
Slavko Batušić dr., upravitelj Grafičke zbirke, 
Zagreb. 

Srećko Bošnjaković dr., klin. liječnik, Zagreb. 
Sigismund Čajkovac, prof. VPŠ, Zagreb. 
Stanko Frank dr., sveuč. profesor, Zagreb. 
Stanko Flogl ing., sveuč. profesor, Zagreb. 
Stanko Gašparović, profesor, Zagreb. 

Stjepan Horvatić dr., sveuč. profesor, Zagreb. 
Stjepan Ivšić dr., sveuč. profesor, Zagreb. 
Silvije Kadrnka dr., sveuč. docent, Zagreb. 
Salih Ljubunčić, profesor, Zagreb. 

Stanko Miholić dr., upravitelj Zavoda za rud. 

i kov. istraživanja, Zagreb. 

Slavko Mašek dr., šef gradskog ambulatorija, 
Zagreb. 

Stjepan Pavičić, gimn. upravitelj, Zagreb. 
Stjepan Pataki dr., sveuč. docent, Zagreb. 
Stjepan Ratković, poslanik Nezavisne Države 
Hrvatske, Berlin. 

Sergije Saltykov dr., sveuč. profesor, Zagreb. 
Stanko Stražnicki, prof. FIrvatskog drž. 
konzerv., Zagreb. 

Stjepan-Szavits-Nossan ing., civilni inženjer, 
Zagreb. 

t Stjepan Tropsch dr., sveuč. profesor, Zagreb. 
Stjepan Vidaković dr., sveuč. prof., Zagreb. 
Srećko Vrinjanin, nadstojnik izvozn. odsjeka 
za drvo, Zagreb. 

Slobodan Žarković, profesor, Zagreb. 

Slavko Pavičić dr., publicist, Zagreb. 

Stjepan Bakšić dr., sveuč. profesor, Zagreb. 
Stanko Hondl dr., sveuč. profesor, Zagreb. 
Stanko Petrov dr., franjevac, Sinj. 

Stjepan Rapić dr., sveuč. docent, Zagreb. 
Stjepan-Zimmermann dr., sveuč. prof., Zagreb. 


T. F. Tatjana Frković, diplom. pravnik, Zagreb. 

T. M. Tijas Martigjija, prof., ravnatelj Spremnosti, 
Zagreb. 

T. M-ć. Tomo Matić dr., predsjednik Hrvatske 
akademije, Zagreb. 

T. M-n. Tomislav Macan, škol. izvjestitelj, Dubrovnik. 

T. V. Teodor Varićak dr., sveuč. docent, Zagreb. 

U. Središnje uredništvo Hrvatske enciklopedije. 

U. T. Uroš Tešanović, general, Beograd. 

U. T-a. Urban Talija, profesor viš. bog. uč., Dubrovnik. 

V. B. Vladimir Bazala dr., sveuč. prof., Zagreb 
V. B-ić. Vladimir Brusić, franjevac, Zagreb. 

V. B-r. Vladimir Bayer dr., sveuč. docent, Zagreb. 

V. Bo-ć. Vilim Boranić, inž. kod Hrvatskog Vacuum 
d. d., Bos. Brod. 

V. Br-ć. Vladislav Brajković dr., sveuč. profesor, Zagreb. 

V. D. Vjekoslav Duančić dr., sveuč. profesor, Zagreb. 

V. F-ć. Vladimir Filipović dr., sveuč. prof., Zagreb. 

V. H. Viktor Hoffiler dr., sveuč. profesor, Zagreb. 

V. H-n. Verena Han, profesor, Vrbovsko. 

V. Fl-t. Viktor Horvat ing., Zagreb. 

V. K-h. Vilim Keillbach dr., sveuč. docent, Zagreb. 

V. K-ć. Vatroslav Krčelić, učitelj plesa, Zagreb. 

V. Kr-n. Vladimir Kristan ing., Zagreb. 

V. L. Valdemar Lunaček dr., sveuč. prof., Zagreb. 

V. M. Vladimir Mirosavljević, slikar i grafičar, 

Zagreb. 

V. P. Vladoje Petz dr., sveuč. profesor, Zagreb. 

V. P-ć. Vladimir Petković, sveuč. profesor, Beograd. 

V. P-k. Vinko Proštenik, profesor, Zagreb. 

V. R. t Vladimir Rozov, sveuč. lektor, Zagreb. 

V. Š. Vilko Rieger dr. ing., prof. EKVŠ, Zagreb. 

V. R-r. Vjekoslav Štefanić, profesor, Zagreb. 

V. Š-ć. Vladimir Škorić dr., sveuč. profesor, Zagreb. 

V. V. Vladimir Vrkljan, sveuč. profesor, Zagreb. 

V. V-ć. Vinko Vuletić dr., sveuč. profesor, Zagreb. 

V. Ž. Viktor Živić, profesor, Zagreb. 

Z. A. * Zdravko Arnold dr. ing., sveuč. doc., Zagreb. 

Z. D. Zvonimir Doroghy, profesor, Zagreb. 

Z. D-i. Zvonimir Dugački dr., sveuč. profesor, Zagreb. 

Z. G. Zlatko Gašparović dr., čin. Drž. banke, Zagreb. 

Z. K. Zvonimir Kopač dr., sveuč. asistent, Zagreb. 

Z. L-š. Zorislav Lajoš, franjevac, Zagreb. 

Z. M. Zvonimir Marković dr., profesor viš. bog. uč., 

Đakovo. 

Z. M-ć, Zdenka Marković dr., profesor, Zagreb. 

Z. M-k. Zdenka Munk, profesor, kustos Hrv. muzeja 
za umjet, i obrt, Zagreb. 

Z. P-ć. Zvonimir Pinterović dr., sveuč. prof., Zagreb. 

Z R. Zlatan Ružić dr., docent EKVŠ, Zagreb. 

Z. S. Zvonimir Sušić dr., liječnik Bol. za duš. bol., 

Vrapče. 

Z. S. M. Zora Simić-Milovanović, pov. umjet., Beograd. 
Z. Š. Zdenko Škreb dr., sveuč. lektor, Zagreb. 

Z. Š-a. Zdenko Šenoa, profesor, Zagreb. 


Šime Čajkovac dr., sveuč. profesor, Zagreb. 
Šaćir Sikirić dr., prof. Šerijat. akad., Sarajevo. 


Ž. J. Željko Jiroušek dr., sveuč. asistent, Zagreb. 

Ž. M. Željko Marković dr., sveuč. profesor, Zagreb. 


GLAVNI UREDNIK: Dr. Mate Ujević. 



VIII 


KRATICE 


AOP 

= Analecta O. P., Rim 

MHSM 

AslPh 

= Archiv flir slavische Philologie 


AU 

= Austro-ugarska monarhija 

M. P. 

Bac 

= Bacillus 


Bact 

— Bacterium 


BKT 

= Beitriige zur Klinik der Tuberku- 

Mortier 

BL 

lose 


= Buchberger, Lexicon fiir Theologie 


BOP 

= Bullarium Ordinis Fratrum Praedi¬ 

m. p. 

C. B. 

catorum I.—VIII.. Rim 1729—40 

MS 

= Crijević (Cerva) Serafin, Biblio- 

Mz 


theca Ragusina I.—IV., 1740—42; 

NN 

C. I. 

rukopis u dominikanskoj knjiž¬ 
nici u Dubrovniku 

N. P. 

= Crijević (Cerva) Serafin, Icono- 

N. Vj. 


iiieca illustrium Fratrum Con- 

N.Z. 


gregationis Ragusinae Ordinis 
Praedicatorum, 1728; autograf u 

Ogz 

Cl A 

dominikanskoj knjižnici u Du¬ 
brovniku 

PWR 

= Corpus Inscriptionum Atticarum 


CIG 

= Ccrpus Inscriptionum Graecarum 

QE 

CIL 

“ Corpus Inscriptionum Latinarum 


C.1C 

= Codex Juriš Canonici 


Cod. dipl. 

= Smičiklas, Codex Diplomaticus 

Sfs) 


regni Croatiae, Dalmatiae 

s. a. 

Coulon 

et Slavoniae 

SBL 

= Scriptores O. P. I.—VIII., Pariz 

SKA 

Čekz 

1910—14 

SKG 

— Čekovni zakon od 1928 

SKZ 

DHK 

“ Društvo hrvatskih književnika 

Sommervogel 

Geogr. Rav. 

= Geographus Ravennas 

GHPD 

= Glasnik hrvatskog prirodoslovnog 

Stz 

GIZM 

društva 

S. V. 

Glasnik hrvatskih zemaljskih mu¬ 

Tab. Peut. 

Grpp 

zeja, Sarajevo 

Th.-B. ALBK 

= Zakonik o sudskom postupku u 


HA 

građanskim parnicama od 1929 

Tz 

= Hrvatska Akademija 

USA 

HBL 

= Haberling-Hiibotter-Vierordt, Bio¬ 

Valvasor 


graphisches Lexikon 


HF 

= FIrvatska Enciklopedija 

VHAD 

HR 

= Hrvatska revija 


I. Kukuljević SUJ 

= Sbornik umjetnikah jugoslavenskih 

v P 

1 (0 

= Istok (istočni) 

It. Ant. 

= Itmerarium Antonini 

Wurzbach BL 

J(i) 

= Jug (južni) 


J1Č 

= Jugoslovenski istoriski časopis, 

Z(z) 


Beograd 

J. Meyer AKL 

= Allgemeines Kiinstlerlexikon 

ZB 

K P 

= Zakonik o sudskom krivičnom 

ZNŽO 

postupku od 1929 


KS 

= Konjska sila 

Zozk 

Kz 

== Kazneni (krivični) zakonik od 1929 


LMS 

= Letopis Matice Srpske 


LV 

= Liječnički vjesnik, Zagreb 

Zpr 

Ljubić, Dizionario 

= Š. Ljubić, Dizionario biografico, 



Zadar 1856 

Zus 

MH 

= Matica Hrvatska 


MHKD 

= Matica hrvatskih kazališnih dobro¬ 

Zzk 


voljaca 



1=5 Monumenta spectantia historiam 
Slavorum meridionalium 
= Monumenta Ordinis Fratrum Prae- 
dicatorum historica I.—XIV., 
Rim 1896—1904 

= Mortier, Histoire des Maitres Ge- 
neraux de l’Ordre des Freres 
Precheurs I.-VIII., Pariz 1903—20 
= mille passuum 
= Matica Slovenska 
= Mjenični zakon od 1928 
— Narodne Novine, Zagreb 
= Narodna Prosvjeta, Zagreb, ili 
Narodna Prosveta, Beograd 
= Nastavni vjesnik 
= Nova založba, Ljubljana 
= Opći građanski zakonik od 1811 
(u Hrvatskoj od 1852) 

= Pauly-Wissowa, Realencyclopaedie 
der classischen Altertumwissen- 
schaft, Stuttgart 

= Quetif-Echard, Scriptores Ordinis 
Praedicatorum I.—II., Pariz 
1719—21 

= Sjever (sjeverni) 

= sine anno, t. j bez naznake godine 
= Slovenski bibliografski leksikon 
= Sipska Kraljevska Akademija 
= Srpski književni glasnik 
= Srpska književna zadruga 
= De Backer-C. Sommervogel, Biblio- 
theque de la Compagnie de Jesus 
= Stečajni zakon od 1929 
sub voće, t. j. pod riječju 
= Tabula Peutingeriana 
= Thieme-Becker, Allgemeines Le- 
xikon der bildenden Klinstler 
= Tigovački zakon 
= Udružene države Sjeverne Amerike 
= I. Valvasor, Die Ehre des Herzog. 
Krain 

= Vjesnik Hrvatskog Arheološkog 
Društva 

= Zakon o sudskom vanparničnom 
postupku 

= C. Wurzbach, Biographisches Le- 
xicon des Kaiserthums Oester- 
reich 

= Zapad (zapadni) 

= Zabavna biblioteka, Zagreb 
= Zbornik za narodni život i običaje, 
HA, Zagreb 

= Zakon o unutrašnjem uređenju, 
osnivanju i ispravljanju zemlji¬ 
šnih knjiga od 1930 
= Zakon o prinudnom poravnanju 
van stečaja od 1929 
= Zakon o uređenju redovnih su¬ 
dova od 1929 

= Zakon o zemljišnim knjigama od 
1930 


Najobičnije kratice i takve, koje se mogu razabrati po smislu, ne donosimo u ovom popisu. 


CLIACHIT (kljakit) Boksit. 

CLIFFORD (Cliffort), 1. George, * Amsterdam 7.1.1685, 
f Heemstede (kod Haarlema) 10. IV. 1760. Amsterdamski 
trgovac, zaslužan za prirodne znanosti, jer je podupirao 
Linnea. Uredio u Hartenkampu kod Haarlema najbogatiji 
botanički vrt u Evropi i prirodoslovne zbirke, koje je 
nadzirao Linne. Izdavao je o svom trošku Linneov »Hortus 
Cliffortianus«. Lj. M. 

2. Rosamond, zvana lijepa Rosamond, kći Waltera 
de Clifford, ljubavnica Henrika II. Prema legendi, što su 
je prenijeli stari kroničari (Higden iz 14. st. i Stowe iz 
16. st.), lijepa Rosamond umrla je (možda otrovana od 
kraljice Elianore) u Woodstockeu, gdje joj je kralj po¬ 
digao krasnu kuću, sagrađenu kao labirint, da nitko ne bi 
mogao unutra bez kraljeve upute. Dalje veli legenda, da 
je kraljica ušla s pomoću konca, i da je Rosamond poslije 
toga umrla. 

Legenda je opjevana u mnogim književnim djelima: u narodnoj 
baladi »Fair Rosamund«, koja je uvrštena u Percyjevu zbirku Reliques 
of Ancient Poetry, a prvi put tiskana u Deloneyevoj zbirci. Strance 
Histories (1612); u M. Draytonovu djelu Heroicall Epistles (1597) na¬ 
lazi se jedna pjesma o Henriku II. i lijepoj R.; u pjesničkom djelu S. 
Daniela Complaint of Rosamond (1592) ispovijeda R. svoje odnose prema 
kralju; u Addisonovoj operi Rosamond (1707) glavni je motiv legenda 
o lijepoj R. R. F. 

CLIFFORD OF CHUDLEIGH, Thomas Clifford, * Ug- 
brooke (Devonshire) 1. VIII. 1630, f u jeseni 1673, engleski 
političar. Pomagao je restauraciju Karla II., te je kao član 
parlamenta bio uz kralja. U ratu s Holandijom 1664 brinuo 
se za bolesnike i zarobljenike. G. 1665 i 1666 služio je u 
mornarici. G. 1668 postavio ga je kralj za dvorskog rizni¬ 
čara. C. je bio revan rimokatolik i pomagač kraljev u 
borbi za apsolutnu vladavinu. G. 1672 postao je lord Clif¬ 
ford od Chudleigha i lord rizničar. Već slijedeće godine 
morao je kao katolik u mirovinu zbog Test Acta, zakona, 
koji je parlamenat prihvatio protiv katolika. Bio je slab 
savjetnik Karla II., iako mu je bio iskren i odan. 

3. William Kingdon, ^ Exeter 4. V. 1845, f Madeira 

3. III. 1879, engleski filozof, zastupa idealistički poziti- 
vizam. Stvari su skupovi osjeta, kojima je pridružena 
svijest, da su izvan nas. No da toj svijesti i odgovara 
nešto, što zaista i postoji vani, utvrđuje se na osnovi 
instinktivne izvjesnosti, da su stvari objekt iskustvena 
opažanja i drugih bića; pretpostavka pak o paralelnosti 
psihičkih i fizičkih procesa u vezi s idejom razvoja upućuje 
na to, da sa svakim gibanjem u tvarnom svijetu uporedo 
ide »ejektivni« momenat, koji kao mogućnost osjećanja 
može biti predmet svijesti, iako se to očituje tek na 
stupnju organskih složaja materije, napose pak ondje, gdje 
postoje živčani sustavi. Stvari se tako sastoje od duševne 
građe (mind.-stuff), od koje se slažu osjetni kompleksi, a 
ovi se prerađuju u predodžbe i misli. Tvarni je svijet pri¬ 
bližna, organskoj strukturi primjerena slika zazbiljnosti, 
koja je u svojoj biti određena duševnim mogućnostima. 

BIBL.: Seeing and Thinking (1879), Von der Natur der Dinge an 
sich, prev. Kleinpeter (190.5) iz djeia: Lectures and Essais (1886 2 ); The 
Common Sense of ihe Exact Sciences (1885, njem. prijevod: Der Sinn 
der exacten Wissenschaften, 1913). A. B-a. 

C. je učio u Cambridgeu; od 1871 do kraja života bio 
je profesor primijenjene matematike i mehanike na sve¬ 
učilištu u Londonu. Dubok je i oštrouman matematičar; 
radio je na najraznoličnijim područjima matematike: na 
temeljima geometrije i neeuklidskoj geometriji (u smjeru 
Riemannove habilitacione radnje, koju je i preveo na 
engleski 1873), na geometrijskom kalkilu Grassmannovu 
(Ausdehnungslehre), računu kvaterniona, matematičkoj lo¬ 
gici, teoriji eliptičkih funkcija i t. d. 

BIBL.: Maihematical Papers, London 1882. R. C. 

Cliffordova ploha, Cliffordove paralele Neeuklidska 
geometrija. 

CLIMACIUM DENDROIDES (L.) Web. et Mohr. je¬ 
dina je evropska vrsta istoimene porodice mahova. Iz pu- 
zavog stabla dižu se do 15 cm visoki, drvoliko razgranjeni 
ogranci. Na stabljici nalazi se redovno više pravilnih. 


uspravnih tobolaca. U 
Hrvatskoj raste dosta 
često na vlažnim liva¬ 
dama i u šumama. I. H. 
CLINTON, ime mno¬ 
gih gradova, par luka, 
jedne rijeke i jednoga 
jezera u Sjevernoj 
Americi. Grad toga 
imena imaju savezne 
države Arkansas, In- 
diana, Iowa (na Mis- 
sissippiju, 25.726 stan., 
1930), Kentucky, Loui- 
siana, Massachusetts 
(na rijeci Nashua, 
12.817 stan., 1930), 
Missouri, New York, 
Ontario i Tennessee 
u USA. Port C. je u 
saveznoj državi Ohio 
na obali jezera Erie 
i u australskoj savez¬ 
noj državi Queens- 
land na obali Pacifika. U saveznoj državi Michigan ima 
rijeka Clinton River, koja teče u Lake St. Clair iznad grada 
Detroita, a u Kanadi jezero Clinton Golden Lake. N. Ž. 

CLINTON, obitelj, koja je dala USA tri znatna poli¬ 
tičara. James C. (1736—1812) je kao časnik sudjelovao u 
ratu protiv Francuza u Kanadi 1756 te u ratu za nezavi¬ 
snost protiv Engleza postao 1776 generalom. Bio je član 
skupštine, koja je prihvatila ustav USA. Više se istakao u 
politici brat mu George (1739—1812), koji je također služio 
u vojsci u oba spomenuta rata (u potonjem kao general), a 
osobito je živo djelovao u političkom životu već od 1769; 
bio je 1777—95 guverner države New York, vodio žestoku 
oporbu protiv prihvata ustava od 1788, te 1804 i 1808 iza¬ 
bran za podpredsjednika unije, dok nije uspio da bude 
postavljen za predsjedničkog kandidata. Jamesov sin De 
Witt C. (1769—1828) bio je vođa republikanaca, dugogo¬ 
dišnji načelnik New-Yorka, za napredak kojega je mnogo 
učinio, te guverner države New-York. Njegovom je zaslu¬ 
gom izgrađen veliki kanal od jezera Erie na rijeku Hudson. 

CLIPPER (engl.) je popularni, a ne tehnički naziv velikih 
i brzih jedrenjača, koje su zbog usavršene gradnje i 
najoštrijeg oblika sjajno sjekle vodu te su se, od po¬ 
četka 19. st., istaknule zbog svoje silne brzine u prije¬ 
vozu Oceanima, naročito na potezima između Australije i 
Evrope te kasnije i Amerike. Mnoge od tih brzoplovka 
imale su više od 4000 tona, te ih je bilo, koje su znale 
prevaliti dnevno i do 400 morskih milja. Za brzi dovoz 
nekih dobara i sirovina iz prekomorskih krajeva platila 
se kapetanima clippersa naročita premija, kad su stigli 
s tovarom brže od ostalih brodova na svoje odredište, jer 
se za tu robu postigla bolja prodajna cijena. S clippersima 
otpočela je redovita linijska plovidba na moru, te 1816 
osnovano brodarsko poduzeće Black Bali Line (v.) ima 
veliku zaslugu u tom pogledu. —► Blue Riband. A. P. 

CLITUMNUS — Klitumno. 

CLIVE. Robert, lord Plassey, * Styche (Shropshire) 29. 
IX. 1725, f London 22. XI. 1774, osnivač britanskog carstva 
u Indiji. Kao sin maloga vlastelina postaje 1743 pisar 
istočnoindijskoga društva u Madrasu, a 1744 prelazi u 
vojničku službu i odlikuje se u borbama s Francuzima. 
Iz zdravstvenih razloga vrati se 1753 s priličnim imetkom 
i dade se 1754 izabrati u Donju kuću, ali mu ona oduzme 
zastupničko mjesto zbog nepravilnog izbora. Taj ga ne¬ 
uspjeh natjera, da opet ode 1755 u Indiju kao podpukovnik 
i gubernator jedne tvrđave. Iduće godine postavljen je 
zapovjednikom četa u borbi s bengalskim nabobom Sira- 
džuom Daulom, koji je Englezima oteo Kalkutu. C. uspije 

CLIVE — CLOUGH 


zauzeti Kalkutu kao i francusko naselje u bliskom Čandar- 
nagaru. G. 1757, 23. VI., potuče kod Plasseya naboba i 
tako »odluči sudbinu Bengalije, a i čitave Indije«. C. se 
preko noći obogati i postane ujedno gubernator britskih 
posjeda u Bengaliji; on je sada svemoćni gospodar čitave 
Bengalije, a 1759 ukloni i pogibao, koja je zaprijetila od 
strane Holanđana. G. 1760 otputuje u Englesku, gdje do- 

i 1761 uđe napokon u Donju 
kuću. Velika korupcija, koja 
je tada zavladala u činovni- 
štvu istočnoindijskog društva 
i dovela do pojave oboga¬ 
ćenih »naboba«, kao i sve 
veća oskudica sredstava, s ko¬ 
jima je društvo raspolagalo, 
donijele su C-u 1765 čast 
gubernatora i vrhovnog zapo¬ 
vjednika u Indiji. Do siječnja 
1767 uredi C. vanjski položaj 
i unutrašnje prilike društva; 
on dokrajči borbu s mogulom 
i ishodi društvu pravo, da 
može raspisivati i pobirati 
javne daće u Bengaliji, Orisi i 
Biharu (1765), nabobu odu¬ 
zme svu vlast, a činovništvu i 
vojsci nametne stegu. Te re¬ 
forme nisu bile trajne, a protiv 
C-ova uvjerenja vodilo je 
društvo uvijek nove ratove 
šireći svoje područje. Kad je povodom rasprave o Indiji 
1773 optužen u parlamentu zbog svoga rada prije 1760, 
parlamenat mu doduše oda priznanje, da je »za ovu zemlju 
stekao velikih i zamjernih zasluga«, ali ga ujedno osudi, 
da je u pitanju novca prekoračio ovlast. Potišten i bolestan 
C. počini samoubojstvo. 

LIT.: T. Macaulay, Lord C., London 1890; Sir G. Forrest, Life of 
Lord C., 2 sv., London 1918; Dodwell, Dupleix and C., London 1920; 
V. Krišković, Anglia docet, Prosvjetna biblioteka X., XI., Zagreb 
1922. J. Š-k. 

CLIVIA -* Klivija. 

CLOACA MAXIMA. Sama riječ cloaca ili cluaca po¬ 
tječe prema Plin. Nat. hist. XV, 119, od starolat. cluere = 
purgare »čistiti«. Ona je dakle istoga korijena kao i grč. 
xlvt,co »ispirati, čistiti«, češ. kliditi ili klouditi »čistiti«, rus. 
kljudb »red«. 

Cloaca je dakle najprije značila u starom Rimu kanal 
za odvodnjivanje. Najvažniji i najstariji takav kanal bila 
je c. m. Prema predaji, koju je zabilježio i Livije I, 38 i 
56, sagradila je taj kanal u močvarnim nizinama među 
brežuljcima rimskim kraljevska porodica Tarkvinijevaca. 
U to doba pada svakako njen početak, dok je konačna 
njena izgradnja, kakvu danas vidimo, naročito presvođe- 
nje, obavljena kasnije. Kada se to dogodilo, nije poznato. 
C. m. počimala je između brežuljaka Opija i Cispija, onda 
je tekla ispod Argileta, južno od Komicija ulazila je na 
For, zatim je išla kroz Velabar i Boarij te, spojivši se 
s kanalom, koji je odvodnjivao dolinu cirka, utjecala u 
Tiber između Emilijeva mosta i malenog okruglog, vjero¬ 
jatno Portunu posvećenog hrama. 

Najdonji dio c. m. nije, čini se, nikada prestao služiti 
svojoj svrsi, dok su ostali dijelovi tek koncem 19. st. uči¬ 
njeni opet upotrebljivima te služe i danas u mreži gradskih 
kanala. 

C. m. imala je i svoju zaštitnicu. To je bila božica Cloa- 
cina, koju je Plinije na spomenutom mjestu nazvao Clua- 
cina , da joj može ime izvesti od cluere. Božičin se hram 
nalazio na sjevernoj strani Fora blizu Komicija, gdje je 
c. m. ulazila na For. Z. D. 

CLODIA -> Klodija. 

CLODION, zapravo Claude Michel, ^ Nancy 19. XII. 
1738, f Pariz 28. III. 1814, francuski kipar. Učitelji su mu 
bili otac Thomas Michel i ujak Lambert Sigisbert Adam, a 
kasnije Pigalle. Od 1762 do 1771 boravi u Rimu izvodeći 
sitnije radove za vojvodu Le Rochefoucaulda i caricu Kata¬ 
rinu II., koja ga je uzalud dozivala u Petrograd. Vrativši se 
u Pariz radio je za kralja (mramorni kip Montesquieuov) i 
privatne sabirače. Izrađivao je ponajviše dražesne sitne 
terakote s likovima fauna, nimfa i nagih žena, pa deko¬ 
racije za pariške palače, koje su gotovo sve propale za 
vrijeme revolucije. Bio je zaposlen i u porculanskoj ma¬ 
nufakturi u Sevresu modelirajući ukusne vaze. Među nje¬ 


govim većim djelima ističe se grupa Bakhantkinje i fauni 
(Louvre) i kip sv. Cecilije (katedrala u Rouenu). Tipičan 
majstor rokokoa priklanja se potkraj života empire-stilu 
(reljefi s triumfalnog luka na trgu Carrousel u Parizu). 

LIT.: H. Thirion, Les Adam et Clodion, Pariz 1885; Pelissier, C/o- 
dion, New York 1907; Thieme-Becker ALBK, VII., Leipzig 1912. A. Sch. 

CLODIUS -> Klodije. 

CLODT, Petr Karlovič, barun Jiirgensburg, -*• Petrograd 
24. V. 1805, f Chalala (Finska) 6. XI. 1867, ruski kipar. 
Isprva topnički časnik učio je kasnije kiparstvo u Petro- 
gradu, Rimu, Berlinu i Parizu. Na naturalistički način iz¬ 
vodio je ponajviše konje i konjaničke kipove. Važnija su 
njegova djela u Petrogradu: Kvadriga na Aničkovom mo¬ 
stu (ponovljena za Berlin i Napulj), Krotitelji konja (na 
vratima, koja vode u Narvu), reljefi na ulazu Izakove kate¬ 
drale, brončani spomenici pjesnika Krylova, cara Nikole I. 
(kojim se uzalud nastojao takmičiti s Falconetovim spo¬ 
menikom Petra Velikoga) i Martina Luthera. 

LIT.: N. N. Wrangel u I. Grabara Istoriji ruskago iskusstva, V., 
Moskva s. a. A. Sch. 

CLOSENER, Fritsche, f 1384, njemački kroničar, sve¬ 
ćenik u Strassburgu; napisao njemačkim jezikom kroniku 
Strassburga i Elsassa do 1362 (najpristupačnije izdanje od 
Hegela u zbirci Chroniken der deutschen Stadte, sv. 8., 
1870). 

LIT.: Schneegans, Notice sur C. et Konighoven, 1842. 

CLOSTRIDIUM -> Bakterije. 

CLOUET, francuska slikarska porodica, valjda flaman¬ 
skog podrijetla. — 1. Jean (Jehannet, Janet) bio je od 1516 
u službi francuskoga kralja, a od 1529 boravio je u Parizu. 
Ipak je ostao stranac u Francuskoj sve do smrti (1540). 

Osim portreta Oroncea 
Fineta (1530), koji nam se 
sačuvao u naknadno izra¬ 
đenom bakrorezu, mogu se 
C-u na osnovi kritičnog po- 
ređenja stila pripisati i neki 
drugi slikani portreti ( Fran¬ 
cuski Dauphin, oko 1525, 
Louvre; Nepoznati s Petrar- 
kinom knjigom, Hampton 
Court, i Franjo 1. na konju, 
Uffizi, oba iz vremena oko 
1540). 

C. se u svojim posve orta¬ 
čkim radovima prikazuje kao 
suveren majstor crtanja. To 
vrijedi osobito za 130 por¬ 
treta (iz 1515—50), rađenih 
ugljenom i kredom, što ih 
pripisuju njemu, a nalaze se 
u muzeju u Chantillyju. 

2. Fran 9 ois, * Tours 
prije 1522, j* Pariz 1572, 
sin Jeanov. Služio se 
rado očevim nadimkom 
»Janet«. Od njega su 
samo dva signirana dje¬ 
la: Portret Pierra Cut- 
tea u Louvreu (1562) 
i Kupanje (Richmond, Cookova zbirka). Prvi put se C. 
spominje već 1541 kao dvorski slikar. 

Osim čitavog niza portreta, rađenih kredom, u kojima je rijetko 
kada dosegao očevu lakoću i ljupkost, pripisuju mu i nekoliko uljenih 
portreta. Drži se, da su sigurno njegove dvije slike Henrik II. (1559, 
Uffizi) i Karlo IX. (oko 1566, u Beču) te portret Elizabete Austrijske 
(oko 1560, Louvre). 

Iako su tu i tamo na nj utjecali i veliki njemački i talijanski su¬ 
vremenici, nema sumnje, da je on najznatniji portretist tadašnje Fran¬ 
cuske i da je znatno utjecao na umjetnost portretiranja i crtanja u 
Francuskoj, no ne možemo ga ni izdaleka usporediti s Holbeinom ili 
s Tizianom. 

LIT.: M. Bouchot, Les C. et Corneille de Lyon, Pariz 1892; A. 
Germain, Les C., Pariz 1906; E. Moreau-Nelaton, Les C. et leurs 
emules, Pariz 1924; L. Dimier, Histoire de la peinture de portrait en 
t'rance au 16e siecle, Pariz 1926/27; B. Adler, Die C., Versuch einer 
Stilkritik (Jahrb. d. kunsthist. Samml., Wien, N. F. III., 1929. F. C. 

CLOUGH, Arthur Hugh, * Liverpool 1. I. 1819, Firenca 
f 13. XI. 1861, engleski pjesnik. Otac mu se preselio u 
Ameriku, pa je ondje proveo djetinjstvo. G. 1848 posjetio 
je kontinent: Pariz u revoluciji, a Rim u opsadi. Tada 
izdaje svoje najbolje djelo, pjesmu The Bothie of Toper- 
na-Fuosich pod naslovom Tober-na-Vuolich (1848), ve¬ 
seli i duhoviti prikaz izleta đaka u Highlands. U Rimu je 
napisao Amours de Voyage , roman u stihovima (1849). U 
zajednici s Th. Burbidgem objavio je Amharvalia (1849), 
zbirku kraćih pjesama. G. 1850 izdao je Dipsychus, podu¬ 
žu pjesmu, u kojoj je pokušao pomiriti skeptične i ideali- 
stične tendencije čovječje duše. U Cambridgeu (1852) je 


bije čast lorda od Plasseya, 

prevodio Plutarha. G. 1861 izdao je zbirku idila Mari 
Magno or Tales on Board. U potrazi za oporavkom i 
ozdravljenjem otišao je u Firencu, gdje je i umro (1861). 
Njegovu je smrt oplakao M. Arnold u lijepoj tužaljci 
Thyrsis. 

C. je, kao i M. Arnold, jedan od najtipičnijih engleskih pjesnika iz 
polovice 19. st. Njegovi stihovi izražavaju melankoliju i zbrku tog 
prelaznog doba. U njegovu pjesništvu osjeća se jak utjecaj Words- 
wortha. On izražava moć prirode, da prožme ljudsku dušu i da je 
osvježi. U njega nema prave umjetnosti, snaga mu leži u iskrenoj 
i plemenitoj životnoj snazi njegova karaktera. R. F. 

CLOVIO, Giulio -> Klović Julije. 

CLOWN (engl. budala), naziv za veselo lice na staroj 
engleskoj pozornici. U Njemačkoj mu je srodan »Hans- 
wurst«, u Španjolskoj »gracioso«. Pojavljuje se u 16. st., i 
to nesamo u komediji nego i u tragediji, kasnije samo kao 
šaljivac u pantomimi, a konačno je isključivo potisnut u 
cirkus. Clowni u cirkusu većinom nastupaju u stankama 
između pojedinih točaka kao parodisti i lakrdijaši, kojima 
je cilj, da nasmiju publiku ma i najgrubljim sredstvima. No 
i među clownima ima pravih umjetnika, kao što su na 
primjer braća Fratellini, rodom Talijani, koji su djelovali 
u Francuskoj, te Švicarac Grock. Oni su u svojim nastu¬ 
pima umjeli izvesti prizore, u kojima su na neodoljiv način 
parodirali suvremene društvene i političke događaje; bili 
su uz to vanredno glazbeni, pravi umjetnici na pojedinim 
glazbalima. 

LIT.: M. W. Discher: Clowns and pantomimes, 1925. S. B. 

CLUB -> Klub. 

CLUJ -> Kolozsvar. 

CLUNY (Clugny, latinski Cluniacum), u depart. Saone- 
et-Loire u Francuskoj, u dolini rijeke Grosne, s 4260 stan. 
(1926). Središte je kantona i odlikuje se mnogim umjetni¬ 
čkim spomenicima, od kojih se ističu crkve Notre-Dame 
(14. st.) i Saint-Marcel (12. st.), kuće iz 12.—14. st., gro¬ 
bnica kardinala Bourbonskog i dr. 

Povijesno je značenje C. stekao svojim samostanom be- 
nediktinaca, koji je 910 osnovao akvitanski vojvoda Vilim 
podredivši ga neposredno papi. Prema reguli samostana 
(consuetudines Cluniacenses) glavno je težište položeno na 
asketski život, koji isključuje svaki individualni poriv. 
Obvezujući se na posvemašnju šutnju i poslušnost re¬ 
dovnici su osobitu brigu posvetili crkvenim obredima i 
molitvi, a zanemarili su ručni i znanstveni rad. Reformne 
težnje, koje su zastupali sposobni opati Berno, Odo 
(927—42), Aymandus i Majolus u 10. st., a Odilo i Hugo 
u 11. st., zahvatile su naskoro mnoge samostane benedikti- 
naca u zapadnoj Evropi, pa i u Poljskoj. Ti su samostani 
preuzeli regulu samostana u C-u i ostali s njime u vezi 
sačinjavajući posebnu kongregaciju; stoga se matični sa¬ 
mostan zvao archimonastevium, a njegov opat archiabbas 
s gotovo neograničenom moći. U 12. st. brojila je kongre¬ 
gacija do 2.000 samostana. Obnova vjerskog života pro¬ 
širila se s vremenom iz tih samostana na svećenstvo i vjer¬ 
nike, pa je u 11. st. urodila snažnim reformnim pokretom 
pod vodstvom papa. Grgur VII., Urban II. i Paskal II. bili 
su i sami članovi bratovštine u C-u, a Gelazije II. našao 
je ondje 1119 utočište pred carem. Utjecaj se C-a očito¬ 
vao u mnogom i u crkvenom graditeljstvu, naročito u pri¬ 
mjeni monumentalne plastike. Različiti gospodarski uzroci 
kao i napuštanje asketskih ideala doveli su od sredine 12. 
st. do opadanja i popuštanja stege, koju nije više uspjelo 
potpuno obnoviti; 1258 predao se, štoviše, C. u zaštitu 
francuskih kraljeva, a reformacija je prekinula i njegovu 
vezu sa samostanima izvan Francuske. Samostan je ukinut 



CLUNY, Opatijska crkva u 12. st. (Rekonstrukcija) 



CLUNY, Ostatci velike opatijske crkve 
(Orbis terrarum) 


za revolucije 1790. Od prekrasne crkve u romaničkom stilu 
iz 11. st., najduže na svijetu, sačuvali su se ponešto zidovi 
jedne poprečne lađe, a i samostanska se zgrada morala 
pregraditi. 

LIT.: E. Sackur, Die Cluniacenser in ihrer kirchlichen und allge- 
meingeschichtlichen Wirksamkeit bis zur Mitte des 11. Jahrhunderis, 
2 sv., Halle 1892—94; Mćmoires sur le millćnaire de C., Macon 1910; 
L. Chaumont, Histoire de C., 2. izd., 1911; T. Virey, L’abbaye de C., 
Pariz 1924; L. M. Smith, The Early History of the Movement of C., 
Oxford 1925. J. Š-k. 

CLUVER (i Cliiver, lat. Cluverius), Philipp, ^ Danzig 
1580, f Leiden 31. XII. 1622, istraživač starina i geograf. 
Proputovao je gotovo čitavu Evropu, a osobito u više na¬ 
vrata Italiju i Siciliju i napisao značajno djelo Germaniae 
antiquae libri tres (1616 i 1631). Poslije smrti tek izašlo je 
njegovo glavno djelo ltalia antiqua (1624) i Introductio in 
universam geographiam ... (1629). U ovim se djelima prvi 
put sistematski obrađuje geografija, pa su kroz čitavo 
jedno stoljeće bile školske knjige srednjih škola. A. S-r. 

CLYDE (u Tacita Glotta), jedna od najvećih škotskih 
rijeka, a najvažnija za plovidbu. Tok joj je dug 157 km, a 
porječje obuhvata 3835 km 2 . Pad je dosta velik, ali je do¬ 
nji dio umjetnim radovima učinjen plovnim, tako da oce¬ 
anski brodovi mogu doći do Glasgowa, gdje su se razvila 
čuvena brodogradilišta. Rijeka utječe u prostrani zaliv 
Firth of Clyde, iz koga se kroz Sjeverni kanal (North 
Chanel) lako izlazi u Atlantski ocean i Irsko more. J. R-ć. 

CLYDE, Colin Campbell, barun, ^ Glasgow 20. X. 1792, 
f 14. VIII. 1863, britanski vojskovođa. Borio se u Španjol¬ 
skoj, Kini, Indiji i na Krimu. G. 1857 dao mu jp lord 
Palmerston zadaću, da skrši ustanak u Indiji, što je 
uspješno izvršio i za nagradu dobio 1858 naslov lorda 
Clyde. 

CLYDEBANK, grad u Škotskoj, na desnoj obali rijeke 
Clyde, nedaleko od Glasgowa, s 46.963 stan. (1931), ima 
velika brodogradilišta i tvornice strojeva. 

CLYMENIA, amonitski rod, poznat samo u g. devonu, 
gdje stvara t. zv. klimenijske vapnence, stoga je provodna 
okamina za tu periodu. Značajno je, da mu je sifo s unu¬ 
trašnje strane. Kućica je plosnata i neznatno urešena. Su- 
turna je linija veoma jednostavna. Sifonalni su rošci okre¬ 
nuti prema natrag (kao kod Nautilida). F. Š. 

CLYPEASTRINAE, najveći među ježincima. Imadu pen- 
tagonalnu građu. Ljusku iznutra učvršćuju stupovi. Gornji 
je dio ljuske ispupčen. Dolazi u eocenu do danas. Osobito 
je značajan za obalne sedimente. Tako ga ima kod nas u 
miocenu u litotamnijskom vapnencu (Tortonien). F. Š. 

CNIDA, žarnik, posebni otrovni žljezdani mjehurić u 
stanicama izvanjske kože u velikog dijela mješinaca, koji 
izbacuje šuplju žarnu nit. Kako ima mnogo tih žarnika 
na površini kože, oni ožare i omame hranu ovih živo¬ 
tinja. Sve takve životinje u koljenu mješinaca, koje imaju 
žarnike, cnidae, prave posebno potkoljeno, žarnjake (Cni- 
daria). N .F-k. 

CNIDARIA Žarnjaci. 

CNIDOSPORIDIA, nametnički praživi, truskovci ( Spo - 
rozoa). U odraslom stanju žive ili u tekućini šupljih orga¬ 
na, kao u žučnom i mokraćnom mjehuru domadara, i po- 

a b C d 8 ABC 


SHEMATSKI PRIKAZ RAZVOJA TRUSKOVCA 
Nosema apis u crijevnoj stijenci pčele (po Dofleinu); a —e crijevne sta¬ 
nice s jezgrom j, kl mlada klica ulazi u stanicu i postane višejezgrasta, 
raspada se dalje u klice, koje izrastu u mješinice, a ove se opet 
raspadaju u truske tr 

A, B, C je shema cnidosporidijske truske s 2 polne čahure i klicom. 
Kod A su u čahurama polne niti namotane, kod B je gledano sa strane, 
a kod C su polne niti izbačene, a klica se zaokružila 

kreću se pseudopodijama ameboidno, ili pak kao nametnici 
tkiva; u mladosti su pokretljivi. Ozmotički primaju tekuću 
hranu. Kao nametnici nemaju stežljivih vakuola. Umno¬ 
žavaju se čvrsto omotanim truskama ili sporama. 

Cnidosporidia su mnogojezgrasti truskovci ( Neosporidia ), 
koji za čitavoga vegetativnog perioda stvaraju truske, dok 
se posve ne raspadnu. U njihovu se tijelu stvaraju plazma- 
tički djelići, pansporoblasti, iz kojih nastaju truske; u 
svakoj nalazimo samo jednu ameboidnu klicu. Truske su 
zaštićene ponajviše dvjema klopkastim ljušturama, a pored 
klice sadržavaju jednu ili više polnih čahura, koje su po 
građi slične žarnicima mješinaca ( Coelenterata ). Polne ča¬ 
hure imaju kruškolik oblik sa spiralno savitom dugom šu¬ 
pljom niti u vakucli. Ta se nit na podražaj, na primjer cri¬ 
jevnog soka u zaraženom domadaru, iskrene napolje, i tako 
se truska prihvati za crijevnu stijenku njegovu. Sada iziđe 
klica iz truske, vjerojatno probije crijevni epitel pa opto- 
kom krvi dođe na mjesto zaraze. Krv raznosi klice kroz 
sve organe; one se zadrže u organima, koji imaju finu 
kapilarničnu mrežu, kao u škrgama, jetrima, bubregu i mi¬ 
šićima. U tim organima zarije se mlada klica u jednu sta¬ 
nicu, tu raste, množi se diobom i zarazi druge stanice 
organa. Cnidosporidia su vrlo neugodni, patogeni i kadšto 
smrtonosni nametnici, štetni u gospodarstvu i ribarstvu. 

Cnidosporidia se dijele u 3 podrazreda: Myxosporidia, 
Microsporidia i Actinomyxidia. 

Myxosporidia imaju u pansporoblastima uvijek do 2 
spore sa 2—5 polnih čahura. Myxobolus pfeifferi može biti 
opasan uzročnik pošasti kod mrene (Barbus barbus). Taj 
nametnik zarazuje gotovo sve organe domadara, prvobitno 
mišičje mrene, gdje nastaju 0,5 do 2 cm, kadšto i kao 



CNIDOSPORIDIA 

a mrena s mikrosporiđijskim c-teklinama, b šaran bolestan na boginjama 
(po Dofleinu) 


kokošje jaje, velike otekline ili tumori na površini ribljeg 
tijela. U tumorima se često nasele bakterije, tumor pukne 
i produkti degeneracije s truskama ispadnu napolje. Myxo- 
bolus cypvini zarazuje bubrege šarana i uzrokuje bolest kao 
tvrda odebljanja u epidermi, koju označujemo kao boginje, 
od kojih ribe ugibaju. 

Microsporidia su nametnici stanica s vrlo malenim tru¬ 
skama; na prednjem kraju njihovu samo je jedna polna 
čahura. Nosema bombycis je opasan nametnik na gusjeni- 
cama dudova svilca i drugih leptira prelaca. U odraslom 
stanju živi nosema u svim organima gusjenice. Kod gusje¬ 
nica uzrokuje taj truskovac bolest pebrinu, od koje gusje¬ 
nice pogibaju prije i poslije zakukuljivanja. Zaslužni su 
istraživači te bolesti Pasteur i Balbiani. Nosema apis je 
truskovac, koji zarazuje srednji dio crijeva pčela. U pro¬ 
ljeće povodom jake zaraze trpe pčele od proljeva. U izme- 
tinama pčela u pčelinjaku i izvan njega nalaze se gotovo 
samo truske noseme, pa se tako zaraza širi i na zdrave 
pčele. Ako je zaražena i matica, ugiba za kratko vrijeme 
čitav pčelac. 

LIT.: Doflein, Lehrbuch der Protozosnkunde, Jena 1916; Hofer, 
Handbuch der Fischkrankheiten, Miinchen 1904. K. B. 

COAHUILA, savezna država republike Mexica na 5 uz 
granicu USA, 150.395 km 2 i 436.425 stan. (1930), planinska 
zemlja s visoravnima, najvećim dijelom stepsko područje 
bez vodenih tokova, na 5 pašnjačka i šumovita, a na J pu¬ 
stinjska; tekućice Rio Pesquerto i Rio Salado pritoci su 
pogranične rijeke Rio Grande del Norte. U C. ima mnogo 
jezera i solnih baruština (Laguna del Tlahualila, Laguna de 
Parras). Podneblje je kontinentalno s velikim oprekama 
temperature. Žitelji su uljuđeni Indijanci, koji gaje kukuruz, 
pšenicu, vino, šećernu trsku i pamuk, a razvito je i sto¬ 
čarstvo. Ima mnogo rudnoga blaga (srebra, željeza, zlata, 
bakra, olova, soli i ugljena). Glavni je grad Saltillo (45.272 
stan., 1930) na željezničkoj pruzi Mexico—USA. N. Ž. 

COALVILLE, grad u Engleskoj, u grofoviji Leicester- 
shire, 21.886 stan. (1931); središte područja ugljenokopa i 

tcilinnipp 7Pi 

COAQUISITIO CONIUGALIS -> Ženska prava. 

COATBRIDGE, grad u Škotskoj, u grofoviji Lanark- 
shire, 43.056 stan. (1931), istočno od Glasgo\va, na Mon- 
kland-kanalu. Središte željezne trgovine, u okolici su ru¬ 
dnici ugljena i željeza. 

COATESVILLE, grad od 14.582 stan. (1930) u saveznoj 
državi Pennsylvaniji, zapadno od Filadelfije, na jednom 
pritoku rijeke Delaware i na raskršću željeznica. Ima 
veleobrt za prerađivanje drva, vune i željeza. N. Ž. 

COATS LAND, zaleđeno primorje Antarktika istočno 
od Weddellova mora. Otkrio ga je 1904 kapetan Bruce, ali 
se nije iskrcao, pa je slabo poznato. M. Š. 

COB -v Konj. 

COBAEA, biljni rod por. Polemoniaceae (-^ sulatičnice). 
Najčešće se uzgaja jednogodišnja mehička penjačica s dvo¬ 
struko ili trostruko parno rasperjanim listovima i razgra- 
njenim viticama. Cvjetovi imaju peteročlanu čašku i svije¬ 
tlo ljubičasti ili zelenkasto grimizni zvončasti vjenčić, a 
stoje pojedince na dugim stapkama. Uzgaja se iz sjemena, 
a sadi se u vrtu uz ograde i sjenice, na balkonima i prozo¬ 
rima, na prisojnoj strani, gdje cvate čitavo ljeto. U toplim 
primorskim krajevima stabljika joj odrveni, te je trajna 
biljka. Istoj porodici, koja se odlikuje sulatičnim, redovno 
aktinomorfnim cvjetovima s pet prašnika i trogradnom 
nadraslom plodnicom, pripada još rod plamenac. Z. A. 

COBALT, rudarsko naselje s 3.885 stan. (1931) nedaleko 
rijeke River Montreal u Kanadi, gdje su bogati rudnici 
srebra i kobalta svjetskoga glasa. Proizvodnju (preko 150 t 
srebra godišnje) podupire obilna vodena snaga. N. Ž. 

COBAR, danas neznatan australski grad u velikoj ravnici 
Riverina, zapadni Novi Južni Wales. G. 1911 C. je imao 
6.186 stan. C. je bio poznat radi rudnika zlata i bakra, koji 
su uglavnom iscrpljeni. Danas je trgovište prostranog sto¬ 
čarskog predjela. Preko grada Dubbo ima željezničku vezu 
s lukom Sydney. M. Š. 

COBBETT, William, * Farnham (Surrey) 9. III. 1763, 
f Guildford 18. VI. 1835, engleski pisac, novinar i politi¬ 
čar. U devetnaestoj godini došao je sa sela u London, gdje 
je bio pisar, pa vojnik. Zbog neke optužbe pobjegao je u 
Francusku pa u Ameriku (u jesen 1792). Tu je napisao 
pod književnim imenom Peter Porcupine u korist Engleske 
vrlo mnogo pamfleta, koji odaju kasnijeg dobrog pisca. 
Najbolji mu je autobiografski pamflet Life and Adventu- 
res of Peter Porcupine , u kojem se brani od napadaja pro- 

tivnika. Pisanje pamfleta nastavio je u listu Porcupine’s 
Gazette, koji je izdavao od 1797 do 1799. Kad je došao u 
opasan sukob s političarima i zakonom, vratio se u En¬ 
glesku (1800). Pokušaj s izdavanjem dnevnika The Porcu- 
pine propao mu je, pa je 1802 pokrenuo tjednik Politicai 
Register, u kojem je pisao do smrti. U politici je bio uvi¬ 
jek u opoziciji; nije se mogao složiti ni s torijevcima 
(konzervativcima) ni s whigovcima (liberalcima), jer je 
uvijek tražio nove reforme političke, parlamentarne i eko¬ 
nomske. Kao krajnji radikal bio je kažnjavan, globljen i 
zatvaran. U tamnici je napisao djelo Paper against Gold, 
gdje je napao novčanu politiku vlade. Zbog siromaštva 
prodao je djela State Trials, Parliamentary History of En- 
gland i Parliamentary Debates, koja su izdana pod tuđim 
imenima. G. 1817 pobjegao je u Ameriku, da izbjegne 
uhapšenju kao jedan od najutjecajnijih radničkih vođa. Tu 
je manje politički, a više književno aktivan: napisao je 
Journal of a Years Residence in the United States of Ame¬ 
rica i Grammar of the English Language. G. 1819 vratio se 
u domovinu i počeo pisati za Politicai Register putopisne 
članke, koje je skupio i izdao pod naslovom Rural Rides 
(1830). To je njegovo najbolje i najčitanije djelo. Dotle 
je napisao mnogo i drugih djela, od kojih su važnija: 
Cottage Economv (1822), Sermons (1822), The History of 
the Protestant Reformation in England (1824—26), The 
Woodlands (1825), Advice to Young Men (1829, po vri¬ 
jednosti drugo C-ovo djelo), The English Gardener (1829). 
Kao sin seljaka znao je, kako treba govoriti malom čo¬ 
vjeku; odatle njegov velik uspjeh s Registerom. Za parla- 
menat je kandidirao bez uspjeha 1820 i 1826; izabran je 
tek 1832. 

LIT.: Melville, Life and Letters of William Cobbett (1913); G.D.H. 
Cole, Life of William Cobbett (1925); G. K. Chesterton, C. (1926). R. F. 

COBDEN, Richard, * Dunford kod Midhursta, Sus- 
sex 3. VI. 1804, f London 2. IV. 1865, engleski ekonomski 
političar. Kao tvorničar u Manchesteru živahno sudjeluje 
na kulturnom, ekonomskom i socijalnom polju, te je po¬ 
stao predsjednikom trgovačke komore. Mnogo je putovao 
po Americi, Evropi i bližem Istoku, da upozna ondašnje 
ekonomske prilike, o kojima je i mnogo pisao. Ušao je u 
engleski ekonomski život kao dugogodišnji član parlamen¬ 
ta s namjerom, da provede svoje ideje o priradu. Odličan 
pristaša ideje o slobodnoj trgovini i izvanredni govornik 
C. je stvarni osnivač ekonomske škole (liberalne teorije), 
koja je nazvana »mandiesterskom«. Većina kontinentalnih 
ekonomista, pod utjecajem, čini se, njemačkih socijalista i 
njihove literature, razglasila ga je pristašom apsolutnog 
»laissez faire«, dok ga dio engleskih ekonomista drži pri¬ 
stašom »free trade«, ali u umjerenoj formi, jer je naročito 
zagovarao trgovačke ugovore, a to je upravo protivno 
strogom liberalizmu. Trgovački ugovor Engleske i Francu¬ 
ske iz g. 1860 njegova je osobna zasluga. Sa svojim prija¬ 
teljem Brightom bio je na čelu »Anti-Corn-Law-Lige« i, 
štoviše, duša tog pokreta. Bio je izričiti protivnik izravnog 
oporezivanja. Osim toga, na štetu svoje popularnosti, ističe 
se kao protivnik svakog političkog miješanja Engleske u 
strane sukobe (krimski rat). Bagehot dobro kaže, da C. nije 
otkrio načela slobodne trgovine, ni pronašao, da su zakoni o 
žitu loši zakoni, ali je bio najjači među onima, koji su 
otkrili, kako treba zakone o žitu dokinuti, kako da slo¬ 
bodna trgovina od teorije postane načelo tarifa i činjenica 
stvarnog života. C. je napisao niz manjih rasprava i čla¬ 
naka o suvremenim pitanjima, koji su u više navrata izdani 
skupno ili pojedince. M. A-ć. 

COBENZL, Johann Ludwig Joseph, grof, * Bruxelles 
21. XI. 1753, f Beč 22. II. 1809, austrijski državnik, sin 
ministra Filipa C-a (1712—1770). G. 1774 poslanik je u 
Kjobenhavnu, 1775—78 u Berlinu, 1779—97 na ruskom 
dvoru. Naklonost carice Katarine upotrijebio je, da spri¬ 
ječi pruski pokušaj odvajanja Rusije od savezničke Au¬ 
strije. G. 1797 pregovarao je u Videmu (Udine) s Bona- 
partom, 17. X. 1797 potpisao ugovor o miru u Campo- 
Formiju i sudjelovao zatim na kongresu u Rastattu. G. 1801 
uglavi mir u Lunevilleu, a 1801—05 vodio je kao vicekan- 
eelar vanjske poslove Austrije. Kao izraziti pristaša apso¬ 
lutizma suzbijao je političke pojave, koje se javiše u vezi 
s francuskom revolucijom. 

LIT.: A. Fournier, Gentz und Cobenzl, Beč 1880. C-ovo dopisiva¬ 
nje s Josipom II. izd. A. Beer i J. Fiedler, Fontes rerum austriacarum, 
53. i 54., Beč 1901. O Cobenzlu i Hrvatima: J. Nagy, Diplomatsko zna¬ 
čenje Francuskog doba u hrvatskoj povijesti, Savremenik XIX., 1926, 
i S. Antoljak, Dalmacija i Venecija na preliminarima u Leobenu i na 
miru u Campo-Formiju, Zagreb 1936. J. N. 



COBURG, Dvorac 
(Orbis terrarum) 


COBET, Carel Gabriel, % Pariz 28. XI. 1813, f Leiden 
26. X. 1889, klasični filolog. Od 1846 profesor u Leidenu. 
Njegov je rad gotovo isključivo bio posvećen kritici teksta 
grčkih, napose atičkih, pisaca. Tako je izdao Diogena 
Laertija, Hiperida, Ksenofonta (Anabazu i Helensku po¬ 
vijest), Liziju; od latinskih pisaca Nepota. 

BIBL.: Variae lectiones, Leiden 1854; Novae lectiones, Leiden 1858; 
Miscellanea critica, Leiden 1876; Collectanea critica, Leiden 1878; 
Ubservationes criticae in Platonis comici reliquias, Amsterdam 1840; 
Observationes criticae et palaeographicae ad Dionysii Halicarnassensis 
antiquitates romanas, Leiden 1877. Z. D. 

COBHAM, mjesto u Engleskoj, u grofoviji Kent, za¬ 
padno od Rochestera. U blizini se nalazi historijski dvorac 
Cobham-Hall, nekoć vlasništvo baruna C., kasnije grofova 
Darnley, u kojem se donedavno nalazila znamenita zbirka 
starih majstora (Van Dyck, Rubens, Tizian). 

COBURG (ili Koburg), njemački grad u bavarskoj Gor¬ 
njoj Franačkoj, u dolini Itza, pritoka Majne; nekad (na¬ 
izmjence s Gothom) glavni grad vojvodine Sachsen-Coburg- 
Gotha; na raskršću cesta, željeznica i zračnih veza između 
Tiiringije, Saske i Rajnskoga područja; ima (1933) 29.038 
stan. Unutrašnji je grad većinom starinski i obzidan, a no¬ 
viji se dijelovi šire zelenom dolinom Itza. Znatan je vele- 
obrt igračaka, košaraštva, tekstila, piva, keramike i stočnih 
proizvoda. Sjedište je mnogih oblasti, škola, zavoda i usta¬ 
nova te često sastajalište kongresa. Nad C. je istoimena 
tvrđava, koja se spominje 1057, obnovljena 1909 u starom 
stilu. U njoj je 1530 boravio Luther, a sada služi za kul- 
turnohistorijski i prirodoslovni muzej. N. Ž. 

COCANADA, lučki grad na obali Coromandel, u po¬ 
krajini Madras u Indiji. Ima 65.952 stan. (1931). C. leži na 
ušću sjevernog rukava delte rijeke Godavari. Dva umjetna 
kanala spajaju luku C. s rijekom Godavari, a jedan krak 
spaja je s uzdužnom obalskom željeznicom. Po prometu, 
koji je radi zasipanja pristaništa u stalnom opadanju, C. je 
poslije Madrasa druga luka na obali Coromandel. C. pre¬ 
rađuje i izvozi pamuk, duhan, rižu i ulje, a uvozi različne 
prerađevine. M. Š. 

COCCACEAE -> Bakterije. 

COCCAI, Merlino Folengo Teofilo. 

COCCEJI, 1. Henrich, barun (od 1713), % Bremen 25. III. 
1644, f Frankfurt a/O. 18. VIII. 1719, njemački pravnik. 
Kao profesor u Heidelbergu, Utrechtu i Frankfurtu a/O. i 
pisac mnogih djela, u kojima zastupa školu prirodnoga 
prava, znatno je utjecao na njemačku pravnu znanost. 

2. Samuel, % Heidelberg 20. X. 1679, f Berlin 4. X. 1755, 
njemački pravnik i državnik, sin prijašnjega. Najprije 
profesor u Frankfurtu a/O. (1702), kasnije obnaša visoke 
državne službe u Prusiji: predsjednik komorskoga sudišta 
(1723), ministar (1727), veliki kancelar (1747). U znanosti 
je nastavio pravac očev, dovršio djelo Grotius illustratus 
(4 sv., 1744-52), koje je uživalo velik ugled, i napisao druga. 
U državnoj upravi i zakonodavstvu proveo je mnoge re¬ 
forme. Od oca mu zasnovan Corpus juriš Fridericiani, koji 
bi imao vrijediti i u drugim državama, ostao je nedovršen. 

LIT.: Trendelenburg, Friedrich der Grosse und seiri Grosskanzler 
Samuel von Cocceji, 1863. 

COCCI, Marcantonio -> Sabellico. 

COCCIDIA, okrugle ili sferoidne nametničke jednosta- 
nične životinje ili praživi, truskovci (v., Sporozoa, Telo- 
sporidia iz razreda Coccidiomorpha ) s jednom jezgrom, a 
na koncu vegetativnog perioda stvaraju truske ili spore. 

Nametnici su u zaraže¬ 
noj stanici (intracelu- 
larno), i to pretežno 
u epitelnim stanicama. 
Hrane se ozmotički i 
brzo rastu, dok ne ispu¬ 
ne zaraženu stanicu, 
koja tada pogiba. Ne- 
spolnim umnažanjem 
(agamogonija, schizo- 
gonia) stvaraju srpaste 
klice (merozoiti), koje 
zarazuju druge zdrave 
stanice. Nakon pono¬ 
vnog ovakvog nespol- 
nog umnažanja, kada 
se kokcidij iscrpio i da ne pogine, razvijaju se iz mero- 
zoita spolne velike (ženske) makrogamete i malene (mu¬ 
ške) mikrogamete, koje se stapaju (kopuliraju). Ovom 
oplodnjom nastaje nepokretna zygota ili oocysta, koja 
izluči čvrsti ovojak, i njen se sadržaj raspada u 4 truske 
(sporogonija), a u svakoj su po 2 srpaste klice ili sporozoiti. 
Ovoj je trusaka tvrd, i one se mogu isušiti skupa s izmeti- 
nama domadara, pa ostanu ipak žive. Kada dođu u crijevo 
domadara, crijevni sok rastvori truskin ovoj, a oslobođen 
sporozoit ubuši se u epitelne stanice crijeva, pa njegov 
razvoj počinje iznova. 

Kokcidiji su dosada nađeni u crvima, stonogama, kukci¬ 
ma, mekušcima, svim kralježnjacima, pa i u čovjeku, a 
kako se brzo umnažaju, vrlo su opasni nametnici. Kunićev 
truskovac (Eimeria stiedae , Coccidium oviforme , C. per- 
forans) česti je nametnik u epitelu tankoga crijeva i žučo- 
voda, te jetrima kunića, pa često u uzgajalištima kunića 
uzrokuje epidemičku bolest (coccidiosa), osobito kod mla¬ 
dih kunića, sa smrtonosnim posljedicama: žestoki proljev, 
mršavost, jer kunići ne jedu, a iz usta i nosa im teče 
žućkasta sluz. U izmetinama kunića ima mnogo oocysta 
nametnika, koje tek u izmetinama dozrijevaju. Zaraza na¬ 
staje s izmetinama i truskama zaprljanom hranom. U jetri¬ 
ma kunića nastaju zarazni čvorovi do veličine lješnjaka. 
Od kunića se mogu zaraziti i čovjek (jetra, crijevo), pa 
konj, koza, svinja i govedo, kod kojega ovaj truskavac 
uzrokuje krvavi proljev. 

LIT.: Doflein, Lehrbuch đ. Protozoenkunde, Jena 1916. K. B. 

COCCIDIOSIS -> Crijevo. 

COCCIUS, Ernst Adolf, Knauthain kod Leipziga 19. 
IX. 1825, f Leipzig 24. XI. 1890, njemački liječnik, medicinu 
je učio u Leipzigu, Pragu i Parizu, a posvetivši se okuli¬ 
stici bio je učenik Rittericha, od 1849—57 asistent i docent, 
1857—67 izvanredni, a od 1867 redoviti profesor oftalmo¬ 
logije u Leipzigu. Glavni su mu radovi o prehrani rožnice, 
o upotrebi očnog zrcala, o glaukomu, o oftalmometriji i 
mjerenju napetosti u oku, o oftalmoskopiji, osobito kod 
astigmatizma (izumio je i nove instrumente za to), o dija¬ 
gnozi vidnog purpura za života. V. B. 

COCCOLOBA, biljni rod iz por. dvornjače (v.), obu¬ 
hvaća preko 120 vrsta, razvijenih u obliku drveća ili grmo¬ 
va, koji se kadšto i povijaju. Cvjetovi su im najčešće dvo¬ 
spolni i s jednostavnim ocvijećem, koje je sastavljeno od 
pet sraslih dijelova. Biljke su rasprostranjene u tropskim i 


suptropskim dijelovima Amerike. Neke su vrlo važne u 
izgradnji obalne vegetacije tropske Amerike, gdje svojim 
značajnim razvojem i raširenjem čine posebne biljne za¬ 
druge. Zbog bujnog lišća mnoge se vrste uzgajaju u sta¬ 
klenicima kao ukrasne biljke. Mesnati dijelovi ploda nekih 
vrsta služe čovjeku kao hrana. Upotrebljava se i njihovo 
drvo, koje je katkad vrlo teško i tvrdo, kao na pr. drvo 
C. uvifera Jacq. Najobičnije su vrste: C. uvifera Jacq. iz 
Zapadne Indije, C. pubescens L. s Antilla, iz Mexika i 
Guayane, C. r ugosa Desf. i dr. 

LIT.: Lindau, Monographia generis Coccolobae u Englerovu Bot. 
Jahvb., sv. XII.. 1890. F. K-n. 

COCCULUS (Anamirta cocculus), povijuša iz porodice 
Menispevmaceae , raste u brdskim šumama indomalajskog 
područja. Okruglasti ili nešto bubrežasti plodovi, svježi 
crveni, a osušeni sivkasti ili crnosmeđi, sadržavaju jednu 
sjemenku i dolaze preko Bombaya i Kalkute te Engleske 
u svjetsku trgovinu. Sjeme sadržava do l,5°/o otrovnoga i 
vrlo gorkoga pikrotoksina, zatim kokulina, smole i gume, a 
usplođe neotrovne alkaloide menispermin i paramenisper- 
min. Pikrotoksin se upotrebljava protiv uzetosti, epilepsije 
te prejakog znojenja; plod u prahu protiv svraba i uši, a 
čitav za trovanje riba, t. zv. balukot (v.). D. Ma-ć. 

COCHABAMBA, 1. istočnokordiljersko područje u Bo¬ 
liviji s rubom nizine uz gornje porječje Marmore, 65.514 
km 2 i 571.730 stan. (1932), najvećim dijelom Indijanaca, 
koji žive na plodnom tlu od poljodjelstva, stočarstva i 
rudarstva u blagom tropskom podneblju. — 2. Glavni grad 
spomenutog okružja, u planini Cordillera Real, 2.560 m nad 
morem, osnovan 1565 kao Ciudad Oropesa, mnogo stradao 
u vrijeme bojeva za oslobođenje od španjolske vlasti, lije¬ 
po napreduje (49.000 stan., 1934) kulturno, u veleobrtu i 
prometno. Sjedište je sveučilišta i biskupije s mnogo crkava 
i samostana. Prerađuje se pamuk, vuna i koža. Znatna je 
trgovina veleobrtnim proizvodima i žitaricama. N. Ž. 

COCHENILLE (fr. 
čit. košenil) zovemo 
usmrćene i osušene 
ženke pravog crvca 
{Coccus cacti, cry- 
ci), koji je prvobitno 
živio na kaktusima 
(Opuntia) Srednje 
Amerike i Mexika, a 
poslije ga prenesoše 
na Azore, Javu i t. d., 
gdje su ga uzgajali i 
naveliko izvozili za 
dobivanje crvene bo¬ 
je karmina. Taj cr- 
vac sadržava u svo¬ 
jem tijelu crvenilo, 
koje se pomoću kali¬ 
jeva bitartrata pre¬ 
tvara u karmin. Ot- 
kada se proizvode 
mnogo jeftinije ani- 
linske boje, ne isplati 
se uzgoj košenila-crv- 
ca. K. B. 

COCHIN, 1. feu¬ 
dalna kneževina, pod 
britanskom vrhovnom vlašću. Prostire se na Malabarskom 
primorju u pokrajini Madras u Indiji. Na prostoru od 
3.673 km 2 živi 1,205.016 stan. (1931), od kojih su više od 
četvrtine kršćani. Kršćanstvu je udario temelje Sv. Franjo 
Ksaverski. C. su 1498 otkrili Portugalci. Poslije je pripadao 
Holandijcima, a od 1791 Englezima. Glavni je grad Erna- 
kulam. 

2. Najvažnije je mjesto u državici luka Cochin, koja 
je 1931 imala 22.818 stan. C. ima u laguni, koju štiti moćan 
lido, prirodnu i prostranu luku. Uz Bombay je to naj¬ 
bolja luka na zapadnoj obali Indije. Na ovom je mjestu 
Vasco da Gama 1502 sagradio utvrdu. U 17. st. zauzeli su 
je Holandijci, a 1806 Englezi. U novije vrijeme britanske 
vlasti vrše velike radove na uređenju luke i izgradnji grada, 
jer C. ima velike prednosti među indijskim lukama. Preko 
prijevoja Palghata ima vezu s bogatijim istočnim dijelom 
poluotoka, a za parobrodarski saobraćaj pogodniji je od 
zabačenijeg Bombaya i otočnog Colomba. Lj prostranoj 
laguni izgrađuje se i ratna luka. J. R-ć. 



PREREZ KROZ BOLESNI ČVOR 
U JETRI KUNIĆA 
ep epitel, tr truskovac 
(Po Dofleinu) 



ŽENKA KOŠENIL CRVCA 
(Coccus cacti), 6—7 mm velika (krilati 
mužjak je 3 mm velik) 







COCHIN — COCKERELL 

COCHIN, porodica glasovitih francuskih grafičara. — 
1. Charles-Nicolas st., Pariz 29. IV. 1688, f Pariz 16. VII. 
1754. Rezao je u bakar slike Watteaua ( L’amour au theatre 
frangais i Lamouv au theatre italien ), Chardina ( La Blan- 
chisseuse; La Fontaine), Lancreta i Rafaela, ilustrirao djela 
Lafontainea, Rousseaua, Boccaccia i Ariosta i izveo velik 
broj portreta. — 2. Charles-Nicolas ml., Pariz 22. II. 
1715, f Pariz 29. IV. 1790, njegov sin i učenik, usavršivao 
se kasnije u Italiji. Rezao je u bakar slike suvremenih fran¬ 
cuskih majstora; vedute pomorskih luka (po H. Vernetu). 
Najznatniji su njegovi listovi izvedeni prigodom pira Dau- 
phinova 1758: Ceremonie du Mariage , Jeu du Roi, Bal 
masque i Bal pare. Napisao je i ilustrirao djelo Observa- 
tions sur les antiquites de la ville d’Herculanum (1754). — 
3. Nicolas, ^ Troyes 18. X. 1619, f Pariz 1686, djed 2. i 
otac 1., dolazi 1660 u Pariz, gdje je (kao i kasnije u Italiji) 
radio, često u zajednici sa Stefanom della Bella, na način 
Callotov. Ima od njega čitav niz sitnih prikaza Muke 
Kristove, svetačkih likova, bitaka i lovova. 

LIT.: S. Rocheblave, Les Cochins, Pariz 1893. A. Sch. 

COCHIN, Denys, * Pariz 1. IX. 1851, f Pariz 24. III. 
1922, francuski političar i pisac, član Francuske akademije 
(1911) i ministar u Briandovu kabinetu. Mnogo je radio na 
zbliženju republikanskih i katoličkih krugova. 

BIBL.: L’evolution et la v/e (1886); Le monde exterieur (1895); 
Confre les barbares (1899); L’esprit nouveau (1900); Ententes et 
Ruptures (1905). 

COCHINCHINA, najjužniji dio francuske kolonije Indo¬ 
kine. Na površini od 64.700 km 2 živi 4,616.000 stan. (1936). 
C. sa 5 graniči s Kambodžom, sa SI s Anamom, a sa JI i 
JZ s Južnim kitajskim morem, u koje zalazi u obliku 
poluotoka. 

Geografski se C. može podijeliti u dva dijela: manji i 
viši sjeveroistočni dio prostire se na ograncima anamskih 
planina, uglavnom iznad 200, ali ne prelazi visinu od 1000 
m; jugozapadni prostraniji dio je nisko i močvarno 
zemljište oko delte Mekonga i drugih manjih rijeka. 

C. ima izrazito tropsku klimu, monsunski tip. Ljeta su 
vrlo vlažna i neugodna, jer monsuni donose s mora velike 
količine oborina, dok su zime suše i prijatnije. Srednja je 
temperatura gotovo u cijeloj C. iznad 20° C, a razlika 
među temperaturama najhladnijeg i najtoplijeg mjeseca 
mala (Saigon 3,5° C). U cijeloj C. pada velika količina obo¬ 
rina: najviše na jugozapadnim obalama (do 5 m), znatno 
opadne u središnjem dijelu (ispod 1,5 m) i ponovno se 
povećava u sjeveroistočnim brdskim krajevima (preko 2 m). 

Sredinom C. protiče Mekong sa dva kraka; lijevi se pri 
ušću račva u četiri rukava. Za promet su važnije manje 
rijeke na SI (istočni i zapadni Vaico, Saigon i Don-nai). 

U gospodarskom životu C. Mekong ima značajnu ulogu. 
Rijeka plavi u periodu kiša (od svibnja do studenog) pro¬ 
stranu ravnicu »Dar Mekonga«, pokriva je plodnim muljem, 
ali i čini nezdravom. Smišljenim i ustrajnim radovima pro¬ 
kopani su u središnjem dijelu oko Mekonga brojni kanali i 
dobivena velika polja obradljive zemlje, na kojima se ugla¬ 
vnom gaji riža, manje kukuruz. Zapadno od ovih plodnih 
polja prostire se »Ravnica ptica« gotovo nedirnuta močvarna 
prašuma, carstvo barskih ptica i insekata. Kad bi se ovaj 
kraj uredio, udvostručila bi se rižina polja C. Klima je u 
niskoj C. toliko nezdrava, da je s uspjehom podnose samo 
urođenici (većinom prije doseljeni Anamiti) i doseljeni 
Kinezi, koji se bave trgovinom. Sjeveroistočni viši krajevi 
imaju, radi manje vlažnosti i nešto većih temperaturnih 
kolebanja, zdraviju klimu. U ovom dijelu žive doseljeni 
Evropljani, najviše Francuzi (12.835; 1936 g.), koji su na 
plodnom vulkanskom zemljištu »Crvenoj zemlji« uredili 
velike plantaže sladorne trske, uljanih i kokosovih palmi, 
havea-biljaka (od kojih se dobiva kaučuk), duhana, pamuka, 
kave i čaja. C. je jedan od najvećih svjetskih proizvađača 
riže; izvozi godišnje oko 1,500.000 tona. I stočarstvo je 
važna gospodarska grana. Gaje se goveda, bivoli (glavna 
tegleća stoka), svinje i perad. Dosta je razvijeno svilarstvo. 
Na ovim gospodarskim granama razvija se mladi veleobrt: 
ljuštionice i destilerije riže, tvornice svile, sapuna i si. 
Cholon je središte ovoga veleobrta. 

Osim riže C. izvozi pamuk, čaj, kaučuk, kopru, svilu, 
papar i dr., a uvozi različne veleobrtne prerađevine (stro¬ 
jeve, tkanine i si.), zatim piće. Bogatstvo ove zemlje dolazi 
do izražaja u velikoj razlici izvoza (2.065,200.000 franc. fr.) 
i uvoza (952,160.000 franc. fr.; podatci za 1936 g.). 

Uz saobraćaj na dvije želj. pruge: Saigon—Mytho i 
Saigon—Nha-trang u Anamu i kolskim putevima glavni se 

promet razvija na Mekongu, njegovim rukavima, brojnim 
kanalima i manjim plovnim rijekama. 

Glavno političko i trgovačko-saobraćajno središte C. je 
Saigon, koji ima 111.000 stan. (1936), on je gotovo spojen 
u jedan grad s većim Cholonom (145.000 stan.). Saigon je 
moderan grad francuskog tipa i pripada najvažnijim svjet¬ 
skim tržištima rižom, dok je Cholon po svom stanovništvu 
i izgledu pravi kineski grad. 

C. politički pripada francuskoj Indokini (-> Indokina). 
Njom upravlja posebni guverner, podređen generalnom 
guverneru Indokine. Francuska je zauzela C. u dva na¬ 
vrata, 1858—62 i 1867. Iz C. Francuzi su širili svoju vlast 
nad ostalom Indokinom. 

LIT.: V. de la Blache i L. Gallois, Geographie universelle, sv. IX.: 
Asie des Moussons, Pariz 1929; F. Klute, Handbuch dev Geographischen 
Wissenschaft: Vorder- und Siidasien, Potsdam. J. R-ć. 

COCHLAUS, Johann, * Wendelstein kod Schwabacha 
1479, f Breslau 11. I. 1552, pedagog, humanist, apologet. 
Prezime mu je Dobeneck, a latinsko je ime dobio prema 
rodnom mjestu Wendelsteinu. Iz početka se bavio učitelj¬ 
skim zvanjem. Tražio je među ostalim zornu obuku u 
zemljopisu. Putujući po Italiji svršio je pravo i bogoslo¬ 
viju. G. 1517 došao je u Rim, gdje se dao zarediti za sve¬ 
ćenika. Od 1520 postao je najžešći protivnik Martina 
Luthera, kojega je kušao najprije osobno predobiti za to, 
da opozove svoje protukatoličke teze. G. 1522 izdao je 
prvu polemiku protiv Luthera, koji mu je odgovorio spi¬ 
som »Adversus armatum virum Cocleum«. Od toga vre¬ 
mena glavni sadržaj C-ova života jest pobijanje Lutherova 
pokreta. C. je sudjelovao u svim saborima, koji su rješa¬ 
vali to pitanje. Vršio je uz to različite službe kao kano¬ 
nik u Mainzu, kao dvorski kapelan vojvode Georga Sa- 
skoga, kao prebendar u Eichstattu i t. d. Najznamenitija 
su mu djela: Historiae Hussitarum lihri XII (1549) i Com- 
mentaria de actis et scriptis M. Lutheri. 

LIT.: M. Spahn, J. Cochlaus, 1898. 

COCHLEA -> Uho. 

COCHRANE, Thomas, earl of Dundonald, * Annsfield 
14. XII. 1775, f Kensington 31. X. 1860, engleski admiral. 
Premda je 1809 uništio francusku mornaricu kod Roche- 
forta, otpušten je 1814 bez svoje krivnje iz službe, pa 
odlazi u južnu Ameriku. Ondje se bori 1817—22 kao čil- 
ski admiral protiv Španjolaca, a 1822 postaje vrhovni za¬ 
povjednik brazilskoga brodovlja. Poslije svoga povratka u 
Evropu zapovijeda 1827 grčkom mornaricom. G. 1832 
stupa opet u englesku službu i postizava u njoj čast admi¬ 
rala. 

BIBL.: Narrative of Services in the liberation of Chili, Peru and 
Brazil, 2 sv., 1858; Autobiography of a seaman, 2 sv., 1860. 

COCKBURN, Sir Alexander James Edmund, * 1802, 
f 1880, britanski pravnik i političar. Zadnji je odvjetak 
stare škotske obitelji. Postaje odvjetnikom i kao član 
liberalne stranke ulazi 1847 u parlament. Tu uz ostalo 
žigoše austrijske okrutnosti u Madžarskoj. Od 1850 obnaša 
najviše službe u engleskom sudstvu. Među pravnicima 
‘uživao je osobit ugled. Bio je član arbitražnog povje¬ 
renstva za Alabamsko pitanje (v.). 

COCKERELL, Charles Robert, * London 28. IV. 1788, 
f London 17. IX. 1863, engleski arhitekt i arheolog. Kao 
pomoćnik R. Smirkea zaposlen je 1809 pri pregrađivanju 
londonskog kazališta Covent-Garden. Od 1810 do 1816 
proučava klasičnu arhitekturu u Carigradu, Grčkoj, Maloj 
Aziji i Italiji sudjelujući pri iskapanju glasovitih antiknih 
hramova. Kao arhitekt gradio je u klasično-helenističkom 

stilu zgrade: Bank of England u Londonu (i njene po¬ 
družnice u Manchesteru, Liverpoolu, Bristolu i Plymou- 
thu), sveučilišnu knjižnicu u Cambridgeu i niz privatnih 
kuća i dvorova (neke od njih u gotičkom stilu). Napisao 
je čitav niz arheoloških djela, među kojima su najvažnija: 
The Temples of Jupiter Panhellenius at Aegina and of 
Apollo at Bassae (London 1860) i The Temple of Jupiter 
Olympus at Agrigentum (London 1830). 

LIT.: M. W. Brockweil u Thieme-Beckerovu ALBK, VII., Leipzig 
1912. A. Sch. 

COCKNEY, nadimak stanovnika Londona i dijalekt, 
kojim govore. Povijesni razvitak riječi ide do srednjo- 
engleskog, kad se riječ upotrebljavala za mala jaja mladih 
kokoši (Langland, Piers Plowman). Kasnije se riječ pri¬ 
mjenjivala na prenježnu djecu, mekušce i duševno zaosta¬ 
le (Chaucer, Reeve’s Tale). U daljnjem razvoju riječ se 
davala gradskim ljudima, da bi se izrazila opreka prema 
otpornijim seljacima. U 16 st. Whittington je govorio o 
cockneys velikih gradova (Londona, Yorka i dr.), a tek u 
17. st. počela se riječ upotrebljavati s prezirnim i podru¬ 
gljivim prizvukom za stanovnike Londona, a naročito za 
one, koji su se rodili u vrijeme zvonjave zvona crkve St. 
Mary-le-Bow. Dijalekt cockney formirao se u 19. st. za¬ 
mjenom ili krivim izgovorom pojedinih konsonanata (mje¬ 
sto v-w; th-f, v; ou-ah; ei-ai). R- F. 

COCKTAIL je američka mješavina različitih žestokih 
pića i vina sa šećernim sirupom. Toj se mješavini dodaju 
komadići leda, pa dijelovi limuna i drugog voća. 

COCLĆ, pokrajina republike Panama na Pacifičkoj stra¬ 
ni, 3.807 km 2 i 48.244 stan. (1930), koji po zašumljenim 
brežuljcima pasu stoku, gaje sladornu trsku i rižu, a mnogo 
se bave i dobivanjem soli te pletenjem slame (šeširi, vi- 
saljke). Glavni grad Penonome ima 16.074 stan. N. Ž. 

COCOBOLO (kokobolo), vrlo tvrdo i teško, crvenkasto- 
žuto drvo, koje se uvozi u Evropu iz Srednje i Južne 
Amerike. Upotrebljava se za raskošne predmete (intarzije 
i si.). A.P-Ć. 

COCOS OTOČJE -> Keeling otočje. 

COCTEAU, Jean, * Maisons-Laffitte 5. VII. 1892, fran¬ 
cuski pisac. Kao revolucionarni duh otvoreno je pristajao 
uz nove avangardističke književno-umj etničke pokrete (ku- 
bizam, dada) iživljujući svoj snažni stvaralački tempera¬ 
ment u nizu djela, često nastranih i čudnih, koja pripadaju 
brojnim književnim područjima. Živo je sudjelovao u 
umjetničkom životu Francuske iza 1918 drugujući s glazbe¬ 
nicima i ispoljujući u radovima kritičkog značaja svoje na¬ 
zore na budućnost francuske glazbe. U novije doba pre¬ 
viranje se u njemu smirilo i ustupilo mjesto obraćenju 
k novokatolicizmu. Teško je sintetički obuhvatiti njegov 
složeni stvaralački lik, koji u neprekidnom razvijanju iz¬ 
miče određivanju čvršćih obrisa. C. je i spretan crtač. 

BIBl.: Pjesme: La Lampe d’Aladin (1909), Le Prince Fnvole (1910), 
La Danse de Sophocle (1912), Poesie (1916—23); uspomene: Opium 
(Journal d’une desintoxication), 1926, Portraits-Souvenirs (1936), Mon 
premier voyage (1937); romani: Le Potomak (1914), Le gr and Lcart 
(1923), Thomas l’imposteur (1924), Les enfants terribles (1929); eseji: 
Le Coq et l’Arlequin (1918), Le Rappel a l’ordre (1926), Picasso, 
Lettre a Maritain (1926); kazališna djela: Parade, balet (1917), Le Sang 
du poete, film. Les Maries de la Tour Eiffel (1924), Antigone, Les 
chevaliers de la Table ronde (1937). 

LIT.: L. Dubech, Les chefs de file de la jeune generation, Pariz 1925. 

CODA (tal. »rep«), naziv zaključnog dijela neke sklad¬ 
be, naročito u plesovima s reprizama. Tim se nazivom 
obično označuje i završetak sonatnog oblika. U nekim 
vrstama skladba, kad se početni dio ponavlja, ima se 
odmah kod izvađanja prijeći na codu; to se označuje 
na pr. ovako: »Scherzo da capo e poi la C.« B. Š. 

CODAZZI, Agostino, * Lugo (Ravenna) 1793, f Kolum¬ 
bija 1859, talijanski istraživalac Južne Amerike. Borio se 
za slobodu Mexica i Kolumbije, pa za slobodu Venezuele, 
kad se odcijepila od Kolumbije, a konačno je opet stupio 
u službu Kolumbije, u kojoj je umro. Putujući tim 
zemljama kao časnik i činovnik proučavao ih je i karto- 
grafijski snimao, pa je izdao Atlas fisico y politico de la 
republica de Venezuela (Caracas—Pariz 1941) uz mnogo¬ 
brojne manje radnje. 

LIT.: M. Longhena, A. Codazzi ed i suoi viaggi 1815 — 22, 1930. N. Ž. 

CODDE, Pieter Jacobsz, Amsterdam 11. XII. 1599, 
f Amsterdam 12. X. 1678, nizozemski slikar. Učitelj mu 
je bio Frans Hals. Slikao je genre-slike, grupne i pojedi¬ 
načne portrete. Važnija se njegova djela nalaze u galeri¬ 
jama Dorpatu, Dresdenu, Berlinu, Haagu (Mauritshuis) i 
Besanconu. 

LIT.: E. W. Moes u Thieme-Beckerovu ALBK, VII.. Leipzig 1912. A. Sch. 


CODE, međunarodni trgovački izraz, znači ključ taj¬ 
noga jezika, koji priradnici upotrebljavaju u međuna¬ 
rodnom brzojavnom saobraćaju. Taj tajni jezik može biti 
sastavljen ili slovima ili brojevima. Trgovac može upo¬ 
trebljavati i svoj vlastiti code, ali su u svjetskoj trgovini 
u upotrebi uglavnom javni codi, koji su tiskani u opširnim 
knjigama za slobodnu upotrebu, na pr. ABC, Imperial, 
International code i t. d. Tehnika coda ide za tim, da u 
priradnom dopisivanju što više smanji troškove brzojava 
i da se u slučaju nejasne code-vijesti može brzo rekonstrui¬ 
rati tekst. Trgovac obično označuje u naslovu svoga pisma, 
kojim se codom služi u međunarodnom brzojavnom sa¬ 
obraćaju. Prekomorski brzojavni promet vrši se isključivo 
s pomoću t. zv. cable-coda, t. j. putem podmorskih brzo¬ 
javnih uređaja. Za vrijeme rata zabranjena je svaka upo¬ 
treba tajnog brzojavnog jezika, t. j. svih coda. Nauka o 
međunarodnim trgovačkim codima zove se kodistika. 

LIT.: W. Mahleberg, Die Grundlagen der Telegraphen-Codes, Leipzig 
1921. Z. R. 

CODE CIVIL, francuski građanski zakonik. Od 1807 
nosio je ime code Napoleon do pada prvog carstva te po¬ 
novno za drugog carstva. Izradili su ga francuski pravnici 
Bigot de Preameneu, Maleville, Portalis te Tronchet, ko¬ 
jima je tu zadaću povjerio Napoleon u kolovozu 1800. 
Kodifikacija je izvršena najprije posebnim zakonima, ko¬ 
jih je bilo 36. Ti su posebni zakoni zakonom od 30. ven- 
tosea god. XII. (21. III. 1804) spojeni u jednu cjelinu pod 
imenom »code civil des Frangais«. Zasluga je Napoleono- 
va, što je ta kodifikacija tako brzo završena. Podloga su 
zakonika s jedne strane pravo, koje se izgradilo prije 
revolucije pod starim režimom (ancien regime), a s druge 
strane pravne misli revolucije. Prije su u Francuskoj po¬ 
stojala dva pravna područja: u južnoj Francuskoj (pays 
de droit ecrit) važilo je rimsko pravo Justinijanove ko¬ 
difikacije, a u sjevernoj vladalo je običajno pravo (pays 
de droit coutumier). Tu su prevladavale germanske pravne 
misli, ali je i rimsko pravo imalo utjecaja, osobito na 
području obveznog prava. Neke su grane prava već za 
starog režima jedinstveno uređene kraljevskim naredbama 
(ordonnances) za cijelu Francusku (tako ordonnances sur 
les donations 1731, sur les testaments 1735, sur les substi- 
tutions 1747). Pravna je znanost opet nastojala izravnati 
opreke između pojedinih prava. Jezgra je toga rada te¬ 
melj, na kojem je građen c. c. Od osobita utjecaja na 
kodifikaciju bila su djela najglasovitijeg pravnika onog 
doba Pothiera, koji je mnogobrojnim djelima obradio 
različne materije francuskog građanskog prava. Obvezno 
je pravo c. c-a više manje prihvaćanje bitnog sadržaja 
Pothierova remek-djela Traite des obligations. Preko nje¬ 
ga ušlo je rimsko obvezno pravo u c. c. Pravne misli fran¬ 
cuske revolucije došle su do izražaja u propisima o za- 
jamčenju osobne slobode, jednakosti sviju pred zakonom, 
neodvisnosti uživanja građanskih prava od pripadnosti 
kojoj vjeroispovijesti, o ukidanju feudalnih odnosa (lena, 
fideikomisa, nasljednog zakupa i t. d.), o jednakosti u na¬ 
sljednom pravu te o posvjetovnjačenju ustanove braka. 
Francuska je prva uvela obvezni građanski brak. 

C. c. sadržava 2281 članak; dijeli se na »Titre preli- 
minaire« (uvodni propisi o proglašenju, učincima i pri¬ 
mjeni zakona uopće) i tri knjige: I. prava osobe uklju¬ 
čivši obiteljsko pravo; II. stvari, vlasništvo i služnosti; 
III. načini stjecanja vlasništva. Tu su obuhvaćeni naslje¬ 
dno, obvezno, imovinsko bračno i založno pravo te zastara 
i dospjelost kao vrsta zastare (dobitna zastara). 

C. c. osvojio je veliki dio uljuđenog svijeta. Taj uspjeh 
ima dobrim dijelom zahvaliti tome, što ga je Napoleon 
uveo u zemljama, koje je priključio Francuskoj, ali i 
tome, što je uživao velik ugled kao najnapredniji zakonik 
svoga doba. Tako je došlo, da je zadržan u većini tih ze¬ 
malja i nakon njihova oslobođenja od francuskog gospod¬ 
stva, pa još danas važi u Belgiji, Luxemburgu i Kongresnoj 
Poljskoj, a u zapadnim pokrajinama Njemačke održao se 
do stupanja na snagu njemačkog građanskog zakonika 
(1900). Kasnije je prihvaćen u većem broju država s više 
ili manje preinaka. Tako su po njemu izrađeni građanski 
zakonik za Nizozemsku od 1844 i za jonske otoke (code 
ionien) od iste godine, talijanski codice civile od 1865 i 
rumunjski codul civil od iste godine, građanski zakonici 
za neke kantone Švicarske, za Španjolsku od g. 1889, code 
mixte za Egipat (za privatnopravne odnose između Egip¬ 
ćana i stranaca) te građanski zakonici u nekoliko država 
latinske kao i nekih saveznih država Sjeverne Amerike. 

C. c. je u samoj Francuskoj tečajem vremena u mnogim 
svojim propisima preinačen posebnim zakonima, a stvarno 
i stvaralačkom judikaturom Pariške kasacije, koja je tim 
putem mnogo zastarjelosti uklonila i utrla put novim 
pravnim mislima. 

LIT.: Esmein, Cours elementaire d’histoire de droit frangais, 15. izd., 
1925; Aubry-R.au, Cours de droit civil frangais, 5. izd., 12 sv., 1897 do 
1929 (6. izd. priređuje Bartin od 1935, dosada 2 sv.); Baudry-Lacanti- 
nerie, Traite theorique et pratique de droit civil, 2. izd., 29 sv., 
1902—24; Planioi-Ripert, Traite pratique de droit civil frangais, 14 sv., 
1924—34; Planiol, Traite elementaire de droit civil, 3 sv., 12. izd., 
1912; Colin-Capitant, Cours ćlementaire de droit civil frangais, 3 sv., 
8. izd., 1932; Josserand, Cours elementaire de droit civil, 3 sv., 2. izd., 
1932, 3. izd. (I. sv.), 1938. B. E. 

CODE DE COMMERCE, francuski trgovački zakonik 
od 28. VIII. 1807, dio velike Napoleonove kodifikacije (car 
je prisustvovao raspravljanju nacrta na četiri sjednice Dr¬ 
žavnoga savjeta), vrijedi još danas u Francuskoj, dakako, 
s mnogim izmjenama. Osim općenite važnosti za povijest 
trgovačkog i pomorskog prava ima on posebno značenje 
za naše pomorsko pravo. 

Taj je zakonik već g. 1808 uveden u tadašnje Talijansko 
kraljevstvo, pa tako vrijedio i u Dalmaciji, koja je od 1806 
bila pripojena tome kraljevstvu, a uveden je s drugim fran¬ 
cuskim zakonima u ostale krajeve Napoleonove Ilirije, osno¬ 
vane poslije mira u Schonbrunnu 1809. Poslije Bečkoga 
kongresa (1814) i pripojenja Ilirije Austriji francusko je 
zakonodavstvo bilo izmijenjeno ili ukinuto, ali je II. knji¬ 
ga C. de c-a, koja raspravlja odnose u pomorskoj trgovini, 
ostala i dalje na snazi, pa je i u doba AU ostala glavnim 
vrelom pomorskoga trgovačkog prava s tom razlikom, da 
to vrelo nije imalo u svim pokrajinama istu pravnu snagu: 
u Dalmaciji i Vojnoj krajini (pripojenoj Hrvatskoj g. 1882) 
imalo je snagu zakonskog vrela, a u Istri i u području ta¬ 
dašnje trgovačko-pomorske sudbenosti Rijeke imalo je 
snagu običajnog prava. 

Berlinski kongres (1878) podijelio je Bar i barsko pri¬ 
morje Crnoj Gori pod uvjetom, da će Crna Gora primi¬ 
jeniti na svojoj obali pomorsko pravo, koje vrijedi u Dal¬ 
maciji (čl. 29). 


To je stanje u pogledu C. de c-a kao vrela pomorskoga 
prava na našoj obali ostalo uz neke novije promjene sve do 
danas. 

LIT.: M. Stražnicky, O reformi pomorskog privatnog prava, Mje¬ 
sečnik 1913; V. Brajković, Žtude historique sur le droit maritime 
prive du Littoral Yougoslave, Marseille 1933. V. Br-ć. 

CODEONAL (Knoll A. G.) smjesa je od 2 dijela ko- 
deinova i 15 dijelova natrijeva dietilbarbiturata. Bijeli je 
prašak, koji se topi u vodi. Dolazi u promet u obliku 
praška i tableta. Služi kao sredstvo za umirenje i jako 
sredstvo za spavanje. D. B-ć. 

CODET, Louis, ^ 1876, f 1914, francuski književnik, 
pisac uspjelih romana, u kojima opisuje život Pariza i 
južne Francuske. 

BIBL.: La petite Chiquette (1908); Cesar Capesan (1918); Fortune de 
Becot (1921); Louis l’indulgent (1926). 

CODEX (kodeks), caudex kod starih Rimljana, najprije 
oznaka za deblo stabla, zatim za dvije ili više drvenih 
tablica, privezanih na jednom rubu i premazanih voskom, 
da bi se na njima moglo pisaljkom pisati. Odatle je zna¬ 
čenje riječi preneseno na knjigu, sastavljenu od svežanja 
listova od pergamene ili papirusa, u zadnjim stoljećima 
srednjega vijeka i od papira. Naziv c. protegao se i na 
knjige određenoga sadržaja, na pr. na zbornike zakona i 
listina. Kodeksi od drvenih tablica, poznati u vrlo staro 
vrijeme, imali su uglavnom značaj bilježnice i školskoga 
pomagala; iznimno značenje u kulturnoj povijesti pripada 
tek kodeksu od pergamene i papirusa, napose kodeksu od 
pergamene. 

O postanku kodeksa — mislimo na kodeks od perga¬ 
mene i papirusa — ne može se mnogo reći. Neki sačuvani 
listovi stavljaju se, kao najstariji primjerci, u konac 1. i 
početak 2. st. pos. Kr. Svakako je kodeks iz početka imao 
manje značenje za književnu kulturu nego svitak (v.), 
oblik knjige, nastao savijanjem papirusa i pergamene. Za 
tadašnji ukus kodeks nije bio otmjen; tako su književna 
djela uglavnom pisana na svitku. No pravnici i Crkva 
rano su, čini se, upoznali prednosti kodeksa, koje su se 
uostalom ispoljavale same od sebe: kodeks se lako mogao 
upotrebljavati, manje je bio izložen oštećivanju nego svi- 

(Fotografijski laboratorij Sveuč. knjižnice u Zagrebu) 

PONTIFIKAL-OBREDNIK, karolinški kodeks s kraja ii. st. 

Zagreb, Metropolitanska biblioteka MR 165 

GLAGOLJSKI BREVIJAR, kodeks iz 

tak, a listovi kodeksa ispisivali su se s obiju strana, za 
razliku od svitka, gdje se za pisanje mogla iskoristiti samo 
unutarnja strana. Sve je to pridonijelo, da je kodeks te¬ 
čajem 4. st. istiskivao svitak; od 5. st. on se potpuno na¬ 
metnuo onako, kako se u isto vrijeme pergamena na¬ 
metnula na štetu papirusa. Pobjeda pergamentnog kodeksa 
od velikog je kulturnog zamašaja, jer su tako u prijepisu 
spašena mnoga djela klasika, koja bi inače bila nestala 
zajedno s trošnim papirusom. 

Kodeks je ostao tipičnom knjigom sve do izuma tiska 
ne mijenjajući uglavnom svojega oblika. Na početku pre¬ 
vladavali su kodeksi manjega, priručnog formata; kasnije 
ima sve više većih kodeksa. Pri uvezu listovi su se naj¬ 
prije previnuli napola, zatim su umetani jedan u drugi, 
a onda prošiveni. Obično su četiri napola prelomljena 
lista, dakle osam pojedinačnih listova, sačinjavali jedan 
svežanj; odakle naziv quaternio. Svežnjevi su obično imali 
veći ili manji broj listova; predebeli svežnjevi bili su ne¬ 
zgodni. Kod uvezivanja nije smio nastati poremećaj sve- 
žnjeva, jer bi time nastao poremećaj teksta. Zato su 
svežnjevi redovito obilježivani kustodama: slovima ili bro¬ 
jevima; označivani su i listovi prve polovice svakoga 
svežnja. Numeracija kroz čitav kodeks javlja se češće tek 
od 14. st. Pravilan slijed teksta osiguravali su i reklamanti: 
jedna ili više riječi na početku teksta nekoga svežnja, koje 
su se ponavljale ispod teksta zadnje stranice prethodnoga 
svežnja. Koliko je poznato, reklamanti dolaze pojedinačno 
od 7. st. Naziv djela navodi se najprije na koncu teksta 
kao kod svitka, no već u starom vijeku naziv se javlja i 
pred početkom teksta, pri kraju teksta ostaju obično po¬ 
datci o prepisivaču, o mjestu i vremenu postanka ruko¬ 
pisa. Slova na početku pojedinih poglavlja i neki dijelovi 
teksta obično su bili ispisani crvenom bojom. Kodeksi su 
ukrasivani ukrasima i slikama u bojama već u starom vi¬ 
jeku, no tek je srednji vijek s osobitom pomnjom i uku¬ 
som izrađivao pojedina slova i sitne slike (minijature). 
Neki su kodeksi bili sjajno opremljeni. Wulfilino gotsko 
sveto pismo iz 6. st. (codex argenteus), sačuvano nepotpu¬ 
no, pisano je na pergameni grimizne boje srebrnim i 
zlatnim slovima. Raskošnih kodeksa ima iz doba Karlo- 
vića i kasnije. Pazilo se i na vanjsku opremu. Bilo je 
korica od izrađene bjelokosti, zatim korica ukrašenih zla- 


(Fotograf i jski laboratorij Sveuč. knjižnice u Zagrebu) 

14.—15. ST. Zagreb, Sveučilišna knjižnica R 4067 

tom, dragim kamenjem, emajlom i slično. U zadnjim sto¬ 
ljećima srednjega vijeka prevladava ornamentirana koža. 

Lijepo opremljenih kodeksa bilo je i u hrvatskim kra¬ 
jevima. Isprava kralja Zvonimira iz 1076 spominje kodeks 
»Cum evangeliorum textu de argento«. U riznici zagre¬ 
bačke nadbiskupije čuva se misal čazmanskoga prepošta 
Jurja (f 1498), urešen slikama, od kojih su neke vjero¬ 
jatno od Julija Klovića. Čednije su opremljene knjige 
hrvatskih glagoljaša. Ističu se i misali kneza Novaka 
(1368) i misal vojvode Hrvoja, nastao između 1403 i 1415, 
zatim brevijar Vida Omišljanina s kraja 14. st. 

LIT.: T. Birt, Das antike Buchwesen, Berlin 1882; W. Watten- 
bach, Das Schriftwesen im Mittelalter, 3. izd., Leipzig 1896; W. Schu- 
bart, Das Buch bei den Griechen u. Romern , 2. izd., Berlin 1921; Lj. 
Karaman, Eseji i članci, Zagreb 1939; D. Kniewald, Zagrebački litur¬ 
gijski kodeksi 11. do 14. stoljeća. Posebni otisak iz »Croatia sacra«, 
br. 19., 1940; F. Fancev, Kulturno-literarni rad u Zagrebu za prvih pet 
vijekova njegove historije. Katalog kulturno-historijske izložbe grada 
Zagreba, Zagreb 1925; I. Milčetić, Hrvatska glagoljska bibliografija, 
Zagreb 1911 (Starine knj. 33.); J. Nagy, Nacrt lat. paleografije, Zagreb 
1925. m. R. 

CODEX ARGENTEUS (lat. srebrni rukopis), skupocjen 
manuskript istočnogotskoga podrijetla, napisan na po¬ 
četku 6. st. na purpurnoj pergameni srebrnim, a na osobito 
istaknutim mjestima zlatnim pismenima. Sadržava četiri 
evanđelja Wulfilina prijevoda Sv. Pisma na gotski jezik; 
po redosljedu Matija, Ivan, Luka i Marko; od 330 listova 
sačuvano je 187. Čini se, da je sv. Liudger, prvi biskup west- 
falskog grada Miinstera (804—809), rukopis donio iz donje 
Italije. U 16. st. nalazio se u westfalskoj benediktinskoj 
opatiji Werden. Oko 1600 prodao ga je opat spomenute 
opatije caru Rudolfu II. u Prag, odakle ga je potkraj tride- 
setgodišnjega rata (1648) odnio kao ratni plijen švedski ge¬ 
neral grof Konigsmark. G. 1654 posjedovao ga je nizozem¬ 
ski učenjak Isaac Vossius, čiji je ujak Franciscus Junius 
rukopis izdao tiskom 1665. To je izdanje kamen međaš 
gotske filologije. Od Vossiusa prekupio je rukopis švedski 
grof de la Gardie, snabdio ga skupocjenim srebrnim uve¬ 
zom i poklonio učenoj švedskoj kraljici Kristini (17. st.), 
koja ga je povjerila sveučilišnoj knjižnici u Uppsali, gdje 
se čuva još i danas. Fotografska reprodukcija izašla je u 
Uppsali 1928. G.Š. 

CODEX CAROLINUS naziv je jednog rukopisa Vul¬ 
gate iz 9. st. Sadržava Alkuinov tekst; kratica mu je K; 

čuva se u Britanskom muzeju. Pod istim imenom poznata 
je i jedna zbirka pisama, što su ih upravili Karlu Velikom, 
njegovu ocu i djedu tadašnji rimski pape te grčki carevi. 
Zbirka je sastavljena po nalogu Karla Velikog, a sačinjava 
vrlo važan izvor za povijest onoga vremena. R. S. 

CODEX GREGORIANUS -> Rimsko pravo. 

CODEX HERMOGENIANUS -> Rimsko pravo. 

CODEX IURIS CANONICI (lat. »Zbornik kanonskog 
prava«), glavno formalno vrelo cjelokupnog današnjeg rkt. 
crkvenog prava, kojim je zamijenjen i stavljen van snage 
Corpus iur. can. (v.). Naziv C. i. c. davao se i prije zbirkama 
crkvenih zakona (od 6. st.), ali se nijedan službeni crkveni 
zakonik nije tako nazivao sve do g. 1917. Izradio ga je po 
odredbi pape Pija X. (Motuproprio Arduum sane, 19. III. 
1904) posebni radni odbor kardinala uz suradnju svih bi¬ 
skupa (od kojih su tražene primjedbe na nacrt) i velikog 
broja crkvenih pravnih stručnjaka. Cijelim tim velikim 
poslom, koji je trajao 12 godina (1904—16), ravnao je 
kardinal P. Gasparri. Zakonik je konačno dovršen i pro¬ 
glašen od pape Benedikta XV. (konstitucijom Providen- 
tissima mater Ecclesia, 27. V. 1917), a stupio je na snagu 
na Duhove (19. V.) 1918. Razdijeljen je u 5 knjiga: Opće¬ 
nite odredbe, Osobe, Stvari, Postupak, Krivice i kazne, a 
obuhvaća 2414 kanona. Papa Benedikt XV. ustanovio je 
za vjerovno tumačenje toga zakonika i posebno povje¬ 
renstvo (Motuproprio Cum iuris, 15. IX. 1917), koje je već 
objavilo veliki broj rješenja (sabrali su ih u zbirke Bruno, 
Sartori i dr.). 

LIT.: Cimetier, Les sources du droit ecclesiastique, Pariz 1930; Eppler, 
Quelle und Fassung des katholischen Kirchenrechts, Ziirich-Leipzig 1928; 
Falco, Introduzione allo studio del »Codex Iuris Canonici«, Turin 1925; 
Henrici, Das Gesetzbuch de r katholischen Kirche, Basel 1918; F. Her- 
man, Codex iuris canonici, u đak. Glasniku 1917—18; Knecht, Das neue 
kirchliche Gesetzbuch C. /. C., seine Geschichte und Eigenart, Strass- 
burg 1918; Pillet, Introduction a VEtude du Code canonique, Lyon-Pariz 
1919; Stutz, Der Geist des Codex Iuris Canonici, Stuttgart 1918; 
Van Hove, Prolegomena ad Codicem Iuris Canonici, Mechelen-Rim 
1928. Fr. H. 

CODEX IUSTINIANUS Corpus iuris civilis. 

CODEX THEODOSIANUS Rimsko pravo. 

CODIGNOLA, Ernesto, ^ Genova 23. VI. 1885, profesor 
pedagogije na sveučilištu u Firenci, jedan od najplodnijih 
talijanskih pedagoških pisaca sadašnjice. G. 1913 u Palermu 
izlazi njegova Antologia pedagogica , a 1940 u Firenci II 
problema educativo u 3 sv., gdje prikazuje povijest odga¬ 
janja i pedagogije. Kroz gotovo tri desetljeća intenzivnoga 
stručnog rada izdaje niz pedagoških, dijelom i filozofskih 
djela, rasprava i članaka. Uređuje više godina »Levanu«, 
smotru za filozofiju odgoja i školsku politiku. Od 1929 
uređuje »Civilta moderna«, smotru za povijesnu, knji¬ 
ževnu i filozofijsku kritiku, a suradnik je i revije »La 
nuova Italia«. Sudjelovao je u poznatoj Gentilijevoj škol¬ 
skoj reformi 1923. Produbljuje odgojnu problematiku na 
filozofijskim temeljima, na kojima obrazlaže i sadašnji 
nacionalni sistem odgoja u Italiji. Prevodi strana pedago¬ 
gijska djela na talijanski jezik. Surađuje i u stranim, na¬ 
pose američkim, stručnim revijama, te u New Yorku 1929 
među ostalim izlazi njegov rad The philosophy underlyng 
the national system of Education in Italy. U znamenitoj 
»Enciclopedia biografico-bibliografica italiana« uredio je 
seriju XXXVIII. tih publikacija: »Pedagogisti ed educa- 
tori« (Milan 1939). 

BIBL.: La pedagogia rivoluzionaria, Milan 1919; Problemi di didat- 
tica, Rim 1919; 11 problema delV educazione nazionale in Italia, Firenca 
1925; Educatori moderni, Firenca 1926; 11 rinnovamento spirituale dei 
g iovani, Milan 1933; Avviamento allo studio della pedagogia, Firenca 
1937; Sommario di storia della filosofia, Firenca 1937; Linee di storia 
delV educazione e della pedagogia, Firenca 1938; II pensiero pedagogico 
italiano contemporaneo, u reviji »Civilta fascista«, 1938 i dr. J. D. 

CODREANU, Corneliu Želea, ^ Jassy 1899, j Ploe§ti 
29. XI. 1938, vođa »Željezne garde« u Rumunjskoj. Zarana 
se priključio krajnjim nacionalistima i kao đak sveučilišta 
u Jassyu umorio 1923 prefekta Jassya Manciua, jer je 
uapsio nekoliko đaka zbog njihove antisemitističke pro- 
mičbe. Na raspravi C. bi oslobođen. Kao odvjetnik bio je 
desna ruka profesora Cuza; s njime je organizirao »Ligu 
arhanđela Mihaila«, iz koje je 1927 nastala Codreanuova 
»Željezna garda«. Njezina je lozinka bila: Rumunjska Ru¬ 
munjima, a ne Židovima, borba protiv svih stranih eleme¬ 
nata i pokvarenog parlamenta, sloboda potištenom selja¬ 
štvu. Vlada, kojoj je bio na čelu Duca, zabrani u studenom 
1933 ovu gardu, zbog čega Duca pade 29. XII. 1933 na ko¬ 
lodvoru u Sinaji od ruke atentatora Constantinescua, jednog 
Člana »Legije smrti«, posebnog odjela »Željezne garde«. 
Usprkos zabrani »Željezne garde« broj njezinih pristaša 


znatno poraste 1935. Organizacija je postojala i iza osnutka 
(1934) stranke »Sve za zemlju«. Izbori 30. XII. 1937 dove- 
doše na vlast Gogu, čiji se program uglavnom slagao 
s C-ovim, pa ipak između vlade i C-a dođe do spora, kad 
je bio uapšen Milcovenu, član »Željezne garde« i pred¬ 
sjednik kršćansko-nacionalnog đačkog saveza. Gogin ka¬ 
binet zamijeni vlada nacionalnog zbora 10. II. 1938 pod 
predsjedništvom patrijarhe Mirona Cristea. C. raspusti 21. 

II. 1938 stranku »Sve za ze¬ 
mlju«, a članove »Željezne 
garde« razriješi njihovih oba¬ 
veza. U travnju 1938 vojni sud 
u Bukureštu osudi C-a na 6 
mjeseci tamnice radi uvrede 
pređašnjeg ministra predsje¬ 
dnika prof. Jorge, a 2. III. 1938 
započe veleizdajnički proces 
protiv C-a pred ratnim sudom. 
C. bude 27. V. 1938 suđen na 
10 godina prisilnog rada zbog 
veleizdaje. C-ov je pokret 
ipak i dalje rastao i razvijao 
jaku djelatnost, te je 29. XI. 
1938 bio izvršen atentat na 
profesora G. Stefanescua, a 30. 
XI. 1938 objavi vlada, da je 
C. ubijen pri bijegu u šumi 
CORNELIU ŽELEA CODREANU Ploe§ti s 12 drugova i odmah 

pokopan. J. N. 

CODRINGTON, Edward, * 1770, f 1851, britanski 
admiral. Sudjelovao u više ratova kao mornarički časnik. 
Kao zapovjednik mješovite britanske, francuske i ruske 
eskadre 1826 imao je zaštititi Grke te je 1827 kod Nava- 
rina (v.) pobijedio združenu tursku i egipatsku morna¬ 
ricu. Radi upuštanja u bitku bio je opozvan i pozvan na 
odgovornost, ali se opravdao. 

COECKE (ili Van Aelst), Pieter, * Aelst 14. VIII. 1502, 
f Bruxelles 6. XII. 1550, flamanski slikar. Ne valja ga 
zamijeniti s glasovitim tkalcem gobelina Pieterom van 
Aelstom. Slikao je religiozne slike i portrete, kartone za 
gobeline i slikane prozore, bio je arhitekt, tiskar i pisac. 
U Bruxellesu bio mu je učitelj Bernard van Orley. Bio je 
u Rimu i Carigradu, a djelovao je u Antwerpenu i Bru- 
xellesu. Znatno je na nj utjecalo talijansko slikarstvo. 
Pieter Breughel stariji bio je njegov učenik i zet. 

LIT.: E. Plietzsch u Th.-B. ALBK, VII., Leipzig 1912; H. Fierens- 
Gevaert, Histoire de la peinture flamande, Pariz-Bruxelles 1927. A. Sch. 



COEHOORN, Menno van, * Leuwarden (Friesland) 1641, 
t Wijkel 17. III. 1704, nizozemski inženjer, u svoje doba 
jedan od najglasovitijih inženjera i graditelja utvrda. Uz 
Vaubana smatra se utemeljiteljem posebnog sustava tvr¬ 
đava i stalnih utvrda. Istakao se i kao konstruktor ručnih 
mužara (»Coehorni«), koji su s uspjehom upotrebljavani, 
osobito kod opsada, tako kod Gravea 1673. Napisao je 
Nieuwe vestingbouw (Novo utvrđivanje) 1685, koje je 
prevedeno na njemački jezik 1709. SI. P-ć. 

COELENTERATA -> Mješinci. 

COELESTIN -> Celestin. 

COELHO (čit. Kočiju), Francisco Adolpho, * Coimbra 
1847, f Lisabon 1919, portugalski uporedni lingvist, koji je 
izučavao jezik (naročito lična imena) i folklor svoga na¬ 
roda. Glavna djela: Origem da lingua portugueza (1870), 
A lingua portugueza: nogoes de glottologia geral e especial 
portugueza (1892), Os Ciganos portuguezes (1892) i Contos 
populares portuguezes (1879). P. S. 

COELLO, 1. Allonso Sanchez, ^ Benyfayro kraj Valen¬ 
cije 1515, f Madrid 1590, španjolski slikar. U Madridu mu 
je bio učitelj Antonis Mor. Bio je dvorski slikar kralja 
Filipa II. Među njegovim rijetkim, a malo značajnim sli¬ 
kama ističu se: Zaruke sv. Katarine (Escorial), Bogorodica 
i sv. Sebastijan (samostanska crkva San Geronimo u Ma¬ 
dridu). Najbolji su njegovi portreti, koji se odlikuju svo¬ 
jim ispravnim crtežem i oduhovljenim izražajem. 

2. Claudio, Madrid 1624 (po drugima između 1630 i 
1635), f Madrid 20. IV. 1693, španjolski slikar i arhitekt. 
Učitelj mu je bio Francesco Rizi u Madridu. Kopirao je 
isprva slike Tiziana, Rubensa i Van Dycka. Poslije postaje 
jedan od najuvaženijih španjolskih slikara svoga vremena, 
ali je uvijek ostao eklektik. Njegova se važnija djela na¬ 
laze u madridskim crkvama, u Pradu (Portret kralja Karla 
II.), Budimpešti (Sv. Obitelj) i Mimchenu (Prizor iz života 
sv. Petra iz Alcantare). 

LIT.: A. L. Mayer u Thieme-Beckerovu ALBK., VII., Leipzig 1912; 
E. Tormo, Las anunciaciones de Careno y de Cl. Coello . Madrid 
1920. A. Sch. 

COELLO Y OCHOA, Antonio, * Madrid 1611, f 1682, 
španjolski komediograf. U svojim najboljim djelima El 
Conde de Sex, El celoso extremeho (nastalom po jednoj 
Cervantesovoj noveli), Los Empehos de seis horas očitovao 
je zdravu umjerenost izražajnih sredstava i jednostavnost, 
protkanu kadšto romantičkim crtama. 

LIT.: E. Cotarelo y Mori, Dršmaticos esp. del siglo XVII: A. C., 
Madrid 1919. 

COELOSTAT -> Celostat. 

COEN, Jan Pieterszoon, * Hoorn 8. I. 1587, f Batavia 

20. IX. 1629, osnivač holandskog kolonijalnog carstva u 
istočnoj Indiji. Stupivši 1607 u službu istočno-indijskoga 
društva bio je 1617—23 i ponovno 1627—29 generalni gu¬ 
verner holandskih posjeda u istočnoj Indiji. U borbi s do¬ 
maćim sultanima na otoku Javi kao i s Englezima, koje je 
uspio potisnuti s otočja, učvrstio je holandsku vlast i 
učinio 1618 Bataviju njezinim središtem. 

BIBL.: Bescheiden omtrent zijn bedrijf in Indie, 5 sv. (izd. H. T. 
Colenbrander), 1919—23. 

COENOBIUM Samostan. 

COENURUS CEREBRALIS (brvak), veliki mjehur kao 
kokošje jaje, ikrica s mnogo uvraćenih glava na njezinoj 
unutrašnjoj strani, dolazi u mozgu zaraženih jednogodi¬ 
šnjih ovaca, rjeđe goveda, a nastani se i u tjelesnoj šupljini 
kunića. C. c. razvija se iz jaja, što su ih na paši s travom 
progutale ovce i druge životinje, a pripada brvkovoj traka¬ 
vici (Taenia coenurus) } koja naraste do 1 m dužine i živi 
u crijevu ovčarskog i mesarskog psa. Uzrokuje kod doma¬ 
ćih životinja bolest, zvanu brvljivost. K. B. 

COESFELD, grad nedaleko Miinstera, na raskršću pruga 
u Miinsterlandu, ima 12.934 stan. (1933), najvećim dijelom 
katolika. Prvi puta se spominje početkom 9. st., 1197 po¬ 
staje grad, od 1815 pripada Pruskoj. U njemu cvate 
tekstilni i željezni veleobrt. N. Ž. 

COEUR, Jacques, Bourges oko 1395, f Hij 1456, trgo¬ 
vac, rizničar francuskog kralja Karla VII. (1436), promiče 
veleobrt i rudarstvo te se silno obogaćuje i dobiva plem¬ 
stvo. Stavlja svoj imutak na raspolaganje Karlu VII., da 
osvoji Normandiju od Engleza, no pada u nemilost i nalazi 
utočište u Rimu, gdje mu papa Kaliksto II. povjerava za¬ 
povjedništvo nad brodovljem protiv Turaka. Nakon nje¬ 
gove smrti Luj XI. vraća njegovoj djeci dio zaplijenjena 
imutka. 

COGALNICEANU, Mihaiu Kogalniceanu. 

COGHETTI, Francesco, * Bergamo 20. VII. 1804, f Rim 

21. IV. 1875. Učio je u Bergamu i Rimu, gdje mu je učitelj 
bio Camuccini. U Rimu je već 1839 slikao freske u vili 
Torlonia, palači Torlonia i vili Torlonia u Castel Gandolfu 
s prizorima iz antikne mitologije. Kasnije -su nastale freske 
u Bergamu (u kubetu stolne crkve), crkvama u Ranici, 
Calcinatu, Orenu kraj Monze, pa zavjese za kazališta u 
Spoletu i Riminiju. Slikao je i portrete. Vješt tehničar i 
crtač ostao je C. za čitavog svog života pod utjecajem 
akademičkog klasicizma svog učitelja. 

LIT.: U. Ojetti, La pittura italiana dell’Ottocento, Milan 1929. A. Sch. 

COGITO, ERGO SUM (lat. »mislim, dakle jesam«), u 
novijoj filozofiji od Descartesa (v.) istaknut, prije toga već 
u Augustina, Tome Akvinskoga i dr. poznat sličan izraz 
uvjerenja, da se bitak subjekta »ja« neposrednom izvje- 
snošću nadaje sa samim aktom mišljenja; u momentu 
naime, kad mislim, uključeno je i to, da postojim, a to je 
i onda, ako se ja možda varam u onom, što mislim, ili ako 
čak posumnjam o tom, da jesam, jer već tim, da mislim 
(ubrajajući ovamo i sumnjanje kao oblik mišljenja), utvr¬ 
đeno je moje postojanje. 

Očito je (po Chr. Wolffu), da postoji onaj, koji je sebe i drugih 
stvari svijestan. Najopćenitiju formulu za to uvjerenje daje Rehmke, 
kad veli: »Znam, dakle jesam«, držeći, da svaki akt svijesti utvrđuje 
subjektov bitak. Descartes nije tako mislio. Držeći, da niža svijesna 
stanja, budući da stoje pod utjecajem tijela, ne zajamčuju psihički 
karakter bitka, osnivao je uvjerenje o tom jedino na aktu mišljenja. 
S obzirom na to, da se mišljenje odnosi na objekte izvan svijesti, 
imala bi se po A. Riehlu proširiti Descartova rečenica i kazati: cogito, 
ergo sum et est (»mislim, dakle jesam i jest«, razumije se nešto prema 
meni), dok je A. Fouillće proširuje u smislu cogito, ergo sumus 
(»mislim, dakle jesmo«) uzimajući kao J. G. Fichte, W. Dilthey, M. 
Adler i dr., da »ja« neposrednim doživljavanjem nalazi srodna bića 
pored sebe, a pogotovu, da objektivnost akta mišljenja (po H. Volkeltu) 
ište postojanje drugih subjekata, koji ga priznaju. S druge se opet 
strane (na pr. već kod Hobbesa) upozorava, kako je u svijesnom nalazu 
dat samo sadržaj, a ne mahom bitak nekoga nosioca tako, te bi oprav¬ 
dana bila samo izjava: cogitatur (misli se), t. j. činjenica je samo aktu¬ 
alni momenat znanja (svijest). Čini se međutim, da izvjesnost moje 
eksistencije uopće ne stoji do toga, što se misli, ni uopće do toga, što 


se nađe u svijesti, nego do neposredna dojma aktivnosti, do svjedo¬ 
čanstva »prakse svijesti«, te bi po M. de Birranu pravi izraz uvjerenja 
o eksistenciji subjekta bio: je veux, done je suis (hoću, dakle jesam). 
U tom bi obliku ujedno bilo očito, da on nije zaključak, već ono, što je 
Descartes svojom rečenicom mislio izraziti: prima quaedam notio, quae ex 
nullo syllogismo concluditur (prvotni neki smisao, koji se ne dobiva 
zaključivanjem). »Ja sam« je po Leibnizu neposredna istina. A. B-a. 

COGLIANS, najviše brdo u Karnijskim Alpama i u 
čitavoj Furlaniji (2781 m). Na njegovu je podnožju mjesto 
Forni Avoltri. A. V-i. 

COGNAC, grad u jugozapadnoj Francuskoj, departement 
Charente, na desnoj obali rijeke Charente. Poznat je kao 
važno tržište vina; proizvodi desertno piće, kojemu je dao 
i ime »konjak«. Ima 16.305 stan.; spominje se već u rimsko 
doba kao Compniacum. U srednjem je vijeku bio dobro 
utvrđen grad i imao važnu političku ulogu. Bio je omiljelo 
sjedište kralja Franje I., koji je u ovom gradu sklopio 
(1526) savez s papom Klementom VII., Venecijom i Mi¬ 
lanom. U vjerskim sukobima utočište je protestanata; 
poslije nantskog edikta grad je opadao, ali je počeo nanovo 
napredovati s razvojem obrta. * J. R-ć. 

COGNAC, destilat vina (vinovica, vinjak), nazvan po 
gradu u južnoj Francuskoj Cognacu, gdje je središte pro¬ 
izvodnje toga svjetski poznatog destilata. Sada je naziv c. 
dozvoljen samo za originalan francuski destilat vina iz 
okoline onoga grada (-> vinovica). N. Š. 

COGNATIO -> Srodstvo. 

COGNETTI DE MARTIIS, Salvatore, * Bari 19. I. 1844, 
f Rim 8. VI. 1901, profesor političke ekonomije ponajprije 
na Tehničkom Institutu u Bariju (1868), zatim u Mantovi i 
konačno 1876 u Turinu. Napisao brojna djela iz gospo¬ 
darskog područja, naročito kao profesor u Turinu. 

BIBL.: Najvažnija su mu djela: Delta attinenza tra l’economia sociale 
e la storia, Firenca 1866; L’economia sociale e la famiglia, Milan 1869; 
Una teoria economica della espropriazione forzata, Mantova 1874; La 
circolazione della ricchezza negli Stati Uniti d’America, Turin 1875; 
forme e leggi delle perturbazioni economiche, Turin 1878; L’economia 
come scienza autonoma, Turin 1886; Storia del communismo e socialismo 
nelf antiehita, Turin 1893; L’evoluzione della vita e della coltura eco¬ 
nomica, Turin 1896; I due sistemi della politica commerciale , Turin 1898. 
— Osim tih zasebnih djela objavio je C. niz povijesnih rasprava o 
gospodarskom životu u komedijama Plauta i za vrijeme Dantea. M. I. 

COGNIET, Leon, * Pariz 29. VIII. 1794, f Pariz 20. XI. 
1880, francuski slikar. Učitelj mu je bio Guerin. Neko je 
vrijeme boravio u Rimu. Velike je uspjehe postigao svojim 
slikama Marije nad ruševinama Kartage, 1824 (Toulouse) 
i Tintoretto slikajući svoju mrtvu kćer , 1843 (Bordeaux). 
Klasicist, uglavnom je ponavljao kompozicijske sheme 
Davidove. Bolji su njegovi portreti. Kudikamo važniji bio 
je kao učitelj. Njegovi su učenici bili Leon Bonnat i 
Meissonier. 

LIT.: E. Vinet, M. L. C., Pariz 1862; H. Vollmer u Thieme-Beckerovu 
ALBK, VII., Leipzig 1912. A. Sch. 

COGNITOR (lat.), u starom rimskom procesu zastupnik 
stranke, kojega je ova svečanim riječima pred pravosudnim 
magistratom (in iure) i u prisutnosti parbenog protivnika 
postavila; procurator se naprotiv postavlja neformalno, 
izvansudbeno i u odsutnosti parbenog protivnika. U carsko 
doba c. je zastupnik fiska, a njegova služba zove se 
cognitura. Lj. A. 

COGUL, španjolsko selo, 18 km južno od Leride. U 
blizini je znamenita pećina, na kojoj su se sačuvale mnogo¬ 
brojne predpovijesne slike, izvedene u bojama. Pretežu 
slike životinja. Među ljudskim likovima ističe se skupina 
žena, koje plešu. 

COHEN, 1. Emil Wilhelm, ^ Aakjar u Danskoj 12. X. 
1842, f Greifswald u Njemačkoj 13. IV. 1905, njemački 
petrograf i mineralog. Od 1878 profesor petrografije u 
Strassburgu, a od 1885 u Greifswaldu. Glavni mu je rad na 
polju petrografije, pa je publicirao mnoge petrografske ra¬ 
dove, među njima i atlas Sammlung von Mikrophotogra- 
phien zur Veranschaulichung der mikroskopischen Struktur 
von Mineralien und Gesteinen u tri izdanja (Stuttgart 
1880—1884 prvo i drugo izdanje; 1900 treće izdanje). Po 
tom je atlasu stupio u red osnivača moderne petrografije. 
G. 1886—1887, u zajednici s A. Brezinom, izdaje atlas me- 
teornoga željeza Die Struktur und Zusammensetzung der 
Meteoreisen erlautert durch photographische Abbildungen 
geatzter Schnittflachen. G. 1890 daje se na proučavanje 
»kozmičke petrografije« proučavajući prirodu meteorita. 
Na tom je polju izdao mnogo radova, a najvažniji su mu 
Meteoreisenstudien u 11 svezaka i Meteoritenkunde u 3 
sveska. Ime je njegovo vezano i za Hrvatsku. Prvi u petro- 
grafskoj literaturi spominje andaluzit u granitu Moslavačke 
gore u raspravici Andalusitfuhrende Granite (Neues Jahr- 

buch fiir Mineralogie, Geologie und Palaontologie, II., 1887, 
str. 178, Stuttgart) ovim riječima: »Biotitski granit bogat 
vlaknastim (pertitskim) ortoklasom iz Moslavine, Hrvatska, 
ovdje (naime andaluzit) u osobito lijepim i velikim krista¬ 
lima«. Zatim je istraživao »zagrebačko željezo«, željezni 
meteorit od Hrašćine u Hrvatskom Zagorju. F. T. 

2. Ernest Julius, ^ Amsterdam 7. III. 1869, holan- 

dijski kemičar, asistent kod vant’Hoffa u Amsterdamu 
(1893). G. 1902 profesor fizikalne kemije u Utrechtu. Među 
njegova najvažnija istraživanja idu radovi o alotropiji ko¬ 
vina, osobito cinka (1900—02 i 1911—12) te radovi s po¬ 
dručja piezokemije (v.). Osim toga objavio je mnoštvo 
radova s područja fizikalne kemije i elektrokemije. Po¬ 
sebno je spomena vrijedna knjiga Jacobus Henricus vanf 
Hoff, sein Leben und Wirken (Leipzig 1912). H. I. 

3. Henri, * Amsterdam 1808, f Bry-sur-Marne 17. 

V. 1880, francuski glazbenik i numizmatičar. Bio je ne¬ 
ko vrijeme upravitelj konzervatorija u Lilleu, a 1859 
prešao je u Narodnu knjižnicu (odsjek za kolajne). Pisao 
je priručnike iz glazbene teorije ( Traite pratique et facile 
d’harmonie; Traite elementaire et facile de contvepoint et 
de fugue; Les principes de la musique skladao je pjesme, 
lirske prizore i operu Uimpegnatrice. Kao numizmatičar 
napisao je, među ostalim, znamenita djela: Description 
generale des monnaies de la Republique romaine (1857) i 
Description historique des monnaies frappees sous VEmpire 
romain (7 sv., 1859—68, 2. izd., 1880—92). Od ostalih djela 
ističe se osobito Guide de Vamateur des livres a vignettes 
du XVIII* siecle (5. izd. 1886). U. 

4. Hermann, ^ Coswig 4. VI. 1842, f Berlin 4. IV. 1918, 
njemački mislilac, g. 1876—1912 profesor filozofije u Mar- 
burgu na Lahni, glavni predstavnik novokantovske škole. 

Polazi od Kanta, te primajući poticaje od Platona, Fichtea i Hegela 
izgrađuje nazor, nazvan metodičkim idealizmom, u kojem se kriticizam 
(v.) racionalistički zaoštrava i principi spoznavanja, bitka, htijenja i 
stvaranja izvode iz samoga uma. Na području teorijskoga duha prelazi 
C. preko dvojstva spoznajnih faktora (sadržaja, koji daje iskustvo, i 
oblika, koji pridonosi mišljenje). Logika kao nauka o čistim spoznajama 
pokazuje, kako mišljenje nema izvora osim u sebi; ono proizvodi svoje 
sadržaje samo. Logička određenja leže u radu mišljenja, koje se u tu 
svrhu služi kategorijama, ali ove ne valja smatrati ni prirođenim poj¬ 
movima ni oblicima, koji bi po nauci psihologizma bili nastali duševnim 
razvitkom ili bi predstavljali stalni uređaj razuma, nego su to načini, u 
kojima se vrši suđenje (»Betatigungsweisen des Urteils«). No u poje¬ 
dinom slučaju suđenja može se upotrijebiti više kategorija, a kako su 
one iz suđenja nastale (»das Urteil ist der Weg der Kategorie«), tako 
se u razvitku čiste spoznaje mogu postaviti i nove. Kao oblici sinteze 
mnogolikosti kategorije su osnovi (»hipoteze«) znanosti. Od njihova 
izbora zavisi obrazovanje spoznajnoga predmeta. Primjena pojma bes¬ 
konačno malenoga vodi C-a do toga, da ideju znanosti uopće svede na 
»matematiku« (t. j. na račun i pouku), kako se provodi u prirodnim 
naukama: zadatak je znanosti, da izvorno neracionalne »podatke« racio¬ 
naliziraju sračunavanjem racionalnih elemenata, koji se iz njih izbijaju 
mišljenjem. 

C-ova logika je tako istodobno spoznajna teorija, a onda i onto¬ 
logija. Spoznavanje nema pred sobom gotov objekt, koji bi imalo za¬ 
hvatiti, i mišljenje nije odraz ili prilika bitka, predmet spoznavanja 
nije dat, nego je zadat. »Stvari su ideje zadatka potpune sinteze«. Bitak 
nije drugo no mišljenje. Metodički premišljeno je ono, što jest (»das 
methodisch Gedachte ist das Seiende«). Stvarnost ima svoj »izvor« u 
mišljenju, samo mišljenje može proizvesti, što ima vrijediti kao bitak. 
Na logiku čiste spoznaje nadovezuje se etika »čiste volje«. Ni principi 
htijenja nemaju se izvoditi iz iskustva ili iz subjektivnih uvjeta; smisao 
i vrijednost namjere (»Gesinnung«), odnosno djelovanja, nalazi se u 
volji samoj, koja se racionalistički shvaća kao »praktički um«. Osnovni 
je zahtjev prave, ćudoredne volje jedinstvo htijenja, koje uključuje 
samoodređenje (»autoteliju«) i samosvijesno podvrgavanje idealnoj nuždi 
(autonomija). Potpun i skladan izraz ćudoredne volje (»središte svih 
vrlina«) je čovječnost. Razvitak »praktičkoga uma« ide za dostizavanjem 
»carstva svrha«, koje se ostvaruje u državi kao pravno organiziranoj zaje¬ 
dnici autonomnih bića, Ideja humaniteta proširuje se tako do etičkoga 
socijalizma, a završava se u religijskom idealu, Bogu, kao jedinstvu 
svih ideja i ujedno uporištu vjerovanja u pobjedu istine, pravde i 
dobrote. U istom je stilu onda građen i treći đio C-ova sustava, este¬ 
tika »čistoga čuvstva« kao filozofija umjetnosti. Stvaralačka funkcija 
ne služi ugađanju (hedoničkim svrhama), nego izražaju ideje, koja se 
pravo prosuđuje i svoju zakonitost nalazi u samom značenju čuvstva, 
kao neposrednom izražaju unutrašnjosti, što se objektivira u umjetni¬ 
čkom djelu. Čisto je naime čuvstvo po C-u cjelovit izražaj bića ljud¬ 
skoga, pa se prema tome u umjetnosti očituje živi interes za čovjeka 
— ona je plod ljubavi za prirodu ljudsku i u najužoj vezi s kulturnom 
funkcijom uopće. 

Novokantovskoj školi, koja se naziva i marburškom, 
pripada i stoji s Cohenom u vezi P. Natorp (v.). Drugi su 
sljedbenici ovoga smjera, ili su mu blizu, E. Cassirer, K. 
Vorliinder, W. Kinkel, Art. Liebert, N. Hartmann i dr. 

BIBL.: Kaniš Theorie d. Erfahrung, Berlin 1914; Kants Begrundung 
der Ethik, Berlin 1910 2 ; Kants Begrundung der Aesthetik, Berlin 1889; 
System der Philosophie, I.: Logik der reinen Erkenntnis, 1922 s , II.: 
Ethik d. reinen Willens, 1921 3 , III.: Aesthetik des reinen Gefuhls, 1912; 
Die Religion und Sittlichkeit, Berlin 1907; Der Begrif der Religion und 


das System der Philosophie, 1915; Kommentar zur Kants Kritik der reinen 
Vernunft (Philos. Bibliothek). 

LIT.: W. Kinkel, H. Cohen, 1924. A. B-a. 

5. Jules, * Marseille 2. XI. 1835, f Pariz 13. I. 1901, 
francuski skladatelj. Učitelji su mu bili Zimmermann, 
Marmontel, Benoist i Halevy. God. 1870 postao je 
profesor zbornog pjevanja na konzervatoriju u Parizu. Na¬ 
pisao je novu glazbu za zborove u tragedijama Athalie i 
Esther , kad su se ponovno davale na Comedie-Fran 9 aise. 
No najviše je uspjeha imao s brojnim crkvenim skladbama, 
simfonijama i kantatama. 

COHENIT -> Kohenit. 

COHN, 1 . Ferdinand, ^ Breslau 24. I. 1828, f Breslau 25. 
VI. 1898, njemački botaničar. Učio je u Breslauu i u Ber¬ 
linu. Službovao je u Breslauu najprije kao docent, a od 
1859 kao profesor. Osnovao je prvi biljno-fiziološki zavod. 
Bio je vanredno dobar opažač, a napisao je niz radnja o 
razvoju nižih alga i gljiva. Njegovi bakteriološki radovi 
toliko su važni, da se smatra osnivačem naučne bakte- 
riologije. Kao popularizator istaknuo se svojom knjigom 
Die Pflanze (Breslau 1882). 

LIT.: F. Rosen, F. Cohn u Ber. Deutsch. Bot. Ges. XVII, 1899. I. P. 

2. Gustav, * Marienwerder (zapadna Pruska) 12. XII. 
1840, f Gottingen 17. IX. 1919, profesor narodnog gospo¬ 
darstva. Učio na sveučilištu u Berlinu i Jeni. Profesorsko 
zvanje počinje habilitacijom u Heidelbergu (1869), odakle 
polazi na baltičku politehniku u Rigi, gdje ostaje 3 godine. 
U Engleskoj proučava politiku engleskih željeznica. Zatim 
je profesor na politehnici u Ziirichu i konačno 1884 dolazi 
u Gottingen na sveučilište. Uza svoj teoretski studij o 
narodnom gospodarstvu proučavao je mnogo politiku i 
upravu željeznica u pojedinim državama. 

Glavna su C-ova djela: Vber die Bedeutung der Nationalokonomie 
und ihre Stellung im Kreise der Wissenschaften, Heidelberg 1869; Un- 
tersuchungen uber die englische Eisenbahnpolifik, Leipzig 1874—75; 
Die Finanzlage der Schweiz, Ziirich 1877; Volkswirtschaftliche Auf- 
satze, Stuttgart 1882; Die englische Eisenbahnpolitik der letzten 10 
Jahre, Leipzig 1883; System der Nationalokonomie, I. sv.: Grundle- 
gung der Nationalokonomie, Stuttgart 1885; II. sv.: Finanzwissen- 
schaft, Stuttgart 1889; III. sv.: Nationalokonomie des Handels und des 
V erkehrswesens, Stuttgart 1898; Nationalokonomische Studien, Stutt¬ 
gart 1886; Beitrige zur deutschen Borsenrefnrm, Leipzig 1895; Die 
deutsche Frauenbewegung, Berlin 1896; Zur Geschichte und Politik des 
Verkehrswesens, Stuttgart 1900; Zur Politik des deutschen Finanz-, 
Verkehrs- und Verwaltungswesens, Stuttgart 1905. — Osim toga napisao 
je C. mnogo studija u skupnim djelima te u njemačkim i engleskim 
časopisima. M. I. 

3. Hermann, ^ Breslau 4. VI. 1838, f Breslau 11. IX. 
1906, učio je najprije prirodne nauke, osobito fiziku i 
kemiju, a kasnije se posvetio medicini. G. 1874 postao je 
izvanredni profesor oftalmologije u Breslauu. Zaslužan je 
za ispitivanje higijene oka, naročito kod školske djece. V. B. 

4. Jonas, * Gorlitz 2. XII. 1869, filozof, od 1901 pro¬ 
fesor u Freiburgu i. Br. Bavi se spoznajno-teorijskim, 
kulturno-filozofijskim, estetskim i pedagogijskim pitanjima. 

U spoznajnoj teoriji prihvaća Kantovu misao o »čistom nadindivi- 
dualnom ja«, koje smatra nosiocem naših osnovnih oblika spoznaje. 
Istina se sastoji u podudaranju mišljenja s tim oblicima; zavisnost 
spoznaje od empirijskog »ja« izvor je zabluda. Ipak sadržaj spoznaje 
nije sav logičan. Svuda je spoznaja jedinstvo logičke (razumske) forme 
i alogičkog (iskustvenoga) materijala. Racionalizam i empirizam su 
jednostrane spoznajnoteorijske orijentacije. C. ih ujedinjuje u svojem 
»utrakvističkom« nazoru, kojim se približava Windelbanđu i Rickertu. 
U estetici je protivan psihologizmu, estetika mu je kritička vrednosna 
znanost, koja ispituje osebujni značaj estetskoga prosuđivanja, ali je 
protivan i formalizmu (Kantovu). U filozofiji religije nastoji ujediniti 
vjerski nazor s pravom znanstvenoga duha. Zadatkom odgoja smatra 
»obrazovanje odgajanika za autonomnoga člana one povijesno odre¬ 
đene kulturne zajednice, kojoj će pripadati«. Sloboda i autoritet, 
oslobađanje i vezanje jedna je od osnovnih antinomija pedagogije. 

BIBL.: Voraussetzungen und Ziele des Erkennens, 1908; Allgemeine 
Asthetik, 1900; Der Sinn der gegenwartigen Kultur, 1914; Geist der 
Erziehung, Padagogik auf philosophischer Grundlage, 1919; Der deutsche 
ldealismus, 1923; Befreien und Binden, Zeitfragen der Erziehung iiber- 
zeitlich betrachtet, 1926; Fiihrende Denker, 1928. 

LIT.: Die deutsche Philosophie der Gegenwart in Selbstdarstellungen, 
sv. II.. 1921. S. P-i. 

COHNHEIM, Julius, ^ Demmin u Pomeraniji 20. VII. 
1839, f Leipzig 15. VIII. 1884, njemački patolog. Od 1868 
do 1872 bio je profesor opće patologije i patološke ana¬ 
tomije u Kielu, od 1872—78 u Breslauu, a od 1878 u Leip- 
zigu. Isprva je radio fiziološko-kemijske radove, ali je brzo 
prešao na područje opće patologije i patološke anatomije, 
pa i normalne histologije. U svojim je eksperimentalnim 
radovima upotrebljavao nove metode; tako je pronašao 
t. zv. metodu smrzavanja svježih objekata (Gefriermethode 
zur Untersuchung frischer Objekte), metodu bojadisanja 
zlatom (Goldmethode), injekcije bacila tuberkuloze u 
prednju komoricu oka pokusne životinje i t. d. Osobito su 

važni njegovi radovi na istraživanju upalnih procesa i 
gnojenja. Dokazao je, da se bit gnojenja sastoji u probi¬ 
janju bijelih krvnih tjelešaca u tkivo, što je za onda zna¬ 
čilo pravu revoluciju u pojmovima patologije. Proučavao 
je pitanje zastoja, embolije i uopće patologije cirkulacije 
i zatim tuberkulozu i rak; po njegovoj teoriji rak nastaje 
iz razbacanih embrionalnih klica. Glavno mu je djelo 
AUgemeine Pathologie (Berlin 1878, 2. izd. 1882). Bio je 
odličan učitelj; iz njegove škole izašli su kasnije poznati 
učenjaci (Weigert i dr.). 

LIT.: HBL, II. izd. 2., 66—67, Ergbd. 185—6. V. B. 

COHN-VIEBIG, Klara -> Viebig Klara. 

COHOES, veleobrtni grad kod New Yorka na Hudso- 
novu pritoku Moha\vku, koji na slapovima od 23 m visine 
razvija snagu od 54.000 konjskih sila, i na sastavcima plo¬ 
vnih kanala Champlain i Erie, ima 23.226 stan. (1930), koji 
rade u veleobrtu pamuka i željeza, strojeva i trikotaže. N. Ž. 

COIBA, 1 . nenaseljeni otok Panamske republike u Pa¬ 
cifičkom oceanu od 459 km 2 , poznat po lovu bisera. 2. Ime 
(također Cueva) američkoga kulturnog naroda na Panam¬ 
skoj prevlaci. N. Ž. 

COIMBATORE, 1 . okružje na istočnim padinama Za¬ 
padnih Gatha u provinciji Madras, Indija. Na površini od 
18.713 km 2 živi 2,445.064 stan. (1931). Stanovništvo se veći¬ 
nom bavi ratarstvom, gaji pamuk, duhan, sladornu trsku i dr. 

2. Glavni grad istoimene pokrajine, željeznička postaja 
na pruzi Madras—Galicut. G. 1931 imao je C. 95.198 sta¬ 
novnika. U engleskim osvajačkim ratovima imao je C., radi 
blizine prijevoja Palghata, velik strategijski značaj. U C. 
Evropljani rado stanuju, jer leži dosta visoko (436 m) i ima 
ugodniju klimu. Ima dosta razvijen veleobrt, važno je 
tržište pamuka, lana i šećera. Sjedište je katoličkog bi¬ 
skupa. U blizini C. je veliki bramanski hram Perur. M. Š. 

COIMBRA (za Rimljana Conimbra), glavni grad stare 
pokrajine Beire, uz prugu Porto—Lisabon, sa željezničkom 
vezom u Španjolsku, ima 27.333 stan. (1930). Leži kao 
Zagreb: stariji dijelovi grada na 100 m visokim ravnima 
humlja, a noviji u nizini kraj rijeke Mondego. Od davnine 

COIMBRA, Kipovi nad kraljevskom grobnicom u crkvi samostana 

So Silencio 


je tu biskupija s katedralom u obliku tvrđave iz 12. st. 
i s novom katedralom u renesansi iz 16. st.; u 12. st. sje¬ 
dište portugalskih kraljeva, kojima je grobnica u crkvi 
pokraj augustinskoga samostana (danas gradska vijećnica), 
od 1307 ugledno sveučilište sa šest fakulteta i bogatom 
knjižnicom (500.000 svezaka), umjetnički muzej, botanički 
vrt, zvjezdarna, samostan Santa Cruz. Okolica je plodna 
(naranče i vino), a u gradu se izrađuje roba od gline, fa- 
jansa. Na suprotnom brijegu Mondega je stari, danas 
obnovljeni samostan Santa Clara sa srebrnim relikvijarom 
kraljice sv. Elizabete i ljetnikovac Quinta das Lagrimas, 
gdje je umoren Juez de Castro. N. Ž. 

COIN, španjolski grad, 15.032 stan. (1930), u Granadi, 
odakle se željeznicom izvozi mramor u Malagu. U njemu 
je stara biskupska palača. N. Ž. 

COINCIDENTIA OPPOSITORUM znači jedinstvo opre¬ 
čnosti (v.), a ostvareno je po mišljenju Nikole Cusanskoga 
(v.) u Bogu. U Bogu su sve oprečnosti pomirene. V. F. 

COISIT. Kristalizira pseudorompski, kristali su pruti- 
ćasti. Najčešći je u prutićastim i prutićasto vlaknastim 
nakupinama. Tvrdoće je 6, slaba staklasta sjaja, većinom 
providan, rijetko proziran, pepeljasto siv, žutkasto siv, ze¬ 
lenkasto siv, smeđast, zelen kao jabuka i ružičast (od MnO). 
Ružičaste zovu tulitima (po nalazištu u Norveškoj, kojoj 
je staro ime Thula). Kalcijski je alumosilikat formule 
[SiO^sA^Al. OHJCa*. Nalazi se kao sastavni dio krista- 
lastih škriljavaca, pa je u nekima njihov bitni sastavak, 
zbog čega takve zovu coisitskim škriljavcima. Ima ga u 
Savinskim Alpama, pa u coisitskim amfibolitima uz Bu¬ 
zetu i u Gozdni u Baniji te u Fruškoj gori. Tulit upotre¬ 
bljavaju kao uresni poludragi kamen i bruse u kuglastom 
obliku. Ime mu je po slovenskom meceni barunu Cojzu 
(Zoisu). F. T. 

COJĆDES, savezna država republike Venezuele, u ni¬ 
zinskom porječju Orinokova pritoka Rio Cojede, 14.800 km 2 
tropske stepske površine (Llanos), vrlo podesne za stočar¬ 
stvo. Glavni grad San Carlos ima 6.790, a čitava država 
do 82.150 stan. (1926). N. Ž. 

COJZ, Žiga -> Zois. 

COKE, Sir Edward, * Norfolk 1. II. 1552, f Stoke Poges 
3. IX. 1634, engl. pravnik. Bavio se odvjetništvom, 1589 
zastupnik u parlamentu, 1592 predsjednik zast. kuće, 1594 
solicitor general, 1606 predsjednik sudišta common pleas, 
1613 predsjednik sudišta kings bench, ali je svrgnut 1616, 
poglavito, jer je ustao u obranu zakonitosti protiv kraljevih 
presizanja. Ipak je kasnije obnovio različne visoke časti, 
bio je član parlamenta i prvi tvorac glasovite petition of 
rights (1628). Slovi kao najveći pravnik i tumač engleskoga 
common law, a nepokolebljivim poštivanjem prava postao 
je uzorom sudaca. Njegovi spisi uživaju još danas najveći 
ugled. 

BIBL.: lnstitutes of the laws of England, 4 sv.; Reports (zbirka pre¬ 
suda), 3 sv. J. A. 

COLA Dl RIENZI -> Rienzi. 

COLAJANNI, Napoleone, Castrogiovanni (danas 
Enna) 27. IV. 1847, f Castrogiovanni 2. IX. 1921, talijanski 
političar. Kao mladić sudjeluje s Garibaldijem 1862 u bitki 
kod Aspromonta, a 1866 u ratu s Austrijom. G. 1871 svr¬ 
šava medicinu u Napulju i odlazi kao liječnik u južnu 
Ameriku. G. 1890 izabran je kao republikanac u komoru, 
u kojoj djeluje do smrti, a bio je i profesor statistike na 
sveučilištima u Palermu i Napulju. Pokrenuo je smotru 
Rivista popolare , koju je ponajviše i uređivao. U brojnim 
djelima prikazivao je suvremeno političko zbivanje, zago¬ 
varao općinsku samoupravu, napadao Lombrosa i pobijao 
nauku o rasnoj nadmoći. 

BIBL.: Le istituzioni municipali, 1883; 11 Socialismo, 1884 (2. izd. 
1898); La sociologia criminale, 1889; L’ltalia nel 1898: tumulti e reazi- 
one, 1898; Manuale di statistica tecnica e di demografia, 2 sv., 1904; 
Latini e Anglo-Sassoni, 2. izd. 1906. 

COLAUTTI, Arturo, * Zadar 1851, f Milan 9. XI. 
1913, talijanski književnik i novinar, jedan od najjačih 
pera talijanske iredente u Dalmaciji. Bio je glavni urednik 
lista II Dalmata u Zadru (1872—74), a zatim L'avvenire u 
Splitu (1876—80). Pošto je radi zaoštrenosti borbe prestao 
izlaziti L’avvenire , C. nastavlja novinarski rad u Napulju, 
Milanu i Rimu. U književnim djelima pokazuje originalan, 
gotovo bizaran duh i bogatu maštu; ali se pritom očituje 
i neka namještenost njegova stava. Spjevao je dvije zbirke 
pjesama: Dio e la donna i Canti virili (1896) te spjev Terzo 
peccato (1908), koji je bizarna imitacija Danteove Božan¬ 
ske komedije: taj je treći grijeh ljubav. Druga su mu dje- 







COLAUTTI 

la: pripovijest Nihil (1880), dva romana: Fidelia i II figlio 
(1894), dvije drame: Fedora i Adviana Lecouvreur , od ko¬ 
jih je prvu uglazbio U. Giordano, a drugu R. Leoncavallo. 
Uza sav pjesnički polet C. nije stvorio velikoga umjetni¬ 
čkog djela: bio je više značajna ličnost i publicist negoli 
pjesnik. Neki su njegovi stihovi prevedeni na hrvatski, 
na pr. Dalila od N. Ostojića u Viencu (XXX) i Lagunata 
od R. Katalinića Jeretova u Prosvjeti (V). 

LIT.: A. Cippico, Un poeta di Dalmazia, u Rassegna contempora- 
nea, Rim 10. VII. 1914; Isti, A. C., u Archivio storico per la Dal¬ 
mazia, VI., 1928; I. Tacconi, 11 poema del dolce peccafo , u La Rivista 
Dalmatica, VII., Zadar 1924. M. D-ić. 

COLBERT, 1. Charles de Croissy, * Pariz 1625, f Ver- 
sailes 28. VII. 1696, francuski diplomat, mlađi brat Jeana 
Baptista. Njemu su bile povjerene brojne službe. Tako je 
bio poslanik u Engleskoj. Sudjelovao je kod sklapanja 
mira u Nijmegenu 1678. Kasnije je bio državni tajnik za 
vanjske poslove. G. 1681 postao je državni ministar. U. 

2. Jean Baptiste, % 
Reims 29. VIII. 1619, 
f Pariz 6. IX. 1683, 
uz Richelieua najveći 
državnik stare Francu¬ 
ske. Otac mu je bio su- 
knar, a kasnije kraljev¬ 
ski tajnik. C., u mla¬ 
dosti zaposlen u trgo¬ 
vačkom poduzeću, za¬ 
tim ratni povjerenik, 
postaje tajnik Le Tel- 
liera. Od 1651 intendant 
je Mazarina pa stječe 
njegovo povjerenje i 
upravlja njegovim ime¬ 
tkom. Vidjevši njegovu 
ispravnost i sposobnost 
povjeri mu Mazarin 
nadzor nad upravom 
državnih financija. U 
JEAN BAPTISTE COLBERT tom poslu prozre C. 

zloupotrebe »surinten- 
danta« Fouqueta, o čem u opširnoj spomenici izvijesti Ma¬ 
zarina. Tom je prilikom iznio svoj prijedlog o poboljšanju 
financijskih prilika: treba uvesti red, osnovati posebnu sud¬ 
benu komoru, koja će ispitati zlouporabe zakupnika poreza, 
ukinuti nepotrebne službe, pravedno razrezati poreze i sma¬ 
njiti troškove njihova ubiranja. Sudbena je komora doista 
osnovana i do 1665 donijela državi 110 mil. livri. Nepo¬ 
sredno poslije pada Fouqueta 1661 ustrojeno je financijsko 
vijeće, u koje uđe i C. Kad je iste godine Mazarin umro, 
imao je C. već kraljevo povjerenje i prvu riječ u financij¬ 
skim pitanjima. Već 1661 povjeri kralj C-u vođenje mor¬ 
naričkih poslova. G. 1664 postaje »surintendant« gradnja 
i radionica, a 1665 »generalni nadzornik financija«, zapravo 
jedini upravitelj državne riznice. Tako je C. imao u svojim 
rukama sve poslove financija, mornarice, javnih radnja, 
trgovine, kolonija, poljodjelstva, umjetnosti, nastave, pa 
donekle i unutrašnjih poslova. G. 1669 postade i ministar 
(državni tajnik) kraljevske kuće. 

Neumoran u poslu, ustrajan, strog, uredan i pravedan 
volio je činiti dobro državi i pojedincu. Put, kojim je 
udario u početku svoje državničke karijere, slijedio je do 
kraja života. Nered, koji je našao u upravi državnih fi¬ 
nancija, prestao je odmah, čim je državno računovodstvo 
uredio poput dobroga trgovačkog računovodstva. Sma¬ 
njivši broj kraljevskih činovnika, uredivši rente u državnu 
korist i snizivši troškove za ubiranje poreza, snizi obveze 
državne blagajne od 52 na 26 mil. livri. Istodobno pristupi 
pravednijem uređenju i smanjenju poreza, i od 1661—69 
snizi ih od nekih 44 na 36 mil. livri (u času njegove smrti 
1683 40 mil.). C. je dao revidirati u nekim krajevima ka¬ 
tastar i poreznu razdiobu. Zamašne preinake i povišice 
učini kod ostalih kraljevskih prihoda, kao poreza na sol i 
pića, monopola duhana, gradskih poreza i dr., koji su se 
davali u zakup uz slabu korist za kralja, i uspije ih od 
37 mil. livri povećati na 66 mil. Sva ta nastojanja C-u nisu 
dostajala, kad se kralj odlučio na rat protiv Holandije; 
trebalo je pristupiti zajmovima. 

C-ov rad na podizanju unutrašnjih financija bio je djelo 
reda i pravilnosti, ali njegova veličina bila je u stvaranju 
novoga gospodarskog poretka, po kojemu je država stva¬ 
rala, poticala i podupirala veleobrt, zaštićen visokim cari- 

nama od izvanjske konkurencije, a sprečavala, da se poljo¬ 
djelski proizvodi izvoze, kako bi u zemlji bilo dosta hrane. 
Mnogi tvrde, da je C. zasnovao taj sustav, pa su ga na¬ 
zvali colbertizam. Međutim je njegov merkantilizam samo 
primjena onoga, što su prije njega drugi zastupali, a do¬ 
nekle i provodili. C-a naročito izdiže rad na razvitku fran¬ 
cuskog veleobrta, kojem se potpuno posvetio. Po njegovu 
mišljenju država mora biti neka vrsta skrbnika za sve, 
koji rade na općem dobru, i dužna je zahvatiti u sve grane 
gospodarskog života i uputiti ih zajedničkom probitku. Bo¬ 
gatstvo države sastoji se, po Colbertu, u količini novca; 
zbog toga treba podići veleobrt i trgovinu te učiniti sve, 
da domaći novac ostane u državi, a da stranoga dođe što 
više u nju. Prema tome je za državno dobro važniji vele¬ 
obrt nego poljodjelstvo, on je temelj općem i pojedi¬ 
načnom bogatstvu. »Potrebno je obnoviti ili stvoriti sve 
veleobrte, čak i luksusne, uvesti protekcioni sustav carina, 
organizirati u korporacije proizvođače i trgovce, vratiti 
Francuskoj pomorski transport njenih proizvoda, razviti 
rad u kolonijama...«, pisao je C. već 1653 Mazarinu. 

U okviru ovakvih nazora C. je nastojao pomoći poljo¬ 
djelstvu. On je snizio zemljarinu, zabranio zapljenu stoke 
za dugove, snizio cijenu soli, uredio pastuharne, poradio na 
isušivanju močvara, uredio upravu šuma. Ali sve su to bile 
samo sitnice prema šteti, koju je nanosio poljodjelstvu 
dopuštajući izvoz žita samo onda, kad je smatrao, da ga 
ima i suviše obilno. To je učinio poslije strahovite gladi 
1659 i 1662, da ubuduće spriječi takve slučajeve. Zabrana 
redovnog izvoza oborila je uvelike cijenu žitu, a poljo¬ 
djelci osiromašiše. Žitnice su bile pune žita, koje se nije 
moglo prodati. 

Nastojanje C-a išlo je nesamo za tim, da se u Francu¬ 
skoj proizvodi sva potrebna roba, nego da ona može tući 
i stranu konkurenciju. U tu je svrhu izdao pravilnike za 
proizvodnju i oštro kažnjavao one, koji bi ih prekršili. Na¬ 
ročitu pažnju posveti svim vrstama tkanina, pazeći strogo, 
da kvaliteta bude dobra, a mjere točne. Veliku je brigu 
posvetio svilarstvu i pravljenju svile, učinivši Lyon sredi¬ 
štem svilarstva. Pod njegovim vodstvom postizava francu¬ 
ski veleobrt luksusnih tkanina prvenstvo u Evropi. Sve, 
što je trebalo za brodogradnju, ratnu i trgovačku, moralo 
se proizvoditi u zemlji. C. ustanovi »kraljevsku radionicu 
krunskog pokućstva«, u kojoj se pod vodstvom slikara Le 
Bruna razvila do neviđenog sjaja i ukusa radionica čilima, 
gobelina i pokućstva, postavši uzorom mnogim drugim 
radionicama. Da podigne veleobrt stakla i čipaka na ra¬ 
zinu mletačkog, privuče u Francusku mletačke staklare i 
čipkarice. Pod njegovom zaštitom počela je rad tvornica 
finih holandskih i engleskih tkanina u Abbevilleu (1665). 
Prve francuske rafinerije šećera njegovo su djelo. Jedan 
od najvećih njegovih uspjeha organizacija je veleobrta za 
brodogradnju i brodogradnje same. Ratna mornarica, koja 
je još 1661 imala 6 galija i dvadesetak brodova, većinom 
nesposobnih za plovidbu, imala je 1677 već 199 ratnih bro¬ 
dova (od toga 116 linijskih sa 40.000 ljudi posade), a 1683 
već 217 (odnosno 256 s pomoćnim brodovljem) s posadom 
od 54.000 momaka. Da oslobodi neke veleobrte smetnja od 
strane cehovskih udruga i da im omogući veći i slobodniji 
zamah u invenciji i proizvodnji, C. im je davao naslov 
»kraljevske radionice« (manufacture royale) i tako ih sta¬ 
vljao pod kraljevu zaštitu. 

C., koji se sav posvetio podizanju svoje zemlje, znao je, 
od kolike su važnosti prometne veze. On gradi ceste, a 
popravlja stare i otvara nove kanale, među njima i canal 
du Languedoc , najznatniji u Francuskoj, koji je spojio 
Atlantik sa Sredozemnim morem (1681). 

Duboko uvjeren, da je uspjeh trgovine životno pitanje 
Francuske, C. joj je posvetio najveću pažnju. G. 1664 
osnova dvije trgovačke kompanije, jednu za istočnu, a 
drugu za zapadnu Indiju; premda im dade velike povla¬ 
stice, nisu ipak uspjele. Nije uspjela ni kompanija Sjevera 
(du Nord), ni ona Levanta, a ni druge, koje su nastale 
poslije njegove smrti (nakon raspada velikih indijskih kom¬ 
panija). Međutim je C. drugim radom podigao francusku 
pomorsku trgovinu; on je proglasio Marseille, Bayonne i 
Dunkerque slobodnim lukama, preuredio konzulate, pro¬ 
gonio gusare na Sredozemnom moru, a za francuske lađe 
isposlovao olakšice u inozemnim lukama. Za njegove se 
vlade francuska trgovačka mornarica više nego podvostru¬ 
čila. Kao što je sa 4 velike naredbe 1669 dao neku vrstu 
zakonika za veleobrt sukna, tako je velikom trgovačkom 

naredbom (la grande Ordonnance du commerce) 1673 
upotpunio svoje veliko djelo trgovačke i veleobrtne orga¬ 
nizacije. Ta je naredba za cijelu Francusku odredila prava 
obrtnika, šegrtstvo, doba za majstore, knjigovodstvo, trgo¬ 
vačke ugovore, konzularno zakonodavstvo i t. d. G. 1681 
izdao je C. naredbu o uređenju mornarice. Obje su vrije¬ 
dile do 1789. 

Velika su smetnja trgovini i veleobrtu bile carinske 
granice unutar Francuske. C. je htio sve ukinuti i ostaviti 
samo zajedničku carinsku granicu prema inozemstvu. U 
tom je samo djelomično uspio. Prema vani uveo je za¬ 
štitne carine s ciljem, da podigne francuski veleobrt. Neke 
je carine 1667 pod utjecajem tvorničara više nego podvo¬ 
stručio, a 1671 zabranio je čak uvoz mletačkog stakla i 
čipaka. Na te mjere odgovorile su druge države sličnim 
mjerama, pa je došlo do napetosti između Francuske i 
Holandije, koja je pridonijela svoj dio ratu 1672. Fran¬ 
cuska je, iako pobjednica, morala napustiti carine iz 1667. 
C. nije ipak odustao od svog zaštitnog sistema, već ga je 
samo ublažio. Njegovo nastojanje, da predajom kolonija 
trgovačkim kompanijama podigne i kolonije i francusku 
trgovinu, nije uspjelo. 

Posljednjih godina svoga života vodio je C. oštru borbu 
s Le Tellierom i Louvoisom, a izgubio je i naklonost kra¬ 
ljevu, koji mu je bio zavidan. Sam je sebi predbacivao, da 
je zbog rata uveo prevelike poreze. 

Uz mnoge neuspjehe imao je C. velikih i trajnih uspjeha. 
Ideje, kojima se zanosio, nisu originalne, ali ih je pro¬ 
vodio neslomljivom voljom i genijalnim potezima. Hoteći 
da Francuska postane prva država u gospodarskom po¬ 
gledu, nastojao je podići je u trgovačkom i veleobrtnom 
pogledu; u trgovačkom nije doduše uspio prestići Englesku 
i Holandiju, ali je to učinio u veleobrtnom. C. je otac 
francuskog velikog veleobrta, on mu je dao osnove i zamah, 
ma da je u provođenju toga počinio znatnih pogrešaka. 
Za taj veleobrt upotrijebio je najbolje učenjake, umje¬ 
tnike i obrtnike svoga vremena. Velikim zamahom radilo 
je sve, što je u Francuskoj bilo povezano s napretkom, 
gradeći lađe, dižući tvornice, zidajući i kiteći palače kralja 
(obogatio je Louvre stotinama umjetnina), prelata, ple¬ 
mića i građana. Nije bilo veleobrtne grane na svijetu, koju 
on nije htio uvesti u Francusku, ako je to bilo moguće, i 
koju on nije pomogao, ako je trebalo, počevši od onih, 
koje su služile za rat i pomorstvo, do rukotvorina i umje¬ 
tnina. Utjecaj države proširio je i na kazalište i tisak. 
Međutim je njegovo djelo potpunog podvrgavanja cjelo¬ 
kupnog veleobrta državnom vodstvu nesamo u općim 
linijama, nego i u odnosu radnika i poslodavca, u dužno¬ 
stima i pravima radnika — gotovo sasvim onemogućilo 
slobodan veleobrt, a radnike podložilo cehovima pod 
državnim nadzorom. Svi su se obrti morali organizirati u 
udruge (korporacije), ukoliko to već nije prije učinjeno, a 
svaki je obrtnik morao biti njihov član. Na taj se način 
više nego podvostručio broj obrtnih udruga u Parizu (od 
60 1672 g. na 129 1691 g.). Čitav je Colbertov gospodarski i 
društvovni život organizirao francusku privredu i učinio je 
prvom u Evropi, a Francusku glavnim političkim čimbenikom. 

C. je volio narod, ali narod nije nikada volio njega; 
cijeli gradovi, pa i čitave pokrajine, ustajali su protiv nje¬ 
govih novotarija i uspjeli su često da ga ometu i sačuvaju 
svoje dotadanje stanje. »Potomstvo će — kazao je Voltaire 
— voljeti ovog čovjeka, čije je tijelo, poslije njegove 
smrti, htio bezumni narod rastrgati«. 

LIT.: F. M.Voltaire, Siecle de Louis XIV; P. Boissonade, C., Le triomphe 
de VŽtatisme, Pariz 1932; P. Clement, Vie de C., 1846; Histoire de C. 
et df son administration, 3. izd., 2 sv., Pariz 1892; G. Martin, La grande 
ind' > ;trie sous le regne de Louis XIV, Pariz 1899; L. Bertrand, Louis 
XII , Pariz 1927; Lavisse-RaiTibaud, Histoire gćnćrale, VI., Pariz 1895; 
F. Joubleau, Žtudes sur C., 2 sv., Pariz 1856; A. Neymarck, C. et son 
temps, 2 sv.; Lavisse, Louis XIV, 2 sv., 1905, u zbirci Histoire de 
France. G. N. 

COLBRAN, Isabella Angela, ^ Madrid 2. II. 1785, f Bo- 
logna 7. X. 1845, znamenita talijanska dramska pjevačica, 
djelovala je kao »prima donna seria« u Milanu, Veneciji, 
Rimu i Napulju. G. 1822 udala se za proslavljenog sklada¬ 
telja Rossinija te je u nekim njegovim operama kreirala 
glavne ženske uloge. Naskoro iza toga povukla se sasvim 
s pozornice. 

LIT.: G. Radiciotti, G. Rossini, Tivoli 1927; H. Riemann, Musik- 
lexikon, 1929. S. S-i. 

COLCHAGUA, pokrajina u srednjem dijelu republike 
Čile od Pacifičkog oceana do istočnih Cordillera na gra¬ 
nici prema Argentini, 8.865 km 2 i 125.435 stan. (1930). Plodna 


ratarska zemlja, osobito u meridijanskoj dugodolini, gdje 
ima i umjetnog natapanja, rodi žitom i vinom. Inače je 
podesna za stočarstvo (goveda, koze, magarci), u primorju 
se dobiva sol, a u gorju ruda (bakar i mjed). Glavni grad 
Rancagua, u dugodolini uz prugu iz Santiaga na jug, ima 
23.339 stan. N. Ž. 

COL Dl LANA, vrh (2464 m) u Dolomitima, poznat iz 
prvoga svjetskog rata. Njemačke i austrijske čete uporno 
su ga branile, ali su Talijani 18. IV. 1918 velik dio vrha 
bacili u zrak zajedno s posadom. 

COLE, 1. George D. H., 1889, najplodniji i naj- 

mnogostručuiji suvremeni engleski ekonomski i politički 
pisac, osobito zaslužan za populariziranje društvenih nauka. 
Profesor narodnog gospodarstva na sveučilištu u Oxfordu, 
predsjednik »Ne\v Fabian, Research Bureaua«. Pristaša je 
lijevog krila radničke stranke. Glavni je pokretač ideje 
Guild Socialisma, koju je razradio u djelu Self-Government 
in lndustry (1917 i 1920). Uglavnom se bavi radničkim 
problemima ( The World of Labouv , 1913), tradeunioni- 
zmom, planskim gospodarstvom ( Economic Tracts for the 
Times , 1932; Ptinciples of Economic Planing , 1935), go¬ 
spodarskom povijesti ( The Common People , 1938, u zaje¬ 
dnici s Postgateom), suvremenim gospodarskim stanjem 
(The Condition of Britain, 1937), političkom i socijalnom 
teorijom (Social Theory , 1920; Some Relations between 
Political and Economic Theory f 1934). Sa svojom ženom 
Margaretom piše općenitija aktualna djela za šire slojeve, 
od kojih mu je najpoznatije A Guide to Modem Politics t 
1934. Z. G. 

2. Thomas, ^ Bolton-le-Moors (Lancashire) 1. II. 1801, 
f Catskill (Amerika) 11. II. 1848, engleski slikar. Mlad je 
došao u Ameriku, gdje se teško probijao učeći i slikajući 
krajolike. G. 1829 vraća se u Evropu i živi u Engleskoj i 
Italiji, da se onda opet vrati u Ameriku, gdje je postao 
prvi znatniji američki slikar krajolika, koji se nastojao 
riješiti tradicija evropskih i dati slikarstvu značajke posve 
američke. Bio je osnivač slikarske škole t. zv. »rijeke Hud- 
sona«. Izvrsni su njegovi krajolici ( Oxbow ), a slabije nje¬ 
gove alegorijske slike (Course of Empire , Voyage of Life). 

LIT.: E. v. Mach u Thieme-Beckerovu ALBK, VII., Leipzig 1912; 
Dunlap, History of the Ariš of Design in the U. S., Boston 1918. A. Sch. 

COLEBROOKE, Henry Thomas, * London 15. VI. 1765, 
f 18. III. 1837, jedan od najzaslužnijih engleskih indologa. 
Naročito se istakao golemim poznavanjem sveukupne 
sanskrtske književnosti, koju je zavolio boraveći dugo vri¬ 
jeme kao engleski činovnik u Indiji. Doktrinu sanskrtskih 
gramatičara izložio je u Grammar of the Sanscrit Language 
(1805). U djelu On the Vedas , or sacred Writings of the 
Hindus (1805) dao je osnovicu vedskim studijama. Prika¬ 
zao je još i indijsku filozofiju, pravo, matematiku i astro¬ 
nomiju. Tvrdio je, da arapska algebra potječe iz Indije. 
Od njega je i prvi indijski rječnik Amarakoša (1805). Sa¬ 
kupio je i mnogo sanskrtskih rukopisa. P. S. 

COLEMANIT ->• Kolemanit. 

COLENSO, selo u Natalu na gornjoj Tugeli, u okružju 
Weenen dominiona Južnoafričke Unije, 962 m nad morem, 
željeznička postaja na pruzi Port Natal —Ladysmith. Ovdje 
su Buri porazili engleskoga generala Bullera 15. XII. 1899. 
U blizini je električna centrala s pogonom od 60.000 konj¬ 
skih sila. A. M. S. 

COLEOPTERA, kukci —Kornjaši. 

COLERIDGE, 1. Samuel Taylor, Ottery St. Mary, De- 
vonshire 21. X. 1772, f London 25. VII. 1834, engleski 
pjesnik i filozof. Od šeste godine polazi školu u rodnom 
mjestu, u devetoj naglo izgubi oca i dolazi u London 
k ujaku, gdje polazi školu i gdje se upoznaje s književni¬ 
kom C. Lambom, koji će mu ostati vjeran prijatelj do 
kraja života. U školi se bavi metafizikom i oduševljava 
za Francusku revoluciju (pjesma Destruction of the Ba- 
stille). G. 1791 uči u Cambridgeu klasične jezike. Ne 
podnoseći sveučilišne stege stupa u vojsku (1793), vraća se 
u Cambridge, g. 1794 napušta sveučilište bez diplome, po¬ 
sjećuje Oxford i, nakon putovanja po Walesu, u Bristolu 
se upoznaje s pjesnikom R. Southeyem, s kojim je zasno¬ 
vao pokusnu utopističku naseobinu na obalama Susque- 
hanne u Americi. Pokretu su dali ime »Pantisocracy«. Da 
bi nama.'đi sredstava za svoj pothvat, C. i Southey održali 
su niz predavanja o politici i vjeri, zajedno su napisali i 
dramu The Fali of Robespierre (1794). Svoja dva predava¬ 
nja C. je objavio u prvoj knjizi proze Conciones ad Po- 
pulum (1795), dok je skoro zatim izašla i prva njegova 

zbirka stihova (Poems, 1796). G. 1795 uzeo je za ženu 
Saru Fricker i nastanio se u malom selu Nether Stowey u 
grofoviji Somerset. Ta je odluka bila od presudne važnosti 
za njegov pjesnički rad. Nekadašnji revolucionarac pre¬ 
tvara se postepeno u otadžbenika i napokon u konzerva- 
tivca. U odi France: ari Ode (1798) izražava svoje razoča¬ 
ranje u Francuskoj revoluciji. 
G. 1797 nastanjuje se u susjed¬ 
stvu pjesnik W. Wordsworth i 
njegova sestra Dorothy, koji¬ 
ma se pridružuje i C. Lamb. 
Tako je seoce Nether Stowey 
postalo središte književne dje¬ 
latnosti, koja je uputila novim 
smjernicama englesko pjesni¬ 
štvo 19. st. Tu je C. spjevao 
pjesmu Kubla Khan , koja 
predstavlja krajnju pobunu 
protiv formalne, suzdržane i 
izvještačene dikcije pjesnika 
18. st. S Wordsworthom je 
zajedno izdao epohalnu zbir¬ 
ku pjesama Lyrical Ballads 
(1798), najvažnije djelo ovog 
_ razdoblja i formalni manifest 

SAMUEL TAYLOR COLERIDGE en gi es k 0 ,g romantizma. 

Iste je godine napisao i djelo Christabel , koje je ostalo 
nedovršeno, premda mu je 1800 dodao drugi dio. 

G. 1798 piše tragediju Osorio, koju je uprava kazališta 
Drury Lane odbila i tek 1813 prerađenu prikazala pod 
naslovom Remorse. Iza odlaska Wordswortha i njegove 
sestre iz Nether Stoweya C. je prihvatio za kratko vri¬ 
jeme mjesto unitarskog propovjednika u Shrewsburyju. 
Uz potporu Thomasa Wedgwooda putuje u Njemačku te 
proučava njemačku književnost i filozofiju. Na putu iz 
Engleske posjetio je 1798 Klopstocka u Flamburgu. U 
Gottingenu sluša predavanja na sveučilištu. Putovanje u 
Njemačku opisao je u djelu Satyrane’s Letters , koje je 
1817 uključeno u autobiografsku knjigu Biographia Lite- 
raria. U Njemačkoj se C. bavio najviše filozofijom. Bo¬ 
ravak u Njemačkoj znači kraj C-a kao pjesnika. 

U srpnju 1799 C. se vratio u Englesku i stupio u uredni¬ 
štvo dnevnika »Morning Post« u Londonu. Sad je nastu¬ 
pilo razdoblje beskorisnog trošenja energije i potištenosti 
(počeo je uživati opium već 1797), te je tražio utočišta u 
metafizici. G. 1800 napušta uredništvo »Morning Posta« i 
seli se u Lake District. Prije odlaska preveo je Schillerove 
drame Piccolomini i Wallensteins Tod (1799—1800). Nje¬ 
govo očajno duševno stanje iz ovog vremena prikazano je 
u odi Dejection (1802). 

Tražeći zdravlje u blažem podneblju C. je u proljeće 
1804 otputovao na otok Maltu, gdje je bio guvernerov 
tajnik, zatim u Napulj i Rim, gdje je ostao do 1806 uži¬ 
vajući opium u velikoj mjeri. Tužna povijest ostatka nje¬ 
gova života nema mnogo veze s C-om kao pjesnikom. 

U travnju 1816 povjerio se brizi liječnika J. Gillmana. 
U njegovu domu i pod njegovim nadzorom proveo je 
ostatak života i postepeno napustio uživanje opiuma. Kako 
mu se povremeno vraćala duševna svježina, objavio je 
1817 svoju književnu autobiografiju (Biographia Literaria) 
i manje važnu povijesnu dramu Zapolya. G. 1825 izdao je 
filozofsku raspravu Aids to Reflection u obliku niza afo- 
rizama i komentara. G. 1828 pregledao je sam definitivno 
izdanje svojih pjesničkih djela. Za njegova života obja¬ 
vljeno je djelo On the Constitution of Church and State 
(1830), a Confessions of an Inquiring Špirit , 1840, poslije 
smrti. 

C. je zaslužan za englesko pjesništvo zato, što ga je oslobodio uko¬ 
čenosti i konvencionalnosti klasične škole 18. st., što je u pjesništvo 
uveo iskrenu ljubav prema prirodi i što ga je zadahnuo duhom uzvi¬ 
šene romantike. Osim toga C. se u Engleskoj smatra stvaraocem 
ozbiljne književne kritike, a na tom području zaslužan je najviše 
zato, što je Shakespearea vratio engleskom narodu. 

BIBL.: C-ov nećak i zet H. N. Coleridge zabilježio je mnoge 
razgovore s C-om pod naslovom Specimens of the Table Talk of the 
Late S. T. C., 1835; kći Sara C. izdala je iz rukopisa tri knjige nje¬ 
govih političkih spisa (Essays on His Own Times, 1850); E. H. Co¬ 
leridge izdao je izbor iz C-ovih bilježnica pod naslovom Anima 
Poetae, 1895; C-ova pisma izdali su T. Alsopp (Letters, 1836), E. H. 
Coleridge ( Letters, 1895) i E. L. Griggs ( Unpublished Letters, 1932); 
najbolja moderna izdanja pjesničkih djela: Complete Poetical and 
Dramatic Works (J. D. Campbell, 1893), Poetical Works (E. H. Co¬ 
leridge, 1912) i Select Poetry and Prose (S. Potter, 1933, sadržava i 
bogat izbor djela u prozi). 


LIT.: H. D. Traill, 5. T. C., 1885; Brandl, S. T. C. und die en- 
glische Romantik, 1886; J. D. Campbell, The Life of S. T. C., 1894 
(»standard« životopis); J. Aynard, C., la vie d’un poete, 1907; J. L. 
Lowes, The Road to Kanadu, a Study in the Ways of the Imagination, 
1927; J. Charpentier, C., the Sublime Somnambulist, 1929; J. H. Muir- 
head, C. as Philosopher, 1931; I. A. Richards, C. on Imagination, 1934; 
E. K. Chambers, 5. T. C., a Biographical Study, 1938. J. T-a. 

Kao filozof C. uvodi njemačku, napose Schellingovu, fi¬ 
lozofiju u Englesku. Svoje nazore nije sustavno izradio, 
ali je imao velik utjecaj u idealističkoj, empirizmu protiv¬ 
noj struji; po Millu on ulijeva nov duh u engleski konzer- 
vatizam. 

LIT.: J. K. Muirhead, C. as Philosopher, London 1930. A. B-a. 

2. Sara, ^ Greta Hali, Keswick 23. XII. 1802, f London 
3. V. 1852, engleska književnica, kći pjesnika S. T. Cole- 
ridgea. Prva su joj djela bila prijevodi. G. 1829 udala se 
za svog bratića H. N. Coleridgea u London, pa je napisala 
za pouku svoje djece djelo Pretty Lessons in Verse for 
Good Children; with some Lessons in Latin in Easy Rhyme 
(1834). G. 1837 izdala je romantičnu priču Phantasmion, 
a Fairy Tale. Poslije smrti svoga muža dovršila je izda¬ 
vanje djela svoga oca i dodala Essay on Rationalism , pred¬ 
govor njegovim esejima i dodatak djelu Biographia Lite¬ 
raria. Njenu je autobiografiju svršila i izdala njena kći 
(Memoirs and Letters of Sara Coleridge , 1873). R. F. 

COLERIDGE-TAYLOR, Samuel, London 15. VIII. 
1875, f Tornton Heath 1. IX. 1912, engleski crnački skla¬ 
datelj, sin liječnika crnca iz zapadne Afrike i jedne Engle¬ 
skinje. Isprva je učio violinu, s 10 godina postade pjevač 
u zboru crkve St. Maria Magdalena u Croydonu, s 15 go¬ 
dina upisao se u Royal College of Music, gdje je učir* i 
kompoziciju u Ch. W. Stanforda. G. 1898 postao je na 
istom zavodu učitelj violine i dirigent gudačkog orkestra. 
G. 1892 istupio je kao skladatelj s anthemom In The , o 
Lord; iza toga su slijedila druga djela za orkestar (sim¬ 
fonija a-mol, orkestralna balada a-mol, valceri, suita He- 
rodes), za violinu i orkestar (balada), za violinu i glasovir 
(3 skice Hiawatha, ciganski napjevi, Danse negre), za glaso¬ 
vir (humoreska, afrička suita), za komorne sastave (gudački 
kvartet, kvintet za klarinet i gudački kvartet, sonet za gla¬ 
sovir, gudaljke i sviraljke), za pjevanje i glasovir (rapsodije 
In memoriam, južnjački ljubavni napjevi, afričke romance), 
oratorij The atonement, kantata A Tale of Japan , kantata- 
opereta- The Gitanos za ženski zbor i sole, opereta Dream - 
Levers, te opere — u svemu 82 djela. C.-T. htio je na 
temelju elementarne pučke crnačke melodike izgraditi 
umjetničku glazbu te osnovati neke vrste nacionalnu sim- 
foniku. 

LIT.: W. C. Berwick-Sayers, 5. T.-C., London 1915 i 1926; M. Byron, 
A Day with C.-T., 1912; H. Antcliffe, Some Notes on C.-T., u Musical 
Quarterly, VIII., 2., New York 1922. S. S-i. 

COLERUS (van Geldem), Egmont, * Linz 12. V. 1888, 
njemački pisac. Bio je austrijski činovnik ministarstva, 
sada živi u Beču. 

Pisao je prije svega niz romana, najviše s povijesnom pozadinom, 
tako među ostalim Sodom (1920), Der dritte Weg (1921), Weisse Magier 
(1922), Pythagoras (1924), Behemoth (1924), Zwei Welten (o Marku Polu, 
1926), Die neue Rasse (1928), Kaufherr und Kramer (1929), Leibniz 
(1934). Osim toga je napisao drame Politik (1927) i Zwei Jahre vor 
Golgatha (1934) te popularno znanstvenu »matematiku za svakoga« pod 
naslovom Vom Einmaleins zum Integral (1934). F. C. 

COLESBERG, 1. okružje u južnoafričkoj koloniji Kap- 
land, zaprema 6160 km 2 , broji oko 11.500 stan.; u zemlji 
se uzgajaju nojevi. — 2. Grad na pustoj visoravni, 1343 m 
nad m., broji oko 2600 stan. (1000 bijelaca). A. M. S. 

COLET, Louise, Aix en Provence 15. IX. 1810, f Pariz 
8. III. 1876, francuska književnica. U njezinu su se salonu 
okupljali mnogi slavni umjetnici i književnici. Bila je po¬ 
nešto nastrane ćudi, lijepa i obrazovana. Kad je pjesnik 
A. Karr napao njezine radove, pokušala ga je udariti bo- 
dežem. Dugo je putovala Italijom i dolazila u dodir s naj¬ 
istaknutijim talijanskim političarima i književnicima. O 
Italiji je mnogo i pisala. Djela su joj mnogobrojna (52 
sveska), no vrednija su kao kronika njezina vremena nego 
kao književna djela. 

BIBL.: Zbirke stihova: Penserosa (1839), Ce qui est dans le coeur 
des femmes (1852), La Servante (1854), La Religieuse (1856). Djela u 
prozi: La Jeunesse de Mirabeau (1853), Lui (1859), LTtalie des Italiens 
(1862—64), Le dernier marquis (1867). 

LIT.: J. de Mistral-Combremont, Une deesse romantique, Lausanne 
1913. 

COLETI, Giacomo, * Mleci 2. V. 1732, f Mleci 15. VIII. 
1827, tal. isusovac (od 1752). Historičar, suradnik (u Pado¬ 
vi) Daniela Farlatija u velikom djelu Illyricum Sacrum , 
koje je po Farlatijevoj smrti (1773) nastavio (sv. VI., VII., 
VIII.) građom, sabranom od Riceputija i Farlatija. U ruko- 

pišu je ostavio svezak dopuna i ispravaka, izdan od F. Bu- 
lića pod naslovom Accessiones et correctiones ali’ »Illyri- 
cum Sacrum« del P. D. Farlati di P . G. Coleti, Split 1909. 
Izdao je među ostalim latinsku raspravu o Stridonu, ro¬ 
dnom mjestu sv. Jeronima (4° pp. 46, Mleci 1784) i Marty- 
rologium Illyricum (8° pp. 96, Mleci 1818). 

LIT.: Sommervogel, Bibliothćque, II., 1891; M. Vanino, Philipp Rice- 
puti, Begriinder des »lllyricum Sacrum «, u Archivum Historicum Socie- 
tatis Jesu, I., Rim 1932. M. V. 

COLETTE, Gabrielle-Sidonie, * Saint-Sauveur (Yonne) 
1873, francuska književnica. Napisala je velik broj romana, 
od kojih je prve izrađivala uz suradnju svoga prvog muža 
Henri Gauthier-Villarsa (pseud. Willy). Istakla se pozna¬ 
vanjem ženske duše kao i nagonskog života životinja. Stil 
joj je bogat u izrazu, gibak i slikovit. 

BIBL.: Claudine š Vecole ("1900), Claudine h Pariš (1901), Claudine 
en menage (1902), Claudine s'en va (1903), Sept dialogues de betes 
(1904), La Retraite sentimentale (1907), La Vagabonde (1910), L’Envers 
du music-hall (1913), L’Entrave (1913), La paix chez les betes (1915), 
Chćri (1920), La Fin de Chćri (1925). 

LIT.: F. Keller i A. Lautier, Colette, Willy, Pariz 1923. 

COLEUS Koleus. 

COLHUACAN (Culhuacan), naselje južno od grada 
Mexica. Kao jedno od najznatnijih središta »toltečke« kul¬ 
ture cvalo je u 11. i 12. st. Došavši pod vlast Azteka, na 
koje je prešlo i ime njegovih stanovnika Colhua, izgubio 
je C. nekadašnje značenje. 

COLIGNY, Gaspard de, * Chatillon-sur-Loing 16. II. 1519, 
f Pariz 24. VIII. 1572, francuski admiral. Podrijetlom iz 
odlične plemićke porodice dolazi 1537 na dvor Franje I. 
Od 1543—57 vojuje u ratovima protiv cara Karla V., 
Henrika VIII. engleskog i Filipa II. španjolskog. G. 1552 
imenovan je admiralom, ali u zbilji te dužnosti nije vršio. 
Zbog pobjede nad carem kod Rentya 1554, gdje se osobito 
istaknuo, zavadio se s takmacem, vojvodom Franjom od 
Guisea; to neprijateljstvo dobilo je naskoro i političko 
obilježje, pa se s njime dovodilo u vezu i vojvodino 
umorstvo 1563. U španjolskom zarobljeništvu 1557—59 
upoznao se, ponajviše zaslugom brata Franje (1521—69), 
s Kalvinovom naukom, uz koju je 1560 otvoreno pristao. 
Tada se s braćom Franjom i Odetom, »kardinalom chatil- 
lonskim« (1517—71), stavio na čelo hugenota i sudjelovao 
u prva tri »hugenotska rata«. U trećem ratu, koji je 1568 
izbio zbog neuspjela pokušaja, da ga uhvate, odlučno po¬ 
bijedi 1570 kod Arnay-le-Duca i postigne tako mir u Saint- 
Germainu, kojim su hugenotima priznate znatne vjerske i 
političke povlastice. Sprijateljivši se s mladim kraljem 
Karlom IX. (1560—74), koji ga čak prozva »ocem«, postane 
mu svemoćan savjetnik, ali tim izazove duboko neprija¬ 
teljstvo kraljeve majke Katarine Medici. C. želi Francusku 
uvesti u savez protestantskih sila protiv Filipa II. Kako je 
potonji bio tada u borbi s Nizozemcima, C. nastoji, da 
Francuska podupre njihov ustanak, a Filipu da objavi rat. 
U slučaju pobjede zamislio je i naseljivanje hugenota na 
Floridi, čim bi Francuska došla do prvih kolonijalnih po¬ 
sjeda. Osobna protivnost Katarine Medici dobila je u 
takvim prilikama izrazito političko značenje, pa se kralj, 
poglavito njezinom zaslugom kao i pod utjecajem kato¬ 
ličkih Guisea, odrekao namjere, da se zarati sa Španjol¬ 
skom. Katarina dade, štoviše, poticaj, da se C. umori; 
neuspjeli atentat 22. VIII. 1572 dovede je napokon do 
odluke o općem pokolju hugenota u »bartolomejskoj noći« 
(v.) 23.-24. VIII. 1572, kada je C. i ubijen. — Njegovu je 
korespondenciju objelodanio Bourquelot 1858. 

LIT.: J. de Laborde, Gaspard de C., 3 sv., Pariz 1879—81; E. Marcks, 
Gaspard von C., sein Leben und Frankreich seiner Zeit, I., Stuttgart 
1892; C. Merki, L'amiral de C., Pariz 1909. J. Š-k. 

COLIJN, Hendrik, * Haarlemmermeer 22. VI. 1869, 
nizozemski državnik; najprije časnik u kolonijalnoj vojsci, 
zatim od 1909 narodni zastupnik, 1911—13 ministar rata, 
1918 vođa proturevolucionarne stranke, 1923 kao ministar 
riznice uvodi štednju u državnim izdatcima, 1925 kratko 
vrijeme ministar predsjednik, 1931 predsjednik treće među¬ 
narodne gospodarske konferencije u Ženevi i stalni nizo¬ 
zemski izaslanik na gospodarskim konferencijama, 1933 
opet ministar predsjednik i ministar kolonija. 

COLIMA, država, grad, rijeka i vulkani u Mexicu: 1. 
Savezna državica mehičke republike na pacifičkoj strani, u 
kojoj na 5.205 km 2 živi 61.923 stan. (1930), većinom Indi¬ 
janaca. Prostire se stepenasto od mora (luka Manzanillo, 
3.669 stan.) preko močvarnoga primorja do kišovitoga pri¬ 
gorja Sierre Madre Occidental. U tropskom podneblju 
ljetnih kiša obrasla je bujnom vegetacijom i gustim šuma¬ 


ma, podesna za ratarstvo (žito, šećerna trska, kava i riža) 
i za stočarstvo (goveda). Kuhinjska sol se dobiva na obali 
(Cuyutlan). Ovoj državi pripada otočje Revilla-Gigedo, 
koje se nalazi u Pacifiku oko 600 km od kopna. — 2. Njezin 
glavni grad C. (21.117 stan.), 503 m nad morem, u plodnoj 
dolini usred tropskih vrtova, ima željezničku vezu i k moru 
do luke Manzanilla i u unutrašnjost Mexica. Ima pamučni 
veleobrt. — 3. Grad C. leži na rijeci istoga imena, koja pro¬ 
tječe države Jalisco i C. i utječe u Pacifički ocean. — 4. Dva 
vulkana kod grada C. (ali u državi Jalisco): ugasli vulkan 
Nevado de C., snijegom pokrit i visok 4.378 m, i djelatni 
Volcan de C. (Volcan de Fuego), visok 3.890 m, jedan od 
najstrašnijih vukana u Mexicu (provale 1869, 1885, 1903 i 
1913). N. Ž. 

COLIN (Colyns), Alexander, * Malines oko 1529, f Inns- 
bruck 17. VIII. 1612, kipar. Prvi put se spominje 1558 
zaposlen pri radovima na dvoru u Heidelbergu. Vrativši 
se u Malines odazove se pozivu Arnolda Abela i pođe u 
Innsbruck, gdje je izradio najveći dio spomenika cara 
Maksimilijana. U više navrata vraćao se u svoj zavičaj. 
Dalja su njegova djela u Innsbrucku bila nekolike fon¬ 
tane, grobni spomenici cara Ferdinanda I. i njegove žene 
Ane, cara Maksimilijana II. (Prag), Filipine Welser, Hansa 
Fuggera (nekoć u dvorcu Kirchheim, a danas u crkvi sv. 
Ulrika u Innsbrucku). C. je bio prije svega izvanredan 
tehničar, a radio je gotovo redovno po nacrtima, koje su 
mu izrađivali slikari. 

LIT.: L. van Overloop, A. C., Bruxelles 1902; H. Tietze u Thieme- 
Beckerovu ALBK, VII., Leipzig 1912. A. Sch. 

COLL Hebridi. 

COLLADON, Jean Daniel, * Ženeva 15. XII. 1802, 
f Ženeva 30. VI. 1893, švicarski fizičar i tehničar, profesor 
u Parizu i Ženevi. Ispitivao je stlačivost tekućina. On i 
matematičar Sturm odredili su brzinu zvuka u vodi (Že¬ 
nevskog jezera). Predložio je, da se pri bušenju tunela 
upotrijebi stisnuti zrak. Učestvovao je kod gradnje tunela 
Sv. Gotharda. 



Colladonov pokus. U tamnoj prostoriji nalazi se posuda 
s vodom P (si. 1), koja ima u stijeni blizu dna zgodan 
otvor O, tako da iz nje teče mlaz vode glatke površine. 
Nasuprot tomu otvoru jednako je visoko drugi otvor, koji 
je zatvoren optičkom lećom L ; kroz tu leću pušta se 
svjetlost iz 5 u posudu i u sam početak mlaza. Radi za¬ 
krivljenosti mlaza svjetlost u njemu udara u površinu, i 
to pod malenim priklonom, tako da se potpuno odbija. 

To se odbijanje ponavlja, te koja- 
god zraka svjetlosti na prelomlje¬ 
noj stazi na pr. 1234... slijedi 
krivost mlaza. Ako je voda bistra, 
mlaz se jedva vidi. No voda je 
ponešto zamućena, na pr. mrvi¬ 
cama krede, pa svaka od nebro¬ 
jenih mrvica m u mlazu odbija 
svjetlost na sve strane, tako da 
cio mlaz svijetli. Dolazi li svje¬ 
tlost od obične lučnice, mlaz je 
bijel; ako je između lučnice i po¬ 
sude crveno staklo, mlaz je crven 
i t. d. C., koji je taj pokus izveo 
1841 sa sunčanom svjetlošću (uz pomoć heliostata), s pra¬ 
vom ga zove jednim od najljepših optičkih pokusa (Comp- 
tes rendus pariške akademije 1842, II., str. 800). —► Svije¬ 
tleći vodoskok. 

Poput vodenog mlaza može i gladak svinut staklen štap 
prenositi svjetlost zakrivljenim putem, pa je nezavisno o 
Colladonu Babinet upotrijebio takav štap, da rasvijetli mi- 
krometarske niti u dalekozoru (Comptes rendus par. ak. 
1842, II., str. 801.). Krajevi štapa treba da su brušeni oko¬ 
mito na os štapa. U si. 2 prikazan je takav štap, koji 
svjetiljkom 5 rasvjetljuje predmet p, koji motrimo u mi¬ 
kroskopu. St. H. 

COLLAERT, Hans ili Jan, * Antwerpen 1566, f Ant- 
werpen 25726. IV. 1628, flamanski bakrorezac. U A»twer- 
penu su bila tri bakroresca toga imena, kojih ličnosti i 
djela do danas još nisu odvojeni. Koliko se danas zna, 
najranija su njegova djela ornamentalni bakrorezi, kod 
kojih su mu kao uzori poslužili Martin de Vos, Stradanus, 
Hans Bol, Philippe Galle. Kasnije se istakao nizom bakro¬ 
reza, koji su prikazivali planete. 

LIT.: Thieme-Becker, ALBK, VII., Leipzig 1912. A. Sch. 

COLLE, Raffaello da (zvan i Raffaellino), * Borgo San 
Sepolcro oko 1490, f Borgo S. Sepolcro 17. XI. 1566, tali¬ 
janski slikar. Možda je bio učenik Raffaelov i pomagao mu 
kod slikanja u Villa Farnesina, no svakako je pod vodstvom 
Raffaelova učenika Giulija Romana sudjelovao kod izra¬ 
đivanja freska u Konstantinovoj dvorani u Vatikanu, a 
možda i u Palazzo del Te u Mantovi. Od 1524, a napose 
1530, radio je u službi vojvoda od Urbina za njihovu ra¬ 
dionicu majolika, naročito kod slikarskog ukrašivanja nji¬ 
hove Ville Imperiale u Pesaru. C. je neko vrijeme radio 
i s firentinskim maniristom Bronzinom i s Vašarijem te 
izrađivao nacrte za firentinsku manufakturu gobelina. Izu¬ 
zevši kratkotrajne boravke u tuđini (na pr. u Napulju), 
proveo je ostatak svoga života u rodnom gradu. Tu i u 
galeriji u Citta di Castello nalazi se upravo većina njego¬ 
vih oltarskih slika. C. je tek kasno od nesamostalnog na¬ 
sljednika Raffaelova postao slikar s nešto samostalnijim 
obilježjem; on je uglavnom zaslužan, što se udomaćio 
Raffaelov stil u Toskani. 

LIT.: Mancini u Giorn. Arcadico 70 (1837); B. Patzak, Die Villa 
Imperiale in Pesaro, 1908. F. C. 

COLLĆ, Charles, * Pariz 1709, f Pariz 3. XI. 1783, fran¬ 
cuski pisac drama i pjesnik. Kretao se u društvu pjesnika 
poznatom pod imenom »Caveau«; kasnije je postao tajni¬ 
kom vojvode Orleanskoga. Pisao je duhovite komedije, ali 
prilično razuzdane (La Veritć dans le vin 9 1747). Glavno 
mu je djelo preradba jednoga engleskog kazališnog ko¬ 
mada: La Partie de chasse d’ Henry IV. Naročito se istakao 
pjesmama (chansons), svježim i smionim, u kojima se odra- 
zuje život njegova doba ( Chansons joyeuses , 2 sv., 1867). 
BIBL.: Thćštre de socićtć, 3 sv., 1762; Oeuvres choisies, 1789. 

LIT.: Sainte-Beuve, Nouveaux-Lundis , VII. 

COLLECTA SEPTEM DENARIORUM, sedamdinarski 
porez u Hrvatskoj, odnosno u Slavoniji u 13. i 14. st. 
Početkom 12. st. počeo se u Evropi periodički obnavljati 
novac. U vezi s time napušta se u državnom gospodarstvu 
načelo, da se prava vrijednost metala u kovanom novcu 
mora podudarati s njegovom zakonom određenom vrije¬ 
dnosti. U želji, da povećavaju svoje prihode, počeli su 
vladari i ugledne osobe, koje su imale pravo kovanja, 
mijenjati u duljim ili kraćim vremenskim razmacima 
stariji novac s novo iskovanim. U tu je svrhu bio određen 
jedan dan u godini, na koji se je imao stariji novac zami¬ 
jeniti novim, kojemu se jedinome od toga dana priznavala 
zakonska vrijednost i pravo na optjecaj. Novo kovani no¬ 
vac bio je redovito u manjoj, a gdjekada i u osjetljivo 
većoj mjeri slabiji od starijega, ali mu je nominalna 
vrijednost ostajala ista. Tim postupkom postajao je novac 
iz godine u godinu sve lošiji, a prihodi vladara gdjekada 
pretjerano veliki. Promet i trgovina trpjeli su velike štete, 
a o kakvu stvaranju kapitala u gotovu novcu nije moglo 
biti ni govora. Do Bele IV. (1235—1270) mijenjao se je i 
hrvatski autonomni novac (frizatici) u Slavoniji svake go¬ 
dine. Ali s dolaskom Bele IV. na prijestolje provedena je 
za hercega Kolomana iza 1237 u slavonskoj kovpici važna 
reforma time, što je obustavljeno svakogodišnje mijenjanje 
novca, što je slavonskom novcu osiguran solidan sadržaj 
srebra (oko 910 tisućina), trajno isti oblik i jednaka težina 
(oko 0,93 g). Time je novi slavonski novac (banovac, mo¬ 
neta banalis, denarius Zagrabiensis) došao na glas vrlo 
solidne monete, pa je u trgovini, i kod kuće i u inozem¬ 
stvu, bio vrlo rado priman. Da tom zamašnom reformom, 
provedenom po ugledu na sličnu ustanovu u Štajerskoj, ne 
izgubi herceg, odnosno ban svoj redoviti godišnji prihod 
iz kovnice, zvan lucrum camerae, uveden je poseban, novi 
porez od 7 dinara. Taj je porez plaćala u Slavoniji svaka 


kuća (mansio) kao odštetu za ukinuto mijenjanje novca. 
Narod je odahnuo, jer se riješio i valutne nesigurnosti i 
svakogodišnjega davanja katkada i osjetljivo velikog dijela 
svoga imutka, koji je stekao i posjedovao u gotovu novcu. 

LIT.: Ć. Truhelka, Slav. banovci; Vj. Klaić, Marturina, slavonska 
daća u sred. vijeku. Rad 157 (1904); I. Rengjeo, Početak kovanja slav. 
banovaca, Sarajevo 1939. I. R-o. 

COLLEGE ^ Koledž. 

COLLEGE DE FRANCE, zavod za znanstvena istraži¬ 
vanja i visoku nastavu, osnovao ga u Parizu 1530 kralj 
Franjo I. na molbu slavnog helenista Guillaumea Budea. 
Šest kraljevskih lektora bilo je imenovano, da tu predaju 
u duhu humanizma nauke (grčki, hebrejski, istočne jezike, 
matematiku i t. d.), dotada zanemarene ili nepoznate na 
Sorbonni, koja je ostala vjerna nazorima i metodama 
sredovječne skolastike. C. d. F. se tokom stoljeća pre¬ 
obrazio (danas broji 45 profesora), ali je uvijek zadržao 
svoje značajke: nastava je slobodna od svake stege, na¬ 
metnute programom, i svake brige za ispite i svjedodžbe. 
Predavanja su potpuno javna i nema nikakve formalnosti 
upisa. Svaki profesor ima jedino dužnost, da svake godine 
održi određen broj predavanja o predmetima njegova 
osobnog istraživanja. Izbor nastavnika vrši se bez obzira 
na sveučilišne diplome, jedino prema vrijednosti znan¬ 
stvenih radova i otkrića. Predmeti nastave su raznovrsni, 
već prema pitanjima, koja zaokupljaju pojedino doba. Kad 
se jedna stolica isprazni, profesorska skupština odredi, 
kome će se ona predati. Tako je nedavno osnovana ka¬ 
tedra poetike i povjerena Paulu Valeryju. Slavenski jezici 
i književnosti predmet su redovne nastave već preko 
jednog stoljeća (1840). Stolica slavistike bila je osnovana 
za Mickiewicza, a nakon njega su je redom zapremali 
Cyprien Robert, Alexandre Chodzko, Louis Leger i sada 
Andre Mazon. Među nastavnim osobljem bilo je nekoliko 
najslavnijih imena francuske nauke i književnosti. 

LIT.: A. Lefranc, Histoire du College de France, Pariz 1893; N. 
Pribić, Les lllyriens et la ehaire de litterature slaves au College de 
France, Annales de l’Institut fransais de Zagreb, 1940. J. D-e. 

COLLEGIUM -> Kolegij. 

COLLEGIUM MUSICUM, isprva naziv za manji, pri¬ 
vatni krug glazbenih amatera, koji bi se sastajali zbog za¬ 
jedničkog muziciranja. U 17. st. nazivali su tim imenom 
(u Njemačkoj, Švicarskoj i Švedskoj) prava glazbena udru¬ 
ženja sa stalnim i redovitim članovima. Danas su Collegia 
mušica uglavnom vokalna i instrumentalna društva, ko¬ 
jima su članovi slušači seminara glazbenih znanosti na 
njemačkim sveučilištima, a svrha im je, da gaje vredniju 
glazbu minulih razdoblja. Dr. Hugo Riemann, kao pro¬ 
fesor glazbenih nauka na sveučilištu u Leipzigu, utemeljio 
je prvi C. m. u svom seminaru, pa je tim imenom nazvao 
i svoja izdanja mnogih znatnih djela iz doba t. zv. general- 
basa; ta izdanja izlaze u nakladi njemačke glazbene kuće 
Breitkopf i Hartl u Leipzigu. S. S-i. 

COLLEMA, vrlo rašireni rod lišaja, koji rastu u mnogo 
vrsta na stijenama, kori, na zemlji i među mahovima. 
Ističu se tamnom, gotovo posve crnom bojom steljke, koja 
je razvijena u obliku većeg ili manjeg lista, u obliku lju¬ 
saka, kore i si. Steljka je u suhom stanju krhka i lomljiva, 
a u vlažnom žilava i hladetinasta (sluzava), što dolazi od 
sluzavih modrozelenih alga, koje ovdje žive u simbiozi 
s gljivama (-> lišaji). Zdjeličasta su plodišta tamno crvene 
ili smeđe boje. Ovi su lišaji naročito vezani na suhe i 
suncu izložene vapnene stijene. Ima ih mnogo u našim 
krškim krajevima. Naročito su raširene vrste: C. multifidum 
(Scop.) Schaer., C. furvum Ach., C. Laureri (F\v.) Nyl. 
i dr. F. K-n. 

COLLEMBOLA, eutraheatni člankonošci, beskrilci (v.), 
obično su 1—2 mm sitni prakukci. Mogu odskakivati od 

tla naprijed okrenutom 
rašljicom na trbuhu za- 
tka, da umaknu progo¬ 
nitelju, pa ih hrvatski 
zovemo skokuni. Žive u 
Evropi na vlažnim mje¬ 
stima, a javljaju se u 
neizmjernoj množini i 
hrane se istrunulim tva¬ 
rima. Na rubu stajaćih 
voda živi crni skokun 
(Podura aquaiica ), a na 
površini njihovoj kudravi skokun ( Orchesella villosa). 
Na tlu, drveću, pod kamenjem i pod starim drvom, zimi 
pak i na snijegu, možemo naći žućkasto bijelog snježnog 



CRNI SKOKUN 
(Podura aquatica ) 

(Foto Alinari) 

COLLEONI, A. Verrocchio, Mleci 


skokuna (Entomobrya , Degeeria, nivalis), a u visokom gorju 
vječnog snijega i leda ledenjačkog skokuna (Isotoma saltans 
ili Desoria glacialis). K. B. 

COLLENNUCCIO, Pandolfo, * Pesaro (Marche) 7.1. 1444. 
f Pesaro 11. VII. 1504 smaknut; talijanski humanist i poli¬ 
tičar. Bio je u službi različitih knezova (Sforza, Medici, 
Este). Lorenzo de’ Medici postavi ga za načelnika Firence 
(1490). Kao povjesničar i pjesnik C. je jedan od značajnijih 
predstavnika Rinascimenta. Glavna su mu djela: Compen- 
dio della storia del regno di Napoli (najnovije izd. Bari 
1928), preveden na više jezika, zatim filozofsko-moralni 
Dialoghi , pa crkveno prikazanje Joseph i latinske i tali¬ 
janske pjesme (najnovije izdanje u knj. Operette morali, 
Poesie latine e volgari, a cura di A. Saviotti, Bari 1929). 
Preveo je u tercinama Plautovu komediju Anfitrione. 

LIT.: A. Saviotti, P. C. umanista, u Annali della R. Scuola norm. sup. 
di Piša, V., Piša 1888; A. Pompeati, Saggi eri tici, Milan 1916. M. D-ić. 

COLLEONI, Bartolomeo, * Solza kraj Bergama 1400, 
f dvorac Malpaga 1476, kondotijer. Podrijetlom je iz tali¬ 
janske porodice, koja se spominje već u 11 st.; istaknuo 
se kao vojskovođa u različitim službama. G. 1447 razbio je 
u službi milanske republike Karla Orleanskog, pretendenta 
na čast vojvode, a od 1454 do kraja života bio je vrhovni 
zapovjednik mletačke vojske. Dio imutka ostavio je u do¬ 
brotvorne svrhe, zbog čega su mu Mleci podigli spomenik, 
koji je izradio Verrocchio. 

COLLET, Camilla, ^ Kristiansand 23. I. 1813, f Oslo 
7. III. 1895, norveška spisateljica. Tek u zrelim godinama 
dala je oduška svom životnom iskustvu boreći se u svojim 
djelima za ženska prava. Njezin roman Amtmandens dottre , 
1855, prvi je tendenciozni i prvi realistički roman u nor¬ 
veškoj književnosti. Druga su joj djela ovakve vrste: Sidste 
blade , 1868, Fra de stummes leir, 1877, i Mod strommen, 
1879. Uspomene na svoju mladost i na pjesnika Henrika 
Wergelanda, svoga brata, iznosi u romanu I de lange naelter, 
1863. Napisala je i više putopisa, feljtona i kritika. Nor¬ 
veške žene podigle su joj u Oslou spomenik. F. B. 

COLLETET, Guillaume, * Pariz 12. III. 1598, f Pariz 
11. II. 1659, francuski književnik. Učio je pravo i postao 
odvjetnikom, ali je volio bohemski život. Za građanskog 
rata 1651/2 izgubio je kuću u Parizu, a dvorac mu Rungis 
bude opljačkan. U starosti je pisao i nabožne pjesme, ali 
bi tako zasluženi novac zapio, pa je umro u bijedi. Ri- 
chelieu ga je zaštićivao. Bio je među prvim članovima 


Francuske akademije. Njegova su djela: Les Divertis- 
sements (1631, 1633), Epigrammes (1653), Poesies diverses 
(1656), Sur la grotte de Meudon ruinee (1654) i t. d. Naj¬ 
vredniji su mu životopisi francuskih pjesnika ( Vies des 
poetes frangais ); originalni rukopis ovog djela izgorio je 
1871 u požaru louvreske knjižnice. C. je nasljednik tra¬ 
dicije Ronsarda i 16. stoljeća. P. Cl. 

COLLIER, 1 . John Payne, ^ London 11.1. 1789, f Maiden- 
land 17. IX. 1883, engleski književni povjesničar i šekspi- 
rolog. Izdao je novo izdanje Dodsleyevih Old Plays 
(1825—27) i dopunski svezak Five Old Plays (1833). Re¬ 
zultat proučavanja stare književnosti je History of En- 
glish Dramatic Poetry and Annals of the Stage to the 
Restoration (1831) i New Facts regarding the Life of 
Shakespeare (1835), a kao nastavak tome New Particulars 
(1836) i Further Particulars (1839). G. 1852 izdao je novo 
izdanje Shakespeareovih djela prema tako zvanom »Per- 
kins Foliu« iz 1632. Uveo je mnoge popravke i bilješke, 
koje je iste godine izdao posebno pod naslovom Notes 
and Emendations to the Text of Shakespeare. 

Povodom tih bilježaka, za koje je C. tvrdio, da su napisane od 
»nekog starog korektora« u tom Perkinsovu primjerku iz 1632, kritika 
je tvrdila, da je C. mistifikator. O tome je pisao potanje C. N. Ingleby 
u Complete View of the Shakespeare Controversy (1861). Na polju 
književne povijesti stekao je velikih zasluga izdavanjem mnogih djela 
od velike koristi ili rijetkosti: A Book of Roxburghe Ballads (1847). 
Extracts from the Registers of the Stationers’ Company for 1555•—70 
(1848), Memoirs of the Principal Actors in the Plays of Shakespeare 
(1846), Biblio gr aphical and Critical Account of the Rarest Books in the 
English Language (1865) i t. d. 

LIT.: H. B. Wheatley, Life of J.P. Collier, London 1884. R. F. 

2. Priče, ^ Dewenport (Iowa, USA) 25. V. 1860, f Fyn 
(Danska) 3. XI. 1913, američki pisac. Živio je dugo u 
Evropi. Ističe se objektivnošću. Glavna su mu djela: Ame¬ 
rica and the Americans from the French point view (1896), 
England and the English from the American point view 
(1909). 

COLLIN, 1. Christen, * Trondhjem 15. XI. 1853, f Oslo 
30. III. 1926, norveški pisac i literarni historičar; profesor 
na sveučilištu u Oslou. U djelu Kunsten og Moralen (1895) 
ustaje protiv naturalističke literature. Glavno mu je djelo 
Bjornson Bjornstjerne u 2 sv. (1923). Socijalnim pitanjima 
bavi se u studijama: Leo Tolstoy og nutidens kulturkrise 
(1920); Det geniale menneske (Genijalni ljudi, 1914); Bror- 
skabets religion (1919), koje su doživjele više izdanja. F. B. 

2. Heinrich Joseph von, ^ Beč 26. XII. 1771, f Beč 28. VII. 
1811, njemački pjesnik. Bio financ. činovnik, a bavio se i 
lijepom knjigom; pjevao patriotske pjesme protiv Napo- 
leona i balade, napisao klasicističke drame Regulus (1801), 
Coriolan (1802) i Polyxena (1810). Za nas je zanimljivo, da 
je Coriolan , kojemu je uvertiru komponirao Beethoven, 
već 1804 triput prikazivan na zagrebačkoj njemačkoj po¬ 
zornici. 

LIT.: B. Breyer, Das deutsche Theater in Zagreb, Zagreb 1938. 

3. Mathaus, * Beč 3. III. 1779, f Beč 23. XI. 1824, brat 

prijašnjega, njemački pjesnik i estetičar, profesor filozofije 
u Krakovu i Beču. Kao dramatičar i liričar slabiji je od 
svoga brata, no zaslužan je po tome, što je 1818 utemeljio 
bečki godišnjak Jahrbiicher der Literatur. S. T. 

COLLINS, 1. Anthony, * 1676, f 1729, uz Herberta iz 
Cherburya i Johna Tollanda najistaknutiji predstavnik en¬ 
gleske prosvjetiteljske filozofije, koja zastupa slobodu mi¬ 
sli i uvjerenja i naučava prirodnu »razumsku religiju« 
(-> deizam). Glavna djela: A Discourse of Freethinking, 
London 1713; Inquiry Concerning Human Liberty , 1715; 
Discourse of the Grounds and Reasons of the Christian 
Religion , 1724. A. B-a. 

2. Michael, * 1890 blizu Clonakilty (grofovija Cork), 
f blizu Skibbereena 22. VIII. 1922, irski političar. Kao 
mladi posebnički činovnik u Londonu pristupio je irskom 
republikanskom bratstvu; sudjelovao je u pobuni 1916; 
u prosincu 1918 bio je jedan od rijetkih vođa irskog 
pokreta, koji je ostao na slobodi, obnašajući u De Vale- 
rinoj vladi službu ministra financija. U ožujku 1919 orga¬ 
nizirao je bijeg De Valere iz tamnice. G. 1920 britanska 
je vlada raspisala na njegovu glavu ucjenu od 10.000 funti, 
no pod kraj iste godine on je pregovarao s Englezima. 
Nakon englesko-irskog primirja (10. VII. 1921) C. je irski 
službeni pregovarač za ugovor, potpisan 6. XII. 1921, kojega 
ratifikaciju zatim zagovara u irskom parlamentu protiv 
opozicije De Valere; ratifikacija (7. I. 1922) je znatnim 
dijelom njegov uspjeh. Nakon toga počinje pregovore 
s ulsterskim ministrom predsjednikom Craigom, ali zbog 
građanskog rata, što je izbio u Irskoj, ne dolazi do rezul- 

tata. U građanskom ratu C. je vrhovni zapovjednik irske 
vladine vojske, a nakon pogibije Griffitha (12. VIII. 1922) 
on je i poglavar države. Malo dana zatim pade, 22. VIII., 
u okršaju na putu između Skibbereena i Corka. U. 

3. William, * Chichester 25. XII. 1721, f Chichester 
12. VI. 1759, engleski pjesnik. G. 1734 napisao je prve 
stihove, skoro zatim satiričnu pjesmu The Battle of 
the Schoolbooks , a na sveučilištu u Oxfordu Persian Eclo- 
gues (tiskane tek 1742), s kasnijim (1759) naslovom Orien- 
tal Eclogues. G. 1743 objavio je Verses humbly addressed to 
Sir Thomas Hanmer, zaneseni pregled pjesništva i pohvalu 
Shakespeareu; drugom, promijenjenom izdanju (1744) do¬ 
dao je Song from Cymbeline. U Londonu se sprijateljio 
sa S. Johnsonom i drugim književnicima. Tu je spjevao 
Odeš (1747), svoje najbolje djelo, koje je vrlo pohvalio 
pjesnik Thomson. Poslije Thomsonove smrti (1749) ispje¬ 
vao je tužaljku EIegy on Thomson. Te je godine naslijedio 
imetak svog ujaka te sredio svoje, dotada vrlo loše mate¬ 
rijalne prilike. Tada se povukao u rodno mjesto, gdje je 
spjevao vrlo lijepu odu, Ode on the Popular Superstitions 
of the Highlands (tiskana tek 1788), i prije potpunoga du¬ 
ševnog sloma Ode on the Music of the Grecian Theatre . 
Do konca života je mnogo trpio; izgubivši um umro je 
zaboravljen od sviju. 

C. je tipičan lirski pjesnik. Napisao je razmjerno malo stihova. 
Od svega su mu vrijedne samo ode; najpoznatije su Ode to Evening, 
Ode to Simplicity i Ode vvritten in 1746, od kojih je prva jedna od 
najljepših pjesama 18. st. Njegove pjesme odišu životnom iskrenošću i 
ljubavlju za ljepote prirode. Udahnuo im je nov život, dao lirski pečat 
i uveo nerimovani stih, da se oslobodi krutih zakona pjesništva svoga 
vremena. Ipak ima u njima i konvencionalnih elemenata i svih mana 
pjesništva toga doba. 

4. William Wilkie, * London 8. I. 1824, f London 23. 

IX. 1889, engleski romanopisac, sin slikara Williama 
Collinsa. Svršio je pravo. Prvo mu je književno djelo The 
Life of William Collins (1848), a zatim slijede romani: 
Antonina , or The Fali of Rome (1850), Basil (1852), Hide 
and Seek (1854). Kao suradnik Dickensova lista »House¬ 
hold Words« objavio je After Dark (1856), The Dead 
Secret (1857) i svoje najuspjelije djelo The Woman in 
White (1860). Njime je stekao glas prvoga engleskog pisca 
detektivskih romana. Dickens se u kasnijim godinama po¬ 
veo za njim (Edwin Drood) i surađivao s njim na neko¬ 
liko priča: The Wreck of the Golden Mary, A Message 
from the Sea i No Thoroughfare. C-ov utjecaj na Dickensa 
bio je dosta jak, ali je i C. mnogo preuzeo od Dickensa, 
naročito humor. Iz njihova dopisivanja (Letters of Char¬ 
les Dickens to Wilkie Collins) saznajemo nešto više o 
njihovim vezama. C-ova spretnost i domišljatost u stva¬ 
ranju sadržaja odrazila se u bogatstvu djela: No Name 
(1862), Armadale (1866), Moonstone (1868), Man and Wife 
(1870), The New Magdalen (1873) i mnogo drugih. C. je 
naročito vješt u konstrukciji sadržaja, zapleta i sukoba, 
koji su isprepleteni scenama užasa i misterioznosti zločina. 
Ma da je bio vrlo popularan, poslije smrti je ostao zabo¬ 
ravljen. Tek s porastom zanimanja za detektivske romane 
i misteriozne priče početkom 20 st. C. je ponovno više 
cijenjen. R. F. 

COLLINSON, sir Richard, * Gateshead (Durham) 7. XI. 
1811, f Ealing 13. IX. 1883, britanski admiral i polarni 
istraživač. Od 1850 do 1854 plovio je brodom »Entreprise« 
u polarnim vodama Sjeverne Amerike uzalud tražeći istra¬ 
živača Franklina; tom prilikom istražio je tjesnac princa 
od Walesa i zemlju princa Alberta. Napisao je nekoliko 
knjiga, među ostalim The Tree voyages of Martin Fro- 
bisher (1867) i Journal of H. M. S. Entreprise: Search of sir 
J. Franklin (1890). 

COLLODI -> Lorenzini Carlo. 

COLLODIUM je otopina celuloznog dinitrata s nešto 
trinitrata u smjesi alkohola i etera. Collodium se pravi iz 
običnog pamuka, koji se natopi dušičnom i sumpornom 
kiselinom i ostavi tako, da stoji 24 sata, zatim se dobro 
ispere i osuši te doda alkohola i etera u omjeru 1:7. C. 
je sirupast, svijetlo žućkaste boje, mirisa po eteru, lako se 
isparuje i vrlo se lako zapali, fcato ga treba čuvati na 
tamnom i hladnom mjestu. 

Upotrebljava se kao mehanički hemostatik kod malih 
rana, a u pučkoj medicini kao sredstvo protiv nazeba. 

Dodamo li collodiumu druge neke primjese, dobivamo 
različne vrste collodiuma, tako na pr. dodamo li ricinu- 
sova ulja, dobijemo Collodium elasticum, i t. d. B. A. 

COLLOREDO Dl MONTALBANO, selo oko 14 km 
na S od Udina, u krasnom bregovitom kraju. Ime je dobilo 


po drevnoj plemićkoj porodici (Mels Albana, Mels Collo- 
redo), koja vuče podrijetlo iz 12. st. Jedna njena grana 
naselila se u tom kraju u 14. st. Porodica je bila uvijek 
vjerna Habsburgovcima, a bila je u rodbinskim vezama 
s Montecuccolima i Mansfeldima, pa je bila odlikovana 
plemićkim naslovima. 

Ovoj su porodici pripadali: Fabio, koji je sudjelovao u 
bitki kod Lepanta; Rodolfo (1585—1657), general carskih 
četa za vrijeme tridesetgodišnjeg rata, koji je mnogo pri¬ 
donio pobjedi kod Lutzena; Girolamo, guverner Milana u 
18. st., i drugi Girolamo, knez i nadbiskup Salzburga kra¬ 
jem istoga stoljeća. A. V-i. 

Ermes di C., * Colloredo di Montalbano 23. III. 1622, 
f Gorizzo (Udine) 21. IX. 1692, furlanski pjesnik, naj- 
znatnija je ličnost ove porodice. Bio je carski časnik u 
tridesetgodišnjem ratu, zatim zapovjednik mletačkih bro¬ 
dova u Dalmaciji, pa u dvorskoj službi u Beču, odakle se 
povukao u svoj zavičaj. Začetnik je furlanske književnosti 
u stihovima i u prozi. Izbor njegovih pjesama izdali su G. 
Cumin, Udine 1924, i B. Chiurlo u Antologia della lettera- 
tura friulana, Udine 1927. 

LIT.: G. Cumin u Rivista della Soc. filologica friul., III., 1922. M. D-ić. 

COLLOT D’HERBOIS, Jean Marie, * Pariz 1750, + Sin- 
namary u Guayani 8. I. 1796, francuski političar. Isprva 
putujući glumac i pisac kazališnih komada ističe se 1789 
svojim govorima na ulicama Pariza. Kao član jakobinskoga 
kluba, a 1791 i njegov tajnik, postaje poznatiji spisom 
UAlmanach du Pere Gerard pour 1792 , u kojem je popu¬ 
larno razložio ustavne težnje. G. 1792 sudjeluje u ustanku 
10. VIII. i preuzima ministarstvo pravosuđa pod Dantonom, 
a kao član konventa radi na uspostavi republike. Konvent 
ga 1793 izabere svojim predsjednikom i članom odbora 
»de Salut Public«, a potkraj te godine pošalje ga s Fou- 
cheom, da kazni Lyon zbog girondističkog ustanka. Ondje 
je, osobito t. zv. fusilladama, dao poubijati mnogo ljudi 
(prema nekima do 6 tisuća). Kad su 1794 pogubljeni 
radikalni Hebert kao i umjereniji Danton, postaje C. 
takmac Robespierreu; taj ga nastoji ukloniti, ali C. pri¬ 
donosi njegovu padu (1794). Za termidorske reakcije 
isključen je iz odbora »de Salut Public«, zatim uapšen i 
1795 zatočen u Guayani, gdje je i umro. 

LIT.: F. A. Aulard, Les orateurs de la Legislative et de la Convention, 
2 sv., Pariz 1886. J. S-k. 

COLMAN, 1. George st., * Firenca 28. IV. 1732, + Lon¬ 
don 14. VIII. 1799, engleski dramatičar i esejist. Prva mu je 
drama Polly Honeycomb (1760), u kojoj ismijava senti¬ 
mentalnosti popularnih romana. Velik je uspjeh postigao 
komedijom The Jealous Wife. To je prva dramatizacija 
romana (Fieldingova Tom Jonesa). U suradnji s glumcem 
Garrickom napisao je vrlo dobru komediju The Clande- 
stine Marriage (1766). Osim ovih napisao je ili preudesio 
za pozornicu oko trideset drama, među ovima Bonduca od 
Beaumonta i Fletchera (njihova djela je izdao 1778), Epi - 
coene Ben Jonsona i Miltonov Comus. Od 1767 do 1774 
bio je ravnatelj kazališta Covent Garden, a od 1777 do 
1789 ravnatelj i vlasnik kazališta Haymarket Theatre, koje 
je ostavio u naslijeđe sinu. 

2. George ml., ^ London 21. X. 1762, f London 17. X. 
1836, sin komediografa, naslijedio je oca u kazalištu. 
G. 1782 napisao je The Female Dramatist , dramatizaciju 
Smolletova romana Roderick Random, i doživio neuspjeh; 
bolje je sreće bio s Two to One (1784). G. 1785 napisao 
je muzičku dramu Turk and no Turk. Naročiti je uspjeh 
imala romantična komedija Inkle and Yarico (1787). Ko¬ 
medije The Heir-at-Law (1797) i John Buli (1803) sadrža¬ 
vaju dva poznata engleska tipa. The Iron Chest (1796) 
dramatizacija je Godwinova romana Adventures of Caleb 
Williams . 

LIT.: R. B. Peake, Memoirs of the Colman Family, 1842. R. F. 

COLMAR, grad u južnom Elzasu, gotovo na polovici 
udaljenosti između Vogeza i Rajne. Važno je prometno 
čvorište i veleobrtničko središte (pivarstvo). Osim odličnih 
željezničkih veza veže ga plovni kanal s kanalom Rajna— 
Rhone. U današnjem se gradu izdvaja stariji, središnji dio, 
koji ima sve odlike starih elzaskih gradova, uzane ulice i 
šarene kuće drvene građe. Svojom slikovitošću naročito je 
lijepa četvrt duž rijeke Lauch, koja protječe gradom. Od 
građevinskih spomenika ističu se crkva sv. Martina (13. i 
14. st.) s poznatom slikom Schongauera Gospa među 
ružama , nekadašnji dominikanski samostan, danas muzej, 
i mnoge posebničke kuće (iz 14. i 15. st.) G. 1936 C. je 
imao 49.448 stan. Grad je osnovan u doba Karla Velikog. 

kasnije je stalno branio stečene privilegije protiv domaće 
vlastele i stranih osvajača. U toku brojnih ratova stradao 
je kao i drugi elzaski gradovi, ali se je, zahvaljujući svom 
povoljnom položaju, ponovno brzo pridizao. J. R-ć. 

COLNAGO, Antun, * Obrovac 27. VI. 1862, f Split 16. 
X. 1936, učitelj i marljivi istraživač domaćih starina. Slu¬ 
žbovao je do 1916 u Obrovcu i uspješno istraživao antikne 
i sredovječne starine mjesta i okolice. Iza prvih uspjeha 
dobio je od austrijskog arheološkog zavoda (pod Benndor- 
fom i Schneiderom) sredstava za sistematska iskapanja, 
kojima je otkrio uz ostalo rimski grad Clambetae na Cvi- 
jinoj Gradini, Argyruntum u Staromgradu pod Velebitom 
i druga manja antikna naselja. Bogati nalazi obrovačke 
okolice, osobito nekropole u Argiruntu, dali su C. povoda, 
da u Obrovcu osnuje lijep arheološki muzej. Arheološki 
institut u Beču imenovao ga je članom dopisnikom. Za 
prvog svjetskoga rata preseli se u Split, gdje je po¬ 
magao upravu muzeja i hrv. starinarskog društva »Bihać«. 
Rezultate svojih istraživanja objelodanio je C. uz J. Keila 
u Jahreshefte des osterr. archaologischen Instituts VIII. 
Beibl. 31—60: Archaologische Untersuchungen in Nord- 
dalmatien; uz M. Abramića, na istom mjestu XII. Beibl. 
13—112, sam na istom mjestu XVIII. Beibl. 175—188. Sre¬ 
dovječne kule i gradine oko Novigrada i Karina objavio 
je u »Starohrvatskoj prosvjeti« n. s. II., 1928. M. Ab-ć. 

COLNE, grad u grofoviji Lancaster, istočno od Manche- 
stera u Engleskoj, živo središte tkalačkog veleobrta, oso¬ 
bito preradbe pamuka. G. 1931 imao je 23.790 stan. 
COLOBOMA Oko. 

COLOCASIA, biljni rod iz por. kozličina (v.), broji samo 
nekoliko vrsta, ograničenih na područje jugoistočne i isto¬ 
čne Azije. Razvijaju najčešće gomoljastu prizemnu sta¬ 
bljiku, iz koje tjeraju kraći ili duži izdanci s velikim i šti- 
tastim ili jajastim listovima na dugim peteljkama. Jedno- 
spolni se i neugledni cvjetovi razvijaju na čunjastom klipu, 
koji je obavijen ovojnim listom. Najraširenija je, naročito 
u kulturi, vrsta C. antiquorum Schott., poznata pod ime¬ 
nom taro, koja se zbog hranljivih gomoljastih dijelova 
mnogo uzgaja u tropskim i suptropskim zemljama kao po¬ 
vrće. U svježem se stanju uzima ova biljka, koja sadržava 
u sebi mnoge žestoke tvari, kao sredstvo protiv ujeda 
otrovnih zmija. F. K-n. 

C. antiquorum Schott. sadi se ljeti u vrtu pojedince ili 
u skupinama na tratini, u zaklonjenom polusjenovitom 
položaju. Zahtijeva pjeskovitu ilovastu zemlju i obilno za- 
lijevanje. U jesen se odreže lišće nad zemljom, gomolj se 
izvadi, osuši na suncu i spremi u suhom hladnom stakle¬ 
niku ili u suhom podrumu, gdje je zaštićen od mraza i 
vlage. Z. A. 

COLOCCI, Angelo, ^ Iesi 1474, f Nocera Umbra 1549, 
talijanski humanist. Tajnik papa LeonaX. i Klementa VIII.; 
biskup u Noceri Umbri. Autor klasičnih pjesama latinskih. 
C. se prvi u Italiji počeo baviti početcima talijanske poezije 
i starom provansalskom lirikom. 

LIT.: S. Debenedetti, Gli studi provenzali in Italia nel Cinquecento, 
Turin 1911; A. Colocci Vespucci, Angelo Colocci e Hans Goritz, 
Fabriano 1922. M. D-ić. 

COLOCYNTHIDIS FRUCTUS — tikvić — je osušeni 
plod biljke Citrullus Colocynthis iz porodice bundevnjača 
— Cucurbitaceae, stepske biljke, raširene od Koromandel- 
ske obale u Indiji preko Sirije, južne Arabije i cijele tropske 
Afrike do južne Španjolske i Portugala, gdje se kultivira. 
Bijele ili žućkaste kugle, s promjerom od kojih 8 cm bez 
vanjskoga tvrdog sloja, spužvaste su i vrlo lake, pune žutih 
ili smeđastih sjemenki, bez mirisa, a vrlo gorkog okusa. 
Djelatne tvari nisu još točno poznate; jedna od njih, svoj¬ 
stava alkaloida, vrlo je gorka i smatra se uz smolu naj¬ 
važnijom djelatnom tvari. 

Upotrebljava se kao snažno, ali katkada i opasno sred¬ 
stvo za čišćenje u obliku praha, pilula, tinkture ili ekstrakta. 
Poznat je bio već u Starom Zavjetu, spominju ga Plinije 
i Dioskurid, a u Evropi su ga raširili Arapi. D. Ma-ć. 

COLOM A, Louis, * Jerez de la Frontera 9. I. 1851, 
f Madrid 11. VI. 1915, španjolski književnik i isusovac (od 
1874). Isprva učio pravo u Sevilli, ali se pod utjecajem F. 
Caballera okrenuo pjesništvu. G. 1908 imenovan je članom 
španjolske akademije. Prva mu je zbirka novela Lecturas 
recreativas (1887). Tendenciozni roman Pequeneces (1891), 
satira na madridsko više društvo, pobudio je veliku pole¬ 
miku, a imao je mnogo uspjeha kao i roman Boy (1910). 
Međutim se bavio pripovijestima povijesnog sadržaja: 


Cuentos para ninos , La reina martir (1902), El marqućs 
de Mora (1903), Jeromin (1905) i t. d. 

Na hrvatski su ga dosta prevodili: A. Harambašić je preveo Peque- 
fieces (Malenkosti, tisk. u Prosvjeti i posebno, Zagreb 1898) i Reina 
martir (Kraljica i mučenica, Zagreb 1904); anonimno je izašao Juan 
Miseria, Zagreb 1916; Cuentos para ninos (Dječja knjiga, Zagreb 1920) 
preveo je K. Bać; Boy (Tajna zelene ptice, Zagreb 1929) preveo je A. 
Matasović; J. Wohlmuth preveo je Klevetanje (Obzor 1892) i La Gor- 
riona (Obzor 1892). 

COLOMBE, Michel, * oko 1430, f između 1512 i 1519, 
najznatniji francuski kipar 15. st. Nije utvrđeno, je li 
bio rodom iz Bretagne ili iz Toursa. Nije isključeno, da je 
poznavao djela Clausa Slutera i burgundijsku plastiku, 
ali je sigurno, da je na nj znatno utjecala renesansa, koja 
je u ovo vrijeme počela prodirati u Francusku. Njegova 
je djelatnost dokumentarno zajamčena istom od 1491. 
S potpunom sigurnošću mogu mu se pripisati samo tri djela: 
realistički izvedena medalja, koja je predana kralju Luju 
XII. pri njegovu dolasku u Tours 1500; grobni spomenik, 
što ga je kraljica Ana Bretonska dala podići u katedrali u 
Nantesu svojim roditeljima vojvodi Franji II. i vojvotki¬ 
nji Margareti (glavno djelo majstorovo) i dražesni reljef 
sa sv. Jurjem, što ga je 1508/9 izveo za dvor Gaillon (da¬ 
nas u Louvreu). Svakako je čudna činjenica, da se ovako 
velik majstor istaknuo istom u svojoj sedamdesetoj godini 
kao umjetnička ličnost. 

LIT.: P. Mantz, M. C., Pariz 1857; P. Vitry, M. C. et la sculpture 
frangaise de son temps, Pariz 1901; A. Weese, Skulptur und Malerei in 
Frankreich im XV. u. XVI. Jahrdt., Wildpark—Potsdam 1927. A. Sch. 


COLOMBES, grad na rijeci Seini, 8 km na JZ od Pariza, 
57.098 stan. (1931). Njegovu starost pokazuje zvonik iz 12. 
st. U športskom stadionu održane su 1924 olimpijske igre. 
U gradu i okolici razvit je raznovrstan veleobrt: rafinerija 
petroleja i ulja, tvornice škroba, ljevaonice i tiskare. N. Ž. 

COLOMBEY-NOUILLY, dva mjestanca istočno od 
Metza. Za njemačko-francuskog rata odigrala se tu 14. 
VIII. 1870 strategijski značajna bitka, koja je spriječila 
spajanje francuskih vojska pod generalima Bazaineom i 
Mac-Mahonom i tako omogućila daljne uspjehe Nijemaca 
i opkoljavanje Bazainea u Metzu. 

COLOMBIA -> Kolumbija. 

COLOMBO, glavni grad brit. kolonije Ceylona, jedan od 
najljepših i najvećih primorskih gradova Azije. Nalazi se 
na jugu ušća rijeke Kelani. Na poluotočiću je evropska 
četvrt, ujedno i pristanište brodova. Ondje su goleme 
zgrade evrop. trgovačkih kuća i veliki dok. Na istoku je 
četvrt urođenika »Pettah«, gdje vlada živahna trgovina. 
Grad je opkoljen na S, / i J vrtovima i šumicama palma. 
C. je izlazna stanica za sve željeznice na otoku; ima 
kabelsku i krugovalnu stanicu. Izgrađeno je i putničko 
uzletište. Na svom putu svi brodovi, koji polaze na istok 
i u Australiju, pristaju u C-u. Ima 284.155 stan. (1931), 
ponajviše Singaleza. C. je sjedište guvernera otoka, jednog 
katol. i jednog anglikan. biskupa, mnogih konzulata; po¬ 
stoji sveučilište (300 slušača) za pravo i liječništvo. A. G. 

COLOMBO, 1. Cristoforo 
(Kolombo; pogrešno Kolum¬ 
bu«), Genova 1446 ili 1447. 
Otac mu je bio tkalac i posao 
mu je cvao, a u tom blago¬ 
stanju rodio mu se sin Kristo- 
for. S početka je mladić učio 
očev zanat, ali kako je posao 
počeo ići nizbrdo, uskoro se 
toga odrekao pa se priklonio 
trgovačko-pomorskom životu. 
Kao takav ukrcao se 1476 u 
luci Noli (kod Savone) na 
genoveške lađe, koje su pola¬ 
zile u Atlantik po trgovačkom 
poslu. Na tom putu dogo¬ 
dila se nevolja: od oluje je 
nastradala na portugalskoj 
obali lađa, na kojoj je bio 
Kristofor. Odanle je otišao u 
Lisabon i ondje stupio u službu genoveške obitelji Dinegro, 
s kojom je bio u rodu. Po njezinoj želji otplovio je u 
Bristol (1477) po trgovačkom poslu. Ondje je mnogo do¬ 
znao o plovidbi po Atlantskom oceanu do Islanda i o 
drugim pomorskim prilikama onih sjevernih krajeva. Usko¬ 
ro se povratio u Lisabon. Po nalogu trgovačke tvrtke Dine¬ 
gro (zapravo: Centurione) pošao je na Madeiru, da na¬ 
bavi sladorne trstike. Ondje, a posebice na susjednom oto- 

cicu Porto Santo, zagledao se u djevojku Moniz Perestrello, 
kojom se je napokon oženio. Taj je brak bio od znatna 
utjecaja na dalji rad Kristofora; njegov tast bio je vrlo 
ugledan pomorac i uopće kulturan čovjek. Iz njegovih bi¬ 
lježaka i crteža crpao je Colombo poticaje za svoju veličan¬ 
stvenu zamisao o oceanskoj ekspediciji u azijsku Indiju za¬ 
padnim putem. 

Vjerovalo se u 15. stoljeću, da se nalazi neka nepoznata 
zemlja iza svake goleme magle, koja se u daljini diže iz 
oceana. Brodari su viđali takvih magla iza poznatih Ka- 
narskih, Asorskih i Kapverdskih otoka, a od takvih je bro¬ 
dara C. čuo o nekim zemljama, koje da se nalaze na zapadu. 

Određeni projekt njegov sazrio je, kad je upoznao na¬ 
putak za brodarenje i zemljovid tadašnjega svijeta Pavla 
Toscanellija (1481) kao i njegovu izjavu, da je put od Por¬ 
tugala do Japana po kopnu dulji nego po moru. Nato po¬ 
činju moljakanja Colombova na dvoru Portugala, a onda na 
onom Španjolske, da mu dadu lađe za putovanje. Napokon 
je španjolski dvor pristao na njegova traženja i dao mu no¬ 
vaca, da u luci Palosu izgradi tri lađe (caravelle). Kad su 
bile gotove, ukrcao je na njih 90 osoba i otplovio 8. VIII. 
1492 prvi put u Ameriku. Za dva mjeseca, 12. X. u 2 sata 
izjutra hitac iz topa najavi dolazak u — Japan. Bio je to 
zapravo bahamski otok Guanahani (danas Watling?), što 
ga je C. nazvao San Salvador (Šv. Otkupitelj), ali u punom 
uvjerenju, da je došao u Japan. Španjolci su s urođenicima 
vršili zamjeničnu trgovinu; za sitnice su dobivali tkanine, 
strelice, papige i druge prirodnine; ali najviše su Španjolce 
razveselili komadići zlata, koje su urođenici nosili u pro- 
bušenom nosu. Colombo u želji, da nađe jednom tu zlato- 
nosnu zemlju, pođe s ovog otoka, i to na jug. Za 
16 dana stigoše do ušća neke rijeke na Cubi. Ondje je do¬ 
znao, da zlata ima na susjednom otoku; onda je tamo ot¬ 
plovio i dospio do sjeverne obale Haitija. Tu su mu rekli, 
da ima mnogo zlata po unutrašnjosti otoka, u gorju Cibao. 
Kako mu se na putu lađa nasukala i teško oštetila, odlučio 
je vratiti se natrag u Španjolsku. Na sjevernoj obali Haitija 
izgradi tvrđavu ostavivši ondje četicu svojih ljudi, da ču¬ 
vaju taj posjed i da se bolje i sigurnije upoznadu s pričama 
o zlatu u gorju Cibao, i preporučivši im, da se mudro i 
obzirno vladaju prema Indijancima. On se sam s ostalima 
vratio u Španjolsku, gdje ih je kraljevski par primio i po¬ 


častio. Španjolska je kruna na to prijavila kod pape svoje 
pravo posjeda na zemlje, koje je Colombo otkrio po nje¬ 
zinu nalogu. Papa je tada 1493 svojom bulom razdijelio 
zemlju u jednu španjolsku i jednu portugalsku polovinu. Ta 
razvodnica — po suglasnosti Španjolaca i Portugalaca — 
odgovara (po današnjem računu) 49. meridijanu zap. Gr., a 
prolazi od sjevera na jug kroz istočni dio Južne Amerike, 
u blizini ušća Amazone. Sve zemlje na zapadu od toga me¬ 
ridijana pripadaju Španjolskoj, a one na istoku Portugalu. 
Ne znajući, do kuda dopiru ti posjedi na drugoj strani 
Zemlje, zametnula se među oba naroda konkurencijska 
borba; nije se znalo, čije je Molučko otočje, domovina mi¬ 
rodija. Pod utjecajem tih prilika pošao je Colombo po 
drugi put u Ameriku 23. IX. 1493 na 17 lađa sa 1500 ljudi. 
Na tom je putu otkrio neke antiljske otoke, koje je on na¬ 
zvao Dominica, Guadalupe, Santa Cruz, Puerto Rico i 
mnogo drugih manjih. Došavši u Haiti, nije našao nijednoga 
od svojih vojnika u tvrđavi. Doznao je, da su oni, su¬ 
protno savjetu svog admirala, zlostavljali urođenike 
otimajući im sve, što su imali, pa i živež. Taj je postupak 
dozlogrdio Indijancima i oni su navalili na te pljačkaše i 
sve ih potukli, a tvrđavu porušili. Na ponuku Colom- 
bovu njegovi su ljudi sagradili novu tvrđavu »Isabellu«, ah 
na drugom mjestu. Međutim je on odlučio da pošalje eks¬ 
pediciju u navedeni Cibao. Poslao je tamo jednoga od svo¬ 
jih najhrabrijih ljudi na čelu vojničkog odjela. Nakon malo 
vremena vratio se noseći dosta zlata i drugih prirodnina. 
Taj je uspjeh oživio duhove pustolova; sam Colombo sa 
400 vojnika pođe onamo, da se uvjeri o bogatstvu ze¬ 
mlje. Vidjevši, da u istinu ima dosta zlata, sazida tvrđavu 
Sv. Toma i ostavi u njoj 56 vojnika, da po mogućnosti sa¬ 
beru što više zlata. Sam otplovi zatim, da vidi, je li Cuba 
otok ili kontinent (Kitaj). Na tom je putu otkrio otok 
Jamaicu, ali je odanle ubrzo otišao. U travnju je prispio 
na južnu obalu Cube. Tu je pitao urođenike, je li Cuba 
otok; svi su mu dali iste odgovore, da jest. Colombo je 
lovio do krajnjega južnoga rta, a da je pošao dalje ne- 
oliko dana, bio bi se osvjedočio, da je zaista otok. On 
međutim nije to učinio, već je sastavio zapisnik, u kojem 
su časnici i momci pod prisegom iskazali, da oni smatraju 
Cubu kontinentom. Tada je poslao dvanaest lađa natrag u 
Španjolsku, da odnesu zlato, sakupljeno u gorju Cibao. Ti 

ljudi, nezadovoljni strogim zaptom admiralovim, povrativši 
se kući, širili su protiv njega lažne vijesti, da se silno obo¬ 
gatio, pa i na račun samoga dvora. Kad je on to doznao, 
odmah se ukrcao na lađe, da se vrati u Španjolsku. Prije 
svoga odlaska s Isabelle (10. III. 1496) naložio je svome 
bratu Bartolomeju, namjesniku na Haitiju, da na južnoj 
obali otoka osnuje grad. Bio je to San Domingo. 

Narod je Colomba na povratku doduše hladno primio, 
ali kraljevski mu se par pokazao sklon i obećao mu lađe za 
treće putovanje, osvjedočivši se, da su bile lažne sve one 
vijesti o njegovu postupku. 

U svibnju 1498 pođe C. po treći put u Ameriku zakre- 
nuvši prema jugozapadu. Nakon nekoliko dana plovidbe 
s Kapverdskih otoka vidio je iz daleka silhuetu s tri šilj¬ 
ka; bio je to otok Trinidad. Prolazeći onuda kroz »Zmij¬ 
ska usta« (Boca de la sierpe) vidio je s lijeve ruke kopno, 
za koje je mislio, da je otok, a nije ni slutio, da gleda 
pred sobom prvi put kopno Južne Amerike. Ploveći dalje 
prošao je kroz zaliv Paria, a onda je kroz tjesnac »Bocas 
de Dragos (Usta zmajeva) pak kroz Karipsko more (Mare 
Antillarum) dospio na Haiti (Hispaniola) u naselje San Do¬ 
mingo. Za njegove odsutnosti nastade buna u Isabelli. Kad 
je pak došao onamo, nastojao je umiriti duhove, ali mu 
nije uspjelo. Nezadovoljnici su poslali španjolskom dvoru 
pismo, u kojem su admirala grdili i psovali i njega pri¬ 
kazali odgovornim za nemire, koji su nastali na otoku. Kralj 
odmah dade nalog grubom Franciscu de Bobadilli, neka 
pođe onamo, da uredi sve odnose, a po potrebi i da skine 
Colomba s časti. Došavši Bobadilla onamo baci Colomba u 
okove i pošalje ga u Španjolsku. Na putu mu je kapetan 
broda htio skinuti okove, ali Colombo nije pristao na to 
hoteći, da mu ih skine sam kralj, jer mu ih je on i nametnuo. 
Kad je prispio u Cadix, prijatelji su se zauzeli za njega, a 
kralj brzo pošalje onamo dvorjanika, da mu skine okove. 
Colombo se tada otputi u Granadu, gdje ga je kralj primio 
veoma ljubazno i zaželio, da i nadalje zadrži sve časti i sve 
privilegije. 

Colombo međutim nije mirovao, nego je gradio planove, 
kako da raširi područje svojih otkrića. Cilj njegova če¬ 
tvrtoga i zadnjega putovanja bijaše, da već jednom nađe 
zapadni put u Kitaj i u Indiju. Nakon dvije godine čekanja 
otplovi iz Cadixa 9. V. 1502 s četiri lađe i 150 ljudi, među 
kojima su bili brat mu Bartolomej i njegov naravni sin Fer- 
nando. Polovinom srpnja stigne na otok Martinique, a odatle 
na Haiti, gdje se zadržao kratko vrijeme. Zajedrio je onda 
dalje na zapad držeći s desne ruke otoke Jamaicu i Cubu 
u nadi, da će onuda naći prolaz u Indiju. Odatle krene 
na jugozapad i dospije u Honduraski zaliv. Ovdje je doznao 
od Indijanaca, da u zemlji prema jugoistoku (»Castilla del 
oro«) ima toliko zlata, da od njega izrađuju nesamo nakite, 
već i pokućstvo. Ploveći tim smjerom nedaleko od obale 
došao je do primorja, koje su kasnije nazvali Costa Rica 
(bogata obala) radi bogatstva zlatom i srebrom. Tu su Co- 
lombovi mornari dobili mnogo tih kovina za sitnice. Pu¬ 
tujući dalje došli su do obale Verague. Tu je početkom 
1503 pošao Colombov brat Bartolomej na kopno, gdje je 
doznao, da u blizini ima zlata u izobilju. Vođen od uro¬ 
đenika dospio je dva dana daleko u unutrašnjost zemlje, 
gdje je tlo bilo vrlo bogato zlatom. Admiral, razveseljen 
tom vijesti, odlučio je, da ondje osnuje koloniju, i odmah 
pošalje tamo nekoliko od svojih momaka. No ti surovi 
kolonisti htjeli su osvojiti onu zemlju, gdje bi kopali zlato, 
ali im se kazik (vladar) usprotivio oružanom silom, i tako 
su se morali vratiti i jedva dospjeli u Jamaicu, jer su im 
lađe bile u lošem stanju. Ovdje oboli Colombo tako teško, 
te zapovjedništvo preda bratu Bartolomeju, a on bude 
uskoro otpremljen u Španjolsku, kamo dođe u studenom 1504. 
Shrvan od patnja i od starosti legne u postelju, da se više 
ne digne iz nje. Umre 21. V. 1506 u Valladolidu; umro je, 
a da nije ni znao, a ni slutio, da je otkrio Novi svijet. Bio 
je čvrsto uvjeren — pa i na samrtnoj postelji — da je otkrio 
istočni rub Azije. Tijelo su njegovo sahranili u Vallado¬ 
lidu, otkud ga preniješe 1513 u Sevillu; 1526 otpremiše 
ga u San Domingo (Haiti), pa onda 1796 u Habanu (Cuba). 
Kad je pak Španjolska izgubila Cubu, prenesen je lijes 
s njegovim smrtnim ostatcima 1899 ponovno u Sevillu, gdje 
i danas počiva u katedrali. 

LIT.: A. Gavazzi, Otkrivanje zemalja, Zagreb 1939; ondje je nave¬ 
dena sva potrebna literatura. A. G. 

2. Fernando, ^ Cordoba 1488, f Sevilla 1539, španjolski 
povjesničar, nezakoniti sin Cristofora Colomba i Beatrice 


Enriquez de Arana. Često je putovao; već je kao četrnaest- 
godišnji dječak pratio oca na četvrtom, najopasnijem, 
putovanju. Bio je oduševljeni humanist, te je sabrao mnogo 
knjiga i utemeljio u Sevilli između 1526 i 1530 bogatu 
knjižnicu »Colombina«. Nekada je brojila preko 15.000 
svezaka, danas ima samo 4.000. C. je bio i učen kozmograf, 
astronom i matematičar. Napisao je veći broj djela, od 
kojih se je mnogima sačuvao samo naslov. Njegov je naj¬ 
poznatiji rad Vita delVAlmirante, izdan tek 1571 u Mle¬ 
cima, u talijanskom prijevodu. Ta je biografija njegova 
oca dugo bila smatrana najznatnijim izvorom za sve po¬ 
datke u vezi sa Cristoforom C. Krajem 19. st. znanstvena 
su istraživanja ustanovila, da djelo obiluje pogrešnim i 
netočnim obavijestima. 

LIT.: H. Harrisse, Don Fernando C., historiador de su padre. En- 
sayo critico, Sevilla 1871; R. Caddeo, Le historie della vita e dei 
fatti di C. C. per D. Fernando C. suo figlio, 2 sv., Milan 1930. 

COLON je jedinica zlatne vrednote u državi Costa Rica, 
vrijedna 100 centavosa; na novcu je slika Kollombova 
(Colon). Komadi od 20, 10 i 5 colona kuju se od zlata, 
dok su manje nominale od srebra. Zlatnik od 10 c. težak 
je 7,78 g i ima 7,002 g čista zlata. I. R-o. 

COLON (španj. oblik imena Colombo), 1. zlatni novac 
u srednjoameričkoj republici Costa Rica, 2. natpis na po¬ 
štanskim markama Čilea, Paname i Guatemale, 3. obično 
zemljopisno ime u Srednjoj i Južnoj Americi, 4. argentin¬ 
ska izvozna luka u pokrajini Entre Rios na rijeci Uru- 
guayu, 5. sadašnje ime otočja Galapagos (v.), 6. primorski 
grad na sjevernom kraju Panamskoga kanala, pod vlašću 
dijelom republike Panama i dijelom USA. Osnovao ga je 
1849 newyorški trgovac Aspinwall na otoku, koji je kasnije 
spojen s kopnom, od 1855 ima željezničku prugu preko 
prevlake do grada Panama na Pacifiku. Grad leži u mala- 
ričnom kraju, stradao je od požara i političkih nemira, ali 
poslije otvorenja Panamskoga kanala raste naglo, jer ima 
dobru luku, velika skladišta, veleobrt željeza i živahnu 
provoznu trgovinu (33.469 stan., 1930). Glavni je grad 
panamske pokrajine istog imena, u kojoj na 9.300 km 2 
stanuje 57.161 žitelja (crnaca i mulata). Proizvodi kaučuk, 
kokosove orahe i šećer. N. Ž. 

COLON -> Crijevo. 

COLONI Kmetovi. 

COLONIA, 1. okružje u južnom Uruguayu, 5.682 km 2 i 
121.982 stan. (1933), ratarska i stočarska zemlja na povolj¬ 
nom položaju za promet; 2. glavni grad istoimenoga okružja 
na rijeci La Plati (11.083 stan.), luka blizu urugvajskoga 
glavnoga grada Montevideo. N. Ž. 

COLONIA MARGARITA BELEN, hrvatska naseobina u 
argentinskom Chacu od 300 dalmatinskih Hrvata, koji se 
najviše bave uzgajanjem pamuka. Mjesto broji oko 2000 
stan. Naša naseobina postoji tridesetak godina, jedna od 
prvih naših naseobina po argentinskim ravnima, nacio¬ 
nalno svijesna i dobro organizirana. M. B. 

COLONIA SUIZA Nueva Helvecia. 

COLONNA, rimska plemićka porodica. Ističe se od 
10.—16. st. na istaknutim mjestima u Rimu, za papu ili 
protiv njega, a ponajviše na čelu ghibellina, papinskih 
neprijatelja u Rimu i u Italiji. Potječu od Alberica /., mar- 
kiza od Caverina i vojvode od Spoleta, prvog istaknutog 
člana te porodice u 10. st. Kad je polovicom 11. st. umro 
Gregorio II., knez od Tuscole, dobije kod diobe sin Petar 
Monteporzio i kaštel Colonna na pristranku Albanskih 
bregova; po tom kaštelu prozove se Colonna, pa je to ime 
ostalo i njegovim potomcima. Živući u Rimu i njegovoj 
blizini bogati i ugledni C. dobivali su visoke časti na pa¬ 
pinskom dvoru i stjecali nove posjede. U samome Rimu 
posjedovahu mnogo kuća i zemljišta, uz ostalo Augustov 
mauzolej i Monte Citorio, koje pretvoriše u svoje utvrde; 
tako postadoše i jaka vojna sila. U 12. st. ulaze u kardi¬ 
nalski kolegij. Papa Celestin III. imenuje kao prvoga kar¬ 
dinala Ivana C., osobitog zaštitnika sv. Franje i franjevaca, 
koji se istaknuo kao papin poslanik u mnogim evropskim 
zemljama. Drugi kardinal Ivan C. (1212), isprva odani pri¬ 
staša pape i njegov legat u petoj križarskoj vojni, promi¬ 
jeni se kasnije u velikog neprijatelja pape i vođu ghi¬ 
bellina. U borbama s papom bude zarobljen i umre 1244. 
G. 1278 odluči papa Nikola III., iz odlične rimske porodice 
Orsini, da se u borbi s premoćnom porodicom Annibaldi 
posluži porodicom C., pa imenova kardinalom Jakova C., 
a 1279 učini rimskim senatorom njegova brata Ivana; 1289 
postade kardinalom i Ivanov sin Petar. Tako je porodica 
C. opet došla na istaknute položaje u Rimu. 


COLUBRIDAE 





Gore desno: ŠILJOGLAVKA (Oxybelis fulgidus, J. Amerika); gore lijevo: HARLEKIN (Elaps fulvius, Sj. Amerika); dolje desno: CRVENA 
KRPA (Coluber leoparđinus, Hrv. Primorje); dolje lijevo: POLJARICA PLAVUŠA (Zamenis dahli, Dalmacija) 

Kad su kardinali Jakov i Petar 1294 glasovali za kardi¬ 
nala Caetanija, koji se kao papa prozvao Bonifacije VIII., 
njihov utjecaj poraste još više. Naskoro dođe ipak do su¬ 
koba između pape i tih kardinala, koji bijahu u dobrim 
vezama s Filipom Lijepim francuskim i Fridrikom III. si- 
cilskim. Sukob se pretvori u ogorčeno neprijateljstvo, kad 
je 3. V. 1297 Stjepan C., brat kardinala Petra, prigrabio 
na putu iz Anagnija u Rim velik transport papinskog 
novca (200.000 zlatnih forinti). Na zahtjev pape C. doduše 
vrate novac, ali odbiju, da se Stjepan preda papi. Papa 
sazva na to konzistorij, koji je trebao osuditi C., a ovi 
sazvaše u isto doba sastanak svojih pristaša i izjaviše, da 
Bonifacije VIII. nije zakonito izabran papom, pa to pitanje 
treba riješiti crkveni sabor. S druge strane osudi papa sve 
C. i njihove potomke do četvrtoga koljena, oduzme im 
časti i dobra, progna ih iz papinske države i objavi protiv 
njih križarski rat. Borba je bila žestoka, ali kad se 1297 
Filip Lijepi izmirio s papom, potonji je bio vojnički jači. 
G. 1298 izgubiše C. i posljednju tvrđavu Palestrinu; oba 
kardinala priznaše zatim papu, a druge C. primi kralj Filip 
prijateljski. U Rimu naprotiv svi pristaše C. postadoše 
ogorčeni neprijatelji papini, a i među kardinalima bilo je 
pristaša C., koji su poricali valjanost Bonifacijeva izbora. 
Kad su se odnosi između Bonifacija i kralja Filipa opet 
pogoršali i papa 1302 objavi bullu »Unam Sanctam«, bi¬ 
jahu C. najbolji Filipovi saveznici. Sciarra C. napadne za¬ 
jedno s kraljevim kancelarom Nogaretom 7. IX. 1303 grad 

Anagni, u kom se papa 
tada nalazio, i zarobi 
ga. Tri dana kasnije 
oslobodiše građani Ana¬ 
gnija papu, koji nasko¬ 
ro zatim 11. X. umre. 
Smrću najvećeg nepri¬ 
jatelja porodice C. na¬ 
staje za nju novo doba 
vlasti i moći. Papa Kle- 
ment V. poništi sve 
Bonifacijeve mjere pro¬ 
tiv C., a oba kardinala 
bijahu njegovi najbolji 
pomagači. 

Krajem 13. i počet¬ 
kom 14. st. ističe se 
Stjepan C., rektor Ro- 
magne i 1292 rimski se¬ 
nator. G. 1306 on je se¬ 
nator zajedno s Genti- 
leom Orsinijem, i obje 
se porodice zajednički 
bore protiv porodice 
Caetani. U to planu 
1309 ponovno krvava 
borba između Orsinija i 
C., koja je potrajala više godina i u kojoj je, na jednoj 
ili na drugoj strani, sudjelovalo cijelo rimsko plemstvo. U 
Rimu je zavladalo bezvlađe, a ogorčene se bitke vodile za 
Kapitol i druge položaje. G. 1312 dođe do primirja između 
C. i Orsinija, i za senatore bjehu izabrani Sciarra C. i 
Matteo Orsini. Kad je 1328 Ludovik Bavarski u borbi s pa¬ 
pom Ivanom XXII. ušao u Rim, okruni ga 17. I. za cara 
predstavnik rimskog naroda Sciarra C. G. 1333 planuše iz¬ 
nova neprijateljstva između C. i Orsinija, sa svim nevo¬ 
ljama građanskoga rata. Bezvlađe je u Rimu trajno, i na¬ 
rod izabere 1339 Stjepana C. upraviteljem grada. 

U 14. i 15. st. ističu se opet mnogi C. Kad je 1417 Oddo 
C. postao papa pod imenom Martina V., porodica se C. 
još više osili i obogati posjedima, koje joj je papa po¬ 
klonio. Staro neprijateljstvo između njih i Orsinija ne 
prestaje, a ponovno posta vrlo krvavo krajem 15. st., kad 
protivnici 1484 porušiše C-ma palaču i njihovu četvrt u 
Rimu. Bili oni ratnici ili kardinali, C. ostaju i dalje ne¬ 
prijatelji papa. U tim borbama trebali su oni mnogo no¬ 
vaca, zbog čega prodavahu svoja imanja. U drugoj polo¬ 
vici 16. st. približiše se C. papama, koji ih darivaju časti¬ 
ma, a neke imenuju i knezovima. Otada pa do kraja 18. 
st. deset C. bili su kardinali, a mnogi C. papinski vojsko¬ 
vođe. Istodobno se C. ističu kao velikaši napuljskog kra¬ 
ljevstva i vojnici španjolskoga kralja; neki su od njih pod- 
kraljevi Sicilije i nasljedni veliki conetabli u napuljskom 
kraljevstvu. Pojedini članovi porodice C. nalaze se na 



(Foto Alinari) 

STJEPAN COLONNA (IL VECCHIO) 
Rim, Galleria Corsini 


uglednim položajima u Italiji još u 19. i 20. st., a i danas 
su papinski knezovi. 

LIT.: L. Ross, Die C., Bilder aus Roms Vergangenheit, 1912; L. 
Pastor, Geschichte der Papste, 16 sv., 1886—1933; P. Colonna, 1 Colonna 
dalle origini alV inizio del sec. XIX, Rim 1927; L. Testi, Storia di 
Bonifazio Vili, Rim 1886. G. N. 

COLONNA, 1. Francesco, Treviso (Veneto) 1432 ili 
1433, f iza 1527, talijanski humanist i dominikanac. Na¬ 
pisao je čudnovatu knjigu Hypnerotomachia Poliphili (»lju¬ 
bavna borba u snu«, 1467), u kojoj prema Danteovu spjevu 
La Divina Commedia daje u talijanskoj prozi alegorijsku 
viziju puta u drugi svijet, zapravo triumf ljubavi. Osobitu 
je pažnju posvetio arhitektonskim teorijama i opisima kla¬ 
sičnih građevina. Tu se osjeća dah novoga vremena — Ri- 
nascimenta. Knjigu je u Mlecima izdao 1499 znameniti 
tiskar Aldo Manuzio opremivši je umjetničkim rezbari- 
jama, tako da su je nazvali »najljepšom knjigom rene¬ 
sanse«. Prevedena je na francuski 1554. 

LIT.: D. Gnoli, 11 sogno di Polifilo (u Rivista d’Italia, II.), Firenca 
1900; W. Zabughin, Voltretomba classico medievale dantesco nel Ri- 
nascimento, Rim 1922; Isti, Storia del Rinascimento cristiano, Milan 
1924. M. D-ić. 

2. Vittoria, * Marino 


(Rim) 1490, f Rim 25. 
II. 1547, talijanska pje¬ 
snikinja. Potječe iz 
ugledne obitelji, koja 
joj je dala opsežnu 
izobrazbu; mlada se 
udala za Španjolca Fer¬ 
dinanda d’Avalos, mar- 
kiza od Pescare, no po¬ 
slije prerane muževe 
smrti živjela je u tišini 
mnogih samostana sve 
do svoje smrti. Plod je 
njena života, religio- 
znopolitičkoga previra¬ 
nja toga vremena i nje¬ 
nih intimnih duševnih 
proživljavanja zbirka 
pjesama petrarkističke 
intonacije, ali s mnogo 
ličnih crta. Njezine su 
pjesme zanimljivije s 
biografskopsihološkog 
negoli s umjetničkoga 
gledišta. Značajno je 
njeno prijateljevanje s 
Michelangelom, koji je u toj tihoj ženi visokog morala 
gledao sebi srodnu dušu i posvetio joj veći broj stihova. 



(Foto Alinari) 

VITTORIA COLONNA, G. Muziano 
Rim, Galleria Colonna 


LIT.: A. Reumont, V. C. (vita, fede e poesia nel sec. XVI), Turin 
1883; A. A. Bernardy, V. C., Firenca 1931. T. F. 


COLONNE, Edouard, * Bordeaux 23. VII. 1838, + Pariz 
28. III. 1910, francuski dirigent. Izobrazio se na pariškom 
konzervatoriju za violinista (u Gurarda i Sauzaya); uz 
to je učio i kompoziciju (u Elwarta i Thomasa), a kasnije 
se posvetio sasvim dirigiranju. G. 1873 utemeljio je kon- 
certno udruženje »Concert national«, poznatije poslije pod 
imenom »Concerts Colonne«, koje je dugo vremena sta¬ 
jalo pod njegovim umjetničkim vodstvom. G. 1892 po¬ 
stade prvim kapelnikom pariške Opere. Gostovao je mnogo 
i u inozemstvu. C. je prvi izveo sva velika djela Berliozo- 
va, a intenzivno je gajio i suvremenu glazbu. 


LIT.: H. Riemann, Musiklexicon, Leipzig 1929; J. Combarieu, Hi - 
stoire de la musique, sv. III., Pariz 1935. S. S-i. 

COLONUS -> Urbarski odnosi. 


COLORADO, 1. rijeka u Rocky Mtes, USA, duga je 
2900 km, a porječje joj obuhvata 583.000 km 2 ; vrlo je 
divlja. Pod imenom Green River izvire u Yellowstone-parku; 
primivši pritok Grand River, zove se Colorado. I glavna 
rijeka i mnogi njezini pritoci izdubli su kanjone, duboke 
stotinu pa i tisuću metara. Kad nastanu prolomi oblaka, 
sve te tekućice silno nabujaju, a sva se ta prljava voda 
valja dalje, i po njoj je rijeka dobila ime Colorado (»obo¬ 
jena«), te prolazi kroz Grand Canyon, 349 km dug, a 
900—1500 m dubok. Radi prirodne znamenitosti priznat je 
sav kraj narodnim parkom. Kad C. primi zadnji pritok i 
zakrene na jug, nabuja često i lako te čini štete susjedstvu, 
mijenja tijek, kida bregove i stvara veliko jezero. G. 1905 
provalila je rijeka i stvorila jezero Salton Lake, 1150 km 2 . 
C. utječe u Kalifornijski zaljev, odakle morska voda zna 
daleko prodrijeti u nju. 

COLORADO, Grand Canyon 


2. Rijeka u državi Texas, USA, izvire u Llanos esta- 
cados, vijuga se u duljini od 1450 km prema jugoistoku i 
utječe u Mehioki zaljev. Kao divlja stepska rijeka teče 
među strmenitim i golim liticama; često nabuja, prijeđe 
preko svojih bregova i nanese okolini teške štete. G. 1900 
raskinula je bujica kod Austina veliku zidanu branu za 
navodnjavanje. 

3. Ravnjak s obiju strana rijeke Colorado 1; razlikuje 
se od Rocky Mtes time, što je sav vrlo ravan i monoton. 
Malne svi su slojevi po njem vodoravni, a svi od rijeke 
dosta okomito erodirani; u gornjem dijelu kanjon je širok, 
a prema dnu sve uži. Rijeka je svojim erozijskim radom 
tako duboko prodrla, da je stigla u paleozojske slojeve. 

4. Pustinja C. nalazi se u donjem toku same rijeke C. 1, 
nedaleko od njegova ušća. To je nerodno i pjeskovito tlo, 
gdje rastu samo kaktusi i juke. Kalifornijski zaljev pro¬ 
tezao se nekad do prijelaza S. Gorgonia (nekih 300 km na 
SZ od današnje obale); rijeka, koja je u davno doba utje¬ 
cala sa strane u zaljev, zauzela je postepeno njegov sjeverni 
dio. Odatle je pomalo voda ishlapila, a ostala je neka 
slana nizina. 

5. Država USA djelomice u visokoj preriji, djelomice 
u Rocky Mtes. Državni teritorij zauzima 268.544 km 2 , na 
kojem živi 1,036.000 ljudi, dakle prosječno 4 na 1 km 2 . U 
središtu je države kulturna zemlja, koja se obrađuje 
s pomoću umjetnog navodnjavanja. Ona ponajviše rodi 
žitom, kukuruzom i zoblju, a nešto manje krumpirom, 
sladornom blitvom i ječmom. Stočarstvo je znatno, ima 
najviše goveda i ovaca. U gorovitim krajevima ima izda¬ 
šnih rudnika, iz kojih se dobiva najviše zlata, srebra i 
uglja, nešto manje olova, tutije i bakra. Glavni je grad 
Denver (290.000 stan.). 

6. Gorski lanac, koji se zove i Frorit Range ili Colorado 
Range, ispinje se gradu Denveru na zapadu; na sjeveru 
je omeđen poprečnim rasjedom od Južne Ploče (South 
Platte), a na jugu prerijom Evans. Iz prerijskog visočja, 
koje je ondje visoko 1700 m, izdiže se taj masiv do 4400 m 
kao impozantno visoko gorje s mnogo vrhunaca (Grays 
Peak 4371 m). Kraj sve te visine nema po njem vječnoga 
snijega ni ledenjaka. 

7. Rio C. u Argentini, nastaje spajanjem dviju izvor- 
rijeka, teče dolinom dubokom i do 80 m u pješčenjaku i 


koturinama. U kišno doba vodovalja je široka 400 m; 
utječe u more kod Bahia Blanca tvoreći dvokraku deltu. 
Rijeka je duga 1000 km, a pri dobroj vodostaji plovna je 
uz vodu do 500 km. 

8. Colorado Springs, grad u Coloradu, na ist. podanku 
navedenoga gorskog lanca (6), gdje se sastaju mnoge že¬ 
ljezničke pruge iz prerije. U njegovoj blizini ima zlata, 
srebra i uglja; to je i turistička postaja za golemo gorje 
(Manitou izvori 6—10°/o ugljične kiseline i sumpora). A. G. 

COLOSSEUM -> Amfiteatar. 

COLQUHOUN, Archibald Ross, na brodu kod rta 
Dobre Nade 14. III. 1848, f London 20. XII. 1914, engleski 
istraživač, svjetski putnik i pisac. Proputovao je gotovo 
cijeli svijet na istraživačkim putovanjima. Pisao je mnogo 
o krajevima, kojima je putovao. 

BIBL.: Among the Shans (1885), The Key of the Pacific (1895), China 
in Transformation (1898), Russia against lndia: Struggle for Asia (1900), 
The Whirlpool of Europe: Austria-Hungary and the Habsburgs (1907), 
Germany and Sea Power (1909). R. F. 

COLSON, 1. Clement, * Versailles 1853, f Pariz 1939, 
francuski ekonomist. Vršio je različite visoke državne 
službe, a predavao političku ekonomiju na Lcole des ponts 
et chaussees, na Lcole libre des Sciences politiques i na 
Lcole Polytechnique. G. 1910 izabran je za člana Aka¬ 
demije moralnih i političkih znanosti. Pripadao je poslje¬ 
dnjim istaknutim pripadnicima gospodarsko-liberalističke 
škole u Francuskoj. 

Njegov je književni rad vrlo obilat: Transports et Tarifs, Pariz 
1890 i 1898; Organisme ćconomique et desordre social, Pariz 1918; Le 
commerce et l’industrie devant la depreciation et la stabilisation mone- 
taire, Pariz 1927; Des Sciences physiques aux Sciences morales. lntro- 
duetion a l’ćtude de la morale et de l’ćconomie politique rationnelle, 
Pariz 1922; Economie rationnelle, Pariz 1928; Cours d'economie poli- 
tique, 7 sv., 1924—33. B. L. 

2. Felix, francuski publicist 19. st., tajnik francuskog 
konzula u Bukureštu, pisac triju brošura objelodanjenih u 
Parizu 1839, u kojima traži oslobođenje rumunjskih kneže¬ 
vina od ruskog gospodstva, njihovo ujedinjenje u kralje¬ 
vinu ili pak konfederaciju sa Srbijom. Jedna od njih bavi 
se položajem kršćana u Turskoj ( Coup d’oeil rapide sur 
Vetat des populations chretiennes de la Turquie d’Europe). 

LIT.: M. Handelsman, Czartoryski, Nicolas ler et la Question du 
Proche Orient, Pariz 1934. 

COLT, Samuel, * Hartford (USA) 19. VII. 1814, f Hart¬ 
ford 10. I. 1862, američki ‘izumitelj i veleobrtnik. Isprva 
mornar, a 1829 je izumio model revolvera, koji je^ 1835 
patentirao. G. 1837 on je na čelu jednoga dioničkoga 
društva počeo proizvoditi revolvere, ali je veći uspjeh imao 
istom od 1847, kad je američka vojska za mehičkog rata 
naručila 1000 komada. Daljnim usavršavanjem razvila se 
na obali Connecticuta njegova velika tvornica ne samo 
revolvera nego i drugoga strojevnog oružja. Načinio je i 
prvi podvodni kabel 1845 između Fire-Islanda i New Yorka. 

COLUBRIDAE, najveća porodica zmija (v.), koje hrvat¬ 
ski zovemo guževi ili smičaline. U ovu hrpu zmija ubra¬ 
jamo neotrovne s punim zubima i otrovne sa žljebastim 
zubima. Danas ne dijelimo zmije na neotrovnice i otro¬ 
vnice, jer takva razdioba, s obzirom na vanjsku građu, na 
kosturne osobine na glavi, na zubalo, ujed i drugo, ne bi 
bila naučna i prirodna, kako to utvrđuju odlični, herpeto- 
lozi Boulenger i Fran Werner. Guževi se razlikuju od 
ostalih zmijskih porodica i time, što su im zubi u obim 
čeljustima i što nemaju kukovi ja niti rudimenata stražnjih 
udova. U nauci dijelimo guževe na 3 skupine: punozubice, 
stražnjožljebozubice i prednjožljebozubice. 

Punozubice (Aglypha) imaju istovrsne i pune zube, 
a nemaju otrovnih zubi: obična bjelouška ( Tropidonotus 
natrix); bjelouška kockarka ili vodarka (T. tesselatus ); 
šaruljasta bjelouška (T. viperinus) u jugozapadnoj Evropi 
i sjevernoj zapadnoj Africi; žutozelena, šara poljarica (Za- 
menis gemonensis ili viridiflavus) u južnoj Evropi i zapa¬ 
dnoj Aziji; crna poljarica (Z. carbonarius); poljarica pla¬ 
vuša (Z. dahli) lijepa je zmija od 80 cm, a živi i u Dalma¬ 
ciji i Hercegovini; obična bjelica ( Coluber longissimus ili 
aesculapii) naraste i preko 2 m; crvena krpa ( Coluber leo- 
pardinus), vrlo lijepa zmija na jugoistoku Evrope, a kod 
nas u Hrvatskom primorju i Dalmaciji svijetlo sivosmeđe 
boje, gore s crvenim, crno obrubljenim pjegama; smeđa 
smukulja ili smeđi guž (Coronella austriaca)\ hrapava ja¬ 
jara ( Dasypeltis scabra ), 80 cm velika, živi u Africi, ima 
slabo zubalo, ali joj jednjak probijaju donji nastavci kra¬ 
lježnice, kojima drobi ptičja jaja, pa ljupine izbacuje na 
usta. 

DVOBOJNA POMORČICA (Hydrus platurus ) iz Indijskog i tropskog 
Tihog oceana 

Stražnjožljebozubice (Opisthoglypha) imaju 
straga u gornjoj čeljusti jedan ili više većih zubi, koji su 
sprijeda uzduž žljebasti, a u vezi su s malenom otrovnom 
žlijezdom; smatramo ih sumnjivima, a ujedom usmrćuju 
kralježnjake za nekoliko časaka: crna krpa ili pržac crno- 
stril ( Tarbophis fallax ili vivax) živi u Istri, Dalmaciji, 
Hercegovini i dalje na jug; zrna, modraš ( Coelopeltis 
monspessulana ili lacertina ), 2 m duga, živi oko obala 
Sredozemnoga mora, pa je ima i u Dalmaciji, siče i grize, 
a lovi miševe, gušterice, ptice i skakavce. 

Prednjožljebozubice (Proteroglypha) žljebastih 
zubi sprijeda u gornjoj čeljusti (između nozdrva i prednjeg 
ruba očiju), a katkada i u donjoj čeljusti; sve su ove zmije 
otrovne, a njihov ujed je i čovjeku opasan: kobra ili 
istočnoindijska naočarka (Naja tripudians) od 1,8 m; Kleo- 
patrina naočarka ( N . haje ) u Africi; golema naočarka (N. 
bungarus) najveća je zmija otrovnica, jer naraste i preko 
3,75 m, živi u jugoistočnoj Aziji, hrani se ponajviše drugim 
zmijama, a čovjek od njena ujeda pogiba za 3 časa; parna 
(Bungarus fasciatus) je crna, ima žute kolute, 1,75 m je 
velika, a živi u jugoistočnoj Aziji; crvena šarulja ( Elaps 
corallinus) do 70 cm duga, krasno crvena, širokih crnih 
koluta, živi u Južnoj Americi i hrani se zmijama i gušte¬ 
rima. U Sjevernoj Americi živi opasna žućkasta šarulja ili 
harlekin ( E. fulvius ) od 1 m. U ovu skupinu idu morske 
zmije, rijetko veće od 1 m u Indijskom i Tihom oceanu, 
pobočke plosna repa za veslanje; rađaju žive mlade: obična 
pomorčica ( Laticauda laticauda) modrikasto ili zelenkasto 
crna sa crnim kolutima, živi od Bengalskog zatona do 
Kineskog mora i Polinezije, pa izlazi i na kopno; dvobojna 
pomorčica ( Hydrus platurus ili Pelamis bicolor ), s gornje 
strane je tamnosmeđe crna i oštro odijeljena bojom od 
donje svijetložućkasto smeđe strane, naraste do 85 cm, a 
živi u Indijskom i tropskim područjima Tihog oceana. K. B. 

COLUM, Padraic, * Longford (Irska) 8. XII. 1881, anglo- 
irski pjesnik i dramatik. Surađivao je s W. B. Yeatsom i 
s Lady Gregory na osnivanju Irskog narodnog kazališta 
(kasnije Abbey Theatre), za koje je napisao drame Brokeri 
Soil (1903, prerađena 1907 pod naslovom The Fiddler’s 
House ), The Land (1905), Thomas Muskerry (1910), The 
Desert (1912) i Baloon (1929). U drami C. nastavlja pje¬ 
sničke tradicije J. M. Syngea, ali je stavlja u službu poli¬ 
tičke promičbe dovodeći u vezu književni »keltski pre¬ 
porod« s pokretom za nezavisnost Irske. Bio je jedan od 
osnivača časopisa The Irish Review i njegov urednik 1912 
do 1913. Iz područja irskog folklora napisao je The Island 
of the Mighty (1924), The Road round Ireland (1926) i 
Cross Roads in Ireland (1930). G. 1923, na poziv hayajskih 
vlasti, proučio je havajski folklor. Plod toga rada bilo je 
djelo Tales and Legends of Hawaii (I., 1924; II., 1925; III., 
1937). Osim toga napisao je oko dvadeset svezaka pučkih 
irskih pripovijesti i knjiga za djecu, roman Castle Conquer 
(1923), autobiografsko djelo My Irish Year (1912) i dvije 
knjige književnih eseja ( Studies f 1907; A Half-day y s Riđe , 
1932). C. je najpoznatiji kao lirski pjesnik. Sedam knjiga 
stihova, napisanih 1907—30, sakupio je u zbirci Poems 
(1932). U pjesmama slika život seljaka, prosjaka i uopće 
malog irskog čovjeka. Preveo je mnoge stare irske pjesme 


na engleski. Živi u Americi (New Canaan, Connecticut). 
Njegova se žena Mary (Maguire) C. bavi književnom 
kritikom. J. T-a. 

COLUMBA (Golub), maleno zviježđe, nalazi se na jugu 
od zviježđa Canis Maior; vidljivo je zimi u večernjim 
satima na jugu sasvim pri horizontu. A. Ob. 

COLUMELLA Kolumela. 

COLUMNA -> Stup. 

COLYMBUS Gnjurke. 

COMA (grč. xćofia »duboki san«) je stanje, u kojem je 
poremećena ili izgubljena svijest, osjetljivost i motilitet 
te traje kraće ili duže vrijeme. Lakši, »subkomatozni« bo¬ 
lesnici mogu doći sasvim k svijesti, dok se teži, »u pravoj 
komi«, uopće više ne osvješćuju. K. se može izmjenjivati 
i sa stanjima duševnog uzbuđenja, s hipermotilitetom i 
napadajima poput padavice, t. zv. coma vigilans. 

K. spada većinom u skupinu endogenih otrovanja, koja 
nastaju zbog gomilanja nekih tvari u organizmu radi ne¬ 
potpunog izgaranja hrane do konačnih jednostavnih produ¬ 
kata, ili pak zbog nedovoljnog odstranjenja onih tvari, 
koje organizam više ne treba, t. j. otpadaka, nastalih kod 
izmjene tvari. To poremećenje normalne funkcije orga¬ 
nizma nastaje najčešće zbog nekih oboljelih organa, u 
prvom redu gušterače, bubrega i jetre, uz ostale rjeđe 
uzroke. Komatozni su bolesnici obično obliveni znojem, 
gledaju ukočeno poluotvorenim očima, usne su im i jezik 
suhi, a iz usta im često curi slina. Oni nerijetko zadržavaju 
mokraću i stolicu ili ih puštaju pod sebe. 

Prema različitom gubitku svijesti i osjetljivosti na razli¬ 
čite podražaje razlikujemo i težinu kome, dok su još nor¬ 
malno sačuvani rad srca i disanje. Obično je disanje prije 
smrti promijenjeno, i to zbog poremećene funkcije središta 
za disanje u produljenoj moždini, kao t. zv. Cheyne-Sto~ 
kesovo disanje: komatozni bolesnici dišu postepeno sve 
dublje i brže, pak zatim sve površnije i sporije, da napokon 
za nekoliko sekunda prestanu disati. Tako se ova vrsta 
disanja periodički ponavlja. Osim spomenutog disanja 
opažamo kod kome i t. zv. veliko disanje po Kussmaulu: 
to je rijetko, duboko i bučno disanje, naročito u izdisaju. 
Kod kljenuti mekanog nepca i zbog nakupljene sluzi u 
ždrijelu to se disanje čuje izdaleka i postaje hroptavo. 

Klasične su kome coma diabeticum , uraemicum i hepa- 
ticum. Simptomi kod c. diabeticum (dijabetične kome) ne 
nastaju, kako se je prije mislilo, radi prevelikog uživanja 
šećera, nego zbog nedovoljnog izgaranja ugljičnih hidrata. 
Tako postaje iz aminskih kiselina bjelančevina i iz masti 
»acidoza krvi«, t. j. otrovanje krvi kiselinama ili t. zv. ace- 
tonskim tjelesima, i to (3-oksimaslačnom kiselinom, acet- 
octenom kiselinom i acetonom. Simptomi kod dijabetične 
kome počinju kao t. zv. praecoma, i to: umornost, zije- 
vanje, glavobolja, nedostatak teka za jelo, duboko disanje, 
umanjen pritisak krvi, učestalo bilo, snižena temperatura 
i t. d. Zadah bolesnika miriše po acetonu, odnosno po 
kruškama. Kasnije imaju bolesnici i bolove u trbuhu s po¬ 
vraćanjem, proljevima i povišenim brojem bijelih krvnih 
tjelešaca (pseudoperitonitis) te napokon postaju smušeni i 
zapadaju u nesvijest. U mokraći se može uvijek ustanoviti 
šećer, a često i acetonska tjelesa, dok su šećer i ostatni 
dušik u krvi povišeni, a sadržina ugljične kiseline i ku¬ 
hinjske soli u krvi umanjena. 

C. uraemicum (uremična koma) tipično je endogeno 
otrovanje zbog nedovoljnog rada bubrega kod akutne i 
kronične upale bubrega, kod tuberkuloze, amiloidoze i 
cistične degeneracije bubrega, kod mehanične zapreke izlu¬ 
čivanja mokraće radi raznih uzroka, kao na pr. kod kame¬ 
naca, povećane prostate i t. d. Uslijed zadržavanja mokra- 
ćevine i natrijeva klorida u krvi nastaju različiti znaci 
sa strane organa za probavu i disanje kao i živčanog su¬ 
stava. Istodobno se usisavaju kroz crijeva neke tvari, na¬ 
zvane »aromatski spojevi«, koje bi inače normalno morale 
biti izlučene stolicom. Tako se i ove tvari gomilaju u krvi 
u većoj količini, jer se ne mogu odstraniti kroz bolesne 
bubrege, pa i one djeluju u organizmu poput otrova te 
uzrokuju poremetnje izmjene tvari u mnogim organima i 
tkivima. C. uraemicum pretežno s grčevima i konvulzijama 
nazvana je i uraemia eclamptica , a uzrokovana je ne samo 
od spomenutog općeg otrovanja nego u nekim slučajevima 
i od nabreknuća ili malokrvnosti mozga. Simptomi kod 
c. uraemicum: bolesnici su žućkasto-blijedi s uskim zjeni¬ 
cama, umorni, oronuli, nemaju teka, mori ih žeđa, povra¬ 
ćaju, imaju proljeve i bolove u trbuhu. Zbog povišenog 

pritiska krvi dolazi do slabog rada srca s otokom i teškim 
disanjem, Cheyne-Stokesovim disanjem, a uslijed acidoze 
do velikog Kussmaulova disanja; zadah bolesnika miriše 
po mokraći ili amonijaku, nerijetko pokazuju bolesnici te- 
taničke grčeve, teži stupanj malokrvnosti, hemorašku dija- 
tezu, t. j. krvarenja iz nosa, crijeva i u koži, a napokon 
upalu osrčja i porebrice. U krvi možemo ustanoviti povišen 
ostatni dušik, indikan i xanthoprotein. 

Simptomi kod c. hepaticum javljaju se kod slabog rada 
jetre, koja ima važnu ulogu kod izmjene tvari, i to naj¬ 
češće kod t. zv. akutne žute atrofije jetre. Pri tome se 
nakupe u krvi veće količine nekih otrovnih tvari, jer je 
jetra izgubila sposobnost, da ih neutralizira. Uzrok su 
obično spomenuta akutna žuta atrofija jetre nepoznatog 
postanka, otrovanje nekim lijekovima (sulfonamidi, atofan, 
arsen, salvarzan, fosfor, kloroform, olovo i t. d.) pa obrtni 
otrovi, otrovne gljive, neke zarazne bolesti (sifilis, sepsa, 
pneumonija) i napokon rjeđe trudnoća. Glavni su slijedeći 
simptomi: kod bolesnika postoji naročiti, neugodni zadah 
po gnjilim jajima ili trulom sijenu, nazvan »foetor hepa- 
ticus«; nadalje bolesnici nemaju teka za jelo, smeteni su, 
uzbuđeni, drhću, imaju često bolove oko jetre, obično 
imaju jaku žuticu, krvarenja u koži i sluznicama, osutak 
po koži, a u početku povišenu temperaturu i usporeno bilo. 
U krvi je povišen ostatni dušik, umanjen šećer u krvi, 
dok je broj bijelih krvnih tjelešaca povećan; u mokraći 
se može ustanoviti bjelančevina, cilindri i kristali leucina 
i tirozina. 

Osim navedenih češćih vrsta kome razlikuju se prema 
uzroku i načinu postanka još slijedeće: kome kod obične 
nesvjestice, kod »hipoglikemije«, t. j. umanjene sadržine 
šećera u krvi, kod pseudouremije i hipohloremične azote- 
mije, t. j. uremije zbog nedostatka kuhinjske soli u krvi; 
uz to navodimo još slučajeve, ne baš rijetke, lokalnog ce¬ 
rebralnog podrijetla, i to mehaničnog funkcionalnog i 
upalnog uzroka, kao kod nekih tumora mozga, kod po¬ 
tresa i pritiska i ozljeda moždana; napose treba spome¬ 
nuti komu kod krvarenja u moždanima — c. apoplecticum 
kod arterioskleroze, hipertonije, tromboze, embolije i sifi¬ 
lisa moždanih žila kao i t. zv. subarahnoidalno krvarenje; 
nadalje dolaze u obzir slučajevi kod epilepsije, histerije 
kod tireotoksične krize — c. basedowicum kod poreme¬ 
ćene funkcije štitnjače, kod Adams-Stokesovog sindroma; 
poznati su slučajevi kod akutnog otrovanja, i to najčešće 
alkoholom — zadah bolesnika po odnosnom alkoholu — 
pa i nekim narkotičnim, nadasve omamnim i opojnim, 
sredstvima i napokon ugljikovim monoksidom, olovom i 
otrovnim gljivama; važno je spomenuti i kao rjeđi uzrok 
kome sunčanicu, toplinski udar kao i udar od električne 
struje; od zaraznih bolesti dolaze u obzir tuberkulozni 
meningitis, epidemični encefalitis, bolest spavanja, sepsa, 
tropska malarija, akutni reumatizam zglobova s visokom 
ognjicom, neki slučajevi progresivne paralize i napokon 
bolesnici od teške insuficijencije srca s poremećenim op¬ 
tjecajem krvi, naročito u središnjem živčanom sustavu. 

Nije uvijek lako postaviti kauzalnu dijagnozu kome, 
t. j. odmah ustanoviti njen pravi uzrok. Često nam po¬ 
maže anamneza — obično podatci rodbine ili pratnje — 
kao i objektivni nalazi fizikalne pretrage. U drugim smo 
pak slučajevima upućeni samo na pregled mokraće, krvi, 
likvora i t. d. 

Najuspješnije liječenje kome je uzročno. Nastojimo 
što prije odstraniti otrov iz organizma. Ako nam to ne 
uspijeva, tada liječimo pojedine simptome i komplikacije. 
Prema tome dolazi u obzir kod većine slučajeva koma: 
puštanje krvi (300—500 ccm), eventualno lumbalna punkci- 
ja t. j. puštanje tekućine iz hrptenjače; nadalje odstra¬ 
njenje otrova iz želuca ispiranjem sondom, pak visoki 
klistiri i potkožno ubrizgavanje tekućine s različitim lije¬ 
kovima. Napose ističemo kod c. diabeticum spasonosne 
injekcije insulina uz davanje šećera, alkalija, kuhinjske 
soli, tekućina i medikamenata za optjecaj krvi. Kod c. 
uraemicum dolazi u obzir uz dijetu puštanje krvi, intra¬ 
venozne injekcije natrijeva bikarbonata kod acidoze, da¬ 
vanje natrijeva klorida i kalcija kod uremije zbog nedo¬ 
statka kuhinjske soli i kod tetaničnih grčeva, nadalje kar- 
dijalna terapija, opijati i t. d. Kod c. hepaticum naj¬ 
uspješnije su liječenje, uz davanje karlsbadske soli, intra¬ 
venozne injekcije grožđanog sladora uz malene doze in¬ 
sulina, vitamina Bi i C, a kod kome zbog trudnoće umjetni 
pobačaj. V. V-ć. 


COMA BERENICES (Berenikina kosa), zviježđe na sje¬ 
vernoj polutci neba između zviježđa Lava i Boota; sastoji 
se od velikog broja slabijih zvijezda, od kojih nijedna ne 
premašuje 4. veličinu, zbijenih djelomice tako, da se 
prostom oku to čini kao skup zvijezda. Ovo se zviježđe 
spominje već od 3. st. pr. Kr., ali se u starom i srednjem 
vijeku brojalo kao dio zviježđa Lava, a kao posebno zvi¬ 
ježđe ulazi u kataloge zviježđa istom u početku 17. st. U 
C. B. ima znatan broj izvangalaktičkih maglica. 

Ime je ovo zviježđe dobilo po egipatskoj kraljici Bereniki, ženi Ptole- 
meja Euergeta, koja je živjela u 3. st. pr. Kr. Ona je iz zahvalnosti za 
pobjedonosni povratak supruga iz rata dala svoju krasnu kosu za žrtvu 
u hramu Afrodite. Kad je kose odanle nestalo, tješili su je tim, da je 
njezina kosa uzdignuta na nebo, gdje svjetluca u ovom zviježđu, koje 
joj je pokazao astronom Konon iz Sama. Ovu je priču o Berenikinoj 
kosi opjevao grčki pjesnik Kalimah, a Katul je tu pjesmu prepjevao na 
latinski jezik. A. Ob. 

COMACCHIO, grad na 13 otočića pađske delte u tali¬ 
janskoj pokrajini Ferrari, sa željez. postajom na pruzi 
Ostellato—Ferrara. Sjedište je biskupa sa starom kate¬ 
dralom. Znamenito je ribarstvo (jegulje) i dobivanje soli. 
Blizu je luka Porto Garibaldi (nekoć Magnavacca). A.M.S. 

COMAYAGUA, 1 . okružje u srednjoameričkoj republici 
Hondurasu, 4.970 km 2 i 48.800 stan.; 2. glavni grad toga 
okružja, nekada zvan Nueva Valladolid, na rijeci Humuya, 
4.500 stan. Sjedište je biskupa, ima željezničku postaju, a 
u blizini su rudnici srebra i bakra. N. Ž. 

COMBA, Emilio, * San Germano Chisone 31. VIII. 1839, 
t Guttannen (Švicarska) 3. IX. 1904, pastor i povjesničar. 
Vrativši se s nauka u Italiji i Švicarskoj stupa u službu 
vjerske sljedbe valdenza i vodi polemiku s kardinalom 
Gioacchinom Pecci (kasnijim papom Leonom XIII.). Od 
1867 proučava u Veneciji vjerske pokrete u vezi s refor¬ 
matorskim nastojanjima u starije doba. Od 1872 predaje 
sve do smrti na valdenskom teologijskom fakultetu u 
Firenci. 

BIBL.: Glavna su mu djela: Storia dei martiri della riforma italiana, 
Turin 1879; Histoire des Vaudois d’ltalie , I., Turin 1887; / nostri 
protestanti , Firenca 1895—97. U ovim djelima ima mnogo važne građe 
za povijest protestantske reformatorske nauke u našim krajevima uz 
životopise Balda Lupetine, Matije Vlačića-Frankovića, Petra Pavla 
Vergerija ml. i dr. Posebno je izdao djelce: Baldo Lupetino, martire 
delta religione e della libertš, Firenca 1875. 

LIT.: F. Tocco, E. C., Archivio storico italiano, V., 2., 1888; P. Chi- 
minelli, Bibliografia della storia della riforma in Italia, Rim 1921. M. Br. 

COMBARELLES zove se pećina u dolini Beune između 
Les Eyziesa i Font de Gaume, kojom je nekoć protjecala 
kriptična rijeka i prokopala 234 m dugi put. 118 m daleko 



COMBARELLES, Crteži soba, konja i mamuta, urezani u stijenu pećine 
(Po Capitan-Breulu u Revue d’Anthropol., 1902) 


od ulaza u potpunom mraku ispunjene su na dužinu od 
100 m obje pobočne stijene crtežima, uklesanim 5—6 mm 
duboko. Crteži su na jednoj strani samo urezani, a na 
drugoj ispunjeni bojom. Tu ima svega 109 životinjskih 
likova, i to 23 konja, 14 mamuta, 4 antilope, 3 goveda, 
3 soba, 2 bizona i t. d. Konj je prikazan u dvije pasmine. 
Mamut ima dugu grivu, koja pokriva prsa i trbuh kao u 
crtežima iz La Madeleine. Crteži u Combarellesu idu među 
najbolje umjetničke crteže magdalenske periode francu¬ 
skog paleolitika. Ć. T. 

COMBARIEU, Jules Leon Jean, * Cahors 3. II. 1859, 
t Pariz 7. VII. 1916, francuski muzikolog; učio je u Parizu 
i Berlinu (kod prof. Spittea). Iza toga postade profesorom 
na liceju Louis le Grand u Parizu i najposlije profesorom 
povijesti glazbe na College de France te član vijeća Conseil 
superieur des beaux arts. Napisao je i objelodanio niz 
vrijednih rasprava i djela glazbeno-estetskog i povijesnog 
sadržaja; među ovima Žtudes de philologie musicale u 
3 sv. (1896 i 1898), Histoire de la musique u 3 sv., od kojih 
je prva dva (povijest glazbe do smrti Beethovena) izradio 
sam, a treći svezak — prema njegovim skicama i zapisima 
(od smrti Beethovena do 20. st.) — izradili su drugi (naj¬ 
novije izdanje iz g. 1935 i 1938). S. S-i. 

COMBE, William, * Bristol 1741, f London 19. VI. 1823, 
engleski pisac. Mladost je proveo u rasipnom životu, pa 
se, potrošivši imetak, latio različitih poslova, a na koncu 
se našao u Londonu kao slušač prava. Veći dio života 
proveo je u tamnici zbog dugova. Prvi mu je uspjeh na 
književnom polju The Diaboliad (1776), oštra satira u 
stihovima. Pisao je mnogo pamfleta, satira i lakrdija, pa 
mu je Pitt kao poznatom satiričaru i pamfletistu plaćao 
200 funti godišnje za pisanje pamfleta. G. 1809—11 pisao 
je za Political Magazine stihove uz crteže Th. Rowland- 
sona Tour of Dr Syntax in search of the Picturesque. To 
je parodija na knjige pitoresknih putovanja toga vremena, 
gdje se prikazuju zabavne nezgode, koje su se dogodile 
Dru. Syntaxu. Djelo je posebno štampano 1812. Kao na¬ 
stavak tome napisao je još dva putovanja: The Second 
Tour of Dr Syntax in search of Consolation (1820) i The 
Third Tour of Dr Syntax in search of a Wife (1821). Za 
Rowlandsonove karikature pisao je tekstove: The English 
Dance of Death (1815—16), The Dance of Life (1816—17), 
The Adventures of Johnny Quae Genus (1822). R. F. 

COMBE-CAPELLE, blizu starog grada Montferrand-du- 
Perigord u Dordogni, nalazište je ljudske okosnice, što ju 
je u kolovozu 1809 otkrio O. Hauser te je u rujnu uz 


COMBE-CAPELLE, Homo Aurignacensis Hauser 

pomoć antropologa prof. Klaatscha pomno otkopao i tako 
sačuvao znanosti. Kostur je muškarca srednje dobe, a 
njegov osteološki karakter znatno se razlikuje od neander- 
talskog, jer po zaobljenijem tjemenu i prednjem dijelu 
glave predstavlja lubanja znatno viši razvojni stupanj. Toj 
novoj ljudskoj rasi nadjenuo je Klaatsch ime Homo Auri¬ 
gnacensis Hauser , a glavna su joj obilježja ekstremna 
dolihocefalija visoko svedene uske lubanje zaobljena, slabo 
prognatna čela, gdje se u muškarca razabire ublažena 
izbočina u torus-superciliarius, koji je u žena jedva vidljiv; 
lice je usko, brada manje razvijena, očne su šupljine četve- 
raste, široke i nešto nakošene. Lice je usko i dugoljasto, a 
obrazne kosti široke i snažne radi razvijene muskulature 
žvakanja. Značajno je u ekstremiteta, da su gnjat i cjeva- 
nica jednako dugački, a isto vrijedi i kod gornjega i do¬ 
njega dijela ruku. Trup je zbijen, prsni koš velikog obujma, 
a sve to odaje čovjeka snažnih mišica. H. aurignacensis 
prema tomu u razvojnom nizu stoji između neandertalske 
rase i one iz Chancelade. Ovoj su rasi pripadali i ljudski 
fosili Galley Hilla, Pittdowna u Engleskoj, iz Grenelle i 
Clichyja u Francuskoj, dvije lubanje iz Brna i jedna iz 
Podbabe u Češkoj. 

Ova je pasmina dobila svoje ime po pećini Aurignac, 
dep. Haute Garonne, gdje su 1852 obreteni slojevi jednog 
zasebnog paleolitskog doba, koje francuski arheolozi pro- 
zvaše imenom aurignacien, a kojemu pripada i sloj s lu¬ 
banjom u Combe-Capelle. Faunu ovoga doba karakterizira 
pećinska hijena, pećinski medvjed, pećinski lav, rutavi 
nosorog, sob, irski elk i mamut, i prema tomu ide auri- 
gnacien u III. interglacijal, kojemu je maksimum toplote 
ispod današnje i koji postepeno prelazi u slijedeći glacijal. 
Snježna granica u to je doba bila niža od današnje. Arheo¬ 
loški inventar slojeva aurignaciena razlikuje se bitno od 
starijih. Šelskoga klina tu uopće nema, a bitno je i to, da 
se u prijašnjim periodama kremeno oruđe pravilo nepo¬ 
sredno od prirodnog grumenja, a sada služe kao materijal 
od njega odcijepljene manje ili veće trijeske, poradi čega 


oruđe postaje manje. Aurignacien se dijeli na tri stupnja: 
ranijemu su karakteristika strugalice s konveksno zaoblje¬ 
nom oštricom, t. zv. Chatelperon-tip; u srednjem se finim 
retušama obrađuje čitava obodnica strugalice, a za mlađi 
su odsjek karakteristična mala šiljasta dlijeta (gravette) i 
slično oruđe podesno za graviranje i cizeliranje kosti, t. zv. 
Font-Robert-tipovi. U većoj mjeri nego prije upotrebljava 
se kost i rožina za fabrikaciju oruđa, ovršaka koplja, šila, 
gladilice i dr., a među njima se kao lokalni oblik ističu 
marques de chasse, t. j. kosti sa zarezima na rubu kao u 
rovaša, na kojima su lovci, kako se drži, bilježili lovinu. 
Osim Combe-Capelle i Aurignaca važnija su nalazišta 
ovoga doba La Grotte du Trilobite, Le Routhe, Lausell i 
La Grotte des Cottes, koje je važno radi stratigrafije, jer 
su tu tri odsjeka međusobno jasno odvojena. Ć. T. 

COMBEFIS, Fran§ois, ^ 1605, f 1679, francuski domini¬ 
kanac. Proučavao je patristiku i mnogo pisao o njoj. Izdao 
je spise Metodija Olimpijskog, Andrije iz Krete, Amfilo- 
hija Ikonijskog i dr. Štampana su mu u Parizu među osta¬ 
lim i ova djela: Graeco-latinae Patrum Bibliothecae novum 
Auctarium (1648), Historia haeresis Monothelitarum (1648, 
1662—1900), Bibliotheca Patrum concionatoria (1662), Bi¬ 
bliothecae Graecorum Patrum Auctarium novissimum 
(1672), Basilius Magnus ex integro recensitus (1679). 

LIT. Th. Ittig, De Bibliothecis et catenis Patrum, Leipzig 1707; 
Echard, Scriptores O. P. II. H. B. 

COMBES, Emile, * Roquecourbe (Tarn) 6. IX. 1835, 
f Pons (Charente-Inferieure) 25. V. 1921, francuski poli¬ 
tičar. Stupio u sjemenište, ali ga je napustio prije zare- 
đenja, učio zatim filozofiju i postao nastavnikom (1860), 
ali je ubrzo prešao na medicinu i postao liječnikom (1867). 
Gradonačelnik u Ponsu (1875), senator, radikalski prvak, 
predsjednik grupe demokratske ljevice u senatu. G. 1895 
(3. IX.) stupio u Bourgeoisovu vladu kao ministar nastave 
i odstupio s cijelom vladom 21. IV. 1896; aktivno pomaže 
protiikatoličku politiku Waldeck-Rousseaua, koji ga je 
predložio za svog nasljednika na čelu vlade, koju C. sa¬ 
stavlja 7. VI. 1902, zadržavši ujedno lisnice unutrašnjih 
poslova i nastave. U parlamentu imao je potporu republi¬ 
kanskog bloka, sastavljenog od radikala i socijalista, u 
borbi protiv konzervativaca oslabljenih Dreyfusovom afe¬ 
rom. Nastavio je donošenjem antiklerikalnih zakona, pa 
je upotpunio Waldeck-Rousseauov zakon o vjerskim udru¬ 
ženjima i donio zakon o ukinuću školstva katoličkih re¬ 
dova (osim novicijata za nastavu u kolonijama i u ino¬ 
zemstvu) u srpnju 1904. No konačni zakon o potpunoj 
rastavi crkve od države prihvaćen je već pod njegovim 
nasljednikom Rouvierom, jer je C-ova vlada odstupila 
24. I. 1904, ne našavši dovoljnu potporu na desnom krilu 
radikala, pri čemu je neposredni povod bila afera s otkri¬ 
ćem o uvođenju političkih ocjena u vojsci (po nalogu 
ministra rata generala Andrea). Još za C-ova kabineta 
došlo je u proljeće 1904 zbog njegove vjerske politike do 
sukoba s Vatikanom, do papinskog prosvjeda protiv po¬ 
sjeta predsjednika republike Loubeta talijanskom kralju i 
do prekida diplomatskih odnosa između francuske vlade i 
Vatikana (na C-ovu inicijativu). — Ostao je izvan poli¬ 
tičke djelatnosti sve do svjetskog rata, kada je u Brian- 
dovoj vladi 1915/16 preuzeo ministarstvo bez lisnice. Opće¬ 
nito se C-u priznaje velika naobrazba i politička odlučnost, 
ali mu se zamjera dogmatski antiklerikalizam. 

BIBL.: La psychologie de Saint-Thomas d’Aquin, 1860; De l’hćreditć 
des maladies, 1868; Une campagne laique, 1904; Une deuxieme campagne 
laique, 1905. 

LIT.: A. Zevaes, Histoire de la Troisičme R6publique, Pariz 1938. 

COMBI, Carlo, * Kopar 1827, f Mleci 1884, talijanski 
pisac. Profesor u Kopru, a poslije 1866 ratni izbjeglica u 
Mlecima. Kao iredentist piše u časopisima o Istri. Glavna su 
mu djela: Saggio di bibliografia istriana, Mleci 1864; Istria: 
studi storici o politici , Milan 1886, i povijesne rasprave o J. 
Valvasonu i P. P. Vergeriju. 

LIT. G. Quarantotto, u Atti e mem. della Soc. istriana d'arch. e 
storia patria, 39. 1927; B. Benussi, u Atti del R. Istit, veneto di scienze, 
lettere ed arti, 87, 1928. M. D-ić. 

COMBUSTIA Opeklina. 

COMEDIE-FRANČAISE ili Theatre Fran^ais, državno 
dramsko kazalište u Parizu, kolijevka i rasadište francuske 
drame, akademija ljepote francuskoga jezika, uzor klasi¬ 
čnoga i kultiviranoga stila glume, slava stoljetnih tradicija. 
C.-F. je osnovao Luj XIV. dekretom od 12. X. 1680 spo¬ 
jivši glumačku družinu Hotela de Bourgogne i družinu 
Molierea, koji se smatra duhovnim ocem ovoga kazališta 
i po kojemu se ono popularno naziva »kućom Molie- 

reovom«. U svojim početcima C.-F. nema stalnoga sjedišta 
već naizmjence glumi u različnim pariškim kazališnim dvo¬ 
ranama dajući praizvedbe dramskih djela, što ih dijelom 
za nju napisaše Corneille, Moliere, Račine, Crebillon, 
Diderot, Voltaire i dr. 18. st. je epoha velikih glumica, kao 
što su Adrienne Lecouvreur, Marie-Anne Duclos, i trageda 
Talme. G. 1782 ulazi C.-F. u Hotel Conde, današnje kaza¬ 
lište Odeon, gdje je uoči revolucije 1789 doživio Beaumar- 
chaisov Figarov pir svoju burnu premijeru. Za doba revo¬ 
lucije dolazi u ansamblu do privremenog rascjepa uslijed 
političkih trzavica. Pod republikom dobiva C.-F. značenje 
narodne i državne ustanove, kojoj se posvećuje dolična 
pažnja. G. 1799 dobiva C.-F. novi dom u kazališnoj zgradi 
u ulici Richelieu, u kojoj djeluje do danas. Za vrijeme 
ruske vojne izdao je Napoleon 15. X. 1812 u Moskvi dekret, 
koji do danas važi kao njezin temeljni zakon. Tim je de¬ 
kretom legaliziran poseban oblik njezine glumačke samo¬ 
uprave: stalni članovi (societaires) vode po svojim odbo¬ 
rima umjetničku i financijalnu upravu, a država imenuje 
upravitelja (administrateur general). 

U ovom obliku razvija se C.-F. u 19. st. do najviših 
umjetničkih visina i najbolje dramske pozornice nesamo 
Francuske, nego Evrope i svijeta. Dne 25. II. 1830, pri¬ 
godom premijere drame Hernani Victora Hugoa, u gleda¬ 
lištu C.-F. odigraše se burne demonstracije mladoga roman- 
ticizma, koji slavi pobjedu. Idućih decenija slijede premi¬ 
jera za premijerom djela najznačajnijih francuskih pisaca 
toga doba, koji znače epohu: Alfred de Musset, Scribe, 
Dumas ml., Delavigne, de Vigny, Augier, Feuillet, Sardou. 
Najveći su glumci i glumice toga razdoblja Rachel, Šarah 
Bernhardt, Mounet-Sully, Coquelin i dr. G. 1894 posjetio 
je C.-F. intendant zagrebačkoga kazališta Stjepan pl. Mi- 
letić nastojeći uspostaviti vezu između C.-F. i zagre¬ 
bačkog kazališta. U posljednjem deceniju postepeno se u 
C.-F. pomlađuju repertoar i glumačke snage, a stil glume 
modernizira. Klasika se i dalje interpretira u duhu velike 
tradicije, koja se i dalje čuva ljubomorno, ali novi se 
autori ostvaruju glumački i redateljski u duhu suvreme¬ 
noga scenskog izražaja. Pojedini članovi C.-F., kao Šarah 
Bernhardt, Coquelin, Le Bargy, Rejane prije rata, a poslije 
rata Marie-Therese Pierat, Rene Alexandre, Gabrielle 
Robinne i Cecile Sorel, gostovali su u zagrebačkom kaza¬ 
lištu. Službeno gostovanje cjelokupnoga ansambla C.-F. 
bilo je u zagrebačkom kazalištu 9. III. 1940 s Racineovom 
Andromakom i Merimeeovim Karucama «Sv. Otajstva. 

LIT.: Bonnasies: La Comćdie-Fran^aise, Pariz 1874; Loliće: La Co- 
mćdie-Frangaise 1658 — 1907, Pariz 1907; Comćdie-Frangaise, Decrets et 
Ordonnances, Pariz s. a. S. B. 

COMEDO -> Sujedica. 

COMENDIT -> Komendit. 

COMES (lat. »pratilac«), u rimskoj republici i za prin- 
cipata prijatelji i pratioci (amici et comites) magistrata, 
koji mu pomažu svojim savjetom i čine njegovu pratnju 
(comitatus); za dominata još naslov dvorskih i državnih 
činovnika, ali doskora baš služba s oznakom nadležnosti, 
na pr.: comes sacri cubiculi (vrhovni carski komornik), 
comes sacrarum largitionum (ministar financija), comes 
rerum privatarum (ministar vladareve imovine). Lj. A. 

Njemački carevi, koji su se smatrali nasljednicima rimskih 
vladara, nazivali su tako njemačke grofove u latinskim 
ispravama. Naslov c. udomaćio se i kod nas Hrvata (comes 
Petrus a Zrinio). Odatle dolazi i »turopoljski komeš«. U 
13. st. stoji comes na čelu slavonske kovnice kao upravitelj 
(c. camerae), i to: 1256 magister Benedictus, 1270—1272 
Prencholus, c. camerae Zagrabiensis, a 1294 comes Gyan 
(crni Januš narodne predaje u okolici zagrebačkoj). I. R-o. 

COMINES, grad na granici Francuske i Belgije, južno 
od Yperna, s obje strane Lysa, pritoka Schelde. Veći dio 
(6.395 stan.) pripada francuskomu departementu Nord, a 
manji (4.425 stan.) belgijski pokrajini Zap. Flandriji. Vele- 
obrt izrađuje kemijske proizvode, pamučnine i cigare. N. Ž. 

COMINES (Commines, Commynes), Philippe de, * Co- 
mines u Flandriji oko 1445, f dvorac Argenton 17. X. 1509, 
francuski državnik i povjesničar. Bio je najprije u službi 
burgundijskog vojvode Karla Smjeloga, zatim kralja Luja 
XI.; 1476—83 upravlja potpuno politikom Francuske u 
duhu apsolutizma. Sukobivši se kao član regencije za 
Karla VIII. s kraljevom sestrom Anom de Beaujeu za¬ 
tvoren je 1486, ali ga 1493 Karlo VIII. uzima za savjetnika 
pa ga C. prati i na njegovu pohodu u Italiju 1494. Kasnije 
živi do smrti u dvorcu Argenton, koji mu je bio darovao 


Luj XI. i piše svoje uspomene dajući u njima pragma¬ 
tički prikaz francuske povijesti od 1464 do 1498. Djelo, 
poznato pod naslovom Memoires de Philippe de C., pri¬ 
pada najznatnijim povijesnim spisima sred. vijeka. Najno¬ 
vije izd. priredio je J. Calmette 1924—26 u zbirci Classiques 
de VHistoire de France au moyen age. — C-om se mnogo 
koristio J. Križanić u svojoj Politici (1663—66). J. Š-k. 

COMISO, grad u pokrajini Siracusa na Siciliji, 10 km 
zapadno od Raguse, s 32.170 stan. Na tržnici je znamenito 
»Dianino vrelo«. U gradu je veleobrt sapuna i papira, a u 
okolici se gaji pamuk. A. M. S. 

COMISSO, Giovanni, Treviso 3. IX. 1895, talijanski 
književnik. Sudjelovao je u svjetskom ratu. Svoj književni 
rad započeo je pjesništvom, ali je doskora prešao na prozu, 
kojom je napisao mnogo izrazitija djela. Njegove knjige 
pripovijedaka: 11 vento delVAdriatico (1929), Gente di mare 
(1929), Avventure terrene (1935), La felicita dopo la noia 
(1940) odaju pisca žive, neobično razigrane mašte, koji za 
svoja raspoloženja uvijek nalazi vjeran izraz. C. je pisac 
radosti, zdravlja, životne vedrine. U knjizi Gente di mare 
vrlo je fino opisao hrvatsku obalu i njene otoke. 

LIT. G. Ravegnani, 11 novecento letterario italiano. 1 contemporanei, 
I., 2. izd. Bologna 1939; P. Pancrazi, Scritfori italiani del novec., 2. izd. 
Bari 1939; G. De Robertis, Scritfori del novec., Firenca 1940. O. D. 

COMITAN, grad od 15.000 stan. u mehičkoj državi Chia- 
pas, 1620 m nad morem u zdravoj planinskoj dolini, neda¬ 
leko grada San Cristobala, trguje šećerom, pamukom i sto¬ 
kom u Guatemalu. N. Ž. 

COMITL MARITIME INTERNATIONAL, udruženje, 
osnovano 1897 u Anversu, te je od onda radilo kao sre¬ 
dišnjica na tome, da se u pojedinim pomorskim državama 
osnuju slična nacionalna udruženja. Svrha je C. M. I. pri¬ 
pravljanje i pretres važnih pitanja iz područja pomorstva, 
posebno pomorskog brodarstva, pomorske trgovine i po¬ 
morskog pravosuđa sa ciljem, da se ta pitanja i pravila 
izjednače u svim pomorskim državama putem istoobraznih 
zakonodavstva. Iza prvotnog neslužbenog rada u okviru 
samog udruženja slijedi njegovim poticajem službeni rad 
interesiranih država u vidu međunarodnih dogovora. Član¬ 
stvo nacionalnih udruženja sačinjavaju uz pravnike iz 
pomorsko-pravne struke iskusni brodovlasnici, pomorci, 
trgovci, osiguravajući stručnjaci, predstavnici pomorsko- 
socijalnih ustanova i t. d., sve ljudi, koji posebnim pozna¬ 
vanjem prilika i stečenim iskustvom u različitim granama 
pomorstva uopće služe pravničkim krugovima savjetima u 
kodifikatornom radu na ovome polju. 

Počevši od 1897 održao je C. M. I. u različitim pomor¬ 
skim središtima i važnijim gradovima niz konferencija, na 
kojima se raspravljalo o različitim pitanjima, koja nepo¬ 
sredno interesiraju zanimane krugove u pomorstvu i 
javnost cijeloga svijeta. Kao stvarni plod korisnoga rada 
na velikome cilju C. M. I., koji je bio ostvarivan na poje¬ 
dinim pomorsko-diplomatskim konferencijama (u Bruxelle- 
su, Londonu, Parizu, Hamburgu, Genovi, Amsterdamu i t. d.), 
vijećalo se posebno o jedinstvenom utvrđivanju pravila 
o pomaganju i spašavanju na moru, te sudaru brodova na 
moru, o pomorskim povlasticama i hipotekama, o izjedna¬ 
čenju pravila o ograničenju odgovornosti pomorskih bro¬ 
dovlasnika, o pomorskom osiguranju, o pomorskom vozar- 
skom ugovoru, o brodskoj teretnici, o imunitetu državnih 
brodova, tako da su ta pitanja bila međunarodnim kon¬ 
vencijama postavljena na jednoličnu osnovicu. 

Za pomorsko područje naše države nacionalno udruže¬ 
nje je u osnivanju. U Jugoslaviji je bilo osnovano udru¬ 
ženje C. M. I. 1923, sa sjedištem u Zagrebu. Prije su takva 
nacionalna udruženja postojala za austrijsko područje u 
Trstu, a za ugarsko-hrvatsko na Rijeci. Glavni je zadatak 
udruženja kod nas bio, da promiče izjednačenje našeg 
pomorskog prava, da se brine za njegovo usklađenje sa 
suvremenim nastojanjima na međunarodnom izjednačenju 
pomorskog privatnog prava, pa je u tom pogledu korekti- 
vom i moderniziranjem našeg zastarjelog i nepotpunog 
zakonodavstva u području pomorskog prava do sada već 
mnogo učinjeno na temelju nastojanja postupne unifika¬ 
cije cjelokupnog svjetskog pomorskog prava brigom C. M. 
I. Od zakona donesenih na temelju konvencija C. M. I. 
u našem pomorskom zakonodavstvu treba spomenuti Zakon 
o konvenciji za unifikaciju izvjesnih pravila, koja se odno¬ 
se na sudare brodova i na pomorsku pomoć i spašavanje 
od 22. XI. 1931, te Uredbe sa zakonskom snagom o stvar¬ 
nim pravima na brodu i o pomorskim privilegijama od 
30. V. 1939. A.P. 

COMITIA Rimska država, ustav. 

COMMA JOANNEUM jest 7. redak, 5. glave u 1. po¬ 
slanici apost. Ivana (1. Iv. 5, 7), koji izriče katoličku nauku 
o trim osobama i jednoj naravi u tajni sv. Trojstva, a 
glasi: »Jer su trojica, što svjedoče (na nebu: Otac, Riječ i 
Duh Sveti; i ova su trojica jedno)«. Kritika naginje mišlje¬ 
nju, da je izreka umetnuta (u sjev. Africi ili Španjolskoj u 
6. st.) te da nije kanonska, jer je nema u najstarijim i naj¬ 
važnijim grčkim i latinskim kodeksima, a ni kod ranijih 
crkvenih pisaca. 

LIT.: A. Bludau, Bibl. Zeitschrift, 13, 1915; A. Merk S. I.. Intro- 
ductionis Compendium, 9. izd. I. Bl-ć. 

COMMANDINO, Federico, * 1509, f 1575, talijanski 
matematičar. Najprije učio u Padovi medicinu i grčki 
jezik, zatim bio liječnik u Ferrari, ali se doskora posvetio 
matematici prevodeći na latinski djela znamenitih grčkih 
matematičara: Euklida, Arhimeda, Aristarha, Heroma, Pto- 
lemeja, Apolonija i Papusa. Najvažniji mu je prijevod 
Euklidovih Elemenata, koji je popratio vlastitim bilje¬ 
škama. R* C. 

COMMEDIA DELL’ARTE je naziv osobite vrste stare 
talijanske komedije, koja nije pisana; sastoji se od kratkog 
nacrta sadržaja (scenario, canovaccio), u kojem je upu¬ 
tama samo skiciran razvoj radnje. Prikazuju je družine 
komičara od zanata s krinkom ( comici delVarte ), koji je 
moraju sami smjesta razraditi govoreći svoju ulogu na 
pozornici prema spomenutoj skici; zato je zovu i com- 
media alVimprovviso ili a soggetto. Na taj se način mogla 
lijepo isticati ličnost umjetnika improvizatora. Ta vrsta 
komedije potječe od talijanske pučke glume oko sredine 
16. st.; u tehnici, u tipovima lica, u zapletu koristi se i 
klasičnom komedijom. Svojom je duhovitošću, živahnošću, 
svježinom i prirodnošću bila kroz dva stoljeća omiljela 
zabava ne samo u Italiji, nego i u drugim krajevima Evrope 
od Španjolske i Engleske pa do Njemačke, Češke, Poljske 
i Rusije, a osobito u Francuskoj. Jamačno su je poznavali 
i u našim jadranskim gradovima, a vjerojatno je i naslje¬ 
dovali, iako se još nije našao nijedan takav scenario na 
hrvatskom jeziku. U tim su družinama prvi put žene počele 
glumiti ženske uloge, koje su dotad uvijek igrali muškarci. 
Svaki se glumac specijalizirao u ulozi jednoga osobitog 
tipa, i tako su nastale maske. U njima su gledaoci poje¬ 
dinih gradova vidjeli oličene karikature svojih mana i 
vrlina, koje im govore još i njihovim narječjem. Među 
tim su maskama Arlecchino i Brighella iz Bergama, Co- 
viello, Lottore iz Bologne, Pantalone Mlečanin, Pulcinella 
Napolitanac. Ima i maska Schiavo (ili Schiavone) kao 
karikatura Hrvata, koji govori nekim hibridnim jezikom 
s izobličenim hrvatskim riječima. Ti su glumci morali biti 
veoma spretni i vješti također u mimici, akrobaciji, plesu, 
glazbi i pjevanju. Da ne moraju neprestano improvizirati 
razgovor, oni se često služe svojim uobičajenim dosje¬ 
tkama, tiradama, smiješnim kretnjama (lazzi), a i stereo¬ 
tipnim ljubavnim očitovanjima, koja su znali napamet. 
Bilo je i tiskanih obrazaca za neke prizore za sve uloge 
(repertori, zibaldoni, robe generiche), koje su onda glumci 
primjenjivali, kad god im je trebalo. Radi toga se ta 
improvizatorska komedija pomalo izrodila u konvencio¬ 
nalnu i prostu glumu, ma da je među njenim glumcima 
bilo i talentiranih komičara. Izrodila se i stoga, što su 
s vremenom sve više davali važnost pozorničkim meha- 
ničnim čudovištima na štetu umjetničke strane (»Non 
parla e diče grandi cose«). Tom su se komedijom koristili 
i veliki komediografi, među njima i Moliere, Carlo Gozzi 
i Goldoni, koji je pak svojom reformom obnovio i stvorio 
novu, potpunu komediju u Italiji. Talijanski su glumci im- 
provizatori dali Evropi organizaciju modernog kazališta 
(B. Groce), a u najnovije su doba u Francuskoj, Njemačkoj 
i Rusiji improvizatori ponovno oživjeli kao primjeri glu¬ 
mačke umjetnosti. Zato je pojava com. d. ar. gotovo 
važnija za povijest kazališta negoli za povijest književnosti. 

LIT.: A. Bartoli, Scenari inediti della c. d. a., Firenca 1880; M. Sche- 
rillo, La c. d. a. in Italia, Turin 1884; A. D’Ancona, Origini del teatro 
italiano, I.—II., 2. izd. Turin 1891; L. Rasi, 1 comici italiani, I.«—III., 
Firenca 1897—1905; W. Smith, The C. d. a., New York 1912; B. Croce, 
1 teatri di Napoli, Bari 1926; Isti, Poesia popolave e poesia d'arte, Bari 
1933; P. L. Ducharte, La Comćdie italienne, Pariz 1926; C. Mic (Con- 
stantino Miclacewsky), La C. d. a., Pariz 1927, francuski prijevod 
s ruskog; E. Petraccone, La c. d. a.: storia, tecnica, scenari , Napulj 
1927; M. Apollonio, Storia della c. d. a., Rim—Milan 1930; Isti, Storia 
del teatro italiano, II., Firenca 1940; I. Sanesi, La commedia, II., Milan 
1935. M. D-ić. 

COMMENIUS -> Komenski. 


COMMENTARII (lat., rijetko u jednini commentarius 
ili commentarium, grč. vno^vr^ara ili vno^tvrj/uanofioi) znači 
u Rimljana svaki zapis, načinjen sa svrhom, da pripomogne 
zapamćen ju zapisane stvari i da podsjeti (comminiscor) na 
nju, odnosila se ona na privatni ili javni život. C. se prema 
tome nazivaju zapisi o primitcima i izdatcima, dnevnici o 
osobnim doživljajima, bilješke za govore, koji se imaju 
držati, nacrti predavanja gramatika i pravnika, bilješke 
učenika o slušanim predavanjima, izvadci iz književnih 
djela te kratko nabacane vijesti najčešće o ratnim doga¬ 
đajima, kao građa za povijesno djelo, koje će se izraditi. 
U javnom životu Rimljana spominju se c. regum , zapisi 
sakralnih i pravnih odredaba iz vremena kraljeva, c. ili 
libri pontificum , zapisnici svećeničkih kolegija, c. magi- 
stratuum ili tabulae publicae (od carskoga vremena zvani 
ada, gesta, cotidiana, regesta), zapisi različitih činovnika 
(konzula, cenzora, edila, pokrajinskih namjesnika) o nji¬ 
hovim rješidbama i drugim djelima, c. principis , zapisi 
carske kancelarije najrazličitijega sadržaja u obliku dne¬ 
vnika o dnevnim poslovima kancelarije, o ratovima, koje 
su vodili carevi, o pregovorima sa stranim poslanstvima, o 
carskim uredbama zakonodavne naravi (edicta), o dopisi¬ 
vanju kancelarije (epistulae), o prispjelim molbama i nji¬ 
hovim rješenjima (rescripta), o pomilovanjima (beneficia) 
i t. d. Važnost se zapisa carske kancelarije povećava time, 
što su po mišljenju nekih bili glavni izvor velikim zbir¬ 
kama zakonika, kao što su na pr. Codex Theodosianus, 
Codex Iustinianus. Posebni činovnici za vođenje takvih 
zapisa nazivaju se u carsko dobra a commentariis ili com- 
mentarienses. 

Iz ovakvih se zapisa razvila u književnosti vrsta spisa, 
koji se također nazivaju C. i koji, po mišljenju samih 
pisaca, bilo zbog manje kritički obrađenog sadržaja, bilo 
zbog manje dotjeranog oblika, ne idu za tim, da se sma¬ 
traju strogo historičkim djelima. Tu vrstu u rimskoj knji¬ 
ževnosti najodličnije zastupaju Cezarovi Commentarii de 
bello gallico i Commentarii de belo civili. Ova nova hi¬ 
storiografska vrsta, u kojoj se uglavnom opisuju događaji, 
koji se razvijaju oko jedne osobe, a to je sam pisac, oži¬ 
vjela je u doba humanizma potiskujući tip sredovječnih 
bezličnih kronika i utirući put modernoj kritičnoj povijesti. 
Značajan je obnavljač takvih djela humanist Enea Silvio 
Piccolomini u svojim De gestis Basiliensis Concilii i Com¬ 
mentarii rerum memorabilium. Kod nas je takvo djelo 
napisao Dubrovčanin Ludovik Crijević Tuberon (1459 do 
1527), ujedno važan izvor za hrvatsku povijest: Commen¬ 
tarii de temporibus suis. U kasnijim stoljećima nazivaju 
se C. i djela još širega povijesnog značaja. 

LIT.: A. Premerstein u PWR, IV., Stuttgart 1901; M. Schanz-C. 
Hosius, Gesch. d rom. Literatur, I., Miinchen 1927 4 . V. P-k. 

COMMER, Franz, * Koln 1813, f Berlin 1887, njemački 
glazbeni povjesničar. Glazbu je učio najprije u Kolnu, a 
zatim u Berlinu. Kad je dobio zadaću, da uredi kraljevsku 
knjižnicu crkvene glazbe, počeo se mnogo baviti poviješću 
starije glazbe, pa je rezultate svojih studija objelodanio u 
mnogim publikacijama. G. 1845 postade članom berlinske 
akademije. Sam je malo skladao: mise, kantate, glazbu za 
dvije starogrčke drame. Pokrenuo je izdanja: Collectio 
operum musicorum Batavorum saeculi XVI, Mušica sacra 
XVI, XVII saeculorum, Collection de compositions pour 
Vorgue des XVI, XVII, XVIII siecles, Cantica sacra (du¬ 
hovne arije od 16. do 18. st., 2 sv.). B. Š. 

COMMERCIUM (lat.), sposobnost sklapati pravne po¬ 
slove po rimskom civilnom pravu; imadu ga rimski građani 
i Latini, a peregrini kadšto po posebnim međunarodnim 
ugovorima svoje države s Rimom. Lj. A. 

COMMINGES, stara francuska grofovija u Gascogni 
između Armagnaca Toulousaina, Couseransa i Pireneja. 
Njezino je političko središte bilo u Muretu, a crkveno u 
St.-Bertrandu de Comminges. Povijest te grofovije vezana 
je uz sudbinu jugozapadnih francuskih pokrajina. Sada pri¬ 
pada dijelom departementu Haute-Garonne. M. G-c. 

COMMIPHORA, biljni rod por. Burseraceae, obuhvaća 
preko 60 vrsta. Najvećim su dijelom vezane na suha i 
vruća područja Afrike, Madagaskara i Prednje Indije. Zbog 
toga su i kserofitski građene: iz višegodišnje drvenaste 
stabljike izbijaju trnoviti ogranci, na kojima se nalaze je¬ 
dnostavni ili sastavljeni listovi i sitni i u pazušcima oku¬ 
pljeni jednospolni ili dvospolni cvjetovi. Latice su u četve¬ 
ročlanim cvjetovima slobodne. Plod je jajasta ili okruglasta 
koštunica mesnatog ili kožnatog usplođa. Ove su biljke 
značajne zbog sadržaja balzama, koji se kod nekih vrsta 

nalazi i u većim količinama. Njihov je balzam ugodna 
mirisa, pa se u skrućenom stanju odavna upotrebljava kao 
lijek ili za kađenje. Kao najvažniju vrstu ovoga roda treba 
istaknuti biljku C. Abyssinica (Berg) Engler, koja raste 
kao 10 m visoko drvo na visokim planinama Abesinije i 
južnih dijelova Arabije. Ova biljka daje odavna poznatu 
mirhu ( myrrha ). To je na zraku skrućena smola, koja je 
iscurila iz zarezanog mjesta u zelenoj kori kao žuti mliječni 
sck. Mirhu daju još C. Schimperi (Berg) Engler, C. ery- 
thraea Engler i dr. Različne se vrste balzama dobivaju i 
od: C. Kataf Engler, C. Opobalsamum (L.) Engler i dr. 
Od nekih se vrsta cijeni obojeno i mirišljivo drvo. 

Porodici Burseraceae (red Terebinthales -> prostolatični- 
ce) pripadaju još i mnoge druge drvenaste biljke tropskih 
i suptropskih krajeva, koje se od predstavnika porodice 
rutvica (v.) razlikuju uglavnom razvojem kanala $a smo¬ 
lama i balzamima. Ovamo ide među ostalim i Boswellia 
Čarteri Birdwood (od koje se dobiva tamjan), zatim ra¬ 
zlične vrste roda Bursera, koje daju amerikanske elemi- 
smole, tacamahak i t. d., te Aukoumea Klaineana Pierre, iz 
trorske zap. Afrike, poznata po svome lakom i mekom 
dr v etu (oukume, gabun-mahagoni). F. K-n. 

COMMODORO Komodor. 

COMMODUS -> Komod. 

COMMON LAW Velika Britanija. 

COMMON ORDER, Book of, knjiga obreda reformirane 
crkve u Škotskoj i Engleskoj, poznata još pod nazivima 
The Order of Geneva i Knoxova liturgija (->- Knox John). 
Knox i drugi britanski protestanti, koji su emigrirali u 
Njemačku i u Ženevu, uveli su liturgiju, koju je Knox 
1556 objelodanio u Ženevi u obliku knjige i koja je 1562 
prihvaćena u Škotskoj. Početkom 17. st. taj obred je 
predmet borbe među engleskim protestantima, dok ga nije 
gotovo sasvim istisnuo obred, odobren 3. II. 1645 na sveće¬ 
ničkoj skupštini u Westminsteru. 

COMMON SENSE (sensus communis, Gemeinsinn) znači 
najprije skupni dojam svega raznovrsnoga osjećanja, zatim 
ljudima zajedničku sposobnost za svijesno primanje uopće, 
a onda napose prirođenu sposobnost razumskoga suđenja 
ili zdrav razum ljudski. U posljednjem se značenju upo¬ 
trebljava u t. zv. Škotskoj školi (v.) i ističe kao osnov 
spoznavanje nasuprot skeptičkim tendencijama engleskoga 
empirizma, koje se, počevši od Lockea, završuje u Hume- 
ovu mišljenju o nužnom obmanjivanju i nesigurnosti 
znanja. Pretpostavlja se naime, da duševno ustrojstvo 
ljudsko ne može biti od prirode u suštini svojoj varavo; 
mogućnost spoznavanja osniva se na nekoj iskonskoj spo¬ 
sobnosti za istinu upravo tako, kako se na prirođenom 
smislu za lijepo (ukusu) osniva umjetničko stvaranje i 
uživanje i na isto tako prirođenom smislu za dobro ra¬ 
zvitak moralne svijesti. Osnivač Škotske škole i filozofije 
zdravoga razuma je Th. Reid (v.). A. B-a. 

COMMONWEALTH, izraz, koji u Engleskoj od 16. st. 
označuje nezavisnu državnu tvorevinu, na kojoj je intere- 
siran čitav narod, dakle državu, u kojoj je vrhovna vlast 
u rukama naroda, demokraciju ili republiku. C. of England 
zvala se republika, proglašena nakon smrti Karla I. 1649. 
Danas označuje državnu zajednicu, koju spajaju zajednički 
interesi; prema tome je britsko carstvo C. of nation. Taj 
je naziv uzeo i australski savez država, a u Sjedinjenim 
Državama Amerike države Massachusets, Virginija, Penn- 
sylvanija i Kentucky nazivaju se Commonwealths. J. N. 

COMMONWEALTH OF BRITISH NATIONS Ve¬ 
lika Britanija. 

COM(M)UNEROS. Tako se zovu borci u ustanku ka- 
stilskih gradova (comunidades) protiv vladavine Karla V. 
1520—21. Pod vodstvom Juana de Padille zahtijevali su 
c., da se obnovi pokrajinsko ustrojstvo, oporezuju povla¬ 
šteni staleži i odstrane tuđinci iz uprave. Ustanak je svla¬ 
dan 1521 porazom kod Villalara. — G. 1821 nastalo je 
među slobodnim zidarima u Španjolskoj tajno društvo c., 
koje se prozvalo i »sinovi Padille«. Predvođeni generalima 
Ballesterosom i Alpuenteom težili su c. za narodnom vla¬ 
davinom. Premda su uspjeli postići većinu i u cortesima, 
zabranjeni su 1823, kad je Ferdinand VII. s pomoću Fran¬ 
cuza uspostavio apsolutizam. — Imenom c. nazvali su se i 
protivnici španjolske vladavine potkraj 18. st. u Novoj 
Granadi u Kolumbiji (južna Amerika). 

COMMUNIQU£, službena obavijest o nekom stanovitom 
događaju, koju u prvom redu izdaje vlada. Usto je i diplo¬ 
matska obavijest, koja nije upućena nekom stalnom pri¬ 


maocu nego širokoj javnosti, ponajviše putem tiska. (->- 
Diplomacija). J. N. 

COMMUNITY CENTER, u USA naziv za mjesta odn. 
sastajališta, oko kojih se kreće društveni život neke šire 
zajednice, kao općine, dijela grada, nekoliko zaselaka. 
Ljudi iz bliže okolice okupili bi se na nekom mjestu, da 
se na kakvoj poučnoj ili zabavnoj priredbi rastresu od 
dnevnih briga i da se upoznaju promičući solidarnost i 
suradnju među članovima zajednice. Ta je ustanova tipična 
za zapadni oblik civilizacije, u kome se nekadanja zaje¬ 
dnica urbaniziranjem rastočila, izvrgnula se promjenama, 
ne samo s obzirom na svoje granice, koje su sada zbog 
prometnih mogućnosti i privrednog razvoja neodređenije, 
nego i s obzirom na sastav, u kome sada imadu glavnu 
riječ strukovna društva. To je imalo za posljedicu, da je 
socijalno iskustvo, koje pojedinac stiče u zajednici, postalo 
suviše rascjepkano, tako da pojedinac s većim dijelom 
svoje ličnosti nije mogao pripadati ni jednoj skupini, pa 
je dodir između članova zajednice postajao sve imperso- 
nalniji. Ustanova c. c. nastala je dakle iz potrebe za ja¬ 
čanjem solidarnosti ljudi, koji žive u susjedstvu, i iz rein¬ 
tegracije u zajednicu ljudi, koji su bez veze s okolinom, 
u kojoj žive; s druge strane c. c. je u vezi s porastom 
društvovne skrbi, napose, kako se ona odrazila u gradnji 
različitih naselja , većinom radničkih, po velegradovima. 
Štoviše, počelo se držati, da će se najlakše riješiti razno¬ 
lika društvovna pitanja putem šire teritorijalne zajednice, 
koja bi imala služiti kao društvena jedinica, tako da je 
nastao cijeli pokret u tom pravcu, poznat pod imenom 
community movement. Da bi on uspio, trebalo je ponaj¬ 
prije organizirati zajednicu tako, da bi se ljudi potakli na 
suradnju i djelatnost u društvovnom pravcu. Da se po¬ 
stigne taj cilj, pomagao je c. c., jer se tu dolazilo u nepo¬ 
sredni doticaj s ljudima, pa se prema tome mogla putem 
c. c. izravno vršiti društvena kontrola i ravnati sklonosti i 
nastojanja ljudi u željenom pravcu. 

C. c. je nastao u USA koncem prošloga stoljeća, kada 
je bio poznat pod imenom social center. Oko 1915 počeo 
je prevladavati izraz c. c., koji je za kratko vrijeme pot¬ 
puno prevladao. S promjenom naziva došlo se do pro¬ 
mjene i u značenju same ustanove; dok je s. c. bio više 
odgojnog značaja i služio kao sabiralište starijih, da bi 
trijezno raspravljali o lokalnim pitanjima, da bi upotpu¬ 
nili svoje znanje na različitim područjima teoretske i 
praktične nauke i da bi se usavršili u svojim zvanjima, 
dotle se težište u c. c. sve više prenosilo na priredbe za 
razonodu. Pravac razvoja išao je od jednoga centra, koji 
obuhvata različite djelatnosti, prema više centara, koji se 
bave samo jednom djelatnošću. Kao sastajališta većinom 
služe škole i crkveni domovi, a samo u manje slučajeva 
postoje posebni domovi za c. c. Uprava c. c. je većinom 
polujavnog značaja, a financiranje se vrši iz javnih fon¬ 
dova. C. c. su udruženi u National Community Center 
Association. C. c. treba služiti svim ljudima bliže okolice 
bez obzira na njihovo političko uvjerenje i društveni 
položaj. 

LIT.: L. J. Hanifan, C. C., New York 1920; J. F. Steiner, Commu- 
nity Organisation, Nev York 1930; E. T. Gluck, The community use 
of schools, Baltimore 1927. Z. G. 

COMO, 1 . grad u sjevernoj Italiji, na južnoj obali isto¬ 
imenog jezera. Ima veoma lijep položaj, blagu klimu i 
izvrsne prometne veze, leži u veoma pitomoj okolici, u 
kojoj uspijevaju raznovrsne sredozemne biljke. Na jezeru 
se u svako doba godine odvija mnogostruk život, dok su 
na vidiku sniježmi i surovi vrhovi Alpa. Osim gothardske 
željeznice ima posebnu željezničku vezu s Milanom i 
izvrsne samovozne ceste. Žičana željeznica spaja ga sa 
susjednim mjestom Brunate. Sve je ovo učinilo C. jednim 
od najposjećenijih mjesta u Italiji i vrlo poznatim u svi¬ 
jetu. Gostioničarstvo je veoma važna gospodarska grana. 
Dosta je razvijen i veleobrt, osobito svilarstvo, u kome je 
C. jedno od najvažnijih evropskih središta. Ima 42.867 
stan. (1931). 

Grad se spominje još u rimsko doba pod imenom 
Comum, a sigurno je, da je na ovom prijatnom mjestu 
postojalo već i prethistorijsko naselje. Često se spominje 
i veoma je važno u srednjem vijeku. Najvažniji su spo¬ 
menici, koji su se sačuvali iz duge prošlosti: dijelovi 
gradskih utvrda, lijepa katedrala (14. st.), brojne druge 
crkve i svjetovne građevine. Od kulturnih ustanova treba 
istaći muzej A. Volte, u kome se čuvaju aparati i druge 
uspomene na velikog učenjaka. 

LIT.: E. Brusoni, Como, ii suo lago e i suoi monti, Domodossola 
1893; C. Porro i S. Grande, Lombardia e ii Canton Ticino, Turin 1925. 

2. Jezero Lago di Como , koje ponekad zovu i Lario 
prema lat. Lacus Larius. To je jezero treće po veličini 
(145 km 2 ), a prvo po dubini (410 m) među jezerima sjev. 
Italije. Razina je vode na 198 m; najveća je dužina (46 
km) u pravcu JZ —57, dok mu širina iznosi najviše 4,5 km. 
Od glavnog dijela odvaja se prema JI ogranak (18 km 
dug) Lago di Lecco. Osim više manjih pritoka u jezero 
utječe Adda, koja nanosi mnogo mulja, pa je od ostalog 
jezera odvojila Lago di Mezolla. Iz jezera izlazi samo 
Adda, i to kroz Lago di Lecco. Vodostaj se jezera ravna 
prema vodostaju pritoka: najviši je za vrijeme jesenjih 
kiša i u rano ljeto, kad se na Alpama otapa snijeg. Jezero 
zbog znatne dubine i velike površine ima izrazit utjecaj 
na klimu okolice. Zahvaljujući ovim utjecajima raste na 
obalama jezera bujna sredozemna vegetacija (maslina, 
čempres, bor, loza, smokva), a u zaklonjenim mjestima 
uspijevaju palme i dozrijevaju limuni. Blaga klima i neo¬ 
bično lijep položaj privlače mnogo posjetilaca, zbog čega 
napreduju na obali brojna mjesta, u kojima se ističu ras¬ 
košna svratišta, lijepe vile i uređeni vrtovi. 

Postoje različita mišljenja o postanku jezerske kotline, 
ali je najvjerojatnije ono, prema kome je zatvorena udu¬ 
bina nastala radom diluvijalnog ledenjaka, koji se spuštao 
s Alpa dolinom rijeke Adde i završavao kod mjesta Como 
i Lecco. Južne obale jezera su dakle bedemi morena. 

LIT.: R. Monti, La limnologia del Lario, Rim 1924; G. Olivieri, II 
lago di C. e le sue vallafe , Milan 1927. 

3. Pokrajina (Provincia di Como) oko jezera, u kojoj na 

prostoru od 2.067 km 2 živi 501.752 stan. (1936) ili 243 na 

1 km 2 . J. R-ć. 

COMODORO RIVADAVIA, gradić 2000 km južno od 
Buenos Airesa, u blizini najvećeg argentinskog nalazišta 
petrolejskih vrela. Hrvata ima oko 2000 (većinom iz Hrv. 
Primorja), imaju tri društva. Veći dio stanovnika su ra- 
dnici-zidari, a ima i hotelijera, trgovaca i činovnika. U 
doba prvoga svjetskog rata naša kolonija se naročito istakla 
rodoljubnim radom za narodnu slobodu. M. B. 

COMOB, rijeka u zapadnoj Africi, duga 750 km. Izvire 
u francuskom zapadnom Sudanu, protječe Primorje bjelo¬ 
kosti i utječe u Guinejski zaljev. A. M. S. 

COMORES, francusko otočje u Indijskom oceanu između 
sjevernoga rta Madagaskara i ušća Rovume na afričkom 
kopnu, na prijelazu iz Indijskoga oceana u Kanal Mosam- 
bique, složeno od četiri vulkanska otoka (Comoro, Mo- 
hilla, Johanna ili Anjouan i Mayotta) u udaljenosti od 
250 km. Na njima je plodna zemlja za kulturu tropskih 
biljka (vanilija, kava, kakao), ali je čovjeku vrlo neprijatna 
zbog groznice. Na sveukupnoj površini od 2.167 km 2 sta¬ 
nuje 123.516 (1933) muslimana različita roda. Jako su zastu¬ 
pani Kafri i Arapi, pa stanovništvo govori mješavinom 
arapskoga i suahelskoga jezika. Izvozi se šećer, vanilija, 
kopra i koža, a uvoze se veleobrtni proizvodi i riža. Otočje 
je otkrio engleski pomorac Lancaster. Došlo je pod fran¬ 
cusku vlast u 2. pol. 19. st., a sada je zasebna pokrajina 
pod generalnim guvernerom Madagaskara. N. Ž. 

COMORIN, najjužniji rt Prednje Indije u državi Tra- 
vancore na poluotoku Dekanu. Ondješnji hram božice 
djevičanstva je stjecište mnogih hodočasnika. M. Š. 

COMPAGNI, Dino, * Firenca prije 1260, f Firenca 26. 
II. 1324, talijanski kroničar. Bio je trgovac, a zatim je 
vršio različite javne i političke službe u rodnom gradu. 
Nakon neuspjeha »bijelih«, kojima je on pripadao, morao 
se povući iz javnoga života. Tada je napisao (1310—1312) 
svoj komentar događaja od 1300 i 1301, poznat pod na¬ 
slovom Cronica delle cose occovventi ne’ tempi suoi. Djelo 
nije objektivno, ali nosi svježinu neposrednosti; pisano je 
živahno i osjećajno. 

LIT.: I. Del Lungo, D. C. e la sua cronica. I.—III., Firenca 1879—87; 
Isti, Storia esterna, vicende, avventure d’un piccolo libro de’tempi di 
Dante, I.—II., Rim 1917—18; Cronica . . . s bilješkama I. Del Lunga, u 
Muratorijevim Rerum italicarum scriptores, Citt& di Castello 1913; Le 
piu belle pagine di D. C. e G. Vitlani, u izboru I. Del Lunga, Milan 
1926. T. F. 

COMPARETTI, Domenico, * Rim 7. VII. 1835, + Firenca 
20. I. 1927, jedan od najvećih predstavnika historijsko- 
filoloških nauka u Italiji razdoblja 1860—90. Polazeći 
od klasičkih proučavanja izučavao je i evropsku sredo¬ 
vječnu književnost, tako da je u isto doba i bizantinist, 
romanist i germanist. Zabacivao je oštro razlikovanje an¬ 
tike i srednjeg vijeka. Započeo je temom iz uporedne 
mitologije (Edipo e la mitologia comparata. 1867) i dao 

teoriju o postanju mita i legenda. U krug svojih ispitivanja 
uzeo je nesamo klasičnu i zapadno-evropsku ( Virgilio nel 
medio evo , 1872), nego i orijentalnu pučku tradiciju (Sindi- 
bad , Novelline popolari). Baveći se postanjem epa u vezi 
s Homerom proučavao je i finski narodni ep Kalevalu. 
Osim ovih golemih književno-historijskih studija našao je 
vremena i za proučavanje grčkih dijalekata i natpisa u 
Južnoj Italiji i na Kreti, gdje je otkrio prethomersku civi¬ 
lizaciju (Gortin). P. S. 

COMPAYRE, Jules Gabriel, * Alba 12. I. 1849, f Pariz 
24. II. 1913, profesor filozofije, pedagogije i francuski pe¬ 
dagogijski pisac. Istakao se osobito u djelima iz povijesti 
pedagogije: Lhistoire critique des doctrines de Vćducation 
eri France depuis le seizieme siecle (u 2 sv., 1879); Lhistoire 
de la pćdagogie (1885); Les grands ćducateurs i dr. Kako 
je eklektičan i oblikuje svoje ideje na temelju determini¬ 
rane spekulativne koncepcije i pozitivizma, to njegov rad 
nema pravog značaja izvornosti. U nekim radovima opaža 
se protivnost prema religiji, pa su njegovi Elements d’ćdu- 
cation civique et morale (1880) bili stavljeni na indeks 
1882. M. D. 

COMPERE, Loyset, f St. Quentin 16. VIII. 1518, gdje 
je bio crkveni kapelnik, kasnije kanonik i kancelar stolne 
crkve. Spadao je među najznačajnije učenike Okeghemove 
i najistaknutije skladatelje drugog razdoblja t. zv. nizo¬ 
zemske škole. Od njegovih skladba izašle su tiskom: tro¬ 
glasni do peteroglasni moteti i chansoni (Petrucci, Mleci 
1501—1519, Petrejus, Niirnberg, i Rhaw, Wittenberg 1539 do 
1549); u rukopisu su se sačuvale još i ove skladbe: 2 mise 
(misa Lhomme armć ), Magnificat i neki moteti i chansoni. 
U novije vrijeme nanovo su izdani samo neki njegovi 
chansoni. S. S-i. 

COMPIEGNE, grad u sjevernoj Francuskoj, sjevero¬ 
istočno od Pariza. Prostire se na lijevoj obali rijeke Oise, 
nešto nizvodnije od ušća njenog pritoka Aisne. C. je 
poznat po svojoj ljepoti i raskošnom dvorcu, a najviše po 
prostranoj (14.428 ha) i lijepo uređenoj šumi (Foret de 
Compiegne). Kompjenjska šuma ide među najveće i^ naj- 
uređenije javne šume u Francuskoj, te obiluje privlačivim 
točkama i bogatim vidicima. Uz znamenitosti i suvremeni 
uređaj šuma je učinila C. veoma važnim središtem tu¬ 
rizma. Kako grad leži i na živoj prometnoj raskrsnici, a 
okolica je bogata rudama, razvio se u C-u veleobrt (iz¬ 
radba strojeva, tkalački veleobrt i proizvodnja šećera). C. 
ima 18.885 stan. (1936). 

Mjesto je postojalo već u karolinško doba kao kraljev¬ 
sko ljetovalište, kasnije velika opatija; tu je umro i po¬ 
sljednji Karlović Luj V. U C-u se odigralo više velikih 
povijesnih događaja; ovdje su Englezi 1430 uhvatili Jeanne 
d’Arc. Na temeljima prijašnjeg dvora sagradili su Gabrieli, 
otac i sin, 1740—86 raskošni dvorac, koji krase mnoge 
umjetnine i rijetkosti. U tom su se dvorcu zbili važni mo¬ 
menti francuske prošlosti. Tu su se vjenčali Luj XVI. i 
Marija Antoaneta; ovdje je 1808 Napoleon zatočio Karla 
IV. španjolskog; 1810 vjenčao se tu s Marijom Lujzom. U 
ratovima 1870—71 i 1914—18 bili su u C-u naizmjence 

COMPIEGNE, Gradska vijećnica 
(P. Jousset, La France, Gćogr. ili., II.) 

stožeri francuskih i njemačkih vojska. Uz dvorac se ističu 
crkve sv. Antuna (12. i 16. st.) i sv. Jakova (13.—15. st.) 
i gradska vijećnica. 

U Kompjenjskoj šumi potpisano je na kraju prvog svjet¬ 
skog rata u studenom 1918 primirje između Njemačke i 
saveznika, a 22. VI. 1940 sklopljeno je na istom mjestu 
primirje između Francuske i Njemačke. 

LIT.: J. Vatout, Compičgne, Pariz 1887; A. Bazin, Topographie de 
Vancien Compićgne, Compiegne 1905; P. Quentin-Bauchart, Les chro- 
niques du Chateau de Compišgne, Pariz 1911; J. Vacquier, Les anciens 
chateaux de France: Compiegne, Pariz 1925. J. R-ć. 

COMPLUVIUM Atrij. 

COMPOSITAE -> Glavočike. 

COMPRESSIO MEDULLAE SPINALIS (kod domaćih 
životinja). Oboljenje leđne moždine poradi kompresije do¬ 
lazi najčešće kod pasa. Pritisak na moždinu uzrokuju 
enhondromi i okoštavanja mekanih dijelova između kra¬ 
lježaka, okoštavanja moždanih opni, tuberkuloza, tumori i 
parasiti. Životinje se teško i bolno miču, hod im je uko¬ 
čen i nesiguran, a ispražnjavanje mjehura i crijeva ote- 
ščano. U težim slučajevima ne mogu ustati, a male životinje 
vuku za sobom stražnji dio tijela, koji je često potpuno 
neosjetljiv. Bolest je većinom neizlječiva. St. R. 

COMPROMISSUM se zvala pogodba o obraničkom sudu 
staroga našeg parničnoga postupka. Njome su se stranke 
uzajamno obvezivale, da će svoje sporove davati na rje¬ 
šavanje čovjeku ili nekolicini ljudi njihova zajedničkog 
povjerenja i da će se takvoj presudi pokoriti. Ta se po¬ 
godba morala pismeno sklopiti, a broj je obranika morao 
biti uvijek lih, da u slučaju jednake podjele glasova ne 
ostane spor neriješen. Stranke su mogle u pogodbi pridr- 
žati i pravo žalbe protiv presude ( laudum ) obraničkog 
suda na redovite sudove, a mogle su pri tome po volji 
odabrati i prizivne instancije. Ako u kompromisu nije bilo 
pridržano pravo utoka, onda je obraničko rješenje bilo 
konačno. Kompromis je gubio snagu, kad bi umrla jedna 
od ugovornih stranaka, a obvezatnost pogodbe nije bila 
protegnuta izrično i na nasljednike; zatim, ako bi obranik 
umro ili postao trajno nesposoban, a stranke se ne bi 
mogle pogoditi za drugoga; onda, ako bi došlo do ne¬ 
prijateljstva ili do tazbine, odnosno do kakvih poslovnih 
veza između koje od stranaka i obranika i, dakako, kad je 


prošlo vrijeme, na koje je pogodba sklopljena, ili kad bi 
otpao uvjet, o koji je bila vezana. M. L-ć. 

COMPSOGNATHUS je najmanji do sada nađeni Dino¬ 
saurus. Ptici je slična građa životinje s lakim kostima te 
dugačkim repom, a stražnje su noge produžene za ska¬ 
kanje. Nađen je u litografskom škrilju (Jura). F. Š. 

COMPTOIR (franc.) ->■ Poslovnica. 

COMPTON, 1 . Arthur Holly, ^ Wooster (Ohio) 10. XI. 
1892, američki fizičar. G. 1920—23 bio je profesor fizike na 
sveučilištu u St. Louisu (Mo.), a od 1923 je u Chicagu. 
Otkrio je efekt, nazvan njegovim imenom (1923). Dobio 
je Nobelovu nagradu za fiziku 1927 (zajedno s C. T. R. 
\Vilsonom). Ima više počasnih doktorata. Istraživao je 
vrtnju Zemlje, specifičnu toplinu čvrstih tjelesa i rasprša- 
vanje rentgenskih zraka te otkrio totalnu refleksiju rent- 
genskih zraka. 

Comptonov efekt. Sekundarne rentgenske zrake i sekun¬ 
darne gama-zrake, nastale raspršavanjem primarnih zraka, 
imaju manju prodornu moć nego primarne zrake (Barkla 
1904, Eve 1904). C. je eksperimentalno dokazao, da raspr¬ 
šavanjem homogenih rentgenskih zraka na lakim elemen¬ 
tima nastaju opet homogene rentgenske zrake, ali s većom 
valnom dužinom, i da razlika valnih dužina zavisi o kutu 
raspršavanja. Pojav govori u prilog fotonskoj prirodi rent¬ 
genskih i uopće elektromagnetskih zraka. Kod toga 
Compton uzima, da raspršavanje nastaje elastičnim srazom 
rentgenskog fotona energije hv (-> foton) s elektronom, 
pa da foton u tom srazu izgubi jedan dio svoje energije 
na račun udarenog elektrona. Ovaj odleti s dobivenom 
energijom jednim smjerom (y), a foton s umanjenom ener¬ 
gijom (hv') odleti drugim smjerom G (kut raspršavanja; 
si. B). Iz zakona o održanju energije i iz zakona o održa¬ 
nju veličine gibanja, koji su kod sraza očuvani, izlazi onda 

za promjenu valne dužine dl=l * l —l = (1—cosG), 

gdje su m masa elektrona, li ^prvobitna i raspršena valna 
dužina. Prema tome je dl nezavisno i o l primarnih zraka 
i o rednom broju elementa, na kome se one raspršuju, a 
naglo raste s povećavanjem kuta •#. Za <9 = 90° je 


hv 



dl = — = 0,02424 ± 0,00004 a. Eksperimentalno se postupa 
mc 

tako, da se dobro zaklonjenim rentgenskim spektrografom 
najprije snimi spektar raspršenih rentgenskih zraka (ekspo¬ 
zicije od nekoliko stotina sati uz veliko opterećenje ci¬ 
jevi), a onda se u Istom položaju snimi primarni rentgen- 
ski spektar. Tako dobivene snimke za različite vrijednosti 
G prikazane su u si. B. Osim pomaknute crte javlja se 
više manje i nepomaknuta crta. 
Ona je posljedica okolnosti, da u 
eksperimentu ne dolazi do sraza 
fotona sa slobodnim elektronima 

nego s elektronima jače ili slabije 
vezanim uz atome. Zato kod ras¬ 
pršavanja na atomima najnižih re¬ 
si. A. SHEMA dnih brojeva, kao na Li, gdje su 
COMPTONOVA EFEKTA elektroni slabije vezani uz atom, 
nema nepomaknute crte, dok nje¬ 
zin intenzitet raste s rednim brojem atoma. Kod rasprša¬ 
vanja gama-zraka C. nije mogao naći nemodificiranih 
kvanta u zamjetljivom iznosu. Osim toga pomaknute su 
crte uvijek znatno raširene i difuzne. To je posljedica 
vlastitih brzina elektrona u atomu. 

Srazom odbačene elektrone dokazali su već 1923 Wilson 

i Bothe. Mjerenja su pokazala, da su kinetičke energije 
tih elektrona manje od energija fotoelektrona, u skladu 
s Comptonovim računom. 

LIT.: A. H. Compton i S. H. Allison, X-Rays in Theory and 
Experiment, London 1935. M. K. 


elektron 


2. Edward Theodore, * London 27. VII. 1849, f Felda- 
fing na Starnberškom jezeru 1921, engleski slikar. Naj¬ 
prije samouk učio je kasnije u različnim engleskim umjet¬ 
ničkim školama i u Darmstadtu. Od 1869 živi u Nje¬ 
mačkoj. Putovao je po Švicarskoj, Tirolu, Tatri, Španjol¬ 
skoj, Korzici, Sjevernoj Africi, Škotskoj i Norveškoj. Sli¬ 
kao je krajolike iz Alpa i marine u ulju i akvarele. C. je 
prvi od novijih slikara razotkrio ljepote alpinskih bregova. 
Njegove su slike u svoje vrijeme mnogo reproducirane 
u različnim ilustriranim časopisima. 

LIT.: Thieme-Becker, ALBK, VII., Leipzig 1912. A. Sch. 

COMTE, Auguste, * Montnellier 19. I. 1798, f Pariz 5. 
IX. 1857, francuski filozof i sociolog. 

SI. B. SPEKTRI RASPRŠENIH MOLIBDENOVIH CRTA K a, 0 
na ugljenu pod različitim kutovima 
(Po Du Mondu i Kirpatricku) 

C. je nesamo autor imena pozitivizma (v.) nego i glavni 
predstavnik pozitivističke filozofije uopće. Njegova filo¬ 
zofija izraz je nesamo teorijskog interesa, već i težnje za 
praktičkom djelotvornošću naučne spoznaje u svrhu reor¬ 
ganiziranja i unapređenja društvenog života čovjeka. Po¬ 
zitivna filozofija po C-u osniva se na činjenicama iskustva 
i na njima izgrađenim naukama. Polazeći s tog stajališta 
C. odlučno otklanja svaku metafiziku. Početak i svršetak 
svijeta, veli on, nespoznatljivi su čovjeku, stoga se on mora 
ograničiti samo na sredinu, koja je jedina dohvatna i nau¬ 
čnoj analizi pristupna. Ljudski duh nije od iskona zauzimao 
ovakav stav prema svijetu, već je u prvom razvitku pro¬ 
lazio različne faze, koje C. svodi na tri glavna stadija: 
teologijski, metafizički i pozitivni. U teologijskom stadiju 
prevladava fantazija, te čovjek tumači prirodne pojave kao 
učin natprirodnih bića, nalazeći u svakoj prirodnoj pojavi 
djelovanje nekih, čovjeku sličnih bića (fetišizam). Kasnije 
se ta bića zamišljaju kao nevidljiva božanska bića (po- 
liteizam), dok se najposlije utjecaji mnogih božanstava 
zamjenjuju vrhovnim uzrokom, sadržanim u jednom je¬ 
dinom božanskom biću (monoteizam). To je ujedno pri¬ 
jelaz k drugom, metafizičkom stadiju, gdje se prirodne 
pojave tumače apstraktnim idejama, izrazima bistva i 
skrivenim uzrocima, koji se apriornim konstrukcijama ko¬ 
načno svode na jedan zajednički praosnov i prauzrok. 
Dok se u teologijskom i metafizičkom stadiju vjeruje 
u mogućnost apsolutne spoznaje zazbiljnosti, u pozi¬ 
tivnom stadiju ljudski duh uviđa nemogućnost metafizike, 
pa se ograničuje na to, da u okviru danoga iskustva, 
a na osnovi opažanja i eksperimentalnoga istraživanja, 


otkrije stalne i redovite odnose (relacije) ili zakonitosti, 
koje njima vladaju. Kao što je monoteizam vrhunac teo- 
logijskoga stadija, monizam vrhunac metafizičkoga stadija, 
tako je ideal pozitivnoga stadija, da se pojedinačni zakoni 
svedu pod jedan opći, najviši prirodni zakon. Namjera je 
pozitivne filozofije, da ubrza prijelaz pojedinih nauka u 
pozitivni stadij. Tada će tek nauka postići svoju svrhu, 
da istražujući istinu i otkrivajući zakonitosti u prirodi 
postane prikladno sredstvo za unapređenje životne djela¬ 
tnosti. Ta biologijska i pra¬ 
gmatička vrijednost nauke, 
naglašena već od Bacona, iz¬ 
ražena je C-ovim riječima: 
savoir pour prevoir, prevoir 
pour prevenir (znanje radi 
predviđanja, predviđanje ra¬ 
di predusretanja). S time je 
u vezi značajan raspored na¬ 
uka, koje C. svrstava u t. zv. 
»prirodnu hijerarhiju« prema 
ovom razvojnom redosljedu: 
matematika, astronomija, fizi¬ 
ka, kemija, biologija i socio¬ 
logija. Odlučno je za taj ra¬ 
spored, da se općenija nauka 
i prije i brže razvija od ma¬ 
nje općene, koja predstavlja 
rezultate prethodne. Prva se 
do savršenstva vinula mate¬ 
matika kao zajednički osnov 
svim naukama, a najkasnije ga postizava sociologija. S pra¬ 
vom se primjećuje, da u C-ovu matematičko-prirodona- 
učnom okviru, pored načelnog zanemarivanja duhovnih 
(kulturnih) nauka, nema logike, koja iščezava u matematici, 
ni psihologije kao posebne nauke. C. naime cijeni samo 
objektivne, fiziologijske metode, a glavnu, psihologijsku 
metodu, samoopažanje (introspekciju), smatra uopće nemo¬ 
gućom, upućujući na to, da bi se pri samoopažanju poje¬ 
dinac morao razdvojiti u subjekt i objekt opažanja. 

BIBL.: Plan des travaux scientifiques nćcessaires pour rćorganiser la 
socićte, Pariz 1822, 2. izd. pod nasl. Systeme de philosophie positive, 
Pariz 1824, a zatim u glavnom dijelu Cours de Philosophie positive, 6 
sv., Pariz 1830—42, 5. izd. 1893—94; 4 sv., Pari* 1912, sv. 4—6 Soziologie 
(njem.), 1907; Systeme de Politique positive ou Traitć de Sociologie 
instituant la Religion de l’Humanitć, 4 sv., Pariz 1851—54, 1880—83, 
engl. 1875—77; Catechisme positiviste , Pariz 1852, 3. izd. 1890, njem. 
izd. Leipzig 1891; Appel aux Conservateurs, Pariz 1855; Synthćse su - 
bjeetive ou Systeme unhersel des conceptions propres š Vhumanitč, 
Pariz 1856, 2. izd. 1878; Lettres d’A. C. š John Stuart Mili, 1841—1846, 
Pariz 1877; Testament d'A. C., Pariz 1884. 



AUGUSTE COMTE 


LIT.: L. Levy-Bruhl, La philosophie de A. C., Pariz 1900. 2. izd. 
1905, engl. 1904, njem. 1902; H. Gruber, A. C., der Begriinder des Posi- 
tivismus, Freiburg 1889; Der Positivismus vom Tode A. C., Freiburg 
1891; J. St. Mili, A. C. and the positivism, London 1865, 2. izd. 1866, 
njem. Leipzig 1874, franc. Pariz 1868; R. Zimmermann, Kant und Comte 
in ihrem Verhaltnis zur Metaphysik, Beč 1885; W. Ostwald, A. C., der 
Mann und sein lVerk, 1914. M. P-s. 

Sociologija, po Comteu, nije samo teoretska nauka, nego utječe i na 
ljudski razvitak, obbkuje društ/eni život i vodi čovječanstvo do »po¬ 
zitivnoga društva«. Sociologija kao »pozitivna politika« određuje smjer 
i bizinu kulturnoga razvitka, označuje putove iz današnje krize, u 
kojoj se sukobljuju dva razvojna stadija: teologijsko-ratnički i pozi- 
tivno-veleobrtni. Sociolog kao politik postaje reformator, koji će 
naučnom spoznajom najmlađe, najsloženije i najviše nauke »reorga¬ 
nizirati« građansko društvo. 

Sociologija se kao i ostale pozitivne nauke služi metodom proma¬ 
tranja pojava, upravo kulturnih djela pojedinih naroda, da bi otkrila 
njihove nužne povezanosti u povijesnom vremenu i pronašla razvojne 
zakone (»povijesna metoda«). U svakom razdoblju evropske povijesti 
proučava Comte religiju, društveni život, umjetnost, veleobrt, poli¬ 
tiku i moral, i to kao dokumenat društvene strukture i kao znak 
određenoga stupnja duhovnoga razvitka. Te međusobne povezanosti 
različnih kulturnih područja u nekoj određenoj razvojnoj fazi pod¬ 
vrgnute su osobitim zakonima, koji izgrađuju »socijalnu statiku«, 
društveni poredak, ravnotežu društvenoga organizma. Razvitak poje¬ 
dinih kulturnih područja kao i njihovih međusobnih odnosa svagda 
je postepen i prirodan, polazi od jednostavnijih do složenijih oblika, 
pa je stoga upravo »napredak«, koji nikada ne potrzava unatrag, 
premda je ponekad sporiji, a ponekad opet brži. Iz razvitka poje¬ 
dinih kulturnih područja izvodi Comte »socijalnu dinamiku«, razvojne 
linije, pravilnosti, koje omogućuju predviđanje budućih događaja, novih 
društvenih oblika i funkcija. 

Zakoni »socijalne statike i dinamike«, koji grade društveni orga¬ 
nizam, treba da se podudaraju s ljudskom prirodom, s općim ži¬ 
votnim zakonima, kako ih utvrđuje biologija, ta osnovna nauka 
pozitivne sociologije. Odnos između statike i dinamike (Physique 
sociale), poretka i napretka, najznačajnije je obilježje različitih dru¬ 
štava i različitih razvojnih stadija. Tek će u »pozitivnom društvu« 
biti poredak i napredak jednako važne strane društvenog života, dok 
je u svim dosadašnjim društvima bilo težište ili u poretku, u »reakciji«, 
ili u napretku, u »revoluciji«. 

»Socijalna statika« ispituje opće uvjete, koji omogućuju opstanak 
pojedinaca, obitelji i različnih skupina; istražuje funkcije, međusobne 
odnose i suradnju svih članova društvenoga organizma, utvrđuje po¬ 
redak, koji se osniva na općem »consensusu«: skladnom uvrštavanju 
svih dijelova u cjelinu (»loi de la solidarite universelle«). Pojedinci 
nisu posljednje jedinice, iako se udružuju, jer ih potiče socijalni 
nagon: posljednji je nosilac društva obitelj, jer se u njoj iskonski 
očituje solidarnost kao osnovni društveni činilac. Po toj solidarnosti 
izazivaju promjene nekoga dijela društvene cjeline određene pro¬ 
mjene i u svim ostalim dijelovima, po njoj dobivaju sve društvene 
pojave jedinstven biljeg, grade organsku cjelinu, koja se djelotvorno 
ostvaruje u svim kulturnim tvorevinama nekoga doba i nekoga na¬ 
roda. U središtu je svake organizirane skupine »duhovni sistem« (sy- 
steme mental), koji je religioznoga, metafizičkoga ili pozitivno-naučnoga 
karaktera, već prema različnim epohama. »Duhovni sistem« se kao 
»duhovna moć« objavljuje u svim društvenim funkcijama: vojničkoj, 
političkoj, pravnoj, ekonomskoj, estetskoj i odgojnoj — »duh« utvr¬ 
đuje hijerarhiju funkcija, održava i pokreće čitav društveni život. Kad 
oslabi duhovna moć, raskomadava se cjelina, pojedinačne se funkcije 
osamostaljuju, društveni organizam zahvaća bolest — kriza. 

»Socijalna dinamika« izvodi razdoblje iz razdoblja, kasnije iz pri¬ 
jašnjega prema općim razvojnim zakonima. Razvojne linije pojedinih 
kulturnih područja — pojedinačne pravilnosti — podređene su općem 
razvojnom zakonu, po kome razvitak čovječanstva prolazi tri stadija: 
teologijski, metafizički i pozitivni. Pokretač je napretka intelekt, koji 
se razvija od »afektivne« do »pozitivno naučne« inteligencije, od 
afektivne obuzetosti pojedinim pojavama do logičkog oblikovanja opće¬ 
nitih pojmova i zakona. I što je intelekt razvijeniji, to više upravlja 
svim ostalim društvenim funkcijama, a sve jača »duhovna moć« to 
potpunije razvaljuje preživjele teologijsko-metafizičke ostatke. Inte¬ 
lekt tako dovodi današnje društvo u krizu, u »međuvrijeme«, iz koga 
treba da nikne nov društveni oblik. 

»Duhovna moć« stvara na osnovi potpunoga sistema pozitivnih nauka 
novu hijerarhiju društvenih funkcija i vrednota, stvara novo »pozi¬ 
tivno društvo«. U tom će društvu biti na vrhu socijalne ljestvice 
intelektualna elita: mislioci, učenjaci i umjetnici (classe spćculative). 
Druga je po značenju klasa industrijalaca: bankari, trgovci i seljaci. 
A zatim proletarijat. Prva klasa ima »dužnosti«: da razvija moralna 
osjećanja, popularizira pozitivne nauke, odgaja narod i da spriječi 
industrijalce da potisnu »duhovnu moć«, a mjesto nje da povrate 
ekonomsko-političku silu. Klasa industrijalaca ima »terete«, jer bo¬ 
gatstvo ne daje nikakvih prava, ono je tek društveno sredstvo, kojim 
industrijalci upravljaju, kako bi svi članovi društva imali dovoljno 
dobara, potrebnih za udoban život i za moralni i intelektualni razvi¬ 
tak. Proletarijat ima »prava«, i to ponajprije na pravednu nagradu za 
svoj rad, ali i na metodičku organizaciju rada. 

Političke i ekonomske promjene nisu najvažnije, a ostaju posve 
bez utjecaja na društveni život, ako s njima nisu povezane i mo¬ 
ralne promjene pojedinaca. Ni sam intelektualni razvitak nedostaje, 
treba povrh toga i sistematiziranja moralnih osjećaja. I kao što se 
intelekt razvija od afektivne do logičke inteligencije, od primanja 
pojedinosti do oblikovanja općenitosti, tako treba da se razviju i 
osjećaji od egoizma do altruizma. Osjećaji se mogu razviti jedino u 
zajednici »pozitivne religije«, gdje je čovječanstvo »Veliko Biće«. Po¬ 
zitivno se društvo tako gradi na ljubavi, poretku i napretku (»L’amour 
comme principe, l’ordre comme base, le progrčs comme but«). 

Comte je kao osnivač enciklopedijske sociologije našao dosta pred¬ 
radnja i primio mnogo poticaja (enciklopedisti, Saint Simon, de Bain- 
ville i dr.). Njegova je zasluga, što je sve te spoznaje povezao u 
sistem, a pored toga pokazao nove načine naučnoga istraživanja i 
potaknuo filozofijsko produbljivanje sociologijskih problema. Sociolo¬ 
gija je u svom razvoju odbacila mnoge njegove poglede, ali će Comteov 
sistem ostati kao ugled onima, koji i pored najpotpunije analize 
društvenih pojava ne zanemaruju potrebe obuhvatne sinteze. Iako je 
vjerovao u razum, u postepen razvitak ljudskoga društva, koji će 
postići svoj cilj, kad nauka bude upravljala praktičnom politikom, 
ipak nije bio jednostran racionalist. Najviše utjelovljenje ljudskoga 
duha vidio je u religiji humaniteta, u ljubavi, u čistoj emociji. Po 
tome je Comte nekako između Descartesa i Bergsona. I inače se u 
njegovoj pozitivističkoj filozofiji, toj francuskoj paraleli Hegelovom 
dijalektičkom razvitku apsolutnoga duha, pokazuje pravo značenje i 
tragika intelekta. M. T-ć. 

COMULEO -> Komulović. 

CONCENTUS -> Gregorijanska muzika. 
CONCEPCION, 1. pokrajina u srednjem dijelu Čilea, 
5.701 km 2 i 268.421 stan. (1930), između Tihoga oceana i 
Cordillera. U dugodolini Čilea uspijeva žito, vino i voće, 
pa stoka, a u primorju ima ugljena. Istoimeni glavni grad 
na ušću rijeke Bio-Bio, preko koje je izgrađen željeznički 
most od 1.864 m dužine, ima 77.589 stan. Sjedište je 
biskupa i sveučilišta. Izvozi žito, zob, kožu i voće. 
— 2. Okružje u republici Paraguayu, 26.041 km 2 i 41.763 
stan. (1927), stočarsko područje. U glavnom gradu istoga 
imena na rijeci Paraguayu, gdje se sastaju željezničke i 
parobrodarske pruge, jak je izvoz čaja mate i mesnih pro¬ 
izvoda iz velikih klaonica. Prije se zvao Yaguarete Ćora. 
Ima 14.122 stan. (1935). — 3. C. del Oro, grad od 19.000 
stan. u saveznoj državi Zacatecas usred republike Mexica, 
u visini od 2070 m nad morem oko bogatih rudnika olova, 
srebra, zlata i bakra. — 4. C. del Uruguay, također skra¬ 
ćeno Uruguay, jer leži na rijeci tog imena, glavni grad 
argentinskog okružja Entre Rios, željeznička i parobrodar¬ 
ska postaja za stočarske proizvode, osobito za konzerve, 
koje se izrađuju u tvornicama ovoga okružja. Grad ima 
preko 25.000 stan. — 5. Nadalje je C. vrlo rašireno ime 


neznatnijih naselja u Boliviji, Kolumbiji, na Luzonu, a 
ima i Villa C., Point C., C. Bay, C. Island i t. d. u 
zemljama latinske kolonizacije. N. Ž. 

CONCETTI (tal.), duhovito istančan način izražavanja, 
koji se odlikuje neobičnošću i nenadanošću, osobito u 
slikama (metaforama), te donosi neku posebnu kićenost, 
ali i namještenost u govoru. Pojavio se u Italiji na kraju 
15. st. kod Teobalda i Serafina DeirAquila, kasnije po¬ 
stao modom i izrodio se u afektiranu, neprirodnu ma¬ 
niru u Španjolskoj (-► Gongora), u Engleskoj (-»• Euphuism), 
u Francuskoj (-* preciosite, Rambouillet), u Italiji (-* se- 
centismo, Marini). Kod nas se obično govori u tom 
smislu o marinizmu (prema tal.), ali Gundulić, koji pri 
tom služi kao primjer, predstavlja samo pozitivnu, stilski 
uspjelu stranu marinizma, jer bogatstvo slika veže o uzvišen 
predmet. Inače se obično pod marinizmom razumijeva pre- 
bujan stil, izrođen u maniru, koji obrađuje s velikim govor¬ 
ničkim patosom i neznatne, najobičnije predmete. Lj. M. 

CONCHA -> Nosna šupljina. 

CONCIERGERIE, istražni zatvor na Quai d’Horloge u 
Parizu, okružen zidom s tri kule. Prvobitno je u njemu 
stanovao kaštelan (concierge) kraljeva dvorca (danas Pa- 
lais de Justice). Za revolucije zatvarali su ondje osuđene 
na smrt, među ostalima Dantona, St. Justa, Robespierrea, 
Mariju Antoinettu i dr. G. 1792 bila je, uz druge tamnice, 
pozornica »rujanskih krvoprolića«. 

CONCINI, Concino, f Pariz 24. IV. 1617. Kao ljubimac 
Marije Medici uspeo se 1610—17 u Francuskoj do velike 
političke moći. Radi hirovitog i bahatog nastupanja 
svoje žene, izazvao je živo negodovanje u krugovima 
plemstva, naročito kod »grupe prinčeva«, koju je vodio 
Henrik II. Conde. Tu je grupu prigodom prvog nasrtaja 
na regentstvo pokušao otpraviti uz neke znakove milosti, 
dok je kod druge navale 1616 dao Condea uhvatiti. Stojeći 
kao branič legitimiteta u dobrim odnosima s Richelieuom, 
koji je tada već bio državni tajnik, pobudio je kao naj¬ 
bliži pouzdanik regentkinje još jače mržnju častohlepnika, 
okupljenih oko mladoga, tada već punoljetnoga kralja, pa 
je jednom od njih, Albertu de Luynes, Luj XIII. dopustio, 
da C-ja ukloni silom; tako je C. ubijen, kad je ulazio u 
Louvre. S njegovom se smrću svršilo i regentstvo kraljice- 
majke. F. C. 

CONCONI, 1. Luigi, * Milan 30. III. 1852, f Milan 23.1. 
1917, talijanski arhitekt i slikar. Učio je najprije arhitek¬ 
turu i svratio na sebe pozornost svojim nacrtom za 
spomenik kralja Viktora Emanuela u Rimu. Kao arhitekt 
izveo je nacrte za nekolike vile i grobne spomenike. Više 
se C. istaknuo kao slikar i bakropisac. U slikarstvu bio 
mu je učitelj Tranquillo Cremona. Kao čisti impresionist 
ne mari za određeni crtež. Motivi su njegovih slika fanta¬ 
stični i alegorijski, kao na primjer: La Časa del Mago, II 
Dialogo. Slikao je i genre-prizore. Među njegovim bakro- 
pisima najbolji su L’arco di Tito , Le streghe i Uattesa. 

LIT.: R. Giolli, L. C., architetto e pittore, Milan 1920. 

2. Mauro, * Milan 6. XII. 1815, f Milan 14. V. 1860, 
talijanski slikar. Učio je u milanskoj Breri. Od 1837 do 
1842 izvodi dekorativne slike u kraljevskim dvorovima u 
Pollenzu, Racconigiju i Turinu. Naročito se istakao svojim 
gracioznim povijesnim i religioznim slikama. Izveo je freske 
u crkvi u Origgiju, vili Calderara u Vinzagu. Među većim 
slikama znatnije su: Assunta (stolna crkva u Lodiu), Ko¬ 
lumbo (Pavia), pa nekoliki povijesni portreti (Byron, 
Galilei). 

LIT.: G. Mongeri, M. C. pittore, Milan 1861. A. Sch. 

CONCORDIA, božica Konkordija. 

CONDAMIN, James, Saint-Chamond 1844, profesor 
francuske književnosti na katoličkom sveučilištu u Lyonu, 
književnik. Prigodom izložbe u Trstu 1882 posjetio je hr¬ 
vatski paviljon u Trstu i zatim Zagreb. Prema podatcima, 
koje je dobio osobito od tajnika Trg. komore Milana 
Krešića, napisao je u lyonskom časopisu Lettres chrćtien- 
nes (rujan—listopad 1882) raspravu s ovim sadržajem: I. 
zemljopisno-politički pregled Hrvatske, II. opis paviljona, 
III. prikaz trojice pjesnika, kojih knjige su bile izložene 
(Vraz, Preradović, Šenoa), s nekoliko prevedenih ulomaka 
njihovih pjesama. 

Ta rasprava, pod naslovom Le Pavillon Croate (Hrvatski Pavilon — 
Kroatischer Pavillon) izašla je i kao poseban otisak, a kasnije je 
uvrštena u C-ovu knjigu Croquis arfistiques et litteraires, ćtudes et 
souvenirs, Pariz 1883. Druga djela De Q. 5. F. Tertulliano vexaiae 
religionis patrono et praecipuo apud Latinos christianae linguae arti- 
fice (doktorska teza) 1877, En Serbie et aux rives du Bosphore, Lyon 
1896. R- M-r. 

CONDĆ, loza Bourbonaca, izumrla 1830. Osnivač joj je 
Louis I., * Vendome 7. V. 1530, t 13. III. 1569, sin Karla 
Bourbonskog i brat navarskog kralja Antuna. Od mladosti 
je pristaša Kalvinove nauke, a zajedno s ujakom, admi¬ 
ralom Colignyjem, vođa hugenota. G. 1551—58 istaknuo se 
u mnogim vojnama, ali je usprkos tome bio na dvoru 
zapostavljen. Radi neuspjele urote hugenota protiv kralja 
Franje II. osuđen je 1560 na gubitak glave, od čega ga 
oslobađa prerana kraljeva smrt. G. 1562 započeo je »prvi 
hugenotski rat«, u kome je poražen i zarobljen kod Dreuxa. 
Kad se poslije mira 1563 izbavio tamnice, oklijevao je 
neko vrijeme, ali se 1567 opet priključio Colignyju i su¬ 
djelovao u 2. i 3. »hugenotskom ratu«. G. 1568 ponovno je 
zarobljen u bitki kod Jamaca i izdajnički ubijen. — Nje¬ 
gove uspomene objelodanio je 1743 Secousse pod naslovom 
Mćmoires de C. (5 sv.). 

Njegov sin Henri I., * La Ferte-sous-Jouarre 1552, f St. 
Jean d’Angely 1588, također je pristajao uz hugenote. U 
»Bartolomejskoj noći« 1572 izbjegao je smrti prividnim 
prelaskom na katoličanstvo, od koga je 1574 otpao i 
sklonio se u Njemačku. Proglasivši se zaštitnikom huge¬ 
nota upao je s njemačkom pomoću u Francusku i uspio 
1576 utanačiti mir, ali je od 1577 do 1588 opet zapovijedao 
vojskom hugenota u daljnjim »hugenotskim ratovima«. 

Unuk je Henrijev Louis II., & Pariz 8. IX. 1621, f Fon- 
tainebleau 11. XII. 1686, jedan od najznatnijih francuskih 
vojskovođa, prozvan »Veliki C.«. Početci njegove vojničke 

karijere pripadaju poslje¬ 
dnjem odsjeku 30-god:šnjeg 
rata. Već kao mladi vojvoda 
od Enghiena (do smrti očeve 
1646) odlikovao se u vojni Lu- 
ja XIII. na Roussillon (1642). 
Brak s nećakinjom kardinala 
Richelieua donio mu ie 1643 
imenovanje za vrhovnog za¬ 
povjednika francuskih četa u 
Flandriji. Sa svoje 22 godine 
pokazao se C. kao osobito 
nadaren vojskovođa, koji je 
— uza svu razboritost — na¬ 
stojao neprijatelja svladati 
nenadanim i smjelim napada¬ 
jima. Tako je već 1643 uništio 
cvijet španjolske pješadije 
kod Rocroyja (blizu Sedana), 
a 1645 zajedno s Turenneom 
razbio Bavarce kod Allers- 
heima. Kratka opsada i osvojenje jako utvrđenog Dunker- 
quea 1646 pronijeli su mu glas Evropom, a 1648 ponovno 
je pobijedio Španjolce na svom uzmaku kod Lensa. 

Uporedo s ovim uspjesima na bojištu dozrijeva u Fran¬ 
cuskoj posljednji pokušaj, da se nasilno spriječi potpuno 
učvršćenje apsolutizma, oličenog u svemoćnom Mazarinu. 
Doba dviju »Fronda«, kako se taj pokušaj prozvao (1648 
do 1653), najznačajnije je razdoblje C-ova života; iako slab 
političar, postizava taj osorni vojnik najveću političku 
moć, postajući napokon glavni protivnik Mazarina. Na 
poziv kraljice-majke Ane Austrijske svlada 1649 otpor 
pariškoga građanstva na čelu s »parlamentom«. Kad se,^ od 
svih omražen, sukobio i s Mazarinom, bude 1650 utamničen. 
»Nova Fronda«, kojoj su ovog puta dali obilježje prinčevi, 
prisili 1651 kraljicu, da C-a pusti na slobodu, a Mazarina, 
da privremeno napusti Francusku. Borba s kraljicom, koju 
nije prekinulo ni proglašenje punoljetnosti Luja XIV. 
(1651), dovede C-a u vezu sa Španjolcima, s kojima je još 
uvijek Francuska bila u ratu. Najzad ostavi Pariz i ode 
u Guienne; 8. X. 1651 proglašen je veleizdajnikom. Imajući 
dostojnog takmaca u Turenneu, C. doduše pobijedi 1652 
kod Bleneaua i uđe u Pariz, ali ga 2. VII. Turenne razbije 
u pariškom predgrađu St. Antoine; samo uzmak u grad 
spasi ga od potpunog uništenja. Očekujući španjolsku 
pomoć C. odbije kraljev prijedlog amnestije, a kad su se 
Parižani izmirili s kraljem, ode 14. X. 1652 u Flandriju. 
Ondje preuzme vrhovno zapovjedništvo nad španjolskom 
vojskom i zadrži ga do »pirenejskog mira« (1659). Premda 
u borbi s Turenneom nije imao osobite sreće, ipak je odbio 
poruku mira, koju je predložio Mazarin poslije svoga 
konačnog povratka 1653. Pomilovan 1659 zaslugom španjol¬ 
skoga kralja vrati se u Pariz; do smrti sudjeluje zatim u 


ratovima Luja XIV., a 1675 naslijedio je Turennea u časti 
vrhovnog zapovjednika francuske vojske. 

LIT.: W. Y. Fitzpatrick, The Great C. and the period of the Fronde, 

2. izd., 2 sv., 1874; Duc d’Aumale, Histoire des princes de C., 7 sv., 
1889—96; E Godley, The great C., a life of Louis II de Bourbon, prince 
de C., 1915; Magne, Le gr and C. et le duc d’Enghien, 1920. J. Š-k. 

CONJDILLAC, Ltienne Bonnot de, % Grenoble 30. IX. 
1715, * Flux (Beaugency) 3. VIII. 1780, francuski filozof, 
opat od Murnauxa, član Akademije (od 1768), odgojitelj 
Ferdinanda od Parme, unuka Luja XV. Zauzima posebno 
mjesto kao ekonomist 18. st. naročito po djelu Le com- 
merce et le gouvernement consideres relativement Vun 
a Vautre (Amsterdam—Pariz 1776). 

Iako je to djelo bilo napadano od suvremenih fiziokrata (Trosnea u 
djelu L’lntćret social i Baudeaua Nouvelles Ephćmćrides), ipak C. pri¬ 
pada fiziokratskoj gospodarskoj struji. Po njemu je zemlja jedino vrelo 
bogatstva, ali u zajednici s radom; građanski su zakoni proizvod pri¬ 
rodnih odnosa: čovječji rad mora biti što slobodniji od sviju stega. 
Stoji u protimbi prema naučavanju Quesnaya, predstavnika fiziokra- 
tizma, o neproduktivnosti veleobrta. Isto se tako odvaja od fizio- 
kratskih tvrdnja, da se zamjenom vrši izmjena dobara jednakih vri¬ 
jednosti. Najsnažniji su njegovi pogledi u proučavanju uloge novca. M. I. 

U filozofiji je istaknuti predstavnik senzualizma uopće, a francu¬ 
skoga napose. U prvim svojim djelima povodi se za Lockeovim empi¬ 
rizmom, koji spoznaju izvodi iz izvanjskog i unutrašnjeg iskustva 
(senzacije i refleksije), ali kasnije u svom najznačajnijem djelu, Traitć 
des sensations (Pariz i London 1754), zaoštruje taj empirizam do do¬ 
sljedno provedenog senzualizma. Čitav duševni život izgrađuje se na 
osjetnim utiscima, te u suštini nije drugo, nego mehanika osjeta. 
T. zv. više duševne tvorevine nastale su postepenim razvitkom duševnog 
života, te su samo promijenjeni oblici osjećanja (sensations trans- 
formees). Da to bolje objasni, C. poređuje čovjeka s mramornim kipom, 
koji je neprestano izvana oživljavan. Po toj glasovitoj fikciji kip 
postepeno dobiva sposobnost osjećanja na pojedinim osjetnim modali¬ 
tetima, i to ponajprije sposobnost mirisa, zatim sluha, vida i opipa, 
čime je C. htio pokazati, kako se s postepenim proširenjem osjetnih 
mogućnosti duševni život čovjeka svestranije razvija i obogaćuje. 
Budući da je u osjećanju pored spoznajnoga elementa svagda sadržan 
čuvstveno-voljni elemenat, to se i razvoj svijesti upravlja s jedne 
strane u teorijskom pravcu, dovodeći osjetne sadržaje do različitih 
sveza i složaja, koji se označuju kao pamćenje, fantazija, pažnja, uspo¬ 
ređivanje, razlikovanje, apstrakcija, zaključivanje i spoznavanje općih 
istina, a s druge strane u smjeru praktičnih očitovanja svijesti, kao 
što su težnja, ljubav, mržnja, nada, strah i napokon ćudoredna volja. 
Prirođene ideje ne postoje; svijest o njima nastaje zbog toga, što se 
čovjek redovno više ne sjeća njihovoga iskustvenog porijekla. Duševni 
život dolazi do vrhunca u samosvijesti (»ja«) koja je doduše po svom 
sadržaju skup jače ili slabije povezanih osjetnih podataka, ali u suštini 
predstavlja samostalnu podlogu, na kojoj se odigravaju sve navedene 
promjene. 

Senzualizam C-ov dao je povoda za materijalističku i idealističku 
(spiritualističku) interpretaciju; on sam, nasuprot materijalističkom 
shvaćanju, drži, da jedinstvo svijesti nužno pretpostavlja jednostavno 
duševno biće, koje ne može biti materijalne naravi, budući da je mate¬ 
rija agregat sa svojstvom protežnosti i djeljivosti. 

Utjecaj C-ove psihologije osjetio se u velikoj mjeri nesamo u Fran¬ 
cuskoj nego i u Engleskoj. 

BIBL.: Essai sur l'origine des connaissances humaines, Amsterdam 
1746, 1788, njem. 1780; Traitć des systćmes, 1749; Traitć des sensations, 
London i Pariz 1754, njem. Berlin 1780; Traitć des animaux, Amsterdam 
1755; Cour d'ćtude de Vinstruction du prince de Parme, Parma 1769—73; 
La logique, ou les premiers dćveloppement de Vart de penser, Pariz 
178T La langue des calculs (postumno djelo, 1798, 1877); Oeuvres com- 
pletes, Pariz 1798 (23 sv.), 1803 (32 sv.), 1824 (16 sv.). 

LIT.: L. Dewaule, C. et la psychologie anglaise contemporaine, 
Pariz 1*892. M - p ' s - 

CONDITIO SINE QUA NON, uvjet, bez kojega ne 
može biti; nuždan, odnosno bitan uvjet. V. F. 

CONDIVI, Ascanio, * Ripatransone 1525, + Ripatransone 
10. XII. 1574, talijanski slikar. Njegova se važnost ne 
osniva na umjetničkoj djelatnosti, o kojoj svjedoče neke 
osrednje slike u njegovu rodnom gradu (ogledao se i kao 
kipar: izradio je za Firencu poprsje Sulino), već na tome, 
što je kao pouzdani učenik Michelangelov već za vrijeme 
njegova života napisao i objelodanio Michelangelov životo¬ 
pis pod naslovom Vita di Michelangelo Buonarvoti (1553) 
po usmenim podatcima, dobivenim od samoga majstora. 

LIT.: C. Grigioni, A. C., Ascoli Piceno 1909; J. von Schlosser, Die 
Kunstliteratur, Beč 1924. C. 

CONDORCET, Marie-Jean-Antoine, markiz de, * Ribe- 
mont (Aisne) 17. IX. 1743, f Clamart (Bourg-la-Reine) 8. 
IV. 1794, francuski enciklopedist, mislilac i političar. 
Uspjesi u matematici pribavili su mu već 1769 članstvo 
Francuske akademije, koja ga je 1773 izabrala za tajnika. 
G. 1776—91 vrši službu nadzornika novca i 1791 postaje 
financijski povjerenik. Kao zastupnik Pariza u Zakono¬ 
davnoj skupštini predložio je 1792 svoj opsežni nacrt o 
uređenju školstva, kojim je znatno utjecao na kasniji rad 
u tom pravcu. Njegova misao o Institutu kao vrhovnoj 
ustanovi svega znanstvenog i umjetničkog rada ostvarena 
je 1795. U konventu izradio je 1792 nacrt ustava, koji je 
odbor, sastavljen od žirondista, primio gotovo u cijelosti, 



VELIKI CONDfi 
Bakrorez Ph. Lefebvrea 
po slici Roberta Nanteuila 



38 


CONDORCET — CONFESSIO 


a kojim su se jakobinci koristili kao okosnicom za svoj 
ustav od 24. VI. 1793. Za progona žirondista uspio se sakriti, 
ali je kasnije uhvaćen, našto se u tamnici otrovao. 

Osnovna mu je misao, da se čovječanstvo umno i mo¬ 
ralno beskrajno razvija i napreduje i da tim napretkom 
upravljaju opći i stalni prirodni zakoni, a to će reći, da 
se povijesni događaji mogu predvidjeti, da se na njih 
može utjecati. Taj neograničeni napredak, doduše, nije 
svagda jednak, u nekim je razdobljima polaganiji, u nekima 
brži, ali nikada ne može potpuno zastati ili trgnuti unatrag. 
Ekonomska nesigurnost i trošenje duhovnih moći za na¬ 
bavu najnužnijih životnih sredstava usporava napredak, 
jer se tako vežu energije i otima potrebna dokolica za 
obogaćivanje duha novim kombinacijama. Jednako uspo¬ 
rava napredak i duhovna nepokretnost, a ta je posljedica: 
klime, običaja, izvjetrelih tradicija, praznovjerja, mišljenja 
nametnutih već u najranijem djetinjstvu, odbijanja svega 
novog i nepoznatog; sve to dovodi do lijenosti, koja osla¬ 
bljuje prirođenu radoznalost, tu pokretnu silu svakog na¬ 
pretka. Odgoj može ubrzati napredak, jer uklanja sve 
zapreke, a razvija i usavršava duhovne sposobnosti poje¬ 
dinaca, pa prema tome i čitavoga društva. Isti zakoni, koji 
upravljaju duhovnim razvitkom pojedinaca, vrijede i za 
napredak čitavoga čovječanstva; otkrit ćemo ih promatra¬ 
jući poredak ljudskih društava i njihovih međusobnih 
odnosa te mijena u različnim razdobljima. Povijest će pro¬ 
učavanjem i opažanjem činjenica i izvođenjem općih za¬ 
kona prikazati red i pravilnost društvenih promjena, otkriti 
utjecaje prošlosti u svakom času daljega razvitka, utvrditi 
obličja čitavoga čovječanstva i sve korake, koje je ono 
učinilo na putu do istine i sreće. Povijest je do C-ova 
vremena prošla kroz 9 razdoblja i nalazi se uoči desetog, 
u kome će se postići krajnje usavršenje čovjeka uništenjem 
svih nejednakosti i zapreka napretku. Otkrivajući tako 
nepromjenljive i nužne zakone filozofija određuje povijesti 
i brzinu, smjer i cilj duhovnog napretka, koji prestaje 
jedino s propašću same zemlje. — Po tim mislima, koje 
dijelom potječu od A. R. J. Turgota, C. je preteča socio¬ 
logije kao nauke, pa je znatno utjecao na Comtea, koji je 
tu nauku prvi sustavno izgradio. 

BIBL.: Esquisse d’un tableau historique du progres de l’esprit humain, 
1795; Essai sur l'application de l’analyse aux probabilites des dćcisions 
prises š la pluralitć des voix, 1785; Oeuvres, 12 sv., 1847—49. 

LIT.: Robinet, C., sa vie et son oeuvre t 1893; Vial, C. et Vćducation 
democratique, 1902. M. T-ć. 

Pod utjecajem nauke fiziokrata, a naročito Turgota, C. 
zastupa u svojim djelima načelo slobode u sticanju i pro¬ 
metu gospodarskih dobara kao i u ukidanju svih povlastica 
i monopola. Izradio je posebni nacrt o ustanovi za pomoć 
siromasima i radnicima, a svoje socijalne nazore izrazio je 
i u knjizi Reflexion sur Vesclavage (1781), gdje zagovara 
ukinuće ropstva nesamo u ime morala nego i narodnog go¬ 
spodarstva. U financijalnoj nauci ( Sur la fixation de Vimpot , 
1790; Impćt progressif, 1792) traži kao osnovni porez doho- 
darinu, kojom bi bili svi oporezovani, a predlaže i sustav 
umjerenog progresivnog poreza. Kao matematičar dao je 
C. prilog od osobite važnosti za suvremenu metodologiku 
gospodarske i sociološke znanosti. U posmrtnom djelu 
Tableau gćnčral de la sciertce qui a pour objet Vapplication 
du calcul aux Sciences politiques et morales (1795) utvr¬ 
đuje kao temelj znanosti statističko opažanje i pokazuje, 
kako je matematika od najvećeg značenja za pravilno pro¬ 
suđivanje vrijednosti, cijena i drugih pojava u gospodar¬ 
skom životu. U djelu Essai sur Vapplication de Vanalyse ... 
iznosi račun vjerojatnosti s obzirom na činjenice duševnog 
života. Po tim djelima i nehotice postaje C. preteča ka¬ 
snije t. zv. matematske škole u ekonomici. M. I. 

CONDOTTIERE -* Kondotjer. 

CONDURANGO (ili cundurango) je skupno ime za 
kore različnih biljki u pučkoj medicini sjev. dijela Južne 
Amerike, kojima se liječe rak i sifilis. U modernoj se 
medicini upotrebljava kora povijuše Marsdenia condurango 
Rchb. f. iz por. svilenjača, što raste u šumama zapadnih 
obronaka Kordiljera, na granici Ekvadora i Perua. U po¬ 
četku je služila kao lijek protiv raka želuca, a danas se 
rjeđe upotrebljava kod različnih bolesti želuca u obliku 
ekstrakta, vina ili u varka. Sadržava nedovoljno istražene 
tvari, tako glikozid kondurangin, topljiv u hladnoj, a ne- 
topljiv u vrućoj vodi, zatim smole i t. d. D. Ma-ć. 

CONDYLOMA (bradavica; od grč. xovdvlcu / ua »nateklina«; 
njem. Feigwarze). Kondilomi prikazuju patološke tvorbe, 
koje nastaju bujanjem gornjih dijelova vezivnog, a i epi- 


telnog sloja kože. Razlikuju se dvije vrste k.: 1. C. acumi- 
natum , šiljasti k. To je bradavici srodna i slična izraslina 
s resičastim, zašiljenim izdancima; velika je kao glavica 
žigice, kao jabuka, pa i veća; potonja poprima u nakupi¬ 
nama izgled cvjetače. Te k-e izaziva neki virus dugotrajnim 
nadražajem tkiva zbog patoloških izlučevina; nalaze se 
najčešće na spolovilu (muškom ili ženskom), a i oko drugih 
prirodnih otvora na tijelu, često kod kapavca. 2. C. latum , 
široki k. To je okruglasta, čvorava uzvisina, velika kao sitni 
metalni novac, pa i veća, glatka i često vlažna na površini; 
ona se nalazi na mjestima, gdje se koža međusobno dodi¬ 
ruje i tare. Nalazimo je kao vrlo zaraznu tvorbu na spolo¬ 
vilu, oko šupka, u uglovima usta, među prstima i drugdje 
samo kod sifilisa u drugom stadiju. S. Bo-ć. 

CONEGLIANO, gornjotalijanski grad u pokrajini Tre- 
viso, 62 m n. m., sa 11.331 stan. (1931), dijelom na brežuljku, 
gdje se nalaze ostatci dvorca. U staroj je crkvi na žrtve¬ 
niku slika iz 15. st. domaćeg umjetnika Cima da Cone- 
gliano. Tu je križanje željeznica. U gradu je razvijen 
sukneni i svileni veleobrt. Odlikuje se tvornica konca, vino¬ 
gradarska škola, trgovina vinom i uzgoj svilaca. A. M. S. 

CONEY ISLAND je mali pješčani otok u saveznoj drža¬ 
vi New York kod jugozapadnoga rta Long Islanda, 8 km 
dug, morsko kupalište i izletno mjesto za New York i 
Brooklyn, s kojima ga vežu željeznice i parobrodi. Glavna 
su kupališta Owest Brighton, Brighton Beach na Z i Man¬ 
hattan na /. N. Ž. 

CONFALONIERI, Federico, conte, * Milan 6. X. 1785, 
f Hospenthal 10. XII. 1846, talijanski političar. Protu- 
napoleonski raspoložen usprotivio se namjeri, da Eugen 
Beauharnais bude označen za Napoleonova nasljednika na 
talijanskom prijestolju. Nakon dugih putovanja 1816—18 
zalagao se za uvađanje parne plovidbe na rijekama i za 
plinsku rasvjetu, a sudjelovao je i kod osnutka lista 
Conciliatore. Kad se uvjerio, da se odluka Bečkoga kon¬ 
gresa o Italiji ne će promijeniti, priključio se tajnim udru¬ 
ženjima Carbonara. Povodom ustanka u Turinu 1821 radio 
je na oslobođenju Lombardije, ali bi 13. XII. 1821 uapšen 
i 1823 osuđen na smrt te pomilovan na doživotnu tamnicu. 
Na putu u Spielberg 1824 Metternich ga pozove na do¬ 
govor, da sazna neke stvari, ali bez uspjeha. G. 1835 
deportiran bi u USA, ali se 1837 vrati u Evropu, a 1840 u 
domovinu. — Njegove uspomene i pisma objelodanio je 
pod naslovom Memorie e lettere G. Casati. J. N. 

CONFARREATIO (lat. far. »brašno, kruh«), u Rimu naj¬ 
svečaniji oblik (in sacris nihil religiosius confarreationis 
vinculo erat, Plin. XIII., 3) sklapanja patricijskoga braka, 
vjerojatno u kući vjerenice, pri čem su vjerenici izgovarali 
svečane riječi (solemnia verba) obveze pred deset svje¬ 
doka i pred svećenicima uz žrtvu, kod koje se prinosilo i 
brašno u pečenu stanju (panis farreus, Ulp. IX.). Ovako 
sklopljeni brak predavao je vjerenicu u vlast (manus) mu- 
ževu kao i njezin imutak, zbog čega je ovaj način skla¬ 
panja braka pod konac republike bio rijedak, konačno 
obvezatan samo za svećenike. Rastava je bila vezana uz 
neku vrst proklinjanja (diffarreatio) okrivljene stranke. 
C., kao stari rimski običaj, pripisivao se Romulu, koji da 
je zabranio i rastavu. 

LIT.: R. Leonhard, C., PWR, IV., Stuttgart 1901. V. P-k. 

CONFBDERATION GENERALE DU TRAVAIL 
Sindikati radnički. 

CONFERENCE NORTH ATLANTIC. Takmaci na re¬ 
dovitoj plovidbi linijskih pomorskih brodarskih poduzeća na 
prugama između Evrope i Sjeverne Amerike organizirani 
su u međusobnoj vezi u tom udruženju u Bruxellesu. Pra¬ 
vila obvezuju potpisnike tog sporazuma, da će vršiti prije¬ 
voz putnika po određenim tarifama, kako bi se isključila 
svaka nelojalna konkurencija među brodarskim poduze¬ 
ćima. A. P. 

CONFESSIO (lat.) znači uopće svaku ispovijest ili pri¬ 
znanje (na pr. sv. Augustin u svojem djelu Confessiones 
[»Ispovijesti«] otvoreno opisuje sebe prije obraćenja), 
napose: 1. u vjerskom smislu: augsburška, bazelska, belgij¬ 
ska, katolička, grkoistočna vjeroispovijest (v.); 2. ispovijed 
grijeha (v.), koja se obavlja u sakramentu pokore; 3. ispo¬ 
vijed vjere , javna, nadasve pred vlašću, koja za vrijeme 
progona često svršava mučeničkom smrću; odatle: 4. u 
liturgijskom smislu: mjesto, gdje je pokopan sveti ispo- 
vjedalac ili mučenik. To je sobica ili predvorje svečeva 
groba ispod zemlje, gdje se sastajalo, molilo, stavljalo 

svijeće u njegovu čast. C. se izvana zatvarala rešetkom 
(transenna) ili vratašcima; unutra je dolazila u dodir s mu- 
čenikovim grobom jednim prozorčićem, kroz koji se kadio 
grob i polagale na nj različne stvari, koje bi se zatim uzimale 
i cijenile kao svete relikvije. C. je bila kojiput i povrh 
zemlje bilo ravno pred oltarom, bilo ispod oltara (na pr. 
sv. Petar u Rimu). Na Istoku su gradili crkve nad grobo¬ 
vima mučenika (martyrion), ali prava confessio nije bila 
poznata. Danas je možda najstarija c. sv. Petra i sv. Pavla, 
ali ipak ne više u svojem prvobitnom obliku. Konačno 
može c. značiti i oltar , u kojem je grob mučenika. D. B. 
CONFESSOR -> Ispovjedalac. 

CONFIT1LLO Espumila. 

CONFRLRIE DE LA PASSION zovu se u Francuskoj 
bratovštine svjetovnjaka za vršenje pobožnih djela. U 
srednjem vijeku smatralo se takvim pobožnim djelom i 
prikazivanje misterija (v.). Među svim francuskim bratov¬ 
štinama, koje su se time bavile, C. d. 1. P. u Parizu bila je 
najznamenitija, premda ne najstarija, jer se pojavljuje tek 
potkraj 14. st. Članovi te bratovštine prvi su imali stalno 
kazalište, a kralj Karlo VI. podijelio im je povlasticu, da 
samo oni prikazuju misterije u Parizu; ta povlastica uki¬ 
nuta je 1548 odlukom parlamenta, kojom im se zabranjuje 
igranje vjerskih prikaza. Oni su međutim zadržali pravo 
da prikazuju svjetovne komade. Kasnije su ustupili mjesto 
glumcima po zanatu, ali su ubirali od njih pristojbe, sve 
dok ta bratovština nije bila ukinuta u prosincu 1676. J. D-e. 
CONFUCIUS Kung-fu-tse. 

CONFUTATIO PONTIFICIA. Protiv augsburške vjero¬ 
ispovijesti (Confessio Augustana), koju je sastavio Me- 
lanchton, a odobrio Luter, napisali su katolički bogoslovi 
spis, u kojemu su oštro pobijali tvrdnje, sadržane u augs- 
burškoj vjeroispovijesti. Spis je imao naslov: Confessionis 
Augustanae Confutatio Pontificia . Car Kalo V., nezado¬ 
voljan s tim spisom, odredio je, da se sastavi novi u 
blažemu tonu. Ovaj je sastavilo povjerenstvo od 25 bogo¬ 
slova (Eck, Cochlaeus, Dietenberger, Wimpina i dr.), a 
u državnom je saboru pročitan 3. VIII. 1530. Objavljen je 
na latinskom jeziku 1573, a na njemačkom 1808. 

LIT.: Lammer, De Confessionis Augustanae Confutatione Pontificia, 
Zeitschrift f. hist. Theologie, 1858. J. B-c. 

CONGERIA, školjka, 
slična Dreissensiji. Prilično 
velika, široka i četvero- 
uglata oblika. Iza prednjeg 
mišićnog otiska nalazi se 
izbočina za umetanje dru¬ 
gog mišića. Pojavljuje se 
od tercijara do danas. 
Osobito je značajna za 
pliocenske slojeve naših, 
madžarskih i austrijskih 
krajeva, u izričitim braki- 
čnim sedimentima. Tako 
je Gorjanović podijelio 
kongerijske slojeve Zagre¬ 
bačke gore u donje, sre¬ 
dnje i gornje prema Con- 
geria partschi , subglobosa 
i romboidea. F. Š. 

CONGESTIO Kon- 
gestija. 

CONGREVE, 1. Richard, * Leamington 4. IX. 1818, 
f London 5. VII. 1899, engleski filozof pozitivist. Posje¬ 
tivši Pariz upoznao se s Augustom Comteom, te se tako 
oduševio pozitivizmom, da je napustio mjesto profesora 
povijesti na Wadham Collegeu u Oxfordu i posvetio se 
promicanju tog filozofskog pravca. Preveo je među ostalim 
Comteovim djelima i Catechisme positiviste pod imenom 
Catechism of the Positive Religion (1858). Izdao je i po¬ 
pratio bilješkama Aristotelovo djelo pod naslovom Politics 
(1855). Ostala su mu djela: Roman Empire of the West 
(1855), Elisabeth of England (1862), Essays y political , social 
and religious (1874). Njegova povijesna predavanja Histo- 
rical Lectures izdana su 1902. R. F. 

2. Sir William, * Woolwich 20. V. 1772, +. Toulouse 
16. V. 1828, britanski topnički stručnjak ii izumitelj. Učio 
je najprije pravo, zatim je izdavao jedne političke novine 
i konačno se posvetio vojnoj pirotehnici. Njegove rakete 
bile su s uspjehom upotrijebljene pri napadajima na 
Boulogne, pri opsadi Kopenhagena i t. d. G. 1811 primljen 
je u vojsku kao podpukovnik i od tada se bavi usavrša¬ 


vanjem topništva britanske kopnene vojske i mornarice, a 
pronašao je i dosta drugih izuma (na pr. postupak za uni¬ 
štavanje dima, za tisak u bojama i t. d.). 

BIBL.: Napisao je nekoliko stručnih djela: The Congreve Rocket 
System , 1807, A New Principle of Steam Engine, 1819, i t. d. U. 

3. VVilliam, ^ Bardsey kraj Leedsa, kršten 10. II. 1670, 
f London 19. I. 1729, engleski komediograf. Otac mu je bio 
po zanimanju vojnik, koji se skoro nakon C-ova rođenja 
preselio u Irsku, gdje je C. dobio prvo obrazovanje u 
srednjoj školi u Kilkennyju i zatim na sveučilištu u Du- 
blinu. Tu se sprijateljio s J. Swiftom. G. 1691 u Londonu 
uči pravo, ali uskoro napusti nauke i posvećuje se knji¬ 
ževnosti. Prvo mu je djelo pripovijest lncognita , or Love 
and Duty reconciled (1792). Iste je godine objavio i prve 
pjesme u nekim zbornicima. G. 1693 postaje slavan* prvom 
komedijom The Old Bachelor. Zatim su slijedile komedije 
The Double Dealer (1694) i Love for Love (1695). Ovom 
posljednjom otvoreno je novo kazalište »Lincoln’s Inn 
Fields«, kojemu je, nakon uspjeha njegove jedine tragedije 
u stihovima, The Mourning Bride (1697), postao ravnatelj. 
G. 1700 napisao je remek-djelo The Way of the World , 
koje se smatra najboljom komedijom u engleskoj knjiže¬ 
vnosti. Iza toga prevodi Moliereovu komediju Monsieur 
de Pourceaugnac pod naslovom Squire Trelooby (1704), 
kod čega su surađivali Sir J. Vanbrugh i W. Walsh, te 
piše operu Semele, koju je 1743 uglazbio Handel. Kad je 
Jeremy Collier napao kazalište (Short View of the lmmo- 
rality and Prophaneness of the English Stage , 1698), C. je 
ustao u svoju obranu pamfletom Amendments of Mr. 
Collier's False and Imperfect Citations (1698). Za po¬ 
sljednjih 25 godina života malo je pisao. G. 1710 izdao je 
svezak mješovitih stihova ( Miscellaneous Poems ), u ko¬ 
jemu su sakupljene njegove pastorale, pindarske ode i 
prijevodi iz klasika, 1786 napisao je odu kraljici ( Pindaric 
Ode to the Queen ) i popratni esej Discourse on the Pin¬ 
daric Ode . 

R. Steele mu je posvetio djelo Miscellanies, dok je A. 
Pope njemu upravio poznati epilog svom prijevodu Ilijade. 
G. 1726 posjetio ga je Voltaire. Pokopan je u Westmin- 
sterskoj opatiji. 

C. je najveći engleski čisti komediograf. Njegove su komedije stalno 
na repertoaru engleskih kazališta. Osobito su važne bile izvedbe kome¬ 
dija Love for Love, 1917, i The Way of the World, 191$, 1923 i 1927 u 
Londonu, kao i opera Semele s Handelovom glazbom u Cambridgeu 1925. 
C. je po vremenu posljednji u skupini pisaca komedija raskalašenog 
razdoblja, koje je, kao reakcija na strogi Cromwellov puritanizam, 
nastupilo s dolaskem Karla II. na prijestolje (1660). Iako slobodne, 
njegove su komedije čiste od grubih nepristojnosti Wycherleya i ostalih 
njegovih suvremenika. U njima su zaplet i radnja podređeni dijalogu, 
gdje dolazi do izražaja C-ova iskričava duhovitost. C. je savršen 
majstor uglađenoga, izbrušenog, izvještačenog dijaloga te nedostiživ 
slikar suvremenog otmjenog društva. 

BIBL.: The Works of W. C., 3 sv., 1710; The Dramaiic Works of 
Wycherley, C., Vanbrugh and Farquhar, izd. Leigh Hunt, 1840; The 
Complete Works of W. C., izd. M. Summers, 4 sv., 1923. 

LIT.: C. Lamb, On the Artificial Comedy of the Last Century 
(Essays of Elia, 1823); T. B. Macaulay, Comic Dramatists of the Resto - 
ration, 1841; E. Gosse, The Life of W. C., 1881 i 1924; D. Protopopesco, 
Un classique moderne, W. C., Bukurešt 1925. J. T-a. 

CONIFERAE -> četinjače. 

CONINXLOO, Giltis, van, * Antwerpen (?) 24. I. 1544, 
j* Amsterdam u siječnju 1607, flamanski slikar iz poznate 
umjetničke porodice u Bruxellesu, živio od 1585 kao vjerski 
emigrant u Frankenthalu (Falačka), a od 1595 u Amster¬ 
damu. Prvo mu je djelo Midin sud (Dresden). Radovi, 
postali u Frankenthalu, nalaze se u Antwerpenu i Schwe- 
rinu. Punu zrelost njegova rada na krajolicima pokazuju 
dva krajolika (jedine od njega potpisane slike: iz 1598, 
odnosno 1604), što se nalaze u Liechtensteinovoj galeriji 
u Beču. Među prvima on slika krajolike bez štafažnih 
likova. Sve pojedinosti izrađivao je do u sitnice; i on voli 
»romantično-pitoreskne« motive, kao šume, pećine, vodo¬ 
pade i si., ali se pravoj prirodi približuje mnogo v’še nego 
preteče mu iz sredine 16. st. 

LIT.: K. Zoege von Manteuffel u Th.-B. ALBK, VII.; E. Plietzsch, 
Die Frankenthaler Maler, Leipzig 1910. F. C. 

CONIUGATA, spojnica ili razmak promontorija od 
simfize. Označuje mjeru ulaza zdjelice (v.). Razlikujemo: 
coniugata externa, razmak od zadnjega bočnog kralješka 
do gornjega ruba simfize (t. zv. diameter Baudelocquii); 
coniugata diagonalis , razmak promontorija od donjeg 
ruba simfize (13 cm); coniugata vera , najkraći razmak iz¬ 
među promontorija i gornjeg ruba simfize (11 cm). Kod 
coniugata vera razlikujemo: c. v. anatomica = promonto- 

rij — gornji rub simfize; c. v. obstetrica = promontorij 
— najjače izbočeno mjesto na stražnjoj strani simfize. 
Izravno se može prstima mjeriti samo c. diag., a odbije 
li se 1,5—2 cm od c. d., dobije se mjera c. v. S. V-ć. 

CONIUGATAE Alge jarmašice. 

CONIUNCTIVA Oko. 

CONIUNCTIVITIS (coniunctiva »spojnica«) je upala 
očne spojnice, koja prekriva vjeđe iznutra i očnu jabučicu 
izvana do ruba rožnice. Akutna kataralria upala spojnice 
može se razviti radi infekcije bakterijama, većinom pneu- 
mokokima, Koch-Weeksovim bacilima, streptokokima, sta- 
filokokima, diplobacilima Morax-Axenfeld, Koli-bakterija- 
ma. Često ne možemo naći bakterija, a uzrokom može biti 
preosjetljivost spram kemikalija, peludi, ultravioletnog i 
jakog električnog svijetla kao i rentgenovih i radiumovih 
zraka. U toku ospica, šarlaha, zaušnjaka, gripe i drugih 
zaraznih bolesti razvija se katkad također akutna upala 
spojnice. Kronična kataralna upala spojnice može biti 
posljedica akutne upale ili nastaje djelovanjem prašine, 
dima, vrućine, vjetra, prekomjernog napora očiju kod da¬ 
lekovidnosti, astigmatizma i kratkovidnosti, zbog noćnog 
naprezanja očiju i suženjem suznih kanala. Con. sicca 
jest suha upala spojnice s osjećajem suhoće u očima, naro¬ 
čito uveče i ujutro. Con. eccematosa-phlyktaenulosa- 
scrophulosa razvija se kod preosjetljive, alergične mladeži 
na bazi tuberkuloze, eksudativne dijateze i hipovitaminoze. 
Con. follicularis s malim čvorićima limfatičnog tkiva u 
spojnici javlja se kod limfatične konstitucije. Con. ver- 
nalis , proljetni katar, u vezi je s toplinom i jakim sun¬ 
čanim svijetlom kod vazoneurotične i limfatične konstitu¬ 
cije. Con. nodosa ili čvorasta upala spojnice postoji kod 
onečišćenja spojnice gusjeničnim dlakama. Con. pseudo- 
membranacea s razvojem zamazanih membrana kod infe¬ 
kcije streptokokima. Con. crouposa kod difterije s bijelo- 
smeđim naslagama na spojnici. Posebni oblici upale očne 
spojnice jesu gonoreja, trahom, tuberkuloza, sifilis i uložna 
blenoreja. A. B. i Z. P. 

CONJEEVERAM, grad u okružju Chingleput, provincija 
Madras, Indija. C. je jedan od sedam svetih hinduskih 
gradova, ima mnogo hramova i svetišta. U prvim stolje¬ 
ćima pos. Kr. ovdje je stolovala domaća dinastija Pallava, 
od početka 14. st. pripada muslimanskim vladarima, a od 
1752 je u engleskoj vlasti. Ima 65.258 stan. (1931). C. je 
čuven po ručnim radovima od svile i pamuka. M. Š. 

CONNAUGHT, pokrajina u sjeverozapadnoj Irskoj, 
obuhvaća grofovije Mayo, Sligo, Leitrim, Galway i Ro- 
scommon te se prostire na istoku do rijeke Shannon. Po¬ 
znata je bila još u pretkeltsko doba, a od 150 g. pos. Kr. 
nalazila se pod keltskim vladarima. Henrik III. poklonio 
je C. Rikardu de Burgh (1227). Povlastice plemstva u C. 
potvrđene su 1585, pa je tako ta pokrajina dugo zadržala 
svoj keltski i normanski značaj. C. je najmanja pokrajina 
Irske (17.157 km 2 ); rijetko je naseljena (31 na 1 km 2 ) i broj 
se stanovništva nalazi u opadanju, za 9,5% od 1911 do 
1926, kad je iznosio 552.757, a do 1936 pao je na 524.847. 
Glavni je grad Galway. 

CONNAUGHT, Arthur, Duke of, * London 1. V. 1850, 
treći sin kraljice Viktorije. Posvetivši se vojničkom 
zvanju sudjelovao je 1882 u borbi s Arabi-pašom kod Teli 
el Kebira u Egiptu. Bio je zatim vrhovni zapovjednik 
engleskih četa u Bombayu 1886—90, u Irskoj 1899 i na 
Sredozemlju 1907—09, pa generalni guverner Kanade 1911 
do 1916 i zapovjednik domovinske vojske dobrovoljaca 
1917—18. 

CONNECTICUT, država, jezero i rijeka na tlu Nove 
Engleske u USA: 

1. Savezna država na Atlantiku, kojemu pritječu Con- 
necticut, Housatonic, Thames, Quinnipiac i druge rijeke, 
što gone mnogo mlinova, pilana i tvornica. Među rije¬ 
kama su valoviti brežuljci Appalacha od 300 m na Z 
i nizina na / i J. Podneblje je blago, oceansko, a zemlja 
rodna. Na površini od 12.487 km 2 ima 1,606.903 stan. 
(1930), koji se bave poljodjelstvom (žito, zob, lan, duhan, 
voće) i stočarstvom (sir, maslac), u primorju lovom riba i 
kamenica, nadalje rudarstvom (grafit, željezo i mramor) 
i ponajviše veleobrtom strojeva i oružja, pamuka i čilima, 
papira i gume, satova i t. d. Željeznička je mreža vrlo 
gusta, ima više kanala i mnogo luka. Golem dio žiteljstva 
stanuje u gradovima. Sjedište sveučilišta je New Hawen, 
ujedno glavna luka, a druga su važna mjesta Hartford 
(glavni grad), Bridgeport (luka), New London i Norwich. 


2. Jezerce u saveznoj državi New Hampshire kod granice 

Kanade. Njime protječe rijeka C. nedaleko od svog 
izvora. N. Ž. 

3. Rijeka u Novoj Engleskoj, sjeveroistočni dio USA 
(indijanski Quonectacat »duga rijeka«). Holanđani su je 
kao prvi posjetioci nazvali »de versche river« (čista ri¬ 
jeka). C. je jedna od najdužih (555 km) rijeka svog kraja, 
ali ima nejednak pad. Teče gotovo stalno u pravcu S — J , 
a porječje joj zaprema 29.000 km 2 ; bogata je vodom, čestim 
slapovima i brzacima. Njen je tok poslužio prvim nase- 
ljenicima i istraživačima kao putokaz. Za plovidbu ima i 
danas malenu važnost, veći brodovi dopiru samo do Hart- 
forda, 80 km od ušća. Ovaj nedostatak nadoknađuje važna 
uzdužna željeznica. Vodena snaga brojnih slapova daje 
velike količine električne snage, koja je bila povod razvoju 
veleobrta u mnogim susjednim gradovima. Utječe u Long 
Island Sound, sjeveroistočno od New Yorka. J. R-ć. 

CONNETABLE, od latinskog comes stabuli, kako se 
pod konac rimskog carstva nazivao veliki konjušnik, časnik, 
koji nadzire konjušnice. Već u merovinško doba njegova 
se služba proširila, te je postao visok dvorski dosto¬ 
janstvenik. Pod Karlovićima on je jedan od vojničkih 
zapovjednika, podređen senešalu, no vojskovođe (maršali) 
su bili pod njegovim zapovjedništvom. Nakon ukinuća 
senešalske časti (1191) c. postaje prvim visokim časnikom 
krune i vrhovnim zapovjednikom kraljevske vojske, te je 
uživao brojne povlastice. Mjesto c-a bi ukinuto 1627. 
Napoleon je stvorio naslov velikog c. za svog brata Luja, 
a vice-connetable za Berthiera. Najznamenitiji c. bio je 
bez sumnje Bertrand Duguesclin (od 1370 do svoje smrti 
1380). J. D-e. 

CONNOLY, 1 . James, * Clones 5. VI. 1870, f 12. V. 1916, 
jedan od prvih promicatelja socijalizma u Irskoj. G. 1913 
pokrenuo je veliki štrajk u Dublinu, koji je trajao šest 
mjeseci; posljedica toga, iako neuspjelog štrajka bila je, 
da se radnički politički pokret stao širiti cijelom Irskom. 
Za irske bune protiv Engleza 1916 pridružuje se C. naro¬ 
dnjačkom pokretu, jer je držao, da se društvovno pitanje 
može riješiti samo poslije nacionalnog; tom su ga prilikom 
Englezi uhvatili i pogubili. Z. G. 

2. John, * Market Rasen, Lincolnshire 27. V. 1794, 
f Hanwell 5. III. 1866, engleski psihijatar. G. 1828 pro¬ 
fesor praktične medicine na University College u Lon¬ 
donu, nastojao je na sveučilištu uvesti nastavu iz psihija¬ 
trije. G. 1839 preuzima jednu od najvećih engleskih ludni¬ 
ca, Middlesex u Hanwellu kod Londona. Nije toliko radio 
naučno, koliko je zaslužan kao borac No-restraint-sistema, 
t j. ukidanja do tada običajnih mučila u liječenju luđaka, 
kako je to već prije započeo Gardiner Hill u Lincolnu, 
Pinel u Parizu i Will Tuke u New-Yorku. Njihova je za¬ 
sluga, da su psihijatrija i postupak kod liječenja luđaka 
krenuli novim putevima. V. B. 

CONNOSSEMENT (od lat. cognoscere »prepoznati, 
priznati«), teretnica, odnosno pomorski tovarni list (co- 
naissement, polizza di carico, bili of lading, Konossement). 
To je od brodara (vozara) ili zapovjednika broda ispo¬ 
stavljena isprava, kojom se on obvezuje prema krcatelju, 
da će prevesti popisanu robu uz stanovite uvjete na odre¬ 
dište i izručiti zakonitom posjedniku te pismene primnice. 
Ispravom dokazuje osoba, koja daje predmet prijevoza, 
svoja prava prema brodaru, t. j. osobi, koja preuzimlje 
obvezu prijevoza predmeta, odnosno prema kapetanu 
broda, a brodar i kapetan opet dokazuju tom ispravom 
svoja prava prema krcatelju, t. j. osobi, koja daje predmet 
prijevoza. S pomoću connossementa uređuje krcatelj svoj 
odnos prema primaocu dobra i po njemu ustanovljuje osi¬ 
guratelj istovjetnost osigurane robe. Brodska teretnica pred¬ 
stavlja neki trgovački dispozicioni papir, te primalac robe, 
na koju se odnosi brodska teretnica, može već i prije pri¬ 
mitka same robe stvoriti dispozicije, kao da je već njezin 
vlasnik. U tom leži upravo privredna važnost brodske 
teretnice, koja u trgovinskom prometu prelazi iz ruke u 
ruku. Prodavač robe, koja se prevozi vodenim puteni, 
predaje kupcu indorsiranu teretnicu uz gotovinu ili uz 
mjenicu, a to je isto, kao da je bila predana sama roba. 
Connossement se ne može izdati prije nego je roba ukrca¬ 
na, ali se mora ispostaviti najkasnije 24 sata poslije izvrše¬ 
nog ukrcavanja robe. Brodska teretnica treba da sadržava: 
ime krcatelja, ime i narodnost broda, ime kapetana, ime 
primaoca, luku odlaska i odredište, popis robe, vozarinu 
kao i eventualne opaske (klauzule). Takve opaske važne 

su s obzirom na obvezu, da roba bude izručena u onom 
stanju, u kojem je ukrcana, kako bi kapetan broda mogao 
time umanjiti svoju odgovornost. Teretnica može glasiti 
na ime određene osobe, na donosioca ili po naredbi, te se 
tada naleđuje kao mjenica. Kad glasi na donosioca, tada 
se roba mora predati onomu, tko se iskaže njome. Odgo¬ 
vornost za oštećenje ili gubitak robe kao i za zakašnjenje 
isporuke prosuđuje se po sadržaju same teretnice, mjesnim 
uzancama kao i po pravilima trgovačkog ili građanskog 
prava. Na brodsku teretnicu podjeljuju banke zajam na 
robu, koja se nalazi na brodu negdje na širokom moru 
(remburski posao). -> Vozarski ugovor. A. P. 

CONNUBIUM (lat.), pravo sklapati brak, koji se po 
rimskom civilnom pravu smatra kao iustae nuptiae. To 
su u početku imali samo patriciji. Kanulejev zakon (lex 
Canuleia, 445 pr. Kr.) dao je ius connubii plebejcima. Lj. A. 

CONOB je natpis, koji se javlja od cara Konstantina 
Vel. (306—337) do kraja 8. st. na reverzu rim. i bizant. 
zlatnika (solidi) ispod crte pri dnu novca. CON označuje 
kovnicu u Constantinopolisu, a slova OB kao grč. broj¬ 
čana oznaka (0 = 70, B = 2) pokazuju, da je zlatnik kovan 
u zakonskoj težini od V72 libre. — Postoji i drugačije čita¬ 
nje i tumačenje ovoga natpisa, naime CON(stantinopolis) 
OB(rusion), fino zlato Constantinopola. 

LIT.: Gnecchi, Monete Romane, Milan 1907. I. R-o. 

CONRAD, 1. Johannes, * Borkau 28. II. 1839, f Halle 
25. IV. 1915, njemački ekonomist, od 1870 do smrti pro¬ 
fesor političke ekonomije na sveučilištu u Halle a/S. C. se 
nije bavio teoretskim istraživanjima, već je gospodarske 
probleme prikazivao više s praktičnog gledišta. Zbog toga 
su se njegovi priručnici veoma mnogo upotrebljavali i 
izvan Njemačke. Osim priručnika za narodno gospodarstvo 
C. je najviše pisao o pitanjima agrarne politike, gdje za¬ 
govara umjerenu carinsku zaštitu agrarne proizvodnje, te 
0 pitanjima agrarne brojidbe. Za kancelara Caprivija vršio 
je svojim mišljenjima znatan utjecaj na gospodarsku poli¬ 
tiku tadašnje njemačke vlade. Naročite je zasluge za nauku 
stekao kao izdavač stručnog gospodarskog časopisa Jahr- 
biicher fiir Nationalokonomie und Statistik (od 1870 do 
smrti), zatim kao jedan od glavnih izdavača stručne enci¬ 
klopedije Handworterbuch der Staatswissenschaften (1.—3. 
izd.) te kao izdavač narodnogospodarskih i brojidbenih 
monografija svog seminara za javno pravo (do njegove 
smrti izašao 71 svezak). 

BIBL.: Glavna su mu djela: Grundrisse und Leitfaden zum Studium 
der Nationalokonomie und der Volkswirtschaftspolitik, 2 sv., Jena 
1901 (prvi je svezak, pod naslovom Upute u studij političke ekono¬ 
mije, 1. dio: Nacionalna ekonomija, preveo na hrvatski M. Marković, 
Zagreb 1922); Grundriss zum Studium der politischen Oekonomie, 4 
sv., Jena 1896—1910. Oba djela doživjela su brojna izdanja, po smrti 
u obradi A. Hessea. V. L. 

2. Joseph (Teodor Josef Konrad Korzeniowski), * Ber- 
dičev 6. XII. 1857, f Bishopbourne kraj Canterburya 3. 
VIII. 1924, engleski pripovjedač, sin poljskoga književnika 
Apolonija N. Korzeniowskoga, koji je sudjelovao u polj¬ 
skom ustanku 1863 i bio prognan u Vologdu u sjev. Rusiji. 
Pred očevu smrt vratio se s ocem u Krakov, gdje je po¬ 
lazio srednju školu. Kao dječak naučio je dobro francuski, 
a iz poljskih prijevoda upoznao je englesku književnost, 
Shakespearea, Dickensa i romane F. Marryata, koji su ga 
oduševili za romantiku pomorskog života. G. 1873 propu¬ 
tovao je s instruktorom Njemačku, Švicarsku i Italiju. U 
17. godini stupio je kao obični mornar u francusku trgo¬ 
vačku mornaricu te tri godine plovio po Sredozemnom 
moru i po obalama Južne Amerike. G. 1878 prešao je u 
englesku mornaricu, pa je do 1880 naučio toliko engleski, 
da je mogao položiti časnički ispit, a 1886 i kapetanski. 
G. 1891 upoznao se na brodu »Torrens« s J. Galswor- 
thyjem, koji ga je ohrabrio, da se posveti književnosti. G. 
1896 se oženio i nastanio u grofoviji Kent. Njegov dvade- 
setgodišnji mornarski život odrazio se kasnije u kozmo¬ 
politskom duhu i širini pogleda njegovih romana. 

Pojava njegova prvog romana Almayer’s Folly (1895, 
hrvatski prijevod Almayerova ludnica , 1925) pozdravlje¬ 
na je kao novost u engleskoj književnosti. Zatim su slije¬ 
dili romani An Outcast of the Islands (1896), The Nigger 
of the »Narcissus« (1898), Lord Jim (1900) i Nostromo 
(1904), te zbirke pripovijesti Youth (1902) i Typhoon 
(1903). Sva ova djela iz pomorskog života, C-ova najbolja, 
stekla su oduševljeno priznanje nekolicine kritičara, ali 
kod širokog općinstva nisu imala uspjeha, tako da je C. 
za neko vrijeme prestao pisati i htio se vratiti na more. 


C-ovo iduće djelo The Secret Agent (1907), pustolovni 
roman iz života anarhista, otvara novo razdoblje u nje¬ 
govu radu. Djela, koja su slijedila, donijela su mu blago¬ 
stanje i slavu, ali nisu mnogo pridonijela njegovu umjetni¬ 
čkom glasu. To su romani Under Western Eyes (1911), 
Chance (1914), Victory (1915), The Shadow-line (1917), 
The Arrow of Gold (1919), The Rescue (1920), Suspense 
(1925) i novele A Set of Six (1908), Twixt Land and Sea 
(1912), Within the Tides (1915) i Tales of Hearsay (1925). 
C. je osim toga ostavio dvije drame i više knjiga eseja 
književnog, političkog i autobiografskoga sadržaja. 

Poljak po rođenju, Francuz po odgoju, C. je postao jedan 
od velikih stilista u novoj engleskoj književnosti. Stil mu 
je dostojanstven, bistar i snažan. C. ne pripada samo po 
jeziku engleskoj književnosti, on je odličan tumač naj¬ 
boljih osobina engleske psihe. 

LIT.: R. Curle, J. C., a study, 1914; H. Walpole, J. C., 1916; E. 
Bendz, J. C., an appreciation, 1923; F. M. Ford, J. C., a personal re- 
membrance, 1924; A. Symons, Notes on J. C., 1926; Jessie Conrad, 
J. C. as 1 knew him, 1926; G. Jean-Aubry, J. C. Life and Letters, 
1927; L. 0’Flaherty, J. CL, An appreciation, 1930; R. L. Megroz, J. C’s 
Mind and method, 1931; A. Maurois, J. C. (Magiciens et Logiciens), 
1935. J. T-a. 

3. Michael Georg, * Gnodstadt u Franačkoj 5. IV. 
1846, t Miinchen 20. XII. 1927, njemački pisac. Izda¬ 
vao je u Miinchenu 1885—1901 časopis »Die Gesellschaft«, 
u kojem je zastupao ideje naturalizma u južnoj Njemačkoj 
i okupio gotovo sve važnije predstavnike toga modernog 
pokreta. Kao pisac romana povodio se za Zolom, a pjevao 
je i lirske pjesme; no njegovoj borbenoj naravi više je 
odgovaralo odrješito zastupanje nacionalnoliberalnih načela 
u člancima i kazališnim kritikama dnevnih novina. S. T. 

CONRADI, 1. August, * Berlin 27. VI. 1821, f Berlin 26. 
V. 1873, njemački operni dirigent i skladatelj. Glazbu je 
učio u berlinskoj glazbenoj akademiji, ali je poslije radio 
još kod Liszta u Weimaru i pomagao mu kod instrumen¬ 
tacije prvih njegovih orkestralnih djela. C. je kao operni 
dirigent djelovao u više njemačkih gradova, najviše u Ber¬ 
linu u različnim kazalištima. Danas se od njegovih skladba 
izvode najviše udezbe i karišici u vrtnim i zabavnim kon¬ 
certima. No pisao je i opere, balete, glazbene šale; ove su 
imale i velik uspjeh. Od njegovih pet simfonija najbolja 
je četvrta u a-molu. 

LIT.: G. Kruse, A. C. (»Die Musik«, XII., Berlin 1912—13). B. Š. 

2. Hermann, * Jessnitz (Anhalt) 12. VII. 1862, f Wiirz- 
burg 8. III. 1890, zastupnik njemačkog ranog naturalizma, 
lirik i pripovjedač, uz braću Hart osnivač berlinske grane 
njemačkog naturalizma. Surađivao u Conradovu časopisu 
Die Gesellschaft. Najznačajnije mu je djelo roman Adam 
Mensch (1889), u kojemu je opisan umjetnik, koga upro¬ 
paštava ograničeno građansko društvo. Težnja pojedinca 
za neizmjernošću razbija se o tjesnogrudnost malograđa¬ 
nina. Umjetnikova je smrt optužba i osuda građanskog 
morala. Conradiju i drugim ranim naturalistima su pre- 
tjeranost i t. zv. Sturm und Drang znak genijalnosti, a 
sređenost znak malogradske prosječnosti. 

BIBL.: Brutalitaten (1886); Lieder eines Sunders (1887). G. Š. 

CONRAD VON HOTZENDORF, 1. Franz, grof, * Pen- 
zing kod Beča 11. XI. 1852, f Mergentheim 25. VIII. 1925, 
austrijski vojskovođa. G. 1873 svršio je vojničku akade¬ 
miju u Wiener Neustadtu i stupio u vojsku; kao nadpo- 

ručnik sudjeluje u okupaciji 
Bosne i Hercegovine, svršava 
ratnu školu, postaje satnik u 
glavnom stožeru, kasnije — 
kao stožerni časnik — učitelj 
u ratnoj školi. G. 1899 kao 
general-bojnik postaje briga¬ 
dir u Trstu; to je mjesto bilo 
odlučno za daljnju njegovu 
djelatnost. Na osnovi opa¬ 
žanja o talijanskoj iredenti 
stekao je trajno nepovjerenje 
prema trećem članu Trojnog 
saveza. Svoje je shvaćanje 
obrazložio u više spomenica 
glavnom stožeru, a na mane¬ 
vrima se upoznao s prijesto¬ 
lonasljednikom Franjom Fer- 
FRANZ CONRAD dinandom, kojega su se misli 

govima. Njegovim utjecajemC. postaje 1906 glavar glavno¬ 
ga stožera. Predviđajući rat on je odmah počeo preustra- 
jati cijelu oružanu snagu, osobito topništvo, i graditi tvr¬ 
đave, ponajviše na jugozapadnoj granici; proveo je nov 
način izobrazbe glavnog stožera, vodeći borbu s parla¬ 
mentima i delegacijama za pojačanje vojske i njezinu su¬ 
vremenu tehničku opremu. Od 1906 C. je i jedna od naj¬ 
istaknutijih političkih ličnosti Monarhije utječući odlučno 
na cijelu njezinu politiku. Za aneksione krize 1908—09 i za 
balkanskih ratova 1912—13 pojačao je vojsku u Bosni i 
Hercegovini i proveo djelomičnu mobilizaciju jugoistočnih 
vojnih zborova. Za to je vrijeme u stalnom sukobu s mi¬ 
nistrom vanjskih poslova Aehrenthalom, jer vjeruje, da 
Monarhija ne može izbjeći sukob sa Srbijom, i da Italiju 
treba smatrati protivnikom, a ne saveznikom; vjeruje, da 
samo »preventivni rat« može spasiti Monarhiju. Prije i po¬ 
slije aneksije smatra, da se »južnoslavensko pitanje« može 
riješiti samo priključkom Srbije Monarhiji, koju treba 
urediti na temelju trijalizma. Kad je 1911 Italija navije¬ 
stila rat Turskoj, C. predlaže preventivni rat protiv Italije. 

Došavši u ponovni su¬ 
kob s Aehrenthalom 
C. mora predati ostav¬ 
ku kao glavar glavnoga 
stožera, no nešto ka¬ 
snije vraća se radi do¬ 
gađaja na Balkanu na 
svoje mjesto. C. nije 
precjenjivao snagu au- 
stro - ugarske oružane 
snage, premda se nje¬ 
zini uspjesi kroz tri 
godine prvoga svjet¬ 
skoga rata mogu ugla¬ 
vnom njemu zahvaliti; 
kad je držanje Italije i 
Rumunjske 1915 po¬ 
stalo kritično, predla¬ 
gao je, da se bivši sa¬ 
veznici ustupcima pre- 
dobiju za neutralnost. 
Kao smioni strateg 
spriječio je veći pro¬ 
dor protivnika na po¬ 
dručje Monarhije. Po 
njegovim zamislima iz¬ 
veden je prodor ruskih 
postava kod Gorlica u svibnju 1915. Kad je car Karlo 
preuzeo vrhovno vodstvo, C. bude radi neslaganja s novim 
vojničkim i političkim smjerom prisiljen* odstupiti te pre¬ 
uzima zapovjedništvo vojničke skupine na tiiolskom bo¬ 
jištu do srpnja 1918. Nakon rata napisao je svoje uspo¬ 
mene Aus meiner Dienstzeit 1906—1918 u 4 sv., s jednim 
sveskom priloga i karata (1921—24). 

Njegove su uspomene bogato vrelo za povijest rata kao 
i za najbližu hrvatsku prošlost. C. je shvatio, da je »južno¬ 
slavensko pitanje«, koje je smatrao u prvom redu hrvat¬ 
skim, stožerno pitanje za opstanak Monarhije. Već 1901 
upozorava Franju Ferdinanda na to pitanje, »čije sam 
rješenje — kako sam veli — u korist Hrvata označio 
hitnim«. Kao glavar glavnoga stožera C. podržava stalne 
veze s hrvatskim političarima, osobito s prvacima stranke 
prava, tumačeći njihovo stanovište na najvišim mjestima. 
Do 1908 pomišlja na to, da se Srbija pripoji Monarhiji na 
miran način kao savezna država; takav bi položaj pružio, 
po njegovu mišljenju, Srbiji gospodarske i političke pred¬ 
nosti. Monarhija, pretvorena u saveznu državu, bila bi 
jača prema Italiji. U prosincu 1907 C. predlaže Franji 
Josipu I., da se Bosna i Hercegovina priključe Hrvatskoj 
i da se urede sporovi između Hrvatske i Madžarske »uz 
zadovoljenje opravdanih želja Hrvata«. Nakon neuspjelih 
izbora bana Pavla Raucha 1908 predlaže C., da se pri¬ 
vremeno imenuje jedan general hrvatskim banom, a drugi 
namjesnikom u Dalmaciji. Predlaže i pravedniji izborni 
red. Za vrijeme boravka državnog kancelara Reicha, 
kneza Bulowa, u Beču 1908 C. ponovno upozorava Aehren- 
thala na hrvatsko pitanje, položaj u Bosni i nužnost trijali- 
stičkoga sustava. U jednoj spomenici 1909 upozorava, da 
Monarhija, koja se s 2 /a sastoji iz slavenskih naroda, ne 

može voditi protuslavensku politiku, pa to uvjerenje za¬ 
stupa i 1913. C-u je hrvatsko pitanje odlučno za velevlasni 
i gospodarski opstanak Monarhije, jer je ona po hrvatskom 
području pomorska zemlja; radi toga zahtijeva samostalan* 
položaj Hrvatske. 

LIT.: Glaise-Horstenau, Die Katastrophe, Amalthea-Verlag, Ziirich- 
Leipzig-Beč 1929. J # H-t. 

2. Hugo, * Brno 1806 ili 1807, f Osijek 28. II. 1869, osječki 
slikar. Njegov otac Franz doselio se s obitelju poslije 1812 
iz Moravske u Slavoniju, gdje je postao najprije vlastelinski 
geometar u Dardi, a poslije učitelj risanja u osječkoj 
građanskoj risarskoj školi. Od 1831 dalje pomagao mu je 
u tom zvanju i sin Hugo. Sva je vjerojatnost, da je C-u 
bio prvi učitelj njegov otac, koji je, kako kažu, bio i vješt 
slikar. Kad su se obiteljske prilike poboljšale, poslao je 
otac C-a na dalje učenje slikarstva, navodno u Beč, Firencu 
i Rim. O ovom njegovu školovanju nije nam ništa pobliže 

poznato. Vijest o teškoj bolesti očevoj stiže mladoga C-a 
u Rimu, pa se požurio u Osijek, ali oca ne nađe više živa, 
jer je bio umro 20. VI. 1841. Poslije smrti očeve postaje 
C. njegovim nasljednikom u spomenutoj osječkoj školi kao 
»artis graphicae magister«. Zahvalan mu je spomen kao 
takovu ostavio njegov učenik Iso Kršnjavi, koji kaže, 
da je prošao mnoge škole i upoznao mnoge umjetnike, 
ali da nije našao boljega učitelja. Od C-a sačuvan je 
velik broj crteža i slika. Među crtežima zaprema najva¬ 
žnije mjesto onih trideset i šest, što ih je izložio u Zagrebu 
1864 za »Prve izložbe dalmatinsko-hrvatsko-slavonske« (da¬ 
nas u posjedu dra. A. Mihalovicha). Izložbeni katalog na¬ 
ziva t£ crteže »pomenikom slavonskih okolica«, dok izvorni 
natpis glasi »Skice nekolikih šumskih prizora i nekih histo¬ 
rijskih i slikovitih ruševina slavonskih«. Šumskim su prizo¬ 
rima motivi: romantički slap i pećinski grob jankovački, sli¬ 
kovita Punitovačka šuma, Našički i Podgorački lug, krajolici 
uz cestu, koja vodi kroz guste šume iz Feričanaca i Našica 
u Orahovicu, dok su motivi »historijskih i slikovitih ruše¬ 
vina« stara gotička opatija Bijela uz Pakru, Erdut na 
Dunavu između Aljmaša i Dalja, Orahovica, Kolođvar, 
Ilok, Krndija i Vrdnik. Nisu svi od reda crteži u ovom 
albumu jednako uspjeli. C. je, istina, bio vješt i valjan 
crtač. Svojom zamjernom tehničkom vještinom (koja dašto 
ne obiluje odviše mnogolikim izražajnim mogućnostima), 
a služeći se pri tome tradicionalnim kompozicijskim sred¬ 
stvima u želji, da prikaz izađe kao zaobljena slika, po¬ 
navlja se on često. Zbog toga su na njegovim crtežima 
najuspjeliji oni dijelovi, koji su dani neposredno prema 
gledanom i viđenom objektu. U stvari su oni svi roman¬ 
tične topografijske ilustracije. »Grafička zbirka« u Zagrebu 
ima od njega veći broj crteža s motivima iz Gorskog Ko¬ 
tara i Slovenije, detaljnih studija hrastova iz slavonskih 
šuma i nekoliko lijepih akvarela, na kojima su prikazani 
slavonski seljački tipovi u svojim lijepim i šarenim no¬ 
šnjama. C-a kao slikara predočile su istom u posljednje 
vrijeme nekolike kolektivne izložbe njegovih slika, koje 
su priređene u Osijeku 1935, 1941 i 1942. I na svojim 
slikama prikazuje C. ponajviše slavonske krajolike, gdje¬ 
kad oživljene genre-prizorima. I one kazuju njegovu du¬ 
boku ljubav za bujni slavonski krajolik i njegove roman¬ 
tične ljepote. Među njegovim brojnim učenicima istakao 
se Adolf Waldinger. 

LIT.: I. Kršnjavi, Uspomene iz Vinkovaca i Osijeka (u kalendaru 
»Jeka od Osijeka«), Osijek 1920; A. Schneider, Slavonski pejzažisti 
(Hrvatska Revija), Zagreb 1934; J. Bosendorfer, Počeci umjetnosti u 
Osijeku, Osijek 1935; Katalog retrospektivne izložbe radova osječkog 
slikara H. C. H., Osijek 1935, Bilderausstellung »Deutsche Malkunst in 
Kroatien-Slawonien 1800—1941 « (katalog), Osijek 1941. A. Sch. 

CONRADY, August, ^ Wiesbaden 28. IV. 1864, f Leipzig 
4. VI. 1925, njemački sinolog, profesor na sveučilištu u 
Leipzigu (1897), vanredan poznavalac kineske kulture i 
kineskog jezika, osnivač indokineske lingvistike. 

BIBL.: Eine indochinesische Kausativ-Denominativbildung (1896); Ge- 
schichte Chinas (1910); Eine merkwurdige Beziehung zvvischen den 
austrischen und indochinesischen Sprachen (1916); Die chinesischen 
Handschriftenfunde Sven Hedins in Lou-lan (1920). 

CONRART, Valentin, ^ Pariz 1603, f Pariz 23. IX. 1675, 
francuski književnik. Objelodanio je samo malen broj sti¬ 
hova i djela u prozi. Poznat je osobito po svojoj ulozi 
prigodom osnutka Francuske akademije; ona je nastala iz 
sastanaka književnika, koji su se sastajali kod C-a. On je 
ujedno bio prvi doživotni tajnik Akademije. Premda se 
Boileau rugao njegovoj »mudroj šutnji«, od suvremenika 
je bio vrlo cijenjen zbog svoje umjerenosti i profinjenosti, 
a i zbog sigurnosti u svom ukusu. Njegovi su spisi drago¬ 
cjeni za upoznavanje književnog života u njegovo doba, a 
sačuvani su u »Arsenalskoj knjižnici« u Parizu. Ulomci iz 
njih objelodanjeni su pod netočnim naslovom Memoires sur 
l’histoire de son iemps u zbirci Collection des Memoires 
relatifs a Vhistoire de France , koju su izdavali Petitot i 
Monmerque. 

LIT.: A. Bourgoin, V. C., Pariz 1883. J. D-e. 

CONRING, Hermann, ^ Norden (istočna Frizija) 9. XI. 
1606, f Helmstedt 12. XII. 1681, polihistor. Bavio se poli¬ 
tikom i prirodnim pravom. Ide među utemeljitelje nje¬ 
mačke pravne povijesti. Zastupao je princip merkantilnoga 
naseljavanja. 

BIBL.: Examen rerum politicarum totius orbis , De origine iuris ger¬ 
mama’. Djela u 6 sv. izdao J. W. Goebel, Braunschweig 1730 i d. A. S-r. 

CONSALVI, Ercole, * Rim 8. VI. 1757, f Rim 24. I. 
1824, kardinal. Papa Pio VII. imenovao ga je nakon svoga 
izbora državnim tajnikom. G. 1801 zaključio je konkordat 
s Francuskom. Svojim protivljenjem t. zv. »organičkim član¬ 


cima«, što ih je Napoleon samovlasno dodao uz taj kon¬ 
kordat, omrazio se Napoleonu, pa se 1806 na njegov pri¬ 
tisak odrekao časti državnog tajnika. Kada je Napoleon 
1809 odveo Pija VII. u Savonu, bio je C. zatočen u Reimsu. 
Iza pada Napoleonova imenovan je opet državnim tajni¬ 
kom. Na Bečkom kongresu zastupao je papu. Sklopio je 
za kat. crkvu povoljne konkordate s brojnim državama. 
Nazivali su ga časnim nazivom »veliki kardinal«. 

CONSCIENCE, Hendrik, ^ Antwerpen 3. XII. 1812, 
t Bruxelles 16. IX. 1883, flamski pripovjedač. Za revo¬ 
lucije 1830 prijavio se kao dobrovoljac u vojsku i služio 
6 godina; 1857—67 povjerenik za courtraisko okružje, od 
1868 do smrti čuvar umjetničkih muzeja u Bruxeliesu. Svo¬ 
jim povijesnim romanom De Leeuvv van Vlaanderen (1838, 
Fiandrijski lav, preveo August Harambašić) proslavio se 
kao jedan od osnivača novije flamske književnosti, borac 
za pravo flamskog jezika i za flamsku narodnu svijest. Uz 
romantično shvaćanje predmeta C. se ističe slikovitošću 
atmosfere i uzbudljivošću radnje, dok je sam sadržaj (po¬ 
bjeda Flamaca nad francuskim plemstvom kod Cortrijka 
1302) prilagodio tendenciji (sukob je imao upravo socijalni 
značaj, a C. mu je dao obilježje narodnosne borbe). Po¬ 
slije je prešao na crtanje svagdanjeg domaćeg života: 
Wateene moeder lijden kan (1843), Avondstonden (1846), 
Jacob van Arievelde (1849), De Loteling (1850), Baas Gan- 
sendonck (1850), De arme Edelman (1851, Siromašni 
plemić)), De Gierigaard (1852, Škrtac, prev. J. Zorić, 
Zagreb 1892), De Geldduivel (1856), De Kerels van 
Vlaanderen (1870) i dr. To su sitne sličice idilskog života 
s istaknutom moralno-odgojnom tendencijom, ali im umje¬ 
tničku vrijednost daje vrlo dobro realistično opažanje i 
toplina iskrenog osjećanja. C. je stvorio flamsku čitalačku 
publiku i postao najpopularniji pisac Flandrije. 

BIBL.: Sabrana djela, Antwerpen 1867—75, novije izd. 1912. 

LIT.: Pol de Mont, H. C., Haarlem 1882; J. Bexnaerts, C., Loewen 
1910; E. de Bock, H. C., Amsterdam 1912; H. C., Studien en Krietiken, 
Antwerpen 1913; Franz Jostes, H. C., Munchen-Gladbach 1917. Lj. M. 

CONSEIL D’ĆTAT -*• Upravno sudstvo. 

CONSENSUS REGIUS -> Domicijalni sustav. 

CONSEQUENS znači ono, što slijedi. Tako se u doga¬ 
đanju tom riječi označuje djelovanje , koje slijedi iz pre- 
đašnjeg uzroka; u zaključivanju zaglavak , koji slijedi iz 
pretpostavki ili premisa (v.), a u dokazivanju tvrdnja , koja 
proizlazi iz iznesenih razloga. V. F. 

CONSIDĆRANT, Prosper-Victor, ^ Salins (francuska 
Jura) 12. X. 1808, f Pariz 27. XII. 1893, francuski socijalist. 
Napustivši djelatnu vojničku službu pridružio se nauci 
socijalističkog utopista Ch. Fouriera. Poslije njegove smrti 
(1837) postaje predstavnik njegove škole (-> Fourier). 
Kad je buknula u veljači 1848 revolucija u Parizu, bacio 
se u politički život; bio je izabran najprije u ustavo¬ 
tvornu, a kasnije u zakonodavnu skupštinu, gdje je nasto¬ 
jao oživotvoriti svoje ideje o falangama i falansterama. 
Naišavši na oporbu pridružio se skrajnjoj ljevici i ustanku 
13. VI. 1849. Optužen zbog veleizdaje pobjegao je u Bru- 
xelles, a odatle 1852 u Sjevernu Ameriku, gdje je osnovao 
1854 »Societe de colonisation europeano-americaine au Te- 
xas« sa svrhom, da osniva kolonije po sustavu Fourierovih 
falanga i falanstera. Taj se pokušaj posve izjalovio. Vra¬ 
tivši se 1869 u Evropu založio se poslije poraza kod 
Sedana za republikanski i socijalistički oblik komune (-> 
Komuna). Poslije neuspjeha i te revolucije povukao se iz 
političkog života. 

Glavna su mu književna djela: Destinće sociale , 2 sv., Pariz 1834—44 
(u tom je djelu najbolje prikazan sustav Fourierove škole); Base de 
la politique positive. Manifeste de Vćcole socićtaire, Pariz 1841; 
Exposition abrćgće du systeme phalanstćrien de Fourier, Pariz 1845; 
Principes du socialisme. Manifeste de la dćmocratie au 19e siecle, Pariz 
1847; Le socialisme devant le vieux monde, Pariz 1849. M. I. 

CONSIDERE, Armand, Port-sur-Saone 1841, f Pariz 
1914, francuski inženjer, jedan od najzaslužnijih konstruk¬ 
tora armiranog betona, jednako plodan na polju teorije i 
prakse. G. 1885/86 objelodanio je svoje rasprave o upotrebi 
željeza i ocjeli u građevnim konstrukcijama, osobito kod 
mostogradnja, a 1898 rezultate svojih istraživanja o uplivu 
metalne armature na tehnička svojstva betona. C. je izu¬ 
mio spiralnu armaturu, koja znatno pojačava nosivost 
stupova i uopće tlačenih dijelova konstrukcija od armi¬ 
ranog betona. Velikih je zasluga stekao za međunarodnu 
suradnju na području ispitivanja građevnog materijala. 
Objelodanio je mnogo važnih rasprava u stručnim časopi¬ 
sima, a naročito u Annales des Ponts et Chaussees. 

LIT.: Schweizerische Bauzeitung, sv. LXIV., br. 11, Zlirich 1914; 
Beton und Eisen, g. XIII., Berlin 1914. S. S. N. 

CONSOLAT DE MAR (katalonski), zbirka pomorskih 
pravnih običaja španjolskog podrijetla, nastala u Barceloni 
krajem 14. st., jedan od najznatnijih izvora pomorskoga 
prava. Prvi put je tiskana na katalonskom jeziku, a kasnije 
je mnogo puta prevedena i tiskana. Sadržava obično 294, 
297, pa i više glava Ona je najraširenije vrelo pomorskoga 
prava na Sredozemnom i Jadranskom moru, dakle i kod 
nas. Ime potječe od naziva pomorskoga suda »consulatus 
mariš« u Barceloni (kasnije su se tako zvali pomorski 
sudovi i na našoj obali). Zbirka je vršila znatan utjecaj na 
razvitak kasnijeg pomorskog zakonodavstva, a djelomično 
i na pomorsko pravo hrvatskih primorskih gradova; napose 
je njezinom primjenom osigurano održanje zajedničkih 
pravila u pomorskoj trgovini Sredozemnoga mora. A. P. 

CONSOLATIO AD LIVIAM, elegija od 237 distiha, 
kojoj su humanisti krajem 15. st. dali naslov Publii Ovidii 
Nasortis Consolatio ad Liviam Augustam de morte Drusi 
Neronis, filii eius , qui in Germania morbo periit. Pjesma 
iskorišćuje Ovidijevu frazeologiju, ali ne potječe od njega, 
nego od slabijega pjesnika, njegova mlađega suvremenika. 
Nastala je za života Augusta i nedugo poslije smrti nje¬ 
gova pastorka Druza, koji je umro g. 9 pr. Kr. Spjevana je 
tehnikom, koja se učila u grčkim i rimskim retorskim ško¬ 
lama, a prešla je i u sredovječno pjesništvo. Takvih utje¬ 
šnih pjesama ima i u starijoj hrvatskoj književnosti, na pr. 
elegija »U smrt Marije Kalandrice«, koja se krivo pripi¬ 
sivala Gunduliću. P. G. 

CONSTABLE, 1. Henry, Newark 1562, f Liege 9. X. 
1613, engleski pjesnik. Nauke je svršio u Cambridgeu 1580. 
Rano je prešao na katoličku vjeru. Čini se, da je bio u 
tajnoj službi engleske vlade u Parizu (1584—85). Kao papin 
izaslanik putovao je 1599 u Škotsku, a poslije je bio u službi 
francuskoga kralja. Veći je dio života proveo u inozemstvu. 
Bio je u Poljskoj i u Italiji. G. 1603 došao je u London, a 
1604 bio je neko vrijeme zatvoren u Toweru. G. 1592 
objavio je zbirku soneta Diana , the praises of his Mistress 
in certaine sweet sonnets, U suvremenim zbornicima ima 
još nekoliko njegovih soneta i pastirskih pjesama. U 19. st. 
otkriveno je još nekoliko njegovih pjesama, među njima i 
16 duhovnih soneta (Spirituall Sonnettes). C-ova sveukupna 
djela izdao je W- C. Hazlitt 1859. — C. je jedan od prvih 
engleskih pjesnika, koji su dotjerali oblik soneta, ali je 
suviše ropski slijedio francuske (Desportes) i talijanske 
petrarkiste, pa i talijanske sonete Kotoranina Ludovika 
Paskvalija. J. T-a. 

2. John, * East Bergholt (Suffolk) 11. VI. 1776, f London 
31. III. 1837, engleski slikar. Bio je učenik londonske Aka¬ 
demije, proučavao je holandijske krajolike, napose Ryuis- 
daelov, zatim krajolike Claude Lorraina, a kasnije se predao 
isključivo proučavanju same prirode. Slikao je maglovite 
engleske krajolike s ladanjskim kućama i stanovnicima, na- 
oblačeno nebo i vlažnu atmosferu, pa je prvi od engleskih 
slikara na platnu realistički utvrdio atmosferske pojave 
neba, i to nezavisno od starijih uzora. Otkrio je u modernom 
smislu uzduh i atmosferu. Zabacio je smeđi ton starih 
majstora i stvorio novu, svijetlu paletu, a namaz kista bio 
mu je širok i slobodan, što je za ono vrijeme bila novo¬ 
tarija. Najpoznatije su njegove slike Polje žita (1826) i 
Kola sijena (1821), obje u National Gallery u Londonu. 
Skice u Victoria and Albert muzeju u Londonu djeluju 
posve impresionistički. C. je jedan od neizravnih preteča 
impresionizma. U Engleskoj nije stvorio svoje škole, ali 
je zajedno s Turnerom i Bonnigtonom oko 1830 utjecao 
na francusku slikarsku školu u Barbizonu. 

LIT.: C. J. Holmes, C. and his influence on landscape painting, 
London 1902; H. W. Tompkins, C., London 1907. V. H-n. 

CONSTANT, Benjamin (Jean-Joseph-Benjamin), * Pariz 
10. VI. 1845. * Pariz 26. V. 1902, francuski slikar. Učio je 
u Toulousi i Parizu, gdje mu je bio učitelj Cabanel. Ugle¬ 
dajući se u Delacroixa putovao je po Španjolskoj i Maroku 
i izišao, od 1875 dalje, na glas svojim slikama, na kojima 
je prikazivao istočnjačke motive ( Les femmes du Riff en 
Maroc, Les prisonniers marocains , Les Favorites d’Emir, La 
justice du Cherif i druge). Poslije godine 1880 slika dekora¬ 
tivne slike (Hotel de la Ville i Sorbona u Parizu, Kapitol 
u Toulousi), a naročito portrete, kojima je postigao naj¬ 
veće uspjehe. Njegov kolorizam, isprva svijetao i krepak, 
prelazio je kasnije sve više u smeđi »galerijski« ton. U 
razvojnom pogledu nema C. većeg značenja. A. Sch. 

CONSTANT DE REBECQUE, Benjamin-Henri, Lau- 
sanne * 25. X. 1767, f Pariz 8. XII. 1830, francuski politi¬ 
čar i književnik. Odgoj je dobivao najprije kod kuće, a 


zatim u Engleskoj, Njemačkoj i Škotskoj prelazeći s jednog 
sveučilišta na drugo. Dugi odnošaj s umnom gospođom 
de Charriere (Belle de Zuylen, 1740—1805) znatno je 
utjecao na njega. G. 1789 oženio se Wilhelminom Louisom 
Jeannom von Cramm, a rastavio se od nje 1793. G. 1794 
susreo je gospođu de Stael. Njihova ljubav bila je puna 
oluja, a konačni prekid uslijedio je 1811. Bio je član Tri- 
bunata (1799), odakle ga je isključio Bonaparte zbog nje¬ 
gove oporbe protiv autoritativnog režima; 1803 pošao je 
svojevoljno u progonstvo i slijedio Mme de Stael u Nje¬ 
mačku i Italiju. Vrativši se 1814 u Francusku prihvatio je 
imenovanje državnim savjetnikom za vrijeme Sto dana. 
Nakon pada Carstva prešao je u Englesku, odakle se vratio 
1817. Bio je teoretičar ustavne monarhije i jedan od vođa 
oporbe, pa je vodio ogorčenu borbu protiv Bourbona. Luj- 
Filip imenovao ga je predsjednikom zakonodavnog odjela 
u državnom vijeću (23. VIII. 1830), ali je doskora umro. 
Franc. akademija odbila je dva puta njegovu kandidaturu. 

Od njegovih političkih spi¬ 
sa širok je odjek imao Uesprit 
de conquete et Vusurpation 
(1813), u kome definira suvre¬ 
menu slobodu, razlikujući je 
od starinskog pojma slobode 
kao »pravo, da čovjek bude 
podložan jedino zakonima«. 
U brojnim kasnijim djelima 
on se neprestano vraća na tu 
misao o slobodi, u kojoj gle¬ 
da nuždan uvjet sreće naroda, 
koji je suveren u toliko, što 
nijedan pojedinac i nijedan 
dio društva nije vlastan su¬ 
protstaviti svoj ugled ugledu 
mnoštva. Zdrav razum i osje¬ 
ćaj za istinu, jasnoća načela i 



B. CONSTANT DE REBECQUE razlaganja svojstva su, koja 

čine, da C-ovi politički spisi 
nisu ni danas zastarjeli. Uspjeh njegova dnevnika (Jour¬ 
nal intime) i njegova mjestimice autobiografskog romana 
Adolphe (1816) nije nikada oslabio. Roman je divan svojom 
psihološkom pronicavošću i moralnom istinitošću. Razla¬ 
ganje mu je sažeto i logično, stil jasan i točan u izražaju. 

BIBL.: G. Rudler, Bibliographie des oeuvres de B. C., Pariz 1908* 
Walstein (prijevod s njemačkog), prćcćdć de quelques reflexions sur le 
thć&tre allemand, 1809; Cours de politique constitutionnelle, 4 sv., 
1817—20; De la religion considćrće dans ses sources, ses formes et ses 
dćveloppements, 4 sv., 1824—31; Discours, 2 sv., 1828; Melanges de 
littćrature et de politique, 1829; Du polythćisme romain considćre dans 
ses rapports avec la philosophie grecque et la religion chrćtienne, 2 
sv., 1833; Oeuvres politiques, 1874. Njegovo dopisivanje objelodanjeno 
je u brojnim izdanjima, među kojima valja spomenuti: Correspondance 
de B. C. et d’Anne de Lindsay, objelodanila barunica Constant de 
Rebecque, Pariz 1933; od njegova dnevnika objelodanjen je samo 
ulomak pod naslovom: Le cahier rouge (1767—87), Pariz 1907 (vidi G. 
Rudler, Le vrai Journal intime de B. C., Revue des ćtuđes napole- 
oniennes, 1915). Kritičko izdanje Adolphe priredio je G. Rudler, Man- 
chester 1919. Hrvatski prijevod Adolfa od dr. Ive Hergešića (s pred¬ 
govorom Werther i Adolf), Zagreb 1930. 

LIT.: Sainte-Beuve, Portraits littćraires, III., Pariz 1836; E. Faguet, 
Politiques et moralistes du XlXe sieele, I., Pariz 1891; G Rudler La 
jeunesse de B. C. (1767—94), Pariz 1909; Adolphe de B. C., Pariz 1*935; 
P. L. Lćon, B. C., Pariz 1930. J. D-e. 

CONSTANTA, glavna rumunjska luka na Crnom moru. 
Grad se razvio na malom poluotočiću, koji strmo pada 
prema moru. Njegova je jezgra i danas orijentalnog izgleda 
s mnogo turskih ostataka; jedino su na najistaknutijem 
dijelu poluotoka uz more izgrađeni novo šetalište, lijepe 
zgrade i kasino. Prema kopnu širi se nova C. sa širokim i 
pravilnim ulicama. 

Misli se, da je na mjestu današnjeg grada postojao 
rimski grad Tomi, u koji je bio prognan Ovidije. Stoga 
mu je podignut spomenik na glavnom trgu. U srednjem 
vijeku C. je neznatno mjesto. Grad se počeo brže razvijati 
tek poslije berlinskog kongresa, kad mu je razvoj osiguran 
prostranim i bogatim zaleđem i uređenjem umjetno zašti¬ 
ćene luke. Dugim i moćnim lukobranima zatvoren je dio 
plitkog zaljeva, koji se nalazi na J poluotoka i koji je 
pretvoren u osrednje pristanište: unutrašnje sa 60 i vanjsko 
sa 15 ha. Pošto se izgradila željeznička pruga Bukurešt—C., 
počelo je pristanište dobivati glavnu ulogu u rumunjskoj 
vanjskoj trgovini i potiskivati velika riječna pristaništa 
Brailu i Galac. Preko C-e se izvozi petrolej, koji se po¬ 
sebnim cijevima dovodi neposredno iz petrolejskih izvora. 
Veliki i suvremeno uređeni silosi omogućuju skupljanje i 

lak utovar žita. Sjeverni dio pristaništa služi putničkom 
prometu, a južni potrebama ratne mornarice. U vezi s raz¬ 
vojem prometa u luci povećao se i trgovački napredak 
grada, te u njemu imaju svoje podružnice sve velike 
banke i trgovačka društva. Razvoj grada, usavršavanje 
prometnih veza s unutrašnjošću, osobito s Bukureštom, i 
lijepi žalovi u bližoj (Mamaja, 6 km sjevernije) i daljoj 
okolici povećali su i turističku važnost C-e. Danas je C. 
središte cijele rumunjske radinosti na moru; promjene u 
značaju i blagostanju zemlje odražavale su se na ovoj luci. 
Najbrži i najveći napredak doživjela je C. poslije prvoga 
svjetskog rata, kad je Rumunjska bila velika i bogata 
zemlja. Još 1912 imala je C. samo 27.000 stan., a 1930 ima 
već 59.164; osim Rumunja bilo je u njoj dosta Grka, Tu¬ 
raka, Bugara i drugih narodnosti. C. je i središte mnogih 
upravnih i školskih ustanova te pravosl. episkopije. J. R-ć. 

CONSTANTINE, 1 . ist. alžirski departement, između 
obale i Sahare. Zaprema 87.581 km 2 i broji 2,727.766 stan. 
(1936). Stanovništvo se bavi poljodjelstvom i vinogradar¬ 
stvom, uzgajanjem maslina i duhana, plutom i t. d. Na 
južnom rubu Teli Atlasa (Suk Arras i Tebessa) kopa se 
fosfatni gnoj. — 2. Glavni je grad Constantine jaka tvrđava, 
udaljena 65 km od mora, te joj Philippeville služi kao 
luka. U C. je željeznička postaja te autobus za Alžir i 
Biskru. Usred mjesta je vapnenasti brijeg, koji se strmo 
spušta na tri strane prema divljoj rasjelini sa 65 m visokim 
slapom; nastanjeni dijelovi grada povezani su mostom. 
Na najvišoj točki grada diže se Kasba, nekoć rimski kapi- 
tolij, danas vojarne. C. ima 113.777 stan. (1936; polovina 
Evropljana). Sijelo je biskupije i sjemeništa; 2 km na 
sjever nalaze se sumporne toplice Sidi Messid. A. M. S. 
CONSTANTIUS -> Konstancije. 

CONSTRICTOR (od lat. constringere »stezati«), stezač, 
naziv u anatomiji za mišić, koji obavija cjevasti organ, da 
ga može suziti, kad se stegne. Ždrijelo je jednim dijelom 
građeno od takvih mišića kao i predvorje rodnice. Za 
razliku od constrictora, onaj mišić, koji potpuno zatvara 
cjevasti organ, zove se obično sphincter; na pr. čmarni 
sfinkter, sfinkter mokraćnog mjehura, mokraćne cijevi i 
želučanog ušća. y. £) 

CONTA, Basilius, ^ 1846, f 1882, rumunjski filozof, pro¬ 
fesor u Bukureštu, pristaša pozitivizma i evolucionizma, pod 
utjecajem H. Spencera i Ch. Darwina priklanja se materi¬ 
jalizmu, ali drži mogućom metafiziku, makar samo kao 
neku vrstu znanstvene poezije. 

Glavna djela (izišla u francuskom prijevodu): Theorie du Fatalisme. 
Essai de philosophie matćrialiste, Bruxelles i Pariz 1877; Theorie de 
l Ondulation universelle , Essais sur l’ćvolution, Pariz 1895; Philosophie 
matćrialiste. I. Introduction š la mćtaphysique, Bruxelles i Pariz 1880; 
Les fondements de la Mćtaphysique, Pariz 1890. A. B-a. 

CONTAINER, naprave (škrinje, sudovi, bačve), koje 
služe sigurnijem i jednostavnijem prijevozu robe želje¬ 
znicom, teretnim automobilom i t. d. Izgrađene su po¬ 
sebno prema potrebama pojedine vrsti robe — gdje treba 
s uređajem za hlađenje — i snabdjevene su kotačima ili 
ručkama pa se lako pokreću kod pretovarivanja, tako da 
se roba već kod odašiljača u njih stručno sprema i u 
njima dolazi na odredište. Time se smanjuje pogibao ošte¬ 
ćenja za vrijeme prijevoza. A. F. 

CONTARINI, jedna od najistaknutijih mletačkih po¬ 
rodica od 11. st. pa sve do kraja 18. st. Osam duždeva, 

1 kardinal, mnogo političara, pisaca, diplomata, upravnika 


i vojskovođa iz te porodice prepleću se kroz cijelo ovo 
razdoblje mletačke povijesti. Divna palača Ca d’Oro na 
Canalgrandu, koju je od 1425—35 sagradio Marino C., 
svjedoči o njihovoj moći i umjetničkom osjećanju. Prvi 
dužd iz porodice C. bio je Iacopo (1275—80). Za dužda 
Andree C. vodili su Mleci 1378—81 najteži rat cijele svoje 
povijesti, s Genovom, ugarsko-hrvatskim kraljem Ludovi- 
kom i Padovom, ali su prisebnošću dužda Andree i spo¬ 
sobnošću njegovih admirala spašeni. Giovanni Battista C. 
istaknuo se naročito kao general u borbi protiv Uskoka 
1606. Gerolimo C., generalni providur Dalmacije u doba 
kandijskog rata između Venecije i Turske, vodio je za 
cijeloga svoga službovanja rat s Turcima, preuredio rbram- 
bene utvrde Splita i sagradio dvije nove utvrde, sv. Je- 
rolima i Bernarda. Njegov sin Bertucci C. bio je zapo¬ 
vjednik mornarice i vojske, koja se u Primorju borila 
protiv Turaka. Domenico C., mletački poslanik u Beču, pri¬ 
veo je Mletke paktu Svete Lige (1684), s naročitom svrhom, 
da uz ostailo uzme Dubrovnik. Giacomo C., jedan od najza¬ 
služnijih splitskih knezova i kapetana (1613—15), podigao 
je u samome moru treći i najbolji splitski lazaret. Lorenzo 
C. bio je 1623/4 splitski providur za zdravstvo, t. j. upravi¬ 
telj lazareta i trgovine, koja je išla preko splitske skele. 

LIT.: G. Novak, Borba Dubrovnika za slobodu. Rad HA 253, 1935; 
Isti, Split u svjetskom prometu, Split 1921; Isti, Naše more, Zagreb 
1921 • G. N. 

CONTE —Plemstvo. 

CONTESSA LARA (pseudonim Eveline Cattermole Man- 
cini), Firenca 26. X. 1849, f Rim 1. XII. 1896, talijanska 
pjesnikinja. Prvu je zbirku sentimentalne lirike objavila 
pod svojim prezimenom, kad joj je bilo 16 godina, Canti e 
ghirlande (Firenca 1867). Lom, koji je zatim doživjela u 
obitelji i u duši radi svoje neobuzdane strasti, duševni 
nemir, grižnja savjesti, čežnja za smirenjem i za tihim ži¬ 
votom oko kućnog ognjišta odrazuju se, višeput pjesnički, 
u njezinim kasnijim stihovima: Versi (Rim 1883), E ancova 
versi (Firenca 1886), Versi nuovi (Firenca 1897). Piše također 
romane i novele, među kojima je i dražesna priča za djecu 
Una famiglia di topi (2. izd., Firenca 1895). Surađivala je u 
političkim i književnim listovima. Svršila je tragično. 

L!T, B. Croce, La letteratura della nuova Italia, II., 3. izd. Bari 
1929; M. Borgese, La C. L., Milan 1930. M. D-ić. 

CONTI, 1. Angelo, ^ Rim 1860, j* Napulj 1930, talijanski 
književnik. Slijedi pravac Ruskinova estetizma u svojim 
raznovrsnim djelima, u kojima promatra književnost, 
umjetnost i prirodu: lntroduzione a uno studio su F. 
Petrarca (Rim 1892), Giorgione , studija (Firenca 1892), La 
beata riva , o G. D’Annunziju (Milan 1900), Sul fiume del 
tempo (Napulj 1907), Dopo ii canto delle sirene (Napulj 
1911), Virgilio dolcissimo padre (Napulj 1931). 

LIT.: B. Croce, Problemi di estetica, 3. izd., Bari 1940; Isti, La lette¬ 
ratura della nuova Italia, VI., Bari 1940. 

2. Antonio, * Padova 22. I. 1677, f Padova 6. IV. 1749, 
talijanski književnik, »abate«. Mnogo putuje i dolazi u 
osobni dodir s učenjacima, u Parizu s Malebranchom, u 
Londonu s Newtonom, u Hannoveru s Leibnizom. Bio je 
svestran duh: bavio se književnošću, filozofijom, matema¬ 
tikom i fizikom. Sabrana su mu djela u Prose e poesie (I—II, 
Mleci 1739, 1756). Jedan od najboljih filozofa estetičara 
svoga vremena. Napisao je i četiri klasične tragedije u sti¬ 
hovima, Quattro tragedie (Firenca 1751), t. j. Giunio Bruto , 
Marco Bruto , Druso i najbolja Giulio Cesare (1726). Po¬ 
sljednju je napisao, pošto je pročitao Shakespeareovu isto¬ 
imenu tragediju, ali je samostalan u obradbi; isti je predmet 
bio tada i na repertoiru isusovačkih kazališnih predstava; 
tako na pr. 1766 đaci zagrebačkog kolegija prikazuju glumu 
Caesar a Bruto caesus (F. Fancev, Starine 38, 1937, 275). 

9; TT ? ro ^ oli g°» L’opera letteraria di A.C., u Ateneo Veneto, 
XVII.—XVIII., 1893—94; M. Melillo, L’opera filosofica di A. C., ibidem 
XXXIII., 1910; E. Bertana, II teatro tragico italiano del sec. XVIII 
Turin 1901; B. Croce, Estetica, 7. izd.. Bari 1941. 

3. Giusto de’, * Valmontone ili Rim oko 1379, + 19. XI. 
1499, talijanski pjesnik. Jedan je od prvih ljubavnih lirika, 
koji ropski, ali spretno oponaša Petrarku. Njegov kanco- 
nijer nosi naslov La bella mano »di che Amor Eha morto« 
(Bologna 1472). 

BIBL.: II Canzoniere, per cura di L. Vitelli, Lanciano 1918. M. D-ić. 

4. Niccolo dei, * Chioggia oko 1395, f Mleci 1469, mle¬ 
tački trgovac. Dao se (vjerojatno 1414—39) na 25-godišnje 
putovanje od Damaska, preko arapske pustinje, kroz Mezo¬ 
potamiju, Perzijskim zalivom, duž obala Indije, Ceylona, 
Birme, Malajskih otoka i Indokine, pristajući u brojnim lu¬ 
kama i zalazeći dublje u kopno. Povratio se duž obala južne 
Azije Crvenim morem preko Egipta. Na Crvenom moru su 








46 


CONTI — COOK 


ga uhvatili gusari i prisilili, da prijeđe na islam. S dopušte¬ 
njem pape ponovno je primljen u katoličku crkvu. O ovom 
putovanju ostavio je vijesti njegov suvremenik Francesco 
Poggio Bracciolini u djelu De varietate fortunae (1447). 

LIT.: W. Sensburg, Poggio Brdcciolini und N. de * C. in ihrer Be- 
deutung fur die Geographie des Renaissancezeitalters, 1906; M. Longhena, 

/ manoscritti del 4 libro del »De varietate fortunae « di Poggio Braccio¬ 
lini contenenti ii racconto dei viaggi di N. de* C., Bollettino della R. 
Societa geografica italiana, 1925. M. S. 

CONTIO -> Rimska država, ustav. 

CONTRABASSO (njem. Kontrabass, franc. contrebasse, 
engl. double bass), najveća gudaljka u orkestru. Gradi se 
redovno u obliku stare viole. Na c-u napete su 4 crijevne 
žice, ugođene u kvartama: 1 E- 1 A-D-G. Dionica ovog instru¬ 
menta ispisuje se u partituru za oktavu sitnije od realnog 
zvuka. Samo rijetko skladatelji zahtijevaju na c-u note, 
koje su krupnije od iE, na pr. Beethoven u svojoj Pasto¬ 
ralnoj simfoniji. Za takve slučajeve ili se na c-u napinje 
još krupnija peta žica, ili se na čas najkrupnija lE-žica 
ugodi krupnije. Bilo je veoma vještih virtuoza na c-u, koji 
su solistički nastupali na koncertima (Dragonetti, Berini, 
Aug. Miiller, J. Hrabe, A. Meissl, Gouffe, Svoboda, Abert, 
Laska, Labro i dr.). — Imenom c-a rjeđe se označuju i 
veliki limeni instrumenti vojničke glazbe, bande, a tako i 
neki 16- i 32-stopni registri (gambe) na orguljama. B. Š. 

CONTRACTURA. Pod c-om razumijevamo umanjenu 
gibljivost zgloba, koja nastaje grčenjem (stezanjem) me¬ 
kanih dijelova u okolini zgloba. Budući da ta umanjena 
gibljivost zgloba nastaje vrlo često kontrakcijom (grče¬ 
njem) mišičja, nazivamo je kontrakturom. Ako gibljivost 
zgloba posve nestane i zglob se ukoči, nastaje ankyloza , 
koja nije ništa drugo nego posljednji stadij u razvitku 
kontrakture. Prema sjedištu bolesti, koja izaziva kontra- 
kturu (grčenje zgloba), dijelimo je u dermatogenu (kožnu), 
desmogenu (potkožnu), tendogenu (tetivnu) i myogenu 
(mišićnu). Ako je bolest u samome zglobu, nazivamo je 
artrogenom (zglobnom), od koje je najčešća traumatska 
(zbog ozljeda), reumatična i tuberkulozna . Ako uzrok leži 
u živčanom sustavu, onda je nazivamo neurogenom kon¬ 
trakturom, koja se opet dijeli na paralitične, spastične, 
reflektorne i histerične kontrakture. Ortopedskim lije¬ 
čenjem nastojimo povratiti zglobu gibljivost i normalni 
oblik. To postizavamo ortopedskim krvavim ili nekrvavim 
zahvatima, ili fizikalnim liječenjem s pomoću gimnastičkih 
vježbi, masaže, elektroterapije i ljekovitih toplih kupelji 
(Varaždinske, Krapinske, Stubičke, Sutinske Toplice, Da¬ 
ruvar, Lipik, Ilidža i t. d.). B. Š-ć. 

CONTRADICTIO IN ADJECTO, unutrašnje protivu- 
riječje (na pr. krivi dokaz — okrugli četverokut) ->• Načelo 
protivuriječja. V. F. 

CONTREDANSE, 1. engleski ples, uveden 1710 u Fran¬ 
cusku kao balet, zatim kao društveni ples. Pleše se u dva 
sistema postave: colonne ili carre. Ima 6 glavnih likova u 
različitim koracima, mjerama i tempima. Poznata franc. 
kadrila, koja se pleše i danas, razlikuje se od tog plesa 
samo po jednostavnim koracima kao kod šetnje. — 2. Du¬ 
brovački ples contradansa (crovata), poznat iz doba repu¬ 
blike, danas se ne pleše. — 3. Contre-americain , uveden 
početkom 20. st. u Americi, razlikuje se od contredanse 
samo po sistemu postave 2 i 2 para nasuprot. V. K-ć. 

CONVOI -> Brodopratnja. 

CONWAY, Sir William Martin, * Rochester 12. IV. 
1856, f London 19. IV. 1937, engleski umjetnički kritičar i 
planinar. Proučavao je povijest ranog slikarstva, te je 
pošao na naučno putovanje po Evropi. Plod toga rada je 
History of the W oodcutters of the Netherlands in the 
Fiftheenth Century (1884). Nastavak istraživanja u tom 
pravcu dao je mnoga djela: Reynolds and Gainsborough 
(1886), Early Flemish Artists (1887), The Literary Romains 
of Albrecht Durer (1889), The Dawn of Art in the Ancient 
World (1891), The Van Eycks and their Followers (1921), 
Art Treasures of Soviet Russia (1925). Od 1884 do 1887 bio 
je profesor umjetnosti u Liverpoolu, a od 1901 do 1904 u 
Cambridgeu. Kao planinar penjao se na Alpe, Himalaju, 
proučavao je Spitzberge i Bolivijske Ande, te se uspeo i 
na Aconcaguu. Za taj vrlo uspješni rad odlikovan je dva 
puta (Pariz i London). Svoje ekspedicije i proučavanja 
opisao je u mnogobrojnim djelima: Climbing and Explo- 
ration in the Kara-Korum Himalayas (1894), The Alps from 
End to End (1895), The First Crossing of Spitsbergen 
(1897), The Bolivian Andes (1901), Aconcagua in Tierra 
del Fuego (1902), Mountain Memories (1920) i dr. R. F. 


CONWENTZ, Hugo, ^ Danzig 20. I. 1855, f Berlin 12. 
V. 1922, njemački botaničar. Prirodne je nauke učio u 
Breslauu i Gottingenu. Prolazno je bio asistentom u Bre- 
slauu. Od 1880 pa do 1910 vodio je muzej u Danzigu. 
Otada pa do smrti bio je upravitelj Državnog ureda za 
zaštitu prirode u Berlinu, koji je osnovan na njegovu po¬ 
budu. Vrlo uspješno djelovanje te ustanove u prvom je 
redu zasluga Conwentza. On je bio paleobotaničar, te je 
zaslužan za poznavanje fosilnih drveta, a posebno za floru 
jantara. 

LIT.: F. Moeves, C., u Ber. Deutsch. Bot. Ges. XL, Berlin 1923. I. P. 

CONZ, Karl Philipp, * Lorch (Wiirttemberg) 28. X. 1762, 
f Tubingen 20. VI. 1827, njemački pjesnik i prevodilac, 
profesor klasične filologije. Prevodio je Eshila i Aristo- 
fana. Okušao se i na dramskom polju, pjevao pjesme 
u duhu t. zv. švapskih pjesnika, a svagdje preteže dida¬ 
ktička žica. S. T. 

CONZE, Alexander, * Hannover 10. XII. 1831, f Berlin 
19. VI. 1914, arheolog, koji se odlikovao osobito iskapanji¬ 
ma na otoku Samotraki i u Pergamu. Pošlo mu je za rukom 
prenijeti kiparske spomenike s pergamskoga žrtvenika u 
Berlin. S Niemannom i Benndorfom izdao je Archaologische 
Untersuchungen auf Samothrake (1875—80). Druga su zna¬ 
menita njegova djela: Zur Geschichte der Anfange der 
griechischen Kunst (1870—73), Altertiimer von Pergamon 
(1880 i si.), Die attischen Grabreliefs (4 sv., 1890—1922). 

COOCH BEHAR, feudalna državica na podnožju Hima¬ 
laje, provincija Bengalija. Na 3.385 km 2 živi 539.000 stan. 
(1921). Zbog velike količine ljetnih kiša C. B. je nezdrav 
kraj i često strada od poplava. Stanovništvo se bavi zemljo¬ 
radnjom: gaji rižu, jutu, duhan i pamuk. Tri petine su 
Hindusi, a ostatak muslimani. 

C. B. je glavni grad istoimene državice, postaja na želj. 
pruzi, koja spaja Buthan sa Bengalijom. Ima 11.401 stan. 
(1921). M.Š. 

COOGAN, Jackie, * Los Angeles (Kalifornija) 26. X. 
1914, američki filmski glumac irskoga podrijetla. Nastupio 
s 4 godine u reviji, a nato ga pronašao Ch. Chaplin i za¬ 
poslio u filmu The Kid (Deran, 1921). »Čudo od djeteta«, bio 
je u razdoblju nijemog filma najbolji dječji glumac svjet¬ 
skoga glasa. Glavne uloge u filmovima: Cirkusko dijete , 
Oliver Twist t Živio kralj , My boy 9 Jackie , hrabri mali 
junak i dr. Lj. M. 

COOK, 1. Arthur James, * Wookey u Somersetu 1884, 
f London 1931, engleski socijalist komunističkog smjera, 
poslije 1924 tajnik u savezu engleskih rudara, 1925 i 1926 
među prvim pokretačima općeg štrajka. U. 

2. Frederick Albert, * Callicoon (New York) 10. VI. 
1865, sjevernoamerički polarni putnik. Putovao je 1893 
s Pearyem kao liječnik na sjeverni Gronland i 1897 s bel¬ 
gijskom ekspedicijom u Antarktik; 1903 i 1906 boravio je na 
Alaski i 1907/8 poduzeo put na sjeverni pol. Tvrdio je, da 
se u Alaski popeo na Mount Mc Kinley, visok 6.218 m (To 
the top of the continent, the first ascent of Mount Mc Kin- 
ley , London 1908) i da je dopro na sjeverni pol prije 
Pearya (My attainment of the Pole , New York 1911). N. Ž. 

3. James, * Marton 
(Yorkshire) 27. X. 1728, 
f Hawaii 14. II. 1779, 
engleski pomorac i je¬ 
dan od najslavnijih 
obretnika. Sin je siro¬ 
mašnoga seljaka. Već 
1755 služi u engleskoj 
mornarici na rijeci S. 
Lawrence u Kanadi. 
Budući da se istakao 
snimanjem obale New 
Foundlanda, imenovan 
je pomorskim nadzorni¬ 
kom Labradora i New 
Foundlanda, gdje je 
stekao znanja za svoja 
kasnija putovanja i 
otkrića. G. 1776 proma¬ 
trao je pomrčinu sunca 
i o tome održao u R. 
pribavilo glas dobroga 

matematičara i astronoma. 

G. 1768 povjeren mu je brod Endeavour, kojim se u 
društvu s više stručnjaka uputio na Tahiti, da gleda prolaz 
Venere ispred Sunca. Na povratku obiđe New Zealand, 

obrete Cookov put, pa se uzduž istočne obale Australije, 
Malajskih otoka i oko Rta dobre nade vrati kući. 

G. 1772 u društvu obadvojice Forstera i drugih stručnjaka 
povede drugu ekspediciju na brodovima Resolution i Ad- 
venture. Tom je prilikom prvi oplovio Zemlju od Z prema 
I između 60° i 70° južne širine i time utvrdio, da Antarktik 
opkoljava ledeni ocean i da ne postoji legendarni južni 
kontinent »terra australis«. 

Treće putovanje započe 1776 s ciljem, da nađe sjeverni 
prolaz između Tihoga i Atlantskoga oceana. Brodovima 
Resolution i Discovery pođe oko južnog rta Afrike na New 
Zealand, nađe Cookov ili Herveyev arhipelag i preko otoka 
Hawaii duž obala Kanade j Alaske dođe do istočnoga rta 
Azije (Rt Dežnev), ali se zbog poteškoća plovidbe u polar¬ 
nom ledu vrati natrag na Hawaii, gdje ga ubiše urođenici. 

C. je utvrdio, da po njemu nazvani prolaz dijeli New 
Zealand na dva otoka, zatim da Torresova vrata rastavljaju 
Novu Gvineju od Australije. Pronašao je ili upotpunio 
znanje o brojnim zemljama i otocima, ali mu je najveća 
zasluga, što je utvrdio, da hladan ocean dijeli Antarktik od 
kontinenta na južnoj polukugli. 

Napisao je A Voyage towards the South Pole and round 
the IVorld (2 sv., 1777), a njegov je dnevnik izdao 
Wharton 1893. 

LIT.: Hawkesworth, Account of a Voyage round the World in 
1769—71, 2 sv., 1773; King, A. Voyage to the Pacific Ocean in 1776 — 80, 
3 sv., 1784; H. Damm, J. C., Die Suche nach dem Siidland, 2. izd., 
1926, biografije su napisali: A. Besant, Captain C., 1890, i M. Thierv, 
Captain C., 1929. M. Š. 

4. Thomas, Melbourne (Derbyshire) 22. XI. 1808, 
f Bergen (Norveška) 19. VII. 1892, engleski putnički agent, 
osnivač tvrtke Thomas Cook & Son u Londonu, organi¬ 
zator skupnih i kružnih putovanja uz pogodne cijene. Na¬ 
ročito prigodom svjetske izložbe u Parizu (1864), pa dalje 
C. prodire polagano u sve evropske i prekomorske zemlje 
i dobiva pravo prodaje željezničkih karata, a njegov sin 
John Mason C. (1834—1899) radi na Istoku. C-u su povje¬ 
reni u više navrata prijevoz i opskrba vojske u Egiptu i 
Sudanu. G. 1889 dobiva tvrtka isključivo pravo prijevoza 
pošte, vojske i službenih osoba na Nilu. Današnji vlasnik 
Thomas C. dobio je prigodom krunisanja Eduarda VIII. 
plemstvo. M. A-ć. 

COOKE, 1. John, * Winchester (Virginia) 3. XI. 1830, 
f Boyce (Virginia) 27. IX. 1886, američki pisac. Bio je od¬ 
vjetnik, a u građanskom se ratu borio kao časnik. Napisao 
je mnogo romana i novela društvenog i povijesnog sadr¬ 
žaja. Važnija su mu djela, u kojima opisuje običaje Virgi- 
nije: Leather Stocking and Silk (1854), Virginia Comedians 
(1854), The Virginia Bohemians (1880) i Virginia , a History 
of the People (1883). Uspomene iz rata iznio je u djelima: 
Surry of Eagle’s Nest (1866) i Hammer and Rapier, War 
Sketches (1870). Napisao je vrlo dobre životopise dvaju 
američkih generala: Life of General Robert E. Lee (1871) 
i Stonewall Jackson: A Military Biography (1876). 

2. Rose Terry, * West Hartford (USA) 17. II. 1827, 
f Pittsfield (USA) 18. VII. 1892, američka pjesnikinja i 
spisateljica. Pod djevojačkim imenom Terry pisala je 
pjesme, te je 1860 izdala zbirku pjesama Poems. Poslije 
udaje za R. H. Cookea pisala je realističke pripovijetke, u 
kojima opisuje seoski život na Novoj Engleskoj. Glavna 
su joj djela: Happy Dodd (1878), Root bound and Other 
Sketches (1885), knjiga stihova Complete Poems (1888), 
roman Steadfast (1889) i Huckleberries Gathered from 
New England Hills (1891). R. F. 

COOKOVO OTOČJE (također FIerveyevo o.) u srednjoj 
Polineziji među otočjem Tonga i Tahiti, 6 većih i 9 ma¬ 
njih otoka i mnogo školja i atola s ukupnom površinom 
od 515 km 2 i 12.246 stan. (1936) Polinezijaca. Najveći 
je vulkanski otok Rarotonga, visok 890 m. Otočje ima 
zdravo, tropsko i jednolično podneblje, preteže jugoistočni 
pasatni vjetar, tlo je zašumljeno i plodno. Rodi koprom, 
kavom i pamukom, a izvoz i promet sa svijetom posreduje 
Avarua na otoku Rarotongi. Nazvano je po Jamesu Cooku, 
koji ga je otkrio 1773. Englesko je od 1888, a 1901 pri¬ 
pojeno New Zealandu. N. Ž. 

COOKTOWN, lučki grad na pacifičkoj obali poluotoka 
Yorka u sjever. Australiji. Prozvan je po J. Cooku, koji je 
ovdje pristao 1770. Grad je osnovan, jer su u zaleđu otkri¬ 
vena zlatna polja. Brzo iscrpljene zlatne rudnike nisu 
mogle nadoknaditi novije gospodarske grane: rudokopi 
ugljena, lovljenje bisera, prostrane plantaže i dr. Od 10.000, 
kao najvećeg broja, imao je već 1901 samo 1.936 stan. M. §. 


COOLEY, Charles Horton, * 1864, f Ann Arbor (Mi- 
chigan) 1929, jedan od prvaka američke sociologije; bio je 
profesor na Miehigan-University. Bavio se u prvom redu 
socijalnom psihologijom. Najveća mu je zasluga, što je 
postavio nauku o primarnim i sekundarnim, odnosno iz¬ 
ravnim i neizravnim skupinama. Dao je izvrsne analize o 
obitelji, igralištu i susjedstvu, kao prvotnim izravnim sku¬ 
pinama, nadalje analize društvenih zbivanja i međuljud¬ 
skih odnošaja govoreći o društvenoj ustrojbi, razaranju 
društvenih skupina, disorganizaciji, o vodstvu, sukobu, ne¬ 
prijateljstvu i t. d. Na društveni razvitak gleda organski. 

BIBL.: Human nature and the social order, New York 1902; Social 
organization, New York 1909; Social process, New York 1918; Life 
and student, New York 1927. 

LIT.: H. E. Bprnes, Sociologie und Staatstheorie, Innsbruck 1927 
(uvod); Sorokin Pitirim, Contemporary sociological theories. New 
York 1928. y. H-t. 

COOLGARDIE poslije kratkog i bučnog života gotovo 
sasvim napušteni rudarski grad u Zapadnoj Australiji. 
Osnovan je na zlatnim poljima 1892; zbog brzog iscrplje¬ 
nja rudnika stanovnici su se preselili u noviji grad Kal- 
goorlie (v.). M. Š. 

COOLIDGE, 1. Archibald Cary, * Boston 6. III. 1866, 
Boston 14. I. 1928, američki povjesničar i diplomat. Učio 
na Harvardskom sveučilištu, a poslije u Berlinu, Parizu i 
Freiburgu. Bio je u diplomatskoj službi u Petrogradu i 
Beču. G. 1908 postao je profesor povijesti na Harvardskom 
sveučilištu, a 1911 ravnatelj sveučilišne knjižnice. Vrlo 
je mnogo putovao po cijelom svijetu proučavajući na iz¬ 
voru životne uvjete i političke probleme naroda. Na mi¬ 
rovnoj konferenciji u Parizu bio je član američke delega¬ 
cije. Od 1922—28 izdavao je vanjsko-političku reviju »Fo- 
reign Affairs«. Prije svjetskog rata izdao je The United 
States as a World Power (1908) i The Origins of the Triple 
Alliance (1917), a 1927 Ten Years of War and Peace. R. F. 

2. Calvin, Plymouth (Vermont) 4. VII. 1872, f Nort- 
hampton (Massachusetts) 5. I. 1933, predsjednik Sjedinje¬ 
nih Država Amerike. Svršio je pravo i postao odvjetnikom 
u Northamptonu. Tu je kao član republikanske stranke 
ušao u gradsko vijeće i postao gradonačelnik (1910—11). 
G. 1919 i 1920 guverner je države Massachusetts i na tom 
je mjestu u rujnu 1919 skršio štrajk redara u Bostonu. 
G. 1920 biran je za podpredsjednika USA, a nakon smrti 
predsjednika Hardinga (3. VIII. 1923) postaje predsjedni¬ 
kom. U vanjskoj politici za njegova prvog predsjedniko¬ 
vanja donosi se odluka, da se ne ulazi u međunarodne 
veze, koje bi mogle USA uvući u rat (t. zv. entanglement), 
dosljedno, protivi se ulazu u Ligu Naroda, premda se u 
stanovitoj mjeri ne protivi međunarodnoj suradnji, na pr. 
pristupu stalnom sudu međunarodne pravde. U predsjedni¬ 
čkim izborima 1924 iznio je pobjedu nad demokratom 
Davisom s 382 elektorska glasa protiv 136. Njegovo pred¬ 
sjednikovanje na temelju izbora počinje 4. III. 1925. 
Glavne su osobe njegove vlade Mellon, Hoover i Kellogg. 
Ovaj posljednji vodio je vanjsku politiku (v.). Doba 
C-ova predsjednikovanja podudara se s gospodarskim bla¬ 
gostanjem USA, pa se među republikancima pojavila 
misao, da C. bude, protivno običaju, ponovno kandidiran. 
No C. je to odlučno otklonio, pa je stranka kandidirala 
Hoovera. Nakon svog odstupa 1929 C. je objelodanio svoj 
životopis: The Autobiography of Calvin Coolidge. U. 

3. William David, ^ Hudson 23. X. 1879, amerikanski 

fizičar. Od 1932 ravnatelj je laboratorija za istraživanje 
kod General Electric Co., Shenectady (N. Y). Izumio je 
rentgensku cijev s užarenom katodom (1913). Daljnja istra¬ 
živanja: pokusi s Lenardovim zrakama velike brzine; rent- 
genske zrake pod vrlo visokim napetostima. M. K. 

COOLUS, Romain (književno ime Maxa-Renea Weila), 
* Rennes 25. V. 1868, francuski dramski pisac. Bio je naj¬ 
prije profesor filozofije, ali je napustio nastavništvo nakon 
prvih kazališnih uspjeha. Obrađivao je vrste, koje su bile 
moderne u prvoj četvrti 20. st.: komediju s laganim psiho¬ 
loškim zapažanjima, koja se ističe domišljatošću priče i 
spretnošću konstrukcije (na pr. Petite Pešte, 1905) ili dra¬ 
matsku komediju s realističkom težnjom (na pr. Uenfant 
malade, 1897). Objelodanio je i zbirku pripovijesti, Les 
amis de nos amis (1911) te roman M. Leopardin (1917). 

BIBL.: Le menage Bresile, 1893; Raphael, 1896; Lysiane, 1898; Coeur- 
blette, 1899; Le marquis de Carabas, 1900; Les amants de Suzy, 1901; 
Lucette, 1902; Rue Spontini, 1902; Antoinette Sabrier, 1903; Les pieds 
qui remuent; Le kanguroo, 1903; L’enfant chćrie, 1906; Coeur a coeur, 
1907; Les rendez-vous strasbourgeois, 1908; 4 fois 7. 28, 1909; Le risque, 
1909; Une femme passa, 1910; Les bleus de l'amour, 1912; La cote 
d’amour, 1912; Les roses rouges, 1913; L’amour buissonier, 1914; L’ćter- 

nel masculin, 1920; Amour, quand tu nous tiens! u suradnji s Henne- 
quinom, 1919; Le paradis fermć, 1921; Diane au bain, 1922; Theatre 
complet, Pariz 1928. J. D-e. 

COOPER, 1. Sir Astley Patson, * Broocke (Norfolk) 23. 
VIII. 1768, f London 12.11. 1841, najznamenitiji engl. kirurg 
na prijelazu u 19. st. Učio je kod Clinea na St. Thomas 
Hospitalu u Londonu te kod Johna Huntera, a kasnije i 
kod Desaulta i Choparta u Parizu. G. 1793 postao je pro¬ 
fesor anatomije na Surgeons Hali u St. Thomas Hospitalu, 
a 1800, kao nasljednik svoga strica Williama Coopera, 
kirurg Guy’s Hospitala. G. 1813—15 bio profesor poredbene 
anatomije na Royal College of Surgeons. Jedan je od su¬ 
osnivača Royal Medico-Chirurgical Society. G. 1825 razdi¬ 
jelio je do tada zajedničku školu St. Thomas i Guy’s 
hospitala i zahvalivši se na mjestu u St. Thomas Hospitalu 
osnovao posebnu medicinsku školu u Guy’s Hospitalu, koja 
je brzo procvala. Izvršio je prvo podvezivanje glavne 
vratne žile (a. carotis communis) radi aneurizme. Uz to je 
izveo i opisao podvezivanje trbušne žile (a. abdominalis). 
Mnogo je radio na problemu kile (hernia), kostolomima i 
iščašenju zglobova, a usavršio je i želučanu sisaljku, koju 
je poznavao već vrtlar Read. 

LIT.: Haberling-Hubotter-Vierordt, Biograph. Lexikon, 2. izd. 2,97/99, 
Ergbd. 192/3. V. B. 

2. James Fenimore, * Burlington (New Jersey) 15. IX. 
1789. f Cooperstown (New York) 14. IX. 1851, američki 
romanopisac. Mladost je proveo kao kolonizator i mornar 
u trgovačkoj i ratnoj mornarici. G. 1826—33 bio je po 
Evropi, a zatim na svom imanju u Cooperstownu. Napisao 
je preko 30 romana i mnogo putopisa. Od 1821 do 1831 
bilo je njegovo najslavnije doba. Nakon beznačajnoga 
prvog romana Precaution (1820) doživio je velik uspjeh 
romanom The Spy (1821) iz američke revolucije. C. je 
najpoznatiji po nizu romana, nazvanom »Mestvićeve pripo¬ 
vijetke« (Leather-stocking Tales): The Pioneers (1823), The 
Last of ihe Mohicans (1826), The Prairie (1827), The Path - 
finder (1840), The Deerslayer (1841). U njima opisuje 
život Indijanaca u prašumama i divljim krajevima. Po¬ 
taknut Scottovim djelom The Pirate napisao je roman 
The Pilot (1824). Svojim velikim poznavanjem plovi<Jbe 
stvorio je neku vrstu književnosti mora, koju su nastavili 
Marryat, Melville, Clark, Russell, Stevenson i Conrad. U 
romanu Lionel Lincoln (1825) opisuje Boston i događaje 
američke revolucije. G. 1828 izašao je The Red Rover , 
jedan od njegovih najboljih romana iz mornarskog života. 
G. 1837 izdao je knjigu England, with Sketches of Society 
in the Metropolis, gdje sa sarkazmom opisuje englesko 
društvo. Napisao je još mnogo djela, ali najbolja su mu 
ona s opisima šume i mora. Gradivo uzima iz Amerike, 
bez utjecaja evropskog života. U tome i jest njegovo zna¬ 
čenje: stvorio je novu pravu .američku književnost s neko¬ 
liko odličnih tipova Indijanaca, osnovao je roman Ame¬ 
rike — roman prerije i mora. Djela su mu prevedena na 
gotovo sve evropske jezike, pa i na hrvatski, te na turski 
i japanski. Lako ih je prevoditi, jer im je karakteristika 
pričanje, a ne stil, koji je jedina slaba strana C-ova. 

LIT.: T. R. Lounsbury, J.F.C. (1883); Clymer, J.F.C. (1901); 
Phillips, J. F. C. (1912). R. F. 

3. Samuel, ^ 1609, f London 5. V. 1672, engleski slikar. 
Učitelj mu je bio John Hoskins. Djelovao je u Lon¬ 
donu, gdje je brzo izišao na glas kao slikar portretnih mi¬ 
nijatura. Slikao je najpoznatije ličnosti svoga vremena: 
kraljeve Karla I. i II., obidva Cromwella, Elizabetu, voj¬ 
votkinju Devonshire, slikara Roberta Walkera i dr. Nje¬ 
gova djela čuvaju Victoria and Albert Museum u Londonu, 
Ashmolean Museum u Oxfordu i najznatnije engl. zbirke. 

LIT.: J. J. Foster, 5. C. and the English Miniature Painters of the 
17th Century, London 1916. 

4. Thomas Sidney, * Canterbury 26. IX. 1803, f Vernon 
Holme kraj Canterburya 7. II. 1902, engleski slikar živo¬ 
tinja. Na njegov su razvoj utjecali nizozemski animalisti 
17. st. Cuyp, Potter i Adriaen van der Velde. Vrativši se 
iz Nizozemske u London slika on od 1833 do 1902 isklju¬ 
čivo životinje. Sasvim je razumljivo, da on u svom sedam- 
desetgodišnjem radu po vremenu gubi originalnost, pa često 
ponavlja pređašnje motive. 

LIT.: M. W. Brockwell, u Th.-B. ALBK, VII. A. Sch. 

COOPERS CREEC ili Barcoo R. je rijeka u Australiji, 
postaje od Barcoo R. i Thomson R., koje izviru u gorju 
Queenslanda. U srednjem i donjem toku korito je često 
suho. Poslije toka od 2000 km utječe u Eyre jezero, a je¬ 
dnim rukavom (Strzelecki Creek) u jezero Blanche. M. Š. 


COORG, pokrajina na Zapadnim Gatima, jugoistočna 
Indija. Na 4.097 km 2 živi 163.327 stan (1931). Brežuljkasta 
visoravan (srednja visina oko 1000 m) bogata je šumama, 
u kojima ima dosta slonova i raznih zvijeri. Stanovništvo, 
većinom hindusko, Kodaga, gaji kavu, rižu, banane, na¬ 
ranče i dr. C. upravlja od 9. st. domaća dinastija pod 
raznom, većinom misorskom, vrhovnom vlašću, a od 1834 
je pod engleskim gospodstvom. M. Š. 

COORNHERT, Dirck Volckertszoon, ^ Amsterdam 
1522, f Gouda 29. X. 1590, nizozemski pjesnik, humanist i 
državnik. Politički progonjen od Španjolaca postaje 1572 
na neko vrijeme državni tajnik Vilima Oranskoga. Usprkos 
tome zastupa načelo vjerske snošljivosti posebnim spisom 
1585. Prevodi Homera, Cicerona, Seneku, Boetija i Boccac- 
cia. Kao pisac osobite jezične snage i obnovitelj nizozem¬ 
skog jezika preteča je klasičnog doba u nizozemskoj knji¬ 
ževnosti. Od mnogih njegovih djela ističu se Liedboek 
(1575), Zedekunst , dat is wellevenskunste (1586), više bi¬ 
blijskih igara i Ethica (1630). Sabrana su mu djela izdana 
s biografijom u tri knjige 1630—1632. 

COORONGIT, kurongit, vrsta smole, koja postaje iz 
alga, sličnih »boghedskim algama« (-> boghedski ugljen). 
To su recentne (sadašnje) alge, pa je prema tome i ku¬ 
rongit recentna smola, iako ga neki drže za fosilnu smolu 
iz najmlađe tercijarne formacije, iz pliocena. Te recentne 
uljevito bituminozne alge nazvane su eleofiton (od grč. 
elcuov »ulje« i (pvrov »biljka«), a važne su, da se objasni 
postanak bogheda od sličnih boghedskih alga. Kurongit 
se nalazi u okolici Cooronga u južnoj Australiji, gdje se 
periodički javlja u velikoj količini za vrijeme velikih 
povodnja. F. T. 

COPAIFERA, biljni rod por. Caesalpiniaceae (-* mahu¬ 
narke), sa blizu 20 vrsta, od kojih neke još nisu dovoljno 
poznate. Najviše ih ima u tropskim Amerikama, znatno 
manje u Africi. Rastu kao drveta zimzelenih i parno pera- 
stih listova i sitnih (u pazušcima listova smještenih) cvje¬ 
tova. U cvjetovima je razvijena samo četvoročlana čaška sa 
8—10 slobodnih prašnika i s jednim pestićem, kojega je 
plodnica nadrasla. U drvetu se američkih vrsta nalaze po- 









CORDILLEROS DE LOS ANDES 


PRILOG U fišfk KRč>T1ŠEU 2 




Gore: VISOKI POJAS U SREDIŠNJIM KORDILJERAMA, (Troll); 

. dolje: GORSKI LANAC FITZ-ROY U KORDILJERAMA JUŽNE PATAGON1JE, (Kohlmann). 

CORDILLEROS DE LOS ANDES 


PRILOG U BAKROTISKU 2A 



Gore: PUNTIAGUDO, MATTERHORN JUŽNOĆILENSKE ŠVICARSKE, (Klute, Handbuch d. geogr. Wissenschafi , Siidamerika); 
dolje: U FJORDOVIMA OGNJENE ZEMLJE, (MMler đ Sohn) 







COPAIFERA 


sebni prostori s balzamom, koji se dobiva zarezivanjem u 
stablo. Balzam copaiva dobiva se od vrste C. officinalis (L.) 
Jacq. s područja Guayane, Kolumbije i Venezuele. I druge 
vrste daju balzam, a neke daju tvrdo i teško drvo. F. K-n. 

COPALIN -> Kopalit. 

COPAN, 1. okružje u srednjoameričkoj republici Hondu¬ 
rasu. Na površini od 3703 km 2 stanuje 73.959 ljudi (1927); 
bave se ponajviše sadnjom duhana. Glavni je grad Santa 
Rosa de C. sa 5.580 žitelja (1935). 

2. Znamenito mjesto razvalina na rijeci istog imena 
blizu granice prema Guatemali. Spomenici potječu iz vre¬ 
mena kulture Maya na Hondurasu. Osobito su značajne 
skulpture s nekom vrsti hijeroglifa. N. Ž. 

ĆOPE, Charles West, * Leeds 28. VII. 1811, f Bourne- 
mouth 21. Vili. 1890, engleski slikar, bakropisac, sin akva¬ 
relista Ch. W. C. starijeg. Učio je u Londonu i Parizu, a 
boravio duže vremena u Italiji. Od 1844 do 1866 naslikao 
je u londonskom parlamentu niz fresaka s prikazima iz 
engleske povijesti. Izveo je i brojne genre-slike, prilično 
sladunjave i sentimentalne, pa ilustracije iz djela Graya, 
Goldsmitha, Miltona, Thomsona i Wattsa. 

LIT.: M. W. Brockwell u Th.-B. ALBK, VII. A. Sch. 

COPEAU, Jacques, Pariz 1879, francuski književnik 
i kazališni stručnjak. Isprva glumac i kazališni kritičar. 
C. je 1908 utemeljio Nouvelle Revue Frangaise, koju je 
doskora prepustio Jeanu Riviereu, pa se posvetio glumi. 
Igrao je u pariškom kazalištu Theatre des arts, a 1913 je 
utemeljio kazalište Vieux Colombier. Bit reforme, koju 
je pokušao, jest ustuk protiv naturalizma kazališta 
Antoine. C. traži, da inscenacija bude tako pojednosta¬ 
vnjena, da više sugerira nego prikazuje. Ličnost glumca 
mora biti podređena njegovu stvaranju, tako da treba 
ostati bezimena. Među njegove najbolje inscenacije spa¬ 
daju Noć Triju Kraljeva , Mizantrop i t. d. U njegovoj 
školi izobrazili su se umjetnici Jean Sarment, Jouvet, Dul- 
lin i t. d. i njegov je utjecaj bio znatan na cijelo evrop¬ 
sko kazalište. Surađivao je u različitim smotrama i izdao 
knjige kritika: Critique d’un autre temps , 1923, i Souve- 
nirs du Vieux-Colombier, 1931. C. se 1925 povukao iz Pa¬ 
riza i u okolici Dijona otvorio glumačku školu. J. D-e. 

COPELAND-BARKWORTH, Fanny S., * Parsonstown, 
King’s County (Irska) 27. IX. 1872. Otac joj je Ralph 
Copeland, astronom, a muž John E. Barkworth. Glazbu 
je učila u Berlinu i zarana se bavila književnim i poli¬ 
tičkim radom. Za prvog svjetskog rata radila je za Jugo¬ 
slavenski odbor kao prevodilac i tumač, a poslije rata kod 
mirovne delegacije SHS. G. 1921 imenovana je lektorom 
engleskog jezika na sveučilištu u Ljubljani. Na engleski 
je prevela »Osloboditelje« S. Tucića, »Dubrovačku tri¬ 
logiju« i »Ekvinocij« I. Vojnovića, »Požar strasti« J. 
Kosora, »Dalmaciju« L. Vojnovića, »Kratku političku 
povijest Rijeke« F. šišića, »Priče iz davnine« Ivane Brlić- 
Mažuranić i t. d. R- F. M. 

COPELATA, repati plaštenjaci Apendikularije. 
COPEPODA -> Veslonošci. 

COPERNICIA Vosak biljni Palme. 

C0PIAP6 (San Francisco de la Selva de C.), glavni grad 
pokrajine Atacama na sjeveru republike Chile, leži na ri¬ 
jeci Copiapo, u umjetno natapanom kraju. Željeznice ga 
vežu s oceanskom lukom Calderom i s rudnicima srebra i 
bakra. Ima 12.000 stan. (1930), kazalište i rudarsku aka¬ 
demiju, talionice srebra i bakra. U Andama je, na granici 
Čilea i Argentine, i vulkan C., visok 6072 m. N. Ž. 

COPLEY, John Singleton, * Boston (Mass.) 3. VII. 1737, 
f London 9. IX. 1815, engleski slikar. G. 1774 došao je 
u Englesku, a poslije boravio u Rimu. U prvo je vrijeme 
slikao isključivo portrete, a poslije dolaska u Englesku 
prikaze iz Starog Zavjeta i povijesne slike. Copleyeva su 
djela, nastala u Americi, veoma važna u novoj američkoj 
umjetnosti u 18. st. U svojim povijesnim slikama, kao što 
su Smrt Chathamova, Smrt Piersonova i Oslobođenje 
Gibraltara (London, Nacionalna galerija), znao se on oslo¬ 
boditi akademijskih zasada i nastojao oko realističkog 
prikazivanja. 

LIT.: F. W. Bayley, The Life and Works of J. S. C., Boston 
1915 A. Sch. 

ĆOPPĆE, Frangois-Joachim-Ćdouard, ^ Pariz 12. I. 1842, 
f Pariz 23. V. 1908, francuski književnik. Otac mu je 
bio niži činovnik, koji je svome sinu ostavio uzor mar¬ 
ljiva i čestita života. C. je u djetinjstvu pobolijevao te 
nije mogao dovršiti nauka; da otereti roditelje, prihvatio 

se različitih malih služba. Književni je rad počeo pisa¬ 
njem crtica u prozi u smotri »Causeur«. Prijateljevao je 
s mladim književnicima, osobito Mendesom, Herediom i 
Verlaineom i sudjelovao kod pokretanja zbornika Par- 
nasse cohtemporain; prve su mu knjige pjesama Le Reli- 
quaire (1866) i Intimites (1868). Prvi njegov igrokaz u sti¬ 
hovima, Le Passant, prikazivan je u kazalištu Odeon 14. I. 
1869 sa Sarom Bernhardt u glavnoj ulozi. Time se pro¬ 
slavio pa je dobio mjesto pomoćnog knjižničara u Senatu 
(1869), ali je 1872 prešao kao arhivar u Theatre Frangais, 
koje je mjesto napustio, kad mu je odbijeno čitanje drame 
Severo Torelli. Zatim je prešao kao dramski kritičar u 
dnevnik »La Patrie« (1880), koju je službu vršio sve do svog 
izbora u Francusku akademiju 21. II. 1884. Nekoliko nje¬ 
govih drama zaslužuje pažnju, 
na pr.: Le Luthier de Crćmone , 
1876 (prikazivana u Zagrebu u 
prijevodu N. Andrića 1895), 
Pour la Couronne , 1895 (pri¬ 
kazivana u Zagrebu 1895 u 
prijevodu N. Andrića), Se¬ 
vero Torelli, 1883, i t. d. Kao 
lirski pjesnik objelodanio je 
Les Humbles (1872), Le cahier 
rouge (1874), Oliver (1875), 
L y exilee (1877), Les recits et 
les elćgies (1878), Uarriere- 
saison (1887), Les paroles sin- 
ceres (1890) i t. d. Te knjige 
pjesama pribavile su C-u ve¬ 
liku popularnost. Kod njega 
je međutim čovjek dolazio 
više do izražaja negoli pjesnik. 
Kroz 40 godina sudjelovao je 
u svim pojavama pariškog ži¬ 
vota, i ništa nije izmaklo njegovoj radoznalosti. Sa simpa¬ 
tijom promatrao je događaje ulice, život »poniznih« (Les 
Humbles), koje je opjevao bez muke, ali i bez veličine. 
Uz Berangera i Hugoa od svih francuskih pjesnika najviše 
je zagrijan za suvremene događaje, te je ograničenim 
sredstvima i osrednjim idealom prikazao intimnu, prisnu, 
junačku i društvenu prigodnu poeziju. Gotovo četiri deset¬ 
ljeća najmiliji je pisac građanstva i puka, pjesnik uličnih 
svečanosti, porodice, radionice i t. d. Njegova ljubav prema 
Parizu, prema stvarima i ljudima predgrađa, zadržat će mu 
uvijek mjesto u pjesništvu, ali C. je originalniji kao pro¬ 
zaist. G. 1907 osnovao je književnu nagradu za pjesništvo, 
koju Francuska akademija podjeluje svake dvije godine. 
Posmrtna su mu djela Lettres a sa mere et a sa soeur (1914) 
i Nouvelles et contes (1862—1906), 1921. C. je vrlo mnogo 
prevođen na hrvatski potkraj 19. i u početku 20. st.; nje¬ 
gove su pjesme prevodili M. Mareković i Katalinić-Jeretov u 
»Prosvjeti«, Đ. Arnold i A. Benešić u »Vijencu«, M. Sabić 
u »Nadi«, a neke su mu pripovijetke tiskane u »Obzoru« 
i »Hrv. Pravu«. 

LIT.: L. Le Meur, La vie et l'oeuvre de F. C., Pariz 1932. P. Cl. 

COPPO, Pietro, Isola (Istra) 1470, + Isola 1556, tali¬ 
janski geograf i kartograf. Napisao je 1520 De toto orbe 
(dobar rukopis sa 21 kartom u Bologni) i par godina ka¬ 
snije izvod iz toga djela Summa totius orbis (jedini ruko¬ 
pis s 15 karata u Piranu). Među C-ovim je kartama u Piranu 
i njegova karta Istre, izvorna i pouzdana, a često je re¬ 
producirana. Objavio ju je autor uz svoje djelo Del sito 
de Vlstria, koje je tiskano u Mlecima 1540. 

LIT.: A. Degrassi, Di P. C. e delle sue opere, Archeografo triestino 
1924; N. Žic, Petar Kop, Jadranska Straža XI/7, Split 1933. N. Ž. 

COPYRIGHT -> Autorsko pravo. 

COQUELIN, 1. Benoit-Constant, nazvan C. aine (stariji), 
Boulogne-sur-Mer 25. I. 1841, f Couilly-Saint-Germain 
27. I. 1909, francuski glumac. Od 1860 član Comedie- 
Fran 5 aise, kasnije djeluje na različnim pariškim pozorni¬ 
cama. Gostovao je 1904 u Zagrebu u Moliereovim kome¬ 
dijama Tartuffe i Kaćiperke. Najznačajnija mu uloga 
bijaše Rostandov Cyrano de Bergerac. Napisao je za¬ 
nimljiva djela Uart et le comedien (1881), Les comediens , 
par un comedien (1882), Lart de dire de monologue (1884). 

2. Ernest Alexandre Honore, nazvan C. cadet (mlađi) 
za razliku od starijega brata, * Boulogne-sur-Mer 16. V. 
1848, f Suresnes (kraj Pariza) 7. II. 1909, francuski glumac, 
od 1868 član Comedie-Fran 9 aise. Naročito se isticao u 

IV, 4 

sporednim ulogama komičnog značaja. Napisao je i neko¬ 
liko djela zabavnoga sadržaja. S. B. 

COQUES, Gonzales, ^ Antwerpen 8. XII. 1614, f Ant- 
werpen 18. IV. 1684, flamanski slikar. Pošto se ogledao 
u genre-slikarstvu ( Pet ćutila , London, Narodna gale¬ 
rija), postao mu je uzorom Van Dyck — zato su mu 
suvremenici dali naziv »mali Van D.« — te je s osobitim 
uspjehom portretirao otmjene porodice u skupinama. Oso¬ 
bito su ga cijenili u Engleskoj, a španjolski ga je namje¬ 
snik u Nizozemskoj, grof Monterev, imenovao dvorskim 
slikarom, pa je umjetnik valjda tomu za volju hispanizirao 
svoje očinsko ime »Coks«. Među najpoznatije njegove 
radove idu portreti u skupinama: porodica de Brie (Berlin, 
Muzej cara Friedricha), Verhelst (Buckinghamska palača, 
London) i Van Eycke (Budimpešta). 

LIT.: F. Bautier u Buli. des Musees de Bruxelles, 1911. F. C. 

COQUILLART, Guillaume, * Reims 1421, f Reims 1510, 
francuski pravnik i književnik. Surađivao je u popisivanju 
pravnih običaja svoga rodnog grada; 1493 sudjeluje u Lao- 
nu kod ratifikacije mirovnog ugovora s Engleskom. Osta¬ 
vio je nekoliko djela, u kojima izlaže rugla poroke svoga 
vremena: Le Playdoye et VEnquete d’entre la Simple et 
la Rusee; Blason des Armes et des Dames; Monologue 
CoquilIart i dr. Pripisuju mu nekoliko pjesama u stilu 
Villona. Sabrana su mu djela izašla 1493, zatim 1532, 1723 
i 1857. C. posjeduje oprečna svojstva: bezazlenost duha 
i podrugljivost, umiljatost i gorčinu. Svoju slavu duguje 
činjenici, da je bio građanin (od 1483 kanonik), koji je 
pisao za građane o njihovim temama, tako da je njegovo 
djelo neke vrste dnevnik Reimsa u 15. st. P. Cl. 

COQUIMBO, 1 . pokrajina u srednjem dijelu republike 
Čile, u kojoj je na 39.889 km 2 198.336 stan. (1930), zaposle¬ 
nih u riječnim dolinama poljodjelstvom, a u gorju rudar¬ 
stvom. Zemlju natapaju zimske kiše, obilni izvori i brojni 
kanali. Na planinskim pašnjacima goji se mnogo stoke. 
Ipak je broj stanovništva malen, 5 ljudi na km 2 . 

2. Glavni grad istoimene pokrajine, zvan također La Se- 
rena C., s odličnom lukom i željezničkom vezom. Prera¬ 
đuje bakar i izvozi rude (bakar, srebro i zlato). Ima 17.121 
stan. (1930). N. Ž. 

ĆORA, najznačajniji je rod iz manje lišajske skupine 
Hymenolichenes (-> lišaji), kod kojih dolaze u simbiozi 
od gljiva Hymenomycetes. Takvi lišaji, inače rašireni samo 
u tropskim krajevima, imaju osebujan, više gljivama sli¬ 
čan izgled. Steljka im je razvijena u obliku različito krpa- 
stog i raznobojnog lista ili grma, koji s donje strane 
razvija sloj s rasplodnim stanicama (himenij). Među malo¬ 
brojnim vrstama ovoga roda najraširenija je Ćora pavonia 
E. Fr., koja raste na tlu ili na drveću u tropskom po¬ 
dručju. F. K-n. 

ĆORA, Guido, ^ Turin 20. XII. 1851, f Castiglione d’Asti 
10. X. 1917, talijanski zemljopisac i kartograf. Učio je u 
Gothi i Leipzigu, putovao po Australiji, Tripolitaniji, Crnoj 
Gori, Epiru i t. d., bio je od 1882 profesor sveučilišta u 
Turinu i 1897 u Rimu. 

BIBL.: Spedizione ital. alla Nuova Guinea, 1872; 11 Sahara, 1882; 
Montenegro, 1901; 1873 utemeljio je i izdavao zemljopisni časopis 

Cosmos (Turin-Rim). A. M. S. 

CORAFIN Dijamantin. 

CORATO, grad u Apuliji 232 m n. m., željez. postaja, 
sa 44.600 stan. (1936) i lijepom crkvom St. Maria iz 13. st.; 
jz je dvorac Fridriha II. iz 1240, Castel del Monte. Razvi¬ 
jeno je vinogradarstvo, vrtlarstvo, uljarstvo. A. M. S. 

CORAZZINI, Sergio, * Rim 1887, f Rim 18. VI. 1907, 
talijanski pjesnik. Bio je u Rimu činovnik osiguravajućeg 
društva i umro od sušice. S mnogim ga je književnicima 
vezalo iskreno prijateljstvo (M. Moretti, A. Palazzeschi). 
S G. Gozzanom predstavlja jednog od najznačajnijih pje¬ 
snika t. zv. »sumračne poezije« (poesia crepuscolare); nje¬ 
gova je pjesnička umjetnost negdje između zadnjih ro¬ 
mantičara na kraju 19. st. i francuskih dekadenata. Dobar 
u duši, stajao je pod uplivom bolesti, što ga je podgrizala, 
pa je opjevao život ponizno, promatrajući njegovu tuga¬ 
ljivu stranu s ponešto žalosne ironije i pobožnog shva¬ 
ćanja, nalik bolesniku, koji promatra prirodu s bolničke 
terase. 

BIBL.: Dolcezze (1904), L’amaro calice (1905), Poemetti in prosa 
(1906) i Piccolo libro inutile (1906). Pjesme C-a konačno je sabrao i 
objavio njegov prijatelj F. M. Martini ( Liriche , Napulj 1922). 

LIT.: C. Pellizzari, La letteratura italiana del nostro secolo; 
G. Cuchetti, Un antesignano dei crepuscolari; P. Pancrazi u Gazzetta 
di Venezia (srpanj 1914) i u II Secolo (siječanj 1923). G. D’A. 


CORBEIL, grad južno od Pariza, na utoku rijeke Esson- 
ne u Seinu, na pruzi Pariz—Sredozemno more, ima 11.334 
stan. (1931). U starijem dijelu srednjega vijeka bijaše 
važan grad u vezi sa životom Pariza. Iz onoga vremena 
potječu crkve Notre-Dame (11. st.) i Saint-Spire (12.—15. 
st.). Danas je u njemu raznovrstan veleobrt, osobito za 
prehranu Pariza; u tu su svrhu nastali prvi veliki mlinovi 
već u 12. st. N. ž. 

CORBERON, Edgar, grof, * Troissereux u departe- 
mentu Oise u Francuskoj 1807, f Baden kraj Beča 20. 
VIII. 1861. Svršio je nauke u Francuskoj, zatim pošao na 
putovanje u Njemačku, poslije u Grčku (1828) i Tursku 
(1829). Kad se vratio u Francusku, da stupi u diplomatsku 
službu, zateče ga srpanjska revolucija, zato ode u Špa¬ 
njolsku, gdje se kao časnik borio na strani Don Carlosa. 

Nakoti toga nastavi pu¬ 
tovanjima po Švicar¬ 
skoj, Italiji, Austriji, 
Engleskoj i Njemačkoj, 
gdje se na neko vrije¬ 
me nastani. Stekavši 
prijateljstvo hannover- 
skog kralja Ernesta 
Augusta napisa u prilog 
njegove konzervativne 
politike dvije brošure 
na francuskom; već je 
prije objelodanio dva 
putopisa s Istoka. 

G. 1845 dođe C. u 
Hrvatsku i kupi na dra¬ 
žbi imanje Januševac, 
15 km zapadno od Za¬ 
greba, s lijepim dvo¬ 
rom, sagrađenim za pu¬ 
kovnika baruna Vrklja- 
na, ministra bivše Na- 
poleonove žene Marije 
Lujze, a koji je iza 
Vrkljanove smrti do¬ 
šao u posjed grofa Lavala Nugenta. Hrvatska postade 
Corberonu ubrzo drugom domovinom, pa ga 1848 zateče 
na strani Jelačićevoj. Zajedno s grofom O tonom Serma- 
geom C. je bio poslan u Innsbruck u deputaciju caru, a 
kasnije se pridružio Jelačićevu stožeru pri pohodu na Beč. 
O toj vojni potanko je izvješćivao hannoverskoga kralja, 
u smislu konzervativnih austrofilskih, ali i (unutar tog 
okvira) hrvatskih rodoljubnih nazora. 

Iste Corberonove misli izražene su u njegovoj brošuri 
Eine Stimme aus Kroatien (Zagreb 1851), značajnom do¬ 
kumentu o nazorima tadašnjeg plemstva, koje se borilo 
s ekonomskim poteškoćama, a u političkom smislu, unatoč 
zaziranju od netom svladane revolucije, bilo nezado¬ 
voljno najezdom germanizatorskog centralizma. U to doba 
pada također Corberonova pobuda za osnutak hrvat¬ 
skog sveučilišta, točnije rečeno, za preustrojstvo pravo¬ 
slovne akademije u potpuno sveučilište. U tu je svrhu izra¬ 
dio i dostavio ministru za Hrvatsku, barunu Kulmeru, spo¬ 
menicu, koju je deset godina kasnije (1861) dao u tisak 
Platzeru u Varaždinu s napomenom, da se objelodani 50 
godina nakon njegove smrti. Ujedno se obratio (8. IX. 
1850) na ministra prosvjete grofa Thun-Hohensteina, koji 
se zainteresirao za stvar i zatražio pobliže podatke. C. ih 
razloži u drugom pismu (20. I. 1851), izradivši nacrt za 
bogoslovski fakultet (s latinskim nastavnim jezikom), me¬ 
dicinski (privremeno s njemačkim) i za ostale fakultete 
s hrvatskim nastavnim jezikom. Zaposlenje njemačkih 
profesora bilo bi privremeno, za 10 godina bi i oni imali 
predavati hrvatski, a da ne pozlijede narodne osjećaje, 
morali bi nositi surku. Predlagao je nadalje reformu sre¬ 
dnjeg i pučkog školstva. 

Sam međutim nije ništa postigao, postao je samo općin¬ 
ski načelnik u Brdovcu, unatoč svom prijateljstvu s Jela- 
čićem, a do kraja života borio se s materijalnim neprili¬ 
kama. — Zakopan je u Bisagu, u grobnici grofova Dra- 
škovića, s kojima ga je vezalo prijateljstvo. 

BIBL.: Dopisivanje grofa C. s grofom Thunom objelodanjeno je 
u listu Agramer Tagblatt, 24. XII. 1914. 

LIT.: Le Ban Jelačić . . . par Joseph baron Neustaedter, izd. 
Institut Fran?ais de Zagreb, 1940, sv. I.; M. Vežić, Dopisivanje 
grofa C. sa kraljem hannoveranskim o hrvatskom pokretu 1848/49, 
Vienac, 1880 (sa zanimljivom uredničkom bilješkom A. Šenoe); M. 
Magdić, Rad grofa C. za osnutak potpunoga hrv. sveučilišta u Za- 

grebu, Narodne Novine 1917, br. 120, i Liječnički Vjesnik, 1917, str. 
273; R. Maixner, Le Comfe Edgar Corberon, Annales de l’Institut 
Fran?ais de Zagreb, 1938. R. M-r. 

CORBIE, grad u Francuskoj, departement Somme, na 
rijeci Somme sa 4.640 stan. (1926). Grad Corbeia 
antiqua razvio se okolo benediktinske opatije, koju je 
657 ili 662 osnovala sv. Batilda, supruga Klodviga II., i 
obdarila je znatnim povlasticama. Redomice su ih potvr¬ 
đivali i znatno proširivali Klotar III. te pape Benedikt III. 
i Nikola I. Prvi opat bijaše sv. Teofrid. Opatija se znatno 
razvila za prvih Karolinga; u taj je samostan bio za¬ 
tvoren Deziderije, kralj Langobarda. Opatijska crkva po¬ 
stala je župnom crkvom grada C. U njoj je kip osnivačice 
iz 14. st. G. 1618 opatija je prešla kongregaciji sv. Maura, 
evala je u 17. st., a bila ukinuta 1790. — Opatija je sa 
svojom bogatom knjižnicom postala znamenitim kulturnim 
središtem. U njoj je izrađeno vrlo mnogo rukopisa, pisa¬ 
nih merovinškim pismom, koji se danas čuvaju u gradskoj 
knjižnici Amiensa, Narodnoj knjižnici u Parizu i u bivšoj 
carskoj knjižnici u Lenjingradu. Kako je samostan postao 
kao podružnica samostana u Luxeuilu, koji u svoje doba 
osnovaše Irci, i kako se C. nalazio na putu, koji je iz Engleske 
vodio na kontinenat, tako je razvoj pisma u C. stajao pod 
utjecajem otočnog pisma. U najnovije se doba uglavilo, da 
je u C. postojala anglosaska naseobina, koja je upotreblja¬ 
vala pismo svoje zemlje. U pisarskoj školi toga samostana 
u drugoj polovici 8. st. mogu se razlikovati četiri tipa 
pisma, koji su u tom kratkom razdoblju slijedili jedan za 
drugim. Time je stvorena podloga datiranju rukopisa, 
proizašlih iz ove pisarske škole. — Povijest grada zaostaje 
za poviješću opatije. G. 1123 dobio je grad povlastice, kojih 
se morao odreći zbog slaba stanja svojih financija. Postade 
kraljevskom zemljom za Filipa Lijepoga, osvojen je od 
Španjolaca 1636, ali je doskora oslobođen. 

LIT.: L. Delisle, Recherches sur Vancienne Bibliothčque de Corbie, 
Pariz 1861, pretiskano u njegovu djelu: Le cabinet des manuscrits 
de la Bibliothčque Nationale, sv. II., 'Pariz 1874; L. Levillain, Examen 
critique des ehartes de Vabbaye de Corbie, Pariz 1902; W. M. Lindsay, 
The old script of Corbie u Revue des Bibliotheques XXII., 1912; O. 


Dobiache-Rojdestvenskaja, Questions corbćiennes u W. Stach i H. 
Walther, Studien zur lateinischen Dichtung des Mittelalters, Ehrengabe 
fiir Karl Strecker, Dresden 1931. J. N. 

CORBILRE, Edouard-Joachim, nazvan Tristan C., * Coat- 
Congar kraj Morlaixa 18. VII. 1845, + Morlaix 1. III. 1875, 
francuski pjesnik. Pod pseudonimom Tristan surađuje 
1873 u Vie Parisienne i izdaje knjigu stihova Les amours 
jaunes (2. izd. 1891). Umro je od sušice. C. je snažni i 
većinom ogorčeni pjesnik; obnovio je osiromašjelu i ne¬ 
iskreno mističku umjetnost romantizma, koji je u njegovo 
doba bio na izdisaju. P. Cl. 

CORBINELLI, Iacopo, ^ Firenca 1535, f oko 1590, tali¬ 
janski književnik. Kao politički prognanik živi na fran¬ 
cuskom dvoru. Bavi se starom francuskom i provansalskom 
književnošću i izdaje s tumačem neka djela talijanskih 
klasika, među kojima i Boccacciov Corbaccio (Pariz 
1569). C. je priredio prvo izdanje originalnog teksta Dan¬ 
teova djela De vulgari eloquentia (Pariz 1577). 

LIT.: V. Crescini, Romanica fragmenta, Turin 1932. M. D-ić. 

CORBULO, Cn. Domitius -► Korbulon. 

CORCOS, Vittorio Matteo, ^ Livorno 4. X. 1859, tali¬ 
janski slikar. Živi u Firenci. Učio je u Napulju (kod D. 
Morellija) i Parizu, gdje je slikao genre-slike, izrađivao ilu¬ 
stracije za časopise i knjige te plakate. Vrativši se u Ita¬ 
liju slikao je dobre portrete, naročito članova evropskih 


vladarskih kuća. , „ „ 

LIT.: U. Ojetti, V. C. (Illustrazione Italiana, 1907); L. Callari u 
Th.-B. ALBK, VII. A. Sch. 

CORDAITINAE, poseban razred izumrlih golosjeme* 
njača, koje su u mlađem paleozoiku zauzimale goleme po¬ 
vršine šuma. Bijahu to snažna i visoka đrveta s velikim 
kod nekih vrsta i preko % m dugim, plosnatim, izmje¬ 
nično poredanim i na krajevima ogranaka u čuperke sku¬ 
pljenim listovima. Cvjetovi, koliko su poznati, bijahu 
združeni u naročite, resama slične cvatove. Muški su cvje¬ 
tovi sastavljeni iz većeg broja ljuskastih, zavojito smješte¬ 
nih ovršnih listova i iz dva kruga dršku sličnih prašnika 
s 5 do 6 peludnica, a ženski iz jednoga vretenastog plodnog 
lista (makrosporofila), koji na svom kraju nosi samo jedan 
sjemeni zametak. Neki su rodovi ovoga razreda opisani 
na osnovi sačuvanih ostataka stabla i listova (na pr. 
(Jordaites, Mesoxylon, Dadoxylon i dr.), a neki prema 
sačuvanim cvatovima i sjemenkama (na pr. Cordaianthus, 
Cordaicarpus i dr.). S. H-ć. 

CORDARA, Giulio, * Alessandria 16. XII. 1704, f Ales- 
sandria 6. III. 1785, tal. isusovac (od 1718). Latinski i tali¬ 
janski književnik (član Akademije dei Arcadi u Rimu), 
važniji je kao historičar, napose svoga reda. U nastavku 
velike Historia Socieiatis Jesu , započete od Orlandinija, na¬ 
pisao je dva omašna sveska in folio: prvi je izdao sam (Rim 
1750), a drugi o. Ragazzini (Rim 1859). Od obilne njegove 

literarne ostavštine tiskani su 
među ostalim i njegovi spo¬ 
meni o ukinuću isusovačkog 
reda (1925), u kojima kadšto 
^ pretjeruje. Sahranjen je u 

Alessandriji u barnabitskoj 
crkvi, gdje mu je rodni grad 
na grobnoj ploči dao uklesati 
ove riječi: Scriptor habitus 
sui aevi nulli secundus. 

LIT.: Sommervogel, Bibliothćque, 
II., 1891; L. Koch, Jesuiten-Lexikon, 
Paderborn 1934. M. V. 



CHARLOTTE CORDAY, Belliard 


CORDAY, Charlotte Marie 
Anne, * St. Saturnin kraj 
Caena 27. VIII. 1768, + Pariz 
17. VII. 1793, praunuka pje¬ 
snika Corneillea. Premda je 
potekla iz plemićke porodice 
d’Armans, oduševila se već 
u mladosti za republikanske 
ideale čitajući Plutarha i Rousseaua. U jeku građanskoga 
rata, poslije političkog sloma Gironde 1793, odlučila je 
ubiti J. P. Marata, koji se osobito istakao u pripremama 
za taj slom, a zahtijevao je smrtnu kaznu za sve neprija¬ 
telje Montagne; Charlotte je bila uvjerena, da je njegova 
smrt potrebna kao »priprava mira«. Poslije dva uzaludna 
pokušaja uspije 13. VII. uvečer doprijeti do bolesnog Ma¬ 
rata, kad se nalazio u kadi za kupanje, i dok je on bilježio 
imena nekih protivnika, zarine mu nož u prsa. Četiri dana 
kasnije, 17. VII., osuđena je na smrt i pogubljena. Njezina 
se želja nije ispunila; revolucija je baš tada ušla u svoje 

najteže razdoblje. — Ličnost i životni udes Charlotte C. 
privukao je mnoge književnike; među ostalima pisali su o 
njoj F. Ponsard (tragedija Ch. C., 1850) i K. Frenzel (roman 
Ch. C., 1864). J. š-k. 

CORDELIERS, francuska riječ, označuje redovnike reda 
sv. Franje Asiškoga po užetu (cordelle), kojim su opasani. 
Uoči francuske revolucije c. su imali 284 samostana, koji 
su 1790 zatvoreni. U njihovu pariškom samostanu smjestio 
se klub revolucionaraca (Danton, Marat, Desmoulins — 
ovaj posljednji izdavao je list Le vieux c.), nazvan club 
des c. Iza obnove reda franjevci se ne zovu c. 

CORDIER, Henri, New Orleans 1849, f Pariz 1925, 
francuski sinolog i orijentalist. Živio je kao trgovački či¬ 
novnik u Kini 1869—76. Pošto se stalno nastanio u Pa¬ 
rizu, postao je ondje 1881 profesor na Ćcole des langues 
orientales vivantes. Od 1899 izdaje sinologijski časopis 
Voung-Pao. Njegova su najznamenitija izdanja Biblioiheca 
Sinica (2. izd. 1904—08), Bibliotheca Japonica (1912), 
Biblioiheca lndosinica (4 sv., 1912—25), Histoire genćrale 
de la Chine (4 sv., 1920). Izdao je nanovo sredovječne pu¬ 
topise Marka Pola i Odorica de Pordenone. 

CORDILLEROS DE LOS ANDES (»Lanci Anda«), u 
pohrvaćenom skraćenom nazivu Kordiljere , dug su i visok 
planinski greben, što se u neposrednoj blizini pacifičke 
obale proteže zap. stranom Juž. Amerike. Danas je za ovaj 
vijenac običniji naziv Ande, dok su C. samo španjolska 
apozicija pravom imenu. Ime Ande javlja se prvi put po¬ 
četkom 17. st. i nije sigurno, otkuda dolazi. Prema nekima 
je u vezi sa staroperuanskom riječi anti »istok«, t. j. vijenci 
istočno od prijestolnice Cuzco; po drugima potječe od riječi 
anta »bakar, metal«, jer su bogate rudama, dok su mišljenja 
o međusobnoj vezi imena plemena Anti i planina Anda 
podijeljena. C-e se pružaju kao neprekidan bedem od rta 
Florna na J do zaliva Paria na S, preko koga se na¬ 
stavljaju u otocima Trinidad i Tobago, pa bi prema nekima 
Južna Georgija bila njihov južni nastavak. C-e su najduži 
(oko 7.500 km) planinski vijenac svijeta, a veliki im broj 
vrhova prelazi 6000 m; najviši Aconcagua 7010 m. Usporedno 
s C-ma pruža se, osobito u srednjem dijelu, duboki pod¬ 
morski rov s najvećom izmjerenom dubinom od 7626 m, 
tako da imamo visinsku razliku od preko 14 km. Zemljina 
je kora u C-ma prosječena brojnim pukotinama, te je kraj 
poznat po čestim potresima i velikom vulkanizmu. Vulkani 
svojom snagom, brojem i visinom pripadaju najznatnijima 
na svijetu. Tu su tri velike vulkanske skupine: na jugu u 
brazilijansko-čilenskim C-ma, u srednjem dijelu oko zaliva 
Arice i na sjeveru u ekvadorsko-kolumbijskim C-ma. Ra¬ 
zvijen vulkanizam i česti potresi znaci su svježine po¬ 
kreta, kojima su nastale C-e. Tlo je sastavljeno od arhajskih, 
paleozojskih, mezozojskih, mjestimično i tercijarnih na¬ 
slaga, preko kojih su se raširili moćni vulkanski izljevi. 
C-e su nastale nabiranjem, koje je počelo u gornjoj kredi, 
nastavilo se kroz tercijar praćeno mlađim epirogenetskim 
pokretima, a njihovi odjeci nisu ni do danas prestali. 

Prema pravcu pružanja C-e možemo podijeliti na dva 
dijela: sjeverno i južno od zaljeva Arice. Sjeverni dio 
ima oblik luka, kome je konveksni dio okrenut prema Z, 
a južni se pruža prema podnevu i na krajnjem jugu skreće 
prema J7 i /. S obzirom na geološku i tektonsku građu 
i morfološke oblike možemo C-e podijeliti u tri dijela: 
južni, srednji i sjeverni. Južno od sedla Passo del Pertillo 
(4060 m) C-e izgledaju kao jedinstven i uzak bedem, što 
je sastavljen u osnovi od mezozojskih naslaga, prekrivenih 
prostranim i mladim vulkanskim stijenama. Visine ugla¬ 
vnom rastu od J prema 5: Mont Darwin (na Ognje¬ 
noj zemlji) 2100 m, S. Valentin 3870 m, Osorno 2250 m, 
Lanin 3774 m, Tupugnato 6560 m, Juncal 6070 m, da se na 
krajnjem 5 završi visokom glavicom Aconcague (7010 m). 
Većina su tih vrhova vulkani, a između njih duboka 
sedla, preko kojih vode glavne prometne veze između 
Argentine i Čilea, t. j. između Atlantskog i Tihog oceana: 
Bahia Blanca—Valdivia i Buenos Aires—Santiago, poslje¬ 
dnja željeznica prelazi C-e nešto ispod sedla Uspallata 
na visini od blizu 3700 m. 

Južne su C-e nesimetrične: blaže se spuštaju prema isko- 
madanim Patagonskim planinama, koje su prema sastavu i 
građi vjerojatno ostatak starijeg heroinskog gorja; naprotiv 
prema Z padaju strmo. Na Z se usporedo s C-ma pružaju 
niže škriljevaste Primorske C-e sa najvišim vrhom od 
2230 m. Između glavnog vijenca i Primorskih C-a proteže 
se srednja čilenska udolina, glavna gospodarska površina 


zemlje. Sjeverni dio depresije je suh i poznat po bogatim 
ležištima salitre. Primorske planine na J izdvojene su u 
bezbroj otoka, koji prate južnu obalu Čilea. Na 5 se pak 
primorski vijenac gubi u sutoku zaljeva Arice i njegove 

CORDILLERA REAL, Visoki pojas 

nastavke ponovno nalazimo u primorju Perua, jugoistočno 
od Lime, u primorju Ekvadora i Kolumbije. 

Mnogo su složeniji izgled i građa srednjeg dijela C-a, 
kome pripadaju planine sjevernog Čilea i Argentine, Boli¬ 
vije i Perua. U ovom je dijelu planinski bedem podvojen 
u dva moćna planinska vijenca Zapadnih i Istočnih C-a, 
koji se prema J i S približavaju zatvarajući visoke za¬ 
vale, »pune«. U srednjem dijelu su C-e i najprostranije, te 
im prema zaljevu Arice širina iznosi oko 800 km. Zapadne 
su C-e po svom pravcu i sastavu nastavak južnog planinskog 
vijenca. I ovdje su najviši vrhovi većinom vulkani: Co- 
piapo (6072 m), Incahausi (6620 m), Llullaillaco (6620 m), 
Pular (6340 m), S. Pedro (5920 m), Huallatiri (6008 m), 
Sahama (6520 m), poznati Misti (5850 m), Ampato (6615 m) 
i mnogi dr. Glave su vulkana pokrivene vječnim snijegom, 
iako su mnogi poznati po svom stalnom djelovanju. Prije¬ 
lazi preko Zapadnih C-a vrlo su teški, i željezničke pruge, 
što su preko njih izgrađene, dopiru do neobičnih visina: 
Antofagasta—Oruro do 3960 m, Arica—La Paz do 4257 m, 
Porto Mollendo—Arequipa—Puno do 4470 m. 

Istočne C-e počinju na J grupom odvojenih planina 
sjeverozapadne Argentine, t. zv. Predkordiljerama. Za Pred- 
kordiljere se misli, da ne pripadaju C-ma i da su ostatci 
staroga heroinskog gorja. Dalje prema 5 prelaze Pred- 
kordiljere u neprekidan planinski greben Istočnih C-a, 
složen od nekoliko usporednih vijenaca, odvojenih dubokim 
dolinama. Istočne su C-e sastavljene od paleozojskih na¬ 
slaga i škriljavaca, protkanih intruzijama eruptivnih sti¬ 
jena; kraj, od starine poznat zbog rudnog bogatstva (zlato, 
srebro, bakar i cink). Najviši su vrhovi u sjevernom dijelu, 
u t. zv. C-a Real* Illimani (6450 m), Illampu ili Nevado de 
Sorata (6615 m). Između istočnih i zapadnih C-a prostrane 
su i polupustinjske zavale »pune«, kojima su dna iznad 
3000 m. Po prostranstvu ove zavale zaostaju jedino za 
visokim zavalama Azije, ali su po broju stanovnika i 
njihovoj kulturi daleko važnije. 

Sjeverno od izvora pritoka Amazonke, Apurimac, vi¬ 


Kordiljera sa vrlo razvijenim ledenjacima 

jenci Istočnih i Zapadnih C-a znatno se približuju, te pe¬ 
ruanske i ekvadorske »pune« imaju mnogo manje pro¬ 
stranstvo i odvojene su poprečnim grebenima u manje 
kotline. U većem dijelu peruanskih C-a nema vulkana. 
Primorske C-e sa Z veoma se strmo izdižu do velikih 
visina: Huascaran (6721 m), Huandoy (6354 m), Huaylas 
(6280 m), a i sedla su između njih na velikim visinama: 
željeznica Lima—Oroya dopire do visine 4775 m, a njen 
ogranak za rudarsko mjesto Morococha do 4835 m, dakle 
25 m više od Mont Blanca. Istočne su C-e odvojene u 
nekoliko manjih grebena, a najviši je vrh Nevado de 
Acrotambo (5100 m). 

U ekvadorskom su se dijelu zapadni i istočni vijenci naj¬ 
više približili, a pravac im se mijenja; širina C-a ovdje 
ne prelazi 200 km. Na podlozi paleozojskih i mezozojskih 
naslaga izlile su se velike količine vulkanskih stijena, a 
snažni su vulkani i danas glavno obilježje ovog dijela: 
na zapadnim vijencima Chimborazo (6310 m) sa dva 
djelatna vulkana i velikim ledenjacima, a na istočnim vijen¬ 
cima poznati su vrlo djelatni Sangay (5323 m), pravilni 
Cotopaxi (5943 m), Antisama (5756 m), Cayambe (5840 m). 

Sjeverno od ove velike vulkanske krajine planinski vi¬ 
jenci skreću prema sjeveroistoku, i Kolumbijske se C-e 
dijele u tri ogranka: Zapadne, Srednje i Istočne kolumbij¬ 
ske C-e, odvojene dubokim i usporednim udolinama, kojima 
teku Magdalena i njen pritok Cauca. Dosta odvojene Za¬ 
padne kolumbijske C-e sastavljene su od mezozojskih 
stijena i u vrhu Paramillo dopiru do 3290 m. Ove se pla¬ 
nine na 5 odvajaju u nekoliko manjih ogranaka i gube 
u depresiji Karibskog mora, tako da nemaju veze sa 
srednjoameričkim C-ma. Srednje kolumbijske C-e, koje su 
nastavak zapadnoga peruanskog vijenca, sastavljene su po¬ 
glavito od šriljavaca, protkanih vulkanskim stijenama. 
Njihovi su vrhovi vulkani: Huila (5750 m), Tolima (5616 m), 
Volcan de Purace Ruiz (5700 m), Herveo (5600 m) i dr. 
Na 5 se srednji vijenac gubi u ravnici oko donje Magda¬ 
lene, ali se za odvojenu Sierra Nevada de Santa Marta 



MOROCOCHA RUDNIK, Bogati rudnik bakra i srebra, spada među LEDENJACI NA OGNJENOJ ZEMLJI, koji dopiru do morske razine 
najviše na svijetu (4835 m) 

»POKAJNICI« (NlEVE PENITENTE), Led topljenjem izdvojen u čunjeve 

(5300 m) misli, da je njegov nastavak. Ova osamljena pla¬ 
nina s ograncima Istočnih kolumbijskih C-a zatvara pro¬ 
stranu lagunu i zaljev Maracaibo. S desne strane doline 
Magdalene dižu se Istočne kolumbijske C-e, koje preko 
C-a de Merida i Venezuelskih obalskih planina dopiru do 
zaljeva Paria i nastavljaju se na Triniđadu. Istočne kolum¬ 
bijske C-e sastavljene su od mezozojskih stijena, a najviši 
su vrhovi Parano de la Summa Paz (4310 m), Nevado de 
Cocui (5080 m) i dr. Osobina su ovih planina manje visoke 
zavale, glavni naseljeni dijelovi i sjedišta najvećih naselja, 
na pr. Bogote. C. de Merida sastavljena je od škriljavaca, 
krednih i tercijarnih naslaga i različnih vulkanskih stijena. 
Venezuelske obalske planine mnogo su niže i podijeljene 
u nekoliko osamljenih grebena. 

Vijenci C-a protežu se kroz 67° geogr. širine (od 55° juž. 
do 12° sjev. geografske širine). Već po tome bi se mogle 
podijeliti u nekoliko različitih klimatskih dijelova. Pravac 
pružanja osim visine određuje klimatski značaj C-a. Re¬ 
dovno postoji izrazita razlika između istočnih i zapadnih 
strana. Dok moru okrenute zapadne strane južnog dijela 
imaju blage zime i svježa ljeta s velikom količinom obo¬ 
rina, istočne, atlantske strane, imaju žarka ljeta, hladne 
zime i malu količinu kiša. Srednji dio C-a odlikuje se 
malom količinom oborina u svim dijelovima. U pustinjskom 
primorju temperature su dosta niske zbog utjecaja hladne 
liumboldtove struje, i s visinom se redovito javlja termička 
inverzija, t. j. temperature se povećavaju. Istočni planinski 
vijenci imaju, koliko idemo prema S, sve više oborina, 
koje donose jugoistočni pasati. Posebnu klimu vrlo toplih 
ljeta, hladnih zima i neznatne količine oborina imaju polu- 
pustinjski krajevi »puna«. Slana jezera, »salares«, posljednji 
su tragovi ranijih i prostranijih jezera i znak, da je u naj¬ 
mlađim geološkim vremenima klima postala suša. Istočne 
peruanske C-e imaju velike količine oborina, dok je primorje 
i dalje suho i pod utjecajem hladne Humboldtove struje. 

U kolumbijskim i sjevernim ekvadorskim C-ma već vla¬ 
daju prave ekvatorijalne značajke s visokim tempera¬ 
turama, velikom količinom oborina, osobito u zapadnom 
dijelu. Ovdje je od glavnog značaja utjecaj visine: najniži 
je pojas veoma topao i vlažan, »tierra caliente«, zatim viši 
umjereni pojas, »tierra templada«, a iznad njega svježi dio, 
»tierra fria«, dok najviši dijelovi imaju značajke planinskih 
pustinja, »paramo«. 


Uz pravac pružanja u svim dijelovima dolaze do izražaja 
velike visine. Glavni vrhovi prelaze snježnu granicu, goro¬ 
stasni su vulkani prekriveni vječnim ledom, od koga se 
spuštaju dugi jezici ledenjaka. Današnja snježna granica 
ne ovisi toliko o visini i geografskoj širini, koliko o količini 
oborina; zato je najviša u suhim krajevima sjevernog Čilea 
(iznad 6000 m), odatle opada prema S, da se u kišom 
bogatom ekvatorijalnom dijelu Ekvadora i Kolumbije 
spusti do 4600 m. Još brže snježna granica opada prema 
J, te je na Ognjenoj zemlji ispod 1000 m. Gotovo cijelom 
dužinom južnog dijela pokriveni su vrhovi C-a ledenim 
pokrovom, koji zahvata najveće prostranstvo u planinama 
južnog Čilea. Ledenjački jezici, što se odvajaju, proporcio¬ 
nalni su veličini svojih jezgra i nagibu strana, tako da u 
primorskim dijelovima južnog Čilea dopiru do samog mora. 
Na krajevima prostranih ledenaka česta su pojava odvo¬ 
jeni ledeni blokovi i stupovi, poznati pod imenom »nieve 
penitente«. I diluvijalni su ledenjaci bili rasprostranjeni 
proporcionalno današnjima, tako da je led pokrivao cijeli 
južni Čile sa susjednim dijelovima mora, velike dijelove 
Patagonije i gotovo cijelu Ognjenu zemlju. Snježna je 
granica bila 800 do 1000 m niže od današnje. Diluvijalni su 
ledenjaci preobrazili lice visokih dijelova, a na krajnjem 
jugu i najnižih krajeva (fjordovi južnog Čilea). 

C-e su izrazito razvode, od kojega rijeke otječu 
prema Atlantskom oceanu na / i Tihom na Z. Jedino 
su među kolumbijskim i istočnim lancima srednjih C-a 
razvijene i uzdužne doline. Atlantski pritoci imaju dovoljno 
prostora, da se razviju, dok su pacifički kratki i s velikim 
padom. Jakom regresivnom erozijom probijaju rijeke sre¬ 
dnjega i južnog Čilea razvoda i proširuju svoja porječja 
na štetu atlantskih pritoka. Taj je pojav bio i uzrok 
graničnom nesporazumu između Čilea i Argentine, jer se 
u početku pogrješno mislilo, da razvode odgovara najvišim 
dijelovima planina. Visoke su zavale srednjeg dijela bez 
otjecanja prema moru. Današnja jezera Titicaca i Aullagas 
i dr. posljednji su tragovi prostranih kvartarnih jezera. 

Biljni pokrov i životinjski svijet u tijesnoj su vezi s geo¬ 
grafskim položajem, morfološkim i klimatskim značajkama 
(-> Amerika). 

Velik planinski lanac ima izrazit utjecaj na značaj i način 
ljudskog života. U ekvatorskim krajevima sjevernog dijela 
najviši dijelovi imaju povoljne uvjete za život i privlače 
stanovništvo blažom klimom i rudnim bogatstvom (zlato, 
platina, srebro i drago kamenje), a venezuelske obalne 
planine poznate su po bogatstvu petroleja. Najveća su 
naselja ovoga dijela na znatnim visinama: Bogota sa 420.000 
stan. (1937) na 2650 m, Quito sa 114.979 stan. (1935) na 
2850 m, Oroya sa 4.000 stan. (1927) na 3635 m. Naprotiv, 
nezdravi i vlažni niži krajevi veoma su slabo naseljeni. 
U srednjem dijelu ove značajke još više dolaze do izra¬ 
žaja. Primorje na Z negostoljubivo je i pusto, a u 
istočnom su podnožju prostrane i nezdrave prašume. Vi¬ 
soke se zavale u sredini osim zdravije klime odlikuju i 
velikim rudnim bogatstvom (zlato, srebro, bakar, cink 
i dr.), navodnjavanje omogućuje poljodjelstvo, a visoke 
planine daju najbolje uvjete za stočarstvo. U tim viso¬ 
ravnima nikla je napredna kultura Inka, a njihov zaštićen 
i dobro ograničen geografski položaj omogućio je, da se 
je tu održala glavna grupa južnoameričkih Indijanaca. I tu 

su glavna naselja na velikim visinama: Puno sa 6.000 stan. 
(1927) na 3860 m, La Paz sa 150.165 stan. (1934) na 
3700 m, Potosi sa 35.900 stan. (1934) na 4000 m, a manje 
mjesto Cerro de Pasco čak na 4350 m; naselja ima na 
visinama većim od 4500 m. U srednjim C-ma ljudska 
naselja dopiru vjerojatno do najvećih visina na svijetu. 
Južne C-e svojom surovijom klimom i manjim prostran¬ 
stvom onemogućuju u višim dijelovima život, koji je 
ograničen na pitomije primorje, manje na istočno^ podnožje. 

Zapreka, koju C-e stvaraju prometu, sve se više otklanja 
izgradnjom željezničkih pruga, a na krajnjem S i su¬ 
vremenih cesta. Nepristupačnost i odvojenost pojedinih 
krajeva uvjetovale su različite prirodne izglede, etničko 
šarenilo, pa i obrazovanje i održanje većeg broja samo¬ 
stalnih država (—> Argentina, Bolivija, Čile, Ekvador, 
Kolumbija i Peru). o 100 , 

LIT.: G. Steinmann, Die Cordilleren von Sudamerika, Berlin 1886j 
W. Sievers, Die Kordillere von Merida, Penks Geogr. Abhandl., Beč 
1888; A. Hettner, Regenverteilung, Pflanzendecke und Besiedlung in 
den tropischen Anden, Richthofens Festschrift, Berlin 1892; R. Hauthal, 
Vulkangebiete in Chile und Argentinien, Peterm. geogr. Mitteil., Gotha 
1903, i Gletscherbilde r aus der argentinischen Kordillere, Zeitschr d. 
deutsch. osterr. Alpenvereins, Miinchen 1904; L. Riso Patron, La Cordil- 
lera de los Andes Trabajos i estudios de la 2a Subcommissićn chilena 
de limites con la Rep. Argentina, Santiago 1903; R. Hennig, Ursachen und 
Wirkungen der klimat. Gegensatze zwischen der atlantischen und pazi- 
fischen Kiiste Sudamerikas, Bonn 1910; Th. Herzog, Die ostbolivianischen 
Kordilleren, Peterm. geogr. Mitteil., Gotha 1913; J. Bowman, Resultsof 
an Expedition to the Central Andes, Buli. Amer. geogr. Society, Wa- 
shington 1914; W. S. Tower, The Andes as a factor in South American 
Geographv, Journ. of Geography, Washington 1916; G. Ogilvie Alan, 
Ueography of the Central Andes, New York 1922; Th. Herzog, Vom 
Urwald zu den Gletschern der Kordillere, Stockholm 1923; J. Bowman, 
lles humaines dans les Andes Centrales, Brunhes, Geographie humaine, 
Pariz; A. F. R. Wollaston, The Sierra Nevada of Santa Marta, Geogr. 
Journal London 1925; O. Schmieder, Das ostbolivianische Bergland, 
Geogr. Zeitschrift, Leipzig 1926; R. Stappenbeck, Vber Transgressionen 
und Regressionen des Meeres und Gebirgsbildung in Sudamerika, Neues 
Jahrb. fiir Mineral, und Palaontol. Abhandl., Berlin 1927; H. Keidel, 
Die geologischen Beziehungen zivischen der Puna und der andinen 
Hauptkordillere, Bolet. Acad. Nacion. de Ciencias, Cordoba 1927; K. 
Troll, Die Zentralen Anden, Sonderband der Zeitschrift der Gesellsch. 
fiir Erdkunde, Berlin 1928. J- R-ć. 

CORDOBA (Cordova), ime naselja i zemalja, rtova i 
gorja, novca i mnogih obitelji u Španjolskoj i Americi: 

1. Andaluzijski grad na rijeci Guadalquiviru, nekada 
čuven po proizvodnji bakra i vune, na glasu je i danas 
po izradbi predmeta od srebra i zlata, a nada sve po 
svojim građevnim spomenicima, od kojih je katolička 
stolna crkva pravi dragulj davne maurske umjetnosti. Grad 
je postojao već za Feničana i Kartažana, a za Rimljana 
bijaše glavni grad pokrajine Betike (Baetica). Najveći je 
razvoj postigao od 756 do 1031, kada je bio sjedište kalifa, 
žarište muslimanske znanosti i umjetnosti, središte obrta i 
trgovine, Meka islama na Zapadu. — Džamija je bila sa¬ 
građena 787 na ruševinama rimskoga hrama, proširena 976 
i 1012, pretvorena u kršćansku crkvu na čast Bogorodici 
1236, ali inače nije doživjela nikakvih promjena sve do 
1523. Ta je najstarija vjerska građevina Arapa na špa¬ 
njolskom tlu bila nekoliko stoljeća pored Kabe u Meki 
najveća muslimanska bogomolja. Izrađena je u pravo¬ 
kutniku 175 X 130 m, s 860 stupova pregrađena u 19 uz¬ 
dužnih i 33 poprečne lađe, u kojima ima kršćanskih pri- 

gradnja poslije 1523. Drugi su spomenici crkva sv. Nikole 
de la Villa, biskupska palača, Alcazar i osobito kameni 
most na 16 lukova preko Guadalquivira. Stanovništvo 
(103.106; 1930) ne zaprema veće područje nego u vrijeme 
Maura, jer je grad poslije 1236 počeo naglo propadati. 

2. Španjolska pokrajina u gornjoj Andaluziji s obje 
strane plovne rijeke Guadalquivira, najvećim dijelom vruća 
i plodna nizina (La Campina), koja rodi obilno vinom, 
uljem i povrćem, a na S prelazi u gorje Sierru Morenu. 
Na površini od 13.727 km 2 stanuje 668.862 stan. (1930), 
dakle preko 50 na m 2 . Pokrajinom ide više željezničkih 
pruga uzduž i poprijeko, kojima se prevoze rude (olovo, 
bakar i ugljen) iz gorja i poljodjelski proizvodi iz nizine. 

3. Sierra de C. ogranak je Sierre Morene prema Guadal- 
quiviru. Na tom ogranku leži grad C. 100 m nad morem. 

4. Sierra de C., gorje u srednjoj Argentini, visoko do 
2.850 m, tri uporedna lanca meridijanskog pravca, doduše 
odijeljeni, ali ipak sastavni dijelovi Cordillera. 

5. Grad C. na istočnom podnožju Sierre de C., na rijeci 
Primero, usred bogate pokrajine, koja je uspješno nata¬ 
pana. U njemu su tvornice lana i pamuka, trgovine žitom, 
voćem i stokom. Broj žiteljstva raste vrlo naglo: 1935 ima 
302.232 stan. Važno je raskršće željeznica i kulturno sre¬ 
dište. Glavni je grad argentinske pokrajine C., koja za¬ 
prema dijelom nizinu Pampe i dijelom gorje (Sierru de C.), 
uglavnom vrlo suha, tako da mnogobrojne rijeke nestaju 
u slanim jezerima. Na površini od 168.152 km 2 stanuje 
1,208.610 stan., koji najvećim dijelom goje stoku, ali uz 
umjetno natapanje postizavaju uspjehe i u poljodjelstvu 
(žito, kukuruz, lan, djetelina i voće). 

6. Mehički grad, 16.200 stan. (1930), u saveznoj državi 
Veracruz, središte kotara i područja za kulturu kave i 
šećerne trske. Ima tvornice za preradbu pamuka i lana, 
vune i šećera. 

7. Rt na južnoj obali Alaske. 

8. Kanadski gradić u saveznoj državi Ontario. 

9. Zlatan novac republike Nicarague. N. Ž. 

CORDOBA, Gonzalo Fernandez, * Montilla kraj Cor- 

dobe 16. III. 1453, f Granada 2. XII. 1515, španjolski voj- 

skovođa, prozvan el gran capitan. Odlikovao se u ratu 
s Portugalom 1476 i s Maurima 1492, kada je pregovorima 
stekao Granadu. G. 1495 poslao ga je kralj Ferdinand u 
pomoć Fridriku napuljskom protiv Francuza, koje je uspio 
protjerati iz južne Italije. U ratu, koji je Ferdinand zbog 
podjele Napulja vodio s Lujem XII. 1502—05, pobijedio je 
opet Francuze 1503 i postao napuljski potkralj. Opozvan 
1506 s toga položaja radi velike obljubljenosti među tamo¬ 
šnjim pučanstvom, živio je do smrti povučeno u Granadi. 


CORDONNIER, Victor-Louis-fimilien, * Surgy (Nievre) 
23. III. 1858, francuski vojskovođa i vojni pisac. Služio 
je u Africi, zatim je (1905—1910) bio nastavnik na Ratnoj 
školi; 1913 imenovan je brigadnim generalom i sudjelovao 
u prvom svjetskom ratu. U rujnu 1914 bio je teško ra¬ 
njen, već u prosincu preuzeo zapovjedništvo jedne divi¬ 
zije, u siječnju 1915 zapovjedništvo VIII. vojnog zbora, a 
u srpnju 1916 zapovjedništvo francuske vojske na Istoku, 
koja je bila sastavni dio solunske fronte. Zbog bolesti^ je 
iste godine stavljen u pričuvu. Napisao je brojna stručna 
djela, među ostalim Les Japonais en Mandchourie (1911) 
i Une brigade au feu , Potins de Guerre (1921), uspomene 
iz svjetskog rata. 

CORDUS, 1. Euricius, * 1486, f 1535, njemački humanist 
i liječnik, pristalica Luthera, kojega je pratio 1521 na 
državni sabor u Worms, rektor u Kasselu, profesor na sve¬ 
učilištu u Marburgu na Lahni, 1534 gradski liječnik i^ gi¬ 
mnazijski profesor u Bremenu. Odlikovao se oštroumnošću, 
lijepim jezikom i obiljem misli, te je bio najbolji epi- 
gramatik njemačkoga humanističkog kruga. Mnoge je nje¬ 
gove latinske epigrame preveo Lessing na njemački. Pro¬ 
tiv nadriliječnika i sujevjerja napisao je satirički medi¬ 
cinski spis Liber de urinis. On je jedan od prvih, koji je 
nastojao liječničku znanost osloboditi od praznovjerja. G. 
1534 sastavio je Botanologicon, prvu znanstvenu botaniku 


u Njemačkoj. 

BIBL.: Epigrami, 1520, ponovno izdanje 1892; Opera poetica, 1616. G. S. 

2. Valerius, * Erfurt 1515, + Rim 1544, jedan od 
osnivača farmakognozije (tres patres pharmacognosiae: 
Cordus, Monardes, Clusius). Bio je medicinar, mnogo se 
bavio botanikom i putovao u naučne svrhe. Pisao je oštro¬ 
umne rasprave: 1. Annoiationes in Pedaci Dioscoridis Ana- 
zarbei, 2. Historiae stirpilim libri IV, 3. De artificiosis 
extractionibus liber. Po nalogu magistrata grada Niirn- 
berga napisao je Dispensatorium, prvu njemačku službenu 
farmakopeju, koja je kasnije izišla u različitim zemljama 
u 35 izdanja. D. Ma-ć. 

CORDYCEPS -* Gljive. 

CORDYLINE je biljni rod iz porodice ljiljanki (v.). To 
su drveta, grmovi i polugrmovi sa sabljastim listovima i 
bjelkastim ili ljubičastim cvjetovima, koji su združeni u 
metlice. Plod je boba, a sjemenke imaju sjajnu, crnu lu¬ 
pinu. Rodu pripada oko 10 vrsta, koje rastu samoniklo u 
toplijim područjima staroga svijeta, a jedna vrsta u 
Americi. . S. H-ć. 

Vrtlari uzgajaju različne šarenolisnate vrste i odlike u 
toplom stakleniku, koje uglavnom potječu od istočno- 
indijske Cordyline terminalis Kunth., C. australis Hook. te 
C. indivisa Kunth., obje iz Nove Zelandije, goje se u hla¬ 
dnom stakleniku i u zimskim vrtovima, ljeti i na polju. 
C. indivisa sadi se u Primorju u vrtovima i nasadima pod 
imenom Dracaena indivisa. Ona ondje izdrži zimu, a ljeti 
dobro podnosi žegu i sušu. Z. A. 

Listovi vrste C. terminalis slatka su okusa, te služe uro¬ 
đenicima Sandwich-otočja u kuhinji kod različitih mesnih 
jela, koja se umataju u te listove i u njima se kuhaju ili 
peku. Jelo dobiva time osobitu dijetetsku vrijednost. Ana¬ 
logiju takovoj priredbi vidimo u modernoj francuskoj 
kuhinji, gdje se fina mesna jela peku umotana u papir 
(»en papillotte«). Drugi slični načini priređivanja jesu: šunka 
pečena u tankoj kori ili, u neku ruku, i naša sarma. E. M. 

COREGONUS, ribe »ozimice«, koštunjače, rod iz poro¬ 
dice lososa (v.) u više oblika i odlika. Jednostavne su boje, 
malene glave, a u gubici su vrlo sitni zubi ili ih nema. Iza 
visoke leđne peraje malena je masna peraja kao i kod svih 
lososa. Većina ovih riba živi u velikoj dubljini u jezerima 
srednje Evrope (Alpa i sjeverne Njemačke), a neke vrste 
u velikim jezerima Sjev. Amerike i u rijekama sjeverne 
Sibirije. Neke zbog mriješćenja putuju u rijeke, pa za to 
vrijeme osobito mužjaci dobivaju na ljuskama bijela, čvo- 
rava odebljanja kože. Coregonus-oblici hrane se sitnim 
životinjama, plankterima (-> plankton), a te ribe sa dna 


hrane se puževima, crvima i dr. Meso im je biielo i vrlo 
tečno, pa ih love uvelike, a i umjetno uzgajaju. Osim 
svježe jedu se dimljene i marinirane. K. B. 

CORELLI, 1. Arcangelo, * Fusignano 17. II. 1653, f Rim 
8. I. 1713, talijanski violinist i skladatelj. Kompoziciju je 
učio u papinskog kapelnika Mattea Simonellija u Rimu, 
kamo je došao 1671 i gdje je početkom 1679 bio članom 
orkestra u Teatro Capranica. G. 1682 stupio je u službu 
poznatih mecena, kardinala Benedetta Pamphilija i Pietra 
Ottobonija. 

C. je živio na raskrsnici dvaju značajnih glazbenih razdoblja 17. i 
18. st. Uživao je velik glas nesamo kao umjetnik i učitelj violine 
(»maestro dei maestri«), nego i kao skladatelj. Smatraju ga ocem 
umjetničkog sviranja na violini, koju je prvi počeo sustavno i meto¬ 
dički poučavati. To su od njega, iz njegove t. zv. »rimske škole«, pre¬ 
uzeli i razvili Geminiani, Locatelli, Somis, Baptiste, Castrucci, Carbo- 
nelli i Mossi. Kao violinist davao je više važnosti melodijski izražajnoj 


svirci od čiste virtuoznosti. 

C. nije utvrdio samo formu stare klasične solo-sonate i trio-sonate 
(za 2 violine i »Basso continuo«, koji se redovito izvodio na clavicem- 
balu ili orguljama), nego je u tim formama stvorio znatna djela i po 
njihovom glazbenom sadržaju, koja i danas pružaju violinistima naj¬ 
zahvalnije zadaće. 

C. je osim toga i tvorac »concerta grossa«, one sjajne ciklične forme, 
obično od tri dijela, u kojoj naizmjence nastupa manja, solistička 
skupina, »concertino« (redovito 2 solo-violine i 1 solo-violoncello) i cio 
orkestar (redovito gudački). Po C-u je ta forma dobila svoj klasični 
oblik, uzoran i za sve kasnije skladatelje. C-jev je slog harmonijski i 
tematski jasan, pregnantan te izvrsno primijenjen violinskoj tehnici, a 
forma je osnovana na principu kontrasta. 

SKLADBE: 48 Sonate a tre (za 2 violine i continuo) op. 1 do 4, svaki 
sa 12 sonata (Rim 1683, 1685, 1689, 1694); 12 solo-sonata (za violinu i 
continuo) op. 5 (Rim 1700 do 1790, izdane u pet izdanja, a od Germnia- 
nija obrađene kao »concerti grossi«); 12 »Concerti grossi « op. 6 (Am¬ 
sterdam 1714) posljednje je i najveće djelo tog majstora. Pojedine 
skladbe C-jeve izdane su i u mnogobrojnim novim izdanjima i obrad¬ 
bama. Sveukupna C-jeva djela objelodanio je F. Chrysander u »Denk- 
maler der Tonkust«. , , . r 

LIT.: Hawkins, A. C., Universal Magazin 1777; H. Kiehl, A. 
Sitzungsberichte der konigl. bayr. Akademie der Wissenschaften, 1°82, 
C. Piancastelli, Fusignano ad A. C., 1914; A. Cametti, A. C. a Samt- 
Louis des Fran^ais a Roma, Rivista musicale italiana, 1922; F. Vatielli, 
C. e i maestri bo’ognesi, Rivista musicale italiana, 1916; A. Moser. 
A C und A. Lotti, Zeitschnft fiir Musikwissenschaften, 1921; F. T. 
Arnold, A. Corelli Forgery, Procedings of the Mus. Association Session 
XLVII.', 1921; W. J. v. Wasiliewski, Die Violine und ihre Meister, 
Leipzig 1920. 

2. Marie, * 1855, f Stratford-on-Avon 21. IV. 1924, engle- 
ska spisateljica. Pokćerka engleskog pjesnika Ch. Mackaya. 
talijanskoga i škotskoga roda, bila je poslana na odgoj u 
jedan francuski samostan, da se ondje izobrazi muzički. 
Proslavila se izdavši Romance of Two VVorlds (1886). Na¬ 
pisala je mnogo romana, od kojih su bolji stariji, napisani 


do 1900. . , , J 

Sva su njena djela pretjerano fantastična, katkada mistična, pisana 
slabijim stilom. Zbog toga ju je književna kritika slabo primila, premda 
joj je čitalačka publika bila mnogobrojna i njen uspjeh kod Čitalaca 
vrlo velik. Poznatija su joj djela: Vendetta (1886), Barabbas (1893), The 
Sorrows of Satan (1895), The Mighty Atom (1896), The Master Chnstian 
(1900), Temporal Power (1902), The Young Diana (1917), The Secret 
Power (1921). R * F - 

CORENZIO, Belisario, * vjerojatno u Arkadiji u Grčkoj 
1558, f Napulj između 1640 i 1643, talijanski slikar grčkoga 
podrijetla. Od 1590 bio u Napulju (nije stalno, je li prije 
toga radio kod Tintoretta u Mlecima). Sigurnom kombina¬ 
cijom efekata najrazličnijih umjetničkih smjerova (kasnoga 
manirizma Cesarija d’Arpino, mletačkoga kolorizma, bo- 
lonjskoga ranoga baroka, naturalizma Riberina kruga) po¬ 
stigao je brzo među napuljskim slikarima prvenstven 
položaj, na kojemu se, kako je bio spletkar i neizbirljiv u 
sredstvima, umio održati do visoke starosti. Umro je na¬ 
vodno tako, što je pao sa slikarskih lazila. Kao dvorski 
slikar potkralja u Napulju ukrasio je mnoge tamošnje 
crkve freskama, na pr. crkve S. Annunziata, S. Martino, 
S. Andrea delle Dame, S. Severino e Sosio (ovdje 
je u blagovaonici njegova najpoznatija slika Umnažanje 
hljebova). Od 1605 do 1609 islikao je samostansku crkvu 
na Montecassinu, a od 1639 do 1641 napuljsko sveučilište. 
Snažno je utjecao na sve južnotalijanske slikare, koji su 
poslije njega radili u velikom dekorativnom stilu. F. C. 

CORESI, Diaconul, prvi rumunjski knjigotiskar. Bm je 
đakon u Targovi§tu, tada glavnom gradu kneževine Vlaške. 
Oko 1557 preseli se u Transilvaniju i utemelji u Bratovu 
tiskaru ćirilskim slovima. Tu se uz tisak staroslavenskih 
crkvenih knjiga, koje bijahu u upotrebi u pravoslavnim 
crkvama rumunjskih kneževina, dao i na tiskanje knjiga 
namijenjenih širenju luteranstva, a od 1564 i kalvinstva 
među Rumunjima u Transilvaniji. Pomagan od glavara 
Sasa u Bratovu i od madžarskoga plemstva C. je u nizu 

svojih izdanja tiskao luteranski katekizam ( Intrebare cre- 
siianasca, 1559), spise apostola ( Lucrul Apostolesc), tuma¬ 
čenja Evanđelja (Tšlcul Evangheliior), psaltir crkveno- 
slavensko-rumunjski ( Psalteria slavo-romana bilingia, 1577) 
i dr. U tim se knjigama upotrebljavalo narječje, kojim se 
tada govorilo u južnoj Transilvaniji i Vlaškoj, a kasnije se 
iz njega razvio rumunjski književni jezik. M. B-r. 

COREOPSIS -* Carsko oko. 

CORFINIUM ->■ Korfinij. 

ĆORI, danas dva sela (C. Alto i C. Basso) manjeg 
značenja na sz padinama gorja Monti Lepini u južnom 
Laciju. Pokraj C-a prolazi željeznička pruga Velletri— 
Sezze. Oba su sela sredovječnog izgleda i imaju 7.534 stan. 
(1931). Sačuvani su dijelovi ciklopskih zidina, prekrasnog 
Heraklova hrama, hrama Kastora i Poluksa i dr. A. M. S. 

CORINTH, Loviš, * Tapiau (Istočna Pruska) 2\. VII. 
1858, f Zandvoort (Holandija) 17. VII. 1925, njemački 
slikar i grafičar. Za razvoj toga umjetnika, koji je potekao 

iz seljačko-obrtničke obitelji, 
osim punokrvne snage nje¬ 
gove prirodne sposobnosti, 
odlučni su ne toliko njegovi 
akademski učitelji (Lofftz u 
Miinchenu 1880—83; Bougue- 
reau u Parizu 1884—87), ko¬ 
liko uzori Rubens i francuski 
slikar seljačkog života Bastien 
Lepage. Svršivši nauke nasta¬ 
nio se najprije u Miinchenu 
(1890), onda u Berlinu (1900) 
i napokon na Valhenskom je¬ 
zeru (Walchensee). I njegova 
je žena Charlotte r. Berend 
(* Berlin 25. V. 1880) daro¬ 
vita slikarica. C. je zanimljiva 
pojava na prijelazu impresio- 
nizma k ekspresionizmu, umje- 
LOVIS CORINTH, Autoportret tnik neprestano u razvitku, 

koji je na pr. i kao kolorist 
razvio postepeno svoju paletu od smeđeg galerijskog tona 
prvih djela do blistave svjetline kasnijih krajolika Val- 
henskog jezera. U njegovu životnom djelu nalaze se: reli¬ 
giozni prizori, puni strastvene snage, koja se ne žaca ni 
krvoločno-brutalnih momenata ( Skidanje s križa , 1907, 
Leipzig; Golgota, 1909—16, Tapiau; Ecce homo, 1925); 
mitologijsko-alegorijske slike, kojiput sa satiričkim pri¬ 
zvukom ( Perzej i Andromeda, Zeusovo djetinjstvo, epi¬ 
zode iz Odiseje); portreti, koji kipe od života ( Očeva 
slika, 1887; Gertruda Eysoldt kao Saloma , 1899; Peter 
Hille, 1902; Th. Rittner kao Florian Geyer, 1906; Gerhart 
Hauptmann, 1908; Autoportret, 1923); uz to mnoštvo 
mrtvih priroda i krajolika. C. je bio i temperamentan 
crtač i ilustrator, izrađivao je litografije za Stari Zavjet 
i niz bakropisa. Objelodanio je i više književnih djela 
(Das Erlernen der Malerei, 1908; Legenden aus dem Kiin- 
stlerleben, 1909; W. Leistikovv, 1910; Vber deutsche Ma¬ 
lerei, 1910). Njegovi sabrani spisi ( Gesammelte Schriften) 
izađoše 1921. 

LIT.: R. Klein, L. C., 1908; K. Schwartz, Das graphische Werk L. 
C-s, 1917; G. Biermann, L. C., 2. izd., Leipzig 1922; Isti, Der Zeichncr 
L. G\, Dresden 1924; A. Kubin, L. C., 1925; L. Stuhlfauth, L. C. als 
religioser Maler, 1927; L. Justi, Von C. bis Klee , 1930; A. Rohde, Der 
junge C,, Berlin 1941. F. C. 

CORIOLIS, Gaspard Gustave, * Pariz 1792, f Pariz 19. 
IX. 1843, francuski matematičar, poznat po radovima iz 
područja mehanike. Učio je u £cole polytechnique, a na 
tom je zavodu i službovao, i to kao repetiteur, a najposlije 
kao ravnatelj nauka. G. 1836 izabran je za člana Akade¬ 
mije. Njegova nauka o relativnom gibanju znatno je po¬ 
glavlje mehanike (—> Coriolisova sila). U povijesti otkrića 
zakona energije njegovo se ime spominje, jer je općeno 
definirao pojam radnje i jer je umjesto Leibnizove »žive 

sile« mv 2 pod tim imenom uveo u znanosti veličinu-^ mv 2 ; 

osim toga je — u isto vrijeme kao i Poncelet — postavio 

jednadžbu žive sile i radnje kod strojeva. 

BIBL.: Traite de la mecanique des corps solides et du calcul de 
l’effet des machines, Pariz 1829. 

Coriolisova sila. Ako poznajemo sile, koje djeluju na 
tijelo A (tvarnu točku), pa iz njih želimo odrediti, 
kakvo je gibanje tijela A s obzirom na tijelo Z (na pr. 
Zemlju), koje se i samo giblje, može se to »relativno« gi- 



LOVIS CORINTH, Snimanje s križa 
Leipzig, Museum der bildenden Kiinste 


banje naći, ako pomišljamo tijelo Z mirnim, a zadanim, 
»pravim«, silama dodamo još »prividne« sile: centrifugalnu 
i Coriolisovu. Potonja se sila izračunava tako, da se 
vektorski umnožak relativne brzine tijela A i kutne brzine 
tijela Z pomnoži s dvostrukom masom tijela A. Prema 
značenju vektorskog umnoška ona je dakle okomita na 
relativnoj brzini i na osi vrtnje tijela Z. Coriolisova sila 
može biti znatna, ako je kutna brzina velika; tako na pr. 
za motrioca, koji sjedi na stolcu Z, koji se vrti oko verti¬ 
kalne osi. Kutna brzina Zemlje malena je, te se poradi 
toga C. s., koja potječe od zemaljske vrtnje, obično može 
zanemariti. Gdje je ipak opažamo, radi se o mehaničkom 
dokazu za vrtnju Zemlje. Tako tijelo, koje pustimo pa¬ 
dati nad ekvatorom, poradi C. s. neznatno odmiče od 
vertikalnog pravca na istok. 

C. s. dobila je ime po tom, što je po Coriolisu uvedena 
u njegovu istraživanju relativnog gibanja (1831). Ta nauka 
ide u sklop klasične (Nevvtonove) mehanike, te je ne valja 
miješati s načelom relativnosti. Po tom načelu uostalom 
nije umjesno govoriti o prividnim i pravim silama. Kako 
međutim ipak osjećamo praktičnu potrebu, da se ta dva 
pojma razlikuju, trebalo bi im dati naziv, koji će i rela- 
tiviste zadovoljiti. St. H. 

CORIPPUS FLAVIUS CRESCONIUS -* Korip. 
CORIUM Koža. 

CORK, 1. stari irski grad i važna luka na južnoj 
obali otoka, na ušću rijeke Lee, koja utječe u razgranati 
zaljev Cork Harbour. U zaljevu, koji je nalik na Boku 
Kotorsku, ima dosta otoka, među kojima je najveći Great 
Island; na njegovoj južnoj obali je Queenstown, prednja 
luka C-a. Grad je nastao zbog zaštićena položaja i sigurna 
zaljeva, a gospodarski razvoj zemlje i uređenje prometnih 
veza osigurali su mu napredak. Prostrane močvare, koje su 
prekrivale okolicu grada, danas su većinom presušene. Osim 
razvijenog pomorstva i ribolova u gradu je razvijen i vele- 
obrt (pivarstvo, preradba stočarskih proizvoda, metalurgija 
i dr.), a na glasu su i obrtničke izrađevine (čipke). Među 
prosvjetnim ustanovama ističe se Queen’s College, osnovan 
1845, a od 1908 ogranak dublinskog sveučilišta, na kome se 
i dalje mogu učiti sveučilišne nauke. G. 1936 C. ima 
80.713 stan. — Grad je imao nemirnu prošlost; najprije 
danski posjed, koji prelazi kasnije u engleske ruke. Naj¬ 
nemirnije dane prošao je u građanskom ratu 1920 22. 

2. Najveća irska grofovija, koja zaprema najjužnije dije¬ 
love Irske; na 7.450 km 2 živi 274.783 stan. ili 37 na 1 km 2 . 
Prostire se po zemljištu niskih brda i prostranih dolina, 
koje zbog blage i vlažne klime ima odlične pašnjake i vrlo 
je pogodno za stočarstvo, dok je poljodjelstvo zastupano 
samo s nekim granama. Kako je zemljište sastavljeno od 
starih stijena, odlikuje se i velikim rudnim bogatstvom. 
U nekim obalnim mjestima (Joughal i Kinsale) razvijen 

je i ribolov. U doba kraljice Elizabete oduzete su velike 
površine zemljišta domaćem stanovništvu i podijeljene en¬ 
gleskoj vlasteli; na tim su posjedima u građanskom ratu 
1920—22 izvršena mnoga krvava djela i uništavanja. S bo¬ 
gatstvom grofovije i gospodarskim napretkom u vezi je i 
razvoj modernog prometa, kome je središte luka C. J. R-ć. 

CORLEONE, grad u pokrajini Palermo na Siciliji, 594 m 
nad morem u dolini rijeke Belice, poljodjelsko središte 
veoma plodne i dobro obrađene okolice; ima 19.690 stan. 
Podrijetla je saracenskoga iz 9. st. Sačuvane su ruševine 
dvaju zamaka i stolna crkva. A. M. S. 

CORLISS, George Henry, ^ Easton (New York) 1817, 
f Providence 1888, strojarski inženjer, jedan je od najznat- 
nijih konstruktora parnih strojeva, izumitelj Corliss-razvoda 
za parostroje. Đ. S. 

CORMENIN, Louis-Marie de la Haye, vicomte de, 
* Pariz 7. I. 1788, f Pariz 6. V. 1868, francuski političar 
i knjiže\niK bio »c uajprije odvjetnik a zatim, pod Car¬ 
stvom i pod Restauracijom, državni savjetnik te je došao 
na glas kastručnjak upravnog prava. Kao narodni za¬ 
stupnik (1828—30) sudjelovao je u opoziciji protiv Karla 
X., a jednako i protiv Luja Filipa od 1831 do 1848. 
U svojim se polemikama i pamfletima (pseudonim Timon) 
jetko izrugivao kralju i njegovoj politici. U knjizi Žtudes 
sur les orateurs parlementaires (1836; 11. izdanje ima 

naslov Le livre des Orateurs, zadržan i u narednim izda¬ 
njima) prikazao je oštroumno i zlobno najznatnije govor¬ 
nike svoga vremena (na pr. Thiersa, Guizota i Lamartinea). 
Za revolucije 1848 C. je podpredsjednik ustavotvorne skup¬ 
štine. Tada je ponovno stupio u državno vijeće, iz kojeg 
je bio istupio 1830. Pristao je uz II. Carstvo. 

BIBL.: Questions de droit administratif, Pariz 1822; Lettres sur la 
Liste civile, Pariz 1831; Entretiens de village, Pariz 1846; Reliquiae, 
Pariz 1868, 2 sv.; Oeuvres, 3 sv. t Pariz 1869—70. Vidi također Liste 
chronologique des pvblications de M. de C., Polybiblion, sv. 68. 

LIT.: Ch. Lenormand, Timon et ses pamphlets , Le Correspondant, 
sv. X. J. D-e. 

CORMIER, Hyacinthe-Marie, * Orleans 1832, f Rim 1916, 
francuski dominikanac. Bio je neko vrijeme tajnik gene¬ 
rala, zatim provincijal južne francuske provincije, 1891 
postao je asistent generalov u Rimu, 1896 generalni pro- 
kurator kod Sv. Stolice, a 1904 general reda. Osnovao je 
u Rimu dominikansko sveučilište Collegio Angelico. Re¬ 
dovnik sveta života, napisao je život Jandela i nekoliko 
duhovnih vježbi, kao Retraite fondamentale (Pariz 1905); 
Trois retraites progressives (Pariz 1896); Retraite ecclćsia- 
stique (Pariz 1903). 

LIT.: S. Szabo, H. Cormier , Rim 1927. H. B. 

CORMONS, gradić na ograncima Julijskih Alpa prema 
furlanskoj nizini, 12 km zapadno od Gorice, od 1919 pod 
Italijom, u pokrajini Friuli, na željezničkoj pruzi Gorizia— 
Udine; 6438 stan. (1921). Bio je sagrađen za obranu od 
Avara. U njemu su stolovali neki akvilejski patrijarsi. 
Trguje vinom i voćem, svilom i pokućstvom. A. M. S. 

CORMONTAIGNE, Louis de, ^ Strassburg oko 1695, 
f Metz 20. X. 1752, francuski graditelj utvrda i maršal. 
Kao dobrovoljac sudjelovao je u ratu za španjolsku ba¬ 
štinu, a 1715 stupio u Strassburgu u opkoparski zbor, u 
kojem je kao časnik napredovao i postao konačno maršal 
(marechal de camp). Gradio je utvrde Moselle i Bellenoix 
u Metzu i sudjelovao kod opsade Philipsburga i Forbacha. 
U nekim pojedinostima C. je promijenio Vaubanov sustav 
utvrđivanja, a svoj je izložio u spisu Architecture mili- 
taire , napisanom 1714, koji su držale vojne vlasti u taj¬ 
nosti, dok nije u Haagu izašlo 1741 jedno neovlašteno 
izdanje; tada ga je sam C. izdao pod naslovom Premier 
memoire sur la fortification. Njegova posmrtna djela 
(Oeuvres posthumes de C.) izdali su 1806—09 Fourcroy de 
Rainecourt i La Fitte de Clave. 

LIT.: Prevost du Vernois, De la fortification depuis Vauban, 1861. 

CORMUS je jedinstvena zadruga mnogih istovrsnih ži¬ 
votinja, koje se drže zajedno tjelesnim vezama, a često je 
među njima nastala velika dioba rada i radi nje dvoličje 
i mnogoličje (dimorfizam i polimorfizam) te izmjena po¬ 
koljenja. Takva zadruga, kormus, nastaje najviše pupanjem 
matične životinje, a pupovi se ne odijele, nego od njih 
nastale životinje ostaju u uzajamnoj tjelesnoj vezi, kao 
kod zadruga žarnjaka, mahovnjaka, plaštenjaka, a i mno¬ 
gih praživa, dakle samo vodenih, i to najviše priraslih 
životinja. N. F-k. 

CORNAMUSA (tak, franc. cornemuse) gajde, mje- 
šnice. Oko 1600 (po Praetoriusu) jedna vrst šalmaja (oboe) 
s kutlom (spremicom za uzduh). B. Š. 


CORNARO (Corner), stara mletačka porodica, koja se 
isticala osobito u trgovačkim i političkim pothvatima 
Mletaka u Levantu. U samim Mlecima nije se u srednjem 
vijeku na političkom polju napose isticala; iz nje je u to 
doba dužd Marco C. (1365—68). G. 1306 zauze ona otok 
Karpatos u Egejskom moru i zadrža ga sve do 1537. Naj¬ 
veće njezino djelo bilo je sticanje otoka Cipra, pri čemu 
se istaknuo Giorgio C., brat ciparske kraljice Caterine; 
zato mu zahvalna domovina podijeli naslov »pater 
patriae«. U kandijskom ratu ističe se generalni kapetan 
na Kandiji (Kreti) Catterino C. (1669). U 16. i 17. st. poro¬ 
dica C. daje Mlecima mnoge političare, književnike, voj¬ 
skovođe i visoke crkvene dostojanstvenike (u 16. st. 4 
kardinala). 

Neki C. usko su povezani s hrvatskom poviješću. Cat¬ 
terino C., kasnije generalni kapetan na Kandiji, bio je 
generalni providur Dalmacije 1664—67, kad su se južno od 
Velebita vodile krvave borbe između Mletaka, koji su na¬ 
padali, i Turske, koja je uzmicala iz tih krajeva. Tada je 
osvojen Klis i Primorje s Makarskom kao i dobar dio za¬ 
padne Hrvatske. Za njegove uprave u Dalmaciji stradala je 
od potresa 1667 osim Dubrovnika i cijela Boka s Kotorom. 
Mnogo je važniji za hrvatsku povijest generalni providur 
Girolamo C., koji je tu dužnost vršio u dva maha, 1679—82 
i 1687—89. Osobito se istaknuo za vrijeme svoga drugoga 
službovanja u ratu protiv Turaka i u borbi protiv Dubro¬ 
vnika. S pomoću papinskih, malteških i genoveških galija 
osvoji 1. X. 1687 Hercegnovi, a 22. XI. 1687 klanac Carine, 
ključ trgovačkog puta iz Turske u Dubrovnik. Ovdje po¬ 
stavi mletačku posadu od 200 ljudi s kapetanom na čelu, 
koji će ubirati daće, što ih je prije ubirala Turska; tako 
je cjelokupnu dubrovačku kopnenu trgovinu stavio pod 
nadzor Mletaka. Kao ljuti neprijatelj Dubrovnika prelazio 
je sa svojom vojskom preko njegova područja, zauzeo u 
Župi nekoliko kuća, iskrcao se s vojskom u Cavtatu, sve 
bez privole dubrovačke vlade, koju je tjerao na rat 
s Turskom. Konačno predloži Dubrovniku otvoreno, da se 
podloži Mlecima. Inače je vodio hrabro i uspješno rat 
s Turcima, pa je osvojio Knin, Vrliku, Sinj i Norin, ali 
nije uspio zauzeti Čitluk, Trebinje i Popovo. U neretvan¬ 
skom kraju proširi znatno mletačko područje, a zauzme 
Zubce i cijelu dolinu Grahova. Crna Gora podloži se tada 
vlasti Mletaka. Poslije tolikih uspjeha postavljen je C. 
1689 za generalnog providura mora, zamijenivši oboljelog 
dužda, proslavljenog F. Morosinija. — Niccold C., knez i 
kapetan Splita 1581—83, učinio je vrlo mnogo, da Split 
postane prolazna luka za trgovinu između Turske i Mle¬ 
taka, i prvi počeo s gradnjom carinarnice i lazareta, koji 
su za tu trgovinu bili prijeko potrebni. 

IZVORI: Relatione dalVEccmo. Sr. Catharin Corner Proveditor Gene¬ 
rale in Dalmatia, 1667, 14 decembre; Relatione del S. Girolamo Corner 
Proveditor Generale in Dalmatia 1689 , 1. 8bre; Relatione del Nob. Homo 
s. Niccolo Corner ritornato di conte et Capitanio di Spalato, 13 giugno 
1583 (sve tri relacije u Archivio di Stato u Mlecima). 

LIT.: G. Novak, Borba Dubrovnika za slobodu. Rad 253, 1935. G. N. 

CORNARO, 1 . Caterina, * Mleci 1454, f Mleci 10. VII. 
1510, kraljica Cipra, kći mletačkog patricija Andrije C-a. 
Kao »figlia di San Marco«, koju je mletačka republika 
adoptirala i obdarila znatnim mirazom, udala se 1472 za 
ciparskoga kralja Jakoba II., posljednjeg iz roda Lusigna- 
na; bio je to politički brak, koji je mletačkoj sinjoriji tre¬ 
bao pripomoći do posjeda Cipra. C. je poslije smrti muža 
1473 i sina 1475 upravljala otokom uz pomoć strica An¬ 
drije, a kad se htjela udati za pretendenta Alfonsa na- 
puljskog, sinjorija je 1489 prisili, da joj odstupi Cipar i da 
se nastani u mletačkoj gospoštiji Asolo. Tu je oko sebe 
okupila sjajan dvor, koji je u svojim dijalozima Gli ^4so- 
lani ovjekovječio P. Bembo. 

2. Luigi, 4 Mleci 1475, f Padova 8. V. 1566. Kako je 
svojim raskalašenim životom pokvario zdravlje, počeo je 
živjeti do krajnosti umjerenim i trijeznim životom te je 
doživio visoku starost. Ovaj svoj način života izložio je 
u knjizi Della vita sobria (Padova 1558), iza koje je tiskao 
još tri spisa jednakoga sadržaja. 

CORNAZZANO, Antonio, ^ Piacenza 1429, f Ferrara 
1484, talijanski književnik; živi na dvorovima; plodan sti- 
hotvorac; opjevao je junačka djela svoga gospodara u spje¬ 
vu Sforzeide i različite životopise. Napisao je također 16 
Proverbi in facetie (Mleci 1525), opscene anekdote, kojima 
objašnjava postanak nekih izreka. 

LIT.: V. Rossi, II Quattrocento, 2. izd., Milan 1933. M. D-ić. 

CORNEA - Oko. 

CORNEILLE, 1 . Pierre, * Rouen 6. VI. 1606, t Pariz 30. 

IX. 1684, francuski dramatik. Svršio je škole kod isusovaca 
u Rouenu (1615—22) i postao odvjetnik kod suda u Rouenu 
(1624); 1628 stekao je dvije visoke državne službe u kralj, 
upravi za vode i šume i u admiralitetu. Uza sav književni 
rad on je te službe obavljao zdušno sve do 1650, kad je 
odstupio. Do 1622 bilo mu je stalno boravište Rouen, a u 
Pariz bi odilazio samo na kraći boravak. Oženio se 1640. 
Predaja kaže, da je jedna njegova mladenačka ljubavna 
zgoda bila povod prvoj njegovoj komediji, Melite ou les 
fausses lettres (1629), koja se služi vještinama, uobičajenima 
u pastirskom romanu i pastirskoj igri. Ohrabren prvim 
uspjehom C. je napisao, u duhu tadašnje mode, tragikome¬ 
diju Clitandre ou Vinnocence delivree (1631?, objeloda¬ 
njena 1632), u kojoj su nagomilane zamršene i nevjerojatne 
pustolovine, ali ga je neuspjeh vratio pisanju komedija. 

U tri godine napisao je La veuve ou le traitre trahi (1632), 
La galerie du Palais ou l’amie rivale (1633), La Place 
ioyale ou Vamoureux extravagant (1633), La suivante 
(1634). U Examer\ de Melite C. je napisao za izvornost 
svojih komedija: »Novost te vrsti komedija, kakvih nema 

ni u jednom drugom 
jeziku, i prostodušan 
stil, što je obilježavao 
razgovor otmjenih lju¬ 
di, bili su bez sumnje 
uzrok te začudne sre¬ 
će ... Nikad se do tada 
nije vidjelo, da bi ko¬ 
medija tjerala na smi¬ 
jeh bez smiješnih osoba 
poput lakrdijaških slu¬ 
ga, čankoliza, »capita- 
na«, doktora i t. d. Ova 
je (Melite) naime posti¬ 
zavala svoj učinak raz¬ 
igranom dobrom voljom 
ljudi, kojih je društveni 
položaj iznad položaja 
onih, koji se viđaju 
kod Plauta iTerencija«. 
Vješto i okretno vođe¬ 
na spletka razvija se na 
mjestima, koja su gle¬ 
daocima poznata, na pr. 
u galeriji pariške sudbe¬ 
ne palače, vide se du¬ 
ćani knjižara, sitničara, 
prodavačica rublja, čuju se njihovi jetki razgovori, njihove 
smicalice prema mušterijama i t. d. Naglim potezima ocr¬ 
tani značajevi točno su i dobro individualizirani, ali bez 
dubine i bez mnogo razlike između pojedinih komedija. 

Prvi je C-ev pokušaj u tragediji Mćdee (1635), u kojoi se tragični 
elemenat nalazi u vanjskoj okrutnosti radnje. No središnja ličnost 
ima već C-eve crte: Medeja nije samo majka ili ljubavnica, ona 
je žena, kojoj se ponos osvećuje. Iduće godine u Illusion comique C. 
se inspirirao radoznalošću općinstva za život glumaca, pa je napisao 
komediju, koja je vrijedna koliko zbog dražesne invencije, toliko i 
zbog svog jezika, te je umio pogoditi lakrdijaški ton, a da nije zapao 
u grubost. Oživio je uobičajenu ulogu Matamora i stvorio karikaturu 
punu blistave živahnosti. 

Prvo je C-evo remek-djelo Cid (prosinac 1636); ono je 
osvojilo općinstvo i dalo gotovo konačan oblik njegovu 
dramatskom sustavu, ali je ujedno izazvalo zavist i za¬ 
jedljive prigovore suparnika i doktrinaraca. Radnja je 
uzeta iz španjolske drame Las mocedades del Cid , koju je 
1621 napisao Guilhen de Castro, ali ju je preobrazio po¬ 
letom, što bez predaha vodi radnju od prizora do prizora, 
i osobito time, što drama postaje sasvim unutarnja, što 
zanimljivost prelazi od vanjskih događaja na moralnu 
krizu, koja se zapleće i razvija u duši protagonista; dvoboj, 
borba i t. d. samo su izlike, koje pokazuju značaj ili podja- 
ruju strasti. No strasti ne sputavaju junake, one su dje¬ 
latne i odlučne, premda ostaju pod nadzorom razuma. 
Rodrigue, koji ljubi Chimenu, ne žaca se ubiti oca svoje 
drage, jer mora osvetiti čast svoje porodice. Chimene, 
premda nije prestala ljubiti Rodrigua, ide za njegovom pro¬ 
pašću tražeći pravdu upornošću, koju ne može usporiti ni 
ljubav ni divljenje, što u njoj sve većma raste prema nje¬ 
mu. Jedno drugome priznaje, da radi, kako bi zaslužilo 
poštovanje, koje je bitan uvjet prave ljubavi. Oboje oda¬ 
biru bol i zadavanje boli, da bi ostali dostojni jedno dru¬ 
gog. Sukobi između dviju strasti ili dviju dužnosti, uzvišen 
i gotovo nečovječanski pojam dužnosti i ljubavi, čvrsta i 

pronicava volja, koja umije hladno odlučiti i prosuditi 
čak i u najbolnijim situacijama, takve su crte, od kojih 
se sastoji Cid i koje će odsele sačinjavati izvorni temelj 
kornejske tragedije. No u kasnijim će djelima sponta¬ 
nost, kojom je pisan Cid , kočiti pomnija briga za teorijska 
pravila, što su je pjesniku nametnule žučne, često nepra¬ 
vedne i uvijek uskogrudne kritike. Osim optužbe, da nije 
poštivao moral, jer da Chimena pri raspletu polazi za ubo¬ 
jicu svoga oca, zamjerali su C-u, da se nije držao Aristo¬ 
telovih načela o jedinstvu mjesta i vremena. Odsada će 
C. nastojati poštivati ta pravila, nazvana pravilima triju 
jedinstava, o kojima će kasnije raspravljati u svojim teo¬ 
rijskim spisima ( Discours de l utilite et des parties du 
poeme dramatique; Discours de la tragedie; Discours des 
trois unites, 1660) i u Examens ) ispitivanjima, kojima je 
podvrgao svoje tragedije. Prva je njegova »pravilna« tra¬ 
gedija Horace (1640), zatim Cinna ou le clemence d’Augu¬ 
ste (1640), Polyeucte martyr (1642) i La mort de Pompee 
(1643); sve su uzete iz rimske povijesti, koja će odsada 
biti izvor najvećeg broja njegovih radnja. Konvencionalni 
Rimljanin, kakvog su zamislili stari povjesničari, a Rene¬ 
sansa ga uskrisila, dobro je odgovarao C-u: ozbiljan, ju- 
načan, uzvišen u riječima i djelima do nevjerojatnosti, ali 
istinit u smislu one istine, koju donosi povijest. Horace , 
Cinna i Polyeucte sastavljene su strogo i jednostavno, 
osnovane na moralnom sukobu. 

U djelu Horace rodoljublje pobjeđuje ljubav, u Cinrti je ljubav sa- 
sasvim pod vlašću strasti, koje C. smatra plemenitijima, a u Augustovoj 
duši blagost nadvladava želju za osvetom; u djelu Polyeucte ljudska 
ljubav ustupa pred vjerskim osjećajem, koji se uzvisuje do mučeni- 
štva. Ali u svojoj moralnoj veličini i oni, koji svladavaju svoje sla- 
boće, ostaju gotovo uvijek ganutljivi, jer trpe i jer (osim mladog Ho- 
racija) ne postizavaju odmah i bez napora pobjedu nad samim sobom. 
Okruženi su bićima, koja su manje apsolutna, manje jaka, jednom 
riječi više čovječanska (Curiace, Cinna, Pauline), a ima i osrednjih 
ili niskih pojedinaca (Maxime u Cinni, Felix u Polyeuciu). 

G. 1644 C. se prolazno vratio komediji s komadima Le 
Menteur i La Suite du Menteur. Čini se, da se vratio ve¬ 
selosti i lakoći prvih svojih komedija, samo s više virtu¬ 
oznosti u stilu i više sigurnosti u tehnici. Usprkos naslovu 
to nisu komedije značajeva. Glavna osoba Dorante nije 
sasvim pod vlašću svoje mane, to jest nedostatka istino¬ 
ljubivosti. On ima i lijepih svojstava, ali se ne može opri¬ 
jeti djelovanju svoje mašte, pa se hvasta u želji, da mu 
se drugi dive. Njegove laži izazivaju međutim teške si¬ 
tuacije, iz kojih se može izvući tek s pomoću novih laži. 
Zbog njegove domišljatosti i živahnosti ta je komedija za¬ 
nimljiva; sastavljena je duhovito, blistavo i vedro. 

U tragediji Rodogune, princesse des Parthes (1645), koja zatim sli¬ 
jedi, dao je maha svojoj sklonosti da zamrsi spletku i da pomno pri¬ 
pravi rasplet. Prava junakinja Kleopatra, kraljica Sirije, okrutna je 
i častohlepna. Ona želi sačuvati svoje prijestolje i upropastiti kraljicu 
Rodogunu, koju ljube oba njezina sina. Stoga obećaje krunu onome 
sinu koji ubije Rodogunu, dok Rodoguna obećaje, da će poći za ono¬ 
ga tko ubije Kleopatru. Uzajamna ljubav braće osujeti Kleopatnne 
namjere. Stoga Kleopatra dade ubiti jednoga sina i sprema se otrovati 
drugoga za vrijeme svadbene svečanosti, ali bude otkrivena te ispije 
otrov, što je bio pripravljen za sina i Rodogunu. Sve je podređeno 
raspletu, koji je vješto držan u neizvjesnosti sve do posljednjeg časa, 
u atmosferi tjeskobe i užasa. Rodogune potpuno ostvaruje C-ev dramski 
sustav. Junaci se bore sa zamršenim ili nevjerojatnim situacijama, u 
kojima se njihova neslomljiva volja može potpuno razvijati. Naredne 
tragedije: Theodore, vierge et martyre (1646), Heraclius, empereur 
d'Orient (1647), Nicomede (1651) i Pertharite, roi des Lombards (1651) 

kao i junačka, potpuno romantična komedija Don Sanche d’Aragon 
(1650), koja mjestimice podsjeća na romantiku 19 st., pune su za¬ 
nimljivosti, a neke i izrazito lijepe. No junaštvo u njima postaje sve 
nečovječnije, igra volje uvijek lakša, a ljubav se odviše podređuje 
plemenitijim strastima, na pr. slavoljublju. U njima dolazi do izražaja 
ona vrst divljenja, koje C. goji prema svemu, što je veliko, čak i u 
poroku ili u zločinu: Kleopatra je mrska zbog čitavog niza zločina, 
ali »svi su ti zločini praćeni duševnom veličinom, u kojoj ima nešto 
tako uzvišeno, da se čovjek, makar mrzi njena djela, ipak mora diviti 
izvoru, iz kojeg ona proizlaze«. 

Neuspjeh, što ga je doživjela tragedija Pertharite, uda¬ 
ljio je C-a za neko vrijeme od kazališta. U Francusku 
Akademiju primljen je 22. I. 1647. G. 1656 objelodanio je 
prijevod Imitation de Jesus-Christ u stihovima. G. 1658, 
na poziv Fouqueta, vratio se pozornici s tragedijom Oedipe, 
koja je doživjela velik uspjeh. G. 1662 nastanio se u Parizu 
te je dao prikazivati niz svojih gotovo sasvim političkih 
tragedija: Sertorius (1662), Sophonisbe (1663), Othon (1664), 
Agesilas (1666), Attila, roi des Huns (1667), Tite et Bere- 
nice (1670), Pulchćrie (1672), Surena, general des Parthes 
(1674). 

Ostajući vjeran svojoj zamisli tragedije i svojoj filozofiji C. je ipak 
zapao pod utjecaj svojih mladih suparnika (Račine i Quinault), koji su 
tada uživali sklonost općinstva, no umio je još naći nekoliko novih i 
izvornih crta: na pr. zaljubljeni starac (Martian u Pulchćrie) izbje¬ 
gava smiješnosti time, što znade sakrivati svoju strast i dostojanstveno 
trpjeti. Prikaz dvorskih spletaka i likova slavohlepnika i himbenjaka 
dubok je i vjeran. C. pokušava unositi tehničke novotarije, na pr. 
slobodan stih u Agćsilasu, što je u tragediji doduše smetalo, ali je 
gipkost slobodnog stiha odgovarala tragediji-baletu Psychć (1671), od 
kojeg je, na molbu Molierea, napisao jedan dio. Tu je prikazao ljubav 
s nježnošću i ključanjem mladenačke strasti, što je kod C-a neka no¬ 
vost, a možda je odraz zakašnjelih i nesretnih osjećaja, što ih je u 
njemu pobudila glumica Duparc (t. j. Marquise) iz Moliereove družine; 
taj je osjećaj nadahnuo nekoliko najboljih lirskih stihova, što ih je 
C. napisao. Osim tragedija u pravom smislu riječi C. je napisao i 
dvije tragedije s upotrebom strojeva za promjenu dekora (t. zv. tra- 
gćdie a machines): Andromede (1650) i La Toison d’or (1660). Preveo 
je u stihovima Louanges de la Sainte Vierge (1665) i Office de la 
Sainte Vierge (1670). 

BIBL.: Najbolje izdanje sabranih djela dao je Ch. Marty-Laveaux u 
12 svezaka zbirke Les grands ćcrivains de la France, 1862—68; sv. XI. 
i XII. sadržavaju rječnik C-eva jezika sa slovničkim uvodom. Postoje i 
brojna školska izdanja s tumačem. 

LIT.: E. Picot, Bibliographie cornćlienne, Pariz 1876; P. Verdier i 
E. Pelay, Additions & la Bibliographie cornćlienne, Rouen 1908; J. Ta- 
schereau, Histoire de la vie et des ouvrages de P. C., Pariz 1829, 2. 
izd. 1855; G. Lanson, P. C., Pariz 1898; J. Lemaitre, C. et la poetique 
d’Aristote, Pariz 1888; M. Tastevin, Les hćroines de C., Pariz 1924; 
G. Reynier, » Le Cid « de C., Pariz 1929; J. Calvet, » Polyeucte « de C., 
Pariz 1934. 

HRV. PRIJEVODI: Cid, prevela Štefa Iskra, prikazano dvaput u 
zagrebačkom kazalištu, 17. i 27. I. 1898. 

2. Thomas, ^ Rouen 20. VIII. 1625, f Les Andelys 8. 
XII. 1709, francuski pisac, brat Pierrea. Učio je pravo, 
no od 1647 posvetio se kazalištu, u kojem je započeo 
s komadom Les engagements du hasard , vještom pre¬ 
radbom španjolskih uzora, kao što su i većina njegovih 
komedija. Izvornija je komedija UAmour a la mode , zatim 
Don Bertrand de Cigarral (1650), Le gećlier de soi-meme 
(1655), puna šaljive fantastičnosti, i Le berger extravagant 
(1653), satira na pastirske igre. Prva njegova tragedija, 
Timocrate (1656), imala je veći uspjeh nego ikoje remek- 
djelo toga stoljeća zbog plemenitog junaštva i profinjene 
galanterije, kojom su se odlikovali i tadašnji romani, na pr. 
oni Mile de Scudery. Romantičan elemenat sadržavaju: 
Berćnice, izvađena iz Grand Cyrus (romana Mile Scudery), 
Antiochus (1666) i Thćodat (1672). Povodio se za svojim 
bratom u povijesnim tragedijama Laodice (1668) i La mort 
d’Hannibal (1669). Utjecaj Racineov vidljiv je u Le comte 
d’Essex (1678), koji je smatran remek-djelom T. C-a. Pod 
konac života bio je jedan od urednika Mercure galant. 
Nakon svog izbora u Francusku Akademiju (1685) bavio 
se naučnim pitanjima, poimence slovnicom. G. 1687 obje¬ 
lodanio je svoje primjedbe Vaugelasovom djelu Remar- 
ques, 1694 Dictionnaire des termes d'arts et metiers (2 sv. 
in-fol.), a 1708 Dictionnaire gćographique et historique. 

BIBL.: Les illustres ennemis, komedija, lo54; Stilicon, tragedija, 
1660; Camma, tragedija, 1661; Le baron d*Albikrac, komedija, 1668; 
Ariane , tragedija, 1672, Circć, glazbena tragedija, 1675; L’inconnu, 
komedija s baletom, 1675; Le festin de Pierre (od Molierea) stavljen u 
stihove, 1677; La devineresse, komedija u prozi s baletom, 1679; Les 
dames vengees, komedija u prozi, 1685 i t. d. 

LIT.: G. Reynier, T. C., sa vie et son oeuvre, Pariz 1893. J. D-e. 

CORNELIS, Cornelisz (van Haarlem), Haarlem 1562, 
f Haarlem 1638, nizozemski slikar. Pristao je uz »romani- 
stički« način slikanja M. van Coxiea i F. Florisa i prenio 
ga u Nizozemsku. G. 1595 osnovali su on i C. van Mander 
u Haarlemu umjetničku školu. 

Uz naročitu ljubav za slikanje aktova (isp. Adam i Eva, 1592, 
Haarlem; Fortuna, Goteborg) vrlo rado prikazuje stisnute ljudske 

gomile u živahnom pokretu ( Zlatno doba. Pad pobunjenih anđela. 
Obožavanje mjedene zmije). Pokolj djece u Betlehemu slikao je 1590 
(slika u Amsterdamu) i 1591 (slika u Haarlemu). U tim tipično mani- 
rističnim djelima ne zatajuje snažni smisao Nizozemca za prirodu, a 
isto tako se u svom najranijem djelu Haarlemski streljački ceh (1583) 
očituje kao preteča Fr. Halsa, jer uvodi živahnije i proćućenije prika¬ 
zivanje takvih sadržaja. Njegova staračka djela uopće proizvode dojam 
mirnijega i koloristički harmoničnijega stvaranja ( Istočni grijeh, 1622, 
Hamburg; Pietš, 1629, Schwerin). 

Osobito snažan pokazuje se C. kao slikar portreta (Slika pjesnika 
Coornherta, Haarlem). — Bavio se i graditeljstvom (Gradska vaga u 
Haarlemu. 

LIT.: F Wedekind, C. C. van H., Leipzig 1911. F. C. 

CORNELIUS, 1. Hans, * 1863, f 1928, njemački filozof, 

f >rofesor u Miinchenu, zastupa pozitivistički umjeren idea- 
izam srodan onome, što ga predstavlja E. Mach. Polazeći 
od podataka svijesti nauke teže za jasnoćom, koju posti¬ 
zavaju tako, da sadržaj našega iskustva analiziraju, opišu 
i srede u preglednim, prema zahtjevu ekonomije mišljenja 
štedljivo prikazanim jedinstvenim skupovima, bez meta¬ 
fizičkih nadopuna. Filozofija je teženje za krajnjom ja¬ 
snoćom. Izvanjski svijet je sveukupni izraz osjetnoga za- 
mjećivanja, stvari su skupovi osjetnih kakvoća. Fizikalni 
su zakoni kratice (abreviature) za spoznate stalne i redo¬ 
vite veze tih kakvoća. Unutrašnji je svijet izraz za skup 
svijesnih podataka u odnosu na svijet. Cilj je duševnoga 
života razvijanje vlastite i unapređivanje tuđe ličnosti. 

BIBL.: Psycholngie als Erfahrungsvvissenschaft (1897); Einleitung in 
die Philosophie (1903, 2. izd. 1921); Elementargesetze der bildenden 
Kunst (1908); Zur Psychologie des produktiven Denkens und des 
Irrtums (1922); Grundlehren der Erkenntnistheorie (1926). A. B-a. 

2. Peter, * Mainz 24. XII. 1824, f Mainz 26. X. 1874, 
njemački skladatelj. Bio je učenik Dehna u Berlinu 
(u kontrapunktu), a 1852 priključio se u Weimaru Lisztu. 
Kasnije je pošao u Beč, a 1865 kao sljedbenik Wa- 
gnerov u Miinchen, gdje je postao profesor teorije na 
kr. glazbenoj školi. C. se osobito istakao kao fin i osje¬ 
ćajan pjesnik i skladatelj popjevaka (među ovima najljepša 
su 2 ciklusa Brautlieder i Weihnachtslieder), u kojima se 
očituje njegova otmjena narav sa sasvim osobnim izrazom 
usprkos povezanosti uz Liszta i Wagnera. Osim velikih zbo¬ 
rova i popjevaka skladao je i tri opere, za koje je sam 
napisao i tekstove; Der Barbier von Bagdad uz Wagnerove 
Majstore pjevače najbolja je njemačka vedra opera; ostale 
su opere Cid i Gunlod (fragment iz ostavine dovršio je i 
instrumentirao C-ov učenik C. Hoffbauer). C. je djelovao i 
kao glazbeni pisac, te je prevodio tekstove različnih 
skladba i rasprave s talijanskog i francuskog na njemački 
jezik. Naklada Breitkopfa i Hartela u Leipzigu izdala je od 
g. 1904 dalje njegova sveukupna glazbena i literarna djela. 

LIT.: A. Sandberger, P. C., 1887; H. Kretzschmar, P. C. (u Walder- 
sees Vortrage. br. 20); M. Hasse, P. C. und sein Barbier von Bagdad, 
1904; E. Sulger-Gebing, P. C. als Mensch und Dichter, 1908; E. Istel, 
P. C., Reelam-Bibliothek; M. Hasse, Der Dichtermusiker P. C., 2 sv., 
Leipzig 1925; C. M. Cornelius, P. C. f Der Wort- und Tondichter, 
2 sv., Regensburg 1925. S. S-i. 

3. Peter von, * Dusseldorf 23. IX. 1783, + Berlin 6. III. 
1867, njemački slikar. Od 1795 uči u akademiji u Diissel- 
dorfu, gdje mu je bio učitelj Peter Langer. Prvo su 
njegovo samostalno djelo zidne slike u crkvi sv. Kvirina 
u Neussu. G. 1810 počinje u Frankfurtu izrađivati ilu- 

stracije za prvi dio Goetheova Fausta , koje je (njih dva¬ 
naest na broj) dovršio 1816 u Rimu, kamo je pošao 1811 
(u bakar su ih rezali Thater i Ruscheweyh, dok se izvorni 
crteži nalaze u Stadelovu Institutu u Frankfurtu n. M.). U 
Rimu je ušao u krug t. zv. Nazarenaca (Overbeck, Pforr 
i drugi), ali je nastojao sačuvati svoju samostalnost. Za 
rimskog boravka nastaju još ilustracije za Niebelungenlied 
i Romea i Juliju. U Časa Zuccari izveo je, uz svoje dru¬ 
gove Overbecka, W. Schadowa i Ph. Veita, fredke s prizo¬ 
rima iz života starozavjetnog Josipa (danas u berlinskoj 
Nacionalnoj galeriji), a za vilu Massimo nekoliko crteža i 
kartona za freske iz Danteove Božanske komedije. Do 
izvođenja ovih posljednjih fresaka nije došlo, jer je C. 
pozvan u Miinchen, da ondje izvede freske u salonu i do¬ 
njim dvoranama Gliptoteke (gdje je prikazao grčke bo¬ 
gove, prizore iz mita o Prometeju i iz Homerove Ilijade), 
loggijama Stare pinakoteke i Odeona. C. je međutim izra¬ 
dio samo crteže i kartone, dok je izvođenje fresaka pre¬ 
pustio svojim učenicima. Posljednje su njegovo veće izve¬ 
deno djelo freske u crkvi sv. Ludovika u Miinchenu, među 
kojima se ističe veličajni Posljednji sud. C. je bio ravna¬ 
telj akademije u Diisseldorfu (1821), Miinchenu (1825) i 
Berlinu (1840). U Berlinu je 1841 počeo izrađivati crteže 
za slike, koje su tada bile izvedene za Camposanto nove, 
ali neizvedene stolne crkve. Ovi su crteži tek djelomice 
od 1844 do 1864 preneseni na kartone, a među njima se 
ističe osobito karton Apokaliptičkih jahača (danas u ber¬ 
linskoj Nacionalnoj galeriji). Od C-ovih slika sačuvale su 
se samo dvije: Mudre i lude djevice , 1814 (Diisseldorf) i 
Polaganje u grob , 1818 (Leipzig). C. nije bio slikar u obi¬ 
čajnom značenju riječi, ali izvanredan majstor-crtač mi¬ 
saonog i ozbiljnog oblikovanja, koji ispunja svojim duhom 
i one svoje radove, u kojima se povodi za većim uzorima. 

LIT.: H. Riegel, C. der Meister der deutschen Malerei, Hannover 
1866; A. von Wolzogen, P. v. C., Berlin 1867; E. Foerster, P. C. Ein 
Gedenkbuch aus seinem Leben und Wirken, Berlin 1874; C. Eckert, 
P. C. (Kiinstlermonographien 82), Bielefeld-Leipzig 1906; K. Simon u 
Th.-B. ALBK, VII; A. Kuhn, P. C. und die geistigen Stromungen seine r 
Zeit , Berlin 1922. A. Sch. 

CORNELIUS NEPOS Nepot. 

CORNELY, Rudolf, * Breyell 19. IV. 1830, f Trier 3. III. 
1908, njem. isusovac (od 1852). Ekseget, profesor eksegeze 
(1879—89 na Gregorijanskom sveučilištu u Rimu), jedan- od 
pokretača znamenitoga djela Cursus Scripturae Sacrae ( Pa¬ 
riz 1885 i dalje), za koje je napisao 3 uvodna sveska i ne¬ 
koliko svezaka komentara. 

LIT.: A. Baumgartner u Stimmen aus Maria-Laach, sv. 74., 1908. M.V. 

CORNER je vrsta posebničkog isključenja tržišta od 
slobodne utakmice. No dok to isto čine karteli i trustovi 
putem više manje trajne udružbe i unutrašnje organizacije 
istovrsnih ili raznovrsnih poduzeća, kod cornera nastupa 
na tržište pojedini trgovac-spekulant s nakanom, da u 
vrijeme niskih cijena — obično burzijanske robe: žita, 
bakra, kaučuka, pamuka, kave i slično — pokupuje po 
mogućnosti svu robu na tržištu. Kad kupac drži, da 
je pokupovao svu nuđanu robu, počinje joj daljom kup¬ 
njom sam umjetno dizati cijenu sve do najviše željene 
točke. U tom času nastupa trgovac-kupac kao kapitalistički 
spekulant obično u dva smjera: ili da kao burzijanac pri¬ 
sili svoje partnere kod ročne kupnje, da kupuju od njega 
robu uz visoke cijene, odnosno da mu isplate razliku izme¬ 
đu burzovno pogođene cijene i stvarne cijene na tržištu 
— ili da se kao kupac pretvara u monopolnog prodavača 
nagomilane robe uz umjetno natjerane najviše cijene. — 
Corner se po takvu iskorišćivanju kod visokih cijena na¬ 
gomilane robe smatra najgorom vrsti kapitalističke spe¬ 
kulacije. Stoga imadu neke države stroge zakone protiv 
cornera. Da se svrha cornera što sigurnije postigne, pri¬ 
vremeno se sporazumijeva i više takvih spekulanata, da 
međusobnim kapitalom i na različitim tržištima pokupuju 
svu robu na tržištu. U tom slučaju govor je o spekula¬ 
tivnom poslu, koji se zove ring (v.). Iako je c., a i ring, 
redovito privremeni spekulacioni posao sa svrhom, da se 
postigne što veća »zarada« u razlici cijena kupljene i pro¬ 
dane robe, to ima slučajeva u pojedinim državama (na pr. 
Engleskoj), da se u obliku cornera (ringova) sporazumije¬ 
vaju proizvođači ili trgovci pojedine robe (piva, mlijeka, 
sagova i t. d.), da drže na tržištu povoljnu cijenu odre¬ 
đenoj robi; međusobno oni ipak ne stupaju ni u kakvu 
drugu ovisnost, kako &e to zbiva kod udruženih poduzeća 
u kartelima i trustovima (v.). M. I. 

CORNER -> Cornaro. 


CORNET - Rog. 

CORNOLDI, Giovanni, * Mleci 29. IX. 1822, f Rim 18. 
I. 1892, tal. isusovac (od 1840). Profesor filozofije, pisac 
brojnih filozofskih rasprava i djela, jedan je od jačih ra¬ 
dnika na obnovi studija filozofije i teologije tomističkoga 
smjera; na to je smjerala i od njega osnovana Accademia 
Romana di S. Tommaso. Pokrenuo časopis Scienza Italiana 
(kasnije prozvan Scuola Cattolica). 

LIT.: Sommervogel, IX., 1900; Civilta Cattolica, 1892, I.; L. Koch, 
Jesuiten-Lexikon, Paderborn 1934. M. V. 

CORNU, 1. Jules, ^ 1849, f Leoben 1919, švicarski ro¬ 
manist, koji je izučavao strukturu portugalskoga jezika, 
svoje domaće francusko narječje i latinsku i romansku 
metriku. 

BIBL.: Phonologie du Bagnard (1879); Phonologie syntactique du 
Cancioneiro geral (Romania 1885). O portugalskom jeziku piše u Gro- 
berovu Grundriss der roman. Philologie, sv. I., 2. izd. (1904) P S 

2. Marie Alfred, * Orleans 6. III. 1841, f Pariz 11. IV. 
1902, francuski fizičar, profesor na Ćcole polytechnique 
od 1867, član pariške akademije od 1878. Od njega po¬ 
tječu mnoga brižna eksperimentalna istraživanja, najviše 
u optici. Naročito se ističu njegova mjerenja brzine svje¬ 
tlosti i po njemu građene polarizacione sprave. Mnogo se 
bavio istraživanjem spektara, gdje je ispitivao obratljivost 
spektralnih crta, našao zgodnu metodu traženja teluričkih 
crta sunčanog spektra i najposlije utvrdio pravo stanje 
kod Zeemanova pojava natrijeve D-crte. Kroz niz godina 
mjerio je srednju gustoću Zemlje. 

Cornuova prizma je optička prizma od kvarca, koja 
služi u spektrografu, t. j. pri fotografiranju spektara. Kvare 

se uzimlje umjesto 
stakla, jer propušta 
ultraljubičaste zrake 
do mnogo manjih du¬ 
žina vala nego staklo. 
Međutim kako je kvare 
dvolomac, dala bi ka- 
kvagod prizma kvar- 
cova spektralne crte 
udvostručene. Da to 
ne bude, treba prizmu 
tako brusiti, da svje¬ 
tlost u kvarcu ide 
smjerom t. zv. optičke 
osi. No ni ta mjera ne dostaje sasvim, jer je baš u tom 
smjeru razmjerno jaka kružna polarizacija svjetlosti, koja 
opet dovodi do cijepanja spektralnih crta, ako i slabijeg. 
Da i to ukloni, Cornu gradi prizmu od dvije simetrične 
pravokutne polovice (v. si.), kojih je jedna brušena iz t. zv. 
desnog kvarca, druga iz lijevog, tako da kružna polarizacija 
nastala drugom prizmom baš uništava polarizaciju od prve 
prizme. 

Cornuova spirala zove se u optici krivulja, koja se po 
Cornuu upotrebljava za tumačenje ogiba svjetlosti; klo- 
toida. St. H. 

CORNU COPIAE -* Amalteja. 

CORNWAL, 1. poluotok i jz dio Velike Britanije. Ime 
se spominje od polovice 10. st. i znači »valeški rog« 
(Corn-wealas). Kraj je zaravan, s koje se dižu niski bre¬ 
žuljci; ističu se Cornish Heights, s najvišim vrhom Brown 
Willy (419 m). Zemljište je sastavljeno od eruptivnih sti¬ 
jena (granita i manje serpentina), a bogato je rudama. Spu¬ 
štanjem zemljišta potopljeni su donji dijelovi riječnih dolina 
i na taj su način postali, osobito na južnoj strani, razgra- 
njeni i dobro zaštićeni zaljevi, u kojima su glavna pri¬ 
staništa poluotoka. Inače su obale veoma strme (»cliff«), 
krševite i nepristupačne; osobito se ističu dva rta: Land’s 
End na JZ i Lizard Point na J. Kraj je dosta neplodan 
i slabo obrađen; uz rudarstvo u obalnim mjestima imaju 
znatan gospodarski značaj pomorstvo i ribolov. Razvoj 
prometa i ljepota obalnih dijelova uvjetovali su i napredak 
putničarstva. Glavna su mjesta Bodmin u unutrašnjosti, 
Truro, Falmouth i Penzance na j, a St. Ives i Padstow 
na sz obali. Sve su ovo mali i tihi gradići, sa redovito 
manje od 10.000 stan. 

2. Grofovija, koja se prostire na istoimenom poluotoku. 
Prema kopnu joj je granica najvećim dijelom rijeka Ta- 
mar. Na 3.513 km 2 živi 317.968 stan. (1931). J. R-ć. 

CORNWALLIS, Charles, markiz, * London 31. XII. 1738, 
f Ghazipur 5. X. 1805, brit. vojskovođa i državnik. U ame¬ 
ričkom ratu za oslobođenje zapovijedao je britanskim 
četama u Južnoj Karolini; najprije je porazio Greenea, 

CORNWALLIS — COROT 



VRSTE CORONA 

ali je zatim bio od Francuza i Američana opsjednut u York- 
townu, gdje se predao 19. X. 1781, nakon čega je propao 
engleski otpor u Sjed. Državama. G. 1786 imenovan je 
namjesnikom u Indiji, gdje ostaje do 1798, kada je ime¬ 
novan podkraljem u Irskoj (do 1801). Tu je onemogućio 
pothvat francuskog generala Humberta, koji se sa svojim 
malim ekspedicionim zborom od 1500 ljudi morao predati 
(17. VII. 1798). G. 1802 pregovara za mir, sklopljen u 
Amiensu, 1805 ponovno je imenovan namjesnikom u Indiji 
namjesto lorda Wellesleya, ali je umro kod Benaresa na 
putu, da preuzme zapovjedništvo nad četama. 

ĆORO, glavni grad savezne države Falcon u republici 
Venezueli, leži nad istočnim zatonom zaliva Maracaibo. 
Važan je grad bogate države na plodnom tlu i u blagom 
podneblju Antiljskoga Sredozemlja, osnovan 1527, sjedište 
biskupije, raskršće željeznica i u dobroj vezi s lukom Vela 
de C., koja leži 14 km na SI uz Karipsko more. Sam grad 
ima 11.000 stan. (1926), luka Vela de C. 2.500, a izvozi 
stoku i kožu, kavu i kakao, duhan i drvo. N. Ž. 

COROADOS, naziv za skup različnih južnoameričkih 
plemena (pretežno iz grupe Ges, -> Amerika južna), kod 
kojih muškarci naokolo strigu kosu, te se čini, kao da 
imadu neke krune na glavi (port. coroa »kruna«). M. G-i. 

COROMANDEL (Chola-zem'lja) je niska jugoistočna 
obala Indije, od rta Calimore do ušća rijeke Kistne; ovaj 
naziv ne upotrebljavaju urođenici. Puna je močvara i la¬ 
guna, koje od mora rastavljaju pješčani lidi, zato je ne¬ 
zgodna za plovidbu i pristajanje. Današnje su luke skupo 
izgrađene, a kroz pojas laguna prokopan je Buckingham- 
kanal i na taj način omogućena unutrašnja plovidba. C.- 
obala bogato je natapana JI monsunom, a postoje i uređaji 
za umjetno navodnjavanje, te je jedan od najnaprednijih 
i najplodnijih (riža, palma i dr.) krajeva Indije. M. Š. 

CORONA (llat. »vijenac«) je rimsko vojničko odliko¬ 
vanje. Triumfatorski vijenac (c. triumphalis) bio je isprva 
od svježeg lovorova lišća, a kasnije od zlata. Dobivali su 
ga vojskovođe prigodom triumfa. — Opsadni vijenac 
(c. obsidionalis) dobivao je vojskovođa, koji je oslobodio 
grad od opsade. Spleten je bio od biljaka, koje rastu u 
okolici opsjednutog mjesta. — Građanski vijenac (c. ci- 
vica) pleo se od hrastova ili cerova lišća, a dobivao ga je 
onaj, koji je u boju izbavio rimskog građanina od smrti. — 
Zidni vijenac (c. muralis) prikazivao je zidno krunište, a 
davali su ga onomu, koji se prvi uspeo na gradske zidine i 
preko njih provalio u neprijateljski grad. — Taborski vi¬ 
jenac (c. castrensis) urešen je palisadama, a daje ga voj¬ 
skovođa onomu, koji boreći se prvi uđe u neprijateljski 
tabor. — Brodski vijenac (c. navališ) urešen je brodskim 
kljunovima. Dobivao ga je onaj, koji je u pomorskom boju 
prvi oružan stupio na neprijateljski brod. Zidni, logorski i 
brodski vijenci bili su obično od zlata. Z. D. 

CORONA (lat. i tal. »kruna«), u muzici znak za zadrža¬ 
vanje note preko njezine vrijednosti trajanja; nazivlje se 
i fermata. B. Š. 

CORONA BOREALIS (Sjeverna kruna), maleno zvi¬ 
ježđe značajnog oblika između zviježđa Bootes i Hercu¬ 


les. Najsjajnija je zvijezda Gemma (»dra¬ 
gulj«, a Coronae) 2. veličine, koja sa pet 
zvijezda 4. veličine i jednom zvjezdicom 5. 
veličine čini gotovo potpunu kružnicu — 
krunu. 

U svibnju 1866 pojavila se u ovom zvi¬ 
ježđu, u blizini zvijezde e, nova zvijezda 
(-> Nova Coronae). A. Ob. 

CORONARIAE, lat. naziv u anatomiji za 
dvije arterije, koje srčanom mišiću dovode 
krv. Obje, desna i lijeva, polaze od početnog, 
proširenog dijela uzlazne aorte, kao njezine 
prve grane. One leže u kružnoj brazdi iz¬ 
među klijetka i pretklijetka, a svojim većim 
ograncima i u prednjoj i stražnjoj uzdužnoj 
brazdi, neposredno ispod perikarda, koji po¬ 
kriva površinu srca. Svaka od njih ima u 
srčanom mišiću određeno područje, u kojem 
se razgranjuje, i po tome su one funkcionalno 
konačne (terminalne) arterije, iako među¬ 
sobno obillato anastomoziraju. Desna srčana 
arterija razgranjuje se u desnom dijelu srca, 
stražnjem manjem dijelu srčane pregrade i 
graničnim dijelovima stražnjega zida lijeve 
klijetke. Lijeva srčana arterija opskrbljuje 
lijevi dio srca, prednji dio njegove pregrade i susjedne 
dijelove prednjeg zida desne klijetke. V. D. 

CORONEL, rt i grad u državi Čile. Na visini C. odigrala 
se 1. XI. 1914 pomorska bitka između britanske eskadre 
pod admiralom Cradockom i njemačkih krstarica pod 
admiralom grofom von Spee, koje su vodile uspješan trgo¬ 
vački rat na Tihom oceanu i dolazile iz Masa Fuere na 
otočju Juan Fernandez. Britanski sastav bio je brojčano i 
po naoružanju slabiji od njemačkog, ali se Cradock ipak 
upustio u bitku nastojeći postići povoljniji taktički polo¬ 
žaj. Početak bitke otegao se sve do u večer, kad su poslije 
zalaza sunca prilike rasvjete Nijemcima bile povoljnije 
za gađanje. Burno more također je jako slabilo artiljeriju 
britanskih krstarica, koje su jedan dio svojih teških to¬ 
pova imale ispod glavne palube. U borbi su potopljene 
engleske krstarice Good Hope (adm. brod) i Monmouth, 
dok su se Glasgow i Otranto vještim manevrom povukli, 
kad su vidjeli, da ne mogu utjecati na tok bitke. Ar. P. 

CORONER (od lat. corona »kruna«), vrst suca istraži¬ 
telja u Engleskoj, čija je dužnost, da vodi istragu u svim 
slučajevima sumnjive smrti. Rješenje o ishodu istrage do¬ 
nosi u težim slučajevima porota od 7—11 članova; inače 
sam c. Ustanova je prastarog podrijetla; spominje je već 
Magna Carta 1215. Glavna se c-ova dužnost prvotno sasto¬ 
jala u zaštiti imovinskih probitaka krune u smrtnim sluča¬ 
jevima, kada je novčana kazna i zapljena imovine ubojice 
išla u korist kralja. C. ni danas ne mora biti pravnik. 

LIT.: Howard, Criminal Justice in England, New York 1931; Harris 
and Wilshere, Principles and Practice of the Criminal Law, i5. izd., 
London 1934. V. B-r. 

COROT, Jean-Baptiste Camille, * Pariz 16. VII. 1796, 
f Pariz 22. II. 1875, francuski slikar i grafičar. U svojoj 
27. godini počinje slikati i radi kod klasiciste Bertina. 
Od 1825 do 1828 boravi u Italiji s Alignyjem, slikarom 
krajolika. G. 1830 odlazi s nekolicinom mladih francuskih 
slikara na ladanje u selo Barbizon kod Fontainebleau- 
ovske šume. Ovdje su se Rousseau, Diaz, Dupre, Daubigny, 
Millet i C. potpuno predali slobodnom proučavanju prirode, 
potaknuti radom engleskih slikara krajolika Turnera, Con- 
stablea i Bonningtona, nadovezujući na holandijsko slikar¬ 
stvo krajolika. Moderno, realističko shvaćanje prirode 
prvi put je kod ovih mladih Barbizonaca došlo do izra¬ 
žaja u intimnom krajoliku (paysage intime). C. je prije bo¬ 
ravka u Barbizonu bio klasicista, a boje njegove palete 
bile su tamne. U kasnijem radu ostala mu je kao sjećanje 
na Bertinov klasicizam ljubav za oživljavanje krajolika 
mitološkim licima, koja su kao žive mrlje jakih boja bili 
najjači koloristički akcenti u njegovim lirskim, prozra¬ 
čnim, srebrnosivim krajolicima. Kao romantik i realista C. 
je tražio u krajoliku lirske ugođaje, osvijetljene šumske 
proplanke, trepetljive breze i srebrnaste vrbe, bijele ju¬ 
tarnje maglice i blaga sumračja, a uvijek s veoma istan¬ 
čanim osjećajem za tonske vrednote. Oko 1850 njegove 
su boje svijetle i prozračne, krajolici puni svijetla i atmo¬ 
sfere, tako da su veoma srodni s kasnijim impresionisti- 
čkim krajolicima. Glavni su radovi, krajolici, nastali pod 
utjecajem klasicizma. Forum i Kolosej (1825, Louvre), pa 










COROT — CORPUS IURIS CANONICI 


Souvenirs d * Italie 
(1831, Louvre) i Sv. 
Jeronim iz 1837 u 
crkvi u Ville d’Avray. 
Njegovi kasniji svi¬ 
jetli, srebrnasti i ma¬ 
gloviti krajolici, na¬ 
stali nakon 1850, na¬ 
laze se najvećim di¬ 
jelom u Louvreu, u 
zbirci Moreau-Nela- 
ton i Thomy-Thiery, 
tako La matinee (Ples 
nimfa, 1851), Uspo¬ 
mena na Castel Gan- 
dolfo , Route de Sin- 
le-Noble (1871), Kate¬ 
drala u Sensu (1873) 
i drugi. C. nije bio 
samo slikar krajobra¬ 
za, nego je slikao i 
svetačke slike, ženske 
likove (La femme en 
bleu , 1873), nimfe i ba- 
khantkinje, pa neko¬ 
liko portreta ( Autoportret , Mile de Sermegon , Louvre). 
Slikao je sve do duboke starosti. Radio je i grafike. 

LIT.: A. Robaut i E. Moreau-Nelaton, L’Oeuvre de Corot, Pariz 
1904/1906; E. Moreau-Nelaton, Corot racontć par lui-meme, Pariz 1924; 

E. Fosca, Corot, Pariz 1930; P. Jamot, Corot, Pariz 1936. V. H-n. 

CORPUS CHRISTI MYSTICUM - Katolička crkva. 
CORPUS DELICTI (lat. »tijelo kažnjiva djela«). Izraz 
se danas upotrebljava u dva značenja: 1. kao naziv za 
skup bitnih obilježja kažnjiva djela; 2. kao naziv za vrst 
realnog (tvarnog) dokaza: predmet, s pomoću kojega ili na 
kojem je izvršeno kažnjivo djelo (na pr. nož, ukradena 
stvar) ili koji je nastao izvršenjem kažnjiva djela (na pr. 
krivotvorena novčanica). U običnom govoru dolazi izraz 
samo u potonjem značenju, a često i u značenju ma kojeg 
tvarnog (realnog) dokaza nađenog na mjestu zločina. V. B-r. 

CORPUS EVANGELICORUM (reformatorom). Nje¬ 
mački državni staleži, pristaše Lutherove reformacije, pri¬ 
znati su t. zv. vjerskim mirom u Augsburgu (1555) kao 
javnopravna korporacija. U westfalskom je miru (1648) 
određeno, da u državnim sudištima (Reichsgerichte) i sabo¬ 
rima (Reichstage) budu ovi protestantski državni staleži 
(corpus Evangelicorum) zastupani jednakim brojem članova 
kao i katolički (corpus Catholicorum) i da se vjerski spo¬ 
rovi i pitanja ne rješavaju nadglasavanjem, nego nagodom 
i sporazumom. Fr. H. 

CORPUS INSCRIPTIONUM (lat. »zbirka natpisa«) 
češći je naslov zbirka natpisa, svrstanih po pojedinim 
jezicima, skupinama jezika, narječjima, pokrajinama ili 
prema drugim različitim svrhama. Najpoznatije su zbirke: 
grčka, Corpus inscriptionum Graecarum (kratica CIG), u 
izdanju berlinske akademije (4 sv., 1825—77), koja je ušla 
u novo izdanje goleme zbirke »Inscriptiones Graecae« obu- 
hvatajući prva tri njezina sveska pod naslovom Corpus 
inscriptionum Atticarum (1873—97); golema je zbirka la¬ 
tinskih natpisa Corpus inscriptionum Latinarum (kratica 
CIL), također u izdanju berlinske akademije (od 1863); 
etruščanska je zbirka Corpus inscriptionum Etruscarum 
(od 1893); hetitska Corpus inscriptionum Hettiticarum (od 
1900); indijska Corpus inscriptionum Indicarum (2 sv., 
1877—88); kaldejska Corpus inscriptionum Chaldicarum 
(od 1928); elamska Corpus inscriptionum Elamicarum (od 
1926); Corpus inscriptionum Semiticarum (od 1881) zbirka 
je starih feničkih, aramejskih, hebrejskih i arapskih nat¬ 
pisa, a Corpus inscriptionum ltalicarum (1867—80), zbirka 
natpisa italskih jezika i narječja, djelomice je uz druge 
nadomještena novijom zbirkom Corpus inscriptionum 
Etruscarum (od 1902). -> Natpisi. V. P-k. 

CORPUS IURIS (lat. »pravno tijelo«), zakon ili zbirka 
zakona. Najvažnija je takva zbirka zakona istočno-rimskog 
cara Justinijana I.; sastoji se iz četiri dijela: Institutiones, 
Digesta, Codex i Novellae, koji se dijelovi od glosatora 
ovamo, ali u tiskanim izdanjima tek od skupnog izdanja 
Dionizija Gothofredusa (1583), nazivaju skupnim imenom 
Corpus iuris civilis. 

Institucije su po metodi prikrivena kompilacija iz djela 
pravnika (Gaius, Florentinus, Marcianus) i carskih konsti¬ 
tucija, a po svrsi su kratko, uvodno, povijesno-sustavno 

razlaganje rimskoga privatnoga prava; proglašene su 21. 

XI. 533 konstitucijom »Imperatoriam maiestatem« kao 
knjiga za prvu poduku u pravu. No one su i zakon, jer im 
je Justinijan izrično dao snagu carske konstitucije, pa su 
kao zakon stupile na snagu isti čas s Digestama. Sasta¬ 
vljene su prema uzoru i sustavu Gajevih Institucija (-> 
Gaj) te se dijele na četiri knjige, knjige na titule, a 
tituli na principium (početak) i paragrafe. 

Digesta (seu Pandectae seu corpus veteris iuris enucleati, 
obično ukratko »Digesta«) formalno su otvorena kompi¬ 
lacija ili sustavna zbirka responsa (odgovora ili rješidaba) 
autoriziranih pravnika. Kompilacija slijedi sustav Ulpija- 
nova komentara ad edictum i Gajevih Institucija, u koji 
su uvršteni izvadci, zvani lex, te pred svakim lex stoji 
inskripcija, koja spominje ime pravnika i djelo, iz kojega 
je uzet izvadak. Iscrpljeni su spisi 39 pravnika od Augusta 
do Konstantina Vel. Materijalno su Digesta jedinstveni 
zakonik, koji u pročišćenom obliku sadržava pravo pra¬ 
vnika (vetus ius enucleatum), kakvo treba ubuduće vri¬ 
jediti kao pozitivno pravo sa značajem isključivosti (j er 
od svega prava pravnika vrijedi samo ono i u onom obliku, 
koje i kakvo je ušlo u Digesta). Proglašena su D. sugla¬ 
snima po sadržaju konstitucijama Tanta circa nos i 
dcoxev j/uZv 6 O'eoe od 16. XII. 533 s time, da vrijede od 30. 

XII. 533. D. se dijele na 7 česti (partes), svaka pars na više 
knjiga (svega 50); svaka knjiga (osim knj. 30., 31. i 32.) na 
titule, tituli na leges, a ove na uvod (principium) i paragrafe. 

Codex je nastao najprije, te je proglašen već 7. IV. 529, 
i to prvo izdanje je Codex Iustinianeus. Kad su izašla 
Digesta, trebalo je odstraniti nesklad između njih i 
kodeksa, pa je zato Justinijan odredio reviziju kodeksa. 
Tako je nastao Codex repetitae praelectionis, proglašen 
konstitucijom Cordi nobis od 16. XI. 534, sa zakonskom 
snagom od 29. XII. 534. C. je formalno otvorena kompi¬ 
lacija ili sustavna zbirka carskih konstitucija, koje su u 
izvatku svrstane u titule po sustavu pretorskog edikta. 
Pred svakom konstitucijom stoji inskripcija, koja spominje 
ime cara, koji je izdao konstituciju, i adresu, na koju je 
konstitucija upravljena; na koncu stoji subscriptio, koja 
navodi datum konstitucije. U svemu su 4652 konstitucije od 
Hadrijana do Justinijana. Materijalno je C. zakonik pozi¬ 
tivnog carskog prava sa značajem isključivosti. C. se dijeli 
na 12 knjiga, knjige na titule, a u titule su uvrštene carske 
konstitucije sustavno i po vremenskom slijedu. Manje 
konstitucije nemaju diobe, veće se dijele na principium i 
paragrafe. Često su Justinijanova povjerenstva u prvobit¬ 
nom tekstu izvora, iz kojih su sastavljali Institucije, Di¬ 
gesta i Codex, izvela po nalogu samoga Justinijana znatne 
promjene, koje se zovu emblemata Triboniani ili inter¬ 
polacije. .. . - 

Novellae (constitutiones, t. j. nove konstitucije) zakoni 
su Justinijanovi, izdani nakon proglašenja kodeksa (od 
535 i dalje). Službena zbirka nije izdana. Glosatori su po¬ 
znavali dvije privatne zbirke: jedna je t. zv. Epitome 
Iuliani, koju je sastavio Julijan, profesor (antecessor) u 
Carigradu, te sadržava 124 novele u latinskom izvatku; 
druga je zbirka t. zv. Authenticum (ili liber Authenti- 
corum, jer su je glosatori smatrali autentičnom u opreci 
s Epitome Iuliani), te sadržava 134 novele, i to latinske u 
originalu, a grčke u latinskom prijevodu. Treća zbirka, 
koja se javlja tek u 16. st., najopsežnija je i sadržava 168 
grčki pisanih novela, od kojih neke ne potječu od Justi¬ 
nijana. Novellae se dijele na praefatio (predgovor), zatim 
na tenor, capita i paragrafe, te na epilogus (zaglavak). 

U izdanjima C. i. c. ima još dodataka: 13 edikata Justi- 
nijanovih, zatim naredaba kasnijih careva, Canones aposto- 
lorum i libri feudorum (langobardsko feudno pravo iz konca 
12. st.). Od starijih izdanja valja spomenuti glosirana izda¬ 
nja: Contius (Pariz 1589), Dionisius Gothofredus (Lyon 
1583, 1604, 1612); neglosirana izdanja: Haloander (Niirn- 
berg 1529—31), Dionisius i Jacobus Gothofredus (Ženeva 
1624). Od novijih izdanja bilo je rašireno izdanje braće 
Kriegel, no najbolje je Mommsenovo, gdje je Institucije 
recenzirao P. Krueger, Digesta po florentinskom rukopisu 
Mommsen, Codex P. Krueger, a Novellae Scholl i Kroll. 

Svi dijelovi Justinijanova zakonodavstva tvore po nje¬ 
govoj nakani i izričnoj odredbi, kao jedna cjelina, jedin¬ 
stveni i isključivi zakonik. C. i. c. kao takav predmet je 
recepcije rimskoga prava (-> recepcija). Lj. A. 

CORPUS IURIS CANONICI (lat. »zbornik kanonskog 
prava«). Imenom corpus iuris (»tijelo prava«) nazivale su 

se zbirke zakona u namjeri, da se tim nazivom označe kao 
potpune i sređene (sustavne) onako, kako je sa svima svojim 
udima potpuno i sređeno čovječje tijelo. U tom se znače¬ 
nju upotrebljava taj naziv već u klasičnom rimskom pravu, 
pa iz rimskog prelazi i u kanonsko pravo, te se i zbirke 
crkvenih zakona već u najstarijim vremenima (od 11. st.) 
nazivaju C. i. canonici za razliku od C. i. civilis. Od 16. st. 
nosi taj naslov isključivo zbornik crkvenih zakona, koji 
čini skupnu zbirku crkvenih zakona, izdanih u različno 
vrijeme (od 11. do 16. st.). Tih zakonika, koji nose skupni 
naslov C. i. canonici, ima šest: 1. Dekret Gracijanov (De- 
cretum Gratiani, 1150), 2. Zakonik Grgura IX. (Gregoriana, 
Liber Extra, 1234), 3. Zakonik Bonifacija VIII. (Liber 
Sextus, 1298), 4. Zakonik Klementa V. (1317), 5. Zakoni 
(ekstravagantni) Ivana XXII. (Extravagantes Ioannis XXII, 
1325) i 6. Zakoni (ekstravagantni) obični (Extravagantes 
communes, 1500). Od ovih su samo zakonici papa Grgura, 
Bonifacija i Klementa pravi zakonici u strogom smislu 
(javne zbirke), a ostali su tri posebničke zbirke. Auten¬ 
tična izdanja za sve te zbirke crkvenih zakona izdao je 
Grgur XIII. (1580), i one su se tiskale u jednom ili u 
dva sveska pod skupnim naslovom C. i. canonici i sma¬ 
traju se odonda sastavnim dijelom toga zbornika kanon¬ 
skog prava. Taj je stari crkveni Zakonik zamijenjen i sta¬ 
vljen van snage novim (-> Codex iuris canonici). 

LIT.: E. Friedberg, Corpus Iuris Canonici, Prolegomena, Leipzig 
1879; Laurin, Introductio in Corpus iuris canonici, Breisgau i Beč 1889; 
Van Hove, Prolegomena ad Codicem iuris canonici, Mechelen-Rim 1928; 
Lijdsman, Introductio in ius canonicum, Hilversum 1929. Fr. H. 

CORPUS IURIS HUNGARICI je zbornik zakona neka¬ 
danje hrvatsko-ugarske državne zajednice. Već su na po¬ 
četku 16. st. tražili hrv.-ug. staleži u saborskim zaključci¬ 
ma, da se priredi službena zbirka zakona, jer se, osim 
mnoštva posebničkih rukopisa različnih zakona iz različitih 
vremena, nije već pravo znalo, što je od toga još na snazi, 
a što je izmijenjeno, odnosno ukinuto. Međutim, do slu¬ 
žbenog sastava takova zbornika nije uopće došlo, nego su 
pojedinci priređivali privatne zbirke zakona. Tako je već 
Jchannes Sambucus (Janos Zsamboky) svome izdanju po¬ 
vijesti Ugarske od Antuna Bonfinija, tiskanom u Frank¬ 
furtu 1581, dodao neke starije zakone do 1481. Malo iza 
toga (1584) izdali su Zaharija Mossoczi, biskup njitranski, 
i Nikola Telegdi, biskup pečujski, u Trnavi potpuniju 
zbirku Decreta , constitutiones ei articuli regum incliti 
regni Hungariae, koja sadržava zakone do 1583. Ta je zbirka 
kasnije ponovno izdavana i nadopunjivana novim pronađenim 
i kasnijim zakonima, a i brojnim privatnim radovima i 
sastavcima pravnog sadržaja. Naročitog je spomena vrijedno 
bečko izdanje iz 1628, u koje je, po prvi put, uvršten i 
Verboczyjev Tripartitum. Naziv Corpus iuris hungarici 
seu decretum generale inclyti regni Hungariae partiumque 
eidem _annexarum prvi je dao zbirci urednik trnavskog 
izdanja od 1696 isusovac Martin Szentivanyi. Konačnu je 
redakciju zbornika izvršio također trnavski isusovac Ivan 
Szegedi 1751, pošto je kraljica Marija Terezija njegovu 
kolegiju dala isključivo pravo da izdaje i raspačava C. i. h. 
Szegedijev zbornik ima dva omašna sveska velikog for¬ 
mata. U njem je na prvom mjestu uvršten Verboczyjev 
Tripartitum, zatim kraljevski dekreti (zakoni) od prvoga 
madžarskog kralja Stjepana Svetoga do zajedničke hrvat¬ 
sko-ugarske vladarice Marije Terezije, u vremenskom sli¬ 
jedu, a zatim slijede svakojaki dodatci. Među njima je 
najopsežnija t. zv. Cynosura svega hrv.-ug. prava. I nju je 
sastavio Szegedi. To je, u neku ruku, enciklopedijski 
rječnik u dva dijela, od kojih prvi sadržava abecedni pregled 
sviju stvari i svih ustanova sudskog postupka, a drugi svih 
osoba i porodica, o kojima je riječ u kraljevskim dekretima. 
Svaki dio ima na kraju svoj abecedni indeks rubrika s upu¬ 
tom na dotičnu stranu Cynosure. Pred indeksom drugog 
dijela uvršten je Syllabus indigenarum: popis stranog 
plemstva, koje je na svečani način primljeno u hrv.-ug. 
državljanstvo. Od ostalih dodataka zavređuje naročiti po- 
men Forma processus iudicii criminalis seu praxis crimi- 
nalis, kazneni postupak s kaznenim zakonom, koji je kralj 
Ferdinand III. dao sastaviti za njemačke nasljedne zemlje 
1656 pa ga je onda proglasio i u hrv.-ug. državnoj zaje¬ 
dnici; ali on ovdje nije nikada u cijelosti proveden, jer 
ima u njem i propisa, koji su bili u protivnosti s privile¬ 
gijima naših državljana. Uvrštena su tu i dva djela Hrvata 
Ivana Kitonića (v.): Directio methodica processus iudi- 
ciarii (građanski parnični postupak) i Centuria certarum 
contrarietatum et dubietatum ex decreto Tripartito de- 


sumptarum et resolutarum (stotinu protumačenih spornih 
pravnih pitanja iz Verboczyjeva Tripartita). Onda su, 
među značajnijim dodatcima, t. zv. Articuli iuris taverni- 
calis, propisi privatnoga, procesnog i kaznenoga prava, koji 
su se razvili praksom tavernikalnog suda, a odnose se na 
uređenje i nadležnost toga sudišta i postupka pred njim. 
Pomena su još vrijedne i Observationes processus causa- 
rum Militaris curiae regiae in facto honoris , pravila o po¬ 
stupku pred dvorskim časnim sudom. M. L-ć. 

CORPUS VASORUM. Kad se iza svjetskoga rata 
(1914—18) osnovalo u Bruselju međunarodno udruženje 
akademija (Union academique internationale), počeli su se 
u krilu toga udruženja organizirati različiti zajednički ra¬ 
dovi. Među tim radovima bio je jedan od najvažnijih izda¬ 
vanje grčkih i rimskih vaza (Corpus vasorum antiquorum). 
Glavni urednik te serije, koja je imala brojiti više stotina 
svezaka, bio je E. Pottier u Parizu, a izdavanje je pre¬ 
uzela pariška knjižara H. Champion. Svrha je toga izda¬ 
vanja bila, da se umjesto skupih posebnih izdanja izdadu 
jeftini katalozi vaza s dobrim slikama i kratkim opisima. 
Pojedini muzeji u različitim državama izdavali su u toj 
seriji svoje blago, pa tako imademo u jeftinim izdanjima 
izdane najljepše vaze muzeja u Belgiji, Francuskoj (osobito 
Louvre), Italiji, Brit. carstvu, Danskoj, Americi, Španjolskoj, 
Grčkoj, Poljskoj i Nizozemskoj, a i iz naše države. Do¬ 
sada je izdano oko 60 svezaka. Na prijedlog hrvatskog 
stručnjaka zaključeno je, da se u toj seriji izdadu i 
pretpovijesne vaze klasičnih zemalja. Na taj je prijedlog 
izričito pristala i njemačka država, koja je kasnije pristu¬ 
pila udruženju akademija i već izdala nekoliko svezaka 
vaza iz nekih njemačkih muzeja. Iz zagrebačkoga su mu¬ 
zeja dosada izdane pod uredništvom prof. Hoffillera dva 
sveska prethistorijskih posuda, a treći svezak prethisto¬ 
rijskih i četvrti svezak grčkih vaza su u pripravi. Vaze 
sarajevskoga muzeja također su već slikane i opisane, pa 
će i one biti izdane. V. H. 

CORRADINI, 1. Antonio, * Este potkraj 17. st., f Napulj 
12. VIII. 1752, talijanski kipar. Učio je u Mlecima kod 
svog kasnijeg tasta A. Tarsia, s kojim je izvodio radove 
na pročelju crkve S. Eustachio. Djelovao je u Italiji, Au¬ 
striji i Saskoj. U Mlecima je 1720 izveo ukrase na novom 
Bucintoru, u Beču 1731 po nacrtima Fischera von Erlacha 
figuralne dijelove na studencu na trgu Hoher Markt, grob 
sv. Ivana Nepomuka u praškoj stolnoj crkvi, u Dresdenu 
1734 mramorne grupe i vaze (Grosser Garten). Vrativši se 
u Italiju radio je u Rimu i Napulju. C., izvrstan dekorator, 
predstavnik je mletačkog kiparstva 18. st., koji radi u stilu 
Berninijevu. 

LIT.: E. Tietze-Conrat u Th.-B. ALBK, VII. A. Sch. 

2. Enrico, Samminiatello (Firenca) 20. VII. 1865, 
f Rim 10. XII. 1931, talijanski književnik i politički 
pisac. Bio je novinar, senator, državni ministar. Aktivan 
duh; htio je obnavljati i na književnom i na političkom 
polju. Pokreće književne časopise, piše kritike, romane, 
novele i drame. Osnivač je talijanskog nacionalizma; 1911 
počinje izdavati glasilo pokreta Uldea nazionale. Svoje 
promičbene članke i govore sabira u knjigama, među 
kojima su 11 volere d’ltalia (1911), Nazionalismo e demo- 
crazia (1913), II nazionalismo italiano (1914), La marcia 
dei produttori (1916), II regime della borghesia produttiva 
(1918). Zalaže se za sindikalizam. Pristupa fašizmu zajedno 
sa svojim pokretom: Uunita e la potenza delte nazioni 
(1922), Discorsi politici (1923), Fascismo vita d’ltalia (1925), 
La riforma politica in Europa (1929). C. je više apostol 
negoli mislilac, više estet negoli pjesnik. Talijanski je na¬ 
cionalistički pokret utjecao na našu predratnu mladež; u 
njenoj se političkoj orijentaciji nalaze odjeci Corradinije 
vih misli (v. hrvatske omladinske listove od 1913 dalje). 

LIT.: L. Russo, I narratori, Rim 1923; B. Giuliano, La dottrina 
nazionalista e E. C., Firenca 1924; L. Amoruso, 11 sindacalismo di 
E. C., Palermo 1930; P. L. Occhini, Corralini, Firenca 1933. M. D-ić. 

CORREA, Raymundo, * Moguncia (Maragnano) 13. V. 
1860, f Pariz 1911, brazilski pjesnik. Svoju budnu, živu 
osjetljivost, koja je katkada znala prijeći i u boležljivost, 
umio je zaodjeti u skladne, zvučne pjesničke oblike. Opi- 
jevajući tropsku prirodu Brazilije znao je prožeti njen 
izgled vječnim problemima ljudske duše. 

BIBL.: Primeiros sonhos (1879), Symphonias (1883), Fersos e ver- 
soes (1887), Alleluias (1891), Poesias (1898, 1906). 

CORREA DA SERRA, Jose Francisco, * 1750, f 1823, 
portugalski političar, jedan od osnivača Portugalske Aka¬ 
demije znanosti, kojoj je bio doživotni tajnik. Njegovo je 
glavno djelo Colecgao de livros ineditos da historia Por- 

tvgueza, 4 sv. (1790—1816), u kojoj se nalaze brojni, nada¬ 
sve važni povijesni dokumenti. J- An-s. 

CORRfiA GARQAO, Pedro Antonio, * 1724, f 10. XI. 
1772, portugalski pjesnik. G. 1756 osnovao je u društvu 
s drugim pjesnicima t. zv. »Luzitansku Arkadiju« želeći 
osloboditi portugalsku književnost od štetnog utjecaja ki- 
ćenog i ispraznog »marinizma«. U Luzitanskoj Arkadiji pro¬ 
zvao se Corydon Erimantheo. Bio je zapleten u više lju¬ 
bavnih odnosa te zbog jednog od njih pao u nemilost mar- 
kiza Pombala, koji ga je dao zatvoriti. Umro je istog 
dana, kad je bio pušten na slobodu. v 

C. je smatrao Horacija svojim uzorom pa je uspješno 
oponašao klasičku jednostavnost njegovih djela. Pisao je 
ode, poslanice, sonete; ostavio je i dvije komedije (1 he- 
atro novo i Assemblea). 

LIT.: T. Braga, A Arcšdia Lusitana, Lisabon 1899; Isti, Hist. de litt. 
port., IV., 1918. w \ J, A n A S ‘ 

CORREGGIO, Antonio Allegri (Laetus, Lieto), * Cor- 
reggio 1489, f Correggio 5. III. 1534, talijanski slikar. Otac 
mu se zvao Pellegrino d’Antonio Allegri, a majka Bernar- 
dina Piazzoli-Aromani. U svom rodnom gradiću imao je. 
prilike upoznati djela umjetnika, koji su djelovali na on¬ 
dašnjem dvoru. U Modeni mu je bio valjada prvi učitelj 
Francesco Bianchi-Ferrari. Poslije je bio u Mantovi, gdje 
je upoznao djela Mantegne i Coste, koja su na mladica 
zamašno utjecala. Djela se majstorova mogu odvojiti u 
tri velike grupe: 1. mladenačka, izvedena u tradicionalnom 
načinu emilijanskom i mantegnesknom; 2. ona, koja su 
nastala u vrijeme, kad je nastojao oko ustanovljivanja 
svog vlastitog ličnog stila (1513—1518), i 3. majstorska, 
nastala u posljednjem razdoblju rada i života. Ishodištem 
je za dosadašnje prosuđivanje majstorova razvoja bila 
slika u Dresdenu nazvana Bogorodica sv. Franje , naručena 
1514, još sasvim quattrocentistička, koja jasno odaje utje¬ 
caje Mantegne (Madonna della Vittoria), Francije i Coste. 
Ali je novijim istraživanjima uspjelo utvrditi čitav niz 
slika, koje su nastale prije nje. Potkraj prvog razdoblja 
nastale su slike: Bijeg u Egipat (Firenca, Uffizi), Bogoro¬ 
dica s malim Isusom (Madrid, Prado), Zingarella (Napulj) 
i Sveta porodica (Hampton Court). Nije utvrđena hipo¬ 
teza, da je C. u ovo vrijeme boravio u Milanu, Mlecima 

i Rimu. Prva su djela drugoga razdoblja freske u sobi 
abatise samostana San Paolo u Parmi (1518—20), na ko¬ 
jima su prikazani Dijana, grupe putta s atributima lova i 
(u tehnici »grisaille«) mitologijski, dijelom još neobjašnje- 
ni prizori. Od 1520 do 1524 izvodi C. svoj drugi veliki niz 
fresaka u kubetu crkve S. Giovanni Evangelista u Parmi 
(Krist uzlazeći na nebo okružen apostolima i anđelima, a 
u isječcima ispod kubeta evanđelisti i crkveni oci). U vri¬ 
jeme djelatnosti u Parmi, kojim počinje treće, posljednje 
razdoblje njegova rada, nastali su: niz manjih slika, neko¬ 
like freske, oltarske slike i prvi mitologijski prikazi. Među 
ovim su djelima važnija: Madonna del latte (Budimpešta), 
Madonna della Cesta (London), Noli me tangere (London), 
Zaruke sv. Katarine (Pariz, Louvre), Jupiter i Antiopa 
(Pariz, Louvre), Odgoj Amorov (London). G. 1526 počinje 
C. svoje glavno djelo, freske u stolnoj crkvi u Parmi (u 
koru, velikom kubetu, svodovima, stubovima, frizu, isječ¬ 
cima i nišama), djelo, u kojemu se već jasno objavlja sli¬ 
koviti stil baroka. Na svodu kubeta prikazano je Uzašašće 
Bogorodičino. Raširenih ruku, okružena anđelima, uzlazi 
Bogorodica u oblacima, koji se u krugovima dižu prema 
unutrašnjosti kubetnog svoda. Među svecima u raju pri- 
kazani su sasvim sprijeda Adam i Eva, Abraham, Judita i 
David. Ispod njih pali dvadesetdevet mladića, koji stoje 
na gornjem rubu tambura, u kandelabrima vatru. Na 
plohama postrance tamburu, a među prozorima, koji 
osvjetljuju kubetni prostor, prikazani su apostoli, a u isječ¬ 
cima, dekoriranim u obliku goleme školjke, sv. Ivan Kr¬ 
stitelj, Toma, Bernardo degli Uberti i Hilarije. Sve je to 
prikazano izvanredno živo i u žestokom gibanju, zbog 
čega (a i zbog velikog broja likova) čitava kompozicija 
postaje nešto nepregledna, pogotovu stoga, što je u njoj 
strogo provedeno perspektivno načelo di sotto in su (po¬ 
gled odozdo prema gore). U istom živom i slikovitom 
stilu izvedene su i posljednje majstorove oltarsKe i mito- 
logijske slike, među kojima su najvažnije: Bogorodica sv. 
Jeronima , t. zv. Dan (Parma), Madona della Scodella 
(Parma), Noć (Dresden), Bogorodica sa sv. Jurjem (Dres¬ 
den), Danaja (Rim, Galerija Borghese), lo i Gammed 
(Beč), Leda (Berlin), pa alegorije Krepost i Grijeh (fanz, 
Louvre) koje su isprva bile u »Grotti«, čuvenom studiju 
Isabele d’Este. Broj sačuvanih majstorovih crteža nije 
velik. Osim Lionarda nije nijedan drugi talijanski slikar 

provodio tako savršeno načelo »chiaroscura«. Čarobna igra 
svijetla, oduzima na njegovim slikama kretnjama ljudskih 
likova svaku ukočenost i usiljenost. Obris je njihov te¬ 
čan, a oni sami u svojim kretnjama nježni i umilni. Svo¬ 
jim mitologijskim slikama, u kojima se gdjekad približio 
krajnjim mogućim granicama u prikazivanju senzualnih 
motiva, postao je C. uzorom francuskih slikara 18. sto¬ 
ljeća. Jednako su savršeni majstorovi krajolici sa svojim 
divnim i pjesničkim ugođajima. Među majstorovim uče¬ 
nicima bio je najznatniji Francesco Mazzuola, zvan Parmi- 
gianino. 

LIT.: C. Ricci, A. A. da C., London-Berlin 1896, Rim 1930; S. Brinton, 
C., London 1900; Th.-B. ALBK, VII.; A. Venturi, Storia dell'arte ita- 
liana, IX/2, Milan 1920; Isti, II C., Rim 1927. A. Sch. 

CORREGIDOR, utvrđeni otok i zračno uporište; vlada 
tjesnacem, kroz koji se ulazi u zaliv Manile, glavnoga 
grada Filipina. C. je poznat po borbama između Japana i 
USA (1942) u drugom svjetskom ratu. 

CORREIA, Gaspar, portugalski povjesničar i pustolov 
16. stoljeća. Proveo je pola vijeka u Indiji, ostavivši za 
sobom osam svezaka Lendas da India , u kojima opisuje 
krajeve i događaje ove zemlje, osobito djela Portugalaca 
od 1497 do 1550. (Ponovno izdano: Lisabon 1858—64). U 
Indiji postade tajnikom Alfonsa de Albuquerquea, a po 
njegovoj smrti i dalje ratuje i piše, prelazeći iz jedne ko¬ 
lonijalne službe u drugu. Potkralj Dom Joao de Castra 
naručio je kod njega kao crtača portrete svih guvernera 
Indije, a u Lendas su reproducirani njegovi nacrti gra¬ 
dova i utvrda. Umro je u Malaki od ruke najamnika Dom 
Estevao de Game. J. Tbk. 

CORREIA DE OLIVEIRA, Antonio, * 1879, suvremeni 
portugalski pjesnik, pisac djela Auto do Fim do Dia (1900), 
Raiz (1903), Auto do Junho (1904), Alma Religiosa (1910), 
Autos dos Quatro Estagoes (1911), Os Teus Sonetos (1914), 
A Minha Terra (1916) i t. d., koja svojim kozmičkim liri- 
zmom podsjećaju na »autos« Gil Vicenta. J. Tbk. 

CORREMANS, Eduard, * Antwerpen 1. II. 1835, f Ant- 
werpen 2. XI. 1910, vođa Flamanaca u Belgiji. U po¬ 
četku odvjetnik, 1861 osnovao »Nederduitsche Bonde«, 
koji se kao politička stranka prozvao »Meeting«. Kao za¬ 
stupnik rodnoga grada od 1868 zalagao se za ravnopravnost 
flamanskog jezika uz francuski i 1883 postigao, da su dr¬ 
žavne srednje škole u Flandriji postale dvojezičnima (lex 
Corremans), a 1898, da je flamanski jezik bio priznat dru¬ 
gim službenim jezikom u Belgiji. J. N. 

CORRENS, Karl, * Munchen 19. IX. 1864, f Berlin 14. 
II. 1933, njemački botaničar i genetičar. Bio je docent 
u Tiibingenu 1892—1902, izvanredni profesor u Leipzigu 
1902—09, redoviti profesor u Miinsteru 1909—13 i ravna¬ 
telj novo osnovanoga zavoda Kaiser Wilhelm Institut fur 
Biologie u Berlinu 1913—33. Proučavajući ksenije (oko 
1895) križao je vrste kukuruza, graha i nekih drugih bi¬ 
ljaka, te je zapazio u potomstvu pravilnost u segregaciji 
boja. To ga je ponukalo, da pretraži literaturu, te je tako 
naišao na Mendelovu radnju i otkrio Mendelove zakone 
(1900). Bio je vrlo produktivan genetičar radeći pokuse s ve¬ 
likom množinom različnih vrsta bilja. Najvažniji su radovi 
nasljeđivanje klorofila, varijacije, sterilnosti i spola. M. D-c. 

CORRENTI, Cesare, * Milan 3. I. 1815, f Rim 4. X. 1888, 
talijanski političar. Pravne je nauke dovršio na sveučilištu 
u Paviji i već zarana stupio u vezu s predstavnicima de¬ 
mokrata i umjerenog liberalizma. G. 1837 stupio je u 
upravnu službu kod lombardijske vlade te služio kod kra¬ 
ljevske delegacije u Bergamu. Bavio se književnošću, 
poviješću, filozofijom, gospodarstvom, brojidbom i dru¬ 
štvenim naukama. Surađivao je u časopisima Annali di sta¬ 
tistica i Rivista europea , a 1847 izdao djelce LAustria 
e ta Lombardia , u kome je kritički prosudio austrijski go- 
spodarsko-financijski sustav. Sudjelovao je pri oslobođenju 
i ujedinjenju Italije, bio generalni tajnik privremene vlade 
u Lombardiji, povodom krimskog pothvata priključio se 
Cavourovoj većini, surađivao u novinama Concordia, Pro- 
gresso i Diritto i istaknuo se spisom Dieci giorni di Brescia, 
1849. Nakon oslobođenja Lombardije bio je Cavourov sa¬ 
vjetnik za uređenje prilika u novoj pokrajini. G. 1867 i 
1869—72 bio ministar nastave. Uveo je opću obvezu za po¬ 
hađanje škola, izjednačio sveučilišta u Rimu i Padovi, uki¬ 
nuo teološke fakultete i vjersku obuku u srednjim ško¬ 
lama. G. 1876 sudjelovao je kod pada desnice, bio mnogo 
cijenjeni savjetnik Depretisov, a kad mu 1886 Milan nije 
povjerio mandat, postade senator. 


BIBL.: Njegove je spise u izboru izdao T. Massarani u Rimu 
1891—94; Pensieri: dai suoi scritti editi ed inediti, izd. A. Correnti 
i E. Levi u Milanu 1913; novo izdanje spisa / Dieci giorni di Brescia 
izdao L. Beltrami u Milanu 1929, a La Lombardia nel Risorgimento 
italiano C. Agrati 1929. 

LIT.: T. Massarani, Cesare Correnti nella vita e nelle opere, 
Rim 1890. J. N. 

CORRER, Teodoro, * 1750, f 1830, talijanski mecenat. 
Potomak je mletačke patricijske porodice, koja se osobito 
u 13. i 14. st. istakla svojom kurijalnom politikom (Angelo 
C. = protupapa Grgur XII.). C. je ostavio svoju pa¬ 
laču u četvrti S. Giovanni Decollato mletačkoj gradskoj 
općini. U palači je sabrao veliku zbirku spomenika iz 
mletačke povijesti. To je po njemu nazvani »Museo civico 
Correr«, koji je zbog ograničenog prostora g. 1880 pre¬ 
nesen u »Fondaco dei Turchi«, a danas se nalazi u Starim 
prokuracijama na Markovu trgu. F. C. 

CORRĆZE, 1 . rijeka u francuskom departementu istog 
imena, izvire na ravnjaku Millevaches i poslije toka od 
85 km utječe niže grada Brive u Vezere, pritok rijeke 
Dordogne. — 2. Gradić na istoimenoj rijeci, nedaleko grada 
Tulle, sjedište je kantona, tkalački veleobrt. — 3. Francuski 
departement na Z Središnjeg masiva, obuhvaća na S 
neplodno humlje ravnjaka Millevaches (Puy de Meymac 
978 m) i na J nekoliko plodnih dolina (C., Vezere, Dor¬ 
dogne), zaprema površinu od 5.888 km 2 , na kojoj živi 
262.770 stan. (1936). Glavni grad je Tulle, gdje ima vele- 
obrta. U departementu je uz poljodjelstvo razvijeno i sto¬ 
čarstvo, a gorje je bogato šumama. N. Ž. 

CORRIDAS Borbe s bikovima. 

CORRIENTES, 1 . nekoliko rtova (cabo) u Americi, i to 
u Argentini, Kolumbiji i Mexicu (1000 m visoko, na paci- 
fičkoj obali), 2. najzapadniji zaljev (golfo) otoka Kube, 
3. pritok (rio) rijeke Parana u Južnoj Americi, 4. argen¬ 
tinska pokrajina među rijekama Parana i Uruguay, 88.901 
km 2 , vlažna i dosta močvarna zemlja s brežuljkastim uzvi¬ 
sinama u toplom podneblju, podesnija za stočarstvo (go¬ 
veda i ovce) nego za ratarstvo i veleobrt, rijetko naseljena 
(490.464 stan., 1937), od kojih 72.288 (1932) stanuje u gla¬ 
vnom gradu istoga imena na rijeci Parana, gdje je želje¬ 
znička postaja i izvozna luka za žito, mate, šećer, duhan, 
kože i drvo quebracho. N. Ž. 

CORRODENTIA -> Grizličari. 

CORROZET, Gilles, * Pariz 4. I. 1510, f Pariz 4. VII. 
1568, francuski pisac, tiskar i nakladnik. Objelodanio je 
kompilacije o različnim predmetima, uz ostalo: La fleur 
des antiquites et singularitćs de la noble et triomphante 
vitle et cite de Pariš (1532 i brojna kasnija izdanja), Cata- 
logue des villes et citćs assises es trois Gaules, avec un 
traitć des fleuves et fontaines d’icelles (1538 i 1540), He- 
catomgraphie , ćest a dire les descriptions de cent figures 
et histoires (1540), kojom se služio Ba’if za svoje djelo 
Mimes. Prevodio je s grčkog (Ezopa, 1542), s talijanskog 
i španjolskog. Teorija o platonskoj ljubavi, koja je sredi¬ 
nom 16. st. bila u Francuskoj suvremena, nadahnula ga je 
za lijepu priču Compte du Rossignol (Pariz 1546, Lyon 
1547). 

BIBL.: Conte du rossignol ponovno je izdao Montaiglon u zbirci 
Kecueil de poćsies frangaises des XVe et XVIe sićcles, VIII (Biblio- 
theque elzevirienne), a prijevod u stihovima Fables d’Čsope Jouaust 
u zbirci Le Cabinet du Bibliophile (Pariz 1882). 

LIT.: Niceron, Mćmoires pour servir ii l’histoire des hommes illustres, 
XXIV.; Bonnardot, Ftude sur G. C., Pariz 1848; A. Lefranc, Le 
Platonisme et la littćrature en France (1500—1550), Revue d’histoire 
litteraire de la France, 1896 (ponovno u knjizi Grands ćcrivains frangais 
de la Renaissance, Pariz 1914). J. D-e. 

CORSI, Jacopo, * oko 1560, f vjerojatno 1604, firen¬ 
tinski plemić, humanista, čije je ime uz ono conte Bar- 
dija usko povezano s postankom opere. Kad je g. 1592 
Bardi otišao kao papinski komornik u Rim, postala je 
Corsijeva kuća sabiralište onog umjetničkog kruga, kojemu 
su pripadali osnivači novog glazbenog stila, Galilei, Peri, 
Caccini i t. d. C. se spominje i kao skladatelj; sačuvao 
se fragment njegove opere Dafne na tekst Rinuccinija. 

LIT.: G. B. Đoni, Della mušica scenica, Firenca 1763; H. Kretz- 
schmar, Geschichte der Oper, Leipzig 1919; H. Riemann, Musiklexicon, 
1929. # S - S4 * 

CORSINI, patricijska obitelj u Firenci, od 13. st. sve 
uglednija i moćnija u javnim poslovima Toskane i Crkve¬ 
ne države, 1731 uzdignuta u red rimskih knezova. Glavni 
su članovi te obitelji: Andrija, f 1374, biskup Fiesole, 
proglašen svecem; Lorenzo kao papa Klement XII. (1730 do 
1740), osnivač palače Corsini u Rimu; napokon Don Neri 
(f 1845), diplomat, koji je zastupao probitke Toskane u 

CORNELIS CORT, Obraćenje Pavlovo 
(Bakrorez po crtežu J. Glovića) 


nemirnim vremenima francuske revolucije, Napoleonova 
carstva i restauracije. Uz galeriju slika talijanskih majstora 
iz 17. st. nalazi se u palači Corsini bogata knjižnica starih 
knjiga i rukopisa. Sve je to od 1883 vlasništvo države u 
rukama Kraljevske akademije dei Lincei. N. Ž. 

CORSINI, Bartolomeo, * Barberino (Firenca) 18. VII. 
1606, f Barberino 24. III. 1673, talijanski pjesnik. Osim 
manjih pjesama i prijevoda Anakreontovih stihova ispje¬ 
vao je heroikomični spjev Torracchione desolato (Pariz 
1768), zanimljiv u folklorističkom pogledu. 

LIT.: E. Belloni, U Seicento, 2. izd., Milan 1929. M. D-ić. 

CORSSEN, Wilhelm, * Bremen 1820, + Berlin-Lichterfelde 
1875. Kao klasični filolog istakao se studijom o italskim 
dijalektima (De Volscorum lingua, 1858) i lationskom izgo¬ 
voru ( Vber Aussprache , Vokalismus und Betonung des 
Lateinischen, 1868—70). Nije uspio u izučavanju jezika 
Etruščana (Vber die Sprache der Etrusker , 1873—75). P. S. 

CORT, 1. Cornelis (lat. Cornelius Curtius), * Hoorn 1533, 
f Rim 1578, nizozemski grafičar. Prije svog polaska u Ita¬ 
liju izvodio je u Antwerpenu za nakladnika Hieronymusa 
Cocka bakroreze po predlošcima Fransa Florisa, pa izvorne 
bakropise (krajolike, marine). G. 1565 dolazi u Mletke, 
gdje mu je Tizian povjerio reproduciranje svojih slika 
i osigurao sebi kod Signorije isključivi privilegij za ba¬ 
kroreze, što ih je C. izvodio po njima. Tizian je znatno 
utjecao na dalji razvoj Cortov. Poslije kratka boravka u 
Rimu vraća se on ponovo u Mletke, ali se 1572 stalno udo¬ 
mio u Rimu. Majstori, po kojih je slikama i crtežima C. 
rezao svoje bakroreze i bakropise, bili su uz Tiziana 
Rafael, Michelangelo, Zuccari, Muziano, Polidoro da Cara- 
vaggio, a osobito Jure Glović (Giulio Clovio), po kojega je 
djelima izveo više od trideset listova. Utjecaj Cortov na 
razvoj talijanskog bakroreza 16. i prve pol. 17. st. bio je 
veoma znatan, iako još nije posve istražen i objašnjen. 

LIT.: P. Kristeller, Tizians Beziehungen zum Kupferstich (Mittei- 
lungen der Geselschaft fiir vervielfaltigende Kunst), Beč 1911; L. 
Burchard u Th.-B. ALBK, VII.; M. Pittaluga, L’incisione itahana nel 
cinquecento, Milan 1928. 


2. Frans de, * Antwerpen 1834, f Bruxelles 1878, flamski 
lirski pjesnik. Od 1858 glavni urednik časopisa »Schelde«, 
od 1861 »De Toekomst«, izdao dvije zbirke lirike: Liederen 
(2 sv., 1857—59 i 1868), Zing-Zang (1866), u kojima crta 
domaći obiteljski život u jednostavnim, formalno glatkim 
stihovima poput narodne pjesme. Lj. M. 

CORTE-REAL, 1. Gaspar, * oko 1450, portugalski more¬ 
plovac, član obitelji pomoraca i istraživača. Svojim pu¬ 
tovanjima 1500 i 1501 otkrio je nove putove portugalskom 
ribarstvu iskrcavši se vjerojatno na New-Foundlandu i 
nastavivši put uz obalu Labradora do Hudsonova puta, 
gdje mu se zameo trag. Ista je sudbina zadesila i brata 
mu Miguela, kad je 1502 otišao za njim u potragu. Nije 
ga uspio pronaći ni treći brat Vasqueanes (1503). 

2. Jeronymo, * oko 1533, + 15. XI. 1588, portugalski 
pjesnik. Kao vojnik služio je u Africi i Indiji sudjelujući 
u bitki kod Tangera. Ostavio je opsežne epske spjevove 
Sucesso do Segundo Cerco (21 pjevanje), Austnada (15 
pj.), u kojemu slavi bitku kod Lepanta, i Naufršgio de 
Sepulveda (17 pj.). 

CORTES Španjolska, političko uređenje. 

CORTĆS, Hernan, * Medellin (Estremadura) 1485, + kod 
Seville 2. XII. 1547, španjolski osvajač i otkrivač zemalja. 
Izučivši pravo u Salamanci pođe 1504 u Zapadnu Indiju, 
gdje je sudjelovao u borbama protiv Indijanaca na otoku 
Haiti i 1511 u osvajanju otoka Cube. Kad je J. Gnjalva 
otkrio mehičko primorje, poslan je C. 1519 s 11 lađa 
onamo, da zavlada zemljom. Kako nije našao zlata na 
poluotoku Yucatanu, otplovi dalje i osnuje luku Veracruz. 
Montezuma, car Azteka, velikim je darovima, osobito zla¬ 
tom uzaludno nastojao odvratiti ga od namjere, da prodre u 
unutrašnjost. Spalivši lađe, da svojoj momčadi onemogući 
bijeg, i predobivši neka indijanska plemena, zavlada g avnim 
gradom i prisili Montezumu, da prizna nad sobom vlast 
cara Karla V. Kad C. omrznu nesamo Indijancima, nego i 
španjolskom namjesniku na Cubi, koji diže ekspediciju, da 
ga okuje zbog težnje za samostalnošću, C. porazi sretno i 

ekspediciju i pobunjenike. Smrt Montezume 1520 na čas 
je doduše zamrsila njegov položaj, jer Azteki pod novim 
carem otjeraše Španjolce iz glavnoga grada (la noche 
trieste 1. srpnja 1520), ali C. se snađe brzo: kod Otumbe 

slomi otpor i u nekoliko 
mjeseci smiri svu ze¬ 
mlju pod svojom vla¬ 
šću, tako da ga je Karlo 
već 1521 imenovao na¬ 
mjesnikom Nove Špa¬ 
njolske. Tada započe 
organizacija i konsoli¬ 
dacija pokorene kultur¬ 
ne zemlje, u kojoj su 
Azteki postali roblje. 
C. je zemlju kolonizi¬ 
rao i širio u njoj kr¬ 
šćanstvo, a njegovi su 
časnici prodirali u Sre¬ 
dnju Ameriku. G. 1527 
morao se vratiti u do¬ 
movinu, da bi se oprav¬ 
dao od optužbe zbog 
zloupotrebe vlasti. Kar¬ 
lo V. primo ga je s ve¬ 
likim počastima, ali mu 
je ostavio samo čast vr¬ 
hovnoga zapovjednika vojske u Novoj Španjolskoj. Zanoseći 
se ustrajno mišlju o morskom prolazu u Tihi ocean putovao 
je već 1524 iz Mexica u Honduras, a 1533 otkriše njegovi 
ljudi južni rt poluotoka Kalifornije i 1536 zaliv Kalifornij- 
ski. Vrativši se 1540 ponovno u domovinu, da stekne carevu 
milost i državnu odštetu za dotadašnje velike izdatke iz 
svoga džepa na korist države, nije imao sreće, premda 
je pratio cara Karla 1541 i u ratnoj ekspediciji protiv tu- 
niskih gusara, ne bi li mu predočio veliku važnost Alžira za 
Španjolsku. Ništa nije pomoglo. Sada je već sve mislilo na 
Peru, a Cortes bijaše zaboravljen. Spremajući se na povra¬ 
tak u Ameriku umro je naglo u dvorcu kod Sevilie. C. je 
uzor častohlepnog, pustolovnog i bezobzirnog conquista- 
dora. Njegov život nije bez zasluga za poznavanje Mexica 
u unutrašnjosti i u primorju. Osobito je važno plovljenje 
uz obale Mexica, da se nađe morski put među Atlantikom 
i Pacifikom. 

LIT.: C-ovi vlastoručni izvještaji caru Karlu iz Mexica objavljeni 
su nekoliko puta u izvorniku i prijevodu. Poznata su izdanja Gayangos, 
Cartas y relaciones de H. C. al emperador Carlos V Pariz 1866, i D. 
Charnay, Lettres de Fernand Cortez š Charles-Quint sur la decouverte 
et la conquete du Mexique, Pariz 1896; među životopisnim djelima 
ističu se Helps, The life of H. C., 2 sv., New York 1871, i Babelon, Vie 
de F. C., 1928; osvajanja su prikazana historijski (Prescott, Geschichte 
der troberung von Mexiko, 2 sv., 1845) i književno u romanu (R. 
Friedenthal, Der Eroberer, 1929). N. Ž. 

CORTESE (Cortesius), 1. Alessandro, f Rim 1498, pje- 
snik-humanist, stariji brat Paola. Braća C. nisu Dalmatinci, 
kako ih neki nazivaju. A. je bio i nuncij u vrijeme 
Siksta IV. G. 1483 upravio je papi vrlo zapažen govor u 
Vatikanskoj bazilici. Sačuvana su njegova pisma i pjesmo- 
tvori, što ih je slao sklonom mu Luju XII., kralju fran¬ 
cuskom. Od svojih pjesničkih djela posvetio je C. kasnije 
tiskom izdani panegirik ugarsko-hrvatskom kralju Matiji 
Korvinu Liber unus de virtutibus bellicis Matthiae Corvini 
Hungariae regis invictissimi (objelodanio prvi put Joannes 
Sambucus g. 1543). Ostale njegove latinske pjesme izašle 
su za njegova života i poslije smrti u talijanskim pjesni¬ 
čkim zbornicima. 

LIT.: G. Tiraboschi, Storia della letteratura italiana, VI., Modena 
1776; E. Varady, La letteratura italiana e la sua influenza in Ungheria, 
I., Rim 1934; F. Pintor, Da lettere inedite di due fratelli umanisti A. 
e P. C-i, Perugia 1907. M. B-r. 

2. Giulio Cesare, * Napulj oko 1575, f Napulj između 
1621 i 1627, začetnik napuljskog dijalektskoga pjesništva. 
U svojim je djelima dao živu sliku pučkoga života u 
Napulju: La Vaiasseide (1615), spjev o služavkama, Micco 
(Domenico) Passaro (1621), spjev o napuljskim plaćenim 
razbojnicima i dr. U spjevu Viaggio di Parnaso (1621) 
daje povijest svoga života kao pjesnika. 

LIT.: A. Feroila, G. C. C. poeta napolitano, Napulj 1907; B. 
Croce, Saggi sulla letteratura italiana del Seicento, 2. izd., Bari 1923; 
Isti, Storia dell’etš barocca in Italia, Bari 1929; L. Russo, Note critiche 
sulla letteratura dialettale del Seicento, Napulj 1920. M. D-ić. 

3. Paolo (Paulus Cortesius), Rim 1465, latinski i tali¬ 
janski pisac i pjesnik u doba renesanse. U njegovoj su se 


kući redovito sastajali mnogi tadašnji odlični knjiže¬ 
vnici i učenjaci. Dopisivao je s Angelom Polizianom i 
drugim prvacima duhovnoga života svoga vremena. Među 
njegovim djelima nalazi se također iz izvornog rukopisa 
1734 po prvi put u Firenci tiskano djelo: De Hominibus 
Doctis. Tu su među ostalim prikazani latinski pjesnik- 
humanista Hrvat Ivan Česmički (Janus Pannonius), Ivan 
iz Ravenne f po predaji jedan od najranijih učitelja u 
Dubrovniku i pisac kulturno-povijesnih vijesti o Dubro¬ 
vniku, i Istranin Petar Pavao Vergerij stariji. 

LIT.: G. Tiraboschi, Storia della letteratura italiana, VI. 12., Modena 
1776; F. M. Appendini, Notizie istorico-critiche sulle Antichitš, Storia 
e Letteratura de’ Ragusei, II., 316, Dubrovnik 1803. M. B-r. 

CORTI, Luigi, conte, ^ Gambarana 24. X. 1823, f Ri m 
18. II. 1888, talijanski diplomat. G. 1842 dovršio je medi¬ 
cinu, 1846 stupio u sardinsku diplomatsku službu, 1850 
tajnik poslanstva u Londonu, u veljači 1864 poslanik 
u Stockholmu i na tom mjestu ostao je do kolovoza 
1867, zatim opunomoćeni ministar u Madridu (1867), u 
Haagu (1869), Washingtonu (1870) i Carigradu (1875). Po¬ 
vodom obrazovanja prvog ministarstva Cairoli u ožujku 
1878 bi imenovan ministrom vanjskih posala i kraljevskim 
senatorom. Na kongresu u Berlinu zastupao je Italiju uz 
grofa Launaya, poslanika na njemačkom dvoru. Nakon 
kongresa odstupio i vratio se na svoje mjesto u Carigrad; 
1886 premješten u London, gdje je ostao do listopada 1887, 
kad ga nenadano opozvao Crispi, koji bijaše zauzeo osobito 
stajalište za istočne krize. 

LIT.: R. Bonghi, U Congresso di Berlino e la crisi d’Oriente, 
Milan 1878; F. Crispi, Politica estera, Milan 1912; E. C. Corti delle 
Catene, 11 conte Corti al Congresso di Berlino u Nuova Antologia 
od 16. IV. 1925; M. Rosi, 11 Congresso di Berlino e Benedetto Cairoli 
u Bollettino deH’Ufficio storico del corpo di Stato maggiore od 1. 
V. 1927. J. N. 

CORTIJEV ORGAN -> Uho. 

CORTINA D’AMPEZZO, klimatsko i turističko mjesto 
u Dolomitima, u visini od 1220 m, na željezničkoj pruzi 
Belluno—Toblach, u prostranoj dolini, koju je oblikovao 
diluvijalni ledenjak, poznato po izvanredno lijepom i sli¬ 
kovitom položaju i najsuvremenijem uređaju. Na zelenoj 
i pitomoj dolini izdižu se strme i gole dolomitske stijene. 
Mjesto se mnogo posjećuje zbog ljetne svježine i zimskih 
sportova (međunarodne utakmice). 

CORTONA, gradić sa 3.447 stan. (1931) u Toscani, sje¬ 
verozapadno od Trazimenskog jezera. Danas je C. sje¬ 
dište biskupa, tržište poljodjelskim proizvodima, ali je 
najpoznatija po povijesnim spomenicima i kulturnim usta¬ 
novama. Ima lijep položaj. C. je prastarog podrijetla, 
a u etrursko je doba bila važno i utvrđeno središte. Iz 
tog razdoblja sačuvali su se brojni spomenici: ciklopske 
zidine, posuđe, zgrade, grobnice i dr. Ti se spomenici ču¬ 
vaju u etrurskom muzeju, a Etrurska akademija, osno¬ 
vana 1726, ima bogatu knjižnicu i vodi brigu o sabiranju 
i proučavanju spomenika. U sredovječnoj C-i radili su 
najistaknutiji talijanski umjetnici; tad su sagrađene lijepe 
crkve sv. Margarete, sv. Franje (13. st.), sv. Dominika, 
Gospe od Milosti i dr., a od svjetovnih zgrada ističe se 
gradska vijećnica, pretorska palača, u kojoj su glavne 
prosvjetne ustanove, tvrđava i dr. A. M. S. 




HERNAN CORTĆS 


CORTINA D’AMPEZZO 



CORREGGIO 




GOSPA SA SV. JERONIMOM GOSPA SA SV. JURJEM 

Parma, R. Pinacoteca Dresden, Gemiildegaletie 

Gore; DANAJA, Rim, Galleria Borghese; dolje lijevo: KRIST I MAGDALENA, Madrid, Prado; dolje desno: UZNESENJE MARIJINO (dio 

slike), Parma, Siolna crkva 

(Foto Anderson) 

PIETRO DA CORTONA, Pročelje crkve S. Maria della Pače u Rimu 

CORTONA, Pietro da (zapravo P. Berrettini), * Cor- 
tona 1. XI. 1596, f Rim 16. V. 1669, talijanski slikar i gra¬ 
ditelj, jedan od glavnih predstavnika talijanskog visokog 
baroka. Učio je slikarstvo u Firenci (od 1609) i u Rimu 
(od 1612). Učitelji su mu bili A. Comcdi i B. Ciarpi, sli¬ 
kari bez osobite važnosti. Sam je proučavao velike umjet¬ 
nike; zanimali su ga antika, P. da Caravaggio, Raffael i 
Michelangelo, Carraci, Rubens i Correggio. Osim toga se 
donekle približio umjetnosti svoga suvremenika Berni- 
nija. Kao dobar kopist stekao je naklonost porodice Sac- 
chetti, doskora je stupio u odnose i s porodicom Barbe¬ 
rini, koji su mu 1620 povjerili zadaću, da freskama ukrasi 
crkvu Sv. Bibijane. G. 1628—32 radio je za crkvu sv. Pe¬ 
tra (kapele sv. Trojstva i sv. Sakramenta), između 1631 
i 1637 za rimske kapucine, a 1633—39 golemu alegorijsku 
fresku na stropu glavne dvorane u palači Barberini. Na 
poziv Medicija upravljao je 1640—47 dekorativnim ukra- 
šivanjem palače Pitti u Firenci pa je sam izradio nacrt 
za atule i plastike. Kad se vratio u Rim, primio je velike 
narudžbe od pape Inocenta X. i njegovih rođaka Pamfi- 
lija; tako je upravljao radom na mozaicima za kupolu 
sv. Petra, ukrasio slikama galeriju kvirinalske palače i 
prikazao Enejinu legendu za palaču Pamfili, a radio je 
više puta i na oratorij anskoj Chiesa Nuova. C. je izradio i 
mnogobrojne uljene slike. Izvornost njegovih graditelj¬ 
skih pothvata potvrđuju — uz mnoge velike nacrte i ranu 
gradnju jedne vile za Sacchettije — prekrasne rimske 
crkve sv. Luke i sv. Martina (1634), S. Maria della Pače 
(pregradnja i dražesno uređenje maloga trga pred crkvom 
oko 1656—59) i S. Maria in Via Lata (između 1658 i 1664). 

Povijesno se značenje C-e može isporediti samo sa značenjem 
najistaknutijih majstora, kao Raffaela, Correggia i Veronesa; nije 
im ravan slikar, ali je svakako pokazao genijalnost u nastojanju da 
oživotvori cjelovitu dekorativnu umjetninu. U njegovu se radu izra¬ 
zilo sve, za čim su prije išli i što su postigli Bolognesi i Firentinci, 
Parmanci i Mlečani. Tek on je stvorio baroknu fresku velikih ra¬ 
zmjera, u kojoj se sav dotadašnji okvir razrješava u slobodnu igru 
zavoja, prividni se prostor slike pridružuje kao samostalan dodatak 
pravom graditeljskom prostoru, a likovi, prikazani u smjeloj per¬ 
spektivi između oba prostora, daju iluziju potpune tjelesnosti i kao 
da izvode najsmionije pokrete. Sve je to nabačeno lako i prozračno; 
poganski i kršćanski elementi slijevaju se najsretnije u cjelovit uti¬ 
sak, radostan i svečan, a preko svega prelijeva se bogata struja 
»plavog svijetla«, koje inače poznaje samo uljeno slikarstvo. Svojim 
protuklasično-individualističnim naziranjem utjecao je Cortona na svu 


umjetnost 17. i 18. st., kako na talijanske »macchiniste« (katkad 
prozvane i »Cortonese«) do posljednjih uspona toga pravca u djelima 
Pozza i Tiepola, tako i na velike dekorativne pothvate ostalih evrop¬ 
skih zemalja, prije svega francuskog rokokoa (van Loo, Boucher). 
Od najveće je pak draži melodični zamah njegovih građevina i trgova, 
u kojima osobito upotrebljava elegantne kurvature. C. je radio i na 
crtežima za bakropise, a s P. Ottonellijem napisao je Trattato della 
pitiura e scultura (1652). Bliži su mu učenici bili G. F. Romanelli i 
Ciro Ferri. 

LIT.: N. Fabbrini, Vita del Cavaliere P. B. da C., Cortona 1896; 
H. Geisenheimer, P. da C. e gli affreschi nel pal. Pitti, Firenca 
1909; O. Pollak, P. da C., u Th.-B. ALBK, VII.; H. Posse, Das 
Deckenfresko des P. da C. im Pal. Barberini und die Deckenmalerei 
in Rom (Jahrb. preuss. Kunsts., sv. 40, 1919); V. Moschini, Le arehi- 
tetture di P. da C. (L’Arte, sv. 24, 1921). F. C. 

CORTOT, Alfred, * Nyon kraj Ženeve 26. IX. 1877, 
ugledni francuski glasovirski virtuoz. Glazbu je učio u 
pariškom konzervatoriju (u Diemera). Nastupao je u kon¬ 
certima Lamoureux i Colonne, te je nakon koncertnih 
turneja u Njemačkoj smatran najistaknutijim francuskim 
glasovirskim virtuozom sadašnjosti. Od 1902 nastupa i kao 
dirigent, pa je promicatelj modernih nastojanja u glazbi. 
Od 1907 profesor je za glasovir u visokoj školi pariškog 
konzervatorija. Od 1905 sudjelovao je s Thibaudom i 
Casalsom u trio-udruženju. Napisao je više članaka o 
glasovirskim kompozicijama Debussya, Faurea, Francka, 
Chabriera i dr. Poznata su njegova izdanja Chopinovih 
Etuda i Preludija. Poznat je kao majstorski predavač 
Chopinovih skladba; u svom zagrebačkom koncertu izvodio 
je sve Chopinove preludije uz svoje programne opaske. 

BIBL.: Principes rationnels de la technique pianistique, Pariz 1928; 
La musique fran^aise de piano. I., Pariz 1930, II., Pariz 1932. B. Š. 

CORTUSA -*■ Jamarica. 

CORUMBA, brazilski grad u saveznoj državi Mato 
Grosso na gornjem toku rijeke Paraguaya, 17.449 stan. 
(1920), željeznička i parobrodarska postaja za izvoz mate, 
stoke, kaučuka, kože i krzna, strateški toliko važna tvr¬ 
đava, da se za nju dugo otimala i republika Paraguay. N. Ž. 

CORUNA, LA, 1. primorska pokrajina na SZ historijske 
zemlje Galicije u Španjolskoj, 7.903 km 2 , bogata dobrim 
lukama, ima 767.608 stan. (1930), 100 na km 2 , koji su 
uz obalu gusto naseljeni i žive od ribolova i pomorstva, 
a u gorovitoj unutrašnjosti teže se prehranjuju obrađu¬ 
jući zemlju i uzgajajući stoku. — 2. Glavni grad La C. ide 
u red znamenitih španjolskih gradova na atlantskoj obali. 
Leži duboko u rijaskom zalivu na uzvišenom poluotoku, 
koji s kopnom zatvara sigurnu luku modernih uređaja i 
živahnoga prometa. Ima 74.132 stan. (1930). N. Ž. 

CORVEY ili Korvey, znamenita opatija u Njemačkoj, 
na rijeci Weseri, nedaleko Paderborna; osnovali su je 822 
benediktinci iz samostana Corbie u Francuskoj, pa se stoga 
latinski zove Corbeia Nova; vjersko je i intelektualno 
središte, osobito u 9. i 10. st. Odatle su slani misionari, 
da šire kršćanstvo sve do Skandinavije; na otoku Rujani 
(Riigen) oni su pokrstili Slavene, koji su međutim kasnije 
kult sv. Vida, zaštitnika C-a, pomiješali sa štovanjem 
poganskog božanstva Svantevida. Samostan je zaslužan, 
što je sačuvao djela nekih klasika. Tako je prvih šest 
knjiga Tacitovih Anala spašeno u prijepisima, koje su 
načinili redovnici opatije C. Uska veza s maticom Corbie 
u Francuskoj trajala je do 16. st. Od 1203 opat C-a je 
knez Carstva (Reichsfiirst). Za 30-godišnjeg rata stradala 
je opatija i propale su moći sv. Vida, koje su se ondje na¬ 
lazile od 830. Od 1792 do 1821 C. je samostalna biskupija, 
a otada spada pod biskupiju Paderborn. Politički je od 
1807 sastavni dio kraljevine Westfalske, a od 1815 Pruske. 
Vlasnici su joj od 1840 vojvode od Ratibora. 

CORVINA, Rivista di scienze, lettere ed arti, časopis, 
koji od 1920 izdaje u Budimpešti Ugarsko-talijansko dru¬ 
štvo Mattia Corvino i u kojem se na talijanskom jeziku 
obrađuju kulturni odnosi obiju zemalja. Višeput se osvrće 
na pitanja, koja su u vezi i s hrvatskom prošlošću. M. D-ić. 

CORVISART DES MARETS, Jean Nicolas, ^ Drecourt 
15. II. 1755, f Pariz 18. XI. 1821, francuski liječnik. Od 1794 
profesor u medicinskoj klinici u Parizu, od 1807 tjelesni 
liječnik Napoleonov, a za restauracije predstojnik zdrav¬ 
stva. Veoma zaslužan zbog svojih istraživanja o bole¬ 
stima srca i zbog uvođenja perkusije u kliničku dijagno¬ 
stiku. Auenbruggerovu knjigu Inventum novum , u kojoj 
je opisana perkusija, preveo je 1808 na francuski jezik i 
popratio je opširnim komentarom i dodatcima. 

CORVUS (Gavran), maleno, ali značajno zviježđe izme¬ 
đu zviježđa Djevice i Vodene zmije (Hydra). Sa zvijezdom 
Špica (a Djevice, 1. reda) čini lijepu grupu, koja je vidlji¬ 
va na južnom dijelu neba preko cijelog ljeta. A. Ob. 

CORYNANTHE JOHIMBE - COSMATI 


CORYNANTHE JOHIMBE -*• Johimbe. 

CORYZA GANGRAENOSA (opaka kataralna groznica 
goveda, Rorina goveda; Bosartiges Katarrhalfieber der 
Rinder, njem.; Coryza gangreneux, franc.; Mahgnant ca- 
tarrhal fever of cattle, engl.; Febre catarrale infettiva tal.) 
akutna je zarazna bolest goveda i bivola. Uzročnik je 
virus, kojega ima u krvi i u organima bolesnih životinja. 
Gotze je u najnovije vrijeme našao u promijenjenim dije¬ 
lovima sluznica bolesnih životinja spirohetu, koja po svo¬ 
jim morfološkim osobinama odgovara Leptospirama, te ju 
je nazvao Leptospira catarrhalis. Ovce mogu bolovati od 
opake groznice goveda, a da ne pokazuju nikakvih zna¬ 
kova oboljenja, ali izlučuju uzročnika i prenose ga na go¬ 
veda. Zaraza se prenosi i hranom ili pićem onečišćenim 
uzročnikom, a mogu ga prenositi i ljudi. S opakom grozni¬ 
com identična je bolest goveda u Africi »Snotsiekte« koju 
prenosi gnu. — Od opake kataralne groznice obole re¬ 
dovno samo pojedine životinje stada. Ako životinja pre- 
boli bolest, ne postaje imuna i može iza nekoliko nedjelja 
ponovno oboljeti. Inkubacija traje 1-^1 nedjelje. Bolest 
počinje visokom groznicom, a bolesne su životinje slabe 
i apatične, te stoje tupo buljeći, s naslonjenom glavom na 
jasle, ili leže s ispruženim vratom, škrguću zubima, katkad 
su vrlo nemirne, popinju se na jasle i navaljuju na druge 
životinje, dršću bilo po cijelom tijelu bilo u pojedinim 
mišićnim skupinama. Čelo, gubica i rogovi suvruci i suhi, 
tek i preživanje prestane, žeđa je povećana, dlaka je nako- 
strušena, disanje i bilo je ubrzano. Poslije 1—2 dana ra¬ 
zviju se i drugi znaci bolesti: sluznice su svih šupljina 
toplije i crvenije, a na nosnoj sluznici nastaju točkasta 
krvarenja. Istodobno se pojavi upala očnih spojnica (co- 
njunctivitis) i upala rožnice (keratitis). Ovi se znaci sve 
više pojačavaju, te drugi ili treći dan nastaju na sluznici 
nosa i usta pseudomembrane, koje se lako odlupe, i na 
tim mjestima zaostaju plitki čirovi. — Iz nosa se cijedi 
u početku rijedak serozni, poslije gusti sluzavo gnojni 
iscjedak, koji je pomiješan s krpicama otpabh pseudo- 
membrana. Upala se rožnice pogoršava i rožnica se mjesti¬ 
mično raspada, te na tim mjestima nastanu eirovi. — Može 
se upaliti rožna matica rogova, zbog čega spoj matice 
s rogovima popusti, i rožna čahura se lako izuje. Upalni 
procesi mogu se proširiti na sluznice šupljina glave (.si- 
nuse), na grkljan i traheju, čak i na pluća, te disanje po¬ 
staje naporno i često se čuje kod disanja piskutljiv sum 
ili hrgljanje. Izmetine su u početku suhe, poslije rijetke, 
pomiješane s krvnim ugrušcima i krpicama obamrle cri¬ 
jevne sluznice. Životinje tokom bolesti toliko oslabe, da 
od opće slabosti i iscrpljenosti uginu za 4—12 dana. Une 
životinje, koje ostaju žive, trebaju nekoliko nedjelja, dok 
se oporave. — Liječenje: Kako protiv ove bolesti nema 
specifičkog lijeka, može se pokušati simptomatsto liječe¬ 
nje: hladni oblozi na glavu, ispiranje nosne d usne šupljine 
i konjunktiva lakim desinfekcijskim sredstvima, tri janje 
sredstvima, koja podražuju. Liječenje se pokušalo intra¬ 
venoznim davanjem otopine kolargola ili protargo a (uku¬ 
pno 40—50 g u l°/o otopini), atoxyla (10 g u 10—lo /o 
otopini), urotropina, rivanola, ceodyla i t. d. kao preven- 
tivne mjere dolaze u obzir higijensko držanje i pravilna 
prehrana. Nadalje valja goveda držati odvojeno od ovaca. 

LIT : Hutvra-Marek-Manninger, Spec. Pathologie u. Therapie d. 
Haustiere, 1939; Gotze, D. T. W„ 1929; Jacotot, Arch Inst Pasteur 
d. lndochine, 1932; Wyssmann, Schw. Arch. f. Tierheilkde, 1933; Gotze, 
D. T. W., 1940. . A ‘ H * 

COSA, stari grad u primorju Etrurije, koji su osvojili 
i kolonizirali Rimljani 273 pr. Kr. Zapadno od njega diže 
se Mons Argentarius. U ravnici i na brežuljcima okolo 
grada podigli su rimski velikaši bogate zaselke, koji su 
uništeni u vrijeme seobe naroda. Luka pokraj grada bila 
je središte živoga prometa, osobito s Korzikom i Sardi¬ 
nijom. U 9. ili 10. st. podigao se na ruševinama grad 
Ansedonia, ali je i on bio kasnije napušten. 

COSA, Juan de la, * Santona (Vizcaya), f Tabasco (Da- 
ria) 28. II. 1510, španjolski geograf i pomorac. Isprva je 
plovio uz obalu Afrike, onda je pratio Kolumba 1492! i 
1493 na njegova dva prva putovanja u Ameriku, 1499 bi¬ 
jaše pilot Alonsu de Hojeda i Amerigu Vespucciju na sje¬ 
vernoj obali Južne Amerike. Njegova Mappa Mundi od 
1500 prvi je zemljovid otkritih zemalja u Americi. Od 
njega potječe i karta Afrike. Umorili su ga urođenici N. Z. 

COSBUC, Gheorghe, * Hordau (Sedmogradska) 8. 
IX 1866 f Bukurešt 1918, rumunjski književnik. Pro¬ 
živio je madžarsko vladanje u Sedmogradskoj. Pjesnik 1. 


Slavici i Titu Maiorescu dovode ga u Bukurešt. Žalost za 
gubitkom jedinca sina upropastila mu je zdravlje, koje je 
i onako bilo potkopano užitkom alkohola. Kao književnik 
istakao se na pjesničkom, prevodilačkom i popularizator- 
skom polju. Kao pjesnik (četiri zbirke pjesama) bavi se 
rumunjskim seljakom, ali poput Mihajla Eminescua voli^ i 
on ulaziti u filozofska pitanja. Preveo je Sakuntalu (1897), 
Enejidu (1896), Byronova Mazeppu (1896), Schillerova Don 
Carlosa (1910) i Danteovu Divina Commedia (u tercina- 
ma). P-S* 

COSECANS Goniometrija. 

COSEL, njemački grad i velika riječna luka u Šleskoj, 
na rijeci Odri, koja s kanalom svog pritoka Klodnice čini 
veliko pristanište Cosel-Hafen, gdje počinje golem pro¬ 
met po toj rijeci; raskršće je željeznica za Gornju Šlesku, 
ima 10.766 stan. (1933), većinom katolika. U gradu je vele- 
obrt celuloze, papira i strojeva. N. Ž. 

COSENZ, Enrico, * Gaeta 12. I. 1820, f Rim 28. IX. 1898, 
talijanski general. S Guglielmom Pepeom krenuo je 1848 u 
sjevernu Italiju, gdje se istaknuo u obrani Mestrea i Mar- 
ghere. Nakon neuspjele revolucije 1848 pođe u progonstvo 
na Krf, zatim na Maltu, u Francusku iu Genovu, gdje je 
političkim izbjeglicama predavao vojničke nauke i stajao 
u vezi s ljudima oko Cavoura i Mazzinija. Za rata 1859 
zapovijedao je odredom vojske na Alpama, koji je organi¬ 
zirao Garibaldi, i istaknuo se u obrani S. Ferma. Stupi 
zatim u redovitu vojsku i u Genovi organizira drugu 
ekspediciju dobrovoljaca, koja 6. VII. 1860 krenu na Sici¬ 
liju. S Garibaldijem dođe u Napulj i postade ministar 
rata u diktatorskoj vladi. Nakon vojnog pohoda 1860/1 
vrati se u redovitu vojsku, 1863 bi imenovan prefektom 
pokrajine Bari, a 1870 zapovjednikom divizije, koja je 
trebala zaposjesti Rim. Nakon 1870 bijaše najzad poglavar 
glavnog stožera, a podjedno bi izabran za zastupnika i 
1872 za senatora. U službi, u kojoj je znao spojiti vojničke 
osobine s političkima, ostao je do 1896. 

BIBL.: Note sopra alcuni particolari delta battaglia di Oravelotte-!). 
Privat del 18 agosto 1870, Rim 1875. 

LIT.: F. Guardione, 11 generale E. C., Palermo 1900; S. Cilibrizzi, 
Storia parlament are, politica e diplomatica d’Italia, Da Novara a Vitto- 
rio Veneto, sv. I.—II., 1925. N - 

COSENZA, 1. talijanska pokrajina u Kalabriji, od ju¬ 
žnog Apenina do šumovite Sile (1929 m), odijeljena od 
Tirenskoga mora primorskim gorjem i otvorena prema 
Tarentskom zaljevu širokom dolinom rijeke Crati. Na 
površini od 6645 km 2 živi 587.025 stan. (1936), kojima je 
osim stočarstva i poljodjelstva zanimanje svilarstvo, ru¬ 
darstvo i vađenje mramora. — 2. Glavni grad C. leži u 
plodnoj dolini rijeke Crati na sastavcima mnogih pri¬ 
toka, među kojima je i Busento, gdje je pokopan za- 
padnogotski kralj Alarih. Grad leži 385 m nad morem na 
raskršću željeznica kao važno prometno i trgovačko mjesto 
ispod gore Sile. Stari grad ima strme i uske ulice, a novi 
je ukrašen lijepim građevinama bogatih posjednika. Glavne 
su zgrade iz prošlosti romanska crkva iz 13. st. s grobom 
Ludovika Anžuvinca, sudbena palača i akademija zna¬ 
nosti. Česti potresi (1181, 1783, 1854, 1870) počiniše mnogo 

štete A * M ‘ S * 

COSGRAVE, William Thomas, * Dublin 6. VI. 1880, 
irski političar. Pristaša irske nacionalističke struje, koja 
je 1906 osnovala list Sinn fein (Mi za se). G. 1913 stupi 
među irske dobrovoljce, 1914 i za prvoga svjetskoga rata 
nije krenuo političkim smjerom J. E. Redmonda. Stajao 
je uz ekstremiste i 1916—17 bio u zatvoru \9l8--22 elan 
autonomnog parlamenta (Dail Eireann) za North Kilkenny, 
Carlow, Kilkenny i Cork, 1917—21 ministar unutarnjih 
poslova, u kolovozu 1922 predsjednik privremene vlade u 
rujnu do prosinca predsjednik komore, a od prosinca 1922 
do ožujka 1932 predsjednik izvršnog odbora slobodne 
države Irske. Opirao se jakoj opoziciji E. De Valere, koja 
ga je konačno srušila s vlasti. Otada je vođa parlamentarne 
opozicije u Dail Eireannu. Izbori od 14. VI. 1938 ojačali su 
stranku De Valere na štetu stranke Cosgraveove. J. N. 

COSIMO, Piero - Piero di Cosimo. 

COSINUS Goniometrija. 

COSMATI, skupni naziv, uobičajen u 19. st. za umjet¬ 
nike, koji su se u Rimu isticali od 12. do početka 14. st 
U nekim obiteljima, koje su ondje djelovale u to vrijeme, 
javlja se doista često ime Cosmas, odakle tmziv Cosmat' 
(dinastija Lorenzo di Tebaldo djeluje između 1162 i 1253, 
dinastija Cosma di Pietro Mellini razvija svoj rad između 
1264 i 1332). C. su pripadali rimskom cehu marmoraru. diu 

COSMATI, Predvorje stolne crkve 
u Civita Castellana 


su specijalisti u finoj obradbi mramora, a osobito su voljeli 
upotrebljavati višebojne uloške. Radili su i kao graditelji, 
kipari i slikari. Djelovali su u Rimu, ali su ostavili mnoge tra¬ 
gove i drugdje po Italiji, pa i u londonskoj Westminster- 
skoj opatiji. Iza početnog razdoblja, koje je obilježeno 
upotrebom sredovječnih plošnih ornamenata i uvođenjem 
bojadisanih ukrasa, uvedenih valjda iz Bizanta i s Istoka 
preko južne Italije, stupa umjetnost Cosmata u razdoblje 
zrelosti, koje svojim pokušajima neposrednog nadoveziva- 
nja na antikne uzore čini već neke vrsti protorenesansu 

(iz toga vremena, 1210, 
potječe divan, daleko 
izbočen luk predvorja 
katedrale u Civita Ca¬ 
stellana); napokon uzi¬ 
ma u svoj radni pro¬ 
gram, po prilici od sre¬ 
dine 13. st., češće i fi- 
guralnu plastiku (tada 
su nastali grobni spo¬ 
menici u crkvama S. 
Maria sopra Minerva, 
S. Bibiana i dr.) te po¬ 
činje upotrebljavati i 
gotički šiljati luk. C. su 
doduše i kao graditelji 
stvorili mnogo toga u 
križnim trijemovima 
(ambitus), čemu su naj¬ 
ljepši dokaz trijemovi 
bazilike Sv. Ivana La- 
teranskoga i Sv. Pavla 
izvan gradskih zidina, 
zatim u predvorjima i 
portalima; ali glavno 
(Foto Alinari) područje njihova stva- 

‘tolnp rrlrvp . . , 1# 

ranja bih su mramorni 
pojedinačni sastavni di¬ 
jelovi crkvenog inventara, dakle uz grobnice, koje se ja¬ 
vljaju kasnije, osobito biskupske stolice, ciboriji, amboni, 
svijećnjaci, korske ograde, ikonostasi; i podove su izra¬ 
đivali, najvećim dijelom tehnikom mozaika, zadržavajući 
na tom području jak utjecaj do 15. st. Napokon moraju 
se u njihov djelokrug ubrojiti i rimski slikari i mozaičari, 
na koje nadovezuje neposredno Pietro Cavallini (v.), koji 
je utirao putove novoj umjetnosti. 

LIT.: C. Promis, Notizie epigrafiche degli artefici marmorari ro¬ 
mani dal X al XV secolo, Turin 1863; C. Boito, Architettura cosma- 
tesca, Milan 1860; Isti, L’architettura del Medio Evo in Italia, I. C., 
Milan 1880; L. Scott, The C. with other early Italian sculptors, Lon¬ 
don 1882; E. Miintz, Etude sur Vhistoire des arts , Rome pendant le 
moyen đge, Rim 1881; C. Frey, Genealogie der C., u Jahrb. preuss. 
Kunsts., 1885; G. B. de’ Rossi, u Bollet. d’archeol. crist. 1875, 1888/9, 
1891; G. Clausse, Les marbriers romains et le mobilier presbytćrial, Pariz 
1897; G. Giovannoni, Note sui marmorari romani, u Archivio della soc. 
Romana di storia patria, 1904. 1 • t • 

COSMI, Stjepan, * Mleci 1629, f Split 1707, splitski 
nadbiskup. Školovao se na Muranu (Mleci), stupio u kon¬ 
gregaciju Somaska i nastavio nauke u Rimu i Milanu. 
Zatim je bio u Mlecima nastavnik, gdje je vršio i druge 
službe. G. 1674 postao je general svoje kongregacije, a 
1678 splitski nadbiskup, koje je mjesto nastupio istom 
1682. Na tom je mjestu učinio mnoge usluge kršćanskoj 
vojsci za rata s Turcima 1683—99. Važan je njegov bi¬ 
skupijski sinod od 1688, kojega je konstitucije i tiskom 
izdao (Constitutiones Synodi Dioecesanae Spalatensis, Pa¬ 
dova 1690; II. izd. Split 1875; hrvatski prijevod Nikole 
Bijankovića, Naredbe od zbora države splitske , Mleci 
1699). Na sinodu i inače pokazao je veliku brigu za odgoj 
naroda (tiskanjem katekizma) i klera, osobito glagolja¬ 
škoga, prema kojemu je bio pravedan. U tu je svrhu ko¬ 
načno 1700 uspio osnovati u Splitu nadbiskupsko sjeme¬ 
nište i knjižnicu, kojoj je temelj sačinjavala knjižnica 
Ivana Paštrića, bivšega knjižničara vatikanske knjižnice. 
U Split je doveo isusovce, u prvom redu Ardelija Della 
Bellu, kojega je potaknuo na izradbu hrvatske gramatike 
i rječnika (izd. Mleci 1728). Sudjelovao je i u osnivanju 
»Slovinske akademije« u Splitu. Prije dolaska u Split bavio 
se znanstvenim radom te je ostavio nekih dvadeset što 
tiskanih, a što neizdanih radova iz filozofije i povijesti. 

LIT.: D. Farlati, lllyrici sacri, III, 514; Ljubić, Dizionario; M. Re- 
šetar, Die dalmatinischen Glagoliten im XVII. Jahrhundert, AslPh, 
sv. 32; F. Banfi, L'istituzione della biblioteca Pastrizia di Spalato, 
Archivio storico per la Dalmazia, sv. 28. V. Š. 



FRANCESCO DEL COSSA, Jesen 
Berlin, Kaiser-Friedrich-Museum 


COSSA, 1. Francesco del, Ferrara 1436, f Bologna 1478, 
talijanski slikar. Spominje se prvi put u Ferrari 1456, gdje 
je 1470 dovršio freske u palači Schifanoia. Poslije djeluje 
u Bologni, gdje je u crkvi Madonna del Barracano re¬ 
staurirao starije freske i naslikao svoju, koja prikazuje 
Bogorodicu s donatorima (Giovanni Bentivoglio i njegova 
žena). Glavno su njegovo djelo freske u ferrarskoj palači 
Schifanoia, gdje je u t. zv. »Sala dei Mesi« prikazao mje¬ 
sec ožujak, travanj i svibanj u tri zone, jednoj iznad druge, 
s prikazima prizora iz života Borsa d’Este, znamenja zo¬ 
dijaka te antiknih bogova i triumfa. Stil ovih fresaka kazuje 
i njegova lijepa slika Jesen (Berlin, Kaiser-Friedrich-Mu- 
seum). Ostala se njegova malobrojna djela nalaze u Bo¬ 
logni, Dresdenu, Londonu i Rimu. Na njegov su razvoj 
utjecali osim njegova učitelja C. Ture Domenico Vene- 
ziano, Castagno, Baldovinetti, a i padovanska škola Squar- 
cionova. C. je predstavnik ferrarske quatrocentističke 
škole, a zajedno s Ercolom Robertijem osnivač bologneške. 

LIT.: M. H. Benrath u Th.-B. ALBK, VII.; A. Venturi, Storia 
dell'arte Italiana, VII./3., Milan 1914: A. Warburg, Italienische Kunst 
und internationale Astrologie im Palazzo Schifanoia (Gesammelte 
Schriften, II.), Leipzig-Berlin 1932. A. Sch. 

2. Luigi, * Miilan 27. V. 1831, f Pavija 12. V. 1896, 
talijanski ekonomist, od g. 1858 profesor državnih zna¬ 
nosti na sveučilištu u Paviji, a kroz više godina predavao 
je na politehnici u Milanu. Kao dobar poznavalac stranih 
ekonomista (njemačkih i engleskih) stvorio je cio niz svo¬ 
jih učenika-ekonomista (Ferraris, Ricca-Salerno, Cusumano, 
Nicolini, Loria i dr.), koji su po uzoru svoga učitelja živo 
proučavali strane gospodarske pisce. Književni mu se ra¬ 
dovi odlikuju naročito dobrom sistematikom, pa zato 
služe kao dobri udžbenici. Zbog tih vrlina knjige su Cos- 

sine doživjele brojna izdanja nesamo za života, nego i po¬ 
slije njegove smrti (njem. i franc. prijevodi). 

Najvažnija su njegova književna djela: Guida allo studio delVeco- 
nomia politica, Milan 1876; Primi elementi di economia politica, Mi- 
lan 1876; Primi elementi di scienza delte finanze, Milan 1876; Saggi 
di economia politica, Milan 1878. Preveo je na talijanski djelo Stan¬ 
ja Jevonsa The theory of political economy. — C. je napisao osim 
toga brojne rasprave, u kojima je nastojao naročito prikazati su¬ 
stav obučavanja i bibliografije ekonomista u pojedinim zemljama: 
USA, Engleskoj i Njemačkoj. Još su važne rasprave o razdiobi do¬ 
bara, o vrijednosti, o gospodarskoj nauci i piscima u Italiji. M. I. 

3. Pietro, * Rim 20. I. 1830, f Livorno 30. VIII. 
1881, talijanski dramatik. Hoće da u drami oživi prošlost, 
osobito u pojedinim ličnostima (Beethoven, Puschin). Do¬ 
šao je na glas svojim najjačim djelom Nerone (1871). Pri¬ 
staša je verizma i zato u opreci s tragedijom Alfierija i 
njegovih imitatora; njegovu stvaranju smeta pretjerana 
teatralnost i nastojanje, da se ropski drži povijesne stvar¬ 
nosti. Takav je i u svojim posljednjim dramama: Plauto 
e ii suo secolo (1874), Messalina (1875), Cleopatra (1876), 
Giuliano l’apostata, I Borgia i dr. C. je ipak najbolji ta¬ 
lijanski dramatik svoga doba. U književnom dijelu za¬ 
grebačkog kalendara Dragoljub za 1897 (XXXIV) urednik 
je Đ. Stj. Deželić objavio u stihovima svoj prijevod nje¬ 
gove drame Nero i usto životopis »Rimski car Nero« i 
zanimljivu bilješku u vezi s izvođenjem te drame u Za¬ 
grebu. ... 

LIT,: L. Tonelli, II teatro italiano, Milan 1924; B. Croce, La Jette- 
ratura della nuova Italia, 3. izd.. Bari 1929; A, Baccelli, Da Virgilio 
al futurismo, Milan 1931; G. Monaco, P. C., Vercelli 1931. M. D-ić. 

COSTA, 1. Giovanni (Nino), * Rim 1826, f Marina 
di Piša 31. I. 1893, talijanski slikar. Učio je u Rimu. Bio 
je oduševljen garibaldinac i sudjelovao kao borac u bo¬ 
jevima Risorgimenta. Djelovao je u Rimu, Firenci, Parizu 
i Londonu. U Parizu se sprijateljio s Corotom, u Londonu 
s Ruskinom. Slikao je gotovo isključivo krajolike. U mla¬ 
dosti pod snažnim utjecajem krutog akademizma svojih 
učitelja (Coghetti, Podesti, Chierici) priklonio se kasnije 
»intimnom pejzažu«. Kao takav postizavao je veće uspjehe 
u Francuskoj i Engleskoj negoli u domovini. G. 1883 ustao 
je žestoko protiv novog realizma Michettijeva i osnovao 
umjetničko udruženje »In arte libertas«, koje je za tali¬ 
jansku umjetnost imalo jednako značenje kao kasnije »se¬ 
cesija« za njemačku. _ , , 

LIT.: O. Agresti-Rossetti, G. C., His Life, Work and Times, London 
1904; T. Sapori, G. C., Turin 1918. A. Sch. 

2. Isaac da, * Amsterdam 14. I. 1798, f Amsterdam 28. 
IV. 1860, nizozemski pjesnik; borben, retoričan. U knjižici 
Bezwaren tegen den geest der eeuw (1823) pobija ideje 
francuske revolucije, objavivši prije toga zbirku pjesama 
(Poezy). Do 1840 pisao je političko-vjerske polemičke 
spise; iza toga objavljuje pjesme: Politieke Poezie , Vijf en 
twintig jaren (1840), Wachter! wat is er van den nacht? 
(u ovoj posljednjoj proriče revoluciju od 1848), Hagar 
(1848), Šlag bij Nieuvvport (1859) i dr. Znatno je njegovo 
sudjelovanje u pokretu Reveil za obnovu vjerskoga života. 

BIBL.: Kompleete Dichtwerken, izd. Hasebroek. 

LIT.: W. G. C. Byvanck, De jeugd van /. D. C., 1894—96; A. 
Pierson, Oudere tijdgenooten, 2. izd., 1994. Lj. M. 


3. Joachim, * Lezignan 1888, francuski kipar. Prvi put je 

izlagao u Salonu 1912, gdje se predstavio značajnom sku¬ 
pinom volara. Za vrijeme svjetskog rata 1914—18 bio je 
vojnik. Mnogo se bavio reljefom (Limagier, UHesperide 
et le Dragon, Tristan ei Yseult, La Fee Blanche). Zna¬ 
čajni su njegovi spomenici mrtvima u Pezenasu i u La 
Rochellu. Poznata je njegova skupina Diane u pariškom 
muzeju Luxembourg. U. 

4. Lorenzo, -*• Ferrara oko 1460, f Mantova 3. V. 1535, 
talijanski slikar. Učitelj mu je bio Cosmč Tura. Od 
1483 dalje radi u kapeli Bentivoglio crkve San Giacomo 
Maggiore (Bogorodica s članovima porodice Bentivoglio t 
Petrarkini Trionfi), a u crkvi S. Petronio (kapela Bacciochi) 
1492 Bogorodicu. Dok su ova djela nastala pod utjecajem 
ferrarske slikarske škole, podliježe C. doskora utjecaju 
umbrijskom (Perugino), koji se objavlja u slikama: Poklon¬ 
stvo kraljeva (Bologna, San Giovanni in Monte), Triumf 
sv. Petronija (Bologna, Pinakoteka), Oplakivanje mrtvog 
Krista (Berlin), Santa Conversazione (London, Nacionalna 
galerija). G. 1506 izvodi C. u oratoriju crkve S. Cecilia u 
Bologni dvije freske iz života sv. Cecilije. Potkraj života 
radi C. u Mantovi pod utjecajem Mantegninim (primjer: 
Carstvo muza u pariškom Louvreu, slika izvedena za studio 
Isabele d , Este) 

LIT.: A. Venturi, Storia delVarte italiana, VII./3., Milan 1914. A. Sch. 


5. Sir Michael Andrew, ^ Napulj 1807, f Brighton 1884, 
glazbenik španjolskog podrijetla, naturalizirani Englez. 
Pošto je kao dvadesetgodišnji mladić skladao dvije opere, 
koje su u Italiji izvedene, otišao je u Englesku, gdje je 
postao dirigentom orkestra u talijanskom kazalištu u Lon¬ 
donu. G. 1837 izvedena je u Parizu njegova opera Malek- 
Adel , a nešto kasnije u Londonu opera Don Carlos. U 
daljem toku svoje umjetničke karijere postao je dvorskim 
kapelnikom i dirigentom koncerata filharmoničkog dru¬ 
štva. Uz opere pisao je balete i oratorije. 

6. Oronzo Gabriele, * Alessano (Lecce) 26. VIII. 1787, 

f Napulj 27. XI. 1867, talijanski prirodoslovac. Svršio je 
medicinu, ali se kao profesor i učenjak dao na proučavanje 
zoologije, a u prvom redu paleontologije. Glavna su mu 
djela: Fauna del Regno di Napoli (16 sv., 1832—1370), Sto¬ 
ria ed anatomia delVanguilla (1850) i Paleontologia delle 
provincie napoletane (1850—64). U. 

7. Paolo, * Ravenna 13. VI. 1771, f Bologna 21. XII. 1836, 
talijanski književnik, profesor i revolucionar. Kao pisac 
teži, da dovede u sklad racionalizam s klasicizmom. Glavna 
su mu djela: DelVarte poetica (1836), gdje nastoji izmiriti 
klasicističku i romantičku školu, Della elocuzione (1818—27) 
i komentar Danteove La divina commedia. 

LIT.: D. Samaia, I sermoni su Varte poetica di P. C. e la polemica 
classico-romantica, Rocca S. Casciano 1919; M. Del Viscovo, P. C., 
Vuomo, Vartista, ii filosofo, Turin 1926. M. D-ić. 

COSTA-CABRAL, Antonio Bernardo da, grof od To- 
mara, Fornos de Algodres (Beira Alta) 9. V. 1803, Sao 
Joao de Flor 1. IX. 1889, portugalski političar. Svršivši 
pravne nauke služio u upravnoj službi, a 1835 izabran za 
zastupnika. G. 1838 guverner Lisabona, 1839 ministar 
pravde. G. 1842, spremivši iza leđa svojih drugova u mini¬ 
starstvu ustanak u Oportu, ukinuo je ustav i vladao despot¬ 
ski. Umio je suzbijati koaliciju političkih stranaka, koja se 
bila obrazovala protiv njega. G. 1846 pobjegao u Španjolsku, 
odakle se vratio nakon dvije godine i ponovno dočepao 
vlasti; nju je g. 1851 prepustio vojvodi Saldanhi, koga bi¬ 
jaše naslijedio. Kao zastupnik istupao je protiv vlade, koja 
je bila primirila Portugal nakon burnih prošlih godina. 
Ministarstvo Terceira Fontes imenovalo je C. C-a posla¬ 
nikom u Brazilu (1859—61), 1862 članom državnog vijeća i 
predsjednikom vrhovnog upravnog sudišta. 

LIT.: Bavour, Antonio Bernardo da Cabral, Lisabon 1846. J. N. 

COSTA DE BEAUREGARD, 1. Charles Albert, * La 

Motte-Servolex (Savoie) 1835, f Pariz 1909, unuk Joseph- 
Henria C. de B., francuski povjesničar. Sudjelovao je u 
francusko-pruskom ratu 1870 i bio zarobljen kod Heri- 
courta. Dok se nalazio u zarobljeništvu, bio je biran za 
zastupnika Savoie. G. 1876 povukao se iz političkog ži¬ 
vota i posvetio nauci. G. 1896 postao je članom Francuske 
akademije. Njegove se radnje ističu dokumentarnošću, 
ozbiljnošću i sažetošću. 

BIBL.: Un homme d’autrefois (1878), La jeunesse du roi Charles- 
Albert (1890), Le roman d’un royaliste sous la Rćvolution (1892), Les 
dernićres annćes du roi Charles-Albert (1890), Prćdestinee (1896). 

2. Joseph-Henri, ^ dvorac Beauregard (Savoie) 20. IV. 
1752, f Beauregard 19. XI. 1824, general u sardinskoj vojsci. 
Svršivši vojne nauke u Parizu postao je 1771 vojnim topo- 
grafom. Kad ga je Viktor Amadej III. imenovao komor- 
nikom, napustio je vojničko zvanje, ali ne sasvim: čim su 
Francuzi 1792 napali Piemont, stupio je ponovno u borbu 
(u početku kao dobrovoljac). Prognan, morao se nakon 
pariškog mira (1796) skloniti u Lausanne, odakle je godinu 
dana kasnije stigao u Turin, gdje ga je Karlo Emanuel IV. 
imenovao upraviteljem vojne topografije. Kad je savojski 
dvor prenio svoje sjedište na Sardiniju, C. de B. je ostao 
u Piemontu. Nakon ulaska Suvorova u Turin (1798) bio 
je član regentskog savjeta očekujući, da će Karlo Ema¬ 
nuel IV. ponovno uzaći na prijestolje. Ali francuska po¬ 
bjeda kod Marenga nagnala ga je, da se povuče iz javnog 
života. G. 1814 povjerio mu je Viktor Emanuel I. pre¬ 
ustrojstvo glavnog stožera i inženjerskog odsjeka piemont- 
ske vojske, te ga promaknuo u čin generala. C. de B. je 
pisao povijesne i vojne rasprave. 

BIBL.: Mćmoires historiques sur la Maison royale de Savoie, Turin 
1816; Melanges tires d’un portefeuille militaire, ib. 1817. 

COSTA I LLOBERA, Miquel, * Polensa de Mallorca 
1854, f Palma de Mallorca 15. X. 1922, kanonik u Palmi, 
katalonski pjesnik. Pisao je iz početka kastiljanski: Liricas 
(1899), zbirku pjesama snažne inspiracije, koju su neki 
kritici pretjerano usporedili s Carduccijem. Kasnije piše 
samo katalonski. Čuvstven, istodobno i klasik i roman- 

tik, nastoji uskladiti formu i sadržaj; vjeran je učenik 
grčkih i latinskih klasika, glavni predstavnik one pjesničke 
škole u modernoj katalonskoj književnosti, koja njeguje 
»lijepu riječ«, oprečno školi »žive riječi«. U pjesmi La 
deixa del geni grec iznosi legendu, po kojoj grčki genij i 
danas živi na otoku Mallorca. Horacianes (1906), niz pje¬ 
sama, zatim El gorg blau i Cala gentil smatraju se dragu¬ 
ljima njegova pjesništva. U pet knjiga pjesama opijeva 
različite teme: vjeru i ljubav, ljepote prirode, narodnu 
predaju i običaje, drevne legende i t. d. Uzorni su mu 
prijevodi Horacija i Dantea. 

Ostala važnija djela: De Vagre de la terra (1897), Tradi- 
cions i fantasies (1902), Visions de Palestina. Cjelokupna 
njegova djela objavljena su 1924. J. Tbk. 

COSTANZO, 1. Angelo di Di Costanzo Angelo. 

2. Giuseppe Aurelio, Melilli (Siracusa) 6. II. 1843, 
f Rim 14. VII. 1913, talijanski pjesnik i profesor. Naj¬ 
prije nježni idilski pjesnik: Versi (1869), Un’anima (1872), 
Nuovi versi (1873), a zatim se inspirira sudbinom »bro- 
dolomaca života« radi društvene nepravde, Eroi della 
soffitta (Junaci potkrovlja, 1880), i filozofskim idejama, 
Nuovi versi (1883), Dante (1903). Prijevod je njegove 
pjesme »Zašto me ljubiš« izišao u Prosvjeti, I. 

LIT.: G. A. C., Limpida vena, poesie scelte, con introduz. di G. 
Natali, Piacenza 1914; Antologia di poesie e prose di G. A. C., con 
introduz. di F. M. Sciacca, Aquila 1933; B. Croce, La letteratura della 
nuova Italia, I., 3. izd.. Bari 1929. M. D-ić. 

COSTA RICA ->■ Kostarika. 

COSTA Y MARTINEZ, Joaquin, * Monzon 14. IX. 
1846, f Graus 8. II. 1911, španjolski poligraf; u brojnim se 
djelima bavio historiografijom, kritikom, etnografijom, 
pravom i sociologijom. Trudio se, žarom liberalca i repu¬ 
blikanca, da razotkrije razloge španjolske dekadencije i da 
joj nađe lijeka. 

Važnija su mu djela: Estudios juridicos y politicos, Madrid 1884; 
Derecho municipal consuetudinario de Espana, Madrid 1885; Poesia 
popular espanola y Mitologia celto-hispana, 1888; Estudios ibćricos, 
1891; Colectivismo agrario en Espana, Madrid 1898 i t. d. J. Tbk. 

COSTELEY, Guillaume, -*• 1531, f £vreux 1606, fran¬ 
cuski glazbenik, orguljaš i komornik na dvoru Karla XI., 
koji ga je nada sve zavolio. C. je jedan od najznačajnijih 
predstavnika francuske polifone svjetovne pjesme. Premda 
se u njegovoj umjetnosti zamjećuje utjecaj općih obilježja 
razdoblja, kome je Orlando di Lasso podao tako izrazite 
crte, C. ne napušta veze sa svojim predšasnicima C. de 
Semisyem i Cl. Jannequinom. C. posjeduje istančan osjećaj 
za majstorsko vođenje dionica u višeglasnom stavku. 

COSTELLO, Louisa Stuart, * u Irskoj 1799, f Boulogne 
24. IV. 1870, engleska spisateljica. Proputovala je mnoge 
zemlje, naročito Francusku. Najprije je pisala pjesme (The 
Maid of the Cyprus Isle i 1815). Kasnije je pisala putopise 
i povijesne romane. Napisala je vrlo mnogo djela. 

BIBL.: Redwald, a tale of Mona (1919); A. Summer Amongst the 
bocages and the Vines (1840); Pilgrimage to Auvergne (1841); The 
tališ , Lakes and Mountains of North Wales (1845); The Rose Garden 
of Persia (1845), zbirka pjesama; Tour to and from Venice (1846); 
C/ara Fane (1848), roman; Lay of the Stork (1856) i t. d. R. F. 

COSTER, 1. Laurens Janszoon, * Haarlem 1405, f Haar- 
lem 1484, učitelj i crkveni zvonar, kojemu se pripisuje pr¬ 
venstvo pronalaska knjigotiska pokretnim slovima prije 
Gutenberga. Ta se tvrdnja temelji na jednom navodu u 
»Chronik von Coellen« (Koln 1499), gdje se kaže, da se 
Gutenberg kod svoga pronalaska koristio »donatima« 
(školskim početnicama), što ih je C. u Nizozemskoj već 
oko 1440 bio tiskao. Ovo prvenstvo nije ni vremenski ni 
inače nepobitno dokazano, ali je u Holandiji našlo mnogo 
zagovornika, te su C-u podignuta dva spomenika u rodnom 
mu gradu. Neki su izrazili i posredno mišljenje, da je C. 
svojim radom unaprijedio razvitak tiskarstva i da je Gu¬ 
tenberg, potaknut poznatim mu plodovima njegovih na¬ 
stojanja, usavršio obret tiskanja pokretnim slovima (reza¬ 
njem pečata za lijevanje slova, pronašašćem metalne 
trajne matrice i stvaranjem ručne naprave za lijevanje 
slova). Drugi ovo odlučno otklanjaju i tvrde, da se kod 
nizozemskih sačuvanih ulomaka radi ili o otiscima sa u 
drvo rezanih ploča, kakvih bijaše davno prije Gutenberga, 
ili o znatno kasnijem (oko 1470) tisku po predlošcima iz 
Njemačke. Posve se stalno razjašnjenje o upotrijebljenom 
načinu izradbe ne da stručnjačkim mišljenjem utvrditi. 
Tako ne može zasad ni ime C-a kao ni drugih sličnih 
imena pomračiti Gutenbergove slave. 


LIT.: W. Zedler, Von Coster zu Gutenberg, der hollandische 
Friihdruck und die Erfindung des Buchdruckes, Leipzig 1921; A. Ruppel, 
Gutenberg, Sein Leben und sein Werk, Berlin 1939. M. B-r. 

2. Samuel, ^ Amsterdam 16. IX. 1579, f Amsterdam oko 
1665, nizozemski dramatičar, po zvanju liječnik. G. 1617 
je u Amsterdamu o svom trošku dao sagraditi kazalište. 
U njemu je prikazivao svoje i tuđe (Vondelove, Hooftove) 
dramske proizvode. Među njegovim komedijama ističu se 
Tysken van der Schilden (1613), De rijhe man (1615), 
Teeuwis de boer en men juffer van Grevelinckhuysen 
(1612); u njima prikazuje prizore i događaje iz građan¬ 
skoga i seljačkog života svježim humorom, koji katkada 
dodiruje realističko ocrtavan je i postaje ponešto prost. 
Među tragedijama, koje su većinom bile uperene protiv 
upornih kalvinističkih propovjednika, vrijedne su spome¬ 
na: lthys (1615), Iphigenia (1617), Polyxena (1619), Isabella 
(1618). 

COSTIN, Miron, ^ 1633, f 1691, ljetopisac poljski i ru¬ 
munjski. Otac mu je iz Moldavske pobjegao u Poljsku, 
gdje je njegov sin učio škole kod isusovaca u Baru. G. 1652 
vratio se u Moldavsku. Bio je optužen radi urote i po¬ 
gubljen. Rumunjski je napisao Letopiseful fari Moldovei 
(moldavska kronika od 1595 do 1661), a poljski Kronika 
ziem Moldavvskich i Multanskich. U spisu De neamul Mol- 
dovenilor f din ce fara stramo$ii lor raspravlja o moldav- 
skom narodu, dokazujući prvi od rumunjskih pisaca, da 
žitelji Moldavske, Vlaške i Erdelja potječu od Trajanovih 
rimskih naseljenika. 

COSULICH -> Kozulić. 

COSWAY, Richard, * Okeford (Bampton, Devonshire) 
kršten 5. XI. 1742, f Edgvvare (London) 4. VII. 1821, en¬ 
gleski slikar. Učitelji su mu bili Thomas Hudson i W. 
Shipley. Slikao je naročito minijature slikane akvarelom 
na bjelokosti, na kojima je prikazivao portrete osoba iz 
visokog engleskog društva, a često i prizore erotične. Ima 
od njega portreta i religioznih slika, slikanih uljenim bo¬ 
jama. Bio je čovuljak veoma ružan, a kraj toga veoma tašt 
i umišljen, pa su ga često uzimali na nišan suvremeni en¬ 
gleski karikaturisti. Strastven sabirač starih umjetnina 
morao je svoju dragocjenu zbirku već za života prodati. 
Njegovi portreti i minijature (čuvaju ih zbirke u Windsor 
Castleu, Pierponta Morgana u New Yorku) ugađaju svo¬ 
jom gracioznošću taštini prikazanih ličnosti. 

LIT.: G. C. Wilkinson, R. C. f London 1905; M. W. Brockwell u 
Th.-B. ALBK, VII. A. Sch. 

COT, Pierre, * Grenoble 20. XI. 1895, francuski poiliti- 
tičar. Sudjelovao je u svjetskom ratu 1914—18 i stekao 
brojna odlikovanja. Nakon rata učio je pravne nauke i 
prije svoje tridesete godine postao profesorom za među¬ 
narodno pravo na sveučilištu u Rennesu; odatle prijeđe u 
Pariz, gdje je istodobno bio pravni zastupnik na prizi¬ 
vnom sudu. G. 1928 bi izabran zastupnikom. U komori je 
pripadao lijevom krilu radikalno-socijalističke stranke, 
koja ga odredi u odbor za vanjska pitanja. Kao njezin 
zastupnik bio je od 1929 član stalne delegacije u Ženevi, 
gdje je stupio u uže veze s njemačkim državnim kance¬ 
larom von Bulowom. U kabinetu Paul-Boncourovu (18. 
XII. 1932) postade državni podtajnik za vanjske poslove, 
a kad je potkraj siječnja 1933 Daladier stupio na čelo 
vlade, C. preuzme vodstvo ministarstva za zrakoplovstvo. 
I dalje je ostao delegatom u Ženevi, gdje se osobito 
istaknuo svojim istupom u glavnom odboru za razoru¬ 
žanje 17. II. 1933. Kao ministar zrakoplovstva putovao je 
u rujnu 1933 u Moskvu. To je ministarstvo zadržao i u 
kabinetu Sarrauta, koji je sastavljen 27. X. 1933, i u ka¬ 
binetima Chautempsa (27. XI. 1933) i Daladiera (30. I. 
1934). Stranke desnice baciše na nj krivicu zbog krvavih 
događaja u Parizu 6. II. 1934. Kad je Leon Blum 4. VI. 
1936 sastavio svoj kabinet, C. zadrži u njemu ministarstvo 
zrakoplovstva, a isto tako i u ministarstvu Camillea Chau¬ 
tempsa (22. VI. 1937). U drugom kabinetu Chautempsa 
(19. I. 1938) i Leona Bluma (13. III. 1938) bio je C. mi¬ 
nistar trgovine. J. N. 

COTA, Frane, * Knin 29. IX. 1898, kipar i arhitekt; 
profesor na visokoj pedagoškoj školi u Zagrebu i profesor 
na tehničkom fakultetu. Svršivši umjetničku akademiju u 
Beču (1924) nastavio je nauke na tehničkom fakultetu u Za¬ 
grebu (1929), gdje je položio ispit za inženjera arhitekton¬ 
ske struke. Uporedo s obavljanjem arhitektonskih radova, 
među kojima se ističu neke — s modernim ukusom i su¬ 
vremenom shodnošću — izvedene zagrebačke i splitske 

vile te stambene zgra¬ 
de, poznat je Cota i 
kao kipar. Izlagao je 
počevši od 1922 na ra- 
zličnim skupnim i svo¬ 
jim izložbama u Zagre¬ 
bu, Splitu, Beču, Pragu, 
Parizu i Londonu. Svo¬ 
jim portretnim kipovi¬ 
ma kao i nekim svojim 
studijama (portret nje¬ 
gove žene u bronci u 
Modernoj galeriji, tor¬ 
zo u Modernoj galeriji), 
stekao je opće prizna¬ 
nje. Imao je više uspje¬ 
ha na javnim kiparskim 
i arhitektonskim natje¬ 
canjima u domovini i 
inozemstvu. A. J-k. 

COTANGENS -> Goniometrija. 

COTE d’AZUR, naziv za južnu obalu Francuske, između 
Toulona i talijanske obale. Naziv joj je dan zbog plave 
boje mora i neba. 

COTE DTVOIRE, franc. kolonija na obali Gornje Gui- 
neje; zaprema 477.135 km 2 i broji 3,850.653 stan. (1936), 
od toga 3723 Evropljana. Ravna obala, puna laguna, po¬ 
stepeno se diže prema okolišu Kong. U unutrašnjosti se 
pruža preko 300 km 2 širok pojas prašuma i savana, a ima 
i krajeva s palmama, kaučukom i t. d. Obalne su rijeke 
pune brzica i malo koriste plovidbi. Klima je vlažna i vruća 
te nezdrava. Na obali pada mnogo oborina (6312 mm). 
U primorju ima dosta stanovnika, koji su vrsni poljodjelci, 
radnici i trgovci, dok su u prostranim prašumama rijetka 
naselja, a stanovništvo na niskom stepenu kulture. Glavni 
je grad i sjedište guvernera Bingerville s 5000 stan. (1936), 
odakle vodi željeznica u unutrašnjost do nalazišta zlata. 
Iz pokrajine se izvozi palmino ulje i zrnca, a uvoze se 
žestoka pića, duhan i tvornički proizvodi. Bjelokosti ima 
u njoj vrlo malo. Vezu s Evropom podržavaju parobrodi 
evropskih parobrodarskih društava. Posljednje ostatke 
tamošnjeg Ašanti-carstva uništili su Francuzi 1902. 

LIT.: Villamur i Richaud, Notre colonie de la Cote d’Ivoire, 1903; 
C. Dreyfus, A la Cote d’Ivoire, 1906; C. Clozel, La Cćte d’Ivoire, 
1906. A. M. S. 

COTE D’OR, 1. niski planinski vijenac (571 m), koji se 
odvaja od Centralnog masiva prema sjeveroistoku i izbija 
nad ravnicu oko rijeke Saone. Sastavljen je od jurskih 
vapnenaca i ima dosta izrazit reljef, u kome se pojavljuje 
i krš. Viši su dijelovi dobro pošumljeni, a po brežuljcima 
istočnog podnožja šire se poznati burgundski vinogradi. 
Prema glavnim gradovima poznata su tri glavna vinogra¬ 
darska kraja: la cote de Baume; la cote de Nuits i la cote 
de Dijon, svaki čuven po posebnim vrstama vina. 

2. Departement u istočnoj Francuskoj sa 8787 km 2 i 
334,386 stan ili 38 na 1 km 2 (1936). Zaprema sjeveroistočne 
ogranke Centralnog masiva i ravnicu oko rijeke Saone; 
zapadni i sjeverozapadni dijelovi su brdoviti, a jugoistočni 
su ravnica, dok se sredinom proteže planina Cote d’Or. 

Vode otječu prema Atlantskom oceanu i Sredozemnom 
moru. Klima ima više kontinentsko obilježje, zime su hla¬ 
dne, ljeta u brdskim krajevima svježa, a na ravnicama 
vrlo topla. Niski krajevi imaju malo oborina, koje padaju 
poglavito ljeti. U brdskim je krajevima uz poljodjelstvo 
važno i stočarstvo, dok se u ravnici uz Saonu gaji po¬ 
najviše kukuruz, a istočnim podnožjem planine Cote d’Or 
proteže se daleko u svijetu poznati vinogradarski kraj. 
Glavno je mjesto Dijon, veliko prometno čvorište, obrtni¬ 
čko i trgovačko središte, a važna su i mjesta Baume na 
J i Montbard na 5. J. R-ć. 

COTES, Roger, * Burbage 1682, f Cambridge 1716, en¬ 
gleski matematičar. Učio u Cambridgeu, gdje je 1706 po¬ 
stao profesor astronomije i fizike. Napisao je i sam izdao 
Logometria (1713), dok mu je druga djela izdao njegov 
bratić i nasljednik Robert Smith kao Harmonia Mensu- 
rarum (1722). C. je poznat po tome, što je priredio i 1713 
izdao drugo izdanje Newtonovih Principia Mathematica 
philosophiae naturalis, pa su znatne razlike između prvog 
i drugog izdanja nastale utjecajem C-a na Newtona (New- 
tonu se pripisuju riječi: »Da je C. ostao živ, mi bismo 
bili nešto naučili«). G. 1722 izdao je Edelston koresponden¬ 
ciju između Newtona i Cotesa. Đ. K. 

COTES-DU-NORD, francuski departement, koji zaprema 
dio poluotoka Bretagne na primorju Kanala; to je bre¬ 
žuljkasto i nisko područje s dobro razvedenom obalom, 
blagoga podneblja s mnogo oborina. Dosta je rijetko na¬ 
seljen, jer na površini od 7.218 km 2 živi (1936) 531.840 stan., 
koji se bave poljodjelstvom. Departement se dijeli u 4 
okružja, a glavni je grad Saint-Brieuc nedaleko morske 
obale i pokraj željezničke pruge Brest-Rennes. N. Ž. 

COTIČ, Viktor, Trst 8. XII. 1885, slovenski slikar. 
Nižu realku svršio je u Idriji, a akademiju u Beču kod 
prof. Bachera. Bio je profesor crtanja u Zadru, a zatim u 
Mariboru. Tu je 1919 osnovao umjetnički klub »Grohar«, 
kojemu je bio predsjednik do 1923. C. slika ulja, najviše 
krajolike i portrete. Djela mu se nalaze većinom u pri¬ 
vatnom posjedu. 

COTILLON Ples. 

COTIN, Charles * Pariz 1604, f Pariz 1682, francuski 
propovjednik i književnik. Suvremenici su ga cijenili kao 
učena čovjeka i vrsna pariškog propovjednika, a bio je i 
kraljev savjetnik i dušobrižnik i član Francuske akademije 
(od 1655). Redovno je posjećivao palaču Rambouillet i 
ostale pariške književne salone. Ipak bi bio danas zabo¬ 
ravljen, da nije bio cilj okrutnih poruga Boileaua u njego¬ 
vim Satirama i Molierea, koji ga je karikirao u osobi 
Trissotina u Femmes savantes, Valja, međutim, dodati, da 
je on prvi započeo kavgu. Kao stihotvorac bio je dosadan 
i plitak. 

BIBL.: La Jerusalem dćsolće, ou meditations sur les legons des 
tenebres, Pariz 1634; Theoclće ou la vraie philosophie des principes 
du monde, Pariz 1646; Recueil des enigmes de ce temps, Pariz 1646; 
Nouveau recueil de divers rondeaux, Pariz 1630; Traitć de l’šme im- 
mortelle, Pariz 1655; Poćsies chretiennes , Pariz 1657; Oeuvres me- 
Ićes, contenant enigmes, odeš, sonnets et epigrammes, avec l’LJranie 
ou la mćtamorphose d’une nymphe en oranger, Pariz 1659; La Me- 
nagerie (protiv Menagea, koga je Moliere u Femmes savantes pri¬ 
kazao pod imenom Vadius), bez naznake mjesta i datuma (no oko 
1660); La Pastorale sacrće ou paraphrase du Cantique des cantiques, 
Pariz 1660; La critique dćsinteressće sur les satires du temps (oko 
1666, bez datuma i mjesta); Despreaux ou la Satire des satires, Pariz 
1666. Oba posljednja djelca ponovno je izdao P. L. Jacob 1883. 

LIT.: Cl. Kunckell, C. C., Frankfurt 1913. J. D-e. 

COTMAN, John Seli, * Norwich 16. VI. 1782, f Lon¬ 
don 24. VII. 1842, engleski slikar i grafičar. U Londonu 
je s J. M. W. Turnerom i Th. Girtinom znatno sura¬ 
đivao oko procvata engleskog akvarelnog slikarstva. Živio 
je u Norwichu i Yarmouthu, a od 1817 do 1820 u Nor¬ 
mandiji. Kod općinstva nije imao uspjeha, pa je bio uči¬ 
telj crtanja, najzad u londonskom King’s Collegeu. Ista¬ 
kao se kao izvanredan slikar krajolika, a kao grafičar svo¬ 
jim arhitektonskim bakrorezima za djela Ornamental Anti - 
quities in Norfolk (1812—1818), Specimens of Norman and 
Gothic Architecture in Norfolk (1816—1818) i Architectu- 
ral Antiquities of Normandy (1822). Njegov je učenik 
bio Dante Gabriel Rossetti. 

LIT.: L. Binyon, Crome and Cotman, London 1897; L. Binyon u 
Th.-B. ALBK, VII. A. Sch. 

COTON, Pierre, % Chenevoux (Neronde, dep. Loire) 
7. III. 1564, f Pariz 19. III. 1626, franc. isusovac (od 1584). 
Perom i govorom vršio je znatnu zadaću u obrani Crkve 
od hugenota, kojih je u južnoj Francuskoj velik broj pri¬ 
veo natrag katoličkoj vjeri uvjerljivom poukom i svojom 

plemenitom ćudi. U nezavidnom se položaju nalazio kao 
ispovjednik i propovjednik na dvoru kralja Henrika IV., 
prijatelja i zaštitnika isusovačkog reda. C. je bio plodan 
polemički apologet i asketski pisac te vrstan učitelj i vođa 
duhovnoga života. Svoj rad uzeo je u obranu spisom 
Lettre declaratoire , kojim je pobio klevetu, kao da su isu¬ 
sovci sukrivci u umorstvu Henrika IV. 

LIT.: H. Fouqueray, Hist. de la Comp. de Jesus, sv. II.—IV.; Pastor, 
Gesch. der Piipste, XII. I XIII.; H. Bremond, Hist. litteraire du 
sentiment religieux en France, II.; L. Koch, Jesuiten-Lexikon, Paderborn 
1934; Sommervogel, II. M. V. 

COTOPAXI, jedan od najviših vrhova Anda, u Ecua- 
doru, visok 6005 m, nad glavnim gradom Quitom, od 
koga je udaljen 80 km, najviši među djelatnim vulkanima 
na Zemlji, na gorskoj podlozi od 3700 m idealno pravilan 
čunj, pokrit visokim plaštem vječnoga snijega, na vrhu 
čunja 800 m širok krater, iz koga gotovo neprekidno 
suklja svijetla para, a velika je provala bila posljednji 
put 1904. Na C. su se penjali A. Humboldt (1802) i M. 
Wagner (1858), a popeo se i geolog W. Reiss (1872) i za 
njim drugi. N. Ž. 

COTRONE, u starini grčka naseobina Kroton, gradić 
u pokrajini Catanzaro na Tarentskom zaljevu, 11.700 
stan., ponajviše poljodjelaca i trgovaca žitom, uljem, me¬ 
dom i južnim voćem. Ima dobru luku i želj. postaju na 
pruzi Metaponte-Reggio. Sjedište je biskupa od 6. st. A. M. S. 

COTTA, 1. Giovanni, Vangadizza (Legnago, Milan) 
1480, f Viterbo 1510, talijanski humanist, jedan od naj¬ 
boljih latinskih pjesnika u Italiji 16. st.; pjevao je i na 
talijanskom jeziku. 

LIT.: V. Mistruzzi, G. C., Supplemento 22—23 del Giornale storico 
delta letteratura italiana, Tprin 1924. M. D-ić. 

2. Johann Friedrich, ^ Stuttgart 1764, f Stuttgart 1832, 
njemački knjižar-nakladnik i mnogostrani javni radnik. 
Isprva bio je odvjetnik u Tiibingenu, ali je 1787 pre¬ 
uzeo knjižaru, koja je od 1659 bila u posjedu njego¬ 
vih predaka, te je prenese 1810 u Stuttgart. On je doveo 
pothvat do najbujnijeg razvitka i stekao zasluženi pri- 
djevak »kneza njemačkih knjižara«. U vijeku njemačkog 
klasicizma bio je C. nakladnik gotovo svih istaknutih pi¬ 
saca: Goethea, Schillera, Herdera i dr. Uživao je glas 
vanredne ispravnosti i širokogrudnosti u poslovnom sa¬ 
obraćaju, tako da je bio prijatelj i suradnik mnogih pi¬ 
saca. Njegovo dopisivanje sa Schillerom, Goetheom i osta¬ 
lima važno je vrelo za upoznavanje njega i njegova vre¬ 
mena. Mnogo se bavio i nakladom časopisa i novinarstvom. 
Od 1798 izdavao je vrlo uvaženi Allgemeine Zeitung, na¬ 
dalje Politische Annalen i Morgenblatt , uz niz drugih 
stručnih listova i književnih izdanja. Učestvovao je i u po¬ 
litičkom životu: bio je u diplomatskoj službi kod Bečkog 
kongresa, zatim savjetnik dvaju vladara svoje domovine. 
S francuskim političarom, kasnijim predsjednikom republi¬ 
ke, A. Thiersom, članom akademije i piscem slavnog djela 
Histoire de la Republique frangaise, prijateljevao je u 
vrijeme prvih njegovih javnih političkih istupa te bio i 
jedan od glavnih dioničara njegova glasila »Constitution- 
nel«, koje je pripremalo parišku srpanjsku revoluciju. 
Unapređivao je mnoga napredna nastojanja: prvi je oslo¬ 
bodio svoje seljaštvo od tlake, podigao je parobrodarstvo 
na Bodenskom jezeru, gornjoj Rajni i Dunavu. 

LIT.: Albert Schaffle, Cotta, Berlin 1895. M. B-r. 

COTTBUS (Kottbus, od slav. Chotebuz), okružni grad 
u pruskoj pokrajini Brandenburg, na lijevoj obali Spreve 
i na razmeđu Spreewalda i brežuljaka Donje Lužice, ima 
(1933) 52.302 stan., po narodnosti Nijemaca i nešto Lu- 
žičkih Srba, a po vjeri ponajviše evangelika. Staro lice 
grada potiskuje sve živahniji veleobrt, osobito za suknar- 
stvo. Zbog plodne okolice razvijeni su sajmovi u gradu, 
koji leži na raskršću željezničkih pruga Berlin—Gorlitz, 
Halle—Lissa, Frankfurt a. d. O.—Dresden i dr. C. se 
spominje prvi put 1156 u vezi s prošlošću baltičko-polap- 
skih Slavena; 1445 pripade Brandenburgu, 1807 Saskoj, a 
1813 Pruskoj. N. Ž. 

COTTE, Robert de, ^ Pariz 1656, + Passy kraj Pariza 
15. VII. 1735, francuski arhitekt. Učitelj mu je bio njegov 
kasniji šurjak čuveni Jules Hardouin Mansart, pa je kao 
njegov pomoćnik dovršio neka od njega započeta djela 
(Dvorsku kapelu u Versaillesu i Grand Trianon). Vlastita 
su njegova djela: dvor Marly-le-Roi (porušen 1798), bi¬ 
skupski dvorovi u Reimsu, Verdunu i Strassburgu, Hotel 
de la Vrilliere (danas Banque de France) u Parizu (sa 
glasovitom Galerie Doree, jednim od najljepših pariških 


interieura onoga vremena), crkvu Saint-Roch u Parizu 
(koju je dovršio njegov sin) i brojne posebničke palače u 
pariškom okružju Saint-Germain. Po njegovim su nacrtima 
izvedene i neke građevine u Njemačkoj (dvorovi Briihl i 
Poppelsdorf, palača Thurn-Taxis u Frankfurtu na M.). 
Dok su C-ovi prvi radovi izvedeni još u teškom i stude¬ 
nom baroknom stilu Luja XIV., postaje C. kasnije najznat- 
nijim predstavnikom stila Regence i Luj XV. 

LIT.: H. Vollmer u Th.-B. ALBK, VII. A. Sch. 

COTTERAU, Jean -*■ Chouans. 

COTTET, Charles, * Le Puy (Haute-Loire) 12. VII. 1863, 
+ Pariz 1925, francuski slikar. Učio je najprije u pariškoj 
Academie Julien. Kasnije su mu bili učitelji Roll i Puvis 
de Chavannes. Prvi put izlaže u Salonu 1889. G. 1893 
boravi u Alžiru, 1894 u Egiptu, a iste godine stalno se 
nastanio u seocu Carmaret u Bretagni, koja mu, kao i 
Lucienu Simonu, postaje neiscrpljivim vrelom motiva. G. 
1895 istakao se u Salonu nizom od deset krajolika iz Bre- 
tagne Au pays de la mer, među kojima je najglasovitiji 
Tnterrement en Bretagne (Muzej u Lilleu). G. 1897 bio je 
u Mlecima, a 1904 putovao je s I. Zuloagom po Španjolskoj. 
Isprva pod znatnim utjecajem francuskih impresionista ide 
C. kasnije u svom koloritu vlastitim putevima. 

LIT.: O. Grautoff u Th.-B. ALBK, VII.; H. Focillon, La peinture 
aux XIXe et XXe sićcles (Du Realisme a nos jours), Pariz 1928. A. Sch. 

COTTIN, Sophie, rođena Risteau, ^ Pariz 22. III. 1770, 
f Pariz 25. VIII. 1807, francuska spisateljica romana. Udala 
se 1779 za bogatog novčara Jean-Paul-Marie Cottina, ali 
je već sa 24 godine obudovila. Književnim radom počela 
se baviti zato, da pomogne nekoga svoga rođaka. Prvi 
njezin roman, Claire d’Albe, izašao je anonimno (1790). 
Slijedeći njeni romani imali su golem uspjeh. To se može 
objasniti velikom osjećajnošću i sjetno romantičnim drža- 
njen njenih junaka. Uostalom, sve je u tim romanima 
izvještačeno i konvencionalno. Najznatniji su Malvina 
(1801), Amelie Mansfield (1803), Mathilde (1805), Elisabeth 
ou les exiles de Siberie (1806). 

LIT.: Amelie, Une oubliee: Mme C., d’apres sa correspondance, 
Pariz 1914. J. D-e. 

COTTIUS - Kotije. 

COTTON, 1 . Charles, ^ Beresford, Staffordshire 28. 
IV. 1630, f London 1687, engl. pjesnik. Poznat je, uglavnom, 
po parodijama i prijevodu Montaigneovih eseja. Pjesnici 
engleskoga romantizma cijenili su njegove pjesme (Ode 
to Winter , Retirement, New Year Boem). Parodirao je 
među ostalim prvu i četvrtu knjigu Vergilijeve Enejide 
(The Scarronides, or Virgil Travestie, 1664—70). Bio je 
dobar prijatelj pisca Izaaka Waltona, te je petom izdanju 
(1676) njegova djela Compleat Angler dodao dijalog ri¬ 
bara i putnika o tome, kako se love pastrve. Mnogo je 
prevodio s francuskog, a najpoznatiji mu je prijevod Mon¬ 
taigneovih eseja (1685). Djela su mu izdana nekoliko puta; 
bolja su izdanja: Lyrical Poems (1903) i Poems of Ch. C. 
(1923) s uvodom i bilješkama J. Beresforda. 

2. Sir Robert Bruce, * Denton (Huntingdonshire) 22. I. 
1571, f London 6. V. 1631, engleski antikvar i osnivač 
knjižnice »Cottonian library«. Cijeli je život skupljao 
knjige, rukopise i stari novac iz Engleske i evropskoga 
kontinenta te je osnovao knjižnicu, koja je vrlo vrijedna 
zbog rijetkih primjeraka. Proučavao je rimske spomenike 
i stare natpise. G. 1604 postao je član parlamenta. Zbog 
političkih spisa The Danger in which the Kingdom now 
standeth i Proposition to bridle Parliament bio je zatvoren 
1629. Njegovi spisi bili su na široko poznati, iako su ostali 
u rukopisu; tiskana su mu samo dva djela: The Reign of 
Henry III. (1627) i The Danger ... (1628). R. F. 

COTTRELLOV POSTUPAK (nazvan po američkom inže¬ 
njeru Frederichu Gardneru Cottrellu), postupak, kojim se 
odstranjuju čestice nečistoća (prašine, čađe, katrana i t. d.) 
iz plinova i to tako, da se plin vodi kroz prostor između 
dviju veoma visoko nabijenih elektroda. Čestice, što lebde, 
dobivaju pritom jaki električni naboj, te ih privlači protivna 
elektroda. Tu one gube ovaj naboj te se obaraju i tako 
odstranjuju iz plina. Postupak se upotrebljava za čišćenje 
dimnih plinova u tvornicama cementa, koksa, sumporne 
kiseline i t. d. Na isti način može se postići i uklanjanje 
različnih suspenzija iz tekućina, kao na pr. uklanjanje 
emulgirane vode iz mineralnog ulja. C. je upotrijebio 
istosmjernu struju visoke napetosti, a to je izveo tako, 
da je izmjeničnu struju napetosti 20—30.000 V pretvarao 
u istosmjernu pomoću rotirajućeg ispravljača. H. I. 

COTUGNO, Domenico, * Ruvo u pokrajini Bari 29. I. 
1736, f Napulj 6. X. 1822, talijanski anatom i kirurg. Sa 
25 godina otkrio je po njemu nazvani »Aquaeductus Co- 
tunnii«, a kasnije i »nervus nasopalatinus«. Kao liječnik 
istakao se svojim studijama o živcima u »plexus ischiadi- 
cus« i o neuralgiji, bolima u njima, po njemu nazvanima 
Malum cotunnii = ischias. 

LIT.: Haberling-Hiibotter-Vierordt, Biograph. Lexikon, II. izd., 2, 
125, Ergbd. 198. V. B. 

COTY, Fran 9 ois, * Ajaccio 1874, f Pariz 1934, francuski 
veleobrtnik i političar (pravo ime Spoturno). Osnovao je 
1905 u Parizu mali laboratorij za proizvodnju parfimerije, 
iz kojeg se poslije prvog svjetskog rata razvilo golemo 
veleobrtno poduzeće s podružnicama u mnogim zemljama 
Evrope i Amerike. Kao političar pokušao je osnovati novu 

desničarsku stranku u Fran¬ 
cuskoj, a time je izazvao pri¬ 
ličnu buru u političkom ži¬ 
votu svoje zemlje (kupio dne¬ 
vnik »Figaro« 1924 i pokre¬ 
nuo vlastiti jeftini dnevnik 
»Ami du peuple« 1928). V. L. 

COUBERTIN, Pierre, ba- 
ron de, ★ Pariz 1. I. 1863, 
f Lausanne 2. IX. 1937, prvi 
predsjednik Međunarodnog 
Olimpijskog Odbora (do g. 
1925). Proučavao je klasični i 
moderni tjelesni odgoj, pro¬ 
putovao i proučio Englesku, 
Sjevernu Ameriku i Grčku. 
G. 1894 utemeljio je Među¬ 
narodni O. O. u Parizu, kojem 
je zadaća priređivati svake 
PIERRE COUBERTIN četvrte godine Međunarodne 

olimpijske igre (-> M. O. O.). 

BIBL.: La Gymnastique utilitaire, 1912; La pćdagogie sportive, 1923; 
Mćmoires Olympiques, Lausanne 1932 i dr. F. B. 

CfOUBINE, Othon, * Boskovice 22. X. 1883, slikar j gra¬ 
fičar, podrijetlom Čeh, naturalizirani Francuz. Svršio je 
prašku Akademiju, od 1905 živi u Parizu. Na njegov rad 
utjecali su impresionisti i Van Gogh, a kasnije fauvisti. 
Posljednjih godina njegova se umjetnost usmjerila prema 
objektivnom realizmu. Najvažniji su u njegovu radu krajo¬ 
lici. C. je dobar grafičar, a radi i skulpture. V. H-n. 

COUCY, Chatelain de, poznati francuski trubadur iz 
početka 13. st. Neki ga istovjetuju s Renaudom, ka¬ 
štelanom od C. 1204—1218. Vjerojatnije je, da se radi 
o njegovu predšasniku Guiu, kaštelanu C-a od 1186 
do 1203, koji je sudjelovao u dvije križarske vojne 
(1190 i 1198). Umro je za vrijeme putovanja morem, pa 
je njegovo tijelo bačeno u more. U rukopisnim zbirkama 
pripisuje se kaštelanu od Coucya 28 pjesama, od kojih 
ima samo 15 autentičnih. To su udvorne pjesme prema 
provansalskim uzorima, ali s osobnom notom u osjećaju 
i jednostavnosti. Uz njegovo je ime bila povezana le¬ 
genda, što ju je ispričao u jednom romanu Jakemon Sa- 
kesep (počet. 14. st.): Kaštelan umire od rane, zadobivene 
u Svetoj zemlji, pa nalaže svome konjušniku, da balzamira 
njegovo srce i odnese ga njegovoj gospi; ali poruku uhvati 
njezin muž, te daje svojoj ženi srce, da ga pojede. Postoje 
i druge inačice te priče pod različnim. imenima. U 17. st. 
ta je tema bila nekoliko puta obrađena. 

LIT.: F. Fath, Die Lieder des Castellans von C., Heidelberg 1883; 
G. Pariš, Le roman du chštelain de C., Histoire littćraire de la France, 
XXVIII (1881). J- D-e. 

COUDENHOVE-KALERGI, Richard, grof, * Tokio 15. 
XI. 1894, sin austro-ugarskog diplomate i Japanke iz 
kneževskog roda Mitsu Aoyama. Porodica mu se spominje 
prvi put u Brabantu u 13. st., a drugo ime Kalergi dodao 
je njegov otac po svojoj majci, koja je bila iz stare grčke 
porodice. C.-K. svršio je filozofiju u Beču, 1915 oženio se 
glumicom Idom Roland. Kao publicist izašao na glas svojim 
nacrtom Panevropske unije (1923), koju je organizirao kao 
pokret s društvima u pojedinim državama. Program Pan- 
evrope predviđa, da se osnuje savez evropskih država 
(među koje ne ubraja ni Rusiju ni Vel. Britaniju), uz 
uzajamno jamstvo njihove ravnopravnosti i neovisnosti, te 
osiguranje svih narodnih i vjerskih manjina protiv odnaro- 
đenja i podjarmljenja. Tako uređena Evropa imala bi 
s drugim kontinentima ili skupinama država surađivati u 
jednoj općoj Ligi naroda. Osim u smotri Paneuropa raz¬ 


ložio je te misli u više knjiga, među ostalim: Kampf um 
Paneuropa (3 sv. 1925—28) i Europa , erwache! (1934). 

COUE, Emile, * Troyes 26. II. 1857, f 1926, ljekarnik u 
Nancyju (Francuska). Izumio je psihoterapeutsku metodu, 
po kojoj se svako jutro i večer dvadeset puta izgovaraju ri¬ 
ječi: »Svaki dan mi je u svakom pogledu sve bolje i bolje«. 
Te se riječi razlikuju od običnih čarobnih formula po tome, 
što imaju racionalan smisao, da bi služile kao svijesno 
sugestivno sredstvo. Ipak je postupak nalik na čaroliju po 
propisanom načinu izgovaranja i točno određenim rije¬ 
čima, kao da od toga zavisi učinak. Formula je mogla 
koristiti onome, koji je unaprijed imao dovoljno vjere u 
vrijednost takvog liječenja. -> Sugestija. 

LIT.: E. Coue, La maitrise de soi-meme, 1913; M. Vuk, Autosugestija, 
popularan prikaz Coueove metode i liječenja autosugestijom. Zagreb 
1932. R- B-s. 

COULOMB, Charles Augustin de, Angouleme 14. VI. 
1736, f Pariz 23. VIII. 1806, francuski fizičar. Svršivši 
matematičke nauke posvetio se vojnoj tehničkoj službi. 
Devet godina boravi na otoku Martiniqueu, otkuda se 
vraća 1776. Pozvan 1781 u Pariz postaje članom akademije 
znanosti. Radi revolucije napušta svoje službe i najposlije 
kao plemić mora ostaviti Pariz. Pod Napoleonom uspo¬ 
stavljen je u službama i ulazi u obnovljenu akademiju 
(Institut). Među starijim radovima Coulombovima ističe 
se njegova teorija čvrstoće greda, gdje je prvi valjano 
odredio smještaj neutralne crte. C. je bio jedan od najznat- 
nijih eksperimentatora. Služeći se spravom, kakva se i 
danas upotrebljava, našao je zakone trenja krutih tjelesa. 
Mjerio je trenje i u tekućinama te našao, da ono ne zavisi 
o tlaku; njegova je metoda i kasnije primjenjivana. Otkrio 
je zakon torzije. S time je povezan njegov izum torzionih 
vaga, »električke« i »magnetičke«, kojima je ispitao elek¬ 
tričke i magnetičke sile. Plod tih istraživanja, »remek- 

djela eksperimentalne umjeće« 
(Lenard), jesu oba »Coulom- 
bova« zakona, koji u znanstve¬ 
nom razvoju tvore prvi osnov 
teorije elektriciteta i magne- 
tizma. Mjerio je razmještaj 
elektriciteta na vodičima i po¬ 
kazao, da se elektricitet na¬ 
lazi samo na površini vodiča, 
i to samo na izvanjoj, ako je 
vodič šupalj. Za jakost elek¬ 
tričnog polja u neposrednoj 
blizini vodiča našao je, da je 
razmjerna gustoći elektrici¬ 
teta na najbližoj točki povr¬ 
šine (Coulombov poučak). 
Coulombova pokusna pločica, 
poznata jednostavna sprava 
elektrostatike, i danas je va¬ 
žna. Tim svojim radovima C. 
postaje »jedan od otaca na¬ 
uke o elektricitetu« (Kelvin). Jedinica množine elektrici¬ 
teta kulon prozvana je njemu u čast (-* Elektricitet 

Magnetizam -► Električke jedinice). 

BIBL.: Socićtć Franqaise de Physique, Collection de Mćmoires, I., 
Pariz 1884; Ostwald’s Klassiker, br. 13., Leipzig 1890. St. H. 

COULTER, John Merle, * Ningpo (Kina) 20. XI. 1851, 
f Yonckers 23. XII. 1928, američki botaničar, morfolog, 
poznat po svojim obradbama golosjemenjača i kritosjeme- 
njača. Napisao s Chamberlainom Morphologie of Angi- 
osperms , 1. izd., 1903, 2. izd., 1908; a sam Morphologie of 
Gymnosperms , 1917. I- P- 

COUNCIL BLUFFS, grad u državi Iowa (USA), na 
istočnoj obali rijeke Missouri, nasuprot gradu Omaha. 
Znatno željezničko raskršće; veleobrt (strojevi) i trgovina 
žitom; 42.048 stanovnika (1930). Naziv »strma uzvisina, na 
kojoj se vijeća« dolazi od mjesta, na kome su se po 
predaji indijanska plemena sastajala radi vijećanja. 

COUNTY (engl. »grofovija«), jedinica upravne podjele 
zemlje u Vel. Britaniji i u USA. Postoji u Engleskoj već 
od anglosaskih vremena pod starijim nazivom shire (scira; 
danas još u imenima kao Yorkshire, Berkshire i t. d.), 
kojoj je na čelu bio alderman (v.), kasnije earl (v.) pa 
scirgerefa ili sheriff (v.), a poslovi zajednice raspravljali 
su se u skupštini (scirgemot). U normansko doba pre¬ 
vladao je naziv c. Važna služba justice of the peace (v.) 
uvedena je istom u 14. st. C. je podloga za razvitak 
engleske samouprave, a ujedno je jedinica državne upra- 

ve, sudskog ustrojstva i okružje za izbore u parlamenat. 
Engleska i Wales imali su prije 52, Škotska 33 c., dok su 
neki gradovi izlučeni iz njih kao posebne jedinice (c. 
borroughs). Samouprava je iznova uređena zakonom (Lo- 
cal Government Act) od 1888 i 1929; od 1888 postoje u 
Engleskoj i Walesu 62 administrative counties i 83 c. 
borroughs. Samoupravne poslove vodi izabrano vijeće (c. 
council). I u USA imade c. council samoupravni djelo¬ 
krug. A* 

COUPERIN, ime obitelji francuskih glazbenika, orgu- 
ljaša i clavecinista; obuhvaća više pokoljenja; najviše se 
spominju: v , . 

1. Louis, * Chaumes 1626, f Pariz 1661, orguljaš u crkvi 
St. Gervais u Parizu i violinist (»dessus de viole«) Luja 


XIII., najžnatniji učenik Chambonmeresov. 

Ostavio je u rukopisu (Bibliotheque nationale u Parizu) mnoge skladbe 
za clavecin (suite, Preludes, poem Le tombeau de Blanchocher ). 

LIT.: A. Pirro, L. C., u »Revue musicale« 1920—21; J. Combarieu, 
Histoire de la musique, II., 1935. 

2. Fran$ois, * Chaumes 1631, f Pariz 1703, također učenik 
Chambonnieresov; orguljaš crkve St. Gervais; vrstan 

učitelj. . . 

SKLADBE* Pićces d’orgue consistant en deux messes etc. 

LIT.: A. Pirro, F. C. (Tribune de St. Gervais, 1903); J. Combarieu, 
F. C. ... 

3. Charles, * Chaumes 1638, + Pariz 1670, veoma cijenjen 
kao orguljaš, također orguljaš u crkvi St. Gervais. 

4. Fran 9 ois, * Pariz 1668, + Pariz 1733, nazvan le Grand 
(»veliki«), najžnatniji od svih Couperina, sin Charlesov, 
učenik J. Thomelina, očeva nasljednika u službi. Bio je dvor¬ 
ski čembalist i orguljaš u Versaillesu i u crkvi St. Gervais u 
Parizu. C. le Grand najžnatniji je nesamo predstavnik franc. 
clavecinske škole 18. st., nego i od ne male važnosti za cijeli 
daljni razvitak francuske klavirske tvorbe, te nije pretje¬ 
rano ustvrditi, da njegovi utjecaji sežu sve do Debussyja. 
Uz d’Angleberta, te kasnijih Rameaua, Domemca Scar- 
lattija i Filipa Emanuela Bacha, C. le Grand tvorac je i 
zastupnik nevezanog, slobodnog, u glazbi za lutnju ukori¬ 
jenjenoga »galantnog stila«, koji je nastao kao odgovor 
na strogi polifoni stil. C-ova klavirska glazba, u kojoj se 
očituje francuski duh i fini ukus, odraz je glazbe dvora 
i salona onog vremena, te se kreće većinom u malim obli¬ 
cima. Ta je glazba otmjena, dražesna, plemenita s glazbe¬ 
nim ukrasima (t. zv. »agrements«) bogate melodike koju 
proniče dah blage sjete. C. le Grand otac je modernog 
»tempo rubato« i oznaka za predavanje. Oblik suite - 
koju on naziva »ordre« — izgradio je slobodno do niza 
karakternih, poetičnih komada s natpisima programatskog 
značenja. J. S. Bach oslanjao se u mladim godinama kod 
obrađivanja francuskih plesnih oblika na C. le Granda; a 
tako su radili i Domenico Scarlatti i G F. Handel 

C je napisao: Pićces de clavecin (4 knj., 1713, 1716, 1722, 1730), 
L’art de toucher le clavecin (1717); Les godts rćunis (novi koncerti) 
uz 1 sonatu en trio (trio-sonatu): Le Parnasse ou Apothćose de Corelh 
(1724); Apothćose de Pincumparable Mr. Lully (1725); Les Nations, 
suites et sonates en trio (1728); Legons des tćnčbres. 

F Chrysander izdao je kao 4. svezak svoje zbirke »Denkmaler der 
Tonkunst« 1869 nanovo Pićces de clavecin (ali bez koncerata i trija, 
dodanih originalnom izdanju); Ch. Bouvet, Pićces pour violon et piano. 


LIT.: A. Tessier, C. (1926); J. Llongueras, C. o la Grada (1923); J. 
Combarieu, 1. c. .. v * . 

5. Nicolas, * Pariz 1680, + Pariz 1748, orguljaš u crkvi 
St. Gervais, sin starijeg Frangoisa. 

6. Armand Louis, ^ Pariz 1725, *{* Pariz 1789, mnogo ci¬ 
jenjen kao vrstan orguljaš. 

Od sinova njegovih 

7. Pierre Louis pomagao je ocu u mnogim orguljaskim 


sužbama. 

8. Fran^ois Gervais, naslijedio je oca na svim mjestima, 
ali je bio osrednji orguljaš i neznatan skladatelj. On je 
posljednji iz porodice Couperina u službi crkve St. Gervais. 

LIT. o obitelji Couperina: Ch. Beuvet, Une dynastie de musiciens 
jran^ais- Les C., organistes de l'ćglise Saint Gervais, 1919; M. 
Quittard, Les C., 1913; J. Tiersot, Les C. u »Les maltres de la mu- 
sique« 1926 te niz članaka u »Revue de musicologie« 1922 do 192 / 
od.Bouveta, Brunolda, Cauchiea, Henneberga, La Laurenciea. Tessiera, 
Tiersota ^’ 1 ‘ 

COUPERUS, Louis, * ’s Gravenhage 10. VI. 1863, f De 
Steeg 16. VII. 1923, nizozemski pisac romana, 1873—78 bo¬ 
ravio u Bataviji (roman De stille Kracht , 1899). Počeo kao 
naturalist (Eline Vere , 1889, psihološki istančan roman po 
životu u Haagu), zatim fantastično-poetičan (Majesteit, 
1893, predviđa propast ruskoga carstva i crta revoluciju 
gotovo onako, kako se dogodila; Wereldvrede , 1894). Arti- 

stički na visini u romanima Metamorphose (1897), Psyche 
(1898), Fidessa (1899); prelazi na crtanje dekadentne rim¬ 
ske i perzijske povijesti ( Heliogabal, 1916, Xerxes, 1919), 
preopširno i zasićeno sjetilnošću. Ej* M. 

COUPLET (franc.) je popijevka, većinom šaljiva sadr¬ 
žaja, u kojoj se u svima kiticama ponavlja ista melodija. 
Naziv (koji zapravo znači »par«) izvode iz starinskog ple¬ 
sa uz pjevanje, kod kojega se izmjenjuju sola i zborovi. 
Kasnije se u bečkoj opereti i glumi s pjevanjem počeo 
taj naziv upotrebljavati za kratke šaljive strofne popijev¬ 
ke, u kojima se ponavlja pripjev (s istim tekstom). B. Š. 

COURANTE, stari francuski salonski ples tehnički do¬ 
tjeranih koraka % mjere. U doba Katarine Medici u 
Francuskoj pantomimski divertissement, u 17. st. za Luja 
XIV. ceremonijalni ples, a u 18. st. u modernoj varijanti 
popularan društveni ples po cijeloj Evropi. V. K-c. 

COURBET, Gustave, * Ornans (Franche-Comte) 10. VI. 
1819, f La Tour de Peilz kod Veveya u Švicarskoj 31. 
XII.’ 1877, francuski slikar, predstavnik realizma. Poslije 
dolaska u Pariz 1839 neredovito je pohađao Steubenov 
ateljer, a kasnije je bio Hesseov učenik. Potaknut naukom 
socijalista P. J. Proudhona, C. je izgradio svoju teoriju 
realizma. Od 1840 promiče socijalističke ideje. Od ..1850 
do 1870 doba je C-ova najzrelijeg stvaranja. Za vrijeme 
Komune 1870 bio je predsjednik odbora za čuvanje mu¬ 
zejskih starina. Na njegov prijedlog srušen je 1871 Na- 
poleonov stup na Place Vendome u Parizu. Nakon pada 
Komune osuđen je na šest mjeseci zatvora. G. 1872 
isključen je iz »Salona«. Poslije toga odlazi u Munchen 
i Beč. Od 1875 živi u Švicarskoj, jer nije htio platiti 
troškove za ponovno postavljanje stupa na Place Ven¬ 
dome. Umro je u emigraciji. — C. je bio učenik slabih 
Davidovih epigona. Sve je svoje znanje stekao sarn, u 
Louvreu. Ondje je proučavao španjolsko slikarstvo, Riberu, 
Zurbarana i Velazqueza, zatim Holbeina i Fransa Halsa. 
Zanimala ga je u prvom redu tehnika dobrog slikarstva. 
Iako je C. podrugljivo govorio o »gospodi iz Louvrea«, 
učio je u toj galeriji ustrajnije od drugih. Bio je jedan 
od posljednjih »starih majstora« Francuske, koji su pošti¬ 
vali tradiciju i voljeli dobar slikarski zanat. . C-ov rani 
rad pokazuje još naklonost romantici (Ljubavnici na selu. 
Ranjenik, 1844). Kasnije revolucionarni C. nastavlja ondje, 
gdje su Fontainebleauovci i Millet prestali. Glavni mu je 
cilj bio, da umjetnost oslobodi konvencionalnih forma i 
akademskoga kanona ljepote, koji su u njegovo vrijeme 
zastupali službeno priznati slikari Vernet, Delaroche i Cou- 
ture. Potpuno se predaje studiju prirode i slika objektivno 
i realistički svakidašnjicu bez izbora i bez uljepšavanja, a 
ideal mu je plastični oblik i tehnički dobro slikarstvo. Od 
1842 već radi dosljedno prema svom programu (Auto¬ 
portret sa crnim psom). Kao gotov umjetnik naslikao je 
tridesetgodišnji C. svoje remek-djelo, veliku sliku Pokop u 
(Jrnansu (Un enterrement a Ornans), danas u Louvreu, 
kojim je postigao najviši stepen plastičnosti na 50 likova 
u krajoliku, sve samih portreta. Na toj je kompoziciji sve 
jednostavno, statično i istinito, modelacija je potpuna, a 

crtež živ i ispravan. Kad je tu sliku kao i poznate Tucače 
kamena (Les casseurs de pierres, 1850) htio izložiti u 
»Salonu«, ocjenjivački je odbor to smatrao kao otvo¬ 
ren izazov revolucionarca C-a, koji se drznuo slikati 
priproste seljake i radnike. Bilo je i branitelja C-ove 
umjetnosti, tako Champfleury, Thore-Burger, Baudelaire, 
Bonvin i Daumier. Od 1850 do 1855 zaredale su brojne 
polemike, iz kojih je sazrela ideja realizma, a C. je bio 
priznat kao vođa nove škole. Za vrijeme boravka u Mont- 
pellieru 1854, gdje je C. bio gost Bruyasa, nastao je 
Susret (Bonjour, M. Courbet), kao i prvi krajolici s mora. 
More postaje njegova omiljela tema do kraja života. Nje¬ 
gove marine, pune pokreta, pokazuju najbogatiji kolori¬ 
stički sklad. Poslije boravka u Montpellieru C-ova je pa¬ 
leta mnogo svjetlija i jasnija. G. 1855 naslikao je na po¬ 
ticaj Proudhonov veliku kompoziciju Atelier (Allegorie 
reelle). Iste godine bila je svjetska izložba u Parizu, pa 
C. samostalno izlaže u jednoj baraki. Povodom ove izložbe 
izdao je C. i jedan katalog s manifestom, gdje iznosi svoj 
umjetnički credo. Tražio je od umjetnosti, da prikazuje 
samo ono, što je vidljivo i opipljivo. Stvari treba vidjeti 
onakvima, kakve one doista jesu: »le vrai, c’est le beau« 
(istina je ljepota). C. je nastojao, da taj novi program sli¬ 
karski izgradi objektivno s pomoću punih, plastičnih obli¬ 
ka. Tako su savršeno plastični krasni ležeći ženski aktovi 
(Žena, koja spava, 1862) i mrtve prirode (Mrtva priroda 
s jabukama, 1871). Veličajni su u svojoj jednostavnosti 
krajolici iz gorja Jure, kao i oni iz okolice Ornansa. C. je 
mnogo slikao šumu (Borba jelena, 1861, rađeno u Frank¬ 
furtu). Slikao je i portrete (Champfleury, Proudhon, 1865, 
Portret oca, 1874), s kojima modeli nikada nijesu bili za¬ 
dovoljni. U zatvoru 1871 slikao je C. mrtve prirode. Izra¬ 
dio je i nekoliko skulptura (zdenac u Ornansu i kip Hel- 
vetije u La Tour de Peilz). — C-ova se djela nalaze u 
Parizu, u Louvreu, u francuskim pokrajinskim muzejima, 
tako u Lilleu, Nantesu, Besamponu i Montpellieru, u ino¬ 
zemstvu, u Belgiji i Njemačkoj. 

C-ova je umjetnost imala velikog utjecaja na mlađe generacije, 
kojima je C-ov revolucionarni program bio bliži od akademskih dogma 
o ljepoti. Da je samo istina adekvatna ljepoti, to je za ono vrijeme 
značilo rušenje tradicionalnih ideala umjetnosti. U Francuskoj je C. 
imio mnogo sljedbenika, a u Njemačkoj je njegova umjetnost imala 
neobičnog uspjeha. U Frankfurtu je imao i slikarsku školu, a njegova 
je umjetnost snažno djelovala na izrazite njemačke slikare, kakvi su bili 
Hans Thoma i Leibl. 

LIT.: J Meier-Graefe, Corot und Courbet, Leipzig 1905; R. Muther, 
Courbet, Berlin 1906; I. Benedite, G Courbet, Pariz 1911; T. Duret, 
Courbet, Pariz 1918, Ch Leger, Courbet selon les caricatures et les 
images, Pariz 1920; Ch. Leger, Courbet, Pariz 1929. V. H-n. 

COURBEVOIE, grad na Seini, 8 km na SZ od Pariza, 
ima 58.638 stan. (1936). Njegova glavna ulica vodi ravno 
u parišku ulicu Champs-Elysees. Razvijen je veleobrt va¬ 
gona i karoserije, strojeva i zrakoplovnih dijelova. N. Ž. 

COURCELLES, Julien, nazvan chevalier de, * Orleans 
1759, f Saint-Brieuc 1834, francuski povjesničar plemstva. 
Napisao među ostalim Dictionnaire universel de la noblesse 
de France (1820), Nobiliaire universel de France (1820/1). 

COURCELLE-SENEUIL, Jean Gustave, * Vauxais 
(Dordogne) 22. XII. 1813, f Pariz 29. VI. 1892; član Aca- 
demie des Sciences morales et politiques (od 1882). U 
početku bio je novinar, zatim trgovac, upravitelj državnih 
imanja u ministarstvu, profesor narodno-gospodarske nauke 
na sveučilištu u Santiagu (Čile) 1853—63, a nakon povratka 
u Francusku (1879) državni vijećnik. Kao vrlo plodan 
teoretski i praktički ekonomski pisac pristaša je gospo¬ 
darskog liberalizma i individualizma; ubraja se u t. zv. 
epigone klasičara. Kao što je tokom života prošao različita 
z\anja, tako se i njegov književni rad prostire na različita 
gospodarska područja. Naročita je odlika njegovih djela, 
što istovremeno obrađuje teoretska i praktička pitanja. 

BIBL.: Lettres š Edouard sur les rćvolutions, 1833; Le crćdit et la 
banque, 1840; Traitć thćorique et pratique des općrations de banque, 
1853, 2. izd. 1920; Manuel des affaires, ou traitć thćorique et pratique 
des entreprises industrielles, commerciales et agricoles, 1856, 4. izd. 
1883 (prevedeno na njemački, Stuttgart 1885); Traitć thćorique et 
pratique d’ćconomie politique, 2 sv., 1858/59 (prevedeno na španjolski); 
Etudes sur la Science sociale, 1862; Le$ons ćlćmentaires d’ćconomie 
politique, 1864; Traitć sommaire d’ćconomie politique, 1865; La banque 
libre, exposć des fonctions du commerce de banque et de son appli- 
cation a V agriculture, 1867; Cours de comptabilitć, 4 sv., 1867; L’in- 
tćret et usure, 1867; Libertć et socialisme, ou discussion des principes 
de l’organisation du travail industrel , 1868; L’hćritage de la rćvolution. 
Questiuns constitutionnelles, 1871; Prćcis de morale rationnelle, 1875; 
Protection et libre ćchange, 1879; Prćparation š l’ćtude de droit. Etudes 
des principes, 1887; Adam Smith, 1888; La socićtć moderne; ćtude 
morale et politique, 1892. — Osim tih izvornih djela prevodio je 


s engleskoga (tako i raspravu Summer Mainea o zadruzi u južnih 
Slavena), a bio je suradnik brojnih francuskih časopisa. M. J. 

COURIER, Paul-Louis, ^ Pariz 4. I. 1772, f Veretz 10. 
IV. 1825, helenist i francuski pisac. Po očevoj želji stu¬ 
pio je u vojnu školu u Chalonsu. Vojnu službu vršio 
je nemarno, a 1809 predao je ostavku. Tako je bio za¬ 
grijan za starogrčki, da u ratu nije napuštao svoga Ho¬ 
mera. Srećom je 1809 u Firenci otkrio neobjelodanjen ulo¬ 
mak Dafnisa i Hloje, koji je pobudio glasovitu polemiku. 
Neobjelodanjeni rukopis bio je naime umrljan tintom, i 
to slučajno, kako je on to tvrdio. G. 1810 preveo je taj 
Longov roman na francuski s mnogo arhaizama i profi¬ 
njene naivnosti. G. 1818 nastanio se na svom imanju u 
Touraini. Odanle je, usred gospodarskih briga i bračnih ne¬ 
daća, poveo žestoku borbu letačima protiv Restauracije. 
Liberal i volterijanac, bonapartist iz želje, da oponira, 
orleanist po svojim težnjama, on je napadao »prijestolje 
i žrtvenik« i potkapao temelje vladavini pokazujući takvu 
smionost u kritici i takvu borbenost u klasičnoj otmjenosti 
izražavanja, kakvoj možda nema primjera. On priča zlo¬ 
bnom finoćom, što podsjeća stilom na La Bruyerea i Vol- 
tairea, događaje seoskog života, u kojima dolaze do izra¬ 
žaja smiješnosti režima i praktične posljedice nespretnih 
zakona, kao na pr. u znamenitoj Petition pour les villageois 
qu*on empeehe de danser (1822). Dok je sticao popular¬ 
nost. pa čak i slavu u zemlji, u svom je selu pobudio 
mržnju, pa je ubijen iz zasjede. 

BIBL.: Lettre š M. Renouard, libraire, sur une tache faite š un ma- 
nuscrit de Florence, 1810; Le commandement de la cavalerie et De 
l’ćquitation, prijevod s grčkog od Ksenofonta, 1812; Pćtition aux deux 
ehambres, 1816; Lettre a Messieurs de l’Acadćmie des lnscriptions et 
Belles-lettres, 1817; Pamphlet des pamphlets, 1824; Collection de lettres 
et articles, 1824; Oeuvres avec un essai sur la vie de C. par A. Carrel, 

4 sv., 1830; Oeuvres completes, izd. Robert Gaschet, 2 sv., 1925. 

LIT.: R. Gaschet, La jeunesse de P. L. C., ćtude sur sa vie et ses 
oeuvres de 1772 š 1812, Pariz 1911; P. L. C et la Restauration, Pariz 
1913; Les aventures d’un ćerivain: P. L. C., Pariz 1928; L. Andre, 
L’assassinat de P. L. C., Pariz 1913. J. D-e. 

COURING, Hermann, * Norden (Frizija) 9. XI. 1606, 
f Helmstadt 12. X. 1681. Učio filozofiju, teologiju i me¬ 
dicinu. Profesor je filozofije na sveučilištu u Helmstadtu 
od 1632, a od 1636 medicine, politike i prirodnoga prava. 

Jaki razvoj državne misli budi u novom vijeku zani- I 
manje za motrenje socijalnih i gospodarskih pojava u ši¬ 
rokim krugovima. U krugovima učenjaka počinje se javljati 
naročita ljubav za državne znanosti, a s time uporedo i za 
brojidbu, koja se u to doba smatra nekim »bilansiranjem« 
predmeta, pa i ljudi, a to može zanimati državu. Među 
prvima je C., koji predaje t. zv. sustavni državopis i 
osniva ga kao samostalnu nauku. Kao čovjek vanrednih 
sposobnosti proučavao je različite nauke te postao u neku 
ruku enciklopedistom i stekao velika priznanja čitavoga 
tadašnjeg kulturnog svijeta. _ I 

U državoslovnim djelima približava se onim teoretičarima, koji 
zastupaju pravac merkantilizma, a inače stoji na stajalištu trgovinskih 
ograničenja i monopola. Poznavajući Aristotela, koji nauku o državi 
ispoređuje sad s arhitektonskim, sad s medicinskim umijećem, želio 
je udovoljiti potrebama praktičnoga političara i državnika. Tako su 
nastala njegova predavanja o Državopisu , u kojima se isključivo | 
obazire na suvremeno stanje naroda s namjerom, da upozna činje¬ 
nice i pojave, a što je najvažnije — u vezi s njihovim uzrocima. 

U tom je preteča moderne brojidbe. C. ne pridaje svojoj novoj 
nauci ime brojidba (statistika), ali područje svoga akademskoga ra¬ 
da ipak proširuje nekom vrsti brojidbe, t. j. nauke o stanju države 
(Staatszustandschildernde Vorlesungen), pa njegova predavanja obu- 
hvataju pitanja o žiteljstvu, o produkcionim silama, o javnoj do- 
brotvornosti i njezinim sredstvima, o pomoćnim snagama državne 
uprave i si. R- S-r. 

COURNOT, Antoine, * Gray 1801, f Pariz 31. III. 1877, 
francuski matematičar i filozof, primjenjuje princip vjero¬ 
jatnosti u teoriji prirode i u filozofiji historije. Redovitost 
i pravilnost događanja u fizičkom svijetu ne isključuje mo¬ 
gućnost slučaja, koji se osniva na sastanku nezavisnih uz¬ 
ročnih nizova. Prirodni zakoni vrijede samo približno, iako 
s najvećom vjerojatnošću, ali ne s potpunom logičkom do- 
sljednošću i neminovnošću. I u naukama pored činjenica, 
koje se dadu utvrditi, ima doumaka, koji zavise od filo¬ 
zofijskih pogleda na stvar. Ni povijesni tok nema se sma¬ 
trati ni rezultatom nužde ni logičkoga idejnoga slijeda; 
osim uzročno posljedične zakonitosti odlučuju u historij¬ 
skom razvitku slučaj i utjecaj pojedinaca, naročito jakih 
ličnosti. 

BIBL.: Exposition de la thćorie des chances et des probabilitćs, I 
Pariz 1843; Essai sur les fondements des nos connaissances, 2 sv., 
novo izd. Pariz 1912; Des mćthodes dans les Sciences de raisonnem- 
ment, Pariz 1865; Considćration sur la marehe des idćes et des ćvć- 
nemets dans les temps modernes, 2 sv., Pariz 1872. A. B-a. 

COURRIfcRE, Celeste, * Bremenil (Meurthe) 1843, fran¬ 
cuski slavist. Dugo je živio u Rusiji, gdje je posjedovao 
imanje. Tu se posvetio proučavanju ruske književnosti i 
napisao Russie et Pologne (1874) i Histoire de la littera- 
ture contemporaine en Russie (1875). Pod utjecajem ruskih 
pisaca napisao je roman Hanna la folle (1878). Nakon toga 
je preveo La mort divan le Terrible od Alekseja Tolstoja 
(1879). Iste je godine objelodanio Histoire de la litterature 
contemporaine ckez les Slaves (izuzevši Ruse), u kojoj je 
dobro prikazana hrvatska književnost. Nešto prije objelo¬ 
danio je prijevod Smrti Smail-Age Čengića u »Revue bri- 
tannique« (travanj 1878) pod naslovom La mort de Vaga 
Smail Čengić. Preveo je i dvije komedije K. Trifkovića, 
Moitie eau, moitie vin i Le billet doux u varšavskoj »Revue 
Slave«, IV., 1879. G. 1887 popunio je svoju Histoire de la 
litterature raspravom Le mouvement litteraire dans les 
pays slaves (Revue britannique, 1887, V.). 

LIT.: - J. D., Notes sur la literature croate en France au XIXe 
siecle, Annales de l’Institut fran^ais de Zagreb, IV., 1940; J. Dayre, 
Prvi franc. prijevod Smrti Smail-Age, »Novosti«, Božić 1940. J. D-e. 


COURS D’AMOUR (»dvorovi ljubavi«), u Francuskoj u 
srednjem vijeku društva za obranu ženske časti u viteškom 
smislu, za promicanje pjesništva o ženi i za raspravljanje 
pitanja o ljubavi. Karlo VI. osnovao je 1400 c. amoureuse. 

COURT, Antoine, * Villeneuve-de-Berg 27. III. 1696, 
f Lausanne 13. VI. 1760, francuski protestantski teolog. 
Najprije je bio pastor u Nimesu, a 1729 nastanio se u 
Lausanni, gdje je osnovao sjemenište, kojim je upravljao 
do smrti, s naslovom generalnog zastupnika reformiranih 
crkava. To je sjemenište bilo rasadnik reformirane crkve 
u Francuskoj. Napisao je Histoire des troubles de Cevennes 



(1760 i 1819). 

BIBL.: Le patriote frangais et impartial, Villefranche (Ženeva) 1751 
u 2 sv.; Histoire des troubles de Cevennes, ibd. 1760; Memoires d’A. C. 
(izdao E. Hugues, Toulouse 1885). 

COURTELINE, Georges Victor Marcel Moinaux, na¬ 
zvani C., * Tours 25. VI. 1858, f Pariz 25. VI. 1929, fran¬ 
cuski književnik, sin Julesa Moinauxa, pisca Tribunaux co- 
miques. Već je u gimnaziji napisao komediju, iz koje neki 

stihovi već unaprijed kazuju 
kasniji njegov komad Con- 
version d’Alceste. Njegovi 
dojmovi iz vojničkog života, 
gledani sa smiješne strane, 
pružili su mu gradivo za prve 
knjige: Les gaites de l'esca- 
dron (1886), Le 51e chasseurs 
(1887), Le train de 8 h 47 
(1888), Lidoire et Biscotte 
(1892), kasnije nazvana Li- 
doire et Potiron (1898). Kao 
činovnik u ministarstvu bogo¬ 
štovlja našao je ondje prizore 
nezaboravne komike, što se 
nalaze u Messieurs les Ronds- 
de-cuir (1893). U njegovim 
kazališnim komadima imade 
okretnih slika iz bračnog ži- 
GEORGES COURTELINE vota ( La peur des coups , La 
paix chez soi, 1906), a u Bou- 
bouroche (2 čina u prozi, 1893), prizori su vrlo tmurni ispod 
vanjštine bučnog veselja. Osim toga je ismijao osobito neke 
pojave nelogičnosti i nesuvislosti pravosuđa te slabosti nekih 
njegovih službenika u komedijama: Hortense , couche-toi , 
1898, Le gendarme est sans pitie , 1899, Le commissaire est 
bon enfant , 1900, Larticle 330, 1900, Les balances, 1901 
i t. d. Treba spomenuti i nastavak Misanthropa, La con- 
version d’Alceste (1. čin u stihovima, 1905), gdje je spretno 
oponašao Molierea. On je ne samo jedan među najpopu¬ 
larnijim suvremenim komediografima, nego je pronicav 
promatrač, a ujedno blag prema priprostim i bezazlenim 
stvorenjima. Njegovo veselje, često lakrdijaštvo, prožeto 
je nekom mudrošću bez iluzija o ljudima i bez vjere u život. 

PRIJEVODI: Mjerda, pr. K., Srđ III (1904); Molim karte, gospodol, 
pr. I. K., Domi Svijet, 1902; Sat f ibid. 1913; Što se može dogoditi 
poštenom nalazniku, Obzor 2L II. 1906; Peten protiv Bunjasa, prev. 
N. N., Kriminal, biblioteka, V. 

LIT.: J. Vivent, Les inspirations et l'art de C., Pariz 1921; F. 
Turpin, G. C., Pariz, 1925. J. D-e. 


COURTENAY, de, znamenita porodica francuskih ple¬ 
mića, koja je u 12. st. ušla u rodbinske veze s francuskom 


kraljevskom porodicom; prozvana je po zamku u depart. 
Loiret. Od potomaka prvoga po imenu poznatog člana 
Huttona (Athon) u 11. st. ističe se sudionik 1. križarske 
vojne Joscelin, koji je 1119 naslijedio Balduina kao grof 
Edese. Njegov istoimeni sin (f 1149), prozvan od protiv¬ 
nika »francuskim đavlom«, izgubi spomenutu grofoviju 
1144; bio je to prvi veliki uspjeh islama u borbi s drža¬ 
vama križara i ujedno poticaj za 2. križ. vojnu (1147—48). 

Po Jolanti, sestri prvih dvaju la¬ 
tinskih careva u Carigradu, dobi¬ 
vaju C. i carsku krunu. Jolantina 
muža Petra okruni papa Honorije u 
Rimu 1217, ali već na putu u Cari¬ 
grad pogine Petar na rijeci Škumbi 
u borbi s epirskim despotom Teo¬ 
dorom; time je latinsko carstvo po¬ 
čelo vidljivo opadati. G. 1220—28 
bio je carem nesposobni Petrov sin 
Robert; naslijedio ga je mali Bal- 
duin II., s kojim propada 1261 i 
carstvo. Ženidbom je pravo na car¬ 
sku krunu zapalo Karla Valois, brata 
francuskoga kralja Filipa IV.; on je 
1306—08 razvio uz pomoć pape dosta živu djelatnost na Bal¬ 
kanu. Iz roda latinskih careva C. potječe Jolanta, druga žena 
hrvatsko-ugarskoga kralja Andrije II., kći Petrova, a zatim 
tobožnja rođakinja cara Roberta, koja se vjerojatno udala 
za jednoga od sinova srpskoga kralja Stefana Nemanjića. 
Jedan je ogranak C. prešao u Englesku, gdje se prozove 
de Devonshire. Od njegovih se članova istaknuo William 
(1342—96), koji je kao canterburyski nadbiskup bio pro¬ 
tivnik Wycliffea. 

LIT.: A. Berton, C. et ses anciens seigneurs, Montargis 1877; I. 
Bouchet, Histoire gćnćalogique de la maison royale de C., Pariz 1651; 
H. Workman, John Wyclif, Oxford 1926. J. Š-k. 

COURTEYS, francuski umjetnici u emajlu, koji su se 
svi rodili i umrli u Limogesu, glavnom sijelu te grane 
francuske umjetnosti. Najvažniji pripadnici te porodice 
živjeli su u 16. st.; to su bili Jean (1511—86) i Pierre I. 
(1520—86). Jean je stvorio niz minuciozno izrađenih kom¬ 
pozicija, koje većinom obrađuju biblijsku građu, a izradba 
im je veoma zamršena. Svaka je od njih izrađena u jednom 
glavnom tonu, kojemu su podređene različite varijacije 
boja. Pierre I., koji se napose isticao među suvremenim 
majstorima te umjetnosti, voli mitološku građu. Njegove 
su najmilije boje jedinstveno siva ili modra, a za njegov 
su način stvaranja značajne i ljubičaste sjene. Kao uzore 
odabire najradije slike suvremenih talijanskih slikara 
(Rosso Fiorentino i Giulio Romano). Kod toga se nije 
ograničio na uobičajeno ukrašivanje vrčeva, vaza i drugih 
posuda, već pokušava sa svojim emajlima resiti čitave 
sobne stijene (tako u dvorcu »Madrid« kod Pariza). Glavna 
djela obih umjetnika čuva Louvre, no ima ih i po drugim 
evropskim zbirkama (u Beču, Miinchenu, Dresdenu i An- 
gersu). I tri sina Pierra I. bavila su se istom umjetnošću 
(Pierre II., 1550—1611, Pierre III., 1556—1617, i Martial). F. C. 

COURTHOPE, William John, * South Walling (Essex) 

17. VII. 1842, f Wadhurst (Sussex) 10. IV. 1917, engleski 
literarni historičar i pisac. U mladim danima spjevao je 
dražesne satire (Ludibria lunae, 1869; The paradise of birds, 
1870), a izdavao je i novine (bio je do 1887 urednik lista 
National Review, što ga je osnovao). Postavši kasnije pro¬ 
fesorom povijesti književnosti na sveučilištu u Oxfordu 
posvetio se literarno-historijskim studijama. Od njega po¬ 
tječe jedan od najboljih cjelokupnih prikaza engleske knji¬ 
ževne povijesti (History of English poetry, 6 sv. 1895—1910), 
nadalje monografija The liberal movement in English lite¬ 
rature , 1885. Osim toga napisao je i životopis Addisonov 
(1884) i Popeov (1889) i priveo kraju od Elwina započeto 
cjelokupno izdanje Popeovih djela (u 10 sv., 1871—89). F. C. 

CO URTHS-MAHLER, Hedwig, * Nebra na Unstruti 

18. II. 1867, njemačka spisateljica; živi u Berlinu. Poslo¬ 
vična je njena literatna plodnost. Napisala je preko stotinu 
romana bez ikakvih literarnih pretenzija i kakve dublje 
vrijednosti. Njeni su romani pisani za široke krugove i 
doživjeli su skupnu nakladu od preko 20 milijuna primje- 

COURTILZ DE SANDRAS, Gatien, * Montargis 1644, 
f Pariz 6. V. 1712, francuski poligraf. Kao kapetan u šam- 
panjskoj pukovniji istupio je iz vojske i posvetio se spi- 

sateljstvu. Od njegove velike novinarske, političke, roman¬ 
tične i pseudo-historijske proizvodnje ostalo je jedino po¬ 
znato djelo: Mćmoires de M. d’Artagnan, capitaine-lieute- 
nant de la premiere compagnie des mousquetaires du roi, 
contenant plusieurs choses secretes et particulieres , arri- 
vees sous le regne de Louis le Grand, jusqu’au siege de 
Maestricht, Koln (Haag) 1700, 3 sv., iz kojega je Ale- 
xandre Dumas uzeo zamisao i gradivo za roman Tri mu¬ 
šketira. 

LIT.: B. M. Woodbrigge, G. de C., Etude sur un precurseur du 
roman rćaliste en France, Pariz 1926. J. D-e. 

COURTOIS, Jacques (u Italiji Giacomo Cortese), nazvan 
Bourguignon (Borgognone), * St. Hippolyte kod Besan- 
$ona 12. II. 1621, f Rim 14. XI. 1671, francusko-talijanski 
slikar. Primivši prvu pouku u slikanju od oca došao je 
kao četrnaestgodišnji dječak u Italiju. Kao vojnik proveo 
je tri godine u toj zemlji (koju više nikada nije mogao 
ostaviti na duže vremena) izrađujući — kako se čini, nepo¬ 
sredno u slobodnom svijetlu — skice svojih dojmova. Toj 
navici, proučavanju starijih slika bitaka (na pr. Raffaelo- 
ve Konstantinove bitke) i prijateljevanju s najboljim ta¬ 
lijanskim slikarima (na pr. s Albanijem, Renijem, Pie- 
trom da Cortona, Cerquozzijem, P. van Laerom) imao je 
on zacijelo više zahvaliti nego spominjanom učenju kod 
nepoznatih bolonjskih i milanskih slikara, da se brzo 
razvio u majstora i specijalista slikanja bitaka, koje je 
kod njega živahno pokretno i u kojem se bojna radnja 
raščlanjuje u pojedinačne skupine. U tim radovima ugodno 
se doima i snažan osjećaj za boju i atmosferu. Stupivši 
poslije smrti svoje žene kao 36-godišnji muž u isuso¬ 
vački red (konačne zavjete položio je 1668) dao se 
kasnije više na prikazivanje religioznih nacrta, ali nije 
pritom pokazao nikakve osebujnosti. To živahnije djeluju 
mnogi crteži, koji su ostali iza njega. Vršio je snažan 
utjecaj na dalji razvoj evropskoga slikarstva bitaka. Nje¬ 
gov neposredni učenik bio je Parrocel. S njim je živio i 
radio u Rimu njegov brat Guillaume C. (1628—1679), koji 
se ipak pridružio više načinu slikanja Pietra da Cortona. 

LIT.: F. A. Salvagnini, I pittori bergognoni Cortese (C.) e la Zoro 
časa in piazza di Spagna, Rim s. a. F. C. 

COURTS JOURS (franc. »kratki dani«), označuje kratki 
rok nekom trgovačkom poslu. Naročito se primjenjuje taj 
termin dospjelosti mjenice (-> mjenica). M. I. 

COUSIN, 1. Jean, ^ Sens oko 1490, f Pariz 1560/1561, 
francuski kipar, slikar i grafičar. Djelovao je u Sensu, 
Fontainebleauu, a od 1540 u Parizu. Na njegov su razvoj 
utjecali Michelangelo, Primaticcio i Parmigianino. U Lou- 
vreu se nalaze njegove slike Eva prima Pandora, Arthe- 
mide i Jugement derniev (ovu posljednju, u kojoj se po¬ 
vodio za Michelangelom, pripisuju neki njegovu sinu). 
Izvodio je kartone za gobeline i crkvene prozore. Istakao 
se kao grafičar svojim drvorezima i bakrorezima za djelo 
Coutumes de Sens (1556) i kao pisac knjige Livre de Per- 
spective (Pariz 1560). 

2. Jean, * Sens 1520/22, f Pariz oko 1594, sin pređašnjega, 
slikar i bakrorezac, napisao je i ilustrirao djela Livre de 
Portraicture (Pariz 1571) i Livre de Lingerie (Pariz 1584), a 
izveo 1585 kartone za prozore u pariškoj crkvi Saint-Ger- 
vais (Navještenje, Rođenje Kristovo i Sud Salamunov). 

LIT.: M. Roy, Actistes de la Renaissance en France, Pariz 1929. A. Seh. 

3. Victor, * Pariz 28. XI. 1792, f Cannes 13. I. 1867, 
francuski filozof. Isprva stoji pod utjecajem P. Laromi- 
guierea, Maine de Birana i Amperea. Putujući po Njema¬ 
čkoj upoznaje Goethea, Jacobija, Schellinga i Hegela, te 
otada datira utjecaj njemačke filozofije u Francuskoj. Kao 
sveučilišni profesor istakao se čuvenim predavanjima iz 
povijesti filozofije, koja su sastavljena u duhu Hegelove 
nauke. Zapremajući zatim mnoge ugledne položaje u ja¬ 
vnom životu, a konačno i kao ministar prosvjete, mnogo 
je nastojao oko reforme školstva, vođen željom, da vjerski 
osnov nastave zamijeni službeno određenom filozofijom. 
C. je eklektik, koji je, držeći sredinu između škotske škole 
i njemačke spekulativne metafizike, skrenuo francuski 
senzualizam u idealističku (spiritualističku) metafiziku, 
osnovanu na psihologiji. Polazeći od svijesti kao osnovnog 
podatka drži, ne bez veze sa Schellingovom naukom o in¬ 
telektualnom zoru, da duh u svojoj prvotnoj i spontanoj 
djelatnosti neposredno zahvata apsolutni bitak, dok se u 
stanju razumske refleksije ograničuje na subjektivne mo¬ 
gućnosti. Uza sve to C. ne ostaje na Kantovu kriticizmu, 
nego, oslanjajući se na Platonove, Descartesove, Leibnizove 
i Hegelove misli, smatra apsolutnu spoznaju mogućom time. 


što Kantovu transcendentalnu 
apercepciju podiže do vrije¬ 
dnosti apsolutnog logosa, koji 
naziva neosobni um (raison 
impersonnelle). Ovaj i nije 
drugo, nego izraz božanskog 
bića, koje je ujedno vrhovni 
princip istine, ljepote i do¬ 
brote. Svijet zamišlja C. u 
neizbježnoj korelaciji prema 
Bogu kao nuždan i ograničen 
tvor beskonačne božanske 
supstancije. Povijesni proces 
svijeta je razvoj ideja, što za 
čovječanstvo znači napredak 
i sve potpunije ostvarenje čo¬ 
vječnosti. U tom razvoju nije 
bez važnosti prostorno-vre- 
menski udes pojedinaca i na¬ 
roda. Veliki narodi i značajni 
pojedinci po svojoj ulozi u 
razvitku čovječanstva vidljivi su predstavnici ideje, te su 
nuždan sastavni dio povijesnog zbivanja, koje se ostvaruje 
u smislu Božje providnosti. U vezi s tom hegelovskom 
mišlju drži C., da se ideja istine potpuno ostvaruje u cje¬ 
lini svjetskog procesa, te da je prema Leibnizovim rije¬ 
čima u svakom filozofijskom sistemu sadržana iskra istine. 
Vođen tim mislima C. je stekao znatnih zasluga za prou¬ 
čavanje povijesti filozofije. Osim djela i predavanja o 
povijesti filozofije priredio je prijevod Platona, kao i iz¬ 
danja Proklovih, Abelardovih, Descartesovih i Pascalovih 
djela. 

BIBL.: Cours de Vhistoire de la philosophie moderne, 5 sv., Pariz 
1841—1848. Za C. nauku najznačajniji je drugi svezak pod naslovom 
Du Vrai, du Beau et du Bien, 1 . izd. kao posebno djelo već 1837, 12. 
izd. 1872, engl. Edinburgh 1854; Cours de philosophie, 1836. 

LIT.: P. Janet, V. C. et son oeuvre t Pariz 1893; Ch. Secrctan, La 
philosophie de V. C., Pariz 1868; V. Alaux, La philosophie de V. 
Cousin, Pariz 1905; Ravaisson, La Ph. en France au XlXe s. Pariz 
1893*, njem. 1889; Mignet, V. C., Pariz 1869; J. Simon V. C., 
1887. M. P-s. 

COUSINS, Samuel, ^ Exeter 9. V. 1801, j* London 7. 
V. 1887, engleski grafičar. U Londonu mu je bio učitelj 
S. W. Reynolds, s kojim je u zajednici radio do 1826, kad 
se samostalno istakao svojim mezzotintom po slici Th. 
Lawrencea Sir Thomas Dyke Acland i njegova porodica. 
Odonda pa sve do 1883 izvodi C. velik broj mezzotinta 
po slikama Raeburna, Landseera, J. Reynoldsa, J. E. Mil- 
laisa i skulpturama J. Banksa i F. Chantreya. Iako nje¬ 
govi grafički listovi ne dosežu uvijek bogatstvo i sjaj to¬ 
nova velikih engleskih majstora u ovom području, ipak se 
oni odlikuju izvanrednom vještinom izradbe, nježnim i 
mnogolikim tonovima i slikovitošću. 

LIT.: A. Whitman, 5. C., London 1904; M. W. Brockwell u Th.-B. 
ALBK, VII. A. Sch. 

COUSSEMAKER, Charles Edmond Henry de, * Bailleul 
19. V. 1805, f Lille 10. I. 1876, francuski glazbeni povje¬ 
sničar, učio je pravo u Parizu, a uz to pjevanje, harmoniju 
i kontrapunkt. Nakon svršenih nauka posvetio se odvjet¬ 
ničkom zvanju, ali je marljivo komponirao (crkvene skladbe, 
operni odlomci, romance i t. d.). Njegova istraživanja iz 
povijesti glazbe protežu se najvećma na srednji vijek; 
glavno mu je djelo Scriptores de mušica medii aevi, 4 sv., 
1864—76; novo izdanje M. Moser, Graz 1908. 

LIT.: A. Desplanque, Čtudes sur les travaux d'histoire et d’archćo - 
logie de M. E. de C., 1870. S. S-i. 

COUSTOU, porodica francuskih kipara. 1. Nicolas, 
* Lyon 8. I. 1658, f Pariz 1. V. 1733. Učitelj mu je bio 
ujak A. Coysevox. Poslije povratka iz Rima (1687) radio 
je u Trianonu, Versaillesu (dražesni friz djece u dvorani 
Oeil-de-Boeuf) i Marlyu. Kasnije je surađivao pri izvanj¬ 
skoj dekoraciji palače Hotel des Invalides. S bratom 
Guillaumeom i Coysevoxom izveo je spomenik Voeux de 
Louis XIII u crkvi Notre Dame. Posljednje njegovo djelo, 
kip Luja V. u Louvreu, odaje, iako još teatralno barokan, 
značajke novoga doba. — 2. Guillaume, * Lyon 25. IV. 
1677, f Pariz 20. II. 1746, brat Nicolasov. Učitelji su mu 
bili u Parizu Ccysevox, a u Rimu Pierre Legros, s kojim 
je u crkvi S. Ignazio u Rimu izveo reljef sv. Alojzija 
Gonzage. Vrativši se u Francusku izveo je u Lyonu ale¬ 
gorijske brončane kipove rijeka Saone i Rhone, u Rouenu 
reljef na zabatu carinarnice, pa grobne spomenike Forbin- 
Janson (katedrala u Beauvaisu) i kardinala Duboisa (crkva 

Saint-Roch u Parizu), pa reljef Passage du Rhiri (dvorska 
kapela u Versaillesu). Glavno su njegovo i najpoznatije 
djelo glasoviti Chevaux de Marly (1745), koji su danas po¬ 
stavljeni na ulazu u Champs Elysees u Parizu. Povodljivom 
vitkošću i ljepotom svojih oblika, pa neobičnom slobodom 
svojih kretnja nadilaze oni sve svoje antičke i novije 
uzore, a predočuju već stil 18. st. Treba još istaknuti 
njegov kip Marije Leszczynske kao Junone (Louvre, pen- 
dant kipu Luja XV., djelu njegova brata Nicolasa). — 

3. Guillaume, sin 2., ^ Pariz 19. III. 1716, f Pariz 13. VII. 
1777. Učio je u Parizu i Rimu. Radio je u kraljevskim 
dvorovima Versaillesu, Crecyu i Bellevue. Sa P.-A. Slodt- 
zom izveo je četiri reljefa za zabat palače na Place de 
la Concorde u Parizu. Najljepša su njegova djela kipovi 
Venere i Marta, izvedeni za perivoj dvorca Sanssouci (da¬ 
nas u berlinskom muzeju), koje je izveo po uputama Di- 
derota, a po crtežima Cochinovim, djela, koja već potpuno 
predočuju stil rokoko. 

LIT.: L. Gonse, La sculpture frangaise depuis le XIVe siecle, Pa¬ 
riz 1895; A. Michel, La sculpture frangaise dans la premiere moitie du 
XVlIle siecle (Histoire de l’art VII, 1 i 2), Pariz 1923. A. Sch. 

COUTHON, Georges, * Orcet (dep. Puy-de-Dome) 22. 
XII. 1755, f Pariz 28. VII. 1794, francuski revolucionarac. Kao 
odvjetnik u Clermontu bio je vrlo cijenjen te je 1789 bio 
ondje imenovan predsjednikom suda. Izabran u Zakono¬ 
davnu skupštinu predložio je, da se Luju XVI. dade naslov 
»kralj Francuza« i da se strogo postupa protiv emigra¬ 
nata. On je upravljao opsadom pobunjenoga Lyona. U 
konventu je pristupio montagnardima i bio fanatički pri¬ 
staša Robespierrea te doveo do osude Dantonove i He- 
bertove. Sam je C. bio 27. VII. 1794 svrgnut i sutradan 
zajedno s Robespierreom i Saint-Justom smaknut giljotinom. 

COUTO, Diogo do, Lisabon 1542, f Goa 1616, portu¬ 
galski povjesničar. Proveo je pola vijeka u Indiji, gdje ga 
je kralj Filip II. (u Portugalskoj I.) imenovao historio¬ 
grafom. Nastavljajući izvrsno djelo Dćcadas da Asia 
slavnoga povjesničara Barrosa (v.) dao je metodičko djelo 
nepristranog sadržaja i pouzdano vrelo etnografskih po¬ 
dataka o Indiji, pisano uzornim stilom i prekrasnim jezi¬ 
kom (tiskano u Lisabonu 1778—88 u 14 svezaka). Sličnih 
je svojstava i njegov Dialogo do Soldado pratico , u kojem 
prikazuje portugalsku dekadenciju u Indiji (izdao A. C. 
do Amaral u Lisabonu 1790); od ostalih je djela zanimljiv 
životopis Vida de Paulo de Lima Pereira (1765). J. Tbk. 

COUTURAT, Louis, * Pariz 1868, f Pariz 1914, franc. 
filozof, profesor na sveučilištu u Toulousi, Caenu i Parizu; 
bavio se matematikom, logistikom i međunarodnim jezi¬ 
kom, pa je bio glava pokreta za reformaciju esperanta, što 
je dovelo do međunarodnog jezika ido. 

BIBL.: De Vinfini mathćmatique, Pariz 1896; La logique de Leib- 
nitz, 1901; Les principes des mathćmatiques , 1906; Les nouvelles lan- 
gues internationales, 1900; Histoire de la langue universelle, 1903; 
Internaciona matematikal lexiko, Jena 1910. Đ* K. 

COUTURE, Thomas, * Senlis 21. XII. 1815, f Villiers- 
le-Bel 30. III. 1879, francuski slikar. C. je bio učenik Grosa 
i Delarochea. Njegov se rad oslanja na slikarsku tradi¬ 
ciju Venecijanaca. Radio je u duhu akademskih doktrina, 
većim dijelom historijske kompozicije ( Rimljani u doba 
propadanja , 1847). Poznate su njegove freske u pariškoj 
crkvi St. Eustache. Bio je učitelj Manetov, a imao je, kao 
majstor od zanata, velik broj učenika iz svih krajeva 
Evrope. Napisao je teoretska djela Methodes et entretiens 
d’atelier, 2 sv. 1868, i Paysage f 1869. 

LIT.: Uhde-H. Bernays, Anselm Feuerbachs Lehrer Thomas Couture 
(Jahrbuch der bildenden Kunst, I.), Miinchen 1907. V. H-n. 

COUVADE - Kuvad. 

COUVEUSE je posebna naprava za njegu nedonošene 
djece i novorođenčadi s prirođenom vitalnom slabošću. 
Budući da su takva djeca termolabilna, njihovo naime 
središte za toplinu ne funkcionira normalno, nastaju lako 
veliki gubitci tjelesne topline i ohlađenje tijela. Zbog toga 
se ta djeca umjetno griju u c. Upotrebljava se zatvoren i 
otvoren model c. Otvoreni je model praktičniji, jer omo¬ 
gućuje zračenje c. i bržu pomoć u slučaju napadaja gu¬ 
šenja. Zatvoreni se modeli griju električnom strujom, 
toplom vodom ili parom. Potrebno je stalno nadzirati 
toplinu u c., jer lako nastane zastoj topline, što ima štetne 
posljedice za zdravlje. B. D. 

COVENTRY, grad u Engleskoj (grofovija Warwickshi- 
re), 167.046 stan. (1931). Ime i postanak sežu do g. 1043, 
kada je ondje sagrađen benediktinski samostan (coventre). 


Ima lijepe stare crkve, među njima sv. Mihajla, u kasnoj 
engleskoj gotici (t. zv. perpendicular style), i stare gradske 
zidine, dijelom još sačuvane. Kraljevsku povelju kao grad 
dobio je C. 1153. Već od srednjeg vijeka C. je znatno 
središte trgovine i obrta, osobito tkalačkog. U novo doba 
tu se proizvode motori i njihovi sastavni dijelovi (jedna 
od najvećih tvornica u Engleskoj), električni aparati, tekstil 
i t. d. Grad je mnogo stradao u ratu g. 1941. 

COVERCOAT, glatko sukno u modernim bojama za 
muške ogrtače i ženske kabanice, koje se onda po samom 
suknu zovu covercoatima. U osnovi se nalazi mouline- 
kamgarn, konac, u kojem često ima i pamuka, a poutka 
je od kamgarna. 

COVERDALE, Miles, ^ grofovija Yorkshire 1488(?), 
f London 19. II. 1568, prevodilac Biblije na engleski i 
biskup exeterski. Svršio je filozofiju i teologiju. Ušao je 
u samostan augustinaca i tu započeo studij Sv. Pisma pri¬ 
hvativši Lutherove nazore. U svojim propovijedima ustao 
je protiv štovanja slika. G. 1535 tiskan je u Zurichu njegov 
prijevod Biblije. Pretpostavlja se, da je C. prevodio s la¬ 
tinskog uz pomoć Lutherova prijevoda i Tyndalova Novog 
Zavjeta. To je prvi potpuni engleski prijevod Biblije. G. 
1551 postao je exeterskim biskupom, 1563 rektor crkve St. 
Magnus u Londonu. G. 1564 izdao je svoje posljednje djelo 
Letters of Saints. Njegova djela, većinom prijevodi, izdana 
su s pismima 1846. R. F. 

COVIELLO Commedia dell’arte. 

COVILHAM (Covilhao), Pedro de, * Covilha(o) u po¬ 
krajini Beiri, f Abesinija oko 1545, portugalski putnik na 
Istoku. Dok se B. Diaz spremao na veliko poduzeće, koje 
je svršilo otkrićem Rta Dobre nade, kralj Ivan II. pošalje 
1487 C. i Alfonsa de Payva s velikim punomoćima izravno 
na Istok k vladarima, do kojih budu mogli doći. Putnici 
se rastadoše u Adenu. Payva pođe u Abesiniju, gdje je 
umro, a C. proputuje zapadnu Indiju do Kalikuta, istočnu 
Afriku do Sofale i zemlje s obje strane Crvenoga mora 
te uđe 1490 u Abesiniju, gdje ga negus zavoli i zadrži do 
smrti. Upoznavši za dugoga boravka u toj zemlji narod, 
običaje i jezik, bio je C. od velike koristi novome por¬ 
tugalskom poslanstvu, koje su 1520 doveli onamo Rodrigo 
od Lime i Francisco Alvarez. N. Ž. 

COVILHAO, portugalski grad u staroj pokrajini Beiri, 
30 km sjev.-ist. od Guarde; ima 15.640 stan. (1930); na 
pruzi Beira—Baixa, 664 m nad morem, u divnoj okolici 
na istočnim obroncima Sera da Estrela, na koju se iz C-a 
čine izleti. U okolici su glasoviti termalni izvori. 

COVINGTON, šest gradova u USA, i to u saveznim 
državama Indiana, Kentucky, Louisiana, Ohio, Tennessee 
i Virginia, a najvažniji su; 1. na ušću Lickinga u Ohio, 
nasuprot gradu Cincinnati, mostom spojeno predgrađe 
njegovih bogatih trgovaca, jako veleobrtno središte (lje¬ 
vaonice željeza, tekstil, pokućstvo, duhan) s postajama za 
promet rijekama, morem i zrakom, 65.252 stan. (1930); 
2. na sastavu rijeka James i Jackson u gorju Alleghany i 
na raskršću željeznica u gorskoj dolini Great Valley, gdje 
su sumporni izvori, 6.538 stan. (1930). N. Ž. 

COVURLUI, rumunjsko okružje (judefele) između Du¬ 
nava, Pruta i Sereta, u kojem živi (1930) 211.196 stan. 
na površini od 2.662 km 2 , a glavni je grad luka Galac. N. Ž. 

COWBOY (engl. »kravar«), čuvar velikih stada goveda 
na pašnjacima Sjeverne Amerike. Cowboyi su dobri ja¬ 
hači, uvježbani u različnim lovačkim vještinama. Njihove 
tipove obrađuju osobito rado pisci pustolovnih novela, ro¬ 
mana i slikopisnih tekstova. 

COWEN, Frederic Hymen, * Kingston (Jamaica) 29. I. 
1852, f 1935, engleski dirigent i skladatelj. Učio je glazbu 
u Engleskoj i u Njemačkoj (u Leipzigu i Berlinu). S po¬ 
četka kao dirigent bez namješten ja izvodi najviše svoja 
djela, a zatim je stalni ravnatelj i dirigent mnogih ista¬ 
knutih engleskih filharmonijskih društava i koncerata. 

SKLADBE: 4 opere (Pauline , Thorgrim, Signa, Harold), 2 operete, 
balet, glazba za različne glume, kantate, oratoriji, ode, 1 duet s or¬ 
kestrom, 1 skladba za tenor i orkestar, a capella-zborovi, oko 300 po- 
pijevaka, 6 simfonija, 1 simfonieta, koncert za glasovir u a-molu, 3 orke¬ 
stralne suite, indijska rapsodija, fantazija za orkestar, 4 ouverture i 
druge skladbe za orkestar te za komorni sastav. 

LIT.: Autobiografija My Art and my Friends , 1913. S. S-i. 

COWES, lučki grad na sjevernoj obali otoka Wight u 
širokom ušću Medine; ima 10.179 stan. (1931). Obalna je 
plovidba tu veoma razgranjena, jer je C. glasovito i dobro 
posjećeno kupalište s mnogobrojnim raskošnim hotelima. 
Ljeti se u njem održavaju jedrilačke regate, jer je C. 

središte engleskoga sporta na moru, a sjedište jahtkluba 
Royal Yacht Squadron od 1856. Cowes Castle osnovao je 
1540 Henrik VIII., u blizini njegovoj nalazi se više veli¬ 
kaških dvoraca. 

COWLEY, Abraham, * London 1618, f Chertsey : Surrey 
28. VII. 1667, engleski pjesnik i esejist. Kao pristaša roja- 
lista, nakon pobjede Cromwellove vojske nad kraljevim 
četama, krenuo je u Pariz, gdje je u progonstvu proveo 
12 godina. Prigodom restauracije Karla II. vratio se u 
Englesku i dobio imanje Porch House kraj Chertseya. 
Tu je u samoći proveo posljednje godine života. 

Djela su mu zbirka pjesama Poeticall Blossomes (1663), pod naslovom 
Sylva (1636), pastirska komedija Love's Riddle (tiskana 1638), latinska 
komedija Naufragium loculare (1638), satira na puritance The Guardian 
(1663), zbirka ljubavnih pjesama pod naslovom The Mistress (1647). 
G. 1656 C. je objavio svoja pjesnička djela. Osim spomenutih djela 
tu su i pindarske ode, prigodni stihovi i epski spjev Davideis u 
rimovanim desetercima. Među prigodnim pjesmama ističu se C-ove 
dvije najbolje elegije (za W. Herveya i za pjesnika R. Crashawa), 
zabavna balada The Chronicle, najbolji primjerak vers de societć u 
engleskoj književnosti, i nekoliko duhovitih anakreontskih pjesama. 
Njega su engleski pjesnici nasljedovali sve do Graya, i. po tome ima 
povijesnu vrijednost kao preteča Drydena i Popea. 

Kao prozni pisac C. zauzima važno mjesto u razvoju engleskog 
eseja. U esejima je C. prilagodio engleski prozni stil novim zahtje¬ 
vima političke i filozofijske spekulacije i učinio ga prikladnim za 
kritično izlaganje činjenica. 

Posmrtno su objavljene njegove latinske pjesme Poemata Latina 
(1668), među kojima se ističe spjev Plantarum libri VI, plod nje¬ 
govih botaničkih studija. 

BIBL.: Moderna kritična izdanja: English Writings, 2 sv., ed. A. R. 
Waller, 1905-6; Essays, ed. J. Rawson Lumby i A. Tilley, 1923; The 
Mistress, with other select poems, ed. J. Sparro\v, 1926. 

LIT.: A. A. Nethercot, A. C., The Muse’s Hannibal, 1931; J. 
Loiseau, A. C., sa vie, son oeuvre, 1931. J. T-a. 

COWPER, 1. William, * Great Berkhamsted, Hertford- 
shire 26. XI. 1731, f East Dereham, Norfolk 25. IV. 1800, 
engleski pjesnik. Od djetinjstva boležljiv i slabih očiju; 
pohađao je pučku školu u obližnjem selu Markyate 
(1738—41). Svoje patnje zbog stege u toj školi opisuje 
kasnije u djelu Tirocinium. G. 1741 odlazi u Westminster- 

sku školu u Londonu, gdje 
provodi sedam sretnih godi¬ 
na. Tu čita engleske pjesnike 
i klasike, osobito Homera. C. 
se strastveno zaljubio u rođa¬ 
kinju Theodoru Cowper, ve¬ 
za je ostala i Theodori i nje¬ 
mu do groba sveta. Sada se 
kod C-a javljaju prvi nastu¬ 
pi melankolije (1752), koja će 
ga pratiti do smrti. Njegov 
prvi književni rad bili su pri¬ 
jevodi Horacija i prvih dviju 
knjiga Voltaireove Henrijade 
(1757—8). G. 1765 preselio se 
u pokrajinsko mjesto Hun- 
tingdon, gdje je stupio u krug 
porodice Unwin, s kojom je 
do kraja života ostao u prijateljskim vezama. Poslije 
smrti Morleya Unwina udovica Mary preselila se s djecom 
i C-om u 01ney k svećeniku Johnu Newtonu, prijatelju 
Un\vinovih. Tu je C. proveo 19 godina u miru baveći se 
vrtlarstvom, peradarstvom, crtanjem i stolarstvom. Njegov 
stan iz ovoga vremena pretvoren je 1900 u C-ov muzej. 
G. 1771 C. počinje pisati crkvene pjesme, koje su pod na¬ 
slovom Olney Hymns objavljene 1779. G. 1780 na na¬ 
govor gospođe Unwin počinje pisati svjetovne pjesme. G. 
1782 objavljuje zbirku Poems , u kojoj su bila sadržana 
neka od najboljih njegovih pjesničkih djela (Table Talk , 
The Progress of Error , Truth , Expostulation). Sad ulazi u 
C-ov život Lady Austen. Ona je blagotvorno utjecala na 
razvoj njegova pjesničkog talenta. Na njezin poticaj C. je 
napisao The Task y spjev u šest pjevanja, i pjesničku pri¬ 
povijest John Gilpin (oba djela objavljena 1785). Međutim 
dolazi do raskida s Lady Austen zbog ljubomore gospođe 
Unwin. Golem je bio uspjeh ove druge knjige stihova. Su¬ 
vremena kritika pozdravila je C-a kao predstavnika nove 
škole u pjesništvu, dok mu je kasnija dala vidno mjesto 
među pretečama engleskoga romantizma. U to vrijeme 
došla je u 01ney C-ova rodica, sestra njegove nesuđene 
zaručnice Theodore, Ladv Hesketh, koja mu je do kraja 
života bila anđeo čuvar. G . 1791 objavljuje svoj prijevod 
Homera, na kojemu je radio šest godina i koji mu je donio 
1000 funti. Iz ovog doba potječu portreti C-a od slavnih 






slikara Romneya i Lawrencea. C. je prije smrti pregledao 
svoj prijevod Homera za drugo izdanje, preveo na en¬ 
gleski neke grčke i latinske epigrame, a na latinski neke 
Grayeve basne. Umro je od kapi i pokopan do Mary 
Unwin u seoskoj crkvi East Dereham. 

C. je utro put engleskim romanticima. U njegovim 
pismima, koja idu među najbolja u engleskoj književnosti, 
odrazuje se jednostavna i plemenita pjesnikova duša. 

LIT.: T. Wright, The Life of W. C ., 1921; H. I’Anson Fausset, 
W, C., 1928. J. T-a. 

2. William, * Alresford u grofoviji Hampshire 1666, 
f London 8. III. 1709, engleski kirurg i anatom, znamenit 
po svojim anatomskim slikama i metodi injiciranja krvnih 
žila. Opisao je 1702 po njemu još danas nazivane Cowpe- 
rove žlijezde u mokraćnoj cijevi (-*- Cowperitis). V. B. 

COWPERITIS je upala obično samo jedne od dviju kao 
grašak velikih bulbouretralnih Cowperovih (W. Cowper, 
engl. anatom 17. st.) žlijezda. Javlja se vrlo bolnim, kao 
orah velikim izbočenjem na međici odmah iza mošnje; 
može doći i do provale gnoja kroz kožu u mokraćnu cijev 
ili u stražnje crijevo. Razlog upali je gotovo uvijek gono- 
roična infekcija. F. K. 

COWPEROVE ŽLIJEZDE (glandulae bulbourethrales) 
su parne kao grašak velike žlijezde, priključene uz mo¬ 
kraćnu cijev muškarca. One izlučuju kao staklo prozirni 
sekret, koji se pomiješa sa sjemenom, kad prolazi kroz 


mokraćnu cijev. 


COX-DARWINOV VRTULJAK (1) 


COX-DARWINOV VRTULJAK (2) 


COX-DARWINOVA LJULJAČKA 


V. D. 

COX, 1. David, * 
Heath Mille Lane kod 
Birminghama 29. IV. 
1783, f Harborne kod 
Birminghama 7. VI. 
1859, engleski slikar. Bio 
je samouk i slikao naj¬ 
prije minijature na por¬ 
culanu, pa dekoracije 
za kazalište u Birmin- 
ghamu. Došavši u Lon¬ 
don mnogo je utjecao 
na procvat novog en¬ 
gleskog akvarelnog sli¬ 
karstva. Slikao je u 
akvarelu najprije topo- 
grafijske redute, a po¬ 
slije krajolike s obala 
Themse. Bio je u Pa¬ 
rizu i u drugim evrop¬ 
skim gradovima. U svo¬ 
joj zreloj dobi učio je 
slikati uljenim bojama, 
ali te slike ne dosežu 
ni izdaleka ljepotu i 
neposrednost njegovih 
akvareila. 

LIT.: Masters of English 
Landscape Painting (naročiti 
broj časopisa The Studio), 
London 1903; F. G. Rowe, 
D. C., London 1924. A. Sch. 

2. Joseph Mason, * 

1762, f 1822, engleski 
liječnik za duševne bo¬ 
lesti, jedan od prvih, 
koji je, nasuprot sredo¬ 
vječnom nazoru o po¬ 
drijetlu duševnih bole¬ 
sti, postavio tezu, da i 
duševne bolesti imaju 
iste osobine kao i tje¬ 
lesne i da se osnivaju 
na tjelesnim patološkim 
procesima, na pr. na 
hiperemiji mozga. Zato 
je liječio sredstvima za 
čišćenje crijeva, hla¬ 
dnim oblozima i hla¬ 
dnim kupkama. Za 
umirenje vrlo divljih 
duševnih bolesnika upo¬ 
trebljavao je posebne 
ljuljačke i vrtuljke, na¬ 
pose t. zv. Cox-Davwi- 

nov vrtuljak ili ljuljačku, preporučenu već od Avicenne, a 
usavršenu od Erasma Damina; to je sprava, na kojoj se 
velikom brzinom okretao duševni bolesnik, da se umiri i 
izliječi, zapravo vrlo opasna, jer je izazivala teške tje¬ 
lesne i duševne poremećaje. Više puta je u vrtnju stavljen 
cijeli krevet s bolesnikom. 

BIBL.: Practical observations on insanity, London lo04—14. 

LIT.: Kraepelin, 100 Jahve Psychiatrie, Berlin 1918; Hiibbotter-Vier- 
ordt, Biograph. Lex., 2., 132. . 

COX(C)IE (također Coxcyen i Cocxie), 1. Michiel, 

* Mechelen 1499, f Mechelen 5. III. 1592, flamski slikar, 
jedan od glavnih učenika Barenta van Orleya, poklonika 
talijanske umjetnosti, s kojim je rano pošao u Italiju, gdje 
se oduševljavao osobito za Raffaella. G. 1531 bilo mu je u 
Rimu povjereno slikanje kapele sv. Barbare u njemačkoj 
narodnoj crkvi S. Maria delTAnima. To je bio prvi rad 
monumentalnoga slikarstva, koji je nizozemski majstor 
izvršio u duhu talijanskih renesansnih klasika. G. 1539 
nalazimo ga opet u Mechelenu, odakle se doskora preseli 
u Bruxelles, a odatle se istom u šezdesetim godinama po¬ 
vratio u rodni grad. Malo prije imenovao ga je španjolski 
kralj svojim kraljevskim slikarom, i on je po njegovoj 
narudžbi načinio kopiju oltara braće Van Eycka u Gentu. 
Imao je znatne prihode i neiscrpljivu radnu snagu, tako 
da je kao starac od 93 godine bio pozvan u Antwerpen, 
da ondje osobno izvrši promjene na freski Salamunov sud , 
koju je bio naslikao g. 1582. 

Radeći isprva staronizozemskim načinom pridružio se Coxcie kasnije 
potpuno talijanskim uzorima pa je upravo radi toga bio zajedno 
s Fransom Florisom jedan od najuglednijih umjetnika svoje domovine, 
a da pritom nije potpuno zanemario svoje stare slikarske tehnike. 
Njegova najranija uljena slika, Razapinjanje na križ, nalazi se u 
Bruxellesu, gdje se čuva i njegova Večera. Antwerpen posjeduje nje¬ 
govo Mučenje sv. Sebastijana. Njegova 32 crteža iz priče o Amoru 
i Psihi urezali su u bakar Agostino Veneziano i Mare Anton. Osim 
toga izrađivao je i nacrte za zidne 6agove (sada u Firenci, u Aka¬ 
demiji) i za slike u staklu (za kapelu sakramenta katedrale u Bru- 
xellesu; to je djelo njegovih posljednjih godina). Njegov neposredni 
učenik bio je Gaspard de Crayer. 

2. Michiel i 3. Raffael, sinovi prvoga, bili su također zna¬ 
meniti slikari. Slikanjem su se bavili i potomci ovoga dru¬ 
goga Michiela sve do Anthoniea C-a, koji je umro 1720 

LIT.: E. Neefs, Histoire de la peinture a Malines, I. sv., 1876. F. C. 
C0XITIS, upala zgloba u kuku. Do te upale dolazi 
infekcijom različitih patogenih klica (reumatizam, gono- 
reja, tifus, gripa i ostale infekciozne bolesti). Najčešća 
je tuberkulozna upala zgloba (coxitis tbc.). Bacili tuber¬ 
kuloze ulaze pod nekim okolnostima krvnim putem u 
zglob. Tu se ugnijezde i počnu svojim razornim dje¬ 
lovanjem bilo u čahuri (sinovijalni oblik) bilo u kosti 
(osami oblik). Najčešće obole djeca od 6. do 14. g., ali se 
bolest pojavljuje i kod odraslih. Često je postanak bolesti 
u vezi s padom. Bolest dolazi polako, bez osobitih zna¬ 
kova, često bez temperature. Djeca se tuže na bolove, i 
to više u koljenu nego u kuku. Noću su nemirna, danju 
šepaju. Bolest traje po više godina. Može doći i do gno¬ 
jenja i fistula, iz kojih se cijedi tuberkulozni gnoj. Ako u 
plućima nema otvorenih tuberkuloznih žarišta, bolest nije 
priljepčiva. Za ispravnu dijagnozu i liječenje potreban je 
specijalistički pregled i rentgenski snimak. Liječi se miro¬ 
vanjem, izdašnom hranom, svježim zrakom i suncem. Mi¬ 
rovanje se postizava ortopedskim sadrenim povojima i 
aparatima. Preporučuje se morsko-klimatsko liječenje (Kra¬ 
ljevica). Ako su i pluća bolesna, dolazi u obzir liječenje 
u visinskim krajevima. -> Tuberkuloza. B. Š-ć. 

C0YPEL, porodica francuskih slikara. 1. Noel, * Pariz 
25. XII. 1628, f 24. XII. 1707. Učitelji su mu bili Poncet i 
Quillerier. Poslije smrti Mignardove (1695) postaje stalni 
ravnatelj Kraljevske akademije i dvorski slikar. Slikao je 
religiozne slike po načinu Pietra da Cortone, pa mitolo- 
gijske prizore (Grand Trianon) u stilu Lebrunovu. 

2. Antoine, * Pariz 11. IV. 1661, f Pariz 7 : ^ 1722 - 
mu je bio otac Noel, s kojim je bio u Rimu. Vrativši se 
u Pariz izišao je skoro na glas, povodeći se^ mnogo^ za 
Rubensom, svojim slikama, na kojima je dotadašnji ukočeni 
i studeni način dvorskog slikarstva versailleskog nadomje¬ 
štao onim galantnim i senzualnim shvaćanjem, koje je 
kasnije u Boucheru doseglo svoj vrhunac. Najbolja su nje¬ 
gova djela kartoni za gobeline (među njima najljepši oni 
za seriju Povijesti Esterine). — 3. Charles Antoine, sin prija¬ 
šnjega, * Pariz ll.VII. 1694, f Pariz 14.VI. 1752. Zbog neuspje¬ 
ha svojih brojnih komedija (među njima najbolja Les folies 


de Cardenio po jednom motivu Cervantesovu) dao se na 
slikarstvo i učio kod svog oca. Doskora postaje dvorski 
slikar i ravnatelj Akademije. Na kompoziciju njegovih 
slika znatno je utjecalo kazalište. Po prizorima iz Qui- 
naultovih opera izveo je svoja značajna djela Persee deli - 
vrant Armide i Roland ou la Noće d’Angelique (Louvre), 
izvedena, uz dva druga, i u seriji gobelina Fragments 
d'opera. Najljepši su međutim njegovi kartoni iz serija 
gobelina po motivima iz Cervantesova romana Don Qui- 
jote (27 izvornih kartona, u Compiegneu, rezani su u bakar 
od Louisa Suruguea), od kojih je izvedeno samo devet u 
gobelinima. 

LIT.: P. Marcel, La peinture frangaise au debut du XVlile sieele, 
Pariz 1904; F. Ingersoll-Smousse, Ch.-A. C. (Revue de l’art ancienne 
et moderne, sv. 37), Pariz 1920; L. Dimier, Les peintres frangais du 
XVllle sićele, Pariz 1930. A. Sch. 

COYSEVOX, Antoine, * Lyon 29. IX. 1640, f Pariz 
10. X. 1720, francuski kipar. Učio je u Parizu, gdje po¬ 
staje 1666 dvorski kipar. Prvo njegovo veće djelo, dekora¬ 
tivne skulpture u biskupskoj palači u Zabernu (Saverne), 
propalo je za revolucije 1779. G. 1674 vraća se u Lyon, a 
1677 izvodi, na poziv Lebrunov, dekorativni ukras u dvoru 
u Versaillesu, u salonima Rata, Herakla i Mira, pa u Ga¬ 
leriji zrcala (dražesna igra djece na kornižima). Izveo je 
velik broj poprsja u bronci i mramoru (Conde, Lebrun, 
Bossuet, Mignard, Robert de Cotte i drugi). Među ostalim 
njegovim djelima ističu se grobni spomenici Colbertov, 
Lebrunov i Mazarinov i kip Dijane u lovu (Louvre), koji 
je nastao 1710. C. pripravlja stil francuskoga kiparstva 18. 
st., kojega će najznatniji predstavnici biti Pigalle, Adam 
i Houdon. Sačuvavši osjećaj za klasičnu ljepotu oblika 
uspijeva C. prožimati svoja djela svježinom realnog života. 

LIT.: H. Jouin, A. C., sa vie et son oeuvre, Pariz 1883; Keller- 
Dorian, A. C. Catalogue raisonne, Pariz 1926; Luc-Benoit, C., Pariz 
1930. A. Sch. 

COZENS, Alexander, ^ u Rusiji oko 1700, f London 
(Piccadilly) 23. IV. 1786, engleski slikar i grafičar. Bio je 
navodno sin Petra Velikoga i jedne Engleskinje, koju je 
car oteo u Deptfordu. Učio je u Italiji. G. 1746 dolazi u 
London. Od njega su sačuvani brojni crteži s motivima 
iz Italije i Alpa. Napisao je i nekoliko teoretičkih djela. — 
Sin mu John Robert, ^ London 1752, f London oko 1799, 
također slikar, putovao je po Švicarskoj i Italiji. Svojim 
t. zv. »monohromnim« impresionističkim akvarelima utjecao 
je veoma znatno na Turnera i Girtina. 

LIT.: Th.-B. ALBK, VIII. A. Sch. 

COZUMALHUAPA, Santa Lucia C., mjesto u južnoj 
Guatemali, gdje su nađeni staroamerički spomenici na re¬ 
ljefnim pločama, koji su srodniji aztečkim na mehičkoj 
visoravni nego spomenicima Maya u primorju. N- Ž. 

COZZARELLI, 1. Giacomo di Bartolomeo Di Marco, 
* Siena 20. XI. 1453, f Siena 23. III. 1515, talijanski kipar 
i arhitekt. Učitelj mu je bio Francesco di Giorgio, s kojim 
je radio u Vojvodskoj palači u Urbinu. Sačuvana su od 
njega djela: Oplakivanje mrtvog Krista , grupa iz bojadi- 
sane pečene gline, na grobu Pandolfa Petruccija u Osser- 
vanzi u Sieni (kip sv. Ivana Evanđelista s te grupe nalazi 
se u Opera del Duomo u Sieni, dok je onaj sv. Manda¬ 
ljene izgubljen), pa kipovi sv. Sigismunda (pečena glina, 
sakristija crkve Carmine) i sv. Vinka (drvo, crkva Santo 
Spirito). C. se istakao i svojim brončanim djelima, zvo- 
novima i topovima. Od svog učitelja odvaja se C. većom 
osjećajnošću, voli prikazivati ekstatična stanja. 

LIT • P Schubring, Die Plasiik Sienas im Quattrocento, Berlin 1907; 
G. De Nicola u Th.-B. ALBK, VIII. 

2. Guidoccio di Giovanni, sieneški slikar i minijator u 
drugoj polovici 15. stoljeća. Prvi put se spominje 1450, 
a posljednji put 1487. Izveo je u katedrali u Sieni taber- 
nakul, slikao, uz druge majstore, freske u kubetu i 
načinio crtež Libijske Sibile za sgrafitto-pod. G. 1480—81 
slika minijature u antifonarima za Spedate della Scala 
(danas u knjižnici katedrale). Sačuvane su od njega još 
neke oltarske slike. C. je osrednji slikar, koji se samo na 
mahove koloritom i crtežem približuje svom učitelju 
Matteu di Giovanni. 

LIT.: G. De Nicola u Th.-B. ALBK, VIII. A. Sch. 

CPD, Cpd ili C. p. d. (izgovara se »cepede«, »conto 
oro diversi«) je međunarodna knjigovodstvena kratica za 
t. zv. račun različitih osoba. Pravilo je u knjigovodstvu, 
da svaki poslovni prijatelj ima u knjizi tekućih računa 
svoj vlastiti tekući račun. Kod dužnika, odnosno vjerovni¬ 
ka, koji tek prigodno dolaze u poslovnu vezu, pa se ja- 

vljaju u trgovačkim knjigama (u saldakontima) samo neko¬ 
liko puta godišnje, ne isplati se otvoriti svakome poseban 
tekući račun, nego je najpraktičnije, da sve takve nepro- 
metne ili mrtve tekuće račune knjižimo na jedan skupni 
račun pod naslovom: račun različitih osoba (»conto pro 
diversi«). To su na pr. slijedeći poslovni slučajevi: ne¬ 
određene doznake, neobračunati putni troškovi, preduj¬ 
movi osoblja, preprodavači za neobračunatu robu, jamstva, 
uopće privremeni dužnici i prolazni vjerovnici i t. d. Ako 
pak račun različitih osoba, kao skupni račun pojedinih 
prigodnih dužnika i vjerovnika, dolazi u glavnoj knjizi 
usporedo s računom osoba kao samostalan račun, onda 
moramo voditi i posebnu knjigu različitih osoba, gdje 
svakoj osobi otvaramo jedan, ali po prostoru maleni ra¬ 
čun, jer na njemu i onako nema nikakva prometa. Koliko 
je račun različitih osoba samo podračun općeg skupnog 
računa osoba, onda se na taj jedini skupni račun različitih 
osoba vrše knjiženja svih stavaka, koje se odnose na po¬ 
slovne čine tih različitih osoba. Dakle, račun različitih 
osoba (Cpd) može biti ili kao posebni račun glavne knjige 
ili pak kao podračun općeg računa osoba. Na koji ćemo 
način doista knjižiti taj račun različitih osoba, zavisi o 
kontovnom planu, koji prethodno ustanovljujemo. Z. R. 

CRABBE, George, * Aldeburgh, Suffolk 24. XII. 1754, 
f Trowbridge, Wiltshire 3. II. 1832, engleski pjesnik. U 
ranoj mladosti bio je liječnički vježbenik. G. 1775 objavio 
je svoju prvu pjesmu Inebriety , pisanu pod jakim utje¬ 
cajem Popea. G. 1780 došao je u London, gdje je 1781 
izdao spjev The Library uz pomoć Edmunda Burkea. Sada 
dobije mjesto župnika u Aldeburghu, a godinu dana kasnije 
mjesto kapelana kod vojvode od Rutlanda. G. 1783 objavio 
je spjev The Village, u kojemu, za razliku od suvremene 
pastoralne romantike, realistički slika život na selu, ističući 
njegove crne strane. Tek 1807 pojavio se spjev The Parish 
Register, gdje se C. prvi put javlja kao narativni pjesnik. 

U djelu seoski župnik priča o uspomenama, koje se bude 
u njegovoj duši, dok pregledava matične knjige rođenih, 
vjenčanih i mrtvih. U toj je knjizi i strašna priča Sir 
Eustace Grey , pisana pod dojmom opija, u kojoj luđak 
priča liječniku ludnice svoju povijest. U spjevu The Bo- 
rough (1810) s nekoliko pripovijesti osvjetljuje život u 
pokrajinskom gradu. Zatim su slijedile pjesničke pripovi¬ 
jesti ( Tales in Verse, 1812), u kojima se C. javlja kao sna¬ 
žan pripovjedač i crtač karaktera. Tim je pripovijestima 
utjecao na Tennysona (Enoch Arden) i Lamba. Nakon že¬ 
nine smrti C. se nastanio u Trowbridgeu (1814), gdje je 
ostao do kraja života. Posljednje djelo, zbirku raznovrsnih 
priča u stihovima, objavio je 1819 pod naslovom Tales of 
the Hali. 

Premda je po vanjštini ostao vjeran klasičnim uzorima 18. st., C. 
je obnovio i osvježio sadržaj engleskog pjesništva, te zauzima važno 
mjesto među engleskim predromanticima. Opisujući na realističan i 
psihologijski ispravan način živote skromnih ljudi otvorio je nove 
mogućnosti engleskom pjesništvu, pa i romanu napose, dok je svojim 
neuljepšanim opisima prirode pokazao, da i svijet krutih činjenica 
može pjesništvu poslužiti kao gradivo. 

BIBL.: Prvo je potpuno izdanje C-ovih djela izdano 1834 u 8 knjiga 
(prva knjiga sadržava C-ov životopis od njegova sina); drugo izdanje 
u jednom svesku izdano je 1847; glavno je izdanje Complete Works, 
izdao A. W. Ward, 3 sv., Cambridge 1906; Poetical Works, izdali A. J. 
i R. M. Carlyle, Oxford 1908; izbor iz njegovih djela izdali su E. 
Fitzgerald (1879), B. Holland (1899), C. H. Herford (1902), A. C. 
Deane (1903, novo izdanje 1932), F. L. Lucas (1933). 

LIT.: R. Huchon, Un poete rćaliste anglais, G. C., 1906 (engleski 
prijevod 1907); H. Baer, G. C. als Epiker, 1929; J. H. Evans, The 
Poems of G. C., a literary and historical study, 1933. J. T-a. 

CRAB-NEBULA, svemirska maglica (v.) u zviježđu 
Bika; ima oblik raka, i po tome joj i ime (crab, engl. 
»rak«). A. Ob. 

CRACKING POSTUPAK (engl. crack »raspad«). Cra- 
cking je stručni izraz za destruktivnu destilaciju ostataka 
sirove nafte na benzin. Preradba se osniva na termičkom 
cijepanju visokomolekularnih ugljikovodika u spojeve 
s manjom molekulom. Ima više načina za tehničko provo¬ 
đenje krakovanja, koji se dijele uglavnom prema tome, 
da li se izvorno tvorivo, ugrijano na 400—500° C, podvrgava 
raspadanju u tekućem stanju djelovanjem visokog tlaka, ili 
u parovitom stanju uz katalizatore. U novije se vrijeme 
sve više upotrebljava potonji način, jer su tako dobiveni 
proizvodi bolji, a i uvjeti su rada povoljniji. 

Kemizam je krakovanja vrlo zamršen, jer iz tvoriva 
s visokim vrelištem nastaje osim plina i koksa čitav niz 
tekućih ugljikovodika niskog vrelišta, i to zasićenih, neza¬ 
sićenih i ugljikovodika sa sporednim lancem, koji svi daju 
benzin, ali s različnim svojstvima. O sustavu i načinu 

CRACKING UREĐAJ PO SUSTAVU CROSS 

rada ovisi kakvoća benzina. Polučeno je iskorišćenje 60 
do 70% benzina. Jedan dio ishodnog tvoriva pretvara se 
u gusto ulje ili tvrdi koks. 1. Ulje može služiti za loženje, 
a koks za briketiranje ili za pripremu elektroda. 2. Dobi¬ 
veni se benzin redovno rafinira, da bi se očistio od svih 
nepoželjnih spojeva. Benzini, dobiveni krakovanjem, imaju 
dobar oktanski broj, ali djeluju vrlo korozivno i stajanjem 
naginju na stvaranje smolastih taloga. Ova se loša svojstva 
uklanjaju rafiniranjem. 3. Nastali plinovi služe za gorenje, 
mogu se reformirati u plin za rasvjetu ili polimerizirati u 
tekući proizvod, koji služi radi svoje visoke oktanske vri¬ 
jednosti za pripremu naročitih zrakoplovnih benzina. Kra- 
kovati se mogu osim ostataka zemnog ulja razni drugi 
proizvodi, kao plinsko ulje, katran mrkog ugljena, proiz¬ 
vodi, dobiveni iz bituminoznih škriljavaca, i zemna ulja, 
koja se po njihovu sastavu ne bi isplatila normalno desti¬ 
lirati. U novije vrijeme grade se uređaji sa složenim za¬ 
datkom, t. j. u jednom je postupku povezano krakovanje, 
rafiniranje dobivenog benzina i polimeriziranje plinova i 
njihova rafinacija. 

Slika prikazuje cracking uređaj po sistemu Cross, gdje 
kao izvorno tvorivo služi plinsko ulje. Vide se peć sa 
cijevima za grijanje plinskog ulja, reakcione komore, koje 
leže, i tornjevi za deflegmiranje, koji stoje, a ispod njih se 
nalaze hladnjaci, i na kraju prostorije za sisaljke. V. Bo-ć. 

CRADDOCK, Charles Egbert (književno ime američke 
književnice Mary Noailles Murfree), ^ Murfreesboro (Ten- 
nessee, USA) 24. I. 1850, f Murfreesboro 31. VII. 1922. Bila 
je kljasta od djetinjstva. Objelodanila je 35 knjiga crtica, 
pripovijesti i romana, u kojima prikazuje većinom život 
gorštaka u istočnom dijelu države Tennessee. 

BIBL.: In the Tennessee Mountains (1884); Where the Battle was 
fought (1884); The Mystery of Witch Face Mountain (1895); The 
Young Montaineers (1897); The Story of Dulciehurst (1914). 

CRADOCK, grad u Kapskoj zemlji (Južnoafrički savez 
država), na željezničkoj pruzi Port Elizabeth—Bloem- 
fontein. Ima 9.268 stan. (1936), od toga 3693 bijelca, i živu 
trgovinu vunom. S. R. 

CRAGNOLINI, Anton, ^ Ljubljana (?) oko 1809, gra¬ 
ditelj. Osnovao i izveo gradnju prve stalne kazališne 
zgrade u Zagrebu, staroga kazališta na Markovu trgu, 
otvorenog 4. X. 1834. 

Jedini podatak, koji postoji o C., nalazi se u povelji, napisanoj na 
pergameni i stavljenoj u temeljni kamen starog kazališta prigodom 
njegova svečanog polaganja 12. VIII. 1833. U tekstu povelje na hrvat¬ 
skom jeziku piše između ostaloga: »Ztanya pako Ovoga Delavecz- 
Ravnitely y Izpelyitel je Anton Cragnolini Glamonensis 24 Let star 
od Velike znanosti glaszovit Architekt.« 

LIT.: V. Gudel, Stogodišnjica hrvatskog preporoda, Zagreb 1936. S. B. 

CRAIG, Edward Gordon, London 16. I. 1872, engleski 
scenograf. G. 1889 nastupio je kao glumac u kazalištu Ly- 
ceum, koje je tada bilo pod upravom slavnog Irvinga. Za¬ 
tim se posvetio proučavanju likovnih umjetnosti (1898) i 
osnovao glumačku družinu (1900), za koju je sam crtao 
inscenacije i kostime. LJ to su doba stekle priznanje i nje¬ 
gove inscenacije na velikim londonskim kazalištima (Pur- 
cellova opera Dido and Aeneas , Ibsenovi Vikinzi i Shake- 
speareova komedija Mnogo vike ni za što). Poslije uzaludnih 
pokušaja, da u Londonu dobije kazalište, na kome bi 
mogao ostvariti svoje osnove, C. je zauvijek napustio En¬ 
glesku i nakon trogodišnjeg boravka u Berlinu (1903—6) 
nastanio se u Italiji, gdje je već prve godine boravka 
inscenirao Ibsenov Rosmersholm za Eleonoru Duše (Fi- 

renca 1906). U Firenci je 1907 pokrenuo kazališni časopis 
The Mask, a 1913 osnovao školu za kazališnu umjetnost 
(Arena Goldoni). Putem časopisa i škole C. je utjecao 
na sve evropske pozornice. Važne su njegove inscenacije 
Hamleta za Stanislavskoga i moskovski Hudožestveni 
teatar (1908) i Ibsenovih Pretendenata za kraljevsko kaza¬ 
lište u Kopenhagenu. 

C-ove su inscenacije imaginativne i simbolične, s velikim 
prostorima i dubokim sjenama, koje presijecaju blještave 
zrake sunca. Osobit arhitektonski stil na pozornici pro¬ 
zvan je po njemu »Craigism«. 

BIBL.: The Art of the Theaire (1905); On the Art of the Theatre 
(1911); Towards a New Theatre (1912); The Theatre-advancing (1921); 
Scene (1923); Books and Theatres (1925). J. T-a. 

CRA1G1E, Pearl Mary Teresa, Boston 3. XI. 1867, 
f London 13. VIII. 1906, angloamerička spisateljica. Pisala 
je romane i drame pod književnim imenom John Oliver 
Hobbes. Odgojena kao nonkonformistica primljena je u 
katoličku crkvu 1892. 

BIBL.: Some Emotions and a Moral (1891); The Sinner’s Comedy 
(1892); The Herb Moon (1896), seoska ljubavna priča; The School 
for Saints (1897); The Vineyard (1904); The Dream and the Business 
(1906) i dr. Njena drama The Ambassador davala se s uspjehom 
1898. R. F. 

CRAIOVA, rumunjski grad u Maloj Vlaškoj, 4 km isto¬ 
čno od rijeke Jiu, glavni grad okružja Dolj, gospodarsko 
i prosvjetno središte Male Vlaške, raskršće željeznica, jako 
tržište žitom i sjedište sve živahnijeg veleobrta (mlinovi, 
keramika, konzerve, pokućstvo). Ima (1930) 63.215 stan., 
njemačku naseobinu i katoličku crkvu. C. se uspješno otima 
premoći Bukurešta u duhovnom životu. N. Ž. 

CRAMER, 1 . Gabriel, * Ženeva 1704, j* Bagnoles 1752, 
profesor na sveučilištu u Ženevi, i to najprije matemtaike, a 
od 1734 do 1750 filozofije. Izdao je djela Johanna i Nikole 
Bernoullija i dopisivanje Leibniza s Joh. Bernoullijem. G. 
1750 izdao je Introduction a Vanalyse des lignes courbes 
algebriques, važno djelo za teoriju albegarskih krivulja 
(singulariteti, asimptote, separacija grana i t. d.). Tu je i 
glasoviti Cramerov paradoks o određenju krivulja u ravni¬ 
ni (-> krivulja). C. se može smatrati začetnikom teorije 
sustava linearnih jednačaba (->» jednadžba); za t. zv. Cra- 
merovo pravilo —determinante. R. C. 

2. Johann Baptist, * Mannheim 24. II. 1771, f London 
16. IV. 1885, glasovirač svjetskog glasa i vrlo znatan glaso- 
virski pedagog. Glasovir je učio u Clementija. Počeo 
nastupati sa 17 godina. Od 1832 do 1845 boravio je u 
Parizu; inače je većinom živio u Londonu, gdje je 1824 
utemeljio u zajednici s Addisonom još danas poznato 
glazbeno poduzeće. 

Od njegovih skladba (velik broj glasovirskih sonata, sonata za 
violinu, varijacija, ronda, komorno-glazbenih djela i t. d.) od naj¬ 
veće je važnosti djelo: 84 Studien op. 50 za klavir (najpoznatije u 
redakciji H. v. Biilowa); te etude sačinjavaju sastavni dio svake pija- 
nističke izobrazbe (sam ih je Beethoven vrlo cijenio). Nekad su se 
služili mnogo i njegovom velikom školom za glasovir, koja u drugom 
dijelu sadržava vrlo vrijednu Schule der Fingerfertigkeit, op. 100. 

LIT.: R. v. Lilienkron, J. B. C. (»Allgemeine deutsche Biographie«); 
J. Pembaur, Anleitung zum griindlichen Studieren der 84 Klavier-E tuđen 
von C., 1901; Th. Schlesinger, Die Klaviersonaten von J. B. Cr., 
1925, 1928. S. S-i. 

CRAMEROVE ŠINJE od pokositrene žice upotreblja¬ 
vaju se kod kostoloma, zatim kod upale kosti, zglobova 
ili mekanih dijelova, da se njima učvrsti okrajnina u stal¬ 
nom položaju mirovanja. Dvije deblje usporedne žice spo¬ 
jene su u razmacima od IH cm tanjim poprečnim žicama 
u obliku ljestvice. Proizvode se u nekoliko različnih ši¬ 
rina od 4—11 cm. Ove su šinje veoma uporabljive, jer se 
dadu lako savinuti prema obliku i položaju okrajnine. Kod 
primjene oblože se pamukom ili staničevinom, da ne pri- 
tištu, te se zavojnim trakom priviju uz okrajninu. R. P-ć. 

CRAMPTON, Thomas Russel, * Broadstairs (Kent) 
6. VIII. 1816, f London 19. III. 1888, inženjer. Znamenit je 
graditelj lokomotiva, prozvanih njegovim imenom. Đ. S. 

CRANACH, njemačka umjetnička porodica 16. st. 
Osnivač i najvažniji pripadnik Lucas C. stariji, * Kronach 
(u Gor. Franačkoj, odatle dolazi nadimak C., zapravo 
vjerojatno Miiller) 1472, f Weimar 16. X. 1553, čini se, za¬ 
državao se 1502 u Austriji i Miinchenu te onda preko 
Gothe i Torgaua došao u Wittenberg. Tu je živio od 1505 
kao dvorski slikar saskoga kneza izbornika. G. 1508 dobi 
grb krilatog zmaja, koji mu otada služi mjesto pot¬ 
pisa na slikama. U Wittenbergu je vodio veliku radionicu, 
posjedovao ljekarnicu, knjižaru i tiskaru, prijateljevao s 
prvacima protestantizma i bio gradskim dostojanstvenikom 



LUCAS CRANACH ST., Počinak na bijegu 
Berlin, Deutsches Museum 


te provodio život kao imućan i mnogo zaposlen ugledan 
građanin. 

Svemu tome sasvim je suprotan njegov umjetnički ra¬ 
zvoj: Prve njegove slike (Jeronim u pokori , Beč, Schotten- 
stift, 1502; osobito Krist na križu , Miinchen 1503, i Počinak 
na bijegu , Berlin 1504) i istodobni drvorezi (Razapinjanje 
Krista na križ i Sv. Stjepan , 1502, Sv. Juraj , Sv. Mihajlo , 
Sv. Antun , 1506) odaju umjetnika, koji se oslobađa svake 
predaje, koji je pun veličanstvenog shvaćanja krajobraza, 
pun vatrenoga temperamenta i strastvene vjerske ustrepta- 
losti, da u zaostaloj sredini istočne Njemačke postane naj¬ 
prije nešto hladniji (Oltar sv. Katarine , 1506, Dresden). 
Premda se nakon jednog puta po Nizozemskoj obogatio 
utjecajem talijanske visoke renesanse (Oltar sv. obitelji i 
rodbine Kristove , Frankfurt, i Venera , Petrograd 1509), za- 
pade iznenada u neku vrstu kasnogotskog manirizma. Ovaj 
se posebno očituje u beskrvnom tipu malih ženskih aktova 
sa širokim lubanjama i kosim očima (približno od g. 1515), 
koji nije bez nekoga perverznog čara (obično se zovu 
Lukrecija , Eva, Božice pred Parisom i si.). Istodobno opće¬ 
nito opada kakvoća njegova rada, a to će biti zbog pro¬ 
izvodnje naveliko u njegovoj radionici i zbog popuštanja 
ulizanom ukusu njegovih, većinom građanskih, mušte¬ 
rija. C. uza sve svoje prijateljske odnose prema refor¬ 
matorima (to ga ne smeta, da prima narudžbe i od 
katoličkoga visokog klera) nipošto nije postao veliki umje¬ 
tnički predstavnik protestantske religioznosti, pa i njegovi 
brojni portreti reformatora i knezova u posljednja deset¬ 
ljeća njegova života (Luther kao Junker Jorg, 1522, Leip- 
zig, Henrik Pobožni , 1514, Dresden, Lutherovi roditelji , 
1527, Wartburg) rijetko su iznad prosjeka. 

I u njegovu grafičkom radu — oko 1509 stvorio je i 
nekoliko finih bakroreza — donekle se opaža sličan pro¬ 
ces zastoja, ali uza sve to on je jedan od pionira tiska 
s višebojnim pločama (drvorez u bojama). C. je za 
svoga sretnog vremena ukrasio drvorezima važna rana 
djela reformatorske književnosti (na pr. t. zv. I Vitten- 
berger Heiltumsbuch iz g. 1508). Kao crtač sudjelovao je u 
mladim godinama pri ilustriranju molitvenika cara Ma- 

ksimilijana, a kasnije je izradio turnirsku knjigu za izbor¬ 
noga kneza Johanna Friedricha. 

Kako je C. mnogo proizvodio u svojoj radionici, te¬ 
ško je razlučiti rad njegovih sinova od njegova rada. Rad 
najstarijega sina Hansa C. (*j* 1538 na putovanju po Ita¬ 
liji) može se ocijeniti samo po jednoj knjizi crteža iz 
1536 (Hannover, Kestnerov muzej); nije općenito prihva¬ 
ćen Flechsigov prijedlog, da je H. C. istovjetan s Pseudo- 
Griinewaldom. Ipak mu se mogu s nekom vjerojatnosti 
pripisati neke mitološke i religiozne slike. Lucas C. mlađi 
(*- 1515, f 1586) bio je, kako to dokazuju djela, nakon smrti 
oca, bolji crtač nego slikar. Svakako je on dovršio oltarsku 
sliku u weimarskoj gradskoj crkvi, glavno djelo svog oca 
iz posljednjih godina. Kasnije je portretirao izbornoga 
kneza Moritza (1559). _ . . 1QC1 1Q71 T 

LIT.: E. Schuchardt, L. C. Leben u. Werke, Leipzig 1851, 1871; L. 
Grote L. C. der Male r de r Reformaiion, Berlin 1883; Flechsig, 1 afel- 
bilder L. C’s des Alt. u. seine Werkstatt, Leipzig 1910; Isti, Cranach- 
studien, ibid. 1900; H. Michaelson, L. C. d. Alt., 1902; R. Brunck, 
t'riedrich der Weise als Forderer der Kunst, Strassburg 1903; H. Zim- 
mermann, L. C., 1924. — Potpuni prijegled starije književnosti donosi 
C. Dodgson, Bibliotheque des bibliographies critiques, Pariz s. a. F. C. 

CRANE, 1. Stephen, * Newark, New Jersey 1. XI. 1871, 
f Baden 5. VI. 1900. američki pripovjedač i pjesnik. Na¬ 
pustio je sveučilište bez diplome i neko se vrijeme bavio 
novinarstvom. Nakon neuspjeha s prvim romanom Maggie, 
a Girl of the Streets (1893) privukao je na sebe pozornost 
romanom The Red Badge of Courage (1895) iz američkoga 
građanskog rata. Premda C. nije bio u ratu, njegovi opisi 
bitaka bili su tako živi i uvjerljivi, da je dobio nekoliko 
ponuda za ratnog dopisnika. U tom svojstvu sudjelovao je 
u grčko-turskom ratu i u nekoj kubanskoj ekspediciji, na 
kojoj je doživio brodolom. To mu je iskustvo zauvijek 
potkopalo zdravlje, ali mu je pružilo gradivo za pripo¬ 
vijest The Operi Boai , koju je H. G. Wells nazvao »naj¬ 
ljepšom novelom na engleskom jeziku«. Od ostalih nje- 
govih djela treba spomenuti George’s Mother (1896), The 
Little Regiment (1896) i The Monster (1899). 

C. je važan kao jedan od najranijih realista u američkoj 
prozi, a u poeziji je bio među prvim američkim pjesnicima, 
koji su upotrebljavali vers libre. 

LIT.: V. Starrett, Bibliography of S. C., 1923. i_a - 

2. Walter, ^ Liverpool 15. VIII. 1845, f Horsham 
15. IV. 1915, engleski slikar, grafičar i umjetni obrtnik, sin 
slikara Thomasa C. (1808—59). Poslije očeve smrti pođe u 
nauk drvorescu Williamu Lintonu, ali je dobivao poticaje 
više iz djela engleskih prerafaelita (Rossettija, Hunta, Mil- 
laisa) i iz naučavanja Johna Ruskina. Na putovanju po 
Italiji (1871—73) zavolio je starotalijanske »primitivce«, 
osobito Botticellija, a već je prije na nj djelovala japanska 
umjetnost. C. je doduše stvorio lijep niz većinom alego¬ 
rijskih slika (na pr. Rođenje Venere , 1871; Amor vincit 
omnia , 1875; Zagonetka Sfinge, 1887, sve u Londonu), no 
njegovo je glavno značenje u umjetničkoj opremi knjiga 
(od 1862). On je ilustrirao knjige (često u suradnji sa Ed. 
Evansom) i pravio nacrte za uvez i vrstu slova. Osobito 
je mnogo ilustrirao dječje knjige. Ilustrirao je i Spenserovu 
Kraljicu vila (1894—96), Shakespearea i Sv. Pismo. Osno¬ 
vao je i vodio društvo Arts and Crafts Exhibitions , dao je 
nacrte za tkanine, tapete, kamene podove i prozore, često 
u suradnji sa svojom ženom i sinovima. Kao pisac o umjet¬ 
nosti istaknuo se djelima: The Claims of Decor. art (1892); 
Of the decor. illustrations of books old and new (1896); 
The bases of design (1898); Line and form (1900). G. 1907 
objelodanio je životne uspomene (An Artists Reminiscen- 
ces) kao i dojmove s jednog putovanja po Indiji. F. C. 

CRANMER, Thomas, * Aslockton 2. VII. 1489, f Oxford 
21. III. 1556, canterburyjski nadbiskup. Već kao profesor 
bogoslovlja u Cambridgeu pomaže kralju Henriku VIII., 
da razriješi svoj brak s Katarinom Aragonskom. Premda 
se papa tome protivio, C. je u časti nadbiskupa (od 1533) 
proveo razvod i tako pridonio konačnom prekidu s Ri¬ 
mom 1534. Pod utjecajem njemačkih reformatora, s ko¬ 
jima se 1531 osobno upoznao, C. uređuje postepeno angli¬ 
kansku crkvu, u čemu je potpuno uspio tek za Eduarda 
VI., odnosno 1553, kad je ta crkva utvrdila svoje vje¬ 
rovanje. Za katoličke obnove u doba kraljice Marije optu¬ 
žen je zbog veleizdaje i spaljen. 

LIT.: A. F. Pollard, The C. and the English reformation, 1926. 

CRANNOG zove se u Irskoj i Škotskoj vrst sojenica, 
kojima je ograđen koljem samo vanjski rub substrukcije 
i prostor u njemu ispunjen granjem, zemljom i drugim 


materijalom do visine najvišeg vodostaja jezera ili mo¬ 
čvare, a tek onda na tom otočiću sagrađena kuća. Često 
stoji po nekoliko kuća ili zgrada na većem otoku, kao u 
selu crannoga kod Glastonburya. Drugi način gradnje 
substrukcije sastojao se u tomu, da su se na dnu jezera 
ili močvare polagali jedan na drugom nizovi jakih drvenih 
greda do potrebne visine, dok je nutrina ispunjena mate¬ 
rijalom. Ovakih crannoga nalazimo često u jezeru Palagru 
u Francuskoj, u jezerima Inkwyl i Nussbaum u Švicarskoj, 
u jezeru Fuschil u Austriji, a nešto su slično, samo u 
većim razmjerima, Terpi u Frieslandu i sjevernoj Nje¬ 
mačkoj. Ovi c. pripadaju pretežno željeznoj dobi; ali su 
nekoji od njih, osobito u Italiji i Švicarskoj, izgrađeni na 
starim sojenicama brončanoga doba, i to pregrađivanjem 
starih oronulih sojenica, gdje je bilo ekonomičnije, umjesto 
da se nabavi novo kolje, ispuniti prostor ispod podnice 
nasipom. Na taj način nastali su i Mleci. Ć. T. 

CRANSTON, grad u saveznoj državi Rhode Island, 
USA, veliko veleobrtno središte i tržište poljodjelskih 
proizvoda; 1930 imao je 49.911 stan. 

CRANZ, Carl Julius, * Hohebach 1858, njemački mate¬ 
matičar, osnivač suvremene balistike; 1884 docent na poli¬ 
tehnici u Stuttgartu i profesor na realci; 1904 profesor 
balistike na vojnoj akademiji u Berlin-Charlottenburgu i 
predsjednik balističkog laboratorija; do 1925 profesor fizike 
na tehničkoj školi u Charlottenburgu. 

BIBL.: Untersuchungen iiber die regelmassige Abweichung der Ge- 
schosse u. die vorteilhafteste Gestalt der Ztige (1883); Kompendium 
der theor. Ballistik (1896); Anwendung der elektrischen Momentpho- 
tographie auf die Untersuchung von Schusswaffen (1901); Lehrbuch der 
Ballistik , 4 sv. (1910—1926). Đ- K. 

CRASHAW, Richard, * London 1612(?), f Loreto (Itali¬ 
ja) 25. VIII. 1649, engleski pjesnik, sin Willliama, protestant¬ 
skog propovjednika i teologa, poznatog zbog žučnih napa¬ 
daja na katoličku crkvu. C. je pohađao srednju školu 
Charterhouse, a sveučilište u Cambridgeu, gdje je ostao 
kao nastavnik do 1644, kad su ga puritanci istjerali kao 
pristašu kraljeve stranke. U metežu građanskih ratova 
pobjegao je u Francusku, gdje je prigrlio katoličku vjeru. 
U Parizu ga je pjesnik A. Cowley, tajnik prognane engle¬ 
ske kraljice Henriette Marije, uveo u dvorske krugove, a 
sama ga je kraljica preporučila kardinalu Palotti u Rimu, 
koji ga je uzeo za svoga osobnog tajnika, a zatim mu 1649 
pribavio mjesto kanonika u Svetoj kući u Loretu. 

Prvo djelo, zbirku nabožnih latinskih i grčkih stihova, 
C. je objavio već za vrijeme nauka u Cambridgeu (Epi- 
grammatum sacrorum liber, 1634). Glavno mu je englesko 
djelo Steps to the Temple (1646), zbirka vjerske lirike, u 
kojoj ekstatički zanos upućuje na utjecaj G. B. Marina, 
kojega je C. i prevodio (Sospetto d'Erode iz spjeva Strage 
degli lnnocenti), i utjecaj španjolskih mistika (The Flaming 
Heart , himna sv. Tereziji). U istoj knjizi objavljena je i 
zbirka svjetovnih pjesama pod naslovom The Delights of 
the Muses , s poznatim pjesmama Wishes to his Supposed 
Mistress i Music’s Duel (parafraza latinske pjesme isusovca 
F. Strade o natjecanju između leutaša i slavuja, u kojemu 
slavuj podliježe i od zavisti umire). Druga C-ova zbirka 
nabožne lirike, Carmen Deo nostro , objavljena je posmrtno 
u Parizu (1625) s C-ovim crtežima, jer se on bavio i sli¬ 
karstvom i glazbom. Premda su mu uzor bili barokni 
»concetti« Marina i njegove škole, C. u svojim svježim i 
smionim slikama sjeća na lirske zanose Shelleya, dok u 
nabožnim pjesmama iz zrelih godina izražava ono produ- 
hovljenje osjećaja, koje nalazimo u najboljim tvorevinama 

barokne umjetnosti. _ _ , „ 

BIBL.: Prvi je sabrao C-ova djela u jednu knjigu W. B. Turnbull 
(1858); druga su potpuna izdanja priredili A. B. Grosart (2 sv., 1872), 
A. R. Waller (Cambridge 1904) i L. C. Martin (Oxford 1927). 

LIT.: M. Praz, Secentismo e marinismo in Inghilterra, Firenca 1925; 
R. Wallerstein, R. C.: A Study in Style and Poetic Development, 1935; 
A. Warren, R. C.: A Study in Baroque Sensibility, 1939. J. T-a. 
CRASPEDOTA Obrubnjače. 

CRATO, Johannes, von Krafftheim, ^ Breslau 1519, f 
Breslau 1586. Učio je najprije teologiju, a kasnije^ na 
Lutherov poticaj medicinu. Bio je isprva gradski liječnik 
u svom rodnom gradu, a zatim tjelesni liječnik careva 
Ferdinanda I., Maksimilijana II. i Rudolfa IV. u Beču. 
Napisao je Methodus therapeutica (Basel 1555) i Consilio- 
rum et epistolarum medicinalium libri septem (Frankfurt 
1589). U 6. svesku toga djela nalaze se među ostalim i 
pisma Andrije Dudića, s kojim je C. bio u vezi. 

CRATONEURON, biljni rod mahova istoimene por., 
koji se odlikuje vrlo razgranjenim zelenim ili smeđe ze- 

lenim busenima. Uz 
obične srpasto zavi- 
nute listove, koji ima¬ 
ju pri dnu vrlo pro¬ 
širene stanice, nalaze 
se i maleni listići, t. zv. 
parafiliji. Zavinuti to- 
bolac na dugom je 
dršku. C. commutatum 
(Hedw.) Roth. nastava 
u mnoštvu oblika na 
vlažnim staništima i 
redovno je posve pre- 
topljen (inkrustiran) 
vapnencem te izgrađu¬ 
je, napose u našem 
kršu, velike količine 
sedre. Znatan dio se- 
dre Plitvičkih jezera 
nastao je djelovanjem 
ove mahovine (Crato- 
neuron-sedra, —>• se- 
dra). I druga vrsta 
ovoga roda, C. filici- 
num (L.) Roth., tako¬ 
đer u velikoj mnogo- 
likosti na vlažnim, 
vapnom obilnim sta¬ 
ništima, u Hrvatskoj 
je vrlo raširena. I. H. 

CRAU, La (od kelt¬ 
skog craigh »hrpa ka¬ 
menja«), trokutna ra¬ 
vnica između rijeke 
Rhone na JZ, lagune Ćtang de Berre na JI i brda Chaine 
des Alpines na S (500 km 2 ). Ta je zaravan mjestimično 
močvarna i uglavnom neplodna. Ljeti je gotovo pusta, 
poslije jesenjih kiša zazeleni se i služi kao zimski pašnjak 
stadima, koja se spuste s Alpa. Dok su ljeta suha i 
žarka, zime su poznate po jakim udarcima hladnog mi- 
strala. Prokopavanjem odvodnih i dovodnih jaraka do¬ 
bivaju se obradive površine (maslina, loza i povrće) i 
livade, a pošumljivanjem se mijenja prvobitni izgled kraja. 
Misli se, da je C. postala kao fluvioglacijalna delta rijeke 
Durance; istog je postanja zaravan Petite C., istočno od 
Tarascona. 

LIT.: H. Baulig, La Crau et la glaciation wiirmienne, Annales de 
geographie, Pariz 1927. J. R-ć. 

CRAWFORD, 1. Francis Marion, * Bagni di Lucca (Tos- 
cana) 2. VIII. 1854, f Sorrento (Italija) 9. IV. 1909, ame¬ 
rički pisac romana, sin kipara Thomasa C-a. Kozmopolitsko 
obrazovanje, koje se odrazuje u njegovim djelima, dobio 
je u Concordu (New Hampshire, USA), Cambridgeu 
(Engleska), Heidelbergu, Rimu i Harvardu (USA). Neko 
je vrijeme izdavao list Indian Herald u Allahabadu (1879). 
Prvi roman Mr. Isaacs, iz života Engleza u Indiji, objavio 
je u Americi 1882. Nakon putovanja po svim krajevima 
svijeta nastanio se u Sorrentu. Najbolji romani uzeti su 
mu iz talijanskog života ( Saracinesca, 1887; Sanf Ilario, 
1889; Don Orsino , 1892; Corleone, 1897). Poznavanje tali¬ 
janske povijesti C. pokazuje u djelima Sicily, Calabria 
and Malta (1904) i Gleanings from Venetian History 
(1905). Građu za ostale romane crpao je iz Njemačke 
(D r. Claudius, 1883; Greifenstein, 1889), Češke ( The Witch 
of Prague, 1891), Turske ( Paul Patoff, 1887), Amerike 
(An American Politician, 1884) i Istoka (Zoroaster, 1885; 
Khaled, 1891; Via Crucis, 1898). Dramatizacija romana 
A Cigarette-Maker’s Romance (1890) doživjela je velik 
uspjeh na pozornici, kao i njegova izvorna drama Fran- 
cesca da Rimini (1902), koja je prikazana u Parizu sa 
Sarom Bernhardt u naslovnoj ulozi. C-u je bila jedina 
svrha zabavljati čitaoce. To mu je i uspjelo, jer su mu 
romani uživali veliku popularnost, koja je bila u obrnutom 
razmjeru s njihovom umjetničkom vrijednošću. J. T-a. 

2. Thomas, New York 22. III. 1813, f London 
10. X. 1857, američki kipar. Učio je u Rimu kod Thor- 
valdsena i živio gotovo za čitava svog života u Italiji. 
Rana su njegova, loše modelirana, djela Orfej i Cerber 
(Boston), Beethoven (bronca, Boston), Plesačica, Flora i 
Umiruća Indijanka (sva tri u New Yorku, Metropolitan 
Museum), koja sva odaju utjecaj Thorvvaldsenov. Važniji 


su kipovi, koje je izveo za Kapitol u Washingtonu (na¬ 
ročito golemi brončani kip Slobode na vrhu kubeta). 
Ovdje mu je uspjelo skladno povezati skulpturu s arhi¬ 
tekturom. Slabiji je spomenik Washingtonov u Richmondu 
(Virginia). 

LIT.: L. Taft, The History of American Sculpture, New York 
1924. A. Sch. 

CRAWL -> Plivanje. 

CRAYER, Jasper ili Caspar de, * Antwerpen 18. XI. 
1584, f Gent 27. I. 1669, flamanski slikar. U Bruxellesu 
bio mu je učitelj Raphael Coxie (Coxcyen). Njegova je 
umjetnost tijesno zavisna od Rubensa. Bio je eklektik i 
izvanredno plodan. Od njega je sačuvano više stotina ve¬ 
likih oltarskih slika, koje je po određenim tipovima izra¬ 
đivao uz suradnju svojih brojnih pomoćnika. Uza sve to 
one su izrađene veoma savjesno i stoje na solidnoj razini. 
Rijetki su njegovi portreti. 

LIT.: K. Zoege von Manteuffel u Th.-B. ALBK, VIII. A. Sch. 

CREANGA, Ion (Jovan), * Humule§ti u Moldaviji 1837, 
f Ja§i 1889, otac rumunjske seoske novele tipa Janka 
Veselinovića. U krug pisaca oko Convorbiri literare (Knji¬ 
ževni razgovori), časopisa poput našeg Vijenca, uveo ga je 
najveći rumunjski liričar E. Eminescu. Pisao je seoske 
pripovijetke na način rumunjskih basni i legenda. Katkad 
prikazuje i svoju mladost, pa različne seoske tipove, proži¬ 
majući pripovijedanje duhovitim anekdotama i humorom. 
Uzoran mu je jezik i stil. P. S. 

CREBILLON, 1. Claude Prosper Jolyot de, * Pariz 14. II. 
1707, f Pariz 12. IV. 1777. najglasovitiji francuski pripo¬ 
vjedač 18. st. Prve su njegove pripovijesti po tadašnjoj 
modi često eksotične i fantastične; tako Tanzai et Neadar- 
ne (nazvana najprije L’Žcumoire, histoire japonaise, 1732), 
Le Sopha (1742), Ah! quel conte (1751), ali tim preruše- 
njem često prikriva prikazivanje, a katkada i satiru svojih 
suvremenika. U L’Fcumoire se nalaze aluzije na bulu Uni- 
genitus (zbog čega je C. bio zatvoren u Bastillu) i oštrice 
protiv kardinala Rohana i protiv Marivauxa. Kasnije se 
odrekao tih izleta u daljinu te se zadovoljavao pričajući 
u obliku razgovora kroniku otmjenog društva. Neobično 
su ga mnogo čitali, ali mu je slava bila dosta kratkotrajna. 
Njegovi romani nisu nimalo moralni (premda je uz naslov 
Sopha dodao podnaslov »moralna priča«), ali nisu sadr¬ 
žajem onako grubi i jezikom tako cinični kao romani ne¬ 
kih njegovih sljedbenika. Namještenost i zamršenost stila 
služi mu kao koprena, da prikrije razuzdanost misli i go¬ 
vora; sadržaj njegovih pripovijesti vrlo je raskalašen, ali 
je dosta često duhovit. 

BIBL.: Oeuvres completes, 7 sv., London-Pariz 1772. Od svih nje¬ 
govih pripovijesti Le Sopha je jedina, koja je još i danas dosta 
često izdavana (s predgovorom P. Ličvrea, Pariz 1930); Le Hasard du 
coin du feu, dialogue moral (1763) ponovno je izdao O. Uzanne u 
zbirci Conteurs du XVlile sićcle, Pariz 1879; L’Čcumoire, Pariz 1930, 
s predgovorom P. Ličvrea; Les Egarements du coeur et de VEsprit, 
Pariz 1929, i t. d. 

LIT.: J. G. Palache, Four novelists of the old rćgime (Crebillon, 
Laclos, Diderot, Restif de la Bretonne), New York 1926. 

2. Prosper Jolyot de, * Dijon 13. I. 1674, f Pariz 17. 
VI. 1762, francuski pisac tragedija, otac pređašnjega. Prva 
njegova tragedija, La mort des enfants de Brutus, bila je 
veoma loše primljena od glumaca. Druga, ldomenee (1705) 
bila je slabo primljena od općinstva. Prvi mu je uspjeh 
donijela Atrće et Thyeste (1707); nakon ove je slijedila 
Electre (1708) i Rhadamiste et Zćnobie (1711), koja se 
smatra njegovim remek-djelom. Xerces (1714) i Semiramis 
(1717) doživjele su međutim neuspjeh, što ga je za neko 
vrijeme odbilo od kazališta, kojemu se vratio tek nakon 
devet godina s dramom Pyrrhus (1726). U Francusku aka¬ 
demiju izabran je 1731, a 1735 postao je cenzor. U 81. 
godini dao je prikazivati svoju tragediju Catilina, dosta 
hladno primljenu. Živio je u osami s mačkom i psom, 
pušeći lulu i čitajući romane. Tragedije su mu se isticale 
okrutnošću radnje, koju je razvijao romantičnom maštom. 
Volio je spletke, rado se služio prerušavanjem osoba upo¬ 
trebljavajući osobito učinke iznenađenja i strahota. 

LIT.: Brunetičre, Epoques du theštre frangais. I., Pariz 1892; Dutrait, 
Čtude sur la vie et le thćatre de C., Bordeaux 1895. J. D-e. 

CRECY-EN-PONTHIEU, gradić na rijeci Maye u dep. 
Somme, 1390 stan. (1926), na glasu po bitki od 26. VIII. 
1346, u kojoj je engleski kralj Eduard III. porazio fran¬ 
cuskoga kralja Filipa IV. Tom su pobjedom Englezi postali 
gospodari grada Calaisa. U C.-en-P. je lijepa gotička crkva 
iz 15. st. A. M. S. 

CREDARO, Luigi, * Sondrio 15.1. 1860, profesor u Rimu, 
neko vrijeme ministar prosvjete, osnivač časopisa »Rivista 
pedagogica«, predstavnik eksperimentalne psihologije u 
Italiji (->- Italija, filozofija). A. B-a. 

CREDe, Karl Siegmund Franz, % Berlin 23. XII. 1819, 
f Leipzig 14. III. 1892, njemački ginekolog. Od 1843—48 
bio je asistent Buscha na klinici za porođaje u Berlinu. 
G. 1856 postao je redoviti profesor ginekologije i poro- 
dništva i ravnatelj primaljske škole u Leipzigu. G. 1860 
preporučio je po njemu još danas zvano nasilno istiskivanje 
posteljice poslije porođaja (expressio placentae), koje se 
kao metoda u svakom, pa i normalnom porođaju nije 
moglo održati radi loših rezultata i teških opasnosti. 
Danas se još provodi konzervativni postupak Ahlfeldov 
kod normalnih porođaja, a Cređeov hvat samo u slučaju 
nužde i jakog krvarenja. Zaslužan je, što je 1884 spisom 
Die Verhiitung der Augenentziindungen der Neugeborenen 
upozorio na važnost profilaktičnog ukapavanja otopine 
lapisa u oči novorođenčadi protiv kapavca očiju (blen- 
norrhoe), a to je poslije u svim naprednim državama uza- 
konjeno. Osim velikog broja radova iz svih područja 
ginekologije i porodništva napisao je i Klinische Vor - 
trage iiber Geburtshilfe (u 2 sveska, Berlin 1853/4) i na¬ 
novo uredio od Grensera osnovani priručnik za primalje 
(Lehrbuch der Hebammenkunst, 1875, 5. izd. 1892). V. B. 

CREDI, Lorenzo di (Lorenzo d’Andrea d’Oderigo), % Fi¬ 
renca 1459(?) t f Firenca 12. I. 1537, talijanski slikar. Učio 
je zajedno s Leonardom da Vincijem kod Verrocchija. Sve 
do smrti svog učitelja (1488) djelovao je kao kipar i slikar, 
ali se njegova kiparska djela nisu sačuvala. Važnije su 
njegove slike: Bogorodica na prijestolu sa svecima iz g. 
1475 (katedrala u Pistoji), Bogorodice (Dresden, Pariz, 
Mleci, Turin), Navještenje i Venera (Firenca, Uffizi). Ka¬ 
snije nastaju veće oltarske slike (Louvre, Akademija i crkva 
S. Maria delle Grazie u Firenci, crkva S. Domenico, Fie- 
sole). C. je majstor izvanredno savjestan i tehnički savršen. 
Preživio je Leonarda, Raffaela i Sarta, a ipak ostaje u 
uskim granicama quattrocentističkog shvaćanja mareći 
veoma malo za tečevine novog vremena. 

LIT.: G. Gronau u Th.-B. ALBK, VIII. A. Sch. 

CREDNER, Hermann, * Gotha 1. X. 1841, f Leipzig 
21. VII. 1913, profesor geologije i paleontologije u Leipzigu. 
Izveo je geol. paleont. istraživanja okolice Hannovera i 
St. Andreasberga i obradio ih monografski. Od 1864 do 
1868 proputovao je istočne i središnje dijelove sjev. Ame¬ 
rike u svrhu geol. studija. Bavio se mnogo ledenjačkom 
geologijom. 

BIBL.: Elemente der Geologie, 11. izd., 1912; Die Stegocephalen 
und Saurier aus dem Rothliegenden des Plauenschen Grundes bei Dres¬ 
den, Berlin 1894. J. P-k. 

CREDO (lat. »vjerujem«) je kratki zbijeni sadržaj glavnih 
istina kršćanske objave u obliku utvrđenom od crkvene 
vlasti (vjerovanje — symbolum). Po vremenu je najstarije 
Apostolsko vj. iz konca 1. st. Današnji oblik obuhvaća 12 
temeljnih nauka. Slijedi Nicejsko-carigradsko, započeto 
na saboru u Ničeji (325) i dovršeno na saboru u Carigradu 
protiv antitrinitaraca, koji su poricali božanstvo Kristovo 
(Arije) i božanstvo Duha Sv. (Macedonije); upotrebljava 
se u misnoj liturgiji. Atanazijevo (5. st.) proširuje sadržaj 
Nicejsko-carigradskog simbola; Tridentsko (1563) sadržava 
kratko sve dogmatske odluke tridentskog sabora, a polaže 
se kod primanja beneficija, učiteljske crkvene službe i kod 
pristupa u katoličku Crkvu (-> Simbol [apostolski], Vje¬ 
rovanje). I. Bl-ć. 

U liturgiji se danas Apostolsko vjerovanje moli kod 
krštenja, kod eksorcizama i u časoslovu. Nicejsko-cari¬ 
gradsko je vjerovanje u rimsku liturgiju uveo papa Bene- 
dikt VIII. (1012—24) poslije krunjenja Henrika II. za 
cara. Ispovijest vjere svečano se molila u prvobitnoj litur¬ 
giji samo u vezi s krštenjem. Zbog velikih vjerskih borbi, 
koje su osobito žestoke bile na istoku, uveo se u 5. i 6. 
st. običaj u Antiohiji i Carigradu, da se javno i svečano 
moli Nicejsko-carigradsko vjerovanje i kod svete žrtve. 
S istoka je Nicejsko-carigradsko vjerovanje prešlo u misni 
obred i u Španjolskoj, gdje ga je propisao crkveni sabor u 
Toledu 589. Iz Španjolske se taj običaj proširio i u Galiju, 
a onda i u Njemačku. Rimska misa sve do 11. st. nije 
poznavala Gredo. Njemački su se svećenici, koji su prisu¬ 
stvovali krunjenju Henrika II. u Rimu, iznenadili, kad su 
opazili, da se u Rimu kod mise ne moli Gredo. Na njihovo 
im je pitanje odgovoreno, da je to zato, što rimska Crkva 


nije nikada pala u krivovjerje. Ipak je Benedikt VIII. na 
molbu Henrika II. 1014 uveo Credo i u misnu liturgiju 
rimskog obreda. Najveličanstveniji glazbeni izraz Nicejsko- 
carigradskog vjerovanja stvorio je L. v. Beethoven u svojoj 
Missa solemnis. D. K-d. 

CREDO, QUIA ABSURDUM — »vjerujem (nešto), jer 
je besmisleno« — kao načelo krivo se pripisuje Tertulijanu 
i krivo se upotrebljava u prigovorima protiv Crkve, kao 
da je vjera proturazumne naravi. Ta je formula po svoj 
prilici nastala povodom Tertulijanovih antitetičkih i para- 
doksnih izvoda protiv gnostika: »prorsus credibile est, 
quia ineptum est;... certum est, quia impossibile« (De 
carne Christi, 5). V. K-h. 

CREDO, UT INTELLIGAM (lat. »vjerujem, da razu¬ 
mijem«), rečenica sv. Anzelma (Proslogion 1), ne znači, 
da je vjera pretpostavka znanja i da je zato razumsko 
opravdanje vjere suvišno i nemoguće (-> apologetika), niti 
znači, da vjera postepeno prelazi u znanje (»vjerujem 
zato, da bih došao do znanja«), nego je formula, koja 
ističe, da razumska spekulacija o tajnama vjere već pret¬ 
postavlja te tajne, a da se razumijevanje njihova sadržaja 
ne može smatrati pretpostavkom vjere. To se načelo su¬ 
protstavlja racionalizmu, po kojem se nadnaravne istine 
zapravo svode na znanje, a koji vjeruje samo ono, što 
pozitivno shvaća: credo, quia intelligo (»vjerujem, jer 
razumijem«). V. K-h. 

CREE -> Algonkin. 

CREEK, sjeveroameričko pleme na JI iz skupa Muskoki 
(v.); u staro doba imali su neke vrste konfederaciju i ču¬ 
vali svojih 7 posvećenih kovnih ploča; pokorio ih general 
Jackson. M. G-i. 

CREIGHTON, Mandell, * Carlisle 5. VII. 1843, f London 
14. I. 1901, anglikanski biskup i crkveni povjesničar. G. 
1884 bio je profesor crkvene povijesti u Cambridgeu, 1886 
kanonik u Worcesteru, 1891 biskup u Peterboroughy, a 1897 
u Londonu. Od 1886—91 izdavao je English Historical 
Review. 

BIBL.: History of the Papacy during the Period of the Reformation, 

5 sv., 1882—97; History of the Papacy from the Great Schism to the 
Sack of Rome, 6 sv., 1897; The Early Renaissance in England, 1895; 
Cardinal Wolsey, 1895; Life of Simon de Montfort, 1876; Queen Eli- 
zabeth, 1896. Njegova djela Historical essays and reviews (1902) i Life 
and letters (2 sv., 1904) izdala je njegova udovica. 

CREIL, grad na plovnoj rijeci Oise u sjevernoj Fran¬ 
cuskoj, ima 10.469 stan. (1931). Velik je promet željeznicom 
i parobrodima u vezi s proizvodnjom strojeva, stakla i 
keramike u razvitom veleobrtu. Iz srednjega vijeka (13. do 
16. st.) sačuvana je crkva, a od stare opatije Saint-Evremont 
ostale su samo ruševine. N. Ž. 

CREIZENACH, Wilhelm, * Frankfurt na Majni 4. VI. 
1851, f Dresden 15. V. 1919, njemački književni historičar, 
profesor germanistike na krakovskom sveučilištu od 1883 
do 1913. Glavno mu je djelo Geschichte des neueren 
Dramas, 5 sv. (1893—1916). U tom strogo naučnom djelu 
obrađuje dramu od ranog srednjeg vijeka do renesanse te 
se naročito obazire na hrvatske dramatičare iz Dubrovnika 
i Dalmacije. Vrsnu monografiju o novijoj njem. komediji j 
podao je djelom Zur Enstehungsgeschichte des neueren 
deutschen Lustspiels (1879). Naučnu literaturu o Faustu 
obogatio je djelom Versuch einer Geschichte des Volks- 
schauspiels von Dr. Faust (1878). Napokon je priredio 
izdanje pučkih komada, što su ih na kontinent i u Nje¬ 
mačku donijele engleske glumačke družine, koje su stale 
dolaziti potkraj 16. st. ( Die Schauspiele der englischen 
Komodianten. Izdanje u zbirci Kiirschners Deutsche Natio- I 
nalliteratur, sv. 23). G. Š. 

CRELLE, August Leopold, * Eichwerder (Wriezen) 11. 
III. 1780, f Berlin 6. X. 1855, njemački matematičar i 
arhitekt. Gradio je mnoge ceste i željeznice u Pruskoj, ali 1 
se mnogo bavio matematikom. Pisao je različita za onda 
vrlo raširena didaktična djela o elementarnoj geometriji, 
o numeričkom računanju, o teoriji funkcija i teoriji bro- I 
jeva. Ime je ovjekovječio osnutkom časopisa Journal fiir 
reine und angewandte Mathematik (1826), koji se kratko 
naziva i Grelleovim Journalom , a izlazi i danas. Uređivao 1 
ga je do 1851 uz suradnju najvećih matematičara. Od 1828 
do 1850 uređivao je i Journal fiir die Baukunst. R. C. 

CREMA, talijanski grad nedaleko Cremone, 13.228 stan. 
(1931), grad slavne prošlosti, ali i moderno izgrađen i 
veoma važan u proizvodnji, veleobrtu i trgovini Lombar¬ 
dije. Sačuvan je dvorac iz 13. st. s gradskim zidinama, 
stolna crkva u gotičko-lombardijskom slogu i više drugih 

građevina. U gradu cvate raznovrstan veleobrt (željeza, 
puceta, lana i konoplje), a okolica je plodna i bogata pro¬ 
izvodima poljodjelstva i stočarstva. Od veza najvažnija je 
pruga Treviglio—Cremona. A. M. S. 

CREMASCO (kremasko), toranj za siliranje krme. Ime 
mu je po talijanskom gradu Cremona. U torn se tornju 
sprema krma po Samaranijevoj metodi (—> silaža). I. S. 

CREMAZIE, Octave, * Quebec 16. IV. 1827, f Le Havre 
16. I. 1879, kanadski pjesnik francuskoga jezika. Potomak 
francuske porodice, koja se iselila u Kanadu 1759. Bio je 
knjižar u Quebecu te je ondje između 1854 i 1862 pisao 
ode i pjesme, koie su ga učinile jednim od najpopularnijih 
ijesnika Kanade. Osobito su poznate njegove pjesme 
/ieux soldat canadien i Drapeau de Canrillon. Pleme¬ 
nitost osjećaja i žarko rodoljublje tu nadomještavaju ne¬ 
dovoljnu pjesničku vještinu. Zbog poslovnih nedaća i zato, 
što je bio poprijeko gledan od službenih krugova zbog 
svojih francuskih osjećaja, C. se preselio u Francusku, 
gdje je živio i umro pod pseudonimom Jules Fontaine. 
Sabrana njegova djela izašla su 1882 i 1897. Drugom izdanju 
napisao je uvod njegov prijatelj abbe Casgrain. J. D-e. 

CREMENS, Paul Joseph, * Aachen 8. II. 1897, njemački 
dramatičar, učio pravo, književnost i povijest umjetnosti, 
živi kao spisatelj u Essenu. Drama Die Marneschlacht 
(1914), doduše, čista je reportaža, ali prikazuje to vjernije 
tragičke događaje u rujnu 1914, kada je bila potisnuta 
njemačka vojska na Marni. Rheinlandtragodie (1934) ta¬ 
kođer je drama iz neposredne prošlosti, sazdana na nesre¬ 
đenim prilikama, koje su nastale u Njemačkoj, kad su 
Francuzi zaposjeli Rajnsku pokrajinu g. 1923. Upisuje 
također seljačku bunu protiv narodnih izdajica i defetista. 
Glavno mu je i najsnažnije djelo: Richelieu , Kardinal- 
hevzog von Frankreich (1935). Mnogo se prikazivala kome¬ 
dija Das Gastmahl der Gotter , koja sjeća na pučke ča¬ 
robne igrokaze bečkog Leopoldstadskog kazališta u 18. i 
19 st G. S. 

CREMER, 1. Jacobus Jan, * Arnheim 1. IX. 1827, + Haag 
5. VI. 1880, isprva slikar, kasnije nizozemski pripovjedač, 
pisac seoskih novela iz geldernskog života ( Betuwsche 
Novellen, 1856; Een veisgezelschap , 1858) i romana ( Anna 
Rooze, 1868; Dokter Helmond en zijnn vrouw, 1870) i dr., 
iz radničkog života ( Fabrieks-kinderen , 1863; Hanna de 
freule, 1873) i o glumačkom staležu ( Tooneel-spelers i 1875). 
Svjež je u crtanju, ponešto starinski sentimentalan. 

LIT.: H. de Veer, J. J. C. (Mannen van beteekems, sv. 12, 1881); 
Busken-Huet, J.J.C . (Litterarische fantasien en kritieken, sv. 15 i 16, 
1882 ') Lj. ***■• 

2. Sir William Randal, ^ Fareham 18. III. 1838, f London 
22. VII. 1908, engleski pacifista. Bio je tesar, sudjeluje u 
radničkom pokretu, od 1885 kao član liberalne stranke 
zastupnik u parlamentu. Od 1870 živo radi za promicanje 
mira, suosnivač je i tajnik interparlamentarne unije i 
međunarodne lige za arbitražu, kojoj je prepustio podije¬ 
ljenu mu Nobelovu nagradu za mir (1903). 

LIT.: H. Evans, Sir Randal C., 1911. 

CREMONA, 1. grad u lombardijskoj ravnici, na rijeci 
Padu. Ima 64.019 stan. (1936). Povoljan prometni položaj 
pogodovao je trgovačkom razvoju i uvjetovao vojnički 
značaj mjesta. C. je veliko tržište poljodjelskim i stočnim 
proizvodima. S tim u vezi razvio se i veleobrt, koji pre¬ 
rađuje poljodjelske proizvode, a veliko značenje ima svi¬ 
larstvo i izradba poljodjelskih strojeva. C. je od davnine 
poznata i po svojim glazbalima i keramičkim proizvodima. 
Danas je sjedište biskupa i različitih upravnih vlasti. 

C. ima eliptičan oblik. Glavni se dio grada nalazi unutar 
zidina, koje su većinom sačuvane. Među brojnim građe¬ 
vinskim spomenicima ističu se: katedrala (13. i 14. st., 
pročelje iz 15. i 16. st.) s lijepim zvonikom (110 m) i 
krstionicom, gradska vijećnica i vojnička loggia (13. i 14. st.). 
Među mnogim i lijepim crkvama najstarija je sv. Mihovila 
(12. st.). Grad krase i mnoge stare palače: Fodri (15. st.), 
Raimondi (15. st.) i dr. Među prosvjetnim ustanovama 
ističe se gradski muzej s bogatom zbirkom djela najboljih 
talijanskih umjetnika, osobito onih kremonske škole, s li¬ 
jepim primjercima keramike i bogatom knjižnicom. C. je 
od davnine na glasu kao živo i ugledno prosvjetno središte. 

Grad je postojao već u rimsko doba: spominje se za 
punskih i građanskih ratova. Najviše je vremena bila pod 
milanskom, a samo kratko vrijeme pod mletačkom vlašću. 

2. Pokrajina, koja zahvaća srednji dio lombardijske 
ravnice, na lijevoj obali rijeke Pada. Na 1757 km 2 živi 



(Foto Betri) 

CREMONA, Loggia dei Militi i Gradska palača 

369.483 stan. (210 na km 2 ). Napredan je poljodjelski kraj, 
u kome su osim Cremone poznata mjesta Crema i Sore- 
sina. A. M. S, 

CREMONA, 1. Luigi, * Pavia 1. XII. 1830, f Rim 10. VI. 
1903, talijanski matematičar. Učio u Rimu, gdje je od 
1853 inženjer. Gimnazijski je nastavnik u Paviji, Cremoni i 
Milanu do 1860, kada je pozvan na stolicu za geometriju 
(uključivši deskriptivnu geometriju) sveučilišta u Bologni. 
G. 1866 prijeđe na politehniku i normalnu školu u Milanu, a 
1873 konačno u Rim, gdje postade ravnateljem inženjerske 
škole. C. pripada četi znamenitih talijanskih matematičara 
(Battaglini, Beltrami, Betti, Brioschi i Casorati), koji su 
izvanredno unaprijedili matematiku u Italiji u drugoj po¬ 
lovici 19. st., a C. je napose zaslužan za studij čiste geo¬ 
metrije i njezin brzi razvoj. Bio je izvrstan nastavnik te 
učitelj gotovo svih kasnijih talijanskih matematičara. G. 
1885 postade senator, a 1898 bio je kratko vrijeme i mi¬ 
nistar nastave- 

Radio je na prostornim krivuljama 3. i 4. reda, na developablim 
i vitoperim plohama, ništičnim sustavima i t. d., isprva po ugledu na 
Chaslesa, a kasnije u duhu njemačke geometrijske škole. Važnost 
Grassmannove metode upoznao je prije nego sami Nijemci. U grafičkoj 
statici, koju je u ono vrijeme osnovao Culmann, uveo je za rješa¬ 
vanje problema noviju projektivnu geometriju (Cremonin plan unu¬ 
trašnjih sila); uopće, može se smatrati pionirom grafičke statike u 
Italiji. Najvažnije mu je djelo lntroduzione ad una teoria geometrica 
delle curve piane (1862), a za napredak moderne geometrije važne su 
i rasprave pod naslovom Sulle trasfor mazi oni geometriche delle figure 
piane (1863 i 1864) — to su t. zv. Cremonine transformacije. Kao na¬ 
stavak djela lntroduzione objelodanio je 1866—67 Preliminari di una 
teoria geometrica delle superficie. Sve ove radnje odaju snažan, ele¬ 
gantan i precizan duh autora. Za didaktične svrhe izdao je Elementi 
di geometrija proiettiva (1873) i Elementi di calcolo grafico (1874). 

BIBL.: L. Cremona, Opere, 3 sv., Milan 1914—17. R. C. 

2. Tranquillo, * Pavia 10. IV. 1837, f Milan 10. VI. 
1878, talijanski slikar. Učio je u Pistoji, Mlecima i 

CRES 

Milanu. Svoj prvi uspjeh postigao je 1862 slikom Una 
visita alla tomba di Romeo e Giulia. I naredna su njegova 
djela genre-slike i povijesni prikazi. Od 1861—68 izvodi 
karikature za časopis »Lo Spirito Folletto«. Pod utjecajem 
D. Ranzonija i G. Carnevalija razvija C. kasnije svoj zna¬ 
čajni »sfumato« rastvarajući tonove žarkih boja u sitne 
pahuljice i mrlje, odričući se pritom svijesno određene 
linearnosti obrisa. U ovom su načinu izrađena njegova 
glavna i najpoznatija djela: 11 figlio delVamore , ll silenzio 
amoroso, Uamor materno i UEden. 

LIT.: G. Piša, T. C., Milan 1889; L. Perelli-P. Levi, T. C. L'uomo e 
Vartista, Milan 1913; U. Ojetti, T. C., Bcrgamo 1912; L. Beltrami, Un 
maestro: T. C., Milan 1929. A. Sch. 

CREMUTIUS CORDUS Kremucije Kordo. 

CREPE DE CHINE, svilena tkanina, izrađena u platne¬ 
nom vezivanju. Ima nabranu površinu s razloga, što su 
niti potke prejako upredene, i to naizmjenično jedne 
desno, a druge lijevo. Može biti izrađena od prirodne 
(grege) ili od umjetne svile. Upotrebljava se za izradbu 
ženskoga rublja i haljina. J. R-ić. 


CREPIĆ, Josip (Aurel), ^ Retkovci 13. III. 1890, f Đa¬ 
kovo 23. X. 1940, hrvatski pripovjedač. Svršio četiri razreda 
gimnazije u Osijeku i bio činovnik Brodske imovne općine 
u Vinkovcima. Izdao knjige pripovijesti Rusvaj (Osijek 
1918) i Batalija (Osijek 1924). A. B-c. 

CREPULJA -> Keramika narodna. 

CREPUSCOLARI -> Italija, književnost. 

CRES (talij. Cherso) je kvarnerski otok, koji je nastao 
— kao što i svi dalmatinski otoci — uslijed spuštanja Ja¬ 
dranskoga mora. Dužina mu je — od rta Jablanca do Punte 
Križa — 66 km, a širok je 2—13 km. Na istočnoj strani 
između C. i otočića Plavnika najveća je morska dubina u 
Kvarneru, 110 m. C. je izgrađen od krednoga vapnenca 
s izrazitim oblicima krša, na 5 viši i obrastao šumom (Vi¬ 
soko Brdo—Sis, 650 m), a na J niži i goliji. Zaprema 
površinu od 398 km 2 . 

U njegovu najširem dijelu uvalilo se 84 m duboko 
Vransko jezero s razinom, koja je 24 m iznad razine mora. 
Voda je slatka, a i ribe su mu slatkovodne. Kod sela Merga 
ima »Merška jama«, koja bijaše nekada golema spilja. Inače 
otok oskudijeva vodom; nema tekućica ni većih izvora. 
Premda su padaline obilne (oko 1000 mm na godinu), vrlo 
je malo tla podesno za kulturu oranica, vrtova i vinograda. 
U zaklonjenom i prisojnom zapadnom primorju dobar je 
rod maslina i veća gustoća stanovništva. Drugdje je uspje¬ 
šnije stočarstvo (oko 40.000 ovaca). Na C. nema zmija 
otrovnica. Po narodnom pričanju prokleo ih je sv. Gau- 
dencij, biskup osorski, oko 1040. Slabo se iskorišćuju i na¬ 
lazišta boksita na otoku i more oko njega, jer je brodar¬ 
stvo spalo na dvadesetak trgovačkih jedrenjača iznad 10 
tona, a ribarstvo ne može računati sa stalnom i dovoljnom 
lovinom (tune, zubatci, srdele i skuše). Postoji tvornica za 
konzerviranje srdela. 

Ostataka čovječjih naselja ima od mlađega kamenog 
doba, a iz doba kovnog oruđa ima po vrhovima 14 gradina. 
Najstariji poznati stanovnici bili su Iliri, a i naziv Cres 
(Krepsa) ilirskoga je podrijetla. 

Na grčko doba opominje nas naziv Apsirtide (za otoke 
C. i Lošinj), koji je vezan za putovanje Argonauta, Medeje 
i njezina nesrećnog brata Apsirta (v.). I hrvatske riječi sidro, 
komoštra, jastog, bambuk, blitva, oregnut, komarda, konop, 
ma (majko!), rakno i dr. potječu iz grčkoga, koje su riječi 
dijelom primili creski Hrvati i od otočkih Rimljana (Ro¬ 
mana). Iako je rimsko vladanje bilo dugotrajno, ono nije 
ostavilo drugih jačih tragova. Poslije dolaska Hrvata u 
7. st. Romani su se brzo dijelom prometnuli u Hrvate, a po¬ 
slije g. 1000 i u Mlečane. 1 u gradovima se vrlo rano nalaze 
ne samo težaci, već i srednji stalež hrvatskoga roda (na pr. 
početkom 14. st. imućna krojačica Dobrica u gradu Cresu), 
a i do danas očuvani patriciji Moise, Petris i Colombis- 
Golubić hrvatskoga su podrijetla. 

Hrvatski govor na C. i danas je »ajarhaističniji od svih 
hrvatskih dijalekata (vlnr, haz, lanita, lobižat); taj se jezik 
govori u C. 400 godina prije mletačkoga, dok bjegunci iz 
Hrvatske pred Turcima nisu gotovo nikako utjecali na taj 
govor. 

Od hrvatskih vladara prvi je Držislav (969—995) dobio 
od bizantskoga cara upravu otoka, a tek g. 1000 Mlečani ga 

GRAD CRES, Panorama 


(Vazcari) 


CRES, Vransko jezero, u pozadini brdo Helm 
(Lamberto Pozzo-Balbi, L’isola di Cherso ) 


privremeno osvajaju, i zatim prelazi otok u ruke hrvatskih 
vladara, dok nije 1202 došao trajnije pod Mletke, koji ga 
zadrže do 1797. Poslije kratke Napoleonove vladavine pre¬ 
lazi u ruke Austrije, dok ugovorom u Rapallu 12. XI. 1920 
ne postade sastavnim dijelom Italije. 

Prema austrijskom popisu od 1910 bilo je na C. 8.739 
stan., od kojih 5.890 Hrvata i 2.296 Talijana. Danas ima u 
svemu 9.500 stan. 

Slavenska služba Božja vršila se na cijelom otoku osim 
u glavnim crkvama grada Osora i C., ali u jednoj kapelici 
grada Cresa ima glagoljski natpis, a u Valunu je glagoljska 
kamena ploča, stara barem kao bašćanska ploča kralja 
Zvonimira. S dolaskom talijanske vlasti staroslavenska 
liturgija svuda je ukinuta. 

Najstariji je grad na otoku Osor. Leži na morskom tje¬ 
snacu, širokom 2—13 m, preko kojega vodi pokretni most 
na otok Lošinj. U Osoru bijaše sjedište biskupa do 1815 
i upravnoga poglavara za oba otoka, koji se u starini spo¬ 
minju pod zajedničkim imenom Apsyrtides, Apsoros. Osor 
propada zbog malarije, pa glavno mjesto postaje u 15. st. 
Cres, u kojem danas stanuje polovica žitelja svega otoka. 
Leži na zapadnoj obali i ima dobru luku, odakle idy paro¬ 
brodarske veze otoka prema Istri i Dalmaciji. 

Nasuprot krčkom Glavotoku (Caput insulae) nalazi se na 
Cresu selo Beli (Caisole, Caput insulae), kojemu ime odaje 
starinu i nekadašnju važnost. 

LIT.: N. Žic, Istra, 2 sv., Zagreb 1936/7; Lamberto Pozzo-Balbi, 
L’isola di Cherso, Rim 1934; Status dioecesis Veglensis pro anno 1912, 
Krk 1911; M. Tentor, Der čakavische Dialekt der Stadt Cres (Cherso), 
AslPh., 1909; J. Vajs, Memoria liturgiae slavicae in dioecesi auxerensi, 
Krk 1906; S. Mitis, Frammenti di storia liburnica, Zadar 1890; Isti, Storia 
dell’ isola di Cherso-Ossero dali’ anno 476 al 1409, Poreč 1925; Isti, 11 
governo delta Repubblica Veneta ne ll’ isola di Cherso, Maddaloni 1893; 
Isti, Alcuni reggitori di Cherso-Ossero, Archeografo Triestino 1930; Isti, 
Cherso ed Ossero sotto la Serenissima, Atti e memorie della Societa 
Istriana di archeologia e storia patria, sv. XCIV (1932). An. P. 

CRESCENDO (tal. »rastući« u zvučnoj jakosti, <), znak 
za postepeni porast zvuka. Ispisuje se i slovima, pa i kra¬ 
ticom cresc.uz dodatak niza točaka, koji se protegne 

na sve mjere, koje treba u postepenom porastu jakosti 
zvuka pjevati ili svirati. Protivni način predavanja (poste- 



CRES, Luka u selu Beli (Caisole) 
(Lamberto Pozzo-Balbi. L’isola di Cherso ) 


penim oslabljivanjem zvučne jakosti) naziva se decrescendo 
ili diminuendo. B. Š. 

CRESCENZI, Pietro de’, % Bologna 1230, f Bologna 7. 
II. 1321, talijanski agronom. Napisao je Liber ruralium 
commodorum (1. izd. 1471), najvažnije sredovječno djelo 
o poljodjelskim pitanjima, koje je prevedeno na talijanski, 
engleski i njemački. Talijanski je prijevod iz 15. st. ( Trat - 
tato di agricoltura, Firenca 1478) važan i kao jezični 
spomenik. M. D-ić. 

CRESCIMBENI, Giovanni Mario, * Macerata (Marche) 
9. X. 1663, f Rim 8. III. 1728, talijanski književnik. Bio je 
doktor prava; zatim opat i kanonik; živio je u Rimu. 
Glavni je osnivač književne akademije Arcadia (1690) i 
njezin prvi predsjednik (»custode generale«) i to ostao 
sve do smrti. Donekle je i njegova zasluga, da se ta aka¬ 
demska struja razmahala baš u to doba. U razgranjenu 
mrežu Arcadije (v.) ulaze i mnogi Hrvati s primorja. Du¬ 
brovčanin Đuro Matijašević, kanonik zavoda sv. Jeronima 
u Rimu, radi zajedno s Crescimbenijem, kako bi dubro¬ 
vačka Akademija Ispraznih postala »Colonia Arcade« 
(1719); on je toliko cijenio Crescimbenija, da dubrovačkoj 
akademiji predlaže, da ga primi među svoje članove. C. 
je pisac brojnih djela u prozi i u stihovima; više je erudit 
negoli književnik, ima više organizatorskih sposobnosti i 
znanja negoli kritičkog smisla. Napisao je prvi pokušaj 
povijesti talijanske književnosti, koja je zapravo samo 
korisna građa: lstoria della volgar poesia (1698), La bel- 
lezza della volgar poesia (1700), Commentarj intorno alla 
storia della volgar poesia (I—V, 1702—11). Definitivno 
izdanje tih triju djela izašlo je pod prvim natpisom u 
6 knj. (Mleci 1730—31). Izdao je u mnogo knjiga životopise 
prvih članova Arcadije i njihova djela. 

LIT.: I. Carini, L’Arcadia dal 1690 al 1890, I., Rim 1891; Per U //. 
centenario della morte di G. M. C., Macerata 1928; M. Deanović, Odrazi 
talijanske akademije »degli Arcadi « preko Jadrana, u Radu HA 248 i 
250, Zagreb 1933—34. M. D-ić. 

CRESCINI, Vincenzo, * Padova 10. VIII. 1857, f Padova 
2. VI. 1932, talijanski romanist; profesor romanske filo¬ 
logije na sveučilištu u Padovi. Bavio se najviše talijanskom 



CRES, Kuća u selu Beli (Caisole) 
(Lamberto Pozzo-Balbi, L’isola di Cherso ) 

GIUSEPPE MARIA CRESPI, Pričest 
Dresden, Gemalde-Galerie 

i francuskom književnosti srednjeg vijeka, Boccacciom 
(Contributo agli studi sul Boccaccio, Turin 1887; II cantare 
di Fiorio e Biancofiore , Bologna 1889—99) i provansalskim 
studijama ( Manuale per Vavviamento agli studi provenzali , 
3. izd., Milan 1926). 

LIT.: Miscellanea di studi critici in onore di V. C., Cividale 1926; 
G. Devoto, Necrologio di V. C., u Ateneo veneto 1932. M. D-ić. 

CRESPI, 1. Daniele, * Busto Arsizio 1590, + Milan 1630, 
talijanski slikar, učenik Giambattiste C. Ukrašivao je fre¬ 
skama osobito kuće kartuzijanaca (znamenit je ciklus iz 
života sv. Bruna u Garegnanu kod Milana). Stvorio je i 
mnoge uljene slike, među kojima se odlikuju Madona 
između sv. Franje i Karla Borromea (u Breri u Milanu), 
Madona od kuge (u Milanu u crkvi S. Maria delle Grazie), 
Misa sv. Grgura (Varese, S. Vittore), Oplakivanje Krista 
(Madrid, Prado), Poprsje mrtvog vladara (Milan, Brera) i 
dirljiva Posna večera sv. Karla Borromea (S. Maria della 
Passione). Umjetnik zna u svojim najboljim djelima udru¬ 
žiti snažan realizam sa značajnom ozbiljnošću shvaćanja. 

LIT.: G. Nicodemi, D. C., Busto Arsizio 1930. 

2. Giovanni Battista, nazvan II Cerano, ^ Cerano kod 
Novare oko 1557, f Milan oko 1632, talijanski slikar, ki¬ 
par i graditelj. Iza književnih studija potaknuo ga je u 
Milanu Ćamillo Proccaccini, da u Rimu i Mlecima izuči sve 
tri likovne umjetnosti. G. 1620 pozvao ga je kardinal Fe- 
derico Borromeo za upravitelja slikarskog odjela na 
Ambrozijevoj akademiji, koju je on osnovao. Osim freska 
u S. Maria presso S. Celso u Milanu imamo od njega 
više Madona (danas u Breri), zatim Alegoriju franjevačkoga 
pravila (1600; danas u Muzeju cara Fridrika u Berlinu) i 
Krštenje sv. Augustina (S. Marco u Milanu). Kao izvrstan 
crtač daje G. B. C. svojim likovima punu plastičnu zao- 
kruženost, slobodan je od konvencionalnog prikazivanja 
vjerskih tema, pa i sama hladnoća njegova kolorita povi- 
suje posebnim načinom nezemaljsku dražest njegovih tvo¬ 
revina. Kao graditelj upravljao je baroknom pregradnjom 
pročelja S. Paolo delle Monache u Milanu, kao kipar izradio 
je nacrte za neke reljefe katedralnoga pročelja u Milanu i 
za gorostasni kip sv. Karla Borromea u Aroni, koji je 
istom kasnije izrađen. 


LIT.: G. Nicodemi, U Cerano, u Per l’arte sacra, sv. 1., 1924; N. 
Pevsner, Die Gemiildc des G. B. C., genannt Cerano , Jahrb. preuss. 
Kunstsammlung., sv. 46, 1925, s nadopunom u sv. 49, 1928; G. A. Dell’ 
Aqua, Per ii Cerano, L’Arte 20, 1942. 

3. Giuseppe Maria, nazvan Spagnuolo, ^ Bologna 1665, 
f Bologna 1747, talijanski slikar i grafičar. Bio je učenik 
među drugima finog chiaroscuriste D. M. Canutija; u po¬ 
četku 18. st. proboravio je nekoliko godina u Firenci, a od 
1708 nastanio se stalno u Bologni. Isprva je slikao i freske, 
ali pretežno uljene slike, manje religiozne, više mitologijske, 
koje su prodahnute lakom ironijom (na pr. Ahil i Hiron , 
Eneja i Sibila; obadvije u Beču), portrete ( Autoportret , 
Uffizi; Grof Palffy, Dresden), a najvećma genre-slike 
s mnogo likova (Vašar u Poggio a Caiano , Uffizi) kao i 
one malog formata, u kojima se izrazitim realizmom uda- 
ljuje od druge bolonjske predaje (Radnička obitelj , Budim¬ 
pešta). Katkada se dotiče granice lascivnosti. Osobitom 
duhovnošću utjelovljuje crkvene čine (Sedam sv. sakra¬ 
menata , Dresden). Glavno su mu grafičko djelo ilustracije 
bolonjskih humorističkih epova Bertoldo i Bertoldino. 
G. M. C. je jedan od najznačajnijih talijanskih umjetnika 
18. st.: slobodan i duhovit u kompoziciji, živahan u shva¬ 
ćanju, majstor blistavih boja i chiaroscura, pa je imao 
utjecaja na kasnije mletačke slikare. Njegov sin Luigi C. 
(f 1779), slikar bez značenja, objelodanio je 1769 važne 
nadopune životopisa bolonjskih umjetnika, koje je napisao 
Carlo Cesare Malvasia (v.). 

LIT.: G. P. Zanotti, Storia delVaccademia Clementina, 1739; L. 
Crespi, Vite dei pittori non descritti nella Felsina pittrice, Rim 1769; 
M. Marangoni, G. M. C., detto Spagn., Dedalo, sv. 1., 1920—21; H. 
Voss, G. M. C. (Bibl. d’Arte illustrata, Rim). F. G. 

4. Silvio Benigno, ^ Milan 24. IX. 1868, talijanski vele- 

obrtnik i političar. Kao potomak veleobrtničke porodice 
proširio je ustanove Crespi na Addi, 1893 podupirao 
osnivanje talijanskog udruženja za pamučnu robu, 1905 
do 1930 predsjednik talijanskog Real Automobil Cluba, 
1899—1919 zastupnik u parlamentu, 1917 državni podtajnik 
u ministarstvu nutarnjih poslova s djelokrugom povjere¬ 
nika za prehranu i potrošnju, 1919 ministar za prehranu i 
potrošnju. Kao izaslanik na mirovnoj konferenciji u Parizu 
potpisao je ugovor o miru u Versaillesu i Saint-Germainu. 
G. 1919—30 predsjednik je zavoda Banca commerciale 
italiana, a u listopadu 1920 senator kraljevine. U svom 
dnevniku Alla difesa d’Italia in guerra e a Versailles (2. 
izd., Milan 1938) govori uz ostalo o jadranskom pitanju i 
jadranskoj krizi 13.—23. travnja 1919 te o Trumbiću, 
Pašiću, Vesniću i drugima. J. N. 

CRESSENT (Crescent), Charles, * Amiens 1685, f Pariz 
10. I. 1768, francuski kipar i ebenist. Učitelj mu je bio A. 
Coyzevox. Kao dvorski ebenist (stolar-umjetnik) znatno je 
utjecao na razvoj dekorativne umjetnosti francuske 18. st. 
u području umjetnički izrađenog pokućstva uvođenjem 
novih ukrasnih elemenata (krivulje, reljefi i ornamenti). 
Osobito je vješto izrađivao sitne ormariće, koji su bili 
ukrašeni t. zv. firentinskom kamenom inkrustacijom. Va¬ 
žnija njegova djela nalaze se u Parizu (Louvre), Fontaine- 
bleauu i Londonu (South Keusington Museum i zbirka 
Wallace). 

LIT.: H. Stein u Th.-B. ALBK, VIII. A. Sch. 

CRESWICK, Thomas, * Sheffield (Yorkshire) 5. II. 1811, 
f London (Bayswater) 28. XII. 1869, engleski slikar i gra- 



RASPROSTRANJENJE CRETOVA 
po Friihu, Schoteru i BiiIowu 

(Foto I. Pevalek) 

NADIGNUTI CRET NA RIBNIŠKOM JEZERU U POHORJU 

fičar. Učio je u Birminghamu i Londonu. Slikao je krajo¬ 
like na zakašnjeli konvencionalni akademieki način, ne 
koristeći se nimalo velikim tečevinama Gonstableovim. 
Nešto su svježije i smjelije njegove skice i studije. Ilustrirao 
je djela O. Goldsmitha Deserted Village (1841), Th. Graya 
Ellegy (1847) i J. Miltona Uallegro (1859). 

LIT.: C. H. Collins Baker u Th.-B. ALBK, VIII. A. Sch. 

CRET. Cretom zovemo one billjne zadruge, koje žive na 
provlaženom tlu, a kod kojih se obamrli dijelovi biljaka 
ne mineraliziraju nego postepeno karbonificiraju. Karboni- 
fikacijom obamrlih dijelova stvara se treset (v.). Cre- 
tovi su ravni ili niski, prelazni i nadignuti. Različit je 
treset, što ga tvore ti cretovi. Treset niskih cretova ima 
mnogo pepela (oko 10%), manje ga ima treset prelaznog 
creta (oko 5%), a veoma malo treset nadignutog creta 
(oko 3°/o). Niski cretovi stoje pod utjecajem telurne vode, 
bogate solima, pa zato ima u njihovu tresetu mnogo pe¬ 
pela. Nadignuti cretovi stoje samo pod utjecajem atmo¬ 
sferske vode, veoma siromašne solima, pa zato ima u nji¬ 
hovu tresetu malo pepela. Prelazni cretovi čine prijelaz od 
niskih prema nadignutim cretovima, pa i njihov treset stoji 
množinom pepela po sredini. Ta tri tipa creta razlikuju 
se i svojom vegetacijom, koja je veoma ovisna o hranidbe¬ 
nim prilikama. Bilje nadignutog creta dobiva samo vodu 
s malo mineralnih spojeva; zato nadignute cretove zovemo 
oligotrofnim c. Bilje niskoga c. dobiva vodu s mnogo mine¬ 
ralnih spojeva, pa takav c. zovemo eutrofnim cretom. Pre¬ 
lazni su cretovi mezotrofni. Nazivi nadignut i nizak c. u 
vezi su s površinom creta: ona je kod niskoga creta ravna, 
t. j. neizdignuta nad okolinu, a kod nadignutoga je creta 
izdignuta nad razinom okoline. To je i razlog, da nadignuti 
c. prima samo atmosfersku vodu, a niski c. prima i te- 
lurnu vodu. Već iz toga izlazi, da su nadignuti cretovi 
uvjetovani u prvom redu klimski, a niski su cretovi uvje¬ 
tovani u prvom redu edafski. Zato je rasprostranjenje 


(Foto I. Horvat) 

PRELAZNI CRET U DUBRAVICI (HRVATSKO ZAGORJE) 


niskih cretova daleko veće nego rasprostranjenje nadi- 
gnutih cretova. Općenito se može kazati, da cretove nala¬ 
zimo ondje, gdje je produktivnost biljne tvari velika, a mi- 
neralizacija spora. U polarnim krajevima produktivnost je 
malena, a mineralizacija spora. U tropima je produ¬ 
ktivnost velika, ali je i mineralizacija brza. Zato su u 
tropima cretovi mnogo rjeđi. Prostranija tresetišta poznata 
su iz Malajskog arhipelaga, Indije i Istočne Afrike. Za 
razvitak cretova najpovoljniji je hladniji dio umjerenog 
pojasa. Ovdje donesenu kartu rasprostranjen ja cretova 
izradio je K. Biilow preradivši kartu, što su je sastavili 
Fruh i Schroter. U toj karti točkama je označeno raspro¬ 
stranjenje cretova, a i njihova učestalost. 

Najčešći su cretovi u atlantskom dijelu Evrope i u 
atlantskom dijelu Sjeverne Amerike, jer je u tom području 
produktivnost cretne vegetacije velika, a mineralizacija 
slaba. U sjeverozapadnom dijelu Evrope cretovi su veoma 
česti, te ih ima na britanskim otocima oko dva i pol, u 
Norveškoj oko jedan i pol, u Švedskoj oko pet, u Finskoj 
oko deset, a u sjevernoj Rusiji oko deset milijuna hektara. 

Za nadignute i prelazne cretove značajan je mahovinski 
rod Sphagnum, koji i zovemo mahom tresetarom (v.). Već 
anatomski i fiziološki ima taj rod sve preduvjete za oli- 
gotrofni život na cretu. 

“ Cretovi u Hrvatskoj. RAVNI ILI NISKI CRETOVI. U Hrvat¬ 
skoj je bilo ravnih cretova nekoć mnogo više nego danas. 
Niski su se cretovi razvili pretežno u nizini ili u području 
humlja, pa su prema tome bili na udaru čovjeka i njegovih 
melioracijskih nastojanja. Čovjek je mnoge cretove od- 
vodnio i preorao, tako se mnogima posvema zameo trag, 
nekima je ostala tek uspomena u narodnoj toponomastici, 
a od nekih su ostali i ostatci treseta. Horvatić nam je opisao 
fitosociološki ravan c. kod Plaškoga. U tom cretu stanuje 
zadruga crne šiljevine (Schoenetum nigricantis typicum) sa 
svojstvenim vrstama: crnom šiljevinom (Schoenus nigri- 
cans), tusticom (Pinguicula vulgaris) i zasukicom (Spi- 
ranthes aestivalis). Mahovinski sloj čini pretežno rod Dre - 
panocladus. Značajno je za tu zadrugu i to, da u njoj 
nalazimo mnoštvo sinjih alga, koje inkrustiraju kalcijev 

karbonat. u 

PRELAZNI CRETOVI. I prelaznih cretova bilo je u Hrvat¬ 
skoj nekoć mnogo više. Oni su bili rasprostranjeni od nizina 
pa sve do u brda. Prelazne cretove u Hrvatskoj opisao je 
u glavnim crtama I. Pevalek i obradio napose alge desmi- 
diaceje, koje su za cretove značajne. On opisuje cretove 
u Blatuši i Topuskom, nadalje u Gorskom Kotaru (Fužine, 
Sungerski lug, Mrzla Vodica), te c. Sunđer u sjevernom 
Velebitu. Osim toga spominje c. u Dubravici u Hrvatskom 
Zagorju. Sve su to prelazni cretovi s obilnom vegetacijom 
mahova tresetara. Mahove tresetare s tih cretova obradio 
je A. Pichler dodajući još tresetare s nekih drugih pre¬ 
laznih cretova (Vrgin Most i Vukmanić). Prema Pichleru 
najrašireniji su tresetari u Hrvatskoj: Sphagnum subsecun- 
dum, Sph. cymbifolium i Sph. amblyphyllum. Ukupno je 
zapisao Pichler iz hrvatskih cretova 24 maha^ tresetara u 
mnogo različitih oblika. Kao karakteristično više bilje spo¬ 
minje Pevalek rosiku (Drosera rotundifolia) iz Fužina, To- 
puskog i Blatuše, cretnu crvotočinu (Lycopodium inun- 
datum) iz Blatuše i šiljkicu (Rhynchospora alba) iz Sun- 
đera i Blatuše. Za Blatušu značajna je osim toga cretna 
breza (Betula pubescens). U najnovije doba opisao je I. 
Horvat c. u Dubravici u Hrvatskom Zagorju. Glavnu vege¬ 
taciju izgrađuje zadruga šiljkice (Rhynchosporetum albae 
croaticum) sa svojstvenim vrstama: šiljkicom (Rhyncho- 
spora alba), rosikom (Drosera rotundifolia ), trolisticom 
(Menyanthes trifoliata), suhoperkom (Eriophorum angusti- 
folium) i rosuljom (Agrostis canina). Ta je ista zadruga raši¬ 
rena na ostalim našim prelaznim cretovima. Na prolaznim 
cretovima u Hrvatskoj ne raste drugo drveće osim cretne 
breze (Blatuša). Prema svojstvenim vrstama gotovo je si¬ 
gurno, da i u Bosni ima prelaznih cretova (Klokot i Zvi- 

NADIGNUTI CRETOVI. U Hrvatskoj nema nadignutih cre¬ 
tova. Najbliži su nam nadignuti cretovi na Pohorju i u 
Julskim Alpama. Na Pohorju su tri veća creta (Kamenitec, 
Planinka i Ribniško jezero). Na potonja dva creta ima i 
iezeraca. U Julskim Alpama nalazimo cretove na Pokljuki 
i na Jelovci. I pohorski nadignuti cretovi kao i oni Julskih 
Alpa značajni su bujnom vegetacijom tresetara (Sphagnum 
fuscum), a osim toga nalazimo na njima gustu i jedva pro¬ 
hodnu klekovinu planinskoga bora (Pinus mughus), ko- 

jemu se na Pohorju pridružuje i sleč (Rhododendron 
ferrugineum). 

Važnost cretova. U zemljama, gdje ima mnogo cretova 
s debelom naslagom treseta, isušuje se treset s dvostrukom 
svrhom: da se dobije gospodarsko obradivo tlo, ili da se 
treset upotrijebi za gorivo. Kod nas ne dolazi iskorišćiva- 
nje treseta u obzir, pa zato imaju kod nas cretovi to veće 
prirodoznanstveno značenje. 

Bušenjem cretova utvrđeni su u pojedinim slojevima 
obilni ostatci peluda, što ga je vjetar snosio iz susjednih 
šuma, pa se iz tih ostataka može utvrditi redoslijed biljnog 
pokrova u određenom kraju (-> peludna analiza). 

LIT.: I. Friih i C. Schroter, Die Moore der Schweiz mit Beruck- 
sichtigung der gesamten Moorfrage, Bern 1904; H. Potonie, Die re- 
zenten Kaustobiolithe und ihre Lagerstatten, I.—III., Berlin (Preuss. 
Akad.) 1908—1912; A. F. W. Schimper i F. C. Faber, Pflanzengeo- 
graphie auf physio!ogischer Grundlage , II. sv., Jena 1935; K. Biilow, 
Moorkunde, Berlin (Goschen) 1925; I. Pevalek, Geobotanička i algološka 
istraživanja cretova u Hrvatskoj i Sloveniji, Rad 230, Zagreb 1924; 
A. Pichler, Mahovi tresetari Hrvatske i Slovenije, Acta Bot. III., 
Zagreb 1928; Isti, Prilog poznavanju mahova tresetara Jugoslavije, 
Ibidem VI., 1931; S. Horvatić, Soziologische Einheiten der Niederungs- 
wiesen in Kroatien und Slavonien, Acta Bot. V., Zagreb 1930; I. Horvat, 
Prilog poznavanju cretova u Hrvatskom Zagorju, Hrv. Geogr. Glasnik 
VIII.—X., Zagreb 1939. I. P. 

Cretna fauna ili stagnofilna fauna, nastala je u pose¬ 
bnom slatkovodnom staništu, koje dolazi u cretovima. U 
vodi uzdignutih cretova ima malo rudnih tvari, oso¬ 
bito vapnenca, a mnogo humusnih kiselina, pa je radi toga 
voda tamne smeđaste boje. Takav sastav vode prija ra¬ 
zmjerno malenom broju životinja, a kako takvi cretovi 
dolaze najviše u gorju i u hladnijim krajevima umjerenog 
pojasa, ima u njima i oko njih mnogo životinja, ostataka iz 
ledenog doba, kao što su neki veslonošci i vodembuhe, 
leptiri, dvokrilci, vretenca i mravi. Većina cretnih životi¬ 
nja posve je malena, tako mnogi praživi, koljnjaci, voden- 
buhe, neki kukci i t. d. Od većih životinja pripada ovamo 
vrlo malo školjkaša i puževa i koja manja riba, legbaba, 
gavčica, koljuška, linjak. Uz cretove se zadržavaju živo- 
kotni gmazovi riđovka i planinska gušterica, pa neke ptice, 
zlatari, prutke, mali tetrijeb, sjeverna bijelka i t. d. 

Livadni cretovi dolaze najviše u nizinama i ispunjavaju 
ostatke većih slatkih voda, pa imaju običnu faunu. N. F-k. 

CRETA VIRIDIS -> Glaukonit. 

CRETONNE, deblja pamučna tkanina, izrađena u pla¬ 
tnenom vezivanju za košulje i. posteljinsko rublje. Tiskana 
se upotrebljava za kućne haljine, za presvlačenje namje¬ 
štaja, za zastore i dekoraciju. J. R-ić. 

CREUSE, 1. desni pritok rijeke Vienne, koja pritječe 
Loiri. Izvire usred Francuske na sjevernom rubu ravnjaka 
Millevache. Teče u gudurastoj dolini sredinom departe- 
menta istog imena. Plovna je tek u najdonjem toku (9 km); 
duga je 235 km. — 2. Departement na s kraju Franc. Sredo- 
gorja u gornjem porječju rijeke istog imena, dubokim doli¬ 
nama izbrazdano područje brežuljaka, slabo plodno, pode¬ 
sni je za stočarstvo, s oskudnim poljodjelstvom. Na 5.606 km 2 
živi 201.844 siromašnih stan. (1936), koji vode ekstenzivno 
gospodarstvo baveći se ponajviše stočarstvom, a veleobrta 
gotovo nema, premda su rudna bogatstva znatna (ugljen, 
kositer, olovo i srebro). Najvažnija je proizvodnja kaolina, 
a od rudnih vrela ističe se £vaux-le-Baignes. Departement 
se dijeli na dva okružja, a glavni mu je grad Gueret. N. Ž. 

CREUSOT, Le, veleobrtno središte (metalurgija) u sre¬ 
dnjoj Francuskoj, departement Saone et Loire. Mjesto se 
naglo razvilo od polovice 19. st. Razvoju veleobrta pogo¬ 
dovala su bogata nalazišta ugljena i željeza u okolici. Dok 
je C. još 1807 imao samo 1320 stan., a 1836 tek 2700 stan., 
1936 ima već 29.417. J. R-ć. 

Prva metalurgična tvornica u C. bila je utemeljena 1782 na zemljištu, 
na kojemu su već prije pronađena, a djelomično i iskorišćivana nala¬ 
zišta željezne rudače i ugljena. Za revolucije i prvog carstva tvornice 
su proizvele veći broj topova za vojsku i mornaricu. No nakon sklo¬ 
pljenog mira njihova je djelatnost bila obustavljena. Tek 1837, u doba, 
kad je pojava parostroja i željeznice izazvala preokret u metalurgičnoj 
proizvodnji, preuzela su braća Schneider tvornice; oni su ih proširili i 
sagradili pomoćne tvornice u nekoliko različnih mjesta (Breuil, Mont- 
chanin, Chalon). Otad je njihova proizvodna snaga neprestano rasla. 
G. 1867 postale su tvornice značajno središte čeličnog veleobrta. G. 1876 
tu je sagrađen golem malj od 100 tona za proizvodnju strojeva i topova 
(od 1914 do 1918 Schneiderove su tvornice proizvele 9500 topova, razno¬ 
vrsnog artiljerijskog materijala, 26 milijuna topovskih metaka i t. d.). 
Tvornice u C. snabdjevene su svim potrebnim sredstvima (električnim 
i visokim pećima, Martinovim pećima, talionicama, radionicama za 
proizvodnju lokomotiva, stanjivačima i t. d.), što im omogućuje sve¬ 
strano prerađivanje sirovina. Naročito je značajna njihova proizvodnja 
čelika, koja godišnje doseže količinu od 300.000 tona. Da bi se olakšao 
prijenos teških željeznih proizvoda i rukovanje njima, područje tvor¬ 


nica je ispresijecano gustom željezničkom mrežom (duljina tračnica 
iznosi više od 300 km). 

CREVECOEUR, Michel Guillaume Jean de, Caen 
(Francuska) 31. I. 1735, f Sarcelles (kraj Pariza) 12. XI. 
1813, američki pisac, obično zvan Hector St. John. U Ame¬ 
rici je boravio dva puta: došavši iz Engleske živio je na 
svom imanju kao posjednik do američke revolucije, kada 
je morao napustiti zemlju; vratio se poslije revolucije kao 
francuski konzul u New Yorku. C. je jedan od prvih 
američkih pisaca smjera »natrag k prirodi«. Njegovo djelo 
Letters from ari American Farmer (London 1782, francuski 
prijevod 1784) ubraja se među najbolja djela iz doba ame¬ 
ričkoga kolonijalnog života. G. 1801 izišao je u Parizu 
njegov putopis Voyage dans la haute Pensylvanie et dam 
VEtat de New York. R. F. 

CRICKET, igra na tratini. Igra se poglavito u Engleskoj 
u ljetnim mjesecima, kada se održavaju i pojedine uta¬ 
kmice klubova, gradova i škola. Ima dvije skupine igrača 
od 6—11 ljudi, od kojih su jedni braniči, a drugi napadači. 

Svaka stranka imade svog vođu. Napadač udara masivnom loptom, 
koja je 155 g teška, 8 cm u promjeru, kožom omotana. Udara se od 
početne crte, i to dva koraka ispred vrata na neprijateljska vrata, koja 
su jedna od drugih udaljena 20 m. Udara se na taj način, da se lopta 
ubaci koji korak ispred vrata, da onda odskoči na vrata. Ako lopta 
izravno pogodi vrata, ne valja hitac. Iza napadača stoje njegovi dru¬ 
govi. Vrata se sastoje od tri drvena stupića, koji su zabijeni u zemlju. 
Stupići su 75 cm visoki, a 8 cm udaljeni jedan od drugoga. Preko tih 
stupića stave se dvije priječnice, duge 10 cm. Braniči postave kod 
obojih vrata po jednoga svoga igrača s drvenom palom, koja je 1 m 
duga, a 10 cm široka. Palu mora staviti igrač na zemlju pred sredinu 
vrata na posebnu crtu, a u malu jamicu. Napadači postave uz prva 
vrata jednog igrača, koji baca loptu, a kod drugih vrata jednog igrača, 
koji čuva vrata. Ostali igrači druge stranke razdijele se po čitavom 
polju, da uzmognu uhvatiti udarenu loptu. Kada je branič odbio loptu, 
može dotle, dok se lopta ne ulovi, izmijeniti svoje mjesto sa svojim 
drugom na protivnim vratima, i to po nekoliko puta, dok ne bude 
lopta uhvaćena, ali mora uvijek palu staviti u jamicu pred vratima. 
Onaj, koji je ulovio loptu, izbija vrata izdaleka ili izbliza. Kada se 
sruše vrata ili kada ih branitelj sam poruši, nastaje promjena, te sada 
drugi igrači brane vrata. Igrači su izgubili igru, ako je netko od pro¬ 
tivnika loptu u zraku ulovio. Kad je napadač pet puta bacio loptu, 
mijenjaju se igrači. Ako branič 3 puta ne pogodi lopte, odstupa. Je¬ 
dnako odstupa, ako sam nehotice sruši priječnice ili se dotakne vrata. 
C. se može igrati i samo na jedna vrata. C. se igrao u Zagrebu na 
tečaju za učitelje gimnastike (1894—5), ali se nije održao te nije postao 
popularan. F. B. 



CRIJEP je krovni građevni materijal; dobiva se od gline 
pečenjem. Oblik i veličina c-a mogu biti veoma različiti, i 
to prema kraju, gdje se proizvodi, i prema svrsi obzirom 
na različne vrsti krovova, no ponajviše ima oblik ploče ili 
žlijeba. Još mnogo prije Grka, koji su svoje hramove po¬ 
krivali pečenim glinenim pločama, pokrivali su njima kro¬ 
vove azijski narodi. Od Grka su preko Etruščana prenijeli 
Rimljani taj građevni materijal u ostali svijet. Glinene 
su se ploče polagale na krovove s blagim nagibom na 
gusto letvanje, tako da su se držale vlastitom težinom. 
Debljina ovih glinenih ploča odgovarala je debljini sa¬ 
dašnje opeke, a s vremenom se oblik krovnog crijepa sve 
više poboljšavao, dok mu se debljina nije smanjila na 
1,5 cm. Za sigurno držanje na krovu dobio je nos ili kva¬ 
čicu, kojom se kvači za letvu na krovu. 

Kod nas se izrađuje nekoliko vrsta krovnoga c-a, i to: 

Obični ili sitni c. (Biber). To je najjednostavniji oblik 
c-a, poput plo^tiate tanke opeke, posve gladak, na donjem 

CRIJEP, obični ili sitni 


CRIJEP, jednostruko i dvostruko utoreni 


kraju zaobljen u polukrugu, segmentu ili je šiljast. Na 
gornjem je kraju ravno odrezan i ima napust, tako zvani 
nos, kojim se drži za letvu krova. Debljina c-a je 1,4—1,5 
cm, a srednja veličina iznosi 18/38 cm. Pokrivanje je c-om 
jednostruko ili dvostruko. Kod jednostrukog letve su po¬ 
stavljene u razmaku od 24 do 26 cm, pa je u tom slučaju 
potrebno 24 do 32 komada crijepa po l m 2 površine; kod 
dvostrukog pokrivanja, koje je najčešće, letvanje mora 
biti gušće, t. j. na razmak od 13 cm, pa je onda potrebno 
45 komada c-a po 1 m 2 . Kod oba načina pokrivanja pret¬ 
postavlja se, da je preklop c-a oko 12 do 14 cm, ali taj 
preklop ne smije biti manji od 10 cm. 

Obični c. pravi se ručno (željeznim kalupima) ili strojem. 
U posljednje vrijeme sve se više prelazi na strojnu proiz¬ 
vodnju c-a. Po načinu izradbe razlikujemo: tračni c. 
(Strang) i tlačeni c. (Press). Običm ili sitni^ c. pravi se 
kao tračni c. na pužnom tijesku (preši) i rezaćem stolu. 

Jednostruko utoreni c. (Strangfalz), koji se izrađuje 
strojem kao tračni c. bez zaokruženog kraja, ima postrance 
jedan utor ili žlijeb, u koji zahvaća kod pokrivanja krova 
drugi crijep. Radi bržeg odvođenja kišnice daje se ovome 
c-u žljebasti prosjek s jednim, dva ili više žljebića. Proiz¬ 
vodnja strojem obavlja se pužnim, klipnim ili valjkastim 
lijeskom, koji prorađenu glinu tiska usnikom u obliku pro¬ 
sjeka crijepa. Glinena traka, po kojoj se i zove tračni c., 
reže se na rezaćem stolu ručno ili automatski na dužinu 
crijepa. Ovaj je c. vrlo ekonomičan, jer preklapa jedan 
drugoga 4 do 8 cm; debljina mu je 1 do 1,2 cm, a veličina 
je 22/38 cm. Na jedan kvadratni metar krovne površine 
dolazi 15 komada. Letvanje za ovaj c. provađa se na 
razmak od 28 do 32 cm. 

Dvostruko utoreni crijep (Pressfalz) izrađen je sa dva 
utora ili žljeba, i to uzdužno i poprijeko; upotrebljava se 
u vjetrovitim krajevima. Ovaj se c. izrađuje posebnim 
strojevima kao tlačni c. s pomoću dva sadrena kalupa, koji 
su uloženi u željeznu maticu. Debljina mu je i veličina 
kao kod jednostruko utorenog c-a, a na četvorni metar 


krovne površine ide 16 komada. Može imati jedan ili dva 
nosa, a težina mu je oko 2 kilograma. 

Kupe (žljebnjaci, kapelaji ili kanalice) posebna su vrsta 
duboko žljebastog ili valovitog crijepa. Dužina im iznosi 
38—45 cm, širina na jednom kraju 19 cm, na drugom 13 
do 14 cm, a debljina 1,3—1,5 cm. Žljebnjaci se upotreblja¬ 
vaju za pokrivanje sljemena krova, a u primorskim kraje¬ 
vima pokrivaju se njima cijeli krovovi. Žljebnjaci se slažu 
na krovu izmjenično jedan prema dolje, a drugi prema 
gore. Na jedan četvorni metar krovne površine dolazi 38 
do 42 komada. Ima ih jednostavnih, t. j. potpuno glatkih, 
i utorenih. 

Proizvodnja c-a iziskuje dosta znanja i iskustva, kako 
u pogledu pripremanja sirovine i proizvodnje, tako i u po¬ 
gledu sušenja i paljenja. 

Sirovine, koje služe kao materijal za sve vrste kera¬ 
mičkih proizvoda, jesu različite ilovače i gline, koje^ u 
prirodi dolaze u dosta pravilnim naslagama. Nalazište 
glinaste zemlje, sposobne za proizvodnju opekarskih pro¬ 
izvoda, zovemo glinište ili glinokop. Glinokop može biti 
podbrežni, jamski, podvodni i rovni prema tome, gdje se 
nalaze slojevi gline. 

Glina se mora prije upotrebe ispitati kemijskim putem, 
jer u njoj mogu biti različite primjese, koje mogu utjecati 
na njezine fizičke i kemijske osobine. Glina za proizvodnju 
c. mora biti birana, jer su creparski proizvodi tanki od 1 
do 1,5 cm, dok je zidna opeka kao glinena ploča debela 
6,5 cm, pa podnosi jači postotak raznovrsnih primjesa. 

Budući da svaka glina nije sposobna za proizvodnju c-a, 
potrebno je naći i sastaviti pogodnu mješavinu već u 
samom glinokopu. Tako priređenom materijalu treba omo¬ 
gućiti potrebno raspadanje putem djelovanja prirodnih 
sila: kiše, sunca, smrzavice, ili to treba umjetnim načinom 
pospješiti. 

Neposredno prije proizvodnje crijepa pripravljeni se 
zemljani materijal ponešto navlažen samelje valjcima, da 
postane homogena i plastična masa. Nakon neke stanke. 

t. j. pošto se potpuno izjednači vlaga, glina je sposobna 
za pravljenje c-a. Crijep se nakon oblikovanja prima na 
daščice i nosi u sušionice, gdje se suši prirodnim ili umjet¬ 
nim putem. Nakon sušenja c. se u opekarskim pećima 
peče pod temperaturom od 700—800° C. Pečeni se c. razre- 
đuje i stavlja u promet kao građevni materijal. 

Svojstva dobroga c-a jesu: čvrstoća, trajnost, glatka po¬ 
vršina i po mogućnosti lakoća; pri udaru mora biti jasnog 
zvuka; zaronjen u vodu ne pije mnogo vode, boja mu 
potamni, ali se brzo suši. Dopušteno upijanje vode može 
biti do 15% od težine c-a. Izložen mrazu ne smije poka¬ 
zivati nikakve pukotine ni krhotine. Dovoljno je čvrst, ako 
kod hodanja po krovu ne puca. 

Od opekarskih proizvoda dosad su izdani propisi samo 
za opeku, koja ima dimenzije 25/12/6,5 cm, dok za c. još 
nema pisanih propisa. Osim navedenih redovnih vrsta c-a 
ima još i posebnih vrsta, i to: 

Emajlirani c., koji se proizvodi paljenjem bolje vrsti 
gline. C. se prevuče emajlom ili glazurom u jednoj ili više 
boja, da ima ljepši izgled i da ne propušta vodu. Oblik i 
veličina su mu raznoliki, a upotrebljava se za ukrasne 
svrhe, napose za pokrivanje krovova monumentalnih zgrada 
i crkvi. 

Cementni c. ne ide doduše u keramičke proizvode, ali 
služi za iste svrhe kao i glineni c. Oblik mu i veličina 
odgovaraju jednostruko utorenom crijepu, a pravi se iz 
smjese cementa i pijeska. Agregat kao i vezivo mogu biti 
različiti, već prema svrsi, za koju je namijenjen (voda, 
ulje i t. d.). 

Stakleni c. ima oblik i veličinu kao jednostruko utoreni 
c., a upotrebljava se za pokrivanje krovova, kroz koje 
treba da prolazi svijetlo. F. B-ić. 

CRIJEVAC (Stellaria), zeljasti biljni rod iz por. karan- 
filjaka (v.). Odlikuje se lancetastim ili ovalnim nasu¬ 
protnim listovima i pravilnim, bijelim cvjetovima, koji su 
združeni u rahle paštitaste cvatove (dihazije). Pojedini se 
cvijet sastoji iz 5 slobodnih lapova čaške, 5 duboko iz- 
rubljenih ili nadvoje razdijeljenih, slobodnih latica vjen- 
čića (rjeđe vjenčića nema), 10 (rjeđe manje) prašnika i 
jednog pestića s 3 vrata. Plod je okruglasti tobolac, koji 
se otvara sa 6 zaklopaca. Po čitavom je svijetu, pa tako i 
kod nas, najraširenija vrsta S. media (L.) Vili. — obični 
crijevac ili mišjakinja, koja raste posvuda po zapuštenim 
mjestima i poljima, a poznata je kao omiljela hrana ptica 
i svinja. Prije su je upotrebljavali i u ljekarstvu, a u 
pučkoj se medicini cijeni još i danas kao lijek protiv su¬ 
šice i vanjskih upala. Osim nje dosta su česte u našim 
krajevima, osobito u živicama, šumama i na vlažnim travnja¬ 
cima, još na pr. vrste S. nemorum L., 5. holostea L., 5. gra- 
minea L. i dr. Rodu crijevac veoma je srodan i mali rod 
Myosoton (ili Malachium) s jedinom vrstom M. aquaticum 
(L.) Mch., koja raste kod nas po vlažnim šikarama i oba¬ 
lama. S. H-ć. 

CRIJEVIĆ, dubrovačka plemićka porodica, koja se u 
vrelima spominje od 1234. Tokom vremena javlja se to 
ime u različitim oblicima (hrvatski već u 13. st. Črević, 
Črijević, Crijević, u latinski pisanim spomenicima Zreva 
i dr., a tek poslije 1500, t. j. od humanizma, ponajviše 
Cerva, Cervinus). Prema Jirečeku potječe ono jamačno 
od slav. črevo »crijevo«, a ne od latinskog imena Cerva 
(Cervius, Cervonius). Porodica je izumrla u 19. st. 

LIT.: K. Jireček, Die Romanen in den Stadten Dalmatiens wahrend 
des Mittelalters, III., Denkschriften der kais. Akademie der Wissen- 
schaften, Philos.-hist. Classe XLIX, Beč 1904. J. Š-k. 

1. Ilija (Aelius Lampridius), Dubrovnik 1463, f Du¬ 
brovnik 15. IX. 1520, najznatniji dubrovački humanist, 
pjesnik. Otac mu Lamprica bio je trgovac, a majka iz kuće 
Sorgo. U Dubrovniku je započeo školovanje u gramatičkoj 
školi, a 1476 poveo ga-Stjepan Zamanja, poslanik kod pape 
Siksta IV., u Rim, gdje ga je ostavio na daljnim naukama. 
Tu je došao u krug humanista, a učitelj mu je bio i sam 
Pomponije Leto, u čijoj je akademiji (Academia Romana) 
i bio začlanjen. Drugovi su mu bili mnogi kasniji poznati 
humanisti i ličnosti (na pr. Farnese, kasniji papa Pavao 
III., i braća Aleksandar i Pavao Cortesi), s kojima je izmje¬ 
njivao poslanice. U takvoj sredini promijenio je ime Ilija 
u Aelius Lampridius (po ocu), a prezime, koje mu službeni 
dubrovački spisi pišu Crieva, u latinsko Cerva i Cervinus, 
pa se sav posvetio humanističkom idealu obrazovana čo¬ 
vjeka. Kako se ozbiljno posvetio latinskom jeziku, doka¬ 
zuje njegova kompilacija već u Rimu izrađenog velikog la- 

tinskog rječnika ( Lexićon ex quam 
pluribus omnium artium authoribus 
maxima cura ingenioque construc- 
tum ...), koji je ujedno mala enci¬ 
klopedija znanja. Stekao je i glas vrlo 
'dobrog latinskog pjesnika. Kako ga 
nije nadahnjivala samo moda, nego i 
žarka ljubav prema Rimljanki Flaviji, 
njegove su pjesme nesamo tehnički i 
jezično savršene nego i osjećajne. 
Stoga je, nakon jednog predavanja o 
Plautu, bio 1485 pred akademijinim 
članstvom okrunjen na Kapitolu lovo¬ 
rovim vijencem (prvi poslije Petrar- 
ke), čime je stekao naslov »poeta 
laureatus«. 

Pošto mu je 1487 umro otac, Ilija 
GRB OBITELJI se vratio u Dubrovnik, razočaran i 
CRIJEVlć-CERVA nad Flavijom. Tu se doskora oženio 
s Pavlom Đorđićevom (možda i prije 
1490), s kojom je imao dvije kćeri. G. 1494 on je već u 
državnoj službi; 1495 kaštelan je u Stonu, gdje je spjevao 
nostalgičnu odu Dubrovniku ( Ocelle mi> Ragusa). Na svoje 
zadovoljstvo bio je 1497 imenovan rektorom gradske 
škole, ali 1504 nije više bio izabran pa je morao otići za 
kaštelana grada Sokola. Zbog nekoga skandala bio je 

otpušten iz službe, a 1506 pomi¬ 
lovan i onda izabran u vijeće 
umoljenih. Pošto su mu se izja¬ 
lovili pokušaji, da dobije mje¬ 
sto nastavnika ili historiografa 
u Mlecima ili u Ugarskoj, bude 
imenovan 1510 prvim rektorom 
dubrovačke škole i na tom 
mjestu ostane do smrti baveći 
se pjesništvom. Kako mu je 
bila već pred nekoliko godina 
umrla žena, on oko 1510 pri¬ 
jeđe u svećenički stalež pa za¬ 
tim nosi naslov kanonika i 
opata, valjda da može uživati 
koji crkveni beneficij, što nije 
bio rijedak slučaj u doba pape 
humanista Leona X. 

Sav je Crijevićev rad ostao u 
rukopisu. Za života tiskana su 
mu samo tri epigrama u djelu Jurja Dragišića (Geor- 
gius Benignus) De natura coelestium spirituum (Firen¬ 
ca 1499) i možda još koja malenkost. Neki su se nje¬ 
govi rukopisi izgubili, dok je Lexicon sačuvan u Marciani 
(Mleci), a glavni pjesnički rad sačuvan je u dva kodeksa 
vatikanske knjižnice (br. 1678 i 2939), od kojih je prvi 
prepisan i u jednom kodeksu knjižnice Male braće u Du¬ 
brovniku. Tu su pjesme (carmina), himni, epigrami, mo¬ 
litve, govori i pisma (poslanice). Među pjesmama su lju¬ 
bavne i vesele pjesme iz rimskog razdoblja, a ozbiljne 
pjesme, koje imaju često prigodan i svečan značaj, iz dubro¬ 
vačkog su razdoblja. Među ovima su poslanice ili pjesme, 
posvećene rimskim prijateljima, na pr. Letu, Farnesu i dr., 
zatim talijanskim velikašima, nekim vladarima (Alfonsu 
II. napuljskom, Karlu VIII. francuskom, Vladislavu II. Ja- 
geloviću i papi Leonu X., koje potiče na rat protiv Tu¬ 
raka); tu su i mnogi govori (na pr. prilikom smrti kralja 
Matijaša Korvina), pjesme posvećene dubrovačkim prija¬ 
teljima, pjesme u slavu Dubrovnika, Rima i t. d. 

Iz vatikanskih zbornika objelodanjeno je do danas dosta 
malo. Appendini je u Notizie II. objelodanio pjesmu In 
violatorem antiqui sepulchri via Appia spoliato; Rački je 
u Starinama IV. izdao mnoge odlomke iz njegovih pjesa¬ 
ma, pisama i govora; C. Tadin je u Rivista Dalmatica VI. 
tiskao pjesmu De Epidauro; S. Hegediis je 1906 objavio 
nekoliko pjesama, govora i pisama, koja se odnose na 
ugarsku povijest; 1934 je G. N. Sola izdao u Archivio 
storico per la Dalmazia, sv. 16—19, cijeli prvi dio vatikan¬ 
skog zbornika br. 1678 pod naslovom Aelii Lampridii Cer- 
vini Operum latinorum pars prior. 

C. je dosljedan humanist sa svim obilježjima i nastra¬ 
nostima. I on poput talijanskih humanista prezire pučki 
jezik, htio bi Dubrovnik latinizirati i nije mu stalo do 
suda »Vlaha ni barbara, pa bili oni i potomci Romulovi«. 

(Tako na pr. talijanski latinisti Celio Calcagnini, Lazzaro 
Buonamico i dr. nazvaše svoj talijanski jezik »foedissima 
barbaries«.) To je i razlog, što su mu pjesme ostale mrtvo 
slovo, dok su pjesme njegovih suvremenika Menčetića, 
Držića i Marulića zora nove hrvatske književnosti. 

LIT.: Nakon zastarjelih prikaza u Appendinija (Notizie istorico- 
critiche, II.) iz 1803, u Galleria di Ragusei Mustri iz 1841, u S. Lju- 
bića (Dizionario biografico) iz 1856 i dr., pisali su o C-u: F. Rački, Iz 
djela E. L. Crievića, Dubrovčanina , Starine IV., Zagreb 1872; K. 
Jireček, Der ragusanisehe Dichter šiško Menčetić, AsIPh, XIX.; Isti, 
Beitrage zur ragusanischen Literaturgeschichte, AsIPh, XXI.; S.-He- 
gediis, Analecta recentiora ad historiam renascentium in Hungaria 
litterarum speetantia, Budimpešta 1906; C. Tadin, L’umanista Raguseo 
del sec. XVI. E. L. C., Rivista Dalmatica, sv. 6 (1905); Đ. Korbler, 

Iz mladih dana triju humanista Dubrovčana 15. vijeka, Rad HA 
206; R. D’Alfonso, Un umanista dalmata del secolo XV, E. L. C., 
Annali del R. Istituto orientale di Napoli, I (1928—29); G. Praga, 
Indagini e studi sulVumanesimo in Dalmazia: II Lexicon di E. L. C., 
Archivio storico per la Dalmazia, knj. 19, Rim 1934. V. Š. i M. B-r. 

2. Ludovik, ^ Dubrovnik 1459, f Dubrovnik negdje po¬ 
slije 10. V. 1527, redovničkim imenom Aloysius (de Crieva), 
povjesničar, poznatiji po svom pridjevku Tubero. Poslije 
svršenih škola u rodnom mjestu polazi više nauke u Pa¬ 
rizu; ondje dobiva počasno ime Tuberon, jamačno po 
rimskom povjesničaru Kvintu Eliju Petu Tuberonu. Vra¬ 
tivši se kući stupi 1484 u benediktinski red i povuče se u 
samostan na otočiću sv. Andrije, koji su prema nekima 
osnovali njegovi predci (spominje se od 1272). G. 1502 iza¬ 
bere ga »vijeće umoljenih« za opata sv. Jakoba u Višnjici 
kraj Dubrovnika. Na tom je položaju ostao do smrti, ali 
je neko vrijeme bio i vikar odsutnog nadbiskupa, a uzalud 
je radio i na obnovi stonske biskupije. Već se u samostanu 
sv. Andrije bavio znanstvenim radom, osobito poviješću 
Dubrovnika i svoga doba; za suvremene događaje dao mu 
je mnogo podataka kaločko-bački nadbiskup Grgur Fran- 
kopan, kod kojega je oko 1508 duže vremena boravio. — 
Nazivaju ga i Cervarius , ali suvremeni spomenici ne po¬ 
tvrđuju taj oblik. 

Najznatnije je njegovo djelo Commentaria de temporibus 
suis, gdje je u 11 knjiga prikazao razdoblje od smrti kralja 
Matijaša 1490 do smrti pape Lava X. 1522 (potpuni naslov: 

L. T-nis Dalmatae abbatis commentariorum de rebus, suo 
tempore , nimirum ab anno Christi MCCCCXC. usque ad 
annum Christi MDXXll. in Pannonia et finitimis regioni- 
bus g estis libri XI). To je djelo »jedini vrijedan izvor za 
doba Jagelovića u Ugarskoj« (Macurek), a sadržava i po¬ 
datke iz različitih evropskih zemalja. Zbog »dosta liberal¬ 
nog mišljenja« uneseno je 1734 u rimski popis zabranjenih 
knjiga. Doživjelo je u svemu četiri izdanja (1603 i 1627 
u Frankfurtu na Majni, 1746 u Beču i 1784 u Dubrovniku), 
od kojih je najpristupačnije 3. izdanje u zbirci J. G. 
Schwandtnera Scriptores rerum hungaricarum veteres et 
genuini, II. Prema Jirečekovu svjedočanstvu (1899) sačuvao 
se autograf s bilješkama i ispravcima u nekadašnjoj knji¬ 
žnici don Luke Pavlovića. C. je po želji nadbiskupa Gr¬ 
gura Frankopana unio u V. knjigu svojih Commentaria tri 
glave o prošlosti Dubrovnika, a zatim ih je neznatno pre¬ 
radio u posebni spis De origine et ineremento urbis Rha- 
cusanae (izd. M. Sorkočević 1790). Daljnje je C-evo djelo 
De origine, moribus et rebus gestis Turcarum , objeloda¬ 
njeno 1590 u Firenci. 

Kao povjesničar pokazuje C. težnju za istinitim i tri¬ 
jeznim prikazivanjem, a odlikuje se i lijepim stilom, koji* 
mu je donio naziv »ii Sallustio Raguseo«. Njegovo je zna¬ 
čenje izrazio izdavač Schwandtner riječima, da mu među 
piscima ugarske povijesti pripada prvo mjesto (nulli scri- 
ptorum hungaricorum secundus). U razvoju bogate dubro¬ 
vačke historiografije, koju je u drugoj polovini 15. st. za¬ 
počeo nepoznati ljetopisac, C. nema prethodnika i radi 
potpuno samostalno. 

LIT.: K. Jireček, Beitrage zur ragusanischen Literaturgeschichte, 
AsIPh 21, 1899; V. Klaić, Povjest Hrvata, II./3, 1904, prilog I.; P. 
Kolendić, Biografska dela lgnjata Đurđevića, Zbornik za istoriju 
i t. d., 2. od., knj. VII., Beograd 1935; F. šišić, O hrvatskoj kraljici 
Margareti (s ostalom literaturom), Dubrovnik 1929. J. S-k. 

3. Serafin, * Dubrovnik 4. X. 1686, f Dubrovnik 24. 
VI. 1759, dominikanac. Niže je nauke učio u Dubro¬ 
vniku i Mlecima, filozofiju u Firenci, a teologiju u Rimu. 
Propovijedao je hrvatski i talijanski u našim i talijanskim 
krajevima. Kao povjesničar broji se među prve svoga vre¬ 
mena. Posvetio se izučavanju domaće povijesti te je kroz 
10 godina istraživao naše i talijanske arhive i u 12 svezaka 
svojih nestalih Adversaria sabrao važno povjesničko gra¬ 
divo, od kojega je u lijepom latinskom jeziku sastavio ova 


djela: Prolegomena in sacram metropolim Ragusinam (1744), 
zatim u 5 sv. Sacra metropolis Ragusina (1744), u 4 sv. 
Bibliotheca Ragusina (1740), zbirka 435 biografija zname¬ 
nitih Dubrovčana: lconotheca illustrium fratrum congr. Ra- 
gusinae ord. Praed. (1728), u 5 sv. Monumenta congr. S . 
Dominici de Ragusio (1728—1734), Vita B. Joannis Dominici 
(1729). De rebus gestis B. Osannae a Catharo (1736), Chiro- 
graphoteca Coenobii S. Dominici de Ragusio (1751). Auto¬ 
grafi svih ovih djela nalaze se u dubrovačkoj dominikan¬ 
skoj biblioteci. Osim toga napisao je na talijanskom jeziku 
Predavanje o Sv. Pismu, na hrvatskom jeziku Korizmene 
propovijedi , a na latinskom Kalendarium Moschoviticum, 
ali se ova tri djela nisu sačuvala. C-eva djela su važan 
izvor za crkvenu i kulturnu povijest Dubrovnika. 

LIT.: K. Vojnović, Prilozi k arhivalnijem pabircima dubrovačkijem. 
Starine XXVIII (1896); A. Giurgevich, Cenni biografico-litterarii, Split 
1867; Dolci, Fasti litterario-ragusini, Mleci 1767; Appendini, Notizie , 
1802—1803; Farlati i Coleti, lllyr. sacr., VI.: P. Popović, O radu na 
dubrovačkoj biografiji, Zbornik za istoriju, jezik i književnost II/7, 
Beograd (SKA) 1935. M. K-ć. 

CRIJEVNA FLORA obuhvata sve za probavu potrebne 
bakterije (»mikroflora«). Tako su na pr. potrebne neke bakte¬ 
rije za probavu celuloze. Još se i sad citiraju Schotteliusovi 
pokusi, kojima je dokazano, da se sterilno uzgajani pilići 
od prvoga dana života ne mogu održati bez pomoći bakte¬ 
rija. I za čovjeka je prijeko potrebno sudjelovanje cri¬ 
jevnih bakterija za normalnu probavu. No crijevne bakte¬ 
rije mogu katkada i loše djelovati na probavu. I proizvodi 
tvarne izmjene crijevne flore kao i probavom izazvane 
kemijske supstance iz hrane mogu škoditi ljudskom tijelu. 
Mečnikov je na pr. zastupao odlučno mišljenje o škodlji¬ 
vosti običnih crijevnih bakterija, naročito, da se iz mesnate 
hrane stvaraju otrovi, koji se tek djelovanjem jetara čine 
neškodljivima (Pavlov). Tu su nauku prihvatili osobito 
krajnji vegetarijanci, da dokažu prednost biljne hrane 
za čovjeka. Prema tome se pokušavalo, da se promijeni 
»škodljiva« crijevna flora bakterijama jogurta, ne bi li se 
time suzbilo »crijevno otrovanje« (toksikoza). Tu činjenicu 
pokušavali su dokazivati time, što bugarski i turski seljaci 
doživljuju duboku starost, zahvaljujući to obilnom uži¬ 
vanju jogurta. E. M. 

CRIJEVO. 

SADRŽAJ: I. Crijevo kod čovjeka, 97; II. Fiziologija, 98; 
III. Bolesti crijeva kod čovjeka: a) Patološka anatomija, 98, 
b) Klinika, 100; IV. Crijeva domaćih životinja, 105; V. Crijevne 
bolesti kod domaćih životinja: a) Patološka anatomija, 105, 
b) Klinika 107. 

I. Crijevo kod čovjeka. Crijevo (lat. intestinum) je onaj 
dio probavnog sustava, koji se proteže od želučanog ušća 
do čmarnog otvora. U njemu se vrši glavni dio probave i 
upijanje (resorpcija) probavljene hrane, kao i oblikovanje 
otpadaka od neprobavljenih dijelova hrane. 

Čitav se probavni sustav razvija od unutrašnjeg zametnog listića, 
koji je u ranim stadijima embrionalnog života kod čovjeka sličan 
jednostavnoj cijevi, smještenoj u središnjoj liniji. Od najvećeg dijela 
ove cijevi razvije se crijevo. Ono je u prvom početku ravno i vezano za 
stražnji trbušni zid jednom opnom, mezenterijem, po čitavoj duljini, a 
za prednji zid samo u gornjem dijelu. Rastom ploda počne se ova 
ravna cijev mijenjati, tako da se na njoj mogu već u 1. mjesecu embrio¬ 
nalnog života uočiti neki dijelovi c-a. koji su značajni za odra¬ 
slog. Taj proces razlikovanja pojedinih dijelova c-a traje sve do 
konca prve polovice embrionalnog života (4£ mj.) i povlači za sobom 
promjene na mezenteriju, koje se sastoje u tome, da se on na nekim 
mjestima postavi ploštimice uz stražnji trbušni zid, i kad se taj proces 
obavi, onda tokom druge polovice embrionalnoga života priraste uza nj. 
Posljedica je toga, da pojedini dijelovi c-a dobiju nov i stalan položaj, 
koji nije nimalo nalik na onaj u prvom početku. 

C. ima oblik cijevi, građene od tri sloja, međusobno 
povezana rijetkim vezivnim tkivom. Vanjski sloj (serosa) 
gladak je i sjajan, da olakša gibljivost c-a. Srednji je sloj 
(muscularis) najjači i sastoji se od glatkih mišića, po¬ 
redanih u dvije naslage, uzdužne prema vani i kružne 
prema unutra. Unutrašnji sloj (mucosa) je sluznica; u njoj 
su mnogobrojne žlijezde, nakupine Emfatičnog tkiva i u 
nekim dijelovima c-a posebni organi, koji imadu sposobnost 
upijati probavljenu hranu. 

C. se dijeli po svom obliku i funkciji na tanko i de¬ 
belo crijevo. Tanko crijevo (lat. intestinum tenue) je cilin¬ 
drična, u mnogobrojne vijuge zavijena cijev, koja zapo¬ 
činje na ušću želuca, a završava na početnom dijelu uzlaz¬ 
nog debelog crijeva. Ono ispunja najveći dio trbušne i 
zdjelične šupljine. Kako ima zadaću da upija (resorbira) 
probavljenu hranu, zove se još i resorpciono crijevo. Nje¬ 
gova duljina na lešini iznosi 3—5 m, a ukupna površina 
oko 7,2 m 2 . Sluznica tankoga c-a baršunasta je izgleda, 

koji potječe od velikog mnoštva resica (oko 4 milijuna). 
U jednom dijelu c-a sluznica ima izrazite kružne nabore, 
koji uz resice uvelike povećavaju unutrašnju površinu 
tankoga crijeva. U tanko c. izlučuju mnoge žlijezde svoje 
sokove, važne za probavu. Jedne od njih, crijevne (Lieber- 
kiihnove) i Brunnerove žlijezde, leže u samoj stijenci ^c-a, 
a druge, jetra i gušterača, izvan crijeva. Po svom položaju 
i građi tanko se crijevo dijeli na tri dijela: dvanaesnik, 
tašto i vito crijevo. 

Dvanaesnik (lat. duodenum) je početni dio tankoga 
c-a i nadovezuje se neposredno na želudac. Nalazi se na 
desnoj strani u visini 1—3 slabinskog kraliješka, prislonjen 
uz stražnju trbušnu stijenku i najvećim dijelorn pokriven 
mezenterijem. Prema taštom c-u omeđen je oštrim pre¬ 
gibom. Ima oblik potkove, okrenute otvorenim krajem 
prema gore i lijevo. U zavoju dvanaesnika smještena je 
glava gušterače. U unutrašnjosti njegovoj razvijene su 
resice i gusti poprečni nabori posvuda osim u početnom 
dijelu. Osim poprečnih nabora nalazi se u silaznom dijelu 
dvanaesnika i jedan uzdužni nabor, koji imade na svom 
kraju otvor, širok 2 mm. Na tom se otvoru izlijeva žuč iz 
glavnog žučnog voda kao i proizvodi gušterače, koji dolaze 
kroz glavni njezin izvodni kanal. Iznad ovoga otvora po¬ 
stoji još jedan manji otvor, u koji se otvara sporedna cijev 
gušterače. Osim Lieberkiihnovih žlijezda nalaze se u dva- 
naesniku još i posebne Brunnerove žlijezde, koje leže ispod 
sluznice, a toliko su velike, da se mogu, kad se odigne 
sluznica, vidjeti prostim okom. Značenje njihovo je u 
tome, što one svojim sekretom neutraliziraju kiselu reakciju 
sadržaja, koji dolazi iz želuca. 

Tašto i vito tanko c. (lat. intestinum ieiunum i i. ileum) 
vise slobodno u trbušnoj šupljini, vezani za stražnju trbušnu 
stijenku mezenterijem. Unutrašnjost taštoga c-a obilje¬ 
žena je mnogobrojnim, gusto poredanim poprečnim nabo- 
rima i visokim resicama. U vitom su c-u nabori rjeđi, niži 
i postepeno iščezavaju, tako da ih u donjem njegovu 
dijelu i nema. Resice se u njemu također nešto razlikuju 
od onih u taštom c. Resice su organi za resorpciju, visoki do 
1 mm. U sredini imadu jednu proširenu limfnu žilicu, 
obavijenu tankim slojem glatkih mišića. Osim toga^ u 
njoj je bogato razvijena kapilarna mreža. Na površini 
su resice pokrivene jednoslojnim cilindričnim epitelom, 
koji ima na svojoj, prema šupljini c-a okrenutoj površini 
posebno građen i za proces resorpcije važan pokrov (kuti- 
kula). U sluznici tankoga c-a nalaze se mnogobrojne žli¬ 
jezde. One su jednostavno građene u obliku cijevi, koja 
ima cilindrične i čašaste stanice u zidu sa strana i posebne 
stanice na dnu (Panethove stanice). Izlučuju crijevni sok, 
u kojem se nalaze različni fermenti za probavu hrane. 
Limfatično adenoidno tkivo također je obilno razvijeno. 
Ono ima oblik malih razasutih čvorića kao i većih skunina 
takvih čvorića poput ploča (Peyerove ploče), koje se na¬ 
laze samo u vitom crijevu. Tanko c. dobiva krv najvećim 
dijelom od ogranaka gornje crijevne arterije, a samo malim 
dijelom od trodjelne arterije. Vene tankog c-a slijevaju se 
u gornju crijevnu venu i krv s resorbiranim hranljivim 
tvarima odvode kroz venu jetrenih vrata u jetru. Limfne 
žile prave dvije mreže: jednu na bazi same resice, a drugu 
ispod sluznice. Obje se te mreže spajaju te prave limfatičnu 
cijev, koja odvodi resorbiranu mast u obliku veoma sitnih 
kapljica. Živci tankoga c-a potječu od autonomnog živ¬ 
čanog sistema. Njihovim djelovanjem nastaje dvojako 
gibanje crijeva: valovito peristaltičko gibanje, koje poti¬ 
skuje crijevni sadržaj prema naprijed, i drugo, koje ga 
miješa. 

Debelo crijevo (lat. colon) okružuje kao neki okvir 
gotovo sasvim vijuge tankoga c-a. Ono započinje u desnoj 
bočnoj udubini i proteže se, mijenjajući izrazito svoj po¬ 
ložaj, sve do kraja zadnjega c-a. Na vanjskoj strani ono 
pokazuje nepravilne izbočine, po kojima se na prvi pogled 
razlikuje od tankog c-a. Te su izbočine poredane u tri 
reda, a dijele ih uzdužne pruge, široke oko 1 cm, građene 
od jako izraženog mišičnog sloja. Na njima sa strane vise 
mali privjesci od masnog tkiva (appendices epiploicae). 
Kružni mišični sloj na debelom c-u, slično kao i na tan¬ 
kom, posvuda je podjednako raspoređen. Površina debelog 
c-a na vanjskoj je strani glatka i sjajna, osim na onom 
mjestu, gdje je prirasla za stražnju trbušnu stijenku. 
Unutrašnja je strana pokrivena sluznicom, i na njoj se 
vide poprečni polumjesečasti nabori, koji odgovaraju gra¬ 
nici između dvije izbočine na vanjskoj strani. U sluznici 


debelog c-a nema resica, ali ima dosta žlijezda i razasutih 
limfatičnih čvorića. Debelo se c. dijeli po svojem položaju 
i obliku na: slijepo c. s crvuljkom, uzlazno debelo c., 
poprečno debelo c., silazno debelo c., zavijeno debelo c. 
i zadnje crijevo. Donji kraj vitoga c-a prelazi u uzlazno 
debelo c. s iijeve njegove strane. Na tome je prijelazu 
jedan zalistak (valvula Bauhini), koji kao neki ventil pri¬ 
ječi vraćanje crijevnog sadržaja u tanko crijevo. Ispod 
toga mjesta nastavlja se debelo c. prema dolje u jedan 
prošireni dio, koji slijepo završava i zbog toga se zove 
slijepo crijevo (lat. caecum). Ono leži u desnoj bočnoj 
udubini, najčešće slobodno, a od njega se nastavlja crvuljak 
(lat. appendix , v.). Prema gore u području desnih slabina 
produžuje se slijepo c. u uzlazno debelo c., koje se proteže 
sve do jetre. Ono je sraslo neposredno za stražnju trbušnu 
stijenku. Ispod jetre u visini donjega kraja desnoga bu¬ 
brega zavija i prelazi u poprečno debelo c., koje nije kao 
ono prije njega neposredno sraslo za stražnju trbušnu 
stijenku, nego je za nj vezano jednom širokom pločom 
(mezenterijem) i zbog toga je u nekoj mjeri pomično. 
Poprečno debelo c. leži obično iznad pupka i sa želucem 
je vezano jednom opnom, pa se kod spuštanja želuca 
može i ono spustiti sve do u zdjelicu. U području slezene 
poprečno debelo c. prelazi u oštrom pregibu u silazno 
debelo c., koje se spušta niz lijevu stranu slabina. I ono 
je sraslo za stražnju trbušnu stijenku, slično kao i uzlazno 
debelo crijevo. U lijevoj bočnoj udubini prelazi u zavijeno 
debelo c. (lat. colon signoides). Ovo ima različit položaj 
u trbušnoj šupljini, jer mu dugački mezenterij dopušta 
pomicanje. U području krstače, i to po prilici u njenoj 
sredini, gubi zavijeno debelo c. mezenterij i prelazi u 
zadnje c. (lat. intestinum rectum). Ono služi za prolaz 
blata, koje se peristaltičkim gibanjem debelog c-a uz 
pomoć trbušnog pritiska periodički ispražnjuje kroz čmar 
(anus, v.). Najveći dio debelog c-a dobiva krv od gornje 
i donje crijevne arterije, samo zadnje c. dobiva krv jednim 
dijelom i od unutrašnje bočne arterije. Venoznu krv iz 
debelog c-a odvodi uglavnom vena jetrenih vrata, a iz 
zadnjega c-a jednim dijelom i donja šuplja vena. Limfne 
se žile odnose slično kao i u tankom crijevu. Sva c-a 
dobivaju živce od simpatikusa i parasimpatikusa (-> auto¬ 
nomni živčani sistem). V. D. 

II. Fiziologija crijeva ->• Probava. 

III. Bolesti crijeva kod čovjeka, a) PATOLOŠKA ANATO¬ 

MIJA. Nakaznosti. Kao kod sviju drugih organa, tako su i 
kod c-a nakaznosti posljedica poremećenog embrionalnog 
razvoja. Najvažnije su crijevne nakaznosti: prirođene 
atrezije (od grč. a »ne« i Tp^ocg »šupljina«) i prirođene 
stenoze (grč. otsvmois »suženje«). One se mogu naći na 
bilo kojem mjestu c-a, najčešće na svršetku c-a (atrezija 
i stenoza čmara) i u dvanaestopalačnom c-u. Kod atrezije 
je nakazni dio crijeva sasvim neprolazan, jer nije došlo 
do stvaranja crijevne šupljine. Kod stenoze je crijevna 
šupljina u jačoj ili slabijoj mjeri sužena. Vrlo su česte 
crijevne nakaze t. zv. divertikuli, u prvom redu Meckelijev 
divertikul. To je kratak postranični crijevni izdanak, obli¬ 
kom i duljinom sličan prstu rukavice. Katkad je crijevni 
divertikul osobito dugačak, a može biti spojen i s pupkom. 
Ako je pak pupak u takvim slučajevima ostao otvoren, 
izlazi crijevni sadržaj na pupak (fistula omphalo-mesen- 
terica). * 

Krvarenja su nekad tako slaba, da ih možemo otkriti 
samo posebnim metodama (benzidin-reakcija), a nekad 
tako jaka, da krv čini gotovo jedini sadržaj c-a, te iza¬ 
zivaju smrt zbog krvarenja. Najčešći su uzrok crijevnim 
krvarenjima upale, a među njima u prvom redu srdoboija 
(dysenteria) i trbušni tifus. Obje su ove bolesti značajne 
zbog toga, što stvaraju duboke udubine (ulcera) u sluznici 
c-a. Ako ti nedostatci, odnosno najčešće čirovi sluznice, 
prekinu krvnu žilu, počinje c. krvariti. Isto tako nastaju 
krvarenja kod crijevne tuberkuloze. Maligni tumori c-a 
mogu razoriti i žilu u stijenci c-a te biti uzrok crijevnom 
krvarenju. Daljnji su uzrok crijevnih krvarenja poremetnje 
u opticaju krvi. Ovamo idu začepljenja arterija (embolije 
i tromboze), koje opskrbljuju c-a (arteriae mesentericae 
et colicae), te pritisak na crijevne arterije kod uklještenja 
c-a u kilnoj vreći i kod zapletaja c-a. Poznata su vikarna 
krvarenja c-a kod anomalije u menstruaciji. Novorođenče 
može krvariti iz c-a (melaena neonatorum) od ozljeda, 
zadobivenih u porodu, ili od reflektorno nastalih krvarenja 
c-a radi ozljeda mozga pri porodu ili zbog drugih razloga. 

Poremetnje crijevne prehrane najjače su izražene kod 
crijevne gangrene. Ona zahvaća obično pojedine vijuge 
c-a, a posljedica je zaustavljenog opticaja krvi u tom 
dijelu. Zbog poremećene prehrane c-a krvnim žilama po¬ 
činje tkivo e-a odumirati (nekrotizirati) i raspadati se. 
Nekrozu ubrzava ulazak bakterija iz crijevnog sadržaja u 
oštećenu crijevnu stijenku. Takvu nekrozu, potpomognutu 
od nekih saprofitnih bakterija, nazivamo gangrena (gan- 
graena). Iz gangrenoznog c-a prolaze bakterije na potr- 
bušnicu i izazivaju njezinu upalu, koja obično završava 
smrću. Opskrba krvlju u nekoj crijevnoj vijugi poreme¬ 
ćena je najčešće onda, kad se c. ukliješti u kili ili kad se 
crijevne vijuge zapletu, pa jedna pritisne drugu. U oba 
slučaja ne može krv radi pritiska na žile stijenke c-a 
ulaziti u crijevnu vijugu, i počinje gangrena. Gangrena 
nastaje i u crijevnim infarktima i kod crijevne uzetosti 
(paralysis intestini). 

Upale sačinjavaju najveću grupu crijevnih oboljenja. 
One mogu biti izražene u cijelom c-u (entero-colitis), ili 
samo u jednom njegovu dijelu (enteritis, colitis, appendi- 
citis i t. d.). Tako kod tifusa nalazimo patološke promjene, 
izražene obično samo u tankom c-u, a kod srdobolje 
(dysenteria) u prvom redu u debelom c-u. Kao najjedno¬ 
stavniju upalu c-a, bilo tankog ili debelog, smatramo 
crijevni katar, koji kod odraslih prolazi obično bez 
težih posljedica, ali kod dojenčadi oboljenje je vezano 
s velikim postotkom smrtnosti. Vidljive promjene kod cri¬ 
jevnog katara sastoje se u nabreknuću sluznice i u jakom 
lučenju sluzi. Ako kataralna upala c-a ne iscijeli za par 
dana, prelazi u kroničnu, kod čega se sluznica obično 
stanji, a rjeđe odeblja. Često nalazimo kod kroničnog 
katara otjecanje (hiperplaziju) limfatičnog aparata. U 
kataralne upale c-a ide i kolera, ali je intenzitet upale 
znatno jači, a uz to se jako ljušti epitel sluznice, zbog 
čega su proljevi kod kolere mutno bjelkasti. Uzrok je 
koleri zaraza bacilima kolere. Dok je ova bolest u našim 
krajevima i ostaloj Evropi rijetka, znatno je rašireniji 
trbušni tifus (typhus abdominalis), koji vlada endemijski 
u našim krajevima. To isto vrijedi i za srdobolju, koja je 
također infekciozna upala c-a. Trbušni tifus je 
upala, u prvom redu tankog c-a. Upala zahvaća samo 
ograničena mjesta sluznice, i to ondje, gdje se nalazi 
limfatični aparat (Peyerove ploče i solitarni folikuii). 
U prvoj nedjelji trajanja bolesti Peyerove ploče i solitarni 
aparat jako odebljaju (intumescentia medullaris); u drugoj 
intumescencije odumiru; u trećoj se javljaju čirovi (vidi 
niže), a u četvrtoj dolazi do postepenog iscjeljenja. 
Srdobolja je pseuđomembranozno nekrotizirajuća 
upala u prvom redu debelog c-a, kod koje vidimo sivkaste 
naslage na sluznici (uglavnom fibrina), i osim toga sluznica 
odumire (nekrotizira). Posljedica je nekroze sluznice nasta¬ 
janje čirova. 

Crijevni čirovi česta su pojava u patološkoj anatomiji 
c-a, jer nastaju u toku različitih crijevnih upala, a i drugih 
crijevnih oboljenja. Oni se javljaju kod onih oboljenja 
c-a, kod kojih nastaje nekroza sluznice i dubljih slojeva 
stijenke, obično na ograničenim mjestima. Nekrotične se 
mase razmekšaju i otpadnu, a na njihovim mjestima pre- 
ostaju udubljenja, koja zovemo čirovi. Nalazimo ih u 
tankom i debelom c-u, katkad u velikom broju, a nekad 
samo pojedinačno. Najčešći su im uzrok upale. Od tih 
su osobito značajne po nastalim čirovima: trbušni 
tifus i tuberkuloza crijeva. U ta dva slučaja 
imaju čirovi vrlo značajan oblik i smještaj, te se po ovima 
već kod sekcije može postaviti točna dijagnoza bolesti. 

I tifusni i tuberkulozni čirovi stvaraju se samo u adeno- 
idnom tkivu c-a, u prvom redu na Peyerovim pločama. 
Najčešće ih nalazimo u donjim dijelovima ileuma, a kod 
dužeg trajanja oboljenja nalazimo ih i u jejunumu. Ti- 
fozni se čirovi razvijaju samo na adenoidnom tkivu i ne 
prelaze na okolnu crijevnu sluznicu, te radi toga nikad ne 
zauzimaju čitavu cirkumferenciju c-a, nego i kod većeg 
opsega zauzimaju uzdužan položaj. Tuberkulozni Čirovi 
imaju nepravilne, nagrizene i potkopane rubove. Šire se 
s adenoidnog tkiva i na sluznicu u okolini, pa tako mogu 
zauzeti poprečni položaj, štaviše, i čitavu cirkumferenciju 
c-a. Tuberkulozni čirovi nastaju odstranjivanjem nekro- 
tičnih masa iz tuberkula. Tako nastali čirovi u početku 
su maleni, ali se nekrozom periferije sve više šire. Tifozne 
čirove nalazimo vrlo rijetko u debelom c-u, dok tuberku¬ 
lozni dolaze u debelom c-u isto tako često kao i u tankom. 


Slične promjene kao kod tifusa nalazimo u težim sluča¬ 
jevima paratifusa. Otpadanjem pseudomembrane i 
nekrotičnih masa s crijevne površine nastaju kod dizen- 
t e r i j e u debelom c-u duboki i opsežni čirovi. Rjeđe 
dolaze čirovi kao posljedica sifilisa. Novotvorbe 
crijeva, i to najčešće karcinomi i limfosarkomi, nekad su 
uzroci velikih i dubokih čirova. Ako na crijevnu sluznicu 
djeluje stalan pritisak (na pr. kod crijevnih kamenaca), 
može nastati dosta dubok čir (dekubitalni ulkus). 

Opasnosti od crijevnih čirova raznolike su. Kod tifusa 
i tuberkuloze, gdje može biti vrlo velik broj čirova, velik 
je dio sluznice bez normalne funkcije. U svom širenju čir 
može razoriti neku veću krvnu žilu i izazvati jaka i smrto¬ 
nosna krvarenja. Ako se čir razvija u dubinu, može se 
stijenka c-a prodrijeti (perforacija) i crijevni sadržaj, 
obilan bakterijama, isprazniti u trbušnu šupljinu. Posljedica 
je takva prodora upala potrbušnice, koja najčešće svršava 
smrću. 

Od gnojnih upala najčešća je gnojna upala crvuljka 
(appendicitis purulenta), za koju narod kaže »upala slije- 
jepog crijeva«, što nije anatomski točno. Ona počinje s 
malim oštećenjem sluznice crvuljka (appendix), kroz koju 
ulaze mikroorganizmi u stijenku, iza čega nastaje gnojna 
upala. Kod toga vidimo, da je crvuljak nabrekao, crven, 
da često u šupljini sadržava gnoj, koji prožima i cijelu 
stijenku. Upala može postepeno prijeći s crvuljka na oko¬ 
licu potrbušnice, u prvom redu slijepog crijeva (perity- 
phlitis), ili zahvati cijelu potrbušnicu (peritonitis diffusa). 
Gnojne mase iz crvuljka mogu naglo dospjeti u trbušnu 
šupljinu kod tako zvane perforacije crvuljka. To nastaje, 
ako se stijenka crvuljka na jednom mjestu razmekša i 
raspadne, te se stvori otvor, kroz koji onda izlazi iz cr¬ 
vuljka gnoj. Protiv širenja gnojne upale s crvuljka na 
okolinu orgapizam se brani stvaranjem vezivnih čahura 
oko crvuljka i srašćivanjem okolnih crijevnih vijuga i 
trbušne maramice uz crvuljak. Kao uzročnici upale crvulj¬ 
ka dolaze u obzir bakterije, koje i normalno nalazimo u 
crvuljku. Upali crvuljka pogoduju kamenci i parasiti 
(oxyuris vermicularis). 

Često se događa, da c. promijeni svoj normalni 
položaj. Pod prolapsus recti razumijevamo izla- 
ženje zadnjeg c., u većoj ili manjoj mjeri, kroz čmar. Če¬ 
sto nalazimo c. u kilnim vrećama, na pr. u mošnji (scro- 
tum), ili u grudnoj šupljini, ako propukne ošit. Događa 
se, da se više ležeći dio c. uvuče u niže ležeći (invagina- 
cija), ili da c-a u tolikoj mjeri promijene svoj položaj, da 
nastupi zapletaj crijeva (volvulus). On nastaje, 
ako se crijevna vijuga okrene za 360° oko uzdužne osovine 
c-a. To će biti osobito onda, kad su mezenterij i mezokolon 
dulji nego obično i kad se c. nalazi na nepravilnom mje¬ 
stu. I kretnje trbušne stijenke imaju značenje za postanak 
zapletaja c. U času, kad nastupi zapletaj, prestaje smje¬ 
sta kolanje crijevnog sadržaja, a crijevna se vijuga, koja 
je zauzela patološki položaj, radi pritiska na žile ne 
opskrbljava krvlju. Posljedica je toga crijevni infarkt, a 
ako se zapletaj ne ukloni operativno, dolazi do gangrene 
c., a ova izaziva upalu potrbušnice. 

Spomenuti prestanak kolanja crijevnog sadržaja (ileus) 
prouzrokovan je različitim promjenama u sadržaju c., nje¬ 
govoj stijenci i u okolini c. Najglavniji znak crijevnog 
zapora je nemogućnost, odnosno prestanak ispražnja^anja 
crijevnog sadržaja. Posljedice su zapora smrtonosne, ako 
se smjesta ne pristupi kirurškom liječenju. U prirođene 
uzroke ileusa ide neprohodnost c. na bilo kojem mjestu 
(na pr. atresia ani). Opturacioni ileus nastaje, ako se cri¬ 
jevni prostor začepi. Začepljenja proizvode tumorozne 
mase iz stijenke c., progutana strana tijela, kamenci (cri¬ 
jevni i žučni), uvlačenje c. u crijevo (invaginatio inte¬ 
stini), pa i crijevni parasiti (askaride), ako ih ima mnogo. 
U tom slučaju oni se smotaju u klupko, koje negdje zapne 
i začepi c. Daljnja vrsta ileusa nastaje pritiskom izvana 
(ileus e compressione). Na c-a vrše pritisak veliki tumori 
organa trbušne šupljine (cistadenomi ovarija), ili na pr. 
trudna maternica. Crijevna su suženja (v.) često uzrok 
crijevnoga zapora. Ako je crijevna vijuga unaokolo oba- 
vijena i stisnuta tkivom ili organom trbušne šupljine, na¬ 
staje strangulacioni ileus. Ovakve prilike najčešće nastu¬ 
paju kod zapletaja c. i kod uklještenja kile. 

Crijevno sužen je (lat. stenosis) ima za funkciju c-a vrlo 
teške posljedice, jer izaziva poremetnje u izmjeni tvari, 
zadržavanje crijevnog sadržaja i njegovo gnjiljenje, a to 

uzrokuje crijevne infekcije i druge komplikacije. Postanku 
crijevnih suženja glavni su uzrok upale, i to one, koje 
na c-ima uzrokuju gubitak dijelova sluznice, t. zv. čirove. 
Ako dođe do izlječenja, ne iscijele svi čirovi idealno i ne 
pokriju se regeneriranom sluznicom, nego na njihovu 
mjestu jako nabuja vezivo i pretvara se u ožiljak. Značajka 
je ožiljkastog vezivnog tkiva, da se skvrči i smanjuje 
obujmom. Radi toga ono smanjuje i organe, u kojima se 
razvija. Ožiljci u c. izazvat će smanjenje stijenke i su- 
živanje crijevnog prostora., Najveću ulogu za postanak 
ožiljaka c-a imaju dizenterija i crijevna tuberkuloza. Ote- 
kline c., makar bile i benigne naravi, ako leže u sluznici 
i ako su većih opsega, izazvat će funkcionalno iste smetnje, 
kao i »uživanje. Jako suživanje c-a izaziva rak. Radi na¬ 
kupljanja crijevnog sadržaja iznad mjesta suživanja c. 
se jako proširi (dilatacija), a radi hipertrofije mišićnih 
slojeva stijenka odeblja. Crijevna suživanja mogu biti i 
prirođena (vidi gore). 

Crijevni kamenci stvaraju se katkada ondje, gdje je 
usporen tok crijevnog sadržaja, a najčešće u crvuljku. U 
većini slučajeva nastaju od organskog gradiva, i to od 
stvrdnutih tvari samoga crijevnog sadržaja, u koje se ka¬ 
snije taloži vapno. Ovo se naslaže poput ljuske na jezgru, 
koja je od organskih tvari. I kod uloga (uratične dijateze) 
može se u sadržaju c. stvoriti pijesak od organskog tvo¬ 
riva, koje može poslužiti za stvaranje crijevnih kamenaca. 
Kuglaste tvorbe poput kamenaca (bezoari) mogu nastati u 
c-ima od vlaknatog čvrstog gradiva, unesenog hranom. Dlake 
i biljni vlaknati ostatci, ako ih ima mnogo u hrani, saviju 
se i zbiju u čvrsto klupko (tricho- i phytobezoari), te 
se zadrže u kojoj crijevnoj izbočini. I neki lijekovi mogu 
poslužiti kao gradivo za stvaranje kamenaca (kreda, glina 
i t. d.), ako se uzimaju u većoj količini. Stolari, koji pate 
od navike, da piju alkoholnu otopinu šelaka, mogu dobiti 
crijevne kamence od njega. 

Crijevne novotvorbe. Značajno je za c., da njegove ne- 
opasne (benigne) novotvorbe (tumori) obično vise sa sti¬ 
jenke na kraćoj ili duljoj peteljci. Takva se tvorba naziva 
polip. Polipi c. građeni su od žljezdanog tkiva sluznice 
(adenoma polyposu m). Prosječno su veličine zrna 
graha, a ima ih i znatno većih. Sadržaj crijeva povlači ih 
sa sobom, te oni preko peteljke stalno vuku stijenku c. 
i u nekim slučajevima izazivaju uvlačenje viših crijevnih 
dijelova u niže (invaginatio intestini). Epiteli- 
jalni polipi značajni su i po tome, što se iz njih u znat¬ 
nom postotku razvija rak. Polyposis intestini je 
stanje, u kojem s cijele sluznice c-a vise mnogobrojni po¬ 
lipi, a uzrokovano je poremetnjom razvitka c. S poreme¬ 
ćenim razvitkom u vezi su još adenomiomi i kar¬ 
ei n o i d i c. Jedni su i drugi benigni, ali mogu prijeći u 
rak (maligna alteracija). 

Kod adenomioma vide se različito velike šupljine, oblo¬ 
žene visokim epitelom, a između šupljina je glatka musku¬ 
latura. Nalaze se ispod crijevne sluznice. Jedni ih smatraju 
kao prebacivanje sluznice c. u dublje položene slojeve, 
stijenke c., a drugi smatraju adenomiome prebačenim dije¬ 
lovima osnove pankreasa. Karcinoidi mogu biti veliki po¬ 
put oraha, a ima ih i većih. Najčešće ih nalazimo u cr¬ 
vuljku. Mikroskopom se vidi gusta masa sitnih epitelnih 
stanica, rasporedanih u grupama i tračcima između osta¬ 
taka tkiva organa, u kojem se nalazi karcinoid. U nekim 
slučajevima osobito je izražena kapilarna mreža između 
stanica karcinoida, a i njihova diferencijacija doseže stu¬ 
panj epitela Langerhansovih otoka u pankreasu. U takvim 
su slučajevima karcinoidi pankreasa svakako nastali pre- 
bačenjem osnove pankreasa u stijenku c. Masson misli, 
da stanice karcinoida (t. zv. žute stanice), radi svog afi¬ 
niteta prema srebrnim i kromovim solima, imaju nešto 
zajedničko sa stanicama vegetativnog živčanog sustava. 

Najvažniji primarni maligni tumori crijeva su 1 i m f o- 
sarkom i rak. Limforsarkom se razvija iz limfatičkog 
(adenoidnog) tkiva c., te bi teoretski mogao nastati na bilo 
kojemu mjestu c.; ipak ga nalazimo češće u tankom c. 
Limfosarkom je značajan radi bjelkaste boje i širokih 
infiltrata u okolini, a sluznica je iznad samoga tumora 
dugo. vremena očuvana. Muskulaturu pak c-a ubrzo razara, 
što izaziva proširenje c. U kasnijim stadijima, kad se ote- 
klina poveća, a time i opskrba tkiva oslabi, odumiru čitavi 
njezini dijelovi i stvaraju se duboki defekti (ulcera) u 
samom tumoru. Od karcinoma najčešći je adenokarcinom 


debelog c. Inače su karcinomi c. raznolike građe (carci- 
noma solidum, adenocarcinoma, carcinoma gelatinosum, 
scirrhosum, mixtum). Rak c. izaziva gotovo u svim slu¬ 
čajevima jako suženje c. Oteščana cirkulacija crijevnog 
sadržaja jedan je od prvih simptoma raka c. U kasnijim 
stadijima može tok crijevnog sadržaja sasvim prestati 
(ileus) i ugroziti život bolesnikov. Opasnosti raka na cri¬ 
jevima nisu, dakako, time iscrpljene. Osim svih tih opa¬ 
snosti, koje rak donosi već sam po sebi, prijeti od raka 
na c-ima opasnost prodora stijenke i upale potrbušnice te 
smrtnog krvarenja, ako ošteti koju veću krvnu žilu. Rak 
nastaje od crijevnih polipa, zatim u rubovima kroničnih 
čirova, a dijelom zbog drugih nepoznatih uzroka. Z. K. 

b) KLINIKA. Bolesti crijeva sastoje se iz raznovrsnih a) 
upala, b) funkcionalnih smetnja, c) stečenih i prirođenih 
suženja i proširenja, d) novotvorba (tumora), e) crva 
(parasita). Po lokalizaciji bolest može zahvatiti čitavo c., 
pa i želudac (gastroenteritis), ili može biti lokalizirana u 
dijelu c., t. j. samo na duodenumu, tankom, debelom ili 
zadnjem c-u. 

Znakovi (simptomi) crijevnih bolesti su raznovrsni, 
uglavnom ovi: grčevit bol, oteklina (tumor), kruljenje 
crijeva, nadutost trbuha (meteorizam), rjeđe povraćanje, 
podrigivanje. Često je poremećena stolica, koja je zatvo¬ 
rena, ili postoje proljevi, blato je vodenasto, mogu biti 
primiješani sluz, gnoj, krv i parasiti. Osim toga postoji 
i puštanje vjetrova (flatulenca), slab tek, obložen jezik, 
zadah iz usta, mršavost, pad tjelesne težine, bljedolikost, 
povišenje temperature. 

1. Bolesti dvanaesnika ili duodenuma. Izolirana upala 
sluznice dvanaesnika (duodenitis) rijetka je i najčešća 
komplikacija sličnih procesa želuca ili žučovoda. Najčešća 
je bolest dvanaesnika čir (-> želučani čir), parasiti duo¬ 
denuma (v. niže parasiti crijeva), divertikul duodenuma 
(v. niže divertikuli crijeva). 

2. Bolesti tankoga crijeva su a) upale, difuzne ili čiro- 
vite, b) funkcionalne smetnje, c) divertikuli, d) tumori, e) 
parasiti. — Difuzna upala sluznice tankoga c. akutna je 
ili kronična (e n t e r i t i s acuta ili chronica). Obično pro¬ 
ces zahvaća i debelo c., te nastaje akutna ili kronična 
enterokolitida. — Akutni katar tankoga c. (enteritis acu¬ 
ta). Znakovi: stolica može biti proljevasta, blato zelene 
boje, grčevita bol više difuzna u trbuhu. —- Kronični katar 
c. (enteritis chronica): postoji nadutost trbuha, stolice su 
često deformirane, bolesnik mršavi i slabi. — Akutni katar 
tankog i debelog c. (enterocolitis acuta): katar za¬ 
hvaća i tanko i debelo c. Ljudi obole često ljeti iza uži¬ 
vanja pokvarene ili zaražene hrane, mesa, povrća, voća. 
Uzročnici su enterokoki, streptokoki, stafilokoki. Kolera, 
tifus, paratifus, bacilarna ili amebna dizenterija uzrokuju 
također proljeve (v. odnosna poglavlja). — Znaci akutne 
enterokolitide: stolica je u početku kašasta, kasnije vo¬ 
dena, ponavlja se 10—20 puta dnevno. Blatu je primije¬ 
šana sluz, rjeđe nešto krvi. U trbuhu ima bolova (crijeva 
krule), tjelesna težina naglo pada, temperature nema, a 
može biti kratkotrajno povišena. — Kronički katar tankog 
i debelog c. (enterocolitis chronica) obično je posljedica 
slabog liječenja akutne enterokolitide. Bolesnici su mršavi, 
blijedi, trbuh naduven i na pritisak nešto osjetljiv. Pro¬ 
ljevi nastaju više periodički i umjereni su. — Liječenje 
akutne enteritide i enterokolitide: Jedan do dva tdana 
određuje se gladovanje, uzima se čaj sa saharinom te 
sluzna juha. Kasnije se dodaju krupica i riža, kuhane na 
vodi ili mlijeku. Lijekovi su: životinjski ugljen, preparati 
taninske kiseline. Dobro čini i kaša naribanih jabuka, 1 
kg dnevno. Kronična enteritida i enterokolitida liječe se i 
dijetom, ali manje strogom. Daju se krupica, riža, lagane 
vrsti mesa, maslac, pasirano povrće. Treba izbjegavati si¬ 
rovo voće i povrće. 

3. Bolesti debeloga crijeva. Debelo c. puni se već nakon 
4 —5 sati iza uzimanja hrane, a ostatci se hrambene kaše, 
blato, polako potiskuju prema izlazu, ostajući u debelom 
c. do 20 sati. Blato tjera prema izlazu crijevna peristal¬ 
tika, t. j. valovito, uzdužno gibanje crijevne stijenke. 
Peristaltikom upravlja Auerbachov živčani splet u stijenki 
c. U debelom c. prestaje fermentativna probava hrambenih 
tvari, koja se vrši u tankom c., a nastavlja se raščlanji¬ 
vanje ostataka hrambene kaše s pomoću raznovrsnih bak¬ 
terija (bacterium coli commune, bacterium lactis aeroge- 
nes, bacillus putrificus). U debelom se c. osim toga re- 
sorbira voda, pa se u njemu ukrućuje i oblikuje blato. 

Bolesti debelog c. obuhvaćaju: a) upale, b) funkcio¬ 
nalne smetnje, c) novotvorbe (tumore). — Upale su de¬ 
belog c. (k o 1 i t i d e) raznovrsne, dijele se po etiologiji 
u bakterijske, specifične i nespecifične, te toksične, po 
trajanju u akutne i kronične, jačini procesa u lagane kata- 
ralne i teške čirovite. 

Bakterijska etiologija: specifične su kolitide: bacilarna 
i amebna griža (-> dizenterija — srdobolja), tuberkuloza i 
sifilis debelog c. Nespecifične mogu biti prouzročene 
enterokokima, stafilokokima, streptokokima, patološkim 
oblicima bakterija coli, a često su nam uzročnici laganih 
ljetnih kolitida nepoznati. Toksične kolitide opažamo kod 
otrovanja teškim metalima, na pr. sublimatom, u termi- 
nalnom stadiju kroničnih upala bubrega, odnosno uremije. 
Akutna kolitida traje nekoliko dana ili sedmica, kronična 
mjesecima, pa i godinama. Upale sluznice debelog c. ili 
su kataralne ili čirovite. Zaraza nastaje od voća, neku- 
hanog povrća, vode, mlijeka, koji su onečišćeni odnosnim 
uzročnicima. Bolest se javlja nekoliko dana iza zaraze. 

Razlikujemo ove vrsti kolitida: Colitis acuta, akutna 
upala sluznice debeloga c. Obično je katar debeloga c. 
udružen s istim procesom u tankom c., a rjeđe se javlja 
samostalno. — Znaci su: sluzasti, rjeđe krvavi proljevi. 
Postoji jako tjeranje na stolicu (tenezam), grčevite boli u 
trbuhu, temperatura može biti umjereno povišena. — 
Colitis chronica, kronični katar debelog c. prouzrokuje 
sluzave proljeve te naizmjence zatvor stolice. — Colitis 
chronica ulcerosa čirovito je oboljenje sluznice debelog 
c. Bolest je rijetka, a etiologija nepoznata. — Znaci su: 
sluzavo krvavi proljevi, koji se izmjenjuju sa zatvorom 
stolice. Bolesnik mršavi i slabi. Debelo se c. osjeća kod 
pipanja kao stisnuto uže i boli na pritisak. Ulcerozna ko¬ 
litida iza otrovanja sublimatom ili za vrijeme kronične 
uremije uzrokuje sluzavo krvave proljeve. Kod srdobolje 
postoje sluzavo krvavi proljevi, jaki tenezam, lokalno je 
debelo c. osjetljivo, u početku je temperatura povišena, 
bolest traje više sedmica (-> dizenterija). — Liječenje 
kolitida: kod akutnih slučajeva daje se lagana dijeta, koja 
se sastoji od čaja, sluznih juha, kasnije dodajemo dvopek, 
rižu i na mlijeku kuhanu krupicu. Kod kroničnih je koli¬ 
tida hrana obilnija, te dajemo lagane vrsti mesa, sir, 
vrhnje, jaja, pasirano povrće i kosano meso. Lijekovi su 
preparati taninske kiseline, životinjski ugljen, vitaminskd 
preparati, a kod čirovitih oblika dobri su i sulfamidi. 

Pod funkcionalnim smetnjama debelog c. razumijevamo 
zatvor stolice, opstipaciju. Pojam opstipacije: blato 
u debelom c. tjera prema izlazu c. (anus) peristaltika, kojom 
upravlja Auerbachov živčani autonomni splet, koji se nalazi 
u stijenci c. Ovaj je splet podvrgnut vegetativnim živcima 
(vagus i sympathicus); prvi pojačava, a drugi slabi peri¬ 
staltiku. Vrhovni nadzor obaju ovih živaca vrše žlijezde 
s unutarnjom sekrecijom. U debelom se c. redovito re- 
sorbira voda. Što blato stoji duže u c., ono je tvrđe, i 
obratno, što kraće, mekše je. Hrambena kaša, odnosno 
blato u c. podražuje c. na peristaltiku. Ako je sadržaj c. 
manji, jer bolesnik uzima malo hrane ili jer su živci slu¬ 
znice c. otupili, peristaltika biva sporija, blato zastaje, i 
bolesnik postaje opstipiran. Blato zastaje i onda, kad je 
c. prerazdraženo ili se stisnulo te ako priječi prolaz blatu 
suženje, tumor ili jak pregib crijeva. Zdrav čovjek izlu¬ 
čuje dnevno 130—150 g blata, i to jedamput. Opstipacija 
može biti akutna ili kronična. Akutna traje nekoliko dana, 
a kronična mjesecima i godinama. Zatvor stolice može 
biti samo znak druge bolesti ili bolest svoje vrsti. Opsti¬ 
pacija nastaje kod raznovrsnih bolesti probavnog sustava, 
kao čira dvanaesnika, žučnog kamenca, stenoze ili tumora 
c. Habitualnom opstipacijom nazivamo one slučajeve, koji 
tr^ju dugo i kojoj nisu uzrok grube anatomske promjene 
c. nego više promjene u živcima debelog c. Habitualna 
opstipacija česta je bolest, naročito kod žena. Dijeli se 
na mlohavu (atoničnu) i grčevitu (spastičnu). Uzrok je 
atoničnoj opstipaciji raznovrstan, kao: umanjena podražlji- 
vost sluznice debeloga c. i AuerbachoKm živčanog spleta 
ili mlohavost mišičja c. te prevladavanje inervacije sim- 
patika. Nedostatno gibanje, napose prekomjerno sjede¬ 
nje, uzrokuju raspoloženje za opstipaciju. Znaci su joj: 
zaostala stolica od više dana, a blato je deblje i tvrđe 
nego redovno. Može postojati nadutost trbuha. Bolesnici 
obično ne osjećaju bolova u trbuhu. Liječi se dijetom, 
koja mora sadržavati obilno celuloze, kao na pr. povrća, 
voća, masti, maslaca, šećera, meda, salate, krastavaca, ki¬ 


selog zelja, repe, a malo mesa i tjestenine. Ukoliko ne 
pomaže dijeta, dodaju se lijekovi (laksancija), koji ure¬ 
đuju peristaltiku ili priječe resorpciju vode u debelom 
c. Preporučuje se kao blago sredstvo parafinovo ulje tri 
puta dnevno, pečena magnezija (magnesia usta) tri puta 
dnevno na vrhu noža, a po potrebi i do pola žličice. Po¬ 
stoje različiti preparati, koji sadržavaju antracen (isacen 
ili isticin) te fenolftaleina. Preporučuju se i aloji, rabar- 
bara, podofilin. Najmanje je štetno uzimanje ricinusova 
ulja, 1—2 žličice na večer. — Uzrok je spastičnoj opsti¬ 
paciji često prevladavanje inervacije živca, zvana vagus. 
Rjeđa je nego atonična. Ljudi, koji od nje trpe, vrlo su 
nervozni. Stisnuto debelo c. osjeća se kod pipanja kao 
uže. Bolesnik dobiva bolove u trbuhu. Spazam (grč) debe¬ 
log c. može biti više ograničen na uzlazni, poprečni ili si¬ 
lazni dio debelog c. Naročita je podvrst spastične opsti¬ 
pacije analna opstipacija (dishezija). Ovdje priječi izlaz 
blata grč muskulature čmara (anus). Najčešće prouzro- 
kuju grč muskulature čmara hemoroidi ili šuljevi. Terapija: 
preporučuje se dijeta, koja sadržava obilno celuloze, 
ali u kuhanom obliku. Treba, dakle, uzimati povrće, pa i 
voće, više kuhano. Ne smiju se davati laksancija nego 
spazmolitika, t. j. preparati, koji slabe grč crijeva, a to su 
atropin i njegovi derivati. Česti su bolesnici, koji trpe 
istodobno od atonične i spastične opstipacije. U tim je 
slučajevima i terapija kombinirana, t. j. treba davati 
antiopstipacionu dijetu, eventualno lagana laksancija, kao 
kod atonične opstipacije, te umjerene doze spazmolitika. 
Liječenje proktalne opstipacije provodi se najbolje ulje¬ 
nim klistirima (2—300 g sezamova ili maslinova ulja). 
Istodobno treba liječiti temeljnu bolest, t. j. hemoroide. 
Akutnu opstipaciju prekidamo sredstvima, koja djeluju 
brzo i bezbolno, a to su: ricinusovo ulje 20—30 g, gorka 
sol (magnezijev sulfat, MgSCh) ili Glauberova sol (natri- 
jev sulfat, Na2SC>4). Daje se obično umjetna karlsbadska 
sol. Od ovih se soli daje 1 žlica na 300 cm 3 tople vode. 

Pored raznovrsnih upala te opstipacije u debelom c. 
mogu izrasti novotvorine ili tumori (v. carcinoma intestini) 
te nastati izbočine crijevne stijenke (v. divertikuli crijeva). 

4. Megacclon (veliko debelo crijevo). Hirschsprungova 
bolest. Kod ove je bolesti debelo c., a naročito njegov 
silazni krak, jako prošireno. Njegov obujam iznosi nor¬ 
malno 14 cm, a kod ove je bolesti dvostruk, a i veći. 
Uzrok je bolesti ili kongenitalna razvojna griješka ili 
prevladavanje inervacije simpatičkog nerva. Bolest se 
javlja u dječjoj dobi. Znakovi su: velik trbuh, meteorizam, 
jak zatvor stolice, ali za razliku od obične opstipacije blato 
je više deformirano. Liječenje: daju se sredstva za čišće¬ 
nje ili se operira. 

5. Funkcionalne smetnje crijeva . To su uglavnom razno¬ 
vrsni proljevi, koji ne uzrokuju upalu crijevne sluznice 
nego su više posljedica poremećenja probavne funkcije 
c. Proljevi nastaju onda, ako je peristaltika c. pojačana. 
Nju pojačava abnormalni sadržaj hrambene kaše, razdra- 
ženost vegetativnog sustava, poremetnja žlijezde unutar¬ 
nje sekrecije, napose žlijezde štitnjače. 

Razlikuju se ove vrsti funkcionalnih proljeva: dispepsija 
vrijenja, dispepsija gnjiljenja ili gastrogenc dijareje, aler¬ 
gični proljev, endokrini proljev, domaća sprue i sterko- 
ralne dijareje. 

Dispepsija vrijenja: djelovanjem raznovrsnih 
kvasaca (fermenata) probavljaju se u tankom c. ugljiko- 
hidrati, kao tjestenine, voće, šećer. Ako je c. razdraženo, 
kao na pr. kod vegetativne neuroze, ili je preosjetljivo 
kod kronične upale tankoga c., ugljikohidrati naglo pro¬ 
laze kroz tanko c. i dospijevaju nerastvoreni u debelo c. 
Tu ih rastvaraju bakterije, i pri tome se razvijaju preko¬ 
mjerno mliječna, maslačeva i octena kiselina. Ove draže 
debelo c. tako, da nastaje česta i neformirana stolica. 
Ova je bolest kronična i dosta rijetka. Znakovi: stolica 
je česta, blato nije oblikovano, pjenušavo je, obilno i za¬ 
udara na kiselo. Bolesnik je razdražljiv, nešto mršavi, 
nema temperature i trpi od vjetrova. Tuži se, da mu škodi 
hrana, koja sadržava tjestenine, slatkiše, voće, šećer i t. d. 
Mikroskopski se vidi u stolici obilje zrnja škroba te glji¬ 
vica (klaustridije). — Liječenje: treba izlučiti iz prehrane 
ugljikohidrate kroz neko vrijeme i hraniti bolesnika čajem 
i laganim vrstama bjelančevine. 

Dispepsija truhljenja ili gastrogene di¬ 
jareje. Ako bolesnik nedovoljno žvače hranu ili nema 
kiseline ni pepsina u želucu ili tripsina, koji luči žlijezda 

gušterača, bjelančevina se slabo probavi u želucu i tankom 
c. Zbog toga dolazi u debelo crijevo previše bjelančevine, 
koja tu bakterijalno truhli. Pri tome se stvara amonijak, 
koji mijenja redovnu reakciju hrambene kaše, koja je la¬ 
gano kisela, u alkaličnu, a koja pojačava peristaltiku c., 
tako da se javljaju proljevi. Bolest nije rijetka i kronična 
je. Znakovi: bolesnici nemaju temperature ni bolova u 
trbuhu, stolica je neformirana, mekana, rijetko vodenasta, 
blato jako zaudara po gnjilim jajima. Postoji jaka flatu- 
lenca. Blato reagira alkalično. Bolesnici sami opaze, da im 
škodi hrana, koja sadržava meso, jaja, mlijeko. — Liječe¬ 
nje: treba iz hrane izlučiti bjelančevine, davati lagane vrsti 
ugljikohidrata te solnu kiselinu i pepsin. 

Domaća s p r u e ili sapunasta dispepsija ili idiopatska 
steatoreja. U tankom c. kvasac žlijezde gušterače 
(pankreasa) rastvara mast na masne kiseline i glicerin. 
C. kod ovakvih bolesnika ne može, iz nama nepoznatih 
razloga, resorbirati masnih kiselina, koje se obilno nakupe 
u c. i draže njegovu peristaltiku tako, da nastanu pro¬ 
ljevi. Znakovi: početak je bolesti spor, a tok kroničan. 
Stolice su česte, a blato je obilno, masno, zaudara kiselo, 
bjelkasto je žute boje. Pod mikroskopom se vidi mnogo 
kristala masnih kiselina te kapljica neutralnih masti. Bo¬ 
lesnici mršave, sluznica je jezika atrofična, nokti se la¬ 
gano lome, kosa je suha, prhka. U krvi nema dovoljno eri¬ 
trocita i bijelih krvnih tjelešaca. Crvena krvna tjelešca 
imaju previše krvne boje, hemoglobina. Postoji t. zv. hiper- 
hromna anemija. — Liječenje: dijeta treba sadržavati lagane 
vrsti mesa i ugljikohidrata. Daju se jake doze vitamina B 2 . 

Alergični proljevi: neki ljudi dobivaju jake 
proljeve s grčevima u trbuhu, kad jedu rake, jagode, jaja, 
pa i mlijeko. Ove vrsti hrane sadržavaju alergene, koji 
truju organizam. Znakovi: bolesnici dobivaju naglo jake 
proljeve uz povraćanje, grčeve u trbuhu, a na koži osip, 
koji jako svrbi (urtikarija). — Liječenje: treba izlučiti 
škodljivu hranu, daju se injekcije vapna i provodi otuplje- 
nje organizma na alergene injekcijama sumpora. 

Crijevna astma (colica mucosa, myxoneurosis) 
podvrsta je alergičnih proljeva, samo su pojave različite. 
I crijevnu astmu uzrokuju alergeni u jelu. Znakovi: nagla 
pojava grčeva u trbuhu, stolica dolazi eksplozivno, a blato 
sadržava mnogo sluzi, koja dapače može naličiti dugim 
kožicama. Lokalno se pipanjem osjeća debelo c. tvrdo kao 
uže. — Liječenje: termofor na trbuh, uzimanje atropina 
ili njegovih derivata, izlučuje se škodljiva hrana. 

Nervozni proljevi: dolaze kod jake uzbuđenosti, 
straha. — Liječenje: daju se sredstva za primirivanje ži¬ 
vaca, brom, valerijana. 

Šterk oralne dijareje su proljevi, koji naglo 
prekidaju zatvor stolice uslijed opstipacije. — Liječenje: 
treba liječiti opstipaciju (-> opstipacija). 

6. Bolesti zadnjeg crijeva. Zadnje je c. (rectum) dugo 
oko 15 cm, nalazi se u maloj zdjelici te spaja sigmu, za¬ 
vršetak silaznog kraka debelog c-a sa čmarom, anusom. 
Patologija zadnjeg crijeva sastoji se uglavnom iz akutnih 
ili kroničnih upala te raka, tumora. Upale su raznovrsne. 
Kod upalnih procesa c-a, kao enterokolitide i kolitide, 
sudjeluje i sluznica zadnjeg crijeva. Ako je upalno zbi¬ 
vanje ograničeno samo na rectum, zovemo to stanje 
proctitis. U tom slučaju razvija se samostalna kli¬ 
nička slika. Razlikujemo akutne i kronične proktitide, kata- 
ralne i ulcerozne, specifične i nespecifične naravi. Zastoj 
blata u rektumu, koprostaza, sklon je pojavi proktitide, 
naročito kod rektalne vrste opstipacije, dishezije. Blato 
naime draži sluznicu rektuma, a mogu ga i povrijediti 
koštice voća, davanje klistira, homoseksualni akt, te lije¬ 
kovi u obliku supozitorija, kao na pr. novurit, glucophylin 
i* t. d. Specifični su uzročnici gonokoki te spirocheta pa- 
lida. U potonjem slučaju može se razviti na sluznici 
rektuma primarni afekt sifilisa ili može stijenka oboljeti 
od tercijarne forme sifilisa, gume. Prema tomu uzroci 
proktitide mogu biti mehanički, bakterijalni i kemijski. 

Akutna proktitida. Početak je nagao, postoji jak po¬ 
dražaj na stolicu (tenezam), nastaje bol u području čmara, 
koji se može širiti u noge ili se odraziti prema sramnim 
kostima ili straga prema trtici. Čmar je nečist, a koža 
čmara može biti upaljena. Dijagnoza se utvrđuje rekto- 
skopom, spravom za pregledbu zadnjeg crijeva. —^ Lije¬ 
čenje: bolesnik leži u krevetu, hrana ne smije sadržavati 
celuloze, lokalno se daju hladni oblozi, protiv tenezma 
dajemo opij ili derivate atropina. 


Kronična proktitida česta je komplikacija opstipacije ili 
hemoroida. Sluznica je hipertrofična, odebljana ili zrnčava 
izgleda, a rijetko čirovita. Tegobe su slične kao kod akutne 
proktitide, samo umjerenije. Predio čmara svrbi, a koža 
u okolini može biti upaljena. — Liječenje je slično kao kod 
akutne proktitide. Treba liječiti temeljnu bolest, opsti¬ 
paciju i hemoroide. 

Gonoroična proktitida. Tegobe su blage, više slične 
onima kod kronične proktitide. — Liječenje: sulfamidi. 

Sifilitična proktitida. Primarni sifilitički afekt prouzro¬ 
kuje tegobe kronične proktitide, a tercijarni oblik sifilisa, 
guma, naliči tegobama raka čmarnog crijeva. — Liječenje: 
antiluetična kura. 

7. Hemoroidi , šuljevi, zlatna žila (noduli haemorrhoi- 
dales) proširenje su ili ektazije vena zadnjeg crijeva i 
čmara, ili točnije spleta, koji čine venae haemorrhoidales 
superiores, venae haemorrhoidales mediae et inferiores. 
Najčešće nastaju šuljevi u toku zatvora stolice, a napose 
njenog rektalnog oblika. Osim toga mogu se hemoroidi 
razviti kod raka, polipa, stenoze zadnjeg crijeva te kod 
griže, povećanja prostate, jetrene ciroze, bolesti maternice 
te graviditeta. Uzima se, da pomenute bolesti prouzrokuju 
zastoj krvi u venama zadnjeg crijeva. Ima ih tri vrste: 
vanjski, na granici kože i analne sluznice, intermedijarni 
u području mišića, koji steže čmar (musculus sfincter ani) 
te unutarnji, na. granici čmara i čmarnog crijeva. Kod 
pregleda čmara, kad postoje šuljevi, ovi se vide kao plav¬ 
kasto crveni čvorići različnih veličina. Kod napinjanja za 
stolicu vide se ovi čvorići još bolje. Dok nema kompli¬ 
kacija, hemoroidi ne čine tegoba. Komplikacije su: pro¬ 
ctitis thrombophlebitis, fissura ani, periproctitis, fistula ani, 
prolapsus recti i krvarenje. 

Najčešća je komplikacija upale zadnjeg crijeva prokti¬ 
tida. Bolesnik se tuži, da ga peče, svrbi čmar, i ima u 
njemu osjećaj stranog tijela. Za vrijeme stolice osjeća 
jače bolove. Akutna tromboflebitida upala je rektalnih 
vena. Lokalno se kod pipanja osjećaju bolni i tvrdi čvorići, 
obično s jedne strane. Tegobe traju nekoliko dana i česte 
su. Ako čep, koji se nalazi u veni, t. j. thrombus, prodere 
venu, nastaje fissura ani. U tom slučaju nastaju jake boli 
za vrijeme defekacije. Ako se čep u veni ognoji, razvije 
se periproktitični čir, apsces. Ako se čir provali, razvije 
se fistula ani. Najčešća je pojava šuljeva krvarenje, koje 
može biti jako, naglo ili kronično, sitno. U oba slučaja 
bolesnik postaje anemičan, blijed. Obično krvare unutarnji 
šuljevi. — Liječenje je konzervativno ili kirurško. U 
prvom slučaju liječi se temeljna bolest, t. j. opstipacija. 
Daju se čepići, supozitoriji, koji sadržavaju beladonu, 
kokain, mentol. Kod tromboflebitide preporučuje se le¬ 
žanje te hladni oblozi s otopinom Burowa. Iza defekacije 
treba isprati čmar. Uštrcavaju se u čvoriće šuljeva i razli¬ 
čite otopine, kao na pr. 10%-tni kinin, da se srastu. Ako 
konzervativna terapija nije uspješna, vrši se operacija 
tako, da se šuljevi ili spale, ili izvade. 

8. Tuberkuloza crijeva. Primarno obole djeca, a sekun¬ 
darno bolesnici s plućnom tuberkulozom u kasnijem sta¬ 
diju. Djeca se zaraze sirovim mlijekom tuberkuloznih 
krava, a odrasli gutanjem svojeg ispljuvka. Najčešće se 
tuberkulozni proces crijeva lokalizira na koncu tankog i 
početku debelog c-a. Postoje tri vrste tuberkuloze c-a: 
a) čirovita, ulcerozna; b) hiperplastična, tumorozna; c) kod 
djece se može kombinirati ulcerozni oblik s oboljenjem 
limfnih žlijezda mezenterija, t. zv. tabes mesaraica. Znaci 
su crijevne tuberkuloze često neizraziti, a svakako neka- 
rakteristični. Bolesnik slabi, mršavi, može imati povišenu 
temperaturu, osjeća stezanje ili grčeve u trbuhu, koji može 
biti nadut, stolica je zatvorena ili proljevasta, a nerijetko 
i redovita. Kod lokalizacije procesa u tankom c-u bolest 
je više latentna ili je stolica zatvorena, a ako se proces 
razvio u debelom c-u, prevladavaju kronični proljevi. 
Može se izmjenjivati opstipacija s proljevima. Kod tumo- 
roznog oblika osjeća se kod pipanja oteklina (tumor) u 
području bolesnog dijela c-a; često je to područje slijepog 
c-a. Kojiput može tuberkuloza iste lokalizacije oponašati 
upalu slijepog c-a. Kod tabes mesaraica stolica je prolje¬ 
vasta, a u trbuhu se mogu napipati povećane limfne žlh 
jezde, kao da su gomolji. U toku bolesti može doći do 
teških komplikacija, kao što je prodor čira (perforacija) u 
trbušnu šupljinu, te izazvati pojave akutne upale potr- 
bušnice, ili se može c. toliko suziti, pa i zatvoriti, da 
nastane potpuni zatvor za blato i plinove te povraćanje 

smrdljivog blata, t. j. miserere, odnosno zapor crijeva, 
ileus. Dijagnoza crijevne tuberkuloze utvrđuje se rentgen- 
skom pretragom, jer se u području čirova vide defekti 
kontrastne sjene, a kod tumoroznog oblika suženje ili 
prekidanje sjene. Liječenje je dijetetsko, medikamentozno 
i kirurško. Dijeta: kod zatvora stolice postupa se slično 
kao kod inače zatvorene stolice (v. opstipacija). Ako pre¬ 
vladavaju proljevi, pobijamo ih kao i kroničnu entero- 
kolitidu. Kad je proces lokaliziran na kratki dio c-a, treba 
bolesni dio izvaditi operativno. 

9. Upala slijepog crijeva (appendicitis). Početak upale 
slijepog c-a uzrokuju raznovrsni uzročnici, kao: entero- 
koki, streptokoki, pneumokoki, Friedlanderov i Pfeifferov 
bacil. Ovi dospijevaju u slijepo c. ili iz debelog c-a ili 
krvnim putem iz ishodnog upalnog žarišta, koje često pred¬ 
stavlja upala žabice u ustima, upala korijena zuba (granu- 
Iom). Jako dugi, uski, savinuti apendiks sklon je upali. 
Postoji i familijarno raspoloženje, češće obole muškarci 
od žena, napose u drugom ili trećem desetljeću života. 

Razlikujemo akutnu ili kroničnu upalu slijepog c-a. 
Akutna se upala razvija tako, da uzročnici najprije po¬ 
vrijede stanice epitela, koje pokrivaju njegovu sluznicu, 
upala se širi kroz stijenku apendiksa te doseže seroznu 
opnu, t. j. onaj dio potrbušnice, koji ga pokriva izvana. U 
okolici slijepog c-a izlije se upalna tekućina (eksudat) u 
početku vodenasta, serozna, a kasnije i gnojna. Ovaj se 
proces razvije u toku od nekoliko sati. Ovo je stanje upale 
c-a reverzibilno i može se izliječiti. Kad se to ne dogodi, 
nastaju u stijenpi slijepog c-a sitni čirovi, apscesi, koji 
mogu provaliti ili u lumen apendiksa ili u trbušnu šupljinu. 
U potonjem slučaju razvije se lokalno peritiflitični apsces 
ili difuzna upala potrbušnice, peritonitis acuta. Osim toga 
može se proces širiti više kroz krvne sudove, vene. U tom 
slučaju može doći do komplikacija, i to napose u jetri, 
gdje se mogu razviti apscesi ili čirovi. Prodor čira slijepog 
c-a u trbušnu šupljinu često je smrtonosan. Ako se upala 
ograniči na stijenku slijepog c-a, iza nekog vremena nado¬ 
mješta oštećene dijelove stijenke fibrozno tkivo. Ovakvo 
promijenjeno slijepo c. sklono je izazivati smetnje, koje 
nazivamo kroničnom upalom slijepog c-a, 
odnosno, dovodi do recidiva bolesti. Kroničnu upalu sli¬ 
jepog c-a može prouzročiti dugi, jako savinuti ili brazgo- 
tinasti apendiks te tuberkulozna upala toga organa. 

Klinička slika akutne upale slijepog c-a: početak je bo¬ 
lesti nagao. Glavni su znakovi: temperatura je povišena 
na 38—39° C, povraćanje, subjektivna bol u području 
desnog donjeg trbušnog kvadranta. Kod pritiska Mac- 
Burneyove točke, koja se nalazi na sredini crte, koja spaja 
pupak i gornji greben desne zdjelične kosti, bolesnik 
osjeća bol. Osim toga trbušna je stijenka lokalno ukočena 
(defense musculaire). U krvi je broj bijelih tjelešaca po¬ 
višen. Kod djece je subjektivna i objektivna bol često 
smještena u području pupka, a kod staraca je rijetko 
temperatura povišena. U koliko se slijepo c. ne nalazi na 
normalnom mjestu, nego je zabačeno više prema uzlaznom 
dijelu debelog crijeva, bolna se senzacija nalazi više uz 
vanjski rub trbuha, u visini pupka, pa i više, prema re- 
brenom luku, ili straga prema slabini. Ako se apendiks 
nalazi više u zdjelici, bol je lokalizovana više povrh desne 
sramne kosti, i javljaju se smetnje kod mokrenja. Kad je 
proces ograničen samo na slijepo c., bolest traje nekoliko 
dana, nestaje bol, pada temperatura, prestaje povraćanje 
i bolesnik ozdravi. Ako je tok bolesti manje povoljan, 
nastaje u okolici slijepog c-a izljev, te se razvija periti¬ 
flitični apsces. U tom slučaju osjeća se kod pipanja ela¬ 
stična oteklina u području desnog donjeg trbušnog kva¬ 
dranta. Taj se apsces može nakon nekoliko dana, pa i 
sedmica, upiti, i bolesnik ozdravi, ali može i prodrijeti u 
trbušnu šupljinu, pa se razvije akutna upala potrbušnice: 
bol se raširi preko čitavog trbuha, trbuh je naduven, jako 
napet, stolica i vjetrovi su zaustavljeni, povraćanje je 
pojačano, a temperatura visoka, bilo se jedva napipa, srce 
brzo udara, nos je šiljast, a oči upale: razvije se slika 
paraiitičnoga ileusa. I u ovom slučaju može se bolesnik 
operacijom na vrijeme spasiti, inače dolazi neminovna 
smrt. Ako se proces sa slijepog c-a širi venama, može se 
razviti jetreni apsces: jetra povećana, boli na pritisak, boja 
kože je nešto žućkasta, temperatura na večer skače visoko. 
— Liječenje akutne upale slijepog crijeva operativno je 
prvih dana bolesti. Ne smiju se nikada davati sredstva za 
čišćenje c-a, kao ricinusovo ulje ili karlsbadska sol. Kad 


se odlučimo za konzervativno liječenje, dajemo laganu 
branu, koja sadržava malo celuloze, a više ugljikohidrata, 
kao voćnih sokova, juhe, riže, krupice, kolača. 

Kronična upala slijepog crijeva: temperatura ne mora, ali 
može biti nešto povišena. Periodično bolesnik osjeća na- 
dražaj na povraćanje i bol u području desnog donjeg 
kvadranta, koji može biti na pritisak osjetljiv. — Liječenje 
je operativno. 

10. Zapor crijeva (ileus, miserere). Ileus je stanje, koje 
se razvije, kad se prolaz hrambene kaše ili blata naglo 
zaustavi u c-u. Ako se to dogodi naglo, nastaje akutni, a 
ako polako, kronični zapor ili stenoza c-a. Uzroci su 
mehaničke ili dinamičke naravi. Kod mehaničkog ileusa 
može c. biti zatvoreno samo ili još ukliješten i njegov vez 
s krvnom žilom (mezenterij). U prvom slučaju nastaje 
okluzioni, a u drugom strangulacioni zapor crijeva. Oklu- 
zioni ileus nastaje pritiskom na crijevo (kompresioni ileus) 
ili začepljenjem lumena c-a (opturacioni* ileus). Kompresiju 
c-a ostvaruju: svi organi trbuha, koji su se pomakli, ili su 
povećani kakvim upalnim ili tumoroznim procesom, nadaije 
može pritisnuti c. stečena zaraslica potrbušnice ili priro¬ 
đeni vezovi. Najčešće nastaje miserere, t. j. povraćanje 
tekućine, koja zaudara po stolici, kad se ukliješti c. u kesi 
kile.^ Opturacija (začepljenje c-a) nastaje, ako abnormni 
sadržaj, na pr. gliste, tvrdo blato, žučni kamenac, tumor 
crijevne stijenke, začepe c. Isto se stanje može razviti kod 
lokalnih proširenja (divertikula) crijevne stijenke. Okluzija 
c-a nastaje i kod jakog pregiba c-a. Strangulacioni ileus 
razvija se kod uklještenja c-a, priraslice potrbušnice, kon- 
genitalnih vezova, kila, zaokretaja (volvulus) c-a oko svoje 
uzdužne ili poprečne osi, zauzlanja c-a te invaginacije ili 
ulaženja c-a u c. Strangulacioni ileus uvijek je opasniji od 
okluzionoga, jer je ukliještena i crijevna arterija u mezen- 
teriju, pa je c. pri tome jače oštećeno. Dinamični ileus 
nastaje, ako se lokalno c. skvrči (spastični i.) ili ako je 
crijevna stijenka uzeta (paralitični ileus). Spastični je ileus 
rijedak. Obole nervozni bolesnici kod udara u trbuh ili iza 
operacija na trbušnim organima te jakih bolova u trbuhu. 
Paralitički ileus razvija se kod upala potrbušnice iza 
velikih operacija trbušnih organa. U toku ileusa organizam 
se naglo truje te bolesnik podlegne, ako se zapletaj c-a 
brzo ne odstrani. Uzrok je intoksikaciji dijelom upijanje 
otrovnih, raspadnih produkata bjelančevine u c-u, kao 
na pr. holina, proteaze, amina, a dijelom radi toga, što 
bolesnik povraćanjem naglo izgubi veliku količinu vode i 
soli. Klinika ileusa: bol u trbuhu, nadutost trbuha, preta¬ 
kanje u trbuhu te kočenje c-a, nagli zatvor stolice i vje¬ 
trova, povraćanje u početku hrane, a kasnije smrdljive 
tekućine, opća slabost, pad temperature, mlohavost srca i 
krvnih žila (kolaps) tvori kliničku sliku zatvora c-a, odno¬ 
sno ileusa, bilo mehaničkog, bilo spastičkog. Lokalno se 
može preko trbušnih stijenaka napipati rašireni dovodni 
dio c-a, a kod osluškivanja trbuha čuje se u početku pre¬ 
lijevanje c-a, a kasnije, kad se c. umrtvi, ne čuje se ništa. 
Lice je bolesnika, napose oči, upalo, a iz usta se širi smr¬ 
dljivi zadah. U krvi se umnažaju bijela krvna tjelešca 
(leukocitoza) te zastojni dušik, a kloridi padaju. 

Kod paralitičnog ileusa nema lokalnih bolova, a trbuh 
je jako naduven. Iza jednog, dva dana bolesnik počinje 
povraćati blato (miserere), i tada je teško spasiti bole¬ 
snika, koji onda umire pod znakovima slabosti srčanog 
žilnog ustroja (kolapsa). Liječenje je uglavnom kirurško. 
Daje se potkožno i veća količina fiziološke otopine soli 
te različita sredstva za dizanje krvnog tlaka. 

11. Divertikuli crijeva. Divertikuli c-a lokalne su, cirkum- 
skriptne izbočine crijevne stijenke. Razlikujemo prave i 
krive divertikule. Pravi su oni, kad su izbočeni svi slojevi 
crijevne stijenke, t. j. sluznica, mišićni i serozni sloj, a 
krivi su oni, kad je sluznica prošla kroz mišićni sloj. Pravi 
su divertikuli posljedica kongenitalne smetnje razvoja c-a 
i nalaze se većinom u dvanaesniku i donjem dijelu tankoga 
c-a. Potonji se zove Meckelov divertikul. Krivi ili pseudo- 
divertikuli djelomice su posljedica kongenitalne razvojne 
griješke ili su komplikacija upalnog procesa c-a. Pseuđo- 
divertikuli djelomice su posljedica kongenitalne razvojne 
hvatištu njegova veza mezenterija, a u debelom c-u razvi¬ 
jaju se na mjestima, kroz koja prolaze krvni sudovi. Pravi 
su divertikuli veći, a pseudodivertikuli sitni. Prvi se nalaze 
više pojedinačno, a drugi su mnogobrojni. Duodenalni 
divertikul većinom je prirođen, nalazi se obično u silaznom 
dijelu dvanaesnika, na mjestu, gdje ulazi glavni žučovod 

u c. Rijetko pravi smetnje. Njegove tegobe naliče smet¬ 
njama kroničnog katara želuca ili čira dvanaesnika. Lije¬ 
čenje je: lagana, kašasta hrana ili operacija. Meckelov 
divertikul razvija se iz cijevi (ductus omphalomesente- 
ricus), koja u embrionalnom životu spaja crijevni kanal 
s prehrambenim mjehurom. Ako u Meckelovu divertikulu 
nastane upala, javljaju se tegobe, slične upali slijepog c-a. 
Liječenje je operativno. Divertikuli (diverticulosis) debelog 
c. brojni su, maleni. Kad se upale, uzrokuju bolove u 
trbuhu, zatvor stolice ili proljeve. Liječenje: laktovegeta- 
bilna dijeta, sredstva za čišćenje, operacija. 

12. Crijevne novotvorbe (tumori). Solitarni polip c. 
obično ne pravi nikakvih tegoba. Može se dogoditi, da 
krvari. Onda je stolica krvava, te je blato crno, kad polip 
naraste u tankom c., a kad se nalazi u debelom c., stolica 
je crvena. Kod jačeg ili slabijeg, a trajnijeg krvarenja 
bolesnik je anemičan. Dijagnoza se utvrđuje rentgentskom 
pretragom. — Polipoza c.: Bolesnici trpe od periodi¬ 
čnih proljeva, mršave, stolica može biti krvava, a izgled 
bolesnika anemičan. — Limfosarkom crijeva: obo- 
ljuju mladi ljudi, razvija se u tankom c., lokalno se kod 
pipan ja osjeća tumor u trbuhu u veličini jabuke, šake, a 
i veći. Bolesnici gube tek, mršave, blijede, temperature su 
rijetko subfebrilne. — Rak (karcinom) crijeva izraste 
najčešće u debelom, i to naročito u zadnjem c-u. Bolesnik 
mršavi, slabi, tek je slab. Stolica je većinom jako zatvo¬ 
rena, periodično može biti proljevasta, a često je krvava. 
Redovito postoji sitno mikroskopsko krvarenje. Rak c. 
rano steže c., tako da blato zapinje u c., radi toga je trbuh 
nadut, a bolesnici osjete, da im c. jako kruli, i trpe od 
bolova u trbuhu. Lokalno se pipanjem osjeća tumor, tvrd, 
različnih veličina, obično ne veći od šake. Temperatura 
je rjeđe povišena. Od raka c. obole većinom stariji ljudi. 
Ako se tumor nalazi u čmarnom c., otkrivamo ga pipa¬ 
njem ili rektoskopom. Inače je od važnosti za dijagnozu 
tumora c. rentgenska pretraga. Liječenje je tumora c. ope¬ 
rativno. 

13. Nametnici ili parasiti crijeva. U čovječjem c. živi 
više vrsti nametnika ili parasita. Razvoj je nekih parasita 
prilično zamršen. Odrasli parasit živi u čovjeku ili živo¬ 
tinji. Odrasla ženka snese u c. domaćina jaja ili leže već 
žive embrije. S blatom padaju jaja i embrij na zemlju. 
Neke se vrste parasita razvijaju u zemlji ili vodi do ličinke, 
a druga vrst treba živi organizam, bilo čovjeka, bilo ži¬ 
votinje, kao međudomaćinu, da se razvije do ličinke. 
Ličinka dospijeva kod nekih vrsta nametnika kroz kožu, 
a kod drugih s mesom međudomaćine, obično životinje, 
u c. domaćina, gdje se razvija u odrasli parasit, koji opet 
snese jaja, tako da se opet ponavlja razvojni ciklus na¬ 
metnika. Parasiti mogu uzrokovati tegobe ili bolesne po¬ 
jave tako, da smetaju funkciju c. bilo mehanički, bilo 
kemijski, a mogu oduzimanjem hrane slabiti organizam 
ili ga činiti anemičnim, ako sišu krv. 

Postoje tri vrste crijevnih parasita: 1) protozoa, praživi, 
2) vermes, crvi, 3) arthropoda, člankonošci. U proto- 
zoe idu rhizopodi, flagelati, sporozoa i infuzoriji. U na¬ 
šim krajevima predstavljaju rhizopode amebe, flagelate ili 
bičonoše, trichomonade i lamblije, sporozoe različne vrsti 
kokcidija, a infuzorije balantidium coli. Protozoa mogu 
prouzročiti akutne i kronične upale sluznice tankog i de¬ 
belog c., t. j. enterokolitide. U našim krajevima u čo¬ 
vječjem c-u obitavaju različne vrsti crva — glista. Nalaz 
jajašaca ovih nametnika najbolje se utvrđuje po Tellman- 
novoj metodi: ekstrahira se mrvica blata s eterom i alko¬ 
holom, centrifugira i sediment mikroskopira. 

Glavni su predstavnici crijevnih crva u našim krajevi¬ 
ma okrugli crvi nemathleminthe ili nemathode i plosnati 
crvi ili platheminthe. Ovi se potonji dijele u dvije pod¬ 
vrste: trematode, crve sisavce, te cestode, trakavice. 

Nemathode žive djelomice u zemlji, a djelomice u čo¬ 
vječjem c-u. Neke vrste trebaju u svom razvoju i među- 
domaćina. Nemathode su okrugli crvi — gliste različnih 
veličina. Ženke nose jaja ili legu embrije. Nemathode su 
a) oxyuris (enterobius) vermicularis, b) ascaris lumbri- 
9 coides, c) trichocephalus dyspar, d) ancylostoma duode- 
nale, e) trichinella spiralis. 

Oxyuris (enterobius vermicularis) maleni je sitni crvić, 
mužjak je dug 3—5, a ženka 10 mm, a debela 0,6 mm. 
Ženka ima šiljast zadak, a mužjak zdepast, nešto savinut. 
Parasiti žive na koncu tankoga i na početku debelog c-a. 
Ženka putuje kroz debelo c. do čmara te u njegovoj oko¬ 


lici nese noću jaja. Ta su ovalna, prozirna, ovojnica ima 
dvostruki obod. Čovjek se zarazuje dodirom ili povrćem 
i zagađenim blatom. Ovaj je parasit vrlo raširen. Naj¬ 
češće se zarazuju djeca. Uzrokuje jak svrbež čmara, na¬ 
ročito noću, rjeđe bolove u trbuhu, ili čak proljeve. — 
Liječenje: uzimanjem santonina ubijaju se parasiti u c-u, 
a jaja se uništavaju mazanjem područja čmara živinom 
masti (unguentum cinereum). Iza defekacije treba dobro 
oprati i dezinficirati ruke. 

Ascaris lumbricoides obična je dugačka bjelkasta glista, 
vrlo česta u našim krajevima, a naročito kod djece. Mu¬ 
žjak je dug 15—20 cm, a ženka 25—40 cm, a debela 4—5 
mm. Ženka snese dnevno do 15.000 jaja. Ona su ovalna, 
pokrivena bjelančevinastom naslagom, tako da se vide 
hrapava. Jaje pada s blatom na zemlju ili u vodu, te se 
iz njega u roku od 2—4 tjedna razvija embrij, koji može 
živjeti samo 1 godinu. Zarazuje se onečišćenim povrćem, 
naročito zelenom salatom, vrtnim jagodama, kad se ze¬ 
mljište nagnoji čovječjim, zaraženim izmetinama. Kad jaje 
dospije u čovječje tanko c., nastaje vrlo zanimljiv i za¬ 
mršen razvoj ovog parasita, koji traje oko 10 tjedana. Iz 
jaja se izlegu mali crvići, koji se probiju kroz stijenku 
c-a te krvotokom stignu u pluća. Tu naraste ličinka do 
1%—2 mm. Iza nekog vremena ličinka se probije kroz 
bronhe i jednjak te preko želuca dospijeva u tanko c., 
gdje se razvija u odraslog nametnika. Za vrijeme razvoja 
u plućima parasit može prouzrokovati pojave upale pluća. 
Inače parasit u c-u obično ne pravi smetnja. Ako ih je 
mnogo, mogu prouzrokovati boli u trbuhu, proljeve, blje- 
dilo, a kod sklone djece i epileptične napadaje. Mnogo¬ 
brojni parasiti mogu se saviti u klupko, začepiti crijevo 
i dovesti do zapora crijeva (miserere). Ako se zabuši 
u žučovod, nastaje žutica. Kojiput putuju uz c. u želudac, 
pa dospiju i u usta. — Liječenje: najbolje je sredstvo 
santonin. 

Trichocephalus dyspar ili trichuris trichiura maleni je 
crvić, nalik na bič. Mužjak je dug % cm, a ženka nešto 
dulja. Prednji je dio parasita tanak i savinut. Živi u de¬ 
belom c-u. Ženka nese jaja, koja su ovalna, a na polovima 
se nalazi čep, crvenkasto su smeđe boje, a ovojnica ima 
dvostruki obod. Blatom dospijevaju u zemlju ili vodu, 
gdje u roku od 30 dana razvijaju ličinke, koje mogu same 
živjeti 5 godina. Čovjek se zarazi onečišćenom vodom ili 
nekuhanim povrćem. Progutane ličinke dospijevaju u de¬ 
belo c., gdje se razvijaju u odraslog parasita. Parasit se 
zabušuje u stijenku c-a te siše krv. Može prouzročiti ane¬ 
miju ili lagane proljeve. — Liječenje: ovaj je parasit 
vrlo otporan protiv različnih sredstava. Daje se Thymol, 
Spirocid, Stovarsol, klistiri s benzinom. 

Ancylostoma duodenale: Ovaj je parasit jedan od naj¬ 
raširenijih u tropskim krajevima te je prava napast za 
ondješnje pučanstvo. Sličan parasit, aneylostoma brasi- 
liense, živi u Južnoj Americi, a necator americanus u 
Sjevernoj. Živi i u umjerenim krajevima Evrope, naročito 
u rudarskim predjelima. Mužjak je dug 1 cm, a ženka 1K 
cm. Okrugli su, % mm debeli, boje bjelkaste ili crvenka¬ 
ste, pa i crne, već prema sadržaju krvnog pigmenta u 
njegovu c-u. Na prednjem dijelu parasita nalazi se uski 
otvor sa 6 oštrih zubi, kojima se parasit usiše u stijenku 
crijeva. Živi u duodenumu i jejunumu. Život mu traje 5 
godina. Ženka nese jaja, koja se nalaze u blatu bolesnika. 
Ova su glatka, ovalna, prozirna. Jaje dospijeva blatom 
u vlažnu zemlju, te se u tami i temperaturi od 10—25° C 
razvija ličinka. Uslovi za razvitak nametnika najbolji su 
u našim krajevima u rudnicima, pa rudari i najčešće obole. 
Čovjek se zarazi: ličinka probija kožu te krvnom strujom 
ulazi u pluća, a odavle se probuši kroz jednjak i dospije 
u duodenum. Može i s jelom kroz usta stići u c. — 
Klinička slika: kod probijanja ličinke kroz kožu nastaju 
svrbež i osip. U plućima ličinka prouzroči kašalj. Ako se 
čovjek zarazi kroz usta, povraća. Pet tjedana iza zaraze 
javljaju se smetnje, prouzročene parasitom u crijevima. 
To su: povraćanje, bolovi u trbuhu, mršavljenje, umor- 
nost i bljedilo. Zbog krvarenja na mjestu ozljede u c-u, 
gdje se zabuši nametnik, nastaje krvarenje. U krvi se 
razvija hipohromna anemija i eosinofilija. — Liječenje: 
liječi se davanjem iscjedka korijena paprati (extractum 
filicis mariš), Thymolom i uljem chenopodiuma. Za čuvanje 
od zaraze treba u zaraženim mjestima higijenski urediti 
zahode, raskuživati blato i prati ruke prije jela. 

Čeona duplja 
Nosna šupljina 

Usna šupljina 

Jezik 
Grkljan - 


Meko nepce 


Ždrijelo 


Jednjak 


Klinasta kost 

Ždrijelni otvor slušne trube 


Žučni mjehur 


Jetra 


Žučna izvodna cijev 


Dvanaesnik 


Vito tanko crijevo 


Slijepo crijevo 


Crvuljak 


Zadnje crijevo 


—.... Masni privjesak 


Zavijeno debelo crijevo 


Desni pregib 
debelog crijeva 

Uzlazno debelo crijevo 


Želudac 


Gušterača i projekcija 
njene odvodne cijevi 

Duodenojejunalni pregib 

Lijevi pregib debelog crijeva 

Poprečno debelo crijevo 

1 ašto tanko crijevo 
—- Silazno debelo crijevo 


SHEMSKI PRIKAZ USTROJSTVA ZA PROBAVU KOD ČOVJEKA 

A. OTVORENI DVANAESNIK S GUŠTERAČOM. — 1 gušterača, 2 otvoreni krajnji dio želuca, 3 želučano ušće, 4 gornji dio dva- 
naesnika, 5 silazni dio dvanaesnika, 6 ušće glavne izvodne cijevi gušterače i žučne cijevi, 7 poprečni nabori sluznice dvanaesnika, 
8 uzlazni dio dvanaesnika, 9 tašto crijevo, 10 pregib na granici dvanaesnika i taštog crijeva — B. UNUTRAŠNJA POVRŠINA TAŠTOG 
CRIJEVA. — 1 kružni nabori, 2 resice. — C. UNUTRAŠNJA POVRŠINA VITOG CRIJEVA. 1 pojedini limfni čvorići, 2 krvne žilice, 3 
ploča od limfnih čvorića. ~ D. MIKROSKOPSKI PRESJEK KROZ CRIJEVNE RESICE U POVEĆANJU OD OKO 30 PUTA. — I epitel, 
koji pokriva resicu, 2 unutrašnjost resice, 3 glatke mišićne niti, 4 crijevne žlijezde, 5 mišićni sloj sluznice, 6 crijevne žlijezde uzdužno i 
poprečno presječene, 7 unutrašnjost resice, 8 čašaste stanice. — E. UNUTRAŠNJA POVRŠINA TANKOGA CRIJEVA SA RESICAMA 
I OTVORIMA CRIJEVNIH ŽLIJEZDA SHEMSKI PRIKAZANA (povećano). - 1 otvori crijevnih žlijezda, 2 resice. 













CRIJEVO 


105 


Strongyloides stercoralis ili anguillula intestinalis sitni 
je nametnik, dug oko 2 mm, živi, gdje i ancylostoma, 
više u tropskim krajevima, a rjeđe u krajevima umjerenog 
toplinskog pojasa. Razvitak, infekcija i liječenje slični su 
kao kod ankilostome. 

14. Trihina. Uzročnik bolesti trihinoze je trichinella 
spiralis. Ova se bolest nalazi svuda, a napose u Sjevernoj 
Americi i Njemačkoj, u našim krajevima je rjeđa. Odra¬ 
sla trihina živi u c-u čovjeka ili životinje, kao na pr. svi¬ 
nja, štakora, mačaka, pasa, medvjeda i t. d. U c. dospijeva 
mesom, koje je zaraženo ličinkama trihine. Tu se ličinka 
razvija u odraslog nametnika, koji živi samo 5—7 tjedana. 
Ovaj je sitan. Mužjak je dug 1% mm, ženka 3—4 mm, a 
debela je oko 0,04 mm. U c-u se oplođena ženka zabušuje 
u stijenku, gdje izleže 500—2000 živih embrija, dužine 
°,01-0,08. Ovi prelaze limfnim putem u krv te dalje u 
mišičje čovjeka ili životinje, i to uglavnom u poprečno 
prugaste mišiće grla, jezik, u muskulaturu za žvakanje, 
ošit, oči i u međurebrene mišiće, rjeđe u bubreg i mozak. 
U roku od 2 tjedna razvije se u mišićnim vlakancima 
embrij u ličinku, dugu 0,1—0,8 mm. U vremenu od 2—3 
mjeseca začahuri se te tako može živjeti i 50 godina. 
Zaraza trihinom nastaje, kad se jede slabo kuhano ili 
pečeno meso ili uživa nedostatno konzervirano suho me¬ 
so, u kojem se nalaze ličinke, obično svinjsko, ako svinja 
poždere štakora, koji je inficiran ličinkama trihina. Li¬ 
činka ugiba kod temperature od 60—70° C, a u dobro so- 
ljenom i dugo sušenom mesu tek nakon 5 mjeseci. 
Ličinke se, progutane mesom, u želucu oslobađaju čahure, 
stižu u c. i tu se u roku od 3 dana razvijaju u odraslog 
nametnika. Trihinoza je sada rjeđa bolest nego prije, jer 
se vrši sistematski veterinarski prijegled životinja pri 
klanju. Za to postoje preparati trihinoskopi. Trihinozno 
je meso crvenkasto smeđe boje, a nekoliko mjeseci iza 
zaraze mogu se na njemu opaziti sitni bjeličasti trakovi 
od 1 mm veličine. Kad ličinka stigne u želudac i c., pro¬ 
uzroči povraćanje i proljeve, koji traju 2—3 dana. Iza 
5—6 dana digne se temperatura uz tresavicu visoko, proljevi 
obično prestanu, zaboli muskulatura i glava, kao da bo¬ 
lesnik ima reumatizam mišičja, i pojave se oteklane očnih 
kapaka. Refleksa koljena nema, u krvi se umnože leukociti, 
a naročito eosinofilne stanice. Komplikacije su u plućima 
česte, kao bronhitis i upala pluća. Bolest traje nekoliko 
tjedana. Posebnog lijeka nema. Uštrcava se u krv neosal- 
varsan, 10%-tna otopina tartarus stibiatus. 

15. Splošteni crvi ili plathelminthe. Ima ih dvije vrsti: 
a) trematode, b) cestode (trakavice). Raznovrsne vrsti 
t r e m a t o d a žive većinom izvan Evrope, uglavnom u 
Aziji. Kod nas uspijeva jetreni metilj (fasciola hepatica), a 
u Njemačkoj opisthorchis felineus ili distomum felineum. Oba 
nametnika prouzrokuju bolest jetre, nalik na cirozu. Tra¬ 
kavice (cestode). Za razliku od trematoda njihovi sro¬ 
dnici, trakavice, žive u pojasu umjerene klime, pa su česti 
i kod nas. Čovjek se zarazuje ikričavim mesom, t. j. li¬ 
činkama trakavica (cysticercus ili plerocercoid). U razvoju 
ovih nametnika čovjek je domaćin, a međudomaćini su 
domaće životinje i neke ribe. Iz ličinke se razvija u čo¬ 
vječjem c-u trakavica. Ova nese jaja, koja blatom dospije¬ 
vaju u gnoj. Životinje, naročito svinje i goveda, zaraze 
se jajima, kad pojedu članke (proglotide) ili jaja trakavice, 
koji se nalaze u blatu ili na paši ili u vodi. U crijevima 
životinja izleže se iz jaja embrij (oncosphaera), koji pro¬ 
buši c., te krvnom strujom dospije u muskulaturu i unu¬ 
tarnje organe, u kojima se u roku od nekoliko mjeseci 
razvije u ličinku s ovojnicom (cysticercus) kod životinja, 
a u ličinku bez ovojnice (plerocercoid) u mesu riba. Kad 
čovjek pojede ikričavo meso ili ribu, ličinka se, koja 
predstavlja glavu trakavice, prisiše sisaljkama (acetabulla) 
o stijenku c-a i raste tako, da se nižu članci (proglotide), 
rasplodni organi nametnika, u kojima se nalaze jaja. 

Najčešće su trakavice kod čovjeka: a) goveđa traka¬ 
vica (taenia saginata ili mediocanellata), b) svinjska tra¬ 
kavica (taenia solium), c) riblja trakavica (botriocephalus 
ili diphylobotrium latus). 

Goveđa je trakavica duga oko 10 m. Međudomaćin je 
govedo, koza, rjeđe ovca. Članci (proglotide) imaju oblik 
koštice bundeve, dugi su 10 mm, a imaju 20—35 pokrajnih 
kanalčića^ Proglotide izlaze same iz čmara, a jaja s bla¬ 
tom. U članku se obično razvije jedna, rjeđe dvije tra¬ 
kavice. Glava (scolex) trakavice velika je kao glava gum- 
bašnice i ima 4 sisaljke. Svinjska je trakavica duga 1—3 


m. Međudomaćin je svinja, koja se zarazi čovječjim fe- 
kalijama. Glava parasita ima na tjemenu dva vijenca ku¬ 
kica (rostellum). Proglotide imaju oblik koštice bundeve, 
a imaju samo 7—10 pokrajnih kanalčića. Riblja trakavica 
prolazi u svom razvoju kroz dva međudomaćina. Jaje iz 
čovječjih fekalija proguta sitni račić (cyclops strenuus ili 
điaphonus gracilis). Račiće proždiru štuka i pastrva, a u 
nordijskom moru bakalar. U mesu ovih riba razvija se li¬ 
činka (plerocercoid), dugačka 8—35 mm. Čovjek se za¬ 
razuje, kad jede meso zaraženih riba. Glava je trakavice 
duguljasta te ima brazdaste sisaljke. Trakavica je duga 
5—10 m. Proglotide naliče koštici badema. Jaja su smeđa, 
ovalna te imaju na jednom polu pokrovac. Ovaj je para- 
sit kod nas rijedak. Klinika: bolesnici, koji imaju traka¬ 
vicu, mnogo jedu, a mršave, jer nametnik upija hranu 
u c-u. Trpe od podrigivanja, mučnine, stolica je zatvorena 
ili proljevasta, boli ih glava, kadšto mogu dobiti i epi- 
leptične napadaje. Svinjska i goveđa trakavica uzrokuje 
hipohromnu, a riblja hiperhromnu anemiju. Pasja trakavica 
(taenia canina) živi obično u crijevu pasa, iznimno djece. 
Duga je 15—35 cm. Taenia nana ili hymenolepis nana 
duga je 10—40 mm, živi u c-u djece u zemljama Sredo¬ 
zemlja i u Amerikama. Prouzrokuju kod djece proljeve 
i slabokrvnost. Hymenolepis diminuta živi u c-u miša, 
iznimno čovjeka, duga je 20—30 cm. Liječenje: Najbolje 
je liječenje trakavice s iscjedkom korijena paprati (extra- 
ctus filicis mariš). Korijen ove biljke sadržava otrov, fili- 
cin flavaspid kiselinu, albaspidin, aspidinol i fimaron, koji 
truju mišice i živce. Oni djeluju na parasita tako, da mu 
klone glatka muskulatura i glava se otkine. Ove supstance 
teško resorbiraju, a da se i ta mogućnost spriječi te otjera 
umrtvljeni parasit, daje se 1—2 sata iza uzimanja iscjeđka 
(8—10 g) calomel 0,25 ili 20 g ricinusova ulja. D. S-ć. 

IV. Crijeva domaćih životinja. Koliko razlikujemo vrsta 
domaćih životinja, toliko postoji i različitih oblika c-a. 
Način prehrane dotične vrste uglavnom je uzrok razli¬ 
kama u obliku crijeva. Promjer i duljina crijevnoga kanala 
vrlo su različiti te ovise o vrsti životinja i o njihovoj sta¬ 
rosti. Svaki pojedini dio c-a može biti toliko različit, da 
se prema njegovu obliku može zaključiti, kojoj vrsti ži¬ 
votinja pripada. I način rasporeda i smještaja c-a za svaku 
je vrstu životinja naročito značajan. 

Crijeva domaćih životinja možemo podijeliti na tanko, 
debelo i zadnje crijevo. Početni je dio c. (dvanaesterac) 
po duljini, položaju i pričvršćenju dosta značajan. Tašto 
crijevo je najdulji dio c-a, a nije šire od dvanaesterca. 
Vito je crijevo znatno kraće, ali je po jačini stijene deblje 
od taštog crijeva. Tanko je crijevo kod odraslih konja 
dugo 19—30 m, kod goveda 27—49 m, ovce 21—34 m, 
koze 17—26 m, u svinje 16—20 m, kod psa 2,1—7,3 m, 
a kod mačke od 0,8—1,95 m. Iza vitog c-a dolazi debelo 
crijevo. I ono se dijeli u posebne dijelove, i to u slijepo 
c., široko ili debelo c. i zadnje crijevo. Slijepo c. doma¬ 
ćih životinja može doseći veliku duljinu i širinu. Tako je 
u konja slijepo c. dugo do 1 m, a širina mu je 25—30 cm. 
Kod goveda je kraće, t. j. oko 65 cm, a širina mu je oko 
15 cm. U svinje je još kraće. Kod psa iznosi njegova du¬ 
ljina do 20 cm, a kod mačke tek nekoliko cm. Na slijepo 
se c. nastavlja debelo c., kojemu bi bolje pristajalo ime 
široko crijevo. U tome dijelu c. imade, već prema vrsti 
domaćih životinja, naročito velikih razlika. Konj ima naj¬ 
dulje debelo c., i to do 9 m, a i širina mu je znatna, te 
može mjestimično imati promjer do 25 cm. Radi njegove 
duljine smotan je glavni dio u obliku dviju potkova, koje 
leže jedna nad drugom u čitavoj duljini i širini trbušne 
šupljine. U preživača se nalazi poseban oblik toga c-a. Ono 
nije mnogo šire od tankog, ali ima poseban smještaj i ne 
leži u čitavoj trbušnoj šupljini, nego samo na desnoj nje¬ 
zinoj polovini^ jer ga je želudac potisnuo na tu stranu. 
Oblik mu naliči na široku ploču, u kojoj su dijelom kon¬ 
centrično i dijelom ekscentrično uvijeni dijelovi toga c-a. 
Duljina mu iznosi između 6—13 m. Kod svinje je također 
smotano, ali ne u obliku ploče, nego u obliku košnice 
pletera, a duljina mu je 3—5,8 m. Kod psa i mačke oblik 
su i položaj jednostavni i nalik onome u čovjeka. Debelo 
c. prelazi u zadnji, ravni dio, koji završava stražnjim 
otvorom, čmarom. J. s. 

V. Crijevne bolesti kod domaćih životinja, 
a) PATOLOŠKA ANATOMIJA. Prirođene mane c-a, ako su 
težeg značenja, onemogućuju samostalni život; takvi indi¬ 
vidui ugibaju skoro nakon poroda (-> atrezija). Manje 

nenormalnosti omogućuju samostalan život, iako su pore- 
metnje često moguće: stenoze, pseudoligamenti, divertikuli. 

S obzirom na položaj pojedinih dijelova c-a ima anomalija, 
koje mogu nastati tokom života i bez prirođenih mana kod 
različnih životinja, kao na pr. zaokret velikoga debelog c-a 
oko uzdužne osi kod konja (rotatio, torsio colonis magni) 
sa smetnjom u pasaži, zastojem sadržaja, razvijanjem i na¬ 
kupljanjem plina, zbog čega se proširuju crijeva i pritištu 
na grudne organe — pluća i srce — ili pritisnu crijevne sti- 
jenke, upali se potrbušnica i nastupa smrt. Još češće se 
nalazi t. zv. zaplet crijeva (volvulus), kada se jedan ili 
više zavoja ili čak gotovo cijelo tanko crijevo zajedno 
s odnosnim dijelom opornjaka (mesenterium) okrene, za- 
vrne za 180 ili 360°. Zbog toga se stegnu i stisnu krvne 
žile u opornjaku, obustavi se kolanje krvi u tom dijelu, 
zapleteni dio crijeva obamre, kroz mrtvu stijenku prolaze 
iz sadržaja bakterije u trbušnu šupljinu i prouzrokuju 
upalu potrbušnice, pa prema tome i smrt. Promjena u 
položaju crijeva nastane također, kada se prednji dio 
crijeva uvuče u nastavni stražnji dio (invaginatio, intu- 
susceptio, uvrnuto crijevo). Većinom se to događa s tankim 
crijevom (jejunum, ileum). Krajnji dio tankoga crijeva 
često se uvuče u slijepo crijevo ili u debelo crijevo (in¬ 
vaginatio ileo-caecalis, invaginatio-ileo-caecocolica). Naj¬ 
češće se to opaža kod psa i mačke. I tu dolazi do smetnje 
u prolazu, do pritiska na dovodne krvne žile, do obami- 
ranja uvučenoga dijela s opasnim posljedicama, ukoliko 
se ne može pružiti kirurška pomoć. Kod invaginacije za¬ 
dnjeg crijeva (rectum) može dio crijeva ispasti u manjoj 
ili većoj dužini na vanjski otvor (anus); to se naziva inva¬ 
ginatio cum prolapsu. Ispadaju pojedini dijelovi crijeva 
i onda, ako negdje u trbušnoj stijeni preostanu otvori još 
iz fetalnog života ili ako nastanu pogrešnim razvojem 
u kasnijem životu (traumatski) otvori, kroz koje se pro- 
vuče ili protisne komad crijeva. Otvori mogu biti vanjski 
ili nutarnji. Takvi ispadi nazivaju se kile ili hernije (hernia 
inguinalis, femoralis, umbilicalis, diaphragmatica i t. d.). 
Prolapsi mogu biti privremeni, slobodni (hernia libera), 
mogu se ili sami povratiti, kad se promijeni položaj tijela, 
ili aktivnom pomoću (repositio). Ako se ispalo c. proširi 
zbog obilnog sadržaja ili se nadme zbog razvijena plina, ono 
se ne može više povratiti nego se stisne, uštine (hernia incar- 
cerata). Posljedice toga jesu smetnje u prolazu, obamira- 
nje uštinutog komada crijeva (gangraena) i upala (perito- 
nitis). Stijenka uštinutog crijeva može u kili i prsnuti. Ako 
se to dogodi u vanjskoj herniji, upala može probiti na po¬ 
vršinu kroz kožu, pa sadržaj crijeva izbija na vanjski 
otvor. To se naziva crijevna fistula ili pištanjak (fistula 
stercolaris). Individui s prirođenim ili sa stečenim težim i 
vidljivim manama izlučuju se iz uzgoja. Od pogrešaka u 
razvoju ili od preboljele upale potrbušnice mogu preostati 
priraslice i spone između pojedinih dijelova crijeva, poje¬ 
dinih trbušnih organa i trbušne stijenke. One se mogu i 
stegnuti i stisnuti pojedine dijelove crijeva s posljedicama 
kao kod uštinute hernije ili zapleta, a zovu se strangulacije 
(strangulatio). I to se često javlja kod domaćih živo¬ 
tinja. Često se u crijevu domaćih životinja nalaze pred¬ 
meti, koji ne spadaju u hranu. Oni mogu svojim oblikom, 
veličinom ili brojem povrijediti crijeva ili dovesti do 
smetnja u prolazu crijevnog sadržaja (strana tijela, cor- 
pora aliena). Šiljasti i oštri predmeti, ako se već prije ne 
zaustave u jednjaku ili želucu, mogu probušiti crijevnu 
stijenku i izlazom crijevne sadržine prouzročiti upalu 
potrbušnice (peritonitis e perforatione). To se događa kod 
goveda, a osobito kod mladih pasa, mačaka i peradi. I tupi 
predmeti u crijevu domaćih životinja mogu imati slične 
posljedice. Psi, osobito mladi, igrajući se često progutaju 
neprobavljive predmete, kao na pr. čepove od pluta ili 
drveta, zrna divljeg kestena i si. Psi, mačke, a i perad 
katkada progutaju i duge končane niti, koje se pružanjem 
kroz cijelo tanko crijevo zarežu u sluznicu i u dublje 
slojeve. Smetnje u prolazu mogu prouzročiti i parasiti, kao 
na pr. klupko glista ili trakavica, a i zaostali i sasušeni 
obični crijevni sadržaj može izazvati jednake smetnje i 
dekubitalne defekte i perforacije. Osim toga se kod živo¬ 
tinja često nalaze crijevni kamenci, bezoari i konglobati. 
Kamenci (enterolithi, calculi intestinales), tvrdi konkrementi 
anorganskih soli, većinom od amonij-magnezijeva fosfata 
nalaze se kod konja pojedinačno ili u većem broju. Oni 
su različite veličine i težine (od 1 gr do preko 5 kg, 


rjeđe do 10 kg) u obliku kugle ili su uglasti, tetraedri- 
čni, kubični, poliedrični ili cilindrični, na površini glatki, 
sjajni ili više mutni, često sastavljeni u slojevitim, katkada 
raznobojnim naslagama. U sredini takva konkrementa 
često je kakvo sitno strano tijelo, oko kojega Se anorganske 
soli naslažu i učvrste. Uvjeti su za takvo taloženje obilne 
količine magnezijeva fosfata i nedostatna resorpcija, do¬ 
voljna količina amonijaka u crijevu, dulje zadržavanje 
crijevnog sadržaja na podesnom mjestu (u lokalnim pro¬ 
širenjima, divertikulina) i strano tijelo kao jezgra. 

Bezoari su dvojakoga sastava. Jedni se sastoje iz biljnih 
dijelova, naročito u klupko formiranih vlakana ili niti, 
odnosno dlačica od zobnih zrna, pomiješanih s anorgan¬ 
skim solima. Neravne su površine, proviđene rupicama ili 
brazdicama, smeđe ili sivo smeđe boje, različne veličine, 
katkada kao dječja glava ili još veće. U svježem stanju 
obično su prokvašene i teške, tjestaste konzistencije, osu T 
šene su vrlo lake i tvrde, katkada na površini jače solima 
inkrustirane. Nalaze se kod konja i zovu se p h y t o be¬ 
zoari. Drugi se sastoje od životinjskih, većinom vlastitih 
dlaka, odnosno čekinja, t r i c h o b e z o a r i ili p i 1 o b e T 
z o a r i. Nalaze se kod pasa i svinja. Oni, koji se nalaz$ 
katkada u tankom crijevu goveda i drugih preživača, ne 
postaju u crijevu nego u buragu ili kapuri. Bezoari od dla¬ 
ka ili su dlakavi ili su na površini posve glatki, sjajni, 
obično proviđeni tankom tvrdom smeđom korom od anor¬ 
ganskih soli. Mogu se stvarati već za vrijeme fetalnog ži¬ 
vota od progutanih dlaka u plodnoj tekućini, ali i kasnije. 

Konglobati se sastoje od običnoga crijevnog sadrža¬ 
ja, a nastaju kod sporog micanja sadržaja i duljeg zadrža¬ 
vanja, kod čega se sadržaj zgušćuje i otvrdne. Kod konja 
se to opaža u debelom velikom crijevu zbog slabo pro¬ 
žvakane hrane, kod psa obično na kraju debeloga cri¬ 
jeva, čmara, najviše od obilne koštane hrane. Sve to može 
lokalno povrijediti crijeva i dovesti do spomenutih te¬ 
ških posljedica, meteorizma i t. d. Meteorizam, naduve- 
nost crijeva, nastane kod životinja i bez takvih zapreka 
u prolazu, ako se u hrani vrenjem razvija previše plina uz 
bakterije ili bez njih. Može ga prouzročiti svježa zelena 
hrana kod preživača i konja. Kod mesoždera takvo je 
rastvaranje obično skopčano s jakim zaudaranjem, čega 
nema kod biljoždera. Obamiranje (necrosis) crijevne slu¬ 
znice nastaje kod domaćih životinja kao kod ljudi s razlh 
čitih uzroka i u različitom obliku. Već je prije spome¬ 
nuto, da trajniji pritisak, dakle mehanički uzrok, može 
dovesti do obamiranja na ograničenom mjestu. Isto se 
događa, ako se začepi krvna žila hraniteljica u odnosnom 
dijelu crijeva (infarctus), onda od otrova, na pr. od žive, 
bakterijskih otrova, od zadržane otrovne tvari, koju ner 
sposobni bubrezi ne izlučuju (uremične nekroze). 

Kada otpadnu obamrli dijelovi sluznice, ako su površni, 
i ako prestane uzrok, zbog kojega su nastali defekti, u 
tom se slučaju erozije regeneracijom sluznice potpuno 
ispune i povrati prijašnje stanje. Ako je obamiranje za¬ 
hvatilo dublje, onda nastanu čirovi ili grizlice, koji se 
često zaliječe brazgotinom ili ožiljkom. Čirovi se mogu 
razviti i zbog ograničene mehaničke povrede, ako se tomu 
pridruže kemijski ili bakterijski utjecaji (ulcera trauma- 
tica). Posebna su vrsta t. zv. probavni čirovi (ulcus pe- 
pticum), koji še češće nalaze u želucu, ali i u početnom 
tankom crijevu (duodenum). Oni se razvijaju tako, da 
želučani sok na ograničenom mjestu izgrize sluznicu i 
možda dublje slojeve crijevne stijenke. Zdravu slu¬ 
znicu želučani sok, i ako slučajno sadržava više kiseline 
(hiperacidnost), ne oštećuje, nego ako je ona na bilo koji 
način oslabila. Mehanički, termički, toksički utjecaji, lo¬ 
kalno oteščano i spriječeno kolanje krvi, na pr. ste¬ 
zanjem ili začepljenjem žilice hraniteljice, krvarenja u 
sluznicu ili podsluznički sloj mogu biti povod za stvaranje 
peptičkih čirova. Takav čir mogu prigodice imati sve do¬ 
maće životinje, najčešće telad i svinje. I prodori cijele 
stijenke crijeva dosta su česti (ulcus pepticum perforans). 
Zaraste li takav čir, kao posljedica obično ostaje zrakasta 
brazgotina, koja može prouzročiti, da se stezanjem trajno 
suzi prohod crijevnoga kanala (stenosis). Čirovi na dru¬ 
gim dijelovima crijeva obično postaju od upale, od raspalih 
novotvorina ili od crijevnih parasita. 

Krvarenja na crijevu domaćih životinja često se po¬ 
javljuju na površini u vanjskom sloju ili pod njima, u 
samoj stijeni, ili vrlo često u sluznici, ili u potsluzničnom 
sloju, najčešće kao sitne točkaste crvene pjege, i to opet 

najčešće od akutnih upala, od t. zv. septikemičkih zaraznih 
bolesti, kao na pr. kod bedrenice, svinjskog vrbanca, ko¬ 
lere peradi, goveđe kuge, svinjske kuge, kokošje kuge, 
otrovanja, a i kod navale nekih parasita. 

Upala crijeva-^ enteritis. 

Među specifične upalne procese ili infekciozne granulome 
spada u prvome redu tuberkuloza. Od sisavaca oboli od 
tuberkuloze govedo, od peradi kokoš, rjeđe druge 
ptice. Vrlo rijetko se tuberkuloza crijeva nalazi kod svinje, 
konja i ovce, psa i mačke. Kod goveda se pojavljuje tuber¬ 
kuloza crijeva u krajnjem dijelu tankoga crijeva pred slije¬ 
pim crijevom, gdje prirodno sadržaj crijeva sporije odmiče 
kao i kod čovjeka. Počinje kao pojedinačni maleni čvorić 
u limfnim čvorićima, koji se udružuju, usire i raspadaju. 
Tako postanu čirovi s uzdignutim, izgrizenim rubovima i 
jednakim dnom. Njih su prouzročili progutani bacili, koje 
nije uništio želučani sok. Kod mnogih životinja prođu 
bacili i kroz crijevnu sluznicu bez zaustavljanja i bez 
štetnog djelovanja pa se nasele istom u limfnim čvorovima 
opornjaka, gdje štetno djeluju. Mnogo češće nalazimo 
tuberkulozu crijeva kod kokoši. Ona se javlja uzduž 
cijeloga crijeva, češće na tankom i slijepom crijevu nego 
na debelom. Tuberkulozni čvorovi vrlo se često smje¬ 
štaju ispod vanjske opne crijeva i izbočuju na vanjsku 
površinu, a iznutra sa sluzničke strane odgovaraju više 
plosnati, sirasti čirovi. Redovito su jako zahvaćena jetra. 
Obično je u njima mnoštvo velikih, usirenih, tvrdih, 
zakrečenih, žutih, manje više žučnom bojom obojenih čvo¬ 
rova. Aktinomikoza crijeva vrlo je rijetka pojava, a botrio- 
mikoza u crijevu uopće do sada nije ustanovljena. Rijetka 
je i sakagija crijeva. Od bezazlenih novotvorina nalaze se 
katkada polipi, adenomi i miomi, koji ipak mogu prouzro¬ 
čiti smetnje u prolazu, ako se izboče i zategnu prohod, ali 
mogu biti povod za invaginaciju ili za zaplet crijeva. 
Opasne novotvorine, kao rak ili sarkom crijeva, rijetko se 
nalaze kod domaćih životinja. Čvoraste izrasline u 
stijenci crijeva izazivaju parasiti iz grupe nemathoda, 
i to ili kao apsces pod sluznicom ili kao solidne tvrde ve- 
zivnotkivne kvrge sa štetnim posljedicama (v. i bolesti od 
parasita kod domaćih životinja). Lj. J. 

b) KLINIKA. Bolesti crijeva u domaćih životinja općenito 
su veoma česte. One zahvaćaju nerijetko ujedno i želudac. 
Klinički se bolesti crijeva mogu podijeliti u nezarazne i 
zarazne (-> enteritis kod dom. živ.), u bolesti od krva¬ 
renja, embolije i tromboze krvnih žila, u bolesti nastale 
od zatvorenja, nadimanja, grčenja, suženosti, zakrčenosti 
i od premještaja: zaokreta, preokreta, zapletaja, pregiba, 
uvrnuća, obuzlanosti, ukliještenosti crijeva (-^ zatvorenje 

nadam *-*• kolika kod dom. živ.), nadalje u bolesti, 
kojima su uzrok blage ili opake izrasli i u bolesti od 
najezda crijevnih nametnika. Ti se pojedini uzroci i oblici 
crijevnih bolesti ne javljaju kod svih vrsta domaćih živo¬ 
tinja jednako često, nego postoje između njih i vrsne i 
dobne razlike. Tako od svih domaćih životinja svinje naj¬ 
češće obole od crijevnih bolesti. U njih i u pasa česte su 
upale crijeva; u konja prevladavaju nadam, zatvor, grčenje 
i premještaji crijeva; mlade su životinje osobito podložne 
nametničkim najezdama; izrasli su kod starijih životinja 
mnogo češće nego kod mlađih. Neke se crijevne bolesti, 
kao na pr. embolija i tromboza mezenterijskih arterija, 
javljaju gotovo samo kod jedne vrste životinja. Pore- 
metnje, koje nastaju zbog bolesti crijeva, protežu se u 
prvom redu na crijeva sama, na pokretnost njihovu, na 
sposobnost izlučivanja i upijanja, a zatim utječu i na 
funkciju drugih ustroja i sustava u tijelu. Znaci, u kojima 
se crijevne bolesti redovito javljaju, jesu ovi: tek se 
životinje, prema naravi bolesti, smanji, nestane, ostane 
nepromijenjen ili se čak poveća. Izmetine se obično pro¬ 
mijene bilo u izgledu, zadahu, količini, sastavu ili u čestoći 
i načinu izlaženja. Po količini, sastavu i zadahu mijenjaju 
se i vjetrovi. Trbuh se može u svom objamu odmah ili 
kasnije povećati ili umanjiti ili se izmijeniti u vanjskom 
obliku. Zvukovne pojave, koje prate pomicanje crijevnog 
sadržaja, obično se udalje od normalnih u kvalitativnom i 
kvantitativnom pogledu. Često se propipavanjem trbušne 
utrobe kroz^ trbušne strane ili, osobito kod velikih živo¬ 
tinja, kroz čmar nađu promjene u crijevima ili na njima. 

I kucanjem po trbuhu, osluškivanjem, kao i rentgenskom 
pretragom, pokusnom punkcijom, rektoskopijom, pokusnim 
otvaranjem trbušne šupljine, sondiranjem želuca te mikro- 

skopskom i kemijskom pretragom izmetina može se korisno 
upotpuniti ostali klinički nalaz i olakšati, koji put dapače 
tek omogućiti postavljanje dijagnoze. Crijevne bolesti, 
sad više sad manje, djeluju, kako je gore spomenuto, i 
na funkciju drugih ustroja i sustava u tijelu: na krvotok, 
disanje, rad jetre i bubrega, sastav krvi i mokraće, na 
svijest, a neke od njih prelaze lako na potrbušnicu. Oso¬ 
bito one crijevne bolesti, koje su praćene grčevitim ste- 
zanjem glatkoga crijevnog mišičja, kao i one, koje to 
mišičje prenose u tonični grč, izazivlju u kopitara, manje 
u drugih vrsta domaćih životinja, motorni nemir. Taj 
nemir, očito ovisan o jakosti grča i o osjetljivosti pojedine 
životinje, može ići od lagane uznemirenosti do neobuzda¬ 
nog bacanja na tle, valjanja, srtanja, zauzimanja nepri¬ 
rodnih stavova, bezobzirnog udaranja glavom i t. d. 

kolika kod dom. živ.). Crijevne bolesti, koje podulje 
traju ili se češće ponavljaju, utječu i na hranjenost živo¬ 
tinje. Takve životinje mršave, živost njihovih kretnja slabi, 
radna snaga, odnosno davanje mlijeka, nesenje jaja i 
tovnost popuštaju. 

Pojedine se crijevne bolesti ne razlikuju međusobno 
samo po uzroku i po slici svojih simptoma, nego i po 
svome toku i po prognozi, a svaka se od njih liječi na svoj 
način. Kod liječenja treba, osim toga, uzeti još u 
obzir i vrstu, dob, veličinu, ponekad spol i pasminu bolesne 
životinje. Područja ljekovitih postupaka i ljekovnih sku¬ 
pina, iz kojih se uzimlju sredstva protiv pojedinih crijevnih 
bolesti, brojna su i različita. U obzir dolaze dijetetski 
postupci i dijetetska sredstva, umjetno hranjenje, primjena 
fizikalnih načina liječenja, davanje lijekova, koji crijeva 
čiste ili (do neke mjere) raskužuju, zaštićuju, smiruju ili 
opet umanjuju ili pojačavaju izlučivanje iz njih, obusta¬ 
vljaju krvarenje, stišavaju vrenje ili vežu otrove u njima, 
udaljuju nametnike ili strane‘predmete iz njih. Ima i bolesti, 
u kojima donosi pomoć jedino operativan zahvat. L. B-ć. 

CRIKVENICA, morsko kupalište i ljetovalište (pro¬ 
sječna zimska temperatura 9° C) u Hrvatskom primorju 
nasuprot otoku Krku, ima 500 m dugu obalu za kupanje, 
a za njom su elegantni hoteli i pensioni, koji se nižu go¬ 
tovo do Sv. Jelene na sjevernoj strani i do Selca na južnoj. 
Od pristaništa za parobrode idu samovozne veze na Plaše 
k željezničkoj pruzi u Zagreb i na Plitvice k jezerima. 

CRIKVENICA, Dječji dom, nekoć pavlinski samostan 


Ime je naselja u vezi s crkvom i samostanom, koji su 
Frankopani podigli pavlinima u 15. st. na utoku potoka 
Dubračine. Ovamo su se prije 200 godina počeli spuštati 
stanovnici frankopanskoga Kotora i iz drugih sela Vino¬ 
dola. U doba Napoleonovo Crikveničani su već ribari, 
koji do danas s koljena na koljeno nastavljaju zanimanje 
svojih pređa. Do nagloga poleta u razvoju C-e dolazi u 
zadnjem desetljeću prošloga stoljeća: onda je sagrađeno 
veliko svratište Therapia, osnovan perivoj, uređena su 
šetališta i ceste. Poslije prvoga svjetskoga rata uživa C. 
glas priznatog morskog kupališta diljem Evrope; izgrađen 
je novi vodovod, parkirana glavna obala šetalištima, po¬ 
dignuta munjara, sagrađeno mnogo ljetnikovaca. Poslije 
1935 iznosio je godišnji broj posjetilaca gotovo 20.000 
osoba sa 200.000 proboravljenih dana, tako da je C. bila 
na Jadranu najprivlačivija točka iza Mletaka i Dubro¬ 
vnika. G. 1931 popeo se broj stan. na 3127. S. V. 

CRILLON, Louis Balbis de Berton, de, * Murs (Pro- 
vansa) 1543, f Avignon 2. XII. 1615, jedan od najznatnijih 
ratnika u 16. st. Od 1667, kada ga je vojvoda od*Guisea 
učinio svojim pobočnikom, odlikovao se u mnogim bitkama, 
a napose kod Lepanta 1571. Premda je živo sudjelovao u 
t. zv. hugenotskim ratovima, oštro je osudio pokolj huge- 
nota u »Bartolomejskoj noći« 1572. Naskoro poslije 1600 
odrekao se službe. Henrik IV. cijenio ga je kao »najhra¬ 
brijega među hrabrima«. 

CRIMMITSCHAU, veleobrtni grad okružja Zwickau u 
zapadnoj Saskoj, 240 m nad m. u dolini Pleisse, koja utječe 
u Elster kod Leipziga, na željezničkoj pruzi Leipzig— 
Reichenbach, ima (1933) 27.938 stan., većinom evangelika. 
Grad je bio napredan u 13. st. i procvao od tkalačkog 
obrta. Poslije stradanja u 30-godišnjem ratu preporađa se 
u 18. st. tkalačkim veleobrtom, kojemu se u 19. st. pridruži 
proizvodnja strojeva, osnovana na bogatstvu ugljena u su¬ 
sjedstvu. N. Ž. 

CRINOIDEA -> Stapčari. 

CRIPPLE CREEK, grad u Coloradu (USA), jedno od 
najvećih nalazišta zlata; ima 1427 stan. (1930). Zbog zlat¬ 
nog rudnika mjesto se brzo razvilo i napredovalo. Zlato, 
koje je izvađeno, procijenjeno je 1891 na 1930 dolara, dok 
je 1900 ta vrijednost narasla na 18,199.736 dolara. Otada je 
proizvodnja pala, pa je 1939 bila procijenjena na 5 milijuna 
dolara. 

CRIPPS, Richard Stafford, * 1889, britanski političar, 
najmlađi sin baruna Parmoora (Charlesa Alfreda Crippsa), 
konzervativnog člana donje kuće i u dva maha (1924 
i 1929) predsjednika Privy Councila. Odgojen je u 
Winchester Schoolu i u University Collegeu u Londonu. 
G. 1913 postao je odvjetnik i specijalizirao se u crkvenom 
pravu napisavši djelo Cripps on Church and State. Sudje¬ 
lovao je u društvima za međunarodnu suradnju. U poli¬ 
tički život stupio je 1930 kao glavni državni odvjetnik u 
Mac Donaldovoj vladi, dok je u parlamenat izabran godinu 
dana kasnije kao član stranke rada (Labour Party). Stajao 
je na lijevom krilu stranke i naginjao komunistima. Premda 
je stranački kongres odbio njegov radikalni program, ipak 
je u listopadu 1934 izabran u glavni odbor stranke. Kad je 
za abesinskog rata u vezi s provedbom sankcija protiv 


Italije došlo do krize u laburističkoj stranci, C. je 18. IX. 
1935 istupio iz izvršnog odbora. Nakon osnutka ljevičar- 
skog bloka (pučke fronte) u Francuskoj zagovarao je su¬ 
radnju s komunističkom strankom, zbog čega je došlo do 
razlaza s vodstvom i većinom stranke, a to se konačno 
očitovalo u njegovu isključenju iz stranke, u siječnju 1939. 
U lipnju 1940 C. je imenovan britanskim poklisarom u 
Moskvi, gdje je 13. VII. 1941 potpisao ugovor o britansko- 
sovjetskom savezu. U veljači 1942 stupio je u Churchillovu 
vladu kao lord-čuvar pečata, a mjesec dana kasnije poslan 
je u Indiju, da pregovara s indijskim strankama, osobito 
s Kongresom. Ti pregovori međutim nisu uspjeli, pa se 
C. doskora vratio u Englesku, gdje je zadržao svoje mjesto 
do listopada, kad je postao ministar municije. J. N. 

CRISAVA, Donat, zadarski dominikanac. Napisao je na 
hrvatskom jeziku g. 1521 djelo Nauk crkvenoga sabora 
firentinskoga M. K-ć. 

CRISPI, Francesco, * Ribera na Siciliji 4. X. 1819, f Pa- 
lermo 11. VIII. 1901, talijanski državnik. Dovršio je pravne 
nauke 1837 i počeo novinarsko djelovanje osnovavši list 
UOreteo ; kao odvjetnik u Napulju počeo je svoj poli¬ 
tički rad s ciljem, da Burbonce primora na izdavanje 
ustava. Sudjelovao je kod ustanka u Palermu, koji je 
buknuo 12. I. 1848; 27. I. osnova list L f Apostolato, zatim 
bi izabran zastupnikom i postade predstojnikom odjela u 
ratnom ministarstvu revolucionarne vlade. Nakon sloma 
ustanka preseli se u Piemont te u Turinu surađuje u listo¬ 
vima Concordia i Progresso. Kad je pijemontska vlada 
prognala one talijanske izbjeglice, koji bijahu raspoloženi 
republikanski, C. pođe najprije na Maltu, gdje je sastavio 
raspravu Dei diritti delta corona d'Inghilterra sulla Chiesa 
di Malta , a 13. I. 1855 stigne u London, gdje upozna Maz- 
zinija. Neko je vrijeme živio u Parizu, ali se nakon Orsi- 
nijeva atentata vrati u London. G. 1859 vrati se u domo¬ 
vinu i s Garibaldijem organizira ekspediciju na Siciliju. 
Iako je već sklon monarhističkim težnjama, C. se opiraše 
neposrednom i bezuvjetnom priključenju otoka Piemontu. 
Nakon priključenja pojedinih dijelova Italije narodnim 
glasovanjem i nakon proglašenja kraljevine C. postade 
1861 član talijanskog parlamenta i vođom monarhističke 
ljevice. Glasilo ove stranke bijaše Riforma , koju je C. 
osnovao 1865. Dne 29. XII. 1877 postade ministar nutarnjih 
poslova. Kad se nakon smrti pape Pija IX. proširio glas, 
da se kardinali namjeravaju sastati u konklave izvan Rima, 
C. dade razumjeti članovima Svetog kolegija, da poglavica 
kršćanstva, koji bi bio izabran izvan Rima, ne bi bio 
priznat u vječnom gradu. U veljači 1878 optužiše ga pro¬ 
tivnici zbog bigamije, ali ga je sud riješio i njegov prvi 
brak proglasio nevrijednim; ipak on u ožujku 1878 odstupi. 
G. 1887 stupi u Depretisov kabinet kao ministar nutarnjih 
poslova, a nakon Depretisove smrti 29. VII. bi imenovan 
ministrom predsjednikom i ministrom vanjskih poslova 
zadržavši i nutarnje poslove. Izgrađivao je savez Italije 
s Austro-Ugarskom i Njemačkom, posjećivao Bismarcka u 
Friedrichsruhe, Kalnokyja u Karlovim Varima, a 1889 pra¬ 
tio je kralja Umberta na putu u Berlin. Dok je za nje¬ 
gova prvog ministarstva 1887—91 postojano jačao položaj 
Italije u Trojnom savezu, njezini se odnosi s Francuskom 
pogoršaše; posljedica bijaše prekid trgovačkih pregovora i 
utvrđivanje Biserte. Zbog toga bi napadnut od radikala, 
svojih pređašnjih sumišljenika, koji su naginjali Francu¬ 
skoj, i od francuskog novinstva. U Napulju je pokušan 
na nj atentat. Većina je naroda odobravala njegovu po¬ 
litiku, osobito kad je Trojni savez pružao zalog za čuva¬ 
nje mira, a ugovor s abesinskim kraljem Menelikom 1889 
oslobodio talijansku kolonijalnu politiku teških briga. Kod 
izbora u listopadu 1890 dobije jaku većinu u komori, ali 
kad se latio posla oko uređenja financija, pojednostavljenja 
uprave i novih nameta, desnica se spoji s velikim dijelom 
ljevice protiv njega. Dne 31. I. 1891 ostade u manjini i 
odstupi. Vrativši se odvjetništvu u Rimu zadrži znatan 
utjecaj u komori; u svibnju 1892 sudjeluje kod pada mini¬ 
starstva Rudini, a nakon odstupa Giolittija u studenom 
1893 postade 15. XII. 1893 predsjednikom ministarstva i 
zadrža ministarstvo nutarnjih posala. Sada odlučno istupi 
protiv anarhističkih pothvata, odluči se na reforme u fi¬ 
nancijama, ali odstupi nakon talijanskog poraza kod Adue 
u Abesiniji 1. III. 1896. Kod izbora u ožujku 1897 njegova 
stranka bi poražena, a on okrivljen, da je kao ministar 
i ravnatelj podružnice napuljske banke nepravilno upo¬ 
trebljavao novac. Komora, doduše, 24. III. 1898 zaključi, 

da odustaje od sudbenog postupka, ali osudi njegovo po¬ 
litičko djelovanje. Tada C. položi poslanički mandat, 
ali bi s velikom većinom ponovno izabran, a njegova je 
popularnost u Siciliji došla do puna izraza kod proslave 
njegove osamdesetgodišnjice. 

BIBL.: Scritti e discorsi politici (1849—90), Turin 1890; Carteggi 
politici inediti (1860—1900), Rim 1912; Lettete dalVesilio (1850—60), 
Rim 1918; Ultimi scritti e discorsi extraparlamentari (1891—1901), Rim 
1913; Pensieri e profezie, Rim 1920; Discorsi elettorali, Rim ’ 1887; 
Discorsi parlamentari, Rim 1915; Politica interna, Diario e docu- 
menti, Milan 1924; Questioni internazionali, Diario e documenti, Milan 
1927; I Mille, Da documenti delVarchivio Crispi, Milan 1927; Politica 
•stera, Memorie e documenti, novo izdanje priredio T. Palamenghi- 
Crispi, Milan 1929; La prima guerra d’Africa, Documenti e memorie, 
Milan 1939. 


LIT.: G. Castellini, Crispi, 2. izd., Firenca 1924; A. C. Jemolo, 
Crispi, Firenca 1922; G. Salvemini, La politica estera di F. C., Rim 
1919; G. Pipitone-Federico, L’anima di F. C. Careteggio intimo sulla 
politica del Risorgimento italiano, Palermo 1910; A. Billot, La France 

L’l tali a in cammino, Milan 1928; Isti, Crispi, Mleci 1928; S. Cilibrizzi,’ 
Storia parlamentare, politica e diplomatica d’ltalia da Novara a Vit- 

40; B. Croce, Storia d’ltalia dal 1871 al 1915, 3. izd.. Bari 1928; L. 
Salvatorelli, La Triplice Alleanza. Storia diplomatica 1877—1912 
Milan 1939. j ^ 

CRISPIN ili CRISPINO, ime slluge u komediji, kasnije 
oznaka takve vrsti uloga uopće, podrijetla jamačno ta¬ 
lijanskog. U Francuskoj ga je uveo Scarron 1654, i to 
prema španjolskom piscu Franciscu de Rojas. C. je po 
značaju hvastav, dosjetljiv, ali kukavica. Glasovuta je 
franc. komedija Le Sagea Crispin rival de son maitre (1707). 

CRISTOFORI, Bartolomeo, * Padova 4. V. 1655, f Firenca 
27. I. 1731, izumitelj klavira s batićima. Svoj je instrument 
nazvao »piano e forte«, pa se tako u nekim jezicima na- 
zivlje još i danas. Njegov je izum opisao 1711 markiz S. 
Maffei; po tom je opisu počeo takve instrumente graditi 
i njemački graditelj S. Silbermann, koji ih je i usavršio. 

LIT.: F. Casaglia, Per le onoranze a B. C., Firenca 1876. B. š. 


CRISTOFORO FIORENTINO Altissimo. 
ul,RITICI SACRI (sive doctissimorum virorum in SS. 
Bibiia Annotationes et Tractatus). Tako se zove velika 
zbirka bilježaka (7 sv.) i rasprava (2 sv.) različitih, većinom 
protestantskih učenjaka uz knjige Staroga i Novoga Za¬ 
vjeta. Zbirka je izašla kao nadopuna i tumač Poligloti, 
koju je 1657 u 6 sv. u Londonu izdao Brian Walton. — 
Zbirku su prvi put izdali John Pearson, A. Scattergood, 
F. Gouldman i Nic. Pearson u 9 sv., London 1660. Doži¬ 
vjela je više izdanja, a 1732 tiskana su u Amsterdamu dva 
nova sveska dodataka Thesaurus novus. 
n CRITT E ND E N, J°h n Jordan, * Versailles (Kentucky, 
USA) 10. IX. 1787, •(• Frankfort (Kentucky, USA) 26. 
VII. 1863, američki državnik. Zastupnik u komori države 
Kentucky, zatim senator Sjed. Država, guverner države 
Kentucky, član Kongresa; pristaša umjerene politike pre¬ 
ma južnim državama; pošto je rat izbio, založio se, da 
Kentucky ostane u Uniji. 

CKIVELLI, Carlo, * Mleci između 1430 i 1435, f između 
1493 i 1495, talijanski slikar. Suvremene isprave govore 
veoma malo o njemu. G. 1457 osuđen je u Mlecima zbog 
otmice i preljuba, 1478 djeluje u Ascoli Piceno, od 1484 
do 1487 izvodi djela, koja nisu sačuvana, 1488 je u Came- 
nnu, a 1490 imenuje ga knez Ferdinando di Capua vite¬ 
zom. Sva je vjerojatnost, da je učio u Padovi u školi 
bquarcionovoj, u krugu, u kojemu su bili Mantegna, Ćuli- 



(Foto Alinari) 

CARLO CRIVELLI, Pieta 
Vatikan, Pinacoteca 



(Foto Alinari) 

CARLO CRIVELLI, Bogorodica s djetetom 
Verona, Museo Civico 

nović, Zoppo i drugi. Osim toga se u njegovu djelu raza¬ 
biraju utjecaji škole muranske, obadvaju Vivarinija i An- 
tonija da Negroponte. Djelovao je ponajviše u Markama, a 
nazivao se redovno »Venetus«. Među njegovim brojnim 
sačuvanim djelima najvažnija su: Bogorodice u poluliku 
iza balustrade (Verona, Ancona, zbirke Duveen i North- 
brock u New Yorku, Bergamu i londonskom Viictoria and 
Albert Museum); veliki poliptisi s Bogorodicom i svecima 
(Massa Fermana, Palazzo del Municipio; Ascoli Piceno; 
London, Nacionalna galerija); Navještenje (London, Na¬ 
cionalna galerija); Predaja ključeva (Berlin, Kaiser-Friedrich- 
Museum); Krist na križu (Milan, Brera); Bogorodica na 
prijestolu (zbirka Cook u Richmondu; zbirka Benson u 
Londonu; Budimpešta; Rim, Pinacoteca Vaticana); prekrasna 
Madonna della Candeletta (u milanskoj Breri); Pieta (Phi- 
ladelphia, zbirka Johnson; London, Nacionalna galerija; 
New York, Metropolitan Museum; Boston, Museum of 
Fine Arts, t. zv. Pietš Panciatichi); Krunisan je Bogoro- 
dičino (Milan, Brera). Crivellijeva je umjetnost sinteza 
plastične oštrine padovanske škole Squarcionove (koju on 
često namjerice pretjeruje) i duboke osjećajnosti, koja se 
često očituje u strasnim, ali nešto namještenim i ukočenim 
gestama, ne dosežući divnog lirizma Pisanellova. C. voli 
raskošan dekorativan okvir, u kojemu su nagomilani mra¬ 
morni prijestoli, bogato ornamentirane brokatne haljine, 
vijenci cvijeća i plodova. Slikovita draž njegovih precioznih 
likova sjeća na svijet priča, a djeluje obiljem anti- 
kvarnog dekorativnog pribora arhajički. Kolorit je sasvim 
podređen zlatnim ukrasima, pa slike djeluju kao bizantin¬ 
ske ikone. — I njegov se brat Vittorio (4 Mleci [?] iz¬ 
među 1440 i 1445, f između 1501 i 1502) istakao kao slikar 
i djelovao također u Markama. 

LIT.: G. M’Neil Rushfort, C. C., London 1908; L. Testi, La storia 
della pittura veneziana, II., Bergamo 1915; K. Woerman, Geschichte 
der Kunst, IV 2 , Leipzig 1924; F. Drey, C. C. und seine Schule, Miin- 
chen 1927. A. Sch. 

CRIVELLUCI - CRKVA 


CRIVELLUCI, Amedeo, * Acquaviva Picena 20. IV. 
1850, f Rim 11. XI. 1914, talijanski povjesničar. Bio je 
profesor na sveučilištu u Piši (1885—1907) i zatim do 
smrti u Rimu. Najznatniji mu je rad Storia delle relaziorti 
tra lo Stato e la Chiesa u 3 sv., 1885—1907. Pokrenuo je 
i smotre Studi storici (1892) i Annuario bibliografico delta 
storia d’Italia (1902—10). 

CRKVA. 4 

SADRŽAJ: Naziv, 110; Crkva, od Krista osnovana vjerska 
zajednica, 110; Crkvena povijest, 110; Crkvena država, 110; 
Crkva u pojedinim državama, 110; Crkveni obredi, 110; Crkvene 
službe, 110; Crkveno pravo, 110; Crkvene kazne, 110; Crkvena 
imovina, 111; Crkva i država, 111; Crkva kao bogoslužna zgra¬ 
da, 112; Crkvena umjetnost, 113. 

Naziv. Crkva je hrvatski naziv za: 1. kršćanski hram, 2. 
kršćansku zajednicu vjernika i 3. crkveno starješinstvo. Taj 
je naziv u hrvatskom jeziku potvrđen već od 12. st., još 
otprije u staroslavenskom obliku crsky 3 a inače dolaze 
oblici crkav , crikva (u čakavskom), cirkva (u kajkavskom) 
i si. Filolozi se ne slažu, odakle je i kako se razvila ta ri¬ 
ječ. Od tri prvobitna grčka naziva ( šxArjoia , xvpiaxr i fia- 
odixr) za kršćansku bogoštovnu zgradu preuzela je rimska 
crkva oblik ecclesia, od kojega su razvili svoje nazive svi 
romanski narodi (franc. ćglise, tal. chiesa) osim rumunjsko¬ 
ga, gdje se naziv biserica razvio iz riječi basilica. I u la¬ 
tinskom se jeziku po periferijskim krajevima isprva upo¬ 
trebljavala riječ basilica , ali se taj naziv doskora općenito 
ograničio na poseban tip crkvene zgrade (-> bazilika). 
Učenjaci su gotovu svi mišljenja, da je i Slavenima i Ger¬ 
manima (njem. Kirche) naziv došao iz grčkoga xvQiaxv t , 
tek neki tvrde, da su Slaveni dobili izraz preko staro-visoko- 
njemačkoga kiricha (Miklošič), odnosno preko gotskoga 
(Berneker i dr.), dok ga drugi izvode izravno od grčkoga 
(P. Skok). Protivno mišljenje zastupa Gunnarsson, koji 
izvodi slavenski naziv crsky (cersky) iz riječi basilica (uz 
pretpostavku balkansko-romanskog oblika zerica). 

LIT.: G. Gunnarsson, Das slavische Wdrt fiir Kirche, 1937; P. Skok, 
La terminologie chrćtienne en slave, Revue des ćtudes slaves, VII. 
(1927); Isti, O slavenskoj palatalizaciji sa romanist, gledišta, Južnoslav. 
filolog, VIII. (1928—29); J. šetka, Hrv. kršćanska terminologija, sv. I., 
s. v. crkva, Šibenik 1940. ^ # V. Š. 

Crkva, od Krista osnovana vjerska zajednica. U kato¬ 
ličkoj terminologiji riječ Crkva označuje samo jedinu , 
pravu, sveopću, od Krista izravno osnovanu vidljivu vjersku 
zajednicu. Ta je zajednica uređena monarhijski i hijerar¬ 
hijski: na čelu joj je rimski biskup, nasljednik prvaka 
apostola Petra s prvenstvom ne samo časti, nego i vlasti, 
vrhovništvom ne samo u stvarima vjere i morala, nego i 
u svemu, što se odnosi na stegu i upravu Crkve. Svoju 
vlast ne prima rimski biskup, papa, od Crkve, odnosno 
posredovanjem Crkve, nego izravno od njezina osnivača 
Krista. Papi su podređeni biskupi, koji upravljaju poje¬ 
dinim biskupijama, a i sami vjernici, kao svome vrhovnome 
poglavaru. Misija je Crkve: nauku, koju je Bog objavio, 
čuvati nepromijenjenu, tumačiti je autentično i propovije¬ 
dati svima narodima , dijeliti sredstva milosti (sakramente) 
te tako voditi ljude vječno sretnome životu. U vršenju 
ove svoje misije Crkva je nepogrješiva (infallibilis), jer 
uživa trajnu pomoć Duha Svetoga. Značajke su ili biljege 
Crkve, da je jedna, sveta, katolička (univerzalna) i apo¬ 
stolska. Katolička crkva. 

Kod istočno-pravoslavnih zbog podjele na samostalne 
(autokefalne) jedinice riječ Crkva nema većinom termino¬ 
loški jednakog univerzalizma kao kod katolika. Redovno 
označuje koju od narodnih crkava: grčko-pravoslavnu, 
srpsko-pravoslavnu, hrvatsko-pravoslavnu, rusko-pr., bugar- 
sko-pr. i t. d. (ukupno nekih dvadeset). Po shvaćanju tih 
crkava Krist je, doduše, osnovao vidljivu i hijerarhijski 
uređenu vjersku zajednicu, ali on je sam njezina nevidljiva 
glava, dok je vidljivu vlast predao ne Petru, nego zboru 
apostola, odnosno njihovim nasljednicima, a Petar bi imao 
samo primat časti (primus inter pares). 

Po Lutherovu shvaćanju riječ Crkva znači poglavito 
nevidljivu zajednicu ljudi, koji očekuju spasenje zbog 
zasluga Kristovih. U toj su zajednici svi jednaki, i laici i 
svećenici, svi jednako primaju svijetlo milosti, pa stoga 
u njoj nema ni hijerarhijskog uređenja ni autentičnog 
tumačenja Sv. Pisma. Uz tu pravu nevidljivu i glavnu 
Crkvu postoji i druga, vidljiva, pretežno stegovnog značaja. 
Nju međutim nije osnovao Krist, nego ljudi, i.vlast u njoj 
može biti povjerena i laičkim osobama. Tom je shvaćanju 
Crkve donekle slično i Kalvinovo, koji u Crkvi gleda 
zajednicu odabranih, predestiniranih pravednika. 


Anglikansko poimanje Crkve sadržano je u 42 člana, što 
ih je izdao Eduard VI., a koji su kasnije za Elizabete 
svedeni na 39. Po toj nauci kralj je glava Crkve i u 
duhovnim stvarima. Crkva nije nepogrješiva, i jedino Sv. 
Pismo određuje, što treba vjerovati (pravilo vjere). U 
zbilji danas nema jedinstvene anglikanske crkve, nego 
postoje tri glavne frakcije: Gornja crkva (High Church), 
koja prihvaća gotovo sve katoličke dogme, izuzevši dogme 
prvenstva rimskog biskupa i nauke o bezgrješnom začeću 
bi. Dj. Marije; naučava međutim, da je hijerarhijska vlast 
predana biskupima (otud joj ime episkopalna). Zatim: 
Donja crkva (Low Church) ili evanđeoska, koja se malo 
brine za hijerahiju i smatra najvažnijim opravdanje po 
vjeri u kalvinističkom smislu. Napokon široka crkva 
(Broad Church), koja traži tek općenito vjerovanje u 
Krista, dok sve kršćanske dogme smatra spornima. Osim 
tih triju glavnih Crkava postoje i mnoge manje (kongre- 
gacionalistička, baptistička, metodistička i t. d.). 

Po nauci liberalnih protestanata Krist nije uopće usta¬ 
novio Crkve, nego je do osnutka njezina došlo posve 
naravnim putem. Nešto slično uče i modernisti. -> Kato¬ 
lička crkva, Pravoslavna crkva i ostale crkve. Đ. G. 

Crkvena povijest Kršćanstvo -*• Katolička crkva -► Pra¬ 
voslavna crkva Protestantizam. 

Crkvena država Katolička crkva. 

Crkva u pojedinim državama obrađena je uz pojedine 
države. 

Crkveni obredi Katolička crkva -*• Pravoslavna crkva, 
obredi. 

Crkvene službe. Pod crkvenom službom u najširem 
smislu razumijeva se svako vršenje određenih crkvenih 
poslova, koje je nadležno crkveno poglavarstvo nekomu 
trajno (kao zvanje, dužnost) povjerilo. Kanonsko pravo 
razlikuje c. s. u širem i u užem smislu. U širem smislu je 
c. s. svako zvanje s duhovnom svrhom, koje se zakonito 
izvršuje, a u užem smislu traži se, da je to takvo zvanje, 
koje je trajno ustanovljeno uredbom Božjom ili crkvenom, 
da je propisno (kanonski) podijeljeno i da nosiocu daje 
određenu crkvenu vlast, bilo to bogoslužnu ili poglavarsku. 
Nosioci crkvene vlasti mogu u pravilu biti samo klerici, 
i zato crkveni službenici u strogom smislu nisu nikada 
svjetovnjaci (laici), nego samo duhovnici (klerici). Kad je 
sa službom u strogom smislu zakonito i trajno spojeno 
pravo na određene prihode iz sigurnih izvora (napose od 
nekretnina), onda je takva služba nadarbinska (officium 
beneficiale, beneficium). Propise za službu crkvenih službe¬ 
nika sadržava Kodeks kanonskog prava (kk. 145—195 i 
1409—1488). Fr. H. 

Crkveno pravo Kanonsko pravo. 

Crkvene kazne. Ustrojstvo kat. Crkve daje njenom 
poglavarstvu i kaznenu vlast (k. 2214 Kod. k. pr.). Ova 
se vlast treba u duhu kršćanstva izvršivati blago i str¬ 
pljivo (Mt. 12, 20; k. 2214 § 2), ali i upotreba fizičke 
sile nije pri tom načelno isključena (Syll. errorum 1864 
nr. 24 zabacuje tvrdnju: Ecclesia vis inferendae potesta- 
tem non habet), jer se inače ne bi moglo ni govoriti o 
pravnom poretku u Crkvi. Danas ipak Crkva zaštićuje 
svoje propise samo duhovnim kaznama, koje su sve 
netjelesne, ali zato ipak jednako teške i uspješne. No u 
nekim slučajevima Crkva i danas još primjenjuje i ta¬ 
kve kazne, koje su tjelesne prirode, na pr. globe (k. 2291) 

ili prisilno boravljenje (k. 2298, 8). Neposredna primjena 
fizičke sile Crkvi je u današnje vrijeme gotovo svagdje 
onemogućena i državnim zakonima, a protivi se i općim 
kulturnim prilikama. Hoće li u pojedinim slučajevima 
državna vlast prinudno izvršiti crkvene kaznene odredbe 
ft. zv. brachium saeculare), to ovisi o pravnim odnosima 
dotične države prema Crkvi. 

Kazne, koje se danas primjenjuju u rkt. Crkvi, sadržane 
su isključivo u petoj knjizi Kod. kan. prava pod na¬ 
slovom: Krivice i kazne (De delictis et poenis). Medu 
njima su najvažnije cenzure (censurae ecclesiasticae). Fr. H. 

Cenzure idu u prvom redu za tim, da se krivac popravi. 
Ima ih tri: excommunicatio , suspensio i interdictum. Cen¬ 
zurama se može kazniti samo vanjsko, teško, dovršeno i 
s tvrdokornošću spojeno djelo. Crkveni se poglavari imaju 
njima služiti trijezno i veoma oprezno. Neke su od tih 
kazna latae, druge ferendae sententiae. U prve krivac 
upada netom počini djelo, s kojim je spojena kazna; u 
druge onda, kad ga njima udari nadležni crkveni sudac 
ili poglavar. Ipak je i u prvom slučaju redovito potrebno, 
da nadležni sudac ili poglavar izjavi, da je pojedinac po¬ 
činio zločin i upao u kaznu. Od cenzura se krivac može 
osloboditi samo odrješenjem sa strane nadležnog starješine. 
Odrješenje od nekih cenzura zakonom je pridržano ordi¬ 
narijima ili Sv. Stolici. Ako krivac odloži tvrdokornost, 
starješina ga mora odriješiti od kazne. Ako cenzura nije 
zakonom nikomu pridržana, može od nje odriješiti svaki 
ispovjednik. 

LIT.: Crnica, Modificationes in tractatu de censuris per Codicem ' 
luris Canonici introductae, 1919; F. Roberti, De delictis et poenis, 1930; 

F. X. Wemz, lus poenale ecclesiasticum, Rim 1937. A. C. 

Crkvena imovina (rkt.). Kat. Crkvi prema njenoj nauci 
i načelnom stajalištu pripada kao vidljivoj vjerskoj za¬ 
jednici ljudi po prirodi njene ustanove od države posve 
neovisno pravo stjecati i posjedovati vremenita dobra 
(bona temporalia) i njima upravljati. Sva ta dobra, koliko 
pripadaju u vlasništvo Crkve uopće ili pojedinih crkvenih 
pravnih osoba (ustanova), sačinjavaju crkvenu imovinu. 

S obzirom na neposrednog nosioca vlasništva razlikuje se 
trovrsna crkvena imovina: 1. imovina crkve (bona fabri- 
cae), 2. imovina zadužbinska ili zakladna (bona locorum 
piorum) i 3. imovina nadarbinska (bona beneficialia -> na- 
darbina). Upravljanje crkvenom imovinom, koje obu¬ 
hvaća stjecanje, upotrebu prihoda, čuvanje (gospodarenje) 
i otuđivanje, pripada predstavnicima onih pravnih osoba 
(ustanova), koje su neposredni vlasnici dobara, ali u 
ovisnosti i pod vrhovnim nadzorom Sv. Stolice i mjesnih 
ordinarija. Redovno sebi i državna vlast u svojim ustavnim 
i zakonskim odredbama pridržava neki nadzor i utje¬ 
caj na upravljanje crkvenom imovinom, koju zastupnici 
ekonomskih nauka često nazivaju i dobrima »mrtve ruke« 
(manus mortua -> mrtva ruka), jer smatraju, da ih Crkva 
zbog toga, što vrlo teško prelaze iz ruke u ruku i ne 
mijenjaju vlasnika, drži u svom posjedu tako čvrsto, kao 
nepokretna ruka mrtvaca. 

U zagrebačkoj (hrv.-slav.) crkvenoj pokrajini važi za 
upravljanje crkvenim dobrima Naputak, izdan od I. sinode 
zagrebačke nadbiskupije (1926). Fr. H. 

Crkva i država. O crkvi se i o državi, kao o dvjema 
zasebnim ustanovama, može pravo govoriti istom od po¬ 
četka kršćanstva. Jer u staro doba bila je vjera sastavnim 
dijelom državnoga uređenja: »ius sacrum« je bio samo 
jedan dio »iuris publici«. Ali i kršćanska je crkva bila 
često tako tijesno povezana s državom, te se čitavo ono 
šarenilo najrazličitijih njihovih odnosa, kroz vremena i 
narode, svodi na jedan jedini crkvenopolitički sustav, 
jedinstva crkve i države , kojemu je osnovnim obilježjem 
činjenica, da je vrhovna vlast nad crkvom i državom u 
jednoj istoj ruci, da objema ustanovama upravlja jedna 
ista mjerodavna volja. I već prema tomu, pripada li vrho¬ 
vna vlast crkvi ili državi, ukazuje nam se sustav jedinstva 
kao crkvena država (teokratija ili hijerokratija) ili kao 
državna crkva. Klasični su primjeri teokratije ili hijero- 
ratije starozavjetna židovska država i novozavjetna 
crkvena država papina, u kojima je duhovni poglavar 
crkveni i svjetovni suveren države. Tipični se pak oblik 
državne crkve razvio u Bizantu u 6. st. za cara Justinijana, 
pa je zato i danas poznat pod imenom »bizantinizma«. Jer 
na Istoku je, spram centralistički i apsolutistički upra¬ 
vljane velike carevine, stajao čitav niz manje više auto¬ 



kefalnih oblasnih crkava, koje nisu bile kadre oteti se 
prevlasti svemoćnoga državnog poglavara. Na Zapadu je, 
naprotiv, nakon propasti Zapadnorimskog carstva jedin¬ 
stvena i moćna Crkva imala spram sebe veliki broj malih 
germanskih državica, što su u toku vremena podlegle utje¬ 
caju pape kao vrhovnog suverena. Ali i na Zapadu je u 
vjekovnoj borbi između crkve i države bilo povremeno i 
uspješnih nastojanja, da se prva podredi drugoj. Bilo je 
to napose u Austrijskoj carevini u drugoj polovini 18. st., 
za vrijeme cara Josipa II., koji je poput kakvoga pape 
odlučivao i o posve duhovnim pitanjima unutrašnjeg života 
crkvenoga, pa je zato njegov sustav državne crkve i poznat 
pod imenom »jozefinizma« ili »cezaropapizma«. U Fran¬ 
cuskoj su se slični prohtjevi vladara iz onog doba prosvi¬ 
jećenog apsolutizma nazivali galikanizmom , a u Njemačkoj 
febronijanizmom (po Febroniusu: Nikoli v. Hontheimu, 
posvećenom biskupu trierskom). A nastojala su se u ono 
doba i znanstveno obrazložiti različna vladalačka prava 
nad crkvom (iura circa sacra maiestatica). Tako se u ta 
prava ubrajalo t. zv. »ius advocatiae s. protectionis«: pravo 
zaštite uz ovlaštenje, dakako, da štitnik (država) rukovodi 
štićenika (crkvu); pa »ius inspectionis«, t. j. pravo države, 
da nadzire crkveno poslovanje, napose pak saobraćaj bi¬ 
skupa s papom; onda »ius cavendi«, pravo na prethodne 
mjere, da se državni probitci zaštite od presizanja crkvenih 
vlasti. U tom je smislu od osobite važnosti t. zv. »ius 
placeti regii«, po kojem se odluke i naređenja crkvenih 
vlasti imadu podnositi na prethodno državno odobrenje; 
zatim »ius appellationis (recursus ab abusu)«, t. j. pravo 
državljana, da se protiv rješenja crkvenih vlasti pozivaju 
na državne oblasti; i onda napose »ius dominii supremi s. 
eminentis«: vrhovno vlasništvo države nad crkvenom imo¬ 
vinom, iz kojega se izvodilo pravo državne vlasti, da opo¬ 
rezuje crkvena dobra i da amortizacionim zakonima ogra¬ 
ničava crkvu u sticanju novih dobara, a i vlastitima da na 
različne načine samovlasno raspolaže, tako na pr. da 
promijeni izvornu namjenu nekom crkvenom dobru i 
odredi, da i ono pripadne drugoj vjerskoj zajednici, kad 
zajednica, kojoj dobro služi, prijeđe na drugu vjeru (refor- 
matio); da izmijeni svrhu zakladne imovine (innovatio); 
da uzme crkveno dobro pod upravu državne financijske 
vlasti ne oduzimajući crkvi načelnu vlasnost, niti dobru 
praktičnu njegovu namjenu (incameratio); da određenoj 
crkvenoj ustanovi posve oduzme dio njene imovine ne 
dirajući ipak u dalji opstanak ustanove same (saeculari- 
satio); ili konačno, da ukine i samu ustanovu (suppressio). 

U novije doba (od francuske revolucije) razvija se odnos 
između crkve i države u pravcu postepenog odvajanja 
jedne od druge unutar dviju smjernica, od kojih jednu 
predstavlja načelo državne suverenosti, a drugu načelo 
slobode vjere i savjesti. Suvremena država hoće u jednu 
ruku vršiti vrhovnu vla»t nad svima izvanjskim životnim 
pojavama svojih podanika, pa dosljedno i nad vjerskim 
udruženjima njihovim, ali im u drugu ruku prepušta na 

volju, da vjeruju, što hoće, i da se sa svojim istomišlje¬ 
nicima udružuju u posebne vjerske zajednice. U više ili 
manje dosljednoj primjeni tih dvaju donekle oprečnih 
načela razvilo se suvremeno stanje crkvenopolitičkih 
cdnosa u modernoj državi u dva pravca: ili je crkva 
javnopravna ustanova u državnom području, ili je posve 
rastavljena od države. 

Sustav crkve kao javnopravne ustanove u državnom 
području zovu neki i sustavom pravne države, a drugi 
sustavom paritetne države, već prema tome, što žele na¬ 
pose istaći: da se taj sustav razvio istom po slomu poli¬ 
cijske države, u državi pravnoj, ili da su po njemu sve 
vjere u državnom području uzajamno ravnopravne. Me¬ 
đutim, što se taj sustav razvio tek u pravnoj državi novi¬ 
jega doba, više je povijesna slučajnost nego logična nužda, 
a potpuna bi se ravnopravnost vjeroispovijesti pod njim 
jedva i u načelu dala iskonstruirati, da i ne govorimo o 
tolikim stvarnim njenim povredama u svagdanjem životu. 
Bitnost se javnopravne prirode vjerskih zajednica po tome 
crkvenopolitičkom sustavu traži često u uzgrednim značaj¬ 
kama njegovim, koje on i ne mora nužno imati — tako 
na pr. da vjerska udruženja u takvu crkvenopolitičkom 
sustavu pomažu državne svrhe, da država privilegira kon- 
fesijske organizacije, da vjerski službenici vrše funkcije 
državnih organa, da crkveni propisi imadu zakonsku snagu 
i t. d. — no stvarno se ona nalazi u njihovoj javnopravnoj 
organizaciji. Propisi su naime, kojima su organizirana 
vjerska udruženja kao javnopravne ustanove u modernoj 
državi, isključivo javnopravne prirode: oni uređuju samo 
odnose između pravne vlasti državne i duhovne vlasti 
crkvene, pa između spomenutih dviju vlasti i njihovih 
podanika, odnosno vjernika, a ne i uzajamne društvene 
odnose ovih posljednjih samih. Vrhovni je predstavnik 
crkve u granicama svoje nadležnosti pravno priznati po¬ 
glavar vjernih i starješina podređenih mu crkvenih organa, 
koji su kao takvi javni službenici u državnom području. 
I nadležno doneseni zakonodavni, sudski i upravni akti 
crkvenih vlasti pravne su norme poput odnosnih im pro¬ 
pisa pojedinih državnih vlasti. Jer vjerske su organizacije, 
kao javnopravne ustanove, samoupravna tijela u državnom 
području. One vrše kao organi pravne državne vlasti jedan 
dio suverene njene nadležnosti, a u granicama svoje auto¬ 
nomije uređuju samostalno unutrašnje prilike svoje vjerske 
zajednice. 

U sustavu pak rastave crkve od države vjeroispovijedni 
su poslovi crkveni posve odijeljeni od političkog djelo¬ 
vanja državnog i država je u svom krugu rada posve 
nezavisna od bilo kakvih crkvenih utjecaja, jer su sve 
vjerske organizacije u njezinu području jednostavna pri¬ 
vatnopravna udruženja. Vjera se smatra privatnom stvari 
pojedinca, što se države ništa ne tiče. Mogu se, doduše, 
i vjernici udruživati, kao i svi oni, koji imadu ma bilo kakve 
zajedničke nazore ili probitke, ali i vjerska su udruženja 
podvrgnuta općim propisima zakona o privatnim društvima. 
Zato država nema riječi ni što se tiče unutrašnje njihove 
organizacije — napose pak ni pri postavljanju vjerskih 
službenika — a ni u pogledu uprave njihove imovine. 
Ustavno njihovo ustrojstvo imade značaj pravila privatno¬ 


pravnih udruženja, koja se pred državom mogu samo 
putem redovitih sudova prinudno ostvariti. Za vršenje 
kaznene i disciplinske vlasti nad članovima i službenicima 
vjerskih udruženja ne daje država administrativne pomoći. 
U jednu riječ: država ne priznaje crkvi nikakvih osobitih 
povlastica ni sloboština, ali zato ne vrši nad njom ni 
jačega nadzora, niti kakvih drugih većih prava negoli nad 
svima ostalim posebničkim udruženjima na svojem području. 
Međutim sve su to samo posljedice načela rastave crkve 
od države, koje u stvari nisu nigdje do potpunosti do¬ 
sljedno provedene. Nijedna naime država ne može za¬ 
tvoriti oči pred neospornom činjenicom, da ipak ima nekih 
razlika između vjerskih zajednica, koje svestrano obuhva¬ 
ćaju i duboko prožimaju čitav život svojih pripadnika, i 
jednostavnih privatnopravnih udruženja, kojima su pred 
očima samo pojedini, točno određeni zajednički probitci 
njihovih članova. 

Osim izloženih dvaju suvremenih crkvenopolitičkih su¬ 
stava — crkve kao javnopravne ustanove u državnom po¬ 
dručju i rastave crkve od države — ističe današnja nauka 
još i treći: koordinacijski ili konkordatski sustav. Po njemu 
bi crkva i država imale biti uzajamno ravnopravne i jedna 
od druge nezavisne, pa svaka u svom području nosilac naj¬ 
više vlasti. Tom se sustavu prigovara, da obje vlasti vladaju 
na istom području i nad istim ljudima, koji su u isto doba i 
državni podanici i crkveni vjernici. Potpuna bi suverenost 
mogla samo onda biti i jednoj i drugoj zajamčena, kad bi bila 
stvarno razgraničena obostrana njihova nadležnost, t. j. kad 
bi bili posve odvojeni predmeti, koji pripadaju u vlast 
crkve, od onih, koji su podvrgnuti vrhovništvu države. 
Međutim, kako isti životni odnosi istih ljudi na istom po¬ 
dručju imadu često i duhovnu i svjetovnu svoju stranu, 
vodi ta teorija do nerješivih protivurječja. Ona se, doduše, 
pomaže konkordatima, t. j. dvostranim ugovorima između 
crkve i države za razgraničavanje nadležnosti i za sporai 
zumno uređivanje odnosa mješovite prirode. Ali ne može 
odgovoriti na pitanje, tko će konačno riješiti spor, ako do 
sporazuma ne dođe. Jer ako se crkvi prepusti odluka, 
onda je suverenost državna napuštena, ako se pak ko¬ 
načna odluka dade državi, onda o ravnopravnosti crkve 
ne može biti govora. Zato se koordinacijski ili konkor¬ 
datski sustav i ne može načelno održati kao osobiti oblik 
uzajamnih odnosa crkve i države, jer se u konačnim po¬ 
sljedicama svojim svodi na jedan od oblika jedinstva crkve 
i države: na crkvenu državu ili na državnu crkvu. 

LIT.: M. Lanović, Crkveno pravo u sustavu pravnih nauka, Rad 269 
(1940), gdje je podrobno navedena književnost domaća i strana. M. L-ć. 

Crkva kao bogoslužna zgrada. Prvi je kršćanski hram 
bila ona dvorana u Jeruzalemu, gdje je Isus sa svojim uče¬ 
nicima blagovao vazmeno janje i gdje je prvi put prikazao 
novozavjetnu žrtvu (Lk. 22,11). Ovu žrtvu treba da apostoli 
i njihovi nasljednici prikazuju do konca svijeta, jer im je 
Isus dao nalog: »Ovo činite na moj spomen« (Lk. 22, 19). 
Svećenik i žrtva trebaju žrtvenik, na kome će biti prinesena 
žrtva, i hram, gdje će biti smješten žrtvenik. Premda su 
apostoli i prvi kršćani u Jeruzalemu isprva dolazili u staro¬ 
zavjetni hram na molitvu (Dj. Ap. 2,46; 3,1), to se ipak 
novozavjetna žrtva nije mogla prikazivati u starozavjetnom 
hramu, jer kršćani imadu žrtvenik, od kojega ne smiju 
blagovati oni, koji nisu kršteni (Hebr. 13,10). Zato se 
žrtva novoga zavjeta već od prvih početaka kršćanstva 
prikazivala u posebničkim, za tu svrhu više ili manje pri¬ 
kladnim odajama, kako to vidimo u Dj. Ap. 2,46; 20,7,8; 
I. Kor. 16,9; Rim. 16,5. Ovi su se sastanci održavali u 
atriju tadašnjih grčko-rimskih kuća, a za agapu je bio vrlo 
prikladan susjedni triklinij. Atrij se uglednih građana i 
mogućnika zvao basilica privata. Sučelice ulazu u atrij 
nalazio se tablinum , gdje je bio biskup, a desno i lijevo od 
njega, u t. zv. krilima (alae), ostali kler. Žrtvenik, t. j. stol 
za posvećivanje kruha i vina, bio je postavljen između 
biskupa i vjernika. 

Što je više rastao broj vjernika i što se više razvijalo 
kršćansko bogoslužje, to je bilo prirodnije, da se za 
kršćanski žrtvenik podignu i kršćanske crkve, t. j. zgrade, 
unaprijed određene i građene za kršćansko bogoslužje. 
No ovaj prirodni razvitak priječili su progoni kršćanstva 
u rimskom carstvu. Zato je — osobito na zapadu, gdje 
su progoni bili žešći — glavno sastajalište kršćana u prva 
tri stoljeća ostala privatna bazilika i katakombe. Ako i 
nije vjerojatno, da se u katakombama redovito vršilo bo- 

goslužje, to je ipak stalno, da su se kršćani u vrijeme 
progona ondje sastajali. Vrlo je vjerojatno, da je i na 
zapadu već prije Konstantina Velikog bilo javnih kršćan¬ 
skih crkvi, sagrađenih upravo u svrhu, da se u njima sa¬ 
staju kršćani i ondje obavljaju bogoštovne čine. Bogoštovne 
su zgrade i prostorije u prva tri stoljeća bile jednostavne, 
jer je kršćanstvo i za mirnih vremena bilo religio illicita, 
te su nakon časka mira opet slijedili progoni. Tek iza mi¬ 
lanskog edikta 313 moglo se kršćansko bogoslužje nesme¬ 
tano vršiti u javnim zgradama. Bogato razvijena liturgija 
i hijerarhija zahtijevale su sada velike bogoslužne zgrade, 
koje su se razlikovale od poganskih hramova time, što 
su imale svoj žrtvenik u svetištu, veliki prostor za vjer¬ 
nike, predvorje za katekumene i za javne pokornike, kao 
i krstionicu za novokrštenike kao posebnu zgradu uz sam 
hram, koji se u Rimu zove bazilika. Središte je bazilike 
žrtvenik, koji se nalazi između vjernoga puka i klera, a 
od puka ga dijeli schola caniorum , amboni i visoki trium- 
falni luk. Središte je krstionice krsni zdenac. To su bitni 
dijelovi kršćanskog hrama, kako se on razvio iz potreba 
kršćanskog bogoslužja. 

Do u novije se doba istraživala samo zapadna kršćanska 
umjetnost, pa se mislilo, da je u staro kršćansko doba po¬ 
stojala samo zapadna, rimska arhitektura. Ako se ikada 
spomenuo Istok, bilo je to samo zato, da se bizantska 
šablona suprotstavi zapadnoj umjetnosti. Istraživanjem 
Istoka, osobito Male Azije i Afrike, postala je ova teza 
neodrživom. Mala Azija može se danas smatrati kao 
spojka između grčko-rimskog svijeta i daljeg istoka. Iz 
Male Azije nadahnuta je i umjetnost Carigrada, koja 
kulminira u najdivnijoj kršćanskoj crkvi, Sv. Sofiji, a 
tek kasnije postaje žrtvom ukrućene šablone. 

•Graditelj valja da krovom pokrije određeni, zidovima 
ograđeni prostor i da krov organički sjedini sa zidovima, 
na kojima počiva. To se može postići ravnim krovom, koji 
počiva na gredama, ili svodom, koji nose stupovi. Istočno 
crkveno graditeljstvo od Konstantina Velikog pokriva 
bazilike na oba načina, a na zapadu opažamo samo ravan 
krov. Kasnije se zapadno graditeljstvo odlikuje osobito 
time, što je gradilo savršene i čiste bazilike, a istok gradi 
od početka 6. st. pretežno centralne crkve sa svodom i 
kupolom. Arhitektonska bi logika, doduše, tražila, da se 
idejno središte svake kršćanske crkve, žrtvenik, postavi u 
onaj prostor, koji je arhitektonski najviše naglašen, a to 
je u kružnim crkvama prostor ispod kupole. Ali to je iz 
praktičnih razloga nemoguće, i stoga je i u kružnim crkva¬ 
ma svetište smješteno u apsidi, koja se nalazi sučelice 
glavnom ulazu. Čista je bazilika umjetnički manje razvi¬ 
jena i znatno jednostavnija, ali više odgovara jedinstvu i 
dosljednosti, jer se arhitektonski potpuno podvrgava 
osnovnoj zadaći kršćanskog hrama. Kružne crkve uza svu 
slikovitost i veličanstvenost arhitektonske misli nose u 
sebi izvjesno protivurječje između arhitekture i idejne 
liturgijske svrhe. U čistoj je bazilici najjače naglašeno 
stvarno liturgijsko središte, žrtvenik u svetištu, a u kru¬ 
žnim se crkvama diže kupola nad jednim dijelom pro¬ 
stora, određenog za vjernike, dok je svetište napola sa¬ 
kriveno iza kupole u polumraku jedne apside, koja se na 
prvi mah jedva i zapaža. 

Bazilika i kružna crkva dva su tipa kršćanskog hrama, 
koja su se u najrazličitijim oblicima sve do danas održala 
tijekom svih stilskih promjena kroz dva tisućljeća. Ne za¬ 
lazimo u to, kako su različiti stilovi shvatili i primijenili 
ove tipove (o tom potanje Barok, Bazilika, Bizant, Gra¬ 
diteljstvo i si), samo ćemo istaknuti bitne značajke kr¬ 
šćanskoga hrama, kako su se one razvile od prvih početaka. 
Ove bitne značajke treba da ima svaki kršćanski hram, 
bez obzira kada, gdje i kojim je stilom građen. Kao. što 
ne postoji jedan »katolički« stil, koji bi bio jedini prikla¬ 
dan da gradi katolički hram, tako je i svaki stil podesan, 
da se u njem, uz neke uvjete, izgradi katolička crkva. Kod 
prosuđivanja pojedinih stilova teško je biti potpuno obje¬ 
ktivan, jer svatko i nehotice stoji pod utiskom svoga doba 
i njegova shvaćanja. Tako je na pr. Vasariju gotika bila 
vrhunac barbarstva, a 19. stoljeću jedina prava kršćanska 
umjetnost. Svaki je stil odraz mišljenja i načina života 
svoga doba. Može se dakle samo postaviti pitanje: koliko 
su taj način mišljenja i taj stil u većem ili manjem skladu 
s načinom mišljenja, kako ga iziskuje samo kršćanstvo 
po svojim nepromjenljivim zasadama. Odgovor na ovo 
pitanje ne će biti lagan, jer se i primjena ovih zasada 

na pojedini arhitektonski stil može također različito shva¬ 
ćati, i upravo to posebno shvaćanje proizvelo je ono, što 
zovemo stilom crkvenog graditeljstva starokršćanskog 
doba, romanike, gotike, renesanse, baroka, rokokoa, klasi¬ 
cizma. 

Crkveni propisi o gradnji i restauraciji crkvenih zgrada, 
određenih za bogoštovlje, ne ulaze u stilske potankosti, 
nego kanon 1164 § 1. crkvenog zakonika obvezuje biskupa, 
da kod gradnje i popravka crkve, ako je potrebno, zatraži 
mišljenje stručnjaka, kako bi se poštivali oblici, preuzeti 
od kršćanske predaje, i zakoni svete umjetnosti. 

LIT.: H. Leclerq, Čglises, Dictionnaire d'archćologie chrćtienne 
et de Liturgie, Pariz 1921; D. Kniewald, Starokršćansko graditeljstvo, 
Zagreb 1922. D. K-d. 

Crkvena umjetnost obuhvaća graditeljstvo, slikarstvo, 
kiparstvo, pjesništvo i glazbu te t. zv. umjetni obrt, 
ukoliko ove umjetničke grane služe crkvenoj, odnosno 
liturgijskoj svrsi. Kad je Crkva uvela u hram umjet¬ 
nost i umjetnošću okružila čitavo bogoslužje, nisu je vo¬ 
dili izrazito umjetnički razlozi nego sasvim trijezna i 
praktična stvarnost. To vrijedi za kršćansku baziliku, kao 
i za mozaike u tim bazilikama, za crkveno pjevanje i li¬ 
turgijsko ruho, jednom riječju za čitavo područje crkvene 
umjetnosti. Uza sve to postala je crkva majkom kršćanske 
umjetnosti, jer je umjetniku dala samo temu, a u svemu 
drugom, što se ne odnosi na vjeru i ćudoređe, dala mu je 
slobodu. Stav Crkve prema umjetnosti i umjetnicima nije, 
doduše, nikada potpuno nezainteresiran, jer je Crkva uzela 
umjetnost u službu svoga bogoslužja i svoje nauke, ali 
zato kršćanska ili crkvena umjetnost nije isto, što i ten¬ 
denciozna umjetnost, koja upravo po tome, što je ten¬ 
denciozna, prestaje biti prava umjetnost. Crkva traži od 
umjetnika, da svojim načinom, po zakonima svoje umjet¬ 
nosti, a na osnovi svoga uvjerenja i doživljaja, dade 
izraza određenoj ideji ili da prikaže neki događaj. Crkva 
hoće, da preko toga umjetnikova djela utječe neposredno 
na ćud, a posredno i na shvaćanje svojih vjernika i ljudi 

uopće, ali ne traži od umjetnika, da se on stavi u učitelj¬ 
sku pozu. Zato je velika razlika između one socijalne 
funkcije, sto je Crkva pridaje umjetnosti, i one, kako je 
shvaća na pr. Tolstoj, Ruskin i komunizam. Crkva stoji 
po sredini između »artizma« i tendencioznosti ili čistog 
utilitarizma. Kad je Crkva uvela u svoj hram i u svoje 
bogoslužje umjetnosti, pjesništvo i glazbu, nije time htjela 
hram pretvoriti u koncertnu, odnosno izložbenu dvoranu 
ili muzej. I sam kršćanski hram i žrtvenik u njemu kao 
i sav kiparski i slikarski ures i svaka pjesma i popijevka 
u kršćanskoj liturgiji nije drugo nego bogoslužje. Crkvi je 
tuđa svaka »estetska pobožnost« kao takva. I upravo zato, 
da u duši vjernika ne dođe do estetskog užitka, vezana 
uza sam umjetnički oblik, a da se ne zanemari sadržaj, do 
kojeg je Crkvi poglavito stalo, valja da umjetnički oblik 
kršćanske umjetnosti bude toliko nesebičan i proziran, da 
za sebe ne traži ništa, kao da ga i nema, da služi pot¬ 
puno samo onomu, što hoće da izrazi. Naoko je to vrlo 
težak zahtjev, koji traži mnogo samoprijegora, ali u stvari 
samo ovaj put vodi do prave kršćanske umjetnosti, pa i 
do prave umjetnosti uopće, kako je to shvatio i sam 
Baudelaire, inače »umjetnik do tvrdoglavosti«. U operi 
nas može više zanositi samo pjevanje negoli tekst, ali 
kršćanska umjetnost ima toliku vlast nad sobom, da od 
samog pjevanja ne izgubi ni umjetnik ni vjernik s vida 
ono, što se pjeva. Crkvi je glavno ono, što se pjeva ili 
slika, i da su ta pjesma ili slika doista umjetničke i »pro¬ 
zirne«. Kako će to postići — to je stvar umjetnika samoga. 
Stoga i crkveni propisi o crkvenoj umjetnosti daju umjet¬ 
niku slobodu u svemu, što se ne odnosi izravno na vjeru 
i ćudoređe. 

Kanon 1164 § 1. crkvenog zakonika obvezuje biskupe, 
da se kod novogradnje i popravka crkve održavaju oni 
oblici, koji su prihvaćeni crkvenom predajom, i da se pazi 
na zakone kršćanske umjetnosti. Pri tom valja, kad je to 
potrebno, saslušati i stručnjake. 


O slikama propisuje kan. 1279, da nitko ne smije u 
crkvama ili na drugim svetim mjestima postaviti neobičnu 
svetu sliku, ako te slike nije odobrio mjesni ordinarij, a 
ovaj ne smije dopustiti, da se javnom štovanju izlože 
slike, koje nisu u skladu s ustaljenim i odobrenim običa¬ 
jem crkve. Pogotovu ne smije ordinarij dopustiti, da se 
u crkvi ili na kojem drugom svetom mjestu izlože slike, 
koje bi krivo prikazivale katoličku vjersku nauku, ili bi 
vrijeđale potrebnu čednost i pristojnost, ili bi dale po¬ 
voda, da se neuki zavedu u bludnju. Pod neobičnom se 
slikom razumijeva slika ili kip, koji u ikonografijskom 
pogledu nisu u skladu s predajom Crkve. Ne smijemo pri 
tom zaboraviti, da svete slike u crkvi nisu isto, što i slike, 
izložene u galeriji slika ili u muzeju, jer slike i kipovi u 
crkvi imaju izrazito vjerskopoučnu, pa i liturgijsku 
funkciju. Prema odredbi kan. 1280 slike ili kipovi, koji 
se odlikuju umjetničkom vrijednošću ili kojima vjernici 
iskazuju osobito poštovanje, a izložene su javnom što¬ 
vanju u crkvi ili javnom oratoriju, smiju se popravljati 
samo na osnovi pismenog dopuštenja mjesnog ordinarija, 
a ovaj je dužan pitati za savjet stručnjake. 

Budući da je Crkva od svoga početka uzela pjevanje 
kao sastavni dio liturgije, za crkvenu su glazbu crkveni 
propisi brojniji i konkretniji. U svom »Motu proprio« od 
22. XI. 1903 iznio je Pio X. osnovna načela crkvene gla¬ 
zbe i propisao različite odredbe o crkvenom pjevanju. 
Prema ovim odredbama crkveno pjevanje treba da bude, 
poput liturgije, sveto, općenito i umjetničko. Ovim zahtje¬ 
vima u najvećem stupnju odgovaraju t. zv. gregorijanski 
koral i polifonija klasičnoga rimskoga stila u duhu Pa- 
lestrine. O 25-godišnjici »Motupropria« Pija X. izdao je 
Pio XI. 20. XII. 1928 apostolsku konstituciju o liturgij¬ 
skom pjevanju naglašujući ponovno ista načela kao i Pio 
X. i proglašujući neke provedbene mjere, kako bi se po 
svem katoličkom svijetu provele odredbe Pija X. o crkve¬ 
nom pjevanju. Kan. 1264 crkvenog zakonika zabranjuje 
u crkvi svako pjevanje ili sviranje, kojemu bi bilo pri¬ 
miješano nešto lascivno ili nedostojno. 

Sloboda je, dakle, kršćanske umjetnosti veoma velika. 
Nije, doduše, neograničena, ali je tolika, da granice, koje 
su postavljene kršćanskom umjetniku, stvarno i ne znače 
suzivanje umjetničke slobode. Te se naime granice izravno 
ne odnose na umjetnički oblik, pa ni na ono, što bismo 
mogli nazvati »umjetničkim sadržajem«, t. j. na unutrašnji 
izraz i koncepciju, nego samo na sadržaj slike, kipa, 
pjesme ili popijevke. U stvari se, drugim riječima, crkveni 
propisi o crkvenoj umjetnosti ne odnose toliko na način, 
kako se nešto umjetnički prikazuje, nego u prvom redu na 
ono, što je umjetnik htio reći ili izraziti, kad bi se to reklo 
prozom. A ukoliko se ipak ovi propisi izravno ili neizravno 
odnose i na sam izraz, nije to radi njega samoga, nego 
i opet radi onoga, što se njime izražava. Benediktinac 
Desiderius Lenz, osnivač beuronske umjetničke škole, 
kao da je htio suziti ovu slobodu i proglasiti svoju hije- 
ratsku umjetnost, proizašlu iz mističke tipike katoličke 
liturgije, uzornom, ili možda i jedinom umjetnošću, koja 
bi bila dostojna, da bude crkvenom, slično, kao što je 
Pio X. gregorijanski koral proglasio uzornim crkvenim 
pjevanjem. Ali velika je razlika između crkvenog pjevanja 
i ostalih umjetnosti u crkvi. Crkveno je pjevanje sastavni 
dio crkvenog bogoslužja, i stoga je Crkva odsjekla granice 
i točno ustanovila oblike dopuštajući ipak uz neke mjere 
opreza i druge oblike crkvene glazbe. Drugim umjetničkim 
granama pušta Crkva daleko veću slobodu oblika i razvitka 
u razumljivim granicama, koje za crkvenu umjetnost odre¬ 
đuju vjera, ćudoređe i ustaljeni običaj. D. K-d. 

CRKVENI BOK, selo u hrvatskoj Posavini, kotar kostaj- 
nički, 12 km istočno od Sunje. Proteže se u luku oko 
mrtvog rukava Save. Ima 1107 stan. Z. D-i. 

CRKVENI OCI Patristika. 

CRKVENI UČITELJ (lat. doctor Ecclesiae), prvenstveno 
počasni liturgijski naziv. Označuje crkvenoga pisca, koji 
posjeduje pravovjernu nauku, svetost života, izvanrednu 
učenost i izričito priznanje Crkve, kojim ga ubraja među 
crkvene učitelje, te mu time daje poseban ugled kao 
branitelju pravovjerne nauke ili kao svjedoku vjere ili 
kao osobitom poznavaocu cjeline, dotično pojedine vjer¬ 
ske nauke. N. K. 

CRKVENICA kod Doboja na ušću Usore, podor gra¬ 
dine, koja je tu postojala već u prethistorijsko doba, a u 
rimsko je doba pregrađena u kaštel. Iz neolitskoga doba 

nađena je tu sjekira od granita, iz brončanoga doba jedno 
koplje i kalup za lijevanje keltova. Iz rimskoga doba ima 
tu ulomaka natpisa te različite gvožđarije. Vremenu seobe 
Slavena pripadaju neke grobnice sa skeletima, a među 
prilozima tipični »obodci« sa po tri nanizane kuglice, min- 
duše od pozlaćene srebrne filigrane s dvije kuglice i u 
sredini sa čunjastim, granulacijama ukrašenim privjeskom. 
Srednjem vijeku pripada veći nalaz bakrenoga suda: tro- 
nog, gradelj, kutljača i si. Tu je neko vrijeme bila stacio¬ 
nirana Cohors I. Belgarum. Ć. T. 

CRKVENOSLAVENSKI -► Staroslovenski. 

CRKVICE, selo na JI padini Orjena, 8 km na SZ od 
Risna. Leži na 1088 m visine; izloženo je vlažnim vjetro¬ 
vima s mora. Utvrđeno je, da ovdje pada najveća (4,64 m) 
količina oborina u Evropi, i to poglavito u zimskoj polovici 
godine. C. su raskršće putova, koji vode od Hercegnovoga 
preko Ubla u Grahovo i iz Risna preko Orjena za Grude 
i Grab. Prije je tu bila važna vojnička postaja; posljednjih 
godina razvija se promet stranaca. 

CRKVINA (Parietaria), biljni rod iz por. koprivnjača 
(v.). To su trajne ili jednogodišnje zeleni bez žaoka, a 
odlikuju se izmjenito poredanim listovima cijela ruba i 
poligamnim cvjetovima, koji su združeni u guste, klupku 
slične paštitce. U našim primorskim krajevima vrlo je 
česta i obična vrsta P. ramiflora Mnch. (= P. judaica ), »šti- 
renica«, koja ima povaljenu, razgranjenu stabljiku s ja¬ 
jastim listovima, a raste svuda uz gromače, stijene, zidove, 
putove, kuće i po zapuštenim mjestima. U kopnenim kraje¬ 
vima naše domovine raste tu i tamo po zidinama, zapu¬ 
štenim mjestima i šumama vrsta P. officinalis L., koja se 
odlikuje uspravnom, jednostavnom stabljikom i više dugo¬ 
ljastim listovima, a u pučkoj se medicini cijeni kao lijek. 
U drugim balkanskim zemljama raste još nekoliko vrsta 
crkvine. S- H-ć. 

CRKVINA, naziv, koji se u mjestopisu Hrvatske javlja 
dosta često, znači zapravo opalu crkvu, crkvene ruševine; 
po njima onda dobiva novo naselje svoje ime. Tako je 
poznata Donja i Gornja C. kod Ogulina, C. u zvorničkom 
kotaru, dvije C. u kotaru Bos. Krupa (kod Otoke i Gori- 
nje), a da i ne spominjemo brojnih glavica i njiva^ tog 
imena po svim hrvatskim zemljama. Međutim najvažnija 
je 1. C. u brčanskom kotaru, 5 km jugozapadno od Bos. 
Samca, selo s pravosl. župom i 1300 stanovnika. U 17. st. 
C. je bila čisto katoličko mjesto; spominju je biskupski 
izvještaji Maravića 1655 (Acta Bosn. 478) i Olovčića 1675 
(Starine sv. 36, 146) kao župu pod imenom Crkvište (Czar- 
quiste), koja kod Olovčića broji 1915 duša. Ni tada u 
selu nije bilo crkve. Međutim samo ime C. svjedoči o nje¬ 
zinu opstanku negdje u doba bosanske samostalnosti, kad 
se tim krajem, od rijeke Bosne do Tolise i od Save do 
»vrela Modriče«, širio prostrani posjed bosanske biskupije, 
darovan joj od bana Ninoslava i potvrđen 1244 od kralja 
Bele III. (Theiner, Mon. Slav. Merid. I, 297). Ime Crkvište 
sačuvalo se još nakon požarevačkog mira 1718 (vidi na 
karti austrijskih posjeda južno od Save, objavljenoj od 
Bodensteina, Glasnik Zem. Muz. 1907, 155 i d.), dok ga ne 
nestade s katol. starosjediocima, koji se iseliše u Slavoniju. 
— 2. C. u kotaru Prnjavor, selo na istoimenoj rječici, pri¬ 
toku Vrbasa, 1931 imala je 597 većinom pravosl. stanov¬ 
nika. I ono nas sjeća na staru crkvu, posve sigurno jednu 
od onih, koje spominju popisi crkava zagrebačke biskupije 
1334 i 1501, a mi im do danas ne možemo sa sigurnošću 
odrediti mjesta. Staro katol. stanovništvo i ovdje je u 
cijelosti propalo u turskim ratovima bijegom u slobodne 
kršćanske zemlje, a možda dijelom i prijelazom na pravo¬ 
slavlje. K. D-ć. 

CRKVINA NA GLASINCU danas je pusto mjesto na 
cesti, koja vodi od Podromanije u Rogaticu, gdje je na 
oniskom kraškom humku u dnu t. zv. ravnog Glasinca 
sagrađen kameni obelisk na uspomenu bitke, koja se je 
za okupacije Bosne bila kod Šenkovića. Tu je bilo veliko 
bogumilsko groblje, ali su kameni spomenici, većinom kod 
gradnje ceste, razbijeni i upotrijebljeni kao materijal za 
nasipavanje ceste. U blizini Crkvine ima mnogo prethisto- 
ričkih gromila, a nedaleko je i gradina. Tu je u 15. st. 
postojala crkva, koja se u dubrovačkim zapisima zove 
ecclesia de Glasinac, ecclesia nominata Glasinac, a mjesto 
je bilo jedno od glavnijih odmarališta za vlaške ponosnike, 
koji su na svojim tovarima u turmama prevozili dubro¬ 
vačku robu u Srbiju. Zato je tu 1430 postavljena carina, 


ali su Dubrovčani uložili protiv toga prosvjed te se obratili 
na Sandalja i druge bosanske velikaše, da posreduju. 
Ispod same Crkvine otkopana je za gradnje ceste gromila 
s bogatim sadržajem, a osobito se tu ističu brončana vo- 
tivna kola u obliku goluba, koja su poslana u dvorski 
muzej u Beč. Ć. T. 

CRLJEN (Czerlien), Marko, pl., Šumeće (kod Slav. 

Broda) 25. IX. 1840, f Zagreb 17. X. 1918, general. Poto¬ 
mak je stare hrvatske graničarske porodice. Pučku je školu 
svršio u Novoj Gradiški. Poslije svršene vojničke akade¬ 
mije (1859) polazio je ratnu školu u Beču (1863—65). Kao 
austrijski časnik vršio je različne dužnosti: bio je u gla¬ 
vnom stožeru, zapovjednik 10. konjaničke domobranske 
pukovnije u Varaždinu, zapovjednik bataljuna u Novoj 
Gradiški; služio je u husarskim pukovnijama, bio je pu¬ 
kovnik i zapovjednik 15. husarske pukovnije. Prije umi¬ 
rovljenja (1891) bio je brigadir i zapovjednik 12. konja¬ 
ničke brigade u Sibinju (Erdelj), a napokon generalmajor 
(1890). 

BIBL.: Die Wehrverhaltnisse des otomanischen Reiches (1876); Unser 
Kaukasus und dessen systematische Pazifizierung (o Boki Kotorskoj i 
o prilikama u njoj); Die Friedensarbeit der osterreichischen Kavallerie 
(1894); Die Lanze als Waffe der Reiterei (1901); Zur Ausbildung der 
Kavallerie im Feldd'enste (1902); Kavalleristische Studien i dr. Svoj je 
rad prikazao u stručnoj knjizi Unsere militarischen Schriften. Dalji su 
zanimljiviji spisi Die Serbenfrage und der Hochverratsprozess in Agram 
(Beč 1909); Die Serbenfrage nach Wladan Gjorgjević. Beleuchtet auf 
(Jrund eigener Wahrnehmungen des Verfassers (Zagreb 1909); Auf sla- 
vischen Spuren (Zagreb 1914). U knjizi je govor o starosti i širenju 
slavenskog jezika, o ratovanju starih Slavena, o utjecaju slavenskih 
jezika na nazivlje u neslavenskim zemljama i t. d. Djelo nema znan¬ 
stvene vrijednosti. 

Svoju je knjižnicu ostavio Sveučilišnoj knjižnici u Zagrebu, Hrvatsku 
akademiju znanosti i umjetnosti učinio je općom baštinicom svoga 
imetka, Matici Hrvatskoj ostavio je 30.000 K, a mirovinskoj zakladi 
Hrvatskog kazališta 10.000 K. 

LIT.: B. Brusina, Životopis M. pl. Crljena, Prosvjeta 7.; Nekrolog 
Marko pl. Czerlien od Đ. Korblera i oprosni govor nad grobom pokoj¬ 
nikovim od Vladimira Mažuranića u Ljetop. HA, 1919. I. E. 

CRNA CAKLOVICA Caklovica. 

CRNAC POLJE, poplavno zemljište od 28.000 jutara u 
Slavoniji (kotar Nova Gradiška) pored Save između po¬ 
toka Trnave i Orljave. Njime protječe potok Crnac, koji 
sabire vode iz Požeške i Babje gore. Dosad su izvedeni 
neki regulacioni radovi (potok Rešetarica), a kani se isu¬ 
šiti cijelo područje na taj način, da se urede potoci i po¬ 
dignu nasipi duž Save. Z. D-i. 

CRNADAK, 1. Đuro, * Jasenovac 12. II. 1820, f Zagreb 
28. X. 1908, ugledni hrvatski trgovac. Polazio je dvije go¬ 
dine vojničku školu u Petrinji. Kad je postao trgovac 
u Zagrebu, izdašno je pomagao sva hrvatska rodoljubna 
društva i bio biran u odbor Matice ilirske, Trgovačkog 
zbora, Hrv. arheološkog društva i Hrv. trgovačkog 
društva »Merkur«. Bio je prvi predsjednik trgovačkog suda 
u Zagrebu i član prvog odbora Trgovačko-obrtničke ko¬ 
more u Zagrebu. Ban Šokčević pozvao ga je u bansku 
konferenciju 1860, a 1861 izabran je za zagrebačkog grad¬ 
skog zastupnika, kasnije i podnačelnika. Bio je član odbora 
za pitanja o gradnji željeznica u Hrvatskoj (1862) i član 
odbora za prvu gospodarsku izložbu (1864). G. 1872 iza¬ 
bran je za narodnog zastupnika grada Senja. Bio je jedan 
od glavnih osnivača osiguravajuće zadruge »Croatia« i 1889 
njezin ravnatelj. Vrlo je zaslužan za Hrv. trg. društvo 
»Merkur«, kojemu je bio i predsjednik. U »Merkuru« je 
ustrojio knjižnicu te ustanove za naobrazbu i potporu bo¬ 
lesnih članova. D. K. 

2. Marija rođ. Prikril, * Zagreb 27. X. 1856, operna 
pjevačica. Učila je pjevanje u Zagrebu kod Zajca, a 
zatim se usavršila u Beču. Nastupila u starom zagre¬ 
bačkom kazalištu prvi put 30. IX, 1876 na koncertu, a 21. 
X. 1876 u Kreutzerovoj operi Noćište u Granadi; zatim je 
pjevala u operama Norma, Strijelac vilenjak i dr. ističući 
se profinjenim koloraturnim sopranom. U Zagrebu je dje¬ 
lovala 1876—79 u operi, opereti i na koncertima. Kasnije 
je gostovala u Njemačkoj i Budimpešti pod umjetničkim 
imenom Frl. Prickel-Thalberg. S. B. 

CRNA GORA, 1. vapnenačka visoravan (1250—1350 m) 
u zapadnoj Bosni, između planine Klekovače na SZ i 
Čardaka na JI. Dosta razvijeni krški oblici pokriveni su 
gustim šumama. Istočnim dijelom ovih šuma prolazi 
šumska željeznica Drvar—Jajce. 

2. Odvojena uzvisina blagih i dobro pošumljenih strana 
na sjevernoj strani Nevesinjskog polja u Hercegovini. Na 
vapnenačkim stijenama razvijeni su krški oblici. Glavni 
vrh je Lisac (1497 m). U. 

3. Planinska masa sjeverno od Skopske kotline, koju su 
Turci zvali Kara-Dag. Različita je sastava. Najviše su 
rasprostranjeni kristalasti škriljavci, zatim eruptivne sti¬ 
jene; manji su dijelovi sagrađeni od paleozojskih i mezo- 
zojskih slojeva. Istočnu i južnu podgorinu pokrivaju 
tercijarne i diluvijalne naslage. 

C. G. naliči na plosnato bilo. s kojega se mjestimično izdiže poneki 
oštar vrh. Bilo je dugo 76 km. Glavni su vrhovi Barjak Kamen 
(1600 m), Pupljak (1625 m) i u središnjem dijelu Ramna (1651 m). Na 
C. G. je razvode između pritoka Morave i Vardara. 

LIT.: J. Cvijić, Osm ve za geografiju i geologiju Makedonije i Stare 
Srbije, I., Beograd 1906; M. Luković, Geološki sastav i tektonika isto¬ 
čnog dela Crne Gore, Vesnik Geol. inst. f Beograd 1938; A. Ivić, Građa 
za srpsku istorijsku geografiju , Glasnik geogr. društva, 7—8, Beograd 
1922; Lj. Stojanović, Stari srpski zapisi i natpisi, I., Beograd 1902. P. V-ć. 

4. Područje u ji dijelu poluotoka Pelješca, dio općine 

Janjine uz granicu općine Ston. Zahvaća zemljište između 
Neretvanskog i Mljetskog kanala. Dijeli se u četiri dijela: 
u Brijestu (sela: Donja i Gornja Brijesta), Dubravu (sela: 
Balanovići, Đuračići, Prisoje i Zaradeže) i Tomislavovac 
(sela: Ivušići, Kozo, Ruskovići i Vukotići). Tomislavovac 
se do proslave 1000-godišnjice hrvatskoga kraljevstva zvao 
Kozo T. M-n. 


CRNA GORA (Zeta, Duklja ili Dioklitija). Naziv C. G. 
javlja se u 14. st., i to uglavnom za područje prijašnje Zete 
(od 11. st. dalje, po rijeci Zeti); još prije zvala se oblast 
od kotorskog zaljeva do rijeke Bojane Duklja (z/ioxlrja, 
Dioklitija) po rimskom gradu Doclea (koji je ležao na 
ušću Zete u Moraču) na jugu provincije Prevalitane, pa 
su se i njezini stanovnici nazivali Dioklićani (prvi put u 
cara Porfirogeneta oi zUaxlr)navoi). T. zv. pop Dukljanin 
zapisao je oko 1200 i ime Crvene Hrvatske ili Gornje 
Dalmacije za čitavo područje duž mora od Duvna do 
Drača. Postanak imena C. G. nije razjašnjen. Najprirodnije 
je tumačenje, koje zastupa i J. Cvijić, da je C. G. nazvana 
kao i tolike druge, kod nas i drugdje, po svojim šumama, 
koje su nekad morale postojati. M. J. D. 

Zemljopis. Na Z i SZ graniči C. G. s Dalmacijom i Her¬ 
cegovinom, na J s Albanijom, dok na SI čini granicu rijeka 
Tara, a od Mojkovca uglavnom pravac do Mokre Planine. 
U tim granicama zauzima C. G. površinu od 9.668 km 2 , 
na kojoj živi 223.949 stan. u 44.065 domova (1931), 23,2 
na km 2 . Po vjeroispovijesti su 83% pravoslavni, 5% rimo¬ 
katolici, 12% muslimani. Od stranaca ima 8% Arnauta i 
0,2% drugih narodnosti. 

C. G. je visok, krševit i nepristupačan kraj. Ona je 
daleko od svih važnijih prometnih putova na Balkanskom 
poluotoku, siromašna u privrednom pogledu, u nekim 
dijelovima bezvodna. Tri petine C. G. imaju veću visinu 
od 1.000 m, koje su gotovo pol 
godine pod snijegom. Tri četvr¬ 
tine su vapnenačke površine, kroz 
koje ponire kišnica. To je za opće 
obilježje C. G. važnije od či¬ 
njenice , da joj se na JZ širi 
Jadran. 

C. G. je pravcem Gatačko polje 
— klanac Duga — Nikšićko polje 
podijeljena na dva različita di¬ 
jela. Na JZ od ove crte je C. G. 
u užem smislu: područje ljutog 
krša, izgrađeno od jurskih i kred- 
nih vapnenaca, veoma oskudno 
vodom, po prirodi neplodno i 
puno goleti. Na SI od spomenute 
crte oblast je Brda, koja je doli¬ 
nama Morače i gornjeg toka Lima podijeljena u dva kraja 
različitih osobina. Na 5 se prostiru prostrane visoravni 
od trijaskih vapnenaca s ublaženim pojavama krša, više 
izvora i manje goleti, dok na J nastaje kraj, sagrađen 
od škriljavaca, s velikim šumama i planinskim pašnjacima, 
na kojima je razvijen stočarski život. U prostranijim doli- 
lama ovog kraja omanje su voćarske i poljodjelske župe. 

Uz obalu Jadrana diže se naglo visok vijenac planina, 
u kojem se ističe Lovćen (1.749 m), Velja Trojica (1.131 m), 
Visuta (1.182 m), Rumija (1.593 m). Promet s unutrašnjošću 
moguć je samo preko prijevoja i presedlina. U unutra¬ 
šnjosti C. G. nalazi se čitav niz visokih, krševitih i teško 
prohodnih površina, koje su prema SI sve više; s njih se 
izdižu pojedini vrhovi: vrh Durmitora dostiže visinu od 
2.522 m (Bobotov Kuk), a Komova 2.484 m (Kom Kučki). 



GRB CRNE GORE 


Ravnica je, naprotiv, vrlo malo, napose u granicama do 
1913. Najveća je ravnica Zeta, sjeverno od Skadarskog 
Blata; njezin najplodniji i najnastanjeniji dio je južno od 
rijeke Cijevne, dok je zemljište na 5 šljunkovito; mnogo 
je plodnija Metohija. 

Podneblje je vrlo različito: od kotlinskog do alpskog 
i od sredozemnog do umjereno kontinentskog. Primorje 
ima sredozemno podneblje s veoma blagom i kišovitom 
zimom, a gotovo žarkim i suhim ljetom; temperatura s vi¬ 
sinom naglo pada, oko 0,78° za 100 m visine. Utjecaji 
Jadrana prodiru u C. G. kroz prostranu ravnicu između 
Bojane i donjeg toka Drima, a osjećaju se u dolinama 
Rijeke Crnojevića, Zete i Morače. U Zeti je zima blaga: 
Podgorica, iako udaljena od Jadrana 36 km, ima u siječnju 
temperaturu od 4,5°, prema 6,9° u Ulcinju. Cetinje je 
znatno bliže moru, pa ipak ima osjetljivo hladniju zimu 
(0,7°) zbog znatno veće visine, a isto tako i Nikšić, oko 
izvorišta rijeke Zete. Ljeti je primorje neobično toplo: 
Ulcinj ima u srpnju temperaturu od 25,9°, Podgorica čak 
27,6°. Kolašin, daleko od mora 80 km, ali na visini od 
965 m, ima subalpsko podneblje: u siječnju —1,8°, a u 
srpnju 17,4°. Kiša pada osobito mnogo na primorskim 
planinama, godišnje preko 300 cm; na većoj polovini C. 
G. godišnja je količina kiše veća od 200 cm. Poljodjelstvo 
nema od toga veće koristi; oko % od godišnje količine 
kiše padne zimi (od listopada do ožujka), a od lipnja do 
kolovoza manje od desetine. Ljeti je prosječno tek 17 dana 
s kišom. Od takvog rasporeda padalina pate najviše kra¬ 
jevi krša. Ljeti i ono malo kiše odmah ponire, a zimi, pri 
neobično jakim kišama, u nekim poljima nastanu privre¬ 
mene poplave. Istočni krajevi C. G. imaju manje od 
200 cm kiše, ali je ona jednoličnije raspoređena po 
godišnjim dobama. 

Petrografski sastav i reljef zemljišta, kao i nepovoljni 
klimatski uvjeti glavni su uzroci, što je C. G. ekonomski 
pasivna zemlja. Stanovništvo se bavi stočarstvom više nego 
poljodjelstvom. Najviše se gaje ovce, a u kršnim kraje¬ 
vima koze. Goveda ima, koliko je potrebno za oranje, a 
konji i magarci služe samo za teglenje. Ribarstvom se 
Crnogorci bave na primorju i oko Skadarskog Blata. Poljo¬ 
djelstvo je uglavnom ograničeno na niže ravnice. Napose 
se siju kukuruz, raž, ječam i ovas, a pšenica u nižim kraje¬ 
vima: Metohiji, Polimlju, Zeti i primorju. Vinograda ima 
u svim krajevima sredozemnog podneblja, dok maslina, 
smokva i limun uspijevaju samo u primorju. Od vele- 
obrtnih biljaka gaje se duhan, buhač, košćela (koprivka) 
i ruj, koji najbolje raste po t. zv. bijelom kršu. Rudarstvo 
nije razvijeno. Željezne rude ima na tlu sela Sozine, sje¬ 
verozapadno od presedline Sutormana, i u Ponikvici, neda¬ 
leko gradića Spuža. Dosta boksita ima uzduž pruge 
Nikšić—Bileća, oko Bijele Poljane i Lipovih Dola (oko 
14 km jugoistočno od Nikšića) i u kraju oko Nikšićke Župe. 
Samo ležište kod Štitova može dati do 40.000 tona boksita. 

Sva veća i važnija naselja nalaze se u poljima ili kotli¬ 
nama, dolinama i blizu mora. Manja naselja pretežno su 
razbijenog tipa. Kuće su u njima kadšto udaljene po neko¬ 
liko stotina metara, a grade se obično od kamena. 

LIT.: P. Rovinskij, Černogorija, I. (na ruskom), 1888; K. Hassert, 
Beitrage zur physikalischen Geographie von Montenegro, Pet. Mitt., 
Erg. Hf. 115, 1895; P. Mrkonjić, Srednje Polimlje i Potarje , Naselja 1., 
1902; S. Tomić, Drobnjak, Naselja 1., 1902; B, Lalević i I. Protić, 
Vasojevići u crnogorskoj granici, Naselja 2., 1903; Isti, Vasojevići 
u turskoj granici. Naselja 3., 1905; A. Jovićević, Riječka nabija. Na¬ 
selja 7., 1911; Isti, Plavsko-gusinjska oblast, Polimlje, Velika i Šekular, 
Naselja 15., 1923; K. Kayser, Westmontenegro. Geogr. Abh. III/4, 
1922; Isti, Malesija, Naselja 15., 1923; P. Sobajić, Bjelopavlići i Pješivci, 
Naselja 15., 1923; K. Kay9er, Westmontenegro, Geogr. Abh. III/4, I 
Stuttgart 1931; Ch. Webcr, Versuch einer Landschaftsstudie des Zeta- 
gebietes in Montenegro, Dissert. M. Diinki, Dresden 1932; K. Kayser, 
Morphologische Studien in Westmontenegro, Zeitschr. d. Ges. f. Erdk., 
Berlin 1932 i 1934; V. Čubrilović, O različito] starosti slojeva u kojima 
se javlja boksit u jednom delu Crne Gore i Hercegovine, GodiSnj. 
Geol. inst. Kralj. Jugosl., II., 1939. p. V-ć. 

Biljni svijet -> Balkanski poluotok. 

Antropološki i etnografski pregled. 

ANTROPOLOŠKE I PSIHIČKE OSOBINE. Antropološki vrijede 
Crnogorci kao čistiji predstavnici dinarske rase (-► rase). Koštunjavi 
su, redovno mršavi, što se dobro vidi i na licu, koje je dugo i usko, 
brahikefalni su, s jakim ličnim kostima i vilicama, redovno visokim j 
čelom i katkada kukastim orlovskim nosom; osim toga značajni su 
visok rast te tamna boja kose i zjenice. Među psihičkim osobinama 
obilježava ih »violentnost«, sklonost da planu i za malu stvar, ako 
se samo takne koja išto osjetljivija strana ukorijenjenih im nazora, 
strogih tradicija ili probitaka pojedinca i čitavih bratstava ili plemena, 

zatim nesavladiva sklonost dokolici, zaziranje od gospodarskih i dru¬ 
gih neviteških poslova, koji traže ustrajnost, iskustvo i spretnost. 
Izuzeto je samo stočarenje, bolje čobanovanje, sa svim, što je s time 
povezano u dinarskim planinama, t. j. uglavnom čuvanje stoke od 
nedaće ili otimačine, s mnogo plandovanja te nešto poslova oko 
stoke i preradbe mlijeka, uz tvrd život u planini sa svim i lijepim i 
nemilim stranama. Taj život pogoduje, dakako, da se kroz generacije 
razvija svoje vrste viteški mentalitet, omalovažavanje žene i ženskosti, 
sklonost bojevanju, pa i otimanju stoke, kao i narativnoj poeziji u 
različnim oblicima: epskoj pjesmi i pripovijedanju, a da se bruse i na¬ 
rodni govor i frazeologija, razvija osobita jedrina, neka samobitnost, 
plastika i jezgrovitost u govoru. 

ETNIČKA STRUKTURA. Crnogorci se vrstaju sve do najnovijih 
vremena u mnogo većih i manjih skupova, od kojih svaki stoji kao 
donekle zaseban individuum jedan prema drugom. Skup svih njih 
može se nazvati crnogorskom etničkom zajednicom, koji je izraz u 
strogo etnološkom smislu podesniji nego narod ili pleme. Ta zajednica 
ima dug razvoj, a može se dosta dobro i daleko u prošlost pratiti 
po pisanim spomenicima, arheološkim ostatcima ili po veoma dobro 
čuvanoj usmenoj predaji. Gdje su početci sadašnje etničke strukture 
Crnogoraca, da li već u njihovih predaka u zakarpatskoj pradomo¬ 
vini, ili je ona usvojena od zatečenih starosjedilaca na Balkanu pa 


dalje razvijena u mješavini, koja je nastala od prvobitnih slavenskih 
naseljenika i tih starosjedilaca (ilirskih ili drugih), teško je odrediti. 
Prema predaji različnih crnogorskih plemena prije njih su u tim 
krajevima bili neki starosjedioci, katkad i nejasne pripadnosti. Re¬ 
dovno ih kazuju u narodu dvije vrste: Jedni su veoma davni staro¬ 
sjedioci, o kojima su predodžbe mutne ili nedosljedne, a uglavnom 
se samo obilježavaju nekim određenim imenom — sad kao Španji 
(zacijelo neki Romani ili poromanjeni starosjedioci), sad Latini (do¬ 
brim dijelom sa značenjem »stari pripadnici zapadne crkve«), sad kao 
Grci ili Rimljani, pače napokon Zudeli, Čivuti (tako u Primorju i 
Krajini). Drugo su neposredni predšasnici osnivača i jezgre (a i nosi¬ 
laca imena) sadašnjih plemena, a to su Lužani (bez sumnje od iskona 
slavenski elemenat, održan u sjećanju osobito kod Zećana, Pipera, 
i Bjelopavlića), Mugoši (kod Pipera i dr.), Bukumiri (kod Kuča), 
Krički ili Kričkovi (kod Drobnjaka), Mataguži (u Kuča, Zećana i nji¬ 
hovih susjeda), Macure (u Moračana i dr.), Mataruge (u Katunskoj 
nahiji i nikŠićkoj oblasti) i dr. Tu treba spomenuti još i prave 
Vlahe, ogranke balkanskih Rumunja, uglavnom planinskih stočara, 
o kojima ima također dosta uspomena u nekih plemena kao o starijem 
stanovništvu. Nema sumnje, da je među tim starijim, sada već je¬ 
zično i etnički posve asimiliranim, stanovništvom bio nemalen po¬ 
stotak balkanskih Vlaha, a tako i susjednih Arbanasa, koji su Crno- 

gorčima po jednom dijelu predaka dosta blizi. Svi ti mlađi pret¬ 
hodnici današnjih Crnogoraca idu već u bliža povijesna vremena. 
Podloženi ili polagano asimilirani s došljacima, koji su se od nužde 
naseljavali među starosjedioce, bilo iz susjednih crnogorskih krajeva 
ili iz daljih srpskih i drugih zemalja u unutrašnjosti (Kosova, Meto¬ 
hije, Dukađina, Albanije i t. d.), stvarali su zajednice, koje su sve 
većma rasle i s vremenom dobile značaj organiziranih jedinica sa sve 
određenijim granicama svoga područja, sad sasvim malenih, a sad 
razmnoženih s velikim brojem pripadnika. Tako se već oblikovane 
plemenske jedinice povijesno potvrđuju sigurnije od 14. st. 

PLEMENA. No putovi i povodi, kojima su se stvarala, održavala 
ili propadala crnogorska plemena, bili su dosta različni, i svako go¬ 
tovo pleme ima svoj poseban historijat; u svemu ih se može nabro¬ 
jiti u novije vrijeme nekih tridesetak. U »staroj« Crnoj Gori, koja 
se sastoji od katunske, riječke, lješanske i crmničke nahije, nalaze se: 
U katunsko] nahiji: 1. Ceiinjani (Cetinjsko pleme ili naprosto Cetinje), 
o kojima je prva poznata vijest iz 1614. S vremenom su se neki sku¬ 
povi iselili, neki izumrli ili s drugima posve stopili; jakom skupu 
Bajice (ili Gornji Kraj) ima se uglavnom zahvaliti, da su se svi 
oni naposljetku sjedinili u jedno pleme, premda se ono nije u svemu 
konačno oblikovalo kao ostala, čemu je koješta smetalo, na pr. veliki 
broj muslimanskih bratstava, a poslije i uloga Cetinja kao središta 
države, što nije bilo povoljno za ustaljivanje i jaču ulogu plemena 
(ni svi kršćani u plemenu nišu slavili istu krsnu slavu). 2. Njeguši 
(naziv Njegoši nije za pleme posve pravilan, a potječe od svojevoljno 
promijenjenog plemenskog prezimena poznate obitelji Njegoš-Petrović, 
prema imenu planine Njegoš u Hercegovini, s koje bi po jednoj ne¬ 
ispravnoj predaji bili potekli Njeguši; slavenskoga je podrijetla, kao 
od milja mjesto Njegoslav, Njegomir i si.), o kojima su prve vijesti 
iz 1435 i 1437, kad su već zacijelo kao plemenska cjelina oblikovani, 
no ipak ne slave svi istu krsnu slavu. 3. O Čeklićima (naziv se izvodi 
od imena Sv. Tekle, i to manje vjerojatno po nekoj crkvici te sve¬ 
tice u Bratonožićima, odakle bi se bili doselili Ćeklići u svoje sa¬ 
dašnje područje, već vjerojatnije po nekom pretku, koji je po imenu 
te svetice nazvan ćeklić, slično kao Anić prema Ana, Katić prema 
Kata i dr.) prve vijesti teku od 1391; plemenska im je slava Sv ; Ilija, 
prislužba Šćepanj-dan. 4. Cuce (izvor imena nije utvrđen, a može biti 
iz kojega starog balkanskog jezika); sva je prilika, da veći dio osnove 
plemena čine stari doseljeni Zećani; osim spomena u t. zv. Cetinjskom 
hrisovulju bilježi ih M. Bolica 1614; dijele se u Velje Cuce i Male 
(Malocuce); i među njima ima mnogo doseljenika iz Kuča. 5. Ozrinići 
ili Kčevo ( Čevo, Čevljani ); prvi je naziv od nekoga pretka Ozrina, 
drugi po imenu kraja, polja Kčevo, koje je bilo stara plemenska matica. 
6. Pješivci (negda Plješivci, ime po narodnom potječe otuda, što su na 
neki zbor došli pješke, a ne na konjima kao drugi; drugo ga tumačenje 
dovodi u vezu s oznakom plješiv za ondješnje goleti); dijele se u 


Gornje i Donje Pješivce; za tursko je vrijeme njihovo područje bilo 
zasebna upravna jedinica. 7. Zagarač (ili Zagarače, nazivi zapravo topo¬ 
grafski: stanovnici za planinom Garač, odnosno iza obje planine Garača), 
dijele se u Gornje Zagarače i Donji Zagarač ili Jednoše, Jednoško 
Polje, a u to su se svoje staro područje raširili ponovno u 18. i 19. st. 
nakon potiskivanja Turaka. 8. Komani (naziv je topografski po brdu 
Kom, ispod koga je zacijelo bila stara plemenska matica), dijele se u 
sjeverne Bandiće i južne Komane u užem smislu; zauzeli su ponovno 
negda napuštene istočne dijelove svoga područja. U riječkoj nahiji 
su: 1. Ceklin ( Ceklinjani, ime topografsko, preneseno i na pleme); 
iz svoje malene matice na SZ u planinskom kutu proširili su se najprije 
u 17. st. na štetu Bjelica, a u 18. st. ponovno dalje prema JI do Ska¬ 
darskog jezera i Cmojevića rijeke. 2. Kosijeri, najmanje pleme ove 
nahije, sastoji se samo od 2 naselja i stiješnjeno je na malenu prostoru, 
pa se dosta raseljuju. 3. Dobrsko Selo ( Dobrljani ), područje razdvojeno 
u 2 odvojena dijela: na istoku Dobrska župa, na zapadu samo Dobrsko 
selo, među kojima je područje Ceklinjana, s kojima su u bližim ve¬ 
zama. 4. Ljubotinj, nekad maleno pleme, ali ugledno i pod Turcima u 
16. i 17. st., raširilo se poslije zauzevši Donja Sela prema Skadarskom 
jezeru. 5. Građani, malo pleme, negda zvano šišojevići. U crmničkoj 
nahiji su: 1. Podgor (gen. Podgori; Podgorani), kome je područje 
razdvojeno plemenom Brčeli; prvobitno samo na Z, a poslije su zado¬ 
bili i istočni dio Orahova, gdje je bilo vlasteosko bratstvo Mikovići, i 
pridružili se Podgoranima. 2. Dupilo, isprva maleno pleme, u 17. st. 
pojačano stapanjem s dvije nove grupe. 3. Brčeli (ili Brčelo, Brčeljani), 
negda samo selo Brčelo kao središte i zborište cijele Crmnice. 4. Gluhi 
Do ( Gluhodoljani ), malo pleme od dva naselja. 5. Sotonići, također malo 
pleme od dva naselja, koje je ostalo u nepovoljnom području za širenje. 
6. Limljani (naziv u vezi s riječnim imenom »Lim«, odnosno ondješnjom 
rijekom Limšticom), održali su se dobro, zbijeni su, ako i maleni, jer se 
k starijoj jezgri pridruživalo sa svih strana vrlo mnogo obitelji prido- 
šlica, uskoka, bjegunaca od krvne osvete i t. d. 7. Boljevići (ime po 
jezgri, bratstvu Boljevića), imadu maticu na zapadu, odakle je pleme u 
18. i 19. st. zadobilo kraj Pepiće prema istoku. U Iješanskoj nahiji 
nema zapravo nijednoga plemena u pravom smislu; sve su to manji 
skupovi (bratstva) bez izrazitih atributa kao ostala prava plemena, pa 
to vrijedi i za najveći skup Draževina, koji se često ipak naziva 
»pleme«. Slično je i u području Zete pa crnogorskog Primorja i Krajine 
u njegovu zaleđu, gdje se ističu samo veći, jači skupovi bratstava kao 
što su Mikulići, Šestani, Mrko(je)vići i drugi, no koji su u svom ra¬ 
zvoju zbog različnih razloga (dijelom opet zbog različnih vjera u istom 
skupu) zastali i nisu se konačno oblikovali i ustalili kao prava plemena. 

U ostalom se području Crne Gore nalaze: 1. Kuči (naziv možda 
arbanaskoga podrijetla), spominju se prvi put 1445. Od starih kučkih 
bratstava neka su se možda ovamo odrugud doselila; najjače je bratstvo 
Drekalovića od pretka Arbanasa ili poarbanašenog Crnogorca »Latinina«, 
imenom Drekale. Bili su u savezu s Bratonožićima, Vasojevićima i 
susjednim Arbanasima, a značajna im je općenito krsna slava Sv. 
Nikola; bilo ih je dosta i katolika. 2. Bratonožići (naziv bi mogao 
potjecati od pretka Bratonoga, za kojega se misli, da je bio pastir 
Vlah, ili, po predaji, od sina ili unuka jednog od Brankovića, zvana 
»Brato«, do koga sada broje neko 18 pasova). Prvi im je spomen iz 
1445; razvili su se kao jedinstvena cjelina iz jedne srodničke jezgre, 
danas su razdijeljeni u Donje i Gornje Bratonožiće (ili Brskut), a 
u davnini su možda činili užu zajednicu s Kučima; zajednička 
im je krsna slava Sv. Nikola. 3. Vasojevići (po predaji od četvorice 
braće, od kojih je jedan, Vaso, imao tri sina, pa od tih potječe pet 
vasojevićkih bratstava — »plemena«). Jedni su bili dugo vremena s ovu, 
a drugi s onu stranu crnogorsko-turske granice; prvi su bolje očuvali 
svoju tradicijsku kulturu i običaje, kod drugih su utjecaji sa zapada 
Crne Gore kao i zadiranje vlasti u život naroda koješta izmijenili, 
odnosno zatrli. Dulje su vrijeme bili pod prevlašću Kuča. Jedan dio 
prešao je na Islam, a dosta je bilo i kolebanja u vjerskoj pripadnosti, 
na pr. kod bratstva Ramusovića. 4. Piperi (naziv bez sumnje neslaven¬ 
skoga podrijetla, možda od pretka imenom Piper, koje se ime i inače 
potvrđuje na Balkanu u različnim varijantama). Prva je vijest o ple¬ 
menu iz 1426, pa zatim iz 1445; staro im je središte bilo Radeća. Ima 
među njima dosta mlađih doseljenika, na pr. iz bratonoškoga Lutova, 
koji su se asimilirali starincima i kao da su pleme upravo pomladili; 
svima je zajednička krsna slava Aranđelov-dan 8. XI. 5. Bjelopavlići 
(potekli po predaji od nekoga Bijeloga Pavla iz skupa mlađih doselje¬ 
nika iz Dukađina kod Peći, koji su postali glavnina u tom plemenu; 
osim ovih doseljenika ima nešto ostataka starijega stanovništva Lužana, 
a usto i mlađih doseljenika iz okolnih krajeva i plemena). Bjelopavlići 
se spominju od 1411 i granaju se u četiri, odnosno pet grana: Vraže* 
grmci, Martinići, Petrušinovići i Pavkovići s Brajovićima. 6. Rovca 
(Rovci ), o kojima su prve vijesti iz kraja 14. st. Većina ih se smatra 
potomcima nekoga Gojaka, sina Nikše, začetnika Nikšića (slave sv. 
Luku), dok je manjina mlađih doseljenika s različnih strana. 7. Mora- 
čani (Morača, podijeljeni u Gornju i Donju) raznolika sastava od 
doseljenika i uskoka iz Zete, Vasojevića, a najviše iz Hercegovine; 
nemaju stoga ni iste krsne slave. 8. Drobnjaci (naziv nije jasna podri¬ 
jetla); prve su vijesti već iz kraja 14. st., a pripadali su u starini 
negdašnjoj Hercegovini, pa poslije rata 1876—78 Crnoj Gori; po predaji 
doselila se većina Drobnjaka, osim malobrojnih starinaca, osobito iz 
Rudina pa iz Banjana, a onamo još prije iz srednje Bosne; krsna je 
slava plemena Sv. Đorđije 23. IV. Uz Drobnjake se često spominju i 
9. Šaranci, jer su dobrim dijelom doista podrijetlom iz Drobnjaka, i ti 
slave istu slavu kao oni, ali ih Crnogorci sami označuju već i kao 
posebno pleme. . . . . . 

U »crnogorskoj Hercegovini« treba još zabilježiti »plemena«: 1. Ri¬ 
đane, spominjane u t. zv. Cetinjskom hrisovulju, pa i inače u nekim 
dalmatinskim spomenicima, ali ih je već u 16. st. gotovo nestalo, zatim 
2. Banjane (kojima je ime po svoj prilici rumunjskog izvora); prva je 
vijest o njima iz 1319 u vezi s Dubrovnikom. Ovamo idu i. 3. Nikhći 
(ime po pretku Nikši, navodno iz Grblja, a loze nemanjićke); spo¬ 
minju se 1399, krsna im je slava Sv. Luka, razgranali se i osilili u 16. 
i 17. st. dijeleći se u Onogošt i Nikšiće, osnovali i mjesto Nikšić, ali 
su se mnogo i raseljavali. Međutim sve ove posljednje mnogi i ne 

obilježuju kao plemena, jednaka ostalima, jamačno zato, jer ti skupovi 
nisu još dobili sve značajke plemenske; gdjekada se pače ni Moračani 
ni Rovca ne označuju kao prava plemena. Neke od gore navedenih 
izvori često nazivaju »Vlasima« (Riđane, Banjane, Nikšiće), što ima 
očito značenje »priprosti stočari planinci«. 

DRUŠTVENO USTROJSTVO. Dosadašnji je društveni život Crno¬ 
goraca ne samo strože i vidnije patrijarhalan, nego je i u mnogom 
drugom pogledu arhaičniji, a stara društvena struktura manje pomu¬ 
ćena nego ma gdje u južnih Slavena, unatoč tome, što označavanje 
pojedinih, pretežno srodstvom vezanih skupova nazivom pleme , odno¬ 
sno bratstvo, dosta koleba. Osobito u starijim i nestručnim spisima 
eesto se naziva plemenom ono, što je zapravo bratstvo (tako na pr. 
Bajice, koji su zapravo bratstvo cetinjskoga plemena). Uzrok je tome, 
što i narod u nekim slučajevima, osobito u prošlosti, nije svuda imao 
iste jasno određene pojmove pleme i bratstvo, nego se znalo manje 
pleme označavati bratstvom ili razgranjeno bratstvo plemenom. Tek u 
mlađe povijesno vrijeme, kad je već sastav takva većeg skupa bio jasno 
•blikovan od niza manjih (često krvnim srodstvom vezanih) jedinica, a 
čitav skup imao već svoje geografsko jasno ograničeno područje, što je 
baš tu bitno, stalo se ustaljivati nazivanje cijeloga takvoga skupa ple¬ 
menom, a njegovih česti bratstvima. S time je u skladu, što stari 
povijesni spomenici rijetko i spominju same izraze »pleme« ili »brat¬ 
stvo«. Pojam crnogorskoga bratstva uglavnom odgovara etnosociološkom 
pojmu »fratrija«. Općenite su značajke crnogorskih bratstava (osim 
rjeđih izuzetaka) ove: Isto bratstveno prezime svih pripadnika, uz koje 
prezime redovno ima svatko i svoje uže obiteljsko (zadružno). Bilje¬ 
ženje bratstvenih prezimena stalo se već dosta davno napuštati i kazi¬ 
valo se ili pisalo većinom u slučajevima, gdje je bilo upravo potrebno, 
no ipak svatko u Crnoj Gori zna i sada, koje mu je bratstveno pre¬ 
zime. Tako na pr. Neško (krsno ime) Spasojev (patronimik) Kontić 
(bratstveno prezime) iz plemena Pješivaca; Đuro (krsno ime) Radov 
(patronimik) Petrović (bratstvena grana) Heraković (bratstvo) iz ple¬ 
mena Njeguša. Uz isto bratstveno prezime obilježava sve pripadnike 
bratstva i ista krsna slava, što normalno također upućuje na podri¬ 
jetlo od iste obitelji (ali su i raznorodni pridošlice u bratstvo primali 
njegovo krsno ime); preslava ne mora biti u cijelom bratstvu jednaka, 
jer osobito često strani pridošlice zadržavaju svoju prvobitnu krsnu 
slavu kao preslavu. I zajedničku bratstvenu crkvu imadu pojedina brat¬ 
stva. Dalja je značajka bratstva nekad bila stroga eksogamija, t. j. bra¬ 
kove nisu smjeli sklapati parovi iz istoga bratstva; kako je ta stroga 
eksogamija postala vrlo neprilična, a krvno se srodstvo razvodnilo i 
često već gotovo zaboravilo, potakao je vojvoda Marko Miljanov među 
Kucima prekid s tom strogošću, i otad se brakovi sklapaju i unutar 
istih bratstava. Napokon veoma često bratstva imadu i svoja jasno 
ograničena područja; tu čitavo bratstvo iskorištava vode, drvo i (pla¬ 
ninske) revire za stoku; ima pače slučajeva, da bratstvo kao cje¬ 
lina (gotovo kao pravna osoba) posjeduje, odnosno ima silom ili milom 
stečeno pravo paše u određenim revirima na području kojega susjednog 
bratstva. Rečeno je, da mnoga bratstva i nisu u cjelini potekla od iste 
loze kao zajednice srodne po krvi, već su se širila i množila pridošli- 
cama tuđe krvi (crnogorske, ali i druge, na pr. arbanaske). To se oso¬ 
bito događalo, kad je koje slabo bratstvo ( nejačica ) zatražilo od jačega 
(jaka, jačica ), da ga primi u svoj sastav, pri čemu je katkad i prido¬ 
nosilo, što je moglo (na pr. pašnjake). Jednom primljeno ono se potpuno 
stopilo s jačicom i primilo sva njegova obilježja, dužnosti i dijelilo 
s njim zajednička dobra; takvi se slučajevi vrlo dobro pamte, pa u tom 
predanju ostaje često jedini trag pravom sastavu i nastanku bratstva 
(rijetko je uporno, manje ili veće, omalovažavanje članova »nejačice« 
sa strane ostalih). S tim je, dakako, u vezi i obveza krvne osvete za 
ubitoga pripadnika bratstva za svakoga odraslog muškog bratstvenika 
bilo kojega podrijetla. Bratstva imaju u pravilu zajedničkoga predsta¬ 
vnika, zvana knez ili glavar . izbornoga, po junaštvu, razboru, ustraj¬ 
nosti i tvrdokornosti, ili nasljednoga, već prema ugledu i moći poje¬ 
dinih obitelji u bratstvu. Neke značajke bratstva vrijede mutatis mu- 
tandis i za najveće socijalne jedinice, plemena, a te sličnosti izviru 
dijelom iz sličnog nastajanja i plemena i bratstava. Na čelu je pleme¬ 
na vojvoda ili knez (često je on serdar ), koja je čast bila izborna, ali 
ima i primjera nasljednog vojvodstva, koje se razvilo zbog osobitih 
prilika, ugleda i moći nekih obitelji. Uza svu odlučnu ulogu bratstvenih 
i plemenskih glavara jednako su odlučni i plemenski sudovi (6, 12 
ili 24 dobrih ljudi; stanak za međuplemenske razmirice) i vijeća 
(skupština, zbor); drže se redovno na nekim, predajom posvećenim 
mjestima ( zborište ) kod crkava, na zaravancima i si., a vode ih i sazi¬ 
vaju spomenuti narodni glavari. Pravo pristupa i glasa imaju redovno 
svi odrasli, za pušku sposobni muškarci, koji dolaze onamo pod oru¬ 
žjem; u osobito važnim odlukama glasovanje treba da bude jednoglasno, 
a i kunu (vrgnu kletvu ) javno u zboru svakoga, tko bi stvar iznevjerio, 
izgovarajući »Aminl« i bacajući na hrpu kamenje. Međutim je vrlo 
ugledna i uloga predstavnika pojedinih obitelji, osobito većih (zadruga). 
Po njima, odnosno njihovim imenima, umiju Crnogorci — često upravo 
začudo daleko u prošlost — kazivati pretke i pratiti redovno prilično 
pouzdano generacije, koje nazivaju pasovima; od tih ima svaki jednoga 
predstavnika po imenu (pas se poprečno broji s 30 godina). Ima brat¬ 
stava, koja broje i po 18—20 pasova do svojih prvih poznatih predaka. 
Svaki je takav predak-starješina važno lice usred tradicija ove toliko 
patrijarhalne socijalne sredine, i o mnogima se još i sada koješta pri¬ 
povijeda; uz njihova se imena često vežu znatniji događaji, koji su se 
jače usjekli u narodno povijesno pamćenje (dakako nerijetko i krivo, 
odnosno iskrivljeno). Oni su predstavnici obiteljskih svetinja, konti¬ 
nuiteta krsne slave, zadane riječi, pa je u vezi s tim razumljiva i 
velika patria potestas, pače u krajnostima opora i bez srca. Zahtjev 
posluha bio je tu svagda strog, samostega i odricanje stečeno je dugim 
vjekovima teška života, tvrdokornih borba i s Turcima i s Arbanasima, 
a dijelom i trvenja plemena i bratstava među sobom, pa se iz svega 
toga, još i kraj ponajviše oskudnih životnih uvjeta, morao razviti 
poseban mentalitet, osobito u planinaca, nešto manje u nizinskih Crno¬ 
goraca u Zeti, oko Skadarskoga jezera i u Primorju. U svezi s gornjim 
značajno je, što je na pr. starješina kuće govorio o svojim ukućanima 
kao o »robiju«. Među Kučima na pr. zameće se kod susreta razgovor: 

»Kako ti je robje?«, na što slijedi uobičajeni odgovor: »Živo je i 
zdravo!« ili »Živo je sve do đavoljeg!« (t. j. do posljednjega). Prema 
starješini redovno se pokazivalo upravo patrijarhalno poštovanje, pa 
su mu na pr. kod dolaska ukućani bez razlike ljubili ruke. Osobito je 
odnos žene prema muškarcu bio podložnički, što je vidan izražaj imalo 
i u diobi rada. Muškarac je bio samo ratnik, prema prilikama i manje 
ili više organizirani napadač, otimač stoke, pa i ostale imovine susje¬ 
dnoga stanovništva, osobito inorodaca (Turaka, Arbanasa), ali katkad 
i sunarodnika; on je bio i glavni čuvar i branič negda velikih stada, 
osobito u planinama, gdje su bila većma izložena otimačima, dok se 
ostalih poslova, rukotvorskih i gospodarskih, manje laćao, i to nerado, 
na silu ili u nuždi, osim u nekih plemena, gdje je bilo teženje zemlje 
odavno dobro razvijeno (u Zeti i dr.). Na ženi je sva briga oko nedo¬ 
rasle djece, svih kućnih i većine gospodarskih poslova (često su žene i 
orale), oko preradbe lana, konoplje, žukve i vune, tkanja i ostalih 
ženskih ručnih radova; pače i zemljane crepulje (nepečene veće zdjele 
za pečenje kruha pod željeznim saćem) pravile su u nekim krajevima 
žene za vlastitu porabu. Ipak ima primjera, da su položaj i uloga žene 
u krugu njene uže zajednice bili katkada dosta odlučni, i to u sluča¬ 
jevima jače izraženih individualiteta i značajeva pojedinih žena. To bi 
se moglo povezati s razmjerno ne malim brojem vrlo značajnih žena 
samica, t. j. takvih, koje su ostale kao jedini odvjetak svoje obitelji, 
pa kao takve preuzimaju ne samo zastupanje roda, brigu da se ne 
utrne krsna svijeća i si., nego često nose i mušku odjeću i pušku, a 
okolina im daje s vremenom i muško ime kao nadimak, pače, imale su 
u nekim slučajevima pristup u muško vijeće i glas u njemu, kao Milica- 
Mikaš Karadžić u Drobnjacima. Ta pojava žene-muškare, koja je po¬ 
znata i u Arbanasa ( tombelije, tako zvane i u Kuća), pokušava se do¬ 
vesti u vezu s poznatim povijesnim slučajevima istaknutih žena u tim 
krajevima (vladarica, isp. Teutu). U tim kao i u nekim drugim poja¬ 
vama naslućuju neki tragove matrijarhata. 

SOCIJALNI OBIČAJI. Prema rečenome razumije se, zašto je pra¬ 
stara indoevropska i slavenska baština krvne osvete ostala tako dugo 
netaknuta, ili je pače potencirana, pa se i danas još donekle održala kao 
i u Arbanasa. Dužnost krvne osvete uzima na sebe u pravilu bratstvo 
za svoga ubitoga bratstvenika (krv, krviti se); inače se pokazuju sve 
značajke indoevropske krvno osvete kao i pri sklapanju umira, koji 
se u nekim dobro poznatim slučajevima iz prošlosti sklapao uz cere¬ 
monije i brojne formalnosti, što je često trajalo dulje vrijeme (ubojica 
dolazi s družinom pokornički pred dom ubijenoga; skupno se odlaže 
oružje pred oštećenim rodom; ali je redovno odricanje od tog oružja 
samo simboličko, jer ga najbliži rod ubitoga treba po običaju vratiti 
ubojici i njegovoj svojti; sklapaju se krsna kumstva među obiteljima, 
odnosno bratstvima jedne i druge strane i t. d.). U vezi s tim odnosima 
razvito je i pučko pravo azila, t. j. bjegunac pred ma čijom osvetom 
može se u nevolji skloniti u kojugođ kuću, i domaćin ga je dužan 
štititi do krajnjega, odnosno progonitelji su dužni poštivati taj azil. 
Razumljiva je i važna uloga kumljenja i bratimljenja od nužde, t. j. 
ponuda ili apel progonjenoga svome progonitelju, kad se pred njim 
nađe goloruk, ili inače u velikoj stisci, pa mu zazove na pr.: »Kumim 
te Bogom i sv. Jovanom (ili drugim svetiteljem)!« Progonitelj je bez- 

odvlačno i u svakom slučaju dužan to prihvatiti, neprijateljstvo pre¬ 
kinuti i s krivcem se skumiti, odnosno pobratiti. Crnogorci poznaju 
četiri vrste kumstva: krsno, vjenčano, šišano i od nužde (katolici i 
potvrdno), šišano je kumstvo i tu imalo poznatu funkciju duhovnog 
srođavanja i, štaviše, sklapanja prijateljstva među obiteljima kuma i 
kumčeta, ali i širu društvenu, jer se često sklapalo među obiteljima 
različne vjere; u samu obredu nema ništa osobito, što ne bi bilo i 
drugdje poznato (rezanje kose na 3 ili 4 mjesta, spremanje kose, dari¬ 
vanje kuma i kumčeta, čašćenje). Potvrđuje se već iz početka 18. st., 
kada barski biskup Zmajević brani svećenicima, da budu šišani ku¬ 
movi, što znači, da se i katoličko svećenstvo držalo tog običaja. I ovo, 
kao i svako drugo kumstvo u Crnogoraca, drži se vrlo strogo, i povri¬ 
jediti ga veliko je zlodjelo, pogotovu, ako ga okalja sam kum. To 
vrijedi i za pobratimstva (i posestrimstva), koja u samu obredu — a 
taj vrši redovno svećenik — imaju poneku regionalnu posebnost prema 
ostalim dinarskim krajevima (-► pobratimstvo -> kumstvo šišano). Opće¬ 
nito je svako održavanje zadane obveze, riječi, vjere, prijateljske veze, 
obećanja, kao i naloga starijih ili glavara stvar veoma osjetljiva, pi¬ 
tanje »čojstva«, časti i tipične patrijarhatske etike. Čak se i prema 
ženi u takvim slučajevima lomi tradicijski nazor o njezinoj podređenoj 
vrijednosti i ulozi. 

SELJAČKA KUĆA pripada po svojim oblicima, građi i uređaju 
potpuno u širi dinarski etnografski krug. Dok je kamena kuća, s kro¬ 
vom od valjkasta crijepa (tigle), slame, trske, dasaka ili šindre, obi¬ 
lježje većega dijela crnogorskog područja, osobito prema zapadu, u 
planinskim su šumskim krajevima brojne i brvnare (brvnice), napose 
u katunima, zatim polubrvnare, polukamene, a u nizinama ima ih gra¬ 
đenih i od pletera, pa i poluzemunica (na pr. u Zeti). Od sirotinjskih 
prizemljuša, česti samo s jednim prostorom, mogu se pratiti dalji 
razvijeniji oblici do većih kamenih građevina s jednim ili više gospo¬ 
darskih prostora u prizemlju ( izba, kuće na izbu ) i u katu (za stano¬ 
vanje i kuhinju). Osobito je mnogo takvih kuća na kosom brdskom 
terenu (zvanih na čelici — cijeloj zemlji), pola na kat, pola prizemnih, 
katkada građenih dijelom u živu kamenu. Od kućne opreme značajno 
je svuda još otvoreno ognjište s prijekladom (demir-odžak), verigama, 
pekvama ( sačevima ) te ostalim poznatim dinarskim ognjišnim priborom; 
nad ognjištem je redovno naprava za zaštitu od iskara (čerjen ili petar, 
koji stari slavenski naziv znači ovdje i potkrovlje). Važniji su predmeti 
unutarnje opreme: niski okrugli stol s niskim sjedalicama, veći polu¬ 
kružni stolac ( uzložiti stolac, stolovač ) s tri noge i često posebno rezba- 
renim naslonom, za starješinu kuće ili časna gosta, kolijevke s oblukom 
pri uzglavlju, škrinje za opremu, krplje za hodanje po duboku snijegu 
u lov ili k stogovima po krmu, priprosti kreveti ili samo ležaji na podu, 
udubine za spremanje stvari (u zidovima kamenih kuća). K tomu treba 
dodati epske gusle, koje je negda imala gotovo svaka kuća, oružje, 
ikone i po koji drugi sitniji predmet, dok je tkalački stan samo u 
doba tkanja postavljen u kući, a inače je redovno rastavljen i spre¬ 
mljen. Pored običnih seljačkih kuća ima i brojnih većih i viših građe¬ 
vina na kat ili dva, redovno kvadratna tlocrta, sijela moćnih obitelji 
za doba turske vlasti, građenih većinom od kamena, pokritih crijepom 
ili Sindrom, s puškarnicama i inače udešenih za obranu (zvanih kule). 
Osim staja, pojata, kukuružnjaka (obično od pletera, kružnih i povi- 
sokih) treba još zabilježiti etnografski važne male, primitivnije građe¬ 
vine gotovo po svoj Crnoj Gori, a napose po planinama: pokretne 
pastirske kolibice na plazovima, kolibice od motaka, složenih u obliku 
stošca ( sarvadak, dubirog), pokrite busom, slamom, a i kružne, od 
kamena u suho građene kućice sa stožastim krovom od slame. U tim 
se malim građevinama kao i u priprostom uređaju i kućnom priboru 
crnogorskih kuća i planinskih kolibica (glada) bez sumnje održavaju 
tisućljetne tradicije, pače neke pouzdano pretpovijesne starine (pekva, 
ognjišno kamenje i dr.). 

SELJAČKO GOSPODARSTVO Crnogoraca uglavnom je dvojako: 
stočarsko i ratarsko. Danas je već i ratarstvo nešto razvijenije, koliko 
to dopušta često oskudna zemlja (osobito po uvalama, ponikvama i si.), 
nestašica vode te krševito tlo, zbog koga su još dobro održana starinska 
drvena ratila. U upotrebi su gotovo još svuda drvena rala i brane od 
granja; zemlja se pored oranja još mnogo kopa samo motikama, i tako 
je podesnija samo za neke kulture krušarica i drugoga bilja; voćarstvom 
i vrtlarstvom Crnogorci se bave samo u pitomijim južnijim i primor¬ 
skim krajevima. Kukuruz ( frmentun, rumetin) je i za Crnogorce postao 
jedna od najvažnijih žitarica. Važnost sjenokoša i pašnjaka ovdje je 
prvorazredna zbog stočarstva, najvažnije grane seljačkog gospodarenja. 
Ta je grana zapravo od pamtivijeka osnovna, u većini održanih tradi¬ 
cija jednako prastara kao i kod drugih nekih izrazitih stočarskih grupa 
na Balkanu. Prvobitno je to stočarenje bilo dosta pokretno (trans- 
humantno), kao što je dijelom i danas: izgon (izdig) stoke iz sela ljeti 
na planinske paše, jesenje vraćanje u sela, ili pak slanje stoke iz 
visokih planinskih naselja zimi u blaže župne krajeve, osobito prema 
moru, često i na velike udaljenosti. Za Bjelopavliće se kazuje, da su 
negda stoku gonili čak u Posavinu. U planinama gotovo sva plemena 
imaju svoje revire, bilo od pamtivijeka iskorišćivane, bilo u' novija 
vremena drugim slabijima otimane ili inače stečene (komune, komu - 
niče), na kojima imaju ljetne pastirske stanove (katune), pa ovamo iz¬ 
gone stoku na pašu, često na velikim prostorima, a i u velikom broju. 
I pojedina bratstva imaju često svoje određene bratstvene komunice, 
trajno stečene ili dodijeljene im plemenskom odlukom. Život i rad, 
čobanovanje na planinama, odnosno u župskim krajevima, u bitnom su 
isto onakvi, kakvi i u ostalih stočara te vrste u dinarskim i ostalim 
balkanskim (i karpatskim) područjima (-*■ pastirstvo, Balkan). U uskoj 
uzročnoj vezi s ovim temeljem opstanka velikoga dijela Crnogoraca 
može se razumjeti i drugo koješta u njihovoj seljačkoj kulturi: znatna 
upotreba vune (i kostreti, za odjeću i dr.), znatno razvito rezbarstvo, 
pripovjedna i druga poezija, čemu 3vemu pogoduje dovoljno dokolice, 
koju imaju pastiri kod stoke, zatim izvjesna bistrina, stečena u tako 
provođenom životu i radu, duševna staloženost kao i impulzivnost, čega 
se manje ili više nalazi svuda u stočarsko-pastirskoga stanovništva Bal¬ 
kana, pa i inače općenito. U velikom dijelu Crne Gore teško je pitanje 
za sve grane gospodarstva voda, koje nestašica upravo teško pogađa 
neke krajeve. Odatle velika briga Crnogoraca za izvore i za gradnju 


napajališta (ubli), zatim za natapanje kulturnoga tla, a pri svemu tome 
brižno čuvanje predajom posvećenoga poretka i pravedne podjele vode, 
odnosno, u slučajevima povrede toga reda, žestoke reakcije, borbe i 
prolijevanje krvi. — Lov ima za Crnogorca manje značenje, ali on ipak 
poznaje brojne sprave i načine lovljenja (osobito za vukove, lisice, 
kune, srne i različne ptice), dijelom zbog obrane od štetočina, dijelom 
zbog hrane. Ribarstvo je, osim na rječicama, posebno razvito na Ska¬ 
darskom jezeru, na Bojani i u Primorju, s većim brojem različnih 
metoda i sprava, osobito na ugore (jegulje) i ukljeve. Pčelarstvo i 
ostale grane seljačkoga gospodarenja imaju prosječno manje značenje. 
Rukotvorstvo je općenito slabo razvijeno, a tako još manje pravi seoski 
zanati, u koliko nisu potrebni za podmirenje najprečih potreba sela. 
Izuzeti treba, dakako, sve tekstilne ženske vještine, koje su i tu kao i 
u svih južnih Slavena dobro razvite (vezenje je u novije vrijeme ipak 
zapušteno), pa nešto lončarstva, drvodjeljstva i metalurgije, no i tim 
se poslovima često bave inorodci među Crnogorcima (Cigani i drugi 
pojedinačni doseljenici). Po tome i narodna ornamentika dolazi najjače 
do izražaja u drvorezu i tekstilnim radovima, zatim na oružju i opremi, 
no to su većinom zanatski i umjetno-obrtni radovi često uvezeni. 

NOŠNJA je već jednim dijelom napuštena. Značajno je, da je stara 
nošnja žena u nekim krajevima gotovo potpuno nestala, a može se 
naći kod imućnijih, te se nosi samo u svečanim zgodama, dok je muška 
razmjerno bolje održana. Razlog je tome zacijelo isticana sklonost 
viteštvu, koje uvijek traži i vanjski izražaj u odori, oružju i ostalom 
priboru, što obilježuje junaka i u vrijeme mira, dok su žene bile 
gotovo roblje rada i obitelji, pa su i lakše napuštale stariju nošnju. 
Ta se sastojala od košulje dinarskoga jednodjeljnog tipa, , sa sitnim 
vezivima na oširokim rukavima i oko vrata (ošvice), vunene pregače 
(bez resa, futarka, redovno crvene boje, zvana i iram), zobuna (sve- 
tačni od bijela tanka sukna, gajtanima obrubljen), opanaka prepletaša 
i vunenih bječava; frizura je redovno oblikovana od pletenica kao 
kolač na tjemenu, pokrita niskom dinarskom kapom, slična oblika kao 
muška (ali se bilježe negda i djevojačke stožaste kape); žene su u 
nekim krajevima pokrivale glavu bijelim rupcem s posebnim ovojem 
oko glave preko čela. U novije vrijeme gotovo sve je to kao redovna 
nošnja napušteno, a preotele su mah posve crne haljine, udešene na 
malograđansku, s crnim rupcem na glavi, a samo su opanak prepletaš, 
domaće bječve, opisana frizura i po koji drugi manje vidan sastavni 
dio ostali po starome. — Muška se nošnja sastoji od istih domaćih 
opanaka prepletaša, u uglednijih i imućnijih od svoje vrste čizama, što 
je zacijelo strani utjecaj, zatim bječava i preko njih bijelih dokolje- 
nica, pa hlača, redovno od plave čohe, sličnih poturlijama, ječerme na 
preklop, redovno od crvene tkanine s aplikacijama od srme, odnosno 
gajtana, dolame od tanje finije tkanine te poznate plosne male crno¬ 
gorske kape. K tome treba dodati kao osobito značajno struku , plašt 
od gruba, mrka ili bijeia sukna s resama, koji se nosi usko složen na 
lijevom ramenu, a za nevremena zaogrće, ili se čovjek njime pokriva, 
kad noći. Od debele domaće tkanine krojen je i talagan, velik prostran 
ogrtač bez rukava s kukuljicom. Oprema uz odjeću sastoji se od pasa 
od tkanine, oširoka i višekratno ovijena oko pojasa, ili od kože (silav, 
bensilav) za oružje i drugi pribor (-»- čemer). Oružje je bilo bitni ne- 
razdružni dio muške opreme, pa je to dobrim dijelom i danas, napose 
u opremi za svetačne prilike (»levor[ver]«, negda kubure, jatagan, 
arbija za punjenje, sve za pojasom, uz to duga puška, džeferdar, ili 
novije puške). 

GLAZBA, PJESMA I PLES. Glazba i ples nisu, doduše, mnogostrani 
ili nemaju ono značenje kao u mnogim drugim, pa i dinarskim kraje¬ 
vima, izuzevši epsku glazbu. Instrumenti su malobrojni: osim priprostih 
sezonskih pištaljka, svirala, zatim vrste sasvim elementarnih pastirskih 
dipala od trske i roga (-► diple) prvo mjesto imaju gusle za pratnju 
epske poezije (-»- gusle). Prema tome bilo je negda i mnoštvo epskih 
pjevača, među kojima su se pojedinci isticali osobitim pamćenjem pje¬ 
sama, napose impresivnim načinom pjevanja, podizanjem i spuštanjem 
glasa, uzdasima, uzvicima i drugim manje običnim sredstvima dramat¬ 
skog izražavanja pjevane poezije, a osim toga i darom za stvaranje 
novih pjesama. Osim epskoga pjevanja družini i prijateljima u kućama 
čuli su se pjevači i po seoskim mehanama, osobito u novije vrijeme, 

pa i na otvorenim mjestima, zboro¬ 
vima i drugdje. Sva je pripovjedna 
poezija (pripovijetka, basna, anek- 
dota, pjesma junačka, šaljiva, manje 
romanca i balada) bila razvijena i 
omiljela na crnogorskom selu kao 
malo gdje; tu je imala doista i ulo¬ 
gu nepisane književnosti i zabave, a 
epska i ulogu povijesti i svoje vrste 
poticaja, odgojnoga uzora u epskom 
viteškom duhu, posredno i u širem 
narodnom. Posebnu granu ženske 
poezije odavna su činile naricaljke 
za pokojnicima, redovno improvi¬ 
zirane uz pomoć već ustaljenih 
formula i frazeologije za tu vrstu 
poezije. Anekdotska tvorba isto je 
tako značajna kao i epika: u njoj 
se odražavaju sitnija zbivanja u 
plemenu, bratstvu, obitelji, među 
serdarima i knezovima, popovima i 
seljacima, sad sa smiješne strane, 
pa i groteskno, oporo, sad sa ozbilj¬ 
ne, i gotovo kao nepisana povijest 
unutarnjih, pa i intimnih odnosa 
crnogorskoga svijeta, bilježi i svi¬ 
jetle i crne njihove strane. Sklonost 
plesu nije toliko razvita, koliko igri 
svih vrsta, osobito t. zv. viteškoj 
(kamena s ramena, plovkanje — ba¬ 
canje plosnoga kamenja na cilj, utr- 

kivanje, rvanje) kao i igrama vještine, za što ima osobito čobančad 
obilje prilike u svojoj dokolici. Tu je i zgoda za učenje svirke i pje¬ 
sme, drvodjeljstva i rezLarenja, pa i drugih vještina (predenje, vezenje 
i t. d.). Plesu se Crnogorci predaju većinom u svetačnim zgodama, kod 
crkvenih zborova i si., i to ponajviše koreografski jednostavnim ko¬ 
lima ili dvoplesu muškarca i žene (rjeđe oboje istoga spola) u koreo¬ 
grafski zamršenijem slijedu veoma značajnih kretnja: uzdizanja ruku, 
poskoka, obuhvatanja i okreta, držeći stalno sam trup strogo ukočeno, 
pri čemu se naočigled pledalaca izmjenjuju najvještiji, a muškarci za 
vrijeme plesanja rado i pale iz pištolja; rjeđi je ples pojedinačni 
muškarca s jataganom (na pr. u Kuća), srodan arbanaskom načinu. 

ŽIVOTNI I GODIŠNJI OBIČAJI. Među životnim običajima Crno¬ 
goraca ima ih mnogo i u pojedinostima jednakih kao i u ostalih Dina- 
raca, odnosno ostalih Srba i drugih južnih Slavena. Poneka značajnija 
pojedinost, kojom se odvajaju, može se naći često u susjednih naroda 
(na pr. Arbanasa). Među porodnim običajima vrijedi zabilježiti neke 
osobite postupke s novorođenčetom (usta mu se nataru zemljom, sta¬ 
vljaju na nj različne amulete, na pr. od šarena perja), prve dane ga 
ne smije dojiti sama rodilja, koja se često po prastarom praznovjerju 
izolira u kući i t. d. I kod svadbenih se običaja razabira potpuno 
jednak tok i iste obredne faze kao u ostalih, napose južnih Dinaraca, 
počevši od prošnje do prviča i pohođana (i tu su duge svatovske pre¬ 
pirke kod dolaska po mladu, govori i brojne zdravice glavnih svatova, 
važna uloga djevera, dosta ceremonioznosti tijekom svadbenih običaja). 
Posebno vrijedi spomenuti, kako je u nekim krajevima bila uobičajena 
bračna suzdržljivost mladenaca negdje kraće negdje dulje vrijeme 
poslije svadbe, pa su se često ne samo slabo ili nikako poznavali prije 
vjenčanja (kao i drugdje), nego se na taj način nastavili tuđiti odre¬ 
đeno vrijeme kao posve strani jedno drugome, pače su nerijetko i 
živjeli posve odvojeno svako u svojem rodu, čak i po godinu dana, i 
tek tada se posve združili (čemu je korijen vjerojatno praznovjerski, 
strah od nazlobe zlih sila, koje po narodnim vjerovanjima osobito 
vrebaju na mlade parove). Mjesto mladoženje proboravio je uz mladu 
prvu noć (ili više njih) djever, svagda najstrože poštujući njenu čast 
(poštovanje ženske časti uvijek se potvrđuje u Crnogoraca kao osobito 
strogo, prestupci te vrste kažnjavali su se drastično, pa je i nezakonite 
djece bivalo malo). Mlade žene (odive) bile su osobito rado viđene 
u čitavu rodu i u čestim posjetima osobito čašćene. Krsnu slavu 
(krsno ime) slave svi Crnogorci; pače i znatan dio onih, koji su prešli 
na islam, dugo su ustrajno i brižno zadržavali ostatke slavljenja krsne 
slave (osobito neki Mrkojevići, sve do najnovijih vremena). Redovno 
je, da svako bratstvo ima svoju bratstvenu krsnu slavu, ali i velik 
broj plemena ima svoje skupne plemenske slave (v. sprijeda). Kako se 
međutim događalo, da su pojedine obitelji ili grupe obitelji iz jednoga 
bratstva (odnosno plemena) prelazile k drugome i ondje se s njim sto¬ 
pile, prihvaćale su i novu krsnu slavu zadržavajući redovno prijašnju 
slavu kao preslavu. Obilježja su krsne slave ista kao drugdje u Dina¬ 
raca, u prvom redu pravoslavnih (-> krsna slava). Brižno i ustrajno 
njegovanje baštinjenih krsnih slava u svakom pojedinom slučaju kao i 
briga, da se ne bi nikako »utrnula slavska svijeća«, daje ovom običaju 
i u Crnogoraca dobro poznatu ulogu i značenje; koliko do nje drže 
mnogo oni sami, toliko je i objektivno važna kao odlučan putokaz za 
utvrđivanje podrijetla pojedinih obitelji, rodova i bratstava. 

Kod pogrebnih običaja osobito je razvito i omiljelo naricanje ( lele- 
kanje ). I među ostalim pogrebnim običajima nalazimo većinom poznate 
pojedinosti iz drugih, napose dinarskih krajeva, s ovom ili onom crno¬ 
gorskom osobinom (i tu se na pr. u nekim krajevima poslije smrti 
muškarci od bliže rodbine neko vrijeme ne briju i ne šišaju, prevraćaju 
na sebi katkada odjeću, grebu lice, čupaju kose, napose žene, udaraju 
se o prsa; odjeću i opremu pokojnika katkad iznose i razastiru vlada¬ 
jući se prema njoj kao prema samome pokojniku i t. d.). Među 
godišnjim i različnim prigodnim običajima uglavnom također ima tek 
po koja osobita posebnost, inače se svuda susreću u bitnom jednaki 
kao u ostalih dinarskih Srba, tako na pr. paljenje badnjaka na Badnje 
veče, često onoliko njih, koliko je muških glava u kući, ili za jedan 
više, za onoga, koji će se u idućoj godini roditi; ophodi maskiranih 
ljudi o Pokladama sa zvonima i šalom; donekle održano koledanje; 
nošenje krsta i t. d. Među vjerovanjima osobito su se dobro održala ona 
o različnim demonskim bićima, njihovoj korisnoj ili, još više, pogubnoj 
ulozi prema ljudima, tako stuha(ća), koji znadu među sobom u olujama 
boj biti, vukodlacima i vilama, kao i kult nekih posvećenih stabala 
(osvještani dubovi ). Zabilježiti treba među društvenim običajima dosta 
dobro održane molbe, mobe, koje se mogu dobro razumjeti kraj razvita 
smisla za solidarnost i za kolektivizam. 

Premda narodni život i kultura Crnogoraca pripada pretežno široj 
etnografskoj dinarskoj cjelini, a manjim dijelom jadranskoj (-> Balkan, 
etnografski pregled), ipak ima dosta crnogorskih posebnosti. Unutar 
crnogorske etnografske cjeline mogu se razabrati dva, odnosno tri 
donekle različna kultumo-geografska pojasa: primorski jadranski, zatim 
planinski goletni u zaleđu prvoga i planinski šumski dublje u unutra¬ 
šnjosti. Mnoge zabilježene etnografske razlike među pojedinim grupama 
mogu se svrstati u ta dva, odnosno tri pojasa. Mora se zabilježiti, da 
su razlike u seljačkoj kulturi različnih dijelova Crne Gore u daljoj 
prošlosti i u novije vrijeme dosta znatne, i prilike su pred stotinjak 
godina bile u mnogočemu drukčije (tako su na pr. odjeća i obuća bili 
većinom domaći seljački proizvod, osobito u žena; bratstvena ekso- 
gamija bila je mnogo stroža; po kazivanju predaje negda se i manje 
vina pilo, mjesto toga više medovine i t. d.). 

ćević, Crnogorci u pričama i anegdotama, sv. 1—25, Beograd, Zagreb, 
Ljubljana, Vel. Bečkerek, Samobor 1928—38; Crnogorsko pravosuđe i 
pravno shvaćanje u anegdotama, Zagreb 1933; V. Bogišić, Zbornik 
sadašnjih pravnih običaja južnih Slovena, Zagreb 1874; I. Jelić, Krvna 
osveta i umir u Crnoj Gori i severnoj Arbaniji, Beograd 1926; M. Mi¬ 
ljanov, Primjeri čojstva i junaštva. Beograd 1901; G. Gesemann, Der 
montenegrinische Mensch, Prag 1934; A. Haberlandt, Kulturvvissenschaft- 
liche Beitrage zur Volkskunde von Montenegro, Albanien und Serbien, 
Beč 1017; P. Soć (Chotch), Bibliografia del Montenegro, Rim 1925 (ne- 
dotjerano); Brojni prilozi o etnografiji Crnogoraca u Glasniku Etno¬ 
grafskog muzeja u Beogradu, Zapisima (Cetinje), ZNŽO, SEZ, G1ZM, 
Zeitschrift fur osterreichische Volkskunde (Beč), Karadžiću (Beo¬ 
grad), Prilozima proučavanju narodne poezije (Beograd). M. G-i. 

Povijest. Kada su plemena južnih Slavena došla u da¬ 
našnju C. G., zatekla su ondje mnogobrojne tragove rimske 
kulture i više manje romanizirano stanovništvo. Primorje 
Duklje nosilo je pečat rimske kulture, dok su brda u unu¬ 
trašnjosti, naročito splet Prokletija, dosta sačuvala svoju 
ilirsku patrijarhalnost. Što bliže prema moru, osjeća se sve 
jači utjecaj Zapada. Cijelo se primorje, dinarskim vijen¬ 
cima odvojeno od svog zaleđa, kulturno razvijalo većma 
pod utjecajem Zapada, dok je etnički bilo stalno pod 
utjecajem slavenskog elementa s dinarskih vijenaca. 

U vrijeme seobe Slavena na Balkan već je u Duklji 
postojala biskupija, podređena najprije skodarskoj, a 
potom dračkoj nadbiskupiji. Najzad je uz veliko opiranje 
nadbiskupije u Dubrovniku stvorena 1089 barska nadbi¬ 
skupija (v.), kojoj se nadležnost raširila sve do Raške. 
Osim toga je 11. stoljeće značajno za Zetu i po tome, što 
se tada u njoj javlja moćna državna organizacija. 

Zeta je upravo od prvih dana jačanja nekih plemenskih 
organizacija pokazivala težnje za samostalnim životom, ali 
u spletu događaja dugo nije mogla prihvatiti prvu ulogu. 
Krajem 9. i u 10. st. postoji u Raškoj dosta moćna država 
(Časlav Klonimirović), i Zeta ulazi u njezin sastav. Krajem 
10. i početkom 11. st. Zeta je u sastavu Samuilova carstva, 
i njom upravlja Samuilov zet, knez Vladimir. Poslije Sa- 
muilove smrti nastaju dinastičke borbe, za vrijeme kojih 
1016 bi ubijen knez Vladimir, koji je kasnije proglašen 
za svetitelja. Poslije nekih 20 godina uspio je knez Stefan 
Vojislav osloboditi se bizantske vlasti, prodrijeti čak do 
rijeke Vojuše na jug i tako udariti temelj prvoj samo¬ 
stalnoj zetskoj državi. Vojislavov sin Mihajlo (oko 1051 
do 1081) sačuvao je dobre odnose s Bizantom, premda je 
1073 pomagao ustanak u Pomoravlju i Povardarju. Usto 
je Mihajlo tražio pomoć i od moćnog pape Grgura VII., 
od koga je 1077 dobio priznanje kraljevskog naziva. Ti 
dobri odnosi s Rimom potrajali su duže i značili su po¬ 
novno jačanje rimskog utjecaja. Iz njih je 1089 proizašlo 
stvaranje barske nadbiskupije za vrijeme Mihajlova sina 
Bodina (1081 do oko 1101), kao i Bodinovo pomaganje 
papinskih vazala Normana u borbi protiv Bizanta. Voji- 
slavovići su sjedinili Zetu, Rašku, Bosnu, Trebinje i Hum, 
ali se poslije Bodinove smrti ta zajednica raspala. U Zeti 
se, doduše, opet osjetio bizantski utjecaj, ali više u politici, 
dok su vjerske veze s Rimom bile još uvijek jake. Stoga 
je i jasno, što dva naša rana književna spomenika, žitije 
sv. Vladimira i spis popa Dukljanina, nastaju u latinskoj 
redakciji i što se Nemanja, rođen u Zeti, krsti u Ribnici 
blizu Podgorice po zapadnom obredu. 

Povijest Zete poslije Bodinove smrti ispunjena je dugo¬ 
trajnim borbama za prijestolje; na njemu se vazali Bizanta 
izmjenjuju s njegovim protivnicima omogućujući tako i 
Bizantu i Raškoj, da se upleću u njezine unutrašnje prilike. 
S otpadom Raške i Bosne ograničilo se područje Zete na 
Duklju, Trebinje i Hum, a i potonja je oblast uskoro 
prestala biti njezinim sastavnim dijelom. Od Bodinovih 
nasljednika osobito je njegov sin Đuro (oko 1114—1118 i 
opet J/25—31) s pomoću Raške težio za potpunom neza¬ 
visnošću, ali uspjeha u tome nije imao. Oko 1130/1 pao je 
u ruke Grka i umro u nekom carigradskom zatvoru. Rado - 
slav (oko 1148/9), sin kralja Gradihne, nema više ni kra- 

ljevskog naslova; on se naziva knezom i vlada samo 
krajem između Kotora i Skadra. Posljednji »knez velii«, 
Mihajlo , ima, doduše, pod svojom vlasti i Trebinje (1180?), 
ali se najzad 1189 morala njegova žena Desislava skloniti 
u Dubrovnik pred raškim velikim županom Nemanjom. 

S pojavom Stefana Nemanje srpska država doživljava 
nov polet; on je do 1189 sjedinio Zetu s Raškom, i time 
su u obje ove pokrajine prekinute uzaludne borbe oko 
prijestola, od čega su imali koristi samo Bizant i Ugarska. 
Gotovo dva stoljeća potrajat će ova zajednica i bit će 
prvi uvjet srpske moći. Radom Nemanjića, u prvom redu 
Nemanjina sina Save, zadržano je širenje katoličanstva 
s primorja u unutrašnjost Srbije. U tom pogledu imale su 
posebnu zadaću Savine episkopije u Stonu i na Prevlaci 
(Boka); potonjoj je bila podređena gotovo sva Zeta, i nju 
Stefan Dušan 1346 uzvisi na metropoliju. Značajan je za 
Zetu u vrijeme Nemanjića i njezin položaj prema sre¬ 
dišnjoj vlasti. Po svojoj tradiciji i po težnjama svoje 
gospode Zeta se mnogo razlikovala od Raške, koja je 
preuzela vodstvo u državi. Nemanjići su to osjećali i 
nastojali, da bar donekle stvore Zeti mogućnost samo¬ 
uprave. Nemanja je prilikom svoje abdikacije 1195 dao 
Zetu na upravu svom starijem sinu Vukanu, koji je bio 
u prisnom odnosu s papom i Madžarima. Pomognut s ovih 
strana Vukan je, čini se, uspio privremeno zavladati i Ra¬ 
škom (1202/3), pritijesnivši brata Stefana. Za njegova sina 
Đurđa, koji je nosio naslov kralja, Zeta se oslanja na 
Mletke, što znači, da su Mleci bili raširili svoje težnje već 
do Albanije. Međutim, kad se raški župan Stefan, od 1217 
kralj, učvrstio na vlasti i sredio prilike u zemlji zahva¬ 
ljujući svakako dobrim dijelom bratu Savi, Zeta je bez 
sumnje izgubila svoj poseban položaj prema središnjoj 
vlasti. Kasnije upravlja samostalno Zetom Uroševa žena 
Jelena (1280—1314), koja je podigla mnoge spomenike, 
naročito crkve i manastire u Kotoru, Skadru, Baru, Ulcinju 
i drugdje. U njezinoj vjerskoj politici jasno se primjećuje 
namjerno razlikovanje pravoslavlja i katoličanstva, iako 
je sama bila katolikinja (iz porodice Anjou). Kratko vri¬ 
jeme upravljao je Zetom Milutinov sin Stefan, koji zbog 
pobune protiv oca bude oslijepljen i prognan u Cari¬ 
grad. Isto tako upravljao je kraće vrijeme Zetom stariji 
Milutinov sin Konstantin, koji je poginuo u borbi za prije¬ 
stolje, što se vodila poslije Milutinove smrti 1321. Najzad, 
Zeta je imala posebnu upravu i za vrijeme Stefana Dečan- 
skoga, koji ju je dao svome sinu Dušanu, kasnijem caru. 

Poslije Dušanove smrti 1355 počela je srpska država 
opadati i slabiti; tada je prestala i suradnja dviju njezinih 
najvažnijih pokrajina, Raške i Zete. U Zeti su se ubrzo 
osilili velikaši Balšići , koji su se posve oteli vlasti cara 
Uroša. Oblast Balšića (Đurađ, Stracimir i Balša II.) obu- 
hvatala je Zetu i sjevernu Albaniju, a sa sjevera su oni 
bili pritiješnjeni drugim moćnim velikašima. Oni su morali 
izdržati prve navale Turaka na Zetu, pa je Balša II. i 
poginuo u borbi s Turcima. Ni oblast Balšića nije ostala 
cijela, jer se je Zeta odvojila; ovu predade posljednji 
njezin upravljač, Balša III., unuk kneza Lazara, svome 
ujaku, despotu Stefanu Lazareviću, kod koga i umre 1421. 
U to su vrijeme Mleci vodili sa Srbima duge borbe za 
zetsko primorje, i Srbi su 1423 nešto odstupili Mlecima 
uz novčanu naknadu. Zeta je ostala u sastavu Srbije do 


privremenog pada despotovine 1439 za vrijeme Đurđa 
Brankovića. Otad se u Zeti, koja se sve češće naziva C. G., 
postepeno uzdiže moć kuće Crnojevića (Đuraševića); sre¬ 
dinom 15. st. upravlja njom gotovo samostalno Stefan 
(Stefanica) Crnojević. Pojava te nove dinastije značila je 
samo cijepanje zajedničke snage u borbi protiv Turaka. 
Crnojevići su vladali C. Gorom sve do njezina pada pođ 
Turke, i za sve to vrijeme njihova je politika bila ispu¬ 
njena traženjem načina, kako da se održe između Mletaka 
i Turaka. Stefanov nasljednik Ivan podlegao je Turcima 
1479 i prešao u Italiju, ali se naskoro vratio i obnovio 
svoju vlast, a prijestolnicu prenio sa Žabljaka na Cetinje, 
gdje je 1485 podigao Bogorodičin manastir; u tom je mana¬ 
stiru osnovana zatim i tiskara. Turci su, naprotiv, C. G. 
smatrali svojom pokrajinom. Ivanovi sinovi Đurađ 
(Maksim) i Stefan (treći brat prešao je na islam) priklonili 
su glavu i prišli Turcima. Đurđa opadne u Carigradu 
Stefan, te Đurađ napusti prijestol i poslije kratkoga lutanja 
po Italiji ode k sultanu, a Stefan ga zamijeni do 1499, kad 
je C. G. spojena u upravnom pogledu sa skadarskim san¬ 
džakom. Neko vrijeme, od 1514—1528, bila je C. G. povje¬ 
rena poturčenom Ivanovu sinu Staniši — Skenderbegu , koji 
je sjedio u Žabi jaku. 

Povijest C. G. u novom vijeku nije nimalo jednostavnija 
od njezine povijesti u srednjem vijeku. Ovdje se odmah 
nameće, možda ne slučajno, podudaranje činjenica: kao 
što je C. G. za vrijeme Nemanjića imala drukčiji položaj 
nego ostale pokrajine, tako i u sklopu Turske C. G. ima 
pravni položaj, koji nije ni danas posve jasan. Pitanje je 
naime, je li C. G. baš uvijek priznavala vlast Turske, i 
ako jest, u kom je to bilo obliku. Odgovor bi na to pitanje 
bio ovakav: ne samo C. G. Crnojevića (koja se prostirala 
od Kotora do Podgorice), već i Brda (»sedam Brda«), sve 
do u Hercegovinu, Podrimlje i Polimlje — sve su to bili 
nesigurni podanici Turske; sva su se plemena u tom po¬ 
dručju bunila, čim bi mogla i imala kakvu izvanju pobudu, a 
danak bi se davao i izjavljivala poslušnost samo u nuždi, 
ili ako bi tko od plemenskih glavara bio potplaćen od 
Turaka (kao što su činili Kuči). Turska uprava u tim 
vrletima nije mogla biti čvrsta kao u Skadru. Tursko 
shvaćanje, da je C. G. kadiluk skadarskoga sandžaka, 
pravno je vrijedilo sve do 19. st., ali je jedini oblik orga¬ 
nizacije u C. G. bilo plemensko ustrojstvo, oživljeno 
poslije propasti sredovječnoga centralističkoga državnog 
sustava. 

Težnja plemena u C. G., da zbace tuđu vlast, pokretala 
ih je do kraja 17. st. na borbu pojedinačno i na prekide. 
Tako je bilo krajem 16. i početkom 17. st., kad su kato¬ 
ličke sile htjele pokrenuti pravoslavne narode na Balkanu 
(u prvom redu Srbe) na borbu protiv Turaka. U C. G. 
glavnu su akciju vodili pećki patrijarh Jovan i nikšićki 
vojvoda Grdan. Za vrijeme kandijskoga rata (1645—69) 
mletačka promičba nije uspjela ustalasati C. G., kao što 
je to bilo prije pola vijeka, i nekako u to vrijeme turska 
je vlast bila nad C. G. naj izrazi ti ja. Kad je počeo rat Sv. 
saveza protiv Turske poslije druge opsade Beča (1683), u 
C. G. nastalo je opet komešanje, koje je dalo trajnije 
rezultate. U tim borbama pade hajduk Bajo Nikolić 
Pivljanin na Vrtijeljci poviše Cetinja (1685). Mleci tada 
ozbiljnije shvate položaj C. G. i pošalju na Cetinje svoju 
posadu i »guvernadura«. Tih godina bili su cetinjski vladike 
hrabri ljudi Visarion Borilović i Sava Očinić. Sva nasto¬ 
janja Sulejman-paše Bušatlije iz Skadra, da umiri C. G., 
ostala su bez uspjeha. Tada dođe i do prekretnice u povi¬ 
jesti C. G., kada vladiku Očinića naslijedi mladi Petrović 
iz Njeguša, vladika Danilo (1697—1735). 

Cetinjski je vladika sticajem prilika već do ovog vre¬ 
mena uživao ugled ne samo kao duhovno nego i kao svje¬ 
tovno lice; samo još osoba vladike sjedinjavala je raz- 
rožna plemena. Od vladike Danila, koji je bio začetnik 
nove crnogorske dinastije, dobiva taj naročiti položaj vla¬ 
dike sve izrazitiji teokratski oblik. Za njegovo ime veže 
predaja istragu poturica, koji su kočili svaki samostalniji 
posao. Danilo se usto trudio, da stvori snošljivije odnose 
među plemenima. Novo stanje u C. G. privuklo je pažnju 
i ruskog cara Petra Velikoga, koji 1711 poziva vladiku 
Danila u savez protiv Turaka. Taj je savez stajao C. G. 
mnogo krvi (1712 i 1714), ali je udario temelje dobrih 
odnosa između C. G. i Rusije. Naslon na Rusiju znatno je 
oslobodio C. G. mletačkog utjecaja. Ipak vladika 1717 
službeno pristaje s glavarima na ustanovu »guvernadura«. 

koji bi imao pomagati vladici u svjetovnim stvarima, ali i 
da ga nadzire u radu. 

Vladiku Danila naslijedio je sinovac Sava (1735—81), 
dobar monah, ali slab upravljač. Za Savine su se vlade 
istakla dva njegova pomoćnika i suradnika: njegov rođak 
vladika Vasilije, a poslije njega neki stranac, Šćepan Mali , 
koji se izdavao za ruskog cara Petra III. Prvi je bio dosta 
brz u odlukama; išao je tri puta u Rusiju, odakle je do¬ 
nosio pomoći i gdje je i umro. On je snovao o oslobođenju 
svih Srba. Drugi se lijepo snašao u C. G., radio je zajedno 
s narodom i stekao lijep glas u Rusiji. Istina, Sava ga nije 
cijenio, a Turci su mu podmetnuli ubojicu. Osim Savine 
neodlučnosti i stalnog neprijateljstva s Turcima učvršćenje 
stalnog režima u C. G. ometali su »guvernaduri«, koji su 
poslije izlazili iz kuće Radonjića i dijelili u pola pečat 
s vladikom. 

S dolaskom Savina nasljednika vladike Petra /. Petrovića 
(1781—1830) osjetio se u unutrašnjoj upravi veći red; 
donesene su i neke pisane odredbe, a »guvernadurima« je 
vlast skučena. Petar I. vodi dugi rat sa skadarskim vezirom 
krajem 18. st. (u vezi s Kočinom Krajinom) i odnosi sjajne 
pobjede kod Kruga i Martinića. S Karađorđem je radio i 
na ustanku (1809). Petra I. uglavnom privlači borba za 
Boku, koju su najzad 1814 dobili Austrijanci. Njegov je 
rad pravilno shvaćen u C. G., pa je poslije smrti proglašen 
svetim. 

Za vrijeme vladike i pjesnika Petra II. Petrovića Nje- 
goša (1830—51) C. G. nije imala uspjeha u vanjskoj politici. 
Bilo je sukoba s Turcima bez većih posljedica. Vladika 
Petar II. sudjelovao je 1840 i u ubijstvu Smail-age Čengića 
preko Novice Cerovića. S Austrijom je uredio granicu na 
primorju. U unutrašnjoj je politici postigao znatan na¬ 
predak, prije svega protjerao je Radonjiće. Stvorio je 
»Praviteljstvujušći senat crnogorski i brdski«, koji je s vla¬ 
dikom dijelio zakonodavnu i izvršnu vlast. Organizirao je 
javnu sigurnost i uveo porez. Što Petar II. nije postigao 
kao vladar, to je postigao kao pjesnik; opjevani pokolj 
poturica u njegovu Gorskom vijencu kruna je srpske 
književnosti. 

Vladika Petar II. bio je posljednji teokrat C. G., jer je 
njegov nasljednik Danilo (1851—60) s pristankom Rusije 
odvojio svjetovnu vlast i uzeo naslov kneza. Knez je 
Danilo vrlo borben i sposoban vladar. S Turcima se suko- 
bljuje 1852 i 1858; prvi put je izgubio bitku, a drugi put 
odnosi sjajnu pobjedu na Grahovu. Podgoričkim mirom 
1860 C. G. se znatno proširila prema Nikšiću, Drobnjaku, 
Vasojevićima i Kučima. Zbog izjave turskog izaslanika na 
pariškom kongresu 1856, da je C. G. turska pokrajina, knez 
Danilo ide caru Napoleonu; tom su se prilikom svi za¬ 
divili spretnosti i pojavi neznatnoga balkanskog vladara. 
U unutrašnjoj je upravi knez Danilo bio apsolutist. Naro¬ 
čitu je pažnju posvetio vojsci, a ukinuo je i sve nasljedne 
službe. Njegove osnove prekine nasilna smrt u Kotoru. 

Dostojan mu je nasljednik sinovac, mladić Nikola , sin 
grahovskog junaka Mirka. On se brzo snašao na vlasti uz 
očevu pomoć. Kad je u sporazumu s evropskim revolucio- 
narcima otpočeo rat s Turcima 1862 radi podizanja općeg 

požara, bio je potučen; ali to ga nije smelo. Ubrzo stupa 
u veze sa srpskim knezom Mihajlom, s kojim sklapa ratni 
savez i obećava za slučaj uspjeha svoju abdikaciju u nje¬ 
govu korist. G. 1876—78 vodi rat protiv Turske, ali ipak 
nastoji organizirati C. G. kao zasebnu državu. Na berlin¬ 
skom kongresu 1878 proglašena je C. G. nezavisnom drža- 
vom i dobila je izlaz na more (Bar i Ulcinj), a u unutra¬ 
šnjosti Nikšić, Podgoricu i Kolašin. Knez Nikola oslanjao 
se na Rusiju, protivno politici Milana Obrenovića, koji se 
tada posve priklonio Austriji. Kćer Zorku udao je za 
Petra Karađorđevića i s njime ostao u dobrim odnosima 
i poslije 1903; tako je C. G. išla sa Srbijom u balkanskom 
i u prvom svjetskom ratu. G. 1912 izbile su granice C. G. 
na Lim i u Metohiju. 

Čim je C. G. dobila 1878 nezavisnost, knez Nikola pro¬ 
vede reforme u državnoj upravi; 1879 ukine senat i usta¬ 
novi državni savjet, veliki sud i ministarstva. S vremenom 
je način vladavine kneza Nikole pobudio negodovanje 
kod mlađe slobodoumnije generacije, i potresi u unutra¬ 
šnjoj upravi bili su sve češći. Ustav od 1905 nije izmijenio 
položaja, a ni proglas kraljevine 1910 nije mogao zado¬ 
voljiti težnje naprednijih ljudi. Tako je C. G. dočekala 
svjetski rat. Kralj Nikola povuče se pred austrijskom 
vojskom u Francusku, a njegovi protivnici počeli su pri¬ 
premati ujedinjenje sa Srbijom. Velika narodna skupština 
u Podgorici zbaci dinastiju Petrovića 13. XI. 1918 i pro¬ 
glasi ujedinjenje C. G. sa Srbijom. Kralj Nikola to ne 
priznaje, već podržava i dalje svoju vladu u Francuskoj, 
gdje je i umro dne 2. III. 1921. Daljnu povijest C. G. 
->■ Jugoslavija. 

F. Milobar, Dukljanska kraljevina, 1906; S. Stanojević, Borba za samo- 
stalnost katoličke crkve u Nemanjićskoj državi, 1912; C. Mijatović, 
Balsići, Glasnik Srp. učenog društva 49, 66; J. Gelcich, La Zedda e la 
dinastia dei Balsidi, 1899; J. Tomić, Crnojevići i C. G. 1479—1528, Glas 
58—62; I. Ruvarac, Montenegrina, 1899; J. Tomić, Politički odnosi C. G. 
prema Turskoj 1528—1684, Glas 68; L. Popović, Petar I., 1897; V. 
Đorđević, C. G. i Austrija u 18. veku, 1912; L. Tomanović, Petar II. P. 
Njegoš kao vladalac, 1896; Isti, Knez Danilo i Austrija, Brastvo 18 
1924; Đ. Popović, Istorija C. G., 1896; Đ. Lazarević, Istorija C. G., 
Beograd 1935; S. Drljević, Ustav za knjaževinu Crnu Goru, Mjesečnik. 
1907. J. D . M . 

CRNA KRALJICA Barbara Celjska. 

CRNA OLOVNA RUDA -* Cerusit. 

CRNA RUKA. Kao i kod ostalih evropskih naroda, koji 
su se u 19. i 20. st. borili za svoju slobodu i jedinstvo, tako 
su i kod južnih Slavena stvarane tajne revolucionarne orga¬ 
nizacije za borbu protiv tuđe vlasti. »Mlada Bosna« i 
»Ujedinjenje ili Smrt« bile su dvije takve revoluc. organi¬ 
zacije. — Organizaciju Ujedinjenje ili Smrt stvorila je 
u Beogradu 9. V. 1911 uglavnom jedna grupa časnika urot¬ 
nika iz 1903. Oni su htjeli, da se radi što boljih priprema 
za odlučnu oslobodilačku borbu Srbija preuredi tako, da 
se vojsci dade veći utjecaj na vođenje državnih poslova. 
U organizaciju su se primali novi članovi onako, kako se 
to obično radi u tajnim društvima: član poznaje samo 
onoga, koji ga je uveo u popis. Neki austrijski novinar na¬ 
zvao je to udruženje Crna ruka , pa se taj izraz i uobi¬ 
čajio. »Crnorukci« su svoje protivnike, napose časnike, na¬ 
zvali »bjelorukci«. 

C. r. je imala svoj ustav. Glavna ličnost i idejni pokre¬ 
tač organizacije bijaše Dragutin T. Dimitrijević-Apis, koji 
je i u događajima 1903 imao glavnu ulogu. Osim njega 
potpisali su ustav: Ilija Radivojević, Bogdan Radenković, 
Čedomilj A. Popović, Velimir S. Vemić, Vojislav Tan- 
kosić, Ilija M. Jovanović, Milan Vasić i Milan Gr. Milo- 
vanović. Oni su vodili i davali smjer, a ostali članovi — 
obvezani zakletvom, da povjerene tajne i u grob ponesu 
— trebali su vršiti naloge. Prema 1. čl. ustava radila je 
C. r. na ujedinjenju srpstva, a njezin pripadnik mogao je 
biti svaki Srbin »bez obzira na spol, vjeru i mjesto rođe¬ 
nja«. U 2. čl. ističe se, da je važnija revolucionarna borba 
od kulturnog rada. Daljnji članci sadržavaju: Organizacija 
treba djelovati na sve istaknutije ličnosti i ustanove u 
Srbiji kao Pijemontu srpstva; svaki pothvat potječe od 
»Vrhovne centralne uprave«, koje se rješenja moraju izvr¬ 
šavati i kojoj svaki član stavlja na raspolaganje svoj život; 
nijedan član ne može napustiti organizaciju, nego joj mora 
služiti do smrti; izdajstvo se kazni samo smrću; samo Vr¬ 
hovna središnja uprava pozna sve članove organizacije i 
čuva njihov popis; članovi ne moraju znati čak ni to, kako 
organizacija djeluje. 

Poslije ratova 1912/13 dobiva C. r. jugoslavensko obi¬ 
lježje i dolazi u bliži dodir s »Mladom Bosnom«; njezine 
jugoslavenski orijentirane pripadnike obučavaju u oružju 
članovi C. r. (Tankosić). Sam Apis putuje u poslu organi¬ 
zacije krajevima pod Austro-Ugarskom (Zagreb). O Tan- 
kosiću bilo je riječi i u ultimatumu, koji je AU uputila 
Srbiji 1914. Njezini članovi u Srbiji snabdjeli su oružjem, 
preko Danila Ilića, vidovdanske atentatore u Sarajevu. 

C. r. imala je znatan utjecaj na državnu vlast, napose 
u vojnom ministarstvu. U proljeće 1914 nastala je žučna 
polemika u vezi s pitanjem prvenstva građanske i vojne 
vlasti za vrijeme javnih priredaba i svečanosti. Vlada je 
odlučno ostala pri odluci, da je može zastupati s pravom 
prvenstva samo predstavnik građanske vlasti. O tom pi¬ 
tanju raspravljalo se u Skupštini i u novinstvu; list »Pije- 
mont« zastupao je gledište C. r. i bio zapravo njezin organ 
(1911—1915). 

Poslije propasti Srbije 1915 bio je rascjep između C. r. 
i njezinih protivnika sve veći. Crnorukci su bili najviše 
protiv radikalne stranke, koja je bila najjača u Srbiji, i 
u progonstvu poslije 1915. Vlada Nikole Pašića smatrala je, 
da držanje C. r. može samo škoditi općoj stvari i da usto 
ugrožava javni poredak; odlučila je stoga ispitati njezin 
rad Njezina je istraga iznijela, da su Muhamed Mehmed- 
bašić i Rade Malobabić 29. VIII. 1916 pokušali atentat na 
regenta Aleksandra, a da je iza njih stajala C. r. U pro¬ 
sincu 1916 uhapšen je Apis s ostalim istaknutijim crno- 
rukcima. Kod njih je nađen ustav C. r. od 1911 i popis 
svih članova. Poslije duže istrage poveden je pred vojnim 
sudom u Solunu »solunski proces«. Presuda je izrečena 23. 
V. 1917: pukovnik Dimitrijević-Apis, major Ljubomir Vu- 
lović i Rade Malobabić osuđeni su na smrt i strijeljani na 
solunskom polju 14. VI. 1917, a ostali osuđeni na robiju 
i kasnije pomilovani. U listopadu 1917 sudilo se naknadno 
još dvojici optuženih. Solunskim procesom prekinut je rad 
C. r. i ona se kao udruženje nije više obnovila. J. D. M. 

CRNA RUSIJA Rusija. 

CRNCI. Taj naziv, vazda s rasnim smislom, ima više 
različnih primjena i značenja, vulgarnih i stručnih: 1. 
australski c., što nije valjano (-> rase, Australija); 2. afri¬ 
čki c. i njihovi ogranci po ostalim kontinentima, osobito, u 
obje Amerike; 3. crnački rasni krug, u koji se uključuju, 
osim afričkih c-a, još i različni skupovi nekih drugih trop¬ 
skih područja (južna Azija, Oceanija, Tasmanija), koji su 
po nekim vrlo vidnim rasnim značajkama sad manje sad 
više slični afričkim c-ima. Naziv c. u ovom posljednjem 
značenju ograničuje se većma na stručnu upotrebu u antro¬ 
pologiji, ali su spomenuta somatska (tjelesna) obilježja 
nekih grupa izvan Afrike bila ipak odlučna na pr. za po¬ 
stanak naziva Negrito (za neke primitivce na Filipinima, 
na Andamanskom otočju, na Malaki). Za čitav ovaj rasni 
krug služi u nauku o rasama naziv »negridni« (u novijoj 
njemačkoj antropologiji) ili »negroidni« (u novijoj fran¬ 
cuskoj). Svim su pripadnicima ovoga kruga zajednička neka 
rasna obilježja: crna kosa, veoma tamna (»crna«) boja 
kože i zjenice, a redovno i jake, debele usne s manje ili 
više prognatnim čeljustima (-> rase). — C. u običnom 
smislu (engl. Negro, -es, frc. Negre,-s, njem. Neger) glavni 


su dio ljudstva Afrike u rasnom pogledu. Ovu, u pravom 
užem smislu crnačku (negersku, po Montandonu nigritsku) 
rasu obilježuju neka opća tjelesna obilježja: crna (veoma) 
zakovrčana ili usko spiralna kosa, a općenito slaba obra- 

štenost tijela, pretežno 
veoma tamna, crno-čo- 
koladna (»crna«) koža, 
crna zjenica, ponajviše 
debele široke nosnice, 
a kratak nos, debele 
izbačene usnice s ma¬ 
nje ili više prognatnim 
čeljustima, kratak vrat, 
ponajviše razmjerno 
vrlo duge ruke i noge, 
dok je trup u prosjeku 
srednji ili pače kratak, 
noga nezgrapna, široka, 
grudi žena vrlo rano 
obješene. U drugim 
tjelesnim pojedinosti¬ 
ma ima većih varijaci¬ 
ja, odnosno nisu samo 
osobina ove rase. — 
Prema današnjem sta¬ 
nju nauka o rasama 
ovi se c. dijele u 3 
glavna skupa: 1. Staro- 
ccnačka (paleonegridna , 
paleotropska) podrasa, 
uglavnom u ekvator- 
skom prašumskom di¬ 
jelu Afrike (Kongo, 
Gvinejski zaton). Zna¬ 
čajke su joj srednji 
stas, nezgrapno tijelo s 
razmjerno kraćim ru¬ 
kama i nogama, mezo- 
kefalija, pače i brahikefalija, veća obraštenost tijela 
nego u ostalih c-a, kosa usko kovrčava, često kao u 
Pigmeja fil-fil, koža baršunasto sjajna (od izlučivane ma¬ 
sti), čvrsta, ali nešto svjetlija nego na pr. u sudanskih 
c-a, tako da mogu i »pocrniti«, kada su izvan šuma dulje 
na suncu, odsječak pri korijenu nokta značajno je crven- 
kasto-plavkasto-siv, a plavkasta ili sivkasta boja miješa se 
vidno uz crvenu na usnama i sluznici usta. 2. Etiopska 
podrasa, uglavnom u si dijelu Afrike od prostora među 
Nilom i Crvenim morem do Somalije (prodor i dalje na 
jug), no već i ova sa dosta stranih primjesa. Značajke su 
joj visok, gotovo elegantan stas, uzak »život«, visoka ra¬ 
mena, uske ruke dugih prsta i male noge, ravan finiji nos, 
dolihokefalija s dugim licem (mlađi muškarci često posve 
feminilna izgleda), crna kosa, redovno vidno bujna, gusta 
i znatno dulja nego kod ostalih crnaca, ali ipak kovrčava 
(u nekih plemena ove podrase njegovana u čitave grive), 
koža svijetlo ili crvenkasto smeđa u različnim nijansama. 
Finijom građom tijela i glave, napose duljom kosom i 
bojom kože, razlikuju se tako ovi Etiopidi od prediduće 
rase Paleonegrida kao i od treće rasne crnačke grupe 
Afrike: 3. Novocrnačke (neonegridne), koja se cijepa dalje 
u tri ogranka: a. sudanski, b. bantuski i c. nilotski (nilsko- 
šarski). Ova se najbrojnija crnačka rasna grupa prostire 
od Senegambije kroz cio Sudan, kroz područja gornjega 
Nila i istočne Afrike do njezina juga obuhvatajući najveći 
dio crnaca travnih stepa (savana) Afrike kao u golemu 
luku, unutar koga ostaje u tropskim prašumama sklonjena 
podrasa starocrnačka (s ondješnjim Pigmejima), na sje¬ 
ver tome luku kroz veliko područje mješavina afričkih 
rasa s evropskim (sredozemnim), a na SI pak je podrasa 
etiopska (te na JZ područje stare patuljaste rase, kojoj 
pripadaju Bušmani i svi ondješnji mješanci s tom rasom). 
Osobine su: a) Sudanida, koji prodiru donekle sa SI u 
Kongo, visok rast, razvita muskulatura, izbačene vrlo de¬ 
bele usne, izrazita dolihokefalija, širok nos (često kao lije¬ 
vak), vrlo tamna koža, velike vodeno sjajne oči s posve 
crnom zjenicom, veliki bijeli pravilni zubi, ton usana plav¬ 
kast, kosa duboko smeđe crna. Sudanidi su od svih sa- 
vanskih neonegridnih c-a najvećma somatski specijalizirani, 
najcrnačkije izgledaju od svih c-a, pa se rado uzimaju 
kao prototip crnca uopće, premda u stvari nisu, po dosa- 



(Foto Fr. Stoedtner, Berlin) 

PRILOG U BAKROTISKU 7 



TIPOVI AFRIČKIH CRNACA 

Gore: HADENDOA, Muš., SI Afrika, (Orbis terrarum); MTUSSI, Muš. Uganda, (Dr. F. Stoedtner, Berlin); MASAI, Žen. I. Afrika, (O. t.). 
U sredini: MATENGO, Muš., J. Afrika, (F. St.); EVE, Žen. Zlatna obala (O. t.); MJEŠANKA IZ SR. SUDANA, (O. t.). — 
Dolje: BABUA, Žen., Kongo, (F. St.); NUER, žen., gornji Nil, (O. t.); MUBIRA, Muš., Kongo, (F. St.). 

PRILOG U BAKROTISKU 8 



AFRIČKI CRNCI 

Gore lijevo: ©VA-HERERO, J. Z. Afrika; gore desno: DŽAGA, I. Afrika; dolje lijevo: MUB1RA, Kongo; 
dolje U sredini: TUSI, »Sultan« etiopidne rs-se, Ruanda; dolje desno: MOMOU, Žena iz I. Ko.i b a. 

(Dr. F. Stoedtner, Berlin) 

dašnjem antropološkom prosuđivanju, posve čiste crnačke 
rase, nego imadu i stranih komponenata, a rasno je pri- 
marnija i pravome crnačkom korijenu bliže podrasa staro- 
crnačka. — b) Bantuska grana (Bantuidi) prostire se cije¬ 
lom istočnom Afrikom od granica etiopidne podrase na 
jug, a antropološki stoji u neku ruku na sredini među 
starocrnačkom i nilotidnom. Rast je srednji, trup redovno 
dug, noge kratke, trbuh često izbočen i obješen, hrptenjača 
vidljivo jako zakrivljena, mišićavi muškarci često su upra¬ 
vo »herkulske« figure, žene su uglavnom skladnih tjelesnih 
razmjera i oblika, čemu je uzrok, što su »potkoženi«, pa 
nisu rijetki ni vrlo gojazni pojedinci; boja kože kreće se 
od duboke smeđe crne do žutkasto smeđe, dakle je dosta 
varijabilna, a zjenica srednje smeđa; obraštenost je srednja 
(ima muškaraca i s dosta razvitom bradom); dolihokefalni 
su, osrednjega nosa, a oči nisu naročito duboko usađene 
kao kod njihovih rasno primitivnijih srodnika Paleone- 
grida; osobito prema Nilotidima odvajaju se svjetlijom 
kožom, kraćim udovima, nižim rastom, nižim licem i za- 
obljenošću tjelesnih oblika, ali i zavijenošću hrptenice i 
obješenim trbuhom, što se jasno ističe u profilu. — c) Ni- 
lotska grana (Nilotidi) okuplja se u području izvorišta 
Nila pa do velikih jezera (po Montandonu i do porječja 
Šari, stoga »nilsko-šarska«); obilježena je osobito visokim 
rastom (muškarci često oko 2 m), vitkim, čak elegantnim, 
s dosta po naravi utegnutim »životom«, dugim udovima, 
u muškaraca žilavim, mršavim, u mladih žena skladnim; 
koža je duboko smeđe-crna, tako da se Nilotidi pokazuju 
kao najcrnji c., kosa im je jako zakovrčana, katkada tipa 
fil-fil; dolihokefalni su izrazito, ali bez prognatnosti, odugih 
lica, manjih usana nego ostali c. i uopće finijih crta lica, 
pa se upućuje i kod njih na strane komponente, urasle u 
crnačku osnovu od velike davnine i dalje razvijane u tom 
nilotskom amalgamu, koji se označuje kao znatno specijali¬ 
ziran rasni ogranak, slično kao i sudanski. Kao predsta¬ 
vnici uzimaju se na pr. plemena Nuer, Dinka. — Već se 
iz gornjih podataka razabira, kako afrički crnci nisu je¬ 
dinstvena rasa, u jednu ruku zbog često vrlo davnih, a i 
mlađih i najnovijih priliva stranih rasnih primjesa, a u 
drugu zbog specijalizacija, posebnih razvojnih puteva, ko¬ 
jima su dugim vremenima išle pojedine grupe ove rase, 
te je tako nastalo današnje stanje diferencijacije, koje ide 
još i dalje, u sitnije, nego je gore u krupnom izneseno. 
Odgovor na pitanje, koje je ishodište i gdje je korijen 
afričke crnačke rase, nije još konačno dan. Od prethisto¬ 
rijskih rasa dovode se u svezu s crnačkom rasa Grimaldi 
(v.) iz južne Evrope, zatim noviji nalazi t. zv. palestinskoga 
čovjeka, što bi pokazivalo, da je ta rasa bila negda mnogo 
raširenija nego u povijesna vremena. Nalazi praljudskih 
ostataka u Africi, kao što su u Rodeziji (Homo primigenius 
rhodesiensis), kod Kapstadta (Homo fossilis capensis), 
01dowaya u istočnoj Africi i ovome sličnih u Gambles 
Cave u Ugandi te neki drugi, pokazuju pratragove crnačke 
rase, premda se na drugoj strani upućuje na to, da su ipak 
predci te rase mogli dospjeti u pradoba izvan Afrike u 
taj kontinent, negdje iz susjednih strana Azije (-> rase 
-> čovjek). 

Osim rasnoga jedinstva c-a postavlja se i pitanje du¬ 
ševnoga, kulturnoga i jezičnoga. O ovome posljednjem 
nema sumnje, jer pripadnici crnačke rase govore danas i 
u prošlosti čitavim nizom jezika, od kojih su neki skupovi 
u bitnom posve različni (-> Afrika). 

Psihičke osobine c-a veoma često naglasuju i laici i 
stručnjaci kao svima manje više zajedničke i značajne. 
Nešto će u tome i eksaktna istraživanja pokazati zacijelo 
kao ispravno; tako na pr. duševnu inferiornost u nekim 
smjerovima (ne u svemu) prema nekim drugim rasama, 
odnosno neke naročite duševne sklonosti. Tu se bilježi 
na pr. tvrdokorna sklonost praznovjerju i nekoj posebnoj 
mistici, koja može izbiti i u čitavim fanatiziranim pokre¬ 
tima, zatim glazbena, u prvom redu ritmička nadarenost, 
sklonost oponašanju i usvajanju stranih dobara uljudbe, 
ali na način ponajviše površan, neorganski, uklopljen u 
tradicijsku crnačku kulturu, neprerađeno usvojen, pače 
često upravo slučajan (tako evropski kišobran u svakoj 
prilici nošen, girardi-šešir, metalna puceta, oponašanje ma¬ 
nira i t. d.). U pogledu kulturne tvorbe ima se zabilježiti 
nekoliko područja, na kojima kao da c. kao rasna cjelina 
daju neke svoje osobitosti: tako u t. zv. crnačkoj likovnoj 
umjetnosti, osobito u plastici (likovi božanstava, demona, 
predaka i slič., različnih životinja), zatim u glazbi i gla- 

zbalima, kovačkoj vještini, sklonosti trgovini, na osobite 
načine organiziranoj i dr. No znatan dio toga, kraj sve 
samobitnosti takvih kulturnih crnačkih tvorba, nije veoma 
često svojina čitave crnačke rase, ili se pak može oprav¬ 
dano uputiti na to, da je izvor nekim takvim kulturnim 
dobrima izvan dosega te rase, pa da su ih c. tek s vre¬ 
menom usvojene dijelom samostalno dalje razvijali i izmi¬ 
jenili te im udarili svoj posebni pečat tako, da se danas 
površnijem promatraču pokazuju kao nešto posve samo¬ 
bitno crnačko (isp. beninsku likovnu umjetnost, glazbala 
u Kongu, zagonetnu kulturu Simbabwe, kovačku vještinu 
i tehnologiju i dr. -»• Benin, Kongo, Simbabwe, Afrika). 
1 o su pitanja, koja su tek u rješavanju. Što se pak tiče 
afričkih kultura, kojima su c. nosioci, one se teško mogu 
dovesti u sklad u pogledu rasprostranjenja s arealom ove 
rase kao cjeline, odnosno pojedine od tih kultura s poje¬ 
dinim prikazanim podrasama; ipak se ne može poreći 
neko poklapanje, da su na pr. Nilotidi nosioci dosta ose¬ 
bujne kulture, Paleonegridi u Kongu i Gvinejskom zatonu 
također (-> Afrika). 

LIT.: E. Eickstedt, Rassenkunde und Rassengeschichte der Mensch - 
heit, Stuttgart 1934; G. Montandon, La race, les races, Pariz 1933; 
A. C. Haddon, The Races of Man, London 1924; L’epdce humaine 
(EncycIopedie fran<;aise, sv. VII., Pariz 1937); Anthropologie (Die 
Kultur der Gegenwart III/V, Leipzig-Berlin 1923); H. Baumann, 
D. Westermann, R. Thumwald, Volkerkunde von Afrika, Stuttgart 
1940; L. Frobenius, Atlas africanus (sv. 1—8), Miinchen 1922; M. Dela- 
fosse, L’šme nćgre, Pariz 1922. (-> Afrika). M. G-i. 

Crnačko pitanje vrlo je važan primjer, kako se iz rasnog 
dodira razvijaju rasni sukobi. Općenito ono označuje sva 
pitanja, koja nastaju iz dodira bijelaca s crncima: kako 
pitanja, koja se javljaju u kolonijama, u kojima stanuju 
crnci, tako i pitanja, koja proistječu iz dodira crnačkog 
pučanstva s bijelcima u ostalim krajevima svijeta. Među¬ 
tim se kao c. p. označuje ovo drugo, uže značenje, koje 
obuhvaća skup različitih društvovnih, političkih i popu- 
lacionih pitanja u zemljama bijele rase, gdje crnci čine 
znatan dio stanovništva. Uglavnom se dade c. p. razmotriti 
u Južnoj Africi, Južnoj i Srednjoj te Sjevernoj Americi. 

1. U Africi nema jedinstven g c. p. Ono još uvijek ima 
lokalno, plemensko značenje Od 135 mil. stanovnika otpa¬ 
da na crnce oko 85 mil. Tek s pojačanim iskorišćivanjem 
prirodnog bogatstva moglo bi c. p. dobiti općenitije zna¬ 
čenje. Od većeg je značenja to pitanje zasada jedino u 
Južnoj Africi, gdje je 1921 na 1,5 mil. bijelaca otpadalo 
4,7 mil. crnaca. Tu se jasno vidi, kakve posljedice ima 
kulturna kriza, u koju su zapali crnci, kad su došli u dodir 
sa suvremenim veleobrtnim sistemom i glavničarskom 
uljudbom. Ona ih kida od njihovih plemenskih zajednica 
i razvija u njima osjećaj samostalnosti, ali ih ujedno baca 
u najveću bijedu i nezadovoljstvo, jer im-ne daje prilike, 
da se društvovno razvijaju. Odjeljivanje crnaca osjeća se 
na svakom koraku, a najteže je u odnosima rada, gdje se 
crnci ne mogu koristiti različitim povlasticama, koje uži- 
va ^. u .J 5 ^ e ^ ra dnici, i gdje su određeni samo za najteže i 
najniže poslove. Koliko na političkom području i imadu 
neke manje povlastice, dobili su ih od engleske uprave kao 
ustuk protiv Bura. Pancrnački pokret, koji je počeo kon¬ 
cem 19. st. kao crkveno-vjerski u USA i tražio samostalne 
crnačke crkve, poprimio je u J. Africi političko značenje, 

pa je tu 1912 osnovan African National Congress. Taj 
panafrički radikalni pokret, koji je išao za odstranjenjem 
bijelaca iz Afrike, nije imao odjeka, a i ciljevi su mu 
tili magloviti. Jedna od pozitivnih posljedica toga nasto¬ 
janja bilo je to, da je osnovan t. zv. Vigilance Committee 
u većim mjestima J. Afrike, u kojima udruženi crnci 
savjetuju vlasti u urođeničkim pitanjima. 

2. U Južnoj i Srednjoj Americi c. p. bilo je živo samo 
za vrijeme ropstva. Uvoz crnaca u J. Ameriku počeo je 
već u 16. st., prije uvoza u Sj. Ameriku. Ropstvo je uki¬ 
nula prva Zap. Indija (1838), a posljednja Brazilija (1888). 
Od 18 mil. crnaca u J. i Sj. Americi oko % otpada na 
mješance. Tako velik broj mješanaca i romanski pojam 
kulture, koji dopušta asimiliranje pripadnika svake rase 
pod uvjetom, da je sposoban prihvatiti kulturno blago la¬ 
tinske rase, učinili su, da danas c. p. ni izdaleka nije tako 
zaoštreno, kao u Sjev. Americi. U Sr. Americi postoji od 
početka 19. st. i samostalna crnačka republika Haiti. Od¬ 
gojeni mulati primaju se u društvo bijelaca, pa mješoviti 
brakovi ne padaju pod društvenu zabranu niti se inače 
vrši neko veće razlikovanje između mulata i bijelaca. Na¬ 
pose se toliko ne osjeća družtveni jaz između crnih i 
bijelih kod nižih slojeva. I u duhovnom životu J. Amerike 
ističu se mulati. Međutim, tu je glavno pitanje odnos 
mješanaca prema bijelcima, dok su čisti crnci više u po¬ 
zadini. U J. i Sr. Americi to je pitanje riješeno tako, da 
se puštaju mješanci u životni krug bijele rase, dok se u 
Sjev. Americi odbijaju. U J. i Sr. Americi crnci prevlada¬ 
vaju na atlantskim obalama, u Jamaici, Haitiju, Antilima, 
obalnom području Brazilije i Srednje Amerike; najmanje 
ih ima u Argentini, Chileu i Mexicu. Z. G. 

Crnački društvovni problem Amerike. Stanovništvo 
Amerike ne poznaje rasne cjeline. Uz starosjedioce Indi¬ 
jance došli su od vremena otkrića prvo mediteranci (Špa¬ 
njolci), zatim nordijci (Anglosasi) i drugi Evropejci, a 
konačno je dovedena crnačka rasa iz Afrike. 

Crnce su doveli u Ameriku Španjolci i Englezi, da rade 
kao roblje i kmetovi u rudnicima srebra i zlata i na 
plantažama. 

Promatramo li crnačko pitanje s ekonomskoga i dru¬ 
štvenoga gledišta, vidimo, da dolazak crnaca u Ameriku 
pada u doba ekonomskog razmaha zapadnoevropskoga mer- 
kantilizma 15. i 16. st. Crnci bivaju gospodarski iskorišta¬ 
vani kao kupljeno roblje, pa su neke države njihovom 
jeftinom radnom snagom znatno uvećale svoje prihode na 
carinama, porezima i daćama, a pojedinci su stvarali te¬ 
melje kasnijega veleobrtnoga glavničarstva. 

Prve društvene promjene kod crnaca Amerike nastaju 
za vrijeme američkoga građanskog rata 1861—65. Tada je 

bilo 4 milijuna crnaca 
robova, a slobodnjaka 
oko pol milijuna; či¬ 
nili su 14% sveukupno¬ 
ga pučanstva USA. Slo¬ 
bodnjaci u stvari nisu 
imali mogućnosti go¬ 
spodarskog razvoja, niti 
su uživali političkih 
prava. Kad su 1862 svi 
crnci postali slobodni, 
nije se odmah mogla 
odstraniti i ona psiho¬ 
loška udaljenost izme¬ 
đu bijelaca i crnaca, to 
više, što je američko 
javno mišljenje držalo, 
da su crnci postali 
slobodni ljudi po američkoj velikodušnosti i čovjekolju- 
bivosti, a ne radi nekih čovječjih prava. Protivštine iz¬ 
među bijelaca i crnaca naročito su jake u južnim drža¬ 
vama USA, gdje crnci nemaju prava polaziti s bijelcima 
ista zabavišta, škole, crkve, prometala i si. Sjeverne dr- 
*žave u tom su pogledu širokogrudnije; stoga crnci stalno 
sele u sjeverne gradove. Najjača kretanja bila su poslije 
oslobođenja i za vrijeme prvoga svjetskoga rata. 

Neprijateljstvo kod bijelaca prema crncima javilo se 

najprije kod vlasnika velikih posjeda, koji su crnačkim 

oslobođenjem izgubili jeftinu radnu snagu, odnosno velike 
dobitke. Ostali bijelci bojali su se ekonomske djelatnosti 
i samostalnosti crnaca, koji su bili skromnih životnih za¬ 

htjeva, a strah ih je bio i od političkih prava crnaca, kad 
su ovi 1866 dobili pravo glasa. S tim u vezi javlja se psi¬ 
hoza obrane ugroženih položaja, stečenih prava i društvo- 
vne prednosti, koja se ogleda u linčovanju, nenrimanju 
crnaca u obrte, zabrani radničkih udružaba bijelcima da 
rade u tvornicama s crncima i t. d. 

G. 1932 bilo je u USA 11,891.000 crnaca ili 9,7% od sve¬ 
ukupnoga pučanstva; 1865 bilo ih je 4,5 milijuna s 12.000 
domova te 20.000 gospodarstava, a vodili su 2.000 podu¬ 
zeća. G. 1925 crnci su imali 700.000 vlastitih domova, 
218.612 gospodarstava s ukupno 22,000.000 jutara zemlje te 
70.000 poduzeća u vrijednosti od 100,000.000 dolara. 

Promotrimo li društveni sastav crnaca prema popisu od 
1910 i 1930, vidimo, da su crnci u USA radili u 



g. 1910 

g. 1930 

gospodarstvu 

54% 

36% 

kao veleobrtni radnici 

12 

18 

kao prometni radnici 

4,9 

7 

obrtnici 

2,3 

3,3 

slobod. zanimanja 

1,3 

2,5 

sluge 

21,6 

28,6 


Na prvi pogled možemo ustanoviti, da crnačko stano¬ 
vništvo ide sa sela u gradove. U obrte i slobodna zani¬ 
manja slabo prodiru. Kao radnici rade prostije poslove, i 
napose u veleobrtu pamuka, duhana, fosfata, šumskih ra¬ 
dova i pilana, kao i na željeznicama; a osobito se upotre- j 
bljavaju kao kućna posluga. Od ženske kućne posluge 62,6°/o j 
otpada na crnice. Od onih, koji rade u gospodarstvu, 36°/o 
rade kao samostalni poljodjelci, a 64% su radnici. Kao 
radnici svuda rade teže poslove od bijelaca i uz niže I 
nadnice. 

Nepismenost kod crnaca bila je 1860 golema, t. j. 97%, I 
1870 g. 80%, g. 1890 već samo 57%, g. 1900 44%, g. 1910 I 
30%, g. 1920 pada na 22,9%, a 1930 na 16%. 

U 20. st. nastala je veća borba između crnaca i bijelaca 
Amerike poslije rata, kad su se povratili vojnici s bojišta, I 
gdje je vladala razmjerna ravnopravnost između bijelaca 
i crnaca u nižim redovima i kada su poslijeratne različite 
organizacije stvorile i u crnaca solidarnost i borbenost. 

U društvenom gibanju vidimo u crnaca tri smjera: 1. 
Pokret Marcusa Garveya od 1914 bacio je krilaticu: »Na¬ 
trag u Afriku« (crnačka država Liberija u Africi), a u USA i 
zahtijevao je, da se sastave crnačke narodne republike od 
pokrajina, gdje crnci imaju većinu. Ovaj je pokret bio po- I 
vezan sa stvaranjem banaka, trgovačkih i parobrodarskih j 
društava, koja su se izgrađivala za vrijeme ratne konjuk- I 
ture, ali je sva ta gospodarska djelatnost poslije rata pro- I 
pala, tako da je pokret idejno stradao radi gospodarskih I 
slomova. 2. Pokret crnca Du Boisa radikalan je: traži ukla¬ 
njanje svih društvenih i pravnih razlika između bijelaca i 
crnaca. 3. Pokret Booker T. Washingtona, konzervativca, 
koji nastoji provesti suradnju s dobrotvornim društvima, 
s kulturnim ustanovama, vjerskim ustrojbama, intelektual¬ 
cima te novčarima. On želi, da crnci dobiju utisak o »do¬ 
brom bijelom čovjeku«, koji ih pomaže preko dobrotvornih 
društava, a vjerski djeluje na njih preko crkve i YMCA. 
Napose na sjeveru Amerike crnci imaju izgrađen Privredni 
savez, Savez banaka, Osiguravajuća društva i pomalo pro¬ 
diru u sva zvanja. 

LIT.: B. brawley, A Social history of the American Negro, New 
York 1921; J. Daviš, Sociology, New York 1927; članak Negro u En- 
cyclopaedia of Social Sciences, New York 1933; Ch. S. Johnson, Negro 
in American civilization, New York 1930; W. Ogburn, Social change, 
New York 1922. V. H-t. 

Crnačka glazba. 1. Pod tim imenom trebalo bi raspra¬ 
viti glazbu crnačkih naroda i plemena afričkih, koji su se 
razvijali pod različitim kulturnim utjecajima. Glazbena 
nauka tek je započela razlikovati te utjecaje i utvrđi¬ 
vati samnikle elemente glazbe crnačkih naroda i plemena. 
Nisu istražena ni sva glazbala, kojih ima u zbirkama ra- 
zličnih evropskih muzeja, na pr. u instrumentalnom mu¬ 
zeju bruxelleskog konzervatorija. U Zagrebu se čuva dra¬ 
gocjena mala zbirka glazbala crnačkih naroda iz belgijskog 
Konga, što ju je s mnogo razumijevanja sabrao Požežanin 
Dragutin Lerman. Tu su rogovi od slonovih kljova, ma- 
rimbe, zanze i druga manje upotrebljavana glazbala. Ču¬ 
vena je upotreba dugačkih šupljih drvenih bubnjeva, kojima 
c. narodi znadu dojavljivati različne vijesti. Melodikfi c. 
naroda najmanje je istražena. — 2. Bolje smo upućeni u 
glazbu crnačkih iseljenika, što su ih kao roblje prodavali 
na plantaže posjednika u južnim državama USA. Ta se, 
dakako, razvijala pod novim prilikama i uz utjecaj razno- 
narodnih evropskih doseljenika u tim krajinama. Danas se 
napjevi amerikanskih crnaca smatraju pravom amerikan- 
skom narodnom glazbom, pa naročito njihovu ritmiku, oso¬ 
bito živahnu i promjenljivu, moderni skladatelji upotre¬ 
bljavaju u t. zv. jazz-glazbi, ali je i ozbiljni glazbenici 
unose u svoja velika djela. Od ovih crnačkih popjevaka 
osobiti su uspjeh postigle duhovne popijevke, poznate 
pod imenom »negro-spirituals«; njih neobično impresivno 
izvode posebno izobraženi pjevački zborovi s izabranim 
vrlo visokim tenorima, koji znadu iz prirodnog registra 
veoma vješto prijeći u falsetto, pa dosežu položinu dječa¬ 
čkih alta i soprana. Posebna tehnika njihova predavanja 
znatno je utjecala svojim fino izvedenim portamentima na 
oblikovanje melodike u modernoj jazz-glazbi. 

LIT.: J. W. Johnson, The Book of American Negro Spirituals , Lon¬ 
don 1926. B. Š. 

CRNČIĆ, 1. Ivan -*■ Crnčić. 

2. Menci Klement, ^ Bruck na Muri 3. IV. 1865, f Za¬ 
greb 9. XI. 1930, hrvatski slikar i grafičar. Potomak je 
hrvatske krajiške vojničke porodice. Otac mu Franjo, 
rodom iz Rajić-sela, služio je kao graničarski časnik po 
garnizonama u Italiji, Austriji i Slavoniji te se tako od 
njegove brojne djece sin mu Menci rodio u Brucku na M. 
C. je svršio višu vojničku realku u Beču, ali ne ulazi u 
vojsku, već se upisuje u Bečku umjetničku akademiju; 
nakon toga polazi kao hrvatski stipendist u Miinchen na 
ondješnju akademiju prof. Gyzisu, da se usavrši. Kad je 
postao učitelj crtanja na zagrebačkoj obrtnoj školi, po¬ 
šalje ga tadašnji odjelni predstojnik Kršnjavi na bečku 
akademiju glasovitom bakropiscu prof. Ungeru, da se kod 
njega specijalizira. U Zagreb se vratio kao potpuno iz¬ 
građen umjetnik. Kad se Bukovac stalno smjestio u Za¬ 
grebu, prislonio se C. uz njega, te je uz Csikoša bio naj¬ 
agilniji promicatelj umjetnosti, koju je Bukovac bio donio 
iz Pariza. Već na prvim izložbama svojih radova pokazivao 
je, da će djelovati ne samo kao slikar, nego da će i kao 
izvrstan crtač razvijati jaku djelatnost i na polju grafičke 
umjetnosti; i doista, on je svojim bakropisima postavio 
temelje hrvatskoj modernoj bakropisnoj umjetnosti. Crn- 
čićevi slikarski radovi, osnivajući se na njegovoj osobitoj 
vještini crtanja, kako to svjedoče njegove mnogobrojne 
skice i risarije, posvećeni su prikazivanju prirodnih, fol¬ 
klornih i urbanističkih ljepota i osebina Hrvatske. Slika¬ 
ma mora i morskih obala C. je postao najizrazitiji mari- 
nista. Otkrivajući kistom ljepote našega mora i naših kra¬ 
jeva C. je nastojao, da svojim, realistički zahvaćenim kra¬ 
jolicima dade što ugodniji oblik izrađujući ih u različnim 
varijantama i formatima, od kojih se ističu: Tišina i San 
Marino (u Strossmayerovoj galeriji); Jugovina, More u sun¬ 
cu i Bribir (u Modernoj galeriji); Senjska bura i Porto 
Teplo. Posebnu vrijednost ima njegova velika trodjelna 
perspektivna slika Riječkog zaliva, Pogled s Plasa , koju je 
izradio (1909) uz sudjelovanje svojih tadašnjih učenika 
Babića i Krušlina; na njoj je C. prikazao, usprkos njenog 
panoramskog prospekta, veličajnost našeg mora i primorja 
u sjajnoj koloristici i s umjetničkom proćućenošću. 

U kasnijoj manjoj varijanti naslikao je C. ponovno Po¬ 
gled s Plasa , nastojeći nadomjestiti gubitak prvenstvenog 
velikog prikaza; ova se slika nalazi u uredu zagrebačkog 

gradskog načelnika. Uz more prikazao je C. i život hrvat¬ 
skih pomoraca (Noćno ribarenje , Ulovljena tunina f Tu- 
nera , Ribari i mnoge druge). 

Među prikazima urbanističkih veduta ističe se Bakačeva 
kula (vlasništvo grada Zagreba) i Pogled na Tomislavov 
trg (u Beogradu). Vanredni i koloristički blještavi ciklus 
Plitvička jezera , u kojem je radovima svojih drugova 
Csikoša, Kovačevića i svoga učenika Krizmana uzveličao 
ljepote tih jezera, nalazi se, osim par komada, u tuđini. 
C. je okušao svoju snagu i u portretima, od kojih je naj¬ 
uspjeliji nadbiskupa Bauera (u Hrvatskoj akademiji). 
Zimski krajolici iz Samobora i s Bleda zaostaju za njego¬ 
vim primorskim krajolicima. Krajolikom Sava ispod Su- 
sjedgrada, što ga je skicirao dan prije smrti, završio je C. 
svoje umjetnikovanje. Svojom koloristikom, koju je dotje¬ 
rao pod dojmom Bukovčeva plenerizma, djelovao je C. 
snažno i utjecajno na svoje drugove i učenike. 

Od velikog je značenja djelovanje Crnčićevo i kao uči¬ 
telja. Brojni predstavnici hrvatske suvremene slikarske i 
grafičke umjetnosti bili su njegovi učenici (Babić, Becić, 
Benković, Gjurić, Jurkić, Kokotović, Krizman, Krušlin, 
Orlić, Šenoa, Šipek i mnogi mlađi). A i predstavnice 
hrvatske likovne umjetnosti stekle su od njega svoju 
vještinu likovnoga izražavanja (Crnčić-Virant, Ostović- 
Pexider, Marochino, Klobučar, Orešković, Borelli i dr.). 

Neko je vrijeme bio C. i upraviteljem Strossmayerove 
galerije. Uz Csikoša je, a ujedno s njihovim vođom Bu¬ 
kovcem, predstavljao u posljednjem desetljeću prošloga 
stoljeća onaj triumvirat, koji je stvarao preduvjet za 
izgrađivanje moderne hrvatske likovne umjetnosti. A. J-k. 

I kao grafičar digao se C. vrlo visoko. Rane školske 
grafike i one, nastale do 1900, rađene su realistički i ču¬ 
vaju još tradicije akademske. One su provedene tonski, 
tehnika je toliko ispravna, da je i svaki najmanji potez 
jasan, a pojedini planovi slike pomno izrađeni. Na njima 
je priroda vjerno prikazivana. C. je poveo objektivan 
razgovor o svakoj pojedinosti krajolika ne dajući maha 
svom temperamentu ( Nedjeljno jutro u Lovrani , 1894, Me- 
dvea , 1895). Na tim ranim grafičkim listovima još živi ro¬ 
mantični duh »fin dč siecla«, prevladava sumorni ugođaj, 
a pomalo i literatura ( Osamljena , Večernji mir , Posljednji 
svoga roda , 1895—97). Kad je neke od njih 1898 izložio 
na prvoj izložbi Društva hrvatskih umjetnika u Zagrebu, 
kritika ga je nazvala »sanjivim poetom« (Dežman), a nje- 

gove grafike »moli akordima« (Lunaček), dok se Matoš 
osjećao, gledajući ih, kao da se nalazi u »izumrlim bogo- 
moljskim, lučkim gradovima«. U to vrijeme C., po uzoru 
svog učitelja Ungera, koji je bio poznat kao majstor re¬ 
produktivne grafike, kopira stare majstore: Raffaela, Cor- 
reggia i Dennera. Izradio je nekoliko monotipa i šarenih 
litografija s motivima iz Kvarnera. Od 1895 crta za sa¬ 
rajevsku »Nadu«, a 1896—97 surađuje u Seemannovu listu 
»Zeitschrift fiir bildende Kunst«. Izradio je nekoliko sitnih 
bakropisa, genre-scena iz lova za lovački kalendar (naklada 
Theyer i Hardtmuth u Beču oko 1900). Kad se C. stalno 
nastanio u Zagrebu, već je bio djelomično zamro polet 
nove umjetničke generacije (Bukovac, Csikoš, Iveković, 
Auer i dr.), koja je po uzoru bečke secesije (1897) insce¬ 
nirala našu (izdvajanje »mladih« iz starog »Društva umjet¬ 
nosti« i osnivanje »Društva hrvatskih umjetnika« 1897, 
pa hrvatski »Salon« 1898 i revija »Život« 1899). C. je sta¬ 
jao po strani od tih sukoba, iako je bio član i odbornik 
novoga društva. Ipak kao da se na njegovim bakropisima 
poslije 1900 osjeća utjecaj »šarene zagrebačke škole«. Oni 
postaju subjektivniji i življi, u njima ima više slikarskih 
elemenata, a taj slikarski izraz još se više pojačava bojom 
(kolorirani bakropis Nina , 1905—07). C. ne vodi više brigu 
o jasnoći svakog poteza, niti ga sputava akademska stega. 
Kolorirani bakropisi s motivima iz starog Zagreba, nastali 
između 1910 i 1920, učinili su C-a isto tako popularnim, 
kao i njegove slikane marine (Pod zidom , 1910; Bakačeva 
kula , 1910; Dolac , 1910—11; Splavnica, 1915). Ti su bakro¬ 
pisi realistički prikaz slikovito odabranih motiva sa 
štafažnim likovima i po kojom genre-scenom. C. je mnogo 
putovao po Primorju i Dalmaciji. Od 1913 boravio je često 
u Novćme, gdje je imao vilu. Bakropisi s motivima iz 
novljanske okoline najbolji su listovi u njegovu grafičkom 
stvaranju. On je iglom na ploču prenosio značajke flore 
primorskoga krša kao i njegove daleke vidike i slikovitost 
Frankopanskih gradova. C. je uspio u realističkoj analizi 
pojedinosti dati ipak jednovit izraz i glavne značajke toga 
krajolika, a sve u najbogatijim tonskim nijansama (Gri- 
žane, 1920; Drivenik, 1920; Stare Ledenice , 1922—23; Ogu¬ 
linska cesta , 1925—27; Vrbnik , 1930). Bakropisnom tehni¬ 
kom izradio je nekoliko portreta, od kojih su rani strogo 
akademski ( Gospođa Heinrich , 1898), a kasniji nešto slo¬ 
bodniji. Najuspjeli je portret nadbiskupa Bauera (1915—16) 
i Frane Bulića (1921). 

C. je bio izvanredan crtač. Radio je i karikature i surađivao u 
huraorističkim časopisima (»Satir« 1901). Bavio se primijenjenom gra¬ 
fikom crtajući plakate, naslovne listove i pozivnice, a ilustrirao je 
Njegošev »Gorski Vijenac«, Zagreb 1904). Izradio je više od sto 
grafičkih listova, koji su bili izlagani u domovini i inozemstvu. Radio 
je najviše bakropise, upotpunjavajući ih roulettom i suhom iglom 
(pointe sčehe), a po neke dijelove akvatintom (rani rad Osamljena). 
Rijetko je kada bilježio stanja (ćtats) na svojim grafičkim listovima; 
dao ih- je tiskati u nekoliko stotina primjeraka. Prvi mu je izdavač 
bio V. A. Heck u Beču, zatim Seemann u Leipzigu. Neke je grafike 
izdalo Društvo umjetnosti u Zagrebu, a većinu kasnijih radova izdao 
je u vlastitoj naklad.. C„ je bio suveren majstor i tehničar. On je 
prvi naš stručno školovani grafičar s očitim značajkama grafičkoga 
gledanja, koji je prvi u našim krajevima shvatio grafiku kao mo¬ 
gućnost likovnog izražavanja. 

LIT.: A. G. Matoš, M Kl. C., Savremenik, Zagreb 1910; V. Luna¬ 
ček 25-godišnjica C-eva rada , Obzor 1925; A. Schneider, In memo- 
riam M. Kl. C. s Hrvatska Revija 1931; Lj. Babić, Umjetnost kod 
Hrvata u XIX. vijeku, Zagreb 1935; V. M. Han; M. Kl. C. o deset- 
godišnjici smrti, Obzor, 9. XI. 1940. V. H-n. 

CRNČIĆ-VIRANT, Lina, * Zagreb 1879, hrvatska slika¬ 
rica, učila je u privatnoj slikarskoj školi Csikoša i Crn¬ 
čića. Radi ponajviše marine, ilustrirala je Grimmove priče, 
Truhelku i Kranjčevićeve pjesme. Osnivačica je Kluba 
hrvatskih likovnih umjetnica u Zagrebu. V. H-n. 

CRNI BOR, DUD, JASEN i t. d. -> Bor, Dud, Jasen i t. d. 

CRNI KORIJEN -> Jagur. 

CRNICA, pučka oznaka za sve vrste zemlje, koje se 
odlikuju crnom ili tamnom bojom. Tamna boja potječe 
obično od humusnih tvari, kojima obiluju. C. mogu pri¬ 
padati najrazličitijim tipovima tla; tako su poznati ovi 
tipovi crnica: črnozemi (v.), humusno-podzolaste c., hu- 
musno-karbonatne c. (rendzine). barske c., antropozoičke c. 
(na pr. vrtne) i t. d. Razumljivo je, da različne c. mogu 
imati vrlo raznolika prirodna svojstva i nejednaku pro¬ 
izvodnu sposobnost. M. G. 

CRNICA (Odoniites), biljni rod iz por. strupnikovka 
(v.). To su jednogodišnje ili trajne polunametnice s nasu¬ 
protnim, najvećma nazubljenim listovima i grozdastim 


cvatovima; pojedini cvijet ima četverozupčastu čašku, dvo- 
usnati vjenčić, 4 dvomoćna prašnika i pestić s nitastim 
vratom i glavičastom njuškom. Plod je s boka stisnut 

tobolac, U našoj flori 
poznate su: O. lutea 
(L.) Rechb., raste na 
suhim i krševitim mje¬ 
stima, osobito u kr- 
škim i primorskim 
krajevima; O. rubva 
Gilib., raste u neko¬ 
liko različitih odlika 
dosta često po tra¬ 
vnjacima, poljima, ka¬ 
men j arama, šikarama 
i dr. S. H-ć. 

CRNICA, fra Ante, 
^ Zaton kod Šibenika 
28.VI. 1892, franjevac, 
profesor franjevačke 
bogoslovije u Makar- 
skoj. U Fribourgu (Švi¬ 
carska) svršio je bo¬ 
gosloviju i pravo. Ne¬ 
ko vrijeme djelovao 
među hrvatskim rad¬ 
nicima u Belgiji. U 
Splitu je pokrenuo 
akciju za izgradnju 
crkve Gospe od Zdra¬ 
vlja na Dobrom, a na¬ 
pisao je i opsežno po¬ 
vijesno djelo: Naša 
Gospa od Zdravlja i 
Njezina slava , Šibenik 
1939. Kao profesor 
na bogosloviji u Makarskoj pokrenuo je »Bogoslovnu Bi¬ 
blioteku«, u kojoj je dosada izdao: Kanonsko Pravo kato¬ 
ličke Crkve , sv. I.—II., Šibenik 1937; Commentarium Co- 
dicis Iuris Canonici, sv. I., Šibenik 1941. L. B. 

CRNIĆ, Rudolf, * Zagreb 12. III. 1893, pisac o pomorstvu. 
Osnovnu školu i 3 razreda realke svršio je u Zagrebu, 
pomorsku akademiju u Bakru. Kapetan duge plovidbe. 
Tiskao je u zagrebačkim dnevnicima (Obzor, Jutarnji list, 
Novosti, stručnim i beletrističkim časopisima) priloge 
o moru i pomorstvu, a usto objavljivao svoje doživljaje 

s pomorskih putovanja. Izdao Pomorski rječnik (Zagreb 

1921) i Pomorsku čitanku (Zagreb 1923). A. B-c. 

CRNIKA - Hrast. 

CRNI LUG, selo u Gorskom Kotaru, 9 km zapadno od 
Delnica, ima 434 stanovnika. Sjedište je općine u kotaru 
delničkom, i katoličke župe, koja je osnovana 1817. Ima 
dvije pilane, tvornicu sanduka i električnu centralu. Po¬ 
lazna je točka za uspon na Risnjak (1528 m). Z. D-i. 

CRNI VRH, 1. gora 6 km južno od Tešnja, doseže vi¬ 
sinu od 733 m. Istočnim pristrankom prolazi cesta Te- 
šanj—Žepče. — 2. Gora 14 km istočno od Banje Luke, 
doseže visinu od 546 m. Omeđena je rječicom Turjanicom 
i Jošavkom. — 3. Najviši uspon (865 m) u Dujanovoj kosi, 
10 km zapadno od Voćina. Z. D-i. 

CRNKO, 1. Matija, * Kamenica 18. XII. 1878, pukovnik. 
Svršio gimnaziju u Osijeku, bio dvije godine u bogoslo¬ 
viji u Đakovu, stupio zatim u vojsku, postao časnik, ka¬ 
snije nastavnik vojničkih škola. Sudjelovao je u prvom 
svjetskom ratu. Njegovim zauzimanjem podignuta je 
zgrada gimnazije u Derventi. G. 1928 umirovljen je, a 
zatim je ravnatelj Napretkove pisarne. Kao srednjoškolac 
radio je u đačkom književnom društvu »Javor« pišući 
pjesme, crtice i kratke novele. Sakupljao je narodne 
pjesme i pripjeve, a rukopisi se nalaze u Hrvatskoj aka¬ 
demiji. Književne radove objavljuje u listu »Hrvatski 
Domobran«. U. 

2. Mijat, * Kostajnica 25. II. 1850, f Petrovaradin 4. 
IV. 1916, učitelj i književni radnik. Nižu gimnaziju 
i učiteljsku školu svršio u Zagrebu. Službovao je kao uči¬ 
telj u različitim mjestima. Radio je na omladinskoj knji¬ 
ževnosti. Pjesme su mu izlazile u dječjim i omladinskim 
listovima: »Smilju«, »Anđelu Čuvaru«, »Mladom Hrvatu«, 
»Mladom Istraninu«, »Nevenu« i dr. U suhoparnu i mora- 

lizatorsku dječju književnost unosio je što je živo i bli¬ 
sko djeci. Surađivao je i u »Vijencu«, »Prosvjeti« i 
»Školi«. J. D. 

CRNKOVAČKI -> Crnkovački. 

CRNOBOG (Černeboh), prema Helmoldu (f oko 1180) 
bog zla u baltičko-polapskih Slavena, kojih je poganski 
otpor do 1168 bio već potpuno slomljen. Premda u svo¬ 
jem zaključku o njihovu vjerovanju Helmold ističe vjeru 
u vrhovnog boga, od koga potječu ostali, spominje ipak 
na drugom mjestu i vjerovanje u dobro i zlo božanstvo 
(Diabol seu Czerneboch). Na potonjem podatku, koji 
ne potvrđuju druga povijesna vrela, osnivaju neki učenjaci 
(naročito J. Peisker 1928) mišljenje o dualističkom obi¬ 
lježju slavenskog poganstva uopće, a objašnjavaju ga po¬ 
glavito iranskim utjecajima (u pogledu Hrvata i podrijet¬ 
lom). Tek u početku 17. st. nepoznati je pisac u Hel- 
moldov tekst unio i dobrog Belboga , pa neki to ime sma¬ 
traju i danas još vjerodostojnim. Usprkos nekim mjesnim 
nazivima u vezi s imenima tih tobožnjih božanstava na 

širokom području od Lužice 
do Urala — u južnih Slavena 
ih nema (I. Pilar) — prevla¬ 
dalo je u znanosti uvjerenje, 
da stara slavenska vjera nije 
bila dualistička i da Helmol- 
dova vijest u najboljem slu¬ 
čaju upućuje na kasni utjecaj 
kršćanstva. 

LIT.: V. Močuljskij, O mnimom 
dualizme v mithologii Slavjan, Rus- 
skij filologičeskij vestnik, XXI., 
Varšava 1889; I. Pilar, O dualizmu 
u vjeri starih Slovjena i o njegovu 
podrijetlu i značenju, ZNŽO, 28., 
Zagreb 1931; E. Wienecke, Unter- 
suchungen der Religion der West- 
slawen, Leipzig 1940 (s ostalom 
literaturom). J. š-k. 

CRNOBORI, Josip, * Ba- 

JOSIP CRNOBORI, Autoportret n J o1 kra J PuIe u Istri 22 - X - 

1907, hrvatski slikar. U Za¬ 
grebu je svršio klasičnu gimnaziju i umjetničku akademiju, 
gdje je naročito radio kod prof. Tartaglie. Prvi put je 
samostalno izlagao 1937 u Zagrebu, a zatim na izložbi 
»Pola vijeka hrvatske umjetnosti« g. 1938—39. Postigao je 
lijep uspjeh i na međunarodnoj izložbi »Biennale« u Mle¬ 
cima g. 1942. Radi portrete, aktove, krajolike i mrtve 
prirode, većinom uljenim bojama. Profinjenost i neka 
nostalgija njegove su odlike. U zelenim i smeđim intona¬ 
cijama, u sivilima i lazuru njegovih platna uvijek je nešto 
otmjeno i lirski mekano. I. š-1. 

CRNO BRDO (Fekete-hegy, Feketić), selo blizu Novog 
Sada s 5532 stan. (1931). Za rata 1849 izvojevali su tu Ma¬ 
džari dvije pobjede nad carskom vojskom: 9. VII. porazili 
su generala L. F. M. Ottingera, a 14. VII. bana Jelačića, 
koji je sa svojih 7000 momaka pred zoru pokušao napasti 
znatno nadmoćnijeg neprijatelja (30 tisuća). Ta je bitka 



JOSIP CRNOBORI, Sumostan sv. Marije na Mljetu 



JOSIP CRNOBORI, Portret gospođe u zelenom 

bila od osobitog značenja za daljnji tok rata, jer je spri¬ 
ječila banovu namjeru, da se spoji s vojskom generala 
Haynaua u Temešvaru. Jelačić, koji je bitku smatrao naj¬ 
zanimljivijom u svojoj vojničkoj karijeri, pripisivao je 
svoj poraz potpunoj pasivnosti generala Ottingera; taj se 
sa svojih 30 eskadrona teškoga konjaništva, s kojima se u 
blizini nalazio, oglušio svim banovim nalozima, da pri- 
teče u pomoć. Od banovih krajišnika i dobrovoljaca po¬ 
ginula je čitava sedmina, a ostatak je morao uzmaknuti 
prema Titelu na ušću Tise. Jelačić je kao vrhovni zapo¬ 
vjednik južne vojske stavio Ottingera na raspoloženje 
ministru rata, a sam se kod Slankamena povukao preko 
Dunava i smjestio privremeno u Rumi spremajući vojsku 
za novu borbu. Opširan prikaz bitke, sa svim razlikama 
u sudovima učesnika, iznio je u 2. knjizi svoga djela o 
banu Jelačiću general J. Neustadter (Chapitre V.: Noti - 
ces sur la bataille de Hegyesj. J. Š-k. 

CRNOGLAVAC (Ballota), biljni rod iz por .usnjača 
(v.). Pripadaju mu trajne zeleni ili polugrmovi s namežu- 
ranim te narovašenim ili nazubljenim listovima i ružiča¬ 
stim ili ljubičastim (rjeđe bijelim) cvjetovima, koji su 
skupljeni u pazušne tobožnje pršljene (paštitce). Čaška 
ima na obodu do 10 trokutastih ili šiljastih zubaca, a dvo- 
usnat vjenčić nosi na dnu svoje cijevi prsten dlaka. U 
našoj je flori dosta česta vrsta B. nigra L., koja ima čašku 
sa 3—5 zubaca, a rasprostranjena je u dvjema podvrstama i 
većem broju odlika tu i tamo po zapuštenim mjestima u 
blizini naselja, uz živice i plotove, uz rubove putova i 
si. U primorskim krajevima susreće se vrsta B. acuta (Mch.) 

Briqu., koja ima čašku od 10 zubaca. S. H-ć. 

CRNOGLAVKA (Sylvia atricapilla), ptica, naša vrlo 
mila pievica, grmuša, maslinasto siva, a u mužjaka je 
tjeme crno. Hrani se kukcima, bobicama i voćem. Ljudi 
je rado drže u kavezu. K. B. 

CRNOGORAC, Živan -> Najdarević Živan. 

CRNOGORČEVIĆ, Mladen, * Perast 1864, f Baošići 
(Boka) 1902, učitelj i arheolog. Učio je učiteljsku školu u 
Arbanasima kraj Zadra, od 1883 učiteljuje po selima Boke 
Kotorske, od 1894 nastavnik je građanske škole u Šibeniku. 

Bavio se lokalnom poviješću i arheologijom te je sabrao mnogo 

građe za povijest i topografiju Boke Kotorske. Njegovi bolji radovi 

jesu: Miholjski zbor u Boci Kotorskoj (1893), Manastiri Paštrovski 
(1895), Crkve i manastiri u općini Budvanskoj (1901) i dr. 

LIT.: Šematizam prav. eparhije Bokokotorske, Dubrovačke i Spi- 
čanske za g. 1903. * A. M-ić. 

CRNOGORICA. Oblik i trajnost lista kao izraz životnih 
prilika. Drveće i grmlje pokazuje s obzirom na oblik 
i trajnost listova nekoliko značajnih životnih oblika 
(-+ biljka, životni oblici), koji izražavaju u sebi jasno ži¬ 
votne prilike okoline i značajni su za velika biljnogeograf- 
ska područja zemlje (fizionomsko-ekološki oblici). Po 
obliku listova ističe se na prvi pogled drveće s iglicama, 
s ljuskama i drveće s više ili manje širokim listovima, 
t. zv. listače. Po trajanju su listovi ili višegodišnji, te se 
mijenjaju postepeno, pa je biljka trajno zelena, ili padaju 
svake godine, te je biljka neko vrijeme posve bez lišća. 

U Hrvatskoj se ističu uglavnom tri životna oblika drveća 
i grmlja: crnogorica, bjelogorica i zimzelene tvrdolisnjače. 
C. nazivamo drveće i grmlje sa zimzelenim, tamnim, četi- 
njastim listovima ili iglicama, za razliku od bjelogorice, 
koja ima najčešće svijetle, široke, rjeđe uske listove, što 
u jesen otpadaju. C-i pripada naše najznačajnije šumsko 
drveće iz razreda četinjača ( Coniferae ), na pr. jela, smreka, 
omorika, tisa, bor i borovica, ali i ariš, koji svoje svi¬ 
jetle iglice u jesen odbacuje. Bjelogorici pripada naprotiv 
naše listopadno drveće i grmlje, na pr. bukva, hrast, ke¬ 
sten, grab, breza, jabuka, vrba, lijeska, glog i t. d. 

Dioba drveća i grmlja na crnogoricu i bjelogoricu, kao i na zim¬ 
zeleno i listopadno rašće, potječe iz kopnenih dijelova Hrvatske, u 
kojima jedan dio bilja zadržava tokom cijele godine lišće (zimzeleno 
bilje), a drugi ga u jesen gubi (listopadno bilje). Ono je prvo za¬ 
stupano u našim kopnenim krajevima uglavnom četinjačama s više¬ 
godišnjim, čvrstim, tamnim iglicama (crnogorica), a tek rjeđe s ne¬ 
kim zimzelenim biljkama, dok je ovo drugo zastupano različitim 
biljkama, koje imaju jednoljetno, nježnije i svjetlije lišće (bjelo¬ 
gorica). Razdioba se međutim ne može dosljedno provesti, jer crno- 
gorici po svojoj građi i životnim prilikama pripada nesumnjivo i 
spomenuti ariš s nježnim, svijetlim iglicama, koje u jesen otpadaju. 
Još je teže s tim pojmovima u području Sredozemlja, gdje je bje¬ 
logorica vrlo rijetka — češći je na pr. samo crni jasen — dok se 
glavni dio drveća i grmlja, koje je po svojoj građi i obliku vrlo 
slično našoj bjelogorici, odlikuje tamnim kožnatim, višegodišnjim 
lišćem. Ono se razlikuje od igličaste crnogorice uglavnom oblikom 
lista. Zato je za crnogoricu bolji izraz četinjače (aciculilignosa), jer 
veliki dio crnogoričnog drveća zaista ima četinjasto lišće ili iglice, 
premda neke vrste i rodovi imaju ljuskavo lišće, na pr. somina, 
čempres i dr. Izraz »četinjače« uzet je međutim u hrvatskoj zna¬ 
nosti u sistematskom smislu i označuje posebni razred golosjene- 
njače (->■ četinjače), dok se za životni i vegetacijski oblik kod nas 
od davnine upotrebljava izraz »crnogorica«. 

Slične poteškoće kao s crnogoricom postoje s našim izrazom »zim¬ 
zelen«, koji označuje, da je izvjesna biljka zimi zelena. Iz toga bi se 
moglo zaključiti, da je ona samo u zimi zelena, dok se zapravo hoće 
reći, da je ona i zimi zelena. U tom pogledu bolji je izraz »vazda- 
zelen«, što se u narodu manje upotrebljava. S izrazom zimzelen 
nastaju napose poteškoće, kad se govori o t. zv. monsunskim šu¬ 
mama, koje su samo u kišno, zimsko doba zelene (hiemilignosa), dok 
u suho ljetno doba gube lišće. Nasuprot ovim izrazito »zimzelenim« 
šumama tropskih krajeva naše su šume u kopnenim krajevima Hrvat¬ 
ske »ljeti zelene« (aestilignosa), a u primorskim su krajevima vazda- 
zelene. -A kako je njihovo lišće redovno tvrdo i kožnato, one su 
tvrdolisne (durilignosa) za razliku od isto tako vazdazelenih lovorovih 
šuma polutropskih krajeva (laurilignosa) i od posebno građenih trop¬ 
skih kišnih šuma (pluvilignosa). 

Bez obzira na sve iznesene jezične i pojmovne prigovore uobičajeni 
su u hrvatskoj znanosti izrazi crnogorica i bjelogorica, kao i izraz 
zimzelen; oni označuju jasno određene životne oblike bilja, a koji 
nesamo kod nas, nego u cijeloj sjevernoj polutci pokrivaju goleme 
površine i imaju veliko biljnogeografsko i gospodarsko-šumarsko 
značenje. 

Glavne značajke i raširen je crnogorice. C. se ističe od 
drugoga drveća i grmlja mnogim značajnim osobinama. 
Mnoge su od tih osobina izraz položaja crnogorice u bilj¬ 
nom svijetu, jer ona pripada razredu četinjača ili češer- 



njača iz kola golosjemenjača, te se odlikuje od ostalog 
drveća, koje pripada kritosjemenjačama, već po mnogim 
organizatornim oznakama (-> četinjače). Uz to pred¬ 
stavlja i posve osobiti životni oblik. Stabljika je redovno 
vrlo pravilno razgranjena, izdanci su često dvojaki (dugi 
i kratki), lišće najčešće višegodišnje, usko, igličasto i čvr¬ 
sto, kserofitske građe, dok je rjeđe mekano i jednoljetno 
(ariš). Trajnim iglicama iskorišćuje c. svaki sunčani dan 
za asimilaciju. Puči se u zimi zatvaraju smolom i spreča¬ 
vaju prekomjerno isparivanje, pa tako c. podnosi i naj¬ 
veću studen. Oko Verhojanska u Sibiru nalaze se kod 
—69° C još vrlo lijepe crnogorične šume. C. je posebno 
prilagođena hladnoj kopnenoj klimi sjeverne polutke, dok 
je na južnoj polutci vrlo rijetka. 

Pogled na geografsku kartu raširenja c. pokazuje, da 
ona zaprema jednoliko goleme površine sjevernoga umje¬ 
renog pojasa protežući se preko tri kontinenta i izgra¬ 
đujući snažni šumski pojas širok nekoliko zemaljskih 
stupnjeva, dok je na južnoj polutci zapremila samo manje 
površine. U sjevernom, najhladnijem dijelu areala raši¬ 
rena je c. obilno u nizinama, dok se u južnom, toplijem 
dijelu sjeverne polutke povlači u više gore i planine. 
Tako je i kod nas c. raširena uglavnom u višim pojasima, 
a samo neke crnogorične vrste rastu još uz samu morsku 
obalu združujući se sa zimzelenim rašćem Sredozemlja. 
Takve su vrste na pr. bijeli ili alepski bor, pinija i dr. 
Zato ne dobivamo pravu sliku rasprostranjenosti iz naše 
karte, koja prikazuje cijelo područje areala. Mnogo bolju 
sliku dobivamo iz biljnogeografskih karata Evrope, Azije 
i Amerike, gdje je prikazano istodobno raširenje crno¬ 
gorice i bjelogorice. 

Glavne značajke i raširenje bjelogorice. Bjelogorica 
shvaćena kao skup drveća i grmlja s više ili manje širokim 
lišćem, što u jesen otpada, odlikuje se od crnogorice 
mnogim značajnim osobinama. Nasuprot pravilnom, ali 
slabom razgranjenju c-e ističe se bjelogorica znatnim 
razgranjenjem izdanaka. Tako ima na pr. bukva još 
ogranke 8. reda, dok je i u najbujnijim tropama već 
razgranjenje 6. reda vrlo rijetko. To veliko razgranjenje 
omogućuje poznati mozaički poredaj listova krošnje, ko¬ 
jim stablo iskorišćuje sunčano svijetlo. 

Život bjelogorice teče u dva različna odsjeka: u je¬ 
dnom u stanju bujnog razvitka sa zelenim lišćem i u dru¬ 
gom bez lišća u stanju većega ili manjeg mirovanja. U 
povoljno doba sabira biljka svojim velikim svijetlim li¬ 
stovima dovoljnu količinu hranljivih tvari ne samo za ovo¬ 
godišnje sjemenke, nego i za cvjetne listove, koji će se do 
godine pojaviti. Oni se zameću redovno već u ljetu ili 
jeseni i ovijeni čvrstim ljuskama prežive nepovoljno go¬ 
dišnje doba. U jesen povlači biljka iz listova u stabljiku 
hranljive tvari, dok se lišće obojadiše živim bojama i na¬ 
kon prvih mrazova pada sa stabla. Jesenskim odbaciva¬ 
njem lišća prilagođena je bjelogorica nepovoljnim prili¬ 
kama u zimi, u prvom redu nestašici vode. Veliki gubitak 
mineralnih i organskih tvari, koji nastaje otpadanjem li¬ 
šća, lako nadomješta pod vrlo povoljnim životnim uvje¬ 
tima u ljetnim mjesecima. Bjelogorica je raširena uglavnom 
u toplijem dijelu umjerenog pojasa, i to najviše u podru¬ 
čjima s umjereno primorskim podnebljem, dok je u kraje¬ 
vima s izrazito kopnenim podnebljem znatno rjeđa. Samo 
neka bjelogorična đrveta i grmovi sežu daleko na sjever i 
čine zapravo granicu drveća i grmlja prema arktičkom 
pojasu (vrbe i breze). 

Bjelogorica zaprema zapravo tri veća odijeljena područja 
sjeverne polutke: jugoistočni dio Sjeverne Amerike od Ve¬ 
likih Jezera do Floride, zapadnu i srednju Evropu i jugo¬ 
istočni dio Azije. Ona seže do znatnih nadmorskih visina, 
ali je na gornjoj granici redovno zamjenjuje crnogorica. 

Na južnoj su polutci prilike za razvitak bjelogorice ne 
povoljnije, jer nema u širinama, koje bi bjelogorici odgo¬ 
varale, tako oštrih zima, koje bi uvjetovale padanje lišća. 
Zato sežu vazda zelene šume u južnoj Americi daleko prema 
jugu, te se je samo u Patagoniji utisnuo između vazdaze¬ 
lenih šuma zapadne obale i istočnih stepa uski pojas bje- 
iogorice, izgrađen uglavnom od listopadnih vrsta roda 
Nothofagus. 

Bjelogorica se razvila postepeno promjenom životnih 
prilika iz polutropske vlažne šume sa zimzelenim lišćem. U 
srednjem dijelu Kine i Japana sastaju se srodne vrste zim¬ 
zelenih i listopadnih rodova. U vezi s jasnije izraženim 

godišnjim promjenama javljaju se sve više listopadne 
vrste, dok se osjetljivi zimzeleni oblici gube. 

Raširenje bjelogorice pokazuje neobično zanimljivo 
podudaran je s najnaseljenijim područjima sjeverne po¬ 
lutke. U tri geografski tako odijeljena područja bjelo¬ 
gorice nalaze se najveća američka, evropska i azijska 
kulturna središta. Srednja i zapadna Evropa od granice 
Sredozemlja do uskog ruba Švedske i Norveške i od 
Atlantika sve do Moskve nalazi se sa svima svojim ve¬ 
likim središtima u području bjelogoričnih šuma. Tom po¬ 
dručju pripada i najnaseljeniji i najvažniji dio Sjeverne 
Amerike od Floride do Velikih Jezera, a tomu bjelogo¬ 
ričnom području pripada i glavni dio jugoistočne Azije 
s Kinom i Japanom. To pokazuje, da je područje bjelo¬ 
gorice najpovoljnije za tvarno i duhovno stvaranje bijele 
i žute rase, koje su upravo u tim krajevima razvile 
vrhunac svoga djelovanja. 

Glavne značajke i raširenje zimzelenih tvrdolisnjača. 
Zimzelene tvrdolisnjače nastavaju u toplim suhim podru¬ 
čjima Sredozemlja i sličnih krajeva Kalifornije i Austra¬ 
lije. Lišće im je tvrdo i kožnato (durilignosa), često s^ dla¬ 
kama, prilagođeno vrućim, suhim ljetima, u kojima često 
izostaju oborine kroz više mjeseci, i na blagu zimu, što ne 
prekida, nego omogućuje trajni razvitak biljnoga svijeta i 
u najhladnijim mjesecima. Zimzelene tvrdolisnjače čine 
važan dio našega biljnog pokrova (-> Hrvatska, biljni 
svijet, -» Sredozemlje, biljni svijet). I. H. 

CRNOJEVIĆ, 1. Arsenije III. (Čarnojević), * Cetinje 
oko 1641, f Beč 27. X. 1706, srpski patrijarh. Školovao se 

u pećkoj patrijaršiji na dvoru 
patrijarha Maksima. Postao 
je patrijarhov pomoćnik 1669, 
a patrijarh 1674. Na prije- 
stolu je ostao u Peći do 1690, 
a zatim je do 1706 bio 
vrhovni duhovni i svjetovni 
starješina Srba pod habsbur¬ 
škom vlašću. Bio je vrlo akti¬ 
van i energičan crkveni i na¬ 
rodni starješina. G. 1683/4 pu¬ 
tovao je u Sv. Zemlju pa je 
taj put i opisao. Za rata s 
Turcima 1683—1699 nastojao 
je da svoj narod oslobodi 
turskog ropstva, i do 1689 po¬ 
magao je Mlečane u Crnoj 
Gori i Primorju, a kad je 
austrijska vojska prodrla do Prizrena i Peći, pridružio se 
generalu Piccolominiju. Kad se početkom 1690 austrijska 
vojska morala povlačiti, povukao se i on s nekih 40.000 
duša u Ugarsku do Budima i Sentandreje. Car Leopold I. 
osigurao je privilegijima od 1690, 1691 i 1695 doseljenim 
Srbima i njihovoj crkvi po Ugarskoj i Hrvatskoj auto¬ 
nomnu organizaciju; iz te organizacije razvila se karlo¬ 
vačka metropolija. Glavno sijelo A-a bilo je u Sentan- 
dreji poviše Budima, gdje su stoga Srbi podigli 8 crkava, 
a zatim u Kostelu Sečuju na Dunavu, gdje je A. neko vri¬ 
jeme imao i vlastelinstvo, koje mu je 1706 zamijenjeno 
s vlastelinstvom u Dalju kod Osijeka. Sahranjen je u ma¬ 
nastiru Krušedolu u Srijemu. 

LIT.: I. Ruvarac, O otadžbini i prezimenu Arsenija 111. Crnoje- 
vića, Srpski Sion, XIV., Karlovci 1904; Isti, Odlomci o grofu Đorđu 
brankoviću i Arseniju Crnojeviću, Beograd 1896; J„ Tomić, Patrijarh 
Arsenije HI. prema Mlečićima i ćesaru, Glas SKA 70; Isti, Deset go¬ 
dina iz istorije srpskoga naroda i crkve pod Turcima, Glasnik prav. 
crkve, Beograd 1902; R. Grujić, Duhovni život Srba pod austrougar¬ 
skom vlašću, I. Privilegijalno doba (1690 — 1779), Vojvodina, II., Novi 
Sad 1941. R- G. 



ARSENIJE CRNOJEVIĆ 


2. Jelena, umjetnička vezilja u 16. v. U manastiru Grge- 
tegu nalazi se jedan epitrahij, koji je Jelena izradila ne- 
upredenom raznobojnom svilom i zlatnim koncima 1553. 
Izvezene su slike sv. Ivana i Marije i 12 apostola. Crtež 
pokazuje sigurnu ruku, a boje (ljubičasta, plava, višnjeva, 
crvena i zelena) složene su diskretno i s mnogo ukusa. 

LIT.: M. Valtrović, Starinar 1889, VI., 3, 4; L. Mirković, Starine 
fruškogorskih manastira; Z. Simić-Milovanović, Slikarke u srpskoj 
istoriji umetnosti, 1931, 13. Z. S. M. 

CRNOJEVIĆ A RIJEKA Rijeka Crnojevića. 

CRNOJEVIĆI (patronimik od imena Crnoje), zetska 
vlasteoska i vladalačka porodica kasnoga srednjeg vijeka; 
nazivani su i Đuraši , Đuraševići (neko vrijeme se mislilo, 
da su to dvije posebne porodice). Oblast im se prostirala 


od planinskih krajeva ponad Kotora i Budve do Skadar¬ 
skog jezera. Član ove razgranate porodice bio je ne¬ 
sumnjivo Đuraš Ilić , istaknuti srpski velikaš (1326— oko 
1362), koji je 1355 bio vojskovođa cara Stefana u Skra¬ 
dinu. Pred kraj 14. st. bio se naročito osilio Radič C., koji 
je ozbiljno ugrožavao vlast Balšića (v.), ali je poginuo 
1396 u borbi s Đurđem Stracimirovićem. Kad su 1421 izu¬ 
mrli Balšići, C. su najmoćnija vlastela u Zeti i sve više 
pokazuju težnju, da u njoj dođu do onakva položaja, 
kakav su dotad imali Balšići. U tome je uspio Stefan (Ste- 
fanica) C., oslanjajući se od 1452 potpuno na Mletke. Po¬ 
novno izdvajanje Zete pod C-ma iz srpske države imalo 
je tu dobru stranu, da je ona pošteđena od Turaka još 
gotovo pola vijeka. Kad je Srbija 1459 napokon propala, 
ostao je Stefanica gospodar Zete nesmetano do svoje 
smrti 1465. Njegov sin i nasljednik Ivan C. (1465—1490) 
pokušao je isprva, da se odvoji od Mletaka, i tako je došao 
u otvoren sukob s njima. Mlečani su bili već raspisali i 
nagradu za onoga, koji ga ubije. Ali Ivan je brzo uvidio, 
da se samo s njihovom pomoću može održati, i pristao je 
na vazalni odnos uz godišnju plaću od 1200 dukata (1466); 
za zasluge prema republici Sv. Marka dobio je 1473 i 
njeno plemstvo. Ovo oslanjanje na Mletke nije ga ipak 
moglo spasiti, kad je sultan Mehmed II. udario 1479 na 
Skadar, zauzeo ga i izmirio se s Mlečanima; Ivan je tada 
morao napustiti Zetu. Za prijestolnih borbi poslije smrti 
Mehmeda II. 1481 uspio je vratiti se u svoju oblast, ali 
je 1482 priznao vlast sultana. Sina Stanišu morao je poslati 
Bajazitu II. u Carigrad, gdje je primo islam. Da bi 
bio manje izložen napadima Turaka, Ivan je po ponovnom 
dolasku na vlast prenio prijestolnicu na Cetinje (prije je 
bila u Žabljaku), gdje je 1485 podigao i manastir. »Ivan- 
beg«, koji se nazivao »gospodar zetski«, postao je popu¬ 
larna ličnost u Crnoj Gori. Poslije njegove smrti Zeta se 
nije mogla dugo držati. Ivanov sin Đurađ C. (1490—96) 
zbog svojih veza s kršćanima i svađe s bratom došao je 
u takav odnos prema Turcima, da je morao pobjeći iz 
zemlje. Za njegove vlade osnovana je na Cetinju prva 
srpska tiskara. Đurđa je zamijenio kao »nominalni 
upravnik Crne Gore« brat Stefan C. (1496—99), ali su 
Turci zaposjeli najzad 1499 čitavu Zetu. Đurđev pokušaj, 
da ustankom oslobodi zemlju, nije uspio, i on se morao 
odreći svih prava na Crnu Goru. Posljednji C., koji je 
upravljao Zetom, ali samo kao »sandžak crnogorski«, bio 
je Ivanov poturčeni sin Skender-beg C. (1514—28). 

LIT.: F. Miklosich, Die serbischen Dynasten Crnojević, Beč 1886; 
J. N. Tomić, Crnojevići i Crna Gora od 1479—1528 god., Glas SKA 
58, 60 i 62, Beograd 1900—01; K. Jireček-J. Radonić, lstorija Srba, II., 
Beograd 1923; Đ. Radojičić, O štampariji Crnojevića, Glasnik Skop. 
nauč. dr., XIX., Skoplje 1938. M. J. D. 

CRNO JEZERO, 1. malo jezero u Treskavici na visini 
od 1672 m. Nalazi se u golemom Ćabenskom cirku, u ko¬ 
jem su još tri jezerca: Bijelo, Velika i Platno. Uvala je¬ 
zera izdubena je ledeničkom erozijom. 

LIT.: B. Milojević, Treskavica, G1ZM 1934. 

2. Jezero na sjevernoj strani Durmitora podno Savina 
Kuka. Površina mu obuhvata oko 1 km 2 , a nalazi se na vi¬ 
sini od 1413 m. Izdubeno je ledeničkom erozijom u sti¬ 
jeni. Dobiva vodu uglavnom od Mlinskog potoka, a odvo- 
dnjuje ga Žabljačka rijeka, koja ponire blizu Žabljaka. 

LIT.: B. Milojević, Visoke planine, Beograd 1937. Z. D-i. 

CRNOKICA (Dolichos), penjačice iz por. llepirnjača, na¬ 
lik na grah, vjerojatno iz tropske Afrike. Kod nas se goji 
D. Lablab L., 3—4 m visoka, s troprstim listovima i gri¬ 
mizno crvenim ili ljubičastim cvjetovima, koji se u veli¬ 
kom mnoštvu javljaju pod konac ljeta i u jesen sve do 
mraza. Lepirasti cvjetovi stoje rahlo u dugim uspravnim 
grozdovima. Ima jedna odlika var. albus s bijelim cvje¬ 
tovima i s bijelim malenim sjemenkama. Malene plosnate 
mahune grimizne boje kao i crno, odnosno sivo sjeme upo¬ 
trebljava se u tropskim krajevima za jelo (arrow-root). 
Kod nas je sade kao ukras uz ograde i sjenice. Z. A. 

CRNO MORE (lat. Pontus Euxinus; grč. Mauri Tha- 
lassa; ruski Černoje more; tur. Kara Dengiz), najistočniji 
dio Sredozemnoga mora, s Azovskim morem (37.600 km 2 ) 
ima površinu od 453.000 km 2 . Njegov je postanak bio za¬ 
visan od tektonskih pokreta, koji su se razvili u najmlađem 
tercijaru po istočnom Sredozemlju. Za starijeg pliocena 
bila je crnomorska krajina dio velike slatkovodne sredo¬ 
zemne kotline, koja je nastala kidanjem Sarmatskog mora 
u pojedine udoljine. Od novih dislokacija razvila se zavala 
C. m., ali su tek na mijeni pliocena i kvartera nastali 

odlučni prolomi, od kojih su stvoreni ocrti obala i odnosi 
dubina. U mlađem kvarteru dogodilo se općenito slaženje, 
koje je bilo od odlučne važnosti i za oblikovanje poje¬ 
dinih obala, ali i za razvitak riječne doline Bospora. U 
najmlađe geološko, a možda i u povijesno doba pojavilo se 
pak ispinjanje obala, što dokazuju izdignute obalne terase 
u Traciji i Maloj Aziji. Povijest takva razvitka zavale C. 
m. u velikim se potezima odrazuje u odnosima njegovih 
primorja i dubina. Posve su drukčiji prirodni odnosi po 
sjevernim krajevima od onih po južnim. Sjevernu obalu 
obavija širok šelf. Po njegovoj su zapadnoj strani razvi¬ 
jeni plosnati limani; to su nekadašnji zatoni, koji su pri- 
jespima gotovo posve odijeljeni od mora. Po njego¬ 
voj istočnoj strani također je prostran plitac, Azovsko 
more, duboko samo 14 m; odijeljeno je od C. m. poluotokom 
Krimom, samo se sačuvao tjesnac Kerč, kroz koji lađe 
rolaze iz jednoga mora u drugo. Vrijedna su pažnje jaka 
olebanja površja mora, koja proizvodi istočni vjetar u 
luci Taganroga: njezin krajni kut ostaje tada posve na 
suhom. Po zapadnom dijelu pak Azovskog mora postoji 
»gnjilo more«; to je splet malih otoka, laguna i prudova, 
koji su odijeljeni od ostaloga mora prijespom »Arabat«, 
a koji su.za dugotrajna zapadnog vjetra na suhom. Kako 
u Azovsko more utječe vodonosna rijeka Don, slanost je 
njegove vode na površju dosta niska: 10—ll°/bo. Naprotiv, 
donja struja, koja kroz Kerč ulazi iz C. m. u Azovsko, 
ima slanost od 12 do 18%o. Posve su drugi prirodni odnosi 
po južnom primorju C. m. Uzak šelf — nasuprot širokom 
šelfu sjevera — obavija kavkaske, maloazijske i tračke 
plasaste obale. Na tim stranama pristranci crnomorski 
slaze strmenito do dna, koje je gotovo ravno, a duboko 
preko 2000 m (2170 m). Ono je pokriveno ilom, dok voda 
nad njim ima u sebi vrlo malo kisika. U povećim dubi¬ 
nama pak radi djelovanja sulfobakterija sve je veća mno¬ 
žina sumporovodika; radi toga ispod 400 m dubine nema 
viših organizama. S obzirom na slanost ima C. m. tri 
sloja. U najgoinjem, površinskom, radi velike doplave 
slatke vode (Dunav, Dnjestar, Bug, Dnjepar, Don), a radi 
omjerno malena isparivanja, slanost je 18%o, dakle manja 
od one u Sredozemnom moru. Isto tako malo soli ima i 
srednji sloj (18—20%o), koji seže do 200 m u dubinu, a 


koji nastaje slaženjem hladne zimske vode s površja. Na¬ 
pokon i hladna voda na dnu ima 20—22,5%o, ali ta ne su¬ 
djeluje u opticaju vodenih masa. Radi toga u njoj nema 
kisika, ali ima mnogo sumporovodika; taj se razvija dje¬ 
lomice radi organskih pretvorba, djelomice po sulfobak- 
terijama. Te su bakterije jedini organizmi, koji žive u du¬ 
binama većim od 200 m; višeg života uopće nema u du¬ 
binama. Leda ima na površini svake godine; luka Odese 
zaleđena je samo nekoliko dana, limani i Azovsko more u 
siječnju i veljači, pa i Bospor je bio zaleđen nekoliko 
puta u srednjem vijeku. Površinske struje su slabe i izmje¬ 
nične, a teku uglavnom oko cijeloga mora, ali u obrnutom 
smjeru od pomicanja kazaljki na satu. 

Klima C. m. obilježena je čestim, a gustim maglama, 
olujama i strmoglavim vjetrovima. Zbog tih nevolja Crno 
more nije povoljno za brodarenje. Promet se počeo po 
njem bolje razvijati, kad su Heleni osnovali kolonije po 
onim obalama; odatle su oni upravljali trgovinom prema 
Iranu, unutrašnjosti Azije i istočnoj Evropi. Njihovi su 
nasljednici bili Đenovezi, a nakon prevlasti Turaka razvila 
je Rusija veći promet sve do svojih sjevernih obala — 
kad su 1774 Francuska, Engleska i Rusija od Porte iznu¬ 
dile slobodnu plovidbu po njem, a g. 1829 proglašeno je 
C. m. kao »mare liberum« (= slobodno more) za sve po¬ 
morske narode. Brodarstvo se po njem razvilo osobito 
poslije g. 1830, kad su zaplovili parni brodovi. 

Površinska slatkasta voda C. m. prolazi kroz Bospor i 
odlazi u Mramorno more; naprotiv, odatle, odnosno iz 
Egejskog mora, po dnu Bospora teče slankasta struja, da 
se protura u C. m. Bospor je neke vrste kanal, dug 30 m, 
širok 550—3000 m, a dubok 30—60 m (najdublje 120 m). 
Bilo je to u tercijaru korito rijeke, koje je u diluviju 
sašlo pod razinu mora. 

LIT.: N. Mr. Knipovič, Zur Hydrologie u. Hydrobiologie des S. 
M. und Azow. Meeres, Internat. Revue d. ges. Hydrobiologie, sv. 12. 
i 18., 1924 i 1928. A. G. 

CRNORIZAC HRABAR Hrabar crnorizac. 

CRNOTA, Stjepan (Stephanus de Cernota pictor, Ste- 
phano Cernotto, Stephano discipolo de Titiano), uvaženi 
mletački slikar u trećem desetljeću 16. st. C. je prastaro 
hrvatsko ime. Javlja se već 1080 u darovnici Petra Crnoga 

STJEPAN CRNOTA, Isus goni trgovce iz hrama 
Mleci, Palazzo Ducale 


crkvi Sv. Petra u Selu (»Cirnotta«). U Rabu su C-e bili 
jedna od najstarijih plemićkih porodica. O životu slikara 
Cmote sačuvano je veoma malo vijesti. Spominju ga listine 
iz godine 1530, 1533 i 1548, kad je već bio mrtav. Rodio 
se po svoj prilici potkraj 15. st. Od njega su danas poznata 
samo tri djela: slika apostola sv. Petra, signirana i datirana 
1536 (u mletačkoj crkvi SS. Giovanni e Paolo) i njen ne- 
signirani pendant apostol sv. Pavao (u galeriji bečke Aka¬ 
demije likovnih umjetnosti), koju je naručio 1532 mletački 
patricij Paolo Cornaro. Ove su se dvije slike nekad nala¬ 
zile u prostorijama magistrata »del Monte Nuovissimo« u 
mletačkom Palazzo Camerlenghi, a između njih je visjela 
majstorova najznatnija slika Isus goni trgovce iz hrama , 
koja se danas nalazi u »Antichiesetti« Duždeve palače u 
Mlecima. Na C. je najviše utjecao Bonifazio dei Pitati 
Veronese, ali je on majstor u prikazivanju za mletačko 
slikarstvo ovog vremena sasvim neobičnih realističkih 
genre-prizora, tako te već, reći bi, nagoviješta način Jacopa 
da Ponte Bassana i Jana Steena. Svakako je upravo time 
C. znatno unaprijedio slikovne probleme mletačkog sli¬ 
karstva u prvoj polovini 16. st. 

LIT.: F. Wickhoff, Aus der Werkstatt Bonifazios (Jahrbuch der 
Kunsthistorischen Sammlungen XXIV), Beč 1903; D. von Hadeln u 
Th.-B. ALBK, VIII., Leipzig 1913; A. Schneider, Slikar Stjepan Crnota 
Rabljanin (Hrvatska Revija, IX.), Zagreb 1936. A. Sch. 

CRNJANSKI, Miloš, * Ilanča (Banat) 26. IX. 1893, srpski 
pjesnik, pripovjedač i novinar, jedan od prvih modernista 
(ekspresionista) u poslijeratnoj srpskoj književnosti. Učio 
je škole u Pančevu, Temišvaru i Beču, a sveučilišne je nauke 
svršio u Beogradu. Bio je gimnazijski profesor u Beogradu, 
ali kao novinar i publicist boravio je često i dugo po 
različnim evropskim zemljama (Francuska, Italija, Špa¬ 
njolska, Njemačka i dr.). Surađivao je u mnogim dnevnim 
listovima i književnim časopisima, a neko je vrijeme ure¬ 


đivao književni list »Ideje«. Glavna su mu djela: zbirka 
pjesama Lirika Itake y knjiga pripovijedaka Priče o muškom , 
romani Dnevnik o Čarnojeviću i Seobe , putopisi Iris Berlina 
i Ljubav u Toskani. 

LIT.: M. žeželj (S. K. Glasnik 1940). D. P. 

CRNJIKA (Nigella), biljni rod iz por. žabnjača (v.). 
To su jednogodišnje biljke s dvostruko ili trostruko ras- 
perjanim listovima i pravilnim, dvospolnim cvjetovima, 

koji stoje pojedinačno 
na vrhu stabljike i nje¬ 
nih ogranaka. Cvijet 
je sastavljen iz 5 lo- 
patastih, vjenčiću sli¬ 
čnih, modrikastih, bi¬ 
jelih ili žutih listića 
(čaške), 5 (do 8) dvo- 
usnato vrčastih, krat¬ 
kih mednika (preobra- 
ženih latica vjenčića), 
mnogobrojnih prašni- 
ka i 5—10 nadutih pe- 
stića, što su — kao i 
mjehurasti plodovi — 
u donjem dijelu me¬ 
đusobno srasli. Rodu 
pripada u svemu 16 
vrsti, koje najvećim 
dijelom rastu u po¬ 
dručju sredozemske 
flore. S. H-ć. 

U području Sredo¬ 
zemlja i u Maloj 
Aziji raste jednogo- 

dišnja Nigella Damascena L., mačkov brk, čupava Kata, 
što se zbog lijepih, svijetlo modrih cvjetova uzgaja u 
vrtovima kao ukrasna biljka, a samonikla raste po pri- 
sojnim obroncima naših južnijih krajeva. U crnim sjemen¬ 
kama ove biljke ima alkaloida damascenina, nigelinog ulja 
i tragova melantina, koji je otrovan za neke životinje. 
Upotrebljavaju ih umjesto sjemenaka vrste N. sativa L., 
što raste samonikla na jugu Evrope i u zapadnom dijelu 
Azije. Ova se biljka mnogo i uzgaja; tako i u našim kraje¬ 
vima, gdje je sada nalazimo tu i tamo i kao poludivlju. 
Cvjetovi su joj najčešće bijeli. Uzgaja se zbog ljutih sje¬ 
menaka — Semen Nigellae, u kojima ima masnoga i hla- 
pljivog ulja, glikozida, melantina i drugih tvari. Služi kao 
začin i kao sredstvo, koje draži, čisti, rastvara, tjera vje¬ 
trove i mokraću. F. K-n. 

CRNJUŠA (Erica), biljni rod iz por. vrijesnjača (v.). 
To su polugrmovi ili grmovi (rijetko mala drveta) s obilno 
razgranjenim stabljikama i vrlo brojnim, sitnim, zimzelenim 
iglastim listovima, što stoje u pršljenima. Sulatični, če¬ 
tveročlani, pravilni 
cvjetovi, koji stoje 
bilo pojedinačno, bilo 
u štitcima ili u gro¬ 
zdovima na krajevima 
ogranaka, imaju če- 
tverokrpu časku, zvon- 
čast, vrčast ili cjevast, 
četverozupčast i obi¬ 
čno živo obojen vjen- 
čić, osam prašnika i 
pestić s nadraslom 
plodnicom. Plod je 
mnogosjemeni, četve- 
rogradni tobolac. 

Rodu pripada preko 
550 vrsta, koje su naj¬ 
većim dijelom (oko 
530 vrsta) rasprostra¬ 
njene u izvantropskim 
područ j ima Južne Afri¬ 
ke, osobito na Kaplan- 
du. Osim toga ende¬ 
mično je nekoliko vr¬ 
sta u planinama trop¬ 
ske Afrike, desetak 
njih uspijeva u atlantskom području Evrope, kojih 12 
je značajno za područje Sredozemlja, a samo jedna za 
kopnene krajeve južne i srednje Evrope. 

U našoj su flori najvažnije ove vrste: E. carnea L. 
(crnjuša, crnica, vrisje), raste u šumama, šikarama i kame- 
njarama brdskoga i planinskog pojasa na podlozi od va¬ 
pnenca, dolomita i serpentina. Na zagrebački trg donosi 
se obilno u proljeće iz Samoborske gore. E. arborea L. 
(mahača, resika, vris) raste u zimzelenim šumama i šika¬ 
rama (makijama) Kvarnerskih otoka i Dalmacije. E. verti- 
cillata Forsk. (mali vrijes) raste u šikarama (makijama) i 
kamenjarama zimzelenog pojasa primorskih krajeva. E. 
multiflora L. raste tu i tamo u zimzelenom pojasu Dalma¬ 
cije (otoci Hvar i Vis). S. H-ć. 

CROATIA, planetoid br. 589; otkrio ga fotografskim 
putem Aug. Kopf 3. ožujka 1906 na zvjezdarni Konigs- 
stuhl-Heidelberg. 

Ime je dobio ovaj planetoid na pobudu glasovitog istraživača pla- 
netoida Maksa Wolfa, ravnatelja zvjezdarnice Konigsstuhl-Heidelberg, 
na spomen i u počast novoj zvjezdarnici Hrvatskog prirodoslovnog 
društva na Popovu tornju u Zagrebu, koja je onih godina započela 
svoj rad i učeni svijet inozemstva upozorila na nastojanje Hrvata 
oko astronomije. 

LIT.: I. Kučera u Glasniku Hrv. prirodosl. društva god. XXII, 
1910. J. L-k. 

CROATIA, smotra na njemačkom, talijanskom i fran¬ 
cuskom jeziku, koju izdaje za obavještavanje inozemstva 
o. hrvatskim kulturnim pitanjima Hrvatski izdavalački 
bibliografski zavod u Zagrebu. Urednik je Pavao Tijan. 
Izlazi povremeno od jeseni 1941. 

CROATIA. Eine Zeitschrift in monatlichen Heften, mit 
besonderer Beriicksichtigung des vaterlandischen Interesse. 
Ovaj je književni časopis na njemačkom jeziku počeo 
1839 izdavati Franjo Župan u Zagrebu, a izlazio je do 
1842. U njemu su izlazili različiti članci iz hrvatske povi¬ 
jesti, književnosti, narodnog blaga i zemljopisa, zatim knji¬ 
ževni članci stranih pisaca i prikaz kulturnih pitanja 


tuđih naroda, napose naroda iz područja habsburške mo¬ 
narhije. U drugom godištu izašlo je 6 brojeva priloga Der 
Courier fur Damen s književnim, umjetničkim, glazbenim 
i kazališnim te modnim prilozima za ženski svijet. M. O. 

CROATIA, osiguravajuća zadruga, najstariji je hrvatski 
osiguravajući zavod, osnovan godine 1884 pod pokrovitelj¬ 
stvom općine slobodnog i kraljevskog glavnog grada Za¬ 
greba. Osnutak C-e bio je izražaj tadašnje narodne svijesti i 
ispravnog gledanja na potrebu podizanja hrvatske privrede 
te što veće narodne i gospodarske samostalnosti. Zato je 
C. osnovana u obliku zadruge po trgovačkom zakonu bez 
glavničarskih težnja za dobiti, idući za gospodarskom sa¬ 
moobranom te za priradnim i kulturnim razvitkom hrvat¬ 
skoga naroda. 

Početnu glavnicu jamčila je zadrugi općina grada Za¬ 
greba do g. 1910, kada se je C. već toliko razvila, da je 
gradska općina mogla biti oslobođena svoga jamstva. Za 
uspomenu na ovu vezu gradske općine s C-om sadržana 
je u pravilima C. odredba, po kojoj ona od svog svako- 
godišnjeg čistog ostatka daje postotak u svrhe grada Za¬ 
greba, a za vanjsko očitovanje ove povijesne veze uživa 
C. počasno pravo, da u oznaci svoje tvrtke upotrebljava 
grb grada Zagreba. 

C. se bavi svim vrstama životnih i elementarnih osigu¬ 
ranja, a njezino poslovanje proteže se na sva mjesta naše 
države. U njima ima svoja brojna povjereništva, zastup¬ 
stva i podružnice. U poslovnoj godini 1941 iskazala je C. 
prihod sa premijama sa Kn 49,069.244.—, a koncem te go¬ 
dine imala je kod sebe provedena osiguranja na ukupnu 
osiguranu svotu od Kn 13.784,543.737.—. Svoje obveze po¬ 
kriva jamčevnim sredstvima, koja su koncem godine 1941 
iznosila Kn 158,160.131.— te koja su uložena u smislu 
zakonskih propisa. Danas je C. prvi predstavnik osigura- 
teljne struke u Nezavisnoj Državi Hrvatskoj. M. I. 



ZGRADA »CROATIE« U ZAGREBU 


CROATIA SACRA, arkiv za crkvenu povijest Hrvata, 
izlazi u Zagrebu u godišnjim dvobrojima od god. 1931 
dalje. Izašlo je dosad 19 brojeva s mnogo važnih rasprava 
iz hrvatske crkvene povijesti. Br. 1. do 8. uredio je o. M. 
Vanino, br. 9. do 19. M. Barada, dok je daljnje uredništvo 
preuzeo Kr. Draganović. M. B-a. 

CROCE, 1. Benedetto, ^ Pescasseroli (Abruzzi) 25. II. 1866, 
talijanski filozof. Cijeli svoj život provodi kao nezavisan 
učenjak, osim što je 1910 bio imenovan senatorom, a od 
lipnja 1920 do lipnja 1921 bio ministar nastave. Danas 
živi u Napulju. Na sveučilištu u Rimu učio je pravo, ali 
je uskoro ostavio tu struku i slušao predavanja Antonija 
Labriole, čija je herbartovska etika plodno utjecala na 
njegov duhovni razvoj. Već kao šesnaestgodišnji mladić 
objelodanjuje nekoliko eseja iz književnosti. U srednjoj 
školi čita s oduševljenjem djela Francesca De Sanctisa, 
pisca najbolje povijesti talijanske književnosti, koji je 

probudio u njemu zanimanje za estetska pitanja. Odlučan 
utjecaj vrši na nj i djelo napuljskoga filozofa Giambat- 
tiste Vica Scienza nuova (1725), te 1893 piše raspravu, 
značajnu za čitav njegov kasniji filozofski rad, Povijest 
svedena pod opći pojam umjetnosti. Otada se C-ov rad 
stalno kreće oko estetsko-filozofskih pitanja, a vrhunac mu 
je i sinteza Filozofija kao nauka o duhu u četiri zasebna 
djela: Estetika (1902), Logika (1905), Filozofija prakse (1908) 
i Teorija i povijest historiografije (1913). Pod utjecajem 
Antonija Labriole zanima se neko vrijeme za marksističku 
nauku, ali obara njenu teorijsku vrijednost u knjizi Povi¬ 
jesni materijalizam. G. 1902 osniva s filozofom Gentielom 
smotru za povijesna, književna i filozofska pitanja, La 
critica, koja i danas izlazi. Svoje teoretske poglede razra¬ 
đuje potanje i dalje ih razvija u nekoliko monografija i u 

bezbroj članaka i eseje pro¬ 
matrajući iz vidokruga svoje 
filozofije sadašnju i prijašnju 
talijansku i evropsku knji¬ 
ževnost kao i povijesna zbi¬ 
vanja Italije i Evrope. 

Croceova filozofija ima 
svoj izvor s jedne strane u 
nazorima G. Vica i De San- 
ctisa, a s druge strane u nau¬ 
ci Hegelovoj. Vico, pretho¬ 
dnik misli o samobitnosti 
umjetničkoga stvaranja, daje 
mu podlogu za estetiku i za 
shvaćanje povijesti kao spo¬ 
znaje ljudskih stvaralačkih 
čina (što će ga kasnije dove¬ 
sti osobito pod uplivom Gen- 
tilea, do istovjetovanja povi¬ 
jesti i filozofije, jer i jedna i 
druga jest misao o pojedi¬ 
nome), a Francesco de Sanctis svojim shvaćanjem 
pjesništva kao očitovanja stvaralačko-fantazijske moći 
daje mu temelj za teoriju estetske intuiciji kao lirsko- 
fantazijske spoznaje individualnoga i konkretnoga. Od 
Hegela uzima C. dijalektičko-dinamičko shvaćanje stvar¬ 
nosti, ali ne prihvaća njegovu misao o razvijanju u 
tri etape: od teze preko antiteze do sinteze, nego 
ga ispravlja držeći, da se stvarnost razvija u dvojstvu 
različnosti (distinti). Po C-u postoje dvije vrsti spoznavanja, 
intuitivno i pojmovno. Prva je spoznajna moć estetska 
intuicija u smislu alogičkoga doživljavanja stvarnosti. Po¬ 
lazeći sa stajališta, da predmeti spoznavanja nisu stvari 
nego aktivnosti (fare) t vidi on u intuiciji stvaralačku dje¬ 
latnost, kojom se konkretizira sveopća stvarnost, a bez 
toga nema spoznaje, jer živa spoznaja može biti samo do- 
hvatanje pojedinoga. Estetska intuicija je dakle za C-a 
ono, što je za pozitivizam osjetilno opažanje, s tom razli¬ 
kom, da je intuicija stvaralački čin, dok objekti osjetilnog 
opažanja, pasivno doživljavani i neoduhovljeni, ostaju ne¬ 
pristupačni duhu kao njemu strane apstrakcije. 

Od estetske intuicije uspinje se ljudski duh do logičkoga 
mišljenja, u kojem se pojedino poopćuje. Ali C-ova logika 
prekida s formalističkom logikom, koja se ne osniva na 
logičkim nego na verbalističkim odnosima. Čisti pojmovi su 
sinteze mnoštva. Po C-u ima zapravo samo individualni 
sud, intuicija, osvijetljena pojmom. Pojmovi prirodnih zna¬ 
nosti, na pr. sisavac, empirijski su pseudo-pojmovi, a mate¬ 
matički pojmovi (na pr. trokut) apstraktni su pseudo- 
pojmovi, jer ne postoje u stvarnosti, nego služe za prak¬ 
tične svrhe svrstavanja i mjerenja. 

Estetska intuicija i logička misao dvije su teorijske 
aktivnosti, kojima odgovaraju dvije praktične: ekonomska 
i ćudoredna. Ekonomska je aktivnost volja upravljena na 
individualno, a ćudoredna je aktivnost volja upravljena na 
univerzalno. Kao što estetska intuicija daje osnovu i sa¬ 
držaj logičnoj misli, da se ne izgubi u apstrakcijama, tako 
i ekonomska aktivnost daje ćudorednoj čvrstoću konkret¬ 
nosti i životnu toplinu. Na taj se način izbjegava ledeni 
Kantov »kategorički imperativ«. Ekonomska aktivnost kao 
konkretni momenat praktičnog područja Croceova je 
izvorna zamisao, kojom je htio dovesti u sklad zahtjeve 
hedonističko-utilitarističkih pravaca s jedne strane i za¬ 
htjeve apstraktno-rigoroznih shvaćanja s druge strane. 

C-ove duhovne aktivnosti ne smiju se shvatiti u smislu 
diobe formalističke logike kao statički koordinirani i sub- 


ordinirani pojmovi, odijeljeni i tuđi međusobno, nego se 
imaju uzeti dijalektički, kao duhovni momenti, koji kružno 
prelaze jedan u drugi kao razlučeni (distinti), ali samim 
razlučivanjem ujedinjeni, sačinjavajući raznolikost u je¬ 
dinstvu, a jedinstvo u raznolikosti. Logička misao prazna 
je bez intuicije, a intuicija je kontemplacija čuvstava ro¬ 
đenih u komešanju praktičnog života. Ova, penjući se do 
misli, pripravlja podlogu za djelatnost praktičnog eko- 
nomsko-ćudorednog područja, iz kojega će nastati nove 
intuicije. Redoslijed duhovnih čina ne smije se uzeti vre¬ 
menski, nego metaforički, jer svaka aktivnost može biti i 
prva i posljednja; u pojedinim činima nalazi se cio duh, 
očitujući se na specifičan način, značajan za pojedine 
aktivnosti. 

C-ov je sustav zanimljiv osobito po tom, što je mislio, da 
će filozofiju osloboditi od mnogih uzaludnih i ispraznih pi¬ 
tanja i tim otvoriti ljudskoj misli nove vidike. Evropsku 
kulturu zadužio je osobito spašavanjem ljudskih vrijednosti: 
lijepoga, istinitoga i dobroga od materijalističko-naturali- 
stičkog nijekanja. Odredivši eksaktnim znanostima pravo 
značenje kao praktičnih disciplina, pošto je njihovim poj¬ 
movima porekao teorijsko-spoznajni značaj, C. oslobađa 
filozofiju od apstrakcija, koje su priječile pogled na kon¬ 
kretnu stvarnost, te ljudske kulturne vrednote, potisnute 
agnosticizmom naturalističko-pozitivističkih sustava, izro- 
njavaju pročišćene i okrijepljene u svojoj očevidnosti. 

BIBL.: Filosofia come scienza dello Spirito: I. Estetica come scienza 
delVespressione e linguistica generale, Bari 1902, 5. izd. 1922; II. Logica 
come scienza del concetto puro, Bari 1905, 4. izd. 1920; III. Filosofia 
della pratica, economia ed etica. Bari 1909, 3. izd. 1923; IV. Teoria e 
storia della storiografia. Bari 1917, 3. izd. 1922; Naturalismo storico ed 
economia marxisfica, Palermo 1900, 4. izd. Bari 1922; Problemi di Este¬ 
tica e contributi alla storia delVestetica, Bari 1910, 2. izd. 1924; Bre- 
viario di Estetica, Bari 1913; Nuovi saggi di Estetica, Bari 1920; La filo¬ 
sofia di G. B. Vico, Bari 1911, 2. izd. 1922; Saggio sul Hegel, Bari 1907, 
2. izd. 1913; Frammento di etica, Bari 1921; Letteratura della nuova 
Italia, 4 sv., Bari 1921—23; Conversazioni critiche, I. i II., 1918; Cultura 
e vita morale, Bari 1914; Saggi della letteratura italiana del Seicento, 
Bari 1911; La poesia di Dante, Bari 1921; Poesia e non poesia. Bari 
1923; Elementi di politica. Bari 1924. 

LIT.: Croce sam o sebi, Contributo alla critica di me stesso, Napulj 
1918, Bari, Laterza 1926* i u zbirci Die Philosophie in Selbstdarstellungen, 
sv. 4., Leipzig 1923; G. Castellano, Introduzione allo studio delle opere 
di Benedetto Croce, Bari, Laterza 1920; E. Chiocchetti, La filosofia di 
Benedetto Croce, Milan, SocieU editrice »Vita e pensiero«, treće izd.; 
G. De Ruggiero, La filosofia contemporanea, Bari, Laterza 1929; Isti, 
Sommario di storia della filosofia, Bari, Laterza 1940. A. H-r. 

2. Giulio Cesare, ^ Persieeto (Bologna) 1550, *j* Bo- 
logna 1609, talijanski književnik, ulični pjevač (canta- 
storie). Cio je svoj vijek prokuburio u Bologni, živeći od 
nagrada za svoje vesele pučke pjesme, većinom aktualne 
prigodnice, koje je pjevao uz violinu po ulicama, u 
krčmama i na velikaškim dvorovima, te ih i tiskane pro¬ 
davao svojim slušaocima. Preživjela ga je sve do danas 
popularna pripovijest Le sottilissime astuzie di Bertoldo , 
od koje je dosad izašlo preko tisuću pučkih izdanja. To 
je u osnovi sredovječni kontrast »Dialogus Salomonis et 
Marcolphi« o lukavom, duhovitom i nakaznom seljaku 
Markolfu, koji svojom duhovitošću osvaja Solomuna, samo 
je C. biblijskog Solomuna zamijenio langobardskim kraljem 
Alboinom, a Markolfa Bertoldom. C. je u pričanje umetnuo 
niz drugih smiješnih anegdota različitog izvora. Neki 
nastavak toga djela dao je C. u novoj pripovijesti Le piace- 
voli e ridicolose semplicita di Bertoldino; tu je glavno lice 
Bertoldov glupi sin Bertoldino. Napokon je bolonjski du¬ 
hovnik Adriano Banchien (1567—1634, pod pseudonimom 
Camillo Scaliggeri della Fratta) dao još i dalji nastavak o 
Bertoldinovu sinu, Cacasenno, u trećoj, i to posve lošoj 
pripovijesti, Scempiaggini e buffonate di Cacasenno. Otad 
se te tri pripovijesti izdaju skupa. Ta je talijanska pučka 
trilogija doprla i do nas, te su je mnogo čitali prevedenu 
u našim brojnim izdanjima sve do naših dana. Prvi ju je 
preveo pod natpisom Himbenost pritankog veleznanstva 
Nasradinova (Jakin 1771) neki Nikola Palikuća (jamačno 
pseudonim kojeg dalmatinskog redovnika) štokavsko-ikav- 
skim govorom, a zatim je izašlo mnogo izdanja, većinom 
u Zadru, i to s dodatcima iz drugih dvaju dijelova trilo¬ 
gije. Tako je kod nas Bertoldo postao popularan pod 
imenom turskog šaljivdžije Nasradina, što je zanimljiv 
primjer ukrštavanja različitih tradicija na našem teritoriju. 

LIT.: O Guerrini, La viti- e le opere di G. C. C., Bologna 1879; 
A. Trauzzi, Bologna nelle opere di G. C. C., Bologna 1905; G. Na- 
scimbeni, Note e ricerche intorno a G. C. C., Bologna 1914; A. N. 
Veselovskij, Slavjanskija skazivanja o Solomonje i Kitovrasje, Petro- 
grad 1921; L. Biagioni, Marcolf und Bertoldo, Koln 1930; P. Kolendić 
u Novom doba, Split 1. IV. 1934. M. D-ić. 

CROCKETT David, ^ Greene county (U. S. A., država 
Tennessee) 17. VIII. 1786, f San Antonio (Texas), 6. VIII. 
1836, američki graničarski borac i političar. Sin irskog 
doseljenika C. je svoju naobrazbu stekao uglavnom kao 
lovac (trapper) i trgovac. Sudjelovao je u ratu protiv uro- 
đeničkog plemena Creek (1813—14), a zatim postao pu¬ 
kovnik milicije u državi Tennessee. Boreći se protiv pred¬ 
sjednika Jacksona propao je na izborima 1835, pa se od¬ 
selio u Texas, gdje je slijedeće godine poginuo u obrani 
mjesta San Antonio. Njegov je životopis izišao 1834. Na¬ 
stavak te autobiografije, izašao u Filadelfiji 1836 (Colonel 
Crockett’s Exploits and Adventures in Texas) je međutim 
apokrifan. 

CROISSET, Francis de (pseudonim Francisa Wienera), 
* Bruxelles 28. I. 1871, belgijski pisac francuskog jezika; pi¬ 
sao blistave komedije bez dubine, sastavljene prema kalupu, 
koji je donosio siguran uspjeh. Ubrao je uspjeh na gotovo 
svim evropskim pozornicama s komadima Cherubin (3 čina, 
1902), Le bonheur, Mesdames (4 čina, 1907), Le feu sous les 
cendres (1905), Le coeur dispose (3 čina, 1912), Uepervier 
(3 čina, 1914), Le Vol nuptial (3 čina, 1920) i t. d. Nakon 
smrti Caillaveta stupio je u suradnju s R. de Flersom, te 
su zajedno napisali Le Retour (1920), Les vignes du Sei- 
gneur (1923), Romance (1923), Les nouveaux Messieurs 
(1925). j. D -e. 

CROKER, 1 . John Wilson, Galvay (Irska) 20. XII. 1780, 
t Hampton 10. VIII. 1857, britanski državnik i pisac. Član 
parlamenta (1807) i pristaša torya, drž. tajnik za morna¬ 
ricu (1810) bez prekida 21 godinu. Tvrdi se, da je prvi 
upotrijebio izraz »konzervativci«, i to u jednom parlamen¬ 
tarnom govoru 1830. Kao književnik poznat je po svojim 
satirama i povijesnim radovima. Sa Scottom i Canningom 
osnovao smotru Quarterly, u kojoj je izašao njegov na- 
napadaj na Keatsa (1818) i kritika Macauleyeva izdanja 
Boswellove knjige Life of Johnson (1831). Napisao je 
također pregled irske povijesti (1807) te vojničkih doga¬ 
đaja francuske revolucije 1830. Od njegovih pjesama po¬ 
znate su Songs of Trafalgar (1806) i The Battles of Tala- 
vera (1809). 

2. Thomas Crofton, * Cork 15. I. 1798, f London 8. VIII. 
1854, irski povjesnik i pripovjedač, izdavač i obrađivač 
irskih narodnih pripovijesti i legenda. Najpoznatije mu je 
djelo Fairy Legends and Traditions of the South of Ireland 
(1825), zatim Legends of the Lakes (1829), Popular Songs 
of Ireland (1839), Narratives lllustrative of the Contests 
of Ireland in 1641 and 1688 (1841). Bio je jedan od osni¬ 
vača britanskog arheološkog društva. Beletristička su mu 
djela Daniel O’ Rourke (1826) i Adventures of Barney 
Mahoney (1832). 

CRO-MAGNON, mjesto u Francuskoj, nedaleko od Les 
Eyziesa, gdje je 1868 za gradnje željezničke pruge obreteno 
znamenito paleolitsko nalazište, koje je Louis Lartet siste¬ 
matski otkopao. Tu je, osim kremenih rukotvorina i obra¬ 
đene sobove rožine te nakita od zubi i školjaka, nađeno 
nekoliko ljudskih okosnica, i to u dnu pećine staračka 
lubanja, zaodjeta sigom, a oko nje kosti od četiri druga 
ljudska skeleta, jednoga ženskog i tri muška. Ženski skelet 
imao je probijenu čeonu kost. Do skeleta su nađene kosti 
djeteta, koje još nije doseglo potpuni fetalni razvitak. 
Misli se, da je žena umrla ili od rane ili zbog teškoga poro¬ 
đaja. Pomiješano s ljudskim kostima našlo se tu oko 300 
komada školjaka od Littorina tittorea te nekoliko od Pur- 
purea lapillus i Turritella communis , koje su sve bile pro- 
vrtane i nekoć nanizane u đerdan, a jedan privjesak od 
slonove kosti i nekoliko provrtanih životinjskih zubi upot¬ 
punjavali su taj nakit. Najbolje je bila sačuvana lubanja 
starca, koja se bitno razlikuje od svih lubanja starijeg 
odsjeka paleolitskoga doba, a naročito od onih neander- 
talske rase. Bitna razlika sastoji se u tom, što su neander¬ 
talci maloga stasa, visoki poprečno 150 cm, dok je ova 
nova rasa, po nalazištu nazvana kromanjonskom, bila za 
25—30 cm viša, u starca 1,82 m. I ova je nova rasa doliho- 
kefalna (indeks 73,6), jer razmjer između širine i dužine ne 
prelazi razmjer od 3:4, ali je savršenija modelacija kalote. 
Čelo je starčevo ravno, visoko odignuto, a od golemih nad- 
očnih izbočina u neandertalca jedva se vide tragovi. Kapa¬ 
citet je lubanje 1590, dakle veći nego u modernog Parižanina. 
Kontrast je ovoj duguljastoj visoko razvijenoj lubanji lice, 
koje je nisko i široko, glava je dakle disharmonična. Profil 
lubanje odaje ove karakteristične osobine: čelo je visoko, 

lijepo zaobljeno, ali je tjeme posve plosnato te se prema 
zatiljku opet zaobljuje, a zatiljak čini s tjemenom kod 
kvrgastog iniona jasno vidljiv kut. Kod preostale okosnice 
pada u oči goljenica ili tibija, koja je sploštena te u pro¬ 
rezu ne predstavlja trokut s jednim oštrim i dva zaobljena 

brida, nego je sploštena s je¬ 
dnim bridom, a ostala dva 
se zaobljeno prelijevaju ta¬ 
ko, da prorez sjeća na nož 
sa zaobljenim hrptom. Ta se 
osobita formacija tibije zove 
platiknemijom, a svojstvena 
je svim okosnicama iz Cro- 
Magnona. O fizičkoj snazi 
ove rase daju nam razjašnje¬ 
nja vrlo razvijeni mišićni 
čvorovi skeleta, od kojih se 
onaj na gnjatu produžio u 
bridastu liniju — linea aspra , 
koja naliči stupu, a ovakav 
femur a colonne drže fran¬ 
cuski antropolozi tipičnim 
obilježjem kromanjonske ra¬ 
se. Broca te ljude karakteri¬ 
zira ovako: Veliki obujam 
mozga, razvijeno čelo, lijep 
oblik prednjega dijela luba¬ 
nje, ortognatne proporcije 
gornjega lica, sve su to ne¬ 
sumnjiva obilježja visokoga 
stepena, koja ćemo samo ri¬ 
jetko naći i u civiliziranih 
naroda. Nasuprot, velika ši¬ 
rina lica, prognatni alveo¬ 
larni dijelovi silno razvijene 
gornje čeljusti, veličina i 
hrapavost kvrga, o koje se 
upiru mišice donje čeljusti, 
linea aspra u gnjata, splošte- 
nost tibije i druga obilježja 
odavaju tjelesno snažnu, ali 
surovu pasminu. 

Ta kromanjonska pasmina, 
kojoj nadjenuše ime homo 
priscus, živi u magdalensko 
doba oko Perigorda i odatle 
se proširila u Belgiju, Ho- 
landiju, Italiju, a kada se 
sob počeo povlačiti u pla¬ 
nine, slijedi ga ta rasa na 
jednu stranu preko Pireneja 
u Španjolsku, Afriku, Alžir 
i Maroko, pa čak i na Ka- 
narsko otočje. Svuda se tu 
među današnjim žiteljstvom 
nalazi ljudi, koji su, kao po¬ 
tomci ove stare rase, ovu do 
danas sačuvali, makar i u iz- I 
blijedjeloj formi. Kao pri¬ 
mjer, kako su se osobine 
rase homo priscus dugo sa¬ 
čuvale u potomstvu, može 
nam poslužiti jedna rimska I 
lubanja, nađena kod mjesta St. Peter am Holz, koja se | 
potpuno slaže s lubanjom starca iz Cro-Magnona. 

LIT.: I. Dechelette u Archeologie Prehistorique, sv. I., 298; Sir Ar- 
thur Evans u Journal of the Anthropological Institute, 1893, str. 287; ’ 
Dr. Verneau u Congres International d’Antropologie, 1906, I, 74. Ć. T. fl 

CROME, John (zvan Old Crome), * Norwich 22. XII. 
1768, f Norwich 22. IV. 1821, engleski slikar i grafičar. 
Slikao je najprije cimere i natpise, kasnije kopirao slike 
Gainsborougha i drugih engleskih slikara 18. st., ali je ostao 
za čitava svog života samouk. Djelovao je u Norwichu i 
osnovao t. zv. »Norwich-School«, jedinu znatniju englesku 
pokrajinsku slikarsku školu. Slikao je krajolike iz zapadne 
i sjeverne Engleske, koji se ističu zamjernim shvaćanjem i 
izvrsnim crtežem. Oko 1809 počeo je izrađivati bakropise, 
koji su poslije njegove smrti izašli 1834 pod naslovom 
Norfolk Picturesque Scenery. G. 1814 bio je u Parizu i u 
Bretagni (slike s tog puta: The Boulevard des Italiens i The 

Fishmarket de Boulogne). Iako se povodio za nizozemskim 
majstorima 17. st. (Hobbema), on je u svom »engleskom 
realizmu« ostao originalan, delikatan u svom širokom kolo- 
rizmu i otmjen u crtežu. — I njegovi sinovi John Berney, 
Frederick James, Joseph, William Henry, pa kći Emily 
istakli su se kao slikari i grafičari. 

LIT.: J. Wodderspoon, J. C. and his works, Norwich 1838; L. Binvon 
u Th.-B., ALBK, VIII. A. Sch. 

CROMER, Evelyn Baring Earl, * Cromer Hali 26. II. 
1841, f London 29. I. 1917, engleski državnik. Isprva je 
služio u vojsci, a zatim pođe u Indiju kao tajnik svog 
rođaka, podkralja lorda Northbrooka. G. 1877 bi imenovan 
britanskim povjerenikom kod uprave egipatskog javnog 
duga, 1879—80 bio je generalni nadzornik egipatskih finan¬ 
cija, 1880—83 ministar financija u Istočnoj Indiji, a zatim 
do 1907 generalni konzul u Egiptu, zapravo guverner sa 
zadatkom, da preustroji upravu. Radio je na navodnjavanju, 
na ukinuću kuluka i na reformi pravosuđa. G. 1896 počeo 
je ponovno osvajati Sudan, što je 1898 dovršio lord Kit- 
chener; Sudan bi stavljen pod zajedničku englesko-egipatsku 
upravu, na što je 1904 pristala i Francuska. U travnju 
1907, nakon 24 godina službe u Egiptu, C. se zbog slabog 
zdravlja povukao u stanje mira, a britanski mu je parla- 
menat za zasluge podijelio nagradu od 50.000 funti. G. 1916 
bi imenovan predsjednikom povjerenstva za Dardanele, ali 
je mogao prisustvovati samo jednoj sjednici, našto je umro. 

BIBL.: Modern Egypt t 2 sv., 1908 (izvještaj o C-ovu djelovanju i 
podjedno važan izvor za modernu povijest Egipta i Sudana od 1876; 
dodatak je izašao 1915); Ancient and Modern lmperialism, 1910; Po- 
litical and Literary Essays (3 sv. članaka iz Spectatora ); Paraphrases 
from the Greck Anthology. 

LIT.: T. H. Sanderson, Lord C., London 1918; C. de Freycinet, 
La Question d’Egypte, Pariz 1905; A. W. Ward i G. P. Gooch, 
The Cambridge history of British policy 1783 — 1919, III., Cam- 
bridge 1923. J. N. 

CROMLECH zove se u Britaniji čestica zemlje u obliku 
kola, opasana nizom netesana kamena, usađena u zemlju. 
Sličnih kamenih kola ima i u Francuskoj. Budući da su u 
takvim kolima nađene stare grobnice, drže, da je to bilo 
nešto slično starogrčkom peribolu (neoifiolos) t. j. posve¬ 
ćenom prostoru pod vedrim nebom, ograđenom od profane 
okolice kamenim kolom, na kojem su se doprinašale žrtve 
i vršili vjerski obredi. Takvih se kola nalazi na pustim 
mjestima i kod nas, a narod ih ponegdje zove vrzinim ili 
vilinskim kolima. C. T. 

CROMMELYNCK, Fernand, Pariz 1890, belgijsko- 
francuski dramski pisac. Donio je u suvremeno kazalište 
neki spoj tragičnog i komičnog u zametku, sadržan u lakr¬ 
diji, kojoj je oblik iskonski i simboličan, prostodušan i 
žestok. Prikazuje ljudske strasti, razvijene do krajnosti, 
do karikature, ali unatoč grubosti tih karikatura gotovo 
uvijek izlazi iz njih neka moralna pouka. Djela su mu: 
Nous nirons plus au bois. .., komedija u 1 činu i stiho¬ 
vima, 1906; Le sculpteur de masques , tragičan simbol u 1 
činu, 1908; Le Cocu magnifique , lakrdija u 3 čina, 1921 
(hrvatski prijevod pod naslovom »Veličajni rogonja«, pri¬ 
kazivan u Zagrebu 1924); Les Amants puerils , komad u 
3 čina, 1921; Carine ou la Jeune fille folle de son ame , 
1929; Tripes d’or, 1930 i dr. C. posjeduje snažan, živahan 
i sočan način izražavanja, što daje obilježje njegovim 
osobama, situacijama, jeziku i tehnici. P. Cl. 

CROMPTON, Samuel, Fairvvood (Lancashire) 3. XII. 
1753, f Bolton 26. VI. 1827, engleski izumitelj u tekstilnoj 
struci, zaslužan za usavršavanje strojeva za predenje. Đ. S. 

CROMWELL, 1. Oliver, Huntingdon 25. IV. 1599, 
t London 3. IX. 1658, engleski državnik. Njegov prvi uči¬ 
telj, dr. Beard, gorljivi puritanac, ulio mu je već u djetinj¬ 
stvu u dušu stroga načela svoje sekte i onu tvrdokornu 
nepopustljivost, koju je C. zadržao cijelog života. Kad je 
svršio pravne nauke u Londonu, gdje se uvelike bavio i 
sportom, oženi se u svojoj 21. godini i otad življaše na 
očevu imanju. G. 1628 bješe članom parlamenta, nimalo se 
ne ističući. Zatim se vratio kući, gdje se bavio gospodar¬ 
stvom, razmišljajući u dokolici o pitanjima svoje duše i 
strogog morala, kakav je propovijedao najčišći puritani¬ 
zam. C. je tako postajao sve fanatičniji gledajući upravo 
u puritanizmu spas Engleske. Kad je 1640 sazvan parla- 
menat, uđe u nj i C., ali je malo i loše govorio, jer nije 
bio parlamentarni govornik. Doskora je naprotiv dokazao, 
da je odličan vojnik i vojskovođa; u ratu između kralja 
Karla I. i parlamenta istaknu se 1642 pobjedom kod Edge- 
hilla. Sada se pokaza njegova sposobnost u organiziranju 
vojske; on obrazova najprije malu četu, na koju je trošio 

sav prihod svoga imanja, iz čete posta doskora pukovnija 
i najzad cijela vojska. Njegovi vojnici, svi indepen- 
denti, nisu pili ni zabavljali se, nisu psovali ni tražili žene, 
nego se bavili ratnim vježbama ili postili i molili. Njegovi 
časnici nisu bili plemići, jer je C. imenovao časnicima samo 
one, koji su se istakli vojničkim i svetim životom. Te 
svoje vojnike nazva on ironsides, »željezni bokovi«; odani 
svome zapovjedniku smatrali su oni borbu protiv neprija¬ 
telja vjerskom dužnošću. Red i stega bili su glavne odlike 
ove vojske, koju je C. često oduševljavao vjerskim zano¬ 
som i koja je uvijek pobjeđivala. Tako je on uvelike pri¬ 
donio odličnoj pobjedi nad kraljem kod Nasebyja 1645; 
kraljevi vojskovođe bijahu redom pobjeđivani, a sam je 
kralj pobjegao u Škotsku. Doskora se domogne C-ova vojska 
kralja i započe s njim pregovore, a s druge strane dođe 
do sukoba s parlamentom, koji je u većini bio prezbiteri- 
janski; vojska je tražila slobodu savjesti i zahtijevala, da 
se iz parlamenta ukloni 11 njenih najogorčenijih protivni¬ 
ka. Kad je parlamenat zaključio povratak kralja i isključio 
60 independenata, uđe vojska u London, vrati zastupnike u 
parlamenat i zagospoduje gradom. C. ponudi kralju mir 
tražeći potpunu slobodu ispovijedanja vjere i savjesti, 

dvogodišnje zasjedanje parla¬ 
menta i odgovorno ministar¬ 
stvo. Kad se kralj, pobjegavši 
na otok Wight, sporazumi 
sa Škotima, plane 1648 iznova 
građanski rat. C. potuče u 
nekoliko bitaka i kraljeve pri¬ 
staše i Škote i uđe triumfalno 
u Edinburgh. Uza sve to nije 
se parlamenat izmirio s voj¬ 
skom, nego je pregovarao s 
kraljem prihvativši u načelu 
njegove prijedloge. Vojska 
na to odlučno nastupi; 1648 
pukovnik Priđe isključi iz 
parlamenta 80 članova, a ma¬ 
njina zaključi, da se kralj sta¬ 
vi pod optužbu zbog izdaje; 
sa 44 protiv 20 glasova bješe kralj osuđen na smrt i 30. I. 
1649 pogubljen. Osuda i smaknuće kraljevo djelo su u 
prvom redu C-ove vojske, koja je u kralju gledala zapreku 
za smirenje zemlje. Ali se zemlja nije smirila; tek poslije 
poraza Karla II. kod Worcestera 1651 svrši građanski rat. 
Iza toga vrati se C. u London i zatvori parlamenat, a kad 
je 1653 rastjerao i zatvorio novi parlamenat, bijaše on je¬ 
dina vlast u zemlji. Sada izda novi ustav (instrument of 
government) i postade lord-protektor Engleske. Škotske i 
Irske; uz njega je kao upravna vlast vijeće, a kao zakono¬ 
davna parlamenat. Vlast protektora nije bila apsolutna; on, 
doduše, imenuje članove vijeća, ali ni jednog od njih nije 
mogao skinuti bez pristanka ostalih. To je vijeće trebalo 
stvarati odluke o ratu i miru i birati buduće protektore. 
Parlamentarni su zaključci postajali zakonima najkasnije 
20 dana poslije glasanja, makar bi protektor protiv njih 
uložio veto. Međutim, kako je parlamenat bio slobodno 
izabran, to je njegova većina bila prezbiterijanska i pro¬ 
žeta starim parlamentarnim duhom. Sastavljen prvi put od 
Engleza (400), Škota (30) i Iraca (30), nije se mogao složiti 
s ekspeditivnim duhom C-a, nego je mnoga pitanja zatezao 
i predavao odborima, čak i onda, kad se radilo o novcu 
za vojsku. On je, štoviše, C-a jednoglasno izabrao za pro¬ 
tektora, ali kad se radilo o njegovim prerogativama, onda 
se gubio u sitnicama. Sve je to izazvalo neraspoloženje i 
kod C-a i u vojsci, i C. 22. I. 1655 raspusti parlamenat; 
protektorat se tako pretvori u diktaturu. Ni 1649—50 C. 
nije uspio pokoriti Irce; tek 1652 umiriše ih on i njegovi 
generali, nakon čega su slijedili strahoviti progoni Iraca. 
Napokon su Irska, Škotska i Engleska postale jedna država. 

I u vanjskoj politici ostao je C. strogi protestant, pa je 
na svaki način htio sklopiti savez s Holandijom, Pruskom 
i Švedskom. Kad u tom nije uspio, započe sam izazivati 
Španjolsku, u kojoj je gledao najjaču potporu katoličkih 
interesa, i napokon se s njom zarati. S druge strane sklopi 
savez s Francuskom ne shvaćajući, kako time pomaže 
stvaranje njezine prevlasti. Da dođe do novčanih sred¬ 
stava, potrebnih za taj rat, trebao je privolu parlamenta. 
U tu je svrhu sazvao 1656 novi parlamenat, u koji je za¬ 
stupnike Škotske i Irske sam imenovao, a 100 drugih 

isključio; takav parlamenat odobri mu novac za rat, a po¬ 
nudi mu i naslov kralja smatrajući, da će tako zadovoljiti 
potrebe naroda, a da će C. kao kralj biti više ograničen 
u svojoj vlasti. Kad je C. vidio, da se vojska tome pro¬ 
tivi, odbije ponudu. Parlamenat je tada izradio i prihvatio 
1657 novi ustav, po kojemu je C. kao protektor dobio kra¬ 
ljevska prava; on je mogao imenovati nasljednika i raspo¬ 
lagati oružanom silom, i samo se njemu polagala zakletva. 
U isto vrijeme engleska je mornarica dvaput ubrala velike 
uspjehe: admiral Blake razbio je španjolsku mornaricu, za¬ 
robio velik dio brodovlja, popalio ga i potopio. I na kopnu 
imali su Englezi i njihovi saveznici Francuzi uspjeha. C. je 
stajao na vrhuncu svoje slave i moći, kad je opet došao u 
sukob s parlamentom; taj nije htio odobriti novčana sred¬ 
stva, koja je on za vojsku nužno trebao. Već bolestan, C. 
je znao, da se Karlo II. sa španjolskim četama približuje 
flandrijskoj obali, da bi odatle pomogao engleske roja- 
liste; sazva dakle obje kuće parlamenta i raspusti ih. Tada 
opet ojača vojsku i postigne nove uspjehe, ali ga naskoro 
slomi bolest i on umre 3. IX. 1658. 

Druga svrha C-ove vanjske politike bilo je podizanje 
engleske trgovine; 9. X. 1651 izdao je Navigation Act, 
prema kojem su strane lađe smjele u Englesku uvoziti 
samo proizvode svoje zemlje. To je dovelo do rata s Ho- 
landijom 1652, u kom je njezina mornarica uništena, a ona 
sama morala je priznati spomenuti zakon i gospodstvo 
engleske zastave u engleskim vodama. 

Teritorijalno proširio je C. englesku vlast ne samo pri¬ 
pojenjem Škotske i Irske, nego i osvojenjem Jamaike 
(1665) od Španjolaca i Novog Amsterdama (kasnije New- 
York) od Holanđana. Na evropskom kopnu dobio je, u sa¬ 
vezu s Francuskom, Dunkerque (1657). 

C. je bio sposoban upravnik i odličan vojskovođa, a 
nadasve velik vođa konjaništva. U parlamentu loš govor¬ 
nik, oduševljavao je svoje vojnike vjerskim zanosom, koji 
je katkad graničio s ekstazom. Njegova nerazboritost u 
provođenju njegovih vjerskih načela pribavila mu je ipak 
ogorčene protivnike za života, a oštre kritičare poslije 
smrti. Kao vjerski zanesenjak od djetinjstva bio je uvje¬ 
ren, da sve, što radi, radi po odredbi samoga Boga, koji 
ga je izabrao za svoje oruđe. A htio je, da i engleski narod 
bude samo sredstvo u Božjim rukama, narod izabrani; u 
puritanizmu gledao je spas svoga naroda i veličinu En¬ 
gleske. 

LIT.: S. Rawlinson, History of the Commonvvealth and Protec- 
torate 1649—60, 1894 i d.; J. Morley, O. C., 1900; M. Brosch, O. C. 
und aie puritanische Revolution, 1886; F. Palgrave, O. C., the pro- 
tector, 1890; W. Michael, O. C., 2 sv., 1907; G. R. St. Taylor, O. C., 
1928; H. Kittel, O. C., seine Religion und Sendung, 1928. G. N. 

2. Thomas, grof od Essexa, * Putney 1485, f London 
28. VII. 1540, engleski političar. Bio je sin obrtnika. 
U mladim godinama potucao se inozemstvom (oso¬ 
bito Italijom), ali je već tada pokazao velik smisao i 
sklonost za unosne novčane poslove. Kad se vratio u 
Englesku, bio je među ostalim zaposlen od 1514 kao bez¬ 
obzirni utjerivač poreza u službi ministra Wolseya, koji mu 
je za te zasluge isposlovao mjesto u parlamentu. Kad mu 
je pokrovitelj bio oboren, uspije C-u osujetiti, da se 
protiv Wolseya povede optužni postupak, koji bi i za njega 
mogao imati nemilih posljedica; neposredno poslije toga po¬ 
stade jedan od najbližih pouzdanika kralja Henrika VIII., 
koji ga je brzo promicao u častima: 1531 postade tajni 
savjetnik, 1533 rizničar, 1534 državni tajnik, 1536 barun, 
čuvar velikog pečata i generalni vikar anglikanske crkve, 
1539 komornik, a 1540 grof od Essexa. Vjerojatno je 
upravo C. potaknuo kralja, da se sam proglasi glavarom 
nove crkve; on je kao svemoćni kraljev zamjenik u crkve¬ 
nim stvarima svakako primijenio apsolutističko-centrali- 
stičko načelo do krajnjih granica i sa svom surovošću 
zaplijenio prijašnja samostanska dobra (odatle mu i na¬ 
dimak »redovnički čekić«); svakako je njegova glavna 
zasluga, da je brzo proveden crkveni ustav i da su župnici 
stali voditi matične listove. Svojom nesumnjivom sposo¬ 
bnošću, da pronađe nove izvore prihoda, bio je C. nena¬ 
doknadiv kraljev suradnik. Slabije je sreće bio na po¬ 
dručju vanjske politike; na njegov nagovor kralj se oženio 
luteranskom princesom Anom od Clevea, koja mu se po¬ 
slije nije sviđala. Ta ženidbena osnova C-ova trebala je pri¬ 
bližiti Englesku njemačkim protestantima, ali se izjalovila, 
jer su iznova izbila neprijateljstva između Karla V. i 
Francuske i tako otupila važnost toga nastojanja. Brojni 
neprijatelji C-ovi iskoristili su trenutačnu nesklonost kra- 

ljevu prema njemu kao začetniku te osnove i uspjeli, da 
se protiv C-a podigne optužnica zbog veleizdaje. C. je 
završio život na stratištu; nije mu bilo dopušteno ni da 
se brani. C., koji je u svoje doba kumovao osudama Tho- 
masa Morea, biskupa Fishera i mnogih drugih istaknutih 
katolika, priznao se pred smrt pristalicom stare vjere, ali 
taj hladni račundžija nije uopće imao vjerskih osjećaja. 
Jedan sin C-ove sestre, koji je primio C-ovo porodično ime, 
predak je diktatora Olivera Cromwella. F. C. 

CRONACA, nadimak talijanskog arhitekta Simone del 
Pollajuolo, * Firenca 30. X. 1457, f Firenca 27. IX. 1508. 
G. 1495 postao je u Firenci graditelj katedrale. Sa sigur¬ 
nošću može mu se pripisati krovni vijenac u dvorištu pa¬ 
lače Strozzi i crkva S. Francesco al Monte na uzvisini San 
Miniato. S većom vjerojatnošću pripisuju mu se: cijela 
osnova dvorišta palače Strozzi, palača Guadagni, kao i 
udio u radovima na sakristiji S. Spirito i t. d. C. je pro- 
izašao iz predaje Brunellesca i označuje prijelaz od dra- 
žesti Quattrocenta, koji uživa u pojedinostima, k svečanoj 
veličajnosti visoke renesanse. Finoća oblikovanja i melodi¬ 
ozno vođenje linija temeljne su oznake njegova stvaranja. 

LIT.: C. v. Stegmann i H. v. Geymiiller, Die Architektur der 
Renaissance in Toskana, sv. IV., Miinchen 1890—1908; C. v. Fabriczy, 
S. d. P. detto ii C., Jahrb. d. preuss. Kunsts. XXVIII., prilog (1907); 
A. Venturi, Storia dell'arte italiana, VIII, Milan 1923. F. C. 

CRONIA, Arturo, * Zadar 1896, talijanski slavist. Učio 
je u Gracu, Padovi i Pragu. Od 1924 privatni je docent, a 
od 1940 profesor hrvatskog jezika i književnosti na sveuči¬ 
lištu u Padovi. Predaje i slavensku filologiju. Neko je 
vrijeme poučavao i na sveučilištu u Bratislavi, Brnu i Pra¬ 
gu. Bavi se jezicima i književnostima južnih Slavena, 
Čeha, Slovaka i njihovim odnosima s talijanskim jezikom 
i kulturom. 

BIBL.: U časopisu L’Europa Orientale: Dante nella letteratura 
croato-serba, 1921; Riflessi ital. nella letteratura serbo-croata, 1924; 
L’influenza della »Gerusalemme liberata « sulP » Osman «, 1925; I prin- 
cipali apprezzamenti delVantica letteratura slava di Ragusa, 1933; 
Inchiesta petrarchesca in Cecoslovacchia, 1935; u zadarskom časopisu 
La Rivista Dalmatica: U enigma del glagolismo in Dalmazia, 1925; u 
Atti e Memoire della Societa dalmata di Storia patria u Zadru: 
Kelazioni culturali tra Ragusa e Vltalia (1358 — 1526), 1926; Di alcune 
dittologie nelV onomastica dalmata, 1938; u Južnoslov. filologu 1928: 
Građa o božavskom narječju; u L’Italia dialettale, Piša 1930: Elementi 
latino-italiani nel lessico di un dialetto čakavo; u Annali della cat- 
tedra Petrarchesca, Arezzo 1939: La fortuna del Petrarca fra gli 
Slavi meridionali, te isto nella letteratura ceca; u Civilta Fascista, 
Rim 1938: Aspetti caratteristici delle relazioni culturali italo-jugo slave; 
u Romana, Firenza 1940: Riflessi danteschi nella poesia popolare serbo- 
croata; u Storia e Politica Internazionale, Mleci 1940: Riflessi della 
simbiosi latino-slava di Dalmazia; Na rođenoj grudi, I—IV, čitanke, 
Milan 1922; Grammatica della lingua serbo-croata, Milan 1923, III. izd. 
1941; Ottone Zupančič, Rim 1928; Lazar K. Lazarević, Rim 1932; 
Petr Bezruč, Rim 1932; Antologia serbo-croata, Milan 1932; Per la 
storia della slavistica in ltalia, Zadar 1933; Čechy v dšjinšch italske 
kultury, Prag 1936; / Dalmati all’universitš di Padova, Padova 1941; 
Notizie italiane intomo alla Croazia ed ai Croati, u knjizi ltalia e 
Croazia, Rim 1942. M. D-ić. 

CRONIN, Archibalđ Joseph, Cardross, Dumbarton- 
shire (Škotska) 1896, engleski pisac romana. Svršio je li¬ 
ječničke nauke u Glasgowu. Neko je vrijeme djelovao kao 
liječnik, a 1930 se zbog slaba zdravlja povukao na selo i 
za tri mjeseca napisao roman Hatters Castle (1931), s ko¬ 
jim je odmah izašao na glas. Zatim su slijedili romani 
Three Loves , Grand Canary 9 The Stars Look Down i The 
Citadelle. Posljednji roman poznat je po prijevodima na 
glavne svjetske jezike kao i s filmskog platna. J. T-a. 

CRONJE, Piet Arnoldus, * za seobe Bura u Transvaal 
oko 1840, f Klerksdorp u Transvaalu 4. II. 1911, burski 
general. Istaknuo se već u ustanku protiv Engleza 1880—81, 
kad su burske republike opet stekle samostalnost, izgu¬ 
bljenu 1877. Na Novu godinu 1896 onemogućio je pokušaj 
Engleza pod L. St. Jamesonom, da vojničkim upadom 
podlože pod svoju vlast »Južnoafričku republiku«; kod 
Kriigersdorpa opkoli Jamesona i prisili ga na predaju. Kao 
zapovjednik zapadne vojske u englesko-burskom ratu 
1899—1902 (-> Buri) pobijedi potkraj 1899 generala Me- 
thuena na rijeci Modder i kod Maggersfonteina. Kada ga 
lord Roberts najzad primora da digne opsadu Kimberleya, 
C. se nedaleko Paardeberga odupre znatno jačem proti¬ 
vniku i tek poslije devet dana ogorčene borbe morao je 
kapitulirati 27. II. 1899. Njegov je poraz bio odlučan za 
dalji tok rata. 

CRONSTEIN, Teodor, * Bistrica (Štajerska) 1720, 
f Zwettel 1789, isusovac (od 1736). Gimnaziju je polazio u 
Varaždinu, gdje je poslije bio profesor (1742 i 1744). Ugle¬ 
dan je profesor i rektor bečkoga Theresianuma, na kojem je 
veoma mnogo uradio za procvat prirodnih nauka, osnovao. 

fizikajni kabinet (muzej), zbirke botaničku, mineralošku i 
zoološku, kemički laboratorij, agrikolnu i pomološku sta¬ 
nicu za obuku đaka, pokrenuo i uredio kolekciju bakro¬ 
reza. Na njemačkom i francuskom jeziku izdao je školski 
priručnik o ekonomiji (Beč 1773 i 1775). 

LIT.: I. Stoeger, Scriptores Provinciae Austriacae S. /., Beč 1855- 
Sommervogel, Bibliothćque, II., 1891; Vrela i Prinosi, sv. 4., 1934; b’ 
P,V. hr \ Geschichte der Jesuiten in d. Landern deutscher Zunge, IV /I 
Munchen-Regensburg 1928. M. V. ’ 

CROOKED ISLANDS, skupina Bahamskih otoka, pro¬ 
zvana po glavnom otoku Crooked, zaprema 253 km 2 i 
ima 1480 stan. Nadmorska im je visina 60 m, podneblje 
ugodno i zdravo. Glavno je mjesto Pitts Town. 

CROOKES, Sir William, * London 17. VI. 1832, f London 
4. IV. 1919, engleski kemičar i fizičar. Izobrazio se u Lon¬ 
donu kod glasovitog kemičara Hofmanna. Iza kratko¬ 
trajnih stručnih služba posvetio se posebničkom znan¬ 
stvenom radu, koji je vršio 
u vlastitom laboratoriju. Bio 
je među prvima, koji shvatiše 
važnost spektralne analize, te 
je, vođen tom novom meto¬ 
dom, otkrio 1861 talij. Po¬ 
mnjivo je odredio atomnu 
težinu novoga elementa i pri 
tom, izvodeći vaganja u raz¬ 
rijeđenom zraku, naišao na 
nepravilnosti, koje je najposli- 
je objasnio djelovanjem t. zv. 
radiometarskih sila. Lijepo 
pokazuje te sile Crookesov 
radiometar (v.). Na glasu su 
njegova istraživanja elektri¬ 
čkih pojava u razrijeđenom 
zraku, naročito katodnih zraka, 
i njegovo predavanje o tom 
predmetu, održano pred Bri- 
tish Association 1879. C. je u tim zrakama vidio po Faradayu 
naslućeno »četvrto agregatno stanje« ili »radiantnu tvar« 
(tvar u zrakama), što se kasnije u bitnosti potvrdilo. 
Odmah po otkriću Rontgenovih zraka sagradio je ront- 
gensku cijev, koja je najobičniji oblik starijih, t'. zv. ionskih 
cijevi. Mnogo se bavio istraživanjem rijetkih zemalja i 
s time je u svezi izgradio osebujne nazore »o postanku 
elemenata«. U predavanju pred londonskim Royal Insti- 
tution izrekao je već 1887 misao, da su kemijske atomne 
težine vjerojatno samo srednje vrijednosti, oko kojih 
prave atomne težine kolebaju unutar određenih uskih gra¬ 
nica. Veliko otkriće Becquerelovo, radioaktivnost, privuklo 
je i C-a u kolo istraživača toga područja, te je već 1900 
iz radioaktivnog elementa urana jednim jedinim kemijskim 
zahvatom izdvojio »uran X« (smjesu dvaju elemenata: 
UXi i UX 2 ), tvar, koja se odlikuje mnogo jačom radio- 
aktivnošću od uranove. Potaknuti tom neočekivanom či¬ 
njenicom Rutherford i Soddy slično odvojiše od torija 
novi element, torij X, i osnovaše nauku o raspadanju 
atoma. U područje radioaktivnosti idu i »scintilacije«, koje 
je C. zapazio 1903 na Sidotovu sjajniku u blizini sićušne 
množine radija; za te kratkotrajne svijetle točkice C. je 
valjano naslutio, da svaka nastaje udarcem jedne čestice 
»radiantne tvari« i da će se brojenjem njihovim moći pre¬ 
brojiti najsitnije čestice tvari. O Crookesovu spintariskopu 
-* Atom, 9. 

G. 1897 dobio je C. plemstvo. Vrlo poznata bijaše nje¬ 
gova sklonost spiritizmu. 

LIT.: Fournier d’Albe, Life of Sir W. C., London 1923. St. H. 

CROOKESOV TAMNI PROSTOR Geisslerove cijevi. 

CROOKESOVE CI¬ 
JEVI su neke katodne 
cijevi, koje je izumio 
Crookes 1879; rjeđe se 
taj naziv upotrebljava 
za katodnu cijev uop¬ 
će. U C-ovoj cijevi s 
križem vidi se na flu- 
orescirajućoj staklenoj 
stijeni sjena križa (si. 
1); tim se pokazuje, 
da katodne zrake ne 
prolaze kroz išto de¬ 
blji sloj kovine. C. je 



našao, da se fluorescentna moć stakla oslabi, ako je takva 
cijev dulje vremena radila, pa da se na stijeni javlja svijetli 
križ, ako se cijev^ stavi u pogon sa spuštenim križem. U 
Crookesovoj cijevi s kotačićem (si. 2) laka vjetrenjača od 
tinjca dolazi u vrtnju pod udarcima katodnih zraka. Po 


SI. 2. 

svoj prilici tu se ne radi o izravnom djelovanju katodnih 
zraka nego o istom pojavu kao kod radiometra. — Crookes 
je katodne zrake smatrao strujom negativno električnih 
čestica u nekom četvrtom agregatnom stanju (»sijajuća 
materija«), koje bi bilo tako daleko od plinovitog stanja, 
koliko je ovo daleko od tekućeg. To bi stanje bilo karakte¬ 
rizirano tim, da sve čestice lete u pravcu i ne srazuju se 
međusobno (-> katodne zrake). M. K. 

CROQUET, stara engleska igra, izvođena u zapadnoj 
Evropi 18. st., a danas iščezava. Drvena kugla goni se drve¬ 
nim batićem kroz primjerene poluobruče, koji su razmje¬ 
šteni u pravilnom obliku. U igri pobjeđuje onaj, kojemu 
najprije pođe za rukom protjerati svoju kuglu kroz sve 
poluobruče. F. B. 



CROS, Charles, * Fabrezan kod Narbonnea 1. X. 1842, 
f Pariz 9. VIII. 1888, francuski učenjak i pjesnik. Izumio 
je fonograf, kojega je teoriju izložio u Akademiji znanosti 
u Parizu 30. IV. 1877, šest mjeseci prije, nego što je taj 
izum pripisan Edisonu. Pronašao je i načela fotografije u 
bojama te proučavao mogućnost veze među planetima. 
Bio je bohem i sanjar. Kao pjesnik C. je poznat po svojim 
monolozima te po zbirci pjesama Coffret de Santal. Ne¬ 
priznat kao učenjak i nedovoljno cijenjen kao pjesnik, C. 
je ipak zaslužio pohvalu Verlainea, koji je rekao, da su 
mu stihovi »bogati i jednostavni poput dječjeg srca«. 

BIBL.: Solution generale du probleme de la photographie des cou- 
leurs, 1869; £tude sur les moyens de communication avec les planetes, 
1869; knjige pjesama Le Coffret de Santal, 1873; Le Fleuve, 1875; La 
Vision du gr and canal royal des deux mers, 1888; Le Collier de Griffes, 
posljednji neobjelodanjeni stihovi, 1908. P. Cl. 

CROSS (Ddacroix), Henry Edmond, * Douai 20. V. 1856, 
f Saint-Clair (Var) 16. V. 1910, francuski slikar. Učio je 
u Lilleu i Parizu, gdje mu je bio učitelj Fran 9 ois Bonvin, 
koji mu je savjetovao, da svoje prezime Delacroix pro¬ 
mijeni u C. Znatno su na nj utjecali Manet i Seurat, za 

čijim se pointilističkim načinom kasnije isključivo po¬ 
vodio. Izglagao je u Salonu Nezavisnih, što su ga 1884 osno¬ 
vali Seurat i Signac. Kasno ga je prijateljstvo vezalo 
s M. Denisom. Njegova se djela nalaze u posebničkom po¬ 
sjedu. Kod općinstva nije imao uspjeha, a kritika ga nije 
cijenila. U krugu t. zv. »neo-impresionista« sačuvao je 
svoju samostalnost. 

LIT.: M. Denis, H. E. C (Art moderne), Pariz 1907; O. Grautoff u 
Th.-B. ALBK, VIII. A. Sch. 

CROSS COUNTRY, međunarodni izraz za proljetne 
trke po raznovrsnom terenu. Upotrebljavaju ga i za jahaći 
sport pri t. zv. lovačkim trkama. F. B. 

CROSSING-OVER Genetika. 

CROSSOPTERYGII imadu parne peraje u obliku rese, 
s ljuskavom osi, javljaju se od devona do danas. Ljuske 
su okruglaste, glava je oklopljena kožnim zrncima. Osim 
brojnih manjih zuba na čeljusti imaju i pojedinačne 
očnjake u unutrašnjem redu. Izolirani zubi opisani su kao 
Dendrodus, nađeni u devonu. Polypterus pak imade 
rompske ganoidne ljuske. Leđna mu je peraja vrlo du¬ 
gačka te seže do repne peraje. Živi u rijekama tropske 
Afrike. U mlađem je tercijaru rijedak. F. Š. 

CROTALARIA, biljni rod por. lepirnjača (v.) sa preko 
250 vrsta, razvijenih u obliku zeleni, polugrmova ili grmova 
po svim suptropskim ili tropskim područjima. Ove su 
biljke vrlo različite u građi i u obliku lista i lepirnastog 
cvijeta, koji se najčešće razvija u različitim bojama u 
vršnim grozdovima. Veću važnost imaju samo one vrste, 
od kojih se dobivaju biljna vlakanca, kao na pr. C. juncea 
L., do 3 m visok grm, koji se uzgaja po čitavoj južnoj 
Aziji. Vlakanca se ove biljke, pod imenom bengalske ko¬ 
noplje ili suna, upotrebljavaju za različite svrhe, kao na pr. 
za pravljenje ribarskih mreža, za lukove, u proizvodnji 
papira i si. Neke se uzimaju u pučkoj medicini. Zbog 
lijepih cvjetova često se uzgajaju. F. K-n. 

CROTON, biljni rod iz por. mlječikovica (v.) s nekoliko 
stotina vrsta, koje u obliku drveća, grmova ili zeleni rastu 
u toplijim zemljama svih kontinenata, izuzevši Evropu. 
Lišće je ovih biljaka, kojih je površina pokrivena zvje- 
zdastim ili ljuskavim dlakama, različna oblika: čitavo, na- 

zubljeno ili krpasto rascijepano. Jednospolni su i neugledni 
cvjetovi okupljeni u klasovima na vrhu stabljike ili u 
pazušcima listova jednodomnih ili dvodomnih biljaka. 
Mnoge su vrste korisne. Tako C. Eluteria (L.) Benn., do 
6 m visoko drvo iz Zapadne Indije, ima ljekovitu koru — 
Cortex Cascarillae. Isto tako i C. niveus Jacq., biljka 
Mexika, Zap. Indije, Srednje Amerike i dr. područja, ima 
ljekovitu koru — Cortex Copalchi. Iz sjemenaka vrste C. 
Tiglium L., malog drveta s područja Istočne Indije, a po¬ 
znatog i u kulturi, dobiva se ulje — Oleum Crotonis. Ulje 
se dobiva i od C. Pavona Hamilton s Jave. — Djelovanjem 
ušenaca na koru vrsta C. aromaticus Willd. i C. lacciferus 
L. nastaje Resina Lacca. Smola se (neke vrste »zmajeve 
krvi«) dobiva i od drugih vrsta, kao na pr. od C. salutaris 
Casar., C. Urucurana Baill. i dr. F. K-n. 

Pod imenom Croton uzgajaju vrtlari u staklenicima 
tropsku biljku Codiaeum variegatum var. pictum (Muell.) 
Arg. iz iste porodice. Grm s izmjeničnim jednostavnim 
kožnatim lišćem izraste do 2% m visine. Bezbroj vrtlarskih 
odlika razlikuje se veoma živim šarenilom, te oblikom i 
veličinom lišća. Uzgaja se u toplicima, a može se prolazno 
upotrijebiti kao lijep ukras u sobi, u dvoranama i si. Z. A. 
CROTUS RUBIANUS (Johann Jager), * Dornheim-Arn- 
stadt oko 1480, + Halle kao kanonik oko 1539, njemački 
humanist. Učio u Erfurtu, gdje je prijateljevao s Hutte- 
nom, Lutherom i znamenitim humanistom Mutijanom. 
Isprva pristalica, kasnije protivnik Lutherov, najveći sati¬ 
rički talenat među sastavljačima satiričkog spisa Epistulae 
obscurorum virorum, možda najgenijalniji član erfurtskog 
humanističkog kruga. Od 1510 do 1515 bio upravitelj samo¬ 
stanske škole u Fuldi, 1517 ga nalazimo u Italiji, a 1524—30 
na dvoru pruskog vojvode Albrechta u Konigsbergu. 
Premda je pristajao uz reformaciju, ipak je 1531 bio ime¬ 
novan kanonikom u Halleu, što je dovelo do loma s Lu¬ 
therom. I drugi erfurtski humanisti, kao na pr. Mutianus 
Rufus, simpatizirali su s reformacijom, ali kada je nastala 
seljačka buna kao posljedica Lutherova naučanja o evan¬ 
đeoskoj slobodi, vratio se C. R. s erfurtskim humanistima 

opet u krilo katoličke crkve. 

LIT.: Brecht, Die Verfasser der »Epistulae obscurorum virorum « 
(1904). G. Š. 

CROUPIER -> Roulette. 

CROW (ili Absaroka), pleme sjeveroameričkih Indija¬ 
naca, koje pripada velikoj grupi Sioux; tek poslije 1775 
prešlo je lovačkom nomadskom životu među podnožjem 
Hridnoga gorja i parkom Yellowstone te postalo tipični 
predstavnik ove vrste Indijanaca (->- Amerika sjeverna, 
žiteljstvo -> Sioux). Naziv od engl. crow »svraka«. M. G-i. 

CROWE, Sir Eyre Alexander, * Leipzig 30. VII. 1864, 
f London 28. IV. 1925, engleski političar, sin poznatog 
povjesničara umjetnosti Sira Josepha Archera C. (-► Caval- 
caselle) i majke Njemkinje. Učio je u Diisseldorfu, Ber¬ 
linu i Parizu. G. 1885 stupio je u službu britanskoga 
Foreign Officea, u kojem je najposlije bio stalni državni 
podtajnik. Zastupao je Englesku 1907 na mirovnoj konfe¬ 
renciji u Haagu, a 1908 na međunarodnoj pomorskoj kon¬ 
ferenciji u Londonu. Premda mu je i žena bila Njemkinja, 
ipak je svojim djelovanjem, a osobito spomenicom od 1912, 
koja obrađuje njemačko-engleske odnose, povećavao na¬ 
petost između Velike Britanije i Njemačke. I zapljena 
njemačkih brodova u engleskim lukama izvršena je 1914 
na njegov poticaj. Zastupao je Englesku i poslije prvoga 
svjetskog rata na mirovnim konferencijama i sudjelovao 
u izrađivanju pravilnika Društva naroda. 

LIT.: H. Lutz, E. C., der bose Geist des Foreign Office, Stuttgart 
1931. F. C. 

CROY, plemićka obitelj, podrijetlom iz Francuske, pro¬ 
zvana po imanju Croy (depart. Somme), koje je uživala 
već na početku 12. st. G. 1598 podignuto je to područje na 
vojvodinu, no brojni ogranci toga roda, koji je Francuskoj, 
Burgundiji, Njemačkoj, Nizozemskoj i Španjolskoj dao 
čitav niz odličnih ličnosti (između njih 28 vitezova zlat¬ 
noga runa!), nose od zgode do zgode i mnoštvo drugih 
naslova (vojvode Aerschot, Harve; knezovi Chimay, mar- 
kizi Chievres i t. d.). Vilim C.-Chievres (1458—1521), od¬ 
gojitelj i pouzdanik Karla I., svojim je utjecajem na 
vladu izazvao Španjolce na ustanak t. zv. Comunerosa 
(1520). Jedan od ogranaka C., koji i dandanas postoje 
pod tim imenom, a potekao je od grofova Solre, do¬ 
bio je 1803 imanje Diilmen kod Munstera (stoga C.- 
Diilmen); drugom ogranku, koji je imao imanja u franc. 
Dauphinei (C.-Chanel), pripadao je Fran 9 ois Claude 

Auguste (1793—1873), koji je tvrdio, da njegov rod C. 
potječe od Arpadovića, i zato je za čitavoga svoga dugog i 
burnog života tražio za se ugarsku i modensku krunu. — 
Od grane grofova C.-Roeux potekli su Karlo Eugen (f 1702) 
i Ferdinand (f 1697), koji su kao vojskovođe u austrijskoj 
službi sudjelovali u ratu protiv Turaka 1683—99. Ferdinand 
se poslije uzmaka iz Beograda 1690 zatvorio u Osijek, a 
zatim je zajedno s banom Nikolom Erdedijem zapovijedao 
vojskom između Save i Drave. 

LIT.: Jumel, Monogtaphie de C., Amiens 1869; Biographie Nationale, 
sv. IV., Bruxelles 1873. F. C. 

CROYDON, predgrađe London (233.032 stan., 1931), 
križanje željeznica, omiljelo boravište londonskih trgovaca; 
u njem je crkva sv. Ivana i gotska sv. Mihajla, ruševine 
nadbiskupskog dvora, vijećnica, bolnica, veliko uzletište 
zrakoplova, veleobrt strojeva, poljodjelskog oruđa, zvona, 
obuće i platna. Blizu je park Addington, ljetno sjedište 
nadbiskupa od Canterburya. A. M. S. 

CROZAT, 1. Joseph-Antoine, Baron de Thiers, Marquis 
de Tugny, * Toulouse 1696, f Pariz 1740, francuski prijatelj 
umjetnosti i sabirač. U njegovoj je glasovitoj zbirci bilo 
400 slika starijih i novijih majstora, mnogo mramornih i 
brončanih skulptura, dragocjenog porculana, devetnaest 
tisuća crteža i bakroreza i dvadeset tisuća knjiga. Izdao 
je 1729 prvi svezak djela Cabinet Crozat, u kojemu su 
bile reproducirane u bakrorezima najznatnije slike iz kra¬ 
ljevskih galerija.i njegove vlastite zbirke. Djelo je nastavio 
1742 P.-J. Mariette pod naslovom Recueil d’estampes 
d’apres les plus beaux tableaux qui sont en France. C. se 
istakao i kao amater-grafičar nekolikim bakrorezima po 
Boucheru. Poslije njegove smrti njegova je zbirka prodana 
na dražbama. A. Sch. 

2. Antoine, markiz Du Chatel, ^ Toulouse 1655, f Pariz 
1738, francuski financijer. Osnovao je francusku naseobinu 
Louisianu u Sjev. Americi i dao izgraditi po njemu nazvani 
Crozatov prokop (Canal Crozat) u sjeveroistočnoj Fran¬ 
cuskoj. Taj prokop spaja rijeke Oise i Somme od grada 
Chaunyja do grada St. Simona. Dio je saintquentinskoga 
prokopa, a dug je 41 km. A. M. S. 

CROZET, vulkanska skupina nenaseljenih otoka od 523 
km 2 u južnom dijelu Indijskog oceana, postaja za lov na 
tuljane. Otkrio ju je francuski pomorac Crozet 1772, pro¬ 
učio njemački istraživač Antarktika E. Drygalski 1908. 
Pod vlašću je Francuske. N. Ž. 

CROZOPHORA TINCTORIA (L.) Juss., zeljasta biljka 
iz por. mlječikovica. Raste na području širega Sredozemlja 
(do Istočne Indije), gdje se mjestimice i uzgaja (na pr. u 
Francuskoj). Sadržava crveno mastilo, turnesol, koje pod 
utjecajem amonijaka prelazi u modru boju. Upotrebljava 
se u različne svrhe (na pr. za bojenje sira i si.). F. K-n. 

CRTA -+ Krivulja. 

CRTANJE je vještina oblikovati na nekoj ploštini 
s pomoću šiljatog crtala crte, da označe ili prikažu 
predmete bilo stvarne bilo one, koji su nastali u našoj 
mašti. Kad ta vještina postane sredstvom darovite 
umjetničke svijesti u svrhu likovnog izraza, tada nastaje 
umjetničko c.; a kad je ta vještina sredstvo za prikaziva¬ 
nje tehničkih predmeta, koji se izvode prema tom c-u, 
nastaje tehničko c. 

I. Umjetničko crtanje ili umjetnost c-a prvobitna je i 
i osnovna djelatnost za sve grane umijeća. Umjetnost c-a 
veže sva tri likovna područja: ono, koje ostvaruje prostor 
(arhitektura), koje tvori obline i volumene (kiparstvo) i 
koje stvara jedinstvo volumena i prostora, projicirano na 
jednu plošninu (slikarstvo). Ta se umjetnost ograničuje 
uglavnom na bijelo-crnu suprotnost ostvarujući izraz od 
slobodnog obrisa — čiste linije — do baršunastog tona 
(-* grafika). Po lapidarnom oblikovanju bliza je skul¬ 
pturi (Mantegna, Diirer}, isto je tako bliza slikarstvu, što¬ 
više, ona podaje ograničenim sredstvima potpunu sugestiju 
tonskog bogatstva slikarskih realizacija (Rembradt-Goya), 
a konačno bez umjetnosti c-a ne mogu se ni zamisliti pre¬ 
dodžbe o prostornosti, stoga je ona od presudne važnosti 
u arhitekturi (Vitruvije — Alberti). 

Umjetniku crtaču glavno je sredstvo crta ili potez ili 
linija ili rez. A to sredstvo, ta crta ne postoji stvarno 
nigdje u prirodi, ona je umišljena granica, neko priviđe¬ 
nje zapaženih i viđenih likova i oblina. Prema tome je 
to sredstvo c-a čista apstrakcija naše svijesti. I nije drugo 


nego znak, kojim naša svijest označuje sebe prema vanj¬ 
skom svijetu stvarnosti. Početci razvoja te svijesti obično 
su vezani o početke neke igre, nekog šaranja, što ih ne- 
vješta dječja ruka slaže u hijeroglife svoje duše. Kasnije 
se ti fantastični spletovi raspleću, naša se svijest razvija, 
cna raste, dok ne postigne, da se ti znakovi pretvore u 
izraziti i jasni likovni izraz te da budu u neku ruku li¬ 
kovni govor. 

Ako se stoga može nazvati na tom stepenu razvoja 
jednostavni obris (kontura), u stvari oivičena i zacrtana 
granica uokolo doživljenih likova i oblina, govorom, mogu 
se to prije nazvati pjevom one pune i bogate crtarije, koje 
je iznijela osjećajnost ingeniozne darovitosti. Jednostavni 
obris — čista kontura je opisna, ona priča i pripovijeda, 
dok je puni umjetnički nacrt, prava umjetnička crtarija, 
pjesma. I kao što pjesma ima svoj ritam, svoje akcente, 
arze i teze, svoj stih i rimu, tako i umjetnički crtež posje¬ 
duje slično i ritam i zamah i tok crta i akcente. A skladna 
se cjelina postizava na taj način, da se živa pokretnost 
crta suprotstavlja miru same podloge, a ton podloge mi¬ 
ješa se i sklapa s tonom crtala sveđer u nove varijante. Iz 
toga živog suprotstavljanja i sveđer novog miješanja na¬ 
staju ostvarenja, koja nisu stvarni oblici vanjskog svijeta 
i koja im ne liče, a opet imaju toliku sugestivnu moć, da 
upravo sile našu fantaziju, da u njihovu spletu crta do- 
življujemo vanjski svijet. 

Valovi i more, rijeke i jezera, drvo i drveće, šume i šu¬ 
marci, polja i livade, humci i bregovi, oblaci i magle, kiše 
i oluje, daleki horizonti i zamagljena nebesa, let ptica i 
pokret životinja, lica i osobe, maske i gomile, grupe i po¬ 
vorke — sve to u stvarnosti nema u sebi konkretnih crta, 
a na crtežu, na ostvarenju darovite ruke sve to počinje 
živjeti crtom i među crtama svojim naročitim životom: i 
voda, i šuma, i polje, i stablo, i oblaci, i živi stvorovi u 
letu i u miru, i ljudi i njihove maske. U tom sveobuhva¬ 
tnom prijevodu mijenjaju se oblici crta: čas su to uspo¬ 
redne crte, čas isprekrižane, čas su se opet te crte pretvo¬ 
rbe u točke i točkice pa postale kuke i vitice, a onda se 
propele u valovite ili krivudaste, da se smire kao prave i 
oštre, što podaju dojam smirenja i ravnoteže. Mijenjaju 
se te crte i crtice i po svojoj oštrini i tvrdoći, znadu biti 
opore i jasne, da za čas postanu maglene, providne i pro¬ 
zirne. Sugeriraju u svom toku i u svom rukopisu pokrete 
i snagu, dinamične su, a isto tako mogu biti nježne i 
sasvim profinjene i kao takve mogu se doimati ili izazivati 
dojam prave strukture najraznolikijih tvari. Njihov tok, 
njihovi odnosi i njihovi spletovi čvore se u tajno, ali iz¬ 
ravno pismo naših raspoloženja, naših radosti, naših klo¬ 
nulosti i naših raspojasanih ushita. Izlomljene i ispreki¬ 
dane, ravne i uznosite, banalne i rafinirane, jednostavne 
i komplicirane, mirne i neobuzdane redaju se tako crte u 
toj velikoj pjesmi, što je zovemo umjetničkim crtežem. 
Ta velepjesan prati čovjeka od iskona na ovom globusu 
od onih prapočetaka, što ih je zabilježila povijest umjet¬ 
nosti kao znakove i grebotine spiljskog čovjeka preko crta 
i vitica primitivaca brončanog i željeznog doba sve do vi¬ 
sokih ostvarenja u čistoj i skladnoj liniji antiknog Sre- 
dozemca, što ju je urezao u crno-crvenu pečenu zemlju 
svojih lonaca i vaza. Na drugim i suprotnim dijelovima 
zemaljske kugle pratila je likovni razvoj slična pjesma 
linija i crta, samo drugog sadržaja, od izraza primitivaca 
Polinezije kroz različite stupnjeve i razine do bajke linija, 
što su se zaplele kao neko produženje priča iz tisuću i 
jedne noći, a bile su pričane u Perziji, u Indiji, a napose 
u Kini i Japanu. Toj su priči kao daleka jeka zakovr- 
čane crte u fantastičnim arabeskama Irana i pustinjske 
Arabije, što su zapljusnule čitav jug Evrope i vladale dugo 
na tlu prošlog helenizma u hijeratskom ruhu bizantske ve- 
ličajnosti opajajući i očaravajući plemena i narode sa sje¬ 
vera i juga, što su nadirali na toplo more, i stvarajući kaos 
seobe naroda. U tom svjetskom kaosu, na prelomu vjekova 
i u smjesi rasa nije zamukla velepjesan crta, kaos je tek 
tom trajnom pjevu utisnuo svoj pečat, koji će domalo po¬ 
primiti različno obličje. I crte su na iluminiranim svetim 
knjigama kao i one reze na kamenju tumači nove izra¬ 
žaj nosti romantike i gotike. Tumačit će nove narode i 
njihove osjećajnosti, njihovu divljinu i njihovu sirovu 
svježinu. Odat će, kako su ti novi narodi počeli na starom 
tlu novi život prihvaćajući stare oblike. Tako smo i mi 
Hrvati, koji smo jedini od Slavena doprli do toploga mora, 

u to doba sudjelovali u tom velikom spjevu. Znamenovali 
smo skromno kamenje rezama, našim imenima i znako¬ 
vima općih tada oblika. Još stoljećima ječi slični i isto¬ 
vjetni ritam među linijama, što su ih otkale i isprele se¬ 
ljačke ruke u likovni izraz našeg primitivnog pučkog 
umjetnika. 

Svega tog zbivanja u kovitlanju i pletenju crta bio je 
kasniji nasljednik gotski linearni zahvat, što se propeo 
zanosno spram nebeskih visina. Na njega se nadovezalo 
trečentističko uznemireno traženje. I što su se više crte 
smirivale i što su se više uklapale u ravnotežu, to je bilo 
novo doba u kvatročentu bliže. A kad je ta ravnoteža 
dostignuta i kad se pomirio osjećaj s razumom, crte su 
postale staložene, mirne, snažne i otmjene, pune draži 
poput onih mladolikih likova, što su ih svojom vedrinom 
u svom skladu prikazivale. Taj razvitak traje od groteskne 
crte preko Pisanellova heraldičkog spleta te preko Ma- 
sacciovih punoća do Pollajuolovih i Verrocchijevih sažetih 
linija, koje će Sandro Botticelli isplesti u kićeni i melan¬ 
količni ritam rane renesanse. Jedan čas će se činiti, kao 
da je tad ravnoteža poremećena i da je razum prevladao 
svojim perspektivnim crtama i sapeo živi tok linija. No 
linija se nije dala sputati, ona se, štoviše, osilila i ojačala. 
Na perspektivnim matematskim osnovama rasla je visoka 
renesansa u svoje veličajne zrele realizacije. Prije dlijeta 
Buonarrotijeva i kista Vincijeva ucrtala su njihova pera 
sklad i čežnju bilo u napetim tjelesima proroka, sibila i 
robova, bilo u magijskom i misterioznom smiješku svetaca 
ili svetica ili prerušenih ljepotica i demona. Upravo tim 
perom Buonarrotija i srebrenkom Leonarda slavili su crta 
i crtanje, kao sredstva umjetničkog izraza, svoj najveći 
uspon, da se poslije toga prebace u grč i patos baroka te 
da obuhvate namještenu gestu veličajnosti i da odglume 
tragičnu igru protureformacije. Taj veliki zamah uzlaza 
i silaza svršava nakon različnih stupnjeva u igri rokokoa 
kaćiperskom koketerijom. Treperenje i palucanje među 
tuševima Tiepola i Guardija posljednji su akord. Taj još 
ječi u Goyi, kad se zaprela crta na prelazu i prelomu 
18. st. pod njegovom iglom u snoviđenja i buntovni krik, 
koji usmjeruje daljnje gibanje u 19. st. Poslije mirne i 
staložene faze klasicističkog Ingresa zadrhtala je crta po¬ 
novno u romantičnom zahvatu temperamenta jednog Dela- 
croixa. Između ta dva pola nastavila je u prošlom vijeku 
svoje lutanje. Začvorila se u grimasi i protestu Daumiera, 
lirski je opjevala krajolik crtalima Barbizonskih majstora, 
da u Corotu naiđe na nenadmašivog svog liričara. Pratila 
je i realizam kao i sav nemir i rasplinuće oblika u maglenu 
atmosferu impresionista, crta je postala njihova najvjer¬ 
nija službenica. Odrazila je svijet Degasa i Renoira, a 
pogotovo predala skelu za gradnju sklada posljednjem ve¬ 
likom slikaru Evrope, kao što je bio Cezanne; a sunčanoj 
mahnitosti Van Gogha darovala je ista ta linija sve svoje 
dobre i loše osobine. Jednom riječju, ta su crta i to ne- 
obuhvatno crtanje bili veliki dijagram čitavog ljudskog 
umijeća. Kao takvi točno su označivali lom i katastrofu 
ne samo početka stoljeća ili prošlih desetljeća, već su 
snosili zanos i predanje i priviđenja novih izgleda, koji 
nas čekaju u sutrašnjici bilo kao teški sumorni suton, bilo 
kao nova zora. 

Sav taj golemi umjetnički razvoj crtanja kroz stoljeća 
stvoren je u prerazličnim materijalima počevši od surih 
boja čađe i zemlje do kineskog tuša, sepije, crnila, bistera. 
Izveden je isto tako prerazličnim crtalima, kao što su: 
pero i trska, srebrenka i olovka, grafit i rotel, kreda 
i ugljen, šarena kreda i konačno pastel. Igla, kist i gra- 
verski kamen poslužili su isto tako tom velikom ljud¬ 
skom dokumentiranju. Kistom su radili Japanci, mnogo su 
se i napose služili njim svi od reda impresionisti stvarajući 
svoje bilješke, kao što se i danas služe brojni umjetnici 
današnjice. 

Različne su i vrste umjetničkog crtanja: 1 . Bilješke 
(skizze) su u brzini tek nabačene obične zamisli. Odlikuju 
se svojom svježinom i izravnošću. 2. Suprotno su izvedeni 
crteži u sebi zaokruženo i brižno izrađene- umjetničke 
djelo. 3. Studije su crteži izvedeni ili kao podloga kasnijem 
radu ili kao rad, koji služi za vježbu i bogaćenje vlastitog 
iskustva. 4. Akt su crteži nagog tijela (-> akt). 5. Kartoni 
su crteži, koji služe kao osnova za zidne dekoracije. 
Obično se izvode kao osnova za fresko. 6 . Pauze su crteži, 


koji se izvode na prozirnim papirima u svrhu, da se točno 
s originalnog kartona ili crteža za sliku prenesu glavni 
obrisi na onu ploštinu (zid, ploča ili platno), na kojoj će 
se izvoditi origalno djelo. 

II. Tehničko crtanje. Kako većina tehničkih crteža služi 
za osnovu same izvedbe, to nisu crtani kao većina umjet¬ 
ničkih prema perspektivnom shvaćanju vizuelnog iluzio¬ 
nizma, već su izvedeni u projekciji proreza i tlocrta te u 
stanovitom mjerilu, da se uzmognu što bolje upotrijebiti 
kod izvedbe samih predmeta. Iz tog slijedi, da je za tehni¬ 
čko crtanje potreban poseban pribor, koji omogućuje 
praktično i lagano konstruiranje takvih crtarija. 

Od tih su pomagala: crtaći stol s pomičnom kosinom, 
obična crtaća daska, posebno ravnalo (Reisschiene), trokuti, 
šestar (v.), sprava za usporedno liniranje (Schraffierungs- 
apparat), različna pera za izvlačenje (Reisfeder), šestar za 
elipse, pantograf, perspektograf, mjerilo krivulja, planime- 
tar i t. d. Izvučene su tušem tehničke crtarije, u svojim 
posebnim dijelovima redovno stalnim bojama, tako da 
boja tumači samo tvorivo, u kojem se ima izvesti predmet. 
Obično se gotova tehnička crtarija prenosi na pauze ili 
platnene ili papirnate, a te se umnažaju posebnim nači¬ 
nima (Sichtpausverfahren). Posebne su grane tog velikog 
kompleksa tehničkog crtanja: građevno crtanje (v.), crta¬ 
nje planova i terensko crtanje. Golemi razvoj tehnike u 
posljednjih stotinu godina proširio je tehničko crtanje u 
goleme razmjere i ostvario crtarije, koje djeluju kao neko 
suvremeno kabalističko i mistično pismo sa svojim bez¬ 
brojnim znakovima, krivuljama i geometrijskim oblicima 
u svim mogućim šarama. Taj se fantastični novi likovni 
svijet približuje reklamnom crtanju naših dana. 

III. Reklamno crtanje (-> grafika — reklama, pismo). 

IV. Crtanje vrijednosnih papira (-> novac). Lj. B. 

CRTANJE, CRTEŽ Geometrijsko crtanje. 

CRUCIFERAE - Krstašice. 

CRUIKSHANK, George, ^ London 27. IX. 1792, f Lon¬ 
don 1. II. 1878, engleski karikaturist, slikar i grafičar. Učio 
je od svog oca Isaaca (1756—1810), poznatog karikaturista 
i ilustratora, ali je ipak uglavnom ostao samouk. Istakao se 
već 1804 svojim radovima (Childreris Lottery Picture). 
Od 1819 dalje ilustrirao je Chamissov roman Peter. Schle- 
mihl i Priče braće Grimma. G. 1835 izlazi prva zbirka nje¬ 
govih karikatura Cruikshankiana. Umjesto dojakošnjeg 
bakroreza služio se kasnije pri svojim ilustracijama drvo¬ 
rezom, koji su izlazili u godišnjacima Comic Almanach 
(1835—1853) i Punch’s Almanach (od 1853 dalje). G. 1836 
ilustrira djela W. Scotta i Dickensa (Sketches hy »Boz«). 
Svoje malobrojne slike izlagao je u izložbama Kraljevske 
akademije i Britanskog instituta. Bio je izvanredna plodan. 
Knjižnica Victoria and Albert Museuma čuva njegovih 
3500 crteža i bakropisa, a Print-room Britanskog Muzeja 
3869 crteža. U nizu velikih engleskih karikaturista, u ko¬ 
jemu su najznatniji Hogarth, Rowlandson, Gillray i Heblot 
Browne, zaprema C. značajno mjesto. Političke i društvene 
prilike njegova vremena pružale su mu obilne poticaje. 

LIT.: Th.-B. ALBK, VIII. A. Sch. 

CRURALIS ARTERIA Krvotok. 

CRUSCA, Accademia della, talijanska akademija u Fi¬ 
renci, osnovana 1583 sa zadaćom, da njeguje narodni jezik 
i posebno ukloni barbarizme. Simboličko joj ime (tal. 
crusca »mekinje«) označuje svrhu: da pročisti jezik od 
pljeve onako, kao što se sitom od brašna odvajaju meki¬ 
nje; zato joj je u grbu sito s mottom »II piu bel fiore ne 
coglie« i akademska su imena članova u vezi s melja¬ 
vom. Ulaskom kritičara Leonarda Salviatija (l’Infarinato) u 
akademiju došlo je do ostvarenja njenog glavnog cilja, da 
izda rječnik narodnog jezika. Prvo je izdanje, Vocabolario 
degli Accademici della Crusca, izašlo 1612 u Mlecima u 
jednom svesku, drugo 1623, također u Mlecima, treće, pro¬ 
šireno u tri sveska, 1691 u Firenci, četvrto u šest svezaka 
1729-38, također u Firenci. To veliko i korisno djelo iza¬ 
zvalo je mnogo polemike. Poslije toga je rad akademije 
jenjao, tako da ju je 1783 nadvojvoda ukinuo i pretvorio 
je u odio Accademia Fiorentina. Naredbom Napoleona 
1811 ona se obnavlja i osamostaljuje, imajući kao glavni 
cilj rad oko rječnika. Ali je i dalje velika sporost ostala 
njena nepopravljiva mana, pa je rad oko petoga izdanja 
rječnika počeo tek 1842, a prvi je svezak izašao 1863, iza 

koga je u velikim razmacima vremena sve do 1923 slijedilo 
ostalih šest svezaka, s kojima se doprlo samo do kraja 
slova O. Kako polemike oko akademijinih kriterija još 
uvijek nijesu prestajale i kako ona nije potpuno odgo¬ 
varala novim pogledima filologije, 1923 naredbom ministra 
nastave (G. Gentile) prekida se s izdavanjem rječnika, 
akademija se preustraja i dobiva drugu zadaću: da sprema 
kritička izdanja talijanskih klasika i jezičnih tekstova i da 
u svom zborniku Studi di filologia italiana (od 1927 do 
1938 izašlo je pet svezaka) objavljuje pripravne rasprave 
o istom predmetu. Dosad je objelodanila ova kritička izda¬ 
nja: Testi fiorentini del Dugento e dei primi del Trecento, 
a cura di A. Schiaffini (Firenca 1916), i G. Boccaccio, Te- 
seida, a c. di S. Battaglia (Firenca 1938). Izdavanje rječnika 
povjereno je 1934 novoj akademiji, Accademia d’Italia u 
Rimu, koja ima izdati novi talijanski rječnik u pet svezaka 
(prvi je svezak, Vocabolario della lingua italiana [A-C], 
izašao 1942 u Milanu). 

Akademiju C. i njen rječnik poznavali su i izvan granica Italije, 
tako da je ona služila kao uzor sličnim pothvatima drugih naroda u 
Evropi; na pr. u nju se ugledaju Fruchtbringende Gesellschaft u Wei- 
maru (1617), francuska i španjolska akademija, koje izdaju svaka svoj 
rječnik (I. izd. francuskog 1694, a španjolskog 1726—39), i S. Johnson, 
koji daje engleski rječnik (1747—55). Kod nas se također osjetio utje¬ 
caj te ustanove u osobitom zanimanju za narodni jezik, što dokazuju 
tadašnji brojni pothvati, da se izrade različiti hrvatski rječnici. U to 
doba izlaze (iza Vrančićeva 1595) naši prvi dvojezični rječnici: Giacomo 
Micaglia izdaje svoj 1649—51, Juraj Habdelić 1670, Ardelio Della 
Bella 1728, Ivan Belostenee 1740, Andrija Jambrešić 1742. Osim toga 
imamo iz prve polovine 18. st. više hrvatskih rječnika, koji nijesu 
tiskani: Ivan Tanzlinger-Zanotti 1704, a Pavao Ritter Vitezović oko 
1708 svršavaju svaki svoj rječnik; prvih godina toga stoljeća dubro¬ 
vačka Akademija Ispraznih zaključuje, da će izraditi novi rječnik, 
koji je Đuro Matijašević sastavio i spremio za tisak (1700—1716); 
negdje u sredini vijeka i dubrovački franjevac Lorenco Cekinić sa¬ 
stavlja također jedan rječnik, koji je ostao u rukopisu. 

LIT.: C. Marconcini, L’Acc. d. C. dalle origini alla prima edizione 
del vocabolario, Piša 1910; C. De Lollis, Crusca in fermento, Firenca 
1922; M. Maylender, Storia delte accademie dTtalia, II., Bologna 1927; 
Š. Urlić, /. Tanzlinger-Zanotti, Građa za pov. knjiž. hrv. 5, Zagreb 
1907; P. Mitrović, Četiri nepoznata dubrovačka rječnika. Nastavni 
Vjesnik XVII, 1909; V. Klaić, Život i djela P. Ritter a Vitezovića, Za¬ 
greb 1914; M. Deanović, Odrazi talij. akademije »degli Arcadi « preko 
Jadrana, Rad HA 248, Zagreb 1933. M. D-ić. 

CRUSIUS, 1. Christian August, * Leuna 10. I. 1712, 
f Leipzig 18. X. 1775, njemački filozof, učenik Andrije Rii- 
digera (1673—1731), protivnika Leibniz-Wolffove škole. 
Svojim je spoznajnoteorijskim razlaganjima o odnosu isku¬ 
stva i razuma donekle pripravio Kantovu nauku, da se 
razumska sinteza po principu nužde mišljenja, koji u filo¬ 
zofiji postaje načelo »pomišljivosti«, može odnositi samo 
na podatke našega iskustva. Napose je prije Kanta ospo¬ 
ravao vrijednost ontologijskoga dokaza o bitku Boga, jer 
se ne može iz pojma zaključivati na stvarno postojanje. 
Odbijajući racionalističku pretpostavku, da se naši razum¬ 
ski rasporedi (kategorije) podudaraju sa stvarnošću izvan 
našega osjećanja, C. kao konsekvencije toga realizma na¬ 
lazi i pobija materijalizam, mehanizam i determinizam. 
Isto tako odbacuje Leibnizov optimizam: svijet je samo 
relativno dobar, ali ne najbolji. 

BIBL.: Entwurf der notwendingen Vernunftvvahrheiten (1745); Weg 
zur Gevissheit und Zuverlassigkeit der menschlichen Erkenntnis 
(1747). A. B-a. 

2. Otto, * Hannover 20. XII. 1857, f Miinchen 29. XII. 
1918, njemački klasični filolog, sveučilišni profesor u Tii- 
bingenu, Heidelbergu i Miinchenu. G. 1888—1918 uređivao 
je časopis Philologus. Napose se posvetio proučavanju 
Babrijevih basana i Herondinih mimijamba. 

BIBL.: Osim mnogobrojnih rasprava važnija su mu djela: De Ba- 
brii aetate, Leipz. Stud. 2., 1879; Babrii fabulae Aesopeae, Leipzig 1879 
i 1896; Untersuchungen zu den Mimiamben des Herondas, Leipzig 1892; 
Die Mimiamben des Herondas, Gottingen 1893; Die delphischen 
Hymnen, Gottingen 1894. V p.fc 

CRUSTA -* Krasta. 

CRUSTACEA Raci. 

CRUZ E SILVA, Antonio Dinis da, ^ Lisabon 4. VII. 
1731, f Riode Janeiro 5. X. 1799, portugalski pjesnik i sudac, u 
Arkadiji poznat pod imenom Elpino Nonacriense, osniva 
portugalsku Arkadi ju (»Arcadia Ulyssiponense«), kojoj je 
bio na čelu s pjesnicima A. P. Correa Gar 9 ao i D. dos 
Reis Quita, sa zadaćom, da pobija gongorizam i prekine 
sa španjolskim utjecajem uopće. 

U lirici se povodi za klasicima Pindarom i Horacijem, ali i za 
Francuzima, otkud dvostruko obilježje njegovih pjesama: u Odeš 
pindšricas, unatoč Bocageovim pohvalama, suh je sljedbenik grčkog 
pjesnika, kojega ne dostiže ni u zanosu ni u snazi. U heroikomičnom 
spjevu Hyssope nadmašuje Boileaua u Lutrinu. Kao Tassoni u Sec- 
chia Rapita ili Pope u The rape of the Lock daje satiru društva i 


običaja, pisanu živo, nepretenciozno i neusiljeno. Žrtvom satire bijaše 
D. Louren$o de Lencastre, biskup od Elvasa, s kojim se zavadio, te je 
pred njim, kako vele, pjesnik morao pročitati svoje djelo svemoćnome 
ministru markizu Pombalu, koji na to pjesnika posla u Braziliju. Sla¬ 
vom pjesnika ne odlučiše ni Odeš pindšricas, ni Anacreonticas, ni so¬ 
neti i metamorfoze, u kojima se javlja brazilska slikovitost, nego ova 
satira, koja je dugo vremena kao rukopis išla od ruke do ruke a 
objavljena je tek 1802. 

BIBL.: Poesias . . ., 1807—1817; Hyssope ima više izdanja, najznat- 
nije 1879, s tumačem Ramosa Coelha. 

LIT.: T. Braga, A Arcadia lusitana, Porto 1899. J. Tbk. 

CRUZ Y CANO OLMEDILLA, Ramon de la, ^ Madrid 
28. V. 1731, f Madrid 5. III. 1794, španjolski dramatik. Šti¬ 
ćenik vojvode Albe i grofice Benavente, miljenik kazališne 
publike, umro je ipak siromašan. Počinje u stilu Calderona 
klasicističkim komedijama i tragedijama, no kasnije maj¬ 
storski crta pučki madridski život u kratkim duhovitim 
komadima, zvanim »sainetes«, poput starih »entremeses« 
(intermezzi, međučinovi) i Ruedinih »pasos« (dramskih 
međuigara u prozi, od kojih se svaka zasniva na nekome 
događaju iz svagdanjeg života). 

Na Cruzovoj pozornici žive obješenjaci i šiparice, dangube i pučani, 
podrugljivci i protuhe iz predgrađa. Kao dobar promatrač maloga svi¬ 
jeta C. je iznosio život pun pokreta i humora, oštre zajedljivosti i ša¬ 
rolikosti uličnog jezika (Tragedija para reir o sainete para llorar, El 
Manolo, El Muhuelo, La presumida burlada, El Prado por la noche, Las 
Castaheras picadas, Las Tertulias de Madrid, i t. d.). Svojim dramskim 
radom zabavljao je 30 godina madridski puk. Prevodio je i Shakespearea 
(Hamlet), i to prvi u Španjolskoj. 

LIT.: E. Cotarelo y Mori, Don Ramćn de la Cruz y sus obras 
0899). ' J. Tbk. 

CRVANJ, planina, što se strmo izdiže na S Nevesinj- 
skog polja u Hercegovini i pruža SZS-JIJ. U sastavu 
prevladavaju vapnenci, na kojima su razvijeni krški oblici. 
Šumski je pokrov veoma slabo razvijen. U sjevernom, 
nižem dijelu, iznad doline gornje Neretve, ima stalnih 
(Kruševljani) i privremenih stočarskih naselja. Najviši je 
vrh Zimomir (1921 m). 

CRVCI (Coccidae), kukci, rilčari, porodica jednakokri- 
laca. Ženke su široka štitasta tijela bez krila s dugačkim 
rilcem, kojim se ubuše na bilju i ne miču više s toga 
mjesta, a oko sebe izlučuju voštane niti. Mužjaci su manji, 
s velikim prednjim krilima, ponajviše bez stražnjih krila, 
sa zakržljalim rilcem, jer se ne hrane. Ženka, uginuvši, pod 
štitastim svojim tijelom čuva jaja i potomke i poslije 
smrti. Mlade ličinke s početka gmižu sa šest kratkih no¬ 
žica, imaju dva jednostavna oka, ticala i rilce za sisanje; 
poslije se preobražavaju u nepokretne ženke ili dvokrilne 
mužjake. Mnogi su crvci štetni u gospodarstvu, pogotovu 
zbog toga, što se brzo umnožavaju. U našim šljivicima 
pravi veliku štetu šljivin crvac (Eulecanium corni). Na 
različnim voćkama vrlo je štetan San-Jose-crvac (Aspi- 
diotus perniciosus), iznajprije poznat u Kaliforniji, poslije 
se rasprostranio i drugdje; s američkim voćem unesen je 
i u Evropu, ali mu ne prija srednjoevropska klima. Koliku 
silnu štetu može počiniti ovaj crvac, razabire se iz nje¬ 
gova umnožavanja: ženska koti oko 400 mladih, od toga 
ima godišnje do 4 legla i u jednom ljetu ima jedna jedina 
ženka 3 milijarde (3 tisuće milijuna) potomaka, koji isi¬ 
savaju i katastrofalno uništavaju sve zaražene biljke. Među 
opasne štetnike u Italiji i u zemljama blage klime ide 



ŠLJIVIN CRVAC 

1. Mlade ženke; 2. odrasle ženke na grančici šljive đo 6 mm velike; 
3. mužjak do 5 mm velik; 4. pod štitom ženke jaja velika i mm; 

5. mlada ličinka velika £ mm 

dudov crvac (Aulacaspis pentagona) na različnom bilju, 
osobito na dudovima (cocciniglia del gelso), a domovina 
mu je Japan. Na palmama i oleandru čini štetu oleandrov 
crvac (Aspidiotus hederae) (nerii). Neki drugi crvci mogu 
biti čovjeku i korisni. Tako manin crvac (Eriococcus man- 
nifev ili Gossyparia mannifera) u Siriji, Arabiji, Maloj 
Aziji i Egiptu siše sok iz kore jedne metlike (Tamarix 
mannifera) i izlučuje slatke izmetine, koje na uzduhu otvr¬ 
dnu te se prodaju kao mana. Kaže se, da su se Izraelci 
hranili tom manom na povratku iz Egipta. Azijski lako- 
vac (Tachardia lacca) živi u šumama Azije na smokvini 
(Ficus religiosa) i drugdje, pa iz sokova različnog bilja 
stvara izlučine pod imenom šelak; taj je veleobrt star 
već više stoljeća. Crvac babušar (Kermes ilicis) živi u ju¬ 
žnoj Evropi na hrastu babušaru (Quercus coccifera); nje¬ 
gove su osušene ženke poznate u trgovini pod imenom 
»Kermes tinctorum«; njihovo se crvenilo prije upotreblja¬ 
valo u mediteranskim zemljama za bojadisanje odjeće, a 
danas ga upotrebljavaju Arapi. Od pravoga crvca (Coccus 
cacti) iz Meksika dobiva se crvena boja karmin (-> co- 
chenille). K. B. 

CRVČANIN, Milivoj, * Kraljevo 1892, srpski skladatelj. 
Po zvanju svećenik. Skladao je vokalna i instrumentalna 
djela; među većim njegovim djelima ističu se Simfonijske 
varijacije s fugom za veliki orkestar, Opelo za mješoviti 
zbor, ženski zborovi i popijevke uz pratnju klavira. B. Š. 

CRVENA GLAVNICA ( Claviceps purpurea [Fr.] Tul.) 
je gljiva, koja često zaražava raž, dolazi rjeđe na pšenici 
i ječmu, a nalazimo je često na različnim travama. Nije 
od tako velikog značenja po šteti, koju uzrokuje umanje¬ 
njem priroda raži (rijetko preko 5%>), no veoma je pogubna 
za čovjeka i domaće životinje. Brašno od raži, koja sadr¬ 
žava sklerocije te gljive, uzrokuje teška otrovanja (ergo- 
tizam [v.], ignis sacer) već onda, ako sadržava samo 1 dese¬ 
tinu postotka sklerocija gljive. Crvena je glavnica i ko¬ 
risna, jer nalazi dobru upotrebu u medicini pod imenom 
Secale cornutum (v.). Najlakše opazimo gljivu, kad se u kla¬ 
sovima raži stvore sklerociji (si. 1), koji joj omogućuju 
prezimljenje na tlu i ponovnu zarazu u idućoj godini. U 
nekim klasićima vidimo, kako iz pljevica poput rožića 
strše i do 3 cm dugi sklerociji gljive tamno ljubičaste boje. 
U iednom klasu nalazimo po jedan, često tri do četiri, a 
kadšto i po desetak sklerocija. Već prije žetve vjetar ih 
trusi na zemlju, no mnogi padnu na zemlju istom za vri¬ 
jeme žetve. Kasnije ih kiše zabiju u tlo i tu preleže na 
oko nepromijenjeni do kraja travnja. U svibnju počinje 
njihov razvoj, te iz njih izraste po više 1 do 2 cm visokih 
stapčica, koje završavaju okruglom glavicom, a boje su 
crveno ružičaste (si. 2). To su peritecijske strome, a u 
nutrini glavice nalaze se mali vrčići (periteciji) s uskim otvo¬ 
rom na površini gla¬ 
vice. U njima nastaju 
mješinice (asci) s igla- 
stim trusovima (asko- 
sporama) gljive. Kad 

raž cvate, tada su tru- 
sovi upravo sazorili, 
te bivaju snažno izba¬ 
civani u zrak, što se 
okom vidi, kano da 
lete svijetle iskrice. 
Zračne ih struje do¬ 
nose na cvjetne nju¬ 
ške, gdje kliju i pot¬ 
puno prorastu tučak, 
a na površini tučka 
izlučuju se žućkaste 
kapi tekućine, koja 
probija van između 
pljevica (si. 3). U tim 
kapima možemo pod 

mikroskopom vidjeti 
sitne ovalne trusove, 
poznate pod imenom 
Sphacelia segetum Le- 
veille. Tekućina, u ko¬ 
joj se nalaze ovi tru- 

SI. 1. KLASOVI RAŽI SA SKLERO- s ? vi - slatkasta je 

ČIJIMA GLJIVE Claviceps purpurea okusa (»medna ro- 

(Fr.) Tul. sa«), te privlači brojne 




SI. 2. PERITECIJSKE STROME GLJIVE Claviceps purpurea (Fr.) Tul. 


insekte, koji je sišu i na svojim rilcima prenose u potrazi za 
slatkim sokom trusove na nezaražene cvjetove. Uporedo 
s izlučivanjem tekućine i stvaranjem trusova uvećava se i 
raste gljiva, te potpuno razara tučak i zamjenjuje svojim 
gljivnim nitima. Kasnije vanjski sloj postaje ljubičaste 
boje, i tako se stvaraju novi sklerociji. Osim ove vrste po¬ 
znata je u nas na mnogim 
travama još Claviceps micro- 
cephala Tul., a na travi 
beskoljenki — Claviceps 
Moliniae Stag. 

Ako sklerociji crvene gla¬ 
vice dođu dublje u zemlju, 
ne mogu se dalje razvijati, 
pa je tako spriječena pono¬ 
vna zaraza, stoga se i bori¬ 
mo protiv te bolesti dubo¬ 
kim zaoravanjem sklerocija. 
Da se zaštitimo protiv te 
bolesti, ne smijemo uzgajati 
raž na istom mjestu, gdje se 
bolest pojavila, a sklerocije 
možemo ukloniti iz ražena 
sjemena, ako sjeme nama- 
čemo u 32 do 37 postotnoj 
otopini kalijeva klorida, jer 
su sklerociji lakši i isplivaju 
na površinu, pa ih možemo 
lako odgrabiti. 

LIT.: D. Atanasoff, Ergot of grains and grasses , U. S. Dept. Agr. 
Bur. Pl. Ind. Stenc. Publ., Washington 1920; H. B. Brown i E. M. 
Ranck, Forage poisoning due to Claviceps paspali on Paspalum, Miss. 
Agr. Exp. Station Techn. Buli. 6, 1915; R. Falck, Uber die Luftin- 
fection des Mutterkorns und die Verbreitung pflanzlicher Infections- 
krankheiten durch Temperaturstromungen t Zeitschr. fiir Forst- u. Jagd- 
wesen 43, 1910; E. K. Seymour i F. F. Mc Farland, Loss from rye 
ergot., Phytopathology 11, 1921; F. Stager, Infectionsversuche mit Gra- 
mineen-bewohnenden Clavicepsarten, Bot. Zeitung 61, 1903. V. Š-ć. 

CRVENA HRVATSKA -> Dalmacija; Hrvatska, po¬ 
vijest. Dukljanin. 

CRVENA KREDA, crvenjača zemlja. Vrsta crvene že¬ 
ljezne rude, koja je mnogo izmiješana s glinom. Služi kao 
boja. U našim je krajevima ima oko Topuskoga i u 
Gorskom Kotaru. F. T. 



SI. 3. KAPLJA »MEDNE ROSE« 
na klasu raži 


CRVENA ZEMLJA, crvenica, terra rossa, je crvena 
zemlja, koja se nalazi u karbonatskim stijenama, vapnenja- 
cima i dolomitima krša. Sastavljena je uglavnom od gli- 
nenaste tvari, koja je adsorbirala toliko željeznoga oksida 
i hidroksida, da je od njih dobila crvenu boju, pa je u 
naučnoj literaturi zovu najviše talijanskim imenom terra 
rossa (zemlja crvenica). Postala je, kao i boksit, otapa¬ 
njem vapnenjaka i dolomita, pa je s boksitom u najužoj 
genetskoj vezi. Zato ćemo u njoj naći i one minerale, 
koji se nalaze u boksitu. Za krajeve našega krša vrlo je 
važna, jer je jedino plodno tlo, na kojem uspijeva biljka. 
A nema je u tim krajevima mnogo, i to zato, što je 
nema mnogo ni u onim stijenama, iz kojih postaje, u va- 
pnenjacima i dolomitima. Vapnenjaci i dolomiti sadrža¬ 
vaju 0,5% u vodi netopljivih mineralnih tvari. Voda (u 









CRTANJE 


PRILOG U BAKROTISKU U 



Gore: CRTEŽI ŽIVOTINJA NA STIJENI U SPILJI KOD ALTAMIRE, kameno doba : 

U sredini gore: PIJANE MENADE, CRTEŽ s JEDNE HIERONOVE POSUDE, Berlin, Neues Museum; 
U sredini dolje: ŽIVOTINJE, (Crteži tušem iz psaltira), Utrecht, universitatsbibliothek; 
dolje: PISANELLO, ČAPLJE, (Crtež perom), Pariz, Louvre. 













CRTANJE 


PRILOG U BAKROTISKU 14 



Gore lijevo: SANDRO BOTICELLI, DANTE I BEATRICE, (Crtež perom), Berlin, Grafička zbirka; 
gore desno: ANTONIO POLLAIUOLO, HERKUL i GIGANTI, (Studija), Cambridge, Museum Fagg; 
dolje lijevo: RAFAEL SANTI, SIUDIJE MADONE, (Crtež perom), London, British Museuin; 
dolje desno: LEONARDO DA VINCI, SKICA ZA TRIVULS1JEV SPOMENIK, (Tinta preko retla), Windsor, Royal Library. 




















CRTANJE 


PRILOG U BARROTISKU 15 




CjOTC lijevo. ALBRECH I DORER, AUTOPORTRET OKO O. 1493.*, (Crtež perom), Lavov, Museuin Lubomirski; 
gore desno: REMBRANDT VAN RIJN, STUDIJA, (Crtež perom), Beč, Albertina; 
dolje lijevo: VELASQUEZ, STUDIJE JAHAČA, (Crtež ugljenom); dolje desno: FRANCISCO GOYA, GALILE1, (Crtež ugljenom). 

PRILOG U BAKROTISKU 16 




Gore 

Gore lijevo: J. A. DOMINIQUE INGRES, AKT MUŠKARCA, (Crtež crayonom), Montaban,, Musće Ingres; 
gore desno: EUGENE DELACROIX, JAHAČ, (Crtež tušem); dolje lijevo: VINCENT VAN GOGH, STUDIJE, (Crtež tušem, 
dolje desno: PIERRE-AUGUSTE RENOIR, STUDIJA DJEČJE GLAVE, (Crtež perom). 

PRILOG U BAKROTISKU 17 



Gore lijevo: CRTEŽ 8-GODIŠNJE DJEVOJČICE; gore desno: IVAN GENERALIĆ, SEOSKI KRAJOLIK, (Crtež petom), 
U sredini: KRSTO HEGEDUŠIĆ, TISA, ČALE NA! . . . (Crtež perom); 
dolje: ERNEST TOMAŠEVIĆ, IZ DALMATINSKE HRVATSKE, (Crtež perom). 

PRILOG U BAKROTISKU 18 






Gore lijevo: LJUBO BABIĆ, ŽENA IZ MIKULIĆA, (Crtež tušem); gore desno: VLADIMIR BECIĆ, LIKOVI, (Crtež tušem); 

dolje: JEROLIM MIŠE, STUDIJA DJEVOJČICE, (Crtež perom) 

zajednici s ugljičnim dioksidom) otapa te dvije stijene 
pretvarajući ih u kalcijski i magnezijski kiseli karbonat. 
Te karbonate odnosi voda, a ostaju neotopljene one mi¬ 
neralne tvari, kojih je bilo u vapnenjacima i dolomitima 
oko 0,5%. Vrlo mala količina, pa je potrebno i dugotrajno 
vrijeme i goleme količine vapnenjaka i dolomita, da se 
otope i da dadu znatniju množinu crvenice. Nju lako ra¬ 
znesu vjetrovi ili je nanesu vode u šupljine, propuklice, 
udoline, ponikve, dulibe i doce, gdje se sabira kao tle, a 
ostaju gole stijene vapnenjaka i dolomita. Zato su krajevi 
našega krša pretežno goli. 

LIT.: F. Tucan, Die Kalksteine und Dolomite des kroatischen 
Karstgebietes, Geološki anali Balkanskoga Poluostrva, knj. VI., 2.; 
F. Tućan, Terra rossa, deren Natur und Entstellung , Neues Jahrbuch 
fiir Mineralogie, Geologie und Palaontologie, sv. 34; F. Tućan, SulT 
origine della Terra rossa, Giornale di geologia pratica, XII., 1914. F. T. 

CRVENA ŽELJEZNA RUDA, hematit, spekularit. Kri¬ 
stalizira heksagonski. Većinom se javlja u jedrim tvo¬ 
revinama, a kadikad je gust, zrnast, lisnat, ljuskav, kon¬ 
centrično lupinast, vlaknast, radijalno vlaknast, zemljast i 
poput caklovice. Nalazi se i u pseudomorfozama, naročito 
po piritu. Pseudomorfoze hematita po magnetitu zovu se 
martit (po bogu Martu). Može biti metalnoga, polume- 
talnoga i gotovo staklastoga sjaja. Jedre su tvorevine mutne. 
Obično je neproziran, pa tek u tanušnim listićima propušta 
crveno svijetlo. Željezno crn, tamno ocalno siv. Guste i ze- 
mljaste vrste crvene su, a crven mu je i ogreb (otuda ime 
hematit, grč. alpa »krv«). Kadikad je magnetičan. Spoj je 
željeza s kisikom, FežOs sa 70,02% željeza, pa je od njega 
samo magnetit bogatiji željezom (72,41% Fe). O veličini 
zrnja u nakupini zavise sjaj i boja hematita, pa s obzirom 
na taj sjaj i boju dijelimo ga u: 1 . Željezni sjajnik, koji 
je jaka metalna sjaja (otuda ime spekularit, lat. speculum 
»ogledalo«) i smeđe crvena ogreba. Javlja se ili u jasnim 
kristalima ili u krupnim kristalastim nakupinama. Kad se 
razvio u listićima, zovemo ga željeznim tinjcem, koji se 
veoma lako ljušti u metalno sjajne tanušne listiće i lju- 
ščice. 2. Crvena željezna ruda ili crveni željezni kamen 
je jedri hematit, gusta, sitno vlasasta i zemljasta sastava. 
Negdje je u formi oolita (bobica). Tvrdoće je kolebljive. 
Koji su kremenasti, imaju tvrdoću i do 7 (zovu ih crve¬ 
nim kremenastim željeznim kamenom), a zemljasti su tako 
mekani, da se daju mrviti prstima, pri čem bojadišu prste 
crveno. Boje je tamno crvene, crveno smeđe, smeđe i cr¬ 
vene. Katkad je bubrežasta, pa na površini crna i smolasta 
sjaja; to je crvena caklovica (zbog crvena ogreba). Crvena 
željezna ruda zalazi kadšto u neke minerale kao pigment, 
koji im daje crvenu boju. Tako je od nje crveno mnogo 
eruptivno stijenje, neki vapnenjaci i pješčanici. Krvni ka¬ 
men je gusta crvena željezna ruda; boje je tamno ocal¬ 
no sive, koja kadikad prelazi u crvenu; strukture je vla¬ 
knaste. Upotrebljava se za brušenje kao uresni kamen. 
Crveni oker je zemljasta crvena željezna ruda; služi kao 
boja. Crvena željezna ruda, izmiješana znatnom količinom 
gline, zove se crven jača ili crveni kamen. Služi kao boja. 
Ako je u crvenoj željeznoj rudi primiješano nešto manje 
gline, onda je zovu glinenim željeznim kamenom. Škrilja- 
vac, koji je uglavnom sastavljen od željeznoga tinjca, te 
veoma bogat željezom, zove se itabarit. Od njega je iz¬ 
građen masiv Pic Itabira kod Serra da Pieda u Braziliji, pa 
mu otuda ime. 

Za željezni veleobrt od najveće su važnosti rudišta 
hematita, a to zato, što je nesamo željezom najbogatija 
ruda, već se na nekim mjestima razvio u golemim količi¬ 
nama. U našim krajevima dosta je raširen, a negdje se 
razvio čak u vrlo velikim količinama stvarajući bogate že¬ 
ljezne rudnike, na pr. u okolini Vareša, kod Desinića, u Sa¬ 
moborskoj gori (gust), u Petrovoj gori (nađe se lijepoga 
željeznoga tinjca), u Zagrebačkoj gori kod Psarjeva (že¬ 
ljezni tinjac), u Gorskom Kotaru, gdje je postao preobra¬ 
žajem iz pirita (više puta željezni sjajnik), u okolini Rduča, 
Gračaca i Bruvna u Lici (rasuti komadi po poljima), u 
Dilj-gori (ljuskavi hematit), u gradiškom kraju kod Ti- 
sovca (sitno ljuskavi hematit), u Kalniku (ljuskav i vla¬ 
knast), u Očuri kod Lepoglave (željezni tinjac), u Go¬ 
rama kod Gline (ljuskav), na Kokirni kod Žirovca (lju¬ 
skav, zrnast). U Bosni su na glasu hematitski rudnici u 
okolini Vareša. Tu se nižu ležaji hematita u dužinu od ne¬ 
koliko kilometara. Najveće količine razvile su se na jugu od 
Vareša, gdje se šire s jedne i druge strane doline potoka 
Stavnje. Tu je hematit različne boje: ili je kao krv crven 
ili crveno siv. Većinom je krupno zrnast, pa zrna negdje 


prelaze u ljuske sjajući se polutamnim sjajem. Među lju- 
skavim i sitnozrnastim hematitima ima i takvih, koji su 
ljubičaste boje, ali su tamni. Gusti hematiti, kojih ima 
također u tom kraju, crveni su kao trešnja, smeđe crveni, 
tamno smeđi i posve crni (od mangana). Ima ih i po 
obroncima Droškovca, Pržića, Potoka, Ponikve i Borovice. 
Vareški je hematit postao metasomatozom iz vapnenjaka, 
pa se nađe u njemu lijepih hematitskih okamina od amo- 
nita. Ima ga u Bosni još kod Čevljanovića kod Srednjega 
oko potoka Rače, u rudnom kraju između Une i Sane, 
na pr. u Ljubiji (uz glavne željezne rude limonit i siderit), 
u Motajici planini, na zapadnoj strani Mahnače planine 
kod Blatnice, u Hercegovini kod Jablanice. 

Za svjetski veleobrt željeza od velike su važnosti he- 
matitska ležišta u Švedskoj, Rusiji i Sjevernoj Americi. 
Željezni švedski rudnici sastavljeni su pretežno od ma¬ 
gnetita, ali ima ondje i vrlo mnogo hematita, a negdje je 
izmiješan magnetit s hematitom. Najveći švedski željezni 
rudnici nalaze se kod Kiirunavaare, Haukivaare, Svap- 
pavaare, Ekstromsberga. U Rusiji su veliki željezni rudnici 
kod Krivoga Roga na Herzonu; tu se razvio pretežno ma¬ 
gnetit, ali ima i mnogo hematita i martita. Na Uralu su 
golemi rudnici u rudnom kraju Bogoslovska, gdje se ra¬ 
zvio najviše hematit uz martit i magnetit. Tu se nalaze 
pseudometamorfoze magnetita po hematitu, poznate pod 
imenom mušketovita. Kod Mjedno-Rudjanska na magnet¬ 
skom brdu Visokaja Gora razvio se u gornjim dijelovima 
magnetit, a u dubljmi hematiti i martit. Vrh Magdalinskoga 
Kamena sastavljen je sav od hematita. Na magnetskom 
brdu Ulla-Utasse-Tau u okrugu Verhne-Uralsk nalazi se 
martit slično kao na Visokoj Gori. Magnitnaja Gora sa¬ 
stavljena je uglavnom od magnetita, ali ima dosta hematita 
i martita. U Trojickom se razvila crvena željezna ruda, 
ali ima i kristala željeznoga sjajnika. Po guberniji Jenisej- 
skoj javljaju se svuda magnetit i hematit u velikim količina¬ 
ma. U Sjevernoj Americi ima mnogo hematita u Koloradu, 
u Georgiji u Lincol Co. Među najgolemija ležišta željeznih 
ruda ubrajaju ona u Michiganu, Wisconsinu, Minnesoti i 
po zapadnim stranama Lake Superiora. 

Koliko se proizvede godišnje željeza u veleobrtnim 
državama, neka pokaže samo ovaj primjer: Njemačka je 
1938 proizvela 11 milijuna tona željeza od 33 milijuna tona, 
kolika joj je godišnja potreba. 

LIT.: F. Beyschlag-P. Krusch-J. H. L. Vogt, Die Lagerstatten der 
nutzbaren Mineralien und Gesteine, sv. II., str. 442; L. Djupark i L. 
Mrazek, Troickoe mjestoroždenie željeznih r ud v Kizelovskoj Dačje 
na Uralje, Trudi Geološkoga Komiteta. Nova serija, sv. 15., S. Pe- 
terburg 1904; C. Hintze, Handbuch der Mineralogie , sv. I., str. 1782; 
F. Katzer, Die Eisenerzlagestatten Bosniens und Hezegovvina, Berg- 
und Hiittenmannisches Jahrbuch, sv. 58; F. Tućan, Specijalna mine¬ 
ralogija. F. T. 

CRVENDAĆ (Erithacus rubecula) J ptica pjevica naših 
gajeva i šuma. Ponešto je manji od slavuja, odozgo masli- 
nasto smeđ, odozdo zamazano bijel, a čelo, grlo i prsa 
rđasto crveni; zato ga i nazivamo rusogrli crvendać. Seli 
se u listopadu, vraća u ožujku, a mnogi ostaju i preko 
zime kod nas; hrane se bobicama. Gnijezdi se blizu zemlje, 
na jajima sjede izmjenice oba roditelja. 

LIT.: St. Gjurašin, Ptice, Zagreb 1899. K. B. 

CRVENICA Crvena zemlja. 

CRVENI KAMEN -> Crvena željezna ruda. 

CRVENI KREMENASTI ŽELJEZNI KAMEN -► Crvena 
željezna ruda. 

CRVENI KRIŽ, međunarodna humana ustanova za 
pružanje pomoći. Njezin se rad temelji na odredbama Že¬ 
nevske konvencije za poboljšanje sudbine ranjenih i bo¬ 
lesnih vojnika u ratu od 27. VII. 1929, na odredbama Kon¬ 
vencije o postupanju s ratnim zarobljenicima od 27. VII. 
1929 i Konvencije o Međunarodnoj uniji za pomoć od 12. 
VII. 1927. Organi ustanove jesu: Međunarodni odbor C. K. 
sa sjedištem u Ženevi; Liga društava C. K. sa sjedištem 
u Parizu (od rujna 1939 u Ženevi); međunarodne konfe¬ 
rencije C. K. i narodna društva C. K. 

Međunarodni odbor C. K. čuvar je osnovnih načela 
C. K. On potiče na osnivanje narodnih društava C. K. i 
pazi, da njihovo djelovanje bude u skladu s međunarodnim 
konvencijama. Za vrijeme rata posreduje između društava 
C. K. zaraćenih zemalja i preko svojih izaslanika obavje¬ 
štava se o životu zarobljenika i zatočenika u logorima. 
Osniva urede za pružanje pomoći ratnim žrtvama i za 
obavješćivanje o palim, umrlim, zarobljenim i nestalim 
osobama. 

CRVENI KRIŽ — CRVENO JEZERO 


Liga društava C. K. nastoji, da se narodna društva C. K. 
što bolje organiziraju i da ideje C. K. prodru u sve slo¬ 
jeve naroda. Potiče narodna društva, da u svojim školama 
i tečajevima spremaju stručno bolničarsko osoblje i da 
surađuju pri suzbijanju zaraza i pružanju prve pomoći u 
slučaju poplava, potresa, požara i drugih nesreća. Radi na 
poboljšanju higijenskih prilika. Udruživanjem školske i 
izvanškolske mladeži kod narodnih društava stvara pomla¬ 
dak C. K. i daje upute za njegov teorijski i praktički od¬ 
goj po načelima C. K. 

Međunarodna konferencija C. K. vrhovno je tijelo usta¬ 
nove C. K., a sačinjavaju je izaslanici Međunarodnog od¬ 
bora, Lige, narodnih društava C. K. i država potpisnica 
konvencije. Konferencija odlučuje o svim pitanjima C. K. 
i određuje dužnosti Međunarodnom odboru, Ligi i na¬ 
rodnim društvima. Do 1938 održano je 16 međunarodnih 
konferencija. 

Narodna društva C. K. osnivaju se na području pojedi¬ 
nih zemalja. Ona su izvršni organi za izvođenje programa 
C. K. Organizacija narodnih društava vrši se po načelima: 
dotična zemlja mora biti potpisnica Ženevske konvencije; 
u istoj zemlji može postojati samo jedno društvo C. K. 
i mora biti priznato od vlade svoje zemlje; društvo mora 
nositi ime i znak C. K. i imati svoj središnji odbor; ono 
mora obuhvatiti cijelu zemlju; članom društva može biti 
svaki građanin bez razlike vjere, spola i političkog nazi- 
ranja; društvo prihvaća načelo moralne solidarnosti, koje 
spaja sva narodna društva C. K. u svijetu, i obvezuje se, 
da će podržavati vezu s Međunarodnim odborom i drugim 
narodnim društvima. Članstvo je narodnih društava C. K. 
dobrovoljno. Inače su narodna društva C. K. slobodna u 
svojoj organizaciji. 

Dužnosti su narodnih društava C. K. uvjetovane pro¬ 
gramom ustanove C. K. uopće, a zakonskim propisima do¬ 
tične zemlje i pravilima dotičnoga društva napose. U vri¬ 
jeme mira ona su dužna pružati prvu pomoć u slučajevima 
velikih narodnih nesreća, spremati osoblje i sredstva za 
slučaj rata, odgajati pomladak u duhu C. K. i raditi, da 
se ostvare drugi zadatci prema uputama Lige i svojih pra¬ 
vila. Za rata su dužna pomagati zdravstvo državne vojne 
snage kod evakuacije, prijevoza i liječenja svojih i ne¬ 
prijateljskih ranjenika i bolesnika. Svojim osobljem i svo¬ 
jom opremom dužna su ublaživati i sve ostale ratne ne¬ 
volje kao i posredovati u dopisivanju zarobljenika i zato¬ 
čenika s njihovom rodbinom. 

Općenito uzevši, C. K. vodi misao milosrđa i dobrovoljne 
pomoći bližnjemu. C. K. strogo je neutralan; on stoji da¬ 
leko od svake politike i u svome djelovanju gleda samo 
čovjeka kao ljudsko biće. 

Društvo C. K. na području Nezavisne Države Hrvatske 
osnovano je zakonskom odredbom br. CLXIII-495-Z. p.-1941 
od 5. VII. 1941, koja je godinu dana kasnije zamijenjena 
novom zakonskom odredbom br. CXCV-1627-Z-1942 od 4. 
VII. 1942, kojega je dana objavljen i propisnik Predsje¬ 
dništva vlade br. 21660-VII-1942 o društvenoj organizaciji. 
Potanji propisi o djelovanju društva izneseni su u dru¬ 
štvenom poslovniku, odobrenom od Predsjedništva vlade 
21. VIII. 1942. Društvo nosi ime Hrvatski Crveni Križ sa 
sjedištem u Zagrebu. Ono stoji pod zaštitom i nadzorom 
države. Oslobođeno je od plaćanja svih državnih i samo¬ 
upravnih daća, poreza i prireza na svoju imovinu kao i 
na sve priredbe u korist svojih ciljeva, a uživa i različne 
druge povlastice. Članom društva može biti svaki državlja¬ 
nin Nezavisne Države Hrvatske, koji uživa časna prava. 
Organi društva jesu: 1. predsjednik, 2. središnji upravni i 
izvršni odbor, 3. župski, gradski i mjesni odbori, 4. nad¬ 
zorni odbori (povjerenstva). Predsjednika, kao i dva pod- 
predsjednika te središnji upravni i nadzorni odbor društva 
imenuje i opoziva Poglavnik N. D. H. na suglasni pri¬ 
jedlog ministra hrvatskog domobranstva i zdravstva. Sre¬ 
dišnji upravni odbor bira iz svoje sredine izvršni odbor. 
Župske i gradske odbore imenuje izvršni odbor društva. 
Župski odbori imenuju mjesne odbore. Društveni se člano¬ 
vi dijele na: počasne, koje takvima prizna središnji odbor 
radi osobitih zasluga za društvo; dobrotvore, koji uplate 
društvu najmanje 10.000 Kuna; prijatelje, koji uplate naj¬ 
manje 2.000 Kuna; radne, koji djelatno učestvuju na ostva¬ 
renju društvene svrhe; prinosnike i podupiratelje, koji 
plaćaju ustanovljenu godišnju članarinu. 


Povijest. Prvu misao o osnivanju ustanove, koja bi se 
imala brinuti za sudbinu ranjenih i bolesnih vojnika, iznio 
je Švicarac Jean Henry Dunant (1828—1910) poslije bitke 
kod Solferina (1859), kada je oko 40.000 poginulih i ra¬ 
njenih vojnika prekrilo bojno polje i kada je Dunant 
organizirao prvu pomoć ranjenicima. Svoja opažanja o 
patnjama ranjenika iznio je Dunant u djelu Un Souvenir 
de Solferino (1862), u kojem postavlja prijedlog, da se 
osnuju dobrotvorna društva, koja bi u ratno doba njego¬ 
vala ranjenike i bolesnike, a u vrijeme bi mira spremala 
sve, što treba za to njegovanje. Dunantovo djelo imalo je 
odjeka, i već 1863 osniva se u Ženevi odbor (»odbor pe¬ 
torice«) sa zadatkom, da radi na ostvarenju Dunantove 
zamisli. Na poziv toga odbora sastala se u Ženevi među¬ 
narodna konferencija (od 26. do 29. X. 1863), na kojoj je 
bilo zastupano 16 država, pa su tom zgodom bili udareni 
temelji međunarodnoj ustanovi C. K. Kao svoj simbol 
(znak) ustanova je usvojila izmijenjene boje švicarskog 
federalnog grba: crveni križ na bijelom polju. Da bi pak 
ovo nastojanje bilo i službeno priznato od vlada pojedinih 
država, osobnim zauzimanjem Dunanta i ostalih članova 
»odbora petorice« došlo je i do saziva diplomatske kon¬ 
ferencije u Ženevi (od 8. do 22. VIII. 1864), na kojoj je 
zaključena Konvencija za poboljšanje sudbine ranjenih 
vojnika u ratu. Ovom se Ženevskom konvencijom od 22. 
VIII. 1864 utvrđuje: Ranjenici i bolesnici u ratu, kao i 
ambulante, bolnice i sanitetsko osoblje (službeno i dobro¬ 
voljno) uživat će neutralnost. Na zgradama, u kojima se 
vrši njega bolesnika i ranjenika, istaknut će se zastava 
Crvenoga Križa na bijelom polju. Sanitetsko osoblje nosit 
će traku s istim znakom, a jednako će se obilježavati i 
materijal, koji služi u spomenutu svrhu. Ranjenici i bo¬ 
lesnici njegovat će se bez obzira na narodnost. Neizlječivi 
vraćat će se svojim kućama. Konvenciju je odmah potpi¬ 
salo 16 država, ostalima je prepušteno na volju, da joj 
pristupe, kad hoće. — U toku vremena, prilagođujući se 
modernom načinu ratovanja, Ženevska je konvencija re¬ 
vidirana 1906 i 1929 i upotpunjena Konvencijom o postu¬ 
panju s ratnim zarobljenicima od 27. VII. 1929. Do 1906 
pristupilo je Ženevskoj konvenciji 36 država. G. 1929 
bilo ih je 55, a danas ih ima 63 s više desetaka milijuna 
članova. Hrvatska formalno još nije pristupila Ženevskoj 
konvenciji, i ako stvarno provodi njezina načela i postupa 
prema njezinim odredbama. 

LIT.: Manuel de la Croix-Rouge Internationale (izdanje Međunar. 
odbora i Lige 1930); Les Conventions de Genive de 1929; D. Werner, 
tiistoire de la Croix-Rouge, Pariz 1938; H. Deslandes-Grandpre, La 
Convention de Geneve et ses rćformes successives , Pariz 1938; F. 
Barbey, La Croix-Rouge dans le monde, Pariz 1939; M. Huber, Genfer 
Konvention und Rotes Kreuz, Ziirich 1939; F. Griineisen, Das Deutsche 
Rote Kreuz in Vergangenheit und Gegenwart, 1939; M. Huber, Croix- 
Rouge, quelques idćes quelques problćmes, Lausanne 1941; Revue In¬ 
ternationale de la Croix-Rouge (mjesečnik, Ženeva); Revue et Bulletin 
d’lnformation (Publication mensuelle de la Ligue des Socićtćs de la 
C. R., Pariz); Das Deutsche Rote Kreuz (mjesečnik njemačkog C. K., 
Berlin); Jahrbuch des Deutschen Roten Kreuzes (godišnjak, Berlin). N. Z. 

CRVENI OKER -► Crvena željezna ruda. 

CRVENI POLUMJESEC na bijelom polju je simbol 
(znak), kojim se — umjesto crvenim križem — služe na¬ 
rodna društva Turske, Egipta i Iraka, osnovana na te¬ 
melju Ženevske konvencije (->■ Crveni Križ). N. Z. 

CRVENI VJETAR -* Vrbanac. 

CRVENI ŽELJEZNI KAMEN -> Crvena željezna ruda. 

CRVENKAPICA (njem. Rotkappchen, franc. Chaperon 
rogue), priča o djevojčici, koju proždire vuk, ovoga ubija 
lovac, a crvenkapica izlazi živa i zdrava iz njegove utrobe. 
Prvi put obradio ju je na latinskom jeziku Egbert Llitti- 
ški u 11. st. pod naslovom Puella a lupo servata (djevoj¬ 
čica izbavljena od vuka). G. 1697 dao je priči poznati oblik 
Francuz Perrault, a 1800 obradio ju je na njemačkom jeziku 
romantik Ludwig Tieck. Motiv nalazimo u verzijama na 
germanskom i romanskom jezičnom području. Priča po¬ 
čiva na mitu, kako slabijega proždire neka neman. Analo¬ 
gan motiv nalazimo u nordijskoj Eddi, gdje gorostasni vuk 
Fenris proguta sunce, našto nastaje propast svijeta. Ali i 
vuka Fenrisa ubija neko božanstvo, t. j. sunce će se opet 
ukazati i svijet će se pomladiti. G. Š. 

CRVENO JEZERO (u narodu Crljeno jezero), vrtača 
okruglog otvora sjeverozapadno od Imotskog, kojoj je 
donji dio ispunjen vodom. Strane padaju gotovo okomito 

do vodene razine. Vrtača se nalazi na nagnutom zemljištu 
(između 415 i 500 m), razina vode koleba između 280 i 320 
m, a vodena površina iznosi oko 0,03 2 . Pri razini vode na 
294 m izmjerena je dubina od 275 m, što znači, da je dno 
jezera samo 19 m iznad morske razine. Dubina je vrtače, 
dakle, prema najvišem rubu 481, a prema najnižem 394 m. 
Najvjerojatnije je, da je provalija postala rušenjem tavana 
velike podzemne šupljine. Strmoglava dubina i veličina C. 
j. izazvali su legen¬ 
du, da su se ovdje 
prosjeli dvori bo¬ 
gatog i bezdušnog 
Gavana. J. R-ć. 

CRVENOKICA 
(Scardinius ery- 
throphthalmus), 
koštunjača riba na¬ 
ših slatkih voda iz 
porodice šaranka; 
narod nju i neke 
druge ribe pozna 
pod imenom »bje¬ 
lice« (v.). Naraste 
do 30 cm; ime joj 
potječe otuda, što 
na zlatnoj očnoj 
šarenici ima crve¬ 
nu pjegu. Meso joj 
je dlakavo, pa ne 
valja, a ako se ulo¬ 
ve veće količine te 
ribe, onda njome 
gnoje polja ili hra¬ 
ne svinje. K. B. 

CRVENO MORE 
(Mare erythraeum), 
sporedno more In¬ 
dijskog oceana, za¬ 
uzima 448.800 km 2 . 

Prvi zametak nje¬ 
gova postanka pa¬ 
da u miocen, kada 
se duga plasina pro¬ 
sjek, tako da je 
Sredozemno more 
moglo kao u plitku 
dragu prodrijeti na 
J. Kasnije se more 
povuklo do dana¬ 
šnjega Sueza, dok 
je po sredini ule- 
knine zaostao niz 
slanih jezerskih 
ostataka. Koncem 
pliocena nastao je 
prolom dubokog 
korita. Kako su u 
isto doba na J pro¬ 
valili vulkani i is- 
peli se neki otoci, 
uleknuo se i Aden- 
ski zaliv, i tako je 
mogla ovamo pro¬ 
drijeti voda Indij¬ 
skoga oceana. Od 
toga su se doba staložile po obalama grede školjaka i koralno 
vapno, koji su se onda ispeli u obliku grebena. Crveno je 
more duboko korito (2190 m). Njegovo se modro površje 
nalazi među žutim nizinskim obalama, a uvaljeno je u 
gole kamene terase afričkih i arapskih plasina; paklenski 
je vruće, nezdravo, a i nezgodno za promet. Zbog vrlo 
visoke toplote zraka i velike suše, dakle pustinjske klinte, 
jednako su mršavi bilinski i životinjski organizmi na obim 
primorjima. Ali i primorski su žitelji, čini se, među sobom 
slični: tamne su boje kože Arapi (možda ukršteni s pred- 
arapskim rasnim elementima); žive kukavno od ribare¬ 
nja i. obalnog brodarenja. Crveno je more od davnine bilo 
važnim provoznim putem iz Indijskoga oceana (Ofir i Le- 
vante) u Evropu. Kad je pak pronađen put u (azijsku) 
Indiju oko Afrike, opustjelo je C. m. Pošto je probijen 


Sueski kanal (1869), ono je opet oživjelo pod protekto¬ 
ratom Velike Britanije, koja je zaposjela Aden (g. 1839), 
otok Perim (1857) i Egipat (1882). Privredna važnost crve- 
nomorskih primorja vrlo je neznatna, jer nemaju prirodnih 
bogatstava, a k tomu je posve teška veza među obalom i 
bregovitom unutrašnjosti okoline. 

LIT.: A. Issel, Morfologia e genesi del Mar Rosso, Firenca 1899; 
E. Banse, Die Erythrais, Beč 1911. A. G. 

CRVENREPKA 
(Phoenicurus, Ruti - 
cilla), ptica pjevica 
crvenoga repnog 
perja, kojim tre- 
peće. Vrio korisna 
ptica, jer tamani 
kukce i gusjenice. 
Kod nas živi šum¬ 
ska crvenrepka ili 
kovačić (Phoenicu¬ 
rus phoenicurus) 
na drveću u šumi, 
gaju i vrtu. Za vri¬ 
jeme seobe u jesen 
i proljeće ima ih 
mnogo u Dalma¬ 
ciji. Gnijezdi se u 
dupljima drveća i 
zidovima, a jaja su 
joj modrozelena, 
kadšto i crveno- 
pjegava. Domaća 
crvenrepka (Phoe¬ 
nicurus ochruros 
gibraltariensis) je 
crnkasta, osim žuć- 
kastorđastocrvena 
repa. Živi i u Hr¬ 
vatskoj, u gorskim 
krajevima Bosne; 
gnijezdi se u puko¬ 
tinama, u gorskom 
kamenju, a jaja su 
joj bijela. K. B. 

CRVENJAČA-* 
Crvena kreda. 

CRVI (Vermes), 
mnogostanične ži¬ 
votinje, u nauci 
obuhvataju tipove, 
različite po građi i 
načinu života. Po 
današnjem nau¬ 
čnom mišljenju iz¬ 
vodimo crve od ra- 
dijski simetričnih 
mješinaca posre¬ 
dovanjem životinj¬ 
skih oblika, koji 
pužu, pa su crvi 
zbog toga dobili 
dvostran simetrički 
oblik tijela. Baš 
među rebrašima 
(Ctenophora) ima 
oblika, kao što je 
Coeloplana, koji puže trepetljikama po morskome dnu, a 
donja mu je strana plosnata s usnim otvorom u sredini. 
Tako možemo sebi predstavci, kako su se razvili najniži 
dvostrano simetrični crvi od mješinaca. Takvi najprimi¬ 
tivniji crvi poznati su u nauci kao virnjaci ili turbelarije, 
a od ovih su se opet razvili drug crvi plošnjaci, zatim 
kolutićavci. 

Crvi nisu jedinstvena naučna hrpa životinja, pa je za njih 
gotovo nemoguće dati zaokruženu sliku i zajednički gra¬ 
đevni plan. Pod imenom crva shvaćamo bilateralno sime¬ 
trične životinje ispružena tijela, plosnate kao metilj i 
trakavica ili zaobljene kao gujavica i glista. Crvi su me¬ 
kane kože, a u životu su kadšto posuti trepetljikama, 
izuzevši gliste. Kožu crva sastavljaju epidermalne stanice, 
koje zaštićuje hitinozna kutikula, a posebne žljezdane 

stanice u epidermi izlučuju sluz, da im koža bude uvijek 
vlažna, ili te stanice stvaraju oko tijela kožnate ili va- 
pnene cijevi. Mišići se crva vežu kožom u kožnomišičnu 
mješinicu, s pomoću koje se pokreću. Neki se crvi pokreću 
i nečlankovitim privjesnim nožicama ili parapodijama 
s čekinjama kao čekinjast (v.) ili prijanjalkama kao pija¬ 
vice (v.). Uz ektoderm i entoderm razvio se kod crva 
i treći srednji klični list ili mesoderm. 

Crvi su, uzevši strogo naučno, celomati (Bilateria), pa u skupini 
protostomia (izuzevši sagite [strjeličare] i žiroglavce, koji se ubra¬ 
jaju u deuterostomia) obuhvataju dvije hrpe: Scolccida, crve jedno¬ 
stavnije organizacije, bez sekundarne tjelesne šupljine, i Coelhelmintha, 
crve sa sekundarnom, pravom tjelesnom šupljinom (oblići ili gliste i 
kolutićavci). 

Neki crvi žive stalno u vodi, u moru ili slatkoj vodi, neki na kopnu 
slobodno ili u izlučenim cijevima (prirasli na podlozi), neki opet kao 
nametnici (parasiti) u bilju ili životinjama. Druge značajke razli¬ 
čitih skupina crva prikazat ćemo kod svake hrpe napose. 

Scolecida obuhvataju plošnjake (Platyhelminthes) i kolnjake (Rota- 


Piošnjaci se, kao crvi niže građe, naslanjaju na mješince (rebraše); 
kod najprimitivnijih plošnjaka, a to su virnjaci (Turbellana), nalaze 
se u kožnom epitelu žljezdastih stanica štapićasta tjelesca ili rabditi, 
koji nalikuju na žarnike mješinaca. Oni u dodiru s vodom nabubre, 
pa se oko crva stvori sluzav ovoj za obranu ili za hvatanje malih 
životinja za hranu. Plošnjaci su kao list plosnata tijela, mekani i bez 
udova; mesenhim im je veoma razvijen i vezivom ispunja šupljine 
između epitela i crijeva, pa su u tom vezivu unutrašnji organi kao 
utaknuti, u parenhimu; zbog toga i zovemo plošnjake parenhimatozmm 
životinjama. Plošnjaci nemaju crijevnog otvora (anusa), a osim nekih 
iznimaka oni su dvrspolci. Pravi su plošnjaci: virnjaci, metilji i 
trakavice. 

1. Virnjaci (Turbellaria) imaju crijevo i po tijelu trepetljike; žive 
slobodno: Planaria. 

2 Metilji (Trematodes) imaju crijevo, trepetljike samo u mladosti 
kao'ličinke; oni su nametnici: žablji metilj (Polystomum integernmum) 
čudnovati metilj (Diplozoon paradoxum), ovčji metilj (Fasciola hepa- 
tica, Distomum), ptičji metilj (Urogonimus macrostomus), krvni meti j 
(Schistosomum haematobium, Bilharzia; 

3. Trakavice (Cestodes) su bez trepetljika i crijeva, nametnici su; 
tijelo im se sastoji od članaka u lancu (v.). 

4. Vrpčari (Nemertini) razlikuju se od tri spomenute hrpe, ali kako 
su i oni skolecidi, spomenut ćemo ih ovdje. Vrpčari su produženi poput 
vrpce imaju trepetljikastu kožu, kožni mišičasti sloj im je debeo, 
crijevni otvor razvijen. Na prednjem kraju tijela imaju ispruzljivo 
rilo dvije sjetilne jamice na glavi i krvotočni sustav. Dugi su od 
nekoliko milimetara do više metara, a širine uvijek malene; manje 
vrste žive u Jadranu (Cerebratulus), pretežno u morskome mulju pod 
kamenjem. U Sjevernom moru živi golemi vrpčar (Lineus longissimus), 
koji naraste preko 10 m. 

5. Kolnjaci (Rotatoria) rijetko su veći od 1 mm; žive u slatkoj vodi, 
manje u moru. Sprijeda na tijelu imaju trepetljikasto kolo ili trepcamk, 
koji neprestano trepeće; njime se pokreću i strujanjem dovode hranu 

U 6 Gliste (Nematodes) su parasitički crvi ili žive slobodno u prirodi; 
cjevasta su ili nitasta oblika; zaštićeni su kutikulom, pod . kojom su 
četiri odebljanja: dva sa strana, a po jedno na leđnoj i_ trbušnoj 
strani Pod kutikulom su uzdužni mišići između spomenuta četiri ode¬ 
bljanja mekane subkutikule. Na tijelu sprijeda su usta, koja vode u 
jednjak, a taj u epitelu ima radijama mišićna vlakanca kojima poput 
teglice usisava tekuću hranu. U postranim subkutikularmm odeblja- 
njima smješten je po jedan izmetni kanal; oba se sjedinjuju u pre¬ 
dnjem dijelu tijela i s otvorom istječu na trbušnoj strani. Izmetni su 
organi gliste dakle ekskretorne kožne žlijezde; oni su intracelularne 
cijevi jedne jedine velike stanice, pa se tako cijeli izmetni sustav 
sastoji ovdje samo od 2 stanice. I inače su u tijelu glista osobito velike 
i druge stanice, koje su baš zbog svoje veličine često služile histo¬ 
loškom istraživanju finije strukture i diobe stanica. Gliste su redovno 
rastavljena spola. Neke su nametnici u životinjama, rjeđe biljkama, 
neke žive slobodno u slatkoj vodi, moru ili u zemlji, a neke u trulim 
tvarima, kao na primjer octena glistica. Gliste se hrane organskim 
sokovima, a neke krvlju. Glista (Ascaris), trihina (Trichinella), pše¬ 
nična glistica (Tylenchus), blitvena glistica (Heterodera), octena gli¬ 
stica (Anguillula aceti) od 1—2 mm u ljepilu i uzavrelom octu pot- 
kožnjak (Filaria); tanke gliste bez anusa su Mermis-oblici, od kojih 
ženke, velike do 10 cm, a mužjaci manji, koji imaju proširen repm 
kraj, žive u zemlji, kadšto međusobno smotani u klupko. Kad se 
zemlja navlaži, osobito iza tople noćne kiše, iziđu napolje i iznenada 
se pojave u velikoj množini (Mermis nigrescens). To daje povod 
vjerovanju u crvnu kišu (Wurmregen). 

7. Crvi nalik na gliste (Nematomorpha) posebna su hrpa životinja, 
koje na stijenci tijela nemaju bočnih odebljanja, a nametnici su samo 
u mladosti do spolne zrelosti; tada žive u tjelesnoj šupljini članko- 
nožaca, a zbog razmnožavanja idu u vodu, gdje spolno dozriju. Kod 
nas su poznati u slatkoj vodi pripadnici porodice strunica (Govdiidae): 
Gordius, Parachordodes. 

8. Kukaši (Acanthocephali) su mješinasta tijela; na njemu sprijeda 
s natrag zakrenutim kukama nalazi se rilo, koje mogu uvući u misi- 
častu kesu. U koži pod nježnom kutikulom mrežaste su šupljine s hran- 
ljivom tekućinom; njima koža služi za primanje hrane, jer nemaju 
probavila. Odrasli kukaši prikvačeni su rilom za sluznicu crijeva u 
kralježnjacima i hrane se crijevnim sadržajem. Golemi kukaš (temno- 
rhynchus hirudinaceus ili gigas) naraste preko pol metra; odrastao živi 
u tankom crijevu svinje, a kao ličinka u grčici hrušta i drugih kor- 
njaša, srodnih njemu. 


9. Kolutićavci (Annelida) pokazuju na crvoliku tijelu jednolike kolu¬ 
tiće ili segmente (metamere), pa kažemo, da su jednomjerno ili homo* 
nomno metamerni. Spoljašnjoj kolutićavosti tih crva odgovaraju polo¬ 
žajem i unutrašnji organi. U svakom je kolutiću, osim u glavi, par 
celomnih vreća, koje su u vezi s vanjskim svijetom s pomoću savi- 
tih segmentalnih cijevi ili nefridija. One počinju u tjelesnoj šupljini 
s otvorenim trepetljikastim lijevkom, a drugi kraj završuje s otvorom 
na površini tijela. Nefridije služe kao bubrezi i za ispražnjivanje spolnih 
produkata. I živčevlje je metamerno od ganglijskog trbušnog lanca, pa 
od ganglija izlaze živci u osjetila i mišiće. Sprijeda su s trbušnom 
moždinom u vezi dva ganglija pod jednjakom i dva nad jednjakom kao 
mozgovni gangliji; ovi parovi ganglija sastavljaju živčani prsten oko 
jednjaka. Od osjetila razvijene su oči. Krvotok je zatvoren, krv je 
crvena, a veće žile kucaju kao srca. Kolutićavci se razvijaju preobra¬ 
zbom s pomoću par milimetara velike ličinke, lovenove ili trohofore, koja 
morfološki odgovara kolnjacima i predstavlja glavu kolutićavca; neki 
su mišljenja, da su kolnjaci spolno zrele ličinke kolutićavca (-► neo- 
tenija). Kolutićavci maločekinjaši i pijavice razvijaju se izravno. Neki 
kolutićavci, kao što su čekinjaši (v.), imaju u koži čekinje; one su 
mnogočekinjašima usađene u postrane privjeske ili parapodije, a malo¬ 
čekinjaši (gujavice) i pijavice nemaju parapođija. Kolutićavce dijelimo 
u čekinjaše i pijavice (bez čekinja). 

10. Zvjezdani (Gephyrea) su posebna hrpa čekinjaša, među kojima 
nas zanima stanovnik Jadranskog mora: zelena kesica (Bonellia viridis), 
do 8 cm velika kuglasta ili jajolika zelena ženka; zadržava se u puko¬ 
tinama kamenja na morskoj obali. Ta kesica pruža iz pukotine do pol 
metra dugo, rastežljivo, na kraju rascijepano rilo. Trepetijikama donje 
žljebaste strane hvata rilo i dovodi k ustima sitnu hranu iz mora. 
Mužjaci su tog crva trepetljikasti, slični virnjacima i samo 1 mm dugi: 
žive kao nametnici u probavilu ženke, a poslije u njenim spolnim 
organima. 

11. Sagite ili strjeličari (Chaetognatha) prozirni su i uski crvi: 
žive na morskoj površini u velikim jatima. Njihov razvoj iz jajeta 
pokazuje sličnost s razvojem kralježnjaka, plaštenjaka i amfioksa, ali 
zbog metamerije njihove tjelesne šupljine smatramo ih ipak srodnicima 


kolutićavaca. 

12. Žiroglavci ili balanoglosi (Enteropneusia) su kao i sagite deutero- 
stomne životinje, kojima crijevni otvor nastaje od prostome, a usni se 
otvor sekundarno probije na trbušnoj strani. Žiroglavci su crvima 
slične životinje s predusnim dijelom tijela, nalik na žir. To je tijelo 
vrlo stežljivo i služi, da se životinja njime ubuši i provlači kroz morski 
pijesak. Iza rila je debela ogrlica, na kojoj se ventralno nalazi usni 
otvor, a dalje je sa svake strane na leđima niz otvora, koji odvode 
vodu za disanje iz škržnoga crijeva. Balanoglosi razvijaju se iz valj¬ 
kaste, pelagičke ličinke, tornarije, koja ima sličan razvoj kao ličinke 
bodljikaša, pa se po tom naslućuje srodnost između crva i bodljikaša 
i drži, da su se bodljikaši razvili iz oblika, sličnih crvima. Žiroglavci 
žive u hodnicima morskoga pijeska, koje oblijepe sluzju, a hrane se 
poput gujavice i trpa malenim životinjicama u pijesku. Kijačasti žiro- 
glavac (Balanoglossus clavigerus) od 20 cm poznat je i u Jadranu, a 
golemi žiroglavac (B. gigas) od 2 i pol metra dužine živi u vodama 
Brazilije. 

CRVOTOČINA je fina žućkasta drvena prašina, što 
je »crvi« toče iz rupica u suhom drvetu, vrlo često u 
pokućstvu. To se drvo »crva« od blijedih i duguljastih 
Učinaka nekih kornjašića, koje su nalik na crve (i voću 
i povrću izbušenom od gusjenica i drugih Učinaka kaže 
se, da je crvljivo). Ličinke nekih kornjašića progrizaju se 
kroz drvo, te iza njih ostaju crvotoči, hodnici puni nepro- 
bavljenih ostataka drveta, crvotočine. One istoče drvo 
potpuno na sve strane i pretvore ga u crvotočinu, ali tako, 
da ne nagrizu posve tanki površni sloj. Kad gotovi kukci 
izlaze napolje, progrizu na površini bezbrojne »crve«, t. j. 
malene okrugle rupice, iz kojih onda sipi crvotočina. Naj¬ 
više su to kornjašići kuckari (Anobiidae) i drvotočci 
(Lictidae) i si., a nagrizaju različito drvo, neki bjelogorično, 
kao hrastovo, bukovo, orahovo, vrbovo i dr., a drugi crno- 
gorično, kao jelovo, borovo i si., pa kadšto načine mnogo 
štete na pokućstvu, gredama, stupovima, daskama i t. d., a 
mnogi i u šumama. N. F-k. 

CRVOTOČINA ( Lycopodium ), biljni jod trajnih, zelja¬ 
stih papratnjača iz istoimene por. crvotočinica. Stablo im je 
uspravno ili puzavo sa središnjom žilom, u kojoj je drve¬ 
nasti dio (ksilem) rastavljen u posebne ploče. Listići su 
razmjerno maleni, neki produženo-zašiljeni ili ljuskavi, 
nemaju na gornjoj strani jezičca (ligule), a poredani su ili 
u pršljenima ili u nepravilnim zavojima. Okruglasti trusnici 
nalaze se u pazušcima listića u gornjem dijelu stabljike ili 
u posebnim klasićima i stvaraju sitne jedno vrsne truske, 
koje raznosi vjetar. Iz njih se razvija podzemni, gomo¬ 
ljasti ili repi sličan protalij, koji živi saprofitski u zajednici 
s gljivom (-^ mikorhiza). Spolni se organi razvijaju na 
vršku protalija, anteridiji su udubljeni, dok je vrat arhe- 
gonija na površini. Iz oplođenoga jajeta izraste nova c. 

Preko 100 vrsta c. rašireno je po cijeloj zemlji osim su¬ 
hih područja. Žive na zemlji, kamenju ili epifitski na dr¬ 
veću. U Hrvatskoj je poznato nekoliko vrsta. Planinska . c. 
(Lycopodium selago L.) nema jedina od naših vrsta listiće 
s trusnicima u posebnim klasićima, nego u gornjem dijelu 
stabljike. Česta je u planinskim krajevima, napose u kle- 

CRVOTOČINA 

Biljka u naravi (A), pojedini listić s trusnikom (B), truska (C), sper¬ 
matozoidi (D), anteridij (E), arhegonij (F), spolna generacija (G) 


kovini. Obična c. (Lycopodium clavatum L.) s razgranje- 
nom, puzavom stabljikom, dugom do 1 m, i gustim zaši¬ 
ljenim listićima, raste na kiseloj podlozi u svijetlim šu¬ 
mama i vrištinama, pa se sabire u našim sjevernim kraje¬ 
vima za pletenje vijenaca. Smrekina c. (Lycopodium anno- 
iinnum L.) sa sličnom puzavom stabljikom i uspravnim li¬ 
stićima raste u smrekovim šumama, dok je cretna c. (Lyco- 
podium inundatum L.) vrlo rijetka u cretovima. Plosnata i 
alpska c. (Lycopodium complanatum L. i L. alpinum L.) 
vrlo su rijetke; potonja je poznata samo s planine Vraniće. 

Porodici crvotočinica (Lycopodiaceae) f koja pripada 
razredu crvotočinka (v.), a odlikuje se razvijenim protali- 
jem, spermatozoidima s dva biča, listićima bez jezičca i 
jednovrsnim trusnicima, pripada još rod Phylloglossum 
s jednom australskom vrstom. I. H. 

Svijetlo žuti prah vrlo laganih i sitnih truska obične c-e lako 
prianja uz predmete, pokretljiv je, pliva na vodi i ne kvasi se; 
u dodiru s plamenom lako plane. Zbog navedenih svojstava nalazi 
svakovrsnu primjenu. Tako se od 17. st. upotrebljava u medicini kao 
Sporae Lycopodii (krivo Semen L.). U promet dolazi uglavnom iz Rusije, 
manje iz Poljske, Njemačke i Švicarske. U truskama ima oko 50% 
masnog ulja, zatim sladora, dušikovih spojeva i t. d. Upotrebljava se 
kod pravljenja pilula, kao prah za posipanje naribane i upaljene kože 
i si. Osim toga se upotrebljava i u tehnici. 

Za liječenje se upotrebljava i čitava biljka obične c-e (Herba Lyco- 
podii davati), koja sadržava glikozidsku gorku tvar. F. K-n. 

CRVOTOČINKE ( Lycopodinae ) su posebni razred traj¬ 
nih zeljastih ili drvolikih papratnjača (v.) s vrlo razvi¬ 
jenom, često dihotomski razgranjenom stabljikom, koje kod 
drvolikih oblika rastu u debljinu. Listovi su im razmjerno 
maleni, zašiljeni ili tupo ljuskavi i imaju kod nekih predsta¬ 
vnika na gornjoj strani posebni jezičac (ligulu), pa se 
prema tome dijele c. u dvije skupine: prve bez jezičca — 
eligulatae, i druge s jezičcem — ligulatae. Trusnici se razvi¬ 
jaju pri dnu listova na gornjoj strani i stvaraju jednovrsne 
(izosporne c.) ili raznovrsne truske (heterosporne c.). Kod 
jednotrusnih oblika izraste spolna generacija u obliku ove¬ 
ćega protalija, sposobnog za samostalan život, dok se kod 
raznotrusnih oblika razvija spolna generacija s vrlo redu¬ 
ciranim protalijima, i to iz malenih truska (mikrospora) 
muški, a iz velikih (makrospora) ženski protalij, koji stva¬ 
raju jedino spolne organe, anteridije, odnosno arhegonije. 
C. se dijele u četiri samostalna reda, s nekoliko porodica. 

1. Lycopodiales s por. Lycopodiaceae (crvotočinice). Živi rodovi cr- 
votočina (v.) i Phyloglossum. 2. Selaginellales s por. Selaginellaceae, 
zeljaste biljke, listići s jezičcem, dvovrsni trusnici. Rod selaginela (v.). 

3. Lepidophytales s više por. sačuvane samo u okamenjenom stanju, 
uglavnom drvoliki oblici s rastenjem u debljinu, linealnim listićima 
najčešće s jezičcem, koji su ostavljali posebne značajne brazde na 
stabljici, dvovrsni trusnici. Por. Lepidodendraceae, brazde na stabljici 
u zavojima; važniji rodovi Lepidodendron (v.) i Lepidostrobus. Por. 
Sigillariaceae, brazde u uzdužnim nizovima; glavni rod Sigillaria (v.). 

4. Isoetales s por. Isoetaceae, zeljaste biljke, listići s jezičcem, dvo¬ 
vrsni trusnici. Rod isoetes (v.). 


C. se odlikuju mnogim značajnim oznakama, koje upućuju na naj¬ 
starije papratnjače, prve stanovnike zemaljskog kopna. S druge strane 
javljaju se kod njih već dvovrsni trusnici (mikro- i makrosporangiji), 
koji se nalaze u posebnim klasićima i predstavljaju praoblik cvijeta; 
zato su c. u sistematskom pogledu vrlo važne. One su vrlo stari sta¬ 
novnici zemlje, koji su bili najbolje razvijeni u paleozoiku, poimence u 
karbonu i devonu, kad su njihovi drvoliki oblici izgrađivali glavni dio 
raslinstva i stvarali goleme naslage kamenog ugljena. Današnji živi 
rodovi c-a samo su zakržljali ostatci nekadašnjih gorostasnih pređa. I. H. 

CRVULJAK - Appendix. 

CRYPTOBRANCHUS ALLEGHANIENSIS - Štur. 

CRYPTOGAMAE ->■ Tajnocvjetke. 

CSAKY, prvobitno Csak, madžarska velikaška porodica 
(od 1560 grofovska); njezino davno podrijetlo nije potpuno 
utvrđeno. Od 2. polovine 13. st. sve do danas mnogi su 
njezini članovi imali istaknute položaje u Ugarskoj. Te¬ 
melj kasnijoj moći porodice položio je Petar (* prije 1291), 
koji je u službi Stjepana V. i Ladislava IV. Kumanca bio 
glavni protivnik Joakima Pektara i Gisingovaca. G. 1274 
oslobodio je iz njihova zarobljeništva kralja Ladislava 
odlučno ih porazivši, a u daljoj borbi s njima odlikovao 
se i 1275 kao palatin. Petrov polubrat Matija bio je 1272/3 
hrvatski ban (-* Čak 1.), najznačajniju pak povijesnu 
ulogu imao je Petrov sin Matija, prozvan Trenčinski 
(-^ Čak 2.). 

U novije vrijeme istakli su se kao političari: 

1. Albin Cs., ^ Krompach 19. IV. 1841, f Budimpešta 
15. XII. 1912. Kao ministar školstva 1888-—94 proveo je 
znatne reforme, a zakonom o obvezatnim dječjim zabavi- 
štima 1890 podupro je u mnogome madžarizaciju. G. 
1900—06 i 1910 bio je predsjednik Gornjeg doma. 

2. Stjepan Cs. Segesvar 18. VII. 1894, f Budimpešta 
26. I. 1941) posvetio se diplomatskoj službi. Poslije pada 
monarhije u Španjolskoj 1931 bio je otpravnik poslova i 
1934 poslanik u Madridu, a 1935 pozvao ga je ministar 
vanjskih poslova Kanya za šefa svoga kabineta. Surađivao 
je na »rimskim protokolima« 1935, a za sudetske krize 1938 
vodio je pregovore s Italijom i Poljskom o madžarskim 
zahtjevima prema čehoslovačkoj. Poslije smrti K. Kanye 
preuzeo je 10. XII. 1938 ministarstvo vanjskih poslova, na 
kojem je položaju i umro. Za njegova ministrovanja 
stekla je Madžarska bečkom arbitražom 2. XI. 1938 neke 
dijelove Čehoslovačke; kad se ta država raspala, zaposjela 
je Madžarska u ožujku 1939 i cijelu Karpatsku Rusiju, a 
1940 odstupila joj je Rumunjska ponovnom arbitražom u 
Beču dio Transilvanije. 

CSALLOKdZ (slovač. Velky žitny ostrov; njem. Grosse 
Schiitt), veliki (1540 km 2 ) otok između glavnog toka Du¬ 
nava i lijevog odvojka Malog Dunava i donjeg Vaga. 
I na desnoj strani rijeke je sličan manji (275 km 2 ) otok 
između glavnog toka i Gyor Dunava ili Malog Dunava. 
C. je odličan poljodjelski kraj (žito, povrće i peradarstvo). 
Glavno je mjesto Komoran, na krajnjem jugoistoku, jedno 
od glavnih lučkih mjesta na Dunavu. Izlazeći iz brati- 
slavskih vrata, prolaza između Leitha gorja i Malih Kar¬ 
pata, nataložio je Dunav veliku plavinu, na kojoj je imao 
nestalan tok, dijelio se u rukave i ponovno spajao u jedan 
tok; tako su postali ovi riječni otoci. 

CSANAD, 1. od starine županija u Ugarskoj, u plodnoj 
nizini donjeg Maroša (žito, sočivo, duhan, vino, konoplja). 
Glavni je grad Mako. 2. Grad u madžarskoj županiji istog 
imena, ima 34.038 stan. (1938). Sjedište je prastare bisku¬ 
pije, koja je 1702 preseljena u Szegedin i 1738 u Temišvar. 
Grad je od 1552 do 1718 bio turski. U njemu ima nešto 
Hrvata. A. M. S. 

CSANG6 -> Madžari. 

CSANKI, Dezso, * Fiizes Gyarmat 18. V. 1857, ma¬ 
džarski povjesničar. Na osnovi bogate arhivalne građe 
proučavao je osobito 15. st., u kojem je između moćnoga 
velikoposjedničkog madžarskog i hrvatskog plemstva ve¬ 
liko značenje imala obitelj Hunyady. Plod toga njegova 
rada veliko je djelo Magyarorszag tortćnelmi foldrajza a 
Hunyadiak koraban (Povijesni zemljopis Madžarske za 
doba Hunyadyja), 5 sv., Budimpešta 1890—1913. U njemu 
je Cs. obradio i hrvatske župe Srijem, Vukovo, Baranju i 
Požegu. Za Hrvate važno je i njegovo djelo Kor6smegye a 
XV-ik szazadban (Križevačka županija u 15. st.), Budim¬ 
pešta 1893. Cs. je u tim djelima iznio mnoštvo povij esno- 
zemljopisne građe za područje između Save, Dunava i 
Drave. Ona je dragocjen prilog proučavanju hrvatskoga 
naselja na tom zemljištu, položaja i veličine posjeda i po¬ 
sjedovnoga plemstva 14. i 15. st. S. P-ć. 

CSANYI, Laszlo, * Csany 1790, f Pešta 10. X. 1849, 
madžarski političar. Isprva husar, izabran je u zaladskoj 
županiji zastupnikom opozicije na ugarskom saboru. U 
ožujku 1848 organizirao je u Pešti građansku gardu i brinuo 
se s uspjehom o unutrašnjem redu. Kad je izbio sukob 
s Hrvatskom, bio je povjerenik na Dravi, a zatim u Pešti 
i Erdelju, gdje je najkrvavije suzbijao težnje Rumunja 
za slobodom. Poslije proglasa nezavisnosti 1849 postao je 
ministar prometa i do posljednjeg je časa ustrajao u Pešti. 
Pošto se madžarska vojska kod Vilagosa predala Rusima, 
oni su ga zarobili i izručili austrijskim vlastima, koje su 
ga objesile. 

CSENGERY, Antal, * Nagyvarad 2. VI. 1822, f Budim¬ 
pešta 13. VI. 1880, madžarski javni radnik, gospodarski i 
politički pisac. Od 1845—49 urednik lista »Pesti Hirlap« 
i dugogodišnji urednik lista »Budapesti Szemle«. G. 1861 
ušao kao nar. zastupnik u parlament, bio član svih važnijih 
odbora za nar. gospodarstvo i financije, sudjelovao pri 
donošenju važnijih zakona i u državopravnim pitanjima 
između Madžarske i Austrije te pri izrađivanju nacrta 
hrvatsko-ugarske nagodbe. 

CSEPEL, otok na Dunavu na J od Budimpešte, plodan, 
naseljen i obrađen. Na njemu je 10 općina. Najveće je 
mjesto istog imena. Na otoku su pretpovijesna groblja. 
Arpadovci su ovdje ljetovali. Z. Š-a. 

CSIKY, Gergely, * Pankota (Aradska županija) 8. XII. 
1842, f Budimpešta 19. XI. 1891, madžarski pisac. Knji¬ 
ževni je rad počeo romantičnim dramama Joslat (Proro- 
štvo) i A magusz (Mag), ali pravi uspjeh postizava dru¬ 
štvenim kazališnim komadima, koji se odlikuju zdravim 
realizmom i izvrsnim prikazivanjem osoba. 

Najbolja su mu djela ove vrste: Proletšrok ('Proleteri), A Stomfay 
csalšd (Obitelj Stomfay), Czifra nyomorusšg (Sjajno siromaštvo), 
Mukšnyi (Mukanyi), Buborćkok (Mjehurići), A kavišr (Kavijar), Ortik 
torvćny (Vječni zakon). A nagymama (Baka), između kojih je Aka¬ 
demija mnoge nagradila. Pisao je i tragedije Spartacus, Vas ember (Že¬ 
ljezni čovjek), a odlikovao se i na polju komike Jo Fiilop (Dobri 
Filip), A nagyratermett (Rođen za nešto više). Ovo su mu najbolji 
romani i novele: Sisiphus, Arnold, Az Atlasz csalšd (Obitelj Atlas). 
Prevodio je Sofoklove tragedije i Plautove komedije. M. N. 

CSOK, Istvan, * Puszta-Egeres 13. II. 1865, madžarski 
slikar. Učio je u Budimpešti, Miinchenu (Lofftz) i Parizu 
(Bouguereau i Robat-Fleury). Na prve njegove, naturali- 
stičke, slike utjecali su Bastien-Lepage i Dagnan-Bouveret. 
Među njima su najznatnije Pričest i Sirote , obadvije u 
Budimpešti. Poslije se C. sve više priklanja impresionizmu. 
Živio je i radio ljeti u Nagybanyu i Mohacsu (slikajući 
genre-prizore iz seljačkog života), a zimi u Parizu, gdje 
su, ponešto pod utjecajem Matissea, nastale njegove slike 
Coin d’atelier. Vampiri i Nirvana. 

LIT.: B. Lazar, C. Budimpešta 1924; Z. Vitćz Nagy, Oj magyar 
miivćszet, Budimpešta 1941. A. Sch. 

CSOKONAI, Mihaly, vitez, * Debrecin 17. XI. 1773, 
f Debrecin 28. I. 1805, madž. pjesnik. Učio je i poučavao 
u debrecinskom kolegiju, a iza toga je obišao cijelu zemlju 
lutajući od grada do grada. Učio je filozofiju, povijest, 
religiju, prirodne nauke i strane jezike, s kojih je mnogo 
prevodio. G. 1800 svršio je svoj komični ep Dorottya (Do- 
roteja) i vratio se svojoj majci. On nije toliko originalan 
pjesnik, više je majstor jezika i stihova. U Dorottyji upo¬ 
trebljava i neke strane motive, no uza sve to ovo je djelo 
jedno od najvrednijih u madž. književnosti. Slabije su mu 
drame i komedije: Tempefoi , Gerson du Malheureux, ^4z 
6zvegy Karnyone, no pojedine likove dobro prikazuje. M. N. 

CSOMA, Sandor Korosi Csoma Sandor. 

CSONGRAD, glavno mjesto csongradske županije u 
Madžarskoj, na desnoj obali Tise, nasuprot otoka Korosa. 
Ima 24.938 stan. (1938); u okolini je pješčani teren za¬ 
sađen vinovom lozom. C. je jedan od najstarijih gradova 
madžarskih, po Anonymusu, notaru Bele IV., grad su sa¬ 
gradili zarobljeni Slaveni (zato mu i ime Črnigrad). Z. Š-a. 

CSURY, Balint, * 1886, f 1941, madžarski filolog. 
Bio je profesor sveučilišta u Debrecinu, osnovao Madžar¬ 
ski zavod za proučavanje jezika i pokrenuo naučno istra¬ 
živanje madžarskih narječja. Odgojio je mladu gardu 
učenjaka. Njegov rječnik madžarskog jezika savršena je 
monografska obradba madžarskoga jezičnog blaga. Pisao je 
fonetičke i jezične rasprave. L. G-y. 

CTENIDIUM MOLUSCUM (Hedw.) Mitt., vrio razgra- 
njena, žuto-smeđe-zelena mahovina por. Hypnaceae (-> 
Hypnum) s jajasto zašiljenim listićima i nagnutim tobol- 
cem. Raste u velikim zbijenim busenima prekrivajući 
poput mekanog saga trupce vapnenaca i dolomita u našim 



PTILIDIUM I CTENIDIUM 
(Eiljke i povećani listići) 


šumama. Donekle je sličan Ptilidium crista castrensis (L.) 
De Not., koji pripada istoj por., ali se razlikuje pravilnije 
razgranjenom stabljikom i dužim listićima; raste tu i tamo 
u našim crnogoričnim šumama i u klekovini. I. H. 

CTENOPHORA Rebraši. 

CUANZA (Ku-, Ko-, Qu-), najvažnija rijeka portugalske 
kolonije Angole, u jz Africi. Duga je 950 km, a po- 
rječje zaprema 150.000 km 2 . Izvire na zaravni (oko 2000 m) 
gorja Bihe, protječe stepskim zemljištem, a samu rijeku 
prati pojas šuma. Ima više vodopada i brzaca, pa je plovna 
samo u najnižem dijelu toka. 

GUBA Kuba. 

CUBICULARIUS (od lat. cubiculum »spavaća soba«), 
naziv za sobare i komornike rimskih velikaša i republike 
i carstva kao i careva; bili su na ruku gospodaru na 
svakom koraku: u spavaćoj i radnoj sobi kao i na puto¬ 
vanjima, pa i kod igre i zabave. Budući da su imali priliku 
dopuštati i odbijati posjete k svojim gospodarima, postali 
su vrlo uplivne ličnosti. Na carskom dvoru bio je većemu 
broju sobara na čelu poseban komornik s naslovom »a 
cubiculo« (grč. ini koltuvos), koji je s vremenom (u 2. i 
3. st. pos. Kr.) bio važna osoba na dvoru (Pertinaks je 
s pomoću jednoga postao car). Ustanova pod nazivom c. 
postojala je i na dvoru franačkih kraljeva. V. P-k. 

CUBICULUM (lat. »spavaća soba«) ili cella u rimskoj 
je kući soba za spavanje, a bilo ih je više, lijevo i desno 
od atrija (v.). Bile su manjega prostora i služile za djecu 
i članove obitelji osim domaćina i domaćice, koji su obično 
imali krevet (lectus genialis) u glavnoj sobi kuće, zvanoj 
tablinum, koja je služila za blagovaonicu. Po nazivu c. 
prozvani su cubicularii (v.). U carsko doba naziva se c. i 
prostorija u cirku, iz koje car promatra igre. C. je naziv 
i grobnoj komori u katakombama. V. P-k. 

CUBINEC, mjesto u križevačkom kotaru, koje je, sudeći 
po dvjema poliranim kamenim sjekirama, što se nalaze u 
zagrebačkoj prethistoričkoj zbirci, imalo neku važnost u 
neolitsko doba. C. T. 

CUBRAS, potomci od mulata i crnaca u J. Americi. 

CUCULIĆ, 1. Milorad, * Zagreb 17. VIII. 1851, f Za¬ 
greb 12. X. 1939. Služio je u upravnoj službi, većinom kod 
vlade, gdje se među ostalim istakao i u zakonodavnom 
radu (osnova zadružnog zakona od 1888). Od 1910—13 
veliki je župan županije zagrebačke. Od 1886 do 1910 ure¬ 
đivao je stručni časopis Obćinar, u kome je i mnogo pisao, 
a pisao je stručne članke, naročito iz zadružnog prava, i u 
Mjesečniku i dr. 

BIBL.: Studia o zadružnom zakonu, Mjesečnik 1884—85; O posta¬ 
nju, promjenama i stanju zakladnih blagajna kraljevine Hrvatske i I 
Slavonije, Obćinar 1899. 

2. Tomislav, ^ Mrkopalj 15. XII. 1817, f Zagreb 25. III. 
1884, otac Miloradov. Iznajprije odvjetnik, 1847 vijećnik I 
grada Zagreba, ulazi 1850 u sudačku službu te 1874 postaje 
vijećnikom stola sedmorice. Bio je zastupnik Vrbovskog 
i Ravne Gore na saboru 1848, Mrkoplja na saboru 1861 
i kotara delničkog 1873—75 te je djelatno sudjelovao u 
radu sabora. G. 1864 dobio je plemstvo s predikatom Bi- 
torajski. 

CUDDALORE, stari grad i luka na Coromandelskoj 
obali, 201 km južno od Madrasa, u Indiji. Grad je poznat 

iz prošlosti Indije, pod britansku je vlast konačno došao 
1785. Dosta je zdravo i prijatno mjesto, živo tržište šećer¬ 
nom trskom, uljaricama i pamukom. Ima 59.057 stan. (1931), 
većinom Hindusa. M. Š. 

CUDDAPAH, 1. grad u pokrajini Madras, Indija. Dosta 
nezdravo mjesto, poznato kao tržište rižom i pamukom. 
G. 1931 imao je 22.602 stan. 2. Istoimeno okružje, za¬ 
hvaća oko 14.795 km 2 sa 949.397 stan. (1931), koji se bave 
najviše poljodielstvom. M. Š. 

CUDWORTH, Ralf, * 1617, f 1688, engleski filozof, pro¬ 
fesor u Cambridgeu (-> Cambridgeska škola). A. B-a. 

CUENCA, 1. glavni grad istoimene španjolske pokrajine 
nad sutjeskama Jucara i Huecara; preko posljednjeg vodi 
most, visok 42 m, sagrađen 1523. Grad leži u visini od 
923 m i potpuno je sredovječnog izgleda. Ima 15.599 stan. 
(1930). Sjedište je biskupa. Stolna crkva s pet lađa potječe 
iz 13. st. Nekad je u gradu cvao obrt (tkalački, zlatarski). 
2. Pokrajina u srednjoj Španjolskoj, na istočnom rubu novo- 
kastilske visoravni zapremajući također istočni dio stepe 
u Manchi i dio zašumljenog gorja Serrania de C., 17.193 
km 2 i 309.526 stan., 10 na km 2 (1930). 3. Također Santa Ana 
de C., glavni grad pokrajine Azuay u južnoameričkoj repu¬ 
blici Ekvadoru, na lijevoj obali Rio Paute u visini od 
2355 m nad morem, ima 44.992 stan. (1937). Grad je osno¬ 
van u 16. st. na mjestu indijanske Tumibambe. U njemu 
je sveučilište. Izrađuju se vuneni predmeti i šeširi, a trguje 
se žitom, voćem i sirom. U okolici su sumporna vrela. N. Ž. 

CUEVA (Cueva, starije Coiba), 1513/14 od Balboe 
otkriveni stari »indijanski« narod u pokrajini Dariji i 
Cocle na razmeđu južne i srednje Amerike. Imali su vi¬ 
soku uljudbu, srodnu onoj starih kolumbijskih naroda; 
i jezično su bili srodnici Čibča (v.), a usko su se vezali 
i uz srednjoameričke domorodne kulture. Vješti su bili 
kulturi bilja (mandioka, kukuruz, batata i đr.), a iskori- 
šćivali su osobito listove peteljke i liko biljke Heliconia 
(Musaceae); razvili su rukotvorstvo i prometan je proizvo¬ 
da (lonci, pokrivači, zlato, sol, vino voćno i paomino i dr.). 
U odjeći i nakitu odlikovali su se nekim posebnostima 
(grudnjaci u žena, nakiti od zlata i školjkinih pločica — 
ovih i preko 10 kg u žena o vratu). Velike su društvene 
razlike bile između nasljednog plemstva, strogo držanog 
od strane poglavica, koji su ga mogli i smrću kažnjavati, 
i robija; te su se razlike obilježavale i tatauiranjem. Osim 
vjere u tvorca svijeta (Čikume) i druga mitska lica i de¬ 
mone u C. je bio razvit kult pokojnika, koje su s popud¬ 
binom i zlatnim nakitom sahranjivali mumificirane u na¬ 
ročitim prostorijama. -> Čuna. M. G-i. 

CUEVA, Juan de la, * Sevilla oko 1550, f oko 1610, 
španjolski pjesnik i dramatičar. Smatraju ga jednim od 
osnivača španjolske narodne drame; on je među prvima 
dramski obrađivao motive iz pučkih romanca i legenda, a 
služili su mu često i događaji iz suvremenog, svakodnevnog 
života, kao i oni iz antičke povijesti. Poznate su njegove 
drame: Los siete infantes de Lara, El Saco de Roma , El 
Infamador, El viejo enamorado. Napisao je i epsku pjesan 
La conauista de Bćtica. 

LIT.: E. Walberg, J. de la C., Acta Univ. Lund., XXXIX., 1904. 

CUEVAS DE VERA, španjolski grad u pokrajini Alme- 
riji, na rijeci Almanzori. Ima 20.403 stan. (1920). Starinu 
mu odaje maurska tvrđava, a vjerovatno je postojao i u 
rimsko doba; postojanost grada osigurali su rudnici željeza, 
olova i srebra i poljodjelski proizvodi okolice (rano po¬ 
vrće i južno voće). N. Ž. 

CUGNOT, Nicolas Joseph, ^Vrid (Meuse) 1725, f Pariz 
1804, izumitelj. Izumio je samovoz na paru postavivši mali 
kotao i parostroj na trokolicu, kojom je postigao brzinu 
od 4 km na sat. Ta se kola čuvaju u muzeju »Arts et 
metiers« u Parizu. Đ. S. 

CUGŠVERT, Miroslav, * Vesely (Moravska) 6. II. 1844, 
t Zagreb 8. I. 1894, učitelj i glazbenik. U Hrvatsku je 
došao kao dijete. Škole je učio u Zagrebu. Bio je pučki 
učitelj u Lupoglavu, Bednji, Ivancu i Donjoj Stubici, napo¬ 
kon upravitelj vježbaonice u Zagrebu. G. 1892 bio je umi¬ 
rovljen. Uređivao je časopis »Opća pučka škola« i »Škol¬ 
ski vrt«. Pokrenuo je i prvi hrvatski glazbeni časopis »Sv. 
Cecilija«, koji je izlazio 1877—78 i 1883. Prva dva godišta 
uređivao je uz pomoć skladatelja Ivana pl. Zajca. Časo¬ 
pis je donosio tekst i skladbe (Zajca, Kostanjevca, Cug- 
šverta i dr.). C. je skladao i plesove za glasovir. 

LIT.: B. Širola, Pregled povijesti hrvatske muzike, Zagreb 1922; Isti, 
Hrvatska umjetnička glazba, Zagreb 1942. B. Š. 



CUI, Cezar Antonovič, * Wilno 6. I. 1835, f Wilno 24. 
III. 1918, ruski skladatelj, po zvanju profesor na vojničkoj 
akademiji. Glazbu je učio privatno najprije u St. Moni- 
uszka, a kad se priklonio narodnom ruskom smjeru, 
još je dalje proučavao glazbu pod vodstvom Dargomiš- 

skoga i Balakireva. Smatraju 
ga članom mladoruske »peto¬ 
rice« (uz Balakireva, Musorg- 
skoga, Borodina i Rimskog- 
Korsakova). Kao dopisnik ru¬ 
skih listova toplo se zauzimao 
za mladoruski skladateljski 
smjer. Skladao je najviše vo¬ 
kalna djela, među kojima ima 
i nekoliko opera te preko 200 
popjevaka i različnih skladba 
za glasovir. 

LIT.: Mercy - Argenteau, 5. C. 
Esquisse critique, Pariz 1888. B. Š. 

CUJAS, Jacques (prema pra¬ 
vom očevom imenu Cujaus, lat. 
Jacobus Cujacius), * Toulou- 
se 1522, f Bourges 4. X. 1590, 
CEZAR CUI najveći francuski pravnik 16. 

st. Djelujući ponajprije kao 
profesor prava u različitim francuskim gradovima (Tou- 
louse, Cahors, Valence, Bourges, Pariz), a jednu godinu i 
u Turinu, odabrao je konačno kao trajno sjedište svoga 
prof. rada Bourges (1577—90). C. je glavni predstavnik 
francuske humanističke historičke pravne škole. Do njega 
su se i francuski pravnici služili skolastičkom metodom 
bolonjskih glosatora i postglosatora tumačeći Corpus iuris 
civilis iz njega samoga bez povijesnoga razumijevanja nje¬ 
gova postanka (mos italicus docendi). C. pod utjecajem 
humanizma polazi novim putem, koji je ukazao Alciatus, 
te povijesnom i kritičkom filološkom metodom ispituje i 
vrela predjustinijanova prava kao i ostalu latinsku knji¬ 
ževnost pokazujući, kako je Justinijanovo pravo proizvod 
djelovanja prijašnjih pravnika iz različitih razdoblja i 
smjerova. Taj t. zv. mos gallicus docendi pripravlja put 
kasnijoj modernoj Savignyjevoj historičkoj školi. Svojom 
kritičkom metodom otkriva C. već mnoge interpolacije u 
Corpus iuris civilis. 

BIBL.: Observationes et emendationes; Tractatus ad Africanum; 
Commeniaria ad Papinianum; Paratitla ad Codicem Iustiniani; Obser¬ 
vationes et recitationes. Ukupna djela ( Opera omnia) izdao je C. A. 
Fabrot, Pariz 1658. 

LIT.: Berriat Saint-Prix, Histoire du droit romain, suivie de l’histoire 
de Cujas, Pariz 1821 (njemačka obradba od Spangenberga, Jacob Cujas 
und seine Zeitgenossen, Leipzig 1822); Girard, La jeunesse de Cujas 
(Nouvelle revue historique de droit fran^ais et etranger, 1916). M. H-t. 

CUJUS REGIO, EJUS RELIGIO Augsburški vjerski 


mir. 

CUKIĆ, Košta, * Kraljevo 13. IV. 1826, f Beč 5. III. 
1879, profesor liceja i državnik u Beogradu. Učio je u 
Heidelbergu zanimajući se napose za narodnu ekono¬ 
miju. Taj je predmet predavao u liceju od 1848 do 1853 
i za njega napisao prvu školsku knjigu te vrste u Sr¬ 
biji. Za druge vlade kneza Mihajla bio je ministar fi¬ 
nancija i zamijenio strani novac kovanjem bakrenog 
novca, a osnovao je i Upravu fondova, kasniju Državnu 
hipotekarnu banku. Kao zamjenik ministra prosvjete pre¬ 
tvorio je 1863 licej u Veliku školu i mjesto Društva srpske 
slovesnosti odobrio osnivanje Srpskoga učenog društva. 
Poslije kneza Mihajla bio je u diplomatskoj službi u Bu¬ 
kureštu i Beču. J. D. M. 

CULIACAN, glavni grad savezne države Sinaloa u 
sjeverozapadnom Mexicu, na istoimenoj rijeci. Grad je 
udaljen 60 km od luke Altate na Kalifornijskom zalivu, 
leži u bogatoj okolini (pamuk, šećerna trska, riža, kuku¬ 
ruz, voće) i znatno je tržište zemaljskim proizvodima. U 
blizini su rudnici srebra, a razvit je veleobrt tekstila 
i rafinerija šećera. C. je osnovan u 16. st., na mjestu sta¬ 
roga grada Azteka, ima lijepu stolnu crkvu, visoku školu 
(Colegio Rosales) i kovnicu. N. Ž. 

CULLERA, grad i luka s 13.335 stan. (1930) u španjol¬ 
skoj pokrajini Valenciji, nedaleko ušća rijeke Jucara u 
Sredozemno more, izvozi rižu, južno voće i ribu. Ondje 
je stajao rimski grad Sucro, a iz doba maurske vladavine 
sačuvane su ruševine palače. N. Ž. 

CULLINAN, rudarsko naselje istočno od Pretorije u 
Transvaalu. Tu je nađen veliki dijamant, od koga se bru- 

šenjem dobilo više manjih, među njima Cullinan I. ili 
»Zvijezda Afrike« (516,5 karata), dosada najveći brušeni 
dijamant. Cullinani I., II. i III. pripadaju britanskoj 
kruni. (-»- Dijamant). S. R. 

CULMANN, Karl, * Bergzabern (Njemačka) 10. VII. 
1821, f Ziirich 9. XII. 1881, profesor tehn. vis. škole u 
Ziirichu, utemeljitelj suvremene grafičke statike, t. j. 
nauke o određivanju sila i naprezanja u opterećenim gra¬ 
đevnim konstrukcijama s pomoću grafičkih metoda, pri 
čemu se u velikoj mjeri služio spoznajama novije pro- 
jektivne geometrije. Osnutak grafičke statike imao je da¬ 
lekosežne posljedice za brzi razvoj velikih suvremenih 
inženjerskih konstrukcija. Svoju nauku iznio je C. prvi 
put u klasičnom djelu Die graphische Statik, Ziirich 1864. 

LIT.: Viesti kluba inž. i arh., IV., Zagreb 1883. S. S. N. 

CUMAE - Kuma. 

CUMANA, luka i glavni grad savezne države Sucre u 
republici Venezueli, 5 km daleko od obale na zdravoj 
uzvisini, koja trpi često od potresa, pa je grad bio po¬ 
tresom potpuno razoren 1929. Osnovan je 1523 pod ime¬ 
nom Nueva Toledo, do 1821 u vlasti Španjolaca. G. 1926 
imao je 18.737 stan. Tržište je kakaa, šećera, duhana, ko¬ 
kosovih oraha, vina, pamuka i kože, prerađuje pamuk. 
Znatan je promet i na moru parobrodima i na kopnu 
željeznicom. Sjedište je biskupa. N. Ž. 

CUMBERLAND, 1. engleska pokrajina na krajnjem SZ. 
Izuzevši dobro obrađeno primorje uz Solway Firth i na 7 
plodnu dolinu rijeke Edena, ispunjena je gorjem (Cum- 
brian Mountains, Scafell 978 m) i iskićena mnogim jeze¬ 
rima. Pretežno je gorovita i podesna za stočarstvo (ovce), 
ali je zemljište bogato rudama i korisnim kamenjem. 
Mnogo se kopa ugljen, željezo, olovo, srebro, kositer, bakar 
i sumporna rudača, zatim granit, mramor, sadra i vapno. 
Podneblje je oštro i kišovito, osobito u Penninskom gorju 
istočno od Edena. Na površini od 3.938 km 2 živi 263.151 
stan. ili 67 na km 2 (1931). Glavni je grad Carlisle, pored 
kojega je prolazila rimska granica protiv Pikta (limes). 

Ime C. nose mnoge zemlje Britanskoga carstva od Ka¬ 
nade do Australije, pa gradovi u USA, rijeka i zalivi, 
poluotok i otoci, gorje i slapovi, ponajviše u Sjevernoj 
Americi. 

2. Grad u saveznoj državi Maryland, USA, na rijeci 
Potomacu i kanalu Chesapeake-Ohio te na raskršću želje¬ 
znica; ima rudnike ugljena i jak veleobrt (željeza i ocjela, 
lima i stakla, strojeva i vagona), 37.747 stan. (1930). 

3. Grad u saveznoj državi Rhode-Island, USA, na rijeci 
Blackstone-River; izradba strojeva i prometala na kopnu 
i trgovina pamukom; 10.304 stan. (1930). 

4. C. River, lijevi pritok Ohija, izvire u gorju C., pro¬ 
tječe državama Kentucky i Tennessee, u gornjem toku 
pada preko 17 m visokih slapova i više brzica. Dug je 
915 km, od kojih je plovan na 310 km do Nashvillea za 
parobrode i još 515 km do Burnsidea za manje lađe. Po- 
rječje zaprema 50.000 km 2 . 

5. C. Sund je zaliv na jugoistočnoj obali Baffinove 
Zemlje, između poluotoka C. i Pennylanda, dug 325 km i 
širok do 120 km, otkrio ga 1585 Daviš. 

6. C. Island, uz obalu savezne države Georgije u USA. 

7. C. Isles, otočje uz obalu Queenslanda u Australiji. 

8. C. Mountains, planinski lanci u istočnom dijelu USA, 

u saveznim državama Kentucky i Tennessee, čine zapadni 
rub velike doline Great Valley. C. M. je zapravo uskim 
dolinama raščlanjeni ravnjak od 600 m visine s vrhom Big 
Black Mountain 1170 m, bogat ugljenom, rudačama i 
naftom. Prijevoj C. Gap, gdje je bila pozornica mnogih 
bitaka između federalaca i konfederalaca u građanskom 
ratu 1861 i još više 1863. N. Ž. 

CUMBRIA, lat. ime samostalne države Strathelyde, 
koja je postojala do polovice 10 st. i zapremala južni dio 
Škotske s manjim dijelom sjeverne Engleske (Cumberland). 

CUMBRIAN MOUNTAINS, po prirodnim ljepotama 
poznato pogorje u grofovijama Cumberlandu, Westmor- 
landu i Lancashireu na SZ Engleske, ograničeno sa tri 
strane morem i na 7 dolinama rijeka Eden i Lune, izgra¬ 
đeno od paleozojskih slojeva i vulkanskih izliva, s najvi¬ 
šim isponima Scafell-Pike 978 m, Helvellyn 960 m i Skid- 
daw 931 m. Diluvijalni ledenjaci razvili su ljepote, koje 
su često opjevane (Wordsworth, Ruskin) i turistički 
mnogo pohađane. Ima mnogo ledenjačkih jezera, t. zv. 


Lake Distrikt (glavna jezera Windermeere Lake i Der- 
went Walter), iz kojih dobivaju pitku vodu ne samo vele- 
obrtno područje u grofoviji Lancashireu nego i grad Man- 
chester (akveduktom od 170 km dužine). Žiteljstvo je 
mnogo zaposleno u tkalačkom veleobrtu (vuna, pamuk i 
lan). U primorju ugljenici, izvozna luka za ugljen White- 
haven. N. Ž. 

CUMONT, Franz Valery Marie, ^ Alost (istočna Flan¬ 
drija) 3. I. 1868, belgijski povjesničar religija i orijentalist. 
Živi u Rimu. Kao plod svojega istraživalačkog putovanja 
Malom Azijom i Sirijom objelodanio je: Studia Pontica 
(Bruxelles 1906), Recueil des inscriptions du Pont (sv. 1, 
Bruxelles 1910) i Etudes syriennes (Pariz 1917). G. 1926 
izašlo je njegovo istraživalačko izvješće Fouilles de Doura- 
Europos 1922 —23. Već g. 1898 objelodanio je Catalogus 
codicum astrologicorum Graecorum, a kasnije je obradio 
antiknu astrologiju u knjizi Astrology and Religion among 
the Greeks and Romans (New York 1912). Temelje za 
upoznavanje prednjoazijskih religijskih tvorba postavljaju 
osobito njegove radnje: Textes et monuments figures re- 
laiifs aux mysteves de Mithra (1899—1901) i Recherches 
sur le Manichćisme (u suradnji s M. A. Kugenerom, Bru- 
xelles 1908—1912). Odnose orijentalnih kultura prema 
grčko-rimskom politeizmu razjašnjuje njegovo djelo Les 
religions orientales dans le paganisme romain (1913), a 
antikne nazore o životu poslije smrti spis After Life in 
Roman Paganism (New Haven 1922). Izdao je Filonovo 
djelo De aeternitate mundi (1891) i pisma Julijana Apo- 
state: Juliani imp. epistulae, leges i t. d. (u suradnji s Bi- 
dezom, Pariz 1922).. F. C. 

CUMULUS Oblaci. 

ČUNA, današnje srednjoameričko pleme u južnoj Pa¬ 
nami, nasljednici jezika, a dijelom i visoke uljudbe starih 
Cueva (v.). Služe se i sada za neke svrhe preobličenim 
negdašnjim likovnim pismom, srodnim pismu nekih uda¬ 
ljenih sjeveroameričkih naroda. Još su živo održana razli- 
čna vjerska predanja i mitske predodžbe (o drugom svi¬ 
jetu, kulturnim herojima i t. d.). M. G-i. 

CUNARD, Sir Samuel, * Halifax u Kanadi 21. XI. 1787, 
f London 28. IV. 1865, najznamenitiji engleski brodo¬ 
vlasnik, koji je prvi parobrodom Sirius 1838 uspostavio 
redovitu plovidbenu i poštansku službu između Engleske 
i Sjeverne Amerike. G. 1840 osnovao je parobrodarsko 
društvo Cunard Line, koje je nakon fuzije sa White Star 
Line u 1935 postalo najveće englesko brodarsko društvo 
za linijsku plovidbu između Evrope i Sjeverne Amerike 
pod nazivom Cunard White Star Limited. To društvo ras¬ 
polaže plovnim parkom od oko 700.000 br. reg. t., a među 
brodovima nalazi se i najveći brod svijeta »Queen Eli- 
zabeth« od 86.000 br. reg. t. A. P. 

CUNDINAMARCA, okružje (departemento) usred re¬ 
publike Kolumbije, između Srednjih i Istočnih Kordiljera. 
C. je plodan kraj (različna žita, povrće i voće). Dobiva se 
također srebro i kamena sol. Indijanci čine većinu. Na 
površini od 22.300 km 2 stanuje 1,056.000 stan, ili 48 na km 2 
(1936). Glavni je grad Bogota, ujedno glavni grad čitave 
republike. N. Ž. 

CUNEO, 1. talijanska pokrajina u Piemontu, 7435 km 2 
i 608.912 stan. (1936), 82 na km 2 . Rodi žito, vino, lan, ko¬ 
noplja; stanovnici se bave i stočarstvom, rudarstvom, 
vađenjem mramora i svilarstvom. — 2. Glavni grad C., 
534 m nad m., na sastavcima rijeka Gesso i Štura, 35.321 
stan. (1936), križanje željeznice Torino—Ventimiglia, sje¬ 
dište biskupije, biskupsko sjemenište, ostatci stare tvrđave, 
gotska franjevačka crkva (12. st.), škole, trgov. komora, 
vijećnica s visokim tornjem. Razvijen je tekstilni i svilni 
veleobrt. G. 1382 pripao je Savoji. Ovdje su 1744 Francuzi 
i Španjolci pobijedili Austrijance i Sardince. A. M. S. 

CUNEUS (lat. »klin«), u obliku klina svrstan odred 
vojske zbog navale na neprijateljski bojni red. Imali su 
ga i Grci (tp/šolor), Gali, Kartažani i Hispanci. Rimski su 
ga vojnici od šale zvali Caput porci (»svinjska glava«). Z„ D. 

CUNHA, Tristao da, f oko 1550, portugalski pomo¬ 
rac, bio s Almeidom protiv Bengala i vratio se s pet 
bogato nakrcanih brodova u Evropu. G. 1515 isposlovao 
od pape Leona X. priznanje Portugalu svih zemalja, koje 
je od nevjernika oružjem osvojio. — Njegov sin Nuna da 
C. (^ oko 1487, f 1539) bio je potkralj Indije, razorio je 
Mombassu i osvojio Diu g. 1537. A. M. S. 






CUNNINGHAM - CUREL 


153 


CUNNINGHAM, William, * Edinburgh 29. XII. 1849, 
f Cambridge 10. VI. 1919, engleski ekonomist. G. 1884—91 
predaje povijest; 1881—97 profesor je ekonomije na King’s 
Collegeu u Londonu. Zatim predaje istu nauku u Harwardu 
i Cambridgeu. G. 1875 postaje član Britanske Akademije. 

BIBL.: Growth of English lndustry and Commerce during the Early 
and Middle Ages (1890) i Growth of English lndustry and Commerce 
in Modern Times (1882) temeljna su djela za ekonomsku povijest 
Engleske i stavljaju pisca u prvi red ekonomskih historičara. M. A-ć. 

CUNOW, Heinrich, Schwerin 11. IV. 1862, f 1936, 
njem. političar, sociolog i etnolog. Bio je trgov. činovnik, 
kasnije urednik socijalističke revije »Die Neue Zeit« i 
socijaldem. dnevnika »Vorwarts«, a nakon 1918 profesor 
sociologije i polit, ekonomije na berlinskom sveučilištu. Na¬ 
stojao je, da s pomoću etnologije^izgradi osnove marksisti¬ 
čkog učenja o podrijetlu društvenih odnosa, te je u tom 
pravcu izveo niz ispravaka na Morgan-Engelsovoj teoriji o 
podrijetlu porodice i društva. Njegovo djelo o povijesti 
gospodarstva još je danas važno. U socijaldemokratskoj 
stranci bio je ugledan predstavnik desnice, zbog čega je 
imao duge polemike s predstavnikom ljevice K. Kautskim. 

Glavna djela: Die Verwandschaftsorganisationen der 
Australneger, 1894; Die soziale Verfassung des Inkareichs , 
1895; Urgeschichte der Religion und des Gottesglaubens, 
1924; Zur Urgeschichte der Ehe und Familie , 1912; Die 
Marx’sche Geschichts -, Gesellschafts- und Staatstheorie, 
Berlin 1923; Technik der Wiiischaft des europaischen Ur- 
menschen , Berlin 1927; Allgemeine Wirtschaftsgeschichte f 
4 sv., Berlin 1926—1931; Geschichte und Kultur des Inka¬ 
reichs , Amsterdam 1937. M. K. N. 

CUOCO, Vincenzo, * Civitacampomarano 1. X. 1770, 
f Napulj 14. XII. 1823, povjesničar, političar i pokretač 
narodnog odgajanja. Sudjeluje u političkim pokretima 
1799 protiv Burbona, a kad se ovi vraćaju u Napulj, pro¬ 
tjeran je, te u izgnanstvu piše svoje glavno djelo: II 
sagg/o storico sulla rivoluzione napoletana del 1799. Živi u 
Milanu za francuske vladavine i tu počinje ostvarivati 
svoje zamisli oko duhovne obnove talijanskog naroda. Po¬ 
stavlja temelje narodnom odgoju, kojoj svrsi služi i 
njegov filozofski roman: Platone in Italia. U Napulju je 
1809 podnio znamenit prijedlog za temeljitu obnovu na¬ 
stave i organizaciju prosvjete u Rapporto e progetto di 
decreto per Vordinamento della P. I. nel Regno di Napoli. 
Ovaj glasoviti Rapporto predstavlja odgojni program i 
ideologiju V. C., prožetu živim spekulativnim i historij¬ 
skim smislom. Predlaže tri stupnja javne nastave: najviši, 
srednji i osnovni. Uniformnim odgojem dajući najglavniju 
važnost elementarnoj obuci, »koja je potrebna svim ljudi¬ 
ma«, C. je postavio snažne temelje za oblikovanje narod¬ 
nog duha i narodnog odgojnog sustava u Italiji te zacrtao 
prave putove njezinu ujedinjavanju. 

BIBL.: Opere, I. V., Eari 1924. Rapporto . Firenca 1938 2 ; 11 

pensiero politico, Mleci 1940 4 (antologija). 

LIT.: F. Battaglia, L’opera di V. C., Firenca 1925; G. Gentile, V. 
C., Mleci 1927; M. Romano, V. C. nella storia del pensiero e delVunitš 
d'Italia, Firenca 1933; M. Ruffini, V. C. Turin 1936; R. Perua, V. C., 
Padova 1940. M. D. 

CUPERTINO, hrvatska naseobina u plodnoj dolini 
Santa Clare u Kaliforniji. Iseljenici su ponajviše primorci 
(Konavljani, Župljani, Mljećani, Komižani i Neretvanci). 
Ima ih do 3.000, a bave se najviše obrađivanjem zemlje, 
osobito voćarstvom, pa obrtima, trgovinom i pomorstvom. 
Osnovali su klub i dom te ogranak Hrvatske sveze na 
Pacifiku, Napredak, pa Hrvatski kulturni klub »Iskra slo¬ 
bode«, Austro-amerikansko dobrotvorno društvo, Slavonic 
Alliance of California, ogranak Hrvatske bratske zaje¬ 
dnice »Milan Glumac« i podmladak Hrvatske sveze na 
Pacifiku. Društvo »Napredak« drži na okupu naselje pro¬ 
svjetnim radom; 1936 podignulo je krasnu zgradu (La- 
wrence Road & San Francisco Highway), središte, koje se 
brine za napredak i narodno održanje iseljenika. M. B. 

CUPERUS, Nicolas Jan, ^ Antwerpen 1842, f Antwer- 
pen 1928, promicatelj njemačkoga gimnastičkog sistema, a 
protivnik švedskoga, predsjednik belgijskoga gimnastičkog 
saveza od 1878. Utemeljio je u Liittichu Federation Euro- 
peen de Gymnastique, kojoj je bio predsjednikom do 1924. 
Izdao osam godišnjaka o radu Međunarodnog gimnastičkog 
saveza. Napisao je Recueil d'articles , conferences , exposćs 
etc. sur la gymnastique sućdoise, Anvers 1907. F. B. 
CUPIDO - Eros. 

CUPRESSACEAE -+ Čempresovke. 

CURA^AO, nizozemski otok u Karipskom moru pred 
obalom republike Venezuele, zbog strmih obala teško pri¬ 


stupačan, topao i kišom vrlo oskudan. Na površini od 543 
km 2 živi 55.463 stan. ili 102 na km 2 (1935), koji se bave 
ponajviše stočarstvom (koze, ovce), manje obrađivanjem 
zemlje i ponešto obrtom (pletenjem slame, šeširi »pana- 
ma« i pravljenjem likera C. iz kore gorke naranče), dok 
su ležišta fosfata već iscrpljena. Glavni je grad Willem- 
stad izgrađen u nizozemskom stilu, ima 27.331 stan. (1935). 
Blagostanje i napredak grada i otoka postignuti su zadnjih 
godina preradbom nafte, koja se dovozi iz Venezuele. 
Nizozemski guverner u njemu upravlja i otocima »pod vje¬ 
trom« (C., Buen Ayre ili Bonaire i Aruba) i otocima »nad 
vjetrom« (St. Eustatius, St. Martin i Saba), a to sačinjava 
nizozemsku koloniju Antilla s površinom od 1.044 km 2 i 
87.104 stan. (1935). C. su Španjolci otkrili 1499, ali je u 
vlasti Nizozemaca od 1634 do danas, izuzevši englesko 
gospodstvo od 1807 do 1814. N. Ž. 

CURApAO, liker žute boje, napravljen od kore cura- 
9 ao-naranče. Kore se od naranče moče u alkoholu pa se 
ekstrakt zatim destilira. Često se dodaju i druge primjese 
radi poboljšanja mirisa. Liker ima 35—40% alkohola po 
obujmu i 27—36% šećera. J. R-ić. 

CURCULIONIDAE, kukci, kornjaši, porodica pipe (v.). 

CURCUMA, biljni 
rod iz por. đumbiri 
(v.), kojemu pripada 
preko 30 trajnih ze¬ 
leni, raširenih u trop¬ 
skim krajevima Azi¬ 
je i Australije. Kod 
svih su ovih biljaka 
vrlo razvijeni pod¬ 
zemni dijelovi, po- 
danci, iz kojih izbi¬ 
jaju nadzemne sta¬ 
bljike sa zbijenim 
cvatovima žućkastih 
cvjetova. Cvjetovi su 
jednosimetrični, s kr- 
pastim i usnatim 
privjescima i s neko¬ 
liko neplodnih pra- 
šnika, koji su razvi¬ 
jeni u obliku latica. 
Listovi su obično vr¬ 
lo veliki i usko oval¬ 
ni. Zbog izvjesnih 
tvari u podzemnim 
dijelovima, a koje se mogu i praktički iskorišćivati, neke 
se od ovih biljaka uzgajaju već od najstarijih vremena. 
Takve su vrste: C. longa L. i C. Zedoaria Roscoe, koje 
danas više i ne dolaze samonikle, nego samo u kulturi na 
prostranom području tropske istočne Azije. Prva se naj¬ 
više iskorišćuje zbog žutog mastila, curcumina, indijskog 
šafrana, koje se nalazi u podanku — Rhizoma Curcumae 
longae i rotundae. Gomoljasti dijelovi druge vrste odavna 
se upotrebljavaju kao lijek i začin. Vrste C. angustifolia 
Roxb. i C. leucorrhiza Roxb. iz Istočne Indije imaju u 
podanku mnogo škroba te daju istočnoindijski arrow root 
ili tikhur. F. K-n. 

Curcuma longa služi u južnoj Aziji kao začin (žuta boja 
i oštri okus). Žuta boja c. isto je tako neškodljiva kao 
na pr. naš šafran. C. se nalazi još u t. zv. »Curry« (»Curry- 
powder«), oštroj miješanoj mirodiji iz Azije. Najpoznatije 
je jelo, gdje se upotrebljava »Curry«, t. zv. »indijski obrok 
riže«. Za evropske prilike »Curry« je u dijetetskom po¬ 
gledu preoštar začin, koji oštećuje sluznice crijeva, a i 
jetra. E. M. 

CUREL, Francois de, * Metz 10. VI. 1854, f Pariz 25, 
V. 1928. francuski dramski pisac. Njegovi prvi romani bili 
su osrednji (L’Čtć des fruits secs , 1885, Le Sauvetage du 
grand duc , 1889), ali su pružili prigodu Maurrasu, da usta¬ 
novi, da je pravo njegovo zvanje kazalište. Nakon prva 
dva prikazana komada u kazalištu (LEnvers d’une sainte , 
1892, i Les Fossiles, 1892) C. je priznat kao veoma darovit 
dramski pisac. Mjesto komada s tezom uveo je idejne 
drame: ne nastoji proučavati ili rješavati općenita pitanja, 
ideje ga zanimaju svojom ulogom u psihologiji pojedinaca 
kao uzroci unutrašnjih sukoba. U La nouvelle idole , na 
primjer, učenjak počinje sumnjati u svoj idol pred duho¬ 
vnošću jednoga priprostog djeteta. Pronicavošću svojih 

osoba, sklonošću za stanovite jasne i pune volje ženske 
likove on katkada sjeća na Corneillea. Komade gradi po 
strogoj logici, upotrebljava malen broj osoba, a malo ima 
i vanjskih događaja. Zanimljivost izvire iz analize znača- 
jeva, koji igraju u potresnim situacijama. Ne ustupa ukusu 
općinstva ni vještini pozorničke struke. Njegov jezik, pun 
blistavih slika, uspinje se do lirizma. C. je primljen u 
Francusku akademiju 1919. 

BIBL.: L’inviiće, 1893; L’amour brode, 1893; La figurante, 1896 
(prikazivana u Zagrebu pod naslovom Lutka 1896); Le repas du lion, 
1897; La fille sauvage, 1902; Le coup d’aile, 1906; La danse devant le 
miroir, 1914; L’Sme en folie, 1919; La comćdie du gćnie, 1921; L'ivresse 
du sage, 1921; Terre inhumaine, 1922; La viveuse et le moribond, 1926; 
Orage mystique, 1926. — Thćštre complet, 6 sv., s popravljenim 
tekstom, Pariz 1919—24. 

LIT.: R. Le Brun, F. de C., biographie critique t Pariz 1905; C. 
VVelter, F. de C., ein moderner Dramatiker, Langensalza 1921; P. 
Blancbart, F. de C. et son oeuvre, Pariz 1924. J. D-e. 

CURES - Kur. 

CURETON, William, * Westbury (Shropshire) 1808, 
f 17. VI. 1864, engleski orijentalist; protestantski svećenik 
u Oxfordu, konzervator rukopisa u British Museumu 
(1837), kapelan kraljičin i kanonik Westminstera (1850). 
Objelodanio je u engleskom prijevodu i protumačio znatne 
sirijske rukopise nađene u samostanu S. Maria Deipara u 
Nitrijskoj pustinji kraj Kaira. 

BIBL.:T/ie festal letters of Athanasius (1848); Corpus lgnatianum 
(1849): Specilegium Syriacum (1855); Remains of a very ancient recen- 
sion of the four gospels in Syria (verzija Sv. Pisma, koja je nazvana 
po C-u: versio syriaca curetoniana, 1858); Ancient syriac documents 
relative to the earliest establishment of Christianity in Edessa and 
the neighbouring countries (1864). 

CURETTE je instrument u obliku male žlice s duga¬ 
čkim drškom. Rubovi žličice su oštri, tupi ili nazubljeni. 
C. služi za struganje materice ili za odstranjivanje sluznice 
materice u dijagnostičke ili terapeutske svrhe. S.V-ć. 

CURIATII - Horaciji. 

CURIE, 1. Irene Joliot-Curie Irčne. 

2. Marie, rođena SkIodowska, ^ Varšava 7. XI. 1867, 
j* Sancellomoz (Haute-Savoie) 4. VII. 1934, francuska fizi¬ 
čarka i kemičarka, rodom Poljakinja, kći profesora mate¬ 
matike i fizike. Nekoliko je godina privatno poučavala i 
bila odgojiteljica. Najposlije joj uspije 1891 doći u Pariz 
na Sorbonnu, da uči matematiku i fiziku. G. 1894 upozna 
je fizičar Pierre Curie, koji se 1895 njom oženi. Zajedno 
s mužem dobije 1903 Nobelovu nagradu za fiziku, i to po¬ 
lovicu, dok je druga polovica pripala Becquerelu. Iza smrti 
muževe 1906 odmah joj dodijeliše njegovu katedru na Sor- 
bonni. G. 1911 dobiva nanovo Nobelovu nagradu, ovaj put 
za kemiju. Za svjetskog rata (1914—18) posvetila se rend¬ 
genskoj službi u bolnicama francuske vojske. G. 1922 uni¬ 
šla je kao prva žena u parišku akademiju (academie de 
medecine), i to bez kandidacije i jednoglasnim izborom. 
Zadnje su joj godine bile oteščane bolešću očiju. Život 
njezin' bijaše pun pregaranja, ali i najvećih uspjeha. Na 
tešku oskudicu u doba nauka i na skučene prilike prvih 
godina braka slijedila su priznanja, te postaje najslavnijom 
ženom svoga vremena. Od znanstvenih ustanova primila je 
nebrojena najveća odlikovanja, a prigodom posjeta Ame¬ 
rici i Poljskoj iskazali su joj uz opće sudjelovanje najviše 
počasti. Radi goleme važnosti njezinih otkrića za liječenje 
raka (curie-terapija) slavili su je kao dobrotvorku čovje¬ 
čanstva. Doživjela je i veliki uspjeh kćeri Irene Jo/iof- 
Curie (v.) i zeta Joliota (v.): otkriće umjetne radioaktiv¬ 
nosti. Druga joj kći, Eva, napisa majčin životopis. 

Znanstveni rad Marije Curie tiče se radioaktivnosti. Da 
poluči doktorat, dala se na istraživanje tada otkrivenih 
uranovih (Becquerelovih) zraka i pokaza 1898, da eleme- 
nat uran izašilje te zrake bez obzira na to, u kakvom je 
kemijskom spoju, i da je prema tomu radioaktivnost atom¬ 
sko svojstvo. Ujedno je našla (onda, kada i G. C. Schmidt 
u Erlangenu), da je i elemenat torij radioaktivan. Izmje¬ 
rila je, da su neke rudače jače radioaktivne, nego što bi se 
očekivalo prema množini urana ili torija, koja se nalazi 
u njima, te je iz toga naslutila, da one sadržavaju sićušne 
množine nepoznate tvari goleme radioaktivnosti. To su 
potvrdila istraživanja, koja je izvela zajedno s mužem, te 
su oni već 1898 mogli najaviti, da postoji radioaktivni ele¬ 
menat »polonij«, koji je po analitičkim svojstvima »bliz« 
bizmutu (doista polonij u periodičkom sustavu elemenata 
slijedi neposredno iza bizmuta). Još iste godine Curiei i 
njihov suradnik Bemont saopćuju, da postoji i radioaktivni 
elemenat »radij«, koji je »vrlo bliz« bariju; a naskoro, 
1900, mogli su Curiei točnije reći, da je radij upravo »viši 


homologni elemenat barija u nizu kovina alkalijskih ze¬ 
malja«. Osim toga su oni 1899 otkrili pojav, koji za onda 
okrstiše induciranom aktivnošću, a kasnije se objasnio 
stvaranjem i taloženjem kratkotrajnih radioaktivnih ele¬ 
menata. U teškom poslu kemijskoga odjeljivanja novih 
elemenata, novoj kemijskoj analizi, vođenoj mjerenjima 
radioaktivnosti, Marija C. imala je glavni udio. Na sve 
čistijim pripravcima radijeva klorida određivala je ona sve 
točnije atomnu težinu radijevu i našla broj, koji u svezi 
s atomnom težinom uranovom odlično potvrđuje nauku o 
raspadanju atoma. G. 1910 Marija C. i Debierne prirediše 
radij u elementarnom stanju. 

BIBL.: M. Curie, Thćse de doctorat, Pariz 1903; Mme Pierre Curie, 
Traite de radioactivitć, I., II., Pariz 1910; Ista, L^sotopie et les ćlć- 
ments isotopes, Pariz 1924; Ista, Radioactivitć, Pariz 1935. 

LIT.: E. Curie, Madame C., Pariz 1937; Wertenstein, L'oeuvre 
scientifique de Madame Marie Sklodowska-Curie, Acta physica polo- 
nica IV., Varšava 1935. 

3. Pierre, * Pariz 15. V. 1859, f Pariz 19. IV. 1906, fran¬ 
cuski fizičar, vrlo poznat po radovima iz područja radio¬ 
aktivnosti i po Nobelovoj nagradi (v. prijašnji članak). U 

pariškoj visokoškolskoj nastavi dugo je vrijeme zauzimao 
samo čednija mjesta, s mnogo dužnosti, te je radio u ne¬ 
povoljnim laboratorijskim prilikama. Najposlije je za njega 
osnovana stolica na Sorbonni 1904, a 1905 izabran je za 
člana pariške akademije znanosti. Izgubio je život prega¬ 
žen teretnim kolima. 

Osim radova, koje je izveo u suradnji sa svojom su¬ 
prugom, zasijecaju u radioaktivnost još i druga njegova 
istraživanja osnovne važnosti. Tako je na primjeru ele¬ 
menta radona otkrio 1902 zakon, po kojemu radioaktivnost 
nestaje; uz to je našao, da je brzina toga nestajanja kod 
svih temperatura jednaka. On i Laborde našli su 1903, da 
radij sam od sebe neprestance stvara toplinu; njihova 
mjerenja toga pojava u dobrom su skladu s naukom o 
raspadanju atoma. Od C-ovih uspjeha u drugim podru¬ 
čjima fizike ističe se otkriće pijezoelektričnosti: njegov 
stariji brat, Jacques Curie, i on našli su 1880, da izvjesni 
ledci, na pr. kvare, zgodnim mehaničkim naprezanjem do¬ 
bivaju na suprotnim mjestima površine jednake i protivne 
električnosti. Godinu dana kasnije oni otkrivaju i obrnuti 
pojav, mehanički učinak, što ga kod takvog ledca stvara 
električka sila. T. zv. pijezoelektrički kvare, plod tih istra¬ 
živanja, odlično je poslužio supruzima C. pri mjerenjima 
radioaktivnosti. Proučavajući ledce C. se uvjerio, da je 
predodžba simetrije, kojom se obilno služe u kristalogra- 
fiji, i za fiziku osobito važna; C-ovo načelo simetrije (v.). 
Znatno je unaprijedio nauku o magnetizmu (doktorska 
radnja, 1895); Curieov zakon (v.). Poznata je njegova pre¬ 
cizna vaga, s uzdušnim mirenjem (iz 1895). 

BIBL.: Oeuvres de Pierre Curie , Pariz 1908. 

LIT.: Mme Curie, Pierre Curie, Pariz 1924. St. H. 

Radijevo razorno djelovanje na živu tvar opazio je 
Becquerel. Curie, da provjeri tu pojavu, stavio je samomu 
sebi na kožu podlaktice kroz neko vrijeme malu količinu 
radioaktivne tvari. Na tom mjestu pojavilo se najprije 
crvenilo, a za nekoliko dona rana. Nakon toga opažanja 
predao je Curie g. 1901 svom prijatelju Danlosu, liječniku 
u Hopitalu St. Louis u Parizu, takvu malu količinu radio¬ 
aktivne tvari, da je pokuša upotrijebiti u svrhe liječe¬ 
nja, i to na taj način, da s pomoću radioaktivne tvari 




CURIE — CURTEA DE ARGES 


155 


razori bolesno tkivo. Od tog vremena počela se razvijati 
terapija radijem, koja prvenstveno služi za liječenje raka. 
Majka Pierrea Curiea bila je već u to vrijeme umrla od 
raka na grudima. 

Fondation Curie u Parizu je posebnička organizacija, 
službeno priznata 27. V. 1921, kojoj je cilj olakšavati razvoj 
instituta za radij u Parizu pribavljanjem sredstava. Osim 
tega ta fundacija uzdržava i upravlja posebnu svoju 
sekciju za primjenu radija u liječništvu. 

Imenom »Pierre Curie« prozvana je u Parizu ulica (5 
arrondissement), u kojoj se nalazi institut za radij. 

Curie zove se francuska poštanska marka sa slikom su¬ 
pruga Curie, koju je 1938 izdala francuska pošta u spomen 
40-godišnjice otkrića radija. Slične marke izdale su države 
Monaco i Turska. 

Po Curieu bila je prozvana francuska podmornica (od 
500 tona nadvodno), koja je potopljena g. 1914 kod poku¬ 
šaja da prodre u austrijsku ratnu luku Pulu. J. K-r. 

Curie (čit. kiri), jedinica za mjerenje množine radioakti¬ 
vnog plina radona (radon ili radijeva emanacija), prihvaćena 
na kongresu radiologa u Bruselju 1910 i imenovana u čast 
supruzima Curie. To je ona množina radona, koja stoji u 
radioaktivnoj ravnoteži s 1 gramom radija. Potreba uvo¬ 
đenja takve jedinice u svezi je s time, da se sićušne mno¬ 
žine radona ne daju odvagnuti, već se određuju mjere¬ 
njem radioaktivnosti. Objašnjenje: Radon se brzo gubi 
raspadanjem atoma, te od dane množine radona preostane 
za 3*82 dana samo polovica. Kako on nastaje raspadanjem 
radija, može se dobiti praktički nepromjenljiva množina 
radona, ako radij zatvorimo i čekamo; raspadanjem radi- 
jevih atoma nastaju radonovi, kojih najposlije bude to¬ 
liko, da od njihove zalihe svake sekunde toliko njih pro¬ 
padne, koliko ih se iz radija stvori; odonda množina ra¬ 
dona više ne raste, već je u »ravnotežju«. Dade se izra¬ 
čunati, da 1 curie radona važe 6*5XIO 6 grama, no taj je 
broj za nekoliko %> svoje vrijednosti nepouzdan. Kada 
bismo dakle neku množinu radona, koja se odredila radio¬ 
aktivnim mjerenjima, preračunali na grame, dobili bismo 
broj, koji u točnosti zaostaje za točnošću mjerenja. — 1 
curie radona pogledom na radiaktivnost velika je množina 
tvari. Zato se obično upotrebljavaju manje jedinice, mili- 
curie, mikrocurie i t. d. — Za radioaktivne tvari, koje 
nastaju raspadanjem radona, može se također uvesti jedi¬ 
nica curie, te je na pr. 1 curie elementa polonija i opet 
ona množina, koja je u ravnotežju s 1 gramom radija. 
Njezina je težina 2*24X10-4 grama. St. H. 

Curieovi zakoni odnose se na svezu magnetičke su- 
sceptibilnosti i temperature. T. zv. molekularna magne- 
tička susceptibilnost % (-> magnetizam) po Curieu kod dia- 
magnetičkog tijela ne zavisi o temperaturi. x paramagneti- 
čkog tijela približno je obrnuto razmjeran s apsolutnom 
temperaturom T, t. j. % = Ci/T. Faktor razmjernosti Ci 
toga »prvoga« Curieova zakona zove se Curieova kostanta. 
Ona je za različite tvari različita. Grijemo li feromagneti- 
Čko tijelo (u magnetičkom polju srednje jakosti), njegov 
magnetizam opada, i to s višim temperaturama sve brže, 
dok konačno kod neke temperature Tq ne iščezne, te fero- 

magnetičko tijelo postane paramagnetičkim. Ta se tem¬ 
peratura zove Curieova točka, i iznad nje vrijedi »drugi« 
Curieov zakon x = Ct/(T — T^). V. V. 

Curieovo načelo. Pierre Curie, istražujući simetrije le- 
daca, postavio je 1894 ove općenite tvrdnje: 

»Ako izvjesni uzroci proizvode izvjesne učinke, ele¬ 
menti simetrije uzroka moraju se nalaziti u proizvede¬ 
nim učincima«. »Ako izvjesni učinci pokazuju izvjesnu 
nesimetriju, ta se nesimetrija mora nalaziti u uzrocima, 
koji su je stvorili«. Obrnuto ne može se tvrditi, te »pro¬ 
izvedeni učinci mogu biti više simetrični nego li uzroci«. 
Skup tih rečenica zove se Curieovo načelo. 

LIT.: P. Curie, Sur la symćtrie dans les phćnomenes physiques, 
Oeuvres, Pariz 1908; Sellerio, Les symćtries en physiques, Scientia, vol. 
58, Milan 1935; Renaud, Analogies entre les principes de Carnot, Maye r 
<$ Curie, Pariz 1937. St. H. 

CURINALDI, Alojzije, * Zadar 12. IV. 1865, f Sarajevo 
26. I. 1940, hrvatski isusovac (od 30. VII. 1920). Nakon 
svršenih pravnih nauka u Beču službovao je (od 1887) kod 
okružnog suda u Mostaru, gdje je 1909—13 bio državni 
odvjetnik, od 1913 u Sarajevu pri vrhovnom sudu (1914 
savjetnik), za prvog svjetskog rata 2 godine kod zem. vlade 
za Bosnu i Hercegovinu, zatim opet pri vrhovnom sudu, a 


1919 umirovljen je na vlastitu molbu. Bio je općenito 
priznat kao vrstan pravnik i savjestan sudac. Nakon stu¬ 
dija teologije, što privatno što u nadbiskupskom sjeme¬ 
ništu u Sarajevu, zaređen svećenikom stupi u Zagrebu u 
isusovački red. Kao profesor kanonskog prava u nadbi¬ 
skupskom sjemeništu u Sarajevu izdao Priručnik parbenog 
postupka kod crkvenih ženidbenih sudova po novom crkve¬ 
nom zakoniku (Split 1930). M. V. 

CURIT - Kirit. 

CURITYBA, glavni grad savezne države Parana u Bra- 
ziliji, 908 m nad morem na brežuljastoj visoravni kod vre¬ 
la rijeke Yguassu, u željezničkoj vezi s lukom Paranagua 
i drugim brazilijanskim gradovima. C. je osnovan 1654 u 
zdravom kraju, 116.632 stan. (1935), od kojih je petina Ni¬ 
jemaca.^ Ima sveučilište i druge prosvjetne zavode. Grad 
izvozi čaj mate, kukuruz i duhan, a industrija prerađuje 
drvo i pravi pivo. N. 2. 

CURLING (engl.), škotska zimska društvena igra, koja 
se raširila i po Americi, Norveškoj i Švicarskoj (St. 
Moritz). Igra se glatko izbrušenim i pločastim komadima 
granita, 80—110 cm veličine, a 15—20 kg težine. Kameni 
komadi imadu u sredini metalni držak za bacanje po ledu. 
Igraju na igralištu (rinku) od 42 m dužine, a 6—8 m širine 
po dvije momčadi sa 4 igrača, od kojih svaki ima po dva 
kamena i jednu metlu za čišćenje igrališta, kako bi se mo¬ 
gao kamen što dalje otklizati. Igra se od početne crte. Svaki 
igrač nastoji da baci svoj kamen što bliže cilju na su¬ 
protnoj strani igrališta ili da potjera kamene ploče proti¬ 
vnika što dalje od cilja. Slična je igra na jezerima južne 
Njemačke pod imenom Eisschiessen, gdje se igra teškim 
komadima iz drveta. Cilj se kod ove igre zove Taube (golu¬ 
bica). F. B. 

CURRAN, John Philpot, ★ Newmarket (Cork u Irskoj) 
24. VI. 1750, f Brompton 14. X. 1817, irski političar. Učio 
je u Trinity Collegeu u Dublinu. G. 1775 stupio je u su¬ 
dačku službu i istaknuo se u parnici protiv lorda Done- 
railea, koji je napao jednog svećenika. G. 1783 postade 
članom irskog parlamenta, u kome se zalagao za emanci¬ 
paciju katolika i kritizirao upravne zloporabe. Protivnik 
sjedinjenja Irske s Engleskom istakao se kao branitelj u 
različnim političkim parnicama, osobito u obrani onih, koji 
su bili upleteni u ustanak 1798, kao Edwarda Fitzgeralda 
i Wolfe Tonea. Kad je bio uapšen Robert Emmet, pala je 
sumnja i na C-a, ali se njegova sukrivnja nije mogla doka¬ 
zati. Kad je 1806 došao na vlast Fox, C. postade Master 
of the Rolls i Privy Councillor (član tajnog vijeća). 
Nakon osam godina službe povukao se i živio je u Lon¬ 
donu u Society of Wits. Smatran je prvim govornikom 
svog vremena. 

LIT.: C. Philips, Recollections of Curran and some of his Contem- 
poraries, London 1818; W. H. Curran, Life of J. Ph. Curran, London 
1819, New York 1855; W. O’Regan, Memoirs of Curran , Dublin 1818. J. N. 

CURSCHMANN, Heinrich, * Giessen 28. VI. 1846, 
f Leipzig 6. V. 1910, njemački liječnik, g. 1876 ravnatelj 
berlinskog gradskog lazareta (Moabit), 1879 ravnatelj opće 
bolnice u Hamburgu, od 1888 profesor interne medicine u 
Leipzigu. Mnogobrojne njegove radnje odnose se na sva 
područja unutrašnje medicine. U djelu Vber Bronchiolitis 
exudativa und ihr Verhaltnis zum Asthma bronchiale 
(Deutsches Arch. f. klin. Med. 32, 1882) opisao je za di¬ 
jagnozu važne, a odonda po njemu nazvane »Curschman- 
nove spirale« (spiralne ugruške u ispljuvku). V. B. 

CURSOR MUNDI, spjev nepoznata pisca, spjevan u 
sjevernom narječju srednjoengleskog jezika početkom 14. 
st. U 30.000 stihova sa srokom pripovijeda se biblijska 
povijest od stvorenja svijeta dalje. Djelo je bilo namije¬ 
njeno širokim slojevima naroda, jer pisac kaže, da pjeva 
na engleskom jeziku, da bi ga mogli razumjeti i oni, koji 
nisu vješti francuskom, koji je tada bio jezik obrazovanih 
slojeva. Sudeći po velikom broju sačuvanih rukopisa djelo 
je omiljelo kao priručnik vjerske pouke. Najbolje mo¬ 
derno izdanje priredio je R. Morris (Early English Text 
society, 1874—93). J. T-a. 

CURTEA DE ARGE$, glavni grad rumunjskog okružja 
Arge$, slikovito smješten duž rieke Arge§, na južnom 
podnožju Transilvanskih Alpa, ide u red najstarijih gra¬ 
dova u Rumunjskoj, odavna je sjedište pravoslavnoga bi¬ 
skupa, a dugo vremena bijaše i sjedište vlaških vojvoda. 
Ovdje su najvredniji građevni spomenici Vlaške i Ru¬ 
munjske iz srednjega vijeka: ruševine crkve sv. Nikole 
iz 14. st., tragovi vojvodskoga dvora, vojvodska crkva 



156 


CURTEA DE ARGES — CURWEN 



CURTEA DE ARGE$, Biskupska crkva 

(Biserica Domneasca) s fresco-slikarijama iz 14. st. i bi¬ 
skupska crkva, sagrađena po nalogu vojvode Neagoie Ba- 
saraba na početku 16. st. i restaurirana od Andrea Lecomtea 
de Nouv u 19. st., najznamenitija crkvena građevina u 
Rumunjskoj. Tu su grobnice obitelji Basarab i sadašnje vla¬ 
darske kuće rumunjske. Ima 6.831 stan. (1930). N. Ž. 

CURTIS (od lat. cohors »kućno dvorište, dvorište za 
stoku, obor, ograda, plot«), općenita riječ u poznijoj la- 
tinštini, pa i u našim ispravama. Znači: 1. zemljišni po¬ 
sjed sa zgradama; 2. zemljišni posjed s naseljem kmetova, 
koji taj posjed obrađuju; 3. zgradu, dvorac (curia); 4. 
dvorište. 

LIT.: F. Rački, Nutarnje stanje, Rad 99 (1890); P. Skok, Curtis 
u Star. prosvjeti, N. S. II. (1928). M. B-a. 

CURTIS, Charles Gordon, * Boston 20. IV. 1860, kon¬ 
struktor. Svršio nauke na sveučilištu Columbia. Vodio je 
8 godina patentni ured, a onda se posvetio industriji 
te osnovao više koncerna u strojarstvu i elektrotehnici. 
Konstruirao je parnu turbinu (Curtis-turbine), koja je od 
osobite važnosti za izravan pogon brodskih vijaka bez 
redukcije broja okretaja. I danas moderne turbine imaju 
početna kola po Curtisu. Đ. S. 

CURTIUS, 1. Ernst, * Liibeck 2. IX. 1814, f Berlin 11. 
VII 1896, njemački arheolog, povjesničar i klasični filolog. 
Bio je profesor na sveučilištu u Berlinu i Gottingenu. Od 
1853 bio je član Kr. akademije znanosti u Berlinu. Više 
puta je putovao u Grčku, da izvrši priprave za iskapanja, 
što ih je Njemačka kanila vršiti u Olimpiji. 

BIBL.: Glavna su mu djela Peloponnesos, 2 sv., Gotha 1851—2; 
Griechische Geschichte, 3 sv., Berlin 1857—61; Die Stadtgeschichte 
von Athen, Berlin, 1891. K tomu je napisao još mnogo rasprava, tako: 
Naxos, Berlin 1846; Olympia, 1872; Die Jonier, 1855; Ephesos, 1874. 
U Gothi je izdao 1868 Sieben Karten zur Topographie von Athen 
nebst erlauterndem Text; s Kaupertom je izdao Atlas von Athen, 
Berlin 1878, i Karten von Attika, Berlin 1881—94 i dr. Z. D.^ 

2. Ernst Robert, Thann u Elzasu 14. IV. 1886, nje¬ 
mački romanist i profesor sveučilišta u Bonnu (od 1929). 



CURTEA DE ARGE$, Unutrašnjost biskupske crkve 


Osobite je zasluge stekao za razumijevanje francuskoga 
duhovnog života poslije prvog svjetskog rata, a sudjelovao 
je i na sastancima u tu svrhu u Pontignyju. 

BIBL.: Die literarischen Wegbereiter des neuen Frankreich, 1919; 
M. Barres und die geistigen Grundlagen des franzosischen Nationalis- 
mus, 1921; Der Syndikalismus der geistigen Arbeiter in Frankreich, 
1921; Balzac, 1923; Franzosischer Geist im neuen Europa, 1925; Die 
franzosische Kultur, 1930. F. C. 

2. Georg, * Liibeck 16. IV. 1820, f Hermsdorf kraj 
Warmbrunna 12. VIII 1885, njem. filolog, brat Ernstov. 
Sveučilišne je nauke svršio u Bonnu i Berlinu. G. 1849 
postao je izvanredni, a 1851 redoviti profesor u Pragu. 
Zatim je bio profesor u Kielu i Leipzigu. On je osnivač 
proučavanja grčkog i latinskog jezika na osnovi poredbe¬ 
nog jezikoslovlja. 

BIBL.: Njegovo glavno djelo, Griechische Schulgrammatik, Prag 
1852, doživjelo je vrlo velik broj izdanja i bilo dugo najraširenija 
slovnica u Njemačkoj. Druga su mu djela: Grundzuge der griechischen 
Etymologie, Leipzig 1858—62; Das Verbum der griechischen Sprache, 
2 sv., Leipzig 1873—76; Die Sprachvergleichung in ihrem Verhaltnis 
zur klassischen Philologie , Dresden 1845; Die Bildung der Tempora 
und Modi im Griechischen und Lateinischen, Dresden 1846 i dr. Z. D. 

4. Julius, * Duisburg 7. II. 1877, njemački političar. 
Po zanimanju bio je odvjetnik; proučavao je političke 
znanosti. G. 1920 dođe u Reichstag kao zastupnik nje¬ 
mačke pučke stranke (Deutsche Volkspartei) i 1926 stupi 
u drugi kabinet kancelara Luthera kao ministar za na¬ 
rodno gospodarstvo, na kojem mjestu ostade i u kabinetu 
Marxa kao i u ljevičarskom kabinetu Miillera. U siječnju 
1927 uzalud je pokušao obrazovati kabinet desnice i cen- 
truma. Kao suradnik Stresemannov preuzima nakon nje¬ 
gove smrti njegovo 
političko nasljedstvo i 
postavši g. 1929 mini¬ 
star vanjskih posala 
zastupa Njemačku na 
konferenciji u Haagu 
1929—30, a odlučno se 
založio i za prihvat 
Youngova plana. U 
ožujku 1931 povede 
pregovore s Austri¬ 
jom u pitanju austro- 
njemačkog carinskog 
saveza. Podupirao je 
Briininga u akciji oko 
Hooverova moratorija 
i putovao s njim u 
Pariz, London i Rim. 
Kako je njemačko 

javno mišljenje tražilo odlučniju vanjsku politiku, a nje¬ 
mačka pučka stranka prešla u opoziciju, C. odstupi 6. X 
1931. X N. 

5. Theodor, * Duisburg 27. V. 1857, f Heidelberg 

9. II. 1928, profesor kemije u Kielu (1889), Bonnu (1897) 
i kao nasljednik Viktora Meyera u Heidelbergu (1897). 
Istakao se radovima na području organske kemije, naro¬ 
čito pak istraživanjem diazo-spojeva. S pomoću diazo- 
octenog estera, koji je on pronašao, omogućene su razno¬ 
vrsne sinteze u organskoj kemiji. Otkrio je hidrazin 
(1887), te mu je s ovim uspjelo dobiti mnoge nove organ¬ 
ske tvari (hidrazide, hidrazone, azide). Prvi je našao azoi- 
mid NsH (1890) i dobivanje primarnih amina hidrolizom 
supstituiranih uretana (1894). H. I. 

CURTIUS, Marcus i Rufus -► Kurcije. 

CURULIS SELLA (lat. currus »kola« i sella »stolica«), 
kurulski stolac rimskih viših, t. zv. kurulskih, činovnika 
(magistratus curules), koji su isprva bili birani između 
patricija. Bio je od slonove kosti, bez naslona, često s 
ukrasima, a mogao se sklapati. Izvan Rima, na pr. u ta¬ 
boru (sella castrensis), upotrebljavali su se jednostavniji. 
Simbol je sudačke vlasti, a uspomena na sjedalo u koli¬ 
ma (odakle po Th. Mommsenu i naziv curulis), s kojega 
je sudio kralj. Pripadao je činovnicima, koji su imali 
liktore (kurulski editi, kvestori, pretori, konzuli, cenzori, 
diktatori, magistri equitum, flamen Dialis). Plebejski či¬ 
novnici (na pr. tribuni) nemaju pravo na nj. I činovnici 
municipija, kad su izricali osude, sjedjeli su na kurulskoj 
stolici. V. P-k. 

CURWEN John, * Heckmondwike 1816, f Manchester 
26. V. 1880, osnivač t. zv. tonic-sol-fa metode za obuku u 
pjevanju. Metodu je izgradio, kad je kao duhovnik morao 
poučavati u pjevanju ljude nevješte notnom pismu. Osno- 

vao je posebne škole, u kojima je poučavao po svojoj 
metodi, a napisao je i više priručnika za obuku u pje¬ 
vanju. B. Š. 

CURZON, George Nathaniel, od 1921 maquess C. of 
Kedleston, ^ Kedleston (Derbyshire) 11. I. 1859, f London 
20. III. 1925, engleski državnik. Kad mu je bilo tek dva¬ 
deset i pet godina, uze ga Salisbury za svoga privatnog taj¬ 
nika. G. 1886 dođe u parlamenat i priključi se konzerva¬ 
tivnoj stranci. Velikim se marom posveti izučavanju kolo¬ 
nijalnih pitanja i u tu svrhu poduze mnoga putovanja. G. 
1891—92 C. je državni podtajnik za Indiju, 1895—98 dr¬ 
žavni podtajnik u ministarstvu vanjskih poslova, 1899— 
1905 podkralj i generalni guverner Indije. Na ovo je odgo¬ 
vorno mjesto došao naskoro, kako je buknuo opasan usta¬ 
nak pograničnih plemena (1897), pa je počeo provoditi 
reforme, koje je nastavio do kraja svoje službe. Osobitu 
je pažnju posvećivao ruskim težnjama u smjeru prema 
Indiji. Po svršetku običajnog trajanja guvernerstva (pet 
godina) bio je ponovno imenovan. Došavši u sukob s voj¬ 
nim zapovjednikom Indije lordom Kitchenerom, a ne na¬ 
šavši potporu u londonskoj vladi, C. je dao 1905 ostavku 
i vratio se u domovinu; imenovan je kancelarom sveučili¬ 
šta u Oxfordu i izabran u Gornju kuću, u kojoj je pobijao 
liberalnu vladu. G. 1915 bijaše član Asquithova koalicio¬ 
nog kabineta, u kome se zalagao za osnutak posebnog 
ministarstva za municiju, a 1916 izabran je leaderom ve¬ 
ćine u komori lordova. Bio je i jedan od četvorice čla¬ 
nova državnog ratnog kabineta, a 1919 i 1922/23 ministar 
vanjskih poslova u vladama Lloyd Georgea, Bonar Lawa i 
Baldwina. U tom svojstvu predsjedao je konferenciji u 
Lausanni, koja je rješavala pitanje Turske. Sastavio je 
oštru notu, kojom je osuđeno francusko zaposjedanje Ruhra, 
kao zalog za reparacije. Njegovim posredovanjem došlo 
je do osnutka savjetodavnog odbora stručnjaka, iz kojeg 
se kasnije razvio t. zv. Davesov odbor. U drugoj Baldwi- 
novoj vladi, u jesen 1924, naslijedio ga je Austen Cham- 
berlain, a on je dobio u vladi mjesto predsjednika tajnog 
vijeća. 

BIBL.: Russia in Central Asia, 1889; Persia and the Persian Question, 
1892; Problems of the Far East, 1894; The Place of India in the Em- 
pire, 1909; Modem parlamentary Eloquence, 1913; Subjects of the day, 
1915; Tales of Travel, 1923; The Story of the Viceroys and Bovern- 
ment Houses, 1925. 

LIT.: Lord Ronaldshay, Life of Lord C., 3 sv., London 1928; Lovat 
Fraser, India under Curzon and after, London 1911. J. N. 

CUSANI, Francesco, ^ Milan 14. XI. 1802, f Carate 
Brianza 12. XII. 1879, talijanski povjesničar. U Paviji je 
svršio pravne nauke. Da se može prehranjivati, prevodio 
je romane Scotta, Bulwera, Hugoa i dr. G. 1840 putovao 
je po Dalmaciji i opisao to putovanje. Najvažnije mu je 
djelo Storia di Milano (1861—1873). Za to se djelo po¬ 
služio bilješkama iz javnih i posebničkih arhiva. Kanio je 
napisati povijest do 1859, kada se povijest Milana stopila 
s poviješću uskrsle Italije, ali ga je u tomu spriječila smrt. 

CUSANUS Nikola iz Kuže. 

CUSHING, Harvey, * Cleveland (Ohio) 8. IV. 1869, 
f Newhaven 7. X. 1939, američki kirurg. G. 1900 kao prvi 
od kirurga započeo je rad na kirurgiji mozga učeći 
kod Kochera i Kroneckera u Bernu. G. 1903—1912 pro¬ 
fesor je neurokirurgije u Baltimoru, 1912—32 na Harvard 
University u Bostonu. Tu je 1932 opisao t. zv. Cushin- 
govu bolest, hipofizarnu pletoru (pituitary basophilism), 

bolest prednjeg režnja mo¬ 
zgovne žlijezde. Bio je pionir 
i tvorac kirurgije mozga i le¬ 
đne moždine te najslavniji 
operater ove struke svoga 
vremena. V. B. 

CUSSA (Kussa, Kuscha, 
Kuska), Mihael, * oko 1657, 
f Ljubljana 8. X. 1699, kipar. 
U Ljubljani se prvi put spo¬ 
minje kao klesar 1687. Nje¬ 
govi su radovi: oltar Sv. Tri 
kralja od crna mramora, sada 
u franjevačkoj crkvi u Lju¬ 
bljani (iz 1690); mramorni 
oltar sa četiri svetačka kipa 
i dva anđela (iz 1694), rađen 
za franj. crkvu u Ljubljani, a 
od 1787 u župnoj crkvi u Hre- 

novicama; 1695/6 izradio je crni mramorni oltar sv. Antuna 
Padovanskoga za crkvu klarisa u Mekinjama; najbolje mu 
je djelo mramorna barokna propovjedaonica u stolnoj 
crkvi u Zagrebu, koju je izradio 1696 na trošak kanonika 
Ivana Znike. Propovjedaonicu podržava velik krilati anđeo, 
ograda joj je u sredini ukrašena reljefom dvanaestgodi- 
šnjeg Isusa u hramu, a postrance likovima četiriju evan¬ 
đelista i grbom donatora. Još je njegov rad mramorni 
glavni oltar u franj. crkvi u Karlovcu iz 1698. 

LIT.: I. Kukuljević, SUJ; I. K. Tkalčić, Prvostolna crkva zagrebačka 
nekoć i sada, Zagreb 1885; V. Steska, Ljubljanski baročni kiparji, 
Zbornik za umetnostno zgodovino, V., Ljubljana 1925. Ž. J. 

CUSTINE, Adam Philippe, grof, * Metz 4. II. 1740, 
f Pariz 28. VIII. 1793, francuski general. Odlikovao se u 
7-godišnjem ratu i u borbi sjeveroameričkih kolonija za 
nezavisnost. Kad se vratio u domovinu, postao je guver¬ 
ner Toulona. Za revolucije priključio se kao član Narodne 
skupštine »trećem staležu« i u ratu s Pruskom 1792-3 
upravljao jednim odjelom rajnske vojske. Premda je izvo¬ 
jevao više značajnih pobjeda i zauzeo Worms, Speyer i 
Mainz, morao se 1793 povući iza Rajne. Poslije izdaje Du- 
mourieza preuzeo je vrhovno zapovjedništvo u Nizo¬ 
zemskoj, ali kako nije imao uspjeha, optužen je i sam 
zbog izdaje i pogubljen. Njegove uspomene objelodanio 
je Baraguay d’Hilliers 1794 u 2 sv. 

CUSTODIA (lat. »skrovište«) je posuda, u kojoj se ču¬ 
vaju posvećene hostije. Ima biti od čvrste i dostojne ko¬ 
vine. Obično je od srebra, iznutra pozlaćena. Ima oblik 
kaleža s poklopcem, koji ima na vrhu križ. Takva se 
custodia zove i ciborij (lat. cibus »hrana«); a u najužem je 
smislu custodia malena posudica, u kojoj se nosi sv. pri¬ 
čest, ili u kojoj se čuva velika hostija za izlaganje Pre¬ 
svetoga oltarskog sakramenta. B. S. 

CUSTODIA HONESTA (časni zatvor) zove se kazna 
oduzimanja slobode, kad su kažnjeniku odobrene posebne 
olakšice. Po našem pravu mora sud, kadgod osudi optu¬ 
ženika za djelo političke prirode, u osudi izreći, da li mu 
odobrava ili mu ne odobrava te olakšice. Sud će mu ih 
priznati, ako djelo nije poteklo iz nečasnih pobuda i ako 

ne pokazuje, da okrivljenik ima zao karakter, a posljedice 
djela nisu osobito teške. I kod osude za kažnjivo djelo 
nepolitičke prirode može sud okrivljeniku odobriti olakšice 
pri izdržavanju kazne, ako kazna glasi na tamnicu (zato- 
čenje) ili zatvor, i to, kad sud to smatra umjesnim s obzi¬ 
rom na narav djela, ličnost počinitelja, povod pobude i 
posljedice djela. 

Olakšice su ove: a) kazna se izdržava u posebnom zavodu ili u po¬ 
sebnom odjelu kojega kaznenog zavoda ili sudskog zatvora; b) kazna 
se izdržava u zajedničkom zatvoru, a u ćeliji samo onda, ako kažnjenik 
na to pristane; u odjel za slobodnjake kažnjenik se ne upućuje; c) sobe 
za one, kojima su odobrene olakšice, udobnije su od soba određenih za 
ostale kažnjenike. Takvi kažnjenici mogu za razliku od ostalih kažnje- 
nika: primati češće posjete i poštu, nabavljati knjige i novine i izvan 
zavodske knjižnice, birati sami sebi rad, nositi vlastitu odjeću i obuću, 
nabavljati o svom trošku hranu izvan zavoda, trošiti na poboljšanje 
hrane veći dio odobrene im nagrade za rad, puštati kosu i bradu, izla¬ 
ziti na svježi zrak najmanje dva sata dnevno i baviti se tjelovježbom, 
pušiti duhan o svom trošku. Stegovne kazne, koje se primjenjuju protiv 
tih osuđenika, blaže su od kazna, koje se primjenjuju protiv ostalih 
kažnjenika, a mogu se sastojati i u privremenom ili trajnom oduzeću 
pojedinih ili svih olakšica. Mrtvo tijelo takvih osuđenika može se pre¬ 
dati javnom zavodu samo po njihovoj posljednjoj želji. V. B-r. 

CUSTOS (lat. »čuvar«) u starijim tiskanim notama, 
prije toga još u rukopisima, znak na kraju notnog retka, 
koji je pjevača upozoravao na prvu notu slijedećeg not¬ 
nog retka. B. Š. 

CUSTOZA (Custozza), seoce u sjevernoj Italiji, ji od 
Lago di Garda, nedaleko Verone. Kod C-e vodile su se 
1848 i 1866 bitke, značajne za povijest ujedinjenja Italije. 
— Pošto je privremena vlada u Milanu odbila primirje, 
koje joj je nudila Austrija uz priznanje nezavisnosti za 
Lombardiju, a turinski parlamenat 27. VI. 1848 zaključio 
sjedinjenje Lombardije s Piemontom, maršal Radetzky 
nenadano je noću 23. VII. napao sardinsku vojsku kod 
Sommacampagne i prodro od Verone do rijeke Mincija. 
On je time prekinuo i onako slabu vezu između generala 
Sonnaza kod Peschiere i kralja Karla Alberta, koji je bio 
na putu prema Mantovi. Potaknut ovim prodorom kralj 
navali 25. VII. s leđa na Radetzkoga kod C-e; kako nije 
mogao uspostaviti veze sa Sonnazom, bio je brojem znatno 
slabiji od protivnika. Uzalud su Talijani, izmoreni ne¬ 
običnom vrućinom i žegom, punih devet sati jurišali na 
vrlo prikladne austrijske položaje po uzvišicama oko C-e. 
Kraljev uzmak nije se više dao zadržati, pa je rasap sar- 
dinske vojske doveo napokon do toga, da je Karlo Albert 
9. VIII. morao sklopiti primirje i napustiti sva područja 
izvan svojih granica. — Za rata Italije s Austrijom 1866 
pobijedio je 24. VI. kod C-e nadvojvoda Albrecht I. i III. 
zbor talijanske vojske pod La Marmorom. Talijani su, 
doduše, odbili prvi neočekivani napadaj, ali su najzad 
morali napustiti C-u. La Marmora, koji je prije vremena 
smatrao, da je bitka izgubljena, nestao je u odlučnom 
času. Zbog toga, što nije bilo vrhovnog vodstva, sprije¬ 
čeno je izvršenje osnove, koju je nasljednik prijestolja 
Umberto pravilno zamislio, pa je u taj poraz upleten i 
njegov II. zbor. Talijanska vojska povukla se zatim iza 
rijeke Oglia. 

CUTCH (»primorje«), urođenička država u sjeveroza¬ 
padnoj Indiji, pokrajina Bombay. C. ima djelomice oto¬ 
čni položaj; na 5 i SI velike su slane močvare Rann 
(60.000 km 2 ), koje su nastale 1827, kad je Ind za vrijeme 
potresa provalio nasipe; u suhim godinama sasvim pre¬ 
suše. S južne su i jugozapadne strane zalivi C-a i Ara- 
bijski. Kraj je brežuljast i uglavnom pjeskovit, suh i veo¬ 
ma topao. Na višim dijelovima oborine padaju češće, te 
rode šećerna trska, pamuk, žito i juta. Radi čestih suša 
i gladi broj je stanovništva kolebljiv. G. 1931 živjelo je 
na 19.700 km 2 514.307 stan. M. Š. 

CUTICULA - Kutikula. 

CUTIS - Koža. 

CUTTACK (»jaki«), 1. grad i važno prometno raskršće 
u vrhu delte rijeke Mahanadi, u pokrajini Orissa, u Indiji. 
C. je važno tržište rižom, a poznat je po lijepim filigran¬ 
skim radovima. Nekoć prijestolnica Mogula, a kasnije 
maharadža, pao je pod britansku vlast 1803. G. 1931 imao 
je C. 65.263 stan. — 2. Okružje C. poznato je po velikoj 
plodnosti (uglavnom riža). Na površini od 9.025 km 2 živi 
gusto naseljeno (241 stan. na 1 km 2 ) stanovništvo, 2,176.707 
(1931). M. Š. 

CUTVARIĆ, Dragutin, * Bjelovar 21. X. 1903. Polazio 
je ekonomsko-komercijalnu visoku školu u Zagrebu, gdje 
je 1937 postigao doktorat, a diplomiran je na institutu 
za međunarodne visoke nauke u Parizu. G. 1931—40 taj¬ 


nik je ekonomsko-komercijalne visoke škole, a od 1940 
upravitelj ekonomskog instituta banovine Hrvatske, koji 
je izgradio u Hrvatski državni društvovno-gospodarski 
zavod. Izdaje i uređuje od 1941 »Izvješće« kao službeno 
izdanje zavoda, u kome izlaze rezultati znanstvenog rada 
zavoda. G. 1935 osnovao je »Ekonomist«, mjesečnik za 
suvremena gospodarska i društvovna pitanja. 

BIBL.: Rasprave iz područja narodnog gospodarstva i gospodar¬ 
stvene politike u stručnim časopisima, većinom u »Ekonomistu«, po¬ 
sebno Hrvatski državni društvovno-gospodarski zavod, njegov značaj, 
rad i razvoj, Zagreb 1942. M. I. 

ČUVAJ, 1. Adolf, barun od Ivanske, * Zagreb 1882. 
Poslije svršenih pravnih nauka služio je u upravnoj službi 
u Bosni, u zajedničkom ministarstvu u Beču, u hrvat¬ 
skom ministarstvu u Budimpešti, a nakon 1918 u mini¬ 
starstvu socijalne politike u Beogradu. Osnovao je Glavni 
iseljenički komesarijat u Zagrebu, umirovljen je 1923. 
Razvio je veliku djelatnost kao glavni tajnik Komore za 
trgovinu, obrt i industriju (kasnije Trgovinsko-industrij- 
ske komore) u Zagrebu. Njegova opsežna godišnja izvje¬ 
šća o radu komore važan su prilog za poznavanje hrvat¬ 
skog prirada u onom razdoblju. G. 1937 imenovan je 
glavnim povjerenikom Jugoslavije na svjetskoj izložbi u 
Parizu. Iza toga djeluje u ravnateljstvima različitih vele- 
obrtnih poduzeća. G. 1923 i 1935 sudjelovao je na među¬ 
narodnoj konferenciji rada u Ženevi, zastupao je hrvatski 
prirad na više kongresa Međunarodne trgovačke komore 
1925—35. Uz ostali svoj književni i organizatorski rad 
napisao je djelo Privredne komore , Zagreb 1927. M. I. 

2. Antun, * Bjelovar 5. VI. 
1854, f Zagreb 7. VI. 1927, 
učitelj i pedagog, školski nad¬ 
zornik, osnivač i organiza¬ 
tor hrvatskih učiteljskih i 
školskih ustanova. Pučku 
školu i realku polazio je u 
rodnom mjestu. Svršio je go- 
spodarsk-šumarsko učilište u 
Križevcima, zatim učiteljsku 
školu u Petrinji. Službovao na 
maloj realci u Bjelovaru. G. 
1875 imenovan je privatnim 
učiteljem u Sisku, gdje je 1876 
postao pravi učitelj i ravnatelj 
tada jedine građanske škole 
u civilnom dijelu Hrvatske i 
Slavonije; 1887 imenovan ze¬ 
maljskim školskim nadzor¬ 
nikom za pučke škole; 1913 
umirovljen na vlastitu molbu. Sastavio je nastavne osnove 
te računice za više i niže pučke škole, za šegrtske, ope- 
tovne i produžne škole, kao i rukovode računicama i či¬ 
tankama. Nastojanjem Cuvajevim znatno je proširena 
Naklada školskih knjiga, te se dohodak ove ustanove 
upotrebljavao u korist pučkoga školstva i učiteljstva (za 
gradnju školskih zgrada, za putne stipendije i pripomoći 
pučkim učiteljima, za stipendije učiteljskoj djeci i dr.). 

Kao učitelj građanske škole u Sisku osnovao je A. X. 
1881 prvu školsku radionicu za dječake, te je radnje svo¬ 
jih učenika i svoje izlagao i na izložbama u stranim ze¬ 
mljama, gdje su te radnje bile i odlikovane. Proučavao 
je uređenje izložbi u Celovcu, Grazu i Beču, te je 1900 
na izložbi u Parizu preuzeo uređenje školstva, kojom je 
prilikom hrvatsko školstvo odlikovano najvećom nagra¬ 
dom »Grand prix«. Kao zemaljski školski nadzornik za 
pučke škole okupio je učiteljice u »Klub učiteljica«, koji 
se pod njegovim okriljem razvio u »Udrugu učiteljica«. 
Zatim je osnovao zakladu za učiteljski sanatorij, za kon¬ 
vikt učiteljskih kćeri, kao i za potpomaganje bolesnih uči¬ 
teljica. Brinuo se za materijalno stanje učiteljstva i osno¬ 
vao 3. XI. 1898 Hrvatsku učiteljsku pripomoćnu i posmrtnu 
zadrugu. 

Kao predsjednik Hrvatskoga pedagoško-književnog zbo¬ 
ra ostvario je Filipovićevu zamisao o osnutku »Hrvatskog 
školskog muzeja« (otvoren 1901), a ustanovio je i Učitelj¬ 
sku čitaonicu. Za svoj rad imenovan je kraljevskim sa¬ 
vjetnikom te primio i plemstvo s pridjevkom od Carev- 
dara. Bio je pravi i počasni član Hrv. pedag. knjiž. zbora. 
Surađivao je u »Napretku« i drugim listovima. 

Najvažnije mu je djelo Građa za povijest školstva (Zagreb 1908— 
1913), sabrana u prvom izdanju u pet knjiga, a u drugom izdanju I 

u jedanaest knjiga. Ostali radovi: Risanje u pučkoj školi (1879); Naše 
građanske škole (1880); Školska radionica sisačka (1884); Zemljopisna 
obuka u III. razredu pučkih škola (1884); Ručni rad i pedagogija 
(1886) i dr. 

LIT.: Pedeset godišnjica Hrv. pedagoško-književnoga zbora, Zagreb 
1923; A. Čuvaj, Građa za povijest školstva, 2. izd., svezak IV., VII., 
VIII., IX., X. i XI., Zagreb 1911 i 1913; Antunu Čuvaju — hrvatsko 
pučko učiteljstvo 8. VI. 1912, Zagreb 1912. J. D. 

3. Slavko pl. od Ivanske, barun, * Bjelovar 26. II. 
1851, f Beč 31. I. 1931, ban i kraljevski povjerenik u 
Hrvatskoj. Posvetio se zarana upravnoj službi, koju je 
kao računarski činovnik započeo već u Vojnoj krajini. 
Od 1885—1905 bio je podžupan u Osijeku i u Požegi, 
1905/6 veliki župan ličko-krbavski, 1908/9 vrhovni načelnik 
u Zagrebu i 1909—10 predstojnik odjela za unutrašnje 
poslove u vladi bana P. Raucha. Kad je 19. I. 1912 pri¬ 
mljena ostavka bana N. Tomašića, C. je istoga dana po¬ 
stavljen za bana. 

Poslije Tomašićeva razlaza s koalicijom i njegova po¬ 
raza na izborima mjeseca prosinca 1911 peštanska je 
vlada pod grofom Khuenom-Hedervaryem počela sustavno 
pripremati apsolutizam u Hrvatskoj. Uoči obnove financi- 

jalne nagodbe i u jeku bor¬ 
be protiv željezničarske pra¬ 
gmatike, zbog njezine madža- 
rizatorske svrhe, raspoloženje 
hrvatskog naroda dobiva zna¬ 
čajan izraz u spomenici, koju 
je sjedinjena stranka prava 
predala 31.1. 1912 kralju. Za¬ 
stupnici te stranke, okupljeni 
u Zagrebu 12. I., obratili su 
se na Franju Josipa I. s mol¬ 
bom, da zajedno sa saborom 
svih hrvatskih zemalja uredi 
unutrašnje prilike i odnošaj 
Hrvatske prema Monarhiji. 
Kraljevskim reskriptom od 25. 
I. raspušten je sabor prije 
nego se i konstituirao. Raspis 
novih izbora, na koje C. u 
zbilji nije pomišljao, doveli 
su do sporazuma opozicionih stranaka o suradnji na izbo¬ 
rima i u budućem saboru; neposredni je cilj te suradnje 
bila financijalna samostalnost. C. je odmah počeo progo¬ 
niti protivničko novinstvo i istaknutije pojedince, ali je 
njegov postupak izazvao čitav niz političkih demonstra¬ 
cija nesamo u Zagrebu nego i u Sarajevu, Splitu, Dubro¬ 
vniku, Mostaru i dr., ujedinivši tako sav hrvatski narod u 
otporu protiv madžarskog imperijalizma. Općenito se ras¬ 
položenje odrazilo u prosvjedu katoličkih i muslimanskih 
zastupnika u bosanskom saboru kao i u jednodušnoj osu¬ 
di, koju je C-u uputio dalmatinski sabor, a očitovalo se 
napokon i u općem štrajku srednjoškolaca u Hrvatskoj 
mjeseca ožujka. Pred same izbore imenovan je C. kraljev¬ 
skim ručnim pismom od 31. III. »kraljevskim komesarom 
u kraljevinama Hrvatskoj i Slavoniji«; ustavno stanje, 
koje se još prividno održavalo, zamijenio je otvoreni 
apsolutizam, po drugi put u nagodbenjačkoj eri poslije 
1883. Zadaća je komesara bila, da prije svega učvrsti »ne¬ 
djeljivu zajednicu sa sestrinskom kraljevinom Ugarskom«. 
Naredbenim putem, kojim se obilato služio, C. potpuno 
skuči novinstvo, ukine slobodu sastajanja, ograniči gradsku 
samoupravu i raspusti više općinskih vijeća, uvede obve¬ 
znu arbitražu u radnim sukobima, a sabor nadomjesti 4. 
VI. »stalnim povjerenstvom za zakonodavne radnje«. Ti¬ 
skana riječ mogla je izraziti osjećaje naroda još samo u 
feljtonima A. G. Matoša. Obustava hrvatskog ustava 
odjeknula je u uličnim demonstracijama po nekim grado¬ 
vima Cislajtanije (v.) i izvan Monarhije, a bečki parla- 
menat kao i zajedničke delegacije bile su pozornica zna¬ 
čajnih izjava i prosvjeda. U sparnom ozračju različitih 
sukoba međunarodnih, nacionalnih i društvenih, koji su 
tada potresali Evropom i napose Monarhijom, pao je 8. 
VI. 1912 promašeni hitac sveučilištarca Luke Jukića, koji 
je u C-evoj osobi trebao pogoditi njegovu diktaturu (-> 
Jukić); tim je atentatom omladina samostalno ušla u po¬ 
litičku borbu. Smrtna osuda, kasnije pretvorena u doži¬ 
votnu tamnicu, opet je pobudila ogorčenje, koje je izvan 
Hrvatske dalo sebi oduška u novim demonstracijama. 
Moćan odjek, na koji je balkanska vojna, od listopada 
1912, naišla na jugu Monarhije, pojačao je to ogorčenje 


i doveo do represivnih mjera u Dalmaciji, koje su u mno¬ 
gome sjećale na C-ev režim. Još je jednom sveučili- 
štarac Ivan Planinšćak pokušao 31. X. ubiti C-a, ali ni taj 
atentat nije uspio. 

Sve je to jasno svjedočilo o neuspjehu apsolutizma u 
Hrvatskoj i o teškim posljedicama, kojima bi on mogao 
uroditi po cjelinu Monarhije. Prikriveni uzmak peštanske 
vlade pod Khuenovim nasljednikom L. Lukacsem pokazao 
se najprije 22. XII. 1912 u C-evu dopustu, koji se produ¬ 
ljivao do njegova konačnog opoziva 21. VII. 1913. Kroz 
to vrijeme prijelaznog režima, koji će zatim do 29. XI. 
1913 nastaviti novi komesar. Ivo barun Skerlecz, upravljao 
je Hrvatskom dr. K. Unkelhauser, dotada visoki činovnik 
hrvatskog ministarstva u Budimpešti. C. je poslije svoga 
pada napustio Hrvatsku. 

LIT.: J. Horvat, Politička povijest Hrvatske, I., Zagreb 1936; A. 
Čuvaj, Građa za povijest školstva kraljevine Hrvatske i Slavonije 
od najstarijih vremena do danas, VIII., Zagreb 1913; M. Durman, 
Hrvatska pod komesarijatom i Generalni đački štrajk. Književnik! 
XII., Zagreb 1939; R. W. Seton-Watson, Die sudslavvische Frage im 
Habsburger Reiche, Berlin 1913. j g.fc 

CUVIER, Georges Dagobert, * Mompelgard 23. VIII. 
1/69, f Pariz 13. V. 1832, zoolog, komparativni anatom, 
francuski prirodoslovac. Već kao dječak pokazivao je sklo¬ 
nost prema prirodnim naukama i strastveno volio pri¬ 
rodu. Svoje obrazovanje stekao je na Karlovoj školi u 
Stuttgartu; bio je vrlo darovit, izvanredna pamćenja, mar¬ 
ljiv i neobično sposoban; poslije je postao velik učenjak. 
Za Napoleona postao je ravnatelj visokih škola. G. 1794 
preselio se u Pariz, gdje je predavao prirodopis na fran¬ 
cuskim školama; na College de France bio je Daubetonov 
nasljednik, a poslije profesor poredbene anatomije na Jar- 
din des Plantes, gdje je osnovao čuvenu prirodopisnu 
zbirku. Vršio je i različna druga zvanja i obnašao časti; 
od generalnoga nadzornika javne nastave postao je barun, 
francuski pair i član Francuske akademije. 

U Parizu se posvema predao poredbenoj anatomiji, pa 
je najodličniji predstavnik toga smjera u zoologiji. C. je 
osnivač toga naučnog područja i paleontologije i po nje¬ 
mu su te naučne grane dobile stupanj znanosti. 

Naučno je istraživao me- 
kušce, mješince, člankonošce 
i kralježnjake, sadašnje i fo¬ 
silne. G. 1799—1805 izdao je 
djelo Legoris d*anatomie com- 
paree , Pariz, u 5 sv., a poslije 
u novom izdanju u 8 sv., gdje 
je sistematski obradio po¬ 
redbenu anatomiju životinja. 
G. 1812 objelodanio je veliko 
standard-djelo o fosilnim ko¬ 
stima oko Pariza (Recherches 
sur les ossements fossiles ); 
njime je podigao zoopale- 
ontologiju na stupanj zna¬ 
nosti. 

Temeljno C-ovo mišljenje 
o razdiobi životinja nalazimo 
u djelu Le rćgne animal di- 
stribuć d’apres son organisa - 
tions, 1817. Na osnovi poiedbene anatomije postavio je 
četiri temeljna tipa životinja. U toj teoriji tipova za¬ 
ključuje, da su životinje građene po četiri građevna plana, 
koji se među sobom razlikuju. C. razlikuje ove tipove: 
kralježnjake, mekušce, articulata (segmentirane životinje) 
i rađiata (radijalno simetrične životinje). Tip »radiata« 
nije bio najzgodnije ograničen, jer je C. sjedinio pod tim 
imenom nesamo životinje radijalne građe nego i bilateralno 
simetrične crve (Vermes intestinales) i asimetrične jedno- 
stanične životinje (Infusoria). 

C. je vjerovao u stalnost, nepromjenljivost vrsta, u pre- 
formaciju embriona i u postanak bića bez roditelja (ge- 
neratio spontanea), a s obzirom na teoriju razvitka bijaše 
protivnik svojega suvremenika Lamarcka. C. je poznat 
kao otac teorije katastrofa (kataklizma) u geologiji, pre¬ 
ma kojoj su pojedini periodi na Zemlji rastavljeni veli¬ 
kim preokretima, kada su stara flora i fauna propadale, 
a poslije svake su katastrofe nanovo stvorene. C. je tom 
teorijom htio objasniti nestajanje fosilnih životinjskih hrpa 
vjerujući u generatio aequivoca i u preformaciju; tako je 
zapao u zabludu prešavši od opažanja u spekulaciju. 

C-ova teorija glavnih životinjskih grana (embranche- 
ments) ili tipova po Blainvilleu reformirala je Linneov 
životinjski sustav, a njegovi radovi na poredbenoj anato¬ 
miji dali su mnogima poticaj na dalji naučni rad, pa se 
tako pojaviše kao njegovi istaknuti nasljednici u Francu¬ 
skoj (Milne-Edwards, Lacaze-Duthiers), u Engleskoj (R. 
Owen, Huxley), u Americi (anatom E. D. Ćope), u Nje¬ 
mačkoj (J. Friedr. Meckel, M. H. Rathke), pa najveći 
fiziolog 19. stoljeća Johannes Miiller i čuveni anatom 
Karl Gegenbaur, pa Fiirbringer, Waldeyer i dr.). 

C. se proslavio istraživanjem o građi riba; s Valen- 
ciennesom izdao je djelo o ribama Histoive naturelle 
des poissons u 22 sv., Pariz 1828—49. C. se zanimao i za 
historijski razvitak prirodnih znanosti, pa su njegove pu¬ 
blikacije o tom najbolje, što imamo. 

Poslije je Geoffroy St. Hilaire postao C-ov protivnik i 
g. 1830 vidimo ih pred pariškom Akademijom u živahnoj 
i znamenitoj diskusiji. Geoffroy St. Hilaire je pristajao uz 
mišljenje Lamarckovo o podrijetlu biljaka i životinja; 
prepirali su se o jedinstvu tipova, o stalnosti ili varijabil¬ 
nosti vrsta kod bića. Ta je debata uglednih^ učenjaka 
uzbudila čitavu duhovnu Evropu, pa je C. začudo, kao 
vještiji branilac, ostao ipak triumfalni pobjednik i descen- 
dentna je teorija doživjela tada odlučan poraz. Ali ne 
zadugo, jer C-ove pretpostavke i razlozi nisu bili točni. 

Istodobno s C-ovom »pobjedom« pojavila se u Engleskoj 
Lyellova publikacija Principies of Geology, koja je C-a 
ametom potukla, i time je uspostavljena teorija o pro¬ 
mjenljivosti vrsta. Povijest se prošlosti prema tome obja¬ 
šnjava procesima sadašnjosti, i dokazano je, da je povr¬ 
šina Zemlje podvrgnuta polaganim promjenama poradi 
djelovanja različitih čimbenika. C-ov utjecaj na mlađe zoo¬ 
loge i njegov ugled bijaše na početku 19. st. vrlo velik 
u francuskom narodu, pa su svi pristajali uz njega i onda, 
kada nije imao pravo; značajno je, da je Francuska pod 
njegovim silnim utjecajem bila zadnja, koja je priznala 

teoriju razvitka. w ... . 

LIT.: J. V. Carus, Geschichfe der Zoologie, Munchen 1872; W. A. 
Locy, Die Biologie u. ihre Schopfer, Jena 1915; E. Nordenskiold, Die 
(Jeschichte der Biologie, Jena 1926. K- B. 

CUVILLIŽS (Cuviller), Fransois de, stariji, * Soignies 
(Hennegau) 23. X. 1695, f Munchen 14. IV. 1768, nje¬ 
mački graditelj francuskog podrijetla. 

Došao je 1706 kao dvorski patuljak u družinu bavarskoga izbor¬ 
noga kneza Maxa Emanuela. Na povratku u Munchen uzeo je knez 
dječaka sa sobom, a zatim ga poslao na dalju izobrazbu pariškom 
graditelju Fran^ois Blondelu. Od 1725 radio je C. kao bavarski 
dvorski graditelj najprije zajedno s Josephom Effnerom, od kojega 
je primio mnoge poticaje. Od 1763 upravljao je samostalno knežev- 
skim građevinarstvom, a od 1726 do 1732 podigao je u Miinchenu 
Palais Piosasque de Non. Od 1727 neprestano je zaposlen u paradnim 
sobama prijestolničkog dvorca; 1731-—36 izgrađena je pod njegovim 
vodstvom palača Portia, 1733—37 palača Holnstein (sada nadbiskupski 
dvor); J734-—39 nastao je dražesni lovački dvorac Amalienburg u 
parku dvorca Nymphenburga kod Miinchena; 1750—53 podigao je^ u 
Miinchenu Residenztheate r, najbolje sačuvano i najljepše njemačko 
kazalište iz onoga vremena. Dražest je njegovih djela u tom, što je 
umio spojiti bogatu maštu njemačkoga kasnog baroka s dražešću 
francuskoga stila Luja XIV. 

LIT.: Berard, Cafalogue de Voeuvre de C. pere et fils, Pariz 
1859; O. Aufleger i K. Trautmann, Die Amalienburg, Munchen 1894; 
K. Trautmann, C. d. Aeltere und sein Schaffen in Altbayern, u Mo- 
natsschrift des hist. Vereins fiir Oberbayem, sv. IV., 1895; F. Dechant, 
Das Jagdschloss Falkenlust, Aachen 1901; J. Laran, F. de C. dessi- 
nateur et architecte. Pariz s. a.; A. Feulner, Bayr. Rokoko, Miin- 
chen 1923; N. Lieb, Der junge C., Berlin 1941. F. C. 

CUXHAVEN, grad i luka na kraju ušća Labe, ima 
26.180 stan. (1933). Grad leži na poluotoku između ušća 
Labe i Wesere; to je moderna prednja luka velikoga gra¬ 
đa Hamburga, koja drži parobrodarske veze s Hamburgom, 
Helgolandom, Brunsbiittelom na suprotnoj obali Labe kod 
kanala cara Vilima i s mnogim otocima na Sjevernom 
moru. U luci su posebni odjeli za oceansku plovidbu i za 
ribarske brodove, a puna je brodova, kad led u Labi ne 
dopušta rad u Hamburgu. Obilježje daju gradu također 
svjetionik, morsko kupalište i raznovrsne pomorske i trgo¬ 
vačke ustanove. N. Ž. 

CUYABA, 1. rijeka u Braziliji, na ravnjaku Mato Gros- 
so, pritok Paraguaya, plovna od grada istog imena na 
dužini od 400 km. 2. Glavni grad savezne države Mato 
Grosso u Braziliji, na rijeci C., 228 m nad^ m., u vezi je 
riječnim parobrodima s Montevideom i željeznicom sa 
Sao Paolom na atlantskom primorju, a ima 43.885 stan. 
(1933). Trgovina je živahna. Grad ima evropsko lice. Ističu 
se stolna crkva, nadbiskupska palača, arsenal i kazalište. 
Trpi od potresa, od koga je 1746 bio uništen. N. Ž. 


CUYAHOGA FALLS, grad u saveznoj državi Ohio, 
CJSA, jugoistočno od Clevelanda; na slapovima rijeke 
Cuyahoge, koji se iskorišćuju u industriji strojeva i papira; 
ima 19.797 stan. (1930). N. Ž. 

CUYP, Aelbert, ^ Dordrecht 1620, f Dotdrecht 15. XI. 
1691, nizozemski slikar, sin i učenik slikara Jakoba Ger- 
ritsza C. (1594—1689). C. se brzo razvio u vrlo ugledna 
umjetnika. Njegovo je najbolje razdoblje stvaranja između 
1655 i 1660. Poslije 1675 nije, čini se, više slikao. Uspješno 
je prikazivao široke krajolike uz rijeku, sa svim atmo¬ 
sferskim dražima, oživljene stadima i lađama. U pozadini 
se često uzdižu tornjevi rodnoga mu grada. Slikao je i 
životinje, mrtve prirode, skupine jahača, genre-slike i 
marine, nekoliko religioznih slika, kao i mnogobrojne 
portrete. 

Iz početka naginje jednobojnim smeđezlatnim tonovima, koji su 
svojstveni riječnim krajolicima J. van Goyena, a kasnije postizava 
tehniku, koja je bliža prirodi, ali se ipak odlikuje izvanrednim sjajem 
boja. Njegovo djelovanje na razvoj slikarstva došlo je do izražaja 
istom u 18. st. 

Najranija njegova slika, izrađena načinom Goyena (1639), nalazi se 
u Besan^onu. Osobito je bogata njegovim djelima Engleska, gdje je 
već za života bio vrlo cijenjen. Na evropskom kopnu nalaze se između 
znamenitijih njegovih djela Proljetni krajolik u Berlinu, Krave u vodi 
u Budimpešti, Mirno more na mjesečini u Petrogradu, Pogled na Dord¬ 
recht u Montpellieru, Krajolik s ovcama u Frankfurtu. F. C. 

CUZA, 1. Alexandru, * Jassy 8. XI. 1857, rumunjski 
političar i učenjak, nećak kneza Aleksandra C. Pohađao 
je gimnaziju u Dresdenu, sveučilište u Parizu i Bruxel- 
lesu. U svojem publicističkom radu odlučno je istupao 
protiv humanističkih i liberalističkih težnja. G. 1890 izdao 
je knjigu o srednjem staležu i o Židovima. G. 1892—95 
bijaše poslanikom u komori. Istaknuo se i kao prvoborac 
rumunjskog pokreta za trijeznost te 1897 osnovao s A. D. 
Xenopolom Ligu protiv alkoholizma. Svoje nazore o poli¬ 
tičkim i društvenim pitanjima skupio je u djelu Teorija 
nacionalizma (1905, 3. izd. 1927). G. 1901—27 bio je pro¬ 
fesor političke ekonomije na sveučilištu u Jassyu. G. 1910 
osniva s profesorom Nikolom Jorgom narodno-demokrat- 
sku stranku, a 1923 s profesorom Paulescuom Kršćansko- 
narodni obrambeni savez s programom sličnim nacional- 
socijalističkom. G. 1935 njegova se stranka spojila sa 
strankom Oktavijana Goge i dobila naziv Kršćansko-nacio- 
nalne stranke Rumunjske, a zastupala je politiku suradnje 
s Njemačkom. Kad je nakon izbora 20. XII. 1937 povjeren 
sastav vlade Gogi, C. je u njegovu kabinetu bio ministar 
bez lisnice. Kabinet je odstupio 10. II. 1938. 

2. Georg Alexandru, Jassy 23. II. 1896 rumunjski 
političar i učenjak, sin Aleksandra C. Pravne je nauke 
učio na sveučilištu u Jassyu, 1916—18 sudjelovao u ratu, 
a nakon rata postao odvjetnikom u rodnom gradu. G. 1929 
postade docentom za rimsko pravo na sveučilištu u Jassyu, 
a 1936 redovitim profesorom. Kad su njegov otac i pro¬ 
fesor Nikola Jorga osnovali nacional-demokratsku stranku, 
stupio je i on u borbu protiv Židovstva. G. 1923 postaje 
članom Kršćansko-narodnog obrambenog saveza, surađuje 
u nacionalističkom novinstvu i istupa kao govornik, orga¬ 
nizator i propagandist. G. 1931 izabran je u komoru. G. 1932 
organizirao je »modre košulje«. G. 1935 spojila se njegova 
stranka s Goginom, a C. je preuzeo tajništvo nove (Na- 
rodno-kršćanske) stranke. Od 28. XII. 1937 do 10. II. 1938 
bio je ministar javnih radova u kabinetu Goge. 

3. Alexandru Ioan, * Galati 20. III. 1820. f Heidelberg 15. 
V. 1873, knez Moldavske i Vlaške. Potomak male plemićke 
porodice iz Jassya, bio je prvi vladar današnje Rumunjske. 
Pohađao je vojničke škole u Parizu, a sveučilište u Paviji 
i Bologni; na Zapadu se zagrijao za demokratske ideje. 
Kad se je vratio u domovinu 1839, stupio je u vojsku, ali 
je doskora napusti. G. 1848 sudjelovao je u moldavskom 
ustanku i zbog svoga demokratskog uvjerenja bio uhićen 
i prognan od kneza Sturze. Skloni se zatim u Beč, ali se 
opet vraća i 1850 postaje pokrajinski glavar u Galamu. 
Odstupio je 1857, kad je turski guverner Nikola Vogorides 
htio ugušiti unionističke i autonomističke težnje Rumunja. 
G. 1858 kao zastupnik u skupštini u Bukureštu zalagao se 
za sjedinjenje kneževina, a 1859 postade generalom i mi¬ 
nistrom rata. Da obuzdaju težnje Rumunja za nezavisnošću, 
velike su sile osnovale sjedinjene kneževine Moldavsku i 
Vlašku pod sultanovim vrhovništvom uz uvjet, da njima 
vladaju dva različita kneza. G. 1859 C. bi izabran knezom 
Moldavske, a odmah zatim i knezom Vlaške, te uze ime 
Alexandru Ioan I. Prije samoga čina pristane, da će u 

roz (zanovijet). 2. Klas (trputac). 3. Klip (kukuruza). 4 Metlica (jorgovan). 5. Sastavljen štitac (kumin). 6. Štitac (trešnja). 

7. Glavica (jarmen). 


slučaju izbora odstupiti i vrhovnu vlast predati stranomu 
kojem knezu. Kad je Porta 1861 priznala njegov izbor, 
nije poštivao spomenutu obvezu. Pristajao je sad uz kon¬ 
zervativne, sad uz liberalce, ali se konačno svi okrenuše 
protiv njega. Vojska bijaše u lošem stanju, država nije 
imala kredita, uprava je bila slaba, a osobna se sigurnost 
nije poštovala. Zapleten u borbu bojara i seljaka knez 
pokuša provesti neke reforme. Kako je u komori većina 
bila bojarska, knez izvede 1864 državni udar, koji ni Porta 
ni velike sile nisu odobrile. Knežev put u Carigrad spasi, 
doduše, načas situaciju, ali zbog porasta dugova i nutarnjih 
nereda bukne noću 22.—23. III. 1866 revolucija, koja ga 
prisili na odreknuće i odlazak u inozemstvo. 

LIT.. E. Driault, La Question d’Orient. Depuis ses origines jusau’š 
» Pa 'Lt e i ĆVreS * 8 ‘ izd - Pariz 1921 i M - A - Silvestri, Couza e Cavour 
Kim 1920; P. Henry, L’abdication du Prince Cuza et l’ćvćnement de 
nohenzollern au trčne de Roumanie, Pariz 1931. J. N. 

CUZCO (»pupak«), 1. grad u srednjem dijelu Perua. 
Leži u dosta plodnoj dolini, na visini od 3.496 m. Danas 
C. ima prilično tužan izgled, uske ulice, niske i neugledne 
kuće, nad kojima se ističu raskošne crkve, uspomene na 
španjolsko gospodstvo. U središtu je četverokutan trg 
»Plaža Mayor«, na kome su najljepše građevine. Osim 
toga, što je grad upravno i trgovačko središte okružja C-a, 
una i razvijen veleobrt (pamuk, koža, šećer, sapun i dr.).’ 
Sjedište je katoličkog biskupa, od 1692 ima sveučilište, 
željeznica ga veže s pacifičkom lukom MoIIendo. G. 1927 
imao je grad 40.000 stan. 

Današnji je grad slaba slika negdašnjeg, kad je bio vjersko, pro¬ 
svjetno i upravno središte Inka. Najljepše današnje zgrade sagrađene 
su na temeljima i građom negdašnjih građevina. Na mjestu današnjega 
glavnog trga bio je Huacaypata (»mjesto veselja«), oko koga su bile 
najvažnije zgrade: hram Sunca s astronomskim napravama, zlatna 
palača, samostan djevica Sunca i dr. Na brežuljku, sjeverno od grada, 
bila je velika tvrđava, okružena s tri ciklopska zida i s vrlo složenim 
vojničkim uređajima. Sve su zgrade građene vješto povezanim velikim 
granitskim blokovima, ali su prozori bili mali. Pizzaro je osvojio grad 
1533, a kasnije su ga porušili sami Inka i Španjolci. 

2. Okružje (departamento), koje se širi po pretežno stepskim padi¬ 
nama istočnih Anda, u porječju rijeke Urulambe i u gornjem dijelu 
porječja Apurimaca. Oko riječnih tokova guste su prašume. Većinom 
indijansko stanovništvo malobrojno je: na 144.344 km 2 živi oko 700.000 
stan. ili 5 na km 2 (1927), a bavi se najviše stočarstvom (ovca i lama) 
i sakuplja plodove prašume (kaučuk i koka). N. Ž. 

CVANCIKA (prema njem. Zwanziger »20 novčića«), 
novac od slabijeg srebra (583 tisućine), kovan odlukom 
Marije Terezije počevši od 1754 na bazi konvencione stope 
i emitiran od svih austrijskih careva sve do Franje Jo¬ 
sipa I., i to do 1857. C. su se kovale i u onim njemačkim 


državama, koje su prihvatile konvencionu stopu. Kroz 
dobrih sto godina bila je c. vrlo omiljelo plaćevno sredstvo 
nesamo na području austrijske carevine nego i u pokra¬ 
jinama Turske, na pr. u Bosni, gdje joj je bilo narodno 
ime pleta. I. R-o. 

CVAT ili inflorescencija (inflorescentia) više je ili manje 
obilno razgranjeni dio biljnoga stabla, koji na svojim 
ograncima nosi cvjetove, a listova ili uopće nema, ili pak 
mjesto običnih vegetativnih listova ima samo male i jedno¬ 
stavno građene ovršne listove; time se on kao cjelina 
redovito jasno razlikuje od onih dijelova stabljike, koji 
služe samo vegetativnim zadatcima. Ovršni se listovi u 
području cvata nazivaju zalistei ili brakteje (bracteae), 
ako iz njihovih pazušaca tjeraju pojedini cvjetovi ili poje¬ 
dini veći dijelovi cvata, predlistići (bracteolae), ako se 
nalaze na samim stapkama cvjetova, i ovojni listići ili 
ovojne ljuske (squamae [phylla] involucri), ako oko čitavih 
cvatova ili njihovih pojedinih dijelova sačinjavaju posebne 
ovoje. Tvorbom cvata ostvarena je kod većine kritosjeme- 
njača posve razumljiva potreba, da se broj cvjetova na 
pojedinoj biljnoj jedinki što više uveća. No s time u vezi 
ujednostavnjuje se često — što je vrlo značajno — u većoj 
ili manjoj mjeri građa dotičnih cvjetova, a to dovodi 
nerijetko do diobe rada među pojedinim dijelovima cvata. 
Kad su pak u takvim slučajevima pojedini cvjetovi u 
cvatu još i gusto međusobno zbijeni, kao na pr. kod glavo- 
čika, može čitav cvat poprimiti dapače i izgled (pa i funk¬ 
ciju) jednog jedinog cvijeta. U krajnjim slučajevima mogu 
na taj način nastati čak tvorbe, t. zv. pseudantiji, koji se 
uopće teško luče od pojedinačnog cvijeta (na pr. t. zv. 
cijatij kod por. mlječikovica, v.). 

Cvatovi se općenito dijele u grozdaste i paštitaste. 

I. Grozdasti ili racemozni (botritski, centripetalni ili 
monopodijalni) cvatovi nastaju na osnovi monopodijalnog 
razgranjivanja glavne osi. Za njih je prema tome značajno, 
da im glavna os kroz čitavo vrijeme njihova razvitka raste 
na svom vrhu neograničeno, te pri tom neprestano stvara 
postrane sporedne osi, koje nose cvjetove. One su to 
mlađe, što su bliže vrhu, odnosno središtu cvata, i obratno, 
a to se obično razabira i iz redoslijeda rascvjetavanja; taj 
je kod ovih cvatova akropetalan, odnosno centripetalan, 
t. j. cvjetovi se otvaraju redom jedan za drugim u smjeru 
od dna prema vrhu cvata (ako je glavna os produžena), 
odnosno od oboda prema središtu cvata (ako je glavna 
os skraćena i raširena). 


IV, u 

PAŠTITASTI CVATOVI 

1. Dvokraki paštitac (nimenika). 2. Pravi paštitac (mlječika). 3. Kovrčica (bradavka). 4. Pahalica (perunika). 


Najobičnije vrste grozdastih cvatova jesu ove: 1 . Grozd (racemus). 
Glavna je os (t. zv. šipurina) produžena, a cvjetovi su na duljim 
ili kraćim stapkama (na pr. zumbul, zanovijet). 2. Klas (špica). 
Glavna je os produžena, a cvjetovi su bez stapki, dakle sjedeći (na 
pr. trputac). Posebnu promjenu klasa predstavlja t. zv. klip (spadix), 
koji se odlikuje mesnato odebljalom glavnom osi (na pr. kozlac, ku¬ 
kuruz). Osim toga pripada ovamo i jedan dio onih cvatova, koji se 
obično nazivaju mace ili rese (amentum), a koje predstavljaju klasove 
jednospolnih cvjetova s mlohavom i najvećma otoboljenom glavnom 
osi (na pr. topola, vrba). Drugi dio maca ili resa (na pr. kod breze) 
predstavlja naprotiv dosta zamršeno građene sastavljene cvatove. 
3. Štitac (umbella). Glavna je os skraćena, a cvjetovi su na stapkama, 
koje su, izlazeći iz iste točke, sve približno jednako duge (na pr. 
jaglac, drijen). Pri dnu štitca razvijen je vrlo često ovoj od ovršnih 
listova. 4. Glavica (capitulum). Glavna je os skraćena, uz to često 
raširena, a cvjetovi su sjedeći (na pr. glavočike). Pri dnu glavice raz¬ 
vijen je također gotovo redovito ovoj (involucrum) od ovršnih listova. 

Osim ovih jednostavnih cvatova poznajemo i sastavljene grozdaste 
cvatove, kao što su na pr. sastavljeni klas, kod kojega su na glavnoj 
osi mjesto pojedinačnih cvjetova smješteni mali klasići (spiculae, na 
pr. ljulj, pirika i mnoge druge trave) i sastavljen štitac, kod kojega 
sporedne osi prvoga reda nose na sebi male štitce (mjesto pojedinačnih 
cvjetova), kako je to kod najvećeg dijela štitarka. 

II. Paštitasti ili cimozni (centrifugalni ili simpodijalni) 
cvatovi nastaju na osnovi simpodijalnog razgranjivanja. 
Njihova glavna os prestaje, dakle, ubrzo rasti, pošto je na 
svom vrhu stvorila cvijet, a daljnju tvorbu cvjetova pre- 



SHEMATSKI PRIKAZ CVATOVA 
Gornji niz redom: grozd, klas, klip, metlica, štitac, sastavljen štitac, 

glavica 

Donji niz redom: pahalica, srpak, svitak, kovrčica, dvokraki paštitac 
(po Wetzlu) 


uzimaju na sebe sporedne osi, koje tjeraju ispod vrha 
glavne osi. Jednako glavnoj osi završavaju svoj rast (tvor¬ 
bom vršnog cvijeta) doskora također sporedne osi I. reda, 
na kojima se zatim mogu razviti njima u svemu jednake 
osi II. reda i t. d. Prema tome nalazi se kod ovih cvatova 
najstariji cvijet uvijek na vrhu relativne glavne osi, dakle 
u središtu cvata, pa je stoga redoslijed rascvjetavanja kod 
njih obratan negoli kod grozdastih cvatova, t. j. on je bazi- 
petalan, odnosno centrifugalan. 

Najčešći paštitasti cvatovi jesu ovi: 1. Pravi paštitac (pleiochasium). 
Ispod vršnog cvijeta glavne osi razvijaju se više od dvije sporedne 
osi, koje tvore daljnje cvjetove (na pr. mnoge mlječike). 2. Dvokraki 
paštitac (dichasium). Ispod vršnog cvijeta glavne osi tjeraju samo 
dvije sporedne osi, koje tvore daljnje cvjetove (na pr. vrlo mnoge 
karanfiljke). 3. Jednokraki paštitac (monochasium). Ispod vršnog cvi¬ 
jeta glavne osi tjera samo jedna sporedna os, koja stvara daljnje 
cvjetove. Ovamo spadaju četiri vrste cvatova, koji se međusobno 
razlikuju ovako: A. Sporedne osi svih redova leže u istoj ravnini s 
glavnom osi; u tom se slučaju cvat naziva: a) pahalica (rhipidium), 
kad se sporedne osi razvijaju naizmjence sad na jednoj, sad na drugoj 
strani (na pr. perunika), ili b) srpak (drepanium), kad se sve sporedne 
osi razvijaju uvijek na istoj strani (na pr. sit, Juncus bufonius). B. 
Sporedne osi stoje uvijek poprečno (transverzalno) prema ravnini 
svoje matične osi; u tom se slučaju cvat naziva: c) svitak (bostryx), 
kad sporedne osi nastaju uvijek na istoj strani (na pr. blitva), i 
d) kovrčica (cincinnus), kad sporedne osi nastaju naizmjence na jednoj 
i na drugoj strani (na pr. bradavka). 

Paštitasti cvatovi sačinjavaju često sastavne dijelove 
pojedinih sastavljenih cvatova, koji su katkada građeni 
dosta zamršeno. To vrijedi osobito za one slučajeve, kad 
su brojni manji paštitasti dijelovi združeni u sastavljen 
cvat grozdaste osnove, kako to vidimo na pr. kod divljega 
kestena i dr. 

Osim već dosad navedenih naziva za pojedine vrste 
cvatova upotrebljavaju se u botaničkoj literaturi vrlo često 
još neki izrazi, koji s morfološkog gledišta većinom nisu 
posve strogo precizirani. Najčešći su takvi izrazi na pr. 
metlica i gronja. Imenom metlica (panicula) označuju se 
obično sastavljeni cvatovi piramidalnog oblika (na pr. 
kod jorgovana, ali i kod trava), dok se izraz gronja (co- 
rymbus) odnosi na takve sastavljene cvatove, koji su 
odozgo plosnati (na pr. kod bazge, udikovine i dr.). S. H-ć. 

CVEČIĆ, Juraj, rodom iz Pazina, suradnik u pokretu 
hrv. reformacije. Na poticaj Flacija pošao je na sveučilište 
u Wittenberg, gdje je učio teologiju. Mjeseca travnja 1552 
upisan je na sveučilištu kao »Ilir«. Poslije svršenih nauka 
postao je svećenikom u Istri. Pošto je pristao uz prote¬ 
stantsko naučavanje te se i oženio, njegov ga je biskup 
1561 otpustio iz službe. Nato pođe u Metliku, da bude 
propovjednikom, a poslije u Ljubljanu, gdje bude uzet za 
suradnika u hrvatskoj protestantskoj tiskari u Urachu. 

Tada je počeo prevoditi na hrvatski (glagoljicom) Augs- 
buršku vjeroispovijest i Spangenbergovu Postilu. Ungnad 
ga je slao na jug, da se ispita valjanost njegova prijevoda, 
kao i Konzulova prijevoda Sv. Pisma. Na jugu je tražio 
stariji hrvatski prijevod Sv. Pisma, brinuo se oko raspa- 
čavanja hrvatskih protestantskih knjiga, a doveo je i nove 
suradnike za hrvatsku tiskaru u Urach. Kako je osim 
hrvatskoga znao i latinski, njemački i talijanski, a donekle 
i grčki i hebrejski, sudjelovao je uz Konzula kod prevo¬ 
đenja Sv. Pisma. Preveo je nekoliko apostolskih poslanica. 
Značajno je, da se njegovo ime ne spominje nigdje na 
izdanjima hrvatske protestantske tiskare u Urachu, ma da 
je sigurno, da je za to poduzeće prevodio. Sve daljnje 
osnove na prevođenju za tiskaru u Urachu propale su 
smrću Ungnadovom. C-a nalazimo 1565 upisana na sveuči¬ 
lištu u Padovi kao juristu. Kasnije je bio još propovje¬ 
dnikom u Kranjskoj te se posljednji put spominje 1581 u 
Idriji. Nije poznato, gdje i kada je umro. 

LIT.: F. Bučar, Povijest hrvatske protestantske književnosti, Zagreb 
1910; I. Kostrenčić, Urkundliche Beitrage zur Gesch. der protestan- 
tischen Literatur der Siidslaven in den J. 1559 — 1565, Beč 1874. F. B. 

CVEJIĆ, Nikola, Jk Dobanovci, kotar Zemun, 23. XII. 
1896, operni pjevač. Šumarski je fakultet završio u Za¬ 
grebu, gdje je istodobno učio pjevanje, a usavršio se u 
Milanu. Angažiran je 1922—25 u Ljubljani, 1925—30 u Za¬ 
grebu, 1930—39 u Brnu, a od 1940 u Beogradu. Pjevao je 
u operama i na koncertima u Pragu, Bratislavi, Varšavi, 
Beču, Budimpešti, Kjobenhavnu, Stockholmu i Oslu. S. B. 

CVETIĆ, Miloš, * Čurug (Šajkaška) 26. VI. 1845, f Beo¬ 
grad 29. I. 1905, srpski glumac i dramski pisac. Bio je 
najprije član pozorišne družine u Velikoj Kikindi, zatim 
narodnog pozorišta u Novom Sadu (1862), Narodnog po- 
zorišta u Beogradu (1864/5), Narodnog kazališta u Zagrebu 
(1864—69), a poslije toga je živio u Beogradu do smrti 
kao redovni član i glavni redatelj. Napisao je više histo¬ 
rijskih drama, od kojih su najpoznatije Nemanja i Todor 
od Stalaća (izdanje S. K. Zadruge). D. P. 

CVETIŠIĆ, 1. Klotilda, * Zagreb 4. V. 1853, ravnateljica 
kr. zem. ženske stručne škole u Zagrebu. Nakon svršene 
učiteljske škole u Zagrebu slušala 3 godine pedagogiju u 
Beču. Zatim služi na višim djevojačkim i ženskim stru¬ 
čnim školama u Zagrebu, Osijeku i 4 godine u Sofiji. 
Uredila je posebni odsjek ženskih radova u »Hrvatskom 
školskom muzeju« u Zagrebu, koji je osnovan 1901 pod 
okriljem Hrvatskoga pedagoškoga zbora. G. 1915 umi¬ 
rovljena je kao profesor učiteljske škole. Njezina preda¬ 
vanja objavljena su u više novina i časopisa. Zaslužna je 
za reformu i unapređenje nastave za djevojke kao i za 
nastavu narodnih ženskih ručnih radova kod nas. 

BIBL.: Kućanstvo za školu i dom, Zagreb 1893; Nešto o orga¬ 
nizaciji zemaljske stručne škole. Narodne novine 1899, br. 90; Vri¬ 
jednost rada, ibid. 1900, br. 109; Ženska stručna obuka, ibid. 1901, br. 
109; Produžno naobražavanje naših djevojaka, ibid. 1911; O ustrojstvu 
i zadaći više djevojačke škole. Izvještaj pučkih škola u Osijeku 
1885—86. 

LIT.: A. Čuvaj, Građa za povijest školstva, 2. izd., sv. IX., X. i 
XI., Zagreb 1913. J. D. 

2. Vjekoslav, Zagreb 11. VI. 1881, književnik. Pučku 
školu i trgovačku akademiju svršio je u Zagrebu. Bio 
isprva činovnik kod drž. računovodstva, kasnije tajnik 
Umjetničke akademije u Zagrebu. U mladim godinama 
pisao je književne i kazališne ocjene (Prosvjeta, Nada) te 
crtice, pripovijesti, feljtone, ponajviše pod pseudonimom 
Vj. C. Albertinov. Izdao je zbirku Pripovijesti i crtice 
(Zagreb 1916). Istaknut je planinar. Planinarske doživljaje 
opisivao u »Hrv. planinaru« i po novinama. Izdao 4 knjige 
s natpisom Sa planina i gora (Zagreb 1925, 1928, 1930, 
1933). To je najbolja hrv. planinarska književnost. U tim 
je knjigama pisac zbito, jasno, informativno opisao svoje 
mnogobrojne uspone: na Velebit, Učku, Triglav, Durmitor, 
Biokovo, Medveđak, Mont Blanc i t. d. Sve je svoje sa¬ 
stavke ove vrste pisao ujedno kao čovjek, koji osjeća svu 
poeziju bregova, veličanstvo visina, samoće i dodir s bes- 
krajnošću l 13—c 

CVETKO, 1 . Dragotin, Vučja vas (kod Ljutomera) 19. 
IX. 1911, slovenski glazbenik. Filozofiju je učio na sveuči¬ 
lištu u Ljubljani, a kompoziciju najprije na konzervatoriju 
u Ljubljani, a zatim na majstorskoj školi praškoga konzer¬ 
vatorija. Sada je honorarni profesor za glazbenu psiho¬ 
logiju, pedagogiku i metodiku na ljubljanskoj Glazbenoj 
akademiji. 

Sklada solističku, komornu i zbornu glazbu i radi u 
smjeru umjereno moderne kompozicijske arhitektonike. 


Glavni mu je rad teoretski, te je dosada objelodanio više 
eseja i rasprava iz područja glazbene psihologije, estetike, 
pedagogije i povijesti. Osim ostalih različitih stručnih i 
opće kulturnih prinosa napisao je još i studije o suvre¬ 
menom slovenskom, češkom i slovačkom te ruskom gla¬ 
zbenom radu, što ih je objavio u slovenskim, srpskim, 
češkim i bugarskim revijama. Radi i kao glazbeni kritičar. 

BIBL.: Problem občega muzikalnega vzgajanja ter izobraževanja 
(inaug. disertacija. 1938); Glasbena kultura v slovenskem vzgojstvu. 
Pedagoški Zbornik, XXXII.; Glasba v sistemu kulturno-pedagoških 
vrednot, ibid., XXXIII.; Umetnost in nacionalizem, Umetnost, IV.; 
Ceškoslovaško muzikalno vzgojstvo v teoriji (Popotnik, LIX.) in v 
praksi (Popotnik, LX.); Pomen glasbe za sodobno življenje. Lju¬ 
bljanski Zvon, LX., i dr. J. G. 

2. Josip, ^ Zagreb 11. III. 1876, bankovni činovnik, naj¬ 
prije u službi Hrvatske dioničke vjeresijske banke, a zatim 
Hrvatske Eskomptne banke; g. 1902 prešao je Hrvatskoj 
poljodjelskoj banci, kojoj je od 1909 ravnatelj. 

Bavio se teoretski i praktično zadrugarstvom; osnivao 
je i nadzirao mnoge zadruge, organizirao zadrugarske teča¬ 
jeve, držao predavanja, surađivao dulji niz godina u zadru- 
garskom glasilu Hrvatski udrugar, kojemu je bio više 
godina i urednik. Osnovao je Hrvatsku zadružnu knjižnicu 
i napisao brošuru Što je hrvatska seljačka zadruga i kako 
se osniva, Zagreb 1908. M. I. 

CVETKOVIĆ, 1. Dragiša, * Niš 15. I. 1893, srpski politi¬ 
čar. Polazio je tehniku u Beogradu, Francuskoj i Švicarskoj. 
Za vrijeme rata bio je predsjednik emigrantske mladeži 
u Švicarskoj te je s Vladimirom Gaćinovićem osnovao u 
Lausanni društvo »Skerlić«. Nakon rata svršio je pravo 
u Subotici te se posvetio novinarstvu i politici. Od 1923— 
1929 predsjednik je općine u Nišu. G. 1927 ulazi u Narodnu 
skupštinu kao pristaša radikalne stranke te 1928 postaje 
ministrom vjera. Povodom proglašenja diktature 6. I. 1929 
povukao se iz političkog života. Za Jeftića postaje po¬ 
novo predsjednik općine u Nišu. Na izborima od 5. V. 1935 
kandidira na listi B. Jeftića, a na izborima od 11. XII. 1938 
na listi M. Stojadinovića (za niški kotar). G. 1935 bi 
imenovan ministrom socijalne politike i narodnog zdravlja 
u kabinetu Milana Stojadinovića. U veljači 1939 daje s 
nekolicinom ministara ostavku, kojom izaziva pad Stoja- 
dinovićeve vlade, te sam sastavlja vladu. Kao glavnu 
točku programa svoje vlade označio je u svojoj deklaraciji 
od 16. II. 1939 sporazum s Hrvatima i rješenje hrvatskog 
pitanja. Sporazum između njega i predsjednika Hrvatske 
seljačke stranke dra. Vladka Mačeka bi uglavljen 24. VIII. 
1939. Na položaju predsjednika vlade ostao je C. do dr¬ 
žavnog udara 27. III. 1941. J. N. 

2. Natalija, * Smederevo 6. VI. 1888, f Beograd 1928, 
srpska slikarica. Učila u Miinchenu i Parizu (na umjetn. 
akademiji »Julien«). Bila je nastavnica crtanja na Zanatskoj 
školi u Beogradu. Njeni veliki portreti, rađeni akvarelom, 
odaju ruku odličnoga crtača, koji s malo sredstava daje 
uspjele slike. Odlični su joj i veliki akvareli: Kalemegdan 
(Opć. muzej, Beograd), Krojačnica (Burza rada, Beograd), 
Alkoholičari i Lončarnica. Z. S. M. 

CVETLIN, selo u Hrv. Zagorju, u kotaru ivanečkom, 
11 km sjeverozapadno od Lepoglave, na samoj granici 
Hrvatske. Sjedište je općine i kat. župe, koja je osnovana 
1792, ima 690 stan. (1931). U C. kao i u susjednim selima 
Jazbini i Jamnu nađeni su komadi oruđa iz mlađeg kame¬ 
nog doba. Z. D-i. 

CVIJANOVIĆ, Svetislav, * Županja 13. VII. 1877, knji- 
žar-izdavač u Beogradu. Izučio knjižarstvo u Kuglijevoj 
knjižari u Zagrebu i u antikvarijatu Alfreda Lorentza u 
Leipzigu. G. 1902 preuzeo je knjižaru u Beogradu i izdao 
u lijepoj opremi niz prijevoda pretežno zabavnih djela 
francuske moderne književnosti i niz hrvatskih i srpskih 
izvornih djela te prijevode naučnih knjiga, među kojima 
pojedina djela Gustava Le Bona, Schopenhauera i 
Nietzschea. M. B-r. 

CVIJEĆE UKRASNO. Osim ukrasnog drveća i grmlja 
sadimo u vrtu različno zeljasto bilje — jednogodišnje cvi¬ 
jeće i trajnice, u prvom redu zbog lijepih cvjetova, neke 
i zbog ukrasnog lišća. 

Jednogodišnje cvijeće sije se obično u proljeće, cvate 
pretežno ljeti (odatle također naziv »ljetno cvijeće«) i 
završava svoj razvitak u jesen. Uzgaja se razmjerno lako, 
pa je dosta jeftino, a kako se odlikuje vrlo živim bojama, 
sade ga rado u vrtovima. Prema načinu uzgoja razlikujemo 
dvije skupine jednogodišnjeg cvijeća: cvijeće, koje se sije 

izravno na određeno mjesto, i cvijeće, koje zahtijeva pret- 
kulturu u klijalištu. U prvu skupinu ubrajamo vrste, koje 
rastu razmjerno brzo i zahtijevaju malo njege, te ih mo¬ 
žemo sijati u proljeće na dobro pripravljene gredice, gdje 
će odrasti i cvasti. Čim se u proljeće tlo toliko osušilo, da 
se može obraditi, počinjemo sa sjetvom. Neke vrste sijemo 
već u ožujku, na pr. mirisnu grahoricu, neven ili žutelj, 
klarkiju, kalif orni jski mak (Eschscholzia californica Cham.), 
vrtne odlike turčinka ( Papaver Rhoeas L.) pod imenom 
»Shirley« te ukrasne odlike vrtnoga maka (Papaver somni- 
fevum L.). Druge sijemo nešto kasnije u travnju, na pr. 
ukrasni suncokret, različak, crniku i t. d., a neke osjetlji¬ 
vije vrste istom u svibnju, kao dragoljub, noćurak, šćir i dr. 
Neke vrste ljetnoga cvijeća cvatu dosta kratko vrijeme, 
na pr. godecija ( Godetia grandiflora Lindl., por. Ona- 
graceae ), ognjivac ( Iberis coronaria D. Don., por. krsta¬ 
šica), crnika, klarkija, pa ih sijemo uzastopce po više puta 
u razmaku od dva do tri tjedna, da im tako produžimo 
vrijeme cvjetanja u vrtu. Jednako možemo ranijom ili 
kasnijom sjetvom kod pojedine vrste postići razmjerno 
ranije ili kasnije cvjetanje. Napokon neke vrste sijemo 
već u jesen i time postižemo ranije cvjetanje u proljeće. 
Tako postupamo s jednogodišnjim makovima, kokotićima 
(Delphinum Ajacis L. i D. Consolida L.), katkada i s mi¬ 
risnom grahoricom. — Osjetljivije vrste jednogodišnjeg 
cvijeća zahtijevaju više pažnje i njege, osim toga je njihov 
razvoj osobito u mladosti dosta polagan, pa ih uzgajamo 
u sobi do prozora u sandučićima ili još bolje u toplom 
ili mlakom klijalištu, katkada i u stakleniku. Sijemo ih u 
ožujku i travnju, dijelom već i u veljači. Kad je sjeme 
isklijalo, doskora biljke pikiramo (gdjekoja vrsta pikira 
se i po dva do tri puta). Opreznim zračenjem priučavamo 
ih na hladniji uzduh. U svibnju, kad mine opasnost kasnih 
mrazova, u toplijim krajevima primorja i ranije, sadimo ih 
u vrtu na gredice. U tu skupinu ubrajamo najljepše i naj¬ 
plemenitije vrste jednogodišnjeg cvijeća, kao »lijepe Kate«, 
zijevalice, petunije, »Chabaud« karanfile, »lijepe dečke«, 
različno »slamnato cvijeće« ili imortele (na pr. smilje, 
Helichrysum monstrosum Hort), australsku glavočiku 
(Ammobium alatum R. Br.) i druge, zatim kadificu, kobeju, 
ukrasni skočac, ciniju (Zinnia elegans Jacq.) i t. d.— Neke 
vrste goje se u dvogodišnjoj kulturi, t. j. siju se od svibnja 
do kolovoza na zaštićene usjevne gredice ili u hladno 
klijalište. Kasnije se presade na gredice, gdje će prezimiti 
pod laganim pokrovom od granja ili dapače i bez ikakve 
zaštite. Među takvo »dvogodišnje cvijeće« ubrajamo nekoje 
proljetno cvijeće, kao maćuhice, potočnice i šeboj, od 
ljetnih vrsti sljez, zvončić ( Campanula Medium L.), ka¬ 
ranfil poznat pod imenom »trator« ( Dianthus barbatus L.) 
i druge. —• Jednogodišnje cvijeće možemo upotrijebiti u 
vrtu na različne načine. Većim se dijelom sadi na ukrasne 
gredice te nam ljeti živahnim šarenilom boja ukrašuje vrt, 
a mnoge nam vrste daju i obilje cvjetova za ukras u va¬ 
zama. Niske vrste i odlike sade se obično kao obrubi 
gredica ili se od njih prave šareni cvjetni sagovi i tratine. 
Za tu svrhu mogu dobro poslužiti tarica (Alyssum mari - 
timum Lam.), zvjezdolika australska glavočika (Brachycome 
iberidifolia Benth.), niske odlike ognjivca, lobelija, plamenac 
(Phlox Drummondii Hook.), portulak, narančasto žuta i 
smeđa mehička glavočika (Sanvitalia procumbens Lam.) i 
mnoge druge vrste. Visoke vrste, kao skočac, sljez, sunco¬ 
kret, japanski kukuruz, ukrasni duhan i t. d. sade se poje¬ 
dince ili u manjim skupinama. Jednogodišnje povijuše i 
penjačice, kao dragoljub, ukrasni slakovi (Ipomoea), ko- 
beja, kajofora, mirisna grahorica i druge sade se uz 
ograde, sjenice, na balkonima i verandama. Neke se vrste 
mogu saditi u sanduke kao ukras balkona i prozora (—>- 
balkonske biljke). 

Trajnice kao ukras vrta. Pod trajnicama razumijevaju 
vrtlari redovno samo trajnice u užem smislu riječi, t. j. 
zeljaste biljke, kojima u kasnu jesen ili zimi uginu nad¬ 
zemni dijelovi, a pod zemljom prezimi njihovo korijenje 
ili podzemne stabljike. U proljeće izbijaju iz podzemnih 
dijelova opet nove mladice. Biološki idu također sve 
cvjetne lukovice i gomolji među trajnice, ali ih vrtlari 
luče od trajnica kao posebnu grupu, jer se s njima zbog 
njihovih naročitih zahtjeva mora postupati drugačije nego 
s običnim trajnicama. Trajnice se većim dijelom odlikuju 
lijepim i dugotrajnim cvjetovima, a osobita im je prednost, 
što se jedamput zasade u vrtu i onda uz neznatnu njegu 
redovno cvatu dugi niz godina. 


Trajnice se obično sade u vrtu na posebnim gredicama, 
koje su isključivo ili pretežno njima zasađene. Takva gre¬ 
dica mora biti barem 1,5 m široka (u velikim vrtovima i 
do 4—5 m), po više metara duga, na otvorenom prisojnom 
položaju, u zgodnoj perspektivi ispred prikladne pozadine 
(na pr. ispred zelene živice ili grmlja). Tlo treba vrlo 
dobro pripraviti, u jesen duboko prekopati ili pače rigolati 
te obilno pognojiti dobrim zrelim kompostom. Trajnice se 
sade obično u proljeće; one, koje cvatu u rano proljeće, 
sade se u jesen. Razmak biljaka ravna se prema veličini 
odrasle trajnice. Visoke i široke trajnice, kao jesenski 
zvjezdani, visoke odlike kokotića, božuri, visoka žuta glavo¬ 
čika (Helenium autumnale L.) i druge sade se na razmak 
od 75—100 cm, osrednje trajnice, kao perunike, plamenac, 
vučika, ivančice sade se na 30—50 cm razmaka, a niske 
trajnice na 10—20 cm. 

Nasadi trajnica na gredicama slažu se prema boji cvje¬ 
tova i visini biljaka, te prema godišnjem doba, kada poje¬ 
dine vrste cvatu. Nemoguće je sastaviti gredicu, koja bi 
evala neprekidno od ranog proljeća do kasne jeseni. Stoga 
se obično sastavljaju posebne proljetne, ljetne i jesenske 
gredice. Vrlo velike i bujne trajnice, kao gunera, rabar- 
bara, juka, divizma, solidago, eremurus sade se obično 
pojedince ili u malim skupinama na tratini. Rane su pro¬ 
ljetne trajnice većim dijelom niske (na pr. različni jaglaci, 
jetrenke, kukurijek, bergenia, trajni ognjivac i t. d.), pa ih 
često sade zajedno s različnim proljetnim cvjetnim luko¬ 
vicama, kao što su visibabe, drijemovci, malene perunike, 
procjepak, kockavica u proljetnim cvjetnim nasadima. 

U novije vrijeme rado se sade trajnice, slobodno razmje¬ 
štene, tu i tamo pojedince, ili u većim i manjim nepra¬ 
vilnim skupinama, tako da se čini, kao da ih je sama 
priroda na njihovu mjestu naselila. Pri tome se nastoje 
pojedine vrste skupiti prema njihovim ekološkim osobi¬ 
nama tako, da se po mogućnosti oponašaju prirodne za¬ 
druge bilja. Na pr. biljke, koje traže sjenovit položaj i 
svježije tlo, sade se na rubo\ima grmlja ili pod drvećem, 
močvarno bilje sadi se uz rub basena i potočića, bilje 
prisojnih krševitih ili pjeskovitih mjesta sadi se na kame- 
njarama i t. d. Takvi se slikoviti nasadi po prirodnim 
motivima izvode najuspješnije u parkovima i u većim 
vrtovima, teže u malenom vrtu. 

Posebnu skupinu predstavljaju trajnice za kamenjare. 
To su dijelom planinske biljke, dijelom biljke stepa, pje- 
skulja i vriština, a sade se na umjetne kamenjare, koje 
mogu biti pravilne arhitektonske ili naturalističke, t. j. 
izgrađene slikovito po prirodnim motivima. Kamenjara je 
obično smještena prisojno i zasađena pretežno niskim, 
često jastučastim trajnicama, koje dobro podnose sunčanu 
pripeku i sušu te ne zahtijevaju naročite njege (na pr. 
guščarica, aubriecija, rožac, različni divlji karanfili, ognji¬ 
vac, kamenike, žednjaci, čuvarkuće i t. d.). Nadalje su tu 
zasađene sitne cvjetne lukovice, kao mrazovac, podlesak, 
drijemovac, procjepak, baluška ( Muscari comosum Mili.), 
pasji zub, različni divlji tulipani i t. d. Na kamenjari se 
sade i različni patuljasti grmovi, kao sitna kruščica (Coto- 
neaster Dammeri Schneid.), vrijesak i crnica, majčina du¬ 
šica, različne vrste likovca i t. d. te niske odlike različnih 
pačempresa, borovica, tuja, smreka, borova i t. d. 

Konačno na ukrasne gredice u vrtu sade se i različne 
vrste bilja, koje su po svojoj naravi trajnice ili im mladice 
pače djelomično i odrvene, ali one ne podnose našu zimu 
(izuzevši u primorju), jer su podrijetlom iz toplijih kra¬ 
jeva. Zato ih svake jeseni vadimo s gredica i spremamo u 
podrumu, u sobi ili u hladnom stakleniku. To su na pr. 
fuksije, pelargonije, sunčac ( Iieliotropium peruvianum L.), 
crvena kadulja (Salvia splendens Ker.-Gawl.), različne cvje¬ 
tne i lisnate begonije, cinerarije, kane, koleus i t. d., koje 
često služe i kao balkonske biljke (v.). 

LIT.: P. L. Biankini, O uzgoju i njegovanju cvieća, uresnog grmlja 
i drveća, Šibenik 1888; osim toga različni članci Z. Arnolda u »Vrtnom 
kalendaru Hortikulturnog društva« 1933 i u »Našem Vrtu« 1936, 
1938, 1939, 1940, te članci P. Ungara u »Našem Vrtu« 1934—36. Z. A. 

CVIJEĆE UMJETNO, od najrazličitijih tvoriva nači¬ 
njeni ukrasi, koji oponašaju prirodno cvijeće. Može se pra¬ 
viti od tkanina, metala, stakla, voska, dragulja, porculana 
ili od kombinacije tih tvoriva. C. u. u velikoj je cijeni 
kao ukrasni predmet, što se uz svježe cvijeće upotre¬ 
bljava već od najstarijih vremena. Italija ga je preuzela 
od Grčke i Egipta, dok je u 15. st. proizvodnja prenesena 
u Francusku, najprije u Lyon, a onda u Pariz, koji je do 
danas ostao središte toga veleobrta. Iz početka je proiz- 

vodnja u. c. kućni obrt i samo ručni posao, no od 19. st. 
dalje nastajale su velike tvornice, koje uposluju mnogo 
radnika i tako čine važnu granu narodnog prirada. M. S-ć. 

CVIJET (lat. flos). Kao što je pojam biljke, tako je i 
pojam cvijeta prenesen u znanost iz svakodnevnog pučkog 
govora, stoga je bio u botaničkoj znanosti tokom vremena 
različno definiran: jedni su ga shvaćali u užem, drugi u 
širem smislu. 

Danas je najobičnija ova definicija c-a: C. je biljni iz¬ 
danak ili dio izdanka, koji nosi na sebi posebno preobra- 
žene listove, što služe spolnome rasplodu; ti su izdanci 
prema vegetativnim dijelovima biljke redovito oštro ome¬ 
đeni, a rastenje im je gotovo uvijek ograničeno. — Ovako 
shvaćen c. svojstven je svim cvjetnjačama, nekim izumr- 
lim papratnjačama te rodu Selaginella iz razreda crvo- 
točinki. 

SADRŽAJ: 1. Pojam, 165; II. Općenito o građi cvijeta, 165; 

III. Cvijet golosjemcnjača, 165; IV. Cvijet kritosjemenjača, 166; 

V. Cvjetni dijagrami i formule, 167; VI. Oprašivanje, 167; VII. 

Oplodnja, 169. 

I. POJAM. Po najstarijem shvaćanju, koje je vrijedilo još u 18. st., 
bijaše — u skladu s pučkim naziranjem — pojam c-a ograničen jedino 
na organe, koji služe spolnom rasplodu t. zv. javnocvjetki (Phanero- 
gamae), a koji kod t. zv. tajnocvjetki (Cryptogamae) nisu još bili po¬ 
znati. Kasnija otkrića Biogenetske srodnosti među obim skupinama 
dovela su do znatno šireg shvaćanja pojma c-a. Kod toga je bila od 
najodlučnije važnosti spoznaja, da najhitniji dijelovi c-a, prašnici i 
plodni listovi, odgovaraju s filogenetskog gledišta zapravo t. zv. sporo- 
filima (to su listovi, koji nose trusnike) papratnjača (v.). Otada bijaše 
jasno, da je c. viših biljaka u biti samo izdanak, koji na sebi nosi 
skupinu sporofila. A budući da su skupine sporofila kao posebno ome¬ 
đene cjeline značajne i za neke papratnjače, poimence za preslice 
(Equisetum) i crvotočinke (Lycopodinae), to se s ovog gledišta može 
o c-u u širem smislu govoriti i kod pomenutih predstavnika papratnjača, 
pa to mnogi suvremeni botaničari i čine, dok drugi (na pr. Wettstein) 
smatraju s pravom da je ovakvo shvaćanje pojma c-a preširoko. U 
definiciji c-a kao izdanka sa sporofilima nije naime uvaženo jedno od 
najznačajnijih svojstava pravog c-a cvjetnjača, t. j. spolni dimorfizam, 
koji se vidi u građi i funkciji njegovih bitnih dijelova, t. j. u razlikama 
između prašnika kao muških i pestića kao ženskih organa. 

II. OPĆENITO O GRAĐI CVIJETA. Među živim biljkama nala¬ 
zimo najprimitivniji tip c-a kod roda Selaginella (v.). Taj se c. razvija 
na vrhu stabljike u obliku klasu slične skupine ljuskastih listića, koji 
u pazušcima nose dvovrsne trusnike (sporangiji): jedne s malenim 
truskama ili mikrosporama (mikrosporangiji) i druge s velikim truskama 
ili makrosporama (makrosporangiji). Dotični se listići — već prema 
tome, nose li na sebi mikrosporangije ili makrosporangije —- nazivaju 
mikrosporofili, odnosno ir.ukrosporofili, a drugih listova u c-u selaginele 
i nema. Primitivnost ovoga c-a sastoji se, dakle, poglavito u tome, što 
u njemu osim sporofila nema drugih listova, koji bi služili rasplodu, 
zatim u tome, što makrospora redovito ispada iz makrosporangija, kad 
je zrela, i napokon u tome, što se oplodnja vrši posredovanjem vode, 
u kojoj plivaju spermatozoidi. To su ujedno najglavnije značajke, po 
kojima se c. selaginele razlikuje od tipičnog c-a pravih cvjetnjača. 

I kod cvjetnjača su bitni dio c-a mikrosporofili i makrosporofili, samo 
se oni ovdje od davnine nazivaju drugim imenima. Mikrosporofilima 
odgovaraju u c-u cvjetnjača t. zv. prašnički listovi ili prašnici (sta- 
mina), muški organi c-a. Oni su kod različnih skupina cvjetnjača gra¬ 
đeni vrlo različito, ali je za njih uvijek značajno, da imaju na sebi 
t. zv. peludnice ili polenovnice (loculi). Peludnice su potpuno homo- 
logne mikrosporangijima, pa se i unutarnjom gradom podudaraju s tru- 
snicima papratnjača. Imaju, naime, izvana višeslojnu stijenku, ispod 
nje t. zv. tapetni sloj (tapetum), koji služi prehrani peluda za dozrije¬ 
vanja, i u unutrašnjosti t. zv. arhespor. Iz stanica arhespora nastaju 
redukcijskom diobom t zv. peludna zrna (pelud, pollen), koja odgo¬ 
varaju mikrosporama. Poput trusaka papratnjača imaju i peludna zrna 
stijenku od dva sloja: debljeg vanjskog, zvanog eksina (odgovara 
eksosporiju trusaka), i tanjeg unutrašnjeg, zvanog intina (odgovara 
endosporiju trusaka). 

Makrosporofilima papratnjača odgovaraju u c-u cvjetnjača t. zv. 
plodni ili karpelni listovi ženski organi c-a. Za njih je značajno, da 
na t. zv. placentama tvore osobite organe, što ih zovemo sjemeni 
zametci (ovula). Svaki ima poseban držak, t. zv. funikul (funiculus), 
kojim je pričvršćen za placentu; glavni dio njegova tijela čini središnje 
čvrsto staničje, nucel (nucellus), homologno makrosporangiju razno- 
spornih papratnjača. Iz dna sjemenog zametka, koje se zove halaza 
(ehalaza), izlaze redovito jedan ili dva ovoja — to su t. zv. integumenti 
— kojima je nucelus obavijen. Jedino na vrhu zametka, koji se nalazi 
nasuprot halazi, ostavljaju integumenti mali otvor u obliku uskog ka¬ 
nala. Taj se otvor zove mikropila i omogućuje pristup do nucelusa. 
kad je nucelus ravan, a mikropila se nalazi u ravnoj crti, točno na¬ 
suprot funikulusu, zove se sjemeni zametak atropan ili ortotropan. Kad 
je sjemeni zametak na dnu obrnut, tako da je fumkulus s njime sa 
strane uzdužno srastao, zove se anatropan. Kad je i sam nucelus 
svinut, zove se sjemeni zametak kampilotropan. U nutrini nucelusa 
nalazi se — kao i u trusnieima papratnjača — arhespor, ali se u ovome 
obično samo jedna stanica dijeli redukcijski u četiri haploidne stanice 
kćeri. Pa i od te četiri stanice tri redovito propadaju, a samo se jedna 
razvija u t. zv. zametnu ili embrionalnu kesu. Ona je potpuno homo- 
logna makrospori raznospornih papratnjača, ali ostaje trajno unutar 
sjemenog zametka i u njemu se razvija dalje. U tome vidimo jednu 
od naglavnijih razlika između c-a pravih cvjetnjača i c-a papratnjača 
(roda Selaginella ). 

Osim toga značajno je za cvjetove cvjetnjača, da osim 
prašničkih i plodnih listova imaju često još i t. zv. cvjetni 



OBLIK I GRAĐA PRAŠNIKA I PELUDA 
1. uzdužni prerez cvijeta žabnjaka ledinjaka; 2. prašnik bunike; 3. pre¬ 
rez kroz prašnicu; 4.—21. prašnici raznih biljaka (4. lokvanj, 5. kadulja, 
6. pljuskavica, 7. vrba, 8. sljez, 9. grašak, 10. Erythroxylon, 11. Po- 
powia, 12. zmijinac, 13. mrtva kopriva, 14. pomoćnica, 15. Persea, 16. 
Calandrinia, 17. skrižalina, 18. Cosmos, 19. Garcinia, 20. Phyllanthus, 
21. kruščica); 22. razni oblici peluda; 23. peludno zrno medvjedike; 

24. pelud vrbovke; 25. polinij kaćunovica 

ovoj ili ocvijeće (perianthium); ono je sastavljeno iz po¬ 
sebno preobraženih listova, koji ne sudjeluju izravno kod 
spolnog rasploda, nego služe dijelom zaštiti samih spolnih 
organa, a dijelom primamljivanju kukaca. Više ili manje 
skraćeni dio biljnoga stabla, na kojem su prirasli svi ti 
dijelovi c-a, zove se cvjetište (receptaculum, torus). 

C-i, koji imaju i muške i ženske organe, dakle i prašničke i plodne 
listove, zovu se dvospolni ili monoklinski (hermafroditski, monoklinija), 
a c-i, koji imaju samo jedne ili samo druge rasplodne organe, zovu 
se jednospolni ili diklinski (-* diklinija). Jednospolni se c-i zovu praš¬ 
nički ili muški, ako sadržavaju samo prašnike, a plodni ili ženski, ako 
sadržavaju samo plodne listove. Biljke s jednospolnim c-ima zovu se 
jednodomne ili monecične (jednodomnost, monccija), kad na istoj je¬ 
dinki nose i muške i ženske c-e, a dvodomne ili diecične (dvodomnost, 
diecija), kad na jednoj jedinki nose samo muške, a na drugoj samo 
ženske c-e. O poligamiji, odnosno o poligamnim c-ima (i biljkama) 
govorimo, kad se na istoj biljci razvijaju i dvospolni i jednospolni c. 
U mnogim drugim pojedinostima znatno se razlikuje c. golosjemenjača 
od c-a kritosjemenjača, pa je stoga potrebno razmotriti ih zasebno. 

III. CVIJET GOLOSJEMENJAČA. Cvjetovi golosjemenjača 
većinom su neugledni, bez živih boja, jer se najčešće opra- 
šuju s pomoću vjetra, a ne s pomoću kukaca. Uvijek su 
jednospolni i građeni razmjerno jednostavno, jer imaju 
na više ili manje produženom cvjetištu obično veći i ne¬ 
određeni broj prašničkih, odnosno plodnih listova, a ne¬ 
maju nikakva ocvijeća, ili je slabo razvijeno (-> bor). 

Muški cvjetovi imaju oblik resa ili češera. Oni nose u 
donjem dijelu često po nekoliko neplodnih listića primi¬ 
tivnog ocvijeća, ali su uglavnom građeni iz ljuskastih ili 
štitastih prašničkih listova, koji su na cvjetištu poredani 
zavojito ili pršljenasto, obično u većem broju (i po više 
stotina). Na donjoj strani imaju prašnici veći i neodređeni 
broj peludnica, koje se u zrelom stanju otvaraju djelova¬ 
njem vanjskog sloja stijenke, t. zv. eksotecija. Kad se je 
zrela peludnica otvorila, ispada iz nje pelud. Svako je pe¬ 
ludno zrno iz početka jednostanično. Kasnije se u njemu 
razvija ono, što možemo smatrati homolognim muškom 
protaliju (mikroprotaliju) raznospornih papratnjača. To se 
zbiva ovako: najprije se u peludnom zrnu izdvoje jedna ili 
dvije sitne stanice, t. zv. protalijske stanice, koje odgova¬ 
raju sterilnom dijelu muškog protalija i obično doskora 
zakržljaju. Preostala stanica peludnog zrna dijeli se u 
dvoje: u veću donju, t. zv. vegetativnu stanicu, i manju 


























166 


CVIJET 


gornju, generativnu ili anteridijalnu stanicu. Obje su važne 
kod zbivanja oplodnje. 

I ženski cvjetovi golosjemenjača imaju najčešće oblik 
češera. Građeni su iz ljuskastih ili štitastih plodnih listo¬ 
va, zavojito smještenih na produženom cvjetištu, katkada 
u velikom i neodređenom broju. Na svakom se plodnom 
listu nalaze najvećma po dva sjemena zametka, koji imaju 
samo jedan integument i leže otvoreno na plodnom listu, 
tako da pelud kod oprašivanja može doći izravno na mi- 
kropilu. Ovdje, dakle, nema ni zatvorene plodnice, ni 
njuške, pa je to jedna od najglavnijih razlika između c-a 
golosjemenjača i c-a kritosjemenjača. 

Druga se važna razlika između oba ta c-a vidi u građi i dalnjeni 
razvitku zametne kese (makrospore). Ona, iako ostaje trajno zatvorena 
u staničju sjemenog zametka, ima ipak stijenku razlučenu u eksosporij 
i endosporij. U njoj se unutar sjemenog zametka razvija kasnije mno- 
gostanični makroprotalij, obično nazivan »primarni endosperm«. Na 
onom dijelu makroprotalija, koji je okrenut prema mikropili, razvija se 
dapače i nekoliko uronjenih arhegonija (to su t. zv. »corpuscula«), od 
kojih se svaki sastoji iz velike jajne stanice, jedne prolazne trbušne 
kanalne stanice (odnosno jezgre) i nekoliko vratnih stanica. Kad se je 
sve to razvilo, sjemeni je zametak zreo za oplodnju. 

IV. CVIJET KRITOSJEMENJAČA. Izvanredno mnogoliki cvjetovi 
kritosjemenjača najvećim su dijelom dvospolni i živo obojeni, jer na 
cvjetištu nose uz muške i ženske rasplodne organe najčešće još i 
ocvijeće (perijant), sastavljeno iz sterilnih, različno obojenih listova. 
Svi su ti organi poredani na cvjetištu najčešće u krugovima ili pršlje- 
nima (ciklični c-i), ijeđe zavojito (aciklični c-i), ili pak dijelom zavo¬ 
jito, a dijelom u pršljenima (hemiciklični c-i). Broj pršljena kod cikličnih 
cvjetova veoma je različan, no najčešći su cvjetovi sa 4 (četverokružni, 
tetraciklični c-i) i sa 5 (peterokružni, pentaciklični c-i) pršljena. Isto je 
tako veoma različan i broj članova u pojedinom pršljenu; on se kreće 
između 1 i 30, ali su manji brojevi (osobito 5, 4, 3 i 2) češći od velikih. 
T. zv. »puni cvjetovi« odlikuju se u tom pogledu osobito velikim bro¬ 
jevima. Kad je broj članova u svim pršljenima cvijeta jednak, zove se 
istočlan, izocikličan ili izomeran, a kad to nije, zove se raznočlan, 
heterocikličan ili heteromeran. Organi cikličkih cvjetova razmješteni su 
najčešće tako, da svaki pojedini član jednoga pršljena stoji iznad pro¬ 
stora, što se nalazi između dva susjedna člana najbližeg nižeg pršljena; 
tada kažemo, da se pršljeni međusobno izmjenjuju (alterniraju). Rjeđi 
su slučajevi, da su članovi neposredno susjednih pršljena jedni drugima 
superponirani, t. j., da stoje jedni nad drugima. 

S obzirom na simetričnost razlikujemo: 1. pravilne ili aktinomorfne 
(radijalne, polisimetrične) cvjetove, koji imaju više od dvije ravnine 



GRAĐA PESTIĆA KOD RAZNIH BILJAKA 
1. muhar; 2. podljesak (njuška); 3. topola; 4. zimzelen; 5. lan; 6. je- 
dić; 7. stolisnik; 8. duhan; 9. vrkuta (obrasla plodnica); 10. žabnjak 
(nadrasle plodnice); II. kruška (podrasla plodnica); 12. Sarracenia 
(osobit oblik njuške); 13. Arctotis; 14. Brunonia; 15. pšenica; 16. sko- 
čac; 17. perunika (pestić sa podr. plodnicom i krpastim njuškama); 
18. svjetlica (cvijet); 19. sjemeni zametci, cijeli i uzdužno razrezani 
(a atropan, b kampilotropan, c anatropan); 20. oblici placentacije: 
a parietalna marginalna, b parietalna laminalna, c centralna (sve u 
jednogradnoj plodnici), d parietalna marginalna, e parietalna laminalna, 
f centralna aksilna (sve u srasloj jednogradnoj plodnici) 


simetrije (na pr. žednjak, ruža); 2. bilateralne ili disimetrične c-e, koji 
imaju dvije ravnine simetrije (na pr. srdašce); 3. zigomorfne ili dorzi- 
ventralne (monosimetrične) c-e, koji imaju samo jednu ravninu sime¬ 
trije (na pr. lepirnjače, usnjače); 4. nesimetrične (asimetrične) c-e, 
koji nemaju ni jedne ravnine simetrije (na pr. Canna). U prirodi su 
najčešći pravilni i zigomorfni c-i, a rijetki bilateralni i nesimetrični. 

Na potpuno razvijenu c-u kritosjemenjača razlikujemo 
ove glavne dijelove: 1. cvjetište, 2. ocvijeće, 3. andrecej i 
4. ginecej. 

1. Cvjetište je kod ovih cvjetova — za razliku od golo¬ 
sjemenjača — najčešće veoma skraćeno, a po obliku više 
ili manje izbočeno, ravno, pliće ili dublje vrčasto izdublje¬ 
no. Za pojedine je biljne skupine osobito značajno, na 
koji su način na cvjetištu prirasli pestići. 

2. Ocvijeće ili cvjetni ovoj (perianthium) obavija izvana 
ostale dijelove c-a te ih zaštićuje, a živim bojama služi i 
primamljivanju kukaca, koji kod kritosjemenjača vrlo če¬ 
sto vrše oprašivanje. Cvjetovi bez ocvijeća (kakve imaju 
na pr. vrbe, šaševi i neke druge biljke, od kojih su mnoge 
vrlo vjerojatno ocvijeće izgubile naknadno, tokom svojeg 
filogenetskog razvoja) zovu se goli ili ahlamidejski. No 
takvi su cvjetovi kod kritosjemenjača razmjerno rijetki. 
Kod njih je, naprotiv, ocvijeće redovito razvijeno, i to na 
dvojak način: ili su svi njegovi listovi međusobno jednaki 
ili su različiti. U prvom slučaju govorimo o istoovojnom ili 
homojohlamidejskom, a u drugom o raznoovojnom ili hete- 
rohlamidejskom c-u. Ocvijeće homojohlamidejskog c-a sa¬ 
stavljeno je ili iz jednog pršljena listova, pa se naziva 
perigon, ili iz dva, pa se naziva pseudoperigon (ili i peri- 
gon); listovi takvog ocvijeća nazivaju se tepala i oni su 
ili živo obojeni (dakle vjenčiću slični, korolinični, na pr. 
tulipan) ili neugledni, zelenkasti (na pr. joha, kopriva). 
Dvostruko ocvijeće heterohlamidejskog c-a razlučeno je u 
vanjsku, ponajviše zelenu čašku (calyx) i unutarnji, obično 
živo obojeni vjenčić (corolla); listovi čaške zovu se lapovi 
(šepala), a listovi vjenčića latice (petala). 

Listovi su ocvijeća ili potpuno slobodni ili međusobno više ili manje 
srash. Potonji je slučaj na pr. kod sulatičnica (v.). S filogenetskog gle¬ 
dišta nisu oni uvijek istovrsni, budući da jedni odgovaraju preobraže- 
nim ovršnim listovima, to je česti slučaj kod lapova čaške, a drugi pre- 
obraženim prašnicima, to je najčešći slučaj kod latica vjenčića. Velika 
raznolikost listova ocvijeća, koja je vidljiva osobito u njihovu obliku, 
veličini i boji, u najužoj je vezi s njihovom životnom zadaćom. Lapovi 
čaške imaju na pr. najčešće oblik ljusaka ili zubaca i zelene su boje, 
budući da čaška ima u prvom redu zadaću zaštite i asimilacije; naprotiv, 
latice su vjenčića redovito razmjerno velike i živo obojene, budući da 
vjenčić ima u prvom redu zadaću primamljivati kukce u svrhu opraši¬ 
vanja. S potonjom zadaćom mogu se dovesti u vezu i neki sasvim oso¬ 
biti oblici vjenčića, koji su značajni za čitave sistematske skupine, kao 
što je na pr. lepirast vjenčić lepirnjača, usnat vjenčić usnjača, jezičast 
vjenčić mnogih glavočika i t. d.; a s istom su tom zadaćom u vezi i 
one posebne tvorbe na vjenčiću nekih biljaka, što se nazivaju imenima 
pavjenčić, krunica (paracorolla) i si. 

3. Andrecej (androeceum) je skup sviju prašnika jedno¬ 
ga c-a. U cikličnim cvjetovima sastoji se on rjeđe iz je¬ 
dnog pršljena, prašnika (haplostemonski andrecej), a češće 
iz dvaju pršljena, pa se tada prašnici vanjskoga kruga ili 
izmjenjuju s listovima najbližeg pršljena ocvijeća (diplo- 
stemonski andrecej) ili stoje nad njima (obdiplostemonski 
andrecej). Po obliku i građi prašnici su izvanredno razno- 
lični. No najčešće je razlučen pojedini prašnik u dva 
glavna dijela: u držak ili nit (filamentum) i u prašnicu 
(anthera). Prašnica je sastavljena iz dviju polutki ili teka 
(thecae), koje su međusobno vezane t. zv. konektivom. 
Svaka teka ima u sebi po dvije peludnice, tako da čitav 
prašnik ima u pravilu četiri peludnice. Zrele se peludnice 
otvaraju s pomoću posebnog kohezijskog mehanizma u 
t. zv. endoteciju, naročitom sloju stanica ispod epiderme 
višeslojne peludničine stijenke. Peludna zrna imaju naj¬ 
češće okruglast ili eliptičan oblik. Njihova je eksina gra¬ 
đena iz teško razorijivih tvari i nosi na sebi često razno- 
lična odebljanja u obliku bradavica, bodlja i si. Kod bi¬ 
ljaka, koje se oprašuju s pomoću vjetra, odvajaju se zrela 
peludna zrna redovito jedno od drugoga, kako bi vjetar 
mogao takav »brašnati« pelud što lakše raznositi. Kod onih 
pak biljaka, koje se oprašuju s pomoću kukaca, ostaju 
zrela peludna zrna često međusobno više ili manje slije¬ 
pljena u grudaste mase. Kod nekih biljaka (na pr. vri- 
jesnjača) srasla su po četiri peludna zrna u t. zv. peludne 
tetra.de , a kod nekih drugih (na pr. kaćunovka i svilenjača) 
srasla su dapače i sva peludna zrna jedne teke u t. zv. 
polinije. 

Svako peludno zrno sadržava u početku samo jednu stanicu. No ta se 
stanica kasnije dijeli u dvije, koje redovito nisu odvojene membranom. 
Jedna je od njih veća i čini t. zv. vegetativnu stanicu (odnosno vegeta- 

tivnu jezgru), a druga je manja i po obliku redovito lećasta, te čini 
t. zv. generativnu ili anteridijalnu stanicu (odnosno jezgru). U takvom 
je stanju pelud mnogih biljaka već sposoban za oprašivanje. No kod 
nekih se drugih biljaka dijeli generativna stanica prije oprašivanja 
u dvije spermalne stanice (odnosno jezgre), tako da tada zrelo pe¬ 
ludno zrno ima u sebi već prije oplodnje tri jezgre. Prašnici, koji su 
izgubili sposobnost stvaranja plodnog peluda, zovu se staminodiji. 
Oni su ili jednostavne zakržljale tvorbe, ili su poprimili kakav drugi 
oblik, na pr. oblik latica, a često služe i kao mednici (nektariji). 

4. Ginecej (gynoeceum). Tim se imenom označuje skup 
plodnih ili karpelnih listova nekoga c-a zajedno s pripadnim 
sjemenim zametcima. Jedna je od najglavnijih razlika iz¬ 
među kritosjemenjača i golosjemenjača u tome, što su u 
c-u kritosjemenjača plodni listovi uvijek srasli u zatvorene 
tvorbe, koje se zovu pestići ili tučkovi (pistillum). Donji, 
najširi dio pcstića zove se plodnica (ovarium); u njoj su 
zatvoreni sjemeni zametci. Budući da zbog toga peludna 
zrna prigodom oprašivanja ne mogu doći u izravni dodir 
sa sjemenim zametcima, razvila se je na gornjem dijelu 
pestića t. zv. njuška (stigma), koja služi prihvaćanju pe- 
luda. Njuške su po obliku u različnim cvjetovima vrlo 
različne, no na površini su redovito bradavičasto dlakave 
i sluzasto ljepljive, kako bi što bolje mogle vršiti svoju 
zadaću. Između plodnice i njuške umetnuo se vrlo često 
još i t. zv. vrat (stylus), tanak, dršku sličan dio pestića, 
kojemu je zadaća, da dovede njuške u što povoljniji po¬ 
ložaj za oprašivanje, i da u svojoj unutarnjosti provodi i 
prehranjuje peludnu cijev za vrijeme oplodnje. — Ginecej 
je sastavljen ili iz jednog ili iz više plodnih listova. U po¬ 
tonjem slučaju može ginecej biti dvojaki: nesrastao (apo- 
karpan), ako svaki plodni list tvori zasebni pestić, ili sra- 
stao (sinkarpan), kad su svi plodni listovi međusobno 
siasli, tako da zajedno sačinjavaju jedan pestić c-a. Plodni¬ 
ce nesraslog gineceja obično su jednogradne, dok plodnica 
sraslog gineceja može biti ili jednogradna ili višegradna, 
prema tome, jesu li se plodni listovi svojim rubovima na¬ 
prosto srasli, ili su se osim toga još i savili prema sredini 
plodnice. Jednogradan srasli ginecej zove se parakarpan, 
a pretini višegradnog gineceja nazivaju se septe. S obzirom 
na to, kakav je položaj plodnice na cvjetištu, razlikujemo 
nadraslu, obraslu i podraslu plodnicu. Nadrasla plodnica 
stoji na izbočenom ili ravnom cvjetištu iznad ostalih di¬ 
jelova c-a ili u istoj visini s njima; sam je c. u tom slučaju 
hipoginski. Obrasla plodnica stoji na dnu vrčasto izdube- 
nog cvjetišta, ali nije s njime srasla, nego je slobodna; sam 
je c. tada periginski. Podrasla plodnica stoji također na 
dnu vrčasto izdubenog cvjetišta, ali je s njime ujedno i 
tijesno srasla; c. se tada naziva epiginski. 

S obzirom na to, kako su u plodnici razmješteni sjemeni zametci i 
kako se odnose prema dijelovima plodnih listova, razlikujemo više 
vrsta t. zv. placentacije. O parijentalnoj placentaciji govorimo, kad 
su sjemeni zametci prirasli na samoj stijenci plodnice, a o centralnoj, 
kad se sjemeni zametci nalaze na posebnom središnjem staničju, koje 
prolazi uzdužnom osi plodnice; o marginalnoj placentaciji govori se 
onda, kad se sjemeni zametci nalaze na samim rubovima karpelnih 
listova, o laminalnoj, kada oni sjede na unutarnjoj površini plodnih 
listova, a o aksilnoj, kad su smješteni centralno, a ne pokazuju jasnih 
odnošaja prema dijelovima karpelnih listova. Placentacija može dakle 
biti na pr. parijetalna marginalna, parijetalna laminalna, centralna 
marginalna i t. d. — Sam sjemeni zametak ima jedan ili dva integu- 
menta. Njegova zametna kesa (makrospora) ima u početku samo 
jednu jezgru, koja se zove primarna jezgra zametne kese. No doskora 
počinje zametna kesa rasti snažnije, a njena se primarna jezgra 
razdijeli obično najprije u dvije jezgre, od kojih svaka putuje prema 
jednom polu i razdijeli se ovdje ponovno dva puta uzastopce. Na 
taj način nastaje u zametnoj kesi 8 jezgara — 4 na jednom, a 4 na 
drugom polu — koje su u c-u kritosjemenjača još jedini predstavnik 
ženskog makroprotalija. Jedna jezgra iz gornjega i jedna iz donjega 
pola putuju zatim prema sredini zametne kese i tu se stapaju u 
t. zv. sekundarnu jezgru zametne kese. Ostale 3 jezgre na gornjem, 
a jednako i one na donjem polu, obaviju se istodobno plazmom i 
postaju samostalne stanice. Tri stanice gornjega pola čine t. zv. 
jajni aparat: jedna je od njih jajna stanica, a dvije su t. zv. po¬ 
moćnice ili sinergide. Tri stanice donjega pola nazivaju se antipode. 
One se nakon nekog vremena obaviju membranom, te imaju vjero¬ 
jatno neku prehrambeno-fiziološku zadaću. Ovako razvijena zametna 
kesa sposobna je za oplodnju. No osim ovog najčešćeg, normalnog 
tipa zametne kese poznati su kod nekih kritosjemenjača još i drugi, 
rjeđi tipovi, koji se odlikuju poglavito time, što imaju veći ili manji 
broj jezgara. 

V. CVJETNI DIJAGRAMI I FORMULE. Cjelokupnu građu c-a 
možemo zorno predočiti tako, da sve njegove dijelove u njihovu 
međusobnom odnosu projiciramo na jednu ravninu, te na taj način 
dobijemo njegovu shematsku sliku, koja se zove cvjetni dijagram. 
Vjerne slike takvih dijagrama predstavljaju često poprečni prerezi 
kroz mlade cvjetne pupove. — Cvjetni dijagrami mogu biti empirički 
i teoretski. Empirički su, u kojima je vjerno prikazano samo ono, 
što se na dotičnom c-u može izravno vidjeti. Teoretski su, naprotiv, 
oni, u kojima su prikazane i neke hipotetske tvorbe i odnošaji, kojih 
izravno ne možemo vidjeti, ali ih možemo znanstveno dovoljno oprav- 



DIJAGRAMI CVIJETA BILJNIH PORODICA IZ REDA 
CENTROSPERMAE 

(prekidane crte označuju srodstvene odnošaje po Wettsteinu) 


dati; u takve se dijagrame unose u svrhu prigodnih znanstvenih 
razlaganja na pr. i oni prašnici, za koje smatramo vjerojatnim, da su 
se tokom filogenetskog razvoja iz dotičnog cvijeta izgubili, i si. Iznad 
samog dijagrama označuje se redovito i matična os (stablo ili ogra¬ 
nak) dotičnog c-a, a ispod njega pripadni zalistak. Ravnina, koja prolazi 
kroz os c-a i njegovu matičnu os, zove se medijana, a ravnina, koja 
pada okomito na medijanu, transverzala. 

Drugi način skraćenog prikazivanja građe c-a predstavljaju t. zv. 
cvjetne formule. One se sastavljaju tako, da se pojedini glavni dije¬ 
lovi c-a označe određenim slovima, a ovima se dodaju brojevi, koji 
pokazuju, iz koliko je članova pojedini pršljen dotičnog dijela c-a 
sastavljen. Glavni dijelovi c-a označuju se ovim slovima: P = pe- 
rigon (ocvijeće), K = časka, C = vjenči, A = andrecej i G = ginecej. 
Ima li koji dio c-a velik i neodređen broj članova, označuje se to 
znakom oo. Ako su članovi kojeg dijela c-a međusobno srasli, kao 
na pr. kod sulatičnog vjenčića i sinkarpnog gineceja, stavlja se do¬ 
tični broj u zagrade. Nadrasla se plodnica označuje crtom ispod, a 
podrasla crtom iznad broja plodnih listova. Da bi se pak označila i 
simetričnost cvijeta, stavlja se ispred formule znak zvjezdice (*) 
za pravilan cvijet, a znak strelice prema dolje (4r) za zigomorfan c. 
Evo radi primjera nekoliko cvjetnih formula: Visibaba: -#■ P 3+3 
A 3+3 G(3); žabnjak: * K5 C5 Aoo Goo; krstašice: * K 2+2 C4 
A2-I-4 G (2); usnjače: ^ K(5) C(5) A4 G(2). 

VI. OPRAŠIVANJE (poilinatio). Da bi se iz sjemenih zame¬ 
taka c-a mogle razviti klijave sjemenke, potrebno je naj¬ 
prije, da peludna zrna budu na bilo koji način prenesena 
iz peludnice na njuške pestića (kod kritosjemenjača), 
odnosno na sjemene zametke (kod golosjemenjača). To se 
prenašanje peluda na ženske organe c-a naziva oprašiva¬ 
nje, i ono je predmet istraživanja posebne grane botanike, 
koja se zove ekologija c-a. 

Kod dvospolnih cvjetova mogu njuške pestića biti opra- 
šene peludom iz istoga c-a, pa takav način oprašivanja na¬ 
zivamo samooprašivanje (samooplodnja) ili autogamija. No 
ima razmjerno malo takvih biljaka, kod kojih je autoga¬ 
mija jedini i redovni način oprašivanja. Slučaj je to na pr. 
kod mnogih vrsta roda ljubica (v.), kod kojih se redovito 
ili povremeno razvijaju t. zv. kleistogamni cvjetovi. Za te 
je cvjetove značajno, da su u svom razvoju zaostali te se 
uopće ne otvaraju; njihove se njuške uspješno oprašuju 
vlastitim peludom već u zatvorenom cvijetu. Inače je sa¬ 
mooprašivanje razmjerno rijetka pojava i ono ostaje naj¬ 
češće bez pravog posljetka, budući da se u dotičnim cvje¬ 
tovima zameće i razvija samo malo klijavih sjemenaka ili 
se one uopće i ne razvijaju (na pr. kod mnogih voćaka). 

Stoga se velika većina cvjetnjača redovno oprašuje pe¬ 
ludom iz drugoga c-a, a kod biljaka s jednospolnim cvje¬ 
tovima to je, naravno, jedino i moguće. Takvo se opraši¬ 
vanje naziva općenito stranooprašivanje (stranooplodnja) 
ili alogamija. Stranooprašivanje vrši se na dva načina: 
oprašuju li se cvjetovi peludom drugih cvjetova iste biljne 
jedinke, govorimo o susjedskom oprašivanju ili geitonoga- 
miji; radi li se pak o oprašivanju cvjetova različnih biljnih 

CVIJET 



OPLODNJA KOD BORA (GOLOSJEMENJACA) 

1. prašnik; 2. dio uzdužno prerezanog muškog cvijeta; 3. peludno zrno 
s vegetativnom i generativnom stanicom; 4. klijanje peludnog zrna 
u peludnu cijev; 5. kraj peludne cijevi neposredno prije oplodnje; 6. i 
7. plodna ljuska; 8. uzdužni prerez za oplodnju zrelog sjemenog za¬ 
metka; 9. oplodnja 

jedinki iste vrste, govorimo o križanom oprašvanju ili kse- 
nogamiji. 

Kod nekih je biljaka s dvospolnim cvjetovima mogućnost strano- 
oprašivanja na različne načine posebno osigurana. Prvi takav način 
vidimo u pojavi t. zv. dihogamije. Pod dihogamijom razumijevamo 
pojavu, da prašnici i pestići nekoga c-a nisu zreli za oprašivanje isto¬ 
dobno, kao kod t. zv. homogamskih cvjetova, već jedni ranije, a drugi 
kasnije. Dozrijevaju li pri tom prašnici prije pestića, govorimo o pro- 
tandriji, ako pak najprije dozrijevaju pestići, govorimo o protoginiji. 
Protandrički su cvjetovi u prirodi veoma česti; oni su značajni na pr. 
za vrlo mnoge glavočike, štitarke i dr. Protoginski su cvjetovi na¬ 
protiv rjeđi, a nalazimo ih na pr. kod rodova trputac (v.), kozlac (v.), 
vučja stopa (v.). 

Drugi način osiguranja stranooprašivanja sastoji se u t. zv. her- 
kogamiji. Tim se izrazom označuje pojava, da su muški i ženski 
organi c-a prostorno tako odijeljeni, te je samooprašivanje u velikoj 
mjeri oteščano. Kao primjer može poslužiti c. perunike (v.). 

Treći je način sprečavanja samooprašivanja pojava t. zv. razno- 
vratnosti ili heterostilije. Sastoji se u tome, da različne jedinke iste 
biljne vrste imaju dvojake (pa čak i trojake) cvjetove: jedne s du¬ 
gim vratovima pestića i nisko smještenim prašnicima, a druge s visoko 
smještenim prašnicima i kratkim vratovima. Lijep primjer hetero¬ 
stilije vidimo kod roda jaglaca (v.). 

Stranooprašivanje vrši se dosta često s pomoću vjetra, još češće 
s pomoću životinja, osobito kukaca, a rjeđe s pomoću vode. Opra¬ 
šivanje s pomoću vjetra zove se anemofilija ili anemogamija, a biljke, 
koje se tako oprašuju, zovu se anemofilne. Za njih je značajno u 
prvom redu, da stvaraju razmjerno velike količine peluda, kako bi se 
oprašivanje što bolje osiguralo (na pr. lijeska, bor i dr.). Pelud jc 
kod njih »brašnat«, t. j. zrna su odvojena jedno od drugoga, da bi 
ih vjetar što lakše zahvatio. Organi, koji nose peludnice, redovito su 
lako gibljivi, te je već i najmanji vjetar dovoljan, da ih potrese; to 
vidimo na pr. kod trava, koje imaju duge i tanke prašničke niti, 
zatim kod visećih maca lijeske, hrasta i dr. Peludna su zrna redovito 
sitna i imaju često glatku površinu, da bi što lakše lebdjela u zraku; 
stoga ih vjetar može ponijeti i stotine kilometara daleko kao i tisuće 
metara visoko. Njuške su kod anemofilnih biljaka često razmjerno 
velike i udešene tako, da se pelud može za njih što lakše prihvatiti 
(na pr. peraste njuške trava). Da bi pak pelud imao što lakši pristup 
do njuški, imaju cvjetovi ovih biljki slabo razvijeno ocvijeće ili su 
bez njega, a osim toga cvatu one redovito rano u proljeće, t. j. prije 
nego li prolistaju. 

Kod velike većine cvjetnjača, osobito kritosjemenjača, vrši se opra¬ 
šivanje s pomoću životinja. To je t. zv. zoidiofilija ili zoidiogamija, 
a dotične se biljke nazivaju zoidiofilne. U umjerenim klimatskim po¬ 
dručjima prenose pelud u prvom redu kukci (to je entomofilija ili 
entomogamija), pa takve biljke nazivamo entomofilne, a u nekim trop¬ 
skim i suptropskim krajevima prenose pelud ptice (ornitofilija ili orni- 
togamija), pa dotične biljke nazivamo ornitofilne. 

Za entomofilne biljke značajno je u prvom redu, da one svojim 
cvjetovima pružaju kukcima potrebnu hranu. Time je postignuto, da 
kukci dotične cvjetove redovito posjećuju i dovoljno se dugo u njima 
zadržavaju. Hrana, što je cvijeće pruža kukcima, sastoji se poglavito 


u obilnom peludu i u t. zv. nektaru. Nektar je sladak sok, koji sadr¬ 
žava šećera, a izlučuje se iz posebnih žlijezda, t. zv. mednika ili 
nektarija. Mednici su kod različnih biljnih skupina razvijeni na 
različnim, ali strogo određenim mjestima u području c-a: na lapovima 
čaške, na laticama vjenčića, na prašničkim ili karpelnim listovima, a 
kod nekih predstavljaju oni čitave preobražene prašnike (staminodije) 
ili dijelove cvjetišta. Osim toga osigurale su si neke biljke dovoljno 
dugo zadržavanje kukaca u svojim cvjetovima još i na druge načine, 
tako na pr. lovkama, kakve nalazimo kod kozlaca i vučje stope, ili 
pak time, što dotičnim kukcima omogućuju rasplod (na pr. smokva, v.). 

Entomofilne biljke imaju nadalje sposobnost primamljivanja ku¬ 
kaca. To se vrši optičkim i kemijskim sredstvima. Optička su sredstva 
te vrste u prvom redu različne žive boje pojedinih dijelova c-a, 
zatim česti kontrasti u tonovima boja, raznolike šare i pjege, mno- 
goliki oblici pojedinih dijelova c-a i t. d. U tom pogledu nalazi se 
suvremena eksperimentalna ekologija c-a još pred mnogim važnim 
pitanjima, kojih je rješenje u velikoj mjeri ovisno o poznavanju fizio¬ 
logije osjeta onih životinja, koje vrše oprašivanje. 

Kemijska su sredstva primamljivanja u prvom redu različne mirisave 
tvari, što ih dijelovi c-a u sebi proizvode i izlučuju. Pri tom su 
katkada vrlo važni i takvi mirisi, koji su čovjeku neugodni i odvratni, 
kao na pr. kod cvjetova, koji »zaudaraju« poput izmetina ili poput 
strvine (na pr. kozličine). 

Za veliki su broj entomofilnih biljaka značajne i sasvim posebne 
mehaničke uredbe, kojima je svrha, da na upravo »prepreden« način 
dovedu određene kukce u položaj, koji je najpovoljniji za što sigur¬ 
nije i što uspješnije stranooprašivanje. Takve uredbe vidimo na pr. kod 
livadne kadulje (v.), kod kozlaca, kod vučje stope i dr. 

Od nemale je važnosti za oprašivanje i oplodnju entomofilnih 
biljaka napokon i to, da njihov pelud obiluje redovito uljevitim 
ljepljivim tvarima, koje omogućuju, da se zrna drže zajedno u gru- 
dastim skupinama, što ih kukci raznose kao cjeline. Isti je cilj na još 
savršeniji način postignut tvorbom polinija, kakvi su značajni na pr. 
za porodicu kaćunovki. Uopće, za peludna zrna entomofilnih biljaka 
značajno je, da im površina eksine redovito nije glatka, već da ima 
na sebi najraznoličnije izrasline u obliku bodlja, bradavica i si., koje 
olakšavaju prihvaćanje za životinjsko tijelo. 

Cvjetovi tropskih ornitofilnih biljaka razlikuju se u mnogom po¬ 
gledu od entomofilnih cvjetova. Kod njih nema na pr. gotovo ni¬ 
kakvih mirisa, ali zato imaju vrlo žive, blještave boje, a što je za 
njih osobito važno, oni redovito izlučuju obilan nektar, kojim dotične 
ptice utažuju svoju žeđu. 

Kod nekih malobrojnih biljaka (na pr. kod -nekih kozličina) mogu 
katkada izvršiti oprašivanje i puževi. Takve se biljke nazivaju ma- 
lakofilne. 

Hidrofilnih biljaka, koje se oprašuju s pomoću vode (to je t. zv. 
hidrofilija), ima među cvjetnjačama zapravo vrlo malo, budući da 
se niti mnoge od onih biljaka, koje žive pod vodom, ne oprašuju 
s pomoću vode. Kao primjer prave hidrofilije može se spomenuti mor¬ 
ska trava (v.), koja svoje cvjetove otvara pod vodom, tako da nitasta 
peludna zrna mogu putem vode dospjeti do njuški. 



OPLODNJA KOD KRITOSJEMENJAČA 
1. poprečni prerez kroz prašnicc ljiljana; 2. peludno zrno s vegeta¬ 
tivnom i generativnom stanicom; 3. i 4. peludna cijev; 5. četiri za¬ 
metnute makrospore, najdonja je mlada zametna kesa; 6. razvoj 
zametne kese kod Petrovog krsta; 7. potpuno razvijena zametna kesa 
ljiljana; 8. i 9. stapanje spolnih jezgara; 10. uzdužni prerez pestića sa 
jednim sjemenim zametkom kod dvornika; 11. i 12. razvoj klice (embrija) 

vii. oplodnja. Kad je oprašivanje izvršeno, počinje 
proces oplodnje. Prvi se korak pri tom sastoji u tome, da 
peludno zrno, koje se sada nalazi na mikropili sjemenog 
zametka (kod golosjemenjača), odnosno na njuški pestića 
(kod kritosjemenjača), počne na poseban način klijati. 
Eksina peluda pukne, i to najčešće na jednom točno odre¬ 
đenom mjestu, a njegova vegetativna stanica, obavita in- 
tinom, izraste u t. zv. peludnu cijev. Tvorba peludne cijevi 
veoma je značajna za cvjetnjače, jer se s pomoću nje vrši 
sama oplodnja, t. j. kroz nju dospijevaju kod velike većine 
cvjetnjača muške spermalne stanice iz peluda do jajnih 
stanica u sjemenim zametcima. Kod cvjetnjača nije dakle 
više potrebna voda kao posredovni čimbenik pri zbivanju 
oplodnje, pa je i to jedna od najvažnijih razlika između 
njih i svih papratnjača. 

S obzirom na dalji tok oplodnje razlikuju se dosta znatno golo- 
sjemenjače od kritosjemenjača. Kod golosjemenjača prodire peludna 
cijev izravno u staničje nucelusa. Istodobno dijeli se generativna sta¬ 
nica peluda najprije u dvoje: u t. zv. »stanicu stijenke«, koja se 
odmah priljubi uz protalijske stanice, i u spermatogenu stanicu; ova 
se ponovno razdijeli u dvije spermalne stanice, koje ulaze u peludnu 
cijev. Kod najprimitivnijih golosjemenjača, poimence kod razreda Cy- 
cadinae i Ginkgoinae, zadobiju spermalne stanice na koncu oblik dvaju 
spermatozoida, koji se s pomoću brojnih, zavojito poredanih cilija 
mogu aktivno gibati; kad se peludna cijev na svom kraju otvori, 
dospiju ti spermatozoidi u naročitu tekućinu, koju izlučuje sjemeni 
zametak, i plivajući po njoj dopru do arhegonija, gdje se stapaju 
s jajnim stanicama. No kod svih ostalih golosjemenjača dospijevaju 
obje spermalne stanice, bez prethodne pretvorbe u spermatozoide i 
jedino putem peludne cijevi, do jajnih stanica u makroprotaliju. Tada 
se peludna cijev na kraju otvori i jedna se spermalna stanica stopi 
s jajetom, dok druga obično propada. Time je oplodnja završena. Iz 
oplođene jajne stanice razvija se zatim na poseban način klica 
(embryo) buduće biljke, a iz čitavog sjemenog zametka sjeme, koje 
leži otvoreno na plodnom listu. 

I kod kritosjemenjača ulazi generativna stanica peluda odmah u 
početku u peludnu cijev, te se u njoj — ukoliko se to nije zbilo već 
prije — razdijeli u dvije spermalne stanice (odnosno jezgre). Peludna 
cijev mora međutim ovdje, da bi dospjela do sjemenog zametka, 
prevaliti razmjerno dugi put, jer mora prorasti čitav vrat pestića, 
od njuške do plodnice. Pri tom slijedi ona u unutrašnjosti pestićeva 
vrata put najmanjeg otpora, a djeluju na nju vjerojatno i neki ke¬ 
mijski podražaji. Kad napokon dospije do plodnice, ulazi peludna 
cijev i u sam sjemeni zametak, i to ili kroz mikropilu — pa tada 
govorimo o porogamiji — ili kroz koji drugi dio sjemenog zametka, 
pa tada govorimo o aporogamiji. Poseban je i česti primjer aporoga- 
mije t. zv. halazogamija, o kojoj govorimo onda, kad peludna cijev 
ulazi u sjemeni zametak kroz halazu. U svakom pak slučaju dopire 
peludna cijev konačno do zametne kese, a s njom i obje spermalne 
stanice, odnosno jezgre, koje se u tom času nalaze zajedno s vege¬ 
tativnom jezgrom na vrhu cijevi. Kad dođe i do jajnog aparata, pe¬ 
ludna se cijev na vrhu otvori i ispusti svoj sadržaj, i to obično naj¬ 
prije u jednu sinergidu. Vegetativna jezgra zatim propada, dok se 
od obiju spermalnih stanica (jezgara) jedna stapa s jajetom, a druga 
sa sekundarnom jezgrom zametne kese. Tu se, dakle, zbiva neke vrsti 
dvostruka oplodnja, što je za kritosjemenjače veoma značajno. Iz 
oplođene jajne stanice razvija se zatim klica (embryo) buduće biljke, 
iz oplođene sekundarne jezgre zametne kese razvija se t. zv. endosperm 
(hranjivo staničje), a iz čitavog sjemenog zametka sjeme, koje je 
zatvoreno u plodu (v.). 

LIT.: J. B. Payer, Traitć d’Organogenie comparće de la fleur, Pariz 
1857; R. Wettstein, Handbuch der systematischen Botanik , 4. izd., Beč 1935; 
R. Wettstein, Bliite, Handworterbuch der Naturwissenschaften, 2. sv.; 
W. Troll: Ovganisation und Gestalt im Bereich der Bliite, Berlin 1928; 
A. Eichler, Bliitendiagramme, Leipzig 1875 i 1878; H. Fitting—R. Har- 
der—H. Sierp—F. Firbas, Lehrbuch der Botanik fiir Hochschulen, 20. 
izd., Jena 1939. S. H-ć. 

CVIJETA ZUZORIĆ, društvo -► Zuzorić Cvijeta. 

CVIJIĆ, Jovan, * Loznica 29. IX. 1865, f Beograd 16. I. 
1927, profesor sveučilišta u Beogradu. Učio je gimnaziju u 
Loznici, Šapcu i Beogradu, a Veliku školu u Beogradu, 
gdje je 1888 svršio matematičko-prirodnjački odsjek. G. 
1889—93 usavršavao se na sveučilištu u Beču, pa je 1893 
postavljen za redovitog profesora Velike škole. Udario je 
dobre temelje geografskoj nauci u Srbiji. U vrijeme prvoga 
svjetskog rata poduzeo je 1915 s engleskim prijateljima u 
Londonu akciju za političku i materijalnu pomoć svome 
narodu. U jesen iste godine dodijeljen je generalu Sarrailu 
u Solunu kao znanstveni savjetnik. Iduće godine davao je 
u Švicarskoj znanstvena obavještenja o ciljevima južnih 
Slavena. Od početka 1917 do lipnja 1918 predavao je na 
Sorbonni, a 1918—19 bio je predsjednik teritorijalne sek¬ 
cije jugoslavenske delegacije na konferenciji mira u Parizu; 
polovinom 1920 predstavnik je Kraljevine Srba, Hrvata i 
Slovenaca kod plebiscita u Koruškoj, ali mu zbog bolesti 
nije prisustvovao. Rektor sveučilišta u Beogradu bio je 
1907/8 i 1919/20. Zimskog semestra 1924/25 ponovo je pre¬ 
davao na Sorbonni. 


C. je bio član i predsjednik Srpske kralj, akademije 
nauka te član više akademija i znanstvenih ustanova u 
inozemstvu. 

Samostalna ispitivanja počeo je za učenja na Velikoj 
školi, a cio život posvetio je nauci. Balkanski poluotok, 
dotad najvećim dijelom neistražen, glavno je polje nje¬ 
gova rada, a proučavanje zemalja i naroda južnih Slavena 
osnovni mu je cilj. U početku svoga rada najviše se 
zanimao pitanjima krša, kojima je posvećena i njegova 
doktorska disertacija (Das Karstphanomen, Geographische 
Abhandl. V/3, Beč 1893); njima se i kasnije vraćao. Naj¬ 
važnija su od ovih Geografska ispitivanja u oblasti Kučaja 
(Geol. an. Balk. Poluostrva, V, 1893), Pećine i podzemna 
hidrografija u Istočnoj Srbiji (Glas SKA XLVI, 1895), 
Karsna polja zapadne Bosne i Hercegovine (Glas LIX, 
1900), Hydrographie souterraine et ćvolution morphologique 
du Karst (Recueil des travaux de lTnstitut de Geographie 
alpine VI, Grenoble 1918). 

U drugom periodu svoga rada, 1896—1904, počeo se 
baviti tragovima ledenog doba na Balkanskom poluotoku. 
On ih je prvi opazio oko vrhova Rile ( Tragovi starih gle¬ 
čera na Rili , Glas LIX, 1897), 
zatim na najvišim planinama 
Bosne, Hercegovine i Crne 
Gore (Glas LVII, 1899), Pro- 
kletijama i drugim plani¬ 
nama (Glas XCI, 1913 i 1921), 
a sve svoje rezultate o tome 
pitanju objavio je u Ućpoque 
glaciaire dans la peninsule 
Balkanique (Annal. de Geogr., 
Pariz 1917). 

Poslije 15 godina neumornog 
proučavanja u prirodi izdao 
je Osnove za geografiju Ma¬ 
kedonije i Stare Srbije u 3 
velike knjige (Pos. izdanja 
SKA I. i II., 1906, III., 1911), 
s atlasima i kartama. U tome 
djelu napose odskače razno¬ 
vrsnost C-eva rada. Prepleću 
se geološka, geomorfološka, 
klimatološka, limnološka, antropogeografska i etnografska 
promatranja, tako da se taj rad uzima i sada kao izvor 
za potanja istraživanja. 

C. je obratio pažnju i velikoj grupi jezera Makedo¬ 
nije, Stare Srbije i Epira (izd. SKA, 10 karata, 1902) i 
onih na Jadranskom primorju ( Kriptodepresije u Evropi , 
Glas LXIII, 1902), kojima su površine iznad, a dna ispod 
morske razine. U kasnijim godinama proučava druge 
probleme: povijest razvitka Đerdapa, najveće probojnice 
u Evropi (Erganzungsheft No. 160 zu Petermanns Mitt., 
Gotha 1908), pliocensku riječnu dolinu na južnoj strani 
planine Balkana (Abhandl. d. k. k. Geogr. Ges., Beč 1908), 
jezersku plastiku Šumadije (Glas LXXIX, 1909) i velikih 
makedonskih kotlina ( Život diluvijalnog Eordejskog Je¬ 
zera , Gjas LXXXI, 1910). U posljednjim godinama rada 
utvrdio je veze između faza riječne erozije i nekadašnjih 
morskih i jezerskih razina (Glas XCVII, 1921; Glasnik 
geogr. društva, knj. 6. i 7.—8., Beograd 1921 i 1922). 

C. je napisao nekoliko važnih rasprava o složenoj građi 
Zemljine kore na Balkanskom poluotoku. Ovi radovi zahti¬ 
jevaju solidno znanje geologije i neobičnu sposobnost sin¬ 
teze, a tiskani su u Glasu (LXIII, 1902), Bečkoj akademiji 
nauka (1902), Izvještaju IV. Međunarodnog geološkog kon¬ 
gresa u Beču (1903) i u Petermanns Mitteilungen (1909). 

Širim krugovima pristupačniji je C-ev rad na antropogeo¬ 
grafiji. C. je, kao istraživač prirode, bio u stalnom dodiru 
s narodom, različitim po podrijetlu, prosvijećenosti, mišlje¬ 
nju i po duhovnim osobinama; prolazio je krajevima razli¬ 
čitog društvenog uređenja i različnog načina života, što je 
sve u vezi s razlikama geografskih sredina. Već krajem 
prošlog stoljeća napisao je upute za ispitivanje sela, a 
zatim je osnovao zbirku studija pod imenom Naselja 
srpskih zemalja (poslije prvog svjetskog rata Naselja i po¬ 
reklo stanovništva). U prvoj od njih tiskao je značajno i 
osnovno djelo Antropogeografski problemi Balkanskog Po¬ 
luostrva (1902). U ovu grupu ide i jedan od najvećih C-evih 
radova, La peninsule Balkanique , Geographie humaine 
(Pariz 1918), koje je izašlo i u prijevodu (Beograd, knj. I. 

i II., 1922 i 1931; Zagreb, knj. I., 1922), kao i Metanasta- 
zična kretanja, njihovi uzroci i posledice (Naselja 12,1922). 

Svojim istraživanjima pridonio je, da je Balkanski polu¬ 
otok postao jedno od najbolje i najsvestranije proučenih 
područja u geomorfološkom i antropogeografskom pravcu. 
Sintezu svojih shvaćanja o postanku i razvitku oblika 
Zemljine površine iznio je u svome posljednjem, ali ne¬ 
dovršenom djelu Geomorfologija (Beograd, I. knj. 1924; 
II. knj. 1926). 

C. je osnivač Geografskog društva u Beogradu (1910) i 
njegova Glasnika (1912), kome je bio najrevniji suradnik 
i urednik sve do smrti, a ima isto tako veliku zaslugu za 
ostvarenje i uspjeh prvog kongresa slavenskih geografa i 
etnografa, koji je održan u Pragu 1924, a kasnije u drugim 
slavenskim zemljama. 

Njegove rasprave: Kulturni pojasevi Balkanskog Polu- 
ostrva (SKG, 1902), Glavne osobine centralnih oblasti 

Balkanskog Poluostrva (ibid. 1904) i dr. su manje više 

geografsko-političkog karaktera. C. i u ovim radovima 
nastoji ostati na znanstvenoj visini. Gotovo u svakom 

takvom radu ima i njegovih osobnih uvjerenja. Zbirka 

C-evih studija nacionalno-prosvjetnog sadržaja izašla je 
pod naslovom Govori i članci (I. i II., Beograd 1921; III. 
i IV, Beograd 1923). 

LIT.: J. Cvijić, lz uspomene i života (Nova Vojvodina, Novi Sad 
1923), J. Daneš, Jovan Cvijić (Pos. izd. Beogr. društva, sv. 1., Beograd 
1927); A. Gauvain F. de Martonne-E. Haumant-S. Spalajković-Y. Chatai- 
gneau, En memoire de Jovan Cvijić (Monde Slave, Pariz 1927); V. 
Radovanović, Jovan Cvijić i srpska antropogeografska škola (Bibl. 
»Volja« 3 Skoplje 1927); Isti, Nacionalni zavet Jovana Cvijića (»Život 
i rad«, Beograd 1929); P. Vujević, Jovan Cvijić kao nacionalni radnik 
(»Vardar«, kalendar Kola srp. sestara. Beograd 1928). P. V-ć. 

CVITANOVIĆ, fra Gabri- 
jel, * Baška Voda (kraj Ma¬ 
karske) 8. II. 1887, franjevac, 
profesor na franjevačkoj bogo¬ 
sloviji u Makarskoj. Povijest 
je učio na sveučilištu u Miin- 
chenu. U prvom svjetskom ra¬ 
tu dragovoljno je pošao za du¬ 
šobrižnika s hrvatskim zaroblje¬ 
nicima u Italiju. Neko je vri¬ 
jeme bio dušobrižnik hrvatskih 
iseljenika u Sjevernoj Americi. 
Surađuje s apologetskim član¬ 
cima u časopisu Nova revija. 
Napisao je povijesno djelo Die 
Franziskanerprovinz SS. Re - 
demptoris u. die franz. Regie- 
rung in Dalmatien in den Jah- 
ren 1809/13, Miinchen 1920. L. B. 

CVITKOVIĆ, Luka, bihaćki 
sudac i plemić 16. st. Poko¬ 
pan je u crkvi sv. Antuna u 
Bihaću (danas džamija Fetija), 
gdje se donedavno sačuvala 
njegova nadgrobna ploča s gr¬ 
bom (ptica raširenih krila na 
otrgnutoj grani između dvije 
zvijezde) i natpisom: SEPVLTVRA NOBILIS LVCE 
CVITCHVICH IVDICIS B1HIC... EX CIVITATIS PIE- 
TATE ŠIBI SVISQVE HERED FIERI FECIT 1. 5. XXIIII. 
(1524). Poslije pada Bihaća 1592 ta je ploča s drugim plo¬ 
čama poslužila za popločenje džamije te je početkom ovog 
stoljeća prenesena u lapidarij sarajevskog muzeja. V. Ž. 

CVITULJE, CVITAK - Smokva. 

CVJETAČA -> Kupusnjače. 

CVJETAEVA, Marina, * Moskva 1892, vrlo nadarena 
ruska pjesnikinja. Odlikuje se originalnošću oblika i smje- 
lošću misli. Pjeva strast i ljubav. Crpi građu iz narodnih 
izvora (folklora). Od 1910 do 1928 izdala je ove zbornike 
pjesama: Večernij Aljbom, Iz dvuh knig , Volsebnyj fonarj , 
Versty, Razluka, Stihi k Bloku, Carj-Djevica , Posle Rossiji 
i dramu u stihovima Konec Kazanovy. N. F 

CVJETIŠTE -* Cvijet. 

CVJETARI (Cetoniini). Rutavi cvjetar (Tropinota hirta 
Poda) je 8—13 mm dugi i 6—7 mm široki crni tvrdokrili 
kukac s gustim sivo žutim dlakama i bijelim nepravilnim 
pjegama. Dlakavi cvjetar (Oxythyrea funesta Poda) nešto 
je manji, crn, s kovinastim prelijevom, 6 bijelih točaka 


na nadvratnjaku i bijelim pjegama na pokrilju. Hrane se 
s proljeća najprije cvijećem divljih biljaka, zatim pre¬ 
lijeću na cvjetove voćaka, a poslije cvatnje voćaka na 
pšenicu ili raž u cvijetu. Hrane se cvjetnim dijelovima i 
uništavaju ih. Suzbijanje: sakupljanje kukaca stresanjem 
s voćaka ranim jutrom i uništavanjem. F. O. 

CVJETKOVIĆ, Božo, * Suđurađ (Šipan) 16. XII. 1879, 
profesor. Poslije svršenih nauka na sveučilištu u Beču bio 
od 1907 profesor na nautičkim školama u Dubrovniku i 
Kotoru, zatim na gimnazijama u Zemunu i Zagrebu, a od 
1921 upravitelj pomorske akademije u Bakru i realne gi¬ 
mnazije u Ogulinu do umirovljenja 1932. Bavio se naučnim 
radom s područja povijesti Dubrovnika i oceanografije. 
Radovi su mu tiskani kao posebne knjige i članci u razli¬ 
čitim stručnim časopisima. 

BIBL.: Život i rad Eugena Gelcicha, Dubrovnik 1910; Rad R. J. 
Boškovića na polju atomistike, meteorologije i geodezije, Dubrovnik 
1911 (Spomenica Ruđera Josipa Boškovića); Kaluđerske i kompaske 
karte, Dubrovnik 1912; Oceanografija (fizička), Dubrovnik 1913; Bio¬ 
grad (historička studija), Dubrovnik 1915; Uvod u povijest Dubrovačke 
republike, Dubrovnik 1916; Povijest Dubrovačke republike, knj. I., 
Dubrovnik 1917; Dr. Konstantin Jireček (biografija), Dubrovnik 1918; 
Estetska oceanografija. Ljepota mora i obale, Dubrovnik 1920; Dubro¬ 
vački dvor, Zagreb 1922, Dubrovačka diplomacija, Dubrovnik 1923; 
Dubrovnik i Svete Lige, Narodna starina 2; Dubrovnik i Petar Ve¬ 
liki, Bulićev zbornik, Zagreb—Split 1924. S. R. 

CVJETNE BOJE Prirodne boje. 

CVJETNICA (lat. Dominica in ramis pa'lmarum), etimo¬ 
loški dolazi od riječi cvijet, a označuje zelenilo općenito, 
a maslinove i paomine grančice napose, koje se tog dana 
blagoslivlju i nose u svečanom ophodu. Ophod potječe 
iz 4. st. iz Jeruzalema. Obavlja se u spomen Isusova sve¬ 
čanog ulaska u Jeruzalem pred smrt. Nekoć su ga fra¬ 
njevci u Jeruzalemu obavljali iz zaselka Betfage, iz ko¬ 
jega je Isus poslao učenike po magaricu i oslića. U ne¬ 
kojim su zemljama nosili u ophodu evanđelistar ili 
nezastrto raspelo, ukrašeno grančicama, što se do danas 
sačuvalo u dominikanskom obredu. Ophod je svečane 
naravi, ali sv. misa odmah preuzima obilježje pokore. 
Cvjetnica je neposredni uvod u velika otajstva Otkuplje¬ 
nja, koje se te sedmice dokončava u žrtvi Križa i slavi 
(j skrsnuća 

LIT.: D. Kniewalđ, Liturgika, Zagreb 1937; O. S. B. Schuster, 
Liber Sacramentorum, Marietti 1925. D. B. 

Prema starom zagrebačkom obredu, kako je zabilježen 
u liturgijskim knjigama 11.—18. st., ophod na Cvjetnicu bio 
je veoma svečan. Gotovo da se približavao obrednoj igri. U 
subotu prije Cvjetnice, nakon matutina i lauda za Cvjet¬ 
nicu, išao je svečani ophod iz crkve sv. Ivana u Novoj 
Vesi do stolne crkve. To je bilo pravo skazanje. Ovaj je 
ophod dokinut 1782. 

LIT.: D. Kniewald, Proprium de tempore zagrebačke stolne crkve 
1094—1788, Zagreb 1941. D. K-d. 

Običaji na Cvjetnicu uglavnom su srodni drugima iz 
čitavoga proljetnoga ciklusa, kao i mnogi ostali u doba 
oko Uskrsa (v.). Amo idu osobito običaji s nekim vrstama 
bilja, koje se drži za zdravonosno, osobito u to proljetno 
doba, pa se ili jede (na pr. gutaju se mace ili list masline) 
ili se sprema zbog zdravlja; ta se moć na C-u pridaje 
osobito drijenku. Istu tu ulogu imaju i neke druge biljke, 
kojih se cvijeće stavlja u vodu i njom umiva. Još i više 
takvih moći, posebno moć odbijanja groma, dobivaju te 
biljke na C-u blagoslovom u crkvi, kamo se nose gotovo 
u svim hrvatskim krajevima u različnim oblicima udešene 
mace vrbe i lijeske, pa lovor, maslina, drijenak, ružmarin 
(kao kotarice ili krošnjice na vrhu štapa, ili u obliku 
lukova savijene grančice drijenka i si.); u jadranskom po¬ 
dručju uobičajena je od davnih vremena grančica masline 
i paomin list, za taj dan osobito vješto spleteni i nošeni 
u procesiji. U Slavoniji je uobičajeno na C-u, da djevojke 
kite bunar, đeram, kabao odabranome momku, običaj, 
koji je u bitnom srodan onome s majskim drvom (-* 
maj). M. G-i. 

CVJETNIĆ je prije turskoga gospodstva u Pounju bilo 
veliko naselje Unačke župe, u kojoj je zapremalo sjevero¬ 
zapadni dio, nalazeći se između rijeka Une i Unca i pla¬ 
nina Vučjaka i Ilice. Tu je živjelo desetak razgranatih 
hrvatskih plemićkih obitelji, od kojih su u 15. st. zabilje¬ 
ženi Drugnetići, Grupšići, Ježevići i Mladušići. Njihovi su 
posjedi na Uncu graničili s Velikim Psetom, a na Uni sa 
župom Lapačkom i Srbskom, te se te plemićke porodice i 
navode u vezi s plemstvom iz tih krajeva. Starosjedilačko 
cvjetničko naselje govorilo je čistim čakavskim narječjem, 

kao i ono u susjedstvu. Tu je bilo i katoličkih pohrvaće- 
nih Vlaha, doseljenih iz Poneretavlja, od Duvna v Hlivna 
i Glamoča, a njihovo je narječje bilo štokavskočakavsko, 
kako se govorilo na području, odakle su došli Vlasi u C. 
Turci su u Unačku župu počeli prodirati poslije 1510. 
Oko 1520 oni su u njoj već potpuni gospodari i drže svoje 
središnje naselje u gradu Uncu i njegovu podgrađu. Cijelo 
to područje oni su zadobili bez borbe, te tu i nije bilo 
gubitaka u ljudskim životima i odvođenju u roblje. Staro¬ 
sjedioci Hrvati ili su se s toga zemljišta odselili, kao i ina¬ 
če iz Pounja, Krbave i Like, u sjevernije sigurnije krajeve, 
ili su prišli Turcima, primili islam i unišli u muslimansko 
tvrđavno naselje u gradu Uncu i u posjedovno povlašteno 
stanovništvo po ostalom unačkom području. Takvu je 
sudbinu imalo i drugo hrvatsko naselje, koje nije bilo 
plemićkoga podrijetla. Ima dokaza, da su upravo oko 
Unca nekadanji pohrvaćeni katolički Vlasi pod turskim 
gospodstvom prevedeni na pravoslavlje, kada su turske 
vlasti na puste zemlje dovele svoje pravoslavne Vlahe iz 
Podrinja i Poibarja. Danas na starom cvjetnićkom po¬ 
dručju postoje C. Veliki i Mali, a oko njih je nastanjeno 
još nekoliko sela. 

LIT.: H. L. Thall6czy i S. Horvath, Alsć-Szlavćniai okmdnytđr, 
Budimpešta 1912; V. Klaić, Acta Keglevichiana annorum 1322 — 1527, 
Zagreb 1917; L. ThaIloczy i A. Hodinka, A horvćt veghelyek okle- 
vćltšra, V., Budimpešta 1903. S. P-ć. 

CVJETNJAČE (Anthophyta , Spermatophyta) su poseban 
odjeljak stablašica (v.), kojemu pripada golemi broj biljaka 
najvišeg razvojnog stupnja. Nasuprot svim drugim skupi¬ 
nama bilja odlikuju se poglavito tvorbom cvijeta i sjemena. 

Iako je srodnost c-a s arhegonijatama (v.), a osobito 
s papratnjačama, danas posve dokazana, postoje ipak 
među njima tako bitne razlike, da se njihovo lučenje u 
dva zasebna odjeljka može smatrati opravdanim. Naj- 
bitnija je razlika u tome, što je kod c-a izmjena gene¬ 
racija (v.) posve prikrivena, t. j. izvana nevidljiva, budući 
da je spolna generacija (gametofit) u tolikoj mjeri sma¬ 
njena, da je posve izgubila svoju fiziološku samostalnost 
te ostaje trajno u vezi s nespolnom generacijom (sporo- 
fitom), koja je i prehranjuje kao sastavni dio svoga tijela. 
Obazremo li se u vezi s tom bitnom značajkom c-a na 
poznatu činjenicu, da već kod arhegonijata cjelokupan 
razvoj ide za sve jačim smanjenjem spolne generacije i 
postepenim prenošenjem spolnog dimorfizma iz organa ga- 
metofita na nespolnu generaciju (što se opaža, ako se 
isporede papratnjače s mahovinama, a još jasnije, ako se 
isporede raznosporne papratnjače s jednakospornima), 
onda vidimo, da su c. zapravo samo daljnji nastavak u 
tom razvoju. Kod njih su, naime, rasplodni organi nespolne 
generacije postali spolnim organima, a ovi tvore bitni dio 
t. zv. cvijeta (v.). Spolna je generacija kao samostalni 
razvojni stadij nestala, a sačuvala se još jedino u veoma 
smanjenom obliku unutar spolnih organa cvijeta. 

Stoga se kod c-a i sama oplodnja vrši unutar cvijeta. 
Da bi se pak ona mogla izvršiti, nije potrebno posredo¬ 
vanje vode, već jedino prethodno oprašivanje, kod kojega 
vrše glavnu zadaću vjetar i životinje, a samo iznimno 
voda. Nakon izvršene oplodnje počinje se dapače i mlada 
klica (embryo) buduće jedinke razvijati već unutar cvi¬ 
jeta. No kasnije predstavlja ona glavni sastojak t. zv. sje¬ 
mena (v.), koje se u zrelom stanju otkida napokon od 
matere biljke i klije nakon određenog vremena u novu 
jedinku. Sjeme je, dakle, kao specifični organ razmno¬ 
žavanja uz cvijet najznačajnija tvorba c-a, koje se baš 
zbog toga nazivaju također imenom sjemenjače (Spermato- 
phyta). 

C-e se dijele u dva pododjeljka: golosjemenjače (v.) i 
kritosjemenjače (v.). S. H-ć. 

CVJETOŽDER JABUKOV -* Rilaši. 

CVOLINA ( Biasolettia cynapioides [Guss.] Drude) trajna 
je zelen iz por. štitarki (v.). Ima pod zemljom okrugao, 
crnosmeđi gomolj, iz kojega tjera uspravna nadzemna sta¬ 
bljika sa dvostruko perasto razdijeljenim listovima i bijelim 
cvjetovima u ovršnim sastavljenim štitcima. Plodovi su 
linealni, u zrelom stanju crnkasti. Raste po planinskim 
travnicima srednje i južne Italije te Balkanskog poluotoka, 
na pr. na Velebitu i Biokovu. S. H-ć. 

CVRČCI (Cicadidae), kukci, rilčari, porodica iz skupine 
jednakokrilaca (Homoptera). Na kratkoj je glavi izbočeno 
čelo, a rilce smješteno straga na donjoj strani glave blizu 


prsa. Krila su u miru položena kao krov, prednja duža 
od stražnjih. Mužjaci cvrče, jer imadu ozdo, lijevo i desno 
na prvom kolutiću zatka po jedno cvrčalo; ispod dva po¬ 
klopca su udubine, preko njih je razapeta kožica, koja 
stezanjem mišića titra, i tako se 
izvodi glasno cvrčanje. Cvrčci se 
danju zadržavaju među lišćem u 
krošnji drveća i hrane se biljnim 
sokovima mladih izdanaka, ali ne 
prave osobitu štetu. Cvrče satima 
pod sunčanim žarom u toplijim 
šumovitim krajevima. Iz jaja iz- 
valjene ličinke ispadaju na zemlju 
i prednjim se lopatastim nogama 
duboko zakopaju; tu sišu na kori¬ 
jenju drveća, rastu i presvlače se, 
popnu se na drvo, leđna koža im 
pukne i iz nje iziđe krilati cvrčak. 
U hrvatskoj fauni poznamo tri 
veća cvrčka: obični cvrčak (Ci- 
cada plebeia), crvenožilni cvrčak 
(Tibicen haematodes) i jasenov 
cvrčak ( Tettigia orni). Ovaj, sišući 
na crnom jasenu, uzrokuje, da od 
cvrčkova uboda iz jasena istječe 
sladak biljni sok, koji se skrutne 
u »manu«. U sjevernoj Americi 
živi cvrčak ( Tibicina septemdecim ), kojega ličinka treba 
17 godina za svoj razvoj. Na Borneu i Sumatri živi carski 
cvrčak ( Pomponia imperatoria ); velik je 6,5 cm, a ras¬ 
kriljen ima do 18 cm. K. B. 

CVRTILA, Josip, ^ Jastrebarsko 8. III. 1896, omladinski 
pisac. Učiteljsku školu svršio je u Zagrebu. Kao učiteljski 
pripravnik pokrenuo je i uređivao list »Vrelo«. Iz knjiže¬ 
vnog kruga, nastalog pokretanjem toga lista, izišlo je više 
istaknutih hrvatskih književnika. Od 1915 bio je C. učitelj 
u Šartovcu kod Kutine, u Cagincima kod Ivanić-grada, u 
Bjelovaru, a od 1937 u Zagrebu. Njegovi književni radovi 
za djecu izišli su u zbirkama Ivanjska noć, 1922, II. izd. 
1930; Tri dječaka, 1925 (1939 ponovno izdano u knjižicama 
Kalifov turban i Mudri mandarin ); Mali pelivan, 1926, II. 
izd. 1939; Gradić u dolini, 1939; Seoce za gorom , 1940. 
G. 1933 izišlo mu je Bijelo prijestolje, roman iz života 
seoske inteligencije. Od 1937 uređuje »Knjižnicu za mla¬ 
dež«, što je izdaje Hrv. pedagoško-književni zbor. I. Hvt. 

CWOJDZlNSKI, Antoni, Brzežany 9. X. 1897, poljski 
književnik, glumac i redatelj. Učio fiziku u Lavovu i Var- 
šavi. Pisac komedija: Teorja Einsteina (1934), Epoka tempa 
(1935), Freuda teorja snow (1937). J. B-ć. 

CYANIT -* Cijanit. 

CYANOPHYCEAE - Alge, sinje. 

CYATHOPHYLLUM, koralj čun jastog ili valjkastog 
oblika, koji je u mnogo rodova i vrsta živio kao jedan 
od najznačajnijih koralja u doba prije karbona, osobito u 
devonu, pojedinačno i u nakupinama. U unutrašnjem di¬ 
jelu koralja poredane su okomite pregrade (septa) radijal¬ 
no. U središnjem dijelu šupljine koralja razvijene su vodo¬ 
ravne pregrade (tabule), dok su u perifernom dijelu jako 
razvijene prečke među septima. F. Š. 

CYBELE - Kibela. 

CYBICHOWSKI, Zygmunt, * Poznanj 1879, poljski 
pravnik. Učio u Berlinu, Miinchenu i Breslauu, doktorirao 
u Strassburgu, zatim učio u Francuskoj i Engleskoj, habi¬ 
litirao se 1911 u Freiburgu; od 1912 je u Lavovu, gdje je 
predavao enciklopediju pravničkih znanosti i filozofiju 
prava, a od 1916 u Varšavi državno i međunarodno pravo. 

Djela: Das antike Volkerrecht (1907), Studien zum 
internationalen Recht (1912), Mi%dzynarodowe prawo wo- 
jenne (1914), Nauka o panstwie (1918), O pojedu i istocie 
przynaležnošci panstwowej (1920), Miqdzynarodowe prawo 
karne (1927), La competence des tribunaux a raiscn d’in- 
fractions commises hors du terriioire (1917), Encyklopedja 
Podr. Prawa Publicznego (1926—29), Polskie prawo pan- 
stwowe (3 sv., 1925—29). J. B-ć. 

CYBIS, Jan, * Wroblin u Šleskoj 10. II. 1897, poljski 
slikar. Pravo je učio u Breslauu, slikarstvo u Krakovu. Su¬ 
radnik je lista »Glos plastykow« i član grupe Kapista, slika 
seljačke portrete u stilu naivnih seoskih slikara, efekti 
svijetla u stilu Caravaggia. Izlagao po poljskim gradovima, 
zatim u Miinchenu, Diisseldorfu, Ženevi i Parizu. J. B-ć. 

CYBULSKI, Wojciech, * Komin u Poznanjskoj 10. IV. 
1808, f Breslau 16. II. 1867, poljski književni historik. 
Sudjelovao je u ustanku 1830, ranjen kod Ostrol^ke, pao u 
rusko zarobljeništvo, vratio se nakon 3 godine i odsjedio 
još pol godine u pruskoj tamnici. Učio u Berlinu, Pragu, 
Beču i Zagrebu, habilitirao se raspravom o podrijetlu, 
razvitku i diobi slavenskih jezika (1841); profesor slaven¬ 
skih jezika i književnosti u Berlinu (1842—1859) i u Bre- 
slauu (do 1867). Osim slavističkih radova najviše je pisao o 
Mickiewiczu i o poljskom pjesništvu u prvoj poli 19. st. 
(poljski i njemački). U kritičkom radu C. je romantik, 
smatra književnost najpotpunijim izrazom narodnoga duha, 
a genije personifikacijama cijeloga naroda. Takvim smatra 
Mickiewicza. J. B-ć. 

CYCADOFILICINAE Pteridospermae. 

CYCLANTHERA je američki biljni rod iz por. bunde- 
vnjača (v.), kojemu pripada oko 40 vrsta. Neke se vrste 
odlikuju time, što im plodovi na poseban način mehanički 
izbacuju svoje sjemenke. U tom je pogledu osobito po¬ 
znata vrsta C. explodens Naud. iz tropske Južne Amerike. 
Njeni se zigomorfni plodovi u zrelom stanju zbog jakog 
unutarnjeg pritiska raspuknu u 2 polovice, a jedna se od 
njih naglo svine natrag i time izbaci sjemenke. S. H-ć. 

CYCLOSTOMATA -* Kružnouste. 

CYGANOV, Nikolaj G., * 1797, f 1833, ruski pjesnik, 
autor mnogih popularnih pučkih pjesama kao na pr. Crveni 
sarafan , Ne šej ty mnje matuška , Po polju , polju čistomu 
i dr. J. B. 

CYGNAEUS, Frederik, * Tavastehus 1. IV. 1807, f Hel- 
sinki 7. II. 1881, finski pjesnik i književnik. Od 1854 je 
profesor estetike i moderne književnosti na sveučilištu u 
Helsinkiju. Istakao se radom oko preporoda narodne 
umjetnosti pobijajući švedski utjecaj. S estetskog je gle¬ 
dišta proučavao narodni ep Kalevalu. Osim rasprava o 
umjetnosti i kritika pisao je i drame. Sveukupna su mu 
djela izišla u Helsinkiju 1851—70 u 6 sv. F. B. 

CYMODOCEA - Morska trava. 

CYNEWULF, staroengleski pjesnik, živio krajem 8. ili 
početkom 9. stoljeća. 

Napisao je četiri nabožna djela: Uzašašće, Legenda o sv. Julijani, 
Elene, povijest o tome, kako je sv. Helena otkrila drvo Križa, i 
Živote apostola. Djela su se sačuvala u dva rukopisa iz početka 11. 
Stoljeća u zapadnosaksonskom narječju, ali se naslućuje, da je izvor¬ 
nik bio u northumbrijskom narječju. Osim toga C-u se pripisuju 
pjesme o Kristovu rođenju i Posljednjem sudu, koje su zajedno s 
Uzašašćem poznate pod naslovom Christ. S manje vjerojatnosti pri¬ 
pisuju mu se Sv. Guthlac, Andreas, slikovita obrada legende o pu¬ 
tovanju apostola Andrije u zemlju ljudoždera, da izbavi sv. Mateja, 
zatim Phoenix i The Dream of the Rood (San o Križu), najbolja 
staroengleska nabožna pjesma. 

LIT.: M. Trautmann, Kynewulf, der Bischof und Dichter (1898); 
I. Gollancz, Cynewulf , s Christ (1892); A. S. Cook, Cynewulf’s Christ 
(1900); F. Ramhorst, Andreas und C. (1885). J. T-a. 

CYNOSURA Corpus iuris hungarici. 

CYON, Ćlie, * Telsch u Litvi 25. III. 1842, f Pariz 5. XI. 
1912, fiziolog. G. 1872 redoviti profesor anatomije 1 fizio¬ 
logije najprije na fizikalno-matematičkom fakultetu, a onda 
na medicinskoj akademiji u Petrogradu. Na poziv Cl. 
Bernarda došao u Pariz i ondje se naturalizirao. Izdao je 
udžbenik fiziologije i mnoge rasprave iz područja fizio¬ 
logije, a proučavao je i »tabes dorsalis«. Za svoja istra¬ 
živanja živaca: nervus depressor, n. acceleratorius i vazo- 
motorne funkcije nervi splanchnici dobio je 1867 Montyon- 
aagradu. Radnju Principes d’electrotherapie (Pariz 1873) 
nagradila je pariška akademija znanosti. 

LIT.: Haberling-Hiibotter-Vierordt, Biog. Lex., II. izd. 2, 161/2, 

Ergbd. 208. — Popis djela do 1910 nalazi se u djelu: Die Gefass- 
drtisen als regulatorische Schutzorgane des Zentralnervensystems 
(1910). V. B. 

CYRANO DE BERGERAC, Savinien, * Pariz 6. III. 
1619, f Sannois 28. VII. 1655. Učio je humaniora u beau- 
vaiskom kolegiju u Parizu, gdje mu je, kažu, bio su- 
učenik Moliere. Jedan od nastavnika, profesor retorike 
Jean Grangier, poslužio mu je kao uzor za »Nasamarenog 
nadriučenjaka« (Le Pedant jouć). Nakon toga se zagrijao 
za filozofijske nauke, slušao Gassendija, družio se s Cam- 
panellom i Michel de Marollesom. Oko 1638 stupio je u 
vojsku (Compagnie des gardes), sudjelovao u vojnama 
1639 i 1640, bio ranjen i napustio službu 1641. Tada je 
izašao na glas kao kavgadžija i razbijač. Imao je nebro¬ 
jene dvoboje, posvadio se gotovo sa svima prijateljima, 
poimence s Moliereom, Scarronom i Dassoucyom. Među 



njegovim pustolovina¬ 
ma ima i šaljivih dogo¬ 
dovština. Tako je u 
nastupu srdžbe mačem 
udario Briocheova maj¬ 
muna. Konačno je 1653 
stupio u službu voj¬ 
vode d’Alensona. Su¬ 
vremenici su ga držali 
luđakom i vizionarom. 
Njegova su djela u 
svojoj neobičnosti pu¬ 
na domišljatosti i iz¬ 
vornih misli. Moliere se 
za svoje Scapinove vra¬ 
golije ugledao u dva pri¬ 
zora iz Pćdant jouć 
(Scapin II, 7 = Pedant 
II, 4; Scapin III, 3 = 
Pedant III, 2). Kome¬ 
dija Pćdant jouć , napi¬ 
sana 1645, a prikaziva¬ 
na i objelodanjena 1654, 
CYRANO DE BERGERAC dosta je slabo sasta¬ 

vljena, bez velike brige 
za vjerojatnost, sa značajevima, koji su pretjerani, ali se 
ističe pojedinostima, sretnim crtama i okretnošću stila. 
Tu je prvi put prikazan lik istinskog seljaka, a Moliere 
će se nekoliko puta ugledati u taj uzor. Tragedija La 
Mort d’Agrippine (1653) ima uspjelih stihova i snažnih pri¬ 
zora. Neki kritičari drže, da su Swift i Voltaire (Micro- 
mćgas) ponešto uzeli iz C-ove Histoire comique des Žtats 
et Empires de la Lune , koju je 1656 izdao Lebret, i iz 
njegove Histoire comique des Etatts et E m pires du Soleil 


BIBL.: Većina njegovih djela nedavno je ponovno izdana: Oeuvres 
diverses: Lettres satiriques, amoureuses etc.. Les Entretiens pointus, 
Le pćdant jouć, Le Mort d’Agrippine objelodanio F. Lachčvre, Pariz 
1933; L’autre Monde ou les Čtats et empires de la Lune et du Soleil, 
s uvodom L. Lachčvrea, Pariz 1933; Les oeuvres libertines (1619 — 1655), 
s uvodom F. Lachčvrea, Pariz 1921. 

LIT.: P. Brun, C. de B., Vhistoire et la Ićgende, Pariz 1908; F. 
Lachčvre, C. de B. t Pariz 1920; L.-R. Lefčvre, La vie de C. de B., 
Pariz 1927. J. D-e. 

CYRTOCERAS (grč. »zavinuti rog«), izumrli glavonožac 
iz reda Nautilida. Njemu je ljuska, za razliku od uspravne 
ljuske Orthocerasa, zavinuta poput roga. Poznat je iz 
kambrija do perma. F. Š. 

CYSARZ, Herbert, * Oderberg 29. I. 1896, njemački 
književni povjesničar. G. 1928 imenovan, bio je profesorom 
na njemačkom sveučilištu u Pragu. Izdavao tu Prager 
Dichterstudien. Sad je profesor u Miinchenu. 

BIBL.: Erfahrung u. Idee (1921); Deutsche Barockdichtung (1924); 
Literaturgeschichte als Geistesvvissenschaft (1926); Von Schiller zu 
Nietzsche (1928); Schiller u. unser 20. Jahrhundert (1928); Geschichts- 
wissenschaft, Kunstvvissenschaft, Literatunvissenchaft (1928); Uber 
Unsterblichtkeit (1930); Zur Geistesgeschichte des Weltkriegs (1931); 
Goethe u. das geschichtliche Weltbild (1932); Dichtung im Daseins- 
kampf (1934); Schiller (promatran kao »vječni Nijemac«, 1934); Das 
deutsche Schicksal im deutschen Schrifttum, Leipzig 1942. 

LIT.: A. Schmidt, H. C. Das Weltbild des Literarhistorikers, 
1935. F. C. 

CYSTICERCOSIS (cisticerkoza, bobičavost, ikričavost) 
je oboljenje domaćih životinja, poglavito svinja, goveda, 
ovaca i kunića, a sastoji se u tome, da se ikrice, razvojni 
oblik različitih trakavica, smjeste u mišičju. Javlja se 

osobito u krajevima s primitivnim držanjem životinja, gdje 
je i ljudska higijena na niskom stupnju. Ima je i kod nas 
dosta. Kod svinja dolazi Cysticercus cellulosae (v.), ikrica 
čovječje trakavice Taenia solium; kod goveda C. bovis, 

ikrica trakavice Taenia saginata , kod ovce C. ovis traka¬ 
vice T. ovis (u Evropi samo izuzetno). Životinje se za¬ 
raze uživanjem hrane, onečišćene izmetinama ljudi, koji 
imaju trakavice. U izmetinama se nalaze trakavičja jaja, 
iz kojih se razviju ličinke i rašire iz probavnog kanala 

putem krvnog optoka po čitavom tijelu. Ova je bolest 

važna, jer se čovjek može zaraziti jedući meso ikričavih 
životinja i dobiti trakavice. (-> Crijevo: bolesti c-a kod čo¬ 
vjeka; klinika, splošteni crvi). Ikrice se smještaju na naro¬ 
čitim mjestima, a to su mišičje oko lopatice, duboko prsno 
mišičje, trbušno mišičje, nadalje mišičje šije, vrata, ošita, 
jezika, srca i dr. Lakše se zaraze mlade životinje. Znakovi 
se oboljenja mogu opaziti samo u slučaju, ako ima mnogo 
ikrica, a tada upadaju u oči mršavost, slabokrvnost, edemi, 

promuklost, kašalj, svrbež na glavi, teže uzimanje hrane 
i si. Na svinjskom se jeziku mogu naći ikrice kao čvorići 
u veličini leće ili graška. Važno je suzbijanje cisticerkoze. 
Izvodi se uništavanjem ikrica u mesu, a s druge strane 
širenjem higijene, u prvom redu podizanjem propisnih 
zahodskih jama. 

Cysticercosis hepatis (cisticerkoza jetara) obilježena je 
smještanjem ikrica u jetra, na jetrnjoj čahuri, na potr- 
bušnici, a katkada i na porebrici. Javlja se kod goveda 
i svinje kao Cysticercus tenuicollis, a to je ikrica pasje 
trakavice Taenia hydatigena, i kod kunića i zečeva kao C. 
pisiformis (ikrica pasje trakavice T. pisiformis). Životinje 
se zaraze hranom, zagađenom izmetinama trakavičavih pasa. 

LIT.: Hutyra-Marek-Manninger, Spez. Patholog. u. Therap. d. Haus- 
tiere, II., 1938. B. O. 

CYSTICERCUS (ikrica) je razvojni stupanj nekih tra¬ 
kavica iz roda Taenia. Kad konačni nosilac pojede ikricu, 
u njegovu se crijevu razvije dotična trakavica. Prema 
tome razlikujemo ove ikrice: Cysticercus cellulosae iz 
mišičja svinje, C. inermis iz mišičja goveda, C. tenuicollis 
iz potrbušnice ovce, svinje, goveda, koze i t. d. (->- cysti- 
cercosis). U klaonicama se prilikom pregleda mesa mnogo 
pazi na ikricavost goveda i svinje, jer se čovjek zarazi 
trakavicom jedući ikričavo meso. (->- Crijevo: bolesti kod 
čovjeka; klinika, splošteni crvi). D. M. 

CYSTITIS -*■ Mokraćni mjehur, bolesti. 
CYSTOFLAGELLATA, jednostanične životinje, razred 
mjehurićastih bičaša (v.); dosada su poznata samo tri oblika 
u moru. To su životinje sitna hladetinasta tijela, omotana 

membranom, na kojemu su 
jedan ili dva biča; hrane se 
kao životinje. Najpoznatiji 
je oblik, koji živi u velikim 
množinama i u Jadranu, siću¬ 
šni svijetnjak ( Noctiluca mi- 
liaris ), velik kao zrno prosa. 
Nalikuje na breskvu, jer je 
na jednom kraju udubljen. 
Tu mu je usni otvor, a u nje¬ 
govoj je blizini poprijeko is- 
prutana nit za pokretanje i 
nježan bič. Pod ustima na¬ 
kupila se protoplazma s je¬ 
zgrom, a odatle mrežoliko 
izlaze protoplazmatički ko- 
nopci kroz hladetinasto tijelo do njegova oboda. Svijet¬ 
njak se hrani biljnim i životinjskim organizmima, pače i 
sitnim racima. Množi se uzdužnom diobom ili pupanjem 
dinoflagelatnih lutalica (gameta). Ime ovom biću potječe 
odatle, što svijetli na podražaj dodirom ili kod uzburkanog 
mora. K. B. 

CZACHĆRSKI, Wladyslaw, * Lublin 22. IX. 1850, f Miin- 
chen 13. I. 1911, poljski slikar. Učio je slikarstvo u Var- 
šavi, Dresdenu i Miinchenu, gdje se stalno naselio te po¬ 
stao počasni profesor umjetničke akademije. Svojim je sli¬ 
kama popularizirao poljsku umjetnost po Njemačkoj, 
Engleskoj i Sjedinjenim državama. Odlikuje se vanrednom 
izdjelanošću predmeta i objektivnim gledanjem na stvar¬ 
nost. Slike se nalaze većinom u Lavovu i Bremenu: Za 
klavirom , Glumac deklamira pred Hamletom, Hoćeš li ru¬ 
žu?, Dragulji, Ljubavno pismo , Čitateljica , Cvjetarica, 
Dama uz prozor, Harfistica , Ulazak u samostan — portreti, 
genre-slike, dame u blistavim opravama 17. i 18. st. J. B-ć. 

CZACHOWSKI, Kazimierz, * Lyskowice 28. XI. 1890, 
književni kritičar poljski. Učio u Varšavi, Češkoj i Švi¬ 
carskoj. Djela: Wspolczesna powiešć polska (1931), Wspćl- 
czesna literatura polska od 1863 do 1930, Obraz wspćlcze- 
snej literatury polskiej od 1884 do 1933. Studije o pisci¬ 
ma: Kasprowiczu, Sienkiewiczu, Kaden-Bandrowskomu, 
Rodziewiczownoj i t. d. J. B-ć. 

CZAJKOWSKI, 1. Jozef, * Varšava 1872, poljski slikar. 
Učio u Miinchenu i Parizu; osnivač društva za primijenjenu 
umjetnost u Poljskoj. Slika portrete, krajolike, genre-slike, 
profesor lijepih umjetnosti na sveučilištu u Vilnu. Slike: 
Skice s puta po Holandiji, Pred knjižarom u Parizu , U ne¬ 
djelju pred crkvom , Oproštaj , Unutrašnjost seoske crkve, 
U parku, Guslač, Zima. Naročito se posvetio ukrasnoj 
umjetnosti i arhitekturi. 

2. Michal, Halczyniec kod Berdyčeva 1804, f Borki 
4. I. 1886, poljski pisac i politički emigrant. Odrastao 


među poljskim plemićima u Ukrajini, koji su živjeli 
bujnim i bučnim životom, provodio mladost u radosti, 
lovovima i zabavama, pokušao učiti pravo u Varšavi. 
U ustanku (1831) sudjelovao kao poručnik, emigrirao 
u Francusku, gdje je (u Parizu) pristupio taboru kneza 
Adama Czartoryskoga, čiji je bio politički agent u Rimu 
i u Turskoj. U Parizu izdao 1837 Povviešci kozackie, zatim 
u kratkim razmacima (1838—1841) romane: Wernyhora, 
Kirdžali, Anna, Stefan Czarniecki (najpopularniji roman 
svoga vremena), Gawqdy, Hetman Ukrainy, Ovvruczanin, 
Koszowata i Ukrainki. 

Teme za te romane crpao je iz uspomena i mašte, bez dovoljnoga 
poznavanja povijesnih činjenica. Romani su mu puni čežnje za Ukra¬ 
jinom i maštanja o nekadašnjem kozačkom životu. Prevedeni su na 
francuski, njemački, češki i hrvatski (»Kirdžali«, izdala Matica Hrvat¬ 
ska 1878, prev. Lavoslav Vukelić). Kao agent kneza Adama Czartory- 
skoga u Turskoj podržavao je žive veze s bosanskim franjevcima i 
utjecao na izbor kneza Aleksandra u Srbiji, dopisivao s Kossuthom, 
primio 1850 islam, organizirao kozačke čete kao Mehmed Sadik-efendija, 
kasnije paša (Sadik-paša), beglerbeg Rumelije, a 1870 nakon neuspjeha 
u Turskoj primio rusko državljanstvo, živio u Kijevu, ostavio memoare 
u ruskom jeziku, ustrijelio se u selu Borki. 

3. Stanislaw, ■*- Varšava 1878, poljski slikar, učenik 
Malczewskoga i Wyczolkowskoga u Krakovu, Hertericha u 
Miinchenu te B. Constanta i J. P. Laurensa u Parizu. Slika 
ponajviše krajolike. Izlagao od 1902 u Poljskoj i izvan 
Poljske. J. B-ć. 

CZARNIECKI, Stefan, * 1599, + 1665, poljski vojsko¬ 
vođa. Sudjelovao je u borbama protiv Gustava Adolfa, 
u ekspediciji Vladislava IV. na Smolensk, borio se s Ko¬ 
zacima i Tatarima. Zarobljen je kod Žutih Voda, pušten 
nakon zborowskog sporazuma, istaknuo se kod Bere- 
steczka. Branio je Krakov od Šveda (1655), morao kapitu¬ 
lirati, ali je dalje sudjelovao u četničkoj borbi. Krenuo 
je 1657 na primorje, 1658 u Dansku, potukao moskovske 
čete 28. VI. 1660 kod Polovke i ušao u Ukrajinu 1663. 
Umro 16. II. 1665 od rana, što ih je zadobio pri osvajanju 
Stawiszcza. Bio odličan napadač u konjaničkoj borbi, strog 
prema podložnima, okrutan prema neprijatelju. J. B-ć. 

CZARNOCKI, Adam, ^ Podhajna kod Niešwieža 4. 
IV. 1784, f Petrovskoje 17. XI. 1825, pseud. Zorjan Dol^ga 
Chodakowski, poljski etnograf i arheolog. Prvi je pokrenuo 
ispitivanje pučkoga duševnoga života, sabirao arheološko 
i etnografsko gradivo. Prognan kao vojnik u Sibiriju 
umaknuo je 1811 iz ruske vojske i stupio u poljsku. Zbog 
progona mijenjao je ime i osobne podatke, lutao po ju¬ 
žnoj Rusiji sabirući legende i pučke pjesme, zanesen mi¬ 
šlju o sveslavenskoj zajednici. Izdao je O slowianszczyžnie 
przed chrzešcijanstvvem (1818), ali nije našao potpore od 
poljske strane, a ruska je bila vrlo kratkotrajna. Ostavio 
je u rukopisu zbirku poljskih i ruskih pučkih pjesama i 
gradivo za povijesno-zemljopisni rječnik. Djela su mu 
objelodanjena nakon smrti Ukrajinskija narodnyja piesni 
(1834). Smatra se ocem poljske etnografije i učenjakom 
kako ruskim tako i poljskim. J. B-ć. 

CZARNOWSKI, Stanislaw, * Staszow 14. V. 1847, f 
Kielce 9. I. 1929, poljski književnik i arheolog. Živo je su¬ 
rađivao po časopisima i novinama poljskim, izdao puto¬ 
pise (Szkice z xv$drćwki po ziemiach slowianskich, 1884). 
o periodičkoj književnosti (Dziennikarstvo slowianskie, 
1895), osnovao pokrajinske muzeje u Miechowu i Ojcowu, 
gdje se bavio arheologijom. Izdao Pami^tniki (1921—28 u 
25 svezaka). J. B-ć. 

CZARTORYSKI, rod poljskih knezova, vjerojatno 
litavskoga podrijetla, poznat od polovine 15. st. (ime po¬ 
tječe od dvorca Czartorysk u Volinju). Kralj Vladislav 
IV. priznao ga je 1442 »braćom i rođacima Jagiellovića«, 
pa je rod Cz. stekao 1569 inkolat u Poljskoj. Isprva bijaše 
pravoslavne vjere, a od kraja 16. st. katoličke. U prvoj 
polovini 18. st. postade rod Cz. u Poljskoj prvi politički 
čimbenik, koji je imao neobično velik utjecaj na političku 
sudbinu države i naroda. Prednjačio je političkim smi¬ 
slom, obrazovanjem i širokim pogledom na svijet, a« slabe 
strane njegova značaja bijahu častohleplje, ponosi tost i 
moralna neodgovornost. Najznatniji članovi roda bijahu: 

1. Jerzy (f 1622), koji je preveo rod Cz. na katoličan¬ 
stvo. 

2. Florian (1620—1674), nadbiskup u Gniezdnu, koji je 
pomogao izbor Michala Wiszniowieckoga za kralja. 

3. Michal Fryderyk, ^ Klewan 26. IV. 1696, f Varšava 
13. VIII. 1775, veliki kancelar litavski, jedan od najvećih 
poljskih državnika prije diobe Poljske. U mladosti boravio 
je u Francuskoj i Italiji; vrativši se u Poljsku prionuo je 

uz ministra kralja Augusta II., feldmaršala J. H. Flemminga, 
koji ga je uveo u političke poslove. Kao veliki domoljub 
služio je domovini bez sebičnosti i taštine djelujući u doba 
najnesređenijih političkih prilika. Vršio je različite dr¬ 
žavne službe i nastojao unijeti red u rastrovanu državu za 
posljednjih kraljeva iz saske dinastije, da tako spriječi 
slom, koji je predviđao, osobito u teškim borbama stra¬ 
naka (Potockih i Radziwilla) prigodom izbora novoga 
kralja. Oštra mu je politička brošura Replique š la reponse 
au Parallele des deux ćlections de Pologne (izašla i na 
talijanskom jeziku). Kao poglavar »familije« vodio je nje¬ 
zinu politiku. Gotovo šest desetljeća njegova političkog 
rada ispunjeno je borbama nutarnjim i vanjskim, a i razli¬ 
čitim političkim orijentacijama: protiv Pruske uz Austriju 
i Englesku, i uz Rusiju i Austriju, a protiv Rusije uz Pru¬ 
sku, Dansku i Englesku. Doživio je prvu diobu Poljske 
1772, što ga je shrvalo. Reče tom prilikom: »Pedeset sam 
godina u ministarstvu, ali ništa slično nije se dogodilo na 
svijetu«. — Uza svu veliku literaturu o njemu, uz različna 
mišljenja povjesničara, koji ga većinom osuđuju, nema u 
poljskoj historiografiji dostojnog životopisa (v. Wl. Ko- 
nopczynski, Polski slownik biograficzny). 

4. Aleksander August (1697 
—1782), muž bogate i moć¬ 
ne baštinice roda Sieniawskih, 
tvorac »familije«, prve poli¬ 
tičke stranke u Poljaka s 
programom reformiranja dr¬ 
žave, od 1740 podoljski ge¬ 
neral. Proti ruskomu kandi¬ 
datu na poljsko prijestolje 
Stanislavu Poniatowskomu 
pomišljao je na kandidaciju 
svoga sina Adama (-> pod 
brojem 6.), a poslije prve dio¬ 
be Poljske (1772) ponudio je 
poljsku krunu austrijskom 
nadvojvodi Maksimi 1 i janu na¬ 
dajući se, da će tako Poljska 
biti spasena od daljih dioba 
i propasti, ali ta ponuda nije 
prihvaćena. 

5. Adam Kazimierz (1734— 
1823), zaslužni prosvjetitelj, 

skloniji naučnom radu nego javnom političkom djelova¬ 
nju. Od 1775 ugledni član prosvjetnoga povjerenstva (Ko- 
misja Edukacyjna), živio je podlije druge diobe Poljske sa 
ženom Izabelom, rođ. groficom Flemming (f 1835), u Pu- 
lawama, gdje su sabrali goleme zbirke umjetnina i stvo¬ 
rili središte prosvjete i društvenoga života, među ostalim 
muzej »Sibilin hram« 1800. Oboje su se istakli književnim 
radom: od njega potječe među ostalim komedija Kawa 
(1779), prvi poljski salonski komad, a od nje Pielgrzym 
w Dobromilu (1818), omiljela povijest Poljske za seljake, 
i mnogo cijenjene Myšli o zakladaniu ogradow (s područja 
vrtlarstva, 1805 i češće). 

6. Adam Jerzy (1770—1861), sin Adama Kazimierza i 
Izabele, jedan od najodličnijih poljskih državnika, koji 
je snažno utjecao na evropsku politiku svoga vremena. 
Sprijateljen s velikim knezom, a kasnije ruskim carem 
Aleksandrom, postao je 1803 prosvjetni kurator za okrug 
vilnanski i ministar vanjskih poslova. Zaslužan za prosvje¬ 
tu u litavsko-ruskim gubernijama, koje su do 1772 pripa¬ 
dale Poljskoj, namjeravao je u vezi s Rusijom podići 
Poljsku i oteti od Pruske nekadašnje dijelove Poljske, 
koji su joj diobom Poljske pripali. Kad je car, zanesen 
isprva za tu osnovu, odustao od rata s Pruskom, A. J. se 
povukao iz političkoga života u kulturni. Poslije kole¬ 
banja između cara i Napoleona bio je na bečkom kon¬ 
gresu 1815 neslužbeni predstavnik Poljske. Za ustanka 
1830/1 bio je predsjednik Vrhovnoga vijeća i neko vrijeme 
predsjednik Narodne vlade u Varšavi, a onda je pobje¬ 
gao u Pariz, gdje je 30 godina bio pročelnik aristokrat¬ 
skoga tabora (prozvanog po njegovoj palači Hotel Lam- 
bert). Otada promiče poljske interese u Francuskoj i 
Engleskoj te razvija živahnu djelatnost u Turskoj i među 
južnim Slavenima proti Rusiji. Od svojih pristaša pro¬ 
glašen 1838 »Adamom I., kraljem de facto«, uveo je u 
svoj dom dvorski ceremonijal, zbog čega je žestoko na¬ 
padan od poljskih demokrata. Najvažnije mu je književno 

djelo Bard polski (1795, izd. 1840), gdje kao putnik po 
opustošenoj Poljskoj prikazuje patnje i povijest Košciu 
szkove ustaške borbe. O njegovim vezama s A. T. Brli- 
ćem Brlić. 


7. WIadyslaw (1828—1894), sin prvašnjega i Ane, ro¬ 
đene kneževne Sapieha, poljski političar, koji je nasli¬ 
jedio očevu politiku u Parizu, gdje je i odgojen u emi¬ 
graciji. Politika Hotela Lambert doživjela je kod Napo¬ 
leona III. slom i počela se stoga obraćati Austriji. Za 
vrijeme poljskog ustanka 1861—1863 imenovan je W. Cz. 
glavnim diplomatskim predstavnikom Poljske kod vlade 
u Francuskoj, Engleskoj, Italiji, Švedskoj i Turskoj, pa je 
uz pomoć novinstva stvorio gotovo jedinstvenu frontu proti 
Rusiji i Pruskoj, no bez konačnog uspjeha. Osnovao je u 
Krakovu muzej Cz., kojemu je početak dala njegova baka 
Izabela. U tom su muzeju pohranjene porodične i narodne 
poljske povijesne uspomene. U arhivu je muzeja 6.000 
rukopisa, preko 250.000 knjiga, 5.600 umjetničkih djela 
(talijanskih, flamanskih, nizozemskih, francuskih i polj¬ 
skih slika, osobito od Leonarda da Vinci, Rafaela, Rem- 
brandta), 12.000 bakroreza, 2.000 crteža, mnoštvo predmeta 
umjetničkog obrta, tkanina, turski šator osvojen pod Be¬ 
čom 1683, poljski sagovi i gobelini, vezovi, čipke, kera¬ 
mika, oružje, grčke i rimske vaze i t. d. 

8. Jerzy (1828—1912), vođa galicijskih federalista, pri¬ 
staša slavenske uzajamnosti i poljsko-ruskoga sporazuma, 
od^ 1869 do 1891 vođa kršćanske konzervativne stranke u 
bečkom parlamentu. 

9. Roman (1839—1887), predsjednik poljskih zastupnika 
u njemačkom Reichstagu, gdje je u dvije prilike prosvje¬ 
dovao proti pripojenju Poznanjske u zajednici s Pruskom 
Savezu njemačkih država. Kasnije je živio u Galiciji. 

BIBL.: Bard polski (1840); Žywot J. LJ. Niemczewicza, Pariz 1860; 
tssai sur la diplomatie (Pariz 1830 i 1864); Alexandre ler et le Prince 
Cz. t Correspondance particulićre et conversation, 1801—1823, publićes 
par le prince Ladislas Cz., Pariz 1865; Mćmoires du prince A. Cz. 
et sa Correspondance avec Vempereur Alexandre ler, 2 sv., Pariz 
1887. 

LIT.: Biedermann, Cz. und seine Stellung zur Sache Polens, 2 
sv., Leipzig 1848; Lauzun, Mćmoires, Pariz 1822; J. U. Niemczevvicz 
Pamiqtniki 1830—1831, Krakov 1909; B. Zaleski, Žywot ks. A. j\ 
Cz-go, Pariz 1881; A. Waliszewski, Potoccy i Czartoryscy, Krakov 
1887; L. D^bicki, Putawy 1762—1830, 4 sv., Lavov 1887/8; J. Bielinski, 
Zywot A. J. Cz-go, Varšava 1905; S. Lukasik, Le prince A. C. Cz. 
et la renaissance du thćatre national en Pologne au XVIII siecle, 
Grenoble 1926; M. Handelsman, Czartoryski, Nicolas ler et la Que- 
stion du Proche Orient, Pariz 1934; Isti, Ks. Adam, Viadomošci Li- 
terackie, 1937; Polski Slownik Biograficzny, Krakov 1938 J B-ć 


CZARTORYSKI I HRVATI. Još kao ruski ministar vanjskih 
poslova pomišljao je knez Adam Cz., u vezi s preuzimanjem Kotora 
1806, da se od Hercegovine, Crne Gore, Dalmacije, Boke i Dubro¬ 
vnika osnuje posebna politička jedinica pod ruskom zaštitom; ta je 
osnova propala s njegovom ostavkom iste godine. Kad je poslije ne¬ 
uspjela ustanka 1830/1 stvorio od Hotela Lambert u Parizu središte 
poljske vanjsko-političke djelatnosti, nastojao je različitim putovima 
potkopati međunarodni položaj Rusije, da tako omogući obnovu 
Poljske. Istočna kriza 1839—40 skrenula je njegovu pažnju na Balkan, 
napose na južne Slavene. Diplomatski rad na Istoku usredotočio je 
od 1841 u Carigradu, a posebne je misije osnovao 1842 u Beogradu i 
1848 u Zagrebu; odluke o misiji u Bosni (1844) nije uspio provesti. 
Politika poljske emigracije bila je u to doba zapravo poluslužbena 
politika Francuske; njezin je cilj održanje Turske u suradnji s kršćan¬ 
skim narodima pod vrhovnom vlašću sultana. 

Knežev agent L. Zwierkowski, poznatiji kao Louis Lenoir, najživlje 
sudjeluje u obaran ju rusofilskih Obrenovića (1842); otad i počinju 
tijesne veze između srpskih »ustavobranitelja« i Hotela Lambert, koje 
su potrajale do 1856. Na početku 1843 knez Adam je, štaviše, sastavio 
nacrt rada za vanjsku politiku Srbije; tim se nacrtom poslužio Le- 
noirov nasljednik Čeh F. Zach, da 1844 izradi spomenicu o »Slavenskoj 
politici Srbije«. Odbacivši »južno slavensku« misao, koju je Zach 
smatrao bitnom za tu politiku, ministar I. Garašanin preradio je nje¬ 
govu spomenicu u izrazito velikosrpski program. Garašanin je vanjskoj 
politici Srbije stavio za cilj »novo preporođenje srpskoga carstva« i 
sjedinjenje »svih naroda srpskih« — »pod zaslugom svetog prava isto- 
ričeskog« — a posebno značenje namijenio je pri tom Bosni i ta¬ 
mošnjim franjevcima. 

U dugogodišnjem sporu s biskupom R. Barišićem bosanski su fra¬ 
njevci našli dragocjenu pomoć u kneza Adama. Kroz svoga rimskog 
agenta L. Orpiszevvskog znao im je on steći milost sv. Stolice, a na 
Porti djelovali su u tom pravcu Lenoir i Zamoyski. I Zach ih je — 
prema fra J. Baltiću — pomagao »gdigod je mogao«. Dajući svojim 
političkim težnjama donekle i vjersko obilježje knez Adam je od 1845 
mnogo radio na crkvenom jedinstvu među Slavenima; smatrao je uniju 
sredstvom za njihovu emancipaciju od ruskog utjecaja, a u Bosni i 
sredstvom, koje bi pomoglo oslabiti utjecaj Austrije. Bosna je upravo 
trebala dati glavni poticaj tome radu uvođenjem narodnog jezika u 
rimski obred i razgranatom dobrotvornom akcijom. 

Zach je 1844 pravilno ocijenio utjecaj Hrvatske na tamošnje fra¬ 
njevce. obzirući se vrlo ozbiljno na »horvatski upliv« u Bosni. Kasnije 
je dopisivao s Gajem, a uz M. Bana, P. Čavlovića, S. Herkalovića i dr. 
bio je članom tajnoga društva, koje je potkraj 1844 osnovano u Beo¬ 
gradu radi nacionalne propagande među južnim Slavenima. To se 


CZARTORYSKI — CZERNY 


175 


društvo jamačno brinulo oko ilirskoga Branislava (v.), a bilo je u vezi 
i s Gajem. Djelatnost poljske emigracije, nazivana ukratko »Propa¬ 
ganda«, pobuđuje tada u austrijskim krugovima zamašne bojazni. U 
povjerljivim izvještajima pojavljuje se 1845 i ime vladike Njegoša kao 
tobožnjega glavara nekog tajnoga društva sa ciljem »kršćansko-slavenske 
konfederacije«; ni sam Metternich nije isključivao mogućnost, da je 
vladika pristao uz prevratne težnje Poljaka. 

G. 1844 pokušao je knez Adam zahvatiti svojom akcijom i Zagreb, 
ali je od toga morao odustati iz osobnih razloga. Značenje Zagreba 
pogotovu je u njegovim očima poraslo potkraj 1847, kad je zbog ugu¬ 
šenog ustanka u Galiciji (1846) dao svojoj politici prije svega protu- 
austrijski pravac. Uporedo s tom promjenom nastojao je što više pri¬ 
bližiti se Sardiniji, a napose papinskoj državi, prekidajući s dota¬ 
dašnjom »čisto francuskom politikom«; krajnji mu je cilj najzad bilo 
razbijanje Austrije i okupljanje austrijskih Slavena oko madžarske 
zastave. Kad je 1848 propala i nada u neposrednu obnovu Poljske ratom 
uz pomoć Francuske i Pruske, postao je hrvatski pokret pod Jelačićem 
pokretna točka u kneževu daljem radu. U skladu s tadašnjom poli¬ 
tikom Francuske i Piemonta Cz. je postavio sebi zadaćom izmiriti 
Hrvate i Srbe s Madžarima i Talijanima; prema potonjima trebala se 
buduća suradnja očitovati u što skorijem opozivu krajiških četa iz 
Italije. U tu svrhu nastojao je već u početku 1848 upoznati talijansko 
stanovište o sjedinjenju Dalmacije s Hrvatskom i odcjepljenju Hrvatske 
od Ugarske. Odlučio je ujedno premjestiti Zacha u Zagreb, a njegov 
djelokrug proširiti i na Bosnu. Zach je, međutim, na glas o praškoj 
revoluciji požurio u domovinu, pa ga u Zagrebu zamijeni Lenoir. 

Posebna uloga dopala je u tim događajima Gaja. Kad je 1846 sa 
znanjem Metternicha putovao u Srbiju, da se tobože uputi u tamošnji 
rad francusko-poljske i ruske propagande i tako posluži Beču, on je 
glavnu pažnju posvetio Zachu. Preporučivao je, štaviše, bečkoj vladi, da 
ga pokuša predobiti, jer Zach i onako suzbija ruski utjecaj u Srbiji. 
G. 1848 Gaj je očiti pouzdanik kneževa agenta u Carigradu M. Czaj- 
kowskoga; na prolazu kroz Zagreb Zach ugovara s njime neka pobliže 
nepoznata utanačenja, koja je zatim Lenoir trebao provesti. Prema vjero- 
dajnim pismima Czajkowskoga Gaju i banu Jelačiću cilj je Lenoirova 
rada bio savez između bana i kneza Cz-og, da bi na kraju slavenstvo 
postalo »slobodno i nezavisno o svakom tuđem utjecaju«. Lenoir je 
boravio u Hrvatskoj gotovo 3 mjeseca, ali se namjere kneza Cz-og 
nisu dale ispuniti. 

Već prije dolaska u Zagreb Lenoir je uspio patrijarha Rajačića 
uvjeriti o opravdanosti kneževih savjeta. U tom se pravcu kretala i 
misija L. Bystrzonowskoga potkraj 1848, ali je ona doživjela potpuni 
neuspjeh, jer su Madžari — prema kneževim riječima — »učinili nemo¬ 
gućim dokončanje sporova«, a ni opoziv krajišnika iz Italije nije se u 
bana Jelačića mogao postići. U tom položaju ponudio se Gaj, potisnut 
krivnjom bana iz javnosti, da ga uz znatnu novčanu pomoć ukloni 
i nadomjesti drugim, koji bi bio skloniji kneževim prijedlozima. 
Premda je potkraj veljače 1849 Gajev prijedlog preporučio i sardin- 
skom ministru Giobertiju, Cz. se ipak ponadao, da će Jelačić iz vlastite 
pobude promijeniti svoje gledište. 

Cz. je u to doba već bio napustio misao o uništenju Austrije; nje¬ 
govi napori propadali su zbog duboke opreke između Madžara i sla¬ 
venskih naroda. Uz ostale momente, koji su na kneza u tom smislu 
djelovali, značajan je i utjecaj A. T. Brlića (v.). Taj je pred Cz-im 
branio banovo držanje prema Talijanima i zagovarao federativno ure¬ 
đenje Austrije »kao potrebu proti-rusku«. Napokon je sklonuo kneza, 
da njegovim posredovanjem piše banu; želio je, da se obojica »slože u 
djelovanju«. U pismu Jelačiću 12. III. 1849 — kada je već austrijska 
konstituanta bila rastjerana — Cz. smatra federalizaciju jedinim na¬ 
činom, da se Austrija sredi, i preporuča, da se obrazuje »opozicija 
jaka, ali miroljubiva, zakonita, ustavna«; glavnu zadaću dosuđuje u 
tome banu. Potanje upute o »razvoju cijele stvari« isporučio je usmeno 
po Brliću. Ishod toga pokušaja potpuno je opravdao kneževu suzdr- 
žljivost; Jelačić je o njegovu radu imao slabo mišljenje. Čini se, da 
Brlić nije smatrao zgodnim, da banu preda knežev dopis, pa ga na to 
nije moglo potaknuti ni pismo kneževa sina Vladislava od 5. VI. 1849. 

To je pismo svjedočilo o posljednjem uzaludnom naporu Cz-og, da 
poslije ponovnog poraza Piemonta 1849 pokuša spasiti bar madžarsku 
revoluciju. Nadu u uspjeh dala mu je nagodba, koju je 18. IV., uz 
suradnju Čeha Riegera, postigao s madžarskim izaslanicima u Londonu 
i Parizu Telekyjem i Pulszkim: zajednički cilj treba da je podunavska 
federacija bez Nijemaca i Talijana, s potpunom autonomijom Hrvatske, 
Banata i Erdelja i širokim jezičnim pravima za ostale ugarske narod¬ 
nosti. Akciji, koju je i taj put neposredno vodio Bystrzonowski, odlučno 
se usprotivio Kossuth i napokon je i upropastio. Madžarska katastrofa 
kod Vilagoša 13. VIII. 1849 učinila je kraj »poljskim nadama i predvi¬ 
đanjima Cz-oga«. 

Osamljena pojava E. Kvaternika povezala je još jednom ime kneza 
Vladislava Cz. s hrvatskom prošlošću i pokušala s pomoću Poljaka 
izvojevati slobodu domovini. Već 1860 pomišlja Kvaternik na kneževu 
kandidaturu »za kralja Hrvatske«, ako tu čast ne primi princ Jćrome 
(-*■ Bonaparte), a za poljskog ustanka 1863/4 usko surađuje s Poljacima 
sve dotle, dok se u većini nisu odlučili za republiku. 

LIT.: M. Handelsman, La question d’Orient et la politique yougoslave 
du P-ce Cz. aprćs 1840, Seances et travaux de l’Academie des sc. mo- 
rales et politiques, Pariz 1929; Isti, Polska polityka jugoslowianska w 
latach 1840 — 48, I., Bulletin intern. de l’Academie Polonaise, 1929, Kra- 
kov 1930; Isti, Cz., Nicolas ler et la Question du Proche Orient, Pariz 
1934; Isti, Rok 1848 we VPloszech i polityka ks. A. Cz., Rozprawy 
wydzialu hist.-filol., S. II., sv. XLV/1, Krakov 1936; J. Feldman, Sprava 
polska w roku 1848, Krakov 1933; D. Stranjaković, Kako je postalo 
Uarašaninovo » Načertanije «, Spomenik XCI/II, 70, Beograd 1939; V. 
Čorović, Jedan memorandum Ljudevita Gaja o prilikama u Srbiji iz 
1846 godine, Spomenik 62, Beograd 1925; R. Maixner, A. T.> Brlić, ćmis- 
saire du ban Jelačić en France, Annales de l’Institut fran^ais de Zagreb, 
1939 J. Š-k. 

CZECHOWICZ, 1. Jozef, * 1903, f 1939, pjesnik polj¬ 
skog sela, jedan od najsamostalnijih talenata suvremenog 


poljskog pjesništva. Poginuo je kod bombardiranja Lublina 
u rujnu 1939. Djela: Kamien (1927), Dziefi jak codzien 
(1930), Ballada z tamtej strony (1932), Z blyskawicy (1934), 
Nic wi%cej (1936). 

2. Szymon, * Krakov 28. VIII. 1689, f Varšava 21. VII. 
1775, poljski slikar. Učio je u Rimu, gdje je proveo 30 
godina i slikao većim dijelom nabožne slike, od kojih su 
najstarije u crkvi S. Stanislao dei Polacchi, a druge u 
franjevačkoj crkvi u Rimu. Preselio se 1740 u Krakov, za¬ 
tim 1750 u Varšavu, gdje je osnovao prvu slikarsku školu. 
Bezbroj njegovih slika (portreti, svetačke slike) razasut 
je po mnogim poljskim gradovima, a sve se odlikuju 
skladom i mirom. Cz. je najznamenitiji poljski slikar 
prije ostvarenja narodne poljske umjetnosti potkraj 
18. st. J. B-ć. 


CZEKANOWSKI, Jan, * Gluchow 6. X. 1882, poljski 
antropolog i etnolog. Učio je u Ziirichu i Berlinu. G. 

1906— 09 asistent je berlinskoga muzeja za etnografiju, 

1907— 09 putuje s ekspedicijom kneza Adolfa Friedricha 

Meklenburškoga u središnju Afriku, 1910 je kustos etno¬ 
grafskoga muzeja u Petrogradu, a od 1913 profesor antro¬ 
pologije i etnologije u Lavovu. Djela: Forschungen im 
Nil-Kongo-Zwischengebiet (Leipzig 1911—27), Badartia an- 
tropologiczne Polski (1910), Wst%p do historji Sloivian 
(1927), Das Typenfrequenzgesetz (1928), Czlowiek w czasie 
i przestrzeni (1934). J. B-ć. 

CZERLIEN, Marko Crljen Marko. 

CZERMAK, J. Nepomuk Čermak. 

CZERMATsTSKI, Zdzislaw, -*• Krakov 1896, poljski slikar 
i karikaturist. Suradnik je humorističkog lista »Cyrulik 
Warszawski«, slikao je cikluse: Pariz, London, Sport u ka¬ 
rikaturi, Liga naroda u karikaturi, Varšava u karikaturi. 
Najpoznatije su njegove karikature maršala Pilsudskoga 
(1931). J. B-ć. 

CZERNIN, von und zu Chudenitz, Ottokar, grof, * Dy- 
mokury (Češka) 26. IX. 1872, f Beč 4. IV. 1932, austrijski 
državnik iz češke grofovske porodice Černina z Chude- 
nic (v.). U mladim godinama stupio je u austro-ugarsku 
diplomatsku službu, aili je doskora napusti i posveti se 

upravi svojih dobara. G. 1903 
uđe u češki sabor, a 1912 
bi imenovan doživotnim čla¬ 
nom gospodske kuće. Bio je 
član ustavne stranke i zalagao 
se za sporazum između Čeha 
i Nijemaca. Za balkanskih ra¬ 
tova zagovarao je odlučniju 
unutarnju i vanjsku politiku 
Monarhije. Kad je nasljednik 
prijestolja nadvojvoda Franjo 
Ferdinand počeo utjecati na 
politiku Monarhije, Cz. mu je 
stajao vrlo blizu. G. 1913—16 
bijaše poslanik u Bukureštu; 
da bi sklonio Rumunjsku na 
ulaz u rat na strani Trojnog 
saveza, bio je sklon, da joj 
se ustupi Sedmogradska i dio 
Bukovine, čemu se protivila 
Ugarska. G. 1916 postade ministar carske kuće i vanjskih 
poslova; 19. II. 1918 sklopi mir s Ukrajinom, 3. III. 1918 
s Rusijom, a 14. IV. 1918 odstupi. Nije sigurno, da bi 
Czernin bio točno upućen u pregovore princa Siksta Bour- 
bnskog u Parizu u ožujku 1917 i da bi poznavao pismo 
cara Karla, u kome je taj izražavao svoje simpatije za 
Francusku. Svakako je Cz. zagovarao u Berlinu koncesije 



OTTOKAR CZERNIN 


Francuskoj s obzirom na Elsass-Lothringen, ali bez uspje¬ 
ha. Kad je Clemenceau objelodanio pismo cara Karla, Cz. 
je uzeo u zaštitu svoju vladu, koliko mu je to bilo mo¬ 
guće. Nakon rata bijaše član Narodnog vijeća Republike 
Austrije, a u ožujku 1924 napusti politički život. Svoje 
uspomene objelodanio je pod naslovom Im Weltkriege, 
Berlin-Beč 1919. 

LIT.: K. F. Nowak, Der Weg zur Katastrophe, Berlin 1919; Isti, 
Der Sturz der Mittelmachte, Miinchen 1921; A. Demblin, C. und die 
Sixtus-Affare, Miinchen 1920; A. P. Pribram, Austrian foreign policy, 
London 1923; A. v. Wegerer, Der Ausbruch des Weltkrieges 1914, 
Hamburg 1939. J. N. 

CZERNY, Karl, * Beč 20. II. 1791, + Beč 15. VII. 1857, 
skladatelj i glasovirski pedagog. Učio je kod svog oca Wen- 

CZ^STOCHOVA, Samostanska crkva 


zela, zatim tri godine (1800—1803) kod Beethovena. Već je 
rano stekao glas odličnog pedagoga i odgojio velik; broj 
znamenitih umjetnika. Sjajni virtuoz Liszt, pa Thalberg, 
Dohler, Theodor Kullak, Anna Belleville-Oury i dr. bili 
su njegovi učenici. Putovao je samo zbog koncerata, na pr. 
u Leipzig, London, Pariz i t. d. Od njegovih brojnih (preko 
1000) skladba trajnu su vrijednost zadržale samo one, koje 
su namijenjene obuci u glasoviru. One su temelj svoj gla- 
sovirskoj tehnici od prvih početaka do najvišeg stepena, te 
ih druga slična djela, koja su nastala poslije, nisu mogla 
potisnuti. 

BIBL.: Erster Lehrmeister, op. 599; Hundert Vbungsstiicke, op. 139; 
160 achttaktige Vbungen, op. 821; Vorschule der Fingerfertigkeit, op. 
636; Schule der Gelaufigkeit, op. 299; Schule der Fingerfertigkeit, op. 
740; 40 tagliche Studien , op. 337; Schule des Virtuosen, op. 365; Schule 
der linken Hand, op. 399; Toccata C-dur, op. 92; Schule des Legato 
und Staccato, op. 335; Schule der Verzierungen, op. 355; Schule des 
Fugenspieles, op. 400. Cz. je napisao i »potpunu teoretičko-praktičku 
školu za kompoziciju«, te jedan kratak prikaz cijele povijesti glazbe 
(Umriss der ganzen Musikgeschichte, Schott, Mainz 1851, tal. prijevod 
kod Riccordija). 

LIT.: H. Steger, Beitrage zu C. Czernys Leben und Schaffen, diser¬ 
tacija, Miinchen 1924. S. S-i. 

CZERWIEnSKI, Boleslaw, ^ Lavov 3. IV. 1851, j* La- 
vov 3. IV. 1888, poljski pjesnik. Filozofske nauke svr¬ 
šio je u Lavovu, posvetio se novinarstvu i književnosti, 
naročito u radničkom socijalističkom pokretu, kojemu je 
1878 stao na čelo. Izdao je knjigu stihova Poezje (1881), 
dramu Niewolnik (1882), a njegova pjesma Czerwony 
Sztandar (1881) prihvaćena je kao poljska socijalistička 
himna, kojoj je napjev uzet od francuske komunardske 
himne »Le drapeau rouge« iz g. 1871. Osnovao je 1885 
popularni satiričko-humoristički list »Šmigus«. J. B-ć. 

CZ^STOCHOWA, grad na lijevoj obali Warte, 243 m 
nad morem, željeznička pruga Krakov—Varšava, 133.000 
stan. (1937). Premda grad ima povoljan prometni položaj, 
a zbog ugljenika u blizini razvio se veleobrt (preradba 


pamuka, vune, kože, cikorije, jute i izradba papira), ipak 
mu je najveća važnost zbog hodočašća (godišnje do 
200.000) iz čitave Poljske »Crnoj Bogorodici«, koja se na¬ 
lazi u crkvi kraj pavlinskoga samostana na brežuljku 
Jasna gora. Slika Majke Božje izrađena je na cedrovini 
i iskićena dragim kamenjem. Papa Klement XI. okrunio 
ju je 1717 zlatnom krunom. Bizantskoga je podrijetla; iz 
Carigrada su je donijeli ruski knezovi, a Jagelovci su 1382 
podigli crkvu i utvrđeni samostan za njezine čuvare. Le¬ 
genda kaže, da slika potječe od sv. Pavla i da je bila 
vlasništvo sv. Jelene. N. Ž. 

CZIESZYN, od 1920 zaseban poljski grad na desnoj 
obali Olše, nasuprot zasebnom češkom gradu Tešinu 
na lijevoj obali iste rijeke, koja teče u Odru, a u stvari 
jedan isti grad, koji Nijemci zovu Teschen. Ovdje je 
postaja željezničke pruge Košiće (Kassa)—Bohumin (Oder- 
berg). U Cz. se izrađuje roba od pamuka, kovina i drva 
(pokućstvo). Kneževski stari grad s tornjem potječe iz 
13. st. N. Ž. 

CZORNIG, Karl, * Czernhausen (Češka) 5. V. 1804, 

} ■ Gorica 5. X. 1889, austrijski statističar. Izučio je filozo- 
iju i pravo u Pragu i Beču. G. 1841 imenovan je ravnate¬ 
ljem upravne brojidbe u Beču. U pronicu 1862 nakon dvo¬ 
godišnjeg raspravljanja, kojemu su prisustvovale vrhovne 
vlasti Austrije, Ugarske, Hrvatske i Erdelja, zaključeno je, 
da se osnuje organ, koji će obuhvatiti djelatnost ravnatelj¬ 
stva upravne brojidbe, upravne vlasti i nauku ujedno, 
Prema toj osnovi uređena je Središnja statistička komisija, 
koju je Czornig organizirao. Ona je otpočela radom dne 
31. siječnja 1863. Do 1868 njezina se djelatnost protezala 
i na Hrvatsku. Czornig ostade na čelu te vrhovne brojid- 
bene ustanove do umirovljenja 1870. Najglavnija su mu 
djela Tafeln zur Statistik der osterreichischen Monarchie, 
Beč 1846, i Ethnographie der osterreichischen Monarchie, u 
tri sveska, Beč 1855—57, s mapom o naseljavanju svih na¬ 
roda u bivšoj podunavskoj monarhiji. 

LIT.: Meitzel, Czornig Karl, Freiherr von Czernhausen, Handw. der 
Staatswiss., III. R. S-r. 

CZUCHNOWSKI, Marjan, * Polna 1909, poljski pjesnik 
proletarijata. Čista mu je lirika u zbirci Poranek goryczy 
(1930), Kobiety i konie (1931), Reporter rćž (1932), Tak 
(1933), Powodž i šmierć (1936), naturalističke vizije iz se¬ 
ljačkog života, i Cynk (1937), slike iz uzničkog života. J. B-ć. 

CZUCZOR, Gergely, * Andod 17. XII. 1800, f Budim- 
pešta 9. IX. 1886, madž. pisac. Austrijska ga je vlada za 
ustanka 1848 osudila na dvogodišnju tamnicu zbog njegove 
pjesme Riadć (Budnica). Sav život je posvetio lijepoj knji¬ 
ževnosti i znanosti. Znamenit je njegov ep Botond kao i 
njegove narodne pjesme i pripovijetke, kojima je utro 
stazu Petofiju. Kao član i bilježnik akademije surađivao je 
na velikom rječniku akademije. M. N. 

CZYŽEWSKI, Tytus, ^ Przybysz6w na Podhalu 1885, 
poljski pjesnik i slikar. Učio je slikarstvo u Krakovu i 
Parizu. Osnivač je slikarske i pjesničke grupe »Formišci«. 
Izdao Šmierć fauna (1907), Elektryczne wizje (1920), Noc- 
Dzieh (1922), Zielone oko, Osiot i slohee w metamorfozi 
(1922) i Lart polonais d'aujourd’hui (1925). J. B-ć. 

Č, četvrto slovo hrvatske, češke, lužičke, slovačke i slo¬ 
venske abecede. Izgovara se simultanom artikulacijom 
zatvornoga t i strujnoga š (tš , vidi njemački tsch) 
te označuje poseban glas (bezvučnu palatalnu afrikatu), 
kojega nije bilo ni u starom grčkom ni u latinskom jeziku. 
U glasovnom je srodstvu s nepalatalnim c, te se u mlađim 
latiničkim abecedama obično piše sa dva ili više suglasnika, 
od kojih je jedan c, tako u engleskom (ch: child, čit. 
čaild, ili tch: sketch, čit. skeč), španjolskom i portugalskom 
(ch: mucho, čit. mučo), madžarskom (cs: kincs, čit. kinč), 
poljskom ( cz: czas, čit. čas), njemačkom (tsch: deutsch, 
čit. doič). U početku srednjega vijeka (4.— 6 . st.) stalo 
se mlađe lat. c ispred e i i izgovarati palatalno (kao č), i 
taj se način pisanja održao i postao pravilo u današnjem 
talijanskom i rumunjskom pravopisu (cento, cinci, ciano 
čit. čento, činči, čano). U fonetici se za ovu afrikatu danas 
općenito uoptrebljava znak č. — U starijoj se hrvat¬ 
skoj latiničnoj abecedi č pisalo na 18 različnih načina, 
najčešće kao c ili 9 , ili kombinirano, kao ch , tch ili cs. 
Neki su se od tih brojnih znakova upotrebljavali regio¬ 
nalno, tako se na pr. 9 pisalo ponajviše u jugozapadnim 
krajevima (u Dubrovniku, u Dalmaciji i u Bosni), a cs u 
sjevernima, napose u djelima slavonskih franjevaca, dok 
su kajkavski pisci radije pisali ch i tch. Slovo č uveo je 
(1830) u hrvatsku abecedu Ljudevit Gaj, i to iz češkog 
pravopisa, u kojem su Češka braća Husovu dijakritičku 
točku zamijenila određenijom i praktičnijom dijakritičkom 
kvakom. — Glagoljski znak za č (^£), koji u natpisima 
(na pr. na Bašćanskoj ploči) i u starijoj hrvatskoj i crkve¬ 
noslavenskoj književnosti ima posebnu brojnu vrijednost 
(1000), stoji u azbučnom nizu na 27. mjestu te se obično 
izvodi iz ligature glag. t-s (Fortunatov) ili iz hebrej¬ 
skoga tzade (Vondrak). Od hebrejskoga tzade izvode i 
ćirilsko M (Karskij), koje se po grafiji i brojnoj vrijedno¬ 
sti (90) povelo za grčkim koppa. J. Hm. * 

ČAADAJEV, Pjotr Jakovljevič, * Moskva 7. VI. 1794, 
f Moskva 26. IV. 1856, jedan od najistaknutijih ruskih 
mislilaca. Kao mlad časnik sudjelovao je s ruskom vojskom 
nakon Napoleonova pada pri zauzeću Pariza. Boravak u 
srcu najnaprednijega dijela zapadne Evrope s jedne strane, 
a s druge strane uzak dodir s ruskim naprednijim krugo¬ 
vima te dobe (»dekabristi«: Pestelj, Jakuškin, Volkonski, 
Muravjev-Apostol, pa onda književnici: Griboedov, Puškin, 
Belinski, Herzen) rano su pobudili darovitog analitika Č. 
na razmišljanje, a zatim i na negativnu ocjenu političkog 
i kulturnog stanja u tadašnjoj Rusiji. 

Ispoređujući, naime, kulturno-političke i društvovne pri¬ 
like u tadašnjoj zapadnoj Evropi s prilikama u Rusiji do¬ 
lazi Č. do spoznaje, da se Rusija, priklonivši se u vjerskom 
i kulturnom pogledu »gnjilom« Bizantu, umjesto napre¬ 
dnom katoličkom Zapadu, kobno odvojila od evropske 
obiteljske zajednice, a time i od svih kulturnih tekovina 
napredne Evrope. 

Na tom temelju nastaje onda i njegovo životno djelo 
Filozofska pisma (Filosofičeskie pis’ma), niz filozofskih 
traktata (u obliku pisama), u kojima Č. nastoji dati opću 
koncepciju ruske povijesti i odrediti ruskom narodu i nje¬ 
govoj kulturi pravo mjesto u svjetskom razvojnom pro¬ 
cesu. Prvo Č-evo »pismo«, objavljeno u petrogradskom 
časopisu »Teleskopu« g. 1832, zauzelo je u ovom pitanju 
odlučan, a vlastima toliko zazoran stav, da je iza toga 
»pisma« bio časopis »Teleskop« obustavljen, Č. proglašen 
luđakom, cenzor (rektor sveuč. Boldyrev) umirovljen, a 
urednik Nadeždin zatočen. Stav Čaadajevljev kulminirao 
je u tom pismu u riječima: »Kad smo već svrgnuli sa sebe 


tuđi jaram, tada nam je naša odvojenost od obiteljske 
zajednice (evropske), od zajedničke obitelji (evropske) 
omela, da se nismo mogli okoristiti idejama, koje su nikle 
za to vrijeme kod naše zapadne braće — te smo tako pali 
u još okrutnije ropstvo, posvećeno pritom čak i činjenicom 
našega oslobođenja!« Pravi pak smisao opstanka ruskoga 
naroda nazire Č. u njegovu stvaranju novoga i savršenijega 

poretka na zemlji u duhu naj- 
uzvišenijih kršćanskih ideja, 
t. j. u izgradnji pravoga car¬ 
stva Božjega na zemlji, u ko¬ 
jemu će nestati svih društve¬ 
nih nejednakosti i nepravica. 
U daljim svojim »pismima« 
(M. Orlovu 1837), pa onda u 
Bezumnikovoj obrani (Apo- 
Iogia bezumca) i dr. razra¬ 
đuje Č. svoj stav u pogledu 
potrebe ostvarivanja idealno¬ 
ga sveljudskoga poretka, u 
uvjerenju, »da će njoj (Rusiji) 
biti udijeljena milost poslje¬ 
dnjih i najdivnijih nadahnu¬ 
ća«. Priznaje, da je to kraj 
tadašnjega stanja u Rusiji 
nemoguće provesti, ali živo 
vjeruje u takvu budućnost 
ruskoga naroda, 
vjerom u naročito poslanje 
ruskoga naroda Č. je duhovni preteča ruskih slavenofila i 
zapadnjaka istodobno, a ne manje i t. zv. eurazijaca , koji 
nalaze u sintezi evropskog i azijskog načela (Zapada i 
Istoka) ideološku osnovku za nov i savršeniji sveljudski 
poredak. 

Utjecao je Č. nesumnjivo i na svoga zemljaka, a prija¬ 
telja našega biskupa J. J. Strossmayera, VI. Solovjeva, 
kasnijega borca za sjedinjenje Istočne i Zapadne crkve u 
korist ostvarenja carstva Božjega na zemlji. 

BIBL.: Sočinenija i pis’ma P.J.Č. pod red. M. Geršenzona, sv., 1.—2., 
Petrograd 1913—14; Oeuvres choisies de Pierre Tchadaieff , publićes pour 
la premiere fois par le P. Gagarine, Pariz 1862. 

LIT.: M. O. Geršenzon, čaadajev, Žiznj i myšlenie, 1908; M. Winkler, 
P. J. Čaadajev , Konigsberg 1927; D. Šahovskoj. P. J 4 Čaadajev (Enciklop. 
Slovarj, 7. izd.), Petrograd; V. Bogučarski, P. J. Čaadajev (Enciklop. 
Slovarj), Petrograd 1903; I. Prijatelj, P. J. Čaadajev (1794 — 1856), Nova 
Evropa, knj. III., Zagreb 1924; Isti, Predhodniki in idejni utemeljitelji 
ruskega realizma, Ljubljana 1921; T. G. Masaryk, Rusija i Evropa, I., 
Zagreb 1932; S. Štejn, Moj put k Bogu, Zagreb 1940. J. B. 

ČAB, Veliki i Mali (u starom vijeku Lykos i Kapros), 
lijevi pritoci Tigrisa. Veliki Č., dug oko 400 km, izvire 
istočno od Vanskog jezera, protječe planinskim krajevima 
i tek 25 km prije svog ušća razlijeva se nizinom ji od 
Mosula. Nešto južnije ulijeva se vi Tigris Mali Č., dug 
280 km, koji izvire na granici Iraka i Perzije. 

ČABAR, mjesto u Gorskom Kotaru, u kotlini (»čabar«), 
kojom teče Čabranka. Sjedište je kotarske oblasti i suda, 
općine i drž. šumske uprave, a ima 344 stan. (1931). Kato¬ 
lička je župa osnovana 1663. Svoj postanak zahvaljuje Č. 
ležaj ima pirita i limonita. Osnovao ga je Petar Zrinski, 
koji je 1651 podigao ujedno talionicu željeza i kovnicu. 
Rad je kasnije nastavila ugarska i austrijska komora, sve 
do 1785, kad je ponestalo rudače. Željezna roba, izrađena 
u Č., prodavala se i u inozemstvu. G. 1798 dobili su imanje 
Č. Paravići, a preko njih kasnije Ghyczy. Od Zrinskog 
dvora sačuvali su se samo ostatci, a do njih je podignut 
današnji vlastelinski dvor. 

LIT.: E. Laszowski, Gorski Kotar i Vinodol, Zagreb 1923. Z. D-i. 

ČABEJ (Cabej), Eqrem, * Gjinokaster (grč. Argiroka- 
stron), * 6. VIII. 1908, albanski lingvist. Maturirao je u 
Celovcu (Klagenfurt); učio je poredbenu indoevropsku 
lingvistiku u Gracu i Beču kod P. Kretschmera i N. Jokja 
te povijest Balkana kod C. Patscha; promoviran je u Beču 
1933. Zatim je bio profesor albanskoga jezika i književno¬ 
sti u Skadru, Elbasanu i Gjinokastru 1935—6, glavar odjela 
u ministarstvu nastave u Tirani (1935—6), 1937 svršio 
časničku školu, 1939—40 ravnatelj gimnazije u Tirani i od 
1940 radi kod Kr. talijanske Akademije na velikom Lingvi¬ 
stičkom Atlasu albanskoga jezika. Za nj je već tiskao 
upitnik (Questionnaire). 

Glavna mu je struka indogermanistika u vezi s albanskim 
jezikom u poređenju s ostalim balkanskim jezicima. Kao 
učenik N. Jokla, obnovitelja albanologije, proučava alban¬ 
sku književnost i folklor, naročito narodnu pjesmu, sve 
sa gledišta balkanističkoga. 

Objavio je niz zapaženih studija u »Revue internationale des Etu- 
des bajkaniques« (Beograd), »Leipziger Vierteljahrsschrift fiir Siidost- 
europa«, »Siidost-Forschungen« (Miinchen) i u albanskoj franjevačkoj 
reviji »Hylli i Drites« (Zvijezda svijetla, Danica). Izradio je i naj¬ 
bolji priručnik albanskoga jezika i književnosti Elemente te gjuhes e te 
literatures shqipe per shkolat e mesme (Osnovi albanskoga jezika i 
književnosti za srednje škole). Značajna mu je studija o postanku 
albanske književnosti Per gjenezen e literatures shqipe (Skadar 1939), 
i Die albanische Volksdichtung (Leipziger Vierteljahrsschrift, III. 1939), 
najbolji prikaz problema albanske narodne pjesme. P. S. 

ĆABRANKA, rječica u Gorskom Kotaru, duga 17,5 km, 
izvire sjeverozapadno od Čabra, teče prema JI i J, a utječe 
u Kupu kod Osilnice. Z. D-i. 

ČABULJA, planina u Hercegovini, zapravo južni na¬ 
stavak Čvrsnice. Počinje nešto istočnije od Duvanjskog 
polja i pruža se s ograncima s desne strane srednjeg toka 
Neretve i južno od Drečanke gotovo sve do Mostara, te 
na jug do Širokog Brijega. Najviši je vrhunac (Velika 
Viajina) visok 1780 m, a nalazi se na istočnom dijelu te 
prostrane planine. N. P. 

ČAČAK, grad u Srbiji na si podnožju planine Jelice, 
s desne strane Zap. Morave, ima 7376 stan. (1931). Č. se 
u srednjem vijeku zvao Gradac. U njemu je knez Stra- 
cimir, brat Nemanjin, podigao crkvu sv. Bogorodice, koja 
je do danas sačuvana. U 15. st. bila je tu i mitropolija. 
Okolina Ć-a rodi voćem, povrćem, grožđem; ima mnogo 
stoke, a bogata je i rudama (ugljenom, kromitom, magne¬ 
titom). U gradu postoji pivovara, tvornica crijepa i elek¬ 
trična centrala, gimnazija i više obrtnih poduzeća. P. V-ć. 

ĆAĆILOVIĆI, aginska porodica u Bosanskom Novom, 
iz koje su bili novski kapetani u 2. poli 17. st. Zadnji ka¬ 
petan Č. bio je Sulejmanaga, oko 1700. Č-i su izumrli. H. K. 

ĆAĆINCI, selo u kotaru našičkom, župi Baranji, 15 km 
ji od Podr. Slatine. Ima 2217 stan. (1931). Sjedište je 
općine i želj. postaja na pruzi Slatina—Našice. Selo ima 
pilanu, mlin i munjaru. Z. D-i. 

ĆAčKOVIĆ-VRHOVINSKI, 1. Franjo Ksav., * Zagreb 
1779, f Zagreb 2. II. 1875, flautist i skladatelj-amater. Kao 
flautist živo je surađivao u priredbama zagrebačkog Gla¬ 
zbenog društva, a kao solist nastupao je u Zagrebu i Nje¬ 
mačkoj. Napisao je dvadesetak skladba (plesova za glaso¬ 
vir i za orkestar, te djela i udezba za solo-flautu i orkestar). 
Njegove izvorne skladbe nemaju većeg značenja. 

LIT.: F. Š. Kuhač, Ilirski glazbenici, Zagreb 1893; B. Širola, Pregled 
povijesti hrvatske muzike, Zagreb 1922; Isti, Hrvatska umjetnička glazba, 
Zagreb 1942. B. Š. 

2. Ivana rođ. grofica Schmidegg, * Berka 2. X. 1814, 
f Zagreb 25. XI. 1880, vrlo aktivna rodoljupka u doba 
ilirizma. G. 1835 udala se za Josipa pl. Ćačkoviča, te je 
njihov gostoljubivi dom na imanju u Omilju (Bjelovar- 
Moravče) postao stjecište mladih iliraca; osobito ga 
spominje Stanko Vraz. Zajedno sa Dragojilom Štauduaro- 
vom i Paulinom Krizmanićevom osnovala je prvo Go- 
spojinsko društvo, kojemu je bila prva predsjednica. I u 
politici je živo sudjelovala, na pr. kod izbora i u radu 
regnikolarnih kongregacija. Bila je vrlo obrazovana, po¬ 
znavala je više jezika, a govorila je i pisala latinski. Z. M-ć. 

3. Miroslav, * Zagreb 28. IX. 1865, f Zagreb 29. VI. 1930, 
liječnik i pisac. Obitelj starinom iz Bosne. Osnovnu školu 
i gimnaziju svršio u Zagrebu, medicinu u Beču. Od 1895 
služio u Bolnici milosrdnih sestara u Zagrebu. G. 1918 
imenovan profesorom za kiruršku propedevtiku i njegu bo¬ 
lesnika na novoosnovanom medicinskom fakultetu u Za¬ 
grebu, koji je tek trebalo organizirati. Tu je razvio veliku 
djelatnost, a usto je radio kao primarni liječnik na kirur¬ 
škom odjelu Bol. mil. sestara. 


Č. je radio u medicini, socijalnom i kulturnom životu, 
te u književnosti. S područja medicine tiskao je 66 na¬ 
učnih radova i bar toliko kraćih referata i članaka o znan¬ 
stvenim i staleškim pitanjima (popis radova u Liječničkom 
vjesniku 1930). O hrv. medicini referirao je u stranim 
časopisima (Zentralblatt fiir innere Medizin, Zentralblatt 
fiir Chirurgie, Zentralblatt fiir Gynekologie). Neki radovi 
izišli su mu na njem. i franc. jeziku. Najveći broj hrv. 
radova izišao mu je u Liječničkom vjesniku, kome je u 
nekoliko navrata (1897—1905, 1915—1918, i kasnije) bio i 
urednik. Mnogo je radio u liječničkim društvima (bio je 
predsjednik Zbora liječnika i Jugoslavenskog ljekarskog 
društva). Sudjelovao je kao predstavnik hrv. liječnika na 
mnogim međunarodnim liječničkim kongresima. — Svojim 
radom istaknuo se u kulturnim i karitativnim društvima 
(Đački dom. Prosvjetni savez, Pučko sveučilište, Matica 
hrvatska, Društvo za spašavanje). Ostavio je velike legate 
Matici i Akademiji. 

Pod pseudonimom Ladislav Ladanjski tiskao je Č. po 
časopisima i zbornicima (Prosvjeta, Vienac, Hrv. kolo) 

crtice i novele. Zasebno je iz¬ 
danje: Iz liječnikove duše 
(Zagreb 1924). — Korektan, 
osjetljiv, tjelesno slab čo¬ 
vjek Č. je u svojim knjiže¬ 
vnim sastavcima iznosio svo¬ 
ja osobna opažanja i osjećaje. 
Ti su sastavci napisani bez 
mnogo književnih pretenzija, 
nastavši velikim dijelom iz 
iskustva liječnika, koji k bo¬ 
lesniku pristupa kao čovjek, 
a ne samo kao stručnjak. 

LIT.: Liječ. vj. 1930. A. B-c. 
ĆAĆE, Ivan, ^Vodice kraj 
Šibenika 26. IV. 1903, pisac 
i slikar. Svršio šest razreda 
osnovne škole, a iza toga se je 
bavio ratarstvom, stolarstvom 
i t. d.; samouk. Isticao se u seljačkom pokretu, te bio češće 
zatvoren. Piše pjesme (časopis Naše selo, Zbornik hrv. 
seljaka) i slika. Zasebna izdanja: Pjesme i crteži (Zagreb 
1938), Gospodarske i prosvjetne težnje hrvatskih seljaka 
(Zagreb 1938). Sa seljacima slikarima izlagao je u više 
gradova. A. B-c. 

ĆAD, 1 . prostrano i plitko jezero u Sudanu u srednjem 
dijelu sjeverne Afrike. Obale su mu dosta niske i redovito 
obrasle trskom, a pred istočnom obalom su brojni otoci, 
na kojima žive odlični ribari. Površina i dubina su pro¬ 
mjenljive i kolebaju usporedo s klimom. Sedamdesetih go¬ 
dina prošlog stoljeća jezero je zahvatalo 35.000 km 2 , ali se 
površina 1904 počela zbog opadanja kiša naglo smanjivati, 
tako da 1906 iznosi samo 20.000 km 2 , a 1914 tek 10.000 km 2 . 
Kad su 1916 nastupile normalne klimatske prilike, počela 
se površina jezera povećavati, ali još ni danas nije dostigla 
prijašnju veličinu. Srednja dubina koleba između 1,5 i 2,5 
m. Prema različitom prostranstvu neki istraživači razlikuju 
Mali (kad je ispod 14.000 km 2 ), Normalni (kad je između 

22.000 i 24.000 km 2 ) i Veliki Čad (iznad 
25.000 km 2 ). Jezero nema otoka, a hrane 
ga tri važnija pritoka: Šari i Jadzeram, 
pritječu iz vlažnijih predjela na J, a po¬ 
vremena Komadugu-Jobe sa Z, dok je 
udio oborina (24°/o) od manjeg značaja, 
lako vodu gubi ishlapljivanjem, jezero 
ima slatku vodu; srednja razina je na 
240 m. 

Današnji Čad je ostatak mnogo pro¬ 
stranijeg diluvijalnog jezera (»paleočad- 
sko more«), koje je zahvatilo (do 2 mili¬ 
juna km 2 ) prostrane susjedne predjele i 
kroz suhu dolinu Bahr el Ghasal činilo 
cjelinu s jezerom u zavalama Bodole i 
Borku, južno od gorja Tibetsi. Ima po¬ 
dataka, da su ostatci jezera južno od 
Tibetsija i njihove veze sa Čadom kroz 
Bahr el Ghasal postojali još krajem 18. 
st. i smanjivanjem oborina konačno pre¬ 
sahnuti tek početkom 19. st. 

Dok se klimatskim kolebanjima mije¬ 
nja samo površina jezera, njegov je op¬ 
stanak u geološkoj budućnosti ugrožen 
jakom regresivnom erozijom rijeke Tu- 
buri iz riječne mreže Nigera. Danas Tuburi izvire samo 
350 km daleko od Logone, glavnog pritoka Šarija. Pirate- 
rijom rijeke Logone izgubio bi Č. dvije trećine vode, koja 
mu pritječe, i sigurno bi potpuno presahnuo. Već se raspra¬ 
vljalo o toj opasnosti i radovima, koje bi trebalo učiniti! 
da se ona spriječi. 

Zbog svog položaja i pustinjske prirode okolnog zemlji¬ 
šta Č. ima veliki gospodarski, prometni i politički značaj. 
Na vlažnom zemljištu oko jezera širi se pojas zelenila i 
gaje različne kulture, a pripadnici plemena Buduma na oto¬ 
cima pred istočnom obalom su poznati kao dobri ribari 
i stočari (goveda). Čad je važno čvorište karavanskih pu- 
teva, koji dolaze iz različnih pravaca. Sve kolonijalne dr¬ 
žave nastojale su zbog ovih odlika izbiti na obale jezera. 
Danas veći dio obale pripada Francuskoj (kolonije Čad i 
Niger), a manji Engleskoj (kolonija Nigeria) u omjeru 5:1; 
prije prvog svjetskog rata je i Njemačka (Kamerun) imala 
jedan dio obale. 

Razumljivo je, da je jezeru zbog njegove važnosti već 
od prvog upoznavanja krajem 15. st. posvećena osobita 

pažnja. Vršeno je mnogo znanstvenih istraživanja flore, 
faune, kolebanja razine i kemijskih osobina vode. Glavna 
su istraživanja izvršena tek, kad je Francuska zauzela i 
konačno umirila susjedne krajeve. Većina su istraživača i 
bili Francuzi, među kojima treba naročito istaći radove 
Tilhoa od 1904 do 1917. 

LIT.: H. Freydenberg, Le Tchad et le bassin du Chari, Pariz 1908; 

H. Tilho, Devons-nous sauver le Tchad?, Revue scientifique, Pariz 
1927; Isti Variations et disparition possible du lac Tchad, Annal. de 
Geographie, Pariz 1928. 

2. Jedan od četiri dijela, koji prema odredbi vlade od 
1920 sastavljaju francusku koloniju Ekvatorijalna Afrika. 
Na Z je jezero Čad, dalje granica ide od najsjever¬ 
nije točke jezera pravcem preko Tibetsija do libijske gra¬ 
nice, na 1 je Anglo-egipatski Sudan, na J je pokrajina 
Ubangi-Šari, a na JZ Kamerun. Č. zahvata pustinjsko 
zemljište i na velikoj površini od 1,248.000 km 2 živi samo 

I, 095.717 stan., ili manje od 1 na 1 km 2 (1936) — od toga 

samo 378 bijelaca. Stanovnici su pripadnici različnih pleme¬ 
na sudanskih crnaca, koji su muslimani, manje bezbošci. Na 
ograncima Tibetsija živi rijetko stočarsko stanovništvo, u 
srednjem dijelu su puste i suhe zavale Bodole i Borku, 
dijelovi diluvijalnog paleoćadskog mora; pustoš prekidaju 
rijetke oaze datuljinih palma i zeleni pojas oko jezera Č. 
Krajevi na J primaju više oborina te su obrasli travama, 
a oko tokova i izvora su šume. Stanovništvo je u ovim 
predjelima gušće i bavi se nešto poljodjelstvom (kukuruz, 
proso, pamuk i si.), a glavna je gospodarska grana sto¬ 
čarstvo (goveda, deve, magarci, konji, koze i ovce). U go¬ 
spodarstvu je važno i dobivanje različnih soli. Glavni grad 
je Fort-Lamy sa 6000 stan. (1936) i Fort-Archembault sa 
1.586 stan. (1936). J. R-ć. 

ČADA, František, * 6. IV. 1865, f 14. XII. 1918, češki 
mislilac, profesor filozofije u Pragu, istakao se naročito na 
polju dječje psihologije. -> Česi, filozofija. A. B-a. 

ČADEK, Gustav, * 7. XI. 1883, f 7. V. 1913, češki poli¬ 
tičar, profesor trgovačke akademije u Plznju. Prvak mla¬ 
dog pokoljenja češke napredne stranke državnog prava, 
koja je željela urediti položaj čeških zemalja u bivšoj 
Austro-Ugarskoj na temelju personalne unije s Austrijom. 
Napisao je: Socialni tendence ve studentstvu nemeckćm 
(1913), Sociđlni musea (1913). 

LIT.: Pamštce Gustava Čadka, Pokrokova Revue, IX., 1913. Lj. J-e. 

ČAĐA je najčistiji ugljik u amorfnom stanju. Boje je 
tamnosive do baršunastocrne. Specifična se težina kreće 
između 1,65 do 1,8, pa i do 2. Prostorna težina čađe iznosi 
30—50 kg/m 3 , a vrlo se lako zgušćava, tako da prostorna 
težina one čađe, koja dolazi u prodaju, iznosi 120—200 
kg/m 8 . Promjer zrna poprečno je ispod 0,001 mm, a kod 
vrlo finih vrsta čađe i mnogo manje, pače do 0,000050 mm. 
Od veličine zrna zavisi i aktivitet, kao i dubina tona. Akti- 
vitet se obično određuje adsorpcijom metilenskog modrila, 
otopljenog u vodi. Čađa se u praksi dobiva bilo sagorije¬ 
vanjem ugljikovodika uz nedovoljan pristup zraka ili ter¬ 
mičkom razgradnjom ugljikovodika. Pri visokim tempera- 

turama raspada se, naime, molekula ugljikovodika sve do 
atomarnog ugljika. — Kao sirovine za dobivanje čađe 
služe sve vrsti mineralnih i vegetabilnih ulja, smole, ra- 
zlični otpadci iza destilacije i rafinacije, nadalje gorivi 
plinovi sa sadržajem ugljika i t. d. Što sirovina ima ma- 
nje ugljika, to je dobivena čađa bolja. Kod sagorijevanja 
uz nedovoljan pristup zraka dolazi do izražaja osobitost 
vodika, da brže sagorijeva od ugljika, pa zato se nastoji, 
da se potonji odmah, čim se izluči, obori na hladnim plo¬ 
hama, čime se polučuju dva važna momenta: 1. izlučeni 
se ugljik očuva od daljeg utjecaja povišene temperature, 
pri kojoj bi se izlučene čestice ugljika aglomerirale u veće 
čestice, čime bi se aktivitet, odnosno finoća zrna uma¬ 
njila; 2. ohlađeni ugljik ne može izgorjeti, pa se time po¬ 
većava iskorišćavanje cijeloga rada. Nastala čađa sadržava 
u sebi neki postotak predestilirane sirovine ili novonasta¬ 
lih spojeva, koji smanjuju njenu vrijednost. Ti se sastojci 
nazivaju skupnim imenom empireuma, a smije ih biti naj¬ 
više 0.5°/o. 

Čađa poglavito služi za priređivanje crnih boja i lakova, 
te u veleobrtu kaučuka kao punilo ili kao sredstvo za po¬ 
jačavanje kaučuka. Ako je čađa fine vrste, imade kod boja 
svojstvo da zgušćuje ulje, tako da se s malo čađe već 
može postići vrlo gusta boja. Kod upotrebe čađe u vele¬ 
obrtu kaučuka važno je, da čađa ne sadržava željeza, ba¬ 
kra ili njihovih soli, jer ti elementi, odnosno njihovi spo¬ 
jevi, kvare kvalitet kaučuka; pa i pepela kao takvog mora 
biti što manje, odnosno najviše 0,01—0,1%. 

Kod nas se proizvodi čađa u Osijeku i u Kutini. Tvor¬ 
nica u Osijeku proizvodi čađu po postupku nepotpunog 
sagorijevanja ugljikovodika, u tom slučaju od otpadaka 
iza destilacije nafte. Čađa se tu skuplja u posebnim komo¬ 
rama, tako da je najfinija ona čađa, koja se istaložila naj¬ 
dalje od vatre. Tvornica u Kutini proizvodi čađu iz 
zemnog plina (metana), koji se dobiva na Gojilu u blizini 
Kutine. Radi na principu termičke razgradnje metana, a iz 
dimnih plinova vadi čađu elektrofiltracijom. Osječka čađa 
predstavlja posve inaktivnu vrstu čađe, koja se može 
upotrebljavati samo za prostije vrste boja, a u veleobrtu 
kaučuka služi samo kao punilo, dok je kutinska čađa fi¬ 
nije vrste, pa se može upotrebljavati i za finije boje i 
lakove, a u veleobrtu kaučuka svrstava se u red polu- 
aktivnih vrsta čađe, koje mogu služiti ne samo kao punilo, 
već imadu do izvjesne mjere i pojačavajućih svojstva za 
kaučuk. A. Pe. 

ČAĐAV AC, vrsta kremena. Crno smeđ ili crn kao 
čađa i proziran. Potpuno crni čađavac zove se morion. 
Crnina mu nije postojana. Pri temperaturi od 360°C postaje 
potpuno bezbojan, prelazi u pravi kremen prozirac. Ali 
ako ovako obojadisan i bezbojan kremen stavimo u bli¬ 
zinu radijskog bromida, postaje ponovno crn, kakav je bio 
prije grijanja. Domovina mu je po kristalastim škriljav- 
cima, gdje izraste u kristalima, dugim i više od 80 cm, a u 
obimu od 100 cm, s težinom od 127 kg. Kod nas se nalazi 
redovno po pegmatitskim žilama u granitima i gnajsima, 
na pr. u Moslavačkoj gori i u planini Motajici. Na svjet¬ 
skom su glasu nalazišta čađavca po švicarskim, francuskim 
i talijanskim Alpama. Čiste, posve crne čađavce, morione, 
bruse kao poludrago kamenje za ukras i nakit. F. T. 

ČAĐAVICA je crna, hrapava ili glatka, čađi slična pre¬ 
vlaka na lišću, plodovima i granama šljiva, vinove loze, 
smokava, bresaka, maslina, hmelja, vrba, topola, hrasta i 
mnogog drugog bilja. Ona se u početku čvrsto drži na za¬ 
raženim biljnim dijelovima, a kasnije se sušenjem raspu- 
cava i otkida poput tankih crnih korica. Tu prevlaku sa¬ 
činjava mješavina gljiva tamnih hifa, te su to ponajčešće 
nesavršene gljive iz rodova Cladosporium (Cl. herbarum 
Link), Aureobasidium (A. pullulans [Debaryj Arn.), Alter- 
naria, Monosporium, Triposporium, Torula, Coniothecium 
i Hormodendrom (H. cladosporioides [Fres.] Sacc.). U 
nekim slučajevima nalaze se i plodna tijela gljiva mje- 
šinarka (Ascomycetes) iz rodova Capnodium (C. salici- 
num [Montagn.] Tul. i C. oleae Arn.), Limacinula (L. citri 
Sacc.), Ceratocarpia (C. tectorum Rolland) i dr. Te gljive 
nisu parasiti nego epifiti, pa se pojavljuju na biljkama 
samo onda, ako su napadnute od ušenaca, koji izlučuju 
mednu rosu. U mednoj rosi ima šećera, pektinskih i du¬ 
šičnih spojeva, koji su pogodni za razvoj i rast tih gljiva, 
pogotovu onda, ako ima dovoljno vlage u zraku. Ako 
postoje kakve štete za biljke, na kojima se pojavi čađa¬ 


vica, treba ih pripisati 
gotovo isključivo djelo¬ 
vanju ušenaca. Stoga je 
potrebno u prvom redu 
suzbiti ušence, jer su¬ 
zbijemo li njih, ne će 
biti ni čađavice. 

LIT.: G. Arnaud, Con- 
tribution a l’etude des Fu- 
magines, I., II., III. Ann. 
Ec. Nat. /\gric., nouv. serie 
IX-XII., Montpellier 1910— 
1912; F. W. Neger, Experi- 
mentelle Untersuchungen 

iiber Russtaupilze, Flora, N. 
S. X., 1917; B. Varićak; 

Studije o čađavici, GHPD 
XXXIV., 1922; N. N. 

Woronichin, Zur Kenntnis 
der Morphologie und Sy- 

stematik d. Russtaupilze 
T ranskaukasiens, Annales 
Mvcologici, svezak XXIV., 
1926. V. Š-ć. 

ČAĐAVICA, prije 
Turaka poveće selo bli¬ 
zu sastavaka istoimenog 
potoka i Drave u staroj 
Vaščanskoj župi, u ko¬ 
joj se nalazila već u skrajnjoj sjeveroistočnoj međi. U 
njoj je postojala župa s crkvom sv. Martina, a pripa¬ 
dala je vaščanskom arhiđakonatu. I u njemu je ta župa 
bila granična prema području požeškog arhiđakonata, koji 
se tu u Podravinu uklopio kao klin između osuvačkoga 
i vaščanskog arhiđakonata svojim župama Viljevom i Su- 
homlakom. Za turskoga prodora očuvalo se u Č., kao i u 
susjednom kraju, dosta starosjedilaca. Premda su u Podra¬ 
vini oko Moslavine i Donjega Miholjca hrvatski starinci 
u velikom broju pristali oko 1550 uz kalvinski pokret, 
Čađavičani su ostali vjerni svojoj staroj crkvi, te su kroz 
cijelo vrijeme turskoga vladanja održali i svoju župu, 
koja je za to doba obuhvatala područje od Moslavine do 
Vaške u uskoj Podravini. Poslije turskog odlaska prešlo 
je u Č. u 18. st. dvadesetak starosjedilačkih obitelji, koje 
su se dalje dobro razvijale. Od njih i od nešto kasnijih 
došljaka ima u tom selu 1657 (1931) stan. Po narječju su 
Čađavičani, kao i drugi podravski hrvatski starosjedioci od 
Aljmaša do Virovitice, uz male iznimke, štokavci, po go¬ 
voru ekavci, a u naglašivanju pripadaju skupini starinaca, 
koja zauzimlje kraj između Papuka i Psunja sa zapadne i 
Fruške gore s istočne strane. Tome je naglašivanju Č. 
skrajnja sjeverozapadna granica. — Č. je sjedište općine. 

LIT.: D. Csanki, Kdrdsmegye a XV-ik szšzadban, Budimpešta 
1893; Starine, IV., Zagreb 1872; T. Smičiklas, Dvijestogodišnjica oslo¬ 
bođenja Slavonije, II., Zagreb 1891. S. P-ć. 

ČAGALJ (Canis aureus) je zvijer iz porodice pasa, siv¬ 
kasto žute dlake, koja je na leđima izmiješana s crnka- 
stom. Naraste visok 50 cm, a dug 110 cm, s repom 30 cm, 
koji nosi vodoravno. Težak može biti do 10 kg, a od vuka 
se razlikuje šiljastijom gubicom i vrlo kitnjastim repom, 
koji je na kraju crn. Potječe iz Azije, a živi i u Africi i 
Evropi u južnoruskim stepama oko Kaspijskog mora, u 
Turskoj, Grčkoj, kod nas na otoku Korčuli i poluotoku 
Pelješcu, odakle se rasprostranio i u Hercegovinu (osobito 
u Orahov Dol, Ljubinje), a u Hrvatskom državnom zoo¬ 
loškom muzeju čuva se primjerak iz Slavonije, kamo je 
zalutao preko Bosne. Č. živi u šumovitom i otvorenom 
području, na bregovima i u ravnicama, danju negdje sa- 
krit, lukav i oprezan, ali čovjeku nije opasan. Noću ne¬ 
ugodno zavija, tuli i urliče. Polazi u lov- za hranom poje¬ 
dince ili u čoporima. Zalazi i u sela i staje, vrlo je smion, 
proždrljiv i krvoločan, napada stoku, manju divljač, perad, 
ali ždere i voće i grožđe, vrlo rado pak strvinu, na koju 
se i lovi. Krzno mu nije u cijeni. Ženka okoti oko 4—5 
mladih, koje je nosila 9 tjedana, a mlado se dade lako 
pripitomiti, te prati čovjeka kao pas. Od čaglja ili od nje¬ 
govih srodnika vjerojatno potječe domaći pas. K. B. 

ČAGATAJ (umro 1240), mongolski kan, drugi sin Džin- 
giskana. Nakon očeve smrti 1227 pripale su mu zemlje 
Uigura, Turkestan, porječje Ilija i međurječje Amudarje i 
Sirdarje. Č. je nastavio očeve vojne protiv Kine 1211—16 
i protiv carstva Hovarezmijaca oko Kive 1219—24. Nje¬ 
govi su se nasljednici održali do dolaska Timura 1370. H. Š. 

ĆAGATAJ, naziv za istočnu grupu turskih jezika. Po¬ 
tječe od imena Džingiskanova sina. Osim pravog čagataj- 
skog jezika, kojim se govori u Buhari, Kivi i Kokandu, 
nazivaju se tako i ostala turska narječja u Turkestanu. Za 
Timurovih nasljednika razvio se u 15. st. iz ujgurskog 
jezika kao književni jezik, kojim su pisali pjesnik Nevai 
(oko 1440—1502) i Babur (1483 do 1530), osnivač mongolske 
dinastije u Indiji. 

ČAGLIĆ, selo u kotaru pakračkom, 7 km jz od Pakraca, 
ima 734 stan. Katolička župa se spominje 1334, za Turaka 
je propala, a obnovljena je 1813. Osim toga je sjedište 
upravne općine. Z. D-i. 

ČAGLIĆI su bili hrvatsko pleme, koje je svoje posjede 
imalo južno od Vranograča i Podzvizda uz Bužimski potok. 
Tu su oni, kao i ostala slobodna hrvatska plemena u Po¬ 
kuplju i Pounju, sačinjavali plemenitu općinu, kojoj je 
područje graničilo sa sjevera s Kreščićima, s juga s Ko¬ 
stajnicom, a s istoka sa Stabanđom. Čaglići su pripadali 
staroj Gorskoj upravnoj župi, kojoj su prema župi Go¬ 
ričkoj činili dio zapadne granice. Kao i ostala hrvatska 
plemena bili su po posjedovanju ili plemići jednoselci, ili 
su držali više selišta s kmetskim naseljem. Oko 1550 bilo 
ih je do 100 plemićkih kuća, a toliko su imali i kmetskih. 
U glavnom naselju, uz potok Čaglicu, stajala im je crkva, 
posvećena sv. Križu, a zapisana već 1334. Crkvena župa 
oko nje spadala je Gorskom arhiđakonatu. U turskom 
prodiranju oko 1575 Čaglići su ili primili islam, ili su se 
iselili u sjevernije krajeve, uglavnom, kao i susjedni Kre- 
ščići, u Gradišće. Oni, pomuslimanjeni, održali su to naselje 
sve do danas, samo je naselju staro ime kasnije promije¬ 
njeno u Čaglica. 

LIT.: L. Thalloczy, Cod. dipl. comitum de Blagay, Budimpešta 1857; 
R. Lopašić, Bihać i bihaćka krajina, Zagreb 1890; E. Laszowski, Habs. 
spomenici, III., Zagreb 1917; J. Cvijić, Naselja, 20., Beograd 1925. S. P-ć. 

ČAHURAC (lat. atheroma) je retenciona cista, koja se 
razvila iz mješinice korjena kose, ili iz žlijezde lojnice. 
Ako se ta mješinica ili lojna žlijezda začepi, ne može loj 
iz njih izlaziti, te njegovo nakupljanje izazove širenje 
mješinice, odnosno žlijezde. One se tako mogu proširiti 
do veličine oraha, a razvijaju se u potkožnom vezivu. Č. 
pod opipom ostavlja utisak napetoga glatkog čvora. Ra¬ 
zvije se na kom bilo mjestu kože. Ako se nalazi u kosma- 
tim dijelovima kože, onda vlasi obično iznad č. otpadnu. 
Stijenka je č. iznutra obložena s nekoliko slojeva pločastog 
epitela. Sadržaj je kašasta lojnata masa. Liječi se kirur¬ 
škim izljuštenjem. S. S. 

ČAHURICA je najobičnije zapredak ili kokon, za¬ 
štitni ovoj, koji od svilenastih niti opredu gusjenice 
mnogih leptira i u njem se zakukulje. Svilena nit za pre¬ 
denje čahurice izlazi iz žlijezda zajedničkim kanalom 
iznad donje usne. One su kao predljive žlijezde poznate 
kod leptira i opnokrilaca. Gusjenice opredu svoje čahurice 
iz čiste svile; one su vrlo različite: kod dudova svilca 
čvrsto su i gusto opredene, a posve su slabe i rijetke^ kod 
gubara. I mnogi opnokrilci se zakukulje u svilenim čahu- 
ricama, na pr. »mravinja jaja« ili t. zv. »gusjeničja jaja«, 
čahurice najeznica oko uginulih gusjenica, u kojima su li¬ 
činke nametnički živjele te su se izvan njih zakukuljile. 

No osim čahurice od prave svile iz predljivih žlijezda 
opredu ih neki kukci i iz svilenaste izlučine izmetnih 


organa, malpigijevih mješinica, na pr. ličinke nekih kor- 
njaša i pravih mrežokrilaca, tako trčkova, ušenjkara, mravo- 
lovca i si. Oni u čahuricu upredu i vanjske tvari, kao zrnca 
pijeska, treščice i dr. Ali ima kukaca, koji načine i jedno¬ 
stavnije čahurice, na pr. kornjaš Potosia od svojih izme- 
tina; zlatna mara načini čahuricu od zemlje i drvca, što 
slijepi pljuvačkom. Konačno je još čahurica t. zv. kuku¬ 
ljica bačvičarka. Ona je nastala od zadnje kože ličinke, 
iz koje kukuljica nije izišla nego je ostala u njoj, a koža 
se odigla i otvrdla u bačvastu čahuricu. 

Svrha je svih tih čahurica, da zaštite osjetljivu i uko¬ 
čenu kukuljicu za preobrazbe u savršena kukca, koji se 
mora opet osloboditi često vrlo čvrste čahurice. Na bačva- 
stoj čahurici muha predviđeni su šavovi, gdje se ona otvo¬ 
ri, kad gotova muha nadme posebni mjehur na glavi. I 
mnogi leptiri raskidaju slabije čahurice tako, da se na- 
dmu. Za otvaranje jačih čahurica neki leptiri ispljuju po¬ 
seban sok, koji predivo toliko razmekša, da ga lako mogu 
razvaliti, ili pak imaju na glavi i prednjem prsnom kolu¬ 
tiću načelak od oštrih i čvrstih trnića i zubića, kojima 
raskidaju predivo. No mnoge gusjenice se već pri opre- 
danju čahurice pobrinu, kako će iz nje izići, kad se pre¬ 
obraze u slabog leptira. One kod glave načine čahuricu 
mnogo slabiju, da je leptir može lako probiti, ili ostave 
otvor, kroz koji će izići; ipak ga posebnim nitima i dlači¬ 
cama dobro osiguraju, da se nitko ne može uvući u ča¬ 
huricu. Opnokrilci imaju dobre čeljusti i njima progrizu č. 

Čahuricama se označuju i različiti čvrsti i tvrdi omoti 
(ciste), u koje su zavijena trajna stanja mnogih slatko¬ 
vodnih životinja. Takve čitave životinjice začahurivanjem, 
encistiranjem, prelaze u latentno stanje. Ta je sposobnost 
osobito razvijena kod životinja, koje žive u nestalnim lo¬ 
kvicama ili u busenima mahovine. Tu voda presahne, pa bi 
one bez nje uginule, da se ne začahure. U čvrstoj i ne¬ 
propusnoj čahurici mogu dobro zaštićene preživjeti naj- 
nepovoljnije prilike, mogu se osušiti i smrznuti, da ipak 
ostanu dugo vremena žive (-> anabioza), te ih vodene 
ptice, kukci i vjetar raznesu svuda naokolo. Radi toga su 
takve životinje raširene širom svijeta (kozmopolitske). 

Čahurice stvaraju mnogi praživi, osobito naljevnjaci, 
bičaši i promjenljivci, neke glistice i kolutićavci (Aelo- 
soma i dr.), račići veslonošci (Cyclopidi i Canthocamptidi) 
pa dugoživci (Tardigradi). Kuglaste čahurice praživa slo¬ 
žene su od više uklopljenih ovoja, koji se pri začahuriva- 
nju izlučuju na površini njihova tijela; kako se tijelo sve 
više steže, postaju ti ovoji sve manji. Veslonošci imaju u 
koži mnogo žlijezda, koje pri začahurivanju izlučuju mno¬ 
go sluzi. Ona se skrutne u čvrstu čahuricu, koja omota 
čitavo tijelo tih račića. Kod glistica i dugoživaca nastane 
čahurica od odbačene i skrućene kože, u kojoj se za- 



ČAHURICA 

1. Čahura dudovog svilca, a zapredena među nitima, b izvađena, c 
prerezana, s kukuljicom — leptir je mora razmekšati, da može izići. 
— 2. Čahura kruškovog prelca s otvorom za izlaz leptira, koji je osi¬ 
guran jakim dlakama. — 3. T. zv. kukuljica bačvičarke muhe, zatvo¬ 
rena i otvorena na šavovima. 

drže te životinje. Kad čahurice dođu u vodu, životinje 
se opet prenu iz prividnog mrtvila. Dobro to vidimo na pr. 
kod naljevnjaka, kad nalijemo vode na listove salate, na 
trunje sijena i si. 

Čahuricama nazivamo i posebne ovoje nekih životinja, u 
kojima je spremljeno više jaja. Tako mnogi pauci oko 
hrpica jaja opredu čahuricu od paučine. Neki crvi kolu- 
tićavci načine oko odloženih jaja trećoredni jajni ovoj, 
koji isto tako nazivamo čahuricom. Mnoge pijavice izlu¬ 
čuju oko jaja sluzavu čahuricu, a i gujavice na odeblja- 
lom pasu izlučuju sluz, koja se stisne u čahuricu oko jaja. 

U bubregu slažu bubrežne (ili Bowmanove) čahurice 
(glomeruli) bubrežni okorak. 

I kod zrakaša (Radiolaria) u protoplazmatskom tijelu ima 
središnja čahurica, koja dijeli unutrašnju čahuričnu proto- 
plazmu od izvanje vančahurične. N. F-k. 

ČAJ -> Čajevac kineski. 



ČAJ GRČKI 


ČAJ GRČKI, gorski, ljubotenski, macedonski. Pod tim i 
sličnim imenima upotrebljava narod po Balkanskom polu¬ 
otoku jednogodišnje izdanke s listovima i cvjetovima bi¬ 
ljaka Sideritis clandestina 
(Ch. et B.) Hayek, 5. scardica 
Gris. i 5 Roeseri Boiss. et 
Heldr. kao i velikog broja 
prelaznih oblika, koji rastu u 
krajevima, gdje se križaju 
areali navedenih vrsta. Sve su 
to višegodišnje biljke, koje 
pripadaju porodici usnjača. 
Za čaj sabrani dijelovi bilja¬ 
ka sastoje se od četverougla- 
ste i gusto dlakave stabljike, 
na kojoj se nalaze malobrojni 
pravi listovi i brojne nakupi¬ 
ne žućkastih usnatih cvjetova, 
zaštićenih naročito građenim 
zelenkasto žutim pricvjetnim 
listovima. Spomenute vrste 
roda Sideritis rastu uglavnom 
na vapnenoj podlozi brdskog 
i planinskog područja. U svim 
se nadzemnim dijelovima 
ovih biljaka nalaze razmjerno 
velike količine eteričnih ulja, 
treslovina, sluzi i t. d. Od mineralnih tvari ističu se 
veće količine željeza i mangana. Ljekovita vrijednost ovih 
biljaka nije do danas ustanovljena. Upotrebljavaju se 
uglavnom kao nadomjestak kineskog čaja, a narod vjeruje, 
da pomažu kod prehlade. 

LIT.: F. Kušan, Ljubotenski čaj, Farmaceutski vjesnik 1941. F. K-n. 

ČAJAK, Jan ml., * 1863, slovački pripovjedač, koji se 
uz Vajanskog i Kukučina ubraja među predstavnike reali¬ 
zma u slovačkoj književnosti. Živio je kao učitelj među 


Slovacima u Bačkoj, pa u mnogim pripovijetkama prika¬ 
zuje život svojih sunarodnjaka. U pripovijetkama, kojima 
se radnja događa u Slovačkoj, očituje se njegovo realističko 
gledanje na bijedu slovačkog života, prožeto sjećanjem na 
mlade dane. Romanom Rodina Rovesnych (1909) otkriva 
uzroke gospodarskog propadanja i odnarođivanja Slovaka 
s tendencijom, da se uz veće gospodarsko blagostanje lakše 
može sačuvati i narodnost. 

LIT.: S. Hurban Vajansky, Diela slovenskych spisovateVov, Turčian- 
sky Sv. Martin 1936; W. Bobek, Prehl'adne dejiny slovenskej litera- 
tury, Bratislava 1939; A. Mraz, Die Literatur der Slowaken, Berlin- 
Prag-Beč 1942. j 

ČAJANOV, Aleksandr Vasiljevič, 1888, profesor po¬ 
ljodjelske ekonomike na poljodjelskoj akademiji, nekad 
Petrovskoj, sada Timirjazevskoj kraj Moskve (1913—30). 

č ajanov je jedan od predstavnika t. zv. »neonarodničeske« struje 
u ruskoj poljodjelsko-ekonomskoj znanosti. Njegova je zasluga, da je 
seljačko gospodarstvo znanstveno obrađeno s gledišta poljodjelsko- 
ekonomskog. Izgrađena je i posebna teorija radnog gospodarstva 
(trudovoe hozjaistvo), po kojoj sve poslove obavljaju članovi seljačke 
porodice i koje zbog toga drugačije prosuđuje ekonomičnost i renta¬ 
bilnost ulaganja rada i kapitala u proizvodnju nego t. zv. kapitali¬ 
stičko gospodarstvo, na kome se upotrebljava plaćeno osoblje. Zbog 
ove osnovne razlike seljačka (radna) gospodarstva su drugačije ure¬ 
đena nego kapitalistička, pa se na seljačkim gospodarstvima često 
uzgajaju takvi usjevi, koji su nerentabilni za gospodarstva, koja pla¬ 
ćaju ljudski rad. Isto tako mnoge narodno-ekonomske pojave (na pr. 
o veličini seljačkih gospodarstava, o cijenama poljodjelskih proizvoda, 
o cijenama zemljištu, o visini nadnica) odstupaju u seljačkim zemljama 
od zakona klasične narodne ekonomije baš zbog posebnog značaja 
seljačkih gospodarstava. 

Evropska stručna javnost upoznala se s rezultatima ove poljo- 
djelsko-ekonomske škole poglavito iz radova A. Čajanova, prevedenih 
na njemački jezik. To su ovi radovi: Die Lehre von der bauerlichen 
1 Virtschaft, Berlin 1923; Die optimalen Betriebsgrossen in der Land- 
wirtschaft, Berlin 1930. Od ruskih djela (koja nisu prevedena) treba 
spomenuti Selsko-hozjaistvenaja taksacija, Moskva 1925; Bjudžetnie issle 
dovanija , Moskva 1929. 

Primijenivši rezultate nauke o radnom gospodarstvu u zadrugarstvu, 
Čajanov je znatno produbio teoriju poljopr. zadrugarstva u svome 
djelu Osnovnie idei i osnovnie formi seljsko-hozjaistvenoj kooperacii, 
Moskva 1927. 

O metodici, kako da se unaprijedi poljoprivreda djelovanjem na volju 
i znanje seljaka (s pomoću savjetovanja, promičbe, nastave i si.), go¬ 
vori njegovo djelo Obsčestvennaja agronomija, koje je prevedeno na 
njemački pod naslovom Die Sozialagronomie, Berlin 1924; pod na¬ 
slovom Socijalna agronomija izišlo je ovo djelo i u Beogradu g. 1928 
u prijevodu M. Đurića s njemačkoga. 

Na političkom polju Čajanov se istakao kao jedan od vođa Radne 
seljačke stranke (Trudovaja krestjanskaja partija). Kako se ova stranka 
protivila izvođenju prinudne kolektivizacije na selu, vlast ju je raspustila 
g. 1930. Poslije toga vremena nepoznata je sudbina Čajanova. M. K-f. 

GAJEV AC KINESKI, Camellia (Thea) sinensis (L.) Ktze, 
por. čajevci (red Guttiferales —> prostolatičnice. Kao i 

ostale vrste ovog roda, 
kojih ima oko 16, a 
koje su razvijene u 
obliku drveća na po¬ 
dručju Indije, Kine i 

Japana, raste i čaje¬ 

vac kao zimzelena 
biljka duguljastih i 
nazubljenih trajnih li¬ 
stova i pravilnih, mi¬ 
rišljivih cvjetova; oni 
se razvijaju pojedi¬ 
načno ili u manjim 
nakupinama. U dvo¬ 
strukom ocvijeću — 
koje je sastavljeno od 
pet malenih lapova i I 
pet većih i slobodnih 
latica, veličine latica u j 
cvijetu trešnje — na¬ 
lazi se tučak, okružen I 
brojnim i vrlo nje- I 
žnim prašnicima. Do- I 
movina je čajevca, u 1 
kome danas razlikuje- I 
mo uglavnom dvije I 
odlike (Thea sinensis I 
L. i Th. Assamica I 
Mast.), po svoj prilici | 
gornji Assam, Burma i otok Hainan. Danas je kultura ove I 
važne biljke raširena i izvan područja Kine i Japana. Zbog I 
naročitog sadržaja služe posebno preparirani i osušeni I 
listovi čajevca — Folia Theae — kao sredstvo za uživanje 1 
(u obliku čaja) i kao lijek. Za čaj se uzimlju i listovi I 

srodne vrste Camellia Japonica L., koja se inače mnogo 
više uzgaja kao ukrasna biljka. 

I ostali su članovi ove porodice, kao na pr„ rodovi Gordo- 
nia, Stewartia, Visnea i dr,, rašireni u obliku zimzelenog 
drveća ili grmova pretežno u suptropskim i tropskim kra¬ 
jevima te se naročito ističu velikim i lijepim cvjetovima 
s mnogo prašnika. F. K-n. 

Proizvodnja čaja. Glavna područja proizvodnje čaja 
(odnosno čajevca) jesu Prednja Indija s Ceylonom, 
Sumatra i Java, Kina i Japan s Formosom. U manjim 
količinama proizvodi se oko Kavkaza i u Braziliji. 

Bere se samo najmlađe, nježno lišće, i to s vrha grančice, 
obično samo gornja tri lista, od kojih prvi nije još od¬ 
motan. U tropskim krajevima berba se vrši kroz cijelu 
godinu, u Kini i Japanu četiri do pet puta godišnje. Po¬ 
sljednje berbe daju najslabiji čaj. Prilikom branja toliko 
se pazi na čistoću, da se najfinije vrste beru u rukavicama. 

Ubrano lišće, koje još nema nikakva mirisa ni ukusa, 
podvrgne se prerađivanju, i to u Indiji s pomoću strojeva, 
u Kini i Japanu ručnim načinom. 

Prema načinu preradbe nastaju crni čaj ili zeleni čaj, a naknadnim 
tiještenjem t. zv. pločasti (Tafeltee) odnosno ciglasti čaj (Ziegeltee). 
Crni čaj se dobiva tako, da se lišće ostavi na zraku, da u hladu 
uvene, pa se zatim uvija prstima ili između dlanova, a u Indiji po¬ 
moću posebnih strojeva. Pritom list pušta sok i dobiva aromu; sada 
se čaj slaže u košare i pokrije čohom, te nastaje fermentacija, koja 
traje 2—3 sata, pa se zatim pažljivo prži u plitkim tavama na otvo¬ 
renoj vatri, pri čemu treba paziti, da čaj ne zagori. Ovim se postup¬ 
kom lišće smekša, zatim se ponovno uvija. Ovo se prženje i uvi¬ 
janje ponavlja, dok lišće ne prestane puštati sok. — Kod zelenog čaja 
postupak je sličan, ali bez fermentacije. Ovdje se svježe lišće grije 
nekoliko časova u zagrijanim tavama uz neprestano miješanje, zatim 
se lišće uvija i suši. Umjesto grijanja na tavama može se lišće grijati 
u pari povrh kipuće vode. Grijanjem i izostavljanjem fermentacije 
zadrži čaj zelenu boju. Zeleni se čaj često namiriše mirisom cvijeća. — 
Čaj u pločama ili čaj u ciglama dobiva se tiještenjem u hidrauličkim 
prešama crnog ili zelenog čaja ili pak otpadaka prilikom preradbe čaja. 
Ovaj se čaj mnogo troši u Aziji. 

Izvoz čaja g. 1931 iznosio je iz Britanske Indije i Cey- 
lona 263.000 tona, iz Kine 43.000 tona, iz Japana i Formose 
17.000 tona, iz Nizozemske Indije 76.000 tona. J. R-ić. 

U dijetetskom pogledu čaj je veoma važna droga. Ku¬ 
hanjem, odnosno i stajanjem »kineskog« čaja u toploj vodi 
prelaze alkaloid tein (identično s kofeinom), nadalje tanin 
i flavon (djeluje kao vitamin) u naljev (infusum), 
odnosno u uvarak (decoctum). Piće od pravog kineskog 
čaja nije samo uživalo nego je i dijetetsko i — zbog sadr¬ 
žaja kofeina i flavona (vitamina) — i medikamentozno 
sredstvo (-> avitaminoza). Baš kineski čaj jasan je primjer 
za novo shvaćanje, koje ukida prijašnje oštre granice iz¬ 
među uživala, odnosno dijetetskih sredstava i živežnih na¬ 
mirnica s jedne strane i pravih medikamenata s druge 
strane. 

Kineski čaj služi u medicini, osobito zbog sadržaja tanina, kod 
otrovanja i kod akutnih crijevnih bolesti. Tako se upotrebljava čaj 
kod teških akutnih gastroenteritisa dojenčadi (»alimentarna intoksika¬ 
cija«) kao uvod u cijelo dijetetsko liječenje (»čajna dijeta« sa šećerom 
ili bez njega). — Poznat je s druge strane veoma velik potrošak ki¬ 
neskog čaja kao pravog uživala u mnogim zemljama. Tako se na pr. 
vidi po starijim statističkim podatcima, da se razmjerno najviše troši 
čaj u Engleskoj (poznati engleski narodni običaj kod radnika, a i u 
kavanama kao »Five o’clock-čaj«) i to 2,9 kg godišnje na 1 stanovnika. 
Iza toga dolaze redom: Nizozemska (0,8 kg — čaj u formi punča!), 
USA (0,6 kg), onda Rusija (0,5 — samovar-čaj). Njemačka (samo 
0,062 kg u 1912 g.) i komčno Francuska (0,03 kg). — Na tržištu naj¬ 
poznatije vrsti jesu: Peko (Pekon ili Pekko), Souchong (Souchon), 
Kongar (Qongu, Konchu), Imperial Perl-Tonkay-čaj, Bohea, Oolong, 
Teebou, Gunpovvder, Haysan i t. d. Negdašnje razlikovanje »ruskog« 
čaja (dragocjena »karavanska« roba kopnenim putem) i običnog »ki¬ 
neskog« čaja (manje vrijedna roba morskim putem) uslijed modernog 
parobrodarskog transporta danas više ne postoji. Od svih vrsti čajeva 
ima Ceylonski čaj najviše taninskih sastojina. — Čaj se patvori na 
raznolik način: kao već ekstrahirana (upotrebljena droga), zatim bo- 
jadisanje, dodavanje pijeska ili kakvog drugog lišća i si. Kemijskom i 
botaničkom pretragom lako se mogu otkriti takve patvorine. Kao na¬ 
domjestak (surogat) sa sadržajem alkaloida služe ove droge: listovi 
kavina grma (»folia Coffeae«), zatim Paraguay-čaj (Yerba ili Caa 
ili Matć od Ilex paraguarensis i drugih vrsti llexa). — Svi surogati 
iz naših domaćih biljka ne sadržavaju alkaloida. Baš za vrijeme 
rata, kad je oteščan uvoz pravog čaja, sve se više uživaju čajovi od 
naših domaćih biljaka, kao što su na pr. lipov čaj, bazgov čaj (Sam- 
bucus niger), kamilica (titrica = Matricaria Chamomilla), Salvia-čaj 
(kadulja ili »ljekovita slavulja« = Salvia officinalis), Sideritis-vrsti iz 
bosanske Romanije, zatim korijenje i vunenasto lišće bijelog sljeza 
(Althaea officinalis), lišće od breze (Betula verrucosa, alba i lenta) 
i si. Od nekad omiljelih tropskih surogata bez alkaloida spominjemo 
još Faham-čaj. Mnogima od domaćih čajeva pripisuje narod neka 
ljekovita djelovanja. I u ljekarnama nalazimo mnoštvo različitih 
smjesa čajeva, t. zv. »species«. Najpoznatije su: Species Althaeae; 
amaricantcs (gorki čaj); aromaticae; dinreticae (za olakšanje mokraćne 


sekrecije); laxantes St. Germain (za olakšanje defekacije); Lignorum; 
pectorales (čaj protiv kašlja); zatim i različni čajevi za vanjsku upo¬ 
trebu. za obloge (species pro cataplasmate, emollientes) i t. d. E. M. 

ĆAJIĆ, Mašo, * Cazin oko 1844, umro Cazin 20. II. 1937, 
posljednji »pivač« narodnih junačkih pjesama one vrsti, 
kakvi su bili oni, koji su pjevali za zbornik Matice Hr- 
vatske. Znao je oko 100 pjesama. Preko 30 godina živio je 
bez kuće i kućišta. Njegov otac Mahmut i djed Ćerim 
bili su također pjevači. Ćerim (umro oko 1845) bio je pje¬ 
vač u Murat-bega Beširovića, zadnjeg kapetana u Ostrošcu, 
a znao je, kako se priča, 366 junačkih pjesama. 

LIT.: H. Kreševljaković, Cazin i okolina, Kalendar Narodna uzda¬ 
nica za 1935. H. K. 

ČAJKA, morski čamac ukrajinskih zaporoških Kozaka 
(16.—18. st.), dugačak do 20 m, širok 3—4 m sa 20—30 
vesala; imao je jarbol i nekoliko laganih topića; moglo je 
stati u nj 50—70 kozaka. Na njima su Kozaci išli »u po¬ 
hode« Dnjeprom preko Crnog mora na turske gradove 
(Skutari, Trapezunt, Sinopa), čak i na sam Carigrad, po- 
nekada i s 200—300 čamaca. A. I. 

ČAJKANOVIĆ, Veselin, * Beograd 28. III. 1881, pro¬ 
fesor klasične filologije na sveučilištu u Beogradu. Učio 
je na Velikoj školi u Beogradu i na sveučilištima u Leip- 
zigu i Miinchenu. Docent je od 1908 i profesor od 1919 
dalje. Proučava srpske narodne umotvorine i vjerovanja 
poredbenom metodom. 

BIBL.: O Zenobijevoj zbirci poslovica i njenim izvorima (Spo¬ 
menik SKA LII, 1914; Nekolike primedbe uz srpski Badnjidan i 
Božić (God. N. Čupića 34, 1921); Studije iz religije i folklora (Srpski 
etn. zbornik 31, 1924); T. M. Plauta odabrane komedije (SKZ knj. 
175, 1925); Srpske narodne umotvorine (Srp. etn. zb. 41, 1928); Neko¬ 
like opste pojave u staroj srpskoj religiji (God. N. Čupića 41, 1932); 
Plautus poeta an Istmiis interfuerit (Prilozi za knjiž. 6, 1926); 
Dva praznika iz životinjskog kulta (Glas SKA CLIII. 1933); 
De numinibus apud Serbos coniugalibus (Belićev zbornik 1937); De 
nucibus in Romanorum nuptiis usurpatis (Prilozi 17, 1937); De dae- 
monibus quibusdam neohellenicae et serbicae superstitionis commu- 
nibus (Comptes rendus du V congres byzantologique); De diis et 
daemonibus Serborum medicis (Medicinski pregled 1938); Poetae Ser- 
borum epici quid et de interitu et de renovatione mundi šibi finxerint 
(Prilozi 18); Život sv. Save episkopa, sina Simeona Stefana, kralja 
Raške od Ivana Tomka Mrnavića (Svetosavski zbornik knj. 2, 1939); 
Pacultas colloquia animalium intelligendi quo modo concedatur et aufe - 
ratur (Strani pregled 1940). R. M. 

CAJKOVAC, Sigismund, * Prkovci kraj Vinkovaca 
2. V. 1876, pedagog, profesor Visoke pedagoške škole u 
m. i narodni zastupnik HSS. Učiteljsku je školu i gimna¬ 
ziju svršio u Osijeku, a filozofski fakultet u Zagrebu, gdje 
je kao prvi učitelj promoviran. Službuje najprije kao uči¬ 
telj, zatim kao profesor učit. 
škole u Zagrebu, pa ravnatelj 
učit. škole u Čakovcu, koja je 
za njegove uprave pretvorena 
u hrvatsku. Tada je uz nju 
osnovan i internat za učitelj¬ 
ske pripravnike. Tu je uređi¬ 
vao i »Međimurske novine« 
za međimurske seljake. G. 
1919 postaje zemaljski školski 
nadzornik kod hrv. slav. dalm. 
zemaljske vlade u Zagrebu. 
Tada je izradio odlične či¬ 
tanke za I., II., III. i IV. razr. 
pučkih škola u Hrvatskoj i 
Slavoniji, koje su i kasnije iz¬ 
lazile u dvadesetak izdanja. 
Istakao se radom na nasta¬ 
vnim osnovama, izradbom za¬ 
kona za pučke škole te radom 
u školskom zakonodavstvu i 
organizaciji školstva. Posebno se bavio radom na usavr¬ 
šavanju praktične pedagogije. 

God. 1925 dignut je s položaja zemaljskog školskog nad¬ 
zornika zbog hrvatskog djelovanja, dok ga nije Stjepan 
Radić kao ministar prosvjete pozvao u svoje ministarstvo 
za načelnika osnovne nastave. Padom Stj. Radića kao mi¬ 
nistra prosvjete ostavio je i Č. ministarstvo. Poslije je 
postao redovni profesor pedagogije na Visokoj pedagoškoj 
školi u Zagrebu, gdje je djelovao do svoga umirovljenja. 

Zbog proučavanja školstva i pedagogijske nauke podu¬ 
zimao je više putovanja u Njemačku, Austriju, Švicarsku, 
Češku i Italiju. Svoje dojmove s tih putovanja i svoje 
pedagoške poglede iznosio je u različitim predavanjima, 
govorima i člancima. 

Iza smrti Stjepana Basarička postao je urednikom »Na¬ 
pretka« (uređivao ga 19 godina), a surađivao je u razli¬ 
čitim pedagoškim časopisima i drugim izdanjima (Na¬ 
predak, Škola, Hrv. Prosvjeta, Seljačka Prosvjeta, Božić¬ 
nica, Evolucija i dr.). Napisao je i mnogo političkih čla¬ 
naka i rasprava u novinama u obranu prava hrv. naroda. 
Bio je 12 godina predsjednikom Hrv. ped. knjiž. zbora, 
kojemu je i počasni član. Urednik je za pedagogiju i 
školstvo u Hrv. enciklopediji. Svojim radom odgojio je 
niz naših pedagoških stručnjaka i mnogo pridonio promi¬ 
canju hrv. pedag. književnosti. 

Svojim radom kao pedagoški pisac i profesor pedagogije na Visokoj 
pedagoškoj školi otvorio je nove vidike, objasnio i utvrdio mnoga 
načela nove metodike. Po Č. manuelni rad, sam po sebi, ne čini školu 
radnom. »Rad u školi ne smije biti sam sebi svrhom, nego ima biti 
samo sredstvom u službi pedagogije; rad mora biti oduhovljen, da se 
njime znanje stiče, bistri, primjenjuje i utvrđuje«. Ručni rad je didak¬ 
tički princip za sve predmete u školi, a nastavnim predmetom može 
biti samo u stručnim školama. Odlučno zabacuje nastranosti radne 
škole. Protivi se kopiranju tuđih škol. sistema. »Valja upotrebljavati 
opće rezultate pedagogijske nauke, ali ih treba prilagoditi našim prili¬ 
kama. Škola ima odgajanjem uvoditi djecu u našu hrvatsku narodnu 
kulturu iznoseći pred njih moralne vrline naših ljudi, ljepote naših 
krajeva, događaje naše prošlosti, djela našega pjesništva, naše melo¬ 
dije i običaje«. Svojim radom u pedagogiji i politici C. je pridonio 
mnogo utvrđenju nazora, da je prosvjeta širokih slojeva naroda naj¬ 
sigurniji temelj ekonomskoga i kulturnoga razvitka i njegove političke 
snage. Prosvjeta je »točno mjerilo narodne privrede, higijene, socijalne 
pravice, znanosti, umjetnosti svih grana, poštenja i političke svijesti. 
Prosvijećen i organiziran narod iskonska je neslomljiva snaga u poli¬ 
tici«. Glavna su mu sredstva za ovu svrhu: narodna književnost i nar. 
povijest. »Škola ima da jezičnim narodnim blagom podržava kontinuitet 
prošlosti, sadašnjosti i daleke budućnosti. Ima da osigurava narodu 
trajan opstanak«. Č. ističe, da povijesna nastava ima položiti temelje 
državljanske zrelosti i osjećanja pripadnosti svojemu narodu. Taj 
osjećaj ostaje budan cijeloga života. Pod utjecajem povijesne nastave 
treba da učenik sudjeluje u velikim povijesnim činima djedova svojim 
mislima, čuvstvima i željama. Č. naglašuje vrijednost kauzaliteta u po¬ 
vijesnoj nastavi. »Događaji sami po sebi bez otkrivanja njihove idejne 
podloge, njihovih posljedica i uzročne povezanosti nemaju nikakve 
vrijednosti; samo su teret pamćenja«. Povijesna nastava treba da kod 
učenika razvije ljubav za domovinu u tolikoj mjeri, da je u kasnijem 
životu pripravan zaštititi je svojim životom, te da osjeća svojom 
svetom dužnošću tu naslijeđenu baštinu uzdržati i namrijeti je svojim 
budućim pokoljenjima. , 

BIBL.: O slobodnom crtanju u osnovnim školama (Napredak, 1906); 
Kako da uklonimo analfabetizam (Nar. Novine, 1906); Vjenceslav No¬ 
vak. Studija (Napredak, 1906); Logički i psihološki momenti u obuci 
(Napredak, 1912); Uputa u poučavanju odraslih nepismenih (Zagreb 
1914); Zadatak naše osnovne škole (Napredak, 1922); Otac učitelja. 
Studija o Ivanu Filipoviću prigodom 50 god. jubileja Hrv. ped. knjiž. 
zbora (Zagreb 1923); Zadatci pedagogije u naše doba (Napredak, 
1923); Pestalozzi i njegovo značenje za noviju metodiku (Napredak, 
1927); Naša prosvjetna uprava (Napredak, 1928); Osnovna načela no¬ 
vog školskog zakona (Napredak, 1928); Stjepan Radić o reformi škola 
(Napredak, 1929); Zadatak naših građanskih škola i njihova orga¬ 
nizacija (Napredak, 1929); Savremeno mišljenje o pismenim sastav¬ 
cima (Napredak, 1934); Psihološka osnova jezične nastave (Napredak 
1934); Osmogodišnje školovanje (Napredak, 1938); Temeljna načela 
za škol. zakon (Zagreb 1940). Doktorska mu je disertacija Seljačka 
zadruga u slavonskoj Posavini s antropo-geografskoga gledišta. 

LIT.: Pedeset godišnjica Hrv. ped. knjiž. zbora, Zagreb 1923; J. 
Demarin, Grada za povijest pedagogije Hrvata , Srba i Slovenaca, 
Zagreb 1940. j # 

ĆAJKOVSKIJ, 1. Anđrej, ^ Kolomij 1857, galičko-ukra- 
jinski pisac, po zanimanju odvjetnik, počasni član društva 
»Prosvita«, poznat po svojim novelama i pripovijetkama iz 
života galičko-ukrajinskoga plemstva (U tuđem gnijezdu. 
Svojim snagama i dr.) i povijesnim pripovijetkama (Ko¬ 
začka osveta, Sagajdačnij , Kornienko i dr.). Kao mlad voj¬ 
nik sudjelovao je u okupaciji Bosne 1878. Svoje uspomene 
iznio je u djelu Spomini z pered deset ljit. Na hrvatski 
je prevedeno nekoliko njegovih pripovijesti: Gruzinačka 
crkva, Orlik i orlenko, Ataman Kunicki, Zaporosčeve zaruke 
(sve u »Viencu« 1870). V. R. 

2. Nikola j Vasiljevič, ^ Vjatka 1850, f 1926, ruski po¬ 
litičar, kemičar po struci. Rano je stupio u politički 
život pod utjecajem pozitivističkog nazora o svijetu. 
Iz društva sveučilištaraca, što ga je osnovao, razvila se 
ruska narodna stranka, t. zv. »narodniki«. Nije se slagao 
s terorističkom djelatnošću stranke, zato je otišao u Ame¬ 
riku, da ondje kuša ustrojiti naselje na kršćansko-dru- 
štvovnim zasadama. Kad u tom nije uspio, vratio se u 
Evropu, gdje je nastojao iz inozemstva promicati ruski 
pokret za oslobođenje, baveći se napose osnivanjem stru¬ 
kovnih organizacija. Po svršetku prvoga svjetskoga rata 
dao se u domovini ponajprije na promicanje društvovne 
ljubavi (skrb za snabdijevanje siromašnih krajeva). Kasnije 
je djelatno učestvovao u borbi protiv boljševizma. U vojsci 


tako zvane bijele fronte povjeravali su mu vodstvena mje¬ 
sta. Morao je napustiti Rusiju, te je umro u tuđini. U. 

3. Pjotr Iljič, Votkinsk (gub. Vjatka) 7. V. 1810, 
f Petrograd 6. XI. 1893, ruski skladatelj. Premda je nje¬ 
gov glazbeni talenat rano izišao na vidjelo, nije u mla¬ 
dosti dobio redovnu glazbenu pouku, pa se tek 1863, na¬ 
pustivši državnu službu (nakon završenih pravnih nauka 
bio je činovnik u ministarstvu financija) upisao u petro- 
gradski konzervatorij. Tu ga je, među ostalima, poučavao 
i Ant. Rubinstein. Po završenim naukama otišao je u 
Moskvu, kamo ga je pozvao Nikola Rubinstein, da predaje 
teoriju u konzervatoriju. Tu je proveo 11 godina i kroz 
to vrijeme preveo Gevaertovu nauku o instrumentaciji i 
napisao nauku o harmoniji. Među njegovim učenicima isti¬ 
cao se Sergej Tanjejev. Mnogo se u to doba bavio skla¬ 
danjem; no sasvim mu se prepustio, kad mu je izdašna po¬ 
moć gospođe von Meck, obožavateljice njegove umjetnosti, 
omogućila, da se potpuno oslobodi materijalnih briga (od 
nje je dobivao godišnju rentu u iznosu od 6000 rubalja; od 
1888 dobivao je i počasnu plaću od ruskog cara u iznosu 
od 3000 rubalja godišnje). Č. je često boravio u inozemstvu 
(u Švicarskoj i Italiji), gdje su nastala neka njegova važnija 
djela (opera Onjegin, IV. simfonija). Po naravi plah, nije 
nastupao u javnosti, pa se tek u zrelijim godinama odvažio 
na dirigiranje svojih djela u Rusiji i inozemstvu. Sveuči¬ 
lište u Cambridgeu podijelilo 
mu je 1893 naslov dr. mus. 
hon. c. Umro je od kolere u 
Petrogradu, gdje je još devet 
dana prije smrti ravnao iz¬ 
vedbom VI. simfonije. Nje¬ 
gov brat Modest uredio je u 
njegovoj kući u Klinu pose¬ 
ban arkiv. 

U povijesti ruske glazbe 
Č-omu pripada posebno mje¬ 
sto. U doba, kad je zap. Evro¬ 
pa baš preko njegovih djela 
pobliže stala upoznavati rusku 
glazbu, u samoj su Rusiji 
postojala među glazbenicima 
dva tabora oprečnih težnja. 
Dok su glazbenici oko mlado- 
ruske »petorice« (Balakireva, 
Borodina, Cuia, Musorgskog, 
Rimskog - Korsakova) promi¬ 
cali glazbeni nacionalizam, koji je težio, da iskoristi duh 
pučke melodike i ritmike te općih folklornih obilježja, 
njihovi su protivnici stajali na stajalištu, da treba naslje¬ 
dovati zapadnoevropske uzore. Glavnim predstavnikom te 
skupine glazbenika bio je smatran Č., i ako se baš u nje¬ 
govim djelima (uza sve utjecaje sa Zapada, što se u njima 
mogu zamijetiti) očituje čistoća ruske lirske duše s obi¬ 
lježjima pučkog melosa. Č. je bio rođeni liričar, sentimen¬ 
talni romantik, čije su glazbene zamisli redovno bile oba- 
vijene sjetom (golema većina njegovih tema je zamišljena 
i ostvarena u molu). Kao stvaralac Č. je obilovao tonskim 
idejama, koje su doduše katkada ponavljanjem stalnih me- 
ličkih obrazaca izazivale utisak ukalupljenosti, ali motivi, 
u kojima je Č. potpuno izvoran (a tih ima velik broj), pri¬ 
padaju svakako među najizrazitije teme ne samo ruske, 
već i cjelokupne evropske glazbe. Č. je stvarao na gotovo 
svim glazbenim područjima, ali je po formalnom i sadr¬ 
žajnom značaju svojih djela naročito važan kao instru¬ 
mentalni skladatelj. Njegove tri posljednje simfonije (IV., 
V., VI.) predstavljaju vrhunac ondašnjega ruskog simfo- 
ničkog stvaranja. Njihov naglašeni subjektivizam, u ko¬ 
jemu prevladava odmjenjivanje lirske kontemplacije i 
strastvenog zanosa, opaža se nada sve u tragičnoj »pate¬ 
tičnoj« VI. simfoniji, koja oblikom, a u mnogočemu i sa¬ 
držajem pokazuje sumornu bol umjetnikove duše, koja 
kao da je predosjećala skori kraj života. Č. je pisao i opere, 
no one, uza svu popularnost Onjegina i Pikove dame, ne 
idu među njegova najznačajnija djela. I u njima su naj¬ 
uspjeliji lirski odlomci, srodni elegici njegove naravi, dok 
mu je za glazbeno tumačenje dramskih sukoba nedostajalo 
izvorne snage. 

Ovo su najvažnija djela Č-oga: orkestralna: 6 simfonija, 
t. zv. »Manfred-simfonija«, Talijanski capriccio, Serenada 
za gudački orkestar op. 48, Ouverture »1812«, Romeo i Ju- 

lija Francesca da Rimini, Glasovirski koncert b-mol op. 23, 
Violinski koncert D-dur op. 35; komorna: 3 gudačka kvar¬ 
teta, Trio a-mol; glasovirska: Godišnja doba; operna: 
Evgenij Onjegin, Pikova dama (Č. je napisao 10 opera); 
baleti: Labuđe jezero, ščelkunščik. Uz ova djela skladao 
je veći broj popijevaka i dueta uz pratnju glasovira, kan- 
tata, zborova, crkvenih skladba (Liturgija sv. Ivana Zlato¬ 
ustoga), manjih skladba za violinu te za violoncello. G. 
1898 Laroche je izdao sve njegove kritičarske članke. 

LIT.: M. I. Čajkovskij, Život P. I. č., 1900—1902 (njem. prijevod 
1904, engl. prijevod 1904); I. Knorr, P. I. Č., Beriihmte Musiker, Ber¬ 
lin 1900; O. Keller, Č., Kleine Musikerbiographien, Leipzig 1914; M. 
Steinitzer, Č., 1925; R. Stein, Č., 1927. B. Š. 

ČAJNA GLJIVA, japanska ili kineska, kombucha, slu¬ 
zava je, prozirna i amorfna masa, sastavljena od živih 
kvasovaca i bakterija, uglavnom vrsta roda Bacterium, kao 
što su B. xylinum Koch, B. xylinoides Koch, B. gluconicum 
Koch i dr. »Gljiva« se održava i stalno obnavlja, ako se 
u maloj količini stavlja u zaslađeni ruski čaj. U takovom 
se čaju ovi organizmi intenzivno razvijaju i doskora 
okupljaju na površini čaja u obliku tanke kožice. Djelo¬ 
vanjem kvasaca i bakterija nastaju u čaju procesi vrijenja, 
koji tako nastaloj tekućini daju ugodan miris i okus. U 
tekućini ima sada ugljične kiseline, alkohola, octene i mli¬ 
ječne kiseline, vitamina i drugih spojeva. Ovako prera¬ 
đeni čaj ima zbog sadržaja navedenih spojeva neko lje¬ 
kovito djelovanje, koje je navodno i klinički dokazanoga 
očituje se u snižavanju povišenog krvnog tlaka i umanji¬ 
vanju teškoća kod arteriosklerotičara. Kao lijek, koji se 
s uspjehom može uzimati kod teškoća, koje dolaze sa sta- 
rošću, i kod arterioskleroze, poznata je ova »gljiva« i kod 
naroda Evrope, kamo su je u vrijeme prvog svjetskog rata 
vjerojatno vojnici prenijeli s Istoka. F. K-n. 



CAJNIčE 


ČAJNIČE, grad u istočnoj Bosni sa 1350 stan. (1931). 
Mjesto se nalazi na Janji, pritoku Drine, u visinskom (816 
m) i šumovitom kraju ispod Metaljke planine. Zbog bo¬ 
gatstva šumama ima u Čajničima i okolici nekoliko manjih 
pilana. Najlakši i najbolji pristup mjestu je od željezničke 
postaje Goražde (12 km) cestom Goražde—Pljevlje. N. P. 

ČAJUP (čajup, pseudonim za Andon Qako), ^ Sheper 
(u južnoj Albaniji) 1866, f Kairo 1930, albanski pjesnik. 
Mlad se iselio u Egipat, gdje je kao odvjetnik proveo čitav 
život i bio maran član ondješnje albanske kolonije. Glavno 
mu je djelo zbirka pjesama Baba-Tomorri (Otac Tomor), 
nazvana po ovom svetom albanskom brdu, gdje kao pučki 
pjesnik, držeći se ritma južnotoskičke narodne pjesme, 
opijeva seoski i pastirski život, ljubav prema rodnoj grudi 
i nostalgiju iseljenika. Zbog jednostavnosti izražaja mnoge 
su njegove pjesme ušle u narod kao pučke pjesme. Pre¬ 
vodio je La Fontaineove basne (Fables) kao i indijske 
pjesme u Lulet e Hindit (Cvijeće iz Indije). Njegova tra¬ 
gedija o Skander-begu pod naslovom Burri i dheut (Veliki 
junak) ostala je u rukopisu. 

LIT.: G. Petrotta, Popolo, lingua e letteratura albanese, Palermo 
1932; E. Qabej, Elemente te gjuhesise e te literatures shqipe, me pjesa 
te zgjedhura, per shkollat e mesme (Osnovi jezikoslovlja i književ¬ 
nosti albanske s izabranim štivom za srednje škole), Tirana 1936. E. č* 

ČAK, 1. Matija, f 1283, hrvatski ban iz staroga madžar¬ 
skog roda Csak (-> Csaky). Kralj Stjepan V. imenuje ga 
sibinjskim vojvodom, a 1272 »banom čitave Slavonije«. U 
tom je svojstvu 20. IV. 1273 održao prvi poznati sabor 


»regni Sclavoniae«, na kome su »plemići i službenici tvrdih 
gradova« stvorili više važnih zaključaka, poglavito o sud¬ 
stvu. Iste godine upao je s vojskom u Štajersku i Korušku 
i tako ponovno započeo rat sa češkim kraljem Premyslom 
II. Otakarom. G. 1273 postaje dvorski sudac, a 1278 pomaže 
s ugarskim pomoćnim četama kao palatin cara Rudolfa u 
bitci na Moravskom polju. Umro je na položaju kraljeva 
tavernika (neke vrsti ministar riznice). 

2. Matija, f 18. III. 1321, sinovac bana Matije i gospodar 
sjeverne Ugarske, prozvan Treričinski po svome sjedištu 
Trenčinu u Slovačkoj. Uz Bribirske knezove bio je naj- 
znatniji predstavnik oligarhijske vladavine u zemljama 
krune sv. Stjepana na početku 14. st. Od oca je naslijedio 
Komaron na Dunavu, a od strica Matije Prešov i neke 
druge posjede u slovačkim krajevima. Za Andrije III. 
(1290—1301) bio je palatin. a vršio je i druge visoke slu¬ 
žbe. Ponajviše nasiljem, što je u znatnoj mjeri pogodilo i 
crkvu i kralja, proširio je svoje posjede u državinu, koja 
je najzad obuhvatila veći dio slovačkoga narodnog po¬ 
dručja od Dunava do poljske i moravske granice. Na 
trenčinskom gradu, koji je prisvojio 1299, držao je gotovo 
kraljevski dvor oslanjajući se na vojsku nižih plemića i 
čeških plaćenika. Kad su Arpadovići 1301 izumrli, pristao 
je uz Premyslovića Ladislava V., koji mu je dao u na¬ 
sljeđe trenčinsku županiju, zatim uz Anžuvinca Karla I. 
Posljednjih deset godina vladao je samostalno ne prizna¬ 
jući uopće kraljevske vlasti, premda ga je kardinal Gen- 
tilis 1311 udario crkvenim izopćenjem, a njegove zemlje 
interdiktom. G. 1316—17 izgubio je doduše Višegrad i 
Komaron, ali je do kraja ostao nesavladan. Kako nije imao 
potomka, propala je s njegovom smrću 1321 i njegova 
državina, a 1322 doživjela je istu sudbinu i banovina 
Bribirskih. Uspomena na njegovu vladavinu, koja se odli¬ 
kovala uzornim redom i mirom na njegovu području, oču¬ 
vala se kroz stoljeća u pučkom nazivu »Matijine zemlje« 
(Matyus-fold, Matschakkerland). 

LIT.: J. Rys, Matouš Čđk Trenčansky, Vestm'k kr. čes. spol. nauk, 
Tr. I., Prag 1927 (s ostalom literaturom). J. Š-k. 

ČAKA, poglavica Zulua ->• Zulu. 

ČAKANIĆ, Janko, * Samobor 8. XII. 1848, f Zagreb 
7. VI. 1898, hrvatski kriminalist. Pravo polazio u Zagrebu 
i Beču, gdje je 1873 postigao doktorat. Poslije daljih nauka 
u Beču i Berlinu habilitirao se na zagrebačkom pravnom 
fakultetu 1875 te je od 1876—96 bio profesor kaznenoga 
prava. 

BIBL.: Mnenje prof. zbora pravo- i državoslovnoga fakulteta .. . 
ob osnovi novoga kaz. zakona o zločinstvih i prestupcih za kralje¬ 
vinu Hrvatsku i Slavoniju, Zagreb 1880. J- A. 

ČAKANOVANJE je narodni naziv, kojim se, napo¬ 
se u Bosni, označuje tehnika oko izrađivanja iskuca¬ 
nog reljefnog ukrasa na površini plemenitih i nepleme¬ 
nitih kovina. Riječ je postala od tursko-arapskog čakan, 
čekić. Njim se služi majstor, kad po dlijetima različnih 
oblika udara u lim različnih debljina, koji je nalijepljen 
na podlogu od smole; time izvodi na drugoj strani lima 
reljef, kojim se ukrašuje posuđe, nakit i drugi predmeti. 
_> Bronca, cizeliranje, kovinarstvo i dr. M. G-c. 

ČAKAVAC, Hrvat, 
koji govori čakavskim 
dijalektom. S. I. 

ČAKAVSKI DIJA- 
LEKAT, jedan od tri 
glavna hrvatska dija¬ 
lekta, nazvan po upit¬ 
noj zamjenici ča ( = 
što). -> Hrvatski je¬ 
zik. S. I. 

ČAKO, vrsta kalpa- 
ka, kakav se tijekom 
vremena razvio osobito 
kod Madžara. Tu su 
kapu g. 1806 preuzeli 
Francuzi u svoju vojsku, a odatle je ušla i u druge vojske. 
Hrvatski su je vojnici zvala čaka. Imala je visok tuljak, 
koji se prema vrhu proširivao ili suživao, a vrh joj je bio 
ravan ili uleknut. Nad oči je padao kožnat zaslon, a remen 
podbradač uokvirivao je lice i bradu. Na kapi su bile kat¬ 
kada različne vrste perjanice i drugih ukrasa. 

ČAKOVAC, zaselak kod Josipdola u ogulinskom kotaru, 
ima 109 stan. Po nađenom natpisu iz doba cara Diokleci- 

ČAKOVAC — ČAKOVEC 



ČAKOVEC, Gradska kuća 


(Fotozadruga) 


ČAKOVEC, Unutrašnjost župne crkve 


(Fotozadruga) 



jana utvrđeno je, da je ovdje stajao rimski municipij 
Moetulum, prije toga glavni grad Japoda. Odavle potječu 
starine iz prijelaza brončanog doba u starije željezno, koje 
se nalaze u prethistoričkoj zbirci zagrebačkoga muzeja: 
dvije fibule kobanskog tipa, jedna sukana brončana ogrlica 
u obliku otvorenog koluta, t. zv. torquis, i jedna brončana 
narukvica. £ 'p 

ČAKOVAC je bio tvrd grad na sjevernoj strani Psunja 
u blizini sastavaka potoka Rakovca i Pakre. Kako je tim 
krajem vodila velika cesta od Kamengrada i Požege na 
Pakrac i Međurič, ta je tvrđava trebala štititi promet po 
tom važnom putu. Ispod grada razvilo se jako podgrađe 
istog imena, koje je pod konac 15. st. već steklo stupanj 
trgovačko-obrtničkoga mjesta. Područje čakovačko obu- 
hvatalo je planinski kraj, koji se nalazi s obje strane Pakre 
između Pakraca i Kamenskoga, oko današnjih sela Dra- 
govića, Španovice, Šumetlice i Grahovljana. Prema polo¬ 
žaju Č. je bio najistočniji posjed stare Pakračke župe, a 
kasnije najistočnija tvrđava velike Križevačke županije na 
području oko Psunja, jer je tu oko izvora Pakre i Orljave 
počinjala Požeška župa. U tom kraju bila je prije Turaka 
i stara granica kajkavskoga i štokavskoga govora, zapravo 
je tu bio prelazan pojas, te je oko Čakovca prevladavao 
kajkavski, a oko Kamenskoga štokavski govor. Samo ime 
toga mjesta zapisivano je još u početku 16. st. u kajkav¬ 
skom obliku Čakovec. Područje toga grada i posjeda pri¬ 
padalo je od početka 13. st templarima, koji su tu u su¬ 
sjedstvu držali i Pakrac, Ljesnicu i Rašu, te su u tom kraju 
bili veliki posjednici dugo vremena. Poslije je Č. češće 
mijenjao gospodare i u početku 16. st. bio imanje i bana 
Petra Keglevića, a poslije i Franje Tahyja. Iz ruku ovoga 
posljednjega oteli su ga Turci 1544, koji su ga onda za¬ 
palili i područje mu opustošili. Oni tvrđavu nisu kasnije 
ni obnavljali, premda je ona bila u svojim osnovima jaka 
i prostrana, te je dobro poslužila u ratovanju od 1537 do 



1544. Pokraj staroga naziva postojao je već i prije Turaka 
i oblik Čaklovac , koji je kasnije i prevladao. Danas se tim 
imenom zovu i ruševine staroga grada i selo ispod njih. 

LIT.: V. Klaić, Acta Keglevichiana, Zagreb 1917; E. Laszowski, 
Habsburški spomenici, III., Zagreb 1917; F. Sišić, Hrv. saborski spisi, 
II., Zagreb 1915; D. Csanki, Korosmegye a XV-ik szazadban, Budim¬ 
pešta 1893. c p_' 


CAKOVCI, selo u Srijemu, kotar vukovarski, župa Vu¬ 
ka, 13 km ji od Vukovara. Sjedište je općine i želj. postaje 
na pruzi Vukovar—Šid. Ima 964 stan. (1931). Z. D-i. 

ČAKOVEC, grad župe Zagorje 
usred Međimurja, raskrsnica že¬ 
ljeznica Kotoriba—Pragersko i 
Varaždin—D. Lendava. Ima 6192 
stan. (1931), od toga 4962 pripa¬ 
dnika hrvatskog jezika, 567 ma¬ 
džarskog (većinom Židovi), 365 
slovenskog i 204 njemačkog. Po 
vjeri je 5326 katolika, 533 Židova 
i 225 pravoslavnih. Sjedište je ko¬ 
tarske oblasti i suda, gradskog po¬ 
glavarstva, općine Čakovec-Okoli- 
ca i drž. bolnice. Kat. župa po¬ 
stojala je od davnine u su¬ 
sjednom Mihovljanu (spominje se 1334), gdje je i danas 
gradsko groblje. G. 1789 prenesena je župa u Č. i njom 
upravljaju franjevci, koji tu imaju veliki samostan. Č. je 
privredno središte Međimurja. Ima razvijenu trgovinu ze- . 
maljskim proizvodima i stokom te znatan veleobrt: kla¬ 
onicu peradi, tvornicu konzerva i ledanu, dvije tvornice 
pamučne robe, dvije tvornice čarapa, tvornicu kandita, 
mlin i munjaru. 

Č. je osnovao ban Dimitrije Čak, po kojem je dobio i I 
ime. G. 1546 dao je Ferdinand Č. banu Nikoli Zrinskom, 
koji je obnovio utvrde i u tvrđavi sagradio renesansnu 
palaču. Iza 1671 preuzela je Č. dvorska komora, a kasnije 

su ga dobili Festetići, koji su bili vlasnici veleposjeda 
Čakovec—Pribislavec do 1922. Zrinska se palača dobro 
sačuvala, a od utvrda gradska vrata i dosta zidova, oko 
kojih je danas uređeno šetalište. 

LIT.: A. Matasović, Čakovec prije i poslije 1918, Čakovec 1935; Z. 
Dugački, Međimurje, Čakovec 1935. Z. D-i. 

ČAKRA, Emil, Novi Sad 1837, f Novi Sad 1884, knji¬ 
ževnik. Bio je odbornik Matice srpske i urednik listova 
Slovenka (1860), List za narod (1861), i Putnik (1863). 
Napisao je dva putopisa Sto dana po Jugoslaviji (1858) i 
Na Neretvi (1862), i knjigu Slovenska azbuka y kirilica i 
latinica , jedna prema drugoj (1859). D. P. 

ČAKSTE (Tschakste) 
Jahnis, Lielsesava 
14. IX. 1859, f Riga 14. 
III. 1927, letonski dr¬ 
žavnik. Srednju školu 
polazio je u Jelgavi 
(Mitau), a sveučilište 
u Moskvi. Služio je 
najprije kod kurland- 
ske pokrajinske vlade 
(1886), a zatim se po¬ 
svetio odvjetničkom 
zvanju (1888) u Jel¬ 
gavi, gdje je također 
izdavao političko gla¬ 
silo Tevija (Domovina). 
G. 1906 bude izabran 
zastupnikom u prvoj 
ruskoj Dumi. Za prvog 
svjetskog rata, kada su 
1915 njemačke čete 
zaposjele Kuriandiju, 
otišao je iz Jelgave u 
Petrograd. G. 1916 na¬ 
pustio je Rusiju, da se 
u Stockholmu posveti 
borbi za letonsku ne¬ 
ovisnost. Tu je objelodanio na njemačkom jeziku knjigu 
Die Letten und ihre Latvija. Nakon ruske revolucije bude 
1918 izabran predsjednikom Letonskog narodnog vijeća. 
U tom svojstvu predvodio je letonsko izaslanstvo na mi¬ 
rovnoj konferenciji, kojemu je bila svrha, da postigne 
priznanje letonske neovisnosti. G. 1920 postade predsje¬ 
dnikom ustavotvorne skupštine, ujedno je imenovan pro¬ 
fesorom međunarodnog prava na sveučilištu u Rigi. G. 
1922 i ponovno 1925 bude izabran predsjednikom repu¬ 
blike. J. N. 

ČALIŠEV, Konstantin, * Kupjansk (Rusija) 18. III. 1888, 
tehnički stručnjak. Tehniku svršio u Kijevu, 1913/14 na¬ 
stavnik tehn. vis. škole za prometne inženjere u Petro- 
gradu, 1921 asistent kod prof. Timošenka na tehn. vis. 
školi u Zagrebu, od 1922 profesor iste škole i predstojnik 
zavoda za ispitivanje gradiva, u kojem je svojstvu mnogo 
pridonio ispitivanju i upoznavanju domaćeg gradiva. Ba¬ 
vio se statičkim studijama, od kojih treba spomenuti: 
Način izračunavanja okvirnih nosača sistema Vierendeel 
(Zagreb 1921) i Izračunavanje višestruko statički neodre¬ 
đenih sistema pomoću postepenih aproksimacija (Zagreb 
1923). S. S. N. 

ČALMA -> Ahmedija. 

ČALOGOVIĆ, Milan, ^ Vinkovci 10. IX. 1878, inženjer, 
profesor tehničkog fakulteta u Zagrebu. Tehniku svršio 
u Budimpešti, do 1907 u javnoj tehničkoj službi, 1907—14 
kao civilni inženjer na Rijeci razvio mnogostranu djelat¬ 
nost. Kod osnutka tehn. visoke škole u Zagrebu 1919 ime¬ 
novan kao redoviti profesor u kolegij trojice profesora, 
kojima je bila povjerena organizacija hrvatske tehnike, u 
kcjoj predaje mostogradnje. Projektirao je prve željezne 
konstrukcije, građene u domaćim tvornicama. Mnogo se 
bavio armiranim betonom, koji je među prvima primi¬ 
jenio kod inženjerskih konstrukcija u Hrvatskoj, na pr. 
kod gradnje crkve sv. Blaža u Zagrebu, kod gradnje ve¬ 
likih željezničkih i lučkih skladišta na Rijeci i dr. S. S. N. 

ČAMAC. U današnjem hrvatskom književnom jeziku 
označuje se u običnom govoru nazivom č. općenito svaka 
manja lađica, bilo na moru ili na slatkoj vodi, pa se govori 



POTPUNO OPREMLJEN ESKIMSKI KAJAK OD KOŽE, juž. Gronland 
(po jednoj fotografiji) 


o morskim, riječnim, ribarskim, bojnim, motornim, tor- 
pednim č-ima, na jedra ili vesla i t. d. Ipak se pod riječju 
č. obično misli u prvom redu jednostavni č., koji se tjera 
veslima ili motkama. Od većih brodova i lađa č. se razli¬ 
kuje uglavnom tek po veličini, a bitno se razlikuje od 
drugih prometnih sredstava na vodi, naročito od splavi. 

Jednostavan č. na vesla neobično je važan u razvoju 
brodarstva i kao praoblik i ishodište većih brodova i kao 
najvažnije prometno sredstvo velikog dijela čovječanstva 
još i danas. Č-a ima mnogo vrsta i oblika, koji se razlikuju 
po veličini i obliku, po materijalu i po svrsi. Najlakše se 
dadu svrstati prema vrsti materijala. 

Vrlo su jednostavni čamci od kore, koja se od drveta 
odlupi u jednom komadu, pa se na krajevima skupi i sveže 
(crtež 1), a da se ne sklopi, umetne se u sredinu nekoliko 
prečaka, koje ujedno služe kao sjedala. 

Takve č-e imaju naročito stanovnici južne i jugoist. 
Australije, zatim neki narodi ist. Sibirije i otoka Sahalina 
(Golde, Ainu), pa stanovnici u nekojim, osobito tropskim 
krajevima Juž. Amerike (Bakairi u Braziliji, pritoci Ama¬ 
zonke i Orinoca, Chaco). 

Č. se može napraviti i od više komada kore, koji se sašiju 
i napnu na kostur od gibljiva drveta (crtež 3). U tom je 
slučaju vanjska strana kore okrenuta unutra. 

Takvi su č-i tipični za Indijance u subarktičkom području 
Sjev. Amerike (algonkinska plemena u Kanadi i oko veli¬ 
kih američkih jezera), za nekoje ist. Sibirce (Jakuti) i 
stanovnike Ognjene zemlje (Jamana, Alikuluf), a javljaju 
se gdjegdje i na obalama Afrike (Mo 9 ambique, zap. Afri¬ 
ka) i u Australiji (u sredini i na središnjoj ist. obali). Neki 
drže, da su takvi nekad bili i č-i Eskima, koji su danas od 
kože. Č-e od kore imaju i nekoji stariji malajski narodi 
(Džakun na Malaki, nekoji Dajaki na Borneu). 



KOŽNI ČAMCI NA GORNJEM JANG-CE-KJANGU 
(po Bernatziku) 



(Fotozadruga) 

ČAKOVEC, Ulaz u grad Zrinskih 

Kod arktičkih naroda upotrebljava se poglavito čamac 
od kože s kosturom od drveta, u prvom redu u Eskima i 
i Aleuta, zatim dijela kanadskih Indijanaca (Athapaski, 
stari Algonkin, Beothuk) i nekih ist. Sibiraca. 

Među tim č-ima ističe se eskimski kajak. 

To je lagan, dugačak i uzak č., koji redovno ima samo jedno 
sjedište (u juž. Alaski i kod slične aleutske bajdarke i dva do tri). 
Kostur mu se pravi od komada (doplavljena) drveta, pomno spojenih 
životinjskim žilama, što daje č-u veliku gibljivost, a presvlači se pot¬ 
puno svježom tuljanovom kožom. Samo je u sredini otvor tolik, da 
može ući čovjek, ali i taj se hermetično zatvara tako, da veslač oko 
njegova ruba sveže donji kraj svoje neke vrste košulje od tuljanovih 
crijeva. Tako ne može* prodrijeti unutra ni kap vode ni onda, ako 
se č. prevrne. Kajak služi uglavnom samo za lov, a kako je posve 

zatvoren, mora lovac sve, 
što nosi sa sobom, smjestiti 
na površini č-a. Sve ima 
svoje određeno mjesto: ko¬ 
plje i harpuna u zamkama 
od remenja sa strane, uzica 
harpune smotana na pose¬ 
bnom stalku sprijeda, a na- 
dunuta mješina, koja je pri¬ 
vezana za stražnji kraj uzice 
i koja pokazuje mjesto har- 
punom pogođene životinje, 
smještena je iza lovca. Ve¬ 
liki »ženski« č. (umiak) je¬ 
dnake je građe, ali otvoren 
i sličniji našim č-a, a služi 
za prijevoz, u boju i u lovu 
na ptice. 

Posebna je vrst č-a 
od kože okrug l i (ili 
eliptični) č. s kostu¬ 
rom od granja ili od 
pletera, kakav je t. zv. 
bullboat mnogih pre- 
rijskih Indijanaca u 
Sjev. Americi, od bi- 
zonske kože s dlakom 
okrenutom unutra, za¬ 
tim coracle (crtež 9) u 
čUN MONOKSIL, Irskoj i Walesu (pa 

(EncyclopJdte franfatee^sv. VII.) slični č-i kod Starih 

Friza, možda i basa), 
okrugli čamci od kože u Tibetu (kudru) i na gornjem 
toku Jang-Ce-Kjanga, u Sudanu (juž. od Nigerove okuke, 
jezero Čad), juž. Indiji, a nekad i u Mezopotamiji. Na 
Tigrisu i Eufratu danas ih zamjenjuju slični okrugli č-i, 
pleteni od trske ili šaša, a premazani asfaltom ( kufa , 
gufa). Slične »košare« upotrebljavaju se (valjda kao za¬ 
mjena »bullboata«) i u jugozap. dijelu Sjev. Amerike (donji 
Colorado, Rio Gila) pod nazivom corita. Kožna okrugla 
pelota u Juž. Americi (Chaco, Patagonija) možda je no¬ 
vija. Ovamo ide i č. od pečene zemlje, poput velike zdjele, 
u nekim krajevima sjev. Indije. 

Najrašireniji su č. od drva, i to u dva glavna oblika: 
čunovi od izdubena debla i č-i, sastavljeni od dasaka. Čun , 
izduben od jednoga stabla, neobično je rasprostranjen po 
svem svijetu. 

Upotrebljava se u najvećem dijelu crnačke Afrike, zatim gotovo 
u cijeloj Juž. Americi, osim njezina najjužnijeg dijela (osobito kod 
Aruaka i Karaiba), u Sred. Americi (Misquito), uz zap. obalu Sjev. 
Amerike (Kalifornija, pa naročito krasno izrađeni č. sjeverozap. 
Indijanaca: Tlingit, Haida, Kvakiutl i t. d.), u sred., jugoist. i ist. 
Aziji (Sibirija, stari Kitaj, Ainu), Maloj Aziji, Andamanima, sjev. i 
jugoist. Australiji (Kap York, N. J. Wales), pa u Oceaniji, gdje je 
u svom prvobitnom obliku nešto rjeđi (na pr. na Hebridima i nekim 
drugim otocima Melanezije); u Evropi je mnogo puta iskopan u 
prethistoričkim nalazištima, a i danas je još razmjerno dosta čest, 
naročito kao ribarski č., u etnografski sačuvanijim područjima, oso¬ 
bito na Balkanu, u ist. Evropi, na alpskim jezerima (Bavarska, Salz- 
burg), a i drugdje. 

Naš je narodni naziv za njega čun, a kao stručni nazivi 
služe još i monoksil (grč. pov6šv).os »od jednoga drveta«, 
čemu odgovara i njem. Einbaum ), zatim kanoa, kanu (od 
španj. canća , po tom i engl. canoe ) i piroga (španj. piragua, 
franc. pirogue). Monoksila ima od sasvim malih (1—2 m 
dužine), koji jedva nose jednog čovjeka, do najvećih 
(preko 20 m), izdubenih od velikih tropskih stabala, u 
koje stane 70—80 ljudi. Šupljina im se dube, često i ispa¬ 
ljuje vatrom, a izradba im također znatno koleba između 
grubih klada i najpomnije izrađenih primjeraka, vitka 
trupa, tankih i izglađenih stijena, koji su često posve 
pokriti ukusnom slikarijom i ukrašeni rezbarenim ukrasima, 
naročito na pramcu i krmi. Mnogo je manje bio raspro- 


ČAMAC OD DASAKA, Sred. Salomoni 
( Erdball , 1931) 

stranjen č. od dasaka (crtež 10), koji se teK u novije doba 
jače širi s prodiranjem evropske civilizacije. 

Prevladava u današnjoj Evropi, ali se nalazi i u drugim dijelo¬ 
vima svijeta kao staro kulturno dobro. To su nekoji otoci Oceanije, 
naročito Melanezije (Salomoni, N. Irska i susjedni otoci), N. Zea- 
land, ist. Indonezija (Kei-oi), mali otok Botel Tobago (jugoist. od 
Formoze), pa Karolini i Maršali (nešto promijenjen i savršeniji oblik); 
u Africi Sudan, Gvineja, Uganda i dio najjužnije Amerike (Ali- 
kuluf, Čono). 


ČAMAC ZA DEBELO MORE S PLOVCEM 
Dno od izdubena debla, gornji dio od dasaka. Sjeveroist. N. Gvineja 
( Erdball , 1931) 

Č. od dasaka redovno je iznutra pojačan drvenim re¬ 
brima (premda može biti i bez njih), a daske se prvobitno 
jedna uz drugu prišivaju likom ili čim sličnim, dok se 
pukotine među njima redovno zatrpavaju lišćem, maho¬ 
vinom ili premazuju kakvom smolom. Č. t. zv. preklopne 
građe (njem. Klinker), kod kojih stoji jedna daska preko 
druge kao crijep na krovu, tekovina su evropske brodo¬ 
gradnje. — Često se nalazi i mješoviti tip, gdje donji dio 
čini čun (monoksil), a gornji je napravljen od dasaka. 

Takvi su obično veći č-i: u Polineziji (na pr. Tahiti, Tonga), Mi- 
kroneziji, Karolini, Maršali), Melaneziji (N. Gvineja, Admiralski i su¬ 
sjedni otoci, N. Britanija, N. Irska), jugoist. Aziji (u Stražnjoj Indiji s 
Malakom), a ima ih i u Africi (Uganda), Juž. Americi (Karaibi) i ist. 


»LAĐA« OD IZDUBENA DEBLA U DONJOJ DOLINI NA SAVI 
(po ćurčiću) 

1. Australski čamac od jednoga komada kore i način, kako se kora odlupljuje od drveta (po 
Montandonu). — 2. Čamac od jednoga komada kore, Ainu (po jednoj fotografiji). — 3. čamac 
Nenenot-Indijanaca (sjev. Amerika), sašit od komada brezove kore (po Heilbomu). — 4. Pre- 
historički čamac od izdubena debla iz D. Doline na Savi (po Ćurčiću). — 5. Dvojni čamac, 
Tahiti (po Montandonu). — 6. Čamac sa dva plovca, otok Ceram, Indonezija (po Buschanu). 
— 7. Albanski čamac sa dva plovca na Drimu (po Nopcsi). — 8. Čamac s plovcem sa sje¬ 
veroistoka N. Gvineje (po jednoj fotografiji). — 9. Okrugli čamac od kože s kosturom od 
pruća, Irska (po Buschanu). — 10. Velika lađa od dasaka s Popova polja (po Ćurčiću). 


Aziji (Ainu). Katkad je kod takvih č-a mono- 
ksil vrlo uzak i nizak, zapravo samo dno, pa se 
ta vrsta često uzima kao ishodište modernih 
morskih č-a s kobilicom i svedenim dnom. Vrlo 
neobična kombinacija monoksila s č-em od da¬ 
saka nalazi se na Prespanskom i Ohridskom 
jezeru, gdje se dno č-a sastoji od dva mono¬ 
ksila, dok je sve ostalo od dasaka; takav čun 
(domaći naziv!) vrlo je siguran na vodi za vri¬ 
jeme najveće oluje. 

Č-i od drveta izrađuju se pomnije, pa 
se osobito pazi, da na vodi budu što 
stabilniji. To se postizava na različite 
načine (jedan je od njih i netom spo¬ 
menuti makedonski). U Poljskoj se sta¬ 
blo, od kojeg će se praviti čun, najprije 
porine u vodu i gleda, gdje mu je pri¬ 
rodno težište, pa se prema tome odre¬ 
đuje gornja i donja strana čuna. S 
istoga razloga ostavlja se katkad i dno, 
nerazmjerno debelo (oko 20 cm, dok 
druge stijene imaju često tek 2—3 cm). 

Osim toga ima još dva glavna načina, 
da se poveća stabilnost i nosivost: ili se 
šupljina č-a proširuje ili mu se dodaje 
potporanj izvan samoga trupa. I mono¬ 
ksil se dade umjetno proširiti tako, da 
se stijene učine gipkima s pomoću vatre 
i vruće vode, a onda se među njih po¬ 
stepeno zabijaju sve dulje priječke, dok 
korito ne dobije željenu širinu (Juž. 

Amerika, Indonezija, Kamerun, zap. Si- 
birija, Rusija). — Drugi je način, da se 
uz č. — u nekoj udaljenosti — položi 
balvan od lakoga drveta, t. zv. plovac 
(franc. balancier , engl. outrigger, njem. 

Ausleger), koji se motkama nepomično 
učvrsti uz č. (crtež 8), ili se na sličan 
način povežu zajedno dva čamca 
(crtež 5). Motke, koje spajaju č. s plov¬ 
cem ili drugim čamcem, mogu biti pre- 
krite granjem, daskama i sličnim, pa 
tako dobivena ploha (platforma) znatno povećava korisnu 
površinu č-a. Ovaj je način osobito tipičan za malajo- 
polinezijske narode, a naročito se visoko razvio u Oceaniji, 
gdje su ovako gradili ne samo manje č-e, nego i veće je¬ 
drenjake, s kojima su prevaljivali udaljenosti od nekoliko 
tisuća kilometara između pojedinih otočnih skupova. Na 
širokoj platformi imali su ti čamci često posebne kućice, 
a katkad i znatnu posadu (na pr. dvojni ratni čamci na 
otočju Tahiti i preko 180 ljudi). 

Premda se oštre granice ne daju povući, ipak se može reći, da su 
dvojni č-i najznačajniji za Polineziju, č-i s jednim plovcem za Mikro- 
neziju, Melancziju i otoke na Indijskom oceanu, a č-i s dva plovca 
(crtež 6) za Indoneziju (osim Bornea). Č-i s jednim ili dva plovca 
javljaju se zajedno na krajnjem istoku Polinezije (Uskršnji otok) i 
na Madagaskaru, kamo su vjerojatno dospjeli posredstvom malajskih 
Hova pa se odatle raširili i na komad susjedne obale afričkog kopna 
(oko Zanzibara). *— Č. s jednim plovcem obično je monoksil 
ili monoksil s gornjim dijelom od dasaka, rjeđe potpuno od dasaka 
(Maršalovo otočje). Osim u Mikroncziji i Melaneziji upotrebljava se 
i u Polineziji (manji č-i), sjev. i jugoist. Australiji, na obalama Juž. 
Indije (Malabarsko i Koromandelsko primorje), a spominje se i za 
staru Koreju. — Č. sa dva plovca nalazi se i na rijekama 
Stražnje Indije (Mekong, Iravadi), ali su tu plovci posve uz trup 
čamca. Nešto slično ima i u Evropi, i to ili pravi balvani (crtež 7) 
ili sa strane pričvršćene daske (»krila«), da se č. tako lako ne izvrne 
(zap. Fini, Letonska, Litva, jugoist. Poljska, Bijela Rusija, Albanija). 
U Str. Indiji kao plovci služe katkad i snopovi šaša, a isto se spominje 
i za kozačke šajke na Dnjepru u 16. st. — Polinezijski dvojni č. s 
platformom dolazi i na Fidži-otocima, N. Kaledoniji, a nekad i na N. 
Zealandu. Oba čamca nijesu uvijek jednaka, jedan je često manji 
(Tonga, Samoa, Tahiti, Fidži). Dvojni se č. spominje i u ist. Indo¬ 
neziji (Nanusa-otoci, sjeveroistočno od Celebesa), na Ceylonu, mala- 
barskoj obali i sred. Gangesu. Za riječnu plovidbu služe dva spojena 
čamca i na N. Gvineji, u Stražnjoj Indiji (gornji Laos, Mekong), na 
ušću Konga, u Evropi (vrlo grubo izrađen dvostruki čun na sjeveru 
Vel. Rusije, Tatre, Čeremisi, Votjaki), a i skele za prelaženje preko 
rijeka često se sastoje od dva čamca s platformom (Albanija, naši 
krajevi). 

Sve dosad spomenute vrste čamaca mlađi su razvojni 
stupanj prema splavi, koja je vjerojatno najstarije pro¬ 
metno sredstvo na vodi. Njihova izradba ovisi često od 
prirodnih prilika (obilje ili nestašica pogodnog drva ili 
kore, kože i krzna u Arktiku) ili o načinu gospodarstva 
(koža kod lovaca na bizone). S druge strane mnogo odlu¬ 
čuju kulturna tradicija i stupanj tehničke vještine. Čini se, 


da se na pr. č. od kore u prvom redu javlja u starijim 
kulturama, dok je u mlađim ponajviše od drva. Pri tom 
je zanimljivo, da u pogledu sastava svi oblici od kore 
imaju odgovarajuće oblike od drva. Predstavnici kulturno- 
historijske škole u etnologiji pripisuju neke vrste č-a 
određenim kulturnim krugovima, i to monoksil i č. 
od jednoga komada kore t. zv. totemističkom ili 
eksogamno-patrijarhatskom, č. od dasaka ili sašit od kore 
eksogamno-matrijarhatskom, a č. s jednim plovcem slo- 
bodno-patrijarhatskom (»polinezijskom«). Neki idu još i 
dalje pa i druge oblike č-a dovode u svezu s izvjesnim 
kulturnim krugovima, na pr. okrugli č. od kože s nomadsko- 
stočarskim kulturnim krugom (Montandon). Podrijetlo č-a 
od kože većinom se izvodi iz nadute mješine, svezane o 
pojasu kod prelaženja preko rijeka (-> Splav), pa se takvi 
č-i katkad smatraju starijima nego čamci od sašite kore 
(tako je po Birket-Smithu u Sjev. Americi). Bez obzira na 
još neriješena pitanja u razvoju prometnih sredstava na 
vodi ističu se tri glavna smjera, od kojih je svaki općoj 
ljudskoj kulturi donio svoj trajan i vrijedan prinos: prvi 
tehnički gotovo savršeni i prilikama do krajnosti prila¬ 
gođeni eskimski kajak, drugi pomorski vanredne jedre¬ 
njake Polinezije i Mikronezije, koji imaju neke prednosti 
i pred evropskima (veća brzina uz istu težinu čamca; veća 
stabilnost pod vjetrom sa strane, što se naročito ističe kod 
manevriranja protiv vjetra), treći napokon najveće mo¬ 
derne brodove. Prvome je podloga običan č. od kože, a 
arugim dvjema čun monoksil i jednostavni č. od dasaka. 

Kod Hrvata treba razlikovati morske i slatkovodne č-e. 
Prvi se mnoštvom oblika (-> Barka) nadovezuju uglavnom 
na staro i razvijeno mediteransko brodarstvo, kao što je 
i prirodno. Pokazuju to i nazivi, dobrim dijelom stranoga 
podrijetla: ponajviše romanski, pa grčki i nekoji još ne¬ 
razjašnjeni, vjerojatno stari ilirski. A i hrvatski nazivi 
stvoreni su većinom tek ovdje. Drukčije je s č-irna na rije¬ 
kama i unutrašnjim jezerima. Tu se javljaju plitki č-i od 
dasaka s plosnim dnom, koji danas prevladavaju, premda 
nisu nikakva rijetkost ni monoksili, naročito na jug od 
Kupe i Save (bosanske rijeke, Plitvička jezera, jezero Plive 

kod Jajca). Velike lađe teglenice ( dereglije , žitarice ), ko¬ 
jima se prije gradnje željeznica vršio velik dio prometa, 
danas su već nestale. Veći č-i od dasaka, često sa značaj¬ 
nim ukrasom na provi i krmi u obliku voluta ( spuž ), 
viđaju se još samo kao prijevozi {skele, brodovi ), nerijetko 
po dva, spojena zajedničkom platformom, pa kao nosioci 
riječnih mlinova (vodenica). Inače su u upotrebi tek manji, 
lagani i jednostavni č-i s ravnim dnom, ponajviše za riba¬ 
renje, kod kojih se na sjeveru dijelom očituju i utjecaji 
njemačkih i madžarskih profesionalnih ribara i lađara. U 
Hercegovini (Neretva, Popovo polje) č-i od dasaka (trupe) 
nemaju ravnog dna, nego su koritasti, ali plitki i u sredini 
vrlo široki, dok se prema krajevima prilično naglo suzu ju. 
To i vanjski premaz od katrana daje im naročito značajan 
izgled. Tipove monoksila mogu ilustrirati oblici, koje je 
Ćurčić opisao iz Donje Doline na Savi. To su mali šiljasti 
čunovi za 1—2 čovjeka, veće vitke i plitke lađe (6—7 m, 
za 10 ljudi) i teški korabi (8—14 m, za 20 ljudi). Sva su 
tri naziva stara i općeslavenska, i to prva dva domaćega 
podrijetla, a treći od grč. nagapos, ali primljen od Slavena 
u starije vrijeme. To je dokaz, da su Hrvati već u svojoj 
pradomovini poznavali nekoliko vrsta č-a, a naročito čun 
monoksil. Ni njihovu brodarsku vještinu, s kojom su došli 
na Jadran, ne treba podcjenjivati, kad se zna, da su se 
stari Slaveni na svojim lađicama zalijetali sve do Krete 
(i na Jadranu se upotrebljavao donedavna monoksil uz 
druge č-e. S druge strane bio je monoksil u upotrebi i kod 
starih stanovnika naših krajeva, kako pokazuju prethisto- 
ričke iskopine iz D. Doline i Ripča. Nekoji današnji mono- 
ksili (na pr. plivski) posve su im slični. 

LIT.: G. Montandon, Traite d'ethnologie cyclo-culturelle et d’ergo- 
logie systćmatique, Pariz 1934; L. Frobenius uz suradnju nekoliko 
drugih stručnjaka, niz članaka pod zajedničkim naslovom Schiffahrt 
und Schiffsbau, Erdball, V., Berlin 1931; G. Buschan, lllustrierte Vol- 
kerkunde, I.—II., Stuttgart 1922—26; A. Heilborn, Allgemeine Volker- 
kunde, II., Leipzig-Berlin 1915; M. Schmidt, Die materielle Wirtschaft 
bei den Naturvolkern, Leipzig 1923; K. Moszynski, Kultura ludovva 
Slowian, I., Krakov 1929; L. Niederle, Slovanskć starožitnosti. Oddil 
kulturni, II., 2, Prag 1925; F. Nopesa, Albanien, Berlin 1925; S. Stan- 
ković. Tipovi ribarskih čamaca na južno-balkanskim jezerima. Glasnik 
Etnograf, muz. u Beogradu, IV., 1929; P. Lorini, Ribanje i ribarske 
sprave na istoč. obalama Jadrana, Beč 1901; Krisch, Die Fischerei im 
Adriatischen Meere, Pula 1900; V. Ćurčić, Narodno ribarstvo u Bosni 
i Hercegovini, GIZM 1910, 1915. B. B-ć. 

Čamac u mitima i obredima. Č. ima znatnu ulogu i u 
mitskim nazorima i obredima primitivnih i drugih naroda, 
i to kao simbol Mjeseca. Tako Eskimi, neka plemena Nove 
Gvineje i stari Sumerani u Mezopotamiji izričito tvrde, 
da Mjesec ili »čovjek na Mjesecu« plovi u č-u (=mlađak!) 
ne samo po nebeskom svodu nego i na moru. Slično govore 
na pr. neki Indijanci Sjev. Amerike o mitskim bićima, pod 
kojima razumijevaju Mjesec, kako se razabira iz opisa ili 
drugih okolnosti, premda ga otvoreno ne spominju. Ovamo 
ide i Haronov č., koji u pričama starih Grka prevozi duše 
preko rijeke Stiksa u podzemlju, jer po nazoru mnogih 
primitivnih naroda duše ili dolaze na zemlju s pomoću 
Mjeseca ili poslije smrti odlaze na Mjesec ili su s njime 
inače u vezi; takvih je mišljenja bilo i među samim 
Grcima. Mjesečev č. predočuju u različitim modelima ili 
prigodom stanovitih svečanosti: na pr. na Gazelinu polu¬ 
otoku N. Britanije u zapadnoj Melaneziji kod primanja 
u tajno društvo Ingiet (kandidati plešu u velikom č. na 
vrhu skele, visoke do 20 m); ili trajno, na pr. u obliku 
idola u sjeverozapadnoj N. Gvineji (sličan je č. od metala 
nađen u području Urala), kao simbolički ukras na vrhu 
različitih građevina u Indoneziji, slično i drugdje. Č. služi 
u različnih prethistorijskih i mladih naroda kao lijes kod 
pokopa (naročito kod sjev. Germana, zap. Fina, pa i starih 
Rusa. Pogreb). A. G-s. 

ČAMERIJA (Qamcria) je kraj na južnom okrajku al¬ 
banskog jezičnog područja; stanovnici se zovu Qamen. 
Ime je, čini se, izvedeno od gam »jela«. Od 1912 nalazi 
se Č. najvećim dijelom u grčkoj vlasti. U Č-i ima više 
gradova i trgovišta. Na albanskoj strani su Konispol s oko¬ 
licom, a na grčkoj Filat, Ajdonat (Paramithi), Margelles 
(Margarit) i Filipiadhe, okružena znatnim brojem sela. 
Dade se dokazati, da je znatan dio sadašnje grčke okolice 
gradova Arta i Preveza bio nekada također albanski. Mje¬ 
sto Suli, kojemu su stanovnici (Sulioti) stekli žalosnu slavu 
u junačkim borbama s Ali-pašom janinskim, očuvali su 
djelomice još i danas albanski jezik. Dio muslimanskih 
albanskih stanovnika Č-e bio je smatran za Turke i pri¬ 


godom grčkoturske izmjene stanovništva otpremljen u 
Tursku. 

Čamijsko narječje može se zbog svojih starinskih osobina označiti 
kao periferijsko. Ono je u pogledu glasova, tako rekavši, živ ostatak 
staroalbanskoga. Tako su očuvane suglasne skupine kl, gl, primjerice u 
klishe (gegički kishe ) »crkva«, gluhe (gegički gjuhe) »jezik« kao i 
inače kod Albanaca u Grčkoj i Italiji (kao i kod Buzuka). Mjesto mlađeg 
samoglasnika y (ii) sačuvao se još stariji stupanj iz govora, u, primjer 
ature »njima«. Glagoli na -nj sačuvali su se kao takvi. Zbog tih 
odlika može čamijski dijalekat služiti kao sredstvo poređenja pri pro¬ 
učavanju albanskih narječja u Grčkoj i Italiji. E C 

ČAMO VINA -> Jelovina. 

ČANA (Čona), rijeka u istočnoj Sibiriji, utječe u Vi- 
ljuj, a ovaj u Lenu. Na njezinim obalama su poznata na¬ 
lazišta dragoga kamenja. Z. D-i 

ČANAK KALLE ^ Dardanele. 

ČANČARA GRČKA (Testudo graeca) kopnena je kor¬ 
njača, živi u suhim krajevima kod nas u Dalmaciji i Her¬ 
cegovini, gdje se skriva u grmlju, hrani zelenjem, ali jede 
i puževe i kukce. Držana u vrtovima čisti ih od tih štetni¬ 
ka. Od mesa i jaja priređuju se vrlo slasna jela, pa se 
stoga uzgaja i donosi na prodaju. K. B. 

ČANDALI, kasta u Indiji Indija. 

ČANDIK (Tschandik, Tsandek, Zhandik), Janez, * Višnja 
Gora oko 1581, f Graz 8. X. 1624, slovenski nabožni pisac 
i isusovac. Nauke je svršio u Ljubljani i Grazu. Od 1613 
bio je svećenik u Ljubljani te je prigodice djelovao i kao 
slovenski propovjednik u Celovcu. G. 1624 otišao je u 
Graz, gdje je umro od kuge, koju je dobio posjećujući 
bolesnike. Još za vrijeme svojih nauka u Grazu poslao je 
Tomažu Hrenu (v.) na pregled prema Dalmatinu sastavljeni 
lekcionar Evangelia inu Lystovi. Hren je tu knjigu izdao 
u Grazu 1613. Iako je knjiga sastavljena prema Dalma- 
tinovu prijevodu Sv. Pisma, ipak pokazuje jasnu tenden¬ 
ciju, da se po mogućnosti Dalmatinove tuđice zamijene 
slovenskim izrazima. Osim toga preveo je Č. i Canisijev 
mali (a možda i veliki) katekizam. I ta je knjiga izišla 
bez njegova imena, a izdao ju je stolni dekan Mihael Mi- 
kec pod naslovom Catechismus Petri Canisii, skuzi malane 
figure naprej postavlen, Augsburg 1615. Z. D. 

ČANDRAGUPTA, »onaj, koga mjesec čuva« (grčki 
Sandrakottos), indijski vladar 315—291 pr. Kr., osnivač di¬ 
nastije Maurja. Budhisti mu izvode podrijetlo iz porodice 
Sakja, iz koje je potekao i Budha. Poslije 316 oslobodio je 
Pandžab makedonske vlasti i postepeno zavladao Indijom 
od Hindukuša do Gangova ušća; prijestolnica mu je bila 
u Pataliputri (danas Patna). Kada ga je napao Seleuk Ni- 
kator, prisili ga Č. 304/3 na odstup nekih krajeva i obdari 
s 500 slonova, koji Seleuku dobro poslužiše u povijesnoj 
bitki za nasljeđe Aleksandra Velikoga kod Ipsa 301. 

ČANG-CO-LIN, kineski vojskovođa, * u pokrajini Feng- 
cien 1873, umro 4. VI. 1928. Dijete siromašnih roditelja, 
nije polazio nikakve škole, već je najprije bio čuvar svi¬ 
nja, zatim sluga, željeznički radnik, pa član hajdučke čete, 
na čelu koje se za rusko-japanskog rata borio na strani 
Japanaca. Njihovim zagovorom stupio je u kinesku vojsku i 
postigao visoke činove. G. 1918 je vrhovni nadzornik Man- 
džurije, gdje je doskora postigao diktatorsku vlast i ostva¬ 
rio stanovit napredak na području uprave i gospodarstva. 
Svoj posebni položaj u Mandžuriji sačuvao je do kraja 
života, proglasivši 1921 čak neovisnost Mandžurije od 
ostale Kine. No uspjeh njegovih ponovnih pothvata pro¬ 
tiv Šantunga i Pekinga (koji je četiri puta zauzeo) bi¬ 
jaše uvijek samo privremen: 1928 njegove su čete konačno 


podlegle pobjedonosnoj vojsci nankinške vlade pod vod¬ 
stvom Čang-Kaj-Šeka (v.). Na povlačenju u Mandžuriju | 
č. je poginuo kao žrtva atentata bombom, izvršenog na 
njegov vlak. 

LIT.: Kung-Te-ping, The tragic death of Chang-Tso-Lin, Peking 1932. I 
ČANGČAU (Chang-chow), 1. grad u kineskoj pokrajini j 
Kiangsu, sz od Šanghaja. Ima 100.000 stan. Nalazi se na 
Carskom kanalu i na željezničkoj pruzi Šanghaj—Nanking. 

Razvijen je tekstilni veleobrt i znatna trgovina. 

2. Grad u kineskoj pokrajini Fukien, z od luka Amojeva. 

Ima 200.000 stan. Važan je svileni veleobrt. Znatno je i I 
tržište duhanom. Z. D-i. i za 

ČANG-KAJ-ŠEK (tako se izgovara u kantonskom dija- j 
lektu, dok mu je pravo ime Čang-Čung-Čeng ), * Fenghua 
(pokrajina Čekiang) 1887, kineski vojskovođa i državnik. I 
Učio je u Tokiju, sudjelovao u kineskim revolucijama 1911, i 
1912 i 1917 te se pridružio Kuomintangu (v.). Od 1917— 

1922 bio je u stožeru Sun-Jat-Sena (v.), a 1923 pohađao 
vojnu akademiju u Moskvi. G. 1924 postade glavarom ki¬ 
neske vojne akademije u Whampou kod Kantona, koju 
je tek bio osnovao sovjetski neslužbeni izaslanik Mihajlo 
Borodin. Za kantonsku vladu, tada pod utjecajem Kuomin- 
tanga i Sovjetske Rusije, organizirao je uzornu četu od 
pitomaca vojne akademije i nadvladao 1925 pobunjene 
južnokineske generale. Poslije smrti Sun-Jat-Sena naslijedio 
ga je u vodstvu Kuomintanga i postao vrhovni vojni za¬ 
povjednik, a 1926 osvojio Šanghai. U ožujku 1927 raskrsti 
se s komunistima, svlada ih u Šanghaju i 15. IV. 1927 
osnuje vlastitu vladu u Nankingu, protivnu vladi Kuomin¬ 
tanga, koja je ostala sklona komunistima. Posljedica te 
antikomunističke orijentacije bilo je povlačenje sovjetskih 
savjetnika Borodina, generala Galena i drugih. U kolovozu 

1927 je odstupio, zatim posjetio Japan, ali u prosincu, po¬ 
što su se nankinška i kantonska vlada ujedinile, ponovno 
je generalisimus u borbi protiv Čang-Co-Lina. U to doba 
oženi se Mayling Sungovom (Soong), sestrom Sun-Jat-Seno- 
ve žene i novčara, ministra financija T: V. Soonga. Početkom 

1928 zauzeo je Peking, porazio maršala Čang-Co-Lina (v.), 
koji je malo zatim poginuo, a čiji se sin Čang-Hsiich-Liang 
pridružio nankinškoj vladi: tako je cijela Kina došla pod 
vlast nankinške vlade. Č. K. Š. bude izabran 10. X. 1928 
predsjednikom kineske narodne vlade i postade stvarnim 

diktatorom. No građanski su¬ 
kobi su se nastavljali, jer se 
ljevičarska vlada u Kantonu 
protivila maršalu. G. 1931 dao 
je ostavku kao predsjednik 
vlade, ali je iduće godine po¬ 
novno preuzeo tu funkciju. U 
početku japanskog prodiranja 
na sjeveru i osnutka Mančukuo 
(v.) Č. K. Š. je pristaša popu¬ 
štanja, držeći, da je Kina pre¬ 
slaba za otvoreni rat. G. 1936 
bio je neko vrijeme zarobljen 
od generala Čang-Hsiieh-Lian- 
ga, ali je sukob izravnan. Kad 
se latentan sukob s Japanom 
pretvorio u srpnju 1937 u 
stvaran (još ne formalan) rat, 
Č. K. Š. odstupi s predsjedni- 
(Foto Atlantic) štva vlade, da bi se sav 
čANG KAJ šEK posvetio zapovjedništvu voj¬ 

ske. Organizirao je politički 
i vojnički otpor protiv Japana, a nakon pada Nankinga 
(prosinac 1937) povukao se dalje u unutrašnjost i prenio 
sjedište vlade u Čungking, odakle nastavlja borbu. J. N. 

ČANG-ŠA (Chang-Sha), glavni grad kineske pokrajine 
Hunan, ima 606.972 stan. (1936). Nalazi se na plovnoj ri¬ 
jeci Sian-Kiangu, pa ima parobrodarsku i željezničku vezu 
sa sjevernijim krajevima. Razvijen je tekstilni i drvni ve- 
leobrt; brodogradilište i ljuštionice riže. Z. D-i. 

ČANG TAU-LING, umro oko 150 pos. Kr. u pokrajini Se- 
čuan, kineski osnivač vjerske sekte, koja spaja magičke ele¬ 
mente s taoističkom naukom. T. zv. »taoistički pape«, koji i 
dandanas stoluju u sjeveroistočnom Kiangsiu, smatraju se 
pitomcima Č-a i njegova unuka Čang Lua, koji je uz po¬ 
moć sekte, što ju je njegov djed osnovao, kroz čitavu 
četvrt stoljeća (190—216) držao vlast u jednoj samostal¬ 
noj državnoj jedinici u južnom Šensiu. 

LIT.: Imbault-Huart, La legende du premier pape des Taoistes, 
Journal Asiatique, 1884. 

ČANI, jezero u stepama (Baraba stepe) jz Sibirije, južno 
od pruge Omsk—Novorosijsk. Prima više manjih pritoka, 
a vodu gubi ishlapljivanjem. Sastoji se iz dva dijela s uku¬ 
pnom površinom od 3369 km 2 . Zbog velikog broja pod¬ 
vodnih grebena »grivi«, koji djelomično izbijaju kao otoci 
i poluotoci, dubina je promjenljiva i iznosi najviše 10 m. 
Jezero je gospodarski vrlo važno zbog bogatstva ri¬ 
bom, kojom opskrbljuje gradove u okolici. Kad se zimi 
stvori debeo sloj leda, hvataju se u jezeru velike količine 
zamrznute ribe. J. R-ć. 

ČANIĆ, Đuro, * Kaniža kraj Gospića 2. XII. 1849, 
f Beč 2. I. 1911, podmaršal, vojnički pisac i kulturni dobro¬ 
tvor. Svršio je tehničku vojnu akademiju u Beču i kao 
časnik služio u mnogim mjestima Monarhije. G. 1878 su¬ 
djelovao je kao kapetan u okupaciji Bosne i bio odlikovan 


ratnom kolajnom. G. 1879 došao je glavnom zapovjedništvu 
u Zagreb, gdje je 1881 dobio vojnički križ za zasluge. G. 
1886 služio je kao bojnik i pročelnik glavnoga stožera 18. 
pješačke divizije u Pragu, 1887 bio je pridijeljen ratnom 
ministarstvu u Beču, a 1889 imenovan podpukovnikom i 
pročelnikom glavnoga stožera 24. pješačke divizije u Kra- 
kovu; 1891 postao je pročelnikom glavnoga stožera 6. zbora 

u Košicama, gdje je u stude¬ 
nom iste godine imenovan 
pukovnikom. Pošto je služio 
neko vrijeme u Požunu i u 
Budimpešti, postao je 1897 
zapovjednikom 83. domo¬ 
branske brigade u Zagrebu i 
generalom. U studenom 1898 
imenovan je podmaršalom, a 2. 
XII. 1898 zapovjednikom VII. 
domobranskoga okružja u 
Zagrebu. Tražio je, da svi 
domobranski časnici znadu 
hrvatski i da nose na caki 
hrvatski natpis »Za kralja i 
domovinu«. Uveo je u domo¬ 
branstvo analfabetske tečaje¬ 
ve i hrvatske pučke knjižnice. 
Dne 1. VIII. 1903 bio je umi¬ 
rovljen radi sukoba s grofom 
Khuenom, kojemu nije dao domobranskih četa za uguši- 
vanje demonstracija u Hrvatskoj. Njegova knjiga Misli o 
izobrazbi pješaštva (1905) sadržavala je vrlo napredna 
pravila, do kojih je došao u svojem dugom vojničko-orga- 
zatornom radu. Pratio je i podupirao razvoj hrvatske na¬ 
rodne misli i književnosti (Družbi sv. Ćirila i Metoda 
darovao je 25.000, a Društvu sv. Jeronima 20.000 kruna). 
Sahranjen je na bečkom središnjem groblju. Svoj imutak 
ostavio je hrvatskim prosvjetnim i dobrotvornim dru¬ 
štvima. 

ČANKIR, od franc. chancere, znači čir. Taj se izraz go¬ 
tovo isključivo upotrebljava za označivanje zaraznih, spol¬ 
nim općenjem dobivenih čirova, smještenih na spolovilu, a 
to su: tvrdi čankir (-> sifilis), meki čankir i mješoviti 
čankir (->- sifilis). 

Meki čankir (meki čir, lat. ulcus molle, franc. chancre 
mou) jedna je od t. zv. spolnih (veneričkih) bolesti. Uzro¬ 
čnik je određeni streptobacil. Pola dana do dva dana iza 
zaraze nastaje na tome mjestu gnojni čvorić, koji se brzo 
raspada, te nastaje vrlo bolni, prilično duboki čir s ne¬ 
ravnim, gnojnim dnom, koje lako krvari, i s izgriženim, 
podrovanim rubovima. Na opip je obično mekan za razliku 
od sifilitičnoga tvrdog čira. Zaraza nastaje gotovo bez izu¬ 
zetka kod spolnog općenja; zato se m. č. nalazi gotovo 
uvijek na muškom ili ženskom spolovilu. Prilično često 
vidimo istodobno veći broj mekih čankira. Meki je čan¬ 
kir obično veličine leće do graha. Rijetko je velik kao 
proseno zrno ili veći od graha. Katkad se proširuje i gmiže 
tjednima i mjesecima po spolovilu pa sve do trbuha i su¬ 
sjednih područja; tom prigodom djelomično zacjeljuju 
prvobitne i starije promjene, te se ukazuju zmijoliki oblici 
(serpiginozni čankir). Rijetki je i fagedenični, odn. gan- 
grenozni m. č. (->- gangrena), gdje se tkivo brzo i du¬ 
boko raspada i ugiba; veliki dijelovi spolovila mogu biti 
razrovani. U mnogim slučajevima nastaju kod mekog č. 
buboni (v.) u preponama kao područnom limfnom slivu u 
obliku sljubljenih limfnih žlijezda poput paketa, koje se 
mogu (no ne moraju) smekšati, zagnojiti i provaliti. Rjeđe 
nastaju i bubonuli (v. bubonulus). Uz bubone često je po¬ 
remećeno i općenito stanje bolesnika (smalaksalost, povi¬ 
šenje temperature i t. d.). Nakon preboljelog mekog čira 
ne zaostaju za organizam nikakve općenite posljedice. Pri¬ 
jenosa na potomstvo nema, zaraznost je oboljele osobe ve¬ 
lika. Oboljenje traje uz liječenje obično nekoliko se¬ 
dmica. F. K. 

ČANTAVIR, općina u Bačkoj, 8.000 madžarskih i nešto 
hrvatskih stan. Spominje se 1462 kao Chantafeyer. Kasnije 
ga je kralj Matija poklonio svojoj majci Jelisavi Szilagyi. 
G. 1509 sačinjava posjed grofa Georga Brandenburga. Za 
vrijeme Turaka pripojen je segedinskoj nahiji te 1590 ima 
43 oporezovana doma. U 17. st. propao. Prilikom organizi¬ 
ranja vojne krajine pripojen je Subotici. G. 1779 Marija Te- 

režija dala ga je u posjed Subotici, koja do danas ima nad 
njim patronatsko pravo. G. 1782 naseljavaju Č. Bunjevci- 
Hrvati, a zatim Madžari, koji već od prošloga stoljeća čine 
veliku većinu. G. 1934 sagrađena je krasna rimokatolička 
crkva u romanskom stilu. U Č. su željeznička stanica, 
građanska čitaonica, 3 mlina. P. P. 

ČANJI (Chanyi), Ivan, * Koprivnica 1762, f Vrbovac 
31. III. 1835, župnik i podarciđakon u Vrbovcu kod Kri¬ 
ževaca, prigodničarski pjesnik. Pjevao je latinske i hr¬ 
vatske prigodne pjesme, od kojih su poznate: Cartnen ... 
Emerico Raffay (1816); Spomenek pok . gr. Bariula Pata- 
chicha (prigodom njegove smrti 14. V. 1817); Prezveliche- 
nomu ... g. Aleks. de Alagovich ... aldovano u Karlovcu 
25. serp. 1830; Feslivus applausus dum Franc. /. b. Vlas- 
sich ... banus ... inauguratur X. Kal. jun. 1832 ..., provincia 
Crisiensis. E. L. 

ČAPARAL. U kalifomijskom području američkog holark- 
tisa (Amerika, Kalifornijska regija) vladaju klimske pri¬ 
like, koje su veoma nalik na prilike u Sredozemlju. To 
područje, koje se nalazi uz Pacifik, nije oskudno padali¬ 
nama, ali je raspored padalina takav, da je ljeto dugo 
(travanj do rujna), vruće i suho, a zima blaga i vlažna. 
Gotovo ista ta klimska obilježja ima i južno Sredozemlje. 
Krajevi u kalifornijskoj regiji prekriveni su uglavnom 
šikarom, visokom jedan do tri metra. Kalifornijska se ši¬ 
kara sastoji pretežno iz tvrdolisnog bilja te je po svojoj 
fizionomiji veoma nalik na sredozemnu makiju. Kalifor¬ 
nijska šikara zove se čaparal (chaparal, prema španjolskoj 
riječi chaparra, koja znači »hrastov grm«. Sličnost je s ma¬ 
kijom i u tom, što su i jedna i druga formacija sastavljene 
od bilja iz veoma raznoličnih porodica. Do fizionomske 
sličnosti došlo je radi konvergentnosti klime, a do slično¬ 
sti u bizarnosti sastava zbog sličnih prilika u genezi kali- 
fornijske i sredozemne flore i vegetacije. Zanimljivo je, da 
je floristički sastav č-a posve drukčiji od florističkog sa¬ 
stava makije. Ono, što su bušini u Sredozemlju, ovdje je 
kestogubičarka Diplacus glutinosus Nutt. Cytisus vrste 
Sredozemlja zamjenjuje ovdje glavočika Ericameria arbo- 
rescens. Sredozemne vrijesove zastupa u č-u slična ružatica 
Adenostoma fasciculatum Hook et Arn. Č. nalazimo duž 
kalifornijske obale i na nižim obroncima gorskog lanca 
Sierra Nevada. Samo na zaštićenim i vlažnijim mjestima, 
uglavnom u uvalama, nalazimo drveće, odnosno šume. Sva 
izložena suha mjesta obrasla su čaparalom. U č-u nalazimo 
na prvom mjestu hrastove, i to dijelom zimzelene (Quer- 
cus agrifolia Nee, Q. dumosa Nutt i Q. oblongifolia Torr), 
a dijelom listopadne (Q. Kellogii Newberry). Za č. je zna¬ 
čajna medvjetka: Arciostaphyllos tomentosa Lindl. i A. 
manzanita Parry, zatim ružičnjača: Adenostoma fastigia- 
tum D. C. i Prunus ilicifolia Walp. Od glavočika nalazimo 
u č-u rod Ericameria , a iz porodice krkovina Ceanothus 
cuneatus Nutt. Nadalje nalazimo u č. zastupnike porodica: 
Anacardiaceae, Resedaceae, Zygophyllaceae, Hydrophylla- 
ceae i Papilionaceae. W. S. Cooper navodi 74 različite 
vrste grmova, iz kojih je sastavljen č. 

LIT.: A. F. W. Schimper i F. C. Faber, Pflanzengeographie auf 
physiologischer Grundlage, 3. izd., svez 2., 1935; W. S. Cooper, The 
broad-scierophyll vegetation of California, 1922; F. G. Plummer, 
C haparral, 1911. I. P. 

ČAPEK, 1. Emanuel, * Jičin 24. XII. 1880, češki publicist 
i urednik političkih časopisa. Jedan je od vođa radikalno 
napredne mladeži, koja je prišla t. zv. češkoj naprednoj 
stranci prava, što su je osnovali Rašin, Baxa i dr. 1899. 
Pisao je uglavnom o političkim prilikama u Češkoj (O 
strane statopravne pokrokove , 1912; K literature o dčjinach 
studentstva f 1914; Političke pomery v ČSR, 1924), izdao 
zbornik Smer radikdlne pokrokovy ve studentstvu 1898 — 
1908, 1910 i 1912, i uređivao političke časopise: Časopis 
pokrokoveho studentstva, Pokrokova revue i Českosloven- 
ske sjednoceni. Prevodio je sa stranih jezika (A. Fouillee: 
Vychova se stanoviska narodniho, 1907; R. RolLand: Ma- 
katma Gandhi , 1924, i dr.). 

2. Jan Blahoslav, ^ Trebechovice pod Orebem 1903, 
češki književni povjesničar i književnik, docent sveučilišta 
u Pragu. Pisac je povijesne pripovijetke Zlomeny kmen 
(1925), pjesnik misaone i religiozne lirike Slovo nad sve- 
tlem (1929) i Boj o milost (1931). Glavno mu je književno- 
povijesno djelo Československš literatura tolerančni 1781 — 
1861 (1938, u 2 sv.). Vrlo je plodan pisac o različitim knji¬ 
ževnim pitanjima. 


3. Josef, ^ Hronov 23. III. 1887, češki slikar i književnik. 
Učio je slikarstvo u Pragu i u Parizu; zavolio je pučko 
slikarstvo. O svojim slikarskim simpatijama pisao je u 
knjigama Nejskromnejši umeni (1920), Malo o mnohem 
(1923), Umeni prirodnich narodu (1938). Zajedno s bratom 
Karlom napisao je dvije misaone drame (Ze života hmyzu , 
1920, i Adam Stvoritel, 1927), u kojima dolazi do izražaja 
skepticizam, dvije zbirke pripovijedaka, dramoleta i crtica 
(Zafive hlubiny, 1916, i Krakonošova zahrada, 1918), u 
kojima izražava ljubav prema životu, i veselu igru Lasky 
hra osudna (1910). Sam je napisao ova prozna djela: Lelio 
(1917), Pro delfina (1923), Zeme mnoha jmen (1923), Stin 
kapradiny (1930) i Kulhavy poutnik (1936). Ovaj posljednji, 
metafizički roman, filozofska je ispovijed umjetnika mi¬ 
slioca s osjećajnim srcem. J. Č. zagledava u svojim proznim 
knjigama s ljubavlju u tmine svijesti i podsvijesti, pa je 
označen kao prethodnik nadrealističkog književnog pravca. 
J. Č. surađuje u istaknutim dnevnicima i umjetničkim 
časopisima, pa je kao novinar izdao dvije feljtonističke 
knjige: Umely človek (1924) i Ledacos (1928). 

LIT.: V. Nezval, J. Č., Postavy a dilo, sv. XIV., 1937. 

4. Karei, Male Svatoho- 
vice 9. I. 1890, f Prag 25. 
XII. 1938, češki književnik i 
novinar. Bio je sin liječnika; 
gimnaziju je učio u Kralji¬ 
činom Gradcu, Brnu i Pragu, 
filozofiju u Pragu, Berlinu i 
Parizu, a 1915 doktorirao je 
disertacijom o filozofiji pra 
gmatizma. Živio je od knji¬ 
ževnog i novinarskog rada. 

Č. je vrlo istaknuti češki 
književnik, a njegov je knji¬ 
ževni rad vrlo obilan i razno¬ 
lik. Zajedno s bratom Josefom 
napisao je više zbirki pripo¬ 
vijedaka i drama (-> Josef). 
G. 1920 napisao je vitalisti- 
čku komediju Loupežnik. 

Kao pristalica filozofije pra¬ 
gmatizma, koji propovijeda 
vjeru u čovjeka i njegovo djelo, prikazuje nam se Č. u 
književnim djelima kao poklonik čovječnosti. Odatle nje¬ 
gov otpor prema pretjeranoj uljudbi i natprirodnim, titan- 
skim snagama. U zbirci pripovijedaka Bozi muka (1917) 
još ga muče nerješive tajne svemira i ljudske duše, dok 
u zbirci Trapne povidky (1921) saučestvuje u bolu poti¬ 
štenih. U kolektivnoj utopističkoj drami R. U. R. (1920) 
buni se protiv uljudbene mehanizacije i titanizma, koji 
prijete, da i čovjek bude pretvoren u stroj. Komedijom 
Vec Makropulos (1922) uzima na nišan težnju za tjelesnom 
besmrtnošću. Utopistički roman Tovarna na Absolutno 
(1923) pokazuje opasnost, koja prijeti čovjeku od natpri¬ 
rodnih sila. Isto tako i titanizam nauke može čovječanstvu 
donijeti samo nevolje, kako on razlaže u utopističkom 
romanu Krakatit (1924). Čovječja toplina i usrdnost, lju¬ 
bav i požrtvovnost vrijede više od spomenutih veličina. 
To je temeljni sadržaj njegovih zbirki pripovijedaka: Po- 
vidky z jedne kapsy (1929) i Povidky z druhć kapsy (1929), 
a upravo je kao uzor izneseno u romanu požrtvovnosti 
Prvni parta (1937). Humor i satira progovaraju u utopi¬ 
stičkom romanu Valka s mloky (1936), u prikazu borbe 
slabog čovjeka s pobunjenim amfibijskim robotima. 

Pitanjem relativnosti ljudske spoznaje pozabavio se K. 
Č. u noetičkoj trilogiji romana: Hordubal (1933), Povetroh 
(1934) i Obyčejny život (1934), kojima je želio pokazati, 
kako je odlučno za spoznaju, tko stvar promatra i s kojeg 
je gledišta prosuđuje. Od humanista nije daleko do paci¬ 
fista, kakav je Č. u utopist, drami Bila nemoć (1937) i dje¬ 
lomično u tragediji materinstva Matka (1938). 

Č. se afirmirao i kao putopisac. Italske listy (1923), An - 
glickć listy (1924), Vylet do Španel (1930), Obršzky z Ho- 
landska (1932) i Cesta na sever (1936) daju o pojedinim 
zemljama umjetnička gledanja krajina, ljudi, kulture i 
duše zemlje. — Hovory s T. G. Masarykem (1928—35, 3 
sv.) i Mlčeni s T. G. Masarykem (1935) prikazuju mislioca 
Masaryka na osobit način: Masaryk sam kao u razgovoru 
ispovijeda svoje nazore i tumači svoje djelovanje, — Pri¬ 
redio je i izbor francuske lirike (Francouzska poesie rtove 

doby (1920 i 1936) i napisao čitav niz kozerija (Zahradni- 
kuv rok , 1929, Jak se co dela , 1938, i dr.) i popularno pi¬ 
sanih knjiga o filozofiji i književnosti (Pragmatismus čili 
Filosofie praktickeho života , 1918, Marsyas, 1931, i dr.). 
Za djecu je napisao Devatero pohadek (1932). 

K. Č. odlikovao se dubokim gledanjem u čovječju dušu i bolove, 
jakom pjesničkom imaginacijom, velikom obrazovanošću, izgrađenim 
stilom i majstorskim pričanjem, tako da se broji među prvake češke 
knjige. Nekoliko puta je postigao državn nagradu, a najviše je pre¬ 
vođen na strane jezike od svih suvremenih čeških književnika. 

Na hrvatski jezik preveo je Prvu smjenu i Razgovore s Masarykom 
B. Vračarević (Zagreb 1940), Dnevnik iz Engleske I. Esih (Zagreb 
1939), a po koja pripovijetka ili odlomak prevedeni su u književnim 
časopisima. U zagrebačkom kazalištu prikazivala se 1937 njegova Bijela 
bolest (prev. Nina Vavra). U Književnim horizontima 1935 pisao je 
o njemu Lj. Jonke. 

LIT.: V. Ćerny, K. Ć., Postavy a dilo, sv. VI., 1936; predgovor J. 
Mukarovskog u Vyboru z prozy K i Č., 1934; J. Haller, O slohu K. Č., 
Pritomnost, 1937; F. Gotz, Basnicky dnešek, 1931. Lj. J-e. 

ČAPEK-CHOD, Karei Ma- 
tej, ^ Domažlice 21. II. 1860, 
f Prag 3. XI. 1927, češki 
književnik i novinar. Potječe 
iz junačkog chodskog kraja, 
pa je svom prezimenu dodao 
pridjevak Chod. Istakao se 
likovnom kritikom. S njime 
je češka književnost doživje¬ 
la vrhunac naturalističkog ro¬ 
mana i pripovijetke. Piše broj¬ 
ne pripovijetke iz različitih 
životnih područja i opsežne 
društvene romane. Uz glavnu 
radnju niže obilje sporednih 
slika, koje su same za sebe 
gotovo male cjeline. Potanko 
poznavanje životnih pojava, 
bujan pripovjedački talenat, 
umjetničko proživljavanje iz- 
nošenih sudbina i smisao za ironiju i karikaturu obilježa¬ 
vaju ovog prvaka češkog romana. Po svojem deterministi¬ 
čkom shvaćanju zapada u neki pesimizam, iz kojega ga 
uzdiže samo ljubav prema životu. 

Počeo je sa socijalnom pripovijetkom (Povidky , 1892), 
ali je naskoro dao roman iz života praških nižih slojeva 
(V tretira dvore , 1895). Iza toga se opet vraća pripovijetki, 
uzimajući često sadržaje iz zapadnočeškog života. G. 1908 
tiska eksperimentalni roman Kašpar Lćn, mstitel, zapravo 
studiju o postanku zločina u duši zidara, komu je zave¬ 
dena djevojka. Glasovit mu je roman Antqtiin Vondrejc 
(1917—18), u kojem slika sudbinu pjesnika, koji se muko¬ 
trpno probija kroz život i usprkos uspjesima nailazi na 
toplinu samo kod konobarice, koja ga posljpe sloma spa¬ 
šava, da ne umre od gladi. Praški visoki društveni život 
naširoko je prikazao u romanu Turbina (19J6), u kojem 
zahvaća u veleobrtnički, tehnički, glazbeni, kazališni, šport¬ 
ski i bibliofilski svijet. U opširnom romanu Jlndrove (1921) 
obradio je odnos oca i sina s problemom moralne odgo¬ 
vornosti roditelja prema djeci. Za romane Vilem Rozkoč 
(1925) i Rešany (1927) uzeo je sadržaj iz umjetničkog ži¬ 
vota: stvaralačka snaga kipara V. Rozkoča gubi se u lako¬ 
mislenu životu bohemskog i velegradskog svijeta; poslije 
stradanja u ratu on ozdravljuje i spoznaje veličinu umjet¬ 
nosti, kojoj se odano vraća. Čarobnu i poraznu moć 
umjetnosti za strastvene ljubitelje dočarava u omanjem 
romanu Humoreska (1924). 

Zbirke njegovih pripovijedaka jesu: Nejzćpadnejši Slo- 
van (1893), Nedelni povidky (1897), Dar sv. Floriana 
(1902), Patero novel (1904), Nove patero (1910), Patero 
tfeti (1912), In articulo mortis (1915), Z mesta i obvodu 
(1913), Silaci a slaboši (1916), Ad hoc (1919), Romanetto , 
Tri chodskć grotesky , Pohadka (1920), Vetrnik (1923), 
Čtyfi odvažne povidky (1926), Psychologie bez duše (1928). 

Ovom bujnom, jedrom, ironičnom i sarkastičnom pripo¬ 
vjedaču prigovara se ipak, da neka njegova djela nose 
značaj konstruiranosti i da više puta glavna radnja trpi 
od prevelikih zastranjivanja. Ipak je on jedan od najboljih 
čeških pripovjedača. Na hrvatski jezik nije prevođen. 

LIT.: F. Kovarna, K. č. Ch., Postavy a dilo, sv. VIII., 1936. Lj. J-e. 

ČAPIGIN, Aleksandr P., 1870, ruski pripovjedač, 

»pjesnik ruskoga sjevera«. Pripovijesti i romani: Nelju- 
dimye (Samotnici), Belyj skit , Ražin Stepan. J. B. 


ČAPLOVIČ, 1. Jan, Horni Pribelci 21. IX. 1780, f Beč 
4. V. 1847, potomak male slovačke plemićke porodice. Bio 
je odvjetnik i vršio različite pravničke funkcije kod crkve¬ 
nih oblasti; 1809 boravio je kao biskupov tajnik u Pakracu 
i tako upoznao neke hrvatske krajeve, koje je kasnije 
opisao u djelu Slavonien und zum Theil Croatien (Pešta 
1819, 2 sv.). U pitanju slovačkoga književnog jezika pristao 
je uz reformu A. Bernolaka (v.) i spjevao u tom duhu 
Slovenske verše (1822). Kao odlučan branilac Slovaka od 
pomadžarivanja pisao je članke u novinama, a 1842 objelo¬ 
danio o tome u Pragu spis Rozjimani o zmad’arovani zeme 
Uherske aneb o Nemad’aru v Uhrich na Mad’ary obraco - 
vani. Glavno mu je djelo prikaz Ugarske pod naslovom 
Gemalde von Ungarn (Pešta 1829, 2 sv.). 

BIBL.: Der Sprachkampf in Ungarn, Zagreb 1814; Enchiridion lexici 
corporis juriš regni Hungariae, Bratislava 1816; Topographisch-stati- 
stisches Archiv des Konigreichs Ungarn, Beč 1821, 2 sv.; England und 
Ungarn, Eine Paralelle, Halle 1842; Ungarns Industrije und Kultur, 
Leipzig 1843. 

2. Vavrinec, Jasenova Orava 1778, f Bratislava 1853, 
slovački rodoljub i novinar. Bio je arhivar i tajnik u grofa 
F. Zichyja te sabrao do 60 tisuća knjiga, koje je 1839 
predao javnosti. Danas upravlja tom knjižnicom župa u 
Dolnom Kubinu. 

čAPLJAN ( Erodium), biljni rod iz por. igličine (v.). 
To su najvećma jednogodišnje ili dvogodišnje, više ili 

manje dlakave biljke, s pera- 
sto razdijeljenim ili nerazdi- 
jeljenim listovima te ponešto 
zigoinorfnim, peteročlanim i 
peterokružnim cvjetovima. 
Vrlo je značajan plod kala- 
vac: on se u zrelom stanju 
raspada u 5 dijelova, koji se 
zajedno s pripadnim sjemen¬ 
kama otkidaju od skupne osi 
na taj način, što se njihovi 
kljunasti, više ili manje dla¬ 
kavi i veoma higroskopični 
nastavci naglo saviju poput 
zavojnice (spirale). Zbog hi- 
groskopičnosti ti se »kljunovi« 
u vlažnom stanju izravnavaju 
i tako izvode značajna giba¬ 
nja, koja omogućuju utiski¬ 
vanje sjemenaka u zemlju. A 
zbog istog se tog svojstva 
neke vrste čapljana (na pr. 
E. ciconium ) upotrebljavaju 
kao higroskopi. 

Najviše vrsta čapljana živi 
u području Sredozemlja. Kod 
nas je posvuda dosta česta 
vrsta E. cicutarium (L.) L’Her., 
koja ima rasperjane listove, 
svijetlo grimizne cvjetove i 
gole prašnike. U našim pak 
primorskim krajevima rastu 
i vrste E. ciconium (L.) L’Her. 
(s rasperjanim listovima, svi¬ 
jetlo modrim cvjetovima i tre- 
pavičastim prašnicima) i E. 
malacoides (L.) Willd. (s 
nerazdijeljenim, srcastim li¬ 
stovima). S. H-ć. 

ČAPLJE (Ardeidae) pripadaju porodici ptica, koje su u 
srodstvu s rodama i ražnjima, a gaze plitku vodu visokim 
nogama ili gigaljama, zbog čega i dobiše ime »gigaljače« 
(po Gjurašinu). U č. je glava malena, dugačak kljun oštro- 
bridast, a prsti dugački i tanki. Žive uz vode tekućice, 
bare i močvare, a hrane se najradije ribama, ali love i 
žabe, miševe i kukce. Lete izvrsno, a sve su naše vrste 
selice. Č. danguba i bijela velika grade gnijezda od suhih 
grančica, koje iznutra oblažu travom i šašem, među trskom 
i šašem, a ostale na drveću. Jaja su im zeleno modra i 
služe čovjeku kao hrana. Č. su štetne po ribarstvo. Nji¬ 
hovo se perje, osobito na hrptu mužjaka velike bijele 
čaplje, cijeni, pa se seljački momci i djevojke rado njim 
kite, a gospođe upotrebljavaju takve perjanice (»aigret- 
te«) na svojim šeširima. U hrvatskoj fauni poznamo 9 

vrsta čapalja: Siva čaplja (Ardea cinerea) s perjanicom 
na zatiljku i pod vratom. Čaplja danguba (A. purpurea) 
na tjemenu crna, inače rđasta. Bijela čaplja (Egretta alba) 
veća je i vitkija od sive, a stari mužjak ima na hrptu 
krasne isperke, dugačke kao vlasi. Vrlo je česta ta mo¬ 
čvarica u slavonskim barama, Obedskoj bari, Palači kod 
Osijeka, na Hutovom blatu u Hercegovini i dr. U svim 
našim močvarama živi u velikoj množini srebrnasta čaplja 
(mala, Egretta garzetta). Nepravilno se i rijetko javlja 
kod nas slavonska čaplja (govedarica, Bubulcus ibis). U 
močvarama Neretve vrlo je česta žuta čaplja (Ardeola 
ralloides) rđasto žute boje, a na vratu nabuhla od duga¬ 
čkog perja. Gak kvakavac (Nycticorax nycticorax) pepe¬ 
ljasto je siv s tri duga pera na zatiljku, a glava i hrbat 
su mu crni; leže se u velikoj množini, gnijezdo pravi na 
drveću; meso mu jedu. Čapljica voljak (Ixobrychus mi~ 
nutus) najmanja je čaplja (40 cm) s pernatim nogama sve 
do st'opala, skače po drveću i penje se po glatkoj trsci. 
Ovamo ide i bukavac nebogled (Botaurus stellaris). U 
Africi živi zanimljiva krupnokljuna čaplja (Balaeniceps 
rex). K. B. 

ČAPLJINA, kotarsko mjesto u Hercegovini blizu ušća 
Trebižata u Neretvu, na željezničkoj pruzi Sarajevo— 
Mostar—Dubrovnik. To je važno trgovačko mjesto sa 2242 
stan. (1931), gdje se nalazi i velika otkupna duhanska po¬ 
staja. Okolica Čapljine je dosta rodna, a naročito dobro 
uspijeva duhan, dinje, lubenice i smokve. Vrlo prometna 
cesta vodi iz Č. preko Ljubuškog u Imotski i dalje. N. P. 



VODOPAD KRAVICE KOD ČAPLJINE 


ČAPOJEV Gurjev. 

ČAPORCI. čapci, su rožane tvorevine tuljkasta oblika, 
koje su smještene na vršcima prstiju. Čaporke imadu 
gmazovi, ptice i sisavci. Oni odgovaraju noktima čovjeka, 
samo imadu drugačiji oblik i značenje. Kopita i papci 
odgovaraju čaporcima, a razlika je u tome, što su se ča- 
porci prilagodili posebnome načinu upotrebe prstiju. O 
čaporcima može se općenito govoriti samo kod ptica, a 
kod domaćih životinja jedino kod psa i mačke, kod kojih 
su spomenute rožane tvorevine na njihovu vršku manje 
više zašiljene, te su u duljini manje zavijene nego u po¬ 
prečnom pravcu. Č. služe zaštiti vršaka prstiju, zatim ko¬ 
panju, a kod mačke penjanju i hvatanju plijena. J. S. 

ČAR Čaranje. 

ČARANJE (magija) je djelatnost, osnovana na vjero¬ 
vanju u mogućnost neobičnog, odnosno tajanstvenog, mi- 
monaravnog djelovanja čovjeka na živa bića, nebeska ti¬ 
jela i druge predmete te na pojave u svijetu, odnosno na 
tok prirodnoga zbivanja tako, da se zadovolji težnja onih, 
koji čaraju, a ne može se zadovoljiti naravnim putem. Č. 
može biti dobronamjerno ili zlonamjerno, i to svagda bilo 
posredno bilo neposredno na dobro, odnosno na štetu po¬ 
jedinaca ili cijelih ljudskih zajednica. Po uobičajenom 
vrstanju č-a (po J. G. Frazeru) dijeli se ono u dvije vrste: 
homeopatsko ili imitativno (ili mimetičko) i kontagiozno 
ili dodirno; obje se vrste osnivaju na 2 »zakona«: zakonu 
sličnosti i zakonu dodira, kontakta (a oba ta zakona po 
Frazeru obuhvata zakon simpatije). Homeopatsko se č. 
zbiva na pr. u slučaju, kada se hoće kiša izazvati tim, da 
se kakav naročit predmet, a osobito živo biće, kvasi vo¬ 
dom. Osniva se na pretpostavci, odnosno vjerovanju, da 



MAGIČKA CEREMONIJA AUSTRALACA ZA MNOŽENJE 
TOTEMA-ŽIVOTINJE WALLABY 


slično izaziva slično. Kontagiozno se č. vrši s ma kakvim 
predmetom, koji je bio u dodiru s onim, kome je č. nami¬ 
jenjeno, ili je to bio njegov dio (na pr. kosa, nokti i dr.), 
pa se č. upravlja na taj predmet s vj-erom, da će na tome, 
što se učini s tim objektom, imati dio u punoj mjeri i onaj, 
kome je č. namijenjeno (zbog toga, jer se vjeruje u^ ne¬ 
prestano trajanje žive veze između onoga bića i dotičnog 
predmeta). Često se govori i o analogijskom č.,. a to se 
uglavnom podudara s gornjim homeopatskim ili imitativnim 
č. Međutim navedene dvije vrste ne iscrpljuju sve fak¬ 
tične vrste i suvrstice č. Potanju općenitu diobu izveo je 
K. Moszynski, koji ga dijeli najprije u submagičko i pravo 
magičko (kod prvoga je čin racionalan, ali objekt, odnosno 
osobine objekta, na koje se odnosi, nisu onakve, kako se 
vjeruje; kod drugoga je i sam čin iracionalan). Pravo 
magičko č. vrsta on u translacijsko (prenošenje magičkoga 
učinka izravno na željeni objekt), transmisijsko (slanje 
magičkoga učinka na željeni objekt na neku udaljenost), 
simpatetičko (umišljeno djelovanje na neki objekt zbilj¬ 
skim sličnim činom na nekom drugom predmetu, obično 
njemu sličnom ili s njim vezanom), kreacijsko (fiktivno 
stvaranje nekoga objekta ili bića primanjem njegove spo¬ 
dobe ili stvaranje predmeta, koji ga prikazuju) i incep- 
cijsko (davanje povoda nekom budućem činu ili stanju 
tim, da se ono samo započne). — Naravno je i opravdano 

PLES AMERIČKIH INDIJANACA (HOPI) SA ZMIJAMA 
ZA IZAZIVANJE KIŠE 

razlikovanje aktivnoga i pasivnoga (ili bolje defenzivnoga, 
obrambenoga ili preventivnoga) č. Aktivno č. obuhvata sve 
ono, gdje je neki magički čin (koji može trajati dulje ili 
kraće vrijeme) upravljen na uzrokovanje i postizavanje 
željenoga učinka, s nebrojeno različnih mogućnosti, smje¬ 
rova, ciljeva i načina č., pa bi primjeri bili upravo ne¬ 
iscrpni. Što se tiče ciljeva i sredstava č., treba neke na¬ 
ročite i češće slučajeve zabilježiti. Tu je u prvom redu 
č. za dobar prirod bilja: magičko izazivanje kiše na pr. 
kvašenjem nekoga lica (-► dodola) ili naročitih kamenčića, 
ili s pomoću magičkih slikarija, koje prikazuju oluju, kišu 
i t. d.; prenošenje priroda jedne godine na drugu na pr. 
miješanjem sjemenaka prošlogodišnjega priroda među 
sjeme iduće godine (tako kod nas žitnoga zrnja sa žetve¬ 
noga vijenca među sjeme). Zatim č. za dobar priplod ži¬ 
votinja, posebno za osobito poželjnu vrstu (na pr. pozna¬ 
tim čistim analogijskim č. o Božiću: koliko iskara izazove 
udaranje po drvetu, toliko da bude mladunčadi domaćih 
životinja; ili za množenje šarenih jaganjaca na taj način, 
da se pred bređe ovce kod napajališta stave našarani pru¬ 
tovi, pa će pogled na njih uzrokovati šarenilo, što je po¬ 
tvrđeno već u Sv. Pismu, a i u novija vremena). Dalje č. 
za postizavanje punoće, težine, vrijednosti, čvrstoće i t. d. 
rekoga proizvoda (na pr. stavljanje među sjeme predmeta 
teška kao što je brus ili olovo, ili predmeta puna, obla 
kao što je jaje, ili čista odnosno mnogo vrijedna kao što 
je srebrn novac, ili predmeta, koji je gust kao što je 
češalj ili četka, među žitak za sijanje ili sadnju, pa će od 
toga porasti gusto, čisto, puno i teško, i dobro će se pla¬ 
ćati). Treba zabilježiti i magičko davanje životne odnosno 
zdravonosne snage živim bićima (na pr. udaranjem na¬ 
ročitim šibama ili grančicama, osobito u proljeće, kad su 
pune životne snage i po narodnim vjerovanjima zdravo¬ 
nosne, koja se izravno prenosi na udarano biće). Slično 
se, osobito u primitivnijih naroda, vrši č. i s nebeskim ti¬ 
jelima, a još više s različnim atmosferskim pojavama (ki¬ 
šom, dugom, vjetrom i t. d.). Napokon naročiti smjer ma- 


ČARANJE ZA LOV BIZONA U DOBA PALEOLITSKO 
(Strelice u tijelu) 

gičke djelatnosti čini ljubavno č. u nebrojenim oblicima i 
načinima. — Jednako kao dobronamjerno č. može biti 
zlonamjerno s tim, da nekome biću naškodi, oduzme nešto 
ili ga uništi (tako na pr. magičko oduzimanje mlijeka 
tuđem blagu oponašajući muzenje na konopu, ularu ili si.; 
ili magičko ometanje bračne veze među mladencima tim, 
da se za vrijeme vjenčanja zatvori tome namijenjeni lokot). 

Od sredstava i pomagala za č. ističu se, osim već spo¬ 
menutih: magičke riječi, redovno kao već ustaljene for¬ 
mule (rečenice, stihovi, na pr. pri gore spomenutom obi¬ 
čaju o Božiću; -> basma), geste (pokazivanje »rogova« ima 
prvobitno takvu svrhu), različni likovi i znakovi (osobito 
pentagram i heksagram, katkada i kukasti križ i dr.), pi¬ 
sane magičke formule (šator, abracadabra i dr.), magički 
krug (izveden na bilo koji način: kretnjom, konopom, kon¬ 
cem, lancem, oranjem uokrug i t. d.), čim se ili magički 
zaštićuje ono, što je unutar kruga (obrana od pošasti 
brazdom, oboranom uokrug oko tora ili sela, i si.), ili 
se moću kruga zadržava na okupu sve, što je u njemu 
ili na njemu (na pr. kokoši u krugu od konopca na »ko- 
košnji Badnjak«), dalje lik ili slika nečega (na pr. lik ruke, 
osobito u bližem Orijentu, ima odbojnu moć), — da se ne 
nabrajaju i nebrojeni predmeti, kojima se pridaje i isko¬ 
rištava moć za č. (osim već spomenutih talismanai [v.], neke 
naročite kovine, osobito željezo, izvjesno drago i poludrago 
kamenje: karneoli, ametisti i dr., bolemniti, t. j. pretpovi¬ 
jesni kameni artefakti, koji se najčešće tumače kao pali 
s neba udarom groma, i otuda im posebna moć, dijelovi 
mrtvaca ili njegove odjeće, napose kost, koja može magi¬ 
čki izazvati umrtvljenje i t. d.). 

Naročito je sredstvo č. oštar pogled urokljiva oka, uri- 
canje, t. j. zlonamjerno izazivanje neke nedaće, redovno 
bolesti (^ urok; prvobitno je to izricanje određenih ma¬ 
gičkih riječi). 

Obrambeno (defenzivno i preventivno) č. ima svrhu, da 
sačuva od škodljive magičke djelatnosti bilo s neke naro¬ 
čite strane, ili sasvim općenito, od nepoznatoga eventual- 

MASKA OD VUČJE GLAVE KAO MAČIČKO SREDSTVO 
(Eskimi na Alaski) 

noga č. bilo od koga i na bilo koji način vršena; prema 
tome ovo obrambeno č. može biti namijenjeno da pobija, 
uklanja, uništava neki već izvršeni neželjeni magički uči¬ 
nak ili da ga unaprijed odbija, priječi, štiti od takva učin¬ 
ka, koji bi mogao negdje zaprijetiti. Tome služe: osobiti 
predmeti, koji po vjerovanjima trajno nose neku odbojnu 
moć protiv č. i stavljaju se na sam objekt, koji je u opa¬ 
snosti da bude učaran, ili bar u njegovu blizinu, a mogu 
to biti najrazličnija apotropejska sredstva protiv zlih sila, 
čaranja, napose protiv uroka (-> urok, apotropej), a ta¬ 
kvi su ponajviše i prerazlični amuleti, hamajlije (-> 
amulet) i zapisi (v); tome služe i neki čini i pojave, koji 
prigodično imaju, odnosno steku apotropejsku, obrambenu 
moć za sve, što im je na dohvatu (na pr. dim nekih 
obrednih vatara, kao što su kod nas ivanjske, uskrsne i 
dr.; ugarci od tih vatara, napose od izgorjela badnjaka; 
oštri zvukovi, kao pucanj biča, puške; oštri mirisi, na pr. 
dima, češnjaka i si.; ljuti okusi, kao onaj češnjaka; žive 

boje, osobito crvene i t. d.); 
tome služi i križanje ljudi, 
životinja, oblaka i t. d., ku¬ 
canje o drvo, na pr. stol, da 
ne bude makar i nenamjerna 
začaranja, pljucanje u istu 
svrhu, kazivanje određenih 
obrambenih riječi protiv čari, 
osobito uroka. I velik dio za¬ 
brana tabu (v.) u najužoj 
je vezi s obrambenom ma¬ 
gijom, t. j. u slučaju, da se 
krše, prijeti opasnost, da će 
branjeno biće, predmet, pojav 
biti zahvaćeni č-em, koje im 
prijeti. 

Č. poznaju u bilo kojem 
obliku gotovo bezizuzetno svi 
narodi i kulture svijeta. No 
naročito je razvijeno ondje, 
gdje je opstanak zavisan o 
dobroj lovini i dobru prirodu 
uzgajanoga bilja. Stoga mu je osobito važna uloga u naroda 
totemističkih, koji s pomoću č. (mimički, plesovima i slič.) 
nastoje razmnožiti svoj totem (-> totemizam). No jednako 
je veoma razvijeno č. u naroda izrazito biljogojskih, gdje 
je osim aktivne magije osobito česta obrambena, a usred 
matrijarhatskih odnosa najuže je povezana sa ženom (koja 
je začetnica kulture bilja), i tu je, zacijelo, korijen pojavu, 
da se i u mnogih drugih naroda i kultura, etnološki viših 
(mlađih), pa i u evropskih, u prvom redu žena bavi č. 
Značajno je, da č. ima razmjerno mnogo manje u naroda 
na najprimitivnijem stupnju, tako u prakulturnih lovaca i 
sabirača (-> kultura). U istočnjačkoj pismenosti (islam¬ 
skoj, indijskoj, židovskoj i dr.) ima čitavih traktata o č., 

čarobnjačkim sredstvima, metodama, receptima i t. d., oso¬ 
bito za ljubavno č. 

Na osnovi nekih predmeta i likova opravdano se drži, 
da je č. bilo poznato i u starijim, a pogotovu u mlađim 
pretpovijesnim kulturama (takav je vjerojatno na pr. iz 
jednoga nalazišta u Srijemu lik čovjeka od gline s urezima 
kao zabodenim strelicama, koji odgovara suvremenim ta¬ 
kvim figurama u nekih afričkih, evropskih i dr. naroda, 
koje služe za zadavanje muka i smrti protivnika tim, da 
se u njih zabijaju čavli, šiljci i slič.). Uostalom, paralelizam 
mnoštva drugih kulturnih elemenata pretpovijesnih kul¬ 
tura s odgovarajućima recentnim u krugu etnologije sam 
po sebi izaziva pretpostavku č. u pretpovijesnim vre¬ 
menima. 

O korijenu i starini magizma ima više nazora. Jedan 
stavlja početke č. u najstarije doba razvoja kulture među 
prve izražaje čovjekova vjerovanja, čim je naslutio opsto- 
janje nekih tajanstvenih sila, odnosno nazirao njihovo 
djelovanje; neki zastupnici toga mišljenja posebno ističu, 
da je magizam starija pojava nego animizam (v.), pa 
prvome stoga daju naziv preanimizam (R. R. Marett, K. 
Th. Preuss i dr.; -> preanimizam). Korijen i povod magi- 
zmu nalaze neki u vjerovanju, konstatiranu u različnih na¬ 
roda, u neku tajanstvenu moć, koju nosi u sebi svaki 
(odnosno samo izvjesni) objekt u svijetu (mana, manito 
orenda, \vakan i dr.), kojom se čovjek može poslužiti u 
svrhu č.; po tome je taj nazor, koji se tiče i č., dobio na¬ 
ziv dinamizam (J. H. King; -> dinamizam). 

U životu i običajima Hrva¬ 
ta kao i većine drugih Sla¬ 
vena č. ima i danas ne malu 
ulogu, premda je kroz ne¬ 
davnu prošlost mnogo toga 
napušteno, prosvjetom poti¬ 
snuto, a u mnogo slučajeva 
živi samo kao relikt, puki 
vanjski čin, ustrajnošću tra¬ 
dicije kod zgode ponavljan, 
ali bez pravoga ili bez ikakvo¬ 
ga vjerovanja u zbilju i mo¬ 
gućnost magičkog učinka. Oso¬ 
bito je mnogo č. kod nas 
povezano s godišnjim i ži¬ 
votnim običajima (oko Božića, 
Uskrsa, Jurjeva, Ivanja, 1. 
svibnja, o porodu, u djetinj¬ 
stvu, šišanom kumstvu, pose¬ 
bno mnogo o svadbi i pokopu); 
dalje s gospodarskim radovi¬ 
ma (oranje, sjetva, izazivanje 
kiše, žetva, neki stočarski, a 
osobito pčelarski običaji), 
manje u vezi s lovom, ribar- 
s< yom i rukotvorskim poslo¬ 
vima; kao u svih evropskih 
naroda ljubavno je č. i kod 
nas veoma mnogostrano, često i zamršeno, na oko i ku- 
riozno (->- ljubav). — S pojmom čaranje , čari, čarke isto¬ 
značni su u hrvatskom jeziku i izrazi vračan je, vračke i 
bajanje , bahorenje (premda se kod ovoga posljednjeg po¬ 
mišlja više na čaranje magičkim riječima, formulama, in- 
kantacijama, kao i kod izraza šapi janje za č. 

LIT.: J. G. Frazer, The Golden Bough I., II., The Magic Art and 
the Evolution of Kings. London 1926 3 ; Moszynski, Kultura ludowa 
SIowian, II/l, Krakov 1934; Th. W. Danzel, Magie und Geheimu'is- 
senschaft, Stuttgart 1924; W. Schmidt, Ursprung und Werden der 
Religion, Miinster i. Westf. 1930; ZNŽO (u mnogim prilozima iz ra¬ 
zličitih krajeva); E. Lilek, Vjerske starine iz Bosne i Hercegovine, 
G1ZM VI. M. G-i. 

ČARAPA -* Odijelo. 

ČARDAK, stražarnica na Krajini, koja je služila za to, 
da se iz nje podesnim sredstvima obavijesti vojska i su¬ 
sjedno stanovništvo o dolasku neprijatelja. Č. je u kasnije 
doba stajao redovito na stupovima, da bude na stanovitoj 
visini, a bio je izgrađen od dobroga drveta i čvrste građe. 
Posada mu je bila malena, ali je po naravi službe morala 
biti vrlo požrtvovna, jer \je^ budno morala paziti na kre¬ 
tanje neprijatelja. Približavanje njegovo javljala je na tri 
načina: paljenjem vituljače (njem. Kreidfeuer), tako da 
se vatra na daleko vidjela, ili pucanjem u određenom obliku 
(Kreidschuss) i zvonjenjem na okolnim crkvama (Glocken- 

schlag). Ustrojba č-a sastoja¬ 
la se u tome, da su svaki od 
tih načina prihvaćali određe¬ 
nim redom susjedni č-i, te 
se tako skupljala dovoljna 
vojska na obranu i opomi- 
njalo stanovništvo na oprez. 
Takva obavještajna služba 
uvedena je na Krajini već u 
prvim godinama njena op¬ 
stanka. Službeno je uvedena 
1522 i provedena po Hrvat¬ 
skoj, Kranjskoj, Koruškoj, 
Štajerskoj i Ugarskoj na gra¬ 
nici prema Turcima i dijelom 
u unutrašnjosti. U Hrvat¬ 
skoj je njeno ustrojstvo bilo 
isprva povjereno Frankopa- 
nima u Tršcu i Brinju, Ivanu 

UK LJUDSKE GLAVE 7 ^" “ \ 

ZA KIŠNU MAGIJU (Melanezija) Zri nskom na donjoj Uni. Ti 

visoki casmci na Krajini 
postavili su stalne straže i č-e na putove, kojima su turske 
vojske obično ulazile na krajiško područje. Ubrzo je 
takva obavještajna služba provedena i na zemljištu 
između Drave, Save i Kupe. S vremenom je ona još bolje 
uređena, te je dobila svoj stalan pravilnik i posebno 
plaćenu momčad. Tada je točno određeno, u kojem će 
se obliku davati vatra vituljačom, koliko će se pucanja 
odapinjati, kako će se zvoniti u zvona, koji će čardaci u 
daljnoj unutrašnjosti smjeti te obavještajne znakove širiti 
dalje i dokuda. Oblik pucanja bio je već u prvo vrijeme 
određen tako, da se najprije puklo uzastopce jedanaest 
puta, a zatim poslije male stanke još tri puta. Zvona po 
crkvama zvonila su u stranu, što se na Krajini zvalo »na 
šturmu« ili »na uzbunu«. Po pravilniku daljne su širenje 
obavijesti u daleku unutrašnjost smjele vršiti samo sre¬ 
dišnje stanice pukovnijske ili bataljunske. Obavještajnu 
službu s pomoću čardaka uvela je rano i turska vojska 
na granici. Od nje je i preuzeta riječ »čardak«, mjesto 
koje su Hrvati prije govorili »straža« ili »stražbenica«. Na 
turskoj strani č-e su često izgrađivali u većem obliku, te 
je u njima mogla postojati i veća posada i s jačim oru¬ 
žjem. Čardaci na Krajini ispunili su svoju zadaću već u 
ratovanju 16. i 17. st. Ipak su oni veliko značenje dobili 
i u novom ustrojstvu Krajine, koje je provedeno poslije 
turskoga poraza koncem 17. st., kada se granica pružila 
prema cijeloj Uni i uza Savu sve do Zemuna. Tada su 
na toj dugoj državnoj međi podignuti mnogobrojni čardaci 
po stanovitom redu i u određenim razmacima. U tako 
velikom broju oni su morali imati i posebnu ustrojbu, 
koja je njihovo uzdržavanje određivala i osiguravala. 
Prema tome pravilniku svaka je' krajišnička satnija na 
granici držala po nekoliko č-a. Brodska i gradiška puko¬ 
vnija imale su na pr. oko 60 č-a, tako da su na svaku 

satniju otpadala po tri. Čardaci su s vremenom stekli i 
svoja imena ili po najbližem selu ili po kojem znatnijem 
prirodnom obilježju. Oni i danas postoje na svom zemlji¬ 
štu u jakoj uspomeni, i na njih upućuju ili nazivi »čarda- 
čište« ili koje drugo važnije obilježje. 

LIT.: L. ThaIloczy i A. Hodinka, A horvšt vćghelyek okleveltđra, 
!•» Budimpešta 1903; G. Bodenstein, Povjest naselja u Posavini godine 
1718 — 1733, G1ZM 1907; V. Klaić, Krapinski gradovi i predaja o njima , 
VHAD, X., Zagreb 1909; R. Lopašić, Prilozi za povjest Hrvatske 
XVI. i XVII. v,, Starine, XVII., Zagreb 1885; J. W. Valvasor, Die 
Ehre des Herzogthums Krain, XII. p_ć. 

ČARDAK —> Kuća seljačka. 

ČARDAK, vapnenačka i dobro pošumljena planina u 
zapadnoj Bosni između Glamočkog polja, Vitoroga i Crne 
Gore s najvišim vrhuncem od 1604 m. N. P. 

ČARDAK. Tim imenom naziva se više sela na području 
Herceg-Bosne (Č. u kotaru Žepče; Č. kod Glamoča, kata- 
stralna općina Hasanbegovci; Č. kod Bileća, katastr. opć. 
Baljke). Važniji je međutim Č., hrvatsko selo 8 km sjevero¬ 
zapadno od Gradačca (748 kat. stan., 1931). Nazvano je 
po begovskom č. znamenite obitelji Gradaščevića; taj se 
č. dizao na otoku usred rječice Tolise. Tu je Husein- 
kapetan, Zmaj od Bosne, vršio dogovore s fra Ilijom 



ČARDAK 

(Iz Valvasorove .knjige Die Ehre des Herzogthums Krain, 
XI. knjiga, 9. svezak) 


Starčevićem, koji je s kat. narodom bosanske Posavine 
pomagao Huseinov ustanak protiv Visoke Porte 1831/2. 
Danas selo Č. ima svoju ekonomiju (od 1908), pučku 
školu, samostan i lijepu crkvu, koju je osnovao nadbiskup 
Stadler. U blizini, prema selu Ledenicama, veliko je imanje 
Vrhbosanske nadbiskupije, koje je kupio također nad¬ 
biskup Stadler za uzdržavanje sjemeništa u Travniku i 
Sarajevu. Uz crkvu u Č-u je sjedište gradačačke župe. 

LIT.: Rezultati popisa žiteljstva u B. i H. od g. 1910; M. Prelog, 
Povijest Bosne u doba osmanlijske vlade, II., Sarajevo 1912: Opći šema' 
tizam Katol. crkve u Jugoslaviji, Katol. Tjednik, br. 22., 1942. K. D-ć. 

ČARDAŠ. Ovaj se madžarski narodni ples pleše u dvoje 
sa oštrim izražajem ritma (poput našeg drmeša). U po¬ 
četku u polaganom tempu, zatim brzo u različitim neodre¬ 
đenim likovima i živim okretima. Pleše se i cijelo vrijeme 
samo u jednom tempu. Čardaš dobro plesati teško je na¬ 
učiti bez prirođenog osjećaja. Madžari kažu, da je najbolji 
učitelj čardaša vrela madžarska krv. Time se dade protu¬ 
mačiti i činjenica, da se čardaš kao društveni ples nije 
mogao udomiti izvan granica svoje domovine. V. K-ć. 

ČARDŽUI —> Leninsk-Turkmenskij. 

ČAREK, Jan, * Herman kod Piska 29. XII. 1898, češki 
pjesnik. Rođen na selu nosi u sebi ljubav prema seoskom 
životu, zemlji, ognjištu i obitelji. Kao lirik sa sklonošću 
prema baladičnosti pjeva o bolu seljaka, otkinutog od 
zemlje i izgubljenog u gradu. Smiruje se sa slikom toga 
života u svojoj duši. U ratarima i seoskim obrtnicima vidi 
svoju braću, s kojom se osjeća vezan po čitavom svijetu. 
Zbirke su mu: Vojna (1920), Chuda rodina z Hermane 
(1924), Temno v chalupšch (1926), Smutny život (1929), 
Hvezdy na nebi (1934), Všechny chalupy (1936). 

LIT.: J. Knap, Predgovor zbirci Všechny chalupy. Lj. J-e. 

ČARKAR (od tur. čarka »mali boj, zametanje boja«), 
vojnik strijelac, naoružan puškom ili drugim ručnim va¬ 
trenim oružjem, upotrebljen u razvitim postrojima za bor¬ 
bu. Čarkanje je nepovezana borba pojedinih strijalaca, sa 
svrhom ili da se otkriju položaji i snaga neprijatelja pa da 
se uzmakne natrag, ili da se zadrži neki položaj, dok ne 
dođu jače snage, koje se mogu upustiti u redovitu bitku. 

ČARNOLUSSKIJ, Vladimir I., 1865, ruski socijalno- 

pedagoški pisac i prosvjetni radnik. Važnija djela: Na- 
stoljnaja kniga po narodnom obrazovanju (Priručnik za 
pučko prosvjećivanje), Osnovnye voprosy narodnago 
obrazovanja , 1909—1912, 4 sv., i dr. J. B. 

ČAROBNJAK je u neciviliziranih naroda čovjek, koji 
vrši čaranje kao svoju manje ili više stalnu djelatnost; 
rjeđe mu je to jedino zvanje, nego redovno uz drugo ži¬ 
votno zanimanje bavi se i čaranjem. Tako su osobito često 
u nekih afričkih i azijskih naroda kovači č-i. Često u dje¬ 
latnosti ovakvih č-a prevladava jedan određeni smjer, 
osobito ljekarsko čaranje (otkuda im naziv medicinman , 
uveden u stručnoj književnosti različnih jezika). U afričkih 
crnaca na pr. u Kongu mnogi se takvi č. bave zadavanjem 
muka, bolesti i smrti čaranjem po narudžbi, obično po¬ 
vodom čije želje za osvetom, i to najčešće s pomoću naro¬ 
čite (drvene) ljudske spodobe, u koju zabijaju čavle i 
slično je »muče« (-> čaranje). U mnogih naroda tropskoga 
i umjerenog pojasa važna je djelatnost č-a izazivanje kiše 
(odnosno oluje), u naroda biljogojaca magički naspor pri¬ 
roda bilja, u lovačkih uzrokovanje obilja lovine. Jedva bi 
trebalo među tim smjerovima djelatnosti zabilježiti lju¬ 
bavno čaranje, no u neciviliziranih naroda nema to, popri¬ 
jeko uzevši, toliku važnost kao ostale djelatnosti. Uz rečeno 
bave se č-i veoma često i proricanjem i gatanjem, prona¬ 
laze ukradene predmete ili zlikovce, odbijaju oluje, ljudske 
i stočne zaraze i druge nedaće, koje prijete njihovoj zaje¬ 
dnici. Tako je osobito mnogostrana magička djelatnost 
na pr. u sjevernoazijskih šamana, koji mogu služiti kao 
uzorak č-a u neciviliziranih naroda; ovi kao i njihovi sro¬ 
dnici u drugim kulturama svijeta (na pr. angekok u Eskima) 
imadu pri čarobnjačkoj djelatnosti i naročitu opremu i 
čarobnjačka pomagala (->- šamanizam, derviši). U pismenih 
naroda s religijama višega reda bave se takvi ljudi i pisa¬ 
njem čarobnih zapisa (v.). — Veoma su često č-i neuro- 
pati, a i inače tjelesno ili duševno nenormalni (na pr. 
osobito sibirski), pa i nakazni, ali katkada s druge strane 
u nekim pravcima naročito nadareni, pa su nerijetko no¬ 
sioci ili pače stvarači duhovnoga blaga svoje zajednice: 
legenda, priča, pjesama, kazivači su i čuvari plemenskih 
vjerskih i drugih predanja, svirači i pjevači (rapsodi) pri¬ 
povjedne poezije i t. d. i kao takvi također cijenjeni. Svoje 
moći i vještine brižno čuvaju i sakrivaju, često je njihova 
djelatnost u obitelji nasljedna (kao što su im nasljedne i 
nastranosti ili posebne sposobnosti), ali se može steći i 
učenjem i praksom u njih, pa čak gdjekada i kupiti (na pr. 
u Sibiru). Okolina pokazuje prema njima ponajviše znatno 
strahopočitanje, makar ih inače drži za ljude niže od sebe 
(na pr. kovače-vrače u Africi), boji ih se i treba ih, ugađa 
im i mrzi ih u isti mah. Treba zabilježiti, da se ovi č. 
svijesno služe i vještom sljeparijom među ostalim sa 
svrhom, da i tim sredstvom, koje neupućena okolina prima 
kao pravu čaroliju, uzdrži čarobnjački ugled (na pr. izvla¬ 
čenje bolesti iz tijela u obliku vješto podmetnutih kamen¬ 
čića ili drugih manjih predmeta, kako je uobičajeno na pr. 
u č-a mnogih američkih naroda). Ulogu č-a često imaju 
žene (što treba razlikovati od običnoga najraznovrsnijeg 
prigodičnog čaranja, koje vrše pretežno baš žene; -> ča¬ 
ranje, osobito u nekih azijskih naroda. 

Nije lako u neciviliziranih naroda, a i mnogih s višom 
civilizacijom, svagdje povući granicu između č. i svećenika, 
kao ni između č-a u gornjem opsegu pojma i č.-profesio- 
nala, koji izvodi pred ljudstvom za naplatu čarolije, slu¬ 
žeći se pri tome i sljeparijama i vještinom hipnoze masa 
i drugim takvim sredstvima (na pr. u poznatih č-a u Pre¬ 
dnjoj Indiji). M. G-i. 

Čarobnjak se u novije vrijeme zove i čovjek, koji izvodi 
takve vještine, za koje se čini u prvi mah, da nadilaze 
prirodnu ljudsku sposobnost. Takve se vještine osnivaju ne 
samo na tjelesnoj uvježbanosti, nego katkada ili na opti¬ 
čkim varkama ili na sugestiji (v.) ili na hipnozi (v.). 

ČAROJICE (čarajice), običaj najviše o Nikolj-danu, na 
Badnjak, rjeđe o pokladama, a još rjeđe o kojem kasnijem 


- ČARŠIJA 

blagdanu (Spasovo i dr.), odnosno u vrijeme među nave¬ 
denim datumima. Običaj s tim imenom raširen je osobito 
među pravoslavnima, manje među muslimanima i kato¬ 
licima, i to u području Korduna, Like, sjev. Dalmacije i 
(većega dijela) Bosne. U krajevima, gdje je stanovništvo 
miješano, išli su često katolici kao č. pravoslavnima i 
obrnuto, ili muslimani katolicima i pravoslavnima (osobito 
uoči Božića). Značajno je, da je u nekim krajevima (na pr. 
na Kordunu) išla u č. samo sirotinja, napose Cigani. 

To je ophod kroz sela od kuće do kuće, u kome sudjeluje redovno 
po više osoba (čarojičara), od kraja do kraja različnih. Jedna je od 
njih glavna, zvana starješina, jarac, đed (i baba ) i k tomu manja ili 
veća hrpa pratilaca. Gotovo je svagda bar donekle prerušena: naga- 
ravljena, s bradom od kučina, u prnjavoj odjeći i obući, s kakvim 
repom straga i t. d., a osim rijetkih izuzetaka ima svagda o vratu, o 
pojasu ili u ruci veće zvono, kojim bučno zvoni i najavljuje č. Često 
je još po koja osoba prerušena: »baba« (muškarac u prnjavoj ženskoj 
nošnji), »cura« (i »momak«), »djever« (i »djeveruša«), pa »mačak«, 
katkada još i »zec« i »miš« i dr., sve sami muškarci; veći je broj 
takvih prerušenih »čarojičara« po selima sjeverne Bosne (Krajine), 
inače samo »starješina« ili »đed« i »baba«. Pred pojedinim kućama (ili 
unutra, ako je običaj, da ih puštaju) otpjevaju č. redovno za to uobi¬ 
čajenu popijevku, kao na pr. na Kordunu: 

Dobro jutro, gospodar. 

Bog ti dobre goste da 
I od Boga i od nas! 

Pred kućom ti zelen bor, 

Za nj privezan vranac konj, 

Na vrancu ti sedalce, 

Na sedalcu sinak tvoj, 

Na sinku ti svilen pas, 

Bio ti ga pošten glas 
I od Boga i od nas! 

Na to traže: »Daj, mamice, što ti je donio Bog i Božić. Jarcu bradu, 
mamice!« (t. j. povjesmo konoplje). S ukućanima zbijaju šale, a osohito 
glavni od č. sam ili s »babom« ili »curom« izvodi koješta opsceno, a i 
drugi iz družine pridaju tome svoje. Netko od č. često nosi pepela 
pa njim posipa osobito žene, no i ukućani gdjegdje posipaju č. 
Svagda imadu sa sobom torbu, vreću, lagvić i slično za dobivene 
darove, koji su najviše u naravi, manje u novcu; za naticanje mesa 
ili slanine netko od č. često nosi dug nož ili staru sablju. Obavezno 
je, da ih svaka kuća počasti jelom i još više pićem, a na kraju je red, 
da ih obdare. Ako to ne učine ili inače odbijaju č., znadu im za 
uzvrat otpjevati pogrdne stihove, na pr. u bosanskoj Krajini: 

Ova kuća lipova, 

U njoj nema nikoga, 

Ne bilo ga nikada! 

Od sabranog živeža prirede na kraju ophođenja gozbu ondje, odakle 
su pošli, ili dio ubranoga dijele, osobito novac, na jednake dijelove 
učesnicima; samo 1 ili 2 glavne osobe dobiju više. 

Č. imadu mnogo sličnosti s drugim nekim godišnjim 
običajima, tako osobito s nekim hrvatskim pokladnim 
ophodima: »didi« ili »didi i babe« po dinarskim kraje¬ 
vima, »zvončari« sjevernoga jadranskog područja i dr. 
(_^ poklade). Ali ima i štošta zajedničko s koledanjem 
(osobito u tekstovima popjevaka), a i s »vučarima« o Bo¬ 
žiću, tako da je običaj č., kakav je poznat iz posljednjih 
vremena, po svoj prilici već mješavina različnih sastavina 
uz neku stariju prvobitnu jezgru. Mišljenja, da je ime 
običaja u vezi s glagolom čarati ili s tal. ciarliero »brblja- 
vac« ili ciarlatano »čarobnjak, sljepar«, nisu dovoljno 
opravdana (a č. doista ništa ne čaraju; u nekim se sluča¬ 
jevima bilježi samo vjerovanje, da su korisne za naspor 
priroda); vjerojatnije je, da je ime u vezi s rumunjskim 
dijal. ciorćica »vrana; Ciganin« (pa dalje i sa istoznačnim 
dijal. ciorće , ovo posljednje zacijelo u vezi s našim Čoroje 
[v.]). U tom bi slučaju i ime, a vjerojatno i jezgra sama 
običaja mogli biti rumunjskoga, balkansko-vlaškog podri¬ 
jetla, pri čemu ne bi bilo bez značenja, što je tu i tamo 
zabilježeno, da su Cigani išli u č. 

LIT.: ZNŽO VII. (Ardalić), XI. (Šajnović), XXII. (Milčetić); 
G1ZM V. (Ugljen). XI. (Lilek); N. Begović, Život i običaji Srba 
graničara, Zagreb 1887. M. G-i, 

ĆARŠIJA, naziv za obrtnički i trgovački centar u smislu 
tržišta, pijaca, forum, a uz to oznaka za javno mišljenje. 

1. Bosanski se gradovi razdvajaju na jedan dio u ra¬ 
vnici, obično na obali rijeke, koji se zove č., gdje se 
obavlja cio promet, i na drugi dio, koji služi za stano¬ 
vanje i nalazi se na brdu, a zove se mahala (mn. mahale). 
Ova razdioba od prilike odgovara podjeli sredovječne 
gradske naseobine na grad (die Burg) i podgrađe, gdje ma¬ 
hala dolazi u smislu prvog naziva, a č. u smislu potonjeg. 

Č. (perz. čahar je ono, što ima četiri strane) uzima se 
opet u dvostrukom značenju: a) cjelokupno tržište, b) sku¬ 
pina dućana s istim ili srodnim poslovanjem (—> bazar). 

BAŠČARŠIJA U SARAJEVU 


Č. u pojedinim gradovima Bosne i Hercegovine zapravo 
su imitacije orijentalnih tržišta, pa je stoga razumljivo, 
da turski putopisac Evlija Čelebija, koji je proputovao 
Bosnom u 6. desetljeću 17. st., ispoređuje sarajevsku č. 
s halepskom i brusanskom. Turska pak č. ugledala se u 
mnogočemu na bizantski uzor, kao na pr. u pogledu gru¬ 
piranja radnja po pojedinim strukama obrta i trgovine. 
Stoga je u bosanskoj č., poimence u Sarajevu, po nepi¬ 
sanom statutu obrtnik mogao otvoriti dućan samo u svo¬ 
joj č., a ne u č. drugoga obrta; kovač u kovačkoj, bravar 
u bravarskoj č. i t. d. Prema istraživanjima Hamdije 
Kreševljakovića, koji je temeljito proučio prošlost bo¬ 
sanskog obrta, u tome su činili izuzetak u Sarajevu jedino 
stolari, kahvedžije, mesari, bakali i još neki brojno slabiji 
obrtnici. 

Dućani u staroj bosanskoj č. građeni su najviše od drve¬ 
nog materijala, a karakterističniji su po ćefenku (v.); nasu¬ 
prot tome magaze, koje kao spremišta dolaze iza mnogih 
dućana, podizane su od čvršće građe (kamena, gvožđa). 
Ispod dućana postojala su gdjegdje u sarajevskoj č. i 
t. zv. kreveta, t. j. mali i niski dućani, u kojima se čovjek 
nije mogao ispraviti, nego je u njima obrtnik sjedeći 
radio svoj posao. Kreveta su iščezla, samo se mogu vidjeti 
još u Visokom. Na sedmičnim i dnevnim sajmovima (pa¬ 
zar) obavljali su se pojedini trgovački poslovi i izvan du¬ 
ćana, i to u Sarajevu od davnine na glavnom trgu, zvanom 
Baščaršija (v.). Redovito u sredini svake veće č. dolaze 
bezistani (v.), a kao svratišta za putnike trgovce i njihove 
karavane služe hanovi (v.). Osim magaza, koje su stajale 
bilo uz dućane, bilo odvojeno od njih po hanovima, ili u 
posebnim ulicama, postojale su u č. kao skladišta robe 
i daire (arap. »krug«), skupovi od više magaza, nanizanih 
oko četverokutnog dvorišta, opasanog visokim zidom, s 
gvozdenim vratima i prozorima. U dvorištu, koje je bilo 
suvlasništvo svih vlasnika magaza, driješili su se i vezali 
tovari, što su dolazili i odlazili. Radi solidne građe daire 
su bile prilično dobro zaštićene od požara, a sigurne su 
bile i od krađe. Zbog čestih požara, koji su se javljali, 
gradila su se, prema navodu Pavla iz Rovinja od 1640, i 
trgovačka skladišta pod zemljom. Poslovalo se u č. svaki 
dan od ranog jutra pa do zalaza sunca, izuzevši vrijeme 
molitve, kada se posao prekidao. Jedino su Židovi držali 
svoje dućane zatvorene počevši od petka pred zalazak 
sunca pa subotom čitav dan, dok se za kršćanske obrtnike 
i trgovce ne zna pouzdano, jesu li u starije doba zatvarali 
radnje nedjeljom po cijeli dan. Po danu se č. zatvarala 
katkada i u znak protesta protiv nepoćudnog fermana iz 
Stambola, bujruldije iz Travnika ili kakve odredbe i 
osude sarajevskog mule. Noću su pak, kad je č. bila za¬ 
tvorena, čuvali dućane od požara i krađe t. zv. posvan- 
džije, koje su plaćali obrtnici i trgovci onoga rajona, u 
kojem su čuvari obdržavali službu. Čim se č. zatvorila, 
dužnost je posvandžije bila pregledati, da li su katanci 
zaključani, a po tome cijelu noć paziti, da ne bi nastao 
požar ili bilo krađe. 

2. Pojam č. uzima se nadalje i u smislu javnog mišlje¬ 
nja, koje je dolazilo kao protuteža politici vladajućih 
krugova. Č. je stoga važan čimbenik i u političkom životu. 
Što se tiče Bosne i Hercegovine, pri tome je najznačajniju 
ulogu igrala sarajevska čaršija. Sarajevo, gdje su se kon¬ 


centrirali obrt i trgovina, postalo je naime ekonomski 
centar čitave Bosne i Hercegovine, a ovo mu je s druge 
strane pribavilo i opsežnu političku moć. Sve do 1851 ono 
je, predvođeno esnafskim i jeničarskim prvacima (-» 
esnafi), bilo središte autonomnog bosanskog života i go¬ 
tovo nezavisno o pokrajinskom paši. »Beglerbezi«, veli 
Chaumette des Fosses u svom francuskom putopisu s po¬ 
četka 19. st., »ostaju u Sarajevu samo kao musafiri (gosti) 
i ne pušta im se, da tu stanuju više od tri dana«, a zatim 
ističe, da se ovaj grad, »vrlo važan po svome stanovništvu 
i trgovini, pretvorio u općinu, koja samo prividno pri¬ 
znaje beglerbega«. Francuski pak konzul u Travniku 
David piše svojoj vladi 1808, kako u Sarajevu postoji 
neka vrsta oligarhijske republike, koja namjerno radi u 
svemu protiv onoga, što vezir čini. Drugi jedan Francuz 
(Charles Partusier, La Bosnie, Pariz 1822) ističe, da Sa¬ 
rajevo daje ton čitavoj Bosni i Hercegovini, dok spomenuti 
Chaumette des Fosses još jasnije naglašava političku ulogu 
Sarajeva, odnosno njegove čaršije, kad napominje, da Sa¬ 
rajevo »privlači na svoju stranu i stanovnike drugih gra¬ 
dova pokrajine te nad njihovim mišljenjem vrši apsolutnu 
vlast«. Ali onda, kad je sredinom prošloga vijeka Sarajevo 
izgubilo značaj gradske republike, postavši ponovo sjedi- 
šte pokrajinskog namjesnika, sarajevska je č. ostala neki 
politički čimbenik u oblikovanju javnog mišljenja u manjim 
gradovima Bosne i Hercegovine, a time i u političkom 
orijentiranju seoskog stanovništva. Politički upliv uopće, 
a napose sarajevske č. nije dapače ni danas bez praktičnog 
znamenovanja. 

LIT.: H. Kreševljaković, Sarajevska čaršija, njeni esnafi i obrti, Nar. 
Starina 14; Isti, Esnafi i obrti u Bosni (1463—1878), Zagreb 1935. M. Hj. 

ČARTIZAM, revolucionarno-demokratski pokret u En¬ 
gleskoj između 1830 i 1850. Ime je dobio po t. zv. »peoples 
charter«, rezoluciji, u kojoj su izneseni politički zahtjevi 
pokreta. Pokret je odraz društvenih i gospodarskih prilika, 
pod kojima je živio radnik u Engleskoj u doba t. zv. »in¬ 
dustrijske revolucije«, kao i težnje radništva za političkom 
ravnopravnošću s ostalim staležima. Č. ima svoj korijen 
u radničkim organizacijama u Londonu, otkuda se pro¬ 
širio po čitavoj Engleskoj. Najjaču aktivnost pokazuje 
pokret između 1838 i 1842, te nakon kraćeg zastoja opet 
oko 1848. Prvi čartistički konvent (sabor) bio je održan u 
Londonu 1839. Na njemu je odobrena prva čartistička 
rezolucija (charter). Iste godine je čarter predložen parla¬ 
mentu na odobrenje, ali bude odbijen. Na to bude pro¬ 
glašen opći štrajk, koji nije uspio jednako kao ni pokušaj 
ustanka. Nakon 1846 pokret je u opadanju, što se ima pri¬ 
pisati poboljšanju gospodarskih i društvenih životnih uvje- 
ta engleskog radništva (ukidanje uvoznih carina na žito, 
bhaftesburyjevo socijalno zakonodavstvo) kao i jačanju 
legalnih radničkih organizacija (Trade Unions). Č. je među 
ostalim upozorio na vrijednost novinstva u političkoj borbi 
(glavni čartistički list »The Northern Star«). On se može 
smatrati polaznom točkom razvoja ideologije (Marx En- 
gels i dr.) i organizacije (Trade Unions) radničkih sindi- 
__ M.F-r. 

CAS, češki časopis, koji je 1886 osnovao i uređivao 
književnik i povjesničar Jan Herben. Okupljao je oko sebe 
pristaše t. zv. realizma, bio je posvećen češkim javnim 
pitanjima, a T. G. Masaryk bio mu je duhovni vođa. 
Izlazio je najprije svakog 5. i 20. u mjesecu, od 1889 svake 
sedmice, a od 1901 do 1915 svaki dan. G. 1920 obnovljen 
je pod drugim uredništvom i izlazio do 1923. Od 1896 imao 
je književni prilog Beseda Času. 

Češki realizam kulturni je »pravac, zasnovan osamdesetih godina 
prošlog stoljeća na češkom sveučilištu, po kojem se češki narodni po¬ 
kret imao dovesti u suglasnost s intelektualnom Evropom, a osloboditi 
nekritičnog ocjenjivanja svega domaćeg«. Prvu vatru prošao je u 
raspravi o ispravnosti Kraljodvorskog i Zelenogorskog rukopisa, 
pri kojoj se češki znanstveni svijet podijelio u dvije skupine: tradi¬ 
cionalističku i realističku. Čas je vodio borbu za pobjedu realističkog 
pravca u znanosti, politici, javnom životu, društvenim pitanjima, knji¬ 
ževnosti i školstvu. Realisti su upirali prstom na narodne rane, na 
pretjerano oduševljavanje i predrasude, pa su tako otkrivali stvarnost, 
bez obzira na to, je li bila ugodna ili ne. U području književnosti 
Čas se borio protiv formalizma, a za etički sadržaj; tražio je od 
književnika proživljenost i rješavanje glavnih životnih pitanja u ro¬ 
manu i drami, pokazujući na ruske uzore; cijenio je književnu kritiku 
zbog važne vodeće uloge, koju joj je u književnosti pridavao. 

U Času se istakao J. Herben kao spretan i vješt publicist, koji je 
uzimao riječ o temeljnim češkim narodnim pitanjima: o smislu češke 
povijesti, narodnog preporoda i religioznog reformatorstva. Feljtonist i 
oštar polemičar časopisa bio je pjesnik Josef S. Machar, a književnu 
kritiku vodio je Jindrich Vodak. 

ČAS —ČASOPIS 


Kada je prevladala u češkom javnom životu realistička skupina, 
istupila je (1900—1917) i kao samostalna politička stranka, a osim 
Časa raspolagala je i drugim časopisima (Češka strćž, Naše doba). 

LIT.: K. Hoch, Dejiny novinafstvi od r. 1860 do doby současne, 
Vlastiveda, 7, 1933; A. Novak, Pfehledne dejiny literatury češke, 
1936—>39. LJ. J-e. 

ĆASLAV, češki grad nedaleko Praga u plodnoj dolini 
Labe, gdje odlično uspijeva šećerna repa. Sjedište je okru¬ 
žnoga suda. Ima preko 10.000 stan., gotovo samih Čeha. 
Prvi put se spominje 1134; 1421 održan je u njemu sabor, 
koji nije uspio riješiti vjerske sporove husitskih stranaka, 
a u 30-godišnjem ratu stradao je mnogo i od Habsburgo- 
vaca i od Šveda. Povjesničari nisu načistu, da li je ovdje 
pokopan Jan Žižka. N. Ž. 

ČASLAV (oko 931—960), knez srpski, sin pretendenta 
Klonimira, koji je živio u Bugarskoj i tamo se oženio. 
Bugari su iskoristili Č-a u borbi protiv župana Zaharije 
(oko 924), pristaše Bizanta. Kad su neki župani prišli Č-u, 
koga je bugarska vojska dovela u Srbiju, bili su zatvoreni 
i zajedno s Č-om poslani u Bugarsku, a Srbija je opusto¬ 
šena i priključena Bugarskoj. Č. je iskoristio oslabljenu 
Bugarsku poslije smrti cara Simeona (927), prebjegao u 
Srbiju i oslobodio je oslanjajući se na Bizant. Prema popu 
Dukljaninu poginuo je u borbi s Madžarima, koji su ga 
zarobili i bacili u Savu. 

LIT.: V. ćorović, Pril. za knjiž., jez., ist., 14, 1934. M. J. D. 

ČASLOVAC (od časoslov, horarium), bogoslužna knjiga 
u pravosl. crkvi. U njemu se nalaze stalne molitve preko 
cijeloga dana za: polnoćnicu, jutrenje, časove, međučasove, 
izobrazitelnu, večernju i povečernju. Časlovac u skraće¬ 
nom obliku služio je i za osnovu nastavu prema starim 
crkveno-školskim metodama odmah poslije bukvara, te su 
ga svi učenici učili naizust; ta se knjiga u školskoj upo¬ 
trebi nazivala i Nausticom. R. G. 

ČASNE SESTRE -> Redovnice. 

ČASNIK, u prijašnje vrijeme svaki onaj, koji je imao 
kakvu javnu službu i vlast. Od 19. st. počinje se taj naziv 
(kao i u njem. Offizier, franc. officier, tal. ufficiale) ogra¬ 
ničavati na činove u vojsci, koji počinju od časti poru¬ 
čnika. Podređeni časnicima jesu dočasnici i obični vojnici. 

Vojska. 

ČASOPIS je povremena publikacija sa svrhom, da re¬ 
dovito prati pojave s nekog određenog područja znanosti, 
književnosti, umjetnosti, politike, društvenog i gospodar¬ 
skog života, uopće s nekog područja duhovnog ili materi¬ 
jalnog interesa. Zato pojedini svesci č-a izlaze i nižu se 
kao dijelovi jedne cjeline, u više ili manje jednakim 
vremenskim razmacima, obično mjesečno, polumjesečno ili 
tjedno. Vrijeme trajanja č-a nije unaprijed određeno. 

Po svojoj namjeni č. ima, kao i novine, značaj glasila, 
pa i onda, kad se obraća zatvorenom krugu čitača, jer teži 
da svojim prilozima utječe na mišljenje i sklonosti stano¬ 
vitog dijela javnosti. Na taj se način stvara između č-a i 
njegovih čitača duhovna veza, toliko da su sami čitači 
zainteresirani na održanju svojega glasila. U tom će se č. 
u načelu razlikovati od almanaha, godišnjaka i drugih 
povremenih izdanja. Teže je postaviti granicu između č-a 
i novina, no jedno je od bitnih obilježja novina, da im je 
prva i ponaj glavni ja zadaća obavještavanje o suvremenim, 
pa i svakodnevnim događajima i pojavama, dok č. i onda, 
kad teži za aktualnošću, više ide za tim, da razmatra do¬ 
gađaje i pojave i raspravlja o njima, nego da ih kroničarski 
bilježi. 

Vrste časopisa. Č-a ima različitih vrsta, od strogo znan¬ 
stvenih, stručnih i književnih do svakojakih zabavnih. Po¬ 
jedine vrste ne mogu se međusobno točno lučiti. Zato je 
tek približno točno, ako za č-e, koje nazivamo revijama, 
smotrama, kažemo, da redovito nastoje oko što svestranijeg 
obrađivanja svojih područja i da im je kritičnost jednim 
od glavnih obilježja. Slično bi se moglo reći i za znan¬ 
stvene magazine; ipak su magazini poznatiji kao č-i, koji 
idu za tim, da predobiju čitače raznolikim i bogatim sa¬ 
držajem, od pripovijesti, stihova, putopisa, eseja do članaka 
o politici i nauci i aktualnih vijesti. Svoju zanimljivost 
povećavaju magazini opremom i ilustracijama. Uostalom, 
časopisi se općenito mnogo služe ilustracijama. 

Značenje časopisa. Po značenju č. ne zaostaje za novi¬ 
nama. Veliki ilustrirani č-i rašireni su kod naprednih na¬ 
roda poput novina te uvelike utječu na mišljenje i ukus 
širih slojeva. Č-i imaju odlučnu ulogu u politici i ekono¬ 
miji; dandanas jedva bi bilo moguće zamisliti književni 


život bez č-a. Rezultati znanstvenih istraživanja redovito 
se i najprije objavljuju u č-ima. 

Pregled razvitka. Povijest č-a počinje sa Journal des 
savants, tjednikom, koji je Denis de Salio osnovao u Pa¬ 
rizu 1665. Taj č., koji izlazi i danas, donosio je tada objave 
knjiga, vijesti iz znanstvenog i književnog svijeta i odluke 
crkvenih i svjetovnih sudišta. Doskora su slični enciklo¬ 
pedijski č-i osnovani i drugdje na Zapadu, a već 1670 
izlazi prvi stručni č., i to leipciška Miscellanea curiosa 
medico-physica. U 18. st. ima sve više č-a za pojedine 
struke, osobito za književnost i književnu povijest, te oni 
postepeno potiskuju enciklopedijske č-e. 

Rano se javlja i prvi zabavni č., Le Mercure galant , što 
ga je J. Donneau de Vise pokrenuo u Parizu 1672. Taj 
se č. bavio događajima na dvoru i u društvu donoseći i 
priloge u stihu i prozi. Vrijeme prosvjetiteljstva pogoduje 
novoj vrsti zabavno-poučnih časopisa, koji su po 
uzoru Tatlera Richarda Steelea i Josepha Addisona 
(London 1709) žigosali praznovjerje i opačine zalažući se 
za vjerski i za laički moral. Zanimljiva su novina 18. st. 
magazini, na čelu s londonskim Gentlemaris Magazine 
(1731). U 18. st. stvara se tip revije, kakva je bila Monthly 
Revievv (1749). 

Premda se č. mnogostrano razvio već do kraja 18. st., 
ipak je do pravoga značenja došao tek u 19. st. Dok ro¬ 
mantika pogoduje književnim č-a, znanstveni su č-i u na¬ 
glom porastu nešto kasnije, oko sredine 19 st.; to osobito 
vrijedi za č-e medicine i prirodnih nauka. Na njih se vre¬ 
menski nastavljaju č-i tehničkih nauka, a zatim č-i za 
društvene i ekonomske nauke. 

Kao odraz novoga vremena, u kojem se ukrštavaju 
raznoliki interesi, javlja se već od prve polovice prošloga 
stoljeća mnoštvo č-a, glasila različnih obrta, veleobrta, 
staleža, zvanja, struka i društava. Ukusu i sklonostima ši¬ 
rokih slojeva ugađaju zabavni č-i svake vrste; osobito se 
mnogo šire ilustrirani č-i, među kojima se, po ugledu 
Penny Magazine Charlesa Knighta (1832), stvara tip 
jeftinog pučkog lista. U ovo vrijeme nastaju veliki ilustri¬ 
rani č-i: Illustrated London Nevvs (1842), Ulllustration 
(1843) i leipciška lllustrierte Zeitung (1843). 

Francuska. Najstariji časopis, Journal des savants, izišao je u 
svojoj prvoj godini, 1665, tek u 13 brojeva, a na to je obustavljen 
zbog opreke s crkvenim krugovima. Iduće godine obnovljen je i 
odonda nastavlja s izlaženjem uz prekid od 1792 do 1816. Č. se po¬ 
glavito bavi starinom. Istokom i srednjim vijekom. Po ugledu na 
Journal des savants bio je P. Bayle pokrenuo č. Nouvelles de la 
republique des lettres (1684—1718), a H. Basnage č. Histoire des 
ouvrages des savants (1687—1709). Niz nastavljača imala je Biblio- 
theque universelle et historique (1686—93): Bibliotheque choisie 
(1703—13), Bibliotheque ancienne et moderne (1714—27), Bibliotheque 
raisonnće (1728—53) i Bibliotheque des Sciences et des beaux — arts 
(1754—80). Isusovački je č. Memoires pour servir a Vhistoire des 
Sciences et des arts (1701—67), poznatiji po mjestu izlaženja, kao 
Journal de Trevoux. Znatni su još bili Journal encyclopedique 
(1756—73), Correspondance littćraire secrčte (1774—93) i Esprit des 
Journaux (1772—1818). Od zabavnih listova spomenut je Le Mercure ga¬ 
lant, od 1714 do 1825 izlazi kao Mercure de France. Zabavni č-i 18. st. 
dolaze i u Francuskoj pod utjecaj engleskih moralnih tjednika. Prema 
Addisonovu Spectatoru uređuje P. de Marivaux na živahan način svoj 
časopis Le Spectateur frangais (1722—23). Le Pour et le Contre 
(1723—40) opata Prevosta prati nepristrano nauku i književnost ba¬ 
veći se uz to i društvenim pitanjima. Niz znamenitih časopisa javlja 
se u 19. st. Revue des deux mondes, osnovana 1829 i preustrojena 1831, 
uspinje se do svjetskog značenja: najprije se bavi književnošću, 
zatim ustupa mjesto nauci, kasnije i politici; izlazi i danas. Neko 
vrijeme imala je takmaca u Revue de Pariš (1829—44, 1852—58), 

u kojoj su surađivali tadašnji najpoznatiji francuski književnici. 
Nova Revue de Pariš pokrenuta je 1894. Od ostalih č-a spomi¬ 
njemo Revue contemporaine (1851), Revue politique et littćraire (1863), 
po boji omota prozvana Revue bleue, Nouvelle revue (1879), novi 
Mercure de France (1890), La Revue hebdomadaire (1892), La 
Nouvelle revue frangaise (1909), Revue universelle J. Bainvillea 
(1920) i M. Prevosta Revue de France (1921). Od posebnog su interesa 
Revue des etudes slaves (1921) i Le Monde slave (1924). 

Engleska. Najstariji je č. Philosophical Transactions (1665); izda¬ 
vala ga je Royal Society of London. Od znanstvenih č-a, pokrenutih 
nešto kasnije, duže se je održao History of the Works of the Lear- 
ned (1699—1712). Moralno-poučni č-i, kakav je prvi Tatler (1709—1711), 
imali su odličnog predstavnika u Spectatoru (1711'—1912, 1914), koji 
su izdavali R. Steele i J. Addison. — Najstariji magazini, 
Gentleman’s Magazine (1731) i London Magazine (1732-—84), obilje¬ 
žuju u Engleskoj početak duge tradicije, kako pokazuju kasnije 
osnovani magazini, među njima Blackwood's Magazine (1817), Cham- 
ber’s Journal (1832), Ali the Year Round (1859), The Cornhill Maga¬ 
zine (1860), Temple Bar ("1861) i dr. Kritički časopisi na visokoj su I 
razini već u 18. st.; prednjači Monthly Review (1749-—1845), koja I 
u književnosti i znanosti zastupa političke poglede whigovaca, tori- I 
jevska je Critical Revievv (1756—1817). U svoje vrijeme bila je naj- I 
uglednija Edinburgh Revievv (1802—1929), č. za nauku, književnost i j 
politiku. Slične su Quarterly Revievv (1809), I Vestminster Review 

(1824), zatim uz druge Fortnightly Review (1865), Contemporary 
Revievv (1866) i po političkom utjecaju znatna The Nineteenth Cen- 
tury (1877), od 1901. The Nineteenth Century and After, zatim The 
Ne u' Statesman and Nation i The Economist. Od posebnog je interesa 
Slavonic Revievv (1922). . 

Italija. Ugledajući se u Journal des savants pokrenuo je F. Nazzari 
u Mlecima prvi talijanski č. Giornale de’letterati (1668—81); znatniji 
po suradnicima bio je Giornale dei letterati d’Italia (1710—40), osno¬ 
van od A. Žena, S. Maffeija i A. Vallisnierija. Kasnije izlaze među 
ostalim Novelle letterarie u Firenci (1740—92), Giornale de’letterati, 
također u Firenci (1742—45), č. istoga imena u Pizi (1771—96), i 
Giornale Arcadico (1819—68). Najbolji je talijanski č. svojega vre¬ 
mena Biblioteca italiana (1816—40), pokrenuta u Milanu pod okriljem 
austrijske vlade. Bavio se znanošću, književnošću i umjetnošću. Ne¬ 
zadovoljnici oko Bibliotece osnovali su kratkotrajni liberalni U Con- 
ciliatore (1818—19). Iza njega je čisto talijanske interese zastupala 
firentinska Antologia (1821—33), znanstveni i književni č., kojemu je 
bio duša G. P. Vieusseux. Odlične suradnike (M. d’Azeglio, V. Gio- 
berti, Cavour i dr.) okupljala je Antologia italiana (1846—48). Zna¬ 
menita je i danas Civilta Cattolica (1850), č. za crkvena i teološka 
pitanja. Po ugledu na Revue des deux mondes jesu Rivista contem- 
poranea (1854—70) i Nuova Antologia (1866). Ovaj drugi najznatniji 
je č., osnovan u drugoj polovici prošloga stoljeća; u njemu su sura¬ 
đivali najbolji talijanski pisci. Pod Carduccijevim vodstvom izlazi 
Propugnatore (1868—77). Od velikog je utjecaja Croceova Critica 
(1903). Kao odraz živosti u talijanskom kulturnom i književnom životu 
pojavili su se Leonardo (1903—07) i La Voće (1908—16) G. Papinija i 
Prezzolinija, Lacerba (1913—15), Papinija i A. Sofficija, zatim Rasse- 
g na contemporanea (1909—15) i Ojettijevi listovi Dedalo (1920—28), 
Pegaso (1929—33) i Pan (1933). Ogledalo su političke i društvene misli 
novijega vremena Politica (1918), Gerarchia (1920), Critica fascista 
(1923) i Civiltš fascista (1934). Književno-povijesni č-i jesu Giornale 
storico della letteratura italiana (1883) i Giornale Dantesco (1893). 
Hrvatskih se prilika dotiču Archeografo triestino (1829), Atti e me- 
morie della Societš istrana di archeologia e storia patria (1885), La 
Rivista dalmatica (1899—1909, 1922), L’Europa orientale (1921), Fiume 
(1923), Archivo storico per la Dalmazia (1926), La Porta orientale (1931). 

Njemačka. Prvi časopis, leipciška Miscellanea curiosa medicophysica 
(1670—1706), bio je namijenjen prirodoznanstvenoj struci. Opće znan¬ 
stveno obilježje imali su Acta eruditorum (1682—1731), također leip- 

ciški č., nastavljen kao Nova acta eruditorum (1732—82). Niz č-a na 
njemačkom jeziku otvaraju Monatsgespriiche (1688—90) Chr. Thoma- 
siusa. Omiljeli su bili povijesno-politički č-i, među njima ^ osobito 
Gesprache im Reiche der Todten (1718—-39). Od moralno-poučnih č-a 
najuspjeliji je hamburški Der Patriot (1724—26), koji skuplja oko 

6.000 pretplatnika, za ono vrijeme vrlo velik broj. Slični su č-i Die 
Discourse der Mahlern (1721—23) J. J. Bodmera i J. J. Breitingera i 

Die verniinftigen Todlerinnen (1725—26) J. Chr. Gottscheda. U drugoj 
polovici 18. st. najznatniji je književni č. \Vielandov Der Deutsche 
{Teutsche) Merkur (1773—1810), od 1790 Der neue Teutsche Merkur, 
uza nj Deutsches Museum (1776—88), kasniji Neues Deutsches Museum 
(1789—91). Schillerov časopis Die Horen (1795—97) mogao je imati 
vodstvo samo na kratko vrijeme. Kao opće znanstveni odnosno kri¬ 

tički časopisi ističu se Gottingische Zeitungen von gelehrten Sachen 
(1739—52), poslije pod nazivom Gottingische Anzeigen von gelehrten 
Sachen (1753—1801), a od 1802 pod nazivom Gottingische gelehrte An¬ 
zeigen. Znatna je bila i Allgemeine deutsche Bibliothek (1765'—92), 
nastavljena kao Neue Allgemeine Deutsche Bibliothek (1793—1806), 
zatim Allgemeine Literaturzeitung u Jeni (1785—1803), 1804 prenesena 
u Halle, a u Jeni zamijenjena s Jenaische Allgemeine Literaturzeitung; 
oba č-a izlazila su do 1848. Povijesno-politički č-i jesu Deutsche 
Chronik (1774—78), Staatsanzeigen (1782—95) A. L. Schlozera i Patrioti- 
sches Archiv (1784—90) F. K. Mosera. Od novijih č-a široko zanima¬ 
nje za kulturna ptanja pokazivali su Preussische Jahrbiicher (1858—1935) 
i Deutsche Rundschau (1874), koja izlazi i danas. Uz ove spominjemo 
Die Literatur (1924), prije, od 1898—1923, Das literarische Echo, Volk 
u. Reich (1925) i Nationalsozialistische Monatshefte (1930). 

USA. Č-i se razvijaju pod engleskim utjecajem. Prvi je Franklinov 
kratkotrajni General Magazine and Historical Chronicle (1741), po¬ 
krenut po ugledu na engleske magazine. Ni drugi č-i 18. st. nisu 
bili duga života. Znatniji č-i 19. st. jesu: Port Folio (1801—27), 7 he 
Antology and Boston Revievv (1803—11), koji je preteča North Ame¬ 
rican Revievv (1815), najuglednijeg američkog časopisa, slijedi Atlantic 
Magazine (1824), kasnija Nevv York Monthly Revievv, Boston Quarterly 
Revievv (1838), koja se 1842 spaja s Democratic Revievv (1837). Oso¬ 
bit uspjeh imao je Knickerbocker Magazine (1833—60). Poznatiji su još 
Harper's Monthly Magazine (1850), The Atlantic Monthly (1857), 
Scibner’s Monthly (1870), od 1887 Scribner’s Magazine, The Century 
(1881) i The Forum (1886). 

LIT.: G. Menz, Die Zeitschrift, 1928; J. Kirchner, Die Grundlagen 
des deutschen Zeitschriftenvvesens, sv. 1—2, 1928—1931; Lexikon des 
gesamten Buchvvesens, sv. 1*—3, 1935—1937; Internationale Bibliographie 
der Zeitschriftenliteratur, 1897 ... 

Hrvatska. Budući da će većina znatnijih č-a biti prika¬ 
zana na svojem mjestu, ovdje se daju samo obrisi njihova 
razvitka u cjelini; stoga svi ne će biti ni spomenuti. 
Radi nedostatka bibliografije i posebnih studija ovi se 
podatci uglavnom osnivaju na građi Hrvatske narodne i 
sveučilišne knjižnice u Zagrebu. Č-i, kojima nije ozna¬ 
čeno mjesto izlaženja, izlazili su u Zagrebu 
Najstariji č. u Hrvatskoj, Agramer Theater Journal, 
pojavio se 1815; od njega je poznat samo prvi broj. Raz¬ 
mjerno duga života bila je Luna, Agramer Zeitschrift 
(1826—58), zabavno-poučni č., koji je donekle pratio i 
hrvatsko kulturno zbivanje. Veću pažnju posvećivala^ su 
hrvatskim prilikama druga dva njemačka časopisa, slična 
Luni, i to dobro uređivana zagrebačka Croatia (1839—42) 


i karlovački Der Pilger, zeitschriftliches Organ fiir va- 
terlandische Interessen, Kunst und Industrie (1841—47). 

Prvi č., narodan po duhu i jeziku, bila je Gajeva Danica 
horvatska, slavonska i dalmatinska, odnosno Danica ilir¬ 
ska, pokrenuta 1835 kao vjesnik preporodnih težnja »ili- 
raca«. Po prilozima u stihu i prozi Danica je čedan list, 
a čedno se i javila — kao tjedni prilog Gajevih Novina, 
no bila je od izvanrednog značenja kao prvo središte, oko 
kojega su se okupljali pisci sviju pokrajina, vođeni za¬ 
jedničkim idealom jedinstvenoga književnog jezika i pra¬ 
vopisa. Danica se održala niz godina (1835—49, 1853, 1863 
—67), a njen je ugled počeo opadati već od 1842, kad su 
Vraz, Rakovac i Vukotinović pokrenuli Kolo, odličnu smo¬ 
tru za književnost, umjetnost i narodni život. No i Kolo, 
oko kojega se Vraz svojski brine, teško se probija, te 
izlazi neredovito do 1853. Kao izražaj novoga duha u 
Dalmaciji javlja se Zora Dalmatinska (Zadar 1844—49), 
ć. sličan Danici. U prevratu 1848 javljaju se u Dubrovniku 
kratkotrajne Rimembranze della settimana pod uredni¬ 
štvom I. A. Kaznačića, po obliku zapravo više novine nego 
časopis. Kasni izraz četrdesetosmaškog raspoloženja jesu 
dva tršćanska časopisa, Slavjanski Rodoljub (1849) i Ja¬ 
dranski Slavjan (1850), oba sa slovenskim i hrvatskim pri¬ 
lozima u stihu i prozi. U vrijeme ilirizma, kad je književni 
rad smatran najprečom narodnom potrebom, počeo je 
izlaziti i prvi naš stručni list, glasilo Hrvatskog gospodar¬ 
skog društva, Gospodarski list (1842— ), koji je najprije 
izišao pod čednim nazivom Priobćenje, a kasnije nekoliko 
puta mijenjao naziv. Vrlo je star i Katolički list (1849), 
glasilo zagrebačke biskupije, ali i s naučnim prilozima. 

Za Bachova apsolutizma izdaje Kukuljević Arkiv za 
povestnicu jugoslavensku (1851—75), naš prvi znanstveni 
časopis. Književnici se okupljaju oko Nevena (1852—58). 
Po strani je La Rivista Dalmata (Zadar 1859), iako u njoj 
surađuju neki pisci hrvatske narodnosti. Kratkotrajni su 
stručni č-i zadarski Pravdonoša (1851—52) i njegov za¬ 
grebački nastavljač Pravnik (1853—54), a naš najstariji i 
glavni pedagoški č., Napredak, nastavlja od 1859 nepre¬ 
kinutim životom. 

Nakon povratka ustavnosti nastaju povoljnije prilike i 
za č-e, pa se već u prvim godinama javlja nekoliko knji¬ 
ževnih časopisa. U Zagrebu izdaje Mijo Krešić Naše gore 
list (1861—66), u Karlovcu izlazi Glasonoša (1861—65) 
Abela Lukšića, isprva više novine nego č., a tek od 1864 
književni časopis; tečajem g. 1864 seli u Beč, gdje Lukšić 
izdaje Slavische Blatter (1865—66). Kratko se vrijeme drži 
i požeški Slavonac (1863—65), kojemu je od štete nagla¬ 
šeno slavonstvo njegova izdavača Miroslava Kraljevića. 
Prazninu, nastalu prestankom tih časopisa, ispunja Drago¬ 
ljub (1867—68) Đure Deželića, a onda ustupa mjesto 
Viencu (1869—1903), s kojim naša književnost dobiva svoj 
središnji časopis za dugo razdoblje. Iza Vienca stoji neko 
vrijeme Matica Hrvatska, suradnici su mu priznati knji¬ 
ževnici, a niz godina (1874—81) urednik mu je August 
Šenoa. Vienac je najprije zastupnik romantičkog smjera, 
u osamdesetim godinama priklanja se realizmu, u zadnjoj 
svojoj godini dospijeva u ruke predstavnika Moderne. 
Javljaju se i naskoro nestaju Hrvatski Sokol (1870) i 
Hrvatska lipa (1875), a ni Bunjevačka i šokačka vila u 
Kaloči (1871—76) nema duga života. Krug književnika u 
Dalmaciji kupi se oko Slovinca (1878—84), najvrednijeg 
pokrajinskog č-a toga razdoblja. List za mladež je Bosiljak 
(1864—68); više uspjeha ima Smilje (1873), koje izlazi i 
danas. Šaljivi je list Zvekan (1867). 

Znanstveni radnici okupljaju se prije osnutka Akade¬ 
mije oko Književnika, č-a za jezik, povijest hrvatsku i 
srpsku i prirodne znanosti (1864—66); urednici su mu F. 
Rački, V. Jagić i J. Torbar. Jagić, koji odlazi u tuđinu, 
pokreće u Berlinu svoj znameniti Archiv fiir slavische 
Philologie (1876—1929). Inače su u Hrvatskoj u mnogočem 
otpali razlozi za pokretanje znanstvenih časopisa, kad su 
stala izlaziti redovita Akademijina izdanja. Ipak je duže 
vrijeme u životu Viestnik Hrvatskoga arkeologičkoga 
družtva (1879—92), a u Splitu iskrsava 1878 Bullettino di 
archeologia e storia dalmata, od 1920 pod nazivom Vjesnik 
za arheologiju i historiju dalmatinsku, (zadnji, 51. sv., izi¬ 
šao 1940). Već dugo izlaze neki stručni č-i: Mjesečnik 
Pravničkoga društva (1875), Liječnički vjesnik (1877) i Šu¬ 
marski list (1877). 

NASLOVNI LIST »DANICE ILIRSKE« 

U razdoblju osamdesetih i devedesetih godina č-i su u 
porastu po broju i vrstama. Među književnim č-a najza- 
nimljivi su Hrvatska vila (Sušak 1882, Zagreb 1883—-85) 
i Balkan (1886—87), listovi naraštaja realista. Prestankom 
Vile i Balkana Vienac je jedini opći književni časopis. 
Pokrajinskog su značenja subotički Neven , pokrenut u 
Baji 1884, do pred prvi svjetski rat uglavnom časopis, a 
iza rata novine, nadalje mostarski Bosiljak (1884), 
Iskra (1884—87, 1891—94) N. Šimića i Hrvatska (1884—90, 
1892—97) I. Prodana, i Lovor (1897), tri zadarska časopisa, 
zatim sarajevska Vrhbosna (1887—), namijenjena katoličkoj 
prosvjeti i jednako općenitijeg književno-poučnog interesa 
sarajevski Glasnik bosanskih i hercegovačkih franjevaca 
(1877—1901, od 1896 Franjevački glasnik ), na koji su ka¬ 
snije nastavili Serafinski perivoj (1902—13), Naša misao 
(1914—19), i Franjevački vjesnik (1927—41). Ni kasniji za¬ 
grebački časopisi ne dostižu Vienca; Smotra M. Grlovića 
(1887) tek, je mjesečnik za opću prosvjetu, prvi takve 
vrste, Kuglijev Dom i sviet (1888—1923) magazin je prema 
pučkom ukusu, a Prosvjeta (1893—13), za književnost va¬ 
žnija, ostaje uglavnom obiteljskim časopisom. Ipak se 
1895 javlja takmac Viencu, kad je Zemaljska vlada u Sa¬ 
rajevu počela izdavati Nadu , održavši je do 1903. Znatna 
je, iako kratka vijeka, Mlada Hrvatska (1894—95) D. Po- 
litea, smotra za politiku i knjigu. List za mladež bio je 
Pobratim (1891—1914, 1916). 

Od novih znanstvenih časopisa samo nekoliko godina 
izlazi Glasnik Društva za umjetnost i umjetni obrt (1886— 
88). Znameniti su Glasnik Hrvatskoga naravoslovnoga dru¬ 
štva (1886— ), sarajevski Glasnik Zemaljskog muzeja 
(1889—), Vjesnik Hrvatskog arheološkog društva (1895— 
1914, 1935—) i Vjesnik zemaljskog arhiva u Zagrebu (1899 
—1920, 1925—); Starinarsko društvo u Kninu izdavalo je 
Starohrvatsku prosvjetu (1895—98, 1900—04; 1927—28). Kao 
stručni č-i ističu se Viesti Kluba inžinira i arhitekta (1880— 
1914), kasniji Tehnički list (1919—39), onda Inženjer (1940), 
najzad od 1941 Tehnički vjesnik; nadalje Nastavni vjesnik 
(1893—). 


U porastu su č. različnih gospodarskih grana, napose 
obrta, no malo se koji časopis uspijeva održati, kao 
Slavonska pčela (Osijek 1881—83, 1884—), Hrvatska 

pčela) ili Obrtnik (1884—97). U ovom razdoblju javlja se 
priličan broj glasila različitih struka, kakvih nije prije 
bilo, na pr. Lovačko-ribarski vjesnik (1892— ), Gimnastika 
(1891—99), Šport 1896—98), Vatrogasni vjesnik (1896— ), 
Hrvatski planinar (1898—1909, 1914, 1922—) i dr^ 
Previranje u hrvatskom kulturnom životu, započeto kra¬ 
jem prošloga stoljeća, odrazilo se i na č-ma, i to osobito 
na onima, koji su bili namijenjeni književnosti ili raspra¬ 
vljanju javnih pitanja. Đaci u Pragu, realisti, naprednjaci, 
pokreću Hrvatsku misao (1897), zatim u Pragu Novo doba 
(1898), a u Zagrebu Glas (1899—1900). Hrvatska misao 
javlja se 1902 kao novi časopis, koji od 1903 do 1905 izdaje 
Stjepan Radić. Za samu književnost znatnija je Mladost 
(1898) bečkih đaka, u Zagrebu Hrvatski salon (1898) i Život 
(1900—01). Oporbeno stanovište prema Modernoj zauzima 
Novi viek Tresića-Pavičića (Split 1897—98, Zagreb 1893— 
99). Konzervativnog obilježja je Glas Matice hrvatske 
(1906—09). Kroz nekoliko godina održava se u životu 
Obzorov Vijenac (1910—13). U Dalmaciji izlaze u tom 
razdoblju Glasnik Matice dalmatinske (Zadar 1902—04) 
dubrovački Srdj (1902—08) i Lovor (Zadar—Zagreb 1905). 
Središnje je književno glasilo Savremenik (1906—23, 1926— 
31, 1936—37, 1938, 1940—41), ali poslije prvog svjetskog 
rata nema više prijašnjega značenja. Inače idejne protiv- 
štine izbijaju i dalje i daju književnom radu političku 
boju. Pravaši imaju Hrvatsku smotru (1906—10) i Mladu 
Hrvatsku (1908—14), dok krugovima oko hrvatsko-srpske 
koalicije pripadaju Zvono (1907—11), splitski Jug (1911) i 
Jug (Zvono) (Zagreb-Split 1912), zatim Hrvatski đak 
(1907—1911). Katolički su č-i Luč (1905—), đački časopis, 
i Hrvatska prosvjeta (1914—); Muslimani imaju Behar 
(1900—10) i Novi Behar (1927—). 

Za rata provodi Hrvatska njiva (1917—18, od 1919—26 
Jugoslavenska njiva), okupljanje kulturnih snaga, uz nju i 
Književni jug (1918—19). Sav nemir ratnih i poratnih pri¬ 
lika dolazi do izražaja u Kokotu (1916—18) U. Donadinija, 
Vijavici (1917—18) i Jurišu (1919), listovima A. B. Šimića, 
u Plamenu (1919) M. Krleže i A. Cesarca i njihovoj Knji¬ 
ževnoj Republici (1923—27), u Orkanu (1923—26). Mirniji 
ton unosi Kritika (1920—22, 1928), koja se pod uredništvom 
Lj. Wiesnera i M. Begovića razvija (1921—22) u pravcu 
središnjeg književnog časopisa, za čim uz stari Savremenik 
teži i novi Vijenac (1923—28). A. B. Šimić pokušava s 
Književnikom (1924—25), no bolje uspijeva kasniji Knji¬ 
ževnik (1928—39). Kao vodeći č. izdvaja se Hrvatska revija 
(1928), koju pokreće Matica Hrvatska. Od kasnije pokre¬ 
nutih književnih č-a i danas izlazi Hrvatska Smotra (1933), 
koja mnogo pažnje posvećuje političkim i ideološkim pi¬ 
tanjima, no množina je č-a kratka vijeka, iako su neki od 
njih svojom pojavom pobudili znatno zanimanje; među 
ostalima spominjemo Književne horizonte (1934—38), Da¬ 
nas (1934) i Pečat (1939—40), časopise M. Krleže, i Izraz 
(1939—41). Kao listovi za mladež predvode Omladina 
(1918), od 1941 Hrvatska mladost i Mladost (1923—40). 

Ženski su listovi: Na domaćem ognjištu (1901—14), »list 
za porodicu«; Hrvatska žena (1917—20), koja od 1918 
izlazi kao Jugoslavenska žena; Ženski list (1925—38) i nje¬ 
govi nastavci Novi ženski list (1938—39) i Hrvatski ženski 
list (1939— ). 

Kao posebna skupina mogu se spomenuti neki ilustrirani 
č-i, namijenjeni širim slojevima: Pučka prosvjeta (1907—11), 
splitska Pučka Prosvjeta (1921—32) Frana Ivaniše- 
vića, Ilustrovani list (1914—19), Svijet (1926—39), Kulisa 
(1927—35, 1937—39), Cinema (1927—41), Obitelj (1928— ), 
Danica J. Matošića (1931—38). Od šaljivih listova najdulje 
se održaše Koprive (1906—41). 

Pokraj književnih č-a manji je broj onakvih č-a, koji 
su svoju pažnju u prvom redu posvećivali pitanjima nauke, 
politike i društva dodirujući književnost tek usput. Takva 
je bila, uz Hrvatsku misao i neke druge časopise u ovom 
stoljeću, Siidslavische Revue (1912—13), Nova Evropa 
(1920—41), Socijalna misao (1928—33), Evolucija (1931— 
34, 1936), Socijalna revija u Šibeniku (1931—1937). 

Među znanstvenim č-ima prolazne su pojave časopis za 
filozofiju Univerzum (1922—23), Revija za filozofiju i psi¬ 
hologiju (1927). Uspješniji su č-i, namijenjeni raspravljanju 
vjerskih i drugih pitanja u savezu s vjerom, tako Hrvatska 

Straža (Krk 1903—09, Senj 1910, Rijeka 1911—18), Bogo- 
slovska smotra (1910—19, 1923— ), isusovački Život (1919 
— ), Nova revija u Makarskoj (1922—41), Duhovni život 
(1929—42). Crkvenom poviješću bavi se Croatia sacra 
(1931—39), a poviješću isusovačkoga reda zbornik Vrela i 
prinosi (1932—); povijesni je č. i Narodna starina (1922—). 
Annales de VInstitut frangais (1937—) bave se pogla¬ 
vito francusko-hrvatskim vezama, Alma Mater Croatica 
(1937— ) zastupa probitke Hrvatskoga sveučilišta, dok 
Croatia (1941— ) Hrvatskog izdavalačkog bibliografskog 
zavoda želi vanjskom svijetu prikazati kulturne napore 
Hrvata. Glazbene su smotre Sveta Cecilija (1907— ) i 

Sklad (1932— ). Za etnografiju je Vjesnik Etnografskog 

muzeja (1935—38). 

Priličan je broj č-a s područja prirodnih nauka, tek su 
tu pokrenute neke godišnje publikacije, koje nadomje¬ 
štaju časopise; takva su izdanja Vijesti Geološkoga po¬ 
vjerenstva (1910—15) i njihov nastavak Vijesti Geolo¬ 
škoga zavoda (1926—29), zatim Ada botanica (1925—). 
Od č-a spominjemo Veterinarski vjesnik (1906—21, 1942—), 
Farmaceutski vjesnik (1907—14, 1919—) s prilogom: Arhiv 
za herniju i farmaciju (1927—39), Gospodarsku smotru 
(1909—19), Vjesnik ljekarnika (1919—), Revue chimique 
(1921—1923), Hrvatski geografski glasnik (1929—), Agro- 
nomski glasnik (1930—41), Glasnik za šumske pokuse 
(1926—), Veterinarski arhiv (1931—) i Poljodjelsku znan¬ 
stvenu smotru (1939—). Popularan je č. Priroda (1911—). 

Među č-ima ostalih struka može se zabilježiti porast 
kod ekonomske struke; radi primjera navodimo: Bankar¬ 
stvo (1924—32), Indeks (1929—37), Financijski arhiv (1931—) 
i Ekonomist (1935—). Razumljiv je i porast drugih stručno- 
staleških glasila, pa se može reći, da je iza prvoga svjet¬ 
skoga rata jedva bilo obrta, koji nije pokušavao izdavati 
ć. ili novine. Spomen zaslužuje Grafička revija (1923—37). 

Porastu č-a pogoduju svakojaka društva i pokreti, jer 
im č. služe kao podesno sredstvo za promicanje njihovih 
težnja. Tako je Sokol izdavao časopis Sokol (1903—14), 
prvi nakon starog i kratkotrajnog Sokola (1878); poslije 
su izlazili Hrvatski Sokol (1914—19); Sokolski vjesnik 
(1919—29) i Sokolski glasnik (1919—41). Raširena je bila 
Jadranska Straža u Splitu (1923—41). 

Među svim vrstama č-a književni č-i su imali bez sumnje 
najviše utjecaja na duhovni razvitak. Oni su bili i naj¬ 
brojniji te su redovito naširoko zahvatili u naše kulturno 
zbivanje, sve u želji, da služe ne samo »zabavi« nego i 
»pouci«, kako su sami rado isticali sve do vremena Mo¬ 
derne. Naglašeni utilitarizam nije im dizao vrijedno¬ 
sti, no bio je odraz naših prilika i izraz svijesne težnje, 
da se nađe put do čitača. Zanimljivosti časopisa imale su 
pridonijeti i ilustracije. Već je Luna od 1848 donosila slike, 
još više kasniji književni listovi, napose Vienac, Hrvatska 
Vila, Balkan, Nada i Savremenik. Svakako su zabavni 
ilustrovani pučki č-i mogli, kao Kuglijev Dom i sviet, s 
više izgleda računati na sklonost širokih građanskih slojeva. 

Pokraj književnih č-a i novina malo je bilo prilike za 
razvitak č-a, koji bi se u prvom redu bavili političkim 
i društvenim pitanjima. Takva je bila Nova Evropa (1920) 
prva koja se uspjela održati niz godina. 

Jaka sklonost za povijesna istraživanja dovela je već 
od sedamdesetih godina prošloga stoljeća do osnutka ne¬ 
koliko znatnih povijesnih časopisa. Manje je pokrenuto č-a 
ostalih nauka; nešto više č-a prirodnih nauka osnovano je 
u ovome stoljeću; najkasnije su se javili č-i za ekonomske 
nauke. 

Izdavanje č-a bilo je redovito skopčano s velikim pote¬ 
škoćama. Smatralo se uspjehom, kad se za 1. svezak Vra- 
zova Kola nabralo oko 600 pretplatnika; tolik broj pret¬ 
platnika imala je od prilike Gajeva Danica. Deželićev 
Dragoljub imao je 1867 oko 600 pretplatnika, a iduće 
godine 800. Svakako je bio velik uspjeh, kad je Hrvat¬ 
ska Vila u vremenu svojega cvata mogla računati na 
3000 pretplatnika. Inače je kod nas malo koji č. mogao 
živjeti sam o sebi. Matica Hrvatska podržavala je Neven, 
Književnik, Vienac, Hrvatsku reviju, a iza Savremenika 
stajalo je Društvo hrvatskih književnika. Naprotiv, sta- 
leške organizacije s brojnim članstvom mogle su osigurati 
dug život svojim stručnim časopisima. 

Najveći broj časopisa pokrenut je u Zagrebu. U tom 
pogledu uloga Zagreba bila je stalno u porastu. Udio po- 

krajine bio je razmjerno veći u prošlom stoljeću. Mogu se 
istaknuti Karlovac, Zadar, Split i Dubrovnik. Sarajevo je 
došlo do značenja nakon okupacije (1878). 

LIT.: J. Lakatoš, Hrvatska štampa (Jugoslavenska štampa, Referati 
i bibliografija, 1911); Hrvatska bibliografija, 1911 . . .; P. Kasandrić, 11 
giornalismo dalmato dal 1848 al 1860, 1899; I. Hergešić, Hrvatske novine 
i časopisi do 1848, Zagreb, 1936; V. Klaić, Knjižarstvo u Hrvata, 
Zagreb 1922; D. Prohaska, Pregled savremene hrvatsko-srpske knji¬ 
ževnosti, Zagreb 1921; D. Bogdanović Pregled književnosti hrvatske i 
srpske, knj. 2., dio 1. i 2. M. R. 

BUGARSKI ČASOPISI. Početak bugarskih č-a udario je Konstantin 
Fotinov, koji je 1842 izdao u Smirni pokusni broj č-a Ljuboslovije, 
koji je od 1844 do 1846 izlazio u istom gradu kao mjesečnik. Ivan 
Dobrovski (Dobrović) počeo je u Beču izdavati Mirozrenie spisanie 
pomesjačno (izašlo 1850—1851 pet knjiga po 16 str.), a obnovio ga 
1870 kratkotrajno u Bukureštu. — U Carigradu izlazi od 1858—1861 kao 
polumjesečnik Balgarski knižici. — U Moskvi izlazi povremeni č. 
Bratski trud (od 1860—1862 izašla četiri sveska), u kojem su sura¬ 
đivali L. Karavelov, V. D. Popovič, G. Teoharov i dr. — Bugarska 
čitaonica u Carigradu izdaje od 1870 do 1875 Čitalište (polumjesečnik, 
pod kraj mjesečnik). — L. Karavelov izdavao je u Bukureštu 1875—76 
polumjesečnik Znanie — izdanie za nauka i literatura, a obnavlja ga 
u Trnovu 1878. 

Najznatniji je časopisni bugarski pothvat prije oslobođenja Perio- 
dičesko spisanie na balgarskoto knižovno družestvo. Spomenuto 
društvo, preteča Bugarske akademije, izdavalo je taj č. u Braili ne¬ 
redovito od 1870 do 1876, a 1882 obnovio se u Sofiji. Kad se spome¬ 
nuto društvo pretvorilo u akademiju, taj se časopis, koji izlazi i 
danas, zove Periodičesko spisanie na Balgarska akademija na naukite. 

Poslije oslobođenja, a prije rata, znatniji su č-i: Misal, Nauka 
(1881—1884), Sbornik za narodni umotvorenija (izlazi i danas u Aka¬ 
demiji), Balgarska sbirka (1894—1925) pod uredništvom S. S. Bobčeva, 
Balgarski pregled (1893—1900), Ljetopisi (1899—1905), Naš život (1901), 
Demokratičeski pregled (1902—1925), Hudožnik (1905—1907), Nablju- 
datel (1909—11), Savremena misal (1910—1914), Obšto djelo (1900— 
1905), Novo vreme (1897), Musikalen vestnik (1903), Medicinska misal 
i dr. 

Poslije prvoga svjetskog rata izlaze Makedonski pregled (izlazi i 
danas kao organ Makedonskoga naučnog instituta). Vezni (1919—1922), 
Umjetnost (1929—1930), Bugarski turizam (1907—1925), književni 
Zlatorog (od 1920, danas ga uređuje kritik Vladimir Vasilov), Hype- 
rion, Razvigor (uređuje prof. A. Balabanov, prvi svoje vrsti u Evropi, 
kako veli sam urednik, 1921—1927, 1937), Ekonomska borba, Advokatski 
pregled, llustrovana sedmica, Ženska sedmica, Iskustvo i kritika (ure¬ 
đuje književni kritik i povjesničar Georgi Canev, od 1937 i danas), 
Učilišten pregled (glasilo ministarstva narodne prosvjete u Sofiji, od 

1901 do danas), Prosvjeta (uređuje prof. Petar Mutafčiev, od 1934 do 
danas, organ »Prosvjetnog sojuza u Bugarskoj« u Sofiji), Filozofski 
pregled (urednik i vlasnik prof. D. Mihalčev, izlazi i danas), Socio¬ 
logija i filozofija, Otec Pajsij (uređuje G. Konstantinov, suradnik 
Hrvatske enciklopedije, kao glasilo Svebugarskog društva istog imena), 
Balgarska misal (uređuje sveuč. prof. M. ArnaudoV, od 1925 do da¬ 
nas) i dr. 

Bugari imaju vrlo velik broj stručnih časopisa s područja stvarne 
kulture, organa ministarstva, različnih saveza, ustanova, a ima ih 
i u pokrajini lijepi broj. O Bugarima pišu i č-i izvan Bugarske, među 
kojima su osobito spomena vrijedni Bulgaria u Rimu (glavni urednik 
Enrico Damiani, direktor E. Morelli, od 1938 do danas) i Zagreb— 
Sofija (izdaje Hrvatsko-bugarsko društvo u Zagrebu, u uredništvu 
tajnika Đ. Teufela, od 1942). 

LIT.: B. M. Andreeff, Die bulgarischen Zeitschriften und die Pres- 
severhaltnisse Bulgariens, Sofija 1927; Bugarska štampa u epohi pre¬ 
poroda (na bugarskom), Sofija 1932; La presse bulgare, son dćvelop- 
pement et ses traits caractćristiques, Sofija 1937; S. S. Bobčev, Pregled 
bugarske periodičke štampe od 1844 do 1894 (bugarski), Sofija 1894; 
I. Ivanov, Bugarska periodička štampa od svog početka do naših dana 
(bugarski), Sofija 1893; N. P. Nicolaeff, Le journalisme en Bulgarie, 
Sofija 1924; P. Petkoff, La presse en Bulgarie, Pariz 1910; E. Popoff, 
Entwicklung und Charakter des bulgarischen Zeitungswesens, Berlin 

1937; V. Pundev, Periodička štampa prije oslobođenja, sv. 1—2, So¬ 

fija 1927 i 1930; S. Stojanov, Početak i razvitak periodičke bugarske 
štampe, Sofija 1936; R. S. Chandan, La presse bulgare de son origine 
a nos jours, Pariz s. a.; Sto godina bugarske periodičke štampe (1842— 
1942, Sofija 1942, uredili P. Dinekov i K. Seizov); I. Esih, Stota obljet¬ 
nica bugarskoga povremenog tiska, smotra Zagreb'—Sofija I., 1942. I. E. 

ČEŠKI ČASOPISI. U Češkoj se osnivaju prvi književni i znan¬ 
stveni č-i u vrijeme češkog klasicizma i rodoljubne romantike u 
početku 19. st. Hlasatel českv (1806—08, 1818) J. Nejedloga, Prvotiny 
peknych umeni (1813—17) J. N. Hromadka iz doba klasicizma i ro¬ 

mantične Rozličnosti J. Linde (od 1826) prvi su pokušaji ostvarenja 
književnog č-a u današnjem smislu. Prvi su znanstveni č-i Krok 

(1821—40), komu je urednik bio J. S. Presi, i Časopis českćho museuma, 
koji je 1827 utemeljio F. Palackv. Od 1826 izlaze Kvety, koji postaju 
glasilo romantičara pod uredništvom J. K. Tyla. F. L. Čelakovsky 
uređuje od 1834 beletristički list Českć včela. Od 1846 uređivao ga je 
K. Havliček. Šafarik je bio urednik poučnog č-a Svetozor od 1834 do 
1835. — U doba kasne romantike osniva F. B. Mikovec 1851 književni 
č. Lumir, koji je od 1862 uređivao V. Halek. Godišnjak Mćj, koji je 
izlazio od 1858, dao je ime književnoj generaciji »Majevaca«; urednik 
mu je bio najprije J. Barak, a zatim V. H&lek. G. 1864—5 izlazi Zlatš 
Praha (urednik V. Halek), a 1866—72 Kvčty (urednici V. Halek i J. 
Neruda). G. 1872 ponovno je J. Neruda pokrenuo časopis Lumir, koji 
je naskoro postao središnji č. kozmopolitske književne struje za 
razliku od narodne struje, koja se okupljala oko č-a Ruch, osnovanog 
1868 od J. V. Sladka. Središnjim organom narodne struje postala je 
Osvšta, koju je osnovao 1871 V. Vlček kao beletrističko-znanstveni 
časopis. Protiv kozmopolitske struje istupao je strogo katolički 
književno-znanstveni časopis Vlast (osn. 1884). — Realističko doba 
donosi osnivanje znanstveno-kritičkih i političkih č-a. T. G. Masaryk 
pokrenuo je znanstveno-kritičku reviju Athenaeum (1884—93), u kojoj 
se borio za objektivnost u znanstvenom radu. G. 1886 osnovao je J. 
Herben Čas, koji je do prvoga svjetskog rata zastupao realističko- 
kritički pravac u cijelom narodnom životu. Masaryk je u istom duhu 
uređivao od 1893 mjesečnik Naše doba, a poslije njega filozof F. Drtina. 
Živahne političke borbe pokrenule su političke č-e Časopis českćho 
studentstva (1889—92) i Časopis pokrokovćho studentstva (1893—96, 
1901—14). G. 1897 osnovan je politički č. Samostatnost, koji uređuje 
pjesnik V. Dyk ističući kao cilj češku državnu samostalnost. Srodan 
mu je č. Pokrokovć revue (1905—14). Dugo je godina bio glavni češki 
književni i kritički č. Literćrni listy (1880—99), koji je veliku pažnju 
obraćao analizi umjetničkih djela, a urednik mu je bio F. Dlouhy. 
Književni su č-i toga vremena i Novć proudy (1893—1909) i Rozhledy 
(osn. 1892). Češka Moderna progovorila je svojim manifestom 1895 preko 
Rozhleda. A. Prochazka i J. Karasek pokrenuli su č. Moderni revue 
(1894—1925), glasilo simbolista i dekadenata. Anarhistička načela zastu¬ 
pao je č. Novy kult (1897—1904), osnovan od St. K. Neumanna. Kad je 
između »starih« i »mladih« došlo do pomirenja, iznova je pokrenut 1899 
Lumir (urednik V. Hladik). Glasilo češke Katoličke moderne bio je 
Novy život (1896—1907) pod uredništvom K. Dostala Lutinova. Naslije¬ 
dio ga je književno-znanstveni č. Meditace (1908—1912) za uredništva V. 
Bitnara. — Kritik F. Ks. Salda pokrenuo je č-e Novina (1908—13), 
Českć kultura (1913—14), za prvoga svjetskoga rata Kmen, a poslije 
rata Kritiku, Tvorbu i Šalduv zćpisnik (1928—37). U njima je objelo¬ 
danio većinu svojih studija i eseja. Skupina pragmatista s K. Čapkom 
na čelu izdavala je od 1911—14 Umelecky mesičnik. Kritik M. Rutte 
okupio je književnike bez razlike pravaca i dobi oko č-a Cesta 
(1918—30). Poslije prvoga svjetskog rata izlazilo je vrlo mnogo knji¬ 
ževnih č-a, među kojima se ističu Červen, Host, lndex, Rozmach, 
Akord, Tvar, Čin, U, Listy pro umčni a kritiku, Panorama, Rozpravy 
Aventina i Kriticky mčsičnik. — Za pojedine znanosti osnovani su 
posebni č-i: za filozofiju Českć mysl i Ruch filosofickf; za psihologiju 
Psychologie; za sociologiju Socićlni revue, Sociologickć revue, Socićlni 
problemy; za bogosloviju katoličku Filosofickć revue, a evangeličku 
Kfest’anskć revue; za pedagogiju Pedagogickć rozhledy, Vestnik peda- 
gogicky, Novć školy, Stfednl škola; za filologiju Listy filologickć, 
Časopis pro moderni filologii, Sbornik filologicky; za slavistiku Slavia, 
Byzantino-slavica, za bohemistiku Naše feč. Slovo a slovesnost; za 
arheologiju Hlidka archeologickć, za proučavanje germansko-slavenskih 
veza Germanoslavica, za povijest Česky časopis historicky, Dejinv a 
pritomnost, za poznavanje književnosti i života Slavena Slovansky 
pfehled, za likovnu umjetnost Život i dr. 

LIT.: J. i A. Novak, Pfehlednć dćjiny literatury českć, Olomouc 
1936-1939. Lj. J-e. 

SLOVAČKI ČASOPISI književnoga, umjetničkoga, prosvjetnoga, na¬ 
učnoga i gospodarskoga značaja povezani su najuže s narodnim ra¬ 
zvojem Slovaka. Uz Šturov Orol tatranski, koji je bio Slo¬ 


vacima ono, što je Hrvatima bila Gajeva Danica, ostavio je duboke 
brazde u slovačkom životu osobito časopis Slovenskć pohVady, 
osnovan 1846 u Skalici, koji je prestao izlaziti 1852, ali su ga 1881 
obnovili književnici Svetozar Hurban Vajansky i Jozef Škultety, te 

izlazi s nekim prisilnim prekidima sve do danas, a izdaje ga Matica 
Slovačka u Turčianskom Sv. Martinu kao glavni slovački književni 
časopis. Drugi glavni slovački književni časopis Kultura pokre¬ 
nulo je društvo sv. Vojtjeha u Trnavi 1928, a časopis Elan, glasilo 

Društva slovačkih književnika, koji je izlazio mnogo godina u Pragu, 
izlazi od 1939 u Bratislavi. Od 1940 izdaje evangeličko izdavalačko 
društvo Tranoscius u Lipovskom Sv. Mikulašu književni časopis 
Tvorba. Osim toga izdaje društvo sv. Vojtjeha za svoje članove 
Putnik svatovojtešsky, pokrenut 1864 od dra. Andreja Radlinskoga. 
Matica Slovačka izdaje za svoje članove časopis Slovensko, a Dru¬ 
štvo slovačkih žena časopis Živena. Ženama je posebno namijenjen 
tjednik Novć žena. Slovačka krugovalna postaja izdaje tjednik Slo¬ 
venska rozhlas, a slikovni su časopisi Novy svet, Novć Slovensko i 

Panorćma. Matica Slovačka izdaje još jezikoslovni časopis Sloven¬ 
skć reč, zatim Filozofick# sbornik, Pedagogicky sbornik, Sbornik 
Matice Slovenskej, za djecu Slniečko. Društvo sv. Vojtjeha izdaje 
za mladež Plamen, a Hlinkina mladež časopise Vlča, Novć mlćdež, 
Strćž i Slovenskć deva. 

Osim mnogih gospodarskih, stručnih, promičbenih i različnih dru¬ 
gih časopisa zauzimaju važno mjesto vjerski. G. 1874 počeo je izlaziti 
KazateV za propovjednike, koji je g. 1891 izdavao i prilog Literćrne 
listy. On je 1908 prestao izlaziti, a obnovljen je 1917 pod imenom 
Duchovny pastier, kojemu su urednici bili Andrej Hlinka i dr. Jozef 
Tiso; izdaje ga Društvo sv. Vojtjeha u Trnavi s prilogom Katoličke 
kćzne. Nabožni glasnici slovački jesu: Krćl'ovnć Sv. Ruženca, osnovan 
1891, Posol Božskćho Srdca Pćna Ježiša osnovan u Trnavi g. 1897, 
Svatć Rodina osnovan u Štiavniku g. 1908. Franjevci izdaju Serafinsky 
svet u Kremnici, dominikanci Smer, osnovan g. 1941 u Trenčinu, 
salezijanci Salezićnske zvesti u Bratislavi, grkokatolici Jednotu sv. 
Cyrila a Metoda, osnovanu g. 1942 u Michalovcima i t. d. Slovački 
protestanti izdaju Evanjelicky posol u Liptovskom Sv. Mikulašu, 
Novy rod u Bratislavi i t. d. 

Ukupno je na tlu Slovačke Republike g. 1942 izlazilo 212 novina i 
časopisa, i to 129 u Bratislavi i 83 u ostaloj Slovačkoj. Početkom 
g. 1943 obustavljeno je od toga radi štednje papira 95 listova, pa 
ih je ostalo 117. Osim toga izdaju Slovaci u Madžarskoj 1 dnevnik 
i 2 druga časopisa te veći broj novina i časopisa u Americi i drugdje 
u svijetu. J. A-ć. 

SLOVENSKI ČASOPISI (do god. 1941). — Sve do potkraj 19. st. 
postoje kod Slovenaca samo njemački časopisi, važni i za Slovence 
ne samo zato, što su se bavili slovenskom zemljom i njenom pro¬ 
šlosti, nego i zato što su donosili priloge o slovenskom jeziku i slo¬ 
venskoj knjizi. Takvi su časopisi Illyrisches Blatt (1818) i Carniolia 
(1838). Prvim slovenskim časopisom može se smatrati čedan zabavno- 
poučni list Slavjanski rodoljub (Trst 1849), koji kao i njegov na¬ 
stavljač Jadranski Slavjan (Trst 1850) ima i priloga na hrvatskom je¬ 
ziku. Književniji su celjska Slovenska čbela (1850) i celovački ča¬ 
sopisi Slovenska bčela (1850—53) i Slovenski glasnik (1858—68). Od 
posebno je značenja Zvon (Beč 1870, 1876—80), kojim J. Stri- 
tar uz pomoć svojeg suradničkog kruga pridonosi podizanju vrijednosti 
slovenske književnosti. Za Zvonova prekida javlja se mariborska 
Zora (1872—77), neposredno na Zvon nadovezuje se Ljubljanski Zvon 
(1881) zadržavajući za čitavo vrijeme izlaženja ugledno mjesto u 
slovenskom književnom životu. Nekoliko godina izlaze Kres (1881—86), 
časopis za književnost i znanost i Slovan (Ljubljana 1884—87), ča¬ 
sopis za politiku i književnost, no tek se Dom in svet (1888), časopis 
katoličkoga smjera, uspijeva, pored Zvona, trajno održati. Bojovni 
duh unosi Rimski katolik (Gorica 1889—96). A. Mahniča zadirući na¬ 
široko u slovenski kulturni život. Kasnije ističu se Slovan (Lju¬ 
bljana 1902—16), mesečnik za književnost, umetnost in prosveto i 
ljubljanski Čas (1907) i gorička Veda (1911—15), revije znanstvenog 
i općekulturnog značaja. Nakon prvoga svjetskog rata pokrenuta je 
u Celju Mladika (1920), obiteljski list i u Ljubljani književni časopis 
Modra ptica (1929), zatim Sodobnost (1933) i Misel in delo (1934), 
dva časopisa za raspravljanje kulturnih, političkih i društvenih pojava. 

Neki znanstveni i stručni časopisi: Mitteilungen des Museal-Vereins 
fiir Krain (1866, 1889—1907) i s njima u savezu Izvestja Muzejskega 
društva za Kranjsko (1891—1909), Carniola (1908—19) i Glasnik Mu¬ 
zejskega društva za Slovenijo (1919); zatim izlaze pedagoški časopis 
Popotnik (1880), Slovenski pravnik (1881—83 i od 1888), Časopis za zgo- 
dovino in narodopisje (Maribor 1904), Časopis za slovenski jezik, 
književnost in zgodovino (1918—31) i Geografski vestnik (1925). Svi ti 
časopisi, osim onog mariborskog, pokrenuti su u Ljubljani. 

LIT.: K. Glaser, Zgodovina slovenskega slovstva, 4. sv., Ljubljana 
1898; F. Simonič, Slovenska bibliografija, Ljubljana 1903—05; J. Šle- 
binger, Slovenska bibliografija za l. 1907—12. Ljubljana 1913; Jugo- 
slovenski bibliografski godišnjak za 1933 god., Beograd 1935. M. R. 

SRPSKI ČASOPISI (do god. 1941). — Slaveno-serbskij magazin 

(Mleci 1768). Z. Orfelina predstavljao je sa svojim jedinim sveskom 
tek pokušaj; do najnovijega vremena se održaše Let opisi serbske 
(Pešta 1825—64, Novi Sad od 1865), potonji Letopis Matice srpske, 
glavni književni i naučni časopis prečanskih Srba. Prvi časopis u 
kneževini Srbiji je Podunavka (Beograd 1843—48), zabavni i poučni 
dodatak Srbskih novina, a prvi znanstveni časopis Glasnik Društva 
srbske slovesnosti (Beograd 1847—92). U pedesetim godinama knji¬ 
ževnici se okupljaju oko Sedmice (Novi Sad 1852—58) M. Medakovića 
i jednako važne Šumadinke (Beograd 1850, 1852, 1854—57) Lj. 

Nenadovića. Književni rad u doba romantike ogleda se u novosadskoj 
Danici (1860—71), prvom izrazito književnom časopisu i u časopi¬ 
sima mladih, Omladine, u Javoru (Novi Sad 1862—63), koji uređuje 
Zmaj Jovan Jovanović, u Matici (Novi Sad 1866—70) i Mladoj Srba - 
diji (Novi Sad'—Beograd 1870—72). Težnje Omladine u Srbiji dolaze 
do izražaja u Vili (Beograd 1865—68) St. Novakovića. Nakon pre¬ 
stanka Danice i Mlade Srbadije javljaju se Javor (Novi Sad 1874—92, 
Zemun 1893), nastavak Zmajeva Javora, Srbadija (Beč 1874—77, Beo¬ 
grad 1881—83), Srpska zora (Beč 1876—81) i Straža (Novi Sad 1878- 
79), no sve ih nadvisuje Otadžbina (Beograd 1875, 1880—83, 1887— 
92), koju je kao časopis za književnost, nauku i društveni život po¬ 
krenuo V. Đorđević ugledajući se u Revue des deux mondes. Znatni 

su časopisi toga vremena Stražilovo (Novi Sad 1885—94), Bosanska 
vila (Sarajevo 1886—1914), Kolo (Beograd 1889—92, 1901—03), Brankovo 
kolo (Hrvatski Karlovci 1895—1914) i Zora (Mostar 1896—1901), no 
nakon Otadžbine glavni je časopis Delo (1894—99, 1902—14). U ovom 
stoljeću središnji je književni časopis Srpski književni glasnik (Beo¬ 
grad 1901—14 i od 1920), kojemu je osnivač B. Popović, ujedno je 
SKG dosada najznatniji književni časopis srpski. Od ostalih časopisa 
za književnost i opće kulturne i društvene pojave spominjemo Misao 
(Beograd 1919—37), Književni sever (Subotica 1925—35), Južni pregled 
(Skoplje od 1926), Pregled (Sarajevo od 1927), Život i rad (Beograd 
od 1928). Javnost (Beograd 1935—37). 

Neki znanstveni časopisi: Srpski arhiv za celokupno lekarstvo (Beo¬ 
grad od 1874 neredovito, redovito 1895—1914 i od 1919), Starinar Srp¬ 
skog arheološkog društva (Beograd od 1884 uz prekide), Arhiv za 
pravne i društvene nauke (Beograd 1906—14, opet od 1920), Glasnik 
Srpskog geografskog društva (Beograd 1912—14, opet od 1920), Južno- 
slovenski filolog (Beograd 1913, opet od 1921), Prilozi za književnost, 
jezik, istoriju i folklor (Beograd od 1921), Glasnik Etnografskog muzeja 
(Beograd od 1926), Glasnik Istoriskog društva u Novom Sadu (od 1928), 
Jugoslovenski istoriski časopis (Beograd 1935—39). 

Časopisi u Crnoj Gori bili su redovito kratkotrajni, kako pokazuju 
Crnogorka (1884—85), Zeta (1885), Nova Zeta (1889—91), Luča (1895— 
99) i Dan (1911—12). Dulje se drže Zapisi (1927—33, opet od 1935), 
koji su, kao prije spomenuti, izlazili na Cetinju. 

LIT.: Srpska štampa (Jugoslovenska štampa, Referati i bibliografije, 
Beograd 1911); J. Skerlić, Istorija srpske književnosti, 2. izd., Beograd 
1921; Jugosl. bibliografski godišnjak za 1933 god., Beograd 1935. M. R. 

ČASOPIS MUSEA KRALOVSTVI ČESKEHO, češki 
znanstveni časopis, utemeljen 1827 na pobudu F. Palacko- 
ga; osnovan je kao glasilo Muzeja kraljevine Češke. Prvi 
mu je urednik bio Palacky, a izlazio je od 1827—32 u dva 
jezika, češkom i njemačkom. Njemačko izdanje izlazilo je 
jednom mjesečno (Monatschrift der Gesellschaft des vater- 
landischen Museums in Bohmen), a češko četvrtgodišnje 
(Časopis Společnosti vlasteneckeho museum v Čechach). 
Od 1832 izlazi samo na češkom jeziku pod nazivom: Ča¬ 
sopis českeho museum , a od 1855 Časopis Musea kralovstvi 
Českeho. Palacky je časopis uređivao do 1837, a P. J. Ša- 
farik od 1838 do 1842. Za uredništva Vocelova i Nebe¬ 
skoga časopis je postao središtem književnog rada, a 70-ih 
i 80-ih godina priklonio se uglavnom povijesnim znanosti¬ 
ma, što je zadržao i u 20. st. pod uredništvom Zibrtovim i 
Bidlovim. List izlazi još danas. 

LIT.j J. Volf, Dejiny novin a časopisu do r. 1848 i K. Hoch, Dejiny 
novinćrstvi od r. 1860 do doby současnć, Čs. vlastiveda, dil 7, Prag 
1933; A. Novak, Prehlednć dejiny literatury českć. Prag 1936—39. Lj. J-et 

ČASOPIS ZA ZGODOVINO IN NARODOPISJE. Hi¬ 
storijski časopis, koji je 1904 počelo izdavati Zgodovinsko 
društvo v Mariboru sa svrhom, da obrađuje slovensku 
povijest, narodni život te povijest slovenskog jezika i 
književnosti. Od 1904—15 č. je uređivao Anton Kaspret, 
od 1917—38 Fran Kovačič, a od 1938 i dalje Franjo Baš 
i Janko Glaser. Od 1932 izdaje Društvo Arhiv za zgodo- 
vino in narodopisje kao naučni prilog č-u, u kojemu su 
objavljeni naučni izvori iz slovenske narodne i kulturne 
povijesti, književnosti i narodnoga blaga. G. 1937 izišao 
je u 32. knjizi č-a zbornik u čast urednika i osnivača 
Društva prelata Frana Kovačiča povodom njegove sedam- 
desetgodišnjice života. M. O. 

ČASOSLOV -> Brevijar. 

ČAST je uvaženje, koje imade pojedinac ili skupina po¬ 
jedinaca unutar neke zajednice. Razlog za podavanje časti 
različne su odlike, koje po svom stupnjevanju služe i kao 
mjerilo časti: ćudoredne osobine, vanjsko vladanje, tjelesne 
i duševne sposobnosti, izvršena djela, postignuti uspjesi, 
pripadnost odličnom rodu ili nekoj skupini (staležu, zva- 
pju i t. d.), obnašanje neke službe. Pojedine od tih odlika 
ili više njih zajedno izazivaju unutar zajednice sud o vri¬ 
jednosti, koji rađa osjećanjem poštovanja. Odatle proizlazi 
očekivanje zajednice u pogledu vanjskog ponašanja u dva 
pravca. S jedne strane traži se od članova zajednice odre¬ 
đeno vladanje, kojim se daje izražaj osjećanja poštova¬ 
nja prema dotičnom pojedincu ili skupini. Ali i od ovih 
se očekuje i traži određeno vladanje, pa svako protivno 
— »nečasno« — djelo dovodi do umanjenja ili gubitka po¬ 
štovanja, časti. U svakoj zajednici izgrađuju se pravila (re¬ 
dovito nepisana) toga ponašanja, koja vrijede za sve pri¬ 
padnike zajednice ili za stanovite pojedince, odnosno sku¬ 
pine. I unutar različnih manjih skupina postoje takva pra¬ 
vila. Ona nemaju prisilnog značaja pravnih propisa, ali 
društvena reakcija na njihovo nevršenje može biti toliko 
jaka i redovita, da se ona često vrlo strogo održavaju. 

Tim pravilima odgovara osjećaj vlastite časti. S jedne 
strane je to zahtjev savjesti, da vanjsko vladanje bude 
u skladu s nekim pravilima, bilo takvima, koja su izraz 
općega shvaćanja, bilo takvima, koje pojedinac sam sebi 


izgradi. Kod toga često dolazi do odstupanja od općega 
shvaćanja ili do krive predodžbe o pravilima, koja vrijede 
u zajednici, pa tako nastaje sukob između općeg i su¬ 
bjektivnog shvaćanja časti. Do takvoga sukoba dolazi i 
onda, ako se za subjektivno shvaćanje časti uzima drugo 
mjerilo (po vrsti ili po stupnju) ili drugi propisi o pona¬ 
šanju. S druge strane osjećaj časti je očekivanje i zahtjev 
pojedinca ili skupine, da ponašanje drugih članova zaje¬ 
dnice prema dotičniku bude u skladu s pravilima, kako 
ih je ta zajednica izgradila ili kako ih dotičnik zamišlja. 

Uz posebnu čast, koja se temelji na zasebnim odlikama 
pojedinih članova ili skupina unutar neke zajednice, po¬ 
stoji i opća čast. To je u jednu ruku najmanja mjera po¬ 
štovanja, koja ide svakoga člana te zajednice, a u drugu 
ruku zahtjev zajednice, da se svaki njezin član ponaša po 
nekim pravilima, kojih kršenje izaziva sud o nečasnosti i 
dovodi do umanjenja ili uskrate redovitoga poštovanja. 

Skupna čast postoji opet kod različnih širih i užih sku¬ 
pina: obitelji, udruženja, zavoda, zvanja, staleža. Članovi 
takve skupine očekuju, da se svakomu od njih ili skupini 
kao takvoj pridaje određeno poštovanje, a isto tako traže 
od svakoga člana skupine vladanje po pravilima, koja je 
ta skupina za sebe izgradila ili postoje za nju unutar dru- 
štvene zajednice. U protivnom slučaju nastupa reakcija 
sviju članova skupine ili same skupine kao takve, bilo pre¬ 
ma vani, bilo u vlastitoj sredini (prezir, bojkot; u organi¬ 
ziranim skupinama stegovne kazne, isključenje). Skupna 
čast postoji i kod naroda i države. Što je narod poveza- 
niji, to brže i jače reagira na povredu narodne časti. Dr¬ 
žave su naročito osjetljive na svoju čast, koja se može 
povrijediti napadajem na njezine predstavnike ili vanjske 
znakove (zastava, grb), prema prilikama i na obične pri¬ 
padnike, ali i neudovoljavanjem zahtjeva, koje smatraju 
bezuvjetno opravdanim. To je bio povod mnogih sukoba 
i ratova (primjer razmjerno malog događaja, koji je zbog 
pitanja časti doveo do znatnih posljedica: uvreda, koju je 
alžirski daija zadao francuskom konzulu udariv ga lepezom, 
dovodi do rata i osvajanja zemlje 1830). Od časti u tom 
smislu valja razlikovati prestiž f koji je važan čimbenik u 
međunarodnoj politici velikih država. 

Ponašanje, kojim se iskazuje čast, poprima najrazličitije 
oblike: ono može biti spontano, unaprijed dogovoreno iii 
čak organizirano, jednokratno ili trajno. Počasti su takvi 
oblici iskazivanja poštovanja, koji su društvenim — ili 
(-> ceremonijal, etiketa) i državnim — pravilima točnije 
određeni pogledom na povod i način davanja. 

Osjećaj časti može služiti i kao osiguranje za djelovanje 
ljudi u pravcu, koji im određuju pisana ili nepisana pra¬ 
vila (pa i zakonski propisi) zajednice. »Časna riječ« poja¬ 
čava ili nadomješta zakonsku obvezu na ispunjenje ili 
propust, zajamčuje istinitost neke izjave. I mimo toga 
se često u ime časti traži ispunjenje nečega, za što ne po¬ 
stoji zakonska obveza (kartaški dug kao časni dug). Naro¬ 
čito je jako pozivanje na osjećaj časti u staležima ili zva¬ 
njima s jakom tradicijom, katkada samo za neke određene 
čine (puštanje zarobljenih časnika na slobodu uz časnu 
riječ, da ne će više sudjelovati u ratu). 

Različne skupine unutar iste zajednice mogu imati razli¬ 
čite propise ponašanja u određenom slučaju. Takvi su su- 
kobi za. pojedinca, koji pripada dvjema skupinama ili više 
njih, česti i gdjekad vrlo teški. I u skupinama, koje za¬ 
jednica smatra manje časnima ili »nečasnima«, postoje 
pravila časti, koja pripadnici tih skupina (na pr. tatovi) 
među sobom strogo obdržavaju. 

Težnja za polučenjem vanjske časti (poštovanja) jak 
je pokretač ljudske djelatnosti. Njezino je djelovanje kod 
pojedinaca vrlo različito po jakosti i po smjeru. Jednima 
je više do samoga suda zajednice, drugima do vanjskih 
znakova poštovanja, prolaznih (pljesak, bakljada, spomi¬ 
njanje u novinama) ili trajnih (naslov, počasti, odlikovanje, 
služba). Jaka težnja za čašću izrada se u častohleplje ili 
slavičnost , a težnju za uvaženjem, koje kod većine nije u 
tolikoj cijeni, nazivamo taštinom. 

Umanjenje ili gubitak časti nastaje po vlastitom djelo¬ 
vanju. Posljedice se prema ozbiljnosti slučaja mogu lakše 
ili teže popraviti, kod najtežih slučajeva su nepopravljive. 
Vanjsko ponašanje drugih može povrijediti čast, a društvo 
obično očekuje na uvredu reakciju povrijeđenoga u bilo 
kojem obliku. U nekim skupinama postoje posebna sred¬ 
stva za čuvanje ili uspostavu povrijeđene časti, kod čega 

ČAST — ČAŠA 



ZLATNA ČAŠA IZ VAPHIJA, Kretsko-mikenski umjetnički krug 
iz sredine 2. tisućljeća pr. Krista (Atena, Narodni muzej) 


se osobito pazi na formalnosti (dvoboj). Često postoje za 
pitanja časti »časni sudovi«, koji postupaju i sude po pisa¬ 
nim ili nepisanim pravilima u slučajevima uvrede časti sa 
strane drugih kao i nečasnog vlastitog ponašanja. Država, 
koja svagdje nastoji istisnuti samopoć, uzela je u većoj 
ili manjoj mjeri u zaštitu i čast (-> Kažnjiva djela protiv 
časti). Čast je već odavna i predmet kažnjavanja: progla¬ 
šenje nečasnim, izvrgavanje ruglu i si. u starije doba, gu¬ 
bitak stanovitih »časnih prava« u današnjem kaznenom 
pravu (->- kazne). J-A. 

Svaka uljudba, pa i naša samorodna, izgradila je određen 
kodeks časti i vladanja prema roditeljima, zadrugarima, 
ukućanima, prema kumu, rodbini, crkvenim i svjetovnim 
predstavnicima, kao i o držanju u određenim prilikama. 
S pitanjem časti kod nas je vezana otmica, zatim krvna 
osveta, kumovska čast. Narod cijeni čast nada sve: »Sve 
za obraz, a obraz ni za što«. Sinjski alkar bori se za čast, 
koju dobiva javnim priznanjem društvene skupine. U 
zadruzi je domaćina u kući najčasniji. On predstavlja u 
kući i izvan kuće pred oblastima čast i vlast svoje kućne 
zadruge. Uz osjećaj časti vezani su i vjerski ratovi »Za 
krst i časni i slobodu zlatnu«. Različni uzroci doveli su u 
novije doba do odnemarivanja samorodnih zakona o časti i 
vladanju u velikoj mjeri. Dok se ne ustale nova pravila, 
nastaje katkada u takvom slučaju kolebanje u naziranju 
o časti. « V* H-t. 

ČASTUŠKE, moderni tip narodne pjesme, osobita vrsta 
ruskoga folklora; narod ih zove »pribautkama« (pripjev- 
kama). To je niz kratkih strofa (kupleta) i kratkih sti¬ 
hova; redovito se sriču dva po dva stiha; ritam im je 
jampski ili horejski (četverac). Č. se izvode uz pratnju 
glazbe (harmonike ili balalajke); njihov brzi tempo upravo 
je stvoren za ples, a sadržaj im je uzet iz suvremenog 



SREBRNA RIMSKA ČAŠA IZ NALAZA U HILDESHEIMU 
1. st. pos. Krista 


života, obično ljubavnog, a nekad su i političko-satiričkog 
karaktera. 

LIT.: G. I. Uspenski, Novye narodnyje stiski, Rus. Vedomosti 
1889; Zbirke pod ured. Ek. Eleonske, Moskva 1914, P. Florenskoga, 
Kostroma 1910 i V. Gomakova, Jaroslavlj 1913. V. R. 

ČAŠA, manja posuda različitog oblika za ispijanje teku¬ 
ćina, pravljena od različitih tvrdih tvari. Njezin razvoj 
daje uvid u navike i običaje ljudi različnih vremena i 
krajeva. Uz prvobitnu upotrebu ruke čovjek je u naj- 
davnije vrijeme mogao za čašu upotrijebiti raznovrsne 
ljevkaste šupljine različnih plodova i lišća, te se kod toga 
nije naročito trebao brinuti za oblik posude, koji mu je 
pružala sama priroda. Ipak je vrlo vjerojatno, da je već 
u staro kameno doba, kao i danas kod t. zv. primitivnih 
naroda, čovjek načinio čašu tako, da je iskoristio šupljinu 
koštanoga valjka, kojega je vanjsku površinu mogao gla¬ 
diti ili drugačije ukrasiti. Iskorišćujući nadalje svoju 
spretnost i domišljatost naročito je pripremao i sušio oso¬ 
bite vrsti tikava, iz kojih je tada sam oblikovao željene i 
skladne oblike. Baš su ti tako stari oblici i način njihova 
iskorištavanja tako duboko usađeni u čovjeku, da ih 
nikakav napredak uljudbe ne može istisnuti iz njegove 
svijesti. Kod svih visoko kulturnih starih i suvremenih 
naroda živjeli su i žive oblici čaša, koji — iako u izmije¬ 
njenim oblicima i tvarima — nesumnjivo dokazuju svoje 
pravo podrijetlo iz svijeta biljaka i njihovih plodova. 
Njima se iz razumljivih razloga zatim pridružuju živo¬ 
tinjski i ljudski likovi. Pa i tu se osjeća značajna podvo¬ 
jenost, jer dok biljni motivi i njihovi likovni derivati 
nastoje oko usklađivanja samog oblika čaše, životinja i 
čovjek, uza svu usklađenost i povezanost s njom, svakako 
naglašuju simbolički snagu sadržaja tekućine u čaši. Ta 
simbolička strana ukrasa čaše jasno je uočljiva ne samo 
kod obrednih čaša svih naroda, nego i kod onih, koje su 
određene za društvene priredbe, na kojima je uobičajeno 



DRVENA PASTIRSKA ČAŠA IZ OKOLICE PETRINJE 


uživanje alkohola ili drugih ugodnih napitaka. Sve su te 
oznake naročito istaknute na čašama, izrađenima od ne¬ 
prozirnog tvoriva, drva, kosti, pečene zemlje, kovina, pa 
i kamena, kao i njihovih najraznolikijih kombinacija. 

Dok tako s jedne strane možemo nesumnjivo utvrditi 
razvojni put čaše od njezina funkcionalnog praoblika do 
završene dekorativno-simboličke kompozicije, ne smijemo 
nikako pustiti s vida činjenicu, da jednakom ustrajnošću 
i upotrebni momenti utječu na oblikovanje njezina sklada. 
To nam uz sve ostale primjere svrsishodnosti i skladnog 
oblika najbolje ilustrira pastirska čaša hrvatskog naroda 
kao i svi iz sličnog razloga nastali oblici od starine do 
danas među svim narodima. Pastirsku čašu nosi njezin 
vlasnik uvijek uza se, radi toga se ona splošćuje i mora 
biti proviđena ručkom ili drškom, kroz koji se provlači 
vez, kojim se veže o prikladno mjesto, o pasu. Tako jedno¬ 
stavnom principu podvrgnuta čaša dopušta Ipak bezbroj 
oblikovnih inačica, kojima je svima zajednički niski re¬ 
ljefni ornamentallni ukras. Pa i sve one čaše, koje pretežno 
vise, ako i ne na čovjeku, a ono moguće na klinu u kući, 
koliko su izgubile prvotnu plošnost, redovno su ukrašene 
niskom reljefnom ili oslikanom ornamentikom. Bezbrojni 
su za to primjeri od pretpovijesnih vremena primitivnih 
naroda, seljačke umjetnosti ili gradskog obrta ili veleobrta. 

Prihvatni oblik, skladni ukras, a možda i simbolika same 
čaše još ne iscrpljuju svih mogućnosti, s kojima računaju 
ukus i volja čovjeka stvaraoca i umjetnika. Čaša je nastala 
radi prikladnog prinošenja i čuvanja najprije vode, a uz 
nju i drugih pitkih tekućina; a kako čovjek prema tom 
sadržaju čaše nije ravnodušan, pronašao je način, kako 
da oblik same čaše poveže s ugodnošću ili vrijednošću 
sadržaja. Dok je čaša radi toga tvoriva neprozirna, teku- 

ćina je u njoj pasivni motiv postojanja, ali kada piće samo 
po sebi posjeduje prijatnu boju uz ukus, čovjek osjeća 
potrebu, da tu prednost tekućine upotpuni prozirnošću 
same čaše, te tako pojača estetski dojam čitavog postupka 
ispijanja ili obrednog izlijevanja tekućine. Već su stari 
Egipćani fino brusili stijene čaša od šarenog kamena i 
time pojačavali igru svijetla ne samo na površini čaše 
nego i u samoj tekućini. Pronalazak stakla toj je težnji 
pružio neizmjerne mogućnosti ne samo lomom svijetla na 
šarenim stijenama nego i mogućnostima brušenja i izvo¬ 
đenja najraskošnije igre svijetla na čaši i u njoj. Prozir¬ 
nosti, boji i urezivanom ukrasu u staklu pridošla su u 
pomoć i sva ostalla lako primjenljiva sredstva ukrasa i 
u drugim tehnikama i materijalima, tako da je staklena 
čaša raznolikim oblicima, fantastičnim ukrasom i savr¬ 
šenom tehnikom bila pravo kulturno-umjetničko mjerilo 
vremena i sredina. 

Čaša je u novije vrijeme mehaniziranjem proizvodnje i 
šabloniziranjem uzoraka izgubila svoju životnu snagu, 
gotovo se izrodila u neukus, dok je opet od najnovijeg 
vremena bar djelomično spasava oblikovna svrsishodnost 
i spoznaja o njezinoj povezanosti sa svojim vremenom. 
-> Bilikum; kalež; obredno posuđe; pehar; posuđe; staklo 
i proizvodnja čaša; uopće pregled svih umjetnosti, a naro¬ 
čito t. zv. umjetničkog obrta. 

LIT.: H. Th. Bossert, Geschichte des Kunst gewerbes aller Zeiten 
und Volke r, sv. 1—6, Berlin 1929—36; Propylaen Kunstgeschichte, sv. 
1—16 i dodatci, Berlin 1923-—39; Hoernes-Menghin, Urgeschichte der 
bildenden Kunst in Europa, Beč 1925; L. Frobenius, Kulturgeschichte 
Afrikas, Zurich-Beč 1933; E. Furmann, Der Sinn im Gegenstand, 
Miinchen 1923; G. Lehnert, lllustrierte Geschichte des Kunstgewerbes, 
sv. 1—2, Berlin s. a.; J. Rene, Les arts de la terre, Pariz 1911; A. Kissa, 
Das Glas im Altertume, sv. 1—3, Miinchen 1908; E. G. Pazaurek, 
Glaser der Empire und Biedermeierzeit, Leipzig 1923. M. G-c. 

ČAŠICA (iver, lat. patella) je kost na prednjoj strani 
koljena, uložena u jaku tetivu četveroglavog mišića. Oblik 
joj je trouglast, s vrškom okrenutim prema dolje. Prednjom 
stranom je vezana za tetivu, a stražnja je podijeljena na 
dvije ploštine, koje su obložene hrskavicom, pa se kod 
pregibanja koljena slobodno skližu u udubini između čvo¬ 
ra bedrene kosti. V. D. 

ČAŠKA -> Cvijet. 

ČAŠKA (lat. acetabulum), u anatomiji naziv za udubinu 
u obliku šuplje polukugle na vanjskoj strani zdjelične 
kosti. Č. je konkavno zglobno tijelo bedrenog zgloba, u 
koje je uložena glava bedrene kosti. V. D. 

ČATALDŽA (Qatalca), grad u Evropskoj Turskoj, 45 
km na Z od Carigrada, na željezničkoj pruzi Drinopolje 
—Carigrad. Poznat je radi utvrđene linije, koja se pruža 
preko cijele širine Tračkoga poluotoka od Karaburuna na 
Crnom moru do Biiyiik Čekmedže na Mramornom moru. 
Linija je utvrđena g. 1877—78 radi obrane Carigrada. Za 
Balkanskoga rata bilo je pred njom zaustavljeno napre¬ 
dovanje Bugara (17.—22. XI. 1912), koji su bili odbijeni s 
teškim gubitcima. Z. D-i. 

ČATALINAC, Mafija, * Kolut 6. XI. 1878, f Bački Breg 
19. II. 1929, svećenik Bačke biskupije. Zaređen je za sve¬ 
ćenika 1903, zatim postaje kapelan u Čonoplji, Subotici i 
Novom Sadu, a 1919 župnik u Bačkom Bregu. Mnogo je 
radio na prosvjećivanju bunjevačkih i šokačkih Hrvata. 
Kao urednik »Naših Novina« (1912—14) pisao je poučne 
i rodoljubive članke. M. E. 

ČATEŽ, selo v Kranjskoj 
na desnoj obali Save blizu 
ušća Krke, južno od Brežica. 
Ima ljekovite Čateške topli¬ 
ce (50° C), koje su manje po¬ 
znate, a posjećuju ih uglav¬ 
nom mjesta u obližnjoj oko¬ 
lici; kao lječilište služe od 
1854. Povjesničar Valvasor 
spominje Č. još u 17. st. kao 
hrvatsko selo. U njemu su 
bila dva dvora hrvatskih ple¬ 
mića: dvor gospode Draga- 
vanića u selu, a drugi neda¬ 
leko ušća Krke u Savu, zvan 
i danas Dvorić. 

LIT.: Valvasor, Ehre des Her- 
zog. Krain, III. V. Ž. 

ČATLOŠ, Ferdinand, ^ 
Lipt. Sv. Peter 17. X. 1895, 


slovački general i ministar. U prvom svjetskom ratu pao 
je u rusko zarobljeništvo, odakle se vratio u domovinu 
kao časnik čehoslovačkih legija, pa je kasnije djelovao u 
čehoslovačkom glavnom stožeru. U listopadu 1938 postade 
glavarom vojnog ureda u zemaljskoj vladi Slovačke, a kad 
je osnovana samostalna republika Slovačka dne 14. III. 
1939, imenovan je ministrom za obranu zemlje. 

ČATMA -> Pleter. 

ČATRNJA -> Cisterna. 

ČAUŠ (turski čavš »vratar i sluga u sudu«) označivao 
je nekada skup od 630 sudskih sluga, koji su pri nacio¬ 
nalnim svečanostima išli naprijed. Njihov zapovjednik 
(poglavica) zvao se čaušbaša; on bijaše podpredsjednik 
sudbenog stola velikog vezira, ministar policije, vodič 
poklisara i nadceremonijar. Osim toga on je bio zapo¬ 
vjednik kumpanije od 200 zaima gediktimara (v.), koji su 
nosili zapovijedi za pokrajine, i vodio je nadzor o doži¬ 
votnim zakupima poreza (malikjana). Čaušima se zvahu i 
glazbenici, koji su potjecali iz zbora paževa i nosili isto 
odijelo kao i patuljci, nadalje u vojsci zbor dočasnika 
jeničara, 330 ljudi, koji su se izabirali između najstarijih 
ratnika. U ratu su služili kao krilni pobočnici, u miru kao 
brzi vjesnici, a osim toga izvršivali su nad jeničarskim 
časnicima dosuđene kazne (kulčauši). Njihov poglavica 
»baščauš« zapovijedao je petom ortom. U novoj turskoj 
vojsci zvao se donarednik čauš, a narednik baščauš. Svaki 
je ceh imao svoga čauša, koji je bio izvršni organ uprave 
ceha ili esnafa. U Bosni ima prezimena Čaušević i Baš- 
čaušević i sela s imenom Čauševac, Čaušev Do, Čauševići, 
Čauševina i Čauš'lije. 

Č. se zove i redatelj u svatovima. Njegov je posao za¬ 
bavljati svatove, pa se radi toga redovito za čauše uzimlju 
duhoviti ljudi, koji imadu veliko iskustvo u ženidbenom 
ceremonijalu, koji je baš u krajevima, u kojima postoji 
svadbeni čauš, vrlo zamršen. U tim krajevima ne postoje 
pisani propisi, po kojima se odvija ženidbeni ceremonijal, 
ali čauši paze, da se tradicijski oblici ženidbenih običaja 
vrše do sitnica; njima se moraju svi pokoravati. Ovakva 

ustanova čauša postoji u na¬ 
šim jugozapadnim krajevima; 
drugdje se ovakvi čauši zovu 
krtan, hrcan, sukalo ili vari- 
meso. — U Dalmaciji č. se 
zove seoski glasonoša, koji 
razglasuje općinske naredbe 
i oglase. 

LIT.: Enzyklopaedie des Islam, 
I-, 864. H. K. 

ČAUŠ -> Vinova loza. 
ČAUŠEVIĆ, Hadži Mehmed 
Džemaluddin, Arapuša (Bo¬ 
sanska Krajina) 28. XII. 1870, 
umro Sarajevo 28. III. 1938, 
reis-ul-ulema. Početne vjerske 
nauke učio pred svojim ocem 
Ali-hodžom, a zatim medre¬ 
su (srednju vjersku školu) 
u Bišću. G. 1887 otišao u Carigrad, gdje je ostao na nau- 
kama do 1903. U Carigradu je pohađao srednje i visoke 
škole slušajući predavanja ondašnjih najglasovitijih turskih 
učenjaka. Pošto je svršio jednu carigradsku medresu 1898, 
stupio je u Mektebi-nuvvab, a kratko vrijeme iza toga 
prešao je na pravni fakultet (Mektebi hukuk), koji je 
svršio 1903. Za boravka u Carigradu proputovao je veći 
dio Turske, zatim Hidžaz, Jemen i Egipat upoznavajući 
se tom zgodom s različnim ideološkim stručnjacima u 
islamskom svijetu i dolazeći u dodir s vodećim osobama 
islamskog istoka. Povrativši se s nauka u Sarajevo dobio 
je u rujnu 1903 mjesto učitelja arapskog jezika na ondješ- 
njoj gimnaziji, a u veljači 1905 bude imenovan članom Ule- 
ma-medžlisa. U veljači 1910 postavljen je za profesora na 
šerijatskoj sudačkoj školi, a u srpnju 1912 na vlastitu je 
molbu riješen profesorske dužnosti. Godinu dana kasnije, 
kad se je zahvalio na časti reis-ul-uleme Sulejman ef. Ša¬ 
rac, Č. je od zemaljske vlade potvrđen za reis-ul-ullemu 
muslimana u Bosni i Hercegovini nakon ponovnog izbora 
Hodžinske kurije. Carsko rješenje došlo je 27. X. 1913, a 
svečano ustoličenje je obavljeno 26. III. 1914. Uz meši- 
hatsku menšuru (-> autonomija bosanskih muslimana) 

odlikovan je tim povodom od kalifa velikim vjersko-hije- 
rarhičkim odlikovanjem »haremejni muhteremejn pajom«. 
Ukazom od 4. IV.> 1930 postavljen je za reis-ul-ulemu u 
bivšoj Jugoslaviji, ali u vezi s ukidanjem vjersko-pro- 
svjetne autonomije nije nastupio dužnost, te je bio ubrzo 
umirovljen. 

Vjersko-prosvjetni rad. Sve do početka 19. st. u musli¬ 
manskim vjerskim školama udžbenici su bili isključivo na 
turskom i arapskom jeziku, pa je Č. počeo sistematskim 
nastojanjem uvoditi knjige, pisane narodnim jezikom, na- 
ilazeći pri tome na jači otpor u konzervativnim krugo¬ 
vima. U tu je svrhu preudesio arapsko pismo za pisanje 
hrvatskim jezikom, uvodeći neka slova i znakove, kojih 
nema u arapskom i turskom pismu (o, i, e, đ, nj, lj, ć 
aljamiado literatura kod Hrvata). Po njegovu nagovoru 
Islamska je štamparija u Sarajevu nabavila slova te nove 
abecede, koja je izradio Čauševićev prijatelj u Plovdivu 
Agof ef. Zeronian. Računa se, da je tim pismom, nazvanim 
rjeđe »hrvatica«, a od Č-evih protivnika »matufovača«, 
izdao, zajedno sa svojim suradnicima, oko 520.000 primje¬ 
raka različitih djela. Na području islamskog školstva Č-u se 
još pripisuje u zaslugu rad oko reorganizacije Darul-mualli- 
mina, zatim oko osnivanja okružne medrese i šerijatske 
gimnazije te oko reformiranja Gazi Husrev-begove me¬ 
drese. Izradio je i nastavni nacrt za islamski vjeronauk u 
pučkim i srednjim školama. Vodio je iza rata ustrajnu 
borbu protiv vjerskih svečanosti u državnim školama (pri¬ 
mjerice protiv slavljenja sv. Save) i protiv udžbenika s pro- 
tuislamskom tendencijom. Poznat je kao najbolji džamijski 
propovjednik u svoje doba, pa je u svoje retorski uzorne 
vazove — propovijedi — unosio liberalno shvaćanje u tu¬ 
mačenju islamskih zasada. Radio je osim toga na stale- 
škom organiziranju islamskog svećenstva. U pogledu mu¬ 
slimanske vjersko-prosvjetne i vakufske autonomije zala¬ 
gao se za jedinstvo vjerske i imovinske uprave. To je 
svoje stanovište izložio i u članku »O potrebi revizije 
autonomnog statuta«, tiskanom u II. god. Nov. Behara. 
Trudio se, da sačuva vjersku samoupravu od političkog 
uplitanja, te se napose istakao 1929 i 1930 u borbi protiv 
intencija ministra pravde Milana Srškića, koje su išle za 
tim, da se što više skuči vjersko-prosvjetna i imovinska 
samostalnost islamske vjerske zajednice. Tim je povodom 
Č. zatražio umirovljenje na položaju reis-ul-uleme. 

Publicistički rad. Već kao đak Č. se bavio novinarstvom, 
te je boraveći u Hidžazu i Jemenu bio dopisnikom turskih 
listova Terdžumani-hakikat i Tasviri-efkar. Po povratku 
u domovinu pokrenuo je u »matufovači« 1908 i 1910 izda¬ 
vanje časopisa Tarik i Muallim, a za muslimanske godine 
1325 i 1326 izdao je kalendar Mekjteb. Uredio je najzad 
VII. godište sarajevskog Behara (1906/07). Sve do konca 
života surađivao je u mnogim muslimanskim novinama, 
časopisima i drugim periodičkim publikacijama (Novi Be¬ 
har, Gajret, kalendar Narodne Uzdanice, Gajretova preda¬ 
vanja, Islamski Svijet, Islamski Glas i t. d.). Što se tiče 
originalnih radova, poznato je, da je Č. napisao i u »ma¬ 
tufovači« izdao u Sarajevu Vazove (bez oznake godine iz¬ 
danja). G. 1914 objavila je Musi. biblioteka u Mostaru 
pod pseudonimom Dedin prijatelj Č-eve Dedine menakibe 
(doživljaje). Pod kraj života Č. je u zajednici s Hfz Mu¬ 
hamedom Pandžom počeo prevoditi Kur’an, uglavnom na 
temelju turskog prijevoda Omera Rize, posredno prema 
engleskom prijevodu Indijca Muhameda Alije. Prijevod je 
izdao Č. 1937 pod naslovom Kur'an časni , prevod i tumač. 
Ako se isključi Ljubibratićev srpski prijevod Kur’ana te 
djelomični hrvatski prijevod i komentar, što ga je izdao 
Š. Alagić (I. i II. knjiga, prvo izdanje, Sarajevo 1926, 
1927), Pandžin i Čauševićev prijevod prvi je potpuni rad 
ove vrsti kod nas. 

Društvovni i narodni rad. Svjetski je rat imao značajnih 
posljedica na društvovni život muslimana, pa je stjecajem 
prilika i muslimanska žena bila nerijetko prisiljena 
aktivno sudjelovati i izvan uskog kruga porodice. Naro¬ 
čito su bili ekonomski pogođeni zbog ratnih neprilika 
imućstveno slabiji muslimanski slojevi, pa je stoga Č. za 
vrijeme rata mnogim muslimankama pokušao naći zarade 
u tvornicama, otvarajući time put emancipaciji musli¬ 
manke. Koncem 1927, nakon povratka iz Turske, a nešto 
kasnije na jednoj konferenciji muslimanske inteligencije, 
održanoj 6. XII. 1927 u Sarajevu, Č. je formulirao na 
slobodouman način svoje stajalište o pokrivanju musli¬ 
manke, o nošenju šešira i o iskorišćavanju starih musli¬ 


manskih groblja, što je izazvalo odlučan otpor kod kon¬ 
zervativne muslimanske javnosti. Taj je spor zaglađen 
t. zv. takrirom Hodžinske kurije iz 1928. 

Politikom se Č. aktivno nije bavio, ali je odmah nakon 
stvaranja države Srba, Hrvata i Slovenaca energično ustao 
na zaštitu muslimana u istočnoj Herceg-Bosni, Sandžaku 
i Crnoj Gori od različnih šikanacija neodgovornih eleme¬ 
nata. Sačuvalo se o tome obilno dopisivanje Č. s Narodnom 
vladom i vojvodom Stepom Stepanovićem, koje ga obi¬ 
lježuje kao odvažna i hrabra čovjeka. U narodnom 
pogledu priznavao se uvijek Hrvatom, pa je još prigodom 
izbora za reis-ul-ulemu Ante Radić pisao, da je Č. »Hrvat, 
to jest svijestan Hrvat po svom srcu, osjećaju i po politici 
— jer da je po plemenu Hrvat, to se razumije« (»Obzor« 
od 12. IV. 1914). 

LIT.: Misbah od 26. III. 1914; Sarajevski džematski medžlis i Rei¬ 
sove izjave, Sarajevo 1928, izdao H. M. Merhemić; Novi Behar od 
15. IV. 1938, god. XI.; R. Roter Progonski, Dokumenti o borbi Dž. 
Č., »Obzor« od 23. III. i 11. V. 1940. M. Hj. 

ČAVA, hrvatsko pleme u staroj Gorskoj župi, koje je 
svoje posjede i naselja imalo oko istoimenoga potoka na 
području današnjega mjesta Bužima. Pleme je nosilo svoje 
ime i u množinskom obliku Čavići , pod kojim se češće 
javlja u društvovnom životu Pounja, osobito Gorske župe. 
Ono je sagradilo i svoj grad, koji se zvao Čavnik, Čavica 
ili Cavički, a nalazio se na povišem humku iznad potoka. 
Bio je tako čvrst, da je poslužio dobro i u obrani od 
Turaka, kada su šezdesetih godina 16. st. prodirali u 
područje Gorske župe. 

Dio čavskoga zemljišta našao se na početku 14. st. i u rukama 
kraljevim, i to osobito dio, koji je ležao oko potoka Bužimnice., To je 
zemljište na osnovi darovnica češće mijenjalo gospodare te je pripadalo 
i jednoj lozi Frankopana i glasovitom hrvatskom plemiću Jurju Miku- 
ličiću, a preko rjega je prešlo i na njegove šurjake Ivana i Petra 
Keglevića. Ta je znamenita hrvatska porodica prenijela pod konac 
15. st. iz Zrmanje svoje sjedište na taj posjed, koji je držala neko¬ 
liko desetljeća. Na tom kraljevu dijelu podignut je i tvrdi grad, koji 
je dobio ime Bužim (Bužin), svakako prema nazivu zemljišta; već samo 
to čavsko područje nazivalo se i jednim i drugim imenom. Kada se 
kasnije bužimski dio sasvim odijelio, počelo je točno razlikovanje 
jednoga posjeda od drugoga. Č. je ostala plemenita općina sa svojim 
tvrdim gradom, u kojemu je najprije samo pleme, a poslije i hrvatska 
ratna postrojba držala stalnu posadu. Većinu plemena činili su plemići 
jednoselci, kojih je sredinom 16. st. bilo oko 40 domova. Među boga¬ 
tijim posjednicima ističu se Farkašići i Kozli. U čavsku općinu ušli su 
s vremenom i članovi plemena Kačića, koje je u susjedstvu držalo 
velik posjed Kostajnicu na području današnjega sela Varoške Rijeke. 
U Č. je već 1334 zapisana župa s crkvom sv. Klimenta, — posvete 
vrlo rijetke u pounskim krajevima. Sredinom 16. st. računali su tu 
crkvu kao bužimsku. Turci su Č-u kao i Bužim osvojili 1576 i kako su 
na tom zemljištu odmah podignuli džamiju, zaposjeli su ih i naselili 
ubrzo. Čavsko pleme kao i drugo hrvatsko stanovništvo u dolini prešlo 
je u velikom broju na islam. Od njih potječe i dio muslimana u 
današnjem Bužimu, kojemu Č. čini zaselak. Sredinom 15. st. živio je 
u Zagrebu Marko od Čave ili Čavšaković (de Chawa, Chawschakowych), 
imućni građanin, dobrotvor stolne crkve zagrebačke. 

LIT.: R. Lopašić, Bihać i Bihaćka krajina, Zagreb 1890; L. Thal- 
loczy i S. Barabas, Codex comitum de Blagay, Budimpešta 1867; E. 
Laszowski, Habsburški spomenici, III., Zagreb 1917; R. Lopašić, Spo¬ 
menici Hrvatske Krajine, III., Zagreb 1889. S. P-ć. 

ČAVAO je sredstvo za spajanje i pričvršćivanje. Prema 
svrsi, kojoj služe, možemo razlikovati ove vrste čavala: a) 
č. izrađeni od žice, cilindričnog tijela različne dužine (za 
brodarske svrhe do 30 cm dugi, za drvene podove 7—11 
cm, za daske i letve 5 do 8 cm, najkraći do 2,5 cm), sa 
zašiljenim krajem i obično plosnatom glavicom; b) č. za 
cipele i potplate s razmjerno velikim glavicama različita 
oblika te tankim i kratkim cilindričnim tijelom; c) č. za 
potkove, klinastog oblika, tijelo je okruglog ili uglastog 
presjeka, često bez posebne glavice; d) č. za tapetarske 
radove, s velikim i često polukuglastim glavicama; e) č. 
za željezničke svrhe, na pr. za spajanje tračnica s pra¬ 
govima; f) č. za posebne svrhe, na pr. u ljevaonicama že¬ 
ljeza i metala kod izradbe kalupa, kod izradbe stropova 
za pričvršćenje trstike i dr. — Č. se većinom prave od 
čelika, rjeđe od bakra, mjedi, bronce i dr. Izrađuju se ko¬ 
vanjem, prešanjem, rjeđe valjanjem i rezanjem. Čavli pod 
a) izrađuju se s pomoću kovanja i prešanja od žice na po¬ 
sebnim strojevima posve automatski. Proizvodnja ovisi o 
veličini čavla, a iznosi oko 30 komada u minuti za čavle 
od žice od 7 mm promjera i dužine 60 do 100 mm. Za 
posve sitne čavle iznosi proizvodnja više stotina komada 
u 1 min. Loša je strana takvih strojeva velika buka, koju 
stvaraju prilikom rada. Kod nas se čavli izrađuju samo u 
nekoliko tvornica u Zagrebu, Karlovcu i Zenici. J. H. 


ČASA 



1. Rimska čaša iz Daruvara. 1. st. pos. Kr. Beč, Kunsthistorisches Museum. 2. T. zv. rimska čaša, Njemačka 17. i 18. st. Weimar, 
Schlossmuseum. 3. Kasnoantikna čaša, Egipat 5. ili 6. st. pos. Kr. Zbirka Stora New York. 4 Islamska čaša s emajlnim slikarijama. Sirija 14. 
st. pos. Kr. Kassel, Hess. Landesmuseum. 5. T. zv. opasana čaša, Njemačka 16. st. pos. Kr. Niirnberg, Germanisches Nationalmuseum. 6. 
Bidermajerska čaša s urezanim ukrasom Hrv. drž. muzej za umj. i obrt u Zagrebu. 7. Mletačka bogato urešena čaša. Hrv. drž. muzej za 
umj. i obrt u Zagrebu. 8. Kasno barokna i klasicistička čaša s dvostrukim stijenama i dnom 2. pol. 18. st. Hrv. drž. muzej za umj. 

i obrt u Zagrebu. 

ČAVČAVADZE, Ilia, knez, * Kvaleri 8. XI. 1837, 
f Zizamuri 12. IX. 1907, gruzijski književnik. Bio je naj- 
znatniji predstavnik svoga vremena u književnosti i javnom 
životu Gruzijaca. Napisao je više povijesnih epova i mnogo 
lirskih pjesama, a u svojim novelama pobijao je kmet¬ 
stvo. Sva novija gruzijska književnost razvija se pod utje¬ 
cajem njegova snažnog jezika. Od 1874—1905 bio je pred¬ 
sjednik zemaljske banke u Tiflisu, a 1907 ubijen je od 
razbojnika. 

ČAVČIĆ -> Vetranović. 

ČAVKA (Coloeus monedula) pripada porodici vrana 
(v.), manja je od vrane, odozgo gotovo crna, živi u ja¬ 
tima zadružno i s drugim 
vranama. Kod nas je u sjever¬ 
nim krajevima dosta obična, 
u Dalmaciji rijetka. Gnijezdi 
se u tornjevima, gradinama 
ili u dupljima drveća. Ko¬ 
risna je, jer tamani štetne 
kukce, gusjenice i kornjaše. 
Ljudi je rado drže pripito¬ 
mljenu, a može se naučiti 
oponašati tuđe glasove i fuć¬ 
kati. Rado krade i skriva 
svijetle predmete. K. B. 

ČAZMA, trgovište u Mo¬ 
slavini pokraj rijeke Česme u 
župi Bilogori. Sjedište je ko¬ 
tarske oblasti i suda, upravne 
općine i šumarije imovne op¬ 
ćine križevačke, sa 1137 stan. 
(1931). U mjestu je pilana i ciglana. — Kad je Ladislav 
oko 1094 osnovao zagrebačku biskupiju, poklonio joj je 
Č-u s Dubravom. U Č-i su često boravili zagrebački bi¬ 
skupi, hercezi i banovi, a držali su se i sabori. G. 1242 
opustošili su je Tatari, a 1552 osvojili Turci, koji su je 
zadržali do kraja 16. st. G. 1232 osnovan bi u Č. zborni 
kaptol, a iste je godine sagrađena i crkva sv. Magdalene, 
kasnija župna crkva. Župa se spominje 1334. U Č. su do 
Turaka bili samostani dominikana¬ 
ca, premonstratenza, ivanovaca i 
dominikanki. Z. D-i. 

Č. se kao posjed i naselje navodi 
već potkraj 11. st., kada je kralj 
Ladislav zajedno sa susjednom Du¬ 
bravom i Ivanićem daruje novo¬ 
osnovanoj zagrebačkoj biskupiji. 
Tada se tim imenom zvalo cijelo 
zemljište između potoka Čazme, 
Grabrovnice i Sredske, na humovi- 
tom tlu, na kojem se danas nalazi 
tridesetak sela s mnogobrojnim 
stanovništvom. Središte je naselja i 
posjeda bilo mjesto Č., koje je le¬ 
žalo na položaju današnjega sela Ivanjske, u istočnom 
dijelu toga područja. U njoj je rano sagrađena crkva sv. 
Ivana, koja je postala župna za svoju bližu okolinu. 

Na području Č-e u to su vrijeme bile podignute crkve i oko njih 
uređene župe: sv. Stjepana na položaju sadašnjega sela Štefanja, BI. 
Djevice u Dragancu, Svih svetih u Narti, sv. Elizabete u Sredskoj, 
sv. Đure u Đurđicu, sv. Križa u Križiću i sv. Martina u Martincu. 
U područje čazmanskoga posjeda zagrebačke biskupije spadao je i 
kraj, koji se zvao Dubnica; ta je dopirala do potoka Šimljane, a gra¬ 
ničila je s juga s Ružićem i preko juga s Garićem i s Moslavinom. 
Središte je Dubnice bilo oko crkve sv. Petra, u naselju, koje je 
kasnije po crkvi prozvrno Petrićka. U Dubnici bile su u to vrijeme 
podignute još četiri crkve: sv. Franje na zemljištu današnjega Bereka, 
sv. Katarine u Samarici, sv. Mihajla u Bijeniku i sv. Nikole u Mi- 
kloušu. Od ta dva velika posjeda zagrebačka je biskupija uredila 
svoju upravnu župu Čazmu, kao što je u susjedstvu načinila i upravne 
jedinice Dubravu i Ivanić, koje su dobile značaj župa. Tridesetih go¬ 
dina 13. st. osnovao je zagrebački biskup Stjepan II. novo naselje u 
velikoj okuci potoka Č-e na vrlo povoljnom položaju i visokom tlu, 
nasuprot humovitom zemljištu Bosiljeva i Marče. Ono je dobilo ime 
Nova Č., za razliku od Stare Č-e oko crkve sv. Ivana na potoku 
Moravici. Biskup Stjepan II. sagradio je tom prilikom u Novoj Č-i 
i dvije crkve, sv. Marije Magdalene i sv. Duha. Prvu od njih uredio 
je kao župnu u novom naselju, a za drugu, koja je bila prostrana i 
lijepa, odredio je, da bude sjedište dviju novih i znatnih crkvenih 
ustanova, koje je on 1232 osnovao u Novoj Č-i: prepozituru i kaptol. 
Te je ustanove ustrojio spomenuti biskup, da se taj zapušteni kraj 
što više duhovno i tvarno odgaja i poučava. Da to što bolje provede, 
namijenio im je što na području same Č-e, što opet na susjednom 
zemljištu između srednje Drave i Save velike posjede. Prepozit je 
čazmanski tako dobio pravo arhiđakonatstva u arhiđakonatima Sve- 


tačju i Gušću i potpuni posjed sela Bijenika. Kaptolu su tom daro¬ 
vnicom pripali posjedi Stare i Nove Č-e, Martinca, Križića, polovina 
dohotka trga u Novoj Č-i, pojedini veliki vinogradi i desetina cijele 
Moslavine. Ovako obilato obdarene obje su se te crkvene ustanove u 
Novoj Č-i mogle vrlo uspješno razvijati, te su i svoj zadatak do 
dolaska Turaka potpuno izvršile. U Novu Č-u preneseno je u to 
vrijeme sjedište čazmanskoga arhiđakonata, što je duhovni život u 
njoj još pojačalo. Najposlije su u Novoj Č-i i dominikanci sagradili 
svoj samostan. 

Biskupija je u Novoj Č-i na visokom tlu i vrlo pogodnom položaju 
sagradila tvrdi grad. Njemu nasuprot, na zemljištu današnjega Bo¬ 
siljeva, zagrebački je biskup imao tvrđavu Gumnec, koja je s Čazmom 
činila cjelinu. Naselje u Novoj Č-i snažno se razvijalo. Ono je bilo 
slobodno trgovište s velikim povlasticama, kojima je odgovaralo i 
prostrano područje naselja; granice su mu bile potok Grabrovnica i 
sela Miklouš, Draganec i Komuševac. U tako znatnom naselju često 
su stanovali i sami biskupi, koji su u njemu imali svoju službenu 
palaču i posebnu kuriju. Svoje prostrane stanove imalo je tu i 12 
kanonika čazmanskoga kaptola, prepošt, arhiđakon i dekan, a već 
su i te zgrade, zajedno s dominikanskim samostanom i kućama službe¬ 
nika biskupije, prepošta i kaptola, davale naselju značaj bogatoga i 
važnoga mjesta. Osim kaptolske crkve sv. Duha i župne sv. Marije 
Magdalene podignute su u toku 13. st., a pogotovo u 14. i prvoj 
poli 13. st. crkve sv. Andrije, sv. Ivana, sv. Katarine i sv. Stjepana. 
Prva od njih bila je velika, a nalazila se u jugoistočnom dijelu, gdje 
se i danas kotar čazmanski zove Jandrije. Ostale tri bile su samo 
kapele. U tom velikom naselju s trgovačkim značajem bio je, prema 
tadašnjem običaju, i prostran hospital, koji je imao i samostalnu 
crkvu. Na čelu toj važnoj društvovnoj ustanovi stajao je jedan od 
svećenika biskupije. 

Nova Č. postala je i središte biskupske upravne župe, te je u njoj 
stanovao i župan s mnogobrojnim činovništvom i potrebnom oružanom 
snagom. U njoj je bilo i sjedište ustrojbe predijalaca, koju su sači¬ 
njavali seljaci, posjednici biskupove zemlje. Oni su za tu zemlju 
davali biskupu određena podavanja, ali su zato imali poseban povla¬ 
šteni društvovni položaj, koji se u nekoj mjeri približavao plemićskom. 
Čazmanska je župa imala oveći broj tih predijalaca. Značaj trgovišta 
stekla su na području župe još dva jača naselja: Narta i Sredska, 
koja su se nalazila uz potok Čazmu na plodnoj zemlji i na pro¬ 
metnom putu. U Sredskoj bio je svake srijede velik sajam, odakle 
joj i ime. Pred dolazak Turaka mogla je Čazmanska župa imati do 
8000 stan. s oko 1500 domova. Po narječju naselje je bilo kajkavsko, 
a po govoru ekavsko. 

Za obranu od Turaka Čazmanska je župa imala dvije jake tvrđave, 
spomenutu u samoj Č-i i drugu u Svibovcu, na otoku, koji se nalazi 
prema Narti, na močvarnom zemljištu. Osim toga branile su to po¬ 
dručje i tvrđave u Gariću, Gračenici, Moslavini i Česmi. Ipak su Turci 
1352 s lakoćom osvojili Č. i cijelo njeno područje, kad su u nepre¬ 
stanom četovanju od 1537—52 postupno opustošili i lišili stanovništva 
cijelo zemljište s obje strane Ilove i dalje sve do potoka Čazme. 1 
u tako pustome kraju zaposjeli su oni 1552 tvrđavu u Č-i i u Mo¬ 
slavini i Jelengradu. Kako je čazmanska utvrda u ratovanju bila po¬ 
nešto stradala, oni su je popravili i osigurali, i tada su u Č-i uredili 
sjedište sandžakata, koji su ustrojili na novoosvojenom zemljištu za¬ 
padno od Ilove i po lijevoj strani te rijeke. Turci su tada u Č-i na¬ 
stanili jako muslimansko stanovništvo, koje se sastojalo od ratne po¬ 
sade, područnoga činovništva, potrebnih obrtnika i trgovaca i osta¬ 
loga ljudstva, koje je posjedovalo i obrađivalo zemlje. Turci su u ve¬ 
likoj mjeri naselili i susjedne tvrđave Moslavinu, Jelengrad i Bršlja- 
nicu, a u blizini vrlo je snažno njihovo stanovništvo bilo u Zdencima, 
Međuričju i Velikoj. Sve su to bila čista tvrđavna naselja, obična na 
turskoj granici, koja su se sama branila i uzdržavala. Turci su inače 
u pravilu pokraj takvih utvrđenih i dobro osiguranih mjesta naselja¬ 
vali i Vlahe, koji u im služili kao neredovita vojska u četničkoj i 
martološkoj službi i obrađivali zemlju, te su tvrđavnom stanovništvu 
mnogo koristili velikim brojem sitne i krupne stoke. U dijelu čazman¬ 
skoga sandžakata zapadno od Ilove oni nisu naselili Vlahe, svakako 
zbog toga, što im to zemljište za cijelo vrijeme njihova vladanja u 
tom kraju, dakle od 1552—94, nije nikada bilo sasvim sigurno, jer je 
kao klin zadiralo u slavonsku krajinu u Polonju, Posavini i Podravini. 
Kako tu nisu naselili ni drugoga ratarskoga muslimanskog stano¬ 
vništva, to je čazmansko zemljište, kao i ono u Moslavini, Gračenici i 
Gariću, osim u navedenim tvrđavama, i za vrijeme turskoga vladanja 
bilo sasvim pusto. Spomenici iz početka 17. st. kažu za nj, da je 
potpuno zaraslo šumom i šipragom, između kojih se ovdje-ondje nađe 
po koji pašnjak. Tim su pustim zemljištem prolazili samo turski 
četnici^ koji su na Č-i nadzirali i čuvali granicu. Najposlije su Turci 
napustili i samu čazmansku tvrđavu, te su sjedište sandžakata pre¬ 
nijeli najprije u susjednu Moslavinu, a kasnije u Pakrac i Cernik. 
Načinili su to stoga, što im naselje u tako pustom kraju i na izlože¬ 
nom mjestu nije odgovaralo. Značajno je, da su oni napuštanje toga 
tvrđavnoga naselja u Č-i opravdavali i njegovim nezdravim položajem, 
zbog kojega da im je u desetak godina poumiralo mnogo vojske, čino¬ 
vništva i vodećih ličnosti u ustrojstvu sandžakata. Turci su Č-u na¬ 
pustili oko 1570 i od toga vremena ona je ostala nenaseljena tridesetak 
godina. Kad su Turci u ratovanju od 1592—94, koje se vodilo u Pe¬ 
trinji, Sisku i u okolini tih mjesta, potisnuti iz toga kraja, tada su 
i Č., Moslavina, Gračenica i zapadni dio Garića dopali u ruke hrvatske 
krajiške ustrojbe. Otad počinje i mnogo veća sigurnost na području 
oko Donje Lonje i Čazme, a mnogo je pojačana, kada je u prvim 
godinama 17. st. krajina počela držati svoje stalne straže u Grače¬ 
nici i Gariću, a postupno i na Ilovi. Tada se opet nastojalo u Č-i 
izgraditi jaku tvrđavu. Najprije je tu osnovu predložio hrvatski sabor, 
a zatim ju je prihvatio zagrebački biskup, te je zauzimanjem vodećih 
hrvatskih čimbenika ona i provedena. Tvrđava je u Č-i bila potpuno 
sagrađena 1610, a od 1599 do te godine bila je krajina već nastanila 
u jakoj mjeri desnu stranu Č-e u Obedu, oko Kloštra i Marče, a bila 
je zahvatila čvrsto i počela naseljavati i zemljište oko Bjelovara, Gu- 

dovca, Farkaševca i Svibovca. U Č-i je, dakako, najprije nastalo tvr- 
đavno naselje, kojemu su većinu činili Predavci, dovedeni s područja 
ivanićkoga. Ubrzo se ispod tvrđave razvilo i podgrađe, a oba su dijela 
do 1653 dosegla 30 domova, te se je u tom naselju mogla osnovati i 
župa, kojoj su, da bude jača, bila priklopljena s desne strane rijeke 
sela Palančani (20 kuća), Cerine (10 k.), Bunjani (20 k.) i poslije 
napušteni Benedikovčani (12 k.). U mirnijim prilikama poslije 1650 
nastanjena je i okolina Č-e. Do 1664 nastali su Milaševac, Draganac, 
Siščani, Komuševac i Štefanje, a ubrzo poslije 1650 i Vagovina i Po- 
bijenik u susjedstvu Č-e, a Vlaminec (danas Laminec), Zdenice i 
Ivanjska u okolini Štefanja. Sve su to mjesta, koja leže pokraj rijeke, 
te su bila na dohvatu krajišničkih sela s one strane vode. Već 1664 
osnovana je župa i za to gornje područje. Na njemu su prije Turaka 
postojale dvije stare crkve, BI. Djev. u Dragancu i sv. Stjepana u 
Štefanju, a oko njih nastala je župa u Dragancu, a do 1679 i u Šte- 
fanju; prva je imala 148 kuća, a štefanska 88. Do 1683 nastanjeno je u 
toj župi i selo Deskatica, a u čazmanskoj Suhaja. Do 1687 cijelo je 
to čazmansko područje u tri župe imalo preko 360 kuća u 13 mjesta. 
Prema krajišničkom naselju oko Bjelovara i Gudovca na starom 
čazmanskom zemljištu s obiju strana rijeke doseljeni Vlasi uspjeli su 
već u početku 17. st. naselili Nartu Gornju i Donju, Blatnicu, Uti- 
skane, Kolarevo selo i Sredsku. U svojem naseljavanju Hrvati su već 
našli to zemljište nastanjeno, te nisu isprva ni ulazili u njega, ili su 
to činili u malom broju. U toku ili odmah poslije velikoga ratovanja 
1687—92 provedeno je napokon i naseljivanje onih dijelova staroga 
čazmanskoga područja, koji su dotad ležali pusti. Bili su to krajevi 
više u gori, uvijek nesigurni zbog napadaja četnika. U blizini Č-e 
nastali su tada Bojana i Miklouš, južno od Ivanjske u gustoj šumi 
Križić, Šušnjara, Babinac, Borak i Martinac, a u staroj Dubnici oko 
sačuvanih crkava Petrićka, Samarica, Šimljana i Đurđic. Već oko 1700 
našlo se u tim selima do 300 hrvatskih domova, tako da je tada na 
cijelom čazmanskom području bilo oko 660 kuća novoga hrvatskoga 
naselja. Tome valja dodati i jedno 80 vlaških domova u skupini sela 
na zemljištu od Narte do Sredske. Prema tome to je novo stano¬ 
vništvo u staroj čazmanskoj župi, poslije oslobođenja od Turaka, oko 
1700, bilo jedva za polovinu tako jako, kao što je bilo ono, koje 
nalazimo na tom tlu u vrijeme pred turske ratove. Po podrijetlu to 
je hrvatsko naselje s različitih strana zapadnoga, sjeverozapadnoga i 
jugozapadnoga čazmanskoga zaleđa, kako je to bilo i naravno. Veće 
su skupine preseljene po stanovitoj osnovi osobito iz Kalničke pod- 
gorine, srednjega i donjega Polonja i bližega Turopolja. Poveći ih se 
broj doselio iz lijeve susjedne Posavine, koja je kroz cijelo 17. st. 
davala preseljenike okolnim naseljavanim krajevima. Najposlije, u 
tom su nastanjivanju sudjelovali i bliži krajišnici od Križa, Ivanića, 
Dubrave, Gradca i Čvrstca. Osobit je značaj tom naseljavanju davala 
ipak struja sa zemljišta od Kalnika, Križevaca, Gradca i Vrbovca. 

Stoga je u toj struji bilo i članova velikih plemenskih rodova iz 

Kalničke podgorine: Pompera, Crnčića, Vrčaka, Levaka, Salaja, Ba- 
guna, koji su se osjetili poglavito u Ivanjskoj i u selima oko nje, 

gdje je struja iz starosjedilačkoga kalničkoga naselja i bila najjača. 
Sela, koja su nastala istom oko 1690 (Križić, Martinac, Babinac, 

Utiskani, Đurđic, Berek, Petrićka, Samarica, Šimljana, Suhaja i šu¬ 
šnjara), velikim su dijelom dobila stanovništvo mjesta s lijeve strane 
Čazme, koja su naseljena do 1679, dakle iz Štefanja, Laminca, Siščana, 
Komuševca, Draganca, Vagovine i Milaševca, pa sa zemljišta s one 
strane Čazme iz Treme, Čvrstca, Cirkvene, Topolovca i Mostova. Ta je 
struja dala većinu naseljenika i Gariću i sjevernom dijelu Gračenice i 
Moslavine. U samom mjestu Č-i, koja je na svom području i prva nase¬ 
ljena, osjećao se u 17. st. i jak utjecaj Predavača; oni su u njoj još 
oko 1680 sačinjavali veći dio stanovništva. To je i shvatljivo, jer su 
prvi naseljenici na čazmanskom zemljištu bili s desne strane rijeke, 
iz naselja, koje je u velikom dijelu bilo predavačko. U ostalim 
čazmanskim selima predavačkoga je podrijetla samo po koja obitelj. 

Stoga je u samoj Č-i, kao i u selima na desnoj strani rijeke, u 17. 
st. prevladao štokavski govor Predavača. Na ostalom području kaj- 
kavci su uvijek imali veliku većinu, a različita njihova narječja 
postupno su stvorila jedno, koje je danas značajno za taj kraj. 

Novo hrvatsko naselje na čazmanskom području razvijalo se u 18. 
st. povoljno, ali je to napredovanje od 1870 zaustavljeno posljedicama 
teškoga gospodarskoga razvitka i bijele kuge. Od toga vremena na¬ 
stupilo je opet novo doseljavanje, razmjerno vrlo snažno po svom 
broju. Sve do posljednjih godina selili su na nj Zagorci, Kalničani, 
Podravci, Ličani i Gorani, ali najviše Zagorci. Danas na starom čaz¬ 


manskom području ima do 25.000 Hrvata. Veću polovinu od toga čine 
ti novi doseljenici, koji se, dakako, osjećaju i govorno. 

LIT.: Diplomatski zbornik, II.-XV., Zagreb 1904—30; Habsburški 
spomenici, I., II., III., Zagreb 1915—17; Hrvatski saborski spisi, I-V, 
Zagreb 1912—18; Spomenica hrvatske krajine, I.-III., Zagreb 1884—89; 
R. Lopašić, Prilozi za poviest Hrvatske, XVI. i XVII. v., Starine 
XVII., Zagreb 1885, i XIX., Zagreb 1887; I. Tkalčić, Povjestni spomenici 
zagrebačke biskupije, Zagreb I., 1873., II., 1874; B. Krnic, Parnica 
između prebendara čazmanskih i zagreb. biskupa, Vjesn. zem. ark., 
IX., Zagreb 1907. S. P-ć. 

Cazmanski sandžakat bosanskoga pašaluka zauzimao je 
najzapadniji dio turskoga područja na zemljištu između 
Save i Drave, zapadno od požeškog sandžakata. Osnovali 
su ga Turci, pošto su 1552 osvojili Viroviticu i Č-u i velika 
područja oko njih, koja su pripadala kotarima viroviti¬ 
čkom, grđevačkom, komarničkom, rovišćanskom i čazman¬ 
skom. 

Već prije toga, u stalnom ratovanju i četovanju od 1537—45, zado¬ 
bili su s desne strane Ilove Garić, Gračenicu i Moslavinu, a s lijeve 
strane cijelu Toplicu, Pakru, Svetačje i dio Dubice na lijevoj strani 
Save. U donjem Poilovlju i Polonju trebali su zavladati još samo Usti- 
lonjom, što su i uspjeli 1552. Tako su 1552 postali potpuni gospodari 
ne samo cijeloga Poilovlja, nego i Počesamlja, te su se u velikoj 
mjeri mogli nadati, da će granicu moći ubrzo pomaknuti i dalje na 
zapad. Otkad su 1537 zavladali srednjom Slavonijom, osnovali su i 

ustrojili sandžakat požeški, koji je na istoku dopirao do Vuke, Bo- 

suta i Biđa. Osvojenjem Svetačja, Pakre i Toplice već su turske 
upravne vlasti osjetile, da im je područje požeškog sandžakata suviše 

veliko, pa su već poslije 1545 
postupno prebacivale sandžakat- 
sku upravu zapadnijega požeškoga 
dijela u Cernik i Pakrac. Shvat¬ 
ljivo je stoga, da su Turci poslije 
osvojenja Počesamlja ubrzo ustro¬ 
jili zapadno od Požege i nov 

sandžakat. Razlog, zašto su nje¬ 

govo sjedište stavili u Č-u, sva¬ 
kako će biti u tome, što su samo 
tu mogli smjestiti mnogobrojno 
upravno činovništvo i vojsku. 
Kao staro središte župske vlasti 
i sjedište kaptola i prepoziture, 
dominikanskog samostana i arhi- 
đakonata, s biskupskom palačom 
i stanom i mnogobrojnim gospo¬ 
darskim zgradama Č-a je Turcima 
bila upravo dobro došla kod osni¬ 
vanja novoga sandžakata. Onako 
poletni, kakvi su bili u doba svo¬ 
jega vrlo uspješnoga napredovanja, oni nisu pazili na to, što se Č. na¬ 
lazila na samoj granici. Ipak je upravo u tome bio jedan od glavnih 
razloga, da je sjedište novog sandžakata ubrzo premješteno dalje na 
istok. Već su 1559 hrvatski krajišnici znali, da se Turci spremaju na 
rušenje čazmanske tvrđave. Sandžakat se u Č-i ipak održao još neko¬ 
liko godina, ali je već poslije 1560 toj tvrđavi prijetila sve veća opa¬ 
snost. Krajina je u Ivaniću, Kloštru, Bosiljevu, Vrbovcu i Dubravi — 
sve utvrdama, koje su ležale prema Čazmi — ustrojila jake krajišničke 
vojske. Turske vojske, koje su udarale na Polonje, sve su više stra¬ 
davale, a hrvatska se krajina sve više učvršćivala. Sjedište sandžakata 
u Č-i nalazimo još 1565, a naskoro poslije toga premješteno je u 
Pakrac, gdje je bilo mnogo sigurnije. Još su tridesetak godina kasnije 
navodili Turci kao razlog, zašto su napustili Č-u kao sjedište sandža¬ 
kata i njezin položaj usred bara to, što su u malo godina poumirali 
mnogi viđeni njihovi članovi uprave i vojske. 

Za tih desetak godina na čelu je sandžakatu u Č-i stajao Ferhatbeg. 
Ponajviše u zajednici s požeškim i bosanskim sandžakom poduzimao 
je on navale i četovanja u Polonje i zapadniju Posavinu. Osobito je 
zabilježeno njegovo sudjelovanje s čazmanskim sandžakatom u obrani 
Podravske Moslavine. Čini se, da je uz njegovu osobu i vezano tra¬ 
janje sjedišta sandžakata u Č-i, jer je novi sandžak stanovao već 
u Pakracu. 

Cijelu sandžakatsku vojnu i građansku upravu turske vlasti nisu 
odmah prenijele iz Č-e u Pakrac, odnosno u Cernik; ta su mjesta bila 
i previše daleka za krajeve u Počesamlju i donjem Polonju. Stoga su 
jedan dio uprave iz staroga središta u Č-i smjestili u Moslavini, koja 
se nalazila, doduše, blizu državne međe, ali već na planinskom tlu i 
bliže turskim posavskim tvrđavama. U tom mjestu mogle su im za tu 
svrhu poslužiti mnoge prostrane zgrade, koje su ostale iza odbjegloga 
staroga stanovništva i upravnih, vojnih i crkvenih ustanova. I mosla¬ 
vačka tvrđava bila je jaka i na podesnom položaju. Kad su 1591 
banska i krajiška vojska osvojile Moslavinu, zatekle su u njoj 24 age, 
mnogobrojnu tursku vojsku i jako stanovništvo. Turci su poslije toga 
gubitka, doduše, pokušavali, da mjesto u Moslavini svoju upravu na 
tom zemljištu pokraj Č-e usredotoče u susjednom Jelengradu, što im 
je trebalo već radi poduzete vojne na Petrinju i Sisak. Potpuni poraz 
kod ta dva mjesta 1594 oduzeo im je najposlije svu nadu, da će se na 
području između Čazme i Donje Ilove još moći učvrstiti. Poslije mira 
u Žitvatoroku 1606 naravna je granica sandžakata, kojemu je isprva 
bila sjedište Č., postala rijeka Ilova u svojem srednjem i donjem 
toku, te je tom suženom turskom upravnom okružju ime bilo cernički, 
ili, prema sijelu zapovjednika, katkad i pakrački sandžakat. 

LIT.: R. Lopašić, Spomenici hrvatske krajine, I.-III., Zagreb 
1884—89; Isti, Prilozi za poviest Hrvatske . Starine, XVII. i XIX., 
Zagreb 1886 i 1889; F. šišić, Hrvatski saborski spisi, III. i V., Zagreb 
1918. g p_£ 

Cazmanski arhiđakonat zagrebačke biskupije obuhvata 
zemljište srednjega i donjega Polonja i Počesamlja i dopire 

na istok do rijeke Ilove. Kako 
je nastao oko 1100, a u svojoj 
osnovi i prije, daleko prije 
nove upravne diobe, možemo 
pretpostaviti, da u svojem op¬ 
segu odgovara staroj čazman- 
skoj župi, koja je na tom po¬ 
dručju opstojala u doba hrvat¬ 
ske plemenske uprave. 

Zagrebačka je biskupija za svojega 
osnivanja upravo u tom kraju oko 
Lonje i Čazme stekla velike posjede, 
na kojima je uredila tri upravne 
župe: Ivanićku, Dubravsku i Čazman- 
sku. Na ostalom zemljištu arhiđako- 
nata nastale su još Moslavačka, Gra- 
čenićka i Garićka župa, tako da je 
u svemu bilo šest manjih upravnih 
jedinica. Vjerojatno je, da je svakoj 
od župa odgovarao u crkvenoj upravi 
po jedan dekanat. Sjedište arhiđako- 
nata bilo je isprva u Staroj Č-i, da¬ 
našnjoj Ivanjskoj, a kada je u po¬ 
četku 13. st. osnovana Nova Č. te 
kad su u njoj utemeljeni prepozitura 
i kaptol, preneseno je u to mjesto i 
sijelo arhiđakonata. Prema sačuvanim 
popisima župa zagrebačke biskupije 
iz 1334 i 1501 te drugim suvremenim 
vijestima vidi se, da je u tom raz¬ 
doblju u čazmanskom arhiđakonatu 
bilo 56 župa, što je odgovaralo i ve¬ 
ličini područja. Od njih je na ča¬ 
zmanskom upravnom području posto¬ 
jalo 14, i to u Novoj Ć-i s crkvom 
sv. Marije Magdalene, u Dragancu 
BI. Djevice, u Štefanju-Rakitnici sv. 

Stjepana, u Narti Svih svetih, u Sta¬ 
roj Č-i ili Ivanjskoj sv. Ivana, u 
Hejmovcu (kasnije Đurđicu) sv. Đu¬ 
re, u Sredskoj sv. Elizabete, u Križi¬ 
ću sv. Križa, u Petrićkoj sv. Petra, 
u Dubnici sv. Franje, u Martincu sv. 

Martina, u Samarici sv. Katarine, u 
Mikloušu sv. Nikole i u Bijeniku sv. 

Mihajla. U Novoj Č-i opstojao je 
nekoliko stoljeća i dominikanski sa¬ 
mostan. 

Na području garićkom, koje je 
obuhvatalo zemljište si i i od gore 
i jedan dio njezin, bilo je 15 župa. U zapadnom dijelu one su posto¬ 
jale u Gariću Podgrađu s crkvom BI. Djevice, u Gariću Trgu i u 
Pongračevcu (u kraju oko Šimljanika). Po sredini toga zemljišta one 
su se nalazile u Ploščici, gdje su bile dvije župe, sv. Petra i sv. Ja¬ 
koba, u Komorju (danas Trnovica) sv. Martina, u Ravnu (danas 
Kostanjevac) sv. Andrije, u Novim Dvorima (Mlinska) sv. Nikole, u 
Dišniku BI. Djevice i u Garinjici (Pašijan) nepoznate posvete. Ostalih 
5 župa ležalo je u dijelu prema Ilovi, i to u Ladislavu sv. Ladislava, 
u Crnoj Reki (danas Hercegovac) sv. Stjepana, u Palični BI. Djevice, 
u Utorčecu (Torčecu, kasnije Tomašici) sv. Tome i u Berivojićima 
(Berivoju, danas Kajgani) sv. Ivana. Na garićkom području imali su 
i pavlini svoj samostan na južnoj strani gore. Gračenica zauzimala je 
južni dio Garićke gore i dalje zemljište sve do Save na jugu, Ilove 
i Pakre na istoku i Paklenice na zapadu. Južni njezin dio u Posavini 
i Polonju bio je vrlo slabo naseljen, te na njemu nije bilo ni samo¬ 
stalne župe. Gušće je naselje u Gračenici ležalo u srednjem, a pogo¬ 
tovu u sjevernijem, gorovitijem dijelu. U tom jačem stanovništvu 
bilo je prije Turaka 13 župa: Na zapadu, pored granice kraj Paklenice 
ispod gore, nalazila se župa u selu Kaptolovcu, s kojim je međašilo 
veliko selo Podgorje s dvije župe, sv. Mihajla, na položaju današnjega 
Selišta, i sv. Nikole, u selu Mikleuški. Uz to naselje nalazilo se selo 
Čeknovo s crkvom i župom, na području današnje Kutinice, a ji, na 
zemljištu sadašnjih sela Čaira i Brinjana, ležali su Tomaševci s crkvom 
sv. Tome. U Podgrađu grada Bršljanovca (Bršljanice) stajala je crkva 
sv. Martina s jakom župom, a dalje na istok, na zemljištu današnje 
Kapelice, bilo je veliko selo Vlatkovina ili Latkovina (nazvano tako 
po posjedniku Vlatku Vukoslaviću) s bogatom župom sv. Ivana. Prije 
posjedovanja spomenutoga Vlatka to se je selo zvalo Sloboština, te 
je pod tim imenom i zapisano u popisu iz 1334. Jugoistočno odatle, 
prema ušću potoka Mečenice, ležalo je na tlu današnjih sela Kaniške 
Ive i Maloga Vukovja selo Mečenica sa župom BI. Djevice. Njoj na Z 
na zemljištu Velikoga Vukovja i Stupovače prostiralo se selo Desnica, 
zapisivano i Dišnica, u kojoj je također stajala crkva BI. Djev. Marije. 
Te iste posvete bila je i župa u Gojilu, koja se nalazila na krajnjem 
JI arhiđakonata, na položaju, koji i danas nosi ime staroga sela. 
Kutina, koja je i prije Turaka bila znatnije mjesto, te se dijelila na 
dva naselja, imala je i dvije župe, sv. Katarine i Svih svetih. I župsko 
središte Gračenica bilo je izgrađeno u brdu i na ravnici, u dva dijela. 
U jednom od njih bila je župa sv. Nikole. 

Moslavina je zauzimala područje između Gračenice, Čazme i Ivanića, 
te je na istoku dopirala do potoka Paklenice i Volodera, sa sjevera 
do sjevernoga podnožja Garjevice, a na zapadu do Čazme, samo je 
uz Lonju i Zelinu granica tekla dalje na zapad te prelazila i Savu u 
malom dijelu. Posavski dio Moslavine bio je vrlo slabo nastanjen. 
Gušće se stanovništvo nalazilo samo na višem tlu, osobito pod gorom 
na vinorodnom zemljištu. Tu je bilo 9 župa i 1 samostan. Glavni im 


je položaj bio oko upravnoga središta, gdje su na okupu bile 4 župe: 
u samom mjestu Moslavini, u Podgrađu, u okolini i u trgovištu pod 
gradom, koje se zvalo Sloboda. U mjestu Moslavini bila je jaka župa, 
u 1° bio i hospital s crkvom. U sjevernijem dijelu ležale su 

dvije župe: u Vrtlini ispod grada Košućaka i u Dugom Brdu (de Longo 
monte), posvećena sv. Martinu. Od ostalih dviju jedna se nalazila 
u Popovači, a druga, Svih svetih, u Osekovu. Samostan je bio franje¬ 
vački, a stajao je u bogatom Moslavačkom Podgrađu. Bio je posvećen 
BI. Dj. Mariji. 

Područje Ivanićke upravne župe bilo je razm;erno vrlo veliko, jer 
se prostiralo između Čazme, Glogovice i Lonje, sve do potoka Črnca, 
ali je bilo slabo nastanjeno, pogotovu u Polonju i Posavini. Jače je 
naselje bilo samo na višem tlu ispod brda. Stoga su na cijelom tom 
zemljištu prije Turaka postojale svega 4 župe, i to sv. Križa u Obedu, 
u mjestu, koje je po crkvi i nazvano, u Ivaniću BI. Djev. Marije, u 
Marči Svih svetih i u Lupoglavu sv. Nikole. U Ivaniću su osim toga 
bili samostani monijalki i dominikanaca, po čemu je taj dio naselja 
i dobio ime Kloštar. 

Župa Dubrava obuhvatila je područje između Čazme, Glogovice i 
crte. potegnute od Tučenika ispod Hagnja na Farkaševac. Njoj je 
pripadao i Gradec s okolinom. Na tako malenom i slabo naseljenom 
prostoru bilo je 5 župa. Od njih su 2 bile uređene na zemljištu sa¬ 
moga mjesta Dubrave i bliže okoline, s crkvama sv. Margarete i sv. 
Martina, treća, sv. Petra, obuhvatala je Gradec i njegovo područje, 
četvrta, sv, Nikole, koja je stajala između sela Lubene i Tučenika, 
zauzimala je zemljište s lijeve strane Glogovice, zapadno od Hagnja 
i Sv. Ivana, a peta je stajala u selu Bontuševcu, na području da¬ 
našnjega sela Kapele, te je služila području sela Habjanovca, Kukšinca 
i Farkaševca. 

Za turskog prodiranja izgubio je č. a. u ratovanju 1537—52 cijelo 
svoje naselje. Nešto je stanovništva ostalo jedino u zapadnijim župama, 
ivanićkoj, lupoglavskoj, dubravskoj i gradečkoj, te su se u njima 
održale i crkve, a donekle i uprave. Novo nastanjivanje toga zemljišta 
vršeno je postupno od polovine 17. st., pa su prema tome popravljene 
ili građene i crkve i osnivane župe. Danas u cijelom čazmanskom 
arhiđakonatu ima 28 župa u 4 dekanata. Ovi odgovaraju gotovo pot¬ 
puno starim upravnim župskim jedinicama: čazmanskoj, garićkoj, mo¬ 
slavačkoj i ivanićkoj. Dvije stare upravne župe, Gračenička i Du- 
bravska, nisu pri tome uzete u obzir, jedno zbog toga, što na neka¬ 
danjem gračeničkom području danas postoje samo dvije župe, u 
Kaniškoj Ivi i Kutini, a drugo opet stoga, što je velik dio staroga 
dubravskoga kotara u novoj crkvenoj upravi dopao pod arhiđakonat 
kalnički. I sjedišta sadašnjih župa odgovaraju gotovo potpuno dotur- 
skim, samo je broj župa na tom zemljištu danas za polovinu manji, 
nego je bio prije Turaka. 

LIT.: Starine, IV., Zagreb 1872; Diplomatski zbornik, II.-XV., Za¬ 
greb 1904—1934; D. Cs4nki, Korosmegye a XV szšzadban, Budimpešta 
1895; K. Draganović, Opći šematizam Katoličke crkve . . ., Sarajevo 
1939; I. Tkalčić, Povjestni spomenici zagrebačke biskupije, Zagreb I., 
1873,’ II*., 1874. S * P ' ć * 

Čazmanski zborni kaptol (insigne Capitulum Chasmense). 

1. Osnutak i boravak Čazmanskog kaptola u Čazmi. Zborni 
kaptol u Č-i osnovao je 1232 zagrebački biskup Stjepan II. 
(1225—42), da dobije pomoć u upravi biskupije i asistenciju 
kod biskupske mise izvan Zagreba. On je u selu Novoj č-i, 
što ga je sam naselio, sagradio crkvu na čast Duha Sve¬ 
toga, i tu sporazumno sa Zagrebačkim kaptolom osnovao 
kaptol s prepozitom i 12 kanonika. Prema ispravi iz 1232, 
koju je papa Inocencije IV. odobrio, zadržava biskup 
pravo postavljati prepozita i kanonike. Prepozita biraju 
čazmanski kanonici između trojice ili četvorice kanonika 
Zagrebačkog kaptola, koje odredi biskup. Biskup Stjepan 
opskrbio je posebnim imanjima prepozita, a posebnim 
kanonike. Prepozituri dao je arhiđakonat Gušće s pravom 
da ubire četvrtinu svih desetina kao i arhiđakonalnih pri¬ 
hoda te predij Bijenik. Kanonicima pak dao je, uz ostalo. 
Staru Č-u sa svim prihodima i desetinom. 

Kaptol je jedva deset godina postojao, kad 1242 postrada od Mon¬ 
gola Č., Č. k. i crkva, ali ih poslije odlaska Mongola biskup Stjepan 
opet obnovi. Biskup Timotej (1262—87) povećao je posjed Č. k-a ku¬ 
pivši u županiji Berzencze imanje, koje je poslije prozvano »Kapto¬ 
lom«; taj je posjed kralj 1277 izuzeo ispod sudbenosti bana i župana. 
Tomo pl. Ebreš darovao je Č. k-u 1423 Botinovec kraj Koprivnice. 
Kralj Ladislav Posmrče (1445-57) izdao je povelju, kojom Č. k-u do¬ 
pušta, da može kupovati i prodavati te primati na dar posjede do 

Zagrebački biskup Luka (1500—11) rano je uvidio, da će Turci 
prije ili poslije osvojiti Č-u; kupio je dakle novcem, koji je biskup 
Osvald ostavio crkvi, za 5000 forinti posjed Svibovec s utvrđenim 
kaštelom, da se kanonici mogu nekamo sklonuti. Č. k. je već prije 
osvojenja Č-e dao prenijeti u svibovečki kaštel crkvene dragocjenosti, 
a pohranili su ondje i depozite susjednih crkava kao i kaptolski arhiv 
i javne spise. Kanonici su ipak i dalje boravili u Č-i, a u Svibovcu 
su namjestili uz malobrojnu posadu nekoliko čuvara. Ali su neki 
»domaći tirani« 1540 orobili Svibovec, a nešto kasnije dočepao ga se 
neki Đuro Poličanin, koga nisu mogle otjerati ni kraljevske odredbe. 
Napokon se on nagodio s Kaptolom, da će mu plaćati zakupninu. Ipak, 
prisiljen oštrim naredbama kraljevskim, obvezao se 1545 povratiti s 
kaštelom sve pronađene predmete, koje je prenio na svoj posjed u 
Zlatar. Kaptol pak ustupio je njemu i njegovim potomcima 6 selišta 
od jednoga svog posjeda kod Svibovca, a osim toga obećao mu u 
potrebi pod svojim pečatom izdavati sva pisma. Pošto su kanonici 
morali uzmaći i iz Č-e i iz Svibovca pred Turcima, zaključili su stališi 
i redovi, da se u tvrđavu Zelin otpreme spisi, koji su se ticali javne 
uprave; ondje su oni ostali do 1601. Primjer biskupa Luke slijedio je 
i kninski biskup Breko od Egervara, koji je 2. VII. 1522 pred dva 
izaslanika Č. k-a oporučno ostavio Kaptolu sve dijelove, koji su njemu 
pripadali u ovih 15 posjeda: Česmice, Opatovine ili Crne Reke, Jastre- 
bine, Kernina, Dubovca, Železa, Bulgovca, Bukovca, Ivaniševca, Ma- 
tevca, Žalosja, Sigeta, Drežja, Kvasovca, Častosinca i Cukovca u 
križevačkoj županiji. Ne zna se, je li Č. k. stupio u posjed toga legata. 

Kraj kaptolska crkve postojalo je »vjerodostojno mjesto« (locus 
credibilis), sagrađeno pod krovom crkve. Kaptoli su se, naime, bavili 
pravnim poslovima, koje su kasnije vršili javni bilježnici. Različiti 
spisi o posjedima dolazili su »na vjerodostojno mjesto«, a i stranke 
su tu pohranjivale svoje spise i kraljevske povelje, da se čuvaju i 
zaštite od vatre, sile i razbojstva. Č. k. bio je »vjerodostojno mjesto« 
od svog osnutka i imao svoj pečat. Sada se ti spisi i povelje čuvaju 
u arhivu Č. k. u Varaždinu. 

2. Čazmanski kaptol u Zagrebu. Borbe s Turcima u 16. st. bile su 
i za Č-u kobne. G. 1544 Ulambeg, da se odšteti za gubitke na Uni, 
provali u Moslavinu i popali Č-u, a 1552 je i osvoji. Ne zna se sigurno, 
kada je Č. k. napustio Č-u; prema Ivančanu bilo je to prije zauzeća 
biskupske tvrđe, dakle 1548 ili najkasnije početkom 1549. 

Kad se Č. k. smjestio u Zagrebu, nije se spojio s tamošnjim kapto¬ 
lom, jer su oba kao vjerodostojna mjesta obavljali svoje pravne po¬ 
slove. Za provale Turaka izgubio je Č. k. i sva imanja u Č-i i okolici. 
Ali i nakon odlaska Turaka Č. k. nije mogao doći do svojih bivših 
posjeda, jer su ih dobili što Vlasi, a što vojna vlast. Kroz 250 godina 
tražio je Kaptol, da mu se oteto vrati, pa je i na saborima 1715 i 1741 
stvoren zakon u tom smislu, ali bez uspjeha. Zasluga je samo zagre¬ 
bačkih biskupa, da Č. k. nije sasvim propao. Budući da nije imao do¬ 
hodaka, podjeljivali su biskupi čazmanski kanonikat uglednijim župni¬ 
cima u’gradovima i selima, a najviše prebendarima stolne crkve, među 
kojima je bila većina čazmanskih kanonika. 

Č. k. podržavao je i za boravka u Zagrebu vezu s Č-om, pa su u 
18. st. kanonici dvaput na godinu morali ići onamo, da služe svetu 
misu i da propovijedaju. Kada je to prestalo, nije zabilježeno, ali je 
1932 ta veza opet obnovljena. 

G. 1788 kanonicima su oduzete prebendarske kuće u korist vjero- 
zakonske zaklade i određeno je, da se nastane u biskupskom sjeme¬ 
ništu, da zajednički žive i da kao kapelani u Zagrebu pomažu u du¬ 
hovnoj pastvi. Zagrebačko je sjemenište bilo tada prazno, jer je 
Josip II. osnovao za klerike Ugarske i Hrvatske centralno sjemenište 
u Pešti i Požunu. Zauzimanjem biskupa M. Vrhovca, koji je i sam 
prije bio čazmanski kanonik, uspjelo je obustaviti carevu odluku. 
Č. k. doživio je u Zagrebu još jednu važnu promjenu: 1800 oduzeo je 
Franjo I. zagrebačkim biskupima pravo, da imenuju kanonike,^ i za¬ 
držao ga za sebe i svoje nasljednike, a i broj kanonika snižen je 
od 12 na 7. 


3. Čazmanski kaptol u Lepoglavi. Napokon je Č. k. 11. VIII. 1806 
dobio odštetu za izgubljene posjede u Č-i; Franjo I. darovao mu je 
dominij Lepoglavu, bivši posjed pavlina. Uz točan popis zemljišta 
u darovnici su određeni i godišnji dohodci za 7 kanonika; prepošt 
Č. k-a bio je zagrebački kanonik te je ondje imao beneficijalni do¬ 
hodak. S Lepoglavom morao je Č. k. preuzeti i ondješnju župu. Župni¬ 
kom je bio jedan kanonik, koji nije bio podređen arhiđakonu, već je 
uredovao izravno s njime. Gospodarstvo je vodio kanonik prefekt 
(nadstojnik), a pomagali su mu providnik i drugi službenici. 

4. Čazmanski kaptol u Varaždinu. Preseljenje Č. k-a u Varaždin 
bilo je potrebno i stoga, što je Č. k. bio »vjerodostojno mjesto« i kao 
takav vršio do 1848 pravne poslove, a čuvao i zemaljski arhiv. G. 1810 
arhiv je prenesen u sakristiju gimnazijske crkve BI. Dj. Marije u 
Varaždinu, gdje su kanonici obavljali i službu Božju, a od 1811 nalazi 
se nad sakristijom župne crkve sv. Nikole, gdje je danas i kaptolska 
knjižnica. 

Kanonici su isprva bili protivni preseljenju u Varaždin, ali budući 
da je preseljenje požurivao biskup Vrhovac, nađoše se napokon 1811 
u Varaždinu svi kanonici. U crkvi sv. Nikole obdržavaju kor i služe 
konventualne mise. U Varaždinu je jedan od kanonika bio gradski 
župnik, jedan ravnatelj gimnazije, a jedan duhovnik uršulinskog sa¬ 
mostana. G. 1854 dobio je Č. k. nastojanjem kardinala i nadbiskupa 
J. Haulika t. zv. insignia ili znakove odlike za 7 kanonika. 

Do te godine upravljao je gospodarstvom u Lepoglavi sam Kaptol. 
Tada je zemaljski erar preuzeo samostan za kaznionu uz godišnju 
najamninu. G. 1906 i kasnije rasprodan je i najveći dio zemljišta 
Iepoglavskog posjeda. Dobarce Botinovec pa Rinkovec i Merenje pro¬ 
dani su već prije. 

5. Čazmanski prepozit i prebendari. Po zakladnici prepozit se morao 
birati između zagrebačkih kanonika, ali se to nije provodilo, nego 
je prepozit od osnutka Č. k-a bio njegovim članom, a u Č-i je i rezi- 
dirao. Kad se Č. k. preselio u Zagreb, prepozit se odijelio od svoga 
kaptola i zauzeo mjesto u Zagrebačkom kaptolu. Već u 14. st. čazman¬ 
ski kanonici ne priznaju prepozita svojom glavom, nego samostalno 
obavljaju sve poslove. Ali čazmanski je prepozit bio tuđ i Zagre¬ 
bačkom kaptolu, a nije bio ni pravno i zakonski ustaljen nego tole¬ 
riran. Napokon je 1942 izlučen iz krila Prvostolnog kaptola zagre¬ 
bačkog i uspostavljen u Zbornom k-u kao prvi dostojanstvepik. U 
buduće imenovat će se čazmanski prepozit iz krila Č. k-a, a stolovat 
će u Varaždinu. Po novom crkvenom zakoniku imenuje ga Sveta Stolica 
na prijedlog nadbiskupa. 

Č. k. imao je od davnine i svoje prebendare, koji su od zagre¬ 
bačkoga biskupa i nekih plemića dobili zemlje u Č-i i oko nje. G. 1402 
izdao je biskup Eberhard privilegij, kojim doznačuje prebendarima 
zemljišta za gradnju kurija. Biskup Benedikt I. dao je 1451 Č. k-u 
patronatsko pravo, da podjeljuje prebendarska mjesta. I darovnicom 
1806, kojom je Č. k. dobio Lepoglavu, određuje se dotacija za dva 
prebendara i jednoga kaptolskog bilježnika. Neko su vrijeme kape¬ 
lani župne crkve u Varaždinu obavljali službu prebendara, ali je radi 
slabih dohodaka Kaptol obustavio imenovanje prebendara kod zborne 
crkve u Varaždinu. . . , ,, 

U krilu Č. k-a bilo je odličnih muževa, koji su se istakli učenošću, 
položajem i uzornim životom: zagrebački biskup M. Vrhovac; đako¬ 
vački biskup (od 1806) Antun Mandić; Josip Žalec, pomoćni biskup 
Vrhovčev 1821 i čazmanski prepošt; Stjepan Ilijašević, pisac i pjesnik, 
vrlo zaslužan za hrvatsko školstvo; Josip Lehpamer, zastupnik u hr¬ 
vatskom saboru i suosnivač društva sv. Jeronima 1867; Mati ja Stepinac 
(1840_1921), odličan teolog i filozof, prijatelj sirotinje, koji je umro 


na glasu svetosti. , 

IZVORI: I. Tkalčić, Monumenta Historica Episcopatus Zagrabiens's, 
I i Zagreb 1873—74; Transumpta Capitulum Chasmense concernentia 
in quibus possessorium et Jura Capituli hujus docentur de anno 1768 
(Arhiv Č. k-a, ovjerovljeni prijepis); Statuta Venerabilis Capituli 
Chasmensis, od 1602 i 1651 (Arhiv Č. k-a, original); Conscriptio Do- 
minii Lepoglava, od 1804; Liber Memorabilium Parochiae Lepoglavensis 
(original u Hrvatskoj akademiji). . __ „ ^ , ic - n 

LIT.: T. Smičiklas, Poviest hrvatska, sv. I. i II., Zagreb 1879--»i, 
M. Kučenjak, Crtice povjesničke o kaptolu čazmanskom, Naše pravice, 
Varaždin 1912; Lj. Ivančan, Čazmanski kaptol, Croatia Sacra, III., Zagreb 
1932; I. K. Tkalčić, Sbor prebendara Prvostolne crkve, 1884; J. Cuk, 
Oko stare i nove Čazme, Hrvatska prošlost, II., Zagreb 1941; M. F., 
Hrvatska straža, br. 102 i 103, Zagreb 1932. M. Pr. 

ČEBOKSARI, glavni grad autonomne republike Cuvaske 
(SSSR), ima 12.000 stan. Leži pokraj ušća Siguške i Cebo- 
ksarke u Volgu, zapadno od Kazana. Poznata je izradba 
juhte te trgovina žitom i životinjskim proizvodima. Z. D-i. 

ČEBUŠNIK, Valentin, * Samobor 14. II. 1874, + Zagreb 
20. X. 1916, nadarbenik i župnik sv. Marije u Zagrebu. 
G. 1901—12 uz mali prekid službovao je u Nadb. sje¬ 
meništu. Za to je vrijeme uređivao Glasnik sv. Josipa, 
a 1908 i pučki tjednik Istinu. Društvo sv. Jeronima (ko¬ 
jemu je bio bilježnik) izdalo je njegove pučke knjige: O 
kunićima. Melem na rane, Sv. Elizabeta i mnogo članaka 
u kalendaru Danici. Njegov prijevod Sv. Pismo Staroga i 
Novoga Zavjeta (Zagreb 1911—13 u 2 sv.) ide do uključivo 
knjige o Esteri. Pregledao je i bilješkama popratio Sv. 
Evanđelje i Djela Apostolska u izdanju Vrhbosanskog 
kaptola. Izdao je Ritual za zagrebačku nadbiskupiju. U 
Kat. Listu napisao je Svećenik i pčele, Collectanea i Kriti- 
čaru mojega prijevoda S. Pisma. Zanimao se i za socijalna 
pitanja te su njegovim nastojanjem priređivani u sjeme¬ 
ništu socijalni tečajevi za bogoslove i mlade svećenike. K. P. 

ČEBYŠEV, Pafnutij Lvovič, * Okatov kod Kaluge 
26. V. 1821, f Petrograd 8. XII. 1894, veliki ruski matema- 

tičar. G. 1841 svršio sveučilište u Moskvi, a 1847—82 bio 
sveučilišni profesor u Petrogradu. 

Uz Lobačevskoga Č. je bez sumnje najveći ruski mate¬ 
matičar; bavio se vrlo raznovrsnim pitanjima čiste i pri¬ 
mijenjene matematike. Osnovni su mu pronalasci iz po¬ 
dručja teorije brojeva, računa vjerojatnosti i infinitezimalne 
analize. Osnivač je jake ruske škole u računu vjerojatnosti 
i u nauci o najboljoj aproksimaciji funkcija. 

U teoriji brojeva (Teoria uravnenij , 1849; Memoire sur 
les nombres premiers, 1850) dao je bitan prilog o raspodjeli 

prim-brojeva dokazavši, da se kvocijent (n) : nalazi 

ln 

zatvoren između dva čvrsta broja nezavisna o n (-> aritme¬ 
tika); prvi je dokazao Bertrandov teorem, da je bar jedan 
od brojeva n+1, n+2,..., 2 n — 1 prim-broj. — U računu 
vjerojatnosti prvi je strogo dokazao (1846 odn. 1866) važni 
»zakon velikih brojeva«, od kojega je Bernoullijev princip 
specijalan slučaj; nadalje je dao temelje t. zv. »graničnih 
teorema«, u čemu se kasnije toliko proslavio učenik mu 
Markov. 

U Analizi ime Č. vezano je uz binomske integrale, no 
najvažniji i najoriginalniji prilog sastoji se u tome, što je 
odredio algebarski polinom stupnju n s koeficijentom 1 
uz x n , koji se polinom priljubljuje nuli bolje od ikojeg 
drugog takvog polinoma; to je t. zv. Čebyševljev polinom , 

a glasi: T n (x) = 2n — l cos ( n • are. cos x); stavi li se još 
T 0 (x) ee i, onda je J T = 2 T n (x) . (2 t ) n , 

' n=o 

T n + l (x) — xT n (x) + -J- T n _ J (x) = 0. 

Č. polinomi zadovoljavaju diferencijalnu jednadžbu 
(1—x 2 )y"—xy'-fny = 0. U savezu s tim polinomima prou¬ 
čavao je Č. i crtanje geografskih karata. 

Koliko su znanstveni pogledi i interes Č. bili široki, vidi 
se iz toga, što je on našao i način za izračunavanje obujma 
broda, konstruirao i stroj za računanje i t. d. 

BIBL.: Sveukupna djela Č. izdala su njegova dva najvažnija uče¬ 
nika, A. Markov i N. Sonjin (Oeuvres, Petrograd 1899—1907). Đ. K. 

ČECH, 1. Edmund, * Stračov (Češka) 1893, češki mate¬ 
matičar. Polazio je češko sveučilište u Pragu 1912—15 i 
1918—19, gdje je položio i doktorat 1920 i postao privatni 
docent 1922. Od 1923 profesor je matematike na sveuči¬ 
lištu u Brnu. Radi poglavito na području diferencijalne 
geometrije, i to specijalno projektivne, o kojoj je izdao 

1926 knjigu Projektivni diferencialni geometrie. U zaje¬ 
dnici s talijanskim matematičarom G. Fubinijem izdao je 

1927 djelo Geometria proiettiva differenziale , a 1931 

Introduction a la geomćtrie projective des surfaces. Ta 
djela znače ujedno početak sustavnog i potanjeg obrađi¬ 
vanja projektivne diferencijalne geometrije. R. C. 

2. Leander, * 27. II. 1854, f 27. VII. 1911, češki knji¬ 
ževni kritičar i srednjoškolski profesor. Među njegovim 
radovima ističe se programatska studija O ukolu krasne 
literatury českć na Morave (1885) i estopsihološkom me¬ 
todom (-> Hennequin Ćmile) pisana kritička studija Karo- 
lina Svetiš (1891). Najbistriji i najučeniji član t. zv. mo¬ 
ravske kritike. 

3. Svatopluk, ^ Ostredek kod Benešova 21. II. 1846, 
t Prag 23. II. 1908, češki književnik. Sin je gospodarskog 
činovnika; učio je pravo u Pragu. Bio je odvjetnički vje¬ 
žbenik, ali je 1878 napustio pravničko zanimanje i posvetio 
se književnosti. G. 1870 i 1871 bio je urednik »Svetozora«, 
od 1873—76 suurednik novog »Lumira«, a od 1879—99 za¬ 
jedno sa S. Hellerom urednik književnog mjesečnika 
>Kvety«. Putovao je mnogo po domovini i po Evropi. 
Njegova je smrt oplakana kao narodna žalost. 

Č. je mnogostran i plodan književnik: pjevao je lirske i 
epske pjesme, pisao pripovijetke, romane, putopise, felj¬ 
tone i prikaze. Njegov se velik glas zasniva na pjesništvu. 
On je pjesnik čeških narodnih ideala sedamdesetih i osam¬ 
desetih godina 19. st.: narodna čežnja za slobodom, žarko 
slavensko osjećanje, borba za građanska prava i humanitet 
našli su u njemu svoga pjesnika. Gradivo crpe iz češke i 
svjetske prošlosti te suvremenog života, a oko njega niže 
svoje misli i čuvstva o slobodi, čovječnosti, pravdi, ljubavi 
i harmoniji. Češki pjesnički jezik obogaćuje izražajem i 
točnošću stiha te pravilnošću ritma. Nije ipak dovoljno 

siguran u kompoziciji i psihologiji kod epskih pjesama. U 
lirskom pjesništvu Č. pjeva o ljubavi prema narodu i 
zemlji, o potrebi narodne sloge i smisla za napredak, o 
različitim političkim i društvenim pitanjima (Ve stinu lipy, 
1879; Jitfni pisne, 1887; Nove pisne , 1888). Kao narodni 
mudrac i prorok u najslavnijoj svojoj zbirci, Pisne otroka 
(Pjesme roba, 1895), govori svojem narodu, da je ropstvo 
mučno i sramotno, da je sloboda divna i da će ona doći, 
jer će među narodima zavladati bratstvo. Ali najradije je 
Č. progovarao narodu u obliku epskih spjevova. Upućivao 
je na primjer narodne sloge i čovječnosti u rapsodičkoj 
kompoziciji iz husitskih vremena Žižka (1879) i na mučno 
stanje pokorenog naroda poslije bitke na Bijeloj Gori u 
opširnom epu Vaclav z Michalovic (1880). Protiv ruskog 
imperijalističkog slavenofilstva postavlja Slavenstvu u pje¬ 
smi Slavie (1882) zadatak, da se međusobno poštuje, po¬ 
maže i zasniva odnose na ljubavi i bratskoj jednakosti. 
Prigovara domaćemu plemstvu i veleobrtu nenarodnost 

(Zpevnik Jana Buriana , 1887; 
Lešetinsky kovaf, 1883), istupa 
protiv materijalizma (Adami- 
tć, 1873) i nasilne socijalne 
revolucije ( Evropa , 1878). Tu¬ 
guje polazeći u polapskosla- 
vensku prošlost (Dagmar, 1883 
—84), a s radošću slavi borce 
za narodnu slobodu ( Čerkes f 
1875; Handžar , 1876; Zimni 
noc, 1879). — Č. se ogledao 
i u satiričkom pjesništvu (Pe- 
trkliče , Hanuman i dr.), ali 
bez pravog uspjeha. Ispjevao 
je i nekoliko većih pjesama 
autobiografskoga značaja (Va¬ 
clav Živsa i dr.), a ispovjedio 
se i o svom religioznom shva¬ 
ćanju (Modlitby k Neznamć - 
mu, 1896). 

Kao pisac romana Č. nije uspio, ali je u pripovijetkama 
iznio^ nekoliko uspjelih tipova sanjarskih mladića i ne¬ 
shvaćenih djevojaka. Glavna su zbirka njegove pripovje¬ 
dačke proze Povidky 9 arabesky a humoresky (1878—83). 
Osebujne su satiričke putopisne pripovijetke Vylety pana 
Broučka (1886—92). O svojim putovanjima pisao je puto¬ 
pise (Kresby z čest , 1884; Upominky z Vychodu , 1885, 
i dr.). 

Književni su mu uzori bili K. H. Macha, Byron, Puškin, 
Ljermontov, Mickiewicz i Krasinski. U doba narodne borbe 
protiv austrijskog pritiska Č. je narodu dočaravao ljepšu 
budućnost. Zbog toga je ovaj programatski, idealistički i 
romantički pjesnik postao narodni miljenik. 

Na hrvatski jezik prevođene su Č-ove pripovijetke i pjesme. J. 
Prochazka preveo je knjigu Izlet g. Broučeka na mjesec, S. Rakošev 
Pripovijesti, Prve brige i Žrtvu lihvara, te Izlet g. Broučeka u 15. st. 
(»Dom i svijet«, 1921). Prijevodi pripovijedaka i pjesama razasuti su 
po Vijencu, Hrvatskoj vili, Nadi, Domu i svijetu, Pobratimu, Prosvjeti, 
Omladini i dr. Pisao je o njemu M. Vrbanić (Savremenik, 1908), M. 
Fabkovićka (Hrv. Smotra, 1908) i dr. 

BIBL.: Sebranć spisy Sv. Čecha, 20 sv., 1899—1908 (u redakciji samog 
pjesnika); Vyd6ni posmrtnć, 10 sv., 1908—10 (brigom F. Strejčka). 

LIT.: A. Novdk, Sv. Ć. — Dilo a osobnost, 1921 i 1923. Lj. J-e. 

ČEČENCI (Čečeni, ime po selu Čečen na donjem toku 
rijeke Arguna), kavkaski narod, oko 370.000, muslimani. Po¬ 
dručje Č-a (Čečnja), danas autonomna čečensko-inguška re¬ 
publika (v.) u sastavu RSFSR, obuhvaća sjeverne obronke 
Kavkaza na istok od velike gruzinske ceste i gornjeg toka 
Tereka, naročito porječja rijeke Sunže, As se i Arguna, pa 
i dio nizine južno od srednjeg toka Tereka, između Mo- 
zdoka i Groznoga. U tu su nizinu Č. naseljeni 1866, pa ne 
čine cjeline s ostalima, kao što je i dio sjeverozapadnih 
Č-a (Inguša) odijeljen od svojih južnih i istočnih sunarod¬ 
njaka pojasom ruskih naseljenika. Manjih grupa ima i na 
južnoj strani Kavkaza. 

U najranije vrijeme čečnja je bila pod utjecajem Gruzina, zatim 
dijelom pod tatarskom vlašću, a polovicom 19. st. Č. su živo sudje¬ 
lovali u vjersko-nacionalnim borbama kavkaskih muslimana protiv 
Rusa. Na zao glas došli su kao okrutni razbojnici, naročito Ingusi , 
koji stanuju sjeverno i južno od Ordžonikidzea (Vladikavkaza), a 
sami se nazivaju Lamur (»brđani«), Galgaj (rus. Galgajevci) ili Šalha. 
Druga su važnija čečenska plemena: čečenci u užem smislu (vlastitim 
imenom Nahčuj, sing. Nahčuo, od nah »narod«) južno od Tereka, oko 
Groznog, zatim brdski čečenci na Argunu, dalje na istok Ičkerinci 
(Ičkerijci) s Akincima (Akki, A’uch) između Arguna i Aksaja, Mi- 
čiko na rijekama Mičik i Gums, u juž. Kavkazu Kisti(ni), na sjever 

od mjesta Dušet i Tioneti i oko izvora Alazanja, pa Karabulaki (ve¬ 
ćinom iseljeni u Tursku). Pojedina plemena dijele se na manje sku¬ 
pove ili rodove, koii imaju posebna imena. Tako na pr. pripadaju 
plemenu Inguša manji ogranci: Ćori (rus. Corinci), Džerah (rus. 
Džerahovci), Galaš, Hamhal, Mechal (Metzchal), Nasran i dr. — 
Č. su redovno visoki i vitki, kratke glave (često i superbrahicefalni), 
tamnih očiju i smeđe koso, ravna nosa, premda nijesu rijetki ni ljudi 
svijetle kose i cčiju, a na istoku predstavnici prednjoazijskog tipa 
debela kukasta nosa. Jezično C. pripadaju istočnom (čečensko-lezgij- 
skom) skupu kavkaskih (jafetidskih) naroda (-v Kavkaz). Značajka 
čečenskog jezika, kojim govori i dio kartvelskih Tuša (Baci), između 
ostaloga je i to, da vokali rado prelaze u dvoglase i nazale. — Č. se 
ponajviše bave stočarstvom (ovce, goveda, bivoli, konji, nekad i svi¬ 
nje), pri čem stoku gone u brda samo kroz ljeto. Ratarstvo (ječam, 
zob, pšenica) je slabije razvito, i to ne samo u brdima, gdje nema 
dovoljno obradive zemlje, nego i u ravnici. Naselja Č-a (a ul) mala 
su i raštrkana, jedino su u nizini ruskim nastojanjem nastala u novije 
vrijeme veća sela. Kuće su jednostavne, od drva, kamena ili opeka, 
izvana pobijeljenc. često na kat, s ravnim krovom. Kod Inguša i 
Kista utvrđeno je svako gospodarstvo visokim zidom, unutar kojega 
je čvrsta, četverostrana. 20—25 m visoka kula. Prizemlje kule služi 
kao staja, u prvom je katu prostorija za žene i za kuhanje, a u 
drugom — koji ima balkon — stan gospodarev. Uz kulu je još posebna 
manja kuća za goste. Odjeća je slična kao i po ostalom Kavkazu. 
Muškarci nose preko lanene košulje još kao neku drugu, otvorenu, od 
katuna ili svile (u našim krajevima takva se gdjekad zove anterija), 
zatim čerkesku (-► Čerkesi) ili sličan dug kaput od sukna, smeđe, 
sive ili žute boje, suknene hlače s kožnim gamašama, kožne cipele 
(često posebna vrsta za penjanje), pojas i šubaru ( papaha ), pa čupav 
ogrtač od pusta ( burka ). Glavu briju, a obično i bradu, dok brkove 
ostavljaju. Od oružja nose redovno ravni kavkaski bodež, rjeđe pušku, 
sablju i dr. Inguši su još u prošlom vijeku upotrebljavali štitove, 
kratka koplja i željezne kacige s pletivom od karičica. Žene oblače 
široke dimije, crvenu košulju, na prsima i ramenima ukrašenu vezivom, 
kao što su i rubovi dimija, suknju i pojas, zimi i kožuh. Kosu sprijeda 
podrezuju, a pletu je udate žene u dvije, djevojke u mnogo manjih 
pletenica. Na glavi im je kapica, opšita novcem, katkad straga kao 
s nekom vrećicom, u koju umataju kosu, ili rubac. Na rupcu ili na 
posebnom traku prišiti su kovni ili stakleni koluti, koji vise kraj 
ušiju. Zimi obuvaju čizme od pusta, a ljeti su bose. Tkaju odjeću i 
ćilime i prave pokrivače od pusta. Žito melju u mlinovima kašičarima 
s kolom na vertikalnoj osi (kao u Bosni), a glavna im je hrana pogača 
(od prosena, kukuruzna ili ječmena, rjeđe pšenična, brašna), mlijeko, 
sir (kod čega služe drvene posude) i luk, a piće crno pivo, rakija i 
buza. Kao glazbeni instrumenti spominju se svirale, gajde i vrsta 
tambure s tri žice (pandyr). Plesali su posebno muškarci, i to poje¬ 
dince, u kolu ili u redovima, a posebno žene. — Otac ima veliku 
vlast, ali ni položaj žene nije loš. Žene se po propisima islama. 
Redovno imaju samo jednu ženu, no znalo je biti i drukčije, na pr. 
kod Inguša, gdje je sin nekad nasljeđivao sve žene svoga oca osim 
vlastite matere. Za ubojstvo se vrši krvna osveta. Djeci se nadijevaju 
većinom životinjska imena: Vuk, Zec, Orao, i t. d. Mrtve stavljaju 
bez lijesa u grobove, obložene kamenim pločama ili daskama, a nekad 
su ih polagali u stožaste ili četvorostrane kamene kućice (kaša), 8—10 
m visoke, koje su im bile grobnicom za cijeli rod. Sličnih grobnica ima 
i podzemnih, a te su starije, pa su možda pripadale i kojem drugom 
narodu. Uz mrtvaca stavljali su hranu, oružje i drugo, a ima znakova, 
da su mu davali i njegova konja, pa i ženu (kasnije se sačuvalo samo 
bacanje konjskog uha i ženine pletenice u grob). Za muške pokojnike 
držale su se posmrtne gozbe s utrkama i natjecanjima i mrtvačke 
svečanosti u određeno vrijeme sve do četvrte godine poslije smrti. — 
Č. su nekad bili kršćani, kako pokazuju ostatci brojnih starih crkava, 
križeva i računanje dana u tjednu. Islam su primali pomalo od 16. do 
19. stoljeća, premda je prolazno bio dopro do njih već i ranije. 
Od starijih vjerovanja ostalo je: naročito poštovanje i svetost ognjišta, 
u svezi s kultom predaka; zatim vjerovanja u vještice, džinove, šajtane, 
ilbise (nazivi pod utjecajem islama), almas (šumski duhovi, muški i 
ženski, od kojih posljednji sjećaju na vile). Do nedavna su još poštovali 
svoje stare bogove, među kojima su najvažniji: svemogući bog stvoritelj 
i otac bogova (Dele, Dala), zatim gromovnik Seli i njegova kći (Seli 
Sata), zaštitnica djevojaka; tri mnogo poštivana, no ne sasvim jasna 
božanstva plodnosti: Maccli, božica Tušoli (kojoj su se ponajviše 
utjecale žene radi djece), Tamyž-erda (kod čijih su svetkovina 
pojedinci padali u zanos i proricali); dalje sunce (Dela Molh) i nje¬ 
gova majka (Asa), »majka voda« (Hi-nana), »majka oluja« (Dardza- 
niinilk), koja stanuje na Kazbeku, jednooki Elta, bog lova i divljači, 
pa mnogi drugi bogovi prirode i njenih pojava. Osim toga bilo je 
mnoštvo lokalnih, porodičnih i plemenskih božanstava-zaštitnika (erda, 
inguški cu, tsu). Svima tima božanstvima bila su posvećena posebna 
svetišta (elgyc, elgyts). slična mrtvačkim kućicama (kaša), ili stare 
kršćanske crkve, a prinosili su im (krvne i nekrvne) žrtve posebno 
birani svećenici uz svečane obrede. Uz ove bilo je i ljudi, koji su 
proricali budućnost, i ženskih gatalica. 

LIT.: A. Byhan, Die Kaukasischen Volker (u Buschan, Illustrierte 
Volkerkunde II/2, Stuttgart 1926); A. Dirr, Die alte Religion der 
Tschetschenen, Anthropos III., St. Gabriel-Modling 1908; A. Dirr, 
Der kaukasische Wild- und Jagdgott, Anthropos XX., St. Gabriel- 
Modling 1925. B. B-ć. 

ĆEČENSKO-INGUŠKA autonomna socijalistička sovjet¬ 
ska republika ima 15.000 km 2 i 650.000 stan. Obuhvaća dio 
središnjeg Kavkaza sjeverno od planinskog grebena Baš- 
lama i niže predgorje na sjeveru do rijeke Tereka. Stano¬ 
vnici su pretežno Čečenci i Inguši muslimanske vjere i sto¬ 
čari. Glavni grad je Groznij (210.000 stan.). Z. D-i. 

ČEČETKA, František Josef, * 1871, češki književnik. 
Napisao je niz pripovijedaka i romana iz češke i svjetske 
povijesti. U romanima obrađuje husitsko doba (Ve Ivi 


stope , 1925—26), napoleonske ratove (Orlove velke armady, 
1928 i 1929), vjerske i staleške bune (Selskđ vojna , 1931) 
i dr. Omilio je pisac širih slojeva. Lj. J-e. 

ČEDAD -> Cividale. 

ČEDADSKI RUKOPIS, najstariji vremenski točno odre¬ 
đeni spomenik slovenskoga jezika. Čuva se u čedadskom 
muzeju. Taj je rukopis popis zakladnih misa (liber fun- 
dationum) bratovštine sv. Marije u Črnjevu. Prvobitno je 
napisan latinskim jezikom (najstariji zapis potječe iz g. 
1497). G. 1497 je carski notar Johannes iz Krka na molbu 
predsjednika bratovštine i črnjevske mjesne općine pre¬ 
veo sve dotadašnje zaklade na slovenski jezik. Kasnije su 
(1502, 1508 i t. d.) bili dodani još novi latinski i slovenski 
popisi, premda je većinu rukopisa napisao čakavski Hrvat; 
pravopis je talijansko-furlanski. 

LIT.: I. Grafenauer, Kratka zgodovina slovenskega slovstva. Z. D. 

ČEDOMIL JAKŠA Čuka Jakov. 

ČEDOMORSTVO je ubijanje novorođene djece. 

I. Kod nekih naroda imao je otac u određenim granicama 
vlast usmrtiti svoju djecu, na pr. kod Kineza, Židova i 
Rimljana. Ipak kod Rimljana tu vlast nad životom i smrću 
(ius vitae necisque) svoje djece nije smio upotrijebiti 
bez opravdana razloga; u protivnom slučaju bio bi ka¬ 
žnjen kao ubojica. Sigurno je, da te vlasti nije bilo kod 
svih primitivnih naroda. Vrlo je često imao otac pravo, 
pa čak i dužnost, oduzeti život novorođenom djetetu. Kod 
mnogih primitivnih naroda vlada običaj ubijati dojenče, 
ako je nezakonito, ako mu je majka umrla, ako je una- 
kaženo ili bolesno ili ako ima kakvo neobično ili tajan¬ 
stveno svojstvo (na pr. rođeno sa zubima), ako postoji 
bojazan, da će donijeti nesreću (na pr. porod naglavce, 
ako je rođeno za oluje, u nekim određenim mjesecima ili 
u neke određene dane). Osobito je raširen običaj ubijanja 
jednog djeteta kod blizanaca. Često određuje običaj, ko¬ 
liko djece smije imati pojedina porodica. 

Za izvršivanje čedomorstva navode se različni razlozi. 
Govori se o brigama oko odgoja, o gubitku ljepote, o 
dugom vremenu dojenja, koje kod primitivaca traje do 
četiri godine. Ali očito je glavni razlog kruti način života 
primitivca. Nemoćno dijete smeta roditeljima pri seljenju 
i traženju hrane. U nekim slučajevima ubijaju djecu i 
kao žrtvu bogovima ili u praznovjerne medicinske svrhe. 
Običaj ubijati novorođenčad postoji i kod poluuljuđenih 
i uljuđenih naroda, na pr. žensku djecu u Kineza, Arapa, 
i Hinda; kod Grka, Germana i Rimljana, u ranijem 
stepenu njihova razvoja, izlagali su nesposobnu djecu 
odmah nakon poroda. Platon i Aristotel zagovarali su taj 
običaj, potonji očito iz populacionih razloga. Međutim 
toga običaja ne nalazimo kod svih primitivaca. Kod mno¬ 
gih se pojavio tek na višem razvojnom stepenu. Narodi, 
koji tog običaja nisu imali, osuđivali su ga i kažnjavali, 
ali i oni, koji su ga vršili, činili su to često s osjećajem, 
da rade zlo. 

II. Gotovo do polovice 19. st. kaznilo se č. najtežim kaznama. Po 
kaznenom zakoniku cara Karla V. (Carolini) čedomorku su zakopali 
živu ili utapali, a prije toga su joj tijelo proboli kolcem. I starije 
hrvatsko pravo poznavalo je osobito stroge kazne za čedomorku. 
Poljički statut (1440) u čl. 84b određuje: »Ako bi se grihom našla 
ženska glava ka bi dite udavila, volja kako goder hoć na svitu, ali 
kim hoć putem ali načinom, ima biti po svaki put ognjem sažgana, 
ako se najde; i ako se obnajde ta i takova, ima svaki človik, tako 
muška glava tako ženska, tu i takovu, kad ju obočiti, ima ju hititi 
pod zarok libar 46«. Taj propis obuhvata sve slučajeve čedomorstva 
bez obzira na dob djeteta, iako bi se iz okolnosti, da govori samo 
o ženskoj glavi, možda moglo zaključiti, da ima u prvom redu pred 
očima novorođenu djecu. Statut grada Trsata (1640, čl. 35. i 36.) pro¬ 
pisuje: »Ako bi ka umorila dite, tere ne bi po nesreće, i bi se otela 
čista činiti, i da joj grc glava, i onomu ki bi ju naputil. — Ako bi 
ka mat dite u zibele umorila po nemarljivosti i nepomnji, da plati 
crikve lib. 25, a pravde drugih lib. 25«. U tom se propisu razlikuje 
slučajno, nakanjeno (dolozno) i nehatno lišenje života, a iz riječi 
»u zibele« možemo zaključiti, da zakon, iako ne misli samo na no¬ 
vorođenu, to svakako na djecu u nježnoj dobi, posve nemoćnu. To 
bi slijedilo i iz osude suda u Trsatu (1749), kojom je kažnjena Ka¬ 
tarina Filinić sa Cresa, »da joj se mačem odrubi glava i desna ruka 
od lakta, tako da i umre«, jer je ubila svog sina Martina »dobe 
leta i pol«. Postupanje sudova, kada se radilo o novorođenoj djeci, 
bilo je blaže: Jelena, pastorka postolara Veverice, usmrtila je svoje 
dijete, pa je po propisima suda u Zagrebu zaslužila kaznu sažganja, 
ali ju je grad pomilovao na sramotnu kaznu: da joj se rubovi ili optoci 
otparaju, a halje i kite s glave da joj se odrežu i da se šibama istjera 
iz grada. Kaznom za čedomorstvo kaznili su i pometnuće. 

III. Za bolje upoznavanje čedomorstva kao kažnjiva 
djela u sadašnjici mogu poslužiti neke brojke. Po Glei- 
spachu suđeno je u staroj Austriji radi čedomorstva u 
razdoblju 1892—1903 ukupno 929 žena. Od tih su bile 794 

neudate, 54 udovice i 81 udata. Ako udovice pribrojimo 
neudatima, onda broju 848 stoji nasuprot 81, u postotcima 
91,2 prema 8,7. Veći dio tih žena bio je bez imovine. Na 
području Banskog stola u Zagrebu te prizivnih sudova u 
Splitu i Sarajevu suđeno je u razdoblju 1932—38 radi če¬ 
domorstva 259 žena. Zanimljivo je pratiti sve stupnjeve, 
koje je čedomorstvo kao kažnjivo djelo prošlo u zako¬ 
nodavstvima evropskih država. Od osobito teškog (kvali¬ 
ficiranog) zločinstva lišenja života postalo je ono lakše 
kažnjivo (privilegirano) lišenje života, ali samo pod uslo- 
vima propisanim u zakonima. Za blaži postupak sa čedo- 
morkom odlučne su duševne (psihopatološke), tjelesne 
(fiziološke) i društvene okolnosti. Kako sve te okolnosti po¬ 
stoje gotovo samo kod majke u vrijeme poroda, to ovo 
kažnjivo djelo kao lišenje života, koje se osobito blago 
kažnjava, može izvršiti samo majka. Zakon uvažuje van- 
redno duševno i tjelesno stanje, u kojem se rodilja nalazi 
u vrijeme porođaja ili neposredno iza porođaja, ali dok 
traje poremećaj, što ga izaziva porođaj. Ako majka uzro¬ 
kuje smrt svog djeteta činjenjem ili propustom izvan ovog 
stanja ili nehatno, bit će kažnjena za obično lišenje ži¬ 
vota. Kao neizravni razlog za iznimno postupanje s tim 
djelom služe i društvene prilike, jer majka u stanju po¬ 
roda, napose nezakonita i neimućna, ne može mirno 
prosuđivati društvene posljedice poroda, nalazi se nekako 
u društvenom stanju nužde (infanticidio per causa d’onore, 
Ehrennotstand). 

Po današnjem shvaćanju svako je č. (§ 170. K. z.) posebna 
vrst lišenja života. Druge osobe, koje same ili zajedno s 
majkom izvršuju to djelo i koje nju navode na djelo ili 
joj pomažu, bit će kažnjene za obično lišenje života (§ 
167. K. z.). Majka nasuprot, koja drugoga navodi na to 
djelo ili mu pomaže, bit će kažnjena samo za čedomorstvo. 
Djelo je prestup, kazna strogi zatvor ili zatvor od 7 dana 
do pet godina. U osobito lakim slučajevima sud može 
kaznu vanredno ublažiti, nije vezan ni na mjeru ni na 
vrstu kazne (može je kazniti na pr. samo novčano). 

LIT.: E. Westermarck, Ursprung und Entwicklung der Moralbegriffe, 
sv. 1., Leipzig 1907 (njemački prijevod); M. Schvvarz, Wechselnde 
Beurteilung von Straftaten in Kuliur und Recht, sv. I.: Die Kindes- 
totung, Berlin 1935; W. Gleispach, Kindesmord. Handworterbuch der 
Kriminologie, Berlin 1933; R. Pannain, Infanticidio per causa d’onore, 
Nuovo digesto italiano, Turin 1938; E. v. Liszt, Die vorsatzlichen 
Totungen, 1919; Bahtz-Beck, Kindestotung, Hwb. der gerichtlichen Me- 
dizin und naturwissenschaftlichen Kriminalistik, Berlin 1940; V. Mažu- 
ranić, Prinosi za hrvatski pravnopoviestni rječnik; S. Frank, Kazneno 
pravo, II., Posebni dio, sv. I., Zagreb 1934 S. F-k. 

S moralnog gledišta je čedomorstvo osobito težak zločin. 
Ne vrijeđa samo pozitivnog prava o nepovredivosti tuđega 
života i o potrebi dužne ljubavi, nego počinjen od rodi- 
teljke ili s njezinom privolom vrijeđa prirodni zakon u 
najosnovnijem njegovom dijelu. Roditeljska je ljubav 
prirođena mnogim nerazumnim bićima (životinjama), a po¬ 
gotovu razumnim ljudima. Čedomorstvo je po shvaćanju 
kršćanskog morala dvostruk grijeh: ne samo težak grijeh 
protiv pravednosti (-> Božja zapovijed: Ne ubij), nego 
napose težak grijeh protiv ljubavi (IV. Božja zapovijed: 
Poštuj oca i mater), koju roditelji duguju svojoj djeci po 
Božjem i prirodnom zakonu. A. Ž. 

ČEGRTUŠE su ljutice zmi¬ 
je s dubokom jamicom iz¬ 
među nozdrva i oka, pa pri¬ 
padaju jamičarkama. Na kra¬ 
ju repa im je čegrtaljka od 
rožnih kolutova, utaknutih je¬ 
dan u drugi, a ostatci su od 
presvlačenja rožnatih košulji¬ 
ca. Čegrtaljka služi vjeroja¬ 
tno, da se spolovi međusobno 
nađu. Č. ima u ustima sa sva¬ 
ke strane dugačak, šupalj svi- 
nuti otrovni zub pokraj pri¬ 
čuvnih zubi (otrovnice cjevo- 
zubice, Solenoglypha). Č. na¬ 
rastu do 2 m, a žive u suhim pješčanim pustinjama, po¬ 
znato ih je oko 16 oblika, većinom u Sjevernoj Americi, 
a samo jedna vrsta u Južnoj Americi (čegrtuša zastrašna, 
Crotalus terrificus u Braziliji). Ugriz im je vrlo opasan, pa 
ih se sve životinje instinktivno boje i uklanjaju im se. 
Hrane se malenim sisavcima, pticama i žabama. Čovjek ih 
ubija i zbog kože, koja se upotrebljava za torbice, pojase 
i drugo. K. B. 


ČEHONIN, Sergei Vasiljevič, * Valajka (Novgorodska 
gubernija) 1878, ruski grafičar i keramičar. Učio je u Petro- 
gradu, a istakao se najprije svojim keramikama uzimajući 
za njihovu dekoraciju motive staroruske, perzijske, ki¬ 
neske i japanske. Od 1917 djeluje ponajviše kao grafičar i 
postaje glavni predstavnik grafike t. zv. »sovjetskog em- 
pirea«. Ilustrirao je izvanredno otmjeno djela Puškina (Rw 
sian i Ljudmila), Lunačarskoga i Čajkovskoga, izradio broj¬ 
ne knjižne opreme i pojedinačne grafičke listove. A. Sch. 

ČEHOSLOVAČKA Česi. 

ČEHOTINA -> Đetinja. 

ČEHOV, Anton Pavlovič, * Taganrog 29. I. 1860, f Ba- 
denweiler 15. VII. 1904, ruski novelist i dramatičar. Dje¬ 
tinjstvo je njegovo bilo vrlo teško i teklo je u slabo 

kulturnoj, iako dosta imućnoj 
sredini. Klasičnu je gimna¬ 
ziju svršio u Taganrogu, a li¬ 
ječnički fakultet u Moskvi 
(1885). Za vrijeme školovanja 
u Moskvi morao je uzdrža¬ 
vati brojnu porodicu. To ga 
je ponukalo, da se dade na 
književnost. Radio je za male 
šaljive tjednike u Moskvi i 
Petrogradu, kao što su Stre- 
koza, Budiljnik, Oskolki, Zri- 
telj, Razvlečenie i dr. Takav 
je rad trajao od 1880 do 
1887. Što je Č. napisao u ovo 
vrijeme, nije imalo gotovo 
nikakve umjetničke vrijedno¬ 
sti, ali je zato potpuno svla¬ 
dao književnu tehniku i po¬ 
stao pravi majstor male pripo¬ 
vijetke. Tada se sprijateljio s poznatim humoristom N. A. 
Lejkinom, koji je na nj blagotvorno djelovao. Postepeno 
se Č. udaljuje od humoristike: humor se njegov pretvara 
u satiru, a bezbrižan smijeh zamjenjuje se tugom i zami- 
šljenošću, katkada gorkim sarkazmom. Od veselog feljto¬ 
nista pretvara se u umjetnika dubokoga sadržaja, širokoga 
vidokruga i oštroga pogleda. Pisac D. V. Grigorovič po¬ 
maže mu ući u najozbiljniji ruski dnevnik Novoje Vremja 
(A. S. Suvorina), gdje se prvi put javlja pod pravim ime¬ 
nom. U ozbiljnu književnost Č. je stupio zbornikom 
Pestryje razskazy (1886). Kad je svršio lječništvo, neko 
se vrijeme uz književnost bavio i njim, ali se uskoro posvetio 
samo književnosti. G. 1887 prelazi u mjesečnu smotru Se- 
vernyj Vestnik. Iste godine dobiva od Akademije nauka 
Puškinovu nagradu za zbornik V sumerkah. G. 1892 po¬ 
činje njegova suradnja u najuglednijem književnom mje¬ 
sečniku Russkaja Myslj. Što je više Č. upoznavao život, 
to se jače očitovala u njegovu stvaranju tragična nota 
beskrajnoga razočaranja. U traženju izlaza obraća se »tol- 
stojevstvu«. Ovaj period (1886—92) jasno se osjeća u nje¬ 
govu stvaranju: Pripadok, Skučnaja istorija , Pari , Knja- 
ginja. Međutim Č. napušta i »tolstojevstvo«, jer je »stekao 
vjeru u napredak«; počeo je opet vjerovati u čovjeka, 
u vječne ideale: čovjek može načiniti život prekra¬ 
snim, ako se primi rada. Prvi znakovi razočaranja »tolsto- 
jevstvom« javljaju se u pripovijesti Palata N 9 6 (1892). 
Ovoj promjeni znatno je pomogao njegov put (1890) u 
Sibir, na otok Sahalin, gdje su se nalazili po zlu čuveni 
kazneni zavodi za robijaše (»katorga«). Njegova čuvena 
knjiga putnih utisaka (Ostrov Sahalin , 1893—95) pokazuje, 
da je ovaj nježni i povučeni umjetnik imao velik smisao za 
društvovna pitanja. 

Slava se Č. širila, učvršćivalo se njegovo materijalno 
blagostanje; g. 1900 ruska Akademija nauka izabrala ga 
je svojim počasnim članom, ali se on već 1902 iz na¬ 
čelnih razloga odrekao toga izbora. (Izbor M. Gorkoga 
za akademika nije potvrdila vlada.) G. 1899—1901 izišla 
su njegova sabrana djela, za što je dobio za ono vrijeme 
vrlo veliku nagradu od 75.000 rubalja. 

Stvaralački rad Č. vrlo je originalan i zanimljiv, pa je 
prema tome i njegovo značenje za povijest ruske knji¬ 
ževnosti, a osobito za razvitak ruskoga kazališta, veoma 
veliko i označuje vrlo važno i posebno doba u ruskoj 
umjetnosti. Č. je tipičan zastupnik i slikar ruske »bes¬ 
klasne inteligencije« posljednjih dvaju desetljeća 19. st. 
To je bilo vrijeme, kad je teška vladina reakcija u svoja 

nemila upravna kliješta zahvatila sav život i rad ruskoga 
društva. Rusku javnost zahvatilo je razočaranje; društveni 
život pretvorio se u ustajalu baruštinu, a ljudi — u »zem¬ 
ne crve«, o kojima ne će nitko nikada »ni priče kazivati, 
ni pjesme pjevati«, prema izrazu M. Gorkoga. I eto, Č. 
se latio opisivanja baš ovoga tmurnog vremena i njegovih 
sivih bezličnih junaka, pokazujući, da se pod ovom, pri¬ 
vidno mirnom, društvenom površinom krije prava trage¬ 
dija, koja pritište dušu i guši srce. Č. je odbacio za rusku 
književnost toliko značajan oblik glomaznoga romana i 
počeo pisati male pripovijesti, novele. Zapravo je Č. na¬ 
pisao već u mladosti (1884) roman Drama na ohotje. Ovaj 
pustolovno-kriminalni roman zauzima sasvim osamljeno 
mjesto u stvaranju Č. Kasnije se Č. nekoliko puta obra¬ 
ćao misli o romanu, ali se je svaka na kraju ipak završavala 
nizom samostalnih pripovijesti i novela, koje su bile bliže 
njegovim mislima, raspoloženjima i ciljevima. Č. je učvrstio 
u ruskoj književnosti novelu i postao jedan od najboljih 
njezinih majstora ne samo u Rusiji. U njegovoj se noveli 
sjedinjuje lakoća pričanja s unutarnjim dramatizmom i 
psihološkom dubljinom proživi javan ja, sa zanimljivošću 
sadržaja i skromnošću vanjskih sredstava. Njihova je su¬ 
ština sažeta produbijenost. U tome je novina i individual¬ 
nost Č. proze. Nastavljajući Puškinovu tradiciju Č. piše je¬ 
dnostavno, iskreno, jasno, bez suvišnog poniranja u psihiku 
ili osjećaje, bez oštrih prosvjeda i vatrenih propovijedi. 

Kao dramatičar Č. je ruskom kazalištu dao sasvim nov 
pravac, preporodivši ga odlučno i svestrano. Č. je volio 
i poznavao kazalište i posvećivao mu pažnju ne samo u 
svojim kazališnim komadima nego i u pripovijestima, 
feljtonima, pismima i razgovorima. Prema njegovu mi¬ 
šljenju rusko se kazalište posve odvojilo od svoga vre¬ 
mena i pretvorilo u mrtvu predaju, pa treba da bude 
potpuno preporođeno i na ruševinama staroga sagrađe¬ 
no novo. Č. se vrlo rano latio pisanja kazališnih koma¬ 
da; prvi je njegov ozbiljni komad bio Ivanov (1887). 
Poslije toga posvetio je glavnu pažnju dramaturgiji. Od 
daljih komada važniji su Lješij, Cajka , D jad ja Van ja. Tri 
sestry f Višnjevyj sad i nekoliko uzornih, veselih aktovki. 
Č. je stvorio poseban teatar nastrojenja . Međutim, nje¬ 
govo je kazalište bez svake teatralnosti: junaci su mu 
obični živi ljudi bez zanosnih riječi i nastupa s osobitim 
učincima, ali s dubokim proživljavani em onoga, što se do¬ 
gađa na pozornici. Č. otkriva unutarnji dramatizam misli 
i osjećaja: njegovi kazališni komadi zapravo su pripo¬ 
vijesti u obliku razgovora. U temeljima Č. kazališta ne 
leži volja nego osjećaj; njemu nije toliko važna dramska 
radnja, koliko proživljavanje; kod njega odlučnije govori 
šutnja (pauza) negoli riječ; važnija mu je zajednica (en- 
semble), nego pojedini glumac, odlučniji redatelj od glum¬ 
ca. Idealno tumačenje Č. komada dao je Moskovski hudo- 
žetveni teatar. 

Hrvatsko kazalište u Zagrebu s uspjehom je davalo: 
Medvedj (1897); Predloženie (Uprosi, 1902); Lebedinaja 
pjesnja (Labuđi pijev, 1902); Djadja Van ja (Ujak V., 
1902); Višnjevyj sad (Trešnjik, 1916) i dr. 

BIBL.: Sabrana Čehovljeva djela izišla su 1899—1901 (10 sv.); 1902 
(16 sv.); 1911 (dodatak); 1918 (23 sv.); 1929 (24 sv.). Posebno^ su 
izdana njegova pisma različnim adresatima (6 sv.), njegovoj ženi 
O. L. Knipper-Čehovoj (3 sv.), njegovo dopisivanje s M. Gorkim, 
pisma njemu od njegova brata Aleksandra i dr. Od osamdesetih 
godina prošloga st. pa do današnjih dana zaokupljao je Č. zanimanje 
naših prevodilaca s ruskoga, među kojima se naročito ističu Mareković, 
A. Harambašić, M. Lovrenčević, S. Rakošev, I. Škorjač, A. Demerec, 
J. Badalić i dr. U njihovim je prijevodima objavljeno u hrvatskoj 
književnosti oko 150 što većih što manjih Č. radova. 

LIT.; Andreevič (E. Solovjev), Knjiga o Gorkom i Č., Petrograd 
1900; K. I. Čukovskij, Ot Č. do naših dnej, 1908; Zbornik članaka i 
uspomena nekolicine autora »O. Č.«, Moskva 1910; J. Aleksandrovič, 
Č. i ego vremja, Moskva 1911; M. Kurdjumov, Serdce smjatannoe, 
Pariz 1934; Zbornik Č. i naš kraj, Rostov na Donu 1935. 

O Č. su kod nas pisali: V. C. Albertinov (Prosvjeta, 1904); J. 
Pasarić (Vijenac, 1899); J. Badalić, Cehovska drama, predgovor nje¬ 
govu prijevodu Ujaka Vanje, Zagreb 1922; N. Fedorov, Pjesnik 
sutona (Obzor, 15. VII. 1924); Isti, Čehovljev teatar (Hrv. Revija, 
1929); Isti, Č. i revolucija (Nova Evropa, 1935). N. F. 

ČEHULJA ( Myrrhis odorata [L.] Scop.) trajna je zelen 
iz por. štitarka (v.), koja miriše poput anisa. Ima debeo, 
razgranjen podanak i do 1,2 m visoku, šuplju, u gornjem 
dijelu razgranjenu, na koljencima dlakavu nadzemnu 
stabljiku s velikim, trokutastim, dvostruko ili trostruko 
perasto razdijeljenim listovima, koji su, osobito odozdo, 
gusto mekano dlakavi. Sastavljeni su štitci odozgo plo¬ 
snati, a bijeli su cvjetovi poligamni. Plodovi su preko 2 


cm dugi, duguljasto pirami¬ 
dalni, s boka stisnuti, u zre¬ 
lom stanju tamno smeđi ili 
crni. Raste kod nas po vrti¬ 
ćima i torovima planinskog 
pojasa. S. H-ć. 

ČEK. 

1. Povijesni razvoj. Povi¬ 
jesno se mjenica i ček razvi¬ 
jaju prilično uporedo. Trago¬ 
ve im nalazimo već u grčko i 
rimsko doba; tadašnji banka¬ 
ri — trapeziti i argentarii — 
obavljali su različite novčane 
poslove uz pomoć isprava, 
koje podsjećaju na današnji 
ček i mjenicu. Jasnije oblike 
i širu upotrebu dobivaju is¬ 
prave, koje se u 13., 14. i 15. st. 
javljaju u talijanskim trgovačkim gradovima (Genova, 
Napulj, Mleci) u vezi s depozitnim poslovima bankara 
toga vremena. Sličan razvoj opaža se nešto kasnije (16. st.) 
i u sjevernim njemačkim gradovima (Hamburg) i u 
Holandiji. 

Konačni oblik današnjem čeku dala je Engleska. Lon¬ 
donski zlatari 16. i 17. st. primali su također na čuvanje 
pologe pojedinaca, jer su raspolagali sigurnim blagajnama. 
Tako su se oni počeli baviti sve više i kreditnim poslo¬ 
vima i otvarati tekuće račune. Za primljene depozite izda¬ 
vali su isprave, nazvane »goldsmiths notes«, koje su glasile 
na donosioca. Broj i promet tih isprava bio je vrlo velik, 
pa su one imale gotovo isti značaj, što ga danas imaju 
novčanice. Kad je osnovana Engleska banka (1684), koja 
je u toku 18. st. uspjela osigurati mnoge povlastice i poste¬ 
peno zadobiti monopol izdavanja novčanica, ostali bankari 
iznašli su ipak način, da spase svoj već razgranjeni depo- 
zitni posao. Oni su sada umjesto »goldsmiths notes« davali 
svojim mušterijama male knjižice, sastavljene od istovrsnih 
listića, na kojima je bio tiskan tekst naloga dotičnom ban¬ 
karu, da donosiocu isplati svotu, koju je trebalo rukom 
ispuniti. U nalogu pozivao se izdavalac na svoj polog kod 
bankara i stavljao pod tekst svoj potpis. Tako nastade 
suvremeni ček. 

2. Gospodarska važnost. Ček je u prvom redu platežno 
sredstvo, koje dobro zamjenjuje isplatu u gotovom, u 
zemlji i u inozemstvu (--> Beznovčani promet). Gospodarski 
značaj čeka vrlo je velik. Za taj način plaćanja nije po¬ 
trebno držati velike iznose gotovine u blagajnama, a time 
se izbjegavaju mnoge opasnosti (krađa, provala, vatra), 
koje su s tim spojene, pojednostavljuje se i pojeftinjuje 
blagajnička služba. Novac, koji bi u većim ili manjim izno¬ 
sima ležao neprestano besplodno u blagajni, ulaganjem na 
bankovni račun, s kojim se može raspolagati čekom, do¬ 
nosi neki, iako obično skroman prihod u obliku kamata. 

S druge strane, upotreba čeka vodi do otvaranja ban¬ 
kovnih čekovnih računa u sve većem broju, a time novčani 
zavodi dobivaju sve znatnije iznose depozita, koje opet 
mogu staviti na raspolaganje privrednim granama u obliku 
zajmova. Na taj se način jačanjem čekovnog prometa jača 
i gospodarska uloga i značaj banaka, dolazi do pojefti¬ 
njenja kamatne stope, koje blagotvorno djeluje na čitavu 
proizvodnju i promet dobara. Nije dakle slučaj, da su 
zemlje s najraširenijom upotrebom čeka ujedno i zemlje 
s najnižom kamatnom stopom, jer su te dvije pojave u 
tijesnoj uzročnoj vezi. 

Raširena upotreba čeka smanjuje osim toga u velikoj 
mjeri i sam opticaj novčanica pa time pridonosi jačanju 
valute. I u međunarodnim plaćanjima ček ima sve značaj¬ 
niju ulogu. Na tom području ček kao deviza dobiva sve 
veće značenje na štetu mjenice, kojoj upotreba u među¬ 
narodnim plaćanjima slabi, izuzevši kod prekomorskih 
poslova. 

Uza sve te koristi raširenost čeka u mnogim zemljama 
nije velika, iako postoje dobri zakoni o čeku. Ček je pro¬ 
izvod višeg stupnja gospodarskog života pa traži za svoj 
uspješan razvoj neke pretpostavke, napose: pouzdanost i 
točnost bankovnih ustanova i povjerenje općinstva u njih, 
oslobođenje čeka od fiskalnih tereta (biljegovine), koji 
oteščavaju njegovu uporabu i promet, i napokon razvijen 

poslovni i društveni moral, koji isključuje, odnosno svodi 
na najmanju mjeru zloupotrebe čeka. M. Š-ć. 

3. Čekovno pravo. Ček je uputnica na platež novca, koja 
je izdana prema propisima čekovnog zakona. Da netko uz¬ 
mogne izdati ček (izdatnik, trasant), treba da kod drugoga, 
na koga ček upravlja, trasira (trasat), ima pokriće, kojim 
može raspolagati putem čeka prema izričnom ili prešutnom 
sporazumu s tom osobom. Izdavanje čekova bez pokrića, 
t. zv. nepokrivenih čekova, kažnjivo je. U praksi postoje za 
čekove tiskanice. Ako je predviđen duži poslovni saobraćaj, 
izdatnik redovito dobiva knjigu tiskanica od onoga, na koga 
će čekove trasirati, pa iz te knjige prema potrebi trga i 
ispunjuje čekove. Na taj je način olakšana i trasatu kon¬ 
trola o istinitosti čeka. Etimološki se izraz ček izvodi iz 
engleskoga. Engleski kralj, kaže se obično, izdavao je pla¬ 
težne doznake na svoju blagajnu (saccarium, exchequer); 
ovakva se doznaka zvala bili de saccario, odatle kasnije ček. 

Da se neka isprava uzmogne smatrati čekom, mora imati 
sve, što je u zakonu piedviđeno kao potrebno. Napose je 
važno, da se u samoj ispravi upotrijebi naziv ček, kako 
ne bi bilo sumnje, da se radi baš o čeku. 

Ček je zamjena za novac, on se daje zato, da se uštedi 
platež u gotovu. U tu svrhu može služiti i mjenica. No 
mjenica je u prvom redu kreditni papir, a tek u drugom 
redu platežno sredstvo. Obično se kaže, da se mjenica 
stavlja u promet, kad pojedinac nema novaca, a ček, kad 
ga ima. Ova upotreba čeka, da bude zamjena za novac, 
naglašena je i kod nas time, što se ček ne može trasirati 
na svakoga, nego samo na onoga, kod kojega je isplata 
novca uobičajena i ustaljena — koliko, dakako, izdatnik ima 
pokrića — dakle u pravilu na koju banku. To se izriče 
riječima, da je pasivna čekovnopravna sposobnost ogra¬ 
ničena. Po našem čekovnom zakonu ček se može trasirati 
samo na tvrtke, registrirane kod suda, koje se obrtimice 
bave bankarskim poslovima, te na poštansku štedionicu, 
banke javnopravnih tijela i druge zavode, koji su po 
svojim pravilima ovlašteni da preuzimaju tuđi novac. 
Slično je i po njemačkom, a šire po francuskom čekovnom 
zakonu. Zadaća čeka, da bude zamjena za novac, nagla¬ 
šena je nadalje zakonskom odredbom, da se ček plaća po 
viđenju, dakle praktički odmah, kad to korisnik ushtjedne. 
Nije moguće drugačije označiti dospjelost, kao na pr. kod 
mjenice; isprava, u kojoj bi dospjelost bila drugačije ozna¬ 
čena, nije ček. No u drugu ruku treba da se ček, kad je 
jednom izdan, podnese što prije na isplatu, pa naš zakon 
propisuje rokove za podnošenje. 

Rečeno je, da je ček zamjena za novac, no valja istak¬ 
nuti, da praktički ne dolazi uvijek na osnovi čeka do 
isplate u gotovu. U poslovnom prometu običajnije je, da 
pojedine banke na računima svojih mušterija vrše knji¬ 
ženja i da provode obračune. Učinak je za pojedinu mušte¬ 
riju isti kao kod plateža u gotovu, jer mušterija može 
uvijek raspolagati svojim novcem. Korist je toga postupka, 
da se izbjegava nepotrebni stvarni prenos novca iz ruke 
u ruku. Na toj misli osniva se i ustanova zavoda za obra¬ 
čunavanje (clearing houses, chambres de compensation). 
Naš zakon predviđa osim toga, da izdatnik, a i svaki drugi 
imalac čeka, može zabraniti, da se ček isplati u gotovu 
novcu. Zbog toga on mora na prednjoj strani čeka, a 
preko njegova sloga, staviti naznaku: »samo za obračun« 
ili drugi kakav izraz, koji to isto znači. U tom slučaju ne 
dolazi, dakle, do isplate čeka u gotovu već s obzirom na 
tu upotrebljenu zaporku. 

Ček se može izdati na ime, po naredbi ili na donosioca. 
Ček na donosioca ima se isplatiti onomu, tko ček donese. 
No i ček, koji je izdan na ime ili po naredbi, može se 
lako prenijeti na trećega, jer je i jedan i drugi takav ček 
po samom zakonu papir po naredbi, pa se prenosi izjavom 
o prenosu na samom čeku. Izjava na čeku o prenosu čeka 
na drugoga zove se naleđe, indosament, jednako kao i kod 
drugih vrijednosnih papira po naredbi, pa i kod mjenice. 
Svojstvo prenosivosti naleđem može se međutim u poje¬ 
dinom slučaju oduzeti čeku, koji glasi na ime. U tu svrhu 
izdatnik mora na čeku staviti riječi: »ne po naredbi« ili 
izraz, koji to isto znači. 

Ako trasant ne plati ček, kad mu se on predoči, dolazi 
do izražaja solidarnost obveze svih potpisnika čeka. To 
su izdatnik (trasant), avalisti (čekovni jamci), ako ih ima, 
i svi prenositelji (indosanti), koliko je ček prenašan, pa se 
sve te osobe nazivaju zavratnim (regresnim) obvezanicima. 


Na njih se imalac čeka vraća, kad trasat ne plati ( zavrata , 
regres) i može ih u tom slučaju po načelu solidarnosti 
goniti, bilo sve zajedno, bilo više njih ili pojedinog po 
svom izboru. No svaki kasniji potpisnik čeka, koji plati 
ček, ima opet pravo tražiti sa svoje strane naknadu (regres) 
od svojih prednika (opet od svih ili od nekih po svom 
izboru), pa to ide redom tako dalje, sve dok se ne dođe 
do izdatnika (trasanta). Ovaj ne može ništa tražiti od 
trasa ta na temelju samoga čeka, nego jedino temeljem ugo¬ 
vora, koliko takav postoji između njega i trasanta o izda¬ 
vanju čekova, na čemu se to izdavanje i osniva. Da imalac 
čeka sačuva sebi prava zavrate (regresa), valja da podno¬ 
šenje na isplatu i neisplata budu utvrđeni na način, kako 
je to propisano u čekovnom zakonu. U obzir dolazi javna 
isprava (protest) od javnoga bilježnika, odnosno sada od 
suda, jer je ustanova javnih bilježnika kod nas ukinuta, 
no ima i drugih načina. 

Ček je sličan mjenici, no ipak ima razlika između oba 
papira već s obzirom na njihov različiti zadatak u prometu, 
kako je prije razloženo. S tim u vezi stoje pojedine razlike: 
ček se plaća po viđenju, kod mjenice se dospjelost može 
i drugačije označiti; kod čeka ne treba naznake vjero¬ 
vnika, jer može glasiti i na donosioca, što kod mjenice 
nije moguće; kod čeka nema prihvata (akcepta), nema 
prema tome ni regresa zbog neprihvata, nema nadalje 
regresa zbog nesigurnosti isplate i t. d. No usprkos tim 
razlikama pravna konstrukcija čeka i mjenice u biti je 
ista. Zato i čekovni zakon u mnogom upućuje na propise 
mjeničnoga zakona. 

Čekovni zakon , koji vrijedi u Hrvatskoj, izdan je za¬ 
jedno s mjeničnim zakonom 29. XI. 1928, pa su oba zakona 
istoga dana, t. j. 19. XII. 1928, i proglašena. Obvezatnu 
snagu dobio je zajedno s mjeničnim zakonom godinu dana 
nakon proglašenja. I kod čekovnoga prava očituje se težnja 
za izjednačenjem, t. j. za stvaranjem svjetskoga čekovnog 
prava. Ta nastojanja idu usporedno s nastojanjima za izje¬ 
dnačenjem mjeničnoga prava. Napose su u Ženevi g. 1931 
izrađeni tekst jedinstvenoga čekovnog zakona, konvencija, 
kojom se države ugovornice obvezuju, da će taj zakon 
uvesti u svojim zemljama kao svoj domaći zakon, zatim 
popis rezerva, t. j. pitanja, u kojima mogu ugovornice od¬ 
stupiti od jedinstvenoga čekovnoga zakona, te konačno još 
neke konvencije. Bivša Jugoslavija potpisala je (naknadno) 
konvencije, pa bi ih bila morala ratificirati najdulje do 
1. IX. 1933 i prema tome uskladiti svoje čekovno pravo. 
To međutim nije učinila. 

LIT.: Eisner, Ženevske konvencije o čeku, Mjesečnik 1932; M. Stra- 
žnicky, Uniformno čekovno pravo , Mjesečnik 1916; E. Sladović, Ček. 
pravo, Zagreb 1926; J. Vrbanić, Ček. pravo kralj. SHS, Zagreb 1929. P. R. 

4. Vrste čekova u prometu. Najvažnije je razlikovanje 
po načinu isplate, odnosno krugu ovlaštenika na isplatu. 

a) Ček na isplatu u gotovom (kasa-ček). Svaki ovlaštenik 
iz tog čeka može tražiti od trasata isplatu označene svote 
u gotovom, i ovaj je dužan ček na taj način iskupiti. 

b) Obračunski ček. Kod njega je isključena isplata u 
gotovom. To se postiže na taj način, da trasant ili bilo 
koji kasniji indosant stavi na ček oznaku »samo za obra¬ 
čun« ili izraz, koji to isto znači. Jednom stavljena oznaka 
ne može se više opozvati. Isplatu takva čeka vrši trasat 
samo putem obračuna, t. j. odobrenjem odnosnog iznosa 
na tekućem računu remitenta bilo neposredno bilo preko 
zavoda za obračunavanje. Obračunski čekovi uvedeni su 
najprije u Njemačkoj, i to poglavito, da bi se spriječile 
zloupotrebe i opasnosti, koje nastaju u slučaju gubitka 
čeka. 

c) Prekriženi , krosirani (crossed) ili barirani (barrć) ček 
nastao je također iz potrebe, da se neovlaštenom posje¬ 
dniku čeka onemogući isplata. Prekriženi ček može naime 
podnijeti na isplatu samo određena banka, odnosno banka 
uopće. To se postiže na taj način, da trasant čeka, ili koji 
kasniji sticatelj, prevuče poprijeko na prednjoj strani čeka 
dvije paralelne crte. Ako se između tih crta upiše još i 
ime banke, onda naplatu čeka može izvršiti samo ta ozna¬ 
čena banka (specijalni krosing), a ako se između crta ne 
upiše ništa, odnosno stavi samo »banka« ili koja slična 
oznaka, onda takav ček može naplatiti samo neki novčani 
zavod (općeniti krosing). Razlika između obračunskog i 
prekriženog čeka je u tome, što se obračunski ček ne može 
isplatiti u gotovu, dok se prekriženi ček može isplatiti u 
gotovu pod uvjetom, da ga na isplatu podnese banka. 

Prema tome, isplaćuje li trasat ček iz pologa izdatnika ili 
iz otvorene vjeresije, razlikuje se pologovni (depozitni) i 
vjeresijski (kreditni) ček. Za razliku od mjesnog (lokalnog) 
čeka , koji je izdan i plativ u istom mjestu, kod udaljenog 
(distantnog) čeka mjesto izdanja različito je od mjesta 
isplate. 

Posebno treba još spomenuti: 

Potvrđeni (certified) ček , koji se upotrebljava u Sjever¬ 
noj Americi; odlikuje se time, što na njemu trasat daje 
potvrdu ili vizu, da je ček dobar, t. j. da ima pokriće i da 
će kod predočenja biti isplaćen. Ta se potvrda od strane 
trasata zabilježuje na čeku obično riječima »good« ili »cer¬ 
tified«, a trasat istodobno blokira iznos čeka na tekućem 
računu trasanta. Naravno je, da se tako potvrđeni ček 
mnogo lakše prima u prometu, jer stavljanjem vize i sama 
banka preuzima jamstvo za isplatu čeka, ako se isti na 
vrijeme predoči za isplatu. Vidiranje čeka podsjeća mnogo 
na akcept, iako trasat u stvari ne preuzima na sebe samo¬ 
stalnu obvezu, kao što je to kod akcepta mjenice, nego 
samo potvrđuje, da pokriće čeka uistinu postoji. 

Cirkularni ček , uređen u Italiji posebnim zakonom od 
g. 1923. Značajka mu je, da ga izdaje novčani zavod, a 
plativ je na vid kod bilo kojeg od mnogih isplatnih mjesta, 
koja izdatnik označi. Kako je kod cirkularnog čeka trasant 
i trasat ista osoba (trasat je podružnica, odnosno agencija 
trasanta ili obrnuto), postoji opasnost inflacije takvih 
čekova u prometu. Da se to spriječi, propisano je, da cir- 
kularne čekove mogu izdavati samo napose za to ovlašteni 
zavodi, i to samo do visine pokrića komitenta. Osim toga 
su ti zavodi dužni položiti i posebne jamčevine u državnim 
vrijednosnim papirima za taj posao. Cirkularni čekovi po¬ 
godni su kao sredstvo za lako prebacivanje gotovine iz 
jednog mjesta u drugo, a moraju se predočiti na isplatu 
najkasnije u roku od trideset dana od dana izdanja. 

Travellers čekovi (Money orders) su zapravo u neku ruku 
privatni bankovni novac, a upotrebljavaju se u međunaro¬ 
dnom prometu ponajviše za turističke isplate (Tourist- 
Drafts). Ti se čekovi izdaju na okrugle svote (na pr. 20, 
50, 100 dolara), a mogu se naplatiti kod velikog broja 
isplatnih mjesta razasutih po cijelom svijetu. Prednost je 
tih čekova napose u tome, da se oni kupuju i plaćaju u 
domaćoj valuti, a isplaćuju u stranoj valuti uz stalan tečaj, 
označen na samom čeku. Da bi se smanjila razmjerno 
velika opasnost krivotvorenja, kao i štete zbog mogućeg 
gubitka ili krađe čeka, te čekove potpisuje remitent prvi 
put odmah prigodom uručenja, a drugi put pred činovni¬ 
kom prigodom isplate, tako da se potpisi mogu sravniti. 
Izdavanjem tih čekova bavi se napose American Express 
Company u New Yorku, koja raspolaže s desetcima tisuća 
isplatnih mjesta. 

Hrvatska državna banka upotrebljava poput drugih nov- 
čaničnih banaka u svom poslovanju dvije vrste čekova, 
koji se razlikuju po boji papira: bijele i crvene. Bijeli če¬ 
kovi služe vlasnicima žiro-računa za podizanje gotovine, a 
crveni čekovi služe samo za vršenje prijenosa (virman) 
s jednog žiro-računa na drugi. M. Š-ć. 

ČEKA, skraćenica za Vserossiskaja črezvyčajnaja ko- 
missija (Sverusko izvanredno povjerenstvo), tajno političko 
redarstvo boljševičke vlade u prvo doba revolucije. Osno¬ 
vano je 20. XII. 1917 kao poseban odjel pučkog povjere¬ 
ništva za unutarnje poslove, kad se obrana revolucije po 
pojedinim revolucionarnim odborima smatrala nedovolj¬ 
nom. Njezino središte nalazilo se u Moskvi u zgradi osi¬ 
guravajućeg društva »Rossija« na Ljubljane!, pa je Č. po¬ 
znata i pod imenom »Ljubljanka«. Cilj joj je bio suzbijanje 
proturevolucije, spekulacije i sabotaže. Prvi predsjednik 
Č-e bio je Uricki, a kad je ovaj 1918 pao žrtvom atentata, 
naslijedio ga je F. Dzieržinskij. Službeno je bila raspuštena 
odlukom od 6. II. 1922, a suzbijanje proturevocionarnih 
težnja povjereno je komesarijatu za nutarnje poslove, koji 
je u tu svrhu osnovao novu ustanovu G. P. U. (v.). J. N. 

ČEKADA, 1. Čedomil, * Posušje 6. XI. 1896, publicist i 
kanonik. Otac mu Andrija, pućki učitelj iz Istre, bio je 
istaknuti hrvatski prosvjetni radnik u Bosni. Gimnaziju 
polazi u Travniku, bogosloviju u Sarajevu i u Innsbrucku, 
gdje doktorira 1922. Poslije kratke katehetske službe su¬ 
djeluje od 1923 u upravi Vrhbosanske nadbiskupije kao 
nadbiskupski tajnik, kasnije kao kancelar i kanonik. Ide u 
red najboljih katoličkih novinara kod Hrvata. Napisao je 
više tisuća snažnih i stilski dotjeranih članaka u sarajev¬ 


skom Katoličkom tjedniku i Vrhbosni , obično nepotpisanih 
ili pod različitim pseudonimima (Dr. Ins., Č. Č., Liber i sl.) t 
a piše i duhovite satire o suvremenim prilikama. 

2. Smiljan, * Donji Vakuf 30. XI. 1902, skopski bi¬ 
skup, mlađi brat Čedomilov. Gimnaziju polazi u Travniku, 
bogosloviju u Sarajevu i u Rimu, gdje doktorira 1928. Od 
1928 do 1933 uređuje Katolički tjednik u Sarajevu. G. 1939 
imenovan je naslovnim biskupom od Farbeta i pomoćni¬ 
kom vrhbosanskog nadbiskupa I. Šarića, a 1940 postaje 
biskup u Skoplju. Na Cvjetnicu 1941 ranjen je pri zračnom 
napadaju na Skoplje, kojom je priiikom biskupski dvor 
razoren i katedrala teško oštećena. U najtežim vremenima 
ostaje na čelu svoje biskupije, podijeljene na tri države. 
Vrstan je govornik i publicist. K. D-ć. 

ČEKANOVSKIJ, Aleksandr, ^ 1832, f 1876, ruski geo¬ 
log. Zbog političke krivice prognan je u Sibiriju, gdje se 
posvetio naučnom radu. Istraživao je geološki sastav 
i izradio geološku kartu irkutske gubernije. Svoja istraži¬ 
vanja proširio je na krajeve sjeveroistočno od Bajkalskoga 
jezera. Pred smrt se vratio u Petrograd, jer su mu naučni 
radovi pribavili pomilovanje. N. Ž. 

ČEKI (cheky), prijašnja turska utezna mjera za pleme¬ 
nite kovine, dragulje i lijekove. 

ČE-KIANG (Che-Kiang), najmanja pokrajina u Kini, 
ima 103.058 km 2 i 21,230.749 stan. (1936), pa je iza pokra¬ 
jina Kiangsua i Šantunga najviše naseljena, 206 na km 2 . 
Nalazi se na obali Istočnog kineskog mora oko zaliva 
Hangčou. Sjeverni dio je aluvijalno tlo rijeke Jang-ce- 
kianga i Tsientang-kianga. Na gorje južnog dijela pokra¬ 
jine nadovezuje se otočje Ču-san. Čitavo je zemljište dobro 
navodnjeno, vrlo plodno, te ima bujnu vegetaciju. Pro¬ 
izvodi se riža, pamuk, čak i svila. Ima dosta i šuma. Glavni 
grad je Hang-čou, a luke su Ning-po i Ven-čou. 

LIT.: G. Wegener, Das Chinesische Reich (Klute, Hdbuch d. geog. 
Wissenschaft), Potsdam 1931 Z. D-i. 

ČEKIĆ Bat -► Mehanički bat. 

ČEKINJAŠI (Chaetopoda) 
su crvi (v.), kolutićavci (v.), 
kojima strše čekinje iz kolu¬ 
tića tijela kao kutikularne tvo¬ 
revine jedne jedine stanice u 
jamicama kožnog epitela. Če¬ 
kinje mogu biti nasađene na 
postrane privjeske ili para- 
podije kod mnogočekinjaša. 
Parapodiji su dvogranati ili 
jednogranati ili ih nema. Ma- 
ločekinjaši, pijavice i zvje¬ 
zdani nemaju parapodija, pa 
su im čekinje, ako ih ima, 
utaknute u jamice kože. Na 
tijelu čekinjaša vidimo još 
pipala, škrge i cirre. U čeki- 
njaše ubraja nauka: mnogo- 
čekinjaše (Polychaeta), malo- 
čekinjaše (Oligochaeta), pi¬ 
javice (Hirudinea) i zvjezda¬ 
ne (Echiuroidea ili Gephyrea 
chaetifera). Mnogočekinjaši 
(v.) su većinom morski oblici, 
gotovo svi rastavljena spola, 
a mužjaci se kadšto razlikuju 
od ženka oblikom tijela, osje¬ 
tilima i pokretačnim organi¬ 
ma, pa tu pojavu u nauci 
zovemo dimorfizam spolova 
(Nereis v., palolo v.). Mladi 
se razvijaju preobražavanjem. 
Neki prozirni oblici žive na 
površini mora, ali većina 
kod obala. Kreću se vijuga- 
njem tijela i pomicanjem pa¬ 
rapodija, a hrane se drugim 
životinjama. Neki su uvu¬ 
čeni u pijesak i mulj, a dru¬ 
gi pričvršćeni u izlučenim 
cijevima kao cjevaši i hrane 
se biljnim tvarima, što ih 
dotjeraju pipci perjanice na 
glavi u usta. Neki oblici 

svijetle pipalima, leđnim ljuskama ili kožom. U Jadranu 
je običan oblik pustenka dlakuša (Hermione hystrix), za¬ 
tim Hermodice carunculata , koji odbacuje čekinje na 

podražaj, pa ga se ribari bo¬ 
je. Kod naših morskih obala 
lijep je cjevaš Spirographis 
spallanzanii , utaknut u pije¬ 
sku, pa u mirnoj vodi pruža 
iz kožnate cijevi prekrasnu 
perjanicu, a u hercegovačkim 
spiljama otkrita je Marifugia 
cavatica. Maločekinjaši (v.) 
su dvospolci, nemaju parapo- 
dija, pa su im čekinje izravno 
u koži; obični su oblici gu¬ 
javica (Lumbvicus) f crvena 
glibnjača (Tubifex). Pijavice 
(v.) su bez čekinja, sploštena 
tijela i dvospolci. Zvjezdani 
(v.) su čekinjaši valjkasta ti¬ 
jela, kamo pripada zelena ke- 
sica (Bonellia viridis) iz Ja¬ 
drana (-+ crvi). K. B. 

ČEKINJAVKA (Torilis), 
jednogodišnje ili dvogodišnje 
zeleni iz por. štitarka (v.) s pe- 
rasto razdijeljenim listovima, 
malim, bijelim ili crvenkastim cvjetovima, koji su združeni 
u sastavljene štitce, i s kratko jajastim, s boka stisnutim 
plodovima, koji imaju na površini na gusto poredane bodlje 
u obliku hrapavih čekinja (odatle hrvatsko ime). U po¬ 
dručju hrvatske flore najviše su rasprostranjene vrste T. 
anthriscus (L.) Gmel. (koja raste po šumama, šikarama, 
živicama i si.) i T. arvensis (Huds.) Lk. (po šikarama, po¬ 
ljima i zapuštenim mjestima), a rjeđe su na pr. vrste T. 
nodosa (L.) Gartn. i T. heterophylla Guss. (obje raspro¬ 
stranjene poglavito u primorskim krajevima). S. H-ć. 

ČEKME, toke -> Toke. 

ČEKRK (ture.), prema Broz-Ivekoviću znači uopće kolo, 
kotač; vitao, kojim se diže što u visinu ili spušta; napokon 
ono, na što se nešto nasadi tako, da se obrće oko njega kao 
oko osovine. U Bosni narod naziva čekrkom kosinu, pro- 
viđenu tračnicama, niz koju se spuštaju kolica, natovarena 
drvima, s pomoću užeta, vitla i kočnice (Bremsberg), a 
isto tako i kosinu, uz koju se na sličan način dižu drva 
s pomoću kakvog stroja (Aufzug). Čekrk se redovno upo¬ 
trebljava u šumarstvu, kad treba u kratkom razmaku svla¬ 
dati razmjerno veliku visinsku razliku prenoseći velike 
gomile šumskih proizvoda nizbrdo, a izuzetno i uz¬ 
brdo. U svakom slučaju pogon na čekrku izvršuje gravi¬ 
tacija (čekrk-spuštaljka), a u drugom naročiti kakav po¬ 
gonski stroj (čekrk-uspinjača). 

1. Čekrk-spuštaljka. Sastoji se od gornje i donje stanice 
pa od strme pruge medu njima. Linija pruge je u pravilu 
pravac, nagiba od 15 do 70°/o. Najpovoljniji je nagib 30 
do 40°/o. Nagib gornjega dijela redovno je nešto veći od 
nagiba donjeg dijela pruge (poradi toga, da se svlada teret 
užeta praznih kolica i trenje mirovanja u času polaska). 
Linija gdjekad i odmiče neznatno od pravca kao u situaciji, 
tako i u uzdužnom profilu, no svaki je lom smjera ublažen 
lukom, po mogućnosti što većega polumjera. Dužina pruge 
rijetko preseže 500 m. Uz veću dužinu obično se grade 
dva čekrka ili više njih (jedan ispod drugoga). Donji stroj 
čekrk-pruge izvodi se poput donjeg stroja željezničke 
pruge. Izbjegavaju se veće zemljoradnje, naročiti viši na¬ 
sipi, jer čekrk-pruga posvuda treba da leži na čvrstom, 
od pomicanja sigurnom tlu. Gornji stroj se sastoji od 
kamenog nastora, pragova, tračnica i sitnog materijala za 
spajanje kao kod željezničke pruge. Na kraću kosinu obično 
se polažu dvije usporedne pruge naskroz u razmaku po¬ 
trebnom za mimoilaženje punih i praznih kolica. Na dužu 

kosinu stavljaju se danas redovno samo tri tračnice: dvije 
vanjske i zajednička nutarnja, koja se razilazi u dvije 
nutarnje tračnice samo na ugibalištu (si. 1). Ako kola prelaze 
neposredno sa željezničke pruge na prugu čekrka, prela¬ 
ženje sa dvotračne na trotračnu prugu omogućuje nor¬ 
malna skretaljka s pomičnim jezicima ili jednostavnija 
s pomičnim tračnicama prema shematskoj si. 2. (Krajevi dvo- 
n n tračne pruge okreću 

se oko zglobova K 
tako, da jednom skre¬ 
ću kola lijevo, drugi 
put desno; točno i 
čvrsto pristajanje tih 
krajeva uz tračnice čekrk-pruge osigurava trnak T). U 
takvom slučaju kolosijeci čekrk-pruge jednaki su kolo¬ 
sijeku dvotračne pruge (redovno 0,76 m). Uz veći nagib 
(> 40%), da se spriječi ispadanje natovarene robe, pa 
anormalno naprezanje odviše nagnutih kola, obično se 
upotrebljavaju naročita potkolica (si. 3), a kolosijek čekrk- 
pruge izgrađuje širi (1,0 m) od kolosijeka šumske pruge 
(0,76 m). Do nagiba od oko 50% polažu se tračnice čekrk- 
pruge na poprečne pragove. Da se pruga ne omiče niz ko¬ 
sinu, poduprta je stupićima, zabitima u tlo barem uz svaki 
peti prag. Kameni nastor leži mnogo sigurnije, ako je obzi¬ 
dan na oba kraja, na visinu gornjeg ruba praga. Dostaje 
u tu svrhu 50 cm jaki suhozid, režaka zapunjenih na povr- 

šini žbukom. Uz nagib veći od 50% tračnice leže sigurnije 
na uzdužnim podvalama, a ove opet zakačene na drvenim 
jarmovima ili na zidu. Strma je čekrk-pruga dakle skuplja. 
Poradi toga je strma pruga redovno kratka, a prosječan 
nagib dugačkih čekrk-pruga redovno je manji od 50%. Po¬ 
gonsko žično uže, na kojem vise kolica ili potkolica, podu¬ 
prto je valjčićima, montiranima diljem pruge na prago¬ 
vima, u razmacima od 8 do 20 m. Na taj način giba se 
uže u određenom smjeru, ne puže i ne struže po tlu, manje 
se troši i ne uzrokuje suvišno trenje. Uže mijenja smjer 
prolazeći s kolicima kroz ugibalište, silazi s jednih valj- 
čića i uspinje se na druge. To silaženje i uspinjanje olakša¬ 
vaju zgodno istesane gredice (si. 4), pričvršćene uz valj- 

čiće, a smanjuju i trošenje 
pogonskog užeta. Pravilno 
vođenje pogonskoga užeta 

oteščano je na čekrk-pruzi, 
koja leži u krivulji ili krivu¬ 
da: tu su, osim normalnih, 
potrebni još i naročito konstruirani čvršći valjčići i provodni 
točkovi. Puna i prazna kolica šumskog čekrka redovno vise 
danas na krajevima istog pogonskog žičnog užeta, koje 

obilazi dva pločasta vitla sa čvrstim vertikalnim osima, 

montirana na gornjoj stanici (si. 5). Prije su se često 
upotrebljavali vitlovi u obliku bubnja sa čvrstim horizon¬ 
talnim osima, ali kako ovi traže viši prostor za smještenje, 
upotrebljavaju se sve manje. Položaj užeta određuju i učvr¬ 
šćuju užljebine, urezane u obode jednoga i drugoga vitla, 
a uže je omotano toliko puta, koliko je potrebno, da se 
ne smiče oko vitla i uz najveću razliku opterećenja na 
jednom i drugom svom kraju. Puna kolica silazeći obrću 
vitao i dižu prazna kolica. Brzina kretanja uređuje se 
s pomoću kočnih ploča i paočanica ili čeličnih vrpca, mon- 

tiranih ispod ili iznad svakog vitla na istoj osovini. Tako 
udešena kočnica s pomoću naprava za prenošenje rada 
priteže se ili otpušta ručnim točkom s mjesta, s kojeg je 
vidljiva cijela čekrk-pruga (k si. 5). U slučaju potkolica 
obično je na čeonom zidu gornje stanice montirana još i 
naprava, koja automatski zahvati i zakvači potkolica, čim 
stignu do nje. Kod spuštanja ručnom polugom otkopčaju 
se najprije natovarena potkolica iz te automatske hva- 
taljke, pa tek onda otpusti kočnica. Kod manjih uređaja 
smještena su i učvršćena vitla i naprave za kočenje u čvr¬ 
stom drvenom ili željeznom okviru, a ovaj na drvenom 
postolju. Normalno se mimoilaze puna i prazna kolica u 
sredini čekrk-pruge. U izvanrednim prilikama može se 
ugibalište smjestiti i izvan te sredine, ako se upotrijebe 
konični i cilindrični vitlovi u obliku bubnja sa čvrstim 
horizontalnim osima, pa za puna i za prazna kolica za¬ 
sebno pogonsko uže. Gornja stanica, t. j. vitlovi i kočnica 
s postoljem, nalazi se redovno u natkritoj drvenoj kućici. 
Na donjoj stanici, osim prijelaza u običnu šumsku prugu, 
nema naročitih naprava. U slučaju potkolica svršava čekrk- 
pruga pod razinom tla, duboko, koliko je potrebno, da se 
tračnice na potkolicama sudare u istoj visini sa tračnicama 
pruge, na koju se priključuje čekrk (si. 3). 

2. Čekrk-uspinjača. U načelu gradi se poput čekrk- 
spuštaljke. Redovno se upotrebljavaju vitlovi u obliku 
bubnja s horizontalnom osovinom. Kako prazna kolica si¬ 
laze, a puna uzlaze, kakav pogonski stroj (na paru, ulje, 
elektriku, turbina i t. d.) treba da obrće vitao i pokreće uže 
s kolicima. Kod manjih uređaja može se gdjekad mimoići 
upotreba ovakvih skupih strojeva pa za pogon iskoristiti 
gravitacija ili voda tekućica. U prvom se slučaju umjetno 
pretvori čekrk-uspinjača u čekrk-spuštaljku: kamenom, vo¬ 
dom i t. d. natovarena naročito pogonska kolica spuštaju 
se i dižu puna kolica, a ova, kad se isprazne, spuštajući se 
dižu opet dovoljno rasterećena pogonska kolica. U drugom 
slučaju manju čekrk-prugu pogoni vodenica (vodem ^to- 

ČELAKOVSKV, 1. František 
Ladislav, * Strakonice 7. III. 
1799, f Prag 5. VIII. 1852, če¬ 
ški pjesnik i filolog. Bio je sin 
seoskog obrtnika. Gimnaziju je 
učio u Č. Budjejovicama, Pisku 
i Pragu, a filozofiju u Č. Bu¬ 
djejovicama, Linču i Pragu. Za 
studija čitao je mnogo djela 
njemačkih klasika: Lessinga, 
Herdera, Schillera i Goethea. 
Najprije je bio odgojitelj ba¬ 
veći se mnogo slavistikom i 
skupljanjem narodnog blaga, 
potom urednik novina (Praž- 
skć noviny , Českđ včela), pa 
knjižničar grofova Kinskih. G. 
1841 postao je profesor slavi¬ 
stike u Breslauu, a 1848 na 
sveučilištu u Pragu. 



FRANTIŠEK LADISLAV 
ČELAKOVSK? 


Živio je u prijelazno doba iz klasike u romantiku, pa se 
to ogleda u čitavu njegovu radu. Prva pjesnička zbirka, 
Smišenć bšsne (1822 i 1830), još je u znaku traženja vlasti¬ 
tog izražaja. U to se vrijeme Č. oduševljava za narodno 
pjesništvo prema tadašnjem oduševljenju u učenom svijetu 
i počinje sa sabiranjem čeških i prikupljanjem slavenskih 
narodnih pjesama. Izdao ih je u zbirci Slovanske narodni 
pisne (3 sv., 1822, 1825 i 1827), gdje su uglavnom lirske pje¬ 
sme. Pritom je toliko zavolio narodno pjesništvo, da je 
počeo pjevati pod njegovim jakim utjecajem. Ipak nije 
zapao u puko oponašanje, nego je stvorio prava umjetnička 
djela. U stilu ruskoga narodnog pjesništva obradio je 
ruske motive u krasnoj zbirci Ohlas pisni ruskych (1829). 
U duhu češke narodne pjesme ispjevana je zbirka Ohlas 
pisni českych (1839), u kojoj ima pjesama, koje se i danas 
ubrajaju među najljepše češke pjesme ( Toman a lesni 
panna i dr.). O svojoj ljubavi i o uzvišenom pozivu čo¬ 
vjeka, da stoji u službi istine, pjeva Č. u zbirci Ruže 
stolistš (1840). — Pisao je i satirička djela i epigrame, a 
prevodio na češki Herdera, Goethea, W. Scotta i sv. 
Augustina. 

U njegovu znanstvenom radu ističu se Dodavky ke Slo - 
vniku Jos. Jungmanna (1851). Dragocjeno gradivo pruža 
zbirka slavenskih poslovica (. Mudroslovi nšroda slovan - 
skeho v prislovich, 1852). 

Velika je zasluga Č-oga, što je osvježio češko umjetno 
pjesništvo upućivanjem na narodno pjesništvo kao na 
nepresušiv izvor jedrog jezika, narodne jednostavnosti i 
lakoće stiha. 

Pjesme Č-oga prevodili su na hrvatski S. Vraz, I. Trnski 
(Iz slavenske rodbine), J. Milaković (Hrvatska vila, Nada) 
i M. Sabić (Prosvjeta). Pisao je o njemu J. Milaković 
(Nada, 1899). 

LIT.: J. Jakubec, Literatura českć XIX. stol., 2. sv., 1917. Lj. J-e. 

2. Jaromir, * Breslau 21. III. 1846, f Prag 16. X. 1914, 
češki pravni povjesničar. Od 1883 je docent, zatim pro¬ 
fesor pravne povijesti u češkim zemljama na češkom sve¬ 
učilištu u Pragu, a od 1892 bio je i arhivar grada Praga. 
Bavio se i politikom te je bio 1879—90 zastupnik na če¬ 
škom zemaljskom saboru, a 1879—90 i 1907—11 zastupnik 
carevinskog vijeća u Beču. Sudjelovao je najaktivnije u 
različnim češkim kulturnim i znanstvenim ustanovama. 
Njegov obilati znanstveni rad sastoji se poglavito u izda¬ 
vanju vrela i raspravama o pravnoj povijesti gradova u 
Češkoj i Moravskoj. 

BIBL.: Ufad podkomofsky v Čechšch, 1881; Codex municipalis regni 
Bohemiae, I., 1886, II., 1892; Povšechnć českć dejiny pršvnl, 2. izd., 
1921; O vyvoji stredovekćho radniho zfizenl v mestech Pražskych 
(Sbomik pnspevku k dčjinam hlavniho mesta Prahy), 1922; O domš- 
cich i cizich registrech, Zpravy Společnosti nauk, 1890. F. B-d. 

3. Ladislav, * Prag 1834, f Prag 1902, češki botaničar. 

Bio je profesor botanike na češkom sveučilištu u Pragu 
od 1871. Č. je uvaženi morfolog i sistematičar, a napisao 
je uz brojna ostala djela i Prodromus kveteny českć (Prag 
1867—1881). I- P. 

ČELANSKV, Ludvik, * Nem. Brod 1879, f 1931, češki 
dirigent i skladatelj. Kao kazališni dirigent djelovao je u 
Zagrebu (za intendanta Hreljanovića), Lavovu, Kijevu i 
Parizu. U Pragu je utemeljio Češku filharmoniju i bio joj 
proslavljenim dirigentom. Skladao je popijevke i melo¬ 
drame, te operu Kamila , simfonijsku trilogiju Adam , Noje, 
Mojsije; Himnu suncu , Te Deum i jednu simfoniju. B. Š. 

ČELEBI. Podrijetlo i prvobitno značenje ove riječi u 
turskom jeziku nije sigurno. Turski leksikograf Ahmed 
Vefik paša, a po njemu i mnogi evropski orijentalisti 
misle, da je imenica čeleb i iz nje izvedeni pridjev čelebi 
došla u turski jezik ovako: Tatari i istočna turska plemena 
učili su pismo najprije od kršćanskih misionara. Ovi su 
im iz sirskoga jezika donijeli izraz čalipđ, koji je značio 
križ. Iz te imenice izvedeni pridjev značio bi dakle onoga, 
koji se moli križu. Na taj način je riječ čalab , čalđb ili 
čalap , pored turskih izraza tengri i ogan , dobila značenje 
Bog, a izraz čelebi značio je — pismen ili obrazovan čo¬ 
vjek, a onda plemić ili knez. Mnogi su turski knezovi u 
Maloj Aziji od 8. do 15. st. nazivani čelebi. Kod Osman- 
lija od 11. do 17. st. imaju ovaj naslov, knezovi, viši du¬ 
hovni dostojanstvenici (napose pročelnici derviških re¬ 
dova), književnici i t. d. Prva poznata osoba kod Osman- 
lija, koja je imala taj naziv, bio je Čelebi Husam el Din 
(umro 1284 pos. Kr.), poglavar mevlevijskog reda i nasljednik 

slavnoga Dželal el Din Ru- 
mije. I sve do ukinuća dervi- 
ških redova u Turskoj zvao 
se pročelnik mevlevijskog re¬ 
da čelebi efendi. U smislu »go¬ 
spodin« ili »pismen čovjek« 
potisnut je u novije doba taj 
izraz riječju efendi , koja po¬ 
tječe iz grčkoga jezika. Š. S. 

ČELEKEN, otok uz istoč¬ 
nu obalu Kaspijskoga mora, 
zatvara s južne strane Kra- 
snovodski zaliv. Poznat je 
radi dobivanja velikih koli¬ 
čina nafte i soli. Z. D-i. 

ČELENKA (tur. čelenk), 
ures za kalpak, kacigu ili za¬ 
stavu, načinjen obično od 
srebra ili zlata u obliku je¬ 
dnoga ili više pera. Iz sre¬ 
dišnje osi izlazi više grančica 
ili šipaka. U bojevima čelen¬ 
ku su dobivali kršćanski i 
muslimanski junaci kao odli¬ 
kovanje. Narodna pjesma 
opisuje junake, koji nose za 
kalpakom i po dvanaest če- 
lenaka. 

ČELIĆ-KOSA, planinski gre¬ 
ben (Lokveni vrh 916 m), koji 
se sa sjeveroistočne strane pru¬ 
ža usporedo (SZ — JI) s Grmeč- 
planinom i prema JI se na¬ 
stavlja u Saničku kosu. Sa¬ 
stavljena je od vapnenaca, ali 
bogat šumski pokrov sakriva 
kraške oblike. 

ČELIČNA RUDA Cina- 
barit. 

ČELIĆ, Mustafa, * Stolac 14. 
I. 1893, umro Sarajevo 19. III. 
1940, novinar. Svršio realku u 
Sarajevu, a potom učio tehni¬ 
ku u Njemačkoj, ali se ko¬ 
načno posvetio novinarstvu. 
Isprva bijaše suradnik nekih 
dnevnika, a 1929 je uređivao u 
Sarajevu različite listove pan- 
islamskoga karaktera. H. Š. 
ČELIK Željezo. 

ČELNIK (čeonik), od »čelo«, 
prvotno je vjerojatno služio 
kao naziv za Vladara kod Sla¬ 
vena, a poslije za glavara (praefectus) nekog zanimanja, 
osobito pastira. U potonjem značenju upotrebljavao se u 
Splitu, Trogiru i Korčuli već u 13. st., u Bosni i Srbiji u 
14. st., a danas kod Aromuna i u sjevernoj Grčkoj. 

LIT.: V. Mažuranić, Prinosi, Zagreb 1908—22; K. Jireček-J. Radonić, 
Istorija Srba , I., 52 i III., 115/6. M. B-a. 

ČELO (lat. frons) je za čovjeka značajna, kosom 
nepokrivena izbočina prema naprijed u gornjem dijelu 
glave. Koštanu podlogu daje mu čeona kost, i to onaj 
njezin dio, koji je formiran u obliku zavijene ploče 
(squama, ljuska). Kod odrasloga je čeona kost neparna, 
ali nastaje iz dvije simetrične polovice, koje se rano spoje 
u jednu cjelinu, ali mogu izuzetno ostati i samostalne. 
Sastavljena je od ljuske, koja se spaja s krilima klinaste 
kosti i tjemenim kostima, zatim od srednjeg nosnog di¬ 
jela, uz koji se priključuju nosne kosti, i od dvije horu 
zontalno položene ploče (partes orbitales), koje čine krov 
očnih šupljina. Na donjem kraju ljuska prelazi u orbi¬ 
talne dijelove izrazitim pregibom kosti, koji pravi gornji 
rub očnih šupljina. Iznad njega savijaju se u luku dvije 
koštane izbočine, t. j. nadočni lukovi (arcus superciliaris), 
a povrh mjesta, gdje oni konvergiraju, u donjem dijelu 
čela nalazi se plitka udubina: zvijezda (glabella). Čeona 
kost se ubraja u pneumatične kosti lubanje, t. j. kosti, koje 
sadržavaju u sebi šupljinu, ispunjenu zrakom. Takva se 
šupljina nalazi u svakoj polovici čeone kosti i u spoju je 
s odnosnom odgovarajućom nosnom šupljinom. Ljuska 


čeone kosti je u svim smjerovima prema naprijed izbo- 
čena. To izbočenje stoji u vezi s razvitkom velikog mozga. 
Zbog toga se čelo pračovjeka i razlikuje od današnjeg 
čovjeka. Kod njega je ono bilo niže i položenije. Ispod 
kože na čelu nalaze se mišići, koji svojim stezanjem pro¬ 
izvode na njemu karakteristične nabore, koji daju licu 
poseban izražaj. V. D. 

ČELOPECI, kaznačina (dio općine) u Župi Dubrovačkoj. 
Sastoji se od sela Zakule (Čelopeci), Rovanja i Lazina. 
Na Rovanju je samostan dominikanaca sa crkvom sv. 
Vinka iz 17. st. Na glavnoj oltar noj slici naslikana je oko¬ 
lina crkve iz doba njezina postanka, a u unutrašnjem zidu 
ima i starohrvatskih kamenih ukrasa. Na brežuljku Maćelu 
stara je grobna crkvica sv. Matije; na nekom grobu kod 
crkvice uklesani su starohrvatski ukrasi. T. M. 

ČELJABINSK. grad u Rusiji, istočno od Urala, na rijeci 
Mijasu. Grad se naglo razvija, pa dok je g. 1926 imao 
60.000 stan., broji danas 210.000. Važan je kao željeznička 
raskrsnica i početak transibirske pruge. U središtu je ural- 
skog zlatonosnog područja, a u okolini grada kopa se lignit. 
Ima veliku tvornicu traktora, a poznata je i izradba po¬ 
sebnih vrsti čelika. Ovdje je 3. VIII. 1919 crvena vojska 
porazila admirala Kolčaka. Z. D-i. 

ČELJUSKIN, najsjeverniji rt Azije, na poluotoku Taj- 
miru, na 77°34' sjev. širine. S obje strane rta ima nekoliko 
samojedskih naseobina. Otkrio ga je 1742 ruski pomorac 
Čeljuskin. Z. D-i. 

ČELJUSKINCI, članovi sovjetske ruske arktičke ekspe¬ 
dicije, koji su u srpnju 1933 na brodu »Čeljuskin« pod 
vodstvom profesora O. J. Schmidta istraživali uvjete, pod 
kojima bi brodovi mogli putovati sjevernoistočnim putem 
u Tihi ocean. Na brodu se nalazilo preko stotinu osoba, 
među njima žene i dvoje djece članova ekspedicije. Brod 
je na putu bio opkoljen ledenim santama, te je konačno 
potonuo u veljači 1934. Članovi ekspedicije smjestili su se 
u pravo vrijeme na jednoj santi leda duboko u Sjevernom 
ledenom moru te su ondje u logoru proveli puna dva mje¬ 
seca. S pomoću bežičnog brzoglasa uspjelo im je doći u 
vezu s ostalim svijetom, dok ih nisu avionima spasili ruski 
avijatičari Ljapedjevski, Kamanin, Molokov i Slieper. A. P. 

ČELJUST. Gornja i donja čeljust zauzimaju kod čovjeka 
najveći dio lične lubanje. Budući da su one glavni aparat 
za žvakanje hrane, nose po jedan, u paraboličnom luku 
postavljeni red zuba. Kod embrija obadvije se razvijaju 
na osnovi prvoga škržnoga luka. Gornja je č. sastavljena 
od dvije simetrične polovice, desne i lijeve čeljusne kosti 
(maxilla). Ta ima trup u obliku vodoravno položene pira¬ 
mide, od koje baza gleda prema nosnoj šupljini, prednja 
strana ulazi u sastav lica, gornja omeđuje očnu duplju 
odozdo, a stražnja se izbočuje prema krilno-nepčanoj udu¬ 
bini. Sav je trup gornje čeljusne kosti pneumatičan, t. j. 
zatvara veliku šupljinu, obloženu tankom sluznicom i ispu¬ 
njenu zrakom (čeljusna duplja, sinus maxillaris). Čeljusna 
duplja stoji u spoju s nosnom šupljinom, odakle se i 
razvija uraštavanjem sluznice u prvobitno od spužvaste 
koštane supstancije građeni trup ove kosti. Iz trupa iz- 


LIJEVA GORNJA ČELJUSNA KOST 
Lijevo, pogled s vanjske strane: a) čeoni nastavak, b) dno čeone 
duplje, c) sponični nastavak 

Desno, pogled s vanjske strane: a) čeoni nastavak , d) čeljusna duplja, 
e) nepčani nastavak, f) zubni nastavak 

rastu 4 nastavka, koji su čvršće građeni. Jedan je od 
njih upravljen prema čelu te se spaja s čeonom kosti, 
na koju kod žvakanja prenosi pritisak od strane pre¬ 
dnjih zuba, pa se zove čeoni nastavak (processus fron- 
talis). Sprijeda se uz taj nastavak priključuje nosna kost, 
i tako se uokviruje nosni otvor na lubanji (apertura pi- 
riformis). Drugi je nastavak kraći i širi, okrenut prema 
vani i spaja se sa sponičnom kosti (processus zygomati- 
cus), preko koje prenosi pritisak zuba na stražnji dio čeo¬ 
ne kosti. Od donjeg dijela trupa s unutrašnje strane 
nastavlja se jedna poprečna koštana ploča, nepčani na¬ 
stavak (processsus palatinus), koji s onim druge strane 
tvori najveći dio tvrdoga nepca i odjeljuje nosnu od usne 
šupljine. Prema dolje razvija se alveolarni nastavak 
(processus alveolaris) iz donjeg dijela trupa s njegove 
vanjske strane. On stoji u vezi s razvitkom zuba, pa se 
u njem nalaze duboke udubine zubne alveole, u kojima 
je uloženo kod odrasloga 8 trajnih zuba. U predjelu kut¬ 
njaka i premolarnih zuba alveolarni je nastavak upra¬ 
vljen ravno prema dolje, a u području sjekutića i očnjaka 
nešto i prema naprijed. On postoji, dok nosi zube, a kad 
zubi ispadnu, on doskora iščezne. 



DONJA ČELJUSNA KOST 
Lijevo: pogled s prednje strane 
Desno: pogled s lijeve strane 
a = mišićni nastavak, b = zglobni nastavak, c = brada 

Donja čeljusna kost (lat. mandibula) neparna je kost, na¬ 
stala iz dvije jednake polovice, koje rano srastu. Njen trup 
ima oblik potkove, koja ima na oba kraja uzlaznu granu. 
Na vanjskoj strani trupa, i to ispod drugog premolarnog 
zuba, nalazi se otvor, kroz koji izlazi jedan živac iz ka¬ 
nala, što se ispod zuba provlači kroz kost, a počinje na 
unutrašnjoj strani uzlazne grane. Na gornjem rubu trupa 
alveolarni je nastavak sa zubnim alveolama za po 8 donjih 
zuba u svakoj polovici. Prednja strana trupa završava s 
izbočinom, značajnom za današnjeg čovjeka (-> brada). 
Na prijelazu trupa u grane postoji kut, koji je kod 
djece tup, a kod odraslog se približava pravom kutu, za 
koji se veže s unutrašnje i s vanjske strane po jedan mi¬ 
šić za žvakanje. Uzlazna grana završava gornjim krajem 
s dva nastavka, koji su odijeljeni jednom usjeklinom. 
Prednji je mišićni nastavak (processus muscularis), za 
koji se veže sljepočni mišić (musculus temporalis), koji 
također služi za žvakanje, a stražnji zglobni nastavak 
(processus articularis) ima glavicu kao konveksno zglobno 
tijelo, koje s konkavnom zglobnom ploštinom na slje- 
počnoj kosti pravi čeljusni zglob. U njemu se izvodi spu¬ 
štanje i dizanje donje č-i, zatim pomicanje prema naprijed 
i natrag, desno i lijevo. Ovo gibanje izvode mišići žvakači, 
kojih ima po 4 na svakoj strani i koji su toliko snažni, 
da mogu na gornju č. proizvesti pritisak od 400 kg. S tim 
je u vezi i arhitektura koštane supstancije č. izgrađena 
tako, da se i ovako veliki pritisak može nesmetano pre¬ 
nijeti od donje č. na gornju, a od ove opet na čvrsto 
građene kosti lubanjskog svoda i dna. Normalan je položaj 
č-i kod čovjeka onda, kad se oba reda zuba međusobno 
tako zglabaju, da gornji red strši prema obrazu više nego 
donji, a oni u prednjem dijelu pokrivaju prednju površinu 
donjih i tako sijeku zalogaj poput škara. V. D. 

Čeljusti kod životinja su čvrsti i jaki pokretni dijelovi 
oko usta, koji služe za primanje, kidanje i žvakanje hrane. 
Prema prirodi hrane i načinu prehrane one su vrlo razli¬ 
čito izgrađene, štaviše, postoji uzajamni odnos između 
hrane i čeljusti. Prema različitim koljenima životinja če¬ 
ljusti su vrlo različitog postanka i različite građe, a kod 
svih su neobično važne za život. 


Kod kralježnjaka čeljusti su postale od onog dijela 
utrobnoga kostura glave (splanchnocraniuma), koji se nepo¬ 
sredno drži usta. Koštane su, osim kod prečnoustih riba, 
gdje su hrskavične kao i svi ostali dijelovi kostura. Gornja 
čeljust kod kralježnjaka je obično jače povezana s luba¬ 
njom, odk je donja čeljust zglobno spojena s njom i dje¬ 
luje suprotno prema gornjoj čeljusti. 

Od kralježnjaka nema čeljusti samo njihov najniži odio 
kružnoustih (CycIostomata). Oblik i veličina čeljusti izra¬ 
vno su ovisni o načinu prehrane i vrsti hrane. U čelju¬ 
stima kralježnjaci prvenstveno imaju zube (v.), kojima 
većina njih samo pridržava hranu; radi toga su im čeljusti 
slabe. Jedino sisavci njima grizu i žvaču hranu; radi toga 
su im čeljusti kratke i čvrste. Da se prilagode hrani, neki 
kralježnjaci ili nemaju zubi ili su im reducirani, a ptice, 
kornjače i sisavci kljunaši imaju čeljusti prevučene rožnom 
navlakom, kljunom. 

Sasvim drugačije čeljusti ima najveće životinjsko kolje¬ 
no: člankonošci. One su preudešeni udovi, pa su radi toga 
parne i u istome redu, a prilagođene su hrani; istovrsne 
djeluju međusobno suprotno. Kod kukaca tako su pre- 
udešena tri para udova, ali samo prva dva su čeljusti, i to 
gornje (mandibulae) jake, kratke i nazubljene i donje č. 
(maxillae), člankovite, s donjočeljusnim pipalima. Treći 
par je donja usna. 

Čeljusti kukaca, koji primaju tekuću hranu, znatno su 
izmijenjene. Mogu biti preudešene za lizanje (pčele), za 
sisanje (leptiri), bodenje (komarči i rilčari), šuplje čelju¬ 
sti za usisavanje tekuće hrane (krijesnice) i t. d. 

Od člankonožaca uglavnom imaju jednake čeljusti još 
stonoge i paučnjaci, samo se kod paučnjaka zovu cheli- 
cere. Raci imaju slične usne organe, jedino uz gornje 
čeljusti imaju po dva para donjih čeljusti, a kod deseto- 
nožnih još tri para čeljusnih nogu. 

Čeljustima zovemo i tvrde kutikularne dijelove u ustima 
mekušaca. Kod glavonožaca su one parne, vrlo čvrste i 
nalik na papigin kljun, pa i djeluju na isti način jedna 
prema drugoj; kod puževa su čeljusti jedna ili dvije tvrde 
pločice s gornje strane usta nasuprot trenici. 

Čeljusti imaju i neki crvi kolutićavci. Grabežljivi mnogo- 
čekinjaši imaju u ustima parne oštre i jake hitinske če¬ 
ljusti, a kod čeljusnih pijavica 
(Gnathobdellidae) čeljusti su tri 
oštro nazubljene polukružne ploči¬ 
ce, kojima zarežu kožu. Jače čelju¬ 
sti imaju i kolnjaci. 

Posebne čeljusti nalazimo još u 
koljenu bodljikaša kod ježinaca, 
koji imaju oko usta posebno žva- 
kalo »Aristotelovu svjetionicu«. U 
njem ima pet pomičnih tvrdih va¬ 
pnenastih piramida, složenih od po 
tri različita dijela, a u svakoj je 
čvrst zubić. N. F-k. 

ČEMERIKA (Veratrum), biljni 
rod por. ljiljanka (v.). Njegove ma¬ 
lobrojne vrste (9) rastu u šumskom 
i planinskom području sjevernog 
umjerenog pojasa. Iz podanka se 
ovih biljaka razvija dosta visoka i 
zeljasta stabljika, na kojoj se na¬ 
laze gusto smješteni, dosta veliki i 
široki listovi. Pravilni i tročlani 
cvjetovi bijele, zelene ili tamno 
crvenkaste boje razvijaju se u ve¬ 
likom broju u vršnom cvatu. U na¬ 
šoj flori dolaze čemerika crna, V. 
nigrum L. i čemerika bijela, V. al¬ 
bum L. Prva se ističe gotovo crno 
grimiznim cvjetovima, koji su kod 
druge vrste svijetlo zeleni. Bijela je 
čemerika znatno više raširena i za¬ 
stupana s više oblika, a raste u 
obilju po livadama brdskog i pla¬ 
ninskog područja Evrope i sjeverne 
Azije. Od nje se dobiva droga Rhi- 
zoma Veratri albi. Crna čemerika 
raste u šumama i krčevinama ni¬ 
zinskog i brdskog područja, te je 

manje raširena i rjeđa. Obje su vrste vrlo otrovne. Ostale 
vrste rastu u istočnoj Aziji i Sjevernoj Americi. F. K-n. 

ČEMERNA, planina u srednjoj Bosni između Misoče i 
Ljubine, pritoka Bosne, u kraju bogatom rudama. Najviši 
joj_ je vrh Dernek (1466 m). N. P. 

ČEMERNICA, planina u sjeverozapadnoj Bosni s desne 
strane Vrbasa i sjeverno od ušća pritoke Ugra. Najvećim 
je dijelom šumovita, a najviši vrh je visok 1338 m. N. P. 

ČEMERNO, 1. sedlo (1329 m) u istočnoj Hercegovini 
između planine Lebršnika i Živnja. K istoimenom selu 
na njemu vodi kolski put iz Gacka. — 2. Krševita vapne- 
načka visoravan s mnogobrojnim bezdanima i pećinama 
nedaleko Pljevalja, visoka 1419 m. P. V-ć. 

3. Katolička župa (z. p. Semizovac) i kraj u planinskom 
predjelu između Sarajeva i Vareša; postala je odcjeplje¬ 
njem od župe Sarajevo, u kojoj se taj kraj više puta spo¬ 
minje pod imenom Gora prema njegovu najvećem selu. 
Katolički živalj (1782 duše), razasut u pedesetak zaselaka, 
čini omanji otok u ino vjernom moru. U župi je razvijen 
veleobrt drveta (pilana u Srednjem) i rudarstva (manganov 
rudnik u Čevljanovićima, nalazišta barita). Sredovječnih 
ostataka, ima na više mjesta: grad Dubrovnik kod sela 
Kopoščića, nekropola nedaleko od sjedišta župe na Tara¬ 
cu Dolu (crkva sv. Ilije) sa stećkom kneza Batića iz prve 
polovine 15. st. (-> Batić-Mirković) te neistraženom crkvi¬ 
nom na putu iz Sarajeva u Olovo kod Krivojevića. K. D. 

ČEMIN (jasmin, Jasminum ), biljni rod iz por. ma- 
slinjača (v.), kojemu pripadaju grmovi s troprstim ili 
neparno perastim (rjeđe prividno nerazdijeljenim) listovi¬ 
ma i dvospolnim, pravilnim, bijelim, crvenim ili žutim, 
vrlo mirisavim cvjetovima, združenim u paštitaste, naj- 
većma metlicama slične cvatove. Plod je boba s 1—2 
sjemenke. 

Rodu pripada oko 200 tropskih i suptropskih vrsta iz 
Azije, Australije, Afrike i Južne Amerike. Nekoje se od 
njih radi jako mirisavih cvjetova upotrebljavaju već od 
pradavnih vremena na različne načine u parfumeriji. U tom 
je pogledu poznata na pr. u Indiji vrsta J. Sambac (L.) Ait., 
od koje se dobiva mirisava jasminova voda i posebno ete¬ 
rično ulje, a i kineski čaj ima od nje svoj značajni miris. 
Flori Sredozemlja pripada jedino vrsta J. fvuticans L. (sa 
žutim cvjetovima), ali se u tom području uzgajaju i vrste 
J. odoratissimum L. (endemična na Kanarskim otocima i 
Madeiri, sa žutim cvjetovima), J. grandiflorum L. (iz Hi¬ 
malaje) i J. officinale L. (iz Kašmira i Perzije). Ova po¬ 
tonja vrsta predstavlja t. zv. pravi jasmin, koji se radi 

ugodno mirisavih, bijelih 
cvjetova uzgaja kao uresno i 
ljekovito (olakšava na pr. 
mokrenje, pospješuje znoje- 
nje i dr.) drvo i u Srednjoj 
Evropi, jednako kao i vrste 
J. nudiflorum Lindl., J. pri- 
mulinum Hemsl., J. fvuticans 
i dr. Imenom »jasmin« ozna¬ 
čuju se obično također brojne 
uzgajane vrste roda skoboto- 
vina (Philadelphus , v.), koji 
pripada posve različnoj por. 
kameničnica (v.). S. H-ć. 

ČEMPRES, Cupressus, rod 
drveća iz por. čempresovka. 
Cvjetovi su mu jednodomni, 
izbijaju na kraju grana. Muški cvjetovi su maleni i dugu¬ 
ljasti, a ženski od više pari unakrsnih plodnih ljusaka. 
Češeri su okruglasti, drvenasti, sa 6—14 ljusaka, dozrijevaju 
u 2. godini. Češerne ljuske su prema vrhu znatno odebljale. 
Pod svakom ljuskom ima mnogo sjemenki. Sjeme ima uska 
postrana krilca. Klije sa 2, odnosno 3—4 klice. Grančice 
su četverobridne ili okrugle. Lišće je ljuskavo. Ima oko 12 
vrsta čempresa, a rastu u toploj klimi. 

Obični čempres, C. sempervirens L., do 20 m visoko 
drvo, četverobridnih, do 1 mm debelih grančica. Lisne 
ljuske su tamno zelene, tupe i čvrsto prilegle. Češernih lju¬ 
saka ima 8—14. Češeri su 2—3 cm široki, poput oraha 
veliki. Habitus uskočunjast, gotovo stupolik (grane prilegle 
uz deblo), ili je širokočunjast (grane dugačke i otklonjene). 
Prema tome postoje odlike: vitki čempres , C. s. var. pyra- 
midalis Nym., i široki čempres , C. s. var. horizontalis 
Gord. Kora mu je tanka, dugo vremena glatka, sivosmeđa. 

Raste od prirode u gorju sjeverne Perzije, u Maloj Aziji, 
na Rodu, Kreti i Cipru. Već u staro doba proširen je u 
Italiju, a sada se uzgaja u svim zemljama Sredozemlja. 
Kod nas se često uzgaja u području sredozemske klime. 
Kod Orebića na Pelješcu odlično se množi prirodnim putem. 

U kulturama uzgaja se i kalifornijski č., C. macrocarpa 
Hartw. (grančice do 1,5 mm debele, na kraju lagano obje¬ 
šene, češerne ljuske vrlo odebljale, a sjeme s obje strane 
grbičasto); arizonski č., C. arizonica Greene (lisne ljuske 

E lavkastosive, s jasno izraženom smolnom žlijezdom); 

imalajski č., C. torulosa Don (grančice vitke, na kraju 
zavinute). jvi. A. 

Uzgojna svojstva: Č. uspijeva u toploj primorskoj klimi, 
na^ različnim tlima. Održi se i na slabijim vapnenastim i 
krševitim terenima. Za dobro uspijevanje traži nešto 
plodnije tlo. Dobro izdrži sušu, ne podnosi zasjenu. Uzgaja 
se iz sjemena ili sadnjom 3- do 5-godišnjih biljaka. Nakon 
požara šumica, u kojima je bilo čempresovih stabala, često 
se obnavlja iz sjemena. Stradava dosta od č. krasnika , 
Buprestis cupressi , koji mu buši drvo. A. P-ć. 

Čempresovina (drvo čempresa) ima žutu do svijetlo- 
crvenkastu, bijelu i žutosmeđu srž, jaka je i oštra mirisa, 
dosta je tvrda, gusta i cjepljiva, čvrsta i trajna. Upotre¬ 
bljava se u stolarstvu i tokarstvu. Ravna debla mnogo se 
traže za jarbole. Tehnička svojstva: srednja spec. tež. 0,55 
g/cm 3 , volumno utezanje 8,8%, čvrstoća pritiska 540 kg/cm 2 , 
savijanja 550 kg/cm 2 , tvrdoća 620 kg/cm 2 . I. H-t. 

ČEMPRESOVKE (Cupressaceae) čine posebnu porodicu 
četinjača (v.), kojoj pripadaju zimzelena, jednodomna ili 
dvodomna crnogorična drveta i grmovi s vrlo pravilno, mo- 
nopodijalno razgranjenim stablom. Listovi su najvećma 
Ijuskasti, rjeđe razvijeni kao iglaste četine; oni su kod svih 
domaćih predstavnika porodice poredani bilo po 2 nasu- 
protno, bilo po 3 u pršljenima. Time se por. čempresovka 
bitno razlikuje od svih ostalih četinjača domaće flore. Od 
por. tisovki razlikuje se veoma znatno i građom svojih 
cvjetova, osobito ženskih. Muški cvjetovi imaju oblik resa 
(-^borovica), njihovi su prašnici poredani nasuprotno ili 
u pršljenima (po 3), a svaki nosi po 2—8 (kod domaćih 
vrsta po 3—5) peludnica; peludna su zrna bez zračnih 
mjehurića. Ženski cvjetovi imaju oblik češera, njihovi su 
plodni listovi kod domaćih predstavnika poredani također 
nasuprotno ili po 3 u pršljenima, a svaki nosi na gornjoj 
strani po 1 do više sjemenih zametaka. Nakon oplodnje 
razvijaju se iz ženskih cvjetova redovito odrvenjeli »plo¬ 
dni češeri«, a samo kod roda borovica »mesnati češeri« u 
obliku boba. 

Iz ove por. pripada domaćoj flori jedino rod borovica 
(v.). Osim toga udomaćio se je u nekim našim primorskim 
krajevima i čempres (v.), dok se neki strani rodovi, kao 
što su na pr. tuja ( Thuja , v.), Thujopsis (v.), Chamaecy- 
paris (v.) i dr., susreću dosta često u kulturi. Posebnu pot- 
porodicu sačinjavaju oni strani rodovi, koji se odlikuju 
izmjenito poredanim vegetativnim i plodnim listovima a to 
su mamutovac (v.), Cryptomeria (v.) i Taxodium (v.). S. H-ć. 

CENG-ČOU (Ćheng-chow), grad u kineskoj pokrajini 
Honanu na lijevoj obali rijeke Lui-ho i raskršću željezničke 
pruge Pejping Hankou s prugom Hajčou—Tungkvan. 
Pored staroga grada podiglo se uz kolodvor novo naselje 
s nekih 100.000 stan. z. D-i. 

CENGIĆ, fra Augustin, * Stara Rijeka 7. II. 1855, 
f Petrićevac kod Banje Luke 22. VI. 1911, bosanski fra¬ 
njevac. Učio u Fojnici, Đakovu, Ostrogonu i Firenci. 

Postao generalni lektor, župnik Banje Luke i provincijal. 
Pisao je u »Glasniku bosanskih i herceg, franjevaca« 1888 
do 1889 o različnim bogoslovnim pitanjima, pa i crkvenoj 
glazbi. Posebno je tiskao Priručnu knjižicu ili kratak 
pregled nauka kršćanskoga , Mostar 1902. 

LIT.: J. Jelenić, Bio-bibliografija franjevaca Bosne srebreničke, 
Zagreb 1925. V. Š. 

ČENGIĆI, stara begovska porodica, podrijetlom iz Azije, 
u Bosni naseljena od 1550. Isfendijarbeg prvi je po imenu 
poznati član ove porodice, a prvi put se spominje 29. III. 
1498 kao moćan vazal dinastije Karamanovića u Pontu u 
Armeniji oko izvora Eufrata i Tigrisa. Kad je sultan Selim 
I. zauzeo one krajeve 1518, premjestio je Isfendijar- 
bega i potomke mu u gradić Čangri (sjeverno od Ankare), 
po kome su u Bosni zvani valjda najprije Čangrlići, a 
onda Č. Kara Osmanbeg, prvi član ove porodice, došao je 
u Bosnu oko 1553 kao carski namjesnik. Njegova tri sina 
dobila su veliko imanje u Borijama na Zagorju (kotar 
Foča) i ondje se stalno nastanila. Jedan se brat zakući 
kasnije na Ustikolini, a drugi na Rataljima. Od ova tri 
brata potječu svi kasniji Č., koji se dijele na ove grane: 
Č. Rataljci, Č. Trešnje, Č. Hotovci, Č. Mrežice, Č. Presjeni- 
čani, Č. s Ustikoline, Č. s Jelašaca i Č. s Gatačkog polja. 
Neki se Č. odseliše iza 1878 u Tursku (Carigrad i Brusa), 
gdje im potomci još žive. 

Č. su dali više znamenitih ljudi: 

1. Ali paša, sandžakbeg na Hercegovini (1650 — 58), pro¬ 
slavio se u bojevima s Mletačkom za kandijskoga rata 
(1645—69). U istom svojstvu služio je u Zvorniku i Ćusten- 
dilu, a od 1661 kao beglerbeg u Temišvaru. Na tužbu raje 
pogubljen je 1663. Sva je prilika, da je on junak narodne 
pjesme Čengić Alibeg i Biserka , šćerca zadarskoga bana , 
tiskane u II. knjizi Hormannovih Narodnih pjesama. 

2. Bećir paša (I.) sa Zagorja bio je od 1732 sandžakbeg 
na Hercegovini. G. 1733/4 čuvao je s bosanskom vojskom 
Kefu na Krimu. G. 1736 otišao je kao serasker (vojsko¬ 
vođa) s Bošnjacima na rusko-tursko bojište i 14. V. 1737 
poginuo u Oziji (Očakovu). 

3. Bećir paša (II.) bio je muselim hercegovački u drugoj 
poli 18. st. 

4. Dedaga (Derviš paša), sin Smailagin, rođen u Gacku 
oko 1814, bio je od 1851 serdžeda (poglavica) pandura na 
crnogorskoj granici. Umro krajem siječnja 1876 u Jablanici 
i pokopan u Konjicu. On je s Dragom Kovačevićem dijelio 
mejdan pred dvjema vojskama i pobijedio protivnika. To 
je ujedno zadnji mejdan u Hercegovini. 

5. Durmiš paša, hercegovački alajbeg (1688 — 1703), a 
onda paša na Hercegovini. U toj službi poginuo je kod 
Dabrice 1716. Njegov sin Murat bio je također paša na 
Hercegovini, 1737 i 1738. 

6. Džaferbeg, sin Bećir paše (I.), bio je 1771 muselim na 
Hercegovini, a 1777 kliški sandžakbeg. 

7. Osman Mazhar paša, sin Dedagin, živio je od 1881 u 
Carigradu i ondje umro 1913. Bio je jedno vrijeme civilni 
adjutant vojvode Wiirttenberga. U Nadi (1895) je obradio 
velike vezire iz naših krajeva, a na turski je preveo hrvat¬ 
sku narodnu pjesmu o boju pod Banjom Lukom 1737 i 
tiskao je u Carigradu. 

LIT.: Bašagić, Najstariji ferman begova Čengića, G1ZM 1897; šišić, 
Pogibija Smailage Čengića, Hrv. Kolo IV., 1908; Bašagić, Znameniti 
Hrvati Bošnjaci i Hercegovci, Zagreb 1931; A. Olesnicki, Bosanska 
vojska pod zapovjedništvom Bećir paše Čengića u rusko-turskom ratu 
1737, Rad 269, Zagreb 1940. H. K. 

8. Smail-aga, ^ Jelašci (kot. Foča) oko 1780, poginuo na 
Mljetičku (Drobnjak) 5. X. 1840. G. 1814 postavljen je za 
muselima u Gackom u Hercegovini, a kupnjom je stekao 
čiflik u selu Lipniku, gdje se i nastanio. Iz ondješnje kule 
nadzirao je »vlaški put«, kojim su stočari iz Donje Herce¬ 
govine izgonili ovce u pašu na Zagorje; bio je to »kvasac 
Smail-aginom bogatstvu«. Istaknuo se u prvom srpskom 
ustanku i nekim ratovima, a 1831 priključio se Ali-paši 
Rizvanbegoviću u otporu protiv pokreta Husein-kapetana 
Gradaščevića sudjelujući 1832 u odlučnim bitkama na 
Brnjcu i kod Sarajeva. Potkraj 1832 dobije od sultana 
naslov »carskoga kapidži-baše«, a negdje između 1820 i 
1830 muselimstvo u Drobnjaku i u Pivi; od pljevaljskih 
Selmanovića otkupi i skupljanje harača u Drobnjaku. 
Kad su se Grahovljani na granici Crne Gore odmetnuli i 
počeli četovati po turskom zemljištu, Ali-paša Rizvanbe- 
gović, tada već hercegovački vezir, napadne ih 1836. U 
bitki, koja se zametnula s Grahovljanima, pomognutim od 
Crnogoraca pod vodstvom devetorice Petrovića, Smail-aga 


opkoli Crnogorce i mnoge od njih isiječe. Pogibija Pe¬ 
trovića, rođaka vladike Petra II. Njegoša, prisilila je Gra- 
hovljane, da ponovno priznaju tursku vlast. Kroz iduće 
četiri godine Smail-aga nije zalazio među Drobnjake niti 
je ondje kupio harač. Drobnjaci su već otprije nastojali 
pridružiti se Crnoj Gori; cetinjski je vladika i onako sudje¬ 
lovao u vlasti nad njima, a na glas o aginu dolasku smi¬ 
šljali su, da ga pogube i tako se zauvijek riješe harača. U 
toj ih je namjeri učvrstio i sam vladika, koji je odlučio 
osvetiti smrt svojih rođaka. Kad je Smail-aga najzad došao 
u Drobnjake, napadnu ga u zoru 5. X. 1840 udruženi 
Drobnjaci i Moračani i u zasjedi pogube, a njegovu glavu 
odnesu vladici na Cetinje. — Smail-aga je bio »veoma pra¬ 
vedan i čovjekoljubiv gospodar, zaštićujući na svakom ko¬ 
raku svoju raju«; »nada sve resila ga mirnoća i trijeznost, 
a rijetko kad bi planuo gnjevom« (Šišić). Narodni pjevač 
proslavio je njegovo junaštvo i smrt, a Mažuranić ga je 
1845 opjevao u poznatom epu, koji historijski nije vjeran. 

LIT.: F. Šišić, Pogibija Smail-age Čengića, Hrvatsko Kolo, 1908; 
L. Đ. Popović, Pogibija Smail-age Čengića, Cetinje 1912; S. Tomić, 
Smail-aga Čengić, Godišnjica N. Čupića 36, 1927; S. Drljević, Jedan 
pogled na smrt Smail-age Čengića, Letopis M. S., N. Sad 1931; K. 
Gujić, Smrt Smail-age Čengića, Hrvatsko Kolo 1936. J. Š-k. 

ČENG-TING (Cheng-ting), grad u kineskoj pokrajini 
Hopeh, na lijevoj obali rijeke Hu-tu-ho. Kod Č. se odvaja 
od glavne željezničke pruge Peiping—Hankou ogranak 
prema zapadu do Tai-yiiana, Z. D-i. 

ČENG-TU (Cheng-tu), glavni grad kineske pokrajine 
Sečuana, ima 450.000 stan. Nalazi se na rijeci Min-ho 
usred vrlo plodne i gusto naseljene ravnice, a smatra se 
jednim od najljepših gradova u Kini. Za visoke vode od 
svibnja do studenoga plove džunke Jangcekiangom i Min- 
hom od preko 100 tona do Čeng-tua, iako je grad 3000 km 
daleko od mora. Ima razvijen svilni i željezni veleobrt, a 
poznati su i proizvodi tkalačkog, bojadisarskog i nožarskog 
obrta. Z. D-i. 

ČEN-TSI Čon Tun. 

ČEP, Jan, * Myslechovice u Litovle 31. XII. 1902, suvre¬ 
meni češki književnik. Pripadnik je književnog ruralizma, 
poklonik sela, rodne zemlje i tradicije. Najčešći je motiv 
njegovih pripovijedaka povratak selu i Bogu nakon ra¬ 
zočaranja u gradu. Prikazuje 
i seoski život sa sukobima 
otaca i djece i sa sporovima 
o zemlju. U pripovijetke 
unosi mnogo lirizma, a izra¬ 
žaj mu je biran i jak. Ne ulazi 
u potanko crtanje karaktera i 
događaja. Razvija se pod 
utjecajem J. Durycha i V. 
Vančure. Napisao je dosad 4 
zbirke pripovijedaka: Ze- 
mežluč (1931), Letnice (1932), 
Deravy plaši (1934), Modra a 
zlata (1938) i jedan roman: 
Hranice stinu (1935). 

LIT.: J. Knap, Bšsnici selstvi (1932); 
K. Sezima, Mlđzi (1936.). Lj. J-e. 

ČEPIĆ (Satureia vulgaris 
[L.] Fritsch, Clinopodium 
vulgare L.), trajna zelen iz 
por. usnjača (v.), srodna 
vrijesku (v.). Odlikuje se ja¬ 
jastim, plitko napiljenim li¬ 
stovima, koji su na stablu 
razmjerno jako razmaknuti, i 
kuglastim, gusto zbijenim to¬ 
božnjim pršljenima ružičastih 
(rijetko bijelih), dvousnatih 
cvjetova. Raste kod nas po¬ 
svuda po šikarama, svijetlim 
šumama, živicama i krčevi¬ 
nama. S. H-ć. 

ČEPIĆI (suppositoria) su 
čvrsti lijekovi različnih obli¬ 
ka, koji se stavljaju u razli¬ 
čite otvore tijela. Obično se 
priređuju od kakova ulja 
(masla), rjeđe iz tutkala s 
glicerinom i vodom ili od 
drugih tvari. Masa se mora 

rastopiti kod tjelesne topline, tako da primiješani lijekovi 
mogu djelovati na određenom mjestu. U prvom redu služe 
za liječenje lokalnih oboljenja, kao što su šuljevi, gono- 
roičke upale, fluor, zatim kao sredstvo za pospješenje ili 
ispražnjenje stolice. Nadalje se u obliku č. s uspjehom propi¬ 
suju i mnoga sredstva općega djelovanja, na pr. za ublaži¬ 
vanje boli i grčeva, za srce i druge organe, napose onda, 
kad je iz bilo kojega razloga spriječeno ili nepoželjno uzi¬ 
manje lijeka na usta. Razlikuju se uglavnom crijevni č. 
čunjastog oblika, vaginalne kuglice okruglog ili jajastog 
oblika i uretralni č., koji su prutasti. I. I. 



PONOR KOD ČEPIĆKOG JEZERA U ISTRI 


ČEPIĆKO JEZERO, g. 1930 isušeno i pretvoreno u 
polje u Istri s površinom od 7 km 2 . Voda, kojoj je obu¬ 
jam iznosio samo 0.0077 km 3 , jer je prosječna dubina je¬ 
zera bila neznatna (0.9 m), odvedena je podzemnim pro¬ 
kopom od 4 km dužine u more kod Plomina. Jezero je 
ležalo 24 m nad morem u južnom dijelu krškoga polja i 
na zapadnom podnožju gorske kose, kojoj su najviši isponi 
na 5 Učka (1396 m) i na J Sisol (833 m). U kotlinu bivše¬ 
ga jezera utječe sa 5 potok Boljunčica, a iz kotline istječe 
na Z rijeka Raša. Ovdje su ruševine pavlinskoga samosta¬ 
na (glagoljaša), a na suprotnoj strani je gospoštijska gradina 
Kozljak. Na isušenje jezera mislilo se već u vrijeme cara 
Josipa II. U tu je svrhu 1835 čišćeno korito Raše. Ono je 
očišćeno 1891/2, kad je uzaludno čišćen i prirodni ponor na 
južnoj strani jezera, ali isušenje nije onda postignuto. 

LIT.: A. Gavazzi, Die Seen des Karstes /., Abhandlungen geogr. 
Ges. V., Beč 1904; V. Largaiolli, Notizie fisiche e biologiche sul lago 
di Cepich, Izvještaj tal. gimn. u Pazinu, Poreč 1904. N. Ž. 

ČEPIN, selo u Slav. Podravini, u kotaru osječkom, u 
velikoj župi Baranji, 10 km jugozapadno od Osijeka. Ima 
3392 stan. (1931). Sjedište je općine, katoličke župe sv. 
Trojstva, osnovane 1898. Ima željezničku postaju na pruzi 
Osijek—Đakovo, pecaru žeste s električnom središnjicom, 
kudeljaru i mlin. Z. D-i. 

Čepin je prije Turaka bio središte velikoga posjeda Vukovske župe. 
Prije no što je kralj Bela IV. počeo neke madžarske plemićke obitelji 
darivati velikim posjedima na zemljištu između Save i Drave, osobito 
u Vukovu, Č. je bio središte velikoga gradokmetskoga područja, koje 
je obuhvatalo sjeverni i sjeverozapadni dio bare Palače i kraj prema 
Dravi. Već 1258 Bela je Č. darovao plemićima Koroćskima, u kojih 
je posjedu ostao do njihova izumrća 1472. Poslije toga Č, je mijenjao 
svoje posjednike, dok ga nisu 1526 osvojili Turci. U području čepin- 
skom zapisana su sela: Ivanci, Popovci, Čokadinci, Bahonja, Križevci, 
Orašje, Bizarevci, Novo selo, Atanasovci, Biljanci, Brckovci, Ižakovci, 
Građanci, Hatanci, Lacići, Habjanovci, Tomaševci i Sebeševci. Od 
njih postoje danas jedino Habjanovci, ali su druga ostavila svoja 
imena velikim hatarima na mjestima, gdje su postojala. Po tom se 
vidi, da je čepinsko područje zapremalo zemljište oko današnjih sela 
Ć-a, Martinaca, Poganovaca i Brođana, koja su postojala izvan 
čepinskoga posjeda. Na tom posjedu stajale su 4 crkve sa svojim 
župama, od kojih je najstarija ona u Č-u, posvećena sv. Stjepanu 
Kralju, kao i crkva u Erdutu i nekim susjednim mjestima. 

U Martincima bila je crkva sv. Martina, u Križevcima, istočno od 
Brođanaca, sv. Križa, a u Ivancima, nešto zapadnije od Martinaca, sv. 
Franje. Sve su te župe pripadale osuvaČkom arhiđakonatu, koji se u 
Podravini pružao od Miholjca do Ivankova i Cerne u Pobiđu. Čepinsko 
je područje tu bilo već skrajnje u Vukovskoj župi, otkad je utjecajem 
veleposjedničkoga plemstva kraj oko Karašice pripojen Baranjskoj, 
inače prekodravskoj župi. Prije toga pripadala je i Koška i istočni 
dio valpovačkoga područja Vukovu. Iako je bio u prvom susjedstvu 
Osijeka, Č. je polovinom 15. st. postigao i stepen trgovačko-obrtničkoga 
mjesta s velikim sajmovima, koji su donosili bogatu carinu. U to 


vrijeme podignute su u Č-u još dvije crkve, što pokazuje, da je u 
njemu narastao u većoj mjeri i broj stanovništva. Č. leži u kraju, 
na kojem se prije Turaka miješalo naselje hrvatsko i madžarsko, a u 
hrvatskom i dvije struje, dinarsko-posavska i podravska. Upravo u 
sjevernom dijelu bare Palače i istočno i zapadno od nje do Drave 
uspjelo je Madžarima u 10.—12. st. nastaniti nešto plemenskih rodova, 
od kojih su potekli plemići posjednici i gradokmetovi toga naroda. 
Oni su unišli u hrvatsko naselje, koje nisu mogli potisnuti, nego su 
se samo s njima izmiješali tvoreći ovdje ondje većinu. Prema tome 
uspjeli su stvoriti i svoje nazive i nametnuti ih pojedinim naseljima, 
koji su se donekle održali i do danas. Madžarskoga je podrijetla i 
ime Č., koje je postalo od starijega Csapa; u tom obliku zapisano 
je do početka 18. st., kada je prevladao današnji naziv. Na čepinskom 
posjedu sva su područna sela imala hrvatska imena, a tako je ugla¬ 
vnom bilo i u najbližem susjedstvu. Prema tome je naselje u samom 
Č-u prije Turaka bilo hrvatsko, a sudeći po imenu Csapa, i madžarsko. 
Takav je slučaj bio i u drugim većim susjednim mjestima: Osijeku, 
Aljmašu i Dalju. U hrvatskom naselju podravska je struja na tom 
zemljištu bila upravo na svojoj istočnoj granici, koja je išla uglavnom 
donjom Vukom i barom Palačom. I danas, poslije tolikih promjena 
naselja, ekavski govor podravske struje počinje odmah zapadno od 
Č-a, u Martincima, Brođancima i Habjanovcima, u kojima su se sa¬ 
čuvali hrvatski starosjedioci. Ali prije Turaka i za njihova vladanja 
ležalo je nešto južnije od Habjanovaca, a zapadnije od Martinaca, 
selo Biljanci, koje svojim ikavskim oblikom imena jasno pokazuje, 
da mu je stanovništvo pripadalo dinarskoposavskoj struji. Iz nje su, 
svakako, bila i sela na području današnjih Poganovaca. Tu je, dakle, 
ta struja zahvatala i lijevu stranu Povučja i dopirala u cjelini ili u 
klinu sve do Č-a. 

Turci su čepinsko područje zadobili 1526 i priklopili ga novoosno¬ 
vanom osječkom kotaru. Kako im je kraj zapadno od bare Palače 
pripao bez borbe, nije bilo ni većih gubitaka, te je i starosjedilačko 
naselje prešlo pod novu vlast u velikom broju. Promjena je nastala 
u tom, što je Č. izgubio položaj trgovačko-obrtničkog mjesta. Ipak je 
u njemu ostalo razmjerno gusto naselje, koje je oko 1680 imalo 50 
kuća. Od područnih sela pod Turcima su ostali nastanjeni: Habja¬ 
novci s 4 kuće, Čokadinci s 3, Ivanci sa 6, Biljanci s 3, Tomaševci 
sa 6 i Križevci s 8 kuća. Na tom su zemljištu tada postojali i Bro- 
đanci s 15, Martinci s 12, Domanovci sa 4, Vojnovci s 10, Poganovci 
sa 7, Kučinci s 8 i Kupčinovci s 20 kuća. Na tom malom prostoru 
bilo je, dakle, pred turski odlazak preko 150 starosjedilačkih domova. 
Neposredno prema Dravi i na zapad u petnaestak sela još je bilo 
do 200 starosjedilačkih kuća, tako te je taj kraj i pod Turcima bio 
dobro naseljen. Značajno je, da u tom gustom stanovništvu nije bilo 
muslimana, nego su se starinci, primivši islam, preselili u Osijek, gdje 
je bilo preko 2000 muslimanskih domova. Inače je ovo zemljište za¬ 
padno od bare Palače oko 1550 zahvatio kalvinski pokret, kao i cijelu 
Podravinu od Erduta do Miholjca, ali je baš oko Č-a i taj vjerski 
razdor pojačao dvojnost, koja je već postojala u naselju na osnovi 
podrijetla. Tu su starosjedioci Hrvati ostali katolici, a Madžari su 
primili kalvinstvo, kao što su to učinili u cijelom njihovu naselju 
između donje Vuke i donje Drave. Tako se dogodilo, da je u Č-u, 
koga je hrvatsko pučanstvo pod Turcima ubrzo napustilo, osnovana 
u madžarskom stanovništvu kalvinska župa s crkvom sv. Stefana, koja 
se održala za cijelo tursko vrijeme obuhvatajući 50 kuća čepinskih i 
tridesetak iz susjednih madžarskih sela. Hrvatski katolički starosjedioci 
zapadno od Č-a imali su isprva tri župe: sv. Križa u Križevcima, 
sv. Franje u Ivancima i sv. Martina u Martincima. Potkraj 16. st. 
napustili su dvije posljednje, jer ih nisu mogli održati. Oko 1620 
imala je križevačka župa do 1500 vjernika. 

Iako taj kraj nije u većoj mjeri stradao za turskoga prodiranja, 
dogodilo mu se to za rata 1683—99. Već 1683 legla je velika turska 
vojska na zemljište južno od Osijeka i trla ga nekoliko godina tolikom 
težinom, da se cijelo starosjedilačko naselje potpuno rasulo. Raselila 
su se sva sela od Č-a do Habjanovaca, a narod se sklonio u sigurna 
velika tvrđavna naselja Osijek i Valpovo, gdje je do 1699 nekako ži¬ 
votario u prostranim hatarima tih mjesta i napuštenih sela. Poslije 
1699 počelo se ponovno naseljavati napušteno zemljište. Ubrzo su na¬ 
seljeni Habjanovci, Brođanci i Martinci, ali u njih se nisu vratili stari 
stanovnici, nego novi, iz bliže okoline. Č. i Poganovci dobili su novo 
naselje poslije 1702 iz Podrinja, pravoslavne vjere i jekavskoga govora. 
S desetak obitelji ono je ušlo i u Martince. Pravoslavni došljaci 
bili su osobito jaki u Č-u, gdje ih je oko 1740 bilo do 100 kuća. Od 
1750 počela je u Č. i seoba Hrvata, koji su dolazili iz okoline, iz 
Bačke i ponešto iz zapadnijih krajeva. Za njih je već 1761 sagrađena 
kapela sv. Trojstva. U toku 16. st. hrvatsko je naselje u Č-u naglo 
raslo neprestanim doseljavanjem. Na prostrani plodni hatar selili su 
mnogo i Nijemci i Madžari, dok su Srbi od 1850 prestali rasti. Danas 
će Hrvata katolika u Č-u biti do 2000, te oni imaju u mjestu razmjer¬ 
nu većinu. Kako su ulazili postupno u čisto jekavsko naselje, primili 
su i oni taj govor kao i Hrvači u susjednom Dalju. Vrlo su se dobro 
Hrvati razvijali i u starim područnim selima čepinskoga kraja — 
Habjanovcima, Brođancima i Martincima. Tu ih danas ima do 3500, 
a sačuvali su i svoju staru ekavštinu i druge govorne i običajne zna¬ 
čajke hrvatskih starosjedilaca. Zajedno s čepinskim Hrvatima oni 
tvore danas veliku većinu stanovništva na tom zemljištu zapadno od 
Palače, kojemu i sada daju narodno obilježje, kao što je to činilo 
i staro hrvatsko naselje prije Turaka. 

LIT.: T. Smičiklas, Codex diplomaticus, IV.—XV.; D. Csanki, 
Magyarorszag tortćnelmi foldraiza a Hunyadiak kordban, Budimpešta 
1854; T. Smičiklas, Dvijestogodišnjica oslobođenja Slavonije, II., Za¬ 
greb 1891; K. Draganović, Izvješće apost. vizitatora Pefra Masarchija, 
Starine, XXXIX., Zagreb 1939. S. P-ć. 

ČEPLJEZ (čeprlja, Asphodelus ), biljni rod iz por. 
ljiljanka (v.). To su jednogodišnje ili trajne zeleni s pri¬ 
zemnim linealnim listovima i bezlisnim, do preko 1 m 
visokim stablom (batvom), koje na vrhu nosi jednostavan 

(Foto I. Horvat) 

ČEPLJEZ NA GALIČICI 


ili razgranjen, gust grozd bijelih cvjetova. Pojedini cvijet 
ima lijevku slično, na 6 linealno suličastih režnjeva du¬ 
boko razrezano ocvijeće, 6 prašnika sa pri dnu raširenim 
nitima i nadrastao pestić s nitastim vratom i glavičastom 
njuškom. Plod je tobolac, koji se otvara uzdužno sredi¬ 
nom pregradaka (lokulicidno). Našoj flori pripadaju 3 
vrste: A. albus Mili.; ima do 1 m visoku stabljiku, oko 3 
cm cy ijet s tamno smeđim središnjim rebrima listova 
ocvijeća, 1,5 cm dugi tobolac i gomoljasto odebljalo kori¬ 
jenje; raste po brdskim i pretplaninskim livadama, pašnja¬ 
cima i šumama, osobito u području krša; A. microcarpus 
Salzm. et Viv.; razlikuje se od prednje vrste poglavito 
znatno manjim, samo 5—6 mm dugim tobolcima; raste 
(katkada u velikom mnoštvu) po kamenjarama, travnicima 
i maslinicima naših primorskih krajeva; gomoljasto kori¬ 
jenje obiju tih vrsta upotrebljavalo se u starom vijeku 
zbog obilnog sadržaja sluzi i drugih ugljikovodika kao 
lijek i hrana, a može se upotrijebiti i za pravljenje ljepila; 
A. fistulosus L.; jednogodišnja vrsta s vrlo uskim, gotovo 
cjevastim listovima i malim plodovima, a bez gomoljastog 
korijenja; raste po primorskim pašnjacima i poljima. S. H-ć. 

ČEPNJAK (Streptopus amplexifolius DC.), trajna bilj¬ 
ka iz por. ljiljanka (v.). Ima do 1 m visoku nadzemnu 
stabljiku s izmjenito u 2 reda poredanim, duguljasto jaja¬ 
stim, zašiljenim, pri dnu srcastim te napola obuhvatnim 
listovima i zelenkasto bijelim, visećim cvjetovima, koji su 
po 1—2 smješteni na poduljim stapkama u pazušcima li¬ 
stova. Ocvijeće je zvoncu slično i na 6 uzvraćenih režnjeva 
duboko razrezano, a plod je crvena boba. Raste kod nas 
poglavito u klekovini i u planinskim vrtićima. S. H-ć. 

ČEPOVI su gvale od neprobavljenih dlaka, perja, 
ljusaka, kosti i t. d., koje izbacuju na usta ptice, koje se 
hrane sisavcima, pticama i si., kao sokolovke, sove, čaplje, 
roda, vodomar i dr. One izbace te ostatke iz želuca, da 
ne zađu dalje u probavilo i da ga ne ozlijede. Za početak 
probave te su im krute tvari vrlo potrebne, jer takve ptice, 
hranjene čistim mesom, vrlo oslabe. N. F-k. 

ČERALIJE, selo u kotaru Podr. Slatina, u velikoj župi 
Baranji, 9 km južno od Slatine. Sjedište je općine i že¬ 
ljeznička postaja na pruzi Donji Miholjac—Voćin. Ima 
958 stan. (1931). Z. D-i. 

ČERDIN, grad u Rusiji, u području Urala na rijeci 
Kolvi, ima 5000 stan. Podignut je u 15. st. kao kolonija 
Novgorođana, pa je u njemu još prošloga stoljeća bilo 
porodica, koje su držale, da potječu od novgorodskih 
kolonista. Podržava trgovinu s porječjem Pečore, odakle 
prima ribe, a prodaje žito i ostala prehrambena sredstva. 
U okolici ima znatnih nalazišta ugljena. Z. D-i. 

ČEREMHOVO, grad u Sibiriji, sjeverozapadno od Ir- 
kutska, ima 15.000 stan. Nalazi se na transibirskoj že¬ 
ljeznici. U okolini se kopa kameni ugljen, na koji se nai¬ 
lazi na prostoru od 270 km 2 . Z. D-i. 

ČEREMISI (vlastitim imenom Mari, t. j. ljudi), finski 
narod na istoku evropske Rusije, 428.192 (g. 1926), pravo¬ 
slavne su vjere, a ima nešto i nekrštenih. 

Zajedno s Mordvinima (v.) Č. pripadaju povolškoj grani 
istočnih Fina. Najveći ih dio živi s obje strane Volge u 
nekadašnjim gubernijama Kazanj i Vjatka, uglavnom iz¬ 


među rijeka Vjatke i Vetluge, pa tu danas imaju auto¬ 
nomnu republiku Mari. Dijele se na t. zv. »brdske Čere- 
mise« (rus. gornye čeremisy) na uzvisinama s južne strane 
Volge i na mnoge brojnije »nizinske Čeremise« (»livadske« 
ili »šumske«, rus. lugovye č.) na niskoj i šumovitoj sjever¬ 
noj obali. Druga je veća grupa Č-a, koja se obično naziva 
»istočnim Č-ima«, u nekadašnjoj guberniji Ufa (nešto i 
u permskoj), danas većinom u Baškirskoj ASSR, među ri¬ 
jekama Ufom i Kamom, osobito uz Kamin pritok Bjeluju, 
a ima ih još raštrkanih na području autonomnih republika 
tatarske i votjačke i u vjatskoj (kirovskoj) oblasti. Nekad 
su Č-i živjeli više na zapad dotičući se zapadnih Fina. 
Ruski ljetopis Nestorov iz 12. st. spominje ih (u obliku 
Ceremisa) među narodima, koji su plaćali Rusima danak, 
oko u toka Oke u Volgu, a vjerojatno je, da se oni — ili 
bar jedno njihovo pleme — kriju i pod imenom inače ne¬ 
poznatoga naroda Merja (= Mari), koji je prema istom 
ljetopisu stanovao još dalje na sjeverozapadu. Tomu od¬ 
govaraju i imena naroda Sremiscans (ili Imniscaris) i Me- 
rens, kako ih bilježi gotski pisac Jornandes u 6. st. Stoga 
je manje vjerojatno tumačenje, prema kojem bi ime Č-i 
bilo postalo od čuvaške riječi čaremyš (od prilike kao 
branitelj , suzbijač), kako su ih navodno u borbama protiv 
Rusa nazvali njihovi negdašnji saveznici Čuvaši (v.). Od 
8. do 13. st. Č-i su u tijesnim vezama s povolškim Buga¬ 
rima i njihovom državom, zatim pod vlašću Mongola (Ta¬ 
tara), dok nisu nakon pada Kazanja (1552) došli u sklop 
ruske države. Od toga doba počinje i obraćanje Č-a na 
pravoslavlje, ali ne bez otpora, pa se i radi toga u 17. st. 
jedan dio njih odselio pod Ural, gdje se među današnjim 
istočnim Č-ima poganstvo sačuvalo sve do naših dana. 

Č-i su vrlo konzervativni i etnografski vrlo dobro sa¬ 
čuvani (donedavna su na pr. uništavali svaki komad ku¬ 
povne odjeće, kao »proizvod nečistoga duha«). I stara fin¬ 
ska kulturna baština sačuvana je kod njih bolje nego kod 
mnogih drugih njihovih srodnika, a vidljive su i davne 
kulturne veze na jednu stranu s tursko-tatarskim, na drugu 
s indoevropskim narodima. Po svemu tome oni daju za¬ 
nimljivu sliku stare i razvijene seljačke kulture, koja o^im 
mlađih tatarsko-islamskih i rusko-pravoslavnih utjecaja po¬ 
kazuje i veliku srodnost s prvobitnom kulturom ne samo 
susjednih Velikorusa, nego i ostalih Slavena (i baltičkih 
naroda). 

Glavno je zanimanje C-a ratarstvo (g. 1897 ratara 98,8%), kod 
brdskih Č-a i stočarstvo, zatim pčelarstvo (dobrim dijelom šumsko 
pčelarenje bez košnica), ribarstvo na rijekama (mrežama, ogradama, 
ostima) i lov (osobito zamkama, ne davno još i lukom i strelicom). 
Važnost lova pokazuje to, što se novčanom jedinicom smatrala vje¬ 
verica, najobičnija lovina čeremiskog lovca. Osim toga bave se Č-i 
splavarstvom i brodarstvom (čunovi, često i po dva spojena za¬ 
jedno), a i nekim domaćim obrtima, naročito takvima, koji su u 
svezi sa šumom (obradba drveta, kore i lika, paljenje katrana). 
Ženski je posao tekstilno rukotvorstvo, ponajviše obrađivanje ko¬ 
noplje, manje lana. 

Opanci od lika i brojni drugi proizvodi te vrste (različne škatulje, 
košare, vodiri, tokovi za kose i sjekire, mnoštvo posuda, dršci za 
noževe, rogovi, kolijevke, pa i gornji dijelovi kola i saonica) nisu 
služili samo za kućnu upotrebu, nego su se i nadaleko prodavali. 



ČEREMISI, Zimski poslovi. Jedna žena snuje, druga prede, muškarac 
priređuje liko za opanke (po Buschanu) 

Sela su bila mala i raštrkana, često sakrivena u zelenilu, istom u 
novije vrijeme zbijena pod ruskim utjecajem. Kuće (port) su od 

oblih brvana s uglovima unakrst, pokrivene daskama, s visokim pri¬ 
zemljem (dolje je prostorija za sitnu stoku), obično trodjelne (pre¬ 

dvorje i dvije sobe, rjeđe samo jedna). U sobi je velika peć s otvo¬ 
renim ognjištem sprijeda i krevetom odozgo. Odijeljeno su naokolo 
dvorišta smještene gospodarske zgrade: ljetna kuhinja (kude) s ognji¬ 
štem u sredini (često i s posebnom pregradom u pozadini, koja služi 
kao spremište, a katkad i kao neke vrste svetište), hambar (klat, 
Kelat) na stupovima, staje za konje i goveda, različne šupe, sušnica 
za žito, često povezana s natkritim gumnom, pa sjevernjačko parno 
kupatilo (rus. banja, nekad u Č-a rijetka i zajednička cijelom selu). 
Katkad mjesto drugih gospodarskih zgrada služi jednostavna platforma 
na stupovima. — Istočni Č-i oblače se slično kao Tatari i Baškiri, 

dok je kod zapadnih muška nošnja slična ruskoj, a ženska osebuj- 

nija, s mnogo veza i nakita, i različita prema pojedinim krajevima 
(naročito opremom glave) i prema prilikama (svečana, svadbena nošnja), 
a sva je uglavnom domaći proizvod. 

Glavno, a u kući i ljeti kod rada jedino odijelo žena je košulja do 
koljena, bogato vezena (pretežno crveno) na prsima, ramenima i do¬ 
njem rubu, katkad i uz šavove, a kod nizinskih Čeremiskinja i uzduž 
rukava. Nosi se često izvučena nad pojasom, da pada preko njega 
(kao kod Bugarkinja i Rumunjki). Drugi su važniji dijelovi ženske 
nošnje: platnene gaće, gornja platnena haljina ili suknen kaput (ra- 
zlična kroja, bijel ili tamno smeđ, ukrašen gajtanima), prepasan pre¬ 
gačom, sprijeda vezenom, opanci od lika i karakteristični, nadebelo 
omotani, crni ili smeđi sukneni obojci, koji sežu do koljena (i čine 
nogu nerazmjerno debelom). Žene su gologlave samo kod zapadnih 
brdskih Č-a, dok inače imaju glavu uvijek pokritu (naročito pred 
muškarcima), i to kod djevojaka običnim rupcem, u nekojim kraje¬ 
vima i okruglom kapicom, ukrašenom novcem, a kod žena različnim 
— mi bismo rekli — poculicama, uz koje pripadaju i osobite frizure, 
a preko kojih se još veže rubac. Najobičnije je takvo pokrivalo u 
obliku šiljaste kapice na tjemenu (s tuljcem od brezove kore kao 
podlogom, koji je pričvršćen na čvoru od kose), kojoj široki vezeni 
kraj visi niz pleća (v. slike). Kod nakita se ističe obilna upotreba 
novca, kovnih pločica i malih školjkica (kauri). Najupadljivije su ve- 

like četvoraste kožne ploče, potpuno prekrite novcem kao crijepom 
na krovu, koje nose (1 ili 2 komada) na prsima udate žene brd¬ 
skih č’-a. 

Č-i vole slana i kisela jela, među kojima se osobito ističu tjeste¬ 
nine s različitim nadjevima (kogel’e, rus. pirogi), jelo od ukiseljena 
brašna (kesšl, rus. kyseV) i kuhano kiselo mlijeko sa zobenim brašnom 
(lapaš). Meso, osobito konjsko i ovčje, jede se ponajviše samo kod 
vjerskih žrtvenih svečanosti. Pića su medovina, pivo i vrsta rakije 
od raži i slada (kumyška) . Najobičniji su muzički instrumenti rogovi 
od kore ili od drveta, omotanog korom, gajde (zapravo mješnice) i 
neka vrsta citre s 15—20 žica (kiis'Ve, od &usly), na koju u nekim 
krajevima sviraju samo žene. 

Obitelj je patrijarhatska. Srodne porodice čine rod i stanuju obično 
u jednom selu, koje ima često po njima ime. Zemlja je zajedničko 
vlasništvo čitave porodice, pa je sinovi zajedno obrađuju i poslije 
očeve smrti, makar i podijeljeni. Žena nije potpuno ravnopravna mu¬ 
škarcu, pa ne smije na pr. sudjelovati ni kod nekih vjerskih sveča¬ 
nosti. Muž je može i ustupiti kojem svom rođaku (na pr. dok je on 
u vojsci). U jesen djevojke, sakrivene u kući, trube u rogove i daju 
tako znak, da je u kući djevojka za udaju. Kod ženidbe ima mla¬ 
denka obično 20—25 godina, dok je mladoženja često znatno mlađi. 
Svadba se vrši vrlo svečano, s mnogo običaja, od kojih neki sjećaju 
na naše (svatovska povorka na kolima uz svirku mješnica i bubnja, 
pokrivanje lice mladenki, polazak mlade po vodu drugo jutro, gdje 
žrtvuje božanstvu vode i t. d.). Osim mladenaca među svatovima su 
najvažniji starješina, nekoliko žena (nešto kao posnašnice) i saus (kao 
ćauš, čajo u nekim našim krajevima). Nekad je bilo i otmice, i da¬ 
vala se otkupnina za djevojku. I kod ukopnih običaja ima sličnosti 
s našima i ostalim slavenskima (umirućega skidaju s kreveta na slamu; 
mrtvačka straža; klanje kokoši na pragu kod odlaska sprovoda; vožnja 
mrtvaca na saonicama, katkad i ljeti; ritualno čišćenje i gozba poslije 
ukopa). U grob meću sve, što će pokojniku biti potrebno na drugom 



CEREMISI, Prizor iz svadbenih običaja 

svijetu, koji se smatra nastavkom ovoga: jelo, oruđe, posuđe, pa i 
štap, kojim će se braniti od ondješnjih pasa i zmija. Na grobu se 
često postavlja kao neka drvena kućica ili lik, koji sjeća na čovjeka. 
Treći, sedmi i četrdeseti dan nakon smrti drže se podušja, od kojih 
je najsvečanije posljednje, pa kod njega »sudjeluje« i sam pokojnik (po 
njega šalju kola na groblje, a predstavlja ga koji rođak u njegovu 
odijelu). Osim toga ima i godišnjih svetkovina, posvećenih mrtvima. 
Duhovi pokojnika poštuju se i dalje, pa je to poštivanje i važan sa¬ 
stavni dio stare religije Č-a, koja se još uvijek dobrim dijelom odr¬ 
žava na životu, pa i kod pripadnika pravoslavne crkve (g. 1897 bilo 
je među istočnim Čeremisima 15/16 nekrštenih, pogana, a ima ih još 
i danas). U drugoj polovici prošlog stoljeća nastala je čak i jedna 
nova asketska sekta, očito pod utjecajem kršćanstva. Uz duhove po¬ 
kojnika i božanstva, koja su postala od njih, poštuje se u prvom 
redu veliki i dobri nebeski bog (jume »nebo«, prvobitno samo nebo 
kao takvo), zatim velik broj božanstava i duhova prirode. Svima tim 
božanstvima upravljaju se molitve i prikazuju žrtve uz zamršen ritual. 
Obredi se vrše u posvećenim, redovno ograđenim šumicama, gajevima, 
kojih ima više vrsta. Žrtve prinose posebno izabrani svećenici (kart, 
molla, ili naprosto kuguzš »starac«). Religija pokazuje znakove dugog 
razvitka i izvjesnu visinu, a i mnogo lijepih poetskih i etičkih crta. 

Podrijetlom su od pokojnika i neki duhovi u ljudskom obliku, među 
koje pripadaju: kućni duhovi, na pr. kude-vodež (vjerojatno duh pre¬ 
daka, prebiva u ljetnoj kuhinji — kude — koja je prvobitno po svoj 
prilici bila jedini stan Č-a; tu su nekad bili i drveni kipići pređa u 
posebnoj škatulji ili ormariću), zatim šumski duhovi (targeldeš, ovda, 
s nogama okrenutima natrag, postali od ljudi, poginulih u šumi), pa 
vodeni duhovi (među njima i ženski, slični vodenim vilama, postali 
od utopljenika). Sličnog će postanja biti i neki drugi niži, pretežno 
zli duhovi (keremet, riječ je tursko-arapskog izvora), lokalnog značaja, 
u kojima su vjerojatno sačuvane uspomene na pojedine istaknute ljude 

i junake ili na stare domaće, a 
djelomice valjda i strane (tatarske, 
bugarske) knezove. Od viših du¬ 
hova, koji često nemaju određenog, 
ljudskog, lika, poštuju se uz gla¬ 
vnog boga jume još njegova majka, 
zatim bogovi groma i munje, pa 
čitav niz drugih prirodnih božan¬ 
stava (»majka-sunce«, »majka-mje- 
sec«, »majka zemlja, »majka voda«, 

»majka vatra«, božanstva zvijezda, 
vjetra, oblaka, magle, topline, mra¬ 
za i t. d., što muška, što ženska). 

Glavni bog jume, a i mnogi drugi 
imaju uza se veliku pratnju manjih 
božanstava, pomoćnika. Nekoji is¬ 
traživači spominju kod brdskih Č-a 
(0, a kod nizinskih čak 140 razli¬ 
čitih božanstava. Osim toga 
se u prirodi shvaća živim 
čak i stvari (oruđe, kuća), 
to svaka pojava i stvar ima još i 
posebnu dušu (ort), kojoj se iska¬ 
zuje poštovanje Slična su i božan¬ 
stva pojedinih funkcija: perke (= 
blagoslov, uspijevanje, sreća; na pr 
posebno perke polja, stoke, kuće, 
pčela, maslaca, novca i t. d.; riječ 
je tursko-tatarska, istoga korijena 
kao i naše berićet), šočen (= od 

prilike rod, rast svega, što se razvija, na pr. šočen djece, stoke, žita 
i t. d.) puirse (od prilike udjelitelj, božanstvo, koje nešto daje na 
pr. posebno puirše obitelji, kuće, stoke, žita, pčela, vatre, vode cvijeća 
novca i t. d.) duh zaštitnik sakće (sakt'še, opet poseban ža svaku 
^ V f r * P°J. avu )' Pf božanstva s preuzetim tursko-tatarskim nazivima 
serlages, pijambar (= pejgamber), i on, X an (= kan), kojih opet ima 
mnoštvo (na pr stočni serlages, stočni pijambar, stočni on, pa pčeli¬ 
nji, žitni i t. d.), i još mnoga druga. Svima tima, upravo bezbrojnim 
božanstvima prinose se i žrtve. U posvećenim gajevima svako važnije 

t,? n n r S i V ° im S SV ,° Je drV °Y i t0 Viša ’ P rir °d na božanstva bjelogorično 
(u prvom redu lipu, pa hrast ili brezu), a niži, podzemni duhovi 
(keremef) emogorično. Pod tim drvetima prinosi im se za žrtvu 
obredni kruhovi, piće i mlade životinje bez mane, i to muškima 

muške ženskima ženske, nebeskim i prirodnim božanstvima u prvom 

redu bijele (ili smeđe), a nižim, podzemnim crne. Kod većih sveča- 

elavnom 0 hna 110 / Je -f° ga T° ŠtV ° kon J a (najodličnija žrtva, osobito 
glavnom bogu jume), goveda, ovaca, gusaka, pataka i druge peradi 

nrinli JC SC UZ dugotra J ne * različite obrede (među ostalim ritualno 
kltkarl gatž T J . a ’ Pijenje svijeća, određene formule molitava, 

katkad uz tihu pratnju svirke na kus’l’e, često uz upotrebu naročito 
ukrašenog žrtvenog posuđa). Neke su molitve slične našim narodnim 
zdravicama i čestitkama (na pr. o Božiću), a moli se u njima z! 

zdravlje, sreću, veselje, uspjeh kod žita, stoke, pčela i u svakom 
rugom P? s , u ’ v pa 1 za P ra vicu i mir svim narodima na svijetu. Od 
svakog dijela životinje ostavi se komadić kao žrtva božanstvu dok 

preostalo meso pojedu učesnici svečanosti, ili se spravi za zimu 
j av " lh , « t . ven . ih svečanosti u određeno doba godine ili u povodu 

za slučaj bofesti). lma ' PnVa ‘ nih ' kuĆnih Žrtava 1 za ^ eta 

/W^n jne S » U godi f nj ? svečanosti i običaji. Tako »plužni blagdan« 
(aga-pairam) u proljeće (s blagoslovom jela, bojenjem jaja, obrednim 
njihanjem, paljenjem vatre na brežuljku, skakanjem preko vatre me- 
d “PrskBnjem vodom, stavljanjem jajeta u prvu brazdu, čara- 
.v 0d 1 f. toc . nih . čeremisa i »tjeranjem đavla«), ljetne svečanosti 
ponajviše u lipnju i srpnju (s obrednim paljenjem nove vatre trenjem’ 
knjesovima, tjeranjem stoke između vatre, »tjeranjem đavola« iz J sela 
s pomoću šiba i rogova od kore, ophodom po selu i kupljenjem da¬ 
rova), završne ratarske svečanosti poslije žetve (kod čega se malo 
žita ostavlja nepozetog na polju), stočarski i pčelarski praznici s mno- 
* ania ™. napreda k stoke, zimske novogodišnje svečanosti (s ma¬ 
skama ophodima s »djedom« i »babom«, mnogo gatanja i čaranja, 
naročito djevojačkih) i dr. — Osim žrtvenih svećenika ima i vrača- 
samana (ome uzse), koji proriču u zanosu i gataju po snu i različnih 
drugih gatara i čarobnjaka. razncmn 

A ; Byh , an ’ finnischen Volker (u Buschan, Illustrierte 

Voncerkunde, II./2., Stuttgart 1926); I. Manninen, Die finisch-ugrl 

LeiPZ ' g 1932; U- Holmber g. Đie Religion der Tschere- 
™[ssen (FF Communications, No. 61), Porvoo 1926- Y VVirhmanr, 

! ‘wpPMČvflT ,a 'f (Suomen suku II., Helsinki 'l928). B. B-ć. ’ 

* kT M n N , ( ? seudonim Ivana Semanjuka), 

nnS n Vr X 11 ' 874 +- f Snjatyn 25 ‘ IV ' 1927 - ukrajinski 
Seljački sin. Gimnaziju polazi u Kolomiji, a sve- 
učilište svršava u Beču. Jedan je od najboljih književnika 
u novijoj ukrajinskoj književnosti. Zbirke su mu: Karbv 
(Kovasi) Selo vyhybaje (Selo propada) i Verhovyna (hu- 
culski dio Karpata). A y 

t s FRPKT^^\ 7 r e T^ 7 / n°/^i a A^ fcraJinS,:0 ' ,i ku 'l tur y. Lavov 1937.’A. I. 
koS V i L EV P .0 J AV (p. č.) jest pojav svjetlosti, 
elektrnlf V Z - teku “2 lh j krutog tijela, kada kroza nj lete 
“ t 7’, k ^ 1 su , brzi od svjetlosti. Otkrio ga je i opisao 

zvestfodicn^oskva) S vodom se pojav !Tže 
iz\ esti ovako. U vertikalnm tankni Kaizrono; nn 



(promjer svežnja 0-5 mm), u kojemu svi elektroni imadu 
jednake brzine (na pr. 290 000 km/sek, dok je brzina svje¬ 
tlosti u vodi 225 000 km/sek). Voda izašilje svjetlost. Kako 
je to svijetljenje simetrično oko osi svežnja, dosta je ispi¬ 
tati svjetlost, koja od filma ide u horizontalnim smjero¬ 
vima fx,fy. Zato se film nalazi u osi koničnog zrcala ZZZ, 
koje odbija horizontalne zrake svjetlosti vertikalno uvis,’ 
prema fotografskoj komori. Kada bi se umjesto vodenog 
filma stavila pločica, koja pod udarcima elektrona fluore- 
sc ;-: P^čica bi svjetlila u sve smjerove, te bi zrcalom 
odbijena svjetlost načinila na fotografskoj ploči svijetao 
prsten. U p. Č. film ne svijetli na sve strane, već samo u 
smjerovima, koji s elektronskom stazom čine određen 
siljat kut. Prema tome horizontalno film svijetli samo u 
dva smjera, tako da u fotografiji ne izlazi svijetao prsten, 
vec samo dva kratka luka (si. 3.). Ako je brzina elektrona 
manja od brzine svjetlosti, film ne svijetli. 

Frank i Tamm tumače pojav ovako (g. 1937): Elektron, 
leteći kroz vodu ili drugo sredstvo, na svakom mjestu 
a, b, c svoje staze stvara val svjetlosti, koji se širi u 
sve veće kugle (si. 2.). Ti su valovi »koherentni«, t. j. po¬ 
vezani ili sposobni, da se sastavljaju, te svi zajedno — 
poznatim Huygensovim načinom — daju rezultujući val 
svjetlosti koji se širi u obliku čuna ČkČ. Os je toga čuna 
staza elektrona, a elektron je u vrhu k čuna. Dok elektron 
stigne od a do k, svjetlost se iz točke a raširila u kuglu 
polumjera aA, te je 

aA : ak = brzina svjetlosti : brzina elektrona. 
omjer a A okomit na površini čuna je smjer širenja svje¬ 
tlosti; on čini s elektronovom stazom kut (-) = kaA, pa je 
cos (•) = brzina svjetlosti: brzina elektrona. 

Budući da samo rezultujući val primjećujemo, nema druge 
svjetlosti nego u smjerovima pod tim kutom. Prema tome 
bi se u prvi mah očekivalo, da bi slika 2. imala pokazivati 
samo dvije svijetle mrlje, a ne dva luka. Međutim od prvo¬ 
bitnog svežnja elektronskih zraka pojedini se elektroni I 
raspršivanjem odvajaju i usporuju, 
a time se za njih mijenja kut 6. I 
Doista, ako se uzme vodeni film j 
nešto deblji, raspršivanje je još I 
veće, te i oba svijetla luka u foto- I 
grafiji postaju dulja. Uostalom mje- I 
renje pokazuje, da je smještaj naj- I 
svjetlijih mjesta u lukovima u do- I 
brom skladu s Frankovom i Tammo- 1 
v°m formulom; pri tom treba uzeti u I 
račun, da se svjetlost lomi, kad iz- I 
laži iz filma u zrak. Wyckoff i Hen - I 
derson također su potvrdili tu for¬ 
mulu ispitujući p. č. u tankom 
listiću od tinjca, pri čem su brzinu I 
elektrona, mijenjali od 220 000 do I 
277 000 km/sek. 

Prema tome je p. Č. optička ana- I 
logija pojavu zvuka kod taneta, I 
koje je brže od zvuka; Aerome- I 



SI. 3. 

Čunjasto zrcalo odbija 
obje horizontalne zrake 
u vis prema fotografskoj 
ploči, na kojoj se javlja¬ 
ju dva svijetla luka (Sni¬ 
mili: Collins i Reiling) 

hanika si. 13. Kut 6 komplementaran je kutu akA, koji 
se u aeromehanici zove Machov kut. 

Svjetlost u p. Č. je modrikasto bijela, i to bez obzira na 
to, kroz koju tvar elektroni putuju. Spektar te svjetlosti je 
neprekidan i seže od onog mjesta u infracrvenom, gdje 
prestaje osjetljivost fotografske ploče, do onog područja 
u ultraljubičastom, dokle je ispitivana tvar za svjetlost 
propustljiva. 

Čerenkov je pokazao, da je svjetlost u p. Č. polarizo- 
vana, i to tako, da smjer titranja, t. j. smjer električne sile, 
zgađa elektronovu stazu. Frank i Tamm našli su, kako se 
može jakost svjetlosti u tom pojavu teoretski odrediti; 
Čerenkov i drugi potvrdili su njihovu formulu mjerenjem. 

LIT.: Čerenkov, Physical Review 52 , New York 1937; Collins and 
Reiling, Phys. Review 54, 1938; Tamm, Journal of Physics 1, Moskva 
1939. St. H. 


ALEKSANDR ČEREPNJIN 


NIKOLAJ NIKOLAJEVIČ 
ČEREPNJIN 

goškim radom. Poznata je 
opere Musorgskoga Sajam u 
grebu. 


ČEREPNJIN, 1. Aleksandr 
Nikolajevič, # Petrograd 
1899, ruski skladatelj. Učio je 
u petrogradskom konzervato¬ 
riju (u oca i Sokolova). Od 
1918—21 bio je ravnatelj ka¬ 
zališta u Tiflisu. Mnogo je 
putovao kao glasovirski vir¬ 
tuoz po Evropi i Americi; u 
Zagrebu je nastupio 1933. U 
svojim skladbama iskorišćivao 
je različne neobične ljestvi¬ 
ce. Djela su mu: opera Ol- 
Ol , balet Ajantas frescoes; 
orkestralne skladbe, koncerti, 
gudački kvarteti, sonate i 
manje i veće skladbe za gla¬ 
sovir, popijevke, pa različne 
koncertne skladbe za violinu 
i violoncello uz pratnju gla¬ 
sovira kao i transkripcije i 
glume s pjevanjem. 

2. Nikolaj Nikolajevič * 
Petrograd 1873. Uz pravo 
učio je i glazbu u petrograd¬ 
skom konzervatoriju (u Rim- 
skoga-Korsakova). Carsko 
glazbeno društvo nagradilo 
ga je 1902 za muške i mješo¬ 
vite zborove op. 14. Pisao je 
balete, kantate za sola, zbo¬ 
rove i orkestar, popijevke, 
dvopjeve i glasovirske sklad¬ 
be. Kao dirigent Č. je bio 
zaposlen u Parizu; upravljao 
je gostovanjima ruske opere 
i glasovite Djagiljevljeve ba¬ 
letne družine. Od 1921 živi u 
Parizu, gdje se bavio i peda- 
njegova redakcija nedovršene 
Soročinsku, izvedene i u Za- 
B. Š. 


ČEREVIĆ, trgovište na naplavljenoj desnoj obali Du¬ 
nava u velikoj župi Vuki, u kotaru iločkom. Ima 2300 stan. 
(1931). Sjedište je općine, katoličke župe, osnovane 1752. 
Ima ugljenik i kamenolom za žrnjeve. Sredovječni je grad 
č. pripadao Gorjanskima i Ivanišu Korvinu. Z. D-i. 


ČERIN, Josip, -fc Komenda kod Kamnika 29. III. 1867, 
slovenski glazbenik. Konzervatorijske nauke je svršio u 
Beču. Ujedno je ondje na sveučilištu učio pravo i filo¬ 
zofiju. Od 1894—96 je orguljaš u bečkoj dvorskoj crkvi 
sv. Augustina, od 1896—98 koncertni vođa ljubljanske 
Glazbene matice, od 1898 kapelnik na bečkoj Volksoperi, 
od 1905 vojnički kapelnik u Beču, Budimpešti i Pragu, a 
od 1919 u Ljubljani. Sada živi u mirovini u Ljubljani. 

Kao skladatelj obrađivao je zbornu i orkestralnu glazbu. 
Među njegovim stručnim glazbenim djelima najvažnija je 
studija o Trubarovim pjsmaricama (Zbornik Slovenske 
matice, 1908). No najviše je zasluga stekao svojim nasto¬ 
janjem oko reproduktivne slovenske simfonijske glazbe 
kao koncertni vođa Glazbene matice, a još više kao voj¬ 
nički kapelnik u Ljubljani, gdje je od 1920 do 1931 s voj¬ 
ničkim orkestrom priređivao koncerte najvažnijih stranih 
i domaćih skladatelja. D. C. 


CEKINA, Vladimir, * Split 9. V. 1891, f Šibenik 29. II. 
1932, književnik. Pučku školu svršio u Splitu, gimnaziju 
polazio u Splitu, Zagrebu i Sušaku. Ostavivši školu dao se 
na književnost i rad među mladeži. Bio je jedan od 
prvaka predratne nacionalističke mladeži. Putovao po 
Italiji i Srbiji. Surađivao u velikom broju revolucionarnih 
listova za mladež. Uređivao Val (Zagreb 1912), izda¬ 
vao i uređivao Vihor (Zagreb 1914). Poslije sarajevskog 
atentata prebjegao u Italiju. Za vrijeme rata živio u Italiji, 
Švicarskoj i Francuskoj. Vratio se duševno bolestan i umro 
u šibenskoj bolnici. Literarnim prilozima (pjesme, knji¬ 
ževne ocjene, eseji) surađivao je u književnim listovima 
(Savremenik, Zvono, Bosanska vila, Srpski književni gla¬ 
snik, Grič). Zasebna izdanja: Raspeće (pjesme, Rijeka 
1911), Beograd bez maske (brošura, Split 1912), Janko Polić 
Kamov (studija, Rijeka 1913). Uredio zbirku feljtona Janka 
Polića Kamova pod naslovom: Ćaskanja , Rijeka 1913. Pje¬ 
smama istupio i u Mladoj hrvatskoj lirici (Zagreb 1914). U 
hrvatsku kritiku unosio je Č. ideje futurizma, bujan i pa¬ 
tetičan stil, ličnu i lirsku notu, prožimajući veći dio svoga 
rada revolucionarnim nacionalističkim idejama. U lirici je 
pasatist. 

LIT.: M. Radošević (Savremenik 1913); Lj. Wiesner (Narodne novine 
1932, br. 32). A. B-c. 

ČERKASK, ime dvaju gradova u južnoj Rusiji nedaleko 
ušća Dona. Stari Č. je zaostao u razvitku iza Novočer- 
kaska, koji leži na ušću Tuslova u Aksaj, sjeverni rukav 
rijeke Dona. Novočerkask ima luku i željezničku stanicu, 
napreduje naglo (90.000 stan.) u bogatoj i gusto naseljenoj 
okolici, koja rodi žitom i vinom, obiluje stokom i ribom 
te kamenim ugljenom. N. Ž. 

ČERKASY, grad u Ukrajini, glavni grad okruga Šev- 
čenko. G. 1926 imao je 38.000 stan. (polovica Ukrajinaca, 
trećina Židova i šestina Rusa). Nedaleko se rodio pjesnik 
Ševčenko. Čerkasy je riječna luka na Dnjepru, te je važna 
postaja na pruzi Bahmut—Odesa. Ima Ševčenkov muzej 
(dijelom uništen 1941), velike tvornice šećera, ciglanu i 
tvornicu ćilima. K. R. V. 

ČERKESI (ili prema turskom izgovoru Čerkezi, nekad 
zvani i Cirkasijci, kod starih grčkih pisaca Kepnarcu, Kapne* 
tolTol, Kepnerioi), narod u srednjem i sjeverozapadnom 
Kavkazu, gdje danas živi još samo njihov ostatak (oko 
300.000), muslimani. Sami se nazivaju Adyge (Adyye , Adi- 
ghe y Adzyge f na Kosovu Adiže t. j. »ljudi« ili, po drugom 
tumačenju, »stanovnici obala«). Osim toga zovu se još 
Dzihurš (sing. Dzih , kod starih grčkih pisaca Zygoi , Zvyo(, 
Zinhoi, Zvyyol), a i Kosogi ili Kasagi starih ruskih lje¬ 
topisa bili su vjerojatno Č. (-* Kasezi). Nekad su zapremah 
čitav kraj ispod sjevernih obronaka srednjeg i zapadnog Kav¬ 
kaza, od istočne obale Crnoga mora sve do preko Kubana 
i Kume. U kasnijim borbama s Tatarima i Rusima razdije¬ 
ljeni su i potisnuti dalje na jug prema brdima, pa danas 
žive rastavljeno jedni od drugih u tri odsjeka, kojima 
uglavnom odgovara i današnja upravna podjela. U srednjem 
Kavkazu nalazi se najbrojnije čerkesko pleme Kabardinci 
(oko 140.000), i to unutar velikog koljena Tereka i zapadno 
odatle u porječju Tereka sve do Malke (danas Kabardino- 
balkarska ASSR). Manji dio Kabardinaca živi dalje na 
zapadu, na gornjem Kubanu oko Sulimova (Batalpašinska, 
danas Čerkeska autonomna oblast) i oko Armavira. Napo¬ 
kon je kao treća grupa u području srednjeg Kubana i nje¬ 
gova pritoka Labe, od Krasnodara do Majkopa (danas Ady- 
gejska autonomna oblast) nekoliko manjih plemena: Aba- 
dzehi, Bžeduhi (ili Medovejci, rus. = »medojedi«), Bezlene- 
j(ev)ci (po tatarskom »stanovnici željeznog sela«) i dr. — U 
Natuhadzi (rus. Natuhajci, »torbari«, »kućarci«) i Temirgo- 
j(ev)ci (po tatarskom »stanovnici željeznog sela«) i dr. — U 
13. st. bili su Čerkesi pod vlašću Gruzina i pokršteni, no već 
u 15. st. slobodni, zatim prolazno ruski vazali, pa daljeu nepre¬ 
stanim bojevima s Tatarima, kojima su bili sad podanici, 
sad gospodari. U prvoj polovici 19. st. vode žestoke borbe 
s Rusima, u kojima su konačno poraženi, pa ih se god. 
1864 većina (preko 400.000) odselila u Tursku, koja ih je 
naselila u Maloj Aziji, Siriji i Palestini pa kao pojačanje 
muslimanskog elementa na Balkanu (u Bugarskoj, Mace- 
doniji i Srbiji, gdje su doskora postali prava nevolja ne- 
samo za kršćansko stanovništvo nego i za same Turke; 
poslije oslobođenja tih krajeva od Turaka odselili su se 
većinom opet dalje u Tursku, pa im danas ima samo još 

ostataka, na pr. na Kosovu polju). — Jezično Čerkesi pri¬ 
padaju sjeverozapadnoj grani kavkaskih (jafetidskih) na¬ 
roda (—>- Kavkaz) i to t. zv. spirantskoj grupi, a u tjelesnom 

su pogledu dosta izmije¬ 
šani. Neka plemena (Bže- 
duhi, Natuhadzi, Šapsugi) 
najčistiji su predstavnici 
t. zv. pontskog tipa među 
kavkaskim narodima: vi¬ 
soki, razmjerno duge glave 
(subdolihokefalni), duga 
lica, bujne kose i brade, 
ponajviše svjetlooki. Ina¬ 
če su Čerkesi većinom 
tamnooki, srednjega stasa 
i mezokefalni, Kabardinci 
(navodno pod tatarskim 
utjecajem) i kratkoglavi. 
Poznati su kao lijepi ljudi 
(vitak stas, široka ramena, 
uski bokovi, uzak i ravan 
nos, velike oči), a naroči¬ 
to su kao ljepotice na 
glasu njihove žene i dje¬ 
vojke, kojih su zato ne¬ 
kad bili puni haremi tur¬ 
skih mogućnika. Opisuju 
se kao ponosni, ratoborni, 
smioni, izdržljivi, ali i kao 
osvetljivi i podmukli, a 
uz to i veliki razbojnici, 
skloni krađi i prevari (za 
Čerkese, naseljene u Bu¬ 
garskoj, kaže na pr. Jire- 
ček, da su im glavni pri¬ 
hod bili krađa stoke, raz¬ 
bojstva i prodaja dievo- 
jaka). — U kulturi Čer- 
kesa prevladavaju stočar¬ 
ski i patrijarhatski ele¬ 
menti s vidnim utjecajem Tatara i islamsko-orijentalne 
kulture na starijoj kavkaskoj podlozi i s nekad razvijenom 
feudalnom organizacijom. 

Uz ovce, koze i goveda goje naročito plemenite pasmine konja, pa 
su poznati kao izvrsni jahači. Ratarstvo je dobilo veću važnost tek 
u novije vrijeme (značajna kultura prosa, bez upotrebe gnojenja, se¬ 
ljenje na drugo mjesto, kad se zemlja iscrpe). Dosta je znatno i 
pčelarstvo (»medojedi«!) s košnicama od pruća, omazanima zemljom 
i balegom (kao na Balkanu) ili od lipove kore. U hrani se ističu 
složena jela od brašna (ili kaše, naročito prosene), riže, mesa s ra- 
zličnim umacima i začinima (paprika, luk, češnjak, med, kiselo mli¬ 
jeko), pa slatka jela s medom, sušeno i ukuhano voće (na pr. kajsije 
u vinu ili medu). Brojna su i pića (različna vina, pivo od prosa 
i obično, medovina, buza, šerbe i različno pripravljeni voćni sokovi). 
Kuće su im niske, od opeka ili pletera, omazane zemljom i pobijeljene, 
a pokrivene slamom, s velikom strehom (preko 1 m). U kući su dvije 
do tri prostorije s ognjištem (nad njim dimnjak od pletera, kao ne¬ 
kad odžak u Slavoniji), a između njih je pod istim krovom i ka¬ 
rakteristično otvoreno kao predvorje. Nekad su na putovanju upo¬ 
trebljavali i kupolaste pustene šatore (->- kibitka) po tatarskom 
uzoru. Uz kuću je još okrugla staja od pletera, pokrivena slamom 
(ako nije bila pod istim krovom s kućom), otvoreni tor i hambar na 
stupovima, s pregradama za različne vrste žita (osim toga žito se 
još sprema u podzemnim jamama). Sela su prije bila utvrđena. Žene 
mnogo obrađuju vunu, tkaju i prave odjeću sebi i muškarcima. Od 
obrta je razvijen samo kovački i zlatarski (kujundžijski), u prvom 
redu za ukrašivanje oružja. Nekad su Čerkesi trgovali solju, medom, 
voskom, krznom, tkaninama, domaćim kabanicama (burkama) i robo¬ 
vima. — Muško se odijelo sastoji od bijele ili crvene košulje, širokih 
hlača, svilene vezene donje haljine, pa od naročito značajne 
čerkeske (domaćim nazivom cić), t. j. dugoga otvorenog kaputa od 
sukna crne ili sive boje, koji je u pojasu jako stegnut, dolje širok, 
straga nabran, s dva reda prišivenih kesica za naboje na prsima. 
Kod lošeg vremena uz to još ogrtač od kostreti ili vune s kukuljicom 
(burka, čauka), a zimi dug kožuh, također straga nabran. Na nogama 
su čizme ili neka vrsta opanaka od kože ili od lipove kore, a na 
glavi visoka (kod Kabardinaca vrlo niska) šubara. Na inače obrijanoj 
glavi ostavljali su perčin. Uz čerkesku pripada i kožan pojas i na 
njemu sprijeda obješen karakterističan dug ravan bodež (kama), oštar 
na obje strane i sa žljebićem za krv u sredini. Kama se nosi još i 
danas, dok je prije Čerkes imao uza se redovno još sablju, pištolje, 
knut pa pušku, a nekad i luk i strijele (kod plemića ukrašene bijelim 
orlovim perima), koplje, željeznu kacigu i oklopnu košulju, spletenu od 
karičica. Čerkesku i kamu preuzeli su i svi drugi narodi sjevernog 
Kavkaza, pa i neki s južne strane, a isto tako i ruski kozaci, kod 
kojih je s vremenom postala i službena uniforma. Jednako se na 
susjedne narode proširila i slikovita ženska čerkeska nošnja, koja opet 
s druge strane pokazuje dosta tatarskih utjecaja (dimije, dugi zobuni, 


nanule). Preko duge, tanke košulje širokih rukava od crvene svile 
Čerkeskinje su oblačile još svilene dimije (obično žute), zatim donju 
haljinu od prugaste svile, zobun s gajtanima i srebrnim kopčama na 
prsima, dotično zvonasto krojenu, u struku stisnutu dugačku gornju 
haljinu do poda, s vrlo dugim vezenim rukavima, razrezanima, da kroz 
njih proviruju rukavi košulje i donje haljine. Na glavi je bila valj¬ 
kasta visoka baršunasta kapa, prekrivena koprenom (premda se ne 
kriju kao Turkinje), a na nogama kožna obuća (kao meki opanci), 
izvan kuće još posebne gornje cipele. Sva je ta odjeća ukrašena 
vezom, zlatnim i srebrnim gajtanima. Djevojke su uz to nosile ne¬ 
posredno na tijelu tijesan prslučić od crvene kože, koji je skidao 
istom mladoženja u prvoj bračnoj noći. — Muzički su instrumenti 
frula od trstike ili kovine, trokutna harfa sa žicama od strune i vrsta 
epskih gusala, uz koje su putujući pjevači na gozbama pjevali junačke 
i šaljive pjesme i zdravice. Ima kola s pjevanjem, posebnih djevo¬ 
jačkih i ratničkih plesova pojedinaca. — Čerkesi su se dijelili na ple¬ 
mena i rodove, a unutar ovih na knezove, plemiće, slobodnjake i 
kmetove, nekad i na robove. Te su robove, naročito djevojke, katkad 
i vlastitu djecu, mnogo prodavali u Tursku. I danas je još na snazi 
krvna osveta i plaćanje krvarine, a gostoprimstvo je u velikoj cijeni. 
Položaj žene je prilično dobar. Prije je bilo otmice, poslije se žena 
plaćala novcem i stokom. Kod svadbe, koja je trajala dva do tri 
tjedna, ima mnogo običaja, od kojih neki podsjećaju na naše (pokri¬ 
vanje mladenke, ulaženje u novi dom preko svježeg ovčjeg runa, pru¬ 
žanje slatkog jela), no najneobičnije je, da mladoženja za prvo vri¬ 
jeme nije nazočan, nego se mora sakrivati. Plemićka i kneževska 
djeca davala su se odmah poslije rođenja na odgoj tuđim ljudima 
(pomajci i poočimu), koji su ih roditeljima vraćali istom nakon 
punoljetnosti. — Razvijeni su i običaji kod ukopa: naricanje za mrtvi¬ 
ma, gozba poslije pokopa, bacanje desnog konjskog uha gospodaru u 
grob, tuženje ženske rodbine (majke, žene, pomajke) na grobu kroz 40 
dana, podušja nakon 40 dana i 2 godine, kad se uzima, da se pokojnik ko¬ 
načno dijeli od ovoga svi¬ 
jeta, svoje kuće i konja. 
Grobovi su obloženi da¬ 
skama, a na njima se po¬ 
dižu kućice od brvana s 
krovom od šindre i sade 
voćke. Umrle plemiće iz¬ 
lagali su nekad tjedan 
dana na polju, zatim sa¬ 
hranjivali u izdubenoj 
kladi, davali im u grob 
mnogo priloga i nasipali 
nad njima mogilu, a nad 
grobom im kao žrtvu pri¬ 
nosili nevinost jedne dje¬ 
vojčice od 12—14 godina. 
Premda su Čerkesi nekad 
bili kršćani, a i dosta 
rano (posljednji krajem 
18. st.) primili islam, ipak 
su dobrim dijelom zadr¬ 
žali i svoju staru vjeru. 
Poštovali su jedno najviše 
biće, gospodara neba (Te¬ 
ka), bogove prirode (bog 
vjetra i voda Seozeres, 
bog munje Šible, gospodar 
šuma Mezith, Mezetha, 
koji jaši na nerastu zlat¬ 
nih čekinja i dr.), bogove 
zaštitnike pojedinih po¬ 
slova i vještina (bog ko¬ 
vača Tlepš, Tliebske, za¬ 
štitnici ratarstva Jemiha, 
Skus’ha i Naohatha, gospo 
dar pčela Merisa ili Me- 
reime), tri sestre, zaštitni¬ 
ce kućnog života, ratnika i 
putnika, i t. d. Njima u po¬ 
čast prinosili su žrtve (ov¬ 
ce, janjad, koze, volove) i 
slavili svečanosti u odre¬ 
đeno doba godine. Imali 
su i posvećene gajeve, u 
kojima su se nekad držale 
skupštine, pa vješali za¬ 
vjetni darovi, lovačke i 
ratne trofeje. Na neka¬ 
dašnje kršćanstvo vjero¬ 
jatno upućuje poštovanje 
kamenih i željeznih kri- 
ČERKESKINJA-KABARDINKA ževa. 

(po Buschanu) LIT.: A. Byhan, Die 

kaukasischen Volke r (u 
Buschan, Illustrierte Volkerkunde II./2., Stuttgart 1926); T. R. Đor- 
đević, Čerkezi u našoj zemlji (Glasnik skop. naučn. društva, III. 1927., 
Skoplje 1928); N. Županić, Etnološki značaj kosovskih Č-a (Etnolog 
V. i VI., Ljubljana 1933); J. M. Sokolov i M. E. Taljpa, Kabardinskij 
foljklor, Moskva 1936. B. B-ć. \ 

Njihov jezik računa N. Trubeckoj, najbolji poznavalac 
kavkaskih jezika, u zapadnu grupu, koju naziva abasgo- , 
kerketskom. Značajno je, što taj jezik ima, kao i rumunj- i 
ski, bugarski i arbanski, postpozitivni član u obliku sufiksa 
-r (primjer: zak’e »brada« sa članom zak’er). Osebujnost 
njihova jezika tvore glagoli, složeni od dviju glagolskih I 
osnova. Primjer: od kabardinskih glagola nesin »doći« i žen I 

»trčati« pravi se novi složeni nežesin »dotrčati, doći trkom 
ili trčeći«, tako da se drugi umetne u prvi. 

LIT.: N. Trubetzkov, Langues caucasiques septentrionales, u zborniku 
Meillet-Cohen, Les Langues du Monde, Pariz 1924; A. Dirr, Einleitung 
in das Studium der kaukasischen Sprachen, Beč-Leipzig 1928; T. Đor- 
đević, Čerkezi u našoj zemlji, Glasnik Skopskog naučnog Društva III. 
(1928); N. Županić, Etnološki značaj kosovskih Čerkeza, Etnolog V. 
i VI., Ljubljana 1933; E. Pittard, Les peuples que les Turcs ont amenes 
dans les Balkans, Revue des Etudes balkan. II., Beograd 1935. P. S. 

ČERKESKA, vrsta kabanice -> Čerkesi. 

ČERMAK, Ivica, Petrinja 14. XII. 1909, pisac. Pošto 
je svršio pučku školu u rodnome mjestu, živio je kao 
radnik. Brijački je obrtnik u Zagrebu. Od 1934 objavljuje 
stihove, ponajviše u dječjim listovima. Izdao knjigu pje¬ 
sama za djecu Zvuci mladosti (Zagreb 1936) i pjesme Ra¬ 
dovi umornih ruku (Zagreb 1932). A. B-c. 

ČERMAK, 1. Jaroslav, ^ 
Prag 1. VIII. 1830, f Pariz 23. 
IV. 1878, češki slikar. Učio je 
jednu godinu u praškoj aka¬ 
demiji kod Chr. Rubena, a po¬ 
slije u Miinchenu, Dusseldor- 
fu i Antwerpenu, gdje mu je 
bio učitelj Gustav Wrappors. 
Ali je na njegov razvoj naj¬ 
jače utjecao Louis Gallait u 
Bruxellesu. G. 1850 putuje po 
Nizozemskoj i Normandiji, 
a 1853 naselio se u Parizu. 
U Prag se vraćao samo na 
kraće vrijeme. G. 1858 putuje 
po Hrvatskoj i Dalmaciji, 
1862 boravi u Dalmaciji i 
Crnoj Gori, od jeseni 1862 do 
proljeća 1865 živi u Manda¬ 
ljeni (Župa Dubrovačka), od 
1865 do 1867 u Rimu, a od 1867 naizmjence u Bretagni 
(Roscoff kraj Morlaixa) i Parizu. U Č-ovu se razvoju odva¬ 
jaju dva razdoblja. U prvom, koje traje do 1858, slika Č. 
povijesne slike po načinu Gallaitovu, koje se odlikuju 
sočnim koloritom i sigurnim crtežom. Motivi su njihovi 
uzeti iz češke povijesti (Slovački iseljenici , Husitsko oda- 
slanstvo u Baselu, Otokar II. prije bitke na Moravskom 
polju , Šimon Lomnicky prosjači na praškom mostu , Prokop 
Veliki pod Naumburgom). U drugom su razdoblju motivi 
uzeti gotovo isključivo iz života bosanskog, hercegovačkog 
i crnogorskog. Među većim slikama ovog razdoblja naj¬ 
važnije su: Ratni plijen (Bruxelles), Crnogorke u haremu, 
Ranjeni Crnogorac (Strossmayerova galerija u Zagrebu), 
Bosna godine 1877 (Amsterdam) i Crnogorka napaja konje 
(nekad u posjedu Vincenta Van Gogha). U svima njima 
prevladavaju genre-crte, sve su one prožete romantizmom, 
a kazuju često neku nujnu sladost u tipovima i u izboru 
motiva. Kolorit, koji je u slikama prvog razdoblja bio 
nešto taman i »galerijski«, biva poslije — zacijelo pod 
utjecajem francuskog impresionizma — svjetliji, bogatiji 
i zanimljiviji. Č. je naslikao i nekoliko dobrih portreta, 
a ostavio velik broj crteža, slika i studija. 

LIT.: R. Eigenberger u Th.-B. ALBK, VIII.; V. Černy-F. V. Mokry- 
V. Naprstek, Život i dilo J. Č., I/II, Prag 1930. A. Sch. 

2. (Czermak) J. Nepomuk, * Prag 17. VI. 1828, f Leipzig 
17. IX. 1873, fiziolog. G. 1855 profesor fiziologije u Grazu, 
1856 u Krakovu, 1858—1860 u Budimpešti, 1865 u Jeni, a 
od 1870 u Leipzigu. Pokazao je velik smisao za izumljiva- 
nje liječničkih sprava i uređivanje znanstvenih zavoda. U 
djelu Zur Physiologije des Gesichtssinnes obradio je po¬ 
jave akomodacije, a mnogo je radio i na fiziologiji osjetila. 
Usavršio je i za praksu priredio zrcalo za gledanje u gr¬ 
kljan, kakvo je već 1855 preporučio pjevač Manuel Garcia 
(1803—1906) u Londonu. V. B. 

ČERMELJ, Lavo, * Trst 10. X. 1889, slovenski fizičar. 
Svršivši srednju školu u Trstu učio je najprije pravo u 
Pragu, zatim matematiku i fiziku u Beču. Surađivao je u 
»Slovanu«, tršćanskoj »Njivi«, »Demokraciji«, »Učiteljskom 
listu«. Među ostalim izdao je knjige: Boškovićev nauk o 
materiji , prostoru , času v luči relativne teorije , Ljubljana 
1923, i Materija in energija v sodobni fiziki , Ljubljana 
1923. 

ČERNA HORA (Čorna hora, Czernagora, Czarnagora), 
najviša planina u Šumovitim Karpatima na razmeđu Ugar¬ 
ske i Galicije, izgrađena od pješčanika sa značajnim obli¬ 


cima iz ledenog doba. Najviši vrhunac Hoverla (2058 m) 
u povirju je Bijele Tise i Pruta. N. Ž. 

ČERNEČA HORA, mjesto kod Mukačeva, glasovito po¬ 
radi vasilijanskoga manastira sv. Nikole, kamo hodočasti 
cijela Potkarpatska Rusija. Prvobitno je to bio pravoslavni 
manastir, ali je 1622 pristupio uniji. Kasnije je bio sjedište 
mukačevskih biskupa. Mnogo je značio za katolicizam. G. 
1926 darovao mu je Pio XI. dragocjenu sliku Majke Božje 
iz g. 1453. Otada ga ponovno mnogo posjećuju hodočasnici 
napose o Velikoj Gospi. J. P-ć. 

ČERNIGOV (ukraj. Černihiv), grad u sjevernoj Ukra¬ 
jini, na desnoj obali rijeke Desne, kojom plove parobrodi 
do Kijeva na Dnjepru. Ima željeznički ogranak na glavnu 
prugu Kijev—Moskva. Staro je kulturno središte Ukraji¬ 
naca. Od 1204 je glavni grad udjelne kneževine. G. 1239 
postrada od Tatara. Od 14. st. pripada Litvi, od 1618 
Poljskoj i od 1654 do danas Rusiji. Okolica je vrlo rodna 
žitaricama i šećernom repom. Stoga je u gradu, pored 
tekstilnog i kožnog veleobrta, razvijen veleobrt alkohola i 
šećera. Od 45.000 stan. jedna trećina su Židovi. Z. D-i. 

ČERN1N Z CHUDENIC, stara češka grofovska poro¬ 
dica, koja se spominje već potkraj 12. st., a nosi pridjevak 
prema svome prvobitnom sijelu u plzenjskom kraju. U 16. 
st. podijelila se u više grana. Mnogi njezini članovi istakli 
su se kao državni dostojanstvenici, političari i diplomati. 
František Josef Č. (1697—1733) sagradio je na Hradčani- 
ma u Pragu palaču, poznatu i danas pod imenom »Černi- 
nove palače«, u kojoj se nalazilo ministarstvo vanjskih 
poslova Československe republike. Njegov unuk Jan Ru- 
dolf Č. (1757—1845) osnovao je znamenitu »Černinovu ga¬ 
leriju« u Beču. Iz te porodice potječe austrougarski mini¬ 
star vanjskih poslova Otokar Czernin (v.). 

ČERNOHORSKV, Bohuslav, Nimburg 1684, f Graz 
1740, jedan od najuvaženijih crkvenih skladatelja u prvoj 
polovini 18. st. i osnivač samostalne češke skladateljske 
škole. Bio je franjevac, a vršio je isprva službu regensa 
chori u crkvi sv. Antuna u Padovi. Oko 1715 bio je orgu¬ 
ljaš samostana u Assisiju (poznat pod imenom »padre Boe- 
mo«), pa je tada bio učiteljem znamenitog guslača G. Tar- 
tinija. Vrativši se u domovinu djelovao je oko 1735 u crkvi 
sv. Jakova u Pragu kao ravnatelj crkvene glazbe; tu su mu 
bili učenici kasnije slavni skladatelji Gluck, Tuma, Zach, 
Seeger. Na ponovnom putu prema Italiji zateče ga smrt u 
Grazu. Č. je originalan skladatelj, koji je položio temelje 
bogatoj crkvenoj glazbenoj kulturi u Češkoj, zastupanoj 
kasnije imenima Tuma, Zach, Sehling, Brixi, Koželuh. Od 
njegovih skladba sačuvale su se 4-glasni ofertorij Laudatur 
Jesus , Regina coeli za sopran, obi. violoncello i orgulje, 
motet Quem capitaverunt i nekoliko fuga. 

LIT.: O. Schmid, Musik und Weltanschauung, 1901; A. Hnilička, 
Portreti, 1922; V. Heifert-E. Steinhard, Histoire de la musique dans la 
republique Tchecoslovaaue, Prag 1936. S S-i 

ČERNOJEVIĆ ARSENIJE III. Crnojević. 

ČERNOMEN (danas Čirmen), selo na desnoj obali Ma¬ 
rice sz od Drinopolja, znamenito zbog pobjede, koju su 
Turci ovdje izvojevali nad Srbima 26. IX. 1371. 

U vrijeme raspada srpskoga carstva poslije 1355 Turci su s osvo- 
jenjem Drinopolja 1363 postali susjedi srpskih dinasta na jugu i zapri¬ 
jetili državi despota Uglješe, gospodara Drame i Sera. Odlučivši, da 
ih potisne iz Evrope, Uglješa je sa znatnom vojskom uz pomoć brata, 
kralja Vukašina, i nekih dinasta provalio do Č-a. Premda se sultan 
tada nalazio u Maloj Aziji, a u Drinopolju bilo malo vojske. Evrenos- 
beg iznenadi pred zoru protivnika i odlučno ga razbije. Na bojištu 
su ostali među brojnim žrtvama Uglješa i Vukašin. Suvremeni monah 
Isaija bilježi, da je poslije bitke došlo do turskog pustošenja i straho¬ 
vite gladi; politički najznatnija bila je posljedica, da su sve srpske 
države južno od Šar-planine izgubile nezavisnost i da su Turci naglo 
prodrli prema zapadu. »S bitkom na Marici počinje tursko gospodstvo 
nad južnim Slavenima« (Jireček), a već 1385 Turci su prvi put upali 
u Bosnu. Na papinskom dvoru u Avignonu, gdje su vijest o porazu 
primili tek u proljeće 1372, pravilno su ocijenili njegovo značenje, ali 
nastojanje Grgura IX., da stvori kršćansku koaliciju, nije imalo 
uspjeha. — Bojište kod Č-a ostalo je u sjećanju tamošnjeg pučanstva 
kao Sirf-Sindidži »srpska pogibija«. 

LIT.: Lj. Stojanović, Stari srpski zapisi i natpisi, III., Beograd 
1905; S. Novaković, Srbi i Turci XIV. i XV. veka, Beograd 1893; J. 
Mišković, Jedan priloščić maričkom boju 25.126. septembra 1371 god., 
Glas 58, Beograd 1900. J. Š-k. 

ČERNOV, Viktor Mihajlovič, % 1876, vođa ruske stranke 
socijalista-revolucionaraca, prozvanih prema kratici svog 
imena (S. R.) es-eri. 

Boraveći od 1899 izvan Rusije izdavao je 1903/4 u Parizu list Soci¬ 
jalist revoljucioner i na osnovi negdašnjeg narodnjačkog učenja iz¬ 
gradio ideologiju svoje stranke. Poslije ožujske revolucije 1917 vraća 
se u Rusiju, gdje su eseri postali najmoćnija stranka. Premda je 1905 
branio misao o revolucionarnoj ulozi seljaštva bez obzira na stupanj 



JAROSLAV ČERMAK 


232 


ČERNOV — ČERNYŠEVSKIJ 


4 . 

i 



ČERNOVICE, Pravoslavna metropolija 


razvoja, koji je kapitalizam u Rusiji postigao, pridružio se 1917 
menjševicima u potpuno pasivnom držanju prema revoluciji i postao 
ministar poljodjelstva u koalicionoj vladi s građanskom većinom. Kao 
»seljački ministar« uzalud je nastojao provesti umjerene zahtjeve svoje 
stranke u agrarnom pitanju prepuštajući njegovo konačno rješenje 
konstituanti; seljaci su uostalom i sami već počeli dijeliti plemićke 
zemlje. Kad su boljševici, pomognuti lijevim krilom esera, došli do 
vlasti, Č. je otišao u glavni vojni stan u Mohilev, a na početku 1918 
bio izabran predsjednikom ustavotvorne skupštine, u kojoj je selo 
dalo pretežnu većinu desnim eserima. Kako su boljševici već prvoga 
dana skupštinu rastjerali, Č. je s pomoću čeških legija organizirao 
oružani otpor u Samari, ali je najzad potkraj 1918 napustio Rusiju. 
Osim ideoloških spisa Č. je objelodanio Meine Schicksale in Sowjet- 
russland (Berlin 1921) i Zapiski socialista revoljucionera (1922). J. Š-k. 

ČERNOVICE (rum. Cernaufi), glavni grad Buko¬ 
vine na desnoj obali gornjeg Pruta. Grad se razvio na 
lakom prijelazu preko Pruta i na mjestu, gdje se od puta, 
koji vodi iz sjeverne Evrope na Crno more, odvaja ogra¬ 
nak za vlašku ravnicu, t. j. Bukurešt i dalje Carigrad. Od 
1922 izravno je spojen željeznicom preko Karpata s Kološ- 
varom. Čini se, da je grad postao već u 12 st., ali se prvi 
put spominje tek početkom 14. st. Č. često mijenjaju gospo¬ 
dare: u početku su pod poljskom vlašću, poslije pripadaju 
Moldavcima, ponovno Poljacima, pa Austriji, u prvom 
svjetskom ratu drže ih više puta Rusi, a poslije ovoga rata 
pripadoše Rumunjima. Kako leži na prometnoj raskrsnici, 
grad ima veliku vojničku važnost, zbog čega je često 
osvajan i svaki put teško stradao. Počeo se brže razvijati 
u 19. st., kad je postao upravno i prosvjetno središte Bu¬ 
kovine, a zbog prednosti položaja razvili su se trgovina i 
veleobrt (pivarstvo, preradba drva, tkalački veleobrt i dr.). 
Dok su Č. 1775 imale samo 2280 stan., 1880 imaju 45.600, 
1919 g. 91.852, a 1930 već 112.427 stan. Sastav stanovništva 
je, kao što odgovara položaju i prirodi grada, veoma šaren. 
Najviše je bilo Židova, koji su imali u rukama gospodarski 
život, a za njima su dolazili Nijemci, Rumunji, Ukrajinci 
i Poljaci. Od 1875 Č. imaju sveučilište, sjedište katoličkog 
nadbiskupa i pravos*avnog vladike. Od građevinskih spo¬ 
menika ističe se šarena i bogato ukrašena palača vladičan- 
stva i pravoslavna crkva. Grad je dobro uređen, što odgo¬ 
vara njegovu bogatstvu, važnosti i napretku. 

LIT.: J. Ionascu, Populatia ora§ului Cernaufi, Bul. statistic al 
Romaniei, Bukurešt 1929; R. Kaindl, Geschichte von Czernovitz von 
den altesten Zeiten bis zur Gegenwart, Černovice 1908. J. R-ć. 

ČERNV, 1. Adolf, Hradec Kralove 19. VIII. 1864, češki 
pjesnik i promicatelj slavenske uzajamnosti. Ispjevao je 
pod pseudonimom Jan Rokyta nekoliko zbiraka pjesama. 
Izašavši iz škole Jaroslava Vrchlickoga u svojem refleksiv¬ 
nom pjesništvu pjeva o idealnim ženama i čistoj ljubavi, 
o tihom bolu i o blagim utiscima s Jadrana. Oživljuje slike 
iz husitskog vremena ( Hus , 1919) i slavi narodno oslobo¬ 
đenje. U češku književnost nije unio nešto novo i pjesni¬ 
čki snažno, ali ju je obogatio svojim prijevodima iz hr¬ 
vatske (osobito Kranjčevića), poljske i lužičkosrpske knji¬ 
ževnosti. G. 1898 pokrenuo je časopis Slovansky prehled, 
koji je donosio informacije iz politike, kulture, povijesti i 
književnosti svih slavenskih naroda, a izlazio je do rata 
1914. U tom časopisu surađivao je i Stjepan Radić. Poslije 
rata časopis je obnovljen pod drugim uredništvom, ali i 
dalje pod duhovnim vodstvom A. Černoga. 


Č. je osobito s velikom ljubavlju pisao o Lužičkim Srbi¬ 
ma ( Lužicke obrazky, 1890; Ružne listy o Lužici, 1894; 
Lužice a Lužičti Srbove, 1911, i dr.). 

Pjesme Č-oga prevodili su na hrvatski J. Milaković, M. Kuntarić, 
R. Klaić i M. Fabkovićka u Pobratimu, Nadi, Smilju, Iz slavenskih 
lugova, a pisao je o njemu J. Milaković u Savremeniku 1912, 1915 i 
1919, M. G. u Nastavnom Vjesniku 1925 i P. D. u Jug. Njivi 1924. Lj. J-e. 

2. Josef, Vinary 4. V. 1863, češki pedagog. Zanimanjem 
pučki učitelj istaknuo se svojim odgojnim, prosvjetnim i 
političkim radom. U češku pedagogiju uveo je poglede 
Tolstoja i njemačkih socijalnih pedagoga zastupajući na¬ 
čela slobodne škole. 

BIBL.: Okoly vychovy individualni a socialni, 1897; Rodina, škola 
a společnost, 1897 i 1916; Snahy a prđce učitele, 1904; Svobodnđ, volna 
škola, 1907. U. 

3. Vaclav, ^ 1905, češki suvremeni kritičar, docent 

za romanske književnosti na sveučilištu u Pragu. Učio 
je književnost u Švicarskoj, a uzorima su mu češki kritici 
V. Tille i F. Ks. Šalda. Napisao je studije: ldeove kofeny 
současneho umeni (1929), Essai sur le titanisme dans la 
poesie romantique entre 1815—1850 (1935), Karei Čapek 
(1936), Esej o baroku (1937). U časopisu Kriticky mesičnik 
(od 1938) iznosio je svoje estetsko-kritične nazore o 
umjetnosti pišući eseje, kritike i prikaze. Ide među prvake 
mlađe kritičke generacije. Lj. J-e. 

ČERNYJ, Šaša (A. M. Glikberg), * 1880, f 1932, ruski 
pisac. Kao pjesnik on je lirski satiričar, u kojemu se ži¬ 
dovska sentimentalnost sjedinila sa slavenskom rezignaci¬ 
jom. Kao pripovjedač prilično je surov, naklon groteski i 
karikiranju. Mnogo je i prekrasno pisao za djecu. 

Od njegovih knjiga (1910—33) spomena su vrijedne: Sa- 
tiry f Satiry i lirika , Žažda , Neserjeznye razskazy, Soldat- 
skija skazki , Živa ja azbuka f Djetskij ostrov, Košačja sa - 
natorija . Čudesnoje ljeto , Rumjanaja knižka. N. F. 

ČERNYŠEV, ruska grofovska i kneževska (od 1841) po¬ 
rodica poljskog podrijeBa, iz koje su potekli neki znatniji 
vojskovođe. — 1. Aleksandr Ivanovič Č., * 10. I. 1786, f 
Castellammare 20. VI. 1857, odlikovao se u oslobodilačkim 
ratovima protiv Napoleona 1812—14. G. 1813 zauzeo je 
Berlin i razbio generala Moranda kod Liineburga, a osvo¬ 
jivši Kassel učinio kraj westfalskom kraljevstvu kralja Je- 
romea. Od 1828—52 bio je ministar vojske, 1848 predsje¬ 
dnik ministarskog vijeća. — 2. Grigorij Petrovič Č. (1672— 
1745) borio se kao general Petra Velikoga s uspjehom pro¬ 
tiv Šveda i 1730 postao vrhovni zapovjednik ruske vojske. 
— 3. Zahar GrigorjeviČ Č. (1722—84), sin Grigorijev, ista¬ 
kao se u 7-godišnjem ratu, osobito u bitki s Fridrikom 
II. pruskim kod Zorndorfa 1758, a zajedno s austrijskom 
vojskom zaposio je 1760 privremeno Berlin. Kad je 1762 
novi car Petar III. raskinuo savez s Marijom Terezijom i 
pristao uz Fridrika, pomagao je kralja. Premda je poslije 
Pavlova umorstva primio od carice Katarine II. nalog, da 
se vrati, omogućio je još Fridriku pobjedu kod Burkers- 
dorfa (1762). 

ČERNYŠEVSKIJ, Nikolaj Gavrilovič, * Saratov 24. VII. 
1828, f Saratov 29. X. 1889, ruski kritičar. Bio je srednjo¬ 
školski profesor i spremao se za naučnu karijeru, ali prisi¬ 
ljen tadašnjim prilikama u Rusiji morao se baviti samo 
književnim radom. Surađivao je u dnevniku Peterburgskija 
Vjedomosti (1853) i u revija-ma Otečestvennyja Zapiski 

(1853) i Sovremennik (1854— 
1863). Naročito je važan i 
obilan njegov rad u Sovremen- 
niku, kojemu je bio urednik 
glasoviti pjesnik N. A. Ne- 
krasov. Č. je pisao o stvarima 
iz najrazličitijih područja i 
pokazivao jednako zanimanje 
za pitanja književnosti, 
umjetnosti, nauke, društveno¬ 
sti, politike. Živio je i radio u 
veoma zanimljivo i važno do¬ 
ba ruske povijesti: na Zapadu 
se javljaju znaci nezadovolj¬ 
stva, a u Rusiji je gospodari¬ 
la mračna reakcija, koja je 
gušila svaku slobodu. Bio je 
idol naprednih krugova ru¬ 
skoga društva, koje je s oso¬ 
bitom sklonošću pratilo nje- 

gov rad, dok je vlada u njemu vidjela opasna buntovnika 
te ga kroz niz godina zadržavala najprije u Petropavlovskoj 
tvrđavi u Petrogradu, a zatim u Sibiru. Značenje Č. za 
razvitak ruske društvene misli i ruske kritike vrlo je ve¬ 
liko: kao mislilac Č. je bio pod utjecajem Hegela i Feuer- 
bacha i zastupnik je utilitarističke etike i utopističkog so¬ 
cijalizma. Marx ga je cijenio i nazivao »velikim ruskim 
ekonomistom«. Bio je protivnik »čiste« umjetnosti, tražeći, 
da ona služi t. zv. društvovnoj pravdi. Č. je kritičar-publi- 
cist socijalno-etičkog pravca. Od svakoga umjetničkog 
djela tražio je prije svega društvenu vrijednost, a tek zatim 
estetske odlike. Kao kritičar posjedovao je veliku proni- 
cavost i finu intuiciju. Od kritičkih njegovih djela navo¬ 
dimo: Estetski odnosi umjetnosti spram stvarnosti; Antro¬ 
pološko načelo u filozofiji; Eseji Gogoljeva doba ruske 
književnosti; od romana: Što da radimo? (Čto djelatj); 
Prolog; Prolog prologu. Unatoč slabim čisto umjetničkim 
vrlinama ovi su romani imali uspjeha ne samo u Rusiji 
nego i u inozemstvu. Roman Čto djelatj? preveden je na 
hrvatski jezik pod naslovom Što da se radi? Pripovijest o 
novim ljudima , Zagreb 1921. Č. je mnogo i prevodio. 

BIBL.: Sabrana djela izdana su u 4 i 12 sv., Petrograd 1890 i 1906. 
LIT.: G. V. Plehanov, N. G. Černyševskij, Petrograd 1909. N. F. 

ČERNJAJEV, Mihajlo Grigorjevič, * 1828, f 16. VIII. 
1898, ruski general i panslavist. Ističe se kod obrane Seva- 
stopola 1855, a 1865 osvaja Taškent. Kao panslavist odriče 
se 1875 službe i izdaje časopis Russkij mir. Prije rata s Tur¬ 
cima 1876 odlazi u Srbiju, zapovijeda u ratu srpskom 
vojskom na Moravi, a naskoro postaje zapovjednik čitave 
srpske vojske. Poduzima neozbiljan pokušaj, da kneza 
Milana proglasi kraljem. Poslije poraza kod Aleksinca 
vraća se u Rusiju, gdje zauzima visoke položaje u vojsci. 
Zbog napadaja na rusku politiku u Aziji potpuno se po¬ 
vukao 1886. J. D. M. 

ČERNJAVSKIJ, Mikola, * Katerinoslavščina 1867, 
ukrajinski književnik. Sin svećenika, učiteljuje u rodnom 
kraju, zatim prelazi u službu u černihovsku pokrajinu. 
Toplom nježnošću i lirikom stoji najbliže Mihajlu Kocju- 
binskomu. Poslije zbirki Pisnji kohanja (1896) i Donecki 
soneti (1898) objavljuje djela u različitim književnim na¬ 
kladama, a izdaje također zbornik Zori (1903). 

Nastoji uvjeriti čitaoce, kako je najbolje opraštati svaku nepra¬ 
vednost i platiti ljudima dug praštanjem. Svježim bojama slikovito 
oživljava stepsku prirodu (na pr. Stepovi ohnji t Pislja buri, Son, 
Speka, Silska osin, Silskij večir, U oseni, Žuravlji, Ribaljki i dr.), 
te ga zbog toga zovu i pjesnikom stepe. Izrazito lirsko čuvstvo javlja 
se u njegovim pripovijetkama kao i u ostaloj prozi. Najvrednija su 
mu djela pjesnička proza Hljib naš nasušniji. 

BIBL.: Pisnji kohanja (1896), Donecki soneti (1898), Zori (1903), 
Z rosputiv žitja (1903), Vae victis (1905), Vesnjana povid (1906), 
bohovi nevidomomu (1913). 

LIT.: N. S., Po jezi ja M. Černjavskaho, Kijevskaja Starina, 1904; I. 
M. Jevšan, M. Černjavskij, nPid praporom mistectva«, Kijev 1910; A. 
Barvinskij, Istorija ukrajinskoj literaturi, Lavov 1921, II. dio. S. G-ć t 

ČEROKI (Cherokee), ogranak Irokeza (v.). 

ČERTKOV, 1 . Aleksandr Dmitrijevič, * 1791, f 1858, 
ruski arheolog. Stupivši 1809 u vojničku službu sudjelovao 
je u ratu s Napoleonom 1812, a s 31 godinom umirovljen 
je kao pukovnik. Otad se sasvim posvetio znanstvenom 
radu. Najznatnije mu je djelo Opisani je drevnih russkih 
monet (Moskva 1834, prilozi 1837—42). 
v 2. Vladimir Grigorjevič, * 1853, f 1936, ruski knji¬ 
ževnik, odani prijatelj i najuplivniji savjetnik Lava 
Tolstoja; prvi tolstojevac; aristokrat, ostavio je službu 
u carskoj gardi, da bi mogao slijediti i širiti Tolstojev 
nauk; on je jedan od osnivača u Moskvi tolstojevskog 
izdavačkog poduzeća »Posrednik«. Odvraćao je Tolstoja 
od čiste umjetnosti. Prekrasno je u Moskvi uredio posljed¬ 
nje jubilarno izdanje Tolstojevih djela u 100 svezaka. 

LIT.: N. Fedorov, Odani prijatelj Tolstojev (Jut. list 29. XI. 1936). 

ČERVINKOVA-RIEGROVA, Marie, * 1854, + 1895, če¬ 
ška književnica. Pisala je rasprave o češkom racionalisti- 
čkom filozofu i matematičaru Bernardu Bolzanu (»Osveta« 
1881), izdavala Vlastni životopis Fr. Palackeho (»Osveta« 
1885) i Vzpominky z mladych let od Fr. Riegra (»Osveta« 
1903). Ispjevala je operne tekstove (na pr. za A. Dvoraka: 
Dimitrij , Jakobin) i prevodila libreta (Evžen Onegin). Lj. J-e. 

ČERVONEC (od červonnyj »crven«), u Rusiji, počevši 
od 18. st., ime za inozemne zlatne novce, osobito za ho- 
landske dukate. Od vremena carice Ane (1730—40) pa do 
1867 kovala je državna vlast u Rusiji u velikim količinama 
imitacije holandskih dukata. Ti č. su se tek u neznatnim 
pojedinostima crteža razlikovali od originala. Č., koji su 


kovani između 1849 i 1867, nose redovito kao datum ko¬ 
vanja godinu 1849. Rusija je obustavila to kovanje tek na 
protest holandske vlade 1868. Komadi od 3 rublja, kovam 
1868—85, zamijenili su holandske dukate i nazivali su m 
također č. Ruskim č. zvali su se i komadi novca od 3 rublja, 
kovani 1834—41 u Petrogradu i Varšavi za rusku Poljsku. 
— Č. je i 1922 od sovjetske vlade izdana banknota od 10 
zlatnih rubalja i zlatnik od 8,6 g, kovan 1923, s državnim 
grbom na aversu i sa sijačem, suncem na izlazu i tvorni¬ 
čkom zgradom na reversu. I. R-o. 

ČESI. 

SADRŽAJ: Ime, 233; Broj, 233; Etnografija, 233; Zemlja, 
239; Jezik, 246; Književnost, 249; Filozofija, 256; Glazba, 257; 
Likovne umjetnosti i graditeljstvo, 259; Školstvo, 264; Novinstvo, 
264; Povijest, 265. 

Ime. Imenu Čeh (sg. Čech, pl. Česi , Čechove ) kuša se 
objasniti postanje na različne načine, od J. Dobrovskoga do 
najnovijih vremena. Osim starijih pokušaja, filološki sla¬ 
bijih, vrijedi zabilježiti novije: da je to skraćeni lik od ime¬ 
na kao što su Čestislav, Česlav, Česta (po Prusiku, Slaviku, 
Jagiću — slično kao u drugim nekim takvim slučajevima), 
ili da je neobično skraćena izvedenica od človek (po Hoše- 
ku, pa bi Česi značilo »ljudi« kao u mnogo drugih takvih 
istih imena naroda), napokon da je ime kavkaskoga podri¬ 
jetla (lezgijski čih znači »čovjek«; među Čerkesima ima 
pleme Dzih , kome vjerojatno odgovara u starih izvora grč. 
Zinhoi pa lat. Cissi i slič.; tako po N. Županiću i drugim 
nekima, koji i korijen Pračeha traže među kavkaskim ple¬ 
menima, kao i za neke druge slavenske narode). Ne može 
se reći, da bi ikoje od dosad pokušanih rješenja ovoga 
pitanja moglo posve zadovoljiti. 

Broj. Čeha ima danas u svemu oko 8 milijuna. Točan se 
broj ne može utvrditi u prvom redu radi toga, jer ih ima 
razasutih u manjim i većim grupama na sve strane svijeta, 
pa su tu statistički podatci često nepouzdani ili nepristupni. 
Osim toga je i nejasno njihovo brojenje u nekim bro¬ 
jidbama (pa ih na pr. u Beču nije jasan broj, računa se pače 
na oko K milijuna; u drugu ruku u novije su vrijeme često 
brojeni zajedno sa Slovacima kao Čehoslovaci, pa je razli¬ 
kovanje nemoguće). Koliko ima pouzdanijih brojitaba, bilo 
ih je: u čehoslovačkoj republici (1930) 7,300.000 (od toga 
4,700.000 u Češkoj 2,600.000 u Moravskoj i Šleskoj), na 
području Nezavisne Države Hrvatske oko 50.000, u USA 
(1931) oko 650.000. Znatan broj Čeha živi i u Poljskoj i 
Sovjetskoj Uniji. 

Etnografija. Unutar cjeline češkoga naroda razabira se 
nekoliko pokrajinskih, donekle diferenciranih grupa. Č. u 
užem smislu, t. j. oni u samoj užoj Češkoj (bez Moravske), 
broje među sobom na jugozapadu razmjerno najbolje etno¬ 
grafski održane Chode (u kraju Chodsko oko Domažlica), 
koji su donekle održali do naših dana i svoju nošnju; a i 
cijeli južni pojas Češke većma se etnografski ističe, 

napose na JI Blata s Blafaci- 
ma (među Sobeslavom i Tre- 
bonom). Moravci su još 
većma diferencirani: glavni su 
i etnografski dosta izrazit 
skup u srednjoj Moravskoj 
(Hana) Hanaci , širokogrudniji, 
veseliji, flegmatičniji od osta¬ 
lih Moravaca i Čeha (dijele 
se u crvene i žute, prema boji 
hlača), osim njih niz manjih 
skupova: Horaci , Blat’aci, Ba- 
haci, Zabečaci, Moravčici. Na 
SI Moravske, u području, 
zvanu Lašsko (oko Opave sve 
do u Tešln), ima skup, sa¬ 
stavljen od manjih grupica, 
kao što su Dulane, Horale , 
Valaši i dr., nazvan skupnim 
imenom Lachy f kojima govor 
pokazuje prijelaz prema polj¬ 
skim dijalektima Šleske. Nji¬ 
ma na J smješteni su u po¬ 
dručju oko Vsetina etno¬ 
grafski i dijalektički dobro 
održani Valaši (veća grupa 
nego malo prije spomenuti), 
koji su dobili svoje ime po 

stočarima »Vlasima« (rumunjskoga podrijetla), koji su 
svojim planinskim putevima (valjda od 12. st. ili još ka¬ 
snije) zašli ovamo, tu se staložili i svojom konzerva- 
tivnošću dali poseban pečat narodnom životu i kulturi ove 
zanimljive miješane grupe, to lakše, što su tu starosje¬ 
dioci do dolaska Valacha bili zapravo ogranak jednako kon¬ 
zervativnih Slovaka. JI Moravske (Moravske Slovensko) 
zauzima također svojevrstan ogranak Slovaka. Oni su pre- 
lazna grupa između Čeha-Moravaca i pravih Slovaka, a 
etnografski se više prislanjaju uz Slovake. Uopće je za ove 
istočne i južne skupove u Moravskoj gotovo jednako 
opravdano vrstati ih čisto etnografski među Čehe kao i 
među Slovake, što u ovom etnografskom pregledu treba 
imati stalno pred očima. 

Češko se selo razvijalo od davnine razmjerno mirno, 
napose, otkad se uglavnom završilo useljavanje stranih ele¬ 
menata u neke prvobitno češke krajeve (na pr. u Morav¬ 
skoj njemačkoga, na Valašsku i Lašsku nešto rumunjskoga, 
na jugu u Moravskoj nešto hrvatskoga Hrvati). Stoga se 
i lik naselja manje više organski lagano razvijao, što se 
može iz mnogo primjera pratiti historijski daleko u pro¬ 
šlost, i utvrditi nekoliko osnovnih današnjih oblika: ulična 
sela, s kućama dosta gusto poredanim u jednoj glavnoj, 
dužoj ulici (s čelima pri ulici) i s po kojom sporednom 
ulicom, tako po nizinskim krajevima; rastepena sela, gdje 
svaki dom ili manji skupovi domova različno orijentirani 
čine manje više samostalan dio sela, kako je po brdskim 
krajevima; i vrlo značajna kružna sela (»okrouhlice«) s 
kućama, poredanima uglavnom naokolo središnjega seoskog 
prostora. 

Češka seljačka kuća uglavnom je već znatno dotjerana 
i kroz dugu prošlost modificirana; u bitnom se vrsta u 
krug srednjoevropske, t. zv. franačke kuće, koja se prvo¬ 
bitno sastoji od sobe s peći i kuhinje s ognjištem (odnosno 
još jedne sobe, komore). Takvih jednostavnijih kuća od 
dva ili tri prostora ima još u konzervativnijim krajevima 
na istoku. Inače je broj prostora uvećan, a često se (po 
stranim uzorima) nižu u jednom redu pod istim krovom 
dalje i različni gospodarski prostori (smočnica, komore, 
staje i t. d.). Ipak, osim većine zidanica ima po cijelom 
prelaznom češko-slovačkom području još i brvnara, pa i 
katnica s trijemovima, a napose nađe se još dosta seljačkih 
kuća, uredno slamom pokrivenih. Kao značajka starijih 
seljačkih kuća može se zabilježiti malen (sveden) pristrešak 
povrh zabata, zatim često arhitektonski lijepo izveden 
ulaz u kuću (»žebračka«, žudro), a mnogo puta i sasvim 
osebujno oslikan u više boja u južnomoravskim krajevima. 

U opremi doma i pokućstva lako se razabira, kako su kroz prošlost 
usvajana brojna kulturna dobra srednjoevropske građanske (i polu- 
seljačke) civilizacije, pa su se dijelom do najnovijih vremena održala 
konzervativnošću, koja je u nekim smjerovima osobito vidna značajka 
duha češkoga sela. To vrijedi na pr. za oblike i opremu postelja, 
ormara, ladica, koljevaka i t. d., gdje ima mnogo zaostataka starijih 
građanskih stilova, u prvom redu baroka; a to vrijedi i za njihov 


ukras: raznobojno bilje (s petnjarima), cvjetove i listove, ptičice, a 
samo malo strožih geometrijskih šara, sve redovno dosta šareno izve¬ 
deno (no ne s toliko živih boja, kao u Slovaka); dalje za tokarene 
ukrasne dijelove kućne opreme, stolice s različno oblikovanim naslo¬ 
nima s izrezima (srcastim, dobro poznatoga tipa cijele srednje Evrope 
sve do u sjevernu Hrvatsku). Sklonost bojadisanim šarenim ukrasima 
‘izražava se (osim spomenutih šaranih zudva) i na različnim dijelovima 
unutrašnjosti doma, pa se čak na pr. u južnoj Moravskoj može naći 
uredna i čista mala kuhinja, sva bojadisana motivima u živim šarama 
(bez šablona, po vlastitim kompozicijama i ukusu ondješnjih seljakinja, 
kojih je to vlastiti posao). 

Koliko se god gospodarstvo Čeha seljaka u svim češkim 
zemljama utjecajem gospodarski školovanih ljudi, škole, 
promičbe i t. d. dotjeralo i daleko odmaklo od priprostih 
tradicija staročeškoga doba, ipak se može štošta u tom 
smjeru zabilježiti ili iz različnih data rekonstruirati kao 
etnografska starina, u pravom smislu prvobitno češka (od¬ 
nosno opća slavenska). Tako su Č. u starija vremena po¬ 
znavali nekoliko suvrstica jednostavnih drvenih oraćih 
sprava (ralo — hak , osobito u brdskim krajevima, a osim 
toga i drveni pluh); mlaćenje žita mlatovima bilo je, a i 
do danas je dosta održano, osobito u svezi s potrebom 
pokrivanja nekad mnogobrojnih slamnih krovova; kultura 
i obradba bilja za predivo isto je tako u čeških seljaka 
do danas intenzivna, s mnogim prastarim tradicijama u 
preradbi i u pomagalima za obradbu lana, uglavnom onako, 
kako je i kod nas, ali ipak ima i tu po koja značajna 
mlađa promjena (od kojih se, kao primjer za mijenjanje 
komponenata češkoga narodnog života i kulture uopće, 
može zabilježiti brojenje prediva, odnosno osnove, siste¬ 
mom četrdesetinskim, kako je po nekim srednjoevropskim 
zemljama, mjesto starijega napuštenog sistema slavenskoga 
šezdesetinskoga). Seljačko stočarstvo pokazuje značajnije 
etnografske starine u istočnim krajevima (Valašsko, Laš- 
sko), gdje su u gorskim krajevima u spomenutoj slovačko- 
rumunjskoj podlozi bile pogodnije prilike za to, napose za 
jače zastupano ovčarstvo. S tim u vezi iskaču jače i neke 
druge etnografske značajke tih krajeva: uloga pastira, oso¬ 
bine pastirskoga života i običaja, umjetničke tvorbe i dr. 
Ipak treba zabilježiti, da su održanju, pače i ojačanju toga 
stočarstva i pastirstva ovih dijelova Moravske vrlo mnogo 
pridonijeli onamo pridošli doseljenici, prvobitno »Vlasi« 
(Rumunji), kao i blizina gorskih krajeva slovačkih i karpato- 
ruskih s razvitim upravo tim tipom seljačkoga gospodar¬ 
stva. I u seljačkom pčelarenju nalazi se dosta još održane 
starine, na pr. košnice od izdubene klade, na prednjoj 
strani rado ukrašene slikarijama ili plastički. 

Seljačko je rukotvorstvo u Čeha većim dijelom u rukama 
seljaka-obrtnika, i tek prema 7 i JI to se stanje mijenja 
znatnije u korist individualnoga rukotvorstva pojedinaca 
seljaka (drveni radovi, tkanje, vezenje). 



VEZIVO I ČIPKA S PLAHTE »KOUTNICE«, 
Luhačovske Zalesi 

Narodno je lončarstvo osobito razvijeno i u tehničkom 
i u dekorativnom pogledu kao i u raznolikosti vrsta proiz¬ 
voda. Osim jednostavnijih sudova za svakodnevnu porabu, 
malo ukrašenih i prostije izrađenih, na kojima ima bez 
sumnje tradicija velike starine, koje su se kroz prošlost 
malo mijenjale, može se inače dobro pratiti razvoj 
češkoga narodnog lončarskog rukotvorstva kroz prošla 
stoljeća, i to dijelom samostalan razvoj, dijelom pod razli¬ 
čitim gradskim i susjednim stranim utjecajima (na pr. iz 
Bavarske, Šleske i dr.), koliko u stilu, tehnici rada, 
pečenja, stakljenja i bojadisanja, toliko i u oblicima po¬ 
suđa i motivima ukrasa. Sve je to keramika pravih lončara 
obrtnika, koji rade na dotjeranom nožnom kolu, solidno 
stakle robu i peku je u dosta savršenim lončarskim pećima 
(s »muflom«); roba je redovno bojena i ostakljena, ukras, 
osim malo geometrijskih šara, pretežno biljni i figuralni. 
A velik dio te proizvodnje i jest namijenjen upravo ukrasu 
u kj*ći: šareni tanjuri, zdjele i osobito peharčiči (majolike), 
najčešće s osnovnom bojom bijelom, nekada mnogo više 
duboko plavom, pa zelenom, s ukrasom u bojama ili utisnu¬ 
tim, odnosno plastičnim, većinom biljnim, ali i sa zvjezdi¬ 
cama, pticama, jelenima i drugim (među stilski osebujnom 
keramikom ističe se napose ona iz Vyškova, Berouna, 
Ždanica, Telča i drugih centara kao i »habansko« lončar¬ 
stvo po majstorima Habanima, uneseno ovamo u 16. st. iz 
Italije). Jednostavniji su proizvodi na pr. malo upotreblja¬ 
vani smeđe cakljeni vrčevi od kamenštine (kamenaky ili 
bunclaky). 

Nošnje su češke dobrim dijelom danas izgubljene ili su 
samo održane reducirane (t. j. tek po kou dio negdašnje 
potpune nošnje održan, ili pak u cjelini, ali samo kao sve¬ 
čane). Za muškaračku starinsku nošnju svuda su značajne 
hlače od bijela, modra, mrka pa i crvena sukna, koje usko 
priliježu uz noge, a utiču se u čižme, s ukrasom redovno 
od gajtana; kao gornja odjeća služili su mnogo dugi kožusi 
s apliciranim kožnim ukrasom i prostrane kabanice od 
(žućkasto-bijela) sukna, klobuci nekada sa širokim obodom, 
a kao obuća osim cipela većinom čižme. Za žensku su nošnju 
općenito značajne dosta široke nabrane suknje, u poje¬ 
dinim krajevima vrlo različne po boji i ornamentu (od 
kupovne tkanine), redovno manje više kratke; košulje, 
jedne s dugim užim rukavima, druge s kratkima do lakta 
ili malo preko njega, tu stegnutima i iznad toga raširenima 
(i plisiranima); preko košulje prslučak (živutek, lajbl), 
često vrlo malen ili vrsta korseta (snerovačka); pojas je 
ženski gdjegdje vrlo širok (tako oko Litomyšla), zaslon 
(zastera) redovno vezen (oke Kyjova značajno modar); na 
glavi različnih oblika kapice (čepec), srodne našima, preko 
glave marame ( plena , šatek), jedne i druge redovno veze- 
ne, ukrašene šupljikom, osobito u novijim vremenima, za¬ 
tim čipkama i drugim ukrasom (zrncima, srmom); među ma¬ 


ramama su često raskošno ukrašene uvodnice , veliki rupci 
na plećima žena, kad se uvode u crkvu iza poroda (a no¬ 
sile su ih i na samoj svadbi, često kao jedan od najljepših 
dijelova opreme); i pojasi su ženski vrlo često ukusni seoski 
obrtnički radovi ( tkanice , pletenice); obuća su ženska ili 
čižme ili različni oblici cipela s raznobojnim čarapama. 
Svuda, gdje se održavala narodna nošnja, bile su vidne ra¬ 
zlike u nošnji među mladeži, udatima, odnosno oženjenima, 
te među starim ljudima. Dok su kod ovih posljednjih ukrasi 
ma J°k r °j n *ji i Boje čednije, a čitav lik nošnje jednoličniji, 
nošnje mlađih ljudi isticale su se u Čeha kao i u nekih 
susjednih naroda šarenilom boja pojedinih sastavina (na pr. 
crne čižme, tamno plave uske hlače, bijela košulja, crn 
klobuk sa šarenim vrpcama ili perom). — Za češke narodne 
nošnje uzete u cjelini, koliko su uopće održane, odnosno 
poznate iz prošlosti, može se utvrditi veoma mnogo utje¬ 
caja starijih i novijih građanskih nošnja, koje su ih ko¬ 
načno većinom i istisle, zatim nešto sastavina, usvojenih 
od susjednih naroda; no ipak se može utvrditi uza sve to 
i nešto prvobitne starine, baštine iz doba slavenske za¬ 
jednice. Takvo je u prvobitnom obliku žensko oplecko , 
opleči ili rukavce (srodno našim oplećima), vjerojatno i 
jednostavna ženska košulja (vubas), ovješena s jednim ili 
sa dva traka preko ramena, bez rukava, pa i nekadašnja 
prostija obuća u istočnim konzervativnijim krajevima, 
slična našiin opancima (krpce) f po svoj prilici i uske duge 
suknene hlače te druge neke pojedinosti. U vezi s nošnjom 
i opremom ističe se kao značajka muškarca gotovo svuda 
brijanje brade i brkova, a među nakitom primjećuje se 
svuda u Čeha sklonost šarenim (brokatnim) trakovima na 
različnim odjevnim dijelovima (šeširu, kapicama, prslucima 
i dr.), a u momaka pijetlovo (ili ždralovo ili nojevo) pero 
za šeširom (kosirek) kao znak punoga momaštva. 

O češkoj narodnoj likovnoj umjetnosti vrijedi gotovo 
isto, što je rečeno o opremi i uređaju doma, o nošnjama 
i nekim običajima: ona kao cjelina proističe iz slijevanja 
već oslabljene struje davnih baštinjenih predanja slaven¬ 
skih (odnosno pračeških), zatim mlađe srednjoevropske 
malograđanske struje različnih stilova i napokon vrutka 
samobitnih tvorba i modifikacija mnogočega od starije 
baštine. Po količini, etnografskoj osebujnosti, a i skladnosti 
starih (»primitivnijih«) dekorativnih tradicija ne može se 
mjeriti na pr. sa susjednom slovačkom, ali je ipak veoma 
često tehnički na znatnoj visini; srdačna ljubav i pijetet 
prema čitavoj, pa i izobičajenoj baštini svoje narodne 
umjetnosti u Čeha su primjerni, a to je i razlog, da se iz 
prošlosti sačuvalo mnogo dragocjenih, pa i vrlo starih pri¬ 
mjeraka (na pr. lončarskih proizvoda, datiranih iz konca 
17. st.). Još se razmjerno najviše starine, na pr. geome¬ 
trijske ornamentike, nalazi u drvorezbarstvu (preslice, 
prakljače i dr.), zatim na pisanicama (koje imaju štošta 

zajedničko sa slovačkima pa poljskima i ostalim slaven¬ 
skima, u prvom redu ukusne južnomoravske, na pr. čuvene 
oko Uherskoga Hradišta), a nešto od toga i među vezenim 
i tkanim ukrasima. Ostalo blago likovne umjetnosti pri- 
tjecalo je u mlađim vremenima iz različnih izvora, i to go¬ 
tovo preko mjere i često stereotipno biljni motivi (grančice, 
cvijeće, kitice, osobito često »životno stablo«, neki plodovi, 
na pr. granatna jabuka i t. d.), nešto manje, ali još uvijek 
često, figuralni životinjski (osobito pijetao i druge ptice, 
jelen i dr.) pa i neki drugi likovi (srce i dr.). Tako je to i 
kod čipaka (krajka) i pletenih trakova, šarenih ukrasa od 
aplicirane kože na kožusima, kod originalno bojenih orna¬ 
menata ukrašenih zidova seljačkih kuća u unutrašnjosti i 
napolju; tako je i u plastičkom rezbarenom ukrasu različnih 
drvenih predmeta (drvena glačala za tekstilija — mandlo- 
vaci prkno, prakljače — pist i dr.), na pokućstvu, gdje se i 
tokarska vještina nastoji umjetnički iskoristiti, dalje kod 
lončarskih proizvoda (na vrčićima — džbanek, zdjelama — 
misa, tanjurima — talir, petnjacima — kachle i dr.), a da 
se i ne govori o vezivu (vysivka), pa i tkanom ukrasu. Stil 
i kompozicija pokazuju na izvore počevši u najmanju ruku 
od renesanse dalje, dok nije barok ostavio svoj najjači i 
najobilniji pečat na različnim proizvodima češke seljačke 
umjetnosti, gdje je on poseljačen donekle još i danas 
održan. Otuda dijelom i potječe sklonost živom šarenilu 
boja, ali je pri tome bez sumnje bila još odlučnija i blizina 
srodnika, odnosno susjeda s još većom sklonošću šarenilu 
boja (Slovaka, Madžara). Značajno je za Mor. Slovensko 
više geometrijske ornamentike, a u pogledu boja značajna 
su veziva u crnoj i žutoj (JI prema Slovačkoj) pa bijeloj i 
crnoj boji (oko Lanžhota, Kyjova). 

Narodno je pjesništvo veoma obilno i razgranjeno u 
svim vrstama izuzevši epsko, kojega u pravom smislu ne¬ 


ma. Osobito je obilno ljubavno, nešto i baladno, a značajna 
sklonost šaljivom i prigodičnom dolazi u mnogo prilika do 
izražaja (tako u mnoštvu pisniček u vezi s lokalnim prili¬ 
kama i događajima); mnogovrsno je i nabožno pjesništvo, 
predajom prenošeno osobito od starica i staraca, ali negda 
i preko veoma omiljelih rukopisnih pjesmarica, koje su 
uopće bile dosta pisane, često i različno ukrašene. Među 
tim pjesništvom, gdje su neprestano jedne pjesme padale 
u zaborav, a nove nastajale, ipak je zaostalo i nešto starih 
ostataka, kao što je na pr. utvrđeno za (svadbenu) popi¬ 
jevku chodsku »Chmeličku, chmeli, chmeli zeleny, bez 
tebe, chmeličku, pivečka nenl,« koja je jedna od najstari¬ 
jih utvrđenih čeških narodnih popijevaka (vjerojatno iz 

ll. st.) Na češku je narodnu pjesmu kroz duga stoljeća 
bilo i različnih vanjskih utjecaja u stilu, stihu, frazeologiji 
i motivima (a naročito mnogo utjecaja malograđanske 
poezije, često posredstvom stihotvorstva učitelja i si.; 
k tome treba pribrojiti i utjecaje narodne pjesme susjednih 
Nijemaca, Slovaka, a u južnim krajevima Moravske, gdje 
je bilo hrvatskih doseljenika, usvojeno je i nešto od nji¬ 
hovih donesenih hrvatskih pjesama). Međutim sve do na¬ 
ših dana veoma je živa i posve samobitna tvornost če¬ 
škoga, napose moravskoga elementa, u prvom redu u lju¬ 
bavnom i prigodičnom pjesništvu. — Poslovično narodno 
češko blago također je vrlo obilno; postanje mnogim poslo¬ 
vicama seže mnogo stoljeća unatrag (najstariji je izvor za 
češke poslovice, a i zagonetke, pisac Claretus de Solentia 
iz sredine 14. st.), pače nekima od njih zacijelo sve do 
doba slavenske zajednice, koje su jednake ili vrlo slične 
poslovicama nekih drugih slavenskih naroda. — Pripo- 
vjedno blago dosta je šaroliko i zamršeno u pogledu pri¬ 
povjednih motiva. Utjecaji literature iz prošlih stoljeća, 
nabožne i svjetovne, kao i susjednih naroda, bilježe se 
jednako kao i obogaćivanje prijenosom motiva često iz 
izvora u dalekih naroda i različnim posredstvima; uz to 
treba zabilježiti neke prastare motive i druge osobine u 
stilu i pripovjedačkoj tehnici čeških narodnih pripovije¬ 
daka, koje su, zacijelo, dijelom još baština iz slavenske 
zajednice. Po većini sadržaja, duha i svijeta fantazije pri¬ 
slanja se češka narodna pripovijetka u prvom redu uz 
srednjoevropsko pripovjedno blago i po tome se dosta 
razlikuje na pr. od većega dijela hrvatskoga pripovjednog 
pjesništva. 

Za isto tako golemo mnoštvo čeških narodnih melodija 
kao što je mnoštvo pjesama (tekstova) vrijedi, uz potrebnu 
zamjenu, gotovo sve, što je rečeno za pjesmu, osobito za 
veliku melodičku sposobnost stvaranja češkoga sela, koja 
stalno tvori mnoštvo novih melodija ili bar novih vari¬ 
janata namjesto starih, koje padaju u zaborav. Kao pro¬ 
sječne značajke mogu im se sasvim općenito dati: ponaj¬ 
više jasan (pravilan) ritmički sastav i oblik, suvremeni dur 
i mol (a uz njih, rjeđe, koji sredovječno-antikni tonus), 
često sklonost većim intervalima i rastavljenim sazvucima 
u melodičkoj građi (čim su dane uglavnom i krupnije razli¬ 
ke prema narodnoj glazbi na pr. većega dijela južnih Sla¬ 
vena). Svircima služe, odnosno služile su u Čeha frule i 
labijalne svirale, redovno tokarski radovi, zatim pastirski 
rogovi od roga ili lima, dalje violine (i bas), uz koje se 
često pridružuju još i klarineti, pa je ovakav skup bio 
redovno glazbena pratnja pri narodnim običajima i zaba¬ 
vama. Prvo mjesto među glazbalima negda su imale dudy 
(slične u bitnom našim dudama), kako potvrđuju spomeni 
o ulozi duda u narodnom životu i zabavi Čeha u prošlosti; 
ukrašene su bile redovno raznovrsnim rezbarenim i kovnim 
ukrasom, s velikim rožanim lijevcima, a na prebiraljci i 
s kozjom glavicom; rado su se kombinirale i s drugim gore 
navedenim instrumentima. Sasvim je izašla iz upotrebe 
ninera s nizom struna i tipkama, a cymbal (osobito na 
Moravskom Slovensku) se više udruživao s drugim instru¬ 
mentima i tako nešto dulje održao. 

Od godišnjih običaja ističu se neki svojom osebujnošću, 
osobito o Duhovima jizda kralu, hra na krale (mlađi ljudi, 
gdjegdje u ženskoj opremi, na konjima, sa sabljama, u po¬ 
vorci obilaze vodeći odabranoga mladića kao kralja od 
kuće do kuće), odnosno kralovničky (djevojke vode oda¬ 
branu kralovnu selom plešući naročite plesove), zatim ta¬ 
kođer o Duhovima djevojački običaj obrednog čišćenja 
zdenaca, pri čemu su ih kitile vijencima; o Pokladama u 
jednu ruku ophodi mladića, da sabiru slaninu (Mor. Slo- 

vensko), s ražnjem, katkada i s drvenim mačevima, s ko¬ 
jima su znali plesati naročit ples, a u drugu ruku iznošenje 
iz sela i potapanje ili spaljivanje figure, načinjene od sla¬ 
me, dronjaka i dr., a ta je često puna nanizanih ljusaka 
jaja (čaramura), koji običaj (vynašeni smrti , smrt /hlolky, 
mafeny i si.) predstavlja vrstu analogičko-magičkoga uni¬ 
štenja mrske zime, odnosno njezine srodnice smrti (običaj 
vjerojatno vrlo davan u Čeha); dalje u isto pokladno doba 
ili poslije (na Cvjetnicu) običaj u nekim češkim krajevima, 
da se unosi u selo »ljeto« u obliku vršike stabalca s razli- 
čnim privjescima, ili pače, da predstavnik »ljeta« bude oso¬ 
bito opremljena djevojčica (redovno odmah poslije izno¬ 
šenja zime-smrti). Pri nekima od ovih značajnijih godišnjih 
običaja vide se jasno i sličnosti s hrvatskima (»kraljice«, 
kićenje bunara u proljeće), pa i nesumnjivo njihov zaje¬ 
dnički izvor. Premda su u samim pojedinostima često vrlo 
osebujni, neki su u jezgri jednaki kao i drugdje u srednjoj 
Evropi, na pr. različne krabulje o Pokladama, među kojima 
su česti djed i baba, zatim medvjed, sav ovijen suhim 
mahunama ili slamom, dalje postavljanje drvca maja, ša¬ 
ranje uskrsnih jaja (kraslice, rejsky), udaranje o Uskrsu 
djevojaka šibama (pomlazka) od strane momaka, za koji 
čin, shvaćen kao zdravonosan, dobivaju momci šarena jaja; 
dalje različna svetačna peciva, napose darivana o Uskrsu 
(također zvana pomlazka , od korijena u glagolu »pomla¬ 
diti«) i drugim blagdanima; ophod strašila o sv. Luciji 
(katkada i tu s darovima) ili pred Božić krvave Perchte 
(utjecaj susjednih Nijemaca); blagoslov maca i šibica o 
Uskrsu i njihova upotreba za magičku obranu doma, stoke 
u staji i polja od nepogode, odnosno za osiguranje dobra 
priroda; obilaženje nekih posebnih krabulja pred Božić 
(tako klibna , udešena kao konj od dva pokrivena čovjeka 
s drvenom konjskom glavom, ili kozy f kozlići). Dobro odr¬ 
žane koledy i u Čeha su u jezgri baština još iz doba sla¬ 
venske zajednice, premda su se u pojedinostima, a napose 
popijevke, koje koledari pjevaju, kroz stoljeća izmjenjivale 
i veoma umnožile, od kraja do kraja vrlo različne; izraz 
koleda znači u Čeha i »novogodišnji dar«. 

I neki gospodarski običaji, uza sve posebnosti u pojedi¬ 
nostima, očituju veoma vjerojatan stari slavenski korijen, 
u najmanju ruku isti izvor kao i jednaki običaji na pr. 
kod nas. Tako je svuda uobičajeno pletenje žetvenih 
pletiva u različnim oblicima, osobito za vješan je o strop 
ili svjetiljku, u obliku vijenaca ili kruna (u južnoj Mo¬ 
ravskoj), još i kojekako ukrašavanih; isto je i s posljednjom 
rukoveti žita, koja se ostavlja na polju pod imenom baba , 
barbora, stary , nevesta, stodola i dr., pa poslije donese 
kući. U ovaj krug ide donekle i stinani kohouta , kačera ili 
berana (t. j. smaknuće pijetla, patka ili ovna) već pri do- 


žetvi ili poslije u jesen, kada obijest po završenoj gospo¬ 
darskoj godini dolazi do izražaja tim, da ljudi zavezanih 
očiju nastoje odrubiti glavu na pr. pijetlu, ili ga drukčije 
ubiti. — Porodni, svadbeni i pogrebni običaji imaju oso¬ 
bito mnogo zajedničko s onima kod ostalih Slavena. Tako 
je to vrlo jasno s običajem, da se porodilja zakloni u kutu 
sobe zaklonom od ponjava, naročito čipkama i vezivom 
ukrašenih (zvanih koutnice ), pri čemu se radi o preventi¬ 
vnoj mjeri, zaštiti rodilje od demona odnosno uroka; zatim 
kod svadbe s blagoslivljanjem mladenaca, obrednim kla¬ 
njem pijetla, davanjem meda mladenki ili objema mladen- 
cima i t. d. Pri svadbi valja zabilježiti važnu ulogu onih, 
koji vode riječ (rečnik, mluvči) kod pregovora, prošnje 
(namluvy) i na svadbi, zatim ulogu pratioca i pomagača 
mladoženje (družba) kao i ostalih nekoliko parova u svad¬ 
benoj sviti (zvanih mladenci i družky ), preodjevenoga Ži¬ 
dova, koji hoće štošta da kupuje, zatim ulogu svadbenoga 
drvca (strom , -ek), kao i često veoma velikih obrednih pe 
civa (kolač, »venec « i dr.), u kojima se također nađe koje- 
čim, osobito šarenim trakovima ukrašena svadbena grana, 
drvce. — I kod običaja ukopa ponavljaju se većinom neke 
poznate slavenske pa srednjoevropske tradicije, tako sta¬ 
vljanje popudbine u lijes, osobito novca, ženama lončića i 
konca, muškarcima lule i si., davanje naročite svijeće 
(hromnice) pri umiranju, čuvanje mrtvaca, kićeno narica¬ 
nje za mrtvacem, često po ustaljenim oblicima, prenošenim 
s generacije na generaciju ili improviziranim po seoskoj 
inteligenciji. 

Među vjerovanjima ima ih, koja su za češki folklor oso¬ 
bito značajna, u prvom redu nekoliko demona: skritek , 
koga izvora potvrđuju već u 13. st.; rarasek pa diblik ili 
hospodafiček — uglavnom dobar kućni duh, koji pomaže 
ukućanima u njihovu blagostanju; vodnik ili hastrman 
(= Wassermann), vodeni demon; rusalky , demonizirani 
utopljenici ženskoga roda s dugom kosom, koji se zadrža¬ 
vaju oko voda i mame ljude; podnevni demon poludnice; 
neki su usvojeni od susjednih Nijemaca (na pr. rybecoul 
= Riibezahl), dok su sudičky prastare slavenske suđenice; 
napokon jedva bi trebalo i spomenuti vjerovanja o vam¬ 
piru. Kako među predodžbama o ovim demonima, tako i 
među ostalim češkim narodnim vjerovanjima i magijom 
nalazimo mnoštvo sličnosti s onima u ostalih Slavena na 
jednoj strani, a sa srednjoevropskima na drugoj; tako u 
vjerovanjima i zaklinjanjima od uroka, kod različnih bo¬ 
lesti, u davanju amuleta, osobito crkveno posvećenih stvari 
(na pr. »Agnus Dei« o Uskrsu). 

Mnogo osebujnih etnosocioloških starina nije u čeških 
seljaka do naših vremena ostalo. Obitelj je samo vlasnička, 
uglavnom samačka već odavna; za obiteljsku je zadrugu 

zabilježeno tek nešto rudimenata (s nazivom nedil, nedilni 
bratri ili strycove, hromada, spolek). Normalno je, da se 
u Čeha seljaka oženjeni sin odijeli od oca i dobiva svoj 
dio za samostalni život (na vymenek). Nešto je značajnije 
nego u drugih nekih naroda Evrope, čini se, formiranje 
seoskih družbi prema dobi i spolu, osobito vršnjaka mo¬ 
maka i djevojaka, pa se i primanje u družbu odraslih mo¬ 
maka vršilo svečanim obredom, odnosno čašćenjem u go¬ 
stionici, iza čega je momak u nekim krajevima dobivao i 
vanjski vidljiv znak (na pr. pero za šeširom). U životu 
češkoga sela imaju odvajkada osobito vidnu ulogu revno 
održavana sijela naizmjence u pojedinim domovima, kamo 
se okuplja, dakako, osobito mlađi svijet, ženski na prede¬ 
nje (pfastky), a to su odvajkada bila ognjišta narodne po¬ 
pijevke i druge poezije. 

Narodnih plesova imadu Č. veliko mnoštvo s nekoliko 
stotina imena za vrste i suvrstice. Znatan dio tih plesova 


zapravo su (poseljačeni) gra¬ 
đanski plesovi srednjoevrop¬ 
ski, što često odaju njihovi 
nazivi; ima nešto usvojenih 
od istočnih slavenskih i dru¬ 
gih susjeda, a nesumnjivo i 
samobitnih čeških tvorba. Od 
većma poznatih mogu se spo¬ 
menuti sousedska, kolo , do 
kolečka, Židovka i si., obkro- 
čak, rejdovačka, ovčar i dr. 
Vrlo je značajno, da među 
njima ima kudikamo više 
onih s Vi nego onih s 2 U mje¬ 
rom. Osim toga ima ih i 
vrlo karakterističnih s pro¬ 
mjenljivom mjerom (na pr. 
sedlak Vi+V 4+ 2 /4+ 2 /4+ 3 /4+ 3 A; 
Jidaš V 4 +V 4 +%+ 3 A i si.). 

Poslije nepovezanih, često 
slučajnih opisa narodnoga 
života i običaja Čeha do 18. 
st. počinju tek od J. Do- 
brovskoga dalje većma susta¬ 
vna etnografska nastojanja i 
stručna proučavanja. Imena 
P. J. Šafarika, F. L. Čelakov- 
skoga, K. J. Erbena i dr. bi¬ 
lježe se vidno i u povijesti 
češkoga narodopisa. A poslije 
nesigurnih, danas već veći¬ 
nom prevladanih naučanja s 
područja ove nauke, kao što 
su B. Hanuša, J. Kollara, V. 
Krolmusa i dr., osobito u po¬ 
gledu bajoslovlja (mitologije), 
narodnih običaja i pripo¬ 
vijedaka, počinje oko 50-ih 
g. 19. st. stručno etnološki te¬ 
meljitiji i kritičniji rad, no 
ipak još donekle nepovezan, 
katkada posve slučajna nasto¬ 
janja, odnosno samo u nekim 
smjerovima razvijana. Ipak 
ovdje treba zabilježiti za¬ 
služna imena folklorista F. 
Sušila, B. M. Kulde pa poslije 
što sabirača narodnoga blaga, 
što stručnih proučavača kao 
P. Sobotke, plodnoga F. Bar- 
toša, M. Wankelove, F. V. Vy- 
koukala, L. Kube i drugih. No¬ 
vo razdoblje za češko naro- 
doznanstvo počinje oko g. 
1895, upravo u vezi s velikom 
»Narodopisnom vystavom (= 
izložbom) českoslovanskom« 
te godine u Pragu; tu su za- 
metci samostalnoga etnograf¬ 
skoga muzeja u Pragu (sada 

dio »Narodnoga muzeja«) i 

»Narodopisne společnosti českoslovanske«, iz koje potje¬ 
če mnogo novih pobuda, tako i glavni češki etnografski 

časopis »Narodopisny vestnlk (najprije »sbornik«) češko- 
slovansky« (od 1897). Niz neumornih radnika u ovoj struci 
ovdje se okuplja, a na prvim mjestima stoje Lubor Nie- 
derle kao organizator i inicijator, slično i J. Koula, dok 
Č. Zlbrt ustrajno vodi zaslužan i svestran časopis »Česky 
lid« (od 1898). U 20. st. veoma se množi broj stručnih 
etnografa-etnologa i njihovih radova, dijelom već u speci¬ 
jalnim smjerovima, gdje se ističu imena kao O. Ho- 
stinsky i O. Zich (nar. glazba), V. Tille i J. Polivka (pripo¬ 
vijetke), J. Horak (nar. poezija), D. Jurkovič, Z. Wirth i 
B. Vavroušek (likovna umjetnost), D. Stranska (kuće, 1 
nošnje, običaji, muzeologija), A. Vaclavlk (likovna umjet¬ 
nost, pokrajinske monografije), F. Posplšil (plesovi, muzeo¬ 
logija), L. Labek (pokrajinska etnografija i muzeologija), i 
J. Husek (granice etničkih skupova), J. Klvana (nošnje), M. 

Vaclavek (folklor), i mnogo drugih. Poslije prvoga svjet¬ 
skog rata još se jače razvija u nekim smjerovima češko 
narodoznanstvo, sa sveučilišta (katedra u Bratislavi) dje¬ 
luje mnogostranom pobudom i suradnjom prof. K. Cho- 
tek (pokrajinske monografije i dr.), osniva se i »Statni 
ustav pro lidovou pisen«, u kome je sabrano mnogo dese¬ 
taka tisuća nar. melodija, osobito zaslužnih sabirača K. 
Plicke, J. Št. Kubina, O. Zicha i dr. 

LIT.: A. Bohač, Nirodnostni mapa ČSR, Prag 1926; J. Husek, 
tirmce mezi zemi Moravskoslezskou a Slovenskem, Prag 1932; K.’ 

Chotek, 0 povaze a vyznamu kultury československiho Udu (Česko- 
slovenska vlastiveda sv. 2), Prag 1925; Č. Zibrt, Dejiny kroje v zemich 
českych, Prag 1892; R. Tyršova, Lidovy kroj v Čechich . na Morave a 
ve Slizsku, Prag 1918; J. Šima, Studie vyšivek lidovych z Čech, Mo- 
ravy a Uh. Slovenska, Brno 1909; M. Smolkova-R. Bi'bova, Krajky a 
krajkifstvi lidu slovanskeho v čechach, na Morave, ve Slezsku a na 
Vh Slovensku, Prag 1907; Z. Wirth-L. Labek-A. Matejček, Umeni 
československćho Udu, Prag 1928; D. Jurkovič, Priče Udu naieho, 

I I Beč 1905—1913; L. Niederle, Lidovi keramika v Čechach , na Morave 
a na Slovensku (Narodopisna vy S tava českoslovanska), Prag 1895; M. 
Wanklova, Moravski ornamenty I-III, Prag 1889—1891; B. Vavroušek- 
Z. Wirth, Kostel na dedini a v mestečku, Prag 1929; Č. Zibrt, Staro- 
česke vyročni obyčeje, povery, slavnosti a zibavy prostonirodni, Prag 
1889; Isti, Veseli chvile v živote lidu českiho l—Vili, Prag 1909—191T 
Isti, Maje, Prag 1923; F. J. čečetka, Od kolebky do hrobu, Prag 1901; 

I D. Stranska, Udovi obyčeje hospodđrske, Prag 1931; F. Bartoš, Mo¬ 
ravska lid, Telč 1892; Isti, Naše deti, Brno 1888; Isti, Moravski 
svatba, Prag 1892; F. V. Vykoukal, Češki svatba. Prag 1894; J. Piprek, 
Slavische Brautwerbungs- und Hochzeitsgebrauche, Stuttgart 1914; l’. 
Kuba, Slovanstvo ve svych zpevech (I. Pisne češke, II. Pfsne moravskć 
a slezske), Prag 1884, 1885; č. Holas, Češke nirodni pisne a tance I—V, 
Prag 1908—1910; Č. Zibrt, Jak se kdy v Čechich tancovalo, Prag 1895; 
■ 0. Hostinsky, Češki svetski piseh lidovi, Prag 1906; F. Bartoš, Na¬ 
rodni pisne moravski v nove nasbirane, Prag 1901; F. Myslivec Slezske 
nirodni pisne, tance a popevky, Prag 1930; Č. Zibrt," Bibliograficky 
prehied českych narodnich pisni, Prag 1895; V. Tille, Verzeichnis der 
j bohmischen Marchen I (FF Communications VI), Helsinski 1921- Isti 
Soupis českych pohadek /, Prag 1930; J. št. Kubin, Povidky kladski 
■ n 1908 ’— 19 14; Isti, Lidovi povidky z českeho Podkrkonoši, 

Prag 1922—1926; F. Stavar-J. Tvrdy, Povidky lidu opavskeho a hani- 


ckiho, Prag 1916; V. Flajšhans, Češki prislovi (I. Pflslovi staročeska, 
1, 2), Prag 1911, 1913; J. Machal, Nikres slovanskiho bijeslovi, Prag 
1891; Nirodopis lidu českoslovanskiho: I. Moravske Slovensko I, II, 
Prag 1918—22, II. Češki Kladsko, Prag 1925, III. Moravske Horicko, 
Prag 1930; A. Vaclavik, Luhačovske Zilesi, Luhačovice 1930; J. Vy- 
hlidal, Naše Slizsko, Prag 1903; M. Vaclavek, Naše Valašsko, Vsetin 
1894; J. Dufek, Naše Horicko jindy a nyni, Velke Meziriči 1893; E. 
Fryšova, Jihočeski Blata, Prag 1913; K. Chotek, Cerovo (Nar. Včst. 
českoslov. I), Prag 1906; D. Stranska, Pruvodce sbirkami nirodniho 
musea v Praze (II. Sbirky nirodopisni —- s kratkim etnografskim pre¬ 
gledom i glavnom literaturom); A. Žalud, Češki vesnice, Prag 1919; K. 
Chotek, Lidovi kultura a kroje v Československu, Prag 1937; J. Horak, 
Nirodopis československy (u Československi vlastiveda, sv. 2. — pre¬ 
gled razvoja s obilnom literaturom), Prag 1933. M. G-i. 

Zemlja. Češka i Moravska su u središtu Evrope geo¬ 
grafski različita i dobro određena kraja. Pod prvim imenom 
razumijevamo oštro ograničenu i izdvojenu krajinu, koju 
u obliku četverokuta zatvaraju planine: Češka šuma s ju¬ 
gozapada, Krušne gore (Erz-Gebirge) sa sjeverozapada, 
Krkonoše (Riesengebirge) s manjim sporednim vijencima 
sa sjeveroistoka, a prostrana i niska masa Češko-moravskog 
gorja s jugoistoka. Ulazi i izlazi iz ove prirodne utvrde su 
rijetki; najvažniji su oni na četiri dodirne točke rubnih 
gorja. 

Jezgra je Moravske otvoren i nizak kraj oko Morave i 
njenih pritoka. Sjeverozapadnu granicu čini razvode 
na Češko-moravskom gorju, a na jugoistoku i istoku ogran¬ 
ci Bijelih Karpata i zapadni ogranci Beskida; naprotiv, 
prema sjeveroistoku Moravska neosjetno prelazi kroz 
»moravska vrata« u dolinu Odre, a prema jugozapadu se 
spušta i širi u dolinu Dunava. 

Dok je Č. prirodno dobro izdvojen kraj, pošteđen od 
velikih povijesnih kretanja i važnih prometnih putova, M. 
je važan prolaz, kojim su išla velika kretanja, a i danas 
vode prvorazredni prometni putovi. Ove osnovne crte 
reljefa odražavaju se u svima fizičkogeografskim i antropo¬ 
geografskim odlikama Č. i M. 

Geologija. Tlo Češke ide među najstarije dijelove 
Evrope i sastavljeno je najvećim dijelom od prastarih 
stijena. Arhajski škriljavci, uglavnom gnajsevi, tvore go¬ 
tovo polovicu toga kraja, a prate ih izlivi starih granita, 
koji su također vrlo prostrani. Do izražaja dolazi koncen¬ 
tričan raspored različitih stijena; u vijencu škriljavaca i 
vulkanskih stijena ima u središtu kraj slojevitih stijena, 
koji je jače izražen u sjevernom dijelu. Vijenac škriljavaca 
i granita sastavlja uglavnom rubno gorje, a najviše je ras¬ 
prostranjen u jugoistočnom dijelu, gdje čini prostrano 
Češko-moravsko gorje. Tercijarne naslage, koje mjesti¬ 
mično prekrivaju osnovne naslage ovog gorja, nemaju 
veće značenje. 

Slojevite stijene srednjeg i sjevernog dijela Č. različite 
su starosti, od stratigrafski najstarijih algonkijskih do 
ugljenom bogatih mladotercijarnih naslaga. Jugoistočno od 
Praga slojevi počinju algonkijskim naslagama, preko kojih 
su se očuvale krpe različitih naslaga iz svih paleozojskih 
perioda. Uz taj kraj možemo spomenuti i pojas permskih 
naslaga, protkanih izlivima mezozojskih melafira, koji se 
prostire na jugoistočnim padinama Krkonoša, a s prekidima 
se veže uz odgovarajuće slojeve u sjeverozapadnoj Mo¬ 
ravskoj. U sjeveroistočnom dijelu zemlje, oko rijeke Labe 
i njenih pritoka, širi se prostrani pojas naslaga gornje 
krede. Uzduž toka Ohre (Egera) očuvale su se u brojnim 
i prostranim zavalama tercijarne (uglavnom miocene) na¬ 
slage glina i pješčanika; iste su starosti i naslage u zava¬ 
lama oko Bude jo vica i Trebona. 

Granicu stijena različne geološke starosti često čine 
rasjedi, među kojima su geološki i topografski najbolje 
izraženi oni, uzduž kojih se dodiruju prastare stijene 
Krušnih gora i tercijarne naslage u dolini Ohre. Oko 
glavnih rasjednih linija izlile su se u tercijaru velike koli¬ 
čine bazičnih lava, koje su izgradile impozantni masiv 
Doupovskih brda (925 m) i romantično Sredogorje (835 
m), poznate po lijepim oblicima bazaltnih stijena i čuvenoj 
sutjeski Labe. Mladi izlivi kiselih lava (poglavito trahita) 
nisu tako znatni. I čuvena mineralna vrela u sjevero¬ 
zapadnom dijelu zemlje u vezi su s mladim vulkanizmom. 


Stariji slojevi su poremećeni u karbonu hercinskim nabi- 
ranjem, ali planine, koje su time nastale, bile su gotovo 
sasvim zbrisane mlađim erozivnim procesima. Glavne crte 
današnjeg reljefa nastale su mlađim radijalnim pokretima, 
kojima su pojedini dijelovi uravnjenog tla izdignuti, spu¬ 
šteni i izvijeni. Ovako su nastale rubne planine, ostatak 
jedinstvenog hercinskog masiva, koji je prvobitno obuhva- 
tao cijelu Češku. 

Središnji i glavni dio Moravske sastavljen je od razno¬ 
likih tercijarnih naslaga, sačuvanih između starijih stijena 
u geološkom rovu, koji se spustio duž rasjeda pravca SI-JZ. 
Na S i SZ tercijarne naslage dodiruju se neposredno s 
donjokarbonskim naslagama gorja Jesenlky (Gesenke) i sa 
škriljavcima i granitima Češko-moravskog gorja. I niska 
brda (Žđanske vrchy i Chriby) srednje Moravske sasta¬ 
vljena su od tercijarnih naslaga i izdvojena mladim ero¬ 
zivnim dolinama Morave i njenih pritoka. Pravcem pru¬ 
žanja, tektonskom građom i stratigrafsko-petrografskim 
sastavom moravski jarak čini izrazitu granicu između starih 
hercinskih^ planina Češke i mlađih karpatskih grebena. 

Reljef 6. i M. u tijesnoj je vezi s petrografskom građom 
i tektonskim procesima. Razlikuju se morfološki dva dijela: 
prostrane zaravni na ostatcima starog hercinskog gorja i 
neravniji dijelovi na mlađim stijenama. Prvi su oblici jače 
razvijeni na JI i jugu Č., a drugi na sjeveru i u Moravskoj. 
Prostrane zaravni Češko-moravskog gorja nastale su na 
mjestu erodiranih hercinskih planina, a kasnije su izdignute. 
Tu se ne radi o jedinstvenoj zaravni, već o više erozivnih 
zaravni, kojih je obrazovanje uvjetovano uzastopnim po¬ 
kretima zemljišta. Izvijanjem zaravni postalo je razvode 
između Č. i M. kao i greben Češke šume. Sa zaravni 
se izdižu uzvisine, sastavljene od otpornijih vulkanskih 
stijena, a presijecaju je brojni tokovi, kojih rad ovisi o ero¬ 
ziji glavnih tokova u sjevernom dijelu. Rijeke su u otpor¬ 
nim stijenama podloge izradile uzane doline s terasama, 
koje odgovaraju glavnim periodima zastoja u eroziji Labe. 
U reljefu se ističu jedino erozivne zavale Budejovica i 
Trebona, nastale odnašanjem manje otpornih tercijarnih 
glina i pješčanika, dok je manja plzenjska zavala nastala 
poglavito erozijom manje otpornih permokarbonskih glina 
i pješčanika. U glavnim crtama reljefa Brda i kraja jugo¬ 
zapadno od Praga dolaze do izražaja prvobitni pravac 
(JZ-SI) hercinskih bora i nejednaka otpornost različitih 
paleozojskih naslaga. Morfološki razvoj sjeverne Češke bio 
je uvjetovan usjecanjem sutjeske Labe u Sredogorje. Obra¬ 
zovanje ove slikovite i duboke sutjeske mlađe je od gor¬ 
njeg pliocena, kad je u ovim krajevima prestao vulkanski 
rad. U krednim pješčanicima i glinama izradila je Laba sa 
svojim pritocima prostranu i razgranatu ravnicu Polabi. 
Dolina Ohre dobila je raznolik izgled: proširenja u mekšim 
tercijarnim naslagama, a sutjeske u otpornijim vulkanskim 
stijenama. Zbog mladih tektonskih pokreta prijelazi su iz¬ 
među zavala duž toka Ohre i pitomog Polabi ja s jedne, 
a grebena Krušnih planina i Krkonoša s druge strane 
oštri, što dolazi do izražaja i u uzdužnim profilima pritoka 
Ohre i Labe. 

Prema JI dolinama Svitave i Trebuvke laki su prijelazi 
u razgranatu moravsku ravnicu, u kojoj uz debele aluvi¬ 
jalne naslage ima velikog udjela i prapor. Padine su Češko- 
moravskog gorja kao i na češkoj strani dio izdignutih 
i izvijenih zaravni. Sjeverno od Brna razvijeni su u vapnen¬ 
cima veoma lijepi krški oblici, poznati po brojnim i pro¬ 
stranim pećinama (-> Macocha) i ponornicama. Između 
ravnice oko Morave i one oko Svitave i njenih pritoka 
zaostala su niska brda Žd’anske vrchy i Chriby. Tim po¬ 
brđem podijeljena je M. u dvije uzdužne udoline: na I je 
prostrana i djelomično močvarna ravnica oko Morave, a 
na Z nešto suša i važnija udolina Prerov-Znojmo. Prema 
J dolina Morave postaje sve šira i vlažnija, a na 5 prelazi 
sutjeskom kod Napajedle u zapadnu udolinu, iz koje je 
dolinom Bečve lak prijelaz u dolinu Odre. 

Klimatske prilike u tijesnoj su vezi s reljefom, što se 
ogleda u svima meteorološkim elementima. Klimatski se 
mogu jasno odijeliti dvije zavale i rubne planine. Ljeta su 
u češkoj zavali topla, a na rubnim planinama svježija; u 
najvećem dijelu srednje Češke prosječna je temperatura 
srpnja iznad 20°, a na okolnim planinama pada ispod 19°. 
Utjecaj reljefa još je izrazitiji u rasporedu temperatura 
mjeseca siječnja: u sredini zavale su temperature ispod 
—1°, a sjeverno od Praga oko ušća Vltave u Labu postoji 

NASELJA 

Gore: TVRDI GRAD SVOJANOV IZ 13. ST.; Tipični krajolik u češko-moravskom gorju; 
dolje: DOLINA GORNJE LHOTE I TUTKOVO SEDLO, Luhačovske Zalesi u Moravskoj 

NASELJA 

Gore. SELJAČKO STANJE U SELU PRADLISKA; dolje: SELJAČKA KUHINJA U SELU BISKUPICE 

Luhačovskć Zalesi u Moravskoj 

NOŠNJA I TIPOVI 

MLADENCI U NEGDAŠNJOJ NOŠNJI MLADENKA U NEGDAŠNJOJ NOŠNJI 

Luhačovske Zalesi u Moravskoj 

NOŠNJA I TIPOVI 

(jore: NEGDAŠNJA NOŠNJA IZ BLATA U JUŽNOJ ČEŠKOJ; dolje: KOD NAKICENA SVADBENOG KOLACA 

Brezova — Moravske Slovensko. 

GRADOVI 

Gore: KOLIN; dolje PODEBRADY 

GRADOVI 

Gore PRACHATICF.; dolje: DVORAC BUČOVICE U MORAVSKOJ 

PRVOSTOLNA CRKVA SV. VIDA NA HRADCANIMA 

otok hladnoće s temperaturama ispod —2°; na rubnim 
planinama temperatura je većinom iznad —1°. Utjecaj 
zimske inverzije ne dolazi do izražaja u godišnjim tempe¬ 
raturama, koje normalno opadaju: najviše su u najnižim 
središnjim dijelovima, a s visinom i geografskom širinom 
opadaju. 

Rubne planine ne dopuštaju pristup zapadnim vlažnim 
vjetrovima u češku zavalu, koja se ističe malom količinom 
oborina: prosječno pada godišnje ispod 600, a mjestimice 
i 500 mm. S visinom se količina oborina povećava, tako da 
u rasporedu oborina svaka planina dolazi do izražaja. Naj¬ 
viši dijelovi rubnih planina primaju preko 1000, a Krko- 
noše i preko 1400 mm. Zapadne padine redovito primaju 
više oborina od istočnih strana. Niske povije Češko-mo- 
ravskog gorja zadržavaju najmanje oborina (redovito ispod 
800 mm), tako da je prijelaz u toplije i suše moravske 
ravnice postepen. 

Razlika je između Češke i Moravske u tome, što u Mo¬ 
ravskoj srpanjske (od 21° do 19°) i siječanjske temperature 
(od —1° do —2°) s visinom opadaju, a količina se oborina 
povećava, tako da najniži dijelovi primaju ispod 500 mm 
oborina. Dok je Češka klimatski zatvoren kraj, Moravska 
predstavlja klimatski zaliv bečke kotline, t. j. panonske 
zavale. Klimatski prijelaz između Češke i Moravske je 
preko niskih polja Češko-moravskog gorja i kroz brojne 
udoline postepen. 

Hidrografske prilike u tijesnoj su vezi s orografijom. Sve 
rijeke Češke pripadaju porječju Labe pritičući s rubnih 
planina prema najnižem sjevernom dijelu zavale. Laba je 
usjekla duboku i slikovitu sutješku u vulkanskim stije¬ 
nama Sredogorja i pješčanicima ogranaka Krušnih planina. 
Tim je sutjeskama otvoren put vodama češke zavale prema 
sjeveru, što je od osobitog značenja za gospodarski i po¬ 
litički život zemlje. Glavni dio čeških voda prikuplja 
glavna domaća rijeka Vltava (v.), koja izvire na sjevero¬ 
istočnoj padini Šumave i u početku teče prema JI, a zatim 
skreće prema 5. U ravnicama starih masiva rijeke imaju 
uske, duboke i neprohodne doline, a u mladim mekšim 
stijenama izradile su šira korita. 

I rijeke Moravske pripadaju uglavnom jednom porječju. 
Morava (v.), kojoj je Dyje glavni pritok, odvodi prema 


Dunavu većinu moravskih voda. Preko prostranih ravnica 
moravske rijeke otiču sporo i imaju vijugav tok. Vodostaj 
rijeka Č. i M. u vezi je s oborinama i koleba paralelno 
s njima. Najviši je u proljeću (travanj—svibanj), kad kopni 
snijeg. 

Na Šumavi ima malih ledenjačkih jezera, ali među sta¬ 
jaćim vodama imaju daleko veće značenje umjetni ribnjaci 
(najveći površinom od 720 ha), koji su osobito brojni i 
prostrani u tercijarnim naslagama oko Budejovica i Tre- 
bona. Uređivanjem ribnjaka napravljeni su i dugi dovodni 
i odvodni kanali. Brojna su manja jezera, napravljena 
ustavama, ali u izgledu kraja manjega su značenja. 

Biljni pokrov je u tijesnoj vezi s klimom i reljefom, a 
manje sa sastavom tla. Nizine oko Labe, Vltave i Berounke 
kao i niži dijelovi Češko-moravskog gorja imaju pontijsko- 
panonsku vegetaciju. To su krajevi malih oborina i viših 
temperatura, na kojima najbolje uspijevaju termofilne i 
kserofilne biljke travnih formacija, ponekad čisto stepskog 
značaja. Ističu se lugovi hrastovih i grabovih šuma, a u 
nižim vlažnijim krajevima oko rijeka su livade, prošarane 
lugovima barovitih šuma. Na višim dijelovima prevlada¬ 
vaju zbog veće količine oborina šume. Prvobitni biljni 
pokrov nižih dijelova danas je mnogo izmijenjen; na nje¬ 
govo mjesto su došle kulturne biljke (sladorna repa, razli¬ 
čita žita, krumpir, umjetne livade i si.). Oko ovog najnižeg 
pojasa dolazi zona niskih brežuljaka s bjelogoričnim šu¬ 
mama, u nižem pojasu prevladava hrast, iznad njega dolazi 
bukva, a preko pojasa četinjara prelazimo u najviše pre¬ 
djele s alpinskim smrekama i planinskim pašnjacima. Naj¬ 
viši travni pojas dobro je razvijen samo na najvišim dije¬ 
lovima Krkonoša. Kraj Krkonoša ima bogatu i raznoliku 
floru, jer pored hercinske flore, koja obilježava ostale di¬ 
jelove Češke, ima dosta karpatskih tipova i arktičkih en¬ 
dema, zaostalih poslije glacijacija. U planinskim krajevima 
Češke značajna su tresetišta, koja su floristički najzani¬ 
mljiviji dijelovi češkog tla. 

Viši zapadni dijelovi Moravske imaju odlike susjednih 
čeških krajeva, dok se u istočnim krajevima javljaju kar¬ 
patske forme. Prvobitna vegetacija termokserofilnih pon- 
tijskih biljaka na ravnicama srednje i južne Moravske 
očuvala se je još samo djelomično, jer su ih potisnule 
razvijenije kulture. 

Životinjski svijet , koji je prvobitno morao biti veoma 
raznovrstan zbog ukrštanja atlantskih, mediteranskih, nor¬ 
dijskih i istočnoevropskih vrsta, izmijenjen je čovječjim 
radom još više od biljnog pokrova. Iako sredinu ne uvje¬ 
tuje jači razvoj zasebnih životinjskih područja, ipak je 
prvobitna fauna utjecajem čovjeka znatno i nejednako 
izmijenjena, tako da možemo ustanoviti neke razlike. Krče¬ 
njem šuma, širenjem kulturnog zemljišta, isušivanjem mo¬ 
čvara, kanaliziranjem i onečišćavanjem rijeka izmijenjeni 
su prvobitni životni uvjeti, te je mnogih životinja nestalo, 
iako su prije bile veoma raširene. Ris i medvjed sasvim 
su iskorijenjeni, vuk zađe sa susjednih Karpata u Moravsku 
samo za preoštrih zima; nestalo je dabra, dok se tvor u 
novije doba jako namnožio. Orao je rijetkost, a gavran i 
ždral su iskorijenjeni. Jelen i divokoza su se održali samo 
u zabranama. Kod vodenih životinja postoji zbog odvoje¬ 
nosti razlika između čeških i moravskih rijeka; u češkim 
rijekama nalazimo borealne tipove, a u moravskim pontij- 
ske i mediteranske. Isušivanjem močvara, reguliranjem 
tokova i razvojem veleobrta osiromašio je vodeni životinj¬ 
ski svijet; jedino su uređenjem prostranih ribnjaka dobi¬ 
vene nove vodene površine, u kojima se gaji u prvom redu 
šaran. 

Antropogeografske prilike. Češka i Moravska su fizičko- 
geografski dobro odvojene i dosta različite cjeline, ali su 
prijelazi preko niskih i pitomih padina graničnog Češko- 
moravskog gorja postepeni. Veze među obje zemlje poja¬ 
čava etnička srodnost njihovih stanovnika. Ove razlike, 
veze i sličnosti ogledaju se i u osobinama ljudskog života 
i rada i njihova razvoja. Različit geološki sastav, reljef i 
klima uvjetovali su razvoj raznovrsnih privrednih predjela 
u tim zemljama, koje se gospodarski veoma dobro dopu¬ 
njavaju. Rudarskoveleobrtnička Č. čini dobru gospodarsku 
cjelinu s pretežno poljodjelskom M. Gospodarske sličnosti, 
razlike i dopunjavanja još ćemo bolje uočiti promatrajući 
osobine i uvjete pojedinih priradnih grana. 

Gospodarski život Č. i M. ne može se objasniti jedino 
prirodnim uvjetima. Pri proučavanju današnjeg stanja ne 
smije se gubiti s vida velik utjecaj čovjeka, koji je pri¬ 
rodne uvjete u velikoj mjeri i na dobar način iskoristio, 
a u mnogim stvarima i izmijenio. Pred sobom imamo 


veoma napredno i složeno gospodarstvo, u kome nije odlu¬ 
čivalo ono, što je najlakše, već se išlo za onim, što naj¬ 
bolje odgovara prilikama i potrebama. Nisu odlučivali sa¬ 
mo fizičko-geografski uvjeti, već su često svladavane i ve¬ 
like prirodne poteškoće. 

Poljodjelstvo. U nekim krajevima srednjeg dijela češke 
zavale, koji su vjerojatno prvi naseljeni, povoljni su uvjeti 
za gajenje žita. Kasnije uređenje riječnih tokova i krčenje 
šuma u okrajnim krajevima učinili su aluvijalne krajeve 
oko rijeka sjeverne Č. glavnim poljodjelskim područjem. 
Danas 48,3% zemlje otpada na obrađeno zemljište. Razvoj 
veleobrta potisnuo je gajenje žita, koja su prije bila glavni 
elemenat, dok su industrijske biljke s vremenom dobile 
veće značenje. Danas u višim brežuljkastim krajevima ima 
glavno značenje krumpir, uz koji se ističu lan i konoplja, 
a u nižim različna žita. Polablje, glavni poljodjelski kraj Č., 
uglavnom je zasađen sladornom repom. Razvoj pivarstva 
povećao je gajenje ječma i hmelja, koji još uvijek ne pod¬ 
miruju domaće potrebe. Povećano gajenje veleobrtnih bi¬ 
ljaka išlo je u prvom redu na štetu žita, koja se mo¬ 
raju uvoziti. Prirast stanovništva i povećanje gradova do¬ 
nijeli su veći razvoj vrtlarstva (u gradskoj okolici) i vo¬ 
ćarstva (osobito šljiva). 

Dok su obrađeni krajevi u Č. i po vrsti kultura i načinu 
gajenja veoma raznoliki, M. je jedinstveno i jednolično 
poljodjelsko područje s 53% obrađenog zemljišta. Mo¬ 
ravske aluvijalne ravnice i više praporne zaravni veoma su 
plodne i obrađene žitima, veleobrtnim kulturama (slador- 
na repa oko rijeka) i velikim količinama povrća; posljednje 
je u vezi s razvojem velikih gradova, koji su u blizini 
(Beč, Brno i dr.). Po pitomim padinama moravskih bre¬ 
žuljaka dosta se gaje i vinogradi, koji su u Č. rijetkost i 
daju slabiji plod. 

Uz vrste i raspored kultura veliko značenje ima i način 
gajenja. Opći prosvjetni i gospodarski napredak ogleda se 
i u poljodjelstvu. U težnji, da se dobije što bolji prinos, 
biraju se za svaku kulturu zemljišta, koja joj najbolje od¬ 
govaraju, pazi se na dobru izmjenu kultura, slabom tlu 
dodaju se umjetno hranjive sastojine i upotrebljavaju su¬ 
vremene poljodjelske sprave. Prosvjetnim napretkom može 
se objasniti, što je u Češkoj hektarski prinos prosječno 
veći nego u M., iako je zemljište u M. daleko bolje: na pr. 
(za 1922—24) pšenica u Č. 16,0 kv., u M. 14,6 kv.; raž u Č. 
12,8 kv., u M. 13,0 kv.; ječam u Č. 16,5 kv.; u M. 16,7 kv.; 
zob u Č. 15,0 kv.; u M. 14,8 kv. i t. d. 

Stočarstvo je važna gospodarska grana, ali je novijim 
gospodarskim razvojem zemlje pretrpjelo velike promjene. 
Razvoj veleobrta u gradovima privukao je seosko stano¬ 
vništvo, što je sa sobom donijelo nazadovanje stočarstva, 
ali je s druge strane mnogo učinjeno na izboru i popravku 
vrsti stoke. Napose je opalo stočarstvo sitnog zuba (ovce), 
dok je zbog velikih potreba mlijeka i mliječnih prerađe¬ 
vina te mesa gajenje goveda manje opalo. U najnovije doba 
mehaniziranje prometa i poljodjelstva potisnulo je na¬ 
predno gajenje konja; naprotiv se povećalo gajenje svinja, 
kunića i peradi, koji ne traže posebnu radnu snagu. Već 
odnos u količini stalnih livada između Č. (10,9%) i Mo¬ 
ravske (7,7%) pokazuje, da je stočarstvo za Češku važnije. 
Stočarstvo Č. i M. veoma je napredno, jedino su se na 

višim dijelovima rubnih planina zadržali tragovi zaostali- 
jega stočarstva. Raznovrsne potrebe brojnoga stanovništva 
potiču razvoj stočarstva, ali ga ometa nedostatak radne 
snage kao i mogućnost brže i lakše zarade, osobito u vele- 
obrtu. Č. i M. su upućene na uvoz stočnih kao i poljo¬ 
djelskih proizvoda. Ribarstvo je razvijeno napose u pro¬ 
stranim ribnjacima južne Č. 

Šumarstvo je još uvijek važna gospodarska grana, iako 
su šume u površini znatno potisnute, a u sastavu izmije¬ 
njene. G. 1922 iznosio je postotak šuma u površini Č. 
30,2%, a M. 28,8%. Prvobitno je bilo malo šuma samo u 
najnižim polustepskim krajevima češke zavale, dok su 
rubne planine činile šumski vijenac, prekinut jedino na 
najnižim povi jama Češkomoravskog gorja. Sječom i krče¬ 
njem, zbog porasta stanovništva i dolaska doseljenika, do¬ 
brim dijelom je prorijeđen i izmijenjen šumski pokrov Č. 
i M. Između obrađenih polja, livada, izgrađenog i neobra¬ 
đenog zemljišta ističu se na višim dijelovima prostrane 
šume, koje su najbujnije u najvišim dijelovima Šumave, 
Brda, Krušnih gora i Krkonoša, dok su šume moravskih 
brda manjeg značenja. Utjecaj čovjeka još se bolje vidi 
kod promjena sastava šuma. Danas se češke šume sastoje 
78% od četinjača, 13% mješovite šume, a 9% bjelogorične. 
Prvobitno je ovaj odnos bio obrnut, ali su bjelogorične 
šume većinom isječene. Zbog velikih potreba drva u ru¬ 
darstvu, veleobrtu i uopće gospodarstvu šume su jedan od 
glavnih osnova narodnog bogatstva. Briga, da se otkloni 
opasnost brzog uništenja ovog bogatstva, donijela je mno¬ 
ge mjere za čuvanje i sustavno iskorišćivanje postojećih 
i stvaranje novih šumskih površina. 

Rudarstvo. Rudno bogatstvo je u tijesnoj vezi sa sasta¬ 
vom tla. U češkom zemljištu, raznovrsnom po sastavu i 
starosti, ima mnogo ruda; njihovo iskorišćivanje došlo je u 
prvi red među narodnim bogatstvima i izmijenilo je na 
mnogo mjesta izgled kraja kao i gospodarski, narodni i 
društveni sklop stanovništva. Razvoj veleobrta, koji se te¬ 
melji na rudnom bogatstvu, znači odlučan i sudbonosan 
preokret u životu i zemlji. Mjesto feudalnih posjednika 
glavnu ulogu preuzeli su veleobrtnički bogataši. Težište 
gospodarskog života prenijelo se iz poljodjelsko-stočarskih 
u okrajne dijelove zemlje, iz mirnih i kićenih dvoraca u 
bučne veleobrtničke gradove. 

Raspadanjem i izmjenom rasprostranjenih granita i dru¬ 
gih kiselih eruptiva'"postale su bogate naslage kaolina i 
kvarcne zemlje. U žicama eruptivnih stijena srednje Č. — 
a manje i rubnih planina — bilo je bogatih ležišta srebra. 
Bogatstvo srebrom bilo je jedan od glavnih razloga, što 
je C. u srednjem vijeku bila omiljelo sjedište moćnih kra¬ 
ljeva, kojih su posjedi prelazili daleko preko granica zemlje. 
Zemlja ima i drugih skupocjenih minerala, ali je njihovo 
značenje u narodnom gospodarstvu manje od ruda, koje 
imaju veću primjenu u veleobrtu. Glavna ležišta gvozdenih 
ruda nalaze se u paleozojskim naslagama srednje Č., gdje 
se i razvio glavni metalni veleobrt. Uz ova ležišta ističu 
se ona u sjevernoj Moravskoj. Razvijeni veleobrt ne do- 

biva u zemlji dovoljno željezne rude, već se velike količine 
uvoze. Glavno rudno bogatstvo zemlje su brojna ležišta 
ugljena. U gornjokarbonskim slojevima srednje Č. dva su 
velika bazena: Kladna, koji je 1924 dao 24,8 mil. tona 
ugljena, i Plzenja, koji je mnogo manjeg značenja (1924 
samo 1,050.000 t.). Uz njih se ističu bogati rudnici, koji 
čine dio velikog šleskog bazena. Iako su manje izdašni, 
važni su zbog svog položaja (blizina Brna) rudnici oko 
Boskovica i Rosica u srednjoj M. Daleko veće značenje 
imaju veoma bogate i prostrane naslage smeđeg ugljena u 
tercijarnim naslagama uzduž toka Ohre i u srednjoj M. 
Krajevi, bogati smeđim ugljenom, izmijenili su jakim isko- 
rišćivanjem rude vanjski izgled. Velikom iskorišćivanju 
pogoduju znatna izdašnost i mala dubina ležišta kao i ve¬ 
lika potreba i opća primjena smeđeg ugljena. Rudnici u 
dolini Ohre idu među najbogatija evropska ležišta smeđeg 
ugljena. Daleko su poznata i ležišta grafita kod Krumlova. 
Uz rudno bogatstvo treba podsjetiti i na brojna i čuvena 
termička vrela, posljednji trag ugašenog vulkanizma. 

Veleobrt je u Č. i M. razvijen više nego što bi odgova¬ 
ralo bogatstvu u rudama i drugim sirovinama. U vezi 
s prastarim iskorišćivanjem skupih ruda srednje Č. i ja¬ 
čanjem političkog značenja zemlje razvili su se vrlo rano 
u glavnim mjestima i trgovištima obrti, koji su se poste¬ 
peno preobrazili u suvremeni veleobrt. Sjedište starih za¬ 
nata bio je Prag; u njemu kao i u njegovoj bližoj i daljoj 
okolici razvio se veoma raznovrstan i jak veleobrt, koji 
iskorišćuje povoljne prometne veze i blizinu velikog trži¬ 
šta, tako da se ne osjeća skup dovoz sirovina, na pr. že¬ 
ljeza. Bogatstvo dobrim ugljenom i blizina željeznih rudni 

ka omogućile su razvoj teškog metalnog veleobrta u ne¬ 
dalekom Kladnu. Dalje prema jugozapadu, kroz željezom 
bogati kraj Brda, ima više starih središta metalnog vele¬ 
obrta. Taj se pojas završava Plzenjom, glavnim središtem 
teškog veleobrta. Izvanredno povoljni uvjeti prometnog 
položaja doveli su i u Brnu do novijeg razvoja teškog me¬ 
talnog veleobrta, dok je u Prerovu i Vitkovicama pogodo¬ 
vala tome blizina glavnih sirovina. 

U vezi je sa starim obrtima keramički i staklarski vele- 
obrt sjeverozapadnih i sjeveroistočnih rubnih dijelova, po¬ 
znat po cijelom svijetu. Rad, prenošen s pokoljenja na 
pokoljenje, dostigao je takvo umijeće, da se njegovi pro¬ 
izvodi lako prodaju na svjetskim tržištima. Umješnost vele- 
obrtnika i vještina radnika daju proizvode, koji su prila¬ 
gođeni najrazličitijim zahtjevima i ukusima kupaca. 

Tkalački veleobrt je također u vezi sa starom preradbom 
lana i konoplje u naseljima rubnih planina. Jaki razvoj 
tkalačkog veleobrta u nekim velikim gradovima srednjeg 
dijela razvijen je kasnije i po osnovi; na pr. u Brnu se 
bio razvio zbog blizine Beča, t. j. državnih potreba Mo¬ 
narhije i zbog veoma povoljnog prometnog položaja. 
Umješnost starih obrtnika znala se prilagoditi i promje¬ 
nama, koje su nastale pojavom i velikom primjenom pa¬ 
mučne sirovine. Danas glavni dio tkalačkog veleobrta pre¬ 
rađuje pamuk i na tržištu se održava u prvom redu zbog 
vrsnoće izrađevina. Vješta radna snaga i dobri proizvodi 
osigurali su i razvoj tkalačkog veleobrta, koji prerađuje 
uvezenu vunu. Tkalački veleobrt je dobro razvijen i u 
drugim granama (prerada prirodne i umjetne svile i dr.). 

Na velikom bogatstvu domaćih sirovina razvio se vele¬ 
obrt šećera, »bijelog zlata«, koji proizvodi i za izvoz. U 
izvozu šećera C. i M. su među prvim zemljama svijeta. U 
bivšoj Cehoslovačkoj proizvelo se 1928—29 u 151 tvor¬ 
nici 10,213.000 tona šećera, od čega je preko 7 mil. ostalo 
za izvoz i bilo jedan od glavnih izvora narodnog bogatstva. 
Polablje je glavni predjel gajenja repe kao i proizvodnje 

šećera. Mala proizvodnja vina i brzi porast stanovništva, 
osobito veleobrtničkih gradova, doveli su do velikog i na¬ 
glog razvoja starih pivarskih poduzeća. Daleko su poznate 
pivovare Plzenja, Praga, Budejovica i dr. I kraj velike 
proizvodnje izvoze se samo male količine piva. 

Razvojem gradova, prometa i povećavanjem općih za¬ 
htjeva stanovnika nastale su i razvile se druge grane vele¬ 
obrta, kao kožarski veleobrt — koji je osobito povoljne 
uvjete našao u M„ gdje su prije bili dosta razvijeni slični 
obrti (papučari) — raznovrsna preradba drveta, izradba pa¬ 
pira, kemijski veleobrt, izradba različnog posuđa, predmeta 
za nakit i različnih kućnih potreba. Danas veleobrt C. i 
M. proizvodi raznovrsnu robu ne samo za domaće tržište, 
već i za daleki svijet, na svjetskom tržištu uživa velik ugled. 

T rgovina. Porast gradskog stanovništva, razvoj posebnih 
gospodarskih grana i proizvodnja različne robe u neogra¬ 
ničenim količinama kao i potreba raznovrsnih sirovina do¬ 
nijeli su živu razmjenu dobara u zemlji i veliki razvoj vanj¬ 
ske trgovine. Svaki veći grad je i živo trgovište. C. i M. 
uvoze životne namirnice, raznovrsne sirovine i kolonijalnu 
robu, a izvoze najrazličitije tvorničke proizvode. Razmje¬ 
na i trgovina vrše se ne samo sa susjednim zemljama, vec 
i s najudaljenijim kontinentima. Prije prvoga svjetskog 
rata češkomoravski veleobrt dobivao je sirovine i proda¬ 
vao fabrikate u mnogim dijelovima prostrane Monarhije. 
Velik glas izrađevina i umješnost proizvađača lako su svla¬ 
dali zapreke, koje su sa sobom donijele sužene političke 
granice. Strojeve, tkalačke proizvode, staklo i drugu robu ku¬ 
puju zemlje jugoistočne Evrope, koje su zaostale u vele- 
obrtu, a iz njih C. i M. uvoze životne namirnice i neke 
sirovine (gvožđe). Šećer i raznovrsnu porcelansku i staklar¬ 
sku robu poglavito kupuju gusto naseljene zemlje (En¬ 
gleska, Amerika i Njemačka) i daleki kolonijalni krajevi, 
iz kojih se uvoze raznovrsne sirovine i posebni proizvodi. 

Promet. Velik razvoj veleobrta, gradova i živa trgovina 
traže razvijen promet. Nije bez značenja, da je prva že¬ 
ljeznička pruga u bivšoj Austriji i jedna od prvih evropskih 
pruga uopće sagrađena na češkom zemljištu (konjska že¬ 
ljeznica Buđejovice—Linz 1827). Nema, na žalost, točnih 
podataka o današnjem željezničkom prometu, jer se po¬ 
sljednji popis odnosi na bivšu Cehoslovačku, a u njoj je 
taj promet bio nejednako raspoređen: u zapadnim dije¬ 
lovima mnogo gušći nego u istočnim. Mnogo više pokazuje 
prosječan broj automobila, kojih je 1938 bilo 1 na 14o 
stan., po čemu je bivša Cehoslovacka išla među prve 
evropske zemlje. Ali je i taj broj premalen za C., jer je 
automobilizam kao i promet uopće u istočnim karpatskim 
krajevima bio mnogo manje razvijen. Automobilizam su 
pomagale dobro uređene ceste. U vezi s velikim prometnim 
potrebama bilo je uspostavljeno mnogo zrakoplovnih pruga. 

Za gospodarstvo i trgovinu od osobitog su značenja dva 
važna vodena puta, koji idu prema glavnim tržištima, iia 
koje su C. i M. upućene. Dunavom odlaze velike količine 
izvozne robe, a dovoze se sirovine i životne namirnice iz 
jugoistočne Evrope. Laba je upravo vrata, kroz koja do¬ 
maća roba odlazi u daleki svijet, a ulaze najglavnije siro¬ 
vine. Ona je prometno skrenula Češku prema sjeveru i 
učinila Hamburg njenim glavnim pristaništem. Namjera- 
vana izgradnja plovnog kanala Laba—Dunav znatno bi 
olakšala promet i učinila velike usluge veoma razvijenom 
veleobrtu. 

Postoji izrazita prometna razlika između Češke i Mo¬ 
ravske. Glavne prometne pruge prve idu zrakasto u če¬ 
tiri pravca: najvažnija prema 5 niz Labu, druga prema 1 
uz Labu, treća prema J uz Vltavu i četvrta prema Z do¬ 
linom Ohre. Njihovo je čvorište u blizini sutoka Vltave i 
Labe (Prag). Dok je Češka izvor i čvorište putova, Mo¬ 
ravska je prolazni kraj, kojim idu važni putovi: iz hranom 
i rudama (Šleska) bogate sjeveroistočne Evrope prema 
Dunavu, glavnoj prometnoj žili srednje Evrope, i prema 
sredozemnim krajevima. Izgradnja plovnog kanala Odra- 
Dunav, s kojim će se spajati kanal Laba—Dunav, još će 
više povećati značenje ovog prolaznog područja. 

Stanovništvo. Sve do 11. st. glavni naseljeni dijelovi bili 
su suši središnji krajevi; u njima je živjelo slavensko sta¬ 
novništvo, koje je čuvao širok obruč pošumljenih planina 
i močvarnih nizina. Otkrivanje ruda i jačanje zanata pri¬ 
vlačilo je u glavna trgovišta njemačke doseljenike, koji su 
brzo postali nosioci gradskog života. Njihovo doseljava- 

nje pomagali su vladari, plemstvo i crkva. Husitski otpor 
je samo za kratko vrijeme zaustavio taj val i ojačao češki 
živalj. U 17. st. je oživjelo doseljavanje njemačkog sta¬ 
novništva. U toku 17. i 18. st. Nijemci su zauzeli i naselili 
šumovite i slabo naseljene rubne dijelove, a pojedine su 
grupe prodrle i u središte same zemlje osnivajući njemačke 
jezične otoke. Novonaseljeni rubni dijelovi razvili su se 
gospodarski neobičnom brzinom. Osobito je ojačao vele- 
obrt, koji je trebao velik broj radnika, a ti su u toku 19. 
i 20. st. najviše pritjecali iz središnjih dijelova, što je po¬ 
jačavalo češki živalj u rudnim krajevima. Isti razvoj i 
slične promjene dali su analogan raspored stanovništva 
u M. Vidjeli smo, da su u fizičko-geografskim odlikama 
veze Č. najjače s M. Ove veze i sličnosti učvršćene su 
etničkim jedinstvom i kulturnom povezanošću, tako da 
obje zemlje daju nedjeljivu cjelinu. 

Naseljenost i raspored stanovnika su dakle u tijesnoj 
vezi s fizičko-geografskim uvjetima i povijesnim razvojem 
Č. i M. Brojevi za prosječnu naseljenost Č. (139) i M. (138) 
ne kažu mnogo, jer postoje velike razlike među pojedinim 
krajevima. Naseljenost je najmanja na zaravnima srednje 
i jugoistočne Č., gdje mjestimice pada i ispod 50, a u naj¬ 
većem dijelu je manja od 80. Naprotiv, u rudarskim i 
veleobrtničkim predjelima sjeverne i srednje Č. i plodnim 
ravnicama M. sa znatno razvijenim veleobrtom naselje¬ 
nost prelazi 150, a u nekim veleobrtničkim okruzima (Pl- 
zenj, Prag, Brno i dr.) čak i 400 na 1 km 2 . Naseljenost 
najbolje odražava današnju gospodarsku vrijednost poje¬ 
dinih krajeva. Sadašnji je raspored naseljenosti prema tome 
potpuno drukčiji od onoga u prošlosti, kad su poljodjelsko- 
stočarski srednji dijelovi bili gušće naseljeni od rubnih 
krajeva. 

U oblicima i položajima naselja postoje također razlike 
između ranije naseljenih srednjih i novonaseljenih rubnih 
dijelova. Kod prvih se u obliku naselja bolje očuvao utje¬ 
caj sredine i povezanost s okolicom. Zbijena, kružna i 
cestovna sela s niskim kućama i prostranim dvorištima 
nose još uvijek staroslavenski biljeg, naprotiv, nova su 
kolonistička sela rubnih dijelova više prilagođena vrsti za¬ 
nimanja i prometnim vezama, te po svom pravilnom ure¬ 
đaju i tipu kuća podsjećaju na gradska naselja. I u grad¬ 

skim naseljima postoji razlika između srednjeg dijela i 
rubnih pojasa. Kod naselja srednjega slavenskog dijela 
mogu se istaknuti stari utvrđeni gradovi kao jezgre, oko 
kojih su se razvila novija i prostrana predgrađa. U rubnom 
pak pojasu središte je grada prostran i pravilan trg, na 
kojem su glavne javne ustanove, a okolo se šire dobro 
odvojene stambene i obrtničke četvrti. Najbolje su uvjete 
za razvoj imali oni gradovi, koji su se nalazili na raskršćima 
važnih prometnih linija, kao Prag i Brno, ili uz glavna 
rudarska i veleobrtnička područja, kao Plzenj, Kladno, 
Vitkovice i dr. 

U Č. i JVL, koje predstavljaju dvije fizičkogeografske, a 
sro< ? v nu cjelinu, možemo dakle zbog povijesno- 

etničkih razloga prepoznati središnji dio i rubni pojas. 
Prema ovim razlikama utvrđena je 1939 granica protekto¬ 
rata Č. i M. s površinom od 49.087 km 2 i 6,811.262 stan. 
(1939), s gustoćom stanovništva od 138,5 na 1 km 2 . 

LIT.: F. Weil, Wirtschaftsatlas des tschechosl. Staates, Reichenberg 
1920; Emm. de Martonne, L’Etat tchecoslovaque, Ann. de Geogr., 
Pariz 1920; C. Eisenmann, La Tchecoslovaquie, Pariz 1921; J. Mosche- 
les, Wirtschaftsgeographie der tschechosl. Republik, Beč—Leipzig 1921; 
E. Proschvvitzer, Geographie der Tschechoslorvakei t Beč—Prag 1922; E. 
Pfohl, Orientierungslexikon der tschechoslowakischen Republik, Rei¬ 
chenberg 1922; V. Dvorsky, Zšklady politickć geografie a českosloven- 
sky stat, Prag 1923; F. Weil, Tschechoslowakei, Gotha 1923; H. Hassin- 
ger, Die Tschechoslowakei, Ein geographisches, politisches u. wirt- 
schaftliches Handbuch, Beč—Leipzig—Miinchen 1925; V. Novak, Priro- 
zenć zemedelske krajiny a vyrobni oblasti v Republ. Československć, 
Prag 1925; Laznovsky, Pruvodce po Československe Republice, Prag 
1926; F. Machatschek, Landeskunde der Sudeten- u. Westkarpatenlan- 
der, Stuttgart 1927; J. Blau, Landes- u. Volkskunde d. Tschechoslo- 
wakei, Reichenberg 1921; F. Machatschek, Die Tschechoslowakei, Berlin 
1928; J. Kral, Reisefuhrer durch die Čechoslowakische Republik , Prag 
1928; Deset let Čsl. Republiky, Prag 1928; Emm. de Martonne, La Tche- 
coslovaquie, Geographie universelle, sv. IV., Pariz 1931; J. Kral, Geo¬ 
grafski pregled Čehoslovačke, Beograd 1933; M. Durach, Bohmen u. 
Mahren wieder Glieder des Reiches, Peterm. Mitt., Gotha 1939; P. 
Počla, Stručny prehled geologie Čech, Prag 1911; I. Woldrich, Geolo- 
gickš mapa Ćeskosl. Republiky, 1:400,000, Prag 1924; H. Schnidler, 
Klimatologie von Mahren u. Schlesien, Beč 1918; J. Moscheles, Les re- 
gions morphologiques du massif bohemien, Ann. de geogr., Pariz 1923; 
G. Beck-Managetta, Entwicklungsgeschichte der Pflanzendecke in den 
Landern der Tschechosl. Republik, Hochschulenwissen, Warnsdorf 1924; 
W. Friedrich, Die histor. Geographie Bohmens bis zum Beginne der 
deutschen Kolonisation, Abh. geogr. Ges., Beč 1911; J. Peters, Uhli v 
Csl. Republice, Prag 1927; Rudy, tuha, sul a nafta v Čsl. Republice, 

Prag 1927; Hospodđfskš politika českosl. prumyslu 1918 — 28, Prag 1928; 
J. Gruber, Dopravni politika, Prag 1924; J. Čikaš, Nđrodohospodarsky 
atlas Českosl. Republiky, Prag 192S; K. Redlich, Die Zukunft de r tsche- 
choslowakischen Zuckerindustrie, Brno 1919; K. Janowsky, Zwei Stu- 
dien tiber die Textilindustrie in der Tschechoslowakei und Deutsch- 
osterreich, Beč 1920; H. Streblow, Nordbohmens Glaskunstindustrie, 
Bohmerland-Jb., 1923; L. Benedikt, Die Porzellanindustrie, ihre Lage 
und Zukunft in der tschechoslowakischen Republik, Die Wirtschaft, 
Prag 1929. J. R-ć. 

Češki jezik pripada skupini slavenskih jezika. Razvio se 
iz slavenskog prajezika, i to iz jednog njegova narječja. 
Zajedno sa slovačkim, poljskim, polapskim i lužičkim jezi¬ 
cima čini zapadnu skupinu slavenskih jezika, koja se odli¬ 
kuje nekim posebnostima prema istočnim i južnim slaven¬ 
skim jezicima. Po tome, što je član zapadne skupine sla¬ 
venskih jezika, ima s njima zajedničke jezične osobine, a 
zbog svoga susjedstva u pradomovini s južnom skupinom 
slavenskih jezika ima i neke zajedničke osobine s južnom 
skupinom. Sa zapadnom skupinom veže ga ponajprije re¬ 
fleks prasi. t\ d’, za koje imamo u češkom c, z, na pr. sviće 
(hrv. svijeća ), meze (hrv. međa ), dok je u hrvatskom c, d. 
Prema prasi. *kvet5, *gvezda u češkom dolazi kvet, hvezda 
(hrv. cvijet, zvijezda), jer e nije djelovalo palatalizacijom 
na guturale k, g, kad je od njih bilo odijeljeno sugl. v 
(dakle u skupini kv, gv), dok je u hrvatskom obrnuto. 
Skupine -ti-, -dl- ostaju nepromijenjene (rostla , sadio) za 
razliku na pr. od hrvatskoga, u kojem t, d ovdje otpadaju 
(rasla, salo). Značajna je osobina zapadne skupine i u tom, 
što se u završnim slogovima gubi epentetsko / (č. zeme: 
hrv. zemlja). I u oblicima ima zapadna skupina zajedničke 
osobine. Tako su u deklinaciji imenica m. r. u instr. sg. 
prevladale bivše u-osnove nad o-osnovama, pa prema hrv. 
rodom nalazimo u češkom rodem. Isto tako u gen. sg. i 
nom. i ak. pl. imenica ia- osnova (duša) za č. j. u starije 
vrijeme dolazi nastavak -e prema najstarijem hrvatskom 
što kasnije daje -e. Mora se pretpostaviti, da je zapadna 
skupina uz pretežnu većinu zajedničkih slavenskih riječi 
imala i stanovito svoje rječničko blago. 

Dodir s južnom slavenskom skupinom vidimo u refleksu 
prasi, skupina -tort-, -tolt-, -tert-, -telt-, koje su u češkom 
dale -tra-, -tla-, -tre-, -tle -, na pr. brada, hlava, streda , 



PLZENJ, Vijećnica 



JICIN, Glavni trg 


mleko prema hrvatskom brada, glava, srijeda, mlijeko. Isto 
takav dodir vidimo u samoglasnicima /, r (vlk, vrba), koje 
ima i hrvatski jezik (vuk od starijeg vlk, vrba) bez po¬ 
pratnih samoglasnika. 

Češkim jezikom govori danas oko 8,000.000 Čeha, koji 
žive kompaktno u Češkoj, Moravskoj i Šleskoj, a kao ma¬ 
njine i iseljenici u Njemačkoj, Americi, Slovačkoj, Hrvat¬ 
skoj, Poljskoj, Rusiji i dr. Tim je jezikom pisana bogata 
književnost, umjetna i narodna. U starije vrijeme govorilo 
se češkim jezikom na većem području nego danas, jer se 
on izravno dodirivao s lužičkim i slovenskim jezikom. 

U razvoju č. j. razlikujemo tri doba: staročeško do po¬ 
jave J. Husa u početku 15. st., srednjočeško do kraja 16. st. 
i novočeško od 17. st. do danas. Ova doba zaokružuju 
razvojni napredak jezika, koji je osobito u području gla¬ 
sova doživio znatne promjene. 

U današnjem č. j. treba razlikovati književni jezik, 
kojim se govori u školi, kazalištu, pri javnim nastupima, 
od t. zv. govornog jezika, koji mu je vrlo bliz, a kojim 
govore obrazovani slojevi u užem krugu, porodičnom i 
prijateljskom. Temelj je govornom jeziku književni jezik 
s malim primjesama iz narječja. Od govornog jezika valja 
razlikovati pučki govor, koji se dijeli u nekoliko narječja. 

Suvremeni književni jezik dijeli samoglasnike na jedno¬ 
stavne i složene. Jednostavni su: a (a), o (6), u (u, u), i 
(i), y (y), e (e). Složeni su samoglasnici dvoglasi: au, ou 
(ću), eu. U zagradi označeni su dugi samoglasnici. Samogl. 
u, u jednako se izgovaraju kao dugo u, a u se piše samo 
u onim riječima, kod kojih je dugo u postalo od starijeg 
dugog o (buh, boba; dul, dolu). Samogl. y (y) izgovara se 
jednako kao samogl. i (i), a samo nekad s malom razlikom. 
U pučkom govoru u zapadnim krajevima izgovara se ej 
mjesto y: strejc, dobrej mj. stryc, dobry. Glas e izgovara 
se kao je (beh), a iza m isto tako ili češće kao ne (mesto 
— čit. mnjesto). Skupina ia izgovara se u č. riječima kao 
ja (napial, vypial), a u stranim riječima kao -ija- (fiasko). 
Skupine ie, iu, io, ii izgovaraju se kao ije , iju, ijo, iji 
( Marie , stadium i dr.). 

Književni jezik ima ove suglasnike: b, p, v, f, m, d, d’, 
t, f, j, n, h, r, f, l, z, s, ž, š , c, č, g, k, ch , h. U tuđim 
riječima pišu se još: q , w, x. Znakovi d’, t’ označuju mek 
izgovor glasova d, t; n se izgovara kao hrv. nj; h zvučno 
grkljansko, koje se artikulira na istom mjestu, na kojem 
naše štokavsko bezvučno h; f spaja u sebi dva glasa, r i š 
(ili ž), ali je jedan glas po izgovoru. Pri izgovoru titra vršak 
jezika kao kod izgovora r, ali je dio jezika iza vrška, koji 
titra, položen kao pri izgovaranju sibilanata. Sugl ch 
jedino je slovo, koje se piše sa dva znaka, a valja ga čitati 
kao velarno bezvučno h (kao njemačko ch). 

Naglasak je u č. jeziku ekspiratoran i dolazi na prvom 
slogu riječi. No kod trosložnih i višesložnih riječi uz glavni 
naglasak na prvom slogu javlja se i sporedni na kojem 
od idućih slogova. 

Današnje jezično stanje plod je mnogostoljetnog razvoja, 
koji se dade pratiti po sačuvanim jezičnim spomenicima. 
Iz vremena prije dolaska Ceha u današnju postojbinu sve 
do primanja kršćanstva i djelovanja sv. braće Ćirila i 
Metodija nisu sačuvani nikakvi jezični spomenici, pa o 










ČESI 


247 



DVORAC KRIVOKLAT 


tom jeziku (pretpovijesnom), koji je još bio vrlo srodan 
praslavenskom, možemo govoriti samo na temelju znan¬ 
stvenog zaključivanja. U novoj postojbini jezični razvoj 
ide brzim tempom, pa potkraj 11. st. imamo lijepo razvijen 
i samostalan češki jezik. Davši Slavenima posebnu sla¬ 
vensku pismenost sv. braća dala su poticaj, da i češki 
jezik naskoro postane književnim jezikom. Preko staro¬ 
slavenskih spomenika, kakvi su Kijevski listići (oko g. 900), 
koji pokazuju neke čehizme, preko Praških odlomaka (iz 
11. st.) i češke crkvenoslavenske legende o sv. Većeslavu 
(podrijetlom iz 10. st.) ulazi č. j. u književnost prolazeći 
različite mijene, koje je moguće pratiti na pisanim spome¬ 
nicima. 

Češki pretpovijesni jezik imao je među samoglasnicima 
i poluvokale šibi nosne vokale q i o, koje je ponio iz 
praslav. zajednice; s i b (reduciran glas u odnosno i) 
razvili su se u č. j. već prije sačuvanih jezičnih spomenika 
u samogl. e, ako su se nalazili u jakom položaju ( ssns 
daje sen), a izgubili su se u slabom položaju ( pbsa daje 
psa). Da su u pretpovijesnom č. j. postojali nosni samo¬ 
glasnici, među ostalim znade se i po zapisivanju čeških 
riječi s nosnim samoglasnicima u tadašnjem grčkom, la¬ 
tinskom i njemačkom jeziku (žpsvTOTclrjKTosj Sventopulcus: 
nč. Svat opi uk; Venceslaus: nč. Vdclav ). Današnji književni 
č. j. mjesto starijega o ima u ili ou (vuka, ženu, houba), a 
mjesto starijega ? dolazi prema položaju i naglasku ili a, a 
e ili i (hovado: hovezi; paty: pet; viče). Zamjenjivanje 
nosnih glasova posve je završeno u 10. st. 

Polazeći od pretpovijesnog jezičnog stanja u povijesno 
č. j. doživljava i druge promjene. U 12. st. suglasnik g 
mijenja se u zvučni stražnjojezični, a poslije u grkljanski spi- 
rantski glas h {mohu, noha ), a naskoro (u 13. st.) palatalno 
r prelazi u r (more, Rim). U toku 12. st. izvršen je u 
određenim slučajevima i prijeglas samoglasnika a u e, a u 
ie, razumije se, iza mekog suglasnika ( orača — orače —• 
nč. orače; znamena — znamenie — nč. znameni). Ovaj 
posljednji zakon djelovao je u moravskim narječjima samo 
djelomično. 

U daljem razvoju jezika došlo je i do novih prijeglasa. 
Nekako u 14. st. samogl. u prešao je iza mekog suglasnika 
najprije u i u (u u iu), što daje u novijem jeziku i (i), 
lako se od starijega lud razvilo najprije liud, a zatim lid. 
Tako stariji ak. sg. dušu i instr. sg. dušu daju najprije 
dušiu, dušiu, a zatim duši, duši. Ova se promjena zbila 
na zapadnom području č. j-a i širila se prema istoku, pa 
je u moravskim narječjima samo djelomična. Isto se tako 
razvio na zapadu i napredovao prema istoku t. zv. retro¬ 
gradni prijeglas -aj- u -ej-, pri kojem se a promijenilo u e, 
ako je iza njega slijedilo istosložno j. Tako se najlepši 
promijenilo u nejlepši, vajce u vejce, krajči u krejči. Taj 
je prijeglas izvršen u toku 15. i 16. st. 

Staročeški jezik imao je još i palatalno / (F), tvrdo l (l) 
i srednje /. U 15. st. I i F prešli su u srednje /, pa starije 
chvala, chvaliti, chvaFen u današnjem č. j. glasi chvala, 
chvaliti, chvćlen. 


Samoglasničko stanje znatno se promijenilo samogla- 
sničkim suzivanjem i razvijanjem dvoglasa iz dugih samo¬ 
glasnika. Samoglasničko suzivanje e u i (iza tvrdih sugla¬ 
snika u y) javlja se u književnom jeziku samo ograničeno 
(rici, obili, stehynko), dok je u narječjima vrlo rašireno 
(dobry mliko mjesto dobre mleko). Na sličan način razvilo 
se iz dugog samogl. o (6) dugo u (u), koje se piše u. Jak 
iabijalni izgovor samoglasnika o prouzročio je najprije 
razvitak dvoglasa uo, što je opet asimilacijom dalo dugo u. 
U 14. i 15. st. nalazi se još uo, a od 16. st. je u: možeš — 
muožeš — mužeš. 

Sličan razvoj vidi se kod razvijanja dvoglasa iz dugih 
samoglasnika u (ii) i y (y). Prema starijem kupiti u 14. st. 
razvilo se kaupiti, što je opet u 16. st. dalo današnje kou- 
piti. U književnom jeziku nalazi se ou mjesto ii samo u 
tvrdim slogovima, dok je u mekim slogovima provedena 
palatalizacija. Ipak se u nekim narječjima palatalizacija 
nije izvršila. Samogl. y razvio se u većini narječja u ej, 
pa se mjesto byti, tyden izgovara bejt, tejden. U nekim 
narječjima takvo se ej razvilo i iz dugog i (i), pa se mjesto 
cititi, zima izgovara u narječju cejtit, zejma. To je došlo 
odatle, što su se y i i u 14. st. u određenim slučajevima 
po izgovoru zbližili, a i u današnjem jeziku samoglasnici 
i i y izgovaraju se uglavnom jednako. 

Značajna su za češki jezik stezanja (kontrakcije) slo¬ 
gova, u kojima su dva samoglasnika bila spojena sugla¬ 
snikom j. Sugl. j izgubio se u izgovoru, a dva se samo¬ 
glasnika stežu u jedan dug. Tako od starijeg lajati, chudiji, 
dobruju, znamenbji, delaješb, stojati, mojemb u novo- 
češkom dolazi lati, chudi, dobrou (od dobru), znameni , 
delaš, stati, mem. Kontrakcija nije provedena u svim 
slučajevima, a ni u svim narječjima. 

Što se tiče kvantitete i naglaska č. se j. znatno udaljio 
od praslav. stanja. Došlo je do mijenjanja kvantitete 
slogova s obzirom na intonaciju, na mjesto naglaska i na 
promjene intonacije u vezi s pojedinim oblicima i forman- 
tima. Stari pokretni naglasak zamijenio se ustaljenim 
ekspiratornim naglaskom na prvom slogu riječi već u 
13. st., a izmjenjivanje kvantiteta znatno je poraslo u 
vrijednosti i došlo oštrije do izražaja. Osim onoga, što je 

već rečeno o naglasku, treba spomenuti, da naglasak pre¬ 
lazi s riječi na jednosložni prijedlog, koji je pred njom: 
do ciziny , do kostela izgovara se zajedno s naglaskom na 
prijedlogu. 

Za češka narječja značajno je razvijanje suglasnika v 
na početku onih riječi, koje počinju samoglasnikom o. 
Tako se u Češkoj, zapadnoj Moravskoj i u nekim hana- 
Čkim narječjima mjesto književnog okno, ocet , oves i si. 
govori vokno , vocet , voves. 

I u morfološkom pogledu doživio je č. j. mnogo pro¬ 
mjena, osobito kod glagolskih oblika. U deklinaciji oslabio 
je dual, pa od njega postoje samo neznatni ostatci. U ko- 
njugaciji nema dualu traga. Broj padeža (7) sasvim je 
sačuvan, pa se ni u pluralu ne izjednačuju tri padeža kao 
u hrvatskom jeziku. 

Deklinacija imenica dijeli se po rodovima, jer se kod 
vokalskih i konsonantskih osnova, koje su preuzete iz pra- 
slavenskog jezika, u toku stoljeća razvilo nastojanje, da 
se približuju i izjednačuju deklinacije istoga roda, slično 
kao u hrvatskom jeziku, ali ponešto u drugom pravcu. 
O-osnove i u-osnove djelovale su jedne na druge, pa se 
kod o-osnova nalaze nastavci u-osn. i obratno, na pr. gen. 
sg. dubu, syna. Konsonantske osnove uglavnom su se po- 
vele za vokalskim osnovama, ali čuvaju još dobro svoje 
tragove. Naoko poseban tip sklonidbe razvio se kod ime¬ 
nica, kod kojih je posljednji slog nastao stezanjem (Jivi , 
pani, znameni). 

Pridjevi su zadržali imeničku i složenu sklonidbu, ali je 
imenička sasvim stegnuta i po upotrebi i po broju padeža. 
Upotreba neodređenog oblika pridjeva bila je u starom 
češkom jeziku raširenija nego danas. 

Suvremeni češki jezik ima znatno reducirana glagolska 
vremena i načine: prezent, futur, perfekt, imperativ, infi- 
nitiv, kondicional za sadašnjost i prošlost. K tome još 
particip prezenta, dva participa perfekta aktivnog i par¬ 
ticip perfekta pasivnog. Za izražavanje prošlosti danas se 
č. j. služi perfektom i donekle pluskvamperfektom, dok su 


aorist i imperfekt od 15. st. izvan upotrebe. Prezent tre¬ 
nutnih glagola izriče budućnost (pojava praslavenska), a 
od trajnih glagola tvori se složeni futur (budu psati). Pa¬ 
siv se tvori kombinacijom participa perfekta pasivnog 
s pomoćnim glagolom byti. 

Češki jezik ima vrlo razvitu sposobnost izražavanja gla¬ 
golskog načina radnje s obzirom na trajanje, ponavljanje, 
početak, svršetak i količinu. To se postiže s pomoću pri¬ 
jevoja, proširivanja osnove i dodavanja prepozicija (nesti 
— nositi — nosivati; pozapomneti, popoleteti i dr.) ili ra¬ 
zličitim riječima (jiti — choditi — chodivati). U tom je č. j. 
postigao visok stupanj. 

NARJEČJA ČEŠKOG JEZIKA dosta su brojna, i ako nema među 
njima velikih razlika. Razlike su uglavnom glasovne prirode i odnose 
se u prvom redu na samoglasnike. Razdioba i smještaj narječja 
podudaraju se većim dijelom s povijesnim češkim pokrajinama, pa 
razlikujemo tri glavne skupine narječja: češka u užem smislu, srednjo- 
moravska i šleska narječja. Srednjomoravska narječja nazivaju se i 
hanačkim, a šleska laškim narječjima. Češka se narječja u užem 
smislu protežu po Češkoj i zapadnoj Moravskoj, hanačka po srednjoj 
Moravskoj sve do prelaznih moravsko-slovačkih narječja na granici 
češkog i slovačkog jezika, a laška po Češkoj, Šleskoj i djeliću Mo¬ 
ravske. Češka i hanačka narječja s obzirom na to, što imaju duge 
i kratke samoglasnike, čine zajedno posebnu cjelinu prema laškim 
narječjima, kojima je temeljna oznaka, što imaju samo kratke samo¬ 
glasnike. Laška narječja čuvaju starije stanje, pa razlikuju dva sugl. 

I (l — /, na pr. mlatit — košula), ne sužuju e (dobreho mleka), ču¬ 
vaju dz (dochadzam), ne mijenjaju -aj- u -ej- (vajco), ’a u e (jasle), 
ne razvijaju v ispred početnog o- (okno, oči). Još se razlikuju od 
čeških i hanačkih narječja po tome, što imaju samostalno razvijen 
naglasak na pretposljednjem slogu riječi. U tom ne valja gledati 
utjecaj poljskog jezika, jer susjedna poljska narječja imaju naglasak 
na prvom slogu. U laškim narječjima umekšavaju se suglasnici jače 
nego u ostalima (vedete, nes’efe: vedete, nesete); izgubilo se i samo- 
glasno / (vylk, dluho), a i uz samogl. r razvija se popratni samo¬ 
glasnik (vyrba, vryba). Naprotiv češka i hanačka narječja imaju na¬ 
glasak na prvom slogu, imaju samogl. / i r (vlk, vrba), nemaju dz. 
Razlika između čeških i hanačkih narječja svodi se na nebitnije po¬ 
jave. Gdje u češkim narječjima dolazi skupina sch- (mjesto starijeg 
sh-), šf (mjesto starijeg šč), u hanačkim je narječjima zh-, šč (jeste, 
schofet: ješče, zhoret). Hanačka narječja zadržavaju stariju mekoću 

suglasnika (kost, (h)rib’ata, kameri), koja se u češkim narječjima iz¬ 
gubila (kost, (h)fibata, kamen). U imenica tipa skala, blšto hanačka 
narječja imaju kratke slogove (skala, blato), a iza pračeških mekih 
suglasnika čuvaju -u- mjesto -i- (han. kožuch: č. kožich). Znatna je 
razlika u oblicima, jer hanačka narječja nemaju u nekim slučajima 

razlike između tvrde i meke sklonidbe (č. slepice, do pole: h. slepica, 
do pola) i odlikuju se posebnostima (na pr. h. mluvijo, delajo: č. 

mluveji, delaji i dr.). 

Češka narječja (u užem smislu) dijele se opet na srednjočeško 
(Prag i okolica), zapadno (Plzenj), chodsko, jugočeško (Budejovice), 
doudlebsko (sasvim na jugu) i sjeveroistočno narječje (Hradec Kra- 
lovć). Razlike su među njima glasovne, i to neznatnije, a sasvim ne¬ 
znatne u oblicima i rječniku. Doudlebsko narječje pokazuje najveću 

starinu. Chodskim narječjem govori se u selima jugozapadno od Do- 
mažlica, a označuje ga primetanje glasa h- (hučitel, humril) i pro¬ 
mjena ej u ij (dobrij). Između čeških i hanačkih narječja nalazi se 
prelazni češko-moravski pojas (Nove Mesto, Polna), u kojem se mi¬ 
ješaju osobine obaju narječja. 

Hanačka narječja dijele se na središnje (Prostejov), zapadno (Le- 
tovice, Vel. Meziričf), južno (M. Budejovice, Znojmo), pogranično 
(Slavkov, Prerov, Kromeriž, Zabreh, Kunštat) i istočno narječje (Ko- 
jetin). Ova je dioba među njima izvršena u prvom redu po sustavu I 
kratkih samoglasnika. 

I među laškim narječjima razlikuju se tri skupine govora: mo¬ 
ravska (Štramberk), ostravska (Mor. Ostrava) i zapadna skupina 
(Opava). 

ČEŠKI KNJIŽEVNI JEZIK nalazi se na vrlo visokom izražajnom 
stupnju. Briga o njegovu pravilnom razvitku i upotrebi vrlo je stara. 
Već je Jan Hus ukazivao na štetne pojave u č. j. i uputio književni 
jezik na vjernost duhu narodnog jezika. On je i začetnik reforme 
češkog pravopisa. Uvidjevši nespretnost u tom, da se jedan glas piše 
kombinacijom više slova, Hus je svojim spisom »De ortographia bo- 
hemica« uveo nov sustav u bilježenju značajnih čeških glasova i du¬ 
ljina. Za bilježenje dugih samoglasnika uveo je znak ' nad dugim 
samoglasnikom, a za oznaku pojedinih palatalnih suglasnika (i tvrdog 
sugl. /) stavljanje točke uz srodan nepalatalni suglasnik. Time je 
udario temelje češkom dijakritičnom pravopisu, koji su u život pro¬ 
vela Češka braća. Taj je pravopis kasnije postao uzorom slavenskim 
latiničkim pravopisima, pa su ga i Hrvati poprimili općenito Gajevom 
reformom. Znatne zasluge za dotjerivanje književnog jezika stekao je 
Jan Blahoslav svojom »Gramatikom« (1571) i prijevodom »Novoga Za¬ 
vjeta« (1564), koji je poslužio kao temelj za stvaranje »Bible kralicke«, 
temeljnog djela za razvoj češkog književnog jezika. Učeni pripadnici 
Češkobratske zajednice (O. Štefan , 7. Cibulka, M. Albrecht, L. Helic 
i dr.) nastavili su djelo Blahoslavljevo i dali prijevodom Sv. Pisma 
(1579—93) obrazac jezika, koji je služio kao uzor sve do najnovijeg 
vremena. Poslije poraza na Bijeloj Gori (1620) došlo je do teških 
vremena za književni č. j. U njegovu obranu digao je glas Bohuslav 
Balbin rodoljubivim djelom »Dissertatio apologetica pro lingua sla- 
vonica praecipue bohemica«, koje je napisano 1672 ili 1673, a tiskano 
tek 1775. U prosvjetiteljsko doba dao je Josef Dobrovsky zapuštenom 
jeziku nov život ukazivanjem na izvorni narodni govor i na dotjerani 
književni jezik Češke braće. Opsežno djelo Dobrovskoga »Ausfiihrli- 
ches Lehrgebauđe der bohmischen Sprache« (1809 i 1819) govori 
opširno o češkim glasovima, oblicima, etimologiji, narječjima i 
povijesti jezika. S Dobrovskim, ocem slavistike, započinje ujedno 
čitav niz istraživača češkoga jezika i skupljača jezičnog blaga. Kru¬ 
nom toga nastojanja oko književnog jezika smatra se Josefa Jung- 
manna »Slovnik česko-nemecky« (1835—39) u 5 dijelova, rječnik, u 
kojem pisac prikazuje razvitak č. j-a, njegovu vitalnost i vezu s ostalim 
slavenskim jezicima. U rječniku je protumačeno 180.000 riječi. Fran- 
iišek š. Kott prikupio je u svom rječniku (»Česko-nemecky slovnik«, 
7 svezaka, 1878—93) još veće jezično blago. 

U drugoj polovici 19. st. proučava se sustavno prošlost jezika, pa 
Jan Gebauer piše historijsku gramatiku (»Historicka mluvnice jazvka 
českeho«, 1894—98) i započinje historijski rječnik (»Slovnik staroče- 
sky«). Na čelo nastojanja oko čišćenja češkog jezika (»Naše reč«, 
1917) stao je s V. Ertlom u početku 20. st. Josef Zubaty, vrsni pro¬ 
učavatelj jezičnog blaga i sintakse. Na temelju novijih rezultata nauke 
prikazao je sintetički povijest češkog jezika Oldrich Hujer u djelu 
»Čvod do dejin jazyka českeho« (1914). U redakciji O. Hujera, E. 
SmetAnke i M. Weingarta počela je Češka akademija 1935 izdavati 
»Priručni slovnik jazyka českćho«, od kojega su izašla 2 sveska. Za 
praktično poznavanje modernoga češkog jezičnog blaga vrlo je koristan 
»Slovnik jazyka českeho, pravopisny, kulturni a fraseologicky« (2 
dijela, 1937), koji su zajedno sastavili Pavel Všša i František Trav- 
niček. 

Nova znanstvena gledanja na moderni češki književni jezik za¬ 
stupa »Pražsky linguisticky kroužek«, osnovan 1926, oko kojega se 
okupila većina čeških filologa. Bohuslav Havranek, Vilem Mathesius, 
Roman Jakobson, djelomično František Tršvniček i Miloš Weingart 
smatraju, da se suvremeni češki književni jezik ima osnivati na knji¬ 
ževnoj praksi posljednjih 50 godina, a ne na starijem književnom 
jeziku, niti na pučkom jeziku. Ovi strukturalni filolozi svraćaju naj- 

veću pažnju suvremenoj književnosti i književnom jeziku, socijalnim 
vrednotama jezika, sustavnom proučavanju narječja, argota i slanga, 
ritmici i metrici. U tom smislu zanimljiva je studija B. Havranka 
»Vyvoj spisovneho jazyka českeho« (1936). 

Sintetičku raspravu o češkim narječjima napisao je B. Havranek 
(»Nareči češka«, 1934). 

LIT.: Znanstvena: Československa vlastiveda, dil III., Jazyk, 1934; 
O. Hujer, Cvod do dejin jazyka českeho (2. izd., 1924); F. Travniček, 
O českem jazyce (1924), Jazyk a nšrod (1930), Spršvna češka vyslov- 
r.ost (1935); M. Weingart, Vyvoj jazyka českeho (1918), Česky jazyk 
v pritomnosti (1934), Zvukova kultura českeho jazyka (1932); J. 
Chlumsky, Českđ kvantita, melodie a prizvuk (1928); V. ErtI, Časove 
uvahy o naši matefštine (1929); J. Zubaty, Vyklady etymologickč a 
lexikđlni (1910—22); V. Vondrak, Vyvoj současnćho spisovneho jazyka 
(1926); J. Haller, Problem jazykove spravnosti (1930 i 1931); B. Hala, 
K popisu pražskć vyslovnosti (1923). 

Za praktičnu upotrebu: S. Radić, Češka vježbenica za srednje i 
njima slične škole, Zagreb 1911; S. Musulin, Češka gramatika i uputa 
u češko trgovačko dopisivanje, Zagreb 1924; J. Merhaut, Veliki češko- 
hrvatski rječnik, Zagreb 1941; E. Smetanka, Tschechische Grammatik, 
Tschechisches Lesebuch mit Glossar, Tschechisch-deutsches Gešprachš- 
buch, Sammlung Goschen, sv. 721, 722 i 723, Berlin-Leipzig; J. Herzer, 
Česko-nemecky slovnik, 2 dijela, Prag; F. Kabesch, Langenscheidts 
1 aschenvvorterbuch der tschechischen und deutschen Sprache, Berlin 
1929; O. Stehlik, Slovnik česko-francouzsky, Prag 1936. Lj. J-e. 

Češka književnost najstarija je od svih slavenskih knji¬ 
ževnosti zahvaljujući povoljnom smještaju češkog na¬ 
roda u Češkoj i Moravskoj, t. j. u središtu Evrope. Njezin 
hiljadugodišnji razvitak dijeli se na tri dijela: 1 . na staru 
češku književnost — od najstarijh vremena do početka 
15. st., t. j. do pojave Jana Husa; 2. na srednju češku 
književnost — od početka 15. st. do početka narodnog 
preporoda (oko 1780); i 3. na novu češku književnost — 
od početka narodnog preporoda do danas. Ova dioba 
odgovara razvoju češkoga književnog jezika kao i velikim 
povijesnim razdobljima, koja su dala nov pravac životu 
češkoga naroda: početci češke književnosti u vezi su s po¬ 
četkom kršćanstva u češkoj zemlji; srednjočeška knji¬ 
ževnost u znaku je crkvene reformacije i proturefor- 
macije; novočeška književnost izražaj je preporođenog na¬ 
roda poslije stoljeća dekadanse. U ovim trima velikim 
povijesnim razdobljima razlikujemo kraće periode prema 
umjetničkim i duhovnim pravcima, koji su prevladavali. 

1. STARA ČEŠKA KNJIŽEVNOST. Q češkoj književnosti u 
pretkršćansko vrijeme nemamo nikakvih pouzdanih vijesti. 
Iz kasnijih zapisa vidljivo je, da su Česi kao mnogobošci 
imali bogato razvijenu usmenu književnost: pjesme, poslo¬ 
vice, bajke, priče. Velikih epskih pjesama iz poganskog 

vremena, kojih odjeke nalazimo na pr. u hrvatskoj na¬ 
rodnoj epici, kod Čeha ne nalazimo. Česi su imali znatan 
udio pri stvaranju crkvenoslavenske književnosti. Apo¬ 
stolska djelatnost sv. Ćirila i Metodija razvijala se u 2. 
polovini 9. st. na području Velike Moravske. Češki jezični 
elementi nalaze se u znamenitim crkvenoslavenskim spo¬ 
menicima (Kijevski listići iz početka 10. st., Praški odlomci 
od prilike iz 11. st., neki crkvenoslavenski spomenici južnih 
Slavena). Najznamenitije češko djelo iz crkvenoslavenskog 
razdoblja jest legenda o sv. Većeslavu, koja je nastala oko 
940 u srednjoj Češkoj i sačuvala se kao prekrasno djelo 
zrele književne umjetnosti u 5 hrvatskih glagoljskih ruko¬ 
pisa. Crkvenoslavenska književnost nije u Češkoj dugo po¬ 
trajala. Bila je potisnuta zapadnim utjecajem latinskog kr¬ 
šćanstva. Ali tragovi crkvenoslavenske kulture pojavljuju se 
u prvim početcima češke književnosti, pisane češkim jezi¬ 
kom: u Svetogrgurskim glosama (uz dijaloge pape Grgura), 
u Bečkim glosama (uz evanđelje sv. Mateja) i osobito u 
najstarijoj češkoj duhovnoj pjesmi Hospodine, pomiluj ny, 
kojoj je autorom bio smatran sv. Vojtjeh. Već su u ovom 
crkvenoslavenskom razdoblju između češke i hrvatske knji¬ 
ževnosti bile uspostavljene čvrste veze, koje je ponovno 
oživio car Karlo IV. u 14. st. pozvavši u Prag hrvatske 
benediktince. Umjesto potisnute crkvenoslavenske liturgije 
u češkim se zemljama pojavila latinska kultura, koju je iz 
susjedne Njemačke osobito od vremena sv. Većeslava do¬ 
nosilo sa sobom zapadno kršćanstvo. Po jeziku latinska , 
ali po duhu i sadržaju češka književnost, stvara tako drugo 
doba prije početka prave književnosti, pisane domaćim 
jezikom. Kao najstarije latinsko djelo češkog sadržaja 
smatra se Vita et passio s. Venceslai et s. Lidmilae, anae 
eius, koje je napisao redovnik Kristian , prema mišljenju 
nekih povjesničara, već potkraj 10. st. (992—994). Ali naj- 
znatniji plod ove latinske književnosti u Češkoj za ro¬ 
manskog vremena jest opširna Chronica Bohemorum. Na¬ 
pisao ju je praški kanonik Kosmas (1045—1125), čovjek 
evropske naobrazbe i finog ukusa, koji je po uzoru rim- 

skih povjesničara napisao povijest češke zemlje od najsta¬ 
rijih vremena do svojeg doba i zapisao u svojoj kronici 
najstarije češke priče od dolaska Čeha u domovinu do su¬ 
vremenih političkih događaja. Njegovu kroniku nastavljalo 
je nekoliko latinskih pisaca sve do kraja 13. st. 

Prava češka književnost romanskog doba, pisana če¬ 
škim jezikom, počinje prijevodom glavnih kršćanskih mo¬ 
litava (Očenaša i Vjerovanja) i psaltira (Glosirani psaltir 
i Wittenberški psaltir). Možda već iz 12. st. potječe ve¬ 
lebna pjesma sv. Većeslavu (»Svaty Vaclave, vevodo češke 
zeme«), koja moli zaštitnika češke zemlje, da zaštiti »nas 
i buduća« pokoljenja. Iz 13. st., iz vremena posljednjih 
vladara domaće dinastije Premyslovića, potječu i dvije 
dalje duhovne pjesme, Ostrovska pjesma i Kunhutina pje¬ 
sma. Procvat češkoga kraljevstva za posljednjih Premy- 
slovića u 13. st. bio je plodno tlo i za razvitak češke knji¬ 
ževnosti. Prag je postajao ne samo značajno političko sre¬ 
dište nego i traženo utočište stranih pjesnika, koji su otva¬ 
rali putove viteškoj i ljubavnoj poeziji. Posljednji češki 
kraljevi iz kuće Pfemyslovića bili su bogati mecene nje¬ 
mačkih pjesnika, koji su slavili njihova djela. Tako do¬ 
lazi pod kraj vlade Premyslovića do velikog procvata češke 
književnosti, koja se ističe na prijelazu od romanskog doba 
prema gotičkomu nizom izvanrednih pjesničkih i proznih 
djela. 

Stil rane gotike imaju legende u stihovima o mukama 
Gospodnjim, o apostolima, o Djevici Mariji, o Judi, o Pi¬ 
latu, o sv. Aleksiju i t. d. Iz svjetovne epike najopširniji je 
viteški ep o Aleksandru Velikom, Alexandreis (oko 1310), 
od koga su se sačuvali samo odlomci (oko 4.000 stihova). 
Ova češka Aleksandrida ističe se samostalnošću obradbe. 
Jaka povijesna tradicija, pojačana s nekoliko proznih kro¬ 
nika, očitovala se osobito u prvoj kronici u stihu, u t. zv. 
Dalimilovoj kronici (iz 1308—1314); njezin autor, možda 
Hynek Žak iz Dube, tumači češku povijest s jakom rodo¬ 
ljubnom sviješću. Moralistički djeluju ne samo češke obrad¬ 
be međunarodnih motiva Katonovih distiha i Ezopovih 
basna nego i originalni češki sastavi u stihovima u Hra - 
dečkom rukopisu (oko 1340), gdje naročito privlače pažnju 
basna o lisici i vrču, satirički-tendenciozno tumačenje deset 
zapovijedi Božjih i satire o obrtnicima. Dotjeranom pjesni¬ 
čkom tehnikom ističe se religiozni dramatički dijalog 
Spor duše s telem (oko 1330). Duhovna lirika obogaćena 
je nadalje uskrsnim pjesmama. 

Procvat gotike za vladanja luksemburške dinastije, kad 
su češke zemlje za cara Karla IV. postale i središtem car¬ 
stva, donosi i češkoj književnosti neviđeni razvitak u 2. 
polovini 14. st. Brojno legendarno pjesništvo, koje je na¬ 
dahnula Legenda aurea i njezin češki prijevod u »Pasio- 
nalu«, doseže vrhunac u prekrasnoj versificiranoj legendi 
o sv. Katarini, najvrednijem pjesničkom djelu stare češke 
književnosti. Iz poštovanja prema domaćem svecu nastaje 
legenda o sv. Prokopu. Prevode se i opširni prozni sastavi 
vjerskog nadahnuća: Životi sv. otaca, romani o Solfernu, 
Belialu, Barlaamu i Josafatu, Josipu Egipatskom i t. d. 
Svjetovna epika u stihu zastupana je viteškim i romanti- 
čkim sadržajima o Tristanu, Tandariašu i Floribeli, Ru- 
žinom vrtu i dr. Čitaju se prozne pripovijetke: Kronika 
trojanska, O Aleksandru Velikom, Gesta Romanorum, o 
Apoloniju, o Štilfridu i Bruncviku i t. d. Prema njema¬ 
čkom uzoru učinjen je dijalog Tkadleček. Poslije osnutka 
sveučilišta u Pragu 1348 ulazi u književnost s mnoštvom 
veselih đaka i obilna ljubavna lirika, većinom anonimna; 
od njezinih autora najpoznatiji je mistr Zaviše, koji je 
pjevao umjetničke pjesme s glazbenom melodijom prije 
1379. Moralizatornu tendenciju ima izvorna sličica iz ži¬ 
vota praških đaka i dvorana, Podkoni a žak f vesela 
pjesma o bijedi mladog pokoljenja. Poučnu tendenciju po¬ 
kazuje opširno alegorično djelo Nova rada (1394), kojega 
autor Smil Flaška (1349—1403), tvorac čitave pjesničke 
škole, daje kralju-lavu na usta različitih životinja savjet, 
kako treba vladati. Gotička književnost stvara i prve 
dramske igre iz biblijske inspiracije: to su uskrsne igre 
triju Marija, igre o uskrsnuću Isusovu i njegovu uzašašću, 
plač Majke Božje, dirljiv zbog žarkog religioznog čuvstva. 
Suprotna im je obijesna đačka igra o Mastičkafu, lakrdija 
o trgovcu, koji prodaje mast pobožnim Marijama na nji¬ 
hovu putu do groba Isusova. Od 2. pol. 14. st. možemo 
pratiti i snažan tok znanstvene književnosti, koja obu¬ 
hvaća sve širi krug znanja iz svih područja ljudske dje¬ 
latnosti sve do katastrofe na Bijeloj Gori (1620) i do 

protureformacijske reakcije. U ovom kratkom pregledu 
češke beletrističke književnosti nije moguće upozoriti niti 
na najznamenitije predstavnike češke nauke i na njihovu 
opsežnu književničku djelatnost. Radilo se mnogo u po¬ 
dručju povijesti, filologije (rječnici), prava, u teologiji 
i t. d. Na samom svršetku gotičkog razdoblja češke knji¬ 
ževnosti strši značajna pojava vjerskog mislioca, prvoga 
češkog filozofa Tomaša iz Štitnoga (1331—1401); njegove 
Reci besedni i Knižky šestery o obecnych vecech kresfan- 
skych daju u obliku razgovora ili rasprave pouke o svijetu 
i o životu u duhu skolastičkog naziranja, iznošena s je¬ 
zgrovito pučkom bistrinom. 

2. SREDNJA ČEŠKA KNJIŽEVNOST dijeli se na tri doba: na 
doba husitsko u 15. st., kad je čitavo književno stvaranje 
u Češkoj bilo u službi crkvene reformacije; doba prodi¬ 
ranja humanizma i renesanse u 16. st. sve do bitke na 
Bijeloj Gori; i doba baroka — od pobjedničke proture- 
formacije do početka narodnog preporoda. Češka knji¬ 
ževnost 15. st. potpuno je u znaku crkvene reformacije, 
kojoj je dao poticaj Mistr Jan Hus (rođen oko 1369, spa¬ 
ljen u Konstanzi 1415). Hus ima za razvitak češke knji¬ 
ževnosti veliko značenje u prvom redu zbog toga, jer je 
svojim spisima utvrdio češki književni jezik prema ta¬ 
dašnjem govornom jeziku bez arhaizama i jer je pojedno¬ 
stavio češki pravopis približivši ga fonologičkoj strukturi 
čeških glasova. Osim mnogo latinskih teoloških spisa na¬ 
pisao je čitav niz čeških religioznih rasprava: Vyklad 
viery, desatera božieho pfikazanie a patefe, Postillu (tu¬ 
mačenje evanđelja), Dcerku (uputa kršćanskim djevojka¬ 
ma), Kniežky o svatokupectvi i dr. Krasna su njegova 
pisma (Listy) y koja je pisao svojim prijateljima iz zatvora. 
Preporodu vjerskog života služili su i ostali književnici 15. 
st., počevši s vojvodom husitskih vojska Janom Žižkom, 
koji je izdao vojnički pravilnik, sve do prvih husitskih 
(kaležnjačkih) svećenika, kao što su bili Jakoubek iz Stri- 
bra, Jan Rokycana i dr. Najoriginalniji mislilac češke re¬ 
formacije je južnočeški seljak Petr Chelčicky (1390—1460): 
proučio je Sv. Pismo zdravim seljačkim razumom i tražio, 
da se kršćani vrate čistom evanđelju bratske ljubavi iz 

prvih kršćanskih vremena. U nizu njegovih spisa ističe se 
osobito tumačenje evanđelja Postila i rasprava o pravoj 
kršćanskoj crkvi Sief viery prave (1440—43). Njegovu 
nauku, da se dobri kršćanin ne smije protiviti zlu, pri¬ 
hvatio je Lav Tolstoj, koji je pozdravio u Chelčickom 
svoga velikog preteču. Živ vjerski život bio je povoljno tlo 
za postanak polemičkih spisa, za duhovne pjesme (od ko¬ 
jih je najslavnija husitski koral Ktož jsu Boži bojovnici), za 
nove prijevode i tumačenja Sv. Pisma, vjerska razmatra¬ 
nja i t. d. Umjetničku visinu dosegao je alegorijski spis 
Hadani Pravdy a Lži o knežske zboži a panovanl jich, u 
kojem moravski pravnik Ctibor Tovačovsky iz Cimburka 
rješava spor o crkvenim posjedima. Od naučnih područja 
mnogo se radilo u pravu, povijesti i prirodnim naukama. 
Novi humanizam prodire u češku književnost već u 2. po¬ 
lovini 15. st. Neki književnici pišu u njegovu duhu samo 
latinski (katolički plemić Bohuslav Hasištejnskv iz Lob- 
kovica), a drugi ga spajaju s mišlju vjerske reformacije: 
najslavniji od njih, pravnik Viktor Kornel iz Všehrda f 
dao je tumačenje češkoga prava. Rehof Hruby z Jeleni , 
Vaclav Pisecky , Mikulaš Konač iz Hodištkova i dr. uvode 
u češku prijevodima, tumačenjima i parafrazama antičku 
književnost i spise velikih evropskih humanista. Široki 
slojevi čitalaca čitaju pripovijetke o Valteru i Kryseldi 
(Griseldis), o Bryzeldi, o Mageloni, Meluzini, Genovevi, 
o Jurjevoj viziji i t. d., kako ih nalazimo u tadašnjoj 
svjetskoj književnosti. 

Češka književnost humanizma i renesanse nije ni izda¬ 
leka umjetnički tako bogata kao na pr. hrvatska rene¬ 
sansna književnost. Misao vjerske reformacije potiskivala 
je još i u 16. st. u češkim zemljama življe estetsko zani¬ 
manje. Italija, kolijevka renesanse, bila je daleko od 
Češke. Radosni smisao za pjesništvo i za ljepotu stiha, 
koji je stvorio u Češkoj za gotičkog vremena toliko velikih 
pjesničkih djela, bio je potisnut u 15. i 16. st. — jednako 
kao i u tadašnjoj ostaloj srednjoj Evropi — od ozbiljnog 
vjerskog razmišljanja i od praktične znanstvene radozna¬ 
losti. Tada ima duhovno vodstvo u Češkoj Bratska zaje¬ 
dnica ( Jednota bratrska ), vjerska zajednica, koja je ute¬ 
meljena prema naučavanju Chelčickoga već u 2. polovici 

15. stolj. i koja je nastojala bratskom ljubavlju i životom 
jednostavnim i punim odricanja ostvarivati načela evan¬ 
đelja. U duhu Chelčickoga odbacivala su iz početka Češka 
braća višu obrazovanost kao đavolju izmišljotinu. Ali 
djelovanjem svojih prosvijećenih muževa pomirili su se 
sa stvarnim životom i postali su ubrzo središtem kulturnog 
i moralnog napretka. Najviši predstavnik ovog obraćanja 
Češke braće_ prema kulturi i književnosti, biskup Jan 
Blahoslav (1523—71), koji je pokazao svoju ljubav prema 
jeziku »Gramatikom«, napisao je znamenit spis o teoriji 
propovijedanja (Vady kazatelu), sastavio kancional brat¬ 
skih duhovnih pjesama i osobito dao poticaj za novi pri¬ 
jevod Sv. Pisma. Njegov prijevod Novoga Zavjeta nado¬ 
punila su Braća prijevodom Staroga Zavjeta s originala 
Prijevod čitavog Sv. Pisma, tiskan 1579—93 u bratskoj 
tiskari u Kralicama u Moravskoj, jest slavna biblija kra¬ 
tka (bible Kralicka), dragulj češke reformacijske knji¬ 
ževnosti i temelj češkoga književnog jezika novoga vre¬ 
mena. U mnoštvu pobožne i znanstvene književnosti, na¬ 
dahnute humanizmom, ističe se religiozno-politički ’ spis 
l aclava Budovca iz Budova Antialkoran (1614), u kojem 
pisac poziva kršćanske narode na slogu protiv turske opa- 
snosti. Među kroničarima, koji su prikazivali češku po¬ 
vijest i povijest drugih naroda, najznamenitiji je bio 
katolik Vaclav Hajek iz Libočana. Njegova Kronika češka 
(1541) bila je više plod fantazije, ali je svojim polemičkim 
katoličanstvom i žarkom ljubavi prema domovini postala 
''miljelo štivo u kasnija vremena dekadanse za protu- 
reformacije. Humanistički procvat nauke dao je češkoj 
književnosti obilje knjiga ne samo povijesnih nego i 
leksikografskih, političkih, prirodoznanstvenih (herbari), 
pravničkih i putopisnih. Da ih prošire u svijet, brinule su 
se knjižare; najslavniji češki humanistički izdavači i tiskari 
bili su Jifi Melantrich iz Aventina i Daniel Adam iz Vele- 
slavina. Beletrističko izvorno stvaranje u to je doba sasvim 
skromno. Vavfinec Leander Rvačovsky napisao je alego¬ 
rijsku satiru Masopust. šimon Lomnicky z Budče pjevao 
je u stihu moralističke pjesme. Moralističku tendenciju 


pokazuju i Mikulaš Dačicky iz Heslova , Bartolomej Pa- 
procky iz Hlohola i dr. Prema biblijskim i vjerskim moti¬ 
vima pisale su se i dramske igre, umjetnički slabo značajne. 

Oštar preokret, koji je zadesio čitav kulturni život 
poslije bitke na Bijeloj Gori 1620, imao je, dabome, dubok 
utjecaj i na razvitak književnosti. Nekatolički su knji¬ 
ževnici potjerani iz zemlje pa u inozemstvu izlaze najzna¬ 
menitija djela reformacijske književnosti 17. st.: vjersko- 
povijesni spisi Pavla Skale ze Žhore Chronologie cirkveni 
i Historie cirkevni te cjelokupna slika Češke, Respublica 
Bohemiae (1634) od Pavla Stranskoga. U tuđini također 
dozrijeva veliko književno i mislilačko djelo »učitelja 
naroda« Jana Amosa Komenskoga (1592—1670). Taj po¬ 
sljednji biskup Bratske zajednice upozorio je na prolaz¬ 
nosti svjetske u snažnoj pjesničkoj alegoriji Labyrint sveta 
a raj srdce (1623), prozaičkoj satiri, koja po svojem sadr¬ 
žaju o Putniku, koji luta svijetom, sjeća donekle na Pili- 
grina od M. Vetranovića. Protiv labirinta svijeta propo¬ 
vijedao je Komensky povratak k Bogu (u mističkom djelu 
Hlubina bezpečnosti). Epohalan plan za preodgoj čovjeka 
daje njegova Didaktika, napisana najprije češki za reformu 
škola u Češkoj, a tek poslije prerađena latinski za svjetsku 
javnost kao Didactica Magna, temeljno djelo moderne 
svjetske pedagogike. Od mnogih djela, koja je Komensky 
napisao latinski, postigli su svjetsku slavu priručnici jezika 
Janua linguarum reserata i Orbis pictus, prva školska 
knjiga sa slikama. Poslije tridesetgodišnjeg rata, kada je 
sudbina reformacije u Češkoj bila zapečaćena, napisao je 
Komenskv prekrasni Kšaft umirajici matky Jednoty bra¬ 
ti ske (1650), kojim se jedan od najvećih čeških književnika 
svih vremena oprostio u ime Bratske zajednice s češkim 
narodom, izrazivši ujedno živu vjeru u političko uskrsnuće 
češkoga naroda. 

Katolička barokna književnost nije imala u zemlji po¬ 
voljne uvjete za razvoj. Njezinom zaslugom ponovno je 
oživjela duhovna lirika, kako su je njegovali pjesnici 
Adam Michna iz Otradovica i Bedrich Bridel (1619—80), 
autor refleksivne duhovne lirike, poezije jaslica i legende 
o češkom svecu: Život sv. Ivana, prvniho v Čechach pou- 
stevnika. Obilnije se prevodi na češki jezik njemačko 
barokno pjesništvo (Fr. Spe). Mnogo se šire katolički 
kancionali, zbirke propovijedi, vjerskih razmatranja, života 
svetih, legende i t. d. Nanovo je uređen prijevod Sv. 
Pisma prema Vulgati (bible Svatovaclavska 1677—1715). 
Protiv propadanja češkog jezika borio se plemeniti isu¬ 
sovac Bohuslav Balbin (1621—88) svojom Dissertatio apolo- 
getica pro lingua slavonica, praecipue boheinica. Latinsku 
gramatiku češkoga jezika napisao je Vaclav Jan Rosa 
(1620—89): njegova Čechorečnost poziva se i na srodnost 
slavenskih jezika. Rodoljubnu tendenciju pokazivali su 
barokni povjesničari, osobito Moravljanin Tomaš Pešina 
iz Čechoroda (1629—80) i Jan František Beckovsky (1658 do 
1725), čija je kronika Poselkyne starvch pribehu českych 
nastavljala kroniku Hajkovu. U ovo doba opće narodne 
dekadanse, kad je narod više nego ikada bio upućen sam 
na sebe, evala je narodna usmena književnost: lirske 
pjesme, balade, priče, pripovijetke, pučke igre i t. d. 
S pravom se naziva osobito prva polovina 18. st. vre¬ 
menom »tamnim«, kojemu su socijalne i kulturne tmine 
raspršila nova prosvjetiteljska vremena u 2. polovini 18. st. 

3. NOVA češka KNJIŽEVNOST obaseže najkraće razvojno 
razdoblje, t. j. od svršetka 18. st. do naših dana, ali u 
ovom razmjerno kratkom vremenu poraslo je silno zna¬ 
čenje književnosti: broj književnika, knjiga i čitalaca tako 
se prema prošlim starijim razdobljima razmnožio, da bi 
bio potreban podroban prikaz, da se bar u temeljnim 
crtama prikaže kompliciran književni razvitak. Ovdje 
pružamo samo pregled glavnih putova, kojima je razvitak 
išao. 

Prosvjetiteljstvo, koje je u češkim zemljama pred¬ 
stavljao car Josip II., imalo je sretan utjecaj i na preporod 
češke književnosti. Unatoč teškom socijalnom pritisku za 
vrijeme kmetstva ostao je češki seoski puk u srži narod¬ 
nosno nedirnut. Prosvjetiteljske misli novog vremena do¬ 
nijeli su mu obrazovani ljudi iz viših staleža. G. 1773 
osnovano je Privatno znanstveno društvo (Soukroma spo- 
lečnost nauk, kasnije Kraljevsko češko učeno društvo), 
u kojem su se okupljale nove misaone struje. Prvi pro¬ 
svjetiteljski učenjaci pisali su njemački, jer je češki 
književni jezik bio u pravom propadanju, a čeških viših 
škola nije bilo. Prosvjetitelji Gelasius Dobner (1719—90), 

Mikulaš Adaukt Voigt (1733—87), Karei Rafael Ungar , 
František Martin Pelcl (1734—1801) i dr. uprli su prstom 
ponovno na češku prošlost, očišćenu od sjena, koje je u 
češku povijest unijela protureformacija. Vaclav Fortunat 
Durych (1735—1802) i Frant. Faustin Prochazka (1749 do 
1809) brinuli su se, da se ponovno pojavi zaboravljena 
stara češka književnost. Ali najveće značenje u ovom 
novom kritičkom ocjenjivanju češke književne prošlosti 
ima Josef Dobrovsky (1753—1829), utemeljitelj slavenske 
filologije. Njegovo djelo Geschichte der bohmischen 
Sprache und Literatur (1792) dalo je ne samo prvi sustavni 
pregled češke književne povijesti nego i povijest češkoga 
jezika. U jezičnu anarhiju unio je Dobrovsky ponovno 
čvrst red svojom pionirskom gramatikom (Ausfuhrliches 
Lehrgebaude der bohmischen Sprache, 1809 i 1819), refor¬ 
mirao je češki pravopis i ustanovio pravila za pore¬ 
mećenu prosodiju. Kao autor prve sustavne gramatike 
crkvenoslavenskog jezika (Institutiones linguae slavicae 
dialecti veteris, 1822) i izdavač zbornika Slavin i Slovanka 
postao je općenito priznatim »patrijarhom slavenske filo¬ 
logije«. Svojim autoritetom poticao je manje značajne 
radnike, koji su nastojali oko preporoda češke knjiže¬ 
vnosti, bili to brojni branitelji češkog jezika (Frant. Jos. 
grof Kinsky, Jan Alois Hanke iz Hankenšteina, Karei 
Hynek Tham, Jan Rulik), osnivači novoga češkog kaza¬ 
lišta (braća Karei Hynek i Vaclav Tham , Prokop Šedivy, 
A. J. Zima, Jan Nepomuk Štepanek), prvi novočeški na¬ 
kladnik i izdavač narodne književnosti Vaclav Mate] 
Kramerius (1753—1808), ili prvi novočeški pjesnici (Vaclav 
Tham, Antonln Jaroslav Puchmajer [1769—1820], Šehe- 
stian Hnevkovsky , Vojtech Nejedly i dr.). 

Ovo prvo novočeško pjesništvo s kraja 18. i u početku 
19. st. nastavljalo se još na odjeke starijih književnih raz¬ 
doblja (humanizma i baroka); ali bilo je u njemu i mnogo 
prosvjetiteljske anakreontike. U prvim desetljećima 19. st. 
prevladava klasicizam , koji u . jezičnom izražavanju opo¬ 
naša antičku književnost. Ali sadržajno prodire u knji¬ 
ževnost sve više duh romantike. Oboje je spajao u sebi 
Josef Jungmann (1773—1847), učenik i nastavljač Dobrov- 
skoga. Njegova književna djelatnost stoji već potpuno na 
češkom tlu. Stvorio je nov književni i pjesnički jezik 
s jedne strane vlastitim spisima, a s druge brojnim prije¬ 
vodima i stručnim filološkim radom. Blago češkoga jezika 
sakupio je u monumentalnom rječniku Slovnik česko- 
nemecky (1835—39). Njegova Slovesnost (1820) tumači 
teoriju književnosti, a Historie literatury češke (1825) 
predstavlja vrhunac preporodnog nastojanja, da se upozna 
i oživi češka književna prošlost. Oko Jungmanna okupila 
se mlada pjesnička škola. Osim Antonina Marka (1785 do 
1877) i Milote Zdirada Polaka (1788—1856), autora opsežne 
klasicističke pjesme Vznešenost pflrody, bili su to osobito 
pisac mitskih slika iz češke davne prošlosti Josef Linda 
(1789—1834) i Vaclav Hanka (1791—1861), gorljivi promi¬ 
catelj slavenskih jezika i književnosti, sam lirski pjesnik 
u duhu narodnog pjesništva. U vezi je s Hankinim i Lin- 
dinim imenom glasovita novočeška književna krivotvorina 
Rukopis Kral ove dvor sky a Zelenohorsky (1817 i 1818). 
Kraljičinodvorski rukopis je zbornik tobožnje staročeške 
epike i lirike, a zelenogorski rukopis prikazuje — prema 
najstarijim češkim pričama — sud kneginje Libuše u 
mitsko doba. Oba djela trebala su dokazati, da su Česi 
imali lijepu književnost već u najstarija vremena. Oba 
podmetnuta rukopisa koristila su mnogo romantičkoj gene¬ 
raciji za jačanje narodne samosvijesti, ali je književna 
kritika potkraj 19. st. dokazala, da su to novočeške krivo¬ 
tvorine, učinjene vrlo spretno (i prema hrvatskom i srp¬ 
skom narodnom pjesništvu, prema Kačićevu »Razgovoru« 
i Vukovoj »Pesnarici«). Klasici po izražaju i pjesničkoj 
teoriji, ali romantici po ideologiji bili su povjesničar 
František Palacky (1798—1876), koji je napisao Dejiny 
narodu českeho v Čechach a v Morave, i njegov prijatelj 
Pavel Josef Šafarik (1795—1861), čija su djela Geschichte 
der slavischen Sprache und Literatur nach allen Mundarten 
(1826) i Slovanske starožitnosti (1837) imala znatan odjek 
i u romantičkoj književnosti južnih Slavena. Na slavenski 
romantizam (kod Hrvata na ilirizam) snažno je djelovao 
i Jan Kollar (1793—1852), koji je jednako kao i Šafarik 
bio Slovak po rodu. Njegova Slavy dcera (1824) postala je 
pjesničko evanđelje slavenske književne uzajamnosti, koju 
je on i protumačio u posebnoj programatskoj raspravi (nje¬ 
zin hrvatski prijevod donijela je Gajeva »Danica« 1836). 

Češko pjesništvo ovog vremena sve se više priklanjalo od 
klasicizma prema romantičkoj inspiraciji narodne češke i 
slavenske književnosti. Tako je gotovo čitavo pjesničko 
stvaranje Františka Ladislava Čelakovskoga (1799—1852) 
oponašanje narodnih pjesama (Ohlas pisni ruskych, Ohlas 
pisni českych). Tako su pjevali i njegovi prijatelji Josef 
Vlast. Kamaryt, Josef K. Chmelensky, Jos. Jar. Langer, 
pa i rodoljubni svećenik Boleslav Jablonsky. Majstorstvo 
je postigao u pjesmama prema narodnim motivima čisto¬ 
krvni romantik Karei Jaromir Erben (1811—1870), čija 
knjiga narodnih balada Kitice ide stalno među najljepše 
proizvode češke književnosti. Uspješno se razvijala u 
preporodno doba i proza i drama. Sadržaje iz češke pro¬ 
šlosti odabirao je većinom Vaclav Kliment Klicpera (1792 
do 1859). Uz povijesne sadržaje obrađivao je socijalne 
teme i teme iz suvremenoga češkog života Josef Kajetan 
Tyl (1808—1856); njegova je pjesma Kde domov muj 
postala češka narodna himna. Za povijesnim sadržajima 
južnih Slavena posegnuo je Prokop Chocholoušek (1819 
do 1864). Osnivač humorističke pripovijetke i stihova je 
Frant. Jaromir Rubeš. 

Od ove povijesne i narodne romantike oštro se razlikuje 
karakteristično pjesništvo stvarnog romantika u životu i 
u književnosti, prvog češkog modernog pjesnika Karla 
Hynka Mache (1810—1836), nježnog lirika. U svom 
kratkom i tragičnom životu izvršio je pionirsko djelo, koje 
su nastavljala buduća pokoljenja. Češkom pjesničkom 
jeziku dao je novu pjesničku snagu i ritam, otvorio je 
ćutila za najfinije dojmove i čuvstva, misaono se uzdigao 
do najsmionijih ideja titanizma i užasa pesimizma, kako 
ga uz njegovu sitnu liriku, romane, pripovijetke i drame 
izražava osobito lirsko-epska pjesma Maj (1836). S Machom 
započinje niz književnika, koji svojim djelom stalno žive 
i u naše doba. Kasni romantik bila je prva velika češka 
književnica Božena Nemcova (1820—1862), autorica mno¬ 
gih pripovijedaka iz seoskog života (najopsežnija je među 
njima Pohorska vesnice). Nju označuje žarko socijalno 
osjećanje, saučešće sa siromašnima i optimistička vjera u 
dobrotu svih ljudi. Autobiografska slika iz djetinjstva 
Babička (1855) ide među najljepše i najomiljelije češke 

knjige. Vrijedne su njezine zbirke priča, za koje je saku¬ 
pljala gradivo i u Slovačkoj. Utemeljitelj češkog novi¬ 
narstva Karei Havliček Borovsky (1821—1856), neroman- 
tički racionalist usred romantičkog doba, najbolje je 
izrazio burno raspoloženje revolucionarne godine 1848 i 
u svojim epskim pjesmama Krest sv. Vladimira, Tyrolske 
elegie i Kral Lavra udario temelje političkoj satiri. Mučno 
raspoloženje za reakcije pedesetih godina zahvatio je 
osim Jana P. Koubka i V. B. Nebeskoga novinar i sve¬ 
strani književnik Karei Sabina (1813—1877), autor libreta 
za Smetaninu operu Prodana nevesta, i buntovni lirik 
Josef Vaclav Frič (1829—1890). 

Od romantizma se postepeno priklonila novom realizmu 
sa socijalnim tendencijama mlada generacija, koja je^ ušla 
u književnost na pragu novoga ustavnog života u početku 
šezdesetih godina. Izjasnili su se za Machu i njegov Maj; 
odatle im i ime — generacija »Majevaca«. Među njima su 
se isticala tri pjesnika: Vitezslav Halek (1835—1874), čisti 
lirik ljubavnih pjesama (Večerni pisne) i prirodnih ugo¬ 
đaja (V prirode), plodan dramatik prema nedostižnom 
uzoru Shakespeareovu i autor uspjelih realističkih pripo¬ 
vijedaka iz seoskog života. Uzaludno se s njim takmičio 
u prirodnoj i ljubavnoj lirici neumorni pjevač Adolf 
Heyduk (1835 —1923), autor dražesne epske priče Deduv 
odkaz. Ali najdublji lirik iz kruga »Majevaca« bio je Jari 
Neruda (1834—1891), koji dugo nije bio pravilno ocijenjen. 
Svaka je njegova zbirka bila pjesničko djelo: od pesimi- 
stičke zbirke Hrbitovni kviti preko zbirki Knihy veršu, 
Pisne kosmicke, Ballady a romance do intimne ugođajne 
zbirke Proste motivy i rodoljubne Zpevy patečni. Od 
njegove brojne proze ističu se majstorske Malostranske 
povidky i zbirke feljtona. Cvat proze, romana i pripovi¬ 
jetke predstavljaju Karolina Svetla (1830—1899) i njezina 
sestra Sofija Podlipska, socijalni romanopisac Gustav 
Pfleger Moravsky, jedri konzervativac Alois Vojtech 
Šmilovsky (1837—1883) i osobito Jakub Arbes (1840—1914), 
autor fantastičnih »romaneta« i snažnih socijalnih romana 
iz života tvorničkih radnika. Nove realističke drame pisali 
su Frant. Vene. Jerabek i uspješni Emanuel Bozdech 
(1841—1889). 

Od kraja sedamdesetih godina vladala su u češkoj knji¬ 
ževnosti dva protivnička tabora, po kojima je poezija 
dosegla jedan od svojih vrhunaca: rodoljubni pravac , 
okupljen oko almanaha Ruch, i kozmopolitski pravac , ori¬ 
jentiran međunarodno oko časopisa Lumir. Zapravo su 
oba pravca imala mnogo zajedničko u pjesničkoj tehnici i 
u cilju, da podignu češku književnost na evropski stupanj. 
Preteča »Ruchovaca« bio je prerano umrli lirik Vaclav 
Sole (1838—1871). Njihov predstavnik postao je Svatopluk 
Čech (1846—1908), najpopularniji pjesnik češkog naciona¬ 
lizma prije prvoga svjetskog rata. U opsežnim epskim 
kompozicijama dao je slike iz češke prošlosti (Adamite, 
Žižka, Vaclav z Michalovic) i iz gorućih socijalnih pitanja 
sadašnjosti (Lešetlnsky kovar, Zpevnik Jana Buriana), 
pisao je radosne seoske idile (Ve stinu lipy, Vaclav Živsa), 
riješio je pitanje češke budućnosti u Evropi (u alegpričnim 
spjevovima Evropa i Slavie), a svoje liberalističko-gra- 

dansko vjerovanje opjevao je u knjigama lirike (Jitrni 
pisne, Pisne otroka, Modlitby k Neznamemu i dr.). Srodna 
Čechu bila je Eliška Krasnohorska. Po srijedi između oba 
protivna pravca stajao je izdavač »Lumira«, Josef Vaclav 
Sladek (1845—1912), jedan od najčistijih čeških lirika, 
pjesnik seoske zemlje i prevodilac anglo-američkih pje¬ 
snika. Pravi svjetski građanin po širini književnih interesa 
bio je melanholični samotnik i novoromantik Julius Zeyer 
(1841—1901). Široki epski talent okušao je s uspjehom u 
pjesničkim spjevovima iz češke prošlosti (ciklus Vyšehrađ 
i mit o dolasku Čeha, Čechuv prlehod), iz starofrancuske 
povijesti (opsežna Karolinška epopeja iz vremena Karla 
Velikoga), iz povijesti litavske, irske i t. d. I za svoje 
romane uzimao je građu iz čitavog svijeta i iz svih vre¬ 
mena, najradije iz srednjeg vijeka, i nazivao ih je »obno¬ 
vljenim slikama«: viteški Roman o vernćm pratelstvi 
Amise a Amila, Ondrej Černyšev iz vremena carice Kata¬ 
rine, japanski roman Gompači a Komurasaki i dr. Najbolji 
je njegov autobiografski roman Jan Maria Plojhar. Od 
Zeyerovih drama postigla je najveći uspjeh slovačka priča 
Raduz a Mahulena. Ali sve svoje suvremenike nadmašio 
je pjesničkom svestranošću i općom popularnošću veliki 
lirik Jaroslav Vrchlicky (1853—1912), koji najbolje karak¬ 
terizira neviđeni procvat češke književnosti u 2. polovini 
19. st. Njegovo je djelo tako opsežno, da nije moguće ni 
izdaleka navesti ni njegove najznamenitije zbirke. Sam je 
znao, da njegovoj svjetskoj popularnosti smeta samo pri¬ 
padnost malom narodu, u kojega jeziku pjeva. S udivljenja 
vrijednom plodnošću preveo je u stihu najveće evropske 
pjesnike od Dantea do Shelleya. U svojoj epici sanjao je 
o »epopeji čovječanstva« i dao nekoliko »odlomaka epo¬ 
peje čovječanstva«: Duch a svet, Perspektivy, Fresky a 
gobeliny, Bozi a lide i t. d. Trajnu vrijednost ima njegova 
lirika (Z hlubin, Eklogy a pisne, Pisne poutnika, Meč Da- 
mokluv i t. d.), u kojoj je obuhvaćen čitav lirski dnevnik 
njegova života, čudnovato osjetljivog za najfinije titraje 
intimnih dojmova i prirodnih ugođaja. Češki pjesnički 
jezik razigrao je Vrchlicky do neviđene virtuoznosti i ra¬ 
širio izražajne mogućnosti češke poezije mnoštvom novih 
pjesničkih forma (zbirke: Sonety samotare, Hudba v duši, 
Moje sonata, Fanfary a kadence i dr.). Uz opsežne epe u 
stihu (Hilarion, Twardowski i dr.) s uspjehom se ogledao 
i u drami sa sadržajima antičkim, češkim (vesela igra Noc 
na Karlštejne) i dr. Vrchlicky i njegova škola podigli su 
češku književnost na evropsku visinu, tako da je u po¬ 
četku devedesetih godina češka književnost konačno na¬ 
doknadila ono, što je zanemarila u prošlim stoljećima de- 
kadanse. Iz škole Vrchlickoga izašao je čitav niz lirika 
visokog stupnja: Antonin Klaštersky , Jaromir Borecky f 
Jaroslav Kvapil , katolički pjesnici na čelu s Ksaverom 
Dvofakom i mnogi drugi. Osim poezije i proza je osvajala 
sve veći krug čitalaca. Idejni sumišljenici rodoljubnog 
pravca »Ruchovaca« bili su veliki pisci povijesnih romana: 
idealističko-romantički pripovjedač Vaclav Beneš Tfe - 
bizsky (1849—1884), znanstveno-dokumentarni romanopisac 
i pripovjedač Zikmund Winter (1846—1912), koji se pro¬ 
slavio osobito svojim opsežnim romanom iz vremena bje- 
logorske bitke Mistr Kampanus, i češki Šenoa — ljubimac 
najširih čitalačkih krugova Alois Jirasek (1851—1930). Nje¬ 
govi romani obuhvaćaju češku povijest od najstarijih če¬ 
ških priča preko husitskog doba (Proti všem, Bratrstvo), 
preko doba poslije bjelogorske bitke (Temno) sve do na¬ 
rodnog preporoda (F. L. Vek, U nas, Filosofska historie 
i dr.). 1 motivi iz češke zemlje pobuđuju stalno veću 
pažnju. Poslije K. Svetle, koja je opisala život puka u 
sjeveroistočnoj Češkoj, oživjeli su zanimanje za regiona¬ 
lizam istaknuti prozaici: Karei Klostermann (1848—1923) 
svojim slikama iz Šumave, Josef Holeček (1853—1929), sla- 
venofilski iskreni prijatelj južnih Slavena, snažnom epo¬ 
pejom seljačkog roda iz južne Češke Naši, Tereza Nova¬ 
kova (1853—1912) socijalnim i idejnim romanima iz istočne 
Češke, Karei Vaclav Rais (1859—1926) popularnim slikama 
iz života puka u Potkrkonošima i t. d. 

Dok je u svih ovih velikih književnika i pjesnika s kraja 
19. st. prikazivana idealizirana stvarnost, mlađi naraštaj, koji 
je ušao u književnost početkom devedesetih godina, iz¬ 
jašnjava se iznova svijesno za kritični i socijalni realizam. 
U pjesništvu predvodili su Josef Svatopluk Machar (1864— 
1942), borbeni slobodni mislilac, protukršćanski poštovalac 
poganske antike (epski ciklus Svedomim veku, V zari 
hellenskćbo slunce i t. d.), politički satirik (Tristium Vin - 

dobona, Božimi bojovnlky i dr.), protivnik habsburškog 
Beča, i Petr Bezruč (* 1867), patetički pisac balada o so¬ 
cijalnom pritisku nad rudarima oko Mor. Ostrave (Slezske 
pisne). U prozi se razlio u širinu realistički roman, kako 
su ga njegovali Matej Anastazia Šimaček, kroničar rodnog 
kraja Jari Herben (1857—1936, Do tretiho a čtvrteho po- 
koleni, Hostišov), František Ksaver Svoboda (* 1860, 
Rozkvet), naturalistički slikar građanskog staleža i proleta¬ 
rijata Karei Matej Čapek-Chod (1860—1927, Antonln Von- 
drejc, Turbina, Jindrove, Vilem Rozkoč, Rešany), saučesni 
i protestni Josef Karei Šlejhar (Peklo, Lipa), promicatelj 
ruskoga romana i Zolina naturalizma Vilem Mrštik (1863 
do 1912, Pohadka maje), Josef Merhaut, Vaclav Hladik i 
mnogi drugi. I drama ima značajne predstavnike u kaza¬ 
lišnom organizatoru i dramatičaru Frant. Adolfu Šubertu 
(1849—1915), u dramaturgu i dramatičaru Ladislavu Strou- 
pežnickom (1850—1892, Naši furianti, Na Valdštejnske 
šachte) i u velikom, modernom piscu drama punih radnje 
Jaroslavu Hilbertu (1871—1936, Pest, Falkenštejn, Druhv 
breh, Bllženci, Michael) i dr. 

Ali u isto doba nastupa u svi jesnom odvraćanju od 
realizma niz velikih pjesnika simbolista, koji znače vrhu¬ 
nac češkog pjesništva devedesetih godina i početka 20. st.: 
veliki lirik intimnih i prirodnih raspoloženja Antonin Sova 
(1864—1928, Vybourene smutky, Ješte jednou se vratime, 
Zapasy a osudy, Žne, Basnikovo jaro, Drsna laska, Hovory 
veri i dr.), reprezentativni lik češke poezije u prvim de¬ 
setljećima našega stoljeća; i zajedno s njim Otokar Brezina 
(1868—1929), u čijih se pet zbirki (Tajemne dalky, Svltanl 
na zapade, Vetry od polu, Stavitele chramu, Ruce) raspje¬ 
vala kozmička poezija najzanesenije u veličanstvenu pje¬ 
smu sveljudskog bratstva; na njega se ujedno nadovezuje 
najmlađa češka generacija. Pesimističko raspoloženje pot¬ 
kraj 19. st. predstavljaju »dekadenti« Jifi Karasek ze Lvo- 
vic (* 1871, Hovory se smrti, Sodoma, Endymion, Ostrov 
vyhnancu i dr.), Karei Hlavaček (1874-98, Pozde k ranu, 
Mstiva kantilena), Jan Opolsky i dr. Nasuprot tome 
pjesnik je naturalističkog vitalizma siloviti socijalni lirik 
Stanislav K. Neumann (* 1875, Kniha lesu, vod a strani, 
Nove zpevy i dr.). Impresionizmu se približava nježno 
metodički Karei Toman (* 1877, Torso života, Slunečnl 
hodiny, Hlas ticha i dr.) i vječno mladi Frana Šramek 
(* 1877), lirik (Života bldo, prec te mam rad, Splav, Nove 
basne), romanopisac (Stribrny vltr, Telo) i dramatik. U 
prozi su najbolje izrazile impresionizam književnice Ru- 
zena Svobodova (1868—1920, Milenky, Zahrada iremska i 
dr.) i njezina učenica Božena Benešova (1873—1936), a od 
književnika romanopisac Karei Sezima (* 1876, V soumra- 
ku srdcl, Dravy živel). Posebno mjesto zauzimao je u 
poeziji, prozi i drami muževno nacionalni Viktor Dyk 
(1877—1931, A porta inferi, Zmoudreni Dona Quijota, 
Anebo, Okno), pjesnik iz pokreta mladeži devedesetih go¬ 
dina. Od devedesetih godina pripadalo je u češkoj knji¬ 
ževnosti značajno mjesto i književnoj kritici; njoj na čelu 
stajao je kritik evropskog horizonta, pun života i pobuda 
František Ks. Šalda (1867—1937, Boje o zitrek, Duše a 
dllo) i uz njega Frant. V. Krejči (1867—1941) i utemelji¬ 
telj kazališne kritike Jindfich Vodak (1867—1940). 

Pjesničko pokoljenje, koje je dozrelo neposredno pred 
prvi svjetski rat, manifestiralo je svoj mnogostruki pro¬ 

gram izdavši Almanach na rok 1914. Oko njega su se oku¬ 
pili vrlo različiti talenti: patetički metafizičar i bergsonov- 
ski poštivalac slobodnog stiha Otakar Theer (1880—1917), 
koji je klonuo kao i njegov dramski Faethon usred rata; 
dječački čisti lirik Petr Kfička (*1884, Šipkovy ker); lirski i 
poslije muževno borbeni epik — romanopisac Rudolf Me- 
dek (1890—1940, Ostrov v bouri). Postrance od njih stajao 
je opor i samotarski katolički borac Jakub Deml (*1878, 
Šlepeje). Prvi svjetski rat ojačao je osim rodoljubnih žica 
osobito socijalnu tematiku. Najveći predstavnik ove »pro¬ 
leterske poezije« bio je Josef Hora (*1891), koji je u svom 
kasnijem razvoju sazrio u jednoga od najčistijih lirika 
(Struny ve vetru, Jan houslista, Zahrada Popelčina). Obo¬ 
žavanim ljubimcem mlade generacije, koja je stupila na 
poprište poslije svjetskog rata, postao je mladenački pro¬ 
povjednik bolje socijalne sutrašnjice Jifi Wolker (1900—24, 
Host do domu, Težka hodina). Odvraćanje od proleterske 
lirike prema čistom poetizmu predstavlja Jaroslav Seifert 
(*1901, Na vlnach T. S. F., Ruce Venušiny). Njegov drug 
Vitezslav Nezval (* 1900) ostvario je u svojoj elemen¬ 
tarnoj lirici najsmjelije pobjede poetističkih i nadrealisti- 
čkih eksperimenata (Basne noći, Sbohem a šateček, Praha 
s prsty dešte, Matka Nadeje). Poetizmu pripada i František 
Flalas (* 1901), Vilem Zavada (* 1905) i dr. Pjesnikom 
seoske grude je Jan Čarek (*1898). Tradiciju Ot. Brezine 
nastavljaju katolički pjesnici Jan Zahradniček (* 1905), 
Vaclav Renč (* 1911) i dr. 

Suvremenu češku prozu označuje jaka socijalna nota. 
Od starije generacije naturalista opisala je udes gra¬ 
đanstva i radništva Anna Marie Tilschova (* 1873) u 
opsežnim generacijskim romanima (Stara rodina, Synove, 
Haldy). Rat i poratne prilike inspirirale su romane i pri¬ 
povijetke Ivana Olbrachta (* 1882, Podivne pratelstvi 
herce Jesenia, Zamrižovane zrcadlo, Nikola Šuhaj loupež- 
nlk), Marije Majerove (* 1882, Nejkrasnejši svet, Sirena), 
Marije Pujmanove (* 1893, Lide na križovatce) i dr. Oso¬ 
bito mjesto zauzima katolički ekspresionist, lirik i roma¬ 
nopisac Jaroslav Durych (* 1886), koji je osvojio opću 
pažnju osobito opsežnom slikom iz vremena tridesetgo- 
dišnjeg rata, romanom Bloudeni. Poratni pragmatizam i 
relativizam izrazio je najbolje popularni romanopisac i 
dramatik Karei Čapek (1890—1938, Hordubal, Obyčejny 
život, Prvni parta), pjesnik socijalnih utopija budućnosti 
(Tovarna na Absolutno, R. U. R., Krakatit, Valka s 
mloky). Ekspresionizam i nadrealizam u prozi predstavlja 
originalni Vladislav Vančura (* 1891, Pekar Jan Marhoul, 
Marketa Lazarova, Otek do Budina), a uz njega Benjamin 
Klička (* 1897), Čestmir Jefabek (* 1893) i dr. Doživljaje 
iz svjetskoga rata obradili su romanopisac Josef Kopta 
(* 1894, Treti rota), František Kubka (* 1894), Karei Novy 
(* 1890), Zdenek Nemeček (* 1894), Jaroslav Hašek 
(1883—1923, Osudy dobreho vojaka Švejka za svetove 
valky) i dr. Češko selo oživljava mnogostrani romanopisac 
Jan Vrba (* 1889, Dolina, Boži mlyny, Jan Martin Šanda), 
a od mlađih pjesnika Josef Knap (* 1900, Cizinec), Fran¬ 
tišek Krelina (* 1903), katolički orijentirani Jan Čep 
(* 1902, Hranice stinu), Šležanin A. C. Nor (* 1903) i dr. 
I češka drama ima nekoliko istaknutih pisaca. Iz impre- 
sionizma je izašao Jifi Mahen (1882—1939), povijesne su 
motive obrađivali Arnošt Dvofak (1881—1933), Stanislav 

Lom 1883) i František Zavfel 1885), a problematika 
suvremenoga života ispunjava drame Vilema VVernera 
(* 1892, Lide na kre), Franka Tetauera (•*• 1903, Ve?ejny 
nepritel) i dr. Književna kritika poslije svjetskog rata do¬ 
segla je vrhunac u tradicionalizmu Arne Novaka (1880— 
1939, Mužove a osudy, Myšlenky a spisovatele, Duch a 
narod), uz F. Ks. Šaldu najvećeg češkog kritika. Od mlađih 
kritika imaju značajno mjesto impresionist Miroslav Rutte 
(•*• 1889), František Gotz (* 1894), poetistički pjesnik 
Antonin Matej Piša (* 1902) i dr. Najmlađa češka knji¬ 
ževnost, koja traži novu orijentaciju za drugog svjetskog 
rata, okupljena je sa svojim najboljim predstavnicima oko 
časopisa Kriticky mesičnik , koji uređuje Vaclav Černy 
(* 1905). 

LIT.: Dejiny literatury češke, opširna povijest od najstarijih vre¬ 
mena do generacije »Majevaca«, potanko je obradio Jan Jakubec 
(I. 1929, II. 1934); za novu i najnoviju književnost najbolje je te¬ 
meljno djelo Arne Novaka: Pfehlednć dejiny literatury českć (zajedno 
s J. V. Novakom, 4. izdanje 1936—1939). U tim je knjigama potanko 
navedena i ostala bibliografija J. H-ch. 

Filozofija. Početci češke filozofije padaju u 14. stoljeće, 
gdje se kao prvi predstavnik njezin spominje Tomaš 
iz Štitnoga (1331—1401), koji u svojim djelima, pi¬ 
sanim na češkom jeziku, zastupa uglavnom skolastičku 
nauku, ne bez nekoga zanosa u mistiku. Češka reformacija 
u nauci Jana Husa i Petra Chelčickoga s obnovom vjerske 
i moralne svijesti ističe duh istine i ljubavi i dolazi do 
vrhunca u kršćanskom humanizmu Jana Amosa Komen- 
skoga. S propadanjem državne samostalnosti nakon po¬ 
raza na Bijeloj Gori nastaje općenit narodni i kulturni za¬ 
stoj, iz kojega češki narod ustaje na nov život tek po¬ 
četkom 19. stoljeća. Prosvjetiteljske tendencije spojene 
s idejama romantike, napose J. G. Herdera, dolaze do 
izražaja u preporodnom pokretu, koji je obuhvatio ne samo 
izučavanje narodnoga jezika i povijesti, ne samo vlastiti 
izražaj u književnosti nego i samosvojni razvitak znanosti. 
U tom nastojanju javljaju se A. Marek s prvom logikom 


(1820), udarajući njom ujedno temelje češkoj filozofijskoj 
terminologiji, Ferd. Hyna s prvom psihologijom (1844), hi¬ 
storijski važnom, iako ju je Fr. Čupr podvrgao oštroj kri¬ 
tici, Matouš Klacel s prvom etikom (»Dobroveda«). Histo- 
riozofske misli u duhu Herderovu razvija i smisao češke 
povijesti izlaže Fr. Palacky. Slobodarske političke nazore 
iznose Karei Havliček-Borovsky i V. Gabler priklanjajući 
se više francuskim i engleskim ideolozima i ruskim mi¬ 
sliocima nego njemačkim. Ideju narodne češke filozofije 
izgrađuje Karei Boleslav Štorch u priključku na Komen- 
skoga, čiju je nauku osobito osvijetlio Fr. Boleslav Kvet. 
Drugi mislioci stoje pod utjecajem njemačke filozofije. Na 
Schellinga se oslanja Karei Slavoj Amerling i Jan Ev. 
Purkyne f glasoviti fiziolog, za Hegelom se povodi osim već 
spomenutoga M. Klacela još Ignacije Jan Hanuš i Augustin 
Smetana , od Bolzana zavisan je Vine. Zahradnik. U borbi 
za filozofijsku orijentaciju, koja se vodila oko polovine 
19. st., pobijedila je za nekoliko desetljeća njemačka 
struja, a u ovoj je opet prevladala Herbartova nauka na¬ 
pose u sveučilišnom krugu. Uveo ju je zapravo u Češku 
publicist Frant. Čupr , a najznatniji predstavnik bio joj je 
Josef Durdik, profesor filozofije u Pragu. Uz njega 
osim Nijemaca Fr. Exnera, W. F. Volkmanna, R. Zimmer- 
manna, G. Lindnera zastupaju Herbar tov smjer, unoseći 
i samostalne poglede, Jos. Dastich (v.), O. Hostinsky na¬ 
pose u estetici, P. Durdik u etici, Jan Kapras u psiholo¬ 
giji naroda (pod utjecajem M. Lazarusa), G. Žaba , Oldricln 
Kramar i dr. 

S osnutkom samostalnoga češkoga sveučilišta dolazi u 
Prag za profesora filozofije Tomaš Garrigue Masaryk. Uz 
njegov se rad i ime veže promjena duhovne orijentacije 
u pozitivističkom pravcu. Sam Masaryk zastupa u »kon¬ 
kretnom mišljenju« umjereni pozitivizam i realizam, što 
funkciji znanja i težnji za istinom daje potpunu vrijednost 
i slobodu razvitka, ali ujedno ističe njezin odnos i važnost 
u izgradnji života. U povodu toga pada mu težište interesa 
uza sve usavršavanje teorijskoga duha u praktičko po¬ 
dručje, i tu se očituje u rješavanju konkretnih problema 
životnih. Umovanje mu postaje filozofija života, kojoj 
glavno obilježje daje rad. Aktivizam njegov ide za po¬ 
ravnanjem individualnoga i socijalnoga principa, a osniva 
ga na suradnji (sinergizmu) samos vi jesno obrazovanih 
ličnosti, radi kojih se u punoj mjeri uvažava ideja slobode 
i demokratska misao provodi ne samo u političkom nego 
i društvenom i kulturnom značenju. Središte zanimanja 
čine društveni problemi, među kojima se naročito ističe 
temeljita kritika marksizma, raspravljanja o češkom pita¬ 
nju, narodnom i kulturnom, o smislu češke povijesti, o 
filozofijskoj orijentaciji češkoj, koju Masaryk nalazi u 
priključku na češku reformaciju, napose na pokret Češke 
braće (v.). Svi nazori njegovi sastaju se najzad u huma¬ 
nističkom idealu, koji bi imao kroz »svjetsku revoluciju« 
dovesti do »nove Evrope«, a zaokružuju se religijski, vje¬ 
rom u Boga i zahtjevom aktivne suradnje na ostvarenju 
»carstva duha«. 

Pristaše, učenici i suradnici Masarykovi okupljaju se oko 
časopisa »Češka Mysl«. Njegovu krugu pripadaju František 
Drtina (v.), pedagog i suradnik njegov u uredništvu časo¬ 
pisa »Pedagogicke Rozhledy« František Čada (v.), kojemu 
se pridružuje čitav niz pedagoga (Ot. Kadner, Ot. Chlup, 
Vaclav Prihoda, Stanislav Velinsky i dr.), zatim František 
Krejči (v.), istakavši se napose radom na području psiho¬ 
logije, kojemu se priključuju G. Tichy, Vilem Forster, 
Frant. Šeracky i dr., onda znatan broj sociologa, kao 
Arnošt Blaha , Eduard Beneš (v.), Bretislav Foustka f Josef 
Kral. Ovamo se može pribrojiti J. L. Fischer , zastupnik 
»socijalnoga pragmatizma«, i E. Chalupny. Iz Masarykova 
je kruga potekao i Josef Tvrdy f koji se pored općih filo¬ 
zofskih problema naročito bavi filozofijom slavenskih na¬ 
roda (Soudoba filosofie polska; Dnešni filosofie u jižnich 
Slovanu , Prag 1932). Tome krugu pripada donekle i J. B. 
Kozak , koji se bavi filozofijom religije. Masarykov je uče¬ 
nik i Emanuel Radi , ali se od njega odvojio i pošao prema 
nekom pragmatizmu. 

Nasuprot pozitivističkoj struji stoji fiziolog František 
Mareš (v.), zastupnik vitalizma, prislanjajući se nekom 
idealizmu, te postaje glavnim predstavnikom sličnih nasto¬ 
janja. Uz njega pristaje botaničar Josef Velenovsky; uče¬ 
nik mu je Ed. Babak. Zasebni krug mislilaca protivnih 

pozitivizmu, a okupljenih ponajviše oko časopisa »Ruch 
filosoficky«, čine Ferd. Pelikan , Karei Vorovka , Vladimir 
Hoppe, Tomaš Trnka , koji se na različit način odnose 
prema idealizmu i priklanjaju pragmatizmu zanoseći se i 
nacionalističkim tendencijama. Ovamo se može pribrojiti 
i Karei Čapek. Ekstremni voluntaristički idealizam zastupa 
Ladislav Klima. 

Katoličku filozofiju zastupaju A. Hlavaty, J. Pospišil, 
Eug. Kadefavek, P. Vychodil , Jos. Kratochvil , Jos. Ma- 
tocha; psihologijom se napose bavi N. K. Černocky , socio¬ 
logijom Fr. Reyl, Bedfich Vašek , Jaroslav Hruban. Među 
protestantskim se misliocima ističe Fr. Žilka , J. L. Hro- 
madka, Fr. Linhart i dr. 

U oblasti pojedinih filozofijskih nauka spominju se na¬ 
pose još kao istaknutiji radnici na području psihologije 
R. Souček , Mihajlo Rostohar (rodom Slovenac), Kratina 
Josef Heinrich, Jan Uher, na području logike Albina Dra- 
tvova, Fr. Rieger, na polju estetike Ot. Zich , Zdenek Ne- 
jedly , Josef Bartoš 9 Mirko Novak , Karei Svoboda , J. B. 
Krejči, J. Vodak i dr., u sociologiji Karei Engliš, Ivan 
Žmavc (rodom Slovenac), Anfonin Uhlir, Ot. Machotka, 
teoriju socijalizma obrađuju Frant. Modraček, Jos. Macek , 
pravnu filozofiju Jarosl. Kallab, Fr. Weyr 9 Emil Svoboda, 
B. Trnka, filozofiju religije Ot. Pertold, Lad. Kunte. 

LIT.: Prikaz češke filozofije od F. Pelikana u Fr. Ueberweg, Grund- 
riss der Gesch. der Philosophie, V.: Die Philos. des Auslandes, izdao 
Aaugolt Konstantin Oesterreich, Berlin 1928; Jos. Kral, La philosophie 
en Tchćcoslovaquie, Knihovna »Socialmch problemu«, sv. 2., Prag 
1934; J. Tvrdy, Savremena čehoslovačka filozofija, kritička studija, 
Prilozi za filozofiju i etnopsihologiju, Skoplje 1931; La philosophie 
tchecoslovaque contemporaine, Prag 1934, s prilozima U. Lorvaga, F. 
Pelikana, J. B. Kozaka, Ivana Ljapčina, J. L. Hromadke, J. Krala, V. 
Hoppea i bibliografskim podacima za suvremenu čehoslovačku filozofiju 
od 1918—1934; F. Pelikan, Boj za svobodu češke filozofije , Prag 1937 
(osvrt na ovu raspravu od Fr. Krejči ja, »Češka Mysl«, 1938). A. B-a. 

Glazba. Česi pokazuju živo zanimanje za pjesmu i 
glazbu i u doba samostalne države, kao i kasnije u doba 
najtežih stradanja. Već je sv. Vaclav promicao liturgijski 
pjev pred više od tisuću godina. Kako su kršćanstvo u 


Češkoj naučavali njemački vjerovjesnici, narod je prihvatio 
mnogu latinsku duhovnu popijevku, pa u pripjevu »krleš« 
i danas još ostade trag latinskom »Kyrie eleison«. No 
narod se nije zato odrekao svoga narodnog pjevanja ni 
onda, kad je crkva ustala protiv njegovih napola poganskih 
običaja. Pomalo se stvarala i samostalna češka duhovna 
pučka popijevka, pa je najstariji zapis iz 1397 još i danas 
poznata popijevka »Hospodine, pomiluj ny«. Uz nju je 
postala popularna i himna sv. Vaclavu. 

Umjetnički pjev — menzuralni i polifoni — našao je 
pravo mjesto svog razvitka u mnogim samostanima i veli¬ 
kim crkvama. Uz to su u vrijeme Minnesangera znali neki 
pjesnici-skitnice dolaziti na dvorove čeških kraljeva, gdje 
su ih rado slušali. U crkvenoj glazbi uz gregorijanski pjev 
odzvanjao je tu i tamo još i ambrozijanski; samostanci iz 
Emausa pjevali su staroslavensku liturgiju po predaji sv. 
Metoda. U manjim mjestima bila su utemeljena posebna 
društva pjevača (laika), pa su biskupi prigodice morali čak 
braniti čistoću liturgijskog pjevanja, jer bi takvi pjevači 
znali zapjevati i koju veselu narodnu popijevku, pa i 
plesnu. Napose se takvo prepletanje svjetovnih i duhovnih 
elemenata očituje u češkim božičnim i uskrsnim po- 
pjevkama. 

U 14. st. postojala je prava češka pjevačka škola: po¬ 
pijevke na n$čin njemačkog Meistergesanga, ali i češke 
kao »Jižt’ mne vše radost ustava«, »Drevo se listem odieva« 
i dr. mnogo su se pjevale; no danas im najvećma ne zna¬ 
mo za autora. 

Novi polet razvitku češke duhovne popijevke dao je 
husitski pokret. Premda je poglaviti cilj toga pokreta bio 
ćudoredni preporod, ipak je duhovna češka popijevka za 
njega procvala upravo zbog toga, što se je mogla povoljno 
razvijati: čitava je vjerska općina sudjelovala kod litur¬ 
gijskog obreda. Neke je popijevke sastavio sam Hus, a 
pjevale bi se po napjevima poznatih narodnih popijevaka. 
No Taborićani, gorljivi i borbeni Husiti, ispjevali su i po¬ 
sebne borbene popijevke, od kojih su mnoge postale i 
ostale trajnom tekovinom češke glazbe: »Kđož jste boži 
oojovnici«, »Detky v hromadu se sendame« i dr. Veliki 
broj takvih popijevaka sačuvao se u krasnom kancionalu 
iz 16. st., koji potječe iz Kraljičina Gradca. 

U 16. st. razvila se u Češkoj polifona glazba iz nespretne 
dijafonije husitskog doba. Taj su razvitak pomagala dru¬ 
štva zvana »literatski zborovi«, slična današnjim građan¬ 
skim pjevačkim društvima. Poslije bjelogorske bitke (1620) 
ti su zborovi bili raspušteni. I »Češka braća« gojila su pučko 
pjevanje; 1519 objelodanili su prvi češki kancional. Kasnije 
su izašli i drugi kancionali. U to doba ima i Čeha sklada¬ 
telja, koji su gajili višeglasje (Turnovsky). 

Dok se u manjim gradovima i u pokrajini razvijala na¬ 
rodna popijevka i manje pijevne forme, u Pragu — koji je 
Rudolf II. načinio svojom prijestolnicom — sastavljena je 
bila glazbena kapela, najznamenitija za svog doba. Po¬ 
sljednji Nizozemci nalaze se još u toj kapeli. 

Tridesetogodišnji rat Češku je osiromašio, pa je i kulturni 
život u njoj zahirio; no protureformacija nije uništila če¬ 
šku duhovnu popijevku, najljepšu kulturnu glazbenu tvor¬ 
bu prijašnjega stoljeća. Češki kancional iz 1683 sadržava 
mnoge husitske popijevke, dakako s promijenjenim tekstom. 
Ali je protureformacija unosila mnogo baroknog sjaja u 
crkvene obrede; uvodila se tada talijanska glazba, čemu su 
osobito pogodovali velikaši. U Pragu su se izvodile velike, 
svečane latinske mise tadašnjih znamenitih talijanskih skla¬ 
datelja. Domaći glazbenici odlazili su na izobrazbu u Beč 
ili u Italiju, pa je većina ostajala izvan domovine, a mnogi 
je od njih postigao i svjetsku slavu. Od čeških skladatelja 
duhovne glazbe u to doba ističu se Bohuslav Černohorsky 
(1684—1740), nazvan »češkim Bachom«, i František Brixi 
(1732—71). 

Osim skladatelja putovao je Evropom čitav niz van- 
rednih virtuoza, izobraženih u Češkoj. Velikaši su posje¬ 
dovali veće ili manje orkestre (glazbene kapele), i premda 
su u njima svirali redovito samo sluge i podvornici, ipak 
je na čelu takvih kapela bio po koji znameniti glazbenik 
tadašnjeg doba; tako je i klasičar Haydn neko vrijeme 
bio kapelnikom u grofa Morzina u Lukavcu. Tih kućnih 
kapela nestalo je u drugoj polovini 18. st. No kad su se 
članovi tih kapela razišli po Češkoj, proširili su tradiciju 
instrumentalnog muziciranja u najšire krugove. 

Poslije dekreta cara Josipa II. 783/4 znatno je oslabilo 
zanimanje za crkvenu glazbu, pa je utoliko više oživjela 
svjetovna glazba, u prvom redu opera. Izvodile su se 
uglavnom talijanske opere, često bezvrijedne, no bilo je 
i pokušaja, da se prikažu i ozbiljna djela, na pr. Gluckova. 
Izvodili su se i njemački »Singspieli«. Među umjetnicima, 
koji su upravljali izvedbama talijanskih opera, jedan je od 
najistaknutijih svakako Pasquale Bondini. Upoznavši Mo- 
zartovu genijalnost izveo je s neobično velikim uspjehom 
majstorovu operu »Figarov pir«. Sav se Prag zanio lijepim 
Mozartovim napjevima, pa su ih doskora pjevali i svirali 
u najraznovrsnijim preradbama. Pozvali su u Prag i sa¬ 
mog Mozarta i dočekali ga vrlo svečano, a Bondini je od 
Mozarta naručio novu operu; Mozart je tada za Prag skla¬ 
dao »Don Juana«. To je svoje najgenijalnije operno djelo 
u tom gradu i dovršio. Prva izvedba — krajem listopada 
1787 — pretvorila se u slavlje. Prag je Mozartovu uspo¬ 
menu vjerno čuvao i u daljnjim desetljećima. 

U to su se doba u Pragu izvodile i opere čeških glazbe¬ 
nika, među kojima su se isticali Flori jari Gassmann 
(1729—74), Jari Koželuh , Josef Mysliveček (1737—81), koji 
je djelovao u Italiji, gdje je bio veoma omilio, te Jiri Benda 
(1722—95), član istaknute glazbeničke obitelji. 

Početkom 19. st. utemeljene su u Pragu nove ustanove, 
kojima je svrha bila promicati razvitak glazbene kulture 
u središtu češke države: konzervatorij (1810) i orguljaška 
škola (1830). Oba zavoda su ubrzo postala poznata i izvan 
Češke, pa su u njima učili glazbenici iz mnogih zemalja; 
u njima je kasnije i mnogo Hrvata steklo svoju stručnu 
spremu. U to je doba i Vilem Pixis (1785—1842) utemeljio 
svoju glasovitu školu guslača. Na čelu konzervatorija bio 
je isprva ugledni teoretičar Diviš Weber, koji je utemeljio 
i koncertno društvo; kao uvjereni Mozartovac nije promi¬ 
cao ni Beethovenovih djela. Uz Webera isticali su se 
svojim nastavničkim radom i Vaclav Tomašek, skladatelj 
giasovirskih kompozicija, i zborovođa praške katedrale Jari 
Witasek, znameniti glasovirač. Ta trojica glazbenika po¬ 
kretali su, tako rekavši, sav glazbeni život u Pragu; samo u 
operi nisu sudjelovali. Baš je u to doba postepeno nesta¬ 
jala prevlast talijanske opere, koju je nadomještala nje¬ 


mačka. Tako je nekoliko godina u praškoj operi radio i 
znameniti njemački skladatelj K. M. v. Weber. 

Kad je uvaženi učitelj glazbe i sjajni glasovirač J. Proksch 
utemeljio svoj zavod, počelo je promicanje nesamo Beetho- 
venove glazbe, nego i stare vokalne polifonije 16. st. Poste¬ 
peno se počelo i s promicanjem suvremene evropske 
glazbe, pa ni kazalište nije u tom moglo zaostati: tako se 
počela prikazivati i Wagnerova djela. 

Tada je narodni preporod oživio zapretane stvaralačke 
energije. Oduševljeni rodoljubi shvatili su Herderova 
nastojanja, pa su pošli u narod, među seljački svijet, da 
kod njega zapisuju usmenu predaju. Prenuli su se i gla¬ 
zbenici. U kratko vrijeme sabralo se i izdalo mnoštvo 
narodnih popijevaka s napjevima; sam K. Erben objeloda¬ 
nio je do 800 napjeva, a uza nj su radili i drugi. 

Živa narodna popijevka postaje putokazom novih nacio¬ 
nalnih glazbenih nastojanja. Stvarati češku glazbu znači 
tada u prvi čas stvarati na narodnu. Premda se na prvi 
pogled čini, kao da je ta narodna melodika nastala pod 
utjecajem instrumentalne plesne glazbe — češki narod po¬ 
sjeduje obilje starinskih plesnih obrazaca, kao furiant, 
dupak, skočna i si., te novijih, kao polka — ipak je u toj 
glazbi bilo obilje posebnih ritmičkih i melodijskih oso¬ 
bina, a uza to i neobičnih harmonijskih mogućnosti: sve 
je to moralo poslužiti skladateljima kod stvaranja češke 
umjetničke glazbe. Češka je narodna melodika puna ljupke 
dražesti, umilne srdačnosti i vedrog, snažnog seoskog hu¬ 
mora, premda u njoj ima i dosta neobično nježne i čeznut¬ 
ljive melankolije. Prvi sabirači narodne metodike u Češkoj 
bili su seoski kantori. Oni su prvi počeli i pisati nove na¬ 
pjeve »na narodnu«, a uz njih se prihvatiše posla oko skla¬ 
danja takovih melodija i mlađi umjetnici, zaneseni nacio¬ 
nalnim preporodom. Škroup i A. Jelen počeše skladati češke 
tekstove, a Jelen je stao udešavati narodne popijevke za 
muške zborove. Već prvi zanos narodnog preporoda nuka 
preporoditelje, da segnu i dalje od male forme popijevke, 
da stvore češku operu. Pa kad su s uspjehom izvedene 
prve strane opere u češkom prijevodu, okušao se František 
Škroup na području opere svojim djelom »Dratenlk« (1826); 
on je u tom smjeru stvarao i dalje. No sva takova djela, 
nastala u prvom zanosu preporoda, još su prosječan rad 
darovitih i vještih dirigenata, u kojima nema zanosa ve¬ 
likog stvaraoca. A i narodnost se očituje najvećma u sa¬ 
mom tekstu, a ne u glazbi, koja je trebala proniknuti du¬ 
hom narodnosti događaje na pozornici. Sam narodni zanos, 
pa i predana ljubav prema narodu, nisu mogli stvoriti 
jedinstveno i savršeno narodno umjetničko djelo, kao što 
je opera; napose se to nije dalo postići s pomoću tako 
jednostavnih sredstava, kakve su male, neznatne — ma 
kako dražesne inače bile — narodne popijevke. 

Tvorac je narodne češke glazbe Bedfich Smetana (1824 
do 1884), prvi genijalni umjetnik, koji je u cijelosti osjetio 
čar pučke umjetnosti te označio put, kojim je valjalo 
poći njegovim suvremenicima i nasljednicima. Svojom dje¬ 
latnošću stvorio je Česima i operu i orkestralnu i komornu 
glazbu. U doba, kad se Smetana, zadojen rodoljubnim 
idealima, pojavio sa svojim prvim značajnim djelima, češka 
glazbena umjetnost nije još bila dala trajnih djela, skladba, 
koje bi spajale češko podrijetlo s temeljima evropske 
glazbene kulture. U tom je pravcu Srne tanina djelatnost 
doista epohalna. Njegova velebna djela — spomenimo 
ovdje samo opere »Prodana nevesta«, »Libuše«, »Dalibor«, 
besmrtni simfonijski ciklus »Ma vlast«, glasovirske »Češke 
plesove« i gudački kvartet »Z meho života« — dosežu 
vrhunce umjetničkog doživljavanja. Udružujući epsku ši¬ 
rinu pogleda na zbilju i legendu češke prošlosti s pro- 
ćućenim lirizmom i posebnim smislom za glazbeni humor 
stvorio je jedinstvena djela, koja su morala postati teko¬ 
vinom svega kulturnog svijeta. Smetanin genij potisnuo je 
u zaborav slabije nadarene suvremenike, kakvi su bili F. 
Skuhersky (1830—92), V. Hrimaly (1842—1908), K. Šebor 
(1843—1903) i V. Blodek (1834—74). — Njegov nasljednik 
morao je posjedovati daleko izražaj ni ju i osebujni ju umjet¬ 
ničku fizionomiju. Takav je bio Antonin Dvorak (1841 do 
1904). Značenje djelatnosti ovog umjetnika izbija u punom 
svijetlu, kad je usporedimo sa Smetaninom. Dok je Sme¬ 
tana novoromantičar Lisztovih smjernica i kao takav pri¬ 
staša programnih nastojanja u glazbenom stvaranju, Dvo¬ 
rak se približava Brahmsu: vanredno plodan stvara čistu, 

apsolutnu, ponaj češće instru¬ 
mentalnu glazbu (simfonije, 
komorne skladbe, koncerte), 
iz koje izbija golemo melo¬ 
dijsko bogatstvo i sjajno svla¬ 
davanje glazbenog oblika. U 
njegovim se djelima odražava 
ne samo ljepota duha češke 
pjesme, nego i glazbenog bo¬ 
gatstva drugih naroda (za bo¬ 
ravka u Americi poslužio se 
sugestivno napjevima domo¬ 
rodaca Indijanaca). Svoj bo¬ 
gati umjetnički interes očito¬ 
vao je i skladanjem djela sa 
svih ostalih područja (opere, 
oratorija, pjesme). Dvorakova 
djelatnost dopunjuje prema 
tome Smetaninu dajući time, 
štoviše, sliku tadašnjeg stanja 
u glazbenoj Evropi. — U 
krug ove dvojice velikana če¬ 
ške glazbe ide i Zdenčk Fi- 
bich (1850—1900), sljedbenik 
Wagnerova novoromantizma, 
autor brojnih opernih djela i uspjelih intimnih glasovirskih 
skladba schumannovskog ugođaja, u kojima se ističe 
težnja za subjektivnim iživljavanjem; napose su važni 
njegovi melodrami. No Fibich je u glazbi više kozmopolit 
nego Čeh. 

Odnos Fibicha prema Smetani i Dvoraku važan je i 
s gledišta daljeg razvoja češke glazbe. U njoj će se i na¬ 
dalje isticati i prepletati suprotni elementi glazbenog na¬ 
cionalizma i kozmopolitizma. 

Novija pokoljenja daju Češkoj čitav niz vrijednih gla¬ 
zbenika, među kojima se nadasve ističu četvorica: Foerster, 
Novak, Suk i Janaček. Josef Bohuslav Foerster (*■ 1859), 
plodan umjetnik, stvara u zanosu čiste ljubavi, prožet 
etičkim zasadama, dajući umjetnički oblik svojim čuv¬ 
stvima prema majci, domovini, prirodi, Bogu (i on je 
mnogostruk: piše opere, oratorije, simfonije, koncerte, 
komorne i glasovirske skladbe, brojne cikluse pjesama, 
glazbene eseje). — Vitezslav Novak (* 1870) je drugačija, 
složenija narav. U početku pristaša Brahmsovih smjernica 
apsolutne glazbe prilazi kasnije novoromantičarima, pobor¬ 
nicima programnog smjera, te s velikom gipkošću duha 
preuzima elemente impresionizma, slovačkog pučkog pjeva, 
a katkada i suvremenih ekstremnih nastojanja. Njega na¬ 
dasve privlači ljepota žene i prirode, kojoj je ispjevao 
nekoliko slavospjeva (»Boure«, »Pan«). Kao vrijedan na¬ 
stavnik odgojio je brojne učenike, među njima i nekoliko 
Hrvata (Dobronića, Odaka, Štolcera). — Josef Suk (1874 
do 1935) izraziti je simfoničar, koji u mogućnostima poli- 
fonog izražavanja putem orkestra traži način, kojim će 
podati oblik svojem umjetničkom doživljavanju. Suk je 
povučena priroda; sudbina ga je pogađala teškim udarcima, 
pa su mnoga njegova djela autobiografskog značenja: u 
njima je označen put, kojim je polazio od boli k svlada¬ 
vanju njezine težine i utapanju njezine oštrice u svemoći 
plodnoga rada. I on je bio vanredan pedagog. — Posebno 
mjesto zauzima Leoš Janaček (1864—1928). Kao pravi 
umjetnik-realist, u mnogočemu srodan Musorgskomu, po¬ 
lazio je od života na selu; oštrim darom zapažanja pratio 
je svu modulatornu snagu jezičnog izraza i elemente tona, 
koji se u njemu javljaju, osobito kao pratioci emocio¬ 
nalnih stanja. Na takvom proučavanju sazdao je svoj gla¬ 
zbeni jezik, sastavljen iz sitnih motiva, što tvore instru- 
mentalno-vokalno tkivo. Njegov je najveći uspjeh opera 
»Jenufa«, primjer njegova umjetničkog naziranja. Značajne 
su njegove veze s ruskom kulturom, koja je uvjetovala 
nastajanje mnogih njegovih radova. Janaček se bavio i 
teoretskim radom, te je proučavao mnoge harmonijske i 
ritmičke probleme. Čuvene su njegove riječi: »Kad u 
akordu ne bi gorjela misao, on bi bio nalik na cvijeće, koje 
mraz slika na prozoru«. 

Bliži suvremenici ovih skladatelja jesu: Karei Kovafovic 
(1862—1919), slijepi skladatelj Stanislav Suda (1865—1931), 
Vojtech Rihovsky (* 1871), Oskar Nedbal (1874—1930), 
istaknut i kao dirigent, i Frantisek Neumann (1874—1929), 


koji je skladao operu »Ekvinokce« prema istoimenoj drami 
Ive Vojnovića. 

U trećem, posljednjem odsjeku razvoja češke glazbe 
ističe se u prvom redu skupina Foersterovih i Novakovih 
učenika: Jaroslav Kfička , skladatelj uspjelih solo-pjesama, 
u kojima se ističe njegov smisao za humor; Karei Boleslav 
Jirak , instrumentalni skladatelj i vanredan dirigent; Ladi- 
slav. Vycpalek. skladatelj pretežno vokalnih, polifonih 
skladba, iz kojih izbija njegova sklonost misticizmu; Emil 
Axman, Vaclav Štepan, vrijedan i kao sakupljač i obra- 
đivač narodnih napjeva, Boleslav Vomačka , Vilem Petr- 
želka , Vladimir Polivka , Miroslav Krejči,Iša Krejči, Jindrich 
Jindrich. 

Uz njih se ističu u suvremenoj češkoj glazbi i ovi gla¬ 
zbenici: Otakar Ostrčil (1879—1935), Otakar Zich (1879 
do 1934), Rudolf Karei , Jaromir Weinberger, Jaroslav 
Kvapil, Bohuslav Martinu , E. F. Burian, Otakar Šin , Otakar 
Jeremias , Pavel Bofkovec, Miroslav Ponc. Po strani stoji 
Alois Haba (^- 1893), pobornik četvrttonskog glazbenog 
sustava; on je već našao mnogo pristaša po cijelom svi¬ 
jetu. Svi suvremeni češki skladatelji pokazuju u prvom 
redu čvrsto znanje, koje im omogućuje uspješno rješavanje 
i najtežih kompozicijskih problema. 

Češka glazbena nauka na zavidnoj je visini. Nju pred¬ 
stavljaju muzikolozi Ot. Hostinsky , Zd. Nejedly , VI. 
Helfert, O. Černušak, D. Orel i dr. 

U češkom reproduktivnom umjetničkom svijetu ima 
udruženja, koja su već davno stekla svjetsku slavu. Takova 
su pjevačka društva »Moravski učitelji« i »Hlahol«, pa 
glasoviti »Češki kvartet«, kvartet Ševčik-Lhotsky i Zika- 
kvartet. »Češka filharmonija« s pravom se smatra jednim 
od najboljih orkestara na svijetu; njezini dirigenti V. 
Čelansky i V. Talich idu među prve dirigente Evrope. Po¬ 
svuda su poznati češki umjetnici-solisti, napose brojni gu- 
slači (Ondfiček, Kubelik, Kocian , Prihoda , pedagog Ot. 
Ševčik), glasovirači (R. Firkusny) i pjevači (E. Destinnova). 

LIT.: O. Hostinsky, Hudba v Čechšch, Prag 1900; Z. Nejedly, Češka 
moderni zpevohra po Smetanovi, Prag 1912; Isti, Katechismus dejin češke 
hudby; R. Batka, Die Musik in Bohmen, Berlin 1906; V. Helfert i E. 
Steinhard, Die Musik in der Tschechoslovakischen Republik, Prag 
1940. B. Š. 

Likovne umjetnosti i graditeljstvo. Kako su češki i 
nečeški elementi u okviru češko-moravske grupe zemalja 
dugo zajednički živjeli, često su umjetnička strujanja iz 
čeških krajeva povukla u svoj krug nečeška područja i 
obratno, a s druge je strane po sebi jasno, da narod, koji 
živi u samom središtu velikih evropskih kulturnih struja¬ 
nja kao Česi, nije uvijek mogao iz vlastitih sila udovolja¬ 
vati svojim gotovo svagda živim potrebama za umjetnošću; 
svijesno nacionalnu češku umjetnost donijela je zapravo 
tek druga polovina 19. st. Pa ipak je umjetničkom životu 
češkog područja u svako doba davao svoje obilježje sna¬ 
žan genius loci; premda se razilaze mišljenja o tom, na 
koji je od velikih evropskih krugova nadovezao njegov 
najstariji tip sakralnih građevina — malih rotunda, često 

povišenih laternama i snabdjevenih emporama — ipak 
možemo naslućivati, da se toga građevnog tipa (koji se 
zajedno s kršćanstvom najprije pojavljuje u Šleskoj i Mo¬ 
ravskoj, a istom kasnije u Češkoj — Levy Hradec oko 880) 
uporno držao do daleko u 12. st. upravo onaj narod, koji 
od prirode u svemu voli oblinu (upor. kružni tip sela, ple¬ 
sove u kolu i dr.). S vremenom je ipak tijesan oslon Pre- 
myslovića uz carstvo kao i pretežno njemačko podrijetlo 
prvih praških biskupa donijelo sa sobom i romansku bazi- 
likalnu shemu, za koju je uzore najprije pružilo sasko 
područje. 

Tako je 1142 nastala crkva sv. Jurja u Pragu, 1197«—1228 crkva u 
Velehradu, starom središnjem svetištu Moravske, a i tadašnje naj¬ 
ranije samostanske crkve (katkad na kasnijem njemačkom području) 
bile su sagrađene u tom stilu. Tek s velikim krzmanjem pristupilo se 
kasnije i gradnji na svodove. Česi su uostalom u 12. st. već podizali 
kamene utvrde, a prema njemačkom uzoru i kneževske nastambe; 
Prag se, štaviše, mogao podičiti, da ima poslije Regensburga najstariji 
kameni most u srednjoj Evropi. 

Kiparska je umjetnost polaganije dopirala do Čeha; ne ulazeći u 
vijesti kroničara o svestranom umjetničkom radu opata Božetčcha iz 
Sazave (11. st.), reljefi iz sv. Jakuba kod Kutne Hore i iz mjesta Za- 
bori, koji potječu iz 2. polovice 12. st., još su dosta bespomoćni po¬ 
četnički pokušaji, i tek gornji dio oltara u crkvi sv. Jurja u Pragu 
iz 1228 pokazuje stanovitu zrelost. 

Zidne slikarije u toj crkvi, koje su nastale gotovo u isto vrijeme, 
izrađene su pod bizantskim utjecajem posredstvom saskih uzora, ali su 
nam ipak sačuvane i starije zidne slikarije (rotunda u Znojmu, crkva 
sv. Klementa u St. Boleslavi), koje su vrlo srodne istodobnim rado¬ 
vima na slikarskom ukrasu knjiga. Ni Vaclavova legenda iz 1006 (u 
Wolfenbiittelu), bliza umjetničkom krugu Otona, kao ni Vyšehradski 
kodeks (1085), više slikan po regensburškom načinu, ne zaostaju za 
prosječnom razinom tadašnje Evrope. 

I početci gotike, koja u Češkoj odmah nastupa kao posve 
izgrađen novi stil — samo Moravska poznaje u samostan¬ 
skim bazilikama u Trebiču i Tišnovu dva znatna primjera 
romanskog prijelaznog sloga — povode se većinom za nje¬ 
mačkim uzorima, jamačno u vezi s tada moćnim prilivom 
njemačkih naseljenika. Uz bazilikalne oblike, kakve poka¬ 
zuju tada u Pragu i u južnoj Češkoj osnovane opatijske 
crkve, nastaju i crkve u obliku trijema prema westfalskom 
načinu (Plzenj, Kraljičin Gradac, Augustinska crkva u 
Brnu), kojih najraniji primjer (Tepla) pripada dakako još 
romanskom dobu. I praška »Staronova« sinagoga nastala 


je očito u doba visoke gotike. Posebno mjesto pripada 
samostanskoj crkvi u Sedlecu, izgrađenoj u stilu fran¬ 
cuske katedralne gotike. Na portalu u Tišnovu plastika 
se tada (oko 1250) s uspjehom prihvaća zamršenijih figu- 
ralnih zadataka, a zidne slikarije u Pruhonicama iz 1320 
ravne su suvremenim slikama u knjigama, koje u dra¬ 
žesnom pričanju Velislavljeve biblije, zatim u rukopisima, 
koji su 1317 sastavljeni za kraljicu Elizabetu, a pogotovu 
u izražajnim i plastički zaobljenim likovima Kunigundina 
pasionala (1312—14) daju naslućivati, da je umjetnička 
djelatnost među Česima već značajno uznapredovala. 

To naslućivanje doista ne vara: prelat Jan iz Dražica, 
koji je 1329 iz Avignona došao u Prag, doskora doziva s 
papinskog dvora jednog francuskog graditelja, koji po nje¬ 
govu nalogu gradi kod mjesta Roudnice most preko Labe, 
a nešto kasnije nasljednik prijestolja Karlo, odgojen na 
francuskom kraljevskom dvoru, povjerava Francuzu Mafiji 
iz Arrasa novogradnju stolne crkve sv. Vita u Pragu. Ta 
je novogradnja postala potrebna, jer je praška biskupija 
bila 1344 podignuta na nadbiskupiju. Najprije se 1356 po¬ 
čela graditi partija kora; gradnju je kasnije preuzeo i dalje 
vodio njemački majstor Peter Parler iz Schwabisch- 
Gmiinda. 

I praški dvor bio je tada »more Gallico« pregrađen, a i novi dvorac 
kralja Karla (Karluv Tyn), što ga je također počeo graditi francuski 
graditelj (1348), pokazuje bitne značajke francuskog chateaua, oku¬ 
pljenog oko središnjeg donjona. Gradnju Karlova mosta započeo je 
naprotiv 1357 sam Parler, a isto tako i gradnju kora u crkvi sv. Barto- 
lomeja u Kolinu te Staromjestskog tornja na Karlovu mostu. Vjero¬ 
jatno treba i početke gradnje Tynske crkve u Pragu kao i crkve 
sv. Barbare u Kutnoj Hori pripisati Parlerovoj radionici; ta je nakon 
dovršenja korske partije dodala crkvi sv. Vita još i nadogradnju 
Vaclavove kapele (1373) i jedan toranj (1399). 

No premda su sve te građevine izveli drugi, a ne Česi, 
one su odgovarale njihovu prirođenom snažnom nagnuću 
za ukrašivanje (tako se ističe osobito naklonost prema 
motivu, da glavne tornjeve prate naokolo pokrajni tornjići). 
Svakako je i njihova sklonost prema zaokruženim obli¬ 
cima, kojoj meke obline Parlerova stila barem nesvijesno 
udovoljavaju, donekle odlučivala kod izgradnje u gotičko 
doba upravo neobičnoga djela, kakvo je poligonalna cen¬ 
tralna građevina smiono nadsvođene crkve Karlov u jednom 
praškom predgrađu, podignuta iz opeka (1350—77). 

Karlovska gotika pokazuje i izvan Parlerova kruga gdjekoju lijepu 
građevinu: tako je na ulazu u praško Novo Mjesto, koje je baš Karlo 
osnovao, nastala crkva Marije Snježne, a izvan glavnoga grada susre¬ 
ćemo već i imena domaćih graditelja. Od njih je Petr Lutka (Skuteč 
1391), sudeći po imenu, zacijelo bio Čeh, kao što je to možda i 
majstor »Stanek«, koji je potkraj 14. st. radio u Krumau (Krumlov). 
Parleri međutim nisu bili samo graditelji, nego po sredovječnom običaju 
i vrsni kipari, pa su tako svoje građevine opremili bogatim mnoštvom 
biljnih ornamenata i figuralnog ukrasa, koji se toliko približava zbilji, 
da katkad prethodi renesansi (poprsja majstora, utemeljitelja i vladara 
na triforijskoj galeriji u crkvi sv. Vita, kipovi u kapeli sv. Vaclava 
u istoj crkvi i na Staromjestskom tornju, kraljevski grobovi u sv. 
Vitu). Njihovu se načinu približavaju i mnogi radovi, koji su već u 
15. st. nastali, kao Ludmilin grob u crkvi sv. Jurja i plastike na 
portalu Tynske crkve, dok idealni tip »lijepih Madona«, koji se oko 
1400 pojavljuje u južnoj Češkoj, izražava neko drugo, u biti konzer¬ 
vativnije shvaćanje. Možda još važnije mjesto zaprema doba Karla IV. 
u povijesti slikarstva, jer su nasljedne zemlje vladara, koji je bio tako 
blizak talijanskim ranim humanistima, prve posredovale evropskom 
sjeveru duh ranorenesansnog slikarstva. U tom pogledu ne ističu se 
toliko zidne slikarije (premda slike na križnom putu praškoga Emauskog 
samostana, oko 1370, odaju već osjećaj za prostor Giottova obilježja), 
koliko tada još posve nova vrsta umjetnosti slikanja na tablama. Na 
Karlovu dvoru zastupaju je Talijan Tommaso da Modena iz Trevisa 
i majstor Theodorich, koji je kapelu sv. Križa u Karlovu Tynu uresio 
slikama na tablama (1365—67). Njegov izrazito realističan način odjeknuo 
je i izvan čeških zemalja, tako naročito u Franačkoj. No izvan pra¬ 
škoga dvorskoga kruga nai¬ 
lazimo na značajan procvat 
slikarstva i u južnoj Češkoj, 
počevši od nježnoga, još 
posve sredovječnoga blažen¬ 
stva na slikama majstora iz 
Treboha (80-ih godina 14. 
st.); njegovo umijeće u ras¬ 
podjeli svijetla i sjene, pla¬ 
stičnost i realistička po¬ 
kretljivost kao da ga već 
čine bliskim radovima Van 
Eycka. Uporedo s tim dje¬ 
lima cvate još i tada slika¬ 
nje knjiga; pošto su njegovi 
proizvodi već u 40-tim godi¬ 
nama dosegli tadašnju tali¬ 
jansku razinu (koralne knji¬ 
ge crkve sv. Vita, brevijar 
iz Rajhrada), rukopisi Libet 
viaticus i Missale, koji su 

izrađeni za kraljevskog kancelara Jana iz Strede, odnose se prema 
svojem talijanskom uzoru već potpuno samostalno (oko 1364). Za 
Karlova sina Vaclava IV. priklanjaju se dvorski iluminatori opet 
sve više francuskom načinu, ali ipak ne gube vezu s tvorbom Karlove 
epohe, kako to pokazuje na pr. Hasenburški misal iz 1409, što ga je 
slikao Vavrinec iz Klatova. I umjetni obrt procvao je za luksemburške 
dinastije, koja je voljela sjaj; tada su stijene Vaclavove kapele u 
crkvi sv. Vita i kapela sv. Križa u Karlovu Tynu bile obložene polu- 
draguljima, a češkoj kraljevskoj kruni dali su 1347 konačan oblik 
Karlovi dvorski zlatari. Inače je tada nastalo dosta finih sitnih radova. 

Tu djelatnost prekida husitsko razdoblje, kada je dašto više umjet¬ 
nina razoreno negoli stvoreno, no i tada su se barem na području go¬ 
leme Rosenberške feudalne gospoštije u južnoj Češkoj još prigodice 
gradile crkve, a i Tynska crkva u Pragu dobiva 1437 novu kalvarijsku 
grupu, dok su se kipari općenito povukli u mirniju Šlesku. Za ilustri¬ 
rane biblije pokazuju pače i husitski dostojanstvenici neko zanimanje. 

Uostalom, pošto se umjetničko djelovanje za vladanja 
Jurja Podebradskoga ograničavalo uglavnom na obnavljanje 
onoga, što još nije bilo potpuno razoreno, donosi doba 
Jagelovića nov procvat umjetnosti s nesumnjivo kasno- 
gotičkim obilježjem. Tada se već javlja i veći broj domaćih 
majstora. 

Južna Češka doduše još uvijek prednjači drugim dijelovima čeških 
zemalja, ali stara umjetnička središta Prag i Kutna Hora ne dadu se 
ipak potisnuti sa svojega mjesta. U to doba dograđena je praška 
Tynska crkva; srebrom bogata Kutna Hora puni se lijepim patricijskim 
kućama; praška vijećnica dobiva lijepo novo pročelje (1473—90), a na 
trgovima gradova nastaju udobni trijemovi. I Moravska se opet hvata 
u kolo nizom gradskih vijećnica, crkvom sv. Jakuba u Brnu (1480— 
1550) i raskošnim dvorcem Pernštynom. Premda je doba njegova neka¬ 
dašnjeg sjaja bilo već izblijedilo, ipak je i u gradu Taboru upravo 
tada majstor Stanek iz Praga sagradio svodove glavne crkve. Osobito 
se ističu dva velika umjetnika: sjajni dekorator Mafija Rejsek iz 
Prostejova, koji je sagradio prašku Barutanu i nastavio izrađivanje 
kora u crkvi sv. Barbare u Kutnoj Hori, zatim smioni graditelj svo¬ 
dova meštar Beneš, kojega izvori nazivaju ili prema glavnom mjestu 
njegova stanovanja Lounsky ili njegovim obiteljskim imenom Beneš 
Riet (ili Rejt) Pistovsky. Potonji je glavni graditelj cijeloga Vladi- 

slavljeva krila praškoga kraljevskog dvora i osobito veličanstvene 

»Vladislavljeve dvorane« (1486—1502). Načinio je u katedrali sv. Vita 
i kraljevsku molitvenu ložu, dao je koru crkve sv. Barbare u Kutnoj 
Hori njezino konačno divno obilježje, puno poleta i mašte, i napokon 
natkrio gla/nu crkvu u Lounima divnim mrežastim i zvjezdastim 
svodovima. Majstori iz Češke razvili su tada živu djelatnost i izvan 
zemlje, na pr. majstori iz Prachatica kod gradnje bečke, a »praški 
junkeri« kod gradnje strassburške katedrale. U plastici je doba Jage¬ 
lovića donijelo manje novih djela, no ipak je tada pod njemačkim 

utjecajem nastalo mnogo izrezbarenih oltara, a stvoren je bio i po¬ 

seban tip Pieta-grupe, koji je kongenijalno izrazio osjećanje vremena. 
Među kiparima susrećemo uz Rejseka još i glasovitoga rebraza Jakuba 
iz Kutne Hore i graditelja Antuna Pilgrama iz Brna. Više imena nala¬ 
zimo u kasnogotičkom slikarstvu čeških zemalja, koje unatoč tome 
nije mnogo značajnije. Pod njemačkim i holandskim, a gdjegdje i 
šleskim i poljskim utjecajem postaju boje slika na tablama šarenije, 
a njihov izražajni oblik tvrđi i uglatiji. Mnoge plemićke dvorce 
(Blatna, Zvikov), patricijske kuće i crkvene građevine (prašku kapelu 
sv. Vaclava i crkvu sv. Barbare u Kutnoj Hori) uresiše umjetnici 


novim zidnim slikarijama. Slikarstvo u knjigama potencira do krajnosti 
veličinu formata i ljepotu opreme, a kod toga nastaje gdjegdje djelo, 
koje je upućivalo na nove putove, kao na pr. velik i slobodno kompo¬ 
niran koncilski prizor u litomeričkom pasionalu iz 1520. 

Renesansa ulazi u češke zemlje pretežno kao ukrasni 
stil, pa zato dovodi samo malo do prilagođivanja južnja¬ 
čkom osjećaju oblika. 

Tako su u plastici, koja je značajna za češku kulturnu zonu 16. st., 
Talijani radili ponajviše samo kao štukatori (osim Giorgia Gialdija, 
koji je djelovao u Moravskoj). Inače tu pretežu Nijemci, na pr. Be- 
nedikt Wurzelbauer, Nizozemci, na pr. Adrian de Vries i Alex. Collin, 
koji je 1570—73 sagradio reprezentativnu kraljevsku grobnicu u kate¬ 
drali sv. Vita, ali se ističu i domaći sinovi, na pr. nadljevač Tomaš 
Jaroš iz Brna (zdenac u praškom dvorskom vrtu 1564—68) ili onaj 
Vincenc Strašryba iz Louna, od kojega doduše ne potječe poznata 
ograda na zdencu praškoga Malog Rynka, ali mu pripada okvir na 
zdencu u njegovu rodnom mjestu i jedan epitafij u praškoj katedrali 
(1576). Od različnih grana umjetnog obrta na praškom dvoru 
Rudolfa II. samo je brušenje dragulja pridržano južnjacima (to je 
dovelo do stalnog naseljenja obitelji Miseroni), a radove u emajlu 
izvode isključivo Nijemci. Uostalom, graviranje na staklu, koje je 
tada u Pragu izumio Kaspar Lehmann, imalo je i na češkom etničkom 
području odlučno značenje za budući razvoj umjetnosti na staklu. 
Dvorski slikari cara Rudolfa bili su također Nijemci i Nizozemci 
(Barth. Spranger, Aeg. Sadeler, Hans v. Aachen), ali ni oni ni domaći 
umjetnik J. G. Widmann, koji je oslikao dvorac Kratochvile, ne osta¬ 
više u češkom umjetničkom životu neizbrisiva traga. Glavni plod 
renesansnog razdoblja za povijest tamošnjega slikarstva ostaje veliko 
proširenje sadržaja i tehničkih mogućnosti, što je s jedne strane 
vodilo do proširenja tehnike al fresco i platna, a s druge strane do 
pojave portreta i mrtve prirode, krajolika i slikanja životinja, tako 
da je slikarstvo dobilo pretežno svjetovno obilježje. Na polju gradi¬ 
teljstva nije inače tako sjajno umjetničko mecenatstvo habsburškoga 
čudaka urodilo nekim osobitim plodovima, pa se tim više mora istaći, 
da je pod njegovim prethodnicima iz iste porodice sagrađena u Pragu 
građevina, koja je s one strane Alpa možda najljepši primjerak visoke 
talijanske renesanse, naime dvorac Belvedere (1536—60). 

Premda su u Češkoj i Moravskoj bili velikim dijelom 
zaposleni kao graditelji majstori iz gornje Italije, ipak je 
temeljno obilježje davala neka suvrsta nordijske rene¬ 
sanse, za koju se može opravdano upotrijebiti naziv češke 
renesanse. 

Plemićki dvorci iz toga doba u mnogom se razlikuju od talijanskog 
načina gradnje svojim visokim pročeljima, jako izbočenim krovovima, 
obilatom upotrebom šarenog uresa, gomilanjem motiva (dvostruki 
prozori). Ako se u vezi s Lutherovim pokretom i mogu katkad u 
Češkoj zabilježiti neki neposredni utjecaji njemačkog renesansnog 
shvaćanja u graditeljstvu, ipak taj posljednji umjetnički reprezenta- 
cijski oblik plemićke staleške samosvijesti djeluje u češkom kulturnom 
području uglavnom prkosnije nego građevine t. zv. njemačke rene¬ 
sanse, te se svojom neprikrivenom ljubavlju prema šarenilu mnogo 
otvorenije oslanja na bogatstvo motiva pučke umjetnosti. I ljubav 
prema zaobljenim oblicima opet se u »češkoj renesansi« javlja 
u čestoj upotrebi lunetnih prozora; kao primjeri takvih građevina 
mogu se navesti praška Schwarzenbergova palača (1545—63), vijećnica 
u Plznju (1551) i građanska kuća u praškom Tonskom dvoru (1560). 
I zvjezdoliki dvorac Hvezda kod Praga ima unatoč mnogoj upotrebi 
štukaturnog rada pretežno sjevernjačko obilježje, a ni tješnje pribli¬ 
žavanje talijanskom renesansnom duhu nije se postiglo, premda se 
uvriježio talijanski način dekoriranja pročelja sgrafittima i slikanjem 
al fresco i u clair-obscuru. 

Posve je drugačiji odnos čeških zemalja prema slijedećem 
stilu, koji nije bio orijentiran u smjeru klasicizma, naime 
prema baroku. S njime se opet jednom pojavilo graditelj¬ 
sko shvaćanje, koje je bilo doista adekvatno njima svoj¬ 
stvenom osjećaju oblika i koje su talijanski arhitekti, za¬ 
dugo još jedini njegovi posrednici, mogli odmah potpuno 
i nesmetano izraziti. 

Doduše, ni najraniji proizvodi toga novoga stila, koji su se ugledali 
u Palladia i Vignolu [Spasiteljeva crkva u Pragu, započeta 1590, sv. 
Marija od pobjede u Pragu (1611—13), isusovački kolegij od Carla 
Luragha (1640—60), palače Michna i Waldstein (1623—30) ni građevine 
u duhu dostojanstvenoga rimskoga punoga baroka [Černinova palača 
od Carattija i djela u Rimu školovanoga Burgunđanina Matheya, kao 
praška crkva reda »Križovnika« (1679—87), Toskanska palača (1685—92) 
i samostan Plasy] ne dadoše završnog obilježja baroknom graditelj¬ 
stvu čeških zemalja. 

Barok je ondje stekao potpuno zavičajno pravo tek u inter¬ 
pretaciji, koju su graditeljskim mislima upravo najradi¬ 
kalnijih talijanskih baroknih graditelja (Borrominija i Gua- 
rinija) dali u 18. st. graditeljski talenti s njemačkoga juga. 

Još je sporno, je li Bavarac Christoph Dientzenhofer, koji je počeo 
u tom duhu graditi crkvu sv. Nikole u Pragu na Maloj Strani, ostva¬ 
rivao samo ideje većeg umjetnika (Luke Hildebrandta?). Svakako je 
sigurno, da je njegov genijalni sin Kilian Ignaz, rođen 1690 u Češkoj, 
dovršio tu divno pokretnu građevinu, a usto dao Pragu i Češkoj 
niz lijepih kasnobaroknih građevina (crkva sv. Ivana na pećini, 
Vila Amerika u Pragu, župna crkva u Karlsbadu 1727—34), i da 
pravim i najvišim oživotvorenjem baroknog osjećaja, koji potpuno 
odgovara duhu zemlje i kraja, treba smatrati baš te građevine, a ne 
crkvu sv. Nikole u Starom Mjestu, koja zastupa stroži stil njegova 
staračkog doba. U njegovu duhu radili su i mlađi pripadnici gradi¬ 
teljske obitelj Luragho, a njegov duh odjeknuo je i u radovima 
Pražanina Kanke. Značajno je nastojanje darovitoga praškoga gradi- 

telja G. Santinija, koji je pokušao da duhovni geometrizam Guarini- 
jeva stila ucijepi na gotičku podlogu i da tako stopi zajedno umjet¬ 
ničke smjerove, koji su zemlji bili najdraži. Ignaz Bayer, koji je 
dovršio prašku crkvu sv. Ignacija, bio je Moravac iz Znojma, a u 
samoj Moravskoj, gdje se utjecaj Austrije uvijek mnogo više osjećao 
nego u Češkoj, razvio je živu djelatnost veliki bečki graditelj Fischer 
v. Erlach (dvorci Kromeriž i Buchlovice), koji je u Pragu sagradio 
samo palaču Clam-Gallas. Jasno je, da se u tako živom području 
sjevernoga kasnoga baroka nije mogla razviti umjetnost pravoga ro¬ 
kokoa. Najviše se približio stilu rokokoa J. Wirch, koji je pregradio 
prašku nadbiskupsku palaču (1785—87). 

Sa sjajnom poviješću barokne arhitekture podudara se 
i povijest baroknoga kiparstva toliko, što i njegov naj¬ 
snažniji razvoj pripada tek 18. st., a glavni su mu pred¬ 
stavnici Nijemci. 

I tu djeluje posredno duh rimskoga visokog baroka, premda prije 
toga na polju plastike nisu mogli u češkim zemljama osobito ojačati 
neposredni talijanski utjecaji. Slučaj dvojice Brokoffa, uostalom, posve 
je sličan slučaju dvojice Dientzenhofera: otac je doseljenik, a nat- 
krilio ga je njegov sin Ferdinand Maksimilijan, koji je već rođen 
u Češkoj (1688). Ta dvojica — zajedno s M. Braunom, rođenim Ti- 
rolcem, koji je naginjao još strastvenijoj raskošnosti izraza — na- 
pučiše Karlov most baroknim kipovima i figuralnim grupama te da- 
doše praškim velikaškim palačama veličanstvene portalne skulpture. 
Domaća dinastija Platzera iz Plznja vodila je napokon barokno va- 
jarstvo kroz mnoge čudnovate nastranosti posljednjega kasnoga baroka 
do granice klasicističke reakcije, ali prije njezine pojave odjeknula 
je u djelima Šležanina Fritscha još jednom dostojanstvena snaga ba¬ 
roknoga klasicizma (groblje Strilky, 1743). 

Tako dugo cvjetanje baroka dalo je naravno i umjetnom obrtu 
mnogo lijepih prilika za rad: iz toga razdoblja doista su nam poznata 
imena drvorezbara, umjetnih bravara i zlatara (tada je bio izrađen 
glasoviti srebrni kovčeg sv. Nepomuka), a izvrstan obrtnik češkoga 
podrijetla, Dominik Auliczek, postao je dapače jedan od najvećma 

cijenjenih njemačkih porcelanskih plastičara. Staklarska umjetnost, 
koja se od davnine u zemlji lijepo razvijala, pokušala se konkurenciji 
upravo toga novoga keramičkoga materijala oduprijeti različitim izu¬ 
mima (mliječno staklo, tamno hijalitsko staklo). Još osjetljiviji bili 
su gubitci Čeha u korist inozemstva za velikih vjerskih seoba, koje su 
na daleko poznatog bakroresca V. Hollara i darovitog slikara portreta 
J. Kupeckoga prisilile da napuste domovinu. 

Uza sve to mogli su i u samoj zemlji s uspjehom pro¬ 
drijeti daroviti barokni slikari, rođeni Česi, kao Karei 

Škrćta (1610—74) i Petr Brandl (1668—1735), a i Reiner 

(1684—1743), koji je Pozzov iluzionizam crkvenih freska 
prenio u Češku, bio je — ako ne Čeh — a ono barem 

svakako Pražanin, kao i slikar rokokoa Norbert Grund 
(1717—67), koji je pokazao naročitu zrelost u svladavanju 
atmosferskih pojava. 

No barokno slikarstvo u cijelosti nije moglo doseći visinu suvreme¬ 
noga graditeljstva i kiparstva, premda su još i Šležani Willmann i 
Liska s uspjehom radili u Češkoj, a Šležanin Balcko (-^ 1724) nastojao 
da nešto produhovljene dražesti Tiepolove škole presadi i u češke 
zemlje. 

Kratkotrajan i za likovnu umjetnost uopće ne baš plo¬ 
dan cvat evropskoga klasicizma i nove gotike donio je 
umjetničkom životu kod Čeha tek nešto poticaja. 

Neke građevine, dosta ugodne i usto ozbiljne vanjštine — praško 
Staleško kazalište od 1783 i tamošnji Hibernski samostan (kasnija 
carinarnica) — podigli su Austrijanci, a i proširenje Hradčana izveo 
je umjetnik poslan iz Beča. Tadašnje vladine centralističke težnje ne 
bijahu uopće povoljne za samostalan kulturni rad u »provincijama«. 
A i relativno najvažnije domaće umjetničko djelo toga doba, novo- 
gotički spomenik Franje II. na obali Vltave u Pragu (1844), ne izdiže 
se svojim arhitektonskim ni kiparskim dijelovima nad stanovitu pri¬ 
stojnu suhoparnost. Ne treba se dakle ni odviše čuditi, ako su teže 
zadaće povjeravali i saskim umjetnicima (tako je Hahnel iz Dresdena 
stvorio spomenik Karla IV.), iako su grobnu plastiku doista dostojno 
zastupali domaći umjetnici, kao Malinsky i Prachner. I upravitelj 
novoosnovane umjetničke akademije (1799) Bergler bio je Austrijanac 
i klasicist; tek u potpunoj povučenosti mogli su još neki tvrdoglaviji 
autohtoni slikari provoditi skroman život, kao na pr. slikari krajolika 
L. Kohl, K. Posti i A. Manes, zatim dobri portretist A. Machek, a 
napose J. Navratil (1798—1865), koji se istakao svojim malim slikama 
žarkih boja i nabrzo improviziranim dekoracijama. 

Novi zamah donijelo je razdoblje romantike; ono je, 
kao i razdoblje gotike i baroka, bilo jedno od onih ne- 
klasički nastrojenih razdoblja, koja su prema shvaćanju 
J. Pekara oduvijek u češkom narodnom duhu budila naj- 
životnije snage. U grupi mlađih čeških umjetnika oko sli¬ 
kara Josefa Manesa (sina Antunova) dozrijela je tada zna¬ 
čajna odluka, da češki umjetnički život stave sasvim na 
osnove umjetničkog stvaranja vlastitoga naroda. Kako je 
Manes (1820—71) taj kulturnopolitički cilj potkrijepio i 
težnjom za istinitošću, suvremenošću, poznavanjem vla¬ 
stitoga naroda i usavršivanjem izrazito slikarskih izražaj¬ 
nih sredstava, mogao je mnoge nadobudne talente predo- 
biti za svoj pokret. Sam je u prikazivanju domaćih kra¬ 
jolika, pučkih tipova i povijesti dosegao katkad veličinu i 
snagu jednoga Milleta. Njegov daroviti brat Guido 
(* 1828) prikazivao je više svagdašnji život u gradu, a rano 



umrli Ad. Kosarek (jfc 1830) posvetio se isključivo krajo¬ 
liku. Drugi su naprotiv bili mišljenja, da svoje narodne i 
umjetničke ciljeve mogu samo tako postići, ako se prije 
usavrše u krugu napredne zapadnoevropske umjetnosti. 

Raznolikost uzora dovela je do toga, da je J. Čermšk (poznat po 
tom, što osobito rado obrađuje crnogorske motive) uza svu svoju 
kolorističnu nadarenost ostao patetički akademik, dok su naprotiv 
5. Pinkas (^ 1827), K. Purkyne, V. Barvitius (obojica 1834) i A. 

Chitussi (-^ 1847), kao učenici kruga u Fontainebleau, postigli umjetni¬ 
čka ostvarenja, koja su preživjela svoje doba. 

Kako je nacionalna konsolidacija Čeha tokom 19. st. češće poticala 
umjetnike na obrađivanje povijesne i alegorične građe, osobito kod 

ukrašivanja nove zgrade 
Narodnog kazališta, to se 
t. zv. »generacija Nar. di- 
vatlla«, u poredbi s tim 
protoimpresionistima, opet 
tješnje povezala sa svojim 
vremenom, pa čak bila i 
nazadnjačka, naročito u dje¬ 
lima omiljeloga povijesnog 
slikara V. Brožika (-^ć 
1851), u gotovo suviše 
otmjenim skicama L. Ma- 
rolda (^- 1865), pa i u 
radovima mnogostranog V. 
Hynaisa (-^ 1854). Ima 

dakako i tu izuzetaka; 
najznatniji su A. Mucha 
(•$k 1860), koji se svojim 
studijem u Parizu i vla¬ 
stitim pokušajima stilizi- 
ranja dovinuo do historij¬ 
skih vizija punih žarkoga 
života, te snažni i smioni 
crtač i ilustrator M. Aleš 
(•)jfl852), koji je od svih 
Manesovih nasljednika njemu najbliži. Među češkim plastičarima 
suvremen je Manesu V. Levy (^jf 1820), koji je u svojim mnogo¬ 
strukim pokušajima iscrpao svukoliku građu romantičkoga razdoblja 
(uz ostalo izradio je i jednu Madonu za biskupsku privatnu kapelu 
u Đakovu). Kao najznatniji kipar iz »kruga Narodnog divadla« ističe 
se V. Myslbek (t|£ 1844), čije veliko, ozbiljno i poletno umijeće 
zadivljuje unatoč suvremenoj teatralnosti u pojedinostima, dok su Č. 
Vosmlk i F. Hergesel istodobno vrlo darovito stvarali u pojedinim 
vrstama plastike. 


JOSEF DOBROVSKY, 
Josef Šejnost 


Graditeljstvo se toga vremena doduše oslobodilo klasi¬ 
cizma, ali se tim više različito povezalo s historičkim 
eklekticizmom. 

Uza sve to je brojnim graditeljima, koji su nastojali da stručno 
i ujedno reprezentativno zadovolje potrebe svoga vremena, pošao za 
rukom gdjekoji sretni pothvat, tako naročito A. Barvitiusu (-^ 1823) 
s njegovim (nažalost porušenim) kolodvorom Franje Josipa i pogotovu 
J. Ziteku (-^- 1832) s njegovom harmonički oblikovanom gradnjom 
češkoga Narodnog divadla (1867—81). Kako je Ign. Ullmann (^ 1822) 
tada već utro put obnovi sgraffitotehnike, dao se A. Wiehl (^- 1846) 
uopće na obnavljanje »češke renesanse«. Restauracija crkve sv. Vita 
došla je napokon u ruke J. Hilberta, koji je takvoj zadaći bio doista 
dorastao, a kako se osnovala i škola za umjetnički obrt (1885), pro¬ 
micanje umjetničkog obrta brzo je dovelo do značajnih djela, koja 
su i na izložbi u Parizu 1900 stekla veliko priznanje. 


Gledajući u Manesu s pravom putokaz u budućnost 
mlađa generacija češl, i umjetnika dala je društvu, koje je 
1887 osnovala za promicanje specifično modernoga umjet¬ 
ničkog stvaranja, ime »Manes«. 

Po primjeru Monetova učenika V. Radimskoga razvio se među 
njima A. Slaviček (^f 1870) u impresionističkoga stvaraoca velikoga 
stila, dok su se Lebeda i Hudeček posvetili pojedinim smjerovima 
impresionističkoga umjetničkog stvaranja. I F. Šimon pošao je za 
češke slikare već tradicionalnim putem preko Pariza; J. Cprka 
(•2+ć 1861) crpao je naprotiv svoje svijetlom preplavljene vizije veći¬ 
nom iz života svoje uže domovine, moravskog Slovenska. Jari Preisler 
(1872—1918) zastupao je više misaoni smjer, koji se borio za nove 
stilske oblike, a Max Švabinsky (•$)£ 1873) sretno je svoj snažni i bez¬ 
brižni talenat prokušao na različitim područjima slikanja i crtanja 
(među ostalim i kao sjajan crtač portreta). 

Razvoj češke umjetnosti nije dakako zastao na impresionizmu; grupa 
mladih slikara, potaknuta izložbama stranih umjetnika, nastoji, da 
najrazličitijim temperamentima postigne nove osnove stila. Najdo¬ 
sljedniji je u tom pogledu literarno aktivni E. Filla, a istaknuti valja 
i V. špšlu, J. Zrzavoga i O. Kubina-Coubinea, koji je u Parizu stekao 
međunarodan ugled. 

Za plastiku mogao je slikarski impresionizam Rodinova 
kova već unaprijed značiti samo prolazan stadij. Češki su 
kipari dakako s mnogostranim sposobnostima prelagodnje 
nastojali iskoristiti njegove mogućnosti. 

Pri tomu su F. Cprka , J. Mardtka (neposredni učenik Rodinov) i 
F. Bilek (težnja za mističko-ekstatičnim izražajem) uspjeli stvoriti 
značajna zaokružena djela. 

Nova borba za još izrazitijim govorom oblika nije se ipak dala 
izbjeći, ali je tragična sudbina prerano otela Česima upravo naj- 
znatnije među tim neumornim pregaocima — A. Gutfreunda i osobito 
genijalnoga J. Šiursu (1880—1925), koji je preko razdoblja snažnoga 
erotizma bio dozrio do ganutljive dubine ratnoga doživljaja. 

PRAG, Kapela sv. Križa 


I za razvitak graditeljstva postavilo je to najnovije doba 
važnu etapu oslobađajući se programatski svakoga histo- 
rizma: u prvim redovima ovoga pokreta stajao je Jan 
Kofera (* 1874). 

Njegovo pristajanje uz čistu svrhovitost donijelo je znatnih uspje¬ 
ha, više zbog njegova primjernog djelovanja na najmlađu generaciju 
graditelja (Jar. Krajcar, ^ 1895) i na umjetni obrt (koji se danas 
osobito razvija na polju keramike i primijenjene grafike), nego zbog 
njegovih vlastitih umjetničkih realizacija. Jaču stvaralačku snagu 
pokazali su neki njegovi učenici, među kojima su V. Janak i J. No- 
votny obogatili izgled Praga s nekoliko građevina duhovite apstrak- 
tnosti (Škodina zgrada, Manesov paviljon). 

No najveći talenat toga kruga jamačno je J. Gočar 
(* 1880). On je najprije u Kraljičinu Gradcu izveo u ve¬ 
likom stilu građevni program s beskompromisnom ne- 
slomljivošću, a u novije se vrijeme, čini se, vraća vedrijem 
idealu oblika, koji dopušta i mogućnost obojenih dekora¬ 
cija, što s obzirom na cjelokupnu razvojnu liniju češkoga 
umjetničkoga duha treba pozdraviti kao početak, koji 
mnogo obećaje za budući daljni razvoj. 

LIT.: Topografsko-leksikalni radovi: Soupis pamatek histor. a umel. 
v Rep. ČeskosL, A., Zeme Češka, 46 sv., Prag 1897—1930; A. Prokop, 
Die Markgrafschaft Mahren in kunstgesch. Beziehung, 5 sv., Beč 1904; 
G. J. Dlabacz, Allgem. hist. Kiinstlerlexikon fiir Bohmen, 3 sv., 1815 
(dodatci 1912); P. Toman, Slovnik českosl. vvtvarnich umelcu, 2. izđ., 
1934. 

OPĆI PRIKAZI: .T. Neuwirth, Gesch. der bildenden Kunst in 
Bohmen, I., Prag 1893; F. J. Lehner, Dejiny umeni naroda českeho. 
3 sv., Prag 1902—07; F. X. Harlas, Češke umeni, 2 sv., Prag 1910—11; 
Dejepis vytvarneho umeni v Čechšch, I., Prag 1923—31; A. Matčjček, 
Dejepis umeni, II.-—V., Prag 1924—32; Z. Wirth, Periodisace dejin 
českeho umeni, godišnjak »Kruh« za 1918; isti, Die tschechoslova- 
kische Kunst von der Urzeit bis zur Gegenvvart, Prag 1926; Českoslo- 
venskš vlastiveda, Vili. (Umeni), Prag 1935. 

ALBUMI: J. Koula, Pamđtky umeleckeho prumyslu v Čechćch, 
1882—88; Z. Wirth, Umeleckć poklady Čech, Prag 1911—13; K. Teige, 
Moderni architektura v Československu, Prag 1930; A. Matčjček i H. 
Frankensteinova, Sto let českeho umeni, Prag 1930. F. C. 

Češko školstvo. Česi su živjeli kroz vjekove jakim 
duhovnim životom, a rezultate toga susrećemo u obilju 
kulturnih tekovina, čemu su mnogo pridonijele njihove na¬ 
rodne škole kao istinska ognjišta svestranoga prosvjetnog 
rada. I onda, dok su češke zemlje bile u sklopu Austro¬ 
ugarske monarhije, Česi su činili sve, da svojoj prosvjeti 


dadu svoje narodno obilježje. Pojačan i svestran rad na od¬ 
gajanju naroda nastade poslije 1918. Od tog vremena podižu 
brojne škole sviju tipova i smjerova, a uz to naročitu brigu 
posvećuju unutarnjoj školskoj reformi, u prvom redu re¬ 
formi naučne osnove i obuke. Bitna raspodjela školstva 
(pučke, srednje i visoke škole) ostaje gotovo ista. Školska 
obveza u Češkoj počinje s navršenom šestom godinom i 
traje do navršene četrnaeste godine. Pučka škola ima 5 
razreda; na nju se nastavlja trogodišnja građanska škola 
s jednogodišnjim dopunidbenim razredom te osmogodišnja 
gimnazija i sedmogodišnja realka. S navršenom petgo- 
dišnjom pučkom školom najviše učenika odlazi u građanske 
škole, ali velik dio posjećuje i opće srednje škole (gimna¬ 
zije i realke). Zato su Česi od 1918 uz pučke škole najviše 
podizali građanske, iz kojih odlazi najviše učenika u 
praktična zvanja. Učeći različne zanate oni moraju posje¬ 
ćivati šegrtske škole, i to jednom u sedmici, gdje ostaju 
cijeli dan. Uz predmete općeg obrazovanja uče šegrti na¬ 
ročito predmete, koji odgovaraju njihovoj struci, a uz to 
se usavršuju radeći praktično u svojim zanatima. Međutim 
znatan broj učenika građanskih škola odlazi u srednje 
stručne škole različnih smjerova, tako u gospodarske, trgo¬ 
vačke, šumarske, tehničke i učiteljske; sve te stručne škole 
obično traju po 4 godine. Učenici građanskih škola mogu 
prelaziti u gimnazije i realke. — Česi su počeli s reformom 
opće srednje škole (gimnazije) postepeno od 1923. Usta¬ 
novljeni su ovi tipovi: klasična gimnazija, realna gimnazija, 
modificirana realna gimnazija i realka sa 7 godina. Prva 
su dva razreda gimnazije u sva tri tipa posve izjednačena 
u naučnoj osnovi. U klasičnoj gimnaziji počinje učenje 
latinskog jezika u trećem razredu, a u realnoj gimnaziji u 
četvrtom. U modificiranoj realnoj gimnaziji počinje se u 
trećem razredu s učenjem francuskoga jezika kao i u 
realci. Razlike u naučnoj osnovi ovih tipova nastaju tek 
u petom razredu. — Najznatniju reformu proveli su Česi 
u građanskoj (mešt’anskoj) školi. U tu se svrhu u Pragu 
osnovala dvogodišnja Pedagogijska akademija , gdje su uči¬ 
telji ne samo slušali predavanja, nego su u zajednici sa 
sveučilišnim profesorima izrađivali osnovu novih građanskih 
škola. 1929—30 otvorene su pokusne građanske škole u 

Pragu i Zlinu, nazvane jedinstvene i elektivne. Jedinstvene 
su zato, jer su obavezne za sve učenike, a elektivne, jer se 
učenicima dopušta, da pod nadzorom učitelja biraju smjer 
obrazovanja. Imaju dva odsjeka: tehnički se odsjek grana 
u obrtni i veleobrtni, a humanistički u latinski i francuski. 
Na taj način učiteljima je, kao i učenicima, olakšano utvr¬ 
diti, kamo će koji s navršenom građanskom školom: u 
praktično zvanje ili u koju stručnu ili opću srednju školu. 
U Pragu i Brnu su sveučilišta. Osim sveučilišta (s 5 fakul¬ 
teta) postoje brojne visoke stručne škole: politehnička, 
gospodarska, veterinarska, umjetnička i škola političkih 
znanosti. Osim dvogodišnje učiteljske akademije osnovana 
je jednogodišnja u Brnu. Učitelji pučkih škola stječu svoju 
spremu na učiteljskim školama. Učitelji građanskih škola 
polažu još poseban ispit. Za učitelje (profesore) gimnazija 
i srednjih stručnih škola traži se uz gimnazijski (stručni 
školski) ispit zrelosti još i fakultetska sprema. Učiteljske 
akademije služe samo za pedagogijsku nauku, a ne daju 
svjedodžbe za nastavu u određenoj školi. — Kako u Čeha 
postoje brojna zabavišta za djecu predškolskog doba, koja 
podižu općine, to se učiteljice za njih spremaju u učitelj¬ 
skim školama, ali u posebnom dvogodišnjem tečaju. 

LIT.; V. Prihoda, Racionalisace školstvi, Prag 1930; L’organisation 
de l'instruction publique, Geneve, Bureau international d’ćducation; 
Pedagoška Čehoslovačka, Učitelj, br. 7.-8., Beograd 1938; Salih Lju- 
bunčić, Školstvo i prosvjeta u Čehoslovačkoj, Zagreb 1934. S. Lj. 

Novinstvo. Prvi češki letak, skromni prethodnik kasni¬ 
jega razvijenog novinstva u Čeha, izašao je 1515, ali su 
se već iz 1495 sačuvale pisane Noviny leta Božieho tisi- 
ciho 495. Takve pisane novine izlazile su pod različnim 
nazivima do 1672, kad su bile zabranjene. Premda je 
Karei iz Dobroslavina potkraj 17. st. tiskao u Pragu svoje 
»novine«, mogu se pravim novinama smatrati tek Outerni 
a sobotni Pražske poštovske noviny. One su s malim pre¬ 
kidima i nekim promjenama u naslovu izlazile od 1719 
dalje; 1848 postale su službeni list, a od 1918 izlazile kao 
Československa republika i napokon opet kao Pražske 
noviny. Uporedo s tim najstarijim češkim novinama izda¬ 
vao je V. M. Kramerius, prvi izraziti češki novinar, u 
Pragu Cis. kral. vlastenecke noviny (od 1789), a J. Hro- 

madka u Beču C. kr. povolene Videnske noviny (1812—16). 
Moderno češko novinstvo utemeljio je Karei Havliček- 
Borovsky, koji je 1846 preuzeo uredništvo »Praških no¬ 
vina«, a zatim pokrenuo vlastite Narodni noviny (1848—50) 
i Štovana (1850—51). Prema nacionalno-liberalnom djelo¬ 
vanju Havličkovu kupe se radikalno-demokratski novinari 
oko večernjeg dnevnika Pražsky večerni list , kojem je na 
čelu Karei Sabina. Osim Praga bila su 1848 središta češkog 
novinstva Olomouc i Brno. Bachov je apsolutizam ušutkao 
češke novine, kojih je još 1851 bilo 32, a 1855 svega 10. 
Novo je razdoblje započelo s obnovom ustavnog života 
1860; tada nastaju liberalne novine Čas (1860—63) A. Kra¬ 
se, Narodni Listy Julija Gregra (osnovane 1861, izlaze i 
danas), zatim Nđrod (1863—66) i Narodni pokrok (1867—68). 

Devedesetih godina prošlog stoljeća češko novinstvo 
postaje važan čimbenik duhovnog strujanja. U češkom 
narodu, gdje u to doba nije više bilo nepismenjaka, po¬ 
staje novinstvo snažan motor i sredstvo političkog i du¬ 
hovnog odgoja i općega napretka. Iz tog su doba Čas (1866 
kao tjednik, od 1900 dnevnik) kao glasilo češkog realizma, 
i Samostatnost (1898) kao napredni list najradikalnije 
protuaustrijske opozicije. G. 1918 nastaje pravi preporod 
češkog novinstva. Mnoge novine izlaze dnevno u dva 
izdanja. G. 1928 osnovalo je ministarstvo školstva i na¬ 
rodne prosvjete i novinarsku školu. 

Dojavnu službu vršila je poslije 1918 Československa ti¬ 
skovni kancelar (ČTK), koja je bila u vezi sa srodnim usta¬ 
novama u svijetu i imala posvuda razgranjenu mrežu do¬ 
pisnika. G. 1939 imali su Česi i Slovaci oko 2509 čeških i 
slovačkih listova; u čsl. republici bilo je iste godine 702 
njemačkih, 68 madžarskih, 30 ukrajinskih i ruskih, 10 polj¬ 
skih i 33 ostalih novina i časopisa. 

U Pragu su izlazili ili izlaze Narodni listy , Narodni poli¬ 
tika (od 1882), poslije 1918 listovi narodno-demokratske 
stranke dra. K. Kramara, Venkov (osnovan 1906) i Večer 
kao listovi republikanskih agraraca. Čsl. pučka stranka 
imala je svoje Lidove listy (od 1921), čsl. socijalno-demo- 
kratska stranka Pravo lidu (osnovano 1891, od 1897 kao 
dnevnik), čsl. narodni socijalisti V. Klofača Češke slovo 
(od 1907), komunisti Rude pravo (od 1921), obrtnička 
stranka Reformu. Legionari su imali svoj list Narodni 
osvobozeni (od 1925), a veleobrtnici Tribunu (od 1918). 
Neki od spomenutih listova izlaze i danas kao glasila na¬ 
rodnog sporazuma (souručenstvl). Poluslužbeno glasilo čsl. 
ministarstva vanjskih poslova bila je Prager Presse (osno¬ 
vana 1921). Značajna za praško novinstvo bila je poslije 
1918 pojava brojnih i vrlo jeftinih »bulvarskih« listova, 
kojih su se naslovi svakog sata preko dana izvikivali na 
praškim ulicama. 

Izvan Praga izlazile su izvrsno uređivane Lidove noviny 
(Brno, 1892), nakon svjetskog rata u tehničkom pogledu 
najbolji i najrašireniji dnevnik (dva puta dnevno), koji 
izlazi i danas i koji je vrlo mnogo pisao o Hrvatskoj i 
Hrvatima; nadalje konzervativno-katolički dnevnik Nasi- 
nec (Olomouc) i liberalni dnevnici Pozor (Olomouc), Mo- 
ravsko-slezsky dennik (Moravska Ostrava), Duch času 
(Mor. Ostrava). I. E. 

Povijest. Područje, na kojem živi češki narod, trajno je 
nastanjeno od 5. tisućljeća pr. Kr. Premda prva vijest o 
njegovim stanovnicima potječe tek iz vremena neposredno 
prije 113 pr. Kr., čini se, da je to područje pripadalo sre¬ 
dnjoevropskoj kolijevci Kelta. Od imena keltskog plemena 
Boja (v.) izveli su njihovi germanski susjedi naziv Baia- 
haim, koji se najzad u oblicima Bohemia i Bohmen ogra¬ 
ničio na prirodnu cjelinu Češke; i danas još kriju u sebi 
imena nekih tamošnjih rijeka keltske tragove. Kad su Boji, 
na svojem putu prema jugu u 1. st. pr. Kr., većim dijelom 
uništeni bili od panonskih Dačana, njihova su sjedišta za¬ 
posjela germanska plemena. Već u 2. st. pr. Kr. ulazila su 
ona probojnom dolinom Labe u Češku, a pritisak Rimljana 
na gornjoj Majni potisnuo je g. 9 pr. Kr. Markomane u 
Češku i Kvade u Moravsku. Njihov vazalski odnos prema 
Rimu, u kojem su ustrajali do kraja 4. st. po Kr., često su 
prekidala neprijateljstva; za markomanskog rata 166—180, 
koji je prvi put navijestio duboke etničke poremećaje u 
Zakarpaću, prodrli su čak u samu Italiju. Seoba naroda 
potkraj 4. st. zahvatila je dio Kvada i bacila ga s Vanda¬ 
lima preko Pireneja, a i većina Markomana prešla je poste¬ 


peno od kraja 5. st. u Bavarsku. Tokom 5. i 6. st. još se 
poneko germansko pleme zadržalo na obalama gornje Labe, 
Vltave i Morave, ali su Slaveni pri svom dolasku u te kra¬ 
jeve naišli samo na rijetka naselja. Vrijeme njihova dose¬ 
ljenja znanost dosada nije mogla utvrditi; arheološki na¬ 
lazi u sjevernoj Češkoj i u sjeverozapadnoj Moravskoj kao 
da upućuju na postojanje slavenskog življa pored Marko¬ 
mana i drugih germanskih plemena, ali se njegova pojava 
može pouzdano pratiti tek od 2. polovice 6. st. 

1. Stvaranje češke države. Gotovo tri puna stoljeća pro- 
hujila su golemim prašumama i rijetkim čistinama njihove 
nove postojbine, dok su slavenska plemena, iz kojih će 
nastati češki narod, počela ulaziti u pisanu povijest. U 
borbi s Avarima, koji su ih na kraju 6. st. podjarmili, 
iskrsnula je među njima doduše iznenadna pojava fran- 
načkog trgovca-ratnika Sama; njegovom je zaslugom Če¬ 
ška oko 623—658 bila središtem nezavisne države, koja je 
okupila mnoga slavenska plemena, od polapskih Slavena 
do karantanskih Slovenaca, a 631 odrvala se i Francima. 
Ali se ona poslije Samove smrti opet raspala u prvobitna 
plemenska područja, kojih je samo- u Češkoj bilo oko pet¬ 
naest. Kad su njihovim zemljištem potkraj 8. st. prolazile 
franačke vojske protiv Avara i kad su one 805/6 udarile 
i na njih, ta su se plemena zapravo tek stvarala iz za¬ 
jednice rodova, puka; »država« im se dijelila u župe i 
mjesto zajedničkog vladara jamačno joj je na čelu bio 
samo zbor cijeloga puka (Hauptmann). Čini se, da je 
razvoj prema čvršće izgrađenoj plemenskoj državi pospje¬ 
šila i vrhovna vlast franačkih vladara; početak te vlasti, 
izražen u obvezi danka, doveli su kasnije Česi u vezu 
s imenom Karla Velikoga. Politička ovisnost urodila je 
naskoro i duševnim utjecajem; 845 primilo je 14 plemen¬ 
skih knezova iz Češke krst na kraljevu dvoru u Regensburgu. 

Unutrašnji razvoj plemena, koja su živjela na izloženijem 
području Moravske, bio je naprotiv znatno brži. Od njiho¬ 
vih imena, danas gotovo nepoznatih, očuvalo se samo ime 
Moravljana, koji su ostala plemena ujedinili. Utvrđeno 
središte njihove države, koje svojim obujmom od dva¬ 
naest i po kilometara toliko podsjeća na tabore avarskih 
i bugarskih kanova, dopušta, uz ostalo, misao o nekom 
»poslavenjenom iveru avarskoga naroda« (Hauptmann), 
koji bi to sjedinjenje bio i proveo. Već prvi poznati knez 
moravski Mojmir podlaže svojoj vlasti slovačku kneževinu 
u Nitri, Rastislav (846—870) nastoji, da je ratnim napo¬ 
rima učini nezavisnom o Francima i da joj s pomoću Bi¬ 
zanta dade i samostalnu crkvu, a Svatopluk (870—894) 
stvara »velikomoravsku državu«, obuhvativši njome češka 
plemena i Bijelu Hrvatsku s Krakovom, koji je najzad 
učinio i svojom prijestolnicom. Pri tom je napustio velike 
zamisli svoga prethodnika, a kad je početkom 80-ih godina 
otvorio dijelu Madžara put u panonsku nizinu, pripravio je 
tim i skoru propast svojoj državi (907). 

Svojom je vlašću, međutim, Svatopluk prinio zbijanju 
čeških plemena oko Praga, tada već znamenitoga tržišta. 



J. 0PRKA, Ophod »kraljeva« na Duhove 

PRAG, Česma iz 16. st. na Malom trgu u Starom Mjestu 


Njegova gospodara, kneza Bofivoja , pokrstio je malo po¬ 
slije 880 Metodi je, a ponovno priznanje franačkog vrhovni¬ 
štva 895 izvršili su plemenski glavari, predvođeni od Pre¬ 
nosio vica Spytihneva i još jednoga kneza, vjerojatno 
Slavnlkovca iz plemena Hrvata. Jedinstvo se dakle posti¬ 
zavalo jačanjem kneževske vlasti unutar pojedinih ple¬ 
mena i ujedno njihovim podvrgavanjem vlasti dvaju naj¬ 
moćnijih među njima; postignuto je pak trajnom prevlašću 
plemena Čeha, kojih je ime prešlo napokon na državu i 
cijeli narod. 

U surovu sredinu, u kojoj je ratarstvo imalo podređeno 
značenje, a trgovina se velikim dijelom sastojala u pro¬ 
daji robija, unijela je ličnost Borivojeva unuka Vaclava 
(Većeslava) produhovljene crte kršćanskoga zanosa, koji 
je zemlji bio još tuđ, ali je svojim plodovima položio te¬ 
melj daljnim kulturnim naporima. Premda je crkveno sre¬ 
dište u Regensburgu tim naporima utiskivalo sve više la¬ 
tinsko obilježje, oni su u znatnoj mjeri izvirali iz duhovne 
baštine sv. Braće. Crkvenoslavenska legenda o sv. Vaclavu, 
sastavljena između 932 i 940, dala je Česima prvi povijesni 
spis, a uz latinsku pismenost razvijala se do kraja 11. st. i 
češko-crkvenoslavenska književna tvorba na glagoljskom 
pismu. 

Vaclavova mučenička smrt 929 posljedica je otpora pro¬ 
tiv naglog porasta crkvenog utjecaja na kneževu dvoru, ali 
širenje kršćanstva nije time bilo ugroženo; ono se potpuno 
ukorijenilo s osnutkom biskupije u Pragu (jamačno 973). 
Pod vrhovništvom njemačkih kraljeva, kome se češki vla¬ 
dari nisu opirali, uspijevali su održati, a s vremenom i 
učvrstiti, svoju samostalnost; Boleslav I. i II. (v.) proširili 
su štaviše granice države preko Moravske i Šleske na istok 
od gornjeg Povisalja, a u borbi sa starim kneževskim rodo¬ 
vima, osobito Slavnlkovcima, dovršili 995 njezino unu¬ 
trašnje jedinstvo. Plemenske zbjegove zamjenjuju pomalo 
kneževski gradovi kao stalna središta centralizirane uprave, 
na čelu s »comesima«, koji upravljaju neposredno čitavim 
zemljištem plemena. 

Zamah, koji se u doba prve dvojice Boleslava (929—999) 
očitovao u svakom pogledu — od trgovačkog značenja 
Praga i kovanja srebrnih denara do gradnje benediktinskih 
samostana i stvaranja vrijednih književnih djela — nena¬ 
dano je malaksao i doveo napokon u opasnost sam opsta¬ 


nak države. Zemljišne tekovine 10. st. preoteo je Boleslav 
poljski, koji je 1003/4 zavladao i Češkom; poslije njegove 
smrti priključi Bfetislav Moravsku trajno češkoj državi 
(1029), a 1038 osigura joj i vlast nad Šleskom. 

2. Uspon plemstva i borba za državno jedinstvo. Sto¬ 
ljetni sukobi, u koje su se češki vladari zbog Šleske zapleli 
s Poljskom, omogućili su doduše Bfetislavu, da prisvoji 
ostatke sv. Vojtecha, ali mu ovi nisu donijeli nadbiskupije, 
pa prema tome ni crkvene samostalnosti. Uspio je na¬ 
protiv, da redom nasljeđa po starješinstvu kao i udjelima 
za mlađe članove u Moravskoj spriječi kroz više desetljeća 
prijestolne borbe. 

Bilo je to tim potrebnije, jer se pored kneževe patrimo- 
nijalne vlasti, oslonjene na golemo zemljišno vlasništvo i 
centraliziranu upravu, postepeno izdizao sloj službovnoga 
plemstva, kojemu su baš dinastičke borbe pružile najbolju 
polugu za dalji uspon. Jednostavnost društvenih odnošaja 
počela je od početka 10. st. uzmicati pred velikim posje¬ 
dom, u kojem se izrazilo povećano značenje obrađene 
zemlje kao i zavisnost domaćih prilika o razvojnim smjer¬ 
nicama Zapada. Veliki posjed, koji je s vremenom razvio 
ratarsku i obrtnu proizvodnju u širokim razmjerima, upo¬ 
slio je znatan dio stanovništva kao roblje i pogoršao polo¬ 
žaj malih seljaka, koji se od 12. st. nazivaju »pauperes«, 
»chudl« (siromasi). U tom gospodarskom razvoju, koji je 
postigao vrhunac u 2. polovici 12. st., prednjačio je sam 
vladar. Premda se time društvena ravnoteža jako uskole- 
bala, društveni slojevi nisu se još ogradili neprohodnim 
zaprekama: rob se mogao iskupiti, slobodnjak postati ple¬ 
mić, a pojedini plemićki rodovi pasti u ropstvo. 

Materijalnom bogatstvu plemstva odgovarao je i njegov 
politički utjecaj; skupština »svih Čeha«, kojoj se dotad 
novi knez samo predstavljao, počela je s vremenom doista 
odlučivati o prijestolju, a 1109 prešla je, štaviše, preko 
careve potvrde i odlučila u prilog drugoga kandidata. A 
baš lenski gospodar nalazio je u tim prilikama poticaj, da 
svoju vlast učini što neposrednijom. Povod mu je uosta¬ 
lom dao sam Bfetislav II., kad je s carevom pomoću 1099 
prekršio djedov red nasljeđa. Značenje češkoga kneza 
raslo je, doduše, s novim častima: Vratislav je 1085 nagra¬ 
đen kraljevskim naslovom, a Vladislav I. dobio je 1114 
nasljednu čast kraljevskog peharnika, koja je češke vladare 
1257 uvela u kolegij izbornih knezova. Uza sve to nisu oru¬ 
žani sukobi između vazala i seniora bili rijetki, pa je So- 
beslav I. samo pobjedom na bojnom polju 1126 mogao od 
cara postići priznanje svog izbora. Ni nasljedna kraljevska 
čast, koju je 1158 udijelio Vladislavu II., nije Fridrika 
Barbarosu priječila da iskoristi duboko opadanje političke 
vlasti Premyslovića poslije 1173 i razbije cjelovitost čeških 
zemalja. Nije on samo poništio svoju odluku iz 1158, nego 
je 1182 Moravsku izuzeo ispod vlasti češkoga vladara i kao 
markgrofiju podredio je izravno sebi, a 1187 priznao je i 
praškog biskupa državnim knezom. No vladari češki znali 
su se uspješno oprijeti tim presizanjima. Već 1184 prisiljen 
je moravski markgrof ratom da prizna vrhovništvo čeških 
vladara, a kad je naskoro i sam sjeo na kneževski stolac, 
morao je u svom probitku zastupati ovo gledište. U istom 
se položaju našao i Jindrich Bfetislav, koji je 1193— 97 
spojio u sebi časti češkoga kneza i praškog biskupa; novi 
biskup položio je vazalsku prisegu opet u ruke svoga vla¬ 
dara. Formalnu potvrdu ovih činjenica postigao je napokon 
Pfemysl I. Otakar, kad je u stranačkim borbama između 
Staufovaca i Velfa pristao uz Filipa Švapskoga. Taj mu je 
1198 priznao nasljednu kraljevsku čast, cjelokupnost čeških 
zemalja i pravo investiture za domaće biskupe. 

Svojim promišljenim držanjem u velikim političkim su¬ 
kobima na početku 13. st. ishodio je Pfemysl I. g. 1204 u 
pape potvrdu nasljedne kraljevske časti, a 26. IX. 1212 
uspio je, štaviše, sicilskom zlatnom bulom cara Fridrika II. 
osigurati gotovo potpunu samostalnost svojoj državi. Nje¬ 
zine obveze prema carstvu svedene su na najmanju mjeru: 
češki je kralj dužan polaziti državni sabor samo u tri 
obližnja mjesta, a pomoć u vojsci za carev put u Rim 
može otkupiti novcem. 

3. Njemačka kolonizacija i društvene promjene u 13. st. 
Preporodaj evropske trgovine u vezi s križarskim vojnama 
i prodor novčanoga gospodarstva na Zapadu proizveli su 
duboke promjene i u društvenim odnošajima čeških zema- 

lja, napose Češke. Veliki posjed značio je nesumnjiv go¬ 
spodarski napredak: proširio je obradivo tlo, oživio trgo¬ 
vinu i potakao specijalizaciju obrta. U podgrađima začela 
su se kasnija gradska naselja. Povećana vrijednost rada 
podigla je društveno značenje roba; istodobno opadanje 
sela, koje je dijelom izgubilo i svoju slobodu, završilo je 
napokon općim izjednačenjem u temeljnim slojevima dru¬ 
štvene zgrade. Struktura društva izmijenila se; na početku 
13. st. nestaje ropstva i njemu sličnih odnošaja, a pre¬ 
vladava zakup. 

U tim promjenama, a osobito u njihovu ubrzavanju, pri¬ 
pada odlučan udio kolonizaciji gospodarski naprednijeg 
življa iz njemačkih krajeva na zapadu. Njemačko naselje 
pojavljuje se doduše već u 2. polovici 11. st. u Pragu, ali 
prva sela s njemačkim doseljenicima osniva na svojim ima¬ 
njima 1196 samostan u bavarskom Waldsassenu. Težnju 
vladara i ostalih velikih posjednika za iskorišćenjem još 
netaknute zemlje u prostranom šumskom pojasu na gra¬ 
nici nije moglo zadovoljiti malobrojno domaće stanovni¬ 
štvo. Pogotovu to vrijedi za kopanje srebrnih i zlatnih 
ruda kao i za sve veću potražnju obrtnih proizvoda. Pored 
sela osnivaju se tako od početka 13. st. gradske općine, a 
sva ta naselja donose sa sobom nova slobodnija pravna 
shvaćanja, koja — u skladu s općim razvojem — utječu i 
na životne prilike domaćih stanovnika. 

Gospodarski napredak otvorio je zemlju i novom kul¬ 
turnom strujanju sa zapada. Plodove tako obogaćenog ži¬ 
vota ubrao je u prvom redu vladar, ali su oni u znatnoj 
mjeri dopali i visoko plemstvo. Njegov uspon potkapao je 
postepeno dotadašnje upravno ustrojstvo utirući put feu¬ 
dalnom poretku; negdanji kneževski grad gubi svoje zna¬ 
čenje, njegovi se kotari spajaju u veće »kraje«, a središta 
uprave prelaze u kraljevske slobodne gradove. Naličje toga 
razvoja bio je za češki narod gubitak etničke homogenosti 
unutar prirodnih granica Češke i Moravske te otuđenje 
najvišega društvenog sloja. Češka država za posljednjih 
Premyslovića utjecala je osjetljivo na politički razvoj u 
srednjoj i istočnoj Evropi, ali je bila na najboljem putu 
da dobije njemačko obilježje. 

4. Rješavanje podunavskog pitanja. Od 1226, kad je 
zbog sukoba porodične naravi Premysl I. upao prvi put u 
Austriju, podunavsko je pitanje postalo središnjom točkom 
u vanjskopolitičkim osnovama čeških vladara. Poslije smrti 
posljednjeg Babenbergovca izabere plemstvo u Austriji i 
Štajerskoj 1251 Premysla (II.) vojvodom; dio Štajerske 
odstupio je doduše 1254 Beli IV., ali ga je ponovno stekao 
1261. Osam godina kasnije naslijedio je po Spanheimovci- 
ma Korušku i Kranjsku, a oko 1270 proširio vlast i na 
hrvatsko Zagorje s okolicom Samobora. Uz ostale posjede 
na jugu prostrla se tako njegova država kao os sredinom 
evropskog trupa i svom težinom svojega geopolitički ista¬ 
knutog položaja i velikih materijalnih sredstava pritisnula 
cijelo susjedstvo. Tolika moć davala je Premyslu II. Ota- 
karu pravo, da za dugotrajnog interregnuma poželi i car¬ 
sku krunu, ali su opasnosti toga za njemačke knezove bile 
suviše očite, a da ih ne izbjegnu izborom podatnijeg kan¬ 
didata. U odsutnosti Pfemyslovoj izaberu stoga 1273 
Rudolfa Habsburškoga za kralja i nalože mu, da carstvu 
vrati otuđena lena. Premysl odrekao se doduše svoje 
prvotne namjere, ali Rudolfova izbora nije priznao. U 
odlučnom času morao je uzmaknuti zbog izdaje plemstva, 
koje se u alpskim zemljama kao i u Češkoj opiralo kra¬ 
ljevu nastojanju, da s pomoću gradova potisne njegov 
utjecaj. G. 1276 odrekao se dakle alpskih zemalja, a češke 
je od Rudolfa primio u leno. Kad je, međutim, Rudolf 
odbio da potvrdi zlatnu bulu iz 1212, a češko plemstvo 
stavio pod svoju zaštitu, Premysl je 1278 obnovio borbu, 
a kojoj je izgubio život. 

Vaclav II. pokušao je još jednom bez uspjeha da 1292 
oduzme Habsburgovcima sporne zemlje, a zatim se obrati 
na istok: 1300 ovjenča se poljskom krunom, a 1301 dade 
sina Vaclava okruniti za ugarskoga kralja. Sjedinjenje tih 
zemalja u osobi mladoga Vaclava III. nije odgovaralo 
zbiljskom odnosa ju političkih snaga: g. 1305 Vaclav se 
morao odreći Ugarske, a kad je 1306 krenuo u Poljsku, 
da barem nju održi, bude ubijen iz zasjede. 

5. Buđenje narodne svijesti i pokret za reformu crkveno- 
vjerskog života. U razdoblju između dviju dinastija, Pre- 

myslove i luksemburške, koje obilježuju borbe za prije¬ 
stolje (1306—10), probile se na površinu dotle više-manje 
prikrivene crte budućeg razvoja. Skupština »svih Čeha« 
razvila se doduše u sabor, ali taj nije imao zakonodavne 
moći; bogati kraljevi nisu još ovisili o porezima, koje bi 
im on dopuštao ubirati. Ali »domini terrae«, moćna gospoda 
već su bila uspjela da u javnom životu stupe na mjesto 
zajednice slobodnih ljudi i da najvažnije ustanove i službe 
u državi pridrže za sebe. Već u doba Premysla II. javlja 
se među njima snažna ličnost Zaviša iz Falkenštejna, a 
poslije 1306 domogli su se i državnog vodstva. Da su se 
pri tom pokušaju odmah sukobile nezasitne težnje poje¬ 
dinaca za moći, bilo je sasvim prirodno. Dolazak Luksem- 
burgovaca na češko prijestolje morao je, prema tome, 
započeti s plemićkim povlasticama, koje su 1310/1 prvi 
put pravno ograničile kraljevu vlast. Plemićke zemlje bile 
su u načelu oslobođene poreza, njihovo nasljedno pravo 
prošireno, vojničke dužnosti snižene, a državne službe 
otvorene samo domorodcima. 

Nastojanja gospode nailazila su na znatne smetnje od 
strane gradova. Premda razdoblje njihova osnivanja traje 
uglavnom do kraja 13. st., zastupnici većih gradova već 
za vladavine Premysla II. javljaju se na saboru, a moćni 
patricijski rodovi ulaze početkom 14. st. u otvorenu borbu 
s predstavnikom gospode, Jindrichom iz Lipe. U tim istu¬ 
pima građanstva nije se bila još pravo izrazila kolektivna 
volja jedne društvene klase, ali u nacionalnom pogledu 
djelovali su određeno i jasno. U svom socijalnom otporu 
visoko plemstvo pokušalo je toga takmaca na putu k vlasti 
suzbiti osjetljivim sredstvima jezičnih i narodnih opreka, 
ali je pri tom i samo doživjelo temeljit narodni preporod. 
Ovim raspoloženjima plemstva dala je pjesničkim jezikom 
značajan* izražaj češka Dalimilova kronika (v.) iz početka 
14. st. Reakcija je otad opsegom rasla, a osobito je snažan 
poticaj primila s vremenom od širokih obrtničkih slojeva, 
koji su u gradove dolazili iz češkog sela. Društvenoj pro¬ 
tivnosti između građanstva i plemstva pridružila se tako 
opreka između patricijata i puka po gradovima. Iz te činje¬ 
nice crpla je kasnije husitska revolucija svoju udarnu 
snagu. 

Kako su gradovi u početnom stadiju svoga razvoja — 
u sredini, iz koje nisu organski izrasli, nego su joj bili tako 
rekavši nametnuti — uvelike ovisili o pomoći krune, to je 
dugogodišnje lutanje kralja Ivana (1310—46) tuđinom do¬ 
nijelo nepredviđenu dobit velikašima. Pustolovni duh 
kralja-viteza nalazio je svoje opravdanje u nesređenim 
unutrašnjim prilikama; uz novu domaju nije ga, uostalom, 
ništa vezalo osim najužega porodičnog probitka. Ozbiljno 
je pomišljao, da je zamijeni za Falačku, a svraćao bi u nju 
samo da iznudi nova sredstva za svoje ratne pothvate. 
Dinastički obziri upravljali su njegovim uspjelim nasto¬ 
janjem, da češkoj kruni na duga stoljeća osigura pri¬ 
padnost Gornje Lužice i šleskih vojvodina. Vjekovni sukob 
zbog Šleske riješio je 1335 tako, da se za priznanje njezina 
posjeda odrekao poljskoga kraljevskog naslova. Težnja, da 
bilo kako i ma gdje uveća porodično područje, odvela ga 
je čak u sjevernu Italiju, ali je to protiv njega dizalo na 
mahove pola Evrope, a i njegovu je kraljevstvu prijetila 
opasnost, da bude napadnuto od svega susjedstva. Samo 
kraljeva diplomatska umješnost znala je naći pogodan 
izlaz i iz najtežeg položaja. 

Vlada gospode i porezni pritisak oslabili su do kraja 
vlast krune. Kad se 1333 vratio kući, da zamijeni oca, 
mladi Karlo nije — prema vlastitim riječima — našao 
kraljevskog grada, koji ne bi bio založen s cijelim ima¬ 
njem; morao se dakle nastaniti u običnoj građanskoj kući. 
Tri desetljeća njegova doista očinskog vladanja (1346—78) 
nisu više mogla zaustaviti razvojni tok. Kad je zakonikom 
Maiestas Carolina (1348) htio učiniti kraj pravnoj samo¬ 
volji i kodificirati običajno pravo, morao je uzmaći pred 
moćnom gospodom, koja su bila navikla po volji krojiti 
pravo. 

Karlo, koji je kao kandidat papinske kurije 1346 izabran 
rimskim kraljem (1355 ovjenčao se i carskom krunom), 
koristio se svojom moći, da s nekoliko zakona učvrsti 
cjelovitost i nedjeljivost zemalja češke krune, utvrdi 
zlatnom bulom od 1356 njezina prava prema carstvu i 
uveća porodični posjed. Nijedan od čeških vladara nije 
svojem razdoblju udario takav osobni pečat i dao toliko 
i danas još vidljivih dokaza svoje skrbi u svim granama 
javnog djelovanja. U jednom pogledu prinio je i on dalj¬ 


njoj diferencijaciji društvenih odnosa: u doba razgranatog 
fiskalizma, kojim je papinski dvor u Avignonu napose po¬ 
godio češke zemlje, Karlo je razmjerno najviše brige i 
sredstava posvetio crkvi. Još za očeva života uspio je pro¬ 
vesti davnu želju svojih prethodnika: osnutkom praške 
nadbiskupije 1344 učinio je češke zemlje nezavisnima u 
crkvenom pogledu. Nije zatvarao očiju pred potrebom 
dubljih reforama u životu svećenstva, ali je s naročitim 
marom razvijao u crkvi spoljašnji sjaj i gomilao njezino 
materijalno bogatstvo. Kad je 1348 osnovao i sveučilište u 
Pragu, povezao je češke zemlje s duhovnim razvojem na 
zapadu. Time je češkom narodu pružio mogućnost da do¬ 
bije svoj obrazovani sloj i da neposredno surađuje u rje¬ 
šavanju zamršenih problema u one uznemirene dane, kad 
je papinska shizma uzdrmala temeljima sredovječne reli¬ 
gioznosti. Društvena struktura obogatila se tako dvjema, 
u budućnosti odlučnim komponentama: bogatim klerom, 
koji je na početku 15. st. posjedovao u Češkoj više od 
trećine zemljišta, i magistrima praškog sveučilišta, koji su 
postepeno uzeli u svoje ruke pitanje crkvene reforme. Bo¬ 
gatstvo crkve i svjetovnjačke sklonosti svećenstva izazvale 
su odrješit otpor laika, napose plemstva. Težnja pak za 
obnovom vjerskog života u duhu prvobitnog kršćanstva 
privukla je češke magistre k suvremenom engleskom refor¬ 
matoru Wycliffu; njegova kritika, a donekle i nauka, dala 
im je duhovno oruđe, s pomoću kojega su napokon poku¬ 
šali razriješiti protivnosti tadašnjega društva i postaviti 
ga na nove temelje. 

Od 1363, kad su kralj i nadbiskup pozvali u Prag istaknu¬ 
tog propovjednika Konrada Waldhausera, prodiralo je 
uvjerenje o potrebi crkvene reforme s vremenom u sve šire 
slojeve. Još za života Karlova potkrijepio ga je Milič iz 
Kromehža navještenjem Antikristova dolaska i budućega 
tisućgodišnjeg carstva Kristova — mislima, kojima će se 
poslije Husove smrti obilno hraniti revolucionarni zanos 
puka. S Miličem započinje pučka struja reformnog pokreta, 
koja je doskora urodila plodnim književnim radom na 
češkom jeziku, a primila je neke značajnije poticaje i od 
valdenske sekte, koja se održala među seljacima na češkom 
jugu. S djelima Tomaša iz Štitnoga zauzela je ta struja 
dostojno mjesto kraj brojnih latinskih traktata, koji su 
bili sastavljeni u krugu sveučilišnih nastavnika i među 
kojima je od osobitog utjecaja bio spis Mateja iz Janova 
»De regulis veteris et novi testamenti«. Obje struje sje¬ 
dinio je svojim djelovanjem Jan iz Husinca , prozvan Hus. 

Husov rad, koji se ne odlikuje izvornošću misli, ali je 
svojom djelotvornošću uspio izraziti bitne značajke jedne 
doista revolucionarne situacije, pripada vladavini Vaclava 
IV. U mračnoj sjeni crkvenog raskola, kojemu nitko nije 
mogao dogledati kraja, taj se vladar upravljao više stra¬ 
stima nego razborom; za punih četrdeset godina uspio je 
pokopati ostatke autoriteta, na kojima je počivala crkvena 
i svjetovna vlast. U neprekidnim i teškim sukobima s 
crkvom i gospodom (od 1393) on se oslanjao na niže plem¬ 
stvo i građanstvo, ali protivnici, pomognuti od njemačkih 
knezova i njegova roda, lomili su kraljev otpor utamni¬ 
čenjem njegovim i izdajom. Da ukloni crkveni raskol, pri¬ 
bližio se reformnoj struji na sveučilištu, koju je zastupao 
samo češki dio visoke škole. Nastavnici i đaci iz različnih 
njemačkih zemalja, koji su još uvijek na njemu tvorili 
većinu, protivili su se odlučno i reformi i kraljevim osno¬ 
vama. Oba tabora, koja su se u tom obliku pojavila već 
1384, razilazila su se i u osnovnim filozofskim nazorima; 
baš ta idejna opreka navela je češke magistre, da se upo¬ 
znaju najprije s filozofskim, a zatim i teološkim spisima 
Wycliffovim. U pitanju pak pravovjernosti ovih spisa 
zauzela su oba tabora od 1403 krajnje neprijateljsko drža¬ 
nje. Da za svoj pristanak uz koncil u Pizi dobije potporu 
sveučilišta, kad je nije mogao naći u nadbiskupa, kralj 
Vaclav je na poticaj magistra Jeronima Praškog 18. I. 1409 
promijenio razmjer glasova na sveučilištu u korist češkog 
naroda. Njemački profesori i đaci ostavili su tada Prag, 
a Hus je postao prvi rektor potpuno češkog sveučilišta. 

Hus je u to doba bio nesumnjivi vođa narodnog i re¬ 
formnog pokreta. Od 1402 omilio je praškom puku svojim 
propovijedima i reformom crkvene popijevke, 1406 dao je 
temelj današnjem češkom pravopisu, a 1407 stavio se 
odlučno na stranu seljaka u pitanju nasljednog prava. 
Osobno blizak malim plemićima, »zemanima«, zastupao je 
doduše sredovječnu teoriju o božanskom podrijetlu dru- 

štvene podjele na puk, plemstvo i svećenstvo, ali je svojim 
pogledima o dužnosti poglavara prema podložnom puku 
i — za sebe toliko značajnim — načelom subjektivne po¬ 
slušnosti udario o temelje tadašnjega društvenog reda. U 
tom pogledu samo je do kraja izveo nastojanja mnogih 
prethodnika, jer je »u posljednjih 30—40 godina prije 
Husove smrti seljačko pitanje bilo i postalo bitnom kom¬ 
ponentom u ideologiji husitske Češke« (Chaloupecky). 
Premda su se životne prilike seljaka u koječem popravile, 
ipak je on teško podnosio teret mnogih davanja, redovnih 
i izvanrednih, a pogađala ga je i samovolja vlastelina; 
težio je za materijalnom i osobnom slobodom. Kad je 1412 
Hus, progonjen od praškog svećenstva i optužen zbog pobi¬ 
janja oprosta, po drugi put udaren bio izopćenjem, jer se 
nije odazvao pozivu Sv. Stolice, sklonio se na selo i nepo¬ 
sredno ga upoznao s reformnim pokretom. Tada je, među 
ostalim, prihvatio i Wycliffovo učenje o Crkvi kao nevi¬ 
dljivoj zajednici izabranih na čelu s Kristom. Tim shva¬ 
ćanjem, kao i zahtjevom, da vidljiva crkva prizna Bibliju 
jedinim izvorom vjere, Hus je stao na gledište, u biti pro¬ 
tivno crkvenoj nauci. Izmirenja nije tu moglo biti; 5. VII. 
1415 Hus je bio spaljen kao heretik. Pred smrt odobrio 
je još učenje svog druga Jakoubka iz Stfibra o potrebi 
pričesti pod obje prilike i za laike. Njegova mučenička 
smrt spojila je različne komponente dotadašnjeg razvoja 
u jedinstveni pokret svih društvenih slojeva, koji je u 
kaležu dobio i svoj simbol. 

6. Češka revolucija. Svojim protestom od 2. IX. 1415 
plemstvo je osudilo čin koncila u Konstanci, navijestilo 
slobodu propovijedanja na svojim imanjima i priznalo 
praško sveučilište sucem u vjerskim sporovima. Pošto je 
koncil 1417 osudio i pričešćivanje pod obje prilike, češki 
se narod odjedamput našao izvan zajednice katoličke crkve. 
Posljedice toga pokazale su se naročito u prisvajanju 
crkvenih dobara, progonima nepoćudnih svećenika i raza¬ 
ranju samostana, ali su se počeli napuštati i različni crkveni 
običaji i uredbe. Nasilne mjere, kojima je kralj Vaclav 
htio ukloniti novotarije i obnoviti vjerski mir, završile su 
ljeti 1419 pobunom praškog puka i naglom kraljevom 
smrću. Revolucionarna bujica otplavila je napokon po¬ 
sljednje ustave. 

Već suvremenici utvrdili su u husitskom pokretu bitnu 
značajku svake prave revolucije: jedna misao udružila je 
sve slojeve naroda, slobodne i neslobodne. Ali pažljiviji 
promatrači uočili su zarana i duboke protivnosti, koje su 
različiti društveni slojevi nastojali unijeti u zajednički 
misaoni okvir. Idejnim predstavnicima pokreta, zajedno s 
Husom, bila je daleka pomisao na neku nasilnu promjenu 
odozdo; željeli su, da njihove reformne težnje ostvare 
zakonitim putem kralj i gospoda. Puk po gradovima i 
selima nije se osvrtao na te težnje i baš njegov samo¬ 
stalan udio dao je pokretu obilježje revolucije. Od 1415/6 
oblikuje on postepeno vlastite nazore na domašaj revo¬ 
lucije, predvođen u prvom redu gradskim obrtnicima, 
kojima se naskoro priključilo i malo vojničko plemstvo. 
I kod kuće i vani bili su na čistu s time, da se radi o 
»ustanku prostog puka i malog plemstva, koje živi od rata«. 
Ukoliko je taj ustanak bio pogibeljniji za društveni red, 
praško sveučilište, koje je govorilo u ime gospode i od- 
ličnijeg građanstva na praškom Starom Mjestu, postajalo 
je umjerenije u reformnim zahtjevima i najzad uopće od¬ 
bacilo Husov radikalizam. Ono je puku izričito poreklo 
pravo na ustanak i upotrebu sile. 

Učinilo je to u času, kad je puk već bio zahvaćen 
hiliastičkim zanosom, vjerom u sveopći požar, u kojem 
treba uništiti sve nevjernike, da se tako utre put Kristovu 
tisućgodišnjem carstvu na zemlji. A to će »kraljevstvo 
biti predano puku zemaljskomu« i među ljudima bit će 
potpuna jednakost. Tek ovo vjerovanje, povezano za go¬ 
dinu 1420 kao početak propasti starog svijeta, dalo je revo¬ 
luciji potrebnu fizičku snagu. Seljaci, okupljeni po gorama 
oko svojih propovjednika, pretvarali su se u »Božje bo¬ 
jovnike«, koji će s oružjem u ruci nesmiljeno širiti spo¬ 
znatu istinu. 

Hiliastički zanos bio je plod jakih kolektivnih uzbuđenja, 
koji je nikao iz misli i nastojanja svih znatnijih preteča 
revolucije. Zahvatio je i gradski puk, i premda je kasnije 
jenjao, javljao se uvijek u novim oblicima. U njemu se 

ukorijenio žilav duh otpora, koji je 1420 i 1421 pod vod¬ 
stvom maloga plemića Jana Žižke iz Trocnova pobijedio 
dvije križarske vojske, a 1421 otjerao kralja Žigmunda i 
na saboru u Časlavi proglasio ga nedostojnim krune. Tada 
je već Žižka podigao grad Tabor (1420), husitska gospoda, 
— kao i katolička — zaokružila su svoje posjede crkvenim 
dobrima i pristala u znatnom broju uz Žigmunda, a Pragom 
je vladao, u skladu s Taborom, pučki diktator svećenik 
Jan Želivsky. Uspjeh revolucije nije, međutim, prešao 
granica Češke; u sporednim zemljama očuvao se dotadašnji 
red uglavnom nepromijenjen. Ni u Češkoj, s njezinih mi¬ 
lijun stanovnika, revolucija nije postigla vjersko jedinstvo. 
Ali zato uspjelo joj je u jednom naletu osvojiti gotovo 
sve gradove i dati im češko obilježje. 

Kralja je privremeno zamijenilo upravno vijeće, u kojem 
su gradovi zajedno s malim plemstvom imali nadmoć nad 
gospodom. Gradovi, koje je revolucija podigla na čelo 
zemlje, udružili su se u četiri konfederacije sa središtima 
u Pragu, Taboru, Kraljičinu Gradcu i Žatcu. Njihov poli¬ 
tički utjecaj osnivao se na znatnoj vojnoj moći, koja je 
neuporedivo porasla, kad je Žižka 1423 stvorio i stalnu ope¬ 
rativnu vojsku. Novi način ratovanja i sredstva, koja je u 
borbi primijenio, stvorila su od tih vjerskih boraca iz¬ 
vježbanu vojsku, kojoj se jedva tko mogao oprijeti. Bila 
je to velikim dijelom zasluga Žižkinih staleških drugova, 
malih plemića ratnika, kojima je u daljem razvoju pripala 
doista odlučna uloga. Oni su zapravo vojnički organizirali 
revoluciju i dali joj trajniju otpornost, ali su ujedno pro¬ 
mijenili socijalnu strukturu i društvene ciljeve prvobitnog 
Tabora, te pokretne sile čitave revolucije. Pučki Tabor, 
koji je u hiliastičkim snovima težio za općom jednakošću 
i potpunim oslobođenjem seljaka, pretvorio se pod vod¬ 
stvom zemana u izrazito sredovječnu gradsku državu, koja 
je seljaka učinila svojim kmetom. Mnogi seljaci uspjeli su 
doduše postići slobodu odlaskom u gradove, koji su tek 
nastajali ili su baš doživljavali temeljitu mijenu svoga sta¬ 
novništva, a tvorili su i pretežnu većinu u »polnirn voj¬ 
skama« Taborskog i Žižkina bratstva, ali seljački stalež kao 
cjelina revolucijom nije dobio ništa. Bila je to u svojoj 
biti revolucija građanstva i malog plemstva. 

Različne društvene težnje odrazile su se i u nazorima 
o novom ustrojstvu crkve i dalekosežnosti vjerskih novo¬ 
tarija. Gospoda, magistri i imućni praški građani nastojali 
su da što skorijom uspostavom kraljevske vlasti i crkvenog 
jedinstva s Rimom osiguraju svoje tekovine u revoluciji. 
Taborićani i Sirotci, baštinici Žižkini, nisu imali određenog 
programa; ujedinivši u svojim redovima građanstvo i malo 
plemstvo nisu bili protivni Žigmundovu povratku, a željeli 
su da se vrate i jedinstvu Crkve. Ali s gledišta vjere oni, 
a napose Taborićani, daleko su već bili odmakli od katoli¬ 
čanstva i odbacili mnogo od njegovih bitnih učenja i ure¬ 
daba. Svim strujama bilo je zajedničko uvođenje češkog 
jezika u crkvene obrede, veće značenje žive riječi i nepo¬ 
sredni je sudjelovanje vjernika. Svoj minimalni program 
dobila je revolucija u praškim člancima još 1420: zahtije¬ 
vala se sloboda popovi jedan ja za svećenstvo, pričest pod 
obje prilike, siromaštvo Crkve i kažnjavanje smrtnih gri¬ 
jeha po javnoj oblasti. 

Ni Žigmund ni Crkva nisu taj program prihvatili, nego 
su zahtijevali potpunu poslušnost. Premda su društveni 
sukobi često dovodili u pitanje sposobnost otpora, a ni 
ustavno stanje nije nikako dobivalo određeniji oblik, ipak 
su Česi, vođeni genijalnim vođama Žižkom (f 1424) i Pro¬ 
kopom Velikim (Holym), razbili kraljevce i križare u nizu 
bitaka, od 1426 prenijeli bojište u susjedne zemlje i najzad 
1431 pobjedom kod Domažlica slomili posljednji, peti po¬ 
kušaj, da budu upokoreni križarskom vojnom. Tada je tek 
općenito prevladalo uvjerenje, da se crkveni koncil, koji 
se upravo sastao u Baselu, treba odazvati starom zahtjevu 
Čeha i stupiti s njima u pregovore. Česi su postigli zna¬ 
čajan načelan uspjeh: koncil 1432 prizna, da sucem u nji¬ 
hovim rasprama bude zakon Božji i običaj prvotne 
kršćanske Crkve. Došavši, međutim, u neposredni dodir 
sa strahovitim protivnikom, koncilski izaslanici upoznali su 
i njegove slabosti. Svojim diplomatskim umijećem znali su 
produbiti jaz, koji je gospodu i Pražane dijelio od brat¬ 
stava; koristili su se pri tom i općenitom potrebom za 
mirom i sve većim otporom prema »polnim vojskama«, 
koje su živjele od rata. Koncil je 1433 t. zv. baselskim 
kompaktatima odobrio donekle praške članke, a husitskoj 
gospodi dao svu moralnu i materijalnu pomoć, da najzad 
uklone zajedničku opasnost, vojničku silu Taborićana i 
Sirotaka. G. 1434, 30. V., gospoda su kod Lipana blizu 


Praga promišljenim taktičkim potezom uništila vojsku od 
dvadeset i tri grada obiju bratstava. 

7. Dogradnja staleškog društva. Sporazumom sa Žigmun- 
dom, koji je prethodno morao pristati na izbor nadbiskupa 
i otuđenje kraljevskih i crkvenih imanja, kao i prihvatom 
kompaktata od strane sabora u Jihlavi 5. VII. 1436 gospođa 
su najzad i formalno zaključila razdoblje revolucije. 

Njezin rezultat nije bio u razmjeru s uloženim naporima 
i podnesenim žrtvama. Češka je doduše postala nacionalno 
homogenija, a javni je život dobio češko obilježje; latinski 
jezik ustupio je mjesto češkomu. Crkva je izgubila svoj 
zemljišni posjed i politički utjecaj; užitnici te najveće 
sekularizacije crkvenog imetka u srednjem vijeku postala su 
gospoda, niže plemstvo, a ponešto i gradovi. Srednji slojevi 
zadržali su i poslije svoga vojničkog poraza mjesto u sa¬ 
boru, ali je političko vodstvo prešlo u ruke gospode. Poli¬ 
tičke veze matice s ostalim zemljama češke krune nešto su 
oslabile, jer se njihova struktura sada pogotovu razliko¬ 
vala od promijenjene strukture Češke. Ni ona sama nije 
u tom pogledu bila jedinstvena, a vjerski dualizam prijetio 
je uvijek novim sukobima. Taj je bio tim opasniji, jer 
utrakvisti nisu u Rimu uspjeli postići ni priznanje kom¬ 
paktata ni potvrdu izabranoga nadbiskupa. Zemlja je bila 
teško poharana, a nestašica radnih ruku nepovoljno je 
utjecala na društveni položaj seljaka. 

Sve je to poslije Žigmundove smrti pogoršalo i neriješeno 
pitanje o nosiocu krune. Već 1438 pojavila su se zbog 
Žigmundova zeta Albrechta Habsburgovca dva protivnička 
tabora, koja su dobila i neku narodnu i vjersku boju. Pošto 
zemlja nije priznala nasljedno pravo Albrechtovu sinu 
Ladislavu, morala je brigu za red povjeriti izabranim vla¬ 
dama po »krajima«; tako je nastupio dugotrajni inter- 
regnum (1440—53). Tek 1444, kad je vodstvo »narodne« 
stranke, baštinice umjerenog, ali odlučnog utrakvizma, 
preuzeo mladi Juraj iz Podebrada , ta je stranka brže 
uznapredovala. G. 1448 Juraj zauzme Prag, a 1452 izabere 
ga sabor zemaljskim upraviteljem; otpor Tabora svrši 1. 
IX. 1452 potpunim uništenjem njegove gradske države i 
sekte. Izbor kralja Ladislava 1453, kojom je prilikom češko 
državno pravo stavljeno na nove temelje, nije dirao u 
Jurievu vlast, a kad je Ladislav 1457 umro, Juraj je na¬ 
pokon bio izabran kraljem (1458—71). 

To narodno kraljevstvo, kojem su Juraj i njegov naj¬ 
bliži suradnik nadbiskup Jan iz Rokycana dali izrazito 
husitsko obilježje, bilo je izloženo mnogim opasnostima; 
Juraj je nastojao, da ih izbjegne živom diplomatskom dje¬ 
latnošću. Otpor njemačkoga katoličkog življa u sporednim 
zemljama svladao je donekle oružjem, ali potpuno prizna¬ 
nje postigao je u njima tek posredovanjem pape. Pored 
zagovora kralja Matijaša i nade u pomoć protiv Turaka 
Sv. Stolica upravljala se pri tom mišlju, da će Jurjevom 
pomoću ukloniti posljednje smetnje obnovi katoličanstva 
u Češkoj. Kralj je doduše u tajnoj prisezi obećao papi po¬ 
slušnost, ali se javno zakleo na sve sloboštine zemlje, a 



(Freska iz početka 13. st.) 

1461 izričito potvrdio i kompaktata. No baš u tom pitanju 
nije Rim htio znati ni za kakav ustupak; uza svu umje¬ 
renost baselska su kompaktata pružala suviše očito svje¬ 
dočanstvo o uspjelom prodoru u neke od osnovnih ure¬ 
daba Crkve, a svojim podrijetlom podsjećala su na poku¬ 
šaj koncili jarizma, koji je za Crkvu mogao postati koban. 
Poslije uzaludnih pregovora Pije II. poništi 31. III. 1462 

kompaktata, a 1464 optuži 
kralja zbog hereze. Premda 
Juraj svoj nacrt općeg ev¬ 
ropskog saveza, koji bi Sv. 
Stolici oduzeo svaki politički 
utjecaj, nije mogao provesti, 
znao je spriječiti jedinstveni 
nastup susjedstva. Prava po¬ 
gibao pojavila se naprotiv u 
njegovu vlastitom vladanju. 

Promjena u odnosima sta¬ 
leža poslije poraza gradova 
1434 dobila je značajan izra¬ 
žaj u samom činu Jurjeva 
krunjen ja, koji su izvršila — 
gospoda. Gradovi i plemstvo 
osjećaju sve jači pritisak go¬ 
spode, koja ne žele ni s kim 
dijeliti vlast. Još jednom su 
Jurju pomogli zauzdati mo- 
gućnike, ali papin poziv na 
križarsku vojnu doskora je 
tu ravnotežu razbio. G. 1465 udružila su se katolička go¬ 
spoda i 1467 započela novo razdoblje vjerskih ratova, koje 
je s prekidima potrajalo do 1478. Njihov neuspjeh pri¬ 
vukao je i kralja Matijaša, koji je u izbornoj časti češkoga 
kralja mislio pronaći najpogodniji put do njemačke krune. 
Prilazak sporednih zemalja i dijela Češke donio mu je 
1469 čast češkoga kralja; konačni pak uspjeh osigurala mu 
ie samo smrt kralja Jurja, koji je za nasljednika dao iza¬ 
brati Jagelovića Vladislava. Taj je 1479 morao pristati 
na privremeni gubitak sporednih zemalja, ali je izborom 
za ugarskoga kralja poslije Matijaševe smrti 1490 opet 
uspostavio zajednicu zemalja češke krune. 

Prvobitna svrha, radi koje je papa tu dugotrajnu borbu 
potakao, nije bila postignuta. I opet se zastalo na pola 
puta; češki utrakvizam, koji je Crkva tako žestoko 
suzbijala, još uvijek se nije odvažio na formalan prekid. 
Zbog nesklonosti dvora i držanja domaćih katolika prije¬ 
tio je 1483 novi oružani sukob, i tek tada uvidjeli su na 
objema stranama potrebu hitna rješenja. Ugovorom, koji su 
1485 utrakvisti i katolici sklopili u Kutnoj Hori i koji su 
1512 obnovili »na vječna vremena«, uredili su svoj odnos 
prema načelu snošljivosti ne isključujući od toga ni proste 
podložnike. 

Ovo smirenje bilo je plod saveza, koji su 1484 gradovi 
ugovorili s plemstvom. Njihov se zajednički nastup nije 
ipak mogao održati; vjerske probitke potisnule su najzad 
gospodarske brige, koje su stavljale u pitanje sam opsta¬ 
nak plemstva, velikog i malog. Već potkraj 14. st. počela 
je opadati vrijednost domaćeg novca; njezin porast za 

kralja Jurja značio je samo 
kratkotrajan odah. Posljedica 
je toga bila gospodarska kri¬ 
za, koju su revolucija i »drugi 
husitski rat« još više zaoštrili. 
Kako su putovi evropske 
trgovine tek postepeno kreta¬ 
li prema zapadu, gradovi su 
uglavnom očuvali svoje bla¬ 
gostanje, a pad u vrijednosti 
novca bio je od neke koristi 
i seljaku. Opasnost potpune 
propasti, koja je rasla s pada¬ 
njem zemljišne rente, moglo 
je plemstvo ukloniti, ako te¬ 
ret krize otvorenim nasiljem 
ili političkim pritiskom pre¬ 
vali na druge staleže i usto 
promijeni dotadašnji način 
gospodarenja. Od 1437 selo 
trpi od nedovoljne radne sna¬ 


ge, koju je revolucija dosta prorijedila. G. 1479 i 1487 plem¬ 
stvo ograničava mogućnost seljenja i osobnu slobodu pod¬ 
ložnih seljaka, a 1499 završava taj razvoj vezanjem za 
zemlju i najnižeg sloja nadničara, ribara i si. Plemstvo 
povećava ujedno kmetska davanja i rabotu, a seljacima 
otima zemlju. Ta je eksproprijacija zahvatila i niže plem¬ 
stvo, pa su gospoda —« ponajviše kupnjom — stekla mnogo¬ 
brojne posjede i sijela osiromašenih zemana. Većinu tih 
imanja pretvorila su u ribnjake, kojih je pojava uz varenje 
piva na njihovim majurima najočitije izrazila temeljitu 
promjenu u načinu njihova gospodarenja; jake poticaje u 
tom pravcu dao je velikaš Vilem iz Pernštejna. Veliki 
posjed prelazio je na gospodarstvo u vlastitoj režiji, a nje¬ 
gova su trgovina i obrtna proizvodnja sve osjetljivije 
potkapale gospodarsku podlogu gradova. 

Duboki nemir potresao je društvom, ali je revolucija u 
koječem promijenila uvjete i oblike društvenog iživljava¬ 
nja. Uzaludni napori sela, koji su dostigli vrhunac u hilia- 
stičkom zanosu 1419—20, još su našli odjeka u samoniklim 
djelima seljaka Petra Chelčickoga (f 1460). Jezgrovitim i 
snažnim jezikom pobijao je on društvenu nejednakost; 
bijeda sela, koja je katkad u njemu budila osjećaj mržnje, 
dovela ga je do spoznaje, da se takav društveni red ne 
može pozvati na božansko podrijetlo. Ali taj je prosvjed 

odmah zamro u bijegu iz tvr¬ 
de društvene zbilje u tišinu 
smirene pobožnosti. U tom 
ozračju ponikla je 1457 Je- 
dnota bratrska (-+ Češka bra¬ 
ća), koja je nedostignuti 
vjerski ideal revolucije po¬ 
kušala ostvariti putem unu¬ 
trašnjeg preobražaja. Udarci, 
koji su selo pogađali potkraj 
15. st., urodili su naprotiv 
bunama, koje nisu više umu- 
knule kroz puna tri stoljeća. 

Nagodba s plemstvom, ko¬ 
ju su gospoda 1486 svojim 
ustupcima provela, zauvijek 
je raskinula zajedničku obra¬ 
nu srednjih slojeva. Oba su 
se plemićka staleža pravno 
ogradila, a 1497 priznao im je 
kralj i potpunu nasljednost 
dobara. Da potisnu utjecaj 
gradova, koji se dijelom 
osnivao samo na običaju, po¬ 
stavila su i zahtjev za kodi¬ 
fikacijom prava. Zrizeni zem- 
ske (Zemaljsko ustrojstvo) 
za Češku iz 1500 postalo je 
moćnim oružjem njihove sta* 
leške borbe, a 1502 potkrijepila su ga zabranom svih zako¬ 
na, koji su bili protivni njegovim odredbama. Gradovi su 
tada, uz ostalo, izgubili punopravan glas u saboru; ne pri- 
znavši te promjene, koje su i onako izvršene bez njihove 
suradnje, trideset i dva grada sklopila su 1502 obrambeni 
savez. Plemstvo, koje je svojim otporom omogućilo po¬ 
stanak brojnih razbojničkih družina, priznalo je grado¬ 
vima tek 1508 glas na saboru, ali je tom prilikom učinilo 
kralja u svemu ovisnim o gospodi, koja su kao najviši či¬ 
novnici stajala na vrhovima uprave. Kraj neodlučnog i 
slabog vladara usredotočila se tako 1511 vlast u rukama 
skupine velikaša oko Zdenka Lava iz Rožmitala , koji su 
čak postali i kraljevi vjerovnici. Izlaz iz bezvlađa, koje 
je zbog rascjepa u redovima gospode poprimilo i neke 
csobnije crte, nastojali su gradovi naći u obnovljenoj 
vlasti krune; od nje su se nadali i pomoći u obrani svojih 
sudskih i gospodarskih prava. Dinastija međutim, koja je 
pala na prosjački štap, nije se mogla trajno opirati bo¬ 
gatoj gospodi, a gradovi su 1517 morali pristati na t. zv. 
svatovaclavski ugovor, koji im je za neke znatnije žrtve 
gospodarske naravi donio zakonsko priznanje njihovih 
prava. 

Staleške borbe, koje su ti događaji uglavnom dokrajčili, 
odrazile su se na svoj način u nekim pravničkim djelima, 
koja uz spise Clečickoga daju biljeg češkoj duhovnoj 
tvorbi poslije revolucije. U djelu Kniha Tovačovska (1490) 

daje Ctibor Tovačovsky iz Cimburka izraza težnjama go¬ 
spode, a Viktovin Kornel iz Všehrda oživljava u spisu O 
praviech zeme češke knihy devatery (1495—99) staro češko 
pravo, koje je za njegova života propadalo zajedno s dru¬ 
štvom, iz koga je proizašlo. Kornelova namjera, da svojim 
djelom, koje ide među najbolje plodove češkog huma¬ 
nizma, opravda borbu protiv gospode, slomila se napokon 
pod tlakom plemstva; u drugoj redakciji 1502—08 morao 
je pisac prigušiti svoju ljubav prema seljaku. Premoć ple¬ 
mićkih staleža iznudila je još jedan značajan uzmak: Češka 
braća otvorila su 1494 svoju zajednicu plemićima i boga¬ 
tašima i pomirila se tako s društvenim redom. Odbacila 
su doduše radikalne poglede Chelčickoga, ali s priznanjem 
intelektualnog rada utrla su put nadasve plodnom radu 
u budućnosti. 

Prekid duhovnih veza sa Zapadom, do čega je husitstvo 
nužno dovelo, u mnogom je pogledu oslabio stvaralačke 
porive. Praško je sveučilište vidljivo propadalo, a huma¬ 
nistička nastojanja prihvatili su ponajviše katolici; • većeg 
zamaha nije ta književna struja pokazala, ali je i ona pri¬ 
donijela najvećem blagu, koje je 15. stoljeće namrlo mla¬ 
đim naraštajima — ljepoti češkoga književnog jezika. 
Duhovno stvaranje kočile su i staleške borbe, ali one ipak 
nisu spriječile Kutnu Horu i Prag, da dovedu do cvata 
kasnu gotiku, koju su pod Vladislavom II. u graditeljstvu 
razvili naročito Matouš Rejsek iz Proste j ova i Benedikt 
Rejt. 

8. U borbi s početcima apsolutizma i protureformacije. 
Smrt posljednjeg Jagelovića na mohačkom razboju 1526 
povezala je sudbinu podunavskih zemalja kroz puna četiri 
stoljeća s porodicom Habsburg. Težnja za ujedinjenjem 
javljala se već odavno u nastojanjima njihovih dvorova 
i vladara. Od 1306 sjedila su dva Habsburgovca na češkom 
prijestolju, a 1439—57 proširili su nominalno vlast na ci¬ 
jelo Podunavlje. Baštinski ugovor između kralja Karla i 
vojvode Rudolfa 1364, kojem su se za vlade Jagelovića 
priključili novi ugovori te vrste, proveden je najzad u 

obliku, koji nitko nije predvidio. Češki staleži izabrali su 
22. X. 1526 Ferdinanda za kralja svojom »dobrom i slo¬ 
bodnom voljom«; sporedne pak zemlje priznale su na¬ 
sljedno pravo njegovoj ženi, Jagelovki Ani. 

Zemlje češke krune nisu čak ni u vrlo važnim pitanjima 
nastupale svagda suglasno. Unutar zajedničkog državno¬ 
pravnog okvira razvijala se svaka samostalno, ali etničko 
jedinstvo češkog naroda uskladilo je unutrašnji život 
Češke i Moravske i dalo mu u suštini isti smjer. Razlike, 
koje su mogle utjecati na daljni razvoj narodne cjeline, 
izjednačivale bi se u većim ili manjim vremenskim razma¬ 
cima. Kao državna matica Češka je prednjačila i u go¬ 
spodarskom pogledu; u sredini 16. st. podmirivala je go¬ 
tovo polovicu svih poreza. U odlučnim časovima njezini 
bi staleži govorili u ime cijele državne zajednice, ali su 
baš time podupirali pokrajinski partikularizam. 

Premda su češki staleži stavili Ferdinanda pred gotov 
čin uzakonivši neke članke, kojima su ograničili kraljevu 
vlast, Ferdinand je tim člancima uskoro znao otupiti 
oštricu. Posredno priznanje nasljedstva u muškoj lozi 
uspio je već 1545 zamijeniti neposrednim; preuzevši isplatu 
krunskih dugova izbio je staležima iz ruku najjače oružje 
u borbi s krunom; i gradove je skučio u nekim slobodama, 
a izvanredne poreze, namijenjene turskim ratovima, učinio 
pomalo redovitima. Sabor je doduše zadržao pravo zakon¬ 
ske inicijative, ali se s vremenom pretvorio u kraljevo 
poslušno oruđe. U takvim prilikama personalna unija do¬ 
bivala je zapravo obilježje realne, premda su češke zemlje 
imale svoje središnje ustanove, a sam kralj nije hotice 
išao za centralizacijom. 

Ferdinand je, štaviše, nastojao pripomoći vjerskom smi¬ 
renju, ali je u tome daleko zaostao za događajima. Stari 
utrakvizam, koji se još zadovoljavao kompaktatima, naglo 
se povlačio pred naletom Lutherove reformacije; nije do¬ 
duše u njoj utonuo, ali je u zbilji raskinuo sa Crkvom 
tražeći drugačije oblike ustrojstva. Taj »novoutrakvizam« 
opet je pokrenuo ustajali javni život, ali je to bio samo 
blijedi odsjev nekadašnjih istinskih borba; u navodnim 
vjerskim rasprama pritajila su se politička nastojanja sta¬ 
leža, oskudna velikim mislima i težnjama. U prvi se mah 
činilo, da će gradovi, predvođeni Pragom, unijeti u pokret 
neki jači zamah. Tada je oružani otpor njemačkih prote¬ 
stanata bacio njihove češke suvjernike u tešku kušnju: da 
mu se pridruže ili da ga kao vjerni podanici svoga vladara 
pomognu skršiti. Bojazan pred apsolutizmom kao i pozivi 
iz Njemačke olakšali su im odluku: gradovi i većina plem¬ 
stva odbili su 1547 kraljev zahtjev za vojničku pomoć, obve¬ 
zali se među sobom ugovorom, izabrali privremenu vladu i 
proglasili opći ustanak. Kako taj pokret nije izvirao iz 
vlastitih snaga, poraz saskog kneza izbornika uplašio je 
plemstvo i osamio gradove. Kraljev je udarac pao na njih 
sa svom težinom; morali su izručiti oružje, privilegija i 
općinska imanja i podložiti se nadzoru kraljevskih či¬ 
novnika kao i sudbenosti kraljevskoga prizivnog sudišta. 
S promijenjenim privilegijima zauvijek su izgubili političku 
samostalnost. 

Kraljeva je nemilost 1548 pogodila i Češku braću sma¬ 
trajući ih opravdano unutrašnjom okosnicom otpora. Bro¬ 
jem slaba, ali duhom i stegom jaka, ta je predstraža češke 
reformacije podnijela teške progone i idućih desetljeća 
obogatila duhovni život naroda odličnim književnim dje¬ 
lima. Stvaralačka djelatnost Braće, napose povezana s ime¬ 
nom Jana Bohuslava (v.), postigla je puni izražaj u Kra- 
ličkoj bibliji (1579—93), dotad najzrelijem spomeniku če¬ 
škog jezika, i u glazbenom blagu njihovih kancionala. 
Braći je pripadao i neumorni »arhitipograf« Adam Daniel 
iz Veleslavina, kojega je tiskara bacila u svijet čitavu 
knjižnicu njegovih i tuđih radova. 

U obilatoj književnoj proizvodnji toga doba, prozvanog 
zlatnim ili Veleslavlnovim, prevladava praktičan interes i 
ljubav prema prirodnim znanostima, ali se u njoj odra¬ 
žava i općenita unutrašnja malaksalost narodnog orga¬ 
nizma. Tada je »nekih 50—80 plemića, možda s nekoliko 
Pražana, stvaralo češku povijest« (Pekar). Gradska je 
trgovina opadala, a seljak kao da se pomirio s novim re¬ 
dom. Kronike ne bilježe još većih seljačkih buna, ali 
različiti mjesni sukobi, požari i agrarni zločini svjedočili 
su o prigušenom otporu sela; odbjegli kmetovi tvorili su 
družine skitnica i prosjaka, koje su remetile javni mir. 

UMJETNOST 

Gore: B. REJT, Vladislavska dvorana na Hradcanima u Pragu; dolje: Španjolska dvorana na Hradčanima u Pragu. 

UMJETNOST 

Gore: A. MANES, Bujica u šumi; dolje ; A. KOSAREK, Češka krajina- 

UMJETNOST 

Gore. A. CHITUSSI, Ribnjak u Trebonu; dolje lijevo : J. MARAK, Učinak sunca; dolje desno: A. SLAVIČEK, Seoska cesta 

UMJETNOST 

Gore: M. ŠVABINSKY, Portret porodice; dolje: V. NECHLEBA, Portret slikara T. F. Simona. 

UMJETNOST 

Gore lijevo: A. MACHEK, Portret jedne gospođe; gore desno: J. MANES, Jozefina; 
dolje lijevo: K. PURKINE, Mrtva priroda; dolje desno : J. NAVRATIL, Iznenađenje. 

UMJETNOST 

Gore: V. BROZIK, Poslanstvo češkoga kralja Ladislava francuskom dvoru; dolje : A. MUCHA, Pojedinosti iz »Propovijedi Jana Husa 





ČESI 


PRILOG U BAKROTISKU 35 



UMJETNOST 

Gore: J. c. VONDROUS, Hradčani sa žicanim mostom; dolje lijevo: T. F. ŠIMON, Prašna brana 
dolje desno: M. ŠVABINSKY, Slikar J. Manes (drvorez). 

STRANA IZ JEDNOG RUKOPISA TOMAŠA IZ ŠT1TNOG (1376) 


Ako je husitstvo u borbi s njemačkim katoličanstvom 
razvilo u Čeha svijest o narodnoj samobitnosti, njegov 
izdanak — novoutrakvizam — oslonio se u tolikoj mjeri 
na njemačku reformaciju, da je tu svijest znatno oslabio. 
Nov priticaj doseljenika iz njemačkih zemalja podržavao 
je i sam dvor, a narodna mlakost zahvatila je više društvo. 
U početku 17. st. donose već staleži Češke i Moravske 
zaključke, kojima nastoje osigurati upotrebu češkog jezika 
kao službenoga. 

Još uvijek je vjersko pitanje određivalo oblike, u ko¬ 
jima se sukobljuju oprečne političke težnje, a s proture- 
formacijom poraslo mu je i značenje. G. 1556 pojavili su 
se u Pragu isusovci, 1561 obnovljena je nadbiskupija, a 
1564 odobrio je papa primanje pričesti pod obje prilike. 
Na protivnoj strani osjetila se zbog toga potreba za sku¬ 
pljanjem snaga i postignućem zakonske podloge, koja bi 
pravno izrazila promijenjene prilike. Kolebljivost kralja 
Maksimilijana i vanjskopolitički zapleti omogućili su na¬ 
pokon 1567 poništenje kompaktata. Husitski je »staro- 
utrakvizam« nestao, a kompaktata je 1575 nadomjestila 


češka vjeroispovijest (v.). Po¬ 
lovičnost rješenja, tako zna¬ 
čajna za češki vjersko-politi- 
čki razvoj u prošlosti i bližoj 
budućnosti, nije poštedjela ni 
taj vjerozakonski izražaj če¬ 
ške reformacije. Tek 1609 za 
prijestolnih borbi između 
braće Rudolfa II. i Mati je, 
kad je otpor čeških staleža 
dostigao krajnju granicu, če¬ 
ška vjeroispovijest postigla je 
Majestatom od 9. VII. zakon¬ 
sku potvrdu. Evangelička op¬ 
ćina dobila je u cijelosti po¬ 
sebno ustrojstvo; sa svojim 
defensorima, skupštinama i 
daćama značila je ona osje¬ 
tljiv prodor u kraljev apso¬ 
lutizam. Pod utjecajem Češke 
braće i njihova političkog 
borca V aclava Budovca iz 
Budova (v.) — od 1603 vođe 
staleške opozicije — sklo¬ 
pljen je s katoličkom manji¬ 
nom i ugovor o uzajamnoj 
snošljivosti. Posebnim »Pora¬ 
vnanjem« (Porovnani) izašla 
je većina ususret i drugim 
željama katolika, ali je time 
kao i nedovoljno jasnim 
člankom o gradnji evangeli- 
čkih crkava na kraljevskim 
posjedima olakšala dalji rad 
protureformaciji. Kad je Ru- 
dolf 1611 s pomoću pasovskih 
plaćenika pokušao slomiti 
staleže i brata, staleži ga pri¬ 
sile da krunu preda Matiji; 
doskora su međutim poveli 
pregovore sa saskim knezom 
izbornikom o detronizaciji 
Habsburgovaca uopće. Oprav¬ 
danje pružali su im uvijek 
novi sukobi, koji su se još 
zaoštrili kraljevom odlukom 
1616, da na crkvenom zemlji¬ 
štu evangelici ne smiju podi¬ 
zati bogomolja i da on smije 
na svojim posjedima po volji 
namještati katoličke svećenike. 
Primjena te odluke na dugo¬ 
trajan spor radi gradnje evan- 
geličkih hramova u dva nje¬ 
mačka mjestanca potakla je 
gospodu, da t. zv. defenestra- 
cijom kraljevskih namjesnika 
23. V. 1618 prekinu dalje 
pregovore. Na taj čin utje¬ 
cala je i opravdana bojazan pred novim vladarom 
Ferdinandom II., koji je još za Matijina života 1617 
»primljen« za kralja. Uzdajući se u pomoć njemačke pro¬ 
testantske unije gospoda su digla zemlju i narod na 
ustanak. 

9. Staleški ustanak i pobjeda apsolutizma. Široki slojevi, 
društveno pritiješnjeni i politički bespravni, nisu mogli 
osjećati svojom stvar gospode i plemića, makar ona imala 
i neko općenitije vjersko značenje. Narod je uglavnom 
ostao po strani, premda ni njega nisu mimoišle teške po¬ 
sljedice neuspjelog ustanka. Od istaknutijih velikaša samo 
je Karei st. iz Žerotina pokazao veliku suzdržljivost, utje- 
čući time i na držanje moravskih staleža. 

Promjena na prijestolju početkom 1619 ubrzala je ko¬ 
načnu odluku. Prešavši preko ponude Ferdinanda II., da 
potvrdi sve slobode zemlje, staleži su na općem saboru 
češke krune u mjesecu srpnju dali državi novi ustav s iz¬ 
razito staleškim obilježjem, a 26. VIII. izabrali kraljem 
poglavara protestantske unije Fridrika Falačkog. U prvi se 
mah činilo, da će pristup austrijskih evangelika i Madžara 

vezati snage protivnika, koji 
je već od početka raspolagao 
premoćnijom potporom kato¬ 
ličkog svijeta. Splet različitih 
političkih i vjerskih probita¬ 
ka, kojima su se u tom času 
upravljale protestantske dr¬ 
žave i knezovi, dopustio mu 
je da ubrzo prebrodi sve te¬ 
škoće. Ustanak je 8. XI. 1620 
slomljen bitkom na Bijeloj 
Gori kod Praga. Ništa nije 
jasnije svjedočilo o slabosti 
društvene podloge, na koju 
se ustanak opirao, negoli ta 
jednosatna borba plaćeničkih 
četa. Jedan vojnički poraz 
bio je dovoljan, da kralj i 
vrhovni zapovjednik potraže 
idućeg dana spas u bijegu, a 
da se pet dana kasnije poka- 
ju i najznatniji vođe ustanka. 

Pošto su dvadesetsedmorica 
njih 21. VI. 1621 izgubila 
život na stratištu, a svima su 
oduzeti posjedi, kralj pomi¬ 
luje ostale buntovnike pod 
uvjetom, da priznaju krivnju 
i iskažu veličinu svog imutka 
(1622). A kako se u krivnju 
ubrajalo i plaćanje daća sta- 
leškoj vladi, pretežna većina 
češkog plemstva pretrpjela je 
potpunu ili djelomičnu za¬ 
pljenu dobara. Uporedo s 
ovim razbaštinjenjem prote¬ 
stantskog plemstva provodila 
se svima sredstvima proture- 
formacija. Različne mjere po¬ 
stigle su vrhunac 1627, kad 
se i plemstvo pod prijetnjom 
izgona moralo odreći svoje 
vjere. Tada se uz prosti puk 
iselila gotovo četvrtina svih 
plemića i građana iz Češke i 
Moravske; među posljednji¬ 
ma ostavila su 1628 domovi¬ 
nu i Češka braća sa svojim 
biskupom Janom Amosom 
Komenskym. Gospodarski i 
vjerski prevrat dopunila je 
1627—28 temeljita izmjena 
ustava. »Obnovljeno ustroj¬ 
stvo zemlje« (Obnovene zn- 
zeni zemske) nije doduše uči¬ 
nilo kraj češkoj državnoj sa¬ 
mostalnosti, ali je uzakonilo 
kraljevu neograničenu vlast i 
dvojezičnost javnoga života. 

Društveni poredak nije se 
pri tom promijenio. 

Nasilan prekid s dvjesto- 
godišnjom prošlošću, u kojoj 
su se narodne snage bujno 
razvile, izvršen je u vrijeme 

30-godišnjeg rata, koji se samo privremeno udaljio od če¬ 
ških zemalja. Upad Sasa, s kojima su se u Češku vratili i 
brojni iseljenici, prouzročio je 1631 novi preokret: prote¬ 
stanti, među kojima je bilo mnogo nedavnih otpadnika, ob¬ 
novili su stalešku vladu i Majestat. Politički obziri Sasa, a 
1632 i njihov uzmak iz zemlje spriječili su, da taj pokušaj 
uhvati dublji korijen. Ali je njegov neuspjeh opet po¬ 
krenuo smjenu vlasničkog sloja, i to u korist jednog je¬ 
dinog čovjeka — Albrechta iz Valdštejna. Taj siromašni 
plemić zgrnuo je poslije 1620 toliko zaplijenjenih dobara, 
da je kao knez i zatim vojvoda od Fridlanda osnovao u 
sjevernoj Češkoj posebnu feudalnu kneževinu. Takav uspon 
dugovao je svojim vojničkim uspjesima, pa mu je baš 


SICILSKA ZLATNA BULA IZ G. 1212 

poraz Sasa donio zbog neisplaćenih potraživanja pravo na 
daljne samovlasne zapljene. »Fridlandsko povjerenstvo« 
razbaštinilo je 1632—34 oko 340 osoba, ali prije nego što 
je završilo s radom, izgubilo je svoju prvotnu namjenu. 
Valdštejn, koji nije mogao prežaliti svoj otpust 1630, 
snovao je poslije povratka u vojsku 1632 osvetu. Potražio 
je dakle vezu s protivnikom i češkom emigracijom; obe¬ 
ćavao je, da će poraditi oko povratka na stanje od 1618, 
ali je pomišljao i na mogućnost, da steče češku krunu. 
Urota, koju je na početku 1634 skovao, propala je ponaj¬ 
više njegovom osobnom krivnjom; on je umoren, a njegova 
su imanja pripala carskoj blagajni. Posjedovni odnosi po¬ 
stigli su na kraju svoj završni oblik: u Češkoj su konfiska- 






























ČESI 


275 


čije poslije poraza na Bijeloj Gori obuhvatile 491 gospo- 
štiju od sveukupno 926. Budući da je zapljena uz ostale 
pogodila i 275 velikih dominija, dobile su pune tri četvrtine 
zemlje nove posjednike. Sada tek dopala su mnoga vlaste¬ 
linstva strance iz različitih zemalja, kojima je tako dvor 
naplatio njihove službe. 

Češke zemlje morale su tokom dugotrajnog rata podni¬ 
jeti mnoga iskušenja. Kroz godine pustošile su ih švedske 
čete, koje su se još uoči sklopljenog mira 1648 dočepale 
jednog dijela Praga, a tek 1649—50 povukle iz zemlje. Kad 
je poslije trideset godina, ispunjenih bezbrojnim žrtvama, 
život krenuo novim stazama, češki je narod bio gospo¬ 
darski i kulturno upropašten. U samoj Češkoj broj se sta¬ 
novnika prepolovio i jedva je iznosio 1 mil., a gotovo 
trećina zemljišta ležala je pusta. Protureformacija, koja je 
htjela neposredno nadovezati na predhusitsku prošlost, 
gledala je sa sumnjom na književnu tvorbu utrakvističkog 
razdoblja i sve je više potiskivala. Baštinici starih ple¬ 
mićkih i građanskih rodova nisu imali razumijevanja za 
njezin jezik, a pogotovu im je bio stran njezin sadržaj. 
S plodnim radom Komenskoga (f 1670), koji je neumorno 
obijao tuđe pragove, da izmoli pomoć svojoj domovini, 
presahnulo je gotovo sasvim vrelo češkoga duhovnog stva¬ 
ranja. Već dvije godine kasnije (1672) osjetio je učeni 
isusovac Bohuslav Balbin (v.) potrebu, da se u svojem 
djelu Dissertatio apologetica pro lingua slavonica, praeci- 
pue bohemica obrati s molitvom sv. Vaclavu: »Nedej 
zahynouti nam i budouclm!« Ali ta apologija nije smjela 
ugledati svijetla. 

10. Češki narod u razdoblju baroka i jozefinizma. Dok 
su se po gradovima podizali raskošni barokni domovi ple¬ 
mića, selo je stenjalo pod dvojakim jarmom: svoga vlaste¬ 
lina i države. U doba, kad je apsolutizam radi izgradnje 
moderne države i svojih vanjskopolitičkih težnja gutao 
sve više novčanih sredstava, plemstvo je porezno optere¬ 
ćenje gotovo sasvim prebacilo na seljaka. Novi prohtjevi, 
koje je u njemu budio istančani ukus baroka, kao i po¬ 
treba za radnim rukama prouzročili su nerazmjerno pove¬ 
ćanje tlake. Od polovice 17. st. do kraja 18. st. česte su 
bune seljaka; sve više skreću one pažnju državi na prilike, 
u kojima se nalazi to vrelo njezine brojčane i financijalne 
moći. Veliku bunu, koja je 1680 zahvatila sav češki sjever 
i čak zaprijetila Pragu, carska je vojska doduše ugušila, 
ali je to prvi put navelo državnu vlast, da posreduje u 
odnosima između vlastele i kmetova. Patentom od 28. VI. 
1680 nastojala je ublažiti tlaku, ali je postavljanje nekog 
maksimuma — i tada kao i kasnije — urodilo samo opće¬ 
nitim podizanjem tlake do visine maksimuma. Takve 
pokušaje osudilo je na neuspjeh tadašnje upravno ustroj¬ 
stvo, koje je u svemu ovisilo o vlasteli; ponovna buna na 
sjeveru 1776 potakla je, štaviše, izdanje patenta, koji je 
dotadašnju tlaku proglasio zakonitom. Odlučnu promjenu 
donijele su selu tek reforme Josipa II. S danom 1. XI. 1781 
dobio je seljak opet osobnu slobodu, a urbarijalnim pa¬ 
tentom od 10. II. 1789 trebalo je njegovo porezno optere¬ 
ćenje pasti gotovo na trećinu. Premda ta reforma nije 
potrajala, jozefinski katastar (1785—89) vrijedio je i dalje, 
pa je oporezovanje svih zemljišta bez razlike znatno 
rasteretilo seljaka. 

Porezni teret, koji ga je osobito u 18. st. pritiskao, rastao 
je s ratovima, od kojih su se neki zbivali i na češkom tlu. 
Rat, koji je 1740—48 Marija Terezija morala povesti za 
svoje nasljedstvo, odnosio se zapravo na zemlje češke 
krune; polovica je plemstva pače priznala 1741 kraljem 
bavarskoga kneza izbornika. Kuća Habsburg zadržala je i 
dalje u vlasti Češku i Moravsku, ali je češka država pre¬ 
stala tim ratom postojati kao samostalna državna jedinica. 
Poslije predaje obiju Lužica Saskoj (1635) ona je sada 
izgubila gotovo svu Šlesku, a ostatak je baš zbog toga 
gubitka pretrpio osnovne ustavne promjene. Dotad je 
»Češka dvorska kancelarija« u Beču bila najviša politička 
i sudbena oblast za sve zemlje češke krune; 1749 je ona 
ukinuta, a istu sudbinu doživjele su i staleške vlade u 
Češkoj i Moravskoj. G. 1762 kancelarija je doduše obno¬ 
vljena, ali je tom prilikom spojena s austrijskom u za¬ 
jedničku »Češku i austrijsku kancelariju«. Marija Terezija 
položila je time temelj jedinstvenoj državi čeških i austrij¬ 
skih zemalja, a utrla je i put budućem dualističkom ure¬ 
đenju habsburške monarhije. 


Unifikacija javnih uredaba, kojoj su se tako širom otvo¬ 
rila vrata, podjednako je zahvatila upravu, sudstvo, zako¬ 
nodavstvo i učilišta. Reforma od 1774 uvela je u viša 
godišta gradskih pučkih škola njemački jezik kao nastavni; 
od 1770—81 nestao je češki jezik iz gimnazija, a 1784 i 
latinski sa sveučilišta. To širenje njemačkog jezika, koje se 
opaža na svim područjima javnog života, bilo je prije 
svega posljedica postepenog opadanja češkog jezika i knji¬ 
ževnosti kroz prošlih stotinu godina. Viši slojevi, iz redova 
kojih je zemlja primala činovnike, postajali su sve više 
dvojezični, pa ih je već Marija Terezija 1763 poticala, da 
uče sinove češki. Ako je ona pri tom i slijedila samo 
praktičan razlog, njezin poziv — uz ostalo — dokazuje, 
da se u to doba prosvijetljenog apsolutizma nije pomi¬ 
šljalo na notimično odnarođivanje. Sam Josip II., koji je 
jezično jedinstvo smatrao najpogodnijim sredstvom, da što 
uže poveže svoje zemlje i narode, brinuo se i za češki 
jezik. Njegovo nastojanje, da u isti čas dade državi unu¬ 
trašnje jedinstvo i čvrstoću, a široke slojeve privede blago¬ 
stanju i prosvjeti, bilo je u sebi protivurječno. Kako se 
puku mogao obraćati samo posredstvom njegova jezika, 
podigao mu je značenje. Isti učinak imao je patent o tole¬ 
ranciji i naročito sloboda tiska, koju je car uveo 1781. 
Koniašov indeks zabranjenih knjiga, koji je osudio gotovo 
svu češku književnost iz razdoblja 1414—1635 i koji je još 
1767 doživio svoje treće izdanje, prestao je te godine 
vrijediti. 

Društvo je tada ubrzano mijenjalo svoju strukturu i pro¬ 
življavalo pravu revoluciju odozgo. Gospodarski napredak 
vodio ga je iz feudalne učmalosti u slobodniji dah budućih 
građanskih oblika. Upoređo s razvojem gradskog života 
oslobađao se i seljak vjekovnih stega. Niži slojevi na selu 
i u gradu, koji su češki jezik spasili od potpune propasti, 
surađuju otad sve više u podizanju opće gospodarske i 
prosvjetne razine. Kako je pak vladavina Josipa II. svojom 
pojačanom težnjom za političkim i jezičnim izjednačenjem 
habsburških zemalja pobudila otpor povlaštenog sloja i 
obrazovanih pojedinaca, stvorila je nehotice sve preduvjete 
za novi preporod češkog naroda. 

11. Preporod češkog naroda . Već suvremenici smatrali 
su, da spis Franje grofa Kinskoga »Erinnerung iiber einen 
wichtigen Gegenstand, von einem Bohmen« (1773) otvara 
nove vidike češkom jeziku. U iduća dva desetljeća poja¬ 
vilo se više »obrana« češkog jezika, i njihova je pojava 
— za razliku od Balbmova vapaja — jasno izrazila poja¬ 
čanu svijest o vrijednosti materinske riječi. Opsežna 
praktična književnost, koju je prosvijetljeni apsolutizam 
nastojao unijeti u široke slojeve, kao i razvoj školstva 
naskoro su odgojili brojno čitalačko općinstvo; tek ono je 
stvorilo trajnije uvjete za ozbiljan književni rad. Pažnja, 
koja se u to doba posvećivala češkom jeziku, potjecala je 
iz širih krugova, osobito građanskih. Izlaze različite slov¬ 
nice i rječnici, češke priredbe ispunjaju Vlastenecke di- 
vadlo u Pragu (od 1786), a V. M. Kramerius prvi je knji¬ 
ževnik od zvanja, koji se kroz svoje novine, osnovane 1789, 
neposredno obraća malom češkom čovjeku. 

Spis grofa Kinskoga svjedočio je, da su se nove misli 
sa zapada dotakle i ponekoga češkog plemića. Ukoliko je 
plemstvo, tako raznolikog podrijetla, moglo nešto pridoni¬ 
jeti obnovi češkog duhovnog života, nalazilo je poticaje 
za to naročito u svojoj oporbi prema reformama Josipa II. 
Njegova je reakcija, doduše, poslije careve smrti bila op¬ 
ćenito skromna, ali se na krunidbenom saboru 1791 na¬ 
padno govorilo češki, a sabor je uzeo u obranu i češki 
jezik u školama. Želje plemstva otvorile su mu put na 
sveučilište: 13. III. 1793 održao je F . M. Pelcl svoje prvo 
predavanje o češkom jeziku i književnosti. 

Tihi otpor plemstva prema Josipovu vladanju imao je u 
jednom pogledu odlučno značenje za produbljenje prepo¬ 
rodnih težnja. U Češkom učenom društvu (Češka společnost 
nauk), koje je 1784 postalo javna ustanova, plemstvo je 
napose promicalo povijesna istraživanja. Suvremenom jo- 
zefinizmu, koji je svijesno prelazio preko prošlosti, odu¬ 
pro se sa svom težinom znanstvenih razloga historicizam. 
Taj je našao potpore u sličnim težnjama raspuštenih re¬ 
dova, kojih je rukopisno blago tada postalo pristupačno 
istraživanju. Dogodilo se tako, da se češki povjesničari ne¬ 
hotice »bore protiv jozefinizma, premda su mu inače za¬ 
pravo odani štovatelji« (Jakubec). Racionalizam je baš 

svojim kritičkim stanovištem prema prošlosti razvio smisao 
za proučavanje dalekih i tamnih razdoblja. Češki po¬ 
vjesničari oživljavaju najstariju povijest svoga naroda na¬ 
stojeći je očistiti od bajki i neistine; u tom ih pomaže 
kritički smjer biblijskih nauka, od koga su preuzele izgra¬ 
đenu metodu. Njemu pripada i zasluga, da je češke uče¬ 
njake upozorio na staroslavenski prijevod Sv. Pisma i time 
ih potakao na uporedno proučavanje slavenskih jezika 
kao i češkog jezika u njegovu razvoju. Time je udaren 
temelj novoj znanosti — slavistici; ona je, uostalom, dala 
najstarijoj češkoj povijesti potrebnu podlogu proučavanjem 
kulturne baštine, zajedničke slavenskim narodima. Pre¬ 
porodne težnje crple su iz te znanstvene spoznaje novu 
snagu; malen narod, u kojem se tek budila svijest o nje¬ 
govoj posebnosti, nije se više osjećao osamljen. 

Znanstvena djelatnost, koju je razvilo prvo pokoljenje 
preporoditelja, sastojala se poglavito u marljivom skuplja¬ 
nju građe; radovima J. Dobrovskog udarila je, međutim, 
čvrste osnove za sav kasniji kulturni napredak. Umni na¬ 
pori toga svećenika znanstvene istine pokazuju već neke 
tragove rousseauovske reakcije na racionalizam, ali je tek 
romantički pokret dao mlađem pokoljenju zamah, koji je 
nove duhovne vrednote znao iz uskog kruga njihovih stva¬ 
ralaca prenijeti u šire slojeve naroda. Domovinsku ljubav 
i skepticizam svojih racionalističkih preteča zamijenili su 
romantičari — predvođeni J. Jungmannom i Slovacima J. 
Kotlarom i P. J. Šafarikom — snažnom vjerom u narod i 
njegovu budućnost. U kratkom razdoblju od napoleonskih 
ratova do 1830 češki je narod postigao nove kulturne te¬ 
kovine: muzej (1818), znanstveni Časopis Českeho Musea 
(1827) i Maticu češku (1830). Odjeci srpanjske pariške re¬ 
volucije 1830 naskoro su se osjetili u prvim izražajima po¬ 
litičkog htijenja, koje se više nije zadovoljavalo staleškim 
oblicima. Velikaška je opozicija doduše 1845 nastojala sa¬ 
boru vratiti nekadašnje značenje, a staleži su 1847 predali 
kralju spomenicu o povijesnim pravima češkog kraljev¬ 
stva. Politički pak nacionalizam građanstva, oplođen libe¬ 
ralnim i demokratskim idejama, dobio je napokon svoje 
predstavnike u povjesničaru F. Palackom i novinaru K. 
Havličku. 

Već 40-ih godina probijaju se iz dotle nedovoljno dife¬ 
renciranih društvenih odnošaja pojedine komponente bu¬ 
dućeg socijalnog razvoja. Plemstvo, koje osim rijetkih po¬ 
jedinaca ne sudjeluje u preporodnom pokretu, zastupa još 
uvijek misao staleške borbe zadržavajući vodstvo držav¬ 
nog života. Bogato građanstvo, na koje se oslanjao i vo¬ 
deći obrazovani sloj, bilo je još brojčano i materijalno 
slabo i najzad se pridružilo plemstvu. Na taj korak na¬ 
tjerala ga je prije svega bojazan pred radikalnijim gesli¬ 
ma, koja su se širila među malim obrtnicima i radnicima. 
Industrijski prevrat, koji je svojom mehanizacijom mnoge 
od njih osudio na nerad, naglo je u njima razvio svijest o 
njihovu društvenom položaju. G. 1843/4 praške su ulice 
bile prvi put poprište novih društvenih sukoba. Nemir u 
gradovima povećavala je od 1846 glad i porast cijena, a na 
selu sve izrazitija volja za socijalnom slobodom. Ove 
težnje, u kojima je preporod naroda — od duhovnog stva¬ 
ranja pojedinaca preko političkog osvješćenja građanstva 
— dopro napokon do same društvene podloge, prigrlio je 
i manji dio inteligencije. Značajan je u tom pogledu teoret¬ 
ski utjecaj hegelovca A. Smetane i publicistički rad knji¬ 
ževnika K. Sabine. Češki radikali okupili su se 1847 u taj¬ 
nom udruženju »Repeal«, koje je 1848 postalo pokretnom 
silom češkoga revolucionarnog pokreta. 

Na njihov se poticaj 11. III. 1848 održala u Pragu skup¬ 
ština građanstva, koja je češkom narodu dala prvi politički 
program. Osim državnopravnog ujedinjenja čeških zemalja 
i potpune ravnopravnosti češkog jezika s njemačkim zahti¬ 
jevao je on i opće političke, građanske i gospodarske slo¬ 
bode. Prijedlog radikala, da se napose istakne potreba 
»organizacije rada i nadnice«, nije u nj ušao; program je 
bio izraz suradnje radikala s konzervativnijim liberalima. 
Nova skupština 29. III. postavila je naknadno zahtjev, da 
češka kruna dobije odgovorno ministarstvo za unutrašnje 
poslove. Kralj se 8. IV. odazvao željama Čeha, ali je 
osnovno pitanje zemljišnog jedinstva pridržao budućem 
državnom saboru. Tako je državnopravni program zapravo 
pretrpio neuspjeh, a predviđeni sastav novoga češkog sa¬ 
bora očuvao je plemstvu povlašteni položaj. 

Pokretom je otad upravljao Narodni odbor, u kojem se 
uz F. Braunera i F. L. Riegera osobito isticao Palackv. 
Pred opasnošću, da se zajednica habsburških zemalja žr¬ 
tvuje jedinstvu njemačkog naroda, Palacky je 11. IV. 
1848 odlučno odbio poziv, da i Česi sudjeluju u radu sve- 
njemačkog parlamenta u Frankfurtu. Tom prilikom izrazio 
je uvjerenje o potrebi opstanka Austrije kao zajednice 
slobodnih naroda i odbio misao o sjedinjenju slavenskih 
naroda pod ruskim žezlom. Polaznu točku njegova »austro- 
slavizma« tvorila je pretpostavka o mogućnosti, da u fe- 
deralistički uređenoj Austriji odlučuje slavenska većina 
sa češkim vodsvom. Poslije neuspjeha, koji su izbori za 
frankfurtski parlament doživjeli u češkim krajevima, pri¬ 
jedlog I. Kukuljevića o sveslavenskom kongresu potakao 
je Čehe, da u Pragu sakupe predstavnike austrijskih Sla¬ 
vena i tako ojačaju svoj otpor prema Frankfurtu. 

Slavenski kongres ostao je međutim samo epizoda. Vije¬ 
ćao je u danima, kad je uzbuđenost širokih slojeva pogi¬ 
beljno rasla. Životne prilike, kao ni društveni odnošaji 
nisu se promijenili, a upravni je stroj sve više otkrivao 
svoju nemoć. Utjecaj radikala širio se dobro vođenim ti¬ 
skom i brojnim ograncima političkog društva »Slovanska 
Lipa«. Povodom vojničkih priprema kneza Windischgratza, 
kojih je svrha bila očita, izbilo je najzad opće nezadovolj¬ 
stvo; sukob praškog puka s vojskom 12. VI. izazvao je 
»duhovske nemire«, koji su završili bombardiranjem Praga 
i njegovom kapitulacijom. Bila je to prava pobjeda re¬ 
akcije nad revolucionarnim pokretom austrijskih naroda. 
Liberalno građanstvo, a s njime i Palacky, protivilo se do¬ 
duše revoluciji, ali reakcija nije ni njega poštedjela. Češki 
ustavotvorni sabor nije se sastao; češki političari morali su 
svoj rad prenijeti u austrijsku konstituantu, ali je i ona 
prešla preko njihovih državnopravnih zahtjeva. 

Slom ustavnih težnja na početku ožujka 1849 urodio je 
još jednim pokušajem radikala da spase revoluciju. Za¬ 
četnik te beznadne »svibanjske urote« bio je M. A. Ba- 
kunjin, koji je za svoga boravka na slavenskom kongresu 
stekao uvjerenje, da se ognjište slavenske revolucije na¬ 
lazi u Češkoj. Do kraja 1851 nestao je posljednji trag 
čctrdesetosmaških nastojanja, od kojih se održao samo 

zakon od 7. IX. 1848 o ukinuću kmetstva; s Havličkovim 
zatočenjem umuknuo je na kraju i češki tisak. 

12. Državnopravno-jezična borba i diferencijacija češkog 
društva. Bachov apsolutizam ušutkao je doduše političke 
snage, ali nije mogao spriječiti, da težnja za slobodom 
progovori kroz usta pjesnika; novi romantički zanos, oli¬ 
čen u J. Nerudi i njegovim vršnjacima, osvježio je češki 
duhovni život (almanah Maj, 1858). Obnova pak ustavnog 
života, kako ju je 1860 navijestila listopadska diploma, u 
mnogom bi se približila češkom gledišu iz 1848. Česi su 
dakle stupili u carevinsko vijeće s nakanom, da postignu 
reviziju Schmerlingova ustava (1861) u duhu listopadskih 
načela i tako podignu branu dualističkim prohtjevima. Po¬ 
što je ta osnova pala s nemogućnošću, da se u vijeću 
doista okupe predstavnici sviju habsburških zemalja, Česi 
su ga 1863 napustili. U napetoj atmosferi međunarodnih 
prilika 1863/4 Bakunjin je posljednji put bez uspjeha po¬ 
kušao razbiti Austriju. Kao i 1849 taj je pokušaj najuže 
povezan s imenom najvećeg češkog urotnika — Kvater- 
nikova druga J. V. Friča. 

Težište svoga političkog djelovanja prenijeli su tada 
Česi u zemaljske sabore, kojih je nadležnost bila vrlo ogra¬ 
ničena, a sastav prilagođen potrebama narodne i staleške 
manjine. Uza sve to postigli su s pomoću »povijesnog« 
plemstva, da svojem jeziku otvore put u nastavu. Češki 
sabor predao je 1864 pučko školstvo općinama i 1866 za¬ 
ključio, da se obuka u češkim školama vrši samo češkim 
jezikom. Od 1866 rastao je pomalo broj čeških srednjih 
zavoda, a praška tehnika razdijelila se 1863 u češku i nje¬ 
mačku. Dalje uspjehe osigurala im je dosta široka samo¬ 
uprava opčina i kotara (1862) i naročito sustavna organi¬ 
zacija svega narodnog života (1862 M. Tyrš osnova Sokol). 

Obustava Schmerlingova ustava, pa izborna pobjeda 
»povijesnog« plemstva, koja je 1865 češkom saboru dala 
prvi put češku većinu, oživjela je opet stare nade. Češki 
je sabor pod utjecajem plemstva stao na izrazito državno¬ 
pravno gledište i u adresi kralju 1865 ponovio svoj zahtjev 
iz 1861, da se on okruni češkom krunom. Palacky je te 
godine u spisu Ideja austrijske države još jednom iznio 
svoj velikoaustrijski program, ali je poraz Austrije u ratu 
s Pruskom (1866) doveo napokon do pobjede dualizma. 
Pogibao, koja je zbog toga prijetila, pogotovu je digla 
značenje državnopravnim zahtjevima plemstva; češki sabor 
izjavio je u studenom 1866, da ne priznaje carevinskog 
vijeća, ako ono ne obuhvati čitavu Monarhiju. U odluč¬ 
nim događajima 1867 češki narod nije imao dijela: dua¬ 
lizam je postao zbilja, a novi ustav »kraljevstava i zema¬ 
lja zastupanih u carevinskom vijeću« od 21. XII. 1867 
učvrstio je i centralizam austrijske polovice. Premda je 
ustav ponešto proširio zemaljsko zakonodavstvo, nije to 
Česima bilo od koristi; zemaljski sabori u Češkoj i Mo¬ 
ravskoj opet su 1867 dobili njemačku većinu, i češki su 
ih zastupnici napustili. 

U trogodišnjoj upornoj borbi, koja je svojim »taboro- 
vanjem« zahvatila sav narod, njegovi se politički vođe 
nisu žacali ni veza s inozemstvom. G. 1867 pohodili su 
demonstrativno Rusiju, a 1869 Rieger je svojom spomeni¬ 
com nastojao uvjeriti francusku vladu o njezinu interesu 
na federalizaciji Austrije. U tom smjeru kretale su se 
i značajne izjave, u kojima su Česi izrazili svoje poglede 
na pitanja unutrašnje i vanjske politike: deklaracijom od 
22. VIII. 1868 postavili su zahtjev za personalnom unijom, 
a spomenicom od 8. XII. 1870 načelo narodnog samo¬ 
određenja. 

Domaće i vanjske teškoće, na koje je Austrija sve više 
nailazila, potakle su vladara, da Čehe privuče na suradnju. 
Ljeti 1870 grof Hohenwart ugovorio je s njima t. zv. fun¬ 
damentalne članke, koje je Franjo Josip odobrio, a novi 
sabori u Češkoj i Moravskoj 1871 prihvatili; reskriptom 
od 12. IX. 1871 kralj je obećao, da će prava češkog kra¬ 
ljevstva potvrditi krunidbenom prisegom. Tom nagodbom, 
koja je bitno mijenjala politički sustav Austrije, zemlje 
češke krune došle bi u državnopravni položaj sličan odno- 
šaju Hrvatske prema Ugarskoj. Otpor dualističkih kru¬ 
gova našao je u neuspjeloj buni E. Kvaternika poželjnu 
izliku, da nagodbu još potkraj listopada 1871 ponište. 
Češki državnopravni program bio je time osuđen na pro¬ 
past, iako ga se češke građanske stranke nisu ni kasnije 
odrekle. Od 1873, kad je austrijski centralizam ojačao i 


neposrednim izborima u carevinsko vijeće, češki su se za¬ 
stupnici stali postepeno vraćati u zakonodavna tijela; 
1879 stupili su poslije 16-godišnje apstinencije i u bečki 
parlament. Njihov dolazak toliko je oslabio njemačke li¬ 
berale, da se konzervativna vlada grofa E. Taaffea mogla 
s pomoću Slavena održati na vladi do 1893. 

Faktično priznanje ustavnog stanja, ma kako ga prikri¬ 
vali državnopravnim ogradama, donijelo je Česima nesum¬ 
njivih koristi. Kroz to vrijeme je napredak industrije, 
plaćen bijegom seljaka sa zemlje i pauperizacijom obrt¬ 
nika, uzdrmao samom osnovkom društva; češki je na¬ 
rod ušao napokon u razdoblje ubrzane društvene diferen¬ 
cijacije, koja će naskoro dokrajčiti nacionalnu idilu gra¬ 
đanske epohe. Ali je ta još uspjela podići čvrste okvire 
narodnog i duhovnog jedinstva, kojih društvene opreke 
nisu više mogle raskinuti. Uporedo sa samostalnim po¬ 
litičkim nastupom radništva — 1878 osnovana je u Če¬ 
škoj socijalno-demokratska stranka — češki narod do¬ 
vršava, ponajviše vlastitim sredstvima, svoju kulturnu 
izgradnju. G. 1880 osniva Maticu školsku, 1881 dobiva 
podjelom Karlova sveučilišta svoje sveučilište, 1883 otvara 
Narodni Divadlo (kazalište), a 1890 dobiva zaslugom 
mecene J. Hlavke akademiju znanosti i umjetnosti. Doba 
je to svestranog duhovnog sazrijevanja, koje je obilovalo 
velikim stvaraocima i neprolaznim djelima. Ono je na¬ 
pokon dalo snage narodu, da se odrekne romantičkih sanja, 
ma kako mu one bile drage, i da se uzda u vlastite realne 
moći. U tom pogledu označava »rukopisna borba« protiv 
pjesničkih krivotvorina V. Hanke (Kralodvorski i Zeleno- 
horski rukopis) jednu od najznačajnijih raskrsnica u cje¬ 
lokupnom češkom razvoju. Na pragu novog razdoblja 
stoji jaka idejna ličnost T. G. Masaryka. 

Tome razdoblju daje obilježje i jezična borba, u kojoj 
je pitanje saživljavanja obaju naroda smjeralo sve više 
prema konačnom načelnom rješenju. Od 1880, kad je na¬ 
redbom ministra Stremayera češki jezik u vanjskom ure¬ 
dovanju izjednačen s njemačkim, Nijemci u Češkoj na¬ 
stoje postići takvo razgraničenje kotara, koje bi im omo¬ 
gućilo stvaranje njihova posebnog područja. Uzmak 
»Staročeha«, koji su 1890 t. zv. punktacijama privoljeli 
na podjelu zemlje u dva dijela s njemačkim kao unu¬ 
trašnjim službenim jezikom, spriječila je izborna pobjeda 
odlučnijih »Mladočeha« pod E. Gregrom (1889 i 1891). 
Ta je pobjeda pridonijela i Taaffeovu padu te prouzro¬ 
čila obustavu rada u češkom saboru i proglašenje iznim¬ 
nog stanja. Napetost češke javnosti izbila je u uličnim 
demonstracijama i radikaliziranju omladine, koje je 1894 
dovelo pred sud 76 članova tajnog udruženja Omladina. 

Premda su »Mladočesi« na zemaljskim izborima 1895 
do kraja potisli »Staročehe«, nisu mogli spriječiti po¬ 
jave različitih pravaca i grupa, u kojima je unutrašnja 
diferencijacija češkog društva dobila svoj politički izraz. 
Devedesetih godina odvajaju se od njih radikali i posjednici 
(1899), kojih je agrarna stranka naskoro zauzela mjesto 
bivše matice. Negativno stajalište socijalista prema drža¬ 
vnom pravu potaklo je 1898 stvaranje stranke narodnih 

socijalista, a u isto vrijeme pojavilo se i više katoličkih 
stranaka. Ovo cijepanje snaga nije oslabilo narodni orga¬ 
nizam, koji je svoju otpornost posvjedočio velikim izlo¬ 
žbama: gospodarskom 1891 i etnografskom 1895. 

Jezično pitanje, koje je zapravo bilo pitanje narodne 
budućnosti, dominiralo je političkim životom češkog na¬ 
roda do Svjetskog rata. Pokušaji grofa K. Badenija, da ga 
1897 riješi »jezičnim odredbama« o potpunoj ravnopra¬ 
vnosti obaju jezika u vanjskoj i unutrašnjoj službi, nije 
uspio. Ni njegov nasljednik Gautsch nije 1898/9 mogao 
sklonuti Nijemce na podjelu Češke u tri jezična područja, 
od kojih bi se mješovito područje služilo s oba jezika. 
Izmjenična opstrukcija sve više je kočila radnu sposob¬ 
nost zakonodavnih tijela; opće pravo glasa (1907) nije u 
tom pogledu ništa promijenilo. G. 1908 obustavila je vlada 
sjednice češkog sabora, 1913 zamijenila njegov zemaljski 
odbor činovničkim povjerenstvom, a 1914 odgodila i sam 
parlament. Sva su sredstva za poravnanje toga spora za¬ 
tajila; Monarhija ga više nije znala ni mogla riješiti. 

LIT.: F. Palacky, Dejiny nšrodu českćho v Čechđch a v Morave, 
5 sv., 1898 i d. (5. izd.); V. V. Tomek, Dejepis mesta Prahy, 12 sv., 
1891 i d.; Isti, Deje kralovstvi Českeho, 1898 (7. izd.); J. Dobiaš- 
V. Novotny-I. Odložilik-R. Urbanek-J. Prokeš, Dejiny (Československa 
vlastiveda, Dil IV. i Dcplnek I.), 1932 i 1933; J. Pekar, Dejiny če- 
skoslovenskć, 1921; V. Novotny, Českć dejiny, I., 1—4, 1912 i d.; B. 
Dudik, Dejiny Moravy, 7 sv., 1860 i d.; R. Dvorak, Dejiny Moravy, 
5 sv., 1899 i d.; J. V. Šimak, Kronika československš, I., 1—3, 1921; 
A. Rezek-J. Svatek-J. Prašek, Dšjiny Čech a Moravy novć doby, 10 
sv., 1892—1905; K. Krofta, Malć dejiny československć, 1931; Isti, Pre- 
hled dćjin selskćho stavu v Čechach a na Morave, 1919; V. Novotny, 
Nšboženskć hnuti českć ve XIV. a XV. stoleti, I., 1915; J. Pekar, Žižka 
a jeho doba, 3 sv., 1927 i d.; J. Slavik, Husitskđ revoluce, 1934; V. 
Chaloupecky, Selska otćzka v husitstvi, Bratislava 1926. 

A. Bachmann, Geschichte Bohmens, 2 sv., Gotha 1899 i 1905; B. 
Bretholz, Geschichte Bohmens und Mahrens bis zum Aussterben der 
Premysliden, Miinchen—Leipzig 1912; Isti, Neuere Geschichte Bohmens, 
I., Gotha 1920; E. Denis, Fin de Vindependance boheme, 2 sv., Pariz 
1890; Isti, La Boheme apres Montagne-Blanche, 2 sv., Pariz 1901. 

Z. V. Tobolka—K. Kramar, Dejiny češke politiky (Laichterova 
Češka politika, III.), 1909; Z. V. Tobolka, Političke dejiny českoslo- 
venskeho naroda od r. 1848 až do dnešni doby, 2 sv., 1932/3; H. Traub, 
Naše političke dčjiny v 19. stoleti (Knihy pro každeho, 17), 1926; A. 
Srb, Politickć dejiny naroda českeho od r. 1861, 2 sv., 1899; K. Kaz- 
bunda, Českć hnuti roku 1848, 1929; J. Goll-J. Šusta, Poslednich 
padesšt let českć pršce dejepisnč, 1926. (Ostalu literaturu vidi pod: 
Austrija — Povijest). J. Š-k. 

13. Postanak čehoslovačke Republike. Svjetski rat izne¬ 
nadio je češke političke krugove. Tek neuspjesi centralnih 
sila na bojištima u jesen 1914 doveli su do preokreta i 
omogućili zauzimanje određenijeg gledišta; u tom pravcu 
utjecali su i progoni, koje je vlada poduzela u vezi s na¬ 
predovanjem ruske vojske. Od znatnijih političara uhapšen 
je u rujnu 1914 vođa narodnih socijalista V. Klofač, a u 
proljeće 1915 pomirljivi vođa Mladočeha K. Kramar i A. 
Rašin, koji su kasnije stavljeni pred vojni sud. T. G. Ma- 
saryk je iz vlastite pobude, preko posrednika i osobno, 
stupio u dodir s inozemstvom, a u prosincu 1914 defini¬ 
tivno napustio Prag i otputovao u Rim. Da se postupak 
kod kuće i vani uskladi, neki su političari osnovali u 
Pragu tajno udruženje, poznato pod imenom češke Mafije. 
Nezavisnu akciju pokrenuli su češki iseljenici u Rusiji, 
koji su 20. VIII. 1914 predali caru spomenicu o osnutku 
samostalne države; u rujnu 1914 stvorili su unutar ruske 
vojske i posebnu Češku družinu. Protivno Masaryku ruski 
su Česi težili za kraljevstvom pod Romanovima. Tokom 
1915 emigrirali su s pristankom čeških političara agrarac 
J. Diirich i E. Beneš, koji su s Masarykom i sa Slovakom 
M. R. Štefanikom osnovali u Parizu Česky komitet zahra- 
nični (od veljače 1916 pod imenom Československa na¬ 
rodni rada). Taj je 14. XI. 1915 objelodanio prvi proglas 



UMORSTVO SV. VACLAVA 
(u wolfenbiittelskom rukopisu Gumpoldove legende) 

postavivši zahtjev za osnivanjem nezavisne čehoslovačke 
države, koji povoljno odjeknu u državama Antante. U ča¬ 
sopisu La nation tcheque , koji je u dogovoru s Masarykom 
1915 pokrenuo povjesničar E. Denis (v.), dobio je odbor 
svoje javno glasilo. Dalji rad kočile su duboke razlike u 
političkoj orijentaciji češke emigracije na zapadu i u Ru¬ 
siji. Durichovim odlaskom u Rusiju postigao se doduše u 
kolovozu 1916 sporazum, kojim je pariškom Vijeću priznato 
vrhovno vodstvo pokreta. Carska vlada, koja ni inače nije 
bila sklona Masaryku, uspjela je, međutim, da se 
osnuje samostalno češko vijeće pod samim Durichom; ono 
je trebalo odlučivati i o češkoj vojsci u Rusiji. Sukob, koji 
je time pokretu zaprijetio, Štefanik je u veljači 1917 uklo¬ 
nio isključenjem Duricha. U novim prilikama, koje su 
nastale zbog ruske revolucije, savez čeških društava u 
Rusiji podredio se napokon vijeću i osnovao njegovu rusku 
podružnicu. Češka družina, koja je tada već narasla na 
brigadu s tri puka, istakla se u bitki kod Zborova 2. VII. 
1917, pa je to napokon dovelo do stvaranja posebne češke 
vojske u većim razmjerima, o čemu se bez uspjeha prego¬ 
varalo još s carskom vladom. 

Od srpnja 1915, kad je prvi put javno nastupio u Zii- 
richu, Masaryk je sa svojim drugovima razvio najživlju 
publicističku i diplomatsku djelatnost protiv Monarhije, 
a za osnivanje Čehoslovačke republike. Taj su rad svojim 
osobnim vezama osobito pomogli Štefanik, Šupilo, W. R. 
Seton-Watson, W. Steed i E. Voska. Narodno vijeće je 
s vremenom osnovalo podružnice u svim savezničkim 
zemljama, a na početku 1916 obećao mu je svoju potporu 
i francuski ministar predsjednik Briand. Pokret je često 
nailazio na poteškoće, jer se u državama Antante nije još 
jednako gledalo na sudbinu Austro-Ugarske; na jednoj se 
strani računalo s njezinim raspadom, a na drugoj pomi¬ 
šljalo na njezino održanje radi evropske potrebe. Ipak je 
poslije upornih nastojanja uspjelo, da Antanta stavi među 
svoje ratne ciljeve, kako ih je 10. I. 1917 saopćila Wilsonu, 
i »oslobođenje... Čeha i Slovaka od tuđeg gospodstva«. 

Političku agitaciju podupiraše osnivanje čehoslovačkih 
legija u Rusiji, Francuskoj i Italiji. G. 1917 je Narodno 
vijeće proglasilo mobilizaciju svih Čeha u inozemstvu i 
u tu svrhu raspisalo narodni zajam od 20 mil. fr., koji je 

i uplaćen. O pravnom položaju i izdržavanju tih legija 
Francuska i Italija sklopiše nekoliko utanačenja s Na¬ 
rodnim vijećem. Na molbu Vijeća Francuska je vlada 
izdala pod datumom 16. XII. 1917 odluku o ustrojstvu 
čehoslovačke vojske u Francuskoj. 

Tom odlukom dobiše Česi i Slovaci pravo da osnuju 
autonomnu vojsku pod francuskim vrhovnim zapovjedni¬ 
štvom i političkim vodstvom Narodnog vijeća. Brigu za 
njezinu ratnu opremu preuze francuska vlada. Odluka je 
izdana u Journal Officiel Francuske Republike i uvrštena 
u Bulletin des Lois. Takvim odlukama i očitovanjima sa 
strane antantinih država Narodno vijeće bilo je priznato 
kao vlada de facto, a legije kao saveznička i ratujuća 
vojska. Kad su nakon deset mjeseci spremanja bile u 
Francuskoj obrazovane prve čehoslovačke vojne jedinice, 
ministar vanjskih poslova S. Pichon uputi Benešu 29. VI. 
1918 pismo, u kojem ističe, da francuska vlada svečano 
objavljuje prava Čeha i Slovaka na potpunu nezavisnost 
te politički i službeno priznaje Narodno vijeće kao vrhovni 
organ njihovih narodnih interesa i zametak buduće čeho¬ 
slovačke vlade. Izjavljuje nadalje, da će Francuska zago¬ 
varati njihove zahtjeve na nezavisnost u povijesnim gra¬ 
nicama njihovih pokrajina. 9. VIII. 1918 saopćio je i mi¬ 
nistar vanjskih posala Velike Britanije Balfour Narodnom 
vijeću, da Velika Britanija smatra Čehoslovake savezni¬ 
čkim narodom, a njihovu vojsku redovitom vojnom sna¬ 
gom u borbi protiv Austro-Ugarske i Njemačke; Narodno 
vijeće priznaje kao vrhovni organ, koji predstavlja njihove 
narodne interese i kao predstavnika buduće čehoslovačke 
vlade s pravom vršenja vrhovne vlasti. Isto učiniše Sjedi¬ 
njene Države 3. IX. i Japan 9. IX., a 3. X. izjavio je pred¬ 
sjednik talijanskog ministarskog vijeća Orlando, da je ta¬ 
lijanska vlada sklopila već 21. IV. 1918 ugovor s Narodnim 
vijećem u pitanju obrazovanja legija i da ta činjenica 
znači priznanje de facto. 

U to vrijeme već se razvijao pokret i u samoj Austriji 
u smjeru odvajanja od nje. Atentat F. Adlera protiv mi¬ 
nistra predsjednika K. Stiirgkha potkraj 1916 kao i ruska 
revolucija 1917 potakli su bečke krugove na pomirljivije 
držanje. Smrtna osuda nad Kramarom, Rašinom i dr. nije 
se izvršila, a za 30. V. 1917 sazvan je i parlament. Popu¬ 
štanje napetosti pokazalo se i u iznuđenom protestu Če¬ 
škog saveza, osnovanog od čeških stranaka potkraj 1916, 
protiv antantine formulacije ratnih ciljeva. Opasnost, koja 
je zbog toga prijetila radu Narodnog vijeća, nastojahu 
ukloniti češki pisci pozivom zastupnicima u parlamentu, 
da odlučno brane narodnu stvar, makar položili i svoje 
mandate. Izjava Češkog saveza na dan otvorenja parla¬ 
menta 30. V. 1917 izrazila je u okviru dužne lojalnosti 
pravo Čeha i Slovaka na svoju državu unutar austrijske 
federacije. 6. I. 1918 sastali su se u Pragu češki zastupnici 
iz bečkog parlamenta i zemaljskih sabora i postavili na¬ 
pokon zahtjev za obrazovanje suverene čehoslovačke drža¬ 
ve u njezinim povijesnim granicama i s područjem, na 
kojem žive Česi i Slovaci; taj je zahtjev zastupao dalje 
Narodni odbor, osnovan u srpnju 1918. Tako je domaći 
pokret na kraju jasno izrazio zajednicu cilja s pokretom 
u inozemstvu. Međutim već 14. X. saopći Beneš kao glavni 
tajnik Narodnog vijeća zaključak o konstituiranju privre¬ 
mene vlade, u koju kao članovi ulaze Masaryk, Beneš i 
Štefanik; tu su vladu do kraja listopada priznale de jure 
sve savezničke vlade. Masaryk objavi na to u Washingtonu 
18. X. 1918 čehoslovačku nezavisnost i osnovna načela bu¬ 
dućeg ustava. Tri dana kasnije (21. X.) obavijesti Wilson 
austrijsku vladu, da autonomija ne može više odgovarati 
težnjama Čeha; oni imadu pravo prosuditi, koje odluke 
austro-ugarske vlade stvarno zadovoljavaju njihove težnje 
i prava. Predsjedništvo Narodnog odbora na čelu s Kra¬ 
marom krenu 24. X. sa znanjem cara Karla u Ženevu, da 
se sporazumije o daljnjem radu s Benešom, tada već prizna¬ 
tim ministrom vanjskih poslova u privremenoj vladi. Sa- 
stavši se 28. X. na zajedničko vijećanje izabraše predsje¬ 
dnika privremene vlade Masaryka predsjednikom Repu¬ 
blike. Istoga dana bi proglašena čehoslovačka nezavisnost 
i u Pragu. Posljednji povod dala je tome nota novog 
austro-ugarskog ministra vanjskih poslova grofa Andrassyja, 
prema kojoj će se austro-ugarska vlada upravljati Wilsono- 
vim izjavama. U odsutnosti Kramara predsjedao je Na¬ 
rodnom vijeću A. Švehla, a najistaknutija njegova ličnost 


bio je Rašln. Narodni odbor (Narodni vybor), u kojem 
bijahu zastupane sve češke stranke, preuze vlast i zako¬ 
nom od 28. X. 1918 objavi, da je čehoslovačka država stu¬ 
pila u život; austrijska vlast bijaše uzmakla pred revolu¬ 
cijom^ bez borbe. Dan 28. X. 1918 dan je rođenja čeho¬ 
slovačke Republike u državnopravnom i međunarodno¬ 
pravnom smislu; njezina samostalnost nije osnovana tek 
mirovnim pregovorima, na kojima je sudjelovala kao ravno¬ 
pravni član. Zastupnici Slovaka i Potkarpatskih Rusina bi¬ 
jahu već prije sklopili sporazume o sjedinjenju s Česima. 
Organizacije sjeveroameričkih Čeha i Slovaka zaključiše 
u Pittsburgu 30. V. 1918 pod predsjedanjem Masaryka 
stvaranje zajedničke države, u kojoj će Slovaci imati svoj 
sabor, upravu i sudove, sa slovačkim kao službenim i na¬ 
stavnim jezikom. 30. X. 1918 osnovaše zastupnici slovačkih 
političkih stranaka u Turč. Sv. Martinu slovačko Narodno 
vijeće pod predsjedništvom M. Dule; proglasivši jedinstvo 
Čeha i Slovaka zatražiše neograničeno pravo samoodređe¬ 
nja na osnovi potpune nezavisnosti i pristadoše uz izjavu 
predsj. Wilsona od 18. X. 1918. O pristupu potkarpatskih 
Rusina odlučilo je njihovo Narodno vijeće u studenom 1918 
i plebiscit američkih sunarodnjaka u prosincu te godine; 
njima bi zajamčena autonomija na njihovu području. To 
je obećanje dobilo međunarodnopravnu podlogu ugovorom 
između Čehoslovačke i saveznika od 10. IX. 1919 o zaš'titi 
manjina. 

Zahtjev samoodređenja postaviše međutim i Nijemci, 
Pa Njemačka Austrija zahtijevaše Nijemcima nastanjena 
područja Češke i Moravske sa Šleskom. Austrijski zakon 
od 22. XI. 1918 označava Njemačku Češku (Deutsch- 
bohmen), Sudete (Sudetenland) i Nijemcima naseljena po¬ 
dručja Brna, Jihlave (Iglau) i Olomouca kao državno¬ 
pravno sastavne dijelove Njemačke Austrije. Njemački 
krajevi u^ južnoj Moravskoj pridružili se Donjoj Austriji, 
a Njemačka Češka i Sudeti ustrojiše se ustavnim zaključ¬ 
cima kao posebne zemlje sa svojim zemaljskim upravama. 
Kako se te vlade nisu mogle održati, preniješe sijelo u 
Beč. Mirovna konferencija u Parizu nije priznala zahtjeve 
Njemačke Austrije na spomenuta područja. Ugovor o 
miru u Saint Germainu od 10. X. 1919 dosudio ih je uz 
krajeve Vitoraza i Valčica Čehoslovačkoj, a ugovor o 
miru u Trianonu od 4. VI. 1920 potvrdio joj je posjed 
Slovačke. Navedenim ugovorima kao i mirom u Versaillesu 
28. VI. 1919, kojim je od Njemačke dobila mali Hulčinski 
kraj, Čehoslovačka je sastavljena od povijesnih zemalja 
Češke, Moravske (sa Šleskom) pa slovačkih i potkarpat¬ 
skih krajeva. Povijesne granice čeških zemalja priznala je 
Antanta naknadnim ugovorima od 10. IX. 1919 i 10. VII. 
1920. Spor s Poljskom zbog Tešina i Javorine (u Slovačkoj) 
riješen je Antantinim posredovanjem 1920 i 1924. 

U postanku čehoslovačke kao i njezinom unutrašnjem 
razvitku 1918—19 posebno je značenje imalo upletanje 
legija u ruski građanski rat. Vojsku od 50 tisuća dobro 
naoružanih boraca mogla je u tamošnjim nesređenim pri¬ 
likama zapasti odlučna uloga. Postavljanje generala M. 
Janina, bivšeg načelnika francuske vojne misije u Rusiji, 
na čelo posebnom stožeru potkraj 1917 kao i proglašenje 
legija u Rusiji za autonomni dio francuske vojske u svezi 
je s prvotnom namjerom saveznika, da legije budu u Ru¬ 
siji jezgra nove fronte; poslije boljševičke revolucije došle 
su one u obzir i za oružanu intervenciju u građanskom 
ratu. Kako je Masaryk zagovarao neutralnost i dokazivao 
nemogućnost svake intervencije, legije su se postepeno 
pomicale sibirskom željeznicom u Vladivostok, da odatle 
prijeđu u Francusku. Međutim, u svibnju 1918 izbio je 
zbog zahtjeva za djelomičnim razoružanjem sukob sa so¬ 
vjetima, koji je dao posljednji poticaj za stvaranje fronte 
na Volgi. U kolovozu imale su legije u vlasti cijelu sibirsku 
prugu i opet se vraćale na zapad. Ali već potkraj 1918 
pokazala se sva bezuspješnost toga pokušaja, i legijama 
je povjereno čuvanje sibirske pruge. Pod pritiskom jav¬ 
nosti i socijalista u Čehoslovačkoj pristupilo se najzad 
evakuaciji, koja je potrajala do ljeta 1920. 

LIT.: T. G. Masaryk, Svetovd revoluce, Prag 1925; E. Beneš, Sve¬ 
to va všlka a naša revoluce, 2 sv.. Prag 1927; J. Opočensky, Konec 
monarchie rakousko-uherske, Prag 1928; P. Molisch, Vom Kampf der 
Tschechen um ihren Staat, Beč-Leipzig 1929; R. Freissler, Vom Zerfall 
Osterreichs bis zum Tschechoslouakischen Siaate, Berlin 1921; U. Nani, 
T. G. Masaryk e l’unitš cecoslovacca, Milan 1931; J. Papanek, La 
Tchćcoslovaguie. Histoire politigue et juridigue de sa crćation. Prag 

1923; Ch. Pergler, America in the struggle for Czechoslovak indepen- 
dence, Philadelphia 1926; B. Mirkine-Guetzevitsch i A. Tibal, La 
Tchćcoslovaquie, Pariz 1929; Z. V. Tobolka, Českć politika za svčtovć 
všlky (zbornik »Politika«, I.), Prag 1923; L. Sychrava-J. Werstadt, 
Československy odboj, Prag 1923. 

14. Čehoslovačka nutarnja politika (1918 — 38). Čehoslo- 
vačka bijaše parlamentarna i demokratska država. Sastav 
zakonodavnih tjelesa, vlade i javne uprave ovisio je o ja¬ 
vnom mnijenju, koje dolažaše do izraza kod izbora i od¬ 
luka političkih stranaka. Posljedica je toga bila, da je slika 
političkih stranaka bila vrlo šarena, a utjecali su na nju i 
tragovi prošlih vremena. Svaka od teritorijalnih jedinica, 
koje uđoše u područje Republike, sačuvala je svoje po¬ 
sebne oznake. Razlog je tome, što se one nisu razvijale u 
istim prilikama; historijske zemlje Češka, Moravska i 
Šleska bijahu kroz više stoljeća u austrijskoj upravi, Slo¬ 
vačka i Potkarpatska Rusija u ugarskoj. Osim toga histo¬ 
rijske zemlje imađahu svoje sabore pa su uz općenitu 
državnu politiku vodile i posebnu zemaljsku. U stranačko- 
političkom sustavu odražavahu se socijalne i gospodarske 
prilike, a u svakom pojedinom dijelu i različne narodne i 
vjerske težnje. U svemu postojaše pet teritorijalnih jedi¬ 
nica: Češka, Moravska, Šleska, Slovačka i Potkarpatska 
Rusija i pet manjina; njemačka, madžarska, poljska, ru¬ 
sinska i židovska. 

Osnovno obilježje davahu stranačko-političkom životu 
četiri orijentacije: liberalistička , koja se razvila u krugu 
naprednog građanstva i našla oslon u industriji, srednjem 
staležu i uopće političkom i gospodarskom razvoju naroda; 
agrarska, koja je u ratarskim krajevima zauzela mjesto li- 
beralističko-građanske orijentacije, a s razvojem demo¬ 
kracije prešla od kruga bogatijih seoskih elemenata na Či¬ 
tavo ratarsko pučanstvo; socijalistička , koja je izrazila 
težnje radništva, kad je industrijski razvoj postigao stu¬ 
panj velike produkcije; konzervativno-katolička, kao odjek 
internacionalno organizirane katoličke crkve i njezina dje¬ 
lovanja u pojedinim državama pa kulturnog i političkog 
konzervativizma, kao protuteže prebrzom političkom ra¬ 
zvoju drugih smjerova. Sve te orijentacije najjače su se 
očitovale u historijskim zemljama, koje su već za austrij¬ 
ske vlasti u polovici 19. st. pokazale jaku narodnu i poli¬ 
tičku svijest. 

Pravi nosilac svega političkog razvoja 1918—38 bila je koalicija od 
pet najvećih čeških stranaka. Republikanska stranka poljodjelskih 
radnika i malih seljaka, obično nazivana agrarnom, bila je po broju 
i nutarnjoj koheziji najjača, pa joj je nakon 1925 pripalo mjesto 


predsjednika vlade i zastupničke kuće, a usto lisnice poljodjelstva i 
redovito narodne obrane i unutarnjih poslova. Odličnog vođu imala je 
u A. Švehli, a poslije njegove smrti 1933 postade joj predsjednikom 
R. Beran. Radnička socijalno-demokratska stranka, koja je potekla iz 
radničkog pokreta, bila je doduše 1920 na prvome mjestu, ali je na¬ 
skoro njezin utjecaj oslabio radi sukoba između desnice i ljevice; 
potonja se 1921 potpuno odvojila kao komunistička stranka. Naj¬ 
istaknutiji vođe socijalnih demokrata bijahu V. Tusar i A. Hampl. 
Narodno-socijalistička stranka pojavila se 1896 kao reakcija protiv soci¬ 
jalnih demokrata i okupila u svojim redovima manji dio radnika, niže 
javne i posebničke činovnike, obrtnike i mnoge intelektualce. Kroz go¬ 
dine vodio ju je njezin osnivač V. Klofač, a pripadao joj i E. Beneš. 
Narodno-demokratska stranka, kojoj su jezgru tvorili Mladočesi s K. 
Kramarom, zastupala je u doba prevrata većinu građanstva i inteli¬ 
gencije. Kasnije se s nekim manjim grupama spojila u »Narodnu 
uniju«. Čehoslovačka pučka stranka nastala je 1922 iz različitih kato¬ 
ličkih stranaka, a vodio ju je msgr. J. Šramek. Njezina je moć izvi¬ 
rala iz konzervativnog sela u Moravskoj i Šleskoj, gdje je bila najjača 
stranka. Relativnu većinu u Slovačkoj imala je Slovačka pučka stranka 
na čelu s A. Hlinkom, a kod Nijemaca isticale su se do pojave 
Sudetsko-njemačke stranke K. Henleina 1935 Njemačka socijalno-de¬ 
mokratska stranka te Savez njemačkih posjednika i Njemačka kršćan- 
sko-socijalna stranka, koje su od 1926 surađivale sa češkim vladinim 
strankama (»aktivisti«). 

G. 1918, 14. XI., sastala se u Pragu Narodna skup¬ 
ština (Narodni shromaždeni), sastavljena najzad od 270 
predstavnika svih čeških i slovačkih stranaka; ona je istog 
dana detronizirala Habsburgovce, izabrala Masaryka pred¬ 
sjednikom republike i usto prvo ministarstvo na čelu s Kra¬ 
marom. Njegova vlada išla je prije svega za tim, da dr¬ 
žavu postavi na što čvršću demokratsku podlogu, zajamči 
joj integritet, odvoji je gospodarski i novčano od Austrije 
i donese prve agrarne mjere kao i zakone političko-soci- 
jalnog značenja. Vlada i skupština nastojale su u prvom 
redu ostvariti težnje, koje ispunjavahu revolucionarni po¬ 
kret u inozemstvu. Općinski izbori od 15. VI. 1919 poka- 
zaše, da kabinet pod nacionalno-demokratskim vodstvom 
ne odgovara pravom raspoloženju naroda, pa je u srpnju 
1919 obrazovana nova vlada sa socijalnim demokratom V. 
Tusarom kao predsjednikom. Ta je vlada bila sastavljena 
od socijalnih demokrata, narodnih socijalista, republikanaca 
i Slovaka. Ona je nastavila djelo prvog ministarstva, po¬ 
sebnu brigu poklonila financijalnoj konsolidaciji zemlje, 
uvela porez na imovinu i nastavila s reformama na agrar¬ 
nom i društvenom polju. 

Njezino glavno djelo bijaše ustav od 29. II. 1920. Po njemu je 
Č. demokratska i parlamentarna republika. Predsjednika bira narodna 
skupština većinom od 3 / 5 glasova na 7 godina; on imenuje i otpušta 
ministre te ima pravo raspuštanja parlamenta. Narodna skupština 
(Narodni shromaždeni) sastoji od dvije kuće, senata sa 150 članova 
iznad 45 g. i zastupničke kuće (Poslanecka snemovna) s 300 članova 
iznad 30 g.; obje se biraju tajnim i neposrednim glasovanjem uz 
razmjernu podjelu mandata. Aktivno izborno pravo imaju muškarci 
i žene iznad 21 (za zast. kuću) odnosno 26 g. (za senat). Mandat zast. 
kuće traje 6 , a senata 8 g. Ministri moraju imati povjerenje zast. 
kuće, koja ih može optužiti senatu. Protiv zakona, koji prihvate obje 
kuće, ima predsjednik pravo veta, ali on postaje zakonom, ako ga 
one ponovno prihvate apsolutnom većinom svih svojih članova ili zast. 
kuća većinom od s /s. Ako pak senat odbije neku osnovu, ona postaje 
zakonom, kada je ponovno odobri zast. kuća kvalificiranom većinom. 
Vladin zakonski prijedlog, koji je odbačen u parlamentu, može vlada 
iznijeti na pučko glasovanje. Ustav još zajamčuje građanske slobode 
i prava manjina u skladu s ugovorom o zaštiti manjina, koji je če¬ 
hoslovačka sklopila u St. Germainu 10. IX. 1919 s glavnim savezni¬ 
čkim silama. Posebnim zakonom izvršena je podjela države na 21 
župu, koje su upravne i samoupravne jedinice, ali je 1927 provedeno 
novo ustrojstvo podjelom na zemlje (Češka, Moravska sa Šleskom, 
Slovačka, Potkarpatska Rusija) uz široku decentralizaciju uprave i 
uvedenje zemaljskih sabora, koji se biraju u 2 / 3 , dok ostatak članova 
imenuje vlada. 

Poslije prihvata ustava provedeni su izbori za Zastup¬ 
ničku kuću i Senat (18. IV. i 25. IV. 1920); time je pre¬ 
stala Narodna revolucionarna skupština. Nova skupština 
brojila je 199 čeških i slovačkih zastupnika, 72 njemačka 
i 10 madžarskih. Pošto socijalističke stranke bijahu dobile 
polovicu svih glasova i 136 zastupnika (od 281), a u ne- 
socijalističkom taboru bijaše republikanska (agrarna) stran¬ 
ka najjača, koalicijom tih stranaka bi u svibnju 1920 obra¬ 
zovan drugi Tusarov kabinet. Glavnu je brigu posvetio 
socijalno-političkim pitanjima. Kako se zbog jačanja Ijevi- 
čarskih tendencija sve više zaoštravala kriza u socijalno- 
demokratskoj stranci, Tusar i drugi socijalno-demokratski 
ministri predadoše već u rujnu 1920 ostavku. Ali se bez 
socijalnih demokrata nije mogla postići većina u parla¬ 
mentu, pa bi imenovano činovničko ministarstvo J. Čer- 
noga, koje se održalo na vlasti punu godinu dana. U par¬ 
lamentu se ono oslanjalo na sve češke stranke, radeći na 
jačanju državne vlasti i sprječavanju nereda, koji dola- 
žahu sa strane krajnjih elemenata u socijalno-demokratskoj 

stranci. Likvidacija trgovine žitom i financijski plan mi¬ 
nistra K. Engliša naiđoše na velike zapreke i teškom su 
mukom mogli biti ostvareni. Nakon što se socijalno-demo- 
kratska stranka bijaše učvrstila, činovnički kabinet bi u 
rujnu 1920 zamijenjen parlamentarnim na čelu s Benešom 
oslanjajući se na t. zv. nacionalnu uniju, naime koaliciju 
najvećih stranaka. Društveni nemir postigao je tada vrhu¬ 
nac i stavio u pokret radikalizirano radništvo; u veljači 
1922 izbio je štrajk rudara, u svibnju štrajk kovinarskih 
radnika. Vlada je uspjela primiriti zemlju i konačno sta¬ 
bilizirati tečaj krune. Kabinet agrarca A. Švehle (1922—25), 
koji je također bio koaliciona vlada petero stranaka, obi¬ 
lježio je unutrašnju konsolidaciju očitim skretanjem na 
desno. Vlada je smanjila proračunski manjak, snizila po¬ 
rez na kameni ugalj, lignit i imovinu, poboljšala obrt i 
poljodjelstvo i provela osiguranje radnika. Pitanje carina 
za poljodjelske proizvode zaoštrilo je u lipnju 1925 u to¬ 
likoj mjeri nesuglasice između agraraca i socijalista, da se 
parlament morao raspustiti. Izbori u studenom 1925 doni- 
ješe znatne promjene u položaju i moći pojedinih strana¬ 
ka, od kojih ojačaše republikanska, češka i slovačka pučka 
te njemačka kršćansko-socijalna stranka; socijalistička 
stranka naprotiv izgubi znatan broj zastupnika. Smanjeno 
značenje socijalističkog dijela kabineta prouzročilo je pro¬ 
mjenu vlade 9. XII. 1925 na osnovi koalicije između na¬ 
cionalne unije i stranke malog i srednjeg obrta i trgovine 
pod Švehlinim vodstvom. Kabinet je u veljači 1926 obje¬ 
lodanio jezični zakon. Potiskivanje socijalista dovelo je 
do novih nesuglasica, koje su kabinet prisilile, da u ožujku 
1926 odstupi. Naslijedio ga je po drugi put činovnički ka¬ 
binet na čelu s J. Černym. U glavnim pitanjima poljodjel¬ 
skih carina i činovničkih plaća podupirale su vladu ne 
samo čehoslovačke građanske stranke, nego i agrarci i nje¬ 
mački kršćanski socijali, dok su socijalisti bili u opoziciji. 
Zakon o carinama primljen je poslije burne rasprave 12. 
VI. 1926, a nešto kasnije i zakon o činovničkim plaćama; 
istog mjeseca doneseni su i zakoni o plaćama svećenstvu 
i trošarinama na šećer i alkohol. Suradnja čeških i nje¬ 
mačkih građanskih stranaka omogućila je ponovno obra¬ 
zovanje parlamentarne vlade 12. X. 1926 pod Švehlom, a 
15. I. 1927 uđoše u kabinet i zastupnici slovačke pučke 
stranke Gažik i Tiso. 

U nutarnjoj politici čehoslovačke stajahu uvijek na pr¬ 
vome mjestu uz gospodarske zadaće i narodnosna pitanja. 
Na osnovi ugovora u Saint Germainu bi 1920 objelodanjen 
zakon, koji zajamčuje manjinama u okružjima s više od 
20% njihova stanovništva pravo na službenu upotrebu nji¬ 
hova jezika. Suradnja Nijemaca u trećem Švehlinu kabi¬ 
netu stvorila je preduvjete za rješavanje i toga važnog pi¬ 
tanja. Vlada je sada mogla provesti široku financijsku 
reformu, a 1. VII. 1927 donijeti i zakon o upravnoj reformi. 

Švehlino povlačenje zbog bolesti nije imalo političkih 
posljedica; stranački sastav vlade, koju je u veljači 1929 
sastavio F. Udržal, promijenio se u toliko, što su pred nove 
izbore u listopadu 1929 istupili predstavnici Hlinkine 
stranke. Sami izbori međutim nisu donijeli značajnijih 
promjena. Vlade F. Udržala, koji je predsjedništvo mini¬ 
starskog vijeća zadržao do listopada 1932, nisu ni sad 
uspjele pomiriti protivne gospodarske i društvene probitke, 
kojih je opreke gospodarska kriza još više zaoštrila. Pita¬ 
nje zakona o uređenju zaklade za nezaposlene i pitanje 
uvoznih sindikata za žito i stoku izazvalo je nove teškoće 
i prouzročilo čak odgodu parlamenta. Udržalovi nasljednici 
I. Malypetr (1932—35) i M. Hodža (1935—38), koji su svaki 
obrazovali po tri kabineta, upravljali su se i dalje dota¬ 
dašnjim političkim smjernicama. Za Flodžina ministrovanja 
povukao se 14. XII. 1935 Masaryk s položaja predsjednika 
Republike; u ispravi o svom odstupu istakao je potrebu 
dobre vanjske politike i pravednosti prema svim građanima 
bez obzira na narodnost, a za svoga nasljednika preporučio 
je Beneša. Narodna skupština doista je Beneša izabrala 
s 340 od 440 predanih glasova. 

Od 1935, kad je Sudetsko-njemačka stranka K. Henleina 
izašla^ iz izbora kao najveća njemačka i ujedno brojčano 
najjača stranka u državi, narodno je pitanje dobivalo sve 
veće značenje. U vezi s usponom Njemačke ono je do¬ 
skora postalo pitanjem odnošaja prema njemačkom narodu 
i Njemačkoj uopće. Hodžina vlada nastojala je da spora¬ 
zumom s predstavnicima njemačkih aktivista od 18. II. 


1937 izađe u susret zahtjevima sudetskih Nijemaca za 
ravnopravnošću, osobito na području gospodarske i soci¬ 
jalne politike, pa u pogledu primanja u državnu službu 
kao i službenog jezika. Kako je Henlein odbijao sporazum 
kao nedovoljan, zahtijevajući temeljitu promjenu unu¬ 
trašnje i vanjske politike, njemačke su stranke potkraj 
ožujka 1938 istupile iz vlade i — osim socijalnih demo¬ 
krata — stopile se s Henleinovom strankom. Sukob između 
vlade i te stranke postigao je vrhunac 16. IX. 1938, kad 
je stranka raspuštena. Ali tada to pitanje nije više bilo 
samo unutrašnje-političko; i ostali narodi u Čehoslovačkoj 
postavili su međutim svoje zahtjeve, a 4. VI. 1938 slo¬ 
vačka pučka stranka odlučno je izrazila svoje nazore o 
autonomiji Slovačke. Neuspjeh njegovih nastojanja prisilio 
je Hodžu da 22. IX. odstupi, a idućeg dana sastavio je 
novu vladu general J. Sirovy. 

LIT.: J. Borovička, Zehn Jahr e tschechoslovakischer Politik (Poli- 
tische Biicherei, VIII.), Prag 1929; E. Capek, Politička pfiručka ČSR, 
Prag 1931; Ch. Hoch, Les partis politiques en Tchecoslovaquie, 2. izd 
(Sources et documents tchecoslovaques, 28.), Prag 1936; K. Šedivv (J. 
Chmelar), Cesty československć vnitrni politiky 1918—1925, Prag 1926. 

15. Vanjska politika Čehoslovačke Republike. Od osnutka 
Privremene čehoslovačke vlade 14. X. 1918 do 1935 
vanjsku je politiku bez prekida vodio E. Beneš (v.). 
U prvom razdoblju 1918—23 radilo se poglavito o li- 
kvidaciji ratnih prilika, osiguranju mira i naročito o tome, 
da se Čehoslovačkoj odredi stalno mjesto u novom poli¬ 
tičkom sistemu Evrope. U tom pogledu bila je odlučna 
činjenica, što već revolucionarni pokret u inozemstvu i 
prevrat u unutrašnjosti bijahu odredili odnos nove države 
prema inozemstvu. 

Čehoslovačka je sudjelovala na svim sastancima, na ko¬ 
jima se pregovaralo o primirju i miru. Već u prosincu 
1918 uspjelo joj je postići odluku o privremenim grani¬ 
cama Slovačke i spriječiti nastojanje madžarske vlade, 
kojoj su saveznici primirjem od 13. XI. dopustili, da do ko¬ 
načne odluke upravlja čitavom bivšom Ugarskom. Naskoro 
bilo je riješeno pitanje o historijskim granicama čeških 
zemalja, kao i pitanje o priključku Potkarpatske Rusije. 
U pitanju reparacija Čehoslovačka je odbila bilo kakvo 
sudjelovanje u isplati ratne štete, austro-ugarskog ratnog 
duga i bankovnog zadužničkog duga i postavila zahtjev 
na ratnu odštetu, koju joj je reparaciona komisija 14. IV. 
1924 odobrila, a preuzela je samo dio austrijskog predrat¬ 
nog duga. Na osnovi čehoslovačkog zakona o zemljišnoj 
obustavi mirovna je konferencija 10. VIII. 1919 prihvatila 
načelo, da Čehoslovačka može sa zemljišnim posjedom 
stranih državljana postupati kao i s vlasništvom svojih 
podanika. 

Nakon potpisa ugovora o miru čehoslovačka je vanjska 
politika prije svega težila za izgradnjom srednjoevropskog 
političkog sistema na osnovi načela, koja bijahu uglavljena 
već za rata; taj je sistem trebao biti dopuna političkom 
sistemu Lige Naroda. 

Rješavanje pitanja odnosa sa susjednim zemljama zapo¬ 
čelo je sređivanjem trgovačkih i političko-pravnih odnosa 
s Austrijom; 7. VI. 1920 bila je u Brnu potpisana konven¬ 
cija o narodnostima i manjinama, a malo kasnije došlo je 
na red privremeno trgovačko i carinsko utanačenje. Trgo¬ 
vačka i gospodarska konvencija s Njemačkom bila je pot¬ 
pisana 29. VI. 1920, s Jugoslavijom 18. X. 1920, s Italijom 
2. III. 1921, a s Rumunjskom 23. IV. 1921. Politika suradnje 
u Srednjoj Evropi pokazala se i na konferencijama na¬ 
sljednih država Austro-Ugarske u Rimu i Porto-Rose 1921. 
Pokušaji oko restauracije Habsburgovaca, koji se pojaviše 
u Ugarskoj, doveli su do osnutka Male Antante (v.). Nje¬ 
zin temelj sačinjavahu: čehoslovačko-jugoslavenski ugovor 
od 14. VIII. 1920, obnovljen i proširen 31. VIII. 1922, 
čehoslovačko-rumunjski ugovor od 23. IV. 1921 i jugosla- 
vensko-rumunjski ugovor od 7. VI. 1921. Da se ustale pra¬ 
vilni odnosi s Austrijom, Čehoslovačka je s njom sklopila 
ugovor od 16. XII. 1921, kojim jedna drugoj zajamčiše 
granice određene ugovorima o miru. Obvezaše se nadalje, 
da će potpuno ispuniti gospodarske i financijske ugovore 
pa i ugovore o manjinama, koji su već sklopljeni ili će se 
sklopiti, te da će na prijateljski način i presudom obra- 
ničkog suda (arbitraže) rješavati sporove, koji bi se me¬ 
đu njima pojavili; ugovor o arbitraži od 5. III. 1926 ozna¬ 
čuje potanje izvršenje ovog obećanja. 

GRAD KARLŠTEJN U PRVOJ POLOVICI 16. ST. 
Crtež A. C. Wolfa 


Drugo razdoblje Benešove vanjske politike obuhvaća 
godine 1924—29. Njegova nastojanja oko jamstva za si¬ 
gurnost Čehoslovačke dovela su do ugovora o savezu, pri¬ 
jateljstvu i uzajamnoj pomoći između Čehoslovačke i Fran¬ 
cuske od 25. I. 1924, a 5. VII. 1924 bi potpisan ugovor o 
srdačnoj suradnji s Italijom. 

Sudjelovanje čehoslovačke u međunarodnoj politici nije 
se ograničilo na pitanja, koja se je neposredno ticahu, 
nego je ona htjela sudjelovati u svakom pojedinom slu¬ 
čaju, koji se odnosio na Srednju Evropu. Ona je su¬ 
potpisala Ženevski protokol od 2. X. 1924 o mirnom 
rješavanju međunarodnih sporova i ugovore u Locarnu 
od 16. X. 1925, među kojima se nalazio i ugovor s Nje¬ 
mačkom o arbitraži. G. 1927 uredila je svoj odnos prema 
Vatikanu ugovorom, poznatim pod nazivom »Modus vi- 
vendi« od 17. XII. 

U trećem razdoblju 1930—35 Benešova je težnja išla u 
prvom redu za izgradnjom kolektivnog sistema u svrhu 
čuvanja sigurnosti i mira. Ugovori o savezu i prijateljstvu 
između država Male Antante bili su 27. VI. 1930 obnovlje¬ 
ni, a pakt o organizaciji Male Antante bio je potpisan 16. 
II. 1933. Mala Antanta stupila je preko Čehoslovačke i Ru¬ 
munjske u diplomatske odnose sa Sovjetskom Rusijom, a 
na drugoj strani stvorila mogućnost za pregovore između 
Francuske, Čehoslovačke i Rusije. Te su države potpisale 
zapisnike, kojima su se obvezale, da bez prethodnog uta- 
načenja ne će sklapati političke ugovore s drugim drža¬ 
vama. 16. V. 1935 bi potpisan i ugovor o uzajamnom pru¬ 
žanju pomoći između Čehoslovačke i Sovjetske Rusije kao 
nadopuna francusko-sovjetskog ugovora i u okviru sustava 
sigurnosti, predviđenog Paktom Lige Naroda. 

Poslije Benešova izbora za predsjednika Republike 18. 
XII. 1935 vodstvo vanjske politike bi povjereno ministru 
predsjedniku M. Hodži, a 29. II. 1936 poznatom povjesni¬ 
čaru K. Krofti. Čehoslovačka se i dalje zalagala za načela 
kolektivne sigurnosti i nastojala sistem Locarnskih ugo¬ 
vora, koje je Njemačka 7. III. 1936 otkazala izuzevši arbi- 
tražne konvencije s Poljskom i Čehoslovačkom, zamijeniti 
novim sustavom sigurnosti. Ali već u proljeće 1937 postao 
je vanjsko-politički položaj Čehoslovačke težak radi sla¬ 
bljenja Male Antante, do koga je dovelo približavanje jugo¬ 
slavenske politike Reichu i Italiji. Značajni su događaji u 
tom razvoju govor kancelara Hitlera 20. II. i priključak 
Austrije 12. III. 1938. Odnosi čehoslovačke prema Reichu 
osobito su se zaoštrili, a sudetski Nijemci potaknuti su, 
da ostvare svoje težnje. Uporedo s rješavanjem narodnih 
pitanja u Čehoslovačkoj tekla je i vanjsko-politička akcija, 
koja je svjedočila o sve većoj zaoštrenosti međunarodnog 


položaja. 14. III. francuski ministar predsjednik L. Blum 
i ministar vanjskih poslova Paul-Boncour izraziše spremnost 
Francuske, da u slučaju napadaja vojnički pomogne Čeho- 
slovačku, a Paul-Boncour istaknu 23. III. ponovno obveze 
Francuske prema čehoslovačkoj. Engleska se u isto vrijeme 
izjavi spremnom da brani Francusku i Belgiju protiv ne- 
izazvanog napadaja, ali izuzme od toga Čehoslovačku. 
Sporazum jevši se u svim srednjoevropskim pitanjima 
Francuska i Engleska poduzeše 7. V. zajednički korak u 
Pragu i Berlinu, ali se sukob između praške vlade i Hen- 
leina nije više dao ublažiti. Noću 20./21. V. ubijena su na 
bijegu dva Nijemca, a još iste večeri proširila se vijest 
o skupljanju njemačke vojske na granici. Čehoslovačka je 
idućeg dana provela djelomičnu mobilizaciju, našto je nje¬ 
mačka vlada izjavila, da je ta vijest bez temelja. 

Pitanje Čehoslovačke postalo je žarištem, u kojem su se 
ukrštale i izoštravale velike smjernice međunarodne poli¬ 
tike. Premda je Engleska obavijestila Njemačku o svojem 
interesu za sukob, u koji bi Francuska bila uvučena, Nje¬ 
mačka nije uzmakla pred njezinim opomenama. Držanje 
Sovjetske Unije, koja je bila voljna ispuniti svoje savez¬ 
ničke dužnosti barem pothvatom zračnih snaga, utjecalo 
je na Poljsku u smjeru daljeg odvajanja od velikih sila 
na zapadu. 

Općinski izbori od 22. V. pokazali su, da je 90% nje¬ 
mačkih izbornika prišlo Henleinu, ali da češka manjina u 
mnogim mjestima iznosi 15—30%. Praška vlada pristala je 
dakle, da kao podlogu za pregovore uzme spomenicu Hen- 
leinova opunomoćenika Kundta, koja je polazila s gledišta, 
da državu valja preustrojiti na »nacionalno-regionalnoj« 
osnovi. Pošto vlada nije napuštala misao o podjeli države 
na pokrajine, u kojima bi se sabori sastojali od narodnih 
kurija, činilo se, da su neposredni pregovori potkraj mje¬ 
seca srpnja dospjeli na mrtvu točku. Engleska tada odluči, 
da s pristankom Francuske pošalje u Prag posebnog po¬ 
srednika u osobi lorda Runcimana, bivšeg ministra trgo¬ 
vine, koji je svojim savjetima trebao pomoći tamošnjoj 
vladi. Vodstvo čehoslovačke vanjske politike prešlo je tim 
časom zapravo u ruke lorda Runcimana. Za vrijeme nje¬ 
gova boravka u Čehoslovačkoj vlada doduše nastavi pre¬ 
govore s Henleinovom strankom, ali Francuska poduzme 
4./5. IX. mjere vojnog opreza, a navijesti ih i Sovjetska 
Unija. Kad Hitler 1. IX. istaknu pravo sudetskih Nijemaca, 
da sami odluče o svojoj sudbini, u sudetskim krajevima 
izbiju nemiri, praška vlada poduzme iznimne mjere, a nje- 
mačko-sudetska stranka odgovori 13. IX. ultimatumom, u 
kojem zatraži, da se državno redarstvo povuče iz krajeva 
s njemačkom većinom. Praška vlada ne popusti. 

Da bi se postiglo mirno rješenje, predsjednik britanske 
vlade N. Chamberlain sastane se u Berchtesgadenu s Hitle- 
rom: Engleska i Francuska obavijeste zatim 19. IX. prašku 
vladu, da se na osnovi Runcimanova izvještaja ne mogu 
više bez opasnosti za Čehoslovačku i evropski mir zadržati 
u granicama Čehoslovačke područja nastanjena Nijem¬ 
cima; treba ih dakle odstupiti Reichu. Prihvati li vlada taj 
prijedlog, Engleska će se pridružiti međunarodnom jamstvu 
za njezine nove granice protiv svakog neizazvanog napa¬ 
daja. Pod pritiskom Engleske i Francuske, koja više nije 
pomišljala na ispunjenje svojih obveza iz obrambenog 
saveza, vlada pred zoru 21. IX. prihvati prijedlog, i razgo¬ 
vori između Hitlera i Chamberlaina nastave se 23. IX. u 
Godesbergu; Chamberlain preuzme dužnost, da praškoj 
vladi preda spomenicu Reicha, koji je zahtijevao, da se 
prema priloženoj karti odmah isprazni sudetsko područje. 
Čehoslovačka vlada iznijela je u odgovoru 25. IX. neke 
primjedbe u pogledu momentalne evakuacije i okupacije 
smatrajući je s gledišta narodne obrane neizvedivom. 26. 
IX. Chamberlain predloži njemačkoj vladi, da se pitanje 
o provedbi ugovorenih načela raspravi na posebnoj kon¬ 
ferenciji. Sastanak između Hitlera, Chamberlaina, Dala- 
diera i Mussolinija održao se u Munchenu 29. IX. 1938 i 
u pojedinostima odredio način, na koji će Njemačka pre¬ 
uzeti sudetsko područje (->• Miinchenski sporazum). U 
prvoj točki priloga tome sporazumu Njemačka i Italija 
priključiše se načelno jamstvu, koje su Engleska i Francu¬ 
ska dale Čehoslovačkoj u pogledu novih granica, ali uči- 
niše to s ograničenjem, da će jamstvo dati, kad se riješi 
i pitanje poljske i madžarske manjine. 30. IX. 1938 nje¬ 
mačke čete prijeđu granicu Čehoslovačke. 

16. Čeho-Slovačka. Miinchenski sporazum, koji su velike 
sile sklopile 29./30. IX. 1938, dodijelio je Njemačkoj po¬ 
granične krajeve Češke i Moravske; 2. XI. pala je u Beču 
i odluka Njemačke i Italije u korist madžarskih zemljišnih 
zahtjeva, a već 1. X. udovoljila je čehoslovačka vlada ulti¬ 
mativnom zahtjevu Poljske, da joj preda okružja Tešln i 
Fryštat. Rujanski događaji doveli su do odstupa pred¬ 
sjednika Beneša 5. X.; do izbora novog predsjednika, koja 
je zadaća namijenjena novoj Narodnoj skupštini, preuzeo 
je vrhovnu vlast u državi Sirovy. Sporazumom slovačkih 
stranaka 6. X. stvorena je autonomna vlada za Slovačku, 
a uskoro se za tim primjerom povela i Potkarpatska Rusija 
(kasnije P. Ukrajina). Te su promjene dobile zakonsko 
odobrenje 19. XI., kad je novi parlament primio zakone 
o autonomiji navedenih zemalja. Svaka zemlja dobila je 
svoj sabor i njemu odgovornu vladu. Za zajedničke po¬ 
slove postojao je zajednički parlament i zajednička vlada 
s tri ministarstva: vanjskih poslova, zemaljske obrane i fi¬ 
nancija. Predviđena su posebna jamstva, da Slovaci ne 
budu nadglasani u zajedničkim poslovima; zajednička vla¬ 
da morala je imati također povjerenje većine slovačkih 
zastupnika. Čehoslovačka Republika pretvorila se tako u 
federaciju triju država, pa je ta promjena vidljivo izra¬ 
žena u novom imenu države: Čeho-Slovačka. Za predsje- 
dnika republike izabran je 30. XI. predsjednik upravnog 
sudista E. Hacha , koji je istoga dana imenovao novu vladu 
na čelu s agrarcem R. Beranom. 

U novim granicama imala je država 98.912 km 2 i 9,308 119 
stan. (prosinac 1938), od toga 8,227.154 Čeha i Slovaka 
512.289 Ukrajinaca, 337.830 Nijemaca i 100.379 Madžara! 

Unutrašnja struktura naglo se prilagođivala izmijenjenim 
prilikama. Nova Narodna skupština sastojala se uglavnom 
iz dviju stranaka: »državne stranke narodnog jedinstva«, 
u koju uđoše bivša republikanska agrarna stranka, če- 
ški narodni socijalisti, narodna unija i polovica kato¬ 
ličke pučke stranke; zatim »narodne stranke radnog na¬ 
roda«, koja je proizašla iz socijalne demokracije. Kad se 
potonja 12. XII. konstituirala, odrekla se misli klasne 
borbej 23. XII. raspustila je vlada i komunističku stranku. 
Političko ustrojstvo trebalo je, prema zamisli Beranovoj, 
dobiti oblik »autoritarne demokracije« s izrazito kršćan¬ 
skim obilježjem; težište državne politike prenijelo se s po¬ 
litičkih zadaća na gospodarske. 

Praška vlada, koja se poslije Miinchena morala uglavnom 
povoditi za događajima, pokušavala je od početka 1939 
ojačati svoj utjecaj na opću državnu politiku. Kao trećeg 
ministra u karpatsko-ukrajinskoj vladi imenovao je pred¬ 
sjednik Hacha 16. I. češkog generala L. Prchalu, čime je 
izazvao prosvjed same te vlade. Kad je 5. III. skinuo i 
njezina predsjednika, a Prchali povjerio ministarstvo unu¬ 
trašnjih poslova, novi je predsjednik ponovno prosvjedo¬ 
vao, ali bez uspjeha. U to vrijeme vodili su se i pregovori 
sa slovačkom vladom u pitanju samostalne vojske i vanj¬ 
ske politike, pa su 8. III. slovački ministri pozvani, da 
svakako dođu u Prag. Kad se većina njih tom pozivu nije 
odazvala, predsjednik je J Tiso skinut, u nekim je mje¬ 
stima proglašeno opsadno stanje, vojska je okupirala Bra¬ 
tislavu i razoružala Hlinkinu gardu, a najznatniji njezini 
vođe su uhapšeni. Praška vlada opravdavala je te mjere 
težnjama nekih slovačkih krugova, da razbiju državno je- 
dinstvo. Već idućeg dana obratio se Tiso posebnom notom 
na Fiihrera, a 13. III., kad je K. Sidor preuzeo predsjed¬ 
ništvo vlade, otputovao je u Berlin i vrativši se ishodio 
u Hache saziv slovačkog parlamenta. Taj je 14. III. 1939 
domo zakon o nezavisnosti Slovačke, a sam Tiso obratio 
se za pomoć Fiihreru. Toga dana otputovao je u Berlin i 
liacha s ministrom vanjskih poslova F. Chvalkovskym, a 
njemačke su čete ušle u Moravsku Ostravu i Vitkovice. 



DVORAC BOZOV U MORAVSKOJ 

Ultimatum pak madžarske vlade, koji je zahtijevao 
ispražnjenje Potkarpatske Ukrajine, nije praška vlada u 
cijelosti primila, pa su i madžarske čete prešle granicu. 
Poslije pregovora noću 14./15. III. 1939 potpisano je u Ber¬ 
linu »utanačenje o zaštiti češkog naroda«; prema njemu je 
Fiihrer primio Hachinu izjavu, kojom on »sudbinu češkog 
naroda i zemlje polaže s punim pouzdanjem u ruke vođe 
njemačkog Reicha«. Fiihrer je nato izrazio svoju odluku, 
»da će češki narod primiti pod zaštitu njemačkog Reicha 
i osigurati mu autonomni razvoj njegova narodnog života 
u skladu s njegovom osebujnošću«. 15. III. njemačka je 
vojska zaposjela Češku i Moravsku, a 16. III. 1939 objelo¬ 
danio je Fiihrer na Hradčanima svoju odredbu o »Protekto¬ 
ratu Češkoj i Moravskoj «. \j\ 

17. Pravni položaj protektorata Češke i Moravske ure¬ 
đen je odredbom Fiihrera, izdanom u Pragu 16. III. 1939. 
Njom je ustanovljena posve nova vrst državnopravnog 
zaštitnog odnošaja posebne naravi. Zemlje protektorata 
spadaju području velikonjemačkoga Reicha i stoje pod 
njegovom zaštitom. Protektorat ima vlastite državne pri¬ 
padnike, ali u njemu boraveći Nijemci po narodnosti nje¬ 
mački su državljani odnosno pripadnici i potpadaju pod 
njemačku sudbenost. Protektorat nije subjekt međuna¬ 
rodnog prava. Reich vodi njegove vanjske poslove prema 
zajedničkim probitcima i štiti njegove podanike u ino¬ 
zemstvu, uzima protektorat u vojničku zaštitu i u tu 
svrhu drži ondje posade i vojničke uređaje, neposredno 
nadzire promet, poštu i brzojav. Carinski je protektorat 
uključen u područje Reicha i potpada njegovu carinskom 
vrhovništvu. Preostala vrhovnička prava vrše vlastiti or¬ 
gani protektorata u skladu s političkim, vojničkim i gospo¬ 
darskim probitcima Reicha. Glavar autonomne uprave 
treba za vršenje svoje službe povjerenje Fiihrera. On uživa 
zaštitu i počasti državnoga glavara, a zastupnik protekto¬ 
rata kod vlade u Berlinu ima službeni naslov poslanika. 
Za čuvanje probitaka Reicha postoji u Pragu protektor, 
kojeg imenuje Fiihrer, Njegova je zadaća, da se kao 
riihrerov zastupnik i opunomoćenik vlade Reicha brine za 
održavanje političkih smjernica Fiihrerovih. On potvrđuje 

članove vlade protektorata i može tu potvrdu opozvati. 
Vlada protektorata mora ga obavijestiti o svakoj svojoj 
mjeri, a on ima pravo davati joj savjete i prosvjedovati 
proti mjerama, koje mogu škoditi Reichu. U slučaju po¬ 
gibli u odvlaci može on izdati odredbe potrebne u zaje¬ 
dničkom probitku. Prigovor protektora obustavlja progla¬ 
šenje zakona, naredaba i drugih propisa te izvršenje 
upravnih mjera i pravomoćnih presuda. Moguća su i dalja 
ograničenja položaja protektorata glede a) područja: 
Fiihrer može za pojedine dijelove odrediti drugo uređenje, 



JAVNA ČESMA U POMPEJIMA 


ako to traži obrana Reicha; b) izdavanja propisa: Reich 
može izdavati propise za protektorat, ako to traži zaje¬ 
dnički probitak; c) upravnog ustrojstva: Reich može u 
zajedničkom probitku preuzeti pojedine grane uprave i 
ustrojiti vlastite organe Reicha; d) upravne djelatnosti: 
Reich može sam odrediti mjere potrebne za održanje 
sigurnosti i reda. Za unutarnju sigurnosnu službu ima 
protektorat vlastite postrojbe, ali Reich propisuje njihovu 
jačinu, ustrojstvo i oružanje. 

LIT.: Huber, Verfassungsrecht des grossdeutschen Reiches, 1939; 
Grewe, Protektorat und Schutzfreundschaft, Monatshefte fiir die aus- 
wartige- Politik 1939; F. Klein, Die staats- u. volkerrechtliche Stellung des 
Protektorats Bohmen u. Mahren, Archiv des offentlichen Rechts, 1940. J. A. 

ČESLAV, bi., * Gornja Šleska 1180, + Breslau 1242, gdje 
je i pokopan; dominikanac, Poljak. Primio ga u red u Rimu 
sam sv. Dominik. Č. je kasnije pošao u Njemačku, u 



ČESMA NA STANISLAVOVU TRGU U NANCYJU 


Friesachu 1217 osnovao samostan i tako udario prve te¬ 
melje njemačkoj dominikanskoj provinciji. Bio je i prior 
breslavskoga samostana i provincijal poljske provincije 
toga reda. G. 1713 papa Klement XI. potvrdio je njegov 
kult. 

LIT.: Acta SS, iuli, IV, 1725; B. Altaner, Die Dominikanermissionen 
im 13 Jahrh., 1924. H. B. 

ČESMA (grč. nor}vri , lat. fons, franc. fontaine, njem. 
Springbrunnen, engl. fountain), izvor, koji pušta vodu u 
jedan ili više ornamentalnih prostora, iz kojih se voda me¬ 
hanički potiskuje u niskim ili visokim mlazovima na orna- 
mentalne zdjele (basene) kao i na sam mlaz vode. Osnova 
je gradnje kiparska ili arhitektonska kompozicija ili obje 
zajedno, i to u obliku, koji je određen da prima prirodnu 
ili umjetnu vodu te je daje dalje za korisnu svrhu (piće, 
pranje), ili joj je svrha samo estetsko-dekorativna. Ima 
ukrasnih i praktično korisnih č-a. Kod prvih je osnovna 
zamisao, da se stvori ukrasni predmet određenog kraja ili 
prostora, gdje je bitna samo ljepota. Druga su vrst č-e, 
koje služe javnosti. Danas se gube postepenim uvođenjem 
vodovoda. 

Rani primjer č-e sačuvan je u izdjelanom (izdubenom) 
babilonskom basenu (3000 pr. Kr.), nađen kod Telia (stari 

napomena i obilja iskopina, da je već bilo mnogo javnih 
č-a, koje su krasile trgove. Često je sam prostor bio opko¬ 
ljen zidom (popločen je bio mramorom), a neposredno uz 
njega i manji, koji je služio kao svetište. Pojedine č-e bile 
su opkoljene stupovima, a bilo je uz njih i lijepo uzgajanih 
lugova. U Korintu je bila znamenita č., posvećena nimfi 
Pireni, kojoj su suze bile začetak izvora, kad je plakala 
za sinovima, što ih je ubila Artemida. 

U rimsko doba voda se dovodila iz rezervoara (castel- 
lum) u kupatila, kuće i javne prostore. Č-e su bile na uglo¬ 
vima ulica s ukrasom ljudskih i životinjskih, kadšto gro¬ 
teskno modeliranih glava, iz kojih je izlazila voda. Zna¬ 
čajan je primjer u Pompejima na uglu ulice, blizu kuće 
Panze. Uz manje č-e izgrađivane su i velike monumen¬ 
talne gradnje, nimfeji (nym- 
phaea), isključivo u ukrasne 
svrhe, a bili su, kao i u 
Grčkoj, smatrani svetištima 
nimfa. Za vrijeme carstva 
bile su č-e bogato ukrašene; 
lijep je^ primjer Agora kod 
Efeza. Č-e kao vrtne dekora¬ 
cije bile su kod Rimljana ta¬ 
kođer česte. 

U 12. st. počinju ponovno 
s gradnjom javnih č-a, ali je 
razvijenija arhitektonska ob¬ 
radba (veliki basen, u koji se 
dolazilo stubama, s pokriva¬ 
lom za vodu, na pr. Poitiers 
Fontaine Joubert, 14 st., rest. 

1597). Na Istoku su često 
građeni zdenci u vrtovima i 
dvorištima (staroperzijske pa¬ 
lače i rezidencije), a glaso¬ 
vito je i u Španjolskoj Lavlje 



S. ROKSANDIĆ, Ribar 



Lagaš), a Layarđ spominje Asirski zdenac , što ga je našao 
uk r} ncu ri J eke Gomel, koji se sastoji iz niza basena 
udubljenih u, živu stijenu, a spuštaju se poput stuba do 
rijeke. 

Iz doba Filistejaca našlo se česama u Siriji i Palestini u 
obliku obzidanih rovova (Jobov zdenac u Jeruzalemu, Ja- 
kobov kod Sihema). U srednjoj Evropi nađene su naprave 
U U /c ^ rven ^ okvira oko izvora, i to već iz brončanog 
doba (St. Moritz u Švicarskoj i Panigina u Italiji). Ovakvo 
ograđivanje izvora nalazi se i kod starijih č-a Grka (Ho¬ 
mer) i Rimljana. Za vrijeme egejske kulture mnogo su se 
upotrebljavale i druge naprave za opskrbu vodom, a ja¬ 
vljaju se i u obliku okomitog rova (Troja). 

U staroj Grčkoj č-e su bile smatrane svetim mjestima 
uz koje su izgrađivali žrtvenike, a sama je voda utjecala 
u umjetne basene. U povijesno doba vidi se iz književnih 

ONUFRIJEVA VELIKA ČESMA U DUBROVNIKU 

Stari hrvatski sredovječni gradovi rijetko su imali izvore 
unutar samoga grada ili u njegovoj neposrednoj blizini. 
Kopani su zdenci ili cisterne. Rušenjem se mnogo zarušilo 
i danas tek naslućujemo mjesta, gdje su bili. Velika je 
cisterna postojala u Novom Vinodolskom. Od poznatih i 
do danas sačuvanih č-a nalazi se jedna u Senju. U Dubro¬ 
vniku je monumentalna č. u sredini trga u obliku šesnaeste- 
rostranog basena s uzdignutim središnjim zidom, ukraše¬ 
nim šesnaesterostranim uglovima i sa šesnaest stupića. Iz 
sredine svake plohe bacao je lisnati maskeron vodu. Iznad 
kapitela bili su listići (kasna gotika), a na njima likovi 
životinja (jedan se čuva u zbirci starina u Dubrovniku). 
Danas ova č. završava s kalotom od opeka. Ovu č-u kao i 
malu č-u izveo je donosilac južno-italske gotike Onofrio 
de la Cava iz Napulja (izrađena 1438). Mala se č. nalazi 
u dnu dubrovačkog trga, a sastoji se iz osmokutnog basena 
s tordiranim stupom, koji drži osmostranu školjku s fanta¬ 
stičnim glavicama, iz kojih štrca voda; završava je mala 
piramida s četiri delfina i školjke, a na vrhu je završni 
cvijet. 

Devetnaesti vijek odlikuje se ukrasnim č-ma, na pr. u 
Njemačkoj č. na trgu u Liibecku (1873) i berlinska dvorska 
č. od R. Begasa (1892); u Francuskoj Fontaine de l’Obser- 
vatoire u Parizu od Carpeauxa i Frennieta, zatim Chateau 
d’eau u palači Longehamp u Marselju. U Hrvatskoj vri¬ 
jedan je spomena Zdenac života u Zagrebu. Prikazuje 
kolo muškaraca, žena i djece, sjedinjenih u ljubavi i 
čežnji, kako se žedni života priljubljuju o stijenu č-e. Ovu 
temu izvora, kao darovatelja života, izradio je Ivan Me- 
štrović. On je izradio i Vrelo života (Wittgensteinova pa¬ 
lača u Beču), gdje je izvor života simboliziran u majčinoj 
dojci; djelo je izvedeno u crnom mramoru s fino modeli¬ 
ranim figurama i jednostavnom arhitekturom. Lijep je 

vanni da Bologna) i Neptunova č. u Firenci (Ammanati), 
zatim monumentalna č. pred senatorskom palačom u Pa- 
lermu (Camilliani i Bagherino, 1550). Značajno je djelo 
barokne umjetnosti č. od L. Berninija u Rimu (na trgu 
Navona i pred palačom Barberini). Primjer otvorenih 
loggia s više lukova je Aqua Paola u Rimu (Giovanni 
fontana 1616) ili u obliku starinskog slavoluka, ugrađena 
u kolonadu palače Poli, č. Trevi u Rimu (Salvi, 1743). 

U Njemačkoj se primjenjuje uzor, uzet iz starine (zidna 
č. u ukrašenoj udubini s dječacima na delfinima, maske, 
meduze i dr.). Primjer je kasne gotike Č. zida sramote 
(Schwabisch-Hall, 1509). Renesansa okružuje udubinu stu¬ 
povima (pilastrima). Taj se oblik, koji je dala kasna 
gotika (Reutlingen, 1522), razvija dalje u renesansi (č. na 
trgu u Mainzu od Petra Flotnera, 1526). Gotski se oblik č-e 
s tornjićem poput tabernakula (Lijepi zdenac u Niirnbergu, 
1385—96) mijenja u kameni stup okrunjen likovima (Č. sv. 
Đurđa , Rolanda, Neptuna). Za vrijeme baroka i rokokoa 
poprimaju č-e sa stupovima i stupićima poseban ukras. 
Zdjela se uređuje u višestruke stube, dolaze groteskne 
grupe tritona, potočnih konja, nimfa i dr. (Dresden, Salz- 
burg, Beč). 

Francuska kao i Njemačka slijede uzor, a najpoznatiji su 
primjeri Mojsijeva č. u Dijonu (Claus Sluter, oko 1400), 
zatim Fontaine des Innocents u Parizu (Jean Goujon, 1550), 
nadalje primjer niša, i to Č. Medici u Luxemburškom 
parku u Parizu (Brosse, rano 17. st.), pa u Nancyju i dr. 


ONUFRIJEVA MALA ČESMA U DUBROVNIKU 

dvorište u Alhambri, započeto 1377. Predvorje (atrium) 
starokršćanske bazilike imalo je u sredini obično č-u (pis- 
cina). Bilo je zasađivano cvijećem, a zvali su ga »para- 
disus«. Č. je kadšto bila pokrivena baldahinom na stupo¬ 
vima; tada su je zvali »cantharus«. I za gotskog doba u 
Italiji kućne i javne č-e velike su umjetnine, a renesansa 
ih razvija od širokih korita i zdjela do monumentalnih 
oblika. Za baroka dolazi do djela, urešenih likovnim 
umjetninama. U stilu kasnije renesanse s prijelazom u rani 
barok postoji lijep primjer Neptunova č. u Bologni (Gio- 

ukras Zagreba i Rok- 
sandićeva č. Ribar u 
Gornjem gradu. 

Danas su č-e mno- 
gobrojnije nego ikad 
prije, a služe kao ukras 
trgova, dvorova, par¬ 
kova i si., odlikuju se 
dekorativnošću i mo¬ 
numentalnim djelova¬ 
njem s golemim mla¬ 
zovima vode. Veliko 
je udivljenje pobudila 
svijetleća č. u Parizu 
(Art decoratif , 1925 

[Rene Lalique]), zatim 
Les fontaines du Tro- 
cadero te Fontaine du 
Champ-de-Mars u Pa¬ 
rizu (G. i Y. Lambert, 
1937). V. M. 

ČESMA (Čazma), ri¬ 
jeka u Hrvatskoj, lije¬ 
vi pritok Lonje. Posta¬ 
je iz nekoliko izvori¬ 
šnih krakova (Grđevi- 
ca, Barna, Grbavac i 
dr.) pod Bilogorom 
(Tromeđak), a ime Č. 
nosi od sela Pavlovca. 
Teče vrlo vijugavim 
tokom i ulijeva se u 
Lonju južno od sela 
Okola. Tok je dug 
123,5 km, a porječje 
joj obuhvata 2608,5 
km 2 . Z. D i. 

ČESMICA. Tim ime¬ 
nom zvali su se u do¬ 
ba prije Turaka: potok, koji danas nosi naziv Bjelovarska, 
a teče iz južnoga dijela Bilo-gore pokraj Trojstva i Bjelo¬ 
vara u Čazmu; — tvrđava i mjesto pod njom i najposlije 
upravna župa, kojoj je ta utvrda bila središte. 

Česmička župa obuhvatala je područje, kojemu je južna granica 
bila rijeka Česma (Čazma), zapadna spomenuti potok Česmica, istočna 
Bedenički i Ribnjački potok, a na sjeveru crta, potegnuta ispod da¬ 
našnjih sela Kalinovca i Mičetinca. Pripadala su joj, prema tome, 
zemljišta današnjih općina Severin i Trojstvo, veći dio gudovačke i 
južni dio đurđevačke. U doba starih plemenskih župa Č. je svakako 
pripadala tadašnjoj Komarnici, koja se prostirala od Bedeničkoga po¬ 
toka do Velike i od Čazme do Drave. U novom uređivanju župskih 
jedinica u 12. st. Komarnica se raspala na tri manje župe, te su uz 
maticu osnovane još Rovišće i Č. u južnijem dijelu staroga područja. 
Č. je tada prozvana imenom potoka, na koji se jednom stranom na¬ 
slanjala. Zapravo su se po njem nazvali tvrdi župski grad, koji je 
podignut na humu s lijeve strane potoka, na tlu današnjih Novose- 
ljana, i naselje ispod njega, koje je to ime nosilo već otprije, a po 
župskom gradu dobila je ime i cijela župa. Južniji dio česmičkog 
područja niži je, ispresijecan pitomim humovima, s dobrom zemljom, 



na kojoj je moglo živjeti i jače naselje. Sjeverniji dio zauzimala je 
Bilo-gora, te je tu i stanovništvo bilo rjeđe. Posjedovanje u Č-i bilo 
je, kao i u drugim novim hrvatskim župama, ili staro plemensko ili 
župskoga grada. U drugom slučaju zemlje su držali gradokmetovi, ni¬ 
žega povlaštenoga položaja od plemenitih ljudi, ali u župi mnogo¬ 
brojni. Plemstvo se već u 13. st. u Č-i dijelilo u više velikih plemena, 
između kojih se u sačuvanim spomenicima izrijekom navode Butkovići 
i Drživojići, prvi većma u južnijem, a drugi u sjevernijem dijelu župe. 
Na cijelom župskom području bilo je 10 crkvenih župa, koje su pri¬ 
padale komarničkom arhiđakonatu: u južnijem dijelu u Č-i crkva BI. 
Dj. Marije, u Sloboštini sv. Nikole, u Otni sv. Pavla i u Obrovni 
nepoznate posvete. Č-e su bile dvije, Donja i Gornja, a crkva se 
nalazila u Donjoj, koja je ležala na tlu današnjih Novoseljana, dok 
je Gornja zapremala područje sadašnjih Prokljuvana. Sloboština je 
zabilježena u najbližem susjedstvu mjesta i posjeda Č-e, a položaj joj 
je jasan, jer je ostavila ime potočiću, koji teče južno od Novoseljana, 
a istočno od Bjelovara prema Česmi; nalazila se dakle na položaju 
današnjega Brezovca. Sredovječno ime Sloboština (Slobošćina) označuje 
naselje ispod tvrdoga grada, obično župskoga, koje uživa posebne 
slobode, od čega je i dobilo ime. Prema tome položaj ove Sloboštine 
potpuno dokazuje, da je do nje stajao grad Č., što nam potvrđuju 
i drugi spomenici, koji ga navode u međi s Bjelovarom i sa Sredicama. 
1 rema^ značaju svoga naselja Sloboština je imala i stupanj trgovačko- 
obrtničkog mjesta s velikim nedjeljnim i godišnjim sajmovima, kako 
danas na istom tlu ima Bjelovar. Područje Sloboštine obuhva’talo j*= 
i šest manjih sela. Otna je ležala na plodnom tlu s desetak područnih 
sela, od kojih je u jednom stajala i crkva sv. Pavla. To se selo 
po njoj zove Pavijani, dok je Otna za turskih vremena propala. 
Obrovna, danas Obrovnica, bila je središte velikoga vlastelinstva s 13 
sela. Kako je ležala u bogatom kraju, postigla je u 15. st. stupanj 
velikoga trgovišta, iako se nalazila u susjedstvu Sloboštine, Sredica 
i Rače. U srednjem dijelu područja postojale su crkvene župe: u Pa- 
lični sv. Petra, u blizini oko današnjega Kokinca sv. Margarete, u 
Butkovcu, na tlu sadašnjega Orovca, sv. Nikole i u Maglenči sv. 
Trojstva. Oko potonje nastalo je polovinom 17. st. novo selo istoga 
imena. Mjesto Palična ležalo je na području današnje Prespe i Ciglene. 
Tu se oko Ciglenskoga potoka nalazio i velik posjed Črešnjevica, koji 
su, kao i Paličnu i Sv. Margaretu, držali Drživojići (Dersffy), dok je 
Butkovcu dalo ime pleme Butkovića. Sjevernije u gori, na nižem 
zemljištu oko izvora Šandrovačkoga potoka, razvilo se veliko naselje 
s dvadesetak sela, kojemu je središte bilo mjesto Mušina. Tu su imali 
posjede osobito Drživojići. Na dobrom položaju, Mušina je u 15. st. 
postala jako trgovište, koje je snabdijevalo cijelu okolicu; crkva je 
bila posvećena BI. Dj. Mariji. Na kraju 15. st. bio je u njoj posjednik, 
koji se zvao Šandor (Sandorfi), a po njemu se grad, koji je sa¬ 
gradio u gori na visokom brijegu, nazvao Šandrovac. Još u 16. st. 
to se ime počelo upotrebljavati i za cijelo okolno naselje, te je staro 
ime Mušina postupno nestajalo; od 17. st., pogotovu, otkad je poslije 
Turaka došlo ovamo novo naselje, spominje se samo pod imenom 
Šandrovac. Ono je tako prešlo i na potok, koji se do 16. st. zvao 
samo Mušina. Nešto sjevernije, na drugoj strani Bila, izviru dva po¬ 
toka, koji se danas zovu Sirova i Suha Katalena; prvi je do 17. st. 
nosio ime Grabrovnik, drugi Suha Rijeka. Preko Ribnjačke česmička 
je međa na tom zemljištu tekla pokraj Suhe Rijeke, te je Prugovac 
ostajao Grđevačkoj župi, s kojom je Č. graničila na istoku. Gdje je 
od kraja 17. st. selo Sirova Katalena, tu je do polovine 16. st. ležalo 
mjesto Grabrovnik-vrelo (u madž. obliku Gorbonokfo), koje se ra¬ 
zlikovalo od Grabrovnika-Odorjana u Grđevačkoj župi. U Vrelu po¬ 
stojala je župa arhiđakonata komarničkoga, posvećena Svim Svetima. 
U blizini su već rano nastala naselja, koja su po njihovim osnivačima 
nazvana Budrovac i Ćepelovac. 

Česmička župa trajala je kroz cijelo 13. st. i nekoliko desetljeća 
14. st. Polovinom 14. st. nalazimo je u sklopu Komarničke župe, u 
kojoj je posjedom i ugledom jako plemstvo privuklo malobrojne 
plemiće Česmičke župe. Tada je prestao djelovati tvrdi župski grad, 
koji je i napušten te se počeo rušiti. U 15. st. već se na njegovu 
mjestu nahodi Gradac, pod koji se računao stanovit posjed, te mu 
je posjednik nosio pridjev Gradački. Međutim je i Komarnička župa 
počela postupno prelaziti u Križevačku, što se od konca 13. st. osje¬ 
ćalo i kod Č-e. Tako se dogodilo, da su i Komarnica i s njome Č. 
u 14. st. prešle u Križevačku župu, koja 'se u tom stoljeću širila na 
sve strane na zemljištu između Save i Drave; Č. i Komarnica postale 
su tada kotar ili distrikt velike Križevačke župe. Pred turski dolazak 
moglo je staro česmičko područje imati oko 1500 kuća sa 7000—8000 
stanovnika. Naselje bilo je kajkavskoga narječja i ekavskoga govora, 
kao i ostalo stanovništvo u susjedstvu. U turskom prodiranju strada¬ 
valo je vrlo mnogo od četnika i martoloza, te je u razdoblju od 1537—52 
potpuno raseljeno. Turci ga, doduše, nisu osvojili, ali je ležalo pusto 
osamdesetak godina, i samo je krajina na njemu držala pokretne 
straže. U početku 17. st. počelo je ponovno naseljavanje, koje je 
postupno, do početka 18. st., uglavnom osnovalo sva današnja sela. 

LIT.: Diplomatički zbornik, II.-XV.; D. Csanki, Korosmegye a 
XV-ik sz&zadban, Budimpešta 1893; Fr. Rački, Popis župa zagr. bisk. 
1334 i 1501, Starine, IV., 1872; E. Laszowski, Habsburški spomenici, 
II., 1917; J. Ćuk, Plemeniti Križevčani do postanka županije križevačke 
i Podravina do Bednje i Vočinke i susjedna područja do polovice četr¬ 
naestoga vijeka. Vjes. zem. arkiva, XVIII., Zagreb 1916. S. P-ć. 

ČESMIČKI, Ivan (Johannes de Chesmicze), ^ na ple¬ 
mićkom dobru Česmice kod Čazme 29. VIII. 1434, f na 
Medvedgradu 30. XI. 1472, čuven latinski pjesnik-humanist, 
koji se proslavio pod imenom Janus Pannonius. Njegova se 
plemićka porodica spominje u listinama od 13. do 16. st. 
Majka mu Barbara bila je sestra Ivana Viteza od Sredne, 
nadbiskupa ostrogonskog, prvostolnika ugarskog i kance¬ 
lara kralja Matijaša Korvina. Za njegov se odgoj brinuo 
ujak Ivan Vitez; on uputi trinaestgodišnjeg dječaka na 

nauke u Italiju, gdje je proveo cijelih 11 godina, i to u 
Mlecima, Padovi i drugdje, a ponajviše u Ferrari kao đak 
Giovannija Guarina (1370—1460). Napredujući izvrsno u 
znanju latinskog i grčkog jezika te književnosti rano se 
razvio do duhovita i plodna pisca i pjesnika. Među prvim 
mu se radovima spominje Carmeri pro pacanda Italia 
(1452), što ju je bio posvetio caru Fridriku III. prigodom 
njegova dolaska u Italiju, pjesma knezu od Mantove Lo- 
doviku Gonzagi (1453), zatim stihovi, namijenjeni Leonellu 
đ’Este, pa mletačkom patriciju Jacopu Antoniju Marcellu, 
kao i Silva Panegyrica ad Guarinum Veronensem praece- 
ptorem suum. Bilo je češće prigovora razvratnom sadržaju 
jednog dijela njegovih pjesama, ali to valja pripisati duhu 
onoga doba. Nasuprot tomu njegova poezija obiluje u to¬ 
likoj mjeri stihovima poleta i sklada oblika i sadržaja, da 
mu je donijela naslov najvećega latinskog pjesnika nje¬ 
gova vremena. Od 1455 boravio je u Padovi učeći ka¬ 
nonsko pravo. Tu ga je slikao slikar Andrija Mantegna, 
kojemu za uzdarje ispjeva (1458) elegiju Laus Andreae 
Mantegnae pictoris patavini. Svršivši nauke vrati se u do¬ 
movinu, pa zaslugom svoga ujaka bude imenovan pred¬ 
stojnikom titeljske crkve u kaločkoj biskupiji, zatim ka¬ 
nonikom crkve varadinske, a najposlije 1459 biskupom 
pečujskim. U svojoj je biskupiji malo boravio, već se po 
želji kralja Matijaša priključio na njegovu dvoru u Bu- 
dimu nizu uglednih dvorjanika, među kojima se istakoše 
i mnogi Hrvati na čelu s Ivanom od Sredne. G. 1465 pođe 
Č. po kraljevoj želji na čelu sjajnog poslanstva u Rim, 
na poklon novom papi Pavlu II., da ga zamoli za pomoć u 
ratu s Turcima. U Italiji je obnovio stare veze i nabavio 
važnih latinskih i grčkih rukopisa te time dobio nov poti¬ 
caj gajenju humanističkih nauka. Ovom vremenu pripa¬ 
daju njegovi prijevodi iz Plutarha, Demostena, Homera i 
Plotina kao i jedno pjesničko dje¬ 
lo o suvremenim zgodama u Hr¬ 
vatskoj i Ugarskoj, koje se nije 
sačuvalo. 

Jedini njegov pjesnički sastavak, 
tiskan još u 15. st., bila je elegija 
u pohvalu česme, posvećene staro- 
italskoj božici Feroniji; tiskana je 
na kraju mletačkog izdanja Polibi- 
jeve povijesti od 1498 pod naslo¬ 
vom: Naiadum Italicarum Principi 
Divae Faeroniae devotus hospes 
Janus Pannonius cecinit in reditu 
ex Urbe (1458). Ostala njegova 
djela: Panegyrica , Elegiae i Epi- 
grammata , kao i prijevodi grčkih 
tek od 1512 dalje u različnim 
izdanjima u Beču, Bologni, Krakovu, Mlecima i Baselu. 
Od onih, koji su se trudili oko sakupljanja njegove knji¬ 
ževne ostavštine, spominje se kao prvi Stjepan Brodarić 
već na početku 16. st., ali njegovo nastojanje ne urodi 
željenim plodom. Dosad najpotpunije izdanje Ivanovih 
djela priredio je i objelodanio 1784 u Utrechtu te ga 
popratio životopisom autora erdeljski dvorski kancelar 
grof Samuel Teleky. 

G. 1468 bio je Č. u pratnji kralja Matijaša u ratu pro¬ 
tiv češkoga kralja Podebrada. G. 1469—70 bijaše ban 
»cijele Slavonije« kao drug Ivana Tuza (»regnorum Bozne, 
Dalmatie, Croacie ac tocius Sclavoniae banus et capita- 
neus generalis«). Poslije toga javljahu se sve više u ugar¬ 
skom i hrvatskom plemstvu znakovi nezadovoljstva protiv 
kralja, koji je težio za neograničenom vladavinom, a na 
štetu povlastica plemstva. Č. se uz Ivana od Sredne pri¬ 
ključio urotnicima, koji su pozvali na ugarsko-hrvatsko 
prijestolje Kazimira, sina poljskoga kralja. Stoga je morao 
napustiti Ugarsku i potražiti zaklon u domovini kod svoga 
prijatelja, zagrebačkog biskupa Osvalda Tuza, na Medved¬ 
gradu. Ovdje doskora umre, te bude pokopan u samostan¬ 
skoj crkvi B. D. Marije u Remetama. 

LIT.: Jeno Abel, Analecta ad historiam renascentium in Hungaria 
litterarum spectantia, Budimpešta 1880; Guarino Veronese, Epistolario, 

I.—III., Mleci 1915—19; J. Huszti, Janus Pannonius, Pečuh 1931; I. 
Kukuljević, Glasoviti Hrvati prošlih vjekova, Zagreb 1886; V. Refor- 
giato, Gli epigrammi di Giano Pannonio, Catania 1896; R. Sabbadini, 
La scuola e gli studi di Guarino Veronese, Catania 1896; Ludovici 
Tuberonis, Commentariorum de rebus, suo tempore, nimirum . . . gestis 
1. XI., Frankfurt 1603; Vespasiano da Bisticci, Vite d’uomini illustri 
del sec. XV., Firenca 1859. M. B-r. 

ČESNICA Badnjak, Božić. 

ČESNIK, Ivo, * Sanabor kod Cola u Vipavskom 4. XI. 
1885, slovenski pisac. Gimnaziju je svršio u Ljubljani, a 
pravo u Grazu. Bio je odvjetnik u Novom Mestu. Piše po 
različitim časopisima uglavnom crtice iz seljačkoga života. 
Prema Jurčiču priredio je za pozornicu igrokaz Domen. 
Napisao je i lakrdiju u dva čina Pogodba. 

ČESTICE ELEMENTARNE (e. č.) jesu u fizici naj¬ 
sitnije, prema našemu mišljenju nesložene čestice. Kada je 
Dalton početkom 19. st. stao tumačiti kemijske pretvorbe 
spajanjem i rastavljanjem sićušnih čestica, držalo se, da 
su upravo te čestice one zadnje nedjeljive čestice atomi- 
stičke nauke, pa im se prema tome dalo ime atomi (grč. 
arofios »nedjeljiv«). Govorimo o atomu 1. vodikovu, 2. he- 
lijevu, 3. litijevu,.... 92. uranovu. Zarana se međutim po¬ 
čelo sumnjati o nedjeljivosti tih čestica, dok se nije najpo¬ 
slije u našem stoljeću jasno utvrdilo, da atomi fizičara i 
kemičara nisu jednostavni. Prema tomu kod tih čestica 
ime atom po svom jezičnom značenju nije u skladu s tom 
novom spoznajom; no ono se toliko uvriježilo, da nisu ni 
pokušali dirati u taj terminološki običaj, posvećen golemom 
piedajom kemije. Riječ atom ne može dakle više služiti 
kao ime za čestice, koje danas smatramo prvotnima. Mi 
te čestice zovemo e. č. 

Ovdje se iznosi pregled e. č., i to redom, kojim su one 
otkrivene. Za daljnje v. pojedinačne članke. 

Već prije otkrića e. č. zaključilo se na osnovu pojava 
elektrolize, da postoji određena sitna »množina« elektricite¬ 
ta, pozitivnog ili negativnog, od koje su sve druge množine 
mnogokratnici. Prema tomu, a u svezi s prvim krupnim 
računom broja atoma našao je Stoney 1874, da spomenuta 
množina elektriciteta iznosi kojih 10- 20 »ampera« (tadašnje 
ime jedinice kulon). U istinu je ona 

e = 1-60 X IO- 19 kulon = 4-80 X 10- 10 el.-st. c-g-s-jed. 

To je najmanja množina elektriciteta, što je poznajemo 

U Wilsonovoj komori nalazi se smjesa plinova metana (mnogo vodikal) 
i argona i zasićena vodena para. Bijele crte jesu maglice, koje su 
nastale na stazama protona, što su ih neutroni izbili iz metanovih 
molekula. Izvor neutrona bio je lijevo gore. Najdulje maglice odgo¬ 
varaju protonima, koji su udareni centralno; njihov je smjer isti kao 
i smjer (nevidljivih) neutronskih staza. (Snimili: Dee i Gilbert, v. 
Gentner-Miier-Bothe, Atlas typischer Nebelkammerbilder, Berlin 1940) 

Elektron je negativno električna e. č., u kojoj su ne- 
razdruživo spojeni elektricitet množine e i tvar mase 
mo=9‘10X10 -28 gram. 

Ta je masa Vi84o mase najlakšeg atoma, običnog atoma vo- 
dikova. Elektroni su prisutni posvuda. Svaki atom, koji kao 
cjelina nije električan, veže u okolišu svoje jezgre toliko 
elektrona, kolik je njegov redni broj u periodičkom su¬ 
stavu elemenata. U katodnim i sličnim zrakama lete »slo¬ 
bodni« elektroni manjih ili većih brzina sve do blizu 
brzine 

c=3'OOX10 10 cm/sek (brzina svjetlosti u praznom prostoru), 
tako u rentgenskim cijevima i u cijevima radioaparata; pa 
i beta-zrake radioaktivnih tvari jesu elektronske zrake. 
Električna struja u bakrenoj žici jest strujanje elektrona. 

Uz elektron povezana su mnoga otkrića osnovne važnosti. 
Tako se ispitivanjem osobito brzih beta-zraka potvrdilo, 
da masa čestice nije stalna veličina, nego da raste, kada 
raste brzina._To biva u skladu s teoretskom formulom 

m ~ m o • V 1 —~ 2 » gdje je m masa čestice, kada je brzina v, 

m 0 »masa u mirovanju« (v=0). Prema toj formuli brzina 
c za česticu je nedostiživa. Kako klasična (Newto- 
nova) mehanika smatra masu konstantnom i ne zna ni za 
kakvu granicu brzina, ta mehanika kod velikih brzina pre¬ 
staje vrijediti. 

Drugo je osnovno otkriće, da elektronu treba pripisati 
valnu prirodu: u izvjesnim prilikama on se vlada, kao da 
s njim putuju valovi dužine X = h : mv, gdje je v brzina 
elektrona, 

h=6'61X10~ 27 erg sek (Planckova konstanta). 

Bližu predodžbu o tom valovitom pojavu ne umijemo iz¬ 
graditi. U ostalom, na njemu se osniva izum elektronskog 
nadmikroskopa. 

Pojavi spektara upućuju, da se elektron u mehaničkom 
pogledu vlada, kako bi se vladala čestica, koja se vrti, i 
to sa sasvim određenim impulzom vrtnje. S obzirom na to 
govori se o elektronu zvrku, čime se ipak ne želi reći, da 
elektronu pripisujemo prostornu strukturu i zbiljsku vrtnju. 
Možemo pomišljati, da je s elektronovim impulzom vrtnje 
povezano drugo svojstvo njegovo: da je magnetičan. Elek¬ 
tron je magnetić sa sasvim određenim sićušnim magnet¬ 
skim momentom. 


Kako za druge e. č. tako ni za elektron ne mislimo, da 
je od vijeka i vječan. Elektroni u beta-zrakama izlijeću iz 
atomskih jezgara, premda držimo, da u tim jezgrama nema 
elektrona. Da jezgra izbaci elektron, treba dakle da se 
elektron tekar stvori (-> neutron). O stvaranju elektrona iz 
fotona -> pozitron. 

Fotoni su svjetlosne čestice; oni lete kroz prostor brzi¬ 
nom svjetlosti. Pojam svjetlosti uzimlje se ovdje u najširem 
smislu, te obuhvata i rentgenske i gama-zrake. U 19. st. 
upoznala je fizika valnu prirodu svjetlosti; u 20. st. otkri¬ 
veni su pojavi, koji nesumnjivo upućuju na svjetlosne če¬ 
stice^ (korpuskule). Različnim vrstima svjetlosti pripadaju 
različiti fotoni, te je foton obilježen svojom energijom. 
Fotoni ljubičaste svjetlosti imaju veće energije negoli fo¬ 
toni crvene svjetlosti, još su veće energije rentgenskih 
fotona. Energija je fotona naime jednaka hXv erg, gdje 
je v frekvencija svjetlosti (broj titraja u sekundi). Fo¬ 
toni nisu sastojina tvari. Kada se svjetlost emitira, fo¬ 
toni se tekar stvaraju, a kad neka tvar upija svjetlost, 
fotoni u tvari gube svoj bitak. Prema tvrđenju nove fizike, 
da je masa jednakovaljana s energijom i da je masa od 
1 grama isto, što i energija c 2 erg, može se reći, da foton 
ima i masu, naime hv:c 2 . To je masa u gibanju, pri 
brzini v = c. Iz zavisnosti mase o brzini slijedi, da bi 
fotonova masa mirovanja bila 0. Tim se foton bitno ra¬ 
zlikuje od »tvarnih« e. č. 

Proton je pozitivno električna e. č. s elektricitetom + e 
i masom P67 X 10~ 24 gram. On je jezgra najlakšega atoma, 
vodikova; zato mu je masa približno jednaka masi toga 
atoma, te iznosi u kemijskim jedinicama 1*0076. Proton 
je istovjetan s običnim ionom vodikovim. Iz protona i neu¬ 
trona izgrađuju se i sve druge atomske jezgre, te je broj 
protona u atomu ujedno i redni broj atomov. On daleko 
više negoli broj neutrona odlučuje o kemijskim i optičkim 
svojstvima atoma. Poput elektrona i proton se vlada kao 
zvrk, a i njagnetičan je, tek je njegov magnetski momenat 
mnogo manji od elektronova. 

Neutron je e. č., koja ima masu približno jednaku masi 
protonovoj, a za razliku od protona i elektrona nije elektri¬ 
čan. Od te električke neutralnosti dobio je neutron svoje 
ime. Njegova je masa 1*0090 kemijskih jedinica, te je 
samo za 0*0014 veća od protonove. Budući da nije elektri¬ 
čan, lakše prodire kroz tvari negoli elektron ili proton. 
Ako naime ne pogodi baš atomsku jezgru, prođe kroz atom 
nesmetano, jer atomski elektriciteti na nj ne djeluju. Broj 
neutrona u atomskoj jezgri ponešto je veći — uz nekoliko 
iznimaka — od broja protona. Slobodni neutroni, neutron- 
ske zrake, dobivaju se iz tih jezgara, ako ih iz njih tjeramo 
zgodnim udarcima. Tako na pr. kada se smiješa berilij i 
polonij, alfa-čestica, koju je izbacio atom polonijev, te je 
udarila u jezgru berilijevu, iz te jezgre izbije neutron. 

Poradi neelektričnosti neutronove ne možemo neposre¬ 
dno motriti njegove putove (-> Wilsonova komora); me¬ 
đutim^ te putove dokučujemo posredno, po stazama elektri¬ 
čnih čestica, koje je neutron stavio u gibanje (v. si.). 

Pomišljamo, da se neutron može pretvoriti u proton. To 
biva u atomima tvari, koja je radioaktivna, te izašilje beta- 
zrake. Neelektrički neutron (elektricitet = 0) jezgre pre¬ 
tvori se u proton (elektr. = + e), koji u jezgri ostaje, i 
u elektron (elektr. =— e ), koji kao beta-čestica iz jezgre 
izleti. Ta je pretvorba u skladu sa zakonom uzdržavanja 
elektriciteta [0=(+e)+(—e)]. Velika je uloga neutrona 
u istraživanjima o umjetnoj pretvorbi atoma. Budući da 
nije električan, atomske ga jezgre ne odbijaju, pa kada 
jezgru pogodi, može u nju lako i ući i pretvoriti je u 
jezgru novoga atoma. I neutron ima svojstvo zvrka, a i 
magnetičan je, što se nije očekivalo, jer nije električan. 

Pozitron je srodan elektronu. Jedna i druga čestica 
imaju jednake mase (možda čak točno jednake), i dok je 
elektronov elektricitet — e, pozitronov je + e. Ta je e. č. 
otkrivena u visinskim zrakama, a malo kasnije umjetno su 
dobivene radioaktivne tvari, koje izbacuju pozitrone. Naj- 
poslije našlo se, da se pozitron zajedno s elektronom može 
stvoriti uništenjem jednog fotona. Nestaje foton, a rađaju 
se »dvojci«: elektron i pozitron. I ovdje iz elektriciteta 0 
nastaju jednake množine pozitivnog i negativnog elektrici¬ 
teta, što zajedno čini opet 0 , u skladu sa zakonom uzdrža¬ 
vanja elektriciteta. I zakon energije kod te se »materija- 
lizacije« fotona potvrđuje na zanimljiv način. Prema nauci 
jednako valjanosti mase i energije računamo, da za stva¬ 
ranje mirnoga elektrona (masa m 0 gram) treba utrošiti 

energiju m 0 c 2 erg. Isto tolika energija treba, da nastane 
mirni pozitron. Za oboje treba dakle foton, kojemu je 
energija hv = 2m 0 c 2 erg. Frekvencija je toga fotona 
248 X 10 18 titraja u sek, što je milijuna puta više od 
frekvencije žute svjetlosti; to su fotoni gama-zraka. Od 
fotona manje frekvencije ne mogu nastati dvojci, a kada 
se foton frekvencije veće od v materijalizira, onda na 
račun njegova viška energije obje stvorene čestice dobi¬ 
vaju brzine (kinetičke energije). Mjerenja toliko dobro po¬ 
tvrđuju teoretski račun, da ih smatramo odličnom nepo¬ 
srednom potvrdom nauke o jednakovaljanosti. 

Mezotroni jesu e. č. s elektricitetom 4- e ili — e i masom, 
koja je veća od elektronove, a manja od protonove. Poradi 
te »srednje« vrijednosti mase čestice dobile su svoje ime 
(grč. /ueoos »srednji«). U ostalom, ta masa nije dobro po¬ 
znata. Ona je jednaka kojih 150 elektronovih masa. Za 
mezotrone znamo samo u visinskim zrakama i držimo, da 
nastaju pod utjecajem kozmičkih zraka u atomima gornjih 
slojeva naše atmosfere. Silno su prodirni. Značajno je za 
te e. č., da su radioaktivne, te je srednje trajanje života 
mezotronova možda V* milijuntine sekunde. Mezotronova 
je radioaktivnost u tom, da se mezotron raspadom uništi 
i da od negativnoga mezotrona nastaje elektron, od pozi¬ 
tivnoga pozitron. Druga čestica, koja tim raspadom nastaje, 
bila bi hipotetični neutrino. 

Sve u svemu, današnje znanje obuhvata šest tvarnih e. č., 
od kojih po dvije imadu približno ili točno (?) jednake 
mase. Onima od njih, koje su električne, pripisujemo 
jednake elektricitete, + e ili — e. Obje najteže jesu pozi¬ 
tivni proton i neelektrički neutron; neke srednje mase 
imaju pozitivni i negativni mezotron, a najmanje su mase 
negativnog elektrona i pozitivnog pozitrona. Udara u oči 
nesimetrija svojstava protonovih i neutronovih; ona nam 
daje misliti na česticu jednake mase i negativno električ¬ 
nu, no takve čestice ne poznajemo. Oba mezotrona upu¬ 
ćuju na česticu jednake mase, koja bi bila neelektrična; 
ni taj neutralni mezotron nije poznat. Konačno ne po¬ 
znajemo neutralne čestice, kojoj bi masa bila jednaka 
elektronovoj i pozitronovoj. 

Simetrija svojstava elektrona i pozitrona nameće pitanje, 
kako to, da se s pozitronom samo rjeđe susrećemo, dok 
nas elektroni posvuda prate. Ima ih, koji drže, da je to 
slučajan pojav, značajan za zvijezdu, na kojoj živimo. 
Kada se pozitron stvori, naskoro u svom lijetu naiđe na 
elektron, pa se oni srazom unište. Za elektron ne postoji 
takva obilna prilika nestajanja. Drukčije bi bilo u svijetu, 
u kojemu bi atomske jezgre bile negativne (ako je to po 
prirodnim zakonima moguće), te bi oko njih kružili pozi- 
troni, a ne elektroni. U takvoj bi »kontraterenoj« (protu- 
zemaljskoj) tvari elektroni bili neobičniji pojav, kako su 
to u nas pozitroni. 

Neutrino je hipotetična e. č., koja nije električna, a 
masa joj je mnogo manja od elektronove. Da ima takvih 
čestica, na to upućuju pojavi beta-radioaktivnosti. Elektron, 
izbačen iz atoma neke radioaktivne tvari, može imati razli¬ 
čite energije (brzine) počevši od neke najveće pa na niže. 
No kako treba za različite atome iste tvari pomišljati, da 
im se emisijom elektrona energija jednako smanji, nije 
jasno, kako izbačeni elektroni mogu imati različite ener¬ 
gije, a ne samo uvijek onoliku, koliko iznosi smanjenje 
energije atomove. I kada bi elektron bio jedina čestica, 
koja izleti iz atoma, bio bi povrijeđen zakon energije. 
Međutim, ako pretpostavimo, da emisiju elektrona prati 
emisija hipotetičnog, nama neprimjetljivog neutrina, i po¬ 
mišljamo, da se energija izgubljena od atoma u pojedinim 
primjerima različito razdijeli među elektron i neutrino, 
zakon energije nije više povrijeđen. 

Nije samo pouzdanje u zakon energije, koje nas vodi 
na neutrino. Prema onome, što znamo o impulzu vrtnje 
atoma i elektrona, emisija samoga elektrona ne bi bila u 
skladu sa zakonom stalnosti impulza vrtnje. Ako uvedemo 
neutrino i damo mu primjereni impulz vrtnje, nestaje i ta 
teškoća. 

Neutrino ne može biti električan, jer je i bez njega 
bilanca elektriciteta kod beta-radioaktivnosti u redu. Ta ne- 
električnost i onda sićušnost neutrinove mase čine nevjero¬ 
jatnim, da bi se ta čestica mogla otkriti. Poletjevši iz 
radioaktivnoga atoma silnom prodirnošću vjerojatno pre¬ 
vali dug put ne ostavljajući nikakva traga. St. H. 

ČESTIKA Češljika. 


ČESTITKA, stereotipna, manje više ustaljena formula, 
kojom se izražava ili radost zbog nekoga uspjeha ili, mnogo 
ćešće, želja za uspjeh, i to redovno upravo u tradicijom 
određenim prilikama. Osim samoga izricanja dobrih želja 
kao takvoga č-e imaju često prvobitno značaj magije riječi, 
koja ima izazvati željeni učinak, a da je doista tako, vidi 
se i po tome, što č-e kao magiju riječi često prate i neki 
propisani čini, osobito analogičke magije (-* čaranje). 
Stoga nije svagda lako povući granicu između čestitke i 
magičke formule, kao na pr. kod šišanoga kumstva u ne¬ 
kim hrvatskim .krajevima, kada kum, nakon rezanja kose 
kumčetu, diže kumče uvis uz riječi: »Cura do grede, kosa 
do pete!« što je po obliku i sadržaju vrsta č-e. Slično 
je i s čestitkama, koje kazuju kod nas u božično doba 
»polaznici«, »položajnici«, kad udaraju o badnjak, da vr¬ 
caju iskre, i pri tome izriču č-u u vezi s mnoštvom iskara 
(-> Božić). Č. ima često dijaloški oblik: na čestitku ili po¬ 
jedine dijelove njezine slijede stereotipni odgovori, pa je 
tako osobito često u našim narodnim čestitkama. — Od 
nebrojenoga mnoštva vrsta i oblika čestitaka u svih na¬ 
roda evo za primjer nekoliko uobičajenih na hrvatskom 
selu. U bosanskoj Posavini čestita se Badnjak: »Čestitam 
ti Badnjak! Bog u kuću, badnjak na kuću!« (badnjak- 
grana stavlja se na strehu); oko Čapljine u Hercegovini, 
u Imotskom i dr.: »Na dobro vam došla Badnja večer i 
sveto porođenje Isusovo!« uz odgovor: »I s tobom zaje¬ 
dno!«; u okolici Travnika, kad starješina doma donosi 
stelje: »Faljen Isus! Čestit vam Božić i sveto porođenje 
Isusovo!« s odgovorom: »Čestita ti i vira i duša!«; oko 
Preloga u Međimurju na Stjepanje »polježar« čestita: »Faljen 
bodi Jezuš Kristuš! Na to mlado leto zdravi, veseli, tusti, 
debeli, kak jani (= jedni) jeleni! Daj vam Bog: konjice, 
voliče, praščiče, puriče, drobno drobnino, črno hajdino, 
zlato i srebro, dušnoga zveličejna največ, amen. Rodilo 
vam polje zobjom, ječmenom i velikim lenom, hiže s kinči, 
z mladimi detiči, ke ne milojo (= koji se ne žacaju) puške, 
sablje gore zdiči, za krščansko vero krv preljati. Bog poživi 
ove hiže gazdu i gazdaricu. Na fnoga leta, amen!« M. G-i. 

ČESTOSLAVICA (Vevonica), opsežan biljni rod iz 
por. strupnikovka (v.). Pripada mu oko 240 vrsta, koje su 
dijelom jednogodišnje ili trajne zeleni, a dijelom grmovi. 
One se odlikuju nasuprotnim listovima i značajno građe¬ 
nim cvjetovima, koji stoje bilo pojedinačno u pazušcima 
listova, bilo u vršnim ili pazušnim grozdovima ili klaso- 

vima. Cvijet se sastoji iz četverodjelne ili peterodjelne 
čaške, zigomorfnog, sulatičnog vjenčića, koji obično lako 
otpada, 2 prašnika s dugim nitima i iz pestića s nadraslom 
plodnicom i jasno razvijenim vratom; vjenčić je najvećma 


koturast — pa tada ima vrlo 



BRONČANI UKRASNI 
PRIVJESAK KONJSKE ORME 
IZ PRVE POLOVINE 19. ST. 
(Popovac kod Sesveta) 
Zagreb, Hrv. državni etnografski 
muzej 



DRVOREZBARENI ČEŠALJ IZ 
KONGA 

Zagreb, Hrv. državni etnografski 
muzej 



KOŠTANI ČESALJ IZ 
GOTLANDA 


kratku cijev i na četiri režnja 
razrezan obod (jer su se 2 
najgornje latice potpuno sra- 
sle) — rjeđe zvoncu sličan ili 
dvousnat. Plod je dvogradni, 
obično plosnati tobolac, srca- 
sta ili okruglasta oblika. 

Našoj flori pripada oko 30 
vrsta. Najviše su rasprostra¬ 
njene na pr. vrste V. spicata 
L., V. Jacquini Baumg. (obje 
po suhim brdskim livadama i 
pašnjacima), V. serpyllifolia 
L. (po livadama, pašnjacima 
i zapuštenim mjestima), V. 
hederifolia L. (osobito po po¬ 
ljima), V. chamaedrys L. (po 
livadama i šumama), V. offi- 
cinalis L. (po šumama i vri- 
štinama; cijeni se, osobito u 
pučkom ljekarstvu, kao veo¬ 
ma ljekovita), V. beccabunga 
L. (po vlažnim jarcima i po¬ 
tocima), V. anagallis-aquati- 
ca L. (po obalama i močvara¬ 
ma) i dr. S. H-ć. 

ČESVINA -> Hrast. 

ČEŠAGIJA Zootehnika. 

ČEŠALJ, priručno sredstvo 
za uređivanje ljudske kose, 
a zatim i ukras glave. Izvedeni 
od najrazličitije tvari (kost, 
drvo, rožina ili kovina), prsti, 
t. j. zupci, prilagodili su se 
tvorivu, a č. načinu upotre- 
bljavanja, poprimajući prikla¬ 
dni i skladni oblik, koji je 
udešavan prema potrebi ili 
običaju pojedinaca i čitavih 
kulturnih zajednica. 

Pretpovijesni stanovnici 
Evrope imali su koštane, dr¬ 
vene, a kasnije i kovinske če- 
šljeve, uglavnom u praktične 
svrhe. Naprotiv, još danas, 
kod većine t. zv. primitivnih, 
a jednako i kod starih i su¬ 
vremenih, t. zv. civiliziranih 
izvanevropskih naroda, ima 
češljeva od najrazličitijih 
tvari izvanredne ljepote, a 
sadržavaju magičke i simbo¬ 
ličke elemente, s kojima je 
usko povezan život njihovih 
nosilaca. Kod starih Grka i 
Rimljana č. nije tako važan, 
ali je važniji u životu sre¬ 
dnjega vijeka te u kasnijem 
evropskom kulturnom razvo¬ 
ju. S vremenom se pojedno¬ 
stavnjuju njegovi oblici, ali 
se širi područje njegove upo¬ 
rabivosti. Osim običnih ima¬ 
mo ukosne češljeve, češljeve 
za bradu, brkove, trepavice i 
obrve, a ima češljeva i za če¬ 
šljanje životinjskog krzna i 
drugih vlaknastih tvoriva. 

Češljeve su stoljećima pro¬ 
izvodili rukotvorci, koji su 
bili ujedinjeni u češljarskim 
cehovima, dok ih u 19. st. nisu 
istisnuli veleobrtnici. M. G-c. 

ČEŠALJKA, pomagalo za 
češanje, osobito leđa, gdje je 



(Foto L. R. Horvat) 
SKITSKI ČEŠALJ OD ZLATA, 
nađen u Solokli, distrikt Dnjepar. 5. st. pr. Kr. 


češanje rukom nespretno, ali i za hvatanje uši. Od drva 
je (rjeđe od kosti ili kovine), duga obično oko* 34 m, ima 
tanak, dug držak, na kraju je (ovalno ili kao jezik) raši¬ 
rena, često malo svedena, a ispunjena pravilno urezima 
(nešto slično češeru); obično se utiskuje pod odjeću ozgo 
kod šije ili pod gaće, pa se katkada tako i ostavlja, da 
viri (na Balkanu). Poznaju je različni azijski i američki 
narodi; iz Prednje Azije je vjerojatno dospjela među 
balkanske narode; služe se njom i derviši i kalu deri (zo- 
vući je kalugerica, popadija; Mijaci i Tor- 
beši udovci zovu je starica). Ali su se č-om 
služili i Evropljani, pače i iz visokih kru¬ 
gova; bit će, da je još ovdje ondje u upo¬ 
trebi. Iz srednje Evrope prodfla je tu i ta¬ 
mo i u sjev. Hrvatsku u građanske krugove, 
no do naših je dana napuštena. Prvobitna 
č. može se zabilježiti u obliku oklasine 
kukuruza ili češera, nataknuta na štap. 

LIT.: T. Vukanović, Alatke za češanje i hva¬ 
tanje vašaka (Socijalno-medicinski pregled X), Beo¬ 
grad 1938, M. G-i. 

ČEŠER četinjače. 

ČEŠIHIN, 1. Vasilije E. (pseud. Vjetrin- 
skij), * 1866, f 1923, ruski književni po¬ 
vjesnik, kritik i publicist. Pripadao školi 
Pypina i izučavao povijest književnosti u 
uskoj svezi s kulturnom poviješću. J. B. 

2. Vsjevolod Jevgrafovič, * Riga 1865, 
ruski glazbeni pisac. Po zvanju pravnik, 
dugo je službovao u Rigi, gdje je bio 
glazbeni kritičar u »Rigaer Bote« i u dru¬ 
gim časopisima. Prevodio je na ruski Wa- 
gnerove tekstove (Tristan, Parsival). Naj¬ 
veće je djelo njegovo Povijest ruske opere 
od 1674 do 1903 (dva izdanja: u Petrogradu 
1902, u Moskvi 1904). Napisao je kritički 
prikaz o djelima Čajkovskoga. B. Š. 

ČEŠKA BRAĆA (poznata i kao Mo¬ 
ravska braća), pravim imenom Jednota 
bratrska »bratska zajednica«, najznatnija 
vjerska zajednica u Čeha 15.—17. st. 
Osnovao ju je oko 1457 br. &ehor (Gr- 
CEšALJKA gur), nećak husitskog nadbiskupa Jana 






























292 


ČEŠKA BRAĆA — ČEŠKO-MORAVSKO GORJE 


Rokycane, udruživši više vjerskih općina, koje su ponaj¬ 
više nastale oko nekih uzornih svećenika. 

Misaonu podlogu pružili su im spisi Petra Chelčickoga (v.)» u ko¬ 
jima je izrazio težnje malog čovjeka za povlačenjem »iz svijeta« i 
moralnom obnovom poslije polovičnih uspjeha husitske revolucije u 
društvenom i moralnom pogledu. Nisu, dakle, marili za nauku, a izbje¬ 
gavali su i dodir sa svjetovnom vlašću. Izvorom vjere bila im je samo 
Biblija, a svrhom života smatrali su strogo ispunjavanje šest »naj¬ 
manjih« zapovijedi iz Kristove propovijedi na gori. G. 1467 stvorili 
su hijerarhiju, nezavisnu o Rimu, ali su dosljedno proveli i načelo 
općeg svećenstva i napustili mnogu crkvenu predaju, osobito u poje¬ 
dnostavljenom bogoslužju. Raspre o spasenju vjerom ili dobrim dje¬ 
lima, koje su se poslije Rehorove smrti (1474) među njima pojavile, 
opet su ih postavile pred pitanje o njihovu odnosu prema društvu. 
Sve veći utjecaj plemića i imućnijih građana promijenio je 1494/5 iz 
temelja dotadašnju strukturu zajednice: odbacivši spise Chelčickoga i 
br. Rehora ona se pomirila s društvenim i državnim redom, a neka 
braća iz puka odijelila se pod br. Amosom (odatle im ime Amositi) 
i s vremenom se raspala u više sljedba. 

Novoj zajednici dao je obilježje učeni teolog Lukđš Praški (f 1528), 
koji je Braći ucijepio mesijanističko shvaćanje o njezinom božanskom 
podrijetlu, a promijenio je i njezino ustrojstvo. Otad joj stoje na 
čelu 4 biskupa (starsi), a najstariji (sudi) predsjedava vijeću (uzkć 
rada) od najviše 14 doživotnih članova, koje zapravo vodi zajednicu 
i saziva sinodu svih službenika. S prvobitnom Braćom spajala je tu 
zajednicu samo ćudoredna stega, koju je zadržala do kraja zahvaljujući 
ponešto i stalnim progonima (od 1461 dalje), kao i velika suzdržljivost, 
koja je Braću odbijala od prozelitstva i moći. Ali je nova zajednica 
postala pristupačna kulturnim poticajima, a za biskupa Jana Auguste 
(v.) bila je, štaviše, na putu, da s pomoću inozemstva postane jezgrom 
jake protestantske crkve, kojoj bi prišli i nezadovoljni utrakvisti. Taj 
je pokušaj propao zbog otpora Braće i progona, koje su ona 1548 do¬ 
živjela zbog neuspjelog ustanka staleža. Njihovi »zborovi« u Češkoj 
bili su gotovo sasvim raspršeni, i Braća su težište svoga rada prenijela 
u snošljiviju sredinu Moravske i Poljske (sa središtem u Lešnu). Od 
toga vremena počela je zajednica dobivati i međunarodno značenje, 
a u Poljskoj razvila se u najmoćniju protestantsku zajednicu. 

Uz živog Augustu, koji se nije odricao svojih namjera uznemirujući 
tako zajednicu do smrti (1572), isticao se osobito načelni mu protivnik 
Jan Blahoslav (v.). Njegovom zaslugom očuvala su Č. b. svoju samo¬ 
stalnost i priklonila se napokon višem obrazovanju; oni odlaze na 
strana sveučilišta, poglavito kalvinska, i kalvinizam potiskuje dota¬ 
dašnje luteranske utjecaje u tolikoj mjeri, da poslije 1580 smatraju 
zajednicu ponajviše njegovim samostalnim ogrankom. Potkraj 16. st. 
Č. b. razvijaju plodnu kulturnu djelatnost u svojim školama i tiska¬ 
rama. G. 1579—93 objelodanjuju dotad najbolji češki prijevod Sv. 
Pisma (Kralička biblija), a od 1576 glazbeno i slikarski savršene kan- 
cionale; bogatstvo građe za njihovu povijest, od čega je do nas 
došlo 13 folijanata, prinijelo je mnogo razvoju češke historiografije. 
Sav je taj rad najuže povezan s Blahoslavovim imenom; svojim pak 
svestranim književnim i izdavalačkim nastojanjima br. Adam Daniel 
iz Veleslavina dao je svoje ime »zlatnom doba« češke književnosti. 

Poslije 1557, kad je u demokratiziranom ustrojstvu zajednice pre¬ 
vladao laički elemenat, plemstvo je sve više dolazilo do vodstva, 
pa je baš zaštita moćne gospode ublažila mnoge progone i omogućila 
joj uglavnom nesmetani razvoj, premda ona do Majestata Rudolfa II. 
od 1609 nije mogla postići zakonsko priznanje. Na početku 17. st. 
predstavljaju je vođa staleške opozicije Vćelav Budovec iz Budova (v.) 
i Karei st. iz Žerotina, koji su i češku književnost obogatili značajnim 
prinosima. Odlučna politička uloga Č. b. u staleškom ustanku 1618—20, 
kad su oni na češko prijestolje doveli i svoga kandidata, pripremila 
je s porazom na Bijeloj Gori i njihovu propast. G. 1628 morali su 
najzad napustiti domovinu; većina ih se sklonila u Lešno i druga 

poljska mjesta, a ostatak većinom u Slovačku i Sasku. Posljednji 

njihov biskup, Jan Amos Komensky, boravio je u Lešnu do 1656, kad 
je poljska vojska grad teško poharala. Rasap zajednice dovršile su 
izgubljene nade u povratak poslije 30-godišnjeg rata (1648). I u to 

najteže doba svog opstanka Č. b. nisu se odrekla stvaralačkog rada: 
uz znamenita djela Komenskoga ističe se napose Respublica Bohemiae 
od Pavla Stranskoga (1634). Samo neke općine preživjele su smrt 

Komenskoga (1670) i sve jači pritisak protureformacije; danas se te¬ 
žište Č. b. nalazi u Sjev. Americi i u Engleskoj, a njezin arhiv čuva 
istoimena vjerska zajednica u lužičkom Herrnhutu (Ochranov), koju 
je u duhu tadašnjeg pijetizma 1722 obnovio grof N. L. Zinzendorf. 

LIT.: A. Gindely, Geschichte der bohmischen Briider, 2 sv., 1857/8; 
J. Goli, Petr Chelčicky a Jednota v XV. stoleti, 1916; J. Bidlo, Jednota 
bratrska v prvnim vyhnanstvi, 3 sv., 1900—09; Isti, Akty Jednoty 
Bratrske, 2 sv., 1915 i 1923; J. Th. Miiller, Geschichte der Bohmischen 
Briider, 3. sv., Herinhut 1922-—31. J* §-k. 

ČEŠKA ŠUMA, granično gorje između Češke i Bavar¬ 
ske; prema Češkoj pada blago, a prema Bavarskoj strmije. 
Proteže se u dužini od 250 km, od chebskog prijelaza na 
SZ do Vyšebrodskoga (713 m) prijelaza na JI, kojim vodi 
put Budejovice—Linz. Gorje se u sredini spušta u važnom 
prometnom sedlu Domažlica do 500 m. Sedlo Doma- 
žlica dijeli gorje u dva dijela: Česky Les (s bavarske strane 
Oberpfalzer Wald) na SZ i Šurnavu (kod Bavaraca Bohmi- 
scher Wald u užem smislu) na JI. Usporedno sa Šuma- 
vom pruža se Bavarska Šuma. Gorje se sastoji od pra¬ 
starih škriljavaca i eruptiva (granita i sienita). Mlađe se 
stijene javljaju pojedinačno i u manjem prostranstvu. 
Gorje je postalo pokretima duž rasjeda i izvijanjem 
zemljišta. Česky les (»Češka šuma«) je niži i manje raščla¬ 
njeni greben; najveću visinu dostiže u Čerchovu (1039 m), 
na krajnjem JI. Šumava je mnogo prostranija; najviši vr¬ 


hovi su joj u srednjem dijelu Gr. Arber (1458 m), Gr. 
Rachel (1452 m) na bavarskoj strani, Jez. Stena (1343 m), 
Luzny (1370 m), Blockenstein (1378 m) i Knižeci Stolec 
(1235 m) na češkoj strani. Samo su na najvišim dijelovima 
bili razvijeni diluvijalni ledenjaci, kojima duguju svoj 
postanak lijepa i šumom ovjenčana jezera. Svojom visi¬ 
nom i pravcem utječe Č. Š. na klimatske prilike i za¬ 
država padaline, koje donose zapadni vjetrovi. Ovo uz 
sastav gorja uvjetuje gustu riječnu mrežu i bogatu vege¬ 
taciju, što potvrđuje i samo ime gorja. Rijeke teku plit¬ 
kim i dobro pošumljenim dolinama. Nekoć neprekidan 
šumski pokrov najbolje se održao na Šuma vi, gdje su 
u narodnim perivojima Boubina (1362 m) očuvani dijelovi 
prvobitnih prašuma. Guste šume zadržavaju vlagu i uvje¬ 
tuju velik razvoj hidrofilnih biljaka, te su brojna tresetišta 
važna odlika Šumave. Zbog naseljivanja šume su iskrčene 
u nižim dijelovima, te ih je malo ostalo u gorju Česky Les 
i u Bavarskoj šumi. Šume su bile najvažniji izvor bogat¬ 
stva, te su se u vezi s njima razvili i obrti, koji prera¬ 
đuju drvo i izrađuju staklenu robu; za ovu daje sirovinu 
kvarcom bogata podloga. Povećavanjem stanovništva sve 
više se razvijaju i druge gospodarske grane (veleobrt, poljo¬ 
djelstvo, promet stranaca i dr.). Prije pošumljen kraj bio 
je naseljen samo duž rijeka i glavnih prometnih puteva, 
na pr. duž puta Domažlice—Miinchen i Budejovice—Linz, 
a tek je poslije naseljen njemačkim doseljenicima, koji da¬ 
nas čine većinu. Važna sedla na krajevima i u središtu 
omogućila su prolaz od davnine poznatih trgovačkih pu¬ 
tova: Niirnberg—Cheb, Miinchen—Domažlice i Linz—Bu¬ 
dejovice. J. R-ć. 

ČEŠKA VJEROISPOVIJEST (Češke vyznam, Confessio 
bohemica), zajednička vjeroispovijest čeških evangeličkih 
zajednica, stvorena 1575. Za Maksimilijana II. Česi su u 
većini napustili husitski utrakvizam, kako je on utvrđen 
u praškim kompaktatima (1436), i priklonili se »novoutra- 
kvizmu«, vrlo bliskom Lutherovu učenju. Kako su novo- 
utrakvisti 1567 uspjeli, da se članak o kompaktatima briše 
iz zemaljskih privilegija, a uzalud molili kralja, da im do¬ 
pusti augsburšku konfesiju, nisu više imali zakonom odo¬ 
brene vjeroispovijesti. U politički pogodnom trenutku iza¬ 
bere stoga sabor u Pragu 1575 s carevim pristankom odbor, 
koji je izradio zajedničku vjeroispovijest za sve nekato- 
ličke vjerske zajednice. Ta č. v. osnivala se na starim 
saborskim zaključcima i nauci obiju glavnih struja u evrop¬ 
skoj reformaciji, a napose je uzela u obzir učenje »Češke 
braće« (v.) omogućujući donekle slobodan razvoj različitim 
strujama. Maksimilijan je, doduše, usmeno obećao sabor¬ 
skom poslanstvu, da u pogledu vjere ne će plemstvu pra¬ 
viti smetnja, ali je od toga izuzeo Braću i kraljevske gra¬ 
dove. Napustivši Češku zabranio je, štaviše, da se č. v. 
tiska, ali je ona i nadalje ostala »duhovnom vezom čeških 
evangelika«. Tek 1609 uspjelo je »Češkoj braći«, da na 
osnovu č. v. ishode od Rudolfa II. priznanje t. zv. Maje- 
statom; tim je aktom osnovana zajednička utrakvistička 
crkva, koja je obuhvatila gotovo sav češki narod. Dalji 
razvoj u tom pravcu prekinuo je poraz na Bijeloj Gori 
1620, a ni 1781 nije patent Josipa II. o toleranciji priznao 
č. v. Tek 1918 nastala je jedinstvena »češkobratska crkva 
evangelička« na temelju č. v. i učenja »Češke braće« (prema 
izdanju Komenskoga 1662). 

LIT.: F. Hrejsa, Českđ konfese, jeji vznik, podstata a dejiny, Prag 
1912. J. Š-k. 

ČEŠKI DIJAMANTI. Poput arkanzaških dijamanata to 
su također posve bezbojni čisti i bistri kremeni kristali, 
koji služe kao poludrago kamenje za nakit. Ima ih vrlo 
lijepih u Češkoj. F. T. 

ČEŠKI GRANAT, lijepa crvena, prozirna vrsta granata 
piropa; služi kao poludragi kamen za ures i nakit. F. T. 

ČEŠKO-MORAVSKO GORJE (Českomoravska vreho- 
vina), povijarci (Javorice 825 m, Devet skal 837 m), 
koji zahvataju jugoistočni dio Češke i zapadni dio Mo¬ 
ravske. To je izdignuti i izvijeni dio stare Češke zaravni. 
Prema Češkoj gorje pada veoma blago, a prema Moravskoj 
nešto strmije;' sastavljeno je od prastarih škriljavaca i 
eruptivnih stijena; u njima su pritoci Vltave i Labe usjekli 
plitke, a pritoci Morave dublje doline. Gorje čini dio 
glavnog srednjoevropskog razvoda. Uz obrađena polja ističu 
se livade, a na višim dijelovima zaostale su šume. Većih 
naselja nema, zbog čega kroz gorje, iako je lako prohodno, 
ne prolaze važnije prometne linije. J. R-ć. 



ČEŠKOVIĆ — ČEŠLJUGOVKE 


293 


ČEŠKOVIĆ, Pavao Antun, * Bednja 1652, f Zagreb 
1724, kanonik, veliki prepošt i apostolski protonotar za¬ 
grebačkog kaptola, opat sv. Margarete od Bele i prior 
Vranski. Bio je 1678—1681 rektor bolonjskoga kolegija, 
gdje je prije i svoje nauke svršio. Ostavio je kronološke 
bilješke, među kojima su vrijedne one o turskim ratovima, 
kojima je češće dodavao i latinske stihove. Tiskom je 
izdao: Sermo funebris, to jezt saloztno govorenye nad po¬ 
kopom G. Imbriha kneza Erdoedia, vu Zagrebu 1690. To 
je najstariji dosad poznati tiskopis prve zagrebačke tiskare, 
koju je preuzeo Pavao Ritter-Vitezović. 

LIT.: Lj. Ivančan, Podatci o zagrebačkim kanonicima (1192—1924, 
rukopis u kaptol, arhivu); P. J. Šafarik, Geschichte der illirischen und 

M. B-r. 

ČEŠLJAČE ili kapice 
(Pecten) su školjkaši 
lepezasto rebrastih lju¬ 
štura, koje su kod bra¬ 
ve izrasle u krilaste 
nastavke. Neke č. ima¬ 
ju ljušture simetrične 
i jednake kao kapica 
mala (Pecten glaber), 
koja se prihvaća pred¬ 
meta u moru koncima 
morske svile (byssus). 
Kod oblika jakovske 
kapice (Pecten jaco- 
baeus) ljušture su nejednake, jedna dublja, a druga plo¬ 
snata kao poklopac, pa jakovska kapica leži na morskom 
dnu i može naglim sklapanjem ljuštura otplivati. Č. imaju 
na rubu plašta među pipalima mnoge sjajno zelene oči, 
kojima zamjećuju približavanje neprijatelja (morsku zvi¬ 
jezdu). Meso kapica jede se, 
a ljušture upotrebljavaju kod 
otmjenih gozba za držanje 
ukusnih jela, raka i riba. K. B. 

ČEŠLJAR, Teodor -> Ilić 
Teodor. 

ČEŠLJASTA KERAMIKA 
-> Keramika. 

ČEŠLJIKA (Scandix), bilj¬ 
ni rod iz por. štitarka (v.). 
To su jednogodišnje zeleni, 
koje predstavljaju veoma zna¬ 
čajan sastavni dio vegetacije 
korova na oranicama. Odli¬ 
kuju se višestruko perasto 
razdijeljenim listovima, osku¬ 
dnim sastavljenim štitcima 
bijelih cvjetova i linealno 
duguljastim plodovima, koji 
su neobično dugački (i do 8 
cm), jer imaju vrlo duge, opo¬ 
ro dlakave »kljunove«. Kod 
nas je po oranicama među 
žitom svuda dosta rasprostra¬ 
njena vrsta «S. Pecten-Veneris 
L., a u primorskim krajevima 
rastu na jednakom staništu 
također vrste 5. australis L. i 
*S. grandiflora L. S. H-ć. 

ČEŠLJUGAR ili štiglić 
(Carduelis carduelis) obična 
je naša pjevica, koja živi kao 
stanarica u malenim jatima, 
gdje ima drveća, pa se tu i gnijezdi. Ima je po čitavoj 
Evropi, sjevernoj Africi i jugozapadnoj Aziji. Odrastao 
češljugar hrani se sjemenjem češljuge, strička i različitog 
korova. K g 

ČEŠLJUGOVINA (Dipsacus) f biljni rod iz por. češlju- 
govka (v.). Pripadaju mu trajne ili dvogodišnje zeleni s pa- 
štitasto razgranjenim, bodljikavim stabljikama, koje nose 
na sebi parove nasuprotnih, pri dnu međusobno najčešće 
sraslih listova i veoma značajne, čunjaste, također bodlji¬ 
kave cvjetne glavice. Ove su odozdo obavite malim bro¬ 
jem bodljikavih ovojnih listova, a glavno im obilježje daju 
bjojni, dugi, oštro bodljikasti zalisci, što se nalaze po 
jedan uza svaki cvijet glavice. Kod nas se uz putove, polja 
i jarke susreću vrlo često vrste D. silvester Huds. (s naro- 



VALJCI S GLAVICAMA ČEŠLJUGOVINE NA STROJU 
ZA IZVLAČENJE UTKANIH VUNENIH NITI U SUKNU 


vašeno pilastim listovima) i D. laciniatus (s više ili manje 
rasperjanim listovima), a mnogo su rjeđe vrste D. pilosus 
L. (s listovima na peteljkama) i D. sativus L. (kao podi¬ 
vljala biljka). -> Slika u prilogu. S. H-ć. 

Ova potonja uzgaja se radi dobivanja glavica s tvrdim 
pricvjetnim listovima, koji svršavaju oštrim kukama. Na 
njima se češljaju nekoje vrste sukna, da se izvuku krajevi 
utkanih vunenih niti. Glavice moraju biti odgovarajuće 
duljine, a kuke zašiljene i otporne. Kod nas rastu divlje 
češljugovke kao korov, a kulturna č. goji se najviše u 
toplim južnim zemljama, u Španjolskoj i u Francuskoj oko 
Avignona.. U prvoj godini dobiju se biljke za presad, koje 
u drugoj godini cvjetaju; 3—5 dana nakon cvatnje pristupa 
se rezanju glavica s dršcima 18—20 cm dužine, poslije 
čega se berba suši i prirod razvrstava po kakvoći. Prirod 
20—35.000 komada po jednom he¬ 
ktaru. Sjeme se upotrebljava za 
ptičju hranu. P. K. 

ČEŠLJUGOVKE (Dipsacaceae), 
biljna por. iz reda Rubiales (-> su- 
latičnice). To su zeljaste ili polu- 
grmolike biljke s nasuprotnim listo¬ 
vima, koji su pri dnu često u paro¬ 
vima srasli, a nemaju palistića. 
Cvjetovi su združeni u glavičaste 
ili klasaste cvatove, koji su odozdo 
obavijeni ovojem ovršnih listova. 
Čaška pojedinog cvijeta razvijena 
je u obliku perasto dlakavih bodlja 
ili zubaca, kojih ima 5 ili više, ili 
je jako zakržljala. Izvan nje razvi¬ 
jena je vrlo značajna vanjska ča¬ 
ška, koja je nastala potpunim sra- 
štenjem dvaju predlistića, a ima 
najčešće vrčast ili zdjeličast oblik. 
Vjenčić je zigomorfan i na obodu 
razrezan na 4—5 režnjeva. Unutar 
vjenčića nalaze se 4 (rjeđe samo 2) 
prašnika sa slobodnim prašnicama. 
Plodnica je jednogradna i podrasla, 
a iz nje se razvija jednosjemena 
roška. — Por. pripada 11 rodova, 
od kojih su u domaćoj flori zastu¬ 
pani ovi: češljugovina (v.), glava- 
tinka (v.), piskavica (v.), preskoči- 
ca (v.), prženica (v.), rešetarka (v.) 
i zvjezdoglavka (v.). Nekoji su od 
tih rodova svojim cvatovima, ča- 
škama i plodovima veoma slični 
por. glavočika (v.); ipak se ne mo¬ 
že govoriti o kakvoj neposrednoj 
Biogenetskoj srodnosti tih dviju 
porodica. 

LIT.: S. Gjurašin, Povijest razvoja in- 
florescencije kod Dipsakaceja. Rad 158., 
CEŠNJACA Zagreb 1904. S. H-ć. 


kroatischen Literatur, Prag 1865. 



JAKOVSKA KAPICA, 
visoka 10 cm 



ČEŠLJIKA 

ČEŠMEDŽIJEV — ČETKA 


ČEŠMEDŽIJEV, Josif, ^ Skoplje 1890, bugarski skla¬ 
datelj i muzikolog. Učio u carigradskom duhovnom semi¬ 
naru, a od 1909 do 1912 u leipziškom konzervatoriju. Neko 
je vrijeme bio dirigent u Hamburgu, od 1914 gimnazijski 
učitelj u Bugarskoj, a od 1920 profesor u Glazbenoj aka¬ 
demiji u Sofiji. Njegove su skladbe: tri simfonijske pjesme 
(g-mol, d-dur, es-dur), 1 simfonija (nedovršena), 7 para¬ 
fraza narodnih popjevaka za orkestar, opera Meglena , 
harmonizacije makedonskih pučkih popjevaka. B. Š. 

ČEŠNJAČA (Alliaria officinalis Andrz.), dvogodišnja 
ili trajna zelen iz por. krstašica (v.). Ima srcasto okrugla¬ 
ste ili gotovo trokutaste, grubo narovašene listove na 
uspravnoj stabljici, bijele cvjetove u grozdovima i linealne, 
do 6 cm duge komuške. Trljaju li se listovi među prstima, 
mirišu snažno na češnjak (odatle narodno ime). Raste uz 
rubove živica i u svijetlim šumama. S. H-ć. 

ČEŠNJAK -> Luk. 

ČEŠSKAJA GUBA, prostrani i dosta otvoreni zaljev Ba- 
rentsova mora, između poluotoka Kaninska zemlja i Ti- 
manskog primorja. More je plitko (najveća dubina ispod 
50 m), a obale su niske i bez naselja. Dijelovi blizu obale 
zamrznu se zimi kao i zemljište okolnih tundra, iz kojih 
pritječe ljeti više manjih pritoka. Jedan se zove Češa, i po 
njemu je prozvan ovaj zaljev. Guba znači »morski zaljev«. 
Č. g. je poznato lovište riba i tuljana. 

ČETINA je jaka, debela i kruta dlaka, izrasla u 
brkovima sisavaca, osobito kod morža, po tijelu svinja, u 
repu slona, u grivi dikobraza i si. I kod nekih ptica ima 
četinastoga perja. Česte su četine osobito kod mnogih 
člankonožaca s dlakavom kožom. Kod njih su neke dlake 
pojačane u čvršće četine, najviše na nogama, oko glave, 
kod nižih kukaca na kraju zadka kao zadčana četina (ter- 
minalni filament kod voden-cvjetova, nekih beskrilaca 
i dr.). Na četine nailazimo i kod nekih ramenonožaca, a 
vrlo su značajne hitinske četine (chaetae), koje su izrasle 
iz kože velikog dijela crva kolutićavaca. Streličari ( Chaeto- 
gnatha) imaju oko usta jake svinute četine, kojima kao 
čeljustima hvataju plijen. N. F-k. 

ČETINJAČE (Coniferae) su poseban razred golosjeme- 
njača, kojemu pripada najveći dio danas još živog crno- 
goričnog drveća i grmova (-> crnogorica), a i mnogo već 
izumrlih (fosilnih) tipova. Njihovo stablo ima u početku 
kolateralne otvorene žile (v.), a kasnije raste u debljinu 
s pomoću kambija. Drvo odraslog stabla odlikuje se vrlo 
jednoličnom i pravilnom anatomskom građom, budući da 
je sastavljeno jedino iz traheida s velikim ograđenim ja- 
žicama na radijalnim stijenkama. U anatomskom su po¬ 
gledu značajne i t. zv. smolenice; to su žljezdasti kanali 
sa smolom, koji su razvijeni vrlo često u kori i u listo¬ 
vima, a kod por. borovaka i u drvetu. Inače je stablo č-a 
uvijek obilno razgranjeno i ima redovito veoma pravilan 
uzrast. Razgranjenje je najčešće monopodijalno, a samo 
kod nekih eksotskih čempresovki simpodijalno. Pri tom su 
pojedini ogranci često razlučeni u t. zv. duge i t. zv. kratke 
izdanke. 

Ogranci stabla nose na sebi mnogobrojne male Ijuskaste 
ili iglaste listove, koji su poredani bilo izmjenito, bilo u 
pršljenima ili nasuprotno. Kod naših je domaćih č-a naj¬ 
češći i najznačajniji tip iglastih listova, t. zv. četina, po ko¬ 
jima je čitav razred i dobio svoje narodno ime. Kod velike 
većine č-a traju četine po više godina, te su — kao poseban 
tip koncentričnog lista — građene izrazito kseromorfno. 
Kod nekih č-a razvijaju se na mladoj klici drugačiji listovi 
negoli na odrasloj biljci, a kod nekih (tako na pr. kod 
bora) razvijeni su i na odrasloj biljci dvojaki listovi, jer 
na pr. dugi izdanci nose samo Ijuskaste ili kožaste pri- 
dankove listove, a kratki prave četine. 

Č. su jednodomne ili dvodomne biljke. Njihovi su re¬ 
sama slični muški cvjetovi združeni često u grozdaste cva¬ 
tove (-> bor). Ljuskasti ili štitasti prašnici poredani su na 
cvjetištu na isti način kao i vegetativni listovi na ogran¬ 
cima stabla, a svaki nosi na donjoj strani po 2—20 pe- 
ludnica. Ženski su cvjetovi kod većine č-a razvijeni u 
obliku t. zv. češera ili šišarica. Sjemeni su zametci atropni 
ili anatropni, a primarna se endosperma (makroprotalij) 
razvija u njima razmjerno kasno, obično tek nakon zavr¬ 
šenog oprašivanja. Oprašivanje se vrši s pomoću vjetra, 
a oplodnja s pomoću spermalnih stanica (odnosno jezgara), 
koje — jer nemaju značaj aktivno gibljivih spermatozoida 
— dolaze u dodir s jajnim stanicama putem peludne cijevi. 


Iz oplođenog jajeta razvija se najprije t. zv. pretklica 
(proembryo), a tek iz ove klica (embryo), koja je u zre¬ 
lom sjemenu obavijena hranljivim staničjem primarnog 
endosperma. Istodobno pretvara se čitava ženska šišarica 
u suhi, tvrdi, odrvenjeli »plodni češer« (strobilus ili co- 
nus — odatle ime Coniferae ), koji među svojim ljuskama 
nosi brojne sjemenke. Jedino kod borovice (v.) i por. 
tisovka (v.) razvijaju se mjesto suhih plodnih češera po¬ 
sebni »mesnati plodovi«. 

Dijele se u 3 porodice, koje se — uzmemo li u obzir 
samo predstavnike iz domaće flore — razlikuju među¬ 
sobno ovako: 

1 a) Vegetativni, prašnički i plodni listovi poredani su nasuprotno 
ili u pršljenima . . . por. čempresovke (v.). 

b) Vegetativni listovi poredani su izmjenito, pri tom često u ču- 
percima ili u 2 reda; prašnički i plodni listovi poredani su također 
izmjenito, rjeđe je u $ cvijetu samo 1 plodni list ... 2. 

2 a) Jednodomne biljke sa po 2 peludnice na svakom prašniku i po 
2 sjemena zametka na svakom plodnom listu; sjemenke u odrvenjelom 
plodnom češeru . . . por. borovke (v.). 

b) Dvodomne biljke sa 5—8 peludnica na svakom prašniku; $ cvijet 
iz jednog plodnog lista s 1 sjemenim zametkom; sjemenka obavijena 
crvenim, mesnatim ovojem, pa stoga slična bobi . . . porodica tisovke 
(v). S. H-ć. 



NAJOBIČNIJE VRSTE ČETAKA 

1. Blatarica, 2. za odjeću, 3. za konje, 4. dimnjačarska, 5a. soboslikarska, 
5b. ličilačka, 6. stolna, 7. za prašinu, 8. zubna, 9a. i b. slikarske četkice 


ČETKA ili kefa (lat. scopa) sprava je za različite po¬ 
slove u domaćinstvu, obrtu i veleobrtu. Sastavni su joj 
dijelovi daščica (držalo, ručka) i perajice. Njome se po¬ 
najviše čiste, peru, mažu i glačaju predmeti. Prema upo¬ 
trebi izrađuju se četke od različnog tvoriva te u ra¬ 
zličitom obliku i veličini. Č., odnosno vrsta metle, javlja 
se kod starih Grka i Rimljana. Oni je upotrebljavaju za 
kućne potrebe i za čišćenje hramova. Služba čistilaca hra¬ 
mova bila je počasna, a zvali su se scoparii. 

Četkarstvo je bilo prije mali obrt, no danas se četke 
izrađuju ponajviše u tvornicama od četina oštre i opružne 
dlake sa svinjskog hrbta (peraje), strune konjskog repa 
i grive, kravljeg repa, kosirijeti, jazavčeve, mačje i ku- 
nine dlake, rižine slame, metlice sijerka, biljnih vlakna i 
korijena, pamučnih konaca, pruća, ptičjeg perja, gume i 
raznovrsne kovinske žice. Perajice ovog tvoriva učvr¬ 
šćuju se u vrti je na drvo, rožinu, kosti, kornjačevinu, 
kovinu, galalit, ebonit, celuloid i dr. Vrtlje se vrtaju tako, 
da su dolje nešto uže. Neke četke imaju perajice kruto 
utisnute u vrtlje, koje ne prolaze sasvim kroz daščice ili 
drške. Drugim su četkama povučene perajice u vrtlje 
vrpcom ili žicom. Ima četaka, kod kojih su perajice poput 
većeg snopića nastavljene i povezane na držak vrpcom, 
žicom i zalivene četkarskom smolom. Slikarske su četkice 
utisnute u badrljice ptičjeg pera ili učvršćene na štapić 
limenom cjevčicom. Utisnute, a i povezane četke poslije 
se obrežu ju ili šišaju ravno, izbočeno ili udubljeno; prema 
tome, čemu je četka namijenjena, odgovara i način obre- 
zivanja. Poleđina četke može biti obložena oplatom od 
najjednostavnijeg drvenog do najskupocjenijeg tvoriva, 
ukrašenog raznovrsnim tehnikama. U domaćinstvu se četke 

CETVEROPREG NA GRČKOJ ANTIKNOJ VAZI 
Pariz, Louvre 

upotrebljavaju za njegu tijela: četkice za pranje zubi, za 
ribanje tijela, za češljanje kose i za pranje ruku i no¬ 
kata; č. za čišćenje predmeta: četkanje odijela, čišćenje 
i laštenje obuće, pranje staklenog posuđa, čišćenje ka- 
miša, pranje podova i drvenih predmeta, čišćenje prašine, 
laštenje štednjaka, četkanje konja i drugih domaćih živo¬ 
tinja. Kod preradbe lana, konoplje i vune čiste se vlakna 
četkom, zvanom češalja. 

Mnogi obrtnici imaju naročite četke za svoje radove. 
Tako su poznate dimnjačarske četke od brezova pruća i 
čelične žice, ličilarske, slikarske, zidarske i brijačke četke 
od svinjskih cetina. Stolari, postolari, strugari, mlinari, 
pekari, slastičari, krojači, kožušari i dr. upotrebljavaju 
četke od strune konjskog repa i grive za čišćenje radio¬ 
nica, oruđa i sprava, te za čišćenje svojih proizvoda. Ko- 
vinarski obrtnici imaju četke od čelične žice za čišćenje 
zarđalih predmeta i turpija. Za čišćenje pokućstva od pra¬ 
šine upotrebljavaju se četke od mekog ptičjeg perja i 
četke od pamučnih konaca. 

U tvornicama ima strojeva, koji su upotpunjeni četka¬ 
ma. Mlinarski veleobrt ima u strojevima četke za čišćenje 
žitarica. Strojevi za dobivanje munjine proviđeni su čet¬ 
kicama od bakra. U predionicama i tkaonicama prtene i 
\unene robe ima strojeva, koji četkama prerađuju po¬ 
vršinu tkiva. U velikim gradovima čiste se i peru asfalti- 
rane i popločene ulice četkama u obliku velikih valjaka, 
smještenih pod kolima, koja vuku konji ili koja su s pogo¬ 
nom na motor. U tiskarama se upotrebljava č. za pranje i 
čišćenje slova te za dobivanje prvih otisaka složenih sa¬ 
stavaka. Kovine i tvrda guma (ebonit) čiste se i poliraju 
četkama ili rukom ili strojem. 

Četkarstvom se kao obrtom bave ponajviše slijepci. 
Ima tvornica, koje se, uz izrađivanje raznovrsnih drvenih 
predmeta za domaćinstvo, bave još i izrađivanjem daščica 
za četke. 

LIT.: C. Schreiber, Verarbeitung der Haare, Borsten und Darme 
u Das Buch der Erfindungen, sv. 8., Leipzig 1898; O. Lueger, Lexikon 


der gesamten Technik, svezak 2., Leipzig 1926; Daremberg Saglio, 
Dizzionnaire des antiquites, Pariz; M. Markovac, Tkanje, koža, krzno, 
Zagreb 1939. M. A. M. 

ČETNICI -► Komite Srbij'a, Povijest. 

ČETRDESET MUČENIKA, slavi se u rimskoj liturgiji 
10. III. Ti su kršćani, kapadočki vojnici, mučeni početkom 
4. st. u Sebasti Armenskoj za tiranije Licinija, protivnika 
cara Konstantina. Prema jednoj homiliji sv. Bazilija osta¬ 
vljeni su kroz cijelu noć po cičoj zimi u zamrznutu jezeru, 
zatim su im polomljeni udovi, bačeni u vatru, a potom u 
vodu. Naš narod govori, da je takovo vrijeme (vedro ili 
kišno) kroz 40 dana, kakovo je na dan 40 mučenika. 

LIT.: Bolland, Acta Sanctorum, mart, sv. II., dan 10.; Bibliotheca 
hagiogr. latina, sv. II., Bruxelles 1900—1901 (pod Sebasteni). D. N. 

ČETRDESETNICA, korizma, 40-dnevni je post pred 
Uskrs; počinje s Čistom srijedom. Od apostolskih se vre¬ 
mena kršćani pripravljaju molitvom i postom za Uskrs. 
Od 4. st. traje ta priprava 40 dana. U staro je doba bila 
osobito potrebna katekumenima, koji su se imali krstiti na 
Veliku subotu. Danas je crkva znatno ublažila post, ali se 
starokršćanski duh priprave sačuvao u korizmenoj liturgiji. 
U mnogim našim krajevima seljaci još i danas strogo poste, 
pače ima dana, u kojima žive samo o kruhu i vodi. 

LIT.: O. S. B. Gueranger, L'annee liturgique, Le Careme, Pariz 
1880«. b. S. 


ČETRNAEST WILSONOVIH TOČAKA -> Wilson. 
ČETRUN -> Naranče vica. 

ČETVERAC -> Stih. 

ČETVEROKUT -► Višekut. 

ČETVEROPREG (lat. quadriga) su kola, u koja su upo- 
redo upregnuta četiri konja. Rimljani su ih preuzeli za 
utrke od Grka. Kasnije se č. upotrebljavao za triumfe i 


druge povorke. Kola imaju d 
(->■ biga). Č. je često prika¬ 
zivan na novcima (tako na 
tetradrahmi iz Sirakuze i dr.). 
Radi slikovitosti č-i su bili 
Često obrađivani u kiparstvu. 
Poznati su brončani konji č-a 
iz Neronova doba, što se da¬ 
nas nalaze nad glavnim por¬ 
talom crkve sv. Marka u Mle¬ 
cima, a doneseni su odmah 
na početku 13. st. iz Carigra¬ 
da. Od novijih skulptura spo¬ 
minjemo č. od Schadowa na 
Brandenburškim vratima u 
Berlinu (-> slika u prilogu 
Berlina) pa grupu od Thor- 
waldsena u Aleksandrovoj 
povorci u Rimu. 


niska kotača kao dvopreg 



POBJEDNIČKI ČETVEROPREG 
NA TETRADRAHMI 
IZ SIRAKUZE 

(rezao Euenet oko g. 400 pr. Kr.) 


Danas se č. zovu četiri konja, upregnuta u kola, ponaj¬ 
više u svečanim povorkama. Konji nisu upregnuti uporedo, 
već dva i dva. Z D 

ČETVEROSTRAN i ČETVERO VRH. To su pod na¬ 
zivom potpuni četverostran , odnosno potpuni četverovrh 
dvije osnovne figure projektivne geometrije zbog osobitih 
svojih svojstava. Definiramo ih ovako: Potpuni četverovrh 
je sustav od bilo koje četiri točke u ravnini (od kojih 
ni koje tri ne leže na istom pravcu) i njihovih šest spoj¬ 




nica; ove se zovu stranice , a zadane točke vrsi četvero- 
vrha. Ako su to točke A, B, C, D (si. 1), tada su AB, CD; 
AC, BD i AD, BC tri para suprotnih stranica. Sjecište 
svakog tog para zove se dijagonalna točka četverovrha (u 
slici su to točke P, Q, R); one čine t. zv. diagonalni trovrh 
potpunog četverovrha. Potpuni četverostran je sustav od 
četiri pravca a , b, c, d ravnine (od kojih ni koja tri ne idu 
jednom istom točkom) i njihovih šest sjecišta; ovo su vrsi 
četverostrana, dok su zadani pravci njegove stranice (si. 2). 

Vrsi se vrsta ju u tri para suprotnih vrhova: ab , cd; ac , bd 
i ad, bc; njihove spojnice p, q, r zovu se dijagonale potpu¬ 
nog četverostrana i čine t. zv. dijagonalni trostran. Ova 
dva pojma uveo je u nauku L. Carnot u svojim djelima 
De la correlation des figures en geomćtrie (1801) i Geo- 
metrie de position (1803). (O svojstvima tih figura De - 
sargues , Harmonitet i Projektivna geometrija). R. C. 

ČETVORINA Kvadrat. 

ČETVORKA je bakreni krupni novac od 4 novčića, koji 
je Austrijska carevini počela kovati 1860 u teškim finan- 
cijalnim prilikama iza nesretno vođenog rata u Italiji i 
gubitka Lombardije. I. R-o. 

ČETVORKA (Quadrille fran^aise), francuski društveni 
ples, nastao 1821 od pet najraširenijih contredansa (v.): le 
pantalon, l’ete, la poule, la trenis i la pastourelle, s dodat¬ 
kom šeste slike finale , koja se izvodi u različitim neodre¬ 
đenim oblicima. Č-u su isprva plesala po četiri para u 
četverokutu (en carre), pa navodno odatle potječe i ime 
plesu. Č. je bila najrašireniji društveni ples 19. st. U 
Hrvatskoj se raširila iza francuske okupacije. Iza prvog 
svjetskoga rata četvorku su potisnuli novi plesovi, ali se u 
nekim krajevima Evrope održala do danas. V. K-ć. 

ČETVORNI SAVEZ (franc. Quadruple-Alliance), oznaka 
za više političkih saveza, sklopljenih između četiri države, 
ponajviše četiri velike sile, da se suzbije opasnost od poli¬ 
tičke premoći jedne ili više sila ili očuva postojeći sustav 
u međunarodnom životu. 

1. Č. s. od 28. X. 1666 bio je ugovoren u Haagu između 
generalnih staleža Holandije, kralja Danske, izbornog kneza 
brandenburškoga Fridrika Vilima i vojvode od Braun- 
schweig-Liineburga, da bi se obranila nezavisnost slobo¬ 
dnoga državnog grada Bremena prema Švedskoj. Podjedno 
je zamišljen kao protuteža politici Luja XIV. 

2. Č. s. 1718. Na poticaj francuskoga prvog ministra Du- 
boisa i engleskog ministra vanjskih poslova Stanhopea bi 
2. VIII. 1718 sklopljen savez između Engleske, Francuske, 
Holandije i Austrije protiv Španjolske, koja je za ministra 
Alberonija nastojala poništiti Utrechtski ugovor iz 1713. 
Politika osamljivanja Španjolske utvrđena je već 1716 i 
1717 trojnim savezom Engleske, Francuske i Holandije, 
kojemu je poslije Požarevačkog mira s Turcima pristu¬ 
pila i Austrija. Holandija je, doduše, ugovor potpisala tek 
16. II. 1719, ali se njezine namjere i prije podudarahu s po¬ 
litikom ostalih saveznika. Posljedica je toga saveza bio 1719 
pad Alberonija i poraz Španjolske. 

3. Č. s. 1815. Iz težnje, da bi se privelo kraju djelo 
Bečkog kongresa, rodila se misao o stvaranju evropske 
konfederacije. Time se trebao dati završan oblik odnosima 
između velikih sila i učvrstiti njihova veza radi očuvanja 
mira. U tu svrhu moralo se najprije udovoljiti zahtjevima 
Rusije i Engleske; Rusiji se udovoljilo ugovorom Svete 
Alijanse od 26. IX. 1815 (-> Alijansa sveta), a Engleskoj 
ugovorom između Engleske, Pruske, Rusije i Austrije, 
sklopljenim u Parizu 20. XI. 1815. Tim je ugovorom udaren 
temelj četvornom savezu. Svoju lozu vuče on iz Chaumont- 
skog pakta od 1. III. 1814, koji stvaraše mogućnost inter- 
vencije, čim bi se pojavio kakav revolucionarni pokret. 
Ali baš u tom pitanju ne bijahu Rusija i Engleska istog 
mnijenja: Rusija je zastupala potrebu intervencije u sva¬ 
kom slučaju, a Engleska ju je htjela ograničiti samo na 
slučajeve, kad bi takav pokret zaprijetio općem miru. 
Svakako se velike sile moraju sporazumjeti u pitanju po¬ 
trebnih mjera, a za to, po engleskom shvaćanju, treba 
samo obnoviti Chaumontski pakt, koji je uostalom obno¬ 
vljen već 25. III. 1815 u Beču. Ugovor od 20. XI. 1815 
sastavni je dio ugovora drugoga Pariškog mira, a oštrica 
mu je uperena protiv Francuske, ako se ona odluči na 
bilo koji veći pothvat, koji bi poremetio mir u Evropi. 
S obzirom na mogućnost revolucionarnih pokreta u dru¬ 
gim zemljama čl. 6. ugovora određuje, da će se strane 
ugovornice sastajati na vremenski određenim kongresima, 
na kojima će povesti riječ o velikim zajedničkim intere¬ 
sima i o potrebnim mjerama za očuvanje mira među drža¬ 
vama. Ta odredba uvrštena je u ugovor prema političkom 
programu engleskog diplomata Castlereagha (v.), koji je 
trajan dodir između glavnih predstavnika političkog života 
smatrao najboljim sredstvom kod rješavanja vanjsko-poli- 
tičkih pitanja i održanja evropske ravnoteže. 

4. Č. s. 1834. G. 1832 izbila je u Portugalu revolucija 
zbog pothvata Pedra I., bivšeg brazilskog cara (-> Brazi- 
lija, Povijest), protiv njegova brata don Miguela, koji je 


Pedrovoj kćeri Mariji da Gloria 1828 oduzeo prijestolje. 
Iz porodične svađe razvio se građanski rat, u kojem su 
pobijedili liberalni pristaše don Pedra. Te su prilike do¬ 
vele do takmičenja između Francuske i Engleske. Kad je 
don Pedro 1833 ušao u Lisabon, Engleska se požurila da 
prizna kraljevsko dostojanstvo njegovoj kćeri, a učinila 
je to i Francuska. Kako se don Miguel spremao na otpor, 
engleski ministar vanjskih poslova Palmerston odluči Špa¬ 
njolsku sklonuti na intervenciju i tako spriječiti interven¬ 
ciju Francuske, a don Miguela prisiliti na kapitulaciju. 
Francuska se tada priključi već sklopljenom sporazumu 
Engleske s Portugalom i Španjolskom, i tako bi 22. IV. 
1834 u Londonu sklopljen ugovor između Engleske, Fran¬ 
cuske, Španjolske i Portugala. Svrha mu je bila, da ukloni 
pretendente don Miguela u Portugalu i don Carlosa u 
Španjolskoj u korist kraljice Marije, odnosno španjolske 
kraljice Izabele II. i da se u obje iberske zemlje uvede 
ustavna vladavina. Španjolska regentkinja Marija Kristina 
obveza se u ime kćeri Izabele, da će poslati u Portugal 
vojsku protiv don Miguela, koju bi pcdupiralo englesko 
brodovlje. Ako bi se pokazala potreba za sudjelovanjem 
Francuske, francuski se kralj obveza, da će u sporazumu 
sa saveznicima poduzeti potrebne korake. Don Pedro kao 
regent obeća primjerenu rentu don Miguelu, kad ostavi 
kraljevinu, i amnestiju njegovim pristašama; istu obvezu 
preuzme Marija Kristina prema don Carlosu. Palmerston 
je ovaj savez karakterizirao riječima: »Ugovor između za¬ 
padnih ustavnih država polaže temelj četvornom savezu, 
koji će biti jaka protuteža istočnoj Svetoj Alijansi.« Po¬ 
stavljeni je cilj savez na Pirenejskom poluotoku i postigao. 

5. Č. s. od 15. VII. 1840. U 19. st. više puta se težnja za 
održanjem međunarodne ravnoteže spojila s »istočnim pi¬ 
tanjem«, t. j. pitanjem Bližega Istoka; evropske velike sile 
nastojale su odrediti područja svojih probitaka u Egiptu 
i Maloj Aziji. Egipatski paša Mehmed Alija suzbijao je u 
uspješnim vojnama 1831—40 vrhovništvo turskog sultana 
i zaposjeo Siriju. Kako je uza nj stajala Francuska, obra¬ 
zovaše 15. VII. 1840 Engleska, Austrija, Pruska i Rusija 
č. s., da ga primoraju na napuštanje Sirije. Dok su na 
jednoj strani podupirale Tursku, na drugoj su je sklonuli, 
da Mehmed Aliji podijeli nasljedno namjesništvo u Egiptu. 
Time je Turska napokon priznata kao nezavisna država. 

6. Č. s. 1915 (obično nazivan Četvorni sporazum). Na¬ 
stao je priključkom Japana Trojnom sporazumu između 
Francuske, Rusije i Engleske. Države Trojnog sporazuma 
računale su na početku svjetskog rata 1914 s mogućnošću, 
da bi težnje Japana za njemačkom kolonijom Kiaučou u 
Kini mogle dovesti do prekida veza između Japana i Nje¬ 
mačke i priključka Japana Trojnom sporazumu. Dok je 
Francuska bila povezana s Japanom ugovorom o teritori¬ 
jalnoj garanciji iz 1907, između Japana i Rusije postojaše 
uzajamno nepovjerenje kao posljedica nedavnog sukoba 
Poticaj za priključak Japana Trojnom sporazumu došao je 
sa strane Francuske. Poklisar u Tokiju Regnault predložio 
je nacrt francusko-japanskog ugovora po uzoru englesko- 
japanskog iz 1905, koji je obnovljen i upotpunjen 1911, i 
predložio ga ministru Kato (v.) 8. VIII. 1914. Poteškoća 
bijaše u tome, što englesko-japanski ugovor zabranjivaše 
stranama ugovornicama, da sklope bilo kakvo utanačenje 
s nekom trećom državom, ako jedna prethodno ne oba¬ 
vijesti drugu. Veza između Pariza i Tokija trebala je da¬ 
kle ići preko Londona. Do riječi je došao % čl. 2. englesko- 
japanskog ugovora, koji određivaše njihovu uzajamnu po¬ 
moć u slučaju, kad bi jedna strana bila napadnuta i tako 
se zaratila zbog obrane svojih teritorijalnih interesa i inte¬ 
resa posebno navedenih u tom ugovoru. Japanska vlada 
stala je na gledište, da za Japan doista postoji obveza 
ulaska u rat, i predložila engleskoj vladi neposrednu zaje¬ 
dničku akciju protiv Kiaučoua, a 23. VIII. objavila je, da 
se Japan nalazi u ratnom stanju s Njemačkom. Francuska 
je u Londonu postavila pitanje, bi li se odredbe englesko- 
japanskog ugovora mogle protegnuti na Francusku i Ru¬ 
siju i tako vojni savez pretvoriti u četvorni. Francuska, 
Rusija i Engleska stajale su doista 1914 nasuprot Njema¬ 
čkoj i Austro-Ugarskoj, ali Trojni sporazum, koji bi imao 
u vidu ostvarenje zajedničkih ciljeva, nemaše oslona u 
nikakvom diplomatskom dokumentu. Stvarno samo Ru¬ 
sija i Francuska bijahu ugovorom obvezane, da zajednički 
istupaju protiv Trojnog saveza; Engleska bijaše 1904 i 
1907 riješila različna sporna pitanja s njima. Tek 5. IX. 
1914 sve tri potpisaše u Londonu zajedničko očitovanje, 

zapravo posebno utanačenje, da ne će sklapati posebnog 
mira i da će uvjete budućeg mira uzeti u razmatranje 
nakon zajedničkog prethodnog sporazuma. Ruski ministar 
vanjskih poslova Sazonov (v.) predložio je, da Japan 
jednostavno pristupi očitovanju od 5. IX. 1914. Za tu se 
mogućnost zagrijao francuski ministar vanjskih poslova 
Delcasse (v.), a i japanski poslanik u Parizu Ishii (v.) 
zagovarao je politiku zbliženja s Rusijom. Akt o pristupu 
Japana bio je potpisan u Londonu 19. X. 1915, a objavljen 
30. X. Njime Japan nije prihvatio nikakvu posebnu ob¬ 
vezu s obzirom na vođenje rata, nego se jedino obvezao, 
da ne će sklopiti separatan mir. 

LIT.: A. M. Young, Japon ande r Taisho Tenno 1912—26, London 
1928; A. Pingaud, Les projets d’intervention japonaise, 1914 — 17. Čtudes 
diplomatiques, Revue des Deux Mondes, 1. IX. 1930; Isti, Histoire 
dip1omatique de la France pendant la Grande Guerre, 2 sv., Pariz. 

7. Č. s. 1933 (poznat kao Četvorni pakt). Povodom 
boravka predsjednika engleskog ministarskog vijeća Mac 
Donalda i Sir John Simona u Rimu u ožujku 1933 pred¬ 
sjednik talijanskoga ministarskog vijeća B. Mussolini iz¬ 
nio je pitanje o praktičnom značenju § 19. Pakta Lige 
naroda, koji govori o preispitivanju onih međunarodnih 
ugovora, koje nije moguće primijeniti, i o onim međuna¬ 
rodnim prilikama, koje bi mogle ugroziti svjetski mir. U 
vezi s time postavio je pitanje sklapanja pakta između 
četiriju velikih sila: Francuske, Italije, Njemačke i Velike 
Britanije u duhu Pariškog i Briand-Kelloggova pakta iz 
1922 i izjave o razoružanju od 11. XII. 1932. Učinio je 
to s obzirom na rasprave i trvenja u evropskoj politici 
u pogledu zahtjeva za revizijom teritorijalnih odredaba 
mirovnih ugovora iz.g. 1919. No 23. III. jedno je francu¬ 
sko saopćenje istaknulo, da se prema mnijenju francuskih 
i engleskih državnika suradnja četiriju velikih sila može 
provesti samo u okviru Lige naroda, a države Male An- 
tante izniješe u službenoj noti svoje rezerve protiv pakta, 
koji bi mogao raspolagati pravima trećih. Mac Donald 
je izjavio u Donjoj kući, da plan o četvornom savezu ne 
isključuje male države, kojima je više nego velikim si¬ 
lama potrebno, da se odstrane povodi nemira. Francuski 
ministar predsjednik Daladier naglasio je, da bi prijedlog 
mogao biti vrlo koristan, ali se založio za načelo jedna¬ 
kosti svih država. Novi pakt ne bi po njegovu mišljenju 
značio direktorij velikih sila, koji bi mogao nalagati revi¬ 
ziju ugovora. 10. IV. podnijela je francuska vlada tali¬ 
janskoj vladi spomenicu, koju je saopćila i Velikoj Bri¬ 
taniji, Maloj Antanti i Poljskoj; pridružujući se talijan¬ 
skim namjerama naglasila je potpuno pristajanje uz pakt 
Lige naroda s primjedbom, da novi pakt ne bi smio do¬ 
nositi odluke o pojedinim državama bez njihova pristanka. 
Na sastanku u Pragu 30. V. odredilo je vijeće Male An- 
tante svoje stanovište prema četvornom paktu. Pošto je 
dobilo jamstvo od francuske vlade, da četvorni pakt ne 
bi dirao u životne interese pojedinih država, vijeće je 
izrazilo nadu, da bi odluke velikih sila u pitanjima, koja 
se tiču njih samih, mogle dovesti do uzajamnog zbliženja. 
Napokon je u Rimu 7. VI. 1933 parafiran, a 15. VII. 1933 
potpisan Pakt o sporazumu i suradnji između Fran¬ 
cuske , Italije, Njemačke i Velike Britanije. Strane ugo- 
vornice sklapaju ugovor svijesne odgovornosti, koju imaju 
kao stalni članovi vijeća Lige naroda, i uvjerene su, da 
se neprijatno osjećanje, u kome se nalazi svijet, može 
odstraniti samo jačanjem solidarnosti i vjernim održava¬ 
njem obveza iz odredaba Pakta Lige naroda, Locarnskog 
i Kelloggova pakta te izjave o neupotrebi sile od 2. III. 
1933. One će nastojati, da se odredbe pakta Lige naroda 
doista provode; poštivat će prava svake države, a ni o 
jednoj ne će odlučivati bez njezina sudjelovanja. Prema 
čl. 1. spor ažurni jevat će se one u svim pitanjima, koja ih 
se tiču, a učinit će sve, da u krugu Lige naroda provode 
politiku djelovorne suradnje u svrhu održanja mira. Pre¬ 
ma čl. 2. zaključuju, da će, s obzirom na pakt Lige na¬ 
roda, osobito čl. 10., 16. i 19., a pod uvjetom, da jedino 
redoviti organi Lige naroda donose odluke, ispitivati 
među sobom prijedloge, metode i načine postupka, koji 
ove odredbe mogu učiniti djelotvornima. Prema čl. 3. na¬ 
stojat će osigurati uspjeh konfereniji za razoružanje; pi¬ 
tanja, koja ih se posebno tiču, a ostanu i dalje otvorena, 
pomno će razmotriti, da bi se riješila na prikladan 
način. Prema čl. 4. sporazumjet će se u pitanjima gospo¬ 
darske naravi, koja bi se mogla riješiti u okviru odredaba 
Lige naroda, osobito u pitanjima gospodarske obnove 
Evrope. Čl. 5. određuje trajanje ugovora na deset godina. 


Saopćivši vladi Čehoslovačke tekst pakta francuski je mi¬ 
nistar vanjskih poslova Paul-Boncour 7. VI. posebnim 
pismom istakao još jednom, da pakt nipošto ne uvodi 
pitanje revizije izvan pravila određenih u čl. 19. Ligina 
pakta i da francuska vlada ne će primiti nikakav prije¬ 
dlog, kojemu bi bila svrha, da te uvjete promijeni. Budući 
da je za zaključke Ligine skupštine potrebna jednogla- 
snost, to se revizija na temelju čl. 19. ne može provesti 
bez pristanka interesirane stranke. Protupismom je čeho- 
slovački poslanik u Parizu Osusky primio na znanje i odo¬ 
brio takvo shvaćanje. Dok je dakle Mala Antanta pristala 
na ovako protumačeni č. p., Poljska — smatrajući sebe 
velevlašću — nije htjela priznati hijerarhiju četvero veli¬ 
kih sila, koja se po njezinu mnijenju protivi paktu Lige 
naroda. Ni konačni tekst nije ublažio njezino neraspolo¬ 
ženje. U toj prilici nije se mogao zatajiti početak otuđi¬ 
vanja između Francuske i Poljske, koje je dovelo do oči¬ 
tovanja o političkim odnosima između Njemačke i Poljske 
od 26. I. 1934. J. N. 

ČETVRTA BOLEST naziva se u pedijatriji posebna sa¬ 
mostalna infekciozna bolest, naročito kod djece. Ona 
obično prolazi veoma lako i u kratko vrijeme uz skar- 
latoidni ili uz rubeolarni, morbiloidni osip. No etiološki 
treba strogo razlikovati č. b. od pravoga škrleta, od ru¬ 
beola i od morbila. Baš taj naziv »četvrta bolest« (njem. 
Vierte Krankheit, engl. Fourth disease) upućuje nas na 
razliku između te bolesti i tih triju spomenutih osipa. — 
Moskovski dječji liječnik Filatov izvijestio je 1885 prvi 
o toj novoj bolesti, a kasnije ju je (1909) opisao londonski 
liječnik Dukes. Zbog toga nosi č. b. i ime po autorima 
»Filatov-Dukesova bolest«. Osim toga naziva se č. b. još 
i Rubeola scarlatiniformis, Skarlatinoid ili Rubeola scar- 
latinosa. — Inkubacija je duža nego kod škrleta, odnosno 
rubeola ili morbila (9 do 21 do 26 dana). — Osip se javlja 
neposredno, t. j. bez povraćanja (suprotno od škrleta) i bez 
ikakvih teških prodroma, samo uz nisku groznicu, i to po¬ 
najprije na licu (osobito oko usta, suprotno od škrleta), a 
zatim se proširuje na trup, ruke, a najkasnije na noge. 
Osip prolazi brzo i gotovo uvijek bez težih pojava. — Kod 
diferencijalne dijagnoze dolaze u obzir osim te tri nave¬ 
dene dječje bolesti još medikamentozni eksantemi (kinin, 
aspirin, antipirin, piramidon, jodoform, salvarsan, atropin 
i njegovi preparati, luminal, nirvanol, santonin, živa, odno¬ 
sno njezini preparati), zatim alimentarno-toksički osipi, 
različni eksantemi od seruma ili različnih vakcina, nadalje 
i drugi rjeđi eksantemi, kao na pr. megalerythema epide- 
micum (»peta bolest«), t. zv. »šesta«, odnosno i »sedma 
bolest«, te neki slični eksantemi kod gripe, tuberkuloze, 
a poslije i kod poliomielitičkih infekcija. Odrediti, dakle, 
točnu i sigurnu dijagnozu č. b. kadkad je vrlo teško. Ima 
već malih endemija č. b. kod djece, opisanih i zajamčeno 
potvrđenih gotovo u svim većim gradovima, pa i u Za¬ 
grebu. Ostale kliničke pojedinosti predmet su stručne li¬ 
terature u svim jezicima. E. M. 

ČETVRTA DIMENZIJA (u mat. smislu) Višedimen- 
zijalni prostori. 

ČETVRTAK — ČETVRTIŠTE, imena za sredovječna 
trgovišta po hrvatskim krajevima, u kojima su nedjeljni 
sajmovi držani četvrtkom; prvi je oblik običniji. Odgova¬ 
raju im mjesna imena Sredska, Sredice, Subotska, Subo- 
tište, Nedjeljište, u kojima su takvi sajmovi bili srijedom, 
subotom ili nedjeljom. U Babogredskoj Posavini na desnoj 
strani Save postojalo je selo Utorković, a u Gariću Utor- 
čec, te je vjerojatno, da su ta mjesta dobila svoje ime po 
sajmu u utorak, iako je to inače rijedak sajmeni dan. 

1. Znatno trgovačko i obrtničko mjesto na zemljištu današnjega Da¬ 
ruvara, kraljevski posjed s posebnim trgovačkim povlasticama, samo¬ 
upravom i bogatom carinom, koju je donosio nedjeljni sajam. U njemu 
je stajala crkva BI. Dj. Marije sa župom, koja je već u 15. st. imala 
dva kapelana. Sajam u Č. tako je bio važan, da su se na njemu 
oglašavale odluke sabora i županije. Nedaleko Č-a postojale su ljeko¬ 
vite toplice, koje su i u srednjem vijeku bile mnogo posjećivane. Oko 
njih se, doduše, razvilo veliko naselje pod imenom Toplica, koje je 
imalo i svoju župu BI. Djev. Marije i povlašten položaj trgovačkoga 
mjesta, dakle sve kao i Četvrtak, ali su se u početku 16. st. ta dva 
naselja toliko raširila, da su se gotovo spojila, i već su ih oko 1530 
računali kao jedno. Blizu Č-a bilo je prije Turaka i mjesto Podborje 
s crkvom sv. Ladislava, a nad Toplicom tvrđava, koja se zvala Kamen- 
grad. Tako je oko trgovačko-obrtničkoga Č-a živjelo u srednjem vijeku 
mnogobrojno naselje, a dobro je bila nastanjena i okolica. Stoga su 
kraj Č-a i franjevci osnovali svoj samostan, koji je nosio posvetu 
sv. Ladislava. Naselje je u 16. st. bilo u punom cvatu, ali ga je 
potpuno uništilo tursko prodiranje, u kojem su sudjelovali mnogo¬ 
brojni četnici i martolozi. Novo tursko naselje nije naslijedilo ime 

Č-a; na njegovu području nastao je poslije odlaska Turaka Daruvar 
u jednom svojem dijelu, a ime Č. se zaboravilo. 

2. Trgovačko-obrtničko mjesto stare župe Moravče, na području 
Sv. Ivana Zeline, a na tlu, koje se sada zove Trsci. U blizini stajala 
je i župna crkva sv. Ivana. Kako su u Č-u držani nedjeljni sajmovi, 
to se u njemu kroz nekoliko stoljeća sastajala i skupština župe Mo¬ 
ravče. Stoga župani moravački i zovu Č. »sedes nostra kathedralis«, 
u kojem se obdržavaju »congregationes generales«. U Č-u su izdane, 
prema tome, i mnoge javnopravne isprave Moravačke župe. U 17. st. 
potisnuto je staro ime, a novi naziv Sv. Ivan Zelina obuhvatio je i 
područje četvrtačko i njemu susjedno oko crkve. 

3. Sajmeno mjesto u blizini Gorjana u Vukovskoj župi na vino¬ 
rodnom zemljištu. U njemu držali su se nedjeljni sajmovi bogatoga 
trgovačko-obrtničkoga Gorjana, na koje je dolazila i dobro naseljena 
okolina. Stoga je u tom Č-u bila podignuta i crkva sv. Ivana, koja je 
pripadala župi gorjanskoj. 

4. Tržni je značaj imao i onaj Č., koji je pripadao u veliko blinj- 
sko vlastelinstvo blizu današnje Sunje. Njegovo je ime i sad sačuvano 
u obliku Četvrtkovac. 

5. Pod imenom Četvrtište postojalo je mjesto sa znatnim trgom 
na desnoj strani Bosuta, u hataru današnjega sela Komletinaca, neda¬ 
leko Nijemaca, u vinkovačkom kotaru. U njemu je stajala crkva 
sv. Stjepana Kralja sa župom, koja je zapisana već 1332. Kako se 
trg dizao na visokoj obali Bosuta, u blizini crkve, to je spram njega 
na toj rijeci održavan brod, koji je trg spajao s dobro naseljenim 
područjem grada Slakovaca i zemljišta oko Đeletovaca i Banovaca. 
Brod i trg donosili su unosnu carinu. Četvrtište je pripadalo velikom 
vlastelinstvu Vir-grada, a kasnije Otoka. Pod Turcima je raseljeno, 
a trg je prenesen u susjedne Nijemce, u kojima je u 17. st. osobito 
procvao, a nalazio se također na obali Bosuta. Crkva sv. Stjepana 
Kralja sačuvala se u doba Turaka i prešla i u 18. st., kada je zbog 
starosti porušena. Oko nje su pod Turcima imali groblje Komletinčani, 
Nijemčani i druga susjedna sela. Oko ostataka crkve i danas postoji 
naziv Četvrtište, koji upućuje na staro naselje i njegovo značenje. 

LIT.: D. Csanki, Magyarorszšg a Hunyadiak koraban, Budimpešta 
1894; G. Wenzel, Codex diplom. Arpadianus continuatus, I.-XII., Bu¬ 
dimpešta 1860—74; J. Briisztle, Recensio universi cleri Dioecesis quin- 
queecdesiensis, Pečuh 1876; Csdnki, K6rosmegye a XVJk szšzadban, 
Budimpešta 1893; Diplomatički zbornik, X., XI. i XII.; F. Rački, Popis 
župa zagrebačke biskupije. Starine, IV., 1872; Đ. Szabo, Dobra Kuća, 
VHAD, X., 1909; E. Laszowski, Habsburški spomenici, II., 1916. S. P-ć. 

ČETVRTAR je u Bosni i Hercegovini ratar, koj; od 
nekoga vlasnika zemlje uzimlje zemlju ili stoku u uživanje 
uz obvezu, da će od plodova davati vlasniku četvrtinu. 
Ovaj odnos, kojemu su slični i odnosi kesimlija , ortaklija 
i dr., posve je privatno-pravne naravi i ne potpada pod 
zakone o kmetskom odnosu, koji se u Bosni i Hercegovini 
po tadašnjoj upravi do g. 1919 smatrao javnopravnim od¬ 
nosom. U Hrvatskoj i Slavoniji nazivao se četvrtarom 
kmet, obvezan davati četvrtinu plodova svome »zemaljskom 
gospodinu«; zato se ta daća zvala »četvrtina«. O. F. 

ČETVRTINA -> Četvrtar. 

ČETVRT-TONSKA GLAZBA. Četvrt-tonove prvi je 
praktički iskoristio Rich. von Stein 1906. Nekako u to 
doba prikazao je svoj bihromatski harmonij s četvrt- 
tonovima i Willi v. Mollendorff (početkom 1907). Jorg 
Mager izdaje 1916 svoju brošuru o četvrt-tonovima. Sva ta 
teorijska i tehnička traganja mogla su, dakako, zanimati 
samo stručnjake. Pa iako se tokom 19. st. sve većim pre¬ 
vladavanjem hromatike kao i u početku 20. st. kidanjem 
tonaliteta kao temeljnoga konstruktivnog sredstva harmo¬ 
nike tragalo za novim sredstvima glazbenog izražaja i 
novim harmonijskim temeljima glazbene umjetnosti, to je 
impresionizam svojim sve većim diferenciranjem zvučnoga 
kompleksa, koji više i nije bio akord u harmonijski kon¬ 
struktivnom smislu, navodio smione novotare, da posegnu 
za četvrt-tonovima, pače i za još manjim intervalima od 
šestine cijelog tona. Široka javnost počela se za to zani¬ 
mati tek onda, kad su napisane i prve skladbe u tom 
četvrt-tonskom sustavu. Prvi skladatelji te sasvim nove 
glazbe bili su Rus I. Višnjegradski i Čeh Alois Haba, koji 
je dobio i posebnu stolicu za proučavanje četvrt-tonske 
glazbe u državnom konzervatoriju u Pragu. Haba svoj 
četvrt-tonski sustav propagira ne samo u djelima raznog 
sadržaja (napisao je i prvu četvrt-tonsku operu), nego i u 
predavanjima (jedno takvo predavanje održao je i u 
Zagrebu prikazujući svoja opažanja kod proučavanja 
pučkog pjevanja Hrvata-čakavaca na otoku Krku) i teo¬ 
rijskim spisima, nastojeći otkriti novu zakonitost u zvu¬ 
kovnim odnosima. Drugi pak (prof. Ars. A. Avramov u 
Moskvi) odbijajući četvrt-tonski sustav žele natrag uvesti 
t. zv. čisto ugođene intervale umjesto temperiranih, jer je 
doista svako daljnje cijepanje temperiranog sustava opet 
sasvim samovoljna konstrukcija ljudskog uma. 

LIT.: I. Kallenbach-Greller, Die historischen Grurtdlagen der Viertel- 
tone, Archiv fur Musikwissenschaft, 1927; R.Westphal, Moderne Musik, 
Leipzig 1928; A. Haba, Neue Harmonielehre, 1927. B. Š. 


ČEU-TSE (Čeu Tun I), ^ 1017, f 1073, kineski mislilac, 
osnivač hsing-li-škole, tako nazvane od Čeu-Čuna (1151 do 
1216) kao smjera, koji traži posljednji osnov prirode, a za¬ 
stupaju ga osim Čeu-tsea još Čang-tsai, braća Čeng Hao i 
Čeng Čuan i najpoznatiji među njima Ču-hsi, poznati pod 
imenom »petero učitelja« (wu-tse). Čeu-tse dao je Kon- 
fucijevoj nauci konačni oblik, koji ima još i danas. Od 
mnogobrojnih spisa njegovih sačuvana su samo dva: 
Ploča o praosnovu i Osnovne misli pustinjaka , u 
kojima je svoju nauku prikazao u zbitom obliku (->- ki¬ 
neska filozofija, Konfucije). 

LIT.: V. Grube, T’ung-šu des Čeu-isi mit Ču-hi’s Kommentare nach 
dem Sing-li tsing-i, chinesisch mit mandschurischer und deutscher 
Uebersetzung und Anmerkungen, Leipzig 1882; E. W. Zenker, Chines. 
Philosophie, II., Reichenberg 1927. A. B-a. 

ČEVAPOVIĆ, Grgur -> Čevapović. 

ČEVLJANOVIČI, rudnik mangana na jugozapadnoj pa¬ 
dini planine Hodžaka (1081 m), 21 km sjeveroistočno od 
Sarajeva. Rudarsko područje zahvata 300 ha, a kraj se 
odlikuje bogatim šumama. Preko verfenskih naslaga leže 
vapnenci, u kojima su manganske rude (prilomen) u obliku 
manjih leća, a ponekad i slojeva, debelih nekoliko cm; 
osim toga ima i cinobara. Č. su rudarskom željeznicom 
vezani sa Semizovcem, gdje su uređena i prališta. Rudnik 
radi već od kraja 19. st. 

ČI (novije Akan), naziv za jezični skup crnaca Gvinej- 
skoga zatona, kome pripadaju od znatnijih plemena Ašanti 
i Fanti. M. G-i. 


ČIATURA (Čiaturi), selo sa 5.000 stan. u sovjetskoj 
autonomnoj republici Georgiji u dolini rijeke Kvirile, koja 
je pritok Riona. Nalazi se na ogranku željeznice Tiflis— 
Batum. U dolini se nalaze bogati ležaji manganove rudače 
s godišnjom proizvodnjom do 1 milijun tona. Z. D-i. 



ČIBČA (Chibcha), skupni 
etnološki naziv za grupu na¬ 
roda od prilike od Nicarague 
pa do Ecuadora, od preko- 
lumbijskih vremena do da¬ 
nas (sada već dosta prorije¬ 
đeni, izmiješani su dosta i s 
ograncima drugih skupova, 
Aruaka i Karaiba, a i sa 
stranim neameričkim ele¬ 
mentima), dijelom povučeni 
sa svojom baštinjenom kul¬ 
turom u zatočna područja. 
Kao središte cijeloga kom¬ 
pleksa Č., dijelom državno- 
političko dijelom kulturno- 
ekspanzivno, uzima se re¬ 
dovno dolina Cauca i viso¬ 
ravan, gdje je Bogota (ne¬ 
kada Muikita) u Columbiji. 
Tu su bili smješteni stari 
Č., po kojima je čitav skup 
dobio etnološki naziv. Čitav 
ovaj skup čini samostalnu 
jezičnu obitelj među jezici¬ 
ma južne i srednje Amerike 
(-* Amerika, jezici), a pri¬ 
padaju joj još i neka dalja 
plemena u Ecuadoru. Od 
negdašnjih plemena važnija 
su: sami Č. u užem smislu 
(pravi im je negdašnji na¬ 
ziv Muiska), kojih su jezik 
i kultura još donekle održa¬ 
ni u plemena Kagaba i Ihka 
(Ijca) u Sierra Nevadi de Santa Marta; zatim u središnjoj 
Kordiljeri Paez i Pihao (Pijao) pa Kimbaja (Quimbaya) i 
dr., na 5 prema Karipskom moru negdašnje pleme Tairona , 
današnji Čimila (Chimila); uz negda brojnije primorsko 
ecuadorsko-columbijsko pleme Barbakoa nadovezuju se 
negdašnji Kueva (Cueva ili Coiba) f odnosno njihovi da¬ 
našnji nasljednici Kuna (Čuna) pa Talamanka, kojima su 
ogranci negdašnji Guetar (Guetar) i Koto (Coto) pa dana¬ 
šnji Bvibri , Teraba i drugi neki manji, a na 5 napokon Gua- 
tuso i Rama te srodnici Tairona Guaimi i Doraske (Doras- 
que). — Kultura cijeloga skupa Č. nije ni u starini ni danas 


ZEMLJANA FIGURA 
BOŽANSTVA ČIBČA 
sa (zlatnom) ukrasnom pločom pod 
nosom. Kolumbija (jezero Guatavita) 



ČIBČA 

PRSNI NAKIT ČIBCA OD ZLATNOGA LIMA 
(gore borba jaguara i anakonde). Kolumbija. 


jedinstvena, štoviše, rascjepkana je u manje kulturne po¬ 
krajine, svaka sa svojim osobinama, što je jasno vidljivo 
i po tamošnjim brojnim arheološkim iskopavanjima. Ali 
ipak osim jezične povezanosti ima i u kulturi nekih crta, 
koje cio skup vežu u jedno. 

Kao u svih »viših« kultura južne i srednje Amerike, i kod Č. je 
društveno uređenje vrlo značajno: pored nekih matrijarhatskih po¬ 
java (v. niže) gospodovao je kod puka patrijarhat; žena se sticala 
kupnjom, dosta je bilo mnogoženstva, ali je inače položaj žene bio 
dosta povoljan. Osim običnoga puka bilo je u starih Č. i dosta ro¬ 
bova (ratnih zarobljenika), a na drugoj strani »viši« sloj plemstva 
(uglavnom ratničko, odlikovalo se naokolo ošišanom kosom, otuda 
mu naziv geča »šišani«), svećenstva i poglavica, odnosno vladara. 
Svećenstvo je bilo zaseban sloj, gotovo šamanskoga značaja (vra¬ 
ćanje, osobito kod bolesti, proricanje i dr.), kod Muiska nasljedno, 
a obvezivalo se na čistoću. Za vladarsku funkciju može se dobro 
razabrati, da se razvila iz prvobitne uloge visokoga svećenika. Ti 
su vladari (uobičajeni im je naziv kazik, tako u samih Č., soko ili 
kevi u panamskih plemena) često bili shvaćani kao utjelovljenje ili 
solarnoga^ ili lunarnoga božanstva, tako na pr. oba kazika suparnika 
u doba španjolskoga osvajanja Zake (Zaque — utjelovljenje sunca) 
i Zipa (utjelovljenje mjeseca); i druge su posebnosti odlikovale te 
manje i veće vladare: redovno podanik nije smio pogledati vladara 
u oči, leš se često mumificirao i ukapao u posebnim grobnicama, 
nosili su neke sasvim posebne nakite, na pr. zlatne ploče na prsima, 
a naslijeđe je značajno bilo kod njih matrilinearno, t. j. kazika je 
naslijedio najstariji sin njegove sestre. Ovo je posljednje, međutim, 
vrijedilo u nekih plemena ovoga skupa i kod svećenstva, pa i spo¬ 
menutoga plemstva. U religiji se jasno vide dvije osnovne sastavine: 
solarnc i lunarne, različno izražene kod pojedinih ogranaka ovoga 
skupa naroda; tako je u samih Muiska pored (starijega) mjesečnog 
božanstva Bačue osobito važan i puku bliži sunčani heroj kulturonosac 
(a u današnjih je Kagaba pače i stvoritelj svega pramajka lunarnoga 
značaja). U vezi s kultom sunca bilo je i ljudskih žrtava (djece) 
no i inače se općenito, pa i u vezi s kultom, mora zabilježiti dosta 
barbarstva. Kod pokopa poglavice u nekih se plemena na pr. ubijala 
opijena i sva pratnja, sluge i žene. U grob se svagda davala obilna 
popudbina prema tradiciji pojedinih plemena; u nekih je bilo uobiča- 
pokapanje (grob obložen kamenim pločama), u drugih dvostruko 
(Talamanca, Guaiml), pri čemu su se očišćene kosti stavljale u urne. 
Za vjerske, odnosno kozmologijske predodžbe značajna su vjerovanja 
C. o potopu, koji je uzrokovala srdžba božanstva čibčačum, iza čega 
se zemlja izdiže na 4 drvena stupa i sada tako stoji. Dalje je osobito 
razvijeno štovanje jezera, tako i poznatoga jezera Guatavita, u 
kome se kod svoga nastupa na vlast svaki novi kazik morao okupati, 
posto mu je cijelo tijelo bilo naprašeno zlatnim praškom (otuda i naziv 
Eldorado=e\ dorado=pozlaćeni, poslije krivo uzeto kao oznaka za »ze¬ 
mlja bajoslovnoga bogatstva«); pri takvim su se prilikama u jezera 
bacale kao žrtve velike količine zlatnih predmeta, pa ih se sa dna 
diglo veliko mnoštvo, kao što se mnoštvo dragocjenosti otkapalo i 
iz starih grobova i grobnica Č. Otuda i legende o bajnom bogatstvu 
nekih naroda ovoga skupa, koje je bilo doista golemo ne samo u zlatu 
nego i u drugim vrijednostima; ali mnoštvo je toga zlata završilo 
uskoro po osvajanju ovih dijelova Amerike u španjolskim zlatarskim 
taljikama. 

Zlato se obrađivalo na više načina: pravio se zlatni lim i taj 
dalje obrađivao iskucavanjem reljefa (po kamenoj formi), na pr. 
kod prsnih ukrasnih ploča odličnika, ili su se na površini aplicirali 
motivi od nizova zlatnih zrnaca (kao granulacija) ili od zlatne žice, 
a i suptilni filigran nije rijedak; zlatom su se optakali različni na- 

kitni i obredni predmeti (na pr. ušne stapke od dragoga kamena sa 
zlatnom fasetom i si.); ali su umjeli i pozlaćivati s pomoću jetkih 
biljnih sokova, dalje lijevati, napose u izgubljenoj formi zlato samo 
ili pronađenu leguru s bakrom (poznatu pod imenima tambaga, ka- 
rakoli, guanin), a i sam se bakar veoma mnogo obrađivao (sječiva i 
dr.). No i ostalo je rukotvorstvo bilo znatno razvito (premda se ni 
u tehničkom ni u ukrasnom pogledu ne takmiči sa starim peruanskim 
ili mehičkim): obradba kamena, lončarstvo (koje se u ukrasu pače 
povodilo za zlatarstvom), osobito pletenje (napose hasura) i tkanje 

(P® mu ^ a ) P a preradba likovine (v. tapa) za odjeću i druge svrhe. 
Slično kao u starom Peruu bila su i tu u bolje organiziranim državi¬ 
cama na većim uređenim cestama skladišta robe i živeža, periodički 

sajmovi služili su dosta razvitoj trgovini, a kao platežna sredstva 


bile su određene količine smole kopal, nizovi pločica od školjke, 
tapiri i dr. Gospodarstvo i prehrana svih naroda osnivala se u prvom 
redu na kulturi bilja, i to mandioke (od koje se prvobitno pravi 
alkoholni napitak čiča, v.), kukuruza, kinoe (quinoa), krumpira, ba- 
tate, duhana, pamuka, agave i dr.; i lov je bio dosta važna grana, 
a kao osobito značajno treba zabilježiti držanje jedinoga tapira kao 
domaće životinje (u Costarici), od koga se iskorištavala osobito koža 
(na pr. za štitove). 

Razvito rukotvorstvo i živi promet sirovina i prerađe¬ 
vina uzrokovali su razmjerno dosta blagostanja u većine 
plemena, odnosno državica ovoga skupa, i kod puka i još 
više kod privilegiranih slojeva, plemstva, svećenstva i vla¬ 
darskih rodova. To se očitovalo osobito u nakitima, razli- 
čnima u različnih socijalnih slojeva, a i drukčije od ple¬ 
mena do plemena, kao što je i u odjeći bilo značajnih 
razlika: tako na pr. za neke od Muiska i Kueva zabilježena 
je gotovo potpuna nagost, dok su inače glavni dijelovi 
odjeće bili suknjica oko bokova i neke vrste pelerina na 
plećima, oboje jednako u muškaraca i u žena, ali u nekih 
i jednostavne duge košulje, provlake među nogama, ogr¬ 
tači, a napose pončo (v.), značajan za niz južnoameričkih 
naroda. Nakita je bilo obilno, u prvom redu svetačnih i 
obrednih, od dragocjenih tvari, osobito zlata i dragoga 
kamenja (karneola, ahata, a osobito smaragda), pa je i 
sam Kolumbo vidio predke Guetar sa zlatnim pločama u 
obliku stilizirana raskriljena orla na prsima; privilegirani 
su slojevi imali redovno pravo na nošenje svojih posebnih 
nakita, napose u ušima i nosu, a odlikovali su se neki i 
drugim posebnim obilježjima (šišani geča), pa i različno 
tatauiranje je ponegdje bilo znak različne socijalne pri¬ 
padnosti (na pr. kod Kueva); puk je imao redovno dosta 
nakita od manje vrijednih tvari (školjke, pasjih, veprovih 
i dr. zubi, cjevčica od kamena i dr.). Od ostale opreme 
treba spomenuti oružje, i to luk i strjelice (bez letnih 
pera), koplja, bacana često s pomoću metaljke kao i u 
drugih nekih naroda po Americi, jake praće (Guetar), 
strijelni tulac s kuglicama od zemlje, kijače. Često rato¬ 
vanje, osvajački pohodi jačih naroda, državica i njihovih 
kazika tražili su dobru ratnu spremu, pa otuda upotreba 
negdje i oklopa od pamuka, inače štitova od tapirove 
kože; u vezi je s tim i veća briga za obranu, pa su na¬ 
selja Č. često smještena na strateški povoljnim položajima, 
ili su utvrđena na pr. jakim barpbusnim utvrdama. Inače 
su naselja dosta rastepena, kako je to u ondješnjem terenu 
i razumljivo, kolibe puka građene od zemlje, s pretežno 
slamnim krovom, većinom kružne ili duguljaste i zaobljene, 
dok su sakralne građevine i od kamena, u mnogočemu 
zasebne arhitekture, ne manje zanimljive nego u ostalih 
starih kultura južne i srednje Amerike, ako se i ne mogu 
s ovima mjeriti veličinom, ukrasom i drugim. Kamen je u 
davnini uopće bio važno građevno i tehničko tvorivo, za 
mnogo svrha obrađivano i upotrebljavano, pored drva, ze¬ 
mlje i dr. Hramovi (katkada na piramidnim brežuljcima), 
grobnice i dr. gradili su se mnogo od kamena, sjedalice i 
velike posude klesale od njega. 

Mnogo je toga od negdašnjih kultura ovih plemena kroz 
prošla stoljeća propalo ili napušteno, osobito u socijalnim 
uredbama i odnosima; više se održalo do danas u mate¬ 
rijalnoj kulturi, a štošta i u duhovnoj, osobito u vjerova¬ 
njima, poeziji, pa dakako i jeziku. Osobito su sadašnji 
Kuna sačuvali mnogo od negdašnje civilizacije Kueva, 
a Kagaba i Ihka negdašnjih Čibča-Muiska, konzervativno 
čuvaju koješta i Paez pa Guetar i drugi neki. Od negda¬ 
šnjeg imperijalizma i osvajačkih težnja nekih jačih drža- 

vica, kao što je bila ona samih Č., i to gotovo na vrhuncu 
upravo nekako u doba osvajanja, nije ostalo ništa; ple¬ 
mena i kulture su se opet rascjepkale, pale pod različne 
domaće američke i strane evropske utjecaje. Presudno je 
i nada sve značajno za kulturu čitavoga ovog skupa, što je 
na razmeđu i sudaru velikih ekspanzivnih kultura i stru¬ 
janja srednjoameričkih (Azteki, Maja i dr.) i južnoameri- 
čkih andskih (Peru), pa se na svakom koraku primjećuje 
trag i naplavina sad s jedne sad s druge strane (na pr. 
metalurgija dijelom pod staroperuanskim utjecajem, neke 
vjerske predodžbe i kult pod srednjoameričkim, lončar- 
stvo u mlađa vremena pod peruanskim, tako dijelom i 
odijevanje i oprema i t. d.). 

LIT.: W. Krickeberg, Amerika (Bernatzik, Die g rosse Volkerkunde 

111., Berlin 1939); Isti, Amerika (Buschan, lllustrierte Volkerkunde 

1., Stuttgart 1922); A. Ubbelohde Doering, Das Kunstgewerbe der 

alten Kulturvolker Nordwestargentiniens, Ecuadors und Columbiens 
(H. Bossert, Geschichte des Kunstgewerbes II., Berlin, Beč, Ziirich 
1929); Trimborn, Das Recht der Chibcha in Columbien (Ethnologica 
IV., Leipzig 1930); F. Verneau-P. Rivet, Ethnographie ancienne 
de VEquateur, Pariz 1912; M. Uhle, Kultur und Industrie siidamerika- 
nischer Volker I.-II., Berlin 1889, 1890. M. G-i. 

ČIBU, BILJNA SMOLA -> Bursera. 

ČIBUK Lula. 

ČIČA (chicha), alkoholni napitak različnih starih i sa¬ 
dašnjih naroda srednje (do juga Mexica) i južne Amerike 
(tu osobito u području Anda i inače u sjev. dijelu). Ime 

č. označuje pretežno napitak, 
priređen od kukuruza ugla¬ 
vnom tako, da se, raskvašen u 
vodi, pusti alkoholnom vrije- 
nju, koje omogućuje dijastaza, 
sadržana u samu kukuruzu, te 
se škrobna sadržina pretvori u 
šećer, ali se pravi i od man- 
dioke i drugih nekih plodova. 

Postupci i procesi su u različnih 
grupa naroda različni u pojedinosti¬ 
ma: U nekih se kukuruz pusti da 
klija, zatim suši pa za pravljenje č-e 
to nakvasi; redovno se dodaje nešto 
sažvakanih zrna, koja s ptijalinom 
sline potiču vrijenje (tako u starom 
Peruu, gdje je naziv piću akha). 
Dodavanje žvakanog zrnja redovno 
je, ali ima i slučajeva, da se to ne 
čini, a zapravo je i nepotrebno, jer 
se vrijenje može razviti i bez sline 
(zbog spomenute dijastaze). To upu¬ 
ćuje na to, kao da je č. od kukuruza 
možda mlada tekovina kultura sre¬ 
dnje i južne Amerike (a ime č. vje¬ 
rojatno potječe iz jezika srednjo- 
američkog naroda Kueva), a da je 
stariji napitak ove vrste bio od mase gomolja mandioke, koje za pri¬ 
redbu napitka treba svakako žvakati, t. j. bez pomoći sline ne bi 
uopće došlo (ili bi došlo teže i sporije) do vrijenja, pa se to prvobitno 
nužno žvakanje ustrajnošću održalo i kod kukuruzne č-e (ali ne 
svagdje!), gdje zapravo nije bilo potrebno. 

Ovakav se napitak pravi u nekih naroda navedenih po¬ 
dručja Amerike i od prosa, kinoe (quinoa), batata, pa i 

banana. Ima č-e različne i po 
kakvoći, pa na pr. u Boliviji 
»Indijanci« piju svoju chicha 
colla, a Španjolci chicha cru- 
zeha , koja se proizvodi bez 
žvakanih ispljuvaka, za razliku 
od prve. 

Č. služi kao opojno piće, 
trošeno u velikim količinama, 
osobito kod nekih svečanosti 
(na pr. u starom Peruu o bla¬ 
gdanu suncovrata, kad je prvi 
okusio obredne č-e sam Inka, a 
narod se poslije mogao duže 
vrijeme njom opijati); njom su 
se vršile i neke libacije, zalije- 
vanje novih predmeta, obredno 
čišćenje na pr. rodilja i dr., a 
osobito se često davala uz po¬ 
kojnike kao popudbina. 

LIT.: C. Hartwich, Die menschli- 
chen Genussmittel, Leipzig 1911; A. 
Maurizio, Gesch. der gegorenen Ge- 
tranke, Berlin 1932. M. G-i. 


ČIČAK, Arctium, biljni rod por. glavočika (v.), pripada 
malobrojnoj skupini međusobno vrlo tijesno povezanih 
oblika. Nalazimo ih po čitavoj Evropi i izvantropskoj 
Aziji, a naknadno su rašireni i u Sjevernoj Americi. Rastu 
kao dvogodišnje biljke, koje su bujno razvijene te imaju 
velike i okruglasto-jajaste listove. U grozdovima na kraje¬ 
vima ogranaka nalaze se smještene okruglaste cvjetne 
glavice, kojih ovoj ni listovi imaju najčešće kukasto zavi- 
nute vrhove, zbog čega čitava cvjetna glavica lako prianja 
uz krzno i odjeću. Svi su cvjetovi u glavici dvospolni i 
cjevasti. Plod je jajasta roška s perutkom. Ove biljke 
nalazimo najviše u blizini naselja, uz putove i željezničke 
nasipe, dakle na mjestima, gdje im širenje omogućuju 
životinje ili ljudi. Najraširenije su vrste A. Lappa L., A. 
minus (Hill.) Bernh., A. tomentosum Mili i A. nemorosum 
Lej. et Court., vrste, koje rastu i kod nas u svim kraje¬ 
vima. Jako razvijeni mesnati korijen ovih biljaka — Radix 
Bardanae — upotrebljava se već vrlo dugo kao lijek u 
različitim bolestima. F. K-n. 

ČIČE, dva sela u Turopolju, u velikogoričkom kotaru, 
4—5 km jugoistočno od Velike Gorice. 

1. Staro Č. ima 310 stan. (1931). Katolička se župa spo¬ 
minje 1334. Budući da je stara župna crkva srušena, po¬ 
stala je župnom crkvom kapela sv. Marije od Pohoda u su¬ 
sjednom selu Vukovini. 

2. Novo Č. je sjedište općine i katoličke župe, koja se 

spominje 1334. Ima 594 stan. (1931). Z. D-i. 

Č. je u srednjem vijeku bilo znatno naselje, kojemu se 
razvitak može pratiti na osnovi mnogih pisanih spomenika. 
Do 16. st. nazivani su mjesto i posjed u obliku čičan, koji 
je bio vezan osobito uza stariji dio naselja. Novo ime 
javilo se u 15. st. i češće je već u drugoj poli toga stoljeća. 



Povijest naselja. 

Posjed Čičan stekli su već u 12. st. ivanovci zajedno s mnogim 
drugim bogatim imanjima u Hrvatskoj. U Poodarju i donjem Po¬ 
kuplju oni su tom prilikom dobili i velike posjede u susjedstvu čičana, 
i to Peščenicu, Lekenik, Kravarsko, Jamnicu i Kupčinu. Tome posje¬ 
dovanju ivanovci su odredili središte u čičanu, u kojemu su sagradili 
svoj samostan i potrebne uredske i gospodarske zgrade. Tu je svoje 
sjedište imao i preceptor ivanovački, te se i cijelo to područje zvalo 
čičanski preceptorat. Taj je po prostoru veliki posjed bio na glasu 
zbog velikih hrastovih šuma, u kojima je napredovalo unosno svinjo¬ 
gojstvo. Većoj ratarskoj obradbi počeli su taj šumski kraj privoditi 
istom križari ivanovci, koji su iskrčili na podesnim mjestima stoljetne 
šume i naveli na njih i jača naselja. Samom čičanu podijelili su 

povlasticu samoupravnoga trgovačko-obrtničkoga mjesta, te su ga na¬ 
stanjivali sa svih strana. Da to građansko stanovništvo na tom šum¬ 
skom zemljištu što bolje zaštite, ivanovci su u čičanu podigli i tvrd 
grad, koji je oko 1290 izgorio. Trgovačko-obrtničko naselje sačinjavalo 
je u Čičanu u 13. st. poseban dio, koji se razvio nešto odijeljeno od 
ivanovačkoga naselja. U njemu je stajala i crkva sv. Đure, s bogatom 
župom. Iz Čičana vodila je velika i prometna cesta s jedne strane 

na Hrašće i odonud na Zagreb, a s druge strane na susjedni Želin i 
odande preko Peščenice i Lekenika na Žitec (Sisak). Ivanovci su 

čičanski preceptorat održali do 1328. Tada su to područje od Kupčine 
do Želina zamijenili s kraljem Karlom za kraljeve posjede Starcu i 
Trnavu. Ta dva imanja ležala su u Požeškoj župi na zemljištu oko 
današnjih sela Bogičevaca, Trnave, Medara, Dragalića i Smrtića i 

zadirala duboko u Psunj. Sa zapadne strane graničila su s ivanovačkim 
velikim posjedom Ljesnicom, koji je ležao s lijeve strane potoka 

Ljesnice ili Sloboštine. Kako su Ljesnica, Starca i Trnava zajedno 
činile vrlo podesan, unosan i cjelovit posjed, shvatljivo je, da su 
vitezovi sv. Ivana Jeruzalemskoga rado dali svoj stari preceptorat 
čičanski, da dobiju Starču i Trnavu. čičansko je područje doduše bilo 
mnogo veće, ali je uglavnom bilo pokriveno šumom, a koliko je i bilo 
privedeno u to vrijeme ratarskoj obradi, nije se u tom dijelu moglo 
mjeriti s dobrom zemljom ispod Psunja. Tako je čičan prešao u ruke 
kralja, koji ga je onda uvrstio u područje grada Želina. U Turopolju, 
izvan posjedovanja čičanskoga ivanovačkoga proceptorata, Želin je bio 
središte južnoga dijela Zagrebačke župe, te je u njemu rano sagrađen 
tvrd grad, u kojem se nalazilo potrebno činovništvo za upravljanje 
područjem. Želin se nalazio u prvom susjedstvu Čičanu, tako te mu 
je naselje u tom trgovištu moglo činiti podgrađe. Stoga se i dogodilo, 
da su poslije 1328 u 14. st. grad Želin nazivali i čičan (castrum regale 
Zelin alio nomine Chichan), što dokazuje s druge strane, da su oba 
ta mjesta u to vrijeme smatrali jednim posjedom i naseljem. Otuda 
je shvatljivo, da je čičan zadržao svoj stari značaj područnoga sre¬ 
dišta i dalje u 14. i 15. st. U njemu kao dobro izgrađenome trgu 
s mnogobrojnim zgradama ivanovaca okolni su plemići držali svoje 
skupštine i sudove, a župsko se činovništvo sastajalo i izdavalo slu¬ 
žbene isprave. I sam Karlo Drački boravio je 1371 u Č. i izdao tu 
povelju o sloboštinama Turopoljaca. Otkad je Č. prešao u ruke kralja 
te otkad se i ratarsko naselje moglo nastanjivati na tom zemljištu, 
pokraj trga Č. nastalo je mjesto, koje je steklo ime Novi čičan. 

Otada i trgovište nosi u svojem nazivu pridjev »Stari«, a to je razli¬ 
kovanje potrajalo sve do danas. Novi čičan, nalazeći se u blizini 

trga i župskoga središta, dobro se razvijao, te je i u njemu sagrađena 
uskoro crkva i osnovana župa. Kada su pod kraj 15. st. Želin s po¬ 
dručjem stekli grofovi Erdedi, Čiče nije izgubilo svoj značaj. I novi su 
posjednici u njemu imali svoj dvorac, u kojem su često boravili. Stoga 
su i mnoge isprave obitelji Erdedi pisane upravo u čiču. Naselje 
čičansko u jakoj je mjeri stradalo oko 1530, kada su Turci provalili 

i oplijenili Turopolje. Staro Čiče izgubilo je tada potpuno značaj trga. 
Kada su u 18. st. Erdedi uredili upravu svoga turopoljskoga područja 
u Želinu, Č. je prešlo na položaj sela, u kojem se i danas nalazi. 

LIT.: Diplom. zbornik, III.-XV., Zagreb 1905—34; E. Laszowski, 
Povjesni spomenici plem. općine Turopolje, Zagreb I.-IV., 1904—08; 
Starine, IV., Zagreb 1872. S. P-ć. 



MAKSIMILIJAN ČIČERIĆ 


ČIČERIĆ (Csicserics), Maksimilijan, de Bacsany, Arad 
3. III. 1865, austrijski general. Podrijetlom je iz krajišničke 

hrv. porodice u titelskom 
kraju. G. 1889 svršio je ratnu 
školu u Beču, na kojoj je ka¬ 
snije (1893—1902) predavao 
ratnu povijest i vojni ze¬ 
mljopis. Kako je još 1892/3 
bio u Rusiji, da nauči ruski, 
poslan je 1904 kao vojnički 
ataše u Mandžuriju, gdje je 
ostao do kraja rusko-japan- 
skog rata 1905. Svoja iskustva 
iz toga rata iznio je 1907 u 
književnom obliku. General 
je postao 1911. Potkraj lipnja 
1914 postao je glavar glavnog 
stožera V. armeje u ratu pro¬ 
tiv Srbije, ali je taj položaj 
napustio poslije neuspjeha 
rujanske ofenzive. Sudjelovao 
je zatim u borbama na ru¬ 
skom bojištu 1915—17 i u mi¬ 
rovnim pregovorima u Brest-Litovsku 1917/8. G. 1917 
otišao je na talijansko bojište, gdje se na Piavi održao 
do svršetka borbi 30. X. 1918. Živi od 1942 u Zagrebu. I. P-ć. 

ČIČERIN, 1. Boris N., ^ 1828, f 1904, znameniti ruski 
pravni povjesnik i filozof, profesor moskovskog sveučili¬ 
šta. Mnogo je boravio u zapadnoevropskim znanstvenim 
središtima, koja su onda u utjecajima čitavog niza tadašnjih 
prvaka evropske misli ostavila odlučna traga u njegovu 
znanstvenom radu. Kao filozof pristajao je Č. uz filozo¬ 
fiju Hegela kao »posljednju riječ filozofijskoga idealizma«. 
Dosljedno tome zastupao je i kao sociolog i političar stal¬ 
no i odrješito stav »prosvijećenog apsolutizma« napisavši 
čitav niz znanstvenih radova u duhu hegelijanstva. Kao 
ekonomist i pravnik stajao je pod utjecajem Smitha, Ba- 
stiata i Savignyja zastupajući u svojim djelima stajalište 
pristalica liberalnog gospodarstva i »mančesterstva« (Sob- 
stvennost i gosudarstvo, Moskva 1882, Kurs gosudarstve- 
noj nauki, Moskva 1894—98), ali je istodobno odlučno 
ustao protiv upletanja države u posebničko gospodarstvo. 
Iako odrješiti poklonik naprednoga Zapada, Č. je sav svoj 
život ostao upravo dogmatični konzervativac boreći se 
pritom jednako žestoko protiv »jeftinoga liberalizma« ta¬ 
dašnje ruske socijalno-političke misli (Bakunin, Hercen, 
marksizam) kao i protiv patrijarhalnosti ruskoga slaveno- 
filskog historizma. 

BIBL.: Istorija političeskih učenij, sv. 1—5, Moskva 1869—1902; 
Oblastnye učreždenija v Rossii v XVII v., Moskva 1856; Opyty po 


istorii russkago prava, Moskva 1859; O narodnom predstaviteljstve, 
Moskva 1866; Neskoljko sovremennyh voprosov, Moskva 1862; Filozo¬ 
fija prava, Moskva 1898—1900; Voprosy politiki, Moskva 1896—1900; 
Nauka i religija, Moskva 1879; Misticizm v nauke, Moskva 1880; Polo- 
žiteljnaja filosofija i edinstvo nauki, Moskva 1882; Osnovy logiki i 
metafiziki, Moskva 1894; Voprosy filosofii, Moskva 1904. 

LIT.: I. V. Golubinski, B. N , čičerin, Bio-bibliografičeskij očerk, 
Moskva 1914; P. N. Miljukov, Juridičeskaja škola v russkoj istorio- 
grafii (Russk. Mysl, 1886, br. 6); B. Syromjatnikov, V. O. Ključevskij 
i B v N. Čičerin (Sbornik B. O. Ključevskij) Moskva 1912; B. N. čiče¬ 
rin, Iz vospominanij , Moskovskij universitet, Moskva 1929. J. B. 

2. Georgij Vasiljevič, Karaul (pokrajina Tam- 
bov) 12. XI. 1872, f Moskva 8. VII. 1936, ruski političar. 
Sin je diplomata, plemića V. N. čičerina; pravo je učio 
u Petrogradu. G. 1896 stupio je u ministarstvo vanjskih 
poslova (arhiv), ali se naskoro pridružio revolucionarcima. 
Napustivši službu krenu 1904 u Njemačku, gdje pristade 
uz marksizam. G. 1905 pristupi ruskoj boljševičkoj orga¬ 
nizaciji u inozemstvu, ali potkraj 1907 bi uhapšen i pro¬ 
tjeran iz Pruske. Kasnije se iz Dresdena preseli u Pariz. 
Kraj rata dočekao je u Londonu; dolazak boljševika na 
vlast 1917 dao je povoda njegovu uhapšenju, ali je 3. I. 
1918 zamijenjen s britanskim poslanikom u Rusiji Bucha- 
nanom i namješten u komesarijatu vanjskih poslova. Na¬ 
slijedivši Trockoga kao komesar za vanjske poslove pot¬ 
pisao je mir u Brest-Litovskom 3. III. 1918. G. 1922 za¬ 
stupao je S. S. S. R. na međunarodnoj konferenciji u Ge- 
novi i sklopio s Njemačkom 16. IV. 1922 (u Rapallu) ugo¬ 
vor o prijateljstvu. Pod njegovom upravom većina sila 
priznala je 1924—25 S. S. S. R. (Vel. Britanija 1. II. 1924, 
Italija 7. II. 1924, Francuska 28. X. 1924, Japan 1 I. 1925), 
a 17. XII. 1925 sklopljen je s Turskom ugovor o uzajamnoj 
neutralnosti. U srpnju 1930 povukao se iz zdravstvenih 
razloga. 

LIT.: P. Milioukov, Ch. Seignobos i L. Eisenmann, Histoire de 
Russie, Pariz 1933. J n 

ČIČEVO, nekadašnje sjedište trebinjskog biskupa, danas 
je omanje muslimansko selo 4 km južno od Trebinja uz 
cestu u Konavle i na more, koju su već Rimljani upo¬ 
trebljavali. Leži u plodnoj krškoj uvali, punoj vinograda. 
Pravoslavni narod toga kraja posebno časti mjesto, koje 
naziva »Petrovim manastirom« i tu se od davnih vremena 
skuplja na Petrovo. Na tom mjestu, zapadno od spome¬ 
nute ceste, niže sela Crnča, nalaze se ruševine dviju starih 
crkava, koje narod zove »Petrovom« i »Pavlovom«; tloris 
obiju crkava je križ. Čini se, da su iskapanja provodile 
osobe s nedovoljnom spremom; tako se pronašlo malo 
vrednijih stvari, među njima i novac bizantskog cara 
Nikefora Foke (963—969). Važni sredovječni natpisi, na¬ 
vodno pisani narodnim jezikom, potpuno su propali, a 
jedan je sastrugan i kamen mu uzidan u novu pravoslavnu 
crkvu nešto prije 1912. Poznajući slične pojave iz Bos. 
Krajine i Dalmacije smatramo to potvrdom, da je kamenje 
svjedočilo katoličku i hrvatsku starinu. Iskapanja u Č. 
vršio je i V. Čorović, ali rezultate rada nije objelodanio 
(Starinar, III/2, 1923, 77). — Car Porfirogenet spominje 
sredinom 10. st. polunezavisnu oblast Tegfiovvia, Travuniju. 
Njezinim opstankom dan je preduvjet za osnutak bisku¬ 
pije u tom kraju. Biskupija se spominje u papinskim bu¬ 
lama 1167 (Smičiklas, Cod. diplom. II, 113) pod imenom 
trebinjske crkve, ali postoji nesumnjivo već 1022, kad je 
papa Benedikt VIII. udario temelje dubrovačkoj metro- 
poliji (Acta Albaniae, I, br. 60, s. 16) i među drugim bi¬ 
skupijama podložio joj i »regnum Tribuniae«. Zaštitnikom 
biskupije bio je odvajkada sv. Petar. Međutim u samom 
Trebinju nije nam poznata nikakva sredovječna crkva sv. 
Petra, nego — prema Dukljaninu — sv. Mihovila, u kojoj 
je bio zakopan tobožnji kralj Pavlimir. Dukljanin naprotiv 
govori o crkvi i samostanu (očito benediktinskom) sv. 
Petra u Polju (S. Petrus in Campo); tamo je (po njemu) 
»bio pokopan dobri i miroljubivi kralj Radoslav s velikim 
počastima«. Orbini tvrdi to i o raškom županu Desi, što 
Jireček ne smatra vjerodostojnim. Stvar možda nije ipak 
isključena, jer Nemanjina obitelj potječe od katoličke 
dukljanske dinastije, pa je i sam Nemanja bio u Ribnici 
(današnja Podgorica) kršten »latinskim krstom«. Među 
benedikt. crkvama, koje papa Klement VI. traži natrag od 
St. Dušana 1345, nalazi se i naša sv. Petra u Polju. U dubrov. 
zbirci »Lamenta« od 1401 i 1411 spominje se i crkva sv. 
Petra »di Tribigna«. Trebinjska je biskupija uopće mnogo 
stradala od Nemanjića. Tako je već Uroš I. 1252 protjerao 
njezina biskupa Slava (Salvius) i doveo na njegovo mjesto 

»shizmatičkog« episkopa; o tom je biskup Krizostom Antić 
našao autentične akte u arhivu dubrovačke kapelice reli¬ 
kvija. Prema Luccariju tvrdi Farlati, da je trebinjski bi¬ 
skup Mihajlo, pošto je 1456 napustio biskupiju i povukao 
se u Dubrovnik, povjerio brigu nad crkvom i narodom 
»kanonicima« (Farlati ispravlja »zboru svećenika«) sv. 
Petra u Polju. Kad je katolički narod stare trebinjske 
biskupije u turskoj eri postepeno prešao na pravoslavlje, 
sačuvali su se još dugo katolici, kako izvješćuje isti biskup 
Krizostom, »u Trebinju, Čičevu, Ljubomiru, Dračevici, 
Popovu, Zažablju i po svoj dijecezi«. Od Jirečeka i Evansa 
prevladalo je mišljenje, koje su, uostalom, zastupali i 
stariji pisci, da je u Č. bilo sjedište Trebinjske biskupije. 

LIT.: Farlati, lllyr. Sacrum, VI., 291 i d.; F. šišić, Letopis popa 
Dukljanina , Beograd 1928; K. Jireček, Das christliche Element in der 
topographischen Nomenklatur der Balkanlander, Sitzungsberichte der 
Wiener Akademie, 33.; Dučić, Petrov manastir. Zora, Mostar 1896; 
St. R. Delić, Petrov manastir kod Trebinja , G1ZM 1912; K. Draga- 
nović u Croatia Sacra 1935, 199-200. K. D-ć. 

ČIČIĆ, Augustin, * Kreševo 14. IV. 1889, književnik. 
Pučku školu svršio u rodnome mjestu, gimnaziju kod fra¬ 
njevaca u Visokom, bogosloviju kod franjevaca u Sara¬ 
jevu; doktorat teologije u Beču; franjevac. Služio kao 
dušobrižnik u Bosni, kao profesor i ravnatelj franjevačke 
bogoslovije u Sarajevu. Od 1922 u drž. službi. Načelnik 
ministarstva pravde za katoličku vjersku upravu u Beo¬ 
gradu. Piše pjesme, literarnohistorijske studije, putopise: 
Proljetni stihovi (Sarajevo 1918), Monografija o fra Grgi 
Martiću (Zagreb 1930), S Vardara na Soču (Beograd 1931), 
Imenik Osvetnika fra Grge Martića (Beograd 1940). G. 1916 
do 1919 uređivao u Sarajevu franjevački časopis Naša 
misao. A. B-c. 

ČIČIMAK žižula. 

ČIČIMEKI (Chichimeki), stari narod u Mexicu iz (je¬ 
zične) grupe Nahua, prethodnici Azteka, koji su sebe pače 
označavali pravim Č-ima, a to je ime bilo i počasni naslov 
aztečkih vladara. Epoha Č-a ide negdje do g. 1430. Iz nje 
se sačuvalo mnogo njihovih građevnih i drugih spomenika 
i tvorevina (freske, mozaici, polihromne posude, drvo- 
rezbarije, zlatarski radovi, slikovnice i dr.), no općenito 
zaostaju za tvorbama još starije civilizacije Tolteka. M. G-i. 

ČIČKOVAC (Lappula echinata Gilib.) jednogodišnja je 
(ili dvogodišnja), dlakava biljka iz por. oštrolistka (v.), 
koja ima razgranjenu stabljiku, suličaste ili linealne listove 
i sitne, poput neba modre cvjetove, združene u kovrčice. 
Zreli se plod kala u 4 dijela, koji imaju piramidalno tro¬ 
kutast oblik, a nose na sebi po 2 reda kukastih bodljika. 
Raste kod nas po suhim poljima, zapuštenim mjestima, 
uz putove i drugdje. S. H-ć. 

ČIETEK, Jan Smrek. 

ČIFČIJA (-> Čiftlik) nazivao se u turskom agrarnom su¬ 
stavu težak, koji je držao u zakupu čiftlik i u ime odštete 
davao vlasniku dio prihoda prema običaju dotičnog kraja, a 
iznosio je polovinu, trećinu, četvrtinu, a negdje i petinu. 
T. zv. ramazanski zakon od 1858 zove čifčiju mustedžirom 
(zakupnikom). Ni čifčija ni mustedžir nisu istovjetni 
s pojmom kmet. 

LIT.: Ć. Truhelka, Historička podloga agrarnog pitanja u Bosni, 
Sarajevo 1915. H. K. 

Čifčija u Makedoniji imao je pravo dobiti dosadašnji 
svoj čitluk u neograničeno vlasništvo bez ikakve naplate 
dosadašnjem vlasniku, jer tu naplatu u ime odštete za 
oduzeti čitluk namiruje čitluk-sahibiji država (kao u Bosni 
i Hercegovini). O. F. 

ČIFLUK Čiftlik. 

ČIFTLIK (u nas pogrešno: čitluk i čifluk), od perz. džuft, 
što u širem smislu znači »par«, a u užem smislu u plug 
ujarmljene volove; komad zemlje, koji se može uzorati za 
dan s jarmom volova; obrađeno polje; ratarstvo. Čift 
s turskim nastavkom »lik« znači zemlju, koja se ore, majur. 
U turskom agrarnom sustavu čiftlik je agrikulturna jedi¬ 
nica, koja je u rukama jednoga seljaka. Čiftlik je imao 
određenu veličinu, koja se nije izražavala jedinstvenom 
površinom, nego jedinstvenom ekonomskom vrijednošću. 
Po bonitetu dijelila se zemlja u tri razreda: površina čift- 
luka prvog razreda iznosila je 70 do 80, drugog do 100, a 
trećeg (loša zemlja) do 130 dunuma (v.). Sastavnim dijelom 
svakog čiftluka smatrale su se i zgrade, staje, stoka, ratar¬ 
sko oruđe i usjevi na njivama, premda je to bilo mulkovno 
vlasništvo posjednikovo, dok je zemlja bila državna. 

LIT.: Enzyklopaedie des Islam, I., Leiden-Leipzig 1913; Ć. Truhelka, 
Historička podloga agrarnog pitanja u Bosni, Sarajevo 1915. H. K. 


ČIFU (Chefoo), grad u Kini, na sjevernoj obali polu¬ 
otoka Šantunga, na ulazu u Pečilski zaliv. Ima 132.000 stan. 
Za veleobrt svile Č. je vrlo važno središte. Z. D-i. 

ČIGALA.-> Cikada. 

ČIGIRIN, gradić u Ukrajini na Tjasmini, pritoku Dnje- 
pra. Ima 10.000 stan. (1925). Osnovan u 16. st. postao je 
g. 1546 glavnim mjestom ukrajinskih Kozaka. Kasnije su se 
za nj borili Rusi i Turci. Z. D-i. 

ČIGORIN, Mihajlo Ivanovič, * Gačina kod Petrograda 
31. X. 1850, f Lublin 26. I. 1908, ruski šahist. Sudjeluje u 
mnogim natjecanjima. Dvaput se borio za svjetsko prven¬ 
stvo. Pobjednik je u natjecanju u New Yorku 1889 (s M. 
Weissom), u Budimpešti 1896 i Beču 1903; drugi je po 
redu bio u Hastingsu 1895. Bio je neodoljiv napadač i naj¬ 
značajniji predstavnik stare škole. Đ. B. 

ČIGRA Mlin na čigre. 

ČIGRE pripadaju skupini galebova, odlikuju se ravnim 
šiljastim kljunom, kratkim nogama i rašljastim repom. 
Kod nas ih ima više vrsta. Hrane se ribom i drugim živim 
u vodi, a pobiru i kukce na polju kao crna č. Č. dolaze 
k nama koncem travnja, a ostavljaju nas koncem srpnja. 
Kod nas je česta obična čigra ( Sterna hirundo ), velika kao 
grlica, na glavi crna, po tijelu odozgo modrikasto pepe¬ 
ljasta, odozdo bijela, a okrajci su joj krila crni. Noge su 
crvene, a crveni kljun na kraju crn. Druga je česta č. kod 
močvara, rijeka i mora crna čigra ( Hydrochelidon nigra) 
crnog, tankog i dugačkog kljuna. Ostale su vrste rjeđe. K. B. 

ČIHAČEV, Pjotr Aleksandrovič, # Gačina kod Petro¬ 
grada 1812, f Firenca 1890, ruski geolog i prirodnjak. Po¬ 
slije dvije godine diplomatske službe ostavlja je i sudjeluje 
u znanstvenoj ekspediciji po gorju Altaj. U šest navrata 
putovao je po Maloj Aziji i zapadnoj Armeniji. Osim 
toga proputovao je Španjolsku, Tunis i Alžir. 

BIBL.: Voyage scientifique dans l’Altai oriental (1844—45); Asie 
Mineure (4 sv. i 3 atlasa, 1853—69); Lettres sur la Turquie (1859); 
Reisen in Kleinasien und Armenien (1867) i dr. Z. D-i. 

ČIHORIĆI (Cichorich, Cicurich, Gichurich i si.), ugledna 
porodica u Travuniji na Popovu polju u 14. st. Do 1356 
poznata je i pod imenom Drugovića (izvedeno od osobnog 
imena Drug). Pojedini pripadnici te porodice kao i njihovi 
podložnici (ljudi) spominju se u dubrovačkim vrelima na 
području od Neretve do Onogošta (Nikšića), a 1334 i u 
Brskovu. Jedan od Čihorića sahranjen je, štoviše, u crkvi 
sv. Nikole kod Kuršumlije. Nalaze se ponajviše u službi 
srpskih vladara (braća: tepčija Stipko, župani Vratko i 
Nenac, »sluga« Dabiživ), a od 60-tih godina 14. st. dalje i 
bosanskih vladara (župan Dabiživ, sin Nenca). Od 1335/6 
javljaju se kao rođaci još moćnije humske porodice, pro¬ 
zvane kasnije Sankovići. Župan Nenac uzima za kućnicu 
(ženu) Radaču iz te porodice, koja umire kao monahinja 
Polihranija u vrijeme kraljevanja Tvrtka I. Natpis na 
njezinu grobu u Veličanima blizu manastira Zavale pri¬ 
pada znatnijim povijesnim spomenicima. Osim navedenih 
Čihorića spominju se još tijekom 14. i 15. st. mnogi nosioci 
toga prezimena, samo dijelom pripadnici istoimene poro¬ 
dice. Značajna je u tom pogledu pojava Vlaha Čihorića, 
koji prelaze na dubrovačko zemljište s konjima, stokom i 
stanovima radi paše (1407), zbog čega Dubrovčani prosvje¬ 
duju na bosanskom dvoru. 

LIT.: K. Jireček, Vlastela humska na natpisu u Veličanima, G1ZM, 
IV., Sarajevo 1892; Ć. Truhelka, Državno i sudbeno ustrojstvo Bosne 
u doba prije Turaka, G1ZM, XIII., Sarajevo 1901; V. ćorović, Histo¬ 
rija Bosne, I., Beograd 1940. J- S-k. 

ČIKA (Cicca, Ciccha, Cicka), kći Dujma i Većenege iz 
Zadra. Po majci bila je unuka zadarskog priora i prokon¬ 
zula Madija, a tim u rodu s hrvatskom kraljevskom poro¬ 
dicom, zbog čega je Petar Krešimir IV. poneki put naziva 
»sestrom«. Poslije nasilne smrti muža Andrije, sina Papova, 
odluči zajedno sa starijom kćerkom Domnanom povući se 
u samostan. Budući da u Zadru tada nije bilo samostana, 
poduze sve, da ga osnuje. Uz prethodno dopuštenje 
mjesnih crkvenih i građanskih vlasti te bliže rodbine 
osnova oko 1066 ženski benediktinski samostan uz crkvu 
sv. Marije, koju joj u tu svrhu ustupiše benediktinci sv. 
Krševana. Prva opatica novog samostana posta Č., koja ga 
bogato nadari, a mnogo mu pribavi kupnjom i vezama. 
Iskoristivši rodbinske veze s hrvatskim kraljevskim dvorom 
ishodi, da je u Šibeniku na sam Božić 1066 Petar Krešimir 
podijelio samostanu t. zv. kraljevsku slobodu (imunitet ili 
indemnitet), po čemu je samostan bio oslobođen svih po- 

reza, daća i sudbenosti svjetovnih vlasti. Tu slobodu po¬ 
tvrdio je na molbu iste opatice Č-e samostanu sv. Marije 
8. X. 1087 i kralj Zvonimir. Poslije Čikine smrti naslijedi 
je kao opatica mlađa kći Većenega oko 1091. 

LIT.: F. Rački, Documenta 65—67, 96, 124, 125, 145, 147 i 160; F. 
šišić, Povijest Hrvata, Zagreb 1925. M. B-a. 

ČIKAMACU MONZAEMON, * oko 1653, umro Osaka 
1724, najglasovitiji japanski dramatičar. Obitelj mu je 
pripadala staležu samuraja. Japanska je drama prije njega 
bila smjesa epskog pripovijedanja, lirskih recitacija i ritmi¬ 
čkih igara, a on je unio u nju pravu radnju, individualno 
izrađene karaktere, povezanost i cjelovitost svih dijelova. 
U povijesnim dramama (jidai-mono) prikazivao je junake 
japanske narodne predaje (među njima se ističe junak 
Jošicune i njegova ljubovca Jornoi); u društvovnim dra¬ 
mama (seva-mono) iznosio je značajnije događaje iz su¬ 
vremenog života. Pisao je komade i za kazalište lutaka. 
Premda mu je stil katkada previše kićen i nadut, ipak se 
u svakom djelu vidi pravo pjesničko doživljavanje. On je 
japanskoj drami dao dotjeran umjetnički oblik. 

ČIKOLA, lijevi i glavni pritok Krke, u koju se ulijeva 
iznad Skradinskog buka. U pojedinim dijelovima toka ima 
različita imena; pojav čest kod rijeka u kršu. U gornjem 
toku se zove Vrba, a tek u Petrovu polju Č. Izvire kod 
Vrbe (na 491 m) sjeverozapadno od Muća. U početku teče 
prema SZ dinarskim pravcem, duž tektonske linije, koja 
prati južnu stranu Svilaje. Dolina ovog dijela sastoji se 
od erozivnih proširenja, u kojima rijeka sporo teče, i su- 
tjeska. Kod Otavica skrene prema Z i preko ravnice 
Petrova polja teče sporo i vijugavo. Kod Drniša ulazi u 
višu vapnenačku zaravan, kroz koju teče sve do ušća ka- 
njonskom dolinom, dubokom 80 do 170 m. Mali mlinovi, 
smjelo sagrađeni uz teško pristupačni tok, povećavaju 
slikovitost gudure, koja prema ušću rijeke postaje sve 
dublja. Tok je dug 47,8 km, a porječje zahvata 836,8 km 2 . 
Zbog vapnenačkog sastava zemljišta i klimatskih prilika 
Č. ima veoma promjenljiv vodostaj. Za vrijeme vlažnih 
zima nosi velike količine vode, a ljeti je donji dio često 
suh, što je posljedica i upotrebe vode za natapanje obra¬ 
đenih polja oko gornjeg i srednjeg toka. J. R-ć. 

ČIKOTA Suncokret. 



BELA ČIKOŠ-SESIJA, Iz »Apokalipse« 



BELA ČIKOŠ-SESIJA, Autoportret 


ČIKOŠ-SESIJA (Csikos-Sessia), Bela, ^ Osijek 27. I. 1864, 
f Zagreb, 11. II. 1931, hrvatski slikar. Otac mu se kao kra¬ 
jiški kapetan istaknuo pod Radeckim u borbama na rijeci 
Sessiji u Italiji te je dobio zbog hrabrog držanja plemstvo 
s pridjevkom »de Sessia«. Č. je polazio krajišku trivijalnu 
školu u Bjelovaru, zatim građansku u Trstu te vojnička uči¬ 
lišta u Giinsu (Kisegu) i Karlovcu, odakle je 1882 izašao 
kao kadet. Dodijeljen 78. Šokčevićevoj pukovniji u Osijeku 
napušta nakon petgodišnje službe vojsku. Sa željom, da 
se sasvim posveti slikarstvu, upisuje se 1887 u bečku aka¬ 
demiju, na kojoj je bio do 1892. Da se usavrši u kompo- 
niranju, polazi 1893 na akademiju u Miinchenu (učitelj mu 
prof. Lindensohmidt), odakle ide u Italiju te nakon godinu 
dana opet u Miinchen, gdje se usavršava u školi prof. 
Maara. Poslije toga postaje učitelj crtanja na građanskoj 
školi u Ogulinu. Kad se Bukovac (1894) preselio iz Pariza 
u Zagreb, Č. se, premješten za učitelja crtanja na zagre¬ 
bačku obrtnu školu, priljubi sasvim uz njega te postade 
ne samo najiskrenijim štovateljem njegove umjetnosti nego 
i njegovim najodanijim prijateljem pomažući mu svojim 
teoretskim znanjem pri izradbi perspektivnih prospekata 
u njegovim velikim kompozicijama. U zajednici sa slika¬ 
rom Crnčićem otvorio je (1907) privatnu školu za umjet¬ 
nost i umjetnički obrt, koju je banska vlast pretvorila u 
umjetničku akademiju; na ovoj je školi djelovao do smrti 
kao profesor. 

Otkako se je Č. smjestio u Zagrebu, razvijao se pod 
utjecajem izgrađenog Bukovca i klasički obrazovanoga 
pjesnika Vidrića. Bukovac mu je svojom sigurnošću u crta¬ 
nju, sjajnim bojama i lakoćom u slikanju služio za uzor, 
a talentirani i poletni Vidrić, iako daleko mlađi, davao 
mu je sugestije pri izboru motiva za kompozicije. 

Č-evi se umjetnički radovi kreću u okviru slobodnih i 
zadanih mu kompozicija, u vizijama likovnih improvizacija 
i ilustracija te u malobrojnim pokušajima portretnog 
slikanja. 

Već na bečkoj akademiji dokazuje, da mu je slobodno 
komponiranje najmilije, kako se to može prosuditi po 

prvijencima Potop (u gvašu), Kain i Abel te Odisej ubija 
prosce (za ovu je sliku dobio na akademiji prvu nagradu). 
U granicama historijsko-biblijskim stvorio je slike: Tabubu y 
Gradnja piramida, Našašće Mojsijino, Penelopa, Kirka, 
Saloma, Judita i Holoferno, Sappho, Mrtva straža, Viviana, 
Ostavljena, Svećenica, Antonije nad Iješinom Cezarovom , 
Pokršten je Hrvata, Posljednji bogumili. Nove probleme 
rješava u slikama: Walpurgina noć, Dante u čistilištu, 
Psiha, Pieta te lnocencija (ciklus) i Madona (iz Apoka¬ 
lipse). Među ovim radovima najbolji su mu: Kirka (u gale¬ 
riji Narod. muz. u Budimpešti), Antonije nad Iješinom 
Cezarovom (u zgradi ministarstva nastave NDH), Pieta 
(u Strossmayerovoj galeriji u Zagrebu), Judita i Holoferno 
(u Poglavnikovu dvoru). Od portreta najuspjeliji su mu 
portreti gđe P. i portret njegove žene (u Galeriji umjet¬ 
nina u Zagrebu). 

U težnji za savršenošću izrađivao bi po dvije tri vari¬ 
jante prije nego li bi pristupio konačnoj izradbi zasnovane 
kompozicije. Pretjerano umno analiziranje jednog sižea i 
njegova preosjećajna fantazija, koja ga je katkada odvo¬ 
dila preko granica slikovnih mogućnosti, razlog su, te on 
često slikovno nije izveo ono, što je u svojoj mašti za¬ 
mislio. Po svome djelovanju pravi umjetnik, a po svome 
davanju širokogrudni učitelj svojim drugovima i učenicima 
Č. je pridonio vrlo mnogo izgrađivanju hrvatske moderne 
slikarske umjetnosti. 

LIT.: I. Kršnjavi, Pogled na razvoj hrvatske umjetnosti u moje 
doba, Hrvatsko Kolo M. H., 1905; V. Lunaček, Csikos Sessia Bela, 
1920; Lj. Babić, Umjetnost kod Hrvata u XIX stolj., Zagreb 1934; 
Kušan, Ars et artifex, Zagreb 1941. 

2. Julije, * Zagreb 1898, kipar, sin je slikara Bele Či- 
koša-Sesije. Svršivši srednju školu nastavio je nauke na 
Akademiji likovnih umjetnosti u Zagrebu, gdje se ospo¬ 
sobio za nastavnika prostoručnoga crtanja. Nakon produ¬ 
ljenih nauka u Pragu i Miinchenu postao je srednjoškolski 
nastavnik; sada službuje na realnoj gimnaziji u Križevcima. 
Među njegovim kiparskim radovima ističu se svojom 
dotjeranošću neke portretne biste. A. J-k. 



ČIKOV ( Misgurnus fossilis) je slatkovodna riba iz sku¬ 
pine šaranka. Malene je glave na oblom i do 30 cm du¬ 
gačkom tijelu. Na gornjoj mu usni vise 4, a na donjoj 6 
brčića. Crna mu je koža mekana i sluzava, s pet žutih 
uzdužnih pruga, a trbuh svijetao s crnim prugama. Živi u 
vodi s muljevitim dnom, u koje se uvuče preko zime ili 
ljeti, kad voda presuši. Diše i crijevom, pa guta zrak i 
ispušta ga kroz prohod. Uhvaćen ciči istiskujući zrak kroz 
mjehur. Prije oluje osobito je nemiran, jer osjeća pro¬ 
mjenu vremena, pa ga drže u staklenci, da proriče vrijeme 
(Wetterfisch). Kod pripreme za jelo stavljaju ih prije u 
posudu, gdje se kreću živahno i pritom ostružu i očiste od 
blata i sluzi, odakle je i nastala riječ »vrti se kao čikov 
(u loncu)«. 

LIT.: M. Kišpatić, Ribe, Zagreb 1893. K. B. 

ČIKUGO-GAVA, najduža rijeka (141 km) na japan¬ 
skom otoku Kiušiu, utječe u zaliv Šimbaru. Z. D-i. 

ČIKULIN (Ciccolini, Chikolini, Cicculini), hrvatska po¬ 
rodica talijanskog podrijetla. Franjo Č. došao je iz Pesara 
na Rijeku, gdje je 1518 bio rektor i sudac. Njegov sin 
Ludovik Č. oboružao je o svom trošku jedan brigantin i 
došao u pomoć Klisu, koji podsjedahu Turci; tu je u borbi 
i poginuo. U isto doba živio je Ivan Č., koji je poginuo 
1543 braneći Stolni Biograd od Turaka. Kao upravitelji 
Zrinskih imanja u Vinodolu poznati su Ludovik Č. (f 1599), 
osnivač riječke loze Č-a (od 1613 plemićke), i Julije Č. 


(f 1628), koji je 1613 dobio hr¬ 
vatsko plemstvo, a 1628 barunat, 
te je izravni predak hrvatske 
loze Č-a. Ta se loza s vremenom 
obogatila držeći neka imanja u 
Zagorju i oko Zagreba (Susjed- 
grad, Šestine, Lužnica kod Br- 
dovca i dr.); nosila je pridjevak 
»od Susjedgrada i Medvedgra¬ 
da«. Franjo Č., sin Juilija i Sofije 
Rattkajeve, odlikovao se u bor¬ 
bi kod Kaniže pod Nikolom ml. 
Zrinskim, a kao poslanik hrvat¬ 
skih staleža mnogo je djelovao 
na bečkom dvoru. S Juditom 
Keglevićevom imao je sina Stje¬ 
pana Č-a, koji je neko vrijeme 
bio namjesnik banske časti. 
Stjepanov sin Ivan Franjo Č. 
(-*• Oroslavje 1681, f Konjšćina 
17. VI. 1746) učio je u isusovačkom zavodu u Trnavi, gdje 
je postigao bakalaureat filozofije, odlikovan od kralja zla¬ 
tnim lancem; 1706 dobije grofovstvo. Mnogo se isticao na 
hrvatskom saboru, a bavio se i pjesništvom. Spjevao je hr¬ 
vatskim jezikom Žalost i javkanje turskih, a radost kršćan¬ 
skih duš, koje se leto 1697 na Ivanje pod Biščem z teli raz- 
lučiše (Zagreb 1703). U većem pjesničkom djelu ldeae ma- 
gnanimitatis lllyricae et Pannonicae viginti quatuor (Za¬ 
greb 1703) slavi hrvatske i ugarske junake, a u Josephi- 
dos Carolinae libri XII slavi cara. Idejno se naslanja na 
Vitezovića. S njime je izumro rod Č-a u muškoj lozi. 
Njegova jedinica udade se za bar. Moskona, a unuka za 
grofa Sermagea, pa je velik imutak Č-a pripao Sermageima. 
Sačuvala se pučka popijevka, koja slavi posljednjega Č-a 
(»Čikulin gospodin vrana konja jaši«). E. L. 

ČIKULJI škopci. 

ČILAŠ -► Eksterijer. 

ČILE (Chile), republika u Južnoj Americi između 
sljemena Anda i pacifičkih obala u širini od 15 do 300 km; 
protegla se kroz 4225 km od 17° 57’ juž. š. do krajnjega 
juga kontinenta (Cap Hoorn) na 55° 59’ j. š. Zauzima 
741.767 km 2 

Geomorfologija (->- Amerika Južna). Čile je uglavnom 
položen na zapadnim, pacifičkim pristrancima Anda, koje 
izgrađuju nekako »leđa« te države. Među njima i paci¬ 
fičkom obalom proteže se nekoliko nizova ispona, koji su 
među sobom rastavljeni nizom longitudinalnih dugodolina. 

U Č. su tri glavne strukturne linije, koje označuju 
andske gorske lance. Pored oceanske obale, a naročito 
izrazito između 21° i 26° j. š., protegao se primorski lanac 
(Cordillera de la costa). Od krajnjega J kontinenta (»Ul- 
tima esperanza«) do otoka Chiloe (43° j. š.) raskinut je u 
mnogo otoka i otočića; odatle dalje prema S postaje 
jedinstvenim. Usporedno s tim 'lancem vuče se po unu¬ 
trašnjosti kopna dugi lanac, a među obima su uvaljene 
manje ili veće udoljine, kao na pr. 
pustinja Atacama. U ovom drugom 
lancu ispinje se 14 vrhunaca preko 
6000 ma. v.; među njima je najviši 
Aconcagua, 7040 m visoki vulkan. 
Treći se lanac (Cordillera Real) 
počinje ispinjati iz sjeverozapadnog 
tla argentinskih Pampa i vuče se 
dalje k S, ali ne pripada Č-u. Među 
drugim i ovim trećim lancem duga 
je dolina (Valle de Chile), koja je 
prečkama (»nudos«) rascijepljena u nekoliko povećih za¬ 
vala. Od njih su neke ispunjene vodom, kao što su jezera 
Aullagas i Titicaca, koja politički ne pripadaju Č-u. Ta je 
duga dolina prava kulturna zemlja Čilea i njegova jezera, 
koja se zove i »pampa«; u visini je nekako od 1000 m, dok 
prema J slazi do mora. 

Geologija. Dok je golema većina istočnog dijela Juž. 
Amerike izgrađena od prakamenja, od staropaleozojskih 
slojeva i vulkanskih izljeva, Andske su krajine izgra¬ 
đene i od mlađih sedimenata. One ipak nijesu pojas, koji 
je neprekinuto bio pod morem. Sav je andski kraj naime 
duga geosinklinala, koja se tijekom geol. doba negdje i u 
neko doba ispinjala, kasnije silazila, da se ponovno nešto 
pridigne. Tek su se — tako reći — konačno ispele u terci- 

jaru, dakle u doba, kad su tektonski pokreti zahvatili i 
veći dio eurazijskoga, pa i afričkoga kopna. 

Obalni isponi izgrađeni su na 5 osobito od granitna 
i porfirna kamenja, a na J od gnajsa i tinjčevih škrilja- 
vaca, koji prevladavaju i na otocima. Mnogo je mlađeg 
podrijetla glavni lanac Anda. Izuzevši pojedine slučajeve 
arhajskoga kamenja na jugu, on je izgrađen od sedime¬ 
nata, koji su mlađi od permskih, a sudeći po zaostalim 
okaminama ti sedimenti odgovaraju onima evropske jure 
i krede. Na mnogo su mjesta ovakvi mezozojski slojevi 
probijeni andezitnim i trahitnim, a u Patagoniji bazaltnim 
intruzijama, koje su u vezi s bogatim ležištima rudača. U 
pohumlju među obalnim isponima i Andama ističu se sedi¬ 
menti, koji sadržavaju smeđeg ugljena ili soli. Na obali je 
na više mjesta razvijen tercijar, u kojem su i glasoviti 
ugljenici Lota. Da se tektonski pokreti u Chileu, osobito 
u južnom dijelu, još nisu smirili, dokazom su potresi, koji 
se ondje često pojavljuju. Strahovit je bio potres 1751, 
koji je uništio i morem potopio grad Concepcion kao i 
sva naselja među 34° i 40° j. š. Uz to ima ondje mnogo 
živih vulkana, solfatara i vrućih vrela. 

Klima. Čile se u klimatskom pogledu raspada u tri 
velika odsjeka: po sjevernim krajevima temperature su 
zraka visoke — koliko nije velika aps. visina stanica — 
a množina je kiša vrlo malena, dapače neznatna. U sre¬ 
dnjem su dijelu temperature umjerene, množina je kiše 
sve veća (pa i do 3000 mm), a u trećem, najjužnijem dijelu, 
zrak je hladan i vlažan, tlo pod gustim šumama. Na 
sve te prirodne odnose utječu u pretežnom dijelu morske 
struje, ali i vjetrovi: pored čilske obale, naime, dolazi s J 
hladna morska struja, po kojoj je i zrak hladan. Kako se 
ona pomiče prema S, dakle prema ekvatoru, postaje sve 
toplija, a po njoj i zrak. To utvrđuju i opažanja uz obalu: 



aps. 

mj. 

u 

mj. 

u 

koleb. 


V. 

prosj. 

mjes. 

prosj. 

mjes. 

Evangelistas 

55 m 

4,1° 

VIII. 

8,0° 

I. 

4,5° 

na jugu 
Melinka 

5 „ 

7,3° 

VIII. 

13,3° 

I. 

6,0° 

Pta. Lavapies 

46 , s 

10,4° 

VIII. 

16,6° 

I. 

6,2° 

Caldera 

28 „ 

12,9° 

VII. 

19,4° 

II. 

6,5° 

Arica 

5 „ 

16,2° 

VII. 

22,8° 

II. 

6,6° 


na sjeveru. 

Prema tome i kolebanje među krajnjim mjesečnim pro¬ 
sječnim temperaturama od J raste prema S. U pogledu 


množine padalina u 

čilskom 

primorju 

vladaju goleme 

razlike. Evo dokaza: 

aps. v. 

geogr. šir. 

god. množina 

Arica 

5 m 

18° 28' 

1 mm 

Caldera 

28 „ 

27° 3' 

16 „ 

Valparaiso 

50 „ 

33° 2' 

515 „ 

Concepcion 

15 „ 

36° 50' 

1206 „ 

Valdivia 

15 „ 

39° 49' 

2698 „ 

Ancud 

50 „ 

41° 52' 

2092 ., 

Pta Arenas 

10 „ 

53° 10' 

470 „ 


Dok po krajnjem S, u Arici, pada godišnje samo 1 mm, 
21 d južnije, u Valdiviji, pada više od 2% m. Na tu znatnu 
količinu padalina utječe zrak južnopacifičkog ciklona, koji 
dolazi do tih krajeva ravno s oceana, zasićen vodenim 
parama, da ih ondje poruši. 

Geomorfologijski i klimatski odnosi tumače pojav, što u 
Č-u ima vrlo malo dugih a plovnih rijeka. Samo je po- 
vršje, naime, te krajine usko, nekih 350 km, tako, da se na 
njem može razviti dulja rijeka samo vijuganjem (Rio Loa, 
440 km). Što pak te rijeke imaju vrlo promjenljivu mno¬ 
žinu vode tijekom godine, odraz je promjenljive množine 
padalina. Kako pak polazimo na J, rijeke nose sve više 
vode, ali i redovitije; prema tome bi bile i važnije za plo¬ 
vidbu. Ali i ta nije duga, jer površje zemlje ima mnogo 
strmaca, preko kojih se voda ruši kao vodoskoci i brzice. 

Rudstvo. Davno je u Č-u započelo iskapanje ruda; 
najprije se iskapalo zlato i srebro, onda bakar, a sada 
ponajviše salitra (1,3 milijuna tona) i ugljen (2 milijuna 
tona). Od drugih prirodnina zemlja daje joda (1,2 milijuna 
kg), željeza (1,5 milijuna tona), zlata (9.800 kg), srebra 
(56.000 kg), bakra (413.000 tona) i t. d. 

Vegetacija pokazuje, kao i klimatski odnosi, tri odsjeka. 
U sjevernom odsjeku raširena je ponajviše pustinja (Ata- 
cama), gdje su biljke vrlo malog broja (414), a do kraj¬ 
nosti kserofilne. Značajne su kompozite Pluchea i Bac- 
charis, nekoliko Teucrium, pa i niskih stabala, kao Pro- 
sopis siliguastrum i Gourliaea chilensis. Široka rasprostra- 


IV, 20 

















306 


ČILE 



ČILE, Obala kod Playa Ancha (Valparaiso) 


njenost nerodne Atacame sprečava miješanje perujske flore 
s čilskom. 

Zoogeografija. Značajne su čilske životinje glodavci. 
Po Andama penje se do 4000 m činčilja (Chinchilla 
brevicaudata), cijenjena radi svoga krzna. To je naj¬ 
finije krzno, što ga sisavci uopće imaju. Posve joj je sličan 
zecomiš (Lagidium peruanum), koji se penje i do 500 m 
a. v. Pored rijeka klati se močvarska nutrija (Myocastor 
coypus); vrlo je slična golemu štakoru. Radi krzna mnogo 
je love, pa svake godine dođe na tržište nekih 1,5 milijuna 
komada. Vrlo joj je srodan grmni štakor ili degu (Octodon 
degus), a dakako, i obični miš (Mus musculus). Od grabe- 
žljivaca živi po šumama puma (Felis concolor), a po 
Andama posebna vrsta medvjeda: naočarski medvjed 
(Ursus fremactos ornatus). Radi meke vune vrlo je cije¬ 
njena vicuna (JLlama vicugna ); to je kićena i okretna, a 
nije bojažljiva životinja. Kao vrijedne domaće životinje 
poznate su alpake i ljame. Alpaka (JLlama pocos) posve je 
crna, ili posve bijela ili šarena životinja, slična devi; drže 
ih u krdima, ali žive na poludivlji način. Ljama (Llama 
glama) pripitomljeni je guanako; nešto je veća od njega i 
različite je boje. Teret nose samo mužjaci. Još ondje živi 
patuljasti jelenčić (Pudu pudu). Iz reda krezubica vere se 
onuda rijetki krtični pasanac (Chlamydophorus truncatus). 
Među pticama posebno se ističe dugokljuna papiga ( Heni- 
cognatus leptorhyncus). Čilski labud (Cignus melanoco- 
ryphus)> koji je bijel, samo su mu vrat i glava crni. Go¬ 
lemi kondor (Sarcorhamphus gryphus ), raskriljen, mjeri 
2,75 m; živi najviše u visini od 3000 do 5000 m. Oni kruže 
visoko zrakom tražeći hranu oštrim okom; a kad nešto 
spazi, pa se spusti, lete svi za njim. Kondor se hrani str¬ 
vinom i premda se kloni ljudi, ipak bez straha dolijeće po 
odbačenu utrobu ljama. Od gmazova ima zmija i guštera; 
a ima, dakako, i različnih vrsta riba. 

Privreda. Dok se rudarstvo odnosi najviše na sjeverne 
krajeve, po srednjim se dijelovima gaji ratarstvo i stočar¬ 
stvo. Na nenaplavljenom tlu jedne se godine sije žito, a 
onda nekoliko godina ono služi kao pašnjak. Na naplavlje- 
nom tlu izmjenjuje se žito s ječmom, krumpirom, kukuru¬ 
zom i dr. Stočarstvo se gaji po cijeloj zemlji. U sjeverne 
krajeve uvozi se mnogo argentinskog blaga, da se ondje 
ugoji po poljima lucerne. Dok po 5 uspijevaju magarci i 
mazge, po J pasu mnoge ovce (više od 6 milijuna). Golema 
je u Čileu množina peradi. Veleobrt se ne razvija snažno, 


jer Č. nema dosta svog ugljena. U veleobrtu željeza, koji 
prerađuje rudaču iz Atacame i Coquimba, postoje ponaj¬ 
više talionice. Od drugih velikih tvornica ima mlinova, ko- 
žarnica, drvara, pivovara, rafinerija sladora i dr. Trgovina u 
Č-u znatno napreduje; dok su prije pedesetak godina 
uvoz i izvoz bili sitni, danas (1937) se uvozi robe za 429 
milijuna pesa, a izvozi za 948 milijuna. U rasporedu uvoza 
najviše se dovozi iz USA, iz Njemačke, iz Velike Brita¬ 
nije i Perua; izvozi se pak u USA, u Veliku Britaniju, 
Njemačku i Francusku. 

Naselja. Kad su Čilenci stresli sa sebe španjolski jaram, 
razvio se prekomorski promet, i tako su se počela jače 
razvijati primorska mala naselja, naročito Valparaiso i 
Concepcion (vrlo blizu obali). Mnoge su luke u sjev. Č-u 
procvale, kad su ondje bili otkriveni rudnici srebra i 
bakra; Iquique, Pisagua i Taltal vrlo su se brzo i snažno 
podigli, kad se razvio veleobrt salitre. Prava je žitnica 
Č-a središnja dugodolina. Nije čudo, da se tu nalazi 
najveća gustoća žitelja, zbijena u manjim i većim ra¬ 
tarskim naseljima. A kad je državna vlast počela graditi 
uzdužnu željeznicu, koja spaja Santiago s Puerto Montt 
(41° 28' j. š.), još su se jače razvila ta naselja, jer su 
ih spojili sa susjednom glavnom prugom. Najviše žitelja 
ima u okružjima Santiaga i njegove luke Valparaisa; 
odatle prema J i prema 5 gustoća je sve manja. Gotovo 
sva važnija naselja u južnom Č-u osnovana su od nje¬ 
mačkih useljenika oko pedesetih godina prošlog stoljeća; 
ti su se umnožili tako, da ih danas ima ondje oko 11.000. 

Najveće je naselje sam glavni grad Santiago de Chile 
sa 713.000 stan.; za njim je njegova luka Valparaiso sa 
193.000, a onda Concepcion sa 76.000 i Antofagasta sa 
54.000 stan. Od dalekih otoka po Tihom oceanu, koji pri¬ 
padaju Č-u, naseljeni su Juan-Fernandez (217 ljudi) i 
Uskrsni otok (228 ljudi), gdje žive prognanici i njihovi 
stražari. 

Promet. Položaj Č-a u pacifičkom primorju i mnoge 
izmjene dobara među različitim krajevima republike po¬ 
stavljaju pitanje brodarstva u prvi red. Zaista pak želje¬ 
znice imaju podređenu važnost, jer se longitudinalna pruga 
ne može natjecati u tarifama s lađama, koje služe za obalnu 
plovidbu. Pomorska plovidba čilska ima (1938) nekih 99 
lađa sa 162.442 brt. Željeznička je mreža duga (1936) 
8745 km, a veže naselja između Iquique na «S (20° 12' j. š.) 
i Pto Montt na J (41° 28' j. š.). Ovo je glavna arterija sao¬ 
braćajna; od nje se odvajaju — osobito u sjev. Č-u — 
neke drugotne pruge, koje polaze prema važnijim rudar¬ 
skim krajevima. Osim tih postoje tri međunarodna od- 
vojka, koji spajaju Čile sa susjednim državama: iz Arike 

u bolivijsku La Paz, iz Antofagaste također u Boliviju, 
gdje se sastaje s krakom, koji vodi u Buenos Aires, iz 
Valparaisa ravno u Buenos Aires. 

Žiteljstvo Č-a broji 4,597.000 duša (1938); od njih je 
Čilenaca 4,083.000, od kojih su u pretežnoj množini mje- 
šanci davnih španjolskih useljenika i urođenika; manji dio 
su čisti potomci starih španjolskih obitelji. Ostali su u 
novo doba doseljeni Španjolci (23.000), Talijani (11.000), 
Nijemci (11.000) i dr. Pražitelji žive u Č-u u tri sku¬ 
pine: inkaski Indijanci u sjev. krajevima (Quichue i Ai- 
mara), zatim Araukani i Patagonski narodi. — Od inka~ 
skih Indijanaca sačuvali su se mali ostatci na istočnom 
rubu sjevernih pokrajina. Čistunaca jedva da ima, jer su 
manje više izmiješani španjolskom krvi. Prije nego što su 
Inke počeli osvajati Čile, stanovali su Pehuenći ili Arau¬ 
kani — kako su ih nazivali Španjolci — sigurno u cijelom 
srednjem dijelu Č-a; bilo ih je tada nekih 250.000; danas ih 
je samo 100.000. Na velikom otoku Chiloe, a na J i na 
Guaitecas-otočju stanuju Čiloti, koji pripadaju Huillićima 
(»žiteljima juga«). Protivno Araukanima Čiloti su se brzo 
i dobre volje podložili Španjolcima i prihvatili katoličku 
vjeru. Oni su dobroćudni, gostoljubivi, skromni, ali ne¬ 
čisti, dok se Araukani rado i često kupaju. Odlični su 
pomorci, koji danas čilskoj mornarici daju najbolju 
momčad. 

Zapadni ili Pacifički Patagonci prirodna su plemena, 
koja žive po pacifičkim otocima Č-a. Ima ih danas vrlo 
malo: Alakalufa nekih 250 duša, a Jaghana (Jamana) samo 
70; svi ti stoje pod zaštitom anglikanskih misionara. Kako 
veliki otok Ognjena Zemlja pripada samo djelomice Č-u, 
tako i njezini žitelji, urođenici Ona , stoje djelomice pod 
vlasti Č-a; ostalo je pod Argentinom. One su pod zašti¬ 
tom Salezijanaca i zbog toga su prihvatili kršćanstvo. 

Uprava. Čile je podijeljen u 17 pokrajina i 2 teritorija 
(Aysen i Magallanes). 

Školstvo. G. 1920 uvedeno je prisilno školovanje djece 
na 4^ godine; ima mnogo srednjih škola, a u Santiagu je 
sveučilište (osnovano 1843) s odsjecima za obrazovanje 
liječnika, ljekarnika, stomatologa, pravnika, tehničara i dr. 

Pravo. Osnova pravnog reda je Codigo civil od g. 1857. 

Crkva. Ako i postoji sloboda vjeroispovijedanja, ipak 
je rimokat. vjera državna. U Chileu ima 4,189.000 kato¬ 
lika, 62.000 evangelika i 4000 Židova. 

Povijest. Prvi Evropejac, koji je prodro u Čile, bio je 
Diego de Almagro (g. 1535). Na čelu male ekspedicije pošao 
je s bolivijskoga visočja i prekoračio Cordillere pod vrlo 
teškim prilikama. Ali kako su u Peruu bile nastale poveće 
razmirice među osvajačima, morao se povratiti. Tek je 
Pedro de Valdivia, komu je Fr. Pizarro dao nalog da 
osvoji Čile, provalio tamo i osnovao 1541 grad Santiago, 
U južnom Č-u živjeli su od davnine hrabri, ali surovi 
urođenici Araukani, koji su dugo vremena odolijevali na¬ 
srtajima Španjolaca. Valdivia je imao s urođenicima 
teških neprilika, koje nije mogao svladati s pomoću svoje 
četice vojnika. Morao je radi toga dignuti veliku vojsku, 
a kako je bio energičan i bezobziran, nije se žacao upo¬ 
trijebiti i najkrvavija sredstva, da ih upokori. Ali nije 
uspio. U jednoj odlučnoj bitci pade. Borbe, koje su uro¬ 
đenici i dalje vodili protiv nepozvanih došljaka, bile su 
jedinstven lanac njihovih junačkih djela i okrutnih činova 
Španjolaca. Tek je 1882 uspjelo čilskim Španjolcima, da 
upokore Araukane; dadoše im tada ipak neku autonomiju, 
da ih primire na taj način. Pored te borbe imali su Čilenci 
u isto doba da se odupru i svojim gospodarima, evropskim 
Španjolcima. 

Do 1797 pripadao je Č. španjolskoj vicekraljevini Peru, 
ali je bio silno zapostavljen u svakom kulturnom pogledu. 
Kao što u drugim španjolskim kolonijama, tako se i u 
C-u uzbudio duh otpora, kad je Napoleon I. zauzeo 
Španjolsku i kad su francuske revolucijske ideje i tamo pro¬ 
drle. Dana 18. IX. 1810 proglasila se u Santiago prva samo¬ 
stalna drž. vlada (junta de gobierno). U krvavim borbama 
1817 i 1818 čilenci su srušili španjolsku nasilnu vlast i 
proglasili samosvojnom svoju zemlju. Nakon teških borba 
morali su Španjolci napokon popustiti i priznati slobodu 
C-u g. 1846. 

Nakon diktature O’Higginsa (do 1823) slijedile su stra¬ 
načke borbe, dok nije D. Portales s konzervativnom stran¬ 
kom dao zemlji ustav g. 1833 i osnovao jaku vladu. On je 
u Č-u osigurao mirni razvitak odnosa, po kojem se sna- 



ČILE, Antofagasta 


žno istakla država pred cijelom ostalom Južnom Ame¬ 
rikom. Kao stvaralac procvata zemlje vrijedi Manuel 
Montt (1851/61); on se pobrinuo za ratarstvo i koloniza¬ 
ciju juga, a za školstvo i pravo uvelike je zaslužan. Pod 
predsjednikom Pintom (1876/1881) zapleo se Č. u rat s Bo¬ 
livijom i Peruom. Bolivijski primorski teritorij među 23° 
i 26° j. š. tražio je za se i Čile, jer se ondje u sjever¬ 
nom dijelu Atacama našlo golemih naslaga salitre i guana. 
Borbe su trajale do 1884, a Čile je uspio u svojim zahtje¬ 
vima: Bolivija mu je prepustila primorje Antofagaste, a 
Peru pokrajinu Tarapaca, dok mu pokrajine Arica i Tacna 
dade na 10 godina. 

Iza toga je život u Čileu bio donekle mirniji; tada 
bude rastavljena crkva od države (1925). Te je godine 
ukinut parlamentarni sistem, a onda je (1927) zavladala voj¬ 
nička stranka na čelu s generalom Ibanezom. Njegova 
diktatura kroz 4 godine dovela je — u vezi sa svjetskom 
privrednom krizom (nazadak izvoza salitre i bakra iz 
Č-a) — u srpnju g. 1931 do revolucije i propasti samoga 
predsjednika. U listopadu 1931 izabran je predsjednikom 
Montero. 

Naučno pretraživanje Čilea započinje oko 1825, nakon 
što je ta zemlja postala samostalnom. U tom su radu su¬ 
djelovali Englezi (Parker King i Fitz Roy; 1827—1836), 
Francuzi (Claude Gay), Nijemci (na pr. Eduard Popning, 
J. Tschudi, H. Steffen i dr.). 

LIT.: Stange, Landeskunde von Chile, Berlin 1914; Biirger, Chile als 
Land der Verheissung, 2. izd. 1926; Reiche, Grundzuge der Pflanzen- 
verbreitung in Chile (Engler i Drude. Vegetation der Erde, br 8; 

Leipzig 1911); Martin, Landeskunde von Chile, 2. izd. 1923; J. Ame¬ 
rika , H. E. I. sv. A. G. 

Ustav. Iza privremenih ustavnih uređenja prvoga razdo¬ 
blja stvoren je ustav od 1833, koji je ustanovio jaku 
predsjedničku vladu, ali izmjenama od 1871—88 utrt je 
put parlamentarnom sustavu, koji u praksi prevladava iza 
revolucije od 1891. Ustav od 18. IX. 1925, prihvaćen 
plebiscitom od 30. VIII. 1925, vraća se k predsjedničkoj 
vladavini. Predsjednika republike bira narod izravnim 
općim glasovanjem na 6 godina; dosadašnji predsjednik 
ne može se neposredno iznova birati. Ako nijedan kandi¬ 
dat nije dobio apsolutnu većinu, bira kongres predsjednika 
između dva kandidata, koji su dobili najveći broj glasova. 
Predsjednika može zastupnička kuća optužiti senatu, koji 
može izreći svrgnuće. Predsjednik imenuje ministre, koji 
ne mogu biti članovi kongresa, ali ih on može staviti pod 
optužbu kao i predsjednika. Zakonodavno tijelo je kon- 
gies, sastavljen od dvije kuće. U zastupničku kuću bira 
se po jedan zastupnik na 30.000 stanovnika. Senat ima 45 
članova nad 35 godina, izabranih na 8 godina, svake 4. 
godine polovica. Izbori za obje kuće su izravni s općim 
pravom glasa i razmjernom podjelom mandata. Zakono¬ 
davni poticaj može dati vlada ili koji član kongresa. Za¬ 
kon postaje prihvatom sa strane obiju kuća i potvrdom 
predsjednika. Predsjednik može u roku od 30 dana vratiti 
zakonski nacrt kongresu, ali ga mora potvrditi, ako ga 
kongres iznova prihvati većinom od dvije trećine glasova. 
Za izmjenu ustava potrebna je apsolutna većina svih čla¬ 
nova u svakoj kući i potvrda predsjednika, koji može sta¬ 
viti primjedbe na nacrt izmjene, a ako kongres zabaci te 
primjedbe, može predsjednik staviti nacrt na pučko gla¬ 
sovanje. J. A. 

Književnost. U Čileu se književnost polagano i poste¬ 
peno razvijala, što je pojmljivo, kad se pomisli, pod ka¬ 
kvim se prilikama morao razvijati kulturni život u razdo¬ 
blju, dok se stvarala ova španjolska kolonija (prvo se sve¬ 
učilište osniva tek 1756 u San Felipe). Prvi početci knjiže¬ 
vnosti nose historičko-epski odraz borba, koje su se dugo 

vodile između urođeničkih Araukanaca i španjolskih osva¬ 
jača. Njima su prožeta djela, kakva su napisali Alonso de 
Ercilla (Araucana, 1569), Pedro de Ona (Arauco domado, 
1590—96), Fr. Nunez de Pineda (Cautiverio feliz). Kad su 
težnje za političku slobodu i nezavisnost počele sve jače 
odjekivati u javnom životu Čilea, nastaju u književnosti 
nadasve rodoljubne pjesme. Tada su bili najpoznatiji pje¬ 
snici Čamilo Henriquez (1769—1825) i Bernardo de Vera 
(1780—1827). U toku 19. st. razvoj čilske književnosti počiva 
na naglašavanju narodnih obilježja, na iskorištavanju pu¬ 
čkih legendarnih motiva i osebina narodne duše. Među pr¬ 
vim zrelijim književnicima tog doba ističu se: Salvador 
Sanfuentes (1817—1860) svojim epsko-lirskim legendama (E1 
Campanario i dramama (Caupolican), Guillermo Blest 
Gana (1829—1905), Guillermo Malta (1829—1899), Luis 
Rodriguez Velasco (1838—1919), Juan R. Allende (1850— 
1905; »Poesias del Pequen«), Jose A. Soffia (1848—1886; 
»Michimaloneo«, epska pjesma). Čisti su lirici: M. Magal- 
lanes Moure , Pedro Prado , Gabriela Mistral. Više je uspjeha 
u Čileu imao roman. Gojili su ga osobito Manuel Bilbao 
(1827—1895; »E1 inquisidor mayor«), Alberto Blest Gana 
(1830—1922), pa predstavnici historičkog romana: Daniel 
Barros Grez (1834—1904) i Ramćn Pacheco (1845—1888) te 
naturalističkog i socijalnog: Visente Grez (1847—1909), A. 
Silva de La Fuente, E. Rodriguez Mendoza i drugi. Nove¬ 
lom i crticom bave se naročito Baldomero Lillo (1867— 

1923) i poznati Eduardo Barrios. Federico Gana , Fernando 
Santivan, Daniel Riquelme t Alberto del Solar drugi su su¬ 
vremeni čilski književnici. 

ČILIĆ (Karaga), fra Luka, * kod Baje 1707, f Baja 21. 
IV. 1771, franjevac. Učio je u Italiji i ondje neko vrijeme 
djelovao kod austrijske vojske na Korzici, a zatim bio 
dugo godina učitelj novaka i lektor na franjevačkom uči¬ 
lištu u Osijeku. Bio je asket i izdao asketsku knjigu Di- 
recta ad coelum via, Osijek 1755. Njegova je jamačno i 
prigodna pjesma Paeana festivum illustrissimo ... Josepho 
Ant. Chiolnich, Osijek 1752. 

LIT.: J. Jelenić, Bio-bibliografija franjevaca, Zagreb 1925; J. Bosen- 
dorfer. Povijest tipografije u Osijeku, Građa XIV. V. Š. 

ČILINGIROV, Stilijan, * Šumen 26. XI. 1881, bugarski 
književnik. Pučko, srednje i pedagoško obrazovanje ste¬ 
kao je u rodnom gradu. Najprije je služio kao telegrafist, 
a zatim je bio učitelj. U povodu pobuna 1899 stao je na 
stranu naroda, pa je bio otpušten iz službe. Kasnije uči 
filologiju i pedagogiju na Visokoj školi u Sofiji. Poslije 
svršenih nauka postade učitelj na II. sofijskoj muškoj 
gimnaziji, a kasnije prijeđe u Narodnu knjižnicu. G. 1911 
kao tajnik progresivno-liberalne stranke uređuje list »Bal- 
garija«. Izabran je i za narodnog zastupnika u sobranju. 
Iza balkanskog rata je podravnatelj, a kasnije i ravnatelj 
knjižnice u Sofiji do 1922. Poslije toga vrši različne službe 
u prosvjeti. Kao predsjednik Saveza bugarskih pisaca bio 
je gost hrvatskih književnika u Zagrebu 1942. 

G. 1900 izdao je Buketče , knjigu stihova za djecu. G. 1910 
izdaje Slavjansku antologiju (u kojoj su zastupani i 
Hrvati). Slijedi mnoštvo njegovih pjesničkih, beletrističkih, 
znanstvenih i poučnih djela, među kojima valja spomenuti 

Ravna Dobrudža , putopisni 
dojmovi (1920), Hleb naš na- 
suštnij, roman (1926); Šinel 
bez pogoni , roman (1926); 
Deca na Ada , roman (1932); 
Prva žertva, roman (1935); 
Neviždan vrag , roman (1936); 
Balgarskite čiiališta pređi 
Osvoboždenije (1931), veliko 
djelo o bugarskim čitaoni¬ 
cama; Srbite i nie (1930); 
Protiv čuždite učilišta (1940); 
Kakvo je Balgarin dal na 
drugite narodi (1941); Pomo- 
ravlje po srpskim svjedočan¬ 
stvima — povijesna istraži¬ 
vanja (2. izdanje, Skoplje 
1942); Po Makedoniji (Sofija 
1942). M. Nikolov ističe, da 
je najuspjelije djelo Čilin- 
girova roman iz života bugar¬ 
skih obrtnika memoarističkog 
Č. je vrlo djelatni prosvjetni 
radnik u najširem smislu riječi; jedan je od najplodnijih 
bugarskih književnika uopće. 

LIT.: S. Ilijev, 5. Č. — život i tvorčestvo, Malka encikl. biblio¬ 
teka br. 71; G. Canev, Pisateli i tvorčestvo, 1932; G. Konstantinov, 
Balgarskata literatura sleđ vojnata (1939); Isti, Tvorci na balgar- 
skata literatura, Sofija 1941; M. Nikolov, Istorija na balgarskata lite¬ 
ratura (Sofija 1941). I. E. 

ČILKAT (Chilkat) Tlingit. 

ČILSKA OMORIKA -> Araukarija. 

ČILSKA SALITRA, natrijska salitra, nitrat. Kristalizuje 
se heksagonski. Razvila se najviše u kristalastim agrega¬ 
tima i zrnju. Staklenasta je sjaja. Prozirna je do provi¬ 
dna; bezbojna ili svijetlo bojadisana. Natrijski je nitrat, 
NaNOa. Topljiva u vodi, pa i na vlažnom uzduhu, jer je 
higroskopična. Javlja se često u suhim krajevima, ali u 
malim količinama, više puta kao eflorescencija (cvjetanje) 
iz tla. Najveće njene količine nalaze se u sušnim kraje¬ 
vima na sjeveru južnoameričke države Čile (otuda joj 
ime). Tu se prostiru salitrena ležišta u zoni, dugoj 800 km, 
s pet salitrenih okružja, gdje je prate glauberova sol, gorka 
sol, kamena sol i sadra: s tim mineralima izmiješanu zo¬ 
vemo caliche. Ima je još u Peruu, Kolumbiji, u Sjev. Ame¬ 
rici u Kaliforniji, Koloradu, Nevadi i dr., u Alžiru, po 
Sahari, u Maroku i t. d. Za turskoga doba vadila se 
u znatnijoj količini u okolini Skoplja za priređivanje 
baruta. Od cjelokupne proizvodnje salitre četiri njene 
petine upotrebljavaju se kao tvorivo za gnojivo. Ostala 
petina upotrebljava se u kemijskom veleobrtu za priređi¬ 
vanje kalijske salitre 5 dušične kiseline, pri izradi gnoja, za 
priređivanje amonijskog nitrata, pri izradi čelika i t. d. F. T. 

Č. s. dobiva se iz »caliche«, koja u pustinjama južno- 
američkih država Čilea, Perua i Bolivije čini na sloju ne¬ 
propusne gline i škriljavca 1 do 5 m debele naslage, po¬ 
krivene slojem pijeska, šljunka i zemlje. Pošto se taj 
zemljani pokrov s pomoću dinamita razori, vadi se iz 
otvorenih rovova surova salitra ili kaliča (caliche), koja 
sadržava 47—60% (kadšto i preko 70%) natrijeva nitrata 
uz 7 do 17% natrijeva klorida, 4 do 26% natrijeva sulfata. 
0,2 do 0,73% kalijeva jodida, male količine jodata i per- 
klorata, dok ostatak čine nerastopljiva onečišćenja: šljunak, 
pijesak j glina. Kod tehničke preradbe rastapa se surova 
salitra u vreloj vodi ili u vreloj ocjedini od prijašnje 
kristalizacije sve do zasićenja, a procijeđena bistra rasto- 
pina ohlađuje se u željeznim basenima do kristalizacije. 
Kad temperatura spadne na 20° C, iskristalizira se iz rasto- 
pine više od polovine natrijeva nitrata. Od rastopine 
odvojeni kristali oplahnjuju se hladnom vodom i ostavljaju 
4 dana na kosoj podlozi, da se potpuno ocijede i prosuše, 
dok se iz ocjedine ponajprije vadi jod, a zatim ona po¬ 
novno služi za rastapanje surove salitre. Tehnička čilska 
salitra sadržava 94 do 97% natrijeva nitrata (15,5 do 16% 
nitratskog dušika), a pored toga ima u njoj do 0,5% natri¬ 
jeva sulfata, oko 2,5% natrijeva klorida, nešto natrijeva i 
kalijeva perklorata i vlage. Gnojidbi namijenjena čilska 
salitra ne smije sadržavati više od 0,5% perklorata (raču¬ 
nano kao KCIO4). Kemijski čista natrijeva salitra (NaNCh) 
ledi se u prozirnim, bezbojnim, u vodi vrlo lako rasto- 
pljivim romboedrima, koji su nalik na kocke (odatle naziv 

»kubička salitra«). Postanak prirodne salitre tumači se kao 
posljedica jake nitrifikacije pri truležu organskih dušičnih 
tvari, što su se na dotičnim mjestima nakupile prije geo¬ 
loških perturbacija. Prema jednom mišljenju mogle bi 
vrelom tih dušičnih tvari biti velike množine alga, što ih 
je izbacilo more, dok prema drugom mišljenju čilska 
salitra potječe od velikih množina guana, koje su bile pod- 
vržene nitrifikaciji na drugom mjestu, a salitra je odatle 
bila naplavljena na današnje svoje nalazište. M. M. 

ČIMIĆ, Ernest, * Bjelovar 13. I. 1876, pravni pisac. G. 
1900 stupio je u sudačku službu te se istakao kao pisac 
pravnih rasprava u Mjesečniku i kao izdavač zbirke rje- 
šidaba stola sedmorice (2 sv. 1913—17). Od 1921—22 bio 
je profesor visoke škole za trgovinu i promet u Zagrebu; 
u to je doba izašlo više svezaka njegovih predavanja 
(privatno, javno, obrtno, stečajno pravo). Od siječnja 1923 
do lipnja 1924 bio je pokrajinski namjesnik za Hrvatsku i 
Slavoniju, 1925 imenovan je vijećnikom, a 1928 predsjed¬ 
nikom stola sedmorice. Iza umirovljenja 1936 postaje 
odvjetnikom. Izdao je tumače naredaba o moratoriju, 
mjeničnog i čekovnog zakona te zakona o smetanju 
posjeda. 

ČIMKENT (znači »zeleni grad«), grad u Kazakstanu, 
ima 30.000 stan. U središtu je dobro obrađene oaze oko 
rijeke Ariša, koja je pritok Sir Darje. Na golemom se 
prostoru uzgaja ovdje kserofitni polugrm Artemisia Čina, 
od kojeg se dobiva santonin, sredstvo protiv crva. Tvor¬ 
nica u Čimkentu opskrbljuje ovom ljekarijom cio svijet. 
U zadnje doba podignut je u Č. metalurgijski veleobrt. 
Grad se nalazi na turkestanisko-sibirskoj željeznici. Z. D-i. 

ČIMPANZA (Anthropopithecus troglodytes ili Pan) je 
antropoidni majmun (v.), u bližoj srodnosti s gorilom, 
samo je manji od njega, a kosturom i mišičjem je naj¬ 
slabiji antropomorfni majmun. Crne je dlake, uške su mu 
velike kao u čovjeka i do 7 cm visoke te 5,5 cm široke. 
Lice, ruke i noge su mu blijedo crvene ili smeđe, usne vrlo 
pokretne i daleko ispružljive, a zubi postavljeni koso. Č. 
se često zadržava na tlu i drži poluuspravno, a vješto se 
penje i po drveću, gdje se hrani plodovima, lišćem i pupo¬ 
vima. Živi u manjim zadrugama u tropskoj zapadnoj 
Africi, od obale daleko u unutrašnjost do jezera Tanga- 
njike. Č. je poznat u nauci od g. 1613, a najsjeverniji i 
najzapadniji je gambijski oblik (A. troglodytes ili Pan chim- 
panse). U 19. st. otkriše ćelavi oblik (A. calvus ), kojemu 
su goli dijelovi tijela crni ili tamno smeđi, a na glavi je 

ČIMPANZA — ČINTULOV 



MALA ČINČILJA (Chinchilla lanigera) 


ćelav. U Kamerunu i Gabunu živi oblik čego (A., Troglo- 
dytes, tchego). Iz Sierra Leone i Liberije poznat je gui- 
nejski oblik (P. leucoprymnus), iz zemlje Njam-Njam 
Schweinfurthov (P. Schweinfurthi), a sa zapadne obale 
jezera Tanganjike tamnoga je lica marungu (P. marun- 
gensis). Ima i drugih č. K. B. 

ČIMU (Chimu), pleme sa zasebnim jezikom i državicom 
u davnom Peruu još prije Inka. Jezik je i danas održan u 
dolini Lambayeque -> Peru. M. G-i. 

ČIN ->• Javni službenik. 

ČIN, skupni naziv za skupinu od neko 13 plemena u 
sjevernoj Birmi. M. G-i. 

ČINAB (Chenab, stari Akesines), pritok Inda, 1200 km 
dug, izlazi iz Chandre u Himalaji, protječe, zapravo tvori 
Pundjab (petoriječje Ind, Chenab, Ihelum, Rawi i Sutley). 
Kanalizacijom je okolina Č-a dobila kulturnoga zemljišta 
za 20.000 ljudi. M. Š. 

ČINAMPAS, »plivajući vrtovi«, način gojenja povrća 
kod starih Meksikanaca. Među malim nasadima geome¬ 
trijskog lika brojni su kanali s vodom, pa se čini, kao da 
vrt pliva. Danas ovakih vrtova ima oko jezera srednjeg 
Meksika. 

ČINČILJA (Chinchilla) su dvije vrste glodavaca u Južnoj 
Americi na Kordiljerama. Veća je vrsta Ch. brevicaudata, 
od 30 cm dužine s repom od 13 cm, a manja vrsta Ch. 
lanigera . Nalikuju na zeca; pokrivene su modro sivom, 
bijelo prstenastom, finom, preko 2 cm dugačkom, mekanom 
dlakom. To je krzno naoko srebrnasto i vrlo cijenjeno, 
pa ga u velikim količinama izvoze u Evropu. K. B. 

ČINGRIJA, 1. Melko, * Dubrovnik 1. IV. 1873, odvjet¬ 
nik, politički i priradni radnik. Nakon pravnih nauka u 
Grazu ulazi 1896 u javni život. Pripada dalmatinskoj Hrv. 
nar. stranci, od 1905 Hrv. stranci, kojima je na čelu bio 
njegov otac Pero. Prvi starosta Hrv. sokola župe Gundulić. 
Pobornik hrv.-srp. koalicije. G. 1911—14 zastupnik u Care¬ 
vinskom vijeću u Beču i član delegacije, biran na listi Nar. 
stranke u primorsko-neretvanskom kotaru. G. 1914—18 
interniran u Gornjoj Austriji. Krajem listopada 1918 dolazi 
s Korošcem i Žerjavom u Ženevu kao delegat Nar. vijeća, 
ide u Pariz u diplomatskoj misiji. 1918—20 uspostavljen 
kao načelnik. 1926 stupa u Nar. radikalnu stranku i bude 
biran za opć. vijećnika. Već od početka stoljeća sudjeluje 
u priradnom životu. G. 1939 imenovan je senatorom. Uoči 
sporazuma Maček-Cvetković izdaje brošuru Dubrovnik i 
hrvatsko pitanje , u kojoj se zalaže, da dubrovačko područje 
bude u sklopu srpskih zemalja u Jugoslaviji. T. M. 

2. Pero, * Dubrovnik 23. VIII. 1837, f Dubrovnik 
13. VII. 1921, hrvatski političar. Osnovnu i srednju 
školu pohađao je u rodnom gradu, g. 1856 pođe na sveuči¬ 
lište u Padovu, gdje je stekao čast doktora prava. Po po¬ 
vratku priključi se narodnom pokretu, a 1859 stupi u 
Narodnu stranku. Već je tada izradio osnov svog pro¬ 
grama: Hrvati treba da izvojšte sva ona prava, koja uži¬ 
vaju i drugi narodi u habsburškoj monarhiji; treba saču¬ 
vati hrvatsku narodnost i provesti ujedinjenje svih hrvat¬ 
skih zemalja. Bio je jedan od vođa u borbi protiv tali¬ 
janske većine u dubrovačkoj općini. Kad je ova bila obo¬ 


rena 1864, Č. postade drugim prisjednikom. G. 1878 postade 
gradskim načelnikom i na tom mjestu ostade prvi put do 
1882. Ponovno je načelnik 1899 do 1911. G. 1870 izabran je 
za zastupnika na dalmatinskom saboru, u kome je sjedio 
preko četrdeset godina i radio skupa s Klaićem i Pavlino- 
vićem. Nakon njihove smrti preuze vodstvo Narodne 
stranke. U saboru je mnogo značila njegova riječ u gospo¬ 
darskim, školskim i financijalnim pitanjima. Mnogo se 
trudio baš oko jačanja narodne svijesti. Njegovim je na¬ 
stojanjem došlo do suradnje, a 27. IV. 1905 i do spajanja 
narodnjaka i jednog dijela pravaša u »hrvatsku stranku«. 
Kako je pokret u Hrvatskoj protiv bana Khuena naišao 1903 
na jak odjek u Dalmaciji, Č. predvede u Beč dalmatinske 
zastupnike, da u ime cijeloga naroda caru podnesu prosvjed 
protiv madžarskih nasilja u Hrvatskoj. Ove deputacije car 
nije primio. Kao predsjednik hrvatske stranke u Dalmaciji 
i hrvatskog kluba dalmatinskog sabora Č. je predsjedao 

sastanku opozicionalnih za¬ 
stupnika i delegata Dalmacije, 
Hrvatske i Istre na Rijeci, 
koji je 2.—3. X. 1905 sastavio 
Riječku rezoluciju (v.). Pod¬ 
odboru, u kome bijahu uz Č-ju 
Trumbić, Vicko Milić i Za¬ 
gorac, povjereno je provođo- 
nje zamisli rezolucije. Nakon 
rata 1914—18 bio je Č. pred¬ 
sjednik Narodnog vijeća u 
Dubrovniku pa predsjednik 
Jugoslavenske Matice. Od nje¬ 
govih nedovršenih uspomena, 
koje je ostavio u rukopisu, 
objelodanjena su dva odlom¬ 
ka (Hercegovačka buna i Sa¬ 
stanak s Pekom Pavlovićem) 
u dubrovačkom listu Rad br. 
86 i 87 od 23. VII. 1921. 

LIT.: R. W. Seton Watson, The Southern Slav Question, London 
1911 (njemačko izdanje pod naslovom Die Siidslavische Frage im 
Habsburger Reiche, Berlin 1913); B. Cvjetković, Dubrovnik u našem 
političkom i kulturnom pokretu ol 1861 do danas, u jubilarnom broju 
Narodnoga lista, Zadar 1912; Lj. Leontić, Dr. Pero Čingrija, u du¬ 
brovačkom listu Rad br. 86 i 87 od 23. VII. 1921; R. Horvat, Hrvatski 
preporod u Dalmaciji, Zagreb 1935; J. Horvat, Politička povijest 
Hrvatske, Zagreb 1936. J. N. 

ČIN-KIANG (Chin-kiang), grad u kineskoj pokrajini 
Kiangsu, ima 200.000 stan. Kod njega se ukrštava Carski 
kanal s rijekom Jangtse-kiangom. Ugovorom je luka otvo¬ 
rena međunarodnoj trgovini, a izvozi se najviše soja, sezam 
i zemni orah. Nalazi se na željezničkoj pruzi Šanghai— 
Nanking. Z. D-i. 

ČINOVNIK -> Javni službenik. 

ČINTULOV, Dobri, * Sliven 1822, f Sliven 27. III. 
1886, bugarski književnik. Najprije je bio crkveni pjevač; 
pošto je proživio strahote kuge 1835, otputuje u Trnovo, 
zatim u Bukurešt i Brailu, gdje je dalje učio sam se uzdr¬ 
žavajući. Kasnije ode u Odesu, gdje je već živjela velika 
i nacionalno svijesna bugarska kolonija na čelu s Aprilo- 
vom, Palauzovom, Nik. M. Toškovom i dr. G. 1841 ulazi 
kao ruski stipendist u odesko sjemenište, gdje je upoznao 
pjesništvo Puškina i istaknutog slavjanofila Homjakova. 
Tu je Č. počeo pisati domoljubne pjesme, među kojima 
i Stani , stani , junak balkanski. Kao bogoslov bavio se i 
bogoslovskim problemima. Ljeti 1850 Č. je učitelj u Sli¬ 
venu. Tu vodi borbu protiv grkomana za konačnu pobjedu 
bugarskih kulturnih nastojanja; osnuje čisto bugarsku 
školu, gdje je učiteljevao do 1857 i pjevao budnice. 

G. 1857—61 Č. je učitelj u Jambolu, zatim u Klucohor- 
skoj općini i napokon nadzornik slivenskih škola. Pritom 
se ističe u podizanju čitaonica i pučkih kazališnih družina. 
Pošto je 1870 izdan ferman o samostalnoj bugarskoj crkvi, 
Č. je izabran u narodni sabor, koji je sazvan u Orta-koju 
1871. Kad se vratio iz Carigrada, postaje vođa cijeloga 
prosvjetnog rada u svom kraju do 1875, kada zbog naru¬ 
šena zdravlja napušta učiteljsku službu. G. 1878 radosno 
je dočekao rusku oslobodilačku vojsku. Vrlo je cijenjen 
kao rodoljubni pjesnik. 

LIT.: V. Pundev, D. Č. 1822 do 1922 (izd. Bugarske akademije kao 
br. 17. »Bugarske biblioteke«); Zbornik Dobri P. Čintulov uredio N. 
Tabakov, Sliven 1922; Izbrani tvorenija Čintulova uredio je N. Ta- 
bakov (izd. »Hemus«, Sofija 1939); G. Konstantinov, Tvorci na bšl- 
garskata literatura, Sofija 1941. I. E. 

ČINŽENE ZEMLJE su takve, koje je kmet (podložnik) 
s privolom zemaljskoga gospodina (vlastelina) pretvorio u 
vinograd ili voćnjak uz obvezu, da će od te zemlje plaćati 
»činž« (njem. Zins) u naravi ili novcu. Te zemlje nisu 
potpadale pod ostale podložničke zemlje prigodom raski¬ 
danja kmetskog odnosa cesarskim patentom od 2. III. 1853. 
Razrješenje se »činženog« odnosa jednako kao i »gornjeg« 
odnosa, koji ima posve isto značenje, prepuštalo slobodnoj 
pogodbi između zemaljskoga gospodina i kmeta (§ 38—50). 
Pobliže odredbe glede razrješenja č. (i »gornjega«) odnosa 
sadržava zakon od 10. I. 1876 o konačnom razrješenju tih 
odnosa. Po tom zakonu sve dotad neuređene odnose i 
obveze u naravi imaju urediti ureda radi upravne vlasti, i 
to uz odštetu u gotovom novcu: jedno vedro vina s 3 fo¬ 
rinta, jedan puran sa 60 novčića, jedan kopun ili par pilića 
s 30 novčića, jedno svinjče s 2 forinta, jedno jaje 1 novčić, 
jedan funt lana ili konoplje 20 novčića (§ 5). Ostala poda¬ 
vanja proračunana su po cijeni provizorija zemljarine 
(-> zemljarina), od koje se odbija jedna šestina za upravne 
troškove, a ostatak množi s dvadeset, te se tako izračuna 
otkupnina glavnice. Vlastelin je dobio uime otkupa ili od 
kmeta neposredno cijelu svotu ili, ako potonji to traži, 
od državne vlasti hipotekarne otkupnice po nominalnoj 
vrijednosti. Činženjak (->► urbanski odnosi) naprotiv imao 
je državi otplatiti otkupninu u roku od 22 godine otplaću¬ 
jući godišnje 23^% uime amortizacije, 5°/o uime kamata i 
^>°/o uime upravnih troškova. O. F. 

ČINJENICA (Hat. factum, franc. fait, njem. Tat-sache), 
mnogo upotrebljavan izraz, ima više značenja. 1) U naj¬ 
širem smislu, kako sama riječ kaže, znači naprosto sve, 
što je činom postalo, učinjeno, upravo reći, stvoreno i kao 
takvo ušlo i sveudilj ulazi u sastav svijeta i postaje dio 
stvarnosti. Nalaz činjenica (u tom smislu) obrađuje se u 
mogućnosti iskustva i obuhvaća prema običnoj, pradavnoj 
razdiobi dva velika reda stvaranja: izvanjski i unutrašnji. 
Činjenice izvanjskoga reda pojave su u prostoru pred 
nama, bez obzira na to, da li su doista ono, što se kažu, ili 
nam se samo tako prikazuju, odnosno priviđaju, jer i kad 
nam ne bi pokazivale svoje »pravo« lice, njihov bi izgled 
bio onaj »na-čin«, u kojem nam se daju i za nas postoje; 
čak i kad bismo mi sav taj šareni svijet samo sanjali ili 
maštom proizvodili (sebi »utvarali«), onda bi taj oblik po¬ 
stojanja bio činjenično stanje, makar i ne imalo značaj 
samostalne, od nas nezavisne pozicije. To se zbog nedo¬ 
statka pune snage postojanja u hrvatskom jeziku osobito 
lijepo obilježava kao »pri-čin«, koji je manje nego pravi, 
pravcati čin. Drugi red činjenica nužno satvaraju unu¬ 
trašnja stanja bez razlike, kakva su (osjeti, predodžbe 
sjećanja i maštanja, čuvstva, težnje, misli, ideali, iluzije) 
i bez obzira na to, jesu li originalni podatci doživi ja jne 
stvarnosti ili su prikazi u oblicima znanja (»predmeti« 
svijesti). Za značenje činjenice u tom najširem smislu 
irelevantno je nesamo, kakve je vrste ostvarenje (fizičko 
ili psihičko), nego i kakav mu je način postojanja: činje¬ 
nicama se nazivaju jednako »konkretni«, zajedno srasli 
skupovi (kompleksi) pojava kao i pojedini momenti (svoj¬ 
stvena očitovanja, stanja, promjene) i međusobni odnosi 
tih skupova ili stvari u običnom značenju riječi. Prema 
zakonu stvaranja razlikuju se onda prirodne činjenice, 
učini u području prirode (v.), koji nastaju uzročno-poslje- 
dičnom nuždom, a sačinjavaju red tvarnih i duševnih po¬ 
java, i kulturne činjenice kao učini po svrhovitom zahti¬ 
jevanju (»trebanju«) i određivanju, a spadaju u područje 
duha. Svijet je neiscrpljiv u beskrajnom obilju stvaranja, 
a to čini »povijest« njegovu, što je metaforički izraz za 
stvarno izlaganje njegove radinosti kao pričanje njegovo 
o svojim činjenicama. I što je jednom u knjizi svijeta 
kao događaj zalilježeno, ne može se opozvati: facta infecta 
fieri nequeunt. Kao gola činjenica ono predstavlja jednu 
mogućnost u redu stvaranja. 2) Uže značenje dobiva riječ 
činjenica kao izraz za stvarno stanje (ponašanje, položaj) 
u opreci sa slučajnim, časovitim, pojedinačnim (individual¬ 
nim) načinom motrenja ili prikazivanja, dakle za objek¬ 
tivni nalaz prema subjektivnom dojmu, koji zavisi od po¬ 
sebnoga stajališta ili pravca gledanja, od mogućnosti opa¬ 
žanja i spremnosti za primanje utisaka, od »primisli«, 
koje se utiscima pridružuju i upravo ih očaravaju, od 
čuvstvenoga raspoloženja, uzbuđenja i drugih momenata 
psihologijske, a donekle i fiziologijske prirode, te u povodu 
toga nastaje razlika između onoga, što je do same stvari, 


i onoga, što se nama čini i kako se vidi. Pokazalo se, da 
i kraj najbolje volje nije ni svagda ni jednako moguće 
osloboditi opažanje od subjektivnih pridavaka (»pri-čina« 
u pravom značenju kao u njem. »Zu-taten«), stoga i iska¬ 
zivanje o činjenicama, t. j. događajima, kako su se desili, 
tko je u njima učestvovao, gdje i kako, može nehotice i 
neznalice (nesvijesno) pasti pod utjecaj subjektivnih 
faktora. To je vrlo važno nesamo u svagdanjem životu, 
kad je pitanje o tom, što se zbilo, što je tko rekao ili uči¬ 
nio (quaestio facti), nego i u sudskom postupku, napose u 
kaznenoj praksi, kod utvrđivanja činjeničnoga stanja stoji 
do svjedočanstva učesnika, većinom očevidaca. Prosuđi¬ 
vanjem stvarne vrijednosti svjedočanstva teorijski se bavi 
»psihologija iskazivanja«. Subjektivni momenti u prikazi¬ 
vanju događaja, napose nehotične asocijacije i akcenti 
mogu odati učesnika u nekom činjeničnom stanju. Utvr¬ 
đivanje učešća na osnovi takvih momenata zove se »dija¬ 
gnostika činjeničnoga stanja«. 3) U naročitom se značenju 
upotrebljava riječ činjenica kao izraz za znanstveno utvr¬ 
đen sadržaj stvarnosti. U tom pogledu činjenice nisu ne¬ 
posredno date, nego su na osnovi iskustvenih podataka 
prema potrebi shvaćanja i razumljiva prikazivanja obra¬ 
đeni predmeti znanja. Sav posao znanosti sastoji se u tom, 
da mjesto subjektivnih, pojedinačnih i slučajnih slika o 
stvaranju pruže nuždan i općenito prihvatljiv, cjelovit i 
ujedinjen misaoni iznos svega opažanja. Taj se iznos po¬ 
malo izvodi već u predznanstvenom mišljenju, a metodički 
i sustavno se izrađuje u pojedinim znanostima. Prema 
području zanimanja i načinu obrađivanja, koji mu odgo¬ 
vara, razlikuju se onda činjenice fizike, kemije, biologije, 
geologije, sociologije, etike i dr. S obzirom na spoznajnu 
vrijednost tako dobivenih rezultata, koji predstavljaju 
»pravo« činjenično stanje ili ono, što »uistinu« jest, i kako 
se stvarnost ima promatrati, razilaze se nazori u više 
smjerova, koji se uglavnom orijentiraju na opreci empi¬ 
rizma (v.) i racionalizma (v.) prema tome, koji udio u 
konstrukciji znanstvenih činjenica pripisuju iskustvu, a 
koji razumskim operacijama. Sve to čini razumljivim, da 
u pitanju, što se ima smatrati činjenicom, dolazi do razli¬ 
čitih nazora i sporova među učenjacima. Proširenje isku¬ 
stva, iznalaženje metoda obrađivanja, traženje primjere¬ 
noga stajališta, s kojega će se što potpunije obuhvatiti i 
srediti iskustvena građa, sačinjava život znanosti, u ko¬ 
jem se objektivni sadržaj znanja razvija i napreduje. 

Znanstvene činjenice 
nisu mirujući predme¬ 
ti, koji se naprosto 
nalaze, nego proizvo¬ 
di, upravo čini duha, 
u kojima se sve više 
izgrađuje misaoni svi¬ 
jet A. B-a. 

ČIOPA ili pištara 
je ptica, nalik na la¬ 
stu; nije pjevica, ne¬ 
go pripada cipselo- 
morfnoj skupini pti¬ 
ca. Mrke je boje i 
neugodno pišti. Širo¬ 
kim kljunom vješto 
lovi u letu sitne ku¬ 
kce, mušice, a razre¬ 
zanim repom i uskim, 
dugačkim, svinutim 
krilima brzo i ustraj¬ 
no leti, od zore do 
mraka. Kratkim no¬ 
gama s četiri prsta, 
okrenuta naprijed, i pandžicama prihvata se za stijene. 
Gnijezda obljepljuje obilnom slinom, koja na zraku 
skrutne. Selica je. Kod nas žive dvije vrste: crna čiopa 
(Cypselus apus) liječe posvuda oko tornjeva i zgrada, a 
veća bijela čiopa ili planinska pištara (C. melba), na grlu 
i trbuhu bijela, sa smeđim vezom preko prsiju, živi oko 
Sredozemnog mora, u Alpama i talijanskim planinama; kod 
nas je ima u Velebitu, Dalmaciji i Hercegovini. K. B. 

ČIOVO, 1. otok zapadno od Splita na jugozapadnoj 
strani Kaštelanskog zaliva. U 15. st. spominje se kao 
»Čihovo«, a početkom 18. st. u današnjem obliku. Pitanje 

ČIOVO 



o podrijetlu imena nije si¬ 
gurno riješeno. Po P. Skoku 
Č. je »adjektiv od nekoga ne¬ 
poznatog slavenskog imena«. 

A. Belas misli, da bi ime mo¬ 
glo potjecati od upitnog »či- 
hovo?« odnosno »čigovo?«, što 
bi bilo u vezi s' čestim tro¬ 
girskim prepirkama o pravima 
i vlasništvu nad otokom. Ma¬ 
nje je poznato i vjerojatno 
mišljenje, po kome je ime 
u vezi s latinskim nazivom 
»caput loviš«, skraćeno »c. 
loviš«, iz čega je postao da¬ 
našnji oblik. U starim izvo¬ 
rima spominje se Č. pod ime¬ 
nom Bova, Boa (v.) i Buva. — 

Otok se pruža 14,3 km u prav¬ 
cu 7-Z, dok mu širina iznosi 
najviše 4,3 km, a površina približno 29 km 2 . Č. ima nepra¬ 
vilan klinasti oblik: prema istoku sve uži i završava 
se rtom Glava Čiova. Istočni dio dijeli od poluotoka 
Marjana uzan kanal, kroz koji se ulazi u Kaštelanski za- 
liv. Na zapadnom kraju otok se račva u dva poluotoka, 
između kojih je zaljev Saldun. Sjeverni poluotočić Cim- 
prijan znatno se približava kopnu i na zapadu završava 
istoimenim rtom. Malu udaljenost od kopna još više sma¬ 
njuje otočić, na kome je sagrađen Trogir. Trogirski otočić 
je mostovima vezan s Č. i kopnom. Poluotok Okruk, s ju¬ 
žne strane Salduna, veći je i razgranjeniji i na zapadu se 
završava istoimenim rtom. Prema Z Č. se nastavlja nizom 
otočića i školjeva (Kraljevac, na koji se navodno sklonio 
Bela IV. bježeći pred Tatarima, Eufemija, Pijavice, Zapa- 
rinac, Galeva i dr.). Otok je uglavnom sastavljen od kre- 
dnih vapnenaca, samo u uskom pojasu uzduž južne obale, 
zatim na sjevernoj strani Okruka i na južnoj strani Cim- 
prijana ima paleogenih naslaga. Sve su naslage nabrane u 
obliku polegle bore; slojevi južnoga krila padaju mnogo 
strmije, mjestimice su okomiti ili čak padaju prema sje¬ 
veru. Tektonska građa dolazi do izražaja u asimetričnom 
izgledu otoka, kome su najviši (212 m) dijelovi bliže ju¬ 
žnoj obali. I morsko dno se pred strmim južnim stranama 
naglo spušta do dubine od 40 m i više. Usto su valovi, 
koje diže jugo, isprali i izradili strme i nepristupačne 
hridine, među kojima se u blizini Glave Čiova krije teško 
pristupačni i napušteni samostan sa svetištem Gospe od 
Prizinice (sagrađen 1546). Prema drugim stranama površina 
pada blaže, i obale su pristupačnije. Na vapnenačkom ze¬ 
mljištu razvijeni su oblici krša (škrape, vrtače, drage i dra¬ 
žice). Otok je siromašan vodom, te se za suhih ljeta voda 
brodovima dovozi sa susjednog kopna (Divulje). Prirodni 
biljni pokrov je prorijeđen i kržljav, a ističu se samo za¬ 
sađene i čuvane borove šume. Svi su dijelovi, gdje to omo¬ 
gućuju sastav podloge i nakupljanje rastresitog tla, pre¬ 
tvoreni u obrađeno zemljište i zasađeni lozom i maslinom 
(što čini glavni dio zelenila), smokvom i drugim sredo¬ 
zemnim kulturama. Zbog blizine većega gradskog tržišta 
(Split) zastupane su i neke gospodarske grane, za koje 
inače uvjeti nisu povoljni (povrtlarstvo, držanje stoke 


zbog mlijeka i si.). Poljodjelstvo je bolje razvijeno na ve¬ 
ćem, zapadnom dijelu, gdje ima više obradiva tla. Sto¬ 
čarstvo je manjeg značenja, ali je u istočnom dijelu raz¬ 
mjerno važnije nego u zapadnom. Ribolov je kao spo¬ 
redna gospodarska grana dosta važan u naseljima, koja 
su bliže obali (Arbanija, Okruk i Slatine). Slatine su je¬ 
dino naselje na manjem istočnom dijelu, dok je na većem 
zapadnom Žedno s Arbanijom, blizu koje je dominikanski 
samostan Sv. Križ (sagr. u 15. st.), zatim Gornji i Donji 
Okruk na istoimenom poluotoku. Najveće je naselje Čiovo, 
koje je zapravo dio Trogira. Okruk, Žedno i Slatine, naj¬ 
starija naselja, nisu na obali. Slatine pripadaju splitskoj, 
a sva ostala naselja trogirskoj općini. I u srednjem vijeku, 
vjerojatno od 13. st., bio je otok podijeljen između Tro¬ 
gira i Splita. Kad je počela opadati moć rimskoga carstva, 
na Č. su zatočivani politički kažnjenici. U dugom periodu 
srednjeg vijeka otok nije bio naseljen. Uz osamljene 
crkvice, od kojih mnoge (sv. Teodor, sv. Andrija, Gospe 
kraj mora. Gospe od Prizinice, sv. Mauro i dr.) i danas 
postoje, živjeli su pobožni pustinjaci, koje je zaštićivala 
i pomagala trogirska kneževina. Prilike su se promijenile 
poslije 1420 g., kad je Trogir pao pod mletačku vlast. Zbog 
sve češćih turskih provala dopustila je mletačka vlada 1451, 
da se stanovnici dalmatinskog kopna mogu naseljavati na 
susjedne otoke. Ovom dozvolom narušen je negdašnji mir 
Č., pustinjačke molitve zamjenjuje marljivi rad doselje¬ 
nika. U prvoj polovici 16. st. spominju se na Č. naselja 
Okruk, Žedno i Slatine. Ova su tri naselja radi veće si¬ 
gurnosti sagrađena na mjestima, koja se s obale ne vide. 
Selo Arbanija osnovano je početkom druge polovice 17. st. 

2. Naselje na istoimenom otoku, zapravo dio Trogira, 
s kojim ga veže pokretan most. Zbog sve veće turske opa¬ 
snosti na molbu trogirskih građana ukinuo je mletački 
senat 1467 prijašnju zabranu i dopustio, da se na susje¬ 
dnoj čiovskoj obali može stanovati i da se mogu graditi 
kuće. Samostalna trogirska kneževina nije to prije do¬ 
puštala. Razvoj predgrađa na mjestu zračnijem i zdravi¬ 
jem od samog grada bio je i poslije ometan; tako je 1625 
bila ponovljena stroga zabrana, da se na Č-u ne smiju 
graditi nove kuće. 



MOST, KOJI SPAJA TROGIR S NASELJEM ČIOVOM NA ISTOIMENOM OTOKU (desno). 

ČIPKA NA BATICE S MISNOG RUHA (oko g. 1700) 
Zagreb, Riznica prvostolne crkve 

f:IPKE S OTOKA PAGA 

Gore lijevo: č ipka rađena iglom; gore desno: Čipka rađena iglom na prsima stare ženske košulje; dolje lijevo: »Rizano i micano«, rad 
iglom izveden u čipkarskoj školi prema starom uzoru; dolje desno: Čipka rađena iglom, izvedena u čipkarskoj školi. 

ČIPKE NA BATICE IZVEDENE U ČIPKARSKOJ ŠKOLI U LEPOGLAVI 

1. »Point de rose« čipka rađena iglom. (Druga polovica 17. st.). 2. »Sols« čipka rađena iglom. 3. Mletačka reljefna čipka. 4. Španjolska 
čipka u više boja rađena iglom. (Iz 17. st.). 5. »Malines« čipka rađena na batiće u cijeloj širini od jednom. (Druga polovica 18. st.). 

6. Milanska čipka na batiće (Druga polovica 17. st.). 7. Čipka na batiće. Početak 17. st. 8. Nizozemska čipka na batiće, 

OBIČAN RASPLET iz Dalmacije 


SI. 1. 

ČIPKA NA BATIĆE iz Dalmacije 


ČIPKA RAĐENA IGLOM iz Dalmacije 


LIT.: V. Klaić, Opis zemalja, u kojih obitavaju Hrvati, sv. II., 
Zagreb 1881; B. Ž. Milojević, Tipovi dinarskih ostrva, Beograd 1928; 
A. Belas, Otok Čiovo, Hrvatski glasnik, br. 8., Split 1938; Isti, Čuvari naj¬ 
starijih crkava na otoku Čiovu, Hrvatski dnevnik, br. 236., Split 1938; 
Isti, Naselja na Čiovu (u rukopisu). J R_ć 

ČIPČIĆ Ćipiko. 

ČIPEVE(J) (Chipeway, -ans, Tschippewe), pleme iz skupa 
Atapaska (v.) u Sj. Americi, prozvani po donjim šiljastim 
okrajcima njihova tipičnog haljetka. M. G-i. 

ČIPKE (njem. Spitzen; franc. dentelles, points; engl. la- 
ces; španj. encajes; tal. punti; flaman. kanten) su pro¬ 
zračne, šupljikave tvorevine, izrađene rukom iz niti (lana, 
pamuka, svile, kovine, vune, agave i t. d.) s pomoću igle, 


SI. 2. OBIČAN RASPLET iz Slavonije 

batića, kačkalice ili čunića, a kojima ne služi kao podloga 
neko drugo tkivo ili mreža. Svrha im je samo ukrasna 
(dekorativna). To je obilježje prave, rukom rađene č-e. 
Č., rađena strojem, tvornička č., oponašanje je prave, ru¬ 
kom rađene, pa je zato kud i kamo manje vrijedna. Šuplji¬ 
kavi radovi na tilu ili mreži ne smatraju se č-om, jer po 
načinu izradbe idu među veziva. Dvije glavne vrste rukom 
izvedenih č-a rađene su jedne iglom, druge batićima (Na- 
delspitzen, la dentelle a l’aiguille; Kloppelspitzen, la den- 
telle aux fuseaux). 

Gotovo svi stručnjaci slažu se u tome, da je početak 
č-e nastao najprije kao nuždan završetak tkanine. Poslije, 
zbog ljudima prirođene težnje, da sve ukrašavaju, razvio 
se taj završetak (rub, okrajak) u rasplite i vezane rese, 
od kojih su, kako se misli, jedni prethodnici šivene č-e, a 
drugi č-e na batiće. 

Sama naime priroda tkanine zahtijeva, da se spriječi 
otplitanje niti na početku i svršetku tkanja, koje se stoga 
počelo podrubljivati iglom ili vezati u rese. Taj prijelaz 
od nužnog završnog ruba do samostalnog proizvoda, ne¬ 
vezanog za tkaninu, koji nazivamo č-om, osobito je jasan 
kod razvoja šivene č-e. Da rub bude ravan, izvukla se 
najprije nit i duž nje podrubljivala podvinuta tkanina. 
Tako je nastala šupljika. Poslije se izvlačilo više niti, pa 
se obamitale koncem, i tako su se dobili raspliti (einfacher 
Durchbruch; punto tirati; vidi si. la i 2), onda su se po- 



Sl. 3. SLAVONSKI RASPLET OBAMITAN U OBA SMJERA 


jedine skupine niti izrezivale i obamitale u oba smjera, 
t. j. uzduž i poprijeko, i tako dobivale tehnike kao što je 
»rizano i micano«, rad s otoka Paga ili slični radovi iz 
Slavonije i gornje Posavine, te danas opće poznat rad 
pod imenom toledo (Doppeldurchbruch; punto tagliato; vidi 
si. 3, 4 i tablu II.). Ti su oblici još uvijek strogo vezani 
za okomite i vodoravne niti tkanine. U želji, da se po¬ 
stigne što više oblika, ostavljalo se sve manje niti, t. j. 
samo one, koje su mogle poslužiti kao osnovica (kostur), 
a rezale se suvišne. Dijagonalno se tada napinjala posebna 
nit i tako dobivala osmerokraka osnovica, oko njenog 
križanja stavljali se usporedni krugovi, a spojkama se 
dobivali trokutići. Klasičan su primjer za taj dio razvoja 
č-e stare ženske košulje s otoka Paga (vidi tablu II.). Kod 
njihovih se najstarijih primjeraka jasno vidi, kako je č. 
još organski srasla s tkaninom. Malo pomalo č. se osamo¬ 
stalila, odvojila od tkanine i počela živjeti i razvijati se za¬ 
sebnim životom. Umjesto osnovnih i poprečnih niti tka¬ 
nine napinjala se posebna nit, koja je služila kao kostur. 
Iskustvom se došlo do bezbroj novih mogućnosti i načina 
izražaja, pa bi se moglo reći, da u tom uopće nema gra¬ 
nice. Još se i danas, iako je zlatni vijek č-e već odavno 
prošao, ipak stvaraju novi oblici i postizavaju sasvim novi 
efekti, što najbolje dokazuju moderne češke šivene čipke. 

Drugi način, da se spriječi 
otplitanje niti na početku i 
završetku tkanja, bio je veza¬ 
nje u rese. Isprva se nekoli¬ 
ko niti skupilo i vezao uzao, 
potisnut do vodoravnih niti, 
ili se od njih splitale pleteni¬ 
ce. Doskora, u želji za ukra¬ 
som, razdvojile se rese te pre- 
plele unakrst i opet vezale i 
tako dobivali različiti uzorci. 

Vezanje resa razvijalo se us¬ 
poredo s tkanjem. Takvih se 
radova nalazi na pr. u starim 
egipatskim grobovima, a ka¬ 
snije kod svih naroda, koji su 
gajili tkanje, osobito kod Sla¬ 
vena (vidi si. 5.). Naravno, 
kad se je već došlo do načina, 
kako se vežu niti, i do spo¬ 
znaje, da je to lijepo, tada se 
to nije činilo samo iz nu¬ 
žde, nego su se za ukras ve¬ 
zale posebne niti na rubove 
tkanina ili vješale o vodoravno napetu nit i vezale u rese. 
Tako je nastala tehnika macrame (vezanje ili uzlanje re¬ 
sa). Da bolje razumijemo, kako je od resa moglo doći do 
č-e na batiće, moramo poznavati bit same tehnike č-a na 
batiće, za koju Tina Frauberger kaže, » ... da je pleteni rad 
(Flechtwerk) s mnogo niti, kojima su spletovi nastali od če- 
tverodjelne pletenice, tkanja i končanja (sukanja). Pri¬ 
bor je valjkasti ili četverouglasti jastuk, na kojemu je 

SI. 4. IZREZANAC, 
plosni vez brojem, iz Posavine 

ČIPKE 


gumbašnicama prihvaćen jedan kraj niti, i batići, kojima 
je na gornjim polovicama namotan drugi kraj niti. Donji 
je dio batića držak, koji služi za rukovanje kod pletenja, 
križanja, končanja i tkanja niti«. 

Prve č-e na batiće u Francuskoj i Engleskoj označuju 
se imenom »passements«. Ernest Lefebure tvrdi, da se to 
ime dalo č-ama na batiće zato, jer se taj veleobrt razumije¬ 
vao kao gajtanarstvo — passementerie — koje je jedino ima¬ 
lo pravo izrađivati sve vrsti 
gajtana (pruja) od č-e na ja¬ 
stucima s batićima, gumbašni¬ 
cama i rukama. Passement 
je opći izraz za gajtane, vrp¬ 
ce i kitice, koje su se izra¬ 
đivale od zlata, srebra, svile, 
lana, pamuka i vune. Većina 
ovih primitivnih č-a ili pas- 
sementa diferencirala se po¬ 
malo gajtanom ili vrpcom. 
Oni su bili- rađeni koncima, 
koji su prolazili (franc. pas- 
ser »prolaziti«) jedni ispod 
drugih, pa otuda i naziv. 
Ovaj je rad napredovao, po- 
ljepšavao se različitim uzor¬ 
cima, i upotrebljavao se vrlo 
fin konac, te tako usavršen 
passement postaje s vreme¬ 
nom č-a. 

Postanak č-e kao samostal¬ 
ne tvorevine, neovisne o tka¬ 
nini, pada po mišljenju veći¬ 
ne stručnjaka u konac 15. ili 
početak 16. st. U povijesti čipkarstva mnogo je toga još 
neistraženo i nepoznato. Tek proučavanjem starih portreta 
te starih dokumenata, kao što su testamenti, darovnice, 
računi, ugovori i slično, uspjelo je unijeti u nju nešto svijetla. 

Italija i Flandrija svojataju za sebe pravo, da su ko¬ 
lijevka č-e, ali to pitanje nije raščišćeno, jer dokaza ima 
i na jednoj i na drugoj strani. Međusobni kulturni utjecaj 
obiju zemalja bio je vrlo velik kako u slikarstvu, tako i u 
drugim granama umjetnosti, pa ne bi bilo nikakvo čudo, 



SI. 6. ŠIVENA ČIPKA, rađena iglom, s rukava ženske košulje 
u Dalmaciji 


da su č-e već u svojim prvotnim oblicima i njihov način 
izradbe preneseni iz jedne zemlje u drugu. Tako na pr. 
1593 izdaje Cesare Vecellio knjigu uzoraka, što je naj¬ 
bolji dokaz, da je potreba takve knjige u ono doba bila 
velika, ali je zanimljivo, da najljepše uzorke autor naziva 
»punto fiamengo«. Predaleko bi nas odvelo navoditi sve 
ostale dokaze jedne i druge strane. Činjenica, da je Ve¬ 
necija dostigla najveće savršenstvo u č-i, rađenoj iglom, 
a Flandrija u č-i na batiće, daje naslućivati, da je do 
kulminacije i došlo u domovini svake pojedine č-e. 

Č. je velikom brzinom osvojila cijelu Evropu. U 16. st. 
nosi je sav otmjeni svijet i sve je zemlje počinju doskora 
proizvoditi. Već u prvoj polovici 16. st. proizvodi č-u na 
batiće Genova i Milan (v. tablu IV.). G. 1560 uvodi Bar¬ 
bara Uttman č-u na batiće u Sasku, pa je za to do¬ 
vela radnice iz Flandrije. Polovicom 17. st. raskoš je u 
nošenju č-a tolik, da Francuska mora izdavati bajoslovne 
svote novca za kupnju stranih č-a. Stoga g. 1660 Colbert, 
u suglasnosti s Ljudevitom XIV., osniva »Kraljevsku trgo¬ 
vinu čipaka«. U tu je svrhu, prema navodima Pierra Ver- 
haegena, pozvao u Francusku 30 mletačkih i 200 fla¬ 
manskih radnica. I Engleska i Španjolska proizvode tada 
također č-u. G. 1662 nastoji engleski parlamenat zabranom 



SI. 5. RESE NA PLAHTI iz sela 
Prihšća, općina Netretić, kotar 
Karlovac 



SI. 7. UZORAK ZA PRUJU RAĐENU BATIĆIMA 
(iz djela K. Froschower, New Modellbuch, Ziirich 1561—62) 



SI. 8. ČIPKE NA BATIĆE iz Moslavine 

uvoza stranih č-a zaštititi domaću proizvodnju; ali kako 
je i sam dvor trebalo opskrbljivati velikim količinama č-a, 
a osim toga domaća proizvodnja nije bila dorasla flan- 
drijskim i talijanskim proizvodima, to se č-a kriomčarskim 
putem i nadalje uvozi i prodaje kao »engleska čipka«. 

Obilježje je č-e 16. st., šivene kao i one ne batiće, stro¬ 
gost njenih geometrijskih oblika, kao što smo ih još da¬ 
nas navikli vidjeti na našim čipkama s otoka Paga (vidi 
Tablu II.). Što je kod šivene čipke obamitano iglom i kon¬ 
cem, to je kod č-e na batiće pleteno od četiri niti, stoga i 
nazivaju tu vrst pletena čipka (Flechtspitze). Nose ih dame 
i gospoda 16. st. kruto uškrobljene kao rub na ovratni¬ 
cima i orukvicama. Ti ovratnici poprimaju često takve 
razmjere, da se glave u njima jedva kreću. 

Zanimljivo je spomenuti, da se je č. na batiće, iako teža 
i zamršenija u svojoj izvedbi, prva počela služiti bujnijim, 
raznolikijim uzorcima. Razlog će biti tomu taj, što se je 
velika vještina baratanja s batićima postigla već u pro¬ 
izvodnji pozamenterije, pa tako prijelaz k novoj primjeni 
tog načina rada nije bio težak. Između 1561 i 1562 kod 



SI. 9. UZORAK ZA ČIPKU NA BATIĆE (iz knjige Le pompe , 
Mleci 1562) 

Arras, Reims, Sedan, Chateaux-Thierry, Loudon, Alen- 
9011 , Aurillac et autres du royaume, tant a Feguille qu’au 
coussin, en la maniere des pointes qui se font a Venise, 
Gennes, Raguse, et autres pays estrangers, qui seraient 
appelles points de France«. 

»... sela Quesnoy, Arras, Reims, Sedan, Chateaux-Thier- 
ry, Loudon, Alenson, Aurillac i druga iz kraljevine, iz 
manufakture svih vrsti radova koncem, kako iglom, tako na 
jastuku, na način sličan čipkama, koje se prave u Mlecima, 
Genovi, Dubrovniku i drugim stranim zemljama, koje bi 
se zvale francuske čipke«. 

Ch. Mague u knjizi »Les Dentelles anciennes« posve¬ 
ćuje također kratak odlomak dubrovačkim č-ama, pa kaže, 
da su u prošlosti morale imati veliku vrijednost, jer po¬ 
stoji pjesma rugalica, zabilježena 1660, u kojoj mletačka 
čipka govori dubrovačkoj: 


»Encor pour vous, point de Raguse 
II est bon, crainte d’attentat, 

D’ en vouloir purger un Estat. 

Les gens aussi fins que vous etes 
Ne sont bons que comrae vous faites, 
Pour ruiner tous les Estats«. 


SI. 10. Gore: TIP APLICIRANE ČIPKE u doba Empira 
U sredini: »VALENCIENNES« — čipka na batiće (rađena u cijeloj 
širini) iz kasnog baroka 

Dolje: »BINCHA« — čipka na batiće (rađena u cijeloj širini) do 
kasnog baroka 


Christoffa Froschowera u Ziirichu izašla knjiga »New 
Modelbuch« donosi različite uzorke za guste i rijetke 
čipkaste trake, koje često još sjećaju na gajtane, pa 
kako se iz samoga teksta vidi, treba da posluže za poduku 
naučnicama i svim drugim pletačima gajtana (Schnur- 
vvirker). Neki uzorci iz te knjige napadno su slični uzor¬ 
cima čipaka na batiće, koje su se kod nas još donedavna 
radile oko Lepoglave, te duž Moslavine i Podravine. To su 
č-e iz grubog lanenog konca, rađene s 30 do 50 pari ba- 
tića, većinom u širini od 5 —8 cm. S jedne strane posve su 

ravne, a s druge su samo »pi- 
cots«, koji nastaju obamita- 
njem oko gumbašnice (si. 7 
i 8 ). Knjiga »Le Pompe« 
(Mileci 1562), dakle u isto 
vrijeme, kad i knjiga, izašla 
u Ziirichu, donosi već uzor¬ 
ke bogatih, oblih, veličanstve¬ 
nih oblika (vidi si. 9), koji 
ipak posve odgovaraju priro¬ 
di č-e na batiće, t. j. izbje¬ 
gavaju prekidanje niti. Ti nas 
uzorci mnogo sjećaju na č-e, 
koje neki stručnjaci nazivaju 
»point de Raguse« ili »Ragu- 
sanerspitze«. 

Premalo imamo podataka, 
a da bismo prošlost dubro¬ 
vačke čipke mogli rekonstrui¬ 
rati, a sadašnjost nam, na 
žalost pruža još manje podlo¬ 
ge, jer se č-e u Dubrovniku 
više ne izrađuju. Za nas je 
svakako zanimljiv spis od 12 . 
X. 1666, koji citira i M. Dre- 

SI. 11. Slika iz knjige C. Vecelija f er -, * Se odn ° si na “ v °- 
Abiti antički e moderni, đenje cipkarstva u rrancuskoj: 

Mleci 1589 ». .. les villages du Quesnoy, 


(»I za vas je, čipke dubrovačke, dobro, što ste odlučile, iz straha pred 
atentatom, da se pokupite iz države. Takva čeljad, kao što ste vi, 
dobra je samo za to, da uništava druge države«.) 

Dubrovnik je nekad zacijelo morao biti važno čip- 
karsko središte, jer u Dalmaciji na staroj ženskoj odjeći 
duž obale i kod otočanki nalazimo vrlo lijepe primjere 
šivene č-e i č-e na batiće (v. si. 6 i Tabla II). Motivi 
su strogih geometrijskih oblika kod jedne i druge č-e, kao 
kod č-a rane renesanse u Italiji i Flandriji. Nose se na 
rukavima košulja od ramena do gležnja, na ošvicama ru¬ 
kava, na prsima ili na maramama za glavu. 

M. Dreger u knjigi »Entwicklungsgeschichte der Spitze« 
donosi sliku iz knjige Cesara Vecellija »Abiti antichi e 
moderni«, koja prikazuje gospođu u prostranoj haljini, 
nalik na košulju s dugim rukavima, a po dužini teku 
umetci, po svoj prilici od č-e. M. Dreger citira iz originala, 
što se odnosi na tu odjeću »usano questo habito di seta, 
o tela leggiera chiamato schiavonesco« (vidi si. 11). M. Dre¬ 
ger navada, da je Mlečanima pojam »slavonsko i dalmatin¬ 
sko« bio isti, jer kod opisa figure 411 u istoj knjizi od 
Vecellija stoji »Schiavone, overo Dalmatino«, te misli, da su 
Mlečani preuzeli samo kroj i stoga ga tako nazivali. Za¬ 
nimljivo je međutim spomenuti, da se u različitim kraje¬ 
vima naše domovine, gdjegod žene nose široka nabrana 
odijela, još i danas t. zv. pole, spajaju č-om ili vezom, pa 
tako baš i u Slavoniji spajaju pole šivenom č-om, t. zv. 
pripletom (vidi si. 12 ) ili bogatim zlatnim vezom na sve¬ 
tačkom ruhu. 

Natalia Bruck-Auffenberg u djelu »Dalmatien und seine 
Volkskunst« tvrdi, da je č-a donesena iz Dalmacije u 
Mletke, no to nije osnovano ni na kakvim dokazima ne¬ 
koga ozbiljnog istraživanja. Zadovoljavamo se činjeni¬ 
com, da se je č-a kod nas već mnogo radila, dok je neke 
kulturne zemlje još nisu proizvodile. 

Kao što smo već spomenuli, javljaju se u drugoj polo¬ 
vici 16. st., a pogotovo početkom 17. st., osim čisto geo¬ 
metrijskih oblika sve više novi, kao na pr. cvjetovi (v. Ta¬ 
bla IV.), ptice pa i ljudske figure, ali sve još strogo stilizi¬ 
rano, simetrično, a zubići (Zacken) su na č-i izrazito nagla¬ 
šeni. Č-a sve više gubi značaj završnog ukrasa na rublju, 
postaje većih razmjera; što se više približuje baroku, gubi 


SI. 12. PRIPLET, čipka rađena iglom 
(Mali Bukovec, kotar Ludbreg) 

se dosadašnja ismetrija, a prevladava glavni motiv, obično 
fantastična cvjetna grana. Reljef se sve više javlja, dok 
ne stigne vrhunac u mletačkoj čipki u drugoj polovici 
17. st. (v. tablu IV). Izrazito naglašenih zubića nestalo je, a 
sitni zubići na rubu služe više kao spojka i potpora gla¬ 
vnom srednjem motivu. 

S kovrčavom, do ramena spuštenom kosom u gospode, 
dolazi i moda ovratnika glatkih, priljubljenih više uz vrat 
i ramena, kao što ih vidimo na portretima Colberta, po 
kome je u Francuskoj izrađena reljefna č. i dobila svoje 
ime (-> Colbert). Kod č-a na batiće nastoji se postići sličan 
učinak time, što uzorak prati deblja nit ili se vraća 
pruja, koja stvara uzorak, zbog čega nastaje reljefan rub, 
kako to vidimo kod nekih bruseljskih č-a. Motivi su i kod 
č-a na batiće cvjetni, bujni, isprepleteni, pa se na prvi po¬ 
gled čini, da se uopće ne ponavljaju. Ornamenat je tako 
gust, da je povezan među sobom samo spojkama ili je pak 
rijedak, izrađen zasebno, a tek poslije mu je pozadina 
ispunjena mrežicom, izrađenom batićima, a gdjekada 
iglom. Obilježje je flandrijskih i holandskih čipaka toga 
doba raznoliko primjenjivanje ukrasnih mrežica bilo u 
tkanju same vrpce, koja stvara uzorak, bilo u ispunjavanju 
cvjetova ili pozadine, koja povezuje sam ornamenat. 


SI. 16. JALBA, čipkasta poculica 
iz Trga kod Ozlja 


SI. 13. KERICE U VIŠE BOJA 
S marame za glavu 


Koncem 17. i početkom 18. st. sve se više javljaju č-e, 
rađene u cijeloj širini odjednom, a kako je konac bio 
tada vanredno tanak, bilo je č-a, koje su rađene sa 600 
i više pari batića. Baš u toj vrsti u cijeloj širini rađenih 
čipaka (Grundspitzen) postigla je Flandrija savršenstvo 
kao ni jedna druga zemlja. 

Krasni stil Luja XIV. naročito je markantan u č-i. 
Izrađuju se č-e širokih razmjera, osobito za crkvena ruha. 
Uzorak je svečan kao i cijelo ono doba. Prevladava sre¬ 
dišnji motiv često u obliku 
baldahina, stilizirane vaze ili 
je središte kakva figura ili 
simbol onog doba, sunce. 
Uvijek je jedna polovica ogle¬ 
dalo druge, ali je bujnost 
motiva nenadmašiva. Jedan 
vanredno lijepi primjerak č-e 
iz tog doba posjeduje riznica 
prvostolne crkve u Zagrebu 
(v. tablu I.). 

U naponu baroka cijeni se 
više šivena č., osobito mle¬ 
tačka reljefna, te njoj po¬ 
sve slična i prema njenu uzo¬ 
ru rađena čipka Colbert u 
Francuskoj. Flandrija u to 
doba također izrađuje šive- 
nu č-u, a č-u na batiće na¬ 
stoji uzorcima približiti šive- 
noj č-i. U Italiji viđamo č-u, 
kojoj je ornamenat izrađen 

SI. 14 . VUNENA ČIPKA NA kaHćima, 3 , te . k P°jedini je- 
BATIĆE sa poculice ljetni dijelovi i spojke nado- 

rađeni su iglom. Prema tome 
je to kao neki nadomjestak, jer je tim posao bio ubrzan. 
Ali što se više približavamo rokokou, sve više nestaje impo¬ 
zantnih oblika u č-i, uzorak postaje sitniji, reljef se gubi, 
a u prevladavanju podatnih tvorevina u tekstilu počinje 
prevladavati č. na batiće. Flandrija sve više proizvodi u 
cijeloj širini s puno pari rađenu č-u na batiće, koja pot¬ 
puno odgovara duhu vremena, jer je meka, podatna, lako 
se nabire, a ukrašena je do posljednjega kutića minijatur¬ 


SI. 15. ČIPKA NA BATIĆE na poculici iz sela Mali Bukovec 
(kotar Ludbreg) • 


nim girlandama cvijeća i voća fantastičnih oblika. Nenad¬ 
mašivu finoću u tome dostigle su č-e Binche, Malines i 
Valenciennes (v. si. 10). 

Zanimljivo je promatrati, kako se sada šivena č. prila¬ 
gođuje toj gustoj, a ipak prozračnoj i laganoj č-i na ba¬ 
tiće. Spojki u šivenoj čipki posve nestaje, a ornamenat se 
stapa s pozadinom, koja je ispunjena finim različitim bo¬ 
dovima, što posve nalikuju ukrasnim mrežicama č-e na 
batiće. Francuska i Italija dostigle su u toj vrsti č-e izvan¬ 
rednih rezultata. Tako na pr. iglom rađene č-e iz Alen- 
gona čine nam se na prvi pogled kao one, rađene na ba¬ 
tiće iz Malinesa. Koliki je raskoš bio u č-i, najbolje po¬ 
kazuje ono, što navodi Pierre Verhaegen, da su u to doba 
nazivali zimskim č-ama č-e iz Alengona i Argentana, a 
one, posve lagane iz Malinesa, t. zv. engleske, i one iz 
Valenciennesa, smatrali su ljetnim č-ama. 

Na prijelazu od baroka k rokokou javlja se t. zv. punto 
rosalino, point de rose, Rosalinenspitze (v. tablu IV), č., 
rađena iglom, još reljefna, ali sitnih oblika, puna malih 
cvjetića, tako da cijela č. djeluje kao gusta, nerazmrsiva, 
cvjetna mreža. 

Empire u svojem oponašanju jednostavnih klasičnih 
oblika ne traži od č-e ni svečan ukočen izgled kao re¬ 
nesansa, ni naduven dekorativni ornamenat kao barok. 
Cijene se prozračne tkanine, pa ni č. nije drugo nego la¬ 
gan oblak oko ruku i vratnog izreza haljine. Okrajak č-e 
nešto je gušći bez izrazitih zubića, ali prema sredini ra¬ 
zasute su samo točkice, cvjetići ili kitice po prozračnoj 
mreži (v. si. 10). Neke logične povezanosti u ornamentu 
više nema. Cijene se osobito č-e Lille, Malines, Valen¬ 
ciennes, Alengon. Potrošnja č-e još je uvijek velika, pa je 
na pr. raskoš gospođe Recamier u č-i upravo poslovična. 

SI. 17. LEPOGLAVA, izrađivanje čipke na batiće 


Napoleon propisuje č-u za svečana odijela i nastoji po¬ 
dići stara čipkarska središta, koja su u revoluciji zamrla. 
U Francuskoj mu to ne uspijeva osobito, ali Flandrija i 
Brabant proizvode dotada nezapamćene količine. No s Lu- 
jem XIV. č-a je prešla zenit, pa je sve ono, što slijedi 
iza toga, samo polako silaženje k zalasku. 

Početkom 19. st. s dolaskom u promet tila, rađenog 
strojem, počinje proizvodnja poluvrijedne, aplicirane č-e. 
Na pozadinu od tila apliciraju se iglom ili batićima rađeni 
cvjetovi, grančice, vijenci i t. d. Na taj način oponaša se 
t. zv. engleska č-a, valencienneska te kasnije i č., zvana Du- 
chesse. Originalna č. Duchesse sastavljena je od pojedinih 
dijelova, od kojih su jedni rađeni iglom, drugi batićima, 
a izrađivala se najviše u Bruxellesu. 

Već g. 1836 javljaju se prve č-e cijele izrađene strojem, 
ali se č-a, rađena rukom, još uvijek mnogo traži i proizvodi. 
Naravno, da se č. i opet prilagođuje ukusu svog doba, 
pa stoga č-e, što su ih nosile naše prababe i bake, obiluju 
naturalistički prikazanim kitama i vijencima cvijeća, a na 
lepezama javljaju se kasnije čak i amoreti, glazbala, le¬ 
ptiri i si. Sredinom 19. st. cijene se mnogo crne svilene č-e, 
t. zv. dentelles de Chantilly, te njihove prethodnice, t. zv. 
Blondes, rađene od sirove nebijeljene svile. I jedne i druge 
nalazile su osobito veliku prođu u Španjolskoj. Jedne su 
i druge č-e na batiće. Chantilly radi se u prujama, širokim 
8—10 cm, koje se vješto sastavljaju iglom, tako da se to 
prostim okom i ne primjećuje. Belgija do prvoga svjetskog 
rata proizvodi crne svilene č-e. 

Početak 20. st. dosegao je vrhunac neukusa u roman- 
tično-naturalistički obrađenim motivima na č-i, pa se 
može reći, da su kasniji kubistički pokušaji ipak bolji. 
Zgotavljanje rukom rađenih č-a u današnjem ubrzanom na¬ 
činu života nema izgleda, da bi se ikad više moglo razviti 
do razmjera u prijašnjim stoljećima. Č. će ostati pro¬ 
izvod siromašnog pučanstva pasivnih krajeva, gdje nema 
nikakve druge mogućnosti zarade, i proizvod ljubiteljica 



SI. 18. PAG, izrađivanje čipke »na iglu« 


ručnog rada, koje je izrađuju za sebe. U posve agrarnim 
zemljama kao što je i naša i sa seljačkim pučanstvom, 
koje voli svoj dom te nerado odilazi od kuće, ima čip- 
karstvo nekih izgleda kao privremeno zaposlenje kroz 
zimske mjesece ili u nekim pasivnim krajevima kao izvor 
skromne zarade za pripomoć kućanstvu. 

Dosada smo se namjerno osvrtali najviše na razvitak 
čipke u Italiji i Belgiji, a manje na razvitak u drugim 
zemljama, i to s razloga, što su baš te dvije zemlje i bili 
glavni nosioci te umjetnosti. 

Francuska razvija čipkarski veleobrt istom za Luja 
XIV., pa premda doskora opseg tog veleobrta doseže go¬ 
leme razmjere a proizvod izvanrednu finoću, ipak su 
dugo vremena francuske č-e tek kopija talijanskih i bel¬ 
gijskih. Kasnije nastaju razlike, ali teško da ima stru¬ 
čnjaka, koji bi sa sigurnošću mogli ustvrditi za bilo koju 
č-u kasnog baroka, ukoliko nije točno poznat izvor, je li 
izrađena, ako je šivena č-a, u Italiji ili Francuskoj, ili ako 
je č. na batiće, je li proizvod Belgije ili Francuske. Razlog 
je tome, što je promet tih zemalja već u ono doba bio 
vrlo živ, a moda onda, kao ni danas, nije poznavala stro¬ 
gih granica. Unatoč svih zakona o zaštiti uzoraka povodili 
su se jedni za drugima, a vještina kriomčara nije bila manja 
nego danas. 

Engleska proizvodnja č-e nije dosegla nikad ni po ka¬ 
kvoći ni po količini proizvodnju drugih zemalja Evrope. 



SI. 19. MODERNE LEPOGLAVSKE ČIPKE 
(iz god. 1935—38) 


Kad je riječ o t. zv. engleskoj č-i, obično se radi o pro¬ 
izvodu Francuske ili Belgije za izvoz u Englesku ili prema 
engleskom ukusu izrađenim čipkama, koje su se nosile 
mnogo i u Francuskoj. 

Sjeverna Nizozemska, t. j. današnja Holandija, kulturno 
usko povezana s južnom Nizozemskom, t. j. Flandrijom 
i JJrabantom, današnjom Belgijom, proizvodila je početkom 
17. st. lijepe č-e, kojih je izvoz u Englesku bio znatan. 
C-a je gusta, glatka, oblici nisu jasno ocrtani nego se sta¬ 
paju Sa spojkama, odnosno jednoličnom mrežom, pa cijela 
č. djeluje kao prozračno tkanje (v. Tabla IV.). Kasnije se 
čipkarstvo razvija više u južnim krajevima: Anversu, Mali- 
nesu, Bruxellesu, Ypresu, Liegeu, Gentu, Bruggeu. 

U Njemačkoj se počela č. proizvoditi, kako je već spo¬ 
menuto, u drugoj polovici 16. st., ali nije nikad dosegla ni 
izdaleka tako znatan razvoj kao u Belgiji, Italiji ili Fran¬ 
cuskoj. 

Španjolska č. spominje se rano, već u vrijeme renesanse 
u Italiji pod imenom »punto di Spagna«, ali se ipak čini, 
da se tu ne radi o španjolskoj č-i, nego o proizvodu Italije 
za izvoz u Španjolsku. Značajne su međutim za Španjolsku 
č-e od zlatnih i srebrnih niti, kako ih još danas viđamo na 
crkvenom ruhu, te č-e u boji (v. tabla IV.). Španjolska pod 
jakim uljudbenim utjecajem Maura razvila je sasvim drugi 
ukus nego srednja Evropa. Njena ukočena i vanredno ki- 
ćena plemićka nošnja više traži bogatu skalu boja i zlato 

kao kod arabeska, nego sniježno bjelilo rublja i č-e kao 
u Italiji. U Španjolskoj č. nije bila završetak na rublju, 
koje proviruje ispod gornjeg odijela, kako je to za doba 
renesanse u Italiji. Kad se je bijela č-a u Španjolskoj udo¬ 
maćila, bila je već sastavni dio odijela, a ne rublja. Č-e 
od zlatnih i srebrnih niti te one u boji, što ih viđamo na 
starim španjolskim portretima, djeluju više kao gajtani nego 
kao č., pa ih i ne možemo zamisliti drugačije nego na te¬ 
škom brokatu ili baršunu. Kasnije i Španjolska proizvodi 
č-u po uzoru drugih evropskih zemalja, ali toliko poznate 
čipkaste koprene (t. zv. mantilla) španjolskih žena od crne 
i svijetlo žućkaste svilene č-e uvezene su većinom iz Belgije 
i Francuske. Španjolska je po svoj prilici domovina mlađe 
vrsti šivene č-e, t. zv. Sols, sunčane č., paragvajske čipke, 
Teneriffe (v. tablu IV.). Obilježje te čipke jesu niti, koje 
služe kao kostur, napete u krugu ili četvorini, a sve se križa¬ 
ju u središtu, tako da izgledaju kao zraci sunca; otuda je i 
č. dobila ime. Iz Špa¬ 
njolske prenesena je 
ta č. u Južnu Ameri¬ 
ku, a udomaćila se i 
u svim evropskim ze¬ 
mljama. 

Ono, što se u stru¬ 
čnoj književnosti na¬ 
ziva ruska ili slaven¬ 
ska č-a, i što nalazi¬ 
mo u svim slavenskim 
zemljama, pa i kod 
nas (v. si. 15), jest 
bijela č. u dvije (v. 
si. 14) ili više bo¬ 
ja, rađena na batiće. 

Uzorak čini obično 
pruja, koja stvars 
cvjetove, koji su gdje- 
kada toliko stilizirani, 
da se njihov praoblik 
jedva nazire. Držimo, 
da nemaju pravo stru¬ 
čnjaci, koji tvrde, da 
je č., donesena iz Ita¬ 
lije i Njemačke u na¬ 
še krajeve, Češku, Slo¬ 
vačku, Rusiju i t. d., 
ovdje zahirila, te su ti 
oblici iskrivljeni oblici 
prvotnog uzora. Iako 
je sama tehnika mo¬ 
žda i donesena te po¬ 
stala posve primitivna 
prilagodivši se tvori¬ 
vu, od kojega je rađe¬ 
na, ipak ti oblici nisu 
iskrivljeni oblici osta¬ 
lih evropskih č-a, nego tipični oblici, koje nalazimo i u 
vezivu; kod č-a, rađenih u cijeloj širini, nalazimo opet 
posve srodne oblike u tkaninama. 

Kod nas se je č. razvila svakako pod sasvim drugim 
uvjetima nego u ostalim evropskim zemljama. Kod nas, 
osim u Dubrovniku, nije prvotno postojalo čipkarstvo kao 
privredna grana, nego je narod proizvodio č-u za svoju 
potrebu iz čiste želje za ukrasom. Je li se čipkarska 
proizvodnja razvila u Dubrovniku stoga, što je narod u 
Dalmaciji već za sebe proizvodio č-u, ili je ona iz Dubro¬ 
vnika, kao uljudbenog središta, prešla u narod, nemoguće 
je ustanoviti, jer nemamo o tome nikakvih podataka. Ali 
imamo bezbroj dokaza na ženskim narodnim odijelima 
duž obale i na otocima, kako je č. bila važan ukras, nošen 
uvijek na isti tradicionalni način pojedinog kraja. 

Pogledamo li ovalne čipke u boji (rađene na batiće) 
s poculica, što ih nose žene u kotaru Pisarovini te kasnije, 
u istom obliku i boji kačkane č-e iz istog kraja, uvjerit 
ćemo se, kako se je samo tehnika izmijenila, a učinak je 
namjerice ostao isti. 

Kačkana čipka u našem narodu mnogo se raširila una¬ 
trag 50—60 godina. Svakako je znatno mlađa od šivene 
č-e i č-e na batiće. Od stranih kačkanih č-a najpoznatije 
su irske čipke , kojima su pojedini cvjetići i grančice po¬ 


sebice izrađeni, pa onda sastavljani. Cvjetići su često po¬ 
sve reljefno izrađeni, tako da jedna čaška upada u drugu. 

U Bosni i Hercegovini, među muslimanskim življem na¬ 
šeg naroda, osobito je omiljela t. zv. kerica t vrst šivene 
č-e, poznate inače pod imenom armenska č., smiranska 
č., grčka č. ili palestinska čipka. K nama su je, sva¬ 
kako, donijeli s Istoka Turci. Radi se odmah na rub 
tkanine ili, kako kasniji oblici pokazuju, od središta prema 
van. Naše muslimanke nose je kao ukras na rukavima i 
oko vrata na svojim bijelim košuljama od beza ili na ru¬ 
bovima šarenih prozirnih marama za glavu. Č-e su na 
košuljama bijele i obično zupčaste (v. si. 21), dok one 
na maramama čine šarene plastične cvjetiće s laticama i 
listićima (v. si. 13). 

Kod nas je donedavna još rađena i mnogo nošena pra¬ 
stara vrst č-e (ako je tako uopće možemo nazvati) t. zv. 
jalba. Nosile su je žene iz okolice Ozlja i Ludbrega na po- 

culicama (v. si. 16). 
Ta je tehnika ina¬ 
če poznata pod ime¬ 
nom »egipatsko pleti¬ 
vo«, a radi se na oko¬ 
mitom okviru, u kom 
su preko dvije vodo¬ 
ravne niti napete oko¬ 
mite niti (prema širi¬ 
ni č-e, koja se želi 
postići, odnosi se i 
broj okomitih niti), 
koje se u sredini pre¬ 
pleću prstima, a uzo¬ 
rak se stvara u isti 
mah na oba suprotna 
kraja. Kao pomagalo 
služi plosnato drvo, 
koje se ubaci među 
niti, kada je pojedini 
red prepleten. Zani¬ 
mljivo je spomenuti, 
da su u Slovačkoj žene 
također nosile istu 
vrst č-e na kapicama 
za glavu. Ta je tehni¬ 
ka međutim poznata i 
u sjevernim zemljama 
i primjenjuje se danas 
u umjetnom obrtu za 
ženske torbice, šalove 
i si. 

Frivolitć, Tatting, č. 
Occy, čipka na čunak 
imena su za jednu 
vrst č-e, koja kod nas 
u narodu nije pozna¬ 
ta, tek tu i tamo u 
gradovima. Izrađuje se s jednim ili dva čunića. Cijela č. 
sastoji se od malih krugova ili polukrugova, opletenih 
uzlićima, pa zbog tih uzlova ima neke srodnosti s veziva¬ 
njem resa. 

Unatrag 12 godina postoji u Lepoglavi i na otoku Pagu 
čipkarska škola (na otoku Pagu radila je već i prije prvog 
svjetskog rata). Te su škole posljednjih godina postale 
redovne državne škole, a zadaća im je, da u tim starim 
središtima čipkarstva održe i po mogućnosti razviju č-u 
i time ujedno pomognu siromašno pučanstvo. Škola u Le¬ 
poglavi nastojala je primjenom starodrevnih motiva s hr¬ 
vatskih narodnih veziva, rezbarija, kamena, oružja i t. d. 
stvoriti č-u, koja će odisati našim narodnim duhom, a ipak 
posve odgovarati potrebama grada, s čim se već radi prođe 
mora računati (v. si. 17, 19 i 20 i tablu III.). 

Škola s otoka Paga postigla je također vrlo lijepe uspje¬ 
he obnavljanjem krasnih starih motiva s košulja te nji¬ 
hovom primjenom za stolno rublje, crkveno ruho, te razli- 
čne ukrasne predmete (v. si. 18 i tablu II.). 

Č., rađena strojem, javlja se u 19. st. G. 1808 usavršio 
je Heathcoat tkanje tila. G. 1835—36 spojen je stroj za 
tkanje tila s Jacquardovom spravom, te je tako postignut 
uzorkovan til, iz kojeg se razvila tkana čipka. 



SI. 20. MODERNA ČIPKA NA BATIĆE, izrađena u Lepoglavi (iz god. 1937) 

God. 1828 izradio je Josua Heilemann iz Elzasa stroj za 
vezenje, koji je Švicarska usavršila te tako došla do ručnog 
stroja za vezenje. G. 1857/58 priređena je prva izložba 
ručnih strojeva za vezenje u Plauenu. G. 1863 sagradio je 
Švicar Grobli stroj za vezenje na čunak, a malo zatim 
automatski stroj, koji je kombinacija stroja za vezenje 
na čunak i Jacquardova sistema. 

G. 1881—82 dolazi do proizvodnje strojem na tilu ve¬ 
zenih č-a t. zv. jetkanih č-a (Atzspitzen). To su strojem 
vezene č-e na podlozi naknadno odstranjenoj kiselinom. 

Strojem oponašana č. na ba- 
tiće javlja se oko g. 1800 pro¬ 
nalaskom stroja za pruje, ko¬ 
jim se izrađuju gajtani i ple¬ 
tiva od gajtana. G. 1872 spaja 
Francuz Malhere stroj za pruje 
s Jacquardovim strojem. Ma- 
titsch u Beču usavršio je stroj 
za č-e na batiće tako, da se 
većina pravih, rukom rađenih 
č-a, mogu vanredno dobro opo¬ 
našati. 

Napominjemo, da se najbo- 
SI. 21. KERICE, č. rađene iglom U© mogu oponašati č-e na ba¬ 
tiće, rađene u cijeloj širini, i 
to tako, da se jedva raspoznaju od rukom rađenih. Druge 
vrsti č-a i slabiji poznavaoci mogu lako prepoznati kao 
strojem rađene. 

LIT.: Verhaegen, La Dentelle belge, Bruxelles 1912; E. Van Overloop, 
Dentelles anciennes da le collection Alfred Lescure, Bruxelles 1914- 
E. Plasky, La Dentelle belge en peril, Bruxelles 1936; A. Lefćbvre,’ 
Dentelles et guipures, Pariz; Ch. Mague, Les dentelles anciennes, Pariz; 

B. Palliser, A History of Lace, London 1902; Mrs Lowes, Chats on old 
Lace and Neeedlework, London; P. G. Trendell, Guide to the Collection 
of Lace, London, Victoria and Albert Museum 1930; T. Frauberger, 
tiandbuch der Spitzenkunde, Leipzig 1894; M. Dreger, Entvvicklungs- 
Geschichte der Spitze, Beč 1901; M. Schuette, Alte Spitzen, Berlin 
1921; A. Henneberg, Stil und Technik der alten Spitze, Berlin 1930; 

M. Heiden, Handworterbuch der Textilkunde aller Zeiten und Volker, 
Sufflay, Hrvatska čipka u domu i na oltaru, Beč 1908; Spitzen u 
Luegers Lexicon der gesamten Technik, sv. 6., Berlin-Leipzig 1929; M. 
Kraft, Die Stickerei und Spitzenfabrikation u Das Buch der Erfindun- 
gen, sv. 8. Leipzig 1898. D. B-r. 

ČIPROVEC (Kiprovec, Ćiprovec, Čiporovci), sredovječno 
rudarsko naselje na zapadnoj obali rijeke Ogosta u sz 
Bugarskoj. U srednjem je vijeku bilo naseljeno saskim 
rudarima katolicima, koji su s vremenom postali najpro- 
svjećeniji Bugari, ali su svoj katolicizam sačuvali, ma da 
zanemaren, sve do obnove i procvata katolicizma u Č-u i 
okolici na kraju 16. st., otkad je Č. postao središtem kato¬ 
licizma u Bugarskoj. Tada su naime ondje bosanski fra¬ 
njevci započeli misionarski rad na čelu s Petrom Zloju- 
trićem (Tuzlakom). Kad je 1601 obnovljena sofijska bisku¬ 
pija sa sjedištem u Č-u, prvi joj je biskup bio isti Zlo- 
jutrić, ali su mnogi kasniji katolički biskupi Sofije kao i 
drugih biskupija po Balkanu bili Ciprovčani. Iz Č-a širi se 
katolicizam i po ostaloj Bugarskoj, osobito među pavliki- 
jancima. G. 1624 postao je čiprovački franjevački samostan 
sjedištem novoosnovane bugarske franjevačke kustodije, 
dok su orije bugarski franjevci spadali pod bosansku ku- 
stodiju. G. 1625 osnovana je u Č-u dobra katolička škola, 
u kojoj je nastavni jezik bio hrvatski. Hrvatski su jezik 
(i književnost) donijeli Bugarima bosanski franjevci, a 
učili su ga i na naukama u Italiji, gdje su bili u uskom 
dodiru s Hrvatima, pa su ga bugarski katolici smatrali 
svojim književnim jezikom i njime pisali svoja tiskana 
djela, kao na pr. P. B. Bakšić, F. Stanislavov i K. Pejkić. 

Č. je bio izrazito rudarsko, obrtničko i trgovačko mjesto, 
pa je u drugoj polovici 17. st. imao preko 4000 duša. Sta¬ 
novnici su mu bili vrlo napredni, svi jesni Bugari i odani 
katolici. Za turske uprave uživao je povlašten noložaj u 
toliko, što je bio središte autonomne jedinice (vojvodstva), 
kojoj su pripadali Železno, Kopilovec i Klisura. No 1688, 
kad je austrijska vojska zauzela Beograd, čiprovački su 
katolici, nadajući se skorom uslobođenju od Turaka, po¬ 
digli ustanak, ali su bili od Turaka poraženi kod KuHovice 
te istrijebljeni i oni i sve, što je podsjećalo na katolicizam. 

Sto je ostalo živo, razbjeglo se u Vlašku i južnu Ugarsku, 
a odavle je jedna skupina došla kasnije i u Osijek. To je 
bio kraj bugarskoga katolicizma, koji je bio u 17. st. no¬ 
silac ideje bugarske slobode i preteča bugarskog preporoda 
u 19. st. ne samo protiv Turaka nego i protiv presizanja 
grčkoga klera. Danas ima Č. oko 2.300 stanovnika. 



LIT.: D. Marinov, Čiporovci ili Kiprovec, Sbornik za narodni urno- 
tvorenija, XI., Sofija 1894; E. Fermendžin, Acta Bulgariae ecclesia- 
stica, Zagreb 1887; N. I. Milev, Katolička propaganda v Balgarija 
prez XVII vek, Sofija 1914; P. Kolendić, Sofijski nadbiskup fra Petar 
Bogdan Bakšić, Glasnik skopskog naučnog društva, II., 1927; J. Bosen- 
dorfer, Kolonija Ćiprovčana u Osijeku, Narodna starina, XI., 1932; 
I. Dujčev, II cattolicesimo in Bulgaria nel sec. XVII, Rim 1937. V. S. 

ČIR označuje u medicinskoj terminologiji defekt i udu¬ 
bljen je na sluznici i koži, nastalo najčešće iza upala, ali 
nastaje i kao posljedica dugotrajnog pritiska i kod nekih 
malignih novotvorba, najčešće raka. U tom značenju se 
još upotrebljavaju izrazi: vrijed i grizlica (lat. ulcus). Kao 
posljedicu upale najčešće nalazimo č-ve u crijevima, i to 
kod tifusa (v.), srdobolje (v.), tuberkuloze (v.) i sifilisa (v.). 
Uslijed pritiska nalazimo široke defekte i udubljen ja na 
koži kod dugotrajnoga ležanja, napose za teških bolesti, 
koje i inače oslabe organizam. Takvi č-i nastaju naročito 
na krstači (ulcus decubitale sacrale) i na petama, dakle na 
izbočenim koštanim dijelovima. Kako pritisak, tako i upala 
izaziva katkad na koži ili na sluznici nekrozu i otpadanje 
nekrotičnih masa, iza kojih preostanu oštro ograničena 
udubljenja. Narod razlikuje č. na koži, želučani č. i č. 
na nozi. 

Kod tako zvanog č. na koži (furunculus) postepeno se 
stvara crvena oteklina, jako bolna na pritisak. Kasnije se 

u sredini otekline stvori žuti 
čep od nekrotičnih masa i 
gnoja. Kad taj čep ispadne, 
počne iz č. curiti gnoj kroz 
nastali otvor (krater). Kada 
gnoj iscuri, počne č. cije- 
liti. Č. na koži nastaje iz 
gnojne upale žlijezde lojnice, 
a ova je prouzrokovana in¬ 
fekcijom gnojnim mikro¬ 
organizmima. Gnojna upala 
iz žlijezde lojnice prijeđe i 
na okolno tkivo, ali ipak 
ostaje ograničena. Ima sluča¬ 
jeva, kad se na manjem pro¬ 
storu kože stvori veći broj č., 

, koji su u međusobnoj vezi; 

tada se govori o karbunkulu. Ovi se najčešće razvijaju na 
šiji i leđima. 

Č. želuca (ulcus ventriculi chronicum) je dosta često 
oboljenje. Češće se nalazi kod muškaraca. Na sluznici že¬ 
luca vidi se udubljenje ljevkastog oblika, kojega je vrh 
okrenut kranijalno, a zidovi su mu stepeničasti. Pojedine 
stepenice odgovaraju slojevima stijenke želuca. Rubovi č. 
su odebljali i čvrsti, jer sadržavaju čvrsto vlaknato vezivo. 

U dnu č. nalaze se obično nekrotične mase. Tkivo stijenke 
prožeto je upalnim stanicama. Veličina č. je vrlo različita; 
poneki su poput ljudskog dlana veliki. Obično je smješten 
u blizini male krivine ili na njoj samoj. Češće nalazimo 




SI. 2. 

Dva tuberkulozna poprečno postavljena čira debelog crijeva 

želučani č. u do¬ 
njim partijama že¬ 
luca, u pilorusu. U 
istom želucu može 
postojati više č. 
odjednom. Čirovi 
želuca se razvijaju 
iz sitnih površnih 
defekata sluznice, 
koji se daljim dje¬ 
lovanjem fermena- 
ta i upalom pove¬ 
ćavaju i proširuju. 
O uzroku postanka 
početnih defekata 
sluznice (erozije) 
postoji veći broj 
teorija. Najvjero¬ 
jatnije je, da su 
najčešći uzroci po- 
remetnje cirkulaci¬ 
je krvi u sluznici 
želuca (embolije, 
grčevi kapilara), te 
kemijski i fizikal¬ 
ni. Ako dođe do 
iscjeljenja, vezivo 
ispuni defekt i 
stvori na tom mjestu ožiljak, koji prekrije regenerirana 
sluznica. Čirovi želuca izazivaju često teške komplikacije. 
Ako č. u svom širenju naiđe na veću krvnu žilu, može je 
prekinuti i izazvati smrtonosno krvarenje. Od širenja č. 
u dubinu može doći do prodora želučane stijenke. U ta¬ 
kvim slučajevima se želučani sadržaj izlije u trbušnu 
šupljinu, i nastane vrlo opasna komplikacija upale potr- 
bušnice (-> želudac). 

Č. na nozi (ulcus cruris varicosum) je posljedica slabe 
cirkulacije krvi. Takva postoji kod proširenih vena (vari- 
ces cruris). Č. je gotovo uvijek smješten na prednjoj strani 
potkoljenice. Na tom mjestu koža je tamno ljubičasta, za- 
beljana, pokrivena bjelkastim ljušticama. U sredini se 
nalazi različito opsežno raspadanje tkiva i udubina. Cijela 
potkoljenica je jako otečena. S. S. 

Čir kod domaćih životinja je ograničeni defekt kože ili 
sluznice. Razvija se zbog obamrlog tkiva (necrosis), upalnih 
procesa ili raspadanja specifičnih granuloma, kao tuberku¬ 
loze (ulcus tuberculosum), aktinomikoze (ulcus actinomy- 
coticum), sakagije (ulcus malleosum), blastomikoze, zbog 
raspadanja novotvorina (tumora), naročito raka (carcinoma 
exulcerans, ulcus rodens) na vanjskoj koži ili u nutarnjim 
šupljinama ili cjevastim organima. Č-e mogu imati sve ve¬ 
like i male domaće životinje u različnim oblicima i zbog 
različitih uzroka, prema vrsti životinje. Lj. J. 

ČIRIKOV, Evgenij Nikolajevič, * Kazanj 5. VIII. 1864, 
f Dejvice (Prag) 10. I. 1932, ruski pisac, romantičar sta¬ 
rijeg tipa. Zaljubljen je u život čovjeka, naročito u mla¬ 
dost; on je sentimentalan, melodramatičan, nešto retori- 
čan, filozofski neoriginalan; osvaja svijetlim idealizmom, 
mladenačkim oduševljenjem i iskrenošću. Prožet načelima 
socijalne pravednosti Č. je oduševljeni branitelj malih ljudi, 
nedužnih i izbačenih iz životnoga kruga. Kao liberalni 
nacionalist Č. je poslije boljševičke revolucije približio 
beletristiku umjetničkoj publicistici. Iako nije potpuno 
regionalni pisac, ipak je znatan dio svojih djela posvetio 
opjevavanju Volge i njezina područja (t. zv. Povolžje). 
Počeo je s književnim radom 1886. Od njegovih djela naj¬ 
poznatija su: Žiznj Tarhanova, Cvjefy vospominanij, Pljen 
strastej , Semja , Zvjerj iz bezdny , Moj roman , Djevičji 
slezy, Meždu nebom i zemljej f Otčij dom. Od kazališnih 
komada: Evrei, Ivan Mironyč } Koldunja , Ljesnyja tajny. 
Njegova su djela prevedena na mnoge jezike. Na hrvat¬ 
skom su izišle: Porodica Tarhanova i Moj roman , Jevreji, 
Tanjina sreća , te niz omanjih pripovijesti. Jevreji davali 
su se u Hrvatskom narodnom kazalištu (5. IX. 1907). 

LIT.: M. Petanjek (Novosti 14. XII. 1929); N. Fedorov (Novosti, 
13. XII. 1929 i 21. I. 1932); J. Badalić, Č. u hrvatskoj književnosti, 
u »Hrvatskoj Reviji«, 1932). N. F . 

ČIRPAN, grad u Bugarskoj, u Maričkom basenu, 59 km 
istočno od Plovdiva, ima 12.288 stan. (1934). Nalazi se na 
željezničkoj pruzi Plovdiv—Stara Zagora. Okolica je po¬ 



Sl. 3. 

Mnogobrojni čirovi sluznice debelog crijeva 
kod srdobolje 



VELIKI TRANSBAJKALSKI LAMA S ČISLOM 

znata poradi vinogradarstva, svilarstva i proizvodnje ru- 

žičnoga ulja. . 5* P'j- 

ČISLO ili brojanice, pomagalo za brojenje kod duljih 
nizova molitava ili drugih pobožnih čina; sastoji se od 
manjih ili većih zrna, nanizanih na (kružnoj) uzici, kat¬ 
kada od krutih plodova nekih bilja¬ 
ka, ali većinom izrađenih od drva, 
nekih vrsta kamena, osobito drago¬ 
cjenih, jantara, bisera i dr. Č-om se 
služe pripadnici budhizma (u istočnoj 
Aziji, napose Japanu), lamaizma, isla¬ 
ma (arap. tasbih ili sebhah) i kršćan¬ 
stva, ne svuda i u svih pripadnika 
jednako (tako se na pr. kod lamaista 
č. nalazi u prvom redu kao atribut 
samih lama), a i veličina č-a i njego¬ 
vih zrna dosta koleba (velika su č-a 
i zrna na pr. u lama, dok su na pr. 
kod nas na selu katkada od maljušnih 
biljnih zrnaca). Kao tespih poznato 
je i u naših muslimana. Grčki mona¬ 
si imadu kao č. vrpcu sa 100 uzlova 
( no/ufIoX6yiQv ) za brojenje pokleka ili 
križanja. M. G-i. 

ČISTAC, Stachys officinalis (L.) 
Trevis., biljka iz por. usnača, obu¬ 
hvaća više samostalnih podvrsta, ve¬ 
zanih na pojedina područja velikog 
dijela Evrope i jednog dijela Azije. 
Kod nas ih ima najviše na brdskim 
livadama i u svijetlim šumama. Iz 
koso položena podanka izbijaju kod 
ovih trajnih biljaka na dugim petelj¬ 
kama nasađeni listovi i do pola metra 
visoka stabljika s listovima i cvjeto¬ 
vima, koji su smješteni u gustim i 
prividnim klasovima na vrhu stablji¬ 
ke. U usnatom je cvijetu cijev vjen- 
čića bijela, a usne crvene. Čitava je 
biljka sad manje, sad više dlakava. U 
pučkoj se medicini, i to kao lijek u 
bolestima pluća, kod astme, uloga, 
slabih živaca, padavice, za rane, u 
bolestima mjehura, bubrega i t. d. 
j upotrebljava čitava biljka — Herba 
| Betonicae, sabrana u vrijeme cvatnje. 
Rodu Sfachys pripada još mnogo 
ČISTAC vrsta, među kojima su najraširenije 

i u hrvatskoj flori zastupane: S. Germanica L., 5. 
Jacquini (Gren. Godr.) Fritsch, 5. palustris L., 5. recta 
L. i dr. Neobično je mnogolika vrsta 5. Germanica , 
koja nastava suha mjesta po rubovima šuma, na čistinama, 
krčevinama, po kamenim obroncima čitavog šireg Sredo¬ 
zemlja sa susjednim zemljama. Ova vrsta razvija i do 1 m 
visoku, dosta razgranjenu i obično jače ili slabije dlakavu 
stabljiku, iz koje izbijaju duguljasto ovalni i na rubu na- 
zubljeni listovi. U gustim cvatovima razvijeni cvjetovi 
imaju crveno obojeni vjenčić. Uzgaja se i u vrtovima. — 
Za planinsku je vegetaciju hrvatskih krajeva vrlo značajna 
vrsta S. Jacquini t koja ima i do pola m visoku stabljiku 
sa srcastim i okruglastim i na rubu duboko narovašenim 
listovima i sa žutim cvjetovima. Svi su dijelovi ove biljke 
dlakavi. Na vlažnom i močvarnom tlu raste i kod nas S. 
paluster, preko 1 m visoka biljka s crvenkasto ljubičastim 
cvjetovima. Na jugu je Evrope naročito mnogolika vrsta 
S. recta , koja nosi na stabljici, dugoj i preko pola m, 
znatno uže i nazubljene listove. Cvjetovi su žućkasto bijeli. 
Raste na suhom, najčešće vapnenom tlu i penje se dosta 
visoko u planinsko područje. Kod nas je zastupana s više 
podvrsta. — U flori Hrvatske ima još nekih vrsta roda 
Stachys. F. K-n. 

ČISTILA su ljekovita sredstva, koja izazivaju ili po¬ 
spješuju ispražnjenje crijevne sadržine (stolice). Od da¬ 
vnine se razlikuju: laksancije (povećavaju broj stolica bez 
fizikalnih promjena), purgativi (proizvode tekuće stolice), 
hidragogi (tvore vodene stolice) i drastici (izazivlju ispra- 
žnjenja uzrokujući upalne promjene crijeva). Dijelimo ih 
u č. tankoga crijeva i č. debeloga crijeva. Granica među 
njima nije oštra, jer č. tankoga crijeva djeluju u izvje¬ 
snoj mjeri i na debelo crijevo. Ona prva su posebno važna 
radi toga, što svojim djelovanjem i učincima u tankom 
crijevu djeluju u isti mah i na probavne žlijezde, napose 
jetru. Među njima čine prvu skupinu mineralne soli i vode 
te voćni sokovi. Djelovanje im počiva na usporenoj ili 
spriječenoj resorpciji tekućine u crijevu, odnosno na pri¬ 
vlačenju tekućine u crijevo. Tako se time, što se povećava 
punjenje crijevne cijevi, potiče peristaltika, koja pospje¬ 
šuje ispražnjenje. U istom smislu djeluju mliječni slador, 
med i dr., pa i agar-agar. U drugoj skupini tih sredstava 
nalaze se: sumpor, kalomel i ricinovo ulje, koji izravno 
podražuju sluznicu tankoga crijeva. 

Č. debelog crijeva nemaju onoga poželjnoga djelovanja 
na probavne žlijezde. Naprotiv, djeluju nepoželjno na 
organe male zdjelice, što može biti i opasno. No inače su 
ta sredstva, uz prvenstveno važne dijetetičke i ostale 
higijenske mjere, osobito podesna za liječenje kronične 
opstipacije (zatvorenosti, začepljenja), koja je redovno 
uvjetovana zastojem u debelom crijevu ili promjenama u 
njegovu uzlaznom ili u silaznom dijelu. Među njima se 
nalaze antraglikozidna č. (krkovina, pasjakovina, rabar- 
bara, Cascara sagrada, senino lišće, Aloe), fenolftalein i 
parafin, te klizme. Posebno mjesto među tim č. zapremaju 
drastična sredstva, kojih nadražajni učinak na crijevnu 
sluznicu izaziva ozbiljne upalne promjene (Ol. Crotonis, 
Tub. Jalapae, Podophyllin, Extr. Cholocynthidis i dr.). 
Njihova upotreba iziskuje velik oprez. 1.1. 

ČISTILIŠTE (purgatorium) je po kršćanskoj nauci mje¬ 
sto i stanje onih duša, koje su preminule u milosti Božjoj, 
ali se prije ulaska u nebo moraju podvrći čišćenju ka¬ 
znama (satispassio), i to ili zato, jer su umrle s još neopro- 
štenim lakim grijesima, ili zato, jer za oproštene teške i 
lake grijehe nijesu na zemlji učinile dovoljnu zado¬ 
voljštinu. 

Katolička nauka uči, da č. doista postoji i da dušama, koje 
se u njem nalaze, živi mogu svojim zagovorom pomoći. 
Ona je definirana na saboru lionskom II. (1274), firentin¬ 
skom (1439) i tridentskom (1563). Č. su poricali u starini 
neki gnostici i arijevci, zatim albigenzi, valdenzi i refor¬ 
matori 16. st. Luther u svom naučanju nije dosljedan: do 
1519 držao je, da u opstojnost č-a »treba čvrsto vjerovati«; 
g. 1530 (u spisu »Widerruf des Fegfeuers«) opozvao je 
nauku o č-u, dok u Postilli (1543) dopušta molitvu za 
mrtve. Kalvin zove č. »pogubnom izmišljotinom sotone«. 
Č. je poricao i Zwingli, dok je Melanchthon ostao ne¬ 
odlučan. — Istočnjaci su od 6. st. često zastupali mišljenje 
o mjestu i kaznama čistilišnim oprečno latinskim bogoslo¬ 
vima. Raspra o tom pitanju nastala je među istočnim i 
zapadnim bogoslovima početkom 13. st. O vjeri istočne 


crkve u samu opstojnost č-a ne može biti sumnje. Na te¬ 
melju nauke, koja se odražava u liturgičkim knjigama 
istočne crkve, zatim u njezinim dogmatskim izjavama 
(simbolima) i u djelima gotovo sviju bogoslova tvrdi 
ruski bogoslov P ; Svjetlov (19.-20. st.), da je razlika mišlje¬ 
nja između istočne i zapadne crkve »o srednjem stanju« 
nekih duša iza smrti bez osnova i ishitrena od polemičara. 
Isto tvrdi Aleksije Petrović Malcev (19.-20 st.). Istočna 
crkva i njezini bogoslovi ne spominju, doduše, izrijekom 
riječ č., ali govoreći o »srednjem stanju« duša uključivo 
priznaju u biti istu dogmatsku nauku kao i katolička 
Crkva. Ne slažu se s kat. Crkvom samo u nebitnim pita¬ 
njima o naravi i mjestu kazni i o načinu, kako se duše 

oslobađaju iz č-a. 

Opstojnost č-a osnovana je na nauci Sv. Pisma, koje, doduše, ne 
spominje č. izrijekom, ali iznosi ono, što tu nauku pretpostavlja. 
Tako se u St. Zavjetu u 2. Mak. 12, 32. si. pripovijeda, da je Juda 
Makabejac za one, koji su pali u ratu, poslao 12.000 drahma srebra 
u Jeruzalem, »da se za grijehe mrtvih prinese žrtva . . . Sveta je i 
spasonosna misao moliti za mrtve, da budu odriješeni od grijeha«. — 
U Nov. Zav. pretpostavljaju opstojnost č-a Kristove riječi: »Ako tko 
kaže riječ na Sina čovječjega, oprostit će mu se, ali tko reče na 
Duha Svetog, ne će mu se oprostiti ni na ovom ni u budućem svi¬ 
jetu« (Mat. 12, 32.). Isto tako Krist govori o tamnici, iz koje se ne 

izlazi, dok se ne plati posljednji dinar (Mat. 5, 26.). — Osobito odlu¬ 
čan i nesumnjiv dokaz za opstojnost č. pruža predaja. Tertulijan 
češće spominje č. i žrtve, koje se prinose za pokojnike (De anima 

c. 42. n. 58., De corona militis 3.). Sv. Ivan Zlatousti: »Nije uzalud 
ovo ustanovljeno apostolskim zakonima: da u štovanja dostojnim i 
časnim tajnama bude spomen na one. koji preminuše.« (In Phil. hom. 
3, 4.). Izrijekom spominje č. Bazilije, In Is. 9, 230; Ciprijan, Epist. 
10. n. 20; Ambrozije, In Ps. 118 serm. 3. n. 17, Augustin, De civ. Dei 
1. 21. c. 13; Confess. IX. 13; Serm. 172. 

Vjera crkve u č. očituje se u običaju moliti za pokojne. To svje¬ 
doče natpisi u katakombama i liturgijske knjige zapadne i istočne 
Crkve i sljedbi, koje su već u 5. st. otpale od kat. Crkve. 

Katolička nauka o č. osniva se na nauci o opravdanju, osobito na 
nauci, da se oproštenjem smrtnog grijeha i vječnih kazna ne otpušta 
uvijek i sva vremenita kazna; nadalje na nauci o oprostima, kojih 
dionici mogu biti i duše u č-u. 

Opstojnost č-a opravdava i razum. Shvatljivo je, naime, da u nebo 
može doći samo ono, što je posve čisto (Otkr. 21, 27.), a u pakao 
samo onaj, koji umre u teškom grijehu. Odatle se opravdano za¬ 
ključuje, da postoji mjesto, gdje oni, koji još nisu posve čisti, trpe, 
dok postanu vrijedni i dostojni neba. 

Nauka o č-u u skladu je s osnovnim istinama i duhom kršćanstva, 
jer pokazuje neograničenu Božju svetost, pravednost, milosrđe i 
mudrost. Ona čuva čovjeka od očajanja i odvraća od lakoumnosti. 
Uvjerenje pak, da pokojnicima možemo svojim molitvama, žrtvama 
i dobrim djelima pomoći, potiče žive na djela ljubavi i zahvalnosti, 
te uspomenu na pokojnike čini istinskom i stvarnom. 

Vjera u č. u bitnim oblicima nalazi se u predaji sviju naroda. 
Egipćani i Babilonci vjeruju, da iza suda prolazi duša tamne kra¬ 
jeve, pune pogibli i teškoća. Perzijci drže, da svaka duša po mostu 
»šinoat« prelazi preko ponora. Proklete duše padaju u ponor, a druge 
nakon putovanja i čišćenja u ognjenoj rijeci dolaze k Bogu. Slično 
su vjerovali i Grci. Čišćenje duše poznaju i religije starih Rimljana, 
Germana i Slavena. Molitve za mrtve imadu i muslimani. Ovo opće¬ 
nito vjerovanje ili je ostatak praobjave ili razumno zaključivanje, 
da duša iza smrti ima još trpjeti te da joj se molitvom i žrtvom 
može isprositi mir i pokoj. 

Kazna u čistilištu dvostruka je: privremeno lišenje gledanja Boga 
(poena damni) i pozitivna bol, zadana od nekog čimbenika izvan 
duše (poena sensus). Kazna privremenog gubitka gledanja Boga (poena 
damni) jest najteža žalost i najveća muka u č-u. Rađa se iz jasne 
spoznaje, da je duša lišena dobra, za kojim čitavim bićem čezne, i 
da je od uživanja najvećeg dobra isključena svojom krivnjom, zbog 
prestupaka, za koje je na zemlji tako lako mogla učiniti dovoljnu 
zadovoljštinu. Da uz kaznu gubitka postoji i pozitivna kazna, koju 
svojim djelovanjem zadaje neki čimbenik izvan duše, zajednička je 
nauka istočne i zapadne Crkve. Da li je u č-u pravi i materijalni 
oganj, nije definirano. Na firentinskom saboru grčki su oci (Besarion) 
protiv latinskih izjavili, da oni ne uče, da je u č-u oganj, premda 
priznaju, da duše trpe pravu kaznu. Grčko mišljenje nije osuđeno. 
Nauka o istinskoj i pravoj vatri u č-u oslanja se na latinske oce 
na saboru ^ firentinskom, na gotovo jednodušnu nauku zapadnih i 
nekih istočnih otaca i na općenito mišljenje suvremenih bogoslova. 

Pitanje, kako oganj može mučiti dušu, pakao. 

Kraj svih^ muka duše su u č-u ipak utvrđene u dobru. Boga ljube, 
ne mogu više griješiti i sigurne su za svoje spasenje. Savršena ljubav 
prema Bogu olakoćuje im muke, tako da Crkva (Kanon mise) čisti- 
lište, unatoč patnja, zove snom mira (somnus pacis). Vjernici na 
zemlji mogu dušama u č-u pomoći oprostima, dobrim djelima, postom 
i molitvom, a napose misnom žrtvom, prikazanom za pokojnike. 
Općenito treba držati, da pomoć, namijenjena određenoj duši, baš 
njoj donosi korist bilo na koji način. Zato je Pio VI. (1794) zabacio 
nauku pistojskog sabora, koji osuđuje primjenu misne žrtve odre¬ 
đenoj osobi. 

O zazivanju duša u č-u nije Crkva ništa određeno ustvrdila. Sv. 
Toma drži, da one niti imadu spoznaju zemaljskih stvari, niti nam 
mogu pomoći. Bogoslovi, međutim, danas općenito drže, da nam duše 
u č-u svojim molitvama mogu pomoći. Razlog svoje tvrdnje nalaze u 
tome, što duše u čistilištu poznaju naše zemaljske prilike, što su 
svete i Bogu drage, zbog čega se opravdano zaključuje, da Bog nii- 
hove molitve za nas prima. Za to svjedoči i zaziv: Pete pro nobis 
(moli za nas), koji se često nalazi nesamo na grobovima mučenika, 
koji su sigurno u nebu, nego i drugih pokojnika, za koje takva 
predmnjeva ne postoji. U Crkvi, doduše, ne postoji nikakav službeni 

obrazac za zazivanje duša u č-u, no ona za to zazivanje znade i 
šutke ga odobrava. 

LIT.: F. Hettinger, Apologie des Christentums, IV.; F. Schmid, Die 
Seelenlauterung im Jenseits (1907); D. Mannaioli, Uatto eroico di ca- 
ritš in suffragio delle anime in pur gat orio (1932); J. P. Kirsch. D/> 
Akklamationen u. Gebete der altchristlichen Grabschriften (1897): B. 
Bartmann, Das Fegfeuer (1929); L. Petit, Document relatifs au Con- 
cile de Florence, I; La question du purgatoire š Ferrara, Pariz 1920; 
A. d’Alćs, La question du purgatoire au Concile de Florence en 1438 
(Gregorianum 1922, 9 si.). St. R- 

ČISTOĆA. Porivi za čistoću razvili su se kod životinja 
i ljudi vjerojatno iz nagona za samoodržanje, iz ko¬ 
jega izviru djelatnosti čovjeka za održanje zdravlja i ži¬ 
vota, kao i za udovoljen je velikih životnih potreba. Čovjek 
se trudi za č-u tijela, uma i duše te okoliša, u kojem živi. 
Vrste su se i stepeni č. mijenjali prema znanju čovjekovu, 
jer može značiti za njegove životne uspjehe i sreću, a ne¬ 
čistoća neuspjehe i boli. Č. dijelimo na intelektualnu, s 
obzirom na istinitost ideja, koje vladaju našim mišljenjem, 
moralnu, s obzirom na valjanost ideja, po kojima naše 
djelovanje ocjenjujemo, estetsku, s obzirom na ljepotu 
ideja, koje oblikuju naše djelovanje, i higijensku, s obzi¬ 
rom na ideje, koje tvore navike čovjeku, da održi i una¬ 
prijedi zdravlje. Danas higijena traži i biološku č-u, a ne 
samo kemijsku i fizikalnu. Mi ne možemo vidjeti klica 
bolesti na rubu čaše ili boce, na žlici ili tanjuru, premda 
su oprani i obrisani, t. j. fizički čisti. Biološki mogu biti 
nečisti, jer ih je netko uprljao slinom, dodirom ruku, ili 
je muha puzila po njima, a prije toga bila na ispljuvku, 
izmetini, gnoju. Mi ne vidimo biološku nečistoću ni na 
ručniku, olovci, nožu, kojim se porežemo, na trnu, ni 
u mlijeku, hrani, ili u vodi, premda milijuni, a i mi- 
ljarde klica leže na njima ili u njima plivaju. Higi¬ 
jena pozna nevidljivu nečistoću, jer nemamo mikroskop¬ 
skih očiju, da vidimo oko sebe klice bolesti. Higijena 
nastoji o č. klica (biološkoj), — jer je ona najpotrebnija 
za dobrobit čovjeka. Ona znači uklanjanje svega onoga iz 
okoliša čovjeka, što drži klice bolesti u sebi (krmelj, 
ispljuvak, izmet i mokraća, krv i sukrvica, gnoj s ognoje- 
nih mjesta, mlijeko, dakle ono, što ljudi i životinje iz sebe 
izlučuju) ili gamad, što prenosi klice od čovjeka na čo¬ 
vjeka i životinju, ili sa životinje na čovjeka ili životinju. 
Zato postoji s gledišta higijene nečista čistoća, jer su na 
predmetima klice, kao i higijenski čista nečistoća, jer nema 
na pr. u prašini klica. Nije dom čist, ako se u njem pljuje 
na pod, kašlje i kiše bez higijenskih navika, makar se po¬ 
kućstvo blista od brisanja i glačanja. Tako i dom bez za¬ 
hoda, s buhama, ušima, stjenicama, miševima, štakorima, 
muhama, žoharima i drugom gamadi ne daje sliku higi¬ 
jenske čistoće. Desinfekcija je čišćenje od klica, što uzrokuju 
bolesti, sterilizacija je čišćenje od svih klica, uzrokovale one 
ili ne uzrokovale bolesti. Asepsa znači, da nema klica od 
bolesti. Asepsa je važna u kirurškom radu. Sanitacija je 
očišćenje mrtve okoline čovjeka (dvorište, ceste, okoliš, 
prostorije i t. d.) od mogućnosti zaraze. 

Č. je srž zdravstvenih mjera. Već obično čišćenje skida 
klice s predmeta, koje leže na površini, a pranje i ribanje 
ubija ih ili barem smeta u životu i množenju. Sušenje i 
sunčanje predmeta čisti ih brzo od klica. Prašenje pred¬ 
meta izgoni ih u uzduh, ali opet padaju na predmete, ako 
ih ljudi prije ne udahnu u sebe. Čišćenje stvari ne skida 
samo klice, nego i organske tvari (na pr. prašinu), u ko¬ 
jima se klice duže drže i bolje množe. Nečistoća pomaže 
klice, jer je dobro tlo za njihovo održanje na životu. 
Opasna je nečistoća (na pr. prašina), koja u sebi drži 
izlučine čovjeka (na pr. ispljuvak i t. d.). Obična prašina 
na cesti nije za disala opasna, jer u njoj nema zaraznih 
klica od bolesti disala. Poginule su od sunca i suhoće. 

LIT.: Rosenau, Preventive medicine and hygiene, 1927; W. Rose, 
An Outline of modern knowledge, 1931. J. R-n. 

ČISTOĆA je krepost pravilnog odricanja ili uživanja 
spolne naslade prema svrsi od Boga određenoj. Pravilno 
odricanje obvezuje mladež do zakonitog braka (djevičanska 
čistoća) i udovce (udovice) do drugoga braka (udovička 
čistoća), a stoji u potpunom odricanju hotimične spolne 
naslade. Pravilno uživanje u zakonitom braku dopušta uži¬ 
vanje spolne naslade isključivo u svrhe braka (rađanje 
djece, stišavanje strasti, gojenje međusobne ljubavi). To 
je bračna čistoća. Svako je uživanje spolne naslade u 
braku, koje namjerno isključuje prvobitnu svrhu braka 
(rađanje djece), teški grijeh, jer se protivi prirodi čovje¬ 


kovoj i prijeti opstanku roda ljudskoga, što u svojim 
posljedicama nosi tešku povredu moralnoga reda. 

Zavjet čistoće ozbiljno je dano obećanje čovjekovo Bo¬ 
gu, da će se doživotno ili privremeno odricati spolne na¬ 
slade. Redovnici i redovnice tako polažu zavjet čistoće. 

LIT.: A. Vermeersch S. I., De castitate, Rim 1921; H. Noldin S. I.- 
A. Schmitt S. I., De Sexto Praecepto, 27. izd., Innsbruck 1935. Z. M. 

ČISTOĆA (finoća) KOVINE odnos je između pleme¬ 
nite i obične kovine u jednom komadu kovanog novca, 
t. j. pod tim se nazivom razumijeva omjer, u kojem je 
izvjesna količina zlata ili srebra smiješana s neplemeni¬ 
tim metalom (na pr. bakrom). Danas se svuda u svijetu 
osim u Engleskoj čistoća kovine označuje u tisućinama 
kemički čistog metala, pri čemu se jedinica mjere označuje 
razlomkom 1000 /iooo. Kad se na pr. kaže, da je neki novac 
kovan od smjese od 800 /iooo (800 tisućina) srebra ili zlata, 
to znači, da u njemu ima 800 dijelova plemenite kovine, 
a 200 dijelova bakra. U srednjem je vijeku za određi¬ 
vanje i mjerenje toga odnosa služila marka. Marka za 
zlato dijelila se na 24 karata po 12 zrna, a marka za 
srebro na 16 lota po 18 zrna. Prvi put se javlja marka 
u trgovački istaknutom sredovječnom gradu Kolnu i širi 
se pod imenom kolonjska marka (marka Coloniae) po 
cijeloj Evropi (težina 233,812 g), ali je u različnim drža¬ 
vama poprimala različitu težinu. Tako je kod nas u sta¬ 
roj Slavoniji (kovnice Pakrac i Zagreb) bila u upotrebi 
slavonska marka (marca Sclavoniae ili marca Zagrabiensis) 
u težini od 224,4917 g. Mješavina kovine u slavonskim 
srebrnim banovcima 13. i 14. st. označivala se latinskim 
nazivima. Hrvatski novci, kovani između 1237 i 1272 g., 
imali su smjesu, zvanu sedecima combustio, koja se zvala 
i 15-lotno srebro, a sastojala se od 15 lota srebra i 1 lota 
bakra, t. j. od 938 /iooo srebra. God. 1272 do 1342 kovali su 
se hrvatski novci u Zagrebu od 14-lotnog srebra (quarta 
combustio), a do svršetka kovanja oko 1360 od 13-lotnog 
srebra (quarta combustio), t. j. 725 /iooo čistog srebra. Hrvat¬ 
ski se novac iz slavonske kovnice u Zagrebu odlikovao 
velikom čistoćom srebra pa je prekoračio stupanj čistoće 
najboljih novaca svoga vremena i ubrajao se među naj- 
solidniji tadašnji novac. — Druga najvažnija kovnica hr¬ 
vatskog novca bila je u Dubrovniku, gdje je Republika 
dubrovačka kovala svoj srebrni i nešto bakrenog novca 
kroz punih 500 godina, od 1337 do 1803. Za mjerenje ple¬ 
menitih kovina služila je u Dubrovniku tanka litra , teška 
327,932 g, a dijelila se na 12 unča po 6 aksađa po 24 
karata. Tom mjerom određivala se u Dubrovniku i finoća 
srebra. Prvi put je određena smjesa dubrovačkoga sre¬ 
brnog novca g. 1337, kada je veliko vijeće zaključilo, da 
se za dinare na 11 unča čistog srebra uzimlje 1 unča ba¬ 
kra, a to je smjesa od 916,67 tisućina. G. 1452 određeno 
je, da se na IOV2 unča čistog srebra uzme IV2 unča bakra. 
Iza velikog potresa 1667 odlučio je dubrovački senat, da 
se kuje novac od smjese, u kojoj će biti 75 %ooo čistog sre¬ 
bra, t. j. na 15 karata srebra neka se doda 4 karata bakra. 
Dalje opadanje unutarnje vrijednosti dubrovačkog novca 
razabire se iz jednog izvješća iz 1782, gdje se vidi, da je 
smjesa u tadašnjem novcu bila načinjena na svakih 100 
litara od 56 litara i 8 unča čistog srebra i 43 litre i 4 unce 
bakra, a to odgovara čistoći od 566,66 tisućina srebra. 
Zadnji put je u dubrovačkoj kovnici promijenjena smjesa 
1801, kada je određeno, da se kuje srebrni novac od 
489,41 tisućine finog srebra. Spekulativni duh i želja za 
što većom zaradom navedoše Dubrovčane, da su kroz 
stoljeća stalno slabili unutarnju vrijednost svoga novca 
smanjujući mu količinu srebra. Zato se dubrovački novo- 
vjeki novac ubraja među slabije svjetske novce. I. R-o. 

ĆISTOKRVNOST, ČISTA RASA. Čistokrvnost je pri¬ 
padnost jednog individuuma čistoj rasi ili pasmini, koja je 
kao takva priznata. Nisu čistokrvni, nego su križanci takvi 
individuumi, koji su nastali križanjem različitih pasmina. 
Pripadnicima čiste rase ili čistokrvnim se individuumima sma¬ 
traju potomci, koji su nastali parenjem individuuma iste rase 
(pasmine), ili strogo uzevši, istog soja (bagre) jedne pa¬ 
smine. Čistokrvne individuume ili pripadnike čiste rase odli¬ 
kuje uz zajedničko podrijetlo još i jednoličnost u bitnim 
rasnim oznakama i svojstvima morfološke i fiziološke 
naravi, koja se postojano prenose na potomstvo. U strogo 
naučnom smislu smatramo u stočarstvu čistokrvnim samo 
takve individuume, koji su nastali parenjem roditelja, u kojih 
za neka značajna svojstva ili osobine (t. zv. rasna svojstva) 
postoje u spolnim stanicama samo homozigotne (čisto- 

svojstvene) nasljedne tvari ili geni (-> nasljeđivanje). 
Takve se tvari sigurno prenose na potomstvo. A sigurnost 
i postojanost u nasljeđivanju najvažnija je odlika gaje¬ 
nja u čistoj krvi. Što je čistija pasmina, to je sigurnije 
nasljeđivanje. Budući da su pojmovi »pasmina, bagra 
(soj)« u uzgajačkoj praksi vrlo relativni (-^ pasmine i 
pasm. svojstva), nije uvijek lako odrediti, kada se pripa¬ 
dnici jedne pasmine (rase), koji su dobrim dijelom pro- 
izašli iz križanja, t. j. nakon koliko se generacija uzgoja u 
čistoj krvi, mogu smatrati čistokrvnima. A. O. 

ČISTOPOL, grad u Tatarskoj autonomnoj republici 
SSSR na lijevoj obali Kame, ima 20.000 stan. Veliko je 
tržište žitarica i drva. U Č. je biologijska stanica Ka- 
zanskog sveučilišta. Z. D-i. 

ČIŠĆENJE MRLJA NA TKANINAMA (»detaširanja«, 
od fr. detacher) stoji u tome, da se mrlja odstrani iz 
tkanine, a da se tkanina ili njezina boja ne ošteti. To 
uvijek nije moguće postići, pogotovu, ako su mrlje starije. 
Izbor sredstava za uklanjanje mrlja zavisi o vrsti tkanine 
i o naravi mrlje. Ako se ne zna, kakve je naravi mrlja, 
moraju se iskušati različna sredstva. Mrlje, koje su oči¬ 
gledno nastale od vodenih otopina, mogu se očistiti samo 
vodom ili vodenom otopinom sredstva za čišćenje. Masne 
mrlje uklanjaju se primjerenim otapalima za masti, kao 
što su benzol, benzin, kloroform, trikloretilen, tetraklor- 
metan, alkohol, eter i t. d. Vrlo dobro mogu se ukloniti 
masne mrlje posipavanjem zamrljanog mjesta kredom ili 
milovkom, ili kod starijih mrlja tako, da se na mrlju stavi 
pasta od krede ili milovke i otapala za masti (benzina, 
trikloretilena), a kad se otapalo ispari, dobro se iščetka. 
Mrlje, nastale vodenim putem, najbolje je prati čistom 
(mekanom) vodom; ako nema uspjeha, onda uz dodatak 
malo alkalija (sode ili amonijaka). Kod toga treba dobro 
paziti, jer prejako alkalična otopina može lako oštetiti 
vunu ili svilu, a i pamuk može stradati. Ako alkalični po¬ 
stupak nema uspjeha, onda se pokušava razrijeđenim ki¬ 
selinama, i to u prvom redu organskima: octenom, mrav¬ 
ljom i oksalnom kiselinom. Mnoge se mrlje mogu ukloniti 
izbjeljivanjem (oksidacijom ili redukcijom). Najčešće se 
upotrebljava izbjeljivanje klorom u obliku natrijeva hi- 
poklorita ili klornog vapna ili pak kod osobito tvrdokornih 
mrlja i osjetljivih tkanina izbjeljivanje kalijevim perman- 
ganatom. Tu treba osobito oprezno postupati, prvo, da se 
ne ošteti tkanina prejakom oksidacijom, i drugo, da se ne 
razori boja tkanine, ako se radi o bojadisanoj tkanini. 
Prethodnim se pokusom mora ustanoviti, da li boja tkanine 
podnosi takav postupak. Često se upotrebljavaju i re- 
dukciona sredstva za izbjeljivanje, kao hidrosulfit, ronga- 
lit, blankit i dr. U svakom slučaju važno je, da se poslije 
izbjeljivanja dobro ispere ostatak kemikalija, kako ne bi 
ove naknadno najedale vlakna ili ostavile vlastite mrlje. 
Uopće, treba kod obojenih tkanina ustanoviti, je li boja 
tkanine dovoljno postojana, da podnese ikakav mokri po¬ 
stupak. Ako je boja nepostojana prema vodi, može se do¬ 
nekle spriječiti izlaženje boje (»krvarenje«) kod vunenih 
tkanina, bojadisanih kiselim bojama tako, da se vodi, u 
kojoj se pere, doda malo kiseline, a kod pamučnih tka¬ 
nina, bojadisanih supstantivnim bojama, da se doda vodi 
malo soli; to je osobito važno kod šarenih tkanina, gdje 
bi boje jedne šare prelazile na podlogu ili na drugu šaru. 
Osim općenitih sredstava, kao kiselina, alkalija, sredstava 
za izbjeljivanje postoje i posebna sredstva za posebne vrsti 
mrlja. Mrlje od joda uklanjaju se s pomoću natrijeva tio- 
sulfata (»antiklora«); tinta se uklanja vodom ili izbjelji¬ 
vanjem klorom, te naknadnim djelovanjem ceceljnom soli; 
mrlje od rđe uklanjaju se ceceljnom soli ili smjesom 
oksalne i octene kiseline uz kakav željezni predmet (ključ 
ili si.). Mrlje ostalih kovina (bakra i t. d.) najbolje se ukla¬ 
njaju s pomoću otopine kalijeva cijanida (cijankalija, otrov!). 
Općenitog sredstva za čišćenje mrlja nema. Čistilac mora 
većinom sam iskušati zgodna sredstva, jer sam ne zna, 
kakve je naravi mrlja. Osobitu pažnju treba posvetiti svi¬ 
lenim tkaninama i'tkaninama od umjetne svile, jer su 
ove po svojoj naravi najosjetljivije. Kod tkanina od 
umjetne svile treba paziti na prisustvo acetatne svile, 
koja se topi u nekim otapalima, kao kloroformu, acetonu! 
octenom esteru, alkoholu te u jakoj octenoj kiselini; u 
takvom slučaju moraju se za čišćenje masnih mrlja upo¬ 
trijebiti druga otapala, kao benzin, tetraklormetan ili tri¬ 
kloretilen (»etilen«), u kojima se acetatna svila ne topi. 


Samo čišćenje provodi se tako, da se s pomoću staklenog 
ili drvenog štapića ili s pomoću spužvice nanese primjereno 
sredstvo na zamrljano mjesto; vodene otopine kemikalija 
nakon djelovanja dobro se isperu vodom (najbolje desti¬ 
liranom),^ posipaju se gipsom ili milovkom ili se s po¬ 
moću kožnate krpe ukloni voda i brzo suši u toplom pro¬ 
storu, da se spriječi razlijevanje boja M Ž 

ČIŠĆENJE OBREDNO ILI LUSTRACIJA (lat. lustra- 
tio »očišćenje« od lustrare »rasvijetliti, čistiti«), čin, ko¬ 
jim se očišćuje neko ljudsko biće ili čitav skup ljudi, 
katkada i životinja, pa i predmet, naselje, grad, znajući, 
odnosno vjerujući, da je takav objekt onečišćen nekom 
( ne J^^om) ljagom, i da ga taj čin može osloboditi od 
onečišćenja. Vjerovanja o načinima, prilikama i povodima 
takva onečišćenja^ ima mnogo (primjere v. niže). _ Po¬ 

voda za obredno č. ima mnoštvo, ako se uzmu na oko svi 
narodi i kulture, stare i današnje. Od glavnijih se mogu 
spomenuti: onečišćenja, za koja mnoštvo naroda vjeruje, 
da im podliježe svaka rodilja (gdjekada i novorođenče), 
pa treba da se izvrši obredno č. Tako se vrši č. kod kato¬ 
lika (na pr. hrvatskih seljaka gotovo svuda) posebnim 
svećenikovim uvodnim obredom u crkvu (uvod, kajk. vpe- 
livanje i si.), nakon čega se tek drži očišćenom i dostoj¬ 
nom, da može ići i u crkvu; dalje onečišćenje ma ka¬ 
kvom vezom s mrtvacem (pa se na pr. svi učesnici kod 
sprovoda moraju očistiti obično samim pranjem ruku), 
jer mrtvo sve zarazuje i onečišćuje; i kod svadbe ima 
povoda obrednom č., osobito za mladenku (pa se tim 
pokušava protumačiti u mnogih naroda propisano obre¬ 
dno kupanje mladenke prije svadbe); menstruacija se oso¬ 
bito često nalazi u vezi s vjerovanjem o onečišćenju; i 
s tim se u vezi vrše različne lustracije; pretpostavljano 
onečišćenje ognjišta kroz godinu također je (osobito u 
evropskih naroda) povod obrednom č. tim, da se stara 
vatra utrne i obnovi novom, posvećenom; osobito je čest 
povod obrednom č. vjerovanje, da se čovjek onečisti (za¬ 
pravo ogriješi), kad dođe u bilo kakvu vezu s nečim ta- 
buiranim (-> tabu); često se ono, što se ima prinijeti 
kao žrtva, osobito živo biće, mora lustrirati. U starom 
Rimu žrtvena životinja (egregia eximia), izlučena iz stada, 
pere se i posipa ječmom i solju kao očisnim sredstvima, 
a u Inda za sličnu svrhu služi maslac. Povod lu- 

straciji u mnogih je naroda polazak vojske u boj, pa po¬ 
vratak iz njega; sjetva je osobito često prilika za obre¬ 
dno č. sjemena na pr. vatrom, a i pred početak oranja 
katkada se vrši obredno č. nad oraćim spravama, na pr. 
zapali se nešto na lemešu pluga i si. Jedan je od veoma če¬ 
stih slučajeva obrednog čišćenja č. osoba, osobito posveće¬ 
nih svećenika, prije nego pristupaju kojem obrednom činu 
(na pr. postom), magičkom ili kultnom, što se čini ne 
samo onda, kada takva osoba zna, da je nekim činom, 
dodirom ili sličnim, onečišćena, nego i u slučaju, ako 
toga i nije svijesna, dakle u neku ruku preventivno. Slično 
je obredno č. propisano i prije svakoga jela (obroka), 
na P 1 / pranje ili drugo, što nije samo prvobitno uklanja¬ 
nje fizičke nečistoće. Sredstava za obredno č. ima mnogo 
među različnim kulturama i religijama. Od čestih i važni¬ 
jih su: Voda, koja prvobitno ima očisnu ulogu od fizičke 
nečisti, a onda i od duhovnoga, vjerskom predajom utvr¬ 
đenoga onečišćenja (u starom Rimu aqua lustralis), a oso¬ 
bito moćnu očisnu snagu imadu neke posebne vrste vode: 
resa, kiša, pa napose voda iz poštovanih vrela i si., da se 
i ne govori o blagoslovenoj vodi. Vatra je isto tako kao i 
voda od davnine znana kao sredstvo za očišćenje, i to je¬ 
dnako svaka obična vatra kao i posebna za tu svrhu pa¬ 
ljena (odnosno izvijena, živa) obredna vatra, kao što su 
godišnji kresovi (uskrsni, ivanjski i dr. Vatre obre¬ 
dne); no ne samo vatra, nego i dim od nje uzrokuje oči¬ 
šćenje, pa ugarci i njezin pepeo. Pa i različni predmeti 
po naročitim vjerovanjima imadu očisnu moć, na pr. če¬ 
sto posvećeni predmeti u hramovima (dijelovi svećeničkih 
haljina i pribora), zatim neke biljke (grančice masline 
ili lovorike), neko osobito štovano kamenje ili druge 
tvari (spomenuti već maslac, sol i ječam, tamjan i dr.). 
Očisnu moć mogu imati i određene kretnje, kao što je 
osobito u kršćana često križanje, pa i čitavi obredi, koji 
s molitvom, kretnjom, dodirom, škropljenjem vodom i t. d. 
ganjaju onečišćenje (v. primjer s rodiljom). Napokon 
očišćuje i suzdržanje od kakva čina (spolna apstinencija 
kao sredstvo za očišćenje) ili jela (post, s poznatom tako 
važnom očisnom ulogom ne samo kod kršćana nego i u 

drugih mnogih vjera). — Načina obrednog č. ima tako¬ 
đer mnoštvo: kupanje u vodi ili bar pranje pojedinih dije¬ 
lova tijela (makar i sasvim površno, više kao simbolsko) 
ili pače samo prskanje vodom, preskakivanje preko vatre 
(kod nas preko kresova), dodirivanje gore spominjanih 
različnih predmeta ili provlačenje kroz njih ili ispod 
njih (gdje se dijelom radi upravo o prenošenju bolesti 
s čovjeka na biljku). 

Da obredno č. bude uspješno, često se mnogo pazi na 
prilike, u kojima se izvodi, osobito na vrijeme čina, pa 
su u mnogo slučajeva vrlo odlučni datumi za obredno č. 
(tako za poznato očisno umivanje na Veliku subotu pri¬ 
godom razvezivanja zvona, za lustraciju vatrom na Ivanje, 
Uskrs i druge ne^e datume, za očisni crkveni obred s ro- 
diljom u različnih se naroda Evrope uzima 40. dan ili 
6 nedjelja) iza poroda i t. d. 

LIT.: Hoffmann-Krayer-Bachtold-Staubli, Handvvorterbuch des deut- 
schen Aberglaubens, s. v. Lustration, rein, Reinheit; Hastings, Ency- 
clopaedia of Religion and Ethics, s. v. Lustration. M. G-i. 

ČIŠĆENJE VODE Voda. 

ČITA, grad u istočnoj Sibiriji, ima 81.900 stan. (1936). 
Nalazi se u širokoj dolini na ušću rijeke Čite u Ingodu, 
koja postaje od tog grada plovnom. Osnovan je g. 1653, 
a 1827 naseljeni su ovdje deportirani dekabristi. Značenje 
joj je poraslo, otkad je sagrađena transibirska željeznica, 
koja se ovdje cijepa u poamursku i mandžursku granu. 
Preko Čite se vrši živa trgovina s Mongolijom. Urođenici 
Burjati žive od lova u šumama i rijekama te od poljo¬ 
djelstva i stočarstva. Z. D-i. 

ČITAK, 1. tur. q\tak (čitak), od qit »plot, ograda«. Tako 
se zovu stalno naseljeni stanovnici turskih sela u okolini 
Štipa, Kočana, Radovišta, Valandova i nekih drugih mjesta 
na lijevoj obali Vardara. Veoma su vrijedni težaci i ističu 
se u gajenju mnogih kulturnih biljaka, koje drugi zemljo¬ 
radnici ni po imenu ne znaju. Proizvode pored domaćih 
žitarica još i rižu (pirinač), susam (sezam), mak, pamuk, 
kikerike (fistik), izvrsno grožđe, odličan duhan, breskve, 
kajsije, dinje i lubenice. Pored običnih domaćih životinja 
gaje još bivolice i dvogrbe deve. Govore turski, ali s na¬ 
glaskom, koji sjeća na izgovor Pomaka (Bugara islamske 
vjere), pa se misli, da bi mogli biti potomci poturčenih 
Bugara. Govor im upadno odudara od govora turskih 
Juruka, kojima su susjedi, a koji se od Citaka potpuno 
razlikuju i po karakteru i mentalitetu, a različit im je i 
način života. 

Juruci govore starinskim dijalektom turskog jezika, ali 
potpuno u njegovu duhu, a Čitači se i u građi rečenica i 
u načinu izražaja povode za duhom slavenskih jezika. 
Na pr. Juruci vrlo točno izgovaraju slova 6, u, i (muklo i), 
meko g i k i pridržavaju se strogo vokalne harmonije, a 
Čitači govore o mjesto o, u mjesto ii, i mjesto i, đ mjesto 
mekoga g, c mjesto mekoga k, te otežu pojedine vokale. 

Čitači su mirni i povučeni ljudi, tjelesno krepki i izdr¬ 
žljivi. Na žalost i veliku štetu za privredu tih krajeva 
mnogi su se iselili u Tursku, a nema ih nitko nadomjestiti, 
jer su oni odnijeli sa sobom selekcionirano i aklimatizi- 
rano sjemenje i vještinu, stečenu kroz vjekove. 

2. Ime arnautskom selu na putu između Istoka i Kosov¬ 
ske Mitrovice, blizu Rakoša. Kod stanovnika je sačuvana 
tradicija, da su starosjedioci, kojih je starenike tu zatekao 
sultan Murat, kad je osvojio Kosovo. Selo je bogato voćem, 
naročito se ističu odlične kruške buzdohanlije. D. M. K. 

ČITALNIČKI SLOG. Početkom »narodnog preporoda« 
u 80-tim godinama bile su u slovenskim krajevima osni¬ 
vane Čitalnice. One su postale kulturna središta s kultur¬ 
nim obzorjem, koji je bio primjeren tadašnjim Slovencima. 
U tim su čitaonicama bila pjevačka društva, a po moguć¬ 
nosti i mali orkestri. Ako je tko za njih skladao, morao 
je raditi s minimalnim tehničkim sredstvima. Dakako da 
je i invencija bila primjerena tadašnjem malenom kultur¬ 
nom horizontu. Ta je priprostost jedva nešto iznad narodne 
pjesme, a slog, u kojem su takve skladbe skladane, zove se 
čitalnički slog. A. L-c. 

ČITANKA je zbornik štiva, koje je namijenjeno škol¬ 
skoj mladeži, rjeđe odraslima. Naziv joj je novijeg vre¬ 
mena, i to iz sredine 19. st. Zadatak č-e je višestruk te 
koleba prema različnim kulturnim razdobljima, no općenito 
č. hoće: da usavršava tehničku vještinu čitanja, da razvija 
estetsko-etičko odgajanje, da bude sredstvom jezične na¬ 


stave i da pomaže nastavu stvarnoga znanja. U Grka i 
Rimljana, pošto su učenici naučili slova, prelazilo se još 
na čitanje kojega pisca (osobito Homera), ma da su i kod 
njih postojale zbirke književnih odlomaka (-> antologija 
i hrestomatija). U srednjem vijeku su se u školama, po¬ 
slije potrebne upute o slovima i spajanju u slogove i riječi, 
čitale molitve, psalmi, pa Evanđelje i sveti oci. U doba 
humanizma vraćaju se u škole klasični pisci. 

Kako je svrha č-e u različnim kulturno-povijesnim raz¬ 
dobljima različita, to je i sadržaj čitanke vrlo različit. 

I. ČITANKA KAO KNJIGA VJERSKIH POUKA započinje u 
16. st., ma da kod nje nije odijeljen pojam početnice i ka¬ 
tekizma od pojma čitanke, pa takva knjiga služi za sve to. 
Prva je, valjda, takva knjiga Lutherova ili Melanchtonova 
Der Kinder Handbiichlein, koja je sadržavala: slova, Oče¬ 
naš, Vjerovanje, Deset zapovijedi, neke molitve, brojke do 
1000, naslove za različne osobe i staleže, početke kate¬ 
kizma i neke crkvene pjesme. Ovakav je tip knjiga ka¬ 
rakterističan za 16. i 17. st. Na hrvatskom jeziku bilo je 
također sličnih knjižica. Za protestante su u Tubingenu 
izašli u priredbi Stjepana Istranina: Tabla za dicu (1561) 
i Katehismus (1561). Za katolike bio je tiskan jedan bu- 
kvar već 1528, a jedna Kratka abekavica i kratak krstjan - 
ski katoličanski nauk Petra Kanizija doživjela je od 1634 
više izdanja latinicom i ćirilicom pod sličnim naslovima. 

II. ČITANKA KAO KNJIGA POUKA O MORALU nastala je 
u 18. st., jer se tada u školi obraća veća pozornost na raz¬ 
vitak ćudorednosti i razuma. Pedagog Friedrich Eberhard 
Rochow složio je prvu čitanku u današnjem smislu, i to 
Kinderfreund, ein Lesebuch zum Gebrauch in Landschulen 
(1776—77). Prva tri odjeljka sadržavaju pripovijetke mo¬ 
ralnoga sadržaja, a u ostala dva odjeljka prikazuju se od¬ 
nosi staleža i daju pouke iz prirode. Ovakav uzorak na¬ 
sljedovali su zatim mnogi. 

III. ČITANKA KAO KNJIGA STVARNOGA ZNANJA nastaje, 
kad se u novim prilikama razvilo zanimanje za povijest 
(nakon napoleonskih ratova), za zemljopis (nakon ame¬ 
ričkog rata za slobodu) i za prirodne nauke. Tada čitanke 
postaju male enciklopedije. Čitanka, što ju je 1802 izdao 
Friedrich Wilmsen, sadržavala je ove odjeljke stvarne građe: 
svijet, Zemlja i njeni stanovnici, proizvodi zemlje, živo- 
tinjstvo, bilje, rudstvo, čovjek, nauka o zdravlju, vje¬ 
ronauk, Sv. Pismo, kalendar, glavni prirodni pojavi, Evropa, 
prava i dužnosti podanika. Članci iznose znanje u općim 
crtama sa suhoparnim podatcima. Wilmsen je pravi osni¬ 
vač realističkih č-a. Mnogi su ga slijedili u prvoj polovici 
19. st. Hrvatske čitanke ovoga vremena imaju uglavnom 
isti smjer, a usto, pod utjecajem Ivana Felbigera, školskog 
reformatora za Marije Terezije, nastoje pomoći i vjersku 
obuku. 

Tiskane su ove knjige: ABC knixica za narodnih shkol haszen, 
Budim 1791; Imen knixica za haszen varoshkih shkol horvatzkoga 
orszaga, Budim 1796; lmen knixica za haszen ladanzkih ucsilnic 
horvatzkoga orszaga, Budim 1822; ABC Hiti knjixica slćvoznđnya 
za potribu narodnih ucsionicah u kraljevstvu Slavonie, Budim 1823; 
Kratka pripovedanja za ladanjske škole, Varaždin 1825; Mali 
shtivenik za uesenike nixjih ucsionicah u ces. kralj, deržavama, 
Beč 1831; Knjižica slovoznanja za potribu narodnih učionicah u c. k. 
Slavonsko-Srimskoj Kraini, Budim 1840; Kratka pripovedanja za potre- 
bovanja Ladanjskih Škol vu cesarsko-kraljevskih deržavah, Zagreb 1842; 
Male pripovesti za porabu seoskih škola, Zagreb 1843; Čitanka ili ćudo¬ 
redne pripovesti, Varaždin 1846; Čitanka za pervi razred glavnih i gra¬ 
đanskih škola, Trst 1846; isto za drugi razr., Trst 1846; Petar Zoričić, j 
Čitanka za pučke učionice u Hćrvatskoj i Slavoniji, Zagreb 1850. Većina 
je označenih knjiga izdavana u više izdanja. Nekoje su imale prije 
građe same čitanke pripravu za početno čitanje. 

IV. SLOVNICKA ČITANKA. Zagovornici formalne strane 
obrazovanja ustadoše protiv realističko-enciklopedijskih 
č-a zabacujući nagomilavanje znanja i naglašujući potrebu 
razvitka tvorne duhovne snage djeteta kao subjekta. Izo¬ 
štriti mišljenje bijaše im glavni zadatak obrazovanja, ne 
raširivanje duševnoga horizonta novim objektima, nego 
produbljivanje bistrinom logičkih zaključaka i oštroumnih 
perspektiva. Pestalozzi je prethodnik ove struje. Pedagog 
Friedrich Diesterweg smatrao je jezičnu nastavu najpri¬ 
kladnijim sredstvom za izoštravan je razuma. Da se po¬ 
stigne taj cilj, ima č. služiti samo jezičnoj nastavi: čitanju, 
slovnici, pravopisu i stilistici. S tim zadatkom sastavio je 
on dvije č-e: g. 1826 i 1831. Pojedini dijelovi jezične na¬ 
stave oslanjali su se na određena poglavlja č-e, a članci 
su bili udešeni prema tim svrhama, makar i s nategom. 

Prema tom uzoru izradio je 1851 bečki profesor Verna- 
leken slovničke č-e (Sprach- und Lesebiicher), koje su se u 
prijevodima, uz neke preinake, upotrebljavale u Austro¬ 
ugarskoj, pa tako i u hrvatskim školama. G. 1851 sazvano 
je povjerenstvo za priredbu čitanaka. Ivan Filipović pri¬ 
redio je Slovničku čitanku za drugi razred , a Matija Mesić 
Slovničke čitanke za treći i četvrti razred. Te čitanke, u 
duhu Diesterwegovu, bile su kod nas u upotrebi, uz neke 
izmjene, sve do čitanaka, izdanih na osnovi školskog za¬ 
kona od 1874. 

V. HRVATSKE ČITANKE NOVIJEGA VREMENA. Slovničke 
se č-e nisu mogle održati, jer č. treba u pučkoj školi služiti 
cjelokupnoj obuci, a ne samo jezičnoj. Poslije škol. zakona 
od 1874 povjerila je vlada bana Mažuranića Hrv. ped. knj. 
zboru zadaću, da sastavi nove č-e. On je to izvršio od g. 
1876 do 1880. Sudjelovali su prvi pedagoški stručnjaci: 
Ivan Filipović, Skender Fabković, Ljudevit Modec i Tomi¬ 
slav Ivkanec. Priredili su početnicu i čitanke za pučke 
škole. Prema zahtjevima školskih propisa imala se tada u 
našim pučkim školama učiti stvarna obuka na osnovi čita¬ 
naka. Ove su č-e stoga uz estetsko-etički dio sadržavale i 
stvarnu građu, koja se učila u pučkim školama. Uz neke 
promjene upotrebljavale su se do 1895. Tada je izdana 
nova nastavna osnova za pučke škole. Odjelni predstojnik 
lso Kršnjavi pozvao je nekoje profesore, da iz stranih 
čitanaka prevedu bolje članke za naše čitanke, i to: Gojtan 
iz francuskih i ruskih, Gršković iz talijanskih, Divković 
iz čeških, A. Lobmayer napisao je članke iz zdravstva, 
I. Hoić za zemljopis i povijest, M. Kišpatić za prirodopis. 
Već iste godine izrađene su i tiskane te nove č-e. Bile su 
to realističke č-e. Na temelju nastavne osnove 1905 izra¬ 
đene su nove č-e 1906. Izradba je povjerena Stjepanu Ba- 
saričku uz sudjelovanje Milana Pejnovića, Davorina Trste¬ 
njaka i još nekojih pedagoških stručnjaka. Ove č-e znače 
velik napredak naprama prijašnjima. 

Po uzoru Basaričkovih priređene su č-e u hrvatskim kra¬ 
jevima izvan Hrvatske i Slavonije. Do kraja prvoga svjet¬ 
skoga rata upotrebljavane su u Dalmaciji č-e, koje su za¬ 
jednički priredili: J. Peričić, V. Danilo, J. Devčić, A. Kri- 
letić i M. Zglav; u Istri tri čitanke, što ih je priredio Vla¬ 
dimir Nazor uz sudjelovanje više školskih stručnjaka; u 
Bosni su bile posebne č-e. 

VI- SUVREMENA ČITANKA — ANTOLOGIJA KNJIŽEVNIH 
UMJETNINA. U dugom nastojanju oko usavršavanja č. nije 
bio uočen glavni momenat kod izbora i sastava građe za 
č-u, a taj je, da put u dušu djeteta vodi preko srca. Srce 
hoće ono, što je lijepo. Utjecaj na čuvstvo djeteta s na¬ 
mjerom, da ga oplemenimo književnim umjetninama, po¬ 
staje glavnim mjerilom kod sastavljanja č-a. Estetsko 
obrazovanje plodno je tlo, na kojem se razvija ćudoredna 
značajnost. Estetika je jaka potpora etici. Put k razumu 
djeteta vodi preko čuvstava. Trajnom duševnom svojinom 
djeteta ostaje ono, što je duboko seglo u srce putem lje¬ 
pote. Velika je odgojna moć pravog pjesništva. Ono po¬ 
kreće srce, stvara težnje, ustaljuje sklonost, jača energiju. 
Književne čitanke javiše se kod Nijemaca već sredinom 
\9. st. (Zerrener, Wackernagel i dr.). Uklanja se t. zv. 
»dječja literatura« bez pravog pjesništva, a upotrebljava 
se pjesništvo, namijenjeno odraslima, ako je pristupačno 
shvaćanju djece i ako odgovara nastavnoj osnovi. Od 
suvremene književne č-e traži se, da bude narodna. U njoj 
treba da budu zastupani najbolji proizvodi domaće knji¬ 
ževnosti. Najbolji pjesnici postaju na taj način odgojitelji 
djece. Nikakvih prijevoda iz stranih književnosti u čitan¬ 
kama, jer su tuđi narodnom duhu! Iz č-e treba da izbija 
rodoljubni osjećaj i da se prenosi u djecu. Članci s umjet¬ 
ničkim izražavanjem misli i čuvstava ne nastaju po od¬ 
redbi, nego se stvaraju slobodno i bez nametnute tenden¬ 
cije. Estetsko-etički članci ne smiju nametati moralnu 
tendenciju; nju mora osjetiti srce djeteta. Moderna č. ne 
isključuje stvarnu građu. Prima je u obliku, prikladnom 
za dušu djeteta. To su žive i zanimljive slike, pune života, 
a ne sustavno izloženo znanje. Ishodište stvarne obuke 
same su stvari, modeli i slike, a č. je pomagalo, koje obuku 
pljuje, daje joj estetski kolorit, probuđuje čuvstvo, 
učvršćuje znanje. U č. zastupane su sve grane stvarne 
obuke: iz povijesti: povijesne pjesme, koje slikovito prika¬ 
zuju događaje, opisi očevidaca i izvori; iz zemljopisa: 
slikoviti opisi krajeva i gradova, putopisi i pjesme; iz 
nauke o prirodi: umjetnički napisani članci iz životinjstva, 


bilinstva i rudstva, plastični opisi pojedinih životnih za- 
jednica i prirodnih pojava. Sadržaj ima biti takav, da ga 
čitaju ponovno i rado ne samo učenici, nego i odrasli, tako 
da su čitanke, osobito one za više razrede, narodne knjige. 
Jezik ima biti uzoran, da djeca nauče pravilan govor, stil 
jednostavan, ali slikovit, slike i ukrasi pristupačni dječjem 
shvaćanju, izrađeni od umjetnika, tehnička oprema: papir, 
korice, uvez čvrsti; slova različne veličine za više i niže 
razrede; razmještaj teksta za oko zdrav i ugodan. 

Poslije prvoga svjetskog rata, nakon više stručnih an¬ 
keta, 5. Čajkovac , pozvan od hrv. zem. vlade, priređuje 
nove četiri čitanke za pučke škole u Hrvatskoj i Slavoniji 
od g. 1919 do 1921 u smislu gore izloženih načela. G. 1929 
izašle su četiri č-e od Vladimira Nazora i Stjepana Bosanca. 
One su 1937 spojene s čajkovčevima u jedno. G. 1941 
izašle su čitanke za pučke škole u Nezavisnoj Državi 
Hrvatskoj. 

Za produžnu naobrazbu poslije niže pučke škole bile su ove čitanke: 
rranjo Klaić, Č. za gradske opetovnice (Zagreb 1876); Franjo Klaić 
C - f a seoske opetovnice (Zagreb 1877); Ferdo Ž. Miler, Č. za seoske 
opetovnice (Zagreb 1891); Šiler-Pinter-Pirnat, Č. za produžne škole 
(opetovnice, Zagreb 1925); Horvat-Beer-Nikolić, Č. za peti r. osnovnih 
škola i za opetovnice (Zagreb 1928); Šiler-Nemet, Č. za više nar škole 
(u dva sveska: za I. r. i za II. r. f Zagreb 1933). Konačno su 1942 izdane 
u po dva sveska: Č. za gradske produžne škole i Č. za seoske produžne 
škole. 


NADOPUNA ČITANAKA. U novoj školi učenici »vlastitim 
radom« nadopunjuju rad, koji se vrši na osnovi književnih 
čitanaka. U razredima se nalaze razredne knjižnice s dje¬ 
lima, prikladnim za djecu, u kojima se iznosi stvarno zna¬ 
nje, propisano za učenje u dotičnom razredu. Knjižnice 
sadržavaju djela iz svih grana nastave: domaće književno- 
sti : narod « e i umjetne; iz zemljopisa, povijesti, nauke o 
prirodi i iz gospodarstva. Zastupani su tu i izvori dotičnih 
nastavnih predmeta, iz kojih se vidi organski razvitak 
znanja. Knjige ovih knjižnica čitaju i odrasli ljudi iz sela. 
Dalja su nadopuna čitanaka radne knjige , priređene za 
pojedine nastavne predmete. U višim razredima osmo¬ 
godišnje školske obvezatnosti izgrađuju učenici sami svoje 
znanje s pomoću radnih knjiga, a na osnovi čitanaka i 
lektire iz razredne knjižnice. Znanje, izgrađeno svojom 
mukom i trudom, zamjenjuje golo znanje, primano na 
osnovi predavanja i školskih knjiga. 


.k^^uskolske ČITANKE nisu prošle izmjene kao one 
za pučke škole, jer srednje škole imaju posebne knjige za 
stvarno znanje, pa nije bilo kolebanja u čitankama /zmeđu 
književne . stvarne građe, č-e za niže razrede srednHh 

kot a iP ° Slm C i! St ° kl V iževDe g^đe redovno imaju i takie, 
koja je u uskoj vezi s nastavom realnih predmeta- one za 
vise razrede čisto su književne, č-e za srednje ško"e ia 
vljaju se kasnije od onih za pučke. 

knf° II "“(Beč M, z .f gornje gimnazije, knj. I. (Beč 1856). 

0875)™/ r r?87,w»- Smičikl “ s « Otank 7 : za Tr. 

/s 'V ' r - . 0875), III. r. (1880); Tomo Maretić, Č. za 11, r (1884) 
Č-e redovno imaju vise izdanja. Neka nova izdanja ovih čitanaka prire- 
f.rko Dh-kcmc (Markovičevu i Smičiklasove), Ivan P S " r - ć 
(MareUcevu) Poslije priređuju oni svoje čitanke, i to- m/D ivković tri 

č‘ za k lil Za i iv r 1 n IV ' a *'■ Sa 1 rić p za "• r - Nova izdanja Divkovićeve 
p', a .., \ r ;» Priredio je- J. Pasanć, Šarićeve F. Nikolić. Franio 

Petracic priredio»je Hrvatsku č< za više razr. sred. učilišta. Nova izda- 
nja ove c. priređivali su: Hugo Badalić, Ivan Broz, Ferdo Ž. Miler, Đuro 
Josi P Pasanc 1 David Bogdanović. Čitanku književnih starina 
priredili su Đ. Šurmin i S. Bosanac (Zagreb 1896). Za dalmatinske 
?«om nJe tlskane su tri čitanke od Marcela Kušara: za I r (Beč 

1890), za IV. r. (Beč 1895), za III. r. (Beč 1897). U novo vrijeme* izašle 
su ove čitanke za srednje škole: Branko Drechsler, Hrv. č. za više 

Ant ede n red ' *\° a ’ , knjl , ga h 1 1L (Zagreb 1916); Vladimir Nazor i 
Antun Barac četiri čitanke: za I., II., III. i IV. r. sred. šk. (u više 
izdanja); Dragutin Prohaska, Hrv. čitanka za 1. i 11. r . viših tra. škola 
(Zagreb 1910); Hrv. č za 111. i IV. r. trg. akademije (Zagreb 1918); 
Viado Petz, Hrv. c. za 11. r. sr. šk. (Zagreb 1928). U Nezavisnoj Državi 
Hrvatskoj izisle su 1941 ove čitanke: Prve brazde, hrv č za 1 i II 

M T d {v k - ! - SietV “’ h , TV - VI ll \- ‘ IV - r - sred - **••• obadvije priredio 
Mate Ujevic uz suradnju Vjekoslava Štefanića i Pavla Tijana. Za više 
razrede sred. šk.: I dio: Žetva, hrv. č. od Ljubomira Marakovića; II 
dio: Hrv. č. od Mihovila Kombola; III. dio: Plodovi uma i srca hrv 
c. od Mate Ujevića. 


u visim pučkim (građanskim) školama upotrebljavale su se uglavnom 
č-e, priređene za niže razrede srednjih škola. Nekoje su posebno prire- 
đene za ove škole; to su: dvije č-e od Josipa Vitanovića za više djevo¬ 
jačke šk.: za V. r. (1884), za VI. r. (1886); dvije č-e za više p. šk od 
S. Basarička: knj. I. (1890), knj. II. (1890); Mijo Sušec četiri čitanke za 
grad. škole; Mihovil Kombol četiri č-e za grad. šk. Čitanke za naše 
srednje, stručne i grad. škole iznose naše književno blago, da se učenici 

njim oplemene i postanu svijesni članovi hrvatske kulturne zajednice, 
a čitanke za stručne škole donose još i građu, s pomoću koje će 
učenici steći razumijevanje i ljubav za buduće strukovno zvanje. 

LIT.: S. Basariček, Pedagogija: III. Posebna nauka o obuci (1917); 
IV. Povijest pedagogije Zagreb 1916; A. Rude, Die Neue Schule und 
ihre Unterrichtslehre, II. sv., Leipzig 1931; C. L. Pretzel, Kiinstlerische 
Erziehung auf dem Gebiete der deutschen Sprache und Dichtung i 
Otto Glockel, Die Wiener Schulreform, obadvije rasprave u Die Neu- 
zeitliche deutsche Volksschule, Berlin 1929; J. Demarin, Maternji jezik 
u savremenoj školi, Zagreb 1933; A. Messer, Pedagogik der Gegenwart, 
Leipzig 1925; S. Ljubunčić, Materinski jezik. Metodika radne obuke 
čitanja, gramatike i pism. sastavaka, Zagreb 1933; M. Demarin, Idejne 
komponente radne škole, Zagreb 1933; A. Čuvaj, Grada za povijest 
školstva kraljevina Hrvatske i Slavonije, 2. izd., sv. I., II., III. i IV., 
Zagreb 1910, sv. VIII., Zagreb 1913. S. C. 

ČITAONICA je prosvjetno društvo, sa svrhom oku¬ 
pljanja članova, koji imadu svoje prostorije, gdje se sa¬ 
staju na čitanje novina, časopisa i knjiga, a katkada i na 
predstave, proslave i zabave. G. 1838 osnovana je »Na¬ 
rodna čitaonica« u Zagrebu, koja je postala središtem 
hrvatskoga narodnoga preporoda. Po njezinu uzoru osni¬ 
vale su se i druge hrvatske čitaonice. Nastao je čitav pro¬ 
svjetni pokret, koji je donio čitaonicu ne samo svakomu 
hrvatskomu gradu, nego i mnogom selu. Osobito su ve¬ 
liku zadaću izvršile čitaonice u dalmatinskoj i bosanskoj 
Hrvatskoj. Neke su čitaonice bile opće narodne, a neke 
su imale stranačko-političko, kulturno, vjersko ili dru- 
štvovno-ekonomsko obilježje. 

ČITLUK Čiftlik. 

ČITLUK, 1. zaselak na desnoj obali Cetine u proširenju 
Hrvataca, 5 km sjeveroistočno od Sinja. Zemljište, na kome 
se goji žito i povrće, nisko je i močvarno. Mjesto je po¬ 
znato po tragovima rimskoga grada Col. Claudia Aequum 
(-> Aequum). — 2. Donji i Gornji Č., selo na raskršću pu¬ 
tova u općini Promini, između planine Promine i srednjeg 
toka Krke. Sjedište je katoličke župe i ima 584 stan. (1931). 
— 3. selo uz rub maloga i dosta plodnog polja, na putu 
Brotnjo—Ljubuški—Mostar. Sjedište je općine Donje Bro- 
tnjo (-> Brotnjo) i katoličke župe s poštom i pučkom 
školom. Ima 1467 stan. (1931). 

ČITRAL (Chitral), kraj u sz Himalaji, posve izoliran, sa 
starim arijskim stanovništvom, koje se zove Dardi, a nji¬ 
hova zemlja Dardistan; spojna je točka stare grčke i stare 
indijske kulture. M. Š. 

ČIURLIONIS, Mikolajus Konstantinus, # Varena 1875, 
f kraj Varšave 1911, jedna je od najznačajnijih i najose¬ 
bujnijih pojava litavske glazbe. Bio je jednako snažan i 
kao glazbeni i kao slikarski talenat. Sin orguljaša, već je 
s pet godina udarao u glasovir, a s četrnaest pisao svoje 
prve skladbe. Poslije je stupio u kapelu kneza Oginjskoga 
te uz njegovu pripomoć učio na konzervatoriju u Varšavi 
skladanje kod Noszkowskoga i u Leipzigu kod Reineckea. 
Vrativši se u Varšavu bio je tu privatni učitelj, a kasni¬ 
je je živio u Vilni. Jednu je godinu (1903—04) učio na 
umjetničkoj školi, a već prije toga osnovao je s još dva 
druga slikara litavsko umjetničko društvo, u kojem je 
s velikim uspjehom izlagao i svoje slike. Kao skladatelj 
nadahnuo se mnogo glazbenim folklorom svoje domovine; 
on je narodnu glazbu svog naroda marljivo proučavao. 
Skladao je: simfonijske pjesni Miškas (šuma) i Jura 
(more); ovu je kasnije preradio kao operu Jurata (nedo¬ 
vršeno). Za orkestar napisao je još Polonezu , kantatu De 
profundis , i druga glasovirska i vokalna djela. 

LIT.: Rosa Newmarch, The Russian Arts (Jenkins). S. S-i. 

ČIVIĆ (CSIVICH), 1 . Ignjat, barun Rohrski, * Vin¬ 
kovci 1752, f Vinkovci 30. XI. 1822, generalmajor. Sudje¬ 
lovao je u turskom ratu 1788—91 u Bosni. G. 1793 ističe 
se pri obrani Killstadta, 1805 ratuje po južnom Tirolu, a 
1809 odlikuje se u bitkama kod Sacile, Monte Bella, Vil- 
lanuove i St. Daniela. Iste godine dobio je barunat i red 
Marije Terezije. G. 1813 imenovan je generalmajorom 
i u ratu protiv Napoleona ponovno daje dokaze svoje hra¬ 
brosti kod Cirknice, Maunica i Palmenuove. 

LIT.: C. Wurzbach, Biographisches Lexicon, III., Beč 1858. S. A. 

2. Ignjat, barun Rohrski, * Zagreb 1804, f Graz 29. II. 
1862, general i pisac. Služio je kao časnik u ogulin¬ 
skoj, slunjskoj, brodskoj i đurđevačkoj graničarskoj pu¬ 
kovniji. U Otočcu je napisao knjigu, koju je 1844 u Kar¬ 
lovcu s ilustracijama tiskao i posvetio grofu J. Draškoviću, a 
naslov joj je glasio Basne i kratke pripovesti od različitih 
klasičkih spisateljah iz latinskog , francezkog, nemačkog i 
našeg jezika skupljene , na novo predelane i novimi sobstve- 


nimi umnožene. U predgovoru te zbirke od 275 basna i pri¬ 
povijesti veli, neka ga ne ubrajaju »u red popravitelja 
hrvatskoga jezika«, jer, veli on, svoj materinski jezik samo 
toliko znade, »da u njemu svoje misli za nuždu popisati 
mogu«. U srednjoj Podravini nastojao je sagraditi dobre 
ceste i urediti tokove močvarnih potoka. Između Đur¬ 
đevca, Kalinovca i Sesveta Podravskih dao je prokopati 
kanal, kojim je spojio i sredio potoke Krnišćak, Stražnicu, 
Bistru i Rog. Novi potok, koji je tako nastao, zove se 
Čivićevac. Iz đurđevačke pukovnije pošao je u Beč k rat¬ 
nom ministarstvu. G. 1850 bio je suradnik i stručnjak kod 
stvaranja krajiškog zakona. Iz Beča je premješten u Kar¬ 
lovac kao general i zapovjednik brigade. Bio je umirovljen 
g. 1862. p. G. 

ČIVIJA Klinac. 

ČIVITNJAČA -> Amorfa. 

ČIZMA -> Obuća. 

ČIŽAK ili zelenčica (Chrysomitris spinus) je ptica pje- 
vica, odozgo mutno žuto-zelena, na glavi i čelu crna, na 
vratu i prsima zeleno-žuta. Viđa se u jatima po poljima, 
a gnijezdi se u gorskim crnogoričnim šumama. Jaja su joj 
modrikasta s tamnijim pjegama. Zimuje u Dalmaciji i 
drugdje na jugu. Č. je živahna ptičica, pa je zbog toga i 
zbog ugodnog cvrkutanja rado drže u kavezu (v. tablu 
Češljugar iza str. 288). K. B. 

ČKALJ, šikalina, Cnicus Benedictus L., jednogodišnja 
biljka iz por. glavočika (v.), ima vrlo razgranjenu i do 
40 cm visoku stabljiku, koja nosi produžene i krpaste 
listove s bodljikavo nazubljenim rubom. Cvatne se glavice 
razvijaju pojedinačno na krajevima ogranaka i imaju 
ovojne listove, produžene u dugu bodljiku. Cvjetovi su 
cjevasti i žuti. Domovina je ove biljke u području Sredo¬ 
zemlja, odakle se kulturom raširila i po ostalim zemljama, 
gdje raste i poludivlja. Kod nas je poznata najviše u vrto¬ 
vima, rjeđe u slobodnoj prirodi, gdje raste poludivlja, i to 
kao korov u blizini kultura. Najviše je ima kod nas 
u južnoj Hrvatskoj. Za lijekove se sabiraju listovi i 
ogranci s cvatovima — Herha Cardui Benedicti. U tim 
se dijelovima nalazi veoma gorka tvar kinin, zatim tri- 

jeslovina, etersko ulje, smola, različite soli i t. d. Upo¬ 
trebljava se za liječenje najrazličitijih bolesti. 

Imenom čkalj označuje narod različite biljke iz porodice 
glavočika, i to uglavnom one, koje rastu u blizini naselja 
te imaju bujno razvijene zelene dijelove s bodljikama 
na lišću i u cvatovima. F. K-n. 

ČKALJI -* škopci. 

ČLAN (prijevod lat. gramatičkog naziva articulus, kojim 
se opet prevodi grč. gramatički naziv arthron) označuje 
u gramatici različnih jezika nenaglašenu riječ, kojom se 
izričito veli, da je pojmovni sadržaj imenice nazočan u 
duhu govornika ili slušaoca, da mu je poznat ili pobliže 
određen, da ga on gleda, da je gramatički određen drugom 
dopunom ili da se ima uzeti u smislu općeg opsega vrste, 
sto je označuje imenica. To je određeni ili determinativni 
član. Obratna vrsta člana je neodređeni ili indetermina- 
tivni član, koji izričito kaže, da pojam imenice nije po¬ 
bliže poznat ili određen govorniku ili slušaocu. 

Po postanju određeni je član pokazna zamjenica za treće 
lice u nenaglašenom obliku, a neodređeni je brojni pridjev 
jedan. Franc. le pere = njem. der Vater = grč. o narrp 
znači upravo »onaj otac, koga vidim ili znam«, a fr. un 
roi = njem. ein Konig »jedan (= neki) kralj, koga ne 
vidim ili ne znam«. Tal. chiudi la porta — franc. ferme la 
porte = njem. mache die Tur zu znači skraćeno »zatvori 
ona vrata, koja gledam«. 

Član može vršiti u jezicima, koji ga imaju, i različite 
morfološke funkcije, točnije, može označivati rod (odatle 
njemački naziv Geschlechtswort), broj (naročito plural) 
ili pretvarati pridjeve u imenice. 

U pogledu člana jezici se veoma razlikuju. Mnogi ga ne 
poznaju, kao latinski, gotski, golema većina slavenskih je¬ 
zika, turski i t. d. Svi ovi jezici nadomještavaju značenje 
člana savezom riječi ili kontekstom. 

Druga serija jezika pozna determinativni član: rumunj¬ 
ski, bugarski, albanski, grčki, madžarski i t. d., a ne pozna 
indeterminativni, dok svi zapadni romanski jezici, nje¬ 
mački, engleski i t. d., upotrebljavaju obje vrste člana. 

I po položaju člana, nalazi li se pred imenicom kao pre¬ 
fiks ili poslije nje kao sufiks, razlikuju se jezici. Njema¬ 
čki, svi zapadni romanski juzici, arapski i t. d. poznaju 
t. zv. prepozitivni član, koji se nalazi pred imenicom. Ru¬ 
munjski, bugarski, albanski, svi nordijski germanski jezici 
(danski, norveški, švedski i t. d.) upotrebljavaju t. zv. post- 
pozitivni član, koji se dodaje imenici kao dodatak ili 
sufiks. 

Romanski član (kao njemački der , die , das, grčki 6, rj f w 
po postanju je nenaglašena pokazna lat. zamjenica ille t illa , 
illud »onaj«, koja se u klasičnom latinskom jeziku nikada 
nije upotrebljavala kao član. Romanski se član počinje 
razvijati istom u vulgarnom latinitetu. Primjeri određenog 
člana: tal. ii, lo, la, franc. le f la, španj. el, lo, la, rum. -ul, 
~(u)a, tal. U padre, fr. le pere, šp. el padre »otac«; tal. la 
madre, franc. la mere, španj. la madre »mati«; rum. lup-ul 
»vuk«, stea-ua »zvijezda«; arb. mbret-i »kralj«, bug. čo- 
vek-at »čovjek«, kašta-ta »kuća«, madž. az ember »čovjek«, 
arapski el kadi »sudac«, danski kong-en = njem. der Ko¬ 
nig, danski hus-et = njem. das Haus »kuća« i t. d., engle¬ 
ski the war »rat«. 

LIT.: P. Skok, Pregled francuske gramatike, sv. I., Zagreb 1938; 
Isti, Osnovi romanske gramatike, sv. III., Zagreb 1940; Seidel, Zu den 
Funktionen des Artikels (vorzugsweise an rumanischem, franzosischem, 
englischem und deutschem Material. Mit einem Excurs iiber das 
Ćechische, Bulletin linguistique, VIII., Bukurešt 1940. P. S. 

ČLANAK kao književni proizvod zove se cjelovit sa¬ 
stavak u dnevnim novinama, povremenim (periodskim) 
časopisima ili zbornim djelima, u kojima su obrađeni razli¬ 
čiti predmeti, kao na pr. u enciklopedijama. U općenitom 
smislu mogu se pod tim nazivom razumjeti svi samostal¬ 
niji sastavci za novine (bilješke, zapisci, feuilletoni i si.), 
ali u užem i pravom smislu novinski su članci uvodnici, 
kritički prijegled (ako je pisan kao sintetički prikaz polo¬ 
žaja), pa zaokruženi, samostalni sastavci iz različitih struka 
(književnosti, gospodarstva i dr.). Domaće vijesti, dopisi 
i druge dnevne obavijesti nisu članci. Članak obrađuje 
neko pitanje ili neki određeni znatniji stvarni predmet u 
savezu sa životom ili sa strukom, kojoj je časopis 
namijenjen. Lj. M. 

ČLANAK (lat. phalanx) u anatomiji je naziv za kosti u 
prstima ruke, odnosno noge. Na svakom su prstu 3 članka, 
i to osnovni, srednji i završni, samo su na palcu 2, t. j. 


osnovni i završni članak. Na prstima ruke članci su kraće, 
cjevaste i donekle sploštene kosti, koje su u sredini su¬ 
žene, a na krajevima proširene. Najdulji je osnovni članak. 
On ima na svojoj bazi jednostavnu zglobnu ploštinu za 
spoj s glavicom odgovarajuće kosti zapešća, a na drugom 
kraju je zglobno tijelo u obliku valjka ugnutog u sredini 
za spoj sa srednjim člankom. Završni članak je najkraći, 
cn stoji jednim krajem u zglobnom spoju sa srednjim 
člankom, a drugim slobodno završava. Slobodni kraj za¬ 
vršnog članka je na dlanskoj strani prsta izrazito hrapav 
(tuberositas unguicularis). Pojedini članci na prstima su 
međusobno spojeni zglobovima na kut, tako da se u njima 
mogu prsti jedino pregibati i pružati. Zglobovi između 
osnovnih članaka i kosti zapešća su slobodni zglobovi, te 
se u njima može izvoditi osim pregibanja i pružanja još 
primicanje i odmicanje prsta, kao i kombinacija tih kretnja. 
Članci na nožnim prstima slično su građeni kao i oni na 
ruci, samo su kraći i tanji. Srednji i završni članci 2. do 
5. prsta vrlo su maleni i zakršljali. Zglobovi između poje¬ 
dinih članaka na nozi, kao i između njih i kosti zastoplja 
građeni su slično kao i na ruci. V. D. 

ČLANAK ELEKTRIČKI, u najširem smislu naprava za 
proizvođenje trajnih električkih struja uz utrošak kemij¬ 
ske, toplinske ili svjetlosne energije (za razliku od meha¬ 
nički pokretanih strojevnih izvora električke struje po 
principu elektromagnetske indukcije, gdje se energija elek¬ 
tričke struje dobiva na račun privedene mehaničke radnje). 
Već prema tomu, da li se struja podržava energijom ke 
mijskih reakcija u članku ili potrošnjom topline ili svje¬ 
tlosti, treba razlikovati električne članke u užem smislu, 
nazivane također kemijskim izvorima struje ili galvanskim 
člancima (galv. elementima), od toplinskih članaka ili ter- 
močlanaka (-+ termoelektrički pojavi) i od svjetlosnih čla¬ 
naka ili fotočlanaka (-> fotoelektrični pojavi). Na ovom 
mjestu bit će govora o električkim člancima kemijskog 
tipa; no i kod njih ograničit ćemo se na još uže područje 
primarnih članaka (primarnih galv. elemenata). Kod ovih se 
za podržavanje struje iskorišćuje kemizam reakcija sastavnih 
tvari članka, tako da se ove postepeno iscrpljuju radom 
članka, a da nije uopće ili nije bar potpuno moguće iscr¬ 
pljeni članak povratiti u prvotno stanje (regenerirati) su¬ 
protnom strujom, podržavanom kroz članak nekim vanj¬ 
skim izvorom; time se primarni članci baš i razlikuju od 
sekundarnih članaka, građenih, da se naizmjence iscrpljuju, 
dajući sami »struju izbijanja«, i regeneriraju izvana pri¬ 
vedenom »strujom nabijanja« (-> akumulatori). 

Princip se kemijskih izvora struje lijepo razabire na ka¬ 
rakterističnom primjeru nekoć mnogo upotrebljavanoga 
članka s bikromnom kiselinom po shemi U-H 2 Cr 2 0 7 -Zn, 
sastavljenom po si. 1. od dvije različite ploče (elektrode), 
od ugljena U i cinka Zn, uronjene u vodom razrijeđenu 
bikromnu kiselinu H 2 Cr 2 0 7 (koja se dobiva dodajući raz¬ 
rijeđenoj sumpornoj kiselini H 2 S0 4 kalijskoga bikromata 
^ 2 ^ r 2 ^ 7 )- elektrokemijskih razloga (-^elektroliza) uspo¬ 
stavlja se trajna razlika električkih stanja među elektro¬ 
dama, ne samo u navedenom slučaju, nego i općenito kod 
svake druge kombinacije dvaju različitih vodiča »kovnoga« 
karaktera (t. j. takvih, koji ne pokazuju kemijskih pro¬ 
mjena kod prolaza struje), vodljivo spojenih posredstvom 
vodiča »elektrolitičkoga« karaktera (vodiča poput vodenih 
otopina soli, baza ili kiselina, kod kojih je prolaz struje 
uvjetovan kemijskim reakcijama). Spomenuta se razlika 
očituje time, da već uz otvoren članak, kao u si. 1., jedna 
elektroda, u promatranom primjeru ugljena, izlazi pozi¬ 
tivno električka prema drugoj, u odabranom primjeru i 
inače u praksi gotovo uvijek cinčanoj, te da se kod »za¬ 
tvorena« strujnog kruga članka, odnosno uz članak zatvoren , 
po si. 2., priključkom nekoga vanjskog potrošača (na pr. 
kovnog vodiča) P, kroz otpore Ri i R oma (Q), »nutar¬ 
nji« članka i »vanjski« potrošača, podržava struja u smi¬ 
slu U-P-Zn-H 2 Cr 2 0 7 -U s (lako izmjerivom) jakošću / = 
E 1 (R 1 ^R) ampera (A), kakvu po Ohmovu zakonu kod da¬ 
noga (i također mjerenju pristupnoga) ukupnog otpora 
R^R kruga struje treba očekivati kod određene elektro¬ 
motorne sile EMS E 1 volta (V). Za tu EMS, očito proizve¬ 
denu u članku, treba po relaciji E^IR^IR uzimati, da se 
dijelovima 7R l i IR volta troši na pokrivanje gubitaka na¬ 
pona uvjetovanih prolazom struje kroz članak i priključeni 

potrošač. Prema tome 
će članak, opterećen po 
si. 2, pokazivati napon 
između elektroda (»na¬ 
pon stezaljki«) E k — 
E, — IR, volta manji od 
EMS, a tek kod otvo¬ 
rena članka (si. 1.) sa 
1=0 napon će stezaljki 
dosegnuti iznos EMS 
E v pa se u praksi E v 
ovisan tek o tvarima 
članka i po tomu neo¬ 
visan o geometrijskim 
odnosima u njemu, 
mjeri najjednostavnije 
kao »otvoreni napon« 
članka priključkom volt- 
metra (sa zanemarenim 
potroškom struje) struje između stezaljki članka (kod 
članka s bikromnom kiselinom E ± iznosi gotovo 2 V). 

Međutim gornja razmatranja vrijede samo za članke bez 
elektrolitičke polarizacije (v.), kakav je praktički baš onaj 
s bikromnom kiselinom. Općenito kemijske reakcije kod 
prolaza struje elektrolitičkim vodičima, a po tomu speci¬ 
jalno i one u kemijskim izvorima struje izazivlju polari- 
zacione pojave na elektrodama. Ove se kod sekundarnih 
članaka korisno primjenjuju, no kod primarnih su članaka 
škodljive, jer izlaze na isto, kao da se u članku elektromo¬ 
tornoj sili E članka suprotstavlja neka protivna EMS (protu- 
EMS polarizacije) £', zbog čega struja članka umjesto iz¬ 
nosa I = E 1 (R 1 +R) u slučaju da nema polarizacije do¬ 
segne samo iznos l'=(E x — E'j/fR^R) to bliži ništici, 
što tokom upotrebe članka E' više raste prema E x . 

Člancima s polarizacijom, kakav je na pr. bio najstariji 
t. zv. Voltin članak Cu-H 0 S0 4 -Zn sa 2^ = IV, djelovanje 
dakle naglo slabi kod ikoliko jačih opterećenja, oni nisu 
dovoljno »konstantni«, a praktički dolaze u obzir oni 
s uglavnom spriječenom polarizacijom i po tomu dovoljno 
»konstantni« kod predviđenih opterećenja. Praktički se po¬ 
larizacija dade sprječavati bilo prikladnim kombinacijama 
elektroda i tekućina (kovina uronjena u otopinu vlastite 
soli, što vodi na članke s dvije tekućine, kakav je na pr. 
Daniellov članak po shemi Cu-CuS0 4 = ZnS0 4 -Zn (u komu 
su otopine CuSC>4 i ZnSC>4 međusobno u doticaju, no ipak 
odijeljene šupljikavom »dijafragmom«), bilo na članke 
s dodanim kemijskim sredstvima za sprečavanje polariza¬ 
cije, t. zv. depolarizatorima. Kako je redovito glavni uzrok 
polarizacije vodik, izlučivan na pozitivnoj elektrodi članka, 
za depolarizatore su prikladni spojevi, koji djeluju oksi- 
daciono, t. j. jednim dijelom svoga kisika oksidiraju ško¬ 
dljivi vodik u neškodljivu vodu. 

Kod danas najviše raširenoga članka Leclancheova tipa 
s ugljenom kao pozitivnim i cinkom kao negativnim polom 
s otopinom salmijaka NH 4 C1 kao tekućinom depolarizator 
je piroluzit (suri kamen, Mn0 2 ); ovaj, smrvljen i stisnut uz 
pridodatak smrvljenoga ugljena, čađe i grafita oko ugljene 
elektrode, pretvara se kod rada članka u spoj kisikom si¬ 
romašniji Mn 2 O s . No moguća je u izvjesnoj mjeri depola- 
rizacija i kod jednostavne kombinacije ugljen-salmijak- 
cink bez piroluzita, jer porozni tvrdi ugljen pozitivne 
elektrode kod crpljenja slabijih struja iz članka uzimlje iz 
okolnoga uzduha dovoljno kisika za vezanje polarizacio- 
nog vodika (»članci s kisikom iz zraka«). Kod t. zv. kupron - 
članaka po shemi Cu(CuO)-NaOH-Zn depolarizator CuO 
na Cu-ploči kao nosiocu pretvara se kod rada članka u 
Cu, no CuO opet se stvara, ako se elektroda iz članka 
izvadi i izloži neko vrieme struji vrućega zraka. Pojedinim 
Leclancheovim člancima dosežu se EMS oko 1,5 V, Daniel- 
lovima i onima s kisikom iz zraka nešto iznad 1 V, ku- 
pron-člancima nešto ispod 1 V, a spajanjem n članaka s EMS 
£, »u seriju«, t. j. u bateriju od n članaka tako spojenih, 
da se na negativni pol prvoga priključi pozitivni drugoga, 
na negativni drugoga pozitivni trećega i t. d. sve do n-toga, 
dobivaju se n-struki iznosi EMS E = nE r 
U dobrim člancima potrošak materijala jedva je viši od 
teoretskih iznosa, računanih po zakonima elektrolize, tako 
da je na pr. stvarni potrošak cinka u Leclancheovim član¬ 


cima jedva nešto veći od teoretskoga iznosa 1,22 grama po 
ampersatu (-> električne jedinice); ipak članci ne dolaze 
u obzir kao rentabilni veći izvori električne energije, 
jer su im sastavne materije i gradnja skupi, budući da 
se materijal u njima ne da do kraja iskoristiti, jer bi 
za veće napone i veće struje trebale baterje s velikom 
množinom velikih članaka u velikim prostorijama i t. d. 
No ako se primarni članci po tehničkoj važnosti ne 
mogu nikako usporediti sa strojevnim izvorima (gene¬ 
ratorima) električkih struja, koji jedini dolaze u obzir 
za proizvođenje struja u velikom, te ako se i akumu¬ 
latorima, uz pretpostavku pristupačne električke mreže 
kao izvora struja nabijanja, mora priznati veća tehni¬ 
čka upotreba nego primarnim člancima, ovi posljednji ipak 
su vrijedni pažnje ne samo teoretski i povijesno kao u 
prvo vrijeme jedini izvori struja, nego i čisto suvre¬ 
meno gledani kao udobni prenosivi izvori struja u naj¬ 
manjem (rasvjeta džepnim svjetiljkama, pogon prenosivih 
prijamnih radioaparata, signalizacione naprave i si.). No za 
ove svrhe trebalo je članke dotjerati: u tu svrhu Leclan¬ 
cheovim člancima dan je oblik t. zv. suhih članaka s do¬ 
duše vlažnim, ali ipak prikladno (na pr. dodajući tekućini 
članka pšeničnoga brašna i kuhajući do uškrobljenja) zgu¬ 
snutim elektrolitičkim vodičem (posve »suhih« članaka 
uopće nema). Suhi elementi pokazali su se za svoje svrhe 
toliko prikladnima, da je na pr. u zadnje vrijeme njihova 
proizvodnja u Njemačkoj, u Sjedinjenim Državama Ame¬ 
rike i t. d. bila godišnje po nekoliko stotina milijuna ko¬ 
mada u vrijednosti od nekoliko milijuna RM., odn. $ 
i t. d., makar da cijena po kilovatsatu (kWh) električne ener¬ 
gije, dobivene suhim člancima, izlazi na stotine i tisuće 
puta viša nego kod proizvodnje struje strojevima u veli¬ 
kim električkim centralama. Katkada se i članci s kisikom 
iz zraka izvode u obliku suhih članaka. 



Shematski presjek suvremeno građenog suhog članka 
vidi se u si. 3. (l=cinčana posudica, ujedno negativna 
elektroda; 2 = zgusnuti elektrolitički vodič; 3 = izolaciona 
podloga; 4 do 6: pozitivna elektroda 4 s kovnom kapicom 
5 i depolarizacionom masom 6; 7=šupljina za razvijene 
plinove; 8 i 9: poklopac i smolasti preliv. Na si. 4. vide 
se smještena u kutiju 4 s dva pregratka tri članka 1 do 3 
po si. 3., spojena u bateriju s ukupnom EMS E = 4,5 V 
(5 i 6 su priključna pera); na si. 5. dva manja članka spo¬ 
jena su u t. zv. štap-bateriju 
sa £=3 V, prikladnu za pogon 
male sijalice S za oko 2,5 V. 

Važna je i upotreba izvje¬ 
snih primarnih članaka, t. zv. 
normalnih članaka , u elektri¬ 
čnoj mjernoj tehnici za vrlo 
točno realiziranje određenih 
električnih napona, odn. EMS. 
Za ove svrhe poslije prvobi¬ 
tno upotrebljavanoga Clarko- 
va članka danas se općenito 
upotrebljava Westonov nor¬ 
malni članak (»kadmijski čla¬ 
nak«, jer mu je kadmij nega¬ 
tivni pol), kojemu se sastav 
razabire iz slike 6. (l=stakle- 

klena posuda članka u obliku FI; 2 = živa kao pozitivni pol; 
3 = pasta merkurosulfata Hg 2 SĆ) 4 kao depolarizator; 4 i 5: 
koncentrirana otopina 4 kadmijskog sulfata CdS0 4 sa su- 
viškom 5 ledaca CdS0 4 ; 6 = kadmijev amalgam Cd + Hg 
kao negativni pol; kod 20° C opisani članak daje otvo¬ 
reni napon E x —1,01865 V (po konvenciji o jedinici 
»volt«, za koju je predviđeno, da stupi na snagu 1. I. 1940). 
Normalne elemente dopušteno je opterećivati samo s 
posve neznatnim strujama (ispod 0,00005 A); no u mjer¬ 
nim spojevima (kompenzatorima), s kojima se u vezi oni 
upotrebljavaju, jače struje nisu ni potrebne. J. L. 

ČLANAK na stabljici, internodij Stabljika. 

ČLANKONOŠCI (Arthropoda) su protostomne životi¬ 
nje, koje su se razvile od kolutićavih crva dobivši hete- 
ronomnu kolutićavost tijela s postranim člankovitim udo¬ 
vima, koji preuzeše zadaću pokretanja. Kod većine kukaca 
razviše se još i krila, koja omogućuju život u zraku i na 
kopnu. Od slivenih prednjih kolutića nastala je glava, u 
kojoj je smješten mozak i usni otvor, a od udova ticala 
i čeljusti. Kod pravih se člankonožaca dijeli trup u prsa 
i zadak. Prsa nose najvažnije udove za kretanje, a zadak 
je često bez udova. Tijelo zaštićuje čvrsta hitinozna kuti- 
kula, koja je na zglobovima tanka, pa se tijelo i udovi 
mogu svijati, ali samo u jednoj ravnini. Kod nekih postaje 
kutikula još čvršća od primiješanih vapnenih soli. Taj 
oklop postaje rastom tijela pretijesan, pa ga člankonožac 
odbacuje (presvlači se), a pod njim se stvara novi. Na 
taj kožni kostur pripinju se mišići, koji se kod većine 
člankonožaca sastoje od poprijeko prutastih mišićnih vla- 
kanaca. Živčevlje počinje u glavi mozgom, koji se spaja 
s trbušnom moždinom ispod crijeva u nizu ganglijskih pari 
u svakom kolutiću tijela. Člankonošci kao živahne živo¬ 
tinje imaju dobro razvita osjetila, pa su oči kod pravih 
pripadnika te skupine, mrežaste ili sastavljene, od mnogo¬ 
brojnih dugih i uskih očica, kojima dobro vide i osjetljivo 
zamjećuju gibanja u okolišu. Kod raka su statički, a kod 
kukaca hordotonalni i timpanalni organi. Kemičko osjetilo 
njuha su dlačice na ticalima u vezi sa sjetilnim stanicama, 
a za opip služe ticala, pipala čeljusti, vršci udova, čekinje 
i dlačice u koži, koje su u vezi sa živcima. 

Člankonošci imadu prostranu tjelesnu šupljinu, a nastala 
je od primarne šupljine i coeloma. Povrh probavila na 
leđima je cjevasto srce, koje prima krv na otvorčiće iz 
osrđa, a ovo opet od dišnih organa, pa je prema tomu 
srce arterijsko. Člankonošci različito dišu: veći raci škr- 
gama, kukci uzdušnicama ili trahejama, a paučnjaci plu¬ 
ćima ili lepezastim trahejama. Izmetni organi su različiti. 
Rasplod je ovih životinja spolan, a u nekim samo slučaje¬ 
vima razvijaju se mladi iz neoplođenih jaja, partenoge- 
nezom. Spolovi su obično rastavljeni, a spolne žlijezde 
parne, pa iz njih izlaze pred prohodom kroz kanaliće jaja 
ili sjeme. Ličinke se preobražavaju. 

U člankonožaca pokazuje građa tijela veliku radnu 
sposobnost, okretnost i snagu, pa se mogu prilagođivati na 
najrazličitiji način života. Radi opsežnog životnog rada 
razvio se kod člankonožaca golem broj različitih oblika, 
koji daleko premašuju broj vrsta ostalih životinja. 

Nauka dijeli člankonošce u dvije skupine: 1. u meko- 
nošce ili Malacopoda, koji obuhvataju crvaste mekonošce 
ili Onychophora (peripatidi) i tromokretalce ili Tardi- 
grada; 2. u prave člankonošce ili Euarthropoda, u koje pri¬ 
padaju raci ili Crustacea, paučnjaci ili Arachnomorpha, 
jezičari ili Linguatulida, morski paučnjaci ili Pantopoda 
i pravi traheati ili Eutracheata (stonošci, strige, beskrilci, 
kukci). K. B. 

ČMAR -> Anus. 

ČO (engil. chow), idealna računska veličina, s pomoću 
koje se u prednjoj Indiji izračunava vrijednost bisera. U 
Bombayu se težina bisera, izražena u tenkima od 4,6655 g, 
množi sama sobom i brojem 330, i onda se produkt dijeli 
brojem bisera; dobiveni broj označuje traženu vrije¬ 
dnost. I. R-o. 

ČOBANIN Pastirstvo. 

ČOBARNIĆ, Josip, * Makarska 16. III. 1790, f Makar¬ 
ska 10. XI. 1852, jedan od posljednjih dalmatinskih lati¬ 
nista. Učio je u sjemeništu u Padovi, zatim je bio nasta¬ 
vnik grčkoga i latinskog jezika u Asolu pa u Splitu 
(1817—21); do 1824 nastavnik je biblijskih znanosti u Ilir¬ 
skom sjemeništu u Zadru, a zatim je u Splitu ravnatelj 


gimnazije i od 1832 do 1842 ravnatelj arheološkog muzeja. 
Istodobno postaje kanonik, a od 1835 do 1842 i župnik 
splitski. Tada prelazi u Makarsku kao prepozit ondješnjega 
konkatedralnog kaptola. 

Bio je dobar govornik i vješt latinski versifikator. Pjesme mu, 
odreda latinske, imaju vjerski i prigodan značaj (osobito u slavu carske 
kuće); ozbiljniji su mu spjevovi: Ecclesia Jadertina, Ecclesia Saloni- 
tana i Martyres Salonitani , a osobito Dioclias, koja obrađuje po¬ 
sljednje dane Dioklecijana i početke splitske crkve. 

BIBL.: Dioclias je tiskana 1881 kao prilog časopisa Bulletino di 
archeologia V., a zatim ju je preveo na talijanski Gregorio Zarba- 
rini (I. knj., Zadar 1887, II. knj., Split 1890); većinu ostalih pje¬ 
sama tiskao je L. C. Pavišić zajedno sa životopisom u knjizi / carmi 
imperatoru ed altri latini di mons. Giuseppe Ciobarnich, Rovereto 
1892; od govora tiskan je samo ln funere Pauli Clementis Miossich 
episcopi spalatensis, Beč 1838. V. š. 

ČOHA Tkanje. 

ČOHADŽIĆ-RADOVANOVIĆ, Vera, * Beograd 28. III 
1910, srpska slikarica. Svršila je Umjetničku školu u Beo¬ 
gradu i učila u Parizu. Slika uljem krajolike, ponutrice i 
portrete. Izlaže na izložbama »Cvijete Zuzorić«. Izlagala 
je i samostalno i sa slikaricama drugih naroda. Z. S. M. 

ČOKEŠINA, selo i manastir sv. Bogorodice ispod Cera. 
Manastir je dobio ime po Bogdanu Čokeši, kome je pri¬ 
padao. Godina njegova postanka nije poznata. G. 1458 
prešao je u svojinu velikog logoteta Stepana Ratkovića. U 
18. st. bila je pri njemu škola; 1823 iz temelja je sazidao 
crkvu knez Miloš. V. P-ć. 

Za ustanka 1804 pobijedili su 28. IV. iznad visa Dža- 
jevca kod Č. bosanski muslimani pod Ali-pašom Fidahićem 
iz Zvornika srpske ustaše pod braćom Nedićima. Bošnjaci 
su time ipak bili spriječeni da dođu u pomoć opsjednutom 
Šapcu, koji se predao istoga dana. Zbog poraza ustaša, 
koji su svi sasječeni, naziva L. v. Ranke Č. »srpskim Ter- 
mopilama«. Istočno od Č. uništene su uoči cerske bitke 
14. VIII. 1914 tri pukovnije 21. austrijske divizije. 

LIT.: S. Stanojević, Čokešina, Južnoslovenski filolog, 1928/9. U. T. 

ĆOKIĆI, su starinom iz Temišvara. U selo Kovače kod 
Tuzle naselili su se krajem 17. st. 

1. Abdurahman Adil, Brčko 1888, profesor gimnazije 
u Tuzli. U Carigradu je svršio teološki fakultet. Od 1917 
služi kao gimnazijski nastavnik. Glavno mu je djelo Islam 
(Sarajevo 1924). Napisao je do dvadesetak radnja u razli¬ 
čitim časopisima i kalendarima. 

2. Ibrahim Hakki, Brčko 1872. U Sarajevu je svršio 

šerijatsku sudačku školu 1897, a na bečkom sveučilištu po¬ 
ložio je ispit iz arapskog jezika. Do 1900 služio je kao 
šerijatski sudac, a do 1925 kao gimnazijski profesor. Od 
1934 do 1936 bio je tuzlanski muftija. Od 7. VI. 1929 do 
14. XI. 1936 izdavao je i uređivao teološki časopis Hikjmet. 
Napose je izdao polemički spis O teset-tuvu (pokrivanju 
muslimanki), Tuzla 1928. H. K. 

ČOKOLADA (franc. chocolade, preko španj. chocolate 
od staromehičkog chocoatl »piće od prevrelog kukuruza«), 
sredstvo za uživanje i hranu, u kojemu se nalaze kao 
osnovne sirovine kakaova masa i kakaov maslac te šećer 
i lecitin. Tome se često dodaju različiti dodatci prema 
ukusu i svrsi: kakaov maslac, mandule, lješnjaci, vanilija, 
mliječni prah, saharin (za dijabetičare) i dr. 

Sam se kakao dobiva od zrnja, što se nalazi u plodu ka¬ 
kaovca (v.). To zrnje treba najprije očistiti, a zatim se 
prži u bubnjevima, koji se okreću, i zagrijava s pomoću 
vrućeg zraka, dok zrno ne postane gipko. O tome poslu 
mnogo ovisi, kakva će biti aroma dobivenog proizvoda. To 
je prženje neka vrsta sušenja. Kad se zrno ohladi, dolazi 
u posebni stroj za ljuštenje. Tri su vrste oljuštenog zrna: 

1. kakaovo zrno s pljevom, t. zv. grus, što se upotrebljava 
za najprostije vrste čokolade; 2. kakaova klica, zrna s 
nešto čistog zrna; 3. čisto kakaovo zrno. Iz drugog se 
proizvoda uklanja klica, koja je tako tvrda, da se ne da 
mljeti, zatim se čisto zrno dodaje ovom očišćenom i za¬ 
jedno melje. Stroj za meljavu sastoji se od čeličnih va- 
ljaka. Dobivena kakaova masa u toplom je stanju tekuća i 
sadržava najviše 56% kakaova maslaca. Ona je osnovna 
sirovina za proizvodnju čokolade. 

Budući da kakaova masa sadržava premalo masnoće, da 
bi mogla primiti potrebnu količinu šećera, treba joj još 
dodati i kakaova maslaca. To se čini ovako: Jedan se dio 
kakaove mase priređuje u vakuum-strojevima tako, da joj 
se dodaju različite kemikalije: pepeljika, salmijak, vinska 
kiselina i dr. Svrha je tome, da se olakša prešanje kakaova 
maslaca. Priređena se masa u toplom stanju puni u pre- 

tince hidrauličkih preša, gdje se otpreša veći dio kakaova 
maslaca (40—45%). Preostale kakaove pogače s kojih 
10% maslaca melju se u kakaov prah, koji ovakav dolazi 
na tržište. 

Osnovne sirovine (kakaova masa, šećer s lecitinom) s 
ostalim dodatcima (mandule, lješnjaci i t. d.) miješaju se 
u spravi za miješanje (melangeur). Ovamo se meću poste¬ 
peno te dobro i sitno izmiješaju. Miješanje se vrši u hla¬ 
dnom stanju. Poslije toga prebacuje se masa u strojeve, 
t. zv. konče, gdje se uz miješanje zagrijava, a pri tom joj 
se dodaje toliko kakaova maslaca, koliko je potrebno. 
Ovo miješanje traje po više sati, da masa postane jedno¬ 
lična (homogena) i da se dobro izmiješa. 

Ovako dobivena čokoladna masa puni se u zagrijane 
kalupe te pušta preko stolova, koji se tresu, da se kalupi 
ispune jednolično, i tada prenosi preko tekuće vrpce u le- 
danu. Ohlađena masa lako ispada iz kalupa, a zatim se 
zamata ručno ili s pomoću strojeva. 

Posebne vrste čokolade, kao na pr. različne mase za 
fine bonbone, razlikuju se od obične čokolade samo ra¬ 
zličitim postotnim sastavom pojedinih osnovnih sirovina i 
različitim karakterističnim dodatcima. D. B-t. 

ČOKOR, Jovan, * Beč 4. IV. 1849, f 7. I. 1911, profesor 
bečke veterinarske visoke škole i sveučilišta. Starinom 
srpska porodica Čokor potpuno se udomila u Beču, no ni¬ 
kada ne napušta vezu s rodnim krajem i svojim narodom. 
J. Č. školuje stric mu Julijan Čokor, arhimandrit mana¬ 
stira Grabovca. Gimnaziju uči u Srijemskim Karlovcima, 
gdje gotovo redovno boravi i kasnije kao profesor preko 
školskih praznika. Svršivši u Beču medicinu posvećuje se 
veterinarskim naukama te ih svršava 1876. Već kao đak 
bavi se mikroskopsko-anatomskim studijama, a kao asi¬ 
stent drži predavanja iz histologije i parasitologije. Kasnije 
prelazi kao adjunkt na patološku anatomiju, a vodi i na¬ 
stavu iz pregledbe blaga i mesa. Kod svih tih disciplina 
ističe važnost točnijega studija histologije i bakteriologije. 
G. 1881 postaje redovni profesor opće patologije i pato¬ 
loške zootomije te sudskog veterinarstva, a 1889 i docent 
na medicinskom fakultetu u Beču za nauku o zarazama i 
invazijskim bolestima. Od 1895 neplaćeni je izvanredni 
profesor za veterinarstvo na bečkom sveučilištu. 

Područje njegova naučnog rada je vanredno veliko kako 
na polju histologije i parasitologije, tako i na patološkoj 
anatomiji, zarazama i sudskom veterinarstvu (napisao 
udžbenik). Njegovom zaslugom osnovana je na bečkoj ve¬ 
terini posebna katedra i zavod za parasitologiju. Č. je već 
onda ispravno uvidio važnost te discipline za veterinar¬ 
stvo. Osim toga drži živu vezu s veterinarima praktiča¬ 
rima i različnim liječničkim ustanovama, ističući uvijek 
važnost veterinarstva za narodno zdravlje i gospodarstvo. 

Bio je počasni član Udruženja srpskih lekara u Beogradu 
i Naučnog društva u Harkovu. 

LIT.: F. I. Zavrnik, Prof. dr. Jovan Čokor, Jug. Veterin. glasnik 
1926. T. V. 

ČOLIĆ 1. Karlo Nikola (* Brinje 1784, f Senj oko 1850), 
svršio je inžinjersku vojnu akademiju u Beču. G. 1809 
vojevao je protiv Francuza, 1810 posta profesorom zemljo¬ 
pisa i povijesti na kadetskoj školi u Olomucu, a 1841 bi 
izabran gradskim sucem u Senju. Mnogo se bavio mate¬ 
matikom i građevnom znanošću, pa je izradio nacrte za 
lančani. most između Pešte i Budima i napisao priznato 
djelo o sistemu utvrda. E. L. 

2. Marko, barun, * Privlaka 15. IV. 1766, f Petrovaradin 
14. IX. 1844, general topništva. Od 1792 sudjeluje u bor¬ 
bama protiv revolucionarne Francuske; 1796 ističe se u 
bitki kod Wiirzburga, 1799 kod Stockaua i Ziiricha, 1809 
kod Rohra, Landshuta, Neumarka, Ebelsberga, Asperna i 
\Vagrama, te postaje vitez reda Marije Terezije. G. 1812 
imenovan je generalmajorom i 1813 dobiva jednu brigadu, 
s kojom se odlikuje u bitkama kod Dresdena, Chluma i 
Hochheima. Poslije toga služi u različnim austrijskim kra¬ 
jevima. G. 1834 postaje zapovijedajući general u Slavo¬ 
niji i Srijemu, a 1841 general topništva. 

LIT.: C. Wurzbach, Biographisches Lexicon des Kaiserthums Oster- 
zeich, III., Beč 1858. 

3. Pavao, ^ Otočac 3. XI. 1768, f Pančevo 30. IV. 1838, 
podmaršal. Svršio je vojnu akademiju u Wiener-Neustadtu; 
1830 imenovan je brigadirom i generalom u Pančevu, a 
1836 podmaršalom i zapovjednikom divizije u Velikom 


Varadinu. Sudjelovao je u svim ratovima svoga vre¬ 
mena. Radi sličnosti s velikim Korsikancem prozvan je 
»Napoleon«. S. A. 



ČOLNIĆ, Josip Antun, * 

Vivodina kod Jastrebarskog 
11. III. 1699, f Đakovo 17.11. 
1773, biskup. Potekao od ple¬ 
mićke vojničke obitelji, koja 
je starinom iz Čolke u Bosni. 
Humaniora učio kod isusova¬ 
ca u Zagrebu, filozofiju u 
Beču, a teologiju u Rimu. Bio 
je župnik u Brdovcu i kano¬ 
nik u Zagrebu te rektor hr¬ 
vatskog kolegija u Bologni, a 
1751 imenovan »bosanskim« 
biskupom u Đakovu. Vrlo je 
zaslužan za duhovno i mate¬ 
rijalno podizanje svoje bisku¬ 
pije: gradio je nove crkve, 
osnivao župe, naseljavao pre- 

JOSIP ANTUN čOLNIć kjege iz Bosne, podigao bi¬ 
skupsku rezidenciju, osnovao 
prvu pučku školu u Đakovu i t. d. On je posljednji »bo¬ 
sanski« biskup, jer se odmah nakon njegove smrti spo¬ 
jila biskupija bosansko-đekovačka sa srijemskom. Nje¬ 
govu je uspomenu proslavio i pjesnik Antun Ivanošić 
alegorijom Opivanje sličnorično groba Josipa Antuna 
Čolnića , koju je izdao u Zagrebu 1785. Tu se raznolikim 
stihovima prikazuje, kako Čolnić sa svojom lađom kroz 
buru i oluju uz pomoć djevice Vječnosti i Ufanja i »zvizde 
morske« BI. Djevice Marije ulazi u raj. 


LIT.: M. Pavić, J. A. Č., Glasnik biskupije đakovačke 1896; N. Žie, 
/. Č., Napredak (Sarajevo) VIII (1933). E. G. 

CONO (Chono), pleme u ju¬ 
žnom Čileu, po zanimanju pre¬ 
težno ribari, koji su primili u 
svojoj prvobitno vrlo oskudnoj 
kulturi čamac (od dasaka), nešto 
biljogojstva i drugih materijalnih 
dobara od sjevernih susjeda Ara- 
ukanaca (v.), a nešto od južnih 
Alakalufa, napose luk i strje- 
licu, bolu i praćku. Već nestali 
jezik vjerojatno je prvobitno bio 
srodan alakalufskom. M. G-i. 

ČONOPLJA, općina u Bačkoj 
pored Telečnih brda na željezni¬ 
čkoj pruzi Sombor—Stari Bečej 
GRB PORODICE ČOLNIĆ s 5.000 hrv., njem. i madž. stan. 

(1931). Prvi put se spominje 1447 
kao posjed Blaža Bakaia. G. 1580 broji 20 oporezovanih 
domova. U doba vojne krajine pripadala je somborskom 
šancu. G. 1747 postade samostalna općina pod županijskom 
vlašću. Oko 1750 doselili su se u Č. Bunjevci-FIrvati, nešto 
kasnije Madžari i Nijemci. Stanovništvo se bavi ratarstvom 
i stočarstvom. p. p. 



ČON TUNI, Čeu-Tsi, ^ Jing-tau (Hunan) 1017, f Nan- 
k’ang (Kiang-si) 1073, kineski filozof. Vršio je visoke činovni¬ 
čke službe. Obradio je prema napretku svojega vremena Kon- 
fucijevu filozofiju, a osobito njezin astronomsko-kozmogo- 
nijski dio, i tako je postao utemeljitelj neokonfucijanizma. 

ČOP, 1. Antun, * Karlovac 19. I. 1827, f Karlovac 8. IV. 
1887, tehnički stručnjak. Kao austrijski ženijski časnik su¬ 
djelovao u ratovima 1859 i 1866 u Italiji, zatim bio civilni 
mjernik u Karlovcu. Mnogo se bavio željezničkim i kul- 
turnotehničkim pitanjima. Gradio željezničku prugu od 
Siska preko Kostajnice do Dobrlina i trasirao prugu od 
Sunje preko Jasenovca do Novske. Bavio se pitanjem 
isušenja Lonjskog polja. Kao tehnički pisac među ostalim 
objavio je studije: Hrvatsko-slavonske željeznice (Zagreb 
1870) i Lonjsko polje , eine kritische Entgegnung ... (Sisak 
1870), a surađivao je u tehničkim pitanjima u zagrebačkom 
dnevniku »Agramer Zeitung«. G. 1871 i 1872 bio je za¬ 
stupnik u Hrvatskom saboru, a kasnije kr. zem. kulturni 
vijećnik. Istakao se i kao veleobrtnik. 

LIT.: Tehn. hist. arkiv Tehn. fakulteta u Zagrebu. S. S. N. 

2. Mafija, * Žirovnica 26. I. 1797, f Tomačevo kod 
Ljubljane 6. VII. 1835, slovenski filolog i literarni po¬ 
vjesničar. Pučku školu svršio je u Ljubljani, gdje je u 4 

godine svršio i francusku gimnaziju i dvije godine filozo¬ 
fije učio je u Beču. G. 1817 stupio je u ljubljansku bogo¬ 
sloviju, iz koje je nakon 3 godine istupio i postao profesor 
na Rijeci (1820). Kad je 1823 Ilirija Hrvatskoj vratila ri¬ 
ječki i karlovački kotar, Č. je otišao za gimn. profesora u 
Lavov, gdje je 1825—27 bio na sveučilištu suplent za kla¬ 
sične jezike. G. 1827 vratio se za profesora u Ljubljanu, 
gdje je od 1828 bio privremeni, a od 1830 stalni knjižničar 
licejske (kasnije studijske) knjižnice sve do svoje tragične 
smrti (utopio se kupajući se u Savi). 

Č. je jedan od najobrazovanijih ljudi svoga vremena: 
poznavao je gotovo sve evropske jezike i njihovu knji¬ 
ževnost. Bio je napredan — mada više receptivan duh — 
i na narodnopolitičkom i književnom polju. Na aktivan rad 
nagovorio ga J. Kopitar 1828, pa je za Šafarlka napisao prvi 
pregled slovenske književnosti s bibliografijom, koji je 
izašao u Šafarikovoj Geschichte der sudslavischen Litera- 
tur, sv. I., istom 1864. Kad je u Ljubljani 1830 osnovana 
Kranjska čbelica (v.), Č. je postao njen duhovni vođa. 
Poticao je na osnivanje svjetovne i moderne slovenske 

književnosti na narodnoj i 
estetskoj osnovi (pristaša Schle- 
gela i Hegela). Bio je pravi 
mentor F. Prešerna, koji je 
pod njegovim utjecajem uveo 
u slovensku književnost evrop¬ 
ske književne oblike i subje¬ 
ktivnu liriku. Kopitar je, na¬ 
protiv, zagovarao kao uzor 
Vukove narodne pjesme. Kad 
je Čop preveo na njemački 
kritiku Čbelice od Čelakovsko- 
ga sa svojim primjedbama o 
ulozi književnosti (Illyrisches 
Blatt, 1833), bio je to presudan 
događaj za razvitak slovenskog 
pjesništva i kritike. Č. zagovara 
građenje slovenskih heksame- 
tara na temelju naglaska. U 
t. zv. »abecednom boju« č. je 
svojim člancima osigurao pobjedu stare bohoričice (v.) nad 
metelčicom (v.). 

BIBL.: M. Čop, Izabrano delo 1835—1935 , Celje 1935. 

LIT.: L. Grafenauer, Kratka zgodovina slovenskega slovstva, I., 
Ljubljana 1919; Fr. Kidrič u Slov. biograf, leksikonu, Ljubljana 1925 
uz navod čitave literature. z. D 

3. Vjekoslav, * Gerovo 11. II. 1866, f Kariovac 13. IV. 
1932, omladinski pisac. Svršio učiteljsku školu u Zagrebu; 
služio kao učitelj u Ozlju, Novom Vinodolskom, kao uči¬ 
telj Više djevojačke škole u Karlovcu i kao županijski 
Školski nadzornik. Izdao za djecu knjige pripovijesti: Ruže 
i trnje (Karlovac 1899), Izabrane priče (Karlovac 1900), 
Plemenita osveta (Karlovac 1905 — po A. Fogorowitzu). 
Spominju se i njegove Priče za mladež. Priče su Č. pro¬ 
žete poučnim i moralnim tendencijama, a motivi ponajviše 
nisu crpljeni iz stvarnoga života. A. B-c. 

ČOP-MARLET-BERKS, Mara, * Livorno 10. VIII. 1858, 
f Gorica na Soči 25. V. 1910, književnica; podrijetlom 
Karlovčanka. Otac joj je bio austrijski ženijski satnik, na¬ 
stanio se kao civilni inžinjer u Hrvatskoj, u Turopolju, gdje 
je Č-M-B. počela pisati svoje prve novele. Udala se za franc. 
odvjetnika Lenger-Marleta, s kojim je mnogo putovala 
svijetom i proširila svoje obrazovanje; poslije se preudala 
za Huga viteza Berksa i živjela na njegovu imanju Rifniku 
kod sv. Jurja (kraj Celja). Pisala je novele i drame na 
njemačkom jeziku, ali je građu uzimala iz domaćeg ži¬ 
vota; osobito je mnogo razumijevanja pokazala za našu 
etnografiju. 

BIBL.: Kroatische Novellen, Aus den Edelhofen des Balkans, 1887, 
Sudslavische Erauen. Auf Hohen und Tiefen der Balkanlander,’ 1888! 
historijska drama Der Bogomile, 1891 i dr. 

LIT.: Nagi u. Leidler, Deutsch-dsterreichische Literaturgeschichte, 
III., Beč 1933. Z . M-ć. 

ČOPOTAC (Listera), biljni je rod iz por. kaćunovki (v.). 
Ima pod zemljom puzavi podanak, a nad zemljom stabljiku 
s 2 nasuprotna lista u donjem dijelu i s grozdom zelenka¬ 
stih cvjetova na vrhu. Pojedini cvijet ima samo 1 prašnik 
i prema dolje okrenutu, dvokrpu ili trokrpu mednu usnicu, 
koja je bez ostruge. — Našoj flori pripadaju 2 vrste: L. 
ovata (L.) R. Br., s jajastim listovima i dvokrpom mednom 


usnicom; raste po šumama i šumskim livadama; L. cordata 
(L.) R. Br., sa srcastim listovima i trokrpom mednom 
usnicom; raste poglavito u smrekovim šumama. S. H-ć. 

čORAK, Mia, ^ Brod na 
Savi 20. II. 1916, hrvatska 
plesna umjetnica svjetskoga 
glasa. Plesanje je počela učiti 
kao mala djevojčica kod uči¬ 
teljice baleta zagrebačkog ka¬ 
zališta Jozefine Weiss, a nasta¬ 
vila kod primabalerine Marga¬ 
rete Froman prošavši školu ru¬ 
skog klasičnog baleta. Na pr¬ 
voj izvedbi Baranovićeva bale¬ 
ta »Licitarsko srce« 1924 ista¬ 
knula se kao »malo srce«. G. 
1928 usavršavala se u modernoj 
plesnoj umjetnosti u Beču kod 
Duboisa i Gertrude Kraus. U 
zagrebačkom kazalištu bila je 
angažirana 1929—30 kao prva 
MIA čORAK solistica baleta, a 1934—35 kao 

primabalerina. G. 1935 pošla je 
u inozemstvo, i tada počinje njezin uspon do svjetskoga 
glasa. Pod imenom Mia Slavenska nastupa 1935 u Parizu, 
1936 prigodom Olimpijade u Berlinu, 1937 u Parizu, Monte- 
carlu i Sjevernoj Africi, a zatim odlazi u Ameriku i posti¬ 
zava sjajne uspjehe, između ostalog i na operi Metropolitan 
u New Yorku. Iza toga djeluje ponovno u prvim evropskim 
metropolama. Plesala je u klasičnim i modernim baletnim 
djelima, a u divertissementima je redovito izvodila i stili¬ 
zirane hrvatske narodne plesove. Glumila je i plesala 
glavnu ulogu u filmu »Smrt labuda«. Njezin od prirode 
savršeno graciozni plesni talenat usklađen je savršenom 
tehnikom, koja se osniva na načelima klasičnog baleta; 
plesno mimičko izražavanje joj je osobito profinjeno i 
nježno, prožeto osjećajnošću i poezijom. Najveća je i naj¬ 
nadarenija plesna umjetnica, koja je do danas proizašla iz 
hrvatskog naroda. $ g 

ČORIĆ (CSORICH) DE MONTE CRETO, 1 . Aleksan¬ 
dar Franjo, barun, * Senj 3. X. 1772, f Temišvar 4. III. 
1847, podmaršal. Od 1792 sudjeluje u bojevima po Nje¬ 
mačkoj, a 1799 odlikuje se u bitci na Adigi i drugdje u 
Italiji, gdje je pomrsio mnoge osnove Francuza. G. 1800 
ističe se hrabrošću za vrijeme blokade Genove, a napose 
na Monte Cretu (odatle mu 1818 i pridjevak). G. 1802 
dobiva viteški red reda Marije Terezije. G. 1809 ratuje u 
Italiji, 1813 odlikuje se kod Arbesana i Leipziga. Teško je 

bio ranjen kod Arcis sur Aube. G. 1832 imenovan je 

podmaršalom i divizionarom u Galiciji, 1839 zapovjedni¬ 
kom u Tirolu, a 1842 zapovjeđajućim generalom u Banatu. 

2. Antun, barun, ^ Mahićno 
1795, f 1864, podmaršal i mi¬ 
nistar rata. Sudjelovao je u 
jatovima protiv Napoleona 

1809 i 1813—15. Bio je duže 
vremena pobočnik princa 

Aloisa Liechtensteina. G. 1842 
postaje generalmajor i briga¬ 
dir u Italiji, kasnije u Beču, 
a zatim zapovjednik tvrđave 
u Salzburgu. G. 1848 imeno¬ 
van je podmaršailom i dobio 
diviziju u Beču, gdje je pri¬ 
likom nemira svojom priseb- 
nošću i hrabrošću spriječio 
namjere buntovnika, zauzeo 
unutrašnji dio grada i carski 
dvor; s uspjehom je sudjelo¬ 
vao u ugušenju bune u Ugar¬ 
skoj, a napose odlikovao se 
u bitki kod Kapolne, Šćavni- 
ce, Bratislave i Komorana. 
Od 1850—53 je ministar rata. 

LIT.: C. Wurzbach, Biographi- 
sches Lexicon des Kaiserthums 
Osterreich , III., Beč 1858; I. To- 
mičić, Nekoliko naših junaka, Pro- 

svjeta 1898 br. 20; I. Bojničić, Der Adel v. Kroatien u. Slavonien, 
Niirnberg 1899. S. A. 

ČORNYJ PEREDŽL, »nova podjela zemlje crnice«, ru¬ 
ska socijalno propagandistička tajna grupa 1879—81, koja je 
1880—1 pod istim imenom izdavala svoj časopis. Ime joj 
potječe od lozinke, koju je agrarno pitanje narodu učinilo 
vrlo milom, a u kojoj se s vremenom izrazila misao o 
ponovnoj podjeli »sviju dobara, prema načelu potpune 
jednakosti i ravnopravnosti«. Kao posebna struja unutar 
narodnjačke, socijalno-revolucionarne organizacije Zemlja 
i Volja (»zemlja i sloboda«) pojavila se ona već prije, a 
potpuno samostalna postala je 1879, kad je pobjeda tero¬ 
rističke struje urodila rascjepom dotle jedinstvene organi¬ 
zacije. Č. P., poznat i pod imenom Narodniki, bio je pro¬ 
tivan upotrebi nasilnih sredstava, a i svakoj političkoj dje¬ 
latnosti, posvećujući se isključivo širenju misli o potrebi 
socijalne revolucije. Neuspjeh toga rada na selu potaknuo 
je neke, da prijeđu u terorističku Narodnu volju , a ostali, 
predvođeni G. V. Plehanovom, odbacili su misao narod- 
njaštva o seoskoj »obščini« kao polugi specifično ruskog 
socijalizma i pristali uz Marksovo učenje. Tako je 1883 
nastala Gruppa Osvoboždenija Truda , iz koje se 1892 
razvila ruska socijaldemokratska stranka. J. Š-k. 

ČORNYJA SOTNJI (u jednini čorna sotnja) »crne 
satnije«, isprva pogrdni naziv za ruske terorističke grupe, 
koje su u revolucionarnom razdoblju 1903—07 silovitim 
sredstvima suzbijale prevratničke težnje. U borbi za po¬ 
stojeći društveni i politički poredak tvorile su č. s. krajnju 
desnicu u tadašnjem ruskom političkom životu: zastupale 
su načelo carskog samodržavlja s pravoslavljem kao 
državnom vjerom i poricale svaku opravdanost seljačkom 
i radničkom pitanju. Pomognute s najviših službenih 
mjesta č. s. ubijale su pripadnike obrazovanih slojeva i đa- 
štva, a od 1903 priređivale brojne pogrome protiv Židova. 
Osobitu djelatnost razvile su za revolucije 1905, kad su se 
uz nasilnu borbu obilato služile javnim skupštinama i pro¬ 
glasima. Premda su svoje ljude poslale i u prve dvije dume 
1906—07, zahtijevale su raspust sabora i povratak neogra¬ 
ničenom carskom apsolutizmu. Uporedo s privremenim 
opadanjem revolucionarnog pokreta nestale su 1907 i crne 
satnije. J. š-k. 

ČOROK, vilajet u Maloj Aziji, na rijeci, koja teče u 
Crno more, ima 8830 km 2 , a 270.688 stan. (1935). M. Š. 

ČOROTEGI ili MANGE (Mangue-Chorotegi), jedna od 
neko 4 glavne grupe naroda »više« pretkolumbijske civili¬ 
zacije u Srednjoj Americi. Područje im je bilo od prilike 
od zatona Fonseca do poluotoka Nicoya, a živjeli su i u 
zapadnoj Panami. Bili su dijelom pod pritiskom naroda 
Maja, dijelom izmiješani s ograncima Nahua, pa se u vezi 
s potonjima tumače neka značajna kulturna dobra, koja 
su i Č. razvili, osobito likovno pismo, piramidne vjerske 
građevine, kameni kipovi božanstava i dr. Posebno su se 
odlikovali osebujnim ukrašenim lončarskim proizvodima, 
koje su nadaleko prometali. Inače su osobito u materijal¬ 
noj kulturi bili dijelom na stupnju tamošnjih primitivnijih 
plemena, ribari, biljogojci i lovci, s malo odjeće, odličnici 
tatauirani. Jezik im je pao u zaborav, a bliži su srodnici 
s Otomima u Mexicu. M. G-i. 

ČORTANOVCI, selo na istočnom ogranku Fruške gore 
u župi Vuka, kotar Stara Pazova, 9 km jugoistočno od 
Karlovaca. Sjedište je općine te željeznička postaja na 
pruzi Zemun—Petrovaradin, koja prolazi ovdje tunelom 
ispod Fruške gore (660 m dug). Z. D-i. 

CORTANOVIĆ, 1 . Pavle, * Novi Sad 6. II. 1830, f Beo¬ 
grad 31. III. 1903, srpski slikar. Učio je u bečkoj akade¬ 
miji. Poslije je djelovao kao učitelj crtanja u Srbiji. Izra¬ 
dio je brojne ikonostase u crkvama u Slavoniji i Srijemu. 
Izveo je i nekoliko litografija s prizorima iz srpske povi¬ 
jesti. Č. je čedan talenat i slab slikar. Mnogo je griješio 
restaurirajući i preslikavajući bezobzirno vrijedne stare slike. 

LIT. ; I. Kukuljević, SUJ, Zagreb 1858; Brankovo Kolo 1898. 

2. Petar, ■*- u Srijemu, f Novi Sad 21. I. 1868, srpski 
slikar. Učio je u Beču, a djelovao u Srijemu, gdje je izveo 
mnoge ikonostase, a u samostanu Ravanici-Vrdniku ne¬ 
koliko slika iz srpske povijesti. Osim toga ima od njega 
mnogo ikona i portreta. Bio je otac Pavla Č., a veoma 
slab slikar. 

LIT.: Šematizam karlovačke mitropolije, 1910. A. Sch. 

ČORTOMLYK, stepska rječica u Ukrajini, koja se ne¬ 
kih 20 km južnije od Nikopola ulijeva u Dnjepar. Na je¬ 


dnom od ondješnjih brojnih otoka, prozvanom Sič, koji 
leži nasuprot Č-ova ušća, nalazila se od 1652 do 1709 utvr¬ 
đena Čortomlyčka ili Stara sič (»koš«, upravna jedinica) 
zaporoških Kozaka. Odatle su oni napadali krimske Tatare 
te tursko i poljsko područje. Kad se 1709 ataman Kostja 
Hordienko liolovka zajedno s hetmanom Mazepom pridru¬ 
žio Karlu XII. švedskom u borbi protiv Rusa, car Petar I. 
dao je tu sič razoriti. Preostali Kozaci umakli su na tur¬ 
sko zemljište, gdje su osnovali novu sič. 

ČORUM, glavni grad istoimenoga turskog vilajeta, u 
kojem na 11.240 km 2 živi 286.751 stan. (1935); nalazi se u 
voćarskoj dolini istoimenog pritoka, koji teče u Ješil Irmak; 
ima 21.000 stan.; tu se izrađuju sagovi. N. Ž. 

ČOVIĆ, 1. Jelena, * Subotica 13. VII. 1897, hrvatska 
slikarica. Srednje je škole svršila u Subotici, zatim se po¬ 
svetila slikarstvu te učila u Berlinu, Miinchenu i Parizu. 
Priredila je uspješne izložbe svojih slika u Miinchenu, Bu¬ 
dimpešti i Subotici. 

LIT.: P. Pekić, Povijest Hrvata u Vojvodini, Zagreb 1930. P. P. 

2. Marko, * Subotica, 17. XII. 1915, književnik. Gimna¬ 
ziju polazio u Travniku i Subotici, filozofski fakul¬ 
tet svršio u Zagrebu. Namješten kod prosvjetnog odjela 
Banovine Hrvatske, zatim tajnik ministra nastave Neza¬ 
visne Države Hrvatske. Ušao je u književnost romanom 
Doktor filozofije (Zagreb 1937), u kome je prikazao udes 
mladoga siromašnog intelektualca; g. 1941 izdao zbirku 
novela Žito zove. Surađivao u mnogim časopisima i 
novinama (Omladina, Hrv. revija, Hrv. smotra, Hrv. kolo, 
Klasje naših ravni) pripovijestima, crticama, knjiž. prika¬ 
zima. Uredio Liriku hrv. sveučilištaraca (Zagreb 1939), a s 
A. Kokićem izdao brošuru Bunjevci i Šokci (Zagreb 1939), 
u kojoj prikazuje narodnu borbu Bunjevaca i Šokaca i 
ističe njihovo hrvatstvo. Od 1941 do 1943 urednik Hrv. 
revije. A. B-c. 

ČOVJEČANSTVO je skupno ime za sav ljudski rod 
(lat. genus humanum, njem. Menschheit, »ljudstvo«), bez 
razlike rasa, plemena i naroda. Općena neka, bliže neodre¬ 
đena misao o zajedničkoj pripadnosti ljudi javlja se već 
u pričama o postanju čovjeka, koje s predodžbama o bo¬ 
žanskim silama i stvaranju svijeta sačinjavaju pradavno 
blago svih naroda. U tim se pričama ljudski rod ističe 
kao posebna vrst stvorenja, bilo da se u čisto naturali- 
stičkom shvaćanju stvaralačkih sila smatra navlastitim po¬ 
rodom matere Zemlje, bilo da se u osjećaju duhovnoga 
bistva ljudskoga drži makar i smrtnim srodnikom besmrt¬ 
nih bogova, s kojima zajedno stoji pod očinskom vlasti 
vrhovnoga božanstva ili mu je, u najmanju ruku, bliži od 
ostalih zemaljskih bića, iako se otud ne izvodi ni religijski 
odnos, koji bi išao dalje od ovisnosti o nadmoćnoj pri¬ 
rodnoj sili ni uzajamnost društvena, koja bi znatnije pre¬ 
lazila prirodne veze među ljudima. U povodu toga se za¬ 
pravo pored pojedinačnih izjava o čovjeku-pozemljaru i o 
narodima svijeta i općeno-ljudskih pogleda, kakvih se 
može svuda naći, osjećaj zajedništva ograničuje na poseban 
životni krug, određen podrijetlom, krvnim vezama, privr- 
ženošću zavičajnom tlu, povezanošću životne muke i sud¬ 
bine i samo unutar toga kruga razvijaju se međusobni 
obziri i obveze, suradnja i saučešće, skupna svijest i volja 
u borbi za održanje, na obrani vlastitoga posjeda, zemlje 
i duhovnoga imanja, životnoga reda, običaja, mišljenja i 
vjerovanja, a u sukobima sa susjednim, doseljeničkim i 
osvajačkim grupama jače se oblikuje plemenski ponos i 
svijest, pa i kad se nacionalno proširi, ostaje socijalno- 
politički ne samo zaokružen nego gotovo nepristupačan 
općeno-ljudskom gledanju i uvažavanju. Ljudske se za¬ 
jednice ukazuju kao prilično zatvorena udruženja, u ko¬ 
jima se svojim, bližnjim i drugarom smatra samo suple¬ 
menik (sunarodnjak) — s njim su čovjeku zajednički 
bogovi, koje poštuje, zakoni, kojima se podvrgava, dužno¬ 
sti, koje preuzima na se, običaji, kojih se drži. Stranac, 
budući izvan toga životnoga kruga, ujedno je izvan reda 
i zakona, što u njem vlada; on je neprijatelj, prema ko¬ 
jemu nema obveza i ograničenja, osim koliko se bezobzir¬ 
nost ublažuje gostoprimstvom i smilovanjem prema pribje- 
garu. I skupni odnos tako zaokruženih zajednica postavljen 
je na međusobno nepovjerenje i prisiljenu, nuždom prilika 
nametnutu uzdržljivost i snošljivost. Plemena i narodi na¬ 
laze se u stavu pritajena neprijateljstva i samo privre¬ 
mena primirja, koje može svaki čas prijeći u ratnički 

pohod. U toj naturalistički određenoj uzajamnosti čak ni 
unutar pojedinih plemenskih, odnosno narodnih organiza¬ 
cija, ne dolazi pravo ni potpuno do izražaja ideja ravno¬ 
pravnosti i dostojanstvo ljudskoga bića. Sociologijski mo¬ 
menti, napose staleška razdioba, privredni i radni odnosi 
određuju udio na ljudskom uvažavanju, kako se to jasno 
vidi na položaju robova i postupku s njima. Tu naturali¬ 
stički odmjerenu uvjetovanost nije potpuno prevladao ni 
jedan narod staroga vijeka. Grčki je narod zacijelo naj¬ 
dalje pokročio u razvitku ljudskoga smisla, ali se ni on 
nije oteo djelomičnosti (partikularizmu) čovječanske misli. 
Istina, već od Homera ovamo provlače se kroz grčko 
pjesništvo značajni sveljudski motivi, grčka je lirika i dra¬ 
ma iznijela duboke poglede na život i udes čovjeka, grčki 
su mislioci unaprijedili zanimanje čovjeka, da spozna sama 
sebe, svoju prirodu i zadatak u svijetu. Uza sve to ostaje 
ljudski osjećaj ograničen u odnosima grčke gradske države 
(nohs) i ne prelazi svijest o jedinstvu Helena, kojoj se, 
unatoč svih plemenskih opreka i borbi, dovija pod utje¬ 
cajem vjerskih i kulturnih veza, ali se u isti mah ponosno 
odvaja od ostalih naroda, koje kao barbare ne drži ravno¬ 
pravnima ni vrijednima slobode, koja ujedno znači ple- 
menštinu. To ograničenje nije prevladao ni Platon, idući 
zapravo samo za reformom državnoga života grčkoga, iako 
je u umnosti imao načelo općega ljudskoga značenja, ni 
Aristotel, koji je s isto tako općenim principom društvene 
prirode (»čovjek je od prirode društveno biće«) stao pri 
uvrštenju pojedinaca u realnu narodnu vezu. I koliko god 
se u toj sociologijskoj ovisnosti zamjerno razvio smisao za 
prijateljstvo i domoljublje, ideja čovječanske ljubavi ne 
dolazi do izražaja u nacionalno-historijskom razvoju grčko¬ 
ga duha. 

Istom u doba helenizma, kad je rijeka grčke kulture 
izašla iz nacionalnoga korita i razlila se po carstvu Ale¬ 
ksandra Velikoga, zadobila je ljudska misao opće (uni¬ 
verzalno) značenje, i to u obliku kozmopolitske zajednice: 
čovjek postaje član društva, koje obuhvaća sve ljude 
(»universi generis humani societas«, po Ciceronu), građa¬ 
nin svjetske države, kojemu je domovina čitav svijet. 
Osnov humanizma (ideja čovječanstva) u to doba, napose, 
kako ga je postavila stoička filozofija, svi jesni je um, kao 
zajednička priroda ljudi (»fizičko nam je«, veli Epiktet, 
»neko zajedništvo jednima prema drugima«) — umnost čini 
čovjeka čovjekom, u umnoj se misli sastaju svi ljudi, po 
prirodi, t. j. po umnom bivstvu oni su braća, članovi jedne 
ouhovne zajednice. Posljedak je stoičkoga humanizma vi¬ 
soko uznesena ideja čovječnosti (humaniteta) sa zahtjevom 
poštovanja prema ljudskom biću (»čovjek je sveta stvar 
čovjeku«, po Seneki), dobrohotnosti, uzajamne brige i po¬ 
moći. Na etičke se motive onda nadovezuje religijski zanos 
u panteističkom duhu: čovjek je uključen u kozmičku cje¬ 
linu i umom se svojim uzdiže do suradnika na ostvarenju 
njezina smisla, postaje dioničar božanske moći (»svet u 
nama prebiva duh, stanuje Bog«, kaže Seneka). Naročito 
značenje dobiva čovječanska misao u stoika kao podloga 
političke teorije, po kojoj je rimski narod pozvan, da pod 
jednom državnom vlasti ujedini sve narode (»spomeni se, 
Rimljanine, da ti je vlašću upravljati narodima« — pjeva 
Vergilije). Ideja čovječanstva postaje stvarnost povrh 
pojedinih naroda, internacionalna organizacija prevladava 
nacionalni princip. 

Poseban značaj dobiva ljudska misao u uvjerenju ži¬ 
dovskoga naroda, da je Bogom odabrani i zavjetom obve¬ 
zani čuvar monoteizma, koji je tu nacionalno rezerviranu 
ulogu vršio u univerzalnoj namjeni, da pripravi put bu¬ 
dućem spasenju svega čovječanstva, ne bez pogibli, da u 
historijskom razvitku svojem povremeno podlegne politi¬ 
čkoj okolini, da se zavjetnom idejom uvjetovani životni red 
ukoči u »nomizmu« književnika i farizeja, u pustom tu¬ 
mačenju i obdržavanju slova zakona, i da se prava svrha 
zavjeta zamete, da se, bez obzira na strane, osobito grčke 
utjecaje, u aleksandrijsko doba misao o povjerenoj zadaći 
nacionalno politički stegne i poveže s očekivanjem zemalj¬ 
ske vlasti te tako naturalističkim i partikularističkim ten¬ 
dencijama zamuti misao o dolasku Spasitelja svijeta. Po¬ 
vijest židovskoga naroda ukazuje se kao priprava u planu 
otkupljenja, koje se veže uz božansku osobu Kristovu. 
Kršćanstvo poziva ljude na ujedinjenje u obećanju prava, 
blažena života, po vjeri u Boga i predanosti u volju njegovu. 


Oživljavanje, koje se u izgled stavlja, znači primanje u 
očinstvo Božje i saopćenje višega, pravoga života; taj je 
odnos čisto duhovan, a sastoji se u unutrašnjoj, voljnoj 
usmjerenosti na vrednote duha, u težnji za nebeskim bla¬ 
gom, istinom i pravdom Božjom. Navještenje spasa nije 
upravljeno na očitovanje prirodne sile, ni na razvijanje 
prirodnoga reda, nego na prevladavanje prirode duhom, 
nužde umnošću, uzročne sile smisleno-svrhovitim zahtje¬ 
vom, sile zakona ljubavlju, grješnosti svetošću. Ne u za¬ 
jedničkoj prirodi, nego u zajedničkom umnom cilju ima 
da se ujedine svi narodi svijeta. Božji duh treba da prožme 
vaseljenu (prema grč. oinovusrrj), čitav ljudima naseljeni svijet. 
U težnji za svijetom duhovnih dobara kršćanstvo postaje 
»nasljedovanje prirode Božje«, za razliku od panteističkoga 
uzvisivanja čovjeka u božansko stanje. Ideja čovjeka, upu¬ 
ćena u visokom luku na osobni dodir s Bogom, drži sve 
držanje i djelovanje u misli na Boga i ljubavi k njemu, te 
osnivajući na religijskom odnosu moralne obveze (etika je 
osnovana na religiji) uključuje u njima čovječnost (huma- 
nitet) pod imenom ljubavi bližnjega, dok prema ostalim 
životnim sustavima (socijalnom, pravnom, političkom redu) 
zauzima samo načelno stajalište religijske sankcije, prepu¬ 
štajući konkretno određivanje nacionalno-historijskoj uvje¬ 
tovanosti i razvitku. Po odnosu ljudskoga zvanja k vječnom 
životu zaoštrava se onda dvojstvo (-> dualizam) čovjekova 
bivstva u opreku tijela i duha, pod tim zaoštrenjem ne 
prenosi se samo interes na duhovnu stranu, nego i cilj 
života u transcendentni, nadzemski svijet, u pretpostavci, 
da nije moguće služiti dva gospodara (est autem homo con- 
stitutus inter res mundi et spiritualia bona in quibus 
aeterna beatitudo constitit ita quod, quando plus inhaeret 
uni eorum tanto plus recedet ab altero, veli T. Akvinski), 
a uporedo s tim ide i otuđenje od svijeta i obescje- 
njivanje prirodnoga čovjeka za volju natprirodne po¬ 
svete i života iza smrti. Na osnovi svega toga nadaje se 
internacionalna veza, koja obuhvaća sve narode kao »općin¬ 
stvo živih i mrtvih«, s teokratskim oblikom uređenja, koje 
se za razliku od unitarizma duhovne i svjetovne moći kod 
Židova očituje kao supremacija crkvene vlasti nad drža¬ 
vom i dosljedno tomu i kao podređenje svih kulturnih 
funkcija, napose znanosti i umjetnosti, pod vjersko gledi¬ 
šte. Organizacija ljudskoga društva u tom vidu predstavlja 
se u ideji »božanske države« (civitas Dei), koja se su¬ 
protstavlja svjetskoj državi. 

S preporodom antiknoga duha, na prijelazu u novi vijek, 
započinje se moderni humanizam, koji u vezi s promjenom 
filozofijske orijentacije polazi od misli o opravdanju ze¬ 
maljskoga bića i žića te ne bježi od svijeta, nego u njem 
upravlja ljudski rad i poziv, upirući se na sile, koje leže u 
čovječjoj prirodi (prema riječima: homo sum, humani ml 
a me alienum puto — čovjek sam i ništa ljudsko nije mi 
tuđe). Taj zaokret naziranja na svijet i život stavlja 
čovječansku misao na razvijanje sposobnosti ljudskih u 
vječno obnavljanom i sveudilj nastavljanom naprednom 
procesu obrazovanja, koji se od pusta iživljavanja prirodno 
datih možnosti razlikuje smisleno-svrhovitim oblikovanjem 
užitka, držanja i rada ljudskoga. Grčki izraz nouSeta 
upućuje proces obrazovanja na funkciju uzgajanja dje- 
tinjski nedorasle snage do ljudske vrline, drugi izrazi ozna¬ 
čuju ga kao oplemenjivanje sirovih nagona i pripitomlje- 
nje divlje ćudi, kao njegovanje (kultiviranje) vrednota, 
koje čovjeku daju ugled i dostojanstvo, jednom riječi, kao 
uljuđivanje, postajanje čovjekom, to će reći uzdizanje u 
stanje, koje odgovara prirodi njegovoj, što se označuje 
Pindarovim riječima: »Budi, što jesi«. Čovječanska misao 
očituje se kao idealni zahtjev na osnovi prirodne stvar¬ 
nosti. Čovjek i čovječanstvo predstavljaju kulturnu vrije¬ 
dnost, a ne samo prirodnu stvarnost. Prema tome, koja se 
strana ljudskoga bića smatra osobito značajnom i koja se 
u tipičnoj vezi naročito ističe, dobiva humanistički ideal 
različit oblik: u doba renesanse pretežito je estetski, lite¬ 
rarnim i umjetničkim smislom obilježeno prosvjetiteljstvo 
(v.) stavlja težište na razvijanje razumske sposobnosti, ro¬ 
mantika (v.) polaže važnost na »naivni«, u bezazlenosti svo¬ 
joj ljudski značajan izražaj srca (čuvstva i nagona), novo- 
humanistička struja (v.) zanosi se idealom harmonički razvi- 
te prirode ljudske, etički pokret smjera na podizanje 
moralnoga duha. p o opsegu je proces humaniziranja ari¬ 
stokratski ograničen ili demokratski proširen. Kao svrha 

uljuđivanja označuje se osobna kultura (razvijanje samo¬ 
svijesti i slobode, -> liberalizam) poboljšanje socijalnoga 
položaja (meliorizam) i usavršavanje ljudskoga stanja uopće 
(perfekcionizam) ili objektivno razvijanje kulture, ostva¬ 
renje političkoga sustava na osnovima pravde i slobode, 
ostvarenje carstva Božjega na zemlji i drugo slično. 

Čovječanska se misao tako u smisleno-vrijednosnoj odre¬ 
đenosti svojoj očituje dinamički, u pokretu teženja prema 
idealnom (uviđenom i uvaženom) cilju. Osnovana na priro¬ 
di ljudskoj, ona je u svako doba mjerilo kulturne volje, 
znak kvaliteta i intenziteta zahtjeva na viši život. Ta upra- 
vljenost na ideal zajednička je nota različitih konkretnih 
određenja svijesti o čovjeku i njegovu radu (čovječanstvu), 
ujedno je i dodirna točka svjetovno orijentiranoga procesa 
humaniziran ja i stvaranja duhovnoga svijeta (carstvo duha, 
koje nastaje) s kršćanskom misli o vječno postojećem 
nadzemaljskom kraljevstvu Božjem kao i s antiknim pan- 
teističkim uzdizanjem čovjeka do uloge organa kozmičke 
stvaralačke sile. U svrhovito (teleologijski), nad prirodnu 
nužnost (kauzalno zbivanje) ponesenoj, upravo ljudski po¬ 
nosnoj aktivnosti određuje se onda i stav prema religij¬ 
skoj svijesti. Apstrahirajući od misli, što nastaje u precje¬ 
njivanju prirodnoznanstvenoga duha o konačnom prevla¬ 
davanju religije razumskom spoznajom i od fantazijski 
zanesena panteizma, koji se priključuje na razumski otri- 
ježnjeno shvaćanje kao nadomjestak religije, humanistički 
se pokret razilazi s kršćanskim nazorom na transcen- 
dentnom (natprirodnom, nadzemaljskom) odnosu ljudske 
težnje, ne uvijek u negativnoj opreci, nego s naglašavanjem 
svjetske stvarnosti kao poprišta ljudskoga rada i zaslužno- 
sti toga rada prema duhovnim vrednotama u njoj izraže¬ 
nima. U vezi s tim ograničuje se opravdanje idealne 
zazbiljnosti na prirodnu religiju u deizmu (v.) čast i slavu 
ljudske dostojnosti u prosvijetljenosti i dobroti, u pozi- 
tivizmu (po A. Comteu), na uvaženje religijskoga momenta 
u ekonomiji ljudskoga života u pragmatizmu (po F. C. S. 
Schilleru), na posvetu čovjeka u uzdizanju prirodnoga bi- 
stva do duhovne vrijednosti (-> antropologija, antropolo- 
gizam). Neizbježivo je, dakako, da u napetosti života iz¬ 
među prirodne nužde i umnih zahtjeva povremeno prevla¬ 
davaju naturalističke tendencije, a i u teoriji se ljudsko 
zbivanje shvata kao posljedak djelovanja prirodnih čimbe¬ 
nika, i prema tome ljudsko stanje izvodi iz isprvične ne- 
druževne, egoistične, amoralne dispozicije pod pritiskom 
životnih uvjeta i prilika, proces uljuđivanja svodi se na 
utjecaje prirodne okoline (fizička determinacija), u borbi 
rasa (antropologijska d.) i klasa (sociologijska determina¬ 
cija), no očito se tako može razviti samo civilizatorna 
forma, a ne unutrašnji preobražaj, koji bi bio osnov prave 
čovječnosti i vodio do duhovnoga i moralnoga jedinstva 
ljudskoga roda. 

Osnivanje procesa humaniziran ja na prirodnim osnovima 
i stavljanje ljudskoga rada u životnu stvarnost donosi sa 
sobom uvažavanje nacionalne misli, ukoliko naime upućuje 
na to, da na velikom djelu postajanja čovjeka čovjekom 
ne sudjeluje čitav ljudski rod kao nerazdijeljena cjelina 
nego kao stkup razlučenih narodnih jedinica. Svaki je čo¬ 
vjek prirodno uvršten u jednu narodnu zajednicu. U njoj 
treba da izvrši ljudsko određenje prema specifičnoj, fi¬ 
zičkoj i psihičkoj konstituciji, prema posebnim prilikama, 
na naročitom položaju svijeta i tek po kulturnom prinosu 
svojega narodnoga bića da učestvuje u ostvarenju čovje- 
čanskoga duha. Narodi su samostalne jedinice u procesu 
izgradnje čovječanskoga smisla i voljenja; samo preko njih 
ulazi se u sveljudsku zajednicu duhovnoga uzdizanja. Ostva¬ 
renje uljuđenoga bitka u mogućnosti ljudskoj iziskuje naj¬ 
prije unutra svakoga naroda ustav, u kojem će sposobno¬ 
sti njegove doći do puna izražaja. To je (po Kantu) cilj 
historijskoga razvoja narodnih zajednica uopće, u kojem 
se i opravdava obuhvaćanje pojedinaca i sređivanje skup¬ 
noga života pod državnom vlasti. U drugu ruku iziskuje 
taj, na naponu duha osnovan i izgrađivan kulturni svijet 
uređenje i međunarodnih odnosa, ne možda samo u nega¬ 
tivnoj namjeri, da se ne sprečava ljudsko obrazovno djelo,, 
nego upravo u pozitivnoj odluci, da se omogući i una¬ 
prijedi uzajamna suradnja na zajedničkom zadatku svih 
naroda. 

Integracija diferenciranih radnih jedinica narodnih vodi 
sveđer nanovo k oživljavanju kozmopolitske misli s manje 


ili više izraženim ireničkim (na svjetski mir upravljenim) 
tendencijama, kakve se mogu naći u prosvjetiteljskoj, fi¬ 
lantropskoj i novohumanističkoj struji, ili se očituje u tra¬ 
ženju međunarodnih veza, dogovorno postavljenih uredaba 
i ustanova u cilju kulturne suradnje, saobraćaja i humana 
obzira. No čini se, da sve sinteze međunarodnog značaja, 
bilo kako zamišljene i provedene, dobivaju životnu snagu 
samo onda, kad i koliko imadu oslona u širokogrudnoj, 
duboko zahvaćenoj kulturnoj volji, koja pojavu čovjeka 
(»homo phaenomenon«, po Kantu) uznosi do umno odre¬ 
đene čovječnosti (»homo noumenon«). I kaogod što samo 
moralni i socijalni sadržaj daje vrijednost empiričkom 
faktu nacionalne razlikosti, tako samo umna uviđavnost 
i oplemenjeno htijenje može ograničiti naturalističku »vo¬ 
lju k moći«, zaustaviti imperijalističke nagone, ma u ko¬ 
jem se obliku javili, i svim narodima omogućiti sudjelo¬ 
vanje u radu na uzgojnom zadatku ljudskoga roda. Na 
tom sinergetičkom osnovu opravdava se mnogolikost kul¬ 
tura, u kojima, prema nacionalnoj osebujnosti, dolazi do 
izražaja i smisao i vrijednost ljudskoga postojanja. Ideja 
čovječanstva uključuje sveopću dužnost, a prema tome i 
pravo svih naroda, da u svojem mišljenju i maštanju, čuv¬ 
stvovanju i htijenju, djelovanju i dopuštanju prikažu, 
kako sebi zamišljaju i žele ljudski život, da na osnovi 
svoje prirode izrade dostojnu sliku ljudskoga življenja (to 
znači razvijati nacionalnu filozofiju). Sprečavanje naroda 
u tom zadatku postaje grijeh prema čovječanstvu, jer tek 
svi narodi zajedno sačinjavaju punu čovječnost. Samo u 
poštovanju ljudski obrazovne umnosti prelazi prirodno zbi¬ 
vanje u kulturno stvaranje, samo kulturna historija prava 
je povijest čovječanstva. A. B-a. 

ČOVJEČJA PRAVA -> Prava čovjeka i građanina. 



ČOVJEČJA RIBICA (PROTEUS ANGUINUS) U PODZEMNOJ 
VODI KRŠA 

ČOVJEČJA RIBICA (Proteus anguinus) je vodozemac 
repaš široke plosnate gubice, produžena crvenkastobijela 
tijela, oko 23—25 cm, s četiri slabašne noge, prednje sa po 
tri, a stražnje sa po dva prsta. Kako živi u mraku u pod¬ 
zemnim vodama, oči su joj zakršljale i skrivene pod ko¬ 
žom, pa ne vidi, nego hranu nanjuši i napipa. Hrani se 
gujavicama, punoglavcima, žabljim jajima, pužićima, školj- 
čicama, račićima, ličinkama kukaca i t. d. Iako ima razvita 
pluća kao dvije glatke dugačke kesice, zadržao je taj vodo¬ 
zemac doživotno i dvije škržne pukotine i vanjske razgra- 
njene škrge (trajnoškržnjak). čovječja ribica živi kod nas u 
Hrvatskoj u podzemnim vodama Krša, srednjoj i južnoj 
Hrvatskoj do zapadne i južne Hercegovine. 

LIT.^ S. Bolkay, Ein Beitrag zur geogr. Verbreitung des Proteus 
anguinus, Glasnik Zem. muz., 41., Sarajevo 1929. K. B. 

ČOVJEČNOST u najširem smislu je isto, što čovještvo, 
ukratko skup svojstava, koja čine čovjeka, priroda ljudska 
(lat. natura humana, njem. Menschentum), za razliku od 
prirode ostalih bića. U užem smislu č. znači stanje, koje 
dolikuje čovjeku, ali se ne dobiva od rođenja, nego se po¬ 
stizava uzgojem, obrazovanjem, njegovanjem ljudskih spo¬ 
sobnosti. Čovječnost u tom smislu vrednosni je pojam, 
kojim se označuje ljudski uvaženo, dostojno i čestito vla¬ 
danje, što se očituje u razborito vođenoj osjetnosti, ople¬ 
menjenom čuvstvovanju, uglađenom ukusu, razumnom mi¬ 
šljenju, umnom htijenju i uživanju. Izrazi: uljuđen čo¬ 
vjek, čovječan čovjek nisu pleonazmi, nego su oznake za 
kultiviranu prirodu ljudsku (-> humanitet). Na to upućuje 
W. Wundt, kad kaže, da čovječanstvo mora pripraviti pu¬ 
tove čovječnosti (Menschlichkeit, lat. humanitas). Opreka 
čovječnosti u tom smislu je stanje ispod čovjekova dosto¬ 
janstva, nedostatak ljudskoga obraza, izopačenost pravoga 

lika, po kojoj postaje nečovjek, izrod ljudski, odljud. U 
još užem smislu uzima se č. kao izraz za mekoću i toplinu 
srca, blagost duše, prijazan postupak, samilosnu dobrotvor- 
nost. Oprečna tomu je bešćutnost, nesmiljenost, surovost, 
okrutnost i dr., što je protivno pojmu milosrđa, saučešća i 
ljubavi čovjeka prema čovjeku (-+ filantropija). A. B-a. 

ČOVJEK. — Čovjek je najsavršeniji stvor među živim 
bićima na zemlji: on je na vrhu ljestvice kao prvak i 
vladar životinjskog carstva. Razlike između čovjeka i nje¬ 
mu najsličnijih životinja primata (majmuna i polumaj- 
muna) s obzirom na tijelo i dušu veoma su velike. Engleski 
antropolog Keith navodi 312 ustrojstvenih osobina, koje su 
svojstvene isključivo čovjeku. Duševne su razlike još oči¬ 
tije: čovjeka resi govor kao manifestacija misli, etika i 
ostala kultura kao plod raznovrsne djelatnosti ljudskog 
auha, do čega se nije podigla nijedna životinja. Zato se 
č. mora izdvojiti iz zoologije, te po izgradnji tijela postaje 
unutar bioloških znanosti predmet napose antropologije 
(v.), a po duševnim sposobnostima predmet prehistorije 
etnologije , lingvistike i psihologije. A. G-s. 

SADRŽAJ: Čovjek u biološkim znanostima: A. Položaj čo¬ 
vjeka u živoj prirodi 335; B. Građa ljudskog tijela 335- C 
Podrijetlo čovjeka, 335; D. čovječje rase, 346; — Čovjek u 
prehistoriji, 366; Čovjek kao duhovno i duševno biće, 375. 

Čovjek u biološkim znanostima. 

A. Položaj čovjeka u živoj prirodi. 

Čovjek (Homo sapiens L.) ima s obzirom na građu tijela, 
na fiziološke funkcije i kemijske sastojine u sistemu živih 
bića svoje mjesto u carstvu životinja. Već je Linne 
uvrstio čovjeka među sisavce, i to, zajedno s majmunima 
i još nekim grupama, u red P r i m a t e s (prvaci). Pripisu¬ 
jući naročitu važnost oblikovanju krajnjih dijelova ekstre¬ 
miteta C u v i e r je svrstao čovjeka u zaseban red Bimana 
(dvorukci), dok je majmunima odredio mjesto u redu 
Quadrumana (četverorukci). Istoj podjeli priklonio se i 
Owen. Točnija su pak anatomska iskustva pokazala da 
krajnji dijelovi zadnjeg ekstremiteta majmuna nisu’ ni¬ 
kakva ruka, nego lih noga, udešena za hvatanje, građena 
u biti kao noga kod čovjeka. I ostale anatomske razlike 
između čovjeka i majmuna nisu nipošto takvog omjera, 
kakav je u sistematici mjerodavan za razlikovanje redova 
(ordo), nego odgovaraju tek obilježjima, koja su značajna 
za porodice (familije) istog reda (-> sistematika). Izim 
poredbene anatomije od naročitog je značenja za položaj 
čovjeka u sistemu velika sličnost kemijske građe tijela 
čovjeka i antropomorfnih majmuna, koju nam pokazuju 
seroloske reakcije po Friedenthalu, Uhlenhuthu 
i Nuttalu. Na isto nas upućuje i gotovo jednaka osje- 
tbivost viših majmuna za specifično ljudske bolesti, napose 
sifilis i trahom. Svi su ovi razlozi bili mjerodavni, da se 
opet prihvatio za čovjeka, majmune i polumajmune Lin- 
neov red Primates. Točan položaj čovjeka u sistemu živih 
bića vidi se iz priključene tabele, iz koje proizlazi i pri¬ 
rodoslovna definicija čovjeka. 

Sadašnji je čovjek jedna jedinstvena prirodna vrsta 
(species). Pokušaji, da se unutar sadašnjeg ljudskog roda 
razlikuje više vrsta, kako je to napose činio H a e c k e 1, 
koji je podijelio ljudski rod na 12 vrsta, pokazali su se 
neosnovanima. Razlike između različnih ljudskih rasa nisu 
veće nego su razlike između rasa i varijeteta kojegod živo¬ 
tinjske rase. No kao kriterij za razlikovanje prirodnih 
vrsta nipošto ne mogu dolaziti u obzir intelektualne spo¬ 
sobnosti ili kulturni stupanj, nego samo fizička obilježja. Uz 
to su sve ljudske rase među sobom neograničeno plodne. 
Ma da to nije apsolutan kriterij za pripadnost istoj vrsti, 
ipak ukazuje na zajedničko podrijetlo svih sadašnjih 
ljudskih rasa. Jedinstvenost ljudskoga roda potvrđuje i 
oblik i broj kromosoma (v.); kod svih dosele ispitanih 
budi različnih rasa nalazimo po 48 kromosoma koji su 
morfološki posve istovetni (vidi sliku), 
r. čovjeka u sustavu živih bića određen je samo 

fizičkim obilježjima. Glavna je pak, i to golema razlika 

KROMOSOMI ČOVJEKA (PO PAINTERU) (1300Xpovećano) 

Gornji red od bijelca, donji od crnca. 


između čovjeka i ostalih organizama na duševnom polju. 
Duševni život uzdiže čovjeka visoko iznad ostalih živih 
bića, te mu određuje zasebno i najviše mjesto među živim 
stvorovima. Svijesno svrhovito udešavanje svih pothvata, 
od kojega ima i kod najviših životinja tek skromnih tra¬ 
gova a koje je dovelo do toga, da čovjek sebi prilagođuje 
prirodu, te se time rješava potrebe prilagođivanja prirodi, 
pojmovno mišljenje i izražavanje misli artikuliranim go¬ 
vorom, smisao za moralne i estetske vrednote, to su obi¬ 
lježja, koja određuju čovjeku njegovo vlastito duhovno 
carstvo. B . z _ k 

B. Građa ljudskog tijela Anatomija, kao i članke o 

pojedinim ondje navedenim organskim sustavima čoviečieg 
tijela. jj * 

C. Podrijetlo čovjeka. 

r. OPĆE SMJERNICE PROBLEMA. 

Pitanje o postanku čovjeka kao pripadnika fizičkog svi¬ 
jeta dopušta dvije mogućnosti: ili postoji čovjek na Zemlji 
već oduvijek, ili je čovjek nastao jednom u toku povijesti 
Zemlje. Prva je mogućnost neodrživa, jer je gotovo si¬ 
gurno, da je Zemlja u davnini bila žarko žitka, a život je 
bio moguć tek, kada se toliko ohladila, da se na površini 
pojavila voda tekućica. Uz to dosele nisu poznati fosilni 
tragovi čovjeka sve do najzadnjeg geološkog doba, do kva- 
ternara. Ostaje samo druga mogućnost, da je čovjek nastao 
u toku razvitka žive prirode, i to u najzadnjoj fazi tog 
razvitka. 6 

Tu se opet otvaraju dvije mogućnosti: ili je čovječje 
tijelo nastalo u biti takvo, kakvo je danas, kao zaseban 
stvor, neovisno od ostale žive prirode, ili se razvilo u za¬ 
jednici s cijelim živim svijetom postepenim usavršavanjem 
u smislu teorije descendencije. 

Neovisan postanak čovjeka dao bi očekivati, da je 
ljudsko tijelo građeno u potpunom skladu sa životnim 
funkcijama i potrebama čovjeka, te da je razvitak čovje¬ 
čjeg zametka tako udešen, da se u tom razvitku izravnim 
i najkraćim putem izgrađuje čovječje tijelo; isto bismo 
morali očekivati, da fosilni ostatci čovjeka pokazuju ista 
bitna obilježja, kao što ih ima i sadašnji čovjek. Treba 
dakle ispitati, odgovaraju li podatci anatomije, embriolo¬ 
gije i paleoantropologije tim očekivanjima. 

n ‘ poDRltETLO DSK ° G ™ ELA KAO INDICIJ ZA NJEGOVO 

Točnije promatranje građe ljudskog tijela otkriva različ- 
ne tragove, kao da naše tijelo nije neka tvorevina, izgra¬ 
đena samo za sadašnje njegove funkcije i funkcije njegovih 
organa, nego kao da je na našem tijelu koješta preude- 
šavano, kao kod^ neke građevine, koja je bila prvobitno 
drugojacije zamišljena, pa je za vrijeme gradnje preure¬ 
đivana i pregrađivana, kako pokazuju slijedeći primjeri. 

Jedan od najvažnijih organa, naše oko, i to u najhitnijem 
fvo. m v di j?hb mrežnici, građeno je tako, da osjetni dije¬ 
lovi, štapići i čunjići, gledaju prema vani, pa da svjetlost, 
umjesto da izravno pogađa osjetne elemente, mora prola¬ 
ziti, dok dopre do tih elemenata, kroz devet slojeva, koji 
kvare i svjetlost nešto raspršuju. Ako uvažimo građu 
jednostavnog svjetlosnog osjetila kod Amphioxusa, tada 
se čini, kao da je i naše oko bilo nekoć ovako građeno, 
pa je poslije toga dalje u tom smislu izgrađivano, i da je 



Tvrđo nepce lemura (®/io prir. vel.) i čovjeka ( 2 /3 prir. vel.) 
s poprečnim naborima (po G. Retziusu). 

Rcgnum 

(carstvo) 

Animalia (životinje), organizmi, koji sc hrane organskom, u pravilu formiranom hranom 

Subregnum 

(podcarstvo) 

i'f etaioa (mnogostaničnici), životinje, izgrađene iz mnogo stanica, raznoliko diferenciranih 

Divisio 

(oditf) 

Coelomatu ili Bilateria, mctazoi s tjelesnom šupljinom, građeni dvostrano-simctrtčki 

Subdivisio 

(pododio) 

Deulerostomia, bilateriji, kod kojih sc u zametku iz otvora gastrule stvara anus, dok sc usta stvaraju na suprotnoj strani zametka 

Phy!um 

(deblo) 

Chordala, deuterostomiji s unutarnjim skeletom duž osovine, koji se prvobitno osniva u obliku korde 

Subphylum 

(poddeblo) 

Vertebrata (kraljeinjaci), kordati sa segmentiranim tijelom. 

Cladus 

(grana) 

Craniola, kralježnjaci s lubanjom i u kralješke razdijeljenom hrptenicom. 

. Subcladus 
(podgrana) 

Gnalhosloma, kranioti s pokretnom donjom čeljusti i 2 para ekstremiteta. 

Cladoma 

(ogranak) 

Amniota, gnatostomi, kojima se zametak razvija u košuljici (amnion), s potpuno koštanim skeletom i s trajnim bubregom (metanefros) i dr. 

Classis 

(razred) 

Mammalia (sisavci), homoiotermni amnioti, pokriveni dlakama, prehranjuju mlade izlučevinama kožnih žlijezda, s ošitom, četvcrodijclnim srcem, lijevim 
aortnim lukom, dvostrukim zatiljnim zglobom, s donjom čeljusti, koju zglob neposredno povezuje s lubanjom, s 3 slušne koštice i dr. 

Subclassis 

(podrazred) 

Placentalia ili Monodelphia, viviparni sisavci s jedinstvenom maternicom, kojima se zametak prehranjuje s pomoću placente (posteljice). 

Ordo 

(red) 

Primates (prvaci), placentaliji, koji hodaju potplatima, s 5 prstiju, od kojih je palac zasebno pokretan, s naprijed obrnutim očima, s očnom šupljinom bar 
na rubu zatvorenom, s ključnom kosti, jedinstvenim želucem, s najviše 4 sise. 

Subordo 

(podred) 

Chiromyo- 

idea 

»POLUjMAJMUN i« 

Lemuroidea 

Tarsio- 

idea 

Anthropoidea, primati s potpuno zatvorenom očnom šupljinom, povećanim mozgom, usko poredanim 
sjekutićima i dr. 

Tribus 

(pleme) 

- 

- 

~ 

Platyrrhina 

(širokonosci) 

Catarrhina (uskonosci), antropoidi s uskim nosnim pretincom. dugim slušnim vodom, 
sa sigmoidnim zavojem debelog crijeva, sa zubnom formulom ,, , 3 

»M AJ M UNI« 


Familia 

(porodica) 

Chiro- 

myidae 

Lemu- 

ridae 

Lori- 
sidae $ 

Tarsi- 

dae 

Ha pali 
dae 

Cebidae 

Cynomorphidae 

Anthropomorphidae 

Hominidae (čovječnjaci), uskonosci 
s jako povećanim velikim mozgom i 
moždanim dijelom lubanje, usko po¬ 
redanim zubima jednake visine, us¬ 
pravnim hodom, stražnjim ekstremi¬ 
tetom duljim od prednjega, ravnim 
stopalom s palcem, koji od ostalih 
prsta nije odijeljen i dr. 

Subfamilia 

(podporodica) 

- 

1. Lemu- 
cinae 

2. Chiroga- 
leinae 

3. Indri- 
sinae 

1. Lori- 
sinae 

2. Ga/a- 
ginae 

- 

- 

5 pod¬ 
porodica 

Cercopi- 

thecinae 

Semno- 

pUhecinae 

Hyloba- 

tinae 

Anlhro- 

popithe- 

cinae 


Oenus 

(rod) 

Chiromys 

10 rodova 

6 rodova 

Tarsius 

(sablasni 

maki) 

2 roda 

1 

12 rodova 

7 rodova 

h rodova 

1. Hylobates 
(gibon) 

2. Sympha- 
langus 

•(siamang) 

1. Simia 
(orang) 

2. Gorilla 

3. Pan 
( A nthro- 
popithecus) 
(čimpanza) 

Homo (čovjek) 


POLOŽAJ ČOVJEKA U ZOOLOŠKOM SISTEMU 
s naznakom najhitnijih obilježja sistematskih skupina. 
U obzir su uzete samo forme, koje sada žive. 

odatle sadašnji nezgodni položaj osjetilnih receptora u 
mrežnici. Kao da bi se htjelo toj neprilici u građi oka 
donekle doskočiti, na jednom mjestu, u središnjoj udu¬ 
bini, u mjestu najoštrijeg vida, slojevi su razmaknuti tako, 
da bar na tom jednom mjestu svjetlosne zrake izravno 
dolaze do osjetilnih čunjića. Kao da je bila, dakle, građa 
oka isprva drukčije zamišljena, a zatim preudešavana. 

U nutarnjem kutu oka nalazi se mali polumjesečasti 
nabor, koji nema nikakvog značenja. Kod nižih kralj e- 
žnjaka također se nalazi ondje takav nabor, samo je vrlo 
prostran i služi kao treća vjeđa 
(membrana nictitans), koja igra 
izvjesnu ulogu kod zaštite oka. 
Čini se, kao da je i naše oko 
imalo prije takvu kožicu, od 
koje sada ima tek jedan nezna¬ 
tan ostatak. Druga takva tvor¬ 
ba bez značenja jest ono par 
neznatnih nabora, koji se nalaze 
sprijeda na tvrdom nepcu. Kod 
drugih sisavaca ti su nabori pro¬ 
šireni po većem dijelu tvrdog 
nepca, sa svrhom, da se na nji¬ 
ma pod pritiskom jezika gnječi 
hrana. Nabori su na našem 
nepcu, čini se, kao neki ostatak 
iz prijašnjih vremena, kada su i 
kod naših predšasnika ti nabori 
imali takav zadatak. Na lopa- 
tičnoj kosti imamo kljunasti na¬ 
stavak (processus coracoideus), 
koji ima isti položaj kao klju- 
nasta kost kod nižih kralježnja- 
ka. Ima slučajeva, da se taj na¬ 
stavak i kod čovjeka razvija 
kao zasebna kost i ostaje od 
lopatice trajno odijeljen. Na 
kraju kosti krstače, gdje se kra¬ 
lježnica kod većine kralježnjaka nastavlja u kralješke repa, 
nalazimo kod čovjeka trtičnu kost, koja nema nikakvog zna¬ 
čenja, a građena je tako, kao da je to 4—5 preudešenih i 
jako umanjenih repnih kralježaka, kao da je to neki osta¬ 
tak prijašnjeg repa. Oko uha imamo 3 ušna mišića, 
prednji, gornji i stražnji, koji su kod većine ljudi bez 
funkcije, dok su kod drugih sisavaca jako razvijeni i 
djelatni, te pokreću usku. Ima različnih mišića kod drugih 



Kost krstača čovjeka 
s trtičnom kosti. Trtična 
kost je crno ispunjena. 



Okosnica čovjeka i gorile (po Ranke-u). 


sisavaca, koji su ondje u punoj djelatnosti, a kod čovjeka 
se na istom mjestu tek katkada javljaju kao neznatni 
mišićni tračci bez značenja, a još češće kao vezivni tračci, 
koji pogotovo nemaju nikakve djelatnosti. W i e d e r s- 
h e i m nabraja do stotinu tvorevina u našem tijelu, koje 
su kao neki ostatci bez prave funkcije. 

S nazorom o neovisnom postanku čovječjeg tijela već je 
teško spojiva i sama činjenica, da je čovječje tijelo gra¬ 
đeno po istom nacrtu kao tijelo drugih sisavaca, napose 
antropomorfa, da se radi samo o nešto drugojačijim omje¬ 
rima pojedinih dijelova, dok te dijelove nalazimo tu i tamo 
u istom poretku. Ova činjenica odražava se i u položaju 
čovjeka u sistemu živih bića. 

III. GRAĐA ZAMETKA KAO INDICIJ ZA PODRIJETLO. 

Još napadnije pojave suvišnih tvorbi, koje je pogotovo 
teško složiti s nazorom o neovisnom postanku čovjeka, 
nalazimo u embrionalnom razvitku. Ma da sićušno jaje 
čovjeka nema gotovo nikakva žumanjka, stvara se, već 
prije nego se osniva tijelo zametka, žumanjčana vreća, 



A čovječji zametak iz početka drugog mjeseca (po Corningu), 

11 puta povećan. 

B Stariji zametak ribe drhtulje (po Riickertu), 2 puta povećan. 
ž. v. žumanjčana vreća. 

kao da se radi o zametku, koji se razvija iz jajeta, bogato 
opremljenog žumanjkom. U zidu te vreće stvaraju se krvne 
žile, kao da bi trebale dovoditi zametku hranljive tvari iz 
žumanjka, kojega nema. Na tijelu zametka razvijaju se u 
prednjem dijelu visceralni lukovi, točno kao visceralni 
lukovi kod riba, od kojih se stvaraju škrge. Tada zapremaju 




A čovječji zametak oko 20 dana (po Hisu) 19 puta povećan. 

B Mladi zametak ribe drhtulje (po Zieglerovu modelu), 7 puta povećan. 
Zametne opne su odstranjene, a amnion, n osnova noge, r osnova 
ruke, s srce, u usna udubina, v. /. visceralni lukovi, ž. v. početni dio 
žumanjčane vreće. 


IV, 22 

gotovo četvrti dio tijela. U njima se stvaraju škržne krvne 
žile, kao da se ima razviti neko biće, koje će živjeti u vodi 
i disati škrgama, ali se kasnije veći dio tih lukova i nji- 



Covječji zametak s repom iz 
početka drugog mjeseca (po 
Kollmannu), 5 puta povećan. 


hovih žila razgrađuje. Prvo¬ 
bitna čeljust čovjeka stvara 
se iz prednjeg luka, kao kod 
nižih kralježnjaka; kao tu se 
posebna t. zv. kvadratna hr¬ 
skavica povezuje s lubanjom, 
a da bude u kasnijem raz¬ 
vitku zametka veći dio te 
čeljusti razgrađen i zamije¬ 
njen novom čeljusti, koja 
je neposredno zglobovno spo¬ 
jena s lubanjom. U početku 
drugog mjeseca čovječji je 
zametak opremljen repom, 
koji kasnije zakršlja, a osta¬ 
tak njegova skeleta predsta¬ 
vlja trtična kost. U razvitku 
gotovo svakog organa čovjeka 
možemo naći takvih primjera. 


IV. BIOLOŠKO TUMAČENJE ANATOMSKIH I EMBRIOLOŠKIH 
INDICIJA. 

Kako pod vidom neovisnog postanka čovjeka za spo¬ 
menute i slične pojave u građi i razvitku čovjeka nijedno 
tumačenje ne zadovoljava, nego se te pojave čine protu¬ 
slovnima i besmislenima, biološka se znanost sve više pri¬ 
klonila shvaćanju, da je čovjek kao fizičko biće nastao 
postepenim razvitkom iz nižih organizama u smislu descen- 
dentne teorije, da je čovjek zajedničkog podrijetla s osta¬ 
lim živim bićima, i to, da se njegova loza odcijepila od 
debla, kojega ostale grane vode k onim sisavcima, koji su 
čovjeku najsličniji, majmunima. Već kod Buffona na¬ 
lazimo tragove tog shvaćanja, a prvi je to jasno izrazio 
Lamarck (1809), i to samo na temelju sličnosti građe 
čovjeka i majmuna. Kad je D a r w i n izašao sa svojom 
teorijom (1859), primijenio je Th. Huxley (1863) na 
temelju anatomskih obilježja kao prvi tu teoriju na čo¬ 
vjeka. Za njim su slijedili drugi biolozi, napose E. Hae- 
c k e 1 (1866), pa i D a r w i n sam, koji je u posebnom djelu 
(1871) sabrao tada poznate indicije za razvitak čovjeka iz 
nižih forma. Vulgarno se često taj nazor naziva »majmun¬ 
skom teorijom«, što međutim nije točno, jer osim La- 
marcka nitko nije tvrdio, da se čovjek razvio iz majmuna, 
nego jedino, da je čovjek zajedničkog podrijetla s ostalim 
primatima, da su čovjek i drugi sadašnji primati vršci raz¬ 
vojnih grana, koje su se u davnini odvojile od zajedničkog 
debla. To je današnje gotovo jednodušno shvaćanje pred¬ 
stavnika različnih grana biološke znanosti; različita mišlje¬ 
nja postoje jedino u tome, kada i na kojem stupnju 
organizacije se razvojna loza čovjeka odcijepila od za¬ 
jedničkog debla. 

Dok poredbena anatomija i embriologija pružaju indicije 
tek za glavne smjernice podrijetla čovjeka kao fizičkog 
bića, to su za pitanje, koji su bili zadnji njegovi predša- 
snici, i gdje i kada se odcijepila njegova loza, od najveće 
važnosti fosilni ostatci, koji uz to pružaju daljne indicije za 
razvitak čovjeka u smislu transformizma. Dok je u prošlom 
stoljeću bilo poznato još malo takvih ostataka, tako da 
im je R. V i r c h o w mogao poricati svako značenje, te je 
veliku ulogu igralo traganje za »missing-link«-om (karikom, 
koje nema, naime u lancu razvojnih stupnjeva), to je 
uspjelo pronaći cijeli niz fosilnih hominida, pošto je D u- 
b o i s otkrio okamine na Javi, a Gor janović-Kram- 
b e r g e r svojim čuvenim nalazom u Krapini postavio 
nauku o pračovjeku na čvrste temelje, i otada goto\o 
svaka godina donaša nova važna otkrića. 


V. FOSILNI OSTATCI HOMINIDA. 

Između fosilnih ostataka hominida, različnih od sada¬ 
šnjeg čovjeka, ima tipova, koji se radi svojih primitivnih 
obilježja pribrajaju posebnim rodovima. Naziv tih rodova 
svršava se riječju — anthropus, zato se zovu skupinom 
Anthropusa. Dalje ima tipova, koji svakako pripadaju rodu 
Homo , ali se smatraju posebnim vrstama, među kojima 
možemo donekle razlikovati primitivniju predneandertalsku 
te neandertalsku skupinu. Napokon, ima ostataka pravog 


čovjeka, koji pripadaju drugim rasama nego su sadašnje; 
tu skupinu nazivaju Homo sapiens fossilis. Najvažnije od 
tih dosele poznatih fosilija bile bi u morfološkom redo- 
sljedu slijedeće: 

a) Anthropus-skupina. 

Pithecanthropus erectus E. Dubois. ( ntd'^os »majmun«, 
avd'gconos »čovjek«, erectus »uspravan«). Tab. si. 3—6. 

Pronašao ga je 1891/92 E. Dubois kod Trinila na Javi, i to naj¬ 
prije 1 kutnjak, nato kalotu (gornji dio moždane lubanje), još 1 kut¬ 
njak, a 15 m dalje lijevu bedrenjaču (femur). Kasnije je Dubois 
među svojedobno sakupljenim okaminama pronašao još komadić donje 
čeljusti i komade od 4 bedrenjače. Poslije 40-godišnjeg traganja razli¬ 
čnih istraživača uspjelo je 1937 Ko e n i g s w a 1 d u u istom ležištu 
kod Sangirana pronaći još jednu kalotu uz velik komad donje čeljusti, 
a 1938 kod Kedung-Brubusa isti je istraživač pronašao još komade 
treće lubanje. Ležište se sastoji iz vulkanskog tufa i nalazi se nepo¬ 
sredno na morskim pliocenskim naslagama. Stoga je Dubois držao, 
da ležište pripada gornjem pliocenu, ali se kasnije ispostavilo, da je 
mlađe. Van E s drži, da pripada srednjem diluviju. Do istog je 
rezultata nakon pomnih istraživanja došao K oenigswald (1939), 
naime, da trinilsko ležište vjerojatno potječe iz interglacijalnog doba 
Mindel-Riss. 

Kalota pokazuje jake nadočne nabubrine (torus supraor- 
bitalis), iza očne šupljine jako je sužena, što sjeća na an- 
tropomorfe. U istom se smislu ističe brid na zatiljnoj kosti 
i jako plitko čelo. Prva kalota, koja potječe od muškog bića, 
odgovara lubanji sa sadržajem od kojih 900 cm 3 , novo pro¬ 
nađena, vjerojatno ženska, sa sadržinom od 750 cm 3 (gornja 

granica kod gorile 600 cm 3 , do¬ 
nja granica kod čovjeka — 
žene australske rase — 950 cm 3 , 
kod Evropejca je srednja vri¬ 
jednost 1300 cm 3 ). Odljevak 
lubanje pokazuje, da je treći 
česni zavoj mozga, B r o c a-ov 
zavoj govora, imao samo polo¬ 
vicu opsega kao kod sadašnjeg 
čovjeka. Čeljust je masivna, za 
Vs jača nego kod sadašnjeg 
čovjeka, jednako su kutnjaci 
veliki i široki, zadnji kutnjak 
još ne pokazuje nikakve re¬ 
dukcije. Bedrenjače pak gotovo 
su jednake kao kod sadašnjeg 
čovjeka, tako da je izražena 
sumnja, pripadaju li istoj vrsti 
kao i kalota, pogotovu, jer je 
najbliža nađena 15 m dalje od kalote. Ali kako je nađena 
u istom sloju, a fosilizacija je točno ista kao kod kalote, 
opravdava se time mnijenje, da je iste vrste, dapače, od 
istog individuuma, ma da se u zadnje vrijeme opet sve više 
javlja shvaćanje, da su to bedrenjače od drugovrsnog, čo¬ 
vjeku sličnijeg bića. 

U početku je taj nalaz različito prosuđivan. R. V i r- 
chow, Krause, W a 1 d e y e r, Ranke, Sergi, R. 
Martin tvrdili su, da je kalota od velikog antropo- 
morfnog majmuna, a bedrenjača od čovjeka; Topinard, 
Houze, Lydekker, Turner, Cunningham, da 
se radi o primitivnom čovjeku; većina stručnjaka, Dubois, 
Verneau, Manouvrier, Nehring, Schwalbe, 
Haeckel, Klaatsch, Duckworth, Soli as, 
Keith, Marsh, Osborn i dr., da je to »missing-link«, 
prelazna forma između predšasnika antropomorfa i čo¬ 
vjeka. Dubois je tvrdio, da ima kalota mnogo sličnosti 
s gibonom, ali je kasnije W e i n e r t upozorio, da postoji 
šupljina u čeonoj kosti (sinus frontalis), koje gibon nema, 
pa da je Pithecanthropus morfološki bliži čimpanzi. 

Treća lubanja pokazuje mnogo sličnosti sa Sinanthro- 
pus- om. Čelo, naime, nije tako plitko kao kod prve dvije 
lubanje, tako da se time potvrđuje, da su postojale bliske 
veze između javanskog i pekinškog čovječnjaka. 

Sinanthropus pekinensis D. Black. (Sina=Kina). Tab. 
sL 7—9. 

Pošto je 1923 Z d a n s k i pronašao kod Šu-ku-tjena kraj Pekinga 
jedan zub, nalik na čovječji, započeo je 1927 Dawidson Black 
s iskopavanjima. Pronađen je najprije zub, 1928 donja čeljust mladića, 
komadi čeljusti odrasloga i donji zubi, a 1929 naišao je P e i na mo¬ 
ždani dio lubanje i na različite zube; g. 1930 nađeni su komadi lubanje, 
iz kojih se dala sastaviti još jedna kalota. G. 1931 pronađena su u 
susjednoj Kot-dze-tang-spilji 2 komada čeljusti i komadi lubanje uz 
tragove garišta, a 1932 oruđe iz kamena i komadi paočnice (radius). 
Poslije B 1 a c k o v e smrti nastavio je s iskopavanjima W e i d e n- 
r e i c h i naišao na ostatke od kojih 28 individuuma, među njima 
komade, iz kojih je uspjelo sastaviti 3 daljnje lubanje. Nađeni su i 
komadi kosti ekstremiteta. Taj materijal još nije do kraja obrađen. 



Rekonstrukcija lubanje 
Pithecanthropusa (po Wei- 
nertu), Vs prir. vel. Sačuvani 
dijelovi su sivi. 

Ležište kod Šu-ku-tjena sastoji se iz naslaga u nekoj spilji, kojoj se 
svod srušio. Svi su slojevi zajedno debeli do 50 m. U najnižem sloju 
pronađena je prva lubanja, a ostale kosti u svim slojevima. Tu prona¬ 
đeni ostatci različnih sisavaca pokazuju, da naslage potječu iz doba 
vlažne i umjerene klime, pa se zaključuje, da je ležište iz Mindel- 
Riss-interglacijalnog doba. dok ga P e i (1939) drži starijim, naime iz 
interglacijala Giinz-Mindel. 

Ovo, dosele najznatnije paleoantropološko otkriće u 20. 
st., pokazuje nam vrstu hominida, koja je vrlo bliska Pithe- 
anthropus- u, te bi bilo opravdano i pekinški nalaz pro¬ 
zvati tim imenom. Razlika se sastoji u tome, što čelo> nije 
tako plitko, nego lako izbočeno iznad uvlake, koja se 
nalazi iza jakih nadočnih nabubrina. Sljepočni je šav go¬ 
tovo ravan kao kod antropomorfa, zatiljna kost ima jaki 
brid. Gledana odozgo, lubanja iza očne šupljine nije tako 
jako sužena kao kod Pithecanthropus-a. Sadržina lubanja 
koleba između 850 i 1220 cm 3 . Doljnja je čeljust masivna, 
bez bradnog šiljka, ali je, u poredbi sa čeljusti čimpanze 
ili gorile, jako kratka. Prema čovječjoj čeljusti od strane 
gledana izvanredno je visoka, što joj daje neobičan izgled. 
Zubi su čvrsti i veliki te pokazuju u nekim obilježjima 
mnogo sličnosti sa zubima antropomorfa, napose čimpanze, 
ali ima i svih prijelaza k zubima sadašnjeg čovjeka. Kasnije 
pronađene lubanje su na tjemenu nešto izbočenije, te se 
donekle približuju neandertalskom pračovjeku. 

Nakon nalaza prve lubanje S e r a je držao, da nije nor¬ 
malna, jer pokazuje t. zv. platibaziju (splošteno dno); no 
ovaj je prigovor oboren daljnjim nalazima jednakih lu¬ 
banja. D u b o i s je izrazio 
mišljenje, da Sinanthvopus 
ide u varijacioni opseg nean¬ 
dertalca, a Sera je našao 
sličnosti napose s gibraltar¬ 
skom lubanjom. Nalazi pak 
daljnjih lubanja pokazuju, 
da je to bio zaseban, jasno 
ograničen tip, koji ima naj¬ 
bliže veze s Pithecanthro- 
pus- om, ali već čini morfo¬ 
loški prijelaz k pračovjeku. 
Weidenreichu je uspjelo pro¬ 
naći i lične dijelove lubanje, 
i to ženske, tako da je mo¬ 
gao s pomoću tih komada 
sastaviti cijelu žensku luba¬ 
nju Sinanthropus-a. Iz te re¬ 
stauracije lubanje proizlazi, da je bila jako kosozuba (pro- 
gnatna), mnogo jače, nego kod ikoje sadašnje ljudske rase. 
Kosti ruke i noge, od kojih je najveća 31 cm dugi komad 
bedrenjače, tipično su čovječje, bez naročitih sličnosti 
s udovima antropomorfa. 

Od osobite je važnosti činjenica, da su u istom ležištu 
pronađeni tragovi garišta i kameno oruđe, iz čega slijedi, 
da su Sinanthvopus , a prema tome i njemu tako slični 

Pithecanthropus f bili inteli¬ 
gentna bića, koja su pozna¬ 
vala priređivanje vatre i pro¬ 
izvodila i upotrebljavala ka¬ 
meno oruđe. Time je pogoto¬ 
vo obeskrijepljeno mnijenje, 
da lubanja Pithecanthropus-a 
pripada velikom majmunu, a 
ujedno je to daljnji indicij, 
da bi femur iz Trinila mogao 
doista pripadati Pithecanthro- 
pus- u, jer samo biće, koje us¬ 
pravno hoda, može se služiti 
rukama, da sebi priređuje 
oruđe. 

Nalaz oruđa i tragova garišta 
pokušao se, doduše, i tako tuma¬ 
čiti, da nije Sinanthropus palio va¬ 
tru i služio se oruđem, nego neki 
viši pračovjek-ljudožder, koji je 
Sinanthropus-^ ubijao i pržio na va¬ 
tri, pa da su kosti Sinanthropus- a ostatci tih gozba. Ali bi čudno bilo, 
da nema nikakvog traga od kosti tog ljudoždera. Uz to bi se morale baš 
onda naći i različne druge kosti Sinanthropus-a, a pronađene su go¬ 
tovo samo lubanje. To se shvaća tako, da je Sinanthropus, zbog nekih 
mističnih predodžbi, običavao nositi sa sobom lubanje umrlih drugova, 
kako to još danas čine urođenici na Andamanskim otocima. 

Africanthropus njarassensis Weinert. Tab. si. 10. 

G. 1935 našao je etnolog Kohll-Larsen kod Njarasa-jezera u 
istočnoj Africi komade jako mineraliziranih lubanja. Komadi su virili iz 



Rekonstrukcija lica Sinanthro- 
pus-a (po Elliot Smithu). 



Restaurirana lubanja Sinanthro- 
pus- a (po Weidenreichu). 

Vs prir. vel. 


pješčenjaka, očito razgrađenog djelovanjem vjetra. Komadi potječu 
od 2 ili 3 lubanje. Starost se nije dala točno odrediti, a to vrijedi za 
većinu afričkih nalaza fosilnog čovjeka. Fauna se onog ležišta sastoji 
iz sadašnjih i nekih izumrlih forma. R e c k drži, da se radi o gornjem 
diluviju, dok W e i n e r t tom nalazu daje mnogo veću starost, no je¬ 
dino s obzirom na mineralizaciju. Po različnim iskustvima u tropskoj 
Africi kosti se brzo mineraliziraju. Svakako pitanje starosti nije razja¬ 
šnjeno i valjda se ne će moći nikad sigurno riješiti. 

U koliko je uspjelo komade sastaviti, što su najprije 
pokušali Reck i L e a k e y, a na to W e i n e r t, predo¬ 
čuju nam moždani dio lubanje, vrlo slične Pithecanthro- 
pus- u, samo što zatiljna kost nema tako izrazit brid, nego je 
lako zaobljena. Sadržina lubanje iznosila bi oko 1100 cm 3 . 

Eoanthvopus dawsoni Smith-Wood\vard. Tab. si. 16 i 17. 

G. 1909 iskopali su seljaci na jednoj njivi kod Piltdowna (Sussex) 
u Engleskoj okamenjenu lubanju, koja je kod toga razbijena, i bacili 
te komade na gomilu šljunka. Geolog D a w s o n, koji je saznao za to, 
pretražio je ovaj šljunak i dalje kopao, pa su pronađeni još neki 
ostatci, a 3 km dalje u jednakom ležištu donja čeljust, od koje nema 
prednjeg dijela. Fauna, pronađena u tim naslagama, odgovara pliocenu 
ili najstarijem diluviju. Nije pak sigurno, nisu li ostatci one faune 
već kao fosili došli u to ležište, pa da je samo ležište mlađeg datuma. 

Smith-Woodward sastavio je iz pronađenih ko¬ 
mada lubanju, koja u biti pokazuje obilježja pravog čo¬ 
vjeka. Sadržinu je procijenio na 1070 cm 3 . K e i t h je lu¬ 
banju na novo sastavio, a sadržina bi joj prema toj re¬ 
konstrukciji bila 1377 cm 3 , dakle kao kod sadašnjeg čovjeka. 

Dok je lubanja gotovo ljudska, donja je čeljust izvan¬ 
redno slična čeljusti čimpanze, samo je veća. Ako se k tome 
uzme u obzir, da je nađena 3 km daleko od lubanje, lako 
se nameće tumačenje, da lubanja i čeljust ne spadaju za¬ 
jedno. Stoga su mnogi stručnjaci, među njima G. S. M i 11 e r, 
M. Boule, Runnstrom, Werth, mnijenja, da je lu¬ 
banja od pravog čovjeka, a čeljust od velike vrste čim¬ 
panze, koja je tada živjela u Engleskoj, pa su je nazvali 
Pan vetus. Fredericks poređuje čeljust s onom od 
oranga. No svi engleski stručnjaci, koji su ostatke proučavali u 

originalu, među njima i vrlo 
kritični K e i t h, drže, da su 
lubanja i čeljust od istog 
bića. I H r d 1 i č k a, koji je 
1925 ispitao originalne kosti, 
priključuje se tom mišlje¬ 
nju. W e i n e r t, koji je is¬ 
prva bio prihvatio mišljenje 
o dvostrukom podrijetlu če¬ 
ljusti i lubanje, također se 
izrazio za jedinstvenost, kad 
je proučio originalne kosti. 
Po svemu je, dakle, ipak 
vjerojatnije, da se tu radi o 
izumrlom hominidu svoje 
vrste, ali koji s obzirom na 
donju čeljust ne bi spadao 
u izravnu razvojnu lozu čovjeka, nego bi zastupao neku 
postranu granu. 



Rekonstrukcija lubanje 
Eoanthropus- a (po H. Weinertu). 
V# prir. vel. 


b) Preneandertalska skupina. 

Homo Heidelbergensis Schoetensack. Tab. si. 14. 

G. 1907 iskopana je u kamenolomu blizu sela Mauer kod Heidel- 
berga vrlo dobro sačuvana fosilna donja čeljust, koju je S c h 6 t e n- 
s a c k svestrano proučio. Ležište se nalazi 25 m ispod površine u na- 



čovjeka (debela crta), čimpanze 
(punktirana crta) i sadašnjeg čo¬ 
vjeka (dvostruka crta) (po Bou- 
le-u), 7 /ž 5 prir. vel. 

Steinheimska lubanja. 


slagama, koje potječu iz inter- 
glacijalnog doba Giinz-Mindel. 

Stražnji je dio (ogranak) 
ove donje čeljusti vrlo širok 
i jak kao kod antropomorfa, 
dok trupac više sjeća na 
ljudsku čeljust. Zubi su, 
premda vrlo jaki i masivni, 
tipično čovječji, očnjak ni¬ 
šta ne iskače iznad ostalih 
zubi. Na žalost, postoji sa¬ 
mo taj ostatak, po kojem 
ne možemo zaključiti, ka¬ 
kva je bila ostala lubanja. 


Iskopao ju je 1933 kod Steinheima u Wiirttembergu F. B e rek¬ 
li e i m e r, a obradio napose H. W e i n e r t. Ležište potječe vjerojatno 
iz toplije periode, koja se javila za vrijeme Risskog ledenog doba. 

Radi se o ženskoj lubanji, koja nema s lijeve strane di¬ 
jela ličnih kosti. Čelo je plitko, ali ipak nešto izbočeno, 
tako da se ta lubanja nadovezuje na Sinanthropusa. Za¬ 
tiljna je kost u profilu zaobljena. Lične pak kosti sjećaju 

u mnogome na sadašnjeg čovjeka, tako da bi se od Stein- 
heimskog čovjeka mogla izvesti izravna loza, koja vodi 
k sadašnjemu. Pogotovu je dobilo ovo shvaćanje oslona u 
građi lubanje, pronađene kod Swanscombea, koja ima 
mnogo sličnosti sa steinheimskom, ma da je već savrše¬ 
nija. Sadržina Steinheimske lubanje iznosi oko 1070 cm 3 . 

Homo rhodesiensis Smith-Woodward. Tab. si. 11. i 12. 

U rudniku kod Broken-Hilla u Rodeziji (Juž. Afrika) iskopana je 
1921 lubanja odraslog muškarca, a 1 m dalje lijeva cjevanica (tibia) i 
komadi različnih kosti, valjda od više osoba. Ležište sadržava faunu, 
koja se od sadašnje afričke faune gotovo ne razlikuje, tako da se 
starost ležišta, kao kod većine afričkih kvarternarnih ležišta, ne 
može sigurno odrediti. Svakako, nije starije od gornjeg diluvija, a 
možda je i mlađe. Za potonje govori činjenica, da zubi pokazuju 
tragove karijesa (gnjiloće), a zubni karijes javlja se tek u novije doba. 

Na ovoj lubanji, koju je obradio Smith-Woodward, 
zapanjuje plitko čelo i upravo goleme nadočne nabubrine, 
najjače od svih lubanja fosilnih hominida. Zatiljna kost 
ima oštar brid. Sadržina je procijenjena na 1300 cm 3 , dakle 
je relativno velika. Odljevak moždane šupljine pokazuje, 
da su čeoni i sljepočni režanj mozga bili na vrlo primi¬ 
tivnom stupnju. Rodezijskog čovječnjaka možemo shvatiti 
kao zadnji vršak neke postrane loze, koja se u Africi 
sačuvala još do vremena, kada je u ostalom svijetu već 
davno preuzeo vlast sadašnji čovjek. 

Homo modjokertensis Koenigswald. Tab. si. 15. 

G. 1936 iskopan je kod Modjokerte na Javi gornji dio lubanje V/i 
godišnjeg djeteta. Ležište je iz donjeg diluvija, dakle starije od le¬ 
žišta Pithecanthropus- a. 

Dok je kod dječje lubanje sadašnjeg čovjeka čelo oko¬ 
mito ili naprijed izbočeno, ova lubanja ima dosta nagnuto 
čelo, donekle nalik na čelo dječje lubanje fosilnog antro- 
pomorfa Australopithecus-a. Sadržina iznosi 730 cm 3 , što bi 
odgovaralo sadržini lubanje odraslog od 1100 cm 3 . Svakako 
se radi o biću, koje je bilo na višem stupnju nego Pithec¬ 
anthropus , pa se ta lubanja može najispravnije pripisati 
čovječnjaku predneandertalske skupine. 

c) Neandertalska skupina. 

Homo neanderthalensis King, pračovjek ili neandertal- 
ski čovjek. Tab. si. 18—23. 

Svoje ime nosi ta forma od čuvenog nalaza u spilji u Neanderthalu 
kod Diisseldorfa, gdje su 1856 radnici našli kalotu lubanje i brojne 


dijelove 

okosnice, koje su opisali Fuhlrott 

i Schaffhausen. 

Daljnji 

su pronalasci pračovjeka slijedeći: 


God. 

Nalazište 

Predmet 

Autor 

1848 

Gibraltar 

lubanja 

Busk (opisao 

1868) 

Dupont 

1865 

La Naulette (Belgija) 

donja čeljust 

1882 

Šipka (Moravska) 

donja čeljust 

Maška 

1886 

Spy (Belgija) 

2 okosnice 

Fraipont 

1887 

Banolas (Španjolska) 

donja čeljust 

Pocheco i 




Obermaier (1915) 

1889 

Malarnaud (Francuska) 

donja čeljust 

Filhol 

1895 

Taubach (Njemačka) 

2 zuba 

N eh ring 

1899 

Krapina (Hrvatska) 

brojne okosnice 

Gorjanović- 




Kramberger 

1906 

Ochoz (Moravska) 

donja čeljust 

Rzehak 

1908 

Le Moustier 




(Francuska) 

okosnica 

Klaatsch i Hauser 

1908 

La Chapelle-aux- 




Saints (Francuska) 

okosnica 

Bouie 

1909 

La Ferassie 
(Francuska) 

Pech de l’Aze 

2 okosnice 

Peyrony 

1909 




(Francuska) 

dječja lubanja 

Peyrony 

1910 

St. Brelade 



(Francuska) 

zubi 

Keith 

1912 

La Quina (Francuska) 

okosnica 

H. Martin 

1914 

Ehringsdorf 




(Njemačka) 

donja čeljust 

Sch\valbe 

1916 

Ehringsdorf 

donja čeljust 



(Njemačka) 

H. Virchow 

1925 

Ehringsdorf 




(Njemačka) 

lubanja u 




komadima 

Weidenreich 

1925 

Tabgha (Galileja) 

dio lubanje 

Turville-Petre 

1926 

Gibraltar 

dječja lubanja 

Carrow 

1929 

Saccopastore (Italija) 

2 lubanje 

Sergi 

1931 

Kiik-Koba (Krim, 


Rusija) 

2 okvsnice 

Bonč-Osmolovskij 

1931/32 

Sukul (Palestina) 

10 okosnica j 

1 

Tabun (Palestina) 

čeljust i ženska 

Garrod, 



okosnica 

> Mac Cown i 


Džebel Kafze 


Neuville 


(Palestina) 

5 okosnica J 

1 

1939 

Monte Circeo 




(Italija) 

lubanja 

Blanc 


Ležišta pračovjeka popraćena su faunom, koja odgovara toploj klimi 
zadnjeg interglacijalnog doba (Riss-Wiirm), ili faunom, koja odgovara 
već hladnijoj klimi, dakle početku zadnjeg (wiirmskog) ledenog doba, 
što znači, da je pračovjek vladao zemljom više od 100.000 godina. 


Lubanja pračovjeka po¬ 
kazuje vrlo masivne ko¬ 
sti, tako da je R. V i r- 
chow, s obzirom na ne¬ 
potpune nalaze u Nean¬ 
derthalu i Spyju, tvrdio, 
da su to bolesno pretvo¬ 
rene kosti. Kasniji su na¬ 
lazi, počevši s Gorjano- 
vićevima u Krapini, po¬ 
kazali, da je taj »bole¬ 
snik« bio svojevrsna for¬ 
ma čovjeka, proširena od 
Španjolske sve do južne 
Rusije i Palestine. Gla¬ 
vna su obilježja pračo¬ 
vjeka: Tijelo niskog uz¬ 
rasta s masivnim jakim 

Rekonstrukcija lica rodezijskog pra- ^OSlmia. Glava velika, 
čovjeka, prema kipu bečkoga antropo- -Llćni CllO lubanje mnogo 
loškoga zavoda, ali s glatkom kosom, jače razvijen nego kod 

sadašnjeg čovjeka. Do¬ 
nja čeljust sprijeda koso odsječena bez bradnog šiljka, 
njezin stražnji dio širok. Nosni otvor vrlo širok. Očne 
šupljine upravo goleme, a nad njima jake nadočne nabu¬ 
brine. Čelo plitko. Moždani dio lubanje splošten, tako da 
ima zatiljna kost jako kos položaj. Noge relativno kratke. 
Bedrenjača (femur) ukrivljena. Trnoviti nastavci na vrat- 



Komadi lubanja krapinskog pračovjeka u Geološko-paleontološkom 
muzeju u Zagrebu. 


nim kralješcima stoje gotovo vodoravno, ne koso, kao kod 
nas. Uz to još cijeli niz sitnijih obilježja, koja sjećaju na 
prilike kod antropomorfa. 

Sadržina lubanje prilično je velika, prosječno 1450 cm 3 , 
dakle nipošto manja nego kod sadašnjeg čovjeka. Kod toga 
treba naravno uvažiti, da za prosuđivanje kakvoće mozga 
sadržina lubanje ne znači baš mnogo. Površina moždane 
kore ovisi prije svega o razbrazdanosti mozga. Neki se 
zavoji mozga mogu još donekle razabrati na odljevcima 
nutrine lubanje. Od najhitnijeg pak značenja po kakvoću 
mozga jest gustoća i poredak stanica u kori, t. zv. cito- 
arhitektonika, o kojoj nam sadržina lubanje ne može ništa 
kazati. Odljevci moždane lubanje pračovjeka u ostalom 
pokazuju, da su moždani zavoji bili primitivni i široki, 
napose je treći čeoni zavoj, gdje se nalazi središte govora, 
bio dosta jednostavan. B o u 1 e drži, da pračovjek nije 



Tri donja kralješka šije i prvi grudni kralježak kod: A čimpanze, 
B pračovjeka, C sadašnjeg čovjeka (po Boule-u). 3 /7 prir. vel. 

Okosnice pračovjeka iz La Chapelle-aux- 
Saints i sadašnjeg Australca (po Boule-u). 


hodao sasvim uspra¬ 
vno, nego, radi polo¬ 
žaja trnovitih nasta¬ 
vaka, s prignutom ši¬ 
jom, dok W e i d e n- 
r e i c h to s obzirom 
na građu kukovi ja po¬ 
riče. Kameno i košta¬ 
no oruđe i tragovi 
garišta, koji popraćuju 
nalaze kosti pračovje¬ 
ka, pokazuju, da je 
pračovjek znao sve to 
priređivati i upotre¬ 
bljavati. 

Ostatci pračovjeka s 
različitih nalazišta po¬ 
kazuju izvjesne razli¬ 
ke. Tako se gibraltar¬ 
ska lubanja ističe po 
nekim obilježjima, u- 
pravo golemim otvo¬ 
rom nosne šupljine i 
jakom sploštenošću 
moždanog dijela. Na 
nju podsjeća i lubanja 
iz Saccopastore. Če¬ 
ljust iz Ehringsdorfa 
na sredini (simfizi) je 
jako naprijed izboče- 
na. Napose pokazuju 
veliku varijabilnost na¬ 
lazi iz Palestine. Tu su razlikovali tabunski tip s obilje¬ 
žjima tipičnog neandertalca i sukulski tip, koji je izglađe- 
niji i sjeća na fosilnog čovjeka iz Cro-Magnona. Donja 
čeljust ima kod potonjeg već kao neki početak bradnog 
šiljka. Ima pak i forma, koje ona dva tipa povezu¬ 
ju. M. F. Ashley-Montagu dolazi stoga do zaključka, 
da bi se moglo raditi djelomično o križancima između 
neandertalca i pravog čovjeka, dok drugi u onim po¬ 
srednim tipovima vide prijelaze između neandertalca i 
najstarijih forma pravog čovjeka. Svakako ta raznolikost 
pokazuje, da je pračovjek bio pocijepan na rase, pa da je 
i inače pokazivao varijabilnost, što je i s obzirom na 

razdoblje bar od ko¬ 
jih 100.000 godina nje¬ 
gova opstanka razum¬ 
ljivo. Kao neka oštri¬ 
je odijeljena rasa 
pračovjeka ili kao za¬ 
sebna vrsta može se 
smatrati 

Homo soloensis Op- 
penoorth, nazvan i 
Javanthropus , pračo¬ 
vjek s otoka Jave. 
Tab. si. 24. 

Uz rijeku Solo, uz koju 
se nalazi i Trinil, nalazi¬ 
šte Piihecanthropus-A , i to 
10 km od tog nalazišta, 
kod Ngandonga, iskopao 
je 1932 Oppenoorth 
brojne ostatke od 11 lu¬ 
banja, od kojih je 6 sa¬ 
čuvano kao kalote. Ležište 
je diluvijalno, i to vjero¬ 
jatno iz Riss-Wiirmskog 
interglacijalnog doba. 

Lubanje pokazuju 
uglavnom obilježja 
Neandertalca, ali se sve ističu naročitom plitkošću čela i 
na zatiljku osobito velikim pričvršćenim poljem mišića 
šije. Sadržina im se kreće između 1200 i 1300 cm 3 . 


Rekonstrukcija lica neandertalskog 
pračovjeka. Na osnovi rekonstrukcije 
mišića glave po Boule-u i očito po toj 
rekonstrukciji priređenog crteža po uputi 

O. Abela. 


d) Skupina Homo sapiens fossilis. Tab. si. 25—30. 

Iz naslaga zadnjeg (wiirmskog) ledenog doba, te napose 
iz prapora (Loss), koji su vjetrovi nanosili u stepe onog 
hladnog vremena, ima brojnih ostataka pravog čovjeka. 
Sob, mamut, dlakavi nosorožac, spiljski medvjed bili su 
njegovi suvremenici. Među tim čovječjim fosilijama ima 
tipova, koji se vrlo približuju obilježjima izvjesnih rasa 


sadašnjeg čovjeka, a ima i tipova, koji sjećaju još na pra¬ 
čovjeka. Svima tim tipovima diluvijalnog čovjeka dao je 
S c h w a 1 b e ime Homo sapiens fossilis. Svakako je i di- 
luvijalni čovjek bio pocijepan na rase, ali su svi ti tipovi 
povezani prelaznim likovima, tako da se mišljenja razi¬ 
laze o tome, možemo li ograničiti pojedine rase. 

Klaatsch i Hauser su na osnovi okosnice, pro¬ 
nađene 1909 u spilji Combe Capelle u južnoj Francuskoj, 
ovaj tip zajedno s nekim sličnim tipovima proglasili po¬ 
sebnom Aurignacskom rasom. 

Istoj grupi pribrajaju još slijedeće nalaze: okosnicu iskopanu 1891 
u Brnu; brojne nalaze iz Predmostf u Moravskoj, gdje su iskopavali 
od 1882 dalje M a š k a i na to K f i ž, i to okosnice od 8 odraslih i 12 
mlađih osoba; kalotu iz Briixa od 1871; lubanju, koju je 1883 iskopao 
F r i č u praporu u Podbabi kod Praga; napokon ima slična obilježja i 
lubanja od Galley-Hilla na ušću Temze, koju je iskopao E 1 1 i o t 
1888. Za potonju lubanju, doduše, nije sigurno, nije li tek naknadno 
došla u one diluvijalne naslage. 

Čelo je kod tih tipova još dosta plitko, lubanja uska i 
dugačka, zatiljak već zaokružen. Lični je dio uzak i visok. 
Donja čeljust kod nekih lubanja ne pokazuje još jasan 
šiljak na bradi, nego je brada ravno odsječena. Ostala 
okosnica mnogo je gracilnija nego ona u pračovjeka. 
Klaatsch nalazi izvjesne sličnosti sa sadašnjom austral¬ 
skom rasom. 

Iz gornjeg diluvija, napose iz doba, kada su se već po¬ 
čeli wiirmski ledenjaci povlačiti, potječu okosnice s obi¬ 
lježjima, koja bi se mogla shvatiti kao odlike naročite 
t. zv. Cro-Magnonske rase. 

Ovamo idu okosnice, koje je 1868 Lartet iskopao u Cro-Magnonu, 
u dolini rijeke Vezčre; dalje okosnica, koju je 1872 kod Laugerie- 
Basse u istoj dolini pronašao Massćnat; okosnica, koju su 1888 našli 
Fćaux i H a r d y kod Chancelade; ostatci iz Duruthya i Les Ho- 
teauxa; okosnice iz gornjih slojeva spilje kod Mentonea, gdje su od 
1872 do 1892 kopali redom Rivičre, Julie n, Abbo i napokon 
Verneau; 2 okosnice, muška i ženska, pronađene 1914 kod Ober- 
kassela kod Bonna i obrađene od Verworna, Bonneta i Stein- 
m a n n a i dr. 

Cro-Magnonski tip vrlo je robusne građe, visokog stasa 
(175—189 cm), lubanja je dugačka, ali je lični dio širok i 
kratak sa širokim očnim šupljinama. Donja čeljust ima 
izrazitu bradu. Taj tip nalazimo u bitnim njegovim pote¬ 
zima još danas kod stanovnika Kanarskih otoka i kod 
predstavnika dalijske rase. 

Za nalaz od Chancelade istaknuo je već T e s t u t (1890), 
da obilježja lubanje potsjećaju na eskimske lubanje. Vi¬ 
sinu tijela je procijenio po duljini bedrenjače na 159 cm, 
što bi se podudaralo sa stasom Eskima. Zato drže neki 
stručnjaci, među njima i Eickstedt, da se radi o 
posebnoj rasi, pogotovu, jer su 1928 pronađene kod Le 
Roc-a 3 slične okosnice. 

Oštrije se razlikuje od spomenutih tipova Grimaldi-rasa. 

Radi se o 2 okosnice, od mlađeg muškarca i starije žene, koje je 
1901 knez Albert od Monaka iskopao u najdonjem sloju na¬ 
slaga u spilji »Grotte des enfants« kod Mentonea, a obradio ih je 
R. Verneau. 


Lubanje su uske i dugačke, kosozube (prognatne), pa u 
tome kao i nekim obilježjima pokazuju mnogo sličnosti 
s lubanjom današnjih Crnaca. Stas je bio nizak, 156—159 
cm. Noge su jako dugačke zbog relativno velike duljine 
golijeni, a jednako je i podlaktica relativno dugačka, što 
sve također sjeća na Crnce, a još više na Negrite. Ipak time 
nije kazano, da bi bila ova rasa predšastnik Crnaca. 
Verneau drži, da taj tip predočuje primitivnu formu 
Cro-Magnonaca. 

Vadjak. Tab. si. 31. U diluvijalnom ležištu kod Vadjaka 
na Javi iskopao je 1886 E. D u b o i s komade čeljusti i luba¬ 
nju, koja pokazuje plosnato 
čelo s jedva naznačenim iz- 
bočenjem, svojim pak širo¬ 
kim očnim šupljinama pod¬ 
sjeća na Cro-Magnonce. D u- 
b o i s je taj tip nazvao pro- 
toaustralskim. Weinert 
drži, da je to daljni razvojni 
stupanj pračovjeka iz Ngan¬ 
donga i predšasnik sadašnjih 
Australaca. 

Kanam i Kanjera. Od na¬ 
ročitog značenja za pitanje, 
kada je nastao pravi čovjek, Homo sapiens , mogao bi biti 
nalaz u Kanamu kod Viktorijina jezera u središnjoj Africi, 
gdje je 1931 L. S. B. Leakey pronašao prednji dio ljud- 



Ostatak čovječje čeljusti iz Ka¬ 
nama gledane odozgo (po L. S. B. 
Leakey-u) br. bradni šiljak. 

sice čeljusti s tipičnim bradnim šiljkom, dakle tipične 
čeljusti vrste Homo sapiens , ali u ležištu, u kojem su pro¬ 
nađeni ostatci izumrlih slonova Dinotherium i Mastodon, 
što bi odgovaralo donjem diluviju. Ležište sastoji iz naslaga 
Viktorijina jezera, kojega je razina u ono doba bila mnogo 
viša nego danas. To je ležište mnogo starije nego ležišta 
Pithecanthropus- a ili neandertalca. Nešto je mlađe, iz 
srednjeg diluvija, ležište u Kanjeri, gdje je Leakey 
pronašao ostatke čovječje lubanje. Komisija brojnih stru¬ 
čnjaka, koja je u Londonu 1933 ispitala te okamine, izja¬ 
vila se za njihovu visoku starost, kao i za to, da pripadaju 
vrsti Homo sapiens. Geolog Boswell, koji je poslije 
toga ispitao ona ležišta u središnjoj Africi, izrazio se vrlo 
skeptički i ne vjeruje u tako veliku starost tih ostataka. 
L e a k e y pak i nakon toga ostaje kod svoje tvrdnje o sta¬ 
rosti onih fosili ja. 

Swanscombe. S time, da bi već u srednjem diluviju, a 
možda i ranije, živio pravi čovjek, slaže se i nalaz kod 
Swanscombea na donjoj Temzi u Engleskoj, gdje je 1935 
A. T. Mar st on pronašao u šljunku t. zv. 100-stopne 
terase rijeke Temze zatiljnu kost nalik na čovječju, a go¬ 
dinu dana kasnije 7 m dalje tjemenu kost. Ležište potječe 
bez sumnje iz Mindel-Riss-interglaci jalnog doba. Kosti, 
koje je ispitala komisija stručnjaka, spadaju jednoj 
lubanji, i to vjerojatno ženskoj. Sadržina čitave lubanje 
procijenjena je na 1325 cm 3 . Odljevci nutrine pokazuju 



Kronologija kvaternarnog doba s oznakom nalaza fosilnih Hominida 
(debele crte). Duljina razdoblja prema astronomskim računima Milan- 
kovića. Crtkane pruge označuju hladnu arktičku, bijele pruge topliju 
klimu. Druge dvije faze često se pribrajaju pliocenu. 


dobro razvijene zavoje. Od sadašnjeg čovjeka razlikuju se 
te kosti po širini zatiljka, i što su vrlo debele. U profilu 
je zatiljak lijepo zaokružen bez ikakva brida. Svakako se 
dakle radi o formi, vrlo bliskoj pravom čovjeku. Mnogo 
zajedničkih obilježja ima taj nalaz sa Steinheimskom lu¬ 
banjom, tako da bi se mogla, kako već istakosmo, odatle 
preko Swanscombskog tipa izvesti loza sadašnjeg čovjeka. 

Na prekretnici wiirmskog ledenog doba i aluvija javljaju 
se čovječji tipovi, na koje se već priključuju oblici da¬ 
našnjeg čovjeka. To su u Europi napose nalazi iz spilje 
Mas d’Azil u Francuskoj i spilje Ofnet u Bavarskoj, u 
kojoj su pronađeni ostatci od 33 okosnice. Lubanje iz 
spilje Ofnet pokazuju već sve oblike, koje i danas nala¬ 
zimo u Evropi, ima dolihocefalnih i brahicefalnih. I na 
nalaze jednake starosti u drugim zemljama isto se priklju¬ 
čuju današnji tipovi u tim zemljama. Tako su u Austra¬ 
liji kod Cohune , kod Jervoisa i kod Talga ja nađeni 
ostatci čovjeka, od kojih potječe potonji, dapače vjero¬ 
jatno iz gornjeg diluvija. Njima se, doduše, pokušalo pri¬ 
pisivati naročito značenje, ali su se napokon ispostavili 
kao forme vrlo slične današnjim urođenicima tog konti¬ 
nenta. Isto vrijedi za različne nalaze u Africi, među ko¬ 
jima je neko vrijeme bio vrlo važan nalaz iz sutjeske 
Oldoway u istočnoj Africi, gdje je 1913 R e c k našao 
čovječju okosnicu, kojoj je pripisao veliku starost. Nalaz 
u 01dowayu sastoji se iz 5 slojeva. Donja 4 potječu iz 
pluvijalnog doba, koje odgovara ledenomu doba u Evropi. 
U 2. sloju nalazila se okosnica, ali u položaju čučanja, što 
znači, da je bila u tom položaju pokopana i tako došla u 
ono ležište. B o s w e 11 je našao u grudnom košu te oko¬ 
snice zemlju iz najgornjeg sloja, što znači, da je okosnica 
iz doba stvaranja te površne naslage ili je još mlađa. Kako 
su Mollison i Gieseler pokazali, specifična je te¬ 
žina tih kosti ista kao svježih ljudskih kosti. Mollison 
je upozorio na to, da lubanja ima sličan tip, kao sadašnji 
Crnci plemena Masai. S time se slaže i visina tijela od 
180—184 cm. 

Svi nalazi fosilnih hominida iz diluvija potječu, kako je 
vidljivo, iz staroga svijeta. Argentinski paleontolog F. 
Ameghino je, doduše, opisao više, tobože tercijarnih 
ostataka čovjeka iz Južne Amerike. Radi se o komadima 
lubanja, komadima nekih drugih kosti, dalje o prvom 
vratnom kralješku (atlasu), nađenom na Monte Hermoso 
i dr. Ameghino je na tim ostatcima, koje pripisuje 
ljudskim predšasnicima, nazvanima Tetraprothomo, Triprot- 
homo , Diprothomo i t. d., osnovao tvrdnju, da se čovjek 
u toku tercijarnog doba razvio u Južnoj Americi. Kako 
je to napose H r d 1 i č k a pokazao, svi ti ostatci potječu 
od sadašnjeg čovjeka, komad bedrenjače pak od velikog 
grabežljivca iz porodice mačaka, a starost je onih ležišta 
nesigurna. Radi se, dakle, o tome, da je inače tako zaslužni 
Ameghino s onim svojim tvrdnjama potpuno zastranio. 

VI. NAZORI O PRED5ASNICIMA ČOVJEKA. 

Na osnovi činjenica, koje pružaju paleoantropologija, 
anatomija i embriologija, izražena su o podrijetlu čovjeka 
kao fizičkog bića brojna mišljenja, koja možemo svrstati 
u dvije grupe: poligenistička (polifiletička) i monogeni- 
stička (monofiletička). Poligenisti smatraju, da je današnji 
ljudski rod produkat više konvergentnih loza, koje su se 
već u donjem tercijaru odcijepile od zajedničkog debla, 
i da je svaka od tih loza bila izvorom nekih majmuna i 
neke ljudske grupe. 

Glavni je predstavnik poligenizma bio H. Klaatsch 
(1910), koji drži, da su se gorila i neandertalac razvili iz 
zajedničke loze, koja se dalje nastavila s Crncima, a 
druga, orangoidna loza, da je dala izvor orangu i preko 
aurignacske rase Mongolima. Sličnim nazorima naginje 
T h. A r 1 d t (1915), koji zastupa hipotezu, da su se od 
eocenskih Tarsioidea odcijepile 3 grane, jedna, kojoj bi 
vršci bili Cebidi, Semnopithecini, orang i Mongoli, druga, 
koja vodi Hapalidama, gibonima, izumrlom Dryopithecus- u, 
čimpanzi, Pithecanthropus- u i europidnoj rasi, i treća, koja 
je dala izvor izumrlom Sivapithecus- u, gorili i Crncima. G. 
S e r g i (1913) predviđa, dapače, pet razvojnih loza, od 
kojih je jedna Dryopithecus s Neandertalcem i heidelb. 
čovjekom) izumrla, isto i druga (neki Ameghinov »pra¬ 
čovjek«), samo što je ostao od nje odvojak, iz kojeg su se 
razvili kao posebna loza američki urođenici. Treća loza 

obuhvaća gorilu, čimpanzu, Crnce i bijelu rasu, a četvrta 
orangutana i Mongole. 

Poligenistički pokušaji nisu našli mnogo pristaša, jer je, 
kako je to napose H. V. V a 11 o i s iscrpljivo objasnio, 
isključeno, da bi mogle sve brojne prilagodbe, koje su 
tipično ljudske i zajedničke svim sadašnjim ljudskim ra¬ 
sama, u više navrata neovisno nastati. Golema većina 
stručnjaka zastupa stoga monogenističko gledište, naime, 
da je današnji ljudski rod jedinstvenog podrijetla, ma da 
se razilaze nazori o tome, u koje se je doba i iz koje 
grane zajedničkog debla primata odvojila ljudska loza. 

Što se neposrednih predšasnika čovjeka tiče, to se pri¬ 
pisuje glavno značenje fosilnim ostatcima, ma da ima i u 



Profilne konture moždanog dijela lubanja: čim. čimpanze, Pith. Pi- 
thecanthropus-a, Sin. Sinanthropus- a, So. javanskog pračovjeka, Ne. 
neandertalskog pračovjeka, Va. čovjeka od Vadjaka, Au. sadašnjeg 
Australca, Eur. sadašnjeg Evropljanina. Vs prir. veličine. 

njihovu ocjenjivanju različitih mnijenja. Najviše pristaša 
ima nazor, da je čovjek prošao morfološke stupnjeve, 
koje nam predočuju Pithecanthropus, Sinanthropus , Homo 
neanderthalensis i Homo sapiens fossilis. Da Pithecanthro¬ 
pus spada u izravnu lozu čovjeka, za to se već izjavio E. 
Dubois i s njime svi stručnjaci, koji u Pithecanthropus-u 
vide prelaznu formu; napose je pokušao Schwalbe 
(1899) točnom anatomskom analizom potkrijepiti nazor, da 
je razvitak čovjeka pošao preko Pithecanthropus- a i Nean¬ 
dertalca. Kasniji su nalazi taj nazor još upotpunili, pa ako 
upoređujemo profile lubanja, pruža nam se od Pithec- 
anthropus-a do čovjeka gotovo potpuna razvojna serija. 
Napose i E. Fischer i H. W e i n e r t zastupaju to 
mišljenje. 

No time se ne postavlja tvrdnja, da bi bio baš onaj 
Pithecanthropus, čija nam je lubanja sačuvana, ili baš 
jedan od pronađenih Sinanthropus-a ili Neandertalaca naš 
neposredni predšasnik. Pa bio bi zbilja malo vjerojatan 
slučaj, da bi se baš ostatci onih individuuma sačuvali, koji 
sačinjavaju neposrednu ljudsku lozu. Nego one ostatke 
shvaćaju vrlo malo promijenjenim potomcima izravnih 
predšasnika čovjeka, isto tako kao što se današnji Australci 
smatraju malo promijenjenim potomcima predšasnika svih 
ostalih ljudskih rasa. Jedino kao morfološki stupanj mo¬ 
žemo Australce nazvati pređima ostalih ljudskih rasa, 
ma da time nitko ne misli kazati, da je neki sada živući 
Australac otac nekog Evropljanina. Zato i starost fosilnih 
nalaza hominida nipošto nema onu važnost, kakvu bi joj 
često htjeli pripisivati. Po tom mnogo zastupanom nazoru 
ljudski bi se predšasnici vrlo slični Pithecanthropus- u dalje 
razvili u forme poput Sinanthropus-a , ovi bi se upotpunili 
u pravcu Steinheimca i još dalje u pravcu Neandertalca, a 
konačno bi iz Neandertalcu sličnih forma nastao pravi 
čovjek. Eoanthropus , ako zbilja spadaju čeljust i lubanja 
zajedno, bio bi jedan postrani izumrli ogranak; jednako bi 
bio Homo rhodesiensis krajni ogranak loze, koja je drugim 
smjerom pošla od Neandertalca. 

Ima i nazora, da Neandertalac ni morfološki ne spada u 
neposrednu lozu čovjeka. Već je Sera držao, da je to 
posebna forma čovjeka, prilagođena na ledeno doba; zato 
tako robustna okosnica. Ali to se ne slaže sa činjenicom, 
da je Neandertalac živio već kroz čitavo toplo Riss- 
Wiirmsko interglaci jalno doba, a da ima i pravi čovjek 


iz ledenog doba. Ističe se također, da postoji izvjesna po¬ 
teškoća za mnijenje, da je Neandertalac izravan predšasnik 
sadašnjeg čovjeka, u činjenici, da ima ostataka pravog 
čovjeka starijih nego su ostatci Neandertalca. Tu dolazi 
napose u obzir lubanja iz Swanscombe-a, pogotovu, jer se 
ona priključuje na steinheimsku lubanju. 


Kojim bi putem bio pak pošao razvitak od nižih 
stupnjeva do stupnja Pithecanthropus- a, za to ima prilično 
malo oslona u okaminama. Ostatci primata poznati su 
sve od donjeg eocena dalje. Dosele je poznato od fosilnih 
primata: 15 rodova Chyromioidea, svi iz eocena, 12 rodova 
Lemuroidea, od eocena do diluvija, 22 roda Tarsioidea, 
svi iz eocena, 1 rod širokonosaca, Homunculus iz miocena, 
4 roda Cercopithecina iz miocena i pliocena, 3 roda 
Semnopithecina iz pliocena, 4 roda Hylobatina, od oligo- 
cena do pliocena i 7 rodova Anthropopithecina iz miocena 
i pliocena. Radi se većinom o zubima ili donjoj čeljusti, 
ima sačuvan i koji desetak lubanja i par okosnica, dakle 

vrlo skučen materijal. Je¬ 
dan od najstarijih fosilnih 
primata je Tarsioid Teto- 
nius (Anaptamorphus) iz 
donjeg eocena u Wyomin- 
gu, kojemu su već Ćope, 
a kasnije i mnogi drugi, 
pripisivali naročito znače¬ 
nje kao zajedničkom pred- 
šasniku i majmuna i čo¬ 
vjeka. Za međusobne veze 
antropomorfa ima nešto 
više podataka. Za gibone 
drži S c h 1 o s s e r, da im 
oligocena, na kojega po¬ 
vezuje Pliopithecusa iz miocena, a dalje sadašnje gibone. 
Više ostataka antropomorfa, zubi i donjih čeljusti, iz 
miocena u Evropi i Indiji pribraja se rodu Dryopithe- 
cus. D. Fontani iz Francuske pokazuje izvjesne slično¬ 
sti sa zubalom gorile, D. germanicus ima više sličnosti sa 
čimpanzom, a kutnjaci D. Darwini naliče na čovječje, tako 



Tetonius (Anaptamorphus) homun¬ 
culus, lubanja (po Cope-u) 
lVs prir. vel. 

je praotac Propliopithecus iz 



Dryopithecus Fontani, 
prednji dio donje čeljusti (po Abelu) 
V 2 prir. vel. 


da i Gregory i O. Abel i H. Weinert dolaze do 
zaključka, da njegov položaj nije daleko od loze hominida. 
S Dryopithecus- om je već Dubois doveo u srodstvenu 
vezu Palaeopithecus- a iz donjeg pliocena u Indiji, od kojega 
je sačuvana gornja čeljust; Gregory pak smatra, da je 
Palaeopithecus forma bliska gorili. Drugi veliki antropo- 

morf, Sivapithecus , po¬ 
znat je iz miocena u In¬ 
diji, i to po komadima 
čeljusti. Kutnjaci su po 
svom obliku sličniji čo¬ 
vječjima nego kutnjaci 
sadašnjih antropomorfa, 
tako da je G. E. P i 1- 
grim (1915) pokušao 
ovu formu smjestiti me¬ 
đu hominide, što se 
međutim ne slaže s obli¬ 
kom očnjaka, koji strši 
preko ostalog zubala kao kod ostalih antropomorfa. Kod 
Taungsa u Južnoj Africi, u ležištu iz donjeg diluvija, pro¬ 
nađena je 1924 dječja lubanja uz dio donje čeljusti. R. A. 
D a r t, koji ju je ispitao, nazvao je taj nalaz Australo- 

pithecus africanus. Sadr- 
žinu lubanje odredio 
je D a r t s 520 cm 3 , što 
bi odgovaralo sadržini 
odrasle lubanje od 625 
cm' 3 , pa je bio stoga mni¬ 
jenja, da je to neka pre- 
lazna forma k hominidi- 
ma. Kasnije je W. Abel 
odredio sadržinu s 390 
Sivapithecus orientalis cm 3 , odrasla lubanja ima- 

r^gnt n J b e el a C ) lj “ 3 St pX PO vS: la bi prema tome tek 450 

cm' 3 ; naročito s obzirom 
na zubalo W. Abel dolazi do zaključka, da Australopi- 
thecus ne stoji u neposrednoj vezi s lozom hominida. G. 
1937 pronašao je R. Broom kod Sterkfonteina u Trans- 

Australopithecus africanus Dart, 
dječja lubanja (po Dartu). Vs 
prir. vel. 



Australopithecus, prednji dio gor¬ 
nje čeljusti odrasloga (po R 
Broomu) Vs prir. vel. Oč. očnjak 


valu ležište iz srednjeg dilu- 
vija različne ostatke slične, 
ali gotovo odrasle forme. Naj¬ 
važniji je komad gornje če¬ 
ljusti, koji pokazuje, da je 
zubalo bilo izvanredno slično 
čovječjemu, jer očnjak ništa 
ne iskače iznad ostalih zubi. 
S obzirom na zubalo B r o o m 
je za tu formu predložio na¬ 
ziv Plesianthropus. Drugu 
ovoj blisku formu pronašao je 
B r o o m 1938 kod Krom- 
draaia nedaleko od Sterkfon- 
teina. Radi se o većem dijelu 
lubanje, koje se sadržina pro¬ 
cjenjuje sa 600 cm 2 . Luba¬ 
nja pripada velikom antro- 
pomorfu, ali je zubalo opet 
nalik na čovječje. Iz oblika 
zatiljnog zgloba proizlazi, 
da je ta forma hodala već 
poluuspravno. Taj je nalaz 
nazvan Paranthropus tobu- 
stus. Ležište je iz gornjeg 
diluvija. Sve to ukazuje na 
to, da se radi o posebnoj 
izumrloj lozi antropomorfa, 
koja je morfološki bliža čo¬ 
vjeku nego sadašnji antro- 
pomorfii. 

Kako bi imali zamišljati 
srodstvene veze čovjeka s 
ostalim primatima, u zadnje 
su vrijeme pokušali izraziti 
rodoslovnim crtežima H. F. 
O sb o r n, W. K. Gr ego- 
ry, A. Naef i H. Wei- 
n e r t. 



Rodoslovlje hominida i antropomorfa po H. Osbornu. 

O s b o r n drži, da se čovječja loza u oligocenu odijelila 
od loze, koja vodi k antropomorfima, i to s obzirom na 
kameno oruđe iz Red-craga i Fox-halla u Engleskoj. 
M o i r, koji je pronašao to već dosta savršeno oruđe, drži, 
da potječe iz pliocena, iz česa bi proizlazilo, da su se ho- 
minidi razvili već mnogo ranije. Loze hominida i antropo- 
morfida bile bi po nazoru Osborna dvije usporedne 
grane, kakve nam i inače paleontologija često predočuje 
kod različnih drugih grupa sisavaca. Napose upozoruje i 
W. E. L e Groš Clark na to, da treba pretpostaviti kod 
primata više usporednih razvojnih loza, pa da međusobne 
sličnosti ne moraju biti izraz neposrednog srodstva, nego 
samo jednako ili slično usmjerenog usporednog razvitka. 

Gregory drži, da je loza hominida i velikih antropo¬ 
morfa bila sve do miocena zajednička, dok bi se loza gi- 



Rodoslovlje hominida i antropomorfa po W. K. Gregoryu (1920). 


bona već na početku oligocena bila ocijepila. I Naef sta¬ 
vlja razvitak hominida u tercijarno doba, i to na svršetak 
miocena, te drži, da se loza antropomorfa odvojila od 
ljudske već sredinom oligocena, ali po njegovu nazoru 
dolazi poslije odvajanja antropomorfa još jedan nepoznati 
razvojni stupanj na početku miocena, koji u daljnem raz¬ 
vitku napokon dovodi do stupnja hominida. 



W e i n e r t, čiji su crtež rodoslovlja primata prihvatili i 
mnogi drugi antropolozi (E. F i s c h e r, Verschuer, 
Eickstedt i dr.), stavlja odvajanje loza hominida i 
antropomorfa u mnogo kasnije doba, u pliocen. On napose 

ističe, kako od svih antropomorfa ima čimpanza najviše 
zajedničkih obilježja s čovjekom: poredak izlaska žila 
kucavica iz luka glavne odvodnice (aorte) jednak je kao 
kod čovjeka, što vrijedi, doduše, i za gorilu; šupljina u 
čeonoj kosti ima oblik, iz kojega se može izvesti oblik te 
šupljine kod Pithecanthropus -a i dalje kod Neandertalca i 
sadašnjeg čovjeka; poseban otvor, foramen spinosum, na 
donjoj strani lubanje za prolazak nekog živčića i nutarnje 
čeljusne kucavice postoji kod čimpanze jednako često kao 
kod čovjeka, dok je kod gorile rjeđi; mjesto, gdje se na 
lubanji pričvršćuju mišići šije, kod čimpanze je izbočeno 
kao kod čovjeka, dok je kod gorile i oranga plosnato; 
bubreg čimpanze ima isto kao čovječji više papila, dok 
gorila i orang imaju samo 1 papilu. Trudnoća traje kod 
čimpanze isto kao kod čovjeka, 280 dana. Naročita se 
važnost pripisuje Uhlenhuth-Nuttalovoj reakciji, 
iz koje slijedi, da je krvni serum čimpanze gotovo isto¬ 
vjetan s čovječjim, dok gorila i orang pokazuju jasne 
razlike; ako pomiješamo s antiserumom za čovjeka serume 
čovjeka i različnih antropoida, odnošaj je u količini taloga, 
izražen u brojkama: za serum čovjeka i čimpanze 10—12, 
za serum gorile 6, oranga 4, za pavijana 4—3. U tom po¬ 
gledu se navodi, da se brojevi izomera jedne te iste bjelan¬ 
čevine kreću u kvadriljonima i kvintiijonima, pa izgleda 
gotovo nemoguće (vjerojatnost tek kojih IO" 24 ), da bi se 
mogao javiti tu i tamo isti izomer neovisno, uslijed neke 
konvergencije ili si. Do sličnih zaključaka kao Weinert 
dolazi i A. K e i t h. K e i t h je cijeli niz anatomskih obi¬ 
lježja izrazio točkama, pa je našao, da čovjek ima sa čim¬ 
panzom 396 točaka zajedničkih, s gorilom 385, s orangom 
272, a s gibonom tek 188. Iz tih bi se činjenica moglo za¬ 
ključiti, da postoji između čovjeka i čimpanze bliža filo- 
genetska veza nego s ostalim antropomorfima, da bi se, 
dakle, predšasnici čimpanze bili najkasnije odcijepili od 
loze hominida, i to po Weinertovu nazoru u gornjem 
pliocenu. Svakako, Osborn i Gregory griješe, kada 
stavljaju u svojim rodoslovnim crtežima gorilu bliže čo¬ 
vjeku nego čimpanzu. 



Izlazak žila kucavica iz glave odvodnice 
(po H. Weinertu) 

A niži majmuni; B giboni; C orangutan 
D gorila, čimpanza i čovjek. 1 desna, 4 
lijeva podključna kucavica; 2 desna 3 
lijeva kucavica glavnica. 


Malo je pristaša na¬ 
šlo shvaćanje, koje je 
zastupao već Ćope 
(1882), a zatim H u- 
b r e c h t (1897), da 
bi se loza hominida 
već na početku raz¬ 
vitka primata bila 
odvojila od ostalih 
loza. Kasnije se za 
taj nazor zalagao 
Wo od-J o n e s (1919). 
Potonji tvrdi, da se 
čovječja loza već u 
eocenu odcijepila od 
zajedničke loze, i to 
izravno od Tarsioida 
(makija), što motivira 
time, da maki hoda 
donekle uspravno 
stražnjim nogama. Ali 
taj uspravan hod kod 
makija prilagodba je 
na skakanje, kao kod 
klokana ili kod sko- 
s čovječjim hodom. 


čimiša, pa se ne može porediti „ WIJ vwju U UUWUJ 
Građa makijeve noge s produljenom petnicom i čunicon 
(calcaneus i naviculare) pokazuje, da je to specijaliziran; 
grupa, koja nikako ne bi mogla spadati u neposrednu lozi 
čovjeka. Izravni razvitak čovjeka iz primitivnih primat; 
zastupa i Montandon (1928), koji drži, da čovječja loz; 
izravno potječe od Lemuroidea. 


Sasvim izoliran je Westenhofer (1930) sa svojim nazorom, da 
se ljudska loza već najranije odcijepila izravno od općeg tipa sisavaca. 
On to opravdava građom našeg stopala, koje da pokazuje, da su već 
naši najraniji predsasnici hodali po zemlji, a da su se forme, koje žive 
na stablima, kasnije odcijepile od te loze i promijenile, tako da bi se 
majmuni i polumajmuni razvili iz ljudskih predšasnika, a ne obrnuto. 
Još dalje ide E. D a c q u ć, koji, napose, u popularnim spisima, brani 
tezu, da su predšasnici čovjeka već od paleozoičkog doba tvorili za¬ 
sebnu lozu, koja nema nikakvih veza s razvojnim lozama životinja. 
Ti predšasnici da su imali, doduše, u početku oblik sličan vodenjaku, 
kasnije sličan gmazu, ali da su imali ipak ljudska svojstva. On moti- 



X / X 

pavijan g/6on orangutan 

Shema položaja čeone šupljine kod raznih antropoida i hominida 
(po H. Weinertu). 

vira taj svoj nazor pričama o zmajevima i aždajama, koje da su uspo¬ 
mene iz mezozoičkog doba, kada da su naši predšasnici živjeli među 
tadašnjim orijaškim gmazovima. To je, naravno, samo neka fikcija, 
jer iz onih doba nema nikakvih tragova kakvoga inteligentnog bića, pa 
taj nazor znanost uopće nije uvažila. 

ČIMBENICI POSTANKA ČOVJEKA. 

Kako većina stručnjaka drži, da su predšasnici čovjeka 
bili arborikolna bića, koja su provodila život na stablima, 
svi se nazori o čimbenicima ljudskog razvitka slažu u 
tome, da je bio jedan od uvjeta, koji su pospješili huma¬ 
nizaciju, taj, da su predšasnici čovjeka radi promijenjenih 
prilika bili prinuždeni ostaviti šume i provoditi život u 
otvorenim predjelima. Barrel i Osborn pripisuju 
važan utjecaj dizanju gorskog nabora zemljine kore, koji 
je stvorio današnje gorske lance od Alpa preko Kavkaza, 
Irana, Himalaje do kineskih gorja. Time su nastali sjeverno 
od tog gorja hladni i otvoreni predjeli, s mnogo većim 
zahtjevima na životnu borbu, Što je prisililo čovječje pređe 
da promijene svoj život i prihvate uspravan hod. Hod na 
stražnjim ekstremitetima povlači za sobom njihovo pro¬ 
duljenje (klokan, skočimiš, maki i t. d.) uz izvjesne mo¬ 
difikacije u građi. Zbog uspravnog hoda postala je ruka 

Rodoslovlje primata po H. Weinertu (1932). Brojke označuju trajanje 

potpuno slobodna, pa se tako usavršila njena upotreba. 
Uspravan hod rasterećuje mišiće i veze šije, jer je luba¬ 
nja u svom težištu poduprta kralježnicom. Kako drži 
A n t h o n y, to bi bio jedan od momenata, koji su omogu¬ 
ćili, da se lubanja proširi i mozak poveća. Da bi se mozak 
povećao tek poslije postignuća uspravnog hoda, potvrđuju, 
kako ističe S c h w a 1 b e, prilike kod Pithecanthropus-a, 
koji je imao već uspravan hod, ali tek mali opseg lubanje. 
Bolk pripisuje povećanje mozga t. zv. fetalizaciji (fetus 
»zametak«). On polazi s gledišta, da čovjek u pogledu 
obujma mozga više sliči embrionima antropomorfa nego 
odraslim formama, pa stoga drži, da je bitan činilac kod 
stvaranja čovjeka bila pojava, da su njegovi predšasnici 
zadržali izvjesna embrionalna obilježja, napose s obzirom 
na mozak. Uz to B o 1 k pripisuje naročitu ulogu promije¬ 
njenom djelovanju endokrinih žlijezda, pogotovu onih, 
koje utječu na rast ili pospješuju razvitak (hipofiza i štitnja¬ 
ča). B o 1 k drži, da je taj momenat doveo do toga, da su se 
stanice u mozgu još jedamput razdijelile i tako svoj broj 
podvostručile. Povećanje bi mozga, dakle, uslijedilo jednim 
korakom. Promijenjenom djelovanju endokrinih žlijezda 
pripisuje Bolk i gubitak dlaka na tijelu. Za to, da su 
promjene u endokrinom djelovanju imale važnog utje¬ 
caja, zalaže se i V e r s 1 u y s. Protiv hipoteze o fetaliza¬ 
ciji oštro je istupio N e u v i 11 e, koji ističe, da je opća 
pojava u embrionalnom razvitku svih životinja, da se cen¬ 
tralno živčevlje ranije osniva nego ostali organi, pa svi 
embrioni imaju relativno veći mozak nego odrasli stadiji. 
W e i n e r t nalazi u otkriću pravljenja vatre momenat, 
koji da je pospješio razvitak čovjeka i omogućio njegovu 
sve veću nezavisnost od klimatskih prilika, a uživanje va¬ 
trom priređene hrane da je povuklo za sobom umanjenje 
zubala, napose očnjaka, i mišića za žvakanje, što se s obzi¬ 
rom na zubalo ne slaže s time, da imamo i kod Australo- 
pithecus-a, već izravnano zubalo i smanjene očnjake. Ve¬ 
ćina vidi važan poticaj za usavršavanje čovjeka u teškim 
klimatskim prilikama ledenoga doba, koje su iziskivale sve 
veće sposobnosti u borbi s prirodom. 

MJESTO POSTANKA ČOVJEKA. 

Za pitanje, gdje je bila kolijevka ljudskoga roda, mje¬ 
rodavno je, da su hominidi bili već u srednjem diluviju 
zastupani i u Europi i istočnoj Aziji (Heidelberg, Peking), 
pa se stoga zaključuje, da je mjesto postanka čovjeka 
imalo središnji položaj u starom svijetu, tako da su se 
hominidi mogli odatle proširiti na sve strane. Uz to se 
pretpostavlja, da su to bili hladni predjeli bez šuma. Tako 
većina stručnjaka drži, da treba kolijevku hominida tra¬ 
žiti u središnjoj Aziji, negdje sjeverno od Himalaje. W e i- 
n e r t pak više naginje shvaćanju, da bi mogla biti koli¬ 
jevka hominida u Evropi, i to s obzirom na brojne stare 
nalaze u Europi, ne uvažuje pak kod toga, da su tako 
brojni ostatci hominida pronađeni u Evropi i s razloga, 
što je evropsko tlo najviše prekopavano i istraživano. 
Montandon, koji stoji na gledištu hologeneze, kako 
je naučava Rosa, dosljedno tom svom shvaćanju drži, 
da uopće nema određenog mjesta stvaranja čovjeka, nego 
da su se po načelima hologeneze na svim kontinentima u 
određeno doba iz lemuridima sličnih predšasnika čovjeka 
stvarali hominidi, ali u tom svom shvaćanju nema mnogo 
sljedbenika. Nekakvoj hologenezi, ali u mnogo manjem 
opsegu, naginje u zadnje vrijeme F. Weidenreich. 
On drži, doduše, da su hominidi jedinstvenog, monofile- 
tičkog porijetla, ali zastupa mnijenje, da se čovjek dalje 
razvijao policentrički, naime na više mjesta, tako Cro- 
magnonac u Maloj Aziji (s obzirom na nalaze u Palestini), 
Crnci u Africi kao potomci Rodezijca, Mongoli u Kini iz 
Sinanthropus-a ., a Australci na Sundskim otocima iz javan- 
skog pračovjeka. 

LIT.: O. Abel, Die Stellung des Menschen im Rahmen der Wirbel- 
tiere, Jena 1931; L. Bolk, Das Problem der Menschwerdung, Jena 1926; 
M. Boule, Les hommes fossiles, Pariz 1923; Ch. Darwin, The Descent 
of Man and on Selection in Relation to Se: c, London 1871 (njemački 
prijevod: Die Abstammung des Menschen, Leipzig, Reclam); K. Gor- 
janović-Kramberger, Der diluviale Mensch von Krapina, Wiesbaden 
1906; Human Biology and Raciale Welfare, Ed. by E. V. Cowdry, 
New-York 1930; H. Klaatsch, Der Werdegang der Menschheit, Berlin 
1920; L. S. B. Leakey, Stone Age Africa, London 1936 (njemački pri¬ 
jevod: Steinzeit-Afrika, Stuttgart 1938); A. Naef, Die Vorstufen der 
Menschwerdung, Jena 1933; G. Schwalbe, Die Abstammung des Men¬ 
schen und die altesten Menschenformen; Die Kultur der Gegenwart 
III/5, Leipzig 1923; B. Škerlj, Človek, Ljubljana 1932; H. Weinert, 
Ursprung der Menschheit , Stuttgart 1932; Isti, Entstehung der Mensch- 


rassen, Stuttgart 1938; E. Werth, Der fossile Mensch, Berlin 1928; 
R. Wiedersheim, Der Bau des Menschen als Zeugnis fiir seine Ver- 
gangenheit, Tiibingen 1908. 

D. Čovječje rase. K 

I. POJAM I DEFINICIJA RASE. 

Rasa je skupina pripadnika iste prirodne vrste, koji se, 
osim u obilježjima svoje vrste, podudaraju još u iz¬ 
vjesnom broju daljnjih nasljednih osebina, te se po tim 
osebinama razlikuju od drugih sličnih skupina. Nasljedna 
svojstva su, dakle, mjerodavna za rasu, a nipošto ne raznolike 
njihove variacije proizvedene utjecajem okoline. Već se i 
prije naglašavalo značenje nasljednih svojstava za pojam 
rase. O njima govore već K a n t (1785), Prichard (1839), 
De Quatr ef ages (1867), Topinard (1885), dok su 
drugi naglašavali zajednička somatička svojstva uopće, ili za¬ 
jedničko podrijetlo. Neki su, tako već G. R. Forster 
(1786), rasu jednostavno identificirali s narodom, a napose 
su se kod manjih rasnih grupa pridržavali lingvističke po¬ 
djele. Uvid u pravu bit rase, kako je izražena gornjom 
definicijom, omogućen je tek u ovom stoljeću napretkom 
nauke o nasljeđivanju, koja je objasnila, da su nasljed- 
stverii faktori ono, što sačinjava suštinu organizma, dok su 
somatička svojstva tek jedan odraz tih faktora. Soma¬ 
tička su obilježja samo neki indikator za nosioce na¬ 
sljedstva, jer ona ovise i o utjecaju vanjskih čimbenika, 
okolini, u kojoj se organizam slučajno nalazi. Opažati mo¬ 
žemo, doduše, samo somatičke osebine, pa je, dakle, za 
ispravno razlikovanje rasa od važnosti, da se iz somatičkih 
svojstava izluči ono, što je proizvedeno utjecajem okoline, 
kako se ne bi u rasne značajke uvukle i modifikacije 
uzrokovane vanjskim čimbenicima. 

II. POSTANAK RASA. 

O stvaranju rasa u živoj prirodi donijela je brojnih isku¬ 
stava eksperimentalna genetika Morganova smjera u 
vezi s genetičko usmjerenim biogeografskim istraživanji¬ 
ma, na kojima mnogo rade i ruski genetičari (T. D o b- 
žanski, Dubini n, Romašov i dr.), a kod nas Z. 
Lorković. I matematički je taj problem obrađen u tan¬ 
čine (S. W r i g h t, J. B. S. H a 1 d a n e, R. A. F i s h e r). 

Prvobitno jedinstvena skupina pripadnika neke vrste 
cijepa se na rase uslijed mutacija, t. j. promjena nasljed- 
stvenih čimbenika, koje se stalno spontano javljaju kod 
pojedinaca. Ako dolazi do izolacije manjih skupina, to 
može odrediti već puki slučaj, da daljnjim križanjem mu- 
tiranih pojedinaca s nepromijenjenima uzmu sve više ma¬ 
ha nova svojstva. Napose pak formirat će se nova rasa, ako 
vanjski čimbenici na nekom području pogoduju nosiocima 
jedne vrste promijenjenih svojstava. Što je brojnija neka 
vrsta (species), što je većim područjem proširena i što ima 
više raznolikih uvjeta za život na tom području, to će 
biti više mogućnosti za stvaranje rasa. Pogotovo će se 
stvarati nove rase, ako dođe do seljenja većih skupina tako, 
da postignu nove životne uvjete, koji će više pogodovati 
drugim mutacijama, nego životni uvjeti u starom području- 
Slično će djelovati promjena životnih uvjeta u istom po¬ 
dručju radi mijenjanja klime, kao što je to bilo u lede¬ 
nim i međuledenim dobima. Od velikog su značenja i 
geološke promjene zemaljske površine, dizanje bregova i 
transgresije mora, koja rastavljaju prije spojene zemlje. 

To zbivanje, da se javljaju nove mutacije i time nove 
mogućnosti za bolje prilagođivanje okolini, nastavlja se 
stalno dalje. Rase, dakle, nisu ništa postojano, nego su, 
tako reći samo faze u tom zbivanju i podvrgnute su sve 
daljem cijepanju i preobražavanju, naravno, tek u raz¬ 
dobljima od više tisuća generacija. 

Što su rase starije po svom postanku, to će veće i jasnije 
biti razlike između njih. Mlađe će skupine imati više za¬ 
jedničkih svojstava, a bit će u svakoj skupini još velik 
postotak vrlo sličnih pojedinaca. Zbivanje, koje dovodi 
do stvaranja rasa, ne zahvaća, naime, odmah sve poje¬ 
dince neke skupine, nego tek mali broj, koji će se s vre¬ 
menom, zbog djelovanja prikazanih čimbenika, povećavati. 
Mada nije još cijela skupina jedinstvena, mogu djelovati 
već daljnji izolacioni i migracioni procesi, i nastupit će 
novo cijepanje, ma da se prvo još nije dovršilo. Do 
»čistih« rasa doći će stoga vrlo rijetko, jer će te skupine 
stalno još sadržavati neki postotak pojedinaca, koji će 
pokazivati osebine prvobitne skupine, a prije nego svi 
takvi iščeznu, javit će se već nova cijepanja. 

Za stvaranje novih rasa važno je i križanje onih, koje 
već postoje. Kod toga dolazi do novih raznolikih kombi¬ 
nacija među nasljednim osebinama izlaznih rasa, a za te 
kombinacije vrijedi isto, što za mutacije, da će se naći 
među njima takve, kojima će pogodovati uvjeti okoline, 
pa će se sve dalje množiti. Baš među čovječjim rasama 
ima nekih, koje su, bez sumnje, proizvod križanja dviju 
vrlo raznolikih rasa, kao što su na pr. Etiopidi, Turanidi 
i različne skupine u Istočnoj Indiji. 

Izloženi uvjeti, koji su mjerodavni za sve organizme u 
slobodnoj prirodi, znatno se mijenjaju, ako je neka sku¬ 
pina zaštićena od različnih nepovoljnih utjecaja prirode, 
kao što su domaće životinje, koje čovjek njeguje 
i čuva. Svakojaka svojstva, koja se ne mogu održati u 
divljem stanju, jer se tu njihovi nosioci gotovo istrijebe, 
moći će se sačuvati pod zaštitom čovjeka, na pr. najrazno¬ 
vrsnije boje dlaka. Volja čovjekova odlučuje kod doma¬ 
ćih životinja, koje će se kombinacije osebina i koja imi¬ 
tirana svojstva održati, jer čovjek izabire za rasplod no¬ 
sioce onakvih nasljednih svojstava, koja smatra prikladni¬ 
ma za svoje potrebe. Zato nalazimo kod domaćih životinja 
kud i kamo veću pocijepanost na rase nego kod sličnih ži¬ 
votinja u divljem stanju. U donekle sličnom položaju kao 
-domaće životinje nalazi se i ljudski rod, na što je napose 
upozorio E. Fischer (1914). Čovjek je, naime, već od 
davnine u stanju neke autodomestikacije, jer udruživanje 
pojedinaca u skupove, u kojima si pružaju međusobnu po¬ 
moć, omogućuje, da se dalje rasplođuju nosioci onakvih 
imitiranih svojstava, koja se ne bi mogla sačuvati u slo¬ 
bodnoj prirodi izvan ljudskog društva. 

Zaštita, koju je pružao socijalni život već od prvih 
njegovih početaka, svakako je, dakle, uvelike ublažila 
djelovanje nekih momenata, koji surađuju kod stva¬ 
ranja rasa. Unutar skupina, koje su bile izvorom novih 
rasa, moglo se je stoga održati mnogo više pojedinaca 
s osebinama izlazne populacije, tako da, pogotovo kod 
čovjeka, nikad nije moglo doći do stvaranja »čistih« rasa, 
naime skupina, gdje bi svi pojedinci bili opremljeni ose- 
binama, koje su mjerodavne za pravac razvitka. 

Procesi stvaranja čovječjih rasa mogli bi se prema izlo¬ 
ženome zbivati samo dotle, dok je bila zemlja još rijetko 
naseljena, dok je mogla djelovati borba s prirodom i me¬ 
đusobna borba plemena u smislu očuvanja nosilaca po¬ 
desnih svojstava. Kada je međusobna zaštita postigla već 
toliku mjeru, da su se formirala veća plemena i napokon 
narodi, morali bi prestati gotovo svi procesi stvaranja no¬ 
vih rasa na osnovu prednosti, koje pružaju izvjesne mu¬ 
tacije pojedinaca. Ostao bi samo momenat, koji istakosmo 
već na početku, a to je izolacija manjih skupina. Kako je 
pokazao W r i g h t matematičkim izvodima, u takvim sku¬ 
pinama puki slučaj mora dovesti do toga-, da u jednoj sku¬ 
pini s vremenom prevlada jedno novo svojstvo, a u drugoj 
•skupini drugo, pa tako dolazi bez sudjelovanja kojih dru- 
. _ u ti® ca j a do razilaženja pojedinih skupina u njihovim 
obilježjima. Ove poteškoće pokušava uz to prebroditi hipo¬ 
teza ortogenetskog razvitka, kako je zamišlja i E. 
r i s c h e r. Mutacije, promjene nasljednih faktora, uzro¬ 
kovane su još gotovo nepoznatim izvanjim utjecajima, koji 
djeluju svakako neposredno na nasljedne faktore, da ih pro¬ 
mijene. Svaka bi okolina izazivala ponajviše svojevrsne 
mutacije, pa bi stoga boravak u istoj okolini stalno proiz¬ 
vodio u istom pravcu usmjerene mutacije, tako da bi se 
započeti razvitak automatski nastavljao u dotičnom pravcu, 
lako bi unatoč zaštiti nemutiranih pojedinaca mogao, kroz 
dugi niz generacija, oteti maha neki novi nasljedni tip, 
jer bi mutacije zahvaćale sve više i više pojedinaca. 

Svako je obilježje proizvod nasljedstva i okoline Na¬ 
predak civilizacije i kulture stvara stalno nove životne 
uvjete, sto se mora odraziti i na somatičkim osobinama. U 
slijedećem poglavlju upozorit ćemo na neke vrlo značajne 
rezultate u tom pogledu. 

U gornjim izvodima prikazani postanak rasa osniva se na iskustvi¬ 
ma postignutim eksperimentalnim proučavanjem mutacionih pojava, 
kao i proučavanjem mutacija u prirodi na različnim podesnim živo¬ 
tinjama i biljkama, dakle proučavanjem mikroevolucije, t. j. djelo¬ 
vanja onih malih nasljednih promjena, koje se stalno javljaju kod 
•organizama, te su pristupačne eksperimentu. Većina biologa, među 
njima i većina u pravcu nauke o nasljeđivanju usmjerenih antropologa, 
•shvaća razvitak rasa i vrsta, kao uopće i cijelo evoluciono zbivanje, 
u smislu tih eksperimentalnih iskustava. 


Mnogo paleontologa, koji imaju pred očima velike promjene orga¬ 
nizama u toku geoloških perioda, drže, da postoji i neposredno pri¬ 
lagođivanje, koje s vremenom biva nasljedno. Za ovo shvaćanje zalaže 
se i E i c k s t e d t. Po tom mišljenju od važnosti su kod stvaranja 
rasa pored ostalih evolucionih mehanizama i promjene, koje nastaju 
uslijed utjecaja izvanjih čimbenika. Ako, naime, ovi djeluju kroz mnogo 
generacija stalno u istom smislu, izazvane bi promjene postale na¬ 
sljedne. Priznati treba, da bi ovakvo zbivanje mnogo jednostavnije i 
brže dovelo do stvaranja novih jedinstvenih rasa nego lih kumulacija 
mikroevolucionih zbivanja. Onda otpadaju sve poteškoće i zapreke, 
koje proizlaze za stvaranje rasa iz socijalnih momenata. Tako bismo 
mogli vrlo jednostavno razumjeti pojačano stvaranje pigmenta, kakvo 
se očituje kod Crnaca i Melanezida, naime, da je stalno obasjavanje 
tropskim suncem dovađalo kod svakog pojedinca tokom njegova života 
do umnažanja pigmenta, a da je ta na koži izazvana promjena djelo¬ 
vala nekim još nepoznatim čimbenicima na nasljedstvenu tvar te je s 
vremenom promijenila u smislu, da je postalo svojstvo jače pigmenta¬ 
cije nasljedno. 

Ali svi dosele provedeni pokusi, napose pokusi s mušicom Droso- 
phila, koja ima na godinu do 20 generacija, što odgovara kod čovjeka 
razdoblju od 600 godina, nisu donijeli nikakvog rezultata, koji bi go¬ 
vorio u prilog takvom tumačenju; svi pokusi, koji bi mogli poslužiti 
kao dokaz za nasljeđivanje svojstava postignuti utjecajem okoline, 
pokazali su se kod točnijeg ispitivanja nedostatnima. Eickstedt i 
drugi pristaše ovog nazora upozoruju na vremenski čimbenik (faktor), 
koji da nije dostatno uvažen, jer da treba kud i kamo dužih razdoblja 
od više tisuća generacija, da bi svojstva, inducirana od okoline, postala 
nasljedna. 

Kao daljnji čimbenik kod stvaranja rasa navodi Eickstedt »harmoni¬ 
zaciju« osebina. On pretpostavlja neki posebni mehanizam kod djelo¬ 
vanja nasljednih faktora, koji da dovodi do toga, da se kod križanja 
rasa time kombinirani nasljedni faktori obadviju rasa među sobom tako 
uravnoteže, da se generacijama bez naročitog izbora i eliminacije har¬ 
moniziraju svojstva križanaca, usklade u novu harmoničku cjelinu, 
koja će tvoriti novu rasu. On upozoruje u tom pogledu na Etiopide, 
koji su očito proizvod križanja bijele i crnačke rase. 

Montandon, koji stoji na gledištu hologenetskog razvitka, tu¬ 
mači stvaranje rasa pod vidikom nutarnjih čimbenika, koji automatski, 
u smislu hologeneze, djeluju u izvjesnom pravcu i dovode prema 
izvanjim uvjetima do stvaranja novih nasljednih svojstava i time novih 
rasa. 1 tu bi igrao vidnu ulogu vremenski faktor, koji nije pristupačan 
eksperimentu. 

Čovjek se već prije više desetaka tisuća godina proširio 
svim kopnima od ekvatora do njihova krajnjeg juga i daleko 
preko sjevernog polarnog kruga, u svim raznovrsnim kli¬ 
mama s brojnim raznolikim uvjetima života. Visoki lanci 
bregova i široki morski putovi ili čitavi oceani dijele ta 
obitavališta čovjeka, te su još donedavno činili gotovo 
neprolazne zapreke između pojedinih područja. Uz to 
znamo, da su se već u pretpovijesna vremena zbivale seobe 
čitavih populacija. Razumljivo je stoga, da kod čovjeka 
nalazimo s obzirom na nasljedna svojstva izvanredno ve¬ 
liku mnogoličnost, tako da nijedan čovjek nije jednak 
drugome i da prema glavnim nasljednim somatičkim obi¬ 
lježjima možemo svrstati ljudski rod u velik niz rasa. 

III. NASLJEDNE RAZLIKE ČOVJEKA 

Kako već istakosmo, kao kod svakog živog bića, i kod 
čovjeka fizička su svojstva proizvod dvaju čimbenika: 
nasljedstva i okoline. Kod svakog obilježja surađuju ova 
dva čimbenika, ali su neka obilježja više podvrgnuta utje¬ 
caju okoline nego druga. Što je manji utjecaj okoline, to 
su takva obilježja prikladnija za razlikovanje rasa. 

Kao rasnom obilježju, veliko značenje pridaje se i visini 
tijela, koja je u biti, kao većina onih obilježja, koja mje¬ 
rimo, vidljivi izražaj građe kostura. Svakako, nasljeđivanje 
ima veliku važnost za visinu tijela. Ali treba imati na 
pameti, da je kostur u svom rastu ovisan o različnim čim¬ 
benicima, koji su podvrgnuti vanjskim utjecajima. Na rast 
utječe prehrana, a utječu i endokrine žlijezde, napose hipo¬ 
fiza, koja u svom djelovanju opet ovisi o drugim žlijezdama 
s nutarnjim lučenjem, a na sve te sustave djeluju i vanjski 
čimbenici. Kako je B o 1 k ustanovio, Holandijci su zadnjih 
70 godina postali veći prosječno za 10,9 cm. Valjda su to¬ 
me bile uzrokom poboljšane ekonomske prilike. Irisava 
je također našao, da su japanski novaci sada prosječno 
veći nego prije 30 godina. Kod Indijanaca u Sjev. Americi, 
koji su preseljeni iz brda u nizinu, pokazalo se, da su 
postali veći, nego što su njihovi suplemenjaci, koji su ostali 
u brdima. U većini kulturnih zemalja pokazalo se, da su 
stanovnici gradova veći nego narod na selu. Visina tijela 
ima, svakako, kod istog nasljedstva varijacionu širinu od 
kojih 15°/o. 

Kod normalnih ljudi različnih rasa visina se kreće između 121 do 
209 cm. Kod većine rasa žena je za 6—8% niža od muškarca. Slijedeća 
tabela prikazuje poprečnu visinu (u cm) nekih populacija (po raznim 
autorima): 

Etnička skupina 

muš. 

žen. 

Etnička skupina 

muš. 

žen. 

Mavambo-Pigmeji (Afr.) 140,8 

135,6 

Sjev. Kinezi 

167,6 

— 

Negriti (Ist. Indija) 

146,3 

137,8 

Poljaci 

167,9 

— 

Senoi (Malaka) 

152,0 

142,0 

Maori (Nova Zel.) 

168,0 

— 

Laponci (Norv.) 

152,3 

145,0 

Slovenci 

168,3 

— 

Veda (Cejlon) 

153,3 

143,3 

Armenci 

168,5 

152,9 

Ainu (Sahalin) 

156,7 

147,1 

Apaši (Amerika) 

169,1 

156,8 

Polarni Eskimi 

157,0 

145,0 

Hrvati sa sjev. i istoka 

169,5 

— 

Japanci 

158,5 

145,0 

Ukrajinci 

170,1 

— 

Siamci 

159,9 

— 

Hrvati iz Dalmacije 

170,8 

— 

Južni Kinezi 

162,2 

149,8 

Šveđani 

170,9 

— 

Tatari s Volge 

162,8 

— 

Srbi iz Srbije 

170,9 

— 

Talijani 

164,0 

— 

Norvežani 

172,1 

— 

Francuzi 

164,1 

157,0 

Sioux-Indijanci 

172,6 

159,5 

Cigani iz Rumunjske 

164,9 

153,2 

Englezi 

172,8 

— 

Bavarci 

165,6 

— 

Hrvati iz Hercegovine 

173,3 

— 

Eskimi s Alaske 

165,8 

155,1 

Škoti 

174,6 

— 

Velikorusi (Tver) 

166,0 

154,0 

Masai-Crnci 

174,7 

— 

Crnci iz Toga 

166,1 

— 

Patagonci 

175,0 

— 

Bugari 

166,5 

155,7 

Malajci iz Sumatre 

175,5 

— 

Hrvati iz Istre 

166,8 

— 

Crnogorci 

178,3 

— 

Nijemci iz Salzburga 

167,0 

— 

Sara-Crnci 

181,7 

167,6 



Proporcioni likovi plemena Senoi i Veda te Crnca 
(po R. Martinu) 


Rasnim obilježjima smatraju se i različne proporcije 
tijela, omjer između širine ramena i visine tijela, između 
duljine trupa i udova, između duljine ruku i nogu, između 
pojedinih dijelova ruke i noge i dr. Sve ovakve proporcije 
... . .. kraća mjera X 100 

izrazuju se u t.zv. indeksima, t.j. kvocijentom — ^ U \ ]SL tnjera — 

Indeks nam, dakle, izražava kraću mjeru u postotcima dulje. 

Velika se pozornost posvećuje obliku glave, odnosno lu¬ 
banje, koja može biti, gledana odozgo, ili duguljasto ovalna, 
okruglasta ili gotovo sasvim okrugla, što se izražava s in¬ 
deksom duljine i širine, dakle brojem, koji odgovara širini 
. širina X 100 . . , . 

izraženoj u postotcima duzine: —dužina—* Je inc *eks većl » 

to je glava okruglija. Tu govorimo o dolihocefalnoj (indeks 
do 75), mesocefalnoj (71,1—80), brahicefalnoj (80,1—85), 
hiperbrahicefalnoj (85—90) i ultrabrahicefalnoj glavi (iznad 
90). Indeks duljine i širine, mjeren na lubanji, manji je od 
prilike za 1,5—2 jedinice od indeksa mjerenog na živom 
čovjeku. 



Brahicefalna, mesocefalna i dolihocefalna lubanja, gledane odozgo. 


Slijedeća tabela prikazuje prosječni indeks glave nekih etničkih 
skupina (po različnim autorima). 


Australidi iz sred. Australije 71,9 


Melanezidi s Loyalty-otoka 

72,5 

Stari Španjolci ~ 

73,2 

,, Germani cr 

73,7 

„ Englezi S 

74,7 

,, Rusi 

74,9 

Arnauti 

76,9 

Englezi 

77,6 

Irci 

77,9 

Norvežani 

78,0 

Španjolci 

78,1 

Balkanski Cigani 

78,2 

Sicilijanci 

79,6 

Bugari 

79,7 

Belgijanci 

80,5 

Letonci 

80,5 

Danci 

80,7 

Bjelorusi 

81,5 


Evo nekoliko indeksa lica: 


Kirgizi 

79,0 

Filipinci 

81,3 

Kamčadali 

83,3 

Suaheli-Crnci 

83,3 

Tunguzi 

84,4 

Krećani 

85,5 

Nijemci iz Badena 

85,8 


Poljski Židovi 81,8 

Velikorusi 82,4 

Poljaci 82,6 

Rumunji 82,9 

Ukrajinci 83,4 

Nijemci iz Badena 83,6 

Nijemci iz Saske 84,0 

Slovenci 84,3 

Talijani iz Lombardije 84,5 

Hrvati-muslimani 84,6 

Hrvati sa sjevera i istoka 85,2 

Armenci 85,7 

Hrvati-katolici iz Bosne 86,8 

Hrvati iz Dalmacije 87,0 

Laponci 87,6 

Kirgizi 89,4 

Kalifornijski Indijanci 89,7 


Druga mnogo upo¬ 
trebljavana mjera gla¬ 
ve je morfološki in¬ 
deks lica, koji izra¬ 
žava visinu lica od 
donjeg ruba brade 
do gornjeg kraja nosa 
u postotcima najveće 
širine, dakle 
visina lica X 100 
■ širina Iica~ T ^ Se 
indeks kreće između 
70 i 100; što je veći, 
to je lice dulje i uže. 


Kinezi 87,0 

Tirolci 87,1 

čukči (Sibirija) 88,0 

Bjelorusi 88,0 

Tatari 88,4 

Eskimi 88,8 

Švicari iz Safientala 93,3 




širokim i niskim ličnim dijelom, 
Švicar i Rus (po Martinu). 


Ima cijeli niz drugih mjera i omjera glave. Ove metode 
mjerenja uveo je švedski antropolog A. Retzius (1842), 
te su brzo svestrano prihvaćene za izračunavanje rasnih 
razlika. S vremenom su se te metode izrodile. Tako je 
koncem 19. st. Torok došao do nekih 5000 mjera, koje 
se mogu izvesti na lubanji. U novije vrijeme ne pripisuje 
se više toliko značenje tim različnim mjerama, jer se usta¬ 
novilo, da mnogo ovise o vanjskim utjecajima te da se u 
novoj okolini mogu promijeniti već u prvoj generaciji. 



Oblici nosova, gornji red konkavni, srednji ravni, donji konveksni, 
lijevo primitivni, desno progresivni (po Martinu). 

Kako je Boas ispitivanjem naseljenika u Sjev. Ame¬ 
rici pokazao, omjeri glave ovise mnogo o vanjskim čimbe¬ 
nicima. Kod dolihocefalnih južnih Talijana biva glava u 
Americi nešto okruglija, a kod brahicefalnih Židova iz 
Poljske nešto dulja i uža; opažene razlike iznose do 2 jedi¬ 
nice indeksa. 

Značajno je obilježje kut, u kojem se sastaju gornji i 
donji zubi, koji mogu stajati u okomitoj ravnini ili pak 

u tupom, s tjemenom 
prema vani okrenutom 
kutu, dakle koso, pa 
govorimo o ortognatiji 
(ravnozubosti), i pro- 
gnatiji (kosozubosti). 
Potonja može imati 
svoj uzrok samo u koso 
smještenom položaju 
alveola (udubina za zu¬ 
bne korijene) ili u ko¬ 
som položaju cijele 
čeljusti. 

Dok su svojstva, koja 
ispituje antropometrija, 
određena oblikom ko¬ 
stura, to ima brojnih 
obilježja i u meka¬ 
nim dijelovima; 
mnogo tih osebina pri¬ 
lično je manje ovisno o 
vanjskim utjecajima ne¬ 
go mjere kostura. Oblik 
nosa vrloi je značajno 
obilježje, napose njegov profil i njegova širina. Za prika¬ 
zivanje širine nosa upotrebljava se indeks visine i širine 




Oblici donje strane nosa (po Topinardu). 
Gornja dva od bijelaca, ostali od drugih 
rasa, donji napose od Crnaca i Australida. 


nosa, koji izražava širinu u postotcima visine 
što je indeks manji, to je nos uži. 


(širina X 100) 
visina 


Evo nekoliko indeksa nosa 


Armenci 60,4 

Sjeverni Francuzi 62^0 

Eskimi 64,1 

Gruzini 64,5 

Škoti 65^ 1 

Nijemci iz Badena 65,7 

Oseti 66,8 

Francuzi uopće 67,3 

Gr ci 67^ 

Flamani 67,7 

Bjelorusi 67,9 

Bugari 68! 1 

Velikorusi 69,9 

Tatari 70,8 

Cigani 70,8 


različnih etničkih skupina: 


Ukrajinci 71,6 

Kitajci 72,9 

Kalmiki 73,9 

Anamiti 76,’8 

Malajci 82^ 

Filipinci 83,8 

Kambodžani 86,0 

Polinezijci 89,8 

Suaheli 92,1 

Duala-crnci 95 ^ 

Sanidi (Bušmani) 102,5 

Ašanti-crnci 107,5 

Australci 107 ^ 

Tasmanci 108!9 





Usne također ne ovi¬ 
se mnogo o vanjskim 
čimbenicima. Njihov se 
oblik kreće između sa¬ 
svim uskih, gdje se je¬ 
dva primjećuje nešto 
crvenila sluznice, do de¬ 
belo izbubrenih, koje 
su značajne za Crnce. 
Napose iskaču debele 
usne, ako su popraćene 
od prognatije. Oblik i 



Shema oblika usana (po R. 
Od gore prema dolje: uske, 
debele, izbubrene. 


razmjerna veličina uha 
pokazuju dostatnu mno- 
goličnost. Najdulju ušku 
ima dinarska rasa. Po¬ 
seban oblik uha s od¬ 
maknutim gornjim kra¬ 
jem i priraslom jagodi¬ 
com nalazimo kod Sa- 
nida (Bušmana). For¬ 
macija vjeđa i otvor za 
oko imaju mnogo raz¬ 
ličnih tipova. Ili su ši¬ 
roko otvoreni ili čine 


marunu j . - i— 

srednje, kotinu, a uz to su pre¬ 
ma vani zategnute, ka¬ 


ko se to opaža kod različnih Mongolida. Ako vjeđe čine 
širok otvor, taj može biti u obliku sferičkog dvokuta, ili 
s oštrijim kutom vani, a tupljim unutra, tako da otvor ima 
oblik badema, kako se opaža kod Orijentalida. Za Mongole 
je značajna formacija gornje vjeđe, koja ima poprečan na- 
bor, a taj prelazi prema nosu u polumjesečni nabor, koji 
pokriva nutarnji kut oka, t. zv. mongolski nabor. Kod 
Hotentota vjeđe imaju mnogo masti, pa su debele kao 
kobasice. Oko može ležati duboko u očnoj šupljini ili 
je izbuljeno, što ovisi o količini masti iza oka. Rasno 
svojstvo je i formacija i položaj ženskih grudi, koje mogu 
biti okruglaste, čunjaste ili u obliku šiljate vreće, kao kod 
nekih crnačkih plemena. Razvitak i jačina mišića unutar 
svih rasa individualno su različiti; ovisni su mnogo i o 
vježbanju te radu, ali ima tu i nasljednih momenata. Kao 
rasno obilježje dolaze u obzir naročito mišići na sjedalu 
i na golijeni. Dok su prvi kod Europida napose dobro 
razvijeni, to se kod drugih rasa manje ističu. Mišići na 
gohjeni kod Europida naglašeni su, dok su kod nekih 
crnačkih i američkih rasa manjeg opsega, tako da je golijen 
kao uzak stup. 

Makar su razvitak i obujam 
potkožnog masnog tkiva u ve¬ 
likoj mjeri ovisni o prehrani, to 
ima i tu nasljednih momenata, 
naročito s obzirom na mjesto, 
gdje se gomila pričuvna mast. 
Kod većine rasa sakuplja se 
mast po cijelom potkožnom 
tkivu, ali najjače na trbuhu. 
Kod Hotentota i Bušmana na¬ 
lazi se pak glavno mjesto sa¬ 
kupljanja masti na sjedalu. To 
svojstvo zovemo steatopigija 
(oreap »mast«, nv/rj »stražnji¬ 
ca«). Da su i neke rase fosil¬ 
nog čovjeka pokazivale na¬ 
gnuće gojaznosti, odavaju pri¬ 
mitivni kipovi, koje nam je 
ostavio fosilni čovjek. Opću 
ugojenost pokazuje ženska 
statueta, nazvana Venera od Willendorfa, proizvod Cro- 
Magnonskog čovjeka. Statueta, nađena u Mentone-u uz 
ostatke Grimaldi-rase, očituje jako razvijenu steatopigiju 
i još neke značajke, koje su tipične za Hotentote, tako da 
bi se moglo pomišljati na neke veze sa sadašnjim južno¬ 
afričkim urođenicima. 

Daljnja skupina nasljednih osebina odnosi se na kožu i 
njezine tvorbe, vlasi i dlake. Sama koža može biti napeta 
ili naginje naborima, što je uvjetovano kakvoćom usmine, 
kožnog vezivnog sloja. Oštre nabore u licu nalazimo kod 
Dinarida, a kod Koisanida (Hotentota i Bušmana) počinje 
se koža već u srednjim godinama po cijelom tijelu, a 
napose u licu, slagati u brojne fine nabore. Dlakavost 




Shema europidnih (desno) i 
mongolidnih (lijevo) vjeđa. 
Gore u prosjeku: dolje od spri¬ 
jeda. (Po Baeltzu iz Martina). 



Presjeci vlasi Kineza, plavog Evropida, Crnca, Melanezijca, 
210 X povećani (Po Martinu). 


tijela kod većeg je dijela ljudskih rasa slabo razvijena. 
Najjaču dlakavost, a s njom i najbolji razvitak terminalnih 
dlaka te brade i brkova kod muškarca, nalazimo kod Euro¬ 
pida, i to kod Ainua na Sahalinu i otoku Jeso, ali i neke 
evropske rase ne zaostaju mnogo za njima kao ni Australci. 
Kao naročito važno rasno obilježje smatra se oblik vlasi. 
Presjek vlasi nije kod svih rasa jednak. Ako je presjek 
okrugao, tada vlas strši kao slama. Što je presjek ovalniji, 
to vlasi više naginju valovitom i kudravom poretku. Korijen 
je vlasi u koži obično ravan; ako je ukrivljen, tada je vlas 
već od prvog početka, kada se stvara, ukrivljena, pa se 
njezina stabljika počinje spiralno kovrčati, čim dopre nad 
površinu. Kod najgušćeg kovrčanja pojedine se skupine 
vlasi među sobom spletu u tvorbe poput pupoljaka; to je 

Različni oblici kose (po R. Martinu). 
a) opora, b) meka, c) valovita, d) širokih valova, e) uskih valova, 
f) kovrčasta, g) kuštrava, h) rahlo kudrava, i) gusto kudrava, k) fil- 
fil, 1) spiralna. 

t. zv. fil-fil kosa, kakvu nalazimo kod nekih Crnaca, a 
napose kod Koisanida. 

Kompleksije se zovu ona obilježja, koja ovise o 
količini i kakvoći pigmenta (boje): boja kože, boja kose 
i dlaka te boja šarenice. Boja kože ovisi o vlastitoj boji 
površnog roženog sloja, koji je žućkast ili gotovo bezbojan. 
Kako je taj sloj providan, to manje ili više prosijavaju 
žilice vezivnog sloja, pa ima takva koža ružičastu boju. 
Ako je koža manje prozirna i ako nije tako nježna, na- 
ginje boja više na blijedo-žućkasto. U stanicama na donjoj 
strani površnog sloja može se stvoriti smeđi pigment u 
obliku malih zrnaca. Pigment se može stvarati i u vezi¬ 
vnom sloju, i to u naročitim pigmentnim stanicama. Prema 
količini i poretku pigmenta, prema prosojnosti površnog 
sloja i razvitku žilica u vezivnom sloju, koža pokazuje 
najraznovrsnije boje: žućkastu, svijetlosmeđu, crvenkasto- 
smeđu, tamnosmeđu poput kave, tamnosivkastosmeđu i 
gotovo sasvim crnu, ali to su samo najglavniji tonovi. 
Luschanova skala boje kože ima 36 brojeva, a još 
ćemo naći tonova, koji u toj skali nisu zastupani. 

Ima bijele kože, koja uopće nema sposobnosti da stvara 
pigment, koja ni kod najjačeg sunčanja ne potamni, nego 
samo pocrveni, to je koža plavovlasih rasa, samo ta je 
koža uistinu bijela, odnosno ružičastobijela. Koža većine 
bijelih rasa ima pak sposobnost stvarati pod utjecajem 


aktivnih zraka pigment, pa može nakon duljeg sunčanja 
jako potamniti, ali većina tog pigmenta s vremenom opet 
iščezne, kada je sunčanje prestalo. Kod svih rasa osim 
evropske grupe, koža je stalno pigmentirana, kod tamnijih 
je rasa napose vezivni sloj natrpan pigmentnim stanicama, 
a ima ih i u potkožnom vezivu. Ne samo koža nego i 
sluznica na usnama i spolovilu pigmentirana je kod nekih 
Crnaca kao i sluznica u ustima. I bjeločnica sadržava tu 
pigment, tako da nije bijela, nego maslinastosmeđa. 

Pigment u koži zaštita je protiv aktivnih zraka sunca, 
dok se nepigmentirana koža na suncu upali; dapače, može 
doći do ozbiljnih oštećenja. Koža Crnaca i drugih tamnih 
rasa prilagodba je, dakle, životu pod tropskim suncem, a 
da tijelo ne treba biti zaštićeno odijelom. 

Kod novorođenčadi većine mongolidnih rasa nalazi se u 
kožnom vezivu na krstima pigmentna mrlja, koja kroz kožu 
modro prosijava. I kod bijelih rasa može se naći ta t. zv. 
mongolska mrlja, kako je Mayerhofer upozorio, vrlo 
često kod Dinarida. Ta mrlja kasnije obično iščezava. 

Boja vlasi i dlaka ovisi kao i kod kože o vlastitoj boji 
rožne tvari kose i o pigmentu. U vlasima je uglavnom 
dvojak pigment, crvenkasti, koji je jednakomjerno pro¬ 
širen u kosi i proziran, i tamnosmeđi, koji se nalazi u 
malim zrncima. Količina jednog i drugog može biti vrlo 
različita. Kosa bez pigmenta bjelkasto je plava, od te boje 
vode dvije serije do sasvim tamne boje, jedna s vrlo malo 
crvenog pigmenta i druga s više crvenila. Prema količini 
tamnog pigmenta ima prva serija tonove od pepeljasto- 
plavog, pepeljastosmeđeg, mrkosmeđeg do mrkocrnog, 
a druga tonove od zlatno plavog, zlatno žutog, toplo 
smeđeg (kestenastog) do smeđe crnog. Ako nema tamnog 
pigmenta, nego samo crvenkasti, kosa je crvena. Crvena 
se kosa javlja kao anomalija kod rasa, koje imaju inače 
i tamni pigment u kosi, i to ne samo kod bijele rasne 
grupe, nego vrlo često i kod nekih crnih rasa u istočnoj 
Indiji. U odmaklo doba u srčiku vlasi ulazi zrak, koji i 
bijelo prosijava, a može prestati i stvaranje pigmenta u 
vlasi, pa kosa posijedi odnosno pobijeli. I to je u velikoj 
mjeri nasljedno i rasno svojstvo, kao što i prerano ispa¬ 
danje kose. Kod većine indijanskih rasa kosa uopće ne 
posijedi, dok kod mediterane rase biva vrlo rano sijeda i I 
bijela, pa u području te rase često susrećemo ljude mlade¬ 
načkog lica i bijele kose. Ćelavost značajna je za alpinsku j 
rasu. 

Kao što boja kose, ni boja šarenice nije ovisna o vanj¬ 
skim utjecajima. Boja šarenice uzrokovana je bjelkastom 
bojom mreže vezivnih vlakana i vezivne sluzi u tkivu 
Šarenice i pigmentnim stanicama, koje mogu biti raznoliko 
smještene u tom tkivu. Stražnji sloj šarenice krcat je 
pigmentom. Ako inače nema pigmenta u šarenici, prosi- I 
java crni sloj kroz prednji bjelkasti sloj, pa je šarenica 
modre boje, kao svaki mutan medij na crnoj pozadini 
(na pr. nebo ili dim). Ako ima pigmentnih stanica, kombi¬ 
nira se modra boja sa smeđim pigmentom, pa dolazi, prema 
položaju pigmentnih stanica, do različnih nijansa: zelen¬ 
kaste, sive, sivosmeđe, svijetlosmeđe, tamnije smeđe do 

tamno, gotovo crno smeđe. I 
Pigmentirane rase imaju pre¬ 
težno tamno smeđu šarenicu. 

Nedostatak svakog pigmen¬ 
ta, anomaliju, koja se javlja 
i kod različnih životinja kao 
mutacija (albinizam), nala- I 
zimo kao iznimnu pojavu kod 
svih ljudskih rasa. I među- 
Crncima ima albina, a osobito j 
su česti albini kod Indija¬ 
naca na Panamskom tjesna- i 
cu, ali nikada ne nastupa albi¬ 
nizam kao obilježje neke ra¬ 
sne skupine. 

Nema sumnje, da postoje 
razlike između rasa i u po¬ 
gledu nutarnjih orga- 
n a, premda to dosele još nije 
dosta ispitivano. Razumljivo 
je, da se posebna pažnja 
Albino crnačkog plemena Džaga. posvećuje mozgu kao Orga- 
(Po Mollisonu). nu duševnih funkcija. Već je 

Tiedemann (1837) ispitao mozak Crnca i usporedio ga 
s mozgom bijelca i orangutana. No koliko su više ispiti¬ 
vani mozgovi različnih rasa, toliko se više činilo, da u 
tom pogledu nema rasnih razlika, jer se pazilo samo na 
opću građu i poredak moždanih zavoja. Prema novijim 
istraživanjima J. L. S h e 11 s h e a r a, koji je ispitao 44 

mozga Australaca te ih us¬ 
poredio sa 100 mozgova Ki¬ 
neza, ipak postoje rasne ra¬ 
zlike. Mozak je Australca 
jednostavnije razbrazdan 
nego kineski, napose ima 
razlika u zatiljnom režnju, 
koji kod Australaca poka¬ 
zuje primitivnije prilike. Za 
kakvoću mozga najvažnija 
je njegova citoarhitektonika, 
t. j. poredaj i gustoća sta¬ 
nica u različnim dijelovima 
moždane kore. U tom prav¬ 
cu ima rezultata, u koliko se 
odnose na opseg vidnog po¬ 
lja kore (area striata na za¬ 
tiljnom režnju), koje je kod 
Crnaca pronađeno većim ne¬ 
go kod Europida, uz to se 
kod ispitana 4 crnačka mo¬ 
zga 27% toga polja nalazi na vanjskoj površini mozga, a 
kod Europida tek 9,8%. Ovi početci pokazuju, da se može 
još mnogo očekivati od točnijeg ispitivanja citoarhtitekto- 
tektonike. 



Mozak bijelca (gore) i Herero- 
Crnca (dolje) gledan od straga. 
Area striata punktirana (po Brod- 
mannu). 


Ima važno fiziolo¬ 
ško svojstvo čovje¬ 
ka, koje je ovisno 
isključivo o nasljed¬ 
stvu, te se ne može 
promijeniti nikakvim 
vanjskim utjecajem: 
to je kakvoća krvi 
s obzirom na neke 
osebine njenih bje¬ 
lančevina, kako se javlja u krvnim grupama (v.). Radi se 
o sposobnosti seruma (sukrvice), da krvna tjelešca drugih 
ljudi aglutinira (sljepljuje u veće gomile) ili ne, i o svojstvu 
krvnih tjelešaca, da li ih serum drugih aglutinira ili ne. 
S obzirom na ta svojstva razlikujemo četiri vrste krvi, koje 
se označuju sa 0 (nula), A , B, i AB. Međusobni odnošaj tih 
vrsta krvi, ako miješamo serum jedne krvi s krvnim tjelešci- 
ma druge krvi, može se vidjeti iz gornje skriialjke, u 
kojoj križić označuje aglutinaciju, a crtica, da nema aglu- 
tinacije. 

Način nasljeđivanja tih svojstava poznat je u tančine. 
Kako je prvi pokazao H i r z s f e 1 d, postotci su krvnih 
grupa kod različnih populacija veoma različiti, makar kod 

Učestalost krvne grupe B u Evropi. 


svake rase nalazimo sve četiri grupe. Kod pojedinca nam, 
dakle, njegova grupna pripadnost ne može kazati ništa, ali 
ako ispitamo nekoliko stotina ljudi neke populacije, već 
ćemo moći stvoriti (bez obzira na druga svojstva) neke 
zaključke o njihovoj rasnoj pripadnosti. Postotci krvnih 
grupa mogu napose poslužiti kao putokaz, ako se radi o 
pitanju srodstva nekih rasnih grupa. Tako je ispitivanjem 
krvnih grupa Cigana, koje su proveli Verzar i Wes- 
zeczky, ustanovljeno, da se njihovi postotci poklapaju 
s postotcima krvnih grupa Indijaca, što potvrđuje indijsko 
podrijetlo Cigana. Jednako potvrđuju krvne grupe srodstvo 
Eskima i Indijanaca. Značajna je podjela krvne grupe B 
u Evropi, kojoj postotak od zapada prema istoku sve više 
raste. Svojstva, koja se odrazuju u krvnim grupama, ne 

Postotci krvnih grupa kod nekih etničkih skupina. 


odnose se samo na krv, nego se radi, kako je to napose 
S c h i f f pokazao, o svojstvima svih sličnih bjelančevina 
u tijelu. Neko naročito značenje tih svojstava za život 
organizma dosada nije uspjelo ustanoviti. Landsteiner, 
pronalazač svojstava krvnih grupa, i Lewine otkrili 
su još neka slična svojstva krvi, od kojih je ispitan udio 
faktora M i N kod različnih populacija. Radi se o svojstvu 
ljudskih krvnih tjelešaca, da budu aglutinirana od naro¬ 
čito priređenog seruma kunića. Krvna tjelešca mogu imati 
obadva svojstva, M i N, ili samo jedno od obadvaju. 
Postotci u nekim populacijama vide se iz tabele na 
str. 352. 

Ima još daljnjih fizioloških rasnih razlika. Bilo ne kuca 
kod svih rasa jednakom brzinom; kod Evropljana prosječno 
71—72 puta na minutu, kod Kirgiza 77, kod Tungida 65, 
kod Maja-Indijanaca samo 35—40 puta. Broj udisaja ta¬ 
kođer nije jednak; dok Evropljanin udiše 16 puta u minuti. 


































































































































































































































































ČOVJEK 


352 


M N MN 


Indijanci 

Šveđani 

Sjev Amerikanci 

Japanci 

Talijani 

Nijemci sa Volge 
Fi nci 

Podjela M- i N-faktora kod nekih etničkih grupa. 


Tungidi 18—20 puta, Afganci 18 puta, a Kalmuci 21 put. 
Kožne žlijezde , znojnice i lojnice, raznoliko su razvijene 
kod pojedinih rasa. Osobito mnogo lojnih žlijezda imaju 
Australci, kojima je koža stalno masna i vrlo mekana, kao 
baršun. Crnci imaju vrlo mnogo znojnica, te se jakim 
znojenjem mogu bolje rashladiti nego bijelci. Melanezijci 
pak na Novoj Gvineji uopće se ne znoje. Izlučevine kožnih 
žlijezda, napose pazušnih, imaju svoj tipičan miris, koji je 
kod svake rase drukčiji, tako da govorimo o rasnom mirisu. 
Pripadnici iste rase ne osjećaju miris te rase, ali ga zato 
osjećaju pripadnici drugih rasa, obično vrlo neugodno. 
Taj miris djelomično ovisi o hrani, o vrsti masti, koja se 
upotrebljava, o različnim mirodijama i si., ali i kod jednake 
hrane različite rase zadrže svoj specifičan miris. Osobito 
je neugodan za Evropljane miris andidnih Indijanaca i 
Crnaca, a Japanci se tuže, da im Evropljani zaudaraju. 
Isto su tako tvrdili francuski anamitski vojnici (Paleomon- 
golidi), koji su poslije prvog svjetskog rata došli u Evropu, 
da im bijelci jako zaudaraju. 

Izvjesne razlike postoje i u oštrini osjetila. Indijanci i 
Kinezi bolje osjećaju gorak okus nego bijelci, a Arapi 
manje. Oštrina vida također pokazuje razlike: ona iznosi 
kod Nijemaca 1,1, kod Rusa 1,4, Gruzina 1,6, Indijanaca 
2,1, Nubijaca 3, a kod andidnih Indijanaca 5. Crnci mogu 
primijetiti do 10 puta manje kretnje u daljini, nego što 
ih bijelci jedva još primjećuju. Etiopidi imaju prema 
bijelcima smanjenu osjetljivost za crvenu i zelenu boju. 

O nastupu spolne zrelosti kod različnih rasa ima mnogo 
podataka, napose o menarhi (početku menstruacije), za 
koju se prije mislilo, da se javlja to ranije, što je manja 
geografska širina. To oprovrgava već činjenica, da se kod 
Melanezijaka javlja tek oko 17. godine. B. Š k e r 1 j (1932) 
drži, da su, što se toga tiče, važni (barem u Evropi) ipak 
klimatski čimbenici, i to položaj siječanjske izoterme od 
1°, kao i količina padalina i amplituda godišnje tempera¬ 
ture. Ipak većina autora drži, da su i rasne razlike od 
značenja. To isto vrijedi i za starenje. Australidi počinju 
starjeti već poslije 40. godine, tako da oko 50. godine 
umiru od starosti. Kod žena nekih rasa, napose kod indidne, 
orijentalidne i polinezijske, opaža se, da rano sazriju, ali 
i rano venu, tako da počinju starjeti već s 20 godina, dok 
žene nordidne i nekih drugih rasa spolno sazrijevaju tek 
s 20 godina. 

Ipak su fiziološka rasna svojstva slabo ispitana, pa 
znanost u tom pogledu ima još široko polje rada. Isto 
vrijedi za rasnu patologiju. Nesumnjivo se izvjesne bolesti 
kod nekih rasa češće javljaju nego kod drugih. Tako se 
navodi, da se šećerna bolest kod Židova javlja 6% puta 
češće nego kod autohtonih evropskih rasa. Kod Japanaca 
postoje neke nasljedne očne bolesti (Ogučijeva bolest), 
koje kod drugih rasa nisu poznate. Kod mnogih bolesti, 
koje se negdje češće javljaju nego drugdje, teško je odre¬ 
diti, nijesu li tu po srijedi lih utjecaji klime i životnih 
uvjeta. 

Kao što kod svih rasa nalazimo zastupane sve četiri krvne 
grupe, tako se slično kod svih rasa javljaju ona opća svoj¬ 
stva građe i reakcione sposobnosti tijela, koje zovemo 


konstitucijom (v.). Već su stari Indijci razlikovali tri tipa 
žene: gazelu, košutu i slonicu, što nije drugo nego 
Kretschmerovi leptosomni, atletski i piknički habi¬ 
tus. Francuzi (S i g a u d, C h a i 11 o u, M a c A u 1 i f f e) ra¬ 
zlikuju još četvrti, cerebralni (moždani) tip. U biti se radi 
o dva habitusa: leptosomnom, s uskim tijelom i dugim 
udovima, i eurisomnom, sa širokim bucmastim tijelom. 
Ostala dva habitusa samo su posebni oblici leptosomnoga 
odn. eurisomnoga. Od lubanja na str. 348 desno, prva pripada 
leptosomnom, a druga eurisomnom tipu. Ove konstitucione 
tipove nalazimo i kod životinja, napose kod domaćih, a 
naći ćemo ih na pr. i kod čimpanze. Radi se, dakle, o dvije 
vrste oblikovanja tijela, koje je čovjek imao već od po¬ 
četka svog postanka, a koje su se kod cijepanja na rase 
uvukle u sve pojedine rase, tek je njihova učestalost kod 
različitih rasa različita. Dinarska, nordijska, a jednako i 
nilotska rasa pokazuju mnogo češće leptosomni habitus, 
dok je eurisomni češći kod alpske, baltičke i paleomongo- 
lidne rase. I to su većim dijelom nasljedna obilježja, prem¬ 
da ovise mnogo i o izvanjim utjecajima, samo što nisu 
neposredna rasna obilježja, nego dva različna načina ispo- 
1 javan ja rasnih osebina. 

Budući da kao rasna obilježja dolaze u obzir samo 
nasljedna svojstva, vrlo je važno ustanoviti, u koliko 
se pojedina svojstva nasljeđuju i kojim se načinom pre¬ 
nose. Za to je pitanje od naročita značenja prouča¬ 
vanje križanaca između različnih rasa. E. F i s c h e r 
(1913) ustanovio je na narodiću bastarda između Bura i 
Hotentota u Rehobotu u jz Africi, da se sva bitna rasna 
obilježja čovjeka prenose po Mendelovu zakonu, što 
znači, da su nasljedna. Slične su rezultate postigli Rođen- 
w a 1 d t (1928) na holandsko-indonezijskim križancima na 
otoku Kisar kod Timora i C. B. Davenport (1929) na 
križancima između njemačkih naseljenika i Crnaca na 
Jamaiki. Po ovim ispitivanjima kao i po istraživanjima 
rodoslovlja različnih porodica ustanovilo se, koja svojstva 
kod križanja prevladavaju (dominiraju), a koja su kod 
križanaca sakrivena (recesivna). To je od važnosti, ako 
želimo po somatskim osebinama miješane populacije pro¬ 
suditi, koji je udio pojedinih rasa u toj populaciji. 

Osim somatskih razlika, kako između pojedinih ljudi, 
tako i između rasa, svakako postoje razlike i u duševnim 
svojstvima, napose u temperamentu. Postoje li s obzirom 
na ona svojstva, koja se očituju u inteligenciji, među ra¬ 
sama kao cjelinama bitne razlike, o tome nema dosada 
takvih podataka, da bi mogli poslužiti kao podloga za si¬ 
gurne znanstvene zaključke. Baš su u tome pogledu važni 
vanjski uplivi, što pokazuju iskustva na jednojajnim bli¬ 
zancima (dvojcima), koji su uzrasli u različitoj okolini i 
imali različiti odgoj. 

Uz to treba kod prosuđivanja ljudskih rasa imati na 
umu, da je svaka rasa, kao i svaki organizam, što je bolje 
moguće, prilagođena životnim uvjetima svog područja. 
Razumljivo je stoga, da se ne će odmah snalaziti afrički 
Pigmejac ili cejlonski Veda, ako budu presađeni iz svoje 
prašume u evropski velegrad, a ne će bolje proći ni Evro- 
pejac, presađen u tropsku prašumu. Ako se svaka rasa 
promatra u vezi s okolinom, u kojoj živi, tada ne će biti 
govora o »nižim« ni o »višim« rasama, ni o manje ni o 
više vrijednima, jer je svaka rasa srasla sa svojom okoli¬ 
nom u harmoničku cjelinu. 

IV. RAZVITAK NAUKE O LJUDSKIM RASAMA. 

Već su sa staroegipatskih spomenika poznati likovni prikazi rasnih 
tipova, koji su tada živjeli u egipatskom carstvu, a pokazuju nam, da 
su Egipćani znali dobro opažati ljudska rasna obilježja. 

Prvi pokusi, da se sustavno svrstaju ljudske rase, potječu od konca 
17. st. Za te je pokuse svuda od najveće važnosti boja puti. Kod F. 
Berniera (1684), G. W. Leibniza, G. Buffona (1749) J. 
H u n t e r a (1775) nastupaju pored tri glavne boje puti Laponci kao 
posebna rasna grupa. Svakako su ih tada bolje poznavali nego izvan¬ 
evropske rase. U kasnijem izdanju svog djela (1789) Linne razlikuje 
5 rasa: Homo albus (Evropejci, sjev. Afričani i Eskimi), H. badius 
(Mongoli), H. fuscus (Malajci), H , niger (Crnci) i H. cupreus (Indi¬ 
janci). I. K a n t (1775) pored bijelaca, hunske rase (Mongola), crnaca 
i Američana razlikuje još posebnu hindustansku rasu i »rasu sjeverne 
obale Azije« (Sibiridi). Boju puti obrazlaže K a n t (u »Predavanjima 
o fizičkom zemljopisu«) utjecajem klime: pod utjecajem vlažne studeni 
nastali su plavi evropski sjevernjaci, suhe studeni bakreno crveni 
Indijanci, vlažne vrućine crnci i suhe vrućine maslinastožuti Indijci. 

Od najtrajnijeg utjecaja bilo je djelo J. F. Blumenbacha 
De generis humani varietate nativa liber (1776). Kroz 150 godina vrije¬ 
dila je njegova podjela rasa kao konačno ispravna, te je bila kao 
takva donedavna još sadržana u svim školskim knjigama. On razlikuje: 

1., 2. AUSTRALIDNA RASA: Urođenik (po R. M a r t i n u) i urođenica (snim. R. B o n a p a r t e) iz Queenslanda. _ 3. PALEOMELA- 

NIDNA R.: Novo-Kaledonae (sn. F. S a r a s i n). — 4. TASMANIDNA R.: Trukanini, zadnja Tasmanka (po P a t t y-u). _ 5. NEOME- 

LANIDNA R.: Papuanac iz Nove Guineje (po H a g e n u). — 6. NEGRITIDNA R.: Žena iz Vel. Andamana (sn. Eickstedt). — 7.-9. 

VEDIDNA R.: Veda iz Ceylona (sn. F. S a r a s i n). —• 8. Malidna podrasa: Djevojka iz plemena Panjer, Indija (sn. Eickstedt) 

9. Gondidna podr.: Muškarac iz plemena Kui, Indija (sn. Eickstedt). — 10. INDOMELANIDNA R.: Mladić iz plemena Munda, Indija 
(sn. Eickstedt). — 11. PALEONEGRIDNA R.: Žena iz plemena N’Dzem, Kamerun (pc A. C o t t e s u). — 12. BAMBUTIDNA R.: 

Bambuti iz Konga (sn. M. Gusinde). —• 13., 14. KAFRIDNA R.: Bečuanac i Bečuanka, j. Afrika (sn. L. S c h u 1 t z e). 15. SUDA- 

NIDNA R.: Crnac iz Toga (po E. F i s c h e r u). — 16. NILOTIDNA R.: Žena iz plemena Nuer, sred. Afrika (po H. A. B e r n a t z i k u). 

1., 2. ETIOPIDNA RASA: 1. Somalijac (po G. F r i t s c h u), 2. Amhara-djevojka, Abesinija (snim. M. Griihl). — 3. SANIDNA R.: 
Gobanin-Bušman, j. Afrika (sn. L. S c h u 1 t z e). — 4. KOINIDNA R-: Stara Hotentotkinja, j. Afrika (sn. L. S c h u 1 t z e). — 5.—7. 
PALEOMONGOLIDNA R.: 5. Muškarac i 6. žena iz plemena Palaung, Malaka (sn. E i c k s t e d t). — 7. Japanka Satsuma-tipa (po B a e 1- 
z u). — 8. Japanka Okajama-tipa (pretežno sinidna) (po B a e 1 z u). — 9 — 10. TUNGIDNA R.: Tunguz (sn. C z a p 1 i c k a). — 10. Mon- 
golka iz Urge (sn. A. E n k e). — 11., 12. SINIDNA R.: Kinez iz sjev. Kine (sn. M o n t a n d o n). — 13. SIBIRIDNA R.: Korjak (sn. Jo- 
chelson). — 14. TURANIDNA R.: Knez od Hunze (po Le C o q u). — 15., 16. ESKIMIDNA R.: 15. Eskimka iz Gronlanda (sn. H e i m). 

— 16. Eskim iz Aljaske (po Eickstedtu). 





ČOVJEK III. 




13 M 15 16 

1 L i A S D » N 7 nmKu A: D Kar ^f gkT i Ca J J ' Am J r - (snim ' F ' Kn,use) ' - 2 - PATAGONIDNA R.: Čoroti-Indijanac (sn. R. N. W e g n e r). 
W„' ZILI °NA R.= Taulipang-Indijan«.: (sn. T K o c h - G r u n b e r g). - 4. ANDIDNA R.: Ajmara-Indijanac iz La Paza (sn. R. N. 
VVegner) _ 5 CENTRALIDNA R.: Tarask, Sred. Amerika (sn. F. S t a r r). - 6. MARGIDNA R.: Maidu iz Kalifornije (sn. F. 
r m' V 7' . PACIFIDNA R.: Susvapac, Sjev. Amerika (po H. J. S m i t h u i R. B. D i x o n u). — 8. SILVIDNA R.: Siju-Indijanac 
G ?r S V 1 d ' G ' 9 ‘’ I 0 ' AINU IDNA R * : Ainu (Po R, M a r t i n u). — 10. Ainu-đjevojka (po B a e 1 z u). — 11—13. POLINEZI- 

v i Sam ? ansk T j POg^vica (po P. Hambruchu). - 12. Djevojka iz Samoe (sn. A n d r e w). - 13. Mikronezidna podrasa: dje- 

vojka iz Nauru-a (po P. H. Hambruchu). - 14., 15. INDIDNA R.: (sn. E i c k s t e d t). 14. Iz Bengalije (R. Tagore). 15. Seljak iz 
dravidskog područja. — 16. ORIENTALNA R.: Arapin iz Jemena (po Ch. Parainu). 




ČOVJEK IV. 



13 14 15 16 

1. ANATOLIDNA RASA: Sirijac (snim. F. L u s c h a n). — 2., 3. MEDITERANIDNA R.: Talijan iz Napulja (sn. Zarnik). — 4—7. 
DINARIDNA R. (sn. Zarnik): 4. Hrvat iz okolice Šibenika, 5., 6. Hrvat iz Podstrane, Dalmacija, 7. Slovenka iz Ljubljane. — 8—10. 
ALPIDNA R.: 8. Lapidna podrasa: Laponac (po Lundborgu). — 9., 10. Tipična alpidna r.: Ukrajinac (sn. Zarnik). — 11. — 13. NOR- 
DIDNA R. (po Lundborgu). 11., 12. Šved iz Svealanda. —• 13. Švedinja iz Gotalanda. — 14. DALIDNA R.: Seljak iz Dalarna, Švedska 
(po Lundborgu). — 15., 16. BALTIDNA R.: Slovenka iz Brežica (sn. Zarnik). 

Staroegipatski prikaz ljudskih rasa (po Chantre-u): Egipćanin 
(Mediteranid), Asirac (Anatolid), Crnac (Nilotid), Libijac (Orientalid). 


1 . Kavkasku rasu, svijetle puti, crvenih obraza, crne ili smeđe kose, 
okrugle glave, ovalnog lica, uskog, lako ukrivljenog nosa i malih usta. 
Njoj pripadaju svi Evropljani osim Finaca i Laponaca, stanovnici sjev. 
Afrike, Azije do Oba, Kaspijskog mora i Gangesa. Na plavokose 
Evropejce ne uzima se naročiti obzir. 

2 . Mongolsku rasu, žuto smeđe puti, crne, tvrde kose, četverouglate 
glave, plosnatog lica, utisnutog nosa i uskog otvora vjeđa. Ostali sta¬ 
novnici Azije osim južnih otoka, Laponci, Finci i Eskimi. 

3. Etiopsku rasu, crne puti, crne kudrave kose, uske glave, koso¬ 
mu, s izbubrenim usnama, tupog nosa. Stanovnici Afrike osim sje¬ 
vernog ruba. 

4. Američku rasu bakrene puti, crne tvrde kose, niskog čela, tupog 

nosa, širokog, ali ne plosnatog lica, s oštrim potezima. Urođenici 
Amerike osim Eskima. + 

5. Malajsku rasu. Smeđe puti, od svijetle mahagoni-boje do naj¬ 
tamnije kestenasto smeđe, s gustom crnom kudravom kosom, širokim 
nosom i velikim ustima. Stanovnici južnih otoka ili petog kontinenta 
sve do istočne Indije, s uključenjem pravih Malajaca. 

O Australcima se ne izjašnjava pobliže, pa bi svakako pripadali 
ovoj petoj rasi. Da naziva bijelu rasu kavkaskom, koji je naziv, kako¬ 
god se činio zagonetan, ipak tada i kasnije općenito prihvaćen, ima 
svoj uzrok u pukom slučaju, da je Blumenbach imao u svojoj 
zbirci lubanju mlade Gruzinke, za koju kaže, da je tako lijepa lubanja, 
*'da mora privući svako, za ovakvo što ikako osjetljivo oko«. 

G* Cuvier (oko 1800), osnivač poredbene anatomije i oštar pro¬ 
matrač, bio je skromniji, istaknuo je samo ono, što je našao osnovano 
na tadašnjem znanju, pa razlikuje tri glavne rase: leukodermnu (bi¬ 
jelce), ksantodermnu (žutu) i melanodermnu (crnu). U tom krugu 
Blumenbacha i Cuviera kreće se većina kasnijih podjela 
prošlog stoljeća, samo su pojedine grupe djelomično pocijepali, bilo 
s geografskih, bilo s lingvističkih gledišta. Značajna su izlaganja J. 
Geoffroy-St. Hilairea (1863), koji ističe Hotentote i Bu- 
šmane kao posebnu glavnu grupu. Već su A. Desmoulins (1825), 
Bory de Saint Vincent (1863) i E. H a e c k e 1 (1868) odijelili 
Australce kao posebnu rasu, pored brojnih drugih rasa, koje razlikuju. 
Da su Australci jedna od temeljnih ljudskih rasa, jasno je istaknuo 
drugi veliki poredbeni anatom i oštar promatrač, T. H. H u x 1 e y 
(1870), koji razlikuje negroidnu, australoidnu, mongoloidnu, ksanto- 
kroidnu (plavokosi sjevernjaci) i melanokroidnu (tamnokosi bijelci) 
glavnu rasu, a uz to kao pododjele glavnih rasa 13 sekundarnih rasa. 
Tako se H u x 1 e y dosta približio prirodnoj genetskoj sistematici č-a. 

Od velikog utjecaja bili su radovi švedskog antropologa A. Ret- 
ziusa, koji je počeo 1842 svojim kraniometrijskim istraživanjima i 
dao poticaja za razlikovanje različnih tipova unutar evropskog pučan¬ 
stva, ma da je to dovelo do toga, da su se precjenjivali rezultati 
mjerenja. Ta su mjerenja pokazala, da svako pučanstvo pokazuje naj¬ 
raznovrsnije mjere, pa da se uopće ne mogu izlučiti neke »čiste rase«, 
tako da je B. Topinard (1885) došao do zaključka, da ima samo 
različnih tipova, a da zapravo više nema pravih rasa, koje bismo mogli 
svrstati u genealoški sistem. 

Zato je od najvećeg značenja djelo ruskog antropologa J. D e n i- 
kera O900), koji je radio u Parizu. On je na osnovu svih dotada 
sakupljenih morfoloških podataka pristupio sustavnoj podjeli ljudskih 
rasa. Ma da Deniker naglašava, da mu se čini, »da se ne može govoriti, 
kada se radi o ljudskom rodu, ni o vrsti, ni o varijetetu, ni o rasi u 
onom smislu, kao u zoologiji ili zootehnici«, to je ipak njegovo djelo 
postalo temeljem za noviju nauku o rasama, kakva se razvila upotrebom 
iskustava moderne nauke o nasljeđivanju, u nastojanju, da samo na¬ 
sljedna svojstva budu uvažena kao rasna obilježja, pa da se tako dođe 
do prirodnog genealoškog sustava ljudskih rasa. Kao najvažnije ose- 
bine za sustavnu podjelu upotrebljava Deniker: boju puti, boju šarenice, 
boju i oblik kose, oblik nosa, oblik glave i visinu tijela. On razlikuje 
29 rasa, koje grupira u 17 skupina, i to: 

I. 1. Bušmanska rasa (Bušmani i Hotentoti). 

II. Negroidna grupa: 2. Negriti (afrički i indijski Pigmejci). 

3. Crnci. 4. Melanezijci (Nova Gvineja i susjedni otoci). 

III. 5. Etiopska rasa (Somalija, Abesinija). 

IV. 6. Australska rasa. 

V. 7. Dravidska rasa (ist. Indija). 

VI. 8. Asiroidna rasa (dio Armenaca, Perzijanaca, Kurda i Židova). 

VII. 9. Indo-afganska rasa. 

VIII. Sjevero-afrička grupa. 10. Arapska ili semitska rasa. 11. Berberi. 

IX. Melanokroidna grupa (Tamnokosi Evropejci): 12. Litoralna ili 
Atlanto-mediteranska rasa. 13. Ibero-inzularna rasa (ove dvije 
' danas se označuju kao mediteranska rasa). 14. Zapadna rasa 

(današnja alpska). 15. Jadranska ili dinarska rasa. 


X. Ksantokroidna grupa (plavokosi Evropejci) : 16. Nordijska i 
17. orijentalna rasa (istočno-baltijska). 

XI. 18. Ainu (na Sahalinu i u sjev. Japanu). 

XII. Oceanska grupa: 19. Polinezijska rasa (Havai, Samoa, Nova 
Zelandija). 20. Indonezijska rasa (Sundski otoci). 

XIII. Američka grupa: 21. Sjevero-američka, 22. Srednjo-američka, 
23. Južno-amenčka i 24 Patagonska rasa. 

XIV. 25. Eskimska rasa. 

XV. 26. Laponska rasa. 

XVI. Evrazijska grupa: 27. Ugrijska rasa (istočni Finci, Samoiedi 
Jakuti), 28. Turkotatarska rasa. 

XVII. 29. Mongolska rasa (Mandžurija, Korea, Kina). 

Grupacija je provedena isključivo na osnovi somatskih svojstava 
bez obzira na etničku i lingvističku podjelu, makar se za rase još 
cesto upotrebljava etničko nazivlje. Deniker je bio prvi, koji je 
istaknuo naročitu dinarsku rasu. 

Poslije Denikera pokušali su sustavno razvrstati ljudske rase, a da 
kod toga upotrijebe latinsko nazivlje u smislu zoološke nomenklature 

tlPllV Wn er . (l c 12) ’. Y\. Giuffrida-Ruggeri i G. Sergi 
W r ! Ser f> uključuju u svoje sustave i sve fosilne forme; 
obadva razlikuju više prirodnih vrsta. Pored fosilnih rodova i vrsta 
Wilser govori o tri sadašnje vrste čovjeka. Homo niger (Crnci) H 
brachycephalus (svi Mongoli i brahicefalni bijelci) i H europaeua 

Tf 8 h- Tu, jSk8 ™ Sa)l svaka s broJnim varijetetima Po 
^' tn x Av b ' a b, <; dakle ’ većina evropskog pučanstva križanci dviju 
vrsta čovjeka Sergijev sustav razlikuje 5 rodova (-* Podrijetlo čo 
vjeka str. 242), 2 izumrla i 3 živa . više vrsta: Notanthropus (grč°6 to s 


Sub? 

species 

(pod? 

vrsta) 

Serija 

Varietas 

(rasa) 

Subvarietas 

(podrasa) 

Homo sapiens albus Imelin 

Europidi 

Plava rasna 
zona 

Nordidi 

Teutonordidi 

Dalofalci, 

Fenonordidi 

Ist. Europidi | 

Smeđa rasna 
zona 

Mediteranid! 

Gracilni, 

Eurafrikanidi. 

Saharidi 

Orijentalidi | 

Indidi 

Gracilni, 

Sjeverni, 

Indobrahidi 

Polinezidi 

Polinezidi, 

Mikronezidi 

Brdska rasna 
zona 

Alpinci 

Zapadni Alpinci, 

Lapidi 

Dinaridi | _ 

Armenidi | 

luranid’ | Aralidi, Pamiridi 

Staroeuropidi 

Vedidi 

Veda, Gondidi, 

Malidi, Toalidi, 
Senoidi 

Ainuidi | 

Homo sapiens leiotrichus Bory 

Amerikanidi Mongolidi 

Polarna rasna 
zona 

Sibiridi | Zapadni, istočni 

Eskimidi | — 

Istočni Mongolidi 

Tungidi | — 

Sinidi 

Sjeverni, srednji, 

južni 

Paleomongolidi 

Palaungidi, Sanidi, 

Protomalajidi, 

Deuteromalajidi 

Koisanidi | Koisamdi | Koidi. Sanidi 

Sjeverni Indijanidi 

Pacifidi 

— 

Centralidi 

— 

Silvidi 


Margidi 

_ 

Južni indijanidi 

Andidi 

- 

Patagonidi 

— 

Brazilidi 

- 

Lagidi 

— 


Fuegidi 

_ 

Homo sapiens afer L 

Negridi 

Kontaktna rasna zona 

Etiopidi 

Sjeverni, središnji, 
južni 

lndomelanidi | Sjeverni, južni 

Zapadni Negridi 

Sudanidi 

- 

Nilotidi 

- 

Kafridi 

- 

Paleonegridi 

- 

Istočni Negridi 

Neomelanezidi 


Paleomelanez. 

- 

Australidi 

- 

Pigmidi 

Bambutidi | — 

Negritidi 

Aetidi, Semangidi, 
Andamanidi 


Sistem ljudskih rasa po Eickstedtu (1937) 


IV, 23 

























































































































354 


ČOVJEK 



Rodoslovlje ljudskih rasa po E. Fischeru. Oznake odgovara ju mutacijama, koje su dovele do stvaranja pojedinih rasa. 


»jug«) eurafricus (dolihocefalni bijelci, Etiopljani, Polinezijci, Dravide, 
Ainu), N. afer (Crnci), N. australis (Hotentoti); Heoanthropus (grč. 
icoS »istok«) eurasicus (brahicefalni bijelci), H. arcticus (Laponci, Sibi- 
ridi), H. orientalis (Mongoli); Iiesperanthropus (grč. soneta »zapad«) 
Columbi (Indijanci, Eskimi), H. patagonicus. Svaka je vrsta s više 
varijeteta, a neke su od ovih podijeljene i na subvarijetete. Kako se 
vidi, Sergi pribraja različnim rodovima i one rase, koje sačinjavaju 
evropsko pučanstvo. Sergijev sustav polazi s gledišta, da su doliho¬ 
cefalni Evropejci u bližoj genealoškoj vezi s Crncima i Hotentotima, 
tako da bi bila svojstva, koja su im zajednička s brahicefalnim bijelim 
rasama, samo posljedica konvergentnog razvitka, pa je razumljivo, da 
taj sustav nije našao mnogo pristaša. 

Giuffrida-Ruggeri nabraja 8 glavnih rasa: 1 . Homo sapiens 
australis, 2. H. s. pygmaeus, 3. H. s. indoafricanus (Dravida i Etiopljani). 
4. H. s. niger, 5. H. s. americanus, 6. H. s. asiaticus, 7. H. s, oceani- 
cus (Polinezijci, Ainu), 8. H. s. indoeuropaeus (evropski, sjeveroafrički 
i južnoazijski bijelci). Ovomu se sustavu s morfološkog gledišta ne 
može mnogo prigovoriti. 

Montandonov sustav (1928) predočuje drugu mogućnost pri¬ 
mjene morfoloških značajaka. Montandon razlikuje 20 rasa, koje 
su poredane u 5 grupa: 

A. Pigmoidna skupina sa steatopignom (Hotentoti i Bušmani) i 
pigmejskom rasom. 

B. Negroidna skupina s tasmanskom, papuanskom, negridskom, etiop¬ 
skom i dravidskom rasom. 

C. Vedoaustralska skupina s Veda i australskom rasom. 

D. Mongoloidna skupina s paleoamerindnom, neoamerindnom (oba¬ 
dvije Indijanci), eskimskom, paleosibirskom, mongolskom i turanskom 
(Tatari, Turci) rasom. 

E. Evropidna skupina s laponskom, Ainu, plavom, alpsko-armenskom 
i smeđom rasom (potonja bi obuhvatala dolihocefalne tamnokose 
bijelce). 

Najznatniji pokušaj, da se ljudske rase poredaju u ge¬ 
nealoški sustav, potječe od E. Fischera (1932). Velike 
poteškoće za sistematiku rasa činile su osebine, koje nala¬ 
zimo slično razvijene kod inače različitih rasa, na pr. 
orlovski nos kod Dinarida, kod Kirgiza, kod amer. Indijanaca, 
ili spiralna kosa kod Crnaca i kod Tasmanaca, visoki rast 
kod brojnih, inače vrlo različnih rasa. Zbog toga je bilo 
različnih mišljenja, koje zajedničke osebine treba shvaćati 
kao izraz zajedničkoga podrijetla, a koje kao konvergen¬ 
cije sporednog značenja. S obzirom na eksperimentalna 
genetička iskustva drži F i s c h e r, da nasljedni čimbenici 
čovjeka naginju k tome, da lakše mutiraju u izvjesnim 
pravcima nego u drugima. Prisutnost pojedinačnih sličnih 
ili jednakih svojstava kod inače različitih rasa tumači stoga 


Fischer tako, da su se javile neovisno iste mutacije kod 
različnih loza, pa da takva obilježja ne znače neku ge¬ 
nealošku vezu nego samo konvergenciju. To je svoje shva¬ 
ćanje Fischer prikazao u rodoslovnim crtežima ljudskih 
rasa, u kojima je naznačio, kada su se javile pojedine mu¬ 
tacije, koje su dovele do odvajanja različnih loza. 

Kao podlogu svom rodoslovlju uzima Fischer gledište, 
koje je već i prije istaknuo, da postoje 4 glavne grupe 
ljudskoga roda, australska, crnačka, mongolska i evropidna, 
i da Australci imaju u morfološkom pogledu svoj položaj 
na korijenu sadašnjeg ljudskog roda. Razumije se, da ima 
ovaj prvi, na temelju pogleda moderne genetike provedeni 
genealoški sustav, još mnogo što hipotetsko, ali će svakako 
biti teško prigovoriti bitnim njegovim smjernicama. 

U pravcu Fischerovih nazora kreće se i W e i n e r t kod 
svog pokusa, da prikaže postanak ljudskih rasa. On razli¬ 
kuje tri razvojne loze, srednju liniju bez naročito specijali¬ 
ziranih obilježja i dvije postrane, svaku specijaliziranu u 
drugom pravcu. Na bazi srednje linije, koju nadovezuje 
na Neandertalca, stavlja Australce, a na gornjem kraju 
završava srednja linija s Evropidima. Indonezijce, kojih 
Fischer ne navodi u svom rodoslovlju, drži Weinert za 
proizvod križanja australidnih i mongolidnih elemenata. 
Što se tiče Laponaca, slaže se s E i c k s t e d t o m, da su 
pripadnici Evropida i da potječu od onih prvobitnih Alpi- 
da, koji su već u davnini odgurnuti na sjever. 

Najmoderniji prikaz ljudskih rasa potječe od E.Eick- 
s t e d t a, izvrsnog poznavaoca stanovništva istočne Indije, 
koji je unio mnogo izvornih misli u promatranje ljudskih 
rasa u vezi s geografskim čimbenicima njihova razvitka. 
Eickstedt je sakupio i kritički obradio svu građu, koju je 
pribrala antropološka znanost o ljudskim rasama, da svakoj 
što jasnije odredi njezino mjesto i njezinu značajku, tako 
da njegovo djelo pruža zaokruženu sliku sadašnjeg stanja 
nauke o rasama. Eickstedt je i dosljedno proveo nazivlje 
rasa. Dugi latinski nazivi od tri do četiri riječi, kako ih je 
predložio Sergi, nezgrapni su. Nije ispravno upotrebljavati 
etničke ili, dapače, lingvističke nazive za rase, jer se time 
stvara zabuna, pa se rase nekako poistovjetuju s pripadni¬ 
cima nekog naroda ili neke jezične grupe. Ta rasa je is- 

ključivo biološki pojam. Zato Eickstedt upotrebljava do¬ 
sljedno za rase bilo geografske, bilo već inače udomljene 
oznake, ali sa završetkom - id , koji je način već prije kat¬ 
kada upotrebljavao napose Fischer, na pr. Dinaridi, Eski- 
midi, Orijentalidi. To su kratke i precizne oznake, lako 
upotrebljive u govoru i pismu, koje ne dopuštaju nikakve 
sumnje, da se radi samo o rasi, a ne o geografskom, etni¬ 
čkom ili lingvističkom pojmu. Ovo se nazivlje sve više 
prihvaća, jer je jasno i, praktično. 

Eickstedt govori o tri glavne podvrste (subspecies): europidnoj, mon- 
golidno-amerikanidnoj i negridnoj. Svaku od njih dijeli na više 
serija, a te na rase, neke rase pak još na podrase, kako to predočuje 
tabela na str. 353. 

Rasna teorija. 

Neovisno o znanstvenoj nauci o rasama razvilo se koncem prošlog 
stoljeća naučavanje, koje nazivaju rasnom teorijom ili rasizmom. Bit 
je rasizma uvjerenje, da je neka rasa najbolja i najsposobnija, da po 
duševnim sposobnostima natkriljuje ostale rase, pa da je stoga »od 
Boga izabrana« da upravlja svijetom i sudbinom ostalih rasa. Ima 
različnih rasizama, a napose postoji velika literatura o nordijskom ra¬ 
sizmu, koji je osnovao francuski povjesničar J. A. Gobineau (1853), 
a dalje su ga izradili J. Vacher de Lapouge (1899), H. S. 
Chamberlain (1899) i dr. Promatrajući povijesni razvitak kultura 
indoevropskih naroda Gobineau nalazi, da su stvaranju tih kultura vidan 
dio pridonijeli ljudi one rase, koju danas zovemo nordijskom. Ova je 
konstatacija, doduše, vrlo vjerojatna, ali zaključak, da je ta rasa jedina 
sposobna za stvaralački polet, ovom konstatacijom nikako još nije 
logički osnovan. Tom konstatacijom, naime, nije dokazano, da i druge 
rase ne bi mogle postići pod prikladnim uvjetima slične uspjehe i raz- 
mahnuti se u stvaralačkom poletu. Sigurno je, da ima među rasama razlika 
kako u somatskim, tako i u duševnim obilježjima, makar o potonjem pi¬ 
tanju nema mnogo eksaktnih podataka, jer je baš kod duševnih svojstava 
teško izlučiti utjecaj vanjskih čimbenika. Ali ako i ima razlika između 
rasa u njihovu duševnom stilu, time još nije kazano, da je neka rasa 
vrednija od druge. Svakome će biti duševni stil njegove rase subjekti¬ 
vno najbliži, najvredniji, pa će ga ljudi njegove rase privlačiti, tako 
da će se između ljudi jednake rase lakše razviti društvovne veze nego 
između ljudi tuđih po rasi. Ali takvi subjektivni momenti ne mogu 
biti podlogom za određivanje objektivne vrednote rasa. Pa eksaktna 
znanost uopće i ne pozna određivanje vrednote, nego konstatira po¬ 
stojeće pojave i istražuje njihove uzroke. 

Rasizam teži za tim, da se u korist napretka kulture sačuva što 
čišća ona rasa, koju smatra najsposobnijom. Ima, međutim, činjenica, 
koje bi se mogle i u suprotnom smislu tumačiti; da naime baš mije¬ 
šanje nekih rasa pospješuje razvitak onih duševnih snaga, koje dovode 
kulturnom napretku. I E. Fischer se jednom izjavio u tom smislu, 
a napose zastupa to gledište Kretschmer. Gerlach je sa¬ 
kupljanjem podataka o mjestima rođenja istaknutih kulturnih radni¬ 
ka došao do zaključka, da se u Njemačkoj u svako doba rađalo 
najviše pjesnika i slikara u onoj zoni, gdje su se miješali Nor- 
didi s Alpidima i Dinaridima. Ovo još nije neki dokaz, da je stva¬ 
ralačka snaga onih kulturnih radnika bila posljedica baš miješanja 
rasa, jer ima i drugih stvari, koje bi mogle doći u obzir, ali svakako 
one činjenice dopuštaju Gerlachovo tumačenje, i nikako ne govore u 
prilog »čiste rase«. Uistinu, može se često ustanoviti, da su istaknuti 
ljudi miješane rase. O. A m m o n (1893) dolazi, doduše, na osnovu 
antropološkog ispitivanja 30 članova nekog znanstvenog društva ^ u 
Karlsruhe do zaključka, da su »u velikoj mjeri dolihocefalni svi uče¬ 
njaci, koji su postigli znatnih uspjeha«. Ako tu tvrdnju, na koju La¬ 


pouge nadovezuje dalekosežne zaključke, ispitamo na stvarnim činje¬ 
nicama, lako ćemo se uvjeriti, da se radi kod Ammona o prenagljenoj 
generalizaciji slučajnog nalaza. Ta ima podataka o nekim antropolo¬ 
škim obilježjima najvećih umova i stvaralačkih duhova, iz kojih pro¬ 
izlazi, da mnogi od njih nisu imali nordidna obilježja, makar su 
potjecali iz djelomično nordidnih područja. Lubanja veleuma G. W. 
Leibniza, koju je istražio W. K r a u s e, jest ultrabrahicefalna, s indek¬ 
som 90,3, što odgovara indeksu 92 u životu. Drugi veleum, I. Kant, 

hiperbrahicefalan, kako su 
to utvrdili K u p f f e r i 
B e s s e 1-H a g e n; indeks 
njegove lubanje iznosi 88,5. 
Sadreni odljevak glave A. 
Schopenhauera, koji je 
opisao G w i n n e r, poka¬ 
zuje mjere, po kojima se 
može, kako ističe Wei- 
denreich, izračunati 
indeks od 90, bio je dakle 
također hiperbrahicefalan. 
Za Beethovena je poznato, 
da je imao crnu kosu, a 
lice mu je bilo tipično al- 
pidno. Goetheov šešir po¬ 
kazuje, da mu se kretao 
indeks glave oko 88, bio* 
je hiperbrahicefalan; kosa 
mu je bila smeđa, isto 
tako i šarenica, kako je 
utvrđeno po slikama. Put 
mu je bila žućkasta, te je 
na suncu smeđe potamni¬ 
la, a lice mu odaje mno¬ 
go dinaridnih crta. 

Iz ovakvih se i sličnih 
primjera vidi, da smo da¬ 
leko od toga, da bismo 
mogli sa somatskim rasnim svojstvima neposredno vezati neke speci¬ 
fične duševne osebine i sposobnosti, pa da rasistička nastojanja nemaju 
oslona u znanosti o rasama. 

V. PODJELA I OPIS LJUDSKIH RASA. 

Sustavna podjela ljudskih rasa ili antropografija mora 
nastojati, da kao biološka nauka prikazuje rase po nače¬ 
lima, koja su inače mjerodavna kod sustavnog prikaziva¬ 
nja živih organizama, naime u prirodnom sustavu, u ko¬ 
jem su manje skupine prema svom srodstvu udružene u 
veće, a ove svrstane u morfološkom redosljedu, u kojem 
se odrazuju pravci prirodnog razvitka. Gotovo svi antro¬ 
polozi slažu se u tome, da postoje 3 glavne rasne grane, 
bijela, žuta i crna, a da ih veže na korijenu australska 
grupa, koja je najbliža pračovjeku. Ali ima i jedna grupa;, 
kojoj je teško odrediti položaj u jednoj od tih grana, s 
različnim vlastitim obilježjima; to su Koisanidi, koje je već 
J. G e o f f r o y-S t. H i 1 a i r e istaknuo kao posebnu skupi¬ 
nu. Većina je, doduše, pribraja Crncima, Eickstedt pak 
Mongolima. Pa i Eskimidi i Indijanidi čine jasno ogra- 


imao je indeks glave od 90, bio je dakle 



Gornji red: lubanja Leibnizova i odlje¬ 
vak Schopenhauerove glave gledani odo¬ 
zgo; donji red: lubanja Kanta od spri¬ 
jeda i odozgo (Po Weidenreichu). 



Podjela glavnih rasnih skupina na zemlji p rije ekspanzije Evropejaca (po Eickstedtu). 

ničene skupine. Svi se slažu u tome, da su se ove dvije 
grupe razvile iz Mongolida, pa kako ni u zoološkom su¬ 
stavu poznavanje podrijetla neke skupine nije zaprekom, 
da bude istaknuta kao posebna skupina, ako je oštro 
ograničena, tako možemo dosljedno i Eskimide i Indija- 
nide smatrati posebnim skupinama, ma da tim nikako ne 
poričemo njihov razvitak iz prvobitnih Mongolida. 

Na temelju izloženoga mogli bismo u svrhu sustavnog 
prikaza razlikovati slijedeće rasne skupine: 1. australidnu, 
2. negridnu, 3. koisanidnu, 4. mongolidnu, 5. eskimidnu, 
6. indijanidnu i 7. evropidnu, a inače ćemo se držati 
Eickstedtovih sistematskih jedinica. 

1. Australidna skupina. 

Ova skupina obuhvaća rase, koje stoje po svojim so- 
matskim svojstvima najbliže pračovjeku, napose to vri¬ 
jedi za urođenike Australije, Tasmanije, neke urođenike 
Nove Gvineje i za Vedide. Put im je tamna, većinom 
gotovo crna i baš kod najprimitivnijih kosa je gusta i va¬ 
lovita. Ima i patuljastih forma, a kod nekih je kosa spi¬ 
ralno kovrčasta. 

Australidi (tab. 1 si. 1 i 2) 

Prosječne mjere: visina 167—171,5 cm, indeks glave 71,7—74,7. Stas 
je vitak, noge relativno duge, čelo plitko, iznad očiju nalaze se 

obično jake nadočne nabubrine, nos je povišen, ali širok, čeljusti 
kosozube, kosti lubanje debele i masivne. Sjedalo je slabo razvi¬ 
jeno Palac je na nozi jako pokretan. Put je tamno smeđe crna, 
kosa tamno smeđa, valovita ili kovrčasta. Kod djece je katkada kosa 
svijetla poput lana. Kod muškaraca su jako razvijeni brada i brkovi. 
Unatoč toliko primitivnih obilježja Australidi ipak pokazuju neke 
evropidne crte: prominentan nos, zaobljeno lice, oblik kose, bradu 
i brkove. S druge strane od svih živih rasa najsličniji su pračo¬ 

vjeku, tako reći živi fosili Prvobitno prošireni čitavim australskim 
kopnom danas su potisnuti u neplodne središnje i sjeverne krajeve. 

Paleomelanezidi (tab. I. si. 3). 

Prosječne mjere: visina 166,4—167,7, indeks glave 72,5—76,5 Tijelo 
je zdepasto, ruke dugačke, čelo obično ravno i natkriljuje oči jakim 
nadočnim lukovima, oko usana lice je mesnato, tako da usne strše 

naprijed. Nos je nizak, konkavan i vrlo širok, indeks nosa od 92—100. 
Put jako tamna, ali s nešto crvenkaste primjese. Usne tamno ljubi¬ 
časte, kosa crnosmeđa, spiralno kudrava. Katkada se javlja crvena 
kosa. Dlakavost prilično razvijena, isto tako brada i brkovi. Naj¬ 

grublje crte nalazimo u Novoj Kaledoniji, nešto ublaženi tipovi 
živu na Novim Hebridima i Salamonskim otocima. Tragova Paleomelane- 
zida ima na Novoj Gvineji i otocima južno odatle. Oni su tvorili i 
prvobitno stanovništvo Nove Zelandije, ali su ih u historijsko vrijeme 
evropidni Maori većim dijelom istrijebili te se s ostatcima pomiješali. 

Tasmanidi (tab. I. si. 4). 

Prosječne mjere: visina 166 cm, indeks glave 76—77. Ove bivše 
stanovnike otoka Tasmanije smatraju neki kao H. B a s e d o w, R. 
Biasutti i E. Fischer posebnom rasom, a drugi, među njima 
Deniker i Eickstedt, samo južnim odvojkom Paleomelanezida. 
Na žalost istrijebili su ih engleski kolonisti u toku od 70 godina. Zadnja 
Tasmanka, Trukanini, umrla je g. 1876. Lice je Tasmanida bilo plo¬ 
snato s debelim usnama i najširim nosom, što postoji kod čovjeka. 
Uho veliko. Put je bila tamno smeđa, kosa gusta, spiralno kudrava, 
dlakavost tijela jaka s gustom bradom kod muškarca. 

Neomelanezidi (tab. I. si. 5). 

Prosječne mjere: visina 158—161,8, indeks glave 73,5—80,3. Tijelo 
je čvrsto i vitko, noge dugačke. Lice je ovalno, obrazi zaobljeni 
kao kod Evropida. Čelo je usko i visoko. Nadočni lukovi nisu na¬ 
glašeni, usne su pune. Nos je, doduše, širok (indeks 85—88), obično 
ravan i prominentan, često ukrivljen, kao t. zv. židovski nos. Put 
je jako tamna, smeđe crna, kosa je obično tamno smeđa, gusta i 
spiralno kudrava kao vlasulja. Dlakavost je neznatna, brada ri¬ 
jetka. Često je kosa crvena, dapače, crveno plava, ili miješana, sa 
smeđim i crveno plavim pramenima. Spolna se zrelost javlja kod 

Neomelanezida kasnije nego kod Evropida, jasan znak, da se radi 
o rasnom svojstvu, a ne o nekim klimatskim utjecajima. Neomela¬ 
nezidi sačinjavaju glavni dio stanovnika Nove Gvineje, ali im ima 

tragova i na okolnim manjim otocima. 

Azijski Pigmidi ili Negritidi (tab. I. si. 6). 

Prosječne mjere: visina 146,8—148,1 cm, indeks glave 81,4—83,5. Makar 
se radi o patuljcima, proporcije su njihova tijela jednake kao kod 
visokih rasa, za razliku od afričkih Pigmeja, kojih tijelo pokazuje 

dječje proporcije. Glava je okrugla, lice plosnato, nos širok i ni¬ 

zak. Usne su debele, ali nisu izbubrene. Kosa je spiralno kudrava, 
često fil-fil-tipa. Lakša je steatopigija česta. Negritide nalazimo na 
Andamanskim otocima (Andamanidi), gdje su najčišći, na Malaki, 
( Semangidi), ali već miješane s mongolidnim elementima i na Filipi¬ 
nima (Aetidi), gdje su također već miješani s ostalim pučanstvom. 

Vedidi (tab. I. si. 7—9). 

Prosječne mjere: visina 154—159,7 cm, indeks glave 73,3—78. Ma¬ 
kar su Vedidi vrlo primitivni, ipak pokazuju toliko evropidnih obi¬ 
lježja, da bismo ih mogli nazvati nekim prijelazom između Austra- 
lida i Evropida. Eickstedt ih i pribraja Evropidima. Vedidi imaju 
obilježja, koja se kod nas ističu kod djece. Okruglo lice, visoko 
čelo, mali frnjasti nos, donekle dječje proporcije tijela s nježnom 
šakom i stopalom. Eickstedt (1937) razlikuje pet tipova. Najprimitivniji 
su Malidi u Indiji, s debelim usnama, širokim licem, smeđecrnom 
puti i gustom kovrčastom kosom. Njima su slični pripadnici plemena 
Veda na Cejlonu, koji su pak već mnogo miješani sa Singalezima. 
Gondidi, koji živu na Dekanskoj visoravni, viši su po stasu, imadu 


uži i ravan nos te mnogo svjetliju put. Toalidi su ostatci Vedida na 
sundskim otocima, gdje su već prilično pomiješani s Paleomongolidima; 
isto vrijedi za peti tip, Senoide na Malaki, u Siamu i Burmi. Vedidi 
su bez sumnje prvobitni prastanovnici prednje i stražnje Indije, koji 
su od kasnijih useljenika potisnuti u šumovite predjele ili u džungle, 
kao na Cejlonu, gdje provode skroman život prezreni od Indijaca, 
koji vide u njima »neku vrstu indijskih životinja«. Uistinu, to su 
skromni, čestiti i sretni ljudi, o kojima govore svi istraživači simpatično. 

Indomelanidi (tab. I. si. 10). 

Prosječne mjere: visina 159,4—162,9, indeks glave 76,2. Ovim ime¬ 
nom označuje Eickstedt crnu rasu u Indiji, koja bi uglavnom odgo¬ 
varala dravidskoj ili melanoindijskoj rasi Denikerovoj. Lice je 
pravokutno, čelo uspravno, nos ravan, ali širok, usne pune. Put tamno 
smeđa, kosa lako kovrčasta. Svakako, Indomelanidi nisu neka prvo¬ 
bitna rasa, nego proizvod križanja tamnoputih elemenata s evropi- 
dnom indskom rasom, pa bi bili nešto analogno s Etiopidima u istoč¬ 
noj Africi. Pretežno su melanidne rase Tamili u pokrajini Madras i 
pleme Munda na sjeveroistoku Dekana, ali tu ima mnogo gondidne 
primjese. 

2. Negridna skupina. 

Kako već ime ove skupine kazuje, glavno joj je obi¬ 
lježje tamna put, koja je kod najtipičnijih predstavnika 
crna sa sivkastim tonom. Kosa naginje spiralnom kovr- 
čanju. Dlakavost je slaba, a tako i terminalne dlake, brada 

i brkovi. Koža je nježna i 
jako glatka. Lice je slabo 

profilirano, s niskim, širo¬ 
kim nosom, bez izrazitog 
bradnog šiljka. Kratko tijelo 
često je zdepasto, s dugim 

udovima, napose su noge 

duge i vitke, jer su mišići 
golijeni slabo razvijeni. Ša¬ 
ka je gracilna, a stopalo ve¬ 
liko. Negridi su isključivo 
stanovnici Afrike, gdje se 
valjda stvorila ta rasna gru¬ 
pa. Dugo se za Crnce drža¬ 
lo, da su jedinstvena rasa. 
I E. Fischer drži, da su 
razlike nastale tek u kasnije 
vrijeme. Montandon 
(1928) se prvi izjasnio, da 
treba razlikovati središnji 

blok Crnaca afričkih šuma 
i skupinu afričkih stepa, 
koje su dalje diferencirane 
i sadržavaju manje ili više evropidne primjese. Podjela 
Negrida pokazuje prema tome četiri pojasa, kojima je po¬ 
redak posljedica pritiska evropidnih elemenata sa sjevero¬ 
istoka. 

Paleonegridi (tab. I. si. 11). 

Prosječne mjere: visina 157—166 cm, indeks glave 74—78. Na Kongu 
je stas niži i glava okruglija, a u Gvineji je tijelo više i glava dulja. 

Nos plosnat, sedlast, s vrškom, koji iskače kao gumb. Čeljusti su 

kosozube, usne debele, nabubrene. Lične se kosti jako ističu. Lice 
je nisko i široko sa zaokruženim čelom. Uho je maleno i stoji 
koso. Put je tamno smeđa, na suncu biva gotovo crna. Usne su 
ljubičaste boje. sluznica u ustima je pigmentirana. Polumjesec na 
noktima je modrikasto crven, svojstvo, koje se tvrdokorno naslje 
đuje i kod križanaca. Kosa je crna, kratka i gusto kudrava, često 
fil-fil-oblika. Spolna zrelost nastupa kod žena već s 15 godina, a 

sa 25 godina već su uvele. Paleonegridi živu u afričkim prašumama 
Konga, u francuskoj ekvatorijalnoj Africi, Angoli i Gvinejskim oba¬ 
lama sve do Senegambije, gdje dolazi do miješanja sa Sudanidima. 

Bambutidi ili afrički Pigmidi (tab. I. si. 12). 

Prosječne mjere; visina 141—143 cm, indeks glave 75,6—79,4. Ti 

afrički patuljci pokazuju infantilne proporcije tijela, s razmjerno 
velikom glavom i kratkim nogama. Čelo je izbočeno, ali nisko, lice 
zaobljeno. Nos je vrlo širok, ali viši nego inače kod Crnaca. Usne 
nisu nabubrene, dapače mogu biti tanke. Koža je smeđa s crvenka 
stim tonom, dakle razmjerno svijetla. Kosa je smeđe crna i kudrava 
u obliku fil-fil. Bambutidi sa svojim različnim plemenima Aka, Bata, 
Efe, Babongo ; dr. živu u malim zajednicama u najdubljim pra¬ 

šumama Konga i sežu sve do Abesinije. Makar su prezreni od drugih 
Crnaca, ipak dolazi do križanja s drugim crnačkim rasama. 

Kafridi, nazvani i Bantuidi (tab. I. si. 13 i 14). 

Prosječne mjere: visina 165,7—169,6 cm, indeks glave 74,0—77,0. 

Tijelo je čvrsto, kod muškaraca često atletske konstitucije. Donji 
dio kralježnice ukrivljen je natrag, tako da krstača stoji u kosom 
položaju. Kod žena je trup obično dugačak i noge kratke. Lice je 
kod muškaraca uglato, kod žena okruglo, čelo izbočeno. Čeljust 
pokazuje lako izražen bradni šiljak. Nos je plosnat s napuhnutim 
krilima. Usne su debele, nešto nabubrene, poduprte od umjerene 
prognatije. Koža ima različite tonove, od žuto smeđeg do tamno 
smeđeg. Šarenica je smeđa, kosa je spiralno kudrava, često tipa 
fil-fil. Dlakavost je tijela slabo razvijena, isto tako obrve; muškarci 
imaju rijetku bradu. Boja je kose gotovo crna, samo kod djece 
katkada crvenkasto smeđa Kod nekih skupina ima i evropskih crta. 



Četiri rasna pojasa u Africi (po 
Eickstedtu). Crtkane linije sa 
strelicama označuju pritisak Eu- 
ropida. 1. miješana zona Europida 
i Crnaca (na istoku Etiopidi), 2. 
Crnci otvorenih predjela: Suda_ 
nidi, Nilotidi Kafridi, 3. Crnci 
prašuma: Paleonegridi, 4. Pigmidi, 
5. Koisanidi. 

Rasna karta Afrike iz vremena prije ekspanzije Evropejaca 
(po Eickstedtu) 

Na označenim područjima nalazi se dotična rasa bar u relativnoj većini. 


napose kod Herera i Zulukafra. Kafridi živu u istočnoj i južnoj 
Africi. Njihovo su obitavalište stepe i savane, ali su prodrli i duboko 
u prašume. 

Stanovnici Madagaskara bili su prvobitno ove rase, ali su poslije 

dobili mnogo mongolske primjese, koja tamo nije jednakomjerno 
proširena. Dok kod Sakalava prevladava kafridni elemenat, Hove su 
pretežno mongolidni. 

Sudanidi (tab. I. si. 15). 

Prosječne mjere: visina 168,2—175,2 cm, indeks glave 72,6—79,4. Kod 
Sudanida su tipično crnačke osebine najjače razvijene. Tijelo je još 

čvršće nego kod Kafrida, širokih ramena, s opsežnim grudnim ko¬ 

šem, evropidnih proporcija, samo što su podlaktica i golijen nešto 
dulje. Mišići golijeni bolje su razvijeni nego kod drugih Negrida. 
Gležnjevi su uski, ruke uske i nježne. Čelo je usko, tako da je lice 
preko obraza najšire. Nos je konkavan s vrlo širokim napuhnutim 
krilima. Usne su jako debele i izbubrene, te strše uslijed kosozubih 
čeljusti naprijed. Put je tamno smeđo crna, usne su ljubičaste ili 
modro sive, kratka crno smeđa kosa gusto je kudrava, ali rijetko 

postizava fil-fil-tip. 

Centar je Sudanida zapadni Sudan, Senegambija i Nigerija. Ašanti, 
dahomejski i beninski Crnci pretežno su sudanidne rase. 

Nilotidi (tab. I. si. 16). 

Prosječne mjere: visina 172,8—182,2 cm, indeks glave 71,7—79,7. Ni¬ 
lotidi idu među rase najvišeg stasa, visina tijela preko 2 m nije 
nikakva rijetkost. Tijelo je vitko i čvrsto, noge su razmjerno jako 
dugačke, mišići golijeni slabo su razvijeni. Lice ima mnogo evropidnih 
crta. Nos je na korijenu lako povišen s ravnim hrptom, ali su krila 
napuhnuta. Usta su malena, a usne nisu jako izbubrene. Čeljusti su 
ravnozube, donja čeljust ima dobro razvijen bradni šiljak. Lice je 
ovalno. Put je gotovo crna, najtamnija od svih rasa. Crna je kosa 
gusto kudrava, često fil-fil-tipa. Dlakavost je slabo razvijena. Po¬ 
dručje ove rase nalazi se oko gornjeg Bijelog Nila. Plemena Dinka, 
Nuer, Atvot, Šiluk, Džaluo, Ačoli, Lango, Sara i dr. pretežno su 
nilotidne rase. 

Etiopidi (tab. II. si. 1 i 2). 

Prosječne mjere: visina u sjevernom području 163,6—167,4, u ju¬ 
žnom 170—180 cm; indeks glave 72,0—76,1. Tip Etiopa jasno odaje, 
da se ne radi o prvobitno jedinstvenoj rasi, nego o križancima Ne¬ 
grida i Evropida, i to Orijentalida. Stoga im E. Fischer i drugi 
ne priznavaju karakter zasebne rase. Ali su obilježja Etiopida već 
tako izjednačena, a razlikuju ih od drugih skupina, da potpuno 
odgovadaju definiciji rase. Prije je ova rasa često nazivana hamit- 
skom s obzirom na jezike, koji su ondje običajni. Etiopidi su čvr¬ 
stog, visokog, vitkog tijela, evropidnih proporcija. Lice je dugoljasto, 
lijepo profilirano, s uskim visokim nosom, samo što su krila nešto 
proširena. Usne su pune i deblje nego kod Evropida, ali nisu izbu¬ 
brene. Kosa je, naprotiv, tipično crnačka, gusta i kudrava. Brada i 
brkovi slabo se očituju. Put je smeđa, s primjesom crvenkastog tona. 
Ima svjetlijih i tamnijih nijansa. 

Etiopidi su temeljna rasa u Abesiniji i Somaliji. Na istoku su jače 
pomiješani s Orijentalidima (Arapima), a prema jugu su čistiji. Ple¬ 
mena Amhara, Danakil, Kafičo, Gurage, Gala, Somal, Hima, Masai 
pretežno su etiopidne rase. 

3. Koisanidna skupina. 

Naziv ove skupine složen je po prijedlogu L. S c h u 1- 


t z e a (1907) od riječi Koi, kako sebe nazivaju Hotentoti, i 
San , njihove oznake za Bušmane. Niski stas, plosnato lice, 
nabor na gornjoj vjeđi, steatopigija, posebni oblici spolo¬ 
vila, žućkasta put, uz to fil-fil-kosa, crnačke usne ovu 
skupinu oštro dijele od svih drugih rasa, tako da je naj- 
ispravnije dodijeliti joj posebno mjesto. Svakako se radi 
o rasnoj skupini, koja se valjda rano odijelila od zaje¬ 
dničkog debla Mongolida i Crnaca. 

Sanidi (tab. II. si. 3). 

Prosječne mjere: visina 157,7 cm, indeks glave 75,0. Tijelo Bu- 
šmana ima uglate forme, tanke su ruke razmjerno kratke, šaka i 
stopalo uski i mali. Osovine stopala otkrenute su jako jedna od 
druge, tako se Sanidi mogu lako prepoznati već po tragovima. Donji 
kraj kralježnice tako je ukrivljen prema straga, da krstača ima 
gotovo vodoravan položaj. Uglate lične kosti jako iskaču, korijen 
nosa leži u istoj ravnini s očima, gornja vjeđa ima nabor, koji se 
spušta preko njenog ruba često prelazeći u pravi mongolski nabor. 
Usne vire naprijed poput rila, ali nisu izbubrene kao kod Crnaca. Uho 
je maleno, bez jagodice i koso smješteno. Put je blijedo žućkasto- 
smeđa ili crvenkastožuta, kao lišće na jesen, dakle prilično svijetla. 
Potkožne masti gotovo nema, osim na sjedalu, gdje obično stvara 
prominentan jastuk. Kosa je crna, najgušće kudrava, i stvara male 
smotane pupoljke. Inače je tijelo bez terminalnih dlaka, brade i 
brkova. Sanidi živu u suhim stepama sjeverozapadnog dijela kapske 
zemlje i dalje prema sjeveru. 

Koidi (tab. II. si. 4). 

Prosječne mjere: visina 157,9 cm, indeks glave 73,4. Ova rasa, koju 
su holandski kolonisti nazvali Hotentotima, što znači holandski mu- 
cavci, manje je primitivna od Sanida. Stas je nešto viši, glava duža,, 
lice više, sa šiljastom bradom. Otvor vjeđa još je uži nego kod Sa¬ 
nida, a usne su još jače ispupčene, poput rila. Boja kože, oblik ž 
boja kose isti su kao i kod Sanida. Područje Hotentota je istočni dio 
kapske zemlje i prijašnja njemačka jugozapadna Afrika. 

Danas ima u tim područjima već vrlo mnogo različnih mješanaca 
između Koisanida i drugih rasa, napose bijelaca i Kafrida; naročito 
su poznati već gore spomenuti križanci u Rehobotu, potomci ho- 
landskih useljenika i Hotentotkinja. 

4. Mongolidna skupina. 

Najznačajnije je obilježje svih Mongolida njihova žuć¬ 
kasta put, koja, doduše, može biti gotovo bijela ili i 
smeđa, ali uvijek sa žućkastim tonom, zatim glatka, opora* 
crna ili crno smeđa kosa, a terminalne dlake slabo su ra¬ 
zvijene. Kod proporcija tijela upada u oči razmjerno ve¬ 
lika dužina trupa. Lične su kosti pomaknute jako na¬ 
prijed, da nabubruju lice, koje je radi toga, kao i radi 
udubljenog korijena nosa, plosnato. Otvor vjeđa je uzak 
i nešto koso smješten, tako da izvanji kraj leži više nego 
nutarnji. Uz to je kod tipičnih Mongola gornja vjeđa 
opremljena mongolskim naborom. Mongolidi su bili do¬ 
nedavna brojčano najveća skupina ljudskog roda, te su 
sačinjavali više od polovice stanovništva čitavoga svijeta. 
Naziv »Mongoli« potječe od kineske riječi mong-ku, »hra¬ 
bri«, jer su srednjo-azijski Mongoli svojim upadima i 
svojom borbenošću zadavali strah svim okolnim narodima. 

I kod Mongolida ima morfološki primitivnih tipova 
s infantilnim obilježjima. Ovi su kao i Paleonegridi obično 
potisnuti u šumovite i brdovite predjele, ali ima i pro¬ 
gresivnih, ekspanzivnih, nizinskih tipova. Prve nalazimo 
u južnim predjelima istočne Azije i na otocima, dok su 
drugi prošireni diljem srednjeg i sjevernog pojasa Azije* 
a došli su i daleko u Evropu, gdje su se njihovi krajnji 
odvojci pomiješali s Evropidima sve do središnje Evrope. 

Paleomongolidi (tab. II. si. 5—7). 

Prosječne mjere: visina 158—162 cm, indeks glave 79—83. Ova je 
rasa temelj onog pučanstva, koje se obično zove malajsko. Stas je 
nizak, kod tipičnih predstavnika u južnoj Kini zdepast, dok je na 
otocima tijelo pravilnije, dapače vitko. Lice je široko, nisko, gotovo 
kvadratično, kod žena zaokruženo. Nos je plosnat, ali ravan s udu¬ 
bljenim korijenom. Donja čeljust ima slabo naznačenu bradu. Usne 
su mesnate i naprijed povučene, poduprte lakom alveolarnom pro- 
gnatijom. Mongolski je nabor na vjeđi naznačen, ali ne seže do 
nutarnjeg kuta oka. Put je svijetlo smeđa sa žućkastim tonom. Prema 
ostalim Mongolima pokazuju Paleomongolidi infantilne crte, te su 
svakako u morfološkom pogledu najprimitivniji mongolski tip. Paleo¬ 
mongolidi zapremaju cijelu južnu Kinu sve do Tibeta, Indokinu, Siam 
i Burmu, a uz to sve Sundske otoke, gdje im je put nešto tamnija. Na 
kontinentu se može razlikovati progresivan tip u Burmi; tu podrasu 
zove Eickstedt Palaungidi. Primitivniji su tipovi u Siamu i dalje 
prema istoku i sjeveru, šanidna podrasa. Na otocima je S a r a s i n 
razlikovao primitivnije Protomalajce u nutrini i progresivnije Deutero- 
malajce u obalnim predjelima. Prvi su mnogo miješani s Vedidiina 
i Melanidima, te su se svakako ranije uselili nego profinjeni obalni 
stanovnici, koji imadu polinezidne i indidne primjese. I Eickstedt 
prihvaća tu podjelu i govori o Protomalajidima i Deuteromalajidima . 
Paleomongolidi su i znatna komponenta Japanaca. 

Tungidi (tab. II. si. 9 i 10). 

Prosječne mjere: visina 162—164 cm, indeks glave 83,5—88,8. Kao 
što su Sudanidi najtipičfeiji Crnci, tako se u Tungidima najjače ističu 
mongolidna obilježja. Stas je zdepast, ruke i noge razmjerno kratke. 
Lice plosnato, tako da se obrazi nalaze u istoj ravnini s niskim 

Rasna karta Azije iz vremena prije ekspanzije Evropejaca 
(po Eickstedtu) 

Na označenim područjima nalazi se dotična rasa bar u relativnoj većini. 

čelom i korijenom nosa. Otvor vjeđa stoji koso, a rub gornje vjeđe 
pokriven je od mongolskog nabora, koji se uz nos nastavlja sve do 
donje vjeđe. Usne su nešto punije od evropidnih, bradni šiljak donje 
čeljusti dobro je razvijen. Kosa je opora, glatka, tamnosmeđe boje. 
Obrve, brkovi i brada vrlo su rijetki, a tijelo je gotovo bez dlaka. 
Put je blijedo žuta, bez crvenila. Područje Tungida seže od pustinje 
Gobi do sjeverne sibirske obale, gdje su pomiješani sa Sibiridima; 
zapremaju veći dio Mandžurije, a razasuti su i po zapadnoj Sibiriji 
sve do Volge i Kavkaza. Tunguzi, Mandžui, Giljaki, Burjati, Kal- 
miki, Ojrati, Tumiti, Kešikti i dr. pretežno su tungidne rase. 

Sinidi (tab. II. si. 11 i 12). 

Prosječne mjere: visina 164—168 cm, indeks glave 72—79. Kod Sinida 
nalazimo sva tungidna obilježja ublažena. Stas je viši i vitak, glava 
je mesocefalna, dapače dolihocefalna. Nos je uži i nešto povišen, tako 
da lice nije plosnato. Brada na čeljusti ne iskače tako jako. Često 
postoji alveolarna prognatija. Otvor je vjeđa širi, ali mongolski na- 
bor obično pokriva nutarnji kut oka. Lice koleba od okruglog do 
duguljastog, dapače uskog oblika. Uslijed ovog ublaženja mongolidnih 
obilježja sinidno se lice nešto približava evropidnom tipu. Put je 
jako svijetla, svijetlo smeđe žuta ili bjelkasto smeđa. Crvenilo je 
obraza ipak rijetko. Kosa je tipično mongolidna. Sinidi sačinjavaju 
glavni dio pučanstva središnje Kine, najglavnija su komponenta Ko- 
reanaca, a u Japanu su već od davnine pomiješani s Paleomongolidima 
i Ainuidima. Kod Japanaca postoje dva tipa, finiji Okajama-tip 
(tab. II. si. 8) s uskim licem i uskim ravnim nosom, u kojem se ističe 
sinidna komponenta i grublji Satsuma-tip (tab. II. si. 7) sa širokim 
plosnatim licem, gdje prevladava paleomongolidna komponenta. 

Sibiridi (tab. II. si. 13). 

Prosječne mjere: visina 156—160 cm, indeks glave 78,5—79,3. D e- 
niker je nazvao ovu rasu ugrijskom, često ih zovu i Paleoazijate. 
Kao kod Sinida i tu su mongolidna obilježja ublažena. Tijelo je 
krepko, zbijeno, s dugačkim trupom, ramena široka i čvrsta, silno 
su otporni protiv studeni, dakle izvrsno prilagođeni na sibirsku klimu. 
Lice nikako nije plosnato, samo što veliki razmak očiju kvari inače 
evropidne crte. Nos je obično dosta visok, dapače katkada i kukast. 
Boja je šarenice svijetlo smeđa, na zapadu ima do 36°/o modrih i 


sivih očiju. Kosa je mekša od tungidne, smeđa, često s crvenkastim 
tonom. Boja je puti svijetlo žućkastosmeđa, na obrazima crvenkasta. 

Sibiride nalazimo najjače zastupane u sjeverozapadnoj Sibiriji, 
dalje prema istoku miješaju se s Tungidima, a na krajnjem istoku, 
na Kamčatki, opet su čistiji. Na zapadu su već od davnine miješani 
s Evropidima, a na istoku s Eskimidima i Indijanidima. Voguli, Ostjaci, 
Keto, Kačini, Kajbali, Kišili, Beltiri na zapadu, a na istoku Čukči 
i Kamčadali pretežno su sibiridne rase. 

Turanidi (tab. II. si. 14). 

Prosječne mjere: visina 166,8 cm, indeks glave 83,6—84,8. D e n i k e r 
naziva ovu rasu turko-tatarskom. Kao što su Etiopidi očito stara 
mješavina Negrida i Evropida, tako su Turanidi mongolidno-evropidna 
smjesa. Montandon i Keith smatraju ih nekim prijelazom 
između Mongolida i Evropida, a Eickstedt ih, dapače, uvršćuje 
među Evropide, ali tko pozna tatarski tip, teško će se bezuslovno 
priključiti tom shvaćanju. Istina je, da kod Turanida nalazimo svih 
prijelaza od Tungidima sličnih tipova do tipova s mnogo evropidnih 
crta. Stas je srednje visok, tijelo pravilno, ali naginje ugojenosti. 
Lične kosti iskaču. Nos je ravan i uzak, ali sa širokim krilima, kakva 
često opažamo kod Rusa s nešto turanidne primjese, pa i kod nas 
i u ostaloj srednjoj Evropi. Usne su uske, evropidne. Otvor je vjeđa 
uzak, što daje licu neki oštar izraz. Mongolskog nabora nema, ali 
su vjeđe zategnute prema vani na mongolski način. Put je svijetlo 
smeđa i pokazuje lako crvenilo, ma da se često ističe i nešto žućkasti 
ton. Kosa je smeđa i lako valovita, nema, dakle, ništa mongolidno. 

Turanidi se ‘ protežu od Pamira (Pamiridi) preko Turkestana i 
južne Rusije (Aralidi), do u srce Evrope, sve više pomiješani s Evro¬ 
pidima. Sačinjavaju mongolidnu komponentu u Evropi, kamo su to¬ 
kom srednjeg vijeka često prodirali kao Avari, Madžari i Tatari. 
I stari su Osmani bili Turanidi, ali od toga nije ostalo kod dana¬ 
šnjih Turaka gotovo ništa, već su od starih Osmana sačuvali samo ime 
i jezik, a potpuno je preuzela maha u svoje doba od Osmana pod¬ 
jarmljena anatolidna (armenidna) rasa, kako biva svagdje, gdje tanak 
osvajalački sloj prevlada nekim brojno jakim narodom, čija neiscrpna 
loza ostane i proguta osvajače. 

5. Eskimidna skupina. 

Po završetku zadnjeg ledenog doba Mongolima je bio 
otvoren put preko Beringova tjesnaca, pa je došlo do 
invazije u Ameriku, a možda se to zbivalo i ranije, u zadnje 
interglacijalno i glacijalno doba. Na sjeveru Azije tada je 
bilo i Evropida, što nam posvjedočuju evropidni Ainuidi, 
koje nalazimo na krajnjem istoku Azije kao zadnji ostatak 
Evropida. Mongolidi, koji su prodirali u Ameriku, nisu, 
dakle, bili čisti Tungidi, nego miješani s evropidnim ele¬ 
mentima; stoga se ne smijemo čuditi, što se kod američkih 
urođenika, Eskimida i Indijanida, javljaju mnoga evropidna 
obilježja. Eskimidna je skupina zastupana jednom jedinom 
rasom, ali je ta obilježena tolikim posebnim svojstvima, da 
za služuje položaj naročite skupine. 

Eskimidi (tab. II. si. 15 i 16). 

Prosječne mjere: visina 157,4—164,8 cm, indeks glave 77,6—80,7. 
Tijelo je nisko i zdepasto; visina je tijela kod Eskima na zapadu 
veća, a prema istoku sve manja. Trup je dugačak, udovi, napose 
bedra, kratki su. Ramena su krepka i široka. Mišići su čvrsti, ali 
golijeni tanke, šaka su i stopalo veoma kratki i maleni. Glava je 
prema niskom tijelu vrlo velika, često nezgrapna, čelo nagnuto. Preko 
tjemena proteže se uzdužna uzvisina. Lice je plosnato i veoma ši¬ 
roko, najšire od lica svih ljudskih rasa, jer su lične kosti široke, 
i stražnji uglovi donje čeljusti jako razmaknuti. Nos je ravan, s vi¬ 
sokim hrptom, prilično uzak (indeks 68—72). Usne su evropidne, 
samo se često javlja lagana alveolarna prognatija, koja usne ne¬ 
što izdiže. Uho je veliko i usko. Put je smeđe žuta ili crvenkasto 
smeđa. Obrazi su crvenkasti, kao kod Evropida. Šarenica je smeđa 
rijetko (l°/o) modra. Kosa je glatka ili lako valovita, crna. Obrve su 
obično jako razvijene. Dlakavost je slaba. Brada je slaba i rijetka, 
katkada crvenkasto smeđa. Ma da su Eskimidi prošireni velikim po¬ 
dručjem, u somatskim su svojstvima prilično jedinstveni. 

Eskimidi sežu od Alaske (i nešto naselja na azijskoj strani Beringova 
tijesna) do istočne Gronlandije, ali su njihova obitavališta rijetka, 
tako da ih ima ukupno kojih 40.000. 

6. Indijanidna skupina. 

Prema brojnim indicijama prešli su predšasnici Indija¬ 
nida u vrlo rano kulturno doba iz Azije u Ameriku. Oni 
tada još nisu poznavali pisma, a nije im bio poznat ni ko¬ 
tač. Svakako se prelaženje iz Azije dešavalo u više valova. 
Jesu li se zbile prve seobe već za vrijeme diluvija ili tek 
poslije zadnjeg ledenog doba, u tome su mišljenja podi¬ 
jeljena. Hrdlička, Rivet i Steinmann zalažu se 
za postglacijalnu seobu, dok B oas, P e n c k, B i r k e t- 
Smith, Goddard i dr. drže, da je bilo seoba i u di- 
luviju. Ima u Americi i nekih ostataka kamenog oruđa od 
Trentona, kojemu i B o u 1 e pripisuje diluvijalnu starost. 
U wisconsinsko ledeno doba, koje u biti odgovara wtirm- 
skom u Evropi, bilo je u Americi više povlačenja i na¬ 
predovanja leda, tako da je bilo u onim toplijim fazama 
moguće prelaziti preko Beringova mora. Valovi kasnijih 
useljenika potiskivali su ranije useljenike prema jugu, 
tako da imamo baš u Južnoj Americi očekivati potomke 
najranijih useljenika. Vjerojatno je, da pojedini valovi 
useljenika nisu bili po svojoj rasi jednaki i da je to jedan 

od uzroka rasne pocijepanosti Indijanida. Svakako je mo¬ 
ralo dovesti i prilagođivanje na tako raznolike klimatske 
prilike pojedinih američkih predjela do daljnjeg stvaranja 
rasnih razlika. 

Svim Indijanidima zajednički je žućkasto smeđi ton boje 
puti, crna glatka kosa i slabo razvijena dlakavost tijela. 
Oznaka »crvenokošci« nema s prirodnom bojom kože ni¬ 
kakve veze, već potječe odatle, što su neki Indijanci obi¬ 
čavali kod pripreme za borbu i u svečanim zgodama ma¬ 
zati lice crvenom bojom. Šarenica oka je smeđa, a otvor 
vjeđa uzak. Katkada se javlja i mongolski nabor. Nos je 
prominentan, dapače velik, često orlovski i prilično uzak 
(indeks 70—76). Kralježnica je malo ukrivljena, tako da 
su leđa plosnata. H r d 1 i č k a ističe, da je kod svih Indi¬ 
janida omjer između nadlaktice i podlaktice kao i između 
bedra i golijeni gotovo isti. Širina je ramena i kukovlja 
jednaka. U drugim svojstvima, na pr. u visini tijela, 
indeksu glave, intenzitetu boje puti ima velikih razlika. 

Rase Indijanida možemo podijeliti u dvije, izvjesnim 
razlikama obilježene grupe, južnoameričku i sjeverno- 
američku. Prva grupa, koja je i najstarija, sadržava naj¬ 
primitivnije tipove. 

a) Južni Indijanidi. 

Već je A. d’O r b i g n y (1839) razlikovao 3 rase u Južnoj 
Americi: andsko-peruansku, pampasku i brazilsko-guajan- 
sku. Ovima treba dodati još rasu, koja živi u brazilskim 
brdima, a od koje ima i fosilnih ostataka u spiljama Lagoa 
Santa i onu primitivnu rasu u Ognjenoj zemlji (Tierra del 
Fuego), koja pokazuje neka obilježja najstarijih fosilnih 
ostataka iz južne Amerike. Eickstedt upotrebljava za 
te rase nazive: Lagidi, Fuegidi, Patagonidi, Brazilidi i 
Andidi. 

Lagidi (tab. III. si. 1). 

Prosječne mjere: visina 158,6—161,8 cm, indeks glave 76,8—80,2. U 
istočnoj Braziliji, u spiljama tamošnjeg vapnenačkog gorja, g. 1840 
pronašao je L u n d fosilne ostatke čovjeka. Najbogatija je nalazima 
bila spilja u području Lagoa Santa, sa kojih 30 okosnica. Starost se 
nije dala točno odrediti, ali svakako su kosti vrlo stare, jer su potpuno 
okamenjene. Lubanje imadu naročiti tip s uzvišenim tjemenim dijelom 
kao sljeme na krovu. Te su nalaze nazvali Lagoa-Santa-rasom. 
Već g. 1876 ustanovio je L a c e r d a, da ta rasa nije, kako se mislilo, 
izumrla, već da se fosilne lubanje poklapaju u bitnim potezima s luba¬ 
njama današnjih Botokuda, a Ri vet (1908) je pronašao, da isto 
vrijedi i za različna druga plemena onog područja. Radi se, dakle, o 
rasi, koja je svakako vrlo stara, za to ju je D e n i k e r nazvao paleo- 
američkom. 

Trup Lagida je čvrst i muskulozan, i udovi su čvrsti, a mišići goli¬ 
jeni dobro razvijeni. Lice je primitivno i grubo, u obliku pravokuta, 
nadočni su lukovi naglašeni. Nos ima široka naduvena krila. Kosa je 
opora, glatka, crna. Put je svijetlo žutosmeđa, kod novorođenčadi 
svijetlo ružičasta kao kod Evropida. Područje Lagida su brdoviti pre¬ 
djeli u istočnoj Braziliji. Plemena Karaja, Nahukva, Botokudi, Ges 
lagidne su rase. Tragova lagidne rase ima primiješanih Patagonidima 
sve do Ognjene zemlje, gdje se lagidni tipovi opet jasnije ističu, tako 
napose kod plemena Alakaluf i Jamani, koji su vrlo niskog stasa 
(154,7 cm). 

Fuegidi. 

Prosječne mjere: visina 172,9 cm, indeks glave 78,8. Uz brazilsku 
obalu nađene su u naslagama fosilnih školjaka lubanje, koje pokazuju, 
kao i vrlo stara — možda diluvijalna — fosilna lubanja, nađena kod 
Punina u Ekvadoru, australidna obilježja, nadočne nabubrine uz pro- 
gnatiju i sljemenasto tjeme, kojim se ističe i lubanja iz Lagoa-Sante. 
Neki potezi tog australidnog fosilnog tipa nalaze se kod nekih sadašnjih 
plemena u Ognjenoj zemlji, napose kod plemena Ona. Inače pokazuju 
Ona-Indijanci mnoge crte Patagonida. Osobito su visokog stasa i her- 
kulske konstitucije. Australidne poteze te i s obzirom na kulturni 
stupanj vrlo primitivne rase možemo samo tako razumjeti, da se radi 
o najstarijim useljenicima Amerike, koji su došli preko Alaske, kada 
je živio u susjednoj Aziji još prvobitni australidni sloj. 

Patagonidi (tab. III. si. 2). 

Prosječne mjere: visina 161,6—172,9, indeks glave 77,6—78,8. Po 
fantastičnim pripovijestima španjolskih putnika o patagonskim orija- 
šima već je ova rasa dugo poznata, samo što se kasnije ispostavilo, da 
nisu viši od prosječnog Evropejca. Patagonidi su rasa lovaca u pro¬ 
stranim Pampasima. Tijelo im je širokih ramena, jako mišićavo, tako 
da se često javljaju atletske konstitucije. Čelo je nisko, s jakim nad- 
očnim lukovima, otvor vjeđa, koje su zategnute, vrlo je uzak. Uglovi 
su donje čeljusti razmaknuti, tako da je lice uglato i široko. Obrazi 
su naduveni. Nos je prilično velik i ravan. Put je obično smeđa. Kosa 
je glatka i crna. Područje su te rase stepe Pampasa, Chaca i Patagonije 
sve do Ognjene zemlje. Plemena Baikuru, Čoroti, Čarua, Puelče, Te- 
huelče pretežno su patagonidne rase. Prema sjeveru su zadnji ogranci 
Patagonida plemena Čikito u Chacu i Bororo na gornjem Rio dos 
Montes. 

Brazilidi (tab. III. si. 3). 

Prosječne mjere: visina 157,3—160,6 cm, indeks glave 79,1—81,2. Tijelo 
je čvrsto, muskulozno, ali ni izdaleka ne tako, kao kod Lagida. Ruke su 
i noge prilično tanke. Lice je ovalno, s ravnim čelom, lične kosti ne 
iskaču mnogo. Nos je srednje dužine i ravan. Ima mnogo evropidnih 
crta u licu Brazilida. Koža je žutosmeđe boje kao glina. Kosa je 



Karta Južne Amerike iz vremena prije ekspanzije Evropejaca 
(po Eickstedtu). 

Na označenom području nalazi se dotična rasa bar u relativnoj većini. 

glatka ili valovita, tamno smeđa. Šarenica također tamno smeđa, a 
bjeločnica ima žućkasti ton. Brazilidi su naseljeni u prašumama uz 
rijeku Amazonku, u brdovitim predjelima Guajane, gdje se spuštaju 
do obale i sežu preko svih antilskih otoka, a prema jugu do ušća 
rijeke La Plata. Glavne su etničke grupe brazilidne rase Karaibi, Aruak 
i Tupi. U Guajani ima mnogo križanaca između bivših crnačkih 
(sudanidnih) robova i Brazilida, tako da tvore posebna plemena t. zv. 
šumskih Crnaca. 

Andidi (tab. III. si. 4). 

Prosječne mjere: visina 157,0—158,4 cm, indeks glave 82. Tijelo je 
nisko i zdepasto, s jako proširenim grudnim košem poput bačve, što 
je prilagođivanje rijetkom zraku visokoga gorja. Trup je dug, tako 
da se čini, da su noge, ispoređene s trupom, slabunjave, ma da je 
njihovo mišičje i na golijenima dobro razvijeno. Vrat je kratak, kao 
da glava sjedi neposredno na trupu.' Čelo je nisko i široko, a tjeme se 
uzdiže polagano, tako da postizava svoj vrh daleko straga. Lične kosti 
su naglašene. Oči su prilično razmaknute. Rub gornje vjeđe s trepa¬ 
vicama nastavlja se preko nutarnjeg kuta oka, dok je mongolski nabor 
rjeđi. Iz plosnatog lica jako iskače visoki nos, ravan ili kukasto 
ukrivljen. Oštri se nabori povlače od nosnih krila prema kraju usta, 
kao kod Dinarida. Koža je maslinasto smeđa i prilično tamna, napose 
kod stanovnika suhih sunčanih visoravni. Kod žena pokazuju obrazi, 
unatoč tamne boje, jasno crvenilo. Obrve su rijetke. Kosa je gusta, 
glatka, smeđe crna. Šarenica je tamno smeđa, a bjeločnica žućkasta. 
Andidi su rašireni diljem lanca visokih Anda, u području nekadašnjeg 
carstva Inka, sve do južnih čilskih bregova. Andidi se javljaju u tri 
glavna tipa, koji se podudaraju s etničkim grupama Kečua u Peruu, 
nižeg stasa, Ajmara u Boliviji, koji su višeg stasa, i borbenih Arau- 
kanaca u Čileu, koji su najvišeg stasa (oko 164 cm), s crtama, koje 
često sjećaju na evropidna obilježja, pogotovo, jer su svjetlije puti. 

b) Sjeverni Indijanidi. 

U somatskom pogledu pokazuju Indijanidi sjeverne i 
središnje Amerike više evropidnih crta nego južnoame- 
rički, naročito s obzirom na svjetliju boju kože i oblik 
nosa kod progresivnih tipova. Mogu se razlikovati četiri 
skupine: središnji Indijanidi, onda primitivan mesocefalan 
tip srednjeg stasa na jugozapadnom rubu i Floridi, brahi- 
cefalan tip niskog stasa uz ostali dio obale Tihog oceana 
i progresivan mesocefalan tip vrlo visokog stasa u prerij- 
skom području USA i Kanade. Eickstedt upotrebljava 

Rasna karta Sjeverne Amerike iz vremena prije ekspanzije Evropejaca 
(po Eickstedtu). 

Na označenom području nalazi se dotična rasa bar u relativnoj većini. 


za. te rase nazive: Centralidi, Margidi (lat. margo »rub«), 
Pacifidi i Silvidi (lat. siiva »šuma«)* 

Centralidi (tab. III. si. 5). 

Prosječne mjere: visina tijela na sjeveru 169—172 cm, u srednjem 
dijelu 155—159 cm, na jugu 158—166 cm; indeks glave 79—86. Centra- 
! lidi su ona rasa, koja je proizvela najviše američke samorodne kulture, 
Azteki i Maja su centralidnog podrijetla. Tijelo pokazuje donekle evro- 
pidne razmjere, jer trup nije velike dužine. Lice je kod sjevernih 
grupa razmjerno usko, dok se visoko čelo prema tjemenu suzuje, što 
je za Centralide osobito značajno. Budući da su uglovi čeljusti dosta 
razmaknuti, ima lice pravokutan oblik. Otvor je vjeđa širi nego inače 
kod Indijanida. Mongolskog nabora gotovo nema. Šarenica je tamno 
smeđa; glatka, crno smeđa kosa naraste vrlo duga i lako valovita. 
Za razliku od većine drugih Indijanida kosa Centralida vrlo rano 
posijedi. Dlakavost je nepotpuna, i na bradi. Boja puti je varijabilna, 
obično je srednje tamno smeđa. Vrlo se često javlja albinizam, naj¬ 
češće kod plemena San-Blas na Darjenskom tjesnacu. R. O. Marsh 
je g. 1924 ponovno otkrio te bijele Indijance, pa je poslana posebna 
ekspedicija, da ih proučava, jer se držalo, da se radi o nekim evro- 
pidnim elementima, ali se ispostavilo, da je to albinotička pojava, koja 
se je radi endogamije veoma umnožila. 

Centralidi su prošireni od Kolumbije i Venezuele preko Panamskog 
tjesnaca i istočnog Mehika do donjeg Misisipija i atlantske obale sje¬ 
verno od Floride. Pojedini eksklavi dostižu Mičigensko jezero, čičimeki, 
Azteki, Mixteki, Zapoteki, Maskoki uglavnom su Centralidi. I danas 
•se ovi potomci tvoraca visokih kultura, unatoč zapostavljanju od bije¬ 
laca, ističu svojom odrešitošću i razboritošću. Centralidi su danas 
mnogo miješani s bijelcima, napose u Mehiku i u državama tjesnaca, 
to su Mestici ili Ladinos; ima mnogo i indijansko-crnačkih križanaca, 
nazvanih Zambo ili Kaboklo. 

Margidi (tab. III. si. 6). 

Prosječne mjere: visina 163—170 cm, indeks glave 78,5—79,5. Sjever¬ 
niji tip ove rase nižeg je koščatog stasa, dok je južni višeg stasa. 
•Čelo je plitko, tjeme pokazuje uzdužnu uzvisinu kao kod Eskima. 
Malo je oko natkriljeno izrazitim nadočnim lukovima. Korijen kon¬ 
kavnog nosa leži duboko. Vjeđe su bez mongolskog nabora i nisu 
napete. Lice ima dosta mekane crte. Boja je kože tamno smeđa s crven¬ 
kastim tonom. Kosa je glatka, crna, dlakavost slaba. Kalifornija i 
visoravni između obadva lanca Kordiljere sve do tjesnaca obitavališta 
«u ove rase. H r d 1 i č k a je po lubanjama pratio taj tip sve do sre¬ 
dišnjeg Mehika, gdje je ova rasa sačinjavala prastanovništvo prije 
nego su došli Azteki. Pojedini ostatci te rase raštrkani su i preko 
tjesnaca, sve do južne Amerike, gdje ih ima u Britskoj Kolumbiji, 
šošoni, Juma, Otomi plemena su pretežno margidne rase. 

Pacifidi (tab. III. si. 7). 

Prosječne mjere: visina tijela 167,3—169.7 cm. indeks glave 84,2—88,8. 


Tijelo je masivno građeno, trup kratak, a ruke duge. Šaka i stopalo su 
veliki i široki, čelo je visoko, nos vrlo sličan nordidnome nosu, samo 
što je njegov hrbat nešto širi, a tako i donji dio. Kako ni lice nije 
plosnato, njegov je izraz sličan evropidnom licu. Usta su uska, a 
prednji dio donje čeljusti masivan, kako to često vidimo i kod evrop¬ 
skih naseljenika u Americi. Nazolabijalni nabori naglašeni su. Mongol¬ 
skog nabora na vjeđi nema. Boja kože je jako svijetla, svijetlo smeđa 
ili žućkasta, tako da neki izvještaj prvih španjolskih osvajača kaže: 
»tan blancos que los mejores Espanoles« (bijeli, kao najbolji Španjolci). 
Kosa je valovita i tamno smeđe boje, češće i svjetlija. Područje su 
Pacifida šumoviti predjeli zapadne Kanade uz otoke i susjedna Alaska, 
a prema jugu sežu do sjeverne Kalifornije. Plemena Tlinkit, Haida, 
Cimšijan, Kvakjutl, Nutka, Heilcuk gotovo su čisto pacifidne rase. 

Silvidi ili Šumski Indijanci (tab. III. si. 8). 

Prosječne mjere: visina 170—175 cm, indeks glave 79—81. Silvidnoj 
rasi pripadaju oni »pravi« Indijanci, koji su nam poznati iz omladinske 
književnosti po svojoj hrabrosti i svom dostojanstvu. Algonkini, Dela- 
vari, Huroni, Tuskarore, Siu, Komanči, Odžibve i t. d. pretežno 
su Silvidi. 

Tijelo se Silvida razlikuje od evropidnih proporcija po tome, što je 
trup razmjerno kratak, ali širok; trup se čini zdepast, a udovi su 
dugački. Napose široka ramena daju tijelu izražaj čvrstoće i jakosti, 
pogotovu, jer je grudni koš prostran. Glava je razmjerno velika, čelo 
široko i nisko, lične kosti dosta široke, mongolidne, otvor je vjeđa 
uzak, ali stoji vodoravno, mongolskog nabora nema. Usta su široka, 
s uskim usnama. Nos je visok i velik, obično orlovski ukrivljen, vrlo 
sličan dinaridnom nosu, oštri nazolabijalni nabori protežu se od nosa 
prema krajevima usana, pa tako lice dobiva odrješit izražaj. Kosa je 
glatka, crna, dlakavost pak neznatna, a gotovo nema ni brkova ni 
brade. Šarenica je tamno smeđa, a koža svijetlo smeđa, slična kao kod 
pigmentiranih Evropida, na suncu dobivaju lak crvenkasti ton, jer 
prosijavaju krvne žilice. Tako je i koža na obrazima djevojaka 
crvenkasta. 

Svih Silvida ima danas u Kanadi još kojih 100.000, a u prerijama, u 
rezervacijama USA kojih 80.000, žalosni ostatci nekad tako moćne i 
ponosne rase. 

7. Evropidna skupina. 

Svijetla put, na obrazima ružičasta, bujna, tanka, valo¬ 
vita kosa, priličan razvitak terminalnih dlaka, obrazi u 
poprečnom smjeru zaokruženi, najšire mjesto jagodica 
natrag pomaknuto, ravno visoko čelo, uzak nos s uskim 
krilima i uzvišenim korijenom (među očima), ravnozube 
čeljusti, donja s naprijed izbočenim bradnim šiljkom, pro¬ 
porcije tijela, koje donekle odgovaraju umjetničkom ka¬ 
nonu; to bi bila obilježja, koja jasno ograničuju evropidnu 
skupinu. Ako je zovemo evropidnom, to još ne znači, da 
je nalazimo samo u Evropi. Jednake tipove, bilo u kom¬ 
paktnoj masi, bilo razasute i miješane, naći ćemo kao 
autohtone u cijeloj sjevernoj Africi i dalje do Burme, pa 
opet na južnom dijelu otoka Sahalina i na otoku Jeso te 
dalje preko polinezijskih otoka sve do Nove Zelandije. 
Odakle potječu ti ljudi? Da to razumijemo, treba se oba- 
zreti na prilike u zadnje ledeno doba. Neprohodne za¬ 
preke, ledenjaci i ledene stepe dijelile su tada središnji dio 
Azije od jugozapadnih, južnih i jugoistočnih predjela. Vrlo 
uska staza, negdje u području današnjeg grada Kazana, 
vodila je u onaj dio Evrope, koji nije bio pod ledom, ali 
je zato bio većim dijelom hladna stepa, koja nije pružala 
mnogo mogućnosti za opstanak. Neandertalac je tada ondje 
gospodovao. Lako je bilo doći u Evropu od juga i jugo¬ 
istoka. Možda je aurignacski čovjek došao tim putem, pa 
njegova obilježja imaju neke australidne crte. Jednako je 
očito, da je došao od juga i grimaldijski čovjek. 

Ali i Cro-Magnonac već je bio izabrao negostoljubive 
predjele tadašnje Evrope svojim obitavalištem. On je bio 
očiti Evropid. Evropidi na Sahalinu i Jesu nipošto nisu 
mogli doći onamo preko Kine i Mandžurije, jer bi se 
prije utopili u ondješnjem pučanstvu, nego su mogli doći 
samo iz sjeverne Azije, kad je iščezla početkom« aluvija 
ledena barijera na istoku Sibirije. Sve nas to upućuje 
na to, da Evropidi potječu iz središnje Azije. Croma- 
gnonci su bili njihova prethodnica. Kada se počeo led 
otapati, nastupile su u središnjoj Aziji povoljnije životne 
prilike, pučanstvo se počelo razmnažati, njegova je eks¬ 
panzija bivala sve veća. Na jugoistoku naišla je na otpor 
Mongolida, te su se probile na istoku samo manje skupine 
do Sahalina, i to valjda, sudeći po primitivnom obilježju 
Ainuida, vrlo rano. Na zapadu, u onoj tada nenastanjenoj 
Evropi, nije bilo otpora, pa su počeli dolaziti bijelci u 
migracionim valovima u novu, od leda oslobođenu zemlju. 

I iranska je barijera popustila, pa su druge iseljeničke 
struje upale u Indiju, Mezopotamiju, odatle u Malu Aziju 
i prema jugozapadu u Siriju i Arabiju te dalje u Afriku, 
u Španjolsku i ostala sredozemna područja- 

Bijelci tih različnih migracionih valova bili su svakako 
već pocijepani na rase, jer je u središnjoj Aziji bilo toplijih 

















ČOVJEK 


361 



Eurazija u wtirmsko ledeno doba za vrijeme najjače navale leda (po raznim autorima). 


i hladnijih predjela, više ili manje odijeljenih, koji su 
pogodovali stvaranju rasa. p oslije Cro-Magnonaca najprije 
su doprli brahicefalni ljudi, kako pokazuju fosilne brahi- 
cefalne lubanje iz tog ranog doba, a za njima preko male 
Azije drugi brahicefalan val, iza kojega su slijedili jedan 
dolihocefalan val na sjeveru, kroz južnu Rusiju, a drugi 
na jugu preko Mezopotamije u Afriku i Mediteran. Valjda 
je počela tada već ekspanzija Mongolida, koji su od istoka 
dopirali u središnju Aziju i potiskivali bijelce prema za¬ 
padu. Kao zadnji došao je u Evropu opet val brahicefalnih 
bijelaca već u povijesno doba, a za njima su nagrnuli u 
Evropu Mongolidi, kao Huni, Avari, Madžari, Pečenezi, 
Kumani i Tatari, jer je i njima postala središnja Azija 
tijesna. To je najispravnija slika, u koju se mogu složiti 
geološke činjenice, podatci fosilnih i pretpovijesnih nalaza, 
kao i povijesne tradicije. 

Evropidi, pogotovu njihovi primitivniji tipovi, imadu 
mnogo crta zajedničkih s Australidima, tako da je vjero¬ 
jatno, da su njihovi predšasnici bili australidni tipovi, koji 
su u srednjem diluviju doprli u središnju Aziju te se tu 
dalje diferencirali u Evropide. Aurignacski tip bio je možda 
početni stadij. 

Do sredine prošlog stoljeća Evropidi, nazvani kavka¬ 
skom ili leukodermnom rasom, bili su smatrani većinom 
kao jedinstvena rasa, ma da je već Desmoulins (1825) 
razlikovao skitsku, kavkasku, indijsku, atlantsku i kurilsku 
(Ainu) »vrstu«, a Bory de St. Vincent (1827) jafetit- 
sku, arapsku i indijsku »vrstu«. Tek mjerenja A. Retziusa 
pokazala su, da ima dolihocefalnih i brahicefalnih bijelaca, 
pa da ima i u Evropi između njih rasnih razlika. W. Z. 
Ripley (1900) razlikovao je u Evropi tri rase: teutonsku, 
alpsku i mediteransku. Prva bi odgovarala Denikerovoj nor¬ 
dijskoj rasi, mediteranska sadašnjem shvaćanju, a u alpsku 
rasu udružio je sve brahicefalme tipove. Već je F. v. Luschan 
(1889) istaknuo, da treba razlikovati poseban armenoidni 
ili hetitski tip, koji danas obično zovu prednjoazijskom ili 
armenidnom rasom. S obzirom na načelo rasnog nazivlja, 
da se za rase nikad ne upotrebljavaju etnička ili lingvi¬ 
stička imena, mi ćemo ovu rasu zvati anatolidnom (Ana- 
tolija »Prednja Azija«). Napokon je D e n i k e r (1900) 
dao svoju podjelu rasa, koja je u bitnim crtama općenito 
prihvaćena. Već je La Perouse (1797) ispravno na¬ 
glasio, da su Ainu bijelci, ali je to zaboravljeno, dok nije 
Montadon (1927), najbolji poznavalac tog tipa, naišao 


na opće priznanje svojom tvrdnjom, da se tu radi o Evro- 
pidima. Da i Polinezijci pripadaju Evropidima, istaknuo je 
E. Fischer (1931) u svom rodoslovlju evropidnih rasa; 
Eickstedt zauzima isto stajalište, pa somatička su 
svojstva Polinezijaca u svim bitnim smjernicama evropidna. 
a) Oceanski Evropidi. 

Ainuidi (tab. III. si. 9 i 10). 

Prosječne mjere: visina 157,2—158,0 cm, indeks glave 76,8—77,8. 
Trup je širok, masivan. Lice je nisko. Čelo iskače s nadočnim luko¬ 
vima naprijed, te oči leže duboko. Donja je čeljust jako krepka i 
sprijeda plosnata, jer bradni šiljak nije naglašen. Često postoji, za 
razliku od svih ostalih Evropida, lagana alveolarna prognatija. Nos je 
srednje visine, prilično širok, često s konkavnim hrptom, da su otvori 
sprijeda vidljivi, napose kod žena. Koža je blijedo bijela, često ruži¬ 
časta. Kosa je bujna, gusta, lako kovrčasta, smeđe boje. Kod muškaraca 
ima dugih brada; prsa i leđa, isto i bedra pokriveni su gustom dlakom. 
Od svih rasa Ainu imaju najrazvijenije vlasi i dlake, pa se po tome 
osobito oštro razlikuju od okolnih Mongolida, koji su gotovo bez dlaka 
i imaju rijetku bradu. Kako su brkovi i' brada kod Ainu u cijeni, 
pokazuje navika žena, da sebi tatauiraju brkove, kako ne bi imale 
tako praznu usnu. Oblik glave pokazuje, da su Ainuidi stara primi¬ 
tivna rasa, koja se donekle priključuje na australsku skupinu, najprvo- 
bitniji bijelci. Većina je lako miješana s Mongolidima, što pokazuju 
široki obrazi s naglašenim jagodicama. Katkada se javlja i mongolski 
nabor. Ali ima i pojedinaca bez ikakvog mongolidnog obilježja. 

Ainuidi živu na najsjevernijem japanskom otoku Jeso, na južnom 
kraju Sahalina i na Kurilskim otocima, koji se odatle protežu do 
Kamčatke. Prije je njihovo područje bilo veće. U srednjem vijeku 
postojale su na glavnom japanskom otoku Hondo posebne Ainuske 
kneževine. Poslije su se ti Ainu utopili u japanskom pučanstvu, koje 
često pokazuje pojedine ainuidne crte. 

Polinezidi (tab. III. si. 11 i 12). 

Prosječne mjere: visina 173,7—171,1 cm, indeks glave 77,7—84,0. Da 
ovu rasu navodimo poslije Ainuida, to ne znači, da su Polinezidi po 
svom podrijetlu u nekoj bližoj vezi s Ainuidima, već jedino to, da i 
oni sačinjavaju prema ostalim Evropidima neku zasebnu skupinu, ali 
više s obzirom na neevropidne rasne elemente, koje nalazimo u manjoj 
ili većoj mjeri primiješane Polinezidima. Evropidna komponenta je 
dapače bliska Mediteranidima. Polinezijci su kao drski i odrešiti po¬ 
morci došli u svoja sadašnja obitavališta dosta kasno, u toku zadnjih 
dvaju tisućgodišta. Najkasnije, oko 1400 g., zaposjeli su Novu Zelan- 
diju i podjarmili melanezidne prasjedioce. Predaja Polinezijaca govori 
o tome, da su njihovi predšasnici došli iz zemlje, gdje su stabla samo 
pol godine zelena i gdje se moglo hodati po vodi (led!), uz to govori 
njihova tradicija o plavokosim ljudima. 

Tijelo je Polinezida vitko, muskulozno, s evropidnim proporcijama. 
Mišići golijeni osobito su jako razvijeni. Žene su znatno manje od 
muškaraca, njihovo tijelo naginje bucmastom obliku, gležnjevi su nešto 
deblji nego kod Evropejaca. Lice je ovalno, čelo visoko i široko, nos 
prilično uzak, ravan, s visokim korijenom i nešto mespktim krilima. 
Usne su uske, tipično evropidne. Otvor je vjeđa širok, samo što se 
kod 50% svih Polinezijaca javljaju tragovi mongolskog nabora, a kod 
5% je nabor jače izražen, posljedica toga, što imaju primiješane nešto 

paleomongolidne krvi. Boja je kože svijetlo smeđa s crvenkastim tonom, 
katkada je i sasvim svijetla, a ima svih prijelaza do maslinasto smeđe 
boje. Kosa je bujna, valovita do lako kovrčaste, obično tamno smeđa. 
Obrve, brada i brkovi dobro su razvijeni, dok je inače dlakavost tijela 
slaba. Kod pojedinaca javlja se i plava kosa, napose kod djece. Šare- 
nica je smeđa, pojedinačno siva ili svijetlo zelena. 

Već C o o k i ostali moreplovci, koji su sredinom 18. st. otkrili 
oceanske otoke, ostali su začuđeni, da su ondje našli ljude, gotovo sebi 
jednake, a ne neke divljake. Napose hvale svi, koji su upoznali Poli- 
nezijce, njihovu otmjenu suzdržljivost, veselu i otvorenu ćud, te pri- 
jaznost i srdačnost. Polinezijci vrijede kao vrlo lijepi ljudi, napose 
ističu se žene velikom Ijupkošću, a ima ih mnogo, koje se mogu uvr¬ 
stiti među najljepše, prema evropskom estetskom mjerilu. Na žalost, 
djeluje i na taj svijet dodir s Evropejcima porazno. Sifilis, alkohol i 
druge slične »blagodati« naše civilizacije i gramzljivost kolonista doveli 
su i ovu žilavu i inteligentnu rasu na rub propasti. 

Područje Polinezida su otoci Tihog Oceana od Havaja do Nove 
Zelandije. Najčišća se rasa nalazi na Samoanskim otocima, ali i tu 
imaju primiješane nešto paleomongolidne i melanezidne krvi, drugdje 
je ta primjesa jača. Na Havajskim otocima imaju Polinezidi nešto 
grublje crte lica, jednako na Tongi, glava je kod tog tipa nešto okru- 
glija. Melanezidna primjesa najjača je na otocima, koji su bliže mela- 
nezidnim područjima, tako napose na Fidži-otocima. Stanovnici Mikro- 
nezijskih otoka imadu pored melanezidne i prilično mnogo paleomongo¬ 
lidne primjese, pa im je lice plosnato, a put bakreno smeđa. Stoga 
predstavljaju poseban jasno ograničen tip; Eickstedt govori o 
mikronezidnoj podrasi (tab. III. si. 13). 

U novije doba ima mnogo križanaca Polinezida s evropskim bijel¬ 
cima, a na Havajima i s Kinezima. 

b) Azijski Evropidi. 

Indidi (tab. III. si. 14 i 15). 

Prosječne mjere: visina 159,8—163,3 cm, na sjeveru 171,9—172,1 cm; 
indeks glave 72,2—75,9. Oznaka Indidi poklapa se s Denikerovom 
indo-afganskom rasom. Tijelo je Indida vitko i lijepo proporcionirano. 
Podlaktice i- golijeni su tanke, što povećava gracilnost tijela. Čelo je 
uspravno, usko i stoji naprijed iznad jakog korijena nosa. Nos je uzak, 
ravan. Usne su nešto deblje nego kod evropskih rasa. Lice je usko, 
ovalno, kosa je valovita, crno smeđa. Put je svijetlo do srednje-tamno 
smeđa. Uglavnom se daju razlikovati dva tipa: sjeverni Indidi iz 
Pandžaba, visokog stasa i svjetlije puti, i Indidi iz Hindustana i De¬ 
kana, koji su manji po stasu, gracilniji, ali i nešto tamniji. 

Područje Indida obaseže srednji i istočni Afganistan, Beludžistan, 
sjeverni dio obale Indije kao i središnji Dekan. U različnim predje¬ 
lima tog područja ima mnogo lokalnih tipova te rase. Indidna je rasa 
bitna komponenta cijelog niza indijskih naroda i južnih grupa, ne 
samo onih, koji govore arijske jezike. Ma da propisi kasta donekle 
zaštićuju Indide od miješanja s drugim indijskim rasama, ipak je iz 
nižih slojeva postepeno doprla vedidna i melanidna krv, sve do naj¬ 
viših kasta. 

Indidne rase bili su prvobitno Cigani; još danas je kod njih indidna 
komponenta vrlo jaka, ma da su kod svojih seoba primili i rasne 
komponente svih zemalja, kroz koje su prolazili. 


Orijentalidi (tab. III. si. 16). 

Prosječne mjere: visina 162,8—169,8 cm, indeks glave 76—78,8. Kod 
stanovnika pustinja stas je vitak, žilav, ali kod prijelaza na život u 
gradovima javlja se nagnuće gojaznosti, napose se to opaža kod žena. 
Lice je ovalno, srednji dio lica ima neku mekoću, koja se očituje na 
debelim usnama. Nos je vrlo uzak s visokim hrptom, ravan i lagano 
ukrivljen. Otvor vjeđa ima oblik badema, u nutarnjem kutu zaokružen, 
a prema vani sužen. Koža je smeđa u različnim nijansama. Šarenica je 
tamno smeđa. Kosa je crno smeđa i kovrčava. 

Ova je rasa prije često nazivana semitskom u vezi s tim, što mnogi 
predstavnici te rase govore semitske jezike. Područje je orijentalidne 
rase Perzija, Mezopotamija, Sirija, Arabija i sjeverna Afrika. Najti- 
pičniji su predstavnici te rase Arapi. U većem dijelu toga područja 
Orijentalidi su već pomiješani s anatolidnim (armenidnim) i turanidnim 
elementima, a u Africi s Negridima. Abesinsko pučanstvo, napose na 
istoku, ima također orijentalidne primjese. Orijentalidi su bitna rasna 
komponenta Židova, napose sefardijskih (španjolskih), dok aškenazijski 
Židovi imaju pored orijentalidne napose anatolidnu komponentu uz 
primjese gotovo svih evropskih rasa. Orijentalidi su i Parsi u Indiji, 
koji su se onamo doselili iz Arabije u 7. st. i radi svoje vjere, koja im 
zabranjuje miješanje s inovjercima, sve do danas sačuvali svoju rasu. 

Anatolidi (Armenidi) (tab. IV. si. 1). 

Prosječne mjere: visina 165,5—167,2 cm, indeks glave 84,2—85,2. Ova 
brahicefalna južnjačka rasa poznata je već s hetitskih spomenika, kako 
je to pokazao L u s c h a n. Dakle već u drugom tisućljeću pr. Kr. ova 
se rasa istakla kao tvorac visokih kultura. Stas je nešto zdepast, jer 
su noge razmjerno kratke. Tijelo naginje gojnosti, napose u kasnijim 
godinama. Već ranije ističe se gojnost kod žena, pa to odgovaja istoč¬ 
njačkom idealu ljepote. Najtipičnije obilježje Anatolida je veliki 
ukrivljeni nos, najveći nos, što ga ima neka ljudska rasa. Krajnji dio 
nosa obično je još kukasto ukrivljen prema dolje. Lice je usko s vi¬ 
sokim čelom, usta široka, uho veliko. Valovita je kosa tamno smeđa, 
isto i šarenica; brada i brkovi dobro su razvijeni. 

Područje Anatolida je Mala Azija, kavkaske zemlje, sjeverna Sirija, 
istočna Perzija, Turci i Armenci pretežno su anatoliđne rase. Anato- 
lidna je rasa i bitna rasna komponenta Židova. T. zv. židovski nos 
anatolidni je nos, kakav nalazimo i kod Turaka, Armenaca i Kavkazaca. 

c) Evropski Evropidi. 

Dok kod dosele prikazanih rasa ima ipak pojedinih sre¬ 
dišta, pa i većih područja, gdje dotična rasa čini glavni dio 
izvjesnog sloja pučanstva, kao na pr. u Indiji, u Evropi ni 
izdaleka ne postoje više takve prilike, nego su tu rase jako 
ispremiješane, tako da možemo naći diljem cijele Evrope 
sličnih tipova, samo što su pojedini tipovi u različnim pre¬ 
djelima brojčano raznoliko zastupani. Samo na krajnjem 
jugu i krajnjem sjeveru nalazimo donekle neku jedinstve¬ 
nost. Tek ako promatramo prosječnu podjelu somatskih 
svojstava, kao visinu tijela, indeks glave, lični indeks, pi¬ 
gmentaciju, ustanovit ćemo: 1. da se u južnim predjelima 
gomilaju tipovi nižeg stasa, tamnih kom¬ 
pleksi ja, duge glave, uskog lica; 2. u jugo¬ 
istočnim tipovi visokog stasa, brahicefalni, 
tamnih kompleksija, uskog lica; 3. u sre¬ 
dnjem pojasu tipovi niskog stasa, okrugle 
glave, širokog lica, tamnijih kompleksija; 
4. dalje prema istoku ljudi sličnog stasa i 
glave, ali svijetlih kompleksija; 5. u sjever¬ 
nim predjelima ljudi visokog stasa, jako 
svijetlih kompleksija, dolihocefalni, uskog 
lica. Tako dolazimo do pet glavnih rasa u 
Evropi: Mediteranida, Dinarida, Alpida, 
Baltida i Nordida. Uz to ima i nekih ma¬ 
njih skupina: na sjeverozapadu i sjeveru 
Dalide, a kao odvojak Alpida na krajnjem 
sjeveru Lapide (među Laponcima). 




Podjela nekih rasnih obilježja u Evropi (po Stručku iz Giinthera): a visina (tamno: vi¬ 
soko tijelo, što svjetlije, to niže); b indeks glave (tamno: brahicefalna, što svjetlije, to 
dulja); c morfološki indeks lica (tamno: široko, što svjetlije, to uže lice); d kom- 
pleksije (što svjetlije polje, to svjetlije kompleksije). 


Mediteranidi (tab. IV. si. 2 i 3). 

Prosječne mjere: visina 162—165,6 cm, 
indeks glave 76,3 do 78,4. Ova rasa spada 
južnom pojasu Evropida, koji počinje na 
istoku s Indidima, pa se nastavlja u Orijen- 
talide i dalje u Mediteranide, jedan danas 
izolirani odvojak bili bi Polinezidi. Cijeli 
pojas ima kao zajednička obilježja doliho- 
cefaliju i tamne kompleksije. Napose po¬ 
stoji, što se tiče kostura, velika sličnost ili 
gotovo istovjetnost između Orijentalida i 
Mediteranida, samo mekani dijelovi poka¬ 
zuju bitne razlike. 

Niži, ali vitak i gracilan stas, vrlo har¬ 
moničan u svojim proporcijama, koje go¬ 
tovo točno odgovaraju umjetničkom kano¬ 
nu, odlikuje sve te tipove. Usko, fino mo¬ 
delirano lice, nos ravan, srednje veličine, 
mala usta s punim usnama, jako naglašen 
bradni šiljak, lične kosti u istoj ravnini s 
uglom donje čeljusti, tako da uopće ne 

iskaču, obilježuju fiziognomiju Mediteranida. Sve je har¬ 
monično, ništa nije nezgrapno. Put je svijetlo smeđa s 
ružičastim tonom; na suncu jako potamni, tako da nije 
mnogo svjetlija od indidne. Kosa je valovita, tamno smeđa, 
a može biti gotovo, crna s modrikastim 1 ješkom. 

Glavno su područje Mediteranida obale Sredozemnog 
mora, Egipat, Libija, Tunis, Alžir, Maroko, Španjolska, 
južna Francuska, južna Italija i Grčka; jače je taj tip 
zastupan i u zapadnoj Engleskoj, a razasut je u većem ili 
manjem postotku kao rasna komponenta diljem cijele 
Evrope. 

Već je Deniker razlikovao tri tipa: ibero-inzularni, 
atlanto-mediteranski i berberski, koje danas podređujemo 
pojmu mediteranidne rase. Haddon (1924) govori o sta¬ 
rijem robustnijem eurafričkom sloju i mlađem sredoze¬ 
mnom. Svakako ima razlika između mediteranidnih tipova. 
Profinjeni tip nalazimo na sjevernom rubu Sredozemlja i 
odanle sve do Engleske. Na pojedinim područjima, u Li- 
guriji, sjevernoj Španjolskoj, pa i ponekuda u Sjevernoj 
Africi ima uz to tip nižeg stasa i grubljih crta, a napokon 
diljem Sjeverne Afrike sve do srednje Sahare tip srednjeg 
stasa i tamnije, često žućkaste puti, s pomiješanim orijen- 
talidnim i negroidnim elementima. Eickstedt naziva ta tri 
tipa ili tri podrase gracilnim Mediteranidima, Eurafrika- 
nidima i Saharidima. 

Već u ledeno doba doprli su kao aurignacski ili brnski 
tip, ljudi sličnih, ali primitivnijih obilježja u Evropu. Na 
te se forme nadovezuju Evrafrikanidi, dok su ostali sada¬ 
šnji Mediteranidi potomci vala, koji je tek u kasnije doba 
preko Mezopotanije i Egipta zaposio Sredozemlje. 

Dinaridi (tab. IV. si. 4—7). 

Prosječne mjere: visina tijela 167,0—178,3 cm, indeks 
glave 84,6—88,6. U donekle sličnom odnošaju, kao Medi¬ 
teranidi prema Orijentalidima, stoje Dinaridi prema Ana- 
tolidima (Armenidima), tako da Š k e r 1 j govori o d i n- 

armenskoj rasi. 

Tijelo je Dinarida visoko i 
vitko, noge dugačke i trup 
kratak, dok je kod Anatolida 
obrnuto. Lice je usko, čelo 
visoko, nos velik, orlovski, da¬ 
kle u tupom kutu ukrivljen, 
ne zaokruženo ukrivljen kao 
kod Anatolida. Nazolabijalni 
nabori jako se ističu i daju 
muškom licu odlučan muška- 
rački izraz, što djeluje na 
žene drugih populacija vrlo 
privlačivo. Uho je usko i vr¬ 
lo veliko. Bradni šiljak jako 

Starohrvatska dinaridna lubanja iz tak ° da -> e lice OŠ ‘ ro 

Svinjarevaca (po Schwidetzkyjevoj) profilirano. Usne SU tanke. 

Koža je svijetlosmeđe ružiča¬ 
sta i na suncu potamni, ali ne tako jako kao kod Meditera¬ 
nida. Kosa je glatka, smeđa, ili tamno smeđa, dlakavost 
je tijela prilična, napose pak pokazuju brada i brkovi jaki 
rast. Šarenica je oka, koje leži duboko, smeđa, ali često 
i siva. Pigmentacija, dakle, nije tako jaka kao kod Medi¬ 
teranida. No najtipičnija je značajka Dinarida oblik luba¬ 
nje, koja je straga sploštena, tako da se pričinja, kao da 
je glava okomito odsječena, te se kontura zatiljka i šije 
nalazi u istom pravcu. Drugovrsne brahicefalne lubanje, 
na pr. alpidne ili baltidne, straga su zaobljene. 

Dinaridi su najgušće zastupani na zapadnom Balkanu, 
dakle u Hrvatskoj, Crnoj Gori i zapadnoj Srbiji. Odavle 
sežu nešto više miješani preko Alpa do Dunava i srednje 
Bavarske. U Tirolu je također gušći centar. Druga grana 
seže preko Moravske u Šlesku i preko Karpata u Ukra¬ 
jinu. U alpskim dolinama, pa već i djelomično na Bal¬ 
kanu, postoji tip s dinaridnim formama, ali svijetlim kom¬ 
pleksi jama, svakako krajevni tip, nastao miješanjem Di¬ 
narida i Nordida, a možda i Baltida. Lebzelter je 
označio taj tip noridnom (Noricum-Štajerska) rasom. 
Kod Slovenaca i u Hrvatskoj češći je dinaridni tip tamne 
kose, ali svjetlije puti i modrih očiju; taj tip Škerlj 
naziva savidnim (savskim). Dinarska obilježja nalazimo 
uz to razasuta po cijeloj Evropi, napose srednjoj. Jedan 
dinaridni eksklave nalazi se u Biskajskom zalivu, to je 
baskičko područje Francuske i Španjolske, ma da su ondje 


Dinaridi jako pomiješani s Mediteranidima. Drži se, da je 
baskički jezik zadnji ostatak onog jezika, kojim su prvo¬ 
bitno govorili Dinaridi. 

Dinaridi su prodrli već rano u Evropu. Možda već u 
srednje kameno doba, a sigurno u novo kameno doba. 
Kultura zvonastih čaša, koja spada u to doba, popraćena 
je lubanjama tipično dinaridnog oblika, straga splošte- 
nima, kao u slici prikazana lubanja, koja je nađena kod 
Nordlingena. Ova lubanja potječe, doduše, iz ranog bron- 
čanog doba, ali se nalazila na mjestu, gdje je bilo naselje 

iz neolitske kulture zvonastih 
čaša, što možemo razumjeti 
tako, da su Dinaridi skoro 
preuzeli brončanu kulturu. 
Kultura zvonastih čaša može 
se pratiti sve do Engleske. 
Ukoliko je ova kultura pove¬ 
zana samo sDinaridima, to bi 
značilo, da su oni postojali 
već u ono staro doba diljem 
cijele srednje i zap. Evrope. 
Poteškoća je u tome, što bi 
prema pretpovijesnim nalazi¬ 
ma kultura zvonastih čaša 
došla iz sjeverne Afrike pre¬ 
ko Španjolske u Evropu, a 
Dinaridi su očito došli iz M. 
Azije na Balkan i onda dalje. 
Svakako nam lubanje pričaju, 
da su Dinaridi bar već kojih 
6—8 tisuća godina naseljeni u Evropi. 

Alpidi (tab. IV. si. 9 i 10). 

Prosječne mjere: visina 161,4—165,9 cm, indeks glave 
84,8—86,5. Naziv Alpida potječe odatle, što su prije 
zvali taj tip Dissentis-tip, po nekoj švicarskoj populaciji, 
koja izrazito pokazuje tu formu. Lapouge je stoga upo¬ 
trijebio naziv Homo alpinus; prihvatio ga je R i p 1 e y, pa 
se tako to ime općenito udomilo, ma da tog tipa ima 
više izvan Alpa nego u alpskim zemljama. Deniker je 
upotrijebio naziv »race occidentale« (zapadna rasa). Da je 
R i p 1 e y i Dinaride podredio tom tipu, proizlazi samo iz 
nedovoljnog poznavanja prilika, jer Alpidi imaju osim 
tamnih kompleksija baš suprotna obilježja od Dinarida. 

Stas je nizak, zbijen i bucmast, tijelo naginje ugojenosti. 
Trup je razmjerno dugačak, a udovi kratki. Lice je nisko 
i široko, glava okrugla, nos malen s konkavnim hrptom, 
tako da se vide otvori nosa sprijeda, pogotovu kod žena. 
Kosa je glatka i nešto svjetlije smeđa od dinarske, šare¬ 
nica je smeđa ili siva, koža je blijedo svijetlo smeđa 
s nešto crvenila. 

Alpidi se nalaze najčešće zastupani u pojasu, koji se 
proteže preko srednje Francuske, zapadnih Alpa, jugoza¬ 
padne Njemačke, Češke i Slovačke, a jedan ogranak nala¬ 
zimo u sjevernoj Italiji. I u Madžarskoj ima dosta tog tipa, 
isto u zapadnoj Ukrajini. Inače je taj tip rjeđe razasut po 
čitavoj ostaloj Evropi. Poseban odvojak Alpida, koji su 
prije češće držali zasebnom rasom mongolidnih obilježja, 
nalazimo kod Laponaca na krajnjem sjeveru Skandinavije 
(lapidna podrasa). I E. Fischer shvaća Laponce kao 
rano od mongolidne loze odcijepljenu granu. Ali Laponci 
nemaju zapravo nikakvih mongolidnih obilježja, nego samo 
obilježja Alpida u nešto pojačanoj mjeri. Manji su po 
stasu (157,4 cm), lice im je šire i još okruglije, kosa 
tamnija, dok je šarenica smeđa, a često i siva. Eick¬ 
stedt, komu se i W e i n e r t priključuje, svrstava ispra¬ 
vno Laponce među Alpide, i to kao skupinu, koja je nadi¬ 
ranjem Nordida već u pretpovijesno doba odrinuta prema 
sjeveru (tab. IV. si. 8.) , 

Alpidi su doprli u Evropu još ranije nego Dinaridi. U 
spilji Ofnet ima brabicefalnih lubanja alpidnih obilježja, 
dakle iz srednjeg kamenog doba, koje leži za nama bar 
8—10.000 godina. 

Nordidi (tab. IV. si. 11—13). 

Prosječne mjere: visina 172,4—173,5 cm, indeks glave 77,8 
do 78,2. Ova je rasa prije nazivana teutonskom, german¬ 
skom ili indogermanskom, dok nije Deniker upotrijebio 
naziv nordijska. Stas je visok, vitak, s razmjerno kratkim 
trupom. Lice je usko duguljasto, čelo ravno visoko, s nad- 




Dinaridna lubanja iz početka 
brončanog doba nađena kod 
Nordlingena (po Weinertu). 

očnim lukom, otvor vjeđa stoji ravno ili se nešto malo 
spušta prema vani, oko leži, kao kod Dinarida, duboko. 
Usne su uske, bradni šiljak jasno iskače, lične kosti na 
obrazima nisu primjetljive, nos je velik, uzak i ravan, kat¬ 
kada lako orlovski ukrivljen. Dugačka se glava straga izbo- 
čuje iznad šije. Koža je bez ikakvog pigmenta, zato je 
ružičasta, na suncu ne potamni, nego jako pocrveni, kod 
jakog se sunčanja upali, oguli, ali poslije postaje opet 
bijela. Kosa je bujna, zlatno plave boje, tako i brada te 
brkovi; kod djece je kosa bjelkasto plava. Šarenica je 
modra. 

Kako već ime kaže, Nordidi se nalaze najviše u sjever¬ 
nim dijelovima Evrope, u Englezkoj i Škotskoj, istočnoj 
Irskoj, Norveškoj, Švedskoj, Finskoj, baltijskim zemljama, 
sjevernoj Rusiji i na gornjem Donu, u Poljskoj, sjevernoj 
Njemačkoj, Holandiji i sjevernoj Francuskoj, a ima ih 
raštrkanih i pomiješanih diljem cijele Evrope do malih 
eksklava na Atlasu i na Kavkazu. 

Ova je rasa bila prije proširenija, kako pokazuju lubanje 
iz povijesnih i pretpovijesnih vremena te različni stari 
likovni proizvodi. U svih se naroda, koji govore arijskim 
jezicima, ova rasa vidno ističe; stari Perzijanci prikazivani 
su kao plavokosi, isto stari Grci i Rimljani; za indijsku 
brahmansku kastu starih vremena poznato je, da je bila 

Rasna karta Evrope (po Eickestedtu). 

Na označenim područjima nalazi se dotična rasa bar u relativnoj većini. 

bjeloputna i plavokosa. Po tome se ispravno zaključuje, 
da su bijeli ljudi nordijske rase tvorci indoevropskog pra- 
jezika. 

Nordijska je rasa doprla u Evropu valjda dosta kasno 
i zauzela sjeverne krajeve, odakle je u valovima navaljivala 
prema jugu; prije kojih 5000 godina probila je iz svog 
prvobitnog središta u srednjoj Aziji u Indiju. Ima i mni¬ 
jenja, da se već rano razvila u sjevernoj Evropi pa da se 
odatle širila na sve strane. 

Nordijska je rasa imala svoje prethodnike u Evropi već 
koncem ledenog doba u Cro-Magnonskim tipovima, koji 
su možda praoblik nordijskih. Neki, kao W e i n e r t, za¬ 
lažu se za to, da je nordijska rasa nastala uopće u Evropi 
iz Cro-Magnonske. Svakako, još danas ima ostataka Cro- 
Magnonske rase; to je dalidna ili falska rasa (tab. IV. si. 
14). Paudler (1924) je upozorio, da ima u Dalarnu u 
južnoj Skandinaviji poseban plavokosi tip, ali sa sivkastom 
šarenicom, tijela širih dimenzija i širokog uglatog lica. 
Sličan se tip nalazi češće i u Westfalskoj, a napose je za¬ 
stupan na Kanarskim otocima među Guančima. Lubanja 
tog tipa podudara se s Cro-Magnonskom, te se očito radi o 
ostatcima tog evropskog prastanovništva. Tragova Cro- 
Magnonskog tipa nalazimo usto u sjevernoj Africi, u Alžiru 
i Tripolisu, što znači, da se proširila ta stara rasa iz svojih 
sjevernih obitavališta daleko prema jugu još na prekretnici 
diluvija. 

Eickstedt smatra tu rasu granom nordidne te je zove 
dalo-nordijskom, dok Nordide evropskog sjevera i zapada 
svrstava u teuto-nordijsku podrasu, a Nordijce na sjevero¬ 
istoku, napose među Velikorusima i Mordvincima, u feno- 



Starohrvatska nordidna lubanja iz Biskupije kod Knina 
(po Schwidetzky-jevoj). 

nordijsku. Potonji imaju više uglate oblike, crvenkasto 
plavu kosu i vodeno modru šarenicu. 

Baltidi (tab. IV. si. 15 i 16). 

Prosječne mjere: visina 165—166 c m, indeks glave 80,9 
do 83,2. Već je D e n i k e r, kao dobar poznavalac tipova 
na slavenskom istoku, razlikovao posebnu plavokosu i 
brahicefalnu »race orientale« (istočnu rasu), a R. V i r - 
chow (1874) i A. R e t z i u s (1878) već mnogo ranije 
istaknuli su t. zv. tip iz Finske. Čepurkovski (1906) 
je taj tip nazvao valdajskim, a poslije su se P 6 c h, Cze- 
kanowsky, Bunak, Nordenstreng i dr. složili u 
tom, da se radi o posebnoj rasi, te je ovo stajalište opće¬ 
nito prihvaćeno. Nordenstreng je upotrijebio naziv 
istočno-baltijska rasa, Eickstedt ju zove istočno-evro- 
pidnom, Bunak baltijskom , kojim se nazivom služimo i 
ovdje, jer je najjednostavniji i najjasniji. Neki su prije 
tumačili plavokose brahicefale kao križance Nordida i 
Alpida, ali kako je plava kosa recesivno svojstvo, iz takvog 
križanja ne bi mogli izaći u tako velikom postotku plavo¬ 
kosi potomci. 

Tijelo Baltida pokazuje slične proporcije kao Alpidi; 
dugi trup i kratke udove. Glava je razmjerno velika. Čelo 
je široko, a i lice; donja je čeljust jaka i uglata. Budući 
da su jagodice pomaknute nešto naprijed, lice se pričinja 
plosnato. Nos je malen s tupim vrškom. Koža je bijela kao 
kod Nordida, samo ne prosijavaju toliko krvne žilice, pa 
koža ima žućkasti ton. Kosa je glatka, mekana, pepeljasto 
plava, a šarenica bjelkasto modra ili sivo modra. 

Ova je rasa nazvana i »slavenskom«, jer se jedan dio 
njenog područja proteže preko slavenskih zemalja. Središte 
je te rase svakako Bijela Rusija i Poljesje. Proširena je 
čitavom srednjom Rusijom do Sibirije, a prema zapadu se 
proteže u Njemačku, ima je mnogo u Finskoj, Madžarskoj, 
u Hrvatskom Zagorju; u priličnom postotku nalazimo je 
uopće na čitavom području slavenskih jezika, a rjeđe 
raštrkanu diljem cijele Evrope kao rasnu komponentu svih 
evropskih naroda. 

Prvi se tragovi baltidne rase javljaju već na prekretnici 
novog kamenog i brončanog doba. Ovamo spadaju lubanje 
tipa I iz Šleske i Češke, koje je opisao O. R e c h e, luba¬ 
nja iz Langenloisa u Austriji, pa lubanje, koje je Cz e ka¬ 
no w s k y opisao kao predslavenski tip. Istog su tipa 
lubanje iz novog kamenog i brončanog doba, nađene kod 
Kijeva. Svi ti nalazi nemaju još nikakve veze sa starim 
Slavenima, nego potječu očito od fino-ugrijskih plemena. 
I neke mlađe lubanje baltidne rase, kao one iz Malog Po- 
loma kod Vjatke, koje potječu iz 9. st. poslije Kr., nađene 
su u finskim grobovima. 

Baltidi i Stari Slaveni. 

Baltidna je rasa, dakle, već pojedinačno dosta rano do¬ 
pirala u Evropu, i to kao nosilac fino-ugrijskih etničkih 
elemenata. U većoj mjeri prodrla je u Evropu sa starim 
Slavenima. Najstarije lubanje, za koje se može donekle 
sigurno ustanoviti, da su pripadale starim Slavenima, po¬ 
tječu tek iz 10.—12. st. po Kr., jer su tek tada prešli stari 
Slaveni od spaljivanja na pokapanje mrtvaca. Dok u staro- 
germanskim grobovima nalazimo gotovo isključivo nor¬ 
didne lubanje, u svim slavenskim grobovima pored nor- 
didnih zastupane su i lubanje širokog lica, mesocefalne ili 
brahicefalne, koje pripadaju, kako je to napose istakla 
I. Schwidetzky, ponajviše baltidnoj rasi. Nema 
sumnje, da su i Praslaveni bili nordidne rase, ali što su 

Podjela rasa na području tadašnjih obitavališta starih Slavena 
(po Schwidetzky-jevoj) 

n Nordidi. b Baltidi, a Alpid. m Mediteranidi, d Dinaridi. 


njihovi grobovi mlađi, to više ima primiješanih baltidnih 
elemenata, a uz to ponekuda i drugih rasa. Jasno se to vidi 
iz poredbe prosječnog indeksa dužine i širine lubanja iz 
ranijih i kasnijih grobova, kako to pokazuje ova tabela: 


Etn. skupina 

s t ar !i« indeks 

nalazište 

mlađe 

nalazište 

indeks 

Cesi 

Žalov 

73,8 

Levy Hradec 

76,7 

Slovaci 

Uh. Skalice 

72 2 

Devin 

80,4 

Obotriti (Mackltmburg) 
Dregovići 

Alt Bartelsdorf 

75,4 

Gamehl 

77,6 

(Sjev. Poljska) 

Polani 

Zemni kurgani 

74,6 

kameni kurgani 

76,7 

(Juž. Poljska) 

Se^erjani 

kurgani 

76,6 

groblja 

77,6 

(Zap. Rusija) 

kurgani 

73,5 

groblja 

80,1 

Starija nalazišta 

s manjim indeksom (dakle dužim 

luba- 


njama) sadržavaju pretežno nordidne lubanje, napose to 
vrijedi za Uhersku Skalicu, gdje ima isključivo nordidnih 
lubanja. Iz te poredbe proizlazi, da su nordidni Praslaveni 
već rano sebi asimilirali finske etničke grupe baltidne 
rase. Ove su prvobitno zauzimale tek podređeni položaj, 
ali su vremenom sve više pronicale u gospodujući sloj 
i, valjda uslijed veće plodnosti, sve više zauzimale maha 
tako, da je njihov udio skoro iznosio do 50°/o. 

Nešto nordidne krvi primili su Slaveni ponovno od nekih 
germanskih plemena. F. K. W o 1 f f drži, da bi mogli doći 
u obzir germanski Bastarni, ali se čini, da su se ti sastali sa 
Slavenima samo nakratko i nato nastavili svojom seobom 


u južnu Ukrajinu, gdje tada nije bilo Slavena. Nešto su 
više možda pridonijeli Istočni Goti, kojima su bili neko 
vrijeme podložni Slaveni na gornjem Dnjepru. Ali i to 
gospodstvo nije trajalo dugo. Svakako su asimilirali za¬ 
padni Slaveni, kada su prodrli na zapad, ostatke ondješnjih 
germanskih plemena, što je bio možda još najjači ponovni 
priljev nordidne komponente. Napokon su nešto nordidnih 
elemenata pridonijeli Normani, koji su prodrli u Rusiju 
te joj dali ime (ruotsi »veslači«). Ali sav taj priljev ger¬ 
manskih Nordida nije mogao biti od većeg značenja. Kako 
ističe Schwidetzky-jeva, rasčlanjenost je starih Slavena s 
obzirom na udio Nordida usmjerena od istoka prema za¬ 
padu, dok se u pravcu, kojim su doprla među Slavene 
germanska plemena, ne opaža nikakvo pojačanje nordidne 
komponente. Po tom ona zaključuje, da nordidni temelj 
Siavena potječe od prvobitno nordidnih Praslavena te da 
je germanski priljev bio vrlo neznatan. 

Pored Baltida stari su Slaveni primili skoro i druge rase, 
tako da se već rano među sobom razlikuju po rasnim 
komponentama. Alpidne primjese primili su u srednjoj 
Evropi; što je ima na sjeveru, radi se valjda više o Lapi- 
dima. Na jugoistoku i na istočnom Balkanu pristupaju 
mediteranidni elementi, dok je na zap. Balkanu onaj nor- 
didno-baltidni sloj, koji je donio slavenski jezik, primio 
mnogo dinarske primjese. Kod lubanja iz Hrvatske iz 10. 
do 12. st. iznosi prosječni indeks još 78,8, a iz 13.—15. st. 
već 81,4. 

V. Rasa i narod. 

Nazivlje rasa načelno izbjegava upotrebu etničkih imena 
i lingvističkih oznaka za rase, jer je rasa sasvim đrugo- 
vrsni pojam nego pojam naroda ili pojam jezične skupine. 
Narod je skupina ljudi sa zajedničkom tradicijom, zaje¬ 
dničkim kulturnim i drugim duhovnim dobrima, zajedni¬ 
čkim ekonomskim interesima, spremna da sačuva i dalje 
izgrađuje tu zajednicu, s težnjom za zajedničkom drža¬ 
vnosti. Važno je zajedničko kulturno dobro iezik, ma da 
ima i slučajeva, da se pripadnici istog naroda služe razli- 
čnim jezicima, a pripadnici različnih naroda istim jezikom, 
kao na pr- neki Grci u Anatoliji, kojima je materinji jezik 
bio turski, ali su ga pisali grčkim slovima, a glavno im je 
zajedničko dobro bila pripadnost grčkoj crkvi. 

Rasa je pojam biološke klasifikacije, i gotovo nigdje na 
svijetu ne podudara se više područje neke rase s podru¬ 
čjem nekog naroda, a evropski su narodi jedan konglo¬ 
merat onih pet evropidnih rasa, samo što je udio poje¬ 
dinih rasa kod svakog naroda drugačiji, kako to objašnja¬ 
vaju sheme u donjoj slici, u kojoj su u svrhu zorne 
predodžbe prikazani prema približnoj procjeni 
udjeli pet glavnih rasa kod nekih naroda Nema, dakle, ni 
romanske ni germanske ni slavenske rase , nego postoje 
samo jezici i narodi te oznake Govoriti na pr. o roman¬ 
skoj rasi isto tako je nesmisleno, kao da bi netko govorio 
o dolihocefalnim glagolima, radi se o disparatnim pojmo¬ 
vima. Svaki je evropski narod četverostrukog ili petero- 

strukog podrijetla, svaki ima rasnu komponentu, koja mu 
je donijela ime i jezik, ali i druge su komponente od je¬ 
dnake važnosti, katkada baš one odlučuju o duševnom stilu 
naroda. 

Rasni sastav nekog naroda ima, naime, izvjesno znače¬ 
nje. Kaošto se rase razlikuju po svojim fizičkim obilje¬ 
žjima, naravno je, da se razlikuju i po duševnim kvalite¬ 
tama; način duševne reaktivnosti različit je, ljudi različnih 
rasa reagirat će pod istim uvjetima raznoliko, što se oči¬ 
tuje u njihovu različnom temperamentu i različnom du¬ 
ševnom stilu. Udio pojedinih rasa, koje surađuju kod 
sastava kojeg naroda, suodlučivat će, dakle, o kakvoći 
duhovnih dobara tog naroda i njihove izgradnje. Naravno, 
rasni je sastav naroda samo jedan od čimbenika uz niz 
drugih, ekonomskih, geografskih, socijalnih i dr. 

Još jedan drugi biološki momenat proizlazi iz narodne zajednice. 
Narod je, naime, u izvjesnoj mjeri rasplodna zajednica, jer se u 
velikoj većini sklapaju brakovi između pripadnika istog naroda. Radi 
toga se sve više među sobom miješaju nasljedni faktori rasa, koje 
sačinjavaju narod, tako da postoji težnja, da se stvori neka specifička 
mješavina nasljednih obilježja. Nije tko samo unutar jednog naroda, 
nego se svaki narod sastoji iz više takvih rasplodnih zajednica. Svaki, 
donekle ograničen kraj takva je rasplodna zajednica, jer se većina 
brakova sklapa unutar toga kraja. Kako narod nije homogena mješavina 
rasa, koje ga izgrađuju, nego ima prema različnim krajevima različnog 
udjela pojedinih rasa, to će se kroz više generacija u svakom kraju 
razviti njima svojstvena mješavina rasa. Ali rasa je samo jedan od 
čimbenika, specifički uvjeti života u tom kraju također su vrlo važan 
čimbenik. Tako će nastati krajevni tipovi, kao što su na pr. Zagorci, 
Ličani, Dalmatinci. Svaka rasplodna zajednica s vremenom dovodi do 
takve tipizacije; ima i rasplodnih zajednica, koje nisu krajevno odre¬ 
đene, nego pripadnošću jednoj vjerskoj zajednici, ili, što je u prijašnja 
vremena bilo vrlo važno, pripadnošću nekom staležu, napose plemićkom. 
Ako je rasplodna zajednica vrlo uska, mogu se javiti uz tipizaciju i 
degenerativne pojave. 

Kakvo je biološko značenje takve rasplodne zajednice, najlakše se 
može razumjeti, ako uvažimo teoretski i istinski broj predšasnika sva¬ 
kog pojedinca. Teoretski bi morao svaki čovjek imati u svakoj 
ascendentnoj generaciji 2n predšasnika, ako n znači redni broj do¬ 
tične generacije, dakle 2 roditelja, 4 djeda i bake, 8 pradjedova i 
prababa, 16 šukundjedova i šukunbaba, a prije 1000 godina, ako se na 
100 godina računaju 3 generacije, dakle u 30. generaciji, morao bi svatko 
imati 2 3<> = 1.073,741.824 predšasnika! To, naravno, nije moglo biti tako, 
jer u ono vrijeme svih ljudi na zemlji nije bilo toliko. U istinskom 
bismo rodoslovlju našli, da se isti predšasnik izvjesne generacije nalazi 
na više mjesta rodoslovlja, da postoji t. zv. gubitak predšasnika, a uz 
to da ima, što više idemo natrag, to više istih predšasnika u rodo¬ 
slovljima različitih ljudi neke rasplodne zajednice. Teoretski bi moralo 
imati današnjih 6 milijuna Hrvata, a da nisu među sobom u krvnom 
srodstvu, prije 1000 godina astronomski broj od nekih 6 tisuća bilijuna 
predšasnika, a svih je Hrvata tada bilo jedva pol milijuna. Uz to je 
mnogo njihovih loza u toku godina izumrlo, tako da jedva kojih 100.000 
Hrvata onoga doba dolaze u obzir kao predšasnici današnjih Hrvata, 
uz to možda isto toliko ljudi od susjednih naroda, a to znači, da su 
svi članovi jednog naroda među sobom u krvnom srodstvu, i to mnogo 
bližem nego s ostalim ljudima, a napose to vrijedi za krajevne ili 
staleške rasplodne zajednice. Tako su, dakle, u svakom narodu svi 
nasljedni faktori davnih predšasnika najintenzivnije ispremiješani, svaki 
član takve zajednice ima neke istovjetne faktore s drugim članovima. 

Čimbenici, koji su već u davnini djelovali kod stvaranja rasa, stalno 
su i sada djelatni u svakom narodu i u svakom njegovom dijelu, ali 
civilizacija sprečava daljnji njihov utjecaj, tako da ima samo početnih 
pojava, krajevnih tipova, a da opet skoro nastane neka pregrupacija, 
pa tako se kao u kaleidoskopu stalno mijenjaju slike, koje se stvaraju 
od nasljedstva, okoline i prilagođivanja. 

LIT.; G. Deniker, Les r aces et les peuples de la terre, Pariz 1926; 
T. Dobzhansky, Genetics and the Origin of Species, 1937 (njem. pri¬ 
jevod: Die genetischen Grundlagen der Artbildung, Jena 1939); E. v. 
Eickstedt, Rassenkunde und Rassengeschichte der Menschheit, Stuttgart 
1934, 2. izd. 1937—42 (tek polovica općeg dijela); E. Fischer, Die Reho- 
bother Bastards, Jena 1913; Isti, Spezielle Anthropologie und Rassen- 
lehre. Kultur der Gegen\vart, III. 5., Leipzig i Berlin 1923; Isti, Rassen 

Čovjek u prehistoriji. 

Vrijeme , kad se č. svojom kulturnom djelatnošću prvi 
put pojavljuje na zemlji, mogu približno ustanoviti pa¬ 


leontološka antropologija i prehistorija. Najstariji dosada 
nađeni ljudski kosturi i rukotvorine (artefakti) izravno 
upućuju na početak diluvija (pleistocena) antropozojskog 
razdoblja ili kvarternara (v.). Međutim, kakvagod se gra¬ 
nica povuče između diluvija i prethodnog pliocena (v.), i 
makar se nijedan fosil čovjeka i njegovih rukotvorina 
izravno ne pridijeli pliocenu, ipak se opstojnost pliocen- 
skog, dakle kenozojskog ili tercijarnog čovjeka, mora već 
sada smatrati sigurno utvrđenom. Oni, naime, tragovi čo¬ 
vjeka, koji u najmanju ruku pripadaju početnom, ili bar 
donjem diluviju, već su dosada veoma brojni i raštrkani 
na periferiji čitavog starog svijeta: u zapadnoj Evropi 
(Piltdown, Mauer-Heidelberg, Abbeville, Clacton-on-Sea), 
u istočnoj Africi (Kanam, Kanjera, 01doway), na Javi 
(Modjokerto, Patjitan) i u Kini (Nihowan). Osim toga oni 
očituju znatne razlike u pogledu rase i tehničke djelat¬ 
nosti. Zato su seobe iz zajedničkog središta (negdje u 
jugozapadnoj Aziji) do naznačene periferije te proces po¬ 
pratnih antropoloških i ergoloških diferencijacija zahtije¬ 
vali barem toliko vremena, koliko je proteklo od srednjeg 
ili gornjeg pliocena do donjeg diluvija. To vrijedi i za 
slučaj, da se neki od navedenih nalaza iz donjeg diluvija 
djelomice osumnjiče u pogledu svoje geološko-paleontološke 
autentičnosti, jer ih još uvijek ostaje znatan broj jednako 
raštrkanih, koji su sigurno datirani. Jedinstveno pak podri¬ 
jetlo ljudskog roda, barem u smislu monofiletizma, t. j. 
nazora o jednoj ishodnoj vrsti, usvajaju danas općenito 
i evolucionisti, a to neizravno pretpostavlja i neko ogra¬ 
ničeno područje »prvih ljudi«, odakle su počele seobe 
njihovih potomaka (Weinert). 

Priloženi pregled tipoloških i kronoloških rezultata pa¬ 
leontološke antropologije i prehistorije sastavljen je u 
okviru kvadriglacijarnog sistema (-> Kvarternar), tako da 
bi I., II. i III. interglacijar označivao jezgru ili središte do¬ 
njeg, srednjeg i gornjeg diluvija ili pleistocena. U trigla- 
cijarnom sistemu, koji danas imade već mnogo pristaša, 
donji se pleistocen mora priključiti završnom ili uopće 
gornjem pliocenu. 

A. JEDINSTVO PREHISTORIJSKOG I SADANJEG ČOVJEKA 

Kad se promotre znatne razlike u izgledu fosilnih luba¬ 
nja, moglo bi se činiti, kao da su to bitno različita bića. 
A ipak ih međusobno povezuje zajednička kulturna dje¬ 
latnost. Ta se povezanost međutim očituje i u fizičkom 
pogledu. 

Morfološki, t. j. po obliku, diluvijalne lubanje dadu se 
ponajprije razvrstati u dva glavna tipa: europoidni i pite- 
koidni. Europoidni je tip manje ili više sličan današnjim 
evropskim ljudima. Njegovi su stariji fosili iz donjeg i 
srednjeg diluvija nazvani prema pojedinim nalazištima 
(Ipswich, Piltdown i Swanscombe u Engleskoj, Kanam- 
Kanjera u istočnoj Africi, Capensis prema Cape Flats, uz 
druga mjesta, u južnoj Africi, Trinil na Javi), a mlađi fo¬ 
sili iz gornjeg diluvija zajedničkim imenom Homo s. cro- 
magnonensis prema klasičnom nalazu u Cro-Magnon u 
pokrajini Dordogne u * južnoj Francuskoj. Pitekoidni tip 
podsjeća u nekim crtama na majmune (Simiae) Anthro- 
poidae ili Anthropomorphae (->- Antropoidni majmuni). U 
svom je izrazitom obliku nazvan Anthropus s podrazumi¬ 
jevani em Pithecanthropus , t. j. »majmun-čovjek«, prema 
prvotnom nazivu glasovitog trinilskog fosila (E. Dubois 
1892) i pobliže označen prema krajevima (Afrika, Kina ili 
lat. Sina, Java) i mjestima (Njarasa, Peking, Trinil-Sangi- 
ran-Kedung Brubus) pojedinih nalaza, a fosili uopćeno 
manje oštrih crta lubanje iz Evrope, Palestine (Galileje), 
Jave (Ngandong na rijeci Solo) i južne Afrike (Broken 
Hill u Rodeziji) nose zajednički naziv Homo neanderta- 
letisis ili naprosto Neandertalac, prema klasičnom nalazu 
u Neandertalu kraj Diisseldorfa u zapadnoj Njemačkoj. 
Ali, budući da se upotrebljavaju i posebni nazivi, H. ga- 
lilaeensis za palestinskog, H. soloensis za javanskog i H. 
rhodesiensis za južnoafričkog Neandertalca, može se i 
evropski Neandertalac nazvati vlastitim imenom, i to H. 
krapinensis ili naprosto Krapinac, prema glasovitom na¬ 
lazu u spilji na brijegu Hušnjakovu kraj Krapine (F. Koch 
i Gorjanović-Kramberger 1899—1905). Međutim sve broj¬ 
niji fosilni materijal i njegovo točnije ispoređivanje već 
dovoljno opravdavaju, da se iz prvog i drugog tipa izluče 
neki nalazi kao poseban treći, australoidni ili posredni tip. 
To su uglavnom fosili ili neandertaloidni, t. j. više manje 

slični Neandertalcu, ali toliko manje bridoviti u lubanji, 
da očituju također neke značajne crte europoidnog tipa, 
ili pak europoidni s toliko oštrijih crta, da se približuju 
Neandertalcu; zato se općeno podudaraju s fosilnim i 
današnjim Australcima (i s plemenima Ognjene zemlje), 
koji u sebi spajaju neandertalidne i europidne oznake 
(Klaatsch, Lebzelter, Škerlj, Weinert). Australoidni su fo¬ 
sili nazvani prema pojedinim nalazištima kao Modjokerto, 
Mauer-Heidelberg, Steinheim i t. d. (v. Pregled). 

Stariji antropolozi, a i neki sadašnji (napose Weinert), 
stalno su nastojali, da u duhu strogog darvinizma morfo¬ 
loške tipove međusobno povezu u filetičke ili genealoške 
t. j. »razvojne stupnjeve«, koji bi se međusobno razlikovali 
kao vrste ili pače kao rodovi, i od kojih bi dva bila temelj¬ 
na za smjer čitavog razvoja: Anthropus i Homo. Tako bi 
Javanthropus, čija je lubanja najbridovitija uopće, u smislu 
prvotnog naziva Pithecanthropus erectus bio pravi »missing 
link«, a čitava skupina Anthropus »stupanj prijelaznog 
oblika« između antropoida i hominida. Daljni bi »stupnje¬ 
vi« imali biti: neki dosta neodređeni Homo praeneander- 
talensis kao Mauer-Heidelberg, Steinheim(l) i Broken 
Hill(?!), zatim »H. primigenius « t. j. Neandertalac prema 
staroj terminologiji, onda opet neki pobliže neodređeni 
H. postneandertalensis (djelomice bi ovamo pripadali au¬ 
straloidni fosili iz gornjeg diluvija), konačno »H. sapiens « 
(uglavnom australoidni i napose europoidni tip), i to naj¬ 
prije diluvialis (poglavito H. s. cromagnonensis) i za njim 
recens sa svim sadašnjim rasnim skupinama; između ovih 
bi australidi tvorili završnu točku fosilne »srednje linije« 
i polaznu točku takve recentne linije s izravnim nastavkom 
u europidima (bijelcima) i s »postranim linijama« u negri- 
dima (crncima) i mongolidima (žuta i bakrenasta rasna 
skupina). Tako Weinert. Međutim je jasno, da čitava kon¬ 
strukcija mora pasti, ako pripadaju makar samo istoj 
geološkoj periodi oblici »stupnjeva« Anthropus i Homo , 
pogotovo »H. sapiens «. To će još više vrijediti, ako su 
ovi drugi od onih prvih ili » H. sapiens « od »H. primige- 
nius «, odnosno australoidni Neandertalci od pitekoidnih, 
geološki još i stariji. A da je uistinu tako, očituje već leti¬ 
mična isporedha geološke kronologije fosilnih hominida u 
priloženom Pregledu. Zato se zadnjih godina sve više 
množe glasovi antropologa, koji ili u pojedinostima ili 
uopće naglašuju sinhronizam oprečnih tipova, odnosno 
anahronizam pretpostavljenih »razvojnih stupnjeva«. Evo 
ih nekoliko. 

Piltdown, kao i Kanam, pripada donjem diluviju. Srednjem 
diluviju pripadaju . . . Ehringsdorf, Steinheim, Mauer-Heidelberg, šu- 
kutien (Sinanthropus), Trinil (Javanthropus) i Kanjera, a gornjem 
diluviju ... La Chapelle-aux-Saints, La Quina ... (i ostali evropski 
Neandertalci) . . . Tipovi Mauer-Heidelberg i Neandertalac (iz Ehrings- 
dorfa i Steinheima), suvremenici Sinanihropusa i Jav anthropus a, ne 
mogu biti njihovi potomci . . .« (Hopwood prema L’Anthropologie 
1936). — Javanthropus i Sinanthropus sigurno pripadaju samo srednjem 
diluviju i zato su suvremenici evropskih (starijih t. j. australoidnih) 
Neandertalaca, pa ne mogu biti njihovi pređi (van S t e i n-C a 1 1 e n- 
f e 1 s 1936, Konigswald 1937, V a u f r e y 1938). — »Ne mogu, a 
da ponovno ne upozorim na nalaze Piltdo\vn i Kcnya (Kanam i Kanjera), 
koji ipak dokazuju u najmanju ruku istovremenost tipova Pithecanthro¬ 
pus i Homo . . . (Odatle) se mora doći k logičkom zaključku, da Nean¬ 
dertalac ne predstavlja izravnog praoca, nego bratića naših pravih pređa. 
Mnogo je lakše priključiti Neandertalca skupini Pithecanthropus nego 
današnjeg čovjeka Neandertalcu« (Škerlj 1937). — »U Evropi je prije 
nekoliko godina lubanja, po Berckhemeru stručnjački iskopana kod 
Steinheima a. d. Murr, proizvela preokret u našim nazorima o razvoju 
diluvijalnog ljudskog roda. Ta lubanja, koja potječe iz početka trećeg 
glacijara (Riss), u mnogom je pogledu razvijenija nego Neander- 
talčeva, koju dosada poznajemo samo iz mlađih naslaga. S time je 
prviput sigurno utvrđeno, da su se u srednjem diluviju pojavili po 
vrsti ili rasi različiti hominidi. Mora se uočiti kao naročito sretna okol¬ 
nost, da je ova spoznaja dobila daljnu potporu u jednom novom 
engleskom nalazu, u lubanji iz Svvanscomba . . . Prema gore spome¬ 
nutim nalazima jedva se može sumnjati, da se razvoj čovječanstva nije 
odvijao po jednom stablu u ravnom pravcu, nego da su već zarana 
nastala cijepanja. Ako u srednjem diluviju dolaze s jedne ■ strane 
oblici kao (javanski) Pithecanthropus i Sinanthropus, a s druge strane, 
samo nešto mlađi, takvi kao čovjek iz Swanscomba ili Steinheima, 
to se ne može držati, da su se ovi ljudski tipovi u tako kratko vri¬ 
jeme razvili iz onih primitivnih oblika, naprotiv su ti različiti homi¬ 
nidi mogli biti suvremenici. Tome je u prilog također okolnost, da 
je pokraj Pithecanthropusa (na Javi) veoma vjerojatno već živio 
Homo, koji je, doduše, dosada poznat samo po svojim bedrenim ko¬ 
stima . . . Dakle bi se stablo Homo već od ranog srednjeg diluvija 
samostalno dalje razvijalo pored stabla Anthropus. S tim se također 
ukazuje ponovno na obzorju L e a k e y-ev Homo kanamensis; njegov 
pronalazač svakako se čvrsto drži toga, da ostatci lubanja iz Kanama i 
Kanjere . . . potječu iz netaknutih naslaga, dakle pripadaju najdonjem 
srednjem diluviju ili donjem diluviju . . .« (G r a h m a n n 1939). — »Što 
se tiče kronološke strane problema, čini se, da postoji nesavladiva 


poteškoća, ako se primitivni tipovi kao azijski prehominidi (Sinan¬ 
thropus i Javanthropus) proglase »pređima« naprednijih hominida . 
kakve predstavljaju n. pr. ljudi iz Steinheima ili Svvanscomba u 
Evropi, koji su živjeli otprilike u isto doba . . .« (W eidenreich 
1940). Istaknutu »nesavladivu poteškoću« ilustriraju Weidenreichove dvije 
popratne tabele. Na prvoj su tabeli hominidni fosili svrstani u »mor¬ 
fološkom slijedu«: prehominidi, Homo neandertalensis, H. sapiens inter- 
medius (Steinheim i Svvanscombe), H. sapiens fossilis (Piltdovvn. 
Kanam-Kanjera i dr.). Na drugoj su tabeli isti fosili poredani prema 
svom »kronološkom slijedu«: Piltdown i Kanam-Kanjera u prvom gla- 
cijaru Giinz (odnosno u okviru triglacijarnog sistema na koncu plio- 
cenal), Sinanthropus i Javanthropus u prvom interglacijaru Giinz- 
Mindel i u drugom glacijaru Mindel (ali isp. prethodni tekst s onim, 
što ovdje slijedi, odnosno v. gore Hopwood, van Stein-Callenfels, 
Konigsvvald, Vaufrey i Grahmann!), Svvanscombe i Steinheim u dru¬ 
gom interglacijaru Mindel-Riss, najstariji pravi Neandertalci u trećem 
interglacijaru Riss-Wiirm. . . (W eidenreich 1939 i 1940). Krono¬ 
loški dakle slijed stavlja tako reći na glavu morfološki slijed, a lubanja 
iz Piltdovvna s pravom nosi naziv »Eoanthropus« (čovjek u praskozorje), 
ali to je čovjek ne pitekoidnog nego europoidnog tipa (W e i n e r t). —- 
I sam je W e i n e r t već g. 1938 morao s obzirom na H. modjokertensis 
iz donjeg diluvija priznati: ». . . Upravo je Java u zadnje vrijeme izni¬ 
jela na svijetlo toliko novih fosila pračovjeka, da se time iznova zata¬ 
lasala znanstvena rasprava o (Javi kao) klasičnom pretpovijesnom po¬ 
dručju. Ali uspjeh ovih novih plodova iskapanja na žalost je obratan od 
onoga, što bi se moralo očekivati. . . Nova su otkrića na Javi izazvala 
razilaženja u mišljenju, koja treba uzeti ozbiljno . . . Moramo u naj¬ 
manju ruku nabaciti i ostaviti otvorenim pitanje, da li su u diluvi- 
jalnim slojevima postojali ljudski oblici, koji dopuštaju tipove An¬ 
thropus, Neandertalensis i Sapiens diluvialis zamisliti i u drukčijem 
vremenskom slijedu«. 

Međutim pored geološke kronologije, koja već sama za 
sebe stvara »nesavladivu poteškoću« u pretvaranju pored¬ 
benog slijeda morfoloških tipova u konstruirani slijed 
»razvojnih stupnjeva« i s obzirom na niže biološke tipove 
sili antropologe na usvajanje strmoglavih mutacija i nekih 
misterioznih »razvojnih težnja« (ortogeneze) uz sve veće 
ustupke konvergenciji t. j. genetički neovisnom razvoju 
sličnih oblika (tu se vidi presudna važnost geološke krono¬ 
logije!), dakle pored toga treba još uočiti križanje varija- 
cijskih raspona različitih tipova i oblika, i to naročito 
unutar pitekoidnog tipa te između njega i australoidno- 
europoidnog tipa. Odatle naime slijedi, da između njih ne 
postoji oštra granica, koja bi omogućila neko stupnjevanje 
na uštrb jedinstva vrste ljudskog roda u prošlosti i sa¬ 
dašnjosti. Sam W e i n e r t, raspravljajući o pretpostavlje¬ 
nom »postneandertalskom stupnju«, mora ustanoviti: »... 
Kako na pojedinim lubanjama i kosturima tako i u cijelim 
skupinama nalazimo sad ovaj sad onaj dio kostiju još ne- 
andertalidan, dok su drugi (dijelovi) već u obliku od H. 
sapiens. Da se to ne pojavljuje istom u ovo doba (t. j. 
u gornjem diluviju), trebalo je uzgred spomenuti već 
kod nekih starijih nalaza; sjetimo se samo lubanje iz 
Steinheima. A isto tako se variranje između obadva 
stupnja (neandertalskog i australoidno-europoidnog) na¬ 
stavlja dalje sve do današnjeg doba. Imade lubanja, koje 
bi se nesumnjivo uvrstile u neandertalski stupanj, kad 
njihove popratne okolnosti (t. j. geološko-paleontološki i 
prehistorijski podatci) ne bi jasno upućivali na kasnije 
doba. Zato sada ne možemo već neku pojedinačnu luba- 



H. piltdownensis; bjelina označuje nadopunu manjkavih dijelova 
(Die Kultur der Gegemvart, V/3 sv. Anthropologie) 

Lijevo: H. modjokertensis sprijeda i sa strane (H. Weinert, Entstehung 
der Menschenrassen); desno: H swanscombensis 
(Keport on the Swanscombe Skull) 


nju, koja očituje ovo ili ono neandertalsko obilježje, upo¬ 
trijebiti kao provodni fosil... Ova se negativna konstata¬ 
cija može doduše primiti kao neprijatna, ali ona se pod¬ 
udara s činjenicama, pa zato nema smisla, da se na tome 
štogod prevrće nasilno« Dakle se varijacijski rasponi razli¬ 
čitih tipova križaju i u gornjem diluviju i prije toga i 
poslije sve do danas. Zato L e a k e y (1936) zahtijeva »revi¬ 
ziju« neandertalskih fosila, jer da će se među njima naći 
više slučajeva oblika »Homo sapiens «, nego bi to neki 
htjeli priznati. A Cown i Keith (1939) su proučavanjem 
palestinskih »Neandertalaca« najprije izlučili dva oblika, 
nazvana prema poglavitim nalazištima Tabunu i Šukulu: 
prvi mlađi s neandertalskim, a drugi stariji s cromagnon- 
skim vezama; kasnije su ustanovili, da je to ipak bio je¬ 
dinstven narod, koji međutim u pojedincima očituje »sa¬ 
svim neočekivano veliki varijacijski raspon« između Ta- 
buna i Šukula kao dviju krajnjih varijacija. W e i d e n- 
reich (1940) konstatira sasvim općenito: »Što više fosilnog 
materijala izlazi na javu. očituje se to veća varijabilnost i 
odatle to veća nesigurnost o tome, što treba proglasiti pri¬ 
mitivnim«. A još je prije toga (1939) morao naglasiti: 
»... Homo sapiens , t. j. sadašnji čovjek, već je postojao u 
donjem diluviju Evrope (Piltdown), istočne Afrike (Ka- 
nam-Kanjera) i Male Azije (Palestina) i dalje kroz sve 
glacijarne periode. Još više može biti čudno, da taj H. 
sapiens nije za vrijeme ovakve opsežne ere iskusio ni¬ 
kakvih promjena u svojim morfološkim osebinama, dok su 
suvremeni oblici Anfhropus i H primigenius (Neanderta- 
lac) bili podvrgnuti neprestanim i značajnim preobraža¬ 
jima«. To potvrđuje i W e i n e r t svojim konstatacijama o 
pojedinim predstavnicima pitekoidnog tipa. Nesamo unu¬ 
tar čitavog oblika Anfhropus nego i među pojedincima 
jednog istog Sinanthropusa, koji je poznat u većem broju 
iz glasovite spilje Šukutien (oko 200 km jugozapadno od 
Pekinga), postoje velike varijacije i u izvanjskom izgledu 


lubanje i u endokranijalnom kapacitetu (v. 
dolje). Oštre se crte ističu najviše kod Ja - 
vanthropusa iz Trinila i Sangirana (u među¬ 
sobnom razmaku od 50 km u srednjem dijelu 
Jave, vjerojatno najmlađi član!), a najmanje 
kod Africanthropusa (jezero Njarasa u po¬ 
krajini Tanganyika, vjerojatno najstariji 
član!), koji zalazi u varijacijski raspon 
Neandertalca i dapače u onaj australoidno- 
europoidnog tipa, jer očituje neke sličnosti 
s lubanjom iz Steinheima, dok u spilji Šu¬ 
kutien imade zastupnika ovih relativnih kraj¬ 
nosti (Sinanthropus I i II) i različitih po¬ 
srednih oblika, a među ove se može ubrojiti 
također Javanthropus iz Kedung Brubusa i 
po svom čelu i po svojoj donjoj čeljusti. Sve 
to samo potvrđuje iskustvo stečeno već s pa¬ 
lestinskim »Neandertalcem«: što je veći broj 
poznatih pojedinaca određenog tipa ili obli¬ 
ka, to je veći varijacijski raspon njihovih 
značajnih crta. Zato su Javanthropus iz Tri¬ 
nila i Sangirana te Sinanthropus I samo jedna 
varijacijska krajnost i ništa više. Još veće 
varijacije očituje Neandertalac. Tako H. rho- 
desiensis (svakako najmlađi član, jer imade 
caries , pokvarene zube, što je sasvim nepoznato kod 
sigurno datiranih điluvijalnih fosila!) i H. soloensis iz 
javanskog gornjeg diluvija predstavljaju pitekoidni tip u ve¬ 
likoj mjeri sve do njegove krajnje varijacije u Javanthro - 
pusu. Naprotiv palestinski H galilaeensis (osim kostura iz 
gornjeg sloja spilje Tabun) i H. steinheimensis (Weinertov 
poglaviti »Preneandertalac«), koji pripadaju srednjem dilu¬ 
viju, duboko zalaze u varijacijski raspon australoidno- 
europoidnog tipa, tako da se još jedva dadu uopće ubrojiti 
među Neandertalce (isp. gore Grahmann, Weidenreich, 
Cown i Keith); zato su u Pregledu stavljeni u red austra- 
loidnog ili posrednog tipa. Pravi pak evropski Neander¬ 
talac ili Krapinac varira u pojedincima između ovih rela¬ 
tivnih krajnosti. Najbridovitija je lubanja onoga iz La 
Chapelle-aux-Saints iz zadnjega glacijara, a da se ipak ne 
izjednačuje s rodezijskim ili javanskim Neandertalcem, 
dok se neki stariji iz zadnjeg interglacijara kao fosili iz 
Ehringsdorfa i okolice Rima znatno približuju australo- 
idnom tipu, odnosno steinheimskom i palestinskom »Nean¬ 
dertalcu«. Treći izraziti član tog tipa, H. modjokertensis 
iz javanskog donjeg diluvija, općeno se kreće u vari ja- 
cijskom rasponu europoidnog tipa s pojedinačnim neander- 
taloidnim crtama, i to u manjoj ili bar nikako ne u većoj 
mjeri nego fosilni Austlci i lubanja iz Wadjaka na Javi 
ili današnji Australci, plemena Ognjene zemlje i pojedinci 
drugdje u Americi (na pr. iz algonkinskog plemena Pie- 
gan), koje Weinert sve bez izuzetka i bez ograničenja 
svrstava među »H. sapiens «. 

Konačno svi su fosilni tipovi zajedno s današnjim razli¬ 
čitim rasama jednako obuhvaćeni međusobnim križanjem 
varijacijskih raspona u pogledu endokranijalnog kapaciteta , 
t. j. obujma prostora za mozak, dakle za najvažniji organ 
u tijelu. To dokazuju slijedeći podaci uz prethodne brojke 
za najsavršenije majmune, sve izraženo u cm 3 . 



Lijevo: H capensis \z F'^dishada. u sredini: H steinheimensis; desno: H. galilaensis iz Šukula (H. Weiner, Entstehung der Menschenrassen) 


















COVJEt 




SI. 1. i 2. Čimpanza: 1. ženka, 2. mužjak (po Weinertu). — SI. 3— 6 Pithecanthropus erectus: 3. —5. muška kalota i2 Trinila, s desutstrane, sp 
i odozgo (po Davidson-Blacku). 9. muška donja čeljust G I (po Weidenreichu). — SI. 10. Africanthropus njarassensis, kalota sastavna iz pror 

— SI. 13. Steinheimska lubanja (po Berckheimeru). — SI. 14. Homo heidelbergensis, donja čeljust (po Schoetensacku). —SI. B. fi*o modjokt 
pronađenih komada, s lijeve strane (po Elliot-Smithu), — 17. donja čeljust s nutarnje strane (po Smith-Woodwardu). — SI. 18—21 honeandertl 
O. Abelu), 21. ženska lubanja iz Gibraltara I (po Hrdlički), 22. donja čeljust iz Ehringsdorfa I (po Werthu), 23. kalota iz Neacikthala s li. 

— SI. 25—30. Homo sapiens fossilis: 25. i 26. lubanja mladića iz Mentone-a, »Grimaldi-rasa« (po Verneau-u), 27 i 28. lubanja iz C»e Capelle, 

lubanja iz Vadjaka s lijeve strane (po Weinertu). — SI. 32. i : Lubanja ; 

Sve slike osim 7. ‘A prir.ličine, si. \ 








IEK 



strane, sprijeda i odozgo, 6. lijeva bedrenjača (po Duboisu) — SI. 7— 9 Sinanthropus pekinensis: 7. i 8. lubanja I s lijeve strane 
jena iz pronađenih komada, s lijeve strane (po Weinertu) — SI. 11. i 12. Homo rhodensiensis, s lijeve strane i sprijeda (po O. Abelu). 
mo modjokertensis, dječja lubanja (po Koenigsvvaldu). — SI. 76.i 17. Eoanthropus Dawsoni: 16. moždani dio lubanje, sastavljen iz 
>nmeanderthalensis: 18—20. lubanja iz La Chapelle-aux-Saints, s desne strane, sprijeda (sadreni odlijevak) i odozgo (po Boule-u i 
-rthala s lijeve strane (po Schwalbeu). — SI. 24. Homo soloensis (Javanthropus), lubanja V s lijeve strane (po Oppenoorthu): 
nbe Capelle, »Aurignacska rasa« (po Weinertu), 29. i 30. muška lubanja iz Obercassela. »Cro-Magnonska rasa« (po Bonnetu). — St. 31. 
>3. Lubanja sadašnjeg čovjeka nordidne rase (po Giintheru). 

-eličine, si. 7 Vs prir. veličine. 

Lijevo: evropski Neandertalac iz La Chapelle-aux-Sainis (H. Obermaier, Der Mensch der Vorzeit); u sredini: javanski N. ili H. soloensis; 
desno afrički N. ili H. rhodesiensis s donjom čeljusti od H. heidelbergensis (H. Weinert, Entstehung der Menschenrassen) 


Antropoidi: 

diluv. Australopithecus I 450; 

,, Paranthropus robustus 600; 
čimpanza najviše 440 (ž.) i 470 (m.); 
gorila „ 555 (ž.) i 585 (m.). 

Hominidi- diluv ijalni : 

Piltdown 1070 ili 1300 (ili 1500?) 

Swanscombe 1325 
Modjokerto 1100 
Steinheim 1070; 

Africanthropus 1071 ili 1099 

Sinanthropus 850, 918 (ml. m.), 1050, 1100, 1150 (st. ž.), 1200, 1260. . . 
Javanthropus: Trinil 950 (m.) i Sangiran 750 (ž.); 

H. neandertalensis (inače rasa srednjeg rasta): 

Gibraltar 1100 

Tabun (Palestina) 1260 

Ngandong (Java) između 1200 i 1300 

Broken Hill (Rodezija) 1300 

La Quina 1368 

prosječno 1400 

Neandertal 1408 

La Chapelle-aux-Saints 1626; 

H. s. cromagnonensis (katkad do 2 m visine): do 1600; 

recentni: 

Evropljani uopće: prosječno 1300 ili 1350 (ž.) i 1500 (m.); 
alpska rasa: prosječno 1333 (ž.) i 1429 (m.); 

,, ,, u Tirolu: varijacije između 880 i 1950; 

od izvanevropskih rasa visoka rasta: 

stari Egipćani: prosječno 1336; 

afrički crnci (i Melanezijci Nove Kaledonije): od 100 izmjerenih 
11 (6) između 1100 i 1300, 

45 (49) „ 1300 i 1500, 

41 (45) „ 1500 i 1700, 

3 (0) iznad 1700; 

Melanezijci Nove Britanije: prosječno 1186 (ž.) i 1370 (m.); 
Australci: prosječno 1154 ili 1146.4 (ž.) i 1310 ili 1295.3 (m.); 
od izvanevropskih rasa srednjeg rasta: 

Malaji: prosječno 1223 (ž.) i 1414 (m.); 

1 ,, na Javi: prosječno 1278 (ž.) i 1437 (m.); 

od pigmoida: 

Bušmani: m. prosječno 1240, ž. najmanje 900; 

Vedda na Ceylonu: najmanje 960 (ž.?), odnosno i 918 (ž.); 
od pravih Pigmejaca: 

Andamanci na istoimenom otočju pred Birmom: prosječno 1148 
(ž.) i 1281 (m.). 

Iz navedenih podataka ponajprije slijedi, da od diluvi- 
jalnih vremena sve do danas razlika u endokranijalnom 
kapacitetu između ž. i m. iznosi 150 do 200 cm 3 . Nadalje 
se vidi, da se i danas u Evropi mogu naći pojedinci s kapa¬ 
citetom lubanje od 880 ili samo 833 cm 3 : »Možemo primi¬ 
jetiti, u endokranijalnom se kapacitetu Pithecanthropus 
(trinilski J avanthropus) nalazi pače u krugu varijacije mo¬ 
dernog čovjeka. Hechst... izvješćuje o nekom duševno 
normalnom čovjeku, čiji mozak važe samo 788 grama ... 
(To znači), njegov je endokranijalni kapacitet morao izno¬ 
siti oko 833 cm 3 . To je dakako izuzetan slučaj, ali sigurno 
endokranijalni kapacitet od 1000 cm 3 dobro pristaje u 
granice normalne varijacije za modernog čovjeka« (L e 
Groš Clark 1937). A 1000 cm 3 uistinu je prosječan ka¬ 
pacitet lubanje oblika Anthropus, jer se kreće između 750 


i 1260 cm 3 , odnosno pretežna većina njegovih članova i k 
tomu svi suvremeni ili još stariji članovi australoidnog i 
europoidnog tipa nadmašuju taj prosjek. Evropski pak 
Neandertalac sa svojim maksimumom od 1626 cm 3 (i to 
baš onaj najbridovitije lubanje iz La Chapelle!) i sa svojim 
prosjekom od 1400 cm 3 naprosto je »hipermoderan«: nad- 

mašuje naime prvom brojkom 
svog europoidnog suvreme¬ 
nika H. s. cromagnonensis , 
a drugom brojkom nesamo 
svoje daleke potomke Au¬ 
stralce nego i neke druge re¬ 
centne rase, među njima i vi¬ 
soko civilizirane stare Egipća- 
ne. Prema tome kapacitet lu¬ 
banje kao njezina najznačaj¬ 
nija oznaka očituje kroz sve 
(Weinertove) »stupnjeve« i 
unutar pojedinih »stupnjeva« 
takove varijacije, da se nika¬ 
kva brojka ne da odrediti kao isključiva svojina nekog 
»stupnja«, i da pogotovo ne može biti ni spomena o nekom 
uzlaznom stupnjevanju tog kapaciteta od oblika Anthropus 
preko Neandertalca do »Homo sapiens recens«. 

Dodavši ostalo križanje varijacijskih raspona različitih 
tipova i njihovu geološku kronologiju, prema kojoj ovi 
»stupnjevi« uopće nijesu susljedni nego su većinom para¬ 
lelni (ili pače »naopako susljedni«!), onda antropološka 
načela (isp. Kohlbrugge, Lebzelter, Weinert i dr.) traže, 
da se mjesto »filetičkih stupnjeva« upotrebljavaju neutralni 
nazivi kao tipovi, oblici i varijacije, odnosno kao temeljni 
rasni ogranci, rasne skupine i rase (Lebzelter). Sve na¬ 
vedeno naime dokazuje, da fosilni hominidi — i to jednako 
oni prognati (s izbočenim čeljustima) ili s niskim čelom 
ili s više manje istaknutim nadočnim i zatiljnim nabubri- 
nama (u njima se ni sam W e i n e r t pravo ne snalazi: sad 
su mu slučajne »hiperostoze«, onda opet »prave« izbočine, 
zatim jači »obrvni lukovi«, a kojiput samo nevažni »zafr- 
kači«, sve to pak kolebanje radi »nezgodne« geološke kro¬ 
nologije dotičnih fosila!) kao i oni ortognati ili s visokim 
čelom ili bez frontalnih i okcipitalnih izbočina — stoje na 
istom »stupnju« sa sadašnjim čovjekom, i da između razli¬ 
čitih fosilnih tipova i oblika ne postoje bitno veće razlike 
nego između današnjih rasnih ogranaka ili skupina. 

Prema antropologu Lebzelteru među sadašnjim ra¬ 
sama postoje i takve morfološke razlike, da bi se po krite¬ 
rijima biološke sistematike moglo govoriti nesamo o razli¬ 
čitim vrstama nego pače i o različitim rodovima (na pr. 
između afričkog Pigmejca i Evropejca), a ipak danas nitko 
više ne poriče jedinstvo vrste svih živih rasa. D u b o i s 
pak, proučavajući kod različitih bioloških tipova t. zv. 
realnu cefalizaciju (omjer između veličine mozga i cijele 
muskulaturne mase), utvrđuje, da je ona kod Australca i 



Africanthropus 
(H. Weinert, Africanthropus . . . 
Quartar, sv. 1.) 


IV, 24 





370 


ČOVJEK 



Lijevo: Sinanthropus I (H. Breuil, Le gisement š S. de Chou-Kou-Tien . . .); u sredini: Javanthropus trinilensis (Die Kultur de r Gegenwart: 
Anthropologie); desno: Sinanthropus 11 (H. Weinert, Entstehung de r Menschenrassen) 


Evropejca jednaka, dok je kod Neandertalca, Japanca i 
Eskima, kako se čini, veća nego kod Evropejca, pa odatle 
zaključuje: »To opet dokazuje, da čovjek nije postepeno 
napredovao u ljudskom ustrojstvu, nego da je nastao kao 
gotov rod (as one finished genus), i da uistinu svi mnogo- 
liki tipovi čovjeka, u sadašnjosti i prošlosti, pripadaju 
jednom istom stupnju (to one and the same stage) pri¬ 
rodne animalne organizacije«. Dakle ne mogu ni čla¬ 
novi oblika Anthropus biti manje ljudi nego pripadnici 
pojedinih oblika i tipova Homo , niti Neandertalci opet 
manje nego »H. sapiens «, diluvijalni ili današnji. Tako se 
isti D u b o i s, zaslužan za otkriće trinilskog Javanthropusa, 
ne ustručava reći za Sinanthropusa , da je »istovetne rase 
s H. soloensis (javanskim Neandertalcem) t. j. veoma pri¬ 
mitivan H. sapiens «. A to konačno i naročito potvrđuje 
njihova zajednička i istovetna kulturna 
t. j. duševna djelatnost (v. dolje). Uistinu su svi 
fosilni tipovi kao i sve današnje rase jednako »H. sapiens«. 
O tome naime, da li neko biće jest ili nije »sapiens« i 
prema tome uistinu čovjek, uopće ne može odlučivati an¬ 
tropologija proučavanjem kostiju, jer to mogu uglaviti 
samo prehistorija i etnologija proučavanjem kulture. Stoga 
bi bilo već krajnje vrijeme, da taj naziv »H. sapiens« u 
smislu ograničenog dijela ljudskog roda ili pogotovu nekog 
»stupnja« antropologija napusti, ako hoće ostati na svom 
području rada. S druge strane opet psiholog B ii h 1 e r i 
za njim antropolog Lebzelter ističu: »... Čovjek ne 
biva prilagođen pomoću selekcije ili drugih bioloških 
faktora nego sam sebe prilagođuje proničući uvjete života. 
Time čovjek zauzimlje apsolutno izuzetan položaj u (bio¬ 
loškom) sistemu, te se vrsta i rasa pod utjecajem razuma 
izgrađuju uz sasvim druge preduvjete nego u ostalom ži¬ 
vom svijetu«. 

B. KULTURNA. DJELATNOST PREHISTORIJSKOG ČOVJEKA. 
Ponajprije treba naglasiti, da sve današnje rase moraju pri¬ 
padati istoj vrsti nesamo poradi neograničene plodnosti među- 
rasnih brakova nego naročito i radi iste kulturne t. j. du¬ 
ševne djelatnosti. Kraj svih varijacija u kulturnim tipo¬ 
vima današnjih rasa temeljni kulturni elementi svima su 
zajednički: svi imadu neko gospodarstvo i neku ergologiju 
(oruđe, oružje, stan i t. d.), neku socijalnu organizaciju i 
neki jezik, neku umjetnost, znanost i religiju. Pače i u 
mnogim užim oblicima ovih temeljnih kulturnih elemenata 
postoji dalekosežna istovjetnost. Sve to dokazuje svima 


zajedničku istovjetnu ljudsku narav. Fosilne pak rase tako¬ 
đer jasno očituju kulturnu djelatnost, koliko su se ostatci 
i tragovi takve djelatnosti uopće mogli sačuvati u zemlji. 
Zato su nađeni većinom samo ostatci i tragovi elemenata 
materijalne kulture, i to naročito: upotreba vatre, izradba 
i upotreba oruđa i oružja od kamena, kosti i drva, pače 
u oblicima, koji se mogu susresti i kod današnjih rasa. To 
je već dosada nađeno kod svih fosilnih tipova, pa dokazuje 
nesamo bitnu istovjetnost kulturne djelatnosti njihove i 
današnjih rasa nego i njihovu pravu ljudsku duševnu, po¬ 
bliže intelektualnu sposobnost. I najneznatnije naime 
oruđe, a pogotovu upotreba vatre (divlje se životinje boje 
vatre!), otkriva i zasvjedočuje ljudski duh, koji djeluje 
svijesno i shvaća odnos između uzroka i učinka, tako da 
taj odnos znade i praktički primijeniti kao odnos između 
sredstva i cilja. To je temeljna misao i najpriprostijih i 
najgenijalnijih otkrića. Nijedna životinja nije svijesno i 
praktički preskočila taj Rubikon (to priznaje i materijalist 
B o g o r a z-T a n s obzirom na pokuse sa čimpanzama na 
Tenerifi!), te zato i nije proizvela kulture. Spoznaja prin¬ 
cipa kauzaliteta pak pretpostavlja stvaranje općih pojmova, 
koji su također temelj govoru i brojenju, a primjena prin¬ 
cipa uzročnosti izgrađuje govor i potiče nesamo na traganje 
za pojedinim uzrocima različitih pojava u prirodi nego 
također i na pitanje zadnjeg uzroka, i tako dovodi do 
ideje Najvišeg Bića t. j. do temelja religije, koja se uistinu 
nalazi, kao i govor, kod svih današnjih rasa, i to u takvom 
stanju, da pretpostavlja silno kompliciranu i dugu prošlost. 

U pogledu sposobnosti govora kod članova fosilnog pite- 
koidnog tipa, kojima većinom sasvim manjka prednja izbo- 
čina donje čeljusti (imadu naime t. zv. negativni mentum), 
važna je izjava Weidenreicha, kustosa svih nalaza iz 
spilje Šukutien: »...Ne vjerujem, da previše riskiram, kad 
pretpostavljam, da se Sinanthropus već znao očitovati po¬ 
moću riječi. Mnoge indikacije, što ih pruža njegov kulturni 
život, podržavaju tu misao«. To vrijedi onda još u većoj 
mjeri za Neandertalca, a osim toga Weidenreich neizravno 
upozorava na prave kriterije za rješenje postavljenog pi¬ 
tanja: bitan je naime preduvjet za sposobnost govora ne 
dakako kakva kost, odnosno ovakav ili onakav oblik če¬ 
ljusti, koja je uostalom »najvarijabilnija kost« (Virchow 
i Weinert), nego razuman i slobodan duh, a taj se očituje 
u kulturnom djelovanju uopće; zato bitnu sposobnost go¬ 
vora posjeduje i njemak, pa može svoje misli i nakane 





Lijevo i u sredini: H. cromagnonensis iz Cro-Magnona; desno: njegova australoidna varijacija iz Predmosti (H. \\einert, 

Entstehung der Menschenrassen) 

izražavati pismom ili drugim znakovima. Sinanthropus je 
također ostavio jasan trag svojih umjetničkih sposobnosti: 
komad šljunka s crtežima, koji prikazuju zdjelice; uistinu 
je on izrađivao i prave zdjele i čaše iz lubanje jelena 
(Breuil). A na kamenoj ploči, koja leži na neandertalskom 
kosturu u La Ferassie u Francuskoj, mogu se razabrati boja- 
disane crte: slabe su doduše, ali »bez maštanjaf nego s ne¬ 
kom dobrohotnošću« dadu se u njima prepoznati orisi ne¬ 
kakve životinje (Comte Begouen). U spilji Šukutien, gdje je 
Sinanthropus stanovao dugo vrijeme i ostavio iza sebe 
veliko ognjište uz obilato oruđe i oružje od kamena i kosti, 
nađene su i njegove vlastite kosti, ali najvećim dijelom 
samo lubanje i donje čeljusti, i to veoma brojne. U tom 
se pogledu njegova spilja upravo napadno podudara s na¬ 
seljem današnjih Pigmejaca Andamanaca. Ovi naime oba¬ 
vljaju dvostruko sahranjivanje mrtvaca (-> Pokop) uz 
posebne obrede, koji očituju čvrstoću obiteljskih veza i 
veliku ljubav prema pokojnicima, a svršavaju s time, da 
nakon potpunog raspada leša najbliži rođaci uzmu i trajno 
na sebi nose ili kod sebe drže pokojnikovu donju čeljust 
ili lubanju, rijetko pak koju drugu kost; slične takve 
obrede imadu također Pigmejci Aeta na Filipinima, Ta- 
smanci i jugoistočni Australci, a sve su to narodi, koji su 
nosioci najstarijih primitivnih kultura i među današnjim 
rasama zastupaju njihove najstarije ogranke. Na slične 
običaje upućuju nalazi javanskog Neandertalca (11 lubanja 
i k tomu samo 2 goljenice). Naprotiv su palestinski i 
europski Neandertalac većinom bili sahranjeni u pravim 
grobovima (zato je od njih nađeno dosta potpunih ko¬ 
stura); priloženo kameno oruđe uz nešto cijelih ili po¬ 
lomljenih životinjskih kosti kao ostataka hrane očituje 
vjeru u prekogrobni život. Ovakvi suglasni nalazi Nean¬ 
dertalaca iz različitih geoloških perioda u Palestini (u Šu- 
kulu čitavo groblje!) i na suprotnim krajevima Evrope (na 
Krimu, pa u Belgiji i Francuskoj) dozvoljavaju zaključak, 
da Neandertalčeve razbijene i porazbacane kosti u spilji 
kod Krapine najvjerojatnije upućuju na dvije mogućnosti: 
ili su grobovi bili raskopani od kasnijih stanovnika spilje, 
kako je to utvrđeno za spilju Kiik-Koba na Krimu, ili je 
Krapinac svoje mrtvace spaljivao, kako su to prigodice 
prakticirali današnji neandertaloidi t. j. plemena Ognjene 
zemlje i Tasmanci, a i neki Pigmejci Negrili u srednjoj 
Africi. Konačno je u spilji Šukutien nađeno na jednome 
mjestu zajedno više lubanja majmuna makaka. To napadno 
sjeća na ostatke lovačkih primicijskih žrtava glave (i ve¬ 
likih nožnih kostiju, odnosno mozga i moždine) spiljskog 
medvjeda u inventaru iz zadnjeg interglacijara u spiljama 
»Alpiena«, poglavito u Wildenmannlislochu i Drachenlochu u 
Švicarskoj i u Petershohle u Bavarskoj; iste žrtve još danas 
prinose različiti narodi u arktičkom području Eurazije i 
Sjev. Amerike (napose Samojedi i Eskimi, i to poglavito 
od medvjeda i soba), zatim Vedda na Ceylonu i Pigmejci 
Negrili na Gabunu u Africi (ovi zadnji također od malih 
majmuna!). S tim je u vezi značajno, da Weidenreich 
nalazi na donjoj čeljusti i na gornjim sjekutićima Sinan- 
thvopusa neke osebine, koje da su posebno značajne za da¬ 
našnje Eskime, odnosno uopće za »mongolsku rasu«, kojoj 
se pribrajaju i Samojedi; povrh toga Sinanthropusa veže s 
Alpienom i s današnjim arktičnim prinosiocima spomenutih 
žrtava izrazita koštana industrija. 

S obzirom na raznovrsno oruđe i oružje fosilnih homi- 
nida važno je istaći znatnu razliku ponajprije u upotrebi 
kosti i kamena, a onda u obradbi kamenog materijala 
(većinom kremena). Po svemu izgleda, da su članovi 
australoidnog tipa poglavito izrađivali koštano oruđe i 
oružje (isp. Mauer-Heidelberg i Steinheim). Najviše takvih 
rukotvorina imađe u nalazištima, gdje dosada još nijesu 
otkrivene ljudske kosti (Nihowan u sjev. Kini i spomenuti 
Alpien u Evropi). U spilji Šukutien i koštani i kameni arte¬ 
fakti zastupani su podjednako (i to je značajno s obzirom 
na australoidne varijacije među pojedincima Sinanthro- 
pusa!). Naprotiv su sigurno članovi pitekoidnog i euro- 
poidnog tipa izrađivali svoje oruđe i oružje poglavito od 
kamena, ali na različan način. 

Abbe Breuil, danas neosporni prvak u istraživanju 
protolitika ili starijeg kamenog doba (v.), dovoljnom je si¬ 
gurnošću utvrdio, da od početka diluvija, i to svakako po¬ 
čevši od prvog interglacijara (prema kvadriglacijarnom 
sistemu), kamena industrija tog doba očituje dva i p0 izboru 


neposrednog materijala i po tehnici izradbe sasvim različita 
tipa, koji se paralelno i neovisno razvijaju kroz čitav dilu- 
vij sve do zadnjeg glacijara, tako da su njihovi nosioci 
sigurno morali biti dvije različite kulturne zajednice s vla¬ 
stitim izgrađenim predajama, dvije različite grupe naroda 
i konačno dvije različite rase. Ovo zadnje poglavito zato: 
takva dugotrajna međusobna neovisnost razvoja dvaju ti¬ 
pova rukotvorina pretpostavlja i dugotrajnu izoliranost 
njihovih nosilaca, a to je temeljni uvjet za rasno diferen¬ 
ciranje (Lebzelter). K tome još treba pridodati različitu 
klimu i hranu jednih i drugih, bar u Evropi: jedni se po¬ 
javljuju u suptropskoj šumskoj klimi za punog zamaha 
svakog interglacijara; drugi pak u početku slijede glacijare 
u njihovu pridolaženju i odstupanju, t. j. zapravo pre- 
lazne periode ili subarktičku stepnu klimu, a iza trećeg 
glacijara ostaju također preko čitavog zadnjeg intergla¬ 
cijara i kroz veći dio zadnjeg glacijara. Prvi su dakle šum¬ 
ski interglacijalci, a drugi opet stepni glacijalci. 

Bliže oznake spomenu¬ 
tih dvaju tipova proto- 
litskih rukotvorina ko¬ 
načno omogućuju rasno 
identificiranje njihovih 
nosilaca. Šumski naime 
interglacijalci poglavito 
obrađuju jezgru kamena, 
a stepni glacijalci ovu 
zanemaruju i svoju teh¬ 
ničku vještinu posveću¬ 
ju samo iverju, koje do¬ 
duše upotrebljuju i oni 
prvi, ali bez posebne ob¬ 
radbe, jednako kao ovi 
drugi opet jezgru. Zato 
se prva industrija zove: 
nukleogena ili jezgraška, 
a druga: asulogena ili 
iveraška. Nadalje se je- 
zgiaši i iveraši međusobno razlikuju i u tehnici izradbe 
svojih rukotvorina. Jezgraši okresuju jezgru kamena 
preko obje strane ili plohe (odatle Breuilov naziv 
»bifaces«) i preko svih rubova, koji na taj način postaju 
oštri. Samo donji odeblji i oširoki kraj ostaje neokvrcan, 
pa je očito bio ili prihvaćan rukom ili nasađen na držak 
od roga, kosti ili drveta, već prema veličini i svrsi tog 
oruđa. Njegov gornji uski kraj svestranim okvrcavanjem 
prelazi (napose u kasnijem razvoju) u tanak i oštar šiljak. 
To je onaj tipični ručni klin (»Faustkeil«) u obliku jajeta, 
srca ili badema, koji je očito bio neki opći instrumenat: 
za rezanje i struganje, za ubadanje i bušenje, a također 
upotrebljavan kao oštrica strijele ili koplja, sjekirice i 
možda motike. Iveraši trebaju za iste svrhe čitav niz oruđa 

prema prikladnosti poje¬ 
dinog ivera, pa tako kod 
njih nastaju različiti in¬ 
strumenti najrazličitijih 
oblika: nožići, strugala, 
svrdlašca i drugi slični 
šiljci. Pri tom je dotični 
iver okvrcavanjem zao¬ 
štren obično samo na je¬ 
dnom uglu ili manjem 
dijelu rubova, a strane 
(plohe) ivera ili uopće 
nisu okvrcane ili je okvr- 
cana samo jedna. 

Jezgraška tradicija o- 
buhvata tri glavne faze 
(nazivi potječu od kla¬ 
sičnih nalazišta poglavito 
u Francuskoj): Abbevil- 
lien (Chelleen) I-II u 
prvom, Acheuleen I-V u 
drugom i Micoquien u 
trećem interglacijaru. Ive¬ 
raška tradicija počinje 
kao Clactonien I na iz¬ 
maku prvog interglaci¬ 
jara sa približavanjem 
Abbevillien II drugog glacijara te se pri 



Abbevillien (Chelleen) I 

ČOVJEK 




Acheuleen II 

Gornja četiri komada oruđa 
potječu iz slojeva 01doway I- 
IV u ist. Africi (H. Reck, 
Oldoway die Schlucht des 
Urmenschen) 



Acheuleen III 

(isti komad sprijeda i sa stra¬ 
ne) iz sloja lubanje kod 
Swanscomba u Engleskoj (Re- 
port on ihe Swanscombe 

Skull) 


njegovom odstupanju kod na- 
dolaženja drugog interglacijara 
nastavlja kao Clactonien II, 
koji se dalje razvija u dvije 
odjelite linije: Levalloisien i 
Tayacien-Mousterien. Levalloi¬ 
sien I-II počinje na izmaku 
drugog interglacijara sa pri¬ 
bližavanjem trećeg glacijara i 
onda se pri njegovu odstu¬ 
panju nastavlja kao Levalloisien 
III, da kao Levalloisien IV-VII 
postepeno proživljuje treći 
interglacijar i veći dio četvr¬ 
tog glacijara. Tayacien I ne¬ 
što se prije nego Levalloisien 
izdvaja iz Clactoniena na 
prijelazu iz drugog intergla¬ 
cijara u treći glacijar i pri 
njegovom odstupanju ostaje 
još kao Tayacien II, a iz nje¬ 
ga se onda u trećem intergla- 
cijaru razvija Mousterien I, 
koji kao Mousterien II proži¬ 
vljuje prvi dio četvrtog gla¬ 
cijara. 

Sada se konačno dade podu¬ 
zeti rasno identificiranje je- 
zgraša i iveraša. Prvi je Mou¬ 
sterien odao svog tvorca, i to 
Neandertalca. Ta je poveza¬ 
nost u Evropi već odavna 
uglavljena i općenito poznata, 
a sada je potvrđena također 
u Palestini. Javanski pak Ne- 
andertalac u gornjem diluviju 
svakako imade neku priprostu 
iverašku kamenu industriju, ali 
njezina udruženost s dotjera¬ 
nim i tipološki značajnim ko- 
štanim rukotvorinama upućuje 
i na industrije miolitika ili 
srednjeg kamenog doba (van 
Stein-Callenfels), i to usprkos 
onih veoma oštrih crta lubanje 
tog Neandertalca. Trinilski pak 
kameni artefakti, koji su sigur¬ 
no produkt iveraške tradicije, 
najvjerojatnije potječu od sa¬ 
mog Javanthropusa. Uistinu su 
i ostala dva dosada otkrivena 
pripadnika rase Anthropus si¬ 
gurno proizvodili asulogene ka¬ 
mene rukotvorine, i to: Sinan- 
thropus gotovo sve njezine 
evropske varijante (Clactonien, 
Tayacien i Mousterien I, ah i 
druge tipove u vezi s bogato 
razvijenom koštanom industri¬ 
jom, v. gore), a Africanthropus 
napose Levalloisien. Mora se 
dakle zaključiti, da su rase 
Anthropus i Homo neanderta- 
lensis t. j. pripadnici pitekoid- 
nog tipa fosilnih hominida iz¬ 
vorni nosioci iveraške tradicije 
protolitskih industrija i kao ta¬ 
kvi onda u Evropi također ste- 
pni glacijalci. Tvorci jezgraške 
kamene industrije dugo su vre¬ 
mena krili svoje prste. Ali već 
su odavna antropolog Keith i 


prehistoričari Bayer, Breuil i Bouyssonie izrazili svoju 
slutnju, da se iza nje krije »H. sapiens« t. j. europoidni 
tip fosilnih hominida. Uistinu su postepeno počeli izlaziti 
na javu članovi tog tipa različite geološke starosti i više 
ili manje sigurno datirani, a svi od reda povezani s nukleo- 
genom kamenom industrijom, i to sa fazama Abbevillien 
i Acheuleen. To su nalazi: Piltdown i Swanscombe u En- 



Clactonien iz Mark- 
kleeberga u Njemačkoj (R. 


gleskoj, Kanam-Kanjera u isto¬ 
čnoj Africi (pokrajina Kenya) i 
H. capensis (napose Florisbad) u 
južnoj Africi; dakle opetovani 
nalazi iz dvaju kontinenata. Na¬ 
ročito je najnoviji nalaz, S\van- 
scombe, koji je i sigurno datiran 
(drugi interglacijar) i sigurno 
povezan s obilnim inventa¬ 
rom starije jezgraške tradicije 
(Acheuleen III), definitivno po¬ 
tvrdio geološku i industrijalnu 
autentičnost svih ostalih. Zato 
treba zaključiti, da je europoidni 
fosilni tip izvorni nosilac jezgra¬ 
ške tradicije protolitskih indu¬ 
strija i kao takav onda u Evropi 


Grahmann, Abschlage von također šumski interglacijalac. 
Clactonienart in Mitteldeut- ry , j i i • ^ f .. 

schland, Quartar, Bd I) Zato se dakle njegove kosti pro¬ 
nalaze razmjerno veoma rijetko: 
na otvorenom zraku i u vlažnoj zemlji tropske ili suptrop¬ 
ske šume one su se morale raspasti češće nego kosti pite- 
koidnog stepnog glacijalca, koji je većinom stanovao i 
mrtvace sahranjivao u spiljama. 

S nalazima Kanam-Kanjera u najužoj je vezi 01doway u 

susjednoj pokrajini Tanga- 
nyika, gdje su sve starije 
faze nukleogene tehnike 
zastupane u susljednim 
slojevima donjeg i sre¬ 
dnjeg diluvija. Osim toga 
je u Patjitanu na Javi 
otkriven u slojevima, koji 
vjerojatno pripadaju do¬ 
njem diluviju, tipični Ab¬ 
bevillien II uz nešto Cla¬ 
ctoniena, a to se najbolje 
podudara s pojavom ta¬ 
mošnjeg H. modjokerten- 
sis iz donjeg diluvija, koji 
u sebi udružuje europoi- 
dne i australoidne crte. 
Obje su tradicije zastupa¬ 
ne i u diluvijalnoj Austra¬ 
liji (Fiirer-Haimendorf). 

Na koncu se dade po¬ 
vući ovaj važan zaključak: 
ako izradba i upotreba 
oruđa već kao takvog nedvojbeno dokazuje intelektualne 
sposobnosti njegova auktora, onda navedene upravo kapri¬ 
ciozne razlike u izboru neposrednog materijala od iste siro¬ 
vine i za iste svrhe kao i u tehnici obradbe s obzirom na 
akcidentalne okolnosti (okvrcavanje obiju ploha ili samo 
jedne, odnosno nijedne, što zapra¬ 
vo znači veće ili manje poljepša- 
vanje oruđa!) isto tako dokazuje 
slobodnu volju njihovih majstora. 

A ta je također bar suodgovorna 
za izgradnju one tvrdoglave pre¬ 
daje, uz koju su jedni i drugi 
ustrajali kroz čitav dugi diluvij. 

Navedeni podatci iz diluvijalne 
geologije, antropologije i prehisto- 
rije o šumskim interglacijalcima 



Levalloisien (isti ko¬ 
mad sprijeda i sa strane) iz 
Montičres u Francuskoj (H. 
Obermaier, De r Mensch der 
Vorzeit) 




Lijevo: Mousterien I iz spilje Šukutien (H. Breuil, Le gisement 
a Sinanthropus . . .); desno: Mousterien II iz Le Moustier u Francuskoj 
(H. Obermaier, Der Mensch der Vorzeit ) 






PREGLED DILUVIJALb 
RASNIH TIPOVA I NJIHOVIH F 


Diluvij 

(Pleistocen) 

Rasni tip: europoidni 

1 

australoidni ili posredni 

pitekoidni 

Proto) 

donji 

Ipswich u Engleskoj: lubanja i kostur? 

1. Homo piltdownensis: lubanja i donja 
čeljust; Engleska. 

i. H. kanamensis: donja čeljust (Kanam) 
te nekoliko razbijenih lubanja i odlo¬ 
mak bedrene kosti (Kanjera); ist. 
Afrika. 

1. H. modjokertensis: lubanja; Java. 

2. H. heidelbergensis: donja čeljust; Nje¬ 
mačka. 

Anthropus: 

Foxha 

1. Tiltdo 
leen) 

2. Zapac 
Abbei 

3. Kanai 
= Abb 

3. a) Pai 

srednji 

3. H. swanscombensis: dva dijela lubanje; 
Engleska. 

4. H. capensis: lubanje i kosturi; Cape 
Flats, Florisbad i drugdje u juž. Africi. 

5. Trinil na Javi: pet bedrenih kosti. 

3. H. steinheimensis: lubanja; Njemačka. 

4. H. galilaeensis ili palestinski »Nean¬ 
dertalaca 10 lubanja i kostura iz spilje 
Šukul; 5 lubanja i kostura iz spilje 
Džebel Kafze; donja čeljust iz donjeg 
sloja spilje Tabun. 

1. Africanthropus njarasensis (jezero Nj. 
u ist. Africi): krhotine dviju lubanja. 

2. Sinanthropus pekinensis (spilja Šuku- 
tien): ostaci od 30 osoba otprilike, ve¬ 
ćinom lubanje i donje čeljusti, k tome 

6 femora, 1 humerus, 1 radius, 1 ulna, 

1 fibula, 1 clavicula i nekoliko zape- 
šćajnih koščica. 

3. Javanthropus trinilensis (»Pithecan- 
thropus erectus«): lubanja; sangira- 
nensis: lubanja i donja čeljust; nalazi 
kod Kedung Brubus: komadi donje če¬ 
ljusti (1892) i lubanje (1938). 

4. Zapad 
4. a) Swj 
4. b) Old 
4. c) Flor 

= oi 

i d 
leen 

gornji: 

zadnji 

interglacijar 

(Riss-Wurm) 

6. H. s. cromagnonensis: dijelovi lubanje 
i kostura iz Fiirst-Johanns-Hohle u 
Moravskoj. 

6. a) Olmo kod Firence: lubanja. 

5. H. galilaeensis: čeona kost s očnim 
šupljinama iz spilje Zuttijeh. 

6. Fosilni Australci: po jedna lubanja iz 
Talgai uz rijeku Darling u istočnoj, 
iz Cohuna uz rijeku Murray u jugo¬ 
istočnoj i iz gorja Jervois u središnjoj 
Australiji. 

6. a) Gallev Hill u Engleskoj: dvije 
lubanje. 

6. b) Podkumok na Kavkazu: čeona kost. 

H. neandertalensis: 

4. H. » galilaeensis « ili palestinski pravi 

Neandertalac: lubanja i kostur iz gor¬ 
njeg sloja spilje Tabun. 

5. H. soloensis (Ngandong) ili javanski 

Neandertalac: 11 lubanja i 2 golijeni. 

6. Evropski Neandertalac ili Krapinac: 

a) Ehringsdorf kod Weimara: krhotine 
lubanje i 2 donje čeljusti (možda 
iz srednjeg diluvija); 

b) Krapina: preko 500 dijelova kosti 
od 10 osoba otprilike; 

c) Castenodolo i Saccopastore kod 
Rima i Grotta Guattari u srednjoj 
Italiji: 4 lubanje; 

d) donji sloj spilje Kiik Koba na Kri- 
mu: nekoliko nožnih kosti (ostaci 2 
kostura?); 

e) Le Moustier u juž. Franceskoj: 1 
potpun kostur. 

5. Zapad 
ili M 

5. a) Zut 
Moi 

Spich< 

zadnji 
glaci jar 
(Wiirm): 

prva 

polovica 

7. H. s. cromagnonensis: većinom pot¬ 
puni kosturi iz spilja u Cro-Magnon, 
Laugerie-Haute, Grimaldi, Laugerie- 
Basse, La Madeleine, Chancelade i dru¬ 
gdje u južnoj Franceskoj i na franc.- 
talijanskoj pograničnoj rivijeri (Gri¬ 
maldi); isti u ist. Africi. 

7. a) Tilbury među dokovima Londona: 
veći dio lubanje i kostura. 

7. b) Vukovar i Brod n. S.: po jedna 
donja čeljust. 

7. Combe-Capelle u juž. Franceskoj: či¬ 
tavi kosturi (»H. s. aurignaciensis«). 

8. Moravska: 14 potpunih kostura iz 
Predmosta; 3 lubanje iz Brna; jedna 
lubanja iz Briixa; čeona kost iz Pod- 
babe. 

8. a) Oberkassel kod Bonna: dva potpuna 
kostura. 

f) La Ferassie u juž. Franceskoj: 2 
odrasla i 2 dječja potpuna kostura; 

g) u Belgiji Spy: 2 potpuna kostura, 

La Naulette: donja čeljust; 

h) u Franceskoj La Quina: 1 potpuni 
kostur, La Chapelle-aux-Saints: 1 
potpun kostur, Pech de l’Aze: dje¬ 
čja lubanja, drugdje: tri pojedinačne 
donje čeljusti; 

i) u Španiji Gibraltar: lubanja, Bano- 
las: donja čeljust; 

j) u Njemačkoj Neandertal kod Diis- 
seldorfa: veći dio kostura s luba¬ 
njom; 

k) u Moravskoj Ochoz i Šipka: krho¬ 
tine donje čeljusti. 

j a) Mad: 

prvo! 

b) Mort 
Solut 

c) spilja 
M a f 

d) lišen 

e) Fran< 
Magd 

f) Špani 

druga 
polovica 
i t. zv. 
postglacijar 

8. H. s. cromagnonensis: Mas-d’Azil i 
Grenelle u Franceskoj, Furfooz i Engis 
u Belgiji, Ofnet u Bavarskoj. . . 

8. b) Spilja Biscordine u južnoj France¬ 
skoj: dvije lubanje. 

9. Wadjak na Javi: lubanja i dio čeljusti. 

7. H. rhodesiensis (Broken Hill) ili afrički 
Neandertalac: lubanja, lijeva cjevanica 
i komadi raznih drugih kosti. 

3. Evrop 
Tar' 

C a m 

Aluvij 

(Holocen) 

Uglavnom današnje rasne skupine: 
europidi, negridi, mongolidi i australidi, 
proizašli iz gornjih tipova i njihovih kombinacija. 

1. Počet 
Aziji; 

2. Puni 
a) t a 
gradsl 
s k a 

M 
























































UVIJALNIH 

IOVIH RUKOTVORINA 


Protolitik: oruđe od jezgre kamena 


od kosti 


od iverja kamena 


Foxhall-Ipswich; Foxhallien (eolitik)? 

1. Filtdo'vn: A b b e v i 11 i e n (Chel- 

leen) I. 

2. Zapadna Evropa i (sjeverna) Afrika: 
AbbeTillien II. 

3. Kanam i Kanjera = 01doway I i II 
= Abbevillien I i II. 

3. a) Patjitan na Javi: Abbevillien II. 


1. N i h o w a n u sjev. Kini: raznovrsno 
koštano oružje, oruđe i posuđe. 

2. Mauer-Heidelberg i Mosbach: koštane 
rukotvorine. 


1. Zapadna i srednja Evropa te Afrika: 

Clactonien I. 

1. a) Patjitan na Javi: Clactonien. 


4. Zapadna Evropa: Acheuleen I-V. 
4. a) Swanscombe: Acheuleen III. 

4. b) Oldoway III i IV: Acheuleen . . . 

4. c) Florisbad i drugdje po južnoj Africi 
= Oidoway (III i) IV = Swanscombe 
i drugdje u dolini Temze = Acheu¬ 
leen . . . 


3. Šukutien: obilata koštana industrija 
sasvim jednaka Nihowanu. 

3. a) Trinil: nešto koštanog oruđa. 

4. Steinheim: koštano oruđe. 


2. Zapadna 


srednja Evropa: 
Clactonien II 


Levalloisen I i II. Tay acien I. 
3. a) Njarasa: Levalloisien . . . 

3. b) Šukutien: raznoliki iveraški proto¬ 
litik kao Clactonien, Tayacien i 
Mousterien I, ali i neki tipovi mio- 
litika . . . 

3. c) Trinil: surovi iveraški protolitik 

kao Mousterien I ili slično. 

4. Šukul, Džebel Kafze i Tabun: »Leval- 




Prehistorijske 

periode 


Protolik 

ili 

starije 

kameno 

doba 


3. Zapadna Evropa: Acheuleen VI i VII 
ili M i c o q u i e n. 

5. a) Zuttijeh: završni Acheuleen uz 
Mousterien. 


Spichem u Elsassu: oruđe od drva. 


5. A 1 p i e n = tri spilje u Švicarskoj i 
jedna u Bavarskoj: koštana industrija 
tipa Nihowan i Šukutien. 


Miolitik : 

1. Srednja Evropa: 

a) oko 15 spilja od Istre do Šlezije i 
Galicije: pored Mousteriena početni 
i savršeniji Aurignacien s 
tragovima utjecaja Solutreena; 

b) spilja Ilsenhohle u Thiiringenu: pr¬ 
vobitni i klasični Solutrćen, 
i to ispod sloja s Mousterien I! 


5. Zapadna i srednja Evropa: 

Levalloisien III-V 
i 

Tayacien II 


V 

Mousterien I. 

6. Ngandong na Javi: veoma surovi ive¬ 
raški protolitik uz dotjerano koštano 
oruđe određenih tipova iz mlađih kul¬ 
tura miolitika ili t. zv. mesolitika. 


7. Zapadna Evropa: 

Levalloisien VI i VII 
te 

Mousterien II. 


7. a) Istočna Afrika u pokrajinama Tan- 
ganyika i Kenya: 01doway V = 
Mousterien II i Aurignacien uporedo. 


2. Srednja i zapadna Evropa: 

a) Madžarska: u brojnim spiljama djelomice pored i poglavito iza Aurignaciena 
prvobitni, rani, klasični i završni Solutrćen; 

b) Moravska: u Predmostu i Brnu iza završnog Aurignaciena rani ili »moravski« 
Solutrćen; 

c) spilji Pekama u Moravskoj: iza početnog i savršenog Aurignaciena odmah 
Magdalćnien; 

d) Ilsenhohle: iznad Moustćriena I kao u spilji Pekama; 

e) Franceska i susjedne zemlje: Aurignacien, klasični Solutrćen i prva polovica 
Magdalćniena susljedno; 

f) španija i sjevenva Afrika: Capsien kao ogranak Aurignaciena. 


3. Evropa i mjestimice Afrika i Azija: druga polovica Magdalćniena te AzUien kao degenerirani ogranak Magdalćniena, 
Tardenoisien kao nastavak Capsiena, Kunda i Maglemose kao nastavak Alpiena i Magdalćniena i Proto- 
Campignien kao nastavak prvobitnog Solutrćena i uopće, jezgraške tradicije. 


Neolitik u Evropi, Africi i Aziji: 

1. Početni neolitik (VI. do V. milenij?): a) Campignien u sjev. i zap. Evropi, sjev. i središnjoj Africi i u čitavoj istoč. 

Aziji; b) Uralien kao nastavak od Maglemose u čitavoj sjev. Euraziji. , , ...... ... .. .. . ,. 

2. Puni neolitik (mjestimice s bakrom) = 6 poglavitih skupina seoskih, gradskih i stepskih kultura od V. ili IV. milenija dalje: 

a) t auri jska od Irana do Balkana (seoska i gradska); b) podunavska (seoska); c) s j e v e r o a f r i c k a (seoska, 

gradska i stepna); d) zapadnoevropska uključiv švicarske sojenice (seoska); e) nordijska (seoska); t) p o n t i j- 
s k a (stepna). 


Protolitik 

i 

Miolitik 

ili 

srednje 

kameno 

doba: 

starije 

kulture 


Miolitik: 

mlađe 
kulture 
ili t. zv. 
mesolitik 


Neolitik 

ili 

mlađe 

kameno 

doba 


Metalno doba: brončano u protohistorijskim kulturama u Egiptu, Mesopotamiji (Sumer-Elam) i Pandžabu (Mohenjo-Daro i 
Harappa) oko 3.000 pr. Kr. i dalje; 

2. željezno... 

S lijeva na desno: koštano oruđe Alpiena iz spilje Wildenmannlis- 
loch u Švicarskoj (E. Bachler, Das Wildenmannlisloch am Selun); dva 
komada koštanog i dva komada kamenog oruđa interglacijarnog Aurig- 
n a c i e n a iz spilje Potočka Zijalka u Kranjskoj (S. Brodar, Das 
Palaolithikum in Jugoslavien, Quartar, Bd 1) 

europoidnog tipa i jezgraške tradicije te o stepnim glacijal- 
cima pitekoidnog tipa i iveraške tradicije upravo napadno 
potvrđuju ono, što je Lebzelter (1932) ustvrdio na temelju 
općih bioloških i antropoloških opažanja. On ponajprije is¬ 
tiče, da je fizička inferiornost čovjeka prema drugim biolo¬ 
škim tipovima upravo notorna: čovječje tijelo nije nikako 
specijalizirano za borbu s prirodom (to naglasuje i spome¬ 
nuti Bogoraz-Tan). Iz utvrđene pak fizičke slabosti čovjeka 
zaključuje, da su prvi ljudi mogli živjeti jedino u tropskim 
i suptropskim šumama, koje su se još u diluvijalno doba 
povezano protezale kroz čitavu južnu Aziju sve do za¬ 
padne Afrike. Tu su prvobitni ljudi za prvu nuždu, dok 
još naime nisu dovoljno pronikli umjetno užiganje vatre, 
niti stvorili jače oružje i oruđe, mogli naći: u blagom 
podneblju zaštitu svoje golotinje i u ogromnom drveću 
zaklon od grabežljivih zvijeri, a u šumskom voću, kori¬ 
jenju i sitnim životinjama dovoljnu hranu; ukratko, tada 
su mogli biti samo šumski frugivori. Uistinu bi na otvo¬ 
renim stepama tropskog ili suptropskog i pogotovu umje¬ 
renog pojasa brzo postali plijenom studeni, grabežljivaca 
i gladi. U ove su krajeve mogli ljudi prodrijeti i u njima 
se održati istom nakon toga, što su se jače umnožili, pot¬ 
puno zagospodarili vatrom i proizveli takvo oružje i oruđe, 
da su bili sposobni braniti se od grabežljivaca i loviti 
veliku divljač, naročito stepne i tundrene travoždere, te 
se onda braniti njihovim mesom i odijevati njihovom 
kožom t. j. postati stepni karnivori. Uzevši zatim u obzir 
jedinstvo ljudskog roda, što ga općeno prihvaćaju moderni 



Dolje s lijeva na desno: prvobitni, rani i klasični Solutreen iz 
madžarskih spilja u razvojnim fazama velikog kamenog šiljka; gore; 
mali protolitski ručni klin iz prve faze (M. Mottl, Faunen . Flora und 
Kultur des ungarischen Solutrćen, Quartar, Bd 1) 


antropolozi, Lebzelter utvrđuje čisto biološkom poredbe¬ 
nom metodom one biljege, što ih je morala imati čovječja 
prarasa ili Forma iypića prvobitnih šumskih frugivora. Ta 
je naime sigurno bila manje diferencirana i specijalizirana 
nego pojedini rasni ogranci, koji su iz nje proizašli do 
danas, napose oni fosilnog europoidnog i pitekoidnog tipa, 
jer u početku jedinstvenog ljudskog roda nisu mogle po¬ 
stojati takve velike opreke. Konačno Lebzelter ustanovljuje, 
da je fosilni europoidni tip (napose Piltdown) toj neutral¬ 
noj i nediferenciranoj Forma typica bliži nego pitekoidni 
tip, naročito oblik Anthropus, koji se previše jednostrano 
specijalizirao. Ovaj se dakle tip morao kasnije diferen¬ 
cirati iz Forma typica J i to seobom dijela prvobitnih šum¬ 
skih frugivora u stepno područje, gdje je on konačno 
uslijed dugotrajne izolacije u stepama i uslijed prilago¬ 
đivanja karnivornom (mesojednom) načinu života stekao 
nove rasne osebine (isp. »Postanak rasa« u prethodnom 
članku). Ručni klin, to najizrazitije oruđe jezgraške tradi¬ 
cije, Lebzelter izričito povezuje s poslovima frugivornog na¬ 
čina života šumskih interglacijalaca fosilnog europoidnog 
tipa. A onda bi se i ono znatno diferencirano oruđe ive¬ 
raške tradicije dalo povezati s potrebama kompliciranijeg 
karnivornog života stepnih glacijalaca pitekoidnog tipa. 
Svakako se Lebzelterova teorija povrh svega toga dade 



Klasični oblici i izradba solu- Kameno oruđe Ma g dale- 
treenskog šiljka sulice iz So- n i e n a iz spilje Pekama u 
lutre u Francuskoj (H. Ober- Moravskoj 

maier, Der Alensch der Vorzeit) 

dobro uskladiti s geološkom kronologijom članova ovih 
oprečnih tipova, a osim toga bi u Pregledu postavljeni fo¬ 
silni australoidni ili posredni tip i njegova koštana indu¬ 
strija mogli u ocrtanom procesu uistinu označivati pre- 
laznu fazu, sudeći napose po kronologiji i nekim drugim 
okolnostima njegovih najstarijih članova iz Modjokerta i 
Mauer-Heidelberga. Ova teorija također najbolje tumači 
ustanovljeno križanje varijacijskih raspona različitih ti¬ 
pova i oblika. 

Što se konačno tiče miolitika ili srednjeg kamenog doba 
(v.), kojega su nosioci isključivo članovi europoidnog i 
australoidnog tipa t. j. europoidni »H. s. cromagnonensis« 
i njegove neandertaloidne varijacije (ipak isp. industriju 
javanskog Neandertalca!), ovdje je dosta istaknuti neka 
novija otkrića u kronološkom i tipološkom pogledu. Do¬ 
nedavna se o miolitiku, poglavito prema nalazištima u 
Francuskoj (odatle uopće francuski nazivi gotovo svih pre- 
historijskih industrija i kultura), sudilo uglavnom ovako: 
njegove su tri starije kulture t. j. Aurignacien, Solutreen i 
Magdalenien (s Azilienom) shvaćene kao susljedne i kao 
postepeni razvoj Mousteriena II, pa su u tom smislu raspo- 
redane kroz drugi dio zadnjeg glacijara i početak t. zv. 
postglacijara. Međutim su počela nadolaziti iznenađenja. 
U istočnoj su Africi Mousterien II i Aurignacien suvre¬ 
meni. U Krasu, po istočnim rubovima Alpa (spilja Vin- 
dija u Hrv. Zagorju i cijeli niz spilja u Kranjskoj i Šta¬ 
jerskoj) i dalje na sjever u Moravskoj (tri spilje), Šleskoj 
i Galiciji Aurignacien se pojavljuje u zadnjem interglaci- 
jaru, dakle istovremeno s Mousterienom I i starijim Kra- 

Koštane rukotvorine Magdaleniena iz spilje Pekama u Moravskoj; s lijeva na desno: 
»zapovjednička palica« (ili ispravljač strjelica?), držak kamenog bodeža, šiljak harpune 
s tri reda zubaca (unikum u prehistoriji i etnologiji!), strugalo (ili glačalo?) za obradbu 
kože i igla ukosnica (K. Absolon-R. Czižek, Palaeolithicky vyzkum jeskyne Pekdrny 

na Morave) 


pincem t. j. starijim pravim evropskim Neandertalcem. U 
spilji Pekama u Moravskoj slojevi počinju s nekim suro¬ 
vim Aurignacienom I bez Mousteriena, a također tu uopće 
nema Solutreena, nego se na Aurignacien II odmah nado- 
vezuje Magdalenien. Najveće je iznenađenje donio Solu¬ 
treen. U Francuskoj naime sve tri spomenute kulture pored 
koštanih rukotvorina i rezbarija, koje su i u Francuskoj 
i u drugim krajevima najobilnije i najdotjeranije u Magda- 
lenienu, sadržaju izrazitu kamenu industriju iveraške tra¬ 
dicije, ali redovito s okvrcavanjem obiju ploha prema 
jezgraškoj tehnici; po obliku i svrsi oruđa i oružja svaka 
od ovih triju kultura imade svoje specijalitete. Tako je za 
francuski Solutreen značajan napose veliki šiljak (koplja) 
u obliku lovorova lista, veoma brižno i fino okvrcan 
s obje strane. Naprotiv je u brojnim spiljama Madžarske 
otkriven (djelomice suvremen s Aurignacienom) cijeli niz 
razvojnih faza tog šiljka i drugih solutreenskih rukotvo¬ 
rina, što je onda izraženo nazivima: prvobitni, rani, 
klasični i završni Solutreen. U prvoj se fazi nalazi još i 
pravi ručni klin protolitske jezgraške industrije, a istom 
u trećoj fazi dosiže veliki šiljak uglavnom (ipak ne sa¬ 
svim) »klasičan« oblik i izradbu francuskog Solutreena, da 
konačno zahiri u četvrtoj završnoj fazi. Nadalje se u 
Predmosti i Brnu pored završnog Aurignaciena nalazi 
»moravski Solutreen«, koji se otprilike podudara s madžar¬ 
skom drugom fazom. Nedavno je pak Hiille otkrio u Ilsen- 
hohle bei Raniš u Thiiringenu u Njemačkoj zajedno i 
prvobitni i potpuno klasični Solutrćen u zadnjem intergla- 
cijaru , i to ispod sloja s Mousterien 7, dok istom iznad 
tog sloja slijede Aurignacien i Magdalenien kao u spilji 
Pekama u Moravskoj. To znači pravu revoluciju u nazo¬ 
rima o evropskom miolitiku (Zotz), ali i u nazorima o 
geološkoj kronologiji europoidnog cromagnonskog čovjeka. 

Iz navedenih se podataka dade naime ponajprije za¬ 
ključiti, da su tri starije miolitske kulture prodirale u 
Evropu gotovo istovremeno, i to već u zadnjem intergla- 
cijaru i pri njegovu prijelazu u zadnji glacijar. A vjero¬ 
jatno su dolazile s triju različitih strana: Aurignacien 
(tipični zastupnik iveraške tradicije) s juga ili jugoistoka, 
prvobitni Solutreen (djelomični baštinik jezgraške tradi¬ 
cije) s jugoistoka ili istoka i Magdalenien (osobiti za¬ 
stupnik koštane industrije) sa sjevera kao preteča dansko- 
baltičkih i sibirskih kultura Kunda i Maglemose u t. zv. 
mesolitiku za vrijeme t. zv. postglacijara. U to se završno 
diluvijalno doba nadaleko po Evropi proširuju još dvije 
mesolitske ili mlađe miolitske kulture: Tardenoisien (mi- 
krolitik »geometrijskih oblika«) kao nastavak aurignacien- 


skog ogranka u sjevernoj Africi i Španiji 
(Capsiena) i Proto-Campignien kao jača 
obnova protolitske jezgraške tradicije (pre¬ 
ma Menghinu) i djelomice uvod u neolitik 
ili mlađe kameno doba (v.) u aluviju ili 
geološkoj sadašnjosti. Nadalje iz navedenih 
podataka slijedi, da je svakako bar isto¬ 
vremeno s mousterienskim Neandertalcem 
u Evropi već živio tipični europoidni »77. s. 
cromagnonensis«. Uistinu su dijelovi nje¬ 
gova kostura i lubanje nađeni u Fiirst- 
Johanns-Hohle kod Lautscha u Moravskoj 
uz interglacijarni Aurignacien (Bayer). 
Istom tipu pripadaju također nosioci Auri¬ 
gnaciena, Magdaleniena i njegovog degene¬ 
riranog ogranka Aziliena iz zadnjeg glaci- 
jara u Francuskoj, Belgiji i Bavarskoj. 
Australoidni tip, t. j. cromagnonskog čo¬ 
vjeka s nekim neandertalskim crtama pred¬ 
stavljaju nosioci starijeg Aurignaciena u 
Combe Capelle u Francuskoj, starijeg Ma¬ 
gdaleniena u Oberkasselu kod Bonna u 
Njemačkoj i vjerojatno završnog Magda¬ 
leniena u spilji Biscordine u južnoj Fran¬ 
cuskoj, a isto tako nosioci završnog Auri¬ 
gnaciena i ranog Solutreena u Moravskoj. 
Među nova iznenađenja svakako spada i 
to, da je na Javi s tamošnjim Neander¬ 
talcem 77. Soloensis pored Mousteriena I 
nađena industrija kosti i roga, koja u 
Evropi pripada Azilienu i t. zv. mesolitiku 
(Konigswald i van Stein-Callenfels), dakle 
zadnjim izdancima miolitika u postglacijaru 
(zato opet ne bi više moglo iznenaditi, ako bi se u Evropi 
ili pogotovo u Palestini otkrio kakav Neandertalac 
kao nosilac nekih miolitskih kultura!). Tim je povodom 
engleski časopis »Nature« (prema L’Anthropologie 1936) 
pisao o potrebi »preispitanja« geološke kronologije tog Ne¬ 
andertalca najbridovitije lubanje (to svakako traži i njegov 
rodezijski srodnik s pokvarenim zubima, v. gore) dodavši: 
kao u slučaju Swanscomba i Piltdowna treba zaključiti, da 
je općenito prihvaćena filogeneza čovjeka »nesiguran kro¬ 
nološki vodič«, i da je »čovječji razvoj bio mnogo više za¬ 
mršen, nego što se dosada mislilo«. Zato bi se s obzirom na 
razvoj čovječjeg tijela moglo s Lunnom, Koppelom i drugi¬ 
ma zaključno reći: »zagonetka nije riješena«. Ali to je uisti¬ 
nu najmanje , što se reći mora , jer su morfološkim poredbe¬ 
nim putem konstruirani »razvojni stupnjevi« već postali 
neodrživi radi protivne geološke kronologije i radi križanja 
\ arijacijskih raspona različitih tipova, i jer kulturna t. j. du¬ 
ševna djelatnost u svakom slučaju otvara već od prvih po¬ 
znatih početaka ljudskog roda nepremostiv jaz između čovje¬ 
ka, zvao se on Anthropus ili Homo , i životinje (-> Duša). 

LIT.: W. Schmidt, Vdlkerkunde und Urgeschichte in gemeinsamer 
Arbeit an der Aufhellung altester Menschheitsgeschichte (Mitteilungen 
der Naturforschenden Gesellschaft Bern aus dem Jahre 1941), Bern 
1942; H. Weinert, Entsiehung der Menschenrassen, Stuttgart 1938- V 
Lebzelter, Rassengeschichte der Menschheit, Salzburg 1932; E. von 
Eickstedt, Rassenkunde, 2. izd., Stuttgart 1939 i si.; Die Kultur der 
Gegenxvart, III. Teil, 5. Abteilung: Anthropologie, Leipzig und Berlin 
1923; R. Grahmann, Neue Hominidenfunde und ihre Altersstellung 
(Forschungen und Fortschritte, 15. Jahrg., Nr. 26), Berlin 1939; Report 
on the Swanscombe Skull (The Journal of the R. Anthropological 
Institute, Vol. 68), London 1938; F. Weidenreich, The Sinanthropus 
Population of Choukoutien (Bulletin of the Geological Society of 
China, Vol. XIV, No 4), Peiping 1935; R. Vaufrey, Le Sinanthrope et 
ta chasse aux tćtes (L’Anthropologie, Vol. 48), Pariz 1938; R. von 
Konigswald, Die fossilen Menschen von Java (Nachrichten der Deu- 
tschen Gesellschaft fiir Natur- und Volkerkunde Ostasiens, No 42), 
Bandoeng (Java) 1937; W. E. Le Groš Clark, The status of Pithe- 
canthropus (Man, Vol. 37), London 1937; E. Dubois, On the Fossil 
Human Skulls recently discovered in Java and Pithecanthropus Erectus 
(Man, Vol. 37); R. Koppel, Zur Urgeschichte Palastinas, Rim 1937; 
F. Berckhemer, Der Urmenschenschadel aus den zvvischeneiszeitlichen 
Fluss-Schottern von Steinheim an der Murr (Forschungen und Fort¬ 
schritte, 12. Jahrg.), Berlin 1936; B. Škerlj, Pithecanthropus und Homo 
(Ztscht. f. Rassenkunde, sv. 6, 3), Stuttgart 1937; M. Blažić, Evo¬ 
lucija i postanak čovjeka, Zagreb, 1939. — Abbe H. Breuil, Industries 
a bifaces et industries š ćclats du Palćolithique ancien (Prćhistoire, 
Vol. 1/2), Pariš 1932; H. Obermaier, Der Mensch der Vorzeit, Berlin 
1912; O. Menghin, Weltgeschichte der Steinzeit, Wien 1931; H. Breuil, 
Le gisement h Sinanthropus de Chou-Kou-Tien et ses vestiges de feu 
et d’industrie (Anthropos, Vol. 27), Modling-Wien 1932; H. Breuil, 
L’ćtat actuel de nos connaissances sur les industries palćolithiques de 
Choukoutien et de Nihovvan (L’Anthropologie, Vol. 45), Pariz 1935; 
P. V. van Stein-Callenfels, Recent discoveries of Skulls and Pleistocene 

Stone lmplements in Java (Man, Vol. 36), London 1936; G. A. Bontsch« 
Osmolowskij, Die vorgeschichtliche Vergangenheit der Krym (Der 
Weltkreis, 2. Jahrg., Heft 9/10), Berlin 1931; H. Reck, OIdoway die 
Schlucht des Urmenschen, Leipzig 1933; E. Bachler, Das Alpine Pa - 
laolithikum der Schvveiz, 2 Bde, Basel 1940; J. Andree, Der eiszeitliche 
Mensch in Deutschland und seine Kulturen (mit Beitragen von W. 
Hiille . . .), Stuttgart 1939; K. Absolon-R. Czižek, Palaeolithicky vyzkum 
jeskynč Pekarny na Moravč (Die palaeolithische Erforschung der Pe- 
karna-Hohle in Mahren), Brno 1932; S. Brodar-J. Bayer, Die Potočka 
Zijalka (Praehistorica, Bd I), Wien 1928; S. Brodar, Das Palaolithi- 
kum in Jugoslavien (Quartar, Bd I), Berlin 1938; M. Mottl, Faunen, 
Flora und Kultur des ungarischen Solutreen (Quartar, Bd I); P. V. 
van Stein-Callenfels, L’industrie osseuse de Ngandong (L’Anthropo- 
logie, Vol. 46), Pariz 1936; D. Gorjanović-Kramberger, Život i kultura 
diluvijalnog čovjeka iz Krapine u Hrvatskoj, Zagreb 1913; A. Gahs, 
Krapinski čovjek i njegovi suvremenici, Zagreb 1928; A. G., Kopf-, 
Schadel- und Langknochenopfer bei Renntiervolkern (P. W. Schmidt- 
Festschrift), Wien 1928. . ^ A. G-s. 

Čovjek u etnologiji Etnologija Kultura. 

Čovjek u lingvistici -► Lingvistika. 

čovjek kao duševno i duhovno biće. Dok se antropolo¬ 
gija u prirodoznanstvenom smislu bavi tjelesnim ustroj¬ 
stvom normalnoga čovjeka pojedinca uopće (fizička a.), i 
značajnim osobinama i razlikama ljudskih grupa napose 
(rasna a.), pravi je predmet čovjekova zanimanja za nje¬ 
govo vlastito bistvo duševna priroda njegova ili antropo¬ 
logija kao teorija unutrašnjega života ljudskoga. U tom 
smislu po Kantu ona se odnosi na činjenice pojedinačne 
svijesti obuhvaćajući opću i posebnu psihologiju kao nauku 
o ljudskoj duševnosti za razliku od psihologije životinja, 
na pojave skupne svijesti pod imenom kolektivne psiho¬ 
logije »psihičke etnologije« (po Steinthalu), »psihologije 
naroda« (po Wundtu) »socijalne psihologije« i si. i na kon¬ 
kretno očitovanje duševnosti u životu i običajima pojedinih 
naroda pod imenom etnologije kao izražaja »narodnoga 
duha« u jeziku, pjesmi i priči, mišljenjima i vjerovanjima, 
u ćudorednim i pravnim nazorima i ostvarenju njihovu u 
društvenom redu i ustanovama, što se jednom riječi naziva 
narodnom kulturom. Na dnu svega toga zanimanja stoji 
svijesnoj prirodi ljudskoj svojstveni filozofijski nagon, 
kojemu početci idu u nedoglednu prošlost, na osvit duha 
do najranijih mitskih pogleda, štono sežu na kraj svijeta 
i do stana božjega. Metafizika (v.) i religija (v.) najdalji 
su horizonti mudrosti, osnovane na težnji čovjeka, da 
spozna sebe. Krajnji problemi ljudskoga bića i žića sači¬ 
njavaju filozofijski završetak znanja o čovjeku (filozo¬ 
fijska a.). 

Najopćenitiji problem antropologije kao teorije unu¬ 
trašnjega života čovjekova specifični je značaj njegove du¬ 
ševnosti u vezi s njegovim položajem u svijetu. Oduvijek 
je bilo među ljudima uvjerenje, da se čovjek odvaja od 
ostalih živih bića i odlikuje iznad svih. To uvjerenje, nije 
uzmaknulo ni onda, kad je K. Linnee prvi čovjeka svrstao 
u razred sisara i u red primata; nisu ga oslabili ni znan¬ 
stveni rezultati o jednakosti anatomske građe s višim živo¬ 
tinjama (»antropoidima«) i srodnosti fiziologijske funkcije, 
jer sve to, odnoseći se na fizičku prirodu, još nije odlučno 
za unutrašnje bistvo, osim ako bi se prihvatilo materijali¬ 
stičko stajalište, da je duševnost proizvod ili svojstvo tvari i 
duševna konstitucija naprosto određena tjelesnim, napose 
moždanskim ustrojstvom. Ni teorija evolucije ne može 
oduzeti snagu onom uvjerenju, jer i ona stoji pred činje¬ 
nicom, da čovjeka od ostalih živih bića dijeli razmak, što 
preko značenja višega razvojnoga stupnja upućuje na ose- 
biti stvaralački princip, po kojem čovjek stoji sam u svi¬ 
jetu. Neosporno je pri tom, da je čovjek u vremenskom 
redu pojave bića posljednji stvor, ujedno i najviši oblik 
postojanja, ne možda po tom, što bi u svakom pogledu bio 
najsavršeniji — naprotiv, različne životinje imaju bolje iz¬ 
građene pojedine organe, jače i oštrije razvite osjetne spo¬ 
sobnosti, dok je nagon u svih određeniji i sigurniji, bez 
obzira na to da ih drži u stalnom (stacionarnom) načinu 
života — ali po cjelokupnom sastavu bića, kako organsko¬ 
ga ustrojstva tako i duševne opreme, čovjek je vrhunac 
zemaljskoga stvorenja. 

Na to ukazuje izraz, da je čovjek svijet u malom (»mi¬ 
krokozam«) razumijevajući pod tim, da je u njem sku¬ 
pljeno sve, što ima u velikom svijetu: on je sazdan od 
tvari i, koliko je do toga, podvrgnut fizičko-kemijskoj za¬ 
konitosti i zavisan od uvjeta i utjecaja izvanjske prirode; 
u njega je živa sila, koju Aristotel naziva vegetativnom 
dušom, kakvu imadu već biljke, i po njoj je vezan na 
opći biologijski red (rađa se, hrani, raste, rasplođuje se i 


umire); s životinjskim se svijetom slaže u nižoj duševnosti, 
koju sačinjava osjetno zamjećivanje, čuvstvovanje i na- 
gonsko teženje. Dovde ide prirodna stvarnost i njezino 
skupljanje u čovjeku. No s tim nisu iscrpljene mogućnosti 
ljudske, štoviše, istom preko te granice proteže se djelo¬ 
krug, kojim samo čovjek vlada. Ta se vlast sastoji u spo¬ 
sobnosti razumnoga mišljenja i umnoga htijenja i uživanja, 
što se jednom riječi označuje kao duhovna snaga. Na toj 
se snazi, kako je učio već Aristotel, osniva drukčija vrst 
duševnosti, koja čovjeka odlikuje nad sva ostala živa bića. 
Iako se prema shvaćanju suvremene psihologije životinja 
ove ne mogu smatrati automatima, kojih bi se djelovanje 
sastojalo jedino u refleksnim kretnjama i slijepim nago¬ 
nima, kako je mislio Descartes, duševni život njihov ne 
ide dalje od osjećanja i predočivanja s priključenim čuv¬ 
stvenim dojmovima i instinktivnim, odnosno navikom usta¬ 
ljenim reakcijama. Izgrađujući se na mehanizmu predočaba 
(-> asocijacija) životinjska je svijest skup procesa zamjeći- 
vanja (»perceptio«), pamćenja i sjećanja, koji stoji pod 
neposrednim utjecajem upravo aktualnoga utiska ili poriva 
(impulza), kreće se u odnosu sadašnjosti, koji se proširuje 
samo reproduciranim momentima prijašnjih iskustava i ne 
prelazi granicu pasivne (uzročno-posljedičnom nuždom od¬ 
ređene), nevoljne djelatnosti. 

Na osnovi tako određenih mogućnosti znadu i životinje 
doći ne samo do velikoga stupnja okretnosti i vještine, 
nego postići i znatnu gipkost u prilagođenju na nove 
prilike, lakoću i brzinu učenja i stvaranja nizova predo¬ 
čaba u asocijativnom postupku, ponavljanjem i vježba¬ 
njem, mogu donekle pokazati čak i svrhovite reakcije, 
koje čine utisak više duševne radnje. U povodu toga go¬ 
vori se gdjekada o inteligenciji životinja. No ne valja 
pregledati, kako sve to ponašanje, koliko ga ima, nastaje 
jedino u saobraćaju s čovjekom, u okolnostima i prigo¬ 
dama, koje je on stvorio ili namjestio, i da se stoga nalazi 
samo u pojedinom slučaju, a nije pojava čitave vrsti, koja 
bi nastajala iz unutrašnje potrebe dotičnih životinja i vo¬ 
dila ih do viših očitovanja. Opravdano se stoga duhovne 
sposobnosti ne mogu pridavati životinjama. Po Wundtu 
se u najboljem slučaju nalaze samo kod najviših životinja, 
i to tek u pojedinačnim zametcima i tragovima. Duhovni 
je život prednost pridržana jedino čovjeku, i ostaje to, 
sve ako bi se činilo, da se životinjska svijest ne da svesti 
na samo osjećanje i predočivanje, te bi se u povodu toga 
uzelo, da u njoj ima radnja, koje odgovaraju ljudskom 
razumu (koje su »analogon rationis«, kako je mislio Leibniz, 
a slično i mnogi psiholozi sve do danas), jer bi to bilo ne 
samo operiranje s drukčijim kategorijama nego bi vodilo 
i k snalaženju, koje nipošto ne dostiže snagu i značaj 
čovjekove duševnosti, koji je značaj Aristotel izrazio rije¬ 
čima: u duši je um. 

Zanos ljudskoga života preko osjetno-nagonskoga očito¬ 
vanja do umnoga vladanja ima tipično, za čitav ljudski 
rod mjerodavno značenje. Nalazi se svuda, gdje čovjek 
živi i radi, ne izuzevši ni narode na najnižem stupnju 
kulture, jer i oni u svoj zaostalosti svojoj pokazuju makar 
kako primitivne pojave i tvorevine duha, koje životinjama 
svakako nedostaju. Razlika od životinjskoga stanja već je 
na tom stupnju ljudskoga postojanja tako velika i duboka, 
da se i sa stajališta teorije evolucije (v.) mora ispuniti 
silnim vremenskim razdobljem, koje bi opravdalo razvitak 
višega duševnoga života. Općenito obilježje uzrasta na 
visinu umnoga držanja jest oslobođenje svijesti od sile 
časa i određivanje djelatnosti iz unutrašnje sabranosti i 
ustavnosti, čime se po E. Cassireru pasivni svijet utisaka 
preobražava u obrazovan (kultiviran) svijet stvaralačkoga 
izražaja. Osebitost čovjekova ogleda se tako u analitičko- 
sintetičkoj funkciji mišljenja (u razbiranju i shvaćanju), 
što vodi do stvaranja pojmova, kojima se mnoštvo isku¬ 
stvenih podataka skuplja pod općim zajedničkim vidom 
(universalis consideratio); shvaćanje omogućuje pregled 
zbivanja u svijetu, izrađivanje slika o stvarima i dogođa- 
jima sa širega gledišta, nezavisno od slučajna opažanja i 
čašo vita raspoloženja, vezanje smišljeno utvrđenih uviđaja 
po sadržaju i odnosima u nizove i sustave sadržaja znanja. 
Sposobnosti »stvarati ideje« kao nalazu teorijskoga, u raz¬ 
matranju i spoznavanju zabavljenoga duha odgovara na 
praktičnoj strani, odnoseći se na čuvstveno i voljno drža¬ 
nje, sposobnost razvijati duševnu snagu u svijesnoj na- 

mjeri i u zahtjevu valjanosti, mjesto određivanja pod 
pritiskom neposredna dojma, u provali ćudi i pustoj samo¬ 
volji ocjenjivati mogućnosti i postavljati ciljeve djelova¬ 
nja, ukratko, »upravljati se prema idejama i idealima«. 
Držanje u odnosu na vrednote i svrhovite izglede (teleo- 
logijski stav) vodi onda do sposobnosti »ostvarivati ideje« 
u umnim djelima i uredbama života. U svem tom stvara¬ 
lačkom gledanju i upravljanju na vrednote i svrhe, kao i 
u djelotvornom držanju u odnosu na njih čovjek se otima 
prirodnoj nuždi, dovija se vlasti nad sobom, koja se oči¬ 
tuje u procesu »uljuđivanja« (humaniziranja) kao i vlasti 
nad prirodom u podređivanju prirodnih sila ljudskim za¬ 
htjevima, prilagođenju prirodnih okolnosti potrebama i 
iskorišćivanju prilika na korist ljudskoga roda. Klasično 
je to prikazao Sofoklo u »Antigoni« u glasovitoj korskoj 
pjesmi, koja se počinje riječima: »Mnogo je silno, ali ništa 
nije silnije od čovjeka« (s. 332 i d.). 

Uvjet duhovno uznesenoga i s pravom ponositoga življe¬ 
nja je ljudska svijest po ovim posebnim, samo čovjeku 
svojstvenim značajkama: 1. ona se nalazi kao »ja«, odnosi 
stanja i djelatnosti na sebe, zna ih kao svoje (»mojski« 
naglašene), razvija se do spoznaje sebe i do samosvijesna 
odlučivanja, izgrađuje se do izrazite ličnosti s određenim 
smislenim i vrednosnim tendencijama; 2. ljudska svijest je 
društveno određena, prema pojedinom »ja« stoje druga 
isto tako sebe svijesna bića, kojima kažemo »ti«, odnosno 
»vi«, i s kojima stojimo u duševnom saobraćaju, možemo 
se na osnovi naših doživljaja prenijeti ili zamisliti u nji¬ 
hovo stanje, s njima osjećati, biti drugari u životnoj muci 
i borbi, u povodu čega se prirodna (biologijska) zajednica 
proširuje u društvenu organizaciju, pojedinačna svijest 
obuhvaća osjećaje (»simpatije«) i obzire na druge i uklju¬ 
čuje u sebi skupnu svijest; 3. ljudska je svijest historijski 
određena, nije samo individualno protkana prošlošću, već 
je i skupno pored organskoga pamćenja vrsti povezana 
tradicijom, oživljava se na uspomeni primjernoga rada i 
uspjeha prošlih generacija i, nadovezujući na nj, napreduje 
u iznalaženju i stvaralačkom obrazovanju mogućnosti 
opstanka sve dalje ponad prirodnoga toka života. Razvi¬ 
janju živototvorne djelatnosti pod uvjetima svijesti kon¬ 
centrirane u znaku »ja«, od silne je pomoći to, što se u 
osobnom dodiru ljudskih bića isprvično nagonski značaj 
izražajnih, napose glasovnih kretnja, najprije promijenio 
u sredstvo saopćenja doživljaja i pozivanja na saučešće, 
dakle u ulogu posrednika duševnih veza društvenih, a onda 
se povisio i do znaka, kojim se fiksiraju i predstavljaju 
misli, pojmovi i idejni zahtjevi i omogućuje sporazumno 
operiranje s njima. Dok je tako govor poslužio razvijanju 
ideja, koje je Aristotel kao misaono (logično) određivanje 
svijesti suprotstavio prirodnom (fizičkom) zbivanju, dotle 
je ostvarivanju ideja, kao tehničkom proširenju sposobno¬ 
sti ljudske, poslužila ruka kao »oruđe svega oruđa« i upo¬ 
treba vatre, koju je, prema simbolički značajnoj grčkoj 
priči, ljudima s neba donio Prometej. Umno i tehničko 
sviđanje glavne su poluge ljudskoga uzdizanja, upravo 
ustajanje na život, koji se odnosi na nešto, što kao ugle¬ 
dano ili poželjno treba da bude. U povodu toga život u 
vlasti ljudskoj nije tek nastavak ili dotjerivanje priro¬ 
dnoga zbivanja, možda potencirani izražaj prirodne sile, 
nego je preobražaj djelatnosti u svrhovito određivanje 
i stvaranje novoga čovjeka, što duhom prožet živi prosvi¬ 
jetljenim i udostojenim životom. Otud se nadaje idealni 
značaj ljudskoga rada, koji se u odnosu na ideje oprav¬ 
dava smislom i vrijednošću, a ne pokreće se i ne određuje 
samo u nužnom slijedu učina iz uzroka. Udešavajući se u 
umnom vidu i zahtjevu ljudsko je stanje stvar revna i 
brižna nastojanja i, prema zalaganju, valjano i zaslužno 
djelo. Pojam čovjeka uključuje kultiviranje dostojanstva 
ljudskoga, koje je, s obzirom na raspoloživu građu (tje- 
lesno-duševnu konstituciju i izvanjske prilike života), nje¬ 
govanje rođenoga bivstva (cultura naturae), a s obzirom 
na cilj njegovanje je duha (cultura animi). Po razvijanju 
duhovnih značenja na prirodnoj podlozi istom postaje 
čovjek čovjekom, što se označuje izrazom »uljuđen 
čovjek, čovječan čovjek«. Pregalački značaj toga postojanja 
čini, da je ljudsko stanje uvijek u stvaranju, nije siguran i 
staian posjed, nije mirno uživanje, ne može se imati nego 
se mora uvijek nanovo osvajati i svagda je na cilju toliko, 
koliko je umna zanosa i ponosa uloženo u postizavanje nje¬ 


govo, uzevši u obzir, da je u vezi s dinamičkim značajem 
duhovnoga bitka i to, da sadržaj i način života u dostojno- 
sti ljudskoj, osnovan budući na uviđavnosti, nije naprosto 
dat, nije zakonom prirode određen ni zajamčen, već se 
mora tražiti i s uvažavanjem provoditi. U tom leži čitava 
problematika unutrašnjega čovjeka u jednu ruku kao psiho- 
l°gijsko pitanje o bivstvu ljudskoga duha (napose o funkciji 
mišljenja i volje, o razvitku vrednosne svijesti i savjesti, 
o samosvijesti i samoodređenju i o duševnom principu 
uopće), u drugu ruku kao pitanje o svrsi i vrijednosti 
ljudskoga nastojanja, odnoseći se na pojedine grane, kako 
teorijskoga tako i praktičnoga duha, na značaj i granice 
znanja (č. u spoznajnoj ulozi), zahtjeve moralne i religij¬ 
ske svijesti (č. kao ćudoredno biće) na osnove društvene 
obveze (č. kao društveno biće) na smisao povijesnoga zbi¬ 
vanja i kulturnoga stvaranja (problem filozofije povijesti 
i kulture). U rješavanje tih i drugih problema, što se tako 
pletu oko ljudskoga bića i žića, odvajkada zasijeca sudbo¬ 
nosna veza duše s tijelom, koja se od antropologijskoga 
značenja proširuje do kozmičke zagonetke (do pitanja od¬ 
nosa duha i tvari) i postaje pitanjem čovjekova položaja 
i zadatka u svijetu. Stav prema tomu pitanju očituje se 
onda i u čuvstveno naglašenim pogledima, koji se kreću 
u protivnom smjeru. Na jednu stranu odrazuje se u njima 
tugaljivo raspoloženje i žalbe na nesreću i nevolju ljud¬ 
sku, na poteškoće života i nedostatke prirode ljudske, po 
riječima Salustijevim, što je »slaba i kratka vijeka i više 
upravljana slučajem nego vrlinom«. Na drugu stranu od- 
mnijevaju u zanosnom hvalospjevu o veličini i vrijednosti 
čovjeka, što u sebi gaji iskru božanskoga duha i u pouzda¬ 
nju u konačnu pobjedu ideje prevladava teškoće položaja 
i tragiku vječite borbe. Čovjekom biti znači biti borac za 
duhovne vrednote (»militia vita hominis«). Prava je 
ljudska postojbina u carstvu duha. A. B-a. 

Čovjek u umjetnosti -*■ Umjetnost, Čovjek. 

čOVJEŠTVO Čovječnost. 

ČOVKA, posjed i tvrđava u staroj hrvatskoj Humskoj 
župi u kraju si od današnjega mjesta Kulen Vakufa na 
gornjoj Uni. Po položaju nalazila se upravo na granici 
prema župama Lapcu, Velikom Psetu i Nebljusima. Od 
Lapačke župe dijelila ju je Una, od V. Pseta šumovita 
gora Čava, koja na južnom kraju prelazi u planinu Osje- 
čenicu, a od Nebljuške župe visoki Ljutoč s Dulibom. 
Stoga je i Č. zauzimala u jednom dijelu visoko planinsko 
tlo, a u onome prema Uni pitome ratarske zemlje, neko¬ 
liko stotina metara niže od visoravni. U spomenicima na¬ 
vode se kao područna sela na tom posjedu Sraka, Sračica, 
Gornje selo, Gočići i Stripar Gornji i Donji. Ona su le¬ 
žala na nižoj zemlji uz Unu, gdje su danas Rajnovci i 
Orašac. Na njima su zapisane plemenite obitelji Vitano- 
vići, Špirančići i Orlovići (Orlovci, Orlovčići). Iz dviju 
posljednjih potekli su visoki hrvatski upravni činovnici 
potkraj 15. i u toku 16. st. (Špirančić, banovac u Kninu oko 
1500, Juraj Špirančić, knez ili župan humski oko 1460, Du- 
jam Orlovčić, župan humski 1494, Gregor Orlovčić, kape¬ 
tan senjski 1526, koji je vodio hrvatsku vojsku u boju na 
Mohačkom polju i ondje poginuo). Dio Č-e pripadao je i 
kralju, koji je ondje sagradio vrlo jaku tvrđavu, na visoku 
položaju iznad tjesnaca, kojim je vodila cesta s gornjih 
polja od Vrtoča, Lipe i Bjelaja ispod gore Čave na Unu 
kod Ostrovice. Prema svojem smještaju imala je osobitu 
važnost, jer je bila dio tvrdavnoga vijenca, koji su u gor¬ 
njem Pounju i u sjevernom kraju Dinare sagradili kraljevi, 
da bude obrana od neprijatelja, koji je dolinom Unca i 
dobrim planinskim putovima lako mogao prodrijeti u Po- 
unje i Pokrčje. U tom tvrđavnom vijencu bile su i jake 
utvrde u Ripču, Rmnju, Uncu, Srbu, Kninu i Labu, a nje¬ 
mu su pripadala i manja utvrđenja pojedinih plemića, 
kao što su u blizini Č-e bila u Lipi (Vranograč), Kliševiću, 
Orašcu, Teočaku, Bjelaju i Ostrovici. Pojedine od svojih 
tvrđava kraljevi su davali povremeno u zalog svojim do¬ 
stojanstvenicima. Tako je Č. neko vrijeme pripadala i 
Hermanu Celjskom, a poslije njega Nikoli Frankopanu. U 
početku 16. st. Č-u je stekla jedna grana Orlovčića, koja 
je po njoj nosila i svoj plemićki pridjevak. Gornje su 
Pounje Turci osvojili 1524 bez borbe, pošto su već prije 
toga mirnim putem stekli susjedni V. Pset i Unac. Tvr¬ 
đavu u Č. ubrzo su napustili, te je i naselje ispod nje 
prešlo na zemljište u blizini, gdje je okolno stanovništvo. 

koje je primilo islam, nastanilo Ostrovicu, Kulen Vakuf i 
Orašac. Ostalo pučanstvo na tome području, koje je ispred 
Turaka ostavilo svoje domove, prebjeglo je u sjevernije 
sigurnije strane, osobito u okolinu Bihaća, gdje je u on- 
dješnjem tvrdavnom vijencu našlo za neko vrijeme za¬ 
štite. Tako je Č. ostala pusta, pa kasnije nije više ni na- 
stanjivana. Samo jaki podori stare tvrđave pokazuju još 
i danas, gdje je ona stajala. Tu je sačuvano i njeno ime, 
koje su vjerno održali okolni pomuslimanjeni hrvatski 
starosjedioci. Iz onoga naselja, koje je iz Č-e pred Turcima 
umaklo u bihaćku okolinu, prešlo je 1562 desetak obitelji 
(Orlovići, Babići, Šimanovići, Mavračići, Ardići, Pipići, 
Prebendari, Hercezi) pod Okić, gdje su naselili tada pustu 
Zdenčinu. Oni su svi dobili pridjevak Hrvati, koji imaju 
i danas. U taj novi kraj oni su donijeli ikavski govor i 
čakavsko narječje, koje su im potomci do danas donekle 
sačuvali. U tom govoru sastavljena je i listina, koju je 
glagoljicom napisao 1469 knez Juraj Špirančić u gradu 
Čovci. 

LIT.: V. Klaić, Građa za topografiju ličko-krbavske županije, VHAD, 
MI., Zagreb 1903/5; L. Thalloczy i S. Barabas, Codex diplomaticus 
comitum de Frangepanibus, I., Budimpešta 1900; D. šurmin, Hrvatski 
spomenici, I., Zagreb 1898; R. Lopašić, Hrvatski urbari, I., Zagreb 
1894; L. Thalloczy i A. Hodinka, A horvšt veghelyek okleveltara, I., 
Budimpešta 1903. S. P-ć. 

ČREPNJA -> Pekva. 

ČREZVYČAJKA Čeka. 


CRNAC, malo krško polje sjeverozapadno od Jezerana, 
koje se preko niske prečage nadovezuje na polje Stajnicu, 
a oba se pružaju u dinarskom smjeru. Dugo je 4*5 km, 
površina mu iznosi 2-4 km 2 , a dno je 460 m nad morem. 
Nekoć je voda za poplava dosezala i 20 m visine, no pro¬ 
širenjem ponora, poplave su veoma smanjene. 

LIT.: A. Gavazzi, Die Seen des Karstes, Beč 1904. Z. D-i. 

ČRNĆIČ, Ivan, * Polje (op¬ 
ćina Dobrinj), na Krku 2. V. 
1830, f Rim 7. I. 1897, hrvat¬ 
ski povjesničar i slavist. Učio 
je gimnaziju na Rijeci, a do¬ 
vršio u Senju 1853. Bogoslo¬ 
vlje je učio u Gorici, a kad je 
1856 zaređen za svećenika, 
pođe na usavršavanje u Beč, 
gdje postane doktor bogoslo¬ 
vlja 1861. Tu se združio s Fra¬ 
njom Miklošićem i slušao je 
njegova predavanja. Vrativši 
se u Krk, postane biskupskim 
kancelarom, ali već 1862 bude 
na želju biskupa Strossmaye- 
ra imenovan na mjesto Ra- 
čkoga kanonikom sv. Jeroni¬ 
ma u Rimu. Od 1863 do svoje 
smrti bio je ravnateljem isto¬ 
imenoga kolegija. 

Odlučan utjecaj imao je na Č-a Fran Kurelac, koji mu je bio na¬ 
stavnik na Rijeci; njemu je Č. ostao vjeran cijelog života i u po¬ 
gledu jezika i ljubavi za narodnu starinu. Tu je ljubav pojačao dodir 
s F. Miklošićem. Javni rad započeo je već u Gorici dopisima u 
ljubljanskim Novicama i zagrebačkom Nevenu, dok mu znanstveni 
rad počinje 1859 suradnjom u Katoličkom listu. Surađuje u Knji¬ 
ževniku. Vjesniku zemalj. arkiva i u izdanjima zagrebačke Akademije 
(kojoj je bio član od 1882), a daje i različna posebna izdanja. Črn- 
čićev naučni rad imao je lokalno-patriotsku pobudu (otok Krk i gla¬ 
goljska starina), ali se neprestano proširivao na opća slavistička i 
narodnopovijesna pitanja. Mnogi njegovi radovi sačuvali su do danas 
znanstvenu vrijednost, jer se uvijek osnivaju na izvornoj građi iz 
prve ruke, mada su često pisani bez metode i stilom, koji odaje 
čovjeka čudaka. Naučnih priloga dao je iz povijesti hrvatskog go- 
stinjca sv. Jeronima u Rimu, iz područja glagoljske književnosti i 
paleografije (tako je najviše pridonio čitanju Bašćanske ploče i upo¬ 
zorio na oblu glagoljicu u hrvatskim krajevima. Posebno su za nauku 
bila važna njegova izdanja: Assemanijeva glagoljskog izbornog evan¬ 
đelja latiničnim pismom (on je isticao načelo izdavanja glagoljskih 
tekstova latinicom!), kojim je ispravio izdanje Račkoga: izdanje 
Krčkog statuta i osobito vrijedno izdanje Ljetopisa popa Dukljanina 
s tumačem. G. 1888/9 bio je Ć. član komisije Sv. Stolice za pitanja 
slavenske službe Božje. 

BIBL.: Znatnije su mu radnje: Vid Omišljanin, naš pisac XIV. 
vijeka. Katolički list 1859; Krčke starine, Književnik II., 1865 (gdje 
je prvi put dao svoje čitanje Baščan. ploče); Još o glagolskom na¬ 
pisu u crkvi sv. Luci je u Draži bašćanskoj, Starine XX.; Najstarija 
povijest krčkoj, osorskoj, rabskoj, senjskoj i krbavskoj biskupiji, 
Rim 1867; Još oble glagolice na krčkom otoku, Starine VII (1875); 
Slovinski sv. Jerolim u Rimu a Rieka. Trst 1868; Popa Dukljanina, 
Letopis, Kraljevica 1875; Assemanovo izborno evangjelje, Rim 1878; 
Kimsko-slovinska služba sv. Kurilu i Metodu, Starine XIV. (1882); 
Nekoliko južnih Slavena zapisanih 1478—1520 g. u bratovštinu sv. 
Duha u Rimu , Starine XV (1883); Što je pisama skupio P. Blagoslav 

Bartoli, Starine XX (1888); Njekoliko izprava krčkih biskupa, Starine 
XXI (1889); Imenu Slovjenin i Ilir u našem gostinjcu u Rimu poslije 
1453 g., Rad 78 (1886); Prilozi k razpravi: Imena Slovjenin i Ilir u 
našem gostinjcu u Rimu, Starine 18 (1886); Krčki ili bolje vrbanski 
statut, Monumenta hist. jur. Slavorum meridionalium IV. (1890). 

LIT.: T. Smičiklas, Dr. 1. Č., Ljetopis HA 12; V. Štefanić Dr. I. Č., 
Obzor 1937 (br. 3). V. Š. 

CRNI (lat. Zerni), Petar, sin Gumajev, bogati Splićanin, 
koji je imao veliki posjed i u Hrvatskoj. Uz more na svom 
zemljištu u današnjim poljičkim Jesenicama, između Krila 
i Dugog Rata, sagradi crkvu sv. Petra, koju vjerojatno 
1080 svečano posveti splitski nadbiskup Lovro a Č. je 
bogato nadari. Kasnije u teškoj bolesti zavjetova se, da 
će u slučaju ozdravljenja sagraditi uz crkvu samostan i 
sam postati redovnik. Ozdravivši sagradi benediktinski 
samostan sa svim potrebnim gospodarskim zgradama i se¬ 
lom za služinčad. Opatom učini nećaka Grgura, postavši 
i sam redovnikom toga samostana, gdje umrije; pokopaše 
ga u crkvi. S vremenom nestalo je te zadužbine ostavivši 
samo ime mjestu Supetar. 

U poznijim vjekovima — ali ne na starim temeljima — bila je 
sagrađena nova istoimena crkva, u kojoj za ploču na oltaru upotrebise 
nadgrobnu ploču Crnoga s oštećenim napisom, koji čitam: 

Tam sordente domo, perspice quid sit orno! 

In rebus stultis studui nichil utile multis. 

Et dum viguit error in orbe, fui. 

Parum aduc dicam de mei corporis .... 

Dum vicxit in mundo valatus munere/secundo/ 

Ingenio lucxit Petrus s/uam vita/m bene d/uxit/; 

Omnia despecsit cor semper ad et/ern/a vecxit: 

Templum fundavit cum menibus e/t d/ecoravit. 

Hic obdormivit cum spiritu/s ast/ra petivit. 

Domnus qui scribit Dabrus hic me perfecit. 

(Prijevod: U tako smradnoj kući pogledaj što je čovjek! U prolaznim 
stvarima nastojao sam, da ne koristim mnogima. I dok je svijetom 
vladao raskol (zabluda, shizma)), živio sam. Još ću nešto kazati o 
mome životu . . . Dok je živio na svijetu u obilju, Petar je svijetlio 
umom i dobro se vladao, sve je prezreo a srce upravljao k vječnosti. 
Hram je sagradio okruživši ga zidovima i ukrasio. Ovdje je počinuo, 
pošto je duh pošao k zvijezdama. Koji piše gospodin Dabro ovdje 
me dovršio.) 

Ne zna se, kada je Č. umro, ali po gradnji crkve 1080 i po 
shizmi, koju spominje, svakako je živio na prijelazu iz 11. st. u 12. st. 

VRELO: F. Carrara, Archivio capitolare di Spalato, Split 1844; 
šišić, Priručnik, Zagreb 1915; Rački, Documenta, Zagreb 1877. 

LIT.: D. P. Kaer, Dvije opatije, prilog Buli. Dalm., XIII., Split 
1890; F. Bulić-P. Skok, Natpis Petra Crnoga, GIZM, XXX. Sarajevo 
1919; Lj. Karaman, O značenju »error«-a u natpisu Petra Crnog, 
Starohrvatska prosvjeta, N. S. I., 1-2, Zagreb 1927. M. B-a. 

CRNKO, Ferenac, djak (pisar) i komornik Nikole Zrin- 
skoga, bio je zasužnjen od Turaka u Sigetu 7. IX. 1566. 
Pošto ga je Juraj Zrinski otkupio, opisao je podsadu 
sigetsku u manjem hrvatskom spisu, koji je na latinski 
preveo Samuel Budina. Budinin prijevod, izdan prvi put 
u Beču 1568, bio je zatim preveden na njemački i talijanski 
i bio poglavito vrelo historicima i pjesnicima Sigetskoga 
junaka (Karnarutiću, Zrinskomu i dr.). Č. je kasnije bio 
kapetan u gornjoj Ugarskoj; njegov brat ili rođak Ivan Č. 
bio je također sluga Nikole Zrinskoga i njegovih sinova 
Jurja i Krištofora. Obitelj Č. živjela je još u 18. st. u Hr¬ 
vatskoj. Izgubljeni hrvatski spis, nađen u novije vrijeme 
u glagoljskom prijepisu, izdao je F. Kidrič u mariborskom 
Časopisu za zgodovinu i narodopis 1912, zatim Stj. Ivšić 
u Starinama knj. 36, 1913. Pučko izdanje toga spisa s do¬ 
datkom narodnih pjesama o podsjedanju Segeta priredio je 
A. Šimčlk 1931. A. Š-k. 



FAKSIMILE ZAKLETVE MIKLOUŠA ZRINSKOGA 
iz glagoljskog prijepisa Črnkove »Povijesti Segeta grada« 

ČRNKOVAČKI, (u pismu majci 1685 Chernkoci, inače 
Cernkoczi i si.), Franjo, * vjerojatno na roditeljskom ima¬ 
nju u Črnkovcu kraj Turopolja oko 1656, f na početku 1704, 
pukovnik i poslanik hrvatskog sabora na bečkom dvoru. 
Podrijetlom je bio iz plemićke porodice Galića-Horvata 
od Klokoča, koja je 1717 izumrla s njegovim sinom 
Krstom. G. 1677 spominje se među đacima gradačkoga sve¬ 
učilišta. — U doba oslobodilačkih ratova potkraj 17. st. i 
neposredno poslije njih Hrvatskoj je zaprijetila opasnost, 
da veći dio svoga područja trajno izgubi u korist Vojne 
Krajine ili gradačke komore. Bečki je dvor zastupao tada 
mišljenje — koje je napose opravdavao kardinal Kolonić 
— da pripadaju isključivo caru zemlje, koje je osvojila 
carska vojska. Smrću pak posljednjega slobodnog odvjetka 
Zrinskih, Adama (1691), otvorilo se i pitanje zrinsko- 
frankopanskih posjeda u Primorju, kojima je već dvadeset 
godina upravljala carska komora. U borbi hrvatskih sta¬ 
leža za zemljišnu cjelovitost Hrvatske Č-og je kao njihova 
ablegata zapala teška dužnost, da na dvoru zastupa i brani 
ugrožena prava svoje zemlje. Nije doduše mogao izraditi 
povratak oslobođenih krajeva Hrvatskoj, ali je uspio, da 
Leopold I. prizna »nepobitno pravo« Hrvatske na Liku i 
Krbavu (1695) i da vlasti bana preda primorsku ba¬ 
štinu Zrinskih i Frankopana (1695), koju je gradačka ko¬ 
mora stekla kupnjom, kao i kraj između Une i Kupe 
(1703). U vrijeme rata za španjolsku baštinu postigao je, 
štaviše, da je kralj dekretom od 6. VI. 1703 ukinuo vara¬ 
ždinski generalat, ali je ratno vijeće u Beču već 14. VII. 
obustavilo provedbu te odluke, jamačno zbog ustanka u 
sjevernoj Ugarskoj, kome se u mjesecu lipnju stavio na 
čelo Franjo II. Rakoczy. — Č. je uz ostale službe bio neko 
vrijeme i član odbora, prozvanoga banska konferencija , 
koji je u tadašnjim ratnim prilikama mjesto sabora po¬ 
magao banu A. Batthyanyju (1693—1703) pri upravi zemlje. 

LIT.: Znameniti i zaslužni Hrvati (pod Crnkovački F.), Zagreb 1925; 
T. Smičiklas, Dvijestogodišnjica oslobođenja Slavonije, I. Zagreb 1891; 
V. Klaić, Život i djela Pavla Rittera Vitezovića, Zagreb 1914; R. 
Lopašić, Spomenici hrv<> krajine, III., MHSM XX., Zagreb 1889; Ljeto¬ 
pis HA 48, 1936; VHDA 1941. J. S-k. 

ČRNOJEVIĆ ARSENIJE Crnojević. 

ČRNOMELJ, trgovište u Beloj 
Krajini (v.), sjedište sudskoga ko¬ 
tara s nešto preko 1000 stan. Župa 
sv. Petra, koja je dugo vremena 
pripadala zagrebačkoj biskupiji, 
osnovana je 18. X. 1228, a 1938 
imala je 4.600 duša. U blizini kod 
Dobliča nalazi se ugljenik; u oko¬ 
lici napreduje vinogradarstvo i vo¬ 
ćarstvo. — Povijest je mjesta po¬ 
vezana najprije s porodicom ple¬ 
mića Črnomeljskih (von Tscher- 
nembl), koji su tu imali kaštel, koji 
je poslije prešao u ruke Frankopa- 
^CRNOMLJA* na. Osim toga sagradio je tu i nje¬ 
mački viteški red kuću, u kojoj je 
stanovao komendator. Stanovništvo je u starije vrijeme 
bilo hrvatsko. Upravitelj grada zamolio je 15. IX. 1575 
Nikolu Frankopana, da mu pošalje učitelja za tamošnje 
stanovništvo; bio je poslan Hrvat Bartol Mavrin, koji je 
učio svoje učenike pisati glagoljskim i latinskim pismom. 
Sačuvala se isprava pisana u Č-u glagoljicom 9. IV. 1559. 
Juraj Frankopan pisao je odatle hrvatskom podbanu Kri- 
stoforu Mrnjavčiću pismo, koje završuje riječima: »Dano 
u našem gradu Černomlju 1602. Georgius de Frangepanibus, 
comes a Tersat m. p.«. Valvasor kaže o stanovnicima mje¬ 
sta i okolice, da se »svi odijevaju hrvatski, a i govore 
hrvatski«. 

LIT : Valvasor EHK, XI., 2. izd., Novo Mesto 1877—79; R. Strohal, 
Nešto o tako zvanim bijelim Kranjcima, N. Vj. 36., Zagreb 1928. P. G 

ČRNORIZAC HRABAR Hrabar. 

ČRNOTA ili ČRNOTIĆ, stara obitelj grada Raba, koja 
se nazivala i Črne (benediktinski opat na Košljunu 1374), 
Črnić i Crnojević. G. 1404 unesena je u popis plemićkih 
obitelji Raba, a izumrla je početkom 19. st. Od ove su 
obitelji: 1 . Jeronim, koji je 1508 kao kapetan mletačke 
vojske sa 1500 plaćenika s Kvarnerskih otoka osvojio Trsat 
i postao njegov upravitelj. G. 1512 obranio je kao zapo¬ 
vjednik rapske galije Kotor od skadarskoga paše. Na po¬ 
vratku prevezao je do Raba na putu za Mletke gospodara 
Hercegovine Vlatka Vlatkovića, koji mu je podijelio vi¬ 
teštvo (eques pellegrinus). 

LIT.: V. Klaić, Povijest Hrvata, II; V. Brusić, Otok Rab, Zagreb 
1924; Arhiv rapske općine. 

2. Stjepan, slikar —> Crnota. V. B-ić. 

CRNOZEM. Ruska riječ »črnozem« međunarodna je 
oznaka za tip crnog ili tamnog tla, postalog procesima 
»črnozemizacije«. Golemi dijelovi pedosfere (v.) Evrope, 
Azije, Amerike, a manji Afrike te Australije, izgrađeni su 
iz ovog tipa tla. 

U Evropi ide zona črnozema na jugu od Crnoga mora 
preko sjeverne Bugarske uz Dunav do Panonske nizine; 
odavle ulazi u Rusiju, gdje se nalazi najtipičnija oblast 
črnozema. U zapadnom dijelu Rusije seže sve do 45°, u 
istočnom do 57° sjeverne širine, dok se na jugu prostire 
sve do Crnog i Azovskog mora. U samoj Rusiji zaprema 
č. površinu od 2,459.000 km 2 , od čega na evropski dio 
otpada oko 711.000 2 . U Sjevernoj Americi oblast, črno¬ 
zema leži između 30° i 50° sjever, širine te zaprema oko 
tri^ četvrtine područja sjev. Dakote i Kansasa, polovicu 
južne Dakote, Nebraske, Oklahome i Texasa (po Mar- 
butu). U Južnoj Americi i Australiji lokaliziran je na po¬ 
dručje između 26° i 38° južne širine. 

Črnozem je tip sela semiaridne, kontinentalne, stepske 
klime, koja se odlikuje vrućim ljetom, niskim godišnjim 
padalinama i oštrom zimom. Kišni faktor (v.) u zoni črno¬ 
zema iznosi u Evropi 40—70, a u USA 40—152. Izgrađuje 
obično ravne ili slabo valovite krajeve pedosfere, a razvija 
se na različnim petrografskim supstratima, no najčešće na 
praporu (lesu), pod stepskom vegetacijom. 

U historiji pedologije črnozem ima istu ulogu kao žaba 
u fiziologiji, kalcit u kristalografiji, a benzol u organskoj 
kemiji (Vernadski). Studij ruskoga črnozema najviše je 
pridonio, da se otkriju zakoni geneze i evolucije tla i da 
se razvije pedologija kao samostalna prirodna nauka. Na 
prostranim kompleksima prirodnih stepskih terena ruski su 
istraživači imali priliku, da izučavaju zakone razvitka, 
rasprostranjivanja i života tla. Ostavit ćemo po strani re¬ 
zultate najvećeg dijela tih istraživanja i zaustaviti se samo 
na najvažnijim znakovima i svojstvima črnozemnoga 
tipa tla. 

Kad bismo u ma kojem području črnozema otvorili 
profil tla, opazili bismo iste temeljne morfološke znakove; 
profil je diferenciran u dva, svakom laiku vidljiva, hori¬ 
zonta: gornji, tamni ili crni horizont (A), bogat humusom 
(v.) i donji, svijetli, obično žućkastosivi ili sivožućkasti, 
siromašan humusom, izgrađen gotovo isključivo iz čestica 
mineralnih (C-horizont). 

Tamni horizont poprimio je tamnu boju od humusnih 
tvari, kojih ima u črnozemu prilično velika količina. Tako 
centralni ruski črnozem sadrži 10—13% humusa, sjeverni 
oko 4—6%, a južni oko 6—10%. Vojvođanski črnozem 
sadrži obično oko 3—4% humusa. 

Humus črnozema ima i naročita svojstva. Nije on je¬ 
dnak onome humusu, što ga nalazimo u barskim crnicama, 
niti humusu onih podzoliranih crnica, što ih često susre¬ 
ćemo na planinskim masivima našega bosanskog krša, 
Alpa i drugdje. Humus črnozema zasićen je bazama za 
razliku od humusa naprijed spomenutih crnica, koji je 

kiseo. Debljina tamnoga, humoznog horizonta iznosi obično 
80—100 cm. Teksture (v.) je obično ilovaste do pjesko- 
vitoilovaste, a strukture (v.) mrvičaste do orašaste. U 
donjem dijelu ovoga horizonta obično nalazimo brojne 
bijele micelije kalcijskoga karbonata, koji se isprao iz 
površinskog sloja i ovdje staložio. 

Mineralni horizont (C) matični je petrografski supstrat, 
na kojemu i iz kojega se črnozem razvio procesima »črno- 
zemizacije«. On je u pravilu svijetle boje, a u koliko je 
prapor, odlikuje se bogatstvom kalcijskoga karbonata. 

»Črnozemizacija« obuhvata skup različnih procesa, od 
kojih su najznačajniji: 1. procesi akumulacije humusa, 2. 
procesi slabe eluvijacije (ispiranja) alkalija i zemnoalkalnih 
kovina, 3. procesi ascenzije elektrolita i 4. procesi zasići- 
vanja humusa i mineralnih koloida (v.) bazama, spec. 
vapnom. 

U črnozemu vrlo je dobro razvijen život i flore i faune. 
U svakom gramu tla milioni bakterija i drugih mikro¬ 
organizama žive, rade, grade i razgrađuju; pokraj toga 
različite životinjice prodiru u tlo do velike dubljine i na¬ 
laze u njemu kuću i hranu. Prema nalazima vrlo karakte¬ 
rističnih životinjskih građevina (poglavito »krotovina«) 
zaključujemo, da je i život faune u č. dosta intenzivan. 

Odlična fizikalna svojstva, visok kapacitet vode, dobra 
propusnost vode i zraka, bogatstvo humusa i fiziološki 
aktivne hranljive supstancije te intenzivan mikrobiološki 
život čine, da č. ide u red najplodnijih tipova tla. 

Geneza črnozema. Prvi je pokušao objasniti genezu čr- 
nozema glasoviti ruski fizičar i kemičar Lomonosov 
(1711—1756), koji je mislio, da je črnozem postao nago- 
milavanjem i sedimentiranjem vrlo fino humificiranih bilj¬ 
nih i životinjskih tijela u jezerima. 

Drugi su istraživači (Muchison, Pallas i t. d.) mislili, 
da je črnozem marinskog podrijetla. Tako je Pallas držao, 
da je črnozem nekadašnje tlo slanih močvara postalih 
provalom Kaspijskog, Crnog i Azovskog mora, koja su 
donijela i ostavila vrlo fine, tamne sedimente, bogate 
organskom tvari. Međutim se otkrićima osnivača pedo¬ 
loške nauke V. V. Dokučajeva ustvrdilo, da črnozem nije 
reliktno nego recentno tlo. Ono se razvilo prema speci¬ 
jalnim klimatskim prilikama, koje vladaju u tome podru¬ 
čju. Toplo proljeće obilnom vlagom u tlu pomaže, da se 
vegetacija vrlo bujno razvije i proizvede velike količine 
organske tvari. Žarko i suho ljeto ograničava sintezu 
organskih tvari u zelenim stanicama stepske vegetacije, 
ali istodobno suši površinske slojeve tla do te mjere, da 
se rad mikroorganizama razarača organske tvari tla gotovo 
sasvim obustavlja (radi nedostatka vode). Humifikacija 
(v.) i mineralizacija (v.) organske tvari može se vršiti još 
samo tijekom kratke jeseni, jer ubrzo nastupa oštra zima, 
kada opet mikrobi-razarači biljnih i životinjskih ostataka 
u tlu obustavljaju rad. Posljedica je takvih klimatskih 
prilika, da se proizvede nešto više organske tvari, nego 
što se može rastvoriti; mineralni se supstrat radi toga po¬ 
stepeno humizira i poprima onu tamnu boju, koja je za 
črnozem karakteristična. 

Kako je količina padalina u zoni črnozema relativno 
niska (350—500 mm godišnje), tu ima i malo vlage, pa je 
ispiranje i premještavanje soli prilično ograničeno. Dio 
soli, što se za kiše premjesti iz viših slojeva, vraća se 
nakon kiše opet kapilarnim putem u površinski horizont 
(p. ascenzije). Zato je č. bogat bazama, a reakcija mu je 
neutralna do slabo alkalična. 

Već je istaknuto, da je č. tip stepske klime i stepske 
vegetacije. Pokraj klime stepska je vegetacija jedan od 
najvažnijih pedogenetskih faktora; ona je ujedno faktor 
stabilnosti črnozemskog tipa. Travna vegetacija zadruga, 
kojima je glavni predstavnik kovilje (Štipa capillata i S. 
pennata), znatno pridonosi humizaciji i održanju črnozena. 
Koliko je značenje stepske vegetacije za održanje črnoze¬ 
ma, vidi se najbolje na površinama, na kojima je travni po¬ 
krov nasilno uništen i zamijenjen šumskim. Na pošumlje¬ 
nom črnozemu povećava se huminiditet tla, počinju stvarati 
i nagomilavati huminske kiseline, baze se ispiru, a humus 
se intenzivnije rastvara; črnozem, kako velimo, »degra¬ 
dira«, a na mjestu starog č. razvija se degradirani črnozem , 
iz kojega se osim zemnoalkalnih kovina počinju već ispirati 
i seskvioksidi. Poraste li humiditet tla još jače, onda de¬ 
gradirani č. može prijeći i u podzol (v.). 

LIT.: P. Kossovič, Osnovi učenija o počve, Peterburg 1911; K. 
Glinka, Počvy Rossii, Moskva 1923; S. Zaharov, Kurs počvovedenija, 
Moskva 1931. M. G. 


ČU, 1. (također Čuj), rijeka u ruskom Turkestanu, duga 
920 km, izvire u Tienšanu, teče pustinjom prema SZ i 
utječe u stepsko jezero Saumal-kul, dok je u diluviju tekla 
dalje u Sir Darju. Navodnjuje prostrani teren, a u po¬ 
sljednje je doba gradnjom kanala znatno proširen sustav 
navodnjavanja. Centrala je Čuskaja. Na toj se riječnoj 
oazi uzgaja poglavito riža i pamuk. Z. D-i. 

2. Japanska mjera za poljsku površinu (= 99,57 m 2 ) i za 
dužinu (oko 110 m). 

3. Kitajski vladarski rod u 1. tisućljeću pr. Kr. U. 

ČUANG-TSE (u drugoj polovici četvrtoga stoljeća pos. 
Kr.), kineski filozof, pored Lietsea (kojega stavljaju u vri¬ 
jeme između g. 500. i 350 pr. Kr.), najznatniji predstavnik 
starijega taoizma (-> kineska filozofija, Laotse). 

LIT.: R. Wilhelm, Dschuang Dsi, Das wahre Buch von siidlichem 
Blutenlande, Jena 1912; E. V. Zenker, Gesch. d. chines. Philos., /., 
Reichenberg 1926. A. B-a. 

ČUBAR, (Satureja horten- 
sis L.,) jednogodišnja je bilj¬ 
ka iz por. usnjača. Na ni¬ 
skoj u polugrm zbijenoj 
biljci razvijaju se uski ili 
lopatasti, obično zatupljeni, 
na rubu čitavi listovi. Lju¬ 
bičasti, crvenkasti ili bijeli, 
dosta sitni cvjetovi nastaju 
u malenom broju u pazušci- 
ma listova. Sva je biljka 
dlakava i jako mirišljiva. 
Raste u zemljama južne i 
srednje Evrope, sjeverne 
Afrike, zapadne Azije, sje¬ 
verne Amerike i t. d. Naj¬ 
bolje uspijeva na kamenim 
i slabo obraslim mjestima 
sunčanih i suhih obronaka. 
Rano je prenesena u kultu¬ 
ru, gdje je drže nesamo za 
lijek nego i za začin. Za 
liječenje se upotrebljavaju 
najviše listovi (Herba seu 
Folia Saturejae), u kojima 
kao najvažniji sadržaj na¬ 
lazimo eterično ulje. Pri¬ 
mjena joj je vrlo raznolika. 
Inače se mnogo upotreblja¬ 
va i kao začin mesu, riba¬ 
ma, siru i t. d. 

Rodu Satureja pripada ve¬ 
ći broj vrsta poznatih pod 
imenom vrisak (v.). F. K-n. 

ČUBIN bilo je hrvatsko pleme u Dubičkoj župi, koje 
se nalazilo s lijeve strane rijeke Une, u istočnijem dijelu 
današnje Dubice. Zapisano je sredinom 14. st. zajedno 
s dubičkim plemenom Konjuh, koje je svoje zemlje imalo 
tu u susjedstvu, ali s desne strane Une. Dio čubinskoga 
područja stekli su s vremenom i Ladislavići od plemena 
Svetačkih, koji su bili veliki posjednici i na zemljištu otuda 
istočno, u Svetačju. Ladislavići su u Č-u sagradili tvrd 
grad, koji se pod tim imenom navodi u 15. st. U turskom 
prodiranju ta tvrđava nije imala veće vrijednosti, te je u 
početku 16. st. zapuštena. Mjesto nje podignute su jake, 
suvremene utvrde u Jasenovcu i kod ušća Lonje, koje su 
Turcima neko vrijeme priječile prodiranje, ali ga ni one 
nisu mogle zaustaviti. U toku 15. st. u upravnom ustroj¬ 
stvu postepeno je cijela lijeva strana srednje i donje 
Une pripojena Zagrebačkoj županiji, te je tako pod kraj 
toga stoljeća i čubinsko područje odcijepljeno od Dubičke 
župe. Četrdesetih godina 16. st. Turci su počeli osvajati i 
to zemljište, i tada je razgranato čubinsko pleme ostavilo 
svoje stare domove i preselilo uglavnom u zapadnu Ma¬ 
džarsku i u Gradište. Područje raseljenoga Čubina turske 
su vlasti pripojile Dubici, koja se s desne strane počela 
širiti u to vrijeme i na lijevu stranu Une. Današnja Dubica 
na tom zemljištu zapravo i leži na starom čubinskom 
području. 

LIT.: L. Thalloczy i S. Barabas, Cod. dipl. comii. de Blagay, Budim¬ 
pešta 1897; Vj. Klaić, Plemići Svetački ili Nobiles de Zempche (997 do 
1719), Rad HA, 199; M. Mesić, Građa mojih rasprava u »Radu«: Listine 
i isprave. Starine, V. S. P-ć. 

ČUBRANIĆI, hrvatsko pleme podrijetlom iz Livna; ži¬ 
vjelo je u Vrličkoj župi i dobilo u 14. st. to ime po jednom 
pretku Ciprijanu (starohrv. Čubrijan). Kad je 1406 kralj 
Ladislav Napuljac dao vojvodi Hrvoju čitavu župu vrličku, 
podložio mu je i Č-e ostavivši im netaknute njihove slobo¬ 
štine, prava i običaje. U 15. st. članovi su tog plemena 
rotni suci banskog sudbenog stola u Kninu. Tad se pleme 
već bilo razgranalo na Berislaviće, Čubretiće, Jurčiniće, 
Klariće, Lukačiće, Mihaliće i Vladaviće. Jedna grana Beri- 
slavića preselila se u Turopolje i drugdje u Posavinu (Be- 
rislavići od Male Mlake, de Kys Mlaka). 

LIT.: V. Klaić, Hrvatska plemena od XII. do XVI. st., Rad 130, 
1897; M. Mesić, Pleme Bevislavića, Rad 8, 1869. M. B-a. 

ČUBRANOVIĆ, Andrija, dubrovački pjesnik, kojemu 
se ne zna ni godina rođenja ni smrti, a niti što drugo po¬ 
uzdano o njegovu životu. Zna se samo, da je pjevao po¬ 
četkom 16. st., a predaja tvrdi, da je bio zlatar. Drži se, 
da u velikom zborniku, što ga je 1507 počeo prepisivati 
mladi dubrovački vlastelin Nikša Ranjina, osim pjesama 
Š. Menčetića, Dž. Držića i nekih nepoznatih pjesnika ima 
i oveći broj Čubranovićevih pjesama (za dvije se sigurno 
zna, da su njegove). Te se pjesme ni invididualnim tonom 
ni drugim svojstvima ne izdižu iznad naše tadašnje lju¬ 
bavne lirike. Glavno je Čubranovićevo djelo Jeđupka 
(= Egipćanka, Ciganka), koju je dao tiskati Maro Battitor 
re u Mlecima istom 1599. Ona ide u vrstu pokladnih pjema- 
ma, kakve su se u drugoj polovini petnaestog vijeka mnogo 
pjevale u Italiji. No Čubranovićev spjev nije imitacija, 
premda i njegova Ciganka po običaju takvih pjesama po¬ 
činje najprije s crtanjem svoje skitalačke sudbine, da zatim 
prijeđe na gatanje dubrovačkim gospođama proričući im 
sreću ili upućujući ih u tajne ljepote, zavodljivosti, zdravlja 

i ljubavi. Značajan je nerazmjer u kompoziciji: dok Ci¬ 
ganka s prvih pet gospođa razgovara podjednako kratko, 
šestoj se, posljednjoj, obraća dugim govorom (gotovo dvije 
trećine pjesme) i nagovara je svim razlozima ljubavne dija¬ 
lektike, da uzvrati ljubav nesretnom i vjernom zaljublje¬ 
niku, koji za njom potajno uzdiše. U tom nagovaranju ima 
mnogo obrata i argumenata tadašnje ljubavne lirike, često 
jednolične i konvencionalne, ali sve to u ustima Ciganke, 
slatkorječive odvjetnice ljubavi, ne djeluje ni jednolično 
ni pretjerano. Uopće lik je Ciganke s njezinim nastojanjem, 
da probudi samilost, s njezinim ulagivanjem, nenametlji¬ 
vom proračunanošću, samosvijesnim proricanjem i narod¬ 
nim uzrječicama vrlo dobro pogođen, dok jezik i stih 
odaju pjesnika sazrele izrazne snage. Zbog svega je toga 
Jeđupka oduvijek smatrana jednom od najdražesnijih pje¬ 
sama u hrvatskoj književnosti 16. st., a koliko je bila cije¬ 
njena već onda, vidi se ne samo po brojnim imitacijama 
nego i po tom, što su još i u 17. st. pjesnici, kao Gundulić 
i Palmotić posuđivali iz nje pojedine stihove. 

LIT.: Stari pisci hrv. 8. i 2. (2. izd.); M. Medini, Dubrovačke po¬ 
klade u XVI. i XVII. vijeku, Dubrovnik 1898; Isti AslPh 22 i Rad 
153; M. Rešetar, Arch. 22, Rad 127 i 255, Kombol, Biblioteka jugo- 
s!owiariska tom VI.; Korner, Hrv. Kolo Mat. Hrv. 22; P. Kolendić, 
Nekoliko dubrovačkijeh pjesama iz XVI. vijeka, »Dubrovnik« 1906;« 
L. Zore, O Jegjupci A. Č., Rad 27; K. Jireček, AslPh 21; Š. Urlić, 
Građa 10; F. Fancev, N. Vj. 48. M. K-l. 

ČUBRETIĆ, rod hrvatskoga plemena Čubranića (v.). G. 
1395 i 1424—34 spominje se Ivan Č ., »comes«. Vojvoda Pa- 
vao Č. spominje se među bosanskom vlastelom 1461. Pre¬ 
ma rodoslovu porodice Bukarica iz 1724 ostavio je sinove 
Valentina, koji se odselio u austrijske zemlje. Josipa, koii 
se poturčio, i Radomira, franjevca. Oko Steničnjaka kod 
Karlovca bilo je 1543 Antića-Čubrefića , a 1526—31 bio je 
Pavao Č. kaštelanom grada Mutnika u bihaćkoj krajini. 
Potkraj 15. st. doseliše se u Turopolje Pavao i Đuro Ć., 
koji su se dali u službu hercega Ivaniša Korvina. Jedna 
grana Č-a, koja je izvodila svoju lozu od Mihalja (Mi- 
hača), prozvala se Mihačevićima; od njih se Vuk M. pro¬ 
slavio u 16. st. u borbama s Turcima. Oni postadoše i ba¬ 
runi, držeći imanja u karlovačkoj okolini. — Odvjetkom 
Č-a smatrala se i porodica Bukarica, koja je 1804 dobila 
plemstvo s pridjevkom Čubretić od Zvornika. E. L. 

ČUBRILOVIĆ, Vaša, * Bos. Gradiška 1. I. 1897, sveuči¬ 
lišni profesor u Beogradu. Još kao učenik gimnazije u 
Tuzli i Sarajevu sudjeluje u omladinskom pokretu i uroti 
protiv nasljednika prijestolja Franje Ferdinanda 1914. 
Zbog toga je osuđen na 16 godina zatočenja. G. 1918 na¬ 
stavlja školovanje i uči do 1922 povijest na sveučilištima 
u Zagrebu i Beogradu. Služi kao profesor gimnazije u 
Hrv. Mitrovici, Sarajevu i Beogradu. G. 1929 pridijeljen 
je sveučilištu u Beogradu, gdje je 1934 izabran za docenta, 
a 1939 za izvanrednog profesora na stolici opće povijesti 
novoga vijeka. Osim znanstvenog rada bavio se i politikom. 

BIBL.: Bosanski ustanak 1875 — 78, Beograd 1930; Poreklo musliman¬ 
skog plemstva u Bosni i Hercegovini, Jug. ist. časopis, Beograd 1935; 
Senjanin Ivo, Spomenica P. Popovića; Politička prošlost Hrvata, Biblio¬ 
teka »Politike«, 1939. J. D. M. 

ČUČAVAC (zoo) je mlada, nemoćna, često slijepa i 
golišava ptica, koja neko vrijeme čuči u gnijezdu, pa je 
roditelji hrane često posebno pripremljenom hranom. Radi 
toga takve ptice načine čvrsta i dobra gnijezda, da mogu u 
njima odgojiti mlade, a njihova su jaja mnogo^ sitnija nego 
jaja drugih ptica, i kraće sjede na njima. Većinom su ču¬ 
čavci potpuno golišavi, pa ih majka mora još nekoliko 
dana grijati, kako to čine pjevice, kričalice, kukavke, 
vranci, nesiti i si. Već u pahuljicama izvale se iz jajeta 
sokolovke, rodarice, burnice, golubovke, sove i dr. Čučavci 
razmjerno brzo rastu, ali trebaju i mnogo hrane, koju im 
roditelji neumorno donose; da im sigurnije pogode u kljun, 
mnogi ptići imaju velike »žvale« svijetle boje. Premda 
dulje čuče u gnijezdu, ono im je uvijek čisto, jer se č. 
postavljaju tako, da im izmetine padaju preko ruba gni¬ 
jezda, a lastavice ih pače odnose u kljunu. Samo su nekoje 
ptice nečiste, na pr. pupavac. — Drugačiji su ptići potr- 
kušci (v.). N* F~k- 

ČUČERJE, selo podno Medvednice u kotaru zagreba¬ 
čkom, 11 km sjev.-ist. od Zagreba, ima 1479 stan. (1931). 
Crkva, posvećena kasnijem patronu župe Sv. Mariji od 
Pohoda, spominje se već 1201, a kat. župa od 1334. Z. D-i. 

ČUČEVO, stari hrvatski grad Šubića s desne strane 
Krke nasuprot Nečven-gradu, koji se nalazio u posjedu 
Nelepića, udaljen od njega jedan kilometar. Grad i selo 

Č. (villa Chuchevno) spominje se uz Nečven grad u jednoj 
ispravi iz 1437, a pod imenom Čučevac spominje ga i Pe¬ 
tar Zoranić u svojim »Planinama« 1536. Č. zovu danas i 
Trošenj. Turci su ga osvojili kao i Knin 1522. Do 1684 
stoluju u njemu aga, dizdar i kadija zakrčki. U njemu je 
stolovao i Mehmed beg Ljubinčić, krčki kapetan i beg 
s naslovom sandžaka, čovjek bogat, ali žestok i nasilan. 
Između Nečvena i Č-a bio je preko Krke podignut most, 
a tuda je vodio i važan put u Bukovicu i Kotare. 

LIT.: G. Urlić Ivanović, Nečven kule, starohrvatska tvrđava u 
kninskoj župi; Starohrvatska prosvjeta, I., br. 1 1895; fra S. Zlatović, 
Topografske crtice o starohrvatskim župama u Dalmaciji, II., br. 2 
1896; Don K. Stošić, Rijeka Krka, Šibenik 1927. V. Ž. 

ČUČIĆ-VUČINIĆ, Simeon * Pećno u Žumberku 14. II. 
1784, f 27. I. 1848, latinski i hrvatski pisac. Učio je u 
grkokatoličkom sjemeništu, a onda na sveučilištu u Pešti, 
gdje je 1806 postao doktorom filozofije. G. 1807 imenovan 
je profesorom grčkoga jezika na zagrebačkoj akademiji, a 
1808 redovitim profesorom filozofije. Uz to je predavao 
kao suplent povijest, matematiku i fiziku. G. 1812 postao je 
prefektom u grkokatoličkom sjemeništu u Zagrebu. Mi- 
kloušić spominje njegove Peszme Horvatzke, ali se nisu 
sačuvale. Latinski je izdao Philosophia critice elaborata 
(Beč, 1845) i Mathesis (1846). J. ši-k. 

ČUDESA BOGORODICE. Već su od ranoga srednjeg 
vijeka raširene legende, koje su sadržavale čudesa. Svrha 
im je bila vjersko-odgojna, pa su se pojedina čudesa ukla¬ 
pala u vjersko štivo ili propovijedi kao primjeri za ilustra¬ 
ciju kršćanskoga života, zvani u latinskom »exemplum«, a 
u hrvatskoj književnosti »prilika«. Naročito se mnogo 
takvih »prilika« razvilo o Majci Božjoj. Legendarna Ma¬ 
rijina čudesa jedan su od najtipičnijih proizvoda srednjega 
vijeka, kad se i kult Bogorodice neobično razvio. Pisanih 
č. B. imamo već od 5. st., no rascvala su se u 11.—13. st.; 
u 14.—15. st. č. B. su se doduše najviše raširila, ali su se 
već tada slabo stvarali novi motivi, nego su se obrađivali 
i prerađivali u svakojake književne oblike stari motivi. Te 
preradbe nisu prestale ni do danas. 

Već od 11. st. skupljaju se č. B. u zbirke, a taj se običaj kasnije 
veoma razvio po zapadnoj Evropi. Isprva su te zbirke pisane latinski, 
obično pod naslovom Miracula B. Mariae Virginis, a već se od 12. st. 
javljaju i zbirke na narodnim jezicima. Zbirke se s vremenom pišu i 
uz neki književni interes, a već od 12. st. sretamo i versificiranih 
čudesa. 

Veći dio zbirka čuva staru jezgru motiva, kojoj se s vremenom 
dodaju novi. Najzanimljiviji motivi vuku se kroz stoljeća u mlađe 
zbirke, gotovo nikada od riječi do riječi prepisani. Po cijeloj Evropi 
križaju se i isprepliću različite redakcije i varijante č. B-ih. Broj 
čudesa u pojedinim zbirkama varira, rijetke prelaze broj sto. Kompara¬ 
tivnim studijem dade se cijelo mnoštvo tih zbirki svesti u jedan 
razvojni odnos, koji pokazuje na genezu i put tih legendara. 

Domovinu č. B. treba, čini se, tražiti u Engleskoj; no klasične velike 
zbirke i nove književne obradbe nastaju u Francuskoj. U Njemačku su 
došli već gotovi Marijini legendari iz Francuske, i to vrlo rano. Tako 
je već u 12. st. postojala u Njemačkoj zbirka Liber de miraculis S. 
Dei Genitricis, koja je bila matica za mnoge kasnije redakcije. 

Zbirke su č. B. obično anonimne; ali se već od 13. st. kompiliraju 
zbirke s poznatim auktorima, koje su postale najpoznatije i služile kao 
izvor kasnijim obradbama. Takvu je zbirku od 43 čuda sastavio Francuz 
Vincencije Bellovacensis (Beauvais) (f 1264) u knjizi Speculum histo- 
riale; Cezarije od Heisterbacha (f 1250) ima u knjizi Dialogus magnus 
visionum atque miraculorum zbirku od 59 č. B.; Toma Cantipratanus 
(f 1280) u djelu Bonum universale de apibus, a Jakov a Voragine 
(f 1298) u zbirci Legenda aurea ili Historia Longobardica imaju također 
mnogo č. B. 

Marijinih čudesa kao »prilika« ima razasutih po mnogim zbirkama 
propovijedi, a osobito u propovjedničkim priručnicima sa geslima u 
alfabetskom redu. Od ovakvih važan je izvor za kasnije obradbe č. B. 
postao Ivan Gobius ili Junior (iz prve pol. 14. st.) knjigom Scala coeli 
i Ivan Herolt (f 1468), poznat i pod imenom Discipulus, i to po djelu 
Sermones discipuli de tempore et de sanctis cum exemplorum promp- 
tuario et miraculis B. Mariae Virginis. 

Izvore pojedinih motiva č. B. obično je vrlo teško pronaći. Poznati 
i nepoznati kompilatori nisu ih nikad priznavali svojim plodom, nego 
se obično pozivaju na neki pisani ili nepisani auktoritet. Oni hrane 
tako vjersku književnost zabavnim i odgojnim štivom sve do 18. st. 
Stil čudesa uvijek je naivan i bizaran, ali srdačan. 

Na hrvatskom jeziku postojale su već zbirke č. B. barem od 14. st. 
Najstarija danas poznata hrvatska zbirka č. B. nalazi se u glagoljskom 
t. zv. Ivančićevu zborniku iz 14. ili 15. st. (Čudesa blažene dive Marie), 
a zatim također u glagoljskom t. zv. Petrisovu zborniku od prilike iz 
1468 (Mirakuli divi Marie). Tiskom je izašla potpunija zbirka č. B. u 
Senju 1507 (Počinju mirakuli slavne devi Marie) također glagoljskim 
slovima (ponovno ih tipkao R. Strohal latinicom u Zagrebu 1917). Pre¬ 
dložak ovoj senjskoj zbirci je jedna talijanska redakcija. I onim prvim 
dvjema zbirkama treba tražiti predložak u Italiji, gdje su različiti 
Miraculi de la gloriosa Vergine Maria bili u 15. st. valjda najčitanija 
knjiga. 

Kod Hrvata je osobito dobro bilo poznato spomenuto Heroltovo 
djelo. Iz njega su manje skupine čudesa ušle u glagoljske rukopisne 
Disipule (u 16. st.), dok je potpunu Heroltovu zbirku od sto čudesa 


preveo Matej Divković i tiskao bosančicom u Mlecima 1611 (Sto 
čudesa aliti zlamenja blažene i slavne Bogorodice Divice Marije). Po¬ 
slije Divkovića nalazimo razbacanih č. B. po mnogim vjerskim knjigama, 
na pr. u S. Margitića, M. Zoričića, J. Filipovića, J. Habdelića, M. 
Kuzmića i dr., i to bogzna iz koje već ruke. 

Na slavenski pravoslavni Istok prodrla je ova zapadnoevropska knji¬ 
ževna vrsta dosta kasno. Istom pošto je Agapije Landos Krećanin 
preveo č. B. na grčki jezik u knjizi Bifiliov dtpaiorarov nalovfievov 
A/uapT(oXd)V ocoTrjp/a (Mleci 1641), preveo je odatle č. B. na srpsko¬ 
slavenski Samuilo Bakaćić 1688. Nov prijevod Agapijevih čudesa pri¬ 
redio je Vićentije Rakić (Mleci 1808, Beograd 1837 i Sarajevo 1894). 
Na bugarski preveo je Agapijeva čudesa jeromonah Hadži-Joakim 
Krčovski (Budim 1817, Bukurešt 1846 i Samokov 1851). Na rusku redak¬ 
ciju preveo je Agapijeva čudesa kaluđer Damaskin početkom 18. st. 

Motivi č. B. počeli su se zarana i književno obrađivati. Primjeri 
pretakanja cijelih zbirka čudesa u stihove na latinskom jeziku dolaze 
u rukopisima od 12. do 15. st. Nekim se versifikatorima znade i za ime. 
na pr. Nigellus de Longo Campo iz 13. st. i Volpertus iz 14. st. Na 
narodnom jeziku, i to francuskom, nastala je jedna stihovana zbirka 
poznata pod imenom Adgar već u 12. st., a pjesnik 12.—13. st. Gautier 
de Coincy prepjevao je zbirku č. B. u 30.000 stihova. Isto tako drama¬ 
tiziraju se u različnim evropskim jezicima pojedini motivi čudesa već 
od 13. st. Tako je jedan od najraširenijih motiva č. B. (kako čovjek 
prodaje dušu vragu zbog zemaljskih dobara, pa ga Bogorodica oslobađa 
od vražjih ruku) bio u Francuskoj dramatiziran već u 13. st., a do 
najvećeg je književnog izražaja došao u Goetheovu Faustu. Motivi iz 
č. B. prelazili su mnogo i u narodnu priču, pa je na pr. spomenuti 
motiv o prodaji duše vragu češće zastupan i u hrvatskom narodnom 
blagu, a dospio je i u noviju umjetnu književnost u pripovijesti Janka 
Jurkovića »Ima i tomu lijeka«. Kako su se takvi motivi znali u knji¬ 
ževnosti kamuflirati, pokazuje primjer Boccacciove novele o »messer 
Ansaldu« (Decameron X, 5). 

Ako još spomenemo, kako se i crkveno slikarstvo češće nadahnulo 
motivima č. B., dovoljno se može uočiti veliko značenje č. B. u kul¬ 
turnom, a posebno u književnopovijesnom zbivanju kršćanske Evrope. 

LIT.: J. Th. Welter, Vexemplum dans la litterature religieuse et 
didacticque du moyen age, Toulouse 1927; E. Levi, II libro dei cinquanta 
miracoli della Vergine, Bologna 1917; P. Pescani, Alcuni »Miracoli della 
Madonna «, Rivista Dalmatica XVI, 1935; K. Plencat, Die Theophilus- 
legende in den Dichtungen des Mittelalters, Berlin 1926; Miraculorum 
B. V. Mariae . . . index, Analecta Bollandiana XXI, 1902; F. Wilhelm, 
Deutsche Legenden und Legendare, 1907; A. Mussafia, Studien zu den 
mittelalterlichen Marieniegenden, Sitzungsberichte der Hist.-Phil. Klasse 
der Akademie 113, 115, 119, 123, 129, Beč 1888—98; š. Urlić, Izvori 
Divkovićevih priča, NVj. 19, 1910; Isti, Nešto o izvorima Divkovićevih 
Besjeda, Rad 225; I. Milčetić, Prilozi za literaturu hrvatskih glagolskih 
bibliografija, Starine 23; R. Strohal, Prilike iz stare hrvatske knjige, 
Zbornik za nar. život 23; P. Popović, Pripovetka o devojci bez ruku, 
Beograd 1905; Isti, Izvor » Mirakula slavne Dive Marie«, Nastavnik 17, 
1906: P. Stevanović, Pripovetka o čoveku koji se prodao đavolu, 
Beograd 1935 (obilno materijala imaju prikazi ove rasprave, i to P. 
Popovića u Prilozima XV. i H. Barića u NVj. 45); H. Polenakovićj 
Prilike o čoveku koji se prodao đavolu, Godišnjak skopskog filozof! 
fakulteta II., 1938; F. Galinec, Habdelićev utjecaj u Gašparotijevoj 
legendi » Cvet sveteh«, Vrela i prinosi 6. V. §. 

ČUDESA, svjetska. Bilo ih je sedam, a najčešće su se 
tako u starom vijeku nazivale ove građevine: 1. Piramide, 
grobni spomenici staroegipatskih kraljeva. Najveća je Keo- 
psova piramida kod E1 Džize, visoka 146 m. — 2. Sfinga , 
tijelo lava s čovječjom glavom; stavljala se obično na 
ulazu u hramove, a bila je simbol sunčanoga boga Ozirisa. 
Najveća je ona kraj velikih piramida, duga 73,50 m, a vi¬ 
soka 5 m. — 3. Mauzolej , grobni spomenik kralja Mauzola 
(377—353 pr. Kr.) u Halikarnasu u Maloj Aziji. Spomenik 
je bio srušen izmedju 12. i 15. st. — 4. Avtemidin hram u 
Efezu, sagrađen u 6. st. pr. Kr., dug 110, širok 55 m. G. 
336 pr. Kr. zapalio ga Herostrat. Kasnije je bio obnovljen, 
ali ga 263 razrušiše Goti. Kamenje i mramor toga hrama 
upotrijebljen je za zidanje kršćanskih crkvi. — 5. Semira- 
midini viseći vrtovi u Babilonu, izgrađeni u obliku terasa 
jedan nad drugim. Prema Herodotu dala ih je izgraditi 
asirska kraljica Semiramida 2000 g. pr. Kr. — 6. Kolos na 
Rodu, orijaški kip od pozlaćene mjedi, visok 32 m, posve¬ 
ćen Heliju, bogu sunca. Podignut je oko 290 pr. Kr., a sa¬ 
gradio ga Kar iz Knida, učenik Lizipov. Služio je kao 
svjetionik. G. 224 pr. Kr. srušen je od potresa. — 7. Svje¬ 
tionik kod Aleksandrije; sagradio ga Sostrat iz Knida u 
3. st. pr. Kr. na otoku (sada poluotok) Faru kod Aleksan¬ 
drije, na ušću Nila. Odatle potječe i riječ »farus«, što 
znači svjetionik. Bio je visok 160 m, a na vrhu gorio je 
oganj vidljiv iz daljine od 50 km. — Broj sedam u vezi 
je sa svetim obilježjem toga broja; ali su u starom vijeku 
poznavali i više »svjetskih čudesa«, a različni pisci navo¬ 
dili su i različita »čudesa«, tako na pr. i Zeusov kip u 
Olimpiji, babilonske zidove i dr.). Anthologia Palatina iz 
10. st. očuvala je Antipatrovu pjesmu o njima, a Filonu 
Bizantincu (oko 250 pr. Kr.) pripisivali su grčki spis iz 6. 
st. po Kr. pod naslovom napi rćov emd O'sauaTcov . 

ČUDI Fini. 

ČUDO (od čuditi se, lat. miraculum, grč. frav/ua). I. Pojam. 
Etimološki označuje sve, što izaziva čuđenje, udivljenje. 

sve čemu je uzrok nepoznat, a zbiva se mimo uobičajenog 
toka događaja. U svom stvarnom i strogom značenju čudo 
je izvanredan, osjetilima zamjetljiv događaj, koji se nije 
mogao zbiti običajnim djelovanjem prirodnih sila, nego 
jedino svemogućnošću Božjom. Prema području, na kome 
se dešavaju, čudesa se dijele na čudesa fizičkoga, intelek¬ 
tualnoga, i moralnoga reda. Moralna su ona, koja bivaju 
mimo običajnih zakona moralnog reda, tako da nadma- 
šuju sve, što ljudi svojim silama u tom području mogu 
izvesti. Intelektualna su ona, koja očituju znanje iznad 
onoga, što ga ljudi svojim spoznajnim sredstvima mogu do¬ 
seći, kao što je predviđanje budućih događaja, koji zavise 
o slobodnoj volji budućih pokoljenja. Ova posljednja na¬ 
zivaju se proroštvima. Fizička su, napokon, čudesa ona, 
koja se zbivaju protivno fizičkim zakonima, kao što je 
trenutno ozdravljivanje teško bolesnih i t. d. Među svim 
čudesima ova posljednja najviše padaju u oči, pa su bila 
predmetom i najbrojnijih raspravljanja. 

II. Mogućnost. Mogućnost čuda nijekale su dvije glavne 
teorije: determinizam i indeterminizam. Prva je zabaci¬ 
vala mogućnost čuda u ime konstantnosti prirodnih za¬ 
kona tvrdeći, da bi čudesna intervencija Božja u svijetu 
značila slom čitavoga prirodnog poretka. Druga je, odla¬ 
zeći u suprotnu skrajnost, otklanjala čudo kao nešto izvan¬ 
redno učeći, da je u prirodi sve izvorno, osobito, po sebi 
izvanredno, pa prema tome, da ono, što je nazivano ču¬ 
dom, ne zaslužuje toga naziva. Indeterminizam (zvan i kon- 
tingentizam) dopuštao je opstanak činjenica, ali je nijekao 
njihovu izvanrednost. Jedna i druga teorija ne dadu se 
održati kako filozofski, tako ni pred stvarnošću činjenica. 
Determinizam pretpostavlja, da su zakoni fizičkoga reda 
u tom smislu apsolutno nužni, da im se mora podvrgavati 
i sam njihov Zakonodavac, dok je po učenju zdravoga ra¬ 
zuma i tradicionalne filozofije ljudskoga duha Zakono¬ 
davac neovisan o zakonima, koje je postavio; oni su samo 
hipotetički nužni. Prirodni naime već faktori, a pogotovo 
natprirodni faktor, njihov Autor, o kome upravo zavisi 
njihova primjena, mogu prepriječiti u ovom ili onom slu¬ 
čaju njihovo ostvarenje, a da time ukupni prirodni red ne 
bude narušen. Zasade pak indeterminizma idu odviše da¬ 
leko, jer svojim nijekanjem izvanrednosti vode konačno, u 
zadnjim konsekvencijama, do nijekanja zakonitosti u pri¬ 
rodi, što je neodrživo. 

Red i zakonitost u prirodi postoje. Ali po naučavanju 
tradicionalne filozofije, svemoćni Autor toga poretka. Bog, 
suvereno slobodno raspolaže njime. Može stoga po svojoj 
volji bilo uskratiti svoju pomoć svaki čas, bilo učiniti, da 
se nešto zbude drugim načinom nego se zbiva u običnom 
toku događaja. Takva intervencija po sebi nije nešto na¬ 
silno, jer je upravo najtemeljnija značajka cjelokupnog 
prirodnog poretka, da je sasvim podvrgnut volji svoga 
Tvorca. Jasno je, da je ovako posvemašnje raspolaganje 
stvorenjima isključivo pravo i moć Stvoritelja. No tu 
svoju moć Bog može prenijeti i na stvorenja, dati na pr. 
ljudima moć, da čine čudesa (to su onda čudotvorci). Po 
istoj ovoj nauci Bog ni sam, a ni po drugima ne čini ču¬ 
desa uzalud, nego uvijek s nekom višom svrhom: u po¬ 
tvrdu istinitosti vjerske nauke, u cilju obraćenja čovjeka 
i si. 

III. Utvrđivanje. Je li sa sigurnošću moguće utvrditi, da 
se radi o izvanrednoj intervenciji Božjoj, o čudu i da nije 
po srijedi djelovanje nepoznatih prirodnih sila? Jest, i to 
na temelju dvostrukog reda činjenica, iskustveno i filo¬ 
zofski sasvim zajamčenih. To je, s jedne strane, univer¬ 
zalnost zakona, kojim djeluju prirodne sile. Mi, doduše, 
ne poznamo svih prirodnih zakona, ne znamo, šta sve 
mogu prirodne sile, ali znamo sigurno na temelju sve¬ 
strano ovjerovljenih činjenica, što ne mogu. Jednako pak, 
s druge strane, na temelju sličnoga iskustva, a i neoborivih 
filozofskih dokaza znamo, da ne pripada prirodi, nego 
Gospodaru prirode, da uskrišava mrtve, da u trenutku i 
bez liječenja i bez ma kakvih prikladnih sredstava, uz 
posvemašnju disproporciju između sredstava i učinka ozdra¬ 
vlja od teških, neizlječivih bolesti, da pomnoži ili po¬ 
veća tvarnu substanciju i t. d. Osim ovih kriterija crkveni 
dokumenti spominju i druge, fizičkog i. moralnog reda, 
posebno u slučajevima, kad se radi o ozdravljenjima, za 
koja se drži, da bi mogla biti čudesna. Tako Benedikt 
XIV. (u De Servorum Dei beatificatione 1. IV., p. I., c. 8) 


traži nedvojbene znakove fizičkog reda, naime: »da se 
ozdravljenje ubroji među čudesa, potrebno je, 1. da bo¬ 
lest bude teška i teško ili nikako izlječiva; 2. da ne bude 
u posljednjem stadiju tako, da bi malo zatim trebala 
iščeznuti; 3. da se nisu upotrebljavali lijekovi, ili ako jesu, 
da nisu koristili; 4. da ozdravljenje bude trenutačno; 5. da 
bude potpuno; 6. da prije ozdravljenja nije nastupilo 
umanjenje ili kriza bolesti; 7. da se nastala bolest ne po¬ 
vrati«. S moralne strane potrebno je među ostalim znati 
sigurno, zbog čega navodno čudo biva: da li u potvrdu 
istine, radi proširenja religiozne istine, ili možda nečega 
nedostojnog, je li ono, što se događa, u skladu s čestitošću, 
ozbiljnošću i t. d.; je li onaj, koji čini »čudo« ozbiljan, 
svet, plemenit čovjek, ili naprotiv pokvaren, nestaložen 
i t. d. te kakvim sredstvima, kad, gdje ga čini. Ako su sve 
ove okolnosti pozitivne, to daje moralnu sigurnost o vje¬ 
rodostojnosti čuda. Fizičku sigurnost mogu, dakako, dati 
samo fizičke činjenice, no njih, kao ni ostalih činjenica 
fizičkog reda nije teško ustanoviti. Bitno je pri svem hi- 
storički ispitati stvar i podvrći je kritičkom rasuđivanju 
u najstrožem obliku. Crkva katolička ima u tom pogledu 
veoma strog sudski postupak, koji ni najmanje ne zaostaje 
za redovnim sudskim postupkom u drugim područjima. 

IV. Povijesne činjenice. Među najstarijim ozbiljnim do¬ 
kumentima, koji spominju čudesa (čudesna ozdravljenja, 
umnoženje tvari, uskrsnuća i t. d.) nalaze se knjige Staroga 
Zavjeta. Datumski dosta kasnije (bar djelomično) spominju 
se neka čudesna ozdravljenja i na iskopinama, pronađe¬ 
nim u Epidauru, kao i nekim drugim grčkim mjestima, 
ali po sadržaju i okolnostima, koje ih prate, teško im je 
pripisati kakvu vjerodostojnost. Najveći broj čudesa spo¬ 
minju Evanđelja, u vezi s Isusom Kristom, koji u potvrdu 
istinitosti svoje nauke umnaža hljebove, te njima nahrani 
preko pet tisuća ljudi, pretvara vodu u vino, ozdravlja 
teško bolesne, riječju utišava oluju na moru, uskrišava 
mrtve. I Djela Apostolska spominju čudesa, koja su 
apostoli činili nakon Kristove smrti: Petar ozdravlja hroma 
pred vratima hrama, Pavao čovjeka ujedena od zmije i 
dr. Veliki broj spominju crkveni dokumenti u vezi s po¬ 
stupcima za proglašenje blaženima, odnosno svetima ugo- 
dnika Božjih. Znatan dio događaja, koji su predloženi kao 
čudesni, crkvena sudišta zabacuju, jer se traže samo ne¬ 
sumnjivo provjerene činjenice. Veoma velik broj čudesa 
spominju zasebne zbirke, poznate pod imenom »Mirakel- 
biicher«, ali s obzirom na način kompozicije tih djela 
teško je provjeriti, što je u njima autentično, a što le¬ 
gendarno. 

Među suvremenim činjenicama, koje su na se obratile 
pažnju ne samo religioznoga, nego i profanoga svijeta, 
ističu se čudesna ozdravljenja u Lurdu (-> Lourdes). 

LIT.: Docteur Le Bec, Preuves mćdicales du miracle. Etude clini- 
que, 7. izd. Pariz 1930; J. de Tonquedec, Introduction a l'etude du 
merveilleux et du miracle, 3. izd. Pariz 1923; Card. Lepicier, Le mi¬ 
racle, Pariz 1936; R. Vander Eist, Vraies et fausses gućrisons miracu- 
leuses, 3. izd., Pariz 1924; A. van Hove, La doctrine du miracle chez 
S. Thomas, Pariz 1927; E. Pfeifer, Das Wunder als Erkenntnissmittel 
de r Glaubwurdigkeit der Offenbarung, 1936; Đ. Gračanin, Čudesna 
ozdravljenja kod starih Grka, Zagreb 1939. Đ. G. 

ČUDOMIRIĆI (Cuddomirith, Cudomirichy, Cudomyrich, 
Zuddomirikio), jedno od 12 hrvatskih plemena, koja su 
1102 ugovarala s kraljem Kolomanom. Kolijevka je plemena 
županija Lučka (Luka) nedaleko Zadra u kraju zvanom 
Čudomirština, gdje se spominju 1207, 1278, u 14. st. i po¬ 
slije. Na početku 16. st. nalazimo ih u Lici. Tom plemenu 
pripadaju Pribislavići, Noići i Vrukovići. 

LIT.: V. Klaić, Hrvatska plemena od XII. do XVI. st., Rad 130, 
1897. M. B-a. 

ČUDSKI RUDNICI, prethistorijski rudnici na Uralu. 
Ime se ne odnosi na određene rudnike, nego se upotrebljava 
za prethistorijske rudnike na Uralu i u zapadnom Sibiru. 
Ime od plemena Čud, koje se, kako se čini, prvo bavilo 
rudarstvom u pomenutoj oblasti. F. T. 

ČUDSKO JEZERO -> Pejpus-jezero. 

ČUĐENJE je duševno uzbuđenje (-> afekat), koje na¬ 
staje, kad se namjerimo na nešto novo, što došli je nije 
bilo zapaženo ili se razlikuje od poznatoga, na nešto ne¬ 
obično, što odvaja od toka događanja, kako smo ga na¬ 
vikli gledati, na nešto neočekivano, što je ustaljenom 
predviđanju protivno. Čudesni nalaz dolazi iznenada i u 
prvi mah se nadaje kao nešto strano, što nas se neugodno 

doima, može nas dovesti u nepriliku i zabunu, a zna za¬ 
dati i strah. S duševnim uznemirenjem u vezi su jače po- 
remetnje u tijelu: čovjek se trgne, pogled mu se ukoči, 
on u čudu staje i, štono riječ, od čuda se skameni ili za¬ 
panji. Kad se neugodni dojam iznenađenja slegne, pažnja 
se smiri i prelazi u zanimanje, uz koje se može vezati i 
ugodan osjećaj dobitka, koji proširuje krug našega opa¬ 
žanja i znanja. Čuđenje tako dobiva znatan udio u razvitku 
intelektualne svijesti. Fr. Bacon drži ga sjemenom znanja. 
Po Platonu je ono izvor težnje za mudrošću, i zato ga on 
naziva pravom filozofijskom strašću i poređuje ga s pro- 
buđenjem iz sna sadašnjosti. Aristotel kaže, da č. danas 
kao i negda potiče čovjeka, da razmišlja najprije o očitim 
poteškoćama, a onda i dubljim, skrovitim i da traži nji¬ 
hovo rješenje. Već prije njega rekao je Pitagora, da je 
plod umnoga snalaženja nestanak čuđenja (gr č.đd'avuao/a). 

1 Demokrit nazrijeva u smirenju duha najviše zadovolj¬ 

stvo. U stoika zahtjev prevladavanja afekata uopće vodi 
do mirna očekivanja toka događaja i u toj duševnoj 
spremnosti odnosno suzdržljivosti (»contenance«) i do to¬ 
ga, da se mudar čovjek ničemu ne čudi. Pjesnički je taj 
zahtjev obradio Horacije (Epod. I. 6) pod geslom: »Nil 
admirari«. A. B-a. 

ČUGA, Tsuga, rod drveća iz porodice borovke. Iglice su 
dvoredne. Cvjetovi su dvodomni, vrlo sitni. Češeri su ma¬ 
leni, zaobljenih kožastih ljusaka, vise, dozrijevaju u prvoj 
godini. Ovome rodu pripada oko 14 vrsta, koje rastu u 
umjerenoj zoni sjeverne Amerike i Azije. U Evropi uzgaja 
se više vrsta kao parkovno drveće, koje uspijeva na svje- 
žem i inače dobrom tlu. 

Kanadska cuga, Tsuga canadensis Carr., do 20 m visoko 
drvo sjeverne Amerike. Krošnja joj je široka, grane vodo¬ 
ravne, a grančice vise. Kora debla je smeđa, u kasnijoj 
dobi jače ispucana. Iglice su oko 1 cm duge, odozdo sa 

2 pruge pući, na rubu fino napiljene, a na vrhu i na bazi 
tupo ušiljene, na bazi najšire. Češeri su oko 2 cm dugi. 
Često se uzgaja kod nas u parkovima i nasadima. M. A. 

Uzgojna svojstva: K. č. uspijeva u području bukve na 
svježem i inače dobrom tlu. Raste dosta brzo, a zasjenu 
podnosi slično kao smreka. Drvo joj je bez smole, lako, 
mekano, trajnije od jelovine. A. P-ć. 

Kalifornijska cuga, T. heterophylla Sarg., odlikuje se 
uskom vitkom krošnjom, te kratkim i vodoravnim granama. 
Iglice su joj jednolično široke. Raste u primorskom po¬ 
dručju zapadnog dijela Sjeverne Amerike. U mladosti 
škodi joj vjetar i mraz. 

Japanska cuga, T. Sieboldii Carr., odlikuje se širokom 
krošnjom, dugim granama i obješenim grančicama. Iglice 
su joj oko 1,5 cm duge, cijela ruba, na vrhu srcoliko ure¬ 
zane. Uspijeva u području kitnjaka i brdske bukve. M. A. 

ČUGUJEV (ukraj. Čugujiv), grad u Ukrajini na desnoj 
obali Doneca, 40 km jugoistočno od Harkova, ima 20.000 
stan., koji žive od poljodjelstva. Kod Č. prelazi preko 
Doneca željeznička pruga Harkov—Kupjansk. Z. D-i. 

ČU-HSI (Hui an), * 1131, f 1200 pos. Kr., najznatniji 
predstavnik kineske filozofije za dinastije Sung iz kruga 
petero učitelja, koji se naziva sung-ju (-+■ Čeu-tse). Pola¬ 
zeći od Konfucijeve nauke razvija samostalne poglede u 
borbi s taoizmom (—> Laotse) i kineskim budizmom na 
jednu, a na drugu stranu sa školama, koje doduše kao i 
on grade na Konfucijevoj nauci, ali je drukčije shvaćaju 
i tumače; to je napose škola, koju je osnovao Hu an Kuo 
(1074—1138) i ona, koju je osnovao Su Hsiin (1009—1066). 
Glavni filozofijski pogledi njegovi izloženi su u onom 
dijelu sabranih njegovih spisa, koji nosi naslov Li Th'i t a 
raspravlja kozmološka pitanja o »dahu« kao građi svijeta 
i o »zakonu« kao pokretnoj sili ili volji svijeta, a u vezi 
s tim onda o čovjeku i njegovu položaju u kozmičkom 
procesu, o zakonima ljudskoga života, o krepostima (čovje¬ 
koljublju, pravednosti, poštovanju i uviđavnosti) i o odnosu 
prema vrhovnom principu stvaranja. Č-ova nauka zadobila 
je naročitu važnost nesamo po utjecaju u učenom krugu 
kineskom, nego i po tom, što je bila osnov školskim knji¬ 
gama, koje su je raširile u narodu (->- kineska filozofija). 

LIT.: Harlez, Le Tchou-tze-tsieh-yao ou les principes de la philo¬ 
sophie de Tchou-hi, Pariz 1886; Stanley Gali, Le philosophe Tchou-hi, 
Shan-gai 1894; H. Hackmann. Chines. Philosophie, Gesch. d. Philos. in 
Einzeldarstel. I., 5., Miinchen 1927; E. V. Zenker, Gesch. d. chines. 
Philosophie, I., Reichenberg 1926. A. B-a. 

ČUIĆ, fra Mijo, Bukovica (Duvno) 8. II. 1797, f Trav¬ 
nik 5. XI. 1844, franjevac. Učio u Ugarskoj, zatim bio 


učitelj redovničke mladeži, propovjednik i župnik po Bosni. 
Propovijedi ostale su mu u rukopisu, a I. F. Jukić izdao je 
njegov prijevod iz talijanskoga Život Isusa Kersta ... izva- 
djen i uredjen iz evangjeljah po Augustinu Kalmetu , 
Split 1848. 

LIT.: J. Jelenić, Bio-bibliografija franjevaca Bosne srebreničke Za¬ 
greb 1925. v! š 

ČUKA, Jakov, * Zaglav (na Dugom otoku, kod Zadra) 
15. VII. 1868, f Rim 1. X. 1928, književnik. Pučku školu, 
gimnaziju (na talijanskom jeziku) i teologiju učio u Zadru. 
Bogoslovske nauke nastavio i svršio u Rimu; tu položio i 
doktorat 1890. Služio u Zadru kao kapelan, biskupski 
tajnik, gimnazijski vjeroučitelj (1894—1904) i kanonik. 
G. 1924 postao prepozit kaptola u Splitu, 1926 rektor za¬ 
voda sv. Jeronima u Rimu. Pokopan u rodnome mjestu. 

Č. je u književnost ušao crticama i pripovijestima, koje 
je objavljivao u dalmatinskim časopisima i novinama (Iskra 
1886, Narodni list 1887). Napustivši pripovijetku dao se 
na kritiku i bio kroz desetak godina najplodniji i naj¬ 
ugledniji hrv. kritik. Prve ocjene tiskao u Narodnom 
listu 1887 (Vojnović, Draženović). U njima je na osnovi 
pogleda, koje je stekao proučavanjem talijanske knjiže¬ 
vnosti, ocjenjivao hrvatska književna djela sa stajališta 
realizma. O realizmu (s obzirom na roman) pisao je i opšir¬ 
niji sastavak (Narodni list 1888). Iza toga je književne 
kritike objavljivao u zadarskoj »Hrvatskoj«, zadarskoj 
»Iskri«, zadarskoj »Katoličkoj Dalmaciji«, Tresićevu »No¬ 
vom vijeku«, sarajevskoj »Nadi« i glavnim zagrebačkim 
književnim listovima (Vienac, Prosvjeta, Život). Kao tajnik 
Matice dalmatinske pokrenuo časopis Glasnik Matice dal¬ 
matinske (1901—03) i u njemu objavio velik broj ocjena i 
prikaza. 

Osnovna misao Č. kritičkoga rada bila je, da ispita i 
istakne prave umjetničke vrijednosti hrvatskih književnih 
djela i da provede reviziju ustaljenih pogleda o pojedinim 
hrvatskim književnicima. U velikom broju svojih referata 
i opširnijih studija Č. se dodirnuo gotovo svih znatnijih 
pojava u hrvatskoj književnosti svoga vremena (Kumičić, 
Đalski, Kranjčević, Buzolić, Martić, Leskovar). U hrvatsku 
je književnost sustavno unosio vidike evropske kritike, 
napose talijanske (Carducci, Bonghi, Nencioni) i francuske 
(Sainte-Beuve, Taine, France, Lemaitre). Potkraj svoje 
kritičarske djelatnosti ispitivao je etičko i nacionalno zna¬ 
čenje književnih pojava u vezi s mislima Brunetierea). 
Pored toga nastojao je upoznati hrvatsku publiku sa zna¬ 
tnijim evropskim piscima 19. st. (D’Annunzio, Nietzsche, 
Pascoli, Fogazzaro, Neera, Shelley, Taine). Pisao je i o 
nekim pojavama ruske književnosti. Najopsežniji su radovi 
ove vrste: Talijansko pjesništvo u 2. polovici našega vijeka , 
Vienac 1889; Talijanski roman , Iskra 1892; Književne radnje 
grofa Lava Tolstoja , Nada 1896; Vjerska , filozofska i mo¬ 
ralna djela Tolstojeva, Nada 1897. Najplodniji svoj rad 
razvio je u Č., kad je u Glasniku Matice dalmatinske 
referirao o svima važnijim pojavama u hrvatskoj i svjet¬ 
skim književnostima. 

Po idejama, koje je unosio u hrv. književnost i po 
utjecaju na hrv. književni život, Č. je osnivač hrv. mo¬ 
derne književne kritike i ujedno pionir kritike kao samo¬ 
stalne književne vrste. Najveću djelatnost razvio je u 
doba borbe između Starih i Mladih, nastojeći da istakne 
prave umjetničke vrijednosti bez obzira na književne 
grupe. Tako se zamjerio i jednoj i drugoj struji, a kad 
su stali dirati i u njegov svećenički stalež, prestao se baviti 
kritikom. 

Pored kritičkih sastavaka na hrv. jeziku Č. je pisao i 
na talijanskom. U tal. listovima pisao je o hrvatskim i 
srpskim piscima, Zmaju i Đalskome (Rassegna della let- 
teratura italiana e straniera, Rim 1889; Fanfulla della Do- 
menica, Rim 1892). Kušao je svoje članke o hrvatskoj knji¬ 
ževnosti proturati i u francuske časopise (Revue de deux 
mondes), ali u tome nije uspio. Poznavajući dobro tal. 
jezik i književnost, on je u tal. listovima ocjenjivao i tal. 
književna djela (Roma letteraria, 1893). I jedan dio nje¬ 
gove studije o Tolstoju prvobitno je napisan na tal. jeziku 
i tako tiskan (La Fanfulla della Domenica, Rim 1894). 

Iako se aktivno prestao baviti kritikom hrv. književnih 
djela 1903, Č. je i dalje pisao rasprave o različitim kul¬ 
turnim, vjerskim i nacionalnim pitanjima. U Smotri dal¬ 
matinskoj tiskao je na tal. jeziku putopise (Attraverso la 
Scandinavia , 1908 i 1909, Impressioni del Belgio , Ricordi 
di Olanda , 1910); u zadarskom listu II popolo prikaz hrv. 

književnosti u Dalmaciji (La letteratura croata della Dal- 
mazia, 1909). Zasebno je izdao Instructio super jure matri - 
moniali , Split 1925. U dnevnim listovima i časopisima 
(Obzor, Katolički list, Adriatico jugoslavo, Hrvatska u 
Zagrebu, II popolo i Narodni list u Zadru, Novo doba u 
Splitu, Samouprava i Novi život u Beogradu) tiskao je 
veći broj raznovrsnih članaka. 

Kritičke sastave potpisivao je Č. pseudonimom Jakša 
Čedomil, a usto katkad upotrebljavao pseudonim Paško 
Zagorčić te različite šifre (J. Č., P. Z., D. C. i t. d.). U 
cjelini svoga rada bio je Č. veoma plodan i mnogostruk. 
Od velikoga se rada i razbolio, ali za života nije doživio 
priznanje, kakvo je zasluživao, te nije mogao izdati ni 
jedne knjige kritičkih spisa. 

LIT.: Autobiografija, Korablja, Split 1929; A. Petravić, Treće studije i 
portreti, 1917; A. Barac, Hrvatska književna kritika, 1938; Jurin, Hrvatski 
književni zbornik, Zagreb 1940 s bibliografijom Č. radova; A. R. Glavaš, 
Č. J., Zagreb 1942. A. B-c. 

ČUKČA, poluotok, najistočniji dio Azije. Na zapadu je 
ograničen crtom između zaliva Čauna i rijeke Anadira. 
Južni dio poluotoka Čukča zaprema Anadirsko gorje, a 
na sjeveru je drugi planinski greben, tako da ravnih kra¬ 
jina ima samo na obali. Cio je poluotok pokrit tundrama. 
Na obali žive Čukči (oko 15.000) i Eskimi, dok je unu¬ 
trašnjost gotovo nenaseljena. Z. D-i. 

ČUKČI su narod na istoimenom poluotoku na skrajnjem 
sjeveroistoku Sibirije i broje oko 15.000 duša, a pripadaju 
među rijetke sibirske narode, koji su u porastu. Sami se 
nazivaju Luoravetlat (»pravi ljudi«). 

Jezik ih povezuje s južnim susjedima Korjacima i Kamčadalima, 
a u ostaloj su duhovnoj kulturi blizu i Jukagirima na zapadu; svi 
zajedno sačinjavaju sjeveroistočne »Paleosibirce« (v.). Jezičnu za¬ 
jednicu prvih triju navedenih naroda udružuje nadalje s jezicima Indi¬ 
janaca sjeverne i srednje Amerike t. z\. inkorporiranje, uključivanje 
različitih dijelova rečenice u jednu određenu riječ. Posebno je značajno 
za jezik C-a, da žene imadu vlastiti izgovor, što uz spomenute dvo¬ 
struke veze sa susjednim narodima i na mješavinu njihove kulture. 

Gospodarstveno se dijele u primorske sjedilačke lovce 
morskih sisavaca (tuljana, morževa, kitova) i u nomadske 
uzgajače sobova (oko 12.000). Oružje je prvih luk i stre¬ 
lica, koplje, harpuna, a drugih laso i bola (v.). Stočarstvo 
je treća i najmlađa komponenta i potječe iz zapadne Sibi¬ 
rije. Jukagiri i Č. su se naime prije provale Tunguza Even- 
ki i Turaka Jakuta u istočnu Sibiriju protezali mnogo dalje 
na zapad (svakako do Lene, a možda i do Jeniseja), kao 
što su opet Č. najistočniji autohtoni član uzgajača sobova 
i stočara uopće. Šire su socijalne jedinice: kod stočara 
»tabor« od 2 do 6 (srodnih) obitelji uz najmljene pastire 
po načelu »jedan tabor — jedno stado«; kod lovaca pak 
selo osnovano na teritorijskom načelu bez obiteljske po¬ 
vezanosti, a unutar sela po nekoliko »punih čamaca«, svaki 
sa 8 ili 9 članova lovačke posade, koji su najbliži srodnici 
vlasnika čamca i s njime dijele lovinu. Danas svi imadu 
isti temeljni tip stana: vrstu šatora, kružna, kožom pokri¬ 
vena, sa zasebnim stožastim krovom, u kojem je šatoru 
još ugrađena škrinji slična »unutarnja prostorija«. To je 
očito kombinacija dvaju različitih tipova. Uistinu se kod 
primoraca na mnogim mjestima susreću ruševine četvero- 
ugaonih i napola u zemlju spuštenih kuća (sa svedenim 
krovom), kakve još danas grade Korjaci i Kamčadali. 
Svijetlo i toplinu daje životinjska mast, koja gori u ka¬ 
menim posudama (slično kao kod Eskima, s kojih mlađim, 
neoeskimskim slojem kulture imadu dosta zajedničkih 
dobara). O braku, obredima vjenčanja, bračnom moralu 
i o negativnom utjecaju mitskih nazora i magičkih običaja 
u tom pogledu kod Č. već je dosta rečeno na drugom 
mjestu (—Brak: Kritička povijest. Srednji primitivni na¬ 
rodi: Lovci-obrtnici). Inače upravo njihova mitika, magija 
i religija kao i pripadne brojne svetkovine najbolje osvjet¬ 
ljuju sastavne elemente njihove kulture. Najviše se ističe 
kult Sunca, i to sasvim svoje vrste: Č. razlikuju u njegovu 
danjem i noćnom ophodu 22 »položaja« kao zasebna per¬ 
sonificirana bića, kojima prinose žrtve. Taj ih izraziti sola- 
rizam pridružuje Jukagirima i predstavlja izvornu mitiku 
i religiju lovaca-obrtnika. Uporedo se očituje veoma raz¬ 
vijeni animizam (v.), pače do krajnosti vjerovanja, da »sve 
živi«, i mrtvi predmeti (na pr. oruđe — isp. isto takvo 
vjerovanje u Bataka na Sumatri); s animizmom samani- 
zam, t. j. spiritističke čarobnjaštvo, a i zaokruženi sistem 
priča o Velikom Gavranu (Mjesecu), koji potječe od Kam- 
čadala i Korjaka, gdje se on izričito naziva praocem i 
prvim šamanom. Sasvim u pozadini ostaje kod Č. ideja 


Najvišeg Bića, stvoritelja i gospodara svijeta, i to pod 
različnim imenima. 

Spomenuti miti i magija izvorno su dobro primitivnih i u Sibiriji 
degeneriranih biljogojaca (priče o Gavranu dadu se slijediti od Su¬ 
matre preko Beringovih vrata sve do Kalifornije). Istoj komponenti 
pripada većina velikih godišnjih svetkovina i primorskih i stočarskih 
Ć., a u nekima se uza sve prilagođivanje njihovu različitom go¬ 
spodarstvu još jasno ističu obredi šamanističkih tajnih društava, kakva 
imadu na pr. Indijani zapadne Kanade i južne Alaske, i kojih ostatci 
postoje ne samo kod alaskanskih Neo-Eskima i starih Aleuta nego 
također kod Korjaka, Kamčadala i Japanaca. 

Imena pak Najvišeg Bića susreću se u sjeveroistočnoj Sibiriji i 
daleko izvan njezinih granica, sve do centralnih Eskima na istok 
i do Samojeda na zapad. Ta ideja uz neke obrede potječe ovdje 
djelomice od arktičnog ogranka prakulturnih lovaca, djelomice pak 
od sibirskih nomadskih stočara, koji su neposredno proizašli iz toga 
ogranka. 

Tako Č. posjeduju čitav kompendij primitivnih kultura, 
što je i razumljivo, jer prebivaju, tako reći, na mostu 
između Azije i Amerike, preko kojega su prešle ili do 
kojega su bar doprle seobe najrazličitijih naroda. 

LIT.: The Jesup North Pacific Expedition, Vol. VII i VIII (W. 
Bogoras), New York-Leiden 1909 i 1913; Trudy po lingvistikje, sv. 
III/3 (V. Bogoraz), Moskva-Leningrad 1934. A. G.-s. 

ČUKER, položaj na rijeci Zrmanji, od Mokrog Polja na 
5, nedaleko Kegal-grada. Tu je 1930 Hrvatsko starinarsko 
društvo u Kninu otkopalo ranobizantski castrum, koji je 
branio pristup u sjevernu Dalmaciju kroz dolinu Zrmanje. 
Taj castrum dio je kasnoga limesa, niza rimskih pogra¬ 
ničnih utvrda, koje su branile pristup u Italiju i u Pri¬ 
morje. Tom obrambenom sustavu pripada slični castrum 
kod Brežica i kaštel Mogorjelo, koji zatvara ulaz u Nere¬ 
tvansku dolinu. Castrum ima dvostruk jak bedem, sobice 
za vojnike, koje se naslanjaju na bedem, dvorište i crkvicu. 
Od ovih kasnoantičkih castra razvila se ranosredovječna 
utvrda. P. P-š. 

ČUKOVSKI, 1. Kornej I., * 1882, ruski književni kritičar 
i pjesnik. Bavi se proučavanjem dječjeg jezika, piše o djeci 
i za djecu. Talentiran je, originalan, paradoksalan, oštar, 
impulzivan; ide samostalnim putem. U tisku javlja se 
1901. Od njegovih brojnih knjiga treba spomenuti: Od 
Čehova do naših dnej, Kritičeskie razskazy , O Leonide 
Andreeve, Lica i maski , Knjiga o Bloke, Dvje duši Gor- 
kago f Malenjkie djeti. Od njegovih su dječjih knjiga naj¬ 
popularniji: Krokodil , Mojdodyr y Putanica, Čepušinka. N. F. 

2. Nikolaj K., ruski pisac (sin Korneja Č.), član knji¬ 
ževne skupine »Serapionova braća«. Darovit pisac, vrstan 
književni tehnik. Počeo je kao pjesnik i izdao knjigu 
pjesama (pod pseudonimom N. Radiščev), a zatim napisao 
niz dječjih knjiga i romana Slava. N. F. 

ČULA Osjetila. 

ČULE, Petar, Kruševo kod Mostara 18. II. 1898, bi¬ 
skup i pisac. Učio gimnaziju u Travniku, filozofiju i teo¬ 
logiju u Sarajevu, Louvainu i Innsbrucku, gdje je položio 
doktorat bogoslovlja 1923. Zaređen za svećenika 1920 služi 
u Mostaru kao prefekt Napretkova konvikta, profesor 
gimnazije i arhivar bisk. ordinarijata. Po smrti O. A. Mi¬ 
šića imenovan je mostarsko-duvanjskim i trebinjskim bi¬ 
skupom 15. IV. 1942 i posvećen usred strahota, koje je 
upravo proživljavala njegova biskupija. 

Č. je dobar govornik, prosvjetni radnik i pisac. Osim 
zapaženih članaka u Životu, Vrhbosni i Glasniku prof. 
društva piše Misli velikih umova o Bogu i vjeri (Mostar 
1925), Misli velikih umova o Kristu i katol. Crkvi (Mo¬ 
star 1926) i Kršćanski nauk (dosada desetak izdanja). en¬ 
gleskog je preveo F. I. Campbella Povijest Isusovačkog 
Reda (1—2 sv., Zagreb 1941—42). K. D-ć. 

ČULIĆ, 1. Inocencije, * Split jamačno 1782, f Dubrovnik 
9. VI. 1852, franjevac, sakupljač naših starih književnih 
djela. Izučio filozofijske i teologijske nauke u Italiji. 
G. 1806 dođe u Dubrovnik, i tu postane profesor u franje¬ 
vačkom bogoslovskom učilištu. Kroz dugi niz godina sa¬ 
kupljao je blago dubrovačke hrvatske književnosti, koja 
je kolala u rukopisu od ruke do ruke i tako je spasio od 
propasti. Kako sam nije dospio srediti te rukopise i na¬ 
pisati katalog, učinio je to uz pomoć franjevaca I. Kaznačić 
i tiskao katalog pod naslovom Bihlioteca di fra Innocenzo 
Ciulich nella libreria de’ P. P. Francescani di Ragusa , Zadar 
1860. U tome popisu ima 1.192 rukopisa i 1904 rijetkih ti¬ 
skopisa, koji su danas najdragocjeniji dio franjevačke 
knjižnice. Osim toga Č. je ostavio Raccolta di varie poesie. 
Tu su pjesme različitih autora na hrvatskom, talijanskom 
i latinskom jeziku. Napisao je i Vita Petri Ignatii de Sorgo 
Commentarium de vita et rebus gestis P. Benigni Albertini, 

episc. Scodrensis i nekoliko prigodnih epigrama na latin¬ 
skom jeziku. U zadarskom državnom arhivu nalazi se bo¬ 
gata epistolarna korespondencija o. Čulića. Ona je od 
osobite važnosti za političku i nacionalnu povijest Dalma¬ 
cije pod Austrijom od g. 1818—52, 

LIT.: Necrologium Fratrum Minorum Provinciae S. P. Francisci 
Ragusii, Quaracehi, 1917; G. Pulić, Prefazione alla Biblioteca di lnno- 
cenzo Čulić, Zadar 1860; J. Bersa, Dubrovačke slike i prilike 1800— 
1880 , Zagreb 1940. U. T-a. 

2. Matej, * Split 9. IX. 1749, + Split 1. XI. 1829, splitski 
kanonik. Kad su isusovci ostavili Split 1771, predali su mu 
rukopis hrvatskih propovijedi Ardelija della Belle koje 
je Č. tiskao 1805 u Mlecima kao Razgovori i propovidanja 
oca A. d. B. prenijevši ih u ikavski govor. Istodobno je 
ondje tiskao Pisne duhovne različne sastavljene od niki 
mnogo post . crkovnjakov. Ovo je zbirka pučke duhovne 
lirike za svece i blagdane u godini, većinom pokupljena iz 
različnih knjiga, osobito iz Pisni duhovnih P. Kneževića 
(1765). Pjesme su dobrim dijelom izrađene po metričkim 
kalupima latinskih crkvenih pjesama. V. Š. 

ĆULIM, rijeka u zap. Sibiriji, desni pritok Oba, dug je 
1775 km. Pri visokom vodostaju plovan je od ušća do 
Ačinska na sibirskoj željeznici (1000 km). Oko gornjeg 
toka ima nalazišta zlata, olova i kamenog ugljena (dio 
Kuzneckog basena). Z. D-i. 

ČUMIĆ, Aćim, ^ Trešnjevica 1836, f Kusatak 27. VII. 
1901, srpski političar i državnik. Neko je vrijeme bio pro¬ 
fesor na gimnaziji i činovnik suda. G. 1865 postaje profesor 
kaznenoga prava na Velikoj školi u Beogradu, ali se uskoro 
daje na politiku. G. 1873 ulazi u vladu J. Marinovića, a 
1874 sastavlja sam vladu (do siječnja 1875). Te su dvije 
vlade bile dosta slobodoumne i donijele značajne izmjene 
u Srbiji. G. 1878 u vezi s Topolskom bunom osuđen je na 
smrt pa poslije pomilovan. Kad je pušten iz zatvora (1880), 
napušta politiku. Bio je dobar govornik. 

LIT.: Godišnjak SKA, 15; S. Jovanović, Vlada Milana Obrenovića, 
Beograd 1926. J. D. M. 

ČULKOV, Georgij I., ^ 1897, f 1939, ruski pisac. Ista¬ 
kao se kao pjesnik, pripovjedač, kritičar i povjesničar 
književnosti. Simbolist je i osnivač »mističkog anarhizma« 
kao samostalne grane simbolizma. Zanimljive su njegove 
knjige: Kremnistyj putj f Posljednjaja Ijubov Tjutčeva , 
Gody stranstvij. Sabrana su mu djela izišla u 5 sv. (Pe- 
trograd 1909—11). N. F. 

ČUNGAR ili Gradina Čungar, veliki pretpovijesni 
nasip kod Osredka, sjeverozapadno od Cazina u bosanskoj 
Krajini, gdje je u prvo željezno doba bilo utvrđeno na¬ 
selje. Tu je nađena i grobnica sa skeletom odrasla čovjeka, 

a s obje strane po je¬ 
dan dječji skelet. Do 
nogu muškarca bila je 
vrlo dobro sačuvana 
brončana kaciga sta¬ 
rijeg etruščanskog ti¬ 
pa, donesena jama¬ 
čno iz gornje Italije, 
a jednaka je takvim 
kacigama iz Kranjske 
(Idrija, Baća i Derna- 
va), pa onima, što su 
nađene kod Negana 
n D. Štajerskoj, na¬ 
dalje nekim kaciga¬ 
ma iz Etrurije i Hall- 
stadta te onoj glasovitoj kacigi, što jiu je Hijeron poslao 
kao zavjetni dar Zeusovu hramu u Olimpiji. Čungarska je 
kaciga iz 6. st. pos. Kr., na što nas upućuje ulomak jedne 
srednjoitalske fibule s tri zrnaste izbočine. Ostali su nalazi 
naseobinski iz prve željezne dobe, a sastoje se od koštanog, 
rožnog i željeznog oruđa pa od velike množine hrbina lo- 
naca te manjih posuda, kakvih se našlo u Glasincu i 
Sobunaru. Ć. T. 

ČUNG-KING (Chungking), grad u kineskoj pokrajini 
Sečuan, ima 635.000 stan. (1936). Nalazi se na ušću plovne 
rijeke Kialing-Kianga u Jangtsekiang. Č. ima parobrodar¬ 
sku vezu, te je ugovorna luka, otvorena međunarodnoj 
trgovini. Gornji dio grada nalazi se 60 m iznad rijeke, i do 
njeg se dolazi strmim i stepeničastim ulicama. Donji je 
gr?d neposredno uz rijeku i svake godine biva potpuno 
poplavljen, budući da voda u Jangtsekiangu naraste za 22 
m. Središte je trgovine za zapadnu Kinu. U ratu s Japa¬ 


nom prenio je Čangkajšek u Č. sjedište svoje vlade, kad 
su Japanci zaposjeli Hankau, pa je tada i broj njegova 
pučanstva, veleobrta i t. d. znatno porastao. 

LIT.: G. Wegener, Das Chinesische Reich, u Klute, Hdbuch d. geog. 
Wissenschaft, Potsdam. Z. D-i. 

ČUNOSJEČNICE (sjekotine stošca, konike). Za te kri¬ 
vulje postoje različite definicije, od kojih ćemo navesti 
najglavnije vremenskim redom, čime ćemo ujedno ozna¬ 
čiti najvažnije povijesne momente iz razvoja nauke o ču- 
nosječnicama. 

1. Grčki geometar Menehmo (oko 350 pr. Kr.), za koga 
se općenito drži, da je pronašao čunosječnice u svrhu rje¬ 
šavanja t. zv. delskog problema (v.), poznaje tri vrsti tih 
krivulja, i to kao presjeke rotacionog čunja (v.) ili stošca 
s nekom ravninom, koja je okomita na jednoj izvodnici 
stošca. To su t. zv. presjek oštrokutnog , pravokutnog 
i kosokutnog stošca , gdje se ovi nazivi odnose na kut, 
što ga ima osni presjek stošca na vrhu^ dakle na t. zv. 
otvor stošca. U si. 1. predočena su ta tri stošca s pomoću 
svojih osnih presjeka (dakle »u profilu«), a pripadni pre¬ 



sjeci jače izvučenom dužinom. To su zapravo elipsa , pa¬ 
rabola i hiperbola , ali ti nazivi još ne dolaze kod Me- 
nehma. Skupno ime »čunosječnice« odgovara njihovu po¬ 
stanju. 

2. Apolonije iz Perge (v.), koji je napisao izvanredno 
važno i sjajno djelo o čunosječnicama u 8 knjiga, definira 
na početku toga djela te krivulje isto tako prostorno, t. j. 
kao presjeke stošca i ravnine, ali je napredak prema Me- 
nehmu najprije u tome, što se ne ograničuje na rotacioni 
stožac, nego radi i s kosim kružnim stošcem, a onda u 
tome, što kod hiperboličnog presjeka uzima potpun sto¬ 
žac tako, da dobiva obadvije grane krivulje, a ne samo 
jednu kao Menehmo. No još je važnija treća novost kod 
Apolonija, koja se sastoji u tome, što on te krivulje s po¬ 
moću njihova prostornog postanja definira i planimetrijski, 
t. j. kao krivulje u ravnini. Pri tom pak dolazi za svaku 
od tih krivulja do izvjesne jednadžbe (danas te jednadžbe 
zovemo tjemenim jednadžbama), u kojoj se javlja na 
desnoj strani izvjesni nedostatak (ellenpis), jednakost 
(nagapoirj), odnosno pretičak {vnep^olrj), a po ovima su onda 
te krivulje dobile svoja imena, koja su im trajno ostala. 
U današnjem našem pisanju glase te jednadžbe po redu: 

y 2 —2px — qx 2 , y 2 =2px, y 2 = 2px+qx 2 f 

te odgovaraju si. 2, 3, 4. Tu su p i q posve određene ve¬ 
ličine, koje potječu od smještaja dotične čunosječnice na 



stošcu, ili točnije, od smještaja presječne ravnine prema 
stošcu. Prva jednadžba veli, da kvadratu sa stranicom 
y=QE nedostaje pravokutnik sa stranicama x=OQ i qx, 

pa da bude jednak pravokutniku sa stranicama x=OQ i 
2p; druga veli, da je kvadrat sa stranicom y=QP upravo 
jednak ovom pravokutniku, a treća, da kvadrat sa stra¬ 
nicom y=QH premašuje taj pravokutnik za pravokutnik 
sa stranicama x=OQ i qx. Veličina 2p zove se parametar 
(Mydorge 1631) ili latus rectum, a veličina ^ latus trans- 

versum (kod elipse je to velika, kod hiperbole glavna os); 
ova su dva posljednja tehnička naziva latinski prijevod 
odnosnih naziva, koje ima već Apolonije. 

3. Grčki geometar Papo iz Aleksandrije (oko 300 pos. 
Kr.) u VII. knjizi svoga djela £vvaya>yrj ili Collectiones 

(»Zbirka«, koja u 8 knj. sa¬ 
država izvadke i komentare 
glavnih tadanjih matemati¬ 
čkih djela) daje ovu defini¬ 
ciju: čunosječnica je geome¬ 
trijsko mjesto točaka, od 
kojih svaka ima to svojstvo, 

^ da je omjer k njezinih uda¬ 
ljenosti od čvrste točke F i 
od čvrstog pravca r kon¬ 
stantan, te imamo elipsu, 
parabolu, odnosno hiperbolu 
prema tome, je li k manje, 
jednako ili veće od 1. Čvr¬ 
sta točka F zove se fokus 

ili žarište (poznaje ju već Apolonije, ali samo za elipsu 
i hiperbolu, a naziv je dao Kepler 1604), a čvrsti pravac 
r direktrisa ili ravnalica (pojam od Papa, naziv od J. de 
W itta 1658). 

Ovu je definiciju Ruđer Bošković u djelu Sectionum co- 
nicarum elementa, izašlom g. 1754. u Rimu kao III. svezak 
skupnoga djela Elementa universae Matheseos, uzeo kao 
ishodište čitave svoje teorije tih krivulja, te je ovu izveo 
i proveo dosljedno na način Apolonijev (t. j. bez sredstava 
analitičke geometrije, dakle čisto geometrijski). Pri tom je 
(u §-u 140) uveo pojam (kasnije tako nazvane) generacione 
kružnice. Ovo Boškovićevo djelo o čunosječnicama treba 
smatrati zaključnim i najdotjeranijim djelom u nizu sin¬ 
tetičkih, t. j. čisto geometrijskih obrađivanja tih krivulja, 
dok je Eulerovo djelo Introduclio in Analysin infinitorum 
(izašlo 1748), u svom II. svesku, prva sustavna obradba 
čunosječnica s pomoću metoda analitičke geometrije. 

4. Francuski matematičar G. Desargues razvio je u djelu 
Brouillon project d’une atteinte aux ćvenemens des ren- 
contres d’un cone avec un plan (Pariz 1639) teoriju čuno¬ 
sječnica kao centralnih projekcija kružnice. Dakle se za¬ 
pravo vraća na staru Apolonijevu definiciju tih krivulja 
(ravni presjeci kružnog stošca). No Desarguesovo djelo 
znači izvanredno važan napredak u razvoju nauke o čuno¬ 
sječnicama zbog općenitosti svojih shvaćanja i važnosti 
rezultata. Od osobite je važnosti to, što je D. uveo u geo¬ 
metrijska razmatranja pojam neizmjerno daleke točke (ali 
ne neizmjerno dalekog pravca!). 

5. Francuz Ph. de la Hire u djelu Nouveaux elemens des 
sections coniques (Pariz 1679) uzima kao prvi na čelo svoje 
teorije čunosječnica definiciju, po kojoj je elipsa (odnosno 
hiperbola) geometrijsko mjesto točaka, od kojih svaka 
ima to svojstvo, da je zbroj (razlika) njezinih udaljenosti 
od dvije čvrste točke F l9 F 0 stalan (to svojstvo zna već 
Apolonije u 3. knjizi svojih Konika). Točke F , F„ su fo¬ 
kusi, a onaj stalni zbroj »provodnica« točke elipse je du¬ 
ljina velike osi, a razlika kod hiperbole duljina glavne osi. 
Praktičnu primjenu toga svojstva poznaje već Antemije 
iz Bizanta (6. st. po Kr.) u obliku konstrukcije elipse 
s pomoću konopca, a Descartes ju 1637 zove vrtlarskom 
konstrukcijom. 

F. Lacroix je tu definiciju g. 1798 u djelu Cours de ma- 
thematiques, sv. IV., izrazio analitički u obliku jednadžbe 
b * 2 * 4 5 x 2 + a 2 y 2 = a 2 b 2 , odnosno b 2 x 2 — a 2 y 2 — a 2 b 2 , 
gdje su a, b mjerni brojevi poluosi CM, resp. OC (si. 5, 6). 
Otada je to svojstvo elipse, odnosno hiperbole, ostalo kao 
najomiljelije definiciono svojstvo za obrađivanje tih dviju 
čunosječnica, te se uzima i u srednjim školama. Oblik 





javlja se prvi put u djelu G. Lame, Examen des differen- 
tes methodes employees pour resoudre les problemes de 
geometrie (Pariz 1818). 

Svezu te definicije s onim iskonskim izvođenjem čuno¬ 
sječnica kao ravnih presjeka stošca otkrio je g. 1822 bel¬ 
gijski matematičar P. Dandelin. Ako naime rotacioni sto- 
žac presiječemo nekom ravninom u čunosječnici, pak odre¬ 



dimo one stošcu upisane kugle, koje diraju tu presječnu 
ravninu, tada su dirališta upravo fokusi presječne čuno- 
sječnice (si. 7, 8, 9), jer se vrlo lako izvede, da je zbroj 
provodnica kod elipse, odnosno razlika, kod hiperbole, kon¬ 
stantna. No iz istih prostornih figura možemo izvesti i 
Papovo svojstvo, spomenuto u točki 3. Svaka od onih upi¬ 
sanih kugala dira naime stožac uzduž kružnice, kojoj je 




ravnina usporedna s bazom stošca, a presječnica te ravnine 
s ravninom čunosječnice upravo je ravnalica te krivulje 
(u slikama idu te ravnalice točkama R v R„ R okomito na 
ravninu papira). 

6. Sve dosadašnje definicije čunosječnica bile su više ili 
manje očito u svezi sa stošcem, na kojem se one nalaze 
kao presjeci. Sada ćemo dati još dvije definicije, koje 
nemaju nikakve sveze sa stošcem, nego su čisto planime- 
trijske. Prvu od njih dao je J. Steiner u djelu Systema- 



S' 



tische Entwickelung der Abhangigkeit geometrischer Ge- 
stalten von einander (Berlin 1832), te glasi: Čunosječnica 
je geometrijsko mjesto sjecišta korespondentnih pravaca 
dvaju projektivnih pramena (si. 10). To je shvaćanje t. zv. 
projektivne geometrije (v.), koju je osnovao V. Poncelei 
svojim djelom Traite des proprietes projectives des figures 
(Pariz 1822), gdje projektivno srodstvo ili projektivitet (v.) 
fundira s pomoću centralne projekcije, dok ga Steiner, na- 

dovezujući na Mobiusa, definira s pomoću jednakosti dvo- 
omjera (v.) korespondentnih četveraca. 

U projektivnoj geometriji može se čunosječnica defini¬ 
rati i kao anvelopa svojih tangenata, pak je u tom smislu 
ona generirana s pomoću dva projektivna niza g (A, B, C,...), 
si. 11. To je izvođenje dualno onome s po¬ 
moću dva projektivna pramena, a princip dualiteta, koji 
je za projektivnu geometriju, dakle i za teoriju čuno¬ 
sječnica, od fundamentalne važnosti, spoznao je prvi Pon- 
celet , dok ga je Gergonne 1827—29 utvrdio općeno, a Mo- 
bius 1827 i Pliicker 1830 dadoše mu najopćeniji oblik. 



SI. 11. 

7. Druga projektivna definicija čunosječnica osniva se 
na pojmu korelacije, koji je uveo u nauku A. F. Mobius 
u djelu Der barycentrische Calcul (Leipzig 1827), a koji se 
sastoji u ovome: Između dviju ravnina postoji srodstvo, 
po kojemu je a) svakoj točki jedne ravnine pridružen posve 
određeni pravac druge i obrnuto, te b) točkama nekog 
pravca jedne pridruženi su pravci nekog pramena druge. 
Ako te dvije ravnine položimo jednu na drugu, tada mo¬ 
žemo pitati, postoji li točka u ravnini, koja leži na svom 
korelativno korespondentnom pravcu i dualno, postoji li 
pravac, koji ide svojom korelativno korespondentnom 
točkom. Na osnovu toga definirao je Chr. v. Staudt u djelu 
Geometrie der Lage (Niirnberg (1847) čunosječnicu kao 
skup točaka, koje imaju to svojstvo, da su incidentne sa 
svojim korelativno korespondentnim pravcima, resp. kao 
anvelopu pravaca, koji su incidentni sa svojim korelativno 
korespondentnim točkama (incidenca točke i pravca znači, 
da točka leži na pravcu, odnosno, da pravac ide točkom). 
Općeno su te dvije čunosječnice za zadanu kolokalnu (t. j. 
u istoj ravnini) korelaciju međusobno različite; ako su 
istovjetne, tada se korelacija zove involutorna ili polaritet. 

Ovom je definicijom postignut vrhunac u geometrijskom 
izvođenju čunosječnica, pak nam sada preostaje još da 
prikažemo uglavnom samu teoriju čunosječnica. Ova nam 
se očituje u dva oblika: sintetičkom i analitičkom. U pret¬ 
hodnom prikazu različitih definicija čunosječnica (u kojem 
je sadržan već i dobar dio povijesnog razvoja teorije čuno¬ 
sječnica) uglavnom smo postupali sintetički, čisto geome¬ 
trijski, pak ćemo zato teoriju čunosječnica dati u anali¬ 
tičkoj metodi. 

Da bi se obuhvatila sva svojstva čunosječnica, treba ra¬ 
diti s općenim projektivnim koordinatama x ± : x 0 : x 3 u 
ravnini (-> koordinate), jer one u jednu ruku zbog svoje 
homogenosti omogućuju savršenu simetričnost formula, a 
u drugu ruku dopuštaju specijalizaciju u afine i ekviformne 
koordinate (—> koordinate). S pomoću projektivnih koordi¬ 
nata moći će se analitički opisati ili izraziti sva t. zv. pro- 
jektivna svojstva čunosječnica, t. j. svojstva, koja ostaju 
uščuvana, ako čunosječnicu projiciramo centralno na neku 
drugu ravninu; afine koordinate prirodni su analitički 
aparat za obrađivanje svih onih svojstava čunosječnica, 
koja ostaju nepromijenjena kod paralelnog projiciranja, 
dakle svojstva, koja se osnivaju na paralelizmu, dok su 
ekviformne koordinate (to su obične Kartezijeve koordi¬ 
nate) adekvatni instrument za istraživanje svojstava, koja 
su u bitnoj svezi s ortogonalitetom ili okomitošću u 
ravnini. 

Kakogod definirali čunosječnice (a osobito to vrijedi za 
definicije 6 i 7), uvijek će njihova jednadžba u projektiv¬ 
nim koordinatama glasiti 

f(x,x)=a llXl *+a 22 jc 2 2 + a 33 x 3 *+2a„ 3 x.,x s + (1) 

+ 2 a ' 61 X S X l + 2 a i 2 X l X 2 = 0 ’ 


gdje su veličine a ik poznati realni brojevi, a x 19 x 2 , x s 
varijabilne koordinate kurentne točke P na čunosječnici. 
Ta je jednadžba 2. stupnja u tim kordinatama, pak će zato 
sa svakom linearnom jednadžbom 


tc- jc_-rc' x n 


gdje su c/ poznate konstante, imati dva rješenja zajednička. 
No ta linearna jednadžba geometrijski znači neki pravac, 
pak će ona dva rješenja biti koordinate sjecišta čuno- 
sječnice^ i toga pravca. Dakle svaki pravac ravnine siječe 
čunosječnicu u dvije točke, a zbog toga se svojstva čuno¬ 
sječnice zovu krivulje 2. reda. 

U jednadžbi (1) dolazi 6 konstanata, ali ih je samo 5 
bitnih, jer s jednom od njih možemo cijelu jednadžbu 
razdijeliti, pak zadati samo njihove omjere. Odatle slijedi, 
da je krivulja 2. reda određena sa svojih 5 točaka, što je 
našao već Papo čisto geometrijskim putem. S pomoću 
same jednadžbe (1) može se dokazati osobito važni Pasca- 
lov stavak: ako je šesterovrh upisan u krivulju 2. reda, tada 
sjecišta triju parova suprotnih stranica leže na jednom 
istom pravcu, koji se zove Pascalov pravac (B. Pascal, Essay 
pour les Coniques, Pariz 1640). Njegov dualni stavak o 
opisanom šesterostranu našao je Ch. Brianchon g. 1810. 

Na osnovu jednadžbe (1) dade se provesti vrlo pre¬ 
gledno i klasifikacija čunosječnica, t. j. određivanje svih 
mogućih vrsta njihovih, uključivo i one, gdje čunosječnica 
degenerira raspadajući se u dva pravca. Te se vrsti mogu 
uostalom naći i s pomoću onog iskonskog postanka tih 
krivulja, naime s pomoću sječenja čunja ravninom. 

Za čitavo daljnje analitičko ispitivanje čunosječnica od 
osnovne je važnosti postupak, koji j e uveo F. Joachims- 
thal g. 1846, a sastoji se u ovome: ako su P'(x 1 ': x 2 ': x '), 
P ( x i : x 2 : x 3 ") dvije točke ravnine, tada tri broja 
A j ^ x i * X 2 ^ X 2 » x 3 —^ x "> gdje je X neki po volji 

odabrani broj, znače koordi¬ 
nate neke točke Q na pravcu 
PP", pak varirajući taj broj 
X (koji se zove parametar, ali 
nema nikakve sveze s para¬ 
metrom iz točke 2) na sve 
moguće načine dobivamo sve 
točke pravca PP". Želimo li 
SI. 12. sada, da točka Q leži na ču¬ 

nosječnici (1), morat će po 
općenom načelu analitičke geometrije koordinate te točke 
zadovoljavati jednadžbu te krivulje, t. j. mora biti 
f(x — Xx", x—Xx") = a 11 (x 1 '—Xx 1 ") 2 + . 

+ 2a J X l — W) ( X 2 — lx /) = 0. 

Ako to razvijemo i sredimo po potencijama od X, dobivamo 
jednadžbu 

f(x', x)—2X ■ f(X, x ")+X 2 • f(x", x") =0, (3) 

gdje su f(x',x'), f(x",x") izrazi kao u (1) samo pisani za 
koordinate : x 2 ' : x 3 , resp. Xl " : x" : x" mjesto za koor¬ 
dinate x 1 :x 2 - x 2 , dok je veličina f(x',x") dana formulom 
i[x, x 'p=a ll x i x^ + a x 2 'x,;' + ax 3 x.:+ a ,jx 2 'x 3 +x 3 x. 2 ") 

+ a si( x 3 x i +x i x a ) + a J x i x 2 + x 2 \ ). ( 4 ) 

Taj se izraz f(x,x") zove polarna forma kvadratne forme 
f( x > x ) (-► forme). Rješenja kvadratne jednadžbe (3) glase 

f(x',x")± [/ f(x , x")*—f(x,x):f(x\ć r ) 



Xl, 2 = - 


(5) 


f( x '\x") 

pak su točke A ( x i~K x i' :x 2~\ x 2 : x ;~\ x ;), B( Xl - 

\ x i :X 2 / - 2 X 2 :x s — K 2 X -i") sjecišta čunosječnice (1) 

s pravcem P'P". 



SI. 13. 


Ali nije sva važnost u 
tome, što smo odredili ta 
sjecišta, nego se iz formule 
(5) dadu izvući sva glavna 
projektivna svojstva čuno¬ 
sječnica. Ako naime točke 
P\P" udesimo tako, da je 
izraz pod korijenom = 0, ta¬ 
da je X 2 = X 19 dakle B=A, 
t. j. pravac P'P " je tangenta 
čunosječnice (si. 13), dok je 
do sada bila samo sekanta. 

Uzmemo li dakle točku P' čvrstom, a točku P" variramo 
i kao takvu označimo jednostavno sa P, značit će nam 
jednadžba 

f(x', x) 2 * * * 6 7 —f(x', x) • f(x, x) = 0 (6) 

geometrijsko mjesto svih onih točaka P (x x : x 2 : xj ravni¬ 
ne, koje imaju to svojstvo, da je pravac P'P tangenta od 
(1). No geometrijski zor kaže nam, da se to geometrijsko 
mjesto sastoji od dva pravca, naime dvije tangente, povu¬ 
čene iz točke P' na čunosječnicu (si. 14), a to nam potvr¬ 
đuje i jednadžba (6), koja 
nam te dvije tangente ana- 

7 , litički predočuje i> zbog čega 
se ta jednadžba mora dati 
rastaviti u dvije linearne je¬ 
dnadžbe oblika (2). Jedna¬ 
džba (6) dakle znači skupnu 
jednadžbu para tangenata iz 
točke P' na čunosječnicu (1). 
Našli smo dakle važno svoj¬ 
stvo, da se iz svake točke 

ravnine daju na čunosječnicu povući dvije tangente; 

zbog toga se čunosječnice zovu krivuljama 2. razreda , 

a jer je za te krivulje razred jednak redu, zovu se skupno 

krivuljama 2. stupnja. — A ko je točka P' specijalno na 
samoj čunosječnici, dakle /(V, a:') = 0, tada se jednadžba 

(6) steže na f(x',x) 2 = 0, a ta znači dvostruki pravac 

f(x\ x) = 0, (7) 

koji predočuje tangentu u točki P' krivulje (1). Pri tom je 
dakako f(x',x) polarna forma od f(x, x), građena prema 
tipu (4). 

Daljna je vrlo važna posljedica formule (5) ova: u ele¬ 
mentima analitičke geometrije pokazuje se, da za X 2 = — 
točke P',P",A,B moraju biti četiri harmoničke točke (-> 
harmonitet) i obrnuto. No u tom slučaju izlazi iz (5), da je 
f(x, x") = 0. (8) 

Dvije točke P', P", koje imaju to svojstvo, da sa sjecištima 
A, B svoje spojnice P'P" i čunosječnice čine harmonički če¬ 
tverac, zovemo konjugiranim točkama s obzirom na čuno¬ 
sječnicu, pa je (8) analitički uvjet za takve točke. Držimo 
li opet točku P' čvrstom, a točku P" variramo i zato je 
označimo sa P, bit će jednadžbom 

f(x, x) — 0 (9) 

predočeno geometrijsko mjesto točaka P, koje su sve kon- 
jugirane s jednom istom točkom P' s obzirom na čuno¬ 
sječnicu (1). To je geometrijsko mjesto pravac (jer je je¬ 
dnadžba (9) linearna u kurentnim koordinatama x v * 2 , * 3 ), 
te se zove pol ara točke P' s obzirom na čunosječnicu, a 
točka P' je njezin pol. (Treba dobro razlikovati jednadžbu 

(7) od jednadžbe (9): ona znači tangentu u točki P', koja 
leži na čunosječnici, a ova polaru točke P', koja ne leži na 
čunosječnici; ako P' i u ovom slučaju bude na čunosječnici, 
tada polara prelazi u tangentu, i tada su one dvije jedna¬ 
džbe ne samo formalno, nego i geometrijski istovjetne). 
Sada se može vrlo lako pokazati, da je polara točke P' 
spojnica dirališta onih dviju tangenata, koje se daju povući 
na čunosječnicu iz te točke (t. zv. dodirna sekanta), si. 14. 
To je početak važne partije teorije čunosječnica, naime 
teorije polariteta s obzirom na zadanu čunosječnicu; tu su 
najvažniji pojmovi: konjugirane polare i polarni trovrh. 
Ovaj je važan za to, jer uzmemo li, da je koordinatni 
trovrh polaran s obzirom na čunosječnicu, tada se jedna¬ 
džba ove reducira na normalni ili kanonski oblik 


u kojem dolaze samo kvadratni članovi. A taj je oblik 
mnogo zgodniji za istraživanje nego puna jednadžba (1). 
Od mnogih stavaka iz te partije o polaritetu spomenut 
ćemo samo ova dva: 1. Ako vrsi potpunog četvero vrha (v.) 
leže na nekoj čunosječnici, tada je diagonalni trovrh toga 
četvero vrha polarni trovrh te čunosječnice, t. j. svaka je 
stranica diagonalnog trovrha polara suprotnog vrha (to se 
svojstvo dade vrlo zgodno upotrijebiti za konstrukciju po¬ 
lare i tangenata za zadanu točku i zadanu čunosječnicu 
s pomoću samog ravnala: iz P' povučemo bilo koje dvije 
sekante i t. d., si. 15); 2. ako je potpuni četverovrh upisan 
u čunosječnicu, tada svaki pravac ravnine siječe tri para 


njegovih stranica u tri para točaka neke involucije (v.) 
točaka na tom pravcu, kojoj su dvostruke točke sjecišta 
tog pravca i čunosječnice (Desarguesov stavak). U tom 
polaritetu imamo jedan primjer korelacije , s pomoću koje 
smo dali definiciju 7 čunosječnica; jer tu doista svakoj 
točki ravnine odgovara posve određen pravac — njegova 
polara, a svakom pravcu posve određena točka — njegov 
pol. Taj je polaritet upravo onaj specijalni slučaj korela¬ 
cije, koji smo na citiranom mjestu pod tim imenom 
spomenuli. 

To je u glavnim obrisima projektivna teorija čuno¬ 
sječnica; druga velika skupina svojstava tih krivulja do¬ 
biva se, ako kod projektivnih svojstava uzmemo obzir na 
neizmjerno daleke točke, odnosno neizmjerno daleki pra¬ 
vac ravnine. To su t. zv. afina svojstva čunosječnica: sre¬ 
dište čunosječnice kao pol neizmjerno daleka pravca, dia- 
metri ili promjeri kao polare neizmjerno dalekih točaka, 

zatim afine vrsti čunosječni¬ 
ca prema realitetu njihovih 
sjecišta s neizmjerno dalekim 
pravcem ravnine: elipsa (ako 
su ta sjecišta konjugirano 
imaginarna), hiperbola (ako 
su realna i različita), parabola 
(ako padaju zajedno; tu je 
dakle neizmjerno daleki pra¬ 
vac ravnine tangenta parabo¬ 
le); onda asimptote kao dia- 
metri, koji idu tim neizmjer¬ 
no dalekim točkama čuno¬ 
sječnice i konjugirani dijametri kao korespondentni pravci 
u involuciji, kojoj su asimptote dvostruki pravci. 

Napokon se još dobije treća skupina t. zv. ekviformnih 
ili metričkih svojstava čunosječnica, ako uzmemo u obzir 
još i ortogonalitet u ravnini: osi čunosječnica kao među 
sobom okomiti konjugirani diametri, fokusi kao sjecišta 
tangenata povučenih na čunosječnicu iz apsolutnih točaka 
(v.) ravnine (Pliicker), ekscentricitet linearni i numerički, 
ravnalice kao polare fokusa, osna jednadžba čunosječnica, 
kako smo je uzeli kod definicije 5, normale , oskulacione 
kružnice i t. d. 

Sve ovo, što smo do sada govorili, tiče se pojedinačnih 
čunosječnica, a sada dolazi na red partija o dvjema čuno- 
sječnicama, uzetima istodobno; tu imamo najprije odre¬ 
đivanje njihovih zajedničkih točaka i stavak, da dvije ču¬ 
nosječnice imaju 4 sjecišta, zatim imamo pramen čuno¬ 
sječnica kao skup svih oc 1 čunosječnica kroz ta 4 sjecišta 
i čitavu veliku teoriju toga pramena; zatim sličnost čuno¬ 
sječnica pa konfokalne čunosječnice i na tom fundirane 
t. zv. eliptične , odnosno parabolične koordinate u ravnini; 
onda mreže čunosječnica i t. d. 

Posebno poglavlje nauke o čunosječnicama čini izraču¬ 
navanje duljine lukova čunosječnica i površine likova, 
omeđenih tim krivuljama, to su t. zv. r ektifikacija i kva¬ 
dratura čunosječnica. 

Na koncu još ćemo istaknuti, da čunosječnice nisu samo 
predmet teoretskih matematičkih proučavanja, nego imaju 
i izvanredno mnogostranu primjenu. To su krivulje, koje 
se od svih najviše primjenjuju, čak i u najobičnijim pri¬ 
likama života (osobito elipsa), a onda u obrtu, tehnici, pa 
u različitim znanostima: mehanici, optici, geografiji, astro¬ 
nomiji te u različnim granama same matematike. 

LIT.: Osim djela, koja su navedena u samom članku, važna su još 
ova: H. Balsam, Apollonius von Perga, 8 Biicher Kegelschnitte, Berlin 
1861; F. Hultsch, Pappi Alexandrini collectiones quae supersunt, 3 sv., 
Berlin 1876—78; J. Majcen, Matematički rad Boškovićev, 11. dio, Rad 
Akademije, knj. 225, Zagreb 1921; F. Dingeldey, Kegelschnitte und 
Kegelschnittsysteme, Enc. der math. Wiss., sv. III., dio II., 1., Leipzig 
1903; Heffter-Koehler, Lehrbuch der analytischen Geometrie, sv. I., 
Leipzig 1905, 2. izd., Karlsruhe 1927. R. C. 

CUNTIĆ, u srednjem vijeku Čultić, selo u kotaru Pe- 
trinjskom, iO km JE od Petrinje; ima 612 stan. (1931). G. 
1552 podigao je tu zagrebački kaptol za obranu od Turaka 
kulu, koja i danas stoji. G. 1669 sagradili su franjevci po- 
bjegavši iz Bosne samostan, a 1799 iza njihova odlaska 
osnovana bi župa sv. Antuna Pad., koju su 1936 preuzeli 
opet franjevci. Z. D-i. 

ČUNJ ili STOŽAC. Ako je zadana neka kružnica k 
i čvrsta točka V , koja ne leži u ravnini te kružnice, pa 
svaku točku P od k spojimo sa V poluzrakom, kojoj je 
krajnja točka V, činit će sve te poluzrake plohu, koju 

zovemo kružnom čunjastom ili kružnom stožastom plohom 
(si. 1); ako su one spojnice pravci (a ne poluzrake), tada 
imamo kružnu potpunu stožastu plohu (si. 2). Kružnica k 
se zove ravnalica, točka V vrh, a poluzrake odnosno prav¬ 
ci VP izvodnice stožaste plohe. Potpuna stožasta ploha se 
sastoji od dva dijela (plasta), koji se zajedno drže u vrhu 
V. Svaka ravnina paralelna sa ravninom kružnice k siječe 
stožastu plohu također u kružnici, a svaka ravnina položena 
vrhom V u dvjema izvodnicama odnosno dira ga uzduž 
jedne izvodnice ili ga uopće ne siječe. Sve ostale ravnine 
prostora sijeku kružnu stožastu plohu u nekoj krivulji, 
koja se zove čunosječnica (v.), ali među ovima ima još 
jedan drugi sustav kružnica. 

Ako vrh V leži na osi kružnice k, t. j. na okomici di¬ 
gnutoj u središtu S kružnice k na ravninu te kružnice, 
tada je stožasta ploha uspravna ili rotaciona, jer se može 
dobiti vrtnjom kuta SVP oko kraka SF. Inače je stožasta 
ploha kosa. Pravac SV se zove centrala stožaste plohe 
(vulgarni naziv os nije ispravan!). 

Uzmemo li od svake izvodnice samo dužinu VP, a 
mjesto kružnice k krug omeđen tom kružnicom, dobiva¬ 
mo posve omeđeni dio prostora, dakle geometrijsko 
tijelo, koje u našem slučaju zovemo kružnim čunjem ili 
stošcem; taj je uspravan ili kos prema tome, kakva je 
odnosna stožasta ploha (si. 3 i 4). Sada se kružnica odnosno 
krug k zove osnovka ili baza stošca. Dužina VQ, gdje je 
Q nožište okomice spuštene iz vrha V na ravninu osnovke, 
zove se visina stošca. Između te visine v, polumjera osnov¬ 
ke r i duljine izvodnice s postoji kod uspravnog stošca re¬ 
lacija r 2 +v 2 =s 2 . Tu je centrala istovjetna s osi, dok su 
kod kosoga stošca te dvije dužine među sobom različite 
(si. 4); njihova ravnina 5FQ siječe stožac u t. zv. ka¬ 
rakterističnom trokutu VMN, koji ima kao osnovku je¬ 
dan promjer baze stošca, a ostale dvije stranice su mu 
najdulja i najkraća izvodnica. 

Ako se stožac presiječe nekom ravninom, koja je para¬ 
lelna s ravninom baze, tada se onaj dio stošca, koji leži 
između tih dviju ravnina zove prikraćeni ili krnji čunj 
ili stožac (si. 5 i 6); on ima dvije baze, spojnica njihovih 
središta je centrala (kod uspravnoga je to ujedno os), a 
udaljenost ravnina baza je visina prikraćenog stošca. Kosi 
prikraćeni stožac ima karakteristični trapez (si. 6). 

Obujam ili volumen stošca dan je formulom V=j B*v, 
gdje je B površina osnovke, a v visina stošca, dakle je 



V—jr-nv; kod krnjeg stošca imamo V = jB } + \B y B 2 + B 2 ) • v, 
gdje su B } ,B 2 površine osnovaka te je V = fvn(r } 2 + r } r ž + rJ). 
Oplošje uspravnog stošca je zbroj površine osnovke i povr¬ 
šine plašta, te je dano formulom 0 = m • (r + s), gdje je s du¬ 
ljina izvodnice; kod krnjeg uspravnog stošca glasi ta formula 
• /r,* + r 2 2 + i(r^ +r 2 )s Za izračunavanje površine plašta 
kosog kružnog stošca (i prikraćenog) potrebna su sredstva 
integralnog računa. 

Ako za ravnalicu mjesto kružnice uzmemo koju drugu 
krivulju 2. stupnja, dakle elipsu, hiperbolu ili parabolu (-> 
čunosječnice), tada dobivamo resp. eliptični, hiperbolični 
odnosno parabolični stožac, skupnim imenom stožac 2. 
stupnja. No može se pokazati, da na svakom tom stošcu 
ima i kružnih presjeka, tako da su to zapravo kružni stošci. 

Najopćeniju vrst stožaca dobivamo, ako za ravnalicu 
uzmemo bilo koju krivulju (ravnu ili prostornu). 

Ako je vrh V neka neizmjerno daleka točka prostora, 
tada stožasta ploha prelazi u valjkastu ili cilindričnu plo¬ 
hu (->- valjak). 

LIT.: Za bolje upoznavanje svojstava stožastih ploha (osobito 2. st.): 
Th. Reye, Geometrie der Lage, I. sv., 3. izd., Leipzig 1909; Heffter- 
Koehler, Lehrbuch der analytischen Geometrie, II. sv., Leipzig-Berlin 
1^23. R. C . 

ČUNJEVI, gimnastičke sprave, koje su Englezi u Evropi 
uveli u gimnastiku. Njima su se služili Indijanci i drugi 
narodi kao oružjem za obranu i navalu. Čunj je veličine 46 
do 30 cm, težine 0,60 do 1 kg. Donji se dio naziva trupom, 
masivan je i završava se vitkim vratom, na kojem je 
okrugla glavica. Ima i dvostruki čunj veličine 85—100 cm, 
k°ji je glavicom spojen u jednu spravu. Čunjevima se 
izvode različna kruženja pred tijelom i iza tijela, jednom 
rukom ili objema, pruženom ili skučenom rukom. U sokol¬ 
skom sustavu obične su vježbe čunjevima kao jedan dio 
prostih vježba dnevnoga programa. 

LIT.: J. Klenka-F. Bučar, Gimnastičke vježbe s batinama i čunje¬ 
vima, Zagreb 1900. p g. 

ČUPIĆ, (Kurtović), Nikola, * Šabac 1836, f Oran (Alžir) 
1870, srpski narodni dobrotvor. Prezime Čupić uzeo je po 
majci, kćeri vojvode Stojana Čupića. Svršio je topničku 
školu u Beogradu i bio časnik, ali je zbog nježnog zdravlja 
napustio službu, putovao svijetom i najzad se nastanio u 
Oranu. Imetak je dao za izdavanje naučnih knjiga. Od 
1875 do 1940 objavljeno je 49 knjiga almanaha Godišnjica 
N. Čupića. 

LIT.: M. Đ. Milićević, Pomenik znamenitih ljudi u srpskom narodu, 
Beograd 1888. r 

ČUPOR (Chupor, Chwpor), Pavao, sin Jurja od Mosla¬ 
vine, spominje se od 1410 do početka 1412 kao župan 
zagrebačke i križevačke županije. G. 1412 postaje slavon¬ 
ski ban i sudjeluje na čelu banske vojske u Italiji za 
vrijeme prvog mletačkog rata kralja Žigmunda protiv Mle¬ 
taka. Uvijek je bio otvoren neprijatelj vojvode Hrvoja 
Vukčića. Tako je jednom javno na kraljevskom dvoru 
izvrgnuo ruglu Hrvoja dočekavši ga pred svima volujskim 
mukanjem. Kad je Hrvoje pao u nemilost kralja Žigmunda, 
uz druge i Č. 1413 oduzimlje Hrvoju imanja po Slavo¬ 
niji. G. 1414 i 1415 s drugim velikašima ratuje i ban Č. 
na strani kralja Žigmunda protiv Hrvoja. Ali 10. VIII. 
1415 potuče vojvoda Hrvoje s pomoću Turaka, koje je bio 
dozvao, u Bosni negdje oko Doboja, Žigmundovu vojsku 
zarobivši mnogo vojskovođa i velikaša, a između njih i 
slavonskog bana Č. Hrvoje sve odličnike prepusti Tur- 

cima, jedino Č. zadrža za sebe. Da mu je osveti za po¬ 
rugu na dvoru, dade ga ušiti u volujsku kožu i živa 
baciti u rijeku. Tako u kolovozu 1415 ban slavonski Č. 
groznom smrću završi svoj život ostavivši sinove Stjepana, 
Jurja i Demetra, posljednjega svećenika i 1461 upravitelja 
zagrebačke biskupije. 

LIT.: V. Klaić, Povijest Hrvata, 11., Zagreb 1901. M. B-a. 

CUPOVIĆ, Dragutin, * Rajić 12. III. 1856, f Zagreb 2. 
II. 1927, hrvatski pravnik. Pravo polazio u Zagrebu i Beču, 
gdje je postigao doktorat. Iza daljih dvogodišnjih nauka u 
Berlinu i Budimpešti habilitirao se 1894 na zagrebačkom 
pravnom fakultetu radnjom Usmenost u građanskom par¬ 
benom postupku. Od 1899—1924 bio je profesor parbenog 
i izvanparbenog postupka na hrvatskom sveučilištu. 

BIBL.: Reforma građanskoga parbenoga postupka, Mjesečnik 1901—04 
i poseban otisak; Predavanja iz građanskog parbenog postupka, Zagreb 
s. a.; Stečajno i pobojno pravo kraljevine Hrvatske i Slavonije sa 
uvodom i sudbenim postupkom u trgovačko-pravnim stvarima (u zbirci 
Handelsgesetze des Erdballs, Berlin 1906); nekoliko prinosa u Magyar 
jogi lexicon. J. A. 

ČUPR, František, -*• 1821, f 1882, češki publicist i mi¬ 
slilac, politički aktivan u mladočeškoj stranci, uveo je 
Herbartovu filozofiju u Češku, ali se kasnije priklonio 
Schopenhaueru (->- Češka filozofija). A. B-a. 

ČUPROV, Aleksandar Ivanovič, * Masalsk 8. II. 1842, 
f Miinchen 8. III. 1908, ruski ekonomist. Od 1874 profesor 
narodne ekonomije i statistike na sveučilištu u Moskvi. 
Napisao je mnoga djela iz područja tih znanosti. Posebice 
se bavio nekim pitanjima gospodarske politike (napose že¬ 
ljezničkog prometa) i statističkim prikazivanjem gospodar¬ 
skih pojava (utjecaj cijena žita i žetve na posjedovne 
promjene). 

BIBL.: Kurs statistiki, Moskva 1886; Političeskaja ekonomija, Moskva 
1892; Statistika, Kijev 1907. Poslije smrti sabrani su govori i članci u 
3 sv. Rječi i stati, a glavna znanstvena djela izdalo je moskovsko 
sveučilište. R. S-r. 

ČURKOVIĆ, Mijo, ^ Arbanasi 1852, f Arbanasi 1936, 
skladatelj, svećenik. Svršivši nauke u sjemeništu u Zadru, 
postao je svećenik, pa je vršio službu u mjestu Preko, 
poslije u župi Diklo. Skladao je većinom crkvene skladbe: 
tri mise (na staroslavenski tekst), tridesetak litanija, brojne 
marijanske popijevke za sola, dvopjeve i tropjeve, Ave 
Regina, motete sv. Blažu i sv. Frani (na latinski tekst). Ima 
i nekoliko svjetovnih zborova. Izdao je zbirku Dvaest po- 
pjevaka uz pratnju glasovira. B. Š. 

ČU-SAN (Chu-san), otočje u Istočnom kineskom moru 
pred zalivom Hang-Čou-om. Sastoji se od 400 otoka, a naj¬ 
važniji je Ču-san s izvrsnom prirodnom lukom Ting-hai- 
en. Otoci su vrlo rodni i gusto naseljeni (600.000 stan.), a 
poznati su i radi prirodnih ljepota. Z. D-i. 

ČUSOVAJA, 1 . Rijeka u istočnoj Rusiji, duga 800 km, 
a plovna 400 km. Izvire na zapadnoj strani Urala, a utječe 
u Kamu, sjeverozapadno od grada Perma. 

2. Grad u Rusiji na istoimenoj rijeci, ima 20.000 stan. U 
okolini su nalazišta petroleja i kaolina. Z. D-i. 

ČUTURA (od rumun. ciutura) ili ploška , ploskun (od 
flasca) posuda za tekućine, okrugla, plosna, gore s uskim 
grljkom i obično s 2 uške za provlačenje remena ili uzice, 
o koju se vješa, dolje redovno s malenim nožicama, da 
može i uspravno stajati. Pravi se ili od zemlje, bilo pro¬ 
stom rukom, bilo na lončarskom kolu, ukrašuje, ostakljuje 
i peče slično kao drugi lončarski proizvodi (kod panonskih 

lončara), ili od drva kao tokarska izrađevina (izdubena 
nutrina zatvara se jednim bočnim krugom), a u novija 
vremena i sastavljena (obod od nanizanih daščica s uto¬ 
rima, stegnut kovnim obručima, s obje strane usađena oba 
kružna boka, najčešće naši kaznionički radovi, vješto 
rezbareni sa svakojakim napisima i likovima, redovno bez 
ikakve veze s pravom starom pučkom tradicijom). Bočne 
su ploštine redovno ukrašene koncentričnim krugo¬ 
vima ili šestorokrakom rozetom, ističući jasno središte 
kruga. Posude ove vrste, koje su se sa svojim inačicama 
vjerojatno razvile na području Sredozemlja, upotrebljavale 

su se već u starom vijeku. Hodočasnička č., poznata u 
povijesti umjetnosti pod imenom »Menina ampula«, u 
kojoj su hodočasnici nosili kući ulje s groba aleksandrij- 
skoga mučenika Mene, važna je, jer se drži, da je utje¬ 
cala na oblike potonjih zapadno-evropskih čutura. — Pod¬ 
vrsta č-e jest zemljana posuda u obliku šupljega kružnoga 
prstena. Na jugu Balkana služi na pr. za ulje. — Kod nas 
ima č. dosta vidnu ulogu pri svadbi, u južnim krajevima 
pod imenom buklija, koju nosi i nudi pićem jedan od sva¬ 
tovskih prvaka. M. D-a. 

ČUVARKUĆA (Sempervivum) je rod trajnih, zeljastih 
biljaka, rjeđe polugrmova iz por. žednjača (v.). Mesnati su 
listovi složeni u okrugle prizemne ružice, iz kojih tjeraju 
često podanci s novim ružicama. Uspravna cvjetna stablji¬ 
ka nosi na vrhu nekoliko šesteročlanih i višečlanih cvje¬ 
tova sa žutim, ružičastim ili crvenim laticama i dvostru¬ 
kim brojem prašnika. Slobodnih je pestića isto toliko, 
kcliko i latica; plod je tobolac. Oko 89 vrsta č. raste 
po raznolikom kamenju sjeverne polutke, najčešće u 
planinama. Veliki je broj poznat s Balkanskog poluotoka, 
a n l ri0 ^ e se uz S a j a ju na kamenjarama u vrtovima. Kod nas 
se često viđa na krovovima prava č. (S. tectorum L.) s 
ružičastim laticama i do 60 cm visokom stabljikom. Na 
vapnenim i dolomitnim stijenama i kamenitim rudinama 
hrvatskih planina vrlo su raširene vrste Schlehanova č. (S. 
Schlehani Schott.) i dlakavi č. (S. hirtum Jusi.). 

Po pučkom vjerovanju čuva biljka kuću od groma, a često se 
upotrebljava i za liječenje kod rana, ujeda pčela, kurjih očiju, upala 
vrata i uha, proti groznici i t. d., a u nekim se krajevima jede kao 
salata. j 

ČUVAŠI, turski narod na istoku evropske Rusije, 
1,115.000 duša (1926), pravoslavne vjere, nešto i nekr- 
štenih. Većina ih živi unutar velikog koljena Volge kod 
Kazanja, između njenih južnih pritoka Sure i Svijage 
(danas Čuvaška ASSR). Ostali su raštrkani u većim ili 
manjim otocima među drugim narodima s obje strane 
Volge, ponajviše na istočnoj obali, na području koje 
seže na jug sve do ispod Kujbiševa (Samare), a na 
istok kojih 350 km od Volge. Oni s desne obale 
zovu se sami Virjal, a oni s lijeve Hirdijal ili Ana- 
try. — Č. su srednjeg stasa, žutkasto smeđe kože, tamnih 
očiju, crne ili tamno plave kose, guste brade, izbočenih 
ličnih kosti, uska nosa, a opisuju se kao zatvoreni, blagi, 
pošteni, gostoljubivi, marljivi i štedljivi. Njihov jezik po¬ 
kazuje značajke starijeg razvojnog stupnja turskih jezika, 
naročito u glasovima (pripada t. zv. r-grupi), pa se na pr. 
dosta razlikuje od susjednog tatarskog, a s druge strane 
ima nekih sličnosti s mongolskim. Danas se općenito sma¬ 
tra izravnim nasljednikom jezika izumrlih povolških Bu- 

gara. Bit će, da su Č. mješavina od staroturskih (bugarskih) 
i finskih elemenata, što se opaža naročito u kulturi, koja 
je potpuno slična kulturi istočnih Fina, osobito susjednih 
Čeremisa (v.), tako da su ih prije i ubrajali u finske narode. 

Č. su marljivi i vješti ratari (raž, zob, jecam, grašak, hmelj, 
heljda, pšenica, lan, konoplja), kod čega se drže sistema triju 
polja, a oru ili ruskom sohom ili teškim tatarskim plugom 
(sabati); žito vrše konjima ili mlaćenjem. Slabije im je sto¬ 
čarstvo (ovce, goveda, konji), ali zato znatno peradarstvo, 
pa pčelarstvo i povrćarstvo. Bave se i ribarstvom, ponešto i 
lovom (nekad mnogo više) i trgovinom svojih proizvoda: 
jaja, brašna (u kožnim vrećama), žita, kože i krzna, loja, 
opanaka od lika i t. d. Kuće su im od brvana, prizemne 
ili na kat, kao u Tatara, a inače je razmještaj gospodar¬ 
skih zgrada i oblik sela kao u Čeremisa. Čeremiskoj, do¬ 
tično ruskoj, slična je i muška nošnja (karakteristični opan¬ 
ci od lika i vuneni obojci do 
koljena, s desne strane Volge 
crni, s lijeve bijeli), a i žene 
kršćanskih Č-a nose se pot¬ 
puno jednako kao brdske Če- 
remiskinje. Kod poganskih 
Čuvaškinja ima više veziva, 
ali i više tatarskih utjecaja 
i kupovnih dijelova odjeće. 
Ispod novcem pokrivene kape, 
koja kod udatih žena može 
imati oblik kacige s novcem 
opšitim trakom pod bradom, 
povezuju glavu naročitim 
rupcem (sarpari , čeremiski 
šarpan). Od nakita ističe 
se još ukrašen kožni trak, 
spušten niz pleća mjesto 
pletenica, koje se skrivaju 
pod košulju. — Dnevna 
je hrana Č-a jednostavna (ki- 
seo ječmen ili ražen kruh, 
kaša, sir i mliječna jela, riba), 
a u svečanim zgodama ima 
i složenih jela od mesa, razli- 
čnih juha i variva (čemu služe 
i neke divlje biljke). Pića su 
kiselo mlijeko, medovina, 
pivo i rakija (erek). — Dobro 
su još održane velike poro¬ 
dice (kao naše zadruge) i dru¬ 
štvena organizacija po rodo¬ 
vima. Položaj žene je bolji 
nego kod Tatara (rijetke 
rastave). Brak se vrši ku¬ 
pnjom, rjeđe (dogovorenom) otmicom; mladenka je 
obično starija od mladoženje (i po 10 g.), a opstoji i 
ustanova levirata. Svadba je trajala 2—3 tjedna s mno¬ 
štvom običaja, na pr.: skidanje mladenkina vela rašlja- 
stom granom, svečano pokrivanje kapom udate žene, 
dijeljenje darova (rublja) svatovima, pohod mladenke 
roditeljskoj kući nakon nekoga vremena (kod nas 
prviči), uzvratni pohod roditelja nakon pola godine (kao 
naši pohođani ), kojom prilikom mladenka dobiva neki 
miraz (kravu, konja, košnice i si.). Mnogo je običaja i kod 
poroda i smrti (na pr. žrtvovanje pijevca i dvoje jaja je¬ 
dnom i drugom prilikom, grobni prilozi). Mrtvaca su znali 
kroz noge i ispod srca prikovati za lijes čavlima, a lijes obiti 
željeznim obručima, da ne postane vavav (čemu odgovara 
čeremiski vuver, tatarski ubyr, naše vampir). 

Nekrštenih ima malo, ali i pravoslavni Č. poštuju još 
svoja stara božanstva (Č. s lijeve strane Volge, koji su 
primili islam, pretopili su se u Tatare). Božanstva se dijele 
— možda pod stranim, kozarskim i tatarskim, utjecajem — 
na dobra i zla, od kojih su prva duhovi prirode, a druga 
(keremet) potječu od duhova pređa. Njihov kult, često po¬ 
miješan s kultom kršćanskih svetaca, kao i vjerske pre¬ 
dodžbe uopće, jednaki su uglavnom kao i kod Čeremisa (v.), 
među ostalim: ograđeni posvećeni gajevi uz vrelo ili po¬ 
tok, gdje posebni svećenici (jomsja) prinose žrtve; obre¬ 
dne gozbe nakon toga u posebnoj zgradi; domaća kućna 
svetišta (irih); vješanje kože i glave žrtvovane životinje 
na kolce ili drveće. Godina počinje 15. studenoga, a dijeli 
se na 13 mjeseci. Svečani dan u tjednu je petak (kod pra¬ 


voslavnih nedjelja), a čitav se taj kalendar. bilježi na dr¬ 
veni rovaš u obliku štapa. Osim godišnjih svečanosti (žetva, 
prvo oranje, sjetva, »tjeranje đavla« na Vel. Petak ili Vel. 
Subotu) ima još prela i drugih zabava uz ples (na pr. mi- 
mički ples momka i djevojke u dvoje) pjesme (često i 
improvizirane) i uz svirku (stari instrumenti: citra sa 
16—18 žica i mješnice). 

LIT.: A. Byhan, Die Turkvolker Oslruftlands (u Buschan, Illu- 
strierte Volkerkunde, II., 2., Stuttgart 1926); R. Bleichsteines, Die 
Osteuropaischen Turkvolker (u Bernatzik, Die grofie Volkerkunde, I., 
Leipzig 1939). B. B-ć. 

ČUVSTVO. U psihologiji se zovu čuvstvom oni osnovni 
doživljaji, koji su obilježeni kao ugoda i neugoda. Oni 
sačinjavaju posebnu vrstu duševnih procesa te se obično 
označuju kao emotivni doživljaji. Kao što pokazuju 
opreke duh-duša ili um-srce, poznato je i predznanstvenom 
mišljenju, da imamo dva glavna načina doživljavanja. 
Prvome načinu pripadaju doživljaji, koji mogu služiti spo¬ 
znaji, kao osjet, predodžba, misao, a na drugi način do¬ 
življavamo emociju ili čuvstvo. Ipak to razlikovanje nije 
bilo bez poteškoća, kao što se to vidi po nazivima za čuv¬ 
stvo u različitim jezicima, pa i iz povijesti psihologije. Dok 
se pod osjetom razumije elemenat, koji pripada spo¬ 
znajnom doživljavanju, ipak se katkad u običnom govoru 
označuje kao »osjećaj« nešto, što je sasvim različito od 
osjeta i osjećanja. Slično je s franc. riječima sensation 
(osjet) i sentiment (čuvstvo), gdje se i jedno i drugo 
izvodi iz lat. sentire, sensus. I njem. riječi empfinden i 
fiihlen služe u običnom govoru i za čuvstvo i za osjet. 
Riječ »bol« upotrebljava se ujedno i za čuvstvo neugode 
i za osjet, što ga imamo, kad se ubodemo ili drukčije ozli¬ 
jedimo. Razumljivo je, dakle, da se i u povijesti psihologije 
dosta kasno javlja današnje shvaćanje čuvstva kao posve 
određene vrste doživljaja. Psihologijski pojam čuvstva i 
poznavanje nekih zakonitosti čuvstvenog života nalazimo 
možda najprije kod Locke- a (g. 1690). 

Što je čuvstvo, ne da se lako definirati, nego se kuša 
odrediti oprekom prema spoznajnim doživljajima: čuv¬ 
stvo pokazuje uvijek na neko stanje subjekta, dok spo¬ 
znajni doživljaji — bar osjeti — pokazuju uvijek na neka 
svojstva objekata ( Lipps i dr.). Osim toga ima niz karak¬ 
teristika čuvstva, po kojima ih ne možemo zamijeniti s osjet¬ 
nim doživljajima. Iz analize različnih čuvstvenih doživljaja 
proizlazi^ da imamo dvije vrste čuvstva, koje su među¬ 
sobno protivne kao pozitivno i negativno ili kao dva pola: 
ugoda i neugoda. Ta dva kvaliteta čuvstva mogu biti razli¬ 
čite jakosti, od laganog prijatnog raspoloženja do najin¬ 
tenzivnijega blaženstva, od lake sjete do najdubljeg do¬ 
življaja nesreće. Uza sve, što imamo samo dva kvaliteta 
čuvstva, ipak govorimo o mnogim čuvstvima, koja se ne 
razlikuju samo po jakosti. Raznolikost čuvstvenih doži¬ 
vljaja dolazi odatle, što se č. nikada ne javlja osamljeno, 
nego je uvijek usko povezano uz sadržaje različitih drugih 
doživljaja, pa taj sklop pokazuje neko posebno obilježje 
kao neki kvalitet kompleksa. Tako su na pr. ugoda kod 
jela i zadovoljstvo zbog plemenita djela svakako vrlo razli¬ 
čiti doživljaji, ali su različiti samo po tome, što se čuvstvo 
ugode osniva na različitim psihičnim pretpostavkama: u 
jednom slučaju na osjetima okusa i njuha, u drugom na 
znanju o etički vrijednom činu. Slično je i kod doživljaja 
neugode, na pr. kod glavobolje i kod žalosti zbog smrti 
drage osobe. Svuda su kvaliteti čuvstva samo ugoda ili 
neugoda, a ono, zbog čega nam je ugodno ili neugodno, 
sadržaj je nekih intelektualnih doživljaja, koji se prema 
čuvstvu označuju kao njegova intelektualna podloga. Bo¬ 
gatstvo našega čuvstvenog života, u kojem se ističe mno¬ 
štvo različitih »čuvstava«, može se lako shvatiti tako, da 
vrsta intelektualne podloge daje karakteristično obilježje 
cijelom čuvstvenom doživljaju. Na tim obilježjima, dakle 
po vrsti intelektualne podloge, osnivaju se poznate raz¬ 
diobe na estetska čuvstva, intelektualna čuvstva, socijalna, 
patriotska, moralna, religiozna i si. Kod svih tih složenih 
doživljaja ostaje čuvstvena komponenta ipak samo ugoda 
ili neugoda. Stara razdioba na »niža« i »viša« čuvstva iz¬ 
riče dvovrsnu spoznajnu podlogu, osjetilnu i neosjetilnu 
(duhovnu). 

Zanimljiva je činjenica, da č. nije stalno vezano uz od¬ 
ređenu podlogu. Dok na pr. slatko ili gorko kod djece iza¬ 
ziva sigurno ugodu ili neugodu, ne mora to biti jednako 
kod odraslih. Kad se nešto daruje, treba znati, da ono, 
što mene raduje, ne mora izazvati jednaku radost i kod 
drugih. Tu odlučuju različiti individualni interesi, ukus i si. 

Ni kod jedne iste osobe nije č. stalno vezano uz istu 
podlogu. Poznato je, da otupljujemo za ono, što se pre¬ 
često ponavlja, te nam na pr. melodija, koja nas je jednom 
oduševljavala, može postati indiferentna, dapače i do¬ 
sadna. Ovamo ide i opće poznata činjenica, kako se zbog 
promjene mode mijenja ukus. 

Osobito je važna pojava, kad č. neopazice prelazi s iskonske podloge 
na drugu podlogu, što se označuje kao psihologijski zakon prijenosa. 
Mjesto, u kojemu sam doživio nešto neprijatno, postaje mi i samo 
mrsko. Novac nam vrijedi samo zbog stvari, koje njim možemo na¬ 
baviti i koje nam je ugodno imati, ali škrtac, koji uživa u gomilanju 
novca, prenosi svu ugodu na sam novac. Slučajevi simpatije ili anti¬ 
patije »na prvi pogled« tumače se tako, da u nekim crtama lica ili u 
glasu ili u kretnji ima neke sličnosti s drugom osobom, ma da nam 
to nije svijesno, pa svoje čuvstvo prenosimo na novog poznanika. 
Jednako je, kad se zbog vlastite orijentacije prema nekoj ideji prenosi 
antipatija na ljude protivnog mišljenja, na pr. na pripadnike protivne 
političke stranke ili na sljedbenike drugih životnih nazora. Zbog 
takvog prijenosa događa se, da u prilikama, kad zavlada fanatizam, 
nestaje snošljivosti, pa dolazi i do nasilja i okrutnosti. Obrnuto se 
prenosi i ljubav za neku ideju slijepo na sumišljenike i na sve, što 
je s tom idejom u vezi. Tako i simboli postaju svetinjama. Štovanje 
slika, zastava i drugih znakova razumljivo je po istom psihologijskom 
zakonu. U praksi se zakonom prijenosa služimo kod odgoja, kojim 
postizavamo, da se neugoda kazne prenosi na kažnjiv čin, te tako 
neki čini — bez ikakve primisli na kaznu — sami po sebi postaju 
mrski. U reklami nalazimo vrlo često psihologijski trik, po kojemu 
se čuvstvo, pobuđeno na pr. slikom ljupkog djeteta, simpatične gla¬ 
ve, psa i si., ima prenijeti na preporučeni proizvod neke tvrtke; i 
šaljiva reklama djeluje po istom zakonu prijenosa. Čuvstveno stanje, 
koje je poznato pod imenom raspoloženja, također se tumači prije¬ 
nosom na druge podloge. Neugodna vijest ili drugi neugodan do¬ 
življaj u jutro može nam pokvariti cijeli dan, ništa nas ne veseli, 
sve nam je nekako krivo. Naprotiv, ugodan doživljaj daje vedrinu, 
koja se proteže na sve sadržaje: dobre smo volje, sve primamo u 
»ružičastom« raspoloženju. 

Čuvstva, koja se pojavljuju s velikom snagom, zovu se 
katkada afekti. Pozitivno čuvstvo prevladava kod veselja, 
oduševljenja, udivljenja i si., a negativno čuvstvo daje 
obilježje žalosti, srdžbi, strahu, mržnji. Ipak je u kom¬ 
pleksnom doživljaju afekta čuvstvo samo jedna strana 
doživljaja. Afekt. 

Kad je afekt na neki način trajno povezan s nekim pod¬ 
logama, tako da stvara neku neodoljivu težnju na nešto, 
onda se govori o strasti: na pr. strast za igru, strast za 
sabiranje nekih predmeta, strast putovanja. Psihologijski 
ide ovamo i strast pušača i alkoholičara, premda su kod 
težnje na narkotična sredstva drugačiji fiziologijski uvjeti. 
Ako afekt naliči na neku omamu, strast naliči na bolest 
(Kant). To shvaćanje strasti kao nekog zla izbija i iz latin¬ 
skog naziva passio (»trpljenje«) i iz naše riječi strast 
(stradanje). Ne smije se ipak zaboraviti, da strast — 
prema tome, koje je vrste predmet težnje — upravo zbog 
toga, što ona može moćno zavladati cijelim duševnim živo¬ 
tom i tako najjače djelovati na čine čovjeka, često ima i 
pozitivnih učinaka: postanak velikih djela genija ne mo¬ 
žemo zamisliti bez trajnog zanosa, bez snažne strasti, koja 
ih je pokrenula i koja se u njima izrazila. 

Da uzmognemo doznati, što netko misli, ili uopće, što in¬ 
telektualno doživljava, treba da nam to izjavi riječima. Za 
njegovo čuvstvo doznajemo na drugi način: po različnim 
nehotičnim tjelesnim promjenama , koje prate čuvstvo. U 
običnom životu čitamo čuvstvo iz mimike lica, iz promjene 
boje lica, iz modulacije govora i t. d. Te i druge popratne 
pojave služe i kod znanstvenog proučavanja čuvstva. Gla¬ 
vne su te pojave: promjene u radu srca i krvnom optoku, 
promjene disanja, promjene u funkciji različnih žlijezda i 
psihogalvanski fenomen. Našlo se, da čuvstvu ugode i 
čuvstvu neugode odgovaraju posebne karakteristične po¬ 
jave. Koje su promjene u disanju, bilu i krvnoj punoći 
(obujmu) ruke, pokazuje ovaj pregled: 



Disanje 

Bilo 

Obujam 

ruke 

Ugoda 

brže, pliće, 
pravilno 

polaganije, 

jače 

raste 

Neugoda 

sporije, dublje, 
nepravilno 

brže, slabije 

pada 


Te se pojave mogu registrirati posebnim spravama 
(-> pneumograf, pletizmograf, stigmograf), pa se dobivaju 
o tom točne krivulje. U donjoj je slici bilo zabilježeno na 
krivulji obujma ruke. 



Psihogalvanski fenomen je stvaranje slabe električne 
struje povodom nekog psihičnog procesa. U psihologijskom 
laboratoriju Hrvatskog sveučilišta u Zagrebu uspjelo je do¬ 
kazati, da je psihogalvanski fenomen simptomatična tjele¬ 
sna pojava za čuvstvo, te je nađena zakonitost, po kojoj 
se vrsta čuvstva — ugoda ili neugoda — pokazuje u pro¬ 
tivnim smjerovima galvanskog otklona, a veličina otklona 
odgovara jakosti čuvstva. Psihogalvanski fenomen. 

Dok su neke starije psihologijske teorije nastojale da svedu č. na 
svijest o vlastitom stanju subjekta, koji intelektualno nešto doživljava, 
na neke odnose među predodžbama (Herbart) ili na osjete o organskim 
promjenama, koje prate naše doživljavanje (James, Lange), danas se 
č. smatra kao posebna vrsta doživljaja, koja se ne da rastumačiti 
nikakvom intelektualističnom ni senzualističnom teorijom, iako postoji 
veza među čuvstvom i njegovom intelektualnom podlogom, a i među 
čuvstvom i nekim tjelesnim promjenama. Ali i kao posebna vrsta 
doživljaja može se č. različito promatrati. Većina psihologa pod čuv¬ 
stvom uzima samo ono, što se označuje kao ugoda i neugoda, dakle 
kao nešto elementarno u smislu znanstvene analize. Izuzetak je teorija, 
koja č. uzima kao nešto kompleksno. Tako shvataju č. neki stariji 
njemački psiholozi (Cornelius Lipps), a razradio je tu teoriju F. Krue- 
ger u vidu strukturne psihologije. Po njoj se č. definira kao kvalitet 
đoživljajnog kompleksa ili kao određen oblik (Gestalt-qualitat) cjeline 
svijesnog sadržaja. Zbog različitih sadržaja tih kompleksa dobiva se 
po toj teoriji nepregledno mnoštvo različitih čuvstava, protivno jedno¬ 
stavnoj razdiobi na ugodu i neugodu. Lako je spoznati, da se pod 
tim cjelinama s posebnim kvalitetom razumije ono, što mi zovemo 
»čuvstveni doživljaj«, u kojemu imamo čuvstvo zajedno s njegovom in¬ 
telektualnom podlogom. Ujedno nas ta teorija sjeća i starijeg naučava- 
nja o čuvstvu kao svojstvu (tonu) osjeta, samo što se tu čuvstveni ton 
pridaje intelektualnoj cjelini Još nije vidljivo, koliko će to sintetično 
shvaćanje koristiti proučavanju emocionalnog života, no već danas 
možemo reći, da se takvo razmatranje može vršiti samo kao dopuna 
analitičnog postupka, ne isključujući svaku analizu za ljubav cjeline. 

U vezi s razvojem psihologije djeteta i životinja primje¬ 
njuje se sve većma i genetičko gledanje na psihične pro¬ 
cese, pa se u tom pogledu ističe čuvstveni doživljaj kao 
nešto primarno, iz čega su se daljim razvojem diferenci¬ 
rale pojedine vrste doživljavanja. Vjerojatno je, da se č. 
najprije javlja uz primitivne vitalne osjete, t. j. uz do¬ 
življaje kod biološki važnih funkcija, možda najprije u vezi 
s hranidbom i s množenjem (ugoda) ili sa sprečavanjem 
zdravog životnog toka kao kod fizičnih povreda, u afektu 
straha i si. (neugoda). 

S tim se genetičnim gledanjem dobro slažu istraživanja o anatom- 
sko-fiziologijskim uvjetima čuvstva. Prema tim istraživanjima (Cannon, 
Bechterev i dr.) najveću važnost za čuvstvo — zapravo za neke 
afekte — ima thalamus, velika jezgra u međumozgu, koji je razvojno 
stariji od kore noenkefalona. Tim se tumači i povezanost čuvstva 
s onim popratnim tjelesnim promjenama, koje nastaju iz thalamusa 
putem autonomnog sustava. 

Čuvstveni život sudjeluje i u svemu, što zovemo vredno¬ 
tom. Već se u starijom razdiobi čuvstava na estetska, eti- 
čla, socijalna i t. d. ogledava veza s kulturnim vrednotama. 
Ta je veza bitna, jer sve kulturne vrednote odgovaraju 
nekim duševnim potrebama ljudskog društva. Te duševne 
potrebe u obliku »ideje« ili izgrađene ideologije nemaju 
samo neko teoretsko značenje, nego sačinjavaju podlogu 
jakim čuvstvima. U toj čuvstvenoj strani pokretna je snaga 
ideje, bilo da ona vlada životom pojedinca, bilo životom 
jednog naroda ili možda čitave neke kulturne epohe. Zbog 
te čuvstvene strane mnogi pojmovi, kao zgusnute ideje, 
prelaze granice pukog logičnog značenja te dobivaju svoj 
puni živi smisao. Tako na pr. »domovina« ne živi u nama 
samo kao geografski pojam, sa statistikom pučanstva i 
imetka, nego kao ideja, koja u sebi nosi duševne tragove 
našeg djetinjstva i zavičaja, koja sadržava sve ono, što 
cijeli narod povezuje u cjelinu: svijest o kulturnoj prošlosti 
našeg naroda i o zadatcima sadašnjosti, naše težnje na 
bolju budućnost i još mnogo više toga, što se ne da na¬ 
brojiti, jer je individualno različito, nekontrolirano i često 
nejasno. I u tim i drugim općim vrednotama imamo kom¬ 
pleksne doživljaje, kod kojih se čuvstvo osniva na vrlo 
raznolikim smislenim sadržajima kao na svojoj intelektual¬ 
noj podlozi. 

Dok kulturne vrednote odgovaraju duševnim potrebama 
zajednice, drugi doživljaji vrednovanja odgovaraju više 
potrebama pojedinog individuuma. U takvim i sličnim slu¬ 
čajevima čuvstveni se doživljaj označuje često kao neka 
»ljubav«. Pojam ljubavi ne treba stegnuti na jednu vrstu 
ljubavi. Govorimo u jednakom smislu o ljubavi domo¬ 
vinskoj, o ljubavi roditeljskoj, o bračnoj ljubavi, o ljubavi 
za neku ideju, pa o ljubavi za životinje, za stvari i t. d. 
Tu je svuda zajedničko neko vrednovanje ili cijenjenje 
onoga, što volimo. Taj objekt vrednovanja doživljavamo 
kao podlogu za čuvstva: ono, što tu cijenimo, cijenimo kao 
izvor ugode. 

Od čuvstva, dakle, zavisi sve, što duboko zahvata u naš 
duševni život, sve, što god držimo vrijednim i lijepim. Ali 
čuvstvo nije posljednja postaja u povezanom slijedu: inte¬ 
lektualni doživljaj — čuvstvo. Kao što je čuvstvo izazvano 
od svoje intelektualne podloge, i samo čuvstvo sačinjava 
opet podlogu našim težnjama, željama i odlukama. Čuvstvo 
pokreće sve naše nastojanje i voljno djelovanje po nekom 
općem zakonu, po kojemu sva živa bića izbjegavaju ne¬ 
ugodu, a teže na ugodu. Nema ni čovjeka, koji ne bi težio 
na sreću, samo je za različite ljude podloga toj najvećoj 
vrednoti različita. R. B-s. 

ČUVSTVA, BOLESTI -> Duševne bolesti. 

ČVOR je u svim opisnim znanstvenim disciplinama kao 
usporedba mnogo upotrebljavani izraz. Osobitu važnost 
ima taj izraz u patološkoj anatomiji, jer se mnoge bolesti 
očituju u stvaranju čvorova na tijelu i na organima. S 
istim značenjem upotrebljava se i naziv kvrga. Tim izra¬ 
zima nazivamo podjednako one bolesne promjene, kod 
kojih nastaju trodimenzionalne okruglaste tvorbe, a te 
mogu biti na samoj površini organa i potpuno odgovaraju 
prvobitnom značenju riječi čvor, ili su uključene u tkivo 
u unutrašnjosti organa pa se mogu vidjeti tek, kad se 
organ prereže. Novotvorbe su oboljenja, koja gotovo uvi¬ 
jek prouzrokuju stvaranje čvora, odnosno čvorova. Često 
nastaju čvorovi kod običnih upala, a još češće kod t. zv. 
specifičnih upala. Stvaranje čvorastih bolesnih tvorba za 
neka je upalna oboljenja tako značajno, da je tuberkuloza 
(sušica) dobila svoje ime po latinskoj riječi tuberculum, 
što znači »čvorić« (lat. tuber »čvor«). U trećem stadiju sifi¬ 
lisa nastaju u organima katkada po veličini znatni čvorovi, 
t. zv. gume (-+ sifilis). Novotvorbe se gotovo uvijek razvi¬ 
jaju u obliku čvora. Kod neopasnih (benignih) novotvorba 
to je od okoline dobro i jasno odijeljena oteklina, što se 
za opasne (maligne) novotvorbe ne može reći. Veličina čvo¬ 
rova, kao patološke promjene, vrlo je raznolika; ima ih 
kao proso sitnih (milijarni tuberkuli), a mogu biti i veći 
od ljudske glave (stanovite novotvorbe). Katkada nala¬ 
zima samo jedan č., na pr. kod nekih neopasnih novo¬ 
tvorba, a katkad je cijeli organizam (svi organi) prožet 
mnogobrojnim čvorovima, kako to vidimo kod generali¬ 
zirane tuberkuloze. Ima slučajeva, da su čvorovi u velikom 
broju izraženi samo na površini kože (neurofibromatosis 
cutis), ili samo na sluznici crijeva (polyposis intestini). 
Stvaranju čvora valja prvobitni uzrok tražiti u nagomila- 
vanju stanica na ograničenom mjestu. Pri upali u prvom 
se redu nakupljaju upalne stranice, koje dolaze iz krvi, 
a kod novotvorba je to neprestano bujanje tkivnih stanica 
organa, u kome se č. razvija. U čvorovima tkivo vrlo lako 
obamire, jer je prehrana središnjih dijelova čvora loša, ili 
(što je osobito slučaj kod upala) bakterije, koje su je i 
izazvale, svojim otrovima prouzrokuju obamiranje tkiva. 
Tada nalazimo u čvorovima sivkastu ili žućkastu, kašastu 
ili sirastu tvar. Često čvorovi sasvim omekšaju, pa ako su 
na površini, te razmekšane mase otpadaju; tada preostane 
na površini organa ili tijela t. zv. čir (v.). Ako je pak č. 
bio u organu, a postoji mogućnost, da se razmekšane mase 
odstrane iz njega (na pr. u plućima dišnim cijevima), pre- 
ostaje šupljina na onom mjestu, gdje se nalazio čvor. Ima 
slučajeva, da se kod nekih upala, kad su one na putu izlje¬ 
čenja ili u stanju inaktivnosti, u nastale čvorove taloži 
vapno ili se stvori kost. U tim slučajevima čvorovi su ne¬ 
obično tvrdi. Sitan ovapnjeli čvor možemo naći u organu 
kao preostatak obamrlog parasita, na pr. ehinokoka ili ci- 
sticerka (-»- trakavica). Veći broj ovapnjelih čvorića nalazi 
se u mišićima nakon preboljele trihinoze. Z. K. 

ČVOR u fizici, kod tijela, koje titra, jest točka, koja 
trajno miruje. Kada napeta žica zvuči svojim osnovnim 
(najdubljim) tonom, postoje dva čvora, t. j. obje njezine 


krajnje točke A i B (v. si.). Ako žica titra kojim gornjim 
tonom, ima 3, 4, 5 i t. d. čvorova, te je razdijeljena u 2, 
3 4 i t. d. jednakih dijelova, koji su omeđeni čvorovima. 
Ako na žicu stavimo svinut papirić, onda taj »jahač«, kad 
žica titra, na čvoru ostaje, ali s drugog kojeg mjesta odskoči 
(Noble i Pigot g. 1673). Naziv č. u tom značenju uveo je 

oko g. 1700 Sauveur; ona mje¬ 
sta, gdje je zamah titranja 
najveći, prozvao je on trbu¬ 
sima. Kod titranja ploče ima 
bezbroj mirnih mjesta, te se 
ona redaju u čvorne crte 
(—>• Chladni); kod titranja ti¬ 
jela, protegnutog na sve stra¬ 
ne, susrećemo se sa čvornim 
plohama. 

U svima tim primjerima 
titranje je periodično pomicanje čestica tijela, te kažemo, 
da titra udaljenost kojegod čestice od nekog njezinog sre¬ 
dnjeg položaja. Međutim u tijelu može titrati i koja druga 
fizikalna veličina, pa su uopće čvorovi mjesta, gdje je 
zamah titranja trajno jednak 0. Tako u anteni radioaparata 
titra električna struja, a gornji je antenin kraj zapreka, 
preko koje struja ne može teći, tako da je taj kraj č. 
električne struje (->► valovi stojni). St. H. 

ČVOR (talij. nodo, njem. Knoten, engl. knot) je po¬ 
morski naziv za jedinicu brzine broda, koji u stvari znači 
jednu morsku milju (1852 m). Naziv je postao od sprave 
plavčice (obični log, talij. barchetta) za mjerenje brzine 
broda. Ta sprava sastoji se od jedne daščice u obliku 
segmenta, tako udešene, da stoji okomito, kad se spusti 
u more. Privezana je na tanko uže, koje je razdijeljeno 

čvorovima (uzlovima) na razdjele od 15,43 m, t. j. 

morske milje. Mjerenje se vrši pješčanim satom od 30 
sekunda. Kod mjerenja ostane daščica teoretski na mjestu, 
a uže se naglo spušta, kako zahtijeva brzina broda. Prema 
tome označuje broj čvorova, puštenih u more u vremenu 
od 30 sekunda, brzinu od isto toliko morskih milja u 
jednom satu. U praksi je uže stvarno razdijeljeno na raz¬ 
djele od 14,62 m radi korekture mjerenja (nodo prattico). 
-> Log. F. S-ć. 

ČVORAK je pjevica, koja je u hrvatskoj nauci poznata 
pod imenom obični čvorak ili šareni čvorak (Sturnus vul- 



ČVORCI 

Lijevo (na zemlji): Ružičasti čvorak — Desno (na grani): 
Obični čvorak 

ČVORAK — ČVRSNICA 



(Snimka B. Gušić) 

ČVRSNICA, Plasa 

garis). Mrko mu se perje zeleno blista i posuto je bjel¬ 
kastim pjegicama. Ravan kljun dugačak je kao glava. Kod 
nas u Hrvatskoj živi u krajevima, gdje ima drveća. Vesela 
je to ptica, koja voli društvo, po poljima traži skakavce, 
puževe, gusjenice po voćkama, ali jede i trešnje, dudove i 
grožđe. To je naša najkorisnija ptica, jer tamani mnoge 
gospodarske štetnike. U voćnjacima se preporučuje po¬ 
stavljati škrinjice za leženje čvoraka. Dadu se lako pripi¬ 
tomiti, a nauče izgovoriti koju riječ ili fućkati pjesmicu. 
Koncem studenoga sele se na jug, u Dalmaciju, gdje pre- 
zimljuju. Čvorak pravi gnijezdo u dupljima drveća od 
suhoga lišća, sijena, slame i perja, i u nj snese ženka 4—7 
zelenih jaja, na kojima sjede 14 dana izmjenice oba rodi¬ 
telja. Pred večer lete čvorci u jatima na noćenje, pa čevr- 
ljaju i brbljaju. U istočnoj Hrvatskoj na obalama uz donju 
Drinu gnijezdi se rođak ružičasti čvorak ili skvrlj kriješvar 
(Pastor roseus) s kukmicom na glavi, ružičastog perja, a 
glava, krila i rep su crnkasti te se modrikasto blistaju. U 
južnoj Hrvatskoj počinja čvorak štete na trešnjama, a u 
sjevernu Hrvatsku rado se zalijeće i tamani skakavce. K. B. 

ČVORICA ( Spergula arvensis L.), jednogodišnja je biljka 
iz por. karanfiljaka (v.). Odlikuje se uzdignutim, golim sta- 
bljikama, linealnim, tupim, nasuprotnim (ali prividno u 
pršljene ili čuperke poredanim) listovima i bijelim, petero- 
članim cvjetovima, koji imaju slobodne lapove čaške i 10 
prašnika, a smješteni su u rahle dvokrake paštitce. Raste 
kao korov po poljima. Tu i tamo susreću se po poljima 
još i neke druge vrste istoga roda. S. H-ć. 

ČVORIĆ je ograničeno, solidno, čvrsto nagomilavan)e 
upalnih stanica. Vršak mu može biti izbočen, ravan ili 
uvučen. Č. se može kombinirati s mjehurićem, ljuskom ili 
krastom. F. K. 

ČVORNE TOČKE u optici jesu dvije točke Č i C u 
osi optičkoga sustava (leća, objektiv, oko i t. d.) s tim 


A 



AB zraka u prvom sredstvu; MN ista zraka u posljednjem sredstvu; 
MN H AB. 



(Snimka B. Gušić) 

ČVRSNICA, Silaz u Divu Grabovicu 


svojstvom, da svaka zraka svjetlosti AB (v. si.), koja je 
u prvom sredstvu sustava uperena kroz točku Č, prolazi 
u posljednjem sredstvu (zraka MN) pravcem, koji ide 
kroz točku C usporedno s prvobitnim smjerom zrake. U 
čovječjem oku te su točke razmaknute 0,3 do 0,4 mm i 
nalaze se blizu stražnje površine očne leće. -> Gauss, 
Gaussova nauka o optičkim sustavima. St. H. 

ČVRSNICA, visoka vapnenačka planina u sjeverozapa¬ 
dnoj Hercegovini. Sa svih je strana oštro ograničena: sa 
JI gotovo 1500 m dubokim kanjonom Neretve, sa SZ Ru¬ 
dini Poljem i Dugim Poljem, u kome je Blidinje jezero, sa S 
dubokom dolinom Doljanke, a sa i Drežanke. Iznad ovih 
graničnih udubina naglo se izdižu poput prirodnih utvrda 
sure i gole vapnenačke hridine. Naprotiv, najviši dijelovi 
Č-e predstavljaju kršku zaravan s visinama od 1800 do 
2100 m. Dolina Dive Grabovice i udolina (s visinama ispod 
1800 m), koja je spaja s Dugim poljem, dijele planinu u 
dva dijela: na SI Muharnica s vrhovima Veliki Vilinac 
(2116 m), Mali Vilinac (1988 m), i dr., a na JZ je Č. u 
užem smislu. Č. se dijeli u Vel. Č. s glavnim vrhom 
Pločno (2228 m), a prema JI odvaja se između dolina 
Drežanke i Dive Grabovice ogranak Mala Č. s glavnim 
vrhom Ploča (2039 m). U diluviju su na Č. bili razvijeni 
ledenjaci, koji su stvorili cirkove oko vrhova i staložili 
morene u zavali Dugog Polja. I Blidinje jezero zahvaljuje 
svoj postanak i održanje diluvijalnoj glacijaciji. Na visokoj 
vapnenačkoj zaravni razvijeni su brojni i duboki kraški 
oblici, vrlo oskudni vodom. Tokovi jugoistočnog pod¬ 
nožja nastaju od izvora, koji izbijaju na dodiru debelog 
pokrova vapnenaca i nepropustljive podloge verfenskih škri- 
ljavaca. Šume četinjače najbolje su se održale na Muhar- 
nici i rubnim dijelovima planine. Prostrane, iako oskudne 
su vati daju uvjete za razvoj planinskog stočarstva i odr¬ 
žanje brojnih stočarskih stanova, na koje se ljeti izgoni 
stoka iz sela srednje i zapadne Hercegovine. Stočarska na¬ 
selja u prostranim udolinama Dugog i Rudog Polja na SZ, 
i Gornjih i Donjih bara na J idu među najvažnija u pla¬ 
ninama Bosne i Hercegovine. U stanovima oko Blidinjeg 
jezera ostaju stočari s dijelom stoke i preko zime, tako 
da su to polustalna naselja. Divlja alpinska romantika, 
raznolikost krajolika, daleki i bogati vidici privlačnost su 
Č., koja pripada među najljepše i najveličanstvenije di¬ 
narske planine. Iz godine u godinu budi ova planina sve 
veće zanimanje kod znanstvenih radnika, smjelih plani¬ 
nara i onih, koji vole svježinu i ljepotu planine. 

LIT.: B. Ž. Miloiević, Čvrsnica, Hrvatski Geografski glasnik, Za¬ 
greb 1935 J. R-ić. 

Ć, peto slovo hrvatske i lužičke abecede, dok u poljskoj 
abecedi, koja nema posebnoga znaka za č, stoji na četvr¬ 
tom mjestu. Izgovara se simultanom artikulacijom zatvor- 
noga t i mekoga strujnoga š (tš, vidi kod s), te kao posebna 
alrikata čini prijelaz od nepalatalnoga c prema palatalnome 
c. Svojom koronalnom artikulacijom hrvatsko je štokavsko 
č nešto više od poljskoga i lužičkoga, s kojima ga od sro¬ 
dnoga ruskoga (fb. skazatt), češkoga ( t: telo), slovačkoga 
(f: tulpa), madžarskoga ( ty, tj: tyuk, latja?). i našega ča¬ 
kavskoga ( i: kuta — kuća) dijeli izrazito spirantsko š. 
— Historijski c nastaje od praslav. f (noć, svijeća) ili od 
starijeg hrvatskog skupa tj, u kojem je već prije bio ne¬ 
stao poluglas (pruće, smeće, smrću). Kajkavci u svom 
glasovnom sustavu nemaju c. — U starijoj se hrvatskoj 
latiničkoj azbuci (prije Gaja) piše na 22 različita načina, 
najčešće kao ch. Neki pisci sami upotrebljavaju više ra- 
zličnih znakova (na pr. Kanižlić ch: pomoch, bratchu, chj: 
goruchja, bratchju, tj: pritisctje, cs: necsu i si.), dok drugi 
nastoje uvesti neki sustav pa pišu (kao na pr. Katančić) 
c/i za iskonsko ili strano, a tj (prema t) za domaće, izve¬ 
deno ć (noch, chenar —* smutjkati, prasetji). Dijakritičkim 
se znacima c u starijoj hrvatskoj književnosti nije bilje¬ 
žilo sve do 1835, kada ga uz Babukića, Mažuranića i Vu- 
kotinovića prihvaća i Gaj. Hrvati su c u tom obliku 
uzeli iz suvremenog poljskog pravopisa. Poljaci su ga sve 
do 16. st. također pisali na različite načine, ponajviše kom¬ 
binirano. Prvi je dijakritičko pisanje (kvaku ispod c: g) 
za taj znak uveo Parkoszowic (1440), a Zabo.rowski — po 
uzoru čeških Husovih slova — zamjenjuje kvaku točkama 
iznad c (c). Ujezdziecki i Seklucjan se napokon još više 
približavaju češkoj abecedi pa pišu ći, koje se u taza- 
rzovim i drugim mlađim izdanjima ortografski raščlanjuje 
u ci [ č ili c, što se u poljskom pravopisu održalo sve do 
danas. — Glagoljica nije 
imala posebnoga znaka za 
glas ć, jer ga nije bilo ni u 
stsiov. jeziku; stoga se u 
starijim hrvatskim spomeni¬ 
cima ć redovito piše zna kom 
(koji je inače služio za 
staroslov. št). Jedino je bo¬ 
sančica imala poseban znak 
t , koji je načinjen prema 
glagoljskom derv (IVP), a pi¬ 
salo se njime i c, i đ, i j. 

Odatle ga * je uzeo i Vuk 
načinivši od bosanskoga X 
za svoju ćirilicu dva znaka: 
h (za c) i h (za đ). * J. H-m. 

ĆABA ili pravije Ka’ba. 

Prvi oblik udomaćio se kod 
nas od davnih vremena, te 
se riječ u tom obliku upo¬ 
trebljava i u narodnoj pje¬ 
smi. Ka’ba znači kocku, a 
kao vlastito ime označuje 
kockastu zgradu u Meki, 
glavnu i svetu džamiju mu¬ 
slimana, prema kojoj se 
okreću za vrijeme molitve. 

Sve džamije na svijetu 
okrenute su prema njoj. 

Obredi hadža (hodočašća) 
vezani su uglavnom na Ka’ 
bu i mjesta u njezinoj oko¬ 
lici. Oko Ka’be se obavlja 


tavaf, t. j. propisno vjersko obilaženje, koje počinje od el- 
Hadžerul-esveda, crnog kamena, uzidanog u sjeveroistočni 
ugao Ka’be. Desno od toga su vrata, podignuta od tla po 
prilici jedan i po metra. Ka’ba se svake godine pokriva 
crnim svilenim vezenim pokrivačem. I prije islama Ka’ba 
je kod Arapa bila svetište, koje se smatralo središtem 
duhovnog arapskog života. Prema Kur’anu Ka’bu su sagra¬ 
dili Božji poslanici Ibrahim i sin mu Ismail. Oko Ka’be je 
velika džamija, koja nosi ime El-Mesdžidul-haram, t. j. 
sveta džamija. jvi H 

ĆAFI HASAN -> Hasan Kafi. 

ĆATIĆ, Musa Ćazim, * Odžak (kotar Derventa) 4. III. 
i^879, umro Tešanj 6. IV. 1915, pjesnik. Svršivši medresu u 
1 ešnju nastavio je nauke u Carigradu, ali se nakon kratkog 
vremena povratio u domovinu i kao vojni bjegunac od* 
služio 4 godine mjesto 3 u jednoj madžarskoj regimenti. 
U Sarajevu je završio šerijatsku sudačku školu (1908). Bio 
je vrstan poznavalac turskog i arapskog jezika i mnogo je 
prevodio. G. 1907/8 uređivao je Behar, a 1913 i 1914 Biser 
i Muslimansku biblioteku u Mostaru. Pjevati je počeo 1900 
kao vojnik. Bio je najbolji pjesnik bosansko-hercegovačkih 
muslimana u hrvatskoj Modernoj. 

BIBL.: Dobar dio njegovih pjesama sakupljen je u dvije zbirke; 
Pjesme (1900—1908), Mostar 1914, i Izabrane pjesme, Sarajevo 1928. Od 
1907 do 1915 tiskano je osam knjiga različitog sadržaja, što ih je pre¬ 
veo s turskog i arapskog (San od Namik Kemala, Islam od A. Quillie- 
ma, Borba polumjeseca i krsfa od Halil Halida, Temelji islamskog 
morala od Ahmeda Naima, Muslimanska žena od M. F. Vadžije, 

1 eiste i ateiste od dra O. Namika, Osnovna načela islama, njegova 
prošlost i sadašnjost od A. Naima, Ramazanski post od dra H 
Hulkije). 

LIT.: Sarajevski list 1916, br. 111, 112 i 113; Novi vijek 1920, br. 3; 
D. Prohaska, Pregled savremene hrvatsko-srpske književnosti, Zagreb 
1921; Izabrane pjesme M. ćatića, Sarajevo 1928; Novi Behar, VIII., 
Sarajevo 1935. H K 

ĆEFENAK Ćepenak. 

ĆEHAJA — ĆEPULIĆ 


ĆEHAJA. Riječ potječe od vulgarnog turskog kehaya, 
još češće kaya, što dolazi od perzijske složenice kethuda 
(ked-huda) »gospodar kuće«. U turskim dokumentima na¬ 
lazi se ova riječ obično u osnovnom obliku, ali i u mno¬ 
gim varijantama vulgarnog izgovora. Kod nas se rjeđe čuje 
i čaja mjesto uobičajenog čeha ja. Osnovno je značenje ove 
riječi: gospodar kuće. Riječ čeha ja u turskoj upravi i admi¬ 
nistrativnom uređenju ima mnogo značenja. Ipak se može 
svesti na značenje zastupnika ili pomoćnika visokih ili 
viših činovnika. Čehajama su se nazivali zamjenici valija, 
kapetana, dizdara i t. d. Ali ćehaja se zvao i poglavica 
nekih cehova (esnafa), starješina sela (koy kethudasi). U 
turskim dokumentima nazivaju se ćehajom i vlaške starje¬ 
šine, knez i primićur (Jireček, Cesty po Bulharsku , str. 
220.). U Bosni se čuje i glagol ćehajiti , na pr. što će on 
meni ćehajiti, a to znači: što će se netko nekom praviti 
nezvanim tutorom. B. Đ. 

ĆEHOTINA, rijeka u Novopazarskom Sandžaku i Bosni, 
desni pritok Drine. Izvire na sjevernoj strani planine Sto¬ 
žera, teče uglavnom prema SZ dubokom dolinom strmih 
i krševitih strana sve do Pljevaljskog polja; dalje se do¬ 
lina mjestimice razvija u pitoma proširenja, koja su obra¬ 
đena i naseljena. Utječe kod trgovišta Foče. Važniji su joj 
pritoci Vezičnica, Voloder i Skopotica. Bogata je vodom 
i usred ljeta. Dužina toka je 112,6 km, površina sliva 1327 
kirr, prosječni pad 6,9 °/oo. P. V-ć. 

ĆEJF, od arap. kejfe »kako?«, raspoloženje naročite 
vrsti, volja. A. Hangi označuje ćejf nekim posebnim, valjda 
samo bosanskim muslimanima svojstvenim duhovnim feno¬ 
menom. To je čista protivnost francuskom espritu, jer 
dok se pod potonjim razumijeva nešto spretno, poletno, 
ć. karakterizira stanje, kada se čovjek smirio, zadubivši 
se u neku daleku, neopredijeljenu misao, u kojoj se mogu 
provesti čitavi sati. Ć., čini se, ima temelj u istočnjačkoj 
senzualnosti i slavenskoj čuvstvenosti, koje su se sastale 
kod hrvatskih muslimana, pojačane još i njihovim eko¬ 
nomskim položajem, koji je dominirao. 

LIT.: A. Hangi, Život i običaji Muslimana u Bosni i Hercegovini, 
Sarajevo 1906. M. Hj. 

ĆELAVOST Alopecija. 

ĆELIJA (lat. cella, novogrč. xeXliov »sobica«), u prvo 
doba kršćanstva kapelica, sagrađena iznad groba kakvoga 
mučenika ili sveca, uređena kao mjesto molitve za vjer¬ 
nike ili kao dio crkve za službu Božju. Kada se razvilo 
redovništvo sa stalnim naseljima (xoiropZTcu, coenobitae), 
dobili su pojedini monasi za stanovanje sobice, nazvane 
ćelije, koje su bile sagrađene ili napose svaka za sebe kao 
samostalne kućice ili kao dijelovi iste zgrade. 

U politici ćelija označuje jedinicu unutar političke orga¬ 
nizacije, koja potajno radi na širenju svojih nazora ili na 
pripremanju terorističkih djela. Njeni članovi stoje u 
svezi s ostalim jedinicama samo preko jednoga svog člana, 
tako da nijedan od njih nije upućen u čitavo ustrojstvo 
podzemnog rada. Ć. obuhvaća sumišljenike unutar jednog 
poduzeća, tvornice ili kuće. Tom se metodom služe revo¬ 
lucionarne stranke. 

Naziv ć. može imati i drugo značenje. Tako njemačka 
nacional-socijalistička stranka ima, nakon svog preuzeća 
vlasti, naziv ćelija (Zelle) za pododjel mjesne skupine. 

ĆELIJA u biologiji -> Stanica. 

ĆEMER, riječ došla od tur. kemer (stgrč. napdpa »svod«, 
novogrč. Heuepi, lat. camera), znači: 1. muški pojas od 
kože s pregradcima za novac; nosili ga nekad na cijelom 
Balkanskom poluotoku, danas Bošnjaci i Ličani; 2. ženski, 
srebrom bogato ukrašen pojas; nosi se u Crnoj Gori; 3. 
svod, kod nas: bolta, odatle sveden, boltan. — Od ove 
riječi potječe i riječ »komora«. M. P. 

ĆEPENAK, običnije ćefenak, riječ turskog podrijetla, 
a označuje posebni uređaj u istočnjačkim dućanima. — Sa¬ 
stoji se od tri dijela: dva drvena pokretljiva zaklopca (do¬ 
nji i gornji ć.) te prijevornice (gornji ć.), koji je sastavljen 
od dva komada, skopčana metalnom sponom (baglamom), 
stoji pričvršćen nešto niže dućanskog krova, dok je donji 
ć., koji je uvijek kraći od gornjeg, učvršćen u ravnini du¬ 
ćanskog poda, odignutog barem nekoliko decimetara od 
zemlje. Dok je dućan otvoren, donji se ć. spušta na na¬ 
ročite kolčiće, zabijene čvrsto u zemlju, ili na posebni 
veći kamen, te služi jednim dijelom za sjedenje mušte¬ 
rijama (kupcima) i prijateljima, koji dolaze u dućan, a 
drugim dijelom za izlaganje robe. Kako je u dućan — 
isto kao i u muslimansku kuću — ulaz dopušten jedino, ako 


se prije skine obuća, to ć. omogućuje dućanskim posjetio¬ 
cima, da ne moraju skidati obuće. Turci imaju za donji ć. 
poseban izraz peće , a kod nas se sve skupa naziva ćefen- 
kom. Gornji pak ć., priklopljen dvostruko, dok je dućan 
otvoren, prikvači se o posebne kuke, koje se nalaze tik 
pod dućanskim krovom. Nerijetko zna trgovac i po gor¬ 
njem ćefenku objesiti robu. Pri zatvaranju dućana gornji 
se ć. spušta, a donji diže, pa se tako sastavljaju, i preko 
oba stavlja prijevornica, na koju dolazi katanac. U doba, 
kad u Bosni nije bilo gruntovnice, prijevornica je služila 
kao mjera za ustanovljavanje površine dućanskih zemljišta 
nakon požara u čaršiji. Uporedo s nestajanjem stare čaršije 
iščezavaju sve više i ćepenci. M. Hj. 

ĆEPULIĆ, 1. Avelin, * Bakar 7. XI. 1820, f Rijeka 10. XII. 
1869, hrvatski sudac i političar. Nakon svršenih pravnih nauka 
ulazi u službu kod gradskog poglavarstva u Bakru, zatim 

prelazi u sudstvo kao prisje- 
dnik sudbenog stola na Rijeci, 
odakle za apsolutizma seli u 
Varaždin i Zagreb, pa opet 
na Rijeku, gdje ostaje do 
smrti. Narodni je zastupnik 
grada Bakra u hrvatskom sa¬ 
boru 1848, uzvanik i bilježnik 
banske konferencije 1860—61 
te zastupnik grada Bakra u 
saborima 1861, 1865—1867. U 
mladosti je putovao kao po¬ 
morac u Francusku i Engle¬ 
sku. Savršeno je govorio i pi¬ 
sao talijanski, njemački, fran¬ 
cuski i engleski, a dobro po¬ 
znavao uz slavenske jezike i 
madžarski. Surađivao je u 
Narodnim Novinama 1848—49, 
Slavenskom Jugu 1849, Pozo- 
ru 1861 (članci pod naslovima 
Ispod Hreljina grada i Političke misli), Domobranu i 
Svi e tu 1865—-66. 

Ć. ulazi u politički život godine 1848 te suzbija odrješito 
madžarsku djelatnost na Hrvatskom primorju. Suvremenici 
saborskog zasjedanja 1848 spominju Ć-a kao darovita go¬ 
vornika i dalekovidna političara, a smatrali su ga jednim 
od najumnijih pravnika i najspremnijih sudaca u Hrvat¬ 
skoj. 

Jak je bio Ć-ev udio u reformatorskom radu sabora 1861. 
On je član sudskog odbora, koji udara temelje preustrojbi 
hrvatskoga sudstva. Njegovi govori u raspravi o nazivu 
državnoga jezika u Hrvatskoj i Slavoniji, o uvađanju nje¬ 
mačkoga jezika kao obveznog predmeta u hrvatske škole 
i o pitanju političkog odgoja naroda otkrivaju njegovu 
političku fizionomiju. Ć. je u saboru 1861 član narodne 
stranke, liberalne, ali jako natrunjene feudalnim shvaća¬ 
njima. On je u narodnoj stranci jedini izgrađeni i uvjereni 
demokrat, koji želi hrvatskoj ustavnosti dati zapadno¬ 
evropski pečat i ukloniti iz nje ostatke baroknih tradicio¬ 
nalnih shvaćanja. Hrvatski Primorac, izvrstan poznavalac 
Zapadne Evrope, poliglot, nastoji dati politici narodne 
stranke težište u narodu, a ne u državnopravnim načelima 
i utanačenjima iz prošlosti. Protivi se, da se jezik u Hrvat¬ 
skoj i Slavoniji službeno nazove pokrajinskim ili jugosla¬ 
venskim imenom; ovaj posljednji naziv smatra filološkim i 
geografskim. Odrješito, no bez uspjeha, zahtijeva, da se u 
srednje škole u Hrvatskoj uvede kao obvezni predmet 
jezik diplomacije, francuski, mjesto njemačkoga. Predlaže 
također, da se u sve škole uvede vrsta »narodnog kate¬ 
kizma«, kojim bi se mladež upućivala u politička i državna 
načela, jer bez političkoga odgoja ne vidi trajnog uspjeha 
narodne politike. 

G. 1865, videći da se hrvatska politika mora odlučiti ili 
za Austriju ili za Ugarsku, Ć. je u kolu onih, koji se odije- 
liše od narodne stranke i osnovaše »samostalnu narodnu 
stranku« tražeći riješenje hrvatskoga pitanja u izravnoj 
suradnji s Austrijom. Udara u oči, da tu skupinu gotovo 
isključivo tvore ljudi iz hrvatskih primorskih krajeva; uz 
Ć-a tu su Ivan Mažuranić, Ambroz Vraniczany, Ivan Von- 
čina, Adolfo Veber i Ivan Kukuljević. Samostalna narodna 
stranka misli, da bi budući razvitak hrvatstva bio bolje 
osiguran u suradnji s austrijskim zemljama, gdje je nje¬ 
mački elemenat u manjini, nego u naslonu na Madžarsku, 

gdje bi hrvatstvo bilo u manjini. Uz to se samostalna na¬ 
rodna stranka zalaže za sporazum s Bečom, jer je u Beču 
čimbenik, koji jedini može udovoljiti zahtjevima hrvatske 
politike, a to je kralj. U saborskim raspravama Ć. do¬ 
sljedno tumači koristonosnost politike samostalne stranke. 
U adresnoj raspravi 1865 upozorava, kako austrijska vlada 
istodobno ugovara i s Ugarskom; treba paziti, da se ne 
sporazumiju »prije nego budemo mi gotovi«. Ć. je 1865 
znao braniti izgubljenu stvar — većina saborska bila je 
protivna politici samostalne stranke — ali on je brani 
s osvjedočenjem, jer vjeruje, da vodi glavnoj svrsi, »sreći 
domovine«. Najpogubnijom smatrao je političku ne¬ 
odlučnost narodne stranke. Kad je kralj 1866 zatražio 
od hrvatskog sabora, da uđe u pregovore s ugarskim sa¬ 
borom preko kraljevinskih odbora, Ć. je obrazložio svoje 
shvaćanje odnošaja Hrvatske prema Ugarskoj. Njegova 
posljednja politička uloga bijaše izbor u članstvo kralje- 
vinskoga odbora, koji je prekinuo pregovore s ugarskim 
kraljevskim odborom uoči austro-pruskoga rata. Stvara¬ 
njem dualizma i hrvatsko-ugarske nagodbe prošlo je i vri¬ 
jeme Ć-evih zamisli. Kad je umro, stekao je najveće pri¬ 
znanje, koje može postići politički čovjek u Hrvatskoj: i 
politički protivnici priznali su mu umnost i čestitost. 

Ć. je prethodio svojem vremenu nedogmatičnim shvaća¬ 
njem politike, širinom vidokruga, dubokom političkom 
naobrazbom evropskoga mjerila, trjeznoćom i točnošću 
prosuđivanja političkih pojava i njihovih vrednota. 

LIT.: I. Vončina, Avelin Ćepulić (Zatočnik, 1869, br. 88., 89. i 
92.); M. Polić, Parlamentarna povjest kraljevina Hrvatske, Slavonije 
i Dalmacije, I. i II., Zagreb 1899 i 1900; J. Horvat, Politička povijest 
Hrvatske, Zagreb 1936. J. H-t. 

2. Avelin, ¥ Bakar 17. VII. 1896, + Zagreb 2. II. 1936, 

liječnik i kulturno-politički radnik, unuk gornjega. Sve¬ 
učilišne nauke učio u Innsbrucku, Grazu i Pragu. Vrlo 
ustrajan radnik u orlovskim i križarskim redovima, a 
kasnije i u pravaškim političkim i opće narodnim ustano¬ 
vama pristajući uz ustaški pokret. G. 1934 preuzima list 
»Hrvatsku smotru«, koju izdaje kao ideološki list ustaškog 
pokreta (isp. na pr. njegove rasprave Nacionalna ideja 
i seljački pokret H. S., g. IV, Narodni život i politika, 
H. S., III). Bio je neobično požrtvovan, nesebičan i ka¬ 
rakteran javni radnik. D. Ž. 

3. Drago, ^ Novi Vinodolski 3. I. 1893, književnik. 

Osnovnu školu svršio u Jastrebarskom, gimnaziju po¬ 
lazio u Zagrebu i Bjelovaru, romanistiku učio u Beču 
i Parizu, doktor filozofije. Bio neko vrijeme gimnazijski 
profesor u Zagrebu, a do 1942. činovnik ministarstva vanj¬ 
skih poslova. U novinama i časopisima (N. Vj., Hrv. pro¬ 
svjeta Hrv. smotra, HR) tiskao velik broj studija, rasprava 
i prikaza iz francuske književnosti: Voltaire, Leibniz i 
teodiceja (N. Vj. 1919), Paul Claudel (Hrv. prosvjeta 1922), 
Francis Jammes (Hrv. prosvjeta 1923), Pascal (Hrv. pro¬ 
svjeta 1924), i t. d. Zasebna izdanja: Montaigne, Zagreb 
1936, Descartesova kriza, Zagreb 1937, Račine, Zagreb 1939, 
Eis heauton, Zagreb 1940; Ličnosti, Zagreb 1941; Večernja 
škola ili Crno cvijeće, Zagreb 1942. A. B-c. 

4. Ivan, Novi (Vinodol) 2. I. 1896. Doktorat prava 

stekao je u Zagrebu 1919, a iza toga učio je još u Jeni i 
Leipzigu. Od 1923 je odvjetnik u Zagrebu. Izdao je opsežno 
djelo Sistem općeg privatnog prava (1925). U. 

5. Vladimir, * Novi Vinodolski 23. III. 1891, naj¬ 
istaknutiji hrvatski ftizeolog i javni radnik na suzbija¬ 
nju tuberkuloze. Njegov se rad može razdijeliti u tri vre¬ 
menska odsjeka. U prvom on uči medicinu uopće, a svoj 
specijalni predmet napose, u drugom izgrađuje ustanove 
za suzbijanje tuberkuloze u Hrvatskoj, u trećem, postavši 
predsjednikom Hrv. liječničkog zbora, prelazi svojim radom 
granice ftizeologije i razvija veliku djelatnost na razvoju 
hrvatske liječničke znanosti i liječničkoga života uopće. 

Liječništvo je učio na trećoj velikoj bečkoj medicin¬ 
skoj školi. Promoviran 1915 vratio se u Zagreb, gdje je 
došao u školu T. Wickerhausera i B. špišića. Prva mu je 
tiskana radnja iz te škole. G. 1918 polazi opet na nauke 
najjačim radnicima na polju ftizeologije: Rollieru u Leysin, 
pa Braueru i Mu ehu u Hamburg. U tu epohu idu prvi nje¬ 
govi radovi o tuberkulozi, pretežno imunobiološki. 

G. 1920 vraća se u Zagreb, i tu počinje drugi period 
njegova rada. Iako je postao solidan znanstveni radnik, 
u svojem je praktičnom radu ubrzo bio prisiljen nuždom 
tuberkuloznih bolesnika u Hrvatskoj veći dio svojih snaga 


upotrijebiti za organizaciju borbe protiv tuberkuloze i za 
organizaciju zavoda, koji će tu borbu provoditi. U to 
je vrijeme broj njegovih znanstvenih radova s područja 
klinike, imunobiologije i terapije tuberkuloze vrlo velik, 
no organizatorni mu je posao bio još veći. Organizirao je 
u Zakladnoj bolnici u Zagrebu odjel za tuberkulozu, koji 
je iza rušenja stare Zakladne bolnice na Jelačićevu trgu 
uređen u sklopu medicinskih zgrada na Zelenom brijegu. 
Uz taj odjel organizirao je prvi antituberkulozni dispan¬ 
zer u Hrvatskoj, kojega je djelovanje razvio u svim smje¬ 
rovima: dijagnostičkom, terapijskom i profilaktičnom. G. 
1921 organizirao je prvu školu za sestre bolničarke i sestre 
pomoćnice na Mlinarskoj cesti, koja se razvila u glavni 
zavod, iz kojega danas dobivamo odgojene sestre. Druge 
takve škole kod nas ostvarene su pod utjecajem ove škole. 
Uza strogo ftizeološki rad Ć. je u to vrijeme vodio mnogo 

akcija za popularizaciju me¬ 
dicine u gradu i u selima. 
Mnogo je pažnje kod toga 
posvetio stambenom pitanju. 
Nije moguće previdjeti, da 
je kod svojega rada pokazi¬ 
vao utjecaj i svojih zagreba¬ 
čkih učitelja, T. Wickerhause- 
ra i B. Špišića, pa napose M. 
Dežmana, prvog ftizeologa u 
Hrvatskoj, a i A. Štampara. 
Dok je pod utjecajem prve 
dvojice radio kao požrtvovan 
liječnik posvećujući svakom 
bolesniku individualnu pažnju, 
pod dojmom druge dvojice 
razvio je golem rad socijalne 
i preventivne prirode. G. 1927 
postao je profesorom za nau- 
VLADIMIR ćEPULIć ku ° tuberkulozi na medicin¬ 

skom fakultetu u Zagrebu. 

Treća epoha njegova rada počinje 1935, kad je izabran 
predsjednikom Liječničkoga Zbora. Nastavljajući rad na 
polju ftizeologije i dalje posvećuje osobitu važnost razvoju 
znanstvenoga rada među liječnicima uopće. Pod njego¬ 
vim predsjednikovanjem izgrađuju liječnička društva svoj 
dom u Zagrebu. Ovdje Liječnički zbor razvija svoj znan¬ 
stveni rad najintenzivnije. Sada se napose razvija djelo¬ 
vanje članova Zbora u međunarodnom naučnom svijetu i 
suradnja stranih učenjaka u radu Zbora. Sam Ć. prednjači 
surađujući na mnogim međunarodnim kongresima u Evropi 
i Americi i dovodeći niz stranih stručnjaka u Zagreb na 
predavanja. Iz njegova rada oko podizanja Zbora razvio 
se njegov rad oko povijesti medicine najprije samoga 
Zbora, a onda hrvatske medicine uopće. G. 1942 osnovao 
je akademiju za usavršavanje liječnika po uzoru sličnih 
zavoda u inozemstvu. U toku ostvarivanja je i njegova 
akcija, da se u Liječničkom domu uredi muzej za povijest 
zdravstva u Hrvatskoj. Od 4. sv. Ć. je stručni urednik za 
medicinu u Hrvatskoj Enciklopediji. 

BIBL.: O histeričkim poremećajima motiliteta kod ratnika, LV 1919; 
Leitlinien zur Beurteilung der Quaddelprobe, Mediz. Klinik 1920; Biolog. 
Verwandschaft des Schildkrotentuberkelbazillus mit anderen Saurefesten, 
Beitr. z. Klin. d. Tuberkulose 1921; Neue Einblicke in Blut- und Zell- 
immunitat, Ibd. 1921; Tuberkulide der Haut, hervorgerufen durch Rein- 
tuberkulin, Ibd. 1921; Vber die im Harne ausgeschiedenen Tuberkel- 
bazillenpartigene und intrakutane Eigenharnreaktion, Ibd. 1921; Ver- 
sehiedene Reaktivitat der Handelstuberkuline, Ibd. 1921; Zur Prufung 
der Blutimmunitat bei Tuberkulose, Ibd. 1921; Istraživanja o biološkom 
srodstvu parcijalnih antigena acidorezistentnih bacila, LV 1921; La 
prophylaxie antituberculeuse dans les familles et Vintervention des infir- 
mieres visiteuses, Cpt. r. confer. internat, c. tbc., Bruxelles 1922; O 
specifičnim preparatima za dijagnozu tuberkulozne zaraze i o tehnici 
njihove aplikacije, LV 1923; Existe-il dans la nature ou peut-on crćer 
artificiellement des formes saprophytiques du bacille de Koch qui 
soient capables de se transformer en bacille tuberculeux virulent (dis¬ 
kusija), Cpt. r. confer. internat, c. tbc., Lausanne 1924; Liječenje tuber¬ 
kuloze kosti i zglobova helioterapijom u kućnoj njezi, Spom. ortoped, 
zavoda u Zagrebu 1926; Raširenost tuberkulozne zaraze kod naše seoske 
i gradske djece, LV 1926; Naša iskustva sa sanokrizinom, LV 1927; 
Plućna tuberkuloza, Med. bibl., Zagreb 1927; Tuberculosis an Housing . 
American Rev. of Tuberculosis 1927; Tuberkuloza kosti i zglobova. 
Med. bibl., Zagreb 1928; Odnos između zaraze i oboljenja kod tuber¬ 
kuloze, LV 1929; L’enseignement de la tuberculose aux ćtudiants et aux 
medicins, Cpt. r. confer. internat, c. tbc., Oslo 1930; Pitanje sanatorija 
za tuberkulozne u vezi sa postojećim lječilištima i turističkim mjestima, 
LV 1930; Tuberkuloza i stan, LV 1930; Tuberkuloza u Zagrebu, Med. 
bibl., Zagreb 1931; Allergie et immunitć chez la tuberculose, Cpt. r. 
confer. internat, c. tbc., Haag-Amsterdam 1932; La crysotherapie, Cpt. 

r. confer. internat, c. tbc., Haag-Amsterdam 1932; Tuberkulozni procesi 
u drugim organima kod tuberkuloze kosti i zglobova, Slov. sbor. ortop. 
1932; Ambulantno liječenje pneumotoraksom, Zdravn. Vesn. 1934; Prin¬ 
cipi savremenog liječenja tuberkuloze, Zdravn. Vesn. 1934; Klasifikacija 
plućne tuberkuloze, LV 1934; L’utilisation des dispensaires pour le 
traitement des tuberculeux, Cpt. r. confer. internat, c. tbc., Varšava 
1935; Organizacija antituberkulozne asanac. rada obzirom na kolapso- 
terapiju, LV 1934; Tuberkuloza, Zdrav. bibl. Minerve, Zagreb 1934; 
Uloga krvotoka u ftizeogenezi, LV 1934; Organizacija znanstvenoga 
rada Zbora liječnika, LV 1935; Principi jeftine i svrsishodne antituber¬ 
kulozne organizacije kod nas, LV 1935; Kliničko značenje režnjića vene 
azygos, LV 1936; Kronična milijarna tuberkuloza pluća, LV 1936; Lobus 
inferior accessorius, LV 1936; Proširenje arterije pulmonalis, LV 1936; 
Specifična i serološka dijagnoza ranih tuberkuloznih oboljenja, LV 
1936; La prophylaxie de la tuberculose au domicile, Cpt. r. confer. 
internat, c. tbc., Lisabon 1937; Les aspects radiologiques du hile, Ibd., 
Lisabon 1937; Značenje plućnih okrečina (Sveslav. kongres u Sofiji), 
LV 1937; Bibl. medicinske lit. objavljene u izdanjima Zbora liječnika 
1876 — 1937, Zagreb 1938; Hitne intervencije kod bolesti bronha, pluća 
i porebrice, Med. bibl. Zagreb, LV 1938; Kratka povijest Zbora lije¬ 
čnika, Zagreb 1938; Medicinski fakultet u Zagrebu i nastojanja oko 
njegovog osnivanja, LV 1938; O superinfekciji, Ftizeološki glasnik 
1938; O zakonu za suzbijanje tuberkuloze, Ftizeol. glasnik 1938; O spe¬ 
cifičnim i nespecifičnim oboljenjima hilusnih žlijezda, LV 1938; Wicker- 
hauser kao liječnik, LV 1938; Socijalno-epidemiološki problemi kod 
suzbijanja tuberkuloze, LV 1939; Jedan primjer uspjeha antituberkulozne 
propagande u školama, LV 1939; Stanje indeksa tuberkulizacije kod nas, 
LV 1939; Negativna tuberkulinska reakcija kod tuberkuloznih oboljenja, 
LV 1939; Naša nastojanja oko podizanja bolnice za tuberkulozne u 
Zagrebu i izgradnja antituberkulozne organizacije, LV 1939; L’interet 
des examens systćmatiques pour le depistage de la tuberculose chez les 
sujets de plus de 15 ans, Bulletin de l’Union internat, c. tbc. 1940; 
Pregled indikacija za klimatoterapiju na našem moru, LV 1940; Smjer¬ 
nice za suzbijanje tuberkuloze u Hrvatskoj, LV 1490; Rezultati pregle- 
daba na tuberkulozu kod nekih grupa pučanstva, LV 1940; Uber die 
Beeinflussung der Tuberkulinempfindlichkeit der Haut durch Hormone 
und Vitamine. Beitr. z. Klin. d. Tbk. 1940; Značenje tuberkuloze kod 
goveda za oboljenja od tuberkuloze kod ljudi, LV 1940; Statistički 
podatci o tuberkulozi u Hrvatskoj, Zagreb 1940; Zakonodavstvo za 
suzbijanje tuberkuloze u Hrvatskoj, Zagreb 1940; Tuberkulinska reak¬ 
cija kao indikator za određivanje endokrinog spektra, LV 1940; Po¬ 
četci naše terminologije, LV 1940; Naša nastojanja u borbi protiv 
tuberkuloze, Zagreb 1940; Suzbijanje tuberkuloze, Zagreb 1940; Doppel- 
seitiger Pneumothorax, Wien. kl. Wo. 1941; Hrvatski liječnici i prva 
obljetnica N. D. H. (Naši zadatci na polju zdravstva), LV 1942; Muzej 
za povijest zdravstva u Hrvatskoj, LV 1942; Studij medicine u Nje¬ 
mačkoj i prijedlozi za studij kod nas, LV 1942; Kirurška škola u Za¬ 
grebu g. 1812. J ličnost njezinog osnivača Rudolfa Lamprechta, LV 
1942; Tuberkuloza kod čovjeka (Referati), Zagreb 1942; Standardisie- 
vung der Terminologie der Tuberkulose, Tuberculosis 1942., LV 1942; 
Die Tuberkulosebekampfung am Lande, Tuberculosis 1942. L. T. 

ĆERPIČ (od tur. k’irpič), vrsta cigle od zemlje, na zraku 
i suncu sušene (ne pečene; od zemlje, katkada miješane 
sa sječenom slamom ili pljevom). Upotrebljava se za 
gradnju seljačkih kuća i ostalih građevina u istočnim stra¬ 
nama Podunavlja (kod nas u Slavoniji sa Srijemom), po 
unutrašnjosti Balkana, osobito istočne polovice sve do 
Egejskog i Mramornog mora, pa dalje po Maloj Aziji i još 
daljim zemljama prednje i južne Azije. U starih i da¬ 
našnjih naroda latinske Amerike upotrebljavana vrsta 
ćerpiča ima naziv adobe. M. G-i. 

ĆESIMLIJA (turski kesim »cijena«), zakupnik nekog 
zemljišta. Plaća godišnje vlasniku zemljišta neku unaprijed 
pogođenu svotu novca ili određenu količinu plodova (žita, 
duhana, afiona i si.) — obično 140 oka pšenice ili razmjer¬ 
nu količinu drugih plodova. Ćesimlijski se odnos ne smatra 
»čifčijskim« (kmetskim) i ne potpada pod udar zakona o 
agrarnoj reformi. Ako je ćesimlijski odnos sklopljen u 
pogledu stoke, zove se »kesim«. # O. F. 

ĆESLA, Jan, % H. Boracny 1840, f 1915, lužičkosrpski 
književnik i rodoljub. Po zanimanju liječnik. Učio je u 
Pragu. U preporodno doba lužičkosrpske književnosti ističe 
se plodnim umjetničkim radom. Pjevao je lirske i epske 
pjesme. Lirske se pjesme odlikuju žarkim rodoljubljem i 
nježnom erotikom. U epskim pjesmama opijeva lužičko- 
srpsku povijest ( Serbow kral, Kral Pribyslaw) sa znatnim 
umjetničkim uspjehom. Preveo je s češkoga Klicperinu 
veselu igru Rohovin Čtverrohy. 

LIT.: J. Pata, Zawod do studija serbskeho pismowstwa, Budyšin 
1929. Lj. J-e. 

ĆEVAPOVIĆ, Grgur, * Bertelovci kod Požege 23. IV. 
1786, f Budim 21. IV. 1830, franjevac, član kapistranske 
provincije i književnik. Poslije mlade mise postao je lektor 
filozofije i malo zatim lektor bogoslovije, a još mlad u 
dva maha je bio izabran za provincijala (1821—1823 i 
1827—1830). Vršeći službu izdao je na osnovi građe fra¬ 
njevačkih arhiva i kronika dva latinska djela, koja i danas 
imaju vrijednosti za proučavanje prošlosti kapistranske 
provincije, a sadržavaju i vrijednih bilježaka o kulturnom 
radu u Slavoniji: Synoptico-memorialis catalogus obser- 


vantis Minorum provinciae S. Joannis a Capistrano olim 
Bosnae Argentinae a dimidio saeculi XIII. usque recentem 
aetatem, ex archivo et chvonicis eiusdem recusus (Budim 
1823) i Recensio observantis Minorum provinciae S. Joan¬ 
nis a Capistrano per Hungariam, Austriam Inferiorem et 
Slavoniam extensae, commentarius ethnol ., philol., statist 
geogr., hist. illustrata (Budim 1830). Hrvatskim jezikom je 
Č. napisao u stihovima dramu Josip, sin Jakoba patrijarke 
(Budim 1820), najznatniju franjevačku duhovnu dramu iz 
Slavonije, prvi put prikazivanu 1819 u Vukovaru od školske 
mladeži. Prikazivanje je prepleteno pjevanjem, kojemu su 
zabilježeni i napjevi. 

Šire obzorje pokazuje Ć. i time, što u bilješkama uz pjesme ispred 
drame o Josipu spominje izrijekom, da je osim slavonskih pisaca 
poznavao djela Barakovićeva, Đorđićeva i Kačićeva, a u pjesmi, što 
je na početku pjeva zbor »prikazalaca«, izbija živi njegov interes za 
sve ogranke južnih Slavena (»Ilira«). 

Kad je prodircktor zagrebačkog školskog okružja, Tomo Košćak, 
nastojeći u pravopisu ujediniti Hrvatsku, Slavoniju i Dalmaciju, na- 
mislio školske knjige za zagrebačko okružje tiskati, uz neke samo 
sitnije promjene, pravopisom, kojim se pisalo u Slavoniji, Ć. je tu 
misao s veseljem prihvatio, pa se među njim i Košćakom 1816—17 
razvila zanimljiva rasprava o uređenju jedinstvenoga pravopisa. — 
Poslije Katančićeve smrti Ć. je priredio za tisak njegov tekst Bi¬ 
blije, no kako je i Ć-a pretekla smrt, pobrinuo se za tiskanje toga 
djela njegov učenik i nasljednik u provincijalskoj časti fra Josip 
Matzek. 

LIT.: J. Jakošić, Scriptores Interamniae vel Pannoniae Saviae, Građa 
II.; J. Forko, Crtice iz slavonske književnosti, IV (izvješće osječke 
realke za g. 1887/8); J. Jelenić, Pravopisna rasprava između Dra Tome 
Košćaka i Dra fra Grge ćevapovića, Zagreb 1930. T. M-ć. 

ĆIĆARIJA, vapnenačka visoravan (500—900 m) na ko¬ 
pnenoj strani poluotoka Istre među Trstom i Rijekom u 
dinarskom smjeru kao veza s Tršćanskim Krasom na SZ 
i s gorskom grbinom Učke na JI. Sa SI omeđena je flišnom 
dolinom Reke i sa JZ flišnim područjem srednje Istre. 
Proteže se od Divače do sedla Velike Učke u dužini od 
44 km, a široka je 15—20 km. Prema srednjoj Istri, koju 
su vode jako snizile, spušta se u visokim stepenicama i 
lomi strmo poput zida. Nigdje nema lakšega silaza ili 
uzlaza. Nekada su prolaz oteščavali i gradovi navrh str¬ 
moga ruba, kao Sacerb, Černikal, Crnica i Lupoglav, s kojih 
je dalek pogled preko poluotoka i na more. Pravac od 
Herpelja duž željezničke pruge do Rakitovića i odavle 
preko Raspora i Lanišća do Bresta nad Vranjom rastavlja 
istočni dio Ćićarije usporednim gorskim lancima od za¬ 
padnoga dijela, u kojemu su nanizani ravnjaci i tavani. 
Ovaj dio Ćićarije naliči sleđenim dugim valovima, kao da 
ih je bura ukrutila. Ljeta su jako vruća, a zimi brije ledena 
bura i pali golu površinu uništavajući sve. Prvi je dio pod 
gustom šumom, i u njemu žive ugljenari i lovci, a drugi je 
gol i naseljen pastirima. U istočnom su dijelu tri niza 
planina: na S Slavnik (1029 m), Rasošica (1084), Trstenik 
(838), Tušar (901) i Žerovica (847), na J Zbevnica (1014 m), 
Orljak (1106) i Planik (1273) te u sredini Gomila (1037 m), 
Šija (1234) i Lisina (1185), između sjevernoga i srednjeg 
niza pružaju se dolina Vodica i kotlina Muna, a između 
srednjega i južnog niza dolina Dana i kotlina Velike Ža¬ 
bice. Glavno je naselje rijetko naseljene Ćićarije selo 
Podgrad na samovoznoj cesti Trst—Rijeka (rimska cesta 
Aquileia—Tarsatica). Sjeverno od sela stanuju Slovenci, a 

južno Hrvati, nastanjeni ovdje dijelom od početka sre¬ 
dnjega vijeka i dijelom doseljeni iz južnih krajeva hrvat¬ 
skih u vrijeme turskoga nadiranja, stoga su čakavci, odno¬ 
sno štokavcci različitih govora. S hrvatskim doseljenicima 
došlo je i nešto Vlaha ili Rumunja iz središnjega dijela 
Balkanskoga poluotoka. Njih su zvali Ćići, i po njima je 
visoravan nazvana. Danas Ćić nije etnički pojam, nego 
znači stanovnika ove visoravni, koja je izrazita pregrada 
u smislu podnebnom i antropogeografskom. 

LIT.: N. Krebs, Die Halbinsel Istrien, landeskundliche Studie, Geogr. 
Abh. Pencks IX./2., Leipzig 1907; N. Žic, Istra, I., Zagreb 1936. N. Ž. 

ĆIĆI je hrvatski naziv za stanovništvo istočne Istre oko 
Učke i dalje na sjever. Njihova se zemlja prema ovom 
imenu zove Ćićarija. Ovo je stanovništvo danas najvećim 
dijelom hrvatsko ili pohrvaćeno, aJli je među njima još 
ostalo dvojezičnih sela ispod Učke (kao Žeiane, Sušnje- 

vica i Noselo), koja su uz hrvatski jezik očuvala i svoje 

prvobitno posebno rumunjsko narječje. Ovo se u romani¬ 
stici zove istrorumunjsko. To je četvrto narječje rumunj¬ 
skoga jezika. 

Ovo stanovništvo potječe dijelom od starih hrvatskih Vlaha, koji 
su kao pastiri živjeli od davnine u staroj hrvatskoj državi oko Ce¬ 
tine i na Velebitu. Frankopani ih naseliše u 15. st. najprije na otoku 
Krku, a odavde se oni iseliše dalje u Istru, kad je ova zbog različnih 
pošasti bila opustjela. Njima su se pridružili kasnije i drugi uskoci, 
koji su bježali pred Turcima iz naših zemalja u Istru. I na njih je 
bilo preneseno ime Ćić. Talijanska istarska prezimena kao Cicio = 
Chichio nalaze se od 1420 dalje po svoj Istri sve do Trsta. Ovaj 

naziv nastao je od udvostručene rumunjske upitne zamjenice ce »što«, 

od latinskoga quid, koja je našem svijetu izgledala za njih kao naro¬ 
čito karakteristična, i zbog toga je ovako nazvan ovaj narod. Postoji 
osim ovoga još i naziv Ćiribirci za jedan dio ovoga stanovništva. 
Ovaj je naziv složenica od istrorumunjskih riječi cire »tko« (lat. 
quem) i bire »dobro« (lat. bene »dobro«). 

Samo ime Ćić nije novijeg datuma. U hrvatskim se vre¬ 
lima javlja već 1463 u bilješci glagoljaša Petra Fraščića; 
Ć. plijene tada u službi kneza Ivana Frankopana istarske 
krajeve pod Učkom. B. Kuripešić spominje Zisttzn (Zitzen) 
u svom itineraru carskog poslanstva 1530 kao doseljenike 
iz sjeverne Srbije u Bosnu. G. 1538 piše Nikola Jurišić 
caru Ferdinandu o »Valachi, quos vulgo Zytschn vocant« 
(o Vlasima, koji se obično zovu Ćići). Tršćanski povjesni¬ 
čar Ireneo della Croce (1627—1713) zna, da se Ciči zovu 
u svom jeziku Rumeri »Rumunji«. To se odnosi posve do¬ 
bro na t. zv. Istrorumunje. Za Ćiće zna i Valvasor (1641 
do 1693). Koruški župnik Jakov Unrest spominje 1499 ze¬ 
mlju Ćića (Czyschnlandt), koju stavlja između Bosne i 
Hrvatske (»zwischn Wossen und Krabaten«). Misli pod 
time zacijelo cetinsku krajinu (1476 »stara Vlaška«), u ko¬ 
joj su živjeli kao pastiri gore spomenuti Vlasi stare 
hrvatske države. 

LIT.: J. Ribarić, Razmještaj južnoslovenskih dijalekata na polu¬ 
otoku Istri, Srp. dijalektološki zbornik, knj. IX, Beograd 1940; Sextil 
Puscariu, Studii istroromane, sv. 3., Bukurešt 1926 i si. (izdanje Ru¬ 
munjske akademije, upor. Skokov prikaz ovoga djela u praškom sla¬ 
vističkom časopisu Slavia, sv. VIII., Prag 1929); P. Skok, Studi topo¬ 
nomastici sulV isola di Veglia, Archivio glottologico italiano, sv. 
XXIX., Turin 1938. P. S. 

ĆILIBIRI, ISTRORUMENI -> ćići. 

ĆILIM (vjerojatno od riječi cilicia, vuna kilikijske koze, 
od koje su u: starome vijeku bila načinjena gruba tkiva za 
ogrtače, zavjese, pokrivače i si. Odatle možda veza s kasni¬ 
jom turskom riječi kilim i našom riječi čilim). 

Ć. se naziva svaki tekstilni proizvod, koji služi za za¬ 
vjese, pokrivače podova, zidova i pokućstva, a izveden je 
tehnikom klječanja (iveranja, namitanja, njem. Wirkerei, 


SI. 1. TEHNIKA KLJEČANOG ILI KARAMANI ČILIMA, UJEDNO 
TEHNIKA TKANJA GOBELINA 


SI. 2. ĆILIM »JAMBOLIJA«, tkan od vune u tehnici platna s pretkivanim 
ornamentom. Sredina 19. st. Iz Kladuše u Bosni. — Boje: crna, bijela, 
žuta, modra i svijetlo smeđa. — Zagreb, Hrv. drž. muzej za umj. i obrt. 

Kilimweberei, Schlitz- ili Schichtenweberei, franc. point de 
tapisserie, gobelinska tehnika). Ta je tekstilna tehnika 
već od pretpovijesti uz tehniku lanenog platna prvi poče¬ 
tak tekstilne proizvodnje kod sviju naroda u onim geo¬ 
grafskim zonama, kojih klimatske prilike traže od čo¬ 
vjeka, da se zaštiti od neugodnih utjecaja vlage, zime ili 
vrućine u bilo kojem obliku kuće ili šatora, i gdje je 
čovjek imao sirovine za tekstilne proizvode. Posebno su 
mjesto imale u namirenju tih konkretnih potreba udobno¬ 
sti nomadske kulture, kojima su i sag (v.) kao i ć. gotovo 
jedino pokućstvo, i one kulture, u kojima je razvijen obi¬ 
čaj »niskog stanovanja«, t. j. običaj odmaranja i uzimanja 
obroka na golom podu, a napokon i one, koje su vezane 
(ne samo geografski, nego i proizvodno) sa životinjskim i 
biljnim vrstama, koje su glavni dobavljači sirovina za te 
i slične tekstilne proizvode. Područje ć-a proteže se geo¬ 
grafskim pojasima umjerene klime, tropi ga ne poznaju, 
jer ondje čovjeku nije potreban, daleki sjever namiruje te 
potrebe krznom i kožama. Svuda, gdje se javlja, ć. se izra¬ 
đuje od istoga tvoriva: kod nomada od vune r kod sjedi¬ 
lačkih, zemljoradničkih naroda od vune, lana, konoplje i 
pamuka. Ovi, gotovo prirodni uvjeti, polazna su točka pri 
proučavanju razvitka ćilimarstva uopće, no jedna od naro¬ 
čito važnih činjenica je ta, da se ć. javlja, razvija i da je 
usko povezan sa seljačkom ili nomadskom kućnom radi¬ 
nosti. Moglo bi se gotovo reći, da je ć. kao proizvodna 
karakteristika ili upotrebna vrijednost upravo izraz kućne 
radinosti, kojoj su ekonomski-socijalne karakteristike u pr¬ 
vome redu nepoznavanje tržišta i proizvodnja za vlastite 

SI. 3. KLJEČANI ĆILIM iz sred. 19. st. u Pećima (kot. Cazin). — Boje: smeđa, bijela, modra, žuta i crna. — Zagreb, Hrv. drž. muzej za umj. i obrt. 


potrebe, te ručni posao s primitivnim oruđem, u ovom 
slučaju jednostavnim tkalačkim stanom. Razvoj je ćilimar- 
stva pokazao, da je kućna radinost svojim proizvodima 
mogla namiriti tek ograničeno tržište, no kad je veleobrt 
19. st. u svom mehanizovanom velikom pogonu i na tom po¬ 
dručju htio iskoristiti rad ljudskih ruku, umjetnički je i 
materijalni kvalitet ć-a osjetljivo spao. 

O postanku ć-a vremenski i prostorno postoje danas samo hipoteze. 
Čini se, da ima najviše razloga vjerovati, da su nomadske kulture dale 
najjači poticaj njegovu razvitku, kao i to, da je on nastao ondje, 
gdje i danas još vrši svoju univerzalnu ulogu, a to je kod ratarskih 
i nomadskih naroda središnje Azije. Povijesni su pak i izvanevropski 
nalazi u Egiptu, koptiekim grobovima, kod južnoameričkog plemena 
Inka u Peru-u, te kod plemena na Borneu i u Novoj Zelandiji po¬ 
tvrdili pretpostavku, da su jednaki prirodni i ekonomsko-socijalni 
uslovi nalagali svuda proizvodnju tkiva, koja su u tehničkom i for¬ 
malnom pogledu vrlo slična, a često i istovjetna s proizvodima, koje 
nazivamo ćilimom. 

U koliko iz starog Egipta nisu sačuvani gotovi komadi, ostale su 
zidne slikarije, koje se ornamentalno poklapaju sa ć-om, a upućuju, na 
to, da su nastale po izvornim primjercima. Drži se, da je sva tekstil¬ 
na umjetnost staroga vijeka stajala u znaku klječanja, a kasna je 
antika (3.—1. st. pr. Kr.) razvila do nevjerojatnih mogućnosti tu 
tekstilnu tehniku, o čemu svjedoče nalazi vunenih klječanih tkanja iz 
grobova pontskih Grka južne Rusije već iz helenističkog doba. Iz 
kasnijih egipatskih koptičkih grobova sačuvana su tkiva, po svojoj 
tehnici posve istovjetna s klječanim ć-ima. Južno američke pretko- 
lumbovske civilizacije Inka i Maja proizvodile su tkiva, koja su imala 
jednaku zadaću kao i čilim, i koja se u tehničkom i ornamentalnom 
pogledu začudno približuju istočnjačkom, a i našem ć-u. Zbog same 
prirode tvoriva nije ostalo suviše dokumenata iz tih davnih vremena, 
a primitivna tehnika klječanja, ostajući u svojim tradicionalnim obli¬ 
cima, postavila je granice njegovim razvojnim mogućnostima, zbog 
čega je usporedno proučavanje vremenski različitih komada ostalo na 
prilično neodređenim rezultatima, a pomažu mu tek neki vanjski mo¬ 
menti, kao što je trošnost čitavog komada i pojedinih boja, te orna- 
mentalne karakteristike. 

Istražujući istočnjačke sagove i ć-e postavio je A. Riegl 
za istočno područje (Ein orientalischer Teppich aus dem 
Jahre 1202 , Berlin 1895) kao povijesni datum postanka obo- 
jega osvajanja Parta, prvoga srednjo-azijskog naroda, koji 
je zavladao Perzijom i koji je sa sobom u osvojene zemlje 
donio taj tekstilni proizvod. Parti su svojom vladavinom 
stoljećima pripremali kulturno tlo za primanje i razvitak 
saga i ć-a, tako da je sasanidska dinastija početkom 3. st. 
pos. Kr. našla sag i ć. već rasprostranjen u narodu. Po 
Rieglu je prvotni nomadski grubi sag (vjerojatno čilim) bio 
prema tome prenesen na tlo izgrađene kasno-antikne kul¬ 
ture, da primi i preradi njene formalne zakone i utjecaje. 
S valovima unutarnjo-azijskih naroda, koji su nepresta- 
stano zatim dopirali u zapadnu Aziju i kroz nekoliko dalj- 
nih stoljeća vršili znatan utjecaj na islamske države, pro¬ 


dirala je i rasprostranjenost sagova i čilima, koji su ko¬ 
načno bili preneseni u svom istočnom obliku i duboko u 
Evropu. 

U Evropi je tehnika klječanja, poznata i rasprostranjena 
od pradavnih vremena u svom primitivnom obliku, već u 
srednjem vijeku službeno upotrijebljena u proizvodnji go- 
belina (v.), koji su namirivali raskošne potrebe crkve i dvo¬ 
rova, a na Istoku ona ostaje, u svom prvotnom stadiju, do 
danas tehnika, kojom se izrađuju ć-i nekih područja juž. 
Anatolije, zapadne Perzije i Kavkaza, dok je raskošne 
potrebe Istok namirivao svilenim tkanjima i uzlanim sa¬ 
govima. U evropskim i istočnjačkim dvorskim manufaktu- 



Sl. 4. ĆILIM »SILfi« iz područja sjeverno i južno od Kavkaza. - 
Glavne boje: smeđe crvena, žuta i krem. 

\ " ' M »SENNE« IZ 18 ST. (Perzija, okolica grada Sennan. Vel. 1,85X1,38 m. Od vune. Boje: tamnomodra, bjelokosna 

crvena zelena, žuta, breskvina i ružičasta. - Dolje: ĆILIM »SUMAK« IZ VREMENA OKO G. 1800. (Jugoistočno kavkasko područje, okolick 
oirvana). Vel. 2,80X2,10 m. Od vune. Boje: pretežno crv ma, bijela, modra, zelena, žuta i crna. Zagreb, Hrv. drž. muzej za umjet, i obrt. 

(Dabac) 

Gore: KLJEČAN ČILIM IZ SREDINE 19. ST. (Đakovština). Vel. 1.80X1,18 m. Od lana, vune i pamuka. Boje: ervena, zelena, žuta, 
modra i bijela. Zagreb, Hrvatski drž. etnografski muzej. — Dolje: KLJEČAN ČILIM IZ SREDINE 19. ST. (Bosna, selo Koprive, kotar 
Cazin): Vel. 2,60X1,65 m. Od vune. Boje: svijetlosmeđa, modra, crna, bijela, žuta i svijetlozelena. 

(Dabac) 

rama proizvodni je proces klječanih tkiva bio, doduše, 
kvantitativno veći nego kod primitivne kućne radinosti, no 
po svom kvalitetu on je ostao neizmijenjen. Potrebe ši¬ 
rokih narodnih slojeva u svim područjima Evrope, gdje se 
izrađivao ć. (Norveška, Podunavske zemlje, čitav Balkan, 
ist. Evropa, neki dijelovi Italije i Španjolske), te u sjev. ist. 
Africi i u čitavom orijentalnom području ćilimarstva nami¬ 
rivane su primitivnom kućnom proizvodnjom jednostavnog 
ć-a (na istoku i sagova). Ta činjenica samo dokazuje, da su 
ekonomsko-socijalni uvjeti primarniji čimbenik u proiz¬ 
vodnji čilima, nego sekundarni vanjski utjecaji, koji dolaze 
na ustaljeni oblik proizvodnje, to više, što se na svim 
ćilimskim proizvodima te vrsti zbog jednake tehnike po¬ 
klapaju uglavnom i ornamentalni tipovi (naročito u pri¬ 
mitivnom stadiju ornamentike: jednostavne ili dvostrano 
zupčaste pruge ili drugi jednostavni geometrijski motivi), 
a tek ovi u pojedinostima i svojoj simbolici pokazuju po¬ 
sebne etničke oznake. To je točka, kod koje ima smisla 
govoriti o vanjskim utjecajima i o njihovu prožimanju u 
pojedinim kulturnim sferama. 

Najjednostavnija tehnika tkanja je tehnika lanenog 
platna: na okomito napete niti osnove utkivaju se vodo¬ 
ravne niti poutke, koje sežu od jednog do drugog kraja 
širine tkiva prelazeći jednu nit osnove odozgo, drugu 
odozdo, a u drugom redu obratno. Čim se međutim na 
tkivu javlja ukras u boji, ove se niti poutke prekidaju i 
idu poprečno samo tako daleko, koliko to dopušta obojena 
ploha ornamenta (niti poutke nosioci su boje) te se zatim 
vraćaju natrag. Na granicama između dviju boja nastaje 
prorez u okomitom smjeru. Da tkivo bude čvrsto, nižu se 
niti poutke vrlo gusto, tako da su niti osnove posve pre¬ 
krivene i da se odaju samo svojim reljefom, no na taj 
način ipak ostaju uzdužni prorezi između dviju niti 
osnove, a na granicama boja. Njih ornamentom izbjegavaju 
tako, da upotrebljavaju oblike, koji teku koso preko 
osnovnih niti, ili, ako ornamenat traži crtež uzduž osnovnih 
niti, taj se pravac uvijek prekida izmjeničnim dvostru- 



Sl. 5. KLJEČAN ČILIM od vune iz Ripča u Bosni. Sredina 19. st. — 
Boje: smeđa, bijela, žuta, modra i crna. Hrv. drž. muzej za umjetnost 
i obrt, Zagreb. 



SI. 6. KLJEČAN I PRETKIVAN ČILIM iz 2. pol. 19. st. Istočna 
Slavonija. Tvorivo: lan, vuna i pamuk. — Boje: maslinasto zelena, 
bijela, crvena, žuta, tamno modra, narančasta i ljubičasta. Drž. etno¬ 
grafski muzej, Zagreb. 


kim zupcima ili sličnom kakvom šarom. U nekim su slu¬ 
čajevima ti prorezi naknadno rukom šiveni, a katkada je 
jedna zajednička nit osnove upotrebljena tako, da se niti 
poutke dviju susjednih boja naizmjenično obavijaju oko 
te o'snovne niti. Ta tehnika, kojoj su različite plohe orna¬ 
menta na zajedničkim nitima osnove, ali prekidane u po- 
utki, zapravo je tehnika klječanja ili gobelinska tehnika 
(v. si. 1.) i ujedno tehnika običnih ć-a i prva ukrasna tekstil¬ 
na tehnika uopće. Za nju je potreban jednostavan tka¬ 
lački stan s vodoravno ili uspravno položenom osnovom, 
kakav se nalazi u svim područjima jednostavne ekonom¬ 
ske proizvodnje. 

Svi su pravi ć-i glatki (bez runa), većinom s obje strane 
jednako izrađeni, no u slučajevima, kad su rađeni kombi¬ 
niranim tehnikama klječanja i pretkivanja, nastaje razlika 
između prave i krive strane. Kod nas su to: ćilimaši, ša- 
renice, jambolije (si. 2.) i si.; na Istoku (uz izrazite ćilime: 
karamani i senne) pretkivani su: sumak-ćilimi, verne i sile. 

U Bosni, Dalmaciji, Hercegovini, Lici, Slavoniji sa Sri¬ 
jemom, dakle u svim krajevima Hrvatske, koji klimatski 
i proizvodno podnose i razvijaju ć. već stoljećima, narodni 
je kolektivni duh dekoracije imao prilike, da se izrazi na 
toj dvoplošnoj ravnini. Primitivna je izradba č-a u spome¬ 
nutim tehnikama i osnovnom obliku ostala kroz čitavo 
vrijeme razvoja u svojim tradicionalnim oblicima, tek su 
boja i ornamenat doživljavali sad veće, sad manje trans¬ 
formacije. Dok je s jedne strane provala Turaka, unoseći 
naročito u područje Bosne, naturalističke elemente razvi¬ 
jenije perzijske i maloazijske ornamentike, obogatila orna¬ 
mentiku našeg čilima, dotle je evropski kemijski veleobrt 




IV, 26 

SI. 7. KLJEČAN ĆILIM iz druge pol. 19. st. u Slavoniji od lana, vune i 
pamuka. — Boje: crvena, modra, zelena, žuta, bijela i crna. Drž. 
etnografski muzej, Zagreb. 

70-tih godina prošlog stoljeća anilinskim bojama, prodava¬ 
nima na područje Balkana i prednje Azije, učinio mnogo 
štete kolorističkoj i materijalnoj vrijednosti našeg ć-a. Tim 
je momentom postavljena određena granica između našeg 
starijeg ćilimarstva i novijih proizvoda, i to je ujedno je¬ 
dini siguran datum, koji služi za njihovo izučavanje. Prije 
anilinskih boja naši su ćilimari i ćilimarice bojili pređu za 
ćilime osobito sokovima različita bilja, kojih su recepte 
često čuvali kao obiteljsku tajnu. 

Svi se naši stariji ć-i odlikuju naročitim smirenim kolo¬ 
ritom biljnih boja, u kojemu su prevladavali tonovi sme¬ 
đih, žutih, modrih, zemljano zelenih, blijedo ružičastih i 
bakrenastih boja s naročito efektnim akcentima crne i bi¬ 
jele boje. Noviji proizvodi opterećeni su, međutim, (naro¬ 
čito u Slavoniji i Srijemu) često neugodnim količinama 
otvorenih, upravo kričavih boja, od najizrazitijeg crvenila 
preko sviju mogućih ružičasto ljubičastih prelaza do ne¬ 
skladnih neukusnih žutih i modrih. Te kemijske boje svo¬ 
jom jednolikosti i mrtvilom ubijaju draž samog ornamenta, 
koja je kod starijih ć-a bila mnogo puta još podcrtana 
nejednoličnim tonovima, koji su nastajali, kad je kod izra¬ 
de ć-a nestalo boje i kad se potrebna nova pređa bojila 
nanovo priređenom bojom. 

U ornamentalnom pogledu prevladava u našem ć-u geo¬ 
metrijski ornamenat, komponiran na čitavu plohu ć-a bilo 
kao beskonačni niz jednakih (v. tab.) ili više vrsnih motiva, 
bez porubne šare, ili uokviren, bilo kao središnji motiv 
(si. 3.), uokviren ili bez okvira, što je značajka starijih ko¬ 
mada, dok se još primitivna šara ne može zamisliti u orga¬ 
nizirano raščlanjenoj i uokvirenoj cjelini. Uz jednostavne 
poprečne pruge, trokute i različite mnogokute najviše se 
javljaju ostali geometrijski oblici, kao: poprečne i uzdužne 
dvostruko zupčaste pruge (cikcak), stepeničasti motivi, 


zvijezde, rombovi, krstovi, stilizirani meandar i posve ge- 
ometrizirane vijuge. S obzirom na ornament možemo naše 
ćilimarstvo podijeliti na dva glavna tipa, koji se poklapaju 
sa dva etnička područja: bosanskim i ličkim, kao južnim, i 
slavonskim, kao izrazom podunavskih karakteristika. Prvi 
je, unatoč prodora Turaka, ostao konzervativan i čuva tra¬ 
dicionalne geometrijske oblike (si. 5.), drugi podložan na- 
turalističkom smjeru i prema tome bliži degeneraciji ćilim- 
skog ornamenta u njegovu iskonskom obliku (si. 6.). Kad se 
međutim kod bosanskog ili ličkog čilima javljaju drugi ne- 
geometrijski (biljni i životinjski) motivi, tradicionalni ih 
narodni duh prerađuje tako, da se u tom geometriziranom 
obliku često vrlo teško dolazi do izvornog oblika sviju onih 
životnih stabala, vaza, cvjetova na grančicama ili posve 
slobodnih, i konačno različnih životinja. Kod slavonskog 
ć-a, naprotiv, zamjetljiva je i ta pojava, da prvotna geome¬ 
trijska šara, koja je uvijek u skladu sa samom tehnikom 
ć-a, što je znak razvojnog uspona u bilo kojem tvorivu, 
degenerira u neskladniji naturalistični životinjski ili biljni 
motiv. Često je taj motiv, nasuprot sitnim motivima sta¬ 
rijih ć-a, prema veličini čitavog komada, golem, što je i 
opet znak opadanja (si. 7.). 



Tvorivo, od kojega se izrađuju ćilimi, uglavnom je vuna, 
češće ovčja, rjeđe kozja. Za osnovu često se upotreblja¬ 
vaju konoplja, lan ili pamuk, katkada su i za poutku upo¬ 
trijebljene niti od lana i pamuka, a vrlo su rijetko niti 
osnove i poutke od konoplje ili lana. 

Veličina ć-a ovisi o njegovoj upotrebnoj namjeni, kao i 
o tkalačkom stanu, na kojemu je rađen. Kod nas su ć-i 
većinom sastavljani uzduž sredine od jedne ili više pola, 
naročito veći komadi. Veličine se naših ć-a kreću od pri¬ 
like između 90X120 cm (većinom molitveni ć.) i najviše 
400X300 cm. 

Od ostalih krajeva u Evropi, koji proizvode ć. (Bugar¬ 
ska, Rumunjska, Srbija i Skandinavija) naročito je za¬ 
nimljiv razvoj ćilimarstva u Norveškoj. Ondje se uspo¬ 
redo s primitivnom narodnom proizvodnjom čilima razvila 
službeno od srednjeg vijeka izradba gobelina, te je u pu¬ 
čkim proizvodima norveških ć-a osjetljiv utjecaj figuralnih 
prikaza s luksusnih tvorevina. Taj je utjecaj izražen u obi¬ 
lju naturalističkih motiva, koji se i danas još povezuju 
ornamentalno s najjednostavnijim oblicima. Kod nas je 
razvoj tekao drugim putem, i zato je naše ćilimarstvo vrlo 

usko povezano sa životom i 
običajima našeg naroda, koji je 
čilim radio, moglo bi se reći, 
isključivo za svoje vlastite po¬ 
trebe. Potvrđuju to neki obi¬ 
čaji, koji se vežu uz te tekstil¬ 
ne proizvode, među ostalima i 
običaj, da žene iz istočne Sla¬ 
vonije (Otok) nose sa sobom u 
crkvu ćilim-ponjavac, na kojem 
kleče. 

Kad se kod nas koncem 19. 
st. pristupilo organizaciji kuć¬ 
nog obrta, bilo je s pravom 
uočeno, da su tekstilne tehnike 
najvažnija grana naše kućne 
radinosti. Hrvatsko društvo 
umjetnosti osnovalo je na po¬ 
budu Ise Kršnjavoga tkalačku 
školu u Brodu na Savi (koja 
je zatim bila prenesena u Za¬ 
greb) s namjerom, da izrađuje 
sagove i ć-e u t. zv. narodnoj 
tehnici. Petrovaradinska imo¬ 
vna općina osnovala je putuju¬ 
ću tkalačku školu za obrazova¬ 
nje narodnog ćilimarstva. Đako¬ 
vački kanonik M. Cepelić imao 
je velikih zasluga na tom po¬ 
dručju baveći se i sam prakti¬ 
čki starinskim bojenjem ćilim- 
ske pređe i unapređujući pri¬ 
mjenu narodnih šara. Jednako 
se za taj način bojenja zalagao 
i osječki bojadisar Sachs. Kako 
su to bili pokušaji posebničke 


SI. 8. KLJEČAN »KARAMA- 
NI« ĆILIM od vune. Južna 
Anatolija, pokrajina Karaman. 
Sredina 19. st. — Boje: tamno 
ljubičasta, ljubičasto crvena, 
bijela, tamno modra, srednje 
modra, žuta, dvije zelene. — 
Hrv. drž. muzej za umjetnost 
i obrt, Zagreb. 

pobude, ostali su bez većih i značajnijih uspjeha. Veću je 
otpornost pokazala, poslije 1882 osnovana, sada Drž. tkao¬ 
nica ćilima u Sarajevu, koje je osnutak i rad obilno potpo- 
magao Ć. Truhelka. I u Splitu je, zaslugom ing. K. pl. Ton- 
čića, osnovana tkaonica ćilima, a u Zagrebu su početci 
nastojanja Ženske stručne škole nastavljeni u muškoj 
Obrtnoj školi i u današnjoj ženskoj Zanatskoj školi. 

Od istočnjačkih je ćilima po svojoj tehnici najbliži, gotovo isto¬ 
vjetan našemu, karamani-čilim (si. 8.), prozvan po mjestu i pokrajini 
Karamanu u južnom dijelu Male Azije. Često se kod ovih i kurdistan- 
skih ćilima upotrebljava tehnička karakteristika klječanja (uspravni 
prorezi), tako da se dobiva dojam ukrasa* na proboj. Karamanski ć-i 
rađeni su u dvije pole, koje se često (naročito u Evropi) odijeljene 
upotrebljavaju. Orijentalni smisao za boju razvija na njihovoj površini 
veće bogatstvo u bojama, katkada i u složenim tonovima (pastelne 
boje), nego što si to dopušta naš ćilimar. Šare su mu isključivo geo¬ 
metrijske, ako se i javi koji biljni ili životinjski elemenat, njemu se, 
kao i kod našeg ć-a, gubi izvorni oblik. U ornamentu su uglavnom 
naglašeni voodravni i kosi smjer, a same šare kolebaju između posve 
velikih, uklopljenih u odnose sličnih razmjera na čitavoj plohi, i mno¬ 
štva sitnih šara, koje kao neprekidni niz ispunjavaju površinu bez 
okvira. Veličina im je obično oko 350X150 cm. 

Sennć-ćilim (vidi tablu), koji se izrađuje u gradu Senne (Sennah-Sin- 
neh) pokrajine Kurdistan u zapadnoj Perziji, u tehničkom je pogledu, 
sa svoje naročite finoće, najbliži gobelinu, tek je za razliku od evrop¬ 
skog gobelina izrađen s obje strane jednako. Ornamentalno se poklapa 
s istoimenim, manje zanimljivim sagovima. Stariji su komadi ponajviše 
smirenog kolorita, u kojem prevlađuju boje: ružičasto crvena, tamno 
modra i svijetlo modra, žuta i svijetlo smeđa, često na bijeloj poza¬ 
dini. Ti su ćilimi rjeđi, skupocjeniji i bolje rađeni nego ćilimi Male 
Azije. Obično ne dosežu veću veličinu od 250X160 cm. 

Sumak-6 ilim (vidi tablu) nazvan je prema hebrejskom imenu Šemaha, 
glavnom mjestu kavkaske pokrajine Širvan. Tehnika tkanja ovih ćilima 
slijedeća je: na osnovno tkivo, kojemu su niti osnove i poutke povezane 
na način platna, utkivaju se istovremeno, dok se čilim radi, razno¬ 
bojne niti, koje tvore ornamenat, i to u vodoravnom smjeru između 
niti poutke. Ove ukrasne niti ne teku od jednog kraja širine do drugog 
i ne vraćaju se natrag kao kod ć-a, nego nit pojedine boje završava na 
krivoj strani ć-a Te niti s prave strane prelaze u lakoj kosini po 
četiri niti osnove, vraćaju se s donje strane preko dvije niti i na¬ 
stavljaju pravac preko četiri daljnje niti s prave strane. Dvije i dvije 
usporedne niti teku međusobno u obratnom smjeru, s obzirom na spo¬ 
menutu kosinu. Između svake od njih (ili između dvije od njih) dolazi 
po jedna, a nekada i po dvije niti poutke osnovnog tkiva, koje se, 
zbog gustoće tkanja, s prave strane uopće ne vide (si. 9.). Ovi se ć-i 
(u tehničkom pogledu) odlikuju finoćom tkanja. Ornamentalno pokazuju 
veliku raznolikost upotrebe geometrijskih oblika i stiliziranih biljnih 
kao i životinjskih motiva, među kojima prevladavaju veliki centralni 
motivi u glavnom polju ćilima, praćeni mnoštvom sitnih šara po či¬ 
tavoj površini ćilima. Značajan je za njih zvjezdasti motiv u polju 
i stilizirani motiv »letećeg psa«, obično u krajnjem, završnom okviru. 
Kolorit se obično osniva na glavnoj bakrenasto crvenoj ili tamno mo¬ 
droj boji, kojoj je podređen i prilagođen bogat registar ostalih boja tih 
ć-a. Rađeni su u jednom komadu, obično kvadratičnog oblika, a često 
dosežu veličinu 350X250 cm. 

Silć-t ilim (si. 4.) vrsta je ć-a vrlo slična sumak-ćilimu. Izrađuje se 
u krajevima sjeverno i južno od Kavkaza. Obično je ornamentalno čitav 
podijeljen na veće ili manje četvorine. Ornamenat mu je geometrijski, 
a često u njemu prevlađuje uglati motiv, sličan slovu S, koji je vje¬ 
rojatno prvotno predstavljao pticu ili zmaja. Glavne su mu boje: 
smeđe crvena, bakrenasto crvena, žuta, tamno modra, krem i bijela. Iako 
nisu velikog oblika (oko 170X125 cm), većinom su uzduž sredine 
sastavljeni. 

Po svojoj tehnici približuje im se vernd-ćilim (si. 10.), koji izrađuju 
u području jugoistočnog Kavkaza u mjestu i okolici mjesta šuša. Vrlo 
su tanki i meki te izrađivani na obje strane. Ornamentom su slični 
sile-ćilimu, tek se kod njih često uz četverokutnu javlja i prugasta 
podjela plohe, s primitivno stiliziranim, gotovo geometriziranim bilj¬ 
nim i životinjskim šarama, izvedenim s mnogo draži. Prevladavaju 
boje: indijsko crvena, krem, žuta i modra. Veličina im je ponajviše 
170X125 cm. 

LIT.: W. Bode-E. Kiihnel, Vorderasiatische Kniipfteppiche aus alte- 
rer Zeit, Leipzig 1914; A. Bogolubow, Tapisseries de l’Asie Centrale, 




SI. 10. ĆILIM »VERN£« iz područja Karabag (okolica grada šuša): 
Glavne boje: indijska crvena, krem i žuta. 


Petrograd 1908. Iscrpni prikaz Cepelićeva djela o narodnom tkivu i ve¬ 
zivu, osobito o ćilimima, u djelu: J. Ibler, Jubilarna izložba Hrv.-slav. 
gospodarskog društva u Zagrebu, 1891; E. Dunn, Rugs and their native 
land, London 1910; E. Flćming-F. Sarre, Die Technik des agyptischen 
Teppichs, 1924; B. Frangeš, Prilog upoznavanju i unapređenju hrvatskog 
kućnog obrta, Zagreb 1929; H. Glafey, Textil-Lexikon, Stuttgart 1937; 
W. Grote-Hasenbalg, Der Orientteppich, Berlin 1922; W. Hawley, 
Oriental Rugs, New York-London 1913; Heiden, Handveorterbuch der 
Textilkunde, Stuttgart 1904; J. Lessing, Orientalische Teppiche, Berlin 
1891; Griffin G. Lewis, The practical book of oriental rugs, Philadel- 
phia—London; R. Neugebauer—S. Troll, Handbuch d. orientalischen 
Teppichkunde, Leipzig 1930; A. Riegel, Alt orientalische Teppiche, 
Leipzig 1891; A. Riegl, Die aegyptischen Textilfunde im k. k. Oester- 
reich. Museum, Beč 1889; A. Riegl, Ein orientalischer Teppich aus dem 
Jahre 1202, Berlin 1895; V. Tkalčić, Seljačko ćilimarstvo u Jugoslaviji 
(Etnološka biblioteka br. 5), Zagreb 1929; H. Uhlemann, Geographie 
des Orienttepichs, Leipzig 1930. Z. M-k. 

ĆIMINIT, vulkanska (površinska, eruptivna) stijena, sa¬ 
stavljena od labradora i diopsida uz nešto malo amfibola 
i olivina, koji kao utrusci leže u osnovi, bogatoj sanidinom 
s mnogo zelena diopsida; negdje u osnovi ima i vrlo malo 
leucita. Nalazi se u Italiji kod Viterba u gori Cimino (otu¬ 
da mu ime). F. T. 

ĆIPIKO (-> Cippico) je stara trogirska plemićka obitelj. 
Po jednom heraldičkom kodeksu iz 18. st. bila bi već 1232 
doseljena iz Rima kao Cepione, koje bi se ime kasnije 
iskvarilo u Cipione , Cipichi, Cypici, Cipchi, Cipčić, Čipčić 
i Cippico; drugi hoće (J. Morelli), da je humanista Ko- 
riolan prvi upotrebljavao latinski oblik Cepio. Svakako, 
kroz stoljeća dolazi to ime u svima navedenim oblicima, 
pa i u isto vrijeme i za istog čovjeka. Tako i J. Kavanjin 
u Povijesti vandelskoj piše i Cipcich, t. j. Čipčić (V, 119, 
baš za Koriolana) i Cepiani (VII, 1). 

Bila je to jedna od najuglednijih obitelji Trogira pa je 
dala Dalmaciji mnogo istaknutih ljudi. Jedni su se prosla¬ 
vili kao zapovjednici galija, među koje ide i Kor i ol an, koji 
se istaknuo u mletačko-turskom ratu 1470—74, a Alvise se 
odlikovao u bitki kod Lepanta 1571. Koriolanov otac Petar 
bio je jedan od prvih epigrafičara: negdje iza 1435 sabrao 

je po Dalmaciji i uz Sredozemno more zbirku natpisa. 
Jeronimu, splitskom kanoniku, posvetio je M. Marulić 
djelo De institutione bene vivendi. Koriolanov sin Alvise 
(1456—1504) bio je biskup Famagoste (od 1488) i izabrani 
nadbiskup Zadra (1504); pošto je umro prije nastupa 
dužnosti, izabran je na to mjesto brat mu Ivan (1504—5). 
Jeronim je 1708 izdao u Mlecima Trogirski statut, što ga 
je bio priredio Ivan Lučić. Lelije je bio nadbiskup splitski 
1784—1807. 

Obitelj se kasnije razgranala, pa se javlja u Dalmaciji 
(u obliku Čipčić, Ćipiko i Cippico), u Trstu i u Rimu. 

LIT.: U. Inchiostri u Archivio storico per la Dalmazia, IV. 129; 
V, 290; A. Bacotich, ondje XII, 419; L. Donati, ondje XIV; G. Praga, 
ondje XIII. 

Antun, koji se obično zove Ćipčić ili fra Antun iz Se- 
geta (kraj Trogira) bio je franjevac provincije sv. Jero¬ 
nima, kojoj je bio dva puta provincijal (1738 i 1756). Bio 
je poznat propovjednik, pa je ostavio u rukopisu hrvatski 
Korizmenjak za svaki dan (danas na Krapnju), kojemu je 
na čelu naslikao obiteljski grb. 

LIT.: Šematizam Dalm. franj. provincije sv. Jeronima, 1911. V. B-ić. 

Ivo, * Kaštel Novi 1869, f Kaštel Novi 23. IX. 1923, 
srpski pripovjedač. Po završenoj šumarskoj školi u Kri¬ 
ževcima služio je kao šumar na Hvaru i Braču, u Vrlici 
i Dubrovniku, a od 1912 u Srbiji. Za prvog svjetskog rata 
živio je u Solunu, a poslije bio u Beogradu nadzornik 
u ministarstvu šuma i ruda. Književni je rad započeo pod 
utjecajem seoske pripovijetke, ali se brzo razvio u samo¬ 
stalnog i originalnog pripovjedača. Izdao je četiri zbirke 
pripovijedaka (Primorske duše, 1899; 5 jadranskih obala , 
1900; Sa ostrva, 1903; Kraj mora, 1912), dva romana (Za 
kruhom, 1909; Pauci, 1910) i dva sveska bilježaka i dojmova 
iz balkanskoga i prvog svjetskog rata (Utisci iz rata, Sa 
solunskog fronta) pa kazališni komad Na granici. U pripo¬ 
vijestima i romanima opisuje s mnogo topline, južnjačkog 
temperamenta i realizma svoj rodni kraj dajući osobito 
žive opise mora i života na moru, a kasnije rješava pro¬ 
bleme socijalnoga života i analizira duševna stanja svojih 
junaka. 

LIT.: J. Skerlić, Pisci i knjige, I.; A. Wenzelides, Pauci, Savremenik 
V.; B. Livadić, Utisci iz rata, Savremenik X.; B. Lazarević, Impresije 
iz književnosti, I.; H. Barić, predgovor izdanju cjelokupnih djela 
(Srpski pisci). D p 

ĆIPOLIN, zrnasta vrsta vapnenjaka, u kome se nalazi 
veoma mnogo tinjca i milovke. Zbog ta dva listićava mi¬ 
nerala prima katkada i sam strukturu škriljavca i time 
podsjeća na vapneni tinjčev škriljavac. Ljuštice tinjca i 
milovke okupljaju se u lupinaste grude slične lukovici, pa 
mu otuda ime (od tal. cipolla »crveni luk«). F T 

ĆIRIBIRCI -* ćići. 

ĆIRIĆ, 1. Irinej', * Hrvatski Karlovci 1. V. 1884, episkop 
bački u Novom Sadu i crkveni pisac. — 2. Stevan, ^ Hrv. 
Karlovci 30. V. 1886, profesor gimnazije u Hrvatskim Kar¬ 
lovcima i od 1931 srpski političar, ministar i predsjednik 
narodne skupštine. J. £). jvi. 

ĆIRIL, 1. Aleksandrijski, f 27. VI. 444, naslijedio je kao 
aleksandrijski patrijarha svoga ujaka Teofila g. 412. On je 
najistaknutiji borac starih kršć. vremena za ortodoksiju 
protiv nauke Nestorija, carigradskoga patrijarhe (381—451). 
Nestorije je, naime, učio, da se od BI. Dj. Marije rodio čo¬ 
vjek Krist, koji se u svom začetku združio s drugom bo¬ 
žanskom osobom, Riječi, tako da je dosljedno čovjek, 
združen s drugom božanskom osobom, trpio, umro i uskr¬ 
snuo. Ć. je držao, da se iz ove Nestorijeve nauke doslje¬ 
dno izvodi, da su u Kristu dvije osobe: božanska i čovje- 
čanska. Dosljedno smatrao je, da je ovom Nestorijevom 
naukom ugrožena temeljna kršć. istina, prema kojoj je u 
Kristu jedna, i to božanska osoba, koja je uzela na sebe 
čovječju narav i u njoj provela djelo otkupljenja. Toga, 
naime, otkupljenja čovječja narav kao takva, t. j. zbog 
svoje ograničenosti, nije mogla provesti, budući da je Bogu 
trebalo dati neizmjernu zadovoljštinu, jer je i grijeh 
(istočni i osobni), kao uvreda neizmjernoga veličanstva, u 
sebi neizmjerno zlo. 

ćiril Aleksandrijski napisao je mnogo djela, i to dogmat¬ 
skih, apologetskih, eksegetskih, homilija i pisama. Među 
dogmatsko-polemičkim djelima napose se ističu: Thesau- 
rus de sancta et consubstantiali Trinitate (35 teza) i De 
sancta et consubstantiali Trinitate (7 dijaloga). U ovim 
djelima dokazuje protiv arijevaca božanstvo Kristovo. U 
trim djelima pod naslovom De recta fide dokazuje, da je 
u Kristu samo jedna, i to božanska osoba, pa da se stoga 


BI. Dj. Marija, koja je Kristu Bogu dala ljudsku narav, 
s pravom zove Bogorodica. Kraj toga je napisao Dvanaest 
anatematizama protiv Nestorija, tri apologije ovih ana- 
tematizama, pet knjiga protiv Nestorijevih blasfemija, te 
Apologeticus ad imperatorem Theodosium II., t. j. apolo¬ 
giju, u kojoj brani svoj postupak u efeškom saboru g. 431 
protiv Nestorija i njegovih pristaša, zatim Scholia de in- 
carnatione (o utjelovljenju Riječi Božje, sačuvano u lat. 
i armenskom prijevodu) i Quod unus sit Christus (da je 
u Kristu samo jedna osoba, i to božanska). Važnije apolo- 
getsko djelo jest Adversus libros athei Juliani, protiv cara 
Julijana Apostate, koji je izdao spis Protiv Galilejca. Od 
eksegetskih djela ističe se komentar, što ga je napisao o 
evanđelju sv. Ivana. 

_ No dok je Ćiril branio ortodoksnu nauku o Kristu, slu¬ 
žio se terminologijom, koju su njegovi protivnici smatrali 
ispovijedanjem monofizitizma Apolinara, biskupa laodicej- 
skoga, te ga dosljedno objeđivali, da uči jednu jedinu na¬ 
rav u Kristu, koja da je nastala time, što su se obje naravi 
tako pomiješale, da u Kristu nije bilo ni čiste božanske 
ni čiste čovječje naravi. Ć je, naime, izraz rpvois, koji ozna¬ 
čuje narav, i izraz vnooraois, koji označuje osobu, uzimao 
kao sinonime. Tvrdio je, naime, da je u Kristu jedna <pvois, 
a mislio je time protiv Nestorija reći, da je u Kristu je¬ 
dna osoba, a ne dvije, odnosno, jedno djelovanje, a ne dje¬ 
lovanja dvojice ili dviju osoba. Tako je došlo do toga, da 
je Ć., ustajući protiv Nestorija, morao braniti i svoju orto¬ 
doksiju. 

Nestorije je morao u progonstvo, a Ć. je nakon duge 
borbe proveo uniju s Ivanom, patrijarhom, i njegovim pri¬ 
stašama, i to na osnovi vjerske formule, u kojoj Ć. ne 
samo stvarno — što se samo sobom razumijeva — nego i 
terminološki priznaje, da su u jednome istomu Kristu, t. j. 
u jednoj istoj njegovoj božanskoj osobi, ujedinjene dvije 
naravi, božanska i čovječanska. 

O Ć. postoji golema literatura. Strane. enciklopedije, 
historičko-patristička i dogmatska djela registriraju i pri- 
prihvaćaju rezultate, što ih je o Ćirilu iznio Marić u ra¬ 
spravi: »Celebris Cyrilli Alexandrini formula christologica 
de una activitate Christi in interpretatione Maximi Con- 
fessoris et recentiorum theologorum« (Zagreb 1926). On 
je tu pokazao, da je Ć. Aleksandrijski, iako upotrebljava 
termine, iz kojih se može zaključiti samo na jedno djelo¬ 
vanje (Komentar Ivanovu evanđelju, 6, 54), ipak zapravo 
htio protiv Nestorija istaknuti, da je u Kristu samo jedna 
osoba, koja je jedan isti subjekat svega njegova čovječjeg 
i božanskog djelovanja, a ne dva subjekta, odnosno dvije 
osobe. U istoj publikaciji dokazuje Marić, da su ovaj, t. zv. 
terminološki ili nominalni — dakle nipošto stvarni — mo- 
nofizitizam, što ga je naučavao Ć. Aleksandrijski, kasnije 
u istom smislu branili glasoviti carigradski arhimandrit 
Eutih (g. 448 na jednoj carigradskoj sinodi), severijevci i 
teodozijevci (u 6. st.) te monofiziti, odnosno monoteleti (u 
7. st.), t. j. patrijarhe carigradski: Sergije, Piro, Petar i Pa- 
vao, Ciro, patrijarha aleksandrijski, Makarije, patrijarha an- 
tiohijski, i drugi. Svi su ovi, budući da su govorili o jednoj 
volji i jednom djelovanju u Kristu, bili osuđeni na općem 
crkvenom carigradskom saboru g. 680. S njima je osuđen 
i papa Honorije I. s razloga, što se monofitizmu i mono- 
teletizmu Sergija i drugova nije dosta opro. Svojom ana¬ 
lizom monofizitskog i monoteletskog spora postavio je 
Marić nove temelje za apologiju pape Honorija I., kojega 
okrivljuju, da je, ne oprijevši se dovoljno monofizitizmu i 
monoteletizmu Sergija i drugova, kao vrhovni učitelj crkve 
pao u bludnju. Imade pak protivnika kat. Crkve, koji 
krivo tvrde, da je Honorije papa direktno, t. j. u objek¬ 
tivnom smislu naučavao krivu nauku o Kristovu htijenju 
ili volji i djelovanju. Na osnovi, naime, ovih historičko- 
dogmatskih vidika cijela rasprava o stvarnom dogmatskom 
stajalištu pape Honorija — koja se stoljećima pokretala, 
a koja je bila i predmetom žestoke polemike u vatikan¬ 
skom saboru (1869—70), na kojemu je proglašena dogma o 
neprogrešivosti rimskoga pape u stvarima vjere i morala, 
— ostaje a priori izvan svake diskusije, jer, prema izvodima 
Marićevim, pitanje pape Honorija u njegovom držanju 
prema spomenutima monofizitima i monoteletima nije 
uopće pitanje vjere, nego samo pitanje terminologije. 

LIT.: Migne, Patrologia graeca, 68—77 Pariz 1859; Rehrmann, Die 
Christologie des hl. Cyrillus von Alexandrien, Hildesheim 1902; Barden- 
hewer, Geschichte der altkirchlichen Literatur, sv. 4. Freiburg i. Br. 
1924; Buchberger, Lexikon fiir Theologie und Kirche, sv. 3. Freiburg 
i. Br. 1931. st. B. 

NICCOLO CONSONI (1814—84): Papa Hadrijan II. dopušta braći Cirilu i Metodi ju, da se u crkvi služe 
slavenskim jezikom i da upotrebljavaju po njima uređene liturgijske knjige (Zagreb, Strossmayerova galerija) 


2. Jerusalemski, * 315, f 386, 
biskup, crkveni učitelj. Kao 
biskup jeruzalemski podnio je 
zbog svoga pravovjerja i obra¬ 
ne prava jeruzalemske bisku¬ 
pije ponovna progonstva sa 
strane arijevaca. Napisao je 
Kateheze (24), koje je održao 
u crkvi Sv. Groba. U njima 
obrađuje nauku o krstu i po¬ 
kori te tumači krsni simbol 
jeruzalemske crkve. Osobito 
su vrijedne kateheze (pet po¬ 
sljednjih) o dubljem smislu 
sakramenata (mistagogičke). 

Radi jasnoće i pravovjernosti 
one su klasičan dokumenat 
nauke grčke Crkve, osobito 
o Euharistiji. Osim toga saču¬ 
vano je Pismo caru Konstanti- 
nu o pojavi sjajnoga križa u 
Jeruzalemu, Homilija o uzetom 
mladiću i 4 manja ulomka 
homilija. 

LIT.: Steidle, Patrologia, Freiburg 
1937; O. Bardenhewer, Gesch. d. alt- 
kirch. Literatur, III., 1923. N. K. 

ĆIRIL I METODIJE, zvani 
»sveta solunska braća« i »sla¬ 
venski apostoli«, bijahu sinovi 
solunskoga drongara (visokoga 
časnika) Lava. Ć. je između 
sedmero Lavove djece bio naj¬ 
mlađi, a M. najstariji sin. Ć. se 
rodio g. 826 ili 827, a M. nešto 
prije g. 820. Ć. je monaško 
ime, a takvo će biti i M. Ć. se 
zapravo zvao Konstantin, a za 
Metodijevo prvo ime ne zna¬ 
mo. Po rođenju su bili pravi 
Grci, ali su obojica od djetinj¬ 
stva govorili i slavenski, jer je 
u njihovo vrijeme solunska 
okolina bila slavenska. No mi¬ 
sliti, da im je mati bila slaven¬ 
skoga roda, nije opravdano, jer 
bi to zacijelo jedan ili drugi 
njihov slavenski životopisac 
spomenuo. Kao svece poštuju 
ih i istočna (11. V.) i zapadna 
(5. VII.) crkva, kod nas osobi¬ 
to glagoljaška od najstarijih 
vremena. Njihov život i rad 
potanko nam prikazuju njihovi 
životopisi u crkvenoslovjen- 
skom jeziku, za koje se sve vi¬ 
še utvrđuje, da nam mogu slu¬ 
žiti kao vjerodostojni spisi, sa¬ 
mo iz njih treba izlučiti neke 
hagiografske elemente i izvršiti 
kritiku teksta, koji nam je sa¬ 
čuvan u slabim prijepisima, 
nekoliko stoljeća mlađima od 
njihova postanja između g. 869 
(smrti Ćirilove) i 886 (odlaska Metodijevih učenika iz 
Moravske). 

Po ćudi su Konstantin i M. bili različni: Konstantin stvo¬ 
ren za učenjaka, a M. za državnika. M. postaje rano upra¬ 
vitelj jedne slavenske arhontije na rijeci Strumi (u jugo¬ 
istočnoj Makedoniji), a Konstantin, svršivši prve nauke 
u Solunu, odlazi (oko 843) u Carigrad, gdje uči osobito 
teologiju i filozofiju kod najboljih učitelja, među kojima 
je bio i glasoviti Fotije, potonji patrijarh (858—867 i 
878—886). Rano se toliko istakao, da je bio postavljen 
za bibliotekara patrijaršije kod crkve Božje mudrosti (Ha- 
gia Sofia) u Carigradu. Za kratko vrijeme postaje učitelj 
filozofije na carigradskoj visokoj školi, po čemu je dobio 
naziv »filozof«. 

Zbog svoje učenosti, iako tek u 25. godini (prema 
Ž[ivotu] K[onstantinovu] gl. VI.), ulazi u bizantsko po¬ 


slanstvo, koje se, kako se prema spomenutoj dobi Kon- 
stantinovoj može odrediti, g. 850 ili 851 zaputilo arapskomu 
kalifu u novu prijestolnicu Samaru (na Tigrisu na sjeveru 
od Bagdada) radi zaštite kršćana i danka, koji je kalif 
tražio od Bizanta. Tu je Konstantin imao teološku raspravu 
s Arapima, koja je zabilježena u VI. glavi njegova 
»Života«. 

No ni M. ni Konstantin ne ostaju na svojem položaju 
(jedan upravitelja arhontije, a drugi profesora filozofije). 
M., proboravivši dotad mnogo godina u svojoj arhontiji, 
uđe kao monah u tada najugledniji bizantski manastir na 
gori Olimpu u Maloj Aziji (iznad današnje Bruse), po 
svoj prilici u svezi s državnim prevratom u Carigradu g. 
856, kad je mladi Mihail (rođen g. 839), oslobodivši se 
regentstva svoje matere Teodore, sam preuzeo vladu i kad 
je bio ubijen dotadašnji njegov i Konstantinov zaštitnik 

logotet Teoktist. Za Metodijem je pošao na Olimp i Kon- 
stantin, iako se nije zamonašio; on je mogao biti i ne¬ 
zadovoljan tadašnjim crkvenim borbama u Carigradu 
između patrijarha Ignatija i Fotija, koji je o Božiću g. 
858 sjeo na patrijarško prijestolje. 

No čini se, da su se Konstantin i M. snašli u novim pro¬ 
mijenjenim prilikama, jer g. 860, kad u Carigrad dolaze 
poslanici Kozara, naroda turkotatarskoga (iz današnje 
južne Rusije), tražeći učitelje kršćanske vjere, car im 
Mihail šalje filozofa Konstantina, a ovaj vodi sa sobom 
brata Metodija. Ta je misija za Konstantina bila kud i 
kamo znatnija nego prijašnja k Arapima, pa je zato i u 
njegovu »Životu« na široko opisana (u šest glava, u gl. 
VIII.-XIII., od osamnaest cjelokupnoga »Života«). Na putu 
Kozarima došao je Konstantin najprije u veliku trgovačku 
luku Herson na Krimskom poluotoku, i u tome se gradu, 
u kome je bilo i nadbiskupsko sijelo, zadržao dulje vri¬ 
jeme proučavajući židovski jezik, napose samarijski di- 
jalekat našavši ondje jednoga Samaranina, koji mu je do¬ 
nio i svoje knjige, koje je Konstantin brzo naučio čitati. 
Zato je lako prihvatiti mišljenje, da je Konstantin, uskoro 
po povratku s kozarske misije, sastavljajući glagoljicu, mo¬ 
gao uzeti koje slovo (na pr. š) baš iz samarijskoga pisma. 
Osim toga je u Hersonu Konstantin našao gotski (ŽK. 
veli »rustskymi pismeny«) prijevod evanđelja i psaltira i 
čovjeka, koji je govorio tim jezikom, pa ga je i sam na¬ 
učio. Da bi se Konstantin, sastavljajući potom glagoljicu, 
ugledao na gotsko pismo, ili da bi gotski prijevod utjecao 
na staroslovjenski, ne može se opravdano misliti. 

Osim samarijskih i gotskih knjiga našao je Konstantin 
na jednom otoku u zalivu kod Hersona kosti mučenika 
Klimenta, kojega je tamošnja tradicija, kojoj je vjerovao 
i Konstantin, pretvorila u rimskoga papu Klimenta, četvr¬ 
toga nasljednika sv. Petra (oko g. 90—101). Nađene kosti 
ponio je Konstantin sa sobom u Carigrad. Nosio ih je 
polazeći u Moravsku i odlazeći iz nje, pa su za nj poslije 
pri svečanom dočeku i ulasku u Rim bile zaista čudotvorne 
»moći«. O nalasku spomenutih moći sastavio je Konstan¬ 
tin i tri grčka spisa, od kojih nam se jedan sačuvao u 
latinskom izvatku u glavi II.-VI. t. zv. rimske legende 
Vita cum translatione s. Clementis (u Pastrneka, Dejiny, 
str. 239—245) i u mlađem crkvenoslovjenskom prijevodu 
pod natpisom Slovo na prenesenie mostems preslavnago 
Klimenta (u Lavrova, Materialy, str. 148—53). 

Iz Hersona krenula su braća morem prema Kerčkom 
tjesnacu, pa su otud došli i pred kozarskoga hana, pred 
kojim je Konstantin imao dugu vjersku raspru s nekim 
učenim Židovima, koji su među Kozarima širili svoju 
vjeru. Konstantin je ostao pobjednik, tako da se dvjesta 
kozarskih prvaka krstilo. Han je k tomu za zahvalu i na¬ 
gradu Konstantinu pustio grčke zarobljenike. Tu raspru 
sa Židovima zabilježio je sam Konstantin grčki, a Meto¬ 
di je ju je preveo na staroslovjenski jezik, ali nam se ni 
grčki original ni staroslovjenski prijevod nijesu sačuvali; 
sačuvan nam je samo sadržaj u gl. IX.-XI. KŽ. 

Od Kozara vraćaju se braća preko Hersona u Carigrad. 
Konstantin ostaje pri carigradskoj crkvi Dvanaest apo¬ 
stola, a Metodije se vraća kao iguman u manastir Poli- 
hron na maloazijskom Olimpu. Konstantin se i tu pro- 
slavljuje; naučivši na kozarskoj misiji židovski jezik, raz- 
rešuje dotad nepročitan židovski i samarijski natpis na 
»Solomunovu« vrču od dragoga kamena, koji se čuvao u 
crkvi Božje mudrosti. 

No uskoro po svršenoj drugoj misiji pade na Konstantina 
i njegova brata treća, najznatnija, moravska misija, po 
kojoj su se braća ovjekovječila. Bilo je negdje g. 862. U 
Carigrad stigoše caru Mihailu poslanici od moravskoga 
kneza Rastislava (846—870) govoreći mu ovako: »Narod je 
naš ostavio poganstvo, pa se drži kršćanstva, ali učitelja 
nemamo takoga, koji bi nam u našem jeziku pravu kršćan¬ 
sku vjeru tumačio, da bi se i druge zemlje, videći to, po- 
vele za nama. Zato nam pošalji, vladaru, biskupa (»epi- 
skupa«) i učitelja takoga; jer od vas na sve strane svagda 
dobri zakon izlazi« (ŽK. gl. XIV.). 

Iz drugih izvora znamo, da je u Češku i Moravsku kr¬ 
šćanstvo počelo prodirati na početku 9. st.; širili su ga naj¬ 
više bavarski svećenici iz Passauske dijeceze. Znamo, da 
se g. 845 krstilo u Regensburgu četrnaest čeških knezova. 

U Nitri je već oko g. 830 salzburški nadbiskup Adalram 
posvetio prvu kršćansku »svetinju«. Rastislav je lako mo¬ 


gao vidjeti, da za slobodu njegove države nije zgodno, 
da crkvene poslove u Moravskoj vode svećenici iz susje¬ 
dne, njemu neprijateljske franačke države. Nije sasvim 
nevjerojatna vijest, da se zato radi uređenja samostalne 
moravske crkve obratio najprije k papi, a ne postigavši 
u Rimu što je želio, poslao spomenute poslanike caru Mi¬ 
hailu tražeći od njega upravo biskupa, koji bi organizirao 
moravsku crkvu, a s njime i državni savez za obranu od Lu- 
dvika Njemačkoga i njegova bugarskoga saveznika Borisa. 
Zato je car, kad su stigli RastislaUjevi ljudi, sazvao svoje 
vijeće, u kojem je bio i patrijarh Fotije, i za misiju u 
Moravsku odredio filozofa Konstantina, koji se i u po¬ 
sljednjoj kozarskoj misiji pokazao neobično sposoban za 
takve poslove. Pozvavši ga preda se, car mu je rekao: 
»Filozofe, znam, da si umoran, ali ti moraš tamo ići; jer 
toga posla ne može nitko drugi svršiti kao ti« (ŽK. gl. 
XIV.). Izbor je na Konstantina pao i zato, što je car 
znao, da filozof Konstantin zna i slavenski, pa mu je još 
rekao: »Uzmi brata svoga igumana Metodija, pa idi; jer vi 
ste Solunjani, a Solunjani svi čisto slavenski (»sloventsky«) 
govore« (ŽM. gl. V.). Konstantin je caru rekao: »Iako sam 
umoran i bolestan, rado idem tamo, ako imaju pismo za 
svoj jezik.« Car mu je odgovorio, da ga nemaju, ali će 
njemu, ako hoće, Bog dati, da ga složi. 

Konstantin je poslušao cara, složio pismo, t. zv. glago¬ 
ljicu, stiliziravši ponajviše grčka minuskulna slova, i po¬ 
čeo prevoditi evanđelistar, koji se, kako se čita i u Asse- 
manovu evanđelistaru, počinje riječima: »Iskoni be slovo, 
i slovo be u (ots u prijepisu ŽK.) Boga i Bog* be slovo« 
(Ivan 1, 1). Treba istaći, da taj Konstantinov prijevod, 
kojega se jezik zove obično staroslovjenski, ide među naj¬ 
bolje od svih prijevoda evanđelja, i da glagoljsko pismo od¬ 
govara gotovo savršeno glasovima staroslovjenskoga jezika. 
Kako do dolaska Moravaca nijesu bili primili krst ni bi¬ 
zantski susjedi Bugari (Boris se prema posljednjim istraživa¬ 
njima krstio tek g. 864, a neki njegovi velikaši g. 863 (v. 
Revue des etudes slaves XIII, 1933, 5—15), lako je dopustiti, 
da je Konstantin već prije mislio i na misionarstvo među 
Slavenima pa za tu svrhu spremao pismo i prijevod. O 
jednom i drugom mogao je govoriti već prije s bratom 
Metodijem, koji je slavenski znao i bolje od njega, živeći 
zajedno s njim u manastiru. Mi o svemu tome možemo 
samo nagađati. 

U Moravsku je Konstantin s bratom i s nekoliko uče¬ 
nika krenuo u prvoj polovini g. 863 noseći osim slavenskih 
knjiga moći sv. Klimenta i uz to pismo (prijevod u XIV. 
glavu ŽK.) i darove cara Mihaila za kneza Rastislava. 
U Moravskoj je Konstantina i Metodija knez Rastislav 
svečano dočekao. On im je dao i učenike, koji su brzo 
naučili svu slavensku crkvenu službu, koja je mnogima 
omiljela. Uspjeh je Konstantinov i Metodijev uzbunio 
osobito tuđe, njemačko-latinske svećenike. Oni su usta¬ 
jali protiv slavenskoga jezika u službi Božjoj tvrdeći, da 
su za nju određena samo tri jezika, i to: židovski, grčki i 
latinski, na kojima je bio natpis na Isusovu raspelu. Ti 
heretici »trojezicnici«, kako ih zivotopisac zove, osilili su 
se, pogotovu, kad je u kolovozu g. 864 Ludvik Njemački, 
provalivši u Moravsku, učinio Rastislava svojim vasalom. 

U radu u Moravskoj proborave Konstantin i Metodije 
tri godine i četiri mjeseca, a nemajući sami biskupske 
časti i vlasti, izađu (valjada u prvoj polovini g. 867) iz 
Moravske s nekoliko svojih učenika radi njihova zare- 
đivanja (ispor. u ŽK. gl. XV.: »...ide sv^tit'B učenika 
svoihT)«). Kamo su zapravo krenuli, ne kazuje ni Konstan¬ 
tinov ni Metodijev životopisac, no bit će u Rim, koji je 
mogao da riješi i raspru sa »trojezičnicima«. 

Iz Moravske su prešli u slovensku Panoniju (zapadnu 
Ugarsku), gdje je tada vladao knez Kocelj (861—874). On 
ih je lijepo dočekao u svome gradu na Blatnom jezeru. 
Zadržao ih je dulje vrijeme kao svoje goste, pa je i sam 
zavolio slavenske knjige, naučio njihovo pismo i braći dao 
pedeset učenika. On je, kako ćemo još čuti, ostao do 
svoje smrti najveći zaštitnik djela Konstantinova i Me- 
todijeva. 

Od Kocelja su sv. braća krenula u Mletke, najznatniju 
zapadnu bizantsku trgovačku luku, i tu su se neko vri- 
jeme zadržali. Mleci su tada u vjerskom pogledu potpadali 
pod akvilejskoga patrijarha. Konstantin i Metodije nijesu 
mogli ostati nezapaženi, te i mletački »trojezičnici« navale 
na Konstantina »kao gavrani na sokola« (ŽK. gl. XVI.). No 

Konstantin ih je sve u dugoj 
raspri (za koju neki misle 
da ju je pisac ŽK ovamo 
mjesto u Rim metnuo) pobio 
Sv. Pismom spomenuvši pri 
tom nekoliko naroda, koji 
imaju liturgiju u svom naro¬ 
dnom jeziku (ŽK. gl. XVI.). 

Dok su Konstantin i Meto- 
dije boravili u Mlecima, do¬ 
godio se opet u Carigradu 
prevrat: vrhovni konjušar, će- 
sar Vasilije, koji je 29. tra¬ 
vnja 866 ubio careva ujaka 
Bardu po odobrenju carevu, 
ubije 23. rujna 867 samoga 
cara Mihaila i sam se proglasi 
za cara kao Vasilije I. (867— 

886); patrijarh Fotije, koji je 
ljeti 867 izazvao raskol izme¬ 
đu istočne i zapadne crkve, 
bi skinut, a Ignatije usposta¬ 
vljen. Zbog takvih prilika u 
Carigradu mogli su Konstan¬ 
tin i Metodije okrenuti u 
Rim, ako im je Carigrad ispr¬ 
va i bio cilj. Životopisac veli, 
da je sam papa Nikola po¬ 
zvao braću k sebi u Rim, dok 
su još boravili u Mlecima. No 
papa Nikola umre 13. stude¬ 
noga 867 i 14. prosinca iste 
godine bude izabran Hadrijan 
II. (867—872), koji je odmah 
(g. 867) utvrdio dobre odnose 
i s patrijarhom Ignatijem i s carem Vasilijem. Nije zato 
čudo, što je sam papa Hadrijan negdje na početku g. 868 
svečano dočekao naše Grke, kad je čuo, da sa sobom nose 
kosti sv. Klimenta. On je slavenske knjige odobrio i po¬ 
svetio dopustivši, da se slavenska služba Božja odsluži i u 
samoj crkvi sv. Petra. Dvojici je pak biskupa (Formozu i 
Gauderiku) naredio, da moravske učenike zarede za sveće¬ 
nike (ŽK. gl. XVII.). 

No braća se cijele godine 868 nijesu mogla ipak vratiti 
u Moravsku. Konstantin obol je i stupi u grčki manastir 
u Rimu uzevši grčko ime Kyrillos (Ćiril). Bolesni Kon¬ 
stantin osjećajući, da će umrijeti ne svršivši svoga djela, 
molio je brata, da ga on nastavi. Vrijedno je čuti nje¬ 
gove riječi: »Eto, brate, mi smo obojica bili upregnuti u 
isti jaram, režući istu brazdu. Ja padam na lijesi (slogu) 
svršivši svoj dan, a tebi je mnogo omiljela Gora (t. j. 
manastir na gori Olimpu). Nemoj zbog Gore ostavljati 
svoga učenja. Jer čime bi se prije mogao spasti?« (ŽM. 
gl. VII.). Umro je 14. veljače 869 u vijeku od 42 godine. 
Najsvečanije je sahranjen u bazilici sv. Klimenta. U Rimu 
su ga počeli rano poštovati kao sveca. Danas crkva sv. 
Klimenta ima dva dijela: pod zemljom je stara crkva, a 
gornja je iz 12. stoljeća. U podzemnoj se crkvi pokazuje 
i danas Ćirilov grob, ali kovčega s kostima nema; val jada 
je negdje zametnut, kad su se godine 1798 francuski voj¬ 
nici nastanili u crkvi sv. Klimenta. Nad grobom ima jedna 
stara freska, koja prikazuje Kristov sud Ćirilu. U gornjoj 
su crkvi, u jednoj kapelici, freske iz života Ćirilova i Me- 
todijeva, učinjene 1886 na poticaj i o trošku biskupa 
Strossmayera. 

Prema naprijed rečenome izlazi, da je Konstantin-Ćiril 
do svoje smrti (14. II. 869) proboravio zajedno s bratom 
Metodijem u Rimu godinu dana, a možda i nešto više. 
Kako je M. još i poslije smrti bratove ostao koji mjesec 
u Rimu, može se pitati, šta su braća radila sve vrijeme 
ondje. Moglo bi se dopustiti, da se već u to doba po¬ 
mišljalo i na slavenske knjige po zapadnom obredu. Mo¬ 
žda se već tada počeo izrađivati staroslovjenski prijevod 
gregorijanskog misala, od koga se dio sačuvao u 
češkoj redakciji u t. zv. Kijevskim listićima, i koji se za¬ 
cijelo za drugoga Metodijeva djelovanja u Moravskoj ondje 
upotrebljavao. 

Dok je M. boravio poslije bratove smrti u Rimu, došlo 
je poslanstvo od panonskoga kneza Kocelja papi moleći 


od njega, da mu pošalje Metodija. Papa je učinio po kne¬ 
ževoj želji i poslao (g. 869) Metodija kao učitelja ne samo 
njemu nego i »svima slavenskim stranama« s poslanicom, 
u kojoj je odobrio slavensku službu Božju odredivši, da 
se epistola i evanđelje čita najprije latinski i potom sla¬ 
venski. Poslanica je papina upravljena Rastislavu, Sveto- 
puku i Kocelju, ali nije sačuvana u latinskom originalu, 
nego samo u staroslovjenskom prijevodu (u VIII. gl. ŽM). 
Iako neki zato misle, da je staroslovjenski tekst interpo¬ 
lacija prema potonjoj poslanici pape Ivana VIII. iz g. 880, 
jezgra njezina može biti istinita. (Tako misli i Flavranek 
protiv Hauptmanna). 

Kad je M. došao Kocelju, šalje ga ovaj opet papi, da 
bi ga posvetio za biskupa. Papa zaista g. 870 posvećuje 
Metodija za panonskoga biskupa i postavlja ga na stolicu 
sv. Andronika obnovivši time staru srijemsku dijecezu, 
koja je s propašću grada Sirmiuma za provale Avara g. 
382 propala. Sve je to, t. j. odobrio slavensku službu i 
Metodija posvetio za panonskoga biskupa, učinio papa 
Hadrijan, kako neki historici hoće, zato, što je htio, da 
Panoniju izluči iz jurisdikcije salzburškoga nadbiskupa i 
da zapadni Ilirik privuče u rimsku političku i crkvenu 
sferu. Jedno se vrijeme činilo, da će u tu sferu ući i Bu¬ 
garska, gdje se car Boris, kojega je g. 864 krstio grčki 
patrijarh, g. 866 obratio k Nikoli I. radi rimskih svećenika, 
ali se opet već g. 870 okrenuo Carigradu. 

M. vrativši se sada kao biskup Kocelju nije imao mnogo 
sreće. Protiv izlučivanja Panonije iz salzburške nadbisku¬ 
pije digli su se njemački svećenici. Oni su ovećim latin¬ 
skim spisom (De conversione Bagoariorum et Carantano- 
rum libellus), pisanim valjada g. 871, dokazivati, da je 
Panonija svagda potpadala pod salzburšku nadbiskupiju 
i da su njezini misionari, osobito staranjem nadbiskupa 
Liutprama (836—859) i Adalvina (859—873), stekli naj¬ 
više zasluga za pokrštenje jugoistočnih alpskih zemalja i 
Panonije. No ni u Moravskoj nijesu za Metodija bile po¬ 
voljne prilike. Tamo je njegov zaštitnik Rastislav izdajom 
svoga sinovca Svetopuka g. 870 izgubio prijestolje, dospio 
u ropstvo i uskoro jadno umro. Njegov nasljednik Sveto- 
puk (871—894) nije mnogo mario za Metodija. Tako se 
dogodilo, da su Metodija odmah, kako je došao u Mo¬ 
ravsku, njemački biskupi (salzburški nadbiskup Adalvin, 
frizinški biskup Anno i passauski biskup Hermanrih) uhva¬ 
tili, iz Moravske odvukli, bezobzirno sudili, mučili i ba- 

cilj u tamnicu, u kojoj je ostao dvije i po godine. Papa 
Hadrijan (f 872) nije uopće doznao za Metodijeve nevolje. 
M. bude na slobodu pušten tek u sredini g. 873 na nalog 
novoga pape Ivana VIII. Papa je taj sukob s njemačko- 
latinskim svećenstvom, zbog koga je izaslao jakinskoga 
biskupa Pavla, htio kompromisom riješiti: odredio je, da 
se M. vrati u svoju dijecezu, ali mu je u pismu, koje mu 
je poslao po spomenutom jakinskom biskupu, zabranio 
slavenski misiti. 

M. se doista vraća u Moravsku, a ne u Panoniju svome 
dotadašnjem zaštitniku Kocelju, kojemu su Nijemci za¬ 
prijetili, ako ga primi. Kocelj se poslije g. 873 ne spomi¬ 
nje više, pa će biti umro g. 874, možda i nasilnom smrću. 
Mcravci su radosno dočekali Metodija, pa su protjerali 
njemačke svećenike, koji su se za Metodijeva tamnovanja 
raširili. M. nije poslušao pape, nego je kao i dotad ostao 
pri slavenskoj službi Božjoj, ne mogući sam rušiti, što 
je s Konstantinom sagradio. Imao je mnogo uspjeha, ali 
mira u svome radu nije imao ni sada. Protiv njega se opet 
dižu neprijatelji javni i tajni. Optuživali su ga osobito 
oni, koji su, kako ŽM. veli, bolovali od »hiopatorske he¬ 
rezi je«, t. j. oni, koji su se držali odluke sinoda u Wormsu 
g. 868 učeći, da »Duh izlazi od Oca i Sina« (Filioque). I 
sam ga je Svetopuk tužio papi, tako da je papa g. 879 
poslao jedno pismo Svetopuku i jedno Metodiju; Sveto- 
puku preporučuje, neka se vjerno drži rimskoga učenja, a 
Metodija oštro kori, što misi u slavenskom jeziku, a ne u 
latinskom ili grčkom, i poziva ga, da odmah dođe preda nj. 

M. odlazi u Rim. Pred papom se potpuno opravdao i 
dokazao svoju pravovjernost, te je papa potom g. 880 
izdao znamenitu bulu Svetopuku Industriae tuae, u kojoj 
izjavljuje, da je M. u svemu pravovjeran, i dopušta, da 
se služba Božja vrši i na slavenskom jeziku, samo treba da 
se evanđelje pročita najprije latinski, a onda slavenski. 
Tom je bulom izvan svake sumnje slavenski jezik priznat 
kao liturgijski u potpunom opsegu, jer ako tko sumnja 
u autentičnost Hadrijanove poslanice slavenskim knezo¬ 
vima iz g. 869, koja je sačuvana samo u staroslovjenskom 
prijevodu, o autentičnosti Ivanove bule iz g. 880, koja nam 
je sačuvana u originalnom latinskom tekstu, ne može biti 
sumnje. 

M. je pred papom g. 880 ostao pobjednik, ali pobjeda 
njegova djela u Moravskoj nije bila za dugo osigurana. 
Svetopuk mu nije bio prijatelj; on je volio slušati latin¬ 
sku nego slavensku službu. Osim toga je papa Svetopu- 
kova ljubimca Nijemca Wichinga postavio za biskupa u 
Nitri, a on ne samo što se nije htio pokoravati svome 
nadbiskupu Metodiju, nego je protiv njega intrigirao slu¬ 
žeći se pri tom i falsificiranim papinim pismom. 

G. 881 ili 882 putuje M. s nekoliko svojih učenika u 
Carigrad, prema gl. XIII. ŽM. na poziv cara Vasilija I. 
(867—886). U Carigradu je bio patrijarh Fotije, kojega je 
tada i papa Ivan priznavao. I patrijarh Fotije i car Vasi- 
lije primili su lijepo Metodija odobrivši njegov dotadašnji 
misionarski rad. Oni su, štaviše, zadržali od njegovih 
učenika jednoga svećenika i jednoga đakona sa slavenskim 
knjigama, pa su tako slavenskoj liturgiji i književnom 
radu otvorili put i među Slavene u bizantskom carstvu. 

Vrativši se iz Carigrada, M. prione k poslu oko prevo¬ 
đenja Sv. Pisma. Uzeo je dva popa brzopisca i s njiho¬ 
vom je pomoći za osam mjeseci (od ožujka do 26. listo¬ 
pada 883), kako kazuje njegov »Život« (u gl. XV.), pre¬ 
veo sve knjige osim Makabejskih, jer je prije s bratom 
Konstantinom preveo samo psaltir, evanđelje s apostolom 
i izabranim crkvenim službama. Odavna je izrečena sum¬ 
nja, da bi Metodije tolik prevodilački posao mogao svršiti 
za osam mjeseci; najviše se dopuštalo, da je preveo samo 
izabrana čitanja, potrebna za liturgijske svrhe, t. zv. pari- 
mejnik. Ipak vijest »Života« može biti istinita, iako nam 
se do danas u staroslovjenskom tekstu sačuvao samo dio 
Staroga Zavjeta; no u tome tekstu imamo i takve dije¬ 
love (na pr. knjigu o Ruti), koji ni jesu ulazili u pari- 
mejnik. Potpun staroslovjenski tekst možda je bio zgo¬ 
tovljen samo u jednom eksemplaru, koji je lako mogao pro¬ 
pasti s rasulom moravske crkve, koje je uskoro došlo, kako 
je Metodije svršio cio posao. Zato već Ivan, eksarh bu¬ 
garski, koji je djelovao za cara Simeona (893—927), ne 
imajući potpunoga prijevoda veli, da je čuo , da je M. 
preveo svih 60 starozavjetnih knjiga. Za istinitost vijesti 


»Života« može se i to dopustiti, da M. za rečeno vrijeme 
od osam mjeseci nije morao svih dijelova Staroga Zavjeta 
iznova prevoditi; mogao je imati i nekih prijevoda, što 
su poslije smrti Konstantinove (f 869) pod njegovim ru¬ 
kovodstvom bili načinjeni, i što ih je trebalo da samo 
pregleda i složi zajedno s ostalim novoprevedenim dije¬ 
lovima. 

U istoj glavi ŽM. čitamo, da je M. osim biblijskih i 
liturgijskih tekstova preveo i dva neliturgijska teksta, i to 
nomokanon i otačke knjige (otbčbskyj% ksnigy). Nomokanon 
(ili Krmčaja knjiga) zove se u istočnoj crkvi zbornik cr¬ 
kvenoga prava. Misli se, da je M. preveo nomokanon pa¬ 
trijarha Ivana Sholastika (iz 6. st.) i da se Metodijev 
prijevod čuva u jednom mlađem rukopisu 13. stoljeća, koji 
je poznat pod imenom »Ustjužskaja Kormčaja« (v. H. F. 
Schmid, Die Nomokanoniibersetzung des Methodius, Ber¬ 
lin 1922). Drugi prijevod, »otačke knjige«, bit će jedan 
grčki paterik, t. j. životi svetih otaca. Prema istraživanjima 
nizozemskoga slavista N. van Wijka mogao bi to biti pa¬ 
terik, poznat pod imenom »Avd'pćov dyicov piplos«- (v. Stj. 
Ivšić, Nekoliko napomena uz starohrv. tekst »Žića sv. 
otaca«, »Starine« 40, 1939, 226 i d.). 

Prije glave o Metodijevim posljednjim danima ima u 
Ž. vijest o Metodijevu susretu s nekim ugarskim kraljem, 
koji je Metodija lijepo primio i obdario. Na tu su se vi¬ 
jest mnogi spoticali. No jedan novonađen izvor (t. zv. 
Admontski anali), poznat od 1921, koji govori o dvije 
bitke između Nijemaca i Madžara g. 881, objasnio nam je 
mogućnost takoga susreta i potvrdio istinitost same vijesti. 

Kad je M. osjetio, da mu se primiče kraj, sazvao je 
svoje učenike i jednoga od njih, po imenu Gorazda, rodom 
Moravca, koji je znao slavensku i latinsku liturgiju, odredi 
za svojega nasljednika. Na Cvjetnicu (4. travnja) g. 885, 
iako već posve slab, pošao je u crkvu, blagoslovio svoga, 
grčkoga cara, kneza i ostale, i za tri dana potom, 6. travnja 
umro. Opijelo mu je otpjevano u latinskom, grčkom i sta¬ 
roslovjenskom jeziku (ovakav je red prema XVII. gl. 
ŽM.), a tijelo mu je sahranjeno u njegovoj stolnoj crkvi, 
negdje u Moravskoj. Na žalost, ŽM. ne kazuje, u kojem je 
gradu bila ta njegova stolna crkva, a potomstvo mu je za¬ 
boravilo i grob. G. 1932 u Moravskoj »otkriveni« njegov 
nadgrobni spomenik s glagoljskim natpisom — prost je 
falsifikat. 

Smrt je Metodijeva bio težak udarac za njegovo djelo 
u Moravskoj. Papa Ivan VIII., koji je dopustio slavensku 
liturgiju, odavno je već bio mrtav (f 15. XII. 882), a papa 
Stjepan V. (885—891), koji je međutim (poslije Marina i 
Hadrijana III.) došao na papinski prijesto u rujnu 885, 
dakle poslije smrti Metodijeve, imenuje Metodiju za na¬ 
sljednika ne Gorazda, nego njegova najljućeg protivnika 
Wichinga. Iste godine zabrani i slavensku liturgiju okri¬ 
vljujući samoga Metodija, da je pogazio tobožnje obećanje 
dano papi Ivanu VIII., da ne će slavenski misiti. 

Sam Svetopuk, koji nije mnogo mario za slavensku slu¬ 
žbu ni za živa Metodija, istjera iz zemlje metodijevce, me¬ 
đu kojima su uz Gorazda bili najugledniji Kliment i Naum. 
Oni, ne hoteći se odreći svoga učitelja, morali su (po svje¬ 
dočanstvu »Života« Naumova i Klimentova) pretrpjeti 
teška poniženja i velike muke. Neki su bili prodani u rop¬ 
stvo, no većina ih se napokon sklonila na Balkan, gdje su, 
osobito u Bugarskoj pod zaštitom cara Borisa i Simeona 
(893—927), nastavili Čirilovo i Metodijevo djelo. Neki su 
došli i u Hrvatsku, gdje se, iako na malom prostoru, sla¬ 
venska služba s Konstantinovim glagoljskim pismom do 
danas očuvala. U Bugarskoj su se ubrzo razvila dva 
znatna književna središta: jedno u Preslavu u istočnoj 
Bugarskoj, a jedno na Ohridskom jezeru u Makedoniji. 
U Preslavu je teška glagoljica zamijenjena lijepim maju- 
skulnim grčkim pismom, popunjenim prema glagoljici za 
slavenske glasove (t. zv. ćirilicom). U Makedoniji je s ve¬ 
likim uspjehom djelovao Kliment, koji je oko g. 900 po¬ 
stao ondje i biskup (f 916). 

Slavenska služba nije ipak sasvim nestala ni u Morav¬ 
skoj, a ni u Češkoj, kamo je zacijelo došla još za života 
Metodijeva. Da je slavenska služba živjela gdješto po Če¬ 
škoj i poslije smrti Metodijeve, svjedoči nam i glagoljska 
legenda o sv. Većeslavu (f 929), u kojoj se izrijekom 
spominje, da je sv. Većeslava njegova baka sv. Ljudmila, 
žena češkoga kneza Borivoja, dala učiti slavenske knjige. 

Neke vijesti kazuju, da je Metodije krstio i samoga kneza 
Borivoja i njegovu ženu Ljudmilu. No mi znamo, da se 
već 845 krstilo u Regensburgu 14 čeških knezova, pa je 
i Borivoj mogao biti i bez Metodija kršten. Ne bismo 
razumjeli, zašto toga krštenja ne spominje MŽ, koji inače 
nije propustio spomenuti (u gl. XI.), kako je Metodije ne¬ 
koga poganskoga kneza na Visli pozvao, da se sam krsti, 
da ne bude na silu kršten. 

Slavenska služba Božja čula se u Češkoj još u 11. st. u 
Sazavskom kloštru (na jugoistoku od Praga) do 1097, kad 
su slavenski svećenici i otud istjerani. Za kratko ju je vri¬ 
jeme iznova uveo Karlo IV. pozvavši u Prag u t. zv. Emauski 
kloštar (posvećen 1372) hrvatske glagoljaše benediktin¬ 
ce. Crkvenoslovjenski jezik, koji je zamro u nekadašnjoj 
Panoniji, pa u Moravskoj i Češkoj, ubrzo se raširio na go¬ 
lemom području, kad su se pod kraj 10. st. Rusi pokrstili 
i u svoju crkvu uveli slavensku liturgiju, i kad je poslije 
ušao i u rumunjsku pravoslavnu crkvu. 

Značenje je sv. braće Ćirila i Metodija golemo. Oni su 
prvi jedan barbarski slavenski dijalekat učinili književnim 
jezikom, i to tako vješto, da je taj jezik kod većega di¬ 
jela Slavena postao ne samo crkveni jezik, nego je preuzeo 
uopće službu, koju je drugdje imao latinski jezik. Time su 
udarili temelje slavenske kulture. Njihovim prijevodom 
Sv. Pisma g. 863, koji se počinjao riječima: »Iskoni be 
slovo...«, rodila se slavenska knjiga. Bez njega ne bi bilo 
prve češke legende o sv. Većeslavu, a i kod nas bi se 
književna radnja razvila kasnije i slabije, da nije i k nama 
došla Ćirilova knjiga. To nam dokazuju i najnovija istra¬ 
živanja (v. Fancev, Vatikanski hrv. molitvenik... Zagreb, 
1934), kojima je utvrđen njezin utjecaj i na našu najsta¬ 
riju latiničku književnost. Da je slavenski jezik preko 
crkve djelovao i inače, razumije se samo sobom. Kršćan¬ 
stvo sa slavenskim jezikom pomoglo je brzo slaviziranje 
neslavenskih Bugara (Rambaud); ono je mnogo stoljeća i 
same balkanske Slavene čuvalo od greciziranja i romani- 
ziranja. Nije zato čudo, što Slaveni sv. solunsku braću 
poštuju kao svoje apostole. Njihovoj su se uspomeni i 
Hrvati 1863 poklonili knjigom »Tisućnica slovjenskih apo- 
stolah« (s prilozima I. Kukuljevića, Fr. Račkoga, V. Ja- 
gića i M. Mesića). 

LIT.: O životu i djelu braće Ćirila i Metodija ima već golema 
literatura na slavenskim i drugim jezicima. Na hrvatskom jeziku 
imamo opsežnu monografiju Fr. Račkoga, Viek i djelovanje sv. Cyrilla i 
Methoda , slovjenskih apostolov, Zagreb I, 1857, str. XI+77, II. 1859, 
sh. 79—120, i knjigu Svetozara Ritiga, Povijest i pravo slovenštine u 
crkvenom bogoslužju, sa osobitim obzirom na Hrvatsku, 1. sv. od 863— 
1248, Zagreb 1910. — Ćirilometodijevskim pitanjem, koje stoji u središtu 
slavističkih nauka, bavio se i naš Vatroslav Jagić više nego ikojim 
drugim, pa je rezultate svojih istraživanja od pola stoljeća iznio u 
svojoj velikoj monografiji Entstehungsgeschichte der kirchenslavischen 
Sprache: Nene berichtigte und ervveiterte Ausgabe, Berlin 1913, str. 
XII + 540. To je i danas temeljno djelo. Svoje rezultate iznio je Jagić 
i u popularnoj raspravi Konstantin (Ćiril) i Metodije (Brastvo XVI, 

1921) i lzagnanici iz Moravske posle smrti Metodijeve (Brastvo XVIl! 

1922) . Opsežniji dobar popularan prikaz napisao je i P. Popović pod 
natpisom Ćirilo i Metodije (Godišnjica Nikole Čupića XLV, 1936, 
86—120). Informativan je i članak I. Guberine, Konstantin-Ćiril i izvori 
g/ago/ice (Hrvatska Smotra VII, 1939), u kojem se odbijaju izvo¬ 
đenja J. Hamma u člancima Postanak glagolskoga pisma (Nastavni 
Vjesnik 46, 1937/38) i Glagoljica i sv. Braća (Hrvatska Smotra VII, 
1939). Život i rad sv. braće prikazao je prema najnovijim rezultatima 
za širi krug čitalaca u dvije knjige Fr. Grivec, Žitja Konstantina in 
Metodija (Celje 1936) i Slovenski knez Kocelj (Ljubljana 1938). Od 
najnovijih studija o životu i radu sv. braće najznatnije je djelo Fr. 
Dvornika, Les Ićgendes de Constantin et de Mćthode vues de Byzance, 
Byzantinoslavica, Supplementa I., Prag 1933, str. X+443. Tu je stručnjak 
bizantolog dao bizantološki komentar spomenutim slavenskim legendama. 
Po Dvornikovu su mišljenju obje legende dragocjeni historijski do¬ 
kumenti poučni i za bizantologa, jer su ih pisali pisci, koji su dobro 
poznavali prilike u drugoj polovici 9. st. Studiji je dodan francuski 
prijevod obadviju legendi (prema Miklošićevu i Pastrnekovu izdanju) 
i obilat bibliografski indeks. Studiju Dvornikovu u štočemu ispravljaju 
i upotpunjavaju povoljne ocjene M. Weingarta (u časopisu Byzanti- 
noslavica V, 1933—1934) i B. Havraneka (u Časopisu Matice Moravske, 
roč. 58, 1934). Malo povoljan sud o Dvornikovoj studiji izrekao je 
Alex. Briickner (Zeitschrift fiir slav. Philologie X, 1933 i Kvvartalnik 
Historyczny 1933). On je i u ocjeni Dvornikove knjige ostao 
pri svome, drukčijem shvaćanju slavenskih legendi, što ga je 
iznio već prije u knjizi Die Wahrheit uber die Slavenapostel (Tiibin- 
gen 1913) i u članku Cyrill und Method (u Archivu fiir slav. Philolo¬ 
gie XLII, 1929). Briickner priznaje, da su obje slavenske legende, koje 
su ponajviše jedini izvor u ćirilometodijevskom pitanju, neobično vri¬ 
jedne (»von unschatzbarem Werte«), ali misli, da su pisane vrlo ten¬ 
denciozno: u njima se štošta pretjeruje i prekraja na korist njihovih 
junaka. Za Briicknerom je u nekim izvođenjima pošao i Lj. Hauptmann 
u studiji Uloga Velikomoravske države u slavensko-njemačkoj borbi za 
Podunavlje (u Radu 243, 1932). — Neka pitanja u svezi s djelovanjem 
sv. braće u Moravskoj raspravljaju se i u knjizi Risa VeVkomorav- 


ska. Sbornik vedeckych prac (Prag 1933), što je izdana o tisuću i 
stotoj godišnjici od osnutka prve kršćanske svetinje u Slovačkoj. — 
Kratak prikaz o životu i radu sv. braće daju i pisci gramatike staro- 
slovjenskoga jezika: Leskien, Vondrak, Kuljbakin, Diels, van Wijk, 
Weingart i dr. — Od ostale nepregledne literature spomenut ću još 
samo najznatnija djela, i to: Fr. Pastrnek, Dejiny slovanskych apostolu 
Cyrilla a Methoda (Prag 1902). Tu su uz kritički prikaz o životu i 
radu braće Ćirila i Metodija odštampane potpune obje slavenske 

(zvane i »panonske«) legende (o Ćirilu i Metodiju) u dotjeranom 
staroslovjenskom tekstu s latinskim prijevodom, a zatim t. zv. rim¬ 
ska latinska legenda, tri svjedočanstva bibliotekara Anastazija o 
sv. Ćirilu, jedanaest papinskih pisama (od Ivana VIII. g. 872 do Stje¬ 
pana V. g. 885) i napokon spis »De conversione Bagoariorum et Ca- 
rantanorum« (871). — P. Lavrov Kyrylo ta Metodij v davhoslovjan- 

skomu pysmenstvi, Kyjev 1928. U tojopsežnoj monografiji, izdanoj od 
Ukrajinske akademije (zbornik histor.-filol. odjela br. 78), dotakao 

se kritički Lavrov različnih pitanja, a u knjizi Materialy po istorijj 
vozniknovenija drevne jšej slavjanskoj pišmennosti, izdanoj 1930 od 
Akademije nauka SSSR, poslije uvoda na 50 strana skupio je na 200 
strana 17 slavenskih izvora (na prvom su mjestu ŽK. i ŽM,), što stoje 
u svezi s ćirilometodijevskim pitanjem. — Obilatu bibliografiju sa¬ 

državaju spisi: 1. G. A. Il’jinskij, Opyt sistematičeskoj Kirillo-Me- 
todjevskoj bibliografiji , Sofija, Balgar. akademija, 1934; 2. Popru- 

ženko i St. Romanski, Kirilometodievska bibliografija za 1934—1940 
god., Sofija, Bagar. akademija, 1942. S. I. 

GRČKA UNCIJALA (iz Karskoga). 


ĆIRILICA. Za Slavene kaže prvi slavenski filolog crno- 
rizac Hrabar, da »črtami i rjezami« brojahu i gatahu, dok 
su još bili pogani. A kad su se pokrstili, kaže dalje, pisali 
su slovjenski za nevolju »rimskymi i grč’skymi pismeny 
bez ustrojenija« (bez sustava). Kad je Konstatin-Ćiril iz 
Soluna pošao g. 863 među Moravce, da ih utvrdi u kršćan¬ 
stvu, sastavio je prvi slavenski alfabet, koji zovemo gla¬ 
goljicom, dok se isprva zvao ćirilicom (kurilovica u 11. st. 
u Rusiji). 

Pismo, koje danas zovemo ćirilicom, nije dakle prvo 
slavensko pismo; ono nije nastalo za sjeverne Slavene, nego 
oko 900 za Bugare u njihovu, po vremenu drugom (Pre- 
slavskom) središtu pismenosti, valjda na poticaj cara Si- 
meona, koji je glagoljicu htio da zamijeni drugim pismom, 
kako se ono optički ne bi razlikovalo od ondašnjeg grčkoga 
pisma u crkvenim knjigama. Ćirilica je koncesija grčkom 
duhu. Ona je, naime, očita imitacija grčke uncijale, dok je 
glagoljica na prvi pogled sasvim različita od grčkih pisama 
9. stoljeća. 

Iako je ć. nastala prema grčkoj uncijali, u njoj ima 
slova, kojih u grčkome nema. To su slova za slavenske 
glasove, kojih u grčkom jeziku nema (š, ž, č), ali i ta 
nova slova prilagođena su duktusu grčke uncijale, a mogu 
se izvesti iz glagoljice. 

Iz sačuvanih spomenika vidimo, kako su oba pisma bila 
u isto doba poznata i u Bugarskoj i u Rusiji, ali glagoljica 
brzo uzmiče pred ć., tako da se to prvo slav. pismo od 12. 
st. uglavnom ograničilo samo na katolike Hrvate. 

Glagoljica nije imala znaka za glas j, a ni ć., koja je 
zavisna od nje, ne će biti imala u početku ona. za nju ka- 
.akteristična slova PC, fH ,\A. Ć nije prvobitno imala ni 

SAMUILOV NATPIS IZ G. 993 (iz Karskoga). 


posebnog znaka za glas dz, a nedostaje joj i naročiti znak 
za umekšano g (t. zv. đerv ili bolje jerv — izgovoreno 
čakavski). 

Inače ima ć. sličnosti s glagoljicom: vokal u označuje 
se u oba alfabeta jednako, t. j. s pomoću dvaju slova kao 
u grčkom (ov), slovo š zajedničko je jednom i drugom 
alfabetu, a i št, y (jery) načinjeni su na isti način u oba 
alfabeta. 

Da je sastavljač ć-e imao pred očima glagoljicu, vidi se 
osobito kod najstarije ćirilice. Ona je nesamostalnija pre¬ 
ma grčkom pismu: ropski se drži grč. alfabeta, preuzima 
iz njega znakove za ks, ps (%, ip), koji predstavljaju po 
dva glasa, a to se protivi savršenom fonetskom pismu gla¬ 
goljskom. 

Za pisanje brojeva stara je ć. upotrebljavala slova kao 
i u grčkom pismu; pri tom se razlikuje od glagoljice time, 
što slovo b nema brojčane vrijednosti, jer se u to doba 
grčko b(eta) izgovaralo v(ita). A ni slavensko z nema broj¬ 
čane vrijednosti. 

ĆIRILSKI POLUUSTAV U TISKU — Iz Makarijeva »Oktoiha« 
(1493—4). 


Slova su u ć. (kao i u grč. uncijali) uspravna, s pravilnim 
geometrijskim crtama, i svako slovo stoji za se; glavno je, 
da bude lijepo, osobito za crkvenu upotrebu, s malo kra¬ 
tica. Taj je ustav (uncijala) iz Bugarske prešao u Rusiju, 
gdje se u poljepšanom obliku upotrebljavao sve do 17. st. 
Dok je Bugarska u 10. st. imala svoje zlatno doba knji¬ 
ževnosti (car Simeon), Srbija se tek koncem 12. st. okupila 
i ujedinila za Stefana Nemanje. 

Poluustav. Kad se pored crkvenih knjiga javlja i knji¬ 
ževni rad, ustavno pismo ustupa mjesto poluustavnome: 
pismo postaje komodnije, prostije, crte su manje pra¬ 
vilne, slova kosa, čak neproporcionalna, slovo je od slova 
udaljenije; ima više kratica, ne pazi se na ljepotu, nego na 
čitljivost. U to se doba ustav čuva samo u sjajnim cr¬ 
kvenim knjigama, dok inače vlada poluustav, i to kod 
južnih Slavena već u 12. i 13. st., a u Rusa tek od konca 

14. st. 

U 13. i 14. st. Bugari i Srbi utječu jedni na druge. 

Dok je poluustav u Rusa u 14.—15. st. čisto ruskog tipa, 
kasniji ruski spomenici (15. i 16. st.) odjek su poluustavnog 
pisma južnih Slavena 14. i 15. st., što su ga ovi donijeli u 
Rusiju pobjegavši ispred Turaka (Camblak, Kiprijan, Pa- 
homije). 

ISPRAVA KNEZA VLADIMIRA ANDREJEVIĆA IZ g. 1555. 

Ruska kurziva. (Iz Karskoga) 

U Macedoniji već od 13. st. preotima mah srpski utje¬ 
caj, a kad je krajem 14. st. pregažena Bugarska, jedni 
književni ljudi polaze među Rumunje (u Vlašku i Moldav- 
sku), a drugi u Srbiju, kamo donose bugarsku reformu, iz 
koje se razvija znamenita Resavska škola, koja se širi od 

15. do 17. st. ne samo po Srbiji i po zapadnim bugarskim 
krajevima, nego i po istočnoj Bugarskoj. 

Kad je pronađena štampa, upotrijebilo se za tiskanje 
poluustavno pismo, koje se i danas pokadšto upotrebljava. 

Budući da je ć. bila sastavljena za bugarski jezik, mo¬ 
rala se kod Srba promijeniti, jer Srbi nisu imali nekih 
glasova (prema tome i nekih slova), što ih je imao bugar¬ 
ski jezik; njima su, dakle, bila suvišna slova: p, j%, jo , 

pa mjesto njih dolaze e, u, je, ju. Nadalje nisu trebali 
»dzelo« (dz); mjesto dva poluglasa dosta je bio jedan, a 
mjesto jery (y) obično i. 

Kurziva. Brzopisna se ć. javljala paralelno s poluustavom, 
i to najprije u južnih Slavena (listine u 13. st., a knjige 
početkom 15. st.). U Rusa je dosta raširena u 15. st., a u 

16. i 17. st. je u općenitoj upotrebi, i to sve u praktičnom 
životu (listine, administrativni i sudbeni spisi, računi i 
t. d.), a u 17. st. i za književna djela. 

Ruski poluustav upotrebljava se u štampi sve do Petra 
Velikoga^ koji u svom nastojanju da se približi Evropi 
uvodi 1708 za svjetovnu književnost t. zv. graždanku 
(ugledajući se u ćirilsku i latinsku kurzivu). Pri tom su 
Rusi stvorili slovo 3 za glas e, jer se slovo e izgovara je; 
poluglasi su ostali: oni ne označuju glasa, nego t omek¬ 
šava konsonant (flecHTi, = desjać), a t. je uopće nepo¬ 
treban; nazali su izbačeni, jer takvih glasova u ruskom 
nema (rusko a prema negdašnjem izgovara se ja), 
grčko ff upotrebljava se u grčkim riječima s izgovorom f 
Theodor-Feodor-Fjodor). 

Sovjeti su 1917 izbacili ova slova: i (i s točkom), -fe (= e), 
'B (debeli poluglas), e (= th). 

Graždanku su primili i Bugari i Srbi. U bugarskom je 
uz stare poluglase u pismu ostalo i slovo ali ne za na¬ 
zal (o), nego za poluglas. Vuk Karadžić je kod Srba re¬ 
formirao graždanku odbacivši i (i s točkom), £, io, m;, 
t>, b, h, (jer tih glasova u srpskom nema) i dodao joj za 


specijalne srpske glasove: j (iz latinice) h, b (prema pismu 
bosanskih fratara), n>, h> (kombinacija od 1+poluglas i od 
n+poluglas, što su već zagrebački Isusovci upotrijebili u 
Jambrešićevu Lexiconu od 1742) i ^ (iz starog rumunjskog 
alfabeta). 

Iz staroslovenske ćirilice razvilo se posebno pismo: 
Bosančica. 

Ćirilicom (i slav. jezikom) služili su se i Rumunji, koji 
pomalo odbacuju slav. jezik u pismenosti i pišu rumunj¬ 
ski ćirilicom, a oko 1/80 počinje pokret i protiv ćirilice, 
dok nije 1860 službeno i ukinuta. Ipak se neko vrijeme 
uzdržala samo u crkvi, odakle je brzo nestaje; još 1911 
izašao je jedan rumunjski kalendar ćirilicom. 

LIT.: E. F. Karskij, Očerk slavjanskoj kirillovskoj paleografiji , 
Varšava 1901; Isti, Slavjanskaja kirillovskaja paleografija, Leningrad 
1928; S. Kul'bakin, Le vieux slave , Pariz 1929; P. A. Lavrov, Paleo- 
grafičeskoe obozrenie Kirillovskago pisma (Enciklopedija slav. filologii. 
sv. 4. I), Petrograd 1914; P. Diels, Altkirchenslavische Grammatik, I.. 
Heidelberg 1932. G. Il’inskij, u Byzantinoslavica III, Prag 1931. M. T. 


Naziv 

Stara crkvena 
ćirilica 

Građanska ćirilica* 

slova 

Slova 

Brojna 

vrijednost 

Tiskana 

slova 

Transkripcija 
u latinici 

az 

n d 

I 

A a 

a 

buki 

R R 

— 

B č 

b 

vede 

K K 

2 

B B 

V 

glagoli 

r r 

3 

r r 

g (ukrajin. i 
bjelorus. h) 

— 

— 

— 

r r (ukr.) 

g 

dobro 

A A 

4 

R A 

d 

— 

— 

— 

T (srp ) 

đ 

(i)est 

6 € 

S 

E e 

e (iza sugl.), 

)C( na početku 
riječi i iza vok.), 

(u srp. i bugar. 
uvijek e) 

— 

— 

— 

6 (ukraj.) 

je 

— 

— 

— 

e 

e 

živete 

>K ?K 

— 

>K >K 

z 

dzelo 

S s 

6 

— 

_ 

zemlja 

3 3 

7 

3 3 

z 

iže 

1 1 

IO 

1 'i (ukraj. 
i st. rus.) 

i 

— 

— 

— 

• (ukrajin.) 

n 

i 

H H 

8 

M n 

ij JI (iza jera), 

( u bugar. i srp. 
uvijek z, u ukra¬ 
jinskom y). 

— 

— 

— 

M ti 

i 

— 

— 

— 

J j (srp.) 

i 

đerv 

(M 

— 

Ti h (srp.) 

ć 

kako 

K K 

20 

K K 

k 

ljudi je 

A A 

to 

'1 JI 

I 

— 

— 

— 

JB Jb (srp.) 

li 

mislite 

At A\ 

40 

M M 

m 

naš 

H H 

SC 

H H 

n 


* Ovdje se u osnovi misli na novu rusku ćirilicu i njenu praktičnu 
(ne naučnofonetsku) transkripciju; u koliko se koje slovo ili njegova 
transkripcija tiče samo jednog od drugih slavenskih jezika, to je 
posebno označeno. Ovom se transkripcijom, koja se većim dijelom 
temelji na prijedlogu Slavenskog instituta u Pragu, služi i Hrv. 
Enciklopedija. 

i Naziv 

Stara crkvena 
ćirilica 

Građanska ćirilica 

slova 

Slova 

Brojna 

vrijednost 

Tiskana 

slova 

Transkripcija 
u latinici 

— 

— 

— 

Hd H>(srp.) 

nj 

on 

0 o 

70 

0 0 

0 

pokoj 

n n 

So 

n n 

P 

rci 

p p 

100 

p p 

r 

slovo 

G c 

200 

C c 

s 

tvrdo 

T T 

300 

T T 

t 

uk 

Oif ov 

400 

y y 

u 

frt 

<!> jjs 

500 


f 

hcr 

X X 

600 

X x 

h 

ot 

Q w 

800 

— 

— 

šta 

ijj m 

— 

m m 

sc, bug. st 

ci 

U u 

900 

U u 

c 

crv 

'i M 

90 

H H 

c 

— 

— 

— 

M y (srp) 

di 

ša 

Ili UJ 

— 

LU UJ 

s 

jer 

(debelo) 

li Tv 


T -b 

(apostrof , 
u bug. a (na 
kraju riječi se 
izostavlja). 

jcri 

1,1 kl 

— 

BI bi 

y 

jer 

h k 

— 

B b 

(akut) 

(tanko) 




jat 

'h * 

— 

t> t 

e 

ju 

H ) io 

— 

IO io 

ju 

ja 

m u 

— 

si 

j* 

je 

H > l€ 

— 

— 

— 

$ 

/i\ A 

900 


— 

(nosno e n ) 





k 

lri\ w\ 

— 

— 

— 

— 

— 

— 

3 3 

e 

9 

iY\ rk 

— 

* (bug ) 

d 

( nosno o n ) 





J9 


— 

— 

— 

ksi 

a a 

60 

— 

— 

psi 

4' si- 

700 

— 

— 

fita 

e e 

9 

0 e 

(star. rus.) 

/ 

ižica 

V v 

400 

— 

— 


AZBUKA 

ĆIRILO-METODOV KOR — ĆOLIĆ 


ĆIRILO-METODOV KOR je utemeljen 1931 u Zagrebu, 
da goji crkvenu glazbu u grko-katoličkim crkvama. Stro¬ 
gom stegom pod vrsnim vodstvom zborovođe Borisa Koma- 
revskoga ubrzo se razvio u ugledni mješoviti pjevački 
zbor, te nije samo redovito pjevao u zagrebačkoj grko- 
katoličkoj konkatedralnoj crkvi (sv. Ćirila i Metodija, oda¬ 
tle mu i ime) kod služenja liturgije nego je nastupao i u 
samostalnim koncertima u Zagrebu i drugim mjestima u 
domovini, kao i u inozemstvu (u Italiji i Parizu prigodom 
posljednje svjetske izložbe). Izvodio je velika vokalna 
djela za mješoviti zbor (bez solista) liturgijskog sadržaja, 
na pr. djela Čajkovskoga (Liturgija sv. Ivana Zlatoustoga), 
Bortnjanskoga i drugih skladatelja ruskih, ukrajinskih, bu¬ 
garskih, te novija djela hrvatskih skladatelja, namijenjena 
izvođenju prigodom liturgijskog služenja po istočnom 
obredu. B. Š. 


ĆIŠINSKI-BART, Jakub, * Kukov u Gornjoj Lužici 
(Njemačka) 20. VIII. 1856, f Pančicy u G. Lužici 16. X. 
1909, lužičkosrpski pjesnik. Prve škole polazio je u Lužici, 
a s 15 godina došao je u Prag, gdje je svršio gimnaziju i 
bogosloviju. Desetgodišnji boravak u Pragu bio je odlučan 
za njegov razvitak. Kao kapelan služio je u lužičkim i 
njemačkim mjestima (Dresden), a od 1901—1903 bio je 
župnik u Radebergu. Uređivao je časopise Lipa Serbska i 
Lužice. Vrlo rano umirovljen vratio se u rodni kraj, gdje 
je i umro. — U dodiru s češkom i njemačkom književnošću 
Bart je (pjesničkim imenom Ćišinski) već u Pragu prionuo 
uz književni rad. Pod utjecajem Goetheova »Hermanna i 
Dorothee« ispjevao je u heksametru idilički ep sa sadr¬ 
žajem iz lužičkosrpskog života Nawoženja (1878/79), u ko¬ 
jem dolazi do izražaja ljubav prema rodnom kraju. U tom 
raspoloženju posegnuo je i u lužičku povijest, pa u drami 
Na Hrodžisću (1880) sa zanosom prikazuje nesretnu borbu 
svojeg naroda proti osvajaču Karlu Velikom. U doba knji¬ 
ževnog traženja samog sebe okušao se i na pripovijetki iz 
suvremenog života, sve dok nije zbirkom lirskih pjesama, 

Kniha sonettow (1884), otvo¬ 
rio novo razdoblje lužičko- 
srpske književnosti. Ovom je 
zbirkom Č. pokazao, da je 
lužičkosrpski jezik pogodan 
za umjetničko pjesničko stva¬ 
ranje i za izražavanje najfi¬ 
nijih nijansa duševnog raspo¬ 
loženja. misaone i rodoljubne 
lirike. Jednako nastavlja i 
u zbirkama lirskih pjesama 
Formy (1888) i Priroda a wu- 
troba (1889) kao nježni obo- 
žavalac prirode, rodnoga kra¬ 
ja, ljubavi, ali i kao satirik 
društvenih mana. O 50-godi- 
šnjici »Mačiće Serbske« izdao 
je Serbske zynki (1897), koji¬ 
ma počinje niz borbenih rodo¬ 
ljubnih pjesama (Z juskom 
wćtčinskim, 1904; Wysk a stysk, 1905). U njima poziva obra¬ 
zovane Lužičane, da stupe u idealnu službu narodu i da 
se zajedno s njim bore za narodno pravo i održanje. In¬ 
timna, ponosna i misaona lirika zastupana je u zbirkama 
Ze žiwjenja (1899) i Z kfidiom vvorjolskim (1904), dok su 
balade i romance prikupljene u zbirci Krew a kraj (1900). 
Vrhunac duševne smirenosti poslije mnogo borbe i razo¬ 
čaranja našao je pjesnik u rodnom kraju, koji čuva na¬ 
rodnu samobitnost, i izrazio ga pjesnički u osobito uspjeloj 
knjizi lirike Za ćichim (1906). Narodni običaji i život za¬ 
hvaćeni su u zbirci Serbske wobrazki (1908), dok su po¬ 
smrtno izašle zbirke Svvetlo z wyšiny (1911), Z domachom 
(1911) i Z doškrabkom (1913). Osim izvornog pjesničkog 
rada pisao je Ć. članke o narodnim pitanjima i o lužičko- 
srpskoj književnosti (LMS, 231), a prevodio je Goethea, 
Schillera, Shakespearea, Mickiewicza, Vrchlickoga, Kollara, 
Petrarku i dr. — Ovaj obilan rad Ć-oga zauzima u lužičko- 
srpskoj književnosti najistaknutije mjesto. Prije Ć. lužičko 
se pjesništvo razvijalo uglavnom u ovisnosti o narodnom 
pjesništvu (H. Zejler), dok mu nije ć. svojim talentom 
dao značaj izvornog umjetničkog stvaranja. Istinskom bri¬ 
gom o jeziku i formi unaprijedio je izražajnu sposobnost 
lužičkosrpskog jezika više nego itko, a i sadržajno je u 

lužičkosrpsku književnost unio veliku raznolikost. Ideal mu 
je bio olimpijska jasnoća i čistoća helenske klasičnosti. U 
njegovim rodoljubnim pjesmama sadržan je čitav narodni 
program na prijelazu iz 19. u 20. st., a velikom književnom 
obrazovanošću i snažnim pjesničkim talentom ispoljio se 
Ć. kao najbolji lužičkosrpski pjesnik i kao dostojan pre¬ 
mac pjesnicima velikih naroda. U njemu je lužičkosrpska 
književnost dosegla vrhunac, a narod imao istaknutog na¬ 
rodnog borca. J. Milaković je preveo nekoliko njegovih 
pjesama na hrvatski (sarajevska Nada). 

LIT.: M. Krječmaf, B.-Ć., Budyšin 1933; A. Černy, J. Č. a nova 
doba hornolužickć poesie, SIovansky prehled, 1907; J. Milaković, J. 
B.-Ć., u Savremeniku 1906 i posebno u Sarajevu 1914. Lj. J-e. 

ĆITAB, ĆITAP -> Kitab. 

ĆOKVE (Kiokwe, Tšokwe, portug. Kioko), znatnija 
grupa crnačkih plemena, prvobitno u porječju gornjega 
Kasai i nekih njegovih pritoka; kako su ekspanzivni, pot¬ 
kopali su negdašnju jaku crnačku državu Lunda, i šireći 
se prema JZ, većina ih se našla u Angoli (kojim se smje¬ 
rom još u novije vrijeme šire). Jezično i kulturno pripa¬ 
daju među Bantu-e, izrazite biljogojce, s nekim stranim 
primjesama, a tih imaju i u rasnom pogledu (paleone- 
gridnih i khoisanidnih), u kome su inače negridni. M. G-i. 

ĆOLIĆ (Chiolich), senjska uskočka i patricijska obitelj, 
vjerojatno starinom iz Bosne, došla u Senj u 16. st., izu¬ 
mrla u polovici 19. st. Dobivši 5. V. 1585 gradski patricijat 
Ć-i su vršili različite gradske i crkve¬ 
ne službe. Tako je Andrija bio grad¬ 
ski sudac koncem 17. i početkom 18. 
st.; kralj i car Josip I. podijelio mu 
je ugarsko-hrvatsko plemstvo 1. XII. 
1706, a 11. II. 1721 primljen je u 
plemstvo vojvodine Kranjske. Karlo 
VI. podijelio je braći Jurju Vuku , 
Mati, Ivanu i Jurju 1731 pridjevak de 
Lewensberg. Josip bio je s Matijom 
Demellijem senjski zastupnik na sa¬ 
boru 1790 i zajedno s njim izdao la- 
GRB PORODICE ćOLIć tinsku knjižicu Littorale Hungaricum 
o uređenju Hrvatskoga Primorja, nami¬ 
jenjenu članovima sabora. — Dvije velike kuće obitelji Ć-a 
u Senju otkupljene su i adaptirane 1850 za gimnaziju, u 
kojoj se ona i sada nalazi. Iz obitelji Ć-a posebno su spo¬ 



mena vrijedni: 

1. Juraj Vuk, f Rim 3. I. 1764, biskup senjsko-modruški. 
Bio je kanonik, od 1725 u više navrata generalni odnosno 
kapitularni vikar u Senju, a 20. II. 1746 imenovan je bi¬ 
skupom senjskim i modruškim. Dne 17. IX. 1753 uzdignut 

je na čast baruna. Vrlo je za¬ 
služan za proširenje i uređe¬ 
nje senjske katedrale. Napi¬ 
sao je povijesne rasprave: 
Catalogus episcoporum Se- 
gniensium, Catalogus episco¬ 
porum Corbaviensium seu 
Modrussiensium, Inscriptiones, 
quae Segniae, Ottocii et in 
oppido S. Georgii cernuntur, 
što ih je izdao Schwandtner 
u Scriptores rer. hung. III. 
Radi patricijskih smutnja u 
Senju, poglavito radi pravde 
s Domazetovićima, morao je 
1752 na opravdanje u Rim, 
gdje je ostao u progonstvu 
JURAJ VUK ĆOLIĆ do svoje smrti. Sumnjičen je 

radi denuncijacije Mateše Ant. 
Kuhačevića (v.) tobože radi osvete za jednu rugalicu, ali 
to se iz sudbenih spisa nije moglo dokazati. 

LIT.: E. Sladović, Povesti biskupijah senjske i modruške; T. Ma- 
tić, Der kroatische Schriftsteller M. A. Kuhačević und der Aufštand 
von Brinje, AslPh, XXXV; »Senj«, izd. H. A., Zagreb 1940, str. 68—69. 

2. Karlo Nikola, vitez, podpukovnik, * Brinje 1784, 
f oko 1850. Poslije svršene vojničke inžinjerske aka¬ 
demije u Beču sudjeluje u ratovima protiv Francuza, a 
1810 postaje profesor povijesti i zemljopisa na kadetskoj 
školi u Olomucu. G. 1834 umirovljen nastani se u Senju, 
gdje je 1841—49 bio gradski sudac. Bavio se višom mate¬ 
matikom i građevinarstvom, izradio je nacrte za prvi lan¬ 
čani most između Budima i Pešte, a iz područja fortifi¬ 
kacije izdao je priznato djelo: Neues Befestigungs-System , 

°de r das Gleichgewicht zwischen Angreifer und Verthei- 
diger, Beč 1828. 

LIT.: Wurzbach, Biographisches Lexikon, II., 334. 

3. Maksimilijan, * Senj 1769, f Zagreb 15. IX. 1808, sve¬ 
ćenik i crkveni pisac. Svršivši u Rimu bogoslovlje s dokto¬ 
ratom filozofije i teologije, postao je u Zagrebu profesor 
na kr. akademiji i kanonik. Izdao je više svečanih prigodnih 
govora na latinskom jeziku i bogoslovno djelo Synopsis 
universae moralis theologiae in systema redactae, Zagreb 
1785. Hrvatske propovijedi su mu sabrane u knjizi Blago- 
rečnik. p *p 

ĆORDA -> Sablja. 

ĆOROVIĆ, 1. Svetozar, * Mostar 29. V. 1875, f xMostar 
17. IV. 1919, srpski pripovjedač i dramski pisac. Svršio je 
trgovačku školu u rodnom mjestu i ostao u trgovini svoga 
oca. Surađivao je u svim narodnim, prosvjetnim i knjiže¬ 
vnim društvima mostarskim. Počeo je pisati dječje i rodo¬ 
ljubne pjesme; glavni rad mu je na pripovijetki i romanu. 
Izdao je više zbirka pripovijedaka (U časovima odmora, 
Moji poznanici, Komšije), zatim romane (Ženidba Pere 
Karantana, Majčina Sultani ja, Stojan Mutikaša), a po smrti 
izdan Među svojima. Od dramskih radova najpoznatiji i 
najbolji komadi su mu Aiša i Zulumćar. Odlike su C. kao 
pripovjedača vjerno i živo slikanje mostarskoga i seoskoga 
života i sposobnost, da nađe originalne i zanimljive motive. 

LIT.: B. Popović, SKG 1901, U. Petrović, SKG 1903, B. Lazarević, 
SKG 1912, S. Jelača, predg. izd. cjelokupnih djela (Srpski pisci). D. P. 

2. Vladimir, ^ Mostar 15. X. 1885, sveučilišni profesor 
srpske povijesti u Beogradu. Izučio je slavistiku i balkan¬ 
sku povijest u Beču kod V. Jagića i K. Jirečeka, a zbog 
daljega obrazovanja bio u Miinchenu, Parizu i Bologni. 
Od 1909 je činovnik Zemaljskoga muzeja u Sarajevu i od 
1919 profesor na sveučilištu u Beogradu. Glavna su mu 
djela: Istorija Jugoslavije (1933), Odnosi Srbije i Austro¬ 
ugarske u XX. veku (1936) i Historija Bosne, I. (1940). 
Popis njegovih radova i biografija u Godišnjaku SKA, 30 
i u Srp. knjiž. glasniku za 1934. 

BIBL. ; Der Dialekt von Mostar, AslPh 29, 1908; (zajedno sa S. 
Kemurom) Serbokroatische Dichtungen bosnischer Moslims, Sarajevo 
1912; Ban Kulin, Godišnjica N. Čupića 34, Beograd 1921; Srebrenica za 
vlade despota Stevana, Prilozi za književnost . . ., II., Beograd 1922; 
Povaljski natpis, Južnoslov. filolog, II., Beograd 1922; Luka Vukalović, 
Posebna izdanja SKA 56, Beograd 1923; Despot Đurađ Branković prema 
konavoskom ratu, Glas SKA 110, Beograd 1924; Tvrtko 1. Kotromanić, 
Pos. izd. SKA 56, Beograd 1925; Bosna i Hercegovina, Poučnik S. Knj. 
Zadruge, I., Beograd 1925, Pitanje o poreklu Kotromanića, Prilozi za 
književnost . . ., V., Beograd 1925; Kako je vojvoda Radoslav Pavlović 
prodavao Dubrovčanima Konavlje, Godišnjica N. Čupića 36, Beograd 
1927; Teritorialni razvoj Bosanske države u srednjem veku, Glas SKA 
167, Beograd 1935; Prošlost Hercegovine, Glasnik jug. prof. društva, 
XVII., Beograd 1937; Političke prilike u Bosni i Hercegovini, Biblioteka 
»Politike«, Beograd 1939; Ban Borić i njegovi potomci, Glas SKA 182, 
Beograd 1940. J. D. 

ĆOSIĆ, Branimir, * Štitari (Mačva) 1903, f Beograd 
1934, srpski pripovjedač. Po završenoj srednjoj školi učio 
je pravo, a potom uporednu književnost i povijest umjet¬ 
nosti u Beogradu, Parizu i Lausanni. Počeo je pisati vrlo 
ra ?° *.? a ne ^h 12 godina književnog rada dao je 3 zbirke 
pripovijedaka (Priče o Boškoviću, Egipćanke i Kao pro¬ 
tekle vode) i 4 romana (Vrzino kolo, Dva carstva, Tuber¬ 
kuloza i Pokošeno polje). Vrlo je zanimljiva i njegova 
zbirka razgovora s različitim književnicima Deset pisaca, 
deset razgovora. U svim romanima, a osobito u Pokošenom 
polju, trudio se prikazati poslijeratni život Beograda. 

LIT.: B. Kovačević, SKG 1934. D. P. 

ĆOTINA Ćehotina. 

ĆUD je osobina, po kojoj netko ima sklonost, da čuv- 
stveno i voljno reagira na poseban način. Ta se naša riječ 
približno poklapa sa značenjem riječi »temperament«, sa¬ 
mo što je posljednji pojam određeniji zbog toga, što je 
teoretski obrađen (od 5 st. pr. Kr. dalje). Uobičajeno 
razlikovanje ćudi na »blagu — oštru, veselu — sjetnu, na¬ 
glu — mirnu, živahnu — spokojnu« i si. pokazuje na ra¬ 
zlike u vrsti, brzini i jakosti emotivnog života. Te osobine 
sačinjavaju prirođenu osnovicu za ono, što se u daljoj 
izgradnji označuje kao karakter. U tom smislu je ć. geno- 
tipična jezgra značaju, koji se razvija time, što životno 
iskustvo preobražava prirođenu »narav«. Iz toga slijedi, 
da se djelovanjem vanjskih prilika, osobito odgojem, može 
u nekoj mjeri ćud i promijeniti. Temperament, karakter, 
ličnost. r g. s 

ćUDINA (Chiudina), Jakov, Sv. Filip i Jakov kod 
Zadra 1825, f Split 1900, književnik i novinar, javni bi¬ 
lježnik u Splitu, đak splitske gimnazije, a 1847—48 na- 


stavnik hrvatskog jezika i književnosti na nautičko-trgo- 
vačkoj akademiji u Trstu. Iza toga uči pravo. S lijepim 
je uspjehom proučavao hrvatski folklor; narodne pjesme 
prevodio je na talijanski u tršćanskom književnom listu 
Favilla i drugdje i izdao ih u Firenci 1878 u dvije knjige. 
Taj se njegov rad mnogo cijenio i u Italiji. Preveo je i 
veći broj pjesama Petra Preradovića. Kao novinar sura¬ 
đivao je 1847—48 u Osservatore Triestino. G. 1848_49 

uređuje zadarski list Gazzetta di Žara, pa službeni list 
Osservatore Dalmato, u kojima priopćuje znatan broj pri¬ 
loga za povijest Dalmacije, napose vrijedne prinose njezi¬ 
noj pravnoj povijesti i povijesti pojedinih gradova, kao 
Statuti delte citta Dalmate marittime, pa mnoge druge 
povijesne crtice iz narodne prošlosti. Premda talijanskog 
od g°i a > }? ticao , se vaz da kao prijatelj hrvatskog naroda. 

BIBL.: Canti del popolo slavo, tradotti in versi italiani, Con illustra- 
ziom sulla letteratura e sui costumi slavi, I-II, Firenca 1878; Storia del 
Montenegro (Crnagora) da’tempi antichi fino di nostri, Split 1882- Bio- 
grafia di Maria Selebam de Cattani, Split 1884; Karagjorgje U grande, 
Split 1885; Santuario della beatissima vergine Maria di Poisan, presso 
Spalato, Mleci 1887; Verbicca e ii suo distretto, Zadar 1890 (Hrvatski 
prijevod: Split 1885); I pirati d’Almissa, Split 1890; II monastero di 
bant Arcangelo, Zadar 1891; Sign e ii suo distretto, Split 1893- Le 

2 aS J el1 * 0 f Spalato e Tra *> S P Ht m5 '> Tra “ e d U suo distretto, 
Zadar 1899. 

LIT.: A. de Gubernatis, Dizionario biografico degli scrittori con- 
femporanei, Firenza 1879—80; P. Kasandrić, U giornalismo dalmato dal 
1848 al 1860, Zadar 1899. M . B _ r 

ĆUDINOVIĆ (ćudinovic, Chiudinovich), senjska patri¬ 
cijska obitelj, vjerojatno starinom iz Dalmacije, javlja se 
u spomenicima od polovice 17. st., danas izumrla. Vid Ć. 
(* 1606, f Senj 12. VIII. 1659), vojvoda senjski, dobio je 
za svoju obitelj senjski gradski patricijat 1646, ugarsko 
plemstvo priznao mu je kralj Ferdinand III. 3. V. 1649, a 
u hrvatsko plemstvo primljen je 25. VIII. 1653. Pokopan 
je u crkvi sv. Franje u Senju, a nadgrobna ploča s grbom 
i natpisorn sačuvana je do danas; na njoj je prezime Chi- 
dinovich, što je jedini slučaj takvoga pisanja toga prezi¬ 
mena. Ostali članovi ove obitelji vršili su različite gradske 
službe, najčešće službu gradskog suca i zastupnika na 
saboru, a sudjelovali su i u patricijskoj pobuni 1719—22. 
Pavao Vuk Ć. bio je zajedno s Vitezovićem senjski zastup¬ 
nik na saboru 1712 i ispjevao Vitezoviću u čast pjesmu, 
tiskanu u Vitezovićevu djelu »Bosna captiva«. P. T. 

ĆUDOREDAN je neki čin ili djelo, ukoliko ga sma¬ 
tramo dobrim (ispravnim, valjanim, čestitim, poštenim), 
odnosno zlim. Razlikovanje djela u dobra i zla pretpo¬ 
stavlja neko pravilo (normu, regulu): dobar je čin, koji 
se podudara s pravilom, a zao je, koji se njemu protivi. 
Hoće li tko dobro pjevati ili slikati, to također zavisi od 
toga, da li ovo djelovanje (pjevanje i slikanje) odgovara 
i nekim određenim pravilima; ali ravnalo za ćudorednu 
različnost ima tu osobitost, da je bezuvjetno obvezatno 
(apsolutno obligatorno). Dobro moramo, zlo ne smijemo 
činiti; prvo je zapovjeđeno, drugo zabranjeno, i to bez¬ 
uvjetno, zakonskom obvezom, bez obzira na našu sklonost. 
Nije tek u pitanju, hoće li tko po ćudorednom zakonu 
postati valjan slikar ili glazbenik, nego se radi o tome, 
kakav je čovjek: da li ćudoredno dobar ili zao. Prema 
tome je ćudorednost čovjekovih čina zavisna od životne 
norme, koliko je čovjek pri samom činu uočuje, t. j. ko¬ 
liko prosuđuje ili ocjenjuje normativnost svoga čina, nje¬ 
gov sklad, odnosno nesklad sa životnim pravilom. Ne 
smatramo ćudorednim dijete ni odrasla čovjeka, kad ne 
pazi pri svom činu, je li obvezatan. Za ćudorednost se 
čina traži u prvom redu shvaćanje njegove obvezne pra¬ 
vilnosti ili misaono odnošenje prema životnoj normi: ra¬ 
zumnost čina. Osim toga ćudorednost pretpostavlja, da je 
čin slobodno voljan, a ne usiljen, jer samo slobodan čin 
povlači uračunljivost i odgovornost. Zapravo se, dakle, ću¬ 
dorednima nazivaju samo razumno voljni čini; ali se tako 
naziva i sve, što je s njima u vezi, na pr. ćudoredni zakon, 
pravilo, načelo, odgovornost, kažnjivost. Nije ćudoredno, 
što god ne proizvodimo voljno i s naročitim obzirom na 
apsolutnu normativnost. Izraz »ćudoredno« obuhvata i do¬ 
bre i zle čine; a kojiput je ćudorednost istoznačna s do¬ 
brotom, dok se za zle čine napose kaže, da su nećudo- 
redni. 

Prema lat. izrazu mos »običaj«, pl. mores »način života«, 
kažemo za ćudorednost ili ćudoređe »moral, moralnost«; a 
prema grč. rjd'os (ethos) kažemo ćudoredno ili »etično«. 
Drugi grčki izraz, naime e&os (ethos), odgovarao bi za¬ 
pravo latinskome mos ili običaj, a to znači: što pojedinac 

ili skupina čini po svojoj volji i nakon višekratnog po¬ 
navljanja. Ne kažemo, da čovjek jede i spava iz običaja 
(na to ga narav sili), ali može biti, da je nekome uobiča¬ 
jeno rano ustajati i umjereno jesti. Iz uobičajenih čina 
nastaje sklonost prema njima, trajno nagnuće, stečeno sta¬ 
nje: dakle ponavljanje istih čina ili običaj (ethos) pro¬ 
uzrokuje stalnu sklonost ili »drugu narav«, u kojoj postane 
običaj ukorijenjen. Ta sklonost, napose, koliko je voljno 

upravljana, znači ethos, 
uređenu ćud, voljnu 
dispoziciju, značaj, i u 
tome se smislu uzima 
izraz moralan (za oba 
je grčka izraza njema¬ 
čki Sitte, a otuda je 
ćudorednost Sittlich- 
keit). St. Z. 

ĆUJDINA UMIHA- 
NA, pravije Čuvidina 
-> A1 jamiado literatura 
kod Hrvata. 

ĆUK (Athene noc- 
tua) je sivo smeđa ta¬ 
mno isprutana manja 
sova (v.) bez perjani¬ 
ce nad uhom. Kod nas 
je vrlo običan po dr¬ 
veću i blizu ljudskih 
stanova, po sjenicima 
i tavanima, a gnijezdi 
se u šupijem drvetu. 
Noću lovi miševe, pa 
je koristan. U proljeće 
se čuje njegov tugalji¬ 
vi glas. K. B. 

ĆUK, fra Bonaven- 
tura, Varaždin 13. 
VII. 1907, f Varaždin 
9. I. 1940, profesor, 
književnik. Gimnaziju je učio u Varaždinu i Zagrebu, 
bogosloviju u Zagrebu, a filozofiju u Beču, gdje je po¬ 
ložio doktorat na temelju radnje Evidenz als Wahrheits- 
kriterium oder System des logischen Partialismus. Hrvat¬ 
sko sveučilište nagradilo mu je radnju Najznamenitiji 
estetičari čehoslovačke i Jugoslavije prema mojoj defi¬ 
niciji umjetnine. Bio je profesor na franjevačkoj kla¬ 
sičnoj gimnaziji u Varaždinu. Zasnovao je veliku pen- 
talogiju Missa triumphalis , od koje je dovršio samo roman 
Metafizički monasi. Roman je pisan vrlo snažnim stilom. 
Smrt od sušice spriječila ga je, da nije dovršio svoju 
Estetiku. Bio je neko vrijeme suradnik i urednik »Anđela 
čuvara«. Djela su mu sačuvana većim dijelom u ruko¬ 
pisu. Z. L-š. 

ĆUKOVIĆ, Vaša, Risan 24. VII. 1858, f Denver (Colo- 
rado) 20. XII. 1933, narodni dobrotvor. Kao 12-godišnji 
dječak pošao u svijet, isprva u Trst, zatim u New-York, 
San Francisco, Reno (Nevada) i konačno u Denver. Mada 
je par puta izgubio svu imovinu, konačno je stekao toliko, 
da je postao jedan od najbogatijih i najuplivnijih ljudi u 
državi Colorado. Sva je mjesta u Boki Kotorskoj obdari- 
vao školom ili crkvom, a 1922 osnovao je u Risnu zakladu 
od 5,000.000 din za školovanje siromašne mladeži. Oporu¬ 
kom je ostavio golemu zakladu za neimućne i bolesne, 
bolnice, ubožišta i si. Iz ove zaklade sagrađena je u Risnu 
krasna moderna bolnica. 

LIT.: Glas Boke 1934. A. M-ić. 

ĆULINOVIĆ (Sclavonus, Dalmaticus, Squarcioni Disci- 
pulus ili Scholaris), Juraj, * Skradin između 7. XII. 1433 
i 7. XII. 1436, f Šibenik 6. XII. 1505, hrvatski slikar. Učio 
je vjerojatno kod slikara Dujma Vuškovića, kojemu je 
valjda pomagao pri slikanju poliptiha za oltar Radoslav- 
čićev u šibenskoj stolnoj crkvi, naručen 1448, a dovršen 
1452. Dana 28. III. 1456 sklapa Ć. u Mlecima ugovor 
(obnovljen kasnije još dva puta) s padovanskim slikarom 
Squarcionom, u kojemu se obvezao, da će tri i po godine 
učiti kod njega i pomagati mu. Temelj je Squarcionove 
slikarske »akademije« padovanske bilo proučavanje i kopi¬ 
ranje antičkih umjetnina iz njegove zbirke, tumačenje cr¬ 
teža starijih majstora, praktično poučavanje u anatomiji 
i perspektivi. Na osnovu toga ustanovio je Squarcione svoj 




antikvarno-humanistički stil, koji se zorno ogleda i u dje¬ 
lima njegovih mnogobrojnih učenika. Ć. boravi i uči u 
Padovi od 1456 do 1459. U jesen 1459 vraća se u Šibenik, 
gdje se 1463 oženio Jelenom, kćeri Jurja Dalmatina (Do- 
sinija), glasovitog graditelja šibenske stolne crkve. U Pa¬ 
dovi je kasnije bio još 1474 i 1476. Mnogobrojne sačuvane 
isprave o Ć-u, koje je izdao Kolendić, govore ponajviše o 
sitno-privatnim stvarima, a veoma malo o njegovu umjet¬ 
ničkom radu. A nisu se sačuvale ni one slike, za koje 
saznajemo iz ovih isprava, da ih je izveo za šibensku 
stolnu crkvu. Danas se drži, da su sve one slike majsto¬ 
rove, koje se nalaze u javnim i privatnim zbirkama evrop¬ 
skim i američkim, nastale sve od reda u vrijeme njegova 
boravka u Padovi. Među njima su najznatnije slike Bogo¬ 
rodica s djetetom (London, Nacionalna galerija; Turin, 
Pinakoteka; London, zbirka Bellesi i privatni posjed; jedna 
nekad u zbirci E. Kaufmanna u Berlinu). Primjerak u ber¬ 
linskom Kaiser-Friedrich-Museumu bio je isprva srednji 
dio jednog triptiha, slikanog za crkvu S. Francesco u Pa¬ 
dovi, kojega se krila (sa likovima svetaca Prosdokima, An¬ 
tuna Padovanskog, Franje Asiškog i Antuna Opata) danas 
nalaze u kanoničkoj sakristiji stolne crkve u Padovi. Naj¬ 
veće je majstorovo djelo poliptih u londonskoj Nacional¬ 
noj galeriji. Osim ovih ima od njega još slika u Mlecima 
(Aakademija i Museo Civico Correr), Asoli, Baltimoreu 
(galerija Walter), Firenci (Stibbertov muzej), Canford Ma- 
noru (zbirka Wimtorne) i Parizu (Louvre). Ima od njega 
i jedna freska u padovanskoj Chiesa degli Eremitani, koja 
prikazuje mrtvog Krista u grobu. Naročito je zanimljiv 
njegov Portret mlada muškarca (Pariz, Louvre). Nije do¬ 
kazano naslućivan je, da je Ć. izveo i neke freske u Palači 
Schifanoia u Ferrari. Stil je Ć-evih djela padovansko- 
squarcioneskni, kojega je glavna značajka nastojanje oko 
plastično-naturalističkih efekata (jasni obris likova; stav 
često slikovit, čas pretjeran u svojoj asketskoj strogosti, 
čas opet maniriran i dražestan; nabori haljina i draperija 
tvrdi i isprekidani). Humanistički se utjecaj javlja u obilju 
dekorativnog pribora: antičkih reljefa, kapitela i pilastara. 


JURAJ ĆULINOVIĆ, PORTRET MUŠKARCA 
Pariz, Louvre, zbirka Andre 

triumfalnih lukova, vijenaca cvijeća i plodova. Kolorit je 
majstorovih slika naskroz quattrocentističko-mletački. 
Osnovne su njegove boje: svijetlo žuta sa smeđim sje¬ 
nama, ružičasta s crvenom, ljubičastom i modro zelena. 

LIT.: L. Testi, La storia della pittura veneziana, I., Bergamo 1909; 
A. Venturi, Storia delVarte italiana, VII./3., Milan 1914; P. Kolendić,’ 
Slikar J. Ć. u Šibeniku, Zbirka dokumenata, Vjesnik za arheologiju 
i historiju dalmatinsku, Split 1920; F. Drey, Carlo Crivelli und seine 
Schule, Miinchen 1927; A. Schneider, J. Ć., hrvatski slikar XV. vijeka, 
Nova Evropa, XXV., Zagreb 1932; A. Uvodić, J. Ć. (Giorgio Schia- 
vone), dalmatinski slikar XV. stoljeća, Split 1933; A. Moschetti u 
Thieme-Beckerovu ALBK, XXX., Leipzig 1938. A. Sch. 

ĆULUMOVIĆ, Pavao, * Sv. Juraj kod Senja 3. VIII. 
1868, liječnik. Liječništvo je učio u Grazu, gdje je 1893 
promoviran. Iza kratkoga boravka na odjelu dra Wicker- 

hausera u Zagrebu prešao je 
u bolnicu u Osijek, odanle 
1895 u Ogulin, pa 1909 u Bje¬ 
lovar. G. 1909 postao je ko¬ 
načno primarijem internog 
odjela u bolnici milosrdne 
braće u Zagrebu, koja je 1918 
dobila svoje staro ime Za¬ 
kladne bolnice. U njoj je s 
kratkim prekidom službovao 
do 1934. Ć. je jedan od prvih 
internista u Hrvatskoj, ikoji 
je znanstveno radio. Napose 
se ističu njegovi radovi o 
pelagri (prvi je jedan slučaj 
pelagre iz Hrvatske prika¬ 
zao), o sifilisu i o čiru na 
želucu. Objavljeni su u Lije¬ 
čničkom vjesniku (1899, 11, 
12, 13; 1896, 3; 1910, 6, 7, 8). 
G. 1931 do 1935 bio je pred¬ 
sjednikom Liječničkog zbora. Uz to je od 1912 do danas 
član ravnateljstva Glazbenog zavoda, a od 1934 začasni 
član Rumunjskog društva za povijest medicine. L. T. 

ĆUPRIJA, grad u Srbiji, 8500 stan., na ušću Ravanice 
u Moravu, na ruševinama rimskoga grada Horreum Margi, 
gdje je bila tvornica oružja, a nedaleko i most preko 
Morave (Margus). U srednjem se vijeku spominje pod 
imenom Ravno, a Ć. je nazvana po mostu, koji su u 17. st. 
postavili Turci. Ć. ima tvornicu šećera i briketa, a u oko¬ 
lici drž. ergelu Dobričevo i rudnike mrkog ugljena (Senjski 
rudnik, Resava i Sisevac-Vrčić), koje veže s Ć. željeznica. 

U Ć. je sud, gimnazija, poljoprivredna škola, bolnica i 
Pasteurov zavod. P. V-ć. 



Dr. PAVAO ĆULUMOVIĆ 



ĆUPRILIĆI, (Koprulii), turski državnici 17. i 18. st., pod¬ 
rijetlom iz Albanije. Mehmed, namjesnik Damaska i veliki 
vezir 1656—61, istakao se u kretskom ratu, koji je završen 
za njegova sina Ahmeda, velikog vezira 1661—76. Kako je 
Austrija bila zajednički neprijatelj i Turskoj i Francuskoj, 
obnovi ovaj veliki vezir s kraljem Lujom XIV. tradicio¬ 
nalnu politiku protiv Austrije. Ta je suradnja bila odlučna 
u ratu sv. saveza i Turske 1683—99, kad je veliki vezir 
bio Ahmedov brat, čuveni Mustafa (1689—91), koji je po¬ 
ginuo kod Slankamena. Njegov nećak Husein, veliki vezir 
1697—1702, zaključi karlovački mir 1699. Kraće vrijeme bi¬ 
jaše veliki vezir i Numanpaša Ć., koji kao vezir Bosne 

za vrijeme vladike Danila 
1714 opustoši Crnu Goru. 
Odlikovao se u borbi protiv 
Austrije 1717. S malo uspjeha 
upravljao je Bosnom i Ahmed 
Ć. (1751—52), kad se u njoj 
sve više pokazivala neposlu¬ 
šnost begova, ajana i janji¬ 
čara. J. D. M. 

ĆURČIĆ, 1. Milan, * Zagreb 
4. VI. 1883, srpski dramski 
pisac, pjesnik i pripovjedač. 
Školovao se u Zagrebu, gdje 
je završio i pravni fakultet. 
Služio je najprije kod kotar¬ 
skog suda u Zagrebu, zatim u 
Sarajevu kao državni tuži¬ 
lac, upravni sudija i državni 
MEHMED CUPRlLlć nadodvjetnik. Izdao je tri 


zbirke pjesama (Soneti, Mozaik, Mletački soneti) i čitav 
niz drama iz ciklusa Heroji, od kojih je Olivera nagra¬ 
đena 1932. Od komedija prikazivane su Nasradin hodžina 
čudesa, Vampir i Ljubavnik svih žena. Ć. je pisao i pri¬ 
povijetke, putopise i kazailišne kritike. D. P. 

2. Stevan, * Kać (Bačka) 26. XI. 1850, f Beograd *4. II. 
1932, novinar. U Beču izdavao »Srbadiju« 1874—77, poslije 
i u . ^ eo ^ rac ^ u 1^81—82. Preko 30 g. bio član uprave Crvenog 
križa. U Beogradu izdavao: »Beogradski dnevnik«, »Na¬ 
rodni dnevnik« i »Beogradske novine« (1895—1913) i stalno 
u njima izbjegavao strančarsko raspravljanje. Uređivao 
službene »Srpske novine« 1877—89. Ć. je osnovao Srp¬ 
sko novinarsko društvo i dugo bio u njegovoj upravi. 

Na poziv kralja Nikole izradio je za Crnu Goru neke 
zakone i ustav (1905). — S njemačkoga prevodio pripovi¬ 
jetke za djecu. * j jvp 

3. Vejsil, Sarajevo 1860, kustos muzeja u m. Po- 
hađao je mekteb, medresu i ruždiju te nižu gimnaziju 
i tehničku školu u Sarajevu, a onda stupio kao vježbenik u 
entomološki, a kasnije pretpovijesni odjel Zemaljskoga 
muzeja u Sarajevu. Sudjelovao je kod iskapanja naseobina 

u Butmiru, Glasincu i Ripču, 
istraživao rudarstvo i lon- 
čarstvo brončanog doba u 
Bosni, pretpovijesne nakite 
i dr. Kao asistent poslan je 
1905 u Beč, gdje je u Dvor¬ 
skom muzeju i na sveučili¬ 
štu upotpunio svoju spre¬ 
mu. Nakon dvogodišnjih 
nauka preuzeo je pretpovi¬ 
jesni odjel muzeja u Sara¬ 
jevu. Kod istraživanja soje¬ 
nica u Donjoj Dolini na 
Savi izvršio je važna otkrića, 
kojih su nalazi smješteni u 
sarajevskom muzeju. G. 1914 
imenovan je kustosom, te 
mu je povjerena i uprava sre¬ 
dovječne i etnografske zbirke, 
koju je preuredio i nadopu¬ 
nio te ilustrirao modelima i 
slikama. Proučavao je sredovječne stećke (Kulina bana, 
Vlatka Vlađevića, vojvode Miotoša) te ih dopremio u Sa¬ 
rajevo. Organizirao je brojne izložbe, a prikupio je građu 
za izložbu religiozne umjetnosti, koja se imala održati u 
Zagrebu o 1300-godišnjici pokrštenja Hrvata. U Beogradu 
je uredio u vojnom muzeju zbirku oružja. Nakon umiro¬ 
vljenja radi na uređenju Hrvatskoga drž. etnografskog 
muzeja u Banjoj Luci. ćurčićev je rad neobično plodan i 
svestran; svojim istraživanjem u struci pretpovijesti i 
etnografije sabrao je i obradio bogatu građu, koja sači¬ 
njava temelje za istraživanje ovih struka u Bosni i Her¬ 
cegovini. 

BIBL.: Prilozi poznavanju prehistor. rudarstva i talioničarstva 
brončanog doba u Bosni, 1908; Alter und Herkunft einiger Fibeln 
und Tongefasse aus B. H., Beč 1908; Rezente Pfahlbauten in Dolina an 
der Save ^ Beč 1913; Narodno ribarstvo u Hercegovini, Sarajevo 1913 i 
1915, Naše starinsko oružje, Sarajevo 1926; Narodno vezivo na Ku- 
presu, Sarajevo 1935; Muslimanska kuća, Nar. starina. Osim toga na¬ 
pisao je niz važnih članaka i prikaza u različnim časopisima. S. B. 

ĆURČIJA, fra Lujo, * Dubrovnik 8. XII. 1818, f na pa¬ 
robrodu »Messageries« u blizini Napulja 15. VII. 1881. Ušao 
zarana u^ franjevački red. Primicirao 1841, tajnik biskupa 
Jederlinića, profesor fizike i matematike na dubrovačkoj 
gimnaziji, 1851 provincijal. G. 1853 biskup Lješa u Albaniji, 
1859 biskup u Skadru; 1866 naslovni nadbiskup Irenopola, 
apostolski vikar Egipta za Latine i apostolski delegat 
Arabije i Egipta za istočnjake sa sjedištem u Aleksandrtji. 
Istakao se osobitim žarom za povjerene mu misije, mnogo 
je putovao, podizao škole i crkve. G. 1869 je pred carem 
Franjom Josipom, caricom Eugenijom i drugim vladarima 
i odličnicima blagoslovio otvorenje Sueskog kanala. Pri¬ 
sustvovao je Vatikanskom saboru 1870. Na putu iz Ale- 
ksandrije u Dubrovnik nenadano oboli i umre. 

LIT.: O. F. Jurić, Hrvat-franjevac blagoslovi god. 1869 sueski 
prokop, Hrvatska duša, II., Zagreb 1923; M. Vodopić, Tužba Dubro¬ 
vnika (elegija za f O. L. Č.). St P 

v ĆURČIN, Milan, * Pančevo 14. XI. 1880, srpski knji¬ 
ževnik i publicist. Gimnaziju je svršio u Novom Sadu, a 
u Beču je izučio germanistiku i slavistiku. Od 1907—14 
bio je docent na sveučilištu u Beogradu, a za svjetskog 

rata član Jugosl. odbora u Londonu. Poslije rata izdavao 
je od 1920-41 Novu Evropu u Zagrebu. Pod utjecajem 
bečkih modernista izdaje zbirku Pesme, 1906, knjigu no¬ 
vih, smionih i prkosno izraženih pjesničkih i estetskih 
ideja i motiva. Č. je jedan od prvih srpskih pjesnika, koji 
se služi slobodnim stihom. 

BIBL.: Važnije su mu radnje: Das serbische Volkslied in der deu- 
tschen Literatur, 1905; Daudet i ilirstvo, LMS, 1913; Fauriel i njegove 
preteče u Nemačkoj, SKG, 1911; Srpsko-hrvatski almanah, 1910, 1911. 
hrvatski almanah, 1910, 1911. 

LIT.: J. Skerlić, Pisci i knjige, III. D. P. 

ĆUS, Ferdo, * Zagreb 12. IV. 1891, f Crni Vrh (u Srbiji) 
12. X. 1914, hrvatski kipar. Već kao dječak primao je od 
oca, koji je bio vrstan majstor u izgrađivanju finoga po¬ 
kućstva, pobude za svoje kasnije zvanje. Nakon svršene 
obrtne škole upiše se u zagrebačku umjetničku akademiju, 
gdje mu je bio učiteljem R. Valdec. 

Na pobudu profesora Kršnjavoga odlazi 1913 u drvo¬ 
rezbarsku školu u St. Kristini Grodle u Tirolu. Tu je radio 
u školskoj godini 1913—14 vrlo marljivo s velikim uspje¬ 
hom. Mobiliziran odlazi na srpsko bojište, gdje je na 
Crnome Vrhu pao i u skupnome grobu pokopan. 

Iako vrlo mlad, ostavio je 
Ć. iza sebe brojne radove, od 
kojih se do danas uščuvao 
samo manji broj. Ističu se 
osobito poprsja gospođe V. 
(privatni posjed, sadra), go¬ 
spođe G. (privatni posjed, 
sadra) te izvrsno poprsje 
gospođe G. (privatni posjed, 
mramor). Od slobodnih kom¬ 
pozicija vrijedne su pažnje 
Rob i Borac , koje su se 
sačuvale samo u fotografskim 
snimcima. Od njegovih drvo¬ 
rezbarskih radova čuvaju se: 
Madona s djetetom , Bijeg 
Marije i nekoliko na grubo 
izrađenih zamišljaja (bozzet- 
ta) svetačkih figura (u ,Hrv. 

FERDO ćUS drž. muzeju za umjetnost 

i umjet, obrt), zatim glava 
Tirolske bakice (u priv. posjedu, raznobojno drvo) te 
vanredno mekano i osjećajno izrezbarena Glavica djeteta 
(u Drž. galeriji umjetnina u Zagrebu). Ovi, makar i 
mladenački radovi, nose umjetničko obilježje trajnije 
vrijednosti. A. J-k. 

ĆUSTENDIL (rimska kolonija Ulpia Pantalia), grad u 
zapadnoj Bugarskoj podno Osogovske planine, u kotlini, 
kojom protječe rijeka Struma. Ima 16.241 stan. (1934). U 
sred. vijeku nosio je grad ime Velbužd i poznat je radi 
odlučne bitke g. 1330, u kojoj su Srbi pobijedili Bugare. 
Današnje ime znači u turskom jeziku »Konstantinova ba¬ 
nja«, a u okolici se jednostavno naziva Banja radi brojnih 
toplih izvora (65—75°). Ćustendilska kotlina je gusto na¬ 
seljena i ima najnaprednije voćarstvo u Bugarskoj. Z. D-i. 

ĆUZ, Ivan (Chuz, Chuuz, Chius, Cuz, Zus, Zuus i t. d.) 
sin je Petra iz šopronjske županije u Madžarskoj, ali je 
imao posjeda i u Međimurju oko Štrigove i Čakovca. 
U odsutnosti Grgura, gospodara grada Resnika i Đur¬ 
đevca, Ć. zaposjedne te gradove 1351. Te godine ode u 
primorje kao podban i kninski župan. Grgur oplijeni tada 
j njegova imanja u zaladskoj županiji, na što mu kralj kao 
odštetu dade dio dobra Borija u toj županiji. G. 1353 Ć. 
je u službi na kraljevskom dvoru i kaštelan grada Tapol- 
csana. Cijeneći Ć-a kao dobrog vojnika i poznavaoca 
hrvatskodalmatinskog primorja, kralj Ludovik imenuje ga 
pred rat s Mlecima banom Hrvatske i Dalmacije. Jedna 
vojska pod vodstvom samoga kralja udari 1356 na mle¬ 
tački posjed u sjevernoj Italiji, a druga pod vodstvom 


Č-a na gradove u hrvatskodalmatinskom primorju. Dok je 
Č. 1357 opsjedao Zadar, Split i Trogir, zbaciše mletačku 
vlast i predadoše se banu, koji im tom prilikom odobri 
stare gradske privilegije i prava. Za opsade Nina predao 
mu se Šibenik, kome on 14. XII. 1357 podijeli velike po¬ 
vlastice. Dne 17. XII. osvoji Zadar, ali gradska utvrda 
ostane u mletačkim rukama. U siječnju 1358 predadoše 
mu se Brač, Hvar i napokon Nin. Pobjede i uspjesi banovi 
najviše pridoniješe, da su Mleci zatražili mir, koji je 
sklopljen u Zadru 18. II. 1358 u nazočnosti kralja i bana. 
Po tom miru Mleci se odrekoše svih posjeda u hrvatsko¬ 
dalmatinskom primorju, pa se kralju 27. V. predao i Du¬ 
brovnik. Odmah poslije provedenih uvjeta toga mira Č. 
napušta bansku čast, u kojoj ga već u studenom 1358 za¬ 
mijeni Nikola Seč. Ne zna se, zašto, ali malo poslije toga 
dao ga je kralj Ludovik 15. IV. 1359 utamničiti. Dne 25. 
III. 1362 tuži se Ć., da mu Nikola od Nagymartona uzne¬ 
miruje imanje Szantć u šopronjskoj županiji, a već 2. VII. 
iste godine njegov je grad Bistrica u varaždinskoj župa¬ 
niji, a između 1366 i 1368 Ć. dobi i Ludbreg, jer 1366 ima 
Ludbreg zagrebački biskup Stjepan s bratom, a 1368 kao 
kraljev poslanik papi Urbanu V. u Avinjonu zove se »de 
Ludbergh«. G. 1370 dao mu je Ludovik Hasfu (Haschen- 
dorf) u županiji šopronjskoj, a 20 III. 1374 vraća Ć. opa¬ 
tiji Borsmonostoru (Klastron) Zsidany. Na životu je još 
1379, dok je 1381 već mrtav. 

LIT.: T. Smičiklas, Cod. dipl, XI.-XIV., 1913—16; V. Klaić, Hrvat¬ 
ski hercezi i bani za Karla Roberta i Ljudevita Rad 142, 1900; M. 
Wertner, Ban Johann Csus und seine Familie, Vjesnik kr. hrv. si. 
dalm. zem. arkiva, VII, Zagreb 1905. M. B-a. 



FERDO ĆUS: Glava dječaka (drvo) 

D, šesto slovo hrvatske, a četvrto feničke, grčke i la¬ 
tinske abecede, stoji također u većini latiničkih abeceda 
na četvrtom, a u glagoljici i u ćiriličkim azbukama na 
petom mjestu. Grčki znak delta (A) potječe od feničkoga 
daleth , gdje jc u akrostihu značilo vrata (deleth), a latinsko 
D uzeto je iz mlađeg halkidičkog pisma, u kojem je pr¬ 
votni trouglasti znak delte bio zaobljen. Današnje naše 
minuskularno i kurzivno d nastavak je karolinškog pisanja, 
u kojem je desni krak produljen u visinu pod utjecajem 
mlađeg latinskog kurziva (5. i 6. st.). LJ glagoljici i u ćiril¬ 
skim azbukama D je na petom mjestu zato, što je ispred 
B, koje se već u srednjogrčkom izgovaralo kao v, umetnut 
posebni znak za b (tff ,5 ). — D je zatvorni zvučni suglasnik, 
koji se u hrvatskom i u većini evropskih i semitskih jezika 
izgovara tako, da se prednji dio jezika dotiče gornjih 
zuba. Pomakne li mu se mjesto artikulacije na gornje 
desni, nastat će desnično ili alveolarno (englesko) d (ispor. 
engl. daughter, dirty), a primakne li mu se srednji dio 
k tvrdom nepcu, nastat će — već prema mjestu i obliku 
zatvora — cijeli niz palataliziranih i palatalnih suglasnika, 
od kojih se u evropskim jezicima osobito ističu umekšano 
d (rus. AHA«, ukr. juai>ko, češ. divka, madž. gy: Magyar) i 
palatalne afrikate £ (naše đ: svađa, polj. dž, đzi: eho- 
džwa, dziecko) i g (naše i gor. luž. dž: džep, džed, polj. 
dž džuma). Afrikata £ , koja se tu i tamo čuje i u našim 
južnim govorima, također ide u ovu skupinu, samo što nije 
palatalna i tvori se tako, da se istodobno artikulira za- 
tvorno d i strujno z (dakle dz, pa je stoga Poljaci ovako 
i pišu: dzban, sadzavvka, dzwon). — U grčkom je A nekoć 
značilo 10 (deka), no kasnije se uz taj znak ustalila brojna 
vrijednost 4, kao što je to i u ostalim alfabetima, koji su 
potekli od feničkoga pisma, gdje je pojedinim sfovima 
određena brojna vrijednost prema mjestu u alfabetskom 
nizu. Ovo je pravilo našlo odjeka i u našoj glagoljici, 
gdje je slovo D (Ub) na petom mjestu, te mu je stoga i 
brojna vrijednost = 5. U staroj ćirilici, koja se drži grčke 
numeracije, slovo /k imade vrijednost 4. U latinskom 
brojna vrijednost D = 500 nema prvotno ništa zajedničko 
sa slovom D, te grafijski predstavlja polovinu znaka CD i 
ili (D kojemu je brojna vrijednost bila 1000. — D s'* 
vrlo često upotrebljava kao kratica. Već je u Rimljana 
moglo značiti ime (Deus, Decimus), naslov ili oznaku (Do- 
minus, Divus, Devotus , Dux , Dictator), službu (Decurio) 
ili što drugo (Decretum, datum, dabam , die). Odatle se 
D (d) kao kratica i kasnije održalo, samo što mu se daju 
različna, većinom latinska značenja, pa tako u pravnim 
knjigama znači digesta ; u španjolskom titulu Don, u por¬ 
tugalskom Dom, na receptima detur , u knjigovodstvu de- 
bet, u oftalmologiji dioptra u logici silog. darii , u želje¬ 
zničkom prometu direktan (brzi) vlak, kod brzojava žurnu 
(depechee) dostavu, a u nuzmimatici mjesto, gdje je koji 
^ novac kovan (na pr. na starom austr. novcu D = Graz na 
pruskom, Diisseldorf, na bavarskom = Munchen, na fran¬ 
cuskom = Lyon). Kraticu d = lat. denarius, franc. denier 
zadržali su Englezi i Nijemci za oznaku sitnog novca, tako 
da u engl. rač. d = penny (pence), u njem. = Pfennig. 
Nekadašnje D = Doctor Theologiae uzimlju Američani u 
općem značenju pa pišu Ph. D. (Philosophiae Doctor), M. 
D. (Medicinae Doctor) i si. Ono, što u tiskarskim korektu¬ 
rama treba izostaviti, označuje se kraticom d (<$) = dele - 
atur »neka se poništi«. J. H-m. 

D — naziv za drugi ton temeljne (c-dur) ljestvice. U 
solmizaciji to je re. Sredovječni tonski sustav (počinjao 
je od a) imao je ton d na četvrtom mjestu. B. Š. 

D kao kratica u glazbenom pismu znači desno , na pr. 
d. m. ili m. d. (dextra manus — lat., main droite — franc., 
mano destra — tal.), ili talijansko da, dal, na pr. d. c. ili 
d. s. (da capo, dal segno), ili pak naziv gornje dionice u 


starinskim izdanjima (D — discantus, dessus, što znači 
upravo sopran). U Riemannovoj oznaci harmonijskih 
funkcija D znači akord dominante. B. Š. 

DABAC, Tošo, Nova Rača kraj Bjelovara 18. V. 1907, 
fotograf. Gimnaziju je pohađao u Zagrebu i na sveučilištu 
učio pravne nauke. Djelomično samouk počeo se baviti 
fotografijom 1930. Potaknut proučavanjem stranih maj¬ 
stora donosi u snimci svoju domovinu: njezin život, ljude 
i običaje, narodne nošnje i krajobraze. — Sudjelovao je 
s velikim uspjehom na mnogim međunarodnim izložbama 
(Prag, Beč, London, Tokio, Pariz, Chicago, Budimpešta, 
Turin i dr). G. 1940 priredio je samostalnu izložbu u 
Debrecinu. V. M. 

DABAR (Castor fiber) najveći je evropski glodavac, 
gotovo od 1 m dužine i 30 kg težine. U oči upada njegov 
15 cm široki i 30 cm dugački, gore i dolje splošteni, a lju- 
skavi rep. Njime kormani u vodi, a kod sjedenja se po¬ 
dupire. Dabru su noge kratke i snažne, a među prstima 
stražnjih nogu je plivaća kožica. Oči su mu malene, nos i uši 



DABAR 

može pod vodom zatvoriti. Krzno je kestenjasto smeđe, od 
sjajnog i snažnog osja, te pod njim od kratkog, mekanog 
i gustog malja. Na dvije kruškaste žljezdane kesice kod 
crijevnog otvora izlučuje crveno smeđu mast, dabrovicu 
(castoreum), koja oštro miriše na karbolnu kiselinu, a 
dabri je ispražnjuju na tlo, da se međusobno primame 
spolovi. Dabrovica se prije upotrebljavala u ljekarstvu. 
Dabar ima u ustima velike glodnjake, koji mu pomažu kod 
gradnje, a njima oglodava koru i trga granje i lišće vrbe, 
topole, breze, jasena, čime se hrani. On je pravi biljožder, 
a voli i korijenje močvarnog bilja. Zimi jede spremljeno 
granje, pa ne spava. Dabar živi u Evropi i Aziji u pod¬ 
zemnim rovovima pojedinačno ili u porodici u izgrađenim 
kolibama od par metara visine uz obale dubokih rijeka i 
jezgra, kamo se sklanja za visokog vodostaja. Za gradnju 
nasipa i koliba upotrebljava oglodano kolje, koje pove¬ 
zuje zemljom, pijeskom i muljem. Obično gradi po noći. 
Dabrovo je krzno skupocjeno, pa ga zbog toga na mnogim 
mjestima gotovo istrijebiše. Pod zaštitom zadržao se još 
oko srednje Labe, u Norveškoj, Rusiji i uz donju Rhonu 
u Francuskoj. Prije bijaše u Evropi rasprostranjen od 
sjevera do Sredozemnoga mora, pa od krajnjeg zapada do 
preko Urala. Spominje se, da ga je 1865 bilo kod nas na 
otocima između Dunava i Save kod Zemuna. Danas ga u 
Bosni i Hercegovini nema, ali nađeni ostatci njegovih 
kosti, pa imena nekih mjesta kao Dabarsko polje (v.) i Dabar 
daju naslućivati, da je živio i u tim našim krajevima. U 
Sjevernoj Americi živi kanadski dabar (C. canadensis), ko¬ 
jega je krzno također cijenjeno na tržištima. K. B. 

DABAR, selo u Lici, na rubu istoimenog krškog polja, 
11 km sjeveroistočno od Otočca. Pripada otočkom kotaru, 
sjedište je općine, a ima 219 stan. (1931). Frankopanski 
grad, od kojeg se sačuvalo nešto ostataka, spominje se 
1449 i kasnije. Z. D-i. 

DABARSKO POLJE. 1 . Malo krško polje, 11 km sje¬ 
veroistočno od Otočca, sastoji se od dvije uleknine, razdvo¬ 
jene niskom prečagom. Sjeverna je manja (0,47 km 2 ) i viša 
(520 m), a južna je veća (1,19 km 2 ) i niža (515 m). Kod 
jačih kiša i naglog otapanja snijega ne mogu ponori pro¬ 
gutati brzo svu vodu, pa dolazi do poplava, pri čem voda 
može doseći 5 do 10 m dubine. 

LIT.: A. Gavazzi, Die Seen des Karstes, Beč 1904. Z. D-i. 

2. D. p. u Hercegovini, istočno od Stoca. Proteže se od 
SZ prema JI. U tom se smjeru spušta s 560 do 470 m vi¬ 
sine nad m. Dugo je 21 km, a široko 2,2 km. Njim pro- 
tječu dvije rječice, Opačica i Vrijeka, koje poniru u Po- 
nikvi. Djelomično je poplavljeno (12,5 km 2 ) od studenoga 
do svibnja, a površina mu iznosi 29,8 km 2 . Najvjerojatnije 
je nastalo u mlađim tektonskim gibanjima, što se vidi po 
strmim i gotovo usporednim stranama; stoga se u stručnoj 
literaturi govori o poljima »dabarskoga tipa«. U. 

DABAŠNICA Ričica. 

DABINOVIĆ, Antun, * Trst 15. XI. 1882, hrvatski po¬ 
vjesničar. Kao sin pomorskog kapetana poslazio je srednju 
školu u rodnom mjestu, sveučilište (pravo) u Gracu. Zatim 

se posvetio pravničkom zani¬ 
manju pa je bio namješten 
kod financijskog odvjetništva 
i kasnije upraviteljstva u 
Trstu. G. 1916 upisao se na 
filozofski fakultet sveučilišta 
u Beču, a 1921 u Beogradu, 
gdje je 1926 položio i profe¬ 
sorski ispit. Kao srednjoškol¬ 
ski nastavnik služio je 1922— 
23 u N. Vrbasu, 1923—25 u 
Kotoru i 1925—37 u Zagrebu; 
godine 1929—34 proboravio 
je radi znanstvenog rada u Pa¬ 
rizu i Londonu. G. 1937 ime¬ 
novan je na pravnom fakulte¬ 
tu sveučilišta u Zagrebu do¬ 
centom, 1939 izvanrednim, a 
1941 redovitim profesorom hr¬ 
vatske pravne povijesti. Osim 
samostalnih radova i rasprava u znanstvenim časopisima D. 
je mnoge priloge objelodanio u »Obzoru«, »Hrvatskoj re¬ 
viji«, »Jadranskoj Straži«, »Hrvatskom Kolu« i dr., a su¬ 
radnik je i Hrvatske enciklopedije (od većih prinosa valja 
istaći prikaz Bizantske kulture u 2. sv.). 

BIBL.: Pozadina bokeljskog ustanka god. 1869, Rad 237, 1929; Kada 
je Dalmacija pala pod jurisdikciju carigradske patrijaršije? Rad 239, 
1930; Vestiges de Ićgislation byzantine š Kotor, Albania, Pariz 1932; 
Kotor pod Mletačkom republikom (doktorska teza, primljena u filozof¬ 
skom fakultetu u Beogradu 1927), Zagreb 1934; Prilozi za proučavanje 
postanka ugovora g. 1102 (pada conventa) i trogirske diplome, Mje 
sečnik 1937; La France rćvolutionnaire et les pays balkaniques, Anna 
les de l’Institut Fran?ais de Zagreb 1937; Kotor u vrijeme drugog 
skadarskog rata 1419—23, Rad 257, 1937; Early Balkan migration, Sla- 
vonic Review, XVI., London 1938; Zadaća i značaj hrvatske pravne 
povijesti, Mjesečnik 1938; Havarija u suhozemnom saobraćaju. Mje¬ 
sečnik 1938*—39; Politički preporod Italije, 2 sv., Mala knjižnica MH 
22 i 23, 1938/39; L , exemption du » tributum« dans le traite entre le 
r&i Coloman et les Croates (1102), Bruxelles 1939; La Rćvolution fran- 
gaise et le nationalisme croate, Annales de l’Institut Fran 9 ais de 
Zagreb 1939; Les Angevins en Croatie et en Hongrie, isto 1938—41; 
Hrvatska državna i pravna povijest, /., Zagreb 1940; Nomos georgikos. 
Mjesečnik 1940; Od kada postoji kmetstvo u našim krajevima? Mala 
knjižnica MH 29, 1940; Der Patriziertitel der kroatischen Konige, VAD, 
XVIII.-XXI., 1940; Položaj hrvatskoga bana do godine 1848, Mjesečnik 
1941; Državopravni odnos Hrvata prema istočnom carstvu, Rad 270, 
1941; Od koga je godine 1000. Venecija imala mandat za osvojenje 
dalmatinskih gradova? Alma Mater Croatica, V., 1941/2; Statutarno 
pravo grada Zagreba, Mjesečnik 1943. J. Š-k. 

DABIŠA (u ispravama Stefan Dabiša), krallj Bosne iz 
porodice Kotromanića, 1391— 95. Dolazi na prijestolje 
poslije Tvrtka I., koji mu je bio — po vlastitim riječima 
— »starši brat«, jamačno stričević, prema Orbiniju neza¬ 
koniti sin Tvrtkova strica Ninoslava. Još za života Tvr- 
tkova sudjeluje u ustanku, koji je protiv njega podiglo 
bosansko plemstvo, i bježi u Dubrovnik (1366). Preuzima 
vlast poslije velikih uspjeha svoga prethodnika u prili¬ 


kama, koje više nisu pogodovale održanju tih uspjeha, 
niti je on sam bio njima dorastao. Pritisak Turaka i kralja 
Žigmunda na državne granice postaje sve jači, dok je u 
zemlji započeo proces raspadanja, naglog snaženja bogate 
vlastele i osjetnog slabljenja središnje vlasti. Uz kralja, 
već odmakle dobi, ističe se u donošenju važnijih odluka 
njegova žena i nasljednica »kir Jelena«, a ujedno raste 
značenje »bosanskog sbora« (stanak, universale collo- 
quium), u kome se, uz predstavnike »krstjana«, okuplja 
više i niže plemstvo. Na temelju časti i zemljišnoga po¬ 
sjeda, koje su stekli već u vrijeme Tvrtka, izdižu se moćni 
pojedinci i nastoje u međusobnoj borbi uvećati svoj 
utjecaj na vlast. Zimi 1391/2, dok D. s uspjehom vodi 
»turačke boje«, u kojima se ističe gospodar Dolnjih Kra¬ 
jeva, vojvoda Hrvoje Vukčić Hrvatinić, propada u Za- 
humlju porodica Sankovića, koja je svojim neostvarenim 
pokilonom Konavala i Vitaljine Dubrovčanima 1391 dala 
prvi primjer za otuđivanje bosanskih oblasti. Baštinu 
Sankovića dijele među sobom 1392 njihovi pobjednici — 
vojvoda Vlatko Vuković iz porodice Kosača i knez Pavao 
Radinović, gospodar Vrhbosne. S udajom Vladike, unuke 
Dabišine po njegovoj kćeri Stani, za Jurja Radivojevića 
počinje svoj uspon i porodica Jurjevića-Vlatkovića u 
neretvanskoj Krajini. U Hrvatskoj zadržava Dabiša isprva 
neoslabljenu vlast; njezinu učvršćenju poslužila je jamačno 
i ona »čestita vojska«, koju je 1392 poveo u Dolnje Kra¬ 
jeve. Ladislav Napuljski nije ga u tome priječio, ali se 
nije odricao ni neposrednog utjecaja na tamošnje prilike. 
Ipak se u držanju dalmatinskih općina opaža naskoro neko 
kolebanje, a u mjesecu srpnju 1393 dolazi na poticaj 
Žigmundov do sastanka njegova s Dabišom u Đakovu. 
Uglavivši sa Žigmundom mir D. ga priznaje za »kralja 
i prirodnog gospodara« Bosne, koji će ga naslijediti poslije 
njegove smrti, a Žigmund mu ostavlja kraljevsko dosto¬ 
janstvo i uzima ga za »predragog prijatelja«. Ugovor pot¬ 
krepljuju posebnim ispravama pojedina bosanska vlastela. 
Premda se još 1394 podložio Hvar vrhovnoj vlasti Dabiše, 
ipak je poraz hrvatskih ustaša, koje je on napustio pa, 
štaviše, i suzbijao, imao za posljedicu gubitak kraljevske 
vlasti u Hrvatskoj. Poslije pada Dobora, bosanskog upo¬ 
rišta svojih protivnika braće Horvata, prisili Žigmund 
1394 Dabišu, da se s kraljevskim naslovom odreče i svake 
vlasti u Hrvatskoj i Dalmaciji. Iduće je godine D. umro. 

LIT.; M. Orbini, II regno degli Slavi, Pesaro 1601; F. Rački, Po- 
kret na slavenskom jugu koncem XIV i početkom XV stoljeća, Rad, 
III., Zagreb 1868; V. Klaić, Poviest Bosne, Zagreb 1882 (njem. pri¬ 
jevod, Leipzig 1885); Isti, Povijest Hrvata, II./l., Zagreb 1900; F. 
Šišić, Vojvoda Hrvoje Vukčić Hrvatinić i njegovo doba, Zagreb 1902; 
V. Ćorovič, Historija Bosne, I., Beograd 1940. J. Š-k. 

DABIŠIĆI, utjecajna i politički značajna porodica u 
Bosni 14. st. Braća Purća, Vuk i Vladislav sudjeluju u 
ustanku, koji su bosanska vlastela podigla 1366 protiv 
bana Tvrtka izbacivši ga iz države i učinivši banom nje¬ 
gova brata Vukića (Vlkića). Kad se Tvrtko vratio s po¬ 
moću hrvatsko-ugarskog kralja Ludo vika i ugušio pobunu, 
Purća je — prema Orbiniju — pobjegao u Ugarsku, a 
njegova su braća bila uhvaćena; Vladislav je oslijepljen, 
a Vuk bačen u tamnicu. Njihova se imena navode među 
svjedocima u ispravama bana Stjepana kao i bana Tvrtka 
od 1351. Posljednji spomen vojvode Purće (s braćom) 
nalazi se u Tvrtkovoj ispravi knezu Pavlu Vukoslaviću 
(1367), koja međutim nije sasvim pouzdana. 

LIT.: M. Orbini, 11 regno degli Slavi, Pesaro 1601; L. Thalloczy, 
Istraživanja o postanku bosanske banovine, G1ZM XVIII., Sarajevo 
1906; F. Šišić, Iz arkiva u Kormendu, Vjesnik zem. arkiva VII., 1905; 
V. Ćorovič, Kralj Tvrtko I. Kotromanić, Pos. izdanja SKA LVI., 
1925; Isti, Historija Bosne, I., Pos. izd. SKA CXXIX., 1940. J. Š-k. 

DABIT, Eugene, * Pariz 21. IX. 1898, f kolovoz 1936, 
francuski pisac. Bio je bravarski pomoćnik, okušao se u 
slikarstvu, a zatim je napisao roman Hćtel du Nord 
(1929), koji, rekbi, pristaje uz »populističku« školu. Sigur¬ 
nom vještinom opisuje dnevni život u skromnom svrati- 
štu; njegov dar promatranja i opisivanja oživljuje sućut, 
koju iskazuje svojim priprostim junacima. Nakon toga 
dao je Petit Louis (1930), autobiografski prikaz, Villa Ca- 
sis , ou les faux bourgeois (1932) i Trains de vie (1936). U 
predgovoru ove posljednje knjige, zbirke pripovijesti, re¬ 
kao je, da oblik pripovijesti potpuno odgovara, da se njo¬ 
me izrazi dramska radnja ili povijest života. Umro. je na 
putovanju u Rusiji. Nakon smrti objelodanjena su tri 
njegova pronicava eseja, (Maitres de la peinture espagnole, 
1937) o E1 Grecu, Velasquezu i Goyi. J. D-e. 

DABROVICA je poseban sekret, a nalazi se u dvjema 
kesicama, koje su u vezi sa spolnim organima mužjaka i 
ženke dabra ( Castor fiber L.). Svježa je žućkasta i masti 
slična, a osušena smeđa, smolasta i tvrda. U trgovinu do¬ 
lazi zajedno s kesicama, i to kao sibirska iz područja Jeni- 
seja i Lene te kanadska iz Kanade (Hudson Bay). Mirisa 
je osebujna i aromatična, nagorka okusa. 

Sastojine su joj slabo istražene. Sadržava 1—2°/o ete¬ 
ričnog ulja, oko 2°/o t. zv. kastorina, zatim smole, benzojeve 
kiseline, salicilne kiseline, a upotrebljava se kao sredstvo 
za ublaživanje grčeva. D. Ma-ć. 

D4BROWA GORNICZA, poljski grad u Gornjoj šle- 
skoj, na željezničkoj pruzi Varšava—Katowice, najstarije 
rudarsko središte u dolini Czarne Przemsze; ima (1937) 
36.900 stan. Ovdje rade 23 ugljenika, najstariji od 1796, i 
tri rudnika tutije i olova. Slojevi ugljena, koji su paleo- 
zojske starosti, debeli su do 16 m i dopiru na nekim mje¬ 
stima do površine. N. Ž. 

D^BROWSKA, Marja, ^ 1892, poljska spisateljica, opi¬ 
suje život seoskog proletarijata i građanski porodični život 
prošloga pokoljenja. Djela: Galqž czerešni (1922), Žycie 
i dzielo Edwarda Abramowskiego (1924), Ušmiech dziecin- 
stwa (1924) Ludie stamtqd (1925), Dzieci ojczyzny (1926), 
Przyjažn (1927), Noće i dnie (trilogija, 1935). Pisala je s 
mnogo ljubavi i o svom izletu u Hrvatsku 1936 i o dojmo¬ 
vima s otoka Raba. J. B-ć. 

D^BROWSKI, 1. Ignacy, ^ Varšava 1869, f Varšava 1932, 
književnik poljski, profesor zemljopisa, veći je dio života 
proveo u bijedi kao informator, umro od tuberkuloze. Psi¬ 
hološki mu je roman Šmierć (1892), dnevnik tuberkuloznog 
mladića, Felka (1893), povijest siromašne švelje, Zmierzchy 
(1914), autobiografski roman o zamiranju stvaralačkog 
talenta, Matki (1923). 

2. Jan Henryk, ^ Pierzchowiec kod Bochnie 29. VIII. 
1755, f Winnogora 6. VI. 1818, poljski vojskovođa. Naj¬ 
prije dobrovoljac u saskoj vojsci, stupa 1792 u poljsku 
vojsku. Nakon treće diobe Poljske (1795) sastavio je 
u Lombardiji dvije poljske legije, s kojima je 1798 sla¬ 
vodobitno ušao u Rim, no legije su stradale, naročito na 
Trebbiji (1799), gdje je u trodnevnoj bitki sa Suvorinom 
bio ranjen. Pridružio se Napoleonu nakon bitke kod Jene 
(1806), organizirao ustanak u Poznanjskoj i sudjelovao u 
Napoleonovoj vojni na Rusiju braneći prijelaz preko Be- 
rezine. Kao general i senator-vojvoda ustrojio je vojsku 
kongresne Poljske. — Ime D-a ovjekovječeno je u poljskoj 
narodnoj himni, himni legionara D^browskoga, »Jeszcze 
Polska nie zgineta«, koja se zove i »mazurek Džibrowskiego«, 
a ima refrain: »Marsz, marsz, D^browski, z ziemi w!oskiej 
(talijanske) do Polski«. Tu su himnu prisvojili gotovo svi 
slavenski narodi; početne riječi uzeo je Gaj za svoju bu¬ 
dnicu »Još Hrvatska nij’ propala«, a po njezinu napjevu 
pjeva se hrvatska pjesma »Oj Iliri (Hrvati), jošte živi riječ 
naših djedova«. 

BIBL.: Beitrag zur Geschichte der polnischen Revolution im Jahre 
1794, 1796; Mćmoire militaire des Ićgions polonaises en ltalie, 1801; 
t'amiliengeschichte, 1802. 

3. Marjan, Miellec 1878, poljski novinar, učio u Kra- 
kovu, bio srednjoškolski profesor. Od 1908—10 suvlasnik 
dnevnika Glos Narodu , zatim glavni urednik i izdavač 
najraširenijega poljskog dnevnika Ilustrowany Kuryev 

^ Codzienny i ilustrovanih časopisa Šwiatowid , Na szerokim 
šwiecie, Tempo dnia , As, Wroble na dachu, zastupnik u 
sejmu 1921—35, predsjednik društva lijepih umjetnosti, 
ravnatelj i vlasnik krakovskog kazališta »Bagatela«. 

4. Raoul, Ritter von, ^ Prag 3. V. 1833, f Beč 3. IX. 1896, 
austrijski prirodoslovac, pranećak Henryka Džibrowskoga; 
napustio vojničku karijeru i posvetio se gospodarstvu, 
naročito lovačkoj struci. Osim beletrističkog djela Harm- 
lose Lieder und harmlose Gedanken (anonimno u Pragu 
1862) izdao niz djela iz lovačke zoologije: Das Reh (1876), 
Das Edelwild (1877), Der Fuchs (1883), Die Geweihbil- 
dung der europ. Hirscharten (1885), zatim djela o lovu: 
Lehr- und Handbuch des Weidwerks, Chronik der Jagd- 
beute, Waldrevier (1885), Der Wildpark (1885), Zwolf 
Gebote fur den Weidmann (1886), surađivao u enciklope¬ 
diji Allgemeine Encyklopadie der gesamten Forst- und 
Jagdwissenschaften i u priručniku Handbuch der Forst- 
vvissenschaften (Jagd i Das Jagdrevier, 1890). J. B-ć. 

DA CARSO IVAN -> Schiavone Ivan. 


DACCA (ime dolazi od svetog drveta »dhak« — Butea 
frondosa). 1 . pokrajina u istočnoj Bengaliji u Indiji. Pro¬ 
stire se po aluvijalnom zemljištu delte Gangesa i Brahma- 
putre. Na prostoru od 37.962 km 2 živi 13,864.104 stan. 
(1931). 

2. okružje na niskom i plodnom zemljištu uz desnu obalu 
donjeg toka Brahmaputre. Na prostoru od 7.025 km 2 živi 
3,125.965 (1931) gusto naseljenih (445 na km 2 ) stanovnika, 
koji se uglavnom bave poljodjelstvom i gaje prvenstveno 
rižu i jutu. 

3. glavni grad upravne pokrajine i okružja, leži na obali 

Burhi Ganga, pritoka Brahmaputre. U 16. i 17. st. grad je 
poznat po proizvodnji muselina i kao veliko tržište, na 
kome su se sastajali predstavnici glavnih kolonizatorskih 
naroda (Portugalci, Holandezi, Francuzi i Englezi). U 18. 
i 19. st. grad je opao zbog naglog napredovanja Kalkute. 
Od početka ovog stoljeća grad je počeo ponovno napredo¬ 
vati, u prvom redu radi osnivanja jake tkalačke industrije 
(preradba jute) i razvoja obrta, koji prerađuju zlato i sre¬ 
bro, a zastupane su i druge grane obrta. Danas je D. važno 
tržište različitom domaćom (riža, juta i dr.) i uvezenom 
robom. Osim dobrih željezničkih veza s unutrašnjošću Ben- 
galije do D. dopiru i veći parobrodi. G. 1921 pretvorena je 
komisija kalkutskog sveučilišta u samostalno sveučilište, 
koje najvećim dijelom pohađaju muslimani. D. ima 138.518 
stan. (1931). M. Š. 

DACH, Simon, ^ Memel 29. VI. 1603, f Konigsberg 15. IV. 
1659, njemački pjesnik, profesor poezije na sveučilištu .u 
Konigsbergu. Najznatniji je član Konigsberškog pjesničkog 
društva, koje je gojilo i glazbu. Osim prigodnica spjevao 
je i brojne lirske pjesme, koje se u formalnom pogledu 
drže, doduše, Opitzovih propisa, ali se odlikuju čuvstveno- 
šću i jednostavnošću, koja podsjeća na narodne pjesme. 
Njegove religiozne pjesme idu među najbolje te vrsti. S. T. 

DACHAU, grad u gornjoj Bavarskoj, 482 m nad morem 
u šumovitoj dolini blagog podneblja, 20 km na SZ od 
Miinchena, glavni grad istoimenog okružja, ima (1933) 8234 
stan., najvećim dijelom katolika. Jugoistočno od grada širi 
se močvarno područje, koje je ponajviše osušeno i pre¬ 
tvoreno u livadu. Atmosferske draži toga kraja potakle su 
slikara Ludwiga Dilla, da ondje osnuje 1897 slikarsko na¬ 
selje, koje postoji i danas. U gradu je blatno kupalište, u 
kojem se liječe srčane i ženske bolesti te reumatizam. Ve- 
leobrt prerađuje drvo i proizvodi papir i pivo. N. P. 

D. je u ranom srednjem vijeku bio sjedište istoimenih 
grofova iz kuće Scheyern. Nakon njihova izumrća (1175) 
stekli su to područje kupnjom Wittelsbachovci. U 30-godi- 
šnjem ratu bilo je ondje više bojeva; bojevima oko D. iza 
prvoga svjetskog rata učinjen je 1919 konac prolaznom go¬ 
spodstvu komunista u Bavarskoj. Dvorac, sagrađen oko 
sredine 16. st., pregrađen 1715, pretvoren je nedavno u 
muzej za pučku umjetnost. F. C. 

DACHSTEIN, gorska skupina u Salzburškim vapnena- 
čkim Alpama, južno od Hallstattskog jezera, obuhvaća 
površinu od 891 km 2 . Najviši joj je vrhunac Hoher Dach- 
stein (2.996 m), ali se ističu još mnogi drugi (Torstein 2.947 
m, Grimming 2.351 m). Od šest ledenjaka najveći je Hall- 
statter Gletscher, koji zaprema površinu od 500 ha. Na 
sjevernoj su strani te skupine prekrasne spilje. N. P. 

DACHSTEINSKI VAPNENAC (prema nalazištu u sjev. 



DACHSTEIN 
(Orbis terrarum) 

DACHSTEINSKI VAPNENAC — ĐAČIĆ 



OSVOJENJE DACIJE 
(Pojedinosti s Trajanova stupa u Rimu) 


Dachsteinskim Alpama) uz dolomit čini silne naslage, od 
kojih se u pretežnom dijelu sastoje tirolske, vorarlberške, 
briindenske i talijanske Alpe. Naslage dolomita, pod ime- 
nom glavni dolomit , dolaze po svim našim planinama čas 
u jačem, čas u slabijem razvoju. U okolici Zagreba ti se 
dolomiti mrve u pijesak, poznat pod imenom »bijeli pije¬ 
sak«. Svi ti vapnenci i dolomiti pripadaju gornjem odsjeku 
formacije trijasa, t. zv. norijskoj stepenici. J. P-k. 

DACIJA. Početkom 2. st. pr. Kr. postojala je na sjeveru 
donjeg Dunava država Dačana, koja je na 1 dopirala do 
Dnjestra, na Z do Tise, na J do Dunava, a na »S do Kar¬ 
pata. U 1. st. pr. Kr. vladao je njome kralj Burebista, koji 
svoje kraljevstvo proširi do Dnjepra (između 60 i 45 pr. 
Kr.). Poslije njegove smrti raspade se ono u četiri dijela. 
Dačani su prvi put ušli u sferu rimskih interesa za Cezara, 
koji je na njih namjeravao povesti rat. Smrću Burebiste 
nestalo je doduše đačke opasnosti, i prvi rimski carevi lako 
su suzbijali provale Dačana na Balkanski poluotok, ali su 
Dačani pod kraljem Decebalom doživjeli novi zamah. 
Decebal je nastojao uspostaviti veliku Daciju, koja bi 
obuhvatala zemlje na sjeveru Dunava od Tise do Dnjepra, 
pa i zemlje na desnoj obali Dunava. Sklopivši saveze sa 
Svevima, Jazigima i Partima provališe Dačani u Meziju, 
potukoše tamošnjeg namjesnika Opija Sabina i stanu pro¬ 
dirati dalje. Sam je car Domicijan pošao k vojsci na 
Dunav. Poslije poraza zapovjednika garde Kornelija Fuska 
potuče Dačane kod Tape vojskovođa Julijan. Uza sve to 
sklopi Domicijan s Decebalom mir (89 po Kr.) obvezavši 
se za novac, da će rimsku granicu braniti od upada u Me¬ 
ziju. Trajan je ipak smatrao, da su Dačani uvijek opasni 
za Rim; g. 101 navijesti stoga Decebalu rat i napadne ga 
sa 100.000 ljudi. Dačani su se odlučno branili, ali bijahu 
poraženi kod Tapare (Željeznih vrata). Decebal pr iznađe 
vrhovnu vlast Rima (102), ali se usto spremao za nov rat. 
Zbog toga ga g. 105 Rimljani ponovno napadoše i u žesto¬ 
kim borbama slomiše njegov otpor. D. postade rimskom 
provincijom. Kako dugi i ogorčeni rat bijaše opustošio 
zemlju, Trajan odredi, da se ona naseli kolonistima iz svih 
krajeva carstva. Staro dačko kraljevstvo doskora je bilo 
naseljeno Mediterancima, a latinski jezik postaje u njemu 
općim; iz njega se s vremenom razvio rumunjski. Hadrijan 
razdijeli D-u u D. superior s glavnim gradom Sarmizege- 
tusa i D. inferior; prva je obuhvatala današnji Erdelj, dru¬ 
ga Malu Vlašku. Car Aurelijan napusti đački teritorij i 
preseli Rimljane u Meziju na desnoj obali Dunava, koji 
kraj nazove D. Ripensis, s glavnim gradom Serdica (Sofija). 


LIT.: J. Jung, Romer und Romanen in deri Donaulandern, Innsbruck 
1877; Tomaschek, Die alten Thraker, Sitzungsberichte der Wiener Aka- 
demie, 120; C. Cichorius, Die Reliefs der Trajansaule, 2. sv., Berlin 
1896—1900; Isti, Die Romischen Denkmaler der Dobrudscha, Berlin 1904; 
L. Homo, Le Haut-Empire, Histoire romaine, III., Pariz 1933. G. N. 

DACIT, eruptivna efuzivna (ekstruzivna, površinska) 
stijena, koja se razvila iz dioritske magme, pa je ekstru- 
zivni odvjetak kremenoga diorita (tonalita). Sastavljen je 
pretežno od kalcijskonatrijskoga glinenca i kremena, ko¬ 
jima se priključuje biotit, rogovača (amfibol) ili piroksen. 
Ti minerali leže kao utrusci u sivoj, mrko sivoj ili crnoj 
osnovi, koja je kod rastrošenih vrsta crvenkasta ili sme- 
đasta. Osnova je sastavljena od kisela plagioklasa, orto- 
klasa i kremena. S priraštajem kalijskoga glinenca stvara 
prijelaze u liparite i kremene porfire. Ima ga i sa stakla¬ 
stom osnovom. Kod nas su se vršile vulkanske erupcije 
dioritske magme, iz koje su se razvili daciti, u Hrvatskom 
Zagorju kod Jesenja (Krapina), kod Možđenca (Novi Ma- 
rof), u okolini Lepoglave, u Fruškoj gori kod Vrdnika, u 
Bosni u okolini Srebrnice, pa u krajevima uz obalu Bosne. 
Važan je materijal u kamenoj industriji. Ime je dobio 
po nekadašnjoj rimskoj pokrajini Daciji (današnji Erdelj), 
gdje se nalazi u većoj količini. 

LIT.: M. Kišpatić, Hiperstenski andezit i dacit iz srebrničke oko- 
lice u Bosni, Rad. 159, 1904; Isti, Andeziti i daciti uz obalu Bosne, 
Rad 159, 1904; Isti, Mlađe eruptivno kamenje u sjevero-zapadnom 
dielu Hrvatske, Rad 177, 1909; F. Tućan, Zur Petrographie der 
Fruška gora, Glasnik Naravoslovnog društva XXV., 1913. F. T. 

DACOSAURUS, fosilni krokodilski rod. Pojavljuje se 
u Bijeloj Juri Njemačke. Duljina životinje iznosi do 6 m., 
a sama glava ima 1 m. F. Š. 

DACQUĆ, Edgar, * Neustadt a. d. H. u Njemačkoj 8. 
VII. 1878, titularni profesor i konzervator geol.-paleont. 
drž. zbirke u Miinchenu; bavio se najviše paleontologijom, 
a usto je mnogo radio na polju prirodne filozofije. U svom 
filozofskom radu nastojao je osnovati neku zasebnu nauku 
o razvoju, koja u mnogom podsjeća na stariju spekulativnu 
prirodnu filozofiju Schellinga. Prema toj nauci nije čovjek 
konačni član organskog razvoja nego praoblik , iz kojega 
su izišli glavni životinjski tipovi u toku povijesnog razvoja 
zemlje. 

BIBL.: Grundlagen und Methoden der Palaogeographie, Jena 1915; 
Vergleichende biolog. Formenkunde der fossilen niederen Tiere, Ber¬ 
lin 1921; Wirbellose der Jura, 1 . i 2. sv., Berlin 1933—1934; Urwelt, 
Sage und Menschheit, 8. izd., Miinchen 1938; Natur und Seele, 2. izd. 
Miinchen 1927. J. P-k. 

DACTYLOPTERUS -> Ribe poletuše. 

ĐAČIĆ, Živojin, Batočina 18. VI. 1874, f Beograd 6. 
VI. 1920, srpski srednjoškolski profesor, najzad upravitelj 

Državne štamparije (1914—19), radnik na polju narodnog 
prosvjećivanja, napose izdavanjem lista Narodne novine 
(1907—10) i kalendara Narodnih novina (1908—12). Pisao 
je poučne pripovijetke za narod. 

DAĆA, KARMINE -► Podušje. 

DAĆE, u najširem smislu sve ono, što se ima davati ili 
plaćati onomu, komu pripada porezno vrhovništvo. U tom 
je smislu riječ daća kod nas već vrlo rano poznata, što 
najbolje posvjedočuje činjenica, da se u urbarskim propi¬ 
sima obuhvaćaju sva davanja, na koja su obvezani pod¬ 
ložnici (u lat. praestatlones urbariales), izrazom urbarske 
daće. U tom slučaju pripadalo je porezno vrhovništvo ze¬ 
maljskom gospodaru, pa su mu podložnici bili dužni pla¬ 
ćati urbarskim propisima određene daće. Pod konac 19. 
st. počinje se izraz daće ograničavati na gradske i općinske 
neizravne poreze, dok se danas upotrebljava kao skupni 
izraz za sva gradska odnosno općinska podavanja. -> Sa¬ 
moupravne financije. Z. H. 

DADA (od toga izvedeno dadaizam) ime književno- 
umjetničkog smjera, koji se pojavio oko 1917 kao prosvjed 
protiv svakoga traženja »smisla« u umjetničkom djelu. 
Stoga je i sama riječ dada razmjerno besmislena, da po¬ 
kaže, kako je odnos između riječi labav, ili čak da taj 
odnos potpuno ukine. »Smisao« kaže jedan od zastupnika 
dadaizma, »nije vlasništvo riječi, koje bi bilo potpuno osi¬ 
gurano«. Na taj način program te »škole« postaje potpuno 
negativan, anarhičan, te postizava značajne efekte samo u 
humoru i mistifikaciji. Dada dovodi do apsurda različita 
nastojanja (f u turizam, ekspresionizam, kubizam i dr.), koja 
su namjerno pomrsila odnos između realnosti i irealnosti 
postavljajući sve na osnovicu relativnosti. Glavni su pred¬ 
stavnici: Tristan Tsara, Philippe Soupault (Rose des vents), 
Francis Picabia, Ribemont-Dessaignes (L’Empereur de la 
Chine), Eluard (Repetitions), Andre Breton (Champs ma- 
gnetiques, zajednički sa Soupaultom), Aragon (Feu de joie, 
Anicet). Izvan zemalja francuskog jezika dadaizam se 
slabo prihvatio, a i tu je imao samo prolazan značaj. Da¬ 
daizam je izrazita tvorevina francuskog poslijeratnog inte- 
lektualizma, pa koliko se odrazio u pojedincima drugih 
zemalja (na pr. u Njemačkoj: Hugo Bali, R. Hiilsenbeck, 
Kurt Schuritters i dr.) utopio se u srodnim smjerovima, 
koji su jači i specifičniji njihov izraz, kao što je za zemlje 
Centralne Evrope ekspresionizam (v.). To vrijedi i za 
Hrvatsku. Lj. M. 

DADDI, Bernardo, talijanski slikar. Djelovao je u prvoj 
polovini 14. st. Iako su njegova djela često signirana i da¬ 
tirana, ipak je teško utvrditi njegov razvoj. D. ulazi u niz 
najstarijih slikara one generacije, koja je slijedila nepo¬ 
sredno iza Giotta. Čini se međutim, da D. nije bio izravan 
učenik majstorov, iako se u ranim njegovim djelima oči¬ 
tuje utjecaj Giottov. Poslije biva stil D. djela sve deko- 
rativniji (osobito na brojnim malim kućnim oltarnim sli¬ 
kama), a oblikovanje mekše. »Strossmayerova galerija« ima 
od njega fragmenat slike Kristova raspeća. 

LIT.: S. Vitzthum, B. D., Leipzig 1903; A. Venturi, Storia del- 
l'arte italiana, V., Milan 1907. A. Sch. 

DADIĆ, Aliaga, ^ oko 1750 u Mostaru, gdje je i umro 
1809, ajan mostarski. Između njega i Aliage Voljevice, 
ajana blagajskoga, došlo je 1802 do razmirica. Voljevica 
udari na Mostar, osvoji zapadnu stranu i konak s topo¬ 
vima u njem. Dadić se izmiri s Voljevicom i ovaj raspusti 
svoje čete. Dadić je bio prijatelj i zaštitnik kršćana i ljut 
neprijatelj turske vlade. G. 1806 krene s vojskom, u kojoj 
je bilo i katolika pod zapovjedništvom fra Nikole Ilića, 
Smail-kapetana Gavrana od Počitelja na Crnu Goru, ali 
bez osobita uspjeha. Dadićev ugled bio je toliko porastao, 
da je postao zazoran i Porti, koja opremi u Mostar Su- 
lejman-pašu s regularnom vojskom. Dadić ne dade paši u 
Mostar, i on uzmače u Nevesinje. Dok je Porta spremala 
novu vojsku protiv Mostara, Dadić umre naprečac. Govo¬ 
rilo se, da je bio* otrovan. 

LIT.: K. Peez, Mostar und sein Kulturkreis, Leipzig 1891, H. K. 

DADILJA je narodni izraz za njegovateljicu i odgojite¬ 
ljicu djece. Dadilje treba da su tjelesno i duševno potpuno 
zdrave i, prije nego što dođu djeci, treba im savjesno pre¬ 
gledati pluća i krv (pregled rentgenom zbog eventualne 
tuberkuloze). Osim toga treba da su upućene u njegu i 
hranidbu dojenčeta i malenog djeteta. B. D. 

DAEMOROPS DRAČO Blume, pripada dosta nepozna¬ 
toj skupini palma (v.). Stabljika je ovih palma, koje su 


najsrodnije vrstama roda Calamus, obično vrlo dugačka, 
rijetko uspravna, najčešće povijena oko drugog drveća. 
Jednospolni se cvjetovi razvijaju u nizovima na vitkim 
ograncima mnogostruko razgranjenog cvata, koji je oba- 
vijen ovojnim listom. D. d. je raširen u Istočnoj Indiji 
i na području Malajskog arhipelaga. Važan je za dobivanje 
najbolje vrste istočnoindijskog crvenila, zmajeve krvi — 
Resina Draconis. To je skrućen sok (smola), koji curi iz 
plodova ove povijuše. Najviše se toga crvenila izvozi iz 
Bata vi je i Singapura. Mnogo se upotrebljava u tehnici. 
Takve smole daju i neke druge vrste spomenutog roda. F. K-n. 

DAEMS, Servaas Domien, Noorderwijk 4. VI. 1838, 
f Tongerloo 30. VI. 1903, nizozemsko-flamski pripovje¬ 
dač. Kanonik i nastavnik filozofije u premonstratskom 
samostanu u Tongerloou, crta humoristički pučki život u 
pripovijetkama: Voor twee vaders (1868), De kruiwagens 
(1869), Arme lijderes (1881). Pjesme su mu u stilu narodne 
pjesme lake, vedre, naivne: Gedichten (1879), Luit cn fluit 
(1884), Het lied der linden (1890). 

LIT.: W. van Neylen, Kanunnik D., zijne werken beschosuvvd als 
spiegel van zijn karakter, 1905. Lj. M. 

DAENELL, Ernst Robert, * Stettin 28. VIII. 1872, 
f Munster 17. XII. 1921, njemački povjesničar i sveučilišni 
profesor u Americi (Chicago 1908—09, New-York 1910—11), 
od 1914 profesor na sveučilištu u Miinsteru. Polazeći sa 
antropogeografskog stajališta D. zastupa općepovijesno gle¬ 
dište. 

BIBL.: Die Kolner Konfoderation von 1367 und die Schonischen 
Pfandschaften, Hansisch-danische Geschichte von 1367—87, 1894; Die 
Bliitezeit der Deutschen Hanse, 2 sv., 1906; Geschichte der Vereinig- 
ten Staaten von Amerika, 1907; Die Spanier in Nordamerika 1513 — 1824, 
1911; Danemark, 1919. 

DAFFINGER, Moritz, Michael, ^ Beč 25. I. 1790, f Beč 
22. VIII. 1849, austrijski slikar. Učio je u bečkoj akademiji 
i bio najprije zaposlen u porculanskoj manufakturi slika- 
nichta izradio je D. dvije stotine akvarelnih portreta onih 
minijaturne portrete. Bio je izvanredan crtač, ali se na 
žalost malo bavio tom granom. Presudno je na nj utjecao 
engleski slikar Lawrence za svog boravka u Beču 1814. D. 
postaje mnogo traženi i uvaženi portretni slikar članova 
dvora i visokog plemstva. Njegovi su portreti uvijek 
otmjeni, elegantni, ljubazni i dopadljivi. Za kneza Metter- 
nicha izradio je D. dvije stotine akvarelnih portreta onih 
ličnosti, koje su zalazile u kneževu palaču. Potkraj života 
slikao je isključivo bilje i cvijeće. 

LIT.: L. Griinstein, H. D. und seine Zeitgenossen, Beč 1923. A. Sch. 

DAFINA (Elaeagnus), biljni rod por. zloljesinka iz reda 
Myrtales (-4- prostolatičnice). Toj por. pripadaju drvenaste 
biljke s dvospolnim ili jednospolnim, četveročlanim ili 
dvočlanim cvjetovima, koji nemaju vjenčića, a jednogradna 
im je plodnica spojena s vrčasto izdubenim cvjetištem. 
Listovi, a i drugi dijelovi najvećma su im srebrno sjajni, 
jer su gusto pokriveni vrlo značajnim zvjezdastim ili šti- 
tastim dlakama. U području naše flore pripada joj osim 
roda d. samo još rod pasji trn (v.). — Sam rod d. odlikuje 
se suličastim, srebrno sjajnim listovima cijela ruba i žutim, 
četveročlanim, dvospolnim ili poligamnim, veoma mirisavim 
cvjetovima. Kao uresno drvo uzgaja se kod nas po nasa¬ 
dima vrlo često vrsta E. angustifolia L., koja je u nekim 
primorskim krajevima i podivljala. S. H-ć. 

DA FLOR, Ruggero, ^ Brindisi 1280, f Drinopolje 1307, 
valjda najstariji među glasovitim pustolovima vojnicima. 
Mlad je stupio u templarski red i borio se u Palestini. Kad 
je veliki meštar reda posumnjao, da je Da F. nezakonitim 
putem prisvojio dio templarskog blaga i otpao od vjere, 
on je umakao, na svoju ruku organizirao četu katalanskih 
plaćenika (almogavera) i stupio u službu sicilskoga kralja 
Friderika Aragonskog. Kasnije (1303) služio je bizantskom 
caru Androniku II. ratujući protiv Turaka, nad kojima 
je izvojevao nekoliko pobjeda. Smjestivši se u Galipolju 
stao je pljačkati okolne zemlje bez obzira, pripadaju li 
caru ili neprijateljima. Da ga umiri, car mu podijeli naslov 
cezara i dade mu nećakinju za ženu. To je izazvalo lju- 
bomor prijestolonasljednika Mihajla Paleologa, koji ga je, 
kako kažu, dao umoriti. Nakon smrti Da F-ove njegova se 
družina borila protiv Bizanta, te je prešla u Grčku i tu 
osnovala atensko vojvodstvo. 

DAFNA (grč. Jdcpvrj »lovor«), nimfa u grčkoj mitologiji, 
nesklona ljubavi. Nju progoni Apolon; na molbu primi je 
zemlja, i tu izraste lovor. D. se javlja na više mjesta u 
Grčkoj: sad je kćerka arkadske rijeke Ladona, sad kralja 

DAFNA — DAGEROTIPIJA 



ANDRIJA MEDULIC, Dafna i Apolon (Alinari) 

(Mleci, Galleria del Seminario arcivescovile) 


Amikla, sad opet kćerka tesalske rijeke Peneja. Po priči 
iščezla je u tjesnacima Antiohije na Orontu. Motiv o D. 
često je umjetnički obrađen: Ovidije (Met. I, 452) Stacije, 
Lukijan i dr.; likovno: Appiani, A. Medulić, Bernini i dr.; 
glazbeno: u operi Peri 1594 i H. Schiitz 1627. 

DAFNETIN, dioksikumarin, derivat a-pirona. U otopini 
fluorescira. Slaba je močilska boja. Nastaje raspadanjem 
glikozida dafnina, raširenog u Daphne-vrstama. D. B-ć. 

DAFNI, samostan, 10 km udaljen od Atene. U 5. st. 
na ruševinama nekadanjega Apolonova hrama sagrađen je 
samostan, od kojega se do danas sačuvalo samo par razva¬ 
lina. Današnji samostan potječe iz 12. st. U bizantsko 
doba D. bijaše pretvoren u pravu tvrđavu radi obrane od 
razbojnika. U 13. st. Franci, tadanji gospodari Atike, iz¬ 
vršili su na njemu mnoge promjene. U to doba prepustiše 
ga franačka gospoda benediktincima-cistercitima, koji su i 
s vanjske i s unutrašnje strane izvršili neke nadogradnje: 
sagradili zvonik i stupove u gotskom stilu. Srećom su po- 
štedjeli glasovite bizantske mozaike. U tom razdoblju D. 
je služio za grobnicu franačkim vojvodama Atene. Istom 
kad su Grci zauzeli Atenu od Turaka, bio je po vraćen re¬ 
dovnicima grčkoistočne vjeroispovijesti. Putnici iz 16. st. 
pričaju, da se nalazi u zapuštenom stanju. U 18. st. u nje¬ 
mu su svega tri redovnika. I poslije osnutka grčke države 
taj je divni spomenik ostao napušten, služio je (1840—54) 
za boravište vojnicima, a 1883 bila je tu kratko vrijeme i 
ludnica. Od 1885 grčka vlada se stala zanimati za taj spo¬ 
menik, a 1895 počelo je Arheološko društvo s popravcima 



SAMOSTAN DAFNI 


toga odličnog bizantskog spomenika, glasovita zbog svo¬ 
jih mozaika. Na nesreću je velik dio tih mozaika upro¬ 
pašten zubom vremena i surovošću neznalica. Nekada je 
čitava unutrašnjost bila ukrašena mozaicima, dok je danas 
od toga sačuvan malen dio, među ostalim i glasoviti Panto¬ 
krator (Svedržitelj) u kupoli, Proroci na timpanu kao i 
nekoliko prizora iz života Isusa i Bogorodice. K. K. 

DAFNIJE (Daphniidae), porodica vodenbuha (Clado- 
cera), nekoliko milimetara maleni, splošteni raci listonošci. 
Tanka prozirna ljuštura od dvije klopke obuhvata trup i 
udove. Na slobodnoj glavi vidi se veliko sastavljeno po¬ 
kretno oko, koje nastaje spajanjem od oba postrana oka, 
te neparno maleno čeono oko. Stražnjim parom velikih 
rašljastih ticala vesla u vodi. Na trupu je 4—6 pari lista- 
stih nogu. Na leđima kratko srce živahno kuca. Mužjaci 
su manji i javljaju se-ponajviše istom u jesen. U pro¬ 
ljeću i ljetu, kad obično još nema mužjaka, stvaraju se u 
ženkama ljetna ili subitana jaja, koja se bez oplodnje 
(partenogenetski) brzo razvijaju na leđima ljušture u po¬ 
sebnu prostoru. Kad se pojave mužjaci, oplode oni trajna 
ili zimska jaja, koja se odjeljuju (obično po 2) u po¬ 
sebnom odebljanju leđne ženkine ljušture ili efipiju, jer 
ga ženka presvlačenjem odbacuje. Taj kutikularni zaštitni 
ovoj zimskih jaja ima u sebi zraka, pliva na vodi, pa ga 
vjetar i životinje mogu na sebi prenositi po vodama. Idu¬ 
ćeg proljeća razvija se iz tih jaja prvo partenogenetsko 
pokoljenje. Vodenbuhe žive ponajviše u slatkoj vodi, 
hrane se sitnim planktonskim bićima, a kreću se tako, da 
poskakuju. Ti se prozirni račići lako mogu promatrati u 
sitnozoru, pa se lijepo vidi kucanje srca, optok krvi, okre¬ 
tanje oka i svi unutrašnji organi. U našim potocima i mla¬ 
kama ima više oblika dafnija, pa je u Plitvičkim jezerima 
značajan oblik Daphnia lyalina plitvicensis. K. B. 

DAFNIS je prema priči bio sin Herma i neke nimfe. 
On je izumio grčku pastirsku pjesmu. Kad je jednom 
pasao stada na Etni, zaljubila se u njega jedna nimfa. 
Premda joj je D. obećao vjernost, iznevjerio se, a nato 
ga je nimfa kaznila sljepoćom. On se u svojoj nesreći 
tješio svirajući u frulu i pjevajući pastirske pjesme, dok 
se nije bacio s neke pećine i umro. Iz te je pećine onda 
probilo vrelo, kod kojega su sicilski pastiri svake godine 
prinosili žrtve. — Teokrit (I. 64—142, VII. 72—77 i dr.) 
kaže, da je D. umro od ljubavne čežnje za nekom nimfom, 
a oplakivala ga je cijela priroda, životinje, pastiri i bogovi. 
— Priču o D. obradio je Teokritov suvremenik Sositej kao 
satirsku dramu. — Vergilije veliča u svojoj 5. eklogi pod 
D-ovim imenom Cezara. Z. D. 

DAGEROTIPIJA je postupak u fotografiji (negativ — 
pozitiv), koji je izumio francuski slikar Louis J. Daguerre 
(v.). To su fotografije, koje se dobivaju na pločama (od 

ANDI (LEZGI) IZ DANGBESŠANA 

kovine), gdje je Daguerre upotrijebio svojstvo klorova 
srebra, da na sunčanom svijetlu mijenja boju. Taj je po¬ 
stupak D. pronašao uz suradnju J. N. Niepce-a (1765—1833), 
a usavršio ga sam 1837. Francuska akademija na prijedlog 
fibizara Arago-a primi taj izum te je objelodanjen 1839. 

U prvo su se vrijeme kod d-e upotrebljavale srebrne 
ploče, kasnije posrebrene bakrene. Ove se izlažu neko vri¬ 


DAGESTAN, Lezgijski gradić Aul Tindi 


jeme u razrijeđenoj dušičnoj kiselini, zatim poliraju i 
puste, da na njih djeluju jodne pare, koje stvaraju naslagu 
jodova srebra. Tako ploča postaje osjetljiva na svijetlo. 
Poslije ekspozicije, koja radi slabe rasvjete traje prema 
Daguerre-u oko 20 minuta, razvijaju se te ploče u komori 
(camera obscura) s pomoću živinih para. Pritom se stvara 
na osvijetljenim mjestima naslaga metalne žive kao fini 
bijeli oblog. Jodovo srebro uklanja se fiksirom u rastopim 
kuhinjske soli ili cijankalija. Tako su na ploči svijetla 
mjesta pokrivena naslagom žive. Ako držimo ploču tako, 
da ne reflektira nikakvo svijetlo, pokazuje nam se poza¬ 
dina tamnom, a svjetlija se mjesta vide bijelo. 

Kod reprodukcije stavlja d. na fotografa posebne zahtje¬ 
ve, jer se udubine na površini stvaraju samo onda, ako 
površina ne odražava svijetlo. Prema tomu mora se tako 
osvijetliti, da ne reflektira izravno u objektiv, ali ipak 
tolliko, da difuzna refleksija živine oborine dođe do izra¬ 
žaja. Praktično se primjenjuje umjetno svijetlo s obje 
strane, i to pod što manjim kutom. Svijetli se predmeti 
moraju ukloniti iz blizini kamere, jer se odražavaju na 
metalnoj površini, i zato se kamera pokriva crnom tka¬ 
ninom. Kod obradbe treba paziti na površinu, jer je 
osjetljiva i na najmanji pritisak, pa se naslaga lako obriše. 
Radi toga stavljaju se ploče pod staklo, a ako je potrebno 
čišćenje nasilage, obavlja se oprezno mekanim kistom. Bu¬ 
dući da su kod d-e izmijenjene strane, treba već snimku 
načiniti tako, da budu strane zamijenjene. Tako će se do¬ 
biti pozitiv sa stranama kao u originalu. 

D. je prvi fotografski postupak. U jeseni 1839 uspio je 
prvi snimak portreta prof. Draper-u u New-Yorku, a do- 
onda su bili snimani samo krajobrazi i arhitekture. V. M. 

DAGESTAN, autonomna republika (SSSR) sa 57.300 km 2 
i 950.000 stan. (1935). Zaprema sjeveroistočni dio Kavkaza 
pored Kaspijskog mora. Unutrašnji D. nalazi se u visokom 
kavkaskom gorju, a središte mu je dolina rijeke Koisu. 


DAGESTAN, Vrletno stijenje kod Guniba 
(M. Dechy, Kaukasus ) 

Jugoistočno od ovoga pruža se Samur-Dagestan, otvoren 
s više dolina prema istoku, među kojima je najnaseljenija 
dolina rijeke Samura. U jezičnom, a donekle i u rasnom 
pogledu pokazuje D. veliko šarenilo (30 plemena). U unu¬ 
trašnjem D. najvažniji su Avari, a u Samur-Dagestanu žive 
azerbajdžanski Tatari, Kumici i planinski Židovi, koji su 
se doselili vjerojatno iz Perzije. Republici pripada i nisko 
pustinjsko-stepsko primorje na sjeveru, gdje stanuju turski 
Nogajci, a ima dosta i koloniziranih kozaka. Stepa služi 
gorštacima za zimsku pašu. Glavni grad republike je 
Mahač-Kala (Petrovsk), a strateški je važan Derbent, oba 
na Kaspijskoj obali. 

LIT.: B. Plaetschke, Kaukasuslander, u Klute, Hdbuch d. geogr. 
Wissenschaft, Potsdam. Z. D-i. 

DAGNAN-BOUVERET, Pascal Adolphe Jean, * Pariz 
7. I. 1852, f Pariz 1929, francuski slikar. Učio je u Parizu 
(Gerome) i Rimu. Prvi put izlaže u pariškom Salonu 1875. 
Dok je najprije slikao portrete i genre-prizore, prikazuje 
od 1881 dalje gotovo isključivo prizore iz bretonskog pu¬ 
čkog života, kao Le Pardon en Bretagne (1889) i Conscrits 
(1891). Poslije slika opet portrete i religiozne slike. Za 
parišku Sorbonnu naslikao je velike dekorativne slike. U 
t. zv. »bretonskoj« školi zaprema D.-B. zamašan položaj, 
ali zaostaje za Cottetom i Lucienom Simonom. A. Sch. 

DAGNJA JESTIVA - DAHL 


DAGNJA JESTIVA ili klapunica (Mytilus galloprovin- 
cialis) je školjkaš iz porodice prelaca, prstastog stopala 
sa snažnom morskom svilom (byssus). Ljušture su joj izvana 
tamno ljubičaste, iznutra bijelo modre, 60—120 mm dugačke 
i jednake. Pod mesnatim duguljastim stopalom izlučuje 
žlijezda žutkasta vlakanca, kojima se dagnja čvrsto pri¬ 
hvaća za neku tvrdu podlogu u moru. Može i pokidati te 
konce, pa se povuče na drugo mjesto. U moru se može 
naći pričvršćena na drvenim stupovima, obalnim hridima 
u grozdastim kupovima, kod nas u Jadranu posvuda, oso¬ 
bito u Novigradskom moru u velikoj množini. Tečna je 
mesa, pa je uzgajaju, jer već u jednoj godini izraste do 
6 cm. U Jadranu živi i malena dagnja (M . minimus) od 
15 mm, pričvršćena morskom svilom u gustim hrpama na 
obalnom kamenju unutar crte plime. K. B. 

DAGO (estonski Hiiumaa), estonski otok s 960 km 2 i 
16.000 stan. (1930). Od kopna je odvojen Moonsundom, a 
od otoka Osela Soelasundom. Na zapad je istaknut brego¬ 
viti poluotok Dagerort, a inače je otok ravan s niskim i 
pjeskovitim obalama. Stanovnici su Estonci i Nijemci, koji 
se bave stočarstvom i ribolovom. Do 1645 pripadao je 
Danskoj, do 1721 Švedskoj, iza toga Rusiji. Iza prvog svjet¬ 
skog rata pripade republici Estonskoj, s kojom je 1940 pri¬ 
pojen Rusiji, a 1941 zaposjednut od Nijemaca. Z. D-i. 

DAGOBERT I., posljednji znatniji franački kralj iz 
dinastije Merovejića (628—639). Još za života oca Lotara II. 
primi 623 u upravu Austraziju (v.), kojom je kao majordom 

vladao zapravo Pipin st., osni¬ 
vač kasnije moći Karlovića; 
poslije očeve smrti 628 za¬ 
vlada i Neustrijom i Burgun- 
dijom, a 631 i Akvitanijom. 
Tako je D. opet ujedinio 
državu sa sjedištem u Parizu, 
ali je već 633/4 morao Au¬ 
straziju predati sinu Siegber- 
tu. G. 630 napao je u savezu 
s Langobardima prvu slaven¬ 
sku državu kralja Sama; taj 
ga porazi kod Wogastisburga 
u zapadnoj Češkoj i utvrdi 
tako svoju nezavisnost. U 
borbi s plemstvom, koja je 
najzad svršila njegovim uzma¬ 
kom, D. se oslanjao na slo¬ 
bodnjake i galorimsko stanovništvo. Osobitu je brigu po¬ 
svetio sudovanju i državnim prihodima, koje je povećao 
i djelomičnom sekularizacijom crkvenih imanja. J. Š-k. 



DAGOBERTOVO PRIJESTOLJE 



DAGON (hebr. dag »riba«), idol Filistejaca, polučovjek, 
poluriba, simbol plodnosti. Kult D-a došao je u Palestinu 
iz Babilonije; kad se Filistejci useliše u Palestinu, popri- 
miše taj kult i uzeše D-a za svoga narodnog boga (V. knj. 
Sudaca 16, 23 i d.). A. J. 

DAGUERCHES, Henri (pravo ime Valat Charles), 
^francuski kolonijalni romanopisac, koji je gotovo cio život 
proveo u Cochinchini; piše o Dalekom istoku. G. 1930 
dobio je nagradu »Prix des Fransais d’Asie«. Ide među 
najbolje predstavnike današnje eksotične književnosti, do¬ 
bro poznaje život u Indokini i u Sijamu, pa u svojim, pri¬ 
kazima, prožetim realizmom, kao i legendama, uskrisuje 

tajanstvenu istočnjačku uljudbu. 

BIBL.: Consolata fille du Soleil, 1906; Monde, vaste monde, 1909 
(roman); Le Chemin de Patipata, 1911 (pjesme); Le Kilometre 83, 
1913 (roman); L’Affaire du port de commerce, 1923. P. Cl. 


DAGUERRE, Louis Jaques Mande, ^ Cormeiles-en-Parisis 
(Seine-et-Oise) 18. XI. 1787, f Bry-sur-Marne 10. VII. 
1851, francuski slikar i grafičar, poznat je po svom izumu 
»dagerotipije« (v.). Slikao je krajolike, prozračne deko¬ 
racije i slike za svoje glasovite »diorame«. Istakao se i kao 
pisac djela Historique et description des procedes du 
daguerretype et du diorame , Pariz 1839. A. Sch. 

DAHIJE, naziv, koji su sami uzeli janjičarski glavari u 
Srbiji, odmetnici od carske vlade u početku 19. st. Riječ 
dolazi od arapskog da i »tko što prisvaja«, dakle preten¬ 
dent, uzurpator. I janjičari u Alžiru i Tunisu već u 16. st. 
sami su birali svoje glavare, koji su se prozvali daije 
(francuski dey), tobože od turskoga dajy »ujak« (daidža), 
i s vremenom učinili se gospodari sasvim nezavisni od 
turskih paša, koje je onamo slala carigradska vlada. 

Poslije rata Rusije i Austrije s Turskom 1787—91 Srbima 
u beogradskom pašaluku, koji su se borili na poziv 

Austrije protiv Turaka, podijeli turska vlada ne samo 

amnestiju, nego i različne olakšice u plaćanju poreza, koji 
nisu više kupili turski haračlije, nego knezovi po kneži- 

nama i kmetovi po selima. Osim toga iz pašaluka bili su 

prognani siloviti i razuzdani janjičari, koji su odavna bili 

izgubili staru stegu i nisu 
se pokoravali carskoj vlasti. 
No 1801 neki janjičari i 
njihovi zapovjednici base 
vrate se tajno u Beograd i 
sami prigrabe vlast. Sedam 
baša uzeše naslov d., od 
kojih su četvorica bili »velike 
dahije«: rječiti Hercegovac 
Mehmed-aga Fočić (Mus-aga, 
brat mu, bio je sporedna 
osoba), sin čestitoga kadije 
u Loznici, staroga Foče, koji 
je uzalud odvraćao sina i 
druge d. od zuluma; zatim 
barjaktar Aganlija , Bošnjak 
čamdžija, koji je prije vukao 
lađe na Savi; Kučuk-Alija 
Đevrlić iz Rudnika, koji je 
oko 1800 bio muselim rudni¬ 
čke nahije; i Mula Jusuf iz 
Novoga Pazara. K njima dođe mnogo pustolova, najviše 
iz Bosne. »Mnogi su tada u Beograd došli goli i bosi, pak 
se ondje odmah okovali u srebro i u zlato, i obukli u svilu 
i u kadifu, i uzjahali na atove s rahtovima. Sad već ni 
sudija drugih nije bilo u zemlji osim dahija i njihovih 
kabadahija i subaša«, pripovijeda suvremeni Karadžić. 
Dahije razdijeliše pašaluk na četiri dijela, u kojima pre- 
dadoše upravu svojim muselimima i subašama. Mehmed- 

aga držao je Podrinje i dio valjevske nahije. Mula Jusuf 

drugi dio valjevske i beogradske, Aganlija sokolsku nahiju, 
a Kučuk-Alija Šumadiju i Moravu. Samovolja, uzimanje 
globa i pravna nesigurnost otjerala je mnoge ljude u šumu 
i rodila potkraj siječnja 1804 otvorenim ustankom, kad 
su d. stvorile odluku da isijeku sve uglednije glavare, koji 
bi im mogli biti opasni, i kad su to počeli provoditi. D. su 
bile na različnim mjestima poražene, njihove ispostave 
uništene i spaljene, a oni se zatvoriše u tvrde gradove. 
Kad se ni u Beogradu ne mogoše držati, pobjegoše četiri 
velike d. niz Dunav s namjerom, da od vidinskoga od¬ 
metnika Pasvan-oglije, također Bošnjaka, zaištu pomoć. 
No na otoku Adakali stiže ih srpska potjera, koja ih s 
dopuštenjem turskih vlasti pobi noću 24.—25. VII. 1804. 
Otada je d. sinonim za samovoljne i nasilne držaoce vlasti. 

LIT.: S. Novaković, Ustanak na dahije 1804, Beograd 1904. A. Š-k. 

DAHL, Johann Christian Clausen, ^ Bergen (Norveška) 
24. II. 1788, f Dresden 14. X. 1857, norveški slikar i gra¬ 
fičar. Učio je u Kopenhagenu, ali se doskora zasitio aka¬ 
demizma pa se kao samouk školovao na slikama nizozem¬ 
skih majstora 17. st. Svojim svježim i neposredno izvede¬ 
nim krajolicima utjecao je znatno na njemačko slikarstvo 
krajolika, osobito na Blechena i Menzela. Tijesno ga je pri¬ 
jateljstvo vezalo s C. D. Friedrichom. Bio je profesor u 
Dresdenu. G. 1820/21 boravi u Italiji. Znatnija se njegova 
djela nalaze u Elberfeldu, Hamburgu, Dresdenu, Oslo-u, 
Bergenu i Kopenhagenu. U neku je ruku D. prethodnik 
Corotov. 

LIT.: A. Aubert, Professo r D., Oslo 1893. A. Sch. 

JOHANN CHRISTIAN DAHL, Breza u oluji 


DAHLAK OTOCI, skupina niskih koraljnih otoka u 
južnom Crvenom moru, među kojima je najveći D. el 
Kebir (arapski: Veliki Dahlak). Mnogi su od tih otočića 
nenastanjeni grebeni. Otoci pripadaju tal. koloniji Eritreji, 
a leže nasuprot luci Massaui. Stanovnici (oko 2000) su po 
podrijetlu Abesinci, a po vjeri muslimani. Bave se sto¬ 
čarstvom (gajenjem koze), ribarstvom i lovom na kornjače, 
a nekada su se bavili i vađenjem bisera. S. R. 

DAHLGREN, 1. Carl Fredrik, Kvilinge 20. VI. 1791, 
t Stockholm 2. V. 1844, švedski humorist, pjesnik i pri¬ 
povjedač. Bio je pastor u Stockholmu i neko vrijeme član 
parlamenta. Pristao je uz noviju romantičku školu t. zv. 
fosforista, koja je izdavala u Uppsali 1820—1821 časopis 
Phosphor (Lučonoša) protiv starih romantičara, članova 
akademije. Sudjelovao je kod drugoga dijela satir ično- 
romantičnog junačkog epa Markalls samlosa natter (M. 
besane noći), koji su izdavali fosforisti. Po uzoru veselog ci¬ 
klusa švedskog pjesnika Bellmanna »Fredmans epistlar« na¬ 
pisao je Mollberg epistlar. Među pjesmama ističe se opis 
prvog svibnja u Djursgardenu u Stockholmu (Varsang pa 
Valborgsmassafton). Pisao je i novele i romane, naročito 
humoristični roman iz svoje mladosti Nahum Fredrik 
Bergstroms kronika af och ofver bonom sjelf (N. B. kro¬ 
nika od njega i o njemu). 

LIT.: Cjelokupna djela Samlade arbeten izdao je A. T. Arvidsson 
u Stockholmu 1847—52, drugo izd. 1875; E. A. Karlfeld, Minnestekning 
over C. F. D., Stockholm 1923. F. B. 

2. Erik, Wilhelm, * Stockholm 7. VI. 1848, f Stockholm 
1934, švedski geograf i bibliograf, sin književnika Frederika 
Augusta D-a. Bio je knjižničar kod različnih znanstvenih 
ustanova, a 1903—1906 ravnatelj kraljevske knjižnice u 
Stockholmu. Od 1910 bio je tajnik odbora švedske akade¬ 
mije za Nobelovu nagradu. 

Osim iz područja knjižničarstva i bibliografije objelodanio je 
brojna geografska djela na švedskom, francuskom i engleskom, na pr. 
De aldsta seglingsbekrifningar ofver norden, 1889; Bidrag tili nordens 
aldsta kartografi, 1892; Voyages frangais a destination de la mer du 
Sud avant Bougainville, 1907; Les relations commerciales et maritimes 
entre la France et les cćtes de l’Ocean Pacifique 1911; Les debuts 
de la cartographie du Japon II., A contribution to the history of the 
discovery of Japan , 1914; The discovery of the Hawaiian Islands, 1917. 

DAHLMANN, 1. Friedrich Christoph, * Wismar 13. V. 
1785, f Bonn 5. XII. 1860, njemački političar i povjesničar. 
Od g. 1812—29 profesor je povijesti u Kielu, gdje se za¬ 
lagao za oslobođenje tih kneževina od danske vlasti, zatim 
u Gottingenu, gdje je 1831—33 surađivao na ustavu za 


Hannover. Kao član sedmorice (»Gottinger Sieben«) pro¬ 
svjedovao je protiv povrede ustava sa strane kralja Erne- 
sta Augusta i zbog toga bio otpušten iz službe. U spisu 
Politik auf den Grund und das Mass der gegebenen Zu- 
stande zuriickgefiihrt (Gottingen 1835) zagovarao je ustavnu 
monarhiju. U Kielu je ustrajno radio na djelu Geschichte 
von Danmark (3 sv., Hamburg 1840—43), u kome je obra¬ 
dio povijest Danske do reformacije. G. 1830 izdao je u 
Gottingenu Quellenkunde der deutschen Geschichte , jedno 
od osnovnih djela za proučavanje njemačke povijesti. G. 
1842 bi pozvan na sveučilište u Bonnu, gdje je razvio živu 
akademsku djelatnost i osobito se istakao svojim preda¬ 
vanjima o politici, nauci o državi i modernoj povijesti. 
Djelima Geschichte der englischen Revolution (Leipzig 

1844) i Geschichte der franzosischen Revolution (Leipzig 

1845) došao je do velikog ugleda među njemačkim nacio¬ 
nalistima i liberalima. Za revolucije 1848 bi kao pouzdanik 
pruske vlade poslan u Frankfurt na Majni, gdje je izabran 
potpredsjednikom prethodnog sabora (Vorparlament). Kao 
i većina sveučilišnih profesora pristajaše uz malonjemačku 
stranku (»Kleindeutsche«), koja je težila za njemačkim 
ujedinjenjem bez Austrije. Nakon neuspjeha konstitucio- 
nalista objavio je u svibnju 1849, da pristaše malonjemačke 
stranke, koji se nazivahu Erbkaiserlichen , istupaju iz na¬ 
rodne skupštine. G. 1849 bio je član prve pruske komore 

1 parlamenta u Erfurtu, a zatim se vratio na sveučilište u 

Bonnu. J. N. 

2. Josef, * Kobilenz 14. X. 1861, f Tokio 23. VI. 1930, 
njemački isusovac (od 1878), istaknut orijentalist. Učio 
je sanskrit u Beču i indijske starine u Berlinu (1891 
do 1902), a u znanstvenu svrhu proputovao Kinu i Indiju 
(1902—1905). Od 1903—1930 bio je profesor na katoličkom 
sveučilištu u Tokiju, gdje je 1914—24 bio i profesor nk 
drž. sveučilištu. Izdao je među ostalim: Indische Fahrten , 

2 sveska (Freiburg 1908), tri djela o indijskom epu Ma- 

habharata , o Buddhi (1898), o Nirvani (1896), o najstarijim 
vezama Japana sa Zapadom (1912). M. V. 

DAHN, Felix, * Hamburg 
9. II. 1834, f Breslau 3. I. 1912, 
njemački pisac. Od 1863 pro¬ 
fesor prava na sveučilištu u 
Munchenu, Wiirzburgu, Ko- 
nigsbergu i Breslau. Uz djela 
iz pravne znanosti izdao je 
brojna povijesna djela, a naj¬ 
poznatija su Die Konige der 
Germanen (12 sv., 1861—1911) 
i Urgeschichte der germani- 
schen und romanischen Vol - 
ker (4 sv., 1881—90). Kao lirik 
i pjesnik balada stoji pod Gei- 
belovim utjecajem, a najveću 
je slavu stekao kao vrlo 
plodan pisac povijesnih ro¬ 
mana. Klasik je t. zv. njema¬ 
čkoga profesorskog romana, kojemu je svrha, da na zaba¬ 
van način prikaže povijesno zbivanje. Patetika stila, šuplja 
i površna psihologija, uopće sredstva pariškog novinskog 
romana, većinom trivijaliziraju ljude i doba, koje prika¬ 
zuje, premda se romani temelje na savjesnim povijesnim 
studijama, a prožima ih iskreno rodoljublje. Od velikog 
broja tih romana najpoznatiji je Der Kampf um Rom (4 
sv., 1876—78), gdje je prikazana povijest istočnih Gota do 
njihove propasti u Italiji. Z. Š. 

DAHOMEY, francuska kolonija, dio Francuske zapadne 
Afrike. Izdužena je u smjeru SJ, od srednjeg toka Nigera 
do obale Gvinejskog zaliva, između 6°10’ i 12°30’ sjev. 
geogr. širine. Sa zapada graniči s bivšom njemačkom kolo¬ 
nijom Togo, danas pod francuskim i engleskim mandatom, 
a s istoka engleskom kolonijom Nigerijom. D. zahvata 
prostor od 112.000 km 2 , na kome živi 1,351.511 stan. (od 
toga 1.014 Evropljana) ili 12,0 na km 2 (1936). Zemljište D. 
spušta se od gorja Atakora (800—900 m) na sjeveru prema 
primorju na jugu. U tom pravcu teče i glavna rijeka 
Oueme. Obala je niska, od pješčanih prudova, iza kojih 
su prostrane lagune (Grand Popo, Nokoue i dr.). Klima je 
na J žarka, vlažna i dosta nezdrava, dok su viši krajevi 
prema S sve suši. Na J kiše padaju u proljeće i jesen, a 
prema S prelaze u ljetnu kišnu periodu. Biljni je svijet u 

nižem, južnijem dijelu bujna prašuma, a oko laguna ne¬ 
prohodna šikara, dok su viši, sjeverni dijelovi savane, koje 
prema godišnjim dobama mijenjaju izgled. Životinje su 
svojim vrstama i rasporedom prilagođene različitim sre¬ 
dinama; obalske lagune veoma su bogate ribom. D. ima 
velike izvore gospodarskog bogatstva. U vlažnijim, južnim 
dijelovima poljodjelstvo ima velike mogućnosti razvoja; 
najviše se gaji uljana palma. Za prehranu je najvažniji 
kukuruz, koji daje dvije žetve; u srednjem se dijelu mnogo 
gaji i proso. Sve više se uzgaja i pamuk, a važne su kul¬ 
ture duhana, kakaa i kave. U siromašnijem sjevernom 
dijelu značajnije je stočarstvo, dok je na obalskim lagu¬ 
nama veoma razvijen ribolov. Obala je plitka i teško pri¬ 
stupačna, važnije je jedino pristanište Kotonou. U unutar¬ 
njost vode dvije željezničke pruge: Kotonou-Ouidah-Save, 
na koju se nastavlja automobilski put do rijeke Nigera: 
istočna željeznica veže Porto Novo s mjestom Pobe. Ri¬ 
jeke su plovne samo pri ušću, a glavni je vodeni put pojas 
laguna, na kojima su i glavna naselja. D. izvozi različne 
poljodjelske proizvode (palmino ulje i uljane kolače, 
pamuk, duhan i dr.) i sušenu ribu, i to najviše u Nje¬ 
mačku, Englesku i Francusku, a uvozi različne prerađevine 
iz Francuske, Engleske i Sjedinjenih država. 

Stanovništvo je dosta složenog sastava. U srednjem di¬ 
jelu žive Foni ili Dahomejci (42% stanovništva), poznati 
kao dobri vojnici. Dahomejci su imali dosta naprednu 
kulturu, odlikovali su se ponosom i smislom za organiza¬ 
ciju te radinošću. U močvarnim prašumama juga žive 
Nagot 10% stanovništva), u suhim sjevernim dijelovima 
Bariba (12%) i Fulbe (5% stan.). Većinom su animisti, a 
ima i muslimana. Glavni grad je Porto Novo s 23.521 stan. 
(1936); Abomey (11.277 stan.) i Savalu (20.199 stan.) glavna 
su tržišta u unutrašnjosti, dok Cotonou (6.502 stan.), 
glavno pristanište, sporo napreduje. 

U toku 17. i 18. st. organizirali su Dahomejci jako kra¬ 
ljevstvo i nametnuli vlast drugim narodima. G. 1851 sklo¬ 
pila je Francuska prvi ugovor s D., a kasnije je od vladara 
obalskog pojasa postigla gospodarske i vojničke pogodno¬ 
sti. Bahanzin, kralj D., odupro se (1887) iskrcavanju Fran¬ 
cuza, što je bio početak dugih i krvavih ratova između 
više francuskih vojničkih misija i dahomejskog kralja. 
Ekspedicija pukovnika Dodda (1892—94) pobijedila je i 
zarobila Bahanzina nakon krvavih borbi. Tada su Francuzi 



proširili vlast prema 5 i uspostavili vezu s drugim svojim 
kolonijama u Africi. G. 1895 uključen je posjed D. u 
Francusku zapadnu Afriku, te kolonijom u ime glavnog 
guvernera, kome je sjedište u Dakaru, vlada njegov na¬ 
mjesnik. Mirovnim ugovorom 1918 pripojen je posjedu D. 
kao mandat Društva naroda istočni dio njemačke kolonije 
Togo (v.). J. R-ć. 


DAIMLER, Gottlieb, #- 
Schorndorf (Wiirttemberg) 
17. III. 1834, f Cannstatt 6. 
III. 1900, njemački inženjer, 
Svojim konstruktivnim i iz¬ 
vedbenim poboljšanjima osi¬ 
gurava uspjeh Ottovih atmo- 
sferičkih i četverotaktnih 
plinskih motora. Kad mu je 
uspio čitav niz izuma i pro¬ 
nalazaka (rasplinjač, paljenje 
smjese goriva i uzduha s po¬ 
moću užarenog štapića, zagon 
ventila grbinama i t. d.), stva¬ 
ra u zajednici s Maybachom 
svoje životno djelo: lagan? 
brzoradni, eksplozioni motor. 
Od 1887 u svojoj tvornici 
prvi ugrađuje takve motore 
na benzin i ostala laka goriva 
u različita prometala, koja je 
daljim pronalascima uredio za 
motorni zagon. Njegove izvedbe prvih motornih dvokolica, 
automobila na četiri kotača, motornih željeznica i tram¬ 
vaja, motornih čamaca i brodova uzorne su i u ono vrijeme 
najbolje. V. Kr-n. 

DAINGERFIELD, Elliott, * Harper’s Ferry (Virginia) 
26. III. 1859, američki slikar. Učio je u New Yorku. G. 
1897 boravi u Evropi. Vrativši se u Ameriku slikao je 
osobito rado Madone na način talijanskih majstora 16. 
stoljeća. Znatnija se njegova djela nalaze u galerijama u 
New Yorku i Brooklynu. A. Sch. 

DAIRE, Louis Fran^ois Eugene, * Pariz 8. II. 1798, 
f Pariz 14. VI. 1847, franc. ekonom; kao posebnik bavio se 
znanstveno narodnogospodarskim problemima. Najveća mu 
je zasluga, što je sudjelovao kod uređivanja i izdavanja kla¬ 
sične zbirke »Collection des principaux economistes«, koja 
je izašla u 15 svezaka u Parizu 1843—48. Zbirka sadržava 
nesamo djela u tekstu, nego je puna bilježaka, tumačenja 
i životopisnih i bibliografskih prikaza. Sam D. priredio je 
ove sveske: Economistes financiers du XVUle siecle (1843), 
Physiocrates (1846), Turgot (2 sv. 1844), Oeuvres diverses 
de Say (1848), Melanges d’economie politique: Hume , For- 
bonnais, Condillac, Condorcet, etc. (1847). Važnija su mu 
djela: Letres a un habitant de Toulouse sur le but et Ville- 
galite du recensement prescrit par M. Human , Pariz 1841; 
Memoire sur la doctrine des physiocrates, Pariz 1847. Su¬ 
rađivao je mnogo u časopisima »National«, »Journal du 
peuple« i u »Journal des Economistes«. M. I. 

DAIREN, ruski Daljnyj, japanska luka na ji poluotoka 
Liaotunga. Ima 386.000 stan. (1937), od tog je jedna trećina 
Japanaca. Područje Kwantunga dobila je Rusija od Kine 
u zakup na 99 godina i ovdje sagradila g. 1899 trgovačku 
luku Dalnij. Mirom u Portsmouthu g. 1905 preuzeo je 
zakup Kwantunga Japan, i luka je dobila današnje ime. 
Nalazi se na južnomandžurskoj željeznici i preko Dairena 
ide 90% mandžurske vanjske trgovine. Dvije trećine cijelog 
izvoza iz Dairena otpada na soju. Ima veleobrt ulja i 
pamučne robe. 

LIT.: H. Rosinski, Das japanische Kaiserreich, u Klute, Hdbuch d. 
geogr. Wissenschaft, Potsdam. Z. D-i. 

DAIWA, Dčv, Dew, demoni u Zaratustrinoj nauci. 
Poimence ih navodi Avesta; to su u osobe uobličene slike 
grijeha, bolesti i zla. Stanuju u paklu, a bit će s paklom 
uništeni na sudnji dan. Mogu se protjerati vatrom, moli¬ 
tvom i vjerskim činima. Najstrašniji je demon Aišma. 

DAJACI (Dajak, Dayak), skupni naziv za urođenike 
Bornea. Ime potječe od Malajaca, a tumači se od prilike 
kao »stanovnici unutrašnjosti«. To odgovara današnjem 
stanju, jer su D. — izuzevši samo t. zv. »morske Dajake« 
u Sarawaku — potisnuti u unutrašnjost otoka, a od obale 
odijeljeni gotovo svagdje širim ili užim pojasom kasnije 

doseljenih Malajaca, Kitajaca ili mješancima, kakvi su na 
pr. u južnom Borneu t. zv. Bandžarezi. To novije stanovni¬ 
štvo zalazi na mjestima prilično duboko u unutrašnjost, 
naročito uz obale većih rijeka, i sve više potiskuje, od¬ 
nosno apsorbira starince Dajake, tako da ih danas ima u 
nizozemskom dijelu Bornea oko 650.000, dok cjelokupno 
stanovništvo toga područja iznosi 2,1 mil. A i ti nisu jedin¬ 
stveni, nego zamršen skup plemena, koja se među sobom 
razlikuju — često i dosta znatno — i fizički i kulturno, a 
vjerojatno i po podrijetlu, odnosno po vremenu svoga do¬ 
laska na Borneo. Uza sve te razlike ipak svi D. pripadaju 
t. zv. staromalajskom sloju biljogojskih naroda, pa su ra¬ 
zmjerno čisti od stranih primjesa i utjecaja, a imaju i nekih 
zajedničkih crta, koje su nastale možda kasnije, životom u 
susjedstvu i istim prilikama. Te se zajedničke crte ističu 
naročito kod usporedbe s Malajcima, Javancima i drugim 
susjednim mladomalajskim narodima, koji i u fizičkom i u 
kulturnom pogledu pokazuju jake indijske, arapske i kitaj- 
ske utjecaje. S obzirom na to može se unutrašnji Borneo 
smatrati kulturnom pokrajinom za sebe, a naziv D. oprav¬ 
danim i s etnografskog gledišta. 

Prema jezičnoj, tjelesnoj i kulturnoj srodnosti i razli- 
kama pokušali su nekoji istraživači iz velikog broja izmi¬ 
ješanih narodica i plemena D. izlučiti nekoliko glavnih 
grupa. Te se podjele ne podudaraju među sobom, a zaci¬ 
jelo nisu ni konačne ni sigurne, pogotovu, jer mnogi D. 
nisu još dovoljno proučeni. Nizozemske upravne vlasti i 
nekoji etnolozi razlikuju (po Helbigu) ove važnije grupe: 
1. kao vjerojatno najstariji sloj (Kleiweg de Zwaan) u sre¬ 
dištu otoka (Olo) Ot Danum (Ot Danoem ili Ot Danom, 
što znači »ljudi na gornjoj vodi, gornjaci«), od kojih se 
obično kao posebna grupa navode nešto sjeverniji (Orang) 
Vlu Ajer (Ayer, ime jednakog značenja), a pribrajaju im 
se još na jugu O/o Ngadžu (Ngadjoe, Ngadju), među koje 
idu i Bjadžu (Biadju); 2. poveću, kratkoglavu grupu Kajan 
(Kayan) — Bahau — Kenja (Kenyah) na sjeveroistoku, 
koja, kao i dvije naredne grupe, prelazi i u britanski dio 
otoka, a doselila se navodno poslije g. 700 iz Stražnje In¬ 
dije (Hose i Mc Dougall); 3. Murut na sjeveru; 4. Iban 
(Batang Lupar , »morski D.«) na sjeverozapadu, koji bi po 
nekima (T. I. Bezemer) bili doseljeni istom pred 200 god. 
s istočnih obala Sumatre (što bi trebalo dokazati); napo¬ 
kon 5. Klemantan na zapadu, kojim se skupnim imenom 
označuju i različna manja plemena u srednjem dijelu bri¬ 
tanskog Bornea (najnesigurnija grupa). K tomu treba u 
britanskom dijelu dodati t. zv. »kopnene Dajake« na sje¬ 
verozapadu, a grupe Kalabit u sredini i Dusun (ili ldahan , 
»sunčani D.«) na sjeveroistoku. Ne idu među Dajake u 
strogom smislu primitivna plemena Punan , Bukit , Bukitan , 
O/o Ot i dr., koja žive u manjim grupama po velikom 
dijelu Bornea kao niži lovci i sabirači, dok su pravi D 
uvijek ratari. 


D. pripadaju srednjoj grupi indonezijskih jezika, koji su 
grana velike austronezijske (malajo-polinezijske) jezične 
porodice. Tjelesno su predstavnici dosta čistog malajskog 
tipa, s manje stranih (na pr. mongolidnih) primjesa, sre¬ 
dnje veličine i lijepo izrasli, katkad s nešto vedidnih crta. 
Opisuju se kao pošteni, gostoljubivi, u potrebi hrabri, pri¬ 
jazni i uslužni, premda su ozloglašeni kao lovci na ljudske 
glave. 


I u kulturnom pogledu sačuvali su D. razmjerno čistu staru baštinu, 
makar msu bili pošteđeni od jakih utjecaja susjednih, dobrim dijelom 
islamiziranih naroda s razvijenijom kulturom, a u novije vrijeme i 
evropske civilizacije. Tipično je za njih primitivno biljogojstvo (bez 
upotrebe pluga ih rala), spojeno s krčenjem i paljenjem prašume i 
seljenjem na drugo mjesto, kad se nakon nekoliko godina zemlja 
iscrpe ih preotme mah guštara, i svinjogojstvom (goveda imaju samo 
neki, pod stranim utjecajem). Glavni je usjev riža, vjerojatno također 
pod utjecajem naprednijih susjeda. Uz to je još dosta važno ribarstvo 
na rijekama i lov (osobito na divlje svinje radi masti). Vrlo su ka¬ 
rakteristične duge kuće na stupovima (sošnice), građene većinom uz 
rijeke, katkad upravo golemih razmjera (po 200, pa i 300 m duljine, 
gdje stanuje više puta i čitavo selo), podijeljene često uzduž na dvije 
polovine, od kojih su u jednoj stanovi pojedinih porodica, a druga je 
otvoreni trijem, na kojem se odigrava čitav zajednički život i vise 
lubanje ubijenih neprijatelja. Kod rukotvorina ističe se neobično 
obilna upotreba bambusa i naročito rotanga (»španjolske trske«) za 
sve moguće predmete i potrebe (među ostalim na pr. vrlo značajan 
neki kao steznik od koluta rotanga, od pazuha do polovice bedara, 
naročito kod žena plemena Iban). Razvita je još obradba drveta i 
željeza pa tkanje (lijepo ornamentirane tkanine, kod čega se ukras 
često postizava t. zv. ikat-tehnikom, v.). Porodica je u pravilu mono- 
gamna, većinom na matrijarhatskom temelju (gdjegdje djevojka ide 
u prosce momku, a muž se seli k ženi), uz neke jednakopravne forme. 


U religiji prevladava animizam i štovanje pređa, s čime je u vezi i 
kult lubanja (često lijepo ukrašenih rezbarijom, i to nesamo srodnika, 
nego i neprijatelja, što je povod zloglasnom lovu na glave), zatim 
različne vrste pogreba, osobito dvostruki (naknadni) pogreb (pri čemu 
se drugi put sahranjuju samo kosti, očišćene od mesa, često na visokim 
stupovima ili u posebnim kućicama na stupovima). Znatne su im i 
umjetničke sposobnosti (skulpture od drva; razvita ornamentika 
spirala, vitica i jako stiliziranih ljudskih i životinjskih likova u 
rezbarstvu i tekstilnom rukotvorstvu; poezija, glazba). Uz navedene 
pojave ima ih još bezbroj, dijelom i specifično dajačkih, koje na 
karakterističan način popunjuju bogatu i šaroliku sliku kulture Da- 
jaka, premda se nalaze i drugdje u Indoneziji (pa i izvan nje). U 
toj su kulturi razmjerno najjače zastupani elementi, koje etnolozi 
kulturno-historijskog smjera pripisuju mlađoj matrijarhatskoj kulturi 
(t. zv. slobodno-matrijarhatski kulturni krug), a ima i takvih — bar 
u nekim krajevima — koji se pripisuju drugim kulturnim krugovima, 
tako totemističkom ili eksogamno-patrijarhatskom i polinezijskom ili 
slobodno-patrijarhatskom. (V. i slike pod Borneo). 

LIT.: R. Heine-Geldern, Siidostasien (u Buschan, Illustrierte Volker- 
kunde, II. 1., Stuttgart 1923); A. Kramer, Borneo (u Atlas der Vol- 
kerkunde 3, Westindonesien, Stuttgart 1927); K. Helbig, Bericht tiber 
eine Reise zu den Dajak (u Zeitschrift fiir Ethnologie 71, Berlin 1940); 
K. Helbig, Einige Bemerkungen zum Weltbild der Ngadjoe-Dajak 
(Baessler-Archiv XXIV. 2., Berlin 1941). B. B-ć. 

DAJAMUR Himalaja. 

DAJMIO Japan. 

DAJNKO, Petar, * Sv. Petar kod Radgone 23. IV. 1787, 
f Velika Nedjelja 22. II. 1873, slovenski filolog i pisac. 
Gimnaziju je svršio u Mariboru, a filozofiju i teologiju u 
Grazu. Službovao je po južnoj Štajerskoj kao kapelan i 
župnik, a 1871 postao je i začasni kanonik. Zarana se po¬ 
čeo zanimati za književnost i nastojao je u književnost 
uvesti južnoštajerski dijalekat, koji se govorio između 
Mure i Drave. Njegova je namjera bila opskrbiti Slovence, 
koji žive u tom kraju, knjigama, što su im po njegovu 
mnijenju bile prijeko potrebne. Pisane su bile bohoričicom 
(v.). Tako su nastale knjige: Začetek vučenja Slavenskega 
po nedelah, knižica soseb naročena dorašenim in vsem, 
keri predateč so od sole farne, ino se v kratkem brati , ino 
dosta potrebnega naviičiti hčeju , Graz 1816; Svetega pisma 
zgodbe iz starega zakona , Graz 1821; Evangeliomi na vse 
nedele ino svetke zkos teto ..., Graz 1817 i dr. G. 1824 
izišla je njegova gramatika slovenskoga jezika Lehrbuch 
der I Vindischen Sprache. Ein Versuch zur grundlichen 
Erlernung derselben fiir Deutsche , zur volkommeneren 
Kenntniss fiir Slowenen. U toj gramatici uvodi on mjesto 
znakova bohoričice nove znakove za c, s, z, i za nj, ž, š, 
šč te za posebni istočnoštajerski ii. Bio je tvrdo uvjeren, 
da će njegov pravopis (dajnčica) prihvatiti i Slovenci izvan 
Štajerske, a možda i drugi Slaveni. Pošto je za svoj pra¬ 
vopis predobio vladine krugove, izdao je u 7 godina 
(1824—31) brojne knjige za puk i za svećenstvo (među 
njima Posvetne pesmi med slovenskim narodom na Šta- 
jerskem, 1827). 

Dajnčicu su prihvatili mnogi (Rižner, Šerf, D. Veršič, A. Lah), a 
povoljno su se o njoj izrazili A. Župančič, Kopitar, Sonnleithner 
(»zaista vrlo uspjelo«) i sam Dobrovsky («dobro napravljeno«). Tako 
je bilo za D-a sve u najboljem redu do 18. VIII. 1838, kad je šta¬ 
jerski gubernij zabranio daljnje tiskanje školskih knjiga dajnčicom. 

D. je bio povrijeđen i povukao se u pozadinu. Poslije poraza 
njegova pravopisa omrznula mu je sva »kranjska« književnost. On 
se počinje priklanjati ilirizmu. Za svojih posjeta po Štajeru došao je 
do D-a, koji je bio dekan u Vel. Nedelji, Stanko Vraz, a bio je 
gost kod njega i Rus Sreznevski, koji je od D-a dobio preporučno 
pismo za Gaja i Vraza. D. je prihvatio pravopis ilirski, ali nije 
prihvatio jezik. On sam piše Gaju 8. I. 1842, da je »krajnji čas, da 
se sva slavenska narječja late književnosti ozbiljnije nego su to 
učinila dosada«, a književnost nije moguće ostvariti u jeziku, koji 
ne bi bio bliz seljačkom puku. Zato je zadržao svoje istočnoštajer- 
sko narječje. 

Mnogi su ga napadali zbog njegove školske politike. On je držao, 
da su slovenske pučke škole priprava za treći razred njemačkih nor- 
malka i za njemačku vojničku službu t.e se slagao s time, da je u 
pučkoj školi potrebno osim slovenskoga jezika učiti i njemački. Zato 
su mu prigovarali, da je pristao uz narodne protivnike. Ti su pri¬ 
govori ojačali 1848. D. je bio načelni protivnik svake revolucije, 
pa se zato udaljio od rodoljubnih Slovenaca i približio konzerva¬ 
tivnim Nijemcima. 

LIT.: I. Grafenauer, Kratka zgodovina slovenskoga slovstva, Ljub¬ 
ljana 1919; F. Kidrič u Slov. biograf, leksikonu, Ljubljana 1925; 
F. Petre, Poizkus llirizma pri Slovencih, Ljubljana 1939. Z. D. 

Dajnčica je jedan od slovenskih pravopisa u doba 
filološke romantike kod Slovenaca. Kopitarova zamisao, da 
treba Trubarov, odnosno Bohoričev pravopis iz 16. st. po¬ 
puniti s 9 novih jednostavnih pismena, koja bi zamijenila 
po njemačkom uzoru sastavljene znakove za jednostavne 
glasove, navela je 1824 i Petra Dajnka, da za svoje knji¬ 
ževne svrhe, a za glasove istočno-štajerskog slovenskog 
narječja uvede 8 novih, odnosno u novom značenju upo¬ 
trijebljenih, i to: 

Tim je pravopisom napisao Dajnko i njegovi suradnici 22 
nabožne i poučne knjige i knjižice, koje su zašle u narod 
u nekih 50.000 istisaka. A. S-k. 


\T.2V Zao. od Greenwtcha (7*25- 



POLOŽAJ DAKARA 

1. Vulkanske stijene; 2. naplavi i bare; 3. pješčane sipine; 4. željeznice; 
5. putovi. 


DAKAR, grad i luka na poluotoku Cap Vert (Capo 
Verde), najzapadnijem dijelu Afrike. Osnovu poluotoka 
čine bazaltni grebeni, koji su pješčanim prudovima spo¬ 
jeni s kopnom. U zaklonu među južnim ogrankom polu¬ 
otoka i otočićem Gorče osnovan je u zdravoj klimi 1862 
grad evropskog izgleda i 1867 otvorena moderna luka. Još 
1916 D. ima samo 22.000 stan.. 1924 40.057, a 1933 72.752 i 
1936 već 92.634. D. je na važnom putu između Evrope 
i Južne Amerike, najzgodnija postaja i glavno uporište za 
prijelaz preko najužega dijela Atlantskog oceana. Velike 
prednosti položaja dolaze do još većeg izražaja u zračnim 
vezama Evrope s Južnom Amerikom, srednjom i južnom 
Afrikom. D. ima i željezničke veze s Kayesom, lukom na 
srednjem Senegalu, a nastavak ide u Bamako na gornjem 
Nigeru. Druga željeznička pruga vodi na ušće Senegala u 
St. Louis. Prometnu važnost D. dopunjavaju dobre ceste, 
karavanske staze i plovni dijelovi Senegala i Nigera. D. je 
postao i jednima od glavnih vrata Afrike, a s time su u sa 
vezu i prometne veze sa Sjevernom Amerikom. Prometnu 
ulogu D. olakšavaju neposredne kablovske veze s Evropom 
i Južnom Amerikom i brzojavne veze s unutrašnjošću Afri¬ 
ke. D. je od 1903 sjedište guvernera Francuske zapadne 
Afrike i katoličkog biskupa, a učinjen je također utvrđe¬ 
nim vojničkim uporištem za zaštitu francuskih interesa u 
svjetskom prometu. Grad zauzima sve važnije mjesto u 
svjetskom prometu. Stoga je u njemu živa trgovina, osobito 
za snabdijevanje brodova pogonskim materijalom i život¬ 
nim namirnicama. Razvija se i obrt, u prvom redu brodo¬ 
gradnja, zatim druge grane, koje raspolažu bogatstvom siro¬ 
vina ili su izazvane potrebama većega i naprednijeg grada. 

LIT.: C. Faure, Histoire de la presqu’ile du Cap-Vert et des ori- 
gines de Dakar, Pariz 1914; M. Rustan, L’avenir du port de Dakar i 
L’avenir de Dakar, Journal de la marine marchande, Pariz 1930. J. R-ć, 

DAKHMA (č. dahma, od sanskrtskog dah »gorjeti«) zovu 
se tornjevi šutnje , kojima na krovu Parsi (v.) u Indiji, 
naročito u Bombayu, izlažu svoje pokojnike, da ih iz jedu 
ptice grabilice, jer drže vatru i vodu svetima, pa se ne 
smiju učiniti nečistima ni spaljivanjem mrtvaca vatrom, 


ni pokapanjem u zemlju. Oniske su to okrugle zgrade, 
kojima se krov od ruba prema sredini spušta u obliku 
lijevka. U sredini se nalazi otvor, pod kojim je jama poput 
zdenca, u koju bacaju posebni nosači mrtvaca od grabilica 
oglodane kosti pokojnika. Zgrade su građene na osamljenim 
mjestima, odakle im i ime. 

DAKOROMANI Rumunji. 

DAKOTA, područje u srednjem dijelu pojasa prerija 
u Sjevernoj Americi. Prostire se između 49° (do Kanade) 
i 43° sjever, geogr. širine (do savezne države Nebraske). 
Zapadna granica je podnevnik od 104° zap. geogr. duž. 
(prema saveznim državama Montana i Wyoming), dok je 
istočna granica u sjevernom dijelu rijeka Red River, a u 
južnom podnevnik od 96°30 zap. geogr. duž. (prema sa¬ 
veznim državama Minnesota i Iowa). Zemljište je najve¬ 
ćim dijelom sastavljeno od glina, s kojih vjetar za dugih 
suša nosi oblake prašine, a kiše u njima stvaraju brojne i 
duboke vododerine, što čini kraj neprohodnim »bad lands« 
(loše zemlje). Klima je kontinentalna i suha (oko 500 mm 
padalina). Godišnje temperature opadaju od Z prema /. 
Za hladnih zima temperature opadaju od «S prema J; česti 
su zimski valovi hladnoće i ljetni valovi toplote. Dobra je 
strana, što male količine kiša padaju uglavnom ljeti, kad su 
za kulture najpotrebnije. D. je obrasla travama, jedino u 
južnim dijelovima ima prostranih šuma. U D-u su prvi 
prodrli Francuzi u prvoj polovici 18. st., ali je kraj tada 
politički pripadao španjolskoj Luisiani. Prodiranje bije¬ 
laca u D-u išlo je teško i uz velike borbe s indijanskim ple¬ 
menima, među kojima su se isticali ratoborni Siouxi. Kraj 
je konačno umiren 1864. G. 1880 pripala je D. Francuskoj, 
koja ju je tri godine kasnije (1883) ustupila Sjedinjenim 
američkim državama. Duž usporednice od 46° sjev. geogr. 
širine podijeljena je (1889) na Sjevernu (North D.) i Južnu 
D. (South D.), koje su kao posebne savezne države prim¬ 
ljene u USA. 

Sjeverna Dakota, zahvaća prostor od 181.821 km 2 , na 
kome živi 680.845 stan. (od toga oko 7000 Indijanaca) ili 
4 na km 2 (1936). Prije su prostrane prerije iskorišćivane 
za ekstenzivno stočarstvo i poljodjelstvo (lan, žita, krum¬ 
pir i dr.). Postepeno se širi obrađivanje zemljišta i ga¬ 
jenje stoke najsuvremenijim načinima, ali velike suše često 
ugrožavaju žetvu. U vezi je s ovim osnovnim granama 
oskudan veleobrt, koji prerađuje poljodjelske i stočne 
sirovine (mlinarstvo, proizvodnja maslaca i kondenziranog 
mlijeka i si.). Većinu stanovništva čine doseljenici iz sje- 
veroevropskih zemalja (Norvežani, Rusi, Nijemci i dr.); 
stanovništvo je poraslo posljednjih desetljeća (još 1870 samo 
2000 stan.). Bismarck je upravno središte, a Fargo i Grand 
Forks su gospodarska središta bogatijeg istočnog dijela. 

Južna Dakota zaprema 199.140 km 2 , na kojima živi 
692.849 stan. (od toga oko 16.000 Indijanaca) ili 3 na km 2 
(1936). U ekstenzivnom stočarstvu prevladava gajenje 
različnih žita, lana i krumpira. Gorje Black Hills (2240 m) 
u jugoistočnom dijelu svojim rudnim bogatstvom kao i 
velike šumske površine omogućuju razvoj nekih industrija. 
U stanovništvu pretežu doseljenici iz sjeveroevropskih ze¬ 
malja kao u Sjev. D. Političko središte je gradić Pierre, 
dok su gospodarska središta gradovi istočnog dijela (Sioux 
Fališ, Aberdeen, Waterlown i dr.). J. R-ć. 



DAKOTA, Pogled na State Lodge u planinama Black Hills 

DALARNA, Leksand; pogled od Tibblebergeta 


DAKRYO ADENITIS 8&.xqvov »suza«; 

adrjv »žlijezda«) je upala suzne žlijezde. 

Akutna i kronična jednostrana infekciozna 
upala suzne žlijezde razvija se kao posije- 
dica metastaze zaraznih klica, kojih se pr¬ 
votno žarište nalazi negdje drugdje u orga¬ 
nizmu. Obostrana infiltrativna upala suznih 
žlijezda nastupa kod zaušnjaka i Mikuli- 
czeve bolesti s razvojem otekline sviju 
žlijezda slinovnica. Tuberkuloza, sifilis, 
leukemija i limfogranulomatoza mogu biti 
uzrok otekline suzne žlijezde. A. B. i Z. P. 

DAKRYOCYSTITIS KOD DOMAĆIH 
ŽIVOTINJA -> Oko i očne bolesti. 

DAKSA, 1. otočić na ulazu u zaliv Gruža 
i Rijeke Dubrovačke. Broji se u skupinu 
Elafita (Jelenskih otoka). Dug je oko 500 
m, širok od 90—200 m, a najviša točka nad 
morem doseže 24 m. Na otočiću se nalazi 
svjetionik. 

U starini se nazivao: Dassa, Daxa, Jachxa, 

Achxa, Acsa, Assa, Axa. Prvi poznati vlasnik Dakse 
bio je vlastelin Sabo Getaldić. On je prije 1281 
sagradio franjevački samostan s crkvom sv. Sabina. 

Franjevci su podigli i crkvice u čast Gospe i Križa 
s Dakse. Padom Republike Francuzi zaposjednu 
Daksu, poruše dobar dio samostana i sve crkvice osim 
glavne, a od razvaljenih zgrada izrade utvrde. 

Kasnije austrijska vlada proda otočić poljskomu knezu Aleksandru 
Poninskom. On obnovi ostatke samostana i crkvu te osnuje knjižnicu 
od preko 4000 knjiga s više od 200 rukopisa. Knjižnica je propala u 
prvom svjetskom ratu, a imala je postati poljska knjižnica za Hr¬ 
vatsku. G. 1914 kupi Daksu Austrijanac Pavao Siebertz iz Beča, ali 
je 1921 proda Mati Galjufu iz Kupara. Uz raspelo, zvano Križ s Dakse, 
predaja veže postanak Gundulićeva djela »Suze sina razmetnoga«. 
Pjesnik je, moleći se pred raspelom u korizmi, dobio inspiraciju 
za taj spjev. 

LIT.: V. Lisičar, Tri dubrovačka otočića (Daksa, Sv. Andrija i 
Ruda), Dubrovnik 1935. T. M. 

DAKTIL je trosložna stopa u stihu (-> stih) poput tri 
članka prsta (grč. Sanrvlos), Prema staroj grčko-rimskoj 
metrici prvi je slog dug, a druga dva kratka (— w ^ ) 
prema načelu novijih živih jezika prvi je naglašen, a ostali 
nenaglašeni (— ^ ^), na pr.: kraljica, jutarnji. Lj. M. 

DAKTILI (grč. ddxxvlos »prst«) su u grčkoj mitologiji 
demoni iz pratnje Velike Majke s gore Ide, pa se zato 
nazivaju i idski d. f po Idi, ili onoj u Frigiji, ili onoj na 
Kreti, gdje im priča meće stan. Prvi su počeli obrađivati 
kovine, dakle su bili kovači, slični su veličinom našim 
patuljcima (»Pedalj muža, lakat brade«). Po jednima im 
je ime otuda, što su bili maleni kao prs/, a po drugima, 
jer su im prsti bili spretni za svakojaka umijeća. Zami¬ 
šljaju ih kao vrače i poznavače prirodnih sila te izumitelje 
različitih vještina i umjetnosti, na pr. glazbe. Kasnije ih 
smatraju i faličkim božanstvima. Fragmenti epa ftopcovls, 
kojemu je sadržaj uzet iz argolske mitologije, spominju 
tri imena daktila: Kelmis, Damnamenej i Akmon (grč. 
cix[ia>v »nakovanj«). 

LIT.: Preller-Robert, Griechische Mythologie, I., 1894; Gruppe, Grie- 
chische Mythologie und Religionsgeschichte , 1906. V. P-k. 

DAKTILOGRAFIJA Strojopis. 

DAKTILOLOGIJA ->• Gluhonijemost. 

DAKTILOSKOPIJA -»■ Prepoznavanje. 

DALADIER, Edouard, ^ Carpentras 18. VI. 1884, fran¬ 
cuski političar. Bio je isprva profesor povijesti na Lycee 
Condorcet u Parizu, a 16. XI. 1919 bi izabran zastupnikom 
za departement Vaucluse. Stupio je u radikalno-socijali- 
stičku stranku, koja ga je 1927 izabrala i svojim predsje¬ 
dnikom. G. 1924 /5 bio je ministar kolonija u kabinetu 
Herriota, 1925 ministar rata u kabinetu Painlevea i nastave 
u kabinetima Brianda i Herriota, 1930 ministar javnih 
radova u vladi Chautempsa, 1932 ministar u vladi Paul- 
Boncoura, a od veljače do listopada 1933 prvi put pred¬ 
sjednik vlade (i min. rata). Kao ministar rata bio je u ka¬ 
binetima A. Sarrauta i C. Chautempsa, a nakon pada dru¬ 
gog kabineta Chautempsa sastavi novu vladu (od 30. I. 
do 7. II. 1934). U lipnju 1936 postade ministar narodne 
obrane i rata i potpredsjednik ministarskog vijeća u prvom 
kabinetu L. Bluma, te na tom mjestu ostade u dva kabi¬ 
neta Chautempsa i u drugom kabinetu Bluma (1938). De¬ 
kretom od 22. I. 1938 bi mu povjeren nadzor nad čitavom 


vojnom organizacijom; 11. IV. 1938 obrazova kabinet pre¬ 
težno iz redova radikalnih socijalista. G. 1939 parlamenat 
mu 18. III. odobri neograničene punomoći do 30. XI., a 
on prekroji 18. IX. vladu u ratni kabinet, u kojem uz 
predsjedništvo zadrži i lisnicu vanjskih poslova i rata. 
Odstupi 20. III. 1940, a pošto je odbio mandat za sastav 
vlade, uđe kao ministar narodne obrane u vladu P. Rey- 
nauda, iz koje istupi prigodom rekonstrukcije 6. VI. 1940. 
Kad je maršal Petain sklopio primirje, D. se s nekim čla¬ 
novima Reynaudove vlade nalazio na parobrodu »Massi- 
lia«, koji je stigao do Casablance, odakle je vraćen i 
zatočen. Potkraj 1941 izveden je, zajedno s Gamelinom i 
Blumom, pred posebni državni sud u Riomu (19. XI.) zbog 
nedovoljnih priprema za rat. Svoj obrambeni govor držao 
je 27. i 28. II. 1942 dokazujući, da nije osobno kriv ne¬ 
dovoljnom naoružanju. Vlada u Vichy-u obustavila je pri¬ 
vremeno taj postupak 14. IV. 1942. J. N. 

DALAJ LAMA -> Lamaizam. 

DALALVEN, najduža rijeka u Švedskoj (520 km). Na¬ 
staje od dva toka, koji izviru u šumovitom gorju na granici 
Norveške i teku usporedo od (Osterdalalven i Wester- 
dalalven) prema JI. Lijevi tok teče kroz lijepo jezero 
Siljan. Udružena rijeka zakreće prema /, proširuje se u 
niz jezera i poslije slapa Alvkarleby utječe u južni dio 
Botničkoga zaljeva. Nije plovna, ali je bogata ribom i 
vodom. Na njoj je mnogo električkih pogona. N. Ž. 

DALAYRAC, Nicolas, ^ Muret (Languedoc) 1753, f Pa¬ 
riz 1809, francuski skladatelj; jedan od predstavnika sta¬ 
rije francuske komične opere. Skladao je 61 djelo za ka¬ 
zalište, među kojima je osobiti uspjeh postigla opera 
Nina ou la folle d’amour. S lakoćom je pisao melodioznu, 
jednostavnu glazbu ne zapadajući gotovo nikada u vul¬ 
garnost. Skladao je i nekoliko kvarteta (1781), uz Va- 
chonove prve francuske skladbe te vrste. 

LIT.: Pixecourt, Vie de D. (1810); A. Fouogaud, Les violons de D. 
(1856); J. Combarieu, Histoire de la musique, sv. II., 1914. S. S-i. 

DALARNA, gorovit i šumovit kraj u srednjoj Švedskoj, 
uglavnom na plohi današnje pokrajine Kopperberga s 28.167 
km 2 i 248.482 stan. (1937), u porječju gornjeg i srednjeg 
Dalalvena, gdje je kolijevka švedske slobode. Planinski 
se dio krajine penje na SZ do 1200 m, a male su nizine 
samo usred krajine oko Siljanskog jezera. Najveći je dio 
zemlje pokrit crnogoricom. Podneblje je oštro. Poljo¬ 
djelstvo je neznatno, rude (bakar) su iscrpljene, jače je 
razvito stočarstvo, a najviše ljudi živi od šume i drva. 
Tekuća je voda obilno iskorišćena za električki pogon. 
Kraj je čuven po prirodnim ljepotama i po ulozi njegovih 
stanovnika u povijesti Švedske. Ovdje je Gustav Wasa 
digao ustanak protiv vlasti Danaca 1521. U spomen na taj 
događaj drže se svake godine skijaška natjecanja u dužini 
od 92 km. N. Ž. 

DALARNA, Crkva u Torsangu 


D’ALBA, Auro, Rim 14. III. 1888, pravo mu je ime 
Umberto Bottone, talijanski književnik. Najprije ga je 
zanio val futurizma (stihovi Baionette, 1915), ali je njegov 
nemirni duh našao sebe u drugoj humanoj atmosferi no¬ 
stalgije približujući se skupini t. zv. »sutonskih pjesnika« 
(i crepuscolari), te pjeva u duhu karakterističnom za po¬ 
ratno doba ( Cosmopolite , 1920). Preko svoje nezasitne 
čežnje za dobrotom ( Paradiso della mia tristezza, 1927) 

D. prilazi vjeri i vječnoj nostalgiji za neizmjernošću (La 
tortura della grazia, 1932; Ofelia d’Alba 1933). Piše i ro¬ 
mane (II tempo perduto , 1924; Nostalgie d’amore, 1925; 
Nostra famiglia, 1930) i novele (Capelli sul cuscino, 1921). 

LIT.: G. Urbani, Un poeta dell’Italia nuova: A. D’A., Piša 1927; 
L. Fiumi u knjizi Mćlanges Hauvette, Pariz 1934. M. D-ić. 

DALBERG, Karl, barun, Herrnsheim (Worms) 8. II. 
1744, f Regensburg 10. II. 1817, posljednji knez-izbornik od 
Mainza, zatim vel. vojvoda od Frankfurta i nadbiskup 
Regensburga. Kad su 1803 crkvena područja pretvorena u 
svjetovna, D. je zadržao čast nadbiskupa Njemačkog Rei- 
cha. Zatim se priklonio Napoleonu i postao knez primas 
rajnskoga saveza. G. 1810 morao je odstupiti Regensburg 
Bavarskoj, a za odštetu dobio je Fuldu, Hanau i Frankfurt 
te bio uzdignut na čast vel. vojvode od Frankfurta, koju 
je čast zadržao do Napoleonova poraza kod Leipziga 1813; 
umro je kao nadbiskup Regensburga. 

DALBERGIA, biljni rod iz por. lepirnjača (v.), obuhva¬ 
ća preko 100 vrsta, raširenih u tropima Staroga i Novoga 
svijeta. Sve su to drveta ili grmovi, često penjačice, s ne 
parno perastim listovima i s raznobojnim sitnim cvjeto¬ 
vima u sastavljenim cvatovima. Vrijedne su biljke zbog 
osobitih vrsta drveta. Najpoznatije su u tom pogledu: D. 
melanoxylon Guill. et Perr. iz tropske istočne i zapadne 
Afrike, koja daje senegalsku ebanovinu, D. latifolia Roxb. v 
iz područja od Indije do Jave, od koje se dobiva indijsko 
ružino drvo, D. sissoo Roxb. iz Indije i t. d. F. K-n. 

DALBONO, Edoardo, * Napulj 1841, + Napulj 23. VIII. 
1915, talijanski slikar. Učio je u Napulju i Rimu. D. je 
jedan od posljednjih napuljskih slikara, u kojih djelima 
još živi dekorativni stil napuljske slikarske škole 18. st. 
Slikao je najprije raskošne dekorativne slike, a poslije 
krajolike. Osobito je čest motiv njegovih slika zaliv na- 
puljski. Uz to je slikao genre-slike iz napuljskog pučkog 
života, pa velike dekorativne slike (Palazzo Sirignano u 
Napulju i Teatro Massimo u Palermu). Istakao se i kao 
ilustrator knjiga za nakladnike Goupila u Parizu i Trevesa 
u Milanu. 

LIT.: R. Labadessi, 11 pittore E. D., Turin 1913; S. Di Di Giacomo, 

E. D<, Milan 1921. A. Sch. 

D’ALCANO CIELO Cielo d’Alcam. 

DALCROZE, Emile (zapravo Jacques-Dalcroze) Beč 

6. VII. 1865, osnivač nove ritmičke »Jacques-Dalcrozeove 
metode«. Nastupio je u Hellerauu kod Dresdena. Kad je 
nastao prvi svjetski rat, otvorio je svoju školu u Ženevi. 
Njegove gimnastičke vježbe obavljaju se uz ritmičku 
glazbu po primjeru švedske Lingove estetske gimnastike, 
te je svoj sustav upotrijebio napose za žensku gimnastiku. 


D. je bio najprije profesor na konzervatoriju u Ženevi, a 
poslije je otvorio samostalan zavod, kojega se podru¬ 
žnice nalaze u svim većim gradovima. Njegovom ritmi¬ 
čkom metodom upotpunjuje se i pedagoška obuka kod 
gluhonijemih i slijepih te općenito zaostalih, gdje se dopu- 
njaju gimnastika, plastika i glazba. 

BIBL.: Mćthode Dalcroze, u 3 dijela, Ženeva 1910; Le rythme, la 
musique et l’education, Ženeva 1922; Coordination et disordination des 
mouvements corporels, Ženeva 1936. F. B. 

DALECHAMP, Jacques, * Caen 1513, f Lyon 1588, 
liječnik u Lyonu. Učio je u Montpellieru. Bio je više filo¬ 
log (prevodi Plinija, Ateneja, Galijena i dr.) nego botani¬ 
čar i liječnik. Preko trideset godina radio je na djelu 
Historia generalis plantarum in libros XVIII per classes 
arteficiose digesta (Lyon 1586). Djelo je nastavio iza nje¬ 
gove smrti Jean Meulins Molinaeus. Tu iznosi D. uz svoja 
brojna botanička opažanja i pregled rezultata svojih pred- 
šasnika. 

LIT.: E. Winckler, Geschichte der Botanik, Frankfurt 1854. I. P. 

DALECHAMPIA, rod tropskih biljaka iz por. mlječiko- 
vica (v.). Pripada mu oko 100 vrsta, koje žive najvećma u 
Americi. Vrsta D. Roezliana Muell (iz Meksika) uzgaja 
se često u staklenicima poradi velikih, bijelih ili ružičastih 
ovojnih listova, koji se po 2 i 2 nalaze ispod značajno 
građenih cvjetova. S. H-ć. 

DALEKI ISTOK. 1 . Daljnevostočnij kraj, obuhvata ru¬ 
sko pacifičko primorje od poluotoka čukče do Vladivo- 
stoka sa 3,068.300 km 2 . Ima samo 1,860.000 stan. (1933), pri¬ 
padnika od 94 različita naroda, a najviše Rusa (62,5%>). 
Upravno je podijeljen na oblasti: Amursku, Zejsku, Kam- 
čatsku (u ovoj su Korjačko i Čukotsko narodno područje), 
Donjoamursku, Primorsku, Sahalinsku, Usurijsku i Haba- 
rovsku te židovsko autonomno područje Birobidžan. Poli¬ 
tičko je središte Habarovsk. 

2. Opća oznaka za azijske zemlje uz Tihi Ocean. Z. D-i. 

DALEKOVIDNOST ili hypermetropia (vneg »preko«; 
ptnQov »mjera«; (o\p »vid«) ili hyperopia je refrakciono 
stanje oka, kad se kod potpunog mirovanja akomodacije 
oka paralelne zrake, koje padaju na rožnicu, lome tako, 
da se sastaju u žarištu optičkog sistema oka, koje se 
nalazi iza mrežnice. Zbog toga nastaje na mrežnici ne- 

jasna slika predmeta. Prema tome je dalekovidno oko 
relativno prekratko u odnosu spram snage loma zraka 
njegova dioptričkog aparata. Samo one zrake, koje padaju 
konvergentno na rožnicu, lome se u dalekovidnom oku 
tako, da se sijeku u jednoj točki na samoj mrežnici. Bu¬ 
dući da u prirodi ni iz jedne svijetle točke ne izlaze kon¬ 
vergentne zrake, to ne postoji nijedan predmet, koji bi 
dalekovidno oko bez upotrebe svoje akomodacije moglo 
jasno punktualno vidjeti. Kod malenog stupnja d-i možemo 
vlastitom snagom akomodacije toliko pojačati lom zraka 
svjetlosti u leći, da se ipak slomljene zrake u oku sastanu 
u jednoj točki na samoj mrežnici. Tako može dalekovidno 
oko jasno vidjeti u daljinu i blizinu. Ako je d. veća od 
akomodacione snage oka ili je zbog starenja oslabila, omo¬ 
gućujemo jasan vid umjetno očalima a pomoću odgovara¬ 
juće pozitivne, konveksne leće sabirače, kojom se korigira 
dalekovidna refrakcija oka. D. nastaje zbog zaostatka rasta 
oka u daljinu, gdje je očna osovina prekratka, ili zbog 
smanjenja refrakcione snage dioptričkog aparata oka sma¬ 
njene zaobljenosti rožnice, smanjene sposobnosti loma 
zraka leće i manjka leće u oku. A. B. i Z. P. 

DALEKOZOR. Ako udaljen predmet ne vidimo dosta 
jasno, nastojimo da mu se približimo. Približavanjem po¬ 
staje veći vidni kut, t. j. kut, što ga čine pravci povučeni 
od oka prema dvjema točkama predmeta, a povećava se i 
množina svjetlosti, koja od predmeta ulazi u oko. Ako se 
ne ćemo ili ne možemo približiti, postizavamo povećavanje 
vidnog kuta i veće obilje svjetlosti na taj način, da predmet 
motrimo kroz dalekozor, dogled, staklo, durbin, teleskop. 
(Perzijski: dur »daleko«, bin »vid«; grč. Tr\le »daleko«, 
oxo7i£co »motrim«). 

Jedna leća kao dalekozor. Najjednostavniji daleko¬ 
zor bila bi jedna jedina zbirna leća. Ako je os leće L 
(si. 1) upravljena prema točki A vrlo udaljenog predmeta 
AB, zrake svjetlosti, što padaju od predmeta na leću, 
lećom se lome i stvaraju sliku ab u žarišnoj ravnini leće, 



te je u toj ravnini žarište leće a slika točke A; udaljenost 
F od leće do žarišta zove se žarišna daljina. Slika točke B 
nalazi se tamo, gdje pravac, povučen od B kroz sredinu 
b leće, zgađa žarišnu ravninu. U točki B sastaju se iza pro¬ 
laza kroz leću sve zrake, što dolaze od B, kao što se u a 
sastaju zrake, koje su došle iz A. Slika ab je dakle s obzi¬ 
rom na predmet AB obrnuta. Ako je predmet dosta svi¬ 
jetao, možemo sliku njegovu uhvatiti na bijel zastor i mo¬ 
triti je. Nema li zastora, slika lebdi u zraku, pa i tu sliku 
možemo vidjeti, ako oko O smjestimo u os leće još dalje 
od žarišne ravnine. Kut s, pod kojim pri tome vidimo sliku, 
postaje veći, ako D, udaljenost oka od slike, smanjujemo. 
Ako je D < F, taj je kut veći od kuta p, pod kojim vi¬ 
dimo sam predmet, i leća postaje dalekozor. Omjer kutova 
s:p zove se povećanje. On je jednak F : D, te je za oda¬ 
branu leću, t. j. kraj odabranog F, povećanje obrnuto raz¬ 
mjerno sa D. Međutim za približavanje postoji kod sva¬ 
koga oka granica, te dobrovidno oko odrasla čovjeka ne 
može jasno vidjeti na udaljenosti manje od kojih 25 cm, 
tako da je za takvo oko najveće moguće povećanje F : 25 
(F u cm). Ako je leća prejaka, te je F <25 cm, povećanje 
je nemoguće. 

Keplerov dalekozor. Niti je povećanje, što se jednom 
lećom dobije, znatno, niti je vidno polje pri tem jedno¬ 
stavnom uređaju široko, tako da se jedna leća ne upo¬ 
trebljava kao dalekozor. Dalekozor dobijemo, ako leći L 
dodamo drugu zbirnu leću M, i to leću malene žarišne 
daljine f (si. 2). Kroz tu leću motrimo sliku ab od prilike 


onako, kako se lupom (jednostavnim sitnozorom) sitni 
predmeti vide povećani. Budući da lupa pokazuje predmet 
uspravno, a slika je ab obrnuta, takav će dalekozor poka¬ 
zivati predmet obrnuto. Tako složen d. zove se Keplerov, 
jer ga je Kepler prvi opisao. 




A 

A 1 

SI. 2. NAČELO KEPLEROVA DALEKOZORA 


Leća L d-a, jer je okrenuta prema predmetu (objektu), 
zove se objektiv , leća M, jer je bliža oku, zove se okular. 
U astronomiji, gdje Keplerov d. ima golemu važnost, taj 
se d. često zove refraktor (»koji lomi«), za razliku od 
drugog astronomskog d-a, koji se zove reflektor (»koji od¬ 
bija«), a objektiv mu nije leća i ne lomi svjetlosti, nego 
zrcalo, te odbija svjetlost. 

Za dobrovidno oko stavlja se okular u takvu daljinu od 
slike ab, da je a, žarište objektiva, ujedno i žarište oku- 
lara. U tom slučaju zrake, koje su prošle kroz koju god 
točku b slike ab, poslije loma u okularu idu usporedno; 
na oko te zrake tako djeluju, kanda su došle iz beskrajno 
udaljene točke B', koja je prema tome slika točke b, t. j. 
slika slike točke B. Kod takvog namještaja slike dobro¬ 
vidno oko gleda bez napora akomodacije. 

Kao kod leće tako je i ovdje povećanje (kuta) s : p. Iz 
si. 2. slijedi, da je približno s : p = F: f, t. j. povećanje se 
nađe tako, da se žarišna daljina objektiva podijeli sa žari- 
šnom daljinom okulara. Prema tome, da povećanje bude 
veliko, treba da objektiv ima veliku žarišnu daljinu, a 
okular malenu; drugim riječima, objektiv je »slaba« leća, 
okular »jaka«. Ako na pr. objektivu, kojemu je F = 17 m 
(na Lick-zvjezdarnici), dodamo okular za / = 10 cm = 0-1 m, 
povećanje je 170-struko. (Neka je spomenuto, da leća ima 
dva žarišta, od kojih se kod tanke leće jedno nalazi toliko 
daleko ispred leće, koliko je drugo daleko iza leće; kod 
Keplerova d-a zanimaju nas stražnje žarište objektiva i 
prednje žarište okulara). 

Prirodno je, da se objektiv i okular sjedinjuju na taj 
način, da se d-u dade oblik cijevi, koja je na jednom kraju 
zatvorena objektivom, na drugom okularom. Duljina je te 
cijevi određena zbrojem žarišnih daljina objektiva i oku¬ 
lara F + f. Objektiv i okular treba da su dobro centrirani , 
t. j. površine (kuglaste) leća treba da imadu svoja središta 
u jednom istom pravcu, koji se zove os d-a. Od objek¬ 
tiva tražimo, da ima dosta velik promjer, tako da hvata 
mnogo svjetlosti, te je on daleko najskupocjeniji dio d-a. 
Okular se dade lako ukloniti i zamijeniti drugim, na pr. da 
se dobije drugo povećanje. Njegov se smještaj lako mijenja, 
te za kratkovidno oko, kojemu vid nije ispravljen naočarima, 
treba primjereno smanjiti udaljenost okulara od objektiva. 

Okularni krug. Ako Keplerov d. danju upravimo prema 
nebu, možemo iza okulara na bijel papir uhvatiti sliku 
U'V', koju okular načini od objektiva UV (si. 3). U'V' je 
svijetao krug, jer rub objektiva ima oblik kružnice. Taj 
se krug zove okularni krug. Sva svjetlost, koja prođe kroz 
objektiv i okular bez odbijanja i stramputica, mora proći 
kroz okularni krug. Svagdje drugdje iza okulara zrake 
svjetlosti ispunjaju širi prostor nego li na mjestu okular- 
nog kruga; tu se skup svih svežnjeva svjetlosti najviše 
suzuje. 

Ako je promjer okularnog kruga manji od promjera očne 
zjenice i ako oko zgodno namjestimo, moći će sva svjetlost, 
koja je prošla kroz d., ući u oko. Naprotiv, ako je U'V' 
veće od promjera zjenice, ne možemo toga postići. Na zje- 

niču može onda pasti 
samo dio slike obje¬ 
ktiva, iz česa onda 

slijedi, da u tom slu¬ 
čaju pri motrenju 

udaljenoga predmeta 
upotrebljavamo samo 
jedan dio objektiva, 

dok od preostalog di¬ 
jela njegova nikakva 
svjetlost ne ulazi u 
oko, tako da moguć¬ 
nosti objektiva ostaju 
neizrabljene. Nameće 
se, dakle, zahtjev, da tako gledamo d-om, da zjenicu smje¬ 
stimo u ravninu okularnog kruga, i drugo, da odaberemo 
toliku jakost okulara, da okularni krug bude jednak zje¬ 
nici. Za slučaj, da je F mnogo veće od f, može se poka¬ 
zati, da se promjer objektiva odnosi prema promjeru oku¬ 

larnog kruga približno kao žarišne daljine, te je UV: U'V' 
=F : f = povećanje. Uzme li se, da je promjer zjenice 
0*6 cm, i ako se zahtijeva, da bude U'V' — 0*6, treba 
onda uzeti povećanje UV : 0*6. Uz manje povećanje ne bi 
bila izrabljena cijela širina objektiva. Uostalom, promjer 
se zjenice mijenja, te se ona pri motrenju svjetlijih pred¬ 
meta suzuje; ako taj promjer pri motrenju punoga mjeseca 
iznosi samo 02 cm, treba u tom slučaju prijeći na veće 
povećanje UV : 0-2. 

Budući da se površine dvaju krugova odnose kao kva¬ 
drati njihovih promjera, izlazi uz takvo povećanje, da je 
omjer množine svjetlosti, koja ulazi u d., prema množini, 
koja bi ulazila u prosto oko, jednak kvadratu povećanja. 
Premda se od svjetlosti, koja pada na d., jedan dio gubi 
refleksijama i apsorpcijom u staklu, ipak nam spomenuti 
omjer pruža uporište za prosuđivanje, koliko puta više 
svjetlosti ulazi u oko, kada gleda kroz dalekozor, nego kad 
gleda bez njega. 

Neka ab (si. 4) znači sliku udaljenog predmeta, koju je 
načinio objektiv. Nameće se pitanje, koliko od te slike 
vidimo kroz okular. U si. 4 prikazan je svežanj zraka, 
koji je, prošavši kroz objektiv UV, stvorio točku n slike, 
a dotiče se okulara izvana. Točka n jest na granici vidlji¬ 
vosti. Točke, koje su bliže osi d-a nego li točka n, dakle 
komad ari slike, vide se kroz okular, dok se točke udalje¬ 
nije, naime komad nb slike, ne vide. U drugu ruku, svežanj 
zraka, koji je stvorio točku m slike, dotiče rub okulara 
iznutra, te je m krajnja točka među onima, od kojih sve 
zrake, koje su točku-sliku stvorile, pogađaju okular. Sve 
točke, koje bliže osi nego li točka m, vidimo kroz okular 
u punoj svjetlosti objektiva, dok dalje od m , prema n, 
svjetloća opada. Da ne smeta to padanje svjetloće, ono 
se naprosto tako ukloni, da se u ravninu slike ab stavi 



zaslon ZZ, i to crn okrugao prsten, kojemu je unutarnji 
polumjer am. Time se, doduše, vidno polje smanji, ali 
samo za jedan rub manje vrijednosti, jer je nejednake 
svjetloće. 

Veličina vidnoga polja d-a određena je kutom v, što ga 
čini os d-a sa zrakama, koje dolaze u oko od ruba vidnoga 
polja. Predmet, kojemu slika u d-u seže od sredine do 
ruba vidnoga polja, bez dalekozora se vidi pod kutom, 
koji mjeri »pravo« vidno polje. Taj se kut približno izra¬ 
čunava tako, da v podijelimo s povećanjem. 

Objektiv i okular D., kako je do sada opisan i kako 
se isprva gradio, ima veliku manu. Zrake, koje iz svijetle 
točke padnu na leću, lećom se lome, a iza toga trebalo bi 


da se sastanu u jednoj točki, slici svijetle točke. No 
objektiv, koji je jedna jedina leća, ne može tomu zahtjevu 
dobro udovoljiti. Jedno zato, što se zrake raznobojne 
svjetlosti, na pr. žute i modre, ne lome jednako, te se 
sastaju na različnim mjestima; a drugo zato, što se ni 
zrake svjetlosti iste boje, koje su izašle iz jedne točke i 
prošle na različnim mjestima kroz objektiv, ne će sastati 
baš u jednoj točki. Slično vrijedi o okularu, ako je on 
samo jedna leća. Poradi te kromatične i sferne aberacije 
(-► aberacija 2, -* akromatičnost) slike, dobivene najstarijim 
d-ima, bile su loše, i nikako se nisu dala tim spravama 
postići znatnija povećanja. 

Trebalo je u prvom redu riješiti zadaću, da se aberacija 
ukloni za žarište objektiva, tako da se zrake zvijezde, na 
koju je uperena os d-a, sve sastanu u tom žarištu. Sferna 
aberacija sama dala bi se ukloniti, kako je Descartes po¬ 
kazao, kada bismo za objektiv uzeli leću, kojoj nisu obje 
površine kuglaste. Međutim je Huygens našao, da se ta 
aberacija lakše uklanja, ako se za objektiv uzme sustav od 
dvije leće kuglastih površina, jedne jače, zbirne, i druge 
slabije, rastresne; te su leće sasvim blizu jedna drugoj, te 
skupa djeluju kao jedna zbirna leća, a ako se zgodno oda¬ 
beru četiri polumjera krivosti površina jedne i druge leće 
sastavnice, može se sferna aberacija ukloniti. To ide, kako 
račun pokazuje, čak na bezbrojno mnogo načina. Da ne¬ 
stane i kromatična aberacija, uzme se jedna leća, zbirna, od 
krunskoga stakla, druga, rastresna, od flintova stakla, pa 
se i tu može zgodnim izborom polumjera krivosti postići 
željeni cilj (-► akromatičnost). Uvjeti, koji se jednim i 
drugim zahtjevom stavljaju izboru polumjera krivosti, ne 
protuslove jedni drugima nego se dopunjuju i još uvijek 
ostavljaju bezbroj mogućnosti za građenje akromatičnog 
objektiva. Redovno je krunsko staklo na prednjoj, izvanjoj 
strani objektiva, tako da svjetlost, udarajući u d., zgađa 
najprije krunsku leću objektiva (SI. 5a). 

Što se tiče uklanjanja 
aberacije kod okulara 
(v.), neka je spomenut 
samo okular, koji je izu¬ 
mio Ramsden, koji se 
'■j u zvjezdarnicama naj- 

-(j-oke češće upotrebljava, a sa¬ 
stoji se od dvije jednako 
jake plankonveksne leće, 
r načinjene od iste vrsti 

stakla; leće su jedna pre¬ 
ma drugoj okrenute svo¬ 
jim pupčastim stranama, 
dok su im ravne strane 
okrenute prema objekti¬ 
vu, dotično oku (si. 5b). Obje leće razmaknute su 
jedna od druge za nešto manje nego što je njihova 
žarišna daljina, tako da se rezultujuće žarište a okulara 
nalazi nešto malo izvan okulara. Uz primjenu toga okulara 
polumjer vidnog polja može iznositi do 30°. 

Utjecaj ogiba. Dovle se djelovanje dalekozora razma¬ 
tralo s gledišta t. zv. geometrijske optike, nauke, koja se 
osniva na pojmu zrake svjetlosti i na zakonima odbijanja 
i loma. Međutim nauka o valovima svjetlosti u skladu 
s iskustvom pokazuje, da takvo razmatranje u skrajnjim 
zaključcima nije više valjano. Zrake, koje dolaze od uda¬ 
ljene svijetle točke, na pr. zvijezde stajaćice, i prođu kroz 
objektiv, mogu se po računima geometrijske optike makar 
savršeno točno sastati u jednoj točki, pa ipak se u zbilji 
u toj točki ne sabere sva svjetlost, već poradi ogiba (-* di- 

frakcija) nastaje oko te točke 
zamršenija podjela svjetlosti, 
koja se može vidjeti dovolj¬ 
no jakim okularom. Umjesto 
točke vidi se svijetao krug, 
kojemu svjetlost pada prema 
rubu, i oko kruga koncentrični 
kolobari, bojadisani, ako je 
svjetlost sastavljena, kako to 
obično biva (si. 6.) 

S obzirom na to, da svjetlost kolobara daleko zaostaje 
za svjetloćom kruga, glavni je učinak ogiba taj ogibni 
krug. On eto nadomješta točku, koju bismo htjeli dobiti 
kao sliku točkastog izvora svjetlosti. (Kada objektiv ne 



SI. 3. Sva svjetlost ide kroz okularni 
krug U' V' 



Objektiv 
SI. 5a 

SI. 6. OGIBNI KRUG 
(Negativ) (Pohl, Optik ) 

DALEKOZOR II. 



SI. 1. gore lijevo: DVOSTRUKI REFRAKTOR ASTROFIZIKALNOG OPSERVATORIJA U POTSDAMU. Objektivi imadu promjere 80 cm 
(za motrenje) i 50 cm (za fotografiranje). (Henseling, Der neu entdeckte Himmel). SI. 2. gore desno: TORANJ-DALEKOZOR OPSERVA¬ 
TORIJA CARNEGIEJEVA ZAVODA NA MT. WILSONU. Na vrhu tornja nalazi se objektiv i iznad njega celostat; žarišna daljina 
objektiva 4575 c, (Handbuch der Astrophysik). SI. 3. dolje lijevo: CELOSTAT TORANJ-DALEKOZORA ASTROFIZIKALNOG ZA¬ 
VODA U POTSDAMU. Dva zrcala od kojih se jedno urom pomiče, navraćaju svjetlost zvijezde prema dolje, u objektiv vertikalnog 
dalekozora. (Handbuch der Astrophysik). SI. 4a. u sredini desno: MALEN KEPLEROV DALEKOZOR: Pokazuje predmete obrnuto. 

SI. 4b. dolje desno: MALEN KEPLEROV DALEKOZOR (kao u 4a) S TERESTRIĆKIM OKULAROM. Pokazuje predmete uspravno. 

da ZAMIŠLJENA SUIZA OBJEKTIV ŽARIŠNA 

STAJAĆICE r 
/ 3/3 OGIBNI KRUG 
/3fl>iooxaa g 


KUT < ovi" 


v 


SI. 7. UTJECAJ OGIBA (Sitne veličine u crtnji su krupne i nerazmjerne). 

bi bio omeđen krugom, već otvorom drugoga oblika, na pr. 
trokutom, izašao bi i pojav ogiba drukčiji). 

Ako upravimo d. prema dvojnoj zvijezdi, t. j. k dvjema 
stajačicama, koje su na nebeskom svodu blizu jedna drugoj, 
te ih prosto oko vidi kao jednu zvijezdu, ne ćemo moći 
d-om jednu zvijezdu od druge razaznati ni odličnim 
objektivom ni uz najveće povećanje, ako su ogibni krugovi 
zvijezda preveliki, te se djelomice poklapaju. Uopće je za 
upoznavanje tančina u d-u važno, da ogibni krug bude 
što manji. Općenito se može reći, da je ogibni krug to 
manji, što je veći promjer D objektiva. Tako ako je 
D = 28 cm, ogibni je krug @.(J (si. 7) u žarišnoj ravnini 
objektiva tolik, da bismo ga obuhvatili iz sredine objektiva 
kutom T'. No po onome, što se znade o veličini i udalje¬ 
nosti stajačica, izlazi, da su prividni promjeri i najvećih i 
najbližih stajačica manji od 001". Prividnoj veličini 0*01" 
odgovarala bi prema geometrijskoj optici kod spomenutog 
objektiva slika aa, kojoj je promjer samo 001 promjera 
ogibnoga kruga. Ta se pomišljena slika tako reći sva utapa 
u ogibnom krugu, tako da se oblik stajaćice današnjim 
d-ima ne može razabrati. Ni desetak puta širi objektiv ne 
bi za to imao dosta malen ogibni krug. 

Dva objektiva jednakih promjera D, ali različitih žarišnih 
daljina F, načinit će ogibni krug to veći, što je veće F, 
te je polumjer ogibnog kruga F : D X 0 00067 mm. On je 
obrnuto razmjeran s veličinom D : F, koju zovemo omjer 
otvora objektiva. Da uzmognemo u d-u razaznati što više 
tančina motrenoga predmeta, treba dakle da bude omjer 
otvora primjereno velik. 

Primjeri. Različiti su uzroci, koji ograničuju veličinu 
D:F. Prvo, veliki refraktori imadu veliku žarišnu daljinu 
F, da već slika, koju objektiv načini, bude velika; leće 
takvog objektiva imadu vrlo slabo zakrivljene površine; 
za njih se aberacije dadu lakše ukloniti nego li kod jače 
zakrivljenih površina. Što se pak tiče samoga D, on se 
ne može odabrati veći od nekoliko decimetara, jer je teško 
načiniti tako veliko staklo dovoljno jednolično (homogeno). 
Osim toga leća velikoga promjera mora biti radi čvrstoće 
svoje primjereno debela, a u staklu se svjetlost apsorbira. 
Pogotovu se jako apsorbiraju zrake ljubičaste i ultraljubi- 
časte svjetlosti, koje dolaze u obzir, kada okular d-a nado¬ 
mjestimo fotografskom komorom. Uzme li se dakle pre¬ 
velik objektiv, gubitak je svjetlosti radi apsorpcije na putu 
kroz debelu ploču veći nego što se naknađuje obiljem 
svjetlosti, koja pada na široku površinu objektiva. Kraj 
danas poznatih vrsta stakla može se uzeti, da je kod 
dalekozora, koji ima služiti fotografiranju, granica za veli¬ 
činu objektiva, ako je taj složen od dvije leće, D = 5 do 
6 dm; kod još širih objektiva apsorpcija postaje prevelika. 
Za objektive d-a, koji služe vizualnom istraživanju, gra¬ 
nica je nešto viša. 

U tablici popisani su neki najznatniji objektivi refraktora, 
i to njihov otvor D , žarišna daljina F, omjer otvora, go¬ 
dina namještanja i zvjezdarnica. 


D (cm) F (m) 

D:E 

god. 

tvorničar 

zvjezdarnica 

24 4-3 

1:18 

1824 

Fraunhofer 

Dorpat 

69 10-5 

1:15 

1878 

Grubb 

Beč 

91 17*6 

1:19 

1888 

Clark 

Mt. Hamilton 

102 19-3 

1:19 

1897 

Clark 

(Lick zvjezd.) 
Williamsbay, \Visc. 

80iot.l2-0 

50 12-5 

1:15 

1:25 

1905 

Steinheil, Repsold 

(Yerkes-zvjezd.) 

Potsdam 

Malen Keplerov d. 

pokazuje si. 4a na 

tab. II.; promjer 


objektiva iznosi mu 5'3 cm. Najveći današnji refraktor, dar 
Yerkesov, s objektivom od 102 cm (40 palaca), prikazan je u 
si. 2. na tab. I., dok je u si. 1. na tab. II. Potsđamski in- 

strumenat, u kojemu su sjedinjena dva refraktora, jedan 
za gledanje, drugi za fotografiranje, te su im objektivi 
sračunati s obzirom na zrake važne za oko, dotično za 
fotografsku ploču. 

Važnost d-a za mjerenja. Keplerov d. za astronomiju 
nije samo po tom važan, što pokazuje nebeske pojave, 
kojih bez njega ne primjećujemo, nego i zato, što omo¬ 
gućuje veliku točnost astronomskih mjerenja. Da nam d. 
posluži pri mjerenju lukova na nebeskom svodu, treba mu 
dodati uređaj, kojim se može izmjeriti smještaj zvijezde 
u vidnom polju; u prvom redu uređaj, kojim se može 
zvijezda dovesti baš u sredinu vidnoga polja. U tom je 
slučaju os d-a upravljena prema zvijezdi, te kažemo, da 
zvijezdu viziramo. Središte se vidnog polja za tu svrhu 
na taj način obilježuje, da se u ža¬ 
rišnu ravninu objektiva stavi križ 
od niti (na pr. niti iz čahure 
običnoga pauka), i to tako, da je 
presjek niti baš u žarištu, dakle u 
osi d-a. Kada zvijezdu kroz okular 
vidimo oštro, vidimo oštro i nitni 
križ, jer je nitni križ na istom mje¬ 
stu, gdje je i slika zvijezde, koju je 
načinio objektiv. Zvijezdu vizira- 
ramo, kada je vidimo baš u presje¬ 
ku niti (si. 8.). 

Malen Keplerov d. nalazi se kao 
sastavni dio u mnogim fizikalnim i drugim spravama i ure¬ 
đajima, poimence mjeračima, tako kod goniometra, kateto- 
metra, spektroskopa, kod Poggendorffove metode za mje¬ 
renje zakreta zrcala u mjeračima spravama i t. d. 



Galilejev dalekozor. Stariji od Keplerova je Galilejev 
d., koji se zove također holandijski. Bitno se razlikuje od 
Keplerova time, što mu je okular rastresna leća. Taj se 
okular stavlja bliže objektivu nego što je samo žarište 
objektiva, tako da svjetlost, došavši iz objektiva, prije 
udara na okular, nego što bi načinila sliku predmeta. I 
ovdje kao kod Keplerova d-a za dobrovidno se oko, koje 
motri udaljen predmet, okular tako smješta, da se žarište 
okulara i žarište objektiva podudaraju. No dok se kod 
Keplerova d-a u tom slučaju stavlja u žarište objektiva 
prednje žarište okulara, kod Galilejeva dolazi na to mje¬ 
sto stražnje žarište okulara. Da se razumije djelovanje 
toga okulara, treba imati na umu, da zrake, koje su ispred 
okulara upravljene prema jednoj točki stražnje žarišne 
ravnine okulara, prošavši kroz okular, postaju usporedne. 
Prema tomu zrake, koje su od udaljene svijetle točke B 
pale na objektiv i iz objektiva se navratile (konvergirale) 
prema jednoj točki žarišne ravnine objektiva, okularom se 
rasiplju, te postanu usporedne, kao da dolaze od beskrajno 
udaljene točke B\ slike, koju je d. stvorio od točke B. U 
si. 9 crtane su dvije zrake, koje dolaze od B; jedna, koja 
ide sredinom objektiva, te se lomi u okularu, i jedna, koja 
ide sredinom okulara, pošto se lomila u objektivu. Iz tog 
crteža izlazi, da oko vidi u tom d-u predmet uspravno. 
Povećanje Galilejeva d-a jest kao i kod Keplerova jednako 
omjeru žarišne daljine F objektiva i žarišne daljine f oku¬ 
lara, t. j. F : f. 

Nedostatci toga d-a prema Keplerovu jesu manja veli¬ 
čina vidnoga polja, nejednaka svjetloća toga polja, a i to, 



SI. 8. Zvijezda 
usred vidnog polja 

da se u njemu ne daju smjestiti onakvi uređaji za mje¬ 
renja kao u Keplerovu. Prednost mu je, da predmet poka¬ 
zuje uspravno, da se odljkuje znatnom svjetloćom i, naj- 
poslije, da mu je dužina dana veličinom F—/, te je on 
kraći nego li Keplerov d. jednakog objektiva i jednakog 
povećanja. Potonje svojstvo dolazi osobito u obzir kod 
neznatnih povećanja, na pr. dvostrukog, jer onda razlika 
između F i f nije velika, pa je zato znatna razlika između 
F — f i F + f. Prema tome Galilejev se d. gradi samo za 
malena povećanja; u milijunima primjeraka nalazi se on 
u porabi kao kazališni durbin, mornarski d. i t. d. i to kao 
dvostruk d. (za dva oka određeni, binokularni). 

Povijesni podatci. Kako je i kada nastao prvi d., ostat 
će možda zauvijek neriješeno pitanje. D-i Galilejeve vrsti 
javljaju se u Holandiji oko g. 1608, te se izum njihov 
često pripisuje Lipperheyu, a i Janssenu, tvorničarima 
naočara u Middelburgu. Sam Galilei, tada profesor u Pa¬ 
dovi, doznao je za jednog svog boravka u Mlecima g. 
1609, da se u Parizu mogu dobiti sprave holandijskog 
porijetla, koje pokazuju udaljene predmete kao da su 
blizu. Vrativši se u Padovu već se prve noći dosjeti, kako 
treba takvu spravu graditi, te je odmah sutradan i načinio 
svoj prvi d.; nekoliko dana kasnije načini drugi, bolji, i 
odnese ga duždu u Mletke. Za nagradu bude mu pado¬ 
vanska profesura proglašena doživotnom, a plaća mu po- 
dvostručena. Galilei je prvi d-om sustavno pretražio nebo 
i pri tome otkrio niz znamenitih astronomskih činjenica; 
a dotjerao je taj »holandijski« d. toliko, da je vrlo ra¬ 
zumljivo, da se on danas obično zove Galilejevim imenom. 

Iz različitih podataka, koji potječu iz 16. st., može se 
zaključiti, da je krajem toga stoljeća izum d-a bio dozreo 
i da je tada taj izum i uspio. Da je on kroz razmjerno 
dugo vrijeme ostao tajnom, može se pripisati tome, što u 
ono doba pravo izumiočevo nije bilo zaštićeno, te je izu- 
milac bio upućen, da drži tajnu, dok ne iskoristi izuma, 
a kako su prvi d-i bili namijenjeni samo vojničkoj upo¬ 
trebi, sigurno se i s te strane tražila tajnost. G. 1906 
saopćio je de Waard jednu holandijsku bilješku, koju je 
g. 1634 napisao prijatelj Descartesov Isaac Beeckman, koji 
se poput mnogih drugih ljudi onoga doba amaterski bavio 
brušenjem optičkoga stakla. U toj bilješci kaže Beeckman, 
da mu je Johannes Janssen, sin tobožnjeg izumioca Zacha- 
riasa Janssena, izjavio, »da je njegov otac prvi načinio d. 
u ovoj zemlji g. 1604 prema jednom d-u nekog Talijana, 
na kojemu je pisalo: anno 1(5)90«. Spram toga svjedo¬ 
čanstva ne zaslužuje vjere mnogo novija tvrdnja istoga 
Johannesa Janssena iz g. 1655, da je njegov otac izumio d. 
g. 1590; Zachariasu bile su tada možda tek dvije godine! 
Da prvi d. nije nastao u Holandiji, izlazi i iz jednog izvje¬ 
štaja, što ga je francuskom kralju Henriku IV. upravio 
njegov poslanik u Holandiji Jeannin, koji se mnogo zani¬ 
mao za ratne izume. U tom se izvještaju spominje d. kao 
»nanovo izumljen u ovoj zemlji«. 

Danjon i Coude drže, da je Talijan, koji je izumio d., 
bio Giambattista della Porta, pisac glasovitog nekoć djela 
»Magia naturalis« (1589). O njemu se već iz g. 1580 saču¬ 
vala vijest, da je u Muranu (kod Mletaka) bio zabavljen 
»pravljenjem sprava za gledanje u daljinu« i da »nije htio 
pokazati svoje tajne baš nikomu«. On sam već g. 1586 piše 
kardinalu d’Este, da umije »praviti naočale, koje dopuštaju 
prepoznati čovjeka udaljenog nekoliko milja«. Uostalom, 
Porta je već g. 1558 stavio leću u prošireni otvor »tamne 
izbe« (->- camera obscura) i isporedio oko s tim preina¬ 
čenim aparatom, te mu je djelovanje leća bilo — s obzi¬ 
rom na tadašnje znanje — bez sumnje dobro poznato. 

Ako Keplerov d. isporedimo s Galilejevim u pogledu 
tumačenja njihova djelovanja, opažamo, da nam je Keple¬ 
rov u prvi mah lakše shvatljiv: treba naprosto Portinu 
komoru sastaviti s lećom, koja povećava bližnje sitne 
predmete, a to je zbirna leća. Kako je ipak Galilejev d. 
prvi izumljen, očito je, da je taj izum plod pokusa. To, 
što je Galilejev d. kraći, doista čini vjerojatnim, da je ta 
sprava bila prije izumljena nego li dulji, Keplerov d. Povrh 
toga činjenica, da Keplerov d. pokazuje predmete obrnuto, 
u prvi mah prikazuje taj d. bezvrijednim, te je jamačno 
i zbog toga sastavljanje toga d-a zakasnilo. 

Kepler nije načinio d-a, koji je opisao (g. 1611, u djelu 
Dioptrice XXCVI). Sastavio ga je tekar isusovac Scheiner 
g. 1613. Kepler je uputio još i na to, da se umetanjem 
leće može njegov d. tako preinačiti, da pokazuje uspravno. 


Takav terestrički d., t. j. za motrenje zemaljskih predmeta 
(lat. terra »zemlja«) sagradio je g. 1645 Schyrl, opat samo¬ 
stana Rheidt (Schyrlaeus de Rheidta). Takav je d. onda 
dulji nego li Keplerov jednakog objektiva i povećanja, a 
pogotovu dulji od Galilejeva. SI. 4b na tab. II. prikazuje 
isti d. kao i si. 4a na tab. II., ali s terestričkim okularom. 

Već je Galilei s povećavanjem išao do krajnjih granica, 
unutar kojih su se njegovim d-ima predmeti vidjeli još 
iole dobro. Kada se našlo, da je sferna aberacija to manja, 
što su površine leća manje zakrivljene, počeli su graditi 
d-e sa sve slabijim objektivima, t. j. sve većim žarišnim 
daljinama F. Dalekozori postajali su sve dulji, te su du¬ 
gački refraktori značajni za konac 17. i početak 18. sto¬ 
ljeća. Tako je Bradley g. 1722 mjerio promjer planeta 
Venere dalekozorom, kojemu je objektiv imao žarišnu 
daljinu od 212 stopa. Ti dugački d-i nisu imali cijevi, da 
ne budu preteški, a kod najduljih uopće nije bilo meha¬ 
ničke sveze između objektiva, koji se u visini zasebno 
namještao prema zvijezdi, i okulara, s kojim se motrilac 
morao pomicati, da mu zvijezda ostane u vidnom polju. 
Rad s takvim uzdušnim d-ima bio je vrlo tegotan i iziski¬ 
vao je mnogo spretnosti. Njihovo je doba prestalo uvo¬ 
đenjem d-a reflektora i usavršavanjem objektiva. 

Dalekozori s prizmama. G. 1850 pokazao je Porro, 
kako se može bez pomoći treće leće udesiti, da Keplerov 
d. pokazuje uspravno: između objektiva i okulara stave se 
u put zrakama svjetlosti dvije prizme, u kojima se svjetlost 
tako odbija, da se slika u žarišnoj ravnini objektiva okrene, 
te postane uspravna. 


Zamislimo umjesto je¬ 
dne Porrove prizme dva 
zrcala A (si. 10), koja 
se sastaju u jednoj stra¬ 
nici i priklonjena su je¬ 
dno spram drugoga za 
90°. Ako je zajednička 
stranica vodoravna i ako 
gledamo u kut njihov, 
vidimo svoj lik obrnut u 
smjeru gore-dolje. Pojav 
taj nastaje time, što se 
svjetlost odbije na je¬ 
dnom zrcalu, onda udari 
na drugo, na njemu od¬ 
bije i pođe smjerom na¬ 
trag. Zamislimo dalje, 
da taj par zrcala stoji na 
putu zrakama, što dolaze od objektiva, a iza obiju re¬ 
fleksija na tim zrcalima neka svjetlost pogodi drugi, je¬ 
dnaki par zrcala B, kojima zajednička stranica stoji verti¬ 
kalno. Kada se svjetlost i na zrcalima B odbila, pođe ona 
opet naprijed, prema okularu. Kako zrcala A okreću sliku 
smjerom gore-dolje, tako je zrcala B okreću smjerom vo¬ 
doravnim, te se slika najposlije iza ove četiri refleksije 
okrene u svima smjerovima. To je osnovna misao Porrova 
d-a. Međutim, odbijanjem na zrcalima izgubilo bi se mnogo 
svjetlosti; zato se mjesto svakoga para zrcala uzme po 
jedna trostrana optička prizma (si. 11). Svjetlost ulazi u 
prizmu kroz njezinu hipotenuznu (širu) površinu, onda se 
redom odbija na katetnim površinama kao na prije za¬ 
mišljenim zrcalima, te izađe kroz hipotenuznu površinu iz 
prizme. Radi se o t. zv. potpunoj ili totalnoj refleksiji, te 
su gubitci svjetlosti, koji nastaju umetanjem tih prizama, 
neznatni. 

SI. 11. prikazuje dvostruk (binokularan) Porrov d. Već 
se izvana razabire njegovo značajno svojstvo, da je os oku¬ 
lara spram osi objektiva usporedno pomaknuta. Još vidimo 
ove osobitosti toga d-a. Razmak okulara dade se mijenjati, 
što je učinjeno, jer je razmak očiju u različitih ljudi raz¬ 
ličit. Okular svakog pojedinačnog d-a u toj spravi dade se 
napose udesiti prema oku, s obzirom na to, što vid u oba 
oka čovječja nije vazda jednak. Razmak osi objektiva veći 
je od razmaka osi okulara, što se kazališnim staklom, sa¬ 
stavljenim iz Galilejevih dalekozora, ne da postići, a do¬ 
pušta nam, da vidimo prostorno ili plastično u veće da¬ 
ljine nego li bez stakla. Sposobnost prostornog gledanja 
zahvaljujemo tome, što gledamo sa dva oka, i ona je to 
veća, što su oči više razmaknute. Povećani razmak objek¬ 
tiva znači dakle isto kao da su oči više razmaknute. Naj¬ 
poslije, prizme u si. 11. nisu blizu jedna drugoj, nego jedna 

Razmak sredina okulara 



Razmak sredina objektiva. 

SI. 11. DALEKOZOR S PRIZMAMA 


bliže objektivu, druga bliže okularu; uslijed toga prelo¬ 
mljeni je put Zrake od objektiva do okulara razmjerno 
dugačak, premda okular nije daleko od objektiva, te sam 
d. nije dug. 

Značajno je, kako su tek postepeno uvedene sve pred¬ 
nosti, koje su se mogle crpsti iz Porrova izuma. Tako je 
tekar Boulanger g. 1859 uzeo patent na binokularni d. 
s Porrovim prizmama, premda je već Lipperhey gradio 
binokularne d-e; pri tome, međutim, nije pazio, da razmak 
objektiva bude veći. U tom je pogledu tekar Abbe tu 
spravu dotjerao. Abbe je također spravu skratio, naime 
time, što je prizme rastavio, dok ih je Porro smještao 
jednu tik druge. 

Ima i drugih načina, kako se slika u Keplerovu d-u 
uspravlja potpunim refleksijama u zgodno građenim pri¬ 
zmama, pa i takvih, gdje se os okulara i os objektiva 
podudaraju. 

Zrcalni dalekozor ili reflektor. Poput zbirne leće stvara 
slike i ugnuto ili konkavno zrcalo. Na tom se osniva 
građenje d-a, u kojima se leća objektiva Keplerova d-a na¬ 
domješta ugnutim zrcalom. Takav d. reflektor ima okular 
kao i Keplerov d. Ako taj d. upravimo na udaljen pred¬ 
met, zrake svjetlosti, udarajući o zrcalo, na njem se odbi¬ 
jaju i onda načine sliku predmeta u žarišnoj ravnini zr¬ 
cala; ta je ravnina okomita na osi zrcala i presijeca os u 
žarištu, a udaljena je od zrcala za dužinu F, koja se zove 
žarišna daljina zrcala; središte krivosti zrcala dvaput je 
dalje, t. j. udaljeno je za 2F. Kako kod leće pravac, koji 
spaja svijetlu točku i njezinu sliku, ide kroz sredinu leće, 



a) Newtonov, 



SI. 12. REFLEKTORI 
b) Herschelov, 



tako kod ugnutog zrcala taj pravac ide središtem krivosti 
zrcala. Otuda se lako vidi, da je i ovdje slika to veća, što 
je veće F, t. j., što je zrcalo manje ugnuto. 

Bitna je razlika prema djelovanju leće, da ovdje slika 
nastaje na istoj strani, na kojoj se i predmet nalazi, pa je 
u tom znatna teškoća za sastavljanje toga instrumenta, jer 
kada bismo htjeli motriti sliku, koju zrcalo načini, onako 
kao kod Keplerova d-a, zastrli bismo glavom svjetlost. 
Najjednostavnije se ta teškoća obilazi kod Herschelo- 
v a reflektora (si. 12b), naime tako, da se zrcalo ponešto 
nagne, te mu središte krivosti ne stoji u osi d-a. Svjetlost 
dakle pada ponešto koso na zrcalo, pa se i koso odbija, 
te je hvatamo okularom, koji se nalazi postrance, blizu 
gornjega, prema predmetu (zvijezdi) okrenutoga ruba 
d-ova. Radi kosog dolaženja zraka znatna je aberacija, 
poimence koma i astigmatizam (-> aberacija, 2). Drukčiji 
je uređaj Newtonova reflektora (si. 12a), gdje se iz¬ 
među ugnutog zrcala i njegova žarišta, a blizu žarišta, 
stavlja maleno ravno zrcalo, koje je priklonjeno prema osi 
zrcala za kojih 45°. Svjetlost, koja se odbila na ugnutom 
zrcalu, ravnim se zrcalom baca na stranu, načini sliku, i 
slika se motri okularom, koji je upravljen prema osi d-a. 
Ravno zrcalo i njegov držak ne zastiru mnogo svjetlosti. 
Treći, danas najobičniji način građenja reflektora, zamislio 
je Cassegrain. U njegovu d-u (si. 12c) konkavno zr¬ 
calo ima u sredini okruglu rupu. Njemu nasuprot stoji u 
primjerenoj daljini manje, pomoćno zrcalo, koje je pup- 
často ili konveksno. Iza refleksije na glavnom zrcalu svje¬ 
tlost zgađa pomoćno zrcalo i od njega se refleksijom na¬ 
vraća prema sredini glavnog zrcala, u kojega blizini zdru¬ 
ženim djelovanjem glavnog i pomoćnog zrcala nastaje 
slika. Tu sliku motrimo okularom smještenim iza glavnog 
zrcala. Kod Newtonova i Herschelova reflektora oko se 
nalazi blizu onom kraju d-a, koji je okrenut k predmetu, 
kod Cassegrainova ono je na protivnoj strani, a to je kod 
velikih instrumenata značajna razlika. Uostalom, danas se 
te sprave često tako grade, da se glavno zrcalo dade upo¬ 
trijebiti na više načina, u Newtonovu ili u Cassegrainovu 
sastavu ili u kojem drugom, u novije vrijeme predlože¬ 
nom. Kada se fotografira, onda gdjekada stavljaju foto¬ 
grafsku ploču naprosto u žarišnu ravninu ugnutoga zrcala. 

Jedna prednost zrcalnoga d-a pred refraktorom u prvi 
je mah očita. On je bez kromatičke aberacije: zrake 
svjetlosti različitih boja jednako se odbijaju, pa je za dje¬ 
lovanje zrcala svejedno, koja je boja svjetlosti. Poradi 
toga, dok se nije znalo, kako se kod leća može ukloniti 
kromatična aberacija ili se čak mislilo, da to nije moguće, 
sve su se nade u pogledu napretka d-a stavljale u re¬ 
flektore. 

Što se tiče oblika površine ugnutog zrcala reflektora, 
daleko je najjednostavnije, da se ta površina uzimlje ku¬ 
glasta ili sferna, pa su se tako prije vazda ta zrcala i bru¬ 
sila. Međutim, od starine poznato svojstvo krivulje para¬ 
bole upućivalo je na to, da bi bilo dobro, da se ugnuto 
zrcalo ne načini sferno nego u obliku dijela plohe rotacio¬ 
noga paraboloida, t. j. plohe, koja nastaje, kada se para¬ 
bola vrti oko svoje osi. T. zv. vrh paraboloida je onda 
sredina zrcala. Svjetlost, naime, koja dolazi na takvo zr¬ 
calo usporedno s osi njegovom, poslije refleksije sastaje se 
točno u žarištu, tako da za tu najznatniju točku slike nema 
sferne aberacije. Sferno se zrcalo ne odlikuje tim svoj¬ 
stvom. Isto tako upućuju svojstva hiperbole, da se po¬ 
moćno zrcalo Cassegrainova d-a načini u obliku komada 
plohe rotacionoga hiperboloida, plohe, koja nastaje vrtnjom 
hiperbole oko njezine glavne osi. Doista se danas zrcala 
najvećih reflektora prave prema tima zahtjevima. Nekoć 
su se zrcala za reflektore pravila iz kovine, danas se prave 
iz stakla. Ako je zrcalo iz stakla, treba mu prednju stranu 
prevući slojem kovine, te se ono na pr. posrebruje ili — 
u najnovije vrijeme — pokrije aluminijskim slojem, jer 
taj jače odbija ultraljubičaste zrake, važne pri fotografi¬ 
ranju, a i trajniji je, te ga ne treba tako često obnavljati. 

SI. 13. prikazuje paraboloidno zrcalo najvećega dana¬ 
šnjega zrcalnog d-a (si. 1. na tab. I.), postavljenoga g. 1917 
na Mt. Wilsonu u Kaliforniji. Promjer toga zrcala jest 257 
cm (»100 palaca«!), F — 12,9 m. Širina je toga zrcala dakle 
234 put veća nego li promjer leće najvećega refraktora, te 
je i omjer otvora veći i jednak 1 :5. Dugo je već u gradnji 
reflektor za zvjezdarnicu na Mt. Palomar, također u Kali¬ 
forniji. Njegovo glavno zrcalo ima promjer od 200 palaca, 

SI. 13. PARABOLOIDNO ZRCALO S PROMJEROM 100 PALACA 


a načinjeno je iz osobitog pyrex-stakla (s mnogo kvarca), 
koje kod promjene temperature manje mijenja oblik nego 
li do sada uobičajena stakla. Da ne bude to zrcalo prede- 
belo i preteško, ono je naneseno kao sloj na jednoj re¬ 
brastoj čeličnoj podlozi. 

Zrcalni d-i odlikuju se obiljem svjetlosti, ali im je vidno 
polje neznatno, budući da već iole većim udaljivanjem iz 
smjera osi d-ove aberacije postaju velike, slika loša. Kod 
vizualnog opažanja to ne treba mnogo smetati, jer se 
može zakretanjem d-a predmet dovesti u sredinu vidnog 
polja, gdje ga vidimo valjano. Smetnja je međutim kod 
fotografiranja. Među različnim suvremenim nastojanji¬ 
ma, da se reflektori usavrše, treba spomenuti izum B. 
Schmidta u Hamburgu, koji je g. 1931 pokazao, kako 
se mogu graditi reflektori sa širokim vidnim poljem, a bez 
znatnih pogrešaka aberacije. Radi se o kraćim d-ima, 
s velikim promjerom zrcala, a zrcalo nije paraboloidno 
nego sferno, što je jednostavnije i jevtinije. Na mjestu, 
gdje je središte krivosti zrcala, t. j. u daljini 2 F od zrcala, 
namješta se zaslon s okruglim otvorom, koji ima manji 
promjer nego li zrcalo. Time se suzuju svežnjevi svjetlo¬ 
sti, koji padaju na zrcalo, tako da pri stvaranju slike nekog 
prostranog nebeskog predmeta za svaku točku njegovu 
pretežu zrake, koje idu kroz središte krivosti. Slika je, 
doduše, onda zaobljena, jer je rasprostrta u kugli, koja je 
koncentrična sa zrcalom, a prolazi kroz žarište, ali je slo¬ 
bodna od kome i astigmatizma. Da se i ostatak aberacija 
ukloni, stavlja se u spomenuti otvor staklena »korekciona 
ploča«. Ta ploča ima jednu površinu, koja nije kuglasta, 
a dobiva se osobitim postupkom: za vrijeme brušenja plo¬ 
ča stoji s jedne strane pod tlakom zraka, dok drugom 
graniči na zrakoprazni prostor. Izobličenje ploče, koje se 
time dobiva, baš je takvo, da ploča popravlja ostatak po¬ 
grešaka konkavnog zrcala. Najveći Schmidtov dalekozor 
izrađuje se sada u Americi za zvjezdarnicu na Mt. Palo- 
mar; njegovo zrcalo ima promjer 180 cm, korekciona ploča 
120 cm, pa kako je žarišna daljina 3 m, izlazi za taj re¬ 
flektor velik omjer otvora 120 : 300 = 1 : 2'5. 

Zamisao d-a reflektora naskoro je nikla, pošto su nači¬ 
njeni prvi holandijski d-i. Tako su Marsili i Galilei raspra¬ 
vljajući o tom g. 1626 bili na čistu, da je takav d. moguć 
i da za nj treba osim ugnutog zrcala još i leća (okular). 
Sam Galilei nije iskušao tu stvar, jer nije mogao dobiti 
konkavnog zrcala. Zucchi opisuje g. 1652 takav d., što ga 
je načinio uzevši za okular rastresnu leću; iz njegova opisa 
izlazi, da je radio s kosim zrakama kao i Herschel. Re¬ 
flektore sa dva zrcala predlagao je već g. 1636 Mersenne, 
ali je tekar Gregory g. 1663 potanje raspravio taj predmet 
i postavio zahtjev, da glavno zrcalo bude paraboloidno, a 
pomoćno ugnuto i elipsoidno. 

Prvu dobru izvedbu reflektora zahvaljujemo Newtonu, 
koji je g. 1672 akademiji Royal Society predložio d. re¬ 
flektor, kojemu je zrcalo s promjerom 37 mm i žarišnom 
daljinom 16 cm sam izbrusio. Povećanje je bilo 38-struko, 
a d. je pokazivao tako dobro kao tadašnji refraktori sa 
žarišnom daljinom 4 stope. Malo kasnije iste godine iznio 


je Cassegrain (u Chartresu), čiji se identitet ne da više 
odrediti, prijedlog za d., koji se danas — prozvan nje¬ 
govim imenom — toliko cijeni. Zanimljivo je, da su i 
Newton i Huygens taj prijedlog kao loš najodlučnije odbili. 

Kroz pola vijeka nitko nije Newtona dostigao u pravlje¬ 
nju zrcala, pa je tekar Hadley u građenju zrcalnih d-a 
učinio napredak. Međutim »slavu reflektora« stvorio je 
svojim astronomskim istraživanjima W. Herschel, koji je 
također sam brusio potrebna zrcala, te mu je najveći d. — 
iz g. 1789 — imao promjer zrcala 4 stope, a F = 40 stopa. 
U očima širih krugova reflektor je postao d-om kat’ ekso- 
hen, čemu nalazimo značajan odraz u francuskom jeziku, 
gdje riječ telescope znači baš samo d. reflektor. U drugoj 
poli prošloga vijeka ta se vrst d-a opet manje cijenila. Nov 
njihov procvat donosi naše vrijeme, koje suvremenim ve¬ 
likim reflektorima, u prvom redu onom od 100 palaca, 
zahvaljuje nove prodore u dubljine Svemira. 

Vertikalni i horizontalni dalekozor. Ako astronom¬ 
skom d-u želimo dodati spektralni uređaj velike rastvorne 
snage, naročito pri istraživanju Sunca, obični, pomični d. 
ne bi mogao tog uređaja nositi, zbog njegove veličine i 
težine. Zato je sagrađeno nekoliko d-a, većinom refraktora, 
kojima je os čvrsta i vertikalna ili vodoravna. Vertikalni 
se d. zove također toranj-d. Svjetlost se u te d-e navraća 
s pomoću celostata (lat. caelum »nebo«, stare »stajati«), 
dvaju zrcala, koja se tako pomiču, da prate nebesko tijelo 
u njegovu gibanju. SI. 3. na tab. II. pokazuje celostat Pots- 
damskog toranj-d-a; celostat je neposredno iznad objekti¬ 
va. Toranj-d. na Mt. Wilsonu visok je 50 m (si. 2. na tab. 
II.), njegov objektiv, širok 30 cm, stvara sliku sunčanu, 
kojoj je promjer 43 cm. Ispod tornja pod zemljom je rov, 
dubok 25 m, u kojemu je spektralni uređaj. 

LIT.: A. Danjon-A. Couder, Lunettes et tćlescopes, Pariz 1935; von 
Hofe, Fernoptik, 3. izd., Leipzig 1941; von Krudy, Das moderne 
Spiegelteleskop in der Astronomie, Leipzig 1919. St. H. 

D’ALEMBERT Alembert. 

DALEMINCI Glomači. 

DALEN, Nils Gustav, * Stenstorp 30. XI. 1869, f Stock- 
holm 9. XII. 1937, švedski inženjer. G. 1897 svršio je poli¬ 
tehniku u Ziirichu, a iza toga je radio u Stockholmu u 
tvornici Dalen & Celsing (1900—05), zatim u tvornici Sven- 
ska Karbid & Acetilen. AGA u Stockholmu, gdje se je 
poglavito bavio rasvjetnom tehnikom s pomoću karbida za 
svjetionike. Svoj je sistem nazvao svijetlom AGA te izu¬ 
mio automatsku acetilensku rasvjetu kao i masu AGA, 
koja osigurava protiv eksplozije. G. 1909 postao je glavnim 
ravnateljem tvrtke svjetskoga glasa Svenska AGA Gasacu- 
mulator u Lidingo kraj Stockholma. G. 1912 odlikovan je 
Nobelovom nagradom iz fizike za iznašašće automatskog 
regulatora, koji se u kombinaciji s plinskim akumulatorom 
može upotrijebiti za rasvjetne morske plutače i svjetio¬ 
nike. G. 1913 postao je član Akademije nauka u Stock¬ 
holmu. Makar je 1912 stradao teško kod eksplozije za 
eksperimentiranja te poslije i oslijepio, ipak je i dalje još 
vodio svoju tvrtku kao glavni ravnatelj. F. B. 

DAL FERRO, Scipione, * Bologna 6. II. 1465, f Bo- 
logna između 30. X. i 15. XI. 1526. Bio je profesor u Bo- 
logni i uživao glas vrsnog matematičara. Oko 1515 polučio 
je znatan uspjeh našavši formulu za rješavanje kubne je¬ 
dnadžbe oblika x 3 +px=q, gdje su p i q pozitivni. Tim je 
otvorio sjajnu eru talijanske matematike 16. stolj.: rje¬ 
šavanje algebarskih jednačaba 3. i 4. st. Ne zna se, kako 
je on došao do te svoje formule (koja se po svoj prilici 
podudara s današnjom Cardanovom), a saopćio ju je jedino 
svojem zetu i nasljedniku A. della Nave i nekome Floridu; 
nezavisno ju je našao N. Tartaglia (1500—1557), koji ju je 
saopćio Cardanu, a ovaj ju je objelodanio u Ars Magna 
1545. Đ. K. 

DALIBOR, f Prag (Hradčani) 13. III. 1498, češki vitez 
iz Kozojeda. G. 1496 potaknuo je na bunu podložnike 
Adama Ploškovskoga i prisvojio njegov posjed. Osuđen je 
na smrt. Zatvor na Hradčanima dobio je po njemu ime 
Daliborka. Nastale priče o njemu književno i glazbeno 
mnogo su obrađivane (Smetanina opera 1868). 

DALIJA ili georgina (Dahlia variabilis Desf.) vrlo česta 
ukrasna biljka iz porodice glavočika, koja se uzgaja 
zbog lijepih, veoma raznolikih cvjetova u živim bojama 
i šarama. Golemo mnoštvo (preko 10.000) vrtlarskih odlika 
dalija nastalo je križanjem i oplemenjivanjem nekoliko 
divljih meksičkih vrsta (Dahlia imperialis Roezl, D. Merckii 

DALIJE 

(Iz knjige »Pareys Blumengartnerei«, Berlin 1932) 


Lehm., D. coccinea Cav. i dr.). Korijenje im je mesnato i 
gomoljasto odebljalo. Šuplja zeljasta stabljika pri dnu 
odrveni, grana se te naraste 1—2 m visoka. Napramno 
lišće je nepravilno rasperjano. Glavičasti cvatovi stoje na 
dužim ili kraćim stapkama u pazuhu listova. Prema obliku 
cvata razlikuju se skupine dalija: 1) jednostavne dalije 
imaju oko žute sredine s cjevastim cvjetovima samo jedan 
vijenac jezičastih cvjetova sa širokim živobojnim laticama; 
2) dalije s ogrlicom imaju osim vijenca na obodu još jedan 
kraći unutarnji vijenac cvjetova; 3) kaktus-dalije imaju 
pune cvatove sa šiljastim, često cjevasto smotanim lati¬ 
cama; 4) velike i malene pompon-dalije s kuglastim cva¬ 
tovima, sastavljenim od cjevasto smotanih latica; 5) orija- 
ške ukrasne dalije s vrlo velikim cvjetovima širokih latica 
u prekrasnim bojama i još neke druge manje važne sku¬ 
pine. Osim toga razlikuju se odlike visinom biljaka. 

Dalije zahtijevaju otvoreni prisojni položaj u vrtu, du¬ 
boko obrađeno, dosta rahlo ilovasto tlo, obilno gnojeno i 
ljeti obilno zalijevano. Gomolji se sade u proljeće, kad 
više nema jačih mrazova, a vade se u kasnu jesen i spre¬ 
me na suhom hladnom mjestu, sigurnom od smrzavice. 
Množe se u proljeće prije sađenja dijeljenjem grumenova 
gomolja, dok ih vrtlari umnožavaju na veliko u rano pro¬ 
ljeće reznicama od pospješenih biljaka u klijalištu ili u 
stakleniku. Z. A. 

DALILA, djevojka iz plemena Filistejaca. Samson, ži¬ 
dovski junak iz dobe sudaca, iz plemena Danova, posveti 
se Bogu od djetinjstva kao nazirej, i zato ga je Bog ob¬ 
dario nadnaravnom snagom, koju je on upotrebljavao za 
obranu svoje domovine protiv Filistejaca. Za ljubav prema 
Dalili otkrije tajnu svoje snage: ako ga, protiv njegova 
nazirejskog zakona, ošišaju, da će ga tada ostaviti snaga. 
Dok je on spavao, D. mu odreže kosu, a Filistejci ga 
uhvate, svežu, oslijepe i bace u tamnicu. Jednom ga Fili¬ 
stejci onako slijepa za porugu dovedu u hram Dagonov 
na neku svoju svečanost. Tu mu oživi stara snaga: on 
drmnu stupovima hrama i pod njegovim ruševinama za¬ 
kopa i sebe i veliki broj Filistejaca. A. J. 


DALIMILOVA KRONIKA (nazivana i Češkom ili Bo- 
leslavskom), prva kronika pisana češkim jezikom, iz prvih 
desetljeća 14. st. Ispjevana je u osmercima sa srokom, lije¬ 
pim jezikom, ali na priprost način. Prema mišljenju po¬ 
vjesničara 17. st. sastavio ju je boleslavski kanonik Dalimil 
iz Meziriči, pa je po njemu dobila ime, ali je J. V. Šimak 
1932 (Češki časopis hist. XXXVIII.) analizom sadržaja s 
velikom vjero ja moštu utvrdio, da ju je napisao Hynek 
Žak iz Dube (f 1333), velikaš, praški kanonik i biskup. 
Kronika započinje gradnjom babilonske kule, postankom 
slavenskog jezika i dolaskom Čeha u današnju postojbinu. 
Za najstariju češku povijest služi se pisac Kozminom kro¬ 
nikom (Chronica Bohemorum) iz početka 12. st. Češka 
povijest od 1230 dalje napisana je prema sjećanjima sta¬ 
rijih ljudi i samoga pisca. Kronika se završava događajima 
g. 1318. Za nauku su najvredniji dijelovi, u kojima se opi¬ 
suju događaji 13. st. i početka 14. st. — Duh kronike je 
rodoljuban: piscu je najveća narodna vrednota samostalna 
češka država; plemstvu prigovara, što borbom protiv kralja 
slabi državu, a kralju opet, što je previše naklonjen tuđin- 
cima; protivi se uvođenju tuđih običaja, nošnje, turnira, 
udvornosti, a uzdiže domaću dinastiju i stare češke obi¬ 
čaje. Pa i kroniku piše zato, da Česima omili domaća po¬ 
vijest. Po plamenom rodoljublju pisac kronike je jedan od 
najznačajnijih predstavnika češkog duha u srednjem vijeku. 

D. k. sačuvala se u 14 rukopisa, koji pripadaju trima recenzijama. 
Najvažniji rukopis je cambridgeski iz 14. st. Tiskom ju je izdao prvi 
Put P. Ješin 1620, zatim F. F. Prochazka 1786 i V. Hanka 1848 i 1851. 
Kritičko izdanje priredio je J. Jireček 1877. Cambridgeski rukopis 
izdao je V. E. Mourek 1892 i 1910. Kronika je dvaput prevedena na 
njemački: prvi put u 14. st., a drugi put u 15. st. Sv e to svjedoči o 
njezinoj raširenosti. Vrlo je značajno, da se pojavljivala tiskom u 
vremenu jake narodne borbenosti. Lj. J-e. 

DALIN, Olof, von, *_Vinberg (Halland) 29. VIII. 1708, 
f Stockholm 12. VIII. 1763, švedski pjesnik i povjesničar. 
Nauke je svršio u Lundu, a 1737 postao knjižničarom kr. 
knjižnice u Stockholmu. Putovanjima u inozemstvo, na¬ 
pose u Pariz, razvio se u smislu francuskih »enciklopedi¬ 
sta«. Isprva se priključio stranci Šešira, ali ju je doskora 
napustio. Od 1751 učitelj je 
nasljednika prijestolja Gustava 
i često zabavlja dvorsko dru¬ 
štvo svojim prigodnicama. Po¬ 
stao je i plemić i dvorski sa¬ 
vjetnik kao i tajnik akademije 
u Stockholmu, ali je zapao 
svojim književnim djelovanjem 
u političke spletke na dvoru, 
te je čak osuđen na smrt, a 
onda 1761 pomilovan. D. je 
utemeljitelj moderne švedske 
književnosti. Njegov anoni¬ 
mni satirični časopis Then 
Swanska Argus (1732—34) bio 
je vanredno popularan. U njem 
je zagovarao napredne ideje. 

Satirički ep Saga om hasten 
(Priča o konju, 1740) obrađuje 
konja i viteza jahača po¬ 
čevši od vremena Gustava Wase pa do smrti Karla XII. 
D. je pisao i tragedije i komedije. Najuspjelija mu je 
arama Brynilda eller den olycklige karleken (B. ili ne¬ 
sretna ljubav), koja obrađuje Sigurdovu sagu prema 
Racineovoj Andromahi. Najviše priznanje je D. stekao 
svojim epom Svenska Friheten u aleksandrincima prema 
Voltaireovoj Henriadi. D. je unio u švedsku književnost 
tadanji engleski i francuski duh. Pod konac života dao se 
poglavito na pisanje povijesti Švedske; Svearikes historia 
u 4 sv. (1747—65) do smrti Karla IX. (1611) je prva 
znatnija švedska povijest. F. B. 

DALLA COSTA, Anđeo , splitski kanonik i ravnatelj 
ondješnjega sjemeništa. Sastavio je prvi iscrpan priručnik 
kanonskoga prava na hrvatskom jeziku u 2 sveska: Zakon 
crkovni složen i upravljen za naučenje i prosvitljenje re- 
dovnikov hrvaskoga naroda, Mleci 1778. Drugi je svezak 
posvetio Ivanu Luki Garanjinu, splitskom nadbiskupu 
»kakono Poglavici (t. j. primasu) sve države Hrvaske«. 
Tiskao je i dva, jamačno latinska panegirika. 

LIT.: A. Ciccarelli, Opuscoli risguardanti la sioria degli uomini 
Mustri di Spalato, Dubrovnik 1811; Š. Ljubić, Ogledalo književne po- 
viestl, knj. II. 466, Rijeka 1869. V. Š. 

DALLAS (USA) 


DALLAS, grad u saveznoj državi Texas i jedna od naj¬ 
većih prometnih raskrsnica u USA. Leži u području pre¬ 
rija i odlikuje se svježim zimama (7,8°) i toplim (28,3°) 
ljetima. Kiše (oko 950 mm godišnje) padaju većinom ljeti. 
Poznat je kao veliko tržište pamuka. S tim u vezi razvio 
se znatan tekstilni veleobrt, pored kojeg je važna pre¬ 
radba raznovrsnih životnih namirnica, a razvijene su i 
druge industrijske grane, koje treba velik i napredan grad. 
U D. je veliko metodističko sveučilište, osnovano 1911. 
Grad je napredovao velikom brzinom, još 1880 imao je 
samo 10.358 stan., 1900 već 92.104, a 1930 260.435. Velika 
gospodarska važnost D. se vidi u brojnim prometnim veza¬ 
ma i izrazitom izgledu naprednog američkog grada. J.R-ć. 

DALLE MASEGNE Jacobello i Pier Paolo Masegne 
dalle. 

DALLIN, Cyrus Edwin, * Springville (Utah) 22. XI. 
1861, američki kipar. Učio je u Bostonu i Parizu (kod 
Chapu-a i Dampta). Bio je učitelj u Bostonu, a poslije je 
živio u Arlington Heightsu. Na glas je izišao kipovima, 
koji prikazuju Indijance Sjeverne Amerike. Veći se njegovi 
javni spomenici nalaze u Chicagu, Filadelfiji i Kansas 
City-u. Istakao se i portretima i genre-prikazima. 

LIT.: C. H. Caffin, Amer. Masters of Sculpture, New York 1913. A. Sch. 

DALLING AND BULWER, William Henry Lytton 
Earle Bulwer, barun, ^ London 13. II. 1801, f Napulj 23. 
V. 1872, britanski diplomat i pisac, stariji brat književnika 
Eduarda Bulwer-Lyttona. Svršivši nauke u Cambridgeu 
pošao je 1824 u Moreju, da donese novčanu pomoć lon¬ 
donskog grčkog odbora, te je taj put opisao u knjizi 
Autumn in Greece (1826). Od 1825 do 1829 bio je časnik, 
a tada je stupio u diplomatsku službu boraveći redom u 
Berlinu, Beču i Haagu. Za revolucije u Belgiji poslan je 
onamo kao promatrač. G. 1832 i 1834 biran je u parlame- 
nat. U to je doba objelodanio France-Literary, Social and 
Political (1834, 2 sv.) i The Monarchy of the Middle Class 
(1836). Daljnja su mjesta njegove službe Carigrad, Petro- 
grad, Pariz i Madrid, gdje je 1843 bio poklisar i ostao do 
1849; zatim je premješten u Washington, gdje je sklopio 
ugovor o neutralnosti projektiranog prokopa kroz srednju 
Ameriku (1850), a odatle u Firencu (1852—55) i ponovno 
u Carigrad (do 1865), kad je prešao u mir. G. 1871 ime¬ 
novan je peerom. Ostala su mu djela: Historical characters 
(1867, 2 sv.), Life of Palmerston (1870, 2 sv., dovršio Ash- 
ley), Sir Robert Peel (1874). 

DALLMANN, Eduard, * Blumenthal (kod Bremena) 18. 
III. 1830, f Blumenthal 23. XII. 1896, njemački pomorski 
istraživalac. Mnogo je plovio Tihim oceanom i polarnim 
morima radi ribolova i istraživanja. Na plovidbi u Ant¬ 
arktik 1873/4 otkrio je Bismarckov put između Palmerova 
otočja i Grahamove Zemlje. Između 1877 i 1883 poduzeo 
je više putovanja iz Karskoga mora do rijeke Jeniseja. G. 
1884/5 vodio je Finschovu ekspediciju, koja je svršila go¬ 
spodstvom Njemačke nad dijelom Nove Guineje. N. Ž. 

DALL’ONGARO, Francesco, * Mansue (Oderzo u po¬ 
krajini Treviso) 19. VI. 1808, f Napulj 10. I. 1873, talijan¬ 
ski književnik i novinar. Pošto se raspopio, uređivao je u 
Trstu književni časopis La Favilla, zatim republikanski list 
Fatti e parole u Mlecima. Bori se uz Garibaldija za oslo¬ 
bođenje i ujedinjenje Italije te odlazi u inozemstvo, ali 


se 1859 vraća u domovinu, da svojim perom surađuje u 
narodnoj borbi. Postaje profesor dramske književnosti u 
Firenci, a zatim u Napulju. Nesređen i buran život one¬ 
mogućio mu je ozbiljniji književni rad, ma da je mnogo 
pisao. Sva su mu djela prožeta romantičko-patriotskim 
duhom. Od brojnih stihova najbolje su mu neke rodoljubne 
pučke pjesmice (Stornelli poemetti e poesie, izdao N. 
Schileo, Treviso 1918) i dražesne pjesme u mletačkom na¬ 
rječju (Alghe delle lagune , Mleci 1866), od kojih su neke 
još i danas popularne. Pisao je i drame, od kojih se još 
uvijek prikazuje II fornaretto (1855), te književne kritike 
i polemičke letke. Kao i neki njegovi sumišljenici (Mazzini, 
Vegezzi-Ruscalla i dr.) D. se zanima i za ondašnju oslobo¬ 
dilačku borbu drugih naroda i prijatelj je Slavena. Bora¬ 
veći u Trstu upoznao je i toliko zavolio naše narodne 
pjesme, da je napisao dramu Marco Cralievic , u kojoj je 
igrao (1863) onda najbolji talij. glumac Tommaso Salvini 
u više gradova: u Milanu, Trstu i Firenci. Dramu je po¬ 
svetio prijatelju Nikoli Tommaseu, te mu u posveti kaže, 
da je on, Tommaseo, »di stirpe illirico, d’animo e d’arte 
italiano«. D. je osim toga tiskao u svom listu La Favilla 
(br. 75 od 12. IV. 1840) i svoj članak Sulle poesie popolari 
dei popoli sl&vi , gdje najviše govori o našim narodnim 
pjesmama i donosi ih tri u prijevodu; zatim (1842—44) 
objavljuje niz članaka »Sugli Slavi« od Meda Pucića i Ivana 
A. Kaznačića, pa svoj prijevod Njegoševe pjesme »Tri 
dana u Trijestu« (1844, br. 5). Njegova je drama I Dalmati 
(Trst 1845) uzvitlala onda mnogo prašine, ali je i ona pala 
u zaborav. Prijatelj mu M. Pucić prevodi pjesmu »Polkinja 
u Italiji« ( Talijanke , Zagreb 1849), Stj. Ivićević ostavlja u 
rukopisu prijevode njegovih stihova (Glasnik Matice Dal¬ 
matinske I. 1901), Narodne novine u Zagrebu (1888, br. 
222—36) objavljuju prijevod njegovih Golubova sv. Marka , 
a Lj. Wiesner u 45. svesku svoje zbirke »Tisuću najljepših 
novela« njegovu Crnogorku (Zagreb 1934). 

BIBL.: La resurrezione di Marco Cralievic, fantasia drammatica. Si 
vende a beneficio della Polonia, Firenca 1863; Fantasie drammatiche e 
liriche, Firenca 1866; Opere scelte, I-III, Turin 1846—47; A. Le Guber- 
natis, E. D. e ii suo epistolario scelto, Firenca 1875; 11 Fornarettto, 
Piacenza 1921. 

LIT.: N. Meneghetti, F. D., Udine 1914; M. Trabaudi Foscarini, 
F. D., Firenca 1925; C. De Lollis, Saggi sulla forma poetica italiana delV 
Ottocento, Bari 1929; C. Curto, La letteratura romantica della Venezia 
(Jiulia (1815 — 48), Piacenza 1931; B. G. Stanganelli, F. D., Napulj 1931; 
N. Vukadinović, F. D., Prilozi V, VI, 1925—6. M. D-ić. 

DALMACIJA 

SADRŽAJ: Ime, 438. Teritorijalni razvoj, 439. Pojam, gra¬ 
nice i podjela, 441. Sastav i građa, 441. Reljef, 443. Obala, 
444. Klimatske prilike, 445. Vode, 446. Biljni svijet, 448. Fauna, 
451. Stanovništvo, 453. Gospodarstvo, 453. Opće gospodarske oso¬ 
bine, 457. Iseljavanje, 457. Naselja, 458. Etnografija, 459. Narodna 
glazba, 462. Povijest, 463. Gospodarske prilike Dalmacije od 
1814—>1918, 478. Migracije, 480. Lingvistička povijest Dalmacije, 
478. Dalmatinski jezik, 491. Dalmatinsko-hrvatski novci, 492. 
Dalmatinska krajina, 494. 

Ime. Delmatia javlja se u vrijeme careva kod rim¬ 
skih i grčkih pisaca, na primjer kod Plinija i Diona, 
kao ime rimske provincije. Osim ovog oblika upotre¬ 
bljavaju drugi stari pisci, kao Velej Paterkul i Strabon, 
vulgarnolatinski oblik Dalmatia , koji se osniva na asimi¬ 
laciji nenaglašenoga samoglasnika e prema naglašenom a. 
Ovaj posljednji oblik govori se isključivo u hrvatskom 
jeziku s naglaskom Dalmacija. Ovako se piše već od 13. 
st., i to prvi put u srpskom kraljevskom naslovu (1222—8), 
a drugi put u naslovu bosanskoga kralja Stjepana Tome 
Ostojića (1446). Delmacija govori se u gdjekojim našim 
narječjima, kao u Žumberku, na Cresu i t. d. 

Prvobitni je oblik svakako lat. Delmatia. On je nastao 
od imena ilirskoga plemena Delmatae s pomoću nenaglaše¬ 
noga sufiksa - ia , koji u latinskom jeziku služi za izvođenje 
imena zemalja. Pored Delmatae, kako pišu Dion i Polibije, 
pisalo se i govorilo s vulgarnolatinskom asimilacijom Dal- 
matae. Odatle tal. pridjev i imenica dalmata s naglaskom 
na a u prvom slogu, od čega mletački pridjev i imenica 
dalmatino. Na ovom se opet osniva naš naziv za čovjeka 
iz Dalmacije Dalmatin (potvrđen od 15. st.), koji danas 
nije više u običaju, nego se govori s našim sufiksima 
Dalmatinac, dalmatinski. 

Ovaj ilirski plemenski naziv izveden je s pomoću ilirskog 
sufiksa -at od osnove imena njihova glavnoga grada Del- 
minium , koje se očuvalo do danas u imenu polja Dumno 

ili Duvno. Pored Delminium pisali su Grci i skraćeno Dal- 
mion. Na ovom obliku počiva i pisanje Popa Dukljanina, 
koji naziva čitav teritorij »od mista Dalma (= od Duvna) 
do Drača« Croatia Rubea »Crvena Hrvatska« ili Superior 
Dalmatia »Gornja Dalmacija«. 

Hrvatski naziv ne odgovara slavenskim glasovnim zako¬ 
nima, jer na pr. u njemu ne nalazimo t. zv. likvidne meta- 
teze, t. j. la mjesto lat. al. To znači, da ovaj naziv nijesu 
čuli Hrvati, kad se doseliše ovamo, što je i prirodno, bu¬ 
dući da u ono vrijeme rimska provincija Dalmacija nije 
više postojala. Primijetiti treba, da ni tal. naziv Dalmazia, 
na kojemu se osniva hrvatski, ne odgovara fonetskim zako¬ 
nima toskanskoga govora. Za tj ne nalazimo u njemu zz, 
koje bismo očekivali prema tal. prezzo za lat. pretium. 

Današnji nazivi hrv. Dalmacija = tal. Dalmazia učene 
su riječi, koje su kasno ušle u narodni govor. Postoji ipak 
mišljenje, da se latinsko ime zemlje Dalmatia očuvalo pre¬ 
ma slavenskim glasovnim zakonima kao naziv kraja i mjesta 
Glamoč , koji se u 15. st. pisao Dlamoč (kraj u državi bo¬ 
sanskoga kralja Ostoje), kao i u imenu starohrvatskoga 
plemena Dlamočani (g. 1322 terrae Dlamozanorum). 

Ime glavnoga grada Delmata Delminium ili Delminum 
ili skraćeno Dalmion dovodi se danas općenito u vezu s 
albanskom riječi delme »ovca« prema učenju Gustava 
Meyera 1891. Ilirsko ime mjesta Delminium odgovara, pre¬ 
ma tome, našim mjesnim imenima Janjče (Lika), Ovča 
(Dalmacija, Hercegovina) i t. d. Delmatae ne znači »pa¬ 
stiri ili ovčari«, kako se gdjekad ovo plemensko ime krivo 
prevodi, premda su stari pisci rado isticali, da su oni bili 
dobri ovčari i pravili dobar sir, nego isto, što i naziv Ro¬ 
mani (izvedeno od Roma »Rim«) »Rimljani«, t. j. Del¬ 
matae označuje ljude, koji Delminium smatraju svojim 
glavnim gradom, koji se kupe oko njega. 

Ovo ilirsko narodno ime ostavilo je traga u rječniku 
romanskih naroda kao i u crkvenom (liturgijskom) jeziku. 
Dalmata označuje u retoromanskim narječjima vrstu drve¬ 


nih cokula, koje nose brđani (ispor. furlansku riječ dalmide 
ili dalmine ovog značenja). Pridjev izveden odatle dalma- 
tica označuje u crkvenom latinitetu poznato liturgijsko 
odijelo, u francuskim narječjima pučku svečanu nošnju, 
neku vrst duge bluze (ispor. franc. domere u narječjima). 
Kod Rimljana postojalo je i rodovno (gentilno) ime Del- 
matius ili Dalmatius. 

LIT.: P. Skok, Studije iz ilirske toponomastike (G1ZM XXIX, 1917); 
H. Krahe, Die alten balkanillyrischen geographischen Namen, Heidel- 
berg 1925; Patsch, Delmatae i Delminium, oba članka u PWR IV, 
1901. O općim riječima dalmata i dalmatica ispor. Bartoli, Das Dal _ 
matische, sv. I.; Meyer-Liibke, Romanisches etymologisches Worter- 
buch , 3. izd., br. 2462 i 2463; von Wartburg, Franzosisches etymolo- 
gisches Worterbuch, sv. 11; Pirona-Pellis, Dizionario friulano. P. S. 

Teritorijalni razvoj. Dok je ime D. vezano uz dugu i 
burnu prošlost, teritorijalna prostranost D-e u toku vre¬ 
mena znatno se mijenjala. U prvom redu kolebale su 
kopnene granice, koje su pokazivale odnos moći između 
država u planinskom zaleđu i onih, kojih su vlast i utje¬ 
caji dolazili preko mora. Pojas dalmatinskog otočja sa 
susjednim kopnom geopolitički najvažniji je dio jadran¬ 
skog primorja i ključ prometnih veza kroz Jadransko more. 
Zato su države, koje su se koristile tim putovima, težile za 
vlašću nad ovim krajem i dolazile u sukob s vlasnicima 
kopnenog zaleđa. Ova činjenica glavni je uzrok povijesnih 
sukoba na Jadranskom moru i dalmatinskom zemljištu. 
Osvajanje s mora i održanje vlasti nad tim krajem bilo je 
i za najjače pomorske države veoma teško i nesigurno. 
Naprotiv države, koje su vladale planinskim zaleđem, pri¬ 
rodno su težile prema moru i vršile snažan pritisak, pred 
kojim su prekomorske zemlje prisvojene obalske posjede 
morale braniti jakim utvrdama. U vrijeme, kad su u za¬ 
leđu postojale jake države (Hrvatska, Zeta, Bosna, Ugar¬ 
ska i Turska), ograničavala se D. uglavnom na otoke i jako 
utvrđene gradove (bizantska, arpadovska, anžuvinska i prva 
mletačka D.). U doba opadanja i raspadanja kopnenih 
država širila se D. dublje u poluotok (mletačka D. u 17. 
i 18. st.). D. je bila najprostranija u doba, kad je jedna 

prekomorska država vladala primorjem i dalekim zaleđem 
(rimska D.); teritorijalno smanjivanje i nestalnost D-e 
posljedica su nemoći, da se ostvari taj uvjet. 

Rimska D. Poslije pobjede nad Makedoncima prodrli su 
Rimljani u unutrašnjost Balkanskog poluotoka i napadajem 
iz zaleđa pokorili ratoborne primorske Ilire. Rimljani su 
dinarske planine s primorjem i susjednim 
otocima obuhvatili u jednu upravnu po¬ 
krajinu, koju su nazvali D. prema imenu 
njima najpoznatijeg plemena; prirodi ze¬ 
mljišta i etničkom šarenilu mnogo bi bolje 
odgovaralo ime izvedeno od imena planina, 
u kojima se D. prostirala. Kopnene međe 
rimske D-e išle su od rijeke Raše u Istri 
preko Snježnika i Risnjaka na gornju Kupu, 
odatle preko Petrove gore na ušće SanC, 
južno od Banje Luke i Doboja na Maje- 
vicu, dalje na rijeku Jadro, gornju Ko- 
lubaru, Zapadnu Moravu, duž Ibra, preko 
Kosova polja, obroncima Šar-planine i Ko- 
raba na rijeku Mat u Albaniji. Rimska D. 
izrazito je planinska zemlja, i njene kopne¬ 
ne granice povučene su početcima ravnica 
oko donjeg toka desnih pritoka Save, a u 
Srbiji i Albaniji granica uglavnom ide do¬ 
linama, kroz koje vode važni putovi; ja¬ 
dransko primorje i susjedni otoci prirodno 
su po svojim osobinama pripadali toj pla¬ 
ninskoj cjelini. Planinsko stanovništvo 
ovoga dobro ograničenog kraja malo se 
promijenilo u novim prilikama; rimsko gospodarstvo, du¬ 
hovno, pa čak i vojničko prodiranje zahvatilo ga je poste¬ 
peno i slabo. Kao vješti i realni državnici Rimljani su se 
u početku zadovoljili potpunom vlašću nad rubnim dije¬ 
lovima, osiguranjem glavnih prometnih putova i izdvaja¬ 
njem nemirne i teško pristupačne planinske tvrđave od 

okolnih bogatijih i za njih važnijih krajeva. Sjedišta rim¬ 
ske kulture i vlasti leže u rubnim dijelovima: u primorju 
i duž kopnene međe. Rimska D. zadržala je vječnu i pri¬ 
rodnu ulogu dinarskoga planinskog skupa: zbjeg poraženih 
i jezgru otpora i slobode. 

Bizantska D. Podjela i slabljenje rimskoga carstva brzo 
su se odrazili na povlačenju granica i smanjivanju D-e. 
Kroz dinarsko-planinsku jezgru povučena je međa između 
Zapadnog i Istočnog rimskog carstva. U prostranu rimsku 
pokrajinu prodiru sa »S i SI »barbarski« narodi, koji se 
stapaju s nepokornim starosjediocima i brišu stare međe. 
Brzo nestaje tragova rimske vlasti u planinskoj jezgri, gdje 
su njeni utjecaji bili i onako slabi. Uskoro se u dobro 
odijeljenim i zaštićenim planinskim krajevima pojavljuju 
samostalne političke jedinice, koje se snažno i brzo šire 
do mora, pa čak i na otoke. Pred ovim širenjem s kopna 
ograničila se bizantska D. samo na kvarnerske i zadarske 
otoke, koji leže postrance, na dobro utvrđene gradove 
srednjeg i jugoistočnoga dinarskog primorja (Zadar, Tro¬ 
gir, Split, Dubrovnik, Kotor, Rože na vrhu poluotoka 
Ljuštice i Budva) i na manje otoke u njihovoj blizini. 

Dalmacija u zajednici s Hrvatskom. Oko 1069 dolazi D. 
u političku zajednicu s Hrvatskom, »regnum Croatiae et 
Dalmatiae«. Krajevi jugoistočno od Neretve spominju se 
sada samo u naslovu Gornja Dalmacija; na ovom će se 
kraju Dubrovnik s okolicom izdvojiti u samostalnu drža¬ 


vu. Poslije propasti hrvatske države dobili su Arpadovići i 
Anžuvinci kraljevstvo Hrvatske i Dalmacije kao pravno- 
političku cjelinu. Kroz ovaj period od dva i po stoljeća 
granice D-e su zbog političkog jedinstva sa zaleđem dosta 
neodređene. 

Mletačka D., također dopire samo do sjeverozapadne 
granice Dubrovačke republike; otoci Lastovo i Mljet, polu¬ 
otok Pelješac i kopno jugoistočno od Kleka nisu nikada 
pripadali mletačkoj D-i. Dijelovi rimske i bizantske D-e 
jugoistočno od Dubrovačke republike priključeni su mle¬ 
tačkoj Albaniji. Slabljenje moći i nerede u zemljama 
ugarskohrvatskih kraljeva iskoristili su Mleci da kupnjom 
stečenu D-u prošire na kopnu i moru (1409—20). G. 1480 
predao se je i otok Krk mletačkoj republici. Ali kad 
je turska sila počela nadirati iz planinskog zaleđa, morali 
su se Mlečani povući i zadovoljiti vlašću nad otocima i 
nekim dobro utvrđenim gradovima na primorju. Tek u 
doba, kad je turska moć počela opadati, počinje se mle¬ 
tačka D. širiti i po kopnu. Poslije Kandijskog rata (1669) 
proširili su Mleci svoje posjede u Ravnim Kotarima i dobili 
tvrđave Klis i Omiš. To proširenje nazvano je acquisto 
vecchio, a njegova utvrđena međa poznata je pod imenom 
linea Nani; tada je i otok Krk priključen D-i. Nakon ra¬ 
tova Svetog saveza (1699) proširila se mletačka D. još više 
prema kopnu (acquisto nuovo), i nova utvrđena međa 
prema Turskoj, linea Grimani, oslanja se na bilo Velebita 
i na tvrđave Knin, Vrliku, Sinj, Zadvarje i Vrgorac. Poža- 
revačkim mirom (1718) oslonili su Mleci kopnene granice 
svoje D-e na bila Velebita, Dinare i Kamešnice, dalje je 

granica raspolovila Imotsko polje i izbila na Neretvu kod 
Gabele. Ovo proširenje zove se acquisto novissimo, a utvr¬ 
đena međa, linea Mocenigo, oslanja se na imotsku tvrđavu. 
Pri čitavom tom proširenju nije se pomicala jugoistočna 
granica D-e. Da bi bila sigurna od mletačke agresivnosti, 
postigla je Dubrovačka republika na Požarevačkom miru, 
da Turska sjeverozapadno i jugoistočno od njenog zemlji¬ 
šta, u Kleku i Sutorini, dobije izlaz na more. Granice mle¬ 
tačke republike u D-i poslije Požarevačkog mira ostale su ne¬ 
promijenjene do propasti republike (1797). 

Francusko-austrijska D. Kad su zavladali nekadašnjom 
mletačkom D-om (1805) i ukinuli samostalnost Dubrovnika 
(1808), ujedinili su Francuzi mletačku D-u, dubrovačko 
zemljište i Boku Kotorsku u jednu upravnu jedinicu, po¬ 
krajinu D-u, koju su i dalje na kopnu prekidali turski 
izlazi u Kleku i Sutorini. Francuzi su od D-e odijelili otoke 
Lošinj, Cres, Krk i Rab pa ih priključili civilnoj Hrvat¬ 
skoj (1811). Bečkim mirom (1815) Austrija je uz ostale 
Ilirske pokrajine naslijedila i D-u, kojoj je 1822 povraćen 
Rab, a Berlinski kongres dodao joj je 1878 i kraj oko 
Spiča. U tim granicama postojala je kraljevina D. samo 
40 g., t. j. do 1918. 

Granice D-e su se, dakle, stalno mijenjale. U znanost i 
u svijest suvremenika prodro je geografski pojam D-e u 
granicama posljednje, austrijske pokrajine. Iznenađuje, da 
D-u u tim granicama uzimaju i oni, koji svoja izlaganja 
osnivaju samo na podatcima iz mletačkog razdoblja, kad 
je D. bila znatno manja. Kraljevina D. je, kao što smo 
vidjeli, zapravo povijesni pojam, i ona se od okolnih kra¬ 
jeva ne razlikuje ni krajolikom ni stanovništvom; tragovi 
povijesnih granica postepeno se gube utoliko brže, ukoliko 
je granica kraće potrajala. U povijesnom pogledu se kra¬ 
ljevina D. dijeli u dva dijela: sjeverozapadni (uglavnom 
mletačka D.), kome se kopnene međe nisu mijenjale kroz 
dvjesta godina (1718—'1918) i kome su granični tragovi 
jače izraženi, dok je jugoistočni dio pripadao D-i samo 
110 (1808—1918), odnosno samo 40 (1878—1918) godina, 
te su u njemu i svijest o dalmatinskoj pripadnosti i tragovi 
povijesnih granica slabiji. 

LIT.: F. šišić, La formation du terme geografique actuel de »Dal- 
matie«, Narodna starina, sv. 21, 1930. M. B-a i J. R-ć. 

Pojam, granice i podjela. Zemljopisne osobine sjevero¬ 
istočnog jadranskog primorja u tijesnoj su vezi s Dinar¬ 
skim planinama u zaleđu. Za glavni i središnji dio ovoga 
primorja udomaćio se naziv Dalmacija, pod kojim se ime¬ 
nom razumijeva zemljište, koje je obuhvaćala austrijska 
pokrajina »kraljevina Dalmacija«. U povijesti pojam 
»Dalmacija« trajno se mijenjao, obuhvatajući na mahove 
vrlo širok teritorij, da se kasnije suzi na neki trak uz more. 
Austrijska pokrajina D. veća je od bizantske i mle¬ 
tačke, a neznatna je prema istoimenoj rimskoj pokrajini. 
Zbog posebnih odlika, ljepota i položaja ovoga kraja, zbog 
njegove prometne, političke i kulturne važnosti D. je opće 
poznata i obrađena u bogatoj literaturi, ali kao dosta ne¬ 
određen geografski pojam, vezan za dugu i bogatu prošlost. 

S geografskog stajališta bio bi mnogo jasniji i određeniji 
naziv »dalmatinsko primorje«. Ipak, dosljedno onome, što 
je uobičajeno, ovdje će se imati u vidu D. u granicama 
austrijske pokrajine. 

Iz pojedinih izlaganja vidjet ćemo, kakve su sličnosti i 
razlike među pojedinim dijelovima D. i koliko su točna 
tvrđenja onih, koji u ovoj pokrajini vide »dobro ograni¬ 
čenu prirodnu cjelinu«. Teritorijalni pojam D. rezultat je 
povijesnih prilika i kulturnih utjecaja, koji su došli do 
vidljiva izražaja, jer su se na njenim kopnenim granicama 
upravo kroz 2 stoljeća dodirivali zapadni kršćanski i istočni 
islamski duhovni pojasi. Poslije promjene ovog stanja pro¬ 
svjetnim napretkom i ujednačivanjem naglo iščezavaju i 
posljednji vidljivi tragovi povijesnih granica. Naprotiv, 
»dalmatinsko primorje« dobiva sve određeniji pojam zbog 
posebnosti, snage i ljepote svojih krajolika, u kojima se 
pod bogatstvom svjetlosti kršne i sjenovite gore sa zelenim 
i pitomim područjem ogledaju u plavom moru. 

Na sjeverozapadu ćemo, dakle, obuhvatiti otoke Rab, 
Pag, Silbu i Premudu. Kopnena granica počinje sjevero¬ 
zapadno od Tribnja i vuče se dalje bilima Velebita, Di¬ 
nare, Kamešnice, a odatle je do Gabele (pri ušću Neretve) 
granica u reljefu dosta neizrazita. U ovom sjeverozapadnom 
dijelu slažu se granice austrijske i posljednje mletačke 
D. Jugoistočna D. uzan je primorski pojas, prema zaleđu 

ograničen vrhovima prvih obalskih planina; u ovom je 
dijelu dalmatinsko zemljište na dva mjesta prekinuto, i 
Hercegovina izbija na obalu. Veza ovoga uskog primor¬ 
skog pojasa sa zaleđem još je jača, što je uz povijesne 
razloge uzrok, da je kod stanovnika slabije izražena svijest 
o dalmatinskoj pripadnosti. U označenim granicama D. 
obuhvata 12.829 km 2 sa 705.897 stan, (1931) ili 55 na km 2 . 

D. se sastoji iz dva različita dijela: otočnoga i kopne¬ 
nog. I kopnenu D. dalje dijelimo na veći i složeniji dio 
na sjeverozapadu i manji i jednostavniji na jugoistoku od 
ušća Neretve. U većem (sjeverozapadnom kopnenom di- 

jelu) mogu se dalje izdvojiti obalski ili primorski pojas i 
zagorski dio, dok se jugoistočni dio sastoji samo od uskog 
primorskog pojasa. Pred većim dijelom dalmatinske obale 
nanizali su se brojni otoci, koje otvoreno primorje oko rta 
Ploče dijeli u dvije grupe: sjeverozapadnu i jugoistočnu. 
Sjeverozapadna grupa brojnija je, otoci su uski i veoma 
produženi u pravcu sjeverozapad-jugoistok, a između njih 
je razasuto mnoštvo manjih otočića i grebena. Glavni otoci 
jugoistočne grupe pružaju se u pravcu Z-7, a širina im je 
prema dužini veća. Otočje, primorje i Zagora tri su, dakle, 
glavne prirodne cjeline u D-i. 

Sastav i građa. Zemljište D. sastoji se glavnim dijelom 
od slojevitih stijena mezozojske i tercijarne starosti (razno- 

vrsni vapnenci, dolomiti, laporci i dr.), vulkanske su stijene 
neznatne prostranosti. Raspored i udio ovih naslaga u 
vezi je s ostalim dinarskim planinama, kojima D. pripada 
stratigrafski i tektonski. 

Karbon. Najstarije stijene su fosilima bogate karbon- 
ske marinske i obalske tvorevine. Nalazimo ih samo u gra¬ 
ničnim dijelovima na krajnjem sjeverozapadu i jugoistoku, 
gdje prodiru iz susjednih krajeva. Oko Budve ima kremenih 
kršnika i konglomerata, laporaca pješčanika i škriljavaca, 
dok su u Velebitu oko Velike i Male Paklenice ove na¬ 
slage zastupane crnim vapnencima, svijetlo sivim i smeđim 
dolomitima s tankim ugljenim zonama. 

Permske naslage nisu sigurno određene; misli se, da nji¬ 
ma pripadaju fosilima siromašni velebitski vapnenci i do¬ 
lomiti, što čine prijelaz između karbonskih i trijaskih slo¬ 
jeva, kao i neki slojevi sličnoga stratigrafskog položaja u 
srednjoj D-i. 

Trijaske su naslage u D. dosta rasprostranjene. Osim 
velebitskog pojasa iz susjedne Bosne prodiru slojevi ove 
formacije oko Butišnice, između Velebita i Dinare. Imamo 
ih sjevernim i južnim podnožjem Svilaje; južnosvilajski 
pojas prelazi i na istočnu stranu Sinjskog polja dopirući do 
granice Bosne. U jugoistočnom dijelu D-e proteže se trijaski 
pojas od planine Rumije gotovo do donjeg toka Neretve. 
Donji trijas ili verfenske naslage zastupane su na sjevero¬ 
zapadu raznovrsnim škriljavcima, a na jugoistoku D-e jasno 
uslojenim sivim i crvenim dolomitima. Među fosilima ovih 
naslaga ističu se sitni puževi i glavonošci amoniti (Tirolites 
illyricus, Dinarites dalmaticus). Srednji se trijas u Svilaji 
i okolici Knina i Sinja sastoji od gromadastih vapnenaca i 
dolomita, u kojima je značajan fosil Gyroporella annulata: 
ovamo idu i naslage kremenastih glina, škriljavaca i vapne¬ 
naca, u kojima ima zelenkastog kamenja; njih prati fosil 
Daonella Lommeli. U jugoistočnoj D-i trijasu pripadaju 
raznolike laporovite i pjeskovite naslage, veoma bogate 
fosilima: Spirigera trigonella S. Buko\vski, Terebratula 
vulgaris , RhynchoneIla dinavica , Myophoria vulgaris, zatim 
brojni amoniti i dr. Gornji trijas u Velebitu čine šareni 


laporci i vapnenci, u kojima ima jaspisa i hematita, u 
srednjoj ga D-i nema, dok mu u jugoistočnom dijelu pri¬ 
padaju vapnenci s utruscima kremena. 

Jurske su naslage slabo rasprostranjene. U Velebitu, oko 
Knina i Sinja juri pripadaju vjerojatno vapnenci, dolomiti, 
škriljavci i lapori, u kojima ima školjkaša Lithiotis pro- 
blemaiica. U predjelu oko Dubrovnika dolaze preko na¬ 
slaga litiotis vapnenci s Nerineama. Jurskih vapnenaca ima 
i u okolici Risna. Na krajnjem jugoistoku u paštrovskom 
primorju zastupane su jurske naslage pješčanicima, vapnen¬ 
cima, laporcima, kršnicima i si., i u njima ima dosta fosila 
radiolaria i aptiha. 

Kreda. Iz susjedne zapadne Bosne i Hercegovine prostiru 
se preko kopnene i otočne D-e debele naslage veoma čistih 
krednih vapnenaca. Ovo su najvažnije stijene u sastavu 
dalmatinskog zemljišta kao i dinarskih planina uopće. Na¬ 
ročito se ističu t. zv. rudisni vapnenci, najčešće sive i 
kadšto bijele ili crvenkaste boje. Njihovi su značajni fosili 
rudisti: radioliti, biradioliti i hipuriti; ove životinje plitkog, 
toplog i prozirnog mora živjele su u velikim skupinama i 
imale jaku ljevkastu školjku s poklopcem na gornjoj 
strani. Ljušture rudista redovito su dobro srasle s vapnen¬ 
cem te se teško odvajaju. Ispod rudisnih vapnenaca ima 
i kršnika i vapnenaca siromašnih fosilima, koji vjerojatno 
pripadaju donjoj kredi. 

Tercijar. P a 1 e o g e n. Poslije taloženja krednih vapne¬ 
naca izvršili su se jaki pokreti zemljišta, te se more povuklo 
iz mnogih dijelova ostavljajući za sobom plitke zalive, 
močvare i zatvorena jezera, u kojima su se taložili laporci, 
gline i vapnenci. Preko ovih kozinskih slojeva izvršila 
se nova transgresija, i u to,m se moru staložio debeo niz 
raznovrsnih slojeva srednjega i gornjeg eocena. Najprije 
su se staložili vapnenci s foraminiferama, koje nisu bile 
probušene, preko njih dolaze alveolinski i napokon numu- 
litski vapnenci. Poslije taloženja numulitskog vapnenca 
izmijenile su se prilike u eocenskom moru, te su mlađe 
naslage zastupane laporcima, pješčanicima, konglomerati- 

ma i manjim slojevima va¬ 
pnenaca. Ove petrografski ra¬ 
znovrsne naslage siromašne su 
fosilima i nazivaju se općim 
imenom »fliš«. Krajem sre¬ 
dnjeg eocena ponovno se po¬ 
vuklo more prema SZ, te su 
predjele između Velebita, Di¬ 
nare i mora prekrili plitki i 
polušlani dijelovi mora ili 
odvojena jezera. U ovim vo¬ 
denim udubinama taložili su 
se konglomerati, gline i pje¬ 
ščanici t. zv. »prominske na¬ 
slage«. U prostranim i dobro 
pošumljenim močvarama sta- 
ložile su se fosilima bogate 
naslage ugljena (Siverić i dr.), 
koje imaju veliku gospodar¬ 
sku važnost. Slične su se pri¬ 
like, čini se, produžile za oli- 
gocena, kojemu su naslage 
zastupane klastičnim stijena¬ 
ma (konglomerati, breče i 
dr.), što ukazuje na živu ero¬ 
ziju, izazvanu pokretima ze¬ 
mljišta. Taloženjem ovih na¬ 
slaga prestaje marinska faza 
u stvaranju dalmatinskog 
zemljišta. 

N e o g e n. Poslije taloženja 
paleogenih flišnih naslaga 
more se povuklo s dalmatinskog tla, te je neogen zastupan 
isključivo slatkovodnim slojevima; to su kršnici, lapori i 
gline, koji su ostali neporemećeni. Ove su naslage bogate 
biljnim ostatcima, te među njima ima tankih slojeva lignita 
(Pap) i ugljevitih škriljavaca. 

Kvartarne naslage isključivo su kopnene. Među starijim 
tvorevinama ima valutičnjaka, pješčanika, finih glina i 
prapora, dok najmlađim stijenama pripadaju crljenica i 
vapnenačka sedra. — Vulkanske su stijene trijaske i terci¬ 
jarne starosti, a slabo su rasprostranjene. Najviše ih ima 
i raznolikog su sustava na krajnjem jugoistoku, oko Budve 
i Spiča; manje su rasprostranjeni dijabazi kod Sinja i 
dioriti kod Knina. Eruptivnog je sastava i okolica Komiže 
na Visu i susjedni otočići Brusnik i Jabuka. 

Tokom mezozojske ere vršili su se postepeni pokreti 
zemljišta, mijenjale dubine mora i kolebala obalska crta, 
što se ogleda u promjenljivoj rasprostranjenosti i u razli¬ 

čitom petrografskom sastavu naslaga pojedinih perioda. 
Prvi, za današnju građu zemljišta značajni pokreti, dogo¬ 
dili su se poslije taloženja krednih vapnenaca. Tada je po¬ 
čelo nabiranje, kojim su kredni i stariji slojevi izdignuti u 
niska bila (antiklinale), a između njih su zaostale prostrane 
uzdužne udubine, ispunjene morskim zalivima i poluslanim 
jezerima. Tokovi su s kopna donosili mnogo šljunka i pi¬ 
jeska i u plitkoj vodi taložili »kozinske naslage«. Tokom 
paleogena more postaje dublje, ali regresija krajem eocena 
i taloženje »prominskih naslaga« nagovješćuju oživljavanje 
starih i početak novih tektonskih pokreta, kojima su za¬ 
hvaćeni paleogeni i stariji slojevi. Pod jakim bočnim tla¬ 
kom nabrane su naslage u bore, koje se pružaju »dinarski«, 
t. j. od sjeverozapada prema jugoistoku. Zbog jačine tlaka 
bore su polegle prema jugozapadu i nabrani slojevi dobili 
uglavnom monoklinalan položaj; starijim i otpornijim va¬ 
pnencima antiklinala ukliještene su i prekrivene mlađe 
flišne nasllage sinklinala. Ovaj raspored i 
odnos odredio je glavne crte razvoja dal¬ 
matinskog i uopće dinarskog reljefa. Isto¬ 
dobno s nabiranjem stvarali su se i rasjedi, 
duž kojih su se vršili pokreti. Odjeci ovih 
gibanja nastavili su se dalje kroz neogen. 
Novija istraživanja nisu potvrdila mišlje¬ 
nja, prema kojima su se vršila i velika 
navlačenja starijih slojeva sa sjeveroistoka 
preko mllađih naslaga u primorju. Dinarski 
pravac pružanja glavna je strukturna odli¬ 
ka dalmatinskog zemljišta. Od ovog pravca 
odstupa samo srednji dio primorja iz¬ 
među rta Ploče i sedla Vrulje; još uvijek 
za ovo odstupanje nije dano objašnjenje, 
koje bi zadovoljavalo. Slatkovodne neoge- 
ne naslage nisu zahvaćene oligomiocenim 
nabiranjem, ali njihov položaj i razvoj 
morfolloških oblika ukazuje na mlađe epi- 
rogenetske pokrete, kojih ćemo prirodu 
objasniti i razumjeti istraživanjem postan¬ 
ka i odlika reljefa. 

Reljef. Poslije dinarskog nabiranja na¬ 
stupila je na dalmatinskom zemljištu ko¬ 
pnena faza i duga perioda mirovanja unu¬ 
tarnjih gibanja. Sile, koje su u vezi s 
atmosferskim promjenama, počele su mije- 
(Arhiv z. p. J.) n i ati oblike, stvorene radom unutarnjih 
gibanja. Prostranstvo flišnih naslaga bilo 

je mnogo veće od današnjega. Rijeke su bile bogatije 
vodom i nosile dosta šljunka, pijeska i mulja, tako da im 
je erozivna snaga bila dosta jaka. Doline su bile nepra¬ 
vilnog oblika, u flišnim sinklinalama prostranije, a pri pro¬ 
lazu kroz vapnenačke grebene uske, ali su se postepeno 
sve više proširivale. Rezultat su dugotrajnog rada riječne 
erozije prostrane zaravni, među kojima se ističe ona u sje¬ 
verozapadnoj D-i, poznata u stručnoj literaturi pod imenom 
»kistanjska« ili »skradinska zaravan«. Slične su zaravni oko 
Sinjskog polja »podska zaravan«, oko Ugljana i Ciste 
»ugljanska zaravan« i napokon veoma lijepa zaravan za- 
dvarske ljuti; oko toka Neretve je »brotnjanska zaravan«, 
uglavnom u Hercegovini. Ove su zaravni jedan od najza¬ 
nimljivijih elemenata dalmatinskog reljefa. Kako su njima 
zaravnjene i pliocene jezerske naslage, jasno je, da je 
erozivni proces trajao još i u gornjem pliocenu. S obzirom 
na vapnenački sastav stijena morale su zaravni u doba 
stvaranja ležati u blizini morske razine. U to su doba di¬ 
narske planine uopće bile niske, a dalmatinsko zemljište 
dosta močvarno. Rijeke su tekle sporo i vijugale preko 
barovitih nizina poput današnje Neretve pred ušćem. Iz 
nizina su se dizali vapnenački grebeni, na kojima su se 
stvarali oblici krša. Širenje zaravni prekinuli su pokreti, 
kojima je zemljište došlo u veću nadmorsku visinu. 

Gibanja su se vršila duž rasjeda i izvijanjem zemljišta, 
tako da su dijelovi jedinstvene zaravni dospjeli u ne¬ 
jednake visine, te nam se čini, da pred sobom imamo 
različite visoravni. Dalje su se zaravni izvile prema glavnim 
planinskim, osobito obalskim grebenima. Glavne crte da¬ 
našnjega dalmatinskog reljefa postale su ovim gornjoplio- 
ccnim gibanjima, koja su izmijenila dotadašnje uvjete i 
omogućila nove erozivne procese. Prevladao je razvoj 
krških oblika, a riječna se erozija ograničila na pojase i 
blizinu nepropustljivih stijena. Izdizanjem zemljišta oži¬ 
vjelo je usijecanje riječnih tokova, s vapnenačke podloge 
odnijeti su pokrovi riječnih nanosa i u ogoljenoj podlozi 
počeli su se stvarati oblici krša. Pri ovome su se slabiji 
tokovi izgubili u kršu, a održali se samo oni, koji su 
bili bogati vodom, šljunkom i pijeskom, tako da su mogli 
usjeći duboke doline; to je bio slučaj kod onih rijeka, 
kojima je gornje porječje u nepropusnim stijenama (Zr¬ 
manja, Krka, Cetina i Neretva). 

Doline glavnih rijeka dobile su selektivnom erozijom 
složen izgled; iz mekših nepropusnih stijena primaju 
pritoke, u kojima su izradile proširenja »polja«, a pri pro- 
ticanju kroz vapnence usjekle su uske i duboke doline ka- 
njonskog tipa. Teže usjecanje u vapnencima čuvalo je od 

jačeg odnošenja nepropusne stijene oko gornjih tokova. 
Naprotiv, ondje, gdje su nepropusne stijene u donjim 
tokovima, došla je petrografska granica do izražaja u rije¬ 
čnom padu i u reljefu, te se preko nje rijeke ruše. Kopno 
je prostranije od današnjega, otoci su većinom dio kopna. 
Napredovanjem krša izdijeljeni su mnogi tokovi na nekoli¬ 
ko dijelova ponirući na granicama nepropusnih stijena i 
vapnenaca. Na ovaj su se način obrazovale zatvorene udu¬ 
bine (uvale i polja), koje susrećemo na kopnu, ili se vide 
na batimetrijskim kartama zaliva (Boka Kotorska) i kanala 
(Velebitski kanal). Oblici su krša stvarani ispod današnje 
morske razine, čemu su vidljivi tragovi i podmorska vrela 
(vrulje). Na dalmatinskom je tlu sve više prevladavao 
krš, kako to odgovara sastavu zemljišta. Najsuroviji (naj¬ 
ljući) oblici krša razvili su se na primorskim planinskim 
grebenima, što su uz čistoću i debljinu vapnenaca poma¬ 
gale i velike količine padalina. 

U toku diluvija morska se razina nekoliko puta kolebala: 
za vrijeme glacijacija spuštala se je zbog zadržavanja leda 
na kopnu, a za međuledenih doba izdizala. Računa se, da 
je za vrijeme posljednje glacijacije razina mora bila do 
sto metara niža od današnje. Pri ovoj niskoj razini bio je 
sjeverozapadni dio Jadrana do crte Biograd—Grottamare 
nisko kopno, svi otoci osim Sušca, Sv. Andrije i Jabuke 
bili su vezani s kopnom; riječna su ušća bila dalje na 
zapadu. Neretva je utjecala između Korčule i Visa, Cetina 
se nastavljala Bračkim i Hvarskim kanalom i t. d. Dinarske 
planine, kojih je nadmorska visina bila za 100 m viša, 
zaustavljale su veliku količinu padalina, koje su velikim 
dijelom bile snijeg. Na najvišim planinama (Velebit, Di¬ 
nara, Biokovo i Orjen) nagomilavao se snijeg od godine 
do godine i prelazio u led, a s Orjena su se spuštala i dva 
ledena toka; pri otapanju snijega i leda potoci su donosili 
mnogo šljunka, od koga su postale naslage grubih konglo¬ 
merata (ušće Paklenice, potoci podnožjem Biokova i t. d.). 
Mnoga polja i krške udubine pretvorile su se u bare i 
jezera, jer su tokovi nanosima zatrpali ponore. Iz studene 
aipinske ciklone puhali su preko niskog sjeverojadranskog 
kopna hladni suhi vjetrovi noseći oblake prašine, koju 
danas nalazimo na mnogo mjesta sjeverozapadne obale 
Dalmacije. Ovu tužnu i dosta neprijatnu sliku dalmatin¬ 
skog primorja, što u mnogome odgovara prilikama na da¬ 
našnjem primorju Norveške, gledao je i čovjek. On se pred 
oštrom kopnenom klimom bio povukao u uski obalni 
pojas, koji je danas najvećim dijelom pod morem. Ko¬ 
načnim otapanjem leda izdigla se morska razina, i dalma¬ 
tinsko je zemljište uglavnom dobilo današnji izgled. 

Obala. Oblici su dalmatinske obale mladi; postali su 
potapanjem kopnenog reljefa u postglacijalno doba. Na 
mjestu erodiranih flišnih pojasa i uzdužnih tektonskih 
udubina postali su kanali, a otporniji antiklinalni vapnena¬ 
čki grebeni odvojili su se u otoke i poluotoke. Prodiranjem 
mora u složene erozione i tektonske kopnene oblike postali 
su karakteristični dalmatinski zalivi, koji se sastoje od pro¬ 
stranijih uzdužnih draga na mjestu erodiranog fliša ili u 
spuštenim depresijama, dok su s otvorenim morem drage 
spojene uskim prodorima kroz vapnenačke grebene (Ba¬ 
karski zaliv, Šibenski zaliv, Boka Kotorska i dr.). Postgla- 
cijalnim uzdizanjem mora ispunjene su i mnoge odvojene 
krške udubine poluslanom i slatkom vodom. Mlađi erozivni 
i akumulacioni oblici imaju u izgledu obale samo manji 
značaj. Na otvorenim pučinskim obalama srednjih otoka 
i u jugoistočnom primorju izradili su valovi juga strme 
hridi, koje su redovito bile i tektonski uvjetovane. Naj¬ 
jači rad mora vidimo na krajnjem jugoistoku, gdje su obale 
u vapnenačkim grebenima redovno strme hridi. Naprotiv, 
na sjeverozapadu se zbog jakih valova od bure rad mora 
jače izrazio na sjeveroistočnim, kopnu okrenutim obalama 
otoka (Rab i Pag). Rijeke, koje teku kroz nepropusne sti¬ 
jene, nagomilale su pred ušćima nanose i stvorile deltaste 
obale (Neretva, Cetina). Paralelizam oblika (otoka, polu¬ 
otoka, kanala i draga) glavna je oznaka u nauci poznatog 
»dalmatinskog tipa« obale. Obalski oblici kao i planine u 
zaleđu pružaju se dinarski, a postali su otapanjem odgo¬ 
varajućeg kopnenog reljefa. 

Tragovi su potapanja svježi. O tome se mnogo pisalo, te 
je u svijest ljudi prodrlo uvjerenje, da se dalmatinska 
obala i danas spušta. Izračunat je čak i iznos spuštanja: 
1 cm na godinu, i taj se podatak često i naivno ponavlja. 

Kad bi to bilo točno, onda bi na pr. Dioklecijanova palača 
bila više od 16 m (od 305—1943 g.) pod morem; u stvari 
nitko ne vidi tragova, da leži niže nego u vrijeme, kad je 
bila sagrađena. Prije nego se arheološki podmorski nalazi 
upotrijebe za deduktivne zaključke, treba utvrditi, jesu li 
tu prvobitno bili postavljeni, nisu li dospjeli pod more skli- 
zanjem zemljišta, potkopavanjem i otkopavanjem mora 
i slično. Još se nisu mogli naći sigurni dokazi za opće 
izdizanje morske razine u toku povijesne ere. Ledenjaci 
su se povukli u današnje granice prije početka naših 
povijesnih vremena i tako su dovršena kolebanja morske 
razine, koja su bila s njima u vezi; s druge strane posilije- 
rimsko je doba prekratko, da bi se u to vrijeme mogli 
utvrditi tragovi dugotrajnih epirogenetskih pokreta, kojima 
se ponekad pripisuju pretpostavljena kolebanja dalma¬ 
tinske obale. 

Klimatske prilike D-e određene su utjecajima mora i 
blizinom dinarskih planina. Nad morem, osobito zimi, po¬ 
stoji nizak zračni pritisak, prema kome struje zračne mase 
u pravcu suprotnom okretanju kazaljke na satu. Zbog 
ovoga pravca zračnog kruženja zapadne obale Jadrana pro¬ 
sječno su oko 3° hladnije od istočnih. Planinski se vijenci 
pružaju usporedno s obalom i ne dopuštaju prodiranje 
primorskih utjecaja dublje u kopno ni kopnenih prema 
moru. Najhladniji je mjesec redovito siječanj, a najtopliji 
srpanj. Temperature najhladnijega i najtoplijeg mjeseca, 
kao i godišnje, povećavaju se od sjeverozapada prema jugo¬ 
istoku, ali zimi brže nego ljeti; dok je u siječnju razlika 
između Raba i Budve 3,2°, u srpnju je samo 1,9°. 

Odnos glavnih temperatura u mjestima duž dalmatinske obale. 


Ljetne žege opća su odlika dalmatinskog podneblja, utje¬ 
caj geografske širine malo dolazi do izražaja. U vezi s ovim 
termičke amplitude, koje su dobra oznaka maritimnosti, 
uglavnom opadaju od sjeverozapada prema jugoistoku, a 
najmanje su na otocima. Poređenje Visa, Splita, Zagvozda 
i Mostara pokazuje vezu reljefa i prodiranja morskih utje¬ 
caja. Zagvozd, koji je manje od 10 km udaljen od obale, 
ima temperaturu siječnja (2,6°) za 3,8° nižu nego Mostar 

(6,4°) u Hercegovini, koji je u ravnoj crti 46 km udaljen 
od obale, što se ne može objasniti samim utjecajem veće 
nadmorske visine Zagvozda. Isto tako je i godišnja tempe- 
ratura Zagvozda (12,8°) niža od mostarske (15,4°), dok 
je godišnje kolebanje malo veće. Oblici reljefa određuju 
širenje morskih termičkih utjecaja; obalske planine zausta¬ 
vljaju ih i ograničavaju na uski obalni rub, dok dolinama 
u obliku zaliva, osobito u zimskoj polovici godine, prodiru 
dublje u kopno. U termičkom pogledu izdvajaju se dakle: 
zagorje s pretežno kontinentskim (kolebanja iznad 20°), 
primorje i otoci s prelaznim odlikama (kolebanja 15° do 
20°), dok prava marinska klima (kolebanja ispod 15°) vlada 
jedino na pučinskoj Palagruži. Primorske planine štite 
obalski pojas od oštrih kopnenih utjecaja; zato su zimske 
temperature Dubrovnika (9,5°) i Hvara (9,1°) više od tem¬ 
peratura Rima (7,5°), Barcelone (8,8°) i Napulja (8,9°), koji 
leže južnije, kao i poznatih klimatskih mjesta francuske 
Riviere Niče (8,4°) i Cannesa (8,5°). 

Broj dana, u kojima termometar padne ispod 0°, opada 
od SZ prema JI , a u zagorju se naglo povećava: Rab 6,1, 
Zadar 11, Split 5,1, Hvar 4,3, Dubrovnik 3,7, Kotor 4,5, 
naprotiv Knin 28, Sinj 44,2, Imotski 25 i t. d. Termički je 
utjecaj kontinentalnosti, dakle, važniji od utjecaja geo¬ 
grafske širine. Nagle promjene i velike suprotnosti zimskih 
vremenskih prilika slaba su strana podneblja u dalmatin¬ 
skom primorju, što ćemo najbolje vidjeti kod vjetrova. 

Sa snijegom pokrivenih ili inače rashlađenih dinarskih 
planina struji prema toplijem Jadranskom moru snažan, 
hladan i suh vjetar — nadaleko poznata bura. Ona udara na 
mahove, »refule«, i obično traje samo nekoliko dana. Najveću 
snagu ima na podnožju obalskih planina (Velebit, Mosor, 
Biokovo, Srđ, Orjen i dr.), i to naročito ispod planinskih 
sedla: »senjska«, »karlobaška«, »vruljska« i »risanska bura«. 
Dok bura zviždi, nebo je obično vedro i sunce šija, ali sna¬ 
žni udarci vjetra ne dopuštaju zadržavanje na otvorenom 
prostoru. Na izloženim mjestima obara bura pješake, baca s 
puta kola sa zapregom, izbacuje vlakove iz tračnica, čupa 
stabla, otkriva kuće i si. S morske površine diže bura sitne 

kapljice, »praši«, a pri tom se razina pred dalmatinskom 
obalom nešto spusti. Prema pučini vjetar naglo slabi; iako 
ne diže većih valova, ipak je na izloženim mjestima bura 
velika opasnost za brodove i sprječava plovidbu. Posve je 
drukčijih osobina jugo, vjetar južnog kvadranta, koji puše 
s mora na kopno. Jugo ponekad traje nedjelju i više dana, 
donosi mnogo vlage, što se na primorskim padinama pla¬ 
nina zgušćuje, iako uvijek ne dolazi do padalina. Južno je 
vrijeme tmurnovlažno, toplo i neprijatno, more je uzne¬ 
mireno, a razina se pred dalmatinskom obalom nešto iz¬ 
digne. Ovaj tip vremena obično prekidaju nagli udarci 
bure. Bura i jugo su vjetrovi, koji prevladavaju u toku 
zimske polovice godine, od jesenje do proljetne ravno- 
dnevnice, dok su u ljetnoj polovici rjeđi. Izmjenom ovih 
vjetrova nastaju glavne vremenske promjene u toku zime. 
Ljetnu podnevnu i popodnevnu žegu ublažuje maestral, 
prijatan povjetarac s mora; pravac mu koleba između Z i 
S, a najčešći je sa SZ. Maestral se više osjeća na SZ nego 
na JI, na otocima je pravilniji i češći nego u primorju, 
dok u zagorje prodire samo na nekim mjestima. 

Od glavnih vjetrova jedino jugo donosi tmurno vrijeme, 
zato u dalmatinskom podneblju prevladavaju vedri dani. 
Prosječna je oblačnost primorja mala (3,5 do 4,5), a traja¬ 
nje sunčanog sjaja je jedno od najvećih u Evropi, i to na 
JI je duže (do 2750 sati) nego na SZ (2100 do 2400 sati 
godišnje). 

Sredozemna značajka dalmatinskog podneblja ogleda se 
najbolje u godišnjem rasporedu padalina, dok je njihova 
količina uvjetovana reljefom. Glavne količine kiše padaju 
u toku zimske polovice godine s maksimumima u jesen i 
proljeće. U jugoistočnom dijelu padaline su grupirane na 
zimsku polovicu izrazitije nego u sjeverozapadnom: u 
Hercegnovom pada u zimskoj polovici 2 /s (1009 od 1558 
mm) godišnje količine, a u Zadru po prilici tri petine (531 
od 839 mm). Idući prema SZ jesenski i proljetni maksi¬ 
mumi sve se više udaljuju i približavaju prema ljetu, tako 
da se postepeno prelazi prema ljetnim kontinentalnim ki¬ 
šama (već u Trstu padaju ljeti više nego zimi). Vlagu do¬ 
nose vjetrovi s mora, ali na izlučivanje utječu oblici reljefa, 
te' količina raste od JZ prema SI. Na otocima i na obalama 
kanala pada prosječno 800 do 1000 mm ili manje (Hvar 
798, Šibenik 802, Split 877 mm i t. d.). Na obali otvorenog 
mora i u pojasu višeg zemljišta količina je kiša veća (Du¬ 
brovnik 1500, Hercegnovi 1588, Sinj 1192 mm). Najveće 
količine padalina primaju primorske padine obalnih pla¬ 
nina (Velebit, Biokovo, Orjen i Rumija), gdje dolazi do 
izdizanja i hlađenja zračnih masa te zguštavanja vodene 
pare. U ovom pojasu pada preko 3000 mm padalina, a u 
Crkvicama (1100 mm) u Krivošijama izmjerena je prosječna 
količina od 4.626 mm, jedna od najvećih u Evropi. Značaj¬ 
ka je kiša, da padaju naglo i odjednom u velikim količi¬ 
nama. U Crkvicama je izmjerena dnevna količina od go¬ 
tovo pola metra (441 mm), što odgovara polovici godišnje 
količine padalina u Zagrebu. Padaline uglavnom padaju 
kao kiša. U primorju i na otocima ima godišnje prosječno 
jedan dan sa snijegom, koji se kratko zadrži, dok je u 
zagorju broj snježnih dana već znatan, a na planinama se 
snijeg dugo zadržava. 

Dalmatinsko primorje sa svojim pretežno vedrim nebom, 
kišovitim i blagim zimama, suhim i toplim ljetima pripada 
sredozemnom podnebnom tipu, ali u mnogom postoje ra¬ 
zlike između jugoistočnog otvorenog i sjeverozapadnog 
razvedenog dijela. Zagora ima više kontinentalne klimatske 
osobine. 

Vode. Pretežno vapnenački sastav zemljišta određuje 
glavne hidrografske značajke D-e. Velike količine padalina 
stuknu kroz pukotine u vapnencima otječući podzemnim 
šupljinama i kanalima i ponovno izbijaju na dodiru vapne¬ 
naca i nepropusnih stijena ili u podmorskim vruljama. 
Na vapnenačkom zemljištu razvio se krš, kome je siro¬ 
maštvo vodom glavna hidrografska značajka. Vapnenački 
sastav učinio je, da je D. i kraj golemih količina padalina 
poznata kao veoma bezvodan kraj. Za vrijeme kiša 
poteku potoci, koji brzo presahnu, jer ih ne hrane stalni 
izvori iz temeljnice. U lokvama, što su iskopane u crljenici 
i drugim glinama, nakupljaju se male količine vode, ali za 
suša brzo presahnu. U jame i pećine oko vrhova najviših 
planina vjetar navije u toku zime snijeg, koji prijeđe u led. 
Kopanjem i građenjem skupih čatrnja bore se stanovnici 

protiv vodene oskudice, koja je naročito teška za vrijeme 
ljetnih suša. Voda se mora prenositi na velike daljine (na 
pr. parobrodima iz primorja na otoke), i za to su vrijeme 
značajne uzrečice: »Voda skuplja od vina«, ili: »Nema 
vode ni za suzu«. Na nepropusnom flišnom zemljištu i 
dolomitima javljaju se vrela, koja mnogo pridonose gospo¬ 
darskoj vrijednosti ovih stijena. Neka su vrela tako jaka, 
da se iz njih obrazuju pravi tokovi. Posebnu grupu čine 
podmorska vrela »vrulje«, koja izbijaju na više mjesta pred 
vapnenačkim obalama, osobito na podnožju Velebita i 
Biokova. 

Dalmatinske rijeke mogu se podijeliti u tri grupe. U 
prvu idu one, koje izviru na granici primorskog flišnog 
pojasa i vapnenačkih planina; iako kratkog toka, one obi¬ 
luju vodom. Ovamo idu Jadro kod Solina, Rijeka dubro¬ 
vačka kod Gruža i Škudra kod Kotora; njima bi se mogao 
pribrojiti i veliki broj manjih i povremenih potoka. U 
drugu grupu idu rijeke, koje izviru na podnožju najvišega 
dinarskog grebena; vodu primaju uglavnom s nepropustlji- 
vih stijena oko gornjeg toka, a kroz vapnenačke zaravni 
donjeg toka izradile su kanjonske doline. Vrela Zrmanje, 
Krke i Cetine, triju tokova ove skupine, izbijaju u blizini, 
odakle zrakasto teku prema Z, JZ i JI. Zasebnu grupu čini 
Neretva. Ona prima iz nepropustljivih stijena oko gornjeg 
toka velike količine vode, kojima je prostrugala duboku 
sutjesku kroz glavni dinarski greben i kanjon kroz vapne¬ 
načke zaravni. 

U zatvorenim poljima i na flišnim pojasima, koji su 
okruženi vapnenačkim zemljištem, imamo stalne ili povre¬ 
mene ponornice (Suvaja i Vrlika u Imotskom polju i dr.). 
U plavljenim dijelovima polja tokovi se obično zovu »ma¬ 
ticama«, jer se iz njih voda razlijeva i u njih povlači prije 
i poslije poplava. 

Značajka je glavnih dalmatinskih rijeka, da u kratkom 
toku moraju svladati veliku visinsku razliku (Zrmanja na 
63,9 km 395 m, Krka na 75,4 km 310 m, Cetina na 100,5 km 
380 m) i usijecati dolinu u stijenama različite otpornosti. 
Gospodarska važnost rijeka je u brojnim slapovima i brzi¬ 
cama kao vrelu energije, koja se djelomično već iskori- 
šćuje. Izračunato je, da glavni tokovi mogu dati 144,186 KS 
(Krka i Cetina same 131.802 KS), od toga se iskorišćuje tek 
oko 60.000 KS. Slaba je strana dalmatinskih tokova, da su 
im vodostaji veoma promjenljivi, što je u vezi s velikim 
kolebanjem padalina i brzim kruženjem vode u kršu. Krka 
ispred Bilušića buka nosi pri najnižem vodostaju tek 5 m 3 /sek, 
a pri najvišem 194 m 3 /sek; ove su vrijednosti kod Jadra 
3,15 m 3 /sek i 32 m' 3 /sek, Cetine kod Zadvarja 12 m 3 /sek 


i 1200 m 3 /sek., Rijeke dubrovačke 2 m 3 /sek i 50 m 3 /sek 
i t. d. Usto minimum vode pada ljeti, kad su potrebe vode 
i električne energije najveće. 

Kao vodeni putovi dalmatinske rijeke imaju malu va¬ 
žnost. Jedino je Neretva plovna do Metkovića, što bi se 
moglo produžiti do Čapljine, dalje su plovni potopljeni 
dijelovi doline Zrmanje do Obrovca i Krke do Skradina. 

Postglacijalnim izdizanjem morske razine postale su 
mnoge udubine obalskog pojasa kriptodepresijama i ispu¬ 
njene su vodom (Vransko jezero, Bačinsko jezero, manja 
jezera oko ušća Neretve i Krke, blatine na Mljetu i dr.). 
U nekima od ovih jezera voda je bočata. Posebnu grupu 
čine duboka jezera u provalijama oko Imotskog polja i po 
njemu; nejednaka visina njihove razine pokazuje, da su 
u vezi s izdvojenim kruženjem podzemne vode. Periodična 
plavljenja polja i drugih krških udubina izazvana su ne¬ 
razmjerom pritjecanja i otjecanja za vrijeme zimske kišne 
periode. Izmjena ovih prilika i ograničenje poplava čine 
glavni zadatak melioracionih radova u D-i kao i u kršu 
uopće. Ovamo pripada i močvarno zemljište oko ušća 
Neretve. 

Značajke morske vode (-> Jadransko more) u vezi su s 
odgovarajućim osobinama Sredozemnog mora i geografijom 
dalmatinskog kopna. Uzduž dalmatinske obale struji voda 
iz Jonskog mora, a ispred apeninske obale kreće se po¬ 
vratna struja. Plimski val male je visine, ali je u sjevero¬ 
zapadnim dijelovima znatniji nego u jugoistočnim (Vis 31, 
Sušak 47 cm). Kolebanja temperature morske vode veća su 
na SZ (14,5°) nego na JI (11°) zbog niskih zimskih tempe¬ 
ratura u plićem sjeverozapadnom dijelu. Zimske su tempe¬ 
rature najniže u blizini riječnih ušća. Prosječna slanost 
povećava se od SZ prema JI (33 do 38%o) kolebajući se u 
toku godine usporedno s temperaturama, i to manje na 
pučini, a osjetljivije u kanalima i pri riječnim ušćima. 
Kako smo vidjeli, jugo diže veće valove, a bura manje. 
More je burnije u vjetrovitoj zimskoj, a mirnije u tihoj 
ljetnoj polovici godine. Navedene značajke mora u vezi 
su s nekim geografskim osobinama D-e. 

LIT.: R. Schubert, Geologischer Fiihrer durch Dalmatien, Berlin 
1909; Isti, Enststehungsgeschichte der vier dalmatinischen Flusstale r 
(Kerka, Zermanja, Cetina und Neretva), Petermanns Mitteil., Gotha 
1916; Isti Geologija Dalmacije, Zadar 1909; J. Boucart, Nouvelles ob- 
servations sur la structure des Dinarides Adriatiques, Comptes-rendus 
XIVe Congres Geol. Intern., Madrid 1926; L. Rutten, Geologische 
Untersuchungen in Mittel-Dalmatien und Hercegovina, Koninklijke 
nederlandsche akademije van wetenschappen, 1938; A. Grund, Die Ent- 
stehung u. Geschichte des Adriatischen Meeres, Geograph. Jahresb. 
aus Oesterreich, VI.; Isti, Beitrage zur Morphologie des Dinarischen 
Gebirges, Geogr. Abh. IX., Beč 1910; J. Daneš, tlvodi dolni Neretvy, 

Sbornik češke společnosti zemčvedne, Prag 1905; J. Cvijić, Abraziona 
serija jadranske obale i epirogenetski pokreti. Glas. Geogr. društva, 
Beograd 1922; Isti, Geomorfologija, sv. I., Beograd 1924; A. Gavazzi, 
Pomicanje morske mede u Hrvatskoj i Dalmaciji u istorijsko doba, 
Glas. Srp. geogr. društva, Beograd 1912; L. de Marchi, Variazioni di 
livello delVAdriatico in corrispondenza colle espansioni glacial:, Me- 
morie scientifiche, Padova 1932; O. Maul, Geomorphologische Studien 
aus Mitteldalmatien, Geogr. Jahrb., Beč 1915; C. de Stefani, 1 due 
versanti delV Adriatico, Atti dell’ VIII Congresso geogr. ital., Firenca 
1923; O. Schluter, Ein Beitrag zur Klassifikation der Kiistentypen, 
Zeitschr. d. Gesell. f. Erdkunde, Berlin 1924; B. Ž. Milojević, Dinarsko 
primorje i ostrva, Posebna izd. Srp. kralj, akademije, Beograd 1933; 
Isti, Geomorfološka promatranja u dolinama Krke i Čikole, Glas. geogr. 
društva, Beograd 1923; Isti, Geomorfološka promatranja u dolini Cetine, 
Zbornik radova posvećen J. Cvijiću, Beograd 1924; H. Baulig, Le lit- 
toral dalmate, Annales de Geographie, Pariz 1930; J. Roglić, Biokovo, 
Posebna izdanja Geogr. društva, Beograd 1935; Isti, Imotsko polje, 
Poseb. izdanja Geogr. društva, Beograd 1938; M. Maraković, Studien 
iiber die Bora, Zur Kunde der Balkanhalbinsel, sv. 18., Sarajevo 1913; 
F. Trzebitzky, Studien iiber die Niederschlagsverhaltnisse auf der 
Sudosteuropaischen Halbinsel, Zur Kunde der Balkanhalbinsel, sv. 14. 
Sarajevo 1911; E. Marki, Klimatske prilike, Dalmacija, spomen-knjiga, 
izdana o kongresu udruženja jugoslavenskih inženjera i arhitekta, 
Split 1923; E. Biel, Das Klima Dalmatiens, Geogr. Anzeiger, Gotha 
1929; E. Benćvent, Bora et mistral, Annales de Gćographie, Pariz 1930; 
Fr. Kerner, Ueber die morphologischen und hydrographischen Verhalt - 
nisse in Dalmatien, Glas. Geogr. društva, Beograd 1922; A. Celegin, 
Vodene snage i njihovo eksploatisanje, Dalmacija, spomen-knjiga kon¬ 
gresa udruženja jugoslavenskih inženjera i arhitekta, Split 1923. J. R-ć. 

Biljni svijet. D. je u botaničkom pogledu nesumnjivo 
jedna od najzanimljivijih zemalja Evrope. Na njezinu tlu 
prolazi granica dviju velikih regija holarktisa (v.), regije 
sredozemne i regije eurosibirsko-sjevernoameričke. Zato 
ujedinjuje ona u svojoj flori uz veći broj endemičnih vrsta 
najznačajnije predstavnike Sredozemlja s biljkama kopne¬ 
nih krajeva, a u vegetacijskom pogledu povezuje zimzeleni 
pokrov primorja sa šumskim i planinskim raslinstvom svoga 
zaleđa (-»■ Hrvatska, biljni svijet, Bosna i Hercegovina, 
biljni svijet). 

Dalmatinska je flora obrađena prva od svih hrvatskih zemalja. Već 
pred jednim stoljećem počelo je izlaziti prvorazredno djelo Šibenča. 
mna R. Visianija Flora dalmatica, I.—III. (1842—1852), koje je doživjelo 
kasnije još dva dodatka, a 1901 prikazana je svestrano njezina vege¬ 
tacija u djelu Becka-Mannagette, Die Vegetationsverhaltnisse der 
illyrischen Lander. Osim toga izašlo je 1911 prekrasno djelo Du¬ 


brovčanina L. Adamovića pod naslovom Die Pflanzenwelt Dalmatiens, 
koje je pobudilo sveopće zanimanje nesamo u stručnim, nego i u 
širim krugovima. Suvremena su floristička, biljnosociološka i šumsko- 
uzgojna istraživanja na otoku Dugom i Kornatima (I. Pevalek), na 
Pagu i Rabu (S. Horvatić), na Biokovu i na dalmatinskom dijelu Vele¬ 
bita, Dinare i Orjena (I. Horvat), te na otoku Braču i Mljetu (A. 
Petračić i M. Anić) utvrdila nove zanimljive činjenice, koje su od 
posebnog značenja nesamo za poznavanje Dalmacije, rego i za shva¬ 
ćanje biljnog svijeta cijele južne Evrope. 

Flora. U D-i je poznato dosad oko 2400 vrsta i podvrsta 
cvjetnjača i papratnjača, te veoma velik broj alga, lišajeva 
i mahovina. Dalmatinska flora sastavljena je iz vrlo 
raznolikih elemenata. Po Bečku pripada eurazijskom flor- 
nom elementu u širem smislu oko 42% vrsta, 20% pripada 
ilirskom, a samo 37% sredozemnom flornom elementu. 
Razlog je ovomu razmjerno malenom postotku sredo¬ 
zemnog bilja, koje je zastupano uglavnom zimzelenim dr- 
većem i grmljem, polugrmovima i veoma velikim brojem 
jednogodišnjica, u tome, što sredozemno rašće preteže 
samo u primorskim krajevima i na otocima, a najveći se 
dio zagorskih krajeva nalazi već u području polusredo- 
zemnih listopadnih šuma hrasta medunca i bijeloga graba, 
a u višim pojasima i u podučju bukve. Samo na osobito 
pogodnim staništima zbijaju se sredozemne biljke i u za¬ 
gorskim krajevima u značajne zajednice i sežu napose u 
dolinama Zrmanje, Krke, Cetine i Neretve duboko u 
unutrašnjost. Na južnim pristancima Velebita, Dinare, Ka- 
mešnice, Mosora i Biokova nalazi se često još u visini od 
900 m obilje sredozemnih vrsta. Na Kozjaku kod Splita ra¬ 
ste u visini do 500 m busina, planika i žuka, a crnika, bje- 
lušina, kositernica i buhač penju se do 770 m. Bjelušina 
seže na Dinari do 900 m, a na Prologu je raširen pirami¬ 
dalni zvončić do 1173 m. Na Biokovu sastaju se sredo¬ 
zemna kadulja s arktoalpinskom klečicom i medvetkom u 
visini od 1400 m. Sredozemno se bilje nalazi tako gotovo 
u cijeloj Dalmaciji, ali se njegov postotak smanjuje s uda¬ 
ljenošću od mora i s nadmorskom visinom, te se na nje¬ 
govu mjestu javljaju biljke kopnenih krajeva. Neposredno 
na sredozemno bilje nadovezuju se južnoevropski i ilirski 
elementi. Oni su i u vegetacijskom pogledu vrlo važni. 
Najznačajnije su vrste na pr. hrast medunac, crni grab, 
bijeli grab, dren i dr. Ilirski je elemenat napose obilno 



(Snimka 1. Horvat) 

ŽUKA NA KAMENJARAMA MARJANA. 

Gore: KAŠTEL GOMILICA; dolje: KLIS 

(Arhiv z. p. J.) 

Gore: MOTIV S PELJEŠCA, orebić dolje: BOL NA BRAČU 

(Arhiv z. p. J.) 

Gore: POLJIČKO PRIMORJE, krilo-jesenicE; dolje: MOTIV IZ KORČULE 

(Fotozadruga) 

BILJNI POKROV 

Gore. OTOK PAG S VELEBITA, Goleme površine primorskih kamenjara; 
dolje; OTOCI OKO KORČULE OBRASLI MAKIJAMA, Uz more se vidi rub grebenjača 

(Ivo Horvaf) 

ŽENSKI TIPOVI I NOŠNJE 

Gore lijevo: ŽENA IZ VRLIKE, (Dabac); gore desno: DJEVOJKA IZ VRLIKE S CRVENKAPOM, (Dabac); 
dolje lijevo: STARICA IZ KONAVALA, (Medeol); dolje desno: DJEVOJKA IZ KONAVALA, (Dabac). 

PLESOVI I GLAZBA 

Gore KOLO VRLICANA, Pršnjaci djevojaka s nizovima novaca; dolje lijevo : POSKOCNICA — PLES KONAVLJANA, Trhovac 
Majkovi; dolje desno: SVIRAC U DIPLE IZ DONJIH VINJANA KOD IMOTSKOGA 

(Dabac) 

(J. Milhofer) 

ZADRUGA GRMOLIKE CAKLENJAČE NA PAGU U LJETNO DOBA 


zastupan u planinama. Njemu pripada i veoma veliki broj 
endema, koji su različite starosti i podrijetla i koji daju 
dalmatinskoj flori osobit značaj. Po Turrillu poznato je 
u D-i 160 ilirsko-balkanskih (uglavnom hrvatskih) i 25 po¬ 
sebnih dalmatinskih endema. Među ilirskim endemima isti¬ 
če se na pr. grmolika lepirnjača tilovina (Petteria ramen- 
tacea [Sieb.] Presi.), koja je raširena na istoku od Sinja, 
pa ljepljiva kozokrvina (Lonicera glutinosa Vis.), modro la- 
sinje (Moltkia petraea Gris.), dalmatinski podlesak (Cro- 
cus dalmaticus Vis.), uskolisno i dalmatinsko zvonce 
(Edraeantus tenuifolius [WK.] DC. i E. dalmaticus DC.) 
i mnogi dr. Od posebnih dalmatinskih endema ističe se u 
prvom redu dubrovačka zečina (Centaurea ragusina L.), 
koja seže od Dugog otoka do Dubrovnika, zatim različni 
zvončići (Campanula lepida F. i C. Poscharskyana Deg.), 
repice (Brasica mollis Vis. i B . Cazzae Ginz.), devesilj 
(Seseli tortuosum L.) i dr. Neki su endemi slabo raspro¬ 
stranjeni, tako na pr. biokovska zečina (Centaurea bioko- 
vensis Teyb.) i sitno zvonce (Edraeanthus Pumilio DC.) 
ograničeni su na Biokovo, a dinarsko zvonce ( Edraeanthus 
dinaricus [Kern.] Wett.) na Mosor, hrvatska vučja stopa 
(Aristolochia croatica H-ić) uglavnom na Rab i Pag i t. d. 
Posebnim vrlo značajnim endemizmom odlikuju se otoci 
Palagruža i Jabuka. Na Palagruži raste endemična repica 
(Brasica Botteri Vis.), Fridrikova zečina (Centaurea Fri- 
derici Vis.), dalmatinsko ptičje mlijeko (Ornithogalum 
Visianianum Tomm.), dok su s Jabuke poznate dvije en¬ 
demične zečine (Centaurea Jabukensis Ginzb. et Teyb. i 
C. crithmifolia Vis.) i prekrasni širokolisni karanfil (Di- 
anthus multinervius Vis.), koji je na žalost već iskorije¬ 
njen. Razlozi ovom obilnom endemizmu dalmatinske flore 
nisu samo u mnogolikosti sadašnjih životnih prilika, nego 
su u prvom redu izraz prošlosti i starosti same flore. 

U polusredozemnom području D-e javljaju se uz sredo¬ 
zemne, južnoevropske i ilirske obilno pontskomediteranski 
i sarmatski florni elementi. Oni se ističu napose u izgradnji 



(S. Horvatić) 

LIVADE KLASULJE NA PAGU 



. (J. Horvat) 

MLADA ŠUMA CRNIKE NA BADIJI 


kamenjare, a najčešći su na pr. trava rdobrada (Chryso- 
pogon Gryllus Trin.), kovilje (Štipa mediterranea Trin. et 
Rupr.), žuti uskolisni oman (Inula ensifolia L.) i dr. 
Srednjoevropski florni elemenat raširen je samo u kopne¬ 
nim dijelovima zemlje, iako se često javlja već na plani¬ 
nama, koje se dižu neposredno uz more. U tom je po¬ 
gledu napose zanimljivo Biokovo, na kome su srednjo¬ 
evropske biljke vrlo obilno zastupane. Čim prijeđemo pri- 



SREDOZEMNA VEGETACIJA U OKOLICI DUBROVNIKA 

morski greben planine, javlja se bukva s cijelim nizom 
značajnih predstavnika srednjoevropske flore, od kojih 
su najznačajniji: jela (Abies alba Mili.), Petrov krst (Pariš 
quadrifolia L.), Salamunov pečat (Polygonatum multiflorum 
Ali.), ljepika (Adenostyles alliariae A. Kern.) i dr. U višim 
je planinama obilno raširen i alpski (arktoalpski) florni ele- 
menat. Po Turillu dolazi u D-i 71 vrsta alpskog podrijetla. 
Neke su od njih vrlo važne u vegetacijskom pogledu, na 
pr. klečica (Juniperus nana L.), koja pokriva na Biokovu, 
Velebitu i Dinari velike površine. 

Vegetacija. Biljni se pokrov sastoji od veoma velikog 
broja zadruga. Među njima se u prvom redu ističu šume i 
kamenjare, koje uz obrađeno tlo uvjetuju izgled kraja i 
njegovo gospodarsko značenje. U primorskim krajevima i 
na otocima pretežu zimzelene tvrdolisne i crnogorične, a 
u kopnenim listopadne šume i šikare. Najznačajnija je 
zadruga zimzelenog područja šuma crnike (Quercetum ili- 
cis Br.-Bl.). Najljepše se površine nalaze na Rabu, gdje je 
u poznatoj šumi Dundu bilo donedavno prastarih stabala 
crnike, kakva se rijetko susreću u cijelom Sredozemlju. 
Velike šume crnike nalaze se i na Mljetu, dok su se manje 
piohe sačuvale na Ugljanu, Braču, Hvaru, Korčuli, Lastovu, 
Lopudu i na Lokrumu. U južnim dijelovima često se cr- 
niki pridružuje komoravac (Quercus coccifera L.). Šume 
crnike međutim najčešće su pretvorene u makije, a na 
mnogim mjestima poradi prevelike sječe, paljenja i paše 
nastale su iz njih puste kamenjare. Uz šume crnike i ma¬ 
kije ističu se šume alepskoga ili bijeloga bora (Pinus ha- 
lepensis Mili.). One su raširene u cijeloj zemlji. U sjevero¬ 
zapadnim dijelovima su sađene, prirodne se nalaze samo 
južno od Krapnja; najljepše su razvijene na Braču, Hvaru 
i Mljetu. Šume crnike i alepskog bora izgrađuju najniži 
pojas sredozemnog područja, dok se u krajevima iznad 
400 m javlja šuma dalmatinskoga crnog bora (Pinus nigra 
ssp. dalmatica). Lijepe su te šume na Braču, Hvaru 
i Pelješcu. U njima se uz veliki broj zimzelenog grmlja 
javljaju već i listopadne vrste, u prvom redu bijeli grab, 
crni grab, crni jasen, rašeljka i dr. 

Zimzeleno raslinstvo seže samo katkad dublje u kopno, 
redovno se u unutrašnjosti kopna odmah nadovezuju li¬ 
stopadne šume i šikare hrasta medunca i bijeloga graba 
(Carpinetum orientalis croaticum H-ić). One u zagorskim 
kiajevima zapremaju goleme površine, ali su najčešće u 
vrlo jadnom stanju. U mnogim su krajevima posve po¬ 
tisnute, te su njihovo mjesto zauzele kamenjare. Među 
njima se ističu samo manje zelene mrlje branjevina, koje 
jasno dokazuju, kako i na onom pustom kamenitom tlu 
mogu izrasti prekrasna stabla hrastova. 

Na višim se planinama povrh hrasta razvio pojas bukve. 
Ona pokriva u dalmatinskom dijelu Velebita, Dinare i 
na Kamešnici, na Svilaji, Mosoru, Biokovu i Orjenu 
znatne površine i tvori značajnu zadrugu hrvatske bukove 
šume (Fagetum silvaticae croaticum Horv.). Uz bukvu javlja 



(V. Kratky) 

DALMATINSKO GROŽĐE 


se na Dinari, Biokovu i Orjenu i jela, koja stvara na sje¬ 
vernim padinama manje sastojine. Na Orjenu osim bukve 
nalazi se posebni pojas munjike (Pinetum Heldreichii), a 
na Velebitu i na Dinari neposredno se nadovezuje na pret- 
planinsku šumu bukve klekovina bora (Pinetum mughi 
croaticum Horv.). Bukva i klekovina proživljavaju u no¬ 
vije doba najtežu borbu za opstanak i na mnogim mje¬ 
stima upravo netragom nestaju, da ustupe mjesto planin¬ 
skim pašnjacima. 

Uz šume i šikare zapremaju bez sumnje kamenjare naj¬ 
veće površine. Njihov je izgled vrlo jadan. One su mjesti¬ 
mično dobri pašnjaci, ali stalna bura odnosi i ono malo 
zemlje, što se među kamenjem sačuvalo. U sredozemnim 
i kopnenim krajevima ima dosta kamenjara, koje su na 
prvi pogled jednake. Ipak se one vrlo razlikuju i pripadaju 
bitno različitim biljnosociološkim jedinicama. Dalmatinska 
kamenjara u užem smislu ili zadruga razgranjene kostrike 
(as. Brachypodium ramosum) usko je vezana uz područje 
pravog Sredozemlja (eumediterana), pa se ne 
nalazi nigdje izvan zimzelenog pojasa. Ona 
štoviše ne doseže ni sjeverne granice makije, 
te je nema na pr. na Pagu i Rabu, koji pri¬ 
padaju već t. zv. krškoj kamenjari ili zadruzi 
rdobrade ( Chrysopogonetum Grylli H-ić), 
koja je zapremila goleme površine kopnenih 
dijelova D-e. 

S usponom gubi se zadruga rdobrade, na 
njezino mjesto dolazi zadruga šaša crljenike 
i bodljikave zečine (as. Carex humilis-Cen- 
taurea rupestris Horv.), u kojoj se napose 
ističe primorski vrisak (Saturea montana). 
Zadruga je na nekim mjestima vrlo otvore¬ 
na, dok je na drugim zarasla poput prave 
gorske livade, kosi se i žanje i daje odlično 
sijeno. Pravih livada sjenokoša u D-i ima 
malo, i to samo na vlažnim i poplavnim po¬ 
ljima. One zapremaju najveće površine na 
Pagu i daju odlično sijeno. Najraširenije su 
sjenokoše klasulje (Hordeetum secalini H-ić) 
i livade primorske beskoljenke (Peucedaneto- 
Molinietum litoralis H-ić). 

Posebnu značajnu pašnjačku vegetaciju 
nalazimo na visokim planinama, gdje su se 
razvile planinske rudine. One imaju golemo 

gospodarsko značenje, jer prehranjuju nesamo nebro¬ 
jena stada preko ljeta, nego daju i znatne koli¬ 
čine sijena za zimsku hranu. Osim manjih ploha zadruga, 
koje su u Hrvatskoj općenito raširene, nalazi se na Bio- 
kovu posebna endemična zadruga Pančićeve vlasulje i 
sitnog zvonca (as. Festuca Pančićiana-Endraeanthus Pumi- 
lio Horv.). Ona zaprema najizloženije grebene u najvišim 
pojasima planine. Kud i kamo veće gospodarsko značenje 
imaju rudine oštre vlasulje (Festucetum pungentis Horv.) i 
rudine srebrolike šašike (as. Sesleria argeniea), koje se kose 
i žanju za zimsku hranu. 

Osim ovih zadruga, koje zapremaju znatne površine i 
određuju izgled krajeva, razvijene su u D-i još mnoge zna¬ 
čajne zajednice. U morskoj vodi razvijen je posebni svijet 
haluga i voga (-*- more, biljni svijet), dok se na položitim 
muljevitim tlima, koje preplavljuje more, nalaze zadruge 
slanuša. Najniža mjesta zapremile su zeljasta i grmolika 
caklenjača (Salicorrtia herbacea L. i 5. fruticosa L.), dok 
je suša mjesta zauzela endemična zadruga morskog pelina 
( Staticeto-Artemisietum coerulescentis H-ić). Napose je 
značajna vegetacija na morskim grebenima, koje poprskava 
more valovima. To je stanište zadruge trputca i mrižice 
( Plantagineto-Staticetum cancellatae H-ić.). 

Vrlo mnogoliko i značajno bilje raste na okomitim sti¬ 
jenama od morske obale sve do najviših planina. Na Pagu 
i Rabu i na susjednim otocima raširena je zadruga dalma¬ 
tinske zečine i istarskog zvončića ( Campanuleto-Centaure - 
etum dalmaticae H-ić), koja svojim prekrasnim cvjetićima 
krasi okomite stijene i zidove. U južnim dijelovima D-e 
javlja se međutim značajna zadruga dubrovačke zečine (as. 
Centaurea ragusina). Uz snažnu, pustenastosivu zečinu s 
velikim žutim glavicama raste busina (Phagnalon rupestre 
DC.), bjelušina ( Inula candida Cass.) i drugo značajno 
bilje stijena. Na zidovima i ogradama raširena je naprotiv 
još neistražena zadruga različnih paprati ( Cheilanthes odo¬ 
ra Sw., Ch. persica [Bory] Mett., Ceterach officinarum DC.) 
i pučaca (Cotyledon horizontalis Guss.). S nadmorskom vi¬ 
sinom mijenja se slika raslinstva. U Velebitu se ističe na 
okomitim stijenama zadruga prozorskog zvončića Campa- 
nuletum fenestrelatae Horv.), koju na Biokovu zamjenjuje 
Portenšlagov zvončić (Campanula Portenschlagiana R. S.) i 
prekrasno modro lasinje (Moltkia petraea Gris.). U višim 
pojasima Velebita, Dinare i Biokova nalaze se zadruge 
različnih kamenika i petolista, u kojima su vrlo česte mnoge 
endemične biljke. Neobično zanimljivo bilje nalazi se u 
poluspiljama na Rabu i Pagu, gdje se nastanila zadruga 
gospinog vlaska (Adianium Capillus Veneris L.) i primor¬ 
skog jelenka (Phyllitis hybrida Milde). 

Mnogo je slabije u D-i razvijena vegetacija točila. Na 
Rabu, Pagu i na kopnu do Obrovca nalazi se zadruga pri¬ 
morskog mekinjaka (Drypetum Jacquinianae H-ić), u kojoj 
se nalazi i endemična hrvatska vučja stopa ( Aristolochia 
croatica H-ić). Planinska točila na Velebitu, Biokovu i 
Orjenu zapremila je zadruga planinskog mekinjaka (Dry- 
petum Linnaeanae Horv.), a na Dinari je česta na točilima 
i zadruga dinarskog rošca (Cerastietum dinaricae Horv.). 

Posebni biljni svijet nalazi se na pijescima. Strma dal- 



(7. Roglić) 

SUSENJE DUHANA U IMOTSKOM POLJU 



(Fotozadruga) 

BOROVA ŠUMA KOD PODGORE 


matinska obala ne pogoduje razvitku pješčane vegetacije, 
te se ona nalazi samo na ograničenim mjestima. Najljepše 
je razvijena na Loparu, oko ušća Neretve i kod Budve. 
Ona je izgrađena iz zadruge primorske pirike ( Agropyretum 
meditevraneum Br.-Bl.). Mnogo je raširenija zadruga mor¬ 
skih prudova, u kojoj se javlja veći broj mlječika. 

Na smetištima, gnojištima i zapuštenim mjestima razvi¬ 
jeno je vrlo bujno raslinstvo biljaka prilagođenih dušičnim 
spojevima. Tu su razvijene mnoge zadruge, koje se među¬ 
tim pod utjecajem kulture sve više gube. 

Utjecaj čovjeka na biljni svijet. Čovjek je neobično snažno 
ut J ec ao na biljni pokrov D-e. To nije ni čudo. jer je zemlja 

već više tisućljeća naseljena. Snažni utjecaj kulture vidi se u svim 
područjima, te su već od najstarijih vremena sva povoljna mjesta 

zauzele poljoprivredne biljke. Poljoprivredno je tlo iskorišćeno — izu¬ 
zev poplavna polja — upravo savršeno, pa su i u planinskim kraje¬ 
vima i pos^e malene doline unutar šume i klekovine zasađene gospo¬ 
darskim biljem, u prvom redu krumpirom i zeljem. Tako je šuma već 
od davnih vremena potisnuta na isključivo šumsko tlo, ali ni ovdje 
nije ona ostala sačuvana. Najjače je utjecao čovjek u zagorskim kra¬ 
jevima, dok se na otocima prilično dobro sačuvalo raslinstvo. Opće¬ 
nito se može reći, da je najviše stradala listopadna šuma u zagor¬ 

skim krajevima, jer ona daje nesamo građevno i ogrjevno drvo, nego 
i zimsku hranu (brst) za ovce i koze. U D-i kao i u ostalim našim 
krškim krajevima sukobljuje se potreba za građevnim i ogrjevnim dr¬ 
vom s potrebom stočne hrane za ovce, koze i goveda, te šume padaju kao 
žrtva u borbi za goli život. Zato se šuma i makija nesamo siječe, nego 
često ,i pali, da se stvore povoljni pašnjaci za gladnu stoku. Pa ipak i 
unatoč svim tim utjecajima nalaze se u samom zimzelenom pojasu 
nesamo prekrasne prirodne šume crnike i alepskoga bora, nego i 
rukom uzgojene sastojine, koje upućuju na veliki uljudbeni smisao sta¬ 
novništva. Osim toga rasijani su diljem cijele zemlje manji perivoji 
i vrtovi, u kojima se uzgajaju uz domaće bilje i mnoge biljke iz stra¬ 
noga svijeta, među njima i vrlo rijetki i lijepi primjerci. Poznati su 
različiti eukalipti, mimoze, pavlovnije, magnolije i cikadeje, koji uz 
neobične raširene čemprese, pinije i palme bitno utječu i na izgled 
pojedinih mjesta. Mnoge su se strane biljke, ponajčešće agave i opun- 
cije, tako udomaćile u D-i, da pripadaju sastavnim članovima našeg 
sredozemnog raslinstva. 

LIT.: Hrvatska, Biljni svijet. I. H. 

Fauna Dalmacije osobito je zanimljiva i posebna radi 
njena geografskog položaja. Svojim bogato razvedenim 
obalama i otocima širom je otvorena prema moru, koje ima 
velik utjecaj na njeno podneblje i koje preko njega vrši 

jako probiranje među faunom. Od kopna je faunistički 
zatvaraju ne samo visoke gore, nego još više i njihov krški 
karakter, pa su tako sa zemljopisne strane pruženi svi 
uvjeti, koji određuju posebni karakter faune te zemlje. 

Od kopna jače odijeljena, a otvorenija prema moru, 
mogla je D. primiti dosta sredozemskih elemenata. Oni se 
osobito ističu u južnijoj, užoj polovini, koja, gotovo bez 
zaleđa, ima samo primorsko-krški karakter. Sjevernija polo¬ 
vina znatno se više širi i u kopno, pa premda i ovdje ostaje 
krška zemlja, ipak je pridržala više srednjoevropski značaj, 
jer po šumovitim visinama dolazi još dosta šumsko-gorskih 
životinja. 

Posebni karakter daju toj fauni mnoge životinje staroga 
tipa, koje su se ovamo povukle pred zaledbom Evrope, 
otkuda su pod nepovoljnim uvjetima nestale, a ovdje su se 
mogle održati. 

Neke šumsko-gorske životinje zaostale su pače i na većim 
i višim otocima. One daju zoogeografsku potvrdu toga, da 
je čitav taj otočni svijet nastao potapanjem kopna i da 
sadašnji otoci nisu drugo no vrhovi nekadašnjih gora. Neki 
pak faunistički elementi — kao na pr. kukci, puževi, pa i 
slatkovodne ribe — potvrđuju još i to, da je kopno sezalo 
i kroz Jadransko more do talijanskih obala. Tako dolaze 
posve iste vrste ili geografske suvrste u Dalmaciji, na 
nekim otocima i u Italiji. 

Dakako da su osim toga na pojedinim otocima, poglavito 
u spiljama, nastali i posebni otočni oblici, osobito kod 
kornjaša, puževa i gušterica. 

Osobit karakter daju dalmatinskoj fauni skupine živo¬ 
tinja, kojima prija južno podneblje, izraženo na osebujno¬ 
stima krškoga tla, a to su prije svega kukci, onda gmazovi 
i ptice, ali ne manje i kopneni puževi plućnjaci. Premda 
ovi, baš obrnuto, traže mnogo vlage, upravo svojim prila¬ 
gođivanjem na njima nepovoljne sušne prilike daju veliki 
postotak endema, koji su posebno značajni za ovaj kraj. 
Na taj su način neke skupine puževa postale osobito ka¬ 
rakteristične za dalmatinsku faunu, kao na pr. clausiliae, 
campyleae, xerophilae, pomatiasi i dr. Ali i među kukcima, 



(L. Adamović) 

ROGAČ (Orašac kod Dubrovnika) 


pa i stonogama i paucima također je vrlo jako istaknut en- 
demički karakter dalmatinske faune. On je još više poja¬ 
čan u osobito bogatoj podzemnoj spiljskoj fauni, koja ima 
potpuno izraziti endemički karakter. Tu dolaze uz čovječju 
ribicu spiljski kukci, osobito kornjaši anopthalmus, bathys- 
cia, trechus i dr., raci, rakušci, babure, stonoge, pauci, 
puževi i t. d. 

Ali i kukci i drugi člankonošci kao i puževi vrlo su ma¬ 
lene i vlastitom opažanju teško pristupačne životinje, pa 
je radi toga dovoljno na ovom mjestu samo istaknuti, da 
oni uvelike pridonose posebnoj zanimljivosti dalmatinske 
faune. Dosta vrsta iz tih različitih skupina životinja upo- 
zoruju već svojim imenom, da su dalmatinski: »dalmatinus«, 
»dalmatina«, »dalmatinellus«, »dalmatica«, »dalmaticus« i t. d. 

Među svim skupinama kukaca ističe se više mediteran¬ 
skih tipova. Među rilčarima zaglušuju uši bezbrojni cvrčci, 
a uz obale se na mnogo mjesta nađe vrlo velika golema 
štipavica. Od mnogobrojnih ravnokrilaca ističe se najveći 
evropski sredozemski konjic, a osobitim izgledom bogo¬ 
moljca i evropski paličnjak. Od velikih leptira dnevnjaka, 
a i drugih, leti dosta sredozemskih, tako neki bijelci, žućak, 
golupka, pčelke i dr. 

Toplo podneblje prija i opnokrilcima, od kojih je naj¬ 
veći u Evropi crvenočela bodljašica, a ističu se i neke 
pjeskorovke, putarice, cvjetari, pa i mravi. Za njima ne 
zaostaju ni kornjaši, od kojih dolazi i sveti balegaš, neki 
trčci, strizibube, pipe i t. d. Prisutnost brojnih dvokrilaca 
može svatko osjetiti i na svojoj koži, a među komarcima 
ima dosta i opasnih, malaričnih; vrlo je neugodan i popa- 
dač. Veličinom se ističu neki južnjački mrežokrilci, tako 
vretenčasti golemar, pjegavi leptirak, dugokrili vrpčar i dr. 
Posve na jugu zadržava se i rijetki evropski zastupnik ter¬ 
mita, mračni termit. 

Ima mnogo i sredozemskih stonoga, striga, kuglaša, ka- 
menarka, kao i paučnjaka. Među pravim paucima dolazi i 
otrovni malminjat. Vrlo su česti i veći štipavci. 

Osobito su obilno zastupani u dalmatinskoj fauni gušteri 
i zmije. Svuda je česta otrovnica poskok, a samo u višim 
gorskim dijelovima manja otrovnica, krški žutokrug. Zatim 
dolaze još dvije slabo otrovne zmije, crnokrpica i modraš. 
Od neotrovnih zmija rasprostranjen je četveroprugi kravo- 
sas, zatim su česte poljarice šikulja, crnica, drvolaz i pla¬ 
vuša. Crvenkrpica dolazi u oba svoja oblika: zapadnom 
pjegavom, koji je mnogo češći, i istočnom prugastom. 

Vrlo su brojne gušterice, osobito općenito rasprostra¬ 
njene krška i primorska gušterica. Kod njih se posebno 
ističu naročite otočne suvrsti: od krške gušterice brusnička, 
kamička, parsanjska, barjačka, viška i jabučka suvrsta, a 
od primorske gušterice malopalagruška, suskova i veliko- 
palagruška suvrsta. Osim toga dolazi od primorske gušte¬ 
rice u srednjem dijelu Dalmacije posebna Kolombatovićeva 
suvrsta i posve na jugu dubrovačka. 

U Dalmaciji su još obični veliki zelembać, mrka i oštro- 
glava gušterica, a u gorju mosorska gušterica. Vrlo je čest 
zmijoliki gušter blavor. Svuda u Dalmaciji dolazi kućni 
macaklin, a samo se južnog dijela drži zidni macaklin. I 
kornjače grčke čančare ima svuda, a posve na jugu u Du¬ 
brovačkoj Rijeci i niže dolazi slatkovodna plosnata kor¬ 
njača. 

Kao što je Dalmacija istaknuta gmazovska zemlja, tako 
je jednako vrlo bogata ptičja zemlja s izrazitim južnja¬ 
čkim karakterom. Taj joj daju, da samo podsjetimo na 
nekolike, bijeli strvinar, južni sokol, bjelonokta vjetruša, 
bijela i hridna čiopa, divlji golub, jarebica, manja sivo- 
crna vrana, svjetlija šojka i t. d., a više od svih malene 
pjevice. Među njima se ističu balkanska rusogrla lastavica, 
planinska bregunica, svilopera krovarica, blijedi, maslinov 
i kratkokrili voljić, bjelobrka, mrkoglava, crvenooka i ri- 
đasta grmuša, živična crventrtica, istočni primorski kame¬ 
njar u ušatom i crnogrlom obliku, modri stijenjak, crveno- 
glavi svračak, crnoglava, cikava, brkata i močvarna strna- 
dica, sredozemska juričica, mrka sjenica, hridni brglijez, 
sivoglava i crnoglava pliska, velika čevrljuga, južna kuk- 
masta ševa i t. d. 

Po poplavnim poljima i uz ušće Neretve žive još mnoge 
ptice, koje trebaju za svoj život takav kraj. Dosta različitih 
ptica iz sjevernih krajeva ovdje i zimuje, a zalete se koji 
put i posve južnjačke, kao afrička kukavica, kratkorepi 
jastreb, afrički potrk, afrički vivak i dr. Uz more su česti 

galebovi, klaukavac i sredozemski crnoglavi galeb, vranac 
morovran, sredozemska bjelokrila i bjelobrada čigra i t. d. 

Međutim ni sisavci ne izostaju u stvaranju osebujnog 
karaktera dalmatinske faune, premda se nikako ne mogu 
mjeriti s pticama ili gmazovima. Ali među mnogobrojnim 
netopirima ima i dosta sredozemskih zastupnika, kao što su 
oštrouhorasti topir, dugonogi šišmiš, bjelouhi tutumiš, du- 
gokrili pršnjak, a zecousni netopir dolazi ovdje jedini od 
svog roda u Evropi. Zatim je tu sredozemska rovka, naj¬ 
manji evropski sisavac od 6,5 cm, pa slijepa krtica i južna 
suvrsta običnog zeca. 

Na Pelješcu i nekim otocima, Mljetu, Korčuli, Sipanu, 
dopro je čagalj najdalje na sjeverozapad Evrope. Kao 
pripadnika dalmatinske faune treba još spomenuti malenu 
indijsku zvijer, sivog munga, kojega su naselili najprije 
na Mljet 1909, a kasnije na Brač, Pelješac i dr. za tama¬ 
njenje poskoka. U uvalama udaljenih otoka zadržava se 
rijetki morski sisavac, sredozemska medvjedica. 

U slatkim je vodama česta jegulja, a od drugih riba 
ističu se mekousna pastrva i njene suvrste zlousta i solin¬ 
ska. Velika žaba obična hrženica dolazi svuda, a zalazi i 
u bočatu vodu. Od žutog mukača živi u Dalmaciji po¬ 
sebna Kolombatovićeva suvrsta, a od običnog vodenjaka 
dolazi uz primorsku suvrstu posve na jugu još i druga, To- 
masinijeva suvrsta. 

Za morsku faunu -> Jadransko more. N. F-k. 

Stanovništvo. Kao što voda teče s brda prema podnožju, 
tako se i ljudska struja stalno kreće iz biološki jačih di¬ 
narskih planina prema pitomomu jadranskom primorju. 
Nekim povijesnim događajima ova se struja tako pojača¬ 
vala, da se razvijala u bujicu i plavila ne samo kopneno 
primorje i susjedne otoke, nego je prelazila i na suprotne 
jadranske obale. Pri izlazu u pitomije Sredozemlje dinarska 
se migraciona struja stišavala i kanalizirala. Suprotno ovom 
etničkom strujanju utjecaji, koji su dolazili s morske strane, 
počivali su na političkim, kulturnim i vojničkim težnjama 
prekomorskih zemalja; u njima uopće nije bilo biološke 
snage. Prekomorski duhovni i politički utjecaji nisu mogli 
sigurno i konačno zahvatiti kopno i odoljeti jakom i stal¬ 
nom biološkom strujanju iz planinskog zaleđa. Sredozemni 
utjecaji jače su zahvaćali otoke; pojas kopnenog primorja 
bio im je nesiguran posjed, a u patrijarhalno zaleđe pro¬ 
dirali su znatno oslabljeni. Nad kopnenom D-om može 
vršiti jak i stalan duhovni utjecaj onaj, koji vlada i dale¬ 
kim zaleđem, jer s ovim primorje čini nedjeljivu cjelinu. 
Premještavanjem duhovnog i gospodarskog težišta iz Sredo¬ 
zemlja u atlantsku i srednju Evropu nestalo je borbe i ko¬ 
načno se riješio sukob između dinarskih strujanja i sredo¬ 
zemnih utjecaja. Pravci biološkoga, gospodarskog i duho¬ 
vnog strujanja stopili su se u moćan tok, koji se kreće iz 
kopna prema moru i ne može više naići na trajan otpor ili 
ozbiljnu struju suprotnog pravca. 

Etnička su kretanja dakle stalno dolazila iz dinarskog 
zaleđa i smirivala se u primorju prisvajajući duhovne te¬ 
kovine nove sredine; rezultat je toga krvno jedinstvo 
dalmatinskog primorja i zaleđa, ali do duhovnog ujednači- 
vanja na području D-e nije moglo doći. Kopneno zagorje, 
prelazni pojas primorja i pretežno sredozemni otoci nisu 
samo tri različite fizičko-geografske, nego i posebne antro¬ 
pogeografske sredine. Usto među pojedinim dijelovima 
ovih sredina postoje prema njihovoj izdvojenosti manje ili 
veće razlike. Biološki tlak vrši se s kopnene strane, te pri¬ 
morje čini prijelaz između zagorskog žarišta i mirnog, 
otočnog pojasa. Primorac dobro osjeća i čini razliku iz¬ 
među otpornog Zagorca i povučenog i štedljivog Bodula; 
dakle, tri dalmatinske sredine imaju i tri različita tipa 
stanovnika, među kojima srednji, primorski, čini prijelaz 
između dvaju krajnjih. 

Stanovništvo ovoga povijesno nemirnog i gospodarski 
veoma osjetljivog kraja bilo je u prošlosti podložno jakim 
kolebanjima i kretanjima. Jedino se posljednjih desetljeća 
stanovništvo D-e kao cjeline stalno povećavalo. G. 1880 
imala je D. 476.100, a 1900 g. 646.666, dok 1931 g. ima 
705.897 stan., ili prosječno 55 na km 2 . Prosječno veliki pri¬ 
raštaj u toku posljednjih desetljeća (za 50 g. 60°/o) nije 
bio jednak po cijeloj D-i; u nekim krajevima, osobito na 
otocima, stanovništvo je čak i opalo. Ove će razlike biti 
objašnjene istraživanjem gospodarskih osobina zemlje. Na¬ 
seljenost je u otočnim i u zagorskim kotarima manja (Rab 


36, Brač 44, Knin 33 i t. d.), a u primorskim veća (Split 
92, Šibenik 71 i t. d.). Prosvijećenost je manja u zabače- 
nijim zagorskim (30—40°/o pismenih 1931 g.), veća u pri¬ 
morskim (50—60°/o pismenih), a najveća u mirnim otočnim 
kotarima (preko 70% pismenih). Velikim dijelom (oko 
80%) stanovništvo je katoličko, a manjim (oko 20%) pra¬ 
voslavno. Pravoslavni su većim dijelom u zagorskim kraje¬ 
vima, dok su primorski i otočki predjeli, osim krajnjega 
jugoistočnog dijela, katolički. 

Gospodarstvo. D. je naseljena već u davno pretpovi¬ 
jesno doba. Stanovnik je imao vremena upoznati i isko¬ 
ristiti dobre osobine sredine, ukloniti nezgode i prilagoditi 
se onima, koje se ne mogu odstraniti ili koje su nastupile 
kao posljedica njegova rada. Današnji način života i go¬ 
spodarske prilike rezultat su vječne težnje za boljim i 
borbe protiv poteškoća, koje su pri tom dolazile sa strane 
prirode ili ljudi. Prirodne smo osobine upoznali; poteškoće 
sa te strane, kolikogod velike, nisu osjetljivije i trajnije 
ometale gospodarski i kulturni napredak D-e. Mnogo su 
teže posljedice imale promjene, koje su dolazile ljudskim 
utjecajima. Prošlost ovoga kraja bogata je znatnim pre¬ 
okretima; nekoliko velikih povijesnih događaja uništilo je 
već postignuti napredak, spriječilo dalji nazadak ili nakon 
zastoja dalo novi polet. 

Iskorišćivanje mora i kopna kao gospodarskih površina 
glavna je osobina primorja i otoka, a od njih se bitno 
razlikuje zagorje, koje gospodarske izvore crpe jedino na 
kopnu. Pojedine gospodarske grane u različitim su pri¬ 
rodnim cjelinama nejednako zastupane i razvijene. Na¬ 
predniji otočani i primorci iskorišćuju gospodarske mo¬ 
gućnosti bolje od zaostalijih zagoraca, što se vidi u svim 
vrstama rada. 

Poljodjelstvo. U D-i je prosječno tek 18% zemljišta obra¬ 
đeno. U primorju su glavne poljodjelske površine pojasi 
fliša i dolomita te diluvijalne naslage. U Zagori najveću 
važnost ima nekoliko krških polja, u kojima, zbog velikih i 
nepravilnih poplava, znatne površine ostaju izgubljene za 
kulturu, dok su flišni i dolomitski pojasi od manje važnosti. 



(Fotozadruga) 

Plavljenim poljima moglo bi se pribrojiti i močvarno 
zemljište oko ušća Neretve. Siromaštvo zemljištima po¬ 
godnim za obrađivanje jedna je od glavnih značajka dal¬ 
matinskog poljodjelstva. Obrađuju se i najmanje površine 
crljenice po krškim udubinama, pri čem se zemlja i ru¬ 
kama skuplja. Klimatske prilike, osobito blage zime, omo¬ 
gućuju u primorsko-otočnom pojasu gajenje sredozemnih 
biljaka, kod kojih vegetativna perioda traje preko cijele 
godine. Pojas sredozemnog poljodjelstva najbolje bi ozna¬ 
čilo rasprostranjenje maslina. Od SZ, gdje obuhvata samo 
otoke i uzak obalni rub, širi se prema JZ pojas sredo¬ 
zemnih kultura u horizontalnom i visinskom pravcu dopi- 
rući do visina od 300 m. Ovaj je pojas najuži podnožjem 
primorskih planina (Velebit, Mosor, Biokovo, Orjen), a 
niskim zemljištem i riječnim dolinama prodire dublje u 
kopno. 

Da bi se nagnuto i obrađeno zemljište sačuvalo od ispi¬ 
ranja prejakih kiša, dijeli se podziđivanjem u »podove« i 
dovodi u vodoravan položaj. U poljodjelstvu prevladavaju 
voćne kulture. Poboljšavanjem prometnih veza povećala se 
gospodarska povezanost sa zaleđem, i to sve više određuje 
izbor kulturnih biljki. Najglavnija je kultura loze (oko 
44.000 ha, koji su 1938 dali oko 775.000 hl vina). Prije se 
loza bila sadila u tolikoj mjeri, da je u mnogim krajevima 
uz maslinu bila gotovo jedina kultura. Poslije propasti 
stare loze vinogradi se sporo obnavljaju, jer je nova loza 
osjetljivija, traži bolja zemljišta, i treba dulje čekati da 
rodi. Zbog velikih troškova vinograd više odgovara 
imućnijim posjednicima, te nema izgleda, da će se on 
proširiti kao prije. Gajenje masline (1938 oko 4,450.000 
stabala dalo je oko 65.000 hl ulja), najznačajnije sredo¬ 
zemne kulture, šili se sve više, jer se van sredozemnog 
pojasa ne može gajiti, a ulje se i u zaleđu sve više traži. 
Napreduje i gajenje raziičnih vrsti voća: smokava (oko 
670.000 stabala), višanja (oko 250.000 stabala, i to najviše 
u okolici Šibenika, Splita i na Braču), bresaka, bajama, dok 
su naranče i limuni najviše zastupani u toplijim jugo¬ 
istočnim dijelovima (oko 40.000 stabala), a širi se i gajenje 
nekih industrijskih biljki (buhač). Voće se zbog svoje ka¬ 
kvoće sve više traži i na tržištima zaleđa, a velike ko¬ 
ličine troše gosti primorskih kupališta. U novije doba na¬ 
preduje, s dobrim izgledima za budućnost, gajenje zimskog 
povrća i cvijeća, koji se izvoze u kontinentalno zaleđe. 
Gajenje povrća ima najbolje uvjete na nepropustljivim 
tlima oko većih naselja, koja imaju dobre veze sa zaleđem 
ili koja gosti iz zaleđa mnogo posjećuju (okolica Splita i 
Dubrovnika). Nove prometne mogućnosti pružaju dobre 
uvjete za neograničeno iskorišćivanje klimatskih osobina i 

za razvoj primorskog vrtlarstva. Gaje se, dakle, one biljke, 
kojima klima najbolje odgovara, i to u sve većim količi¬ 
nama i na što napredniji način. Umjetnim navodnjavanjem 
iskorišćuju se prednosti klime i iz istog zemljišta postiže 
više plodova. Gajenje žita nema povoljnih uvjeta, a bilo 
je posljedica krize poslije propasti vinograda i teških 
ratnih prilika. Prirodni uvjeti za osjetljive sredozemne 
kulture povoljniji su na JI, ali slabe veze sa zaleđem ne 
dopuštaju njihovo jače iskorišćivanje. 

Zagorsko poljodjelstvo ima prelazan tip. Različite vrste 
zemljišta i nejednake klimatske prilike uvjetuju gajenje 
sredozemnih i kontinentalnih kultura. Polja su nesamo za 
neposrednu okolicu nego i za dalje predjele glavne ratarske 
površine; pored njih su i male površine u krškim udubi¬ 
nama obzidane i marljivo obrađene. U po¬ 
ljima se gaje žita, i to, zbog zimskih po¬ 
plava, u prvom redu žita s ljetnom vegeta¬ 
tivnom periodom (kukuruz, proso, sijerak i 
dr.), dok se ozima žita siju samo u višim, 
rubnim i suhim dijelovima. Zbog terenskih 
značajka i geografske izdvojenosti zagorsko 
poljodjelstvo, za razliku od primorskoga, 
teži za gospodarskom samostalnošću, gdje 
se po mogućnosti gaje sve potrebne kultu¬ 
re, i u mjeri, koja zadovoljava vlastito 
kućanstvo. U novije doba širenje vinogra¬ 
darstva mijenja na mnogo mjesta tip za¬ 
gorskog poljodjelstva. 

Stočarstvo. Zbog vapnenačkog sastava 
boljeg zemlljišta ima malo, a iskorišćuje 
se za poljodjelstvo; dobrih pašnjaka uopće 
nema. Stočarstvo raspolaže uglavnom osku¬ 
dnim pašnjacima na kršu, koji su obrasli 
izdvojenim grmljem i rijetkim busenjem 
trava. Krški su pašnjaci rasprostranjeniji u 
zagorju, gdje je stočarstvo po važnosti 
druga gospodarska grana. Koza je najbolje 
prilagođena ovim slabim ispašama, ali ih 
brzo uništava. Gojenje ovaca bolje je raz¬ 
vijeno na niskim zaravnima kopna (Ravni 
Kotari i Kistanjska zaravan) i otoka (Pag, 
Brač i dr.), gdje se pašnjaci mogu i zimi 
iskorišćivati, dok dublje u Zagori, pored 
slabih ispaša gojenje ovaca ometaju i po- 
(V. Kratky) teškoće skupljanja ozime hrane. Za ljetne 
suše stočari kopna izgone stoku u pla- 

nine (Velebit, Dinara, Biokovo, Orjen i dr.). Gojenje 
goveda razvijenije je oko polja u Zagori, a u pri¬ 
morju je u blizini većih mjesta već uobičajeno skupo 
stajsko gojenje krava za mlijeko. Od tegleće stoke prila¬ 
gođeni su slaboj ishrani u primorju i na otocima magarac 
i mazga, dok u Zagori oko polja prevladavaju sitni brdski 
konji. Uz bogatstvo cvjetnim biljkama i voćem kratke i 
blage zime pogoduju razvoju pčelarstva. G. 1938 bilo je u 
D-i 33.370 konja, 38.000 magaraca, 11.000 mazga, 87.150 go¬ 
veda, 75.000 svinja, 890.940 ovaca, 119.900 koza, 695.000 
peradi i 39.000 košnica pčela. 

Pomorstvo. Za primorski pojas i otoke more je važna 
gospodarska površina, koja se iskorišćuje na različite na¬ 
čine. Ribolov je kao sporedna gospodarska grana razvijen 
duž cijele obale, a naročito oko većih mjesta, u prvom 
redu onih, koja imaju dobre veze sa zaleđem (Split, Šibe¬ 
nik). Tek 13°/o od svih ribara otpada na profesionalne. 
Glavni primorski gradovi troše velike količine ribe, osobito 
u vrijeme posjeta gostiju iz zaleđa, a ubrzavanje prometnih 
veza omogućuje neposredan izvoz svježe ribe na tržišta 
u zaleđu. Mogućnosti dobre i lake prodaje uvjet su za 
sve veći razvoj ribolova, osobito oko glavnih luka i kupa¬ 
lišta (Rab, Šibenik, Split, Dubrovnik i dr.). Najveću 
važnost ima periodički ribolov, koji se vrši u jedno doba 
godine i na određenim lovištima. U tamnim ljetnim no¬ 
ćima love se srdele, i to najviše na prostranim plićacima 
»brakovima«, koji su dobro razvijeni oko vanjskih otoka 
(Vis, Sušac, Lastovo). Velike količine sezonskog lova nisu 
namijenjene samo brzoj potrošnji, nego se spremaju na 
različite načine. Ovamo bi pripadao i lov na tunjeve, oso¬ 
bito u kanalima sjeverozapadnog i srednjeg primorja. G. 
1931 ulovljeno je na bivšoj jugoslavenskoj obali 6,222.144 
kg ribe, od toga 57°/o otpada na sezonski ribolov. Ovi bi 
podatci mogli dobro odgovarati za D-u, jer je ribolov u 
okolici Zadra i na Lastovu bio toliko razvijen, koliko u 
nedalmatinskim krajevima, koji su tim obuhvaćeni. 

More je glavni prometni put, koji neposredno veže naj¬ 
udaljenije zemlje i omogućuje lak i jeftin prijevoz robe. 
Iskorišćivanje ovog puta je za primorje važna gospodarska 
grana. Dalmatinsko pomorstvo ima dva zadatka: povezati 
primorje i otoke kao i pojedine njihove dijelove među¬ 
sobno, zatim izvršiti posredničku ulogu između kopnenog 
zaleđa i bližih i dalekih prekomorskih zemalja. Obalno 
pomorstvo usavršava se i razvija, ali je njegov gospodarski 
značaj opao. Povećavanjem brzine i većom nosivošću pa¬ 
robrod je zamijenio veliki broj jedrenjaka i tim oštetio 
brojne porodice. Napredak prekomorskog brodarstva ovisi 
o vezama primorja i zaleđa. Središta su prekomorskog bro¬ 
darstva luke, koje imaju dobre veze sa zaleđem (Du¬ 
brovnik, Split), i u njima se promet stalno povećava. G. 
1931 ima Split za 132%, Dubrovnik za 65°/o veći promet od 
prometa g. 1913. U vezi s dugom pomorskom tradicijom 


Dubrovnik je (sa 141.085 bruto reg. t. u 1939) i dalje 
glavno središte parobrodarstva, slijedi ga Split (sa 96.592 
bruto reg. t.). Razvojem parobrodarstva dobivaju glavne 
luke u životu okolice onaj značaj, koji su imala velika pri¬ 
staništa sjevernog Jadrana. Veliki broj primorskih porodica 
živi od zarade članova, koji rade na brodovima. Pored 
neposrednih prihoda parobrodarstvo oživljava i unapre¬ 
đuje druge gospodarske grane, diže cijenu domaćim pro¬ 
izvodima, pojeftinjuje kupljenu robu, ubrzava i olakšava 
promet robe i putnika. 

Posjet stranaca najmlađa je, ali za primorje veoma 
važna gospodarska grana, koja je prvenstveno uvjetovana 
morem. Primorski predjeli svojom ljepotom, a prije svega 
osvježavanje u moru, privlače veliki broj gostiju iz zaleđa. 
Odlike dalmatinskog primorja, koje ide među najljepše 
dijelove Sredozemlja, težnja kod stanovnika kontinenta za 
morem, unapređivanje prometnih veza i potreba, da se 
promijeni sredina u suvremenom brzom i napornom do¬ 
življavanju, daju najbolje izglede za razvoj ove gospo¬ 
darske grane. Kod ove su grane dakle još više nego kod 
ostaloga gospodarskog života glavni uvjet dobra veza sa 
zaleđem. Posjetioci dolaze i odlaze glavnim željezničkim 
vezama, a na njihovu obalskom izlazu razilaze se kao 
rijeka u delti po okolnom primorju i na susjedne otoke. 
Preko Sušaka dolaze posjetioci u mjesta na sjeverozapadu 
(Rab), preko Splita posjetioci okolnog primorja (Kaštela, 
Omiš, Makarska) i srednjo-dalmatinskih otoka (Hvar, 
Korčula i dr.), dolinom Neretve posjetioci dubrovačke 
okolice, Boke Kotorske i krajnjeg jugoistočnog dijela pri¬ 
morja. Koliko su za razvoj ove gospodarske grane važne 
veze sa zaleđem, najbolje se vidi u slučaju jugoistočnog 
primorja, koje je i usprkos najvećih klimatskih prednosti, 
dobre izvorske vode i prekrasnih žala slabije posjećeno; 
uzrok su tome posredne i duže veze sa zaleđem, a s tim 
su u vezi i manje udobnosti. Uređenje dobrih i brzih veza 
glavni je uvjet razvoja ove gospodarske grane. Udobnost 
boravka popravlja se iz godine u godinu, a sposobnost i 
umješnost gostoprimaca brzo se prilagođavaju zahtjevima 
posjetilaca. 

Promet stranaca uz pomorstvo je neosporno najkorisnija 
gospodarska grana i najveća pobuda gospodarskom i pro¬ 
svjetnom napretku primorja. Njegovim razvojem svi su 
domaći proizvodi dobili na vrijednosti, a necijenjene i ne¬ 
zapažene osobine postale su izvor prihoda. Povećavanje 
udobnosti i prilagođivanje zahtjevima posjetilaca nose sa 
sobom osjetljiv materijalni napredak domaćeg stanovni¬ 
štva. Može se zato bez pretjerivanja reći, da ni jedna go¬ 
spodarska grana nije pokazala tako brze i dobre rezultate. 

Rudarstvo. Stijene, iz kojih je sastavljeno dalmatinsko 
zemljište, razmjerno su siromašne rudama. Od laporaca 
(»tupine«) iz paleogenih flišnih pojasa pravi se cement. 
Laporci se najviše iskorišćavaju u okolici Splita, gdje leže 

u neposrednoj blizini mora, tako da se mogu lako izvoziti 
kao sirovine ili kao prerađevine. Krpe i džepovi boksita, 
postali rastvaranjem vapnenaca, najrasprostranjeniji su po 
zaravnima, na kopnu i otocima. Radi velike vrijednosti i. 
potražnje ova se ruda vadi i u teže pristupačnim kraje¬ 
vima. Naslaga ugljena ima u slatkovodnim tercijarnim slo¬ 
jevima. Najznatniji su rudnici na podnožju planine Pro- 
mine, dok su ugljene naslage Sinjskog polja i na Pagu 
manje vrijednosti i izdašnosti. Posebnu važnost imaju razli¬ 
čite vrste građevnog kamena, koji se prvenstveno vadi 
u blizini obale, odakle je lakši prijevoz. Od davnine su po¬ 
znati kamenolomi bijeloga bračkog kamena, zatim segetski 
kamen, neki hvarski kamenolomi i dr. Ljepote spomenika 
stare Salone i Dioklecijanove palače u vezi su s ovim ka¬ 
menolomima. Naslaga gipsa ima u okolici Sinja i na Visu. 
Manje su važni rudnici asfalta, nalazi željeza i gline za 
pečenje opeke. Ovamo ide i dobivanje soli iz mora na pli¬ 
ćacima tercijarne sinklinale kod Paga i dolomitskog zemlji¬ 
šta kod Stona. 

Obrt i industrija uvjetovani su u D-i potrebama, po¬ 
sebnim izvorima snage i dobrim prometnim vezama, ali im 
glavnu poteškoću čini siromaštvo sirovinama. Na bogatim 
ležištima paleogenih lapora i s pomoću uvezenog ugljena 
razvila se u okolici Splita velika industrija cementa, koja 
prerađevine izvozi u prekomorske, osobito suptropske 
zemlje, gdje se cement mnogo troši kao građevni mate¬ 
rijal. Primjenom novih načina proizvodnje nikle su u po¬ 
trošačkim zemljama samostalne industrije cementa, pa je 
to dovelo dalmatinsku industriju u krizu. Zbog slabih veza 
i skupog prijevoza kontinentalno tržište ne može zamije¬ 
niti prekomorsko. Na vapnenačkoj sirovini i električnoj 
energiji zasnovana je kemijska industrija (Dugi Rat i Ši¬ 
benik), koja izrađuje karbid i umjetna gnojiva. Ovamo idu 
i preradba boksita (Lozovac), preradba građevnoga ka¬ 
mena (različna mjesta na Braču, Seget i dr.). Najstarije su 
i najbolje vezane za geografsku sredinu one industrijske 
grane, koje prerađuju domaće poljodjelske sirovine: pro- 

izvodnja likera (Zadar, Šibenik, Split), preradba vina (Du¬ 
brovnik, Split, Šibenik i dr.), preradba ulja (Dubrovnik, 
Murter) i dr. U ovu grupu ide i konzerviranje ribe, što se 
vrši u većem broju poduzeća, osobito na vanjskim otocima, 
zatim preradba buhača (Trogir) i proizvodnja eteričnih 
ulja (Hvar i dr.). Potrebe stanovništva, obilje radne i me¬ 
haničke energije i povoljan prometni položaj omogućili su 
osnivanje industrija, koje prerađuju uvezene sirovine ili 
polusirovine. Kako su veze sa zaleđem još uvijek dosta 
slabe, to su ove industrije vrlo osjetljive i mnoge su mo¬ 
rale biti napuštene; održale su se one, koje zbog velikih 
potreba mogu izdržati i veće troškove: brodogradnja (Kor¬ 
čula, Split), izradba tjestenina i si. 

Promet na kopnu i na moru tijesno je povezan i me¬ 
đusobno uvjetovan. Priroda i razvoj gospodarskih grana 
u vezi su s prometnim vezama među pojedinim dijelovima 
D-e, a još više s vezama između D-e i drugih bližih i daljih 
zemalja. Seljački je posjed u primorskom dijelu često po¬ 
dijeljen između kopna i otoka ili između više otoka, a u 
Zagori između dalekih polja, izdvojenih udubina u kršu i 
dolaca na planinama. Ovako razbijen posjed traži ure¬ 
đenje i održavanje unutarnjih prometnih putova. Pored 
toga prometno se privlače primorje i otoci, koji su gospo¬ 
darski veoma složeni, s poljodjelsko-stočarskom Zagorom. 
Obalni planinski grebeni mnogo oteščavaju veze između 
ovih predjela. Ove su poteškoće prema prosvjetnom na¬ 
pretku i razvoju trgovine u različito vrijeme svladavane na 
različite načine. Slabim putovima vršio se u početku to- 
varni karavanski promet, a na manjim udaljenostima se 
vršio i prenašanjem. Izgradnjom putova u toku 19. st. do¬ 
lazi na mjesto karavanskog kolni promet, koji su kasnije 
dijelom zamijenile željeznice. Automobil najbolje odgovara 
malim udaljenostima, poteškoćama reljefa i velikim pro¬ 
metnim potrebama, zato je u novije doba ova vrsta pro¬ 
meta neobično brzo napredovala i potiskivala druge. 

D. ne može sama sebe gospodarski podmiriti, te je uvijek 
postojala potreba dobrih prometnih veza s dalekim zale¬ 
đem, koje ima drukčiji gospodarski tip. Ovaj promet 
nailazi na najveće poteškoće. Usporedni dinarski lanci ne 
dopuštaju veze između ovih predjela, koji se gospodarski 
privlače. Uza sve poteškoće i opasnosti od najranijih vre¬ 
mena iskorišćivana su planinska sedla, preko njih su se 
održavale prometne veze primorja s bogatom Posavinom i 
bosanskim dolinama. Najbolji od ovih putova ide doli¬ 
nama Neretve i Bosne. Pred močvarnim ušćem Neretve 
skreće ovaj put prema jugoistoku. Važni su putovi išli 
uzduž Trebišnjice prema gornjoj dolini Drine, zatim iz 
doline Krke prema Posavini i srednjoj Bosni i dr. Koliko 
su važne ove veze, najbolje pokazuje slučaj Dubrovnika, 
koji je zbog otvorenih veza sa zaleđem postigao blagostanje 
i velik napredak u doba, kad su drugi gradovi, odvojeni od 
zaleđa, tek životarili. Slab i naporan karavanski, a kasnije 
kolni put preko Klisa i Prologa bio je jedan od glavnih 
izvora života za Split. Poprečni dinarski putovi za D-u su 
arterije života. Teškoće ovih putova (visina sedla, veliki 
pad, daljina i zimski snijeg) teško su svladavale karavane 
i kola, a i automobil im ne može uvijek odoljeti. Suvre¬ 
meno građene željeznice najbolje bi odgovarale zadaćama 
i poteškoćama poprečnih putova. Iako ni jedna današnja 
pruga nije građena na suvremen način i najboljim pravcem, 
ipak se njihov utjecaj osjeća u gospodarskom životu cije¬ 
log primorja. Željezničke pruge utjecale su i na razvoj po¬ 
morskog prometa, te su se na njihovim obalnim izlazima 
razvila glavna prometna središta. 

Pomorske veze tijesno su spojene s razvojem kopnenih 
veza. Od najstarijih vremena održavao se živ promet 
između naselja na kopnu i otocima kao i pojedinih otoka 
međusobno. Ovaj unutarnji promet ima ograničenu važnost, 
a mijenjao je svoje oblike usavršavanjem brodarstva. Naj¬ 
novija i najveća je promjena izvršena, kad je brži paro¬ 
brod zamijenio mnogo sporiji i manji jedrenjak. 

Uzdužni i prolazni pomorski promet imao je prije 
razmjerno veći značaj, jer je D. politički bila odijeljena 
od zaleđa. Iskorišćujući povoljne vjetrove i struju jedre¬ 
njaci su pri dolasku i odlasku iz velikih luka na sjevernom 
Jadranu (Mleci i dr.) prolazili duž naše obale. Mjesta, 
gdje su ovi putovi dodirivali dalmatinsko otočje, razvila 
su se u važna uporišta i pomorska središta: Silba na SZ, 
Korčula i Orebić na JI. Staro pomorstvo Boke Kotorske 

bilo j e uvjetovano u prvom redu siromaštvom kraja i dobro 
zaštićenim zalivom. Od ovoga prolaznog pomorstva D. je 
imala malo koristi. Jedino je dubrovačko pomorstvo bilo 
u skladu s prometnom ulogom D-e, jer se je nastavljalo na 
poprečne kopnene veze. 

Promjenom političkih prilika i otvaranjem prometnih 
veza s daljim zaleđem dolazi prometni položaj D-e do izra¬ 
žaja. Poprečni putovi i pomorske veze, koje se na njih na¬ 
stavljaju, postaju glavnim prometnim pravcem. D. postaje 
gospodarski i prometni posrednik između kopnenog za¬ 
leđa i dalekih prekomorskih zemalja. Prometna središta pre¬ 
šla su konačno na kopnenu obalu; njihovu važnost odre¬ 
đuje značaj kopnenih i pomorskih putova, koji se u njima 
sastaju. Povijesno važna mjesta (Dubrovnik, Orebić, Kor¬ 
čula i dr.) ustupaju prvenstvo onima, koji u novim prili¬ 
kama imaju povoljniji položaj (Split). Uzdužne prometne 
veze spajaju sporedne luke s glavnima i udovoljavaju po¬ 
trebama i zahtjevima sve većeg kretanja putnika. Ove 
promjene i prometna uloga kopnene obale još se bolje vide 
u izmjeni dobara. 

Trgovina je živa između poljodjelsko-stočarske Zagore i 
primorja, koje ima složenije gospodarstvo; primorju pri¬ 
padaju i pretežno poljodjelski otoci. Pravac izmjene do¬ 
bara između ovih pojasa poprečan je na produženje D-e, 
i glavna su tržišta na kopnenoj obali, koja je u sredini. Na 
ovim tržištima zamjenjuje Zagorac prvenstveno stočarske 
proizvode, a manje žito za proizvode primorja i otoka 
(ulje, vino, so, riba i t. d.). Ali proizvodi, koje prodaje 
Zagora, ne mogu podmiriti potrebe primorja i otoka, a 
Zagorci ne mogu preuzeti sve primorske i otočke proizvo¬ 
de; zato je potrebna izmjena dobara s dalekim zaleđem. 
Krajevi u zaleđu kupuju sredozemne proizvode primorja i 
otoka, a ovima daju žito, drvo, stočne proizvode i dr. 

Uređenje trgovačkih veza omogućuje primorju da bude 
posrednik između dalekog zaleđa i prekomorskih, u prvom 
redu sredozemnih predjela. Sredozemlje je siromašno go¬ 
tovo svim proizvodima dalmatinskog zaleđa (drvo, žito, 
stoka, rude i dr.), a samo zaleđe treba raznovrsne preko¬ 
morske i kolonijalne proizvode. Posrednička uloga dalma¬ 
tinskog primorja osnova je njenoga gospodarskog napretka. 
Mjesta na kopnenoj obali središta su posredničke trgovine, 
a najveće prednosti imaju ona, koja uz pogodne luke 
imaju i dobre veze sa zaleđem (Split, Dubrovnik, Šibenik). 

Opće gospodarske osobine. S gospodarskog gledišta u 
D-i se dakle izdvajaju: Zagora, primorje i otoci. Sva tri po¬ 
jasa zastupana su samo u srednjem dijelu, dok prema SZ 
ostaju primorje i otoci, a prema JI samo‘primorje. Zagora 
je svojim poljodjelsko-stočarskim (preko 90% stan. bavi se 
tim zanimanjem) gospodarstvom najsamostalnija, ali zbog 
prenaseljenosti i nestalnosti žetve (česte suše) kao i zbog 
prosvjetne zaostalosti trpi ovaj kraj od čestih kriza, i 
životna je razina dosta niska. Otoci su najviše razvili po¬ 
sebne grane poljodjelstva, a upućeni su na izmjenu dobara; 


(LUKA) (Arhiv z. p. J.) 

slično je i s kopnenim primorjem (poljodjelsko stanovni¬ 
štvo ispod 70%). Povoljan položaj učinio je kopneno pri¬ 
morje glavnim gospodarskim pojasom i omogućio razvoj 
posebnih grana: pomorstvo, industrija, posjet stranaca, tr- 
govina i dr. Zbog tih je prednosti obalni pojas nesamo naj¬ 
gušće naseljen i nesamo da su u njemu glavna naselja, već 
on privlači stalno ili povremeno stanovnike otoka i Zagore. 
Imućniji otočani i Zagorci rado se sele u gradove kopnenog 
primorja; mnogi Zagorci rade u primorskim poduzećima, 
gdje se često stalno nasele. Gospodarski razvoj i blago¬ 
stanje D-e uvjetovani su dobrim vezama i razmjenom do¬ 
bara sa zaleđem. Dalmatinsko gospodarstvo osim Zagore 
nesamostalno je i veoma osjetljivo na promjene, koje 
sprečavaju kretanje i izmjenu dobara. Neke gospodarske 
grane moguće su samo u sređenim i mirnim prilikama 
(pomorstvo, posjet stranaca i dr.). D. crpi gospodarsku 
snagu nesamo s vlastitog zemljišta, nego i iz dalekog za¬ 
leđa, a napredak joj omogućuje sloboda kretanja na 
moru i veze s dalekim zemljama. Prekid jednog ili drugog 
od ovih izvora života izaziva krize i brigu, da se one svla¬ 
daju. Nastojanje, da se izvori rođene zemlje što bolje 
iskoriste, i borba protiv brojnih i nepredviđenih poteškoća 
stvorile su kod primoraca hitar i poduzetan gospodar¬ 
ski duh. 

Iseljavanje je u prvom redu posljedica gospodarskih pri¬ 
lika. Na siromašnom vapnenačkom zemljištu, pod varljivim 
klimatskim prilikama život je težak i rad maćuhinski na¬ 
građen. Dosta je jedan nepredviđen udarac, pa da se čo¬ 
vjek odluči potražiti bolje, to tim lakše, što je primorac 
u pomorstvu naučio kretati se i što se uvjerio, da ima 
zemalja, gdje se lakše živi. Propast starog brodarstva i 
pojava parobroda, zatim propadanje vinograda bili su 
udarci, koji su se odrazili u brojnom iseljavanju. Primorci 
i otočani odlaze poglavito u daleke prekooceanske zemlje, 
dok Zagorci radije idu na rad u susjedne i različne evropske 
krajeve. Priroda gospodarstva kod kuće, putovanje i po¬ 
znavanje mnogih zemalja i ljudi preduvjeti su, koji su 
osigurali uspjeh većine prvih iseljenika iz primorja i s oto¬ 
ka. Ovo je imalo i loših psiholoških i gospodarskih poslje¬ 
dica, jer je kod ostalog stanovništva stvorilo uvjerenje, 
da se drugdje može lakše živjeti, i olakšalo odluku, da se 
napusti očinski dom. Vrijednost novca je porasla, dok je 
opala cijena rada i ljubav prema zemlji, zbog toga su se 
smanjili i prihodi poljodjelstva. Previše se računalo na 
novac »iz Amerike«, koji se je dosta lakoumno trošio; 
prekid ovog izvora značio je propast za mnogu porodicu. 
U mnogim je krajevima stanovništvo nazadovalo, a obra¬ 
đeno zemljište opustjelo (Brač ima 1910 g. 22.969, a 1931 
samo 17.321 stan.). Iseljavaju se poglavito muškarci. U kra¬ 
jevima većeg iseljavanja sklapa se manje brakova, opada 
priraštaj, ima mnogo više žena od muškaraca, na pr. u 
otočnim kotarima 17% (Rapski kotar čak 23%), a u za¬ 
gorskim samo 1%. 

Iseljenici su donijeli ili poslali u očinsku zemlju velike 
zarade, te se iseljavanje mora uzeti kao gospodarska pri- 
radna grana. Ali su se s vremenom počele sve više poka¬ 
zivati i slabe strane. Među prvim iseljenicima bili su stari 
pomorci, koji su s pojavom parnog broda izgubili zaradu u 
domovini. Uz prirođenu bistrinu i radinost oni su ponijeli 
u svijet i veliko iskustvo, što je najviše pridonijelo nji¬ 
hovim uspjesima u novoj sredini, gdje su uvjeti za zaradu 
bili povoljni. Kao zaraza širio se iz primorja u Zagoru val 
iseljavanja zahvaćajući sve nepripravnije i nevještije 
stanovništvo. U isto vrijeme prilike su za život i rad u 
zemljama naseljavanja postajale sve teže. Zarađeni novac 
upotrebljavao se sve lošije, malo se učinilo, da se una¬ 
prijede stari domaći i stvore novi gospodarski izvori. Ve¬ 
ćinu naivnih »amerikanaca« zaslijepilo je relativno bo¬ 
gatstvo, koje se redovno brzo potroši u gradnji velike i 
nepotrebne kuće i nekoliko godina udobnog života. Poslije 
»amerikanci« zaostaju za svojim siromašnim i skromnim 
susjedima. Iseljavanje dakle najčešće ne donosi očekivanih 
rezultata, i teško zarađene svote novaca nisu ravne fizi¬ 
čkim i moralnim gubitcima. Od gospodarskog pitanja ise¬ 
ljavanje postaje sve više narodno pitanje. Ono je poslje¬ 
dica osjetljivosti i poremećaja ravnoteže primorskog gospo¬ 
darstva; koliko gospodarstvo bude stabilnije, toliko će i 
iseljavanje opadati. 

Naselja su položajem, izgledom i veličinom u vezi s go¬ 
spodarskim i prometnim osobinama jednog kraja. Gradovi 

su najvećim dijelom na kopnenoj obali, što najbolje od¬ 
govara nesamo gospodarskom značaju, nego i prometnoj 
ulozi ovog pojasa. To su u prvom redu luke, koje leže u 
zaštićenim zalivima, rjeđe na pogodnim obrambenim polo¬ 
žajima. Njihov je napredak odraz gospodarskog napretka 
zemlje. Najbolje uvjete razvoja imaju gradovi, koji uz 
dobre luke raspolažu i takvim vezama sa zaleđem. Kad 
su u rimsko doba bile otvorene i slobodne veze sa zale¬ 
đem, razvili su se na obali veliki gradovi (Salonae). Kad su 
Turci kasnije zavladali zaleđem, postali su primorski gra¬ 
dovi male utvrde, sjedišta plemića-posjednika i crkvene 
uprave, a njihova je gospodarska uloga neznatna. Iz ove 
grupe malih gradskih središta, koja su bila pod prekomor¬ 
skim političkim i gospodarskim utjecajima, izdvaja se slo¬ 
bodni Dubrovnik. Politička samostalnost i duhovni utjecaj 
Dubrovnika počivali su prvenstveno na dobrim gospodar¬ 
skim i narodnim vezama s dalekim zaleđem. Kad je u bli¬ 
skom zaleđu nestalo političkih granica i kad su oživjele pro¬ 
metne veze, najbolje smješteni gradovi izlaze iz sredo¬ 
vječnih zidina, počinju se slobodno razvijati i brzo na¬ 
preduju (Zadar, Šibenik, Split, Dubrovnik). Prednosti cen¬ 
tralno smještenog Splita dolaze sve više do izražaja. Gra¬ 
dovi, koji nisu na izlazu glavnih veza sa zaleđem, slabo 
napreduju, te su sačuvali sredovječni izgled (Trogir, Kotor, 
Budva i dr.). Otočki gradovi, kojih ima samo na većim 
otocima, iako bogati uspomenama iz prošlosti (Rab, Pag, 
Hvar, Korčula i dr.), ostali su u novim prilikama samo 
upravna središta od male gospodarske važnosti. 

Gradovi u rjeđe naseljenoj poljodjelsko-stočarskoj Zagori 
malobrojniji su, a nastali su kao upravna i gospodarska 
središta u glavnim poljima, koja su najvažnije gospodarske 
površine (Knin, Drniš, Sinj, Imotski i dr.). Značaj zagorskih 
gradova ovisi u prvom redu od njihove gospodarske uloge, 
koja se najbolje ogleda u nedjeljnim sajmovima. Slično kao i 
otočnim gradovima opada usavršavanjem prometnih veza 
i gospodarski značaj zagorskih središta na korist primor¬ 
skih gradova. Opstanak i napredak lučkih gradova počiva 
na prometnim vezama. Koliko se veze usavršavaju, toliko 
i gradovi napreduju i preuzimaju uloge okolnih gradića; 
ovaj se proces događa u odnosu Splita, Dubrovnika i Ši¬ 
benika prema manjim gradovima u okolici. Teže posljedice 
ovog razvoja sprečava donekle posjet stranaca, jer ovi vole 
boraviti u mirnim primorskim i otočkim gradićima. 

Najviše zajedničkih sredozemnih odlika imaju primor¬ 
ski i otočni gradovi. Obala je gospodarsko središte grada 
i najveća slobodna površina. Obzidani prostor utvrđenih 
gradova bio je malen; stoga su kuće zbijene i visoke. Od 
uskih ulica one, što vode nagnutim zemljištem prema 
obali, mnoge su sa stepenicama. Dok se na obali vršio 
istovar i utovar robe na brodove, dotle su uske ulice 
imale zadovoljiti samo tovarnom i pješačkom prometu. 
Noviji dijelovi naprednih gradova izgrađeni su van grad¬ 
skih zidina i po srednjoevropskom tipu: široke ulice odgo¬ 
varaju potrebama kolnog i automobilskog prometa. I u 
Zagori prevladava zbijeni tip grada, koji je redovito smje¬ 
šten u podnožju stare tvrđave (Knin, Sinj, Imotski, Drniš 
i t. d.). Središte je grada i glavna slobodna površina trg, 
na kome su se prije držali nedjeljni »pazari«. 

Sela u primorju leže u dodiru gospodarski različitih po¬ 
vršina: kopna i mora, flišnih pojasa i vapnenačkog ze¬ 
mljišta, dok su u flišnom pojasu tek onda, ako je prostra¬ 
niji. Sela uzduž granice obrađene površine u flišu i pašnjaka 
na vapnencima brojnija su i starija, dok su se obalna sela 
razvila tek kasnije, kad se povećala sigurnost na moru i 
kad je napredovalo pomorstvo. Obalna su sela u dobro 
zaštićenim zalivima, koji im služe za pristaništa, ili su 
okupljena oko utvrda, uz koje su nastala (Kaštela), dok su 
naselja u susjedstvu fliša i vapnenaca najčešće grupirana 
oko vrela. Sličan je položaj i izgled sela i na otocima. 

U Zagori sličan položaj imaju sela, koja leže na rubu 
polja, odnosno flišnih pojasa, dok su sela na vapnenačkim 
površinama razbijena u više manjih plemenskih skupina, 
»komšiluka«, kojima je veličina u razmjeru s obrađenom 
površinom, oko koje leže. Brojem su daleko manjeg zna¬ 
čaja nova sela duž glavnih putova i oko prometnih raskr¬ 
snica. U primorju dakle prevladava zbijeni tip sela, a u 
Zagori razbijeni. 

Kuće su kamene, u primorju i na otocima redovito na 
kat, a u Zagori više potleušice. Ovo je pored prosvjetnog 

napretka uvjetovano i gospodarskim razlikama. Prizemni 
ili podzemni dio »konoba« primorske kuće služi kao spre¬ 
mište vina, ulja i drugih mediteranskih plodova, prema 
unutrašnjosti nestaje ovih prinosa, pa prema tome i po¬ 
treba kuće na kat. Ranija primorska kuća, građena s 
vapnom »u klak«, a pokrivena vapnenačkim pločama, 
odlično je pristajala uz krajolik. Teški i skupi kameni krov 
sve više zamjenjuje kupljeni crijep. Zagorska potleušica 
prvobitno je zidana »u suho« bez vapna i grubo tesanim 
kamenom, a pokrivena slamom od žita, »krovom«, dok su 
»u klak« zidane i vapnenačkim pločama pokrivene imali 
samo bogatiji stanovnici. Razvojem prometa i pojeftinja- 
vanjem kupljene građe nestaje teškog i skupog kamenog 
kao i trošnog slamnatog krova — zamjenjuje ih crveni 
crijep; pri tome oblici primorske kuće sve više prodiru u 
zagoru. Zamjena kamene građe jeftinijim tvorničkim ce¬ 
mentom dala je, uz druge nedostatke, banalan tip, koji 
mnogo zaostaje za veselim izgledom kamene kuće. Stara 
gradska kuća bila je uglavnom dotjeran i povećan tip pri¬ 
morske kuće, prilagođen potrebama feudalnog gospodara, 
trgovca i zanatlije. Novije su gradske kuće građene prema 
srednjoevropskim uzorima i prilagođene suvremenim po¬ 
trebama gradskog života i sredozemnoj klimi. 

LIT.: V. Klaić, Opis zemalja u kojih obitavaju Hrvati, sv. I., II. 
i III., Zagreb 1880; A. Philippson, Mittelmeergebiet, Leipzig 1907; E. 
Oberhummer, Zur historischen Geographie von Kiistenland, Dalmatien 
und Hercegovina: Dalmatien und das osterreichische Kiistenland, Beč 
1911; H. Kretschmavr, lstrien und Dalmatien, das ostadriatische Reich 
der Republik Venedig: Dalmatien und osterreichisches Kiistenland, Beč 
1911; G. Novak, Topografija i etnografija rimske pokrajine Dalmacije, 
Zagreb 1918; J. Cvijić, Balkanski poluotok, sv. I., Zagreb 1922 i sv. II., 
Beograd 1931; S. Ožanić, Poljoprivreda: Dalmacija, spomen-knjiga iz¬ 
dana o kongresu jugoslavenskih inženjera i arhitekata, Split 1923 — 
u istoj knjizi A. Torre, Ribolov i ribarska industrija na Jadranskom 
moru; M. Mladineo, Industrija; D. Matošić, Naše pomorske luke; S. 
Wulpe, Ceste; I. Gattin, Brodarstvo i pomorski saobraćaj; F. Baučić, 
Rudarstvo; ć. Žnidaršić, Melioracije; S. Štuk, Trgovina; I. Sindik, 
O naseljima i migracijama u Dubrovniku i okolini. Glasnik Geogr. 
društva, Beograd 1924; L. Marčić, Antropogeografska ispitivanja po 
sjeverodalmatinskim ostrvima (Rab, Pag i Vir): Naselja i poreklo sta¬ 
novništva, knj. 23., Beograd 1926; Isti, Zadarska i šibenska ostrva: 
Naselja i poreklo stanovništva, knj. 26., Beograd 1930; A. Jutronić, 
Naseljavanje Poljičana i drugih Dinaraca na Braču, Glasnik Geogr. 
društva, Beograd 1928; A. Krause, Dalmatinische Stadte, Geogr. An- 
zeiger, Gotha 1929; H. Spethmann, Dalmatien von heute, Geogr. An- 
zeiger, Gotha 1929; I. Rubić, Gravitacija susjednih žitelja Splitu, Hrv. 
geograf, glasnik, Zagreb 1930; Isti, Gravitacijske zone važnijih luka na 
istočnoj obali Jadrana. Hrv. geograf, gl., Zagreb 1939. F. Sišić, La for- 
mation du terme geographique actuel de Dalmatie, Zagreb 1930; H. Goli, 
Das jugoslavische Kiistenland als Wirtschaftsraum, Beč 1932: H. Hoch- 
holzer, Die Kiiste der Adria als Kultur-, Siedlungs- und Wirtschaftsbe- 
reich, Geogr. Zeitschrift, Leipzig 1932; Isti, Die Hafenorte Siidslaviens 
in Siedlung-, Wirtschaft- und Wehrgeographischer Hinsicht, Geogr. 
Wochenschrift, 1933; J. Marz, Die Adriafrage, Berlin-Grunewald 1933; 
Michalski, Die Jugoslaven der dalmatinischen Kiiste, Varšava 1936; M. 
Storelli, Ragusa di Dalmazia centro turistico, Bari 1939; L. Sroka, Das 
Wirtschaftsleben Dalmatiens, Geogr. Anzeiger, Gotha 1939; G. Morlan- 
dini, Spalato e i suoi quartieri geografici, Rivista geografica italiana, 
Roma 1941; A. Modi, La Dalmazia, Rim 1942; Definitivni rezultati po¬ 
pisa stanovništva od 31 marta 1931, knj. I.—IV., Opća drž. statistika, 
Beograd 1937—40; Poljoprivredna godišnja statistika za 1938, Ministar¬ 
stvo poljoprivrede, Beograd 1939; Pomorski godišnjak za 1939 —49, Mi¬ 
nistarstvo saobraćaja, Beograd. J. R-ć. 

Etnografija. — D. se etnografski može podijeliti u tri 
područja: jadransko, t. j. primorsko-otočku D-u od sje¬ 
verne njene granice od prilike do Neretve i Pelješca, di¬ 
narsku, t. j. unutrašnju (planinsku) D-u u zaleđu prvoga 
područja do granica Like, Bosne i Hercegovine, i južnu, 
jadransko-dinarsku D., kao izrazitu etnografsku mješavinu 
obojega prvoga, uglavnom od Neretve i Pelješca na jug. 
To se može postaviti dakako samo relativno, ne uzimajući 
u obzir različne prijelaze i miješanja među tima od pri¬ 
like omeđenim područjima. To znači, D-u u ovdje obu¬ 
hvaćenim granicama zahvataju 2 (od 3) osnovna etnograf¬ 
ska pojasa hrvatskih zemalja (odnosno Balkana): jadran¬ 
ski i dinarski (-> Hrvatska, Balkan), i ti su u većem sje¬ 
vernom dijelu D-e jasnije odvojeni svaki sa svojim etno¬ 
grafskim značajkama, dok se u manjem, južnom dijelu D-e 
tijekom vremena stvorila neke vrste smjesa jadransko- 
dinarska u dugotrajnom strujanju stanovništva i njegovih 
kulturnih dobara iz unutrašnjosti prema tamošnjem pri¬ 
morju i otocima i obrnuto. Dakako, i u sjevernom di¬ 
jelu D-e ne može se govoriti o strogoj granici jadransko- 
dinarskoj, nego su i tu prijelazi lagani kroz posrednu, sad 
širu, sad užu mješavinsku zonu, odnosno, u svakom od ta 

oba dalmatinska etnografska pojasa nalazi se s vremenom 
preneseno i staloženo štošta iz susjednoga, no tako, da je 
često upravo i primjetno kao nešto strano. 

Jadranski (primorsko-otočki) etnografski dio D-e sa¬ 
stavni je dio dakako cjelokupnog ostalog jadranskog 



(M. Gavazzi) 

»KAŠTEL« OBITELJI PETKOVIĆ, Blato-Korčula. 


kompleksa, a po ovom još širega sredozemskoga. Stoga tu 
nalazimo tolike etnografske značajke sredozemske, odnosno 
općeno-jadranske, od kojih za primjer mogu poslužiti 
(-»- Balkan, Hrvatska, Sredozemlje): kamena kuća uopće, 
napose kamene bunje (kružne kućice, v.), tip košnice u 
obliku škrinje, preslica s gornjim dijelom, rascijepljenim 
i raširenim kao jabuka (ili buzdovan), upotreba mješina 
za tekućine, a dakako i mnogo baštine staroga i mlađega 

SPREMLJEN PALANGAR 


mediteranskog ribarstva, brodarstva i uopće pomorskih 
tradicija. Planinski unutrašnji dio D-e kao sastavni dio 
velike dinarske etnografske cjeline pokazuje pak sve va¬ 
žnije značajke toga područja, kao na pr.: čestu diobu na¬ 
selja na manja ili veća plemena ( = bratstva, redovno uže 
grupe srodnika s istim prezimenom); još i danas dijelom 
održan zadružni život, premda često izrođen ili dijelom i 
sasvim napušten (za razliku od sjeverne primorsko-otočke 
D-e, gdje toga već odavno gotovo uopće nema); otmicu 
(većinom fingiranu); danas već rjeđe, ali u prošlosti veoma 
dobro održano pobratimstvo i posestrimstvo s pripadnim 
obredima sklapanja (a i uz crkveni obred); krvnu osvetu 
i umir (vraždu) sve do 19. st.; tipično je tu (polupokretno) 
stočarstvo s mnogo sitne stoke i s izgonom na ljetne pla¬ 
ninske pašnjake (osobito u Bosnu već od davnina); raz¬ 
mjerno mnogo vune, odnosno sukna u nošnji, sa osobito 
značajnim vunenim pregačama, široki različno ukrašeni 
kožni pojasi sa zataknutim oružjem, oko glave (kape) 
ovijen crven ovoj (šal, sada već rijetko), vrlo značajno 
ojkanje (v.) i t. d. Velik dio ovih navedenih kulturnih 
dobara čine razmjerno najstarije etnografske slojeve u D-i 
(staromediteranski i starobalkanski). Treba zabilježiti dalje 
i ono, što je u kulturu sela D-e priteklo iz rimske kulture 
kroz cijelu epohu njena neposrednog utjecaja; tako je na 
primjer vrlo vjerojatno korijen ili bar jedna komponenta 



(V. Kratky) 

običaja »biranja kralja« zacijelo u rimskim saturnalijama, 
iz istoga je rimskoga izvora i uloga zelenila (lovorike, 
bršljana i dr.) o Božiću, prvobitno Novoj Godini. — I po¬ 
tonji italski utjecaji pridolaze kroz duga vremena na dal¬ 
matinsko selo, pogotovu za doba mletačke vladavine, pa se 
tome kulturnom strujanju sa susjednog poluotoka ima pri¬ 
pisati na pr. nerijetka upotreba čipaka na različnim dije¬ 
lovima nekih dalmatinskih nošnja i opreme, mnogo toga u 
narodnim jelima, opremi doma, među različnim lončarskim 
proizvodima (uvoženima na pr. osobito iz Puglie), a da 
se i ne spominju strujanja ovamo i u duhovnoj kulturi, 
odražena osobito u narodnim anegdotama, šalama, poslovi¬ 
cama, pa i u izvjesnim primorsko-dalmatinskim melodijama, 
koje su donekle zahvatile i selo jadranskoga pojasa. — 
A preko svega toga razlijeva se čitavom D-om stara sla¬ 
venska, upravo stara hrvatska etnografska baština s mno¬ 
štvom kulturnih dobara, daleko pretežnim u poredbi sa 
svakim od prije nabrojenih skupova, većma u duhovnoj 
nego u materijalnoj kulturi (potanje —»■ Hrvatska). Koliko 
je otporan i ustrajan bio ovaj temeljni hrvatski etnografski 
sloj u D-i, svjedoče neka kulturna dobra ove pripadnosti, 
koja bi se jedva očekivala održana u toj sredini sredo- 
zemsko-dinarskoj. Tako će se na pr. stari obični vodo¬ 
ravni tkalački stan i danas naći, makar još samo lokalno, 
čak na nekim otocima (Korčula, Lopud i dr.), potpuno 
onako u svim svojim sastojinama, nazivlju i tehnici rada, 
kao što je u ostalih Hrvata i drugih Slavena baštinjeno još 
iz pradomovine; a s tim u vezi još i mnogo drugo iz te 
vrste rukotvorske baštine, tako osobito značajni tip pra- 
slavenske preslice sa stožastim gornjim dijelom, održan i 
na nekim otocima (na pr. Mljetu). Ovoj starini pripadaju 
pače i neke ribarske sprave, koje su, unatoč usvajanja vrlo 
razvitoga ribarstva davnih jadranskih starosjedilaca, koje 
su Hrvati ovdje našli, održala s njihovim prvobitnim 
nazivima kao baštinu, donesenu sa sjevera (na pr. sak, 
vrša). Među običajima ide ovamo na pr. dobro očuvano 
koledanje oko Božića (gdje je pače jedna južno-dalmatin- 
ska koledska popijevka vjerojatno uglavnom održana još 
iz doba slavenske zajednice na sjeveru), zatim cijela osnova 
svadbenoga obreda, sprega (suvez), mnogo pojedinosti u 
poštovanju pokojnika, vjerovanja o vilama, vješticama, 
vukodlacima. Pojedinačno i jedva očekivano ima pače i 
takvih slučajeva održavanja starih slavensko-hrvatskih tra¬ 
dicija, kao što je s perunikom, zacijelo Perunovom biljkom, 
koja u južnoj D-i ima značajan drugi naziv bogiša. Ovaj 
je stari hrvatski etnografski sloj u pojedinim krajevima 
D-e različno održan, negdje kompaktniji, bolje odolijeva¬ 
jući navali nehrvatskih, starih i novijih kulturnih struja, 
a drugdje slabije zastupan, no svagdje bezizuzetno vežući 
D-u usko s cijelom ostalom Hrvatskom u jednu jedinstvenu 
etnografsku cjelinu. 

Kraj gore nabrojenoga i svega ostaloga, što potanka etno¬ 
grafska analiza D-e pokazuje, kako se ova zemlja povezuje 
na nekoliko različnih strana u dalje šire etnografske za¬ 
jednice, ima na tlu D-e i nekih posebnosti, kojih u drugim 
hrvatskim zemljama nema, ili ih nema takvih, a i u drugih 
naroda ne ćemo naići na slično. Tako je D. zemlja još i 
danas održanih nekoliko t. zv. viteških igara ili viteško- 
dramskih prikaza kao što je sinjska alka , korčulska i la- 
stovska kumpanija , korčulska moreška odnosno debeli 
kralj; a takvih je u prošlosti bilo po D-i i u mnogim dru¬ 
gim krajevima i mjestima (->- Alka). I običaj »biranja 
kralja« može se ovdje navesti, premda je postojao i dalje 
na sjeveru Jadrana, jer se upravo na području D-e najduže 
održao (na pr. u Tučepima, još poslije prvoga svjetskoga 
rata, u Bibinju kod Zadra, bar u nekim ostatcima); i kole¬ 
danje oko Božića (-^ Božić, Kolede) održano je u D-i, osobito 
južnoj, bolje nego igdje u hrvatskim zemljama. Za velik 
dio D-e (izuzevši sjevernu napose primorsko-otočku) osobito 
je značajno, da katolici od davnine služe krsno ime (»pale 
sviću«), premda je danas taj običaj donekle izblijedio, no 
na pr. u seljaka konavoskih još se svečano održava. Od 
starohrvatske baštine održana je također upravo kao po¬ 
sebnost D-e mjera zemljišta vrit (ili vreten). 

Od narodnog pjesništva treba zabilježiti kao nigdje 
drugdje razvijenu pripovjednu poeziju (romance, balade 
i si.), vanredno tankoćutnu i skladnu, tradicijom održanu 
do novijih vremena u ustima već rijetkih obdarenih starijih 
žena pjevačica (recitatorki); upotreba glazbenog instru- 

menta lirice (v.), koja je također u prošlosti bila svojina 
naroda čitavog hrvatskog Jadrana, ograničena je danas 
samo na D-u, i to južnu. Dalje osobitosti pokazuju i neke 
grane likovne narodne umjetnosti: tako u rezbariji, osobito 
reljefnoj, u zagorskoj D-i, gdje se može naći ne samo 
motiv rakovice, nego katkada i elementi pletenca, što bi 
se moglo s razlogom svesti na utjecaj ondješnje staro¬ 
hrvatske ukrasne umjetnosti u kamenu na seljačko rezbar¬ 
stvo; takve su posebnosti i šarena uskrsna jaja južne D-e, 
značajna u crvenoj boji s motivima (srca, rozete i dr.), 
izvedenima od sitnih elemenata u obliku oduljene kaplje. 
U ovom nizu treba zabilježiti i neke osobine tekstilnoga 
rukotvorstva i nošnja (ako i ne moraju biti autohto¬ 
ne, kao ni ostalo ovdje nabrajano): tako osobito visoko 
razvijeno vezivo lančancem na raznobojnoj čohi (na poja¬ 
sima, terlucima, ženskim zobunima i dr.), zatim neki po¬ 
sebni oblici opreme ženske glave, kao što je hondelj u 
okolici dubrovačkoj (-> nošnje); dalja su osobitost muške 
povisoke kape sjeverne D-e (pretežno cigleno crvene boje) 
i na njdma crni (većinom spiralni) ukras, a tako su i sa¬ 
svim male kapice sinjske krajine naročita posebnost. I 
među narodnim jelima i pićima ima takvih dalmatinskih 
osebujnosti, kao što je slatki ćukter, mantala od preku¬ 
hanoga mošta s različnim dodatcima (-»- jela narodna), pa 
bikla, piće, danas već rijetko, od mješavine vina (ili mošta) 
i mlijeka ili sirutke (->- pića narodna) i t. d. 

Ako se pokuša izvesti unutrašnja krajinska etnografska 
diferencijacija D-e, moći će se razlučiti nekoliko manje 
više zaokruženih cjelina, karakteriziranih ponajviše osobi¬ 
nama u nošnji, plesu, popijevci, seljačkom gospodarstvu, 
umjetnosti. To bi bili od «S prema J u unutrašnjoj D-i 
Kotari s Bukovicom (v.), dalje sinjska krajina (-> Sinj), 
cetinska krajina (-> Poljica), imotsko-vrgorska, dubrovačko 
područje, Boka Kotorska (koja etnografski čini i danas 
veoma vidljiv prijelaz Crnoj Gori); primorsko-otočka D. 
manje je diferencirana, izuzevši južnu, gdje se Pelješac, 
Korčula, Lastovo, Vis, Mljet, Šipan i drugi ondješnji otoci 
nešto osebujnije ističu čineći ipak s kopnenim dijelom 
južne D-e užu etnografsku vezu. Ipak to većma vrijedi za 
prošlost, jer se do danas mnogo etnografskih osobina D-e 

izgubilo. Tako se spomenute uže krajine D-e u nošnjama 
već manje primjetno razlikuju nego negda, i pojedine od 
krajinskih nošnja D-e još su se razmjerno dobro žive odr¬ 
žale samo u nekih lokalnih skupova: primorsko-otočke 
mogu se bolje održane vidjeti na S u nizu sela kod Šibe¬ 
nika (Zlarin, Betina i dr.), a na J na Mljetu; sjeverne 
zagorske najpotpunije u selima oko Knina (Vrlina, Kijevo 
i dr.); cetinske u nekim selima Poljica (Gata i dr.); u 
južnoj primorskoj D-i nošnja je najbolje očuvana, gotovo 
u cijelosti, muška i ženska u Konavlima. Kraj toga svega 
mnogo je izrazitija, dakako, gore već spomenuta etnograf¬ 
ska dvojnost D-e, koja je često vrlo osjetljivo primjetna 
i za laika promatrača, unatoč svemu mnogostoljetnom stru¬ 
janju, izjednačivanju između ta dva etnografska pojasa, 
koje je mnogo toga izmiješalo i ublažilo prvobitno bez 
sumnje još veće razlike. Pa tako na pr. možemo naći izra¬ 
zito dinarske epske gusle kao i epsku poeziju, prenesenu 
čak na neke otoke i do naših vremena održanu, ili preslice 
kopljastoga gornjeg dijela po primorsko-otočkoj D-i, gdje 
je taj oblik prvobitno bio nepoznat, napose na otocima; 
slično je tako s opancima prepletašima, uspravnim tka¬ 
lačkim stanom i drugim nekim dobrima, koja su pouzdano 
doseljenicima iz unutrašnjosti prenesena u ovaj uži ja- 
dransko-sredozemni pojas D-e. Ipak sve to još nikako 
ne briše osnovne razlike obaju pojasa, a te se razlike poja¬ 
čavaju donekle još i dijalektičkima, a onda osobito još 
razlikama mentaliteta, da napokon dobiju svoj dobro po¬ 
znati pregnantni izražaj u nazivima Vlah (v.), odnosno u 
prošlosti pored toga i Morlak (v.) za pripadnike dinarske 
gorovite unutrašnjosti, a za razliku od primorca i oto- 
čanina (ovdje rijetko zvana Bodul kao na sjevernom Ja¬ 
dranu); no i otočani i primorci sami često se izričito na¬ 
stoje razlikovati, na pr. otočani dubrovački od seljaka 
ondješnjega Primorja — ali ovakvo se razlikovanje osniva 
tek na malobrojnim etnografskim, psihičkim ili dijalekti¬ 
čkim razlikama, ako te i jesu često dosta vidljive (na pr. 
u nošnji). 

LIT.: A. Fortis, Viaggio in Dalmazia, Mleci 1774; I. Lovrić, Osser- 
vazioni sopra divtrsi pezzi del Viaggio in Dalmazia del Signor Abate 
A. Fortis etc. f Mleci 1776; S. Ljubić, Običaji kod Morlakah, Zadar 
1846; F. Carrara. La Dalmazia descritta, Zadar 1846; Dalmacija (Austro- 

ugarska monarhija, opisana i ilustrovana), Split 1892 (= Osterreich- 
ungarische Monarchie in Wort und Bild, sv. VI.: Dalmatien); [L. 
Salvator], Das u>as verschvvindet, Leipzig 1905; A. Bruck-Auffenberg, 
Dalmacija i njena umjetnost, Beč 1911 (— Dalmatien und seine Volks- 
kunst, Beč 1912); Koledar Pokrajinskog muzeja za nar. umjetnost i 
obrt, Split 1913 i 1914; L. Kuba, Narodna glazbena umjetnost u Dal¬ 
maciji, ZNŽ III., IV.; Isti, Čteni o Dalmšcii, Prag 1936; A. Mitrović, 
Ženidba i udadba u sjevernoj Dalmaciji, Beograd 1906; V. Vuletić 
Vukasović, Narodni običaji na otoku Korčuli (» Moreška « i »Debeli 
kralj«), Zagreb 1891; F. Ivanišević, Poljica, Zagreb 1900 (=ZNŽ VIII., 
IX., X.); V. Ardalić, Bukovica (ZNŽ IV., V., VII., X., XI., XIII., 
XV., XVII., XIX., XX., XXII., XXIII., XXV., XXVI., XXX.); različni 
radovi u ZNŽ, G1ZM, Zeitschr. f. osterr. Volkskunde. M. G-i. 

Narodna glazba. U cjelokupnom području hrvatskoga 
glazbenog folklora sreću se najraznovrsnija tonalitetni 
temelji narodne glazbe, bez obzira na povijesne i geo¬ 
grafske granice pojedinih pokrajina, jer su se mnoge oso¬ 
bine prenosile usmenom predajom preseljenika, koji su 
povremenim migracijama doprli u područja, daleka od 
njihova prvog zavičaja. Tako se i u Dalmaciji mogu naći 
uglavnom dva tipa hrvatske narodne melodike. Na tu je 
činjenicu upozorio već Ludvik Kuba, kad je — prema 
izjavi čobanina iz Brštenika — seosko pjevanje nazvao 
»pivanjem«, a gradsko »kantanjem«. Bolje je razlikovati te 
dvije vrste popjevaka po njihovim tonalitetnim osobinama. 
Dalmatinska »gradska pismica« domaća je tvorba; ona je 
nastala i nastaje još pod najraznovrsnijim utjecajima, koji 
su u prvom redu unošeni u hrvatski folklor po domaćim 
pomorcima, na povratku s mnogih putovanja nesamo po 
Jadranu nego i po Levantu i po daljim morima; a onda su i 
strani pomorci dolazili u dalmatinske luke, pa su i oni 
pjevali svoje popijevke i na brodovima, dok su stajali u 
luci, pa i u lučkim gostionicama, kamo su se svraćali. Ipak 
jc najsnažniji bio utjecaj sa zapada; dalmatinska gradska 
pismica, njezina pokretna i jednostavna melodika poka¬ 
zuje mnoge osobine, koje su karakteristične i za talijan¬ 
sku narodnu melodiku, iako se ritmijski prilagođuje pot¬ 
puno hrvatskoj tradiciji, jer je tekst tih popjevaka i onako 
čisto hrvatski. Od svih melodijskih značajka najjasnije se 
ističe dosezanje vodice (sedme stupke) tonaliteta vrhun¬ 
cem melodijske linije, koja se zatim postepeno spušta 


prema terci toničnog suzvuka. Ne treba posebno isticati, 
da je u toj glazbi potpuno prevladao suvremeni dur-način 
(vrlo malo ima popjevaka u izrazitom mol-načinu). Način 
pjevanja tih gradskih pismica redovito je u višeglasnom 
zboru: čuje se i u samom ženskom zboru i u samom mu¬ 
škom zboru troglasje, četveroglasje, pa i peteroglasje. Nema 
tu pisanih pravila, svaki pjevač pjeva dionicu, koja je 
njegovu grlu najprikladnija, a dodaje one tonove akorda, 
što ih, pomičući se najčešće paralelno prema gornjoj dio¬ 
nici, najlakše dohvaća. Zato će se redovito pojaviti i para¬ 
lelne oktave i kvinte kod prijelaza iz subdominante u do- 
minantu; pravila o protupomaku za taj slučaj pjevači ne 
znaju, pa i ostajanje na istom tonu susjednih suzvuka 
izvađaju oni nesvijesno. Sva je ta tehnika vrlo stara, 
contrapunctus a mente sredovječnih teoretika. Mnoštvo se 
općenito poznatih, ali i manje poznatih lokalnih napjeva 
može čuti i po manjim primorskim lukama na kraju i na 
otocima. I tu popijevke još danas nastaju, a mnoge i ne¬ 
staju, jer već novo pokoljenje ima svoje omiljele po¬ 
pijevke, pa se starijih zaboravljenih samo starci sjećaju 
kao ugodne mladenačke uspomene. 

Od toga su sasvim različite hrvatske narodne popijevke 
iz Dalmatinske Zagore i drugih krajina, koje su podalje 
od mora. Tu je glazbeni izražaj bitno različit od primor¬ 
skoga, premda živi u njegovoj neposrednoj blizini, štaviše 
— dešava se, da ponekad isti pjevači znadu pjevati i grad¬ 
ske pismice i težačke (tako u Dalmaciji nazivlju seljake) 
popijevke; dakle isto se pokoljenje znade glazbeno izraža¬ 
vati na obadva načina. U tom težačkom pjevanju nema 
još izgrađenog tonaliteta. Već uski opseg ljestvičnog niza 
tog pjevanja svjedoči o drevnoj starini tradicije, koja je 
tražila produbljivanje izražaja u dvoglasju, u kome se još 
nije razvio ni paralelizam u tercama (ili sekstama), ka¬ 
kav je uobičajen u hrvatskom narodu gornjeg Hrvatskog 
Primorja i Kvarnerskih otoka. Melodijska linija jedne i 
druge dionice uglavnom se doduše kreću paralelno, ali 
dolazi kod toga i do jednoglasja, do zaostajanja jedne 
dionice na jednom tonu, a i do dosta česte upotrebe se¬ 
kunda (ev. i do povremenog paralelnog pomicanja u se¬ 
kundama). Zato je takve dvopjeve L. Kuba nazvao »se- 
kundnima«. Sekundom se čak može i završiti dio stavka, 
ali i čitav glazbeni stavak. Cijeli je dojam tog pjevanja, 

kao da se napjev kreće u mol-tonalitetu, no harmonijsko 
poimanje uopće još nije razvijeno, a snošajima kvintne 
ili terene srodnosti nema traga. Još nije razvijen i smi¬ 
sao za završnu notu, jer se baš na završetku takvog pje¬ 
vanja često razvije dugačka koloraturna melizmatika u 
gornjoj dionici na slogu oj (zato se takvo pjevanje nazivlje 
ponegdje i »ojkanje«), pa kad se to živo melodičko kre¬ 
tanje gornje dionice na arhitektonski istaknutim mjestima 
smiri u završnoj otegnutoj mirnoj noti, još se druga dio¬ 
nica od nje odvoji, pa završi stavak dodajući donju se¬ 
kundu. Nikome još nije uspjelo naći paralele toj staroj 
pjevačkoj tradiciji, koja se je u usmenoj predaji hrvatskog 
naroda sačuvala iiz pradavnih vremena, kad su se u težnji 
za produbljivanjem glazbenog izražaja počele dvije dionice 
jedna od druge odvajati. 

No nije samo pjevanje u dalmatinskoj Zagori takvo; i 
guslarsko recitiranje služi se jednakom tehnikom dvogla- 
sja, pa se u njemu pjevačeva dionica od dionice gusala 
baš tako mjestimice odvaja kao i prva dionica pjevačke 
od druge u sekundnom dvopjevu. Takva je i svirka na 
dvostrukoj prebiralici dvojnica (u Dalmaciji ih nazivaju 
»sviralama«), kao i na dvostrukoj prebiralici dipala, bile 
to diple bez mijeha ili diple s mijehom, mješnice (kako 
su ih stari dubrovački pjesnici obično nazivali). Samo je 
svirka na kaveli (jednocijevnoj labijalnoj sviralici) jedno¬ 
glasna. Osim ovdje spomenutih svirala i gusala u Dalma¬ 
ciji upotrebljava se u okolici Dubrovnika, pa na nekim 
srednjodalmatinskim otocima još i lirica (lira), starinska 
gudaljka sa tri crijevne žice, napete povrh kruškolike tru- 
pine, slične praobLilku evropske violine (francuskoj vielle, 
njemačkoj Fiedel). Lirica je mediteransko kulturno dobro, 


koje su Hrvati duž obale Jadranskog mora već davno pri¬ 
mili uz druge tekovine mediteranske kulture. U Hrvata 
nije se lirica općenito raširila kao u Bugara u Macedoniji 
i Bugarskoj »gidulka«. Negda se valjda našlo Eričara po 
svemu jadranskom otočju, koji su znali dobro zvoniti u li- 
ricu. Zna se za liricu i s otoka Lošinja. Danas više ne 
zvone u liricu toliko uz plesanje različnih plesova, a još 
manje uz pjevanje junačkih pjesama ili pjesama iz Kači- 
ćeve pjesmarice. 

Iz Dalmacije se sačuvaše i najstariji notni zapisi hrvat¬ 
skih narodnih popjevaka u Hektorovićevu »Ribanju i 
ribarskom prigovaranju« iz 16. st. I kasnije se našlo melo- 
grafa, tako dr. Julije Bajamonti, pa neki nepoznati dubro¬ 
vački redovnici u 18. st. U drugoj polovini 19. st. zapisivao 
je hrvatske narodne popijevke F. Š. Kuhač, poslije njega 
Ludvik Kuba, a najposlije Vladoje Bersa (1906—07), čija 
je zbirka spremna za tisak u izdanjima Hrvatske Akade¬ 
mije u Zagrebu. 

LIT.: F. Š. Kuhač: članak o glazbi u »Oesterreich-ungarische Mo- 
narchie in Wort und Bild«; L. Kuba, Narodna glazbena umjetnost u 
Dalmaciji, ZNŽO III. i IV.; A. Dobronić, Ojkanje, ZNŽO XX.a, Za¬ 
greb 1915; M. Gavazzi, Jadranska »lira«-»lirica«. Narodna starina LX, 
Zagreb 1930; B. Širola, Hrvatska narodna glazba, Zagreb 1942. B. Š. 

Povijest. 1. Prehistorija. Prvi tragovi ljudskih naselja na 
području nekadašnje austrijske Dalmacije pripadaju neolitu. 
Neolitski ostatci nalaze se na kopnu i na otocima, a našli 
su se na mjestima: Potravlje, Kukljica, spilje Markova, 
Grapčeva, Pokrivenik i kod Brusja, Vrbanja, Sućurja i dr. 
na Hvaru, Zaton (Šibenik), Grabovac (Imotski), u Neretvan¬ 
skom kraju, u Brstilovoj spilji (Kučišće kraj Omiša), Tran- 
den (Šibenski), na otoku Braču (Hurnac Donji, Sv. Ilija, Škrip, 
Nerezišće i dr.), Vrlika, Solin, Podstrana, Gardun, Sitno, 
Kučišće, Donji Dolac, Ogorje, Starigrad, Srinjine, Biokovo 
(Brelanski kraj), Rogoznica, Dupci, žeževica Donja, Ba- 
jagić, Dugopolje, Brist, Gizdavac, na otoku Šolti, Korčuli, 
Visu, Svetcu, Kornatima, kod Nina, Zadra, na Ugljanu 
i dr. U posljednjem tisućljeću neolita i u eneolitu između 
3000 i 2000 pr. Kr. evala je u Dalmaciji visoka »hvarska 
kultura« (-^ Hvar), koja se sačuvala u slojevima Grapčeve 
spilje, u to vrijeme možda najnaprednija kultura u Evropi. 
Ta kultura obojene keramike ima veze s krajevima na 
Egejskom moru i u donjem Podunavlju, zatim sa Srednjom 
Evropom, i utječe na susjedni Apeninski poluotok. U to 
vrijeme D. je u pomorskom i trgovačkom saobraćaju sa 
Sicilijom i Maltom, s Caprima, s obalama Italije, sa zemlja¬ 
ma Jonskoga i Egejskoga mora, Krete, a možda i Egipta. 
U to vrijeme stanuju u D-i predindoevropski Mediteranci. 
Oni dadoše dalmatinskim krajevima i mnoga imena, koja 
i danas žive, kao Far, Isa i dr. 

Izrazito bakrenodobnih nalaza u D-i je malo: Vrlika, 
Muć, Grabovac (Imotski), Vinjani, Slivno, Dugopolje, Ro¬ 
goznica (Omiš), Čvrljevo. 

U brončano doba vidi se u D-i veliki kulturni nazadak. 
Ostatci, koji su se našli na mjestima (ili kraj njih) Banja 
(Vrgorac), Blato (Korčula), Vičja Luka, Bokanjac, Gri- 
vaće, Čvrljevo, Dugopolje, Gardun, Grabovac, Hvar, Imot¬ 
ski, Katuni, Klaćenica, Knin, Komiža na Visu, Kučišće, na 
Mosoru, povrh Žrnovnice, Podgrađe (Dolac), Podstranje 
kod Imotskoga, Rogoznica, Sinj, Sitno ispod Mosora, na 
Šolti, Vrhpolje, Vučevica, Žeževica i dr., pokazuju, da je 
D. i u to doba, koje je u njoj počelo poslije 2000 pr. Kr. 
i trajalo do oko 1000 pr. Kr., bila prilično naseljena, ali 
je u kulturnom pogledu bila na dosta niskom stupnju. 

Posljednja stoljeća eneolita, sudeći prema slojevima i 
ostatcima u Grapčevoj spilji, daleko su zaostala za onima 
visoke neolitske kulture na Jadranu. Vjerojatno je već u 
neolitu, t. j. pri njegovu kraju, prodrlo neko barbarsko 
pleme, poubijalo nosioce hvarske kulture i naselilo dal¬ 
matinsko primorje. Tko su bili nosioci brončane kulture 
u D-i, ne može se nikako ustanoviti, ali se može sa sigur¬ 
nošću kazati, da su to bili Indoevropljani, kao što su Indo¬ 
evropljani bili nositelji brončane kulture i u Italiji. 

Oko g. 1000 upoznaše stanovnici D-e željezo, koje je 
dolazilo morskim putem iz Grčke i Italije, kako svjedoče 
brončane fibule čisto italskog tipa, nađene u velikom broju 
u Gorici kod Posušja. Ovom doba pripadaju nalazišta: 
Bokanjac, Čvrljevo, Kučišće, Vrhpolje, Imotski, Rogoznica 
(Klobuk, Omiš), neka nalazišta na otocima Hvaru, Kor¬ 
čuli, Visu, Braču i Šolti, Zasiok, Dugopolje, Podstranje 
(Imotski) i dr. Brojne gomile, rasute po cijeloj kopnenoj 
D-i i otocima, sve su iz toga vremena. 

U bakreno i brončano doba stanuje u D-i isti narod, koji 
je možda već u početku velike seobe Indoevropljana došao 
sa sjevera ili sjeveroistoka na Balkanski poluotok i na 
obale Jadrana. Tim Indoevropljanima pripadala su različna 
plemena, koja su Grci, a zatim Rimljani često nazivali 
skupnim imenom Iliri; ona su bila jezično srodna, ali ne 
i jedinstvena (-> Iliri). Mnogobrojne gomile (gromile), koje 
se nalaze ponajviše po bregovima Bosne, Hercegovine i 
Dalmacije, u pojedinostima različite, pripadaju očito ple¬ 
menima, koja su imala sličan nazor na prekogrobni život 
i sličan posmrtni obred. U novoj domovini razdvojili su 
ih i odijelili udaljenost i gorja, i ona su se otad razvijala 
u posebnim prilikama, često vrlo različnim; dok su se 
negdje uzdigla do visokog stupnja kulture, kao u Bosni na 
Glasincu, u Dalmaciji su tek primala ono, što im se izvana 
donosilo. Zbog toga su nalazi brončanog i željeznog doba 
u D-i uglavnom oskudni, a ukoliko su jači i veći, pripadaju 
bez sumnje gornjem sloju stanovništva, koji ih je kupovao 
od putujućih trgovaca ili od naprednijih srodnih i stranih 
plemena. 

Utvrđeno je, da je sjeveroistočna Italija bila pod jakim 
utjecajem ilirske kulture, kojoj pripada cijeli kraj od 
Hallstatta na sjeveru do Makedonije na jugu. Kulturu 
Villanove donijeli su ti Iliri u Italiju, a i kultura Este ne¬ 
sumnjivo je ilirska. Prema tome su na obje strane Jadrana, 
sve do dolaska Kelta u alpske i hrvatske krajeve, stano¬ 
vala različna plemena, koja označujemo imenom Iliri. Ovom 
su narodu pripadali i stanovnici D-e u 1. tisućljeću pr. Kr. 

Grčke priče dovode maloazijske Henete u Jadransko 
more, provode po njemu Argonaute i unose te krajeve u 
svoju mitologiju. Vjerojatno je, da su i Feničani, koji su 
naslijedili brodarsko znanje od Egeokrećana, zalazili ova¬ 
mo na putu u sjeverni Jadran, gdje je počinjao jantarski 
put preko Alpa na Sjeverno more. 


Već u doba mikenske kulture prenosili su grčku robu u 
sjeverne krajeve Jadrana ili Grci sami ili Feničani, što je 
utvrđeno nalazima u Novilari, Nezakciju i dr. Nema sumnje, 
da su se lađe na tom putu svraćale i na dalmatinsku obalu. 

Od 7. st. dalje mogu se bez svake sumnje utvrditi trgo¬ 
vačke veze grčkih zemalja s dalmatinskom obalom. 

Vjerojatno je, da se morem i ušćem Neretve uvozilo 
grčko oružje na Glasinac, iako je to moglo biti i kopne¬ 
nim putem. Grčka kaciga, nađena u Ararevoj gromili na 
Glasincu, potječe iz 6. st. pr. Kr.; u Dalmaciji je otkopana 
grčka vaza arhajskog stila iz 7. st. pr. Kr.; grčke, korintske 
kacige i koljenice, otkopane u Vičjoj Luci blizu Bobo- 
višća na Braču, potječu iz 5. st. pr. Kr. Vjerojatno je već 
tada postojalo manje grčko naselje na ušću Neretve, gdje 
se preuzimala roba, koja bi iz grčkih krajeva stigla, a 
utovarivala ona, koja se davala u zamjenu. U doba velike 
grčke kolonizacije na Mediteranu od 8.—6. st., kada s ko¬ 
lonizacijom ide uporedo i velika grčka trgovina, iz matere 
zemlje sredinom Sredozemnoga mora, Jadran je po strani; 
u nj zalaze doduše grčke lađe i trgovci, ali se još ne osni¬ 
vaju kolonije. 

LIT.: Bucchich, Ricerche preistoriche sull’isola di Lešina, Bullettino 
di storia e archeologia dalmata, VII.; G. Novak, Hvar, 1924; Isti, 
Caverna con ceramica dipinta delVeta della pietra nell’isola di Lesinš 
nelVAdriatico, Bullettino di paletnologia italiana, N. S. IV., 1940. 

2. Grčka kolonizacija na Jadranu pada zajedno s impe¬ 
rijalističkim pothvatima Dionizija I. Sirakuškog, koji je 
poslije uspjeha na Siciliji išao za imperijem na Tirenskom, 
Jonskom i Jadranskom moru. Oko 390 pr. Kr. osnovao je 
Dionizije Ankonu i Namanu na Jadranu i zauzeo Adriju 
na ušću Pada, a nekako u isto vrijeme osnovao je koloniju 
Isu na otoku Visu i pomogao Parane (s otoka Para u 
Egejskom moru), da 385/4 osnuju na otoku Hvaru koloniju, 

kojoj dadoše dotadašnje ime otoka Far (Pharos). Od tih 
kolonija bila je za posjed Jadrana od najvećeg značenja 
Isa, odakle je Dionizijev eparh bdio nad sicilskim posje¬ 
dom, kao i nad sigurnošću onih, koji su bili pod Dionizi- 
jevom zaštitom (na pr. Far). 

Osnivanje grčkih kolonija na Hvaru i Visu dovelo je 
odmah do sukoba s Ilirima. U žestokoj pomorskoj bitki 
— prvoj, koju je povijest na Jadranu zabilježila — bili su 
Iliri potučeni od Dionizijeve mornarice. 

U 4. st. pr. Kr. osnovane su još grčke kolonije Dim 
(Dimos, po svoj prilici današnji grad Flvar) i Herakleja 
(najvjerojatnije u da¬ 
našnjoj rogozničkoj 
luci). Kolonija Isa 
osnova već u 4. st. 
naselje kod današnje 
Lumbarde na otoku 
Korčuli, a zatim svo¬ 
je kolonije na kopnu: 

Tragurij (Trogir), 

Epetij (Stobreč) te 
naselja u kasnijoj Sa¬ 
loni i na mjestu da¬ 
našnjeg Splita. Grčki 
kolonisti (vjerojatno 
iz Fara) osnovaše još 
Aseriju (Podgrađe kod 
Benkovca) i Varvari- 
ju (Bribir). Tako je 
početkom 4. st. Dio- 
nizije postao gospo¬ 
dar Jadrana, a kad je 
polovicom 4. st. moć 
Sirakuze pala, zamije- 
niše je na Jadranu Isa 
i Far. Grci postadoše 
gospodari srednjeg 
Jadrana. U to vrijeme 
postoji živa trgovačka 
veza dalmatinske oba¬ 
le s cijelim Sredoze¬ 
mnim morem. Doka¬ 
zuju to mnogobrojni 
novci grčkih država i 
kolonija, nađeni na 
otocima Hvaru i Visu; 
tamošnji natpisi utvr¬ 
đuju njihovu vezu s ma¬ 
terom zemljom, odno¬ 
sno sa svetištem u Del- 
fima; figurice iz Tana- 
gre, vaze, brončani ge¬ 
nij s Raba, reljef Kaira 
(boga zgodnog trenu- 
tka ,Kcupos), u Trogiru i 
drugi umjetnički pred¬ 
meti posvjedočuju kul¬ 
turnu vezu dalmatin¬ 
skih Grka s južnom 
Italijom i Grčkom, a 
likovi na novcima i 
grobnim spomenicima 
zajedničku vjeru s 
materom zemljom. 

3. Država Ardijejaca i širenje rimske vlasti. Oko polo¬ 
vine 3. st. pr. Kr. uspjelo je ilirsko pleme Ardijejaca (v.), 
kojemu je središte tada bilo u današnjem makarskom i ne¬ 
retvanskom primorju, da okupi neka plemena na obali i u 
njenom zaleđu i da zavlada morem. Kralj Agron (v.) 
uspio je do 231 pokoriti gotovo sve grčke kolonije na 
istočnoj obali Jadrana, u prvom redu Far. Sukob između 
Rima i kraljice Teute g. 229 svrši pobjedom Rima. Tada 
je stvorena vazalna država Demetrija Hvaranina (v.) sa 
središtem u Faru. U novom sukobu g. 219 Rim potuče i 
Demetrija i Ilire, oduže im neka područja, ilirski kralj po¬ 
stane rimski vazal, a otoci od Hvara na jug dođu pod 
izravnu vlast Rima. Kad je kralj Gencije g. 168 pristao uz 
makedonskog kralja Perzeja protiv Rima, njegovim po¬ 
razom g. 167 pade cijelo njegovo kraljevstvo, od Neretve 
do Epira, pod vlast Rimljana. Na sjever od Neretve bila 


su još uvijek slobodna ilirska plemena Ardijejci (dio njih), 
Delmati i Liburni. U krvavom ratu g. 156 Delmati mora- 
doše priznati rimsku vlast. Međutim je trebalo više od 150 
godina, da Rim u zbilji zagospoduje Dalmacijom. Kroz 
generacije borili su se Delmati za slobodu, i tek g. 9 pos. 
Kr. mogli su Rimljani, koji su već preko dvije stotine 
godina bili gospodari Jadrana, smatrati se potpunim gospo¬ 
darima svega područja na njegovoj istočnoj obali. 

4. Dalmacija pod vlašću Rimljana. Premda je i prije bilo 
slučajeva, da je u Dalmaciju poslan koji rimski propre- 
tor, nije ona sve do 59 pr. Kr. postala samostalna rimska pro¬ 
vincija. Te je godine 
dobio Cezar na upra¬ 
vu provinciju Galiju, 
kojoj je dodan Ilirik, 
kako se tada nazivao 
cijeli rimski posjed 
od Istre do Lješa. 
Provincija Ilirik dije¬ 
lila se u 3 konventa: 
skardonski, salonski 
(koji je obuhvatio i 
veći dio kasnije Bo¬ 
sne) i naronski (s po¬ 
dručjem kasnije Her¬ 
cegovine), sa sjedištima 
u Skardoni (Skradin), 
Saloni (Solin) i Naro- 
ni (Vid kod Metkovi¬ 
ća). Pojedina ilirska 
plemena sačuvala su 
svoje plemensko ure¬ 
đenje, a i pojedine 
općine rimskih građa¬ 
na na obali (concilia- 
bula) imale su svoje 
ustrojstvo. Stari gra¬ 
dovi, koje su Rimlja¬ 
ni silom osvojili, bili 
su porušeni (na pr. 
Delminium), a onima, 
koji su se dobrovolj¬ 
no pokorili, ostavili su 
slobodnu upravu uz 
uvjet, da plaćaju da¬ 
nak. Tokom vremena 
uselili su Rimljani 
svoje građane u neke 
ilirske gradove i te 
proglasili rimskim ko¬ 
lonijama, odnosno mu¬ 
nicipijima, sa svim pra¬ 
vima, koja su oni imali 
u rimskom imperiju. 

Sve do g. 10 pos. 
Kr. dalmatinski se te¬ 
ritorij nalazi u rim¬ 
skoj provinciji Iliriku. 
Tada, poslije ugušenog 
ustanka, razdijeliše 
Rimljani Ilirik u dva 
dijela, u Panoniju i u 
Gornji Ilirik (Supe- 
rior provincia Hilly- 
ricum). Po Delmatima, najistaknutijem plemenu u Gor¬ 
njem Iliriku, počela se ta provincija neslužbeno nazivati 
Delmatia, a svakako u 2. st. pos. Kr., od Flavijevaca dalje, 
naziva se tako i službeno, t. j. »provintia Delmatia«. 

Granica rimske provincije Dalmacije prema Panoniji išla 
je od Raše, južno od Karlovca, Velike Kladuše i Novoga, 
nešto sjevernije od Starog Majdana i Sanskog Mosta, južno 
od Banje Luke, a zatim skretala sjeveroistočno na Jadar 
(pritok Drine), pa na Kolubaru, Zapadnu Moravu, Ibar, Mat 
(niže Drima u Albaniji). Na istoku dopirala je tako Dal¬ 
macija duboko u današnju Srbiju, pa joj je pripadao Ča- 
čak, a možda i Rudnik. Tu je graničila s Mezijom, a na 
jugu je dopirala do Lješa na Jadranskom moru i Šar-pla- 
nine u unutrašnjosti. 

Na čelu provincije Dalmacije stajao je »legatus Augusti 
pro praetore«, koga je imenovao car. On je stolovao u Sa- 

lcni, ali je osim toga sudio u Naroni i Scardoni. Njemu 
je bio dodijeljen jedan kvestor (quaestor), kasnije proku- 
rator (procurator), koji je vodio financijalnu upravu pro¬ 
vincije, brinuo se za pobiranje poreza i za potrebite tro¬ 
škove, a u odsutnosti namjesnika vodio upravu provincije. 
Početkom 3. st. pos. Kr. i u Dalmaciji je, kao i u ostalim 
provincijama, odijeljena vojnička uprava od civilne, pa je 
vojničkim poslovima upravljao »dux«, a civilnim »praeses 
(provinciae)«. 

Dok je Dalmacija pripadala Iliriku, postala su neka nje¬ 
zina mjesta kolonije i municipiji, što se kasnije češće do¬ 
gađalo. Među ostalima su to kolonije: Jader (Zadar), 
Aequum (Čitluk), Salona (Solin), Narona (Vid), Epidaurus 
(Cavtat), Domavia (Gradina kod Srebrenice), te vjerojatno 
Scodra (Skadar) i Resinum (Risan), i municipiji: Albona 
(Labin), Fianona (Plomin), Tarsatica (Trsat), Senia (Senj), 
Lopsica (Sv. Juraj), Ortopula (Stinica), Aenona (Nin), Bur- 
num (kod Ivoševaca), Scardona (Skradin), Tragurium (Tro¬ 
gir), Isa (Vis), Epetium (Stobreč), Novae(Runović), Bistue ve- 
tus (Varvara kraj Prozora), Bistue nova (Zenica), Bigeste 
(Ljubuški) i Doclea (Duklja). Kad je rimsko građansko 
pravo protegnuto na čitavo carstvo, uživala su i sva druga 
mjesta ista prava. 

Kad su Rimljani uzeli prve dalmatinske otoke i zemlji¬ 
šta, nalazili su se tu grčki gradovi, koji u kulturnom po¬ 
gledu nisu zaostajali za drugim grčkim provincijalnim gra¬ 
dovima. Kroz punih 200 godina Rimljani nisu mogli nikako 
utjecati na kulturne prilike Dalmacije, i to zbog toga, što 
su grčki gradovi sve do Augustova doba pripadali grčkom 
kulturnom svijetu služeći se isključivo grčkim jezikom, a 
ostala Dalmacija, uvijek nepokorna i nemirna, nije bila 
pristupačna rimskom kulturnom prodiranju. Ovo počinje 
tek onda, kad je otpor Delmata i ostalih plemena svladan 
i kad su rimske posade s rimskom vlašću unosile u gra¬ 
dove i varošice rimske običaje i pravo. Tada se stvaraju 
kolonije i municipiji s ustavom, kakav je bio u Italiji. U 
njima postoji senat, sastavljen od »decuriona«, koji po¬ 
malo postaju pravi stalež poput senatorskog u Rimu i 
zovu se »ordo decurionum«, a pojedinci »decurio« kao u 
Rimu senator. Na čelu im stoje i u Dalmaciji IV-viri 
(quattuorviri), od kojih su dva duumviri iure dicundo, kao 
što su u Rimu dva konzula. Sada se uvode u Dalmaciju 
rimska božanstva i svećenstvo poput rimskoga, organiziraju 
se udruge zanata kao u Rimu, i Dalmacija se sve više ro¬ 
manizira. Grade se hramovi, teatri, amfiteatri, palače i 
trgovi, a učitelji podučavaju djecu u latinskom jeziku i 
uvode ih u latinsku književnost, i doskora će ne samo u 
kolonijama i municipijima, koji dobivaju sve više rimski 
izgled, nego i u manjim mjestima latinski postati i službe¬ 
ni jezik i jezik saobraćaja, pa će D-u puniti latinski natpisi 
ne samo legionara, nego i onih domaćih, koji prigrliše 
kulturu gospodara. 


G. 297 podijelio je Dioklecijan Dalmaciju na dvije pro¬ 
vincije, i to na Dalmaciju od ušća Raše do blizu Budve 
i na Prevalitanu (Praevalis) od Budve na jug. Središte D-e 
ostalo je u Saloni, a sjedište Prevalitane postala je Skodra. 
D. je istodobno postala dio panonske dijeceze, koja je bila 
podređena italskoj prefekturi. Kad su 395 sinovi Teodozija 
Velikoga podijelili rimski imperij u dva carstva, zapadno 
i istočno, pripala je D. zapadnom; njezina istočna i jugo¬ 
istočna granica postaje granicom između oba carstva. Ona 
je tekla od današnje Budve preko Crne Gore na gornju 
Drinu i Drinom na sjever. 

Kad su Huni provalili u Evropu, a Goti se sa sjevera i 
sjeveroistoka od donjeg Dunava selili na Balkanski poluotok, 
prodriješe barbari i do granica Dalmacije, gdje porušiše 
Stridon (g. 380), rodno mjesto sv. Jeronima. Za novih pro¬ 
vala barbara, u kojima je postradala Panonija, pustošili su 
barbari naročito istočne granice rimske D-e, ali duboko 
u nju nisu provaljivali, tako da područje (poslije austrijske) 
Dalmacije nisu dirali. Međutim je 437 prigodom ženidbe 
zapadno-rimskog cara Valentinijana III. s kćerkom istočno- 
rimskog cara Teodozija II., Licinijom Eudoksijom, Valen- 
tinijanova majka Gala Placidija predala Bizantu kao svad¬ 
beni dar Dalmaciju. U to doba barbarskih provala i pusto¬ 
šenja po zemljama istočno-rimskog carstva nije se carstvo 
brinulo za D-u, gdje 454 Dalmatinac Marcelin zauze Salonu 
i preuze vlast stvorivši iz Dalmacije pokrajinu, nezavisnu 
od oba carstva. Kad je Marcelin 468 ubijen na Siciliji, 
preuze zapovjedništvo nad dalmatinskim brodovljem i če¬ 
tama sin njegove sestre Julije Nepot, koji preuze vlast i 
u D-i uz odobrenje bizantskog cara Leona. Poslije toga 
pođe Nepot na Rim i zarobivši cara Glicerija sam se za- 
cari. Pošto se nije mogao održati, vrati se u Dioklecijanovu 
palaču kraj Salone, gdje 480 pogibe. 

IZVORI: Apolonije Rodski, Apijan, Cezar, Dion Kasije, Eutropije, 
Herodot, Kaliksen, Lizija, Livije, Orozije, Plinije, Polibije, Ptolemej, 
Scriptores historiae Augustae, Pseudoskilak, Skimno Hijski, Strabon, 
Svetonije, Tacit, Teopomp, Tukidid, Velej Paterkul. 

LIT.: Bauer, Die Anfange osterreichischer Geschichte, Arch.-ep. 
Mitteil., VII.; Boglich, Studi storici sulV isola di Lešina, Zadar 1873; 
Brunšmid, lnschriften und Munzen der griechischen Stadte D-s, Abh. 
des arch. epigr. Sem., XIII.; F. Bulić, Stridone, Rim 1920; Isti, mnogo¬ 
brojni članci u Bullettino di archeologia e storia dalmata; Cons, La 
province romaine de la D., Pariz 1882; Frontigham, Roman cities in 
ltaly and D., London 1910; Gutocher, Istrien und D. im klassischen 
Unterricht, Graz 1907; Jelić, Ptolemejeva karta D-e, G1ZM 1898; K. 
Miler, Itineraria romana; G. Novak, Dimos i Herakleia, Strenna Bu- 
liciana, Zagreb-Split 1924; Isti, Otok Hvar u starom vijeku, Split 
1914; Isti, La nazionalith dei Dardani, Arhiv za arbanasku starinu, 
IV., Beograd 1929; Isti, Topografija i etnografija rimske provincije 
D-e, Zagreb, NVj XXVII., 1918; Isti, £ stata Issa distrutta dai Goti, 
Rim 1938; Isti, Zapadna Jugoslavija u rimsko doba, Jadranska straža, 
VII., Split 1929; Isti, Što su nazivali Jadranskim morem Herodot i 
Hekataios, Sbornik Nikov, Sofija 1939; C. Patsch, Historische W an- 
derungen im Karst und an der Adria, I., Beč 1922; Isti, Archaologisch- 
epigraphische Untersuchungen zur Geschichte der rdmischen Provinz 
D., Wiss. Mitt. aus Bosn. u. Herz., VI., 1899; šišić. Povijest Hrvata, 
Zagreb 1925; Zippel, Die romische Herrschaft in lllyrien bis Augustus, 
Leipzig 1877. G. N. 

5. Dalmacija pod Gotima. Poslije nasilne smrti cara 
Julija Nepota u lipnju 480 zavladao je rimskom provin¬ 
cijom Dalmacijom italski kralj Odoakar. A kad je Teo- 
dorik, vođa istočnih Gota, potukao 493 Odoakra, zavladao 
je on Dalmacijom kao kralj Gota i carski civilni upra¬ 
vitelj Italije. Od bivših rimskih provincija Dalmacije i 
Panonije Savije Teodorik uredi jednu vojnoupravnu jedi¬ 
nicu s komesom na čelu, koji je stolovao u Saloni (Solin). 
Stare municipije i kolonije zamjenjuju civitates s priorima 
na čelu. Trgovinom, pomorstvom, poljodjelstvom, ribar¬ 
stvom i rudarstvom počinje se D. dizati. Premda su Goti 
bili arijevci, ipak je u Dalmaciji vladao potpuni vjerski 
mir, kako pokazuju sabori solinski od 15. VI. 530 i 4. V. 
533. Sijelo crkvenog metropolite bilo je u Saloni, a podre¬ 
đeni biskupi (sufragani) u Zadru, Rabu, Skradinu, Sisku, 
Martaritani (Ad Matricem), Bistui Novi (Zenica ili Mo- 
šunj u dolini Lašve), Epidauru (Cavtat), Naroni (Vid), 
Mukuru (Makar poviše Makarske), Sarsenteru i Ludrumu 
(Odorjanska župa na gornjoj Zrmanji). 

6. Dalmacija pod Bizantom. Car Justinijan na početku 
gotskog rata, započeta radi uspostavljanja jedinstva rim¬ 
skog carstva, g. 535 uzima Gotima Dalmaciju. Zalud su 
Goti do svršetka tog rata (555) sve poduzimali, da je pre- 
otmu i zadrže u svojim rukama. D. sa Savijom postade 
bizantska provincija pod prefektom Ilirika, koji je sta¬ 
novao u Justiniani Primi (Lipljan kod Skoplja). Ovim je 
D. došla u državni sklop i utjecaj Istoka. Gotskoga komesa 
zamijenio je prokonzul , dok su priori i dalje ostali na čelu 
pojedinih gradova. 

Budući da je učestalim provalama Avara i Slavena u 
drugoj polovini 6. st. na Balkanu bilo uništeno gotovo sve, 
car je Mauricije (582—602), kad je uveo novi vojno- 
upravni sustav temata u gornjoj Italiji s eksarhom u Ra- 
veni na čelu, ovomu podredio i Dalmaciju. Ali ni to nije 
moglo spriječiti, da D. provalom Avara i Slavena ne po¬ 
stane njihov plijen i potpuna ruševina. Zauzevši je oko 
614 pretvoriše sve u prah bilo u unutrašnjosti (Delminium, 
Bistue i t. d.), bilo u primorju (Scardona, Salona, Narona, 
Epidaurum i t. d.); jedino su se spasili Jader, Tragurium 
i Spalatum (Split). Romansko stanovništvo pobježe ili u vr- 
letne gore ili na bliže i udaljenije otoke, mnogi i u samu Ita¬ 
liju. Tako od bivše prostrane, napredne i brojno napučene 
rimske provincije Dalmacije ostade prostorom i stanovni¬ 
štvom vrlo malena bizantska provincija D. pod Ravenom. 
Budući da su ti ostatci Romana na dalmatinskoj obali bili 
životna veza s bizantskim posjedom na zapadu, carstvo će 
sve poduzeti, ne samo da te ostatke sačuva nego i da ih 
podigne. Najprije je oko 680 Bizant uredio odnose između 
tih romanskih ostataka i susjednih Hrvata, tako da su 
Romani mogli živjeti redovitim životom. Tako i nastaju 
nove romanske političkoadministrativne jedinice u Zadru, 
Trogiru i Splitu te u novoosnovanom Dubrovniku (Ragu- 
sium) i Kotoru, pa otočnim gradovima Krku, Cresu i Rabu. 


Kad je Bizant 751, a pogotovo 756, izgubio Ravenu, po 
sebi je prestala svaka političkoadministrativna veza tih 
novih romanskih političkih tvorevina na našem primorju 
s Ravenom. A jer se broj temata u to doba povećao, i ta 
malena bizantska provincija D. bila je pretvorena u 
temat sa strategom u Zadru na čelu. Međutim, jer između 
tih pojedinih novih romanskih gradova nije bilo prostorne 
povezanosti, nije čudo, da će se svaki od njih administra- 
tivnopolitički zasebno razvijati. Pravni razvoj svakog 
pojedinog dalmatinskog grada osnovan je u prvom redu 
na tradicionalnom kontinuitetu, a zatim na onomu, na što 
su ih vrijeme i razvoj prilika upućivali. Zato pravnopoli- 
tički razvoj dalmatinskih gradova nema ništa zajedničko 
sa sredovječnim razvojem gradova u Italiji, Njemačkoj ili 
Francuskoj; svaki se pojedini dalmatinski grad razvija 
pravnopolitički o sebi i za sebe. Na čelu pojedinog grada 
stajao je prior kao upravni, sudbeni i vojnički zapovje¬ 
dnik. Na osnovi bizantskog zakonodavstva uz priora sudbe¬ 
ne je poslove vršio i po jedan posebni sudac ( iudex ili 
iudicator). Priora je birao kler i narod pojedinog grada na 
neodređeno vrijeme; često u više navrata istoga, pa i na¬ 
sljedno. Komercijariji (comerzarius) bili su gradski finan- 
cijalni službenici, koji su imali u rukama sve gradske pri¬ 
hode; tribuni , nekoć samo vojnički časnici, bili su izvršni 
organi u sudbenim i upravnim poslovima. Kurije kao takve 
nije bilo, nego se u važnijim zgodama sastajao zbor svih 
građana (universitas). Građani po bizantskom pravnom 
sustavu, koji se osnivao na individualnom pravu vlasništva, 
dijelili su se na maiores et minores (mali i veli puk), t. j. 
maiores et minores censiti, dakle na poreznoj, a ne na 
krvnoj ili staleškoj osnovi. 

U crkvenom pogledu avarskoslavenskim uništenjem gra¬ 
dova nestalo je i njihovih biskupija. Uz političku vezu s 
Ravenom ostala je i ona crkvena. Zato Ivan iz Ravene 
na prijelazu iz 7. u 8. st. osniva biskupiju u Splitu s ciljem, 
da zadobije sva hijerarhijska prava porušene Salone. U 8. 
st. Zadar, Rab, Cres i Krk imaju svoga biskupa. Do orga¬ 
nizacije crkvene provincije nije došlo radi opreke između 
Splita i Zadra; Split je tražio metropolitsku čast kao to¬ 
božnji nasljednik Salone, a Zadar kao političko sijelo 
Dalmacije. 

Bizantska Dalmacija živi potpuno u zatišju, dok je na 
početku 9. st. valovi prodora Karla Velikoga prema istoku 
ne uvukoše u vrtlog njegove borbe s Bizantom. Tako se po¬ 
četkom 806 pokloniše zadarski biskup Donat i carski strateg 
(dux) Pavao caru Karlu Velikom u Diedenhofenu, ali Bizant 
809 uspostavi svoju vlast nad dalmatinskim gradovima. 
Aachenskim mirom 812 D. je pripala Bizantu, ali pitanje 
uređenja granica sa susjednim Hrvatima nije se uredilo 
ni 817, a ni poslije, sve do kneza Trpimira 846. Na drugi 
dan Uskrsa 841 zapališe Arapi Osor, Budvu, Rose i Kotor. 
Iz ovog vremena poznati su dalmatinski stratezi Ivan g. 
821 i Brijenij oko 840. 

Crkvenim prijelomom između pape Nikole I. i Fotija g. 
863 dalmatinski biskupi, kao bizantski podanici, našli su 
se na Fotijevoj strani, dok su Hrvati ostali uz papu. Hr¬ 
vati, koji su dotada uglavnom stajali u okviru splitske bi¬ 
skupije, nađoše se ovim crkveno odijeljeni od svojih bi¬ 
skupa i osnovaše svoju biskupiju sa sijelom u Ninu. Zalud 
papa Ivan VIII. sve poduzima, da dalmatinske biskupe pri¬ 
vede k sebi, u prvom redu obećavajući Splitu metropo- 
litsku čast, za kojom je on od početka težio. Nije koristilo 
ni to, što je car Bazilije I. odredio, da danak, koji su do 
tada dalmatinski gradovi plaćali svomu strategu, unaprijed 
plaćaju susjednomu hrvatskomu knezu, i to u novcu Split 
200, Zadar 110, Krk, Osor, Rab i Trogir 100, a Dubrovnik 
po 36 zlatnika zahumskomu i trebinjskomu knezu, k tomu 
vina i prihod stalnih globa. Ovim je s jedne strane popu¬ 
stila veza između stratega i njemu podređenih gradova* 
jer ga je otada uglavnom plaćala centrala iz Bizanta, koja 
je kronički financijalno bolovala, a s druge će domalo sam 
Bizant podjeljivati i samu tu čast onomu, koji je uživao 
prihode stratega. 

Kad su se poslije smrti cara Bazilija I. 886 izmirili Bi¬ 
zant i papinstvo i kad je umro splitski nadbiskup Marin, 
pokušat će se, da se uz već sređene političke odnose iz¬ 
među bizantskih dalmatinskih gradova i Hrvata urede i 
oni crkveni. Kad Hrvati nisu mogli dopustiti, da se dokine 
ninska biskupija, našlo se srednje rješenje: ninski biskup 
Teodozije zadržava ninsku stolicu, ali preuzima i splitsku. 
Ovim je postignuto jedinstvo s obzirom na osobu biskupa, 
a dualizam teritorija i jurisdikcije ostao je netaknut. 
Zalud to zabacuje papa Stjepan kao nešto neobično u 
crkvenoj praksi; za života Teodozijeva tako je ostalo, i 
pitanje metropolitske časti nije bilo riješeno. Smrću Teo- 
dozijevom prestaje i to iznimno stanje, kad ga je na nin¬ 
skoj stolici naslijedio Aldefreda, a na splitskoj Petar. Pri¬ 
jateljski politički odnos između Hrvata i dalmatinskih 
gradova trajao je i dalje. 

7. Hrvatski kraljevi dalmatinski prokonzuli. Za teških 
borba između bugarskog cara Simeona i Bizanta od 917 do 
923 kralj Tomislav spasio je od poraza Bizant, koji mu je 
za nagradu podijelio čast prokonzula (stratega) dalmatin¬ 
skoga. Ovim po prvi put strateg nije više bizantski čino¬ 
vnik nego strani vladar, čime je i temat kao takav prestao; 
ako je dalje postojao, to je bilo više de iure nego de facto. 
Taj novi politički odnos povući će za sobom i uređenje 
već davno zamršenih crkvenih odnosa, što se i zbilo na 
saborima u Splitu 925 i 928. Bila je uređena jedna crkvena 
provincija na tlu Hrvatske i Dalmacije s metropolitom u 
Splitu, a sufraganima u Krku, Cresu, Rabu, Zadru, Du¬ 
brovniku i Kotoru te Stonu a vjerojatno i u Skradinu. 

Takvo političko i crkveno stanje između dalmatinskih 
gradova i Hrvata ostat će netaknuto kroz čitavo 10. st.: hr¬ 
vatski je vladar dalmatinski prokonzul ili strateg, a splitski 

nadbiskup crkveni poglavar u Hrvatskoj. Vlast hrvatskih 
vladara u Dalmaciji sastojala se u glavnom u nadzoru i 
zaštiti, dok je čitavu upravu imalo u rukama stanovništvo 
pojedinog grada (priori, suci, komercijari i tribuni). 

8. Prokonzulska čast u rukama dužda, hrvatskog kralja i 
zadarskog priora. Taj mirni i prirodni odnos poremetili su 
Mleci, koji se u 10. st. uvelike ojačaše i osamostališe. 
Dužd Petar II. Orseolo s namjerom, da dobije čast stratega 
D-e, uskraćuje plaćanje običajnog godišnjeg danka Hrvati¬ 
ma’i dolazi 996 u sukob s hrvatskim kraljem Držislavom. 
Borba za prijestolje između Svetoslava Suronje, Krešimira i 
Gojslava stvar će pospješiti, tako da su se Petru Orseolu 
kao carskom prokonzulu (dux) uz prethodni pristanak Bi¬ 
zanta predali dalmatinski gradovi. Naravno, da je Hrvat¬ 
ska ovim bila teško pogođena, te je došlo do otvorene 
borbe između Hrvatske i dalmatinskih gradova. U ovo 
doba i Dubrovnik dobiva prokonzula, te tako imamo dvije 
Dalmacije, donju od Splita na sjever, a gornju od Du¬ 
brovnika na jug. Kad su 1024 bili potjerani Orseoli iz Mle¬ 
taka, južnotalijanski bizantski katapan Bazilije Bojoan 
uspostavlja izravnu bizantsku vlast u Dalmaciji. Čast pro¬ 
konzula dana je zadarskom prioru, autonomnom dostojan¬ 
stveniku, a ne stranom vladaru ili carskom činovniku. 
Takvi su prokonzuli od 1024 do 1041 zadarski priori Ma- 
dijevci Majo II-, Grgur i Dobronja. G. 1042 Zadar je za- 
kratko u hrvatskim rukama, a odmah zatim u rukama Bi- 
zanta, i prokonzul nije zadarski prior Andrija (1044), nego 
nepoznati bizantski činovnik. Dužd Dominik Contareno 
1050 uzima Zadar, a tim i prokonzulsku čast, i 1056 Gru- 
bina je prior zadarski, ali nije prokonzul. Nešto prije 1060 
došlo je do nagodbe između Bizanta i hrvatskog kralja 
Petra Krešimira, po kojoj su zadarski priori prokonzuli 
(Nikola 1064/5 i Leon 1067, 1069), a hrvat¬ 
ski kralj nosi naslov kralja Dalmacije ili Dal- 
matina (Croatie atque Dalmatie iura gube r- 
nans f rex Chroatie et Dalmatie, rex Chroa- 
torum atque Dalmatinorum i t. d.). Ovom 
novom zbliženju između dalmatinskih gra¬ 
dova i Hrvatske najviše je pomogao onodobni 
opći svjetski crkveni reformni pokret. Već 
oko 1050 dolazi prvi reformni papin poslanik 
Ivan i skida sa splitske nadbiskupske stoli¬ 
ce Dobralja, koji je imao ženu i djecu. Još 
jače nastupa 1060 drugi legat, opat Majnard, 
koji na sinodi splitskoj daje mnogo zaklju¬ 
čiti u reformnom duhu. Kad je u Rimu iz¬ 
borom pape Aleksandra II. i protupape 
Honorija nastao raskol, u kojem sudjeluje 
i D., papa Aleksandar svršetkom 1063 šalje 
svog legata, kardinala Ivana. Uz pomoć 
hrvatskih vlasti legat Ivan ušutka protu- 
reformnu stranku, a za jamstvo u buduće 
dade osorskog biskupa Lovru, oduševljenog 
pristašu reforme, izabrati splitskim nadbi¬ 
skupom. Slijedeće godine 1064 legat Teuzo, 
biskup orvietski, donese potvrđene zaključke 
splitske sinode iz g. 1060 kao i papino do¬ 
puštenje, da Lovro može prijeći s osorske 
na splitsku stolicu. U pratnji legata Teuza 

bio je mladi svećenik Ivan, kojega Trogi- 
rani učiniše svojim biskupom. Nadbiskup 
Lovro i biskup Ivan nisu samo prvoborci 
crkvenog i vjerskog stanja u Dalmaciji i 
Hrvatskoj, nego su njih dvojica najvećma 
prinijeli tome, da se D. politički tijesno 
povezala s Hrvatskom kao nikada prije toga. 

9. Dalmacija sjedinjena s Hrvatskom . Kad 
je Bizant izgubio oko 1069 de facto svaku 
vlast u Dalmaciji, nije se je odrekao de 
iure. Zato na proljeće 1074 šalje svoje pla¬ 
ćenike Normane, da zauzmu Dalmaciju, što 
im je i uspjelo. Ali to pogodi u živac 
Mletke, koji brodovljem protjeraše Nor¬ 
mane i zagospodariše na početku 1075 Dal¬ 
macijom. Hrvatska bez Dalmacije ne može 
postojati, zato novi hrvatski kralj Dmitar 
Zvonimir uzima za prvu svoju zadaću ne 
samo zavladati Dalmacijom, kako su u 
različnoj formi činili njegovi predšasnici, 
nego je i pravno sjediniti s Hrvatskom. Od 
Bizanta, kojega je bila Dalmacija, nije se 
mogao ničemu nadati, zato se obraća papi 
Grguru VII., da po vlasti, koja mu se tad 
priznavala, pravno sjedini Dalmaciju s Hr¬ 
vatskom. To je papa i učinio okrunivši po 
svojim poslanicima Zvonimira u listopadu 
1075 kraljem Dalmacije i Hrvatske. Bizant 
i Mleci mogli su na sve ovo samo šutjeti. 

10. Dalmacija pod Bizantom. Ali kad je poslije smrti 
Zvonimira 1089, a pogotovo poslije smrti Stjepana 1091, 
nastala borba za prijestolje i metež u kraljevstvu dalma- 
tinsko-hrvatskomu, dolazi s brodovljem i uspostavlja bi¬ 
zantsku vlast u Dalmaciji carski sebast Norman knez Got- 
frid i njom upravlja od 1091 do 1097. 

11. Dalmacija pod ugarskim kraljevima. Kad se 1097 pri¬ 
bližavao Dalmaciji madžarski kralj Koloman, da njoma za¬ 
vlada, preteče ga Venecija, i dužd je dux Dalmacije. Istom 
1105 predaju se Kolomanu dalmatinski gradovi, te on po¬ 
staje kralj ujedinjenog kraljevstva hrvatsko-dalmatinskoga. 
Glavni kraljev predstavnik bio je ban, a svaki pojedini 
dalmatinski grad živio je i dalje svojim potpunim auto¬ 
nomnim životom u okviru starih tradicija i novih privile¬ 
gija, kojima je Koloman pojedine obdario. Tako im je 
ostavio netaknuta stara prava i sloboštine u administra¬ 
tivnim, financijskim, sudbenim i vojničkim poslovima; 
zajamčio im je potpunu pravnu, osobnu i imovinsku slo¬ 
bodu; oslobodio ih je svih daća i svakog danka kralju ili 
komu njegovu u bilo kojem obliku, pa i iste zalaznine. 
Jedina su autonomna ograničenja bila: 1. puk i kler poje¬ 
dinog grada bira svog gradskog poglavicu, koji se više ne 
će zvati prior nego comes, ali ga kralj mora potvrditi; 2. 
od lučke daće, koja se naplaćivala na stranu trgovinu, 
kralju je pripadalo 6 /io, biskupu Vio, a komesu (knezu) 3 /io. 

Dolaskom Arpadovića prestaje postojati politički D. kao 
provincija u svakom pogledu, jedino postoji nominalno 

u različnim službenim i neslužbenim naslovima i nazivima. 
Mleci ne propustiše nijednu priliku, kako bi to poli¬ 
tičko stanje Dalmacije izmijenili i sami njom zagospoda¬ 
rili. Tako već 1115 navališe, a 1116 imaše u rukama Krk, 
Cres, Rab, Zadar, Trogir i Split te Biograd i Šibenik. Kralj 
Stjepan 1124 uzima Split, Trogir, Šibenik i Biograd, ali 
Zadra, Raba, Cresa i Krka nije mogao dobiti. U svibnju 
slijedeće godine (1125) Mlečani su u Splitu, Trogiru i Šibe¬ 
niku, dok Biograd sravniše sa zemljom tako, da u njemu 
nije ostalo ni žive duše. Za kralja Bele II. oko 1133 Mleci 
izgubiše sve osim Zadra, Raba, Cresa i Krka. Da bar to 
sačuvaju za sebe, zadarsku biskupiju, dotada podređenu 
splitskom nadbiskupu, digoše 1154 na nadbiskupiju i me- 
tropoliju, ovisnu o mletačkogradeškom patrijarhi, a sufra¬ 
ganima biskupima Raba, Cresa i Krka. Ta je sjeverna 
Dalmacija ostala u vlasti Mletaka i za vladanja bizantskog 
cara Emanuela u Hrvatskoj i Dalmaciji. Kad je po smrti 
cara Emanuela 1180 kralj Bela III. preuzeo vlast u Hrvat¬ 
skoj i Dalmaciji, uze i Zadar, Rab, Cres i Krk. Zaludu 
su Mleci dobili dugogodišnji rat za Zadar; istom 1202 za- 
uzeše ga s pomoću križara, a početkom 1205 Zadar se 
konačno predao Mlecima uz gubitak mnogih svojih auto¬ 
nomnih prava; tako se obvezao, da će Mlećanina birati za 
nadbiskupa i kneza, te dati taoce, danak i ostalo. Andri¬ 
ja II. odriče se svih prava na Zadar uz cijenu, da ga Mle¬ 
čani prevezu u Svetu Zemlju. Dubrovnik, koji je sve do 
1185 ostao pod Bizantom, do 1190 je pod Normanima, do 
1205 opet pod Bizantom, a tada priznaje 
mletačku vlast, pa njime upravlja komes 
(knez), poslan iz Mletaka, dok ostale službe 
drže u rukama građani. U takvom je stanju 
ostao Dubrovnik sve do 1358. U Splitu su 
i Trogiru kroz čitavo 12. st. na čelu ugla¬ 
vnom domaći komesi, a uz njih njihovi za¬ 
mjenici vikari, pa bukariji i drugi. U 13. 
pak st. komesi su hrvatski velikaši, koji ne 
borave u gradu, a mjesto njih upravljaju 
gradovima vikari, vicekomesi, suci, rektori 
ili konzuli, a ostale su gradske uredbe 
uglavnom ostale iste. No zbivaju se u to 
vrijeme i mnoge važne promjene. 

Dalmatinski su gradovi od svog postanka 
silom prilika bili autonomne ustanove i tim 
su za nekoliko vjekova pretekli talijanske 
komune, koje se razvijaju istom od 11. st. 
dalje. U prvoj polovici 13. st., pod uplivom 
bolonjskih učenika, javlja se struja, da se 
i dalmatinski gradovi urede poput talijan¬ 
skih komuna. Na početku kušaju potpuno 
dokinuti čast komesa i uvesti čast potestata 

stavlja hercega kraljevskog roda (dux totius 
Sclavoniae ili Croatiae et Dalmatiae), a uz 
njega dva bana, od kojih je hrvatsko- 
dalmatinski ili primorski (maritimus) vladao 
u Hrvatskoj i Dalmaciji. 

Za slaboga Ladislava IV. Kumanca 
(1272—1290) uvelike ojačaše Bribirski kne¬ 
zovi Šubići, koji su komesi u Splitu, Tro¬ 
giru i Šibeniku, dok je Zadar u rukama 
mletačkim. Ban Pavao 1311 započe borbu 
za Zadar, koju po njegovoj smrti zalud na¬ 
stavlja njegov sin Mladen tako, da je ne 
samo Zadar ostao u mletačkim rukama, 
nego su se u početku 1322 predali Mle¬ 
cima Trogir i Šibenik, a 1327 i Split. Kao 
novost poslaše u te gradove Mleci za ko- 
mese svoje mletačke činovnike, koji u 
mnogom okrnjiše staru autonomiju i mnogo 
toga izmijeniše. Tako dokinuše staro grad¬ 
sko kapitularno pravo, osnovano uglavnom 
na običajnom pravu, u kojemu je bilo dosta 
slavenskoga, a uvedoše novo statutarno 
pravo, osnovano na Justinijanovoj kodifi¬ 
kaciji; svaki je pojedini grad dobio svoj 
zasebni statut, čime se pravni izgled u 
(Arhiv z. p. J.) mnogočemu izmijenio. 

Za kralja Ludovika I. (1342—1382), kad 
se 1345 odmetnuo Zadar, došlo je do rata 
za dalmatinske gradove, koji je svršio mi¬ 
rom u Zadru 18. II. 1358: Mleci se odrekoše 
svih dalmatinskih gradova od Kvarnera do 
Drača, kao i naslova »dux Dalmatiae et 
Croatiae«; pod Ludovikom su Krk, Cres, 
Rab, Zadar, Šibenik, Trogir, Split, Brač, 
Hvar, Vis, Korčula, Dubrovnik i Kotor. 

U borbi za prijestolje između kraljice 
Marije i pristaša Karla Dračkoga dalmatin¬ 
ski su gradovi na strani Marije; u borbi iz¬ 
među Žigmunda i Ladislava Napuljca na 
strani su ovoga posljednjega, u čije ime od 
1403 upravlja njima Hrvoje Vukčić kao 
kraljev namjesnik. Tad se zgodi ono, što 
nije nitko očekivao. Ladislav Napuljski, 
poslije dugih pregovora, koji su se ugla¬ 
vnom sastojali u kramarskom cjenjkanju, u 
srpnju 1409 proda Mlecima ono, što je 
držao u vlasti: Zadar, Novigrad, Vranu i 
Pag, kao i prava na D-u za 100.000 zlatnika. 

LIT.: T. Smičiklas, Cod. dipl. //— XV., Zagreb 
1904—34; Š. Ljubić, Listine, I—V, Zagreb 1868—75; 
F. šišić, Povijest Hrvata, Zagreb 1925; G. Novak, 
Comes grada Splita, Vjesnik za arheol. i hist. dalm., 
50, Split 1932; E. Mayer, Die dalmatinisch-istrische 
(Fotozadruga) Munizipal-Verfassung, Weimar 1903; H. Kretschmayr, 
Geschichte v. Venedig, I., Gotha 1905. M. B-a. 
12. Postanak Mletačke Dalmacije. Prodaja D-e Mleča- 
nima 1409 izazvala je u njoj veliko neraspoloženje, u 
prvom redu u gradskim općinama, koje su s pravom 
strepile, da će izgubiti svoju dotadašnju autonomiju. 
Međutim, neposredno ugroženi bili su samo Zadar, Novi¬ 
grad, Vrana i otok Pag, koji su se nalazili u posjedu 
kralja Ladislava Napuljskog, dok se prodaja zapravo nije 
ni ticala onih, koji su priznavali kralja Žigmunda. U 
takvim prilikama nisu Zadrani htjeli, da se s njima po¬ 
stupa kao s prodanim gradom; oni protjeraše napuljsku po¬ 
sadu i od svoje volje podložiše se mletačkoj vlasti. Mle¬ 
tačka vlada uvaži njihov korak, potvrdi im autonomiju, a 
plemiće imenova mletačkim građanima. Poslije toga zamo- 
liše Mlečane, da ih prime pod svoju vlast i otoci Rab i 
Osor te grad Nin, što oni i učiniše obećavši im autono¬ 
miju. Kada su Mlečani htjeli uzeti i ostalu D-u, pozvaše 
Trogir i Šibenik, da se predadu, a kad oni odbiše, odluče 
Mlečani, da ih silom uzmu. Za rata sa Žigmundom 1411—13 
predadoše se Mlecima Skradin, Ostrovica i Šibenik (1412), 
a 1420 Trogir, Split, Kotor i otoci Brač, Hvar i Korčula. 

. Mlečani su im u prvi mah ostavili samoupravu, ali su je 
odmah ograničili time, što su imenovali kneza, koga je 
dotada biralo veliko vijeće pojedine općine; taj je knez 
morao uvijek biti mletački plemić. Mlečani su poslali u 
sve gradove i svoju posadu pod zapovjedništvom kašte¬ 
lana. Ali uza sve to ostavili su dalmatinskim općinama 


STOMORSKA NA ŠOLTI 


ZAGORSKI KRAJOLIK U ZAGORI 

s kurijom. Tako su se oslobodili ovisnosti od hrvatskih 
velikaša, ali tome se usprotivio kralj Bela IV., koji je iza 
odlaska Tatara posvetio posebnu pažnju dalmatinskim gra¬ 
dovima i prilikama u njima. Na čelu grada je i dalje 
komes, ali u istinu svu vlast drži u rukama potestas, a kad 
ovoga nema, tad konzuli, birani između građana. K tomu 
gradovi kodificiraju svoje pravo u t. zv. kapitulare, po 
kojima se upravljaju sve do na početak 14. st. i koji su 
uglavnom propali; postoji kurija s vijećnicima (consiliarii 
ili sapientes) i gradsko vijeće (consilium). 

Kralju Beli IV. predao se Zadar već g. 1242, ali ga 
je slijedeće godine ponovno izgubio i odrekao ga se 1244 
u korist Mletaka. Ali istom 1247 predao se Zadar Mlecima 
uz teške uslove: komesa ne će birati Zadrani nego će 
im ga slati Mleci; ne smiju se ženiti s Hrvaticama; sve 
gradske financije kao i vojsku i brodovlje uzima Vene¬ 
cija u svoje ruke. Ovim je gradska autonomija Zadra uve¬ 
like bila skučena. 

U ovo doba nastaje oštra borba između Splita i Tro¬ 
gira poradi širenja granica gradskih područja. Na trogir¬ 
skoj su strani bili Bela i Šubići, a na splitskoj Kačići, Bosna 
i Zahumlje. Trogirska je strana nadjačala, i Bela je 1244 
prisilio Splićane, da unaprijed biraju za komesa njego¬ 
va čovjeka i kao jamstvo vjernosti dadu 6 talaca. 

Radi reda i mira te obrane državnih interesa na primor¬ 
ju Bela IV. nad hrvatskodalmatinskim kraljevstvom po¬ 

dosta autonomije, koja je plemiće zadovoljavala, a u pu¬ 
čana pobuđivala nadu, da će i oni doći do plemićkih po¬ 
vlastica. 

Zauzećem Splita, Trogira i spomenutih otoka nisu Mleci 
nipošto mislili, da se u svom osvajanju na istočnoj obali 
Jadrana zaustave. Oni su vrlo dobro znali, da posjed 
Splita bez Klisa nije ni iz daleka onoliko važan, koliko bi 
bio, da imaju u svojim rukama i Klis. Isto tako znali su, 
od kolike bi vrijednosti bio za njih Omiš. Zbog toga su 
odmah nastojali, da u svoje ruke dobiju ta dva grada. G. 
1444 Poljičani priznadoše njihovu vlast, iste se godine pre- 
dade i Omiš, a 1452 i Primorje (makarsko). Gubitkom 
Poljica, Omiša i Primorja bila je Hrvatska potisnuta od 
mora, ali je još uvijek držala Klis i ostalu unutrašnjost. 

13. Borbe s Turcima i područje Mletačke Dalmacije do 
17. st. G. 1463 nestane bosanskog kraljevstva, ali se mleta¬ 
čkom posjedu u Dalmaciji približila nova velevlast, Turska. 
G. 1480 predao se Mlečanima i grad Krk, pa su tako oni 
zavladali svim otocima od Kvarnera do Korčule. 

Već 1499 dođe do rata između Mletaka i Turske. Ma¬ 
karska s Primorjem pade odmah u turske ruke, a 1500 
turske su čete provaljivale preko hrvatskog teritorija na 
mletački, do gradova Splita, Zadra, Šibenika, Nina i Tro¬ 
gira. U miru, koji je bio sklopljen krajem 1502, osta u 
turskim rukama cijelo Makarsko primorje od Cetine do 
Neretve. Dok su Mlečani imali teških briga na Zapadu, gdje 
je savez pape, Francuske i cara Maksimilijana nastojao da 
ih uništi, provališe 1507 Turci i u Hrvatsku Velebitu na 
jug i u Dalmaciju. Oni napadoše 1507 Split, koji su htjeli 
jurišem osvojiti, ali ne uspješe. G. 1512 provališe Turci do 
Skradina, a 1513 osvojiše Cačvinu u Posušju, Nutjak na 
Cetini i Vir kod Imotskog, 1514 napadoše Skradin i Knin, 
a zatim za ponovne provale osvojiše Karin. G. 1522 padoše 
Knin i Skradin, a 1523 Ostrovica; Nadin i Vrana bijahu 
popaljeni, a 1537 pade i Klis, posljednji branič hrvatske 
države na jugu Velebita. Tako uzeše Turci jezgru stare 
hrvatske države, dok su drugi dio dalmatinske Hrvatske 
bili već prigrabili MJečani. Kad je 1540 došlo do mira, 
Turci zadržaše ono, što su u Hrvatskoj Velebitu na jugu 
osvojili, i sve ono, što su uzeli Mlecima. 

G. 1570 izbije novi rat između Turske i Mletaka zbog 
Cipra. U bitki kod Lepanta 1571 sudjelovale su i sve dal¬ 
matinske općine sa svojim galijama i borcima. Tada je 
mnogo stradala i mletačka Dalmacija. Turci zauzeše Ze¬ 
munik, podsjedoše Novigrad, zauzeše i opljačkaše Budvu, 
Solin i Kamen, podsjednuše Split, a opustošiše i zapališe 
Hvar, Starigrad (na Hvaru) i Vrbosku. S druge strane Mle¬ 
čani podsjednuše Klis, Makarsku i Hercegnovi, ali ih ne 
mogahu uzeti. Mir, sklopljen 1573, vrati u D-i stanje, 
kakvo je bilo prije rata, ali Turci ipak zadržaše utvrde u 
Solinu i na obližnjem Kamenu. 


(V. Kratky) 

Poslije ciparskog rata prilike su se u D-i uza sve pogra¬ 
nične sukobe ipak sređivale, odnos između turskog i mle¬ 
tačkog teritorija dobivao je sve normalniji tok, razvijala 
se trgovina, osobito velika prekobalkanska trgovina, otkad 
je u Splitu 1592 otvorena skela i osnovan lazaret. Split se 
pretvarao u veliko središte trgovine između Turske i 
Mletaka. 

Mletačka D. dobila je 1540 granice, koje se uglavnom 
nisu mijenjale preko jednog stoljeća. Ma da su Mlečani 
uvijek oštro razlikovali Dalmaciju od Hrvatske, oni su 
uvijek sve hrvatske krajeve, koje su sticali, uvrštavali u 
D-u, a područje, koje je ostajalo izvan njenih granica, nazi¬ 
vali Hrvatskom, sve dok ga nisu uzeli Turci. Pojam D-e 
širio se prema tome s mletačkim prodiranjem u Hrvatsku, 
a stezao s turskim osvajanjem Mlečanima oduzetog pod¬ 
ručja, kojim su onda Turci proširivali Bosnu. Krajeve na 
jugu Dubrovačke republike, koje su Mleci stekli poslije 
1420, nazivali su Albanijom (Albania Veneta). Tako je 
D. prije 1500 obuhvatala ovaj teritorij: sve otoke na 
istočnoj obali Jadrana do uključivo Korčule i obalni po¬ 
jas od Podgorskog kanala do ušća Neretve. Preko toga 
bila je Hrvatska. Odmah početkom 16. st. Primorje od 
Žrnovnice do Neretve došlo je u turske ruke, i to je pre¬ 
stala biti Dalmacija, pa je njena južna kontinentalna 
granica išla do rječice Žrnovnice jugoistočno od Splita. 
Odatle do dubrovačke granice južno od donjeg toka Ne¬ 
retve bilo je tursko primorje. 

14. Širenje Mletačke Dalmacije do Požarevačkog mira 
Punih 70 godina, do Kandijskoga rata (1645—69), 
živjela je D. u miru. Prvih godina rata ograničili su se Mle¬ 
čani u D-i na defenzivu. Bosanski paša napadne 1645 sre¬ 
dnju D-u. U to se Mlečanima dobrovoljno pokoriše Makar¬ 
ska i Primorje. G. 1647 započeše Mlečani ofenzivu i osvoji¬ 
še Zemunik, Suhovare, Polisan i Islam, ali su bili potučeni 
kod Novigrada i Skradina. Zatim pade u njihove ruke Na¬ 
din. Turci napustiše Vranu, a Mlečani osvoje i poruše 
Skradin, i zauzmu Solin i Kamen. Turska navala na Šibenik 
ne uspije, a nešto kasnije osvojiše Mlečani Drniš i Knin, ali 
su pod Klisom bili potučeni. Tada se Mlečanima dobrovolj¬ 
no predadoše Poljičani. Zauzećem Klisa 1648 dobili su Mleci 
ključ primorske Dalmacije, a dobrovoljnim pokorenjem 
Poljica i Primorja proširili su vlast do Neretve. G. 1649 
osvojiše Risan u Boki Kotorskoj, a 1653 Dvare, ali im ne 
uspije osvojiti Knin. G. 1657 osvanuše Turci pred Splitom 
i 19. VI. osvojiše tvrđavu Gripe, ali su se pred jačom mle¬ 
tačkom snagom morali povući. G. 1659 dođoše pod Šibenik, 
a 1660 i 1662 opet pod Split. Tako je D. u tom ratu mnogo 
stradala, ma da je mletačka vojska imala znatnih uspjeha. 
G. 1671 bi sklopljen mir s time, da u D-i, u koju su sada 
Mlečani računali sve, što su osvojili, ostane svakome ono, 
što je u tom času držao. Međutim je to kasnije bilo znatno 
promijenjeno, jer Turci nisu razumijevali pod tim osvo- 

jenja, koja su stečena pojedinim ispadima. Granica je na¬ 
pokon išla nedaleko obale po gorskom bilu od Novigrad¬ 
skog zaljeva do Poljica (linea Nani). Od važnih točaka 
došao je samo Klis u mletačke ruke, a Poljica i Makarsko 
Primorje vratili su se opet de iure pod vlast Turaka, ali 
de facto ostadoše pod mletačkom vlašću, koja je nastupala 
kao gospodarica, u čemu je Turci nisu priječili. Tako ste¬ 
čeni posjed u D-i Mlečani su kasnije nazivali »acquisto 
vecchio« (stara stečevina). 

G. 1684 pristupe Mleci ratu Svete lige protiv Turske. Već 
1685 počinju Mlečani u D-i ofenzivu protiv Turaka; 1685 
osvoje Sinj, 1687 Herceg Novi, a 1688 Knin, Vrliku i Zvoni- 
grad. Da odijele Dubrovnik od turskog teritorija i spoje 
osvojene krajeve na sjeveru s posjedom u Boki Kotorskoj, 
započeše osvajati dubrovačko zaleđe i 1687 osvoje Carine 
i pomalo cijelo dubrovačko zaleđe; 1694 padoše u mle¬ 
tačke ruke Čitluk, Zažablje, krajevi Trebinja i Popova pa 
Klobuk. Mirom u Karlovcima 1699 Mleci su dobili 
Knin, Sinj, Vrhgorac i Gabelu s okolišem, gotovo svu 
Boku Kotorsku i Budvu, ali im Turci nisu htjeli prepustiti 
dubrovačko zaleđe. Nova granica Dalmacije (linea Gri- 
mani — acquisto nuovo) išla je tako, da su se ravnim 
crtama spojili Knin, Vrlika, Sinj, Vrhgorac i Gabela, a 
oko svakog mjesta određen je pojas od sata hoda unaokolo 
kao neutralan i obramben. Ime D. proširilo se u nekadanjoj 
Hrvatskoj sve do te granice. 



(M. Gavazzi) 


U morejskom ratu (1715—18) sudjelovala je i D., 
ali samo s područjem bližim turskoj granici. Glavna se 
borba vodila oko Neretve i njoj na jugu, gdje su Mlečani 
i opet nastojali steći dubrovačko zaleđe. Oni uspiju to 
područje i osvojiti. Dalmatinski generalni providuri Emo 
i Mocenigo prodriješe duboko u Hercegovinu i uzeše 
Mostar. Požarevačkim mirom Mleci moradoše Turskoj 
vratiti osvojeno zemljište južno od Neretve i Imotski, a 
dobiše ispravak granice stečene 1699. Granica povučena 
1721—33 (linea Mocenigo) bila je otad granicom između 
Mletaka i Turske, zatim između Austrije i Turske, a i 
danas je smatramo granicom između Dalmacije i Herceg- 
Bosne. Tada se ime D. proširilo do nove granice. 

15. Unutrašnje prilike u Mletačkoj Dalmaciji. Od poža- 
revačkog mira do propasti Venecije 1797 živi D. u punom 
miru, ali i u punoj bijedi. Nikad u svojoj povijesti nije D. 
bila mirnija, ali nikada nije bila ni siromašnija; bez trgo¬ 
vačkih veza, koje su bile u rukama glavnoga grada, i bez 
industrije životarila je sitnim životom malih gradova, koji 
su postajali sve manji i siromašniji, i životom sela, koja 
su se zadovoljavala najoskudnijim životarenjem, upravo 
cijedeći hranu iz slabih polja u primorju, očekujući obil¬ 
niji zalogaj od ribolova. Takvom gospodarskom stanju od¬ 
govaralo je i kulturno; državna vlast nije se brinula ni za 
školstvo. 

Vanjski izgled gradskih općina ostao je u doba mle¬ 
tačkog vladanja posve sličan izgledu prije dolaska Mle- 
čana; one su sačuvale svoje statute, plemićka vijeća birala 
su i dalje činovnike, u prvom redu suce, koji su bili pravi 
predstavnici općine. Međutim, sudac je bio samo knez, 
a on je imao samo pravo savjeta u civilnim parnicama. 
Knezovi ne zavise više od plemićkih vijeća; ma kakav 
naslov imao, knez nije predstavnik velikog vijeća i izvr- 
šilac njegovih zaključaka, nego je predstavnik države, koje 
naredbe izvršuje bez obzira na plemićko vijeće, pa i onda, 
kad su one u suprotnosti sa zaključcima vijeća ili čak 
i sa statutom. Veliko vijeće pojedinih općina ne stvara 
više zakone u starom smislu, nego samo zaključke od lo¬ 
kalnog i sporednog značenja. Zaključci vijeća ne unose se 
u statut kao dodatci, nego se u komunalnu knjigu unose 
različne naredbe mletačkih vijeća i magistrata. Tih nare¬ 
daba biva sve više, i statut pred njima blijedi. U 17. i 18. 
st. veće se parnice ne vode u općinama, nego u Mlecima, 
gdje se ne sudi po statutarnom pravu gradova, nego po 
mletačkim zakonima. 

Na čelu mletačke Dalmacije stajao je generalni providur 
(provveditore generale), koji je bio i providur mletačke 
Albanije, t. j. Boke Kotorske i područja njoj na jugu. Ge¬ 
neralnog providura biralo je mletačko veliko vijeće na tri 
godine; stolovao je u Zadru, gdje je imao dvor i stražu. 
Svi poslovi pokrajine, civilni i vojnički, stajali su pod nje¬ 
govom upravom. Kad se pokazivao na velikim svečano¬ 
stima, bio je odjeven u odijelo slično duždevu. 

Na čelu dalmatinskih općina stoje ili conti (knezovi), 
ili conti provveditori (knezovi providuri), ili conti capi- 
tanei (knezovi kapetani) ili provveditori. Svaki pojedini 
knez morao je sa sobom dovesti mali dvor, koji se sastojao 
od kancelara i posluge. Pored kneza slali su Mleci u neke 
gradove (Zadar, Split, Trogir, Šibenik i Hvar) još jednog 
camerlenga (blagajnika), koji je bio i kaštelan (castellano), 
t. j. zapovjednik posade. 

Područje, koje su Mleci stekli u 17. i 18. st., bilo je razdi¬ 
jeljeno u pet okruga (Obrovac, Knin, Sinj, Klis i Imotski) 
na čelu s provveditorom. Kotarima Neretve i Vrhgorca bili 
su na čelu domaći ljudi s naslovom sopraintendenti, koje 
su Mleci imenovali zbog njihovih zasluga za republiku. 
Poljica su imala svoju autonomnu upravu i statut. 

Svi plemići pojedine općine sačinjavali su zajednicu, 
koja se nazivala »plemićka zajednica« (magnifica commu- 
nita nobile). Svaki njezin član postajao je s navršenom 
16. godinom član vijeća, koje je odlučivalo o komunalnim 
pitanjima, u koliko su se ona kretala u okviru priznate 
autonomije. Malo pomalo i uz velike borbe s plemstvom, 
a s dopuštenjem mletačke vlade postigli su u većini dalma¬ 
tinskih općina i »građani«, odnosno »građani i puk« pravo, 
da se sastaju u skupštine i biraju neke svoje činovnike. 

Plemićko je vijeće bilo zatvoreno zakonodavno tijelo; 
prije je donosilo zakone, a sada upravljalo onim poslo¬ 
vima, koji su se odnosili na unutarnji život grada. Nje- 

gove zaključke mogla je vlada i ukinuti i mijenjati. Ono 
je biralo komunalne suce (3, odnosno 4), defensore (komu¬ 
nalne odvjetnike), bukarije, eksaminatore, blagajnika (ka- 
merlenga) i manje činovnike, zatim liječnike, ljekarnike, 
učitelje i dr. Sazivaju ga »knez i suci«, a predsjedaju mu 
suci i defensori. 

Pučani su se sastajali u zborove (congrega), u koje 
ih je sazivao knez. Kongrega je birala pučke načelnike 
(soprastante), poslanike puka u Mletke, pučke prokuratore, 
pučkog (građanskog) blagajnika (kamerlenga) i tumača. 
Međutim, sva prava pučkih skupština, u pojedinim opći¬ 
nama različita, trajala su gotovo posvuda često kratko 
vrijeme, da ih izgube i opet dobiju. Borba s plemićima 
bilo je posvuda. 

Pored plemića i pučana stvara se u nekim općinama od 
16. st. dalje i treći stalež »građani«. Oni su s vremenom 
postali zatvoreno tijelo, odijeljeno od pučana (u Splitu, 
Hvaru i dr.). 

Javni život pučana razvijao se i u bratovštinama (v.), 
obrtničkim i vjerskim. 

IZVORI: š. Ljubić, Commissiones et relationes venetae, MSHSM 
6, 8, 11; K. Horvat, Monumenta Uscocchorum, MSHSM 32, 34; statuti 
dalmatinskih gradova u Monumenta hist.- jur. 1, 2, 3, 10; V. Solitro, 
Documenti storici sull’lstria e la Dalmazia, Mleci 1844. 

LIT.: Alter und neue r Staat des Konigreichs D., Niirnberg 1718; 
L. F. Bianchi, Fasti di Žara, Zadar 1888; Storia delVultima guerra tra 
Veneziani e Turchi, Bologna 1676; Cassas, Voyage pittovesque de l’ 
Istrie et de la D., Pariz 1802; G. Cattalinich, Storia della D., 3 sv., 
Zadar 1835; O. Contarini, Historia della guerra di Leopoldo Primo, 
Mleci 1707; G. Garagnin, Riflessioni economico-politiche sopra la D., 
Zadar 1806; Yriarte, La D., Milan 1876; Kreglianovich-Albinovich, Me- 
morie per la storia della D., Zadar 1809; Lago, Memorie sulla D., 
Mleci 1869; Š. Ljubić, Dizionario biografico degli uomini illustri della 
Dalmazia, Beč 1856; G. Niccolini, Spalato sostenuto contro Vottomana 
potenza 1657, Mleci 1665; G. Novak, Pučki prevrat na Hvaru, Split 
1918; Isti, Split u svjetskom prometu, Split 1923; Isti, Hvar, Beograd 
1924; Isti, Split (hist. razvitak). Splitski Almanah 1925/6; Isti, Korup¬ 
cija u D-i za mletačkog vladanja, Novo Doba 1926, br. 120 i 121; Isti, 
Jedan anonimni rukopis o dalmatinskim zagorcima i otočanima, Zagreb 
1930; Sabalich, La D, nei commerci colla Serenissima, Zadar 1907; J. 
Tomić, Iz istorije senjskih Uskoka, LMS 237—241; Isti, Grad Klis u 
godini 1596, Beograd 1908; Vernino, Della historia delle guerre in D. 
sotto ii generalato di Leonardo Foscolo, Mleci 1648. G. N. 

16. Dalmacija pod austrijskom vlašću. Nakon nesretnog 
rata s Francuskom Austrija dobiva primirjem u Leobenu 
(18. IV. 1797) u zamjenu za Lombardiju mletačku 
Istru i Dalmaciju, gdje nakon ukinuća republike sv. 
Marka buknuše nemiri, koji su ubrzo bili ugušeni. I 
dok je okupaciju ove zemlje provodio general Mati ja 
Rukavina, narod se je preko svojih predstavnika izja¬ 
šnjavao za sjedinjenje Dalmacije s Hrvatskom. Na ovoj 
stvari uz Rukavinu rade u Dalmaciji franjevci na čelu 
s Dorotićem i pravoslavni kaluđeri, a u Hrvatskoj za¬ 
grebački biskup Maksimilijan Vrhovac, senjski biskup 
Ježić i neki hrvatski velikaši (Drašković, Pejačević, Kne¬ 
žević). Budući da to nije bilo pravo bečkoj vladi, novo¬ 
imenovani guverner u Dalmaciji grof Thurn imao je suzbiti 
ovu »maniju« dalmatinskih Hrvata. Kada je Austrija cam- 
poformijskim mirom (17. X. 1797) dobila i jadranske otoke, 
Boku Kotorsku i Mletke, nastojala je svim silama učvr- 

štiti u Dalmaciji svoju upravu i iskorijeniti pokret za sje¬ 
dinjenje. Za vrijeme prve austrijske vladavine u Dalma¬ 
ciji izmijenilo se na upravi zemlje pet komesara. Thurn 
od 1797 do 1799, a od 1799 do 1801 u ime nadvojvode 
Karla bio je vojnički komesar Rukavina, a civilni vijećnik 
Rinna. Iza njih su bili grof Steffaneo i Goess, koji je kao i 
Thurn uzalud nastojao provesti neke reforme u zemlji. 
G. 1802 hrvatski sabor traži sjedinjenje Dalmacije s Hrvat¬ 
skom, u čemu ga podupre i ugarski sabor u Požunu. Ali 
zbog tadašnjih događaja kralj odgodi svoju odluku. Od 
srpnja 1804 do veljače 1806 upravlja Dalmacijom i 
Bokom Kotorskom kao civilni i vojni komesar Irac ge¬ 
neral Brady, koji stvara od ove zemlje vojnički logor za 
novi rat s Francuskom. 

17. Dalmacija pod francuskom vlašću. Kada je Austrija, 
nakon poraza kod Austerlitza, sklopila s Napoleonom mir 
u Požunu (26. XII. 1805), izgubila je sve ono, što je 
dobila campoformijskim mirom, pa tako i Dalmaciju, koju 
je u veljači 1806 predao Brady Francuzima. I dok su Fran¬ 
cuzi polagano zaposjedali Dalmaciju, Rusi i Crnogorci za- 
posjedoše Boku Kotorsku. Nato Napoleon zaposjedne Du¬ 
brovnik. Kada je izvršena predaja Dalmacije, Napoleon 
preda vojničku upravu u njoj generalu Marmontu, a ci¬ 
vilnu Mlečaninu Vincenzu Dandolu, koji je podigao zemlju 
u svakom pogledu, napose u kulturnom i priradnom, ali 
je podupirao talijanizaciju. Na čelu francuske uprave 
u Dalmaciji bio je providur (Dandolo), koji je podvrgnut 
talijanskom podkralju, a stolovao je u Zadru, gdje je bila 
i zemaljska vlada (providurija). Ova se je dijelila na od¬ 
sjeke. Zemlja je bila podijeljena na 4 okružja na čelu 
s delegatima, a ova na kotare sa vicedelegatima, kotari 
pak na općine. O zemaljskim i državnim potrebama zemlje 
raspravlja glavno savjetujuće vijeće pod predsjedanjem 
providura. Sudstvo je odijeljeno od uprave, a seljak po¬ 
staje vlasnik svoje zemlje, ali plaća i dalje desetinu. Dan¬ 
dolo je unaprijedio stočarstvo, veleobrt, trgovinu, brine 
se za zdravstvo i školstvo, gradi izvrsne ceste i izdaje 

službeni list »II Regio Dalmata — Kraljski Dalmatin« na 
talijanskom i hrvatskom jeziku. Glavni prihodi, koje je 
davala Dalmacija: desetina, travarina, te solane i carine, 
nisu bili dovoljni za uzdržavanje zemlje, koju obilno po¬ 
maže talijanski podkralj i Dandolo. Iako je Dandolo Dal¬ 
maciji dao moderni temelj, ne voli ga, kao ni Francuze, ni 
svećenstvo ni narod, što se najbolje očituje u čestim bu¬ 
nama (Poljica, Makarsko primorje). Kada je Napoleon 
dobio od Rusa Boku Kotorsku, ukida dubrovačku republiku 
i stvara od njih posebnu pokrajinu s posebnim providu- 
rom. Rat Francuske s Austrijom, koji je započeo u travnju 
1809, zadojio je narod u Dalmaciji nadom, da će Francuzi 
biti istjerani iz zemlje. Iako je general Knežević osvojio 
gotovo cijelu Dalmaciju osim Zadra, pobijedio je Napo¬ 
leon Austrijance kod Wagrama, te je Franjo I. morao sklo¬ 
piti s njime mir u Schonbrunnu (14. X. 1809), po kojem se 
je ne samo morao odreći svojih težnja glede Dalmacije, 
nego je prepustio i velik dio syojih zemalja, pa tako i 
Prekosavsku Hrvatsku, od kojih Napoleon stvara »Ilirske 
provincije«. Upravu nad njima preda maršalu Marmontu, 
koji je stolovao u Ljubljani. Sada Dandolo ostavi Dalma¬ 
ciju, koja dobije novoga komesara. Marmont je nastavio 
s reformama u zemlji, gdje je bila zavedena provizorna 
uprava. Konačno je D. dobila svoj definitivni oblik, kada 
je Napoleon izdao dne 15. IV. 1811 dekret o organizaciji 
Ilirskih provincija. 

Civilna provincija D. bila je tada podijeljena na 5 
okružja, ova na 17 kotara, a ti na 85 općina. Na čelu ove 
pokrajine bio je intendant, na čelu okružja i kotara pod- 
intendant, a na čelu gradskih općina načelnici (maire), a 
seoskih starješine. Sudstvo je ostalo kao i za Dandola,’te 
su svi stanovnici jednaki pred zakonima, koji su izjedna¬ 
čeni s onima iz francuskog carstva. D. je bila nanovo 
preuređena u vojničkom i financijalnom pogledu, pa je 
kao prihod ostala iz početka samo desetina, a kasnije 
su uvedeni izravni i neizravni porezi, koji su izazvali ve¬ 
liko nezadovoljstvo u narodu. Francuzi su pokazali veliku 
ljubav prema školstvu, ali ne prema crkvi. Najviše su 
učinili za zemlju gradnjom izvrsnih cesta, regulacijom ri¬ 
jeka, sušenjem močvara i uvođenjem državne pošte. 

Dok su Francuzi čvrsto držali u svojim rukama kopnenu 
Dalmaciju, Jadranskim su morem gospodarili Englezi sa 
svojom mornaricom. Oni su nakon poraza francuske mor¬ 
narice kod Visa konačno zauzeli cijeli otok (1812), koji se 

je pod njihovom upravom u svakom pogledu podigao. Iza 
toga su zauzeli Lastovo i Korčulu, a onda i otoke oko 
Dubrovnika. Uto dne 19. VIII. 1813 objavi Austrija rat 
Napoleonu. Sada general Tomašić i general-pukovnik Da- 
nese zasnovaše plan, kako će zauzeti Dalmaciju, nadajući 
se čvrstoj suradnji domaćeg stanovništva. Tako i bi. Prvo 
pade Knin, a Tomašić kao privremeni civilni i vojni gu¬ 
verner Dalmacije izdaje proglas na narod. Iza Knina pa¬ 
daju Ostrovica, Benkovac i Zadar (7. XII. 1813). Danese 
je u međuvremenu osvojio ostalu Dalmaciju (Skradin, 
Šibenik, Trogir, Klis), a Split zauzeše Englezi. Ubrzo za- 
uzeše austrijske čete Omiš, Makarsku, Metković, Opuzen i 
druga mjesta, a 3. I. 1814 pade i Dubrovnik. Dne 4. I. 
predade se Kotor Englezima, koji ga izručiše Crnogorcima 
a ne austrijskom generalu Milutinoviću, osvojitelju Du¬ 
brovnika. 


ui.: i. Antoljak, Dalmacija i Venecija na preliminarima u Leo- 
benu i na miru u Campo-Formiu, Zagreb 1936; Isti, Jedan nepoznati 
akt o nacionalnom radu biskupa Maksimilijana Vrbovca, Croatia Sacra 
Zagreb 1937; Isti, Comment la Dalmatie devini frangaise, Annales de 
1 institut fran 9 ais de Zagreb, Br. 8. (1939); Isti, Dalmacija, Hrvatska 
s Primorjem, Istra i Slovenija na pregovorima u Ovaru i u miru u 
Schonbrunnu, Jug. Ist. Časopis, Ljubljana-Zagreb-Beograd 1939; Isti, 
Les renseignements autrichiens sur la Dalmatie frangaise en 1806 — 08 ^ 
L/U. Annales . . . Br. 13. i 14*.—15. (1940); P. Butorac, Boka Kotorska 
nakon pada mletačke republike do bečkog kongresa (1797—1815), Rad 
264 (1938) i 265 (1939); G. Cattalinich, Memorie degli avvenimenti suc- 
cessi in Dalmazia dopo la caduta della repubblica Veneta, Split 1841; 
T. Erber, Storia della Dalmazia dal 1797 al 1814, Zadar 1888/9; L. G. 
Garagnin, Riflessione economico-politica sopra la Dalmazia, 1806; N. 
Ivellio, 7/ primo giorno di Maržo 1806, in Dalmazia, Mleci 1806; P 
Karlić, Kraljski Dalmatin (1806—10), Zadar 1912; G. Novak, Naše 
more, Zagreb 1932; Isti, Split au dćbut de Vadministration frangaise, 
Annales . . . Br. 4. (1938); Isti, Pokret za sjedinjenje Dalmacije s Hr¬ 
vatskom (1797—1814). Rad 269 (1940); P. Pisani, La Dalmatie de 1797 
š 1815, Pariz 1893; F. šišić. Nekoje stranice iz novije naše historije 
Dalmacije neposredno prije francuske okupacije , Hrvatsko Kolo, V., 
Zagreb 1909; Isti, Kako je postao današnji geografski pojam Dalmacije 
i pitanje sjedinjenja s Hrvatskom, Almanah Jadranske Straže, Split 
1927; E. R. A. M. Vitturi, Storia dell cose successe in Dalmazia della 
dissoluzione de Veneto Governo aristocratico fino alVingresso delle 
armi S. M. Francesco ii imperatore e re, Bulletino di archeologia e 
storia dalmata, Split 1884 (dodatak); L. Vojnović, Pad Dubrovnika, 
I. i II., Zagreb 1908; L. Vojnovich, La monarchie Frangaise dans 
VAdriatique, Pariz 1918; Isti, Histoire de Dalmatie, II., Pariz 1934; E. 
Woinovich, Die Kampfe in der Lika, in Kroatien und Dalmazien. Das 
Kriegsjahr 1809 in Einzeldarstellungen, sv. 6., Beč 1906; S. Zlatović, 
Franovci Države presv. Odkupitelja i hrvatski puk u Dalmaciji, 
Zagreb 1888. S. A. 


18. Dalmacija od 1815 do 1860. Poraz Napoleonove voj¬ 
ske u Rusiji bio je znak habsburškom carstvu za opću na¬ 
valu na Francuze. U prvom redu Austrija je htjela pripo¬ 
jiti krajeve i pokrajine, kojima je duže ili kraće vrijeme 
vladala. Tako je došlo i do okupacije Dalmacije, u koju je 
austrijska vojska ušla pod zapovjedništvom gen. baruna 
Tomašića bez velikih zapreka. Narod je bio izmoren dugim 
ratovima i neprestanim političkim promjenama. Plodovi 
francuske vladavine, koja je trajala i previše kratko, nisu 
se pravo osjećali, a nove fiskalne mjere i prisilni zajmovi, 
što ih je francuska uprava uvela, pomračili su sve njen je 
lijepe osnove i nastojanja. Austrija je dakle bila u mo¬ 
gućnosti, da dobrom upravom i gospodarskom obnovom 
zemlje zadobije potrebnu naklonost pučanstva, ali barun 
Tomašić, koji je bio na čelu uprave u Dalmaciji, nije imao 
dovoljno smjelosti ni pravog pogleda da temeljito zahvati 
u pitanje gospodarske obnove pokrajine i da prosvjetno po¬ 
digne zemlju. On je uveo sustav odlaganja, polovičnih mje¬ 
ra, koji je ostao značajan za austrijsku upravu kroz cijelo 
vrijeme, što je Austrija držala Dalmaciju. Nije doduše po¬ 
vratio u život stare komune i stare plemićke privilegije, 
premda je vlada posvećivala neobično veliku važnost plem¬ 
stvu, pa je radi toga i brižno nastojala, da utvrdi i potvrdi 
listine plemića, koje su Mleci olako dijelili. Mjesto mleta¬ 
čkog sustava upravljanja uvodio se sustav, koji je vrijedio 
za neke druge krajeve monarhije, bez obzira, je li odgovarao 
potrebama zemlje. Nemajući dovoljan broj činovništva, 
kcje bi postalo izvršiteljem i onih neznatnih vladinih na¬ 
stojanja oko poboljšanja života stanovništva, Tomašić je 
zadržao u glavnom činovništvo, koje su Dalmaciji namrle 
mletačka i francuska uprava, a to činovništvo niti je po¬ 
znavalo život pokrajine, niti je imalo osjećaja za narod, 
koji u toj pokrajini živi. To činovništvo, golemom većinom 
stranoga podrijetla, polako se obnavljalo, ali opet stran¬ 
cima: iz početka polako, a kasnije sve u većoj mjeri u Dal¬ 
maciju su dolazili činovnici iz sjevernih i jugozapadnih 
krajeva monarhije, dobrim dijelom pripadnici aristokra- 

čije, koji su Dalmaciju smatrali svojim 
Eldoradom. Upravna podjela zemlje na če¬ 
tiri okružja (zadarsko s kotarevima Zadar, 

Rab, Pag, Skradin, Kistanje, Obrovac, Ben¬ 
kovac, Drniš, Knin i Šibenik; splitsko s 
kotarevima: Split, Vrgorac, Metković, Vrli¬ 
ka, Omiš, Makarska, Hvar, Supetar, Trogir, 

Imotski, Sinj; dubrovačko s kotarevima: 

Dubrovnik, Ston, Orebić, Cavtat, Korčula; 
kotorsko s kotarevima: Kotor, Budva, Risan 
i Hercegnovi) obuhvatila je cijelu zemlju, 
koju je Austrija dobila na bečkom kon¬ 
gresu; ta su okružja predstavljala cijelu 
austrijsku Dalmaciju osim Spiča i okolice, 
koji je dodijeljen Austriji na berlinskom 
kongresu 1878. 

Prvih trideset godina austrijskog vlada¬ 
nja Dalmacija u punom smislu životari. 

Kao neki privjesak austrijskih zemalja, bez 
veze sa svojim prirodnim zaleđem, bez ra¬ 
zumijevanja sa strane državne vlasti, go¬ 
spodarski slabi, kulturno se ne razvija; 
gradovi su zapušteni, a sela još više. Au¬ 
strija je imala u svojoj vlasti Lombardiju 
i Mletačku zajedno s Trstom: ni državi s 
daleko razvijenijim gospodarskim životom, 
nego što je bila Austrija, ne bi u takvom 
položaju trebala Dalmacija kao primorska 
zemlja. Nehaju državne vlasti odgovara i 
gotovo potpuno mrtvilo u samoj zemlji. 

Tek godina 1848 unosi više života. Otprije 
je tinjala iskra kod dalmatinskih rodoljuba 
o potrebi pripajanja Dalmacije jednoro- 
dnom zaleđu. Imenovanje bana Jelačića za 
guvernera Dalmacije i poziv hrvatskog 
sabora Dalmatincima, da se pridruže Hr¬ 
vatskoj, pobudili su mnogo više nada nego 
se je u tom času moglo ispuniti. Javno 
mišljenje u Dalmaciji nije bilo jednodušno. 

Dalmatinski gradići živjeli su oduvijek 
svojim sitnim životom, bez većih vidika; 
školovani ljudi i u gradovima bili su malo¬ 
brojni, pretežno zavisni od vlasti, doselje¬ 
nici, što su u himeri »kraljevine Dalmacije« 
vidjeli zaštitu svojih položaja. Umjetna 
tvorevina činila im se dovoljno snažnom, 
da živi svojim samostalnim životom kao 
zasebna krunovina habsburške monarhije. 
Upravno-politički razlozi naveli su bečku vladu, da i u 
ovom pitanju stane na pola puta. Tako se dogodilo, da 
su se iz Dalmacije javljali dvojaki glasovi u pitanju ujedi¬ 
njenja Dalmacije s ostalim hrvatskim zemljama: jedni su 
bili za ujedinjenje, a drugi za autonomiju Dalmacije. Uz 
»Zoru dalmatinsku« (v.), koja je bila za ujedinjenje, javlja 
se nekoliko listova na talijanskom jeziku, koji su zastupali 
misao ujedinjenja, dok se službeni list stavlja na čelo auto- 
nomaša. Izbori za ustavotvorni Reichsrat protekli su bez 
političkih borba u duhu dotadanjih općina. Međutim uvo¬ 
đenjem oktroiranog ustava (1849) i otvorenog apsolutizma 
(1851) prestaju rasprave o sjedinjenju, pa Dalmacija opet 
upada u mrtvilo, koje će potrajati punih deset godina. 

19. Političke borbe od 1860 do 1870. Poraz austrijske 
vojske kod Solferina naveo je austrijske državnike na staru 
metodu vladanja, koja je ostala u upotrebi do propasti 
same Austrije: nakon poraza na bojnom polju tražiti spo¬ 
razum s narodima. U krizi, koja je nastala, vladar je 
oprezno opipao bilo naroda, da tek iza šest, sedam godina 
pronađe eliksir, koji je monarhiji ulio života sve do kraja 
prvog svjetskog rata. Na početku, 1860, proširuje »care¬ 
vinsko vijeće«, koje je zamišljeno kao pokusni balon: nje¬ 
gova je služba bila, da pokaže nekakav izlaz iz teškog po¬ 
ložaja. Carevinsko vijeće u većini je ispravno prosudilo, u 
čemu se nalazi tajna za održanje historijsko-političke aglo¬ 
meracije Austrije. Jedini je izlaz bio u federalističkom 
uređenju države, ali ni dvor ni odgovorni austrijski politi¬ 
čari nisu imali dovoljno političke dalekovidnosti ni mo¬ 
ralne snage, da izađu u susret željama naroda, pa je i rje¬ 
šenje, što su ga donijeli 1867, bilo protivno narodnim že¬ 
ljama. Pobijedila je taktika na štetu države. Dvor je 

uostalom, po prokušanoj metodi divide et impera, znao 
pronaći među samim predstavnicima pojedinih zemalja i 
naroda ljude, koji su, zaslijepljeni obećanjima ili polo¬ 
žajima, služili slabo shvaćenim probitcima dvora. I u Dal¬ 
maciji je dvorska politika uspijevala; prema svojim tre¬ 
nutačnim ciljevima pomagao je dvor sad jednu, sad drugu 
stranku, da bi kako tako dobio »parlamentarnu« većinu. 
Sukob, koji se javio već na zasjedanjima carevinskoga 
vijeća između pristaša aneksije Dalmacije Hrvatskoj i auto- 
nomaša (za aneksiju su govorili Vranicani i Strossmayer, 
a protiv aneksije Borelli), dvoru je dobro došao. 

S jedne strane kralj se izrazio spremnim da potvrdi 
priključenje Dalmacije Hrvatskoj, a s druge strane u Dal¬ 
maciji je držao kao namjesnika baruna Lazara Mamulu, 
koji je bio protivan aneksiji te je preko svojih pobočnika 
priječio svaki jači zamah aneksionista. Kad je 20. X. 1860 
donesen oktroirani ustav, po kome se stvaraju zemaljski 
sabori, a o zajedničkim poslovima vijeća carevinsko vijeće, 
sastavljeno od delegata izaslanih od zemaljskih sabora, a 
hrvatska banska konferencija poslala kraju deputaciju, 
koja je, pored ostaloga, tražila sjedinjenje Dalmacije s 
Hrvatskom, buknula je u Dalmaciji stara raspra između 
aneksionista i autonomaša. Svećenstvo katoličko i pravo¬ 
slavno u golemoj većini izjavi se za aneksiju, i to nepo¬ 
srednu, općinske uprave u srednjoj i sjevernoj Dalmaciji, 
predvođene od Bajamontija, protiv aneksije, u južnoj 
Dalmaciji za aneksiju. Narod nitko nije ni pitao. Jedina 
znatnija skupština u narodu održana je u Boki Kotorskoj, 
gdje se narod izjavio za aneksiju. Javljaju se brojni i često 
vrlo žučni spisi za aneksiju i protiv aneksije (Tommaseo, 
Bajamonti, Duplančić; Bakotić, Kuzmanić, Milić, Ljubić, 

Danilo, Košta Vojnović); jedna i druga strana šalje u Beč 
peticije za aneksiju odnosno protiv aneksije, a isto tako 
i jedna i druga strana šalje svoje delegacije. Po izbornom 
redu, u kome narod gotovo nikako ne dolazi do izražaja, 
bez dovoljno priprema, obavljeni su izbori za dalmatinski 
sabor. Na izborima 1861 autonomaši su dobili većinu posla¬ 
ničkih mjesta (27:14). Bečka vlada, koja u stvari nije ni¬ 
kako htjela sjedinjenje Dalmacije s Hrvatskom, išla je na 
ruku autonomašima i u Dalmaciji i u Beču, dopustila istup 
autonomaša protiv sjedinjenja u saboru, prividno sazvala 
nekoliko članova hrvatskog i nekoliko njih iz dalmatinskog 
sabora na razgovor u Beču, sastavivši tako ovu sjednicu, da 
je moralo doći do razlaza, i onda 13. VI. 1861 odobrila ze¬ 
maljski Odbor za Dalmaciju, skidajući time to pitanje s 
dnevnoga reda. Dalmatinski sabor idućih godina postaje 
verbalističkom arenom zgoljnih dijalektičara: sabor su u 
većini sačinjavali odvjetnici, svećenici i profesori. I jedna i 
druga strana držale su mnogo do principa, vrlo malo do 
stvarnih interesa same zemlje. Tako je sabor utrošio oko 
dvadeset godina u pobijanje »teza« i »antiteza«. Na čelu 
vladine autonomaške većine nalazio se Luigi Lapenna, opor¬ 
tunista, dvorski čovjek, uvijek spreman da obori i protivnika 
i političkog istomišljenika, ako mu je bilo u čemu stao na 
putu. Premda je u mnogim zemaljskim saborima, a osobito 
u Hrvatskoj i u Ugarskoj, nastao otpor protiv odašiljanja 
delegacija u središnje carevinsko vijeće, Lapenna nije ni 
časak dopuštao sumnju, da bi on i njegova većina bili 
»puntari«. Sasvim je drugačiji bio pravi, duhovni vođa 
autonomaša Ante Bajamonti (v.), sjajan govornik, izvrstan 
organizator, s izrazitim tribunskim osobinama, zadojen 
liberalnim idejama, stran političkoj reakciji, dugo vremena 
u narodnom pogledu neizrazit, s maglovitim slavensko- 
dalmatinskim simpatijama, spreman na mahove da se bori 
za posebnu dalmatinsku narodnost, dok je Lapenna u 
svojim narodnim osjećajima bio Talijan s izrazito austrij¬ 
skim simpatijama. Ostali autonomaši nisu nacionalno izra¬ 
ziti; jedni su više naginjali talijanstvu, drugi slavenstvu. 
Sve do sedamdesetih godina prošloga stoljeća autonomaši 
i aneksionisti nisu bili predstavnici dviju nacionalnih kon¬ 
cepcija, nego dviju političkih stranaka. 

Na čelu narodnjaka-aneksionista stajahu dva Mihovila, 
Klaić i Pavlinović. Prvi, profesor, koji je svršio ne samo 
filozofiju (fiziku i matematiku), nego i arhitekturu, drugi, 
svećenik, podgorski župnik, obojica izraziti značajevi, obo¬ 
jica uporni i neumorni; jedan širok, diplomat, drugi borac, 
tvrd, nepopustljiv, spreman da ide u svojoj borbi do kraja. 
Obojica uvjereni, da Dalmaciji nema života ni blagostanja, 
ako se ne nasloni na svoju pozadinu, zagrijani za narodnu 
misao, započeše tvrdu borbu za osvajanje javnog života u 
Dalmaciji. Neuspjeh na prvim izborima za sabor nije ih 
smeo; naprotiv, oni nastaviše s mnogo više zanosa i upor¬ 
nosti borbu. Stranačka pocjepkanost, s obrisima nacio¬ 
nalnog lučenja, dovodi i do društvene diferencijacije. Naglo 

se stvaraju dva odijeljena društva. Da bi inteligenciji, koja 
je bila odgojena u talijanskim školama, bilo u pokrajini, 
bilo na samom talijanskom poluotoku, pokazali, u čemu 
je program narodnjaka, i da je predobiju za taj program, 
narodnjaci osnivaju 1862 list ll Nazionale. List je iz po¬ 
četka uređivan više kao politička smotra nego kao novine. 
Sjajno pero Natka Nodila, spremno i na oštriju riječ, ljuto 
zapeče autonomaše, kad se je oborilo na veličinu Nikole 
Tommasea. Vladina većina u saboru ne ostade dužna. Na¬ 
protiv, snagom vlasti poče progoniti istaknute opozicio- 
nalce Klaića, Pulića, Danila, Pavlinovića i Nodila. 

Nasuprot autonomaškim čitaonicama (gabinetto di let- 
tura) narodnjaci počeše iza izbora osnivati narodne čitao¬ 
nice u svim znatnijim mjestima. 

Vladin rad postajaše sve to reakcionarnijim; Lapenna 
se okružio kotarskim poglavarima i na njihovoj snazi gradio 
snagu autonomističke stranke, što dogrdi i njegovu supar¬ 
niku među autonomašima Bajamontiju, koji oštro istupi 
protiv Lapenne i njegova društva te se približi narodnja¬ 
cima u tolikoj mjeri, da je pred izbore 1864 sklopio s njima 
liberalni savez s izričitom odlukom, da pristupi u narodnu 
stranku (slično stupanju unionista u narodnu stranku u 
Hrvatskoj). Narodna stranka prihvati tada novi program, 
po kome će svakoj frakciji biti slobodno, da se u pitanju 
ujedinjenja Hrvatske i Dalmacije vlada po svojoj volji, 
s time, da će se manjina pokoriti većini, a inače će se 
stranka zalagati za očuvanje ustavnih sloboda i provođenje 
i razvijanje narodnog načela. List 11 Nazionale proglašen 
je organom cijele stranke. Međutim ova suradnja nije do¬ 
nijela većih stranačkih uspjeha. Kotarski su poglavari nasi- 
ljima izvojevali većinu na izborima, i tako vladina autono¬ 
mistička stranka dobije 24 zastupnika, a ujedinjena narodna 
stranka 17. Lapenna postaje dvorskim savjetnikom i gra¬ 
đanskim pobočnikom pokrajinskoga namjesnika Mamule. 

Lapenna nije dugo uživao plod svojih reakcionarnih ma¬ 
kinacija. U Austriji su počeli sumnjati u mogućnost drukči¬ 
jeg rješenja austrijskog problema osim na federalističkoj 
osnovci; sporazum s Madžarima nije još bio očit. Zato 
dvor predade predsjedništvo vlade u ruke moravskog veli¬ 
kaša Belcredija, podrijetlom Talijana, koji je bio iskren 
privrženik federalističkog uređenja Austrije. Belcrediju je 
nesposobni Mamula smetao, pa ga zato makne i na njegovo 
mjesto postavi baruna Filipovića, koji je imao u Dalmaciji 
provoditi Belcredijevu politiku. Filipović makne Lapennu. 
I u pitanju jezika Filipović je išao na ruku narodnjacima; 
tako je 1866 prihvaćena odluka o jednakosti hrvatskoga i 
talijanskog jezika u saboru, ali dva krupna politička doga- 
đaja pomutiše slogu narodnjaka i liberalnih autonomaša 
s jedne strane, a s druge strane svrnuše austrijsku unu¬ 
trašnju politiku na drugu kolotečinu. Ratovi austrijski od 
1866, usprkos austrijske pobjede kod Visa, uvelike podigoše 
privlačivost nove Italije u očima filotalijanski orijentiranih 
autonomaša, a habsburška monarhija naglo ispade iz nje¬ 
mačkoga saveza. Položaj austrijske monar¬ 
hije tražio je brzo rješenje unutrašnjih pi- 
11 tanja, kako bi se našla sretna ravnoteža za 

održanje same države. Dvor je, dosljedan 
predaji, tražio liniju najmanjeg otpora i 
što neposredniji uspjeh. Madžari su iskori¬ 
stili neprilike dvora pa su prihvatili ponu¬ 
đeni sporazum, po kojem su dobili cijelu 
istočnu polu monarhije u svoje ruke, dok 
je zapadni dio države ostao u rukama bečke 
vlade. Taktika je spasila državno vodstvo 
iz neugodnog položaja, ali je vodila državu 
u propast. Beč je radio brzo; kolebanje je 
trajalo vrlo kratko. Nasuprot narodnjačkim 
zastupnicima, koji nisu htjeli ići u Beč, 
autonomistički zastupnici idu u Beč, ali se 
sada priklanjaju čisto talijanskom klubu 
narodnih zastupnika u bečkom carevinskom 
vijeću. Bajamonti se miri s Lapennom, a kao 
izlika za prekid s narodnjacima služili su 
ćozotski ribari (narodnjaci su tražili, da se 
ograniči sloboda ribarenja Ćozotima u dal¬ 
matinskim vodama). Belcredi je morao na¬ 
pustiti vodstvo vlade, a novi predsjednik 
Beust imao je provoditi novu politiku, 
austrijsko-centralističku i nagodbenjačku. 

(Fotozadruga) Protiv dalmatinskih narodnjaka, koji su 

ostali vjerni svome federalističkom naziranju, započe po¬ 
novno hajka, Filipović je morao ostaviti svoje mjesto. 
Novi namjesnik Wagner nastavi negdašnju politiku Ma- 
mulinu, klevećući narodnjake, da su buntovnici. Uhićenja 
su na dnevnom redu (Tončić, Danilo, Matić). 

20. Dalmacija za Rodićeva namjesnikovarija (1870 — 1880). 
Međutim carevinsko vijeće nije davalo dovoljno snage 
bečkoj vladi; Beust i njegov nasljednik Hasner ne nađoše 
čarobnog štapića, kojim bi ukrotili nezadovoljene zemlje 
i njihove predstavnike. Dvor ponovno mijenja taktiku: 
nakon »rješenja« krupnih pitanja htio je zadovoljiti sla¬ 
venske nezadovoljnike sitnim ustupcima. Na čelo vlade 
dolazi grof Potocki, koji raspušta pokrajinske sabore i s 
ministrom unutrašnjih poslova Taaffeom provodi slobodne 
izbore. U Dalmaciji su izbori 1870 donijeli pobjedu naro¬ 
dnjacima, koji su dobili 25 mandata, a autonomaši 16, ali su 
narodnjaci osporili nekoliko autonomaških mandata, pa su 
na naknadnim izborima (1871) autonomaši dobili 4 man¬ 
data manje. Odmah nakon izbora postaje namjesnikom u 
Dalmaciji general Rodić, kome je pošlo za rukom umiriti 
krivošijski ustanak, nastao radi novačenja. 

Dalmatinski sabor traži, da se izabere delegacija hrvat¬ 
skog i dalmatinskog sabora, da rasprave pitanje sjedinjenja 
Hrvatske i Dalmacije. Dvor se na njegov poziv nije oda¬ 
zvao. Suradnja madžarsko-austrijska slavila je prve 
uspjehe. Inače narodnjačka stranka pođe u svome odnosu 
prema bečkoj vladi utrtim stazama autonomaša. Njezini 
poslanici u carevinskom vijeću pristupaju vladinoj većini. 
Ustupci sa strane vlade bili su maleni — pohrvaćenje nekih 
srednjih škola, ali i to je narodna stranka smatrala velikim 
uspjehom. Stari opozicionalci nekako se nelagodno osjetiše 
kao vladina stranka, pa su jedva čekali, kako bi pokazali 
delegatima u carevinskom vijeću svoje nezadovoljstvo. 
Prilika se dala 1872, kad su narodnjački predstavnici u Beču 
glasali za zakon o izborima za nuždu, a g. 1873 pružila je 
upravo klasičan primjer za uzbunu savjesti. Narodnjački 
poslanici u carevinskom vijeću glasovaše za zakon o nepo¬ 
srednom izboru narodnih zastupnika za carevinsko vijeće. 
Vodstvo stranke baci anatemu na svih pet delegata te ih 
tako udalji iz stranke, a oni osnovaše svoju posebnu poli¬ 
tičku grupu »zemljaka«. 

Ova svađa u narodnjačkom taboru dobro dođe autono- 
mašima. Oni se iza neuspjeha za sabor pribraše, pa u izbo¬ 
rima za narodne zastupnike u carevinskom vijeću 1873 do¬ 


biju 5 mandata, narodnjaci 3, a zemljaci 1. Kućna svađa 
narodnjaka i zemljaka ne potraja dugo; 1874 dolazi do po¬ 
mirenja, pa na naknadnim izborima za carevinsko vijeće 
autonomaši izgube 2 mandata. Premda je list 11 Nazionale 
svojim otmjenim pisanjem nastojao razbistriti narodnosna 
pitanja u Dalmaciji, u protivničkom taboru nije nalazio na 
pravi odziv. Najbistrija glava među autonomašima, Baja- 
monti, baš tih godina češće ponavlja misao, da nije ni 
Slaven ni Talijan, nego dalmatinske narodnosti, pa su na¬ 
rodnjaci uvidjeli, da nema smisla izdavati list na talijan¬ 
skom jeziku, te 1876 obustaviše II Nazionale , a nastaviše 
samo s izdavanjem Narodnog lista, koji je dotada izlazio 
kao prilog Nazionala. 

Mir u narodnjačkim redovima nije bio duga vijeka. 
Naglo izbije spor između glavnog predstavnika negdašnjeg 
zemljaštva Stevana Ljubiše i ostalih narodnjaka. Ljubiša 
je bio spretan političar i cijelo vrijeme narodnjačkih borbi 
jednodušan s ostalim borcima, izuzevši kratak period ze¬ 
mljaštva. Netaktičnost navede ga, da je onemogućio izbor 
hrvatskog poslanika za člana austrijske delegacije, koja je 
imala s madžarskom delegacijom raspravljati o provođenju 
madžarsko-austrijske nagodbe; s druge strane, čini se, da je 
osobno iskoristio gradnju željezničke pruge Split—Knin. 
Kakoje bio predsjednik dalmatinskog sabora, otkazaše mu 
poslušnost narodni zastupnici, pa napustiše sabor. Vlada je 
provela nove izbore 1876, na kojima su narodnjaci dobili 29 
mandata, autonomaši 11, a »zemljaci« (Stevan Ljubiša) 1. 
S tim sukobom započinje hrvatsko-srpski spor u Dalmaciji, 
koji će trajati preko dvadeset godina. Srbi nastupaju kao 
odvojena cjelina, pa ili samostalno ili kao pomagači auto¬ 
nomaša nastupaju protiv narodne stranke, koja unaprijed 
poprima značaj isključivo hrvatske stranke. Povod je bio 
osobne naravi, a iza okupacije Bosne i Hercegovine po¬ 
prima ideološki značaj. Na izborima za carevinsko vijeće 
1879 pomažu sjeverodalmatinski Srbi autonomaše, pa su 
tako autonomaši dobili 1 zastupnika, a narodnjaci 8. 

21. Razdoblje od 1880 do 1918. Unutrašnja povijest Dal¬ 
macije od 1880 pa do 1918 nije imala nikakvih burnijih i 
znatnijih promjena, osim dobivanja splitske općine u hrvat¬ 
ske ruke (1882). Stranačka natezanja nisu doduše prestala, 
ali zemlja je postigla određeni političko-stranački stabilitet, 
koji je dopuštao, da sabor radi bez velikih zapreka, a na- 
mjesništvo je imalo uvijek solidno jaku većinu, koja mu 
je omogućivala postepeno sređivanje unutrašnje uprave, 

sudstva i školstva, što su se sve više usavršavali i dobivali 
sve izrazitiji narodni karakter. Autonomašima je ostala 
samo zadarska općina. Namjesnici se redaju dosta velikom 
brzinom: 1881 umirovljen je namjesnik Rodić; nasljeđuje 
ga general Stjepan Jovanović, koji je po uputama iz Beča 
htio uvesti njemački jezik li unutrašnju upravu, ali se nje¬ 
govu naumu odupro cijeli sabor, osobito narodna stranka, 
radi čega je počeo progoniti narodnjake. Usporedo je po¬ 
kušao dobiti sklonost autonomaša, ali nikako nije pravo 
uspijevao, pa je, po nalogu predsjednika vlade Taaffea, 
promijenio svoju politiku prema narodnjacima. G. 1885 
umre Jovanović, a na njegovo mjesto dolazi general Cor- 
naro, Talijan, vrlo taktičan i dobar upravnik. Nakon go¬ 
dinu dana (1886) umre i general Cornaro, iza kojega dolazi 
general Blažeković, koji ostaje na čelu zemlje do 1890; te 
godine postaje namjesnikom general David i ostaje na 
svome mjestu do 1902. G. 1902 nasljeđuje ga prva građan¬ 
ska osoba, namjesnik Handel, koji je pošao Jovanovićevim 
putem; i on je naime htio uvesti njemački jezik u upravu, 
ali je kao i Jovanović doživio neuspjeh, a kad je jednom 
prilikom izjavio, da ne vjeruje časnoj riječi Dalmatinaca, 
lom između njega i sabora bio je potpun. On je raspustio 
sabor, ali sam je morao napustiti Dalmaciju. G. 1905 nasli¬ 
jedi ga prvi i posljednji namjesnik, rodom Dalmatinac, 
Nardelli, koji je iz početka bio upravitelj namjesništva, 
a od 1906 do 1911 namjesnik. Iza Nardellija postao je 1911 
namjesnikom grof Marije Attems, koji je ostao do sloma 
Austro-Ugarske. 

U stranačkom životu nastale su neke znatnije promjene. 
Od dvostranačkog sistema i Dalmacija je prešla na trostra- 
nački, a kasnije na četverostranački, odnosno peterostra- 
nački. Uz narodnu i autonomističku stranku javlja se kon¬ 
cem sedamdesetih godina srpska stranka. Pod utjecajem 
banovinske stranačke politike javlja se pravaštvo (Prodan, 
Perić i t. d.), a u narodnoj stranci 1892 dolazi do loma. 
Glavni urednik stranačkoga lista Juraj Bijankini, stojeći 
u opoziciji prema Taaffeovoj politici, ne htjede na carevin¬ 
skom vijeću stupiti u vladin klub, a u zadarskom saboru 
istupa iz Narodnoga kluba i osniva Hrvatski klub. Kako 
su ideje vodilje Hrvatskoga kluba bile vrlo blizu prava- 
štvu, to 1893 dolazi do spajanja toga kluba i pravaštva, ali 
kako se pravaška stranka oslanjala na Folnegovićevu grupu 
u Hrvatskoj, to su pristaše čiste stranke prava izazvali 1900 
rascjep u pravaškim redovima. Matica pravaška osniva Hr¬ 
vatsko političko društvo, a ostali osnivaju čistu stranku 
prava. Narodnjaci su bili ideološki, a donekle i organiza- 
torno, filijala banovinske nezavisne narodne stranke (stross- 
mayerovaca), pa je u Dalmaciji, kao i u užoj Hrvatskoj, 
došlo do spajanja narodnjaka i pravaša matičara 1905. 
Ujedinjene frakcije osnovaše Hrvatsku stranku, koja je 
istaknula kao program ujedinjenje Dalmacije s Hrvatskom 


i Slavonijom, a zatim ujedinjenje svih hrvatskih zemalja. 

Priložena tabela pokazuje uspjeh pojedinih stranaka na 
izborima od 1883 do 1911: 



Godina 

Narod? 

njaci 

Srbi 

Auto? 

nomaši 

Pravaši 

Čista 

stranka 

prava 

Izvan 

stranaka 


1883 

23 

9 

8 





1889 

26 

9 

6 

_ 

_ 

_ 

Sabor 

1895 

22 

10 

6 

3 

_ 

_ 


1901 

18 

6 

6 

9 

2 

_ 


1906 

21 

7 

6 

— 

7 

— 


1885 

, 9 







1891 

7 

1 

1 

_ 

_ 

_ 

Carevinsko 

1897 

6 

2 

_ 

3 

_ 

_ 

vijeće 

1900 

6 

2 

— 

3 

■— 



1906 

6 

2 

— 

2 

— 

1 1 Bulić 


1911 

4 

2 

— 

4 

— 

1 HPNS 


Početkom 20. st. D. osjeća svu težinu svoje političke osam- 
ljenosti, ona od svih zemalja habsburške monarhije najteže 
osjeća dualizam, koji je priječio, da se spoji s ostalim 
hrvatskim zemljama. Zato se kod političara iz D-e javlja 
živa težnja, da se pronađu sredstva, koja bi onemogućila 
dualističko uređenje monarhije (-^Riječka i Zadarska re¬ 
zolucija). U isti mah javlja se i oštra opozicija protiv 
politike kraljevine Italije, koja dopušta i pomaže sve to 
jaču propagandu za tobožnje talijanstvo Dalmacije. Po¬ 
litičari i javni radnici iz Dalmacije vodili su za vrijeme 
I. svjetskog rata vrlo težku borbu protiv talijanskih im¬ 
perijalističkih zahtjeva, (->Londonski ugovor), ali je Ita¬ 
lija ipak dobila nakon svjetskog rata grad Zadar, otok 
Lastovo i Pelagružu, (-^Rapalski ugovor), dok je ostala 
Dalmacija ušla u sklop kraljevine SHS,- u kojoj je 
nakon donošenja Vddovdanskog ustava (v.) prestala po¬ 
stojati kao posebna upravna jedinica. O događajima u 
D-i za vrijeme II. svjetskog rata svjetski rat II. 

LIT.: C. F. Bianchi, Fasti di Žara, Zadar 1888; F. Carrara, La D. 
descritta, Zadar 1845; G. Cattalinich, Degli avvenimenti sucessi in U. 
dopo la caduta della republica veneta, Split 1841; P. Karlić, Matica 
Dalmatinska, Zadar 1912, P. Kasandrić, U giornalismo dalmata , Zadar 
1899; L. C. Pavissich, Memorie macarensi, Trst 1897; Petter, D. in 
seinen verschiedenen Beziehungen, Gotha 1857; I. Pivčević, Sjemenište 
u Prijeku, Split 1912; N. Tommaseo, Ai Dalmati, Trst, 1861; Isti, La 
questione dalmatica riguardata nei suoi nuovi aspetti, Zadar 1861; Isti, 
Via facti, La Croazia e la fraternita, Trst 1861; Isti, Parnica dalmatin¬ 
ska, Zadar 1861; Isti, La parte croatica della questione, Zadar 1861; 
Isti, L’unione dei Dalmati e Croati, Firenca 1904; M. Pavlinović, Misao 
hrvatska i misao srpska, Zadar 1882; O. Randi, Antonio Bajamonti, 
Zadar 1932; C. Vojnović, Un voto per Vunione, Split 1861; L. Vuli- 
ćević, Partiti e lotte in D., Trst 1876; Monti, Considerazione sulV 
annessione, Split 1861; V. Milić, A. Nicold Tommaseo, Rijeka 1861; 
Isti, Postanak riječke rezolucije, Zadar 1907; A. K. M., Šilo za ognjilo, 
Zagreb 1861; A. Bajamonti, Dell'amministrazione del comune di Spa- 
lato, Trst 1864; Isti, Sullo scioglimento del comune di Spalato, Zadar 
1881; Isti, L’associazione dalmatica, 2 sv., Split 1877/78; I. Bakotić, 
/ partiti in D., Split 1861; G. Bulat, UAssociazione dalmatica di Spa¬ 
lato, Zadar 1877; Isti, Jezično pitanje u kraljevini D-i, Split 1900; A. 

Kuzmanić, Poslanica Dalmatincima, Split 1861; R. 
Horvat, Hrvatski narodni preporod u D-i, Zagreb 
1932; F. Ivanišević, Narodni preporod u Dalmaciji, 
Split 1932; Isti, Mihovil Pavlinović, Almanah »Mla¬ 
dost«, Split 1917; Jubilarni broj Narodnoga lista 
(II Nazionale) 1862—1912, Zadar 1912; M. Pavlinović, 
Mihovil Pavlinović i narodni preporod u D-i, 
Zagreb 1936. 

Gospodarske prilike Dalmacije od 1814— 
1918. Od pada pod Austriju (1814) do 
devedesetih godina 19. st. nisvi se gospo¬ 
darske prilike gotovo nikako mijenjale. D. 
je ostala i dalje siromašna zemlja, bez 
usmjerene volje, koja bi je izvela na pravi 
ekonomski put. 

Pomorstvo. Pojedina su se mjesta, pa i 
cijeli krajevi D-e, kao Dubrovnik, Boka 
Kotorska i Pelješac, a i neka druga, pridi- 
zala stvarajući posebne privatne mornarice. 
Njihovi su brodovi plovili ne samo po Ja¬ 
dranu, nego su zalazili i na oceane, dono¬ 
seći time često i blagostanje brodovlasni¬ 
cima i mornarima; no pojava i nagli razvi¬ 
tak parobrodarstva doveli su do sloma 
brodovlasnika i do propasti blagostanja. 
Propašću trgovačkih brodova na jedra po¬ 
gođena su bila i dalmatinska brodogradi¬ 
lišta u Dubrovniku, Trogiru i Korčuli, ude- 
šena samo za drvenu brodogradnju. Središte 

se dalmatinske trgovine pomiče iz D-e u 
Trst, koji privlači sve više dalmatinske 
mornare i kapetane pa i ono malo domaćeg 
kapitala. 

G. 1852 ima Boka Kotorska 60 lađa duge 
plovidbe (i to 44 brigantina, 9 barkova, 3 
brika i 4 nave); Dubrovnik 21 lađu duge 
plovidbe, (9 brigantina, 4 barka, 6 brikova, 

1 navu i 1 polandu); Pelješac 17 lađa duge 
plovidbe (10 brigantina, 6 nava i 1 polandu), 
a k tome velik broj trabakula, bracera i 
drugih manjih lađa (sve na jedra). G. 1869 
bile su u dubrovačkom pomorskom okrugu 
(kojemu je pripadao i Pelješac) 52 lađe 
duge plovidbe, u Boki Kotorskoj 46, a u 
splitskom okrugu 8 lađa duge plovidbe; g. 

1861 ima dubrovački pomorski okrug 67 
lađa, bokokotorski 29, a splitski 5. Tada 
počinje pad: 1885 ima Dubrovnik 17 lađa 
duge plovidbe, Orebić (Pelješac) 19, Ku- 
čišće (Pelješac) 3, a Boka Kotorska samo 
6. Četrdesetih godina 19. st. počinje voziti 
dalmatinskim vodama prvi Lloydov paro¬ 
brod. Sve više prodire parobrod i istiskuje 
brodove na jedra. Dok se u novom stanju 
ostala D. teško snalazi, Dubrovnik se ne 
predaje, nego razvija sve veću djelatnost na parobrodar¬ 
skom polju. Već 1896 ima Dubrovnik 3 parobroda duge 
plovidbe, 1898 ima 8, a 1910 već 21, i usto 5 parobroda 
velike kabotaže, sa 43.054 tone. U ostaloj D-i osnivaju 
se mala parobrodarska društva za obalnu plovidbu: 
Tartaglia i drug u Splitu, Topić u Visu, Rismondo 
u Makarskoj, Negri u Šibeniku, Radnić u Dobroti, 
Perlini u Zadru. Od 1896, a napose poslije 1900 
počinju Dalmatinci, koji su sačinjavali najveći dio i ka¬ 
petana i mornara na tršćanskim parobrodima, shvaćati 
važnost parobrodarstva, pa redom osnivaju nova društva 
(Ragusea u Dubrovniku, Bokeška plovidba u Kotoru, Ma- 
rinović u Dubrovniku, Račići u Dubrovniku, Mandolfo u 
Dubrovniku, Zaratina u Zadru, Unione u Dubrovniku, 
Hrvatsko parobrodarsko društvo u Splitu i t. d.). Da bi 
izdržali utakmicu tršćanskog Lloyda i Ugarsko-hrvatskog 
parobrodarskog društva na Rijeci, udružila su se 1910 
parobrodarska društva srednje i sjeverne D-e u zajedničko 
društvo »Dalmacija« sa sjedištem u Trstu. Time su ojačali 
glavničari dalmatinskih društava, ali Trst postaje još jače 
središte dalmatinskog gospodarstva. 

Željezničke veze sa zaleđem. Drugi važan razlog pola¬ 
ganom gospodarskom napredovanju D-e bio je nehaj 
austrijske vlade, da ostvari željeznički spoj D-e s Bosnom 
i s Hrvatskom odnosno sa srednjom Evropom. Pitanje 
dalmatinske željeznice jedno je od najžalosnijih poglavlja 
dalmatinske povijesti. Tek 1. IV. 1873 prihvaćen je u 
austrijskom parlamentu zakon o gradnji 
željeznice Split—Knin—dalmatinska granica, 
s odvojcima za Zadar i Šibenik, a 1877 pre¬ 
dana je prometu pruga za Zadar i Šibenik, 
a 1877 predana je prometu pruga Split— 

Siverić s ogrankom za Šibenik, a istom 1888 
nastavak Siverić, s ogrankom za Šibenik, i 
istom 1888 nastavak Siverić—Knin. Kad je 
sagrađena uskotračna bosanska pruga, na¬ 
stojali su Dalmatinci, da se Split spoji s 
njom. Ali je tek 1897 vlada odredila grad¬ 
nju uskotračne pruge Split—Aržano, koja 
se imala spojiti s bosanskom. G. 1903 bila 
je gotova pruga Split—Sinj, ali se dalje 
nije nikada gradilo. 

D. je tako u punom 20. st. bila sasvim 
odrezana od bližeg zaleđa i od ostale Evro¬ 
pe, i tek se, poslije dugih pregovora između 
austrijske i ugarske vlade, 1913 počela 
graditi pruga do hrvatske granice, a u Hr¬ 
vatskoj pruga Ogulin—Gospić—dalmatinska 
granica. Tako je istom 1925 spojena ko¬ 
načno D. željezničkom prugom s Hrvatskom 
i Evropom. 

Trgovačke veze. Trgovina s Turskom 
(Bosnom), koja je najviše išla preko Splita 
i Metkovića, gubi sve više svoj nekadanji 

značaj, u prvom redu zbog nestašice dobrih putova, koji 
bi D-u spajali s Bosnom. Uvoz u D-u morskim putem 
1857—60 triput je veći nego izvoz. Nastojanje splitske 
obrtničke komore, da se u Splitu stvori slobodna luka, 
koja bi oslobodila i Split i cijelu D-u štitništva Trsta, nije 
uspjelo. 

Gradnja bosanske uskotračne željeznice, koja je svrša¬ 
vala u Metkoviću i Gružu, nije D-i donijela gotovo ni- 
kakovih ekonomskih koristi, u prvom redu zbog toga, što 
je prijevoz robe iz ovih luka u svijet, pa i u samu D-u, 
bio u rukama Austrijskog Lloyda, kojemu je bilo sjedište 
u Trstu. 

Početci i razvoj industrije. Podizanju ekonomskog na¬ 
pretka srednje D-e, a naročito Splita i okolice uvelike je 
pridonijela industrija cementa i iskapanje tupine, sirovine 
za^ cement. Prva tvornica cementa podignuta je u Splitu 
1870. To je tvornica Gilardi & Betica (kasnije Ferić); 1903 
osnovano je Jadransko anonimno društvo za cement port- 
land i podignuta tvornica u Svetom Kaju kod Solina; In¬ 
dustrijska zajednica d. d. podigla je 1908 tvornicu cementa 
u Ravnicama kraj Omiša; 1908 podignuta je tvornica Split 
d. d. u Majdanu kraj Solina, a 1912 tvornica Dalmacija 
d. d. u Kaštel Sućurcu. Ma da je kapital ovih tvornica bio 
uglavnom u rukama stranaca, radna snaga bila je skoro 
isključivo iz okolice samih tvornica i iz zagorske D-e. Tu- 
pina se izvozila u Italiju sve više, i tako iskorišćavalo 

LUKA U MAKARSKOJ 

prije nepoznato vrelo prihoda. Pokušaji, da se i u Hvaru 
podigne cementna industrija, nisu uspjeli; ondje se ostalo 
pri industriji vapna. 

Od rimskih vremena postojali su u D-i kamenolomi. U 
20. st. počinje industrijalizacija i ove privredne grane. 
G. 1906 osnovane su kamenolomne zadruge na otoku 
B ra čn, ^a 1907 podignuta je prva klesarnica sa strojevima 
u Pučišću. Istovremeno počinje i vađenje i industrijska 
obrada mramora. Primitivno dobivanje vapna u vapnenicama 
zamjenjuju industrijska poduzeća (u Šibeniku, Hvaru, oko 
Dubrovnika, na Korčuli i na Dugom Ratu). Sve do kraja 
19. st. ulje se tiješti i prerađuje primitivnim i neracional¬ 
nim načinom. Sada se osnivaju uljarske zadruge sa stro¬ 
jevima na parni pogon, ali će se tek poslije rata 1918 pri¬ 
stupiti potpunom iskorišćavanju masline i rafiniranju ulja. 
Dosta je pomogla podizanju seljaka u Dalmaciji industrija 
likera, u prvom redu maraskina, koja se lijepo razvija u 
Zadru, Šibeniku i Splitu. Poprečni rod maraska, od kojih se 
pravi maraskino, iznosi u ovom vrijeme u D-i 500 vagona 
na godinu. 

Naročito pomaže industrijalizaciji iskorišćavanje vode¬ 
nih snaga za električne centrale. G. 1902 utemeljeno je u 
Trstu »Sufid« d. d. za iskorišćavanje vodenih snaga. Ono 
je podiglo u Dalmaciji tri hidroelektrične centrale: 
1902—1907 u Jarugi na Krki kod Skradina (7000 Hp) i na 
Krki kod Manojlovca (24000 HP), a 1908—1912 u Kra¬ 
ljevcu na Cetini (Gubavici) sa 36000 HP, poslije proši¬ 
rena do 100.000 HP. Prve dvije centrale opskrbljuju 
električnom snagom tvornicu karbida i cijanamida u Crnici 
(Šibenik), treća tvornicu karbida i cijanamida na Dugom 
Ratu. Krajem 19. st. razvija se industrija konzerviranja 
ribe. Do 1907 bile su u D-i 24 tvornice i to: u Komiži na 
Visu 7, u Visu 2, u Rikavcu na Visu 1, u Boki 2, zatim po 
jedna u Šipadu, u Rogoznici, u Vrboskoj na Hvaru, u 
Trpnju, Veloj Luci, Makarskoj, Postirama, Salima, Silbi, 
Bolu, Milni i Trogiru. Izvoz konzervirane ribe penje se 
1910 na 972.141 kg. Od 1879 postoji u Splitu tvornica kože, 
a 1911 osnovana je u Šibeniku Prva dalmatinska tvornica 
prediva i tkala. 

Početci moderne brodogradnje bili su u brodogradi¬ 
lištu »Jug« u Splitu. Iskorišćavanje buhača, ružmarina i 
kadulje vrši se sve do 1918 starim primitivnim načinom. 

Poljodjelstvo. Poljodjelstvo je u D-i sve do kraja 19. st. 
počivalo na staroj, primitivnoj osnovi. Utakmica talijan¬ 
skoga vina bila je za D-u ubitačna, jer dalmatinski vino¬ 
gradari nijesu mogli odoljeti talijanskim, pa se vina pro¬ 
izvodilo sve do polovice 19. st. samo onoliko, koliko ga je 
trebala D. Kad se 1858 pojavio na lozi u Italiji lug, koji 
je uništavao talijanske vinograde, počelo se tražiti dalma¬ 
tinsko vino, kojemu se cijena umnogostručila. Potražnja i 
skoro sedmerostruka cijena vina potakla je dalmatinske 
vinogradare na sađenje loze. U tu se svrhu napustilo si¬ 
janje žitarica, krčile se šume i sjekli se maslinjaci. Me¬ 
đutim, kad se u Italiji pronašlo, da sumpor uništava lug, 
a lug se uvukao i u dalmatinske vinograde, trgovina vinom 


je postajala sve manja i manja, a vinogra¬ 
dari sve siromašniji. U to je D-i došao 
spas s druge strane: kad je u Francuskoj 
filoksera harala vinograde, počeli su Fran¬ 
cuzi kupovati vino u D-i na veliko. I kupo¬ 
vali ga sve od 1874—85. Kad je trgovina 
s Francuskom otpala, uputila se trgovina 
vinom u Madžarsku i Njemačku. Ali je 
tada došla t. zv. klauzula o vinu u trgo¬ 
vinskom ugovoru s Italijom, radi čega je 
talijansko vino poplavilo Austriju. Uto se 
pojavila u D-i 1894 filoksera, koja je upro¬ 
pastila mnogo vinograda. Kad je poslije 
mnoge borbe ukinuta klauzula, dalmatinsko 
je vinogradarstvo krenulo novom cvatu, pa 
su godine do početka rata 1914—18 godine 
blagostanja. Svjetski rat 1914—18 bio je 
katastrofalan za dalmatinsko vinogradar¬ 
stvo, jer se od filoksere uništeni vinogradi 
nisu mogli obnoviti zbog nestašice radne 
snage iseljenjem i gubitkom u svjetskom 
ratu. Veliko iseljavanje je posljedica eko¬ 
nomske zaostalosti i čestih i velikih gospo¬ 
darskih kriza u toku ovog razdoblja. G. N. 

Migracije. 

1. GOVORNE ZNAČAJKE HRVATSKOG STANOVNIŠTVA U D-I. 
Zemljište između Zrmanje, Boke Kotorske, Dinare i gorskog vijenca, 
koji zatvara primorje, Hrvati s ’ za doseljenja nastanili u dvije skupine, 
koje se razlikuju po smještaju i govoru, a svakako i po vremenu 
naseljenja. Prva se od njih smjestila u zapadnijem i sjevernijem dijelu, 
a bila je prirodni nastavak skupine između Kupe, Une i Zrmanje. 
Zahvatila je sve otoke do Mljeta, primorje u istoj dužini, a na kopnu 
Pozrmanje, Ravne Kotare, donje Pokrčje, područje do Moseća i donju 
Cetinu. Po položaju vidi se, da je ta struja prethodila drugima i 
doprla najdalje na zapad. Po govoru bila je čakavska, u zapadnijim 
krajevima potpunije, nego u istočnijim, u kojima se taj govor donekle 

već približavao štokavskom. Druga skupina zauzimala je dio područja, 
koji je, osim u Pozrmanju, ležao dublje na kopnu. Njoj je pripadalo 
zemljište Dinare, Svilaje, Moseća, srednje Cetine, Imotsko polje, istočna 
strana Biokova i Donja Neretva. Govorna značajka te skupine bila je 
u tome, da je sadržavala sve glavnije bitnosti čakavskoga, osim same 
zamjenice ča, ali je s druge strane imala i štokavskih oznaka. To je u 
prvom redu bila zamjenica što, a onda i podloga, na kojoj su se upo- 
redo razvijali to polučakavsko-poluštokavsko i čisto štokavsko narječje. 
Vrlo važna značajka obih skupina bio je i ikavski govor; po njemu 
su se i čakavski poluštokavci razlikovali od čistih štokavaca, te je ta 
crta njihova govora iskakala svagdje, gdje su te dvije skupine graničile. 
Na području D-e to se događalo na zemljištu južno od Neretve. Oko 
Trebinja, Bileće i Gacke postojalo je već čisto štokavsko narječje 
s podlogom, na kojoj će se u drugoj poli 13. st. razviti jekavski govor. 
Na području Dubrovnika, Pelješca i u donjem Poneretavlju sukobili 
su se čakavski i poluštokavski ikavci s tima jekavcima; tu će s vre¬ 
menom nastati posebna hrvatska skupina, koja će nositi i čakavske i 
štokavske, ikavske i jekavske značajke. 

Između čistih čakavaca i poluštokavaca razvila se s vremenom, 
svakako od početka 15. ili kraja 14. st., još jedna značajna govorna 
razlika u naglašivanju; poluštokavci su sa starih položaja naglašenih 
slogova u riječi prešli na slogove pred njima, izgubivši pri tom i staru 
uzlaznosilaznu duljinu (~) i inače stare bitnosti naglaska. To novo 
naglašivanje razvili su ikavski polučakavci na zemljištu u D-i i prema 
istoku do gornjega Vrbasa i srednje Neretve. U tome su se s njima 
podudarali štokavski jekavci jugozapadno i jugoistočno od te rijeke. 
Baš te govorne značajke hrvatskog stanovništva D-e siguran su putokaz 
za podrijetlo; i bez drugih dokaza lako ćemo utvrditi, koje je naselje 
dalmatinsko iz Pozrmanja i primorja, a koje od Dinare, Svilaje, Zagore 
ili primorskoga zaleđa. 

2. Pojava Vlaha u D-i do 15. st. Na tom je dalmatinskom 
području bilo i Vlaha, podrijetlom od staroga prethrvatskoga stanov¬ 
ništva. Oni su tu od 12. st. ili starosjedioci, ili pozniji doseljenici sa 
zemljišta između Dinare, Vrbasa i Poneretavlja. Među doseljenicima 
bit će ih i iz unutarnjosti Balkana, od Kopaonika i središnje Vlahije, 
odakle su se pastirski Vlasi već od 11. st. selili prema sjeveru u 
planinske krajeve. I starosjedilački i stariji doseljeni Vlasi govorili su 
do 13. st. svoj romanski jezik. Živeći među Hrvatima naučili su i 
hrvatski jezik, koji su, negdje ranije, negdje kasnije, a svakako u 14. st. 
svagdje u D-i počeli upotrebljavati kao svoj drugi, govor. Potkraj 
14. st. ta je upotreba među dalmatinskim Vlasima općenita. U 15. st., 
a negdje i prije, oni su počeli napuštati svoj romanski jezik i ostajati 
samo pri primljenom hrvatskom. Dolazak Turaka taj je razvoj u velikoj 
mjeri pospješio. Samo su rijetke skupine u D-i ostale i u 15. st. pri 
starom vlaškom govoru. Od njih, na pr., potječu Vlasi oko Čepićkoga 
jezera u Istri, koji su taj jezik uz hrvatski održali do danas. Dalma¬ 
tinski Vlasi primali su onaj hrvatski govor, na kojega su se području 
najduže nalazili; postajali su, dakle, ili čisti čakavci ili poluštokavci. 
Prirodno je, da su među Hrvatima bili i katolici, te su toj crkvi 
prilazili i oni Vlasi, koji su iz unutrašnjosti Balkana došli kao pravo¬ 
slavni. Među ovima posebno su djelovali franjevci krbavske kustodije 
sa samostanima u Vrlici i Kninu. Samostan u Krbavi i osnovan je 
upravo zato, da djeluje među doseljenim pravoslavnim Vlasima. U 
domaćim spomenicima svi se ti Vlasi na dalmatinskom tlu zovu tro¬ 
jakim imenom: Vlasi, Morovlasi i ćići. Latinski spomenici imaju za 
njih i ime Nigri Latini, koje odgovara obliku Morovlasi, jer kod oba 
imena pridjev moro (mauro) i niger znače »crn«, dakle Crni Vlasi ili 
Latini. Među mnogobrojnim Vlasima na Balkanu ti dalmatinski, kao i 
drugi na hrvatskom tlu, čine posebnu skupinu, koju zovemo zapadnom 
ili hrvatskom, za razliku od srpske, bugarske, grčke i rumunjske sku¬ 
pine. Srpski Vlasi doselit će se kasnije, od druge pole 15. st., u 
velikom broju u hrvatske krajeve, i od njih će se hrvatski Vlasi razli¬ 
kovati po katoličkoj vjeri i govoru, kojemu će glavna značajka biti 
ikavština uz neke čakavske bitnosti, dok će srpski Vlasi biti pravo¬ 
slavni, čisti štokavci i jekavci. Obim skupinama bit će zajedničko: ime, 
podrijetlo, duševni i tvarni život. 


STARI GRAD, Hektorovićev dvor (Fotozadruga) 

Vlasi u D-i stanovali su kao pastiri prije svega po planinskim kraje¬ 
vima; stoga ih je najviše bilo u Pozrmanju u Velebitu, u Dinari, Svilaji, 
Promini, Moseću, Mosoru i Biokovu. Po prirodi pastiri, silazili* su zimi 
u toplije primorje. TaKo su se od 14. st. i stalno nastanjivali bliže 
moru na ravnijem tlu. Naši ih spomenici mnogo navode i pomno razli¬ 
kuju do 15. st. od Hrvata, kao što ih dalje na Balkanu do toga stoljeća 
luče podpuno od Bugara i Srba. 

3. Društvovna podjela do dolaska Turaka. U -društvovnom po¬ 
gledu hrvatsko je stanovništvo bilo ili plemićko ili kmetsko (ko- 
lonsko). U prvu skupinu spadala su veća ili manja plemena, postro¬ 
jena po župama, sa svojim rodovima, s plemenskim, župskim i poseb- 
ničkim posjedima. Plemićko naselje bilo je mnogobrojno po svim dije¬ 
lovima D-e, a osobito u Pozrmanju, Pokrčju i Cetini, gdje je kroz 
stoljeća bilo središte hrvatskoga društvovnoga života. Plemići jedno- 
stlci, kojih je bilo razmjerno mnogo, sami su obra¬ 
đivali svoje posjede. Na imanjima bogatijega plem¬ 
stva, na plemenskim i župskim naseljima, stanovali 
su kmetovi, koje su na mletačkim područjima na¬ 
zivali i koloni. Pripadali su Hrvatima, koji su u 
rješavanje društvovnih odnosa kroz stoljeća sišli 
na niži položaj jobagiona. Bili su izrazito ratarsko i 
vinogradarsko stanovništvo, koje je po prirodi stvari 
bilo mnoge jače nego posjedničko plemićko. Osobito 
je bilo mnogobrojno na mletačkom tlu, gdje je 
kolonski sustav bio uređen na talijanski način. Na 
starom hrvatskom području bili su kmetovi vezani 
isprva na župske gradske zemlje, te su imali i jakih 
povlastica. Tada su oni stvarali i plemena i pojedine 
rodove. Kada su kasnije moćna vlastela zauzela 
stare gradske zemlje, izgubili su jobagioni dio svojih 
povlastica, a tada su im uglavnom razvrgnute i ple¬ 
menske ustrojbe. U kasnijem razvitku, poglavito u 
turskom prodiranju, ovo je kmetsko hrvatsko naselje 
drugačije dočekalo sudbonosne događaje nego ple¬ 
mićko. 


PODGORA, Opći pogled 


(Fotozadruga) 


Vlasi su, kao i drugdje, i tu u D-i bili isprva 
naselje bez svoje stalne zemlje, a pasli su po dr¬ 
žavnim, gradskim i posebničkim zemljištima. S 
vremenom su njihove pojedine skupine za ratne i 
druge zasluge dobile od vladara i moćne vlastele, 
ili od pojedinih gradova stalne posjede, na kojima 
su se naselili. To se događalo u 14., a osobito u 15. 
st. To su Vlasi, koji predstavljaju prijelaz s pastir- 
stva na ratarstvo, s vlaške značajke na hrvatstvo. 
Oni će pred dolazak, u prodiranju i u prvo vrijeme 
gospodstva Turaka činiti podlogu, na kojoj će se, 
u punom zajedničkom životu, izjednačiti s Hrvatima. 

Veći dio tih pastira dočekao je ipak Turke, kao društveni red naj¬ 

nižega položaja, bez svoje zemlje i viših povlastica. 

U plemstvu najveći su posjednici i inače razmjerno vrlo mnogo¬ 

brojni bili osobito članovi dvanaest najviših hrvatskih plemena, koji 
su živjeli poglavito u Pozrmanju, Pokrčju i Cetini, gdje se do 15. st. 
odvijao i najjači državni život Hrvata. Njihovi pojedini rodovi i po¬ 
sjedi zapisivani su često u spomenicima, te im možemo pratiti razvitak 
i sudbinu. 

4. Seobeni pokreti do dolaska Turaka. Prvi veliki seobeni 

pokret s toga područja od mora, Dinare i Neretve zabilježio 

je već Konstantin Porfirogenet. On navodi, da se od Hrvata u D-i, 
ubrzo odvojio jedan dio i nastanio Ilirik i Panoniju, dakle zemljište 
između Dunava, Drave, Drine i Dinare. U toj velikoj seobi sudjelovala 
su, svakako, ona jaka hrvatska plemena, koja su zahvatila područje 
između Gvozda, Sane i Imote i dala cijeloj zemlji značaj. Iz nje su 
izišli na novom zemljištu oni dobro postrojeni plemenski rodovi, koji 
su uredili župe: Srijem, Vukovo, Požegu, Soli, Usoru, Vrbas i Bosnu 
te zagospodarili u 8. st. čvrsto tim područjem. 

Nešto kasnije s toga središnjega dijela izišla je seoba pojedinih 
rodova plemena, na čelu s članovima plemena Kačića. Oni su nastanili 
područje između Cetine i Neretve, gdje su zahvatili i političku vlast, 
koja je dotada bila u rukama drugih rodova, prisajedinivši tu zemlju 
hrvatskoj državi. Predaju o toj seobi zapisao je i Kačić-Miošić u 
svojem »Razgovoru«. 



KORČULA, Motiv iz grada 



(Fotozadruga) 

BRODOGRADILIŠTE NA KORČULI 


Od 12. st. do turskoga prodiranja veća su naseljavanja na tom 
zemljištu vršili jedino Vlasi, koji su se, razmnožavajući se izvanredno, 
širili po planinama i spuštali u polja i u primorje. Oni su ovdje ondje 
izazivali manje pokrete Hrvata ratara, koji su i inače u malim sku¬ 
pinama češće selili na susjedne otoke. Manje promjene u naselju bile 
su posljedica i znatnijih političkih događaja, osobito u 14. i u 15. st.; 
tada je bila rastrgana državna cjelina na području od Zrmanje do 
Neretve. Ona je već ranije izgubila Imotsku župu, u 14. st. Krajinu 
od Cetine do Neretve, a u 15. st. i Poljica. Svoj posjed u uskom 
dijelu primorja Mlečani su u 15. st. raširili i oko Novoga grada, Zadra, 
Šibenika, Trogira i Splita. Hrvatskoj državnoj cjelini ostalo je na tom 
tlu samo područje dalje od mora od Obrovca do Nutjaka i Klisa u 
blizini Imotskoga. Na more izilazila je ona od 15. st. samo kod 
Klisa-Solina. Vrela bilježe, da su te različne političke vlasti češće 
vabile ratare i Vlahe s tuđega tla, osobito u Pozrmanju i Pokrčju. 
Valja napomenuti, da je razmjerno dugo pripadanje Imotske župe, Kra¬ 
jine pa i Poljica Humu stvorilo u tim krajevima humsku, (hercego¬ 
vačku) predaju, te se kasnije za raseljenike s toga zemljišta krivo 
računalo, da su došli iz Hercegovine. 

5. Proces izjednačivanje Hrvata i Vlaha. U 15. stoljeću počeo 
je na cijelom području od Zrmanje do Kotora veliki društveni 
i narodni razvitak, izjednačivanje Hrvata i Vlaha, koje je uglavnom 
u 16. st. i završeno. Razvitak je tekao od prilike ovim redom: Jedan 
dio Vlaha stekao je stalne ratarske i vinogradske zemlje i na njima 
se naselio, ali oni nisu napustili i svoj pastirski prirad, koji im je 
donosio velik dohodak, te su pasli blago na bližnjim pasištima. Na 
taj način gospodarstva prešli su postepeno i ratari Hrvati, koji su 
uvelike gojili stoku kao i Vlasi. Dotada je pastirstvo na tom zemlji¬ 
štu bilo isključiva značajka Vlaha, te je i sve u vezi s time nosilo 
vlaško ime. A kako je ratarstvo bilo vezano jedino na Hrvate, to je 
ovo ime značilo samo po sebi ratara. Ipak su oba imena do 15. st. 
bila i potpuna oznaka naroda i krvnoga podrijetla. U novim prilikama 
ona su najprije počela gubiti crtu krvnoga podrijetla zadržavajući 
u još jačem razmjeru oznaku društvovnu i gospodarsku. Vlah s velikim 
ratarskim posjedom, kojim se više bavio, nego pastirstvom, uveden je 
po prirodi stvari u Hrvate i dobio je postupno oznaku hrvatsku. Ra¬ 
čuna se, da su tako Hrvati postali Herendići i Kožuli, a neki to misle 
i za Kegleviće. Ti su Vlasi primili i nošnju i način života Hrvata, što 
ih je još više odalečilo od ostalih Vlaha. S posjedima znali su oni 
steći i plemićki ili barem povlašteni položaj, što im je davalo i vanj¬ 
sku oznaku Hrvata. Kao što se u to vrijeme u imenu Hrvat gubila 
crta narodna i krvna, tako se to događalo i u imenu Vlah; u njemu 
je preostajala samo gospodarska crta, koja je označavala čovjeka pa¬ 
stira. Kada su i mnogi Hrvati prešli na pastirski prirad, počeli su i 
oni, osobito, kojima je to bilo glavnije zanimanje, dobivati za taj rad 
pridjev »vlaški«. Postupno su ti Hrvati prelazili i na vlaški način 
života, na pastirsku nošnju, značajnu po crnoj pređici, po kojoj su 
Vlasi i prozvani »crni, morovlasi, morlaci« i na t. zv. vlašku trgovinu 
i prenošenje robe. Tako je s vremenom i na te Hrvate preneseno 
vlaško ime, u kojem je tada ostala samo crta gospodarstva. Taj se 
razvitak vršio na dalmatinskom području kroz cijelo 15. st., a dokon¬ 
čan je potpuno istom pod Turcima, pod kojima su ga i gospodarske 
nove prilike znatno pomogle. Tada je velik dio Hrvata i na turskom 
i mletačkom području prešao na pastirski prirad, koji je nosio u sebi 
više slobodnoga djelovanja, jer je počivao na jakoj pokretljivosti. 
Posljedica je toga bila, da su Hrvati pastiri primili nekadašnje vlaške 
oznake i ime vlaško, dok su Vlasi silom prilika podignuti na viši 
društvovni stupanj, na kojem su prije bili samo Hrvati. Krvno čisti 
Hrvati imali su otada dva imena: narodno hrvatsko, kojim je i jezik 
zvan, i vlaško, koje je označivalo način gospodarstva. Vlasi su od 
toga vremena počeli dobivati i hrvatsko ime, koje im je prirodno 
davano, jer se vanjski nisu razlikovali od čistih Hrvata. Kad je u 
15., a pogotovu u 16. st., nastalo i znatnije bračno miješanje jednih i 
drugih, taj je razvitak bio i brži. Već je u 15. st. na mletačkom 
području obično ime »kolon« i za Hrvata i Vlaha, a ta se oznaka 

prenosi tada i na bansko i drugo hrvatsko područje. Kod Dubrovčana 
pak nahodimo u isto doba ime Vlah za svakoga ratara s njihova 
zemljišta. U 16. st. počinje već prevlađivati taj izraz na cijelom dal¬ 
matinskom području u značenju seljaka. Isprva se on upotrebljavao 
samo za one iz daljih, manje poznatih krajeva, a kasnije se prenosio i 
na one iz bližih planinskih dijelova. Isprva su ga govorili pogotovu 
oni, koji nisu poznavali prilike na selu, a malo pomalo i svi građani. 
Tako se je u tim krajevima počelo i za Hrvate čiste krvi već u 16. st. 
upotrebljavati ime Vlah, a gubiti ime Hrvat. Samo domorodci, ljudi 
sa sela i dobri poznavaoci prilika nisu u tome griješili. U opisima 

stranaca kriva je upotreba tih naziva vrlo obična, i za njima su se 
često povodili i domaći ljudi, koji su inače te razlike poznavali. U 

tome su mnogo pomutnje donijele mletačke vlasti, a i Turci, koji su 
već bili navikli, da svoje podanike kršćane nazivaju Vlasima. Najčišću 
upotrebu tih naziva sačuvao je sam narod. On je kod čistokrvnih 
Hrvata održao ime Hrvat i kroz 16. i 17. st. u punoj vrijednosti i 
prenio ga u 18. st., otkada se nije više moglo izgubiti. Kod rasnih 
Vlaha narod je, dakako, pravio razliku još neko vrijeme, dok sam 
zajednički život u istim prilikama nije kroz nekoliko naraštaja na¬ 

metnuo i tim pravim Vlasima hrvatske značajke i ime. To se dogo¬ 
dilo u 17. st., negdje prije, negdje kasnije. Od toga je vremena u 
narodu na tom zemljištu ime Vlah samo oznaka pravoslavnih doselje¬ 
nika. Značajno je, da ona velika skupina iz Pozrmanja i Pokrčja od 
nekih 10.000 domova, koja se oko 1600 iselila u Liku i u Podunavlje i 
koja je poznata pod imenom Bunjevci, nije sa sobom donijela naziva 
Vlah i nije se sama nikada njime zvala. Isti je slučaj i kod onih ve¬ 
likih skupina, koje su iz D-e naseljene po Istri, Marki, Pulji i oko 
Napulja. Tim se imenom sami nisu nikad nazivali ni oni mnogobrojniji 
»uskoci« s dalmatinskoga kopna, koji su prebjegli u Senj i primorsku 
Krajinu. Skupno ime Vlahija davao je narod u D-i u 16. i 17. st. 
kraju, koji se zove i Zagora; talijanski spomenici nazivali su ga prema 
tome Morlakija. To je bilo područje između Šibenika, Trogira, Ko¬ 
zjaka i Cetine, oko Moseća i Svilaje. Čistokrvni Vlasi čuvali su vrlo 
ustrajno svoje drugo ime čiči, osobito u Pozrmanju i Pokrčju; u 15. 

NAKON RIBOLOVA U KOMIŽI 

stanovništvom na hrvatskom području i nije bilo većih gubitaka. To 
je naselje prelazilo iz jedne vlasti u drugu mijenjajući samo nosioce 
posjeda i državni sustav. Na mletačkom području bilo je stanje sa¬ 
svim drugačije. Turska službeno i nije u tom razdoblju bila u ratu 
s Mlečar.ima, osim u nekoliko prilika. Ipak su pogranične turske ratne 
postrojbe neprestano kroz dugi niz godina udarale na to područje i 
sustavno ga drobile i ništile. Tu nije bilo mogućnosti kakvog spo¬ 
razumijevanja seljaka s turskom vojskom, ni drugoga načina ublaži¬ 
vanja te nevolje. Mlečani se nisu htjeli upuštati u vojevanje s Tur¬ 
cima, izbjegavajući rat, ali su budno pazili na svoje stanovništvo, da 
ih ne zahvati kakva druga državna misao. Tako se i dešavalo, da su 
turski častnici i martolozi robili i plijenili po mletačkom području, 
a seosko stanovništvo na njemu nije nalazilo prave zaštite i obrane. 
Mlečani su istom 1520 podigli ili popravili neke utvrđene gradove na 
podesnim mjestima, u koja se je okolno naselje moglo skloniti, pa je 
otad i bilo manje gubitaka. Mlečani su računali, da je samo do 1525 
s njihova područja od Splita do Novoga grada nestalo preko 80.000 
starosjedilaca. Njihov zadarski kotar pao je u tom razdoblju sa 60.000 
stan. na 10.000, a šibenski sa 105 sela na 13. Teško su stradale i okoline 
Trogira i Splita, u kojima je bila raseljena većina sela. 

Može se, dakle, utvrditi, da je na banskom zemljištu ostalo mnogo 
više starosjedilaca nego na mletačkom dijelu, osobito u Cetini. Opro- 
minju, Kninskoj župi, Luki i Zakrčju, koje su krajeve Turci lako za¬ 
dobili; Cetinu i Oprominje stekli su već 1513. Uz njih je otvoreno 
pristalo cijelo seosko naselje, i već su 1513 proveli Turci u Cetini 
novačenje, što su kasnije činili i na ostalom banskom zemljištu. U 
prvom redu stupali su u tursku vojsku Vlasi, ali i mnogi seljaci i 
niži plemići, koji su se poveli za starosjediocima u Radobilji, Imoti, 
Krajini i Poljicama. Većih je gubitaka bilo jedino na zemljištu bližem 
mletačkoj granici, na kojem su turski četnici i više robili, a bilo je 
i jače borbe, jer je tu plemstvo imalo desetak tvrdih gradova, koje je 
uporno branilo. Ipak je i tu ostalo izvan gradova dosta starosjedilaca, 
koji su se Turcima prije pokorili, nego tvrđave. Do 1527 Turci su 
zadobili cijelo bansko područje s gradovima Skradinom, Kninom i 
Obrovcem. Valja utvrditi, da je i u tim branjenim tvrđavama ostao 
poveći broj starinačkoga građanstva, kojima su Turci dali stanovite 
povlastice. Za tih nekoliko desetina godina nastale su na zemljištu od 
Cetine do Zrmanje i mora ove promjene: Gdje je naselje ostajalo na 
svom domu, prelazilo je pod tursku vlast bez većih potresa. U prvom 
su redu bili to Vlasi, seljaci i donekle niži plemići, a po tvrđavama 
građani. Tursku vladu prihvatio je dio veleposjedničkoga plemstva, 
koje je Turcima prišlo na isti ili sličan način kao u gornjoj D-i i 
Bosni. Osobito su to načinili članovi istaknutih plemena u Cetini, 
Bribiru i Luci, koje su Turci sebi mamili. Kad su se na tom zemljištu 
prilike smirile, starosjedilaca se u većem broju našlo u Cetini, oko 
Knina, u Oprominju, u Pokrčju, u Luki i na uskom dijelu primorja, 
osobito u samim gradovima, a najviše na otocima. Na banskom po¬ 
dručju veće su praznine postojale u Vrlici, u dijelovima oko Knina, 
Skradina i gornje Zrmanje. Njih je u to vrijeme bilo mnogo na mle¬ 
tačkom dijelu, gdje je ostao bez stanovništva dalje od mora trogirski, 
šibenski, zadarski, ninski i novogradski kotar. Te su praznine bile 
tolike, te se može leet, da je mletačko područje za turskog prodi¬ 
ranja bilo izgubilo svoje tri četvrtine naselja. Nestajanju stanovništva 
na cijelom tom zemljištu od Cetine do Zrmanje i mora bio je uzrok 
ili u samoj ratnoj nevolji, koja je nastajala u robljenju i plijenjenju, 
ili u onoj djelatnosti, koja je nastojala narod spasiti od ratnog uni¬ 
štavanja. Turci su u prvom redu gledali da pohvataju što više robija 
i blaga; znali su pvi tom zarobiti cijela sela i odvesti mnogo stotina, 
a katkad i tisuća ljudi. Robili su preko cijele godine, dakako, po 
stanovitom redu, već prema obrambenim prilikama. U tome su sudje¬ 
lovali uglavnom četnici mostarskoga, a katkad i sarajevskoga paše. 
Stoga je roblje i odvođeno u te pašaluke, gdje je ili prodavano ili 
uvrštavano u tursku vojsku. One, naime, koji su na to pristali, turske 


i 16. st. označavalo je one Vlahe, koji su bili još 
dvojezični. Kako je poznato, to su ime davali tada 
i čistim Vlasima u Bosni, Lici, velebitskom pri¬ 
morju, na Krku i u Istri, a nikada nije prenošeno 
na starosjedioce Hrvate, koji su po svojem pastir¬ 
skom gospodarstvu stekli i ime Vlah. Gdje se ono, 
prema tome, kasnije javlja, upućuje na krvno vlaško 
podrijetlo. 

6. Naselje između Cetine i Neretve za vrijeme 
dolaska pod vlast Turaka. Velike promjene u 
stanovništvu na tom području nastale su za 
prodiranja i vladanja Turaka i za dugih ratova 
u drugoj poli 17. stoljeća. One nisu bile svagdje 
jednaka razmjera; zavisile su o načinu turskoga 
osvajanja, o protudjelatnosti kršćanske ratne 
ustrojbe i o samom naselju, koje se prema Turcima 
odnosilo ili pomirbeno ili neprijateljski. Osim toga 
različito su primili tursku vlast plemići, kmetovi i 
Vlasi, napose oni čistoga podrijetla. Pod tursko go¬ 
spodstvo potpali su na dalmatinskom području naj¬ 
prije krajevi najbliži Bosni i hercegovoj zemlji. To 
su bile župe: Luka oko donje Neretve, Gorska oko 
Vrgorca, Imotska, Posušje i Radobilja, sve zemlji¬ 
šte s istočne strane Biokova i Cetine. Kao i ostale 
bosanske krajeve, tako su i te Turci stekli bez 
borbe, te na njima stanovništvo nije imalo gubitaka. 

Razvitak, koji je naselje u Bosni i Hercegovini 
prošlo u doba turskoga vladanja, proveden je, iako 
ne potpuno, i na području između Neretve i Cetine. 

Razlika je bila u tome, što tu nije bilo turčenja, 
barem ne u većem broju, te nije bilo ni jačega pre¬ 
laženja na islam. Stoga je pod turskim gospodstvom 
u tom kraju uz muslimane bilo dosta i starosjedi¬ 
laca katolika, poglavito po selima. Prema suvreme¬ 
nim spomenicima, koji opisuju to zemljište, može se 
utvrditi, da je na njemu s dolaskom Turaka pote¬ 
kao pravilan život, te se starosjedioci nisu selili, 
niti su išli za kakvim promjenama. Te mirne prilike na zemljištu od 
Neretve do Cetine ubrzo su se odrazile i u susjedstvu, u Kačića Kra¬ 
jini i u Poljicama. Već 1499 prešla je Krajina pod Turke, a u početku 
16. st. i Poljičani, koje je preveo njihov zemljak Mehmedbeg Obre- 
nović. Oboji su s Turcima sklopili neke vrsti ugovor, po kojemu u 
tim župama ostaje narodna uprava, a u ime turskoga vrhovništva ure- 
dovat će u njima emini, jedan u Makarskoj, a drugi u Poljicama. U 
Krajini su s Turcima vodili pregovore Kačići, koji su tako zadržali i 
vodstvo u župi, a sačuvali i bolji položaj pred povlaštenim drugim 
plemenima. Tako se može utvrditi, da je to razmjerno veliko područje 
od Neretve do Cetine u to teško doba turskoga prodiranja i početnog 
vladanja prošlo gotovo bez gubitaka. Na njemu su se održali staro¬ 
sjedioci u velikom broju ili kao katolici ili — u Neretvi. Gori, Imoti 
i Radobilji — donekle kao muslimani. Što je otuda i bilo seljenja, ono 
se izvršilo ili na Hvar i Brač ili u Split i Klis. Bez većih promjena 
u naselju ostalo je i starosjedilačko stanovništvo u dijelu D-e južno 
od Neretve, te nije ni podpadao pod Turke. 

7. Promjene u naselju između Cetine i Zrmanje za prodiranja 
Turaka. Već od 1464 počeli su Turci podgrizati i područje s desne 
strane Cetine; prema kraju toga stoljeća njihove su navale bivale 
sve češće i upornije. Pri tom su upotrebljavali svoj iskušani 
način vojevanja na granici, naime upadanje četnika i marto- 
loza na određena mjesta, koja bi temeljito oplijenili. Koji je kraj 
davao jači i duži otpor, žešće su ga i trajnije napadali. Na tom su 
području tada bile dvije vlasti: na kopnu hrvatska, u primorju mle¬ 
tačka, koja je obuhvatala Split, Kaštela, Trogir, Šibenik s velikim 
kotarom, Vranu, Zr.dar s velikim područjem, Nin i Novigrad s nešto 
okoline. U kopno su najdublje ulazili Mlečani sa šibenskim kotarom, 
koji je dopirao do Žitnika. Hrvatska je vlast bila najbliža moru u 
Ravnim Kotarima, gdje je plemstvo imalo poveći broj tvrdih gra¬ 
dova i jaku ratnu postrojbu. Turci se nisu jednako odnosili prema 
Mlečanima i hrvatskim vlastima. S Hrvatima su imali i bolje veze 
te su se lakše i brže sporazumijevali. S njim su oni sklapali i ugovore 
i različitim su ih sredstvima predobivali; gdje su naišli na težu i 
spremniju obranu, bilo je i jače borbe i većih gubitaka, osobito kod 
tvrdih gradova, koje su Turci morali krvavo osvajati. Posljedica je 
toga bila, da su područja oko tvrđava već bila donekle došla pod 
tursku vlast, a razne su se posade još branile. Stoga među seoskim 

imali u pravilu svećenici i prvaci sela ili kraja. Spomenici su zapisali 
i veHku skrb oko toga posla grofova Krbavskih, Posidarskih, Peru- 
šića i drugih uvaženijih članova hrvatskoga posjedovnoga plemstva na 
tom zemljištu. Prvi je stupanj seljenja sastojao u pomicanju naselja 
s opasnijih mjesta na sigurnija, što se vršilo na oba područja, a izvo¬ 
dile su to ili podupirale i vlasti. Na banskom zemljištu tražili su se 
pri tom krajevi na gorskom tlu u Dinari i Velebitu, na mletačkom oni 
udaljeniji u primorju. Već na tom stupnju selili su i s jednoga po¬ 
dručja na drugo, što su vlasti strogo branile. Zapisano je, da je u 
Pozrmanje oko 1514 sišlo i mnogo naroda iz Odorja, Hotuče, Like i 
Krbave, a što su turski četnici žešće nadirali, to je narod tražio sve 
udaljenije krajeve. Tada su mletačke vlasti počele bjegunce nastanji¬ 
vati i po otocima, na koje su se onda upravljale i seobe s banskoga 
dijela. U njima su sudjelovali i Hrvati i oni, koji su tada nosili ime 
Vlaha, Morlaka ili Ćića. Postoje zapisi o tom seljenju, a i danas se 
može utvrditi po živoj predaji i po govoru. Gdje je danas na otocima 
potpuno ili djelomično štokavskočakavsko narječje, tu se nalaze i 
doseljenici od Cetine, Moseća i Pokrčja (otoci Olib s naseljenicima 
od Vrlike, Vrgada i Dugi Otok iz Pokrčja). Zbog toga preseljavanja 
s banskoga tla na mletačke otoke dolazilo je i do sporova između obiju 
vlasti, jer su posjednici zadržavali svoje kmetove. Ubrzo se opazilo, 
da susjedni otoci nisu dovoljni za tolike naseljenike, te su ih Mlečani 
počeli nastanjivati i na svojem području u Istri, koje se nalazilo oko 
Pule i Poreča, i dalje u Abruce. Na svoje tlo u Istri i oko Pivke 
navodile su te bjegunce i austrijske vlasti. Već u početku 16. st., 
osobito 1515—25, ta je seoba bila uz potporu vlasti vrlo razgranata. 
S mletačkoga područja, poglavito iz zadarskoga, ninskoga, novograd- 
skoga i šibenskoga kotara, pošlo je mnogo iseljenika s tom strujom, 
ali je ona bila jaka i s banskoga tla. Selili su i Hrvati i oni s imenom 
Vlasi, a tada je na otok Krk, u Istru i u Pivku došlo i mnogo Ćić)a (v.). 

9. Povratne seobene struje. Međutim bilo je i obratnog seljenja. 
Tursko vladanje na osvojenom zemljištu u Cetini i Pokrčju bilo 
je tih godina razmjerno prijatno, osobito seljacima i pastirima. 
0no „ j® moglo i privlačiti, pogotovu, ako je išlo za tim, kao što je 
to češće i bio slučaj. Činjenica je, da su se na spomenuto područje 
selili i s dotada još neosvojenoga banskoga i mletačkoga tla, prije 
svega pastiri, koji su u toni kraju nalazili bolje prilike za svoje go¬ 
spodarstvo. Seljake su opet mamili spahije i begovi, jer su trebali 
radnih sila, pa su im i davali vrlo povoljne uvjete. Seljenje na tursko 
područje učestalo je već poslije 1522, kad su Turci zadobili Skradin 
i Knin, te se i Pokrcje bilo smililo. U to vrijeme već su Turci razvili 
vrlo jaku promidžbu, da privuku što više naroda na svoje zemljište. 
Tu su djelatnost turskih vlasti i posjednika opširno opisali u svojim 
izvještajima poglavari mletačkoga područja, jer je ono pri tom i imalo 
najviše gubitaka. Iz tih se opisa vidi, da je turska promidžba bila u 
tom djelovanju zahvatila ne samo zemljišta oko Zadra, Nina, Novoga 
Grada, Vrane i Šibenika sa susjednim otocima, nego i Istru i Abruce, 
gdje su se turski glasnici uvukli među naseljene Dalmatince. I upravo 
iz tih dalekih krajeva Turci su dobili mnogo naseljenika. Izvještaji 
navode, da se ti Hrvati, nastanjeni u Istri, Abrucima i Marki, navikli na 
sasvim drugi način života, nisu nikako mogli snaći u promijenjenim 
prilikama. Osobito su osjećali, što nisu imali prave prigode za pa- 
stirstvo, a tamošnje ratarstvo da ne razumiju; stoga da oni i nastoje 
vratiti se u stari kraj. Lim su putem Turci naselili mnoge praznine 
svoga područja i oko Knina, u Pokrčju, a osobito Bribir i Luku. Ko¬ 
risti su od toga vraćanja imali i sami Mlečani, jer su mnogi od tih 
povraćenika ostali i na zadarskom, ninskom, novogradskom i vran- 
skom zemljištu, budući da su i na njemu nalazili više prilike za svoj 
način gospodarstva nego u Istri i Italiji. Oni su stekli i posebno ime 
»Istrani«, pod kojim dolaze i u mletačkim, austrijskim i hrvatskim 
izvještajima, iako se češće radi i o onima, koji su se vraćali iz Abruca 
i Marke. 

10. Unutarnje seobe. U to vrijeme provela su se još dva unu¬ 
tarnja saseljavanja, koja doduše isprva još nisu bila zahvatila veliki 
broj obitelji, ali su načinila osnovu, na kojoj se je to seljenje vršilo 
kroz cijelo 16. st. i velik dio 17. st.: to je osnivanje jakih tvrđavnih 
naselja u Klisu i Senju. Oba ta grada postala su uzor mnogim kasnijim 
utvrđenim naseljima, koja su posebna značajka u stanovništvu kroz 

su vlasti odmah primale u janičare i pouzdavale se u njih prema 
svojem starom iskustvu. U suvremenim izvještajima i spisima bitaka 
češće nailazimo na slučajeve, da su zarobljivani i takvi turski vojnici, 
koje su prije nekog vremena Turci odveli u roblje s istog zemljišta, 
koje su oni kao turski ratnici napadali. Tri su područja na hrvatskom 
tlu, koje su turski četnici u velikoj mjeri porobili: Poilovlje, Pounje 
i dio od Cetine do Zrmanje, a može se reći, da je upravo to dalma¬ 
tinsko najviše stradalo. Otuda se može i shvatiti, da u tadašnjoj 
turskoj vojsci nahodimo poveći broj rođenih u tom kraju, koji su oni 
i proslavili svojom velikom vrijednošću, kao Muratbeg Tardić, ćehaja 
paše vrhbosanskoga i glasoviti Rustempaša Hrvat. Turci su inače 
velik dio robija, cijele obitelji i starije članove, naselili po mostarskom 
i vrhbosanskom području, gdje su ti dalmatinski starosjedioci ili ubrzo 
ili s vremenom prešli na islam i postali dio tamošnjega muslimanskog 
naselja. Naravno je, da je dio toga robija ostao pri svojoj vjeri, i 
bio naseljen na čiflucima i drugim posjedima u tom kraju. Kako je 
roblje bilo i predmet trgovine, po¬ 
jedini njegovi dijelovi dospjeli su 
i u druge krajeve Sredozemlja, a 
mnogi su se i otkupljivali. 

8. Seobene struje s područja iz¬ 
među Zrmanje i Cetine u početku 
16. st. Hrvatske i mletačke vlasti 
nastojale su svoje podanike spaša¬ 
vati od robljenja zaštitom, a u po¬ 
trebi i iseljavanjem. Kako je već 
spomenuto, tvrde gradove uredili su 
Mlečani poslije 1520 na osnovi ste¬ 
čenoga iskustva, a Hrvati su ih i 
onako imali. I sam je narod tražio 
u seljenju spasa, ako se nije mogao 
drugačije pomoći. Treba, prema 
tome, razlikovati u tome djelatnost 
vlasti i samoga svijeta. U prvom 
slučaju iseljavanje je bilo dobro 
promišljeno, uređeno i izvođeno, 
pa je moglo biti upravljeno i u 
daljnje krajeve i u velikim skupo¬ 
vima. U drugom slučaju nije bilo 
većega ustroja, a sve je vršeno u 
manjem razmjeru. Jedan 1 i drugi 
način iseljavanja provedeni su u 
punoj mjeri samo na mletačkom 
tlu, dok na banskom dijelu nije 
za to ni bilo mnogo vremena. Na 
njemu je ono izilazilo više iz sa¬ 
moga naroda, a vodstvo su pri tom 

16. i 17. st. i na hrvatskom, turskom i mletačkom području. Iako su 
se u takvim naseljima među ratnicima nahodili neoženjeni pojedinci, 
ipak su većinu posade i neredovite vojske u njima činili oženjeni 
vojnici s brojnim obiteljima, oni i tvore t. zv. tvrđavno naselje. Klis 
i Senj dobili su to značenje nekako u isto doba, oko 1523. Za pet¬ 
naestak godina, koliko se Klis držao u tom položaju, u nj se doselilo 
naroda najviše iz susjedne Krajine, Radobilje, Poljica i Brodarića. 
Kako su ti krajevi spadali pod hercegovački sandžak, a prije Turaka 
pod Hercegovinu, te je u njima, osobito u Krajini i Radobilji, bila 
razvijena i hercegovačka predaja, to su ti doseljenici i stekli ime 
hercegovačkih uskoka. Osim njih bilo je i došljaka sa susjednoga mle¬ 
tačkoga područja, pogotovu s Brača i Hvara. Sve su to bili ili čisti 
čakavci, ili, s daljega kopna, i polučakavci. Kad su 1537 Klis i Solin 
pali, veći se dio njihova naselja preselio u Senj, gdje su popunili 
staro tvrđavno naselje i dali osnovu uskočkoj ustrojbi toga mjesta i 
kraja. Od te godine kroz 16. i 17. st. mnogi su se iz tih krajeva D-e: 
iz Krajine, Poljica, Radobilje, Imote, Brodarića, Cetine, Pokrčja, a 
osobito s mletačkoga područja od Splita do Novoga Grada i sa svih 
otoka, poglavito Hvara, Brača i onih zadarskih, selili u Senj i primor¬ 
sku krajinu, ustrojenu oko te tvrđave, gdje se navode pod imenom 
uskoka i venturina. Ti mnogobrojni dalmatinski doseljenici držali su 
i obnavljali to naselje, koje je u trajnom vojevanju imalo mnogo 
gubitaka, te je trebalo neprestano prinove. Oni su u Senju i okolnoj 
Krajini održali katoličku crkvu i čakavsko narječje. Iako je to bilo 
krajiško područje, pravoslavni prebjezi nisu mogli ući u njih. 

11. Općenita slika naselja između Zrmanje i Neretve u 16. st. 

G. 1538 stekli su Turci u sjeverozapadnoj Dalmaciji Nadin, Vranu 
i Velim. Oni su tu uza starosjedioce ubrzo nastanili i nešto naroda 
sa svojega staroga okolnoga područja, ali su se njima javili i mnogo¬ 
brojni doseljenici iz Istre, Marke i Abruca, koji su u velikom broju 
došli u to vrijeme na tursko staro zemljište u Pokrčju i na ovo novo¬ 
stečeno. Njih se tu našlo toliko, da su prepunili područje te su mogli 
preseliti i na susjedno mletačko tlo. Već oko 1550 javljaju mletački 
izvještaji, da u zadarskom kotaru ima do 1000 ognjišta Istrana i nešto 
drugih seljaka, koji su se svi preselili s turskoga područja. Kada su 
Turci u ratu od 1571 stekli i Zemunik i Polešnik s okolicom, našli su 
na novom području razmjerno gusto stanovništvo, koje su popunili i 
novim naseljem sa svoga okolnoga zemljišta. 

To neprestano kretanje stanovništva na zemljištu od Cetine do mora 
i Zrmanje može se, prema tome, ovako ukratko označiti: U turskom 
prodiranju, u vremenu od tridesetak godina, odselilo je i s banskoga, 
a osobito s mletačkoga područja, mnogo starinačkoga naselja na otoke, 
u Istru, Pivku, okolinu Trsta i u Abruce. Među njima bilo je i polu- 
štokavaca, iz istočnijih dijelova, i čakavaca iz primorja i Pozrmanja. 
Već od 1515, još više od 1523, a pogotovu od 1527, taj se narod selio 
u velikom broju natrag u stari kraj, iz kojega se naseljavao i po 
turskom i mletačkom području. Posljedica je toga bila, da su polu- 
štokavci prodrli i u Pozrmanje i u primorje, gdje su do Turaka bili 
samo čisti čakavci. Poluštokavci, podrijetlom s turskoga područja, bili 
su u tom vraćanju i u većini, te je njihov govor i zavladao od 1540 
od prilike cijelim turskim zemljištem i većim dijelom zadarskoga 
kotara. U drugoj poli 16. st. izvršeno je najposlije nastanjivanje onih 
praznina, koje su u turskom prodiranju nastale u prostranom šiben¬ 
skom i trogirskom kotaru. Tu su do 1520 nestala mnoga nekada dobro 
naseljena sela, od kojih je jedan dio odveden u roblje, a drugi izmakao 
u primorje, na otoke i u Istru i Italiju. Tridesetak godina ležalo je 
to tlo pusto, a samo su ga donekle obrađivali susjedni mletački i turski 
podanici. Najposlije je načinjen nehotični i nepisani sporazum u samom 
naselju: dio, bliži primorju, nastanili su postupno Šibenčani i Trogi- 
rani i bliži primorci, a ostalo turski podanici. Isprva su oni plaćali 
Mlečanima neku odštetu za zemlje bliže moru, ali je i to s vremenom 
prestalo. Naseljenici s turskoga područja bili su podrijetlom ili staro¬ 
sjedioci od Cetine, Svilaje, gornjega Pokrčja, Luke i Moseća, ili t. zv. 
Istrani, koji su zapravo bili starinci u spomenutim krajevima. U tom 
mirnom naseljavanju, koje je vodio sam narod, a izdašno ga podupirale 
i turske i mletačke vlasti — ove druge, jer bez toga naselja nije moglo 
živjeti primorje — nastanjeno je područje skradin- 
sko, šibensko i perkovićko i sva trogirska Zagora. 

Tako je tu nastalo preko stotinu sela s mnogobroj¬ 
nim naseljem. U toj seobi prodrli su poluštokavci 
i na ono tlo, na kojem su do Turaka bili čisti 
čakavci. 

Dok je to područje sjeverno od Cetine do mora 
i Zrmanje u 16. st. bilo neprestano u gibanju, nije 
ni ono južno od Cetine u svojem primorskom dijelu, 
u Poljicima i Krajini, bilo sasvim umireno. Osim 
spomenutoga trajnoga doseljavanja u Senj (s oko¬ 
linom), s toga je zemljišta bilo i preseljavanja na 
otoke Brač, Hvar i Vis, kadgod je nastao na njemu 
kakav pokret protiv Turaka, a koji su Mlečani ne¬ 
prestano poticali. Uglavnom sva su ta preseljavanja 
zabilježena u suvremenim spomenicima, te se znaju 
i obitelji, koje su pri tom sudjelovale. Ipak je to 
zemljište južno od Cetine u svom naselju ostalo 
potpuno povezano, te na njemu nije moglo biti 
provedeno kakvo novo useljivanje. Ono je izvršeno 
samo u gradove, u središta kotareva i vojvodstava, 
u koja su se doselili muslimani iz Hercegovine i 
Bosne kao upravni činovnici, vojnici, trgovci, obrt¬ 
nici i posjednici. Većinom su ti doseljenici unišli 
u Imotski i Vrgorac, a ponešto i u Makarsku. Inače 
je muslimansko stanovništvo na tom tlu bilo i do¬ 
maćega podrijetla, osobito među posjednicima, obrt¬ 
nicima, trgovcima i slobodnim seljaštvom. 

Uza sva vraćanja iseljenih starosjedilaca s otoka, 
iz Istre i Italije u svoj stari kraj, između Cetine, 

Zrmanje i mora, ipak se u njemu između 1530 i 1550 
našlo u naselju i dosta praznina. One su postojale 


već i zbog toga, što je otuda odvedeno mnogo svijeta u roblje, a ni 
svi se iseljenici nisu bili vratili. Po svom starom iskustvu Turci su 
na ta pusta mjesta naselili svoje martoloze, pravoslavne Vlahe, koje 
su doveli iz Poibrrja, Polimlja i Potarja, jedno, da im budu u ratni¬ 
čkoj službi, a drugo, da im obrađuju i zemlju i odgajaju potrebnu 
stoku. To su nastanjivanje Vlaha Turci počeli provoditi odmah, kako 
su osvojili Skradin, Knin i Ostrovicu (1522/3), ali su glavna vlaška 
naselja tu, kao i u susjednoj Lici i Krbavi, nastala 1551. Do te godine 
već su mnogi starosjedioci i istarski povratnici prešli iz gornjih kra¬ 
jeva Krke, Cetine i od Zrmanje u donji dio primorja, a oni iz Luke, 
od Svilaje i Moseća u šibenski i trogirski kotar. Na sve te praznine 
dovedeni su pravoslavni Vlasi, koji su, prema tome, ispunili gornje 
Pokrčje, Pozrmanje, gornju Cetinu i Luku. Turci su ih osim toga 
postavili i u sva važnija tvrđavna naselja, da im služe u neredovitoj 
vojsci. Pravoslavni Vlasi donijeli su čisto štokavsko narječje i jekav- 
ski govor, po čemu su se također razlikovali od hrvatskih starosjedilaca. 

12. Muslimansko naselje između Cetine i Zrmanje. Na zemljište 
između Cetine i Zrmanje doselio se u vrijeme ustrojavanja 
turske vlasti i u prvim deseticama turskoga gospodstva i poveći broj 
muslimana, koji su unišli u gradska naselja Knina, Skradina, Vrlike, 
Sinja, Obrovca, Klisa i Drniša i dali osnovu tamošnjem muslimanskom 
stanovništvu. Ubrzo je muslimansko naselje i inače poraslo, jer su 
mnogobrojni starosjedioci primili islam i po selima i gradovima. Na 
novu su vjeru prelazili u 16. st., a donekle i u 17. st., osobito ratari, 
koji su postajali slobodni seljaci s osiguranim posjedom; taj se 
razvitak može prema vrelima pratiti i podrobnije. Postupno su ti 
muslimani prešli u većem broju u središta kotareva i vojvodstava, 
kojih je na tom zemljištu kao graničnom bilo više nego u unutrašnjo¬ 
sti. U okolini Klisa njihova su naselja bila Kamen, Solin, Lončarić i 
Kozjak, oko Drniša Petrovac, Stikovo i Nečven, a između donje Krke 
i Zrmanje Rakitnica, Daslina, Velim, Vrana, Tin, Nadin, Zemunik, 
Polešnik, Islam, Karin, Zečevo, Ostrvica, Kožulovac, Benkovac, Po- 
lača. Najjača su bila u Kotarima, gdje je muslimana bilo mnogo i po 
selima. Ratara je bio veći broj i u Oprominju te Petrovu Polju. Već 
u drugoj poli 16. st., a pogotovu u 17. st., poslije velike seobe Bu¬ 
njevaca, kada se s toga zemljišta iselilo mnogo katolika, taj je kraj 
imao značaj turske zemlje, u kojoj pokraj kršćana ima velik broj 
muslimana, kao i u susjednoj Lici i Bosni. 

13. Seobene struje s područja između Cetine i Zrmanje u 16. st. i 
u 1. polovici 17. st. U seljenju iz D-e, u vrijeme turskog prodiranja, 
isprva je bila samo jedna struja: u Istru i susjednu Italiju. 
To je ona, na koju su navraćale mletačke vlasti, a po njima 
i druge talijanske. U daljim krajevima ona je naselila Marke i 

Abruce. U Aqua Viva i okolini toga mjesta u Abrucima i danas ima 
potomaka tih preseljenika, koji su donekle sačuvali i svoj govor i 
hrvatski značaj. Ta je struja i dalje kroz 16. st. ostala vrlo živa, 
iako je kasnije upućivana uglavnom samo u Istru, koja je u turskom 
robljenju gubila mnogo stanovnika, te su ga vlasti nadomještale do¬ 
seljenicima. Mlečani su u drugoj poli 16. st. naselili na taj način Pulu 
s okolinom i Poreč s područjem. Austrijske vlasti dovele su u to 
vrijeme isto tako dalmatinske naseljenike u sjeverozapadnu Istru; bili 
su to u većini poluštokavci, podrijetlom s nekadanjega banskoga 
zemljišta, te su u unutarnjoj seobi bili dospjeli na mletačko tlo. Oni 
su taj govor i donijeli u Istru, zajedno s onima iz prijašnjih seoba, 
gdje su ga njihovi potomci, ponešto s utjecajima okolnoga čakavskoga, 
održali do danas. 

Oko 1540 uvedena je iz Pokrčja, Cetine, Kotara i Pozrmanja već i 
struja po kopnu na sjever u Liku, Primorje i Pokupje. Nju su, na¬ 

ravno, poticale ili podupirale krajiške ili banske vlasti, te je uvijek 
bila dobro smišljena i provedena; te su seobe opširno opisane u su¬ 
vremenim izvještajima. 

Prva je seoba iz te struje izišla iz okoline Obrovca, a u njoj je 

sudjelovalo pedesetak kuća Ćiča, koji su se najprije s banskoga po¬ 
dručja selili oko 1520 u Istru, a onda se oko 1535 vratili u stari kraj. 

Već 1538 oni su uhvatili vezu s hrvatskom Krajinom, te se preselili u 

Pokuplje, gdje su ih Zrinski nastanili na svojim posjedima u okolini 
Ribnika u selima Prilišću i Rosopajniku. U tim selima i njihovoj oko¬ 
lini žive i danas njihovi mnogobrojni potomci. Značajno je, da su ti 
Ciči donijeli i donekle očuvali čakavsko narječje, što dokazuje, da su 
bili starosjedioci u Pozrmanju. 

Tih godina selili su se mnogobrojni Cetinjani i iz gornjega Pokrčja 
na područje Krajine, gdje su ih uvrštavali u ratničku službu, osobito 
u neredovite čete martoloza, u kojima su oni krajiškoj vojsci bili vrlo 
dobro došli. Dio tih preseljenika zahvatila je tu i struja, koja je oko 
1540 pošla u Zapadnu Madžarsku i Gradišće; tu su oni naselili sku¬ 
pinu sela, koja je poznata pod imenom Vlahija. Na tom zemljištu 
razlikovali su se od ostalih Hrvata čakavaca i svojim poluštokavskim 
narječjem, koje su njihovi potomci sačuvali sve do danas. 

Ako je 16. st. tome zemljištu između Cetine, Zrmanje i mora do¬ 
nijelo u naselju velike promjene i mnogobrojna seljenja, nije u tom 

pogledu popustilo ni 17. st. Već u njegovu početku, 1605, izvedena je 
otuda jedna od najvećih seoba, koju je u to tursko doba D. uopće 
izvršila. To je onaj veliki pokret Bunjevaca, po kojemu se^ jedan dio 
njih odselio u Podunavlje, a drugi na Ličko Polje kraj Fužina. Seobu 
Bunjevaca opisali su suvremeni izvještaji, onu u Podunavlje ukratko, 
a u Lič opširno i s popisom obitelji, koje su pri tom sudjelovale. Oba 

seljenja izazvali su teški postupci i veliki porezi Mustajbega, sandžaka 

kliškoga, zbog čega je u Pozrmanju i Pokrčju nastao jak ustanak 
među starosjediocima katolicima, koji je onda završio spomenutom 


seobom. Izvještaji navode, da se pri tom u druge krajeve odselilo do 
10.000 domova, a najviše u Podunavlje Bunjevci). 

Naseljenici u Liču raširili su se ubrzo i u svetojakovsko primorje, 
gdje su osnovali jako krmpotsko naselje. U njih su 1627 unišli s dva¬ 
desetak obitelji novi doseljenici s navedenoga dalmatinskoga područja, 
koji su ostali ili u Liču ili su prešli u Krmpote. Iz suvremenih 
izvještaja zna se točnije, da su Bunjevci iz Pozrmanja i Pokrčja u toj 
seobi sudjelovali u prvom redu iz okoline Zemunika, Obrovca, Vrane, 
Nadina, s obiju strana Zrmanje, područja Skradina i Kistanja, Opro- 
minja, Petrova Polja, gornje Cetine i okoline Sinja, i to četrdesetak 
tisuća naseljenika. Iza njih ostalo je mnogo puste zemlje, što se odra¬ 
zilo u gospodarstvu, a starosjedioci katolici na tom su zemljištu izvan¬ 
redno oslabili; tada su ukinute i mnoge katoličke župe. Na prazne 
posjede doveli su Turci nekoliko tisuća obitelji pravoslavnih Vlaha, 
koji su ojačali suvjernike, naseljene tu već u 16. st. Ta je seoba 
izazvala i unutarnje saseljavanje ostaloga naselja, jer su Turci na 
puste zemlje naseljavali i starosjedioce iz gušće nastanjenih krajeva. 
Zato je dovedeno novih naseljenika u te sjevernije krajeve i iz donje 
Cetine, Moseća, Radobilje, a ponešto i iz Krajine, osobito iz zagor¬ 
skoga dijela. Tim je doseljavanjem okolnih katoličkih starosjedilaca 
donekle ojačano hrvatsko stanovništvo na raseljenom zemljištu. 

14. Promjene u naselju D-e u 2. polovici 17. st. Sredinom 17. st. 
nastale su za vrijeme kandijskoga rata na cijelom području između 
Neretve, Zrmanje i mora vrlo teške prilike. Mlečani su uspjeli da 
preko franjevaca i narodnih prvaka podignu gotovo sve kršćansko, 
osobito katoličko naselje, protiv Turaka. Kako su Mlečani pri 
tom isprva uspijevali, a kasnije gubili, posljedice su bile, da je 
velik dio stanovništva stavljen u pokret, koji se završio ili prese¬ 
ljenjem na mletačko područje ili jakim gubitcima u ljudstvu i dobrima 
na starom tlu. Tih je godina iz Krajine prešlo nekoliko stotina obitelji 
na Brač i Hvar, gdje su od Makarske naselile Sumartin i okolinu, od 
Živogošte i Zaostroga Sućuraj, a rasule su se i po drugim mjestima 
tih otoka. Sumartin i Sućuraj održali su sve do danas i govor svoga 
staroga kraja. Iz sjevernijega dijela, iz Petrova Polja, Oprominja i 
od Knina pustilo se na mletačko zemljište u mletačkoj službi do 
10.000 čeljadi, gdje su ih vlasti nastanile u Šibeniku i okolini. Od kuge, 
koja je tada izbila, nešto je od toga svijeta pomrlo, jedan je dio 
nastanjen poslije te bolesti u samom mjestu, a ostali su se ili naselili 
u okolini grada, ili se vratili u stari kraj, gdje su se morali izmiriti 
s Turcima. Na to su morali doći i oni iz drugih krajeva, koji su se 
isprva digli protiv Turaka, osobito u Kotarima i Bukovici. Iz toga 
je vremena i seoba Bunjevaca iz Jesenica u Primorsku Krajinu, gdje 
su s pedesetak obitelji naselili Sv. Juraj i okolinu. Od početka 17. st do 
70-ih godina preseljavalo se i iz Krajine i iz sjevernijeg dijela, osobito 
onoga bliže mom, i u Istru. Važnije su seobe onamo iz 1612, 1624, 

1647._1649 i 1670; uglavnom su to bili poluštokavsci, kojima su po¬ 

tomci taj govor u Istri održali do danas. Veliko je unutarnje sase¬ 
ljavanje i useljavanje iz Bosne i Hercegovine provedeno na tom zemlji¬ 
štu za vrijeme velikoga ratovanja pod kraj 17. i u početku 18. st. 
Turci su konačno protjerani iz cijele D-e, te su iza mnogobrojnih 

muslimana ostale puste dobre zemlje, koje je trebalo nastaniti, osobito 
u donjem Pokrčju, oko Benkovca, u Bukovici, u Cetini i Vrgoračkoj 
Krajini. U te krajeve provedeno je tada u desetak godina jako unu¬ 
tarnje saseljavanje, u kojem je Oprominje i Petrovo Polje naselilo 

s kojih 1000 domova donje Pokrčje, osobito Skradin i okolinu, Kninsko 
područje Bukovicu i Kotare, a Imota i donja Neretva Krajinu. U 

naseljavanju iz Bosne i Hercegovine sudjelovali su krajevi susjedni 
D-i: uglavnom Hlivno, Duvno, Rakitno, Kupres, Uskoplje i Rama, a 
iz Hercegovine Broćno, Blato i dolina Neretve. Oni iz Bosne naselili 
su s nekih 800 obitelji Cetinu, Ogorje, Zagoru i Potranje. Na to 
zemljište došlo je i nešto Hercegovaca (do 500 domova), ali su se u 
većini preselili u Krajinu, vrgoračko područje, Muć, Diesno i Prngovo. 

U tom razdoblju izvršili su sa staroga zemljišta u kotarima, Bu¬ 
kovici i desnom Pozrmanju i Bunjevci svoju posljednju veliku seobu 
u Liku i Podgorje. Počeli su već oko 1670 poslije kandijskoga rata 
tako, da su niz Velebit od Zrmanje prodirali sve sjevernije u Pod¬ 
gorje. Pred bečki rat nalazili su se u gušćem broju kod Baga, a kod 
Jablanca su se sastali s onim Bunjevcima, koji su se u taj kraj puštali 
od Sv. Jurja i Krmpota. Kada je Lika oslobođena od Turaka, oni 
iz Podgorja unišli su u središnja njena polja, a tada su se na to 
zemljište, osobito južnije, preselili i drugi mnogobrojni Bunjevci iz 
Pozrmanja, Bukovice i Kotara. Njihovi potomci žive danas u neko 
3000 kuća u Lovincu, Gračacu i okolini, u Gospićkom i Smiljanskom 
Polju i u Podgorju, a s onima, koji su podrijetlom iz Liča i Krmpota, 
čine Bunjevci i preko 6.000 domova u samoj Lici, dok će ih gotovo 
toliko biti u drugim hrvatskim krajevima. U to isto vrijeme prešlo je 
u Liku i Krbavu iz Kotara, Bukovice i Pokrčja i mnogo pravoslavnih, 
koji su u velikom broju naselili područje Gračaca, Udbine, Korenice, 
Bruvna i Gospićko Polje. 

15. Seljenje iz D-e od početka 18. st. do danas. Dio uskog primorja 
od Neretve do Boke, sačuvao je starinačko naselje i kroz 16. i 17. 
st., ali je kroz cijelo to vrijeme dobivao i prinose s okolnoga kopna 
i zagorja, a sam nije davao raseljenika. Osobito su rasli grad Du¬ 
brovnik i njegova najbliža okolina, sve do potresa 1667. 

U početku 18. st. staložilo se naselje u D-i i u sređenim prilikama 
razvijalo vrlo uspješno. Ono je već od polovine toga stoljeća bilo u 
srednjem i sjevernom dijelu toliko snažno, da je moglo dati na tisuće 
naseljenika Bosni i Hercegovini. Hrvatsko naselje selilo se otuda naj¬ 
prije u susjedne pogranične bosanske i hercegovačke krajeve, a iz 
njih i preko njih i dalje, te je najposlije dalo mnogo naseljenika ne- 
samo Fojnici, Kreševu, Skoplju, Bugojnu, Travniku, Jajcu, Tešnju, 
Zenici, Žepču, Visokom i Sarajevskom Polju, nego i Maglaju, Der- 
venti (osobito mnogo), Tuzli, Gradačcu i Brčkom. Ta seoba, poznata 
pod imenom »kaurska«, izvođena je u jačoj mjeri stotinjak godina, a 
u manjoj i kroz veći dio 19. st. Postrojavali su je i uređivali sami 
posjednici, jer su te zemlje u to vrijeme bile bez seljaka. Sjevero¬ 
zapadni dio Bosne, od Prnjavora, Kotor Varoša, Jajca i Glamoča do 
granice, naselili su u to doba pravoslavni s onima iz Like i Ba¬ 
nije, tako te je to veliko područje steklo napokon dalmatinskolički 
značaj. Dok je srednja i sjeverna D. u kopnenom dijelu naseljavala 
Bosnu i Hercegovinu, primorska je u 19. st. okrenula drugim pravcem, 
u prekomorske zemlje, kojima je dala tisuće naseljenika. Ta je seoba 
ubrzo zahvatila i Zagorje, i sela i gradove, te je starom kraju otela 
razmjerno vrlo mnogo stanovništva. Pod kraj 19. st. upravljeno je 
seljenje iz sjevernoga i srednjega dijela i u Slavoniju, a u sve jačoj 
mjeri vrši se i danas. Na to zemljište dolazili su Dalmatinci u manjim 
skupinama već u 18. i u početku 19. st. (na pr. od Vrgorca u okolinu 
Vinkovaca, Đakova i Našica), ali se to u novije doba izvodi po osnovi. 

Dalmatinsko naselje pokazalo je i u 19. i 20. st. izvanredan napre¬ 
dak. Ono je jedan od najzdravijih dijelova hrvatskoga naroda, koji 
po svojem stalnom raseljavanju i uspješnom razvijanju čini u njemu 
jezgrovnu osnovicu. 

LIT.: Diplomatički zbornik, II.-XV. Zagreb 1904—34; Š. Ljubić, 
Commissiones et relationes venetae, I.-III., Zagreb 1876—78; Isti, Li¬ 
stine o odnošajih južnoga Slavenstva i mletačke republike, I.-X., Za¬ 
greb 1868—91; D. Farlati, lllyricum sacrum, IV., Mleci 1769; Bullettino 
di Archeologia e Storia Dalmata, Split 1878—1911; E. Fernedžin, Ada 
Bosnae, Zagreb 1892; F. Miklosich, Monumenta serbica, Beč 1858; I. 
Kukuljević, .defa croatica, Zagreb 1860; Starine, XIV. i XVII., Zagreb 
1882 i 1885; F. Zlatović, Franovci Države presvet. Odkupitelja i hrvatski 
puk u Dalmaciji, Zagreb 1885; R. Lopašić, Spomenici hrv. krajine, 

I.-III.. Zagreb 1884—86; I. Kukuljević, Arkiv za jugoslav. povjestnicu, 
VI.-VIII., Zagreb 1859—65; Sertonaco Anticano, Frammenti istorici 
della guerra in Dalmazia, Mleci 1649; L. Jelić, Lički sandžakat i po¬ 
stanje mletačke krajine, Narod, koledar, Split 1898; I. Pivčević, Po¬ 
vijest Poljica, Split 1921; A. Pavich, Prinosi povjesti Poljica, G1ZM, 
Sarajevo 1901; F. Rački, Prilog za poviest hrvatskih uskoka. Starine 
IX., Zagreb 1877. S. P-ć. 

Lingvistička povijest Dalmacije. Da se mogu razumjeti 
i objasniti lingvističke promjene, koje se dogodiše na po¬ 
dručju današnje Dalmacije, od najstarijih vremena do 
danas, moraju se imati u vidu tri vrste naselja u ovoj 
zemlji: uz obalu, na otocima i u zaleđu. Jezične promjene 
u svim ovim vrstama naselja mogu stajati u uskoj vezi s 
jezičnim promjenama, koje se dogodiše u 
naseljima dalmatinskog zaleđa, ili doživjeti 
takove promjene izazvane sa susjedne tali¬ 
janske obale. 

Kao na Balkanu, tako i u ovim trim vr¬ 
stama naselja možemo razlikovati jezike 
prema tome, da li su se govorili prije ili 
poslije rimskog osvojenja. Najstariji pred- 
rimski jezik nije nam poznat ni po imenu. 
Sudeći po starim imenima nekih dalmatin¬ 
skih otoka, koja se ponavljaju u Egejskom, 
Jonskom i Sredozemnom moru (primjerice 
Pharos, danas hrv. Hvar; Kerkyra , starohrv. 
Krkar, danas hrv. Korčula; Melita, hrv. 
Mljet, čemu odgovara Paros u Egejskom, 
Kerkyra u Jonskom, Melita , danas Malta u 
Sredozemnom moru), možemo zaključiti, 
da se i tu govorio neki neindoevropski me¬ 
diteranski ili, kako se još veli, pelazgički 
jezik. 

Ostali jezici, koji su se ovdje govorili u 
historijsko vrijeme prije i poslije rimskog 
osvojenja, pripadali su indoevropskoj je¬ 
zičnoj porodici. Od najstarijih predrimskih 
jezika poznat nam je ilirski samo po 
ličnim i mjesnim imenima, po nekim 
riječima, koje su zabilježili stari pisci. 

i po jednom malom natpisu od 4 riječi iz Skadra, zatim po 
nekim rekonstrukcijama dobivenim na osnovi lingvističke 
poredbe albanskoga i rumunjskoga jezika. Od ilirskih ple¬ 
mena, koji su ga govorili, poznati su nam, idući od sjevera 
na jug, Japodes , Liburni , Burnistae , Deuri, Ditiones, Din- 
dari , Manii, Ardiaei, Pleraei i t. d. i naročito Delmatae, 
koji dadoše ime cijelom kraju još za rimskih vremena. O 
jezičnim osobinama njihova govora ne znamo ništa. Znamo 
još, da su ova plemena imala jezičnih rođaka na sjeveru 
kod Panonaca, zatim na balkanskom jugu sve do Epira i 
Peleponeza, a na zapadu preko Jadrana u Apuliji kod 
Mesapijaca i Japiga i na sjeveru Apeninskog poluotoka 
kod Veneta. 

Sudeći po nekim imenima, ilirska plemena ove zemlje 
nazivala su se slično kao i galska (keltska), i to po glavnom 
mjestu, oko kojega su se okupljala. Tako su Burnistae na¬ 
zvani po imenu grada Burnum, Splonistae po Splonum, a 
Delmatae po Delminium (danas Duvno). 

Potvrđeno je, da je ilirski jezik nakon rimskog osvojenja 
bio potiskivan s obale u unutrašnjost. Kako su Iliri bili 
pastiri i prije i poslije rimskog osvojenja, možemo po 
nekim balkanskim analogijama, što ih susrećemo kod Aro- 
muna i Arbanasa, zaključiti, da se ilirski jezik očuvao 
nakon rimskog osvojenja u porodičnoj upotrebi i kod pa- 

stira u planinama. Na ovakav karakter upućuju dvostruka 
imena Ilira u rimsko doba. Jedan Ilir, primjerice, nosi ime 
po službenom rimskom onomastičkom sistemu Quintus 
Ravonius Celer, ali uza nj ima još i ilirsko Bato Sceno- 
barbi, kako se nazivao u porodici. Ali su oni svoja poro¬ 
dična imena prilagođivali i latinskim rodovnim (gentilnim) 
imenima. Tako se jedan ilirski glavar Japoda zove po 
službenom rimskom onomastičkom sistemu Titus Loantius 
Rufus, gdje je dodan rimski rodovni sufiks - ius ilirskom 
imenu Loant. Iz tih onomastičkih činjenica možemo za¬ 
ključiti, da su dalmatinski Iliri bili vrlo rano romanizirani. 
Sudeći po analogijama, koje susrećemo po drugim pokra¬ 
jinama rimskoga carstva, romanizacija se kod njih vršila 
na isti način kao u Iberiji, Galiji i t. d. 

Ne znamo, kako dugo se je u Dalmaciji očuvao ilirski 
kao porodični i planinski jezik. Sudeći po riječi snaći 
»coloni«, potvrđenoj kod Tome arhiđakona, dopušteno je 
misliti, da su ga po planinama zatekli Hrvati u vrijeme 
svoje seobe. 

Drugi predrimski jezik Dalmacije jest grčki. Grčke ko- 
lonije postojale su od 4. st. pr. Kr. na Visu, Hvaru i Kor¬ 
čuli. Grčki se govorilo i u velikoj trgovačkoj luci Naroni 
i zacijelo i u drugim obalnim gradovima kao Tragurium, 
Jader i t. d. Grčki dijalekat, koji se govorio, bio je dorski. 
To izlazi ne samo odatle, što su kolonisti bili sa Sicilije, 
nego iz natpisa i iz hrv. riječi mogranj, u kojoj prvi slog 
odgovara latinskoj posuđenici iz dorskoga malum »jabuka«. 
Iz ovoga lingvističkog podatka zaključujemo s pravom, da 
su dalmatinski Romani očuvali dorski oblik, dok svi ostali 
znaju samo za atički melum. 

Kako dugo se grčki jezik održao kao saobraćajni nakon 
rimskog osvojenja, i da li je preživio seobu naroda i bio u 
upotrebi i u bizantsko vrijeme, dok su dalmatinski obalni 
gradovi i neki otoci sačinjavali bizantsku upravnu oblast, 
t. zv. dalmatinski temat (thema Dalmatias), na to pitanje 
je teško odgovoriti. Po nekim povijesnim i lingvističkim 
indicijama moglo bi se zaključiti, da jest. U dubrovačkom 
i kotorskom pravu očuvali su se neki grčki pravni izrazi. 
Iz ovoga pravnog govora prodriješe neki grecizmi i u hrvat¬ 
ski jezik, kako se govori u Dalmaciji i na otocima, tako 
prćija , pedepsati i t. d. 

Nakon definitivnoga rimskog osvojenja kao saobraćajni 
i službeni, kao jezik civilizacije (i porodice) postade i u 
rimskoj provinciji Dalmaciji, kao i drugdje u carstvu, samo 
latinski. Saobraćajni latinski jezik imao je i u Dalmaciji 
pučki karakter. To se iz mnogobrojnih natpisa jasno vidi. 
Usto je taj jezik poznavao i dalmatinizme t. j. riječi po¬ 
znate samo u ovoj pokrajini, tako izvedenicu nepotia mje¬ 
sto klasičnolatinske riječi neptis »nećakinja«. Dalmatinski 
oblik očuvali su Hrvati u Dubrovniku (nepuča) f Arbanasi 
i Rumunji. Iz pučkog latin. jezika Dalmacije razvio se 
nakon seobe naroda, kad se raspalo Rimsko carstvo, koje 
je čuvalo jedinstvo latinskoga jezika, posebni romanski 
jezik, zvan u nauci starodalmatinski ili dalmatski ili, još 
bolje, romansko-dalmatinski. Car Konstantin znade za 
Latine ili Romane ovoga jezika samo u obalnim gradovima, 
a od otoka samo u sjevernom Kvarneru. Iz lingvističkih 
analiza izlazi, da je taj — danas izumrli — romanski jezik 
imao jak kampanilistički karakter, t. j. u svakom gradu 
imao je poseban dijalektički kolorit. Stari romansko-dubro- 
vački znatno se razlikovao od romanskoga krčkoga (po¬ 
tanje o tome jeziku -^Dalmatinski jezik). Na otocima 
južno od Raba nema mu traga, osim možda na Korčuli. Od 
obalnih gradova najranije je iščezao u Zadru i Splitu. Da 
on u Zadru nije bio saobraćajni jezik poslije 11. st., vidi 
se najbolje iz podatka, da je dolazak pape Aleksandra III. 
u Zadar 1177 bio pozdravljen »in eorum sclavica lingua« 
(Baronius). Za križare, koji iz Mletaka dođoše 1202 ovamo, 
bio je to grad »en Esclavonie« (»u Slovinskoj zemlji«), 
kako izričito veli očevidac, kroničar Villehardouin. 

Toponomastičkih tragova romanskodalmatinskom govoru 
imade samo na ograničenu području oko grada Krka. 
Inače ostala mjesta oko obalnih gradova, koliko nose 
romanska imena (kao primjerice Pojišan kod Splita, pri- 
djevna izvedenica stvorena s pomoću dočetka -ianus od 
rimskoga ličnog imena Pansa; Jakljan , pridjevna izvede¬ 
nica od rimskoga rodovnog imena Licinius i t. d.), imaju 
odreda karakteristike pučkoga latinskoga jezika kasnijeg 
doba, ne karakteristike romanskodalmatinskoga jezika, 

kako se govorio u obalnim gradovima. To znači, da su se 
Hrvati naselili oko tih gradova vrlo rano, t. j. dok se dal¬ 
matinski jezik nije još bio počeo u njima razvijati. Dru¬ 
gim riječima, romanskodalmatinski razvio se iz pučko- 
latinskog jezika (vulgarnog latiniteta) poslije doseljenja 
Hrvata. 

Samo za Dubrovnik imade potvrda, da se dalmatinski 
jezik govorio i u javnom saobraćaju, u raspravama velikog 
vijeća. Inače se upotrebljavao samo u porodici i u malim 
ribarskim krugovima ovih gradova. Kako nije imao nigdje 
zaleđa ni na suhom ni na otocima, morao je iščeznuti. 
Kuga zvana »crna smrt« u 14. st. (1346), malarija na Krku, 
prodiranje hrvatskog elementa u romanske gradske poro¬ 
dice zapečatiše njegovu sudbinu. Nešto folklorne knji¬ 
ževnosti na ovom jeziku ima samo iz grada Krka. 

Uz taj autohtoni romanski jezik postojala su u Dalma¬ 
ciji i dva unesena romanska jezika veoma nejednake upo¬ 
trebe. Po dalmatinskim planinama oko Cetine i na Vele¬ 
bitu nomadizirali su, živeći u katunima, možda od najsta¬ 
rijih vremena, Vlasi, koji su govorili zapadno rumunjsko 
narječje. Prvi put su spomenuti u kliškom kraju 1322. Sa 
Velebita preselili su ih Frankopani na Krk, gdje su ostatci 
rumunjskog jezika bili zabilježeni sedamdesetih godina 
prošloga vijeka, a danas se on očuvao samo u nekim ime¬ 
nima predjela. Ovi velebitski i cetinski Vlasi dođoše u 15. 
st. i u Istru, gdje pod Učkom očuvaše u porodičnoj upo¬ 
trebi do danas svoje narječje, zvano u nauci istarsko- 
rumunjsko. Vjerojatno po njima nazvaše Mlečani Vele¬ 
bitski kanal Canale della Morlacca. Trag narječju velebit¬ 
skih Vlaha očuvali su Hrvati na dalmatinskom Velebitu 
u brojenju ovaca. Inače su ovi Vlasi bili dvojezičari (»bi- 
lingues«), kao i dalmatinski Romani. To znači, da su se 
samo u porodici služili svojim jezikom, a izvan nje govorili 
hrvatski. 

Kao unesene jezike valja u Dalmaciji smatrati dva važna 
apeninska narječja, mletačko i toskansko. Obadva posta- 
doše u Dalmaciji jezici porodice , javnog saobraćaja i civili¬ 
zacije. Za mletačko narječje moramo uzeti godinu 1000 

kao početnu godinu njegova prodiranja u obalne i otočne 
gradove, jer tada Mlečani počinju jače zahvaćati u povijest 
Dalmacije. U Dubrovniku su se očuvala trgovačka pisma i 
nekoliko listina na tom jeziku iz 13. st. Postoji i jedna 
splitska lauda na tom jeziku iz 14. st. Inače ni ovaj uneseni 
jezik nije dao veće književnosti u Dalmaciji. Imademo 
dijelom na mletačkom napisanu komediju O capio (»Razu¬ 
mio sam«) iz g. 1876 od o. Zaninovića. 

Nigdje nije ovo narječje, kao ni toskansko, moglo pro¬ 
drijeti u narod izvan obalnih i otočnih gradova. To je 
posve razumljivo, kad se zna, kako su se ona širila. Kad 
je Dalmacija pala pod vlast mletačke republike, upravna 
su središta bila venecijanizirana. Dalmatinci su služili kao 
vojnici na mletačkim posjedima i kao mornari na mleta¬ 
čkim galijama; iz cijele gornje Italije dolazili su Talijani 
kao obrtnici i trgovci u dalmatinske gradove. Tako je 
mletačko narječje postalo dijelom službeno, a dijelom 
moglo sebi stvoriti i uvjete za porodičnu upotrebu. Samo 
u Zadru i Krku dobilo je u toku vremena poseban kolorit, 
nešto različit od narječja u gradu laguna. 

S talijanskim školama, koje je mletačka vlast podigla 
u samoj Dalmaciji, i s polaženjem talijanskih visokih škola 
sa strane Dalmatinaca unesen je ovamo književni toskan- 
ski govor, koji je snažno prodirao i u hrvatski govor Du¬ 
brovčana, dok je mletački dijalekat davao brojne tuđice 
hrvatskom gradskom i seoskom stanovništvu po čitavoj 
Dalmaciji. Za razliku od mletačkog dijalekta, koji je ovdje 
ondje postao saobraćajni i porodični govor u Dalmaciji , 
toskanski govor bio je samo jezik civilizacije, t. j. jezik 
oblasti, škola i književnosti. Na njemu su književno radili 
i Dalmatinci, od kojih su neki, kao Šibenčanin Tommaseo, 
čovjek čistoga hrvatskog podrijetla, duboko prodrli u duh 
toskanskoga govora. Tommaseo je dao najbolje djelo to- 
skanske leksikografije. Razumije se, da je i taj govor ostao 
ograničen samo na upotrebu u gradskim, obalnim i otočnim 
naseljima. 

Jezik, koji se od doba hrvatske narodne dinastije raširio 
po svim trim vrstama dalmatinskih naselja i prodro u pla¬ 
nine s nekada nestalnim stanovništvom pastirskim kao i u 
stalnosjedilačka seoska i gradska naselja, jest hrvatski. 
Njegova najstarija povijest nejasna je u toliko, što mo¬ 
ramo uzeti, da je i u ovoj zemlji kao po ostalim našim 
zemljama moralo biti slavenskih naselja iz onih seoba, 
koje su prethodile doseljenju Hrvata za cara Heraklija. 
U polovini 10. st. car Konstantin pozna i gradska hrvatska 
naselja na obali, kao Nin, Skradin, Stupin i dr. Obalni 

hrvatski gradovi razviše se iz mjesta oko dvora hrvatskih 
kraljeva, kao Šibenik. Prema tome je hrvatski jezik već 
zarana postao jak takmac gradskom romanskom jeziku u 
obalnim gradovima bizantskog temata, u kojima je car 
Konstantin još poznavao samo Romane. Ali hrvatski jezik 
postade takmac ovome jeziku i putem porodice. Romani 
obalnih i otočnih gradova žene se već u 10. st. s Hrvati¬ 
cama. Od toga doba pojavljuju se u tim porodicama i hr¬ 
vatska osobna imena. Onomastički promiskuitet u tim 
gradovima toliko se razvio, da hrvatski nastavci dolaze na 
romanska kršćanska imena (primjer: Mencagna , izvede¬ 
nica od Dominicus, stvorena s našim nastavkom -onja prema 
romanskom izgovoru našega samoglasnika o), a romanski 
na hrvatska (primjer: Drasellus, latinska izvedenica stvo¬ 
rena s pomoću deminutivnoga nastavka -ellus od hrvatskoga 
imena od mila Draže , od Dragoslav , Dragoljub , ili Drago- 
mir). Kršćanskolatinska imena postaju složenice prema tipu 
hrvatskih imena od dva člana (tako Jurislava na Krku). 
Ali sve do konca 15. st. moguće je u dalmatinskim obalnim 
i otočnim gradskim naseljima razlikovati Hrvate i Romane 
po ličnim imenima. Za doba narodne dinastije i sam vladar 
nosi uz hrvatsko ime i grčko ili latinsko kršćansko kao 
sporedno. Taj je običaj postojao i kod drugih slavenskih 
vladara na Balkanu. Od 15. st. dalje prevladava i kod Hr¬ 
vata kršćanska onomastika latinskog i grčkog podrijetla, 
pa je samo po porodičnom imenu moguće odrediti na¬ 
rodnost. Kasnije, kad se pod mletačkom vlašću kad i kad 
italijaniziraju i hrvatske porodice, zatajuje i to sredstvo, 
r.ai očito onda, kad Dalmatinci po humanističkom uzoru 
zamjenjuju naš porodični dočetak -ić sa latinskim -eus 
odnosno talijanskim -eo (Tommaseo , Giuriceo, Nisiteo, 
Politeo, Mladineo i t. d.). Iz onomastičkih studija crpimo 
uvjerenje, da je već od 10. st. u onim obalnim i otočnim 
gradovima, za koje car Konstantin kaže, da u njima sta¬ 
nuju Romani, jezik porodice bio uz romanskodalmatinski i 
hrvatski. Kako onaj prvi nije imao nikakva oslona u za¬ 
leđu na suhom, jer je neposredna okolina ovih gradova, 
kako se iz rane njihove toponomastike može zaključiti, 
već od doba doseljenja Hrvata bila hrvatska, hrvatski je 
jezik pored porodičnoga karaktera dobio u njima karakter 
saobraćajnog jezika između pučana i građana i taj karakter 
zadržao ne samo za vrijeme, dok je još živio romansko¬ 
dalmatinski jezik u obalnim i otočnim gradovima, nego i 
kasnije za čitavo vrijeme mletačkog vladanja. Taj ka¬ 
rakter nije mogao imati ni romanskodalmatinski, ni mle¬ 
tački, ni toskanski, ni zapadnorumunjski, koji su svi jezici 
sa gledišta socijologičkoga značili u Dalmaciji jezike izoli¬ 
ranih, ograničenih skupina; oni su u toku vremena morali 
nestati, čim je nestalo i političkih, etničkih i socijalnih 
činilaca, koji su ih držali. 

Na jeziku porodice i saobraćaja stvara se lijepa knji¬ 
ževnost, kad nastupi trenutak povoljan za njen razvoj. 
Ovaj zakon lingvističko- i literarnohistorijski vrijedi za 
sve zemlje, pa i za Dalmaciju. Kad se u 16. st. porađa u 
obalnim i otočnim gradovima ove zemlje kao iživljavanje 
renesanse lijepa književnost, ona je najvećim i estetski 


najvrednijim dijelom hrvatska, a manjim i estetski slabijim 
dijelom latinska odnosno talijanska. 

Na toj hrvatskoj književnosti surađuju i oni građani, 
koji bijahu, sudeći po njihovim porodičnim imenima, 
romanskodalmatinskoga podrijetla. Ovamo ide Marulić, 
kojega porodično ime sadrži pozno rimsko lično ime Ma- 
rullus, u Dubrovniku Vetran(ov)ić 9 kojega ime sadrži la¬ 
tinski pridjev veteranus »star«, potvrđen za doba hrvatske 
narodne dinastije u splitskom latinitetu i dalje u rumunj¬ 
skom, Lukarević od poznatog latinskog ličnog imena Lu- 
carus , potvrđenog u zadarskom mjesnom imenu Lukoran. 
Ovoga zakona naše hrvatske književnosti u Dalmaciji drže 
se i oni građani obalne i otočne Dalmacije, koji iz Italije 
dođoše ovamo i, prigrlivši duh zemlje, počeše ovdje knji¬ 
ževno stvarati. Ovamo ide Trogiranin Kavanjin , kojega je 
ime talijansko porodično s Apenina (Cavagnini), Zadranin 
Kamarutić, kojega ime sadrži talijanski ethnicum Carna- 
rotto »čovjek sa Kvarnera«, Hvaranin Gazarović , kojega 
prezime sadrži talijansko porodično ime Gazzari (= grč. 
xad'aQoe »čist« = starotoskanski gassaro, kako su zvali 
patarene). Ovoga se zakona drže i oni Talijani, koji nisu 
kroatizirali svoje ime, nego pod svojim pravim imenom 
nastaviše pisati talijanski. Mavro Orbini postao je u Du¬ 
brovniku gotovo panslavist. 

Nema povijesnih potvrda o tome, da bi se Romani obal¬ 
nih i otočnih gradova bunili protiv hrvatskoga jezika kao 
jezika saobraćaja i porodice. Latinski se je kler ovih gra¬ 
dova bunio samo protiv slavenskoga kao liturgičkoga jezika 
i to vrlo rano, već za vrijeme hrvatske narodne dinastije. 
Borba za glagoljicu potrajala je i tu do najnovijega vremena 
(-> glagoljsko bogoslužje). 

Borbu protiv hrvatskoga jezika kao jezika porodice, sa¬ 
obraćaja i civilizacije nisu vodili ni Mlečani. Postoji samo 
iz 13. st. (1247) u Zadru jedna njihova zabrana ženidbe 
između »Jadretini et Sclavi«. Ali je moguće i drukčije tu¬ 
mačiti mletačku zabranu. Jezična borba nastala je istom 
za austrijske uprave u drugoj polovini 19. st. Jezično pi¬ 
tanje u ovoj zemlji, kako ga postaviše hrvatski preporo¬ 
ditelji u njoj (kao Miho Pavlinović, Klaić i t. d.), bilo je 
riješeno još dvije do tri godine prije prvog svjetskog rata 
sasvim u skladu s poviješću hrvatskoga jezika. 

Da bi se pribavilo saobraćajno i službeno gospodstvo 
hrv. jeziku, koje mu je po prirodi i pravu pripadalo, protiv 
dugovječnoga unesenog talijanskog jezika, trebalo je na¬ 
rednim ljudima u dugotrajnoj borbi osvajati općine, škole 
i urede. Koncem 19. st. padoše sve dalmatinske općinske 
uprave u hrvatske ruke, osim jedine zadarske, ali je i ova 
prije prvoga svjetskoga rata imala jaku hrvatsku manjinu. 
Hrvatski jezik kao nastavni uveden je bio već šezdesetih 
godina u pučke škole, u srednje (gimnazije, realku, pre¬ 
parandiju i nautičku) osamdesetih (oko 1885), u stručne u 
isto doba, a u urede najprije kao izvanjski jezik uredova¬ 
nja sa strankama već 1871, a nekoliko godina pred rat (1. 
I. 1912 definitivno) i kao unutarnji službeni jezik. 

Gore pomenute tri vrste dalmatinskih naselja treba 
imati u vidu i tada, kad se prikazuje povijest hrvatskoga 

jezika u ovoj zemlji, njegova dijalektologija i stvaranje 
književnoga jezika. 

Narječje, koje se govorilo u doba hrvatske narodne di¬ 
nastije, bilo je zacijelo čakavsko ekavskoga tipa (primjeri: 
ded za deds, setriik za sbtbniks, riječi, koje su potvrđene 
iz toga doba). Narječja, koja su se širila kasnijim migra¬ 
cijama pučanstva iz zaleđa Dalmacije, potisnula su ovo 
najstarije hrvatsko narječje u sjeverozapadni kut kvarner¬ 
skih otoka i Istre, gdje dalje živi kao arkaizam. Hrvatska 
čakavština ikavskoga tipa sezala je daleko na jug i preko 
Dubrovnika dopirala sve do granice s albanskim jezičnim 
područjem (primjer: me ja u starom dubrovačkom statutu 
iz 13. st. i u albanskom). Jezik hercegovačkoga zaleđa 
prodro je zarana u Dubrovnik još prije 13. st. Dubrovačka 
republika proširila je kasnije ovo narječje i po svome 
kopnu i po svojim otocima. Kasnije migracije sa turskog 
područja, koje se vrše preko Makarske, prenose štokav- 
štinu i na otoke srednje Dalmacije, dijelom na Brač, više 
na Hvar i Korčulu. Tako se zbilo, te se prvobitna ča¬ 
kavština održala kao arhaizam samo u Splitu i na nekim 
otocima sjeverne i srednje Dalmacije. 

Književni hrvatski jezik razvijao se u Dalmaciji na 
osnovi gore ocrtanih narječja. U Dubrovniku on je što- 
kavsko-ijekavski od početka književnog stvaranja (s nekim 
primjesama čakavizama), od Splita na sjever razvija se na 
osnovi čakavskih narječja. (Potanje o tim pitanjima -> 
hrvatski jezik i hrvatska književnost.) 

Hrvatski preporod u ovoj zemlji radi na tome, da hr¬ 
vatskom književnom jeziku, izašlom iz ilirskoga prepo¬ 
roda, pribavi mjesto u javnom životu, novinstvu, uredima 
i školama Dalmacije. 

LIT.: Glede Pelazga ( = Mediteranaca), Ilira, Grka i Latina u 
Dalmaciji por. pored Bartoli, Das Dalmatische, sv. I. (1906) §§ 121—133, 
odnosne natuknice. — O »rari coloni snaći«, koje pominje ispravak 
u splitskom rukopisu Salonitanske povijesti Tome Arhiđakona, isp. V. 
Novak i M. Budimir, De iis qui snaći nominantur, JIČ, II. (1936), str. 
484—489. — O romanskodalmatinskom jeziku dalmatinski jezik. — 
gradova: P. Skok, Les origines de Raguse, Slavia (Prag), X. (1931), str. 
484—489. — O romanskodalmatinskom jeziku Dalmatinski jezik. — 
0 Villehardouinovu podatku o Zadru: isp. P. Skok, Zadar u svjetlosti 
starofrancuskog historičara (Jadranska Straža, XV. (1937), str. 234 i 
d.. odatle preštampano u Mediteranski i Jadranski Vidici, Pomorska 
Biblioteka Jadranske Straže, Split s. a.). — O odnosu između hrvatske 
i romanske toponomastike u okolišu dalmatinskih gradova: P. Skok, 
Dolazak Slovena na Mediteran, Split 1934 (Pomorska Biblioteka Ja¬ 
dranske Straže, kolo II., sv. I.). — O cetinskim i velebitskim Vlasima: 
P. Skok, Ein Uberbleibsel des Rumanischen im Serbokroatischen (AslPh, 
XXXVII. (1918), str. 81 i d.); S. Dragomir, Vlahii §i Morlacii. Studiu 
din historia romanismului balcanic, Cluj 1924. (Isp. o tom djelu Sko- 
kovu ocjenu u Glasniku Skopskoga naučnog društva, III., 1928, I., 
str. 293—303). VI. Mažuranić, Prinosi za hrvatski pravno-povjestni 
rječnik s. v. Vlah. Za ostalu literaturu Vlasi. — O mletačkom i 
toskanskom narječju u Dalmaciji dalmatinski jezik. — O Talija¬ 


nima i tal. književnosti u dalmatinskim gradovima: A. Tamaro, La 
Venetie julienne et la Dalmatie, II., Rim 1919 (isp. šišićevu ocjenu 
o tom dijelu, pisanom za parišku mirovnu konferenciju, Starohrv. pro¬ 
svjeta n. s. I. 1927). — O splitskoj mletačkoj laudi: M. Praga, Testi 
volgari spalatini del Trecento (Atti e Memorie della Societa dalmata di 
Storia patria, II., Zadar 1928 (isp. Skokovu ocjenu u Starohrvatskoj 
Prosvjeti, n. s., II., 1928, str. 154—160). 

Latinsku i talijansku (toskansku) književnost u Dalmaciji u doba 
velikog razmaha hrvatske književnosti u ovoj zemlji zastupaju: 1. Du¬ 
brovčani humanist Aelius Lampridius Cerva-Crijević (1463—1520), hr¬ 
vatski i talijanski lirik Ignjat Đurđević=de Giorgi (f 1737); 2. Hva¬ 
ranin Gian Francesco Biondi (1572—1645), talijanski povjesničar i ro¬ 
manopisac; 3. Troghvnin Giovanni Lučio, povjesničar (f 1684); 4. u 
16. st. Bokelji talijanski i latinski pjesnik Lodovico Pasquali ili Pascale 
i Mariano Bolizza; 5. u 17. i 18. st. učeni Dubrovčani, koji pišu la¬ 
tinski i talijanski, jesu St. Gradi (f 1683), G. Baglivi (f 1705) i R. 
Bošković; prije toga u 16. st. važni su kao latinski odnosno talijanski 
pjesnici Dubrovčani Giacomo Bona (Jakov Bunić, f 1543) i Savino 
Bobali (f 1585); 6. u 19. st. P. Giordano-Zaninović, o kome isp. 

disertaciju P. A. Rabadana O. P. La poesia italiana del P. Giordano- 
Zaninović dei Predicatori 1840—1917, Freiburg 1927. Općenitoga djela 
o talijanskoj književnosti u Dalmaciji nema. Isp. Đ. Korbler, Tali¬ 
jansko pjesništvo u Dalmaciji 16. vijeka, napose u Kotoru i Du¬ 
brovniku, Rad 1916 i G. Maver u zborniku ltalia e Croazia, Rim 
1942, str. 484. 

O hrvatskoj onomastici u dalmatinskim gradovima do 15. st.: Jire- 
ček, Die Romanen in den Stadten Dalmatiens wahrend des Mittelalters, 
II., 1902, str. 65—79; o hrvatskoromanskom onomastičkom promiskuitetu 
u ovim gradovima: Skok, O simbiozi i nestanku starih Romana u 
Dalmaciji i na Primorju u svijetlu onomastike (Razprave, IV., Ljublja¬ 
na 1928). O miješanju jezika u Dalmaciji isp. pored Bartolijeva djela 
još H. Schuchardt, Slawo-deutsches und Slawo-italienisches, Graz 1884 
(isp. Jagićevu ocjenu u AslPh, VIII., str. 312 i d.). — O ženidbenim 
vezama Hrvata i Romana u gradovima: Jireček, o. t c., I., 1901, str. 95 
i si. — O hrvatskom jeziku za doba Francuza v. P. Karlić, Kraljski 
Dalmatin, Zadar 1912, i Hrvatski jezik za doba Francuza (Jubilarni 
broj Narodnog Lista 1862—1912). Isp. G. Bulat, Jezično pitanje u 
kraljevini Dalmaciji. Bilježke i Izprave, Split 1900; J. Stipanov, Ra¬ 
zvitak jezičnog pitanja (Jubilarni broj Narodnoga Lista, Split 1912, 
str. 42). Za pučke i građanske škole i preparandije v. I. Dizdar, Pre¬ 
gled pučke nastave u Dalmaciji kroz minulih pet decenija (ondje). P. S. 

Dalmatinski jezik, kao posebni romanski jezik, pripa¬ 
da istočnoj grupi, i to balkansko-primorskoj, za razliku 
od rumunjskoga, koji ide u kontinentalno-balkansku grupu. 
Razvio se iz balkanskoga latiniteta u primorskim grado¬ 
vima bizantske teme (provincije) Dalmacije. Ti su se 
gradovi u doba hrvatske narodne dinastije oštro opirali 
slavenskom bogoslužju. Na jugu stajao je u vezi s roman¬ 
skim narječjima primorskih gradova bizantske teme Dyr- 
rhachiuma (Drač), i na sjeveru nastavljao se u romanskim 
narječjima istarskih gradova, dok su ovi potpadali pod 
bizantsku vlast. 

Za razliku od ostalih romanskih jezika, d. nije se razvio 
u književni jezik, nego je sve do svoga potpunog nestanka 
ostao na stepenu narječja, koje je u svakom dalmatin¬ 
skom gradu pokazivalo zasebne odlike. Danas se točno 
dade odrediti razlika između dubrovačkoga romanskog 

jezika i onoga, koji se govorio u Krku, pa se u romani¬ 
stici razlikuje sjeverni ili krčki (nazvan veljotski, prema 
tal. Veglia za Krk) dalmatinski tip od južnoga ili du¬ 
brovačkog (nazvanog također raguzejski, prema tal. Ragusa 
za Dubrovnik). 

Dalmatinski je jezik danas mrtav. Njim nitko više^ne 
govori. U dalmatinskim je gradovima izumro u različito 
vrijeme, u Dubrovniku u 15. st. Ovdje je zaključkom se¬ 
nata bio isključen iz javnoga raspravljanja. Da se i u 
Splitu govorio, to znamo samo iz nekih nehrvatskih imena 
za vrijeme hrvatske narodne dinastije. 1 u Kotoru se go¬ 
vorio još u 14. st., što znamo iz nekih romanskih oblika, 
koji su zabilježeni u kotorskim latinskim ispravama. U 
Zadru se govorio još u 14. st. Koliko se može zaključiti 
po hrvatskim posuđenicama, koje se govore na dalmatin¬ 
skim otocima, govorio se i u gradskim naseljima po svima 
ovim otocima. Kada je ovdje izumro, to se danas više ne 
da odrediti. U ribarskim krugovima u gradu Krku najdulje 
se očuvao. Zadnji, koji ga je ovdje govorio, bio je Antun 
(Tone) Udina (s pridjevkom Burbur). Porodica Udina danas 
je kroatizirana. Antun je umro 1898, s njime i veljotsko 
narječje. Za znanost spasio je znanje toga jezika turinski 
romanist Matteo G. Bartoli, podrijetlom Istranin iz La¬ 
bina. Krčko romansko narječje poznavali su i naši knji¬ 
ževni ljudi na otoku Krku, tako Vrbničanin I. Feretić, koji 
ga zove ćuški jezik (od riječi ćuk »sova«; ovako nazvan 
prema sovi, koja se nalazi u krčkom gradskom grbu). 

Treba točno razlikovati stari dalmatinsko-romanski go¬ 
vor (to bi bio najbolji naziv za nj) od kasnijega mleta¬ 
čkog narječja, koje je zbog dugoga mletačkog vladanja u 
ovoj našoj zemlji dobilo u dalmatinskim gradovima, jedna¬ 
ko kao i u istarskim, u Trstu, u Padovi i t. d., poseban 
kolorit i nije više posve jednako s onim, koje se govori 
u metropoli, u Mlecima. Mletačko narječje je u Dalmaciji 
import, dok je stari dalmatinsko-romanski jezik autohton. 

Stariji dalmatinsko-romanski govor u doba svoga cvata, 
t. j. za bizantskog vladanja i hrvatske narodne dinastije 
pa sve do definitivnog potpadanja Dalmacije pod Mle- 
čane bio jezik porodice i ribarskih krugova po dalmatin¬ 
skim gradskim naseljima. Kako se iz hrvatskih posuđenica 
može zaključiti, njime su se služili i pomorci. Već od 
doba narodne dinastije u porodici dalmatinskih gradova 
jako mu je konkurirao hrvatski jezik, jer su se dalmatin¬ 
ski Romani ženili Hrvaticama i tako učili hrvatski. Iz 
analize njihovih imena proizlazi, da su bili dvojezičnjaci 
ili bilingues. U javnom životu mnogo mu je konkurirao 
mletački, odnosno kasnije toskanski govor (osobito u Du¬ 
brovniku). Ove dvije jake konkurencije učiniše, da se na 
starom dalmatinsko-romanskom jeziku nije mogla razviti 
nikakva pismenost, a kamoli lijepa književnost. Jezik po¬ 
rodice, koji je svagdje osnovica književnosti, rodio je i u 
Dalmaciji lijepu književnost hrvatsku; pa tako postadoše 
hrvatski književnici i oni Dalmatinci, koji nose izrazito 
staro đalmatinsko-romanska imena, kao Vetranić (hrvatski 
patronimikum od veteranus »star«), Lukarević (hrvatski 
patronimikum od staro dalmatinsko-romanskog imena 
Lucarus) i t. d. 

Glavne fonetske odlike starog dalmatinsko-romanskog jezika jesu 
ove dvije: a) u konsonantizmu potpuni konservatizam, t. j. latinski 
konsonanti očuvani su bez promjene, čak i velari k g pred palatalnim 
vokalima e i; b) u vokalizmu događaju se jake promjene ne samo u 
naglašenim otvorenim slogovima nego i u zatvorenim. Diftongacija 
nalazi se ne samo u otvorenim nego i u zatvorenim slogovima. U po¬ 
gledu konsonantskoga konservatizma ide zajedno s južnotalijanskim 
narječjima i s rumunjskim jezikom kao i latinskim posuđenicama u 
hrvatskom, albanskom i novogrčkom jeziku. Što se tiče nemijenjanja 
velara pred palatalnim vokalima, ide zajedno sa sardinskim jezikom 
u Logudoro, i s najstarijim latinskim posuđenicama u svim neroman- 
skim periferijskim jezicima. U pogledu vokalnih promjena naliči na 
istočni retoromanski (furlanski) govor. Zbog ove posljednje odlike 
drži ga talijanski dijalektolog Clemente Merlo varijantom furlanskoga 
govora. Ali to mišljenje nije u romanistici usvojeno. 

Glavne fonetske razlike između veljotskog i raguzejskog tipa leže 
u ovom: a) Velarno k pred palatalnim vokalima ostaje uvijek nepro¬ 
mijenjeno u raguzejskom, a u veljotskom se pretvara u č pred dugim 
latinskim i (primjer: dubrovačka hrvatska posuđenica kimak »stjenica« 
— veljotski činko, odatle hrvatska čakavska posuđenica cinka, od la¬ 
tinskog cimicem). b) Latinski vokal a u naglašenom otvorenom slogu 
postaje u veljotskom u, a u raguzejskom e, (na pr.: veljotski pun 
»kruh« = raguzejski pen, od lat. panem). 

Od drugih karakterističnih pojava, koje su bile zajedničke u oba 
tipa, treba osobito istaći prijevoj: Naglašeno a postaje i, ako se na 
kraju nalazi dugo latinsko i (primjer: Kimp, naziv kraja u polju kod 
Krka, od lat. plurala Campi »polja«, jednako kao u imenu sela Bibi- 
nje, južno od Zadra, od lat. lokativa Vibiani »na Vibijevu posjedu«). 


Evo još nekoliko fonetskih odlika ovoga za hrvatsku lingvistiku i 
povijest vrlo važnoga romanskog govora (u poredbi s odnosnim poja¬ 
vama rumunjskoga i furlanskoga govora): 

1. Naglašeno a u zatvorenom slogu postaje diftong ua: na pr. ve¬ 
ljotski juarbul, odatle naša posuđenica jarbol, rum. arbure, od lat. 

arborem «drvo«. 

2. Naglašeno otvoreno e u otvorenim slogovima postaje i (na pr.: 
kris »trešnja«, hrvatski u Dubrovniku kriješva, od lat. ceraseus). 

3. Naglašeno otvoreno e u zatvorenim slogovima postaje ja (na pr.: 
kupiart »pokriven«, u Dubrovniku kupijerta »krov na kući«, od lat. 
prošlog participa coopertusj. 

4. Naglašeno otvoreno o u otvorenom slogu postaje u (na pr. 

veljotski luk »mjesto«, rum. loc, furlanski lug, hrvatsko ime lokve 
blizu Vrbnika Mislučajnica, naša izvedenica od veljotske složenice mis 
luk »sredina«, od lat. locus). 

5. Naglašeno otvoreno o u zatvorenom slogu postaje ua (na pr.: 

veljotski kuarp kao i furlanski, rumunjski u Meglenu corp od lat. 
corpus »tijelo«). 

6. Naglašeno zatvoreno e postaje u otvorenim slogovima ai (na pr.: 
ime mjesta Kanajt kod Punta i u Draži Bašćanskoj na otoku Krku, od 
lat. Cannetum »mjesto gdje raste trska«). 

7. Naglašeno zatvoreno e u zatvorenim slogovima postaje a (na pr.: 
Vanč, veljotsko ime za Vrbnik, latinski plural od vincus »vrba«). 

8. Naglašeno zatvoreno o u otvorenim slogovima postaje au (na pr.: 
fersaura »tava«, hrvatska posuđenica prsura, prosulja, od lat. fri - 
xoria). 

9. Dugo naglašeno i postaje ai u otvorenim slogovima (na pr.: ra- 
daika »rotkva« od lat. radićem, odakle i naše rotkva ili rodakva). 

10. Dugo naglašeno i u zatvorenim slogovima postaje e (na pr.: 

felj »sin«, od lat. filium, upor. čakavsko piljun »kumče«, od lat. fi- 
liolum). 

11. Dugo naglašeno u u otvorenim slogovima postaje oi (na pr.: 

loik »svijetli«, od lat. lucet, upor. u Dubrovniku lukijerna »svjetiljka«). 

12. Latinski dvoglas (diftong) au ostaje nepromijenjen (na pr.: ve¬ 
ljotski pauk »malo«, od lat. paucum, upor. u Dubrovniku Mavar, od 
lat. Maurus). 

13. Između karakterističnih konsonantskih grupa treba napose istaći 

gn i x. Za prvu nalazimo refleks mn, kao u rum. (na pr.: veljotski 

komnut »svak«, rum. cumnat, od lat. cognatus), a u južnodalmatin- 

skom n, kao u južnoj Italiji (na pr.: ime mjesta Ston, od lat. Stagnum 
»blato, močvara«). Za latinsku grupu x imamo potvrdu samo u našoj 
posuđenici u Dubrovniku kopsa ili kovsa »bedro«, rum. coapsš, alb. 
kofshe, od lat. coxa. 

Ne samo u fonetici nego i u morfologiji pokazuje stari dalmatinsko- 
romanski jezik tragove očuvanih osobitih arhaizama. Romanski zapadni 
futur cantare habeo nije se očuvao, nego latinski futur drugi: kanturo 
»pjevat ću«, od lat. cantavero. Isto se tako nije očuvao ni zapadno- 
romanski kondicional cantare habebam, nego mjesto toga lat. pluskvam- 
perfekt, veljotski kantura »pjevao bih«, lat. cantaveram. 

LIT.: Od hrvatskih učenjaka jedini je Pero Budmani slutio, da 
postoji posebni romanski govor u Dubrovniku, ali ga je on zvao la¬ 
tinski ( Rad LXV, Zagreb 1883). Od drugih slavenskih učenjaka 
imao je ispravne nazore o njemu veliki historičar Čeh Konstantin Ji- 
reček, koji je u svom djelu Die Romanen in den Stadten Dalmatiens 
wahrend des Mittelalters (3 sv. Denkschriften bečke Akademije, Phil.- 
hist. Kl. 48 i 49, 1901—3) dao bogat onomastički materijal za njegovo 
proučavanje, uz rječnik i kratku karakteristiku toga jezika, i to prema 
svojim bilješkama iz dubrovačkoga arhiva. Sav poznati materijal kao 
i svoj vlastiti iz usta posljednjega Veljota dao je M. G. Bartoli za¬ 
jedno s iscrpnom poredbenom i sistematskom studijom o njemu u 
svome djelu Das Dalmatische, 2 sv. (Schriften der Balkankommission, 
sv. IV. i V. Beč 1906. Priprema se novo tal. izdanje toga djela). 
Ostalu literaturu navodi Carlo Tagliavini, Enciclopedia italiana, sv. 

12, str. 243 i si. Ovome treba dodati radove P. Skoka: Studi topono¬ 
mastici sull’isola di Veglia, Archivio glottologico italiano, sv. XXI 
XXIV, XXV, XXVIII), O simbiozi i nestanku starih Romana u Dal¬ 
maciji i na Primorju u svjetlu onomastike (Razprave, Ljubljana 1928, 
sv. IV); Držićev »Plakir « (Razprave, sv. V—VI, Ljubljana 1930); Be- 
leške iz romansko-srpsko-hrvatskih književnih veza (Prilozi za knji¬ 
ževnost, jezik istoriju i folklor, knj. XII, Beograd 1932); Les origines 
de Raguse (Slavia, sv. X, Prag 1931); L’lmportance de Dubrovnik 
dans l'histoire des Slaves (Le Monde slave, sv. II, Pariš 1931); Naša 
pomorska i ribarska terminologija na Jadranu, Split 1933 (Biblioteka 
Jadranske Straže, sv. I); Dolazak Slovena na Mediteran, Split 1934 
(Biblioteka Jadranske Straže II., 1); Problem slavenstva i romanstva 
na našim ostrvima (Jadranska Straža XVII.—XIX., 1939—41); Zum 
Balkanlatein (Zeitschrift fiir romanisehe Philologie, sv. XLVI, 385 i si., 
XLVIII., 398 i si., L., 484 i si., LIV., 175 i si., 424 i si.). Današnje 
mletačko narječje u našim krajevima proučavaju G. Piasevoli, Del 
dialetto veneto di Žara (u LVI annuario dell’ i. r. ginnasio superiore 
di Žara, 1913); H. Wengler, Die heutige Mundart von Žara in Dal- 
matien (disertacija), Halle 1915; M. Bato, 11 dialetto di Fiume, Buda- 
pest 1933; Koniges, L’odierno dialetto di Veglia, Budapest 1932. P. S. 

Dalmatinski novci. Na području D-e kovali su se novci 
od 13. do 19. st. Autonomni grad Split kovao je od polovine 

13. st. do polovine 14. st. sitne dinariće (pikoli, bagatini) od 
lošega srebra u veličini 11—14 mm i u težini 0,2—0,5 g. Kroz 
stotinu godina emitirano je mnogo toga novca uglavnom u 5 
tipova i u vrlo mnogo varijanata. Prva tri tipa su imitacija 
madžarskoga, a druga dva talijanskoga suvremenog novca. 
Prvi je tip bez oznake grada Splita, a ostala 4 imaju nat¬ 
pise: SPALATINUS, SPAL, Cl VIT AS SPALETI i S. DO- 
MNIUS SPALATENSIS. — U splitske novce ubrajaju se 
i srebrni novci, koje je kovao vojvoda Hrvoje između 

1—5 dinarići grada Splita; 6—9 novci vojvode Hrvoja. — 10 bagatin 
Šibenika, Trogira i Hvara; 16 lira od 20 solda za Dalmaciju; 17 novac 

vojske u Zadru od 40 

1403 i 1413 jamačno u Splitu. Poznate su 3 veličine Hrvoje- 
va novca: groši, dinari i poludinari s natpisom na av.: 
M(oneta) CHERVOII DUCIS S(paleti), a na rev.: S(an- 
ctus) DOIMUS SPALETI M(artyr). Groši su kovani u dva 
tipa (s različnim grbovima na av.) u veličini 20—24 mm i 
težini 1,3—1,7 g, dinari u veličini 17—19 mm. i težini 0,7— 
0,95 g i poludinari sa znatno umanjenim likovima u veličini 
14—15 mm. i težini 0,36 g. — G. 1420 dospio je Split pod 
Mletke. Koncem 15. st. osjetila se u gradu nestašica sitnoga 
novca. Na molbe split. općine dopusti mletač. vlada odlu¬ 
kama iz god. 1491, 1497 i 1518, da se u kovnici u Mlecima, 
a na račun split. općine kuje sitni autonomni bakreni no¬ 
vac, bagatin, s natpisima na av.: S. DOMNIUS SPALETI 
i na rev. SANCTUS MARCUS VENETI u veličini 17—19 
mm. i u težini 1,3—1,5 g. — Početkom 14. st. najmoćniji 
velikaš u Hrvatskoj, ban Pavao Šubić , zavladavši još i 
Bosnom (dominus Bosnae) i prisvojivši sebi prava dina- 


grada Splita; 11—12 novci grada Zadra; 13, 14 i 15 bagatini gradova 
A. Moceniga od 4 lire (80 solda); 18 novac opsjednute 1813 francuske 
lira ili 18 fr. 40 cent. 

sta, kovao je između 1301 i 1312 svoj srebrni novac vjerno 
imitirajući oblik mletač. groša (matapana). Pavlov je no¬ 
vac poznat u 2 tipa i u oko 17 varijanata. U natpisu na 
av. nalazi se na prvom mjestu ime Pavlovo: DUX PAVL(us), 
a na drugom mjestu na 1. tipu ime brata mu bana Mla¬ 
dena I.: BAN MLADEN, a na 2 tipu ime njegova sina 
bana Mladena II.: BAN MLAD(en) SECUNDUS. Prvi je 
tip kovan između 1301 i 1304, kad je u Bosni bio ban 
Mladen I., a 2. tip od 1305 do 1312, kad je Bosnom upra¬ 
vljao ban Mladen II. Veličina je Pavlova novca 21—22 
mm, a težina 1,52—2,05 g. Gdje je bila Pavlova kovnica, 
nije poznato. — U dalmatinske novce ide zadarski bakreni 
novac iz vremena Ludovika I. (1342—1382), kovan po svoj 
prilici iza zadar. mira 1358, kad su se Mleci morali odreći 
svih prava na Hrvatsku i Dalmaciju. Postoje 2 tipa: folar, 
velič. 15—16 mm. i tež. 0,39—0,76, s natpisom na av.: 
MONETA IADRE i slovom G u sredini, a na rev.: S. 

La(dislaus) R(ex) VNGARIE s likom sveca — i obol, 
velič. 12—14 mm. i tež. 0,27—0,48 g, s natpisom na oba¬ 
dvije strane: IADRE. — Kad je 1409 dospio Zadar i s nji¬ 
me neznatan dio Hrvatske pod Veneciju, kovan je odlu¬ 
kama mletač. senata 1410 i 1414 poseban novac za tu 
oblast, i'to srebrni soldo s natpisom: MONETA DALMA- 
TIAE i s grbom akvilej. patriarhe Antonija II. (1402— 
1418) na av., a na rev. je lik sveca s natpisom: SANTUS 
MARCUS. — Koncem 15. i početkom 16. st. teško se osje¬ 
ćala nestašica sitnoga novca po svim autonom. gradovima 
mlet. Dalmacije. Na posebne molbe i na trošak grad. 
općina dopuštali su Mleci, da se u držav. kovnici kuje 
poseban novac za te gradove napose obilježen na av. 
imenom i likom patrona gradskog, a na rev. s mletač. 
grbom (lavlja glava). Tako je i Zadar dobio 1491 svoj 
bakreni bagatin s likom svoga zaštitnika sv. Šimuna i s 
natpisom: S. SIMEON IUSTUS PROFETA. Od svih dal. 
gradova Šibenik je prvi zamolio 1485 i odlukama Vijeća 
desetorice od 1485, 1491 i 1499 dobio svoje autonomne 
bagatine s natpisom: S. MICAEL SIBENIC. U isto vri¬ 
jeme (1492) kuvan je i bagatin grada Trogira s likom za¬ 
štitnika i s natpisom: S. LAURENTIUS TRAGUR, a 
iduće god. 1493 zapovjeđeno je mlet. kovnici, da kuje i za 
grad Hvar bagatin s likom zaštitnika sv. Stjepana biskupa 
i s natpisom: S. STEPHANUS LESINENSIS. Kovanje ovih 
bagatina išlo je na račun grad. općina, koje su morale 
držav. kovnici u Mlecima platiti protuvrijednost u zlatnim 
dukatima. — U 17. st. kovali su Mleci za potrebe Dal¬ 
macije posebnu seriju srebrnoga i bakrenog novca, tipo¬ 
loški jednako rađenog, s natpisom na av.: DALMAT ET 
ALBAN (Albania = Boka Kotorska), a na rev.: s mleta¬ 
čkim lavom s uobičajenim natpisom i oznakom vrijednosti 
za pojedinu vrstu toga novca. Od srebra su kovane 3 nomi- 
nale: 20 solda (lira dalmata, liretta), 8 i 4 solda; od bakra 
3, i to komadi od 2, 1 i ^ solda (beča). — Posebna serija 
od 4 vrijednosti vrlo lijepo rađenog srebrnog novca za 
Dalmaciju (i Albaniju) kovana je za dužda Alojzija Mo- 
ceniga (1700—1709) s natpisom na av.: S. M. V. — ALOY. 
MOCENIGO i s likom dužda, koji kleči pred sv. Markom, 
a na rev. je slika mletač. lava, kako prelazi preko mora 
i u šapi nosi lavorovu grančicu, i natpis: DALMAT ET 
ALB., dok je ispod slike oznaka vrijednosti novca, i to 80 
solda (četverostruka lira), 40 solda (dvostruka lira), XX 
solda (lira) i X solda (^ lire). Veličina komada od 80 
solda je 33—35 mm, a težina oko 11,5 g. — Zadnji za 
Dalmaciju kovani novci jesu oni srebrni komadi, što ih 
je kovala 1813 u Zadru opsjednuta francuska vojska, i to 
u tri vrijednosti: 40 lira ili 18 franaka i 40 centima, 20 
lira ili 9 fr. 20 cent. i 10 lira ili 4 fr. 60 cent. Po izgledu bio 
je to novac vrlo jednostavan. Na povelikoj okrugloj ploči 
od srebra (52,5 mm — 42,58 g; 45 mm — 36,06 g; 39 mm — 
29,55 g) utisnut je na av. pečat u obliku četverokuta i u 
njemu francuski okrunjeni orao s natpisom sa strana: 
ŽARA — 1813, a na rev. je slično izrađena oznaka vri¬ 
jednosti. 

LIT.: Lazari, Le monete dei possedimenti Veneziani di oltremare 
e di terraferma, Venezia 1851. — Papandopoli, Le monete anonime di 
Venezia, Milano 1906. — Rengjeo, Hrvatsko-dalmatinski novci, Sara¬ 
jevo 1934. J- R-o. 

Dalmatinska krajina. Krajiško uređenje u mletačkoj 
Dalmaciji započelo je u njezinu sjevernom dijelu za Kan- 
dijskog rata (1644—69), a usavršilo se i proširilo na cijelu 
pokrajinu nakon mletačko-turskih ratova 1684—99, i 
1714—18. U početku mu je svrha bila ratovanje s Turcima, 
a kasnije su krajine čuvale granicu prema Austriji i Tur¬ 
skoj, brinule se za red u pokrajini i davale Republici va¬ 
ljanu i jeftinu vojsku. 

Leonard Foscolo je kao opći providur i vrhovni vojsko¬ 
vođa u Dalmaciji (od 1645) stao raditi na tome, da pre- 
dobije raju u turskom susjedstvu. Prelaženje naroda u 
manjim skupinama počelo je 1646, a 1647 prijeđe s mnogo 
naroda pop Stjepan Sorić, koji postade vođom goričkih 
uskoka. Doskora uskoči i harambaša Smiljanić iz Bukovice, 
prvi od istoimene serdarske obitelji. Žene i djeca skla¬ 
njali su se u Primorje i na otoke, a muškarci su sa svojim 
harambašama odlazili na tursko područje, sami ili s redo¬ 
vitom vojskom, na četovanje. Uskočki harambaše prizna¬ 
vali su vlast uglednijih harambaša serdara. Prelaženje iz 
susjednih turskih krajeva nastavilo se u velikom broju i 
za kasnijih ratova. 


G. 1654 spominju se u zadarskom primorju dvije kra¬ 
jine, gornja i donja, no teritorijalne granice među njima 
nisu bile točno određene. Kasnije im je broj povećan na 
četiri, a 13. VII. 1684 na osam, no uskoro se opet smanjio 
na četiri. U početku, zbog rata i seoba, ugled mletačkih 
vlasti u narodu nije bio gotovo nikakav. Harambaše i 
serdare birao je sam narod, ali već oko 1660 providuri 
počinju prisvajati pravo imenovanja narodnih starješina, 
no tako, da se poštovala narodna volja. Nakon serdarove 
smrti, obično na bojnom polju, narod je preko svojih gla¬ 
vara označivao providuru nasljednika, redovito sina ili 
brata poginuloga, a providur bi udovoljavao toj molbi. 
Serdari su bili vojnički predvodnici, suci i upravitelji svo¬ 
jih krajina i spona između naroda i vlasti. 

Nakon turskih ratova Dalmacija se vojnički dijelila na 
više područja. Primorskim kotarima (contadi) Zadra, Ši¬ 
benika, Trogira i Splita bio je na čelu pukovnik (colon- 
nello) i kapetan, omiškom području pukovnik-nadintendant 
(c.-sopraintendente), makarskom pukovnik, a Kaštela i 
Šolta imali su svoga guvernadura. Zadarski kotar preuredi 
1729 providur Petar Vendramin. On je nastojao da ga 
uskladi s graničarskim uređenjem Like, koje je u tu ne¬ 
mirnu pokrajinu unijelo red i strah od vlasti. On ga po¬ 
dijeli na tri krajine. Gornja je zauzimala istočni dio; ser- 
darska čast bila je nasljedna u obitelji Mitrović-Janković, 
a središte joj je bilo u Islamu Grčkom. Srednja je obuhva- 
tala sela oko Zadra s Ninom i Šopotom; serdarska čast 
pripadala je kući Smiljanića, a sijelo serdarije bio je Ze¬ 
munik. Donja je zahvaćala primorje od Krmčine do Pako- 
štana i zaleđe; zapovijedao joj je biogradski guvernadur, 
a tu su čast redovno imali članovi zadarske obitelji Spin- 
garoli. Čast pukovnika u zadarskom kotaru bila je naslje¬ 
dna u obitelji knezova Posedarskih. 

Zagorskim područjima (territorii) Skradina, Drniša, 
Knina, Vrlike, Sinja i Imotskoga upravljali su pukovnici, 
na čelu Vrgorca bio je nadintendant iz obitelji Dešković, 
a u neretvanskom teritoriju nadintendant iz obitelji Non- 
ković. Teritoriji su se dijelili na serdarije s 15—24 sela i 
do 30.000 ljudi. U sinjskom teritoriju spominju se dva 
serdara. Više krajiške časti u drniškom teritoriju bile su 
nasljedne u obitelji Nakić, kojoj su članovi pokapani u 
crkvi samostana Visovca na Krki, a u skradinskom u obi¬ 
telji Pavasović. Od ostalih serdarskih obitelji znameniti 
su sinjski Surići (iz porodice popa Sorića) i Grabovci, 
kninski Sinobadi, Radnići i dr. G. 1787 splitska obitelj 
Tartaglia-Jakovljević dobije čast nasljednog nadintendanta 
Konjskog. Sve su se te porodice istakle u turskim rato¬ 
vima, snoseći sa svojim »Morlacima« (dalm. Zagorcima) 
glavni teret ratovanja, a opjevao ih je Kačić. 

Muško stanovništvo tih područja bilo je u potrebi oba¬ 
vezno na vojnu službu. Tako je Republika 1797 dovela 
u Mletke 13.000 krajinaca (tal. cernida), da obrani svoju 
slobodu od Francuza. Ipak im se u toku 18. st. uloga sve 
više svodila na čuvanje nutarnjeg reda u pokrajini. Na 
čelu sela je glavar, nazivan kapetan, knez ili harambaša, 
koji se brinuo za red i sigurnost kao i za vršenje tlake i 
rabote. Serdari su bili vojnički predvodnici svojih krajina, 
brinuli su se za vojničku obuku krajišnika, za vršenje 
odredaba i presuda vlasti, uzdržavanje mira i poretka i 
sudili su u manjim sporovima i prekršajima. Isticali su se 
kićenom nošnjom, bogatim oružjem i raskošnom opremom 
konja. Pukovnici su zapovijedali svim vojničkim snagama 
krajina, održavali su godišnje smotre, brinuli se za vojni¬ 
čku obuku, vodili popis pučanstva i muškaraca sposobnih 
za oružje te popis teretne stoke, obilazili krajine svakog 
mjeseca, uklanjali sukobe među selima i pojedincima, bri¬ 
nuli se za izvršenje tlake i rabote i vodili dopisivanje s 
pokrajinskim vlastima. Isticali su se još sjajnijom nošnjom 
od serdara. Jedne i druge imenovao je senat na prijedlog 
providurov; primali su mjesečnu plaću, neka podavanja u 
naravi, a imali su pravo na tjelesnu stražu pandura. Svako 
selo činilo je jednu zastavu, zastave kumpaniju, a kumpa- 
nije bataljun od tisuću vojnika. Ipak Mlečani nisu nikada 
postigli vojničko uređenje slično austrijskom graničarskom 
uređenju. Bili su kudikamo mekši od njemačkih časnika, 
na koje se oslanjala prekovelebitska graničarska organi¬ 
zacija i služili se, za postignuće svojih ciljeva, domaćim 
ljudima. 

Ovo uređenje zadržala je uglavnom austrijska i fran¬ 
cuska uprava. Ukinuto je bilo 1850 i zamijenjeno oru- 
žništvom. 

LIT.: Sertonaco Anticano, Frammenti istorici della guerra in Dal- 
mazia, Mleci 1649; A. Kačić, Razgovor ugodni naroda slovinskoga, 
Mleci 1759; G. Brodmann, Memorie poliiico-economiche, Mleci 1821; I. 
Katalinić, Storia della Dalmazia, I.—III., Zadar 1834—5; isti, Memorie 
degli avvenimenti in Dalmazia, Split 1841; F. Petter, Dalmatien, 
I—II., Gotha 1857) V. Lago, Memorie sulla Dalmazia, I.—III., Mleci 
1869—71; S. Ljubić, Don Stjepan Sorić, Viestnik hrv. ark. družtva 
IX., 1887; S. Zlatović, Franovci Države presvet. Odkupitelja i hrvatski 
puk u Dalmaciji, Zagreb 1888; L. Jelić, Lički sandžakat i postanje 
mletačke krajine. Narodni koledar, Zadar 1898; J. Alačević, Tabula- 
rium, arkivi u Dalmaciji, Zadar 1901; V. Brunelli, Ordinamento del 
territorio di Žara in sullo scorcio del secolo decimottavo (separ.); 
članci u splitskom Novom Doba, Božić 1936, Magazinu sjev. Dalma¬ 
cije, Split 1934'—5, i u Prilozima P. Popovića za 1922, 1924, 1930. P. P-š. 

DALMAN, Gustav Hermann, * Niesky 9. VI. 1855, 
njemački evangelički teolog; docent u Gnadenfeldu i Leip- 
zigu, 1902—17, upravitelj zavoda za izučavanje starina u 
Jeruzalemu, od 1917 profesor u Greifswaldu. Proučavao je 
jezik i kulturno-povijesnu pozadinu evanđelja. 

BIBL.: Grammatik des jiid.-palastinensichen Aramaisch (1894, 1905 2 ); 
Petra und seine Felsheiligtumer (1908); Aramaischneuhebr. IVorterbuch 
(1922); Orte und Wege Jesu (1919 i 1924 3 ); Arbeit und Sitte in Palastina 
(1924); Jerusalem und sein Gelande (1930); autobiografija u časopisu: 
Die Religionswissenschaft im Selbstdarstellungen) sv. 4, 1928). 

DALMATA Giovanni -> Duknović. 

DALMATI (ilirsko pleme) Delmati. 

DALMATIKA je liturgijsko odijelo, vlastito đakonu. 
Razvila se iz duge gornje haljine s dugačkim i širokim 
rukavima, koju su u 2. st. nosili imućniji Rimljani. Ime 
jc dobila po tom, što je nastala u Dalmaciji. U drugoj je 
polovici 4. st. d. već liturgijsko odijelo rimskoga pape i 
njegovih đakona. Pape su kadšto davali dozvolu i đako¬ 
nima izvan Rima, da je smiju nositi. U 5. i 6. st. već je 
dosta proširena kao liturgijsko odijelo biskupa i đakona 
izvan Rima. U 9. st. uobičajeno je biskupsko i đakonsko 
liturgijsko odijelo na cijelom području rimskog obreda. 

Prvotna je dalmatika bila široka bijela tunika bez pojasa, s dugačkim 
i širokim rukavima. Jedini su ures na profanoj, a onda i na liturgij¬ 
skoj dalmatici, bili davi, t. j. dugačke okomite ljubičaste ili gri¬ 
mizne pruge na prednjoj strani i na leđima. Isprva je bila obično od 
platna, kasnije od svile ili od tanke vune. Iz 8. ili 9. st. sačuvana je 
d. u Moyen-Moutieru u Lotaringiji. Današnja je d. jedva slična pr¬ 
votnoj. U 16. i 17. st. rasporili su sa strane ne samo nju, nego su joj 
rasporili i skratili i rukave. Jedino su još u Italiji rukavi ostali 
nerasporeni, ali i tu je sama d. rasporena, da se može lakše obući. 
Do potkraj 1. tisućljeća zadržala je d. prvotnu bijelu boju. Kasnije 
se javlja i u drugim bojama. Kad se razvio izraziti kanon liturgijskih 
boja, prilagođuje se ovim bojama. To je bilo u 13. st. Istodobno 
:iestaie 5 dalmatike prijašnjeg uresa [clavi). .i javljaju se parure 
Velike rese, koje se danas stavljaju na svečanije d-e, imale su u 
15. st. praktičnu svrhu: s pomoću svilenih konopaca, s kojih vise te 
rese, zatvarao se otvor za glavu. Danas su te rese pretjerano velike i 
bez ikakve svrhe. Samo su još suvišni »ures«. 

LIT.: H. Leclercq, Dalmatique, Dictionnaire d’Archeologie chretien- 
ne et de Liturgie, IV./l., Pariz 1920; J. Braun, Die liturgischen Para- 
mente in Gegenvvart und Vergangenheit, Freiburg i. Br. 1924 D. K-d. 


DALMATIN, 1. Antun, Aleksandrović (Antonius Dalma- 
ta ab Alexandro). Rodom je iz Dalmacije ili Senja. Bio je 

isprva svećenik u Istri, 
zatim je zbog pristaja¬ 
nja uz reformaciju oti¬ 
šao u Ljubljanu, gdje 
ga je 1560 Stjepan 
Konzul predobio za rad 
za hrvatsku protestant¬ 
sku tiskaru u Urachu. 
Tada je D. počeo uz 
ostale suradnike prevo¬ 
diti Sv. Pismo i ispra¬ 
vljati Konzulove prije¬ 
vode. Kad je Konzul u 
Urachu obolio, pođe 
D. 1561 u Urach u slu¬ 
žbu baruna Ivana Un- 
gnada u hrvatsku tiska¬ 
ru. Pod njegovim nad¬ 
zorom lijevala su se ći¬ 
rilska slova, zbog čega 
je uglavnom i bio po¬ 
zvan. D. je s Konzu- 

ANTUN DALMATIN 1°™ ^ U 1 

(Drvorez iz hrvatsko-glagoljske knji- ^am slagao Ćirilicom, 

ge »Artikuli ili deli prave stare krst- Zajedno S Konzulom 

janske vere«, Tiibingen 1562.) izdao je 32 knjige U hr- 

NASLOVNA STRANA SLOVENSKE BIBLIJE JURJA DALMATINA 
(Wittenberg 1584) 


vatskoj tiskari, i to glagoljicom, ćirilicom, latinicom i na 
talijanskom jeziku, uglavnom sve prijevode. Od tih su naj¬ 
važnije: Sv. Pismo, t. j. Prvi del Novoga testamenta i 
Drugi del Novoga testamenta, zatim Katekizam, Artikuli 
prave stare krstianske vere, Postila i dr. Pošto je 1564 pre¬ 
stala raditi hrvatska tiskara u Urachu, pođe D. za Kon¬ 
zulom u Regensburg, gdje su 1568 zajedno izdali latinicom 
Postilu u dva dijela za gradišćanske Hrvate. D. je iz Re- 
gensburga otišao u Ljubljanu. Tu je dobio na Trubarovu 
preporuku od kranjskih staleža 1569 mirovinu, a tu je i 
umro po svoj prilici 1579. 

LIT.: I. Kostrenčić, Urkundliche Beitrage zur Geschichte der pro¬ 
test antischen Literatur der Siidslaven, Beč 1874; F. Bučar, Povijest 
hrvatske protestantske književnosti, Zagreb 1910. F. B. 

2. Jurij, -*• Krško oko 1547, f Ljubljana 31. VIII. 1589 
slovenski protestantski pisac. Početne je nauke učio kod 
Adama Bohorića u Krškom, latinsku školu u Bebenhau- 
senu (Wiirtemberg), a filozofiju i teologiju u Tubingenu, 
podupiran od Trubara . i kranjskih staleža. Od 1572 on 
je u Ljubljani protestantski propovjednik, zatim nadzor¬ 
nik staleške škole i član crkvenoga vijeća i glavna ličnost 
slovenske protestantske crkve u Ljubljani. Pošto je 1575 
nagovorio Mandelca (Manliusa), da u Ljubljani osnuje 
tiskaru, postaje Ljubljana središte književnoizdavalačkog 
rada slovenskih reformatora od 1575 do 1580. Prvi je lju¬ 
bljanski tiskopis Dalmatinov prijevod starozavjetne knjige 
Jezus Sirah (1575). Od tada D. ne prestaje nastojati, da 
predobije nutarnjoaustrijske staleže za izdavanje potpune 
slovenske Biblije, koju je on prevodio od 1569 do 1578. U 
istu je svrhu kao ogled tiskao Mojsijeve knjige pod na¬ 
slovom Biblije, tu je, vsiga svetiga Pisma prvi dejl (Lju¬ 
bljana 1578). Pošto su staleži prihvatili Dalmatinovu osno- 

vu, imenovana komisija pregledala je 1581 cijeli prijevod, 
ali je nadvojvoda Karlo zabranio tiskanje Biblije u Lju¬ 
bljani, a Mandelca prognao. Stoga se Biblija tiskala kod 
Krafta u Wittenbergu 1584 pod naslovom Biblija , tu je, 
vse Svetu Pismu s lijepim drvorezima. To je najljepše 
opremljena slovenska knjiga u 16. st. Dalmatinova se 
Biblija temelji na njemačkoj Lutherovoj Bibliji, mnogo 
manje na hebrejskom i grčkom originalu, odnosno Vulgati. 
Za Novi zavjet služio mu je za osnovu Trubarov prijevod. 
Temelj Dalmatinova jezika je dolenjski govor s primje¬ 
sama gorenjskih i notranjskih elemenata. U odnosu prema 
Trubaru znatno je unaprijedio slovenski književni izražaj, 
posebno pravopis, u kojem se držao Kreljevih reforma. U 
tom ga je poslu kao i u cijelom izdavalačkom radu poma¬ 
gao jezikoslovac Adam Bohorič, koji je bio i član ljubljan¬ 
ske komisije i korektor u Wittenbergu. Da bi Bibliju 
mogli razumjeti i Hrvati, dao je na kraju kratak i vrlo 
nepotpun registar hrvatskih riječi. Dalmatinova je Biblija 
osnovno djelo slovenske književnosti: ona je postala nor¬ 
mativ slovenskoga književnog jezika, stila i pravopisa do 19. 
stoljeća, a kao biblijski tekst služio je Slovencima i nakon 
raspada slovenskog protestantizma sve do kraja 18. st. 

Uz rad na Bibliji D. je ispjevao mnoge duhovne pjesme 
(većinom po njemačkim uzorcima kao i Trubar, koje su 
tiskane u tri izdanja Trubarove crkvene pjesmarice Ta 
ćeli katehismus (1574, 1579 i 1854). Slijedila je knjižica 
nabožnoga štiva s pjesmom o muci Kristovoj Pasijon 
(Ljubljana 1576), zatim pučki ispričane Salamonove pripu- 
visti (Ljubljana 1580), molitvenik Kršćanske lepe molitve 
(Wittenberg 1584), Agenda i Ta kratki wirtemberski kate¬ 
hismus (obje u Wittenbergu 1585). Time je D. nastavljač 
Trubarova rada na stvaranju književnog repertorija za slo¬ 
vensku protestantsku crkvu i poslije njega najveći sloven¬ 
ski pisac 16. stoljeća. 

LIT.: M. Rupel, Slovenski protestantski pisci, Ljubljana 1934; Slo¬ 
venski biografski leksikon, Ljubljana 1925; F. Kidrič, Zgodovina slo- 
venskega slovstva, Ljubljana 1929—38 (i ondje navedena lit.). V. Š. 

DALMATINAC, 1. Herman (Hermanus Dalmata). O nje¬ 
mu se znade, da je s učenim Englezom Robertom de Retin 
živio 1143 u Španjolskoj kao redovnik i ondje se posvetio 
proučavanju arapskog jezika i znanosti. U jednom je svom 
prijevodu zabilježen kao: »Hermanus Dalmata, scholasticus 
subtilis et ingeniosus, apud Legionensem Hispaniae civi- 
tatem«. U zajednici sa svojim drugom preveo je na latinski 
Kuran . Izvorni je rukopis prijevoda otkrio i dao prepisati 
u Carigradu kardinal Dubrovčanin Ivan Stojković-Stay, a 
po ovom prijepisu tiskan je prijevod u Baselu 1543. D. je 
preveo i protumačio i stara, za znanost važna arapska 
astronomska djela, pa se ubraja u red onih davnih kultur¬ 
nih pregalaca, koji su u zapadnu Evropu presađivali teko¬ 
vine arapske znanosti. Takva su djela: De Mensura i De 
Utilitatibus astrolabii. Abbe Clerval dokazao je, da je i 
najstariji prijevod Ptolemejeva Planisferija i njegovih Ka¬ 
nona (tabela priređenih za proračuna van je gibanja planeta) 
također djelo Hermanovo. 

LIT.: Th. Bibliander, Machumetis, . . . vitae, doctrinae ac ipse Alco- 
ran, Basileae 1550; Ljubić, Dizionariu; I. A. Clerval, Herman le Dal- 
mate et les premieres traductions latines des traitćs arabes d’ astro- 
nomie en moyen age, Pariz 1891; M. Breyer, Prilozi hrvatskoj kulturnoj 
povijesti, Zagreb 1904; C. Lucerna, Germanische Personennamen im 
slavisch-dalmatinischen Kulturleben des Mittelalters, Neue Freie Presse, 
Beč 1938, br. 26503. M. B-r. 

2. Juraj -> Juraj Dalmatinac. Slično i druge, koji nose 
ime Dalmata, Dalmatin ili Dalmatinac, traži to pod osobnim 
imenom. 

»DALMATINSKA ZORA«, prvi hrvatski iseljenički 
list na Pacifiku Sjedinjenih Država (uz »Chicago« i prvi 
hrvatski list u USA). Počeo je izlaziti 1893 u San Fran- 
ciscu. U njemu se odražava život naših kolonija na Pa¬ 
cifiku. U jednom članku ovako še označuje pravac lista: 
»Najviše se čuje »Živila Hrvatska!« Za Hrvatskom bi 
imao svaki Dalmatinac čeznuti, ako želi ikad vidjeti bolju 
budućnost«. M. B. 

DALMATOV, Vasilij P., (Lučić), (1852—1912), ruski glu¬ 
mac, rodom Hrvat iz Dalmacije (otuda i njegov pseudo¬ 
nim), uskočkoga podrijetla. O tome je D. pisao u svojoj 
autobiografiji: — Oni su »čuvali mir..., unosili prosvjetu, 
bili su poslanici za vrijeme aristokratske republike Dal¬ 
macije i republike Mletačke, ubrajali su se u prve mor¬ 
nare mornarice na jedra«. Otac mu je bio veliki trgovac u 
Odesi. Kao mio čovjek i darovit glumac bio je Dalmatov 


Vasilj neobično voljen. On ide u red najsjajnijih ruskih 
interpreta salonskih i karakternih uloga. Od bezbroja nje¬ 
govih prekrasnih scenskih likova najsavršeniji su: Krečin- 
ski (»Svadba Krečinskoga« A. V. Suhovo-Kobylina) i No- 
zdrev (»Mrtve duše« Gogolja). Bio je prvak carskog Alek- 
sandrovskog kazališta u Petrogradu, ali ga je poznavala 
i voljela cijela kazališna Rusija* 

Napisao je nekoliko scenskih komada, ali bez umjetničke vrije¬ 
dnosti, a isto takp i mnogo zanimljivih članaka, napose o staleškim 
glumačkim probitcima i pitanjima. Od obilne literature o njemu vri¬ 
jedni su spomena eseji A. V. Amfiteatrova Znakomyja muzy, Pariz 
1928, A. R. Kugelja Teatralnye portrety, Petrog rad—Moskva, 1923, 
te N. Fedorova V. P. Dalmatov, Spremnost 1943, br. 3. N. F. 

DALMAZIA, La, »Književno-gospodarski list«, prvi dal¬ 
matinski časopis na talijanskom jeziku; izlazio je u Zadru 
kao tjednik od 1. V. 1845 do kraja 1847. Urednik, a isprva 
i vlasnik bio je Giovanni Franceschi; 1846 preuzeli su ča¬ 
sopis tiskari braća Battara, a iste godine tiskari Demarchi 
i Rougier. List je bio »namijenjen interesima pokrajine«, 
ali ima priloge iz arheologije, povijesti, književnosti, 
umjetnosti, folklora, zemljopisa i gospodarstva. Premda se 
išlo za različitim sklonostima čitača, 1846 list se raspačavao 
okruglo u 250 primjeraka (Gazzetta di Žara u 150 primje¬ 
raka, a Zora dalmatinska u 200 primjeraka); krajem 1847 
spao je na 183 primjerka, pa je prestao izlaziti. M. R. 

DALMAZIA COSTITUZIONALE, La, tjedne novine, 
koje su izlazile u Zadru u tiskari Demarchi i Rougier od 
16. V. 1848 do 1 . III. 1849. Urednik im je bio Giovanni 
Rougier. Novine su općenito zastupale političke i društve¬ 
ne tekovine revolucije od 1848; inače su dopuštale, da se 
u njima ispoljuju oprečni pogledi na politička i narodnosna 
pitanja Dalmacije, napose na pitanje njezina priključenja 
Hrvatskoj. 

LIT.: P. Kasandrić, // giornalismo dalmato dal 1848 al 1860 Zadar 
189 2; M. R. 

DALOU, Jules, * Pariz 31. XII. 1838, f Pariz 15. IV. 
1902, francuski kipar. Učio je i radio u Parizu, gdje mu je 
bio učitelj J. B. Carpeaux (v.), čiji su učenici, napose D. 

stvorili djela, puna duha i individualnog shvaćanja. Poslije 
stanovitog rada u Parizu, D. je pobjegao u Englesku, gdje 
je izveo mnoga djela. Poslije revolucije poslužio se amne¬ 
stijom i vrati se u Francusku (1873) te izradi za državu 
reljef Sjednicu Komore od 23. lipnja 1789 u mramoru. 
Kasnije izrađuje mnoga poprsja u bronci i mramoru (Ro- 
chefort, Theuriet, Floquet i dr.) te spomenik Delacroixa 
u Luxemburškom parku i Gambette u Bordeauxu. Najveće 
mu je djelo monumentalna grupa Triumf republike na 
Place de la Nation u Parizu, postavljeno 1900. V. M. 

DALSLAND (zemlja dolina; »dal« Šved. dolina), švedska 
krajina među Norveškom i jezerom Vanernom, prostire 
se na 5 manjim dijelom pokrajine Alvsborga i dopire na J 
do grada Vanersborga (1925: 68.802 stan.). Niska je, najviši 
vrh 213 m, slabo rodna krajina izuzevši obale jezera Va- 
nerna. Puna je jezera i pokrita šumama. U te lijepe kra¬ 
jeve vodi putničare i trgovce ne samo željeznica nego i 
parobrod, koji iz jezera Vanerna stepenastim kanalima 
dopire u unutrašnjost. Veleobrt nije velik: pilane, mlje¬ 
kare, prerađivanje željeza i kamenolomi granita. N. Ž. 

DALTON, John, * Eagles- 
field (Cumberlland), 6. ili 7. 
IX. 1766, f Manchester 27. 
VI. 1844, engleski kemik i fi- 
zik. Kao sin siromašnog tkalca 
stekao je svoju obrazovanost 
uglavnom kao samouk. Bio je 
učitelj najprije u svom ro¬ 
dnom mjestu, zatim u Ken- 
dalu (Westmorland) i konačno 
u Manchesteru, gdje je 1793 
postao učiteljem matematike 
i fizike u New Collegeu. Kad 
je ta škola 1799 premještena 
u York, ostao je u Mancheste¬ 
ru do smrti kao privatni uči¬ 
telj. G. 1787 počeo se baviti 
meteorološkim opažanjima, te 
ih kroz 57 godina sakupio 


znatan broj, a djelomi¬ 
ce ih i objavio (Mete- 
orological Observations 
and Essays, 1793). Pro¬ 
učavanje meteorologije 
dovelo ga do izučava¬ 
nja plinova, osobito 
njihova rastezanja kod 
ugrijavanja i njihove 
topljivosti u tekućina¬ 
ma. G. 1802 otkrio je 
D. zakon o t. zv. »par¬ 
cijalnim tlakovima«, 
koji nosi njegovo ime 
i kaže, da je ukupni 
tlak, koji vrši jedna 
plinska smjesa, jednak 
zbroju tlakova, što ga 
vrši svaki pojedini plin 
u smjesi. Dalji rezultat 
ovih istraživanja bila 
je atomska teorija (-> 
atom; Daltonova na¬ 
uka), koja predstavlja 
njegovo životno djelo 
i kojom je stekao ne¬ 
prolazne zasluge za da¬ 
lji razvoj kemije. Dal- 
tonovu teoriju o ato¬ 
mima objavio je prvi 
Th. Thomson 1807 u 
trećem izdanju svog udžbenika »System of Chemistry«, dok 
ju je D. sam objelodanio 1808 u djelu New System of 
Chemical Philosophy. Kao rezultat atomske teorije po¬ 
stavio je D. svoj zakon o »višekratnim omjerima«, koji 
veli: »Ako jedno počelo s nekim drugim počelom stvara 
više spojeva, to se količine toga počela, što se spajaju 
s istom količinom drugog počela, međusobno odnose kao 
prosti brojevi«. U medicini poznat je D. svojim otkrićem 
»sljepoće za boje« (-+ daltonizam), koje je učinio na sa¬ 
mom sebi i objavio ga 1794 u jednom predavanju u Man¬ 
chesteru. Zasluge za nauku priznate su D-u već za života. 

LIT.: Henry, Life of Daltori (1854); Roscoe i Harden, A new View 
of the Origin of Dalton’s Atomic Theory (1896). S. M. 

DALTON-IN-FURNESS, grad u Engleskoj (grofovija 
Lancashire, okrug Furness), ima 10338 stan. 1931). Neda~ 
leko grada nalazi se stara opatija Furness. Brojni rudnici 
i talionice željezne rudače u okolici. Kanal, dug 6 km, 
spaja grad s morem. 

DALTONIZAM (-> Dalton) je oznaka sljepoće za 
boje (neraspoznavanje boja). Mana je baštinjena ili ste¬ 
čena. Uzroci za stečenu sljepoću: alkohol, nikotin, tabes 
i t. d. Baštinjena je recesivno vezana na spol (prenosi se 
od anomalnog muškarca preko zdrave kćeri na unuka. 
Ahromati su slijepi za sve boje, dihromati za stanoviti par 
boja (crvenu i zelenu, žutu i modru). Protanopi su slijepi 
za crvenu, deuteranopi za zelenu, tritanopi za žutu i 
plavu boju. Trihromati imadu potpunu, a anomalni tri- 
hromati oslabljenu sposobnost za raspoznavanje boja. 
A.-i di-hromati te anomalni trihromati nesposobni su 
za neka zvanja (željezničari, avijatičari i t. d.) Ahromati 
i tritanopi su rijetki. Sljepoća za crvenu i zelenu boju 
kod 4°/o muškaraca i 0.4°/o žena. A. B. i A. Š-ć. 

DALUNT, (Dalluntum), druga postaja na cesti Narona— 
Scodra u južnoj Dalmaciji. Tab. Peut. Dilunto , a Itin. 
Ant. 338 Dallunto. Sudeći po imenu bilo je tu već pred- 
rimsko naselje. Mjesto se spominje još 532 pos. Kr. na 
drugom koncilu u Solinu kao municipium Delontinum, u 
kojem je bila bazilika (Acta concilii II. Salonitani; Farlati, 
Illyricum sacrum II. 173). Položaj mjesta nije točno odre¬ 
đen. W. Tomaschek (Mitt. der geograph. Gesell. in Wien 
1850, 549) drži, da se na istom mjestu nalazi Ošlje ili više 
u pozadini Utovo polje. Kiepert ga meće u Popovo polje, 
M. Hoernes u Vranje selo kod Neuma, a A. J. Evans 
(Antiquarian researches in Illyricum) smješta ga kod 
Stolca u dolini Bregave. Z. D. 

DALJ, trgovište u Slavoniji na Dunavu; pripada osje¬ 
čkom kotaru, sjedište općine, a ima 5226 stan. (1931). Ima 
parobrodarsku postaju na Dunavu te željezničku postaju 
na pruzi Bogojevo—Osijek, od koje se u Dalju odvaja 

krak prema Borovu. Oko željezničke postaje razvilo se 
naselje Novi Dalj (62 stan.). Katolička župa obnovljena je 
1807, a župna crkva sagrađena 1911. — U rimsko doba 
bilo je na mjestu Dalja naselje Teutiburgium. Z. D-i. 

— U D-u ima ostataka jednog povećanog prethistorijskog 
naselja, koje je cvalo u prvo željezno (halštatsko) doba. 
Osobito je mnogo zastupana keramika raznim kuhinjskim 
suđem, žarama tipa Villanova te vazama s dvije ručice, 
koje visoko nadvisuju rub. Ornamentika keramike je geo¬ 
metrijska, udubena crtalom ili otiscima žice. Ć. T. 

DALJ, Vladimir I., ^ Lugansk 1801, f Moskva 1872, 
ruski pisac, etnograf i leksikograf, počasni član ruske aka¬ 
demije znanosti. Sabirao i obrađivao ruske narodne priče, 
koje su vrijedno vrelo ruske narodoznanstvene nauke 
(Russkie skazki, 1832; Byli i nebylicy, 1834—1839; Ma- 
trosskie dosugi »Dokoni časovi mornara«, 2. izd. 1859). 

Važnu narodoznanstvenu građu sabrao je D. i u etno¬ 
grafskim djelima: O poverjah, sueverjah i predrazsudkah 
russkago naroda , 2. izd. 1880, O russkih poslovicah (»So- 
vremennik« 1847, knj. 6), a osobito u Kartiny iz russkago 
byta (Slike iz ruskoga domaćega života) sv. 1.—2., te Po- 
slovicy russkago naroda (1862; 2. izd. 1879). 

Znatan mu je i filološki rad: O narječjah russkago ja- 
zyka (izd. Vestnik imp. geograf, o-va, knj. 6.), pa onda ži¬ 
votno djelo Tolkovyj slovar’ živogo velikorusskago jazyka 
(1861—68), (Rječnik živoga velikoruskog jezika s tuma¬ 
čenjima) 4. izd. Petrograd 1912—14. 

I kao dječji pisac stekao je D. veliku popularnost, po¬ 
imence djelom Povesti, skazki i razskazy, I.—IV., Petro¬ 
grad 1846 (pod pseud. Kazak Luganskij). Sastavio je i ne¬ 
koliko dječjih čitanaka, nekoliko zbirki narodnih priča, 
pjesmica, igara i si.; zatim Novye kartiny iz russkago byta 
dl ja detej, Kroški (Mrvice), Novye krošky i dr. 

BIBL.: Polnoe sobranie sočinenij, sv. I.—VIII., Petrograd 1861; po¬ 
smrtno izd. sv. I.—X., Petrograd 1897. 

LIT.: A. N. Pypin, Istorija russkoj etnografu , sv. I., gl. XI., Pe¬ 
trograd 1890; J. N. Vladislavlev, Russkie pisateli, 4. izd. Leningrad 
1924; L. Myškovskaja, V. 1. Dalj, Liter. encikl. III., Moskva 1930. J. B. 

DALJINOMJER, sprava za mjerenje daljine. Upotre¬ 
bljava se u topništvu za mjerenje udaljenosti cilja, u po¬ 
morstvu za određivanje položaja broda, u protuzrakoplo- 

vnom topništvu za 
mjerenje udaljenosti 
zrakoplova, što služi 
za izračunavanje vi¬ 
sine krilaša nad ze¬ 
mljom. U zemljomjer¬ 
stvu služi za premje- 
ravanje nepristupač¬ 
nog zemljišta. Brod¬ 
sko topništvo ne mo¬ 
že gađati bez d-a, koji 
na velikim brodovima 
moraju mjeriti do 40 
km. 

Razlikuju se tri vr¬ 
ste d-a: 1. s kratkom 
osnovicom; 2. s du¬ 
gom osnovicom i 3. 
depresioni dalj inom je- 
ri. — Princip mjere¬ 
nja: Poznata osnovica 
daljinomjera ujedno 
je i osnovica trokuta, 
kome je vrh u cilju. 
Mjerenjem jednog ili 
obaju kuteva rješava se nepoznata stranica, t. j. daljina. 

1. daljinomjere s kratkom osnovicom dijelimo u dvije 
skupine: koincidentne i stereoskopske. Najbolji su Zeiss, 
Gorz i Barr and Stroud. 

U koincidentnim d-ima vidimo dvije slike, jednu iz desne 
d i drugu iz lijeve l prizme. Okretanjem mjerničkog kola 
k, pomičemo prizmu p, dok nam se slike ne pokriju. Tim 
pomicanjem prizme p izmjerili smo nepoznati ugao a, a na 
ljestvici n, namjesto stupnjeva tog ugla odčitavamo odmah 
daljinu. 

Slika u okularu o može biti raspolovljena tako, da se 
moraju dvije polovice slike spojiti u jednu cjelinu (polo¬ 
vični d.); dvostruka, i to jedna žućkasta, a druga bijela, pa 

NEPOMIČNA LJESTVICA STEREOSKOPSKOG DALJINOMJERA 

se jedna mora dovesti preko druge (preklopni d.); obratna, 
pa se prilikom mjerenja slike moraju dovesti točno jedna 

iznad druge (sukladni d.); 
odsječena, tako da je od 
slike odrezan jedan sloj, 
koji se mora dovesti na 
pravo mjesto (slojčani d.). 

U stereoskopskim d-ima 
vidimo ili jedan nepomični 
red točkica, koji nam se 
čini kao cik-cak staza, koja 
vodi sve dalje od našeg oka 
(d. s ljestvicom), ili jednu 
označicu, koja lebdi u zra¬ 
ku kao neki balon. Kad 
okrećemo mjernički kotačić, 

POMIČNE OZNAČICE STEREO- nam se ' ^ ao ^ a se ozna_ 

SKOPSKOG DALJINOMJERA &c a približava ravno prema 

oku ili da se od nas odale- 
čuje (d. s pomičnom ozna- 
čicom). 

Ako mjerimo na pr. uda¬ 
ljenost neke kućice, onda 
ćemo u prvom slučaju gle¬ 
dati, gdje bi nam se ta ku¬ 
ćica našla na stazi, a na sa- 

PRINCIP MJERENJA DALJINO- P 10 ^”? 0 

MJEROM S DUGOM daljinu. U drugom slučaju 

OSNOVICOM LD moramo okretati mjernički 

kotačić, dok ne dobijemo 
utisak, da nam oznaka lebdi točno u istoj daljini pokraj 
kuće. Na jednoj posebnoj ljestvici izvan okulara možemo 
pročitati udaljenost. Stereoskopski d-i zahtijevaju veću 
izvježbanost, ali im je prednost, da se njima može mje¬ 
riti udaljenost oblaka, sitnih dalekih predmeta, zrakoplova 
i si. 

2. Daljinomjeri s dugom osnovicom sastoje se od dva 
kutomjera, koja su postavljena na obali na vrlo točno po- 

znatnom razmaku. 
Izmjereni kut, pod 
kojim se vidi brod 
na moru na lijevom 
L i desnom D kuto- 
mjeru, unose se na 
lukove / i d, na je¬ 
dnom velikom mjer- 
ničkom stolu. Presje- 
cište je mjesto, gdje 
se u tom trenutku 
nalazi cilj. Ako se 
top nalazi u točki T, onda je lako ne samo izmjeriti dalji¬ 
nu, nego i pratiti kretanje broda, te unaprijed odrediti, 
gdje će se u svakom trenutku nalaziti. 

3. Depresioni d-i, služe za mjerenje udaljenosti s visoke 
obale prema moru. D. se sastoji od durbina D, visinske 
ljestvice i vijka V, te daljinske ljestvice U. U ovom slu¬ 
čaju imamo trokut DOB, gdje je visina brda VO poznata, 
a mjeri se udaljenost OB. Trokuti DOB i DVU su slični. 

S pomoću vijka V možemo durbin podići na odgovarajuću 
visinu, koju u trenutku mjerenja moramo ispraviti za iznos 
plime ili oseke, jer one mijenjaju visinu instrumenta nad 
vodom. Strana VU izrađena je kao ljestvica, te na njoj 
s vrhovnim sveznajućim božanstvom Gamab, koje može 

zemlje ispravljaju se iskrivljenjem poluge DU, koja nosi 
durbin. P. M-ć. 

DALJNI -*■ Dairen. 

DALJSKIJ, Mamont V., zapravo Nejelov, % 1865, f Mo¬ 
skva 8. VII. 1918, ruski glumac, genijalan, bujan, nediscipli¬ 
niran. Posljednji traged ruske pozornice. Prvak Aleksan- 
drinskog kazališta, na vrhuncu slave za inat je postao pu¬ 
tujući glumac. Obožavala ga je cijela Rusija. Osobito je bio 
velik u ulogama ruskog repertoara (Čackij, Neznanov, Ža- 
dov, Rogožin). Poginuo je pod točkovima tramvaja. N. F. 

DAMA, igra na drvenoj ploči, koja je razdijeljena na 
64 polja, izmjenično bijele i crne boje. Igra se sa 12 bi¬ 
jelih i 12 crnih okruglih pločica, koje se postavljaju na 
crna polja u tri reda s gornje i donje strane prema igra¬ 
čima. Oba igrača pomiču svoje ploče koso po crnim po¬ 
ljima. Ako iza jedne ploče ostane prazno mjesto, to se ta 
pločica mora preskočiti, nakon čega preskočena ploča izi- 
lazi iz igre. Ako tko propusti preskočiti, uzima mu pro¬ 
tivnik ploču. Kad jedan igrač postigne posljednji proti¬ 
vnički red, mora mu protivnik dati jednu uzetu pločicu. 
Ova se onda stavlja kao Dama na vlastitu pločicu, koja 
je stigla na posljednji red protivnika. Dama smije preska- 
kivati protivničke ploče u svim pravcima. Igrač, koji je 
izgubio sve ploče ili koji ne može dalje preskakivati pro¬ 
tivničkih ploča, gubi igru. Može se igrati i tako, da po¬ 
bijedi^ onaj, koji je najprije izgubio sve svoje ploče. Igra 
potječe iz Francuske, a bila je poznata već i u starom i 
srednjem vijeku. F. B. 

DAMA (Daman, starije netočno Damara, vrlo često s 
pridjevkom »Brđani« D.), osebujno pleme u JZ Africi, oko 
25.000 duša, uglavnom u gorjima Erongo, Water, Otavi, 
gdje su se osobito u posljednjem održali u svom primi¬ 
tivnijem stanju kulture kao gotovo čisti lovci i sabirači, 
dok su drugi (po dolinama) pod jačim tuđim utjecajima, 
i prihvatili su se odavna kozogojstva. Kultura im se može 
kao cjelina staviti između kultura Bušmana i Hotentota. 
Od ovih su posljednjih primili različna dobra, pa im je i 
sadašnji jezik hotentotski, dalje i od Herera, među kojima 
ih dio živi (no posve je krivo identificirati D. i Herere); 
na sebi bliže Bušmane su pak D. donekle utjecali. Rasno 
su čistiji negridi (po Eickstedtu). 

Prvobitniji »brđani« D. imadu vrlo strogo provedenu 
tipičnu lovačko-sabiračku diobu među muškarcem i ženom, 
i to ne samo djelatnosti, nego i hrane. Muškarac se hrani 
gotovo samo od svoje lovine, žena samo od sabranih go- 
molja, plodova, gmazova i dr. Ta je dioba provedena i u 
oruđu i pomagalima. Kod kozogojaca D. prehrana je obil¬ 
nija i sigurnija zbog mlijeka i mliječnih prerađevina. Za 
piće služi dijelom i vrsta medovine. Sva je briga D. upra¬ 
vljena osiguranju prehrane kao najkritičnijem pitanju, pa i 
inicijacije mladića idu za tim, da ih priprave za vješte 
lovce. Mladoženja mora boraviti kod tazbine cijelu po¬ 
kusnu godinu, da pokaže, može li osigurati ekonomski 
svoju obitelj. Kod ženskoga se spola provodi najozbiljnije 
spremanje za brak, upravo za materinstvo, koje donosi 
neke olakšice prestankom zabrana izvjesnih jela i dr. 
Uloga muškarca i žene jednakopravna je i uravnotežena, 
premda je s jedne strane položaj žene povoljniji stoga, što 
je ona uvijek sigurnija za uspjeh svoga sabiraštva, za punu 
košaru na povratku, nego muškarac za svoj lov. Otuda ima 
i poliginije među D., iz težnje muškaraca, da zadobiju i 
više ovako ekonomski osiguranih životnih družica. No u 
obitelji je inače izrazita patria potestas. Otac vodi brigu 


i o svetoj vatri, koja ima sunčani značaj, no važno joj je 
i lovačko značenje, kad je on povodom slabe lovine ob¬ 
navlja. Vjera je D. u jednu ruku svoje vrste monoteizam 
s vrhovnim sveznajućim božanstvom Gamab , koje može 
ljude ubijati strijelom. U drugu ruku razvijen je i mani- 
zam, izražen osobito paničkim strahom od pokojnika, kojih 
duhovi šalju različne uzročnike bolesti i zala na čovjeka. 
Strah im zadaju i grobovi, u koje duboko ukapaju svezane 
pokojnike i na njih nagomilavaju kamenje. Magijom se 
pak bavi uglavnom vrač, posrednik između Gamaba i 
ljudi, ličnost važne uloge, koji liječi naročito sisanjem 
uzročnika iz tijela. Čaranje za dobru lovinu pokreće i broj¬ 
ne značajne životinjsko-mimičke plesove EL Likovna je 
umjetnost oskudnija, izuzevši ornamentiku, nastalu razvo¬ 
jem različnih znakova vlasništva, koje D. užižu na svako¬ 
jakim predmetima, a time ujedno odaju i izrazitu svijest 
o individualnom vlasništvu. 

Nakiti su im ponajviše pločice od nojeva jajeta, želje¬ 
zna zrnca, komadi krzna ili kože (u žena oko ruke), od 
čega im je prvobitno i odjeća prije usvajanja importiranih 
tkanina. 

Kolibe su polukuglaste, od grana i trave, no stanuju u 
nuždi i u pećinama i sklanjaju se za priproste štitnike od 
nevremena. U naseljima su kolibe redovno u krugu pore¬ 
dane, a u sredini biva povisok reprezentativni stup naselja 
uza spomenutu svetu vatru. — Neka su od navedenih kul¬ 
turnih dobara usvojili od spomenutih susjeda, a tako i 
lončarsku vještinu (negda su kuhali vrućim kamenjem u 
drvenim sudovima), željezne šiljke strelica (kovinu ne 
obrađuju), koje umiju trovati, drvene stupe za mrvljenje 
žita, neke spomenute nakite i dr. Neka su pak njihova 
dobra prodrla k susjedima, tako božanstvo Gamab k Ho- 
tentotima i Bušmanima. 

LIT.: H. Vedder, Die Bergdama I. i II., Hamburg 1923; H. Bau- 
mann, R. Thurnwald, D. Westermann, Volkevkunde von Afrika, Essen 
1940; A. Haberlandt, Afrika (u Buschan, lllustrierte Volkerkunde, I., 
Stuttgart 1922). M. G-i. 

DAMANHUR je glavni grad egipatske pokrajine Behe- 
rah, koja se prostire između lijevog rukava Nila, obalskih 
laguna i libijske pustinje. Središte je plodnog kraja i poznat 
kao tržište pamuka, riže i različnih drugih poljodjelskih 
proizvoda. U D-u se od željezničke pruge Aleksandrija— 
Kairo odvajaju sporedne pruge. U staro egipatsko doba 
ovdje je bilo mjesto Behdet, poslije Time en Hor, a u 
rimsko doba Hermopolis parva. A. M. S. 

DAMAO, portugalski posjed na ulazu u zaliv Cambay 
u sjeverozapadnoj Indiji. Dijeli se u dva dijela: pravi D. 
na obali (56 km 2 ) i unutrašnje okružje Pragana Nagar 
Hawili (327 km 2 ), a odvaja ih uzak pojas engleskog po¬ 
sjeda. Kraj je dosta plodan, a stanovništvo (218.614 stan.) 
(1920) goji rižu, različita žita i duhan. Šume su bogate 
teak-drvom. Glavno mjesto Damao Grande ima samo 
600 stan. (1931), dok je pristanište D. Pequeno pristu¬ 
pačno samo za male brodove. Grad D. porušili su Portu¬ 
galci 1531, a cijelu pokrajinu zauzeli 1558. M. Š. 

DAMAR, 1. otok i otočni skup u Molukkima, 2. otočić 
u otočju Anambas na I od Singapura, 3. arapski grad u 
Jemenu, ima (1930) 5000 stan. U njemu je sveučilište zeid- 
ske sljedbe muslimana. N. Ž. 

DAMARA -> Dama. 

DAMARA (Damara'land) Herero (Hereroland). 

DAMAR-SMOLA. Pod malajskim imenom »damar« 
(= baklja, svjetiljka, svijetlo) poznate su mnogobrojne 
krute smole iz stabla drveta Dipterocarpacea conifera, Bur- 
seracea i Gutifera, koje na malajskim otocima služe za 
rasvjetu i u različne tehničke svrhe. Najbolja je i najva¬ 
žnija vrsta damarske smole Batavia-damar, koja danas go¬ 
tovo isključivo dolazi u trgovinu. Dobiva se iz stabla dr¬ 
veta Shorea Wiesneri i drugog drveća porodice Diptero¬ 
carpacea, koje uspijevaju u jugoistočnoj Aziji (Diptero- 
carpus-šume). U trgovinu dolazi u zrncima i kao amorfna 
masa različnih oblika i veličina. Providna je i krta, žute ili 
crvenkasto bijele boje, a mirisa slabo aromatična. Lako se 
topi u kloroformu, benzolu i ugljičnom bisulfidu. Sastoji 
se iz smolnih kiselina, smolnih alkohola i rezina uz malo 
eteričnog ulja i gorkih tvari. Upotrebljava se u veleobrtu 
lakova, a u ljekarništvu (Resina Dammar) za pripremu 
melema (ljepivi melem). Australska damar-smola = kopal. 

LIT.: Tschirch, Harze, 1935. D. B-ć. 
























POGLED NA DAMASK 

DAMAS I. (366—384), jedan od najznatnijih papa 
4. st. Gotovo za cijelog pontifikata imao je velike borbe 
sa strankom protupape Ursina. Ipak je utvrdio prava rim¬ 
skog biskupa na Zapadu i podigao mu ugled na Istoku. 
Naziv »Apostolska Stolica« za rimskog biskupa potječe 
od njega. Presuđivao je u dogmatskim sporovima s arijev¬ 
cima, apolinarijevcima i macedonijevcima. Po legatima pred¬ 
sjedao je II. općem saboru u Carigradu (g. 381). Obnovio 
je rimske katakombe, te je na grobovima mučenika dao 
uklesati epigrame, koje je sam sastavio (tituli). S njegovim 
je imenom povezana revizija latinskog prijevoda Novoga 
Zavjeta, koju je povjerio svome tajniku sv. Jeronimu. 

LIT.: Funk-Bihlmeyer, Kirchengeschichte, Paderborn 1940; Steidle, 
Patrologia, Freiburg i B. 1937. N. K. 

DAMASCENKA -> Vinova loza. 

DAMASCHKE, Adolf, * Berlin 24. XI. 1865, f Berlin 
30. VII. 1935, ekonomist i glavni predstavnik pokreta za 
zemljišnu reformu u Njemačkoj. Bio je neko vrijeme uči¬ 
telj, a onda se posve posvetio tome pokretu. Zasluga je 
D-a, što je prvotni pokret za zemljišnu reformu od radi- 
kalno-ideoloških smjernica (Stamm, Deutsche Landliga, 
1880; Allwohlbund 1888; Fliirscheim i Freese, Bund fiir 
Bodenbesitzreform 1888) svratio na praktično područje i 
osnovao 1898 »Bund Deutscher Bodenreformer«, kome je 
od toga vremena i predsjednik. Namjesto prijašnjih radi¬ 
kalnih zahtjeva, da općine (naročito gradske) postanu is¬ 
ključivi vlasnik sviju zgrada i gradišta (»komunalizacija«), 
zastupao je D. manje radikalan, no tim više praktičan 
smjer, kako da se poprave stambene prilike u gradovima. 
D. je (naročito putem svoga saveza) tražio: hipotekarne 
zajmove za gradnju kuća treba da izdaju jedino gradske 
ili državne ustanove; gradovi imaju čuvati i proširivati što 
više svoje vlasništvo nekretnina (osobito zemljišta); zako¬ 
nima se ima sprečavati spekulacija gradilištima, a sva 
neizgrađena gradilišta imaju se oporezovati prema porastu 
vrijednosti: grad, odnosno država, ima pravo prvokupa 
svih zemljišta, koja dolaze na prisilnu prodaju; unutrašnja 
kolonizacija ima se izvesti po osnovi; udruge za gradnju 
stanova imaju pravo na javnu pripomoć. Pokret za zemlji¬ 


DAMASK, Utvrde citadele 

šnu reformu dao se poslije svjetskog rata (1918) osobito 
na izgradnju radničkih i činovničkih stanova, a proširio je 
znatno svoje polje djelovanja i oko unutrašnje koloniza¬ 
cije. Praktično djelovanje D-ovo našlo je živog odziva u 
Švicarskoj, Holandiji, Francuskoj, Belgiji, Novoj Zelandiji, 
pa i u Rusiji. Sa svrhom širenja pokreta izdavao je D. 
časopise »Bodenreform« (od 1889) i »Jahrbuch der Boden- 
reform« (od 1904). 

BIBL.: Književni D-ov rad o zemljišnoj reformi vrlo je plodan i 
čitan u Njemačkoj i izvan Njemačke, tako da su pojedina djela do¬ 
živjela brojna izdanja. Najvažnija su djela: Die Bodenreform, 18. izd. 
Jena 1920 (franc. prijevod 190.6, madž. i španj. 1916); Aufgaben der 
Gemeindepolitik, Jena 1901 (finski 1908, češki 1913, ruski 1914); Ge- 
schichte der Nationalokonomie, 2 sv., 11. izd. Jena 1919; Volkstumliche 
Redenkunst , Jena 1920; Au§ meinem Leben, Jena 1924. M. I. 

DAMASCIJE, (grč. Damaskios) učitelj u Ateni g. 520— 
530 pos. Kr., pristaša Jamblihov, jedan od posljednjih pred¬ 
stavnika poganske novoplatonske nauke. A. B-a. 

DAMASK (tursko-arapski dimešk »radinost, obrt«), 
glavni grad Sirije. Grad se razvio na istočnom podnožju 
Antilibanonskog gorja, na izlazu rijeke Barade (»Studenice«) 
iz planinskog kraja u sirijsku pustinju. Vodom dosta bogata 
Barada natapa prostranu i plodnu oazu E1 Ghuta, koja je 
za naselje stalan izvor života. Ljeta su u D-u topla i suha, 
zapadni vjetrovi preko zime donose kiše, a toplina se često 
toliko snizi, da pada i snijeg; najneugodniji klimatski ele- 
menat je jaki i suhi vjetar »hamsin«, koji duva iz pustinje 
na /. U maloj količini padalina (godišnje oko 350 mm) i 
velikoj razlici između dnevnih i noćnih temperatura vidi 
se pustinjski značaj klime. Veliki razvoj, gospodarsku i 
kulturnu važnost postigao je D. kao velika prometna ras¬ 
krsnica i stjecište (»pustinjska luka«) brojnih putova. 
Dolinom Barade lak je pristup prema zapadu u luke na 
sirijskoj obali. Podnožjem Antilibanonskog gorja, granicom 
pustinje, vodi poznati trgovački i hadžijski put: Alep— 
Damask—Meka, a s istoka iz pustinje zrakasto dolaze 
karavanski putovi iz Bagdada, Mosula i E1 Deira i dr. 
Ovako povoljan prometni položaj učinio je D. vječnim 
gradom i velikim tržištem. Uz trgovinu su se u D-u razvili 
brojni i posebni zanati, a među njihovim izrađevinama 


DAMAS —DAMASK 


DAMASK, Grob Hazreti Fatime 
(Orbis terrarum) 


DAMASK, Džamija i natkriti bazar 

isticale su se na daleko poznate svilene tkanine »damaskin« 
i vunene, kovačka roba i dr. U dugoj prošlosti grad je 
doživio teška stradanja i nekoliko puta bio potpuno po¬ 
rušen, ali je zbog povoljnog položaja obnavljan i nanovo 
građen. Prokopavanjem Sueskog kanala bila je nešto pala 
njegova važnost, ali je usavršavanjem kopnenih putova 
(izgradnjom željeznica i cesta i uvođenjem zrakoplovnog 
prometa) ponovno porasla. Danas od 5 prema J vodi želje¬ 
znička pruga Alep—Damask—Medina i u prvom redu 
služi muslimanskim hodočasnicima Meke. Ima željezničku 
vezu i s primorskim Beirutom, dok prema I vodi bagdadski 
automobilski put. D. je jedna od glavnih postaja i uporišta 
brojnih i važnih zrakoplovnih pruga, koje vežu Evropu 
s južnom i jugoistočnom Azijom i Australijom. 



ZAPADNE PROPILEJE TRŽNICE I BIZANTINSKA KOLONADA 


Jezgra grada ima jajast oblik; dužom se osi pruža u 
pravcu I —Z, uzduž donjeg toka Barade. Ovaj stari dio 
opasan je zidom; u njemu su tvrđava i velika džamija 
Omaida, nekoć kršćanska utvrda posvećena sv. Ivanu 
Krstitelju, u istočnom je dijelu i danas kršćanska, a u jugo¬ 
istočnom židovska četvrt. Glavna ulica presijeca stari grad 
na sjeverni i južni dio, a na desetine km dugi i prekriveni 
bazari najbolji su svjedoci trgovačke važnosti grada. Izvan 
gradskih zidina širi se prema jugu predgrađe E1 Meidan 
poznat po izradbi čilima i glavno konačište Beduina; u 
njemu se skupljaju i iz njega polaze hodočasnici u Meku. 
Na sjeveroistoku podnožjem Džebel Qasyun širi se pred¬ 
građe es Salihiyyah, naseljeno uglavnom Turcima i Kur¬ 
dima. — Danas je D. poznat po proizvodnji čilima i tka¬ 
nina, preradbi duhana, a razvijeni su i neki drugi obrti. 
Veoma je živa trgovina, uvoze se raznovrsne prerađevine, 
kava, riža,, petrolej i dr., te D. ima kao trgovačko središte 
veliku važnost za cijeli prednji Istok. Uz to je D. i važno 
vojničko središte. G. 1931 imao je 229.020 stan. 

Zbog svoje plodne okolice, velikih i bogatih bazara, 
krasnih džamija i udobnijeg života D. je mnogo cijenjen 
od stanovnika okolnih pustinja; otuda kićeni epiteti za 



DAMASK. Mošeja 


grad. Od prenosa kalifata ostao je D. stalno važno žarište 
arapskog i uopće muslimanskog vjerskog i kulturnog života. 
Veliki broj džamija i raznovrsnih škola služi ovim zada¬ 
ćama. Pored Kaira D. je, osobito njegovo sveučilište, i 
danas najvažnije ishodište arapskih kulturnih i nacionalnih 
pokreta, te vrši velik utjecaj, osobito na mlađi musli¬ 
manski svijet. Uz sveučilište ima D. i arapsku akademiju 
te francuski arheološki institut. Pored biblijskog značenja 
ima D. i danas veliku važnost za kršćanstvo, jer je sjedište 
grkokatoličkog i grčkopravoslavnog patrijarha. Grad je 
znatno stradao za vrijeme francuskog ugušivanja pobune 
u 1925 i 1926, ali se poslije počelo s obnavljanjem i izgra¬ 
đivanjem po osnovi. J. R-ć. 

Povijest. U obliku Timasku spominje se D. već u ne¬ 
kom egipatskom natpisu iz 15. st. pr. Kr. Kad su se u 10. 
st. Aramejci udomili u Siriji, D. je, vjerojatno, plaćao 
danak kralju Davidu. Tokom istog stoljeća nastalo je u D. 
aramejsko kraljevstvo, koje se održalo kroz stoljeća. Osim 
grada s okolicom obuhvatila je ta država i gornju dolinu 
Jordana, a s vremenom podložila je sebi i Hamat, Cele- 
siriju i Galileju te se proširila do Eufrata. Pošto su u 2. 
pol. 10. st. Egipćani osvojili Jeruzalem, političko je prven¬ 
stvo u tom dijelu Azije prešlo na D. Pod Bir-idrijem, 
kojem su vazali bila 32 kralja, opire se u 9. st. širenju 
Asiraca, ali je 803 ipak prisiljen platiti im danak, a 732 
podloži ga Tiglatpilesar IV. potpuno asirskoj vlasti. Otad 



(V. Kratky) 

DAMASK, Bivša crkva Sv. Ivana iz doba cara Teodozija 

DAMASK — D'AMBRA 



CRKVENI DAMAST (Italija, 17. st.) 




opada politički i trgovački pod različitim osvajačima; 
poslije asirskoga gospodstva slijedilo je babilonsko, per¬ 
zijsko i makedonsko-grčko (333). Baštinici Aleksandra 
Velikoga, Seleukidi, učinili su ga privremeno prijestol¬ 
nicom, a 64 zauzme ga Pompej, ostavivši mu domaće vla¬ 
dare. Pod vlasti Rima, odnosno Bizanta, ostao je do 636 
pos. Kr., kad su ga trajno osvojili Arapi; Muavija ga, 
štaviše, učini 661 sjedištem kalifata (do 750). Od 9. st. na¬ 
staju u D-u različiti sultanati, a 1076 emirat seldžučki. 
Pokušaj križara, da ga se domognu 1148, nije uspio. Kao 
prijestolnica Nuredina (od 1154) i njegova sina Saladina 
(umro 1193) postaje D. predvodnikom islama i proživljava 
doba svoga najvećeg cvata. G. 1260 osvoje ga Mongoli, 
ali ih još iste godine potisne egipatski sultan Baibars; on 
ustroji pokrajinu Mamlakat Dimask i učini D. drugom 
prijestolnicom mamelučke države. D. su i kasnije pustošili 
Mongoli, osobito 1400 pod Timurom, ali je mnogo stradao 
i zbog borba među svojim emirima. Došavši 1516 pod vlast 
Turaka izgubi svoje povijesno značenje, premda je postao 
sjedište sirskog vilajeta. Od 1780—1804 upravljao je D-om 
Džazar-paša (v.), podrijetlom iz Bosne, a 1832—40 vladao je 
njime egipatski paša Mehmed-Alija. G. 1860 doživio je 
D. po drugi put veliki pokolj kršćana. Poslije prvog 
svjetskog rata postao je 1922 dijelom sirske federacije, a 
1925 države Sirije pod mandatom Francuske. 

Kroz D. su prolazili mnogi Hrvati, ponajviše hodočasnici, 
u Sv. Zemlju; po imenu su poznati u 16. st. Juraj Hus Ra- 
sinjanin (1540) i Bartol Đurđević (1536). Već 1550 spo¬ 
minje se kod Hrvata i sablja demiskija i dimisćija , koji je 
naziv ušao i u narodnu pjesmu. 

U vezi s obraćenjem sv. Pavla na njegovu putu u D. 
nastala je uzrečica: »Doživjeti svoj dan D-a« kao oznaka 
za duboku duševnu promjenu, koja mijenja značaj čo¬ 
vjeka. U tom je smislu dao i A. Strindberg naslov svojoj 
drami Put u Damask (1898 i 1904). J. §-k. 

DAMAST (po gradu Damasku) je desinovana tkanina 
od pamuka ili lana izrađena u keperastom ili atlasnom 
vezivanju. Ove se tkanine izrađuju na jacquard-stroju, a 



uzorak desena obično je cvijeće. Upotrebljavaju se za 
izradu stolnjaka, ubrusa, ručnika, rjeđe i za posteljno 
rublje. J. R_ić. 

D’AMATO, Antonio, ^ S. Angelo dei Lombardi (Avel- 
lino) 12. VI. 1880, talijanski folklorist, profesor. Pisao je i 
o hrvatskoj koloniji u Campaniji, Uriantica colonia dal- 
matina nelVIrpinia (Catania 1930). M. D-ić. 

DAMBERGER, Josef, * Passau 1. III. 1795, f Schaftlarn 
(Bavarska) 1. V. 1859, njem. isusovac. Životno mu je djelo 
Synchronistische Geschichte der Kirche und der Welt im 
Mittelalter, Regensburg 1850—60, petnaest svezaka. Seže 
samo do 1378. 

LIT.: Sommervogel, Bibliotheque II. 1891; L. Koch, Jesuiien-Lexikon, 
Paderborn 1934. M. V. 

DAMBERGS, Voldemars, ^ u petrogradskoj guberniji 
1886, letonski pjesnik i pripovjedač modernoga pravca. 
Zbirke pjesama po uzoru suvremene zapadnjačke lirike: 
Zimejumi (Crtice), 1907, Bareljefi , 1909, Dveseles ritmi 
(Ritmi duše), 1920. U romanu Gaitniecibas ćele (Život u 
emigraciji), 1923, crta život letonskih bjegunaca za vrijeme 
svjetskoga rata istančanom psihologijskom analizom, te je 
imao veoma velik uspjeh. Lj. M. 

DAMBOVIJA (ili Dimbovita) 250 km duga rumunjska 
rijeka; izvire u gorskoj skupini Jeruzul, potječe u gornjem 
toku vrlo romantičnim krajem, onda okreće na JI kroz 
Vlašku nizinu, dijeli Bukurešt na dva dijela, pa utječe 
s lijeve strane u Arge§, 40 km više njegova ušća u Dunav. 

2. D., sudbeni okrug (jude{) u Rumunjskoj, ima 3440 
km 2 , sa 310.310 stan. (1930). M. Š. 

DAMBOZA -> Inosit. 

D’AMBRA, 1 . Francesco, ^ Firenca 1490, f Rim 1558, 
talijanski komediograf. U svoje tri komedije (II furto, 1560, 
Bernardi , 1564, Cofanaria , 1565) klasičnoga latinskoga tipa 
unosi nove motive iz suvremenog života; dijalog mu je 
živahan u svježem, živom jeziku. 

BIBL.: Commedie di F. D., Trst 1858; Bernardi, u knjizi Commedie 
del Cinquecento, II., Bari 1912. 

LIT.: E. Debenedetti, La vita e le opere di F. D., Firenca 1899. M. D-ić. 


TALIJANSKI DAMAST IZ 14. ST. 

2. Lučio (pravo mu je ime Renato Eduardo Manganella), 
% Rim, 1. XI. 1880, f Rim 31. XII. 1939, talijanski knji¬ 
ževnik, novinar, dramatski kritičar i pripovijeđač. Moralna 
razmatranja, na kojima osniva svoje zamisli, nalaze privla¬ 
čan i tečan izraz u lakom, bistrom stilu, koji mu je pri¬ 
bavio sklonosti širokih slojeva. Ali njegove ga vrline rje¬ 
čitog i uvjerljivog pripovjedača višeput zavode tako, da 
on stoga uspori djelovanje zapleta neobuzdanom rasipnošču 
riječi. Ukusno postavljenim riječima prekriva svoju težnju 
za novim ciljevima bez osobito dubokih umjetničkih za¬ 
htjeva, pa je u stvari vezan uz prozu 19. st. Međutim nje¬ 
gova se osjećajna čovječnost blago očituje u čitavu nje¬ 
govu djelu (dovoljno je spomenuti roman I giorni felici , 
posvećen poeziji ljubavi i materinstva) te vrlo često uspi¬ 
jeva nadjačati nedostatke pripovjedačke razvučenosti. 

Objavio je i dvije knjige pjesama. Surađivao je u Cor- 
riere della Sera i u Nuova Antologia. G. 1937 bio je ime¬ 
novan članom Kr. talijanske akademije. 

BIBL.: Kazalište: Effetti di luče, Turin 1906; La frontiera, Rim 
1917; Via Basento, lanterna rossa, Ancona 1927; Ritratto d’uomo, Pa- 
lermo 1927; Ritratto di donna, Palermo 1928. Kritička djela: Le opere 
e gli uomini, Turin 1904; 11 teatro dei fantocci, Firenca 1920; Trenta 
anni di vita letteraria, 3 sv., Milan 1928—29; Tramonto del grande 
attore, Milan 1930; Vite di grandi scrittori italiani narrate al popolo 
da un romanziere (romansirane biografije izdane u Bologni: Goldoni, 
1936; Alfieri, 1928; Metastasio, 1940, postumno: Parini). Pripovjedačka 
djela: II damo viennese, Rocca S. Casciano 1916; 11 re, le torri, gli 
alfieri, Milan 1917; L’ombra della gloria, Bologna 1920; 11 mestiere 
di marito, Milan 1924; 1 due modi d’aver vent’anni, Rim 1928; 11 fascino 
slavo, Milan 1928; La professione di moglie, Milan 1930; Fantasia di 
mandorli in fiore, ib. 1931; L’arte di essere amanti, ib. 1933; Angioli 
della fine di giornata, ib. 1934; I giorni felici, ib. 1935; False e vere, 
ib. 1937. 

LIT.: L. Russo, 1 narratori, Rim 1923; S. D’Amico, 11 teatro italiano, 
2. izd. Milan 1937; Annuario della R. Accademia d’Italia, vol. VII-IX, 
Rim 1938. E. F. S. 

DAMES DE SACRE COEUR. Družba redovnica, uteme¬ 
ljena u Parizu 1800 od sv. Magdalene Sofije Barat. Zadaća 
je družbe uzgajati žensku mladež i širiti pobožnost Srca 
Isusova. Čuven je odgoj u internatima tih redovnica, te su 
i mnoge hrvatske plemkinje uzgojene u prošlom stoljeću 



kod njih (Herz-Jesu Kloster, Graz). Ta Družba imade 
brojne internate, škole, pjestovališta i sirotišta po mnogim 
zemljama: u Francuskoj, Italiji (najstariji zavod: Trinita 
dei Monti), u Belgiji, Švicarskoj, Španjolskoj, Engleskoj 
i drugdje. Poznata je bi. Filipina Duchesne, koja je orga¬ 
nizirala misionarski rad Družbe u Americi (1818). 

Kongregacija Dames de Sacre Coeur došla je na glas kao družba 
za odgoj plemićkih kćeri po tome, što su već u početku svoga rada 
te redovnice kupile u Parizu za internat palaču maršala Birona (1820), 
a također što su postale redovnicama družbe neke grofice. Na početku 
svoga djelovanja su nosile naziv »Gospođe od Prave Vjere« ili »Go¬ 
spođe Kršćanske Nauke«. — Sv. Stolica je taj red odobrila 1826. — 
Družba priređuje u svojim kućama i duhovne vježbe za svjetovnjake. 

LIT.: Die Heilige Magdalena Sophie Barat und ihre Stiftung, Frei- 
burg in Breisgau (Herder) 1925. D. N. 

DAMES, Wilhelm, * Stolp 9. VI. 1843, f Berlin 22. XII. 
1898, njemački paleontolog; bio sveučilišni profesor; obje¬ 
lodanio rasprave o fosilnim vertebratima (Archaeopteryx, 
ribe i t. d.); izdao zajedno s Kayserom (kasnije s Koke- 
nom) Palaontologische Abhandlungen , Berlin 1883. F. Š. 

DAMIA Bona dea. 



DAMIANI, 1. Enrico, Rim 28. IV. 1892, talijanski slavist, 
ravnatelj knjižnice talijanskog parlamenta, profesor bugar¬ 
skog jezika na sveučilištu u Rimu i Napulju. D. upoznaje 

Talijane s kulturnim životom 
slavenskih naroda, a isto tako 
slavenske narode upoznaje 
s talijanskom kulturom. U 
znanstvenom svijetu prihva¬ 
ćen je njegov prijedlog, da 
se hrvatsko-češkom grafijom 
transkribiraju ćirilicom pisa¬ 
na imena. 

BIBL.: Osim brojnih prijevoda u 
časopisima objavljuje u posebnim 
knjigama prijevode Turgenjeva (od 
1922 dalje), L. Tolstoja (od 1923 
dalje), Puškina, Ostrovskoga, Mei-ja 
(Lev A.), A. Veselovskoga (Storia 
della letteratura russa, 1926), Mi- 
ckiewicza, Kochanowskoga, Slova¬ 
čkoga, Kasprowicza, Dygasinskoga, 
Berenta, Kaden-Bandrowskoga, Wie- 
rzynskoga, Simonidesa, Vazova, De- 
beljanova, Slavejkova, Boteva. Iz¬ 
daje i studije u posebnim knjiga¬ 
ma, među kojima: I narratori della 
Polonia d’oggi, 1928; /. Turgenjev, 1930; Gli studi polonistici in Italia, 1941; 
La fortuna della lingua italiana in Bulgaria, 1938; Un poeta delle tenebre: P. 
K. Javorov, 1940; 11 piti europeo dei poeti bulgari: P. Slavejkov 1940; 
II volto della letteratura bulgara, 1941; Patria e umanitš di Vazov, 
1941; Sommario di storia della letteratura bulgara, 1942; Corso di lingua 
bulgara, 1942. Na bugarskom izlaze u Sofiji: Izučavaneto na slavjan- 
skite ezici i literatura v Italija, 1931; Istorija na italijanskija ezik, 
1935; Smisalat na Pirandellovija teatar, 1936, a i na talij, 1937; ltalijan- 
ska gramatika za Balgari, 1937; Kurs po italijanski ezik, 1942. Slavi¬ 
stičke bibliografije: Gli studi slavistici in Italia, Archivum Neophilo- 
logicum, Krakov 1929—30; Piccola guida bibliografica agli studi slavi¬ 
stici in Italia, Rim 1930; Avviamento agli studi slavistici in Italia, 
Milan 1941; Letterature slave, u zborniku Letterature straniere zbirke 
Bibliografie del ventennio, Rim 1941; Contributo a una bibliografia di 
scritti italiani su argomenti di cultura croata u zborniku Italia e 
Croazia Kr. Talijanske Akademije, Rim 1942. Prilozi u zbornicima, 
posvećenim Mickiewiczu (1925), Slowackomu (1925), Kochanowskomu 
(1930), Puškinu (1937). Jedna od rasprava o transkripciji ćirilice izašla 
je u Hrvatskoj Reviji, XII., 1939. U Sofiji je osnovao i uređivao časo¬ 
pis Italo-balgarsko spisanie (1931—37) i dvije knjižnice za talij. kulturu; 
u Rimu uređuje časopis Bulgaria (od 1939) i dvije knjižnice za bugar¬ 
sku književnost. U Enciclopedia Italiana napisao je sve natuknice iz 
bugarske i neke iz poljske književnosti, a suradnik je i Hrvatske 
enciklopedije. M. D-ić. 

2. Petar -> Petar Damiani. 


ENRICO DAMIANI 


D’AMICO, Silvio (pseudonim De Gustibus), % Rim 3. II. 
1887, kazališni kritičar, teoretičar i pedagog. Od 1914 objav¬ 
ljuje svoje kazališne kritike u novinama »Idea Nazionale« 
i »La Tribuna«, u časopisu »Nuova Antologia«. Osnivač 
je i urednik (uz Nicolu de Pirra) kazališne revije »Sce- 
nario« (1932—36). Od 1937 urednik je »Rivista Italiana del 
Dramma«. Ravnatelj je i profesor povijesti kazališta Aka¬ 
demije dramske umjetnosti u Rimu. Bio je izaslanik Italije 
gotovo na svim kazališnim kongresima u Italiji i u ino¬ 
zemstvu. Održao je niz predavanja o talijanskom kazalištu 
u mnogim sveučilištima domaćim i stranim. U svojim se 
kritikama D. bori protiv talijanske tradicije putujućih dru¬ 
žina i zalaže se za osnivanje stalnih kazališta. Budući da 
visoko cijeni riječ kao najvažniji elemenat kazališne 
umjetnosti, traži od glumca disciplinu i neku višu stilsku 
usklađenost. Tu usklađenost ima dati kulturni redatelj, 

koji će bez nametanja na štetu pisca povezati kazališnu 
tradiciju sa suvremenim kazališnim težnjama. 

Osim članaka u Talijanskoj enciklopediji (Treccani), u 
kojoj je urednik kazališne struke, D. je objavio ove knjige 
o kazalištu: 11 leatro dei fantocci, Firenca 1920; Maschere« 
Milan 1921; lbs'en , Milan 1928; U leatro italiano del Nove- 
cento , II. izd., Milan 1937; Tramonto del grande atlore , 
Milan 1929; La crisi del teatro , Rim 1931; Invito al teafro , 
Rim 1935; Storia dell teatro italiano , Milan 1936; Storia 
del teatro drammatico , sv. I.—IV., Milan-Rim 1939—40. 

Uz kazališne D-a zaokupljuju i vjerski problemi, što 
dokazuju na pr. knjige: Pellegrini in Terrasanta (1925), 
Scoperta dell*America cattolica (1927) i dr. 

LIT.: A. de Angelis, Scenografi italiani di ieri e di oggi, Rim 1938; 
P. Castiglia, 5. D., Milan 1938; D. Cinti, Dizionario degli scrittori 
italiani, Milan 1939. D. I. 

DAMIETTE (arap. Dimijat, kopt. Tamiati), egipatski 
grad i luka u delti Nila, 15 km od ušća rukava Damiette. 
Osim vodenih ima dobre i željezničke veze s glavnim 
gradovima Egipta. Nekoć važna luka i trgovačko središte, 
danas je poznat grad po izradbi tkanina i trgovini. Na 
susjednom jezeru Mauraleh razvijen je bogat ribolov, a 
na obalama su prostrane solane; sušenu ribu i so izvoze u 
ostali Egipat, ali trgovina s vanjskim svijetom nema ni¬ 
kakve važnosti. Današnji je grad sagrađen poslije polovice 
13. st., kad je porušen stari, kojega se ruševine vide i 
danas. G. 1937 ima D. 40.482 stan. Napredak grada i sretno 
doba je vezano za period arapske vlasti nad Egiptom, kad 
je D. bila živa luka, važno trgovačko središte i jako voj¬ 
ničko središte. Mnogo se spominje u doba križarskih ratova, 
kad su je križari dva puta (1218—21 i 1250) osvojili. Poslije 
druge pobjede nad križarima dao je sultan do temelja 
porušiti grad i zasuti ušće rukava, tako da je luka postala 
nepristupačna za veće brodove. Tim je D. izgubila ne 
samo vojničku, nego i staru trgovačku i prometnu važnost. 
Novi je grad sagrađen nešto južnije, no nije postigao staro¬ 
ga značenja, čemu su uz nabrojene nezgode pridonijeli napre¬ 
dak Aleksandrije i prokop Sueskog kanala. A. M. S. 

DAMIN, Narcis, * Senj 21. 
X. 1845, f Bakar 26. VIII. 
1905, zoolog. Gimnaziju je 
svršio u Senju. Kao srednjo¬ 
školski nastavnik djelovao je 
u Rijeci, Gospiću i na nau¬ 
tičkoj školi u Bakru. Kao 
iskreno odani Hrvat sudjelo¬ 
vao je kod društvenih prilika 
u Bakru, te je 21. VIII. 1892 
ispjevao prigodom blagoslova 
nove zgrade »Hrvatskog do¬ 
ma« plamenu pjesmu Pozdrav 
Bakranom. Proučavao je 
znanstveno faunu naših pau¬ 
ka, te bijaše njihov vrstan 
poznavalac. Njegova lijepa 
zbirka pauka čuva se u Hr¬ 
vatskom drž. zoološkom mu- 
NARCIS DAMIN zeju u Zagrebu kao i neki 


njegovi rukopisi. Diploma član¬ 
stva Zoološko-botaničkog dru¬ 
štva u Beču od 2. XI. 1886, te 
po njemu prozvani novi oblik 
pauka (Attus Damini Chyzer) 
dokazuje, da je Damin bio po¬ 
znat i priznat među arahnolo- 
zima i izvan Hrvatske. Stručne 
radove objelodanio je u HA, 
GHPD i u stranom svijetu. 

BIBL.: O pauku Uloborus vvalke- 
naeri, GHPD, Zagreb 1891; Iz života 
pauka Argiope bruennichi, na istom 
mjestu 1892; Attus Damini, na istom 
mjestu 1893—94; Prilog fauni dalma¬ 
tinskih i istarskih pauka, na istom 
mjestu 1896; Gnaphosa Kulczyi\skii, 
na istom mjestu 1896; Ueber Parthe- 
nogenesis bei Spinnen, Verh. zool. 
bot. Ges., Beč 1893; Lathrodectus 
13-guttatus, Rad HA, Zagreb 126, 
1896; O preobrazbi i dužini življenja 
naših pauka. Rad 143, 1900; Pauci 
Dalmacije, Hrvatske, Slavonije i Istre, Rad 143, 1900. K. B. 

DAMIRON, Jean Philibert (1794—1862), profesor filo¬ 
zofije u Parizu, pripada Cousinovoj (v.) spiritualističkoj 
školi; bavio se naročito poviješću filozofije. A. B-a. 

DAMJAN, Juda, dubrovački knez, jedna od najvažnijih 
ličnosti dubrovačke povijesti 13. st. U novije se doba, do¬ 
duše, osporava, da bi se bio nazivao i Damjanom, ali pod 
dvojakim nazivom ušao je u poviest već vrlo rano, te se 
ne protivi povijesnoj istini, ako ga tako zovemo prema 
davnoj predaji. Znanost nije još o njemu rekla posljednju 
riječ; pitanje Damjana Jude usko je povezano s nastoja¬ 
njem Mlečana, da zavladaju Dubrovnikom. Privremeni pad 
bizantskog carstva (1204) pružio je Mlečanima priliku, da 
Dubrovnik, koji je ostao bez svoga vrhovnog štitnika, 1205 
opet lako osvoje. Tada bijaše dubrovačkim knezom Da- 
mjan Juda; on bješe zbačen od Mlečana, a kao prvi mle¬ 
tački knez Dubrovnika uze vlast Lellovello. U pismu, koje 
je između 1205 i 1207 pisao Vučini, splitskom potestatu i 
trogirskom knezu, Lellovello kaže, da je Juda bio nepra¬ 
vedan i prema svojim građanima i prema građanima, ko¬ 
jima je Vučina upravljao; zbog toga je dolazilo do sve 
većih razmirica između jednih i drugih; sada, kad je Du¬ 
brovnik pod mletačkom vlasti, poziva ih, da izglade ra¬ 
zmirice. 

O propasti Damjana Jude opširno pripovijedaju dubro¬ 
vački ljetopisci i povjesničari od 15. st. dalje; vremenom 
mu je najbliži dubrovački kancelar Ivan Ravenjanin iz 
14. st., koji u svojoj »Historia Ragusii« spominje njegovu 
propast; to se djelo sačuvalo samo u rukopisu i danas nije 
pristupačno. Ostali se pisci u pojedinostima razilaze (neki 
čak griješe u kronologiji), ali se u bitnosti slažu. Prema 
njima D. J. nije po izminuću roka odstupio s kneževske 
časti, nego je zavladao Dubrovnikom kao samovladar. Ne¬ 
zadovoljno plemstvo, na čelu s njegovim zetom Petrom 
Benešom, skovalo je protiv njega urotu. Za pomoć Mle¬ 
čana pristali su, da će primiti njihova kneza. Bila je zasno¬ 
vana varka, da se D. J. obori bez oružane borbe. Na putu 
u Carigrad mletačke galije zaustavile su se pred Dubrovni¬ 
kom i Mlečani su posjetili kneza. Po nagovoru svoga zeta 
uzvratio je Damjan Juda posjet mletačkom brodovlju, ali 
čim se ukrcao, Mlečani podigoše sidra i svezaše kneza. 
Nato se on ubije udarivši snažno glavom o katarku broda. 

Mnogi noviji povjesničari smatraju, da je to pripovije¬ 
danje bez temelja, ali nema razloga, da se u najmanju 
ruku smatra vrlo vjerojatnim, jer odgovara prilikama vre¬ 
mena i nije u protivurječju s poznatim događajima i suvre¬ 
menim izvorima, pače se u koječem slaže i s vrelima, koja 
su nezavisna od dubrovačkih pisaca. Neke mletačke kro¬ 
nike kažu, da su Mlečani 1205 stekli Dubrovnik bez oru¬ 
žane borbe, a pismo Lellovella dopušta misao, da je Juda 
silom oboren. Zanimljivo je, da isprave govore samo o 
knezu Judi, a pisci ga nazivaju Damjan Juda. Smatralo se, 
da je Juda porodično ime, ali su u novije doba neki utvr¬ 
dili, da je ime Damjan tek kasnija kombinacija. Uza sve 
to možemo taj podatak starih pisaca držati vrlo vjero¬ 
jatnim; je li pak ime Juda bilo jedno od dvaju osobnih 
imena ili prezime, teško je reći. Ako je i bilo ime, njegovi 
su ga potomci upotrebljavali kao prezime. 

Damjan Juda ostavio je tri sina: Tripuna, Lukara i 
Grada. Povjesničar Rastić, pozivajući se na arhivsku, ka¬ 
snije izgubljenu knjigu Diversa Notariae iz 1268, kaže da 
je D. J. imao i kćer Dragu, udatu za Grubišu Gundulića. 
Grade se spominje među Dubrovčanima, koje je mletačka 
vlada 1226 zatražila od dubrovačkog kneza Ivana Dandola 
kao taoce. Judina je porodica uživala ipak i dalje u 
Dubrovniku ugled, jer se na ugovoru Dubrovčana s bu¬ 
garskim carem Ivanom Asenom 1253 spominje kao svjedok 
i »Tripun od kneza Jude«. Lukar i Grade odselili su nakon 
nekog vremena u Zadar, te je Lukar pod starije dane oko 
1268 prodao svoje kuće u Dubrovniku. Međutim Tripun je 
ostao u Dubrovniku, te je u arhivskoj knjizi, krivo ozna¬ 
čenoj Debita Notariae, zabilježena njegova oporuka od 
21. VI. 1282. Kao posljednji član toga roda spominje se u 
suvremenim izvorima Damjanov praunuk Toma de Juda 
(do 1336). Bezimeni ljetopisac bilježi, da je Judina porodica 
izumrla 1339. 

Dubrovčani su kasnije različito prosuđivali Damjana 
Judu; neki su zastupali mišljenje, da se on nije učinio 
samovladarom iz osobne taštine, nego da jakom, u sebi 
usredotočenom vlašću posluži veličini i procvatu domovine 
u doba, kad je kod Dubrovčana bila zavladala klonulost 
i malodušnost. Njegovu propast obradili su u novijoj knji¬ 
ževnosti Šibenčanin Marko Antun Vidović u talijanski 
pisanoj tragediji Damiano di Ragusa (Zadar 1862) i Đ. 
Arnold u baladi Damjan Juda , knez dubrovački. 

LIT.: Š. Ljubić, Ob odnošajih dubrovačke sa mletačkom republikom 
i ja do g. 1358, Rad V.; P. Pisani, Num Ragusini ab omni iure veneto 
a saec. X usque ad saec. XIV immunes fuerint, Pariz 1893; Š. Kalik, 
Damjan Juda (Zuda) tiranin dubrovački, kalendar »Dubrovnik« 1903 
i časopis »Srdj« 1903; M. Medini, Damjan Juda, Dubrovnik 1929; Isti. 
Starine dubrovačke, Dubrovnik 1935; G. Čremošnik, Odnos Dubrovnika 
prema Mlecima do godine 1358, Narodna starina, XII.; Isti, Kada je 
postao dubrovački arhiv? G1ZM 1932. V. F.-ić. 

DAMJANIĆ, Ivan, * Staza kraj Siska 8. XII. 1804, 
f Arad 6. X. 1849, madžarski general. Podrijetlom Srbin, 
posvetio se vojničkom zanimanju, a 1848 pristao je uz 
pokret Madžara i postao pukovnikom. U borbama sa 
Srbima kojima je zaprijetio potpunim istrebljenjem, izvo¬ 
jevao je pobjede kod Alibunara i Lagerndorfa.. G. 1849. 
imenovan je generalom-zapovjednikom vojnog zbora i 
istaknuo se 5. III. svojom pobjedom kod Szolnoka; za 
nagradu izabran je narodnim zastupnikom u szolnočkom 
kotaru. Ostavši 1 nadalje na bojištu razbio je 19. IV. 
carsku vojsku kod Nagy-Sarloa i omogućio tako oslobo¬ 
đenje Komorana. Nesretnim je slučajem slomio nogu, 
zbog čega nije više mogao osobno sudjelovati u borbi, pa 
je postavljen zapovjednikom u Aradu. Kad su ga Rusi 
opsjeli, predao im se, a austrijske su ga vlasti osudile na 
smrt i objesile. 

DAMMASTOCK, najviši vrh (3633) grupe Damma, 
istočnog dijela Bernskih Alpa. Kameni vrh se diže između 
prostranih ledenjaka i na njemu je tromeđa kantona Uri, 
Vallis i Bern. Prvi se popeo na nj G. Studer 1841. 
DAMNUM EMERGENS —► Naknada štete. 

DAMODAR, pritok gangeškoga rukava Bhagirathi-ja u 
pokrajini Bengaliji, izvire u Nagpuru, dug je 580 km i 
plovan, ali nanosi pijeska oteščavaju plovidbu. U njegovoj 
dolini su rudnici ugljena i željezne rudače. N. Ž. 

DAMOFONT (Ja/uo<pd)v) iz Mesene, glavnoga grada 
Mesenije u Peloponezu, kipar, kojega osobito često spo¬ 
minje Pauzanija. Živio je valjda u 1. polovici 2. st. pr. Kr. 
Od mnogobrojnih njegovih djela sačuvani su ostatci ve¬ 
like skupine, koju je izradio za svetište Despoine (Kore) 
kod Likosure u Arkadiji. Tako su nađene glave Demetre, 
Artemide i titana Anita, k tomu još mnogo spominjani 
komad reljefima urešenoga mramornog plašta Demetrina. 
Po tim se ostatcima, koji se čuvaju u muzeju u Ateni, vidi, 
da je Damofont bio dosta samostalan, osobito nadaren 
umjetnik. z D. 

nS AM0H L ° kruž j e površine 7.204 km sa 305.568 stan. 
(1931) u Središnjim pokrajinama u Indiji. Ratarski je kraj, 
dijelu dosta bogat šumama. 2. Glavno mjesto 
okružja, željeznička postaja na pruzi Baroda—Calcutta i 
trgovačko središte za plodnu okolinu. Ima 20.728 stan 
( 1931 )- M. Š. 

DAMOKLO, dvorjanik sicilskoga tiranina Dionizija 
Starijega (430—368/7). Brojni su pisci, među njima i Ci¬ 
ceron (Tuscul. disp. V. 21, 61.) zabilježili o njemu ovu 
anegdotu: D. je silno hvalio sreću Dionizijevu. Ovaj ga 


je posadio u bogato uređenu dvoranu i pogostio najbira¬ 
nijim jelima. Kod stola su dvorili najljepši dječaci, sve 
je odisalo najljepšim mirisom. D. se držao najsretnijim na 
svijetu, kad najednom ugleda, kako mu iznad glave visi 
o konjskoj struni obješen oštar mač. Smjesta mu je bilo 
dosta sreće i odmah je izmolio u Dionizija dopuštenje, 
da smije otići (Damoklov mač). Z. D. 

DAMON, atenski glazbenik. Bio je učenik Prodikov i 
vrlo učen. Diogen Laertije kaže, da je bio učitelj Sokratov, 
sto ne mora biti istina. Svakako je Sokrat do njega mnogo 
držao. I Periklu je pod izlikom, da ga poučava u glazbi, 
davao savjete, kako se upravlja državom. U glazbi su mu 
bili učitelji Agatoklo i Lamproklo. Smatrali su ga jednim 
od prvih i najoriginalnijih glazbenih teoretičara u čitavoj 
Grčkoj. z . D. 

DAMON i FINTIJA. Damon je bio pitagorovac iz Sira- 
kuze i prijatelj Fintijin. Njihovo se prijateljstvo u starini 
navodilo kao uzor. Fintija je bio optužen, da je radio o 
glavi sicilskom tiraninu Dioniziju Mlađemu. Ovaj ga osudi 
na smrt. Zaludu je Fintija dokazivao svoju nevinost. Na¬ 
pokon zamoli, da smije otići kući, da uredi svoje prilike, 
a njegov će prijatelj Damon svojom glavom jamčiti, da 
će se još do večera vratiti, da bude smaknut. Damon je 
na to pristao. Fintije nije dugo bilo natrag, i već su svi 
mislili, da je izdao svog prijatelja. Sunce je upravo bilo 
na zalazu, kad se Fintija vratio, da svojom smrću izbavi 
prijatelja od sigurne smrti. Kad je Dionizije vidio to ve¬ 
liko prijateljstvo, pomilovao je Fintiju i zamolio obojicu, 
da ga uzmu za prijatelja. — Ovu je starinsku priču obradio 
Schiller u svojoj baladi Die Biirgschaft. 

DA MOSTO (Čada Mosto, Ca’ da Mosto, Cademosto), 
Alvise, * Mleci 1432, f Mleci 18. VII. 1488, talijanski po¬ 
morac. U službi portugalskog infanta Henrika krenuo je 
1455 na istraživanje afričkih zemalja na Atlantiku (u prvom 
redu Gambije). Zbog nesuglasica s brodskom posadom 
morao se vratiti ne stigavši do odredišta. G. 1456 zaputio 
se prema istom cilju i uklanjajući se pred žestokom olujom 
otkrio Cap-Verdske otoke. Istražio je zatim obalu Gambije 
i dopro do ušća Rio Grande i Bissagos-otočja, a daljim 
otkrićima obogatio je poznavanje tih krajeva. Svoja je 
putovanja sam opisao (izd. Vicenza 1507). 

LIT.: R. Caddeo, Le navigazioni atlantiche di A. da Ca’ da M 
Milan, 1928. ** 

DAMPIER, William, * East-Coker 1652, f London 1715, 
engleski pomorac i istraživač. Najprije je vršio različite 
poslove na Antilskim otocima, zatim postaje gusar »fili- 
buster«, koji je gusareći obišao različite krajeve zemlje. 

Fragment skupine Demetre i Despoine. Atena. Narodni muzej 

Po povratku u Englesku dobiva od vlade brod »Roebuk«, 
otkriva novu Britaniju, Dampijerov arhipelag i upoznaje 
kojim 1699 polazi prema Australiji. Na ovom putovanju 
sjeverozapadni dio Nove Gvineje. G. 1702—11 prati Wooda 
Rogera na putu oko Zemlje. 

Na ovog pustolovnog pomorca ostaie su u geografskoj 
toponamastici brojne uspomene: 1 . Dampijerov arhipelag , 
otočje pred sz obalom Australije; 2. Dampijerov put , tje¬ 
snac između istočne obale Nove Gvineje i Nove Britanije; 
istim se imenom ili kao put Vai zove tjesnac između sz 
dijela Nove Gvineje i molučkog otoka Vaigeo. 3. Dampi- 
jetova zemlja , poluotok na sz obali Australije, između 
zaliva King-Sund i Roebuk i 4. Dampijerov otok ili Kar- 
Kar, otok pred si obalom Nove Gvineje. M. Š. 

DAMPIERRE, francuska plemićka porodica sa sjedištem 
u istoimenom mjestu, dep. Aube. 

Do važnosti su došli u 12. st.; u 13. st. stekli su ženidbama naj¬ 
prije Bourbonnais, a zatim 1244 Flandriju i Hennegau. Hennegau su, 
doduše, u svađama za baštinu s porodicom Avesnes opet doskora 
izgubili, ali su zato s vremenom spravili pod svoju vlast još i Be- 
thune, Namur, Nevers, Rethel i Franche-Comte. Dok su međutim ove 
nove tekovine konačno sve skupa prešle u ruke burgundskih knezova, 
postojala je D. kao stara gospoštija i dalje (i to od 1645 kao mar- 
kizat). Vlasnici te gospoštije bile su nakon smrti Guy-a de D-a (1305), 
protivnika Filipa Lijepoga, svakako druge plemićke porodice (najprije 
Chastilloni, a konačno Picoti). Neki od D-a istakli su se u bojevima 
15. st. protiv Engleza. Jedan D., časnik Luja XV., komponirao je još 
danas pod tim imenom poznatu vojničku koračnicu. Marquis Auguste 
Henri de D., koji se oduševljavao za Fridrika Velikoga i za fran¬ 
cusku revoluciju, pao je kao general 1793 kod Quievraina. Henri Duval 
grof D. (1580—1620), maršal austrijski, branio je Ostrogon od Turaka, 
koji ga osvojiše 1605. Bio zapovjednik vojske, koja je 1618 provalila 
u Češku, 1619 pritekao je u pomoć Beču, opsjednutom od Čeha i Ma¬ 
džara, i Ferdinandu II. G. 1620 borio se protiv Bethlena i pao 9. X. 
kod Požuna. F. C. 

DAMPIJEROVO OTOČJE Dampier. 

DAMPR£MY, grad u Belgiji, nedaleko rijeke Sambre, 
na kanalu Bruxelles—Charleroi; zapravo predgrađe većeg 
grada Charleroi, koji je udaljen samo 2 km. U okolici su 
ugljenici, a u gradu se izrađuje staklo i kovinska roba 
(oštrice, žica). N. Ž. 

DAMPT, Jean, Benarey 2. I. 1854. (dep. Cote d’or), 
francuski kipar i majstor umjetnog obrta. Stručno znanje 
stekao je u Dijonu i Parizu kod Jouffroy-a. G. 1887 stvori 
uspjelu grupu Dijane i Akteona. U svom daljnjem radu 
postaje popularan po radovima umjetnog obrta u zlatu i 
srebru, a posebno po malim plastikama. Vriedno je nagla¬ 
siti, da je D. mnogo pridonio na polju unutrašnje arhi¬ 
tekture kuća i domova, u kojem je radu izrađivao detaljne 
nacrte za namještaje kao i osnove cjelokupne ponutrice. 
Jedan od najuspjelijih radova Bakin poljubac nalazi se u 
Luxembourgu. Većina se D-ovih djela nalazi po muzejima 
Pariza i Dijona. V. M. 

DAMROSCH, Leopold, Poznanj (Posen) 22. X. 1832, 
f New-York 15. II. 1885, njemački dirigent i violinist. 
Određen isprva za liječničko zvanje posvetio se iza svr¬ 
šenih liječničkih nauka sasvim glazbi. Nastupao je kao 
violinist na koncertima, a onda se dao i na dirigiranje, 
najprije na malim pozornicama, poslije u dvorskoj kapeli 
u Weimaru. Veliku je djelatnost razvio u Breslauu kao 
dirigent filharmonijskog orkestra, gradskog kazališta, dru¬ 
štva za klasičnu glazbu, kao utemeljitelj novog pjevačkog 
društva, kvartetnih večeri i dr. G. 1874 pozvan je u New- 
York, gdje je živio kao dirigent do svoje smrti. U New- 
Yorku je utemeljio i mnoge za ondješnji glazbeni život 
važne uredbe (Oratorio Society, New-York Symphonic 
Society, iza sloma talijanske Metropolitan-Opere njemačku 
operu). D. je napisao i veći broj raznovrsnih skladba (po¬ 
pijevke, djela za violinu, orkestar, za pjevanje i orkestar 
i t. d.). S. S-i. 

DAMURIT, vrsta muskovita, koji se razvio u bijelim i 
žutim listićima. Listići su se obično sakupili oko jednoga 
središta. Ime po francuskom mineralogu Damouru. F. T. 

DAN kao mjera vremena osniva se na vrtnji Zemlje. 
Kako se vrtnja Zemlje očituje u prividnom dnevnom gi¬ 
banju Sunca^ i u prividnoj vrtnji zvjezdanog neba, duljina 
se dana može odrediti ili po Suncu ili po zvijezdama sta- 
jačicama. Pravi Sunčev dan je vrijeme od jedne gornje 
kulminacije Sunca (pravog podneva) do slijedeće. Zvje¬ 
zdani dan je vrijeme od gornje kulminacije do slijedeće 
gornje kulminacije iste zvijezde stajaćice, a to je ujedno 
vrijeme jednog potpunog okretaja Zemlje oko osi. Iako 
bi u djelovanju Mjeseca na svjetsko more (-> plima i 


oseka) bio možda uzrok usporivanju Zemljine vrtnje, ipak, 
otkad se vrše astronomska motrenja, nije utvrđena pro¬ 
mjena brzine Zemljine vrtnje, prema tome ni promjena, 
duljine zvjezdanog dana; stoga je zvjezdani dan najstalnija 
mjera vremena. 

Kako se Sunce u svom prividnom godišnjem gibanju pa 
ekliptici giba suprotno dnevnoj vrtnji neba, pa u jednom 
danu odmakne otprilike 1° na istok, Zemlja se u vremenu 
između dvije kulminacija Sunca okrene za više nego 360°, 
te je pravi Sunčev dan dulji od zvjezdanog dana. Nejedno¬ 
likost Sunčeva godišnjeg gibanja čini, da nijesu svi pravi 
Sunčevi dani među sobom jednaki. Stoga se i u znanosti 
i u običnom životu vrijeme računa po srednjem Sunčevu 
danu , kojega je duljina srednjak svih pravih Sunčevih 
dana u godini. Duljina srednjeg Sunčeva dana definirana 
je vremenom između dviju gornjih kulminacija fiktivnog 
»srednjeg Sunca«, kojega se godišnje gibanje zamišlja, 
umjesto nejednoliko po ekliptici, jednoliko po nebeskom 
ekvatoru. Srednji Sunčev dan dulji je od zvjezdanog za 
3 minute 56,56 sekunda zvjezdanog vremena. 

Dan u užem smislu, u opreci prema noći, zove se svijetli 
dio vremena jednoga Zemljina okreta. Duljina se svi¬ 
jetlog dana računa redovno od izlaza do zalaza Sunca, i 
ona se mijenja s deklinacijom Sunca (godišnjim doba) i 
s geografskom širinom. Razlika između duljine svijetlog: 
dana i noći to je veća, što se više udaljujemo od ekvatora, 
veća je ljeti i zimi nego u proljeće i u jesen, najveća 
je oko solsticija (v.), a iščezava u ekvinociju (v.). Između 
polarnih krugova i polova, gdje u jednom dijelu godine 
Sunce uopće ne zalazi, svijetli dan traje više od 24 sata, 
na polovima traje pola godine (-»- polarni dan). 

Današnja razdioba dana na 24 jednaka sata došla je u 
opću upotrebu u 14. stoljeću, a daljnja razdioba sata na 60 
minuta, minute u 60 sekunda još kasnije, krajem srednjega 
vijeka. Ali ova razdioba dana vuče svoje podrijetlo već 
iz staroga vijeka. 

Babilonci su imali razdiobu dana na 12 dijelova, dakle 
na dvostruke sate. Broj 12 u vezi je valjda sa 12 zvijezda 
zodijaka, a 12 je i potpunih lunacija (mijena Mjeseca) u 
godini. Razdiobu na 12 dvostrukih sati imali su i Kitajci, 
a prvi se dio dvostrukog sata kod njih nazivao lihim, drugi 
takim. Vrlo je raširena bila u starom vijeku razdioba dana 
na 12 danjih i 12 noćnih sati, kakvu imaju stari Egipćani. 
Ovi sati (horae temporales ili inaequales), dakako, nijesu 
među sobom jednaki, jer (izuzevši ekvator, a izvan ekva¬ 
tora ekvinokcije) dan nije jednake duljine kao noć, r 
razlika se tokom godine mijenja. Ova se razlika u zemlja¬ 
ma bližim ekvatoru, a u vrijeme, kad opći zahtjevi u po¬ 
gledu točnosti nisu bili veliki, nije valjda jako osjećala. 
Razdiobu na ove temporalne sate imaju kasnije i Grci i 
Rimljani, prihvatio ju je i Islam, a ostala je na snazi u 
sredovječnoj kršćanskoj Evropi sve do 14. stoljeća. U naj¬ 
starije doba imali su i Grci i Rimljani za dijelove dana i 
noći samo opće oznake. Kod Grka je kasnije nastalo to¬ 
čnije određivanje doba dana, a time i dijelova dana po¬ 
moću duljine sjene, i to isprva sjene čovjeka, kasnije sjene 
vertikalnog stupa na gnomonu (v.). Konačno je upotreba 
sunčanih ura dovela do razdiobe dana na (temporalne) 
sate, a sa sunčanim urama primili su tu razdiobu i Rimlja¬ 
ni. Razdiobu u temporalne sate preuzela je i Crkva. Odre¬ 
đivanje duljinom sjene ostalo je u upotrebi još i u srednjem 
vijeku, pa sredovječni kalendari daju duljinu sjene za 
pojedine sate u pojedinim dijelovima godine. U vezi s 
obredima crkva je oglašivala pojedine sate zvonjenjem. 
Ove »horae canonicae«: matutina, prima, tertia, sexta 
(podne), nona, vespera (isprva 12-ti, kasnije otprilike 11-ti 
sat), completorium, mijenjale su se tokom vremena. Tako 
je sexta nestala, a nona je pomaknuta na podne, na što 
podsjeća englezka riječ noon (»podne«). Razdioba dana na 
24 jednaka sata (horae aequinoctiales ili aequales) bila je 
znanosti srednjega vijeka poznata, u astronomiji ju je 
upotrebljavao već Ptolemej. Do upotrebe u javnom životu 
došla je ova razdioba istom razvitkom gradskoga života 
u 14. st., kad su se počele izrađivati mehaničke ure (sa 
pogonom utezima) na zvonicima, koje su automatski od¬ 
bijale sate. 

Početak dana je prirodno za primitivnog čovjeka jutro, 
kad izlazi Sunce. No takvo računanje početka dana nala¬ 
zimo kod manjeg broja naroda staroga vijeka (Perzijanci). 
Narodi, koji svoj kalendar osnivaju na mijenama Mjeseca, 

računaju početak novoga mjeseca s pojavom srpa mladoga 
Mjeseca, pa je dosljedno početak dana kod tih naroda 
navečer, pri zalazu Sunca (Babilonci, Židovi, Grci). Po¬ 
četak dana na večer ima i Islam, — počinjanje blagdana s 
večernjicom uoči blagdana u kršćanstvu je ostatak staro- 
vječnog početka dana navečer. Egipćani, kod kojih je u 
vjeri i u kalendaru vladalo Sunce, imaju početak dana u 
rano jutro. Kitajci su već u prastaro doba računali dan 
od ponoći. Kod Rimljana nastalo je računanje dana od 
ponoći iz sakralnih i pravnih razloga. U sakralnom pogledu 
dovela je do toga odredba, da se auspiciji moraju vršiti 
u noćnoj tišini, a kako su vrijedili samo za onaj dan, kada 
su izvršeni, bila je, jednako kao i kod pravnih odnošaja, 
potrebna jasna odredba, koji se dio noći ima računati u 
prošli, a koji u idući dan. S rimskim pravom i rimskim 
kalendarom preuzeli su svi zapadni narodi početak dana 
u ponoći, a to se održalo kroz srednji i novi vijek do danas. 

Ptolemej je u astronomiji uveo računanje dana od po¬ 
dneva, u vezi s određivanjem duljine dana po gornjoj 
kulminaciji Sunca. Ovakvo računanje početka dana ostalo 
je u astronomiji do g. 1925, kada je i u astronomiji uve¬ 
deno računanje početka dana po građanskom načinu od 
ponoći. Početak zvjezdanog dana je čas gornje kulminacije 
proljetne točke (-»- astronomija 5.). J. L-k. 

DAN, tjednik u Splitu, osnovan 1904. Izlazio je sve 
do god. 1919., kad je njegov osnivač Dr A. Alfirević stupio 
u isusovački red. List se osobito isticao suvremenom pole¬ 
mikom, koju je vodio na obranu katoličkih načela, a oko 
lista okupljao se konservativniji dio katoličke inteligencije 
u Dalmaciji. A. A-ć. 

DAN (hebr. »sudac«), ime petoga od 12 Jakovljevih si¬ 
nova i jednoga od izraelskih plemena. Pleme D. dobilo je 
nakon diobe Palestine svoje područje istočno od Jafe, ali 
kad su ga odanle potjerali Filistejci, preselilo se na sjever 
Palestine i ondje osvojilo grad Laiš te mu nadjenulo ime 
Dan. R. s. 

DANA, James, Dwight, ^ Utica (država New York 12. 
II. 1813, f 14. IX. 1895, američki prirodoslovac. Putovao je 
Sredozemnim morem, sudjelovao je u velikoj Wilke-ovoj 
ekspediciji u Tihi Ocean. Ta ekspedicija sabrala je bogat 
materijal, koji je D. naučno obradio (o vulkanima, ko- 
raljnim grebenima, postanku i povijesti oceana i t. d.). Bio 
je izdavač naučnog časopisa Journal of Science and Arts 
(osnivač Benjamin Silliman). Od 214 publikacija najvažnije 
su one, koje se odnose na Wilke-ovu ekspediciju. 

BIBL.: Report on the Zoophytes (s atlasom), 1846; Report on the 
Geology of the Pacific Area (s atlasom, 1849); Manual of Geology, 
i862 i 1895; System of Mineralogy, 1887 i 1892; Manual of Mineralogy, 
1848; Corals and Coral Islands, 1872 i 1890. J. P-k. 

DAN AID AE, porodica dnevnjaka leptira u tropima i 
suptropima čitavoga svijeta. Ti leptiri sadržavaju u sebi 
neugodne sokove i oštro mirišu, pa ih kukcoždere ptice 
malo progone. Mnogi ničim nezaštićeni leptiri iz najrazli- 
čitijih porodica oponašaju danaide (-> mimikrija). U 
Evropi, u području Sredozemnoga mora, živi samo jedan 
danaid, Hrisipov leptir (Danaus chrysippus) s najvećim 
brojem individuuma između svih leptira, a rasprostranjen 
je i po južnoj te istočnoj Aziji i čitavoj Africi. K. B. 
DANAIT -> Kobalt. 

DANAJA (grč. Javarj), u grčkoj mitologiji kći Akrizija, 
kralja u Argu, kojemu je javilo proročište, da će poginuti 
od ruke kćerina sina. Zato Akrizije dade zatvoriti Danaju 
s dojkinjom u podzemnu brončanu sobu. Tu joj se ipak 
približi u obliku zlatne kiše Zeus, i ona rodi sina Perzeja. 
Kad je Akrizije to saznao, ubije dojkinju, a majku i 
dijete izloži u kovčegu, koji dopliva do obale Šerifa, gdje 
ga nađe ribar Diktis, brat kralja Polidekta. Zaljubljen 
kasnije u Danaju i hoteći se riješiti Perzeja Polidekt ga 
pošalje po glavu Meduzinu. Kad se Perzej sretno vratio, 
okameni Polidekta pogledom Meduzine glave, a vlast nad 
Šerifom preda Diktisu. Iza toga ubije u Larisi i Akrizija ne 
znajući, tko je. Priča je često obrađivana u književnosti 
(na pr. Simonid, grčki tragici, Livije Andronik, Nevije) i u 
likovnoj umjetnosti i staroj (zidne slike u Pompejima) i 
novijoj (Tizian, Correggio, Rembrandt). V. P-k. 

DANAJCI, {Javaol) kod Homera skupno ime za sve 
Grke pod Trojom, jednako kao Ahejci ili Argivci. Ime 
stoji možda u vezi s imenima Danaj, Danaja, Danajide. 
Vjerojatno je u vezi s Danauna (Da’en’nuna), koji su za 
Ramzesa III. (oko 1180 pr. Kr.) pokušali provaliti u Egi¬ 
pat- Z. D. 


DANAJIDE (davaides) su po jednoj grčkoj priči kćeri 
—- a bilo ih je 50 —- Danaja, brata-blizanca kralja Egipta. 
Foslije je među Egiptom, koji je imao 50 sinova, i Da- 
najem nastala svađa, te je Danaj pobjegao sa kćerima u 
Arg, iz kojega je vukao porijeklo, gdje ga je primio kralj 
ielazg. Kad su se Egipćani u potjeri za njim iskrcali u 
Argu, prisile D-e, da se udadu za svoje rođake, ali one 
na nagovor očev, poubijaju u prvoj bračnoj noći svoje 
muževe,^ jedino Hipermnestra poštedi život Linkeju, i ta joj 
neposlušnost prema ocu bude oproštena na zagovor Afro¬ 
dite. Očišćene od grijeha poudavaše se zatim Danajide za 
.?. z ^ e . \ s . n J ima rodiše rod Danajaca. Po jednoj mlađoj 
prici Lmkej je kasnije ubio Danaja i D., koje su u Hadu 
za umorstvo svojih muževa kažnjene tako, da su morale 
vječno puniti vodom šuplje posude. Priča je često obra¬ 
đivana u književnosti, na pr. u kikličkom epu Danajida 
(Aavais)' i Eshilovim » Pribjegarkama « (Inkndas) te u 
likovnoj umjetnosti na antiknim vazama, zatim u doba 
renesanse, pa i u novije doba (H. Leroux, T. Robert- 
Fleury). y p^ 

DANAK, podavanje u novcu ili u naravi, koje pobije¬ 
di ili slabiji daju pobjeditelju ili jačemu kao priznanje 
vrhovništva, kao uzvrat za pruženu zaštitu ili kao otkup 
od težih tereta, odnosno od nanošenja štete (gusarenie 
pljačkanje i si.). 

DANAK U KRVI -> Devširma. 

DANAKIL (arapski naziv, sing. Dankali; pravo im je 
Afar), pleme u Somaliji, muslimani, čistiji Hamiti sto¬ 
čari po jeziku, rasi i čitavoj kulturi, napose u svemu 
bitnom srodni bližim im Somalima (v.), izuzevši neke po¬ 
sebnosti, a uračunavši i utjecaje Semita (Arapa) pa i nekih 
kulturnih valova iz daljega (Perzija, Indija). Iz negdašnje 
države Adal ugrožavali su Abesiniju (od 13.—16. st.), no 
poslije su bili i oni od nje zavisni. M. G-i. 

DANCE, engleska umjetnička porodica. Georges st. 
(1700—68) i njegov istoimeni sin Georges ml. (1741—1825) 
vodili su londonsko graditeljstvo u doba klasicizma (Geor¬ 
ges st. sagradio je Mansion House, 1749—53) i postkilasicizma 
(Georges ml. sagradio je u snažnoj rustici tamnicu New- 
gate, sada srušenu). Drugi sin, Nathanael (1735—1811), 
razvio se nakon dugog boravka na naukama u Italiji do ci¬ 
jenjenog povijesničkog slikara svoga vremena, ali su mu 
najbolji radovi bili portreti (na pr. portret glumca Gar- 
ricka kao Richarda III.). Drugi pripadnici te porodice ista¬ 
kli su se kao kazališni umjetnici i pisci. F. C. 

DANCI Danska. 

DANCKELMANN, AIexander, ^ Gordenitz kod Eilen- 
burga 24. XI. 1855, f Schwerin 30. XII. 1919, njemački 
meteorolog i istraživač. Sudjelovao je u različnim naučnim 
ekspedicijama, osobito po srednjoj i jugozapadnoj Africi. 

DANCLA, Jean Baptiste Charles, ^ Bagneres de Bigorre 
(u Pirenejima) 19. XII. 1818, f Tunis 9. XI. 1907, jedan 
od najuglednijih francuskih violinista prve polovine pro¬ 
šlog st. Rano već dolazi na pariški konzervatorij (violinu 
uči u Guerina i Baillota, teorijske predmete u Halevya i 
Bertona). G. 1834 postaje drugi solo-violinist u Operi 
comique, poslije koncertni majstor konzervatorijskog orke¬ 
stra, gdje se je istaknuo u tolikoj mjeri, da mu je 1857 
povjereno mjesto profesora na pariškom konzervatoriju. 
Izdao niz skladba za violinu i komornu glazbu, uz to i 
nekoliko veoma vrijednih pedagoških djela (Mćthode Pro¬ 
gressive de violon , Čcole de Vexpression , Žcole de la me- 
Icdie, Uart de moduler sur le violon i dr.). D-ove kvar- 
tetne večeri bile su vrlo poznate; u njima su sudjelovala 
i njegova dva brata: izvrstan violončelist Arnaud 
(1820—62) i jednako sposoban violinist Leopold (1823—95, 
profesor pariškog konzervatorija i skladatelj). 

BIBL.: Ch. D., Notes et souvenirs 2. izd., 1898. S. S-i. 

D’ANCONA, Alessandro, ^ Piša 20. IV. 1835, f Firenca 
9. XI. 1914, talijanski filolog. Bio je profesor talij. knji¬ 
ževnosti na sveučilištu u Piši, ravnatelj škole Scuola Nor- 
male Superiore u istom gradu i član državnog senata. D. 
je jedan od glavnih obnovitelja načela i metoda talij. filo¬ 
logije i osnivača t. zv. »povijesne škole« te je objavljivao 
nova kritička izdanja književnih tekstova i proučavao knji¬ 
ževni razvoj na osnovi novih pogleda. Najprije se bavio 
talijanskom narodnom pjesmom, legendom i pripovijetkom: 
Poesia popolare italiana (1878, II. izd. 1906), Poemetti po - 
polari (1889), Saggi di letteratura popolare (1913); tu D. 

primjenjuje nove metode uporedne književnosti, prelazeći 
na sudbinu motiva i izvan granica romanskih naroda. 
Sredovječnu talij. književnost proučava u mnogim raspra¬ 
vama, od kojih neke sabire u knjigama: Studi di critica 
e di storia letteraria I-II, (1880, II. izd. 1912), Scritti dan- 
teschi (1913), Sacre rappresentazioni dei secoli XIV-XV 
(1873), Origini del teatro in Italia (1877, II. izd. 1891). U 
svojim osnovnim djelima o genezi talij. crkvenog prikazi¬ 
vanja D. dokazuje, kako se u Italiji u drugoj polovini 13. 
st. ta vrsta prikazivanja razvila iz pobožne pjesme »laude« 
u vezi s liturgičkom dramom. Bavi se i novijom knjiže¬ 
vnošću i poviješću Risorgimenta: Varieta storiche e letterarie 
(I-II, 1883—84), Ricordi storici del Risgrgimento ital. (1914, 
II. izd. 1939), Pagine sparse di letteratura e storia (1914, 
II. izd. 1932). Uređuje časopis Rassegna bibliografica della 
letteratura ital. U suradnji s O. Bacci-jem sastavlja izvr¬ 
stan priručnik Manuale della letteratura ital. (I—VI, 
1892 95), koji je još i danas dobar. Svojim širokim pogle¬ 
dima i opsežnim znanjem D. zahvaća cio život i duh doba, 
koje proučava, i tako osvjetljuje razvoj književnih pojava, 
ma da se pri tom, kao »pozitivist«, ne upušta u kritičke 
ocjene. 

LIT.: H. Ferrari, G. Manacorda, F. Pintor, Bibliografia degli scritti 
di A. D., 2. izd. Firenca 1915; In memoriam A. D., Firenca 1915; F. 
Flamini, Poeti e critici della Nuova Italia, Napulj 1920; R. Zagaria, 
lntorno ad A. D., 2. izd. Andria 1924; F. Torraca, Scritti varii, Milan 
1928; B. Croce, La letteratura della nuova Italia, III., Bari 1929; L. 
Russo, Ritratti e disegni storici, Bari 1937; Isti, La critica letteraria 
contemporanea, I., Bari 1942. M. D-ić. 

DANCOURT, Florent, zapravo Carton, * Fontainebleau 
1. XI. 1661, f Courcelles-en-Berry 6. XII. 1725, francuski 
glumac i dramski pisac. Početne i srednje nauke polazio 
je kod isusovaca, zatim je svršio pravo i postao odvjetnik. 
No kako se zapleo u ljubavnu vezu s kćerkom glumca 
la Thorilliere-a, pa je i oteo, dao se i sam u glumce te 
1685 nastupio na Comedie fran^aise. G. 1686 dao je svoj 
prvi komad Les fonds perdus , a godinu dana kasnije slije¬ 
dio je Le Chevalier a la mode , koji je smatran njegovim 
remek-djelom. Između 50 komedija, koje je sastavio, va¬ 
žnije su La Femme d’intrigues (1692), Les Bourgeoises a la 
mode (1692), nekoliko kraćih komada poput La maison de 
campagne (1688), La Parisienne (1691), Uimpromptu de 
garnison (1692), i seoski prizori poput Les vendanges de 
Suresnes, La foire de Bezons (1695). Premda slijedi tra¬ 
diciju Moliera, Dancourtova je komedija prije svega vjerna 
slika tadašnjeg života i običaja. U spletki, koja je često 
banalna ili zanemarena, prolaze ispred gledaoca bezbrojni 
tipovi iz života, koji nisu samo obične i otrcane osobe iz 
komedije. 

LIT.: J. Lemaitre, La comćdie apres Moliere et le thćatre de D 
Pariz 1882, 2. izd. 1903. J. D-e. 

DANČOV, G. Nikola, * Svištov 4. XII. 1878, bugarski 
književnik. Gimnaziju svršio je u Plovdivu, više učilište 
(slavensku filologiju i književnost) u Sofiji, a usavršavao se 
u Petrogradu, Beču i Lausanni. Surađivao je u mnogim 
bugarskim književnim časopisima, u većim drfevnicima, 
zatim u jubilarnim zbornicima Ivana Vazova, S. S. Bobče- 
ya, C. Cerkovskog, K. Hristova i dr. G. 1903 prikazivana 
je njegova drama u pet činova ^4z iskal da živeja. Osim 
toga je izdao: Dažovni dni (pripovijesti, 1901), Kogato 
slanceto zahoždaše (pripovijesti, 1911), Eva (priče u obliku 
razgovora, 1923), Rodnata streha (priče, 1935). Zajedno s 
I. G. Dančovom sastavio je i izdao u jednom svesku (po 
uzoru Larousse-a) Balgarska enciklopedija (1936). 

LIT.: Balgarska enciklopedija, Sofija 1936; G. Konstantinov, Tvorci 
na balgarskata literatura, Sofija, 1941. I. E. 

DANDIN, znameniti predstavnik indijske sanskritske 
književnosti u prvoj polovici 7. stoljeća. Glavno mu je 
pripovjedačko djelo Dasakumara-čarita (Pustolovine dese¬ 
torice prinčeva), koje se odlikuju zanimljivom izmjenom 
prizora i realnim crtanjem indijskoga života. U stihovima 
je D. sastavio poučno djelo Kavjadarša (Ogledalo pjesni¬ 
čke umjetnosti), gdje je razložio teoriju pjesničkoga stva¬ 
ranja pišući o vrstama pjesama, o pjesničkim ukrasima, 
svojstvima stila i t. d. Za svako je pravilo pisac sastavio 
primjere, a mjestimice se poslužio i odlomcima tuđih djela. 

DANDLIKER, Karl, Elsau 6. V. 1849, f Kiissnacht 14. 
IX. 1910, švicarski povjesničar. Proveo je čitav život u 
zavičajnom kantonu Ziirichu, kojemu poitao i povjesni¬ 
čarom (Der Ustertag und die politische Bewegung der 
1830er Jahre im Kanton Ziirich , 1881; Geschichte der Stadt 
und des Kantons Ziirich , 3 sv., 1908—12). Kao istraživač, 


koji je od 1875 poučavao na visokim školama Ziiricha, pri¬ 
redio je osim toga mnogo upotrebljavane školske knjige 
švicarske i opće povijesti (s J. J. Miillerom, 3. izd., 1891), 
zatim Ursachen und Vorspiel der Burgunderkriege’ (1876), 
Ortsgeschichte und historische Heimatkunde (1897), Ueber- 
sichtstafeln zur Schweizer geschichte (1890) i naveliko za¬ 
snovano djelo Geschichte der Schweiz mit besonderer 
Rucksicht auf die Entwicklung des Verfassungs- und Kul- 
turlebens , 3 sv., 1883—91, 4. izd., 1900 i d. 

LIT.: Guggenbiihl, K. D., 1912. * p q 

DANDOLO, 1. Andrea, * Mleci između 1307 i 1310, 
t Mleci 7. IX. 1354, mletački dužd i povjesničar. G. 1331 
bio je prokurator sv. Marka, 1333 podesta u Trstu, 1336 

provveditore in campo protiv 
Mastina della Scala, a 4. 1. 
1343 postade mletačkim du- 
ždem. Učenjak, umjetnik, čo¬ 
vjek otmjenog ponašanja, A. 
nije bio ni borben ni odlučan 
u političkim ili ratnim događa¬ 
jima; a ipak su se za njegova 
duždevanja zbili događaji pre¬ 
sudni za Mletke. Njegovo je 
duždevanje usko povezano s 
hrvatskim krajevima, a njego¬ 
va djela idu među najvre¬ 
dnije izvore za hrvatsku povi¬ 
jest od g. 1000 dalje. 

Za njegova duždevanja bila je t. zv. 
sedma pobuna Zadra (1345/6), koju je 
Tintoretto ovjekovječio u duždevoj 
palači. Zadar se pobuni, ali pomoć 
bosanskoga bana Stjepana Kotroma- 
nića i hrvatskog bana Nikole nije 
mnogo koristila, i Mlečani su 23. I. 1346 razbili gvozdeni lanac, koji 
je zatvarao gradsku luku. Tada dođe gradu u pomoć kralj Ludovik 
s velikom vojskom, ali bješe od Mlečana potučen i morade uzmaci, 
a izmučeni i izgladnjeli Zadar predade se 15. XII. Uzalud su Mleci 
nastojali da s Ludovikom sklope mir, do kojega dođe tek 1348. 
Pored ratovanja s Turcima 1344—48, koje je bilo neka vrsta kolonijal¬ 
nog rata, ma da se nazivro križarskim, morao je A. D. od 1350 voditi 
velik i težak rat s Genovom, koji se svršio tek poslije njegove smrti 
(1355). 

A. je napisao veliko povijesno djelo Annales , koje se 
naziva i Chronicon Danduli , a obuhvaća vrijeme od po¬ 
stanka Mletaka do 1280. Sačuvao se i njegov Chronicon 
breve, kratka kronika, uglavnom istog sadržaja, jamačno 
nacrt za Anale (ide do 1339). Oba djela, za koja je upo¬ 
trijebio sve dotada napisane kronike i velik broj isprava, 
imaju tu manu, što A. upotrebljava izvore bez ikakve 
kritike i često ih iskrivljuje, kad se radi o slavi njegove 
domovine. 

IZDANJE: Chronicon Venetum Andreae Danduli, u Muratori, Scri- 
ptores rerum Italicarum, XII., 14—398 i 399—416. Autograf D-ovih 
Anala (u mletačkoj Marciani) nije do danas objelodanjen. 

LIT.: H. Simonsfeld, A. D. und seine Geschichtswerke, Miinchen 
1876; W. Lenel, Zur Kritik A. D., u djelu Die Entstehung der Vor- 
herrschaft Venedigs in der Adria, 1897; H. Kretschmayr, Geschichte 
von Venedig, II., Gotha 1920. G. N. 

2. Enrico, ^ oko 1112, f 1. VI. 1205, mletački dužd, stva¬ 
ralac mletačke velevlasti i gospodstva na Sredozemlju. Po¬ 
slije mnogih diplomatskih zadaća E. je 1192, navodno kao 
80-godišnji gotovo slijep starac, izabran za dužda. Nikada 
nisu Mleci imali jačeg čovjeka na čelu vlasti. Pronicav, 
majstor u diplomatskoj igri, lukav, odlučan i odvažan, 
šutljiv, ali bezgranično osvetljiv, starac s mladićkim za¬ 
nosom, kad se radilo o dobru njegovih Mletaka, E. je u 
sebi nosio neutaženu mržnju na Bizantince, koji su Mletke 
1171 bili toliko ponizili. Osnaživši Mletke na italskom 
kopnu E. iskoristi priliku da ih povede putem velikih 
osvajanja. Odazvavši se ponudi francuskih velikaša, koji su 
spremali IV. križarsku vojnu obeća, da će ih uz naplatu 
prevesti u Svetu Zemlju. Kad križari nisu mogli platiti 
ugovorenu svotu, prisili ih, da mu pomognu osvojiti Zadar, 
koji je tada pripadao hrvatsko-ugarskom kralju. S neko 220 
velikih ratnih i prijevoznih lađa krenu iz Mletaka i 24. 
XI. 1202 osvoji Zadar. Međutim snovaše daleko veće i 
dalekosežnije osnove. Iskoristivši prijestolnu borbu u Bi¬ 
zantu nagovori 1203 križare, da iz Zadra krenu u Carigrad. 
18. VII. uđoše Mlečani i križari u grad, gdje uspostaviše 
Izaka Angela i njegova sina Aleksija. Kad je za novih 
nereda Aleksije zadavljen, a zahtjevi Mlečana i križara 
nisu ispunjeni, ovi 13. IV. 1204 zauzeše grad. Kod podjele 
bizantskog carstva E. steče »četvrti dio i po« cijelog carstva. 

Ja^»tg Jgfcimo crollo. . v 

Colla mino đđ GRATOE fctid vibrSltOuliittne etS 
U colpl ncl cuore. 

f)al!a Capitalc di qaell’Jmpcrio ii GRiKDE or delta 

h bgge C) . 

Qurila dinasta ha rojuto lorda re , imanguinare le uU 
time paginc della sua slona. 

Won invio Armate in* Dalmazia , ma ordo d’as* 
taštini, plani di ritaliione, ItbelJi diffamatorj, sacri anale* 
mi, grossolane imposture. 

* Funzionarj pubblici furoao sfo rzati a riklbrai, im* 
prigionati, majtecrati .* — Parrochi fedeli strappati venncro 
dat loio Altari. 

Quel Govcmo contava suita rivolta. — Versar volova 
fiUini di sangue ciuadino, di sangue francese. —* Ecro 
lasc^> <jui invendicati i massacri, i delitti đel 1797* 
d«g?> amici delJa Franci«. • 

lljll fllllS 1 ‘iŠfato irfOupeao ^lortncmi,^ 

‘po, per'farlo sićano , ft* i ione, 

Oovcrno tale doveva jtttbito perine. — JYrK 

I rt mezzo ad una guerra piratica che dura sempre; 
ln metm a lb pcrturbazioiie deli* ordine che ta guerra man¬ 
tate 1 in tnezto ai sacriti/.j cl«? avete đonilo fare; in 
, mezzo a ta rit i iitferoali peđgefti che in parte vivono aneo- 
% ^ ra; Vot tetteste presrnti glinsigni bendizj su Voi versnti dal 

ItHAKDE tu si breve spazio di tempo. — Sostencste cosi 
kantica v oštra riputazione di lealh. 

Facciam or tutti ecchcggiare le sacre volte d’ Inni f%-ste* 
voli di rteonotcenza. 

L* ordtnc e la pače regnar debbono soli sitih terra. 

Segnato da raolti arm* ii đecreto, Dio ne commisc 
al GHANDE Pesecuzione. 

Cht redste, đisparve.- Chi mistera , disparirit. 

Ecco ta mm đ# prsato.— Eoco qtje1b ddl’arrenire. 
Poco aneor resta ai compimento dei Divini voleri. 

Dal nuovo ordine di oose, possente e Honda rt sorge ra 
b Dalma/.ia. , * 

DalmatmiJ** r primo jbisogno d’un popolo 

<T «vetr *1 ^fftpDE |kt IVtdre e per $0vrano. 

Felice cht m rebd^crm* degno. 

fgnu t’mu^nom. ^ • 

U poglibvkom Orada oanoga Cesarstva VEJLL1KI 
JKAFOLEOH sada gospoduje, i podaje zakon (*). 

Oftrta obitk) kragliujuchh hotila jtsl pokvariti i 
I okarvaviti najzadgne kgntghe gnrzitta zgodopkja. 

J Ke Vojske ta lojt vati bile jfte od gne upravgltnie 
IU Daltnacziu, dali* jatla razbojnika«, natnisglicgtia o 4 
[ i odmetinstva, kgutglte od zlogbsegna, prokkstva czarkovtia , 
i! podjamstva laztva. 

[ K ragi te vi P.^knirzi bili jrsn šilima ni n$inmtisc cdmrt* 

nkzi, postatglieui ti tamtrttcze, p razeni_X uptitczi itr* 

* l ni bili jesu sillom cAteft iz gnihm ih Otaraa. , . 

Onno Vladagne postavgliasce ulbgne avoje u odmetin- 
k*fo i sunnechiegne. *—* HotiaSce ftatPpižt zcmgiiu s karvju 
gradskog $ s’kanju franačkom* ~4 Evo zaseto ovđi tti|e 
t pedip«db mJbojstva, t ttochie ka}mb Ijpjfiice godisete D 707 . 
4|tptiY« priatcglim od Francze. - ^ t 

Hotjasccse poplav iti ^ovtkfi s*prdfp««m f H tjda 

m ttitf c rni%X *. 

ZfuloK fut uprair: __ 

Po sr idu jednoga ratta JupxlvOga koji ti grb ne pm ’ 
^ staje: po srtdu privratjegna od ti1*o*ti, koje vazda i mm« 

- mi sto u vtime rntta ; po srtdu scttdaa koje bili jt^ite stilova« 

• 111 jtodniti t |*osrtdu lolltko paklenih riamtsglkgnaa koja nisu 
josete posve Maršala, Vi vazda dana li jest prtd «x t ci nedz- 
tuirne darove kojih VELU Kl NAPOiJON razlio jest vatfitf 
vaas u kratko vri me. Ka ti na^n viste ukazali da jeste 
uprav virni, kako odavno bilo jest reretKi za vaseju poItvaJu« 

I zdighnimo sada «vt koliiczi »tale glaasc i pivajmo 
Pisne *od radost ne hamosti. 

Miir i md inima ju sdami kraglievati varlnt sentglie* 

Ovo narodjegne zabilixeno ođ^ mnogo godisetaa , Iteg 
naslontojc VFLLiKOVl N \ POI> EOlft/ d*ga isptmni. 

Koje odolio, onje ponestao. — Ko bnde odolit*, ocs 
hochie ponestati. 

Evo setosejr* zgotitlo dosatl Ero stochiese zgoditi vazda. 

Jfoscte malb ostaje za dovarseki t tsputtnki Itotign« 
Rovanstvena . .» 

Iz novoga mda od jKmaba i'ijilmaah usžMidhk mo* 
guchia i resi ka. 

Dalmatini: Najprvo dobro, najparva pntrildMi jtdnoga 
puka j«*t ma, d.i VFXUKI N tfULIOS bude gnrgmr 
Otacz i Kragl. '*^7^ 

* r.estiti puk otmi, koji od ot^ga%”daara zttadcsc uči¬ 
niti dostojan . 

Mleci dobiju: tri osmine grada Carigrada, sjevernu obalu 
Mramornoga mora do Galipolja i prema unutrašnjosti do 
Drinopolja, sve jonske i velike egejske otoke. E. uze i 
naslov despota, t. j. suvladara novoga latinskog cara. Kad 
bugarski car Kalojan 1205 napade Drinopolje, pođe i on 
sa svojom vojskom protiv Bugara, ali bi s ostalim križa¬ 
rima strahovito potučen (15. IV.). Poslije napornog uzmaka 
umre i bješe pokopan u crkvi sv. Sofije u Carigradu. 

LIT.: Tessier, Quatrieme croisade. La diversion sur Žara et Con- 
stantinople, Pariz 1884; Hodgson, The early history of Venice, London 
1901; H. Kretschmayr, Geschichte von Venedig, I., Gotha 1905. G. N. 

3. Vincenzo, * Mleci 26. X. 1758, f Villa Varese kod 
Milana 12. XII. 1819, od 1806 do 1810 generalni providur 
Dalmacije (Provveditore generale della Dalmazia) pod 
francuskom vladavinom. Dao se na naukama u Padovi 
i kasnije kao ljekarnik u Mlecima na izučavanje kemije 
i fizike, pa je svojim rezultatima stekao priznanje kod 
najistaknutijih tadašnjih prvaka u tim znanostima. Preveo 
je i popratio dodatcima i tumačenjima djela Lavoisiera, 
Guyton-Morveaua i Bertholleta, a napisao je Fonda- 
menti della Scienza chimico-fisica applicati alla forma - 
zione dei corpi ed ai fenomeni della natura , koje djelo 
u osam godina (1793—1800) doživi šest izdanja. Oso¬ 
bite zasluge stekao je za talijansku kemijsku terminologiju. 
U politici priklonio se slobodoumnim idejama francuske 
revolucije. Značajan je u tom pogledu njegov Discorso 

che venne pronunziato nel momento che s’innalzd in Ve- 

nezia lalbero della liberta, del cittadino Dandolo (Mleci 

1797). Kod konačnog 
sloma starog poretka i 

izbora privremene pu¬ 

čke vlade 1797 došao je 
na čelo uprave, ali je 
iste godine s propašću 
Mletačke republike pri¬ 
siljen da napusti rodni 
grad. U to doba sna¬ 
žnog njegova muže¬ 

vnog previranja, u ko¬ 
me su se odražavala 
uzbuđena, sudbonosna 
vremena, izašla je 1800 
u Parizu njegova za¬ 
nimljiva knjiga Les 
hommes Nouveaux, ou 
solution du probleme: 
Comment, d’apres les 
principes poses dans la 
nouvelle regeneration 
politique f peut-on , dans 
la pratique , operer , par- 
mi les individus, une 
regenćration morale? 
Adressć a tous les peu- 
ples par Vincent Dan¬ 
dolo , posvećena: A Bo- 
naparte , Premier Con- 

VINCENZO DANDOLO su ^ ^ e ^ a Rćpublique 

Frangaise. Predavši Na- 
poleonu poslije njegova povratka iz Egipta primjerak 
knjige učvrsti time njegovu naklonost. D. je učestvovao 
u vijeću novostvorene Cisalpinske republike, a 28. IV. 1806 
imenovan je generalnim providurom (civilnim upraviteljem) 
Dalmacije. Shvativši ozbiljno svoju zadaću, zahvalio je 
Napoleonu za povjerenje i izrazio zadovoljstvo, što mu 
daje priliku da bude »sredstvom preporoda jednog dotada 
toliko poniženog, bijednog naroda«. U tom je smislu izdao 
i proglas narodu. 

O D-vu djelovanju na čelu zemlje svjedoče njegovi go¬ 
dišnji izvještaji francuskom caru; oni su ogledalo njegovih 
napora na svim područjima građanske uprave i zorno pri¬ 
kazuju njegovu brigu oko poboljšanja zanemarenoga stanja 
zemlje i naroda. Proputovavši u rujnu 1806 Dalmacijom 
do Splita dao se najprije na preuređenje javne uprave, 
pošto je Napoleon odobrio njegov nacrt. Osobito se tru¬ 
dio oko narodnog gospodarstva, napose poljodjelstva. Dao 
je isušivati močvare, da tako poveća opseg plodnog tla i 
ukloni pošasti, koje su nemilo harale zemljom. Poticao je 
puk na radinost, služeći se i prethodnim pobudama i na¬ 


stojanjima domaćih pregalaca Ivana Luke Garanjina, Ra- 
doša Antuna Michieli-Vitturija i dr. Loše stanje, na koje 
je naišao, izložio je u djelu Cenni sul deplorabile stato 
delV agricultura in Dalmazia i u znalački sastavljenoj po¬ 
redbenoj studiji Sullo stato comparativo fra i prodotti che 
si ottengono di quantita e qualita di terreno in Dalmazia 
ed in ltalia e cagioni delle differenze che risultano da 
questo paragone (ta su djela ušla kasnije u njegova »Sa¬ 
brana djela«). Pravosuđe, odijeljeno od uprave, nastojao 
je osloboditi starih poroka, a osobitu je brigu posvetio 
nastavi i školstvu. Poslije nekih predradnja izda 22. VI. 
1807 propise za organizaciju škola. Trebalo je osnovati 
licej u Zadru, sedam gimnazija, veći broj muških i ženskih 
pučkih škola i osam zanatskih škola; od toga prosvjetnog 
programa uspio je oživotvoriti tek malen dio. S pravom 
mu se prigovaralo, da se u tome nije dovoljno obazirao 
na hrvatski jezik, što je također znatno oteščavalo pro¬ 
vedbu njegovih inače dobro mišljenih osnova. D. je, šta- 
više, predlagao 1806 caru, da talijanski bude isključivi 
nastavni jezik u katoličkim sjemeništima; na taj način 
mislio je započeti s potalijančenjem Dalmacije (»per in- 
comminciare ad italianazzare anche cosi la Dalmazia«). U 
jezičnom pitanju sukobio se D. i s vojnim zapovjednikom 
Dalmacije, generalom Marmontom, koji je pokazivao oso¬ 
bitu sklonost prema hrvatskom jeziku. Uza sve to izlazi 
već od prvih časova njegova dolaska dvojezični talijansko- 
hrvatski list francuske pokrajinske uprave u Dalmaciji, 
ujedno prve hrvatske novine U Regio Dalmata - Kraljski 
Dalmatin (1806—10), »ne samo za one, koji talijanski ne 
znaju, nego i za one, koji se radije služe svojim materinim 
govorenjem«. U tim je novinama izašao i veći broj Dan- 
dolovih članaka i naredaba namijenjenih upravi, osobito 
pravosuđu i narodnom gospodarstvu. I javni proglasi 
tiskali su se uvijek i na hrvatskom jeziku. 

Kad je 1809 Dalmacija sjedinjena s novo stvorenom 
Ilirijom, D. je 29. I. 1810 napustio svoj položaj, čemu su 
uz političke promjene pridonijele i nesuglasice s vojničkom 
upravom i maršalom Marmontom. Kao izraziti prijatelj 
patničkog naroda D. je vazda i uporno zagovarao prave¬ 
dniji postupak s dalmatinskim žiteljstvom. 

Dobronamjerna i valjana njegova nastojanja priznata su 
mu već za života. Tomaseo posvetio mu je (u svojim 
Colloquii col Manzoni) zanosne riječi pohvale i divljenja, 
a P. Pisani toplim riječima ističe njegov dobronamjerni i 
pošteni rad. Poslije odlaska iz Dalmacije povukao se na 
svoj posjed u Varese; Napoleon ga imenuje senatorom 
kraljevine Italije i podijeli mu uz druga visoka odlikovanja 
i naslov grofa. U domovini djelovao je do smrti neumorno 
i nadasve zaslužno oko promicanja poljodjelstva, vinogra¬ 
darstva, racionalnog uzgoja ovaca i svilarstva. O tome je 
izdao niz vrsnih djela, koja su i u ostalom svijetu, a naj¬ 
više u Francuskoj, bila prevođena i cijenjena. 

LIT.: M. Bonafous, Eloge historique de V. D., Pariz 1840; Gius, 
Compagni, Memorie storiche relative al conte D., Milan 1820; T. Dan¬ 
dolo, Riccordi, Assisi 1867/8; P. Karlić, Kraljski Dalmatin (1806—10), 
1910; G. Novak, Pokret za sjedinjenje Dalmacije s Hrvatskom, Zagreb 
1940; P. Pisani, La Dalmatie de 1797 š 1815, Bruxelles 1897; F. šišić, 
Nekoje stranice iz novije naše historije, Hrvatsko kolo, V., 1909; Isti 
Francusko vladanje u našim zapadnim stranama 1806—1814, »Novosti« 
Zagreb 1934 (br. 170—175); N. Tommaseo, Colloquii col Manzoni, Fi¬ 
renca 1929; A. Marmont, Memoires du duc de Raguse de 1792 š 1851, 
2. sv., Pariz 1856/7; V. Adami, La Dalmazia ai tempi di Napoleone, 
La Rivista dalmatica, IX., Zadar 1927; G. Cassi, L'opera del Provv. 
V. D. in Dalmazia, La Rivista dalmatica, XIV., 1934 # M. B-r. 

DANDY, muškarac obučen u otmjeno i ukusno, po modi, 
koju ne samo slijedi nego i određuje. Riječ je postala u 
Engleskoj i mnogo se ondje upotrebljavala osobito u dru¬ 
gom desetljeću 19. st., a označivala je skupinu mladića 
visokog društva, koji su sebe držali mjerodavnima u odre¬ 
đivanju muške mode i otmjena načina života. Iz Londona 
je pojam prešao i u kontinentalnu Evropu. No sličnih 
pomodara imalo je gotovo svako doba i svaka profinjena 
sredina, kao što to pokazuju talijanski nazivi zerbino (16. 
si.), galante (17. st.), cicisbeo (18. st.) i francuski petit- 
maitre (17. st.), lion, muscadin 9 incroyable , merveilleu:< 
(18. st.). D. naglašuje ukus u odijevanju, vlada se ugla¬ 
đeno, ali flegmatički, a na društvo i društvene običaje 
gleda s visine i s omalovažavanjem. Tip d-a utjelovio je 
G. B. Brummel (v.), a bio je to i A. de Musset; »poslje¬ 
dnjim d-em« smatra se Barbey d’Aurevilly (v.), koji je 
izložio i teoriju dandizma. Pojam dandy-a označuje i en¬ 
gleska riječ fashionable. 

DANEBROG ->• Danska. 

DANEGELD, engleski narodni porez, koji je prvi ubi¬ 
rao Aethelred II. oko 1001 u ime danka Dancima, da pri¬ 
vremeno obustave svoja pustošenja. Izgubivši kasnije svoju 
prvotnu svrhu D. je ipak zadržan kao prigodni ratni porez, 
na pr. za Vilima Osvajača. Posljednji put spominje se 
1163. 

DANELAGH, ime nekih krajeva u sjevernoj i sjevero¬ 
istočnoj Engleskoj, koje su u 9. i 10. st. naselili Danci. Od 
876 širili su oni postepeno svoju vlast prema jugu, dok ih 
nije kralj Alfred zaustavio i između 880 i 890 proveo ko¬ 
načno razgraničenje s njihovim kraljem Gutrumom. Otad 
je D. obuhvatio istočnu Merciju, Northumbriju od Teesa 
do Humbera, istočnu Angliju i neke grofovije u neposre¬ 
dnom susjedstvu na zapadu i jugu. To se područje sasto¬ 
jalo od tri dijela: kraljevstava Northumbrije i ist. Anglije 
te jednog okružja oko gradova Leicestera, Nottinghama, 
Đerbyja, Stamforda i Lincolna. D. je svoju samostalnost 
sačuvao samo pola stoljeća (do 920), ali je njegovo dansko 
stanovništvo ostavilo za sobom još dugo (donekle i do 
danas) različite tragove u nazivima mjesta i u društvenom, 
pravnom, poreznom i drugom pogledu. 

DANEŠ, Jiri, * Novi Dvor 23. VIII. 1880, f Los Ange- 
los 12. IV. 1928, češki geograf. Bio je docent zemljopisa 
na Karlovu sveučilištu, zatim na tehničkoj visokoj školi 
u Pragu. Poslije prvog svjetskog rata prelazi u diplomatsku 
službu (1921) i postaje čehoslovački konzul u Australiji, 
baveći se i dalje svojom strukom. Mnogo je putovao i na 
jednom putu tragično završio. Svoj je naučni rad počeo 
i nastavio istraživanjem dinarskog krša; taj ga je rad vezao 
ne samo za ovaj zanimljiv kraj već i za naše ljude. Da bi 
što bolje ušao u bit krških pojava, istraživao ih je i na 
Jamaici i Javi. Njegovi su radovi za pitanja krša od velike 
važnosti. 

BIBL.: Uvodi dolni Neretvy, Prag 1905; Die Westherzegovinische 
Kryptodepressionen, Gotha 1905; La region de la Narenta infćrieure 
Pariz 1906; Ein Beitrag zur Kenntnis des Karstphanomens, Budimpešta 
1906; Kavststudien in Jamaica, Prag 1914; Das Karstgebiet des Geo- 
noeng Sewoe in Java , Prag 1915; Promatranja iz Ijumske oblasti, Beo¬ 
grad 1919; Pećine u kanjonu Prače, u okolini Glasinačkog Polja, Beo¬ 
grad 1920; Tri leta pri Tichem ocećne, Prag 1925. 

DANEŠ-GRADIŠ, Josip, ^ Ljubljana 27. III. 1883, slo¬ 
venski glumac. Svršio je četiri razreda gimnazije u Zagrebu. 
G. 1898 privuklo ga kazalište. Najprije je bio član hrvat¬ 
skih i srpskih putujućih družina, a zatim član Narodnoga 
gledališča u Ljubljani. U dugogodišnjem radu, stvorio je 
velik repertoar komičnih, ozbiljnih i tragičnih uloga te 
je jedan od najpopularnijih slovenskih glumaca. Svoj ži¬ 
votni i glumački put opisao je u knjizi Za vozom Tali je . 
Pisao je i vesele igre za pučke pozornice. B. K-t. 

DANEV, Stojan, Šumen 26. I. 1858, bugarski državnik 
i učenjak. G. 1873—76 učio je na češkoj gimnaziji u Kra¬ 
ljičinom Gradcu i u Pragu, a za srpsko-turskog rata 1876 
otputovao u Srbiju, da se kao dobrovoljac bori protiv Tu¬ 
raka. Pošto je 1878 položio u Pragu ispit zrelosti, polazio 
je sveučilište u Ziirichu, Leipzigu i Heidelbergu i zatim 
apsolvirao parišku »Ecole de Sciences Politiques«. Vrativši 
se u domovinu posvetio se politici i postao vođa napredno- 
liberalne stranke; od 1894 do 1934 bio je član Narodnog 
scbranja, 1901—03 ministar vanjskih poslova, 1913 pred¬ 
sjednik vlade i ministar vanjskih poslova, a 1918 ministar 
financija. 

Kao predsjednik Narodnog sobranja stekao je osobite 
zasluge za ostvarenje bugarsko-srpskog saveza, koji je 
stvorio povoljniju atmosferu za Slavenski Kongres pod 
predsjedanjem K. Kramara u Sofiji 1910. Kad se u pro¬ 
ljeće 1913, poslije pobjedonosnog završetka Balkanskog 
rata, razbio bugarsko-srpski sporazum i kad je odstupio 
predsjednik vlade Gešov, preuzeo je D. vodstvo države. 
Nije uspio ukloniti rat požurivanjem arbitražne odluke 
u povodu spora o Makedoniji (arbiter bi bio ruski car 
Nikola); zapovijed za početak rata uslijedila je bez 
njegova znanja, i on je stoga odstupio. Iste godine bio je 
vođa bugarskog izaslanstva na mirovnoj konferenciji u 
Londonu. 

D. se bavio i znanstvenim radom; bio je vrstan pozna¬ 
valac međunarodnog prava i jedan od osnivača Slobodnog 
sveučilišta u Sofiji, na kojem je utemeljio katedru diplo¬ 
matske povijesti balkanskih država. Na državnom sveuči¬ 
lištu u Sofiji predavao je dugi niz godina međunarodno 
privatno pravo. 


BIBL.: Očerk po diplomatičeska istorija na balkanskite daržavi, 
Sofija. Najnovija diplomatičeska istorija (od Vienskija kongres do 
dnes), Sofija. Čehoslovaško, Sofija 1923. Balkansky svaz a všlka s Tu- 
reckem, (1922—1913), Prag 1935. 

LIT.: N. Stanev, Histoire chronol. de la Bulgarie , Sofija 1938. I. E. 

DANGEAU, Philippe de Courcillon, marquis de, * Char- 
tres 21. IX. 1638, f Pariz 9. IX. 1720. Služio je kao časnik 
u francuskoj i zatim u španjolskoj vojsci. Po povratku u 
Francusku 1693 umio je steći naklonost kralja i kraljice. 
Sudjelovao je u većini vojna Luja XIV., bio je namjesnik 
Touraine i obavio više diplomatskih misija. Obdaren 
mnogim počastima zaštićivao je književnike, poimence 
Boileau-a, koji mu je posvetio svoju V. Satiru (o plem¬ 
stvu), te je zbog toga bio biran u Francusku akademiju. 
Od 1668 do 1720 pisao je dnevnik, koji je najiscrpljiviji 
i najtočniji prikaz života na dvoru Luja XIV.; pod na¬ 
slovom Journal de Dangeau objelodanjen je u cijelosti 
1854—60 u 19 svezaka. J. D-e. 

D’ANGELO, Bartolomeo, * Napulj, f Napulj 1587, ta¬ 
lijanski nabožni pisac, dominikanac. Najvažnije mu je 
djelo Consolazione de’ penitenti (Napulj 1574), koje je 
imalo mnogo izdanja i prevedeno je na francuski. Jedan 
dio te knjige preveo je s talij. izvornika bosanski franjevac 
Pavao Posilović u svom Naslađenju duhovnom (1639); 
ostali dio Naslađenja Posilović je preveo iz djela Barto- 
lomea Cambija. 

LIT.: P. Kolendić, Fra Pavao Posilović i njegovo »Naslađenje«, 
Rad HA 206, Zagreb 1915. M. D-ić. 

DANHAUSER, Josef, * Beč 1805, f Beč 1845, slikar i 
umjetni obrtnik Biedermeierova vremena. Otac mu je bio 
bolji proizvoditelj pokućtva. U slikarstvu ga je poučavao 
Peter Krafft. G. 1826 pozvao ga je pjesnik Ladislav Pyr- 
ker, tadašnji patriarka, da posjeti Mletke. Iako ga se ko- 
lorizam staromletačkih majstora živo dojmio, ostao je ipak 
isprva samo monumentalni slikar akademskoga smjera. (Iz 
toga vremena potječu: Marija, zagovornica siromašnih du¬ 
ša, fresko slika na vanjskom zidu bečke crkve sv. Stje¬ 
pana; Sv. Ivan Evanđelist u stolnoj crkvi u Egeru). Od 
1834 uglavnom prikazuje malenim slikama svagdašnji gra¬ 
đanski život. U tim slikama vidljivo uzmiče njegovo pr¬ 
votno intenzivno isticanje boje pred finim, srebrenastim 
iznašanjem tona. D. je jedno vrijeme iza smrti svoga oca 
vodio njegovo poduzeće pa je izrađivao i nacrte za po- 
kućtvo. Od njega potječe i niz portreta, među njima i crtež 
Beethoven na smrtnoj postelji (1827). 

LIT.: Th. v. Frimmel, J. D. und Beethoven, Beč 1892; A. Rossler, 
J. D., Beč 1911. F. C. 

DANHELOVSKI, Adolf, * 1825, f 1902, hrvatski šu¬ 
marski stručnjak. Šumarske je nauke svršio u Mariabrunnu, 
zatim čitav život službovao na vlastelinstvu Valpovo i 
Donji Miholjac. Zanimao se napose pitanjima iskorišći- 
vanja slavonske hrastovine. 

BIBL.: Tafeln iiber Visirmasse, Langen und Starken des deutschen 
Binderholzes, 1869; Abhandlung iiber die Technik des Holzwarenge- 
werbes in den slaivonischen Eichenwaldern, Pečuh 1873; Forstliche 
Hilfstafeln zur Berechnung des kubischen lnhaltes der Rund- u. Vier- 
kantigen Holzer, Osijek 1878; Handbuch iiber die Berechnung und 
Erzeugung des deutschen Fassholzes, Osijek 1884 i 1899; Silhuetten zu 
der Grundsteuer-Regulierung, Osijek 1880; Domanen Valpovo und Donji 
Miholjac, Beč 1885. N. N. 

DANICA Venera. 

DANICA, hrvatski književni list (Zagreb 1835—1849, 
1853, 1863—1867). Pokrenuo ju je Ljudevit Gaj kao sred¬ 
stvo za narodno buđenje. Dopuštenje za izdavanje knji¬ 
ževnog lista dobio je već 1833, ali se njime nije htio 
poslužiti, dok nije dobio dopuštenja i za novine. D. je 
počela izlaziti 1835 kao sedmični prilog Narodnih novina, 
najprije kao D. horvatska, slavonska i dalmatinska, od 
1836—1843 kao D. ilirska, od 1843—1848 pod prvotnim na¬ 
slovom, a 1848 i 1849 opet kao D. ilirska. Prve je godine 
u njoj prevladavao stari pravopis kajkavskih književnika 
s kajkavskim narječjem, ali su postepeno u list ulazili i 
štokavski prilozi s novim Gajevim pravopisom. Od 1836 
uvedeno je u D. isključivo štokavsko narječje s Gajevim 
pravopisom. 

D. ima u hrvatskom preporodnom životu vrlo veliko 
značenje. Iako je zasnovana kao književni list, prilog poli¬ 
tičkih novina, ona je za narodno buđenje Hrvata značila 
više od Narodnih novina, sputanih cenzurom. U njoj su 
surađivali i izgrađivali se svi znatniji pisci ilirizma (Ma- 
žuranić, Vraz, Rakovac, Vukotinović, Demeter, i t. d.). 
U njoj su izašle sve znatnije budnice hrvatskog preporoda. 

S pomoću nje se širio među Hrvatima narodni duh, duh 
otpora, narodnoga ponosa, misao o našoj narodnoj veličini, 
smisao za prošlost. Na njezinim su se stranama raspra¬ 
vljala sva važnija narodna, kulturna, pa i gospodarska pita¬ 
nja (jezik, pravopis, kazalište, duh književnosti). Kroz 
oglase u njoj saopćivao je Gaj svoje osnove. G. 1843, po¬ 
slije zabrane ilirskog imena, oborila se cenzura u prvom 
redu na nju. 

Danicu je kao urednik i izdavač potpisivao Gaj. Ali je 
on urednički posao vršio samo iz početka. U njegovo ime 
uređivali su je drugi književnici (Rakovac, Babukić, De- 
meter, Šulek, Vraz) dajući joj prema vlastitim naklono¬ 
stima više književne, narodno ili zabavno obilježje. Glavnu 
svoju zadaću u prej orodnom poslu izvršila je D. do 1848. 
Tada je imala oko 600 pretplatnika. Polovicom 1849, u 
vrijeme uzbuđenosti i iščekivanja, Gaj ju je obustavio, 
s obrazloženjem, da ljudi, očekujući napeto razvitak poli- 
litičkih događaja, ne mare za književnost. 

Gaj je opet pokrenuo D. 1853, u doba apsolutizma, sa 
sličnim pravcem, kakav je imala prije. Njegova tadašnja 
omraženost u narodu i položaj izdavača službenih Narod¬ 
nih novina djelovali su, da list, kraj radikalnog Nevena, 
nije mogao okupiti, ni suradnika ni pretplatnika. Za nju su 
od mlađih pisali: Janko Jurković, Mi jat Stojanović, Vla¬ 
dimir Nikolić. Iznova je list pokrenut 1863 te se održao 
do 1867. Bilo je to u vrijeme probuđenog političkog života, 
kad je opet trebalo odrediti pravac i put cjelokupnom 
narodu. D. je i tada zadržala staro obilježje. U novim pri¬ 
likama, kraj suvremenijega »Naše gore lista«, ona i opet nije 
imala uspjeha. Ispunjavali su je ili slabi književni po¬ 
četnici, ili sami članovi Gajeve obitelji. Tako je posljednja 
godišta ispunio svojim prilozima gotovo sam Gajev sin 
Velimir. A. g-c. 

DANIČIĆ, Đuro, * Novi Sad 4. IV. 1825, f Zagreb, 17. 
XI. 1882, filolog. Učio je najprije pravo u Požunu i Beču, 
gdje je došao pod utjecaj Karadžićev, i učio slavensku fi¬ 
lologiju kod Miklošića. G. 1856 postao je knjižničar Na¬ 
rodne biblioteke u Beogradu i tajnik Društva srp. slo- 
vesnosti, a 1859 prof. liceja (Velike škole). G. 1866 odlazi 
u Zagreb za tajnika tada osnovane Jugoslavenske akade¬ 
mije. G. 1873—77 ponovno je u Beogradu, gdje drži sto¬ 
licu srp. jezika na Vel. školi, a zatim odlazi u Zagreb, 
gdje se sav posvetio Jugoslavenskoj akademiji i uređivanju 
rječnika. 

D. je svu svoju golemu naučnu djelatnost posvetio izu¬ 
čavanju jezika, leksikografiji i izdavanju srpskih književ¬ 
nih starina. Vukove protivnike pobijao je u raspravi Rat 
za srpski jezik i pravopis (1847), što ju je izdao pod pse¬ 
udonimom Đuro Daničić, koji otada uze za pravo ime. 
Kao sinu novosadskog svećenika Jovana Popovića prezime 
mu je bilo Popović. Književni jezik Vukov prikazao je 
u Maloj srpskoj gramatici (1850), koja je kasnije imala 
više izdanja pod naslovom Oblici srpskog jezika. Ovamo 
idu i djela Srpska sintaksa (1858), lstorija oblika (1874), 
Osnove (1876), Korijeni (1877). Djela su zanimljiva kao 
zbirka građe, ali su danas zastarjela. Ipak su akcenatske 
studije važne za sva kasnija ispitivanja na tom području. 
Od izdanja važnija su: Žitije sv. Save od Teodosija, Žitija 
sv. Simeona i sv. Save od Domentijana (1865), Životi kra¬ 
ljeva i arhiepiskopa srpskih (1866). D. je neobično zaslu¬ 
žan leksikograf. Na tom području važan je njegov Rječnik 
iz književnih starina srpskih 1—3 (1863—64), zatim nje¬ 
gov, na povijesnoj podlozi, katkad i preširokoj, savjesno 
rađeni Rječnik hrvatskoga ili srpskog jezika (I. knj., Za¬ 
greb 1880—82). Riječi su uzimane iz svih književnih djela 
srpskih i hrvatskih, starijih od 19. st., zatim iz Vukovih 
djela i njegovih zbirka narodnih umotvorina, a izuzetno 
iz suvremenih pisaca. Za stvaranje književnoga jezika ste¬ 
kao je D. trajne zasluge svojim prijevodima, od kojih je 
najznatniji prijevod Sveto Pismo Staroga Zavjeta. Kao 
naučni radnik D. je pokazivao neobičnu marljivost, sa¬ 
vjesnost i solidnu filološku metodu. On je omogućio Vu- 
kovu pobjedu. 

LIT.: S. Novaković, Beleške o Đ i D., God. N. Čupića 8, 1885; 
R. Vrhovac, Karakter i rad D. D., LMS 48, 1923; Spomenica Đ. D., 
Beograd 1925. R. M. 

DANIČIĆI, hrvatska katolička obitelj senjskih Uskoka, 
koja se odlikovala u mnogim bojevima s Turcima i Mle- 
čanima. Praotac joj je Juraj /. (f oko 1490), koji se 
1463 preselio sa 47 drugih uskočkih obitelji u Senj. Bio 



je oženjen Klarom Antulovićevom. Njegov sin Juraj II. 
četovao je kao uskočki vojvoda po moru i kopnu. Kako 
je provaljivao u Bosnu i Hercegovinu i preko dubro¬ 
vačkoga zemljišta, a Turci su se radi toga osvećivali 
Dubrovčanima, namamila ga je dubrovačka vlada 1539 u 
svoj grad, gdje ga je na vjeru dala pogubiti. Senjski 
Uskoći izabraše vojvodom njego¬ 
va sina Jurja III. (Jk Senj 1521, 
f Senj 1599). On se osvećivao Du¬ 
brovčanima potapajući njihove 
brodove, ubijajući njihovu posadu 
i bacajući u more njihovu robu. 
Dubrovčani su poslali 1541 u Senj 
opunomoćenika, koji mu je kao 
odštetu za očevu smrt ponudio 
20.000 dukata. D-ć je odbio novac 
i pomirenje. Poduzimao je gotovo 
svake godine kakvo četovanje. G. 
1557 potukao je sa 340 Uskoka 
GRB OBITELJI DANIčić Turke, koji su se preko Grobnika 
i Like vraćali iz Kranjske s veli¬ 
kim plijenom u Bosnu; 1565 doplovio je s dvije lađe do 
Makarske te razbio Turke na makarskoj skeli; 1566 opet je 
u Lici pobijedio veliku tursku četu; 1569 prodro je s 280 
Uskoka do Perušića, gdje je izvojštio novu pobjedu; 1571 
prodro je preko dubrovačkoga zemljišta u Hercegovinu 
te je na povratku bio ranjen. Kada su Mlečani ustali protiv 
njega, prihvatio je borbu i s njima. G. 1576 zarobio je na 
Božić veliki mletački brod i oplijenio ga; isto je takav 
uspjeh imao i 1579 protiv drugoga mletačkoga broda s tri 
jarbola. G. 1580 pošao je u Rim s braćom Matijom I. i 
Ivanom I. Primio ga je papa Grgur XIII., koji mu je da¬ 
rovao 2400 škuda. Daničić je obećao papi, da ne će više 
četovati protiv kršćana. G. 1582 pošao je s tri lađe iz Se¬ 
nja, da zauzme Klis. Kako je mletačka vlada željela živjeti 
u miru s osmanlijskim carstvom, kaznila je D-eve poma¬ 
gače u tom neuspjelom pokušaju, a providur Giovanni 
Contarini i zamjenik kliskoga sandžak-bega Dede Mehmed- 
beg Mihalbegović raspisaše na Daničićevu glavu ucjenu 
od 1000 dukata. G. 1587 provalio je sa 600 Uskoka u ne¬ 
retvansku krajinu. Još u kasnoj starosti razbio je 1595 u 
Lici zvorničkog bega Džafera i oslobodio mnogo kršćan¬ 
skoga robija. Bio je uvijek stalan u svojem cilju, da 
Poskocima pribavi mogućnost povratka u oslobođen zavi¬ 
čaj, ali kako se odnos kršćanskih država prema Turskoj 
mijenjao, tako je i on za iste čine jednom bio nagrađen 
i odlikovan, a drugi puta progonjen. 9. II. 1570 imenovao 
ga je nadvojvoda Karlo vitezom, a g. 1580 izdao je nalog, 
da zajedno s bratom Matijom bude bačen u tamnicu. G. 
1583 dao mu je Rudolf II. dragu Žrnovnicu blizu Ledenica, 
a 13. VII. 1587 dobio je s braćom Matijom I. i Ivanom I. 
i sinom Jurjem IV. plemstvo. Njegov brat Ivan I. umro 
je 1614, a Mafija I. 1617. Juraj III. imao je kćer nepoznata 
imena i sina Jurja IV., koji je umro kao senjski vojvoda 
1638 ostavivši iza sebe samo kćer Klaru, ženu senjskoga 
kapetana Ivana pl. Barba. Matija I. imao je sinove Jurja 
V., koji je poginuo 1594 u opsjedanju Petrinje, i Petra /., 
koji je umro 1653. Ivan I. imao je sina Jurja VI., koji je 
umro 1641 kao senjski sudac. Petar I. ostavio je iza sebe 
sinove Ivana II. (f 1689), koji je pao tri puta u tursko 
ropstvo, i Jurja VII. i kćeri Klaru, Jelenu i Katarinu. Klara 
se udala za kneza Jurja Vlatkovića. Ivan II. je imao sina 
Petra II., koji je poginuo 1700 u jednoj luci otoka Kefa- 
lonije boreći se s Genovežanima, i kćer Mariju , snahu 
Pavla Rittera Vitezovića. Kaštelan Juraj VII. imao je si¬ 
nove Mati ju II. (f 1770), Mikulina i Vinka i kćer Manda¬ 
ljenu. Matija II. imao je sinove Jurja VIII. (f 1781), Ivana 
III. (f 1800) i Petra III. (f 1793) i kćeri Mandaljenu i 
Klaru. Ivan III., zadnji muški potomak obitelji Daničića, 
ostavio je iza sebe samo kćer Franjku. 

Daničići su proslavljeni u mnogim narodnim pjesmama. 
Posebno se ističu u ciklusu senjskih Uskoka Juraj III., 
Matija I. (opjevan pod imenom Mate Senjanin), Petar 
II. i Klara Daničićka. Obitelj Jurja III. opisao je i Šenoa 
u noveli »Čuvaj se senjske ruke«. 

Lit.: B. Poparić, Povijest senjskih Uskoka, Zagreb 1936; R. Lopašić, 
Spomenici hrvatske krajine sv. I.—III., Zagreb 1884—1886; M. Magdić, 
Juraj Daničić, vojvoda senjski. Narodne Novine 1901 br. 80; Isti, 
Prilozi za povijest starih plemićkih obitelji senjskih. Starine XII. i XV.; 

K. Horvat, Monumenta historiam Uscocchorum illustrantia, I. sv. 
Zagreb 1910, II. sv. 1913; J. Tadić, Pogibija uskočkog vođe Đura 
Daničića 1571, Novosti 23. i 24. I. 1923; Isti, Uskoci i Dubrovnik, Jadr. 
Straža VII, 9; Bojničić, Der Adel von Kroatien u. Slavonien, Niirn- 
berg 1899. P. G. 

DANIEL, 1 . Konstantin, Grigorijević, * Lugoš (kod Vršca) 
1798/99, f Vel. Bečkerek 1873, slikar. Bio je đak slikara 
Arse Teodorovića u Temišvaru. U 28. godini bio je već 
poznat portretist. U to mu je doba prota Konstantin Arse- 
nović povjerio izradbu ikonostasa saborne crkve u Pan- 
čevu. Zatim nastaju njegova djela: ikonostasi sabornih 
crkava u Uzdinu i Temišvaru, i ikonostasi crkava u Dobrici 
i Jarkovcu (Banat). Naslikao je velik broj portreta, mrtvih 
priroda i ikona. Od većih zbirka njegovih radova ima ih 
desetak kod porodice Jagodina u Konaku, a kod J. Vujića 
u Senti oko trideset. Muzej Matice Srpske u N. Sadu ima 
nekoliko, a i Muzej Kneza Pavla. D. je izvanredan kom¬ 
pozitor, profinjen i bogat kolorist s posebnom tehnikom, 
u kojoj srebrni i katkad rumeni sfumato boja nema ništa 
slično s koloritom slikara u Italiji i uopće na Zapadu; on 
je originalan. Savršeno je slikao meso, nage dijelove tijela. 
Volio je slikati svilu, kadifu, atlas i biser, koji iskre i svje¬ 
tlucaju i daju sve moguće tonove boja. Kod njega su učili: 
Marko Zavišić, Lazar Nikolić (Danielov biograf), prota 
K. Arsenović, Uroš Knežević i Đura Jakšić. Njegov utjecaj 
vidi se i u slikama Pavla Simića i Ljubomira Aleksandro- 
vića. Izlagao nije nikad. G. 1924 Umjetničko odjeljenje 
ministarstva prosvjete priredilo mu je u Beogradu izložbu. 

LIT.: S. Nikolić, Srpski slikari, 1895; I. Berkeszi, Temisvarski sli¬ 
kari, 1909; S. Szentivany, Leksikon madžarskih umjetnika, 1915; F. 
Kanitz, Serbien, 1868; V. Petrović-M. Kašanin, Umetnost u Vojvodini, 
1927; Simić-Milovanović, Vreme, 24. V. 1935. Z. S. M. 

2. Samuel, * blizu Tauntona 1562, f Beckington 14. X. 
1619, engleski pjesnik i povjesničar. Prvi su mu obja¬ 
vljeni stihovi soneti, tiskani anonimno i bez njegova 
znanja (1591) u zbirci Sir Philipa Sidneya »Astrophel and 
Stella«. G. 1592 izašla je D-ova zbirka soneta Delia. Uspjeh 
im je bio velik. Iako su neki soneti ispjevani prema stra¬ 
nim uzorima (Petrarca, Tasso, Ronsard, Du Bellay), ipak 
im je glavna osobina lirska nježnost i umiljatost izraza. U 
istoj knjizi tiskana je pjesnička pripovijest The Complainl 
of Rosamond, u obliku monologa, u kome duh umorene 
žene oplakuje njenu zlu sudbinu u stihovima punim pa- 
tosa. G. 1595 izdao je prve četiri knjige povijesnog spjeva 
The Civil Wars Between the Two Houses of Lancaster and 
York (šesta 1602, sedma i osma 1609). Djelo obuhvaća pe¬ 
riod od maloljetnosti Rikarda II. do ženidbe Eduarda IV. 
D. je slabiji u narativnom dijelu, ali je uspio u uzbudlji¬ 
vim epizodama. G. 1599 tiskan je u knjizi »Poetical Essays« 
pjesnički dijalog Musophiluš , u kome brani književnost i 
uznosi svoj materinji jezik. Oduševljenje za engleski jezik 
iznio je i u proznom djelu A Defence of Rime (1602). 
Među D-ove najbolje pjesničke proizvode idu Poetical 
Epistles , pjesničke poslanice upravljene pojedinim zaštit¬ 
nicima. — Na dramskom polju ogledao se D. igrama za 
dvorske svečanosti. Napisao je niz pastoralnih tragikome¬ 
dija i prigodnih igara, od kojih su tiskane: A Vision of 
ihe Twelve Goddesses (1604), Tethys’ Festival or the 
Queene , s Wake (1610) i Hymen , s Triumph (1615). — Na¬ 
pisao je History of England (1612), povijest Engleske od 
najranijih vremena do konca vlade Eduarda III. R. F. 

DANIELE DA VOLTERRA, zapravo Ricciarelli, * Vol- 
terra oko 1509, f Rim 4. IV. 1566, talijanski slikar i pla- 
stičar. Učio je u Sieni, gdje su na nj utjecali Sodoma, 
Beccafumi i Peruzzi, i nalazio se vjerojatno već 1535 u Ri¬ 
mu, gdje je pomagao Pierinu del Vaga kod njegovih deko¬ 
rativnih radova. Kasnije je stupio u blize odnose s Michel- 
angelom, što je svakako dovelo do dubljega i znatno 
ozbiljnijeg shvaćanja stvaralačkih zadaća. Otada je vrlo 
krzmao s dovršenjem svojih djela. Tako je znamenito 
skidanje s križa (na platno prenesena fresko-slika) u Or- 
sinijevoj kapeli u S. Trinita de Monti još jedini sačuvani 
plod sedmogodišnjega rada, a zanimljiva s obje strane sli¬ 
kana ploča, na kojoj je prikazan Boj s Golijatom (Louvre), 
jasno odaje ruku slikara, kojemu je pravi ideal kiparstvo! 

I zadnjem desetljeću D. se posvema posvetio kiparstvu, 
pa ipak nije u njemu puno vrijednoga stvorio osim naj¬ 
ljepšeg poprsja Michelangelova, što ga uopće imamo. Papa 
ravao IV dao mu je tešku i nezahvalnu zadaću, da nage 
likove u Michelangelovu »Posljednjem sudu« decentno za- 


odjene. On je tu zadaću riješio s velikim umjetničkim 
taktom — no ipak mu je ostao porugljivi nadimak »bra- 
ghettone« (hlačar). 

LIT.: H. Voss, Die Malerei der Spatrenaissance in Florenz und 
Rom, sv. I. Berlin 1920; W. Stechow, D. v. V. als Bildhauer, Jahrb. 
preuss. Kunsts. sv. 44, 1928; M. L. Mez u Bollet. đ’Arte sv III 
god. 27., 1933—4. ’ p c *’ 

DANIELL, John, Frederic, ^ London 12. III. 1790, f Lon¬ 
don 13. III. 1845, engl. kemičar i fizičar, prvi profesor na 
novo osnovanom King’s College-u u Londonu (1831). Već 
u 24. godini izabran je članom Royal Society u Londonu. 
Bavio se elektrolizom, konstruirao nekoliko naprava za 
fizikalna istraživanja: higrometar, registrirajući pirometar, 
vodeni barometar (1830). G. 1836 pronalazi novi galvanski 
članak, kojemu su elektrode cinak u otopini cinkova sul¬ 
fata i bakar u otopini bakrenog sulfata (Daniellov članak). 
Taj se članak radi nekih njegovih svojstava upotrebljava 
još i danas, osobito u brzojavu. Od Daniellovih publika¬ 
cija najvažnije je djelo lntroduction to the study of Che¬ 
mical philosophy (1839). H. I. 

DANIELSON, Johan Richard, * Hauho 7. V. 1853, 
t Helsinki 23. V. 1933, finski povjesničar. G. 1880 postao 
je profesor, a 1885 vođa stranke »Fennomana«; oko 1890 
poveo je pokret za nutarnju samostalnost Finske, a 1901 
krenuo smjerom popuštanja Rusiji. G. 1904 dobi plemstvo 
od cara Nikolle II., 1909 postade član finskog senata, 1906 
prozove se Danielson-Kalmari. G. 1918 zalagao se kao vođa 
starofinske stranke za izbor jednog njemačkog princa za 
kralja Finske. 

BIBL.: Zur Geschichte der sachsischen Politik 1706—1709 (1878); 

Bidrag tili en framstallning af Englands sozialpolitik och ekonomiskt- 
sociala utveckling under 12de—16de arhunradef (1880); Die nordische 
t'rage 1746—1751 (1888); Finlands ime sjelfstandighet (1892); Finska 
kriget och Finlands krigare 180819 (1897); La ouestion des iles d’Aland 
1914—1920 (1921). j, N> 



KONSTANTIN GRIGORIJEVIĆ DANIEL, Portret 


DANIJEL, 1 . četvrti veliki prorok, rodom iz Jeruzolima, 
iz plemićke obitelji. Još nejak odveden je 605 pr. Kr. u 
Babilonsko sužanjstvo. Na dvoru Nabukodonozora izuči 
visoke škole i steče vrlo velik ugled koji mu još poraste, 
kad je Kir, kralj perzijski, osvojio 539 Babilon. Zadnje je 
viđenje vidio treće godine Kirove vlade (536). Zgode nje¬ 
gova života i njegova viđenja donosi starozavjetna knjiga 

IV, 33 

DANIJEL — DANILO GALIČKI 


Danijelova. Sačuvana je uglavnom na židovskom jeziku, 
na aramejskom samo 2, 4—7, 28. Deuterokanonični ulomci: 
tri mladića u ognjenoj peći, Bel i zmaj, i povijest čiste 
Suzane ušli su u Vulgatu iz grčkoga prijevoda Teodo- 
kionova. Auktor je viđenja sam Danijel, drugih dijelova 
kasniji hagiografi. Knjiga je konačni oblik dobila oko 300 
pr. Kr. Najvažnije je Danijelovo proroštvo o godini smrti 
Kristove (Dan. gl. 9). Svetkovina 21. srpnja. 

LIT.: J. Goettsberg, Das Buch Daniel, Bonn, 1928. 

2. Iguman, f 1122, prvi ruski hodočasnik koji je opisao 
svoj put u Svetu zemlju. Bio je iguman nekoga manastira 
blizu Černigova. Njegov je putopis tiskan tri puta i pre¬ 
veden na francuski i engleski. 

LIT.: A. E. Mader, Lexikon fiir Theologie und Kirche. A. J. 

DANILEVSKI, 1. Grigorije, * Danilovka 26. IV. 1829, 
t Petrograd 18. XII. 1890, ruski romanopisac. Glavna su mu 
djela: Čumaki, Selo Sorokopanovka , Sloboda, Novye mje¬ 
sta, Bjegunci iz Novorosije. Od njegovih povijesnih ro¬ 
mana najpopularniji su: Potemkin na Dunavu, Princesa 
Tarakanova, Crna Godina, Mirović. Za ovaj posljednji ro¬ 
man pisac je iskoristio nepoznatu dotada arhivsku građu. 
O njegovu radu pisali su: Mihajlovski (Sočinenija t. IV.); 
Skabičevski (Istorija rus. literatury). Na hrv. prevedeni su 
njegovi pripovjedački radovi »Babin raj«, prev. Đ. Galac 
(»Vienac«, 1878), zatim »Kozačka porodica«, prev. M. Ga¬ 
lac (»Vienac« 1879), romani »Deveti val« A. Koričić 
(Hrvatska Domovina«, 1896) i »Kneginja Tarakanova« Za¬ 
greb 1913 (»Zabavna biblioteka knj. 9.). Mil. Šrepel pre¬ 
veo je njegov rad »U Indiju« (»Vienac« 1884). O. D. pisao 
je kod nas Franjo Rački »Grigorij Petrović Danilevski «, 
(»Vienac«, 1891). 

2. Nikola, 1822, f 1885, ruski prirodoslovac, publicist, 
ekonomist i slavenofil; bio je djelotvoran član znanstvenih 
istraživanja na Kaspijskom, Bijelom i Ledenom moru. G. 
1869 bio je upleten u revolucionarne akcije petraševaca. 
Glavna su mu djela: Rusija i Evropa (1869) i Darvinizm 
(nedovršeno). 

LIT.: Karcev, Istoriko-filosofskie i sociologičeskie etjudy (1899); 
P. Miljukov, Iz istorii ruskoj inteligencii (1902); Zjenkovski V., Kri¬ 
tika evropske kulture kod ruskih mislilaca, Zagreb 1922; N. J. Dani- 
Ijevski, u Novoj Evropi. 1922 knj. 5. V. R. 

DANILO, ime crnogorskih vladara iz kuće Petrovića. 
1. Danilo, * Njeguši oko 1670, f Podmajinski manastir 11. 
I. 1735, cetinjski vladika (jamačno od 1696) i osnivač di¬ 
nastije, koja se kasnije prozvala Petrovićima. Obilježje 
njihove vladavine bilo je do 1852 teokratsko: vladiku bi 
naslijedio koji sinovac u istoj časti. Za vrijeme velikih 
ratova protiv Turaka poslije 1683 Crnogorci su nastojali, 
da se oslobode turske vlasti. Kad to mirovni ugovori 1699 
nisu uzeli u obzir, odazvali su se 1711 pozivu Petra Veli¬ 
koga na zajedničku borbu, ali su ih 1714 Turci svladali. 
D. je zbog toga 1715 otišao u Rusiju, da izmoli pomoć, a 
Crnogorci su se međutim približili Mlečanima. G. 1717/8 
sudjelovali su na strani Mlečana u ratu s Turcima i pri¬ 
stali, da uz vladiko bude »guvernadur« kao predstavnik 
svjetovne vlasti, zapravo mletački pouzdanik (1717). — 
Pokolj poturica, koji predaja pripisuje D-ovu poticaju i 
koji je u Gorskom vijencu opjevao Njegoš, ne spominju 
suvremena vrela, pa mu to umanjuje značenje. 

2. Danilo I., * Njeguši 25. V. 1826, + Kotor 1. VIII. 1860, 
crnogorski knez 1852—60. Premda je Petar II. u oporuci 
odredio, da ga sinovac D. naslijedi kao vladika, on je 1. I. 
1852 izabran najprije »gospodarom Crne Gore i Brda«, a 
za boravka u Petrogradu dopusti mu 18. VII. car Nikola 
I., da se proglasi svjetovnim »knjazom«. Porta nije pri¬ 
znala taj čin, koji je bez njezina znanja promijenio poli¬ 
tički položaj Crne Gore. Da je na to prisili, D. iskoristi 
uzbuđenost hercegovačkih plemena zbog naredbe o razo¬ 
ružanju (1852) i potakne ih na otvoreni otpor. U to doba 
uvodi on u Crnoj Gori apsolutizam i ukida plemensku 
samoupravu. Upokorivši pobunjene Pipere izazove potkraj 

1852 rat s Turskom; od potpune propasti spasi ga 31. I. 

1853 posredovanje Austrije, koja je već tada namjeravala 
zauzeti Bosnu i Hercegovinu. Unatoč tome D. zadrži svoj 
utjecaj nad plemenima u Hercegovini, osobito nad Gra¬ 
hovom, a učvrsti i vlast u Crnoj Gori svojim zakonikom 
(23. IV. 1855). Službena izjava Porte 14. III. 1856 o Crnoj 
Gori kao sastavnom dijelu turskog carstva ponukala ga 
je, da osobno zatraži potporu Napoleona III., u čemu je 
1857 i uspio. Tada opet razvije živu djelatnost među po¬ 
graničnim plemenima i podupre ustanak, koji je u Her¬ 


cegovini digao L. Vukalović (1857). Odlučna pobjeda nad 
turskom vojskom na Grahovu 1. V. 1858 dade pitanju Crne 
Gore međunarodno značenje; protiv Austrije, koja je pot¬ 
puno stala na stranu Turske i nastojala, štoviše, da ga sruši 
s prijestolja, D. je mogao računati na pomoć Francuske i 
Rusije. Njihovim posredovanjem sastala se komisija za 
razgraničenje, koja je do 5. IV. 1860 dala Crnoj Gori prvi 
put prave granice. D. nije, doduše, dobio priznanje kne- 
ževske časti, ali je Crna Gora »u pola priznata kao po¬ 
sebna država«, a pripalo joj je, uz ostale krajeve, i Gra¬ 
hovo. Naskoro poslije toga (1. VIII.) D-a ubije u Kotoru 
jedan Crnogorac iz osobnih razloga. 

LIT.: H. Delarue, Le Montćnćgro, Pariz 1862; V. ćorović, Luka 
Vukalović i hercegovački ustanci od 1852—1862 godine, Pos. izd. SKA 
4-5, Beograd 1923. J. Š-k. 

DANILO II., u 2. pol. 13. st., f 19. XII. 1337, arhie¬ 
piskop srpski i životopisac. Mladićem zakaluđeri se u Hi- 
landaru, koji je kasnije kao iguman branio od Almogavara 
(Katalana). Posredovao je u raspri kraljeva Milutina i 
Dragutina i češće dolazio u Srbiju, gdje je postao episkop 
banjski i humski. G. 1324 posta i arhiepiskop. Napisao je 
crkveno-slovenskim jezikom biografije kraljeva Uroša, 
Dragutina, Milutina i kraljice Jelene, te arhiepiskopa od 
Arsenija do Save III. Njegovi učenici nastaviše taj rad, i 
sve te biografije, među kojima se nalazi i Danilova, tvore 
»Danilov zbornik«, dragocjeno vrelo za sredovječnu po¬ 
vijest srpsku i okolnih zemalja (sadržava i neke podatke 
o Bosni). 

Izdanja: Đ. Daničić, Životi kraljeva i arhiepiskopa srpskih, Biograd 
1866; L. Mirković preveo je Živote na moderni jezik (izd. SKZ, Beo¬ 
grad 1935). 

LIT.: V. Ćorović, Prilozi za ist. i t. d., I., 1921; Lj. Stojanović, 
Glas SKA 196, 1923; N. Radojčić, Predgovor izdanju SKZ. D. P. 

DANILO, pop Ivan, Ka¬ 
štel Stari kod Splita 4. X. 
1820, f Zadar 2. VII. 1895, 
narodni preporoditelj u Dal¬ 
maciji. Gimnaziju učio u 
Splitu, bogosloviju u Zadru; 
neko vrijeme bio je u rodnom 
mjestu dušobrižnik, a zatim 
je bio učitelj hrvatskog jezi¬ 
ka na zadarskoj gimnaziji 
(1853—63). S učiteljskog mje¬ 
sta maknut je radi svojega 
sudjelovanja u narodnom po¬ 
kretu u Dalmaciji. Sudjeluje 
kod osnutka lista narodnjaka 
»II Nazionale«, te uređuje 
njegov hrvatski prilog »Na¬ 
rodni list«. Poput drugih na- 
IVAN DANILO rodnjaka i D. traži pripoje¬ 

nje Dalmacije Hrvatskoj. Ra¬ 
di svojih političkih i narodnih ideja bio je 1867 zatvoren. 
Postavši zastupnik na dalmatinskom saboru i, 1870, na ca¬ 
revinskom vijeću D. je 1872 došao u sukob s većinom 
vodstva narodne stranke, jer je 1872 s ostalim zastupni¬ 
cima na car. vijeću glasao za zakon o izborima za nuždu, 
a 1873 za neposredne izbore za carevinsko vijeće. Taj po¬ 
litički čin, diktiran politikom oportuniteta, proizvede ras¬ 
cjep u narodnim redovima, pa D. s drugovima osniva nov 
list »Zemljak«, koji je vodio oštre borbe s »Narodnim 
listom«. Nakon prestanka zemljaštva (1876), D. se povlači 
iz politike, ali i dalje budno prati i pomaže narodnu stvar. 

LIT.: Vautonomia della Dalmazia, Zadar 1861; Izbor za nevolju i 
dalmatinski zastupnici na car. vieću; D. Bartolini, 6V. Ciril i Metod, 
1883. M. U. 

DANILO-CERAR, 1. Anton, * Ljubljana 15. VI. 1858, 
slovenski glumac i redatelj. Kao obrtnički naučnik sudje¬ 
lovao je kod amaterskih predstava već od 1877. Kasnije je 
stupio na pozornicu Slovenskoga gledališča, na kojoj je 
ostao do umirovljenja. U svojoj se struci obrazovao u 
Njemačkoj i u Pragu. S različitim kazališnim družinama 
nastupao je po Hrvatskoj, a 1905 je glumio i u Srbiji. Pri¬ 
redio je nekoliko dramatizacija i izdao svoje Spomine. 
Repertoar mu je izvanredno opsežan, jer je igrao različite 
uloge u pučkim igrokazima, klasičnoj i modernoj psiho¬ 
loškoj drami i t. d. Živi kao umirovljenik u Ljubljani. 

2. Avgusta rođ. Gostič, -*• Ljubljana 27. VIII. 1869, glu¬ 
mica, redateljka, a neko vrijeme i učiteljica kazališnog 
naraštaja. Prvi je put nastupila u Ljubljani 1884. Od 1908 
do 1910 vodila je slovensko kazalište u Trstu. 1913 otišla 

je u New York, 1920—22 bila je opet u Ljubljani. Vrativši 
se poslije ponovnog boravka u Americi u Ljubljanu (1925) 
živi tamo kao umirovljenica. Uz Borštnikovu ona je glavna 
heroina u klasičnoj i u modernoj drami romantično-pate- 
tičnog stila, koji je značajan za slovensko kazalište prije 
prvoga svjetskog rata. 

3. Mira, Ljubljana 13. VII. 1889, kći Antonova, član 
Narodnog gledališča u Ljubljani. Ide u red najboljih su¬ 
vremenih glumica realistično-konverzacijskog stila. B. K-t. 

DANILO GALIČKI (1229—64), sin kneza Romana, jedan 
od najznatnijih ukrajinskih vladara. Preotevši Madžari¬ 
ma Galiciju okupio je u svojoj galičko-volinjskoj državi 
gotovo sve ukrajinske zemlje zajedno s Kijevom. Njegova 
borba s moćnim boljarima, koji su teško podnosili D-vu 
snažnu vladavinu, ponovno je Madžare potakla, da poku¬ 
šaju zavladati Galicijom. Nakon dugotrajnog rata D. je 
1235 postao vazal kralja Bele IV., a tek što je upokorio 
vlastelu, morao se obvezati na plaćanje danka Tatarima. 
Da se te zavisnosti oslobodi, on ulazi u tijesne veze sa 
zapadnim državama i napose s papom, koji ga 1253 okruni 
za kralja. Osnova križarske vojne protiv Tatara navede 
D-a na uniju s Rimom, i papa mu 1246 odobri slavensko 
bogoslužje u istočnom obredu. Pošto se križarska vojna 
nije ostvarila, on se potkraj svoje vladavine odreče i 
unije. Uz ostalo izgradio je mnoge tvrde gradove (Lavov, 
Hoim i dr.) i uredio ih prema zapadno-evropskom uzoru. A. I. 

DANILOVGRAD, kotarski gradić u Bjelopavlićima u 
Crnoj Gori, priradno središte u većem dijelu doline Zete, 
1200 stan. Osnovan je 1869, kad je tržište premješteno 
ovamo iz Spuža i Martinića, a nazvan je po nasljedniku 
prijestolja Danilu. Ima dovoljno ratarske zemlje i livada u 
blagom podneblju sredozemskom. Uspijeva smokva, duhan 
i pamuk, voće i grožđe, a razvijeno je i stočarstvo. Kroz 
D. prolazi cesta iz Nikšića u Podgoricu i vodi kolni put 
na Cetinje. U gradiću je niža gimnazija i učiteljska škola, 
ratarski zavod i u blizini bolnica za duševne bolesti. P. V-ć. 

DANILOWSKI, Gustaw, * Cyvinjsk u kazanjskoj gu- 
berniji 1872, f Varšava 21. X. 1927, poljski pjesnik i ro¬ 
manopisac, sin prognanoga ustaše Wladyslava Danilowsko- 
ga. Svršio gimnaziju u Varšavi, gdje je sudjelovao u taj¬ 
nim rodoljubnim društvima, učio u Harkovu na tehnolo¬ 
škom zavodu, rano stupio u redove socijalističkih boraca 
za oslobođenje Poljske. Organizirao pučko sveučilište, pod 
pseudonimom Wladyslaw Orwid izdao životopise slavnih 
poljskih boraca socijalista, uređivao tjednik Zycie u La- 
vovu (1910/11), stupio 1914 u poljsku legiju pod Pilsudskim, 
kojemu je bio pouzdanik za naročite dužnosti. Njegova su 
djela prožeta patriotskom i socijalističkom tendencijom, 
u duhu odgoja, što ga je primio od oca ustaše iz 1863. 
Prvo mu je djelo Nego (1900) protiv društvenih nepravda 
izazvalo- opće priznanje; isto tako alegorijski spjev Na 
wyspie. Najveći su uspjeh imala djela: Z minionych dni 
(1901), gdje opisuje patnje triju poljskih pokoljenja, 
Jaskćlka (1907) iz vremena revolucije 1905/06 i ciklus no¬ 
vela W mitošci i w boju (1900). Manje su mu uspjele no¬ 
vele i pripovijesti erotičke: Lili (1917), T^tent (1919) i 
Marja Magdalena (1912). Kao rodoljub nalazio se u opo¬ 
ziciji protiv t. zv. trijezne političke misli, ravnodušan pre¬ 
ma tadašnjem pokretu l’art pour 1’art. J. B-ć. 

DANIŠMEND (perz. «obdaren znanjem, učen«), dina¬ 
stija turkmenskih emira u Anatoliji u 12. st. Prozvana je 
tako po svom osnivaču Ahmedu D-u (poginuo 1084), koji 
je sa svojim nomadima zavladao unutrašnjošću Male Azije 
od Eufrata do srednjeg i donjeg Halisa. Njegov sin el 
Melik el-Gazi Gumištekin istakao se u borbama s križa¬ 
rima pa je 1100 zasužnjio i Bohemunda (v.). Kad je on 
1142 umro, moć je D-a u borbi sa Seldžucima, osobito s 
ikonijskim sultanom Kilidž-Arslanom, počela naglo opa¬ 
dati. Porodica D. podijelila se u dvije grane, od kojih se 
jedna održala u Sivasu do 1174, a druga u Malatiji na 
Eufratu do 1177. 

DANKL, Viktor, * Udine 18. IX. 1854, + Innsbruck 8. 
I. 1940, austrougarski general, jedan od glavnih austrijskih 
vojskovođa u prvom svjetskom ratu. Pobijedio je Ruse 
kod Krasnika 23./4. VIII. 1914. Kasnije bi premješten u 
Tirol, koji je uspješno branio od Talijana; u svibnju 1916 
izvojevao je pobjede kod Folgarije i Lavarona. Poslije 
rata isticao se u političkom životu Austrije kao jedan od 
vođa monarhističkog pokreta. I. Sr-ć. 



JOHANN H. DANNEKER, Arijadna na panteri 
Frankfurt, Ariadneum 


DANKO, Mihovil, Črešnjevo (kraj Varaždina), 17. IX. 
1876, pisac. Pučku školu i gimnaziju svršio u Varaždinu. 
Počeo u Zagrebu učiti teologiju, ali ju je napustio i pre¬ 
šao na filozofski fakultet. Kad se oženio, napustio nauke i 
postao poštanski činovnik. Zbog politike u AU često pre¬ 
mještan, pa otpušten. Poslije toga preuzimao različite 
službe (okružni ured u Varaždinu, uredništvo Hrv. Prava 
u Varaždinu, uredništvo socijalističke Slobode u Varaždi¬ 
nu, gradsko poglavarstvo u Varaždinu). Pisao pjesme, 
crtice, članke, feljtone u novinama i časopisima (Prepo¬ 
rod, Pobratim, Savremenik). U prvim pjesmama nastavlja 
starije hrvatske literarne tradicije, kasnije slijedi Kranjče- 
vića ističući u svojim stihovima socijalističku notu i pišući u 
socijalističkim izdanjima. Zasebno izdao: Petnaest pjesama 
(Zagreb 1899), Pjesme (Zagreb 1909). A. B-c. 

DANKOV, grad u Rusiji na gornjem toku Dona, ima 
12.000 stan. Nalazi se na željezničkoj pruzi Smolensk— 
Saratov. Z. D-i. 

DANNAT, William F., * New-York 9. VII. 1853, ame¬ 
rički slikar. Na studij slikarstva krenuo je u Miinchen i 
zatim u Pariz, gdje je bio učenik majstora Munkacsy-ja. 
Poslije je radio i kod Maneta i Degasa. U svom je radu 
s velikom ljubavlju, smislom i razumijevanjem obrađivao 
prizore iz naroda (najpoznatije su mu slike Sakristija u 
Aragoniji i Španjolska plesačica). Djelovao je u Parizu 
kao učitelj na Ecole des beaux Arts. U kasnijem svom radu 
posvetio se uglavnom portretnom slikanju ljudi iz otmje¬ 
nog društva. V. M. 

DANNECKER, Johann Heinrich, Stuttgart 15. X. 1758, 
f Stuttgart 8. XII. 1841, njemački kipar. Poduku u umjet¬ 
nosti dali su mu belgijski kipar Lejeune i francuski slikar 
Guibal. Rano (1780) je bio imenovan wiirtemberškim kne- 
ževskim dvorskim kiparom. Na njegov daljni rad znatno 
su utjecala djela antike i Canove. U tom smislu izrađeni 
su Djevojka , koja oplakuje mrtvu pticu (1790/1), glasovita 
Arijadna na panteri (Frankfurt, Ariadneum, 1803/14) i 
Žalobno prijateljstvo (nadgrobni spomenik grofa Zeppe- 
lina na groblju u Ludwigsburgu, 1801—5). Kada je 1828 
bila osnovana umjetnička akademija, bio je pozvan, da 
njome upravlja. Religiozne vizije potaknule su ga, da se 
je pod starije dane dao na izradbu lika Kristova. Na tom 
je djelu radio dva desetljeća i u mramoru ga dvaput iz¬ 
radio (za ruskoga cara i za kneza Thurn-Taxisa). Kao 
suvremenik \veimarske epohe izradio je portretne tipove, 

pod kojima su kasniji naraštaji zamišljali likove tadašnjih 
istaknutih duhova Njemačke (Goethe, Lavater i njegov 
prijatelj iz mladosti, Schiller). 

LIT.: Griineisen I Wagner, D-s \Verke in einer Auswahl , mit Le- 
bensabriss, Hamburg 1841; Beyer-Boppard, D-s Ariadne (1902); A. 
Spemann, D. (Berlin-Stuttgart 1909). F. C. 

DANNEMORA, švedsko rudarsko mjesto u pokrajini 
Upsali, središte rudarskoga područja, gdje se dobiva mnogo 
željezne rudače, koja ima veoma malo fosfora i do 52°/o 
čistoga željeza, zatim srebra, cinka. Rudnici su otvoreni i 
u pogonu od 1481. Talionice i ljevaonice su u D., 3 km 
na 1 u Osterby-ju i 33 km na 5 u Lovsta-i. Sama D. ima 
tek oko 1300 stan. N. Ž. 

DANNREUTHER, Edvvard, Strassburg 1844, f Lon¬ 
don 1905, pianist, glazbeni učitelj i pisac. Bio je učenik 
F. L. Rittera u Cincinattiju, a zatim od 1850 do 1863 na 
konzervatoriju u Leipzigu. Poslije svršenih nauka nastanio 
se trajno u Londonu. D. se u Engleskoj mnogo zalagao za 
Wagnera i njegovu umjetnost. Osim mnogobrojnih eseja i 
rasprava (o Beethovenu, Chopinu, Wagneru i t. d.) od 
osobite je vrijednosti njegova opsežna i temeljita studija 
o glazbenim ukrasima »Musical Ornamentation« u 2 sv. 
(1893—95). Surađivao je i u znamenitom Groveovu leksi¬ 
konu i u velikoj povijesti glazbe »Oxford History of Mu- 
sic« (tu je obradio u 6. sv. romantičko razdoblje). S. S-i. 

D’ANNUNZIO, Gabriele, ^ Pescara (Abruzzi) 12. III. 
1863, f Gardone Riviera (Brescia) 1. III. 1938, talijanski 
pjesnik, romanopisac i dramatičar. Rano je djetinjstvo 
proveo u rodnom kraju; 1874 ide u zavod Cicognini u 
Prato kod Firence, gdje je ostao sedam godina i gdje je 
već očitovao svoju ranu umnu zrelost, svoju sklonost 
k proučavanju starih pisaca i rijetku pjesničku osjetljivost. 
Počeo je već u zavodu pisati pjesme: prva mu zbirka pje¬ 
sama, Primo vere , izlazi 1879. G. 1881 prešao je u Rim na 

sveučilište. Tu je za¬ 
počeo njegov vrlo plo¬ 
dan rad na knjiže¬ 
vnom polju, okružen 
životom punim svje¬ 
tovnih užitaka, među 
otmjenim slojevima. 
Tada je uređivao list 
La Tribuna i časopis 
Cronaca Bizantina. 
Dok je boravio u Ri¬ 
mu, sve do kraja sto¬ 
ljeća, stvarao je ro¬ 
mane, pjesme i prve 
zamisli tragedija. U 
to doba D. provodi 
buran ljubavni život 
(princesa Maria Gra- 
vina Cruyllas, čuvena 
glumica Eleonora Du¬ 
še) i započinje (1897) 
političku djelatnost 
kao narodni zastupnik 
Ortone. Prvo deset¬ 
ljeće 20. stoljeća pro¬ 
lazi u raskošnoj vili u Settignanu kraj Firence, gdje na¬ 
staju mnoga značajna djela, nadasve njegove velike trage¬ 
dije (Francesca da Rimini, La figlia di Jorio). G. 1910 
završava se to veoma plodno razdoblje. Prisiljen ekonom¬ 
skim neprilikama odlazi u Pariz, gdje uskoro stiče popu¬ 
larnost otmjenih slojeva i književnih krugova. Oružani 
sukob Evrope 1914 dovodi do prekida njegove književne 
stvaralačke djelatnosti u korist propagandističkog rada za 
ratnu intervenciju Italije. Vrativši se u domovinu, javlja 
se odmah nakon ulaska Italije u, rat kao dobrovoljac te 
stalnim sudjelovanjem u vojnim pothvatima pokazuje 
mnogo poleta, samoprijegora i neustrašivosti. G. 1916 usli¬ 
jed zrakoplovne nezgode zadobio je ozljedu na glavi, koja 
je dovela do gubitka desnog oka. Za vrijeme dugog ležanja 
i mirovanja, samo da spasi drugo oko, zamislio je i napisao 
nekoja od svojih djela (Notturno). Do kraja rata ponovno 
je sudjelovao u operacijama na ratištu, a nakon skloplje¬ 
nog mira nastavio je političko djelovanje u vezi s pita¬ 
njima istočnoga Jadrana (-*- Rijeka), te izlažući svoje po¬ 
litičke smjernice u brojnim govorima i spisima. Napustivši 
Rijeku (1921), povukao se je u Gardone Riviera, stvara¬ 


jući u miru i sabranosti, dok su mu sa strane vrhovnih 
vlasti i ustanova Italije opetovano bile odane najznačaj¬ 
nije počasti (1924 mu je udijeljen naslov principe di Mon- 
tenevoso, 1926 je postao počasnim avijatičkim generalom, 
1937 predsjednikom Talijanske Kraljevske Akademije). 

Već je u prvoj zbirci pjesama Primo vere (1879), u ko¬ 
joj se zamjećuje utjecaj Carduccija, ispoljio D’A. neka 
obilježja svoga pjesničkog stvaranja, no istom se u zbirci 
Canto Novo (1882) javlja tipičan pjesnikov stav u po- 
gansko-barbarskom uživanju prirode i opajanju svim lje¬ 
potama njezina bogatog raskošja podajući se nježnoj 
senzualnosti. Njegov lirski zanos očit je i u prvim proznim 
djelima: Terra vergine (1882) i II libro delle vergini (1884), 
koja obiluju ushitima, što ih izazivlju ljepote prirodnih 
krajolika, i miješaju se sa stanicama ispunjenima strašću 
i sjetilnošću. Djelo, koje u to mladenačko doba može do¬ 
stojno stati uz bok zbirci Canto novo , zbirka je novela 
San Pantaleone (1886), koja je kasnije, uz neke izmjene, 
dobila konačni naslov Le novelle delta Pescara (1902). U 
njoj nadahnuće i dalje potječe iz senzualnosti, što se ispo- 
Ijuje u primitivnim likovima iz patrijarhalne pokrajine 
Abruzza, koji se podaju životinjskim nagonima, tamnim 
i prožetim nekom sjetom. D’A. u tim djelima postavlja 
temelje svom potonjem književnom radu. On slavi zemlju, 
uživajući u njezinu mirisu, žaru, poput poganskog primi¬ 
tivca te crta dramu njezinih stanovnika, ne zapažajući je 
u borbi za kruh ili za ognjište (kako je to, primjerice, 
radio Verga), već u borbi za tjelesno posjedovanje, u na¬ 
gonu, koji tjera mužjaka k ženki, na pozadini opojnog 
sunca i polja. 

G. 1889 nastaje možda najuspjeliji D’A-ov roman II 
Piacere. Kroz divne opise papinskog Rima, koji oživljuju 
njegove palače, crkve, česme, ulice i perivoji, iskrenost se 
piščeva nadahnuća očituje u elementima nagonske sjetil- 
nosti, s kojom je u nekoj oprečnosti sofističko mišljenje 
junaka. Unutarnji je razvoj protagonista tu profinjeni pri¬ 
mjer duhovne autobiografije. No u idućim romanima D’A. 
kuša udariti i drugim pravcima: Giovanni Episcopo (1892) 
sazdan je na osjećajima sažaljenja; LTnnocente (1892) 
osniva se na dobroti, koja postepeno gubi snagu i prelazi 
u cinizam; II Trionfo della morte (1894) prožet je tmurnim 
naturalističkim pesimizmom; u romanu Le vergini delle 
rocce (1896) počinje uzdizanje mistike volje, koja glavnog 
junaka usmjeruje k idealima nadčovječanske jakosti; ko¬ 
načno u romanu II Fuoco (1900) vidimo već nadčovjeka, 
kako ispovijeda svoje novo evanđelje u nizu slika i filozof¬ 
skih obrazaca te u parabolama objavljuje svoju pobjedu 
nad svijetom. Pojedinačno približavanje tipu nadčovjeka 
očituje se i u odlomcima drama, što ih je u tom razdoblju 
pisao, kao i kasnije u djelu Vita di Cola di Rienzo (1905), 
nietzscheovski eksaltiranoj biografiji rimskog tribuna. No 
i u romanima, koji su nastali iza djela II Piacere , najuspje¬ 
liji su oni odlomci, u kojima pjesnik, slijedeći i nesvijesno 
svoju narav, daje njezin odraz i odmiče se od zamišlje¬ 
nog programa, te prilazi crtanju uživanja života i prirodnih 
ljepota (iznimke su u tomu Giovanni Episcopo i Le Ver¬ 
gini delle rocce , u kojima je pjesnik potpuno iskrivio 
svoju prirodnost i uputio se drugim, izvještačenim staza¬ 
ma). Oko nadčovjeka kreće se i radnja zadnjeg romana 
iz toga plodnog odsjeka; Forse che si, forse che no (1910), 
punog plamenog lirizma i uživanja krajolika u ludilu 
sjetila. 

U razdoblju 1890—1910 D’A. se nije samo bavio pisa¬ 
njem romana. On je tada često i mnogo pisao stihove, u 
kojima je dao najviše, najčistije stranice svoje umjet¬ 
nosti. Čista je poezija naime, u njegovim romanima često 
bila prigušena umovanjem o životnim načelima, vizijama 
nove spoznaje svijeta, cerebralnim prelaženjem vlastitih 
granica. Iz 1891 potječu Elegie romane; glavni je junak 
u njima rimski krajolik, u kojemu se odrazuje tuga ili 
radost pjesnikove ljubavi. Izvještačenost, namještenost, 
koja se u toj zbirci zamjećuje, još je jače naglašena u 
djelu Poema paradisiaco (1893). Naprotiv, opsežna zbirka 
Laudi (1903—12) donosi najjače izljeve D’A-ova pjesničkog 
nadahnuća, posebno pak u trećem svesku, Alcione , koji se 
idejno povezuje uz naturalističke akcente zbirke Canto 
novo. Niz pjesama iz toga trećeg sveska, kojima su na¬ 
zivi La morte del cervo, L’otre, La sera fiesolana, Bocca 
d’Arno, La pioggia nel Pineto , LOleandro , Versilia, Un- 
dulna, II Novilunio, zaslužuju doista slavu, koja ih prati. 

No i u ostalim svescima ima pjesama značajne ljepote; 
tako se u prvom (nazvanom Maia, Laus vitae ) ističu 
pjesme Le donne, La tevra paterna, Le tve sorelle, L’inno 
alla madre mortale, Ver blandum, 11 canto amebeo della 
guerra, Le Manie Meditevvanee , Le citta terribili; u dru¬ 
gom svesku (Elettra) nailazimo na divne slike šutljivih 
gradova (Le citta del silenzio), koje postaju utjelovljenjem 
kamena, vode, svijetla, zraka, ženskosti; četvrti svezak, 
Canzoni delte gesta d’oltvemave, sadržavaju mnogo rodo¬ 
ljubnog zanosa i dokaza istančane erudicije, no u njemu 
će čitalac prije svega zapaziti jačinu, kojom je prikazano 
bjesnilo bitaka, strahote rana i sjeta umirućih. 

U tom vanredno značajnom odsjeku svog stvaranja D’A. 
je s nekoliko krupnih radova prišao i kazalištu. I to pri¬ 
lično kasno. Kroz dvadeset godina svoga književnog stva¬ 
ranja, ispunjenog plodovima pjesničkog temperamenta, 
egoistički lirskog, D’A. ne zna za dramu. Stih soneta, bar¬ 
barske ode, elegičkog heksametra i pentametra te proza 
novele i romana, dostajali su mu za njegovo umjetničko 
iživljavanje. Kasnije je on osjetio potrebu, da suvremenom 
talijanskom kazališnom stvaranju, koje je u mnogočemu 
bilo prožeto verističkim crtama, suprotstavi dramsko zbi¬ 
vanje nove, simboličke umjetnosti, koja nije davala svo¬ 
jim junacima, da doživljuju sukobe svakidašnjice, već ih 
je držala daleko od uobičajenoga psihološkog života. Izra- 
zujući se ponešto neobičnim jezikom oni su očitovali uz¬ 
višen duh, koji s prezirom gleda na svakidašnje brige 
običnih ljudi, te traži radost i bol u posebnom, iznimnom, 
neistraženom, općeći sa uskim krugom sebi sličnih, izabra¬ 
nih duhova. No osnovne crte njegova stvaranja — senzu¬ 
alnost i utapanje u ljepotu života prirode — morale su se 
ispoljiti i u D’A-ovim kazališnim radovima. Usto, oni su 
stali odražavati i autorove političke smjernice, odnos iza¬ 
branog sina naroda, uneke nadčovjeka, prema nepreglednom 
mnoštvu puka. Njegova drama Gioconda (1898) iznosi, 
donekle pod utjecajem Ibsenova kazališta, oprečnosti, što 
nastaju iz sukoba poganskog i kršćanskog morala; La Glo- 
ria (1899) pisana je na političkoj osnovi, te se u njoj već 
najavljuju načela, što ih je ostvario fašistički režim; Fvan- 
cesca da Rimini (1901), jedno od najuspjelijih D’A-ovih 
kazališnih djela, donosi vrlo sugestivno ukrštavanje sredo¬ 
vječnog oružanog krvološtva i ćutilne ljupkosti ljubavnog 
zanosa, koji ovdje često dobivaju posebnu boju radi aukto- 
rova istaknutog smisla za podvlačenje arhaičke sredine i 
za jezično bogatstvo; u drami La Figlia di lovio (1903) 
vraća se divljina Abruzza, mistika, sujevjerje, tmurnost i 
sjetilnost njegovih stanovnika; u toj možda najsretnijoj 
od svojih dramskih zamisli D’A. je dao djelo, u kojemu 
je pravi protagonist sama zemlja i neobuzdana, divlja lje¬ 
pota njezina lica; drama La fiaccola sotto ii moggio (1905) 
kreće se u toj istoj pokrajini, ali je bliža verizmu i nje¬ 
govoj grubosti; u djelu Piu che Vamove (1906) pisac za¬ 
stupa misao, po kojoj život nije dovoljan da zadovolji 
najuzvišenije sanje herojstva; u epskoherojskoj tragediji 
La Nave (1907) slavi postanak Mletaka i pomorski udes 
Italije; Fedva (1909) drama je prevarene ljubavi i osvete. 

Za boravka u Francuskoj nastala su djela, u kojima se 
ne očituje dovoljno pjesnikova osobnost. To su misterij 
Le Mavtyve de Saint Sebastien (1911), djelo prožeto izobli¬ 
čenom vjerskom senzualnošću, Le Chevve-feuille (1913), 
drama puna isprazne erudicije, La Pisanelle (1913), u kojoj 
je očita dekadentska namještenost, i tragedija Parisina 
(1912). Iz 1912. je i bolna meditacija u obliku pripovijesti 
pod naslovom La Contemplazione della morte. 

Zadnji odsjek pjesnikova života (od početka prvoga 
svjetskog rata do smrti) ispunjen je pretežno radom na 
političkim spisima. Književne radove iz tog razdoblja 
predstavljaju Leda senza cigno (1916—18), Notturno (1916), 
Le Faville del maglio (2 sv., 1924—28). 

U svom stvaranju D’A. se pokazuje zaista bogatom oso¬ 
bnošću, čiji umjetnički kompleks sačinjavaju brojni čimbe¬ 
nici. Svoju umjetnost ispunio je strogo osobnom koncep¬ 
cijom životnog uživanja, na pozadini vrlo profinjene osje¬ 
tljivosti i sjetilnosti, pa su mu djela od prvog do posljednjeg 
ispunjena snagom njegova Ja, koje sve prožima. Neogra¬ 
ničena volja za djelovanjem, za porastom snage osobnosti, 
približuje ga Nietzscheu i objašnjava način njegova uče¬ 
stvovanja u političkom životu njegove domovine. Stil mu 
je nadasve osoban, a njegov čar potječe od bogatstva je¬ 
zika, koji obiluje precioznošću, arhaizmima, neobičnim 


riječima iz djela talijanskih klasika, kao i izrazima što ih 
je sam kovao. D’A-jeva je rečenica vrlo muzikalna, titraji 
jezične modulacije u njoj kao da traže tonsku dopunu, pa 
nije čudo što su istaknuti glazbenici posizali za D’A-ovim 
tekstovima (Pizzetti je uglazbio Fedru i Pisanellu , Zan- 
donai Francescu da Rimini , Montemezzi tragediju La Nave, 
Debussy misterij Le Martyre de Saint Sebastien, Mascagni 
Parisinu, Franchetti La Figlia di lovio). 

Taj virtuoz stiha i proze, koji je u svojim pjesničkim 
vizijama slavio iskonske životne snage i nagone te neobu¬ 
zdanost užitka, obuhvatajući u njima i istaknute povijesne 
trenutke, zaodijevajući sve, i mit i suvremenost, u blistavo 
ruho zvonke rime i ritma, ostaje jednim od najosobenijih 
i najprivlačivijih likova talijanske književnosti. L. R-o. 

BIBL.: Tutte le opere di G. D’A., 1—>48, i Indici della Edizione, 
Milan 1927—38. — Antologije: II fiore delle Laudi, priredio F. Flora, 
Milan 1934; Crestomazia della Urica di G. D’A., 1932, i Elettra, pri¬ 
redio E. Palmieri, Bologna 1942; Prose scelte, priredio D. Pastorino, 
Milan 1937; A. Viti, Raccolta di discorsi, proclami e atti ufficiali del 
Comandante, Brescia 1921; E. Coselschi, La riscossa dei leoni. Scritti 
sulla Dalmazia, Firenza 1929. 

LIT.: O životu: C. Antona Traversi, Vita di G. D’A., I-II, 
Firenca 1934; T. Antongini, La vita di G. D’A., Milan 1938; C. Zoli, 
Le giornate di Fiume, Bologna 1921; U. Ojetti, Cose viste I-IV, VII, 
2. izd., Milan 1939; A. Marpicati, Fiume, Firenca 1931; A. Rapagnetta, 
La vera origine familiare e ii vero cognome di G. D’A., Lanciano 1938; 
G. Stefani, G, D’A. e gli irredenti, Trst 1939; E. Susmel, Marcia di 
Ronchi, Rim 1941. •— U djelima: B. Croce, La letteratura della 
nuova Italia IV, 3. izd., Bari 1929, VI, ibid. 1940; G. A. Borgese, 
G. D’A., Milan 1932; A. Gargiulo, G. D’A., 2. izd., Firenca 1941; E. 
Thovez, II pastore, ii gregge e la zampogna, 4. izd. Napulj 1926; A. 
Tilgher, Studi sul teatro contemporaneo, Rim 1923; F. Flora, D’A., 
2. izd. Milan 1935; L. Russo, G. D’A., Firenca 1938; P. Pancrazi, Studi 
sul D’A., Turin 1938; M. Bontempelli, D’A., Milan 1939; G. L. Passe- 
rini, 11 vocabolario dannunziano, 2. izd. Bologna 1928. — Biblio¬ 
grafije: R. Forcella, D’A. Guida bibliografica 1863—1887, UV, 
Rim 1926—37; F. Gerra, Fiume dannunziana, Rim 1936; E. Falqui, 
Bibliografia di G. D’A., 2. izd. Firenca 1941. M. D-ić. 

D’ANNUNZIO U HRVATSKOJ KNJIŽEVNOSTI. 1. Odjeci. 
Hrvatska kritika pisala je o D’A-u više negativno i to ne samo u moral¬ 
nom nego i u čisto književnom pogledu. Njegova kićena umjetnost, bli- 
stavost, sjetilna istančanost, virtuoznost i zvučnost izražavanja nijesu 
nalazile jačeg odjeka u našem književnom svijetu. Naprotiv njegovi 
su romani, baš radi svoje sensualnosti i mondenosti, ugađali i našim 
čitačima, kako se to vidi po brojnim hrvatskim prijevodima. D’A. je 
općenito izvan Italije poznat više po svojim romanima negoli po 
pjesmama. 

Samo su neki naši pjesnici jače osjetili D’Annunzijevu poeziju još 
prije kraja 19. st.: Ivo Vojnović bliz mu je u stilu i u patosu, V. 
Nazor u doživljavanju prirode i u metru, M. Begović u sensualnosti 
i stilu svojih pjesama ( Knjiga Boccadoro, 1900). Nazor se sam u član¬ 
cima »Faun i njegov mijeh«, »Kobna lađa«, »Equus quagga« (Eseji i 
članci I-II., i Posljednja trijada, »Mjesto predgovora«, Zagreb HIBZ 
1942) osvrnuo na svoj odnos prema D’A-u i sintetizira ga riječima: 
»ja Jadranin, Slaven, barbarin, siromah, galeot, on Sredozemac, gavan, 
gazda, Mlečić, Latin«; nije se — veli — mogao oteti njegovu utjecaju: 
divio mu se, ali ga volio nije, od njega je naučio što je zapravo riječ 
i postao je »njegov imitator i popularizator u zemljama na Balkanu«. 
Poratno pokoljenje hrvatskih književnika ne pokazuje više veza s 
D’A-em, kao da je preživljen. 

Nekoliko je hrvatskih kritičara posvećivalo dosta pažnje D’A-vim 
djelima već od početka njegove slave (1887) pa do njegove smrti. U 
tih su se 50 god. čuli mnogi glasovi hrvatske kritike, koji su karakte¬ 
ristični za ukus naše sredine i za način, kako ona reagira na neke 
pojave u svjetskoj književnosti. Najprije je i najviše kod nas pisao 
o D’A-u Jakša Čedomil (Narodni list 1887; Vijenac XXI, XXXII, 1889 
1900; Iskra II, 1892; Roma letteraria 1893; portret, Nada III, V,’ 189?] 
1899; Koledar Matice Dalmatinske 1898; Novi Vijek II, 1898; Život L 
1900; Glasnik^ Matice Dalm. I, II, 1901, 1902); on pozna mišljenja tali¬ 
janskih kritičara i ističe više D’A-ove mane, koje su i oni opazili; 
kaže da se D’A. htio približiti ruskim velikanima, ali da ih je krivo 
shvatio; hvali njegov stil i jezik; osuđuje hrvatske pisce, koji se po¬ 
vode za njim u dal ju j ući se tako od svoga domaćeg svijeta. O D’An- 
nunziju su pisali i drugi, osobito prigodno, u vezi s objavom njegovih 
novih knjiga, s prikazivanjem njegovih drama u Zagrebu i s odjekom 
njegove političke i ratničke djelatnosti: na pr. M. Šrepel (Vijenac 
1890), K. šegvić (Obzor 1896, 71 i Glas MH III, 1908), A. Wenzelides 
(Narodni list 1903, Obzor 1908), M. Marjanović (Savremenik 1908), N. 
Nodilo (ondje), V. Lozovina (ondje i Hrvatsko Kolo IV, 1908, Glas 
MH IV, 1909). »Tragoedia adriatica« La Nave (1908), u kojoj D’A. 
slavi simbol pomorske sile Treće Italije i Kraljicu Jadranskoga 
mora (l’amaro Adriatico), a spominje i Hrvate (». . . i ladri slavi 
tengono ii mare ... i lupi di Croazia vanno in preda con ogni 
vento«), radi svoje tendencije izazvala je kod nas negodovanje 
i više polemičnih članaka; bilo je reakcije i u stihovima (R. Katalinić 
Jeretov, Savremenik 1908). Tako je bilo i s nekim drugim njegovim 
onda aktualnim sastavcima na talijanskom i na francuskom jeziku 
(-*• Rijeka). V. Vitezica u raspravi Francesca da Rimini u ital. knji¬ 
ževnosti (1929) poređuje kako su Dante, Pellico, D’A. i Cesareo inter¬ 
pretirali taj lik. U posljednje doba, u povodu D’A-ve smrti, izašlo 
je više osvrta na nj u našim listovima i dva dobra eseja: jedan od 
Tina Ujevića, koji ga karakterizira riječima »dobar zanatlija, knji¬ 
ževnik majstor« (Savremenik XXVII, 1938), drugi od A. Halera, koji 
se slaže s mišljenjem talij. kritičara, da su osnovna obilježja tog 
pjesnika ženske dražesti i dekadentnog sensualizma, tog virtuoznog 
umjetnika izražaja: vanjsko blistavilo i zvučnost, duševna praznina, 

dilentantizam u promatranju i prikazivanju života (Hrvatsko Kolo 
XIX, 1938, i zatim u knjizi Iz tuđih književnosti, Zagreb 1941). Naj- 
poslije J. Torbarina u Pogovoru svog prijevoda intimnog dnevnika jedne 
D’A-ve ljubavi (iz 1908) pod naslovom Solus ad solam (1940) daje 
informativan prikaz toga djela i cijele D’A-ve pojave. 

2. Prijevodi. — a) U knjigama, pripovijesti: Nevini (L’Inno- 
cente), prev. M. i K., Zagreb 1908; Ivan Episkop (Giovanni Episcopo), 
prevela V. Bulić, Zagreb 1914; Djevičanska zemlja (Terra vergine), 
1915, i nanovo Đovani Episkopo, prev. D. T. Stefanović, 1922; Slast 
(II piacere), 1921, i Triumf smrti (II trionfo della morte), prev. J. 
Sedmak, Zagreb 1923; Oganj (II fuoco), 1922, i Žigosani, prev. M. 
Dobrić 1922; Morski vidar, prev. T. K., »Tisuću svjetskih pisaca« 2, 
Zagreb 1924; Zvona, prev. J. D. Ilijić, »Tisuću najljepših novela« 5, 
Zagreb 1929; Kontesa D’Amalfi, prev. J. Sedmak, »Novele, prijevodi 
iz svjetske književnosti« 2, Zagreb 1940; Solus ad solam, prev. J. 
Torbarina s Pogovorom, Zagreb 1940. 

Pjesme: u zbirci Talijanska lirika od O. Delorka i A. Nizetea 
(Zagreb 1939) pet pjesama, od kojih je 4 preveo V. Nazor (La parola, 
La pioggia nel pineto, Ravenna, La sera fiesolana) i jednu A. Nizeteo 
(Ferrara, la citta del silenzio); na slov. preveo ih je A. Gradnik 15 
(Italij. lirika, 1940); V. Nazor u svojoj knjizi Eseji i članci I (Zagreb 
1942); Mijeh (L’otre) i ponovno Kvarnerska pjesma (La canzone del 
Quarnaro) i Kiša u boriku (La pioggia nel pineto) a u knjizi Poslje¬ 
dnja trijada (Zagreb 1942); Ferrara, Dječak (iz Canto novo), La Sire- 
netta, Svjetiljka i Cikada (Offerta votiva), Prato (XIV). Pastiri (Pa¬ 
stori) i nanovo Rodovi što pjevaju (Le stirpi canore), Riječ (La pa¬ 
rola), Fiezolanska večer (La sera fiesolana), Ravenna, Mijeh, O Mla¬ 
dosti! (O Giovinezza!) i po treći put Kiša u boriku. 

b) U listovima: pripovijetke Dupin, La gatta, Cincinnato i pjesma 
Dođi, Hrvatska Vila. Sušak 1883—84; Toto, Vijenac 1883; Zvona, 
Brankovo Kolo 1895 i nanovo Hrvatska Domovina 1896 te po treći 
put Vijenac 1899; Mučenik Gialucca, Dom i svijet 1896; Krušnica, Pro¬ 
svjeta 1899; Ja u borbu hrlim i K6 da su sliveni, Nada 1900; Fiore 
fiorelle, Prosvjeta 1900; Uzalud, prev. M. Nikolić, Nada 1901; Udo¬ 
vička idila, Delo 1901; Naćve, Iskra 1902; 5v. Laimo moreplovac, SKG 
1906; O savremenom ljudstvu (ulomak govora), Madia i Idolopoklonici, 
Obzor 1907, br. 145, 234, 276; Smrt vojvode od Ofene, Hrvatska Smo¬ 
tra 1907; Prezreni, pjesma iz Canto novo (Era un bastardo . . .). Behar 
1908; Lazar, Prosvjeta 1909; Prevozač, Vijenac 1910; Djevica Orsola i 
Nevini, Brankovo Kolo 1911 i 1912; Mila, Dom i svijet 1914; pjesme 
Rodovi što pjevaju i O Mladosti!, Novosti, Božić 1940. 

c) Za kazalište. — San jesenskog zapada (Sogno d’un tra- 

monto d’autunno, 1898) preveo M. Nehajev, prikazan u Zagrebu 1. put 
1899; Gioconda (1898), preveo I. Švrljuga, prikazana u Zagrebu 2 puta 
1901; Jorijeva kći, preveo M. Begović, prikazana u Zagrebu 4 puta 
1911 i 1912. M. D-ić. 

DANOV, G. Hristo, Klisura 1828, f Plovdiv 1911, 
osnivač jednog od najznatnijih i najstarijih bugarskih na¬ 
kladnih poduzeća. Bio je najprije učitelj, zatim putujući 
knjižar i napokon osnivač naklade u Plovdivu (danas u 
Sofiji). Naklada je izdala dosad oko 3.000 knjiga iz različnih 
područja duhovne i tvarne kulture, a među znatnijim se 
knjigama ističu veliki Etimološki i pravopisni rječnik 
bugarskoga književnog jezika od S. Mladenova (1941) i 
Srpsko-hrvatski-bugarski rječnik s kratkom srpsko-hrvat- 
skom slovnicom od M. K. Hadžića (1936). Naklada izdaje 
od 1938 časopis Izkustvo i kritika (urednik G. Canev). 

Naklada D-a izdala je u bugarskom prijevodu I. Gudeva i T. K. Ta- 
neva ove knjige hrvatskoga pedagoškog pisca S. Basaričeka: Posebna 
nauka o obuci (1888), Opća nauka o obuci (1889), Povijest pedagogije 
(1891), Nauka o uzgajanju (Uzgojoslovlje) (1892), te od D. Trstenjaka 
Mladi učitelj (1893). I. E. 

DANOVISTI ili Bijelo bratstvo (danas pod imenom 
Velikoto vsemirno bratstvo), duhovni pokret u Bugarskoj; 
osnovao ga je 1918 Petar Danov (* Nikolajevka 1855), 
koji je svršio gimnaziju u Varni i zatim učio filozofiju i 
medicinu u Americi. Prema mišljenju njegovih pristaša, 
koji žive vegetarski i ljeto provode pod zajedničkim šato¬ 
rima (na pr. uz jezero Sep na Rila-planini, vis. 2400 m, na 
Vitoši i dr.) ta zajednica »propovijeda i promiče novu 
kulturu za novo čovječanstvo«. Njezino se učenje osniva 
na načelima teozofije, koja su donekle prilagođena kršćan¬ 
stvu, a lozinka joj glasi: »Misli, hrani se i radi dobro!« 
G. 1936 bilo je u Bugarskoj D-a oko 4.000, ali su se proši¬ 
rili i u drugim zemljama. Glavno njihovo naselje nalazi se 
u Izgrevskoj četvrti Sofije, gdje stalno boravi i učitelj 
Danov, a glavna su im glasila Žitno zrno i Bratstvo. 

LIT.: P. Danov, La tri fundamentoj de la vivo. — Ideoj kaj bildoj 
el la vivo de la blanka Frataro en Bulgarujo, Burgas 1932. — Beinca 
Douno, Le monde des grandes ames, Sofia 1933; I. Hengster, Među 
bugarskim prijateljima, Vegetarizam, br. 10—11, Zagreb 1939. I. E. 

DANSKA (Danmark) navodno »šumovita nizina« (davn 
»nizak«, morkr »rub šume«) zahvata na zapadu poluotok Jyl- 
land, a na istoku mnogobrojne otoke arhipelaga (490 otoka, 
od kojih je 108 naseljeno), od koga odvojeni Bornholm leži 
daleko na pučini Baltičkoga mora. D-oj pripadaju i Faeroer- 
ski (ili Ovčji) otoci (1339 km 2 i 25.744 stan., 1935 g.), koji 
leže daleko na pučini Atlantskog oceana. Pod danskim je 
vrhovništvom i Gronland (2,170.000 km 2 sa 16.630 stan. ili 
0.2 na km 2 nezaleđene površine, 1930). Island (102.846 km 2 


sa 108.861 stan. ili 1.1 na km 2 , 1930) je samo u personalnoj 
uniji s D-om. O svim ovim krajevima bit će posebno go¬ 
vora (-> Faeroerski otoci, — Gronland -► Island). 

SADRŽAJ: Položaj, 518. Geologija, 518. Reljef, 518. Klima, 
519. Vode, 519. Biljni pokrov, 519. Geografski predjeli, 519. 
Poljodjelstvo, 520. Stočarstvo, 520. Ribarstvo, 521. Veleobrt, 
521. Promet, 521. Trgovina, 522. Naselja, 522. Opće odlike, 522. 
Povijest, 523. Ustav, 526. Jezik, 526. Književnost, 527. Filo¬ 
zofija, 531. Školstvo, 531. Likovne umjetnosti, 531. Glazba, 
531. Šport, 533. 

Položaj*. Sjeverni je dio Jyillanda Limfjordom odvojen 
u otok. Poluotok i arhipelag razlikuju se u mnogome, pa 
će se često ta razlika isticati. Geografske odlike i 
život zemlje uvjetovani su položajem, po kome je D. most 
između evropskog kopna i Skandinavskog poluotoka; s 
druge strane D. odvaja Baltičko od Sjevernog mora, od¬ 
nosno Atlantskog oceana. Geografski položaj, uz klimatske 
osobine, prometne i trgovačke prednosti, određuje i geopo¬ 
litičko značenje, s kojim su u vezi neki tragični momenti 

Geologija. Zemljište D-e sastavlje¬ 
no je iz mladih naslaga, po čemu se 
D. bitno razlikuje od Skandinavskog 
poluotoka, a ima srodnosti sa susje¬ 
dnim dijelovima evropskog kopna. 
Na krainiem 5 (Vendsvssel) i isto¬ 
čnim dijelovima glavnih otoka izbi¬ 
jaju na površinu naslage gornje krede 
(vapnenci i pisaća kreda). Preko ovih 
naslaga dolaze prema jugu i zapadu 
pješčanici i gline eocena, oligocena i 
miocena, tako da su srednji i južni 
dio Jyllanda sastavljeni od miocen- 
censkih slojeva. Nabrojene naslage 
prekrivene su diluvijalnim glacijalnim nanosima, kojih 
debljina izuzetno prelazi 100 m. Diluvijalni ledenjaci imali 
su glavnu ulogu u stvaranju morfoloških odlika zemljišta. 
Jedino se otok Bornholm u osnovi sastoji od starih škrilja- 
vaca i eruptiva. 

Reljef. Diluvijalni ledenjaci dolazili su na dansko zemlji- 
dva pravca. Sjeverni dio D-e prekrivali su ledenjaci, koji 
su preko današnjeg Skageraka dopirali sa Skandinavskih 
planina. Još su važniji bili oni ledenjaci, koji su dolazili 
s jugoistoka iz baltičke depresije. Pri najvećem prostran¬ 
stvu ledenjaka posljednje glacijacije prekrivao je baltički 
ledenjak arhipelag i istočni dio poluotoka i spajao se sa 
sjevernim ledenjacima na širini Viborg-Randers, tako da 
samo jugozapadni dio Jyllanda nije bio prekriven ledom. 
Voda, koja je nastajala otapanjem ledenjaka, ispirala je 
morenske nanose i preko nezaleđenog zemljišta taložila 
velike količine pijeska, na kome su danas prostrane pusto¬ 
poljine jugozapadne D-e i najnevredniji dijelovi zemlje. 
U doba stabilnosti stvarao je baltički ledenjak velike mo¬ 
renske bedeme, koji čine glavne crte reljefa i pružaju se 
na Jyllandu u pravcu S-J, a na otocima arhipelaga pro¬ 
sječno od SZ prema JI. Pri svakom stadiju mirovanja pro- 
dužavali su se ledenjački jezici kroz udubine današnjih tje¬ 
snaca. Glavne crte reljefa nisu isključivo rezultat rada le¬ 
denjaka, već su i naslage podloge poremećene. Najviši vr¬ 
hovi D-e ne prelaze preko 200 m (Ejer Bavnehoj 172 m, 
Flimmelbjerg 157), zbog čega se na kartama većega mjerila 
dobiva pogrešan utisak, da je D. ravnica. Uistinu i u D-oj 
ima predjela s izrazitim reljefom, koji zbog relativnog isti¬ 
canja imaju veoma zvučna imena i nazive: Himmelbjerg 
(Nebeski brijeg), »Danska Švicarska« (za brdovite predjele 
na jugoistočnom Fynu) i dr. Voda, koja je postajala otapa¬ 
njem rubnih dijelova, otjecala je i tunelskim kanalima ispod 
samih ledenjaka prema depresijama Skagerraka i Katte- 
gata. Kad su se otopili ledenjački pokrovi, postale su tu- 
nelske doline vidljive, i njima su nastavili teći tokovi, koji 
redovito utječu u dugačke zalive »fjordove«, ali ih, za ra¬ 
zliku od pravih fjordova, u stručnoj literaturi radije zovu 
»fohrdovi«. Dok su oblici razvedene istočne obale Jyllanda 
i obala arhipelaga postali glacijalnim erozionim procesima 
i mlađim kolebanjima morske razine, to su oblici zapadne 
obale Jyllanda rezultat procesa, koji i danas traju. Stalnim 
kretanjem struja i ritmičkom izmjenom plime i oseke na¬ 
stali su duž zapadne obale poluotoka dugi pjeskoviti pru- i 
dovi, kojima su izdvojene prostrane lagune. Kako su na 
Sjevernom moru (kod Danaca »Zapadno more«) česte oluje, I 
to snažni valovi ponekad razbiju obalske prudove i otvore I 

lagune. Dok su obale otoka arhipelaga i istočnog Jyllanda 
pristupačne i bogate dobro zaštićenim zaljevima, zapadna 
je obala zbog prostranih plićaka, čestih oluja i zbog toga, 
što nema zaštićenih pristaništa, poznata kao jedan od naj- 
negostoljubljivih dijelova evropske obale. 

Klima. I podneblje pokazuje prijelaze između oceanske 
i kontinentalne klime. Preko zapadnih i sjeverozapadnih 
dijelova Jyllanda pušu gotovo stalno vlažni oceanski 
vjetrovi, tihi su dani rijetkost. Nepristupačnost obale po¬ 
većavaju česte magle. Na kopnu umjetni nasadi stabala 
štite poljske naseobine i glavne prometne putove, a brojni 
aeromotori iskorišćuju stalne vjetrove. Istočni dijelovi Jyl- 
landa i otoci dosta su izloženi kontinentalnim utjecajima. 
U proljeće pušu sa susjednog Skandinavskog poluotoka 
hladni i suhi vjetrovi. Ljeti su lijepi sunčani dani česti, 
temperature su na jugu i istoku zemlje više, a na zapadu 
i sjeveru niže. Povoljne ljetne temperature omogućuju ga¬ 
jenje žitarica i voća. U toku jeseni atmosferske su prilike 
najnestalnije, tada preko D-e često prelaze ciklonalne 
oluje i pada najveći dio padalina. Zimi se preko D-e pro¬ 
šire oceanski utjecaji, ali ih povremeno potiskuju hladni 
kontinentalni valovi. Posljednji znaju biti veoma jaki i 
duže trajati tako, da se zamrznu tjesnaci između otoka 
arhipelaga i susjednih poluotoka; takve je vremenske pri¬ 
like iskoristio g. 1658 Karlo X., prešao preko zaleđenog 
tjesnaca 0re-sunda i napao Kobenhavn. Prosječna količina 
padalina (650 mm) nije velika, ali ih ima preko cijele go¬ 
dine, zbog velike maritimnosti relativna je vlažnost redo¬ 
vito velika; ovo pogoduje razvoju dobrih pašnjaka. Naj¬ 
više padalina primaju pustopoljine jugozapadnog dijela 


(oko 800 mm), zatim pobrđa 
istočnog Jyllanda i Fyna (oko 
700 mm). Najblažu i najpri- 
jatniju klimu imaju južni 
otoci arhipelaga (Loiland i 
Falster), što je na njima orno 
gućilo gajenje posebnih i 
osjetljivih kultura. 

Vode. Danske rijeke teku 
prostranim dolinama, imaju 
malen pad i ulijevaju se na za¬ 
padu u lagune, a na istoku 
poluotoka i na otocima u du¬ 
gačke zaljeve. Za razliku od 
rijeka skandinavskih zemalja 
danske rijeke nemaju važno¬ 
sti kao izvor električne ener¬ 
gije. Jedina hidrocentrala is- 
korišćuje umjetno stvoreni 
pad na rijeci Gudenaa. Lje¬ 
potu brdovitih morenskih 
predjela povećavaju brojna je¬ 
zera. Velike dijelove prostra¬ 
nih danskih nizina zapremaju 
bare i tresetišta, koja uz hi- 
drografsko imaju veliko bio- 
geografsko i gospodarsko zna¬ 
čenje. 

Biljni pokrov u tijesnoj je 
vezi s geološkim sastavom i 
morfološkim odlikama zemlje. 
Viši ocjeđeniji dijelovi veoma 
su povoljni za šume, u koji¬ 
ma je, kao i u drugim atlant¬ 
skim zemljama, glavno stablo 
bukva. Neracionalnom sječom 
bile su šumske površine zna¬ 
tno smanjene, te su početkom 
19. st. zapremale tek 4% po¬ 
vršine zemlje. Ali je poslije 
mnogo učinjeno na čuvanju 
zaostalih i stvaranju novih 
šumskih površina, tako da su 
se nakon jednog stoljeća 
šume udvostručile (8%> povr¬ 
šine zemlje). Dok je u prvo¬ 
bitnim šumama prevladavala 
bjelogorica, u novim šumama 
ima najviše borova, koji do¬ 
bro uspijevaju na slabim tli¬ 
ma (pjeskovite pustopoljine), a ova se najviše i pošumljuju. 
Prvobitno je najviše šuma bilo na otocima arhipelaga, ali 
su umjetnim nasadima šume Jyllanda postale znatno pro¬ 
stranije. Stalnim širenjem kulturnog zemljišta i pošumlji- 
vanjem potiskuju se i gube sve više biljne zajednice sipina, 
pustopoljina i bara (bare su se u toku prva tri desetljeća 
ovog stoljeća smanjile od 700 km 2 na 517 km 2 ). 

Geografski predjeli. Fiziogeografske osobine su uvjeto¬ 
vale u D-oj različite prirodne sredine. Sjeverni dio Jyllanda 
(Vendsyssel) sastoji se od grubih morenskih nanosa, iz¬ 
među kojih su močvarne nizine. Sjeverozapadne i sjeverne 
obale prati široki pojas djelomično živog pijeska. Plodne su 
površine u ovim krajevima rijetke. Tmurna oceanska klima 
dopunjava sliku ovog po prirodi siromašnog kraja. Obale 
zapadnog dijela Limfjorda imaju više plodnog zemljišta i 
veseliji izgled. Zapadnom polovinom Jyllanda sve do obala 
Sjevernog mora prostiru se najjednoličniji i najniži dije¬ 
lovi D-e. Plodne su površine rijetke, a prostrani p ješko viti 
dijelovi siromašni su biljem; lagune od mora odvajaju 
pješčani prudovi, pred kojima su široki plićaci. Vlažni i 
česti oceanski vjetrovi pridonose tužnom izgledu ovih pu¬ 
stopoljina. Jedino se izdvaja pristupačnije i plodnije pri¬ 
morje Schleswiga. 

Istočna polovica Jyllanda uglavnom je brežuljkast i 
raznolik kraj. Obale su razvedene i pristupačne, doline se 
nastavljaju u dugačke i plovne zaljeve, padine su brežu¬ 
ljaka ili pretvorene u obrađeno tlo ili su pod šumskim ga¬ 
jevima. Klimatske su prilike raznolikije i povoljnije od 
onih u zapadnom dijelu poluotoka. 

Danski su otoci najljepši i najprivlačiviji dio zemlje. Ve¬ 
like se nizine izmjenjuju s pitomim brežuljcima, šumski ga¬ 
jevi s plodnim njivama. Razvedenost obale povećava vri¬ 
jednost i draž predjela. Južni brežuljkasti dijelovi otoka 
Fyna poznati su kao najljepši krajevi D-e. Fynu je sličan 
Sjaslland, koji uz ljepotu krajolika i plodnost zemljišta 
iskorišćuje vanredno pogodan geografski položaj. Slične su 
odlike zemljišta i kod južnih otoka arhipelaga (Lolland, 
Langeland, Falster i Moen), ali ih povoljne klimatske pri¬ 
like odvajaju od ostalih dijelova zemlje. Uz prostornu 
udaljenost Bornholm ima i posebne prirodne osobine, jer 
je svojim sastavom i reljefom sličan susjednim predjelima 
Švedske; u tom i jest relativna važnost ovog otoka za D-u. 

Ustrajnim i dobro 
smišljenim radom 
odstranio je Danac 
mnoge slabe, poja¬ 
čao dobre strane 
svoje zemlje, i na 
taj način dosta pro¬ 
mijenio njen priro¬ 
dni izgled. Na go¬ 
spodarski sklop utje¬ 
cali su uz prirodne 
odlike kraja i povi¬ 
jesni događaji, ali u 
prvom redu volja i 
rad čovjeka. Danac 
je popravio vrije¬ 
dnost tla, ocijenio, 
što uvjetuju geograf¬ 
ski i što mogu ljud¬ 
ski čimbenici te da¬ 
ne mogućnosti veo¬ 
ma dobro iskoristio. 

Poslije teških po¬ 
vijesnih nedaća po¬ 
svetili su se Danci 
radu i unapređiva¬ 
nju svoje zemlje. G. 

1860 počinje po 
osnovi i suvremeno 
obrađivanje zemlje. 

Radi lakšeg i uspje¬ 
šnijeg obrađivanja 
vrši se prikupljanje 
seljačkih posjeda. 

Prijašnja zbijena se¬ 
la zamjenjuju odije¬ 
ljena kućanstva. Naj¬ 
suvremenijim nači¬ 
nima pretvaraju se 
pustopoljine u obra¬ 
dive površine i na- 
seljuju, a močvare 
presušuju; najneplo- 
dniji krajevi se po- 
šumljuju. Država 
pogoduje diobi ve¬ 
likog i stvaranju ma¬ 
log i srednjeg po¬ 
sjeda; među njih 
je danas podijeljen 
najveći dio obrađene zemlje. Novi način intenzivnog po¬ 
ljodjelstva i ne pogoduje velikom posjedu zbog nesta¬ 
šice i poskupljivan ja radne snage. Rezultat ovog napora 
vidi se u velikom postotku obrađenog tla (76°/o), dok je 
9°/o pod šumama, koje se također pažljivo čuvaju. U 
ovom velikom poslu gospodarskog preporoda dobro su 
surađivali država i privatni rad. Međusobna povezanost, 
pomoć i razumijevanje pokazali su najbolje rezultate kako 
u stvaranju, tako i u iskorišćivanju novih prilika. Zadružna 
je organizacija uz visoku prosvijećenost i radinost stano¬ 
vnika glavna osnova suvremenog gospodarskog života D-e; 
ona omogućuje lako svladavanje poteškoća i brzo prilago¬ 
đivanje novim prilikama. Prva mljekarska zadruga je osno¬ 
vana 1880. Zbog prednosti zadrugarstva narod ga brzo pri¬ 
ma, i već 1890 D. 708, a 1928 g. 1362 mljekarskih zadruga. 

Poljodjelstvo se odlikuje najsuvremenijim načinima obra¬ 
đivanja tla, što se ogleda u velikom prinosu, koji se je za 


posljednjih 50 godina povećao za 150°/o. Do kraja prošlog 
stoljeća u poljodjelstvu se išlo za tim, da se prehrani do¬ 
maće stanovništvo; gajila su se u prvom redu žita, od kojih 
je nešto ostajalo i za izvoz. Pojava na tržištu jeftinijeg 
žita iz prekooceanskih zemalja dovela je u krizu prijašnje 
kulture i prouzrokovala velik preokret u danskom poljo¬ 
djelstvu. Slaba zemljišta i vlažna klima pogoduju gajenju 
krmnih kultura, u prvom redu gomoljastih biljki. Od 
kraja prošlog stoljeća poljodjelstvo u danskom narodnom 
gospodarstvu ima drugorazredan značaj i služi stočarstvu; 
žito se za ljudsku hranu najvećim dijelom uvozi. Od 
industrijskih biljki najvažnija je sladorna repa, koja uspi¬ 
jeva jedino na južnim otocima arhipelaga. Priroda danskog 

poljodjelstva najbo¬ 
lje se vidi iz priho¬ 
da i vrste žetve, ko¬ 
ja je g. 1937 dala 
3,680.000 q pšenice, 
2,512.000 q raži, 10 
mil. 994.000 q ječma, 
10,249.000 q zobi, 21 
mil. 478.000 q sla- 
dorne repe, 13,240.000 
q krumpira, 87 mil. 
449.000 q stočne re¬ 
pe 112,326.000 q ko- 
rabice, 5,599.000 q si¬ 
jena s prirodnih, a 15 
mil. 927.000 q s umje¬ 
tnih livada. 

Stočarstvo je osno¬ 
va danskog naro¬ 
dnog gospodarstva; i 
prevladavanje malog 
posjeda i slabe vrste 
tla više pogoduju 
intenzivnom stočar¬ 
stvu. Blizina velikih 
tržišta, u prvom re¬ 
du Engleske, na ko¬ 
ju je uglavnom upu¬ 
ćena danska sto¬ 
čarska proizvodnja, 
stvara najveće mo¬ 
gućnosti za razvoj 
ove grane gospodar¬ 
stva. Najprije je po¬ 
čelo povećavanje ga¬ 
jenja goveda, kojih 
se je broj za po¬ 
sljednjih 50 godina 
podvostručio. G. 1937 
bilo je u D-oj 3 mil. 
83.539 goveda, od to¬ 
ga 1,573.668 krava, 
koje su davale mli¬ 
jeko; već 1936 da¬ 
vala je prosječno 
svaka krava 3352 1 
mlijeka prema samih 
1000 1 u 1860. G. 
1928 bilo je u D-oj 
1.665 mljekarstava, 
od kojih 1.362 zadružna; g. 1934 dobilo se 52,750.000 q 
mlijeka ili 1,799.000 q maslaca i 332.000 q sira. Po proiz¬ 
vodnji maslaca D. je prva zemlja na svijetu i ona uče¬ 
stvuje s jednom trećinom u cjelokupnoj količini maslaca, 
koja dolazi na svjetsko tržište. U novije doba znatno je 
unaprijeđeno i usavršeno gajenje svinja, kojih je 1937 bilo 
3,065.922; posebno je usavršeno pripremanje suhe slanine i 
mesa. U danskim izvoznim klaonicama zaklano je 1936 g. 
4,322.000 komada svinja, 315.000 goveda, 567.000 teladi i 
dr. Mnogo je razvijeno i gajenje peradi: 28,568.000 kokoši 
(1935), 449.700 gusaka (1933), 1,049.000 pataka (1933) i t. d., 
od kojih je 1936 dobiveno 1.810,000.000 jaja. 

Razmjerno prema površini D. je po količini stoke prva 
zemlja na svijetu. Da bi se mogle gojiti ovako velike koli¬ 
čine stoke, primijenjene su u poljodjelstvu i stočarstvu 
najsuvremenije metode, kojima je svrha postići što veću 
količinu i što bolju vrstu. D. je postala prava tvornica 

stoke. Ljudska snaga ne bi mogla obaviti ovako velik i 
složen rad; seljačko se gospodarstvo industrijaliziralo, pa 
se upotrebljavaju najsuvremenije sprave za obradbu zemlje, 
gajenje stoke i preradbu i čuvanje proizvoda. Međusobna 
povezanost i visoki stupanj prosvijećenosti omogućuju naj¬ 
bolje iskorišćivanje svih gospodarskih mogućnosti zemlje. 
Na slabim sjevernim pašnjacima stoka se uglavnom množi 
i odgaja, a poslije pred prodaju tovi na dobrim livadama 
jugozapadnog dijela; tu se na nedjeljnim sajmovima u 
Tondernu može vidjeti preko 3.000 rogate stoke. Nova 
gospodarstva zapadnog dijela, osnovana na popravljenim 
zemljišna pustopoljina, siju gotovo iskljućlivo stočnu 
hranu, dok se bolja zemljišta istočnih dijelova Jyllanda 
pažljivo iskorišćuju za poljodjelstvo i stočarstvo. Na ve¬ 
likim otocima arhipelaga i pored razvijenog gajenja stoke, 
osobito peradi, glavne su obradive površine pod žitima, a 
pitomiji krajevi južnih otoka iskorišćuju se za posebne 
kulture (sladorna repa, voće, cvijeće i si.). Usprkos naj¬ 
boljeg iskorišćivanja vlastite zemlje mora D. uvoziti žita¬ 
rice za ljudsku hranu i oko 30% stočne hrane. 

Ribarstvo je gospodarska grana, koja se u novije doba 
naglo razvija i usavršava. Iako D. izlazi na dva mora i 
raspolaže prostranim unutrašnjim vodama, nisu uvjeti za 
ribolov najpovoljniji. Veću važnost imaju samo istočne 
obale i unutrašnje vodene površine, na pr. zapadni dijelovi 
Limfjorda. Odlična lovišta Sjevernog mora nisu, zbog ne¬ 
dostatka dobrih pristaništa na zapadnoj obali Jyllanda, 
pogodna za danske ribare. D. čini velike napore, da na 

zapadnoj i sjevernoj obali poluotoka izgradi i osigura ri¬ 
barska pristaništa i usavrši načine ribolova. Danas je glavna 
danska ribarska luka Skagen, u blizini sjevernog rta Jyllan- 
da. Postignuti su već veliki uspjesi. Dok je 1921 ulovljeno 
oko 40,000.000 kg ribe, porasla je ova količina u 1936 već 
na 86,847.000 kg, što zbog dobrih vrsta ribe (jegulja, iverak 
i dr.) predstavlja veliku vrijednost (oko 39,582.000 danskih 
Kr u g. 1935). Radi usavršenih načina lova i dobre vrste 
ribe ribarstvo je za D-u važna gospodarska grana. 

Veleobrt. Danac je na veoma napredan način iskoristio 
sve mogućnosti, koje mu pruža površina zemlje. Rudno je 
bogatstvo podzemlja malo: kredni vapnenci omogućili su 
u okolici Aalborga i na nekim otocima industriju cementa 
(792.000 tona 1936) i umjetnog gnojiva (124.000 tona g. 
1936), vapna i dr.; gline na nekim otocima, osobito Sjael- 
landu, daju sirovinu za naprednu keramičku industriju; na¬ 
slage su ugljena siromašne i slabe kakvoće, a i tresetišta se 
širenjem obradivog zemljišta stalno smanjuju. Graniti Born- 
holma mnogo se iskorišćuju kao građevinski kamen, i u 
tome je glavna važnost ovog otoka za D-u. Napredno poljo¬ 
djelstvo i stočarstvo podloga su razvijenom veleobrtu, koji 
prerađuje njihove sirovine. Tvornice južnih otoka (najveća 
u Nakskovu) izradile su 1937/8 oko 2,385.000 q sirovog 
šećera. Veliku važnost imaju tvornice, koje prerađuju ulja¬ 
ne biljke: 4,231.230 q ulja i uljanih kolača (1936). Brojna 
mljekarstva i uzorno uređene zadružne klaonice i sušionice 
prerađuju goleme količine stočnih proizvoda. Da bi se što 
više oslobodili skupog uvoza, stvorili nove izvore zarade i 

uložili stečena novčana sredstva, razvili su Danci i indu¬ 
strijske grane, koje uvoze ne samo sirovine ili polusiro- 
vine, već i mehaničku snagu. Ove veleobrte potpomaže 
prije svega napredno i prosvijećeno radništvo, i pred stra¬ 
nom utakmicom ih održava kakvoća proizvoda. Elek¬ 
trična energija kupuje se u susjednoj Švedskoj i dovodi 
podmorskim kablovima, a sirovine potječu iz različitih ze¬ 
malja. Među ovim industrijama stoji na prvom mjestu bro¬ 
dogradnja, u kojoj je D. 1937 bila na sedmom mjestu u 
svijetu. Kobenhavn iskorišćuje svoj izuzetno povoljan po¬ 
ložaj, i njegova brodogradilišta idu među najveća na svi¬ 
jetu. Zatim su važni veleobrti poljodjelskih strojeva, pa¬ 
pira, kože, tkanina, različitih lakih strojeva, elektrotehni¬ 
čkih potreba i si. Glavno je industrijsko središte Koben¬ 
havn, uz koja se ističu Odense, Aalborg i dr. I uza sve 
poteškoće veleobrt je danas jedna od glavnih gospodar¬ 
skih grana D-e; on zaposluje već 30% stanovnika prema 
32% u poljodjelstvu, i s njim je u vezi nagli porast danskih 
gradova. 

Promet. Prednosti danskoga geografskog položaja najviše 
dolaze do izražaja u međunarodnom prometu. Kroz tjesna¬ 
ce, kojima gospodari D., čak i poslije prokopavanja kanala 
cara Vilima, prolazi glavni dio prometnih veza između 
baltičkih zemalja i Atlantskog oceana; Kobenhavn je isko¬ 
ristio svoj položaj mnogo bolje od Carigrada. S druge 
strane D. je most između skandinavskih zemalja i evrop¬ 
skog kopna; ovu ulogu nastoji što bolje izvršiti izgradnjom 
velikih mostova i usavršavanjem prevoznih brodova. D. 
nastoji naknaditi prometni gubitak, koji je nastao prokopa¬ 
vanjem kielskog kanala. Kao otočna i poluotočna zemlja D. 
je osobito razvila i usavršila parobrodarstvo. D. ima 1,165.859 
N reg. t. (1936) ili 31 tonu na 100 stan., po čemu dolazi na 
četvrto mjesto u svijetu iza Norveške, Engleske i Nizo- 

zemske. Glavna je matična luka i ishodište najvažnijih 
pomorskih veza Kobenhavn, za njim dolaze Aarhus, Odense, 
Aalborg i Esbjerg. Posljednje je pristanište sagrađeno po¬ 
slije 1864 radi brzih veza s Velikom Britanijom. Pored 
brojnih manjih parobroda, koji podržavaju veze između 
otoka arhipelaga i istočne obale poluotoka, ima D. veliku 
i veoma suvremenu mornaricu oceanskih parobroda, koji 
vrše prevoz prvenstveno za račun drugih zemalja i pred¬ 
stavljaju jedan od najvažnijih novčanih izvora. Željeznička 
mreža (5.053 km 1937) gušća je na velikim otocima nego 
na Jyllandu. Najvažnije su pruge: uzdužna Tinglev—Ska- 
gen, zatim prolazne: Hamburg—Kobenhavn (Malmo) i 
Gjedser (Rostock)—Kobenhavn—Helsingor (Helsingborg), 
a u trgovačkom pogledu glavna je pruga Kobenhavn—Es¬ 
bjerg; njom ide glavni dio danskog izvoza i dobar dio 
uvoza. D. raspolaže i dobrim cestama, na kojima je veoma 
živ promet. Dobre ceste (7.785 km glavnih i 43.200 km spo¬ 
rednih cesta u 1936), potreba brzoga prometa i opći gospo¬ 
darski napredak pogodovali su razvoju automobilizma, 
kome ide u prilog i domaća proizvodnja automobila. Na 
svakog 26. Danca dolaze prosječno jedna kola (1937), po 
čemu D. ide među prve evropske zemlje, a u biciklistici 
stoji na drugom mjestu (iza Nizozemske) u Evropi. Razgra 
njenošću i uređenjem poštanskog prometa služi D. kao 
uzor drugim zemljama. 

Trgovina. Dansko gospodarstvo ima tvorničke osobine; 
proizvodnja i trgovina dobro su usklađene. Neke su grane 
razvijene do krajnih granica mogućnosti, i njihovi su pro¬ 
izvodi u prvom redu namijenjeni stranim tržištima. Go¬ 
spodarska jednostranost pogoduje velikoj izmjeni dobara. 
D. ne bi mogla živjeti bez stranih tržišta, zato mora po¬ 
godovati slobodnoj trgovini, što je težak udarac za indu¬ 
striju, koja se i onako mora boriti s najvećim poteškoćama. 
U izvozu sva druga roba, u poredbi sa stočarskim pro¬ 
izvodima, iščezava; na njih je 1937 otpadalo 86% vrijedno¬ 
sti izvoza, od toga suhomesnati proizvodi 29%, mliječni 
28%, jaja 9% i t. d. Uz povoljan geografski položaj i do¬ 
bre prometne veze prodaju stočarskih proizvoda osigurava 
kakvoća robe, za koju se uz savjesnog proizvođača brinu 
zadruge i strogi državni nadzor. Uvezena je roba kud i 
kamo raznovrsnija; na prvom je mjestu (za 1937) ugljen 
s 11% vrijednosti, zatim žito s 9%, željezo s 9%, guma i 
mineralne masti sa 7%, drvo sa 7%, stočna hrana sa 7% 
i t. d. Danski je izvoz upućen na bliska i određena tržišta: 
Engleska (51%) i Njemačka (18%) primaju 69% (1937), a za 
njima dolazi Švedska. Uvoz potječe iz više zemalja: En¬ 
gleska (38%) i Njemačka (24%) učestvuju sa 62%, iza njih 
dolazi Švedska. I usprkos najnaprednijeg iskorišćivanja 
domaćih gospodarskih izvora danski izvoz i količinom i 
vrijednošću zaostaje za uvozom; g. 1937 uvoz 1.701,700.000 
danskih Kr, a izvoz 1.606,500.000 danskih Kr. Ovu razliku 
nadoknađuju zarada velike trgovačke mornarice i prihodi 
od ušteđenog i na strani uloženog novca. Prosječno Danac 
učestvuje (1937) u vanjskoj trgovini svoje zemlje svotom, 
koja je gotovo trostruka od one kod Nijemaca, a za tre¬ 
ćinu veća od one kod Engleza. G. 1935/6 bilo je u D-oj 
2,167.342 ulagača, što bi činilo 59% cjelokupnog stanovni¬ 
štva, a uložena je svota bila 2.180,980.000 danskih Kr. 

Naselja. Do kraja 18. st. u D-oj su prevladavala sela 
zbijenog tipa. Prikupljanjem seljačkog posjeda nastala su 

odvojena domaćinstva. Ovim nisu stara sela 
opustjela, jer su se na mjesto odseljenih se¬ 
ljačkih porodica naselili obrtnici i trgovci, 
kojih je broj novim načinom gospodar¬ 
stva i povećanim potrebama i zahtjevima 
stanovništva neobično porastao. Uz lijepe 
i jednolične kuće odvojenih gospodarstava 
i čista sela u danskom se krajoliku ističu 
raskošni dvorci feudalnih gospodara; ovi u 
novim prilikama nisu propali, već su im se 
prilagodili. Naročito se ističu napredno vo¬ 
đeni veliki posjedi na dobrim tlima južnih 
otoka i Sjaellanda. Mogućnosti iskorišćiva¬ 
nja zemlje gotovo su iscrpljene, zbog toga 
seosko stanovništvo prirašćuje sporo, a u 
nekim krajevima neznatno; novo stanovni¬ 
štvo uglavnom traži zaradu u gradovima. 
Na taj se način odnos između seoskog i 
gradskog stanovništva stalno mijenja; g. 
1870 bio je odnos između seoskog (1,341.000) i gradskog 
(444.000) stanovništva 75 :25%, a 1935 već 54 :46% od¬ 
nosno 1,998.000 : 1,708.000 stanovnika. Novo stanovništvo na¬ 
lazi zaradu u prvom redu u industriji, koja se sve više ra¬ 
zvija, zatim u razgranjenoj trgovini, javnim zvanjima i si. 
Gotovo polovica gradskog, a četvrtina cjelokupnog stanov¬ 
ništva živi u glavnom gradu Kobenhavnu s 843.168 stan. 
(1935), velikoj luci, upravnom, gospodarskom i duhovnom 
središtu zemlje. Od glavnog grada šire se duž obale Sunda 
i u unutrašnjost Sjaellanda postrana predgrađa lijepih vila. 
Na poluotoku glavni je grad Aarhus (90.898 stan. 1935) 
živa luka i industrijsko i trgovačko središte. Aalborg 
(48.132 stan. 1935) na 5 je važno središte cementne indu¬ 
strije; Odense (76.116 stan., 1935) na Evnu je napredan 
industrijski (metalna roba) i trgovački grad; mladi Esbjerg 
(30.714 stan., 1935) na zapadnoj obali poluotoka temelji 
brzi napredak i gospodarsko značenje na živoj trgovini 
s Velikom Britanijom. Manji gradovi se isto tako ističu 
brzim napretkom i primjernom urednošću. 

Opće odlike. Na 42.929 km 2 (od toga 29.554 km 2 sam 
poluotok) živi 3,706.349 ili prosječno 86 na km 2 (1935). 
S obzirom na sastav zemljišta i klimatske prilike naselje¬ 
nost je neobično velika; na otočju je znatno veća (oko 144) 
nego na Jyllandu (55). Ovoliku naseljenost omogućuje visok 
stupanj kulturnog napretka, koji se odražava u svakoj 
grani gospodarstva. Nepismenosti nema, a za prosvjetno i 
gospodarsko usavršavanje naroda brine se veliki broj razno¬ 
vrsnih narodno-gospodarskih škola, koje su posebna danska 
osobina. Napretkom i urednošću grad utječe na selo, s ko¬ 
jim čini harmoničnu cjelinu. Glavni dio kulturnog i go¬ 
spodarskog napretka postignut je za posljednjih 80 godina. 

Stanovništvo se je od 1801 (925.000) do 1935 (3,706.349) 
povećalo gotovo 6 puta. U pojedinim dijelovima D-e sta¬ 
novništvo se je od 1860 do 1925 povećalo za 78—135%, a 
u Schleswigu, koji kroz to vrijeme nije bio u danskoj za¬ 
jednici, tek za 18%. Velikim povećavanjem stanovništva 
nije opao životni nivo, već se je naprotiv zbog kulturnog 
napretka i povećao. Osim navedenih podataka gospodarsko 
blagostanje i napredak dobro pokazuje i svjedoči i to, što 
na svakih 118 stan. prosječno otpada jedan brzoglasni, a 
na svakih 5 jedan krugovalni aparat, što znači, da posljednji 
ima gotovo svaka obitelj, u čemu D. ide među prve zemlje 
svijeta. Ovo je stanje u prvom redu rezultat marljivog i 
smišljenog rada, kojim je zemlja izgubila prvobitne tužne 
crte i dobila izgled veoma prijatnog kulturnog krajolika. 

LIT.: E. Leffler, Danmarks Natur und Volk, Kobenhavn, 1905; 
Fr. Machatschek, Danemarks Boden und Oberflache, u Geogr. Zeitschr., 
Leipzig 1906; W. J. Harwey i C. Reppien, Denmark and the Danes, 
London 1915; H. Faber, Cooperation in Danish Agriculture, London 
1918; D. Bruun, Danmark, Land og Folk, Historisk-topografisk: stati - 
stik haanbog, Kobenhavn, 1919—-21; J. P. Trap, Kongeriget Danmark , 
Kobenhavn, 1920—26; Westergaard, Economic Development in Danmark 
before and during World War, Oxford, 1922; Thorwald Norlyng, Dan- 
marks Geografi, Kobenhavn, 1922; F. G. Howe, Denmark: a cooperative 
Commonwealth, London, 1922; J. Amet, Le Jutland, Pariz, 1923; H. 
Hertel, Apergu sommaire de V agriculture en Danmark, Kobenhavn, 
1926; H. V. Clausen, Det danske lanskab, Kobenhavn, 1926; H. Jones, 
Modem Denmark: its Social, Economic and Agricultural Life, London, 1927; 
Samsoe, Die Industrialisierung Danmarks, Jena, 1928. Uz odlične geo¬ 
grafske karte, različite danske oblasti povremeno izdaju veoma pre- 
gledne statističke podatke i objašnjenja iz različnih grana narodnoga 
gospodarstva. J. R-ć. 

Povijest. 1. Prethistorija. Naseljena već u paleolitu, isti¬ 
če se D. napose krajem toga doba, u t. zv. Litorina doba, 
sa svojim Kjokkenmoddingerima, t. j. nasipima, koje čine 
ostatci prethistorijskih stanovnika, a sastoje se iz školjki 
i ribljih kostiju te kamenog i drugog oružja i oruđa. U 
mlađe kameno doba danski su otoci središte t. zv. nordij¬ 
skoga kulturnog kruga i ističu se svojim megalitnim grobo¬ 
vima. U drugom odsjeku brončanog doba razvija taj krug 
posebnu kulturu, koja se sačuvala u mnogim bogatim nala¬ 
zištima. Željezno doba počinje u D-oj tek oko 600 pr. Kr., 
isprva pod utjecajem hallstattske, zatim latenske kulture. 

2. Postanak danske države. Germanski Danci, naseljeni 
na poluotoku Jyllandu i susjednim otocima, dijelili su se 
u prvim stoljećima pos. Kr. u mnoga plemena. Kad se više 
sela skupilo u okrug, podijelili su se prema zemljištu. 
Zajednička vlast okruga bilo je vijeće (thing). Okruži 
sačinjavahu tri područja: Jylland, Sjaelland i Scane (u da¬ 
našnjoj južnoj Švedskoj). Kraljevi, s početka samo vođe 
ratnika, postaju sve jači, podvrgavaju okolna plemena i 
stvaraju najzad jedinstveno kraljevstvo. Historijski mo¬ 
žemo danske kraljeve utvrditi tek od kraja 8. st., kad 

dolaze u dodir s franačkom državom. Iz tog vremena po¬ 
znati su nam kraljevi Sigfrid (777) i Gotrik (f 810), su¬ 
vremenik i neprijatelj Karla Velikoga. Za njegova naslje¬ 
dnika određena je rijeka Eider granicom između Danske 
i Franačke. Polovicom 9. st. počinje se krštenje Danaca, 
ponajviše zaslugom Ansgara iz Corveya, »apostola sjevera« 
(f 865), a dovršio ga istom kralj Harald Blatand (IVLodro- 
zubi), koji je oko 976 primio krst; on je i prvi isključivi 
vladar D-e. Njegova vjerska gorljivost izazove oporbu, 
kojoj se na čelo stavi njegov sin Sven Tveskjoeg (Vilo- 
bradi); Harald pade u boju, a naslijedi ga Sven. 

Danski Vikinzi, koji su na svojim pljačkaškim pothva¬ 
tima prodirali do obala Francuske i dolinama rijeka u 
njezinu unutrašnjost, napadali obale Pirenejskog poluotoka 
i zalazili čak u Sredozemno more, napadahu od kraja 8. st. 
i engleske obale. Ti su pothvati postali češći u 9 st. kad 
su se u Engleskoj znali zadržati i kroz zimu. Poslije sre* 
dine 9. st. naseliše se trajno u istočnoj Engleskoj, 867 
osvojiše York, zatim cijeli Northumberland, a do 878 sje¬ 
veroistočnu polovicu Engleske i Wessex. Pokolj Danaca u 
Engleskoj 1002 potakne Svena, da se 1013 iskrca u Engle¬ 
skoj, uđe u London i postane kralj Engleske. Njegov sin 
Knut Veliki (1018—35) sjedini Dansku, Englesku i Norve¬ 
šku, a od cara Konrada II. dobi markgrofiju Schleswig. On 
je uvelike pomagao crkvu, podizao prve samostane i dao 
temelje za crkveno uređenje. Još 1035 otpadne od perso¬ 
nalne unije Norveška, a poslije smrti Knutova sina Harte- 
knuta (1042) i Engleska; tako postade danskim kraljem 
Magnus norveški. Poslije njegove smrti 1047 izabraše Danci 
za kralja Svena Estridsona. 

3. Danska na vrhuncu svoje moći. Sa Svenom stupa na 
dansko prijestolje kuća Estrida. Poslije unutrašnjih nemira 
početkom 12. st., kada je D. bila izložena gusarskim napa¬ 
dajima baltičkih Slavena, nastala su za Valdemara Veli¬ 
koga (1157—82) mirna vremena. Valdemar pokori 1169 
otok Rujanu, njegov sin Knut VI. Pomorje i Mecklenburg, 
a sin Valdemar Holstein. Knut VI. se nazivao i kraljem 
Slavena (Vendernes Konge). Valdemar II. (1202—41), 
dobar ratnik i upravljač, pokori 1219 križarskom vojnom 
Estonsku, a već 1214 dobi od Fridrika II. i krajeve južno 
od Eidere, ali zarobljen 1223 i poražen 1227 morade se 
odreći svih posjeda u Njemačkoj. Tada se dade na unu¬ 
trašnje reforme i zakonodavstvo. Poslije njegove smrti 1241 
nastade doba velikih nevolja za Dansku: građanski rat, 
opadanje kraljevske moći i ugleda, prodavanje kraljevskih 
imanja velikašima, nestajanje slobodnog seljaštva, osiro¬ 
mašenje građanstva, u prvom redu trgovaca, i propadanje 
brodarstva. Puno stoljeće potrajale su te prilike, sve do 
dolaska na prijestolje Valdemara IV. Alterdaga (1340—75), 
koji je sve učinio, da vrati državi ugled i snagu. On proda 
Estonsku Njemačkom viteškom redu (1346), ali Švedskoj 
uze Skane (1360). 

Međutim, od njegova vremena odlučno utječe na razvoj 
D-e odnos prema Hanzi. Baš ekspanzivna politika Walde- 
mara IV. dovodi do njezina učvršćenja; 1358 javlja se prvi 
put i njezino ime. Borba s tom trgovačkom i pomorskom 
konfederacijom njemačkih gradova započela je 1361, kad 

je Valdemar oduzeo Švedima otok Gotland, gdje se u 
gradu Wisbyju u 2. polovici 12. st. i pojavio zametak bu¬ 
duće Hanze. Premda je Valdemar 1362 njezinu mornaricu 
uništio kod Helsingborga, ipak je Hanza konačnim mirom 
u Stralsundu 1376 postala gospodar sundskog tjesnaca i 
ušla kao samostalan čimbenik u sjevernoevropsku politiku. 
Njezina politička nadmoć i trgovački monopol sprječavaju 
otad razvoj danske trgovine; gospodarski i društveni na¬ 
predak danskog naroda bio je time znatno usporen. 

4. U borbi za jedinstvo skandinavskih zemalja. Kako je 
Valdemar umro bez muškog potomka, bi izabran za kralja 
Olaf V ., maloljetni sin njegove kćeri Margarete, udate za 
norveškoga kralja Hakona VI. Pošto je Hakon 1380 umro, 
posta Olaf i norveškim kraljem. Tako sjedinjena s Danskom 
osta Norveška, uz male prekide, sve do 1814. G. 1387 umre 
i Olaf, pa je Margareta postala vladarica u obje države. 
Kad su je 1388 i Šveđani pozvali, da im bude vladarica, 
dade ona izabrati svog rođaka Eriha Pomoranskog za kralja 
Danske, Švedske i Norveške (1396), a predstavnici tih dr¬ 
žava izradiše u Kalmaru zakon o uniji i okruniše Eriha za 
kralja Danske, Norveške i Švedske (1397); ta t. zv. Kal- 
marska unija, koja se potpuno nije nikada ni provela, po¬ 
traje do 1523. Nesposobnost vladara i presizanje Danaca 
dovelo je do nezadovoljstva Šveda, pa se unija 1448—57 
privremeno, a za Kristijana II. 1523 i definitivno raspala. 
Poslije Kristijana 11. (1513—23), koji je bio energičan i jak 
vladar, kraljevska je vlast sve više slabila u korist plem¬ 
stva; seljaštvo je sve više postajalo kmetovsko, a negdje 
je bilo i privezano uz zemlju. Srednji se stalež naprotiv 
podizao, a ograničavanjem Hanzinih privilegija i trgova¬ 
čkim savezima s Holanđanima, Englezima i Francuzima 
razvijao se trgovački i pomorski stalež. 

Bezobzirnost Kristijana II. dovela je do borbe s višim 
plemstvom i svećenstvom, koji ga napokon skinuše i za 
kralja pozvaše Fridrika I. od Holstein-Gottorpa (1523— 
1533). Tada započe u Danskoj reformacija, koju dovrši 
njegov sin Kristijan III. (1534— 59) ukinuvši katoličku 
crkvu u Danskoj (1536). Kralj i plemstvo uvelike se oboga- 
tiše crkvenim dobrima. Fridrik II. bavio se mišlju, da ob¬ 
novi kalmarsku uniju, što dovede do beskorisnog sedmo¬ 
godišnjeg rata sa Švedskom (1563—70). Istim se mislima 
bavio i slabi Kristijan IV., ali ni on nije u ratu sa Šved¬ 
skom (1611—13) imao uspjeha. Njegovo sudjelovanje u 
tridesetgodišnjem ratu (1625) donese mu samo poraz kod 
Luttera na Barenbergu (1626) i provalu carske vojske u 
Jylland. U novom ratu sa Švedskom (1643—45) izgubi 
Kristijan otoke Oesel, Gotland i neke norveške krajeve. 
Ni njegov sin Fridrik III. nije u ratu sa Švedskom bio 
sretniji. Švedski kralj Karlo X. Gustav poplavi s vojskom 
Dansku, koja mu mirom u Roskilde 1658 ustupi sve po¬ 
sjede s onu stranu Sunda (Halland, Skane i Blekinge) i 
otok Bornholm, kao i neke norveške pokrajine. U novom 
ratu, koji svrši mirom u Kobenhavnu 1660, dobi Fridrik 
natrag samo norveške pokrajine i Bornholm; tako je 
Danska zauvijek izgubila posjed sjeverne obale Sunda. 

5. Nasljedna i apsolutna monarhija. Gubitak najznatnijih 
pokrajina, djelomični gubitak carina, koje je ubirala za 


prolaz kroz Sund i ratna pustošenja doveli su Dansku u 
krajnu bijedu i siromaštvo. U mnogom je to skrivilo 
plemstvo, koje nije htjelo za državu ništa žrtvovati i tra¬ 
žilo je samo zaštitu svojih povlastica. Ogorčeno svećenstvo 
i građanstvo zaključe zbog toga na saboru u Kobenhavnu 
1660, da Danska postane nasljednom monarhijom i da 
kralj sam dade novi ustav. To on i učini objelodanivši 14. 
XI. 1665 »Kongelov«, t. j. kraljevski zakon, koji mu je 
davao neograničenu vlast; sabor bi ukinut i stvoreno novo, 
dvorsko i činovničko plemstvo. 

Nastojanja i ratovi kasnijih kraljeva, Kristijana V. 
(1670—90) i Fridrika IV. (1699—1730), da opet steku 
posjed s druge strane Sunda, ne postigoše cilja. Poslije 
velikoga sjevernog rata (1700—21) živjela je D. u miru, a 
njeni se vladari posvetiše reformama u upravi, školstvu i 
sudstvu te promicanju književnosti, znanosti i umjetnosti. 
Tada bi uvedena sloboda tiska, ukinuta tortura, seljaci 
oslobođeni vezanosti za zemlju (1788), a poljodjelstvo, tr¬ 
govina i brodarstvo procvaše. Tome razdoblju prosvijetlje¬ 
nog apsolutizma (1750—97) utisnuše svoj biljeg ministri 
Bernstorff i oba Struenseea. 

U doba napoleonskih ratova nastojala je D. zadržati 
neutralnost, ali je prilike 1801 uvukoše u sukob s Engle¬ 
skom, a poslije predaje Kobenhavna 1807 oduže joj En¬ 
gleska mornaricu (64 broda). Novi kralj Fridrik VI. 
(1808—39) pridruži se zbog toga Napoleonu i navijesti En¬ 
gleskoj rat. Napoleonov poraz kod Leipziga dovede Dansku, 
zaraćenu i sa Švedskom, do mira u Kielu (1814), u kojem 
Fridrik ustupi Švedskoj Norvešku, a Engleskoj Helgolanđ, 
Island, Gronland, i Faeroerski otoci ostadoše Danskoj. U 
zamjenu za Norvešku dobi Fridrik švedsko Pomorje, koje 
na bečkom kongresu 1815 predade Prusiji u zamjenu za 
Lauenburg. 

6. Gubitak Schleswig-Holsteina. Probuđeni danski nacio¬ 
nalizam, pojačan »skandinavizmom«, nastojao je da Schles- 
wig-Holstein bude potpuno sjedinjen s Danskom; njema¬ 
čko pučanstvo u tim kneževinama išlo je naprotiv za tim, 
da se oslobodi veze s Danskom i pripoji Njemačkoj. Kad 
je 1848 nacionalnoliberalna vlada tražila, da se te kneže¬ 
vine pretvore u dansku pokrajinu, došlo je u njima do 
ustanka, koji je pomagala Prusija. Borba svrši pobjedom 
danske vlade (1850). Za vrijeme rata dao je Fridrik VII. 
u sporazumu s ustavotvornom skupštinom Danskoj ustav, 
(5. VI. 1849), koji je obuhvatio i Schleswig-Holstein. Otad 
su u unutrašnjim stranačkim borbama glavnu riječ vodili 
t. zv. Eider-Danci, t. j. pristaše jedinstvene Danske. Oni su 
i stvorili 1863 novi ustav, zajednički Danskoj i Schleswig- 
Holsteinu. Novi kralj, Kristijan IX. od Schleswig-FIolsteina 
(1863—1906), koji je prema sporazumu velevlasti naslijedio 
Fridrika VII., potpisao je od svoga prethodnika odobreni 
ustav. Na to zatražiše Prusija i Austrija, da ustav povuče, 
a kad u tom nisu uspjele, dođe početkom 1864 do drugoga 
rata za Schleswig, u kojem su pruske i austrijske čete pro¬ 
drle na Jylland i prisilile Dance na mir u Beču (30. X. 
1864); Danska morade odstupiti kneževine Schleswig-Hol- 
stein i Lauenburg Prusiji i Austriji. 

7. Danska poslije 1864. Neuspjeh Eider-Danaca prouzro¬ 
kova i promjenu vlade, a doskora bi promijenjen i ustav 

TORANJ TVRĐAVE R0NNE U DANSKOJ 

vlade sa socijalističkim vodstvom. Od 1924 do 1927 Danska 
je trpila od valutarne krize. 

9. IV. 1940 je njemačka vlada predala danskoj vladi 
spomenicu, u kojoj je najavila, da za vrijeme trajanja rata 
preuzima zaštitu nad kraljevinom Danskom, a istoga dana 
u zoru njemačka je vojska prešla granicu i zaposjela 
zemlju, »da spriječi — kako je izjavilo njem. vrhovno za¬ 
povjedništvo u svojem izvještaju — britanski napadaj na 
neutralnost Danske i Norveške, koji je u toku«. Danska 
vlada zaključila je da prosvjeduje, a da s obzirom na pri¬ 
like prihvati njemačku zaštitu. Kralj i vlada pozvali su 
proglasima narod, da sačuva mir i red, pa je osim neko¬ 
liko slučajeva otpora zaposjedanje brzo provedeno. Dru¬ 
gog dana je ministar predsjednik Stauning izjavio, da je 
vlada donijela tu odluku stoga, da se narod i zemlja po¬ 
štede od rata, i da ona računa sa suradnjom naroda. Isto¬ 
dobno je vladina koalicija proširena. Islandska vlada sa¬ 
općila je na to 11. IV. 1943 danskoj vladi, da ona privre¬ 
meno preuzima izvršivanje kraljevske vlasti, jer je kralj 
više ne može vršiti; obzirom na stanje u Danskoj, island¬ 
ska vlada preuzima i vođenje vanjske politike. Danska 
vlada izjavila je, da za vrijeme sadašnjeg stanja priznaje 
potpunu neovisnost Islanda. Nakon smrti min. pred. Stau- 
ninga sastavio je 3. V. 1942 novu vladu soc. demokrat W. 
Buhi, koji je odstupio 10. XI. 1942, a naslijedio ga je do¬ 
tadašnji ministar vanjskih poslova Eric Scavenius, koji je 
kao svoj program istakao nastavak dosadašnje politike. Na 
izborima 23. III. 1943 ostala je stranačka slika bez dubljih 
promjena. Socijalisti su sa 66 mandata od 148 zadržali 
prvo mjesto i porasli za 2 mandata (prema 1939); na 
drugo mjesto došli su konzervativci, koji su porasli od 
26 na 31 mandat, a zemljoradnici su spali na treće mjesto, 
od 30 mandata na 28. 

LIT.: F. Chr. Dahlmann-D. Schafer, Geschichte von Danemark, 5 
sv., 1840—1902; Kr. Erslev i dr., Danmarks riges historie, 6 sv., 
1896—1906; E. Holm-A. Linvald, Danmarks og Norges indre historie, 
10 sv., 1885—1923; H. Bergtrup, Det danske folks historie i 19. aarh., 
4 sv., 1909—14; E. Arup, Danmarks historie (do 1624), 2 sv., 1925—32; 
A. Friis i dr., Det danske folks historie, 8 sv., 1926—29; prikaz dan¬ 
ske povijesti u G. Brodnitza Handbuch der Wirtschaftsgeschichte 
(Danemark). U. 


(1866). Borbe između vlade i parlamenta (Folkething) pri- 
siliše kralja da obrazuje činovničku vladu (1875), što do¬ 
vede do novih ustavnih borba (1875—94). U to vrijeme 
stoji na čelu vlade Erstrup, koji je odlučno provodio voj¬ 
ničko osiguranje zemlje. I slijedeća konzervativna mini¬ 
starstva (1894—1901) teškom su mukom mogla vladati s 
parlamentom, jer u njemu nisu imala većine. Kad je kon¬ 
zervativna stranka na izborima 1901 bila potpuno poražena, 
predao je kralj vladu ljevici. Nastojanja za promjenom 
ustava u ljevičarskom smjeru dovela su do ustavne pro¬ 
mjene 5. VI. 1915, koja vrijedi i danas. G. N. 

Za svjetskog rata 1914—18 bila je Danska neutralna. 
Ljeti 1916 vlada je odstupila Sjed. Državama danske po¬ 
sjede u Zapadnoj Indiji za svotu od 25 mil. dolara, što je 
nakon pučkog glasovanja (14. XII. 1916) Rigsdag potvrdio. 
Kad je došlo do spora s Islandom zbog njegova zahtjeva 
za političkom neovisnošću u studenom 1918, sklopljen je 
novi ugovor o dansko-islandskoj svezi, kojim je Island po¬ 
stao nezavisan pod vladom zajedničkog kralja i uz ogradu, 
da danska vlada vodi njegovu vanjsku politiku. 

Potkraj rata pokrenuto je pitanje pripojenja Schleswiga, 
koji je Danska izgubila 1864. Na temelju izjave danskog 
zastupnika u njemačkom Reichstagu Hansena i zaključka 
danskog Rigsdaga danska je vlada 28. XI. 1918 saopćila 
svoju želju antantinim velevlastima. Nakon plebiscita, odr¬ 
žanog 10. II. 1919 u I. zoni (sjeverni Schleswig), gdje je pao 
75.431 glas za Dansku i 25.329 za Njemačku, dok je u II. 
zoni (srednji Schleswig i Flensburg) ishod ispao u korist 
Njemačke (48.148 :13.029), povučena je u tom smislu ugo¬ 
vorom od 5. VII. 1920 nova granica. 17. III. 1920 je po¬ 
sebnim zakonom provedeno razoružanje svih utvrda u 
zemlji. 

U nutarnjoj politici bili su 1920—24 glavna stranka 
zemljoposjednici, a socijalisti vrlo jaka opozicija (52 : 48). 
U travnju 1924 omjer se okrenuo (55 : 45), pa su na čelo 
vlade došli socijalisti (Th. Stauning) i održali se do 
kraja 1926, kad su ih opet zamijenili zemljoposjednici 
(Madsen-Mygdal). Socijalistička većina ponovno je uspo¬ 
stavljena 1929, i otad Danska bez prekida ima koalicione 

raspustiti parlament (Landsting samo u određenim sluča¬ 
jevima). Obje kuće Rigsdaga sastaju se u zajedničku sje¬ 
dnicu, ako treba stvoriti odluku u slučaju malodobnosti, 
bolesti ili odsutnosti vladara, kao i za izbor vladara i odre¬ 
đenje nasljednog reda, ako vladar umre bez nasljednika. 

Ministre može optužiti kralj ili Folketing pred visokim 
sudištem (Rigsret), sastavljenim od članova vrhovnoga suda 
i jednakoga broja članova, koje bira Landsting iz svoje 
sredine. 

Izmjena ustava mora najprije dobiti privolu obiju kuća 
i vlade, a na to se obje kuće raspuštaju. Ako i novi Rigs- 
dag prihvati nacrt izmjene, predlaže se on na pučko gla¬ 
sovanje, a za izmjenu mora glasovati najmanje 45% izbor¬ 
nika za Folketing. Izmjenu mora potvrditi i kralj. 

Upravno je zemlja razdijeljena na 21 okružje (Amt). 
Otočje Faeroer ima posebno vijeće (Lagting), izabrano na 
4 g. Danskoj pripada kao nuzzemlja (Biland) Gronland (v.). 

LIT.: C. Goos-H. Hansen, Staatsrecht des Konigreichs Danemark, 
1889, 2. izd. 1913; H. Hansen, Das offentliche Recht Danemarks 1914 — 21, 
Jahrbuch des offentlichen Rechts der Gegenwart, XI., 1922; V. Kriško- 
vić, Na izmaku ove naše demokracije, Zagreb 1940. J. A. 



K0BENHAVN, Pogled na središte grada 

Ustav. Danska je bila apsolutna monarhija od 1660 te je 
u »kraljevskom zakonu« (Kongelov) od 14. XI. 1665 ima¬ 
la jedinstven primjer pisanog ustava u apsolutnoj mo¬ 
narhiji. U povodu događaja od 1830 ustanovljene su po¬ 
krajinske staleške skupštine, a 1848 pristupilo se izradbi 
ustava od 5. VI. 1849. Taj ustav uže Danske nastojalo se 
idućih godina uklopiti u širi sustav svih zemalja monarhije 
(uključiv vojvodine Schleswig, Holstein i Lauenburg), tako 
da bi danski parlament imao ulogu pokrajinske zakono¬ 
davne skupštine. Poslije nesretnog rata za vojvodine pro¬ 
glašen je 28. VII. 1866 izmijenjeni ustav (gjennemsete 
grundlov) od 1849. Znatne izmjene u pravcu demokratiza¬ 
cije izvršene su u ustavu od 5. VI. 1915, a manje izmjene 
10. IX. 1920. 

D. je ustavna monarhija, nasljedna — prema posebnom 
zakonu o nasljedstvu od 1853 — po pravu prvorodstva u 
muškoj lozi potomaka Kristijana IX., prvoga kralja iz 
kuće Schleswig-Holstein-Sonderburg-Gliicksburg. Kralj mo¬ 
ra pripadati evangeličko-luteranskoj crkvi, koja je po usta¬ 
vu narodna crkva te je država uzdržava. Kralj nije odgo¬ 
voran za vladarske čine, koji moraju nositi premapotpis 
ministra. On ne može bez privole parlamenta navijestiti 
rat, sklopiti mir, sklopiti ili raskinuti saveze i trgovinske 
ugovore, ustupiti državno područje, uglaviti obvezu, koja 
bi mijenjala postojeće javno pravo. Kralj ima pravo izda¬ 
vati privremene zakone, dok parlament nije na okupu, 
ali se ovi moraju predložiti parlamentu na odobrenje u 
narednom zasjedanju; po praksi oni ostaju kao privre¬ 
meni na snazi, sve dok ih jedna kuća parlamenta ne zabaci. 

Parlament (Rigsdag) ima dvije kuće. Do¬ 
nja kuća (Folketing) bira se na 4 g., a 
aktivno i pasivno izborno pravo imaju mu¬ 
škarci i žene iznad 25 g. Sadašnji, dosta 
zamršeni izborni zakon osigurava razmjer¬ 
no biranje po strankama; 117 mandata di¬ 
jeli se po okružjima prema D’Hondtovu 
sustavu na stranke, a 31 »dodatni« mandat 
dijeli se na stranke, koje su po razmjeru 
glasova, što su za njih pali u cijeloj zemlji, 
stekle premalen broj mandata. Unutar toga 
stranačkog rezultata dijele se onda prema 
proširenoj Andrae-ovoj metodi obje vrste 
mandata na pojedine kandidate po broju 
glasova, koji su za njih pali. To dopušta 
opredjeljivanje izbornika za pojedine kan¬ 
didate unutar iste stranke. Gornja kuća 
(Landsting) broji 76 (po ustavu najviše 78) 
članova, od kojih 19 biraju na 8 g. članovi 
dotadašnjeg Landstinga, a 56 njih biraju se 
— svake 4. godine polovica — neizravnim 
izborima po razmjernom sustavu. Aktivno 
i pasivno izborno pravo vezano je na 35. 
godinu života. Otoci Fžeroer biraju po 1 
člana u svaku kuću. Rigsdag se mora sa¬ 
zvati svake godine, a zasjedanje se ne može 
zaključiti prije nego se izglasa ovlaštenje 
vladi za ubiranje poreza i za državne iz¬ 
datke. Kralj potvrđuje zakone i ima pravo 


Danski jezik (det danske sprog, u starim skandinavskim 
vrelima doensk tunga , odakle poljski naziv za Dance 
Dunin, Dunczycy , dunski) govorilo je 1926 godine 3,418.000 
duša (od toga oko 11.000 u Njemačkoj) u Danskoj, u sje¬ 
vernom Schleswigu do Flensburga, na Faeroerima, premda 
domaći jezik ovih otoka, zvan faring , ide u norveško- 
islandsku ili zapadnu nordijsku skupinu, na Islandu, gdje 
je književni jezik domaći islandski, i nešto na Gronlandu, 
gdje je jezik urođenika eskimo (v.). 

Ide u nordijsku skupinu germanskih jezika i sačinjava 
sa švedskim istočni nordijski ogranak. Razlika između 
obiju nordijskih grupa leži na pr. u tome, što se u šved¬ 
skom i danskom kaže ko, a u norveško-islandskom ku , njem. 
kuh »krava«. U germanskoj jezičnoj porodici nordijska 
skupina stoji najbliže izumrlim istočnogermanskim jezi¬ 
cima — gotskom, vandalskom i burgundskom. Jedna je od 
glavnih razlika između nordijske i istočnogermanske sku¬ 
pine u postupku s dočetnim samoglasnicima, koje nordijska 
skupina pridržava, a istočnogermanska odbacuje (primjer: 
nordijsko hlaiva = gotsko hlaifs — opća slavenska posuđe- 
nica iz gotskoga hljeb). 

Za švedsko-dansku jezičnu zajednicu značajno je mono- 
ftongiranje diftonga ai i au, koji postaju e i 6, na pr.: 
hlaiva = danski (zastarjelo) i švedski (samo u narječjima) 
lev = njem. Laib , hrv. hljeb, švedski lop = danski lob = 
njem. Lauf »trka«. Danski se od švedskoga znatno razlikuje 
time, 1. što oslabljuje dočetne samoglasnike (primjeri: 
danski tunge , plural tunger = švedski tunga, plural tungor 
= njem. Zunge, Zungen »jezik«; danski gud, plural guder 
= švedski gudar — njem. Gotter »bogovi«, 2. što u danskom 
među samoglasnicima bezvučni zatvoreni suglasnici (t. zv. 

okluzivi) postaju zvučni spiranti, a u švedskom se ne mi¬ 
jenjaju, primjeri: danski gade = švedski gata = njem. 
Gasse »ulica«; danski sede = švedski at a = njem. essen 
»jesti«, 3. što švedski ima muzikalni akcenat, a danski 
ekspiratorni, a nada sve time, 4. što danski upotrebljava 
u izgovoru pojavu zvanu danski stod = njem. Stoss, a 
švedski ne. Ova se fonetska pojava sastoji u tome, da se 
glasilnice u grlu između samoglasnika i idućega suglasnika 
naglo zatvore u određenim oblicima, primjer: danski del = 
njem. Teil »dio« izgovara se de’l, dok u infinitivu at dele 
= njem. teilen »dijeliti« ovaj za danski jezik veoma zna¬ 
čajni izgovor ne postoji. 

Područje danskoga jezika bilo je za vrijeme i nakon 
velike ekspanzije Vikinga g. 800—1050 mnogo veće nego 
danas. Od 9. do 11. st. govorilo se danski u istočnoj i sje¬ 
vernoj Engleskoj (to je t. zv. Danelag). Tada je zašao 
ovaj jezik i u Irsku, gdje je kao i na Faeroerima došao u 
doticaj s Keltima. Od g. 900 do 1000 govorio se zajedno 
s norveškim ili norskim u danas posve francuskoj Nor¬ 
mandiji. Luteranska reformacija oduzela mu je južni 
Schleswig. Kad je 1537 Norveška potpala pod dansku mo¬ 
narhiju, bio je danski jezik uveden u ovoj nordijskoj 
zemlji kao književni i kao jezik obrazovanih slojeva. Ovaj 
privilegij zadržao je sve do polovine 19. st., kad ga nor¬ 
veški nacionalistički pokret za uvođenje t. zv. landsmal-a i 
riksmal-a (->- Norveška, jezik) istiskuje iz ovoga privilegi- 
ranog položaja. Ovdje se jezik zvao dansko-norveški. Do 
1660 pripadali su danskom jeziku i južno-švedski krajevi 
Skaane (Lat. Scania), Halland i Blekinge, gdje se od vre¬ 
mena, kad ovi krajevi otpadoše od Danske, govori švedski. 
Danski živi tu danas još samo u pučkim narječjima. I na 
Fseroerima postoji u novije doba pokret za uvođenje do¬ 
maćeg narječja faring u književnost. 

Od doba književnosti, t. j. od 13. st., razlikuju se u dan¬ 
skom tri narječja: a) Jutsko, koje se govori na poluotoku 
Jyllandu i u Schleswigu, b) Otočko ili sjaellandsko, na 
kojem se osniva današnji književni jezik, jer je na otoku 
Sjaellandu i glavni grad. Ovo se narječje govori na svim 
danskim otocima, osim na Bornholmu, Laeso, Anholt i 
Samso, c) Istočno ili skansko, koje se govori na ovim po¬ 
sljednjim otocima i u spomenutim krajevima južne Šved¬ 
ske. Ovo posljednje narječje ima kao i švedski t. zv. post- 
pozitivni član (v.), dok ostala imaju prepozitivni član kao 
njemački, engleski i t. d. 

U razvitku danskoga jezika i književnosti razlikuju se 
4 perioda: a) aeldre dansk »najstariji danski«, koji pozna 
književnost u runskim natpisima i u pravnim spomenicima 
(kao Codex runicus iz konca 13. st., koji sadržava zemalj¬ 
ske i crkvene zakone); b) srednjodanski, t. zv. gammel 
dansk, koji obuhvata književnost 14. do 16. st. Ovamo ide 
Borglumski rukopis, u kojem je t. zv. Karlamagnus-Saga 
(-* Chanson de geste). Prava danska književnost počinje 
s t. zv. Biblijom Kristijana III., koju prevedoše Christiern 
Peedersen, Peter Palladius i dr.; c) nyere dansk , t. j. noviji 
danski jezik, koji predstavlja književnik Holberg (18. st.) 
i d) nyeste dansk , t. j. najnoviji danski jezik, koji pred¬ 
stavljaju odlični stilisti H. C. Andersen, S. Kierkegaard 
i J. P. Jacobsen. 

Danski se jezik služio u najstarije doba runskim pismom, 
ali je ono već u staro doba književnosti bilo potisnuto od 
latinice. Osim toga piše se danski i frakturom, t. zv. šva- 
bahom. Glavne značajke danske latinice jesu ove: 1. dvo¬ 
struko aa, koje se piše u najnovije doba i a, označuje 
otvoreno o (primjer: Aarhus = Arhus izgovori Ćrhus); 2. 
se izgovara se kao njemačko a; 3. precrtano 0 pretstavlja 
otvoreno ili zatvoreno 6; 4. s f c pred e, i i z izgovara se uvijek 
kao hrvatsko s; 5. r ne izgovara se nikada kao hrvatsko r, 
nego otprilike kao t. zv. francusko r grasseye; 6. v se ne 
izgovara kao njemačko v (vau), nego kao hrvatsko v, po¬ 
slije samoglasnika kao u (primjer: Kobenhavn izgovori 
Kounhaun, Skovgaard izgovori Sgaug or); 7. d među samo¬ 
glasnicima interdentalni je spirant, izgovara se kao engle¬ 
sko th, a poslije n, l, r uopće se ne čuje (primjeri: Odense, 
nastalo iz Odins-ee na otoku Fyp »otok boga Odina«, iz¬ 
govori Ćthnse, Andersen izgovori Anersen, Harald izgovori 
Haral, Kierkegaard izgovori Kirkegor); 8. sj. se čita š (pri¬ 
mjer: sjsel = njem. Seele »duša« izgovori š’al). 

Evo još dva primjera danskoga jezika u poređenju s 
njemačkim: 1 . at (= njem. zu = engl. to pred infinitivom) 
kobe = njem. kaufen »kupovati«, odatle ime danskoga 

glavnoga grada Kobenhavn , kcji se, kao ribarsko mjesto, 
najprije zvao samo Hofn, latinski Hafnia = njem. Hafen 
»luka«, zatim Kobmannehavn (odatle češki naziv Kodah) 
— la,t. Portus Mercatorum »trgovačka luka«, 2. Min Herre! 
De har ikke nodig at ulejlige Dem = Njem. Mein Herr! 
Sie haben nicht notig sich zu bemuhen »Gospodine! Ne¬ 
mate razloga da se trudite«. U- — njem. un- »ne«, lejlige 
infinitivna je izvedenica od riječi, koja odgovara njem. 
Lage »položaj«. 

Danska je također zemlja velikih lingvista. Spomenimo 
samo poticatelja Grimmova germanista Rasmusa Kristiana 
Raska, germanista Karla Vernera, poznatoga po t. zv. Ver- 
nerovu zakonu, Holgera Pedersena (indoevropskog kompa- 
ratista, koji se bavi keltskim jezicima kao i albanskim), V. 
Thomsena (turkologa), romaniste Christophera Nyropa, 
Viggo Brondala, Kr. Sanfeld-Jensena, koji je i balkanolog, 
fonetičara i anglista O. Jespersena i t. d. 

LIT.: Povijest jezika: Adolf Nereen; Geschichte der nordi- 
schen Sprachen (u zborniku H. Paul, Grundriss der germanischen Phi- 
lologie, sv. I., Strassburg 1901, 3. izd. 1913); V. Dahlerup, Det danske 
sprogs historie, Kobenhavn, 2. izd., 1926, njemački prijevod pod na¬ 
slovom Geschichte der danischen Sprache, Ulm 1905; K. Mikkelsen, 
Dansk sproglasre med sproghistoriske tilloeg , Kobenhavn 1894. b) 
Rječnici: Dansk ordbog, Kobenhavn 1793'—1905, 8 sv., izdan od 
Učenog društva Videnskabernes Selskab; Ordbog over det danske 
sprog, koji izdaje od 1918 Dansko društvo za jezik i književnost; M. 
Molbech, Dansk Ordbog, 2. izd., 1854—9; etimološki rječnik napisaše 
H. Falk i A. Torp, Etymologisk ordbog over det norske og det danske 
sprog, Oslo, 1903—6, također u njemačkom izdanju pod naslovom 
Norwegisch-danisches etymologisches Worterbuch, Heidelberg 1910—11. 
c) Rječnika i praktičnih gramatika u slavenskim jezicima nema još. 
Stoga za praktičnu porabu mogu služiti njemačke praktične gramatike 
kao Wied-Brondum-Nielsen, Danische Konversations-Grammatik, 6. izd., 
Heidelberg 1924; Langenscheidts danisch-deutsches und deutsch-dani- 
sches Taschenvvorterbuch, 2 sv., 1923—4. d) Časopisi za znanstveno 
izučavanje: Dania, Tidskrift for folkemal og folkeminder, Kobenhavn, 
i Arkiv for nordisk filologi, Oslo 1883 i si. P. S. 

Književnost počinje se s poganskom pretpoviješću (oko 
400 pos. Kr. do 1500) runskim natpisima i zapisima, koji 
su upravo zajedničko germansko dobro, ali su značajni 
spomenici kulturnog života u Danskoj, koliko su sačuvani 
na danskom tlu. Narodne pjesme Folkeviser (viteške plesne 
pjesme) i Kaempeviser (junačke pjesme), sabrane i izdane 
prvi put istom 1591, kao i Saxo Grammaticus u svom la¬ 
tinskom djelu, svjedoče o prastarim motivima iz Beo\vulfa 
i Edde, dok danski najstariji krug junačkih pjesničkih mo¬ 
tiva govori o borbama Uffe, kralja u Lejri, s Hagbardom 
i Signom. Zajednički dansko-islandski motivi mogu se naći 
i u najstarijem islandskom pjesništvu. 

Katolički srednji vijek do od prilike 1500 godine donosi 
pisanu književnost, u prvom redu za praktične potrebe 

Crkve, ali su znamenitija djela toga starijega razdoblja pi¬ 
sana pretežno latinski, kao nadbiskupa Andreasa Sunesena 
(oko 1228) Hexaemeron, rasprava o vjerskim pitanjima u 
latinskim stihovima. Najjaču djelatnost na svjetovnom i 
duhovnom području izazvao je za »valdemarskih vremena« 
(1150—1250) genijalni nadbiskup Absalon napose na polju 
legenda, samostanskih kronika i svjetovne povijesti. Svend 
Aggeson napisao je kratku, a Absalonov »pisar« Saxo 
Grammaticus opširniju dansku povijest Gesta Danovum 
(16 knjiga), neprocjenjivo znamenit izvor za nordijsku po¬ 
vijest uopće. Slovnice, staro dansko pravo, kronike u sti¬ 
hovima (Danska rimkronika) više su jezično-povijesnog zna¬ 
čenja nego li književnog. Uz već spomenute vrste narodnih 
pjesama (Folkeviser) prodire u Dansku evropsko viteško 
junačko i ljubavno (trubadursko) pjesništvo epsko i lirsko. 
Povijesne narodne pjesme pjevaju o kralju Valdemaru I., 
o njegovoj ljubavnici Tove (Tovelille) i o maršalu Stigu. 
Kalmarskom unijom (1397) došla je Norveška u državnu 

zajednicu s Danskom, te je danski postao i norveškim knji¬ 
ževnim jezikom. Sve do 1814 bila je danska književnost 
zajedničko dobro obaju naroda. 

Razdoblje humanizma , reformacije i renesanse (1500— 
1700) donosi (1524) prvi prijevod Novoga Zavjeta, a zatim 
(1550) čitavu Bibliju u prijevodu Christierna Pedersena, 
»oca danske književnosti« (nazvanu Biblijom Kristijana 
I1L), mnoge vjerske spise na danskom i latinskom jeziku 
(Hans Tausen, Peder Palladius, Poul Helgesen, te Niels 
Hemmingsen Melanchtonov učenik), pa povijesne kronike 
(P. Helgesen: Den skybinske kronike, Arild Huitfeld) i naj¬ 
bolje povijesno djelo Andern Sorensena Vedela (1542— 
1616), koji je preveo i Saxa na danski jezik. Najznatniji su 
pjesnici crkvenih pjesama (psalama) Hans Chr. Sthen i Hans 
Thomesen. Kao i u Njemačkoj, reformacija je donijela 
dosta satiričkih i polemičkih spisa (Peder Smeđ i prijevod 
Reineke Fuchsa) uz školske komedije Hieronima Rancha. 
Anders Arrebo (1587—1637) kao prvi renesansni pjesnik 
prepjevao je Du Bartasovu La premiere sepmaine kao 
Hexaemeron u heksametrima i aleksandrincima sa sroko¬ 
vima prema učenim pravilima metrike (»den ziirlige Stil« 


— kićeni slog). Thomas Kingo (1634—1703) probio je svo¬ 
jom zbirkom duhovnih pjesama Aandeligt Sjungekor (I., 
1674; II., 1681) put pravoj poeziji uz jednostavnost oblika 
i srdačnost ugođaja. U prozi su najznatniji radovi zako¬ 
nik Christian V’s Danske Lov (1683), te grofice Leonore 
Kristine Ulfeldt Jammers Minde (1685), autobiografija 
nesretne nezakonite kćerke Kristijana IV., koju je kra¬ 
ljica ljuto progonila. To je prvo djelo zaista umjetničke 
danske proze, ispripovijedano iskreno, jednostavno, s du¬ 
bokim patosom ogorčene i teško ponižene žene. 

Doba kritike i racionalizma do kraja 18. stoljeća, u prvoj 
svojoj polovini obično nazvano Holbergovim vremenom 
po svom najjačem zastupniku, genijalnom Ludvigu Holber- 
gu (1684—1754). Nakon zlosretnoga učešća Danske u 30- 
godišnjem ratu i nesretnih ratova sa Švedskom uslijedila 
je malodušnost i osiromašenje zemlje, a u društvu i knji¬ 
ževnosti francuska moda (Astree baruna Honore d’Urfea, 
preveo Soren Torkelsen; pjesme iz toga romana, sabrane 
kao Astraa Siunge Chor, postale su općenito omiljela pje¬ 
smarica). Holberg ustaje svojim komičkim epom Peder 
Paars protiv skučenosti Danske Fridrika IV., a svojim ko¬ 
medijama u stilu Molierea daje izrazito moralizatornu 
tendenciju. No pri tom uvodi i zdrav realizam svoje vrsti 
crtajući nastranosti suvremene Danske izvrsno zapaženim 
studijama značajeva. Nerijetko kroz taj realizam probija 
iskreno i duboko proćućena poezija, a ujedno se Holberg 
pokazuje majstorom sitnog slikarstva iz svagdanjeg života. 
Holberg je kao pisac povijesnih djela zauzeo stajalište 
oprečno službenom pijetizmu te tako stvorio djela eseji¬ 
stičkog značaja (u stilu Montaignea ili Addisona) i ujedno 
gibljivu, živahnu, laku dansku prozu. Takva su mu i mo- 
ralno-filozofska djela (Moralske Tanger 1744), dok nje¬ 
gov latinski roman Nicolai Klimii iter subterraneum (Leip- 
zig (1741) iznosi moralno-političku satiričku sliku predvodnih 
evropskih zemalja. Od Holbergovih suvremenika znatniji 
su: povjesničari Hans Gram (1685—1749) i Jakob Langebek 
(1710—75), posljednji znamenit kao izdavač izvora za dan¬ 
sku povijest (Scriptores Rerum Danicarum medii aevi); 
zatim Fredrik Suhm (1728—98), Erik Pontoppidan (1698— 
1764, ujedno pisac romana Menoza) i Islanđanin Arni 
Magnussen (1663—1730) sa svojom dragocjenom zbirkom 
staroislandskih rukopisa. Chr. Falster (1690—1752) filolog 
je i satirik u duhu Holbergovu. Duhovno pjesništvo zastu¬ 
pa Hans Adolf Brorson (1694—1764), nježniji, mekši od 
Kinga. Pjesme mu nisu crkveni himni nego više duhovna 
lirika, u kojoj se osjeća neposredni dah realnog života i 
prirode, dok Ambrosius Stub (1705—58) uopće prelazi 
više na područje svjetovnog pjesništva s ljupkim sliči¬ 
cama iz prirode. 

Druga polovina 18. stoljeća razvija se pod jakim doj¬ 
mom njemačkog racionalističkog klasicizma (Matthius 
Claudius, Schiller; Klopstock je 20 godina boravio u 
Danskoj kao štićenik i ljubimac dvora). I »povratak k pri¬ 
rodi« J. J. Rousseaua dolazi u Dansku putem Njemačke. 
Za regentstva prijestolonasljednika Fridrika (VI.) zname¬ 
niti državnici Bernstorff, Reventlow i Colbjornsen vode 
Dansku u novo doba (ukinuće kmetstva 1788, gotovo pot¬ 
puna sloboda tiska 1790). Tomu odgovara uvođenje racio¬ 
nalizma u bogoslovsku znanost (Guldberg 1731—1808, Bast- 
holm 1741—1819, koji u zajednici s N. E. Balleom, 1744— 
1816, izdaje novi katekizam). U drugu ruku P. A. Heiberg 
(1758—1841) i Malte Conrad Bruun (1775—1826) uvode 
radikalno-revolucionarne ideje u politici, naročito Heiberg 
komedijama (De Vonner og Vanner, Chinafarerne) 9 satiri¬ 
čkim letačima (Rigsdaler Sedlens Handelser) i tobožnjim 
»etimologijskim« rječnikom (Sproggransknning, 1798) protiv 
dvora, aristokracije, ortodoksije i dr. — Pram (1756—1821) 
i Rahbek (1760—1830) pokreću po uzoru engleskom (Addi- 
sonov »Spectator«) časopis »Minerva« i (1791) tjednik »Den 
Danske Tilskuer« kao središte danskoga književnog života. 
Rahbek izdaje Holbergove komedije, s Nyerupom povijest 
danske književnosti (Bidrag til den Danske Digtekunste, 
Historie, 1800—08), s Nyerupom i Abrahamsonom zbirku 
narodnih pjesama (Udvalgte danske Viser fra Middelalde- 
ren 5 sv.). Njegova žena, Karen Margaretha Heger 
(»Kamma«), neobično obrazovana i duhovita, učinila je 
Rahbekovu kuću duhovnim središtem danskoga »Sturm- 
und- Dranga«, gdje su se uz Heiberga i Prama sastajali i 
budući danski romantici Baggesen, Grundtvig, braća 0r- 
sted, a osobito najslavniji im drug A. G. Oehlenschlaeger. 

Gore: K0BENHAVN, (Turistforeningen); dolje: DVOR FREDERIKSBORG U HILLERODU, (Tryde). 

Gore: KRAJOLIK IZ SREDNJEG SEELANDA, fOr bis terrarum); 
dolje lijevo: DVOR »EGESKOV« KOD FAABORGA, (Orbis terrarum). dolje desno: MOTIV IZ AARHUSA, 

(Orbis terrarum) 

















DANSKA 



PRILOG U BAKROTISKU 55 


DANSKA UMJETNOST 

G'ore: CHRISTIEN SCHJELLERUP K0BKE, Na jezeru Sortedam; dolje: BERTEL THORVALDSEN. Ganimed i orao, 

Kobenhavn, Muzej Thorvaldsen. 

Najjače su pojave prijelaznog razdoblja (danski »Sturm- 
und-Drang) Ewald i Baggesen. Johannes E\vald (1743—81) 
svojim nesređenim i nemirnim životom predstavlja tip 
onoga, što su njemački suvremenici nazvali »Kraftgenie«. 
Inače je u svojim dramama (Adam og Eva , Rolf Krage, 
Balders Dod) više u kolotečini Klopstockove dramatike 
bilo biblijskog, bilo pseudohistorijskog (»barditi«) sadržaja 
iz prastare danske povijesti. U odama, koje također sje¬ 
ćaju na Klopstocka, našao je patetičan ali prirodan izra¬ 
žaj. No najznačajnije naviješta novo vrijeme njegov vau- 
deville Fiskerne (1778), prvi pokušaj u danskoj književno¬ 
sti, da se iznosi neposredno život, premda su u smislu 
Rousseaua danski ribari prikazani kao ideal nepokvarenosti 
i prirodnosti. Pjesme, koje je Ewald stavio u usta svojim 
osobama, u stilu starih narodnih pjesama, postale su ne¬ 
obično popularne, a Kong Christian stod ved hojen Mast iz 
Ribara ostala je i do danas danskom narodnom himnom. 
Za Ewaldom se povode Thomas Thaarup (1749—1821) 
drama iz seljačkoga života, Ole Johan Samsoe (1759—96) 
pseudohistorijskom dramom, koja je u stvari porodična 
maska suvremenoj satiri. J. N. Bruun (1745—1816) piše 
naprotiv tragediju klasičnog francuskog stila sjećajući već 
naslovom (Zarine) na Voltaireovu »Zaire«, a Norvežanin 
J. H. Wessel (1742—85) služi se pompoznim aparatom kla¬ 
sične tragedije za upravo neobuzdanu satiričku parodiju 
(Kjoerlighed uden Stromper). Idiličari su (u stilu Gessnera) 
već spomenuti Thaarup i Tullin (1728—05), C. Frimann 
(1746—1829), a elegičar Rein (1760—1821). 

Jens Baggesen (1764—1826) unosi svojom prilagodljivošću 
u dansku književnost laku i lakoumnu, često ciničnu ljup¬ 
kost rokokoa u stilu Wielanda i Voltairea, no kasnije se 
priklanja Klopstocku i Kantu. Labyrinthen (1792/3), opis 
puta po Njemačkoj, pripada među najduhovitiju dansku 
prozu, sa šarenilom dojmova, ugođaja, svijeta i života. 
»Priroda, umjetnost i sudbina učinile su me slabim, fanta¬ 
stičnim, neurednim, čudnim i strastvenim čovjekom« — 
kaže Baggesen sam o sebi, unoseći tako tu mješavinu svoje 
osobnosti u revolucionarno vrijenje vremena. Polazeći 1800 
u Pariz odrekao se danskog pjesništva predajući »svoju 
dansku liru« pjesniku A. G. Oehlenschlageru, koji mu je 
posvetio oproštajnu pjesmu. 


Oehlenschlager (1779—1850), H. Chr. Andersen (1805— 
1887), N. F. S. Grundtvig (1783—1872) i Soren A. Kierke- 
gaard (1813—55) su imena danskog romantizma ili nordij¬ 
skog preporoda. Adam Oehlenschlager naziva se općenito 
kraljem danskoga pjesništva, a njegove pjesme (Digte af 
A. Oe., 1803), napose Guldthornene, intonacijom i progra¬ 
mom danskoga romantizma. Na 2. IV. 1801 (na Veliki če- 

f tvrtak) odbila je danska mornarica u Sundu nadmoćno bro¬ 
dovlje Engleske pod vodstvom Nelsona i isposlovala ča¬ 
stan mir. Taj dan znači obnovu danske narodne samo¬ 
svijesti, a tim se ujedno započinje traženje specifično nor¬ 
dijskoga u pjesništvu i borba protiv bijesnog racionalizma 
| (čarobna drama Aladin, tragedije Palnatoke , Axel og Val- 
borg, Hakon Jari). Schleiermacher ga je upoznao sa Sofo- 
klom, te je tako Oehlenschlager zajedno s kiparom Thor- 
valdsenom postao stvaraocem posebnog nordijskog klasično- 
romantičnog preporoda Antike (drama Baldur de Gute 
iz nordijske mitologije u grčkim trimetrima i s korovima). 
Oehlenschlager je najveći danski dramatik (»Holberg je 
svoje komedije izradio na danskoj poslovici, a Oehlenschla¬ 
ger svoje drame na narodnoj pjesmi« — J. Jorgensen) 
i epik, a Andersen najveći pripovjedač, koji je isprva 
smatrao glavnim djelima svoje romane (Improvisato- 
ren, 1825, O. T. 1836, Kunenspillemand f 1837), ali se 
proslavio po čitavom svijetu svojim »pričama« (bajkama, 
parabolama i »pjesmama u prozi«) kao triumfom roman¬ 
tične poezije. Grundtvig je uz bok Oehlenschlagerovih 
drama stvorio Priručnik nordijske mitologije (1808), upra- 
i vo njezin romantičko-simbolički tumač, no najviše se 
I istakao (uza svoje najneprolaznije djelo, osnutak i ustroj¬ 
stvo danskih »pučkih sveučilišta«) svojom oštrom kritikom 
nezgodnih pojava u danskoj službenoj Crkvi, napose nje¬ 
zina racionalizma. Njegova svjetska kronika u stihovima 
(Kronike-Rim 1829) i crkvena pjesmarica (Sangverk til den 
danske Kirke, I., 1837; II., 1841) s vlastitim i tuđim pjesma¬ 
ma, postale su glavnom podlogom za vjersko-odgojni rad 
u pučkim sveučilištima. Soren Aabye Kierkegaard znači 
završnu granicu romantizma. U svojim glavnim djelima 

(Enten-Eller , 1843 , Stadier paa Livets Vej , 1845, Ojeblikket 
1855) iznosi opreku između estetskoga čovjeka, koji samo- 
svijesno rješava sama sebe svagdanjih dužnosti i građanski 
etičkoga čovjeka nagoviještajući, da iznad toga ima nešto 
treće, više, a to je religiozni čovjek. Kierkegaard traži, da 
čovjek proživljava vjeru, da ne živi od vjere (kao pred¬ 
stavnici službene Crkve, na koje se obara svom žestinom 
svoga gnjeva) nego po vjeri. Uz tu četvoricu velikana svjet¬ 
skoga značenja značajni su zastupnici romantizma: B. S. 
Ingermann (1789—1802) »nordijski Walter Scott« s povi¬ 
jesnim romanima te općenito popularnim jutarnjim i ve¬ 
černjim pjesmama (1839); Carsten Hauch (1790—1872) po¬ 
vijesnim dramama i romanima, Chr. Hv. Bredahl (1784— 
1860) »dramskim scenama«, utopističkom satirom, punom 
ogorčenog pesimizma. J. L. Fleiberg (1791—1860) stvorio je 
pod dojmom talijanske i španjolske dramatike, a nadasve 
po uzoru Pariza, novu dansku komediju u obliku vaude- 
villea prikazujući život u lakoj persiflaži umjesto Holber- 
gova, katkad nešto teškoga moraliziranja (Aprilsnarrene, 
1826, Recensenten og Dyret , 1826, Ed Eventyr i Rosenborg 
IJave, 1827). Fleiberg je ujedno filozofski pisac (Hegelo- 
vac), osnivač lista Kobenhavns Flyvende Post, poprišta 
mlađeg pjesničkog pokoljenja. Dok je za Oehlenschlagera 
pjesnik prorok, vizionar, za Fleiberga je on u prvom redu 
umjetnik, koji stvara promišljeno i s određenim ciljem. 
Heibergovu krugu pripada Henrik Hertz (1797—1870) ko¬ 
medijama, ali i osjećajnim romantičkim dramama (Svend 
Dyrings Hus, 1837; Kong Renes Datter, 1845; Ninon f 1848) 
i formalno savršenom lirikom. Th. Gyllembourg, Fleiber- 
gova majka (1773—1856), pisala je u listu svoga sina novele 
iz svagdašnjeg života ( Familien Polonius, 1827; En Hver- 
dags-Historie, 1828; Mesalliance , 1833; Extremerne 1835; 
To Tidsaldre, 1845), a njezin rođak i učenik A. Nicolai de 
St. Aubain (1798—1865) novelist je građanskoga života 
kobenhavnskog (Lykkens Lucking , Borneballet, Tante 
Francisca). Prijelaz k realizmu znače slike iz ciganskog ži¬ 
vota Steena Steensena Blichera (1782—1848) s jyllandskih 
prudova (En Landsbydegns Dagbog , 1824; E Bindstouw 1842 
i dr.), dok P. M. Miiller crta veseli, pustolovni đački život 
(En dansk Students Aventyr, 1824), a u teoretskim studi¬ 
jama približava pjesništvo zbiljnosti, umjesto romantičkog 

zamagljenog idealiziranja. Posljednji su zastupnici roman¬ 
tizma tankoćutni lirici Chr. Winther (1796—1876), Emil 
Aarestrup (1880—56) i C. Chr. Bagger (1807—46), dok su 
P. Chievitz (1817—54), slaveći poput Murgera život bohć- 
me, i L. O. Bodscher (1793—1874), s formalno savršenim lir¬ 
skim uspomenama na Italiju, već izišli iz dohvata roman¬ 
tizma. Frederik Paludan Miiller (1809—76), srodan Kierke- 
gaardu, u obuhvatnom epskom poemu Adam Homo (I. 1841; 
II. i III. 1848) podvrgava neumoljivoj kritici suvremenog 
prosječnog čovjeka, koji se penje u častima, ali postepeno 
izdaje svoj vlastiti ideal. Protiv te negativne slike mo¬ 
dernog Fausta postavlja pjesnik ideal odricanja ( Kalanus , 
1854; Benedikt af Nurcia, 1861) izrugujući ^e modernom 
idealizmu (Luftskipperen og Atheisten, 1853). 

Četrdesetih godina javlja se skupina pjesnika, koja ima 
mnogo sličnosti s »mladom Njemačkom« (Das junge Deu- 
tschlanđ) Heinea i Bornea. Osjeća se to i po sve jačem 
učešću Židova (Meir Goldschmidt s tjednikom »Corsaren«, 
te oba Brandesa), a značajno im je spajanje romantičkog 
oblika s liberalnim, napose političkim idejama (C. P. Ploug 
1813—94, J. Chr. Hostrup 1818—92). Za njima se povelo 
više finih, osjećajnih lirskih pjesnika kao Chr. K. J. Mol- 
bech (1821—88) i H. P. Holst (1811—93) te pripovjedači 
H. E. Schack (1820—59, Phantasterne, 1857), Vilhelm 
Bergsoe (1835—1911) i dr. T. zv. »pučko-učiteljska knji¬ 
ževnost« (C. A. Thyregold 1822—98, A. Nielsen 1827—97, 
Zakarias Nielsen 1844—1922) prikazuje iz neposredne bli¬ 
zine pučki život, te tako utire put realizmu, odnosno 
kasnijoj (oko 1900) »umjetnosti zavičaja«. 

Nesretna godina 1864 (gubitak Schleswig-Holsteina) uz 
duboku potištenost i otrežnjenje čitave Danske od roman- 
tičkih zanosa donosi potpuno odvraćanje od Njemačke. 
Danska književnost kreće se odsele između Flaubertova 
razočaranja i Turgenjevljeve rezignacije. Na čelu je dan¬ 
skog naturalizma ime svjetskog značenja, Georg Brandes 
(1842—1927). Brandes je (AZstetike studier , 1868; Kritiker 
og Portroser, 1870; Hovedstrominger, 1872—90) svrstao 
dansku književnost u cjelinu evropskog stvaranja, ali joj 
je dao jednostran program materijalističkog naturalizma 
(»sloboda istraživanja — sloboda misli«) i stavio je u 
službu đrugotnih zadataka (saette Problemer under Debat 
— problemi vremena podvrgnuti raspravljanju), no svojom 
je širokom kulturom i lakoćom pisanja umio dati svemu 
estetsku vanjštinu. Uz to je njegov brat Edward osnovao 
glasilo pokreta Det nittende Aarhunđrede (1874—77), a za¬ 
tim postao urednikom dnevnika Politiken (1884—1904). 
gdje su oba brata mogla suvereno uzdizati i prešućivati 
svoje književne simpatije ili antipatije (»brandesianizam«). 
Edward je uz to i dramatik i romansijer seksualnog epi- 
kurejstva. Daleko su znatniji zastupnici realizma Jens Pe- 
ter Jacobsen (1857—1924, Niels Lyhne 1880; Marie Grubbe, 
1876; Mogens og Andre Noveller, 1882) s finim crtanjem 
likova i ugođaja no posve pesimističkim osjećajem besmi¬ 


slenosti života; Karl Gjellerup (1857—1924) 
u prvom razdoblju svoga rada, dok se ka¬ 
snije odrekao »brandesianizma« (tragedija 
Brynhild , 1884; Vandreaaret, 1885) i pri¬ 

klonio spiritualizmu. Herman Bang (1857— 
1914) pjesnik potištenosti nakon zlosretno¬ 
ga rata (Under Aaget, 1890; Tine , 1889) 
i osjećaja iskorijenjenosti (Haablose Slag- 
ter, 1879; De uden Faedreland , 1906), van- 
redan u opažanju, u erotici sklon histeriji 
i perverznosti. Gustav Esman (1860—1904), 
novelist i dramatik); Peter Nansen (1861— 
1918) iznosi u romanima (Julies Dagbog m 
1893; Maria , 1894) i dramama slike koben- 
havnskog ženskog društva, koje živi za 
vanjski sjaj. Henrik Pontoppidan (* 1857) 
u velikim nizovima romana (Det forjaettede 
Land , 1891—95; Lykke-Per , 1898—1904) po¬ 
bija laž i neiskrenost u životu, ali sam ne 
dolazi dalje od ogorčene uzbune i tupe re¬ 
zignacije. C. Ewald (1856—1908) vješt je 
pripovjedač, mnogostran, ali površan, dok 
Karl Larsen (1860—1931) bez ikakve ten¬ 
dencije majstorski crta vanjske dojmove iz 
(Jonals) različitih krugova društva u dramama, no¬ 
velama i putopisima. Najjači je sljedbenik 
Brandesov u lirici Holger Drachmann (1846—1908), uz Jo- 
hannesa Jorgensena (^ 1866) najveći moderni danski lirik 
uopće. Protivno Brandesovoj nauci, koja je zapostavljala 
liriku, Drachmann je čisti lirik, pače i u svojim romanima. 
Ponekad je i on smireniji, zamišljeniji, no inače su njegove 
pjesme neobuzdano slavljenje strasti i užitka, dok i u 
prirodi (more) vidi samo divlji, olujni nemir (Ungdom i 
Digt og Sang, 1879; Sange ved Havet, 1847; Ranker og 
Roser, 1879 i dr., zapadajući konačno u ekstatično, per¬ 
verzno slavljenje osjetila u smislu Nietzscheova »jenseits 
von Gut und Bose«. 

Jorgensen je također isprva sa Stuckebergom i Clausse- 
nom surađivao u nieetzscheovskom časopisu Taamat, ali se 
1896 obratio na katolicizam i našao nov ideaj u priprostoj 
smirenosti sv. Franje Asiškog (Den hellige Frans af Assis, 
1907). Jorgensen je produhovljeniji od Drachmanna, boga¬ 
tiji mislima, u stihovima istančaniji od njega ( Bekendelse, 
1894; Lingnelser , 1898; Digte 1898; Omsendelse, 1899), 
svojom toplinom i srdačnom čežnjom za vječnim vredno¬ 
tama unosi u dušu čitaoca sjaj dobrote i istine. Srodan mu 
je, ali manje jasan, Valdemar Rordam (-*- 1872, Tre Staen- 
ge , 1897; Dansk Tunge, 1901; Ved Midsomertid , 1903; Den 
gamle Praestegaard, 1916). Protivna je Brandesu i skupina 
pjesnika, koja se uže veže uz zavičaj (Joh. V. Jensen 
1876, Martin Andersen Nexo ^ 1869, Aage Madelung 
* 1872, Harald Kidde 1878—1918, Otto Rung * 1874, Lau- 
rids Brunn ^ 1864) no ipak još s više ili manje dekadent¬ 
nim shvaćanjem života i umjetnosti, dok su Alfred Ipsen 
(^ 1852), Otto C. Fonns (* 1858), Thor Naeve Lange 
(1881—1915), Ludwig Holstein (1864—1904), J. C. Nielsen 
(1871—1929), Olaf Hansen (^ 1870), Jeppe Aakjaer (1866— 
1930) bliži prirodi i životnoj stvarnosti, u shvaćanju svi¬ 
jeta dublji, muževniji i produhovljeniji. T. zv. »islandska 
skupina« obuhvaća Islanđane, koji pišu danski: Gunnar 
Gunnarson (■£ 1889) s pričama iz novog i starog Islanda 
u stilu starih Saga (Bergslaegtens historie, Smad Historier, 
povijesni roman Erdbrodre); dramatik Johann Sigur- 
Jonsson (1880—1919) pod snažnim dojmom Ibsenove tehni¬ 
ke, kasnije samostalniji, u pjesničkom stilu Edde (Gaarden 
thann, 1912; 0nsket, 1905; Logneren, 1917); Jonas Gud- 
laugsson (1886—1916), lirik i pripovjedač, te Gudmundur 
Kamban (■*• 1888), koji u svojim dramama veliča islandsku 
ženu (Hadda Padda , 1914), a u drami Marmor iznosi tra¬ 
gediju genija. 

LIT.: I. M. Petersen, Bidrag til den danske litteraturs historie , 5. 
sv., 1867-—-70 2 ; P. Hansen, lllustraret dank, litteraturhistorie, 1916 
isl. 3 ; K. Mortensen, Mindre dansk litteraturhistorie, 1908; A. Olrik, 
Danmarks heltedigtning, 2 sv. 1905—>10; J. Paludan, Danmarks lilte- 
ratur i Middelalderen, Danmarks litteratur melem reformationen og 
Holberg 1896; D. 1. i Holbergtiden (1913); F. Ronning, Rationalismens 
tidsalder, 3. sv., 1886—89; K. Arentzen, Baggesen og Ohlenschlager, 
8 sv., 1870—78; V. Vedel, Guldalderen 1820; V. Andersen, Tider og 
typer af dansk aands historie, 4 sv., 1907 i d.; H. Stangerup, Den unge 
Literatur, 1928; — J. Jorgensen, Geschichte der danischen Literatur, 

Miinchen 1908; W. Hjalmar Kottas, Skandinavische Literatur der Ge- 
genwart, Wiesbaden 1925; H. Kjaergaard, Die danische Literatur der 
neuesten Zeit, 1871 — 1933, Kopenhagen 1934. Lj. M. 

Filozofija u Danskoj. Raniji filozofski poticaji dolaze u 
Dansku s engleske i francuske strane, a uvodi ih knji¬ 
ževnik, povjesničar i moralist Ludvig Holberg (1684—1754), 
profesor u Kobenhavnu, i suradnik mu J. S. Sneedorff 
(1674). Pomalo dolaze utjecaji i s njemačke strane: od 
Leibniz-Wolffove škole, kojoj se priklanjaju Jens Kraft i 
Chr. Eilschow , i od Kanta, čije misli prihvaćaju i razrađuju 
A. Sandoo 0rsted, Jens Baggesen, M. G. Birchner , ali 
one nailaze i na kritiku i otpor; Fichteov se utjecaj opaža 
u Nic. Fred. Severina Grundtviga (v.), osnivača »pučkih 
visokih škola«. Kao i kod drugih malih naroda življi se i 
snažniji zamah filozofijske misli razvija pod utjecajem 
njemačke romantike i spekulativnoga idealizma. Schellin- 
gom se oduševljava i njegove misli unosi Henrik Steffens 
(\\), rodom Norvežanin, s kojim dolaze do izražaja oba¬ 
dvije kasnije razrađivane značajke danskoga duha: indi¬ 
vidualizam istaknut već u Holberga i misao razvoja, koju 
je Johannes Boye (f 1830) iznio prije Darwina. Za Steffen- 
som povodi se fizičar Hans Christian 0rsted (1777—1851) 
i Fred. Chr. Sibbern (1817—1872). Sljedbenici su Hegelovi 
pjesnik i kritičar Joh. Ludvig Heiberg (f 1860), teolog H. 
L. Martensen, profesor Poul Martin Moller (1784—1838), 
koji se kasnije odbija od njegove nauke i priklanja 
teoriji ličnosti. Istaknut položaj u razvoju filozofijske 
svijesti zauzeo je Niels Treschovv (1751—1833), koji je 
misao razvoja razradio i povezao s dosljedno provedenim 
individualističkim načelom i preko Silberna i Mollera utje¬ 
cao na daleko najpoznatijega danskog filozofa Sorena 
Kierkegaarda (v.). Učenik Kierkegaardov je Rasmus Nielsen 
(1804—1884). 

U opreci s romantikom i spekulativnim duhom, koji je 
držao glavnu struju umovanja, stajali su neki osamljeni 
mislioci, tako empirizmu skloni Fr. Gotth. Howitz (1789— 
1826) a Feuerbachovu i Stirnerovu naturalizmu pogodujući 
Fred. Dreier (1827—1853). Istom oko 1880 dolazi do odlu¬ 
čnoga preokreta, u kojem dolazi do izražaja pozitivistički 
smisao pod utjecajem Comteovih, Millovih i Spencerovih 
nazora, interes za iskustvene znanosti, realno gledanje na 
prilike života i razvoj duha. Na tom preobraženju filozo¬ 
fijske svijesti znatan je udio imao književni i kulturni po¬ 
vjesničar Georg Brandes (1842—1927). Glavni je predstav¬ 
nik novije danske filozofije Harald Hoffding (v.). Uz 
njega se ističe Kristian Kroman (v.), Alfred Lehmann (v.). 

Viđeniji radnici na polju pojedinih filozofijskih znanosti 
jesu: Claudius VCilkins, Viktor Kuhr, C. N. Starke , A. 
Thomsen, Frithiof Brandt, Jorgen F. Jorgensen, C. Kra¬ 
mp , Sig. Naesgard , E. Rubin. 

Poseban položaj zauzima L. Feilberg (f 1912), koji je 
donekle srodan Bergsonu, a pristaje uza nj C, Lambek. 

LIT.:. Prikaz danske filozofije od H. Hoffdinga u Archiv. f. Ge- 
schichte der Philosophie, II. sv. (1888) i u njegovu djelu o S. Kierke- 
gaardu (Frommanns Klasiker d. Philosopie, sv. III.) kao i u njegovu 
djelu o povijesti filozofije. — Članak o danskoj filozofiji u F. Ueber- 
wegs Grundriss der Geschichte der Philosophie, V. dio, Philos. der 
Auslander, Beri. 1928, napisao je Anaton Aal. A. B-a. 

Školstvo. U drugoj polovini 19. i početkom 20. st. 
izašlo je na glas dansko školstvo. Najviše su tome pri¬ 
donijeli učitelj Kristen Kolden i pastor N. F. Grundtvig 
(1783—1872). Kolden je prvi počeo osnivati slobodne škole. 
Što je bilo daleko od života i shvaćanja dječjeg, Kolden 
je ukinuo. Djeca su promatrala i upoznavala prilike i či¬ 
njenice svoje bliže i dalje okoline, učila to i na tome se 
obrazovala. Kako su učila i obrazovala se radi života, to 
se u slobodnim školama odstupilo od mnogih tradicionalnih 
navika, u prvom redu od učenja radi ocjene i radi ispita. 
Prva je slobodna škola bila otvorena 1850, a već 1880 bilo 
ih je 300, najviše u selima. Ono, što je Kolden činio s dje¬ 
com, učinio je Grundtvig sa seoskim momcima i djevoj¬ 
kama. Ta pučka sveučilišta , koja je Grundtvig praktično 
usavršio i dao im svjetski glas, u zamisli su Koldenovo 
djelo. U njima se učilo radi životne potrebe, pa je ovakav 
rad, zasnovan na stvarnom životu, vodio i k naukama i 
njihovu izučavanju. Slobodan rad prosvijetlio je dansko 
pučanstvo. Posljedica je toga bila, da se Danska oslobodila 
strane ekonomske i političke zavisnosti. Pedagogijski rad 
ove dvojice Danaca, koji su imali brojne pomagače i su¬ 
radnike, djelovao je na zatečeni školski sistem, a posebno 
na duh same obuke. Makar su se u Danskoj počele otvarati 


brojne posebničke škole, državna je uprava ipak zadržala 
pod svojim nadzorom narodnu školsku obuku. 

Današnji školski sistem u Danskoj bitno se razlikuje od 
sistema drugih evropskih država. Osim zabavišta (A), koja 
polaze djeca dvije godine i koja su većinom podignuta u 
gradovima, i to na posebničku pobudu (za djecu od 5—7 
godina), postoje pučke škole (B) > koje polaze djeca sedam 
godina. Obuka je obvezna za svu djecu. Na njih se na¬ 
stavljaju stručne škole (smjera tehničkoga, trgovačkoga i 
gospodarskoga F), i večernje škole (G, za mladež, koja uči 
zanate); u jednima i drugima obuka traje četiri godine. 
Gimnazija ima posebno uređenje. Mnoge pučke škole, na¬ 
ročito po većim mjestima, proširile su svoj rad u višim 
razredima i na predmete, koji se uče u gimnazijama. Biva 
to redovno od petoga, rjeđe šestoga razreda. U te razrede 
primaju se samo darovitija djeca, druga ostaju u običnim 
razredima pučke škole. Ovi odabrani razredi nazivaju se 
srednjom školom (C). Osim triju godina pučkoškolskoga 
vremena traje u ovoj srednjoj školi obuka još jednu go¬ 
dinu; dakle 4 godine. Iz nje prelaze učenici u trogodišnju 
gimnaziju (D). U užem smislu nazivaju se gimnazijom 
samo ove tri godine; u širem čine gimnaziju i 4 razreda 
srednje škole; dakle 7 godina. Ovaj postupak osigurava po 
selima selekciju darovitijih učenika za gimnaziju, a osim 
toga i seoska djeca polazeći 4 niža razreda gimnazije 
ostaju kod svojih roditelja, što je od velike odgojne 
važnosti. Trogodišnja gimnazija ne može postojati bez 
srednje škole. Gornja gimnazija ima tri smjera: modernih 
jezika (Di), znanstveni (D 2 ) i klasični (Ds). Učenicima, 
koji ne odlaze ni u višu gimnaziju ni u stručne škole, daje 
se prilika, da svoje obrazovanje završe u jednogodišnjem 
t. zv. realnom tečaju (E). — Učiteljska škola (L) ima stu¬ 
panj visoke škole, jer u nju dolaze najviše učenici iz 
gimnazija. Traje četiri godine, a za one, koji dolaze s gi¬ 
mnazijskom maturom, 3 godine. Ipak se na ovu učiteljsku 
školu nastavlja dvogodišnja sveučilišna pedagogijska s dva 
smjera, jedan za slobodno stručno obrazovanje (M), a drugi 
za spremu nastavnika srednjih škola (N). Gimnazijski ma¬ 
turanti upisuju se odmah u drugi razred učiteljske škole. 
Osim sveučilišta, koje ima pet fakulteta, a nauke traju 4 do 
7 godina, naročito su na glasu pučka sveučilišta (Folker- 
hoiskole), s 5 godina nauka (H), gdje danski građani iz 
slobodne volje usavršuju svoje obrazovanje. Postoje i vi¬ 
soke stručne škole za gospodarstvo, trgovinu (I) te za obrt¬ 
nike i radnike (K). 

LIT.: Leipziger Lehrerzeitung, Leipzig 1924—25; L'organisation de 
l’instruction publique, Geneve. S. Lj. 

Likovne umjetnosti. Danska je umjetnost sve nekako do 
980 pos. Kr. — prijelaz obilježava jedan kamen s runama, 
koji se čuva u muzeju u Kobenhavnu — bila djelomično po¬ 
dručje dobro razvitoga i od ostale Evrope u mnogom razli- 
čnoga sjeverno-germanskoga kulturnoga kruga. Ona je, uosta¬ 
lom, obuhvatala vrlo dugo i mnoga područja sjeverne Nje¬ 
mačke i južne Švedske, koja danas ne potpadaju pod Dansku. 
Svakako je bila u doba, koje se dade povijesni točnije odre¬ 
diti, već najuže povezana s umjetničkim strujama, koje 
su vladale određeno doba u Evropi. Tako su pod Valde- 
marom Velikim (oko 1100) nastale stolne crkve od tesa¬ 
noga kamena u Lundu, Ribe-u i Viborgu, u romanskom 
načinu gradnje, koji su određivale Francuska i rajnske 
zemlje, a koji je, uostalom, trajno odlučivao kod gradnje 
većine danskih seoskih crkava. Istodobno s uvođenjem 
gradnje opekom (oko 1160) nastupio je tada preokret 
k romansko-gotičkom prijelaznom stilu, kojega je glavni 
spomenik stolna crkva u Roskilde; no uz baziiikalni tip 
dolaze i centralne građevine, kao crkva s pet tornjeva u 
Kallundborgu. Dok ova potonja i još rijetke zidne slika- 
rije upućuju na bizantski utjecaj, čini se, da rana danska 
plastika (Nošenje križa u Ribbe, Orijaš Finn u stolnoj 
crkvi u Lundu) još življe održavaju vezu sa staronor- 
dijskim ranim doba. Daljnji pak razvitak do čiste go¬ 
tike (u njoj su mnoge crkve dobile svodove i tornjeve) 
donosi sa sobom očito uklapanje u sjeverno-njemački 
umjetnički krug, o kojem svjedoče crkve u Malmo-u i 
Helsingoru, Aarhusu i Odense-u kao i stepeničasti zabati 
gdjekoje profane zgrade. Pod konac srednjega vijeka na- 
glašuje se pri tom uvijek više bogataški i trgovački menta¬ 
litet Flanzeata, iz kojih su redova izašli i znameniti kipari 
toga razdoblja Bernt Notke , Claus Berg i zapravo također 
danski podanik Hans Bruggemann. I tadanje zidno slika- 

1840), od kojih su se najvećma istakli I. V. Sonne , J. T. 
Lundbye i P. C. Skovgaard. No i u užem krugu učenika 
Thorvaldsenovih pokazivalo se zanimanje za domaću 
građu (prikazivanje nordijskih bogova i junaka od Huga 
Freunda) i za modernorealističke težnje (H. V. Bissen, 
Jerichau). Čisto klasicistički pravac potrajao je najdulje 
u graditeljstvu: u tom su smjeru radili F. Harsdorff i C. F. 
Hansen na tlu svoje zemlje, dok su građevine sa stupovima 
pronijele ime Constantina Hansena i daleko u inozemstvo 
(Beč, Atena). Konačno su i u Danskoj prešli na slobodne 
kombinacije različitih povijesnih vrsta slogova: pošto je 
G Bindesboll počeo gradnju Thorvaldsenova muzeja 
(1839), gradili su Meldahl i Dahlerup naslanjajući se na 
južne oblike renesanse, Herholdt i Holm priključili su se 
više domaćim uzorima, Clemmensena je nadahnjivao ba¬ 
rok, a najznatnija sinteza svih tih nastojanja bila je grad¬ 
ska vijećnica u Kobenhavnu, koju je sagradio Nvron 
(1894—1902). 

Međutim je danska slikarska generacija oko sredine sto¬ 
ljeća pod vodstvom P. 5. Kreyera (* 1856) i L. Tuxena 
(^ 1853) provela daljnu važnu etapu razvoja time, što se 
priklonila velikim uzorima francuskog impresionizma. 
Učenici obojice ovih majstora (Jul. Paulsen, L. A. Ring. 
Hammershoi) razvili su ovu tendenciju još u više smjero¬ 
va, dok su usporedo, na poticaj Anchera i Chr. Zahrt- 
manna , procvale lokalne škole Skagena i Fyna , koje su 
u svom krugu naročito promicale folklorističke motive. I 
novoromantičke struje potkraj stoljeća našle su na dan¬ 
skom tlu svoje zastupnike u braći Joach. i N. C, Skovgaardu 
(freske stolne crkve u Viborgu) i u J. F. Willumsenu, koji 
traži probleme, dok napokon Magnus Lorentzen, W. 
Scharff , O. Rude i naročito radikalno nastrojeni H. Gier- 
sing nastoje dansko slikarstvo uključiti u ekspresionistička 
strujanja zapadne Evrope. Uglavnom Danska se drži suzdr- 
žljivo prema takvim radikalnijim strujanjima, kao što i 
među kiparima Kai Nielsen (* 1887) još umjereno stilizira, 
a tek se Beendgaard upušta u smionije eksperimentiranje. 
I graditeljstvo najnovijeg vremena drži se načela umjerene 
svrhovitosti, kako to pokazuju školske zgrade od Thom- 
sena i Bentsena, glavni kolodvor u Kobenhavnu od 
Wencka, originalna crkva Grundtvigova od Jensen-Klinta, 
i g. 1924 dovršena veličajna redarstvena zgrada u Koben¬ 
havnu od H. Jacobsena. 

Oslanjajući se na živu predaju na području pučke umjet¬ 
nosti može Danska i na polju umjetnog obrta pokazati vri¬ 
jedne proizvode: u inozemstvu su najpoznatiji radovi kra¬ 
ljevske porculanske manufakture u Kobenhavnu, osno T 
vane 1770. Ona je bila isprva ovisna o istočnjačkim uzor¬ 
cima, ali se u novije vrijeme specijalizirala za izradbu 
malenih životinjskih likova u ugodnom koloristički prigu¬ 
šenom načinu. A i druga keramika (nadahnuta od zname¬ 
nitih umjetnika, tako od J. Skovgaarda i 
mlađega Bindesbolla ), radovi u srebru s in- 
krustacijama G. Jensena , i umjetnost u 
opremi knjiga (A. F. Hendriksen) stvorili 
su mnogo lijepih umjetnina. Reproduktivnu 
grafiku časno su zastupali u prijašnjim sto¬ 
ljećima Melch. Loricks i Alb. Heelvegh; 
oko 1800 bio joj je valjani zastupnik J. F. 
Clemens. 

LIT.: Nyere dansk Malerkunst, 20 sv., Koben- 
havn 1880-—84; Weilbach, Nyt Dansk Kunstnerlexi- 
kon, 2 sv., 1896—7; K. Madsen, Kunstens Historie i 
Danmark, 1901—7; Ch. Been i E. Hannover, Dan- 
marks Malerkunst, Kobenhavn 1902—3; S. Miiller, 
Nordens Billedkunst, Kobenhavn 1907; Danische 
Maler u »Blaue Biicher«, 1911; Dansk Arhitektur 
1892 — 1912, 3 sv.; Laurin, Nordisk Kunst, 4 sv., 
Stockholm 1921—5; Alt-Danemark, izdao E. Redslob, 

3 izd. 1922; F. Beckett Danmarks Kunst, 2 sv., 
1924—26; S. Schultz, Nyere dansk Billedhuggerkunst, 
Kobenhavn 1929; Danmarks Kirker, od 1933. F. C. 

Glazba. Danske narodne pjesme na¬ 
stale su već u srednjem vijeku; one oda¬ 
ju uz epsku širinu i očiti smisao za ljepote 
prirode i njezinu mističku moć nad ljud¬ 
skom sudbinom. Danska narodna melodika 
veoma je dotjerana, u njoj je zdrav ele¬ 
mentarni smisao za intervale, a uz to i za 
(Jonais) ve kčajnu liniju smione plastike. Jasan je i j 
čvrst utjecaj Grgurova korala na oblikova¬ 


nje, puno lagodnoga pripovijedanja, stoji pod sjeverno- 
njemačkim utjecajem. 

Nastupom renesanse danska umjetnost postaje knežev- 
skom umjetnošću. Njen je prvi nadahnjivač Fridrik II. 
(1559—88), koji je dao A. van Opbergenu, da sagradi Kron- 
borg; iza toga se brzo jedan za drugim izgrađuju dvorci 
Rosenborg, Fredriksborg i Oranienborg, koji su, kao i burza 
u Kobenhavnu, djela Nizozemca Steenwinkela, i to u 
nekoj od nizozemske renesanse nadahnutoj mješavini go¬ 
tike i renesanse, gradnje od opeke i gradnje od pješče¬ 
njaka, koja je po dugoj vladavini Kristiana IV. (1588— 
1648) dobila svoje ime. A često su i gotovi, izvana uve¬ 
zeni kipovi i slike, većinom djela Nijemaca i Nizozemaca 
(Quellinus, Mander, de Vries), koji su, dakako, počeli od¬ 
gajati niz danskih učenika. Zatim je neko vrijeme cvao 
barok, najvećma pod utjecajem Nijemaca (Nijemac Ed. 
Hausser gradio je tada Christiansborg, a oko 1700 na¬ 
stali su i dvorac Fredriksborg, Charlottenborg i Spasite¬ 
ljeva crkva u Christianshavnu). Premda je većina zgrada 
rokokoa izgrađena pod utjecajem francuskih uzora, gradili 
su ih, već domaći majstori (dvorac Hirschholm sagradio je 
Thura, a Amalienborg Eigtved). Oko sredine 18. st. dolazi 
francuski utjecaj do silne premoći u tvorevinama arhitekta 
Jardina (Mramorna crkva u Kobenhavnu) i kipara Saly- ja, 
kojega je 1754 Fridrik V. pozvao za upravitelja novo 
osnovane umjetničke akademije. 

Gotovo se čini, da je tek ovaj klasicistički utjecaj iz 
inozemstva Dancima pokazao put do njihova vlastitog 
umjetničkog mentaliteta, jer upravo s pobjedom klasi¬ 
cizma počinje dansko umjetničko stvaranje trajno prela¬ 
ziti u ruke vlastitih sinova. Upravo u znaku klasicizma 
postizavaju danski umjetnici evropski glas (Thorvaldsen, 
Const. Hansen), tako da ta malena zemlja može još mnoge 
umjetnike (tako lsmaela Mengs-a, oca poznatoga Rafaela 
M-a , i Asmusa Carstensa, Nijemca iz Schleswiga) sasma 
ustupiti inozemstvu. Pritom je danski kipar Bertel Thor¬ 
valdsen (* 1770), koji se podigao do vođe cjelokupnog 
evropskog klasicizma, i sam već bio učenik jednog Danca 
(Wiedewelt) t a slikarstvo je već u doba rokokoklasicizma 
pretežno prešlo u ruke domaćih majstora (V. Erichsen, 
Jens J uel). Štaviše, kod Holsteinca Eckersberga (^ 1783) 
povezanost je s domaćim načinom već postala tako jaka, 
da je on, koji je prvu naobrazbu stekao kod danskoga kla- 
sicista Abildgaarda (^ 1743) i zatim prošao kroz školu pa¬ 
riškog majstora J. L. Davida, upravo prvi krčio put doma¬ 
ćemu danskom realizmu. Još odlučnije nego izravni uče¬ 
nici Eckersbergovi, — od kojih su među ostalima nježni 
slikar mrtvih priroda Bendz , glasoviti slikar krajolika 
Kobke, svestrani pun fantazije Marstrand na označenom 
im putu svijesno kročili prema cilju —, gojili su narodni 
duh pristaše povjesničara umjetnosti Hoyena (otprilike od 

nje te metodike, a ipak je u izražaju i u sitnim pojedino¬ 
stima sva ta narodna metodika potpuno izrasla iz du¬ 
ševnih osobina i naziranja naroda, koji ju je stvorio. 

Stariji razvitak danske glazbe — sudeći po malom broju 
sačuvanih spomenika — bio je odraz tadašnjih evropskih 
utjecaja; od toga je, dakako, danska narodna metodika 
bila pošteđena. Iz 12. st. potječe Liber daticus Lundensis 
s latinskim sekvencijama, koje su nastale pod francuskim 
utjecajem kao i sva danska kultura »doba Valde- 
marova«. Za kralja Kristijana III. (sredinom 16. st.) pisali 
su menzuralnu glazbu u Dansku useljeni Nizozemci. No 
ima madrigala i moteta i od domaćih ljudi. Kao drugdje 
u Evropi, i u Danskoj je postojala talijanska opera pod 
upravom talijanskih umjetnika. 

Tek krajem 18. st. počela su nastajati djela značajnijeg 
sadržaja. Nijemac J. A. P. Schulz Liineburg 1747, od 
1787 do 1795 danski dvorski kapelnik) pisao je vrlo 
uspjele »popijevke u narodnom duhu« i vrijedne igrokaze 
s pjevanjem. Njegovu glazbu obilježuju prirodnost, umje¬ 
renost u izričaju te kristalno čista vedrina i svježina. Zato 
Schulza smatraju i sami Danci praocem danske umjetni¬ 
čke glazbe. U to doba djelovali su u Danskoj još ugledni 
njemački glazbenici F. L. Kunzen (1761—1817), C. E. F. 
Weyse (1774—1842), i Friedrich Kuhlau (1786—1832); i oni 
postadoše Danci. Kunzen je napisao prvu dansku operu 
Hol ger Danske. Iskorišćeni nordijski narodni napjevi da¬ 
vali su već tada temelj glazbenom izražaju, pa se u tom 
smislu kasnije razvila u Danskoj i glazbena romantika. 
\Veyse i melograf A. P. Bergreen (1801—80) izdali su 
zbornik starinskih danskih narodnih popjevaka i time dali 
građu za studij danskim skladateljima. Početkom 19. st. 
ističu se skladatelji N. W. Gade (1817—90) i J. P. E. 
Hartmann (1805—1900). I oni su (kao i danski pjesnici) 
posegnuli za narodnom tradicijom. Gade je u inozemstvu 
poznatiji po nekoliko svojih djela; R. Schumann upozorio 
je na to, kako iz njegovih djela struji dašak danskih bu¬ 
kovih šuma. Znatniji od njega Hartmann nije mogao pro¬ 
drijeti u inozemstvo, premda je njegova narodna opera 
Liden Kirsten (Mala Kristina) divno djelo, prava Danska, 
pretočena u glazbu. Snažna je glazba i njegovih baleta i 
kantata. U to se doba još ističe tankoćutni skladatelj 
popjevaka P. A. Heise (1830—79), koji je napisao i snažnu 
operu iz narodne povijesti Drot og Marsk (Kralj i mar¬ 
šal). Gade daje cijelom razdoblju obilježje; snažan je 
glazbenički duh, proslavljen u Evropi, no jednako uporan 
i sposoban kao organizator. On upravlja razvojem svega 
glazbenog života u Kobenhavnu. Odgojio je niz vrijednih 
glazbenika; to su: Asger Hamerik (1843—1923, simfoničar), 
Otto Maling (1848—1915, orkestralna djela, glazba za orgu¬ 
lje), njegov brat Jorg (1836—1905, popijevke, zborovi), 
Viktor Benedix (* 1851, simfonije, zborovi, komorna glazba), 
Gustav Helsted (1857—1924, simfonije, zborovi, komorna 
glazba; vrijedna sonata za violinu u G-duru). U tom raz¬ 
doblju razvio je svoju stvaralačku djelatnost i P. E. 
Lange-Miiller (1850—1926, divne popijevke, uspjela glazba 
za čarobnu glumu po tekstu H. Drachmanna (Bilo je ne¬ 
koć), C. F. E. Hornemann (1840—1906, popijevke, opera 
Mladin), Emil Hartmann (1836—98, sin prije spomenutog 
skladatelja), Christian Barnekow (1837—1913, crkvena gla¬ 
zba), Jacob Fabricius (1840—1919), August Winding (1835 
-99). 

Carl Nielsen (1864—1931), do danas najveći danski skla¬ 
datelj, stoji kao kakva atavistička pojava osamljeno; sva 
je bit njegove umjetnosti nenatrunjena, snažan je njezin 
melodički rijek, izvanredna sigurnost u svladavanju svake 
forme. Skladateljski je njegov rad mnogostran, pa je 
stvorio brojna djela u svim područjima glazbene umjetno¬ 
sti na ponos danskog naroda. Nijedan ga suvremeni dan¬ 
ski skladatelj nije dostigao, ali među njima ima ipak vri¬ 
jednih umjetnika: Fini Henriques (^ 1867), Louis Glass 
(* 1864, vrstan simfoničar), August Enna (* 1860—1939, 
opere); Rudolf Bergh (1859—1924) i Alfred Tofft (* 1865) 
bili su učenici vrlo darovitog norveškog skladatelja Johana 
Svendsena (1840—1911), koji je dvadeset i pet godina 
djelovao u Kobenhavnu kao dvorski kapelnik i vršio 
velik utjecaj na razvitak najmlađeg naraštaja danskih 
skladatelja. 

U najmlađoj generaciji danskih skladatelja ističu se: 
Emilius Bangert (■*• 1883), Peder Gram (^ 1881), J. L. 
Emborg (* 1876), Adolf Riis-Magnussen (* 1883), Paul 


Schierbeck (#■ 1888), Paul v. Klenau (-*■ 1883), Rudolph 
Simonsen (*■ 1889), Roger Henrichsen (^ 1876), Rudolph 
Langgard (^ 1893), Jorgen Bentzon (* 1897), Knudage 
Riisager (^ 1897). 

LIT.: D. G. Adler, Handbuch der Musikgeschichte, 1925. B. Š. 

ŠPORT. U D. su se vitezovi već od 13. st. vježbali 
u različnim športskim vježbama, a u 16. st. postojala je 
već Viteška akademija u mjestu Soro, gdje se je poduča¬ 
valo u vojničkom vježbanju, plesu, jahanju, mačevanju i 
loptanju. Tu je djelovao i njemački pedagog J. B. Basedow, 
koji je kasnije u svojoj domovini stekao velikih zasluga za 
tjelesni odgoj mladeži. Gimnastiku je uveo u Danskoj 
mladi teolog Franjo Nachtegall, đak Nijemca Guts-Mutsa, 
oko 1800; ona je 1828 uvedena obvezno u sve škole. U 
D-oj su razvijene sve grane športova, no najviše s kraljem 
metni i koturaški šport. Danski kraljevski dvor s kraljem 
Kristianom X. također sudjeluje u svim granama športa, 
a princ Axel član je međunarodnog Olimpijskog odbora. 
Kako je D. ravna zemlja, može se reći, da se sav narod 
služi dvokolicama. U Kobenhavnu nastala je 1804 najsta¬ 
rija vojnička gimnastička škola na svijetu, a 1898 osnovana 
je i gimnastička škola za građanske učitelje gimnastike. 
Najprije se na zavodima vježbalo po njemačkom sustavu, 
uvedenom od Nachtegalla, kasnije se prešlo na švedski, 
Lingov sustav, koji je dopunio Niels Bukh. F. B 

DANTAN 1. Antoine-Louis, * St. Gloud 1798, f St. 
Cioud 1878, francuski kipar. Učio je kod majstora Bosioa. 
Radio je u Parizu i Rimu. Obrađivao je motive alegorij¬ 
skog i mitološkog sadržaja. Od portreta i kipova najpozna¬ 
tija su mu djela: Villar, Francuski nasljednik prijestolja. 
Nasljednica prijestolja Mari ja-J ose fina Saksonska, zatim 
kip za gradsku vijećnicu u Parizu (Hotel de Ville, 1838) 
nadalje kip Duquesne-a (1844, Dieppe), pa Malherbe (1847, 
Caen) te poprsje Mouniera (1843), koje se nalazi u mu¬ 
zeju Luxembourg. 

2. Jean-Pierre, Pariz 28. XII. 1800, f Baden-Baden 6. 
IX. 1869, francuski kipar, brat Antoina. Bio je učenik Bo¬ 
sioa. Pohađao je akademiju u Parizu i Rimu. Posvetio se 
portretu i karikaturi. U plastikama je majstorski izrazio 
karaktere osoba (Talleyrand, Liszt, Balzac, Dumas, V. 
Hugo i dr.) 

3. Joseph-Edouard, sinovac Jean-Pierra, * Pariz 26. VIII. 

1848, f Villerville kod Trouvillea 7. VII. 1897, francuski 
slikar. Bio je učenik PiUsa. Teme je uzimao iz mitologije 
i iz povijesti. Najpoznatija su mu djela Propast Pompe ja 
i Heraklo i Omfala. Osim likovnog stvaranja bavio se i 
ilustriranjem knjiga. Najpoznatiji mu je rad ilustriranje 
djela E. Zole i V. Hugoa. V. M. 

DANTAS, Julio, * Lagos 19. V. 1876, portugalski pisac; 
ističe se u noveli stilom čovjeka iz svijeta, u drami spret¬ 
nom i sretnom obradbom starih tema u okviru atmosfere 
(A Severa, 1901), lakoćom ugođaja u poeziji (Nada, 1896), 
a u Evropu prodire dramskim remek-djelom A Ceia dos 
Cardeais (1902). 

BIBL.: O qua morreu de amor (1899), Viriato trćgico (1900), 
Crucificados, D. Beltrao de Figueiroa (1902), Um Serao nas Laranjeiras 
(1904), Rosas de todo anno (1907), Mater Dolorosa (1908), Santa 
lnquisi$ao (1910), O Reposteiro Verde (1912). J . Thk. 

DANTE ALIGHIERI, * Firenca, svibanj 1265, fRavenna, 
između 13 i 14. rujna 1321, najveći pjesnik Italije i jedan 
od najvećih pjesnika svih vremena. La Divina Commedia 
(Božanska komedija), njegovo besmrtno djelo, sinteza je 
i sjajan izraz onoga kršćanskog humanizma 13. st., koji baš 
u Danteu ima jednog od najvećih predstavnika. Ostva¬ 
rujući na umjetnički način, u obliku fantastičnog putovanja 
u prekogrobna carstva, osnovne težnje vlastitog duha, ozlo¬ 
jeđen na teške prilike svoga vijeka, D. je, u simbolu isto¬ 
dobno individualnom i sveopćem, dao težnje ljudskog bića, 
koje se u nepovratnom toku povijesti neprestano trudi da 
postigne visoke ljudske ideale: istinu i pravdu, slogu i mir. 
Prožet osjećajem, da se na zemlji sve postepeno odvija 
prema zamisli Božjoj, D. je veličao suglasje između vla¬ 
stitog nutarnjeg života i zakona bistvovanja, uznoseći 
ljubav prema domovini u okviru moralnog razuma, vjeru 
u Boga i nadu, da će moći uživati gledajući Božanstvo u 
vječnosti. 

Do ove je sinteze života i misli D. došao polazeći od 
svega prvog obiteljskog odgoja. Među »skorojevićima« 
(gente nuova), koji dođoše izvana u želji za brzom zara¬ 
dom, Danteova se obitelj mogla podičiti starim gradskim 

podrijetlom', jer se smatrala potomkom plemenite loze rim¬ 
skih osnivača Firence. Šukundjed Cacciaguida, možda iz 
obitelji Elisei, sudjelovao je u drugoj križarskoj vojni s 
carem Konradom III. i, uzdignut od njega na čast viteza, 
umro u Svetoj Zemlji 1147. Jedan se od Cacciaguidinih 
sinova prozvao Alighiero po prezimenu majke, koja je 
došla možda iz Ferrare. To je pak ime ostavio obitelji u 
naslijeđe Alighiero, sin Bellincione di Alighiero i otac 
pjesnikov. 

D. se odgajao poput mladog plemića. Bavio se naukom 
i služio je gradskoj općini kao konjanički glasnik. Po svoj 
je prilici od Brunetta Latinija naučio, a kasnije u Bologni i 

upotpunio svoju vještinu ja¬ 
vnog predavanja i pisanja na 
latinskom (ars dictaminis), a 
sastojala se u učenju reto¬ 
ričkih formula, u kojima se 
ogledalo cjelokupno iskustvo 
građanskog života. D. je sam 
naučio umjetnost »pravljenja 
stihova« (dire parole per ri¬ 
ma) i tako se uputio u dopi¬ 
sivanje s najpoznatijim tali¬ 
janskim pjesnicima svoga vre¬ 
mena, sprijateljivši se osobito 
sa Guidom Gavalcantijem. 

U to se vrijeme borio u služ¬ 
bi općine kod. Calmpadina 

(1289) u redovima konjanika. Otac mu je prije svoje smrti 

(1283) izabrao za bračnu družicu Gemmu di Manetto, 
plemkinju iz kuće Donati. U tom se braku rodilo više 
djece: Jacopo, Pietro, Antonia (možda časna sestra Bea- 
trice u jednom samostanu u Ravenni) i možda još jedan, 
po imenu Giovanni. 

La vita Nuova (Novi život, Mladi život), sastavljena 

malo iza 1292, prvo je Danteovo pjesničko djelo. Ono nas 
uvodi u onaj život posve subjektivan, nov i originalan, 
koji nastaje u svakom duhu, kad prvi put otkrije ljepote 
u vlastitom životu. Djelo, posvećeno Guidu Cavalcantiju, 
spaja u psihološko i moralno jedinstvo niz pjesama, ispre¬ 
pletenih suptilnom analizom u prozi: pjesme su ispjevane 
u počast nekoj firentinskoj mladoj plemkinji. On je naziva 
Beatrice (Beatriče), te se može gotovo sigurno identificirati 
kao Biće, kćerka Folca Portinarija, udata za Simona 
de’Bardi, koja je umrla 1290. Ipak djelo Vita Nuova može¬ 
mo shvatiti jedino, ako se približimo D-ovoj duši, ako ima¬ 
mo u vidu onu misao o ljepoti i dobroti, za koju D. smatra, 
da je u uskoj vezi s Beatricom, dok u svojoj volji osjeća 
svu moć, koju ona na nj vrši svojom stvarnom prisutnošću. 
D-ov duševni život dolazi do punog izražaja tek u času, 
kad je počeo ljubiti Beatricu u njenoj biti, zbog nje same, 
kao život jedne duše, kao neki djelotvorni misterij. Tada 
nastaju njegovi najsavršeniji stihovi u duhu škole »ljupkog 
novog stila« (dolce stil nuovo), kojoj je začetnik Guido 
Guinizelli; stihovi, koji veličaju ljepotu stvorenja, u kome 
se ljubi djelo Boga Stvoritelja, biće slično najvišem Biću. 
A tada, uz ljubav, uz prirodnu sklonost i čežnju za ljepo¬ 
tom svega što postoji, D-ovo nas mladenačko djelo uvodi 
u atmosferu ushićenja i sanja, prožetu pjesnikovim stra¬ 
hom, da će izgubiti stvorenje, u čijoj savršenosti uživa 
njegova duša, u savršenosti, koja nije od ovoga svijeta. I 
dolazi smrt; najprije umire Beatricin otac, pa zatim i Bea¬ 
trice (8. lipnja 1290); njena smrt dovodi D-a do očaja. Ma 
da je D. neko vrijeme iza prve godišnjice smrti osjetio 
draži neke ljupke žene, ipak ga nanovo obuzima misao na 
Beatricu, misao koja ga, skupa s vizijom njene nebeske 
slave, nuka da je proslavi, da kaže o njoj ono, što nije nikad 
nitko rekao ni o jednoj ženi. Na taj način Vita nuova 
najavljuje iz daleka D-ovo remek-djelo La Divina Com- 
rnedia. 

Ljubav za nauku, koja se u D-ovoj duši rodila odmah 
po smrti Beatrice, uvela ga je na polje moralne filozofije. 
Već sama unutarnja konstrukcija djela Vita Nuova, nasto¬ 
janje, da se psihološki objasne stihovi, koji su tu skupljeni, 
i filozofija umjetnosti, koja se u njem razvija u izravnoj 
ovisnosti o moralnom djelovanju, zahtijevaju, da se prije 
svega razmotri tomistička misao, bar u onim granicama, 
koje je označio Guinizelli u svojoj čuvenoj kanconi »A1 
cor gentil«. Sigurno je, da je D. tada prišao školama duho¬ 


vnika i filozofa ili k dominikancima samostana Santa Maria 
Novella ili franjevcima u Santa Croce. Odjek tih novih 
iskustava i novih misli možemo naći u njegovim lirskim 
sastavcima, koji su, rasuti tu i tamo po rukopisima, bili 
skupljeni pod općenitim naslovom Rime. 

Tu su pjesnički sastavci različite prirode i plod razno- 
ličnih duševnih momenata, kronološki međusobno uda¬ 
ljenih. Nježne i muzikalne, bolne i strastvene, otkrivajući 
katkada skrovite dubine ustreptale ljudske duše, D-ove se 
Rime javljaju već u doba njegovih prvih umjetničkih po¬ 
kušaja i prvih ljubavnih snova, pa sežu sve do posljednjih 
časova zrelog životnog iskustva, a njihov stil, bujan i sna¬ 
žan, daje već naslutiti stil spjeva La Divina Commedia. 
Pjesnik kuša udariti svim putovima, koji bi mogli odgo¬ 
varati lirskom temperamentu, da s pomoću umjetničkog 
izraza nađe samog sebe i da sobom potpuno zavlada. Uje¬ 
dno se stavlja u neposrednu vezu s književnom tradicijom 
Provanse. Od provansalskog pjesnika Arnalda Daniella 
uzima oblike t r o b a r c 1 u s, da bi ljubavi, kao sklonosti 
metafizičke prirode, dao izraz svog autonomnog života; pri 
tom ipak nastoji, da se uzdigne iznad čisto osjećajne 
poezije i da zagazi u prostrano polje ljudske djelatnosti. 

Potreba za političkom borbom proširila je D-ov duhovni 
vidik i dovela ga u središte povijesnog zbivanja. Nakon 
propadanja gradskog plemstva preuzeše maha ljudi nadošli 
izvana; tako u Firenci pomalo nestaju stare kreposti, a 
zavladaše nasilja i materijalni interesi. Život je općine 
uznemiren neprestanim borbama između velikaša i pučana 
i sve oštrijim sukobima među pojedinim obiteljima. U tim 
je borbama sudjelovao i D. s težnjom za nekadašnjim 
mirom i poštenjem. Budući da se bio posvetio filozofskim 
naukama, upisao se u ceh liječnika i ljekarnika, jer mu je 
tako bio otvoren put u politički život. Bio je tada član 
Posebnog narodnog vijeća (od 1. XI. 1295 do 30 IV. 1296); 
učestvovao je i u jednom odboru za izbor priora (14. XII. 
1295); ušao je i u Vijeće stotine (1296—97). U svibnju 1300 
šalju ga kao poslanika u San Gimignano, da bi tu općinu 
nagovorio, da se brani protiv pape Bonifacija VIII., koji 

je htio crkvenoj državi podvrgnuti čitavu Toskanu. Čas je 
bio ozbiljan i težak. Albrecht austrijski nije još bio okru¬ 
njen za cara. U pomanjkanju predstavnika najviše svjetske 
vlasti papa je nastojao vršiti njegova prava i miješati se u 
unutarnje poslove Firence, koristeći se podjelom građan¬ 
stva na Bijele i Crne (Bianchi i Neri). I upravo u času, kad 
se zametnula tajna borba protiv papinskih zahtjeva, D. 
bude izabran za jednog od priora (od 15. VI. do 15. VIII. 
1300). Tada buknuše nemiri, i vlast odluči prognati naj- 
buntovnije građane, jednako pristaše Crnih, sklonih papi, 
kao i pristaše Bijelih. Uz Bijele pristade i D., čim je Boni- 
facije VIII. pozvao Carla di Valois, da umiri Firencu, a 
zapravo s tajnom zadaćom, da omogući prevlast Crnih. 
D. je bio član Vijeća stotine ponovno od 1. IV. do 30. IX. 
1301, ali kad se približio francuski vladar, D. nije bio više 
u Vijeću, nego bude poslan s drugom dvojicom poslanika 
k papi (1. listopada). Za vrijeme njegove odsutnosti Crni 
postaše nadmoćni; prva je njihova osuda (na izgon i globu) 
zatekla Dantea u Sieni (27. I. 1302). Ta je osuda pojačana 
novom presudom (10. III.), koja mu je prijetila lomačom, 
ako padne u ruke Općini. 

S nezaboravnom uspomenom na svoj rodni grad D. za¬ 
počne svoje lutalačko progonstvo. Zajedno je s Bijelima 
isprva sudjelovao u neuspjelim pokušajima da se vrati u 
Firencu, ali naskoro osjeti, da se mora od njih odvojiti, 
da bi za sama »sebe stvorio stranku. Prvo je utočište našao 
u Veroni, kod porodice Scaligeri, zatim u Lunigianu kod 
Malaspina (1306) pa u drugim krajevima Italije, koji se svi 
ne mogu odrediti po onim nejasnim navodima, koji se na 
njih odnose u djelu La Divina Commedia. Gorka je bila 
D-ova sudbina! Žrtva nepravde, udaljen od svoje domovine 
i porodice, bez ikakvih sredstava, krijepio se samim žarom 
svoga bogatog unutrašnjeg života. Ipak sve udarce sudbi¬ 
ne i sva poniženja D. snaša lakše držeći se onoga istog 
izvora misli, koji mu je ugasio žeđ po smrti Beatrice. Dao 
se na tumačenje svojih moralnih kancona i tako je za¬ 
počeo djelo Convivio . 

To je neka vrst filozofske gozbe za ljude željne znanja. 
Historijske aluzije u djelu otkrivaju, da je ono sastavljeno 
između 1304 i 1307. Prema D-ovoj zamisli trebalo je imati 
15 rasprava: prva uvodna, a ostale kao komentar istog 
broja kancona, koje su »ljubavlju i krepošću nadahnute«; 
napisao ih je, međutim, samo četiri. Po tim se raspravama 
može ustanoviti osnovni značaj D-ove misli o filozofiji kao 
vrhovnoj mudrosti, koju stvara ljubav. On gorljivo nastoji 
da stvarnost shvati umom, ali se ipak drži vrlo daleko od 
racionalizma. Ma da je ljubitelj reda, D. se nikad ne odriče 
slobode nesebične aktivnosti. Premda voli neprekidnost 
tradicije, ne boji se novoga. To njegovo mišljenje možemo 
opaziti već u prvoj raspravi, gdje opravdava upotrebu 
živog narodnog jezika talijanskog, veliča njegove odlike 
s ushićenjem umjetnika i osjeća, da je to jezik budućnosti, 
»nova svjetlost, novo sunce«, koje će se uzdići nakon za¬ 
laza latinskog jezika. 

U djelu Vita nuova nailazimo na ljubav, »žarku i stra¬ 
stvenu«, koju u Danteovoj duši budi Beatrice. Međutim 
u djelu Convivio D-ova je ljubav »umjerena i muževna«, 
i on se tu veže uz poimanje svemira, koji je, u svojoj 
biti, dokučio snagama ljudskoga razuma. To je askeza ne- 
samo uma, nego i srca, i zato D. tu svoju spoznaju naziva 
filozofijom u značenju mudrosti (perfectum opus rationis). 
A budući da ga je baš ta mudrost, ta »prelijepa i vrlo če¬ 
stita kćerka Vladara svemira«, bila utješila nakon smrti 
Beatrice, D. je identificira s »plemenitom gospom« (donna 
gentile) iz djela Vita Nuova. Međutim to identificiranje 
nije za nas važno. Važno je veličanje filozofije kao dje¬ 
latnosti duha, koji osvjetljuje svoju bit, koji se intelek¬ 
tualno i eksperimentalno učvršćuje i obuhvaća praktični 
život. O tome doista ovisi traganje za onim, što sačinjava 
čovjekovu pravu plemenitost, jer ona u biti predstavlja 
neprestani napor razuma. Prionuvši s ljubavlju uza stvari, 
koje treba upoznati, svatko će moći spoznati snagu mnogih 
istina racionalne naravi i pripraviti se s pouzdanjem na 
ono, što ga čeka iza smrti. 

Po svojim načelima, metodama i predmetu filozofija 
djela Convivio sama po sebi ne ovisi o kršćanskoj vjeri. 
Ona vrijedi za sva vremena, obasjava čitavu povijest čo¬ 
vječanstva. Ona objašnjuje D-u značenje Rima i »bo¬ 
žanski izbor rimskog imperija« za vladanje svijetom, jer 
se njegovi zakoni ravnaju prema toj praktičnoj mudrosti, 



DANTE: »PAKAO« X. PJEVANJE 

(Ilustracija iz izdanja tiskare Dobriča-Dobričevića, Brescia 1487) 

koja ima doista univerzalan značaj. U rimskom pak carstvu 
D. vidi Božjom providnošću određeno oruđe za širenje 
kršćanske vjere. Tako se s vremenom određuju glavne 
crte Danteove misli. 

S istim osjećajem, kojim je zagovarao narodni talij. 
jezik nasuprot latinskoga, D. piše — samo za učenjake — 
djelo De vulgari eloquentia, t. j. o vještini govora narodnim 
jezikom. To djelo, započeto gotovo u isto doba, kad i Con¬ 
vivio, ostalo je nedovršeno u polovici druge knjige. Tok 
je razlaganja skolastičan. D. promatra jezik kao prirođenu 
osobinu čovjeka, t. j. kao mogućnost i sredstvo intelektual¬ 
nog i osjećajnog izražavanja. To se izražavanje ostvarilo 
u mnogobrojnim jezicima, bilo radi babilonske zbrke, bilo 
radi prirodnog razvoja jezika u toku vremena. Pošto se 
osvrnuo na srodnosti govora Španjolske, Francuske i Italije, 
D. promatra »italski pučki jezik« i traži u raznolikosti 
njegovih dijalektalnih odlika takav lingvistički tip, koji bi 
u sebi spojio i uskladio različite pokrajinske elemente i 
koji bi mogao biti konkretan i historijski određen izraz 
individualnog duha u složenom životu talijanskog naroda. 
Najsavršeniji uzor za takav tip D. nalazi u pjesmama 
Guida Calvacantija, Čina de Pistoia i u svojim vlastitim. 

Ta su dva djela ostala nedovršena, jer je baš tada osjetio 
neodoljiv poriv da stvara jedan opširan spjev. Po svoj se 
prilici nalazio kod drugog pjevanja spjeva La Divina Com¬ 
media, kad je čuo (1310), da se Flenrik VII. Luksemburški, 
uz pomoć pape Klementa V., sprema sići u Italiju, da bude 
okrunjen za rimskog cara. Taj sporazum najviše duhovne i 
najviše svjetovne vlasti, učinjen u namjeri, da se narodima 
vrati sloga i mir, oživi u D-u nadu u povratak u Firencu i 
osjećaj, da je Flenrik VII. poslan od Providnosti, da ublaži 
nevolje Italije. Stoga D. polazi caru u susret i objavljuje 
njegov dolazak jednom poslanicom općinama i gospodarima 
Italije. U drugoj poslanici napada Gvelfe, koji su, vođeni 
Firentincima, spremali otpor. U jednoj opet potiče Hen- 

rika, da kazni buntovni grad. No kad je vidio, da otpor 
raste, da se papa Klement V. koleba i da carsko pravo 
nije priznato, D. počinje pisati raspravu De Monarchia. 

U 3 knjige, od kojih je bitna prva, D. određuje, koje je 
najveće savršenstvo čovjeka. Ono se sastoji u nastojanju, 
da stečemo spoznaju i ljubav; u takvoj djelatnosti uži¬ 
vaju svi, koji žive u miru. Ali mira nema bez pravde. Zato 
je potreban car, koji bi obuzdavao pohlepu pojedinih po¬ 
litičkih ustrojstava i stvorio iz svijeta istinsko duhovno 
jedinstvo slično nebeskoj ljepoti. Pod vodstvom jedne je¬ 
dine glave, čiji bi zakoni bili nadahnuti općim dobrom, 
ljudski bi rod bio savršeno slobodan. U svijetlu tih prin¬ 
cipa, tumačeći nepovratan tok povijesti kao ostvarenje 
plana Božjeg, D. tvrdi, da obilježja rimskog carstva i nje¬ 
govih univerzalnih zakona dolaze od Providnosti. A budući 
da je Carstvo ustanovljeno prije Crkve, on je za njegovu 
neovisnost; ipak ta neovisnost nije apsolutna, jer praktični 
red mora voditi računa o duhovnom redu, koji je Krist 
posvetio. 

Pothvat je Henrika VII. propao, a s njegovom su smrću 
(1313) propale i Danteove nade. Budući da je bio isklju¬ 
čen od amnestije, što ju je Firenca podijelila (2. IX. 1311) 
mnogim prognanicima, D. je prezirno odbio pomilovanje u 
svibnju 1315 radi njegovih nedostojnih uvjeta. Malo kasni¬ 
je D. je u Ravenni gost Guida da Polenta i sav se daje 
na dovršavanje spjeva La Divina Commedia , jer mu je to 
djelo obećavalo pjesničku slavu. To nam potvrđuju i dvije 
latinske ekloge (Eclogae), u kojima D. odgovara Giovanniu 
del Virgilio, kad ga je ovaj poticao (1319), da pokuša steći 
lovor-vijenac pjevajući na latinskom jeziku o kakvom ve¬ 
likom suvremenom događaju, i pozivao ga k sebi u Bo- 
lonju. D. odbije njegov poziv, jer je morao dotjerati po¬ 
sljednja pjevanja svoga spjeva. Jedina stvar, koja ga je za 
čas odvratila od tog rada, bila je jedna rasprava na latin¬ 
skom Quaestio de aqua et terra, koju je 1320 održao u 
Veroni; njom je dokazivao, da ni na jednom mjestu ze¬ 
maljske kugle voda ne može biti viša od zemlje. Smrt je 
zatekla D-a pri koncu njegovih teških napora, ali je već 
tada počinjala njegova vječna slava. 

Kao potpun simbol La Divina Commedia daje sliku 
samoga D-a u njegovu intimnom stvaralačkom životu. Izi¬ 
šavši iz sebe D. se zatvara u neki fantastičan svijet, koji 
odrazuje stvarni svijet shvaćen kao prirodu, dakle drukčiji 
od Boga. Međutim, odnosi sličnosti, koji postoje između 
tog fantastičnog svijeta i stvarnog svijeta, čuvaju ne¬ 
taknutu svoju spiritualnost u odnosu prema svojem za¬ 
jedničkom početku, a to je Bog. 

Kako nas obavještava sam D. u poslanici Can Grandu 
della Scala, u djelu La Divina Commedia treba razliko¬ 
vati historijski ili doslovan smisao od simboličkoga. U do¬ 
slovnom smislu spjev prikazuje D-ovo putovanje u preko- 
grobna carstva. D. silazi u Pakao, »žalosnu dolinu u po¬ 
noru«, koja se rastvorila u unutrašnjosti Zemlje uslijed 
pada buntovnog anđela Lucifera, koji je izdubao jamu, 
srušivši se sve do središta svemira. Odatle D. prelazi po 
jednom mračnom puteljku u sjevernu hemisferu i uspinje 
se na brdo Čistilišta, koje se uzdiglo iz voda, kad se 
zemlja povukla pred Luciferom, dok je padao. Na vrhu 
planine zeleni se bujna šuma Zemaljskog raja, koja u 
obrnutom smjeru odgovara onoj tamnoj, divljoj šumi, u 
kojoj je D. zalutao i započeo svoje putovanje. Iz Zemalj¬ 
skog se raja D. uspinje sve do Empireja, neba božanskog 
mira, neba Božjeg. Silazi u beskrajne dubine stvarnog svi¬ 
jeta, prolazeći kroz devet nebesa, koja, u svom kružnom 
kretanju, obuhvaćaju Zemlju. 

Budući da je u svijetu, koji je stvorio Bog, sve ono, što 
postoji, dobro, onda je zlo negacija dobra; nebivstvovanje, 
praznina, bezdan i ništavilo. Zlo, koje D. prikazuje kao 
prazninu u svemiru, predstavlja ponor bola i očaja — pa¬ 
kao. I zaista, zlo je materija, koja nas to više obavija i 
steže, što više duh odbija ljepotu onoga, što postoji. Ono 
pak zlo, simbolizirano u brežuljku Čistilišta, nije drugo 
do materija, koja ograničuje beskrajne vidike, za kojima 
duh čezne. 

Doslovno uzevši, D. izlazi iz svijeta živih i ulazi u svijet 
mrtvih. U prenesenom pak smislu on izlazi iz tjelesnog 
svijeta i ulazi u vječni svijet, u carstvo duša. Svaka duša, 
koju u njenoj biti može prozreti samo Bog, postaje tu za 
D-a živi misterij, koji on upoznaje u onoj istoj mjeri, u 


kojoj ga i pjesnički doživljuje i prikazuje. Pjesnička je to 
svijest, koju D. uzima kao temelj svom stvarnom djelo¬ 
vanju, u vezi s ljepotom, za kojom teži, pošto joj se 
divio i veličao je u ranoj mladosti u osobi svoje Beatrice. 

Tu pjesničku svijest, svojstvenu svakom čovjeku, D. 
utjelovljuje u Vergiliju, koga mu je blažena Beatrice, na¬ 
dahnuta Providnošću, poslala u pomoć, i koga on uzima 
za svog vodiča. Tako mu je omogućeno da izađe iz divlje 
šume, u kojoj svaki čovjek, zatvoren u svojoj materijalnoj 
individualnosti, živi životom, koji je sličan životu biljaka 
i divljih životinja. U toj se šumi D. ne bi mogao uspeti 
uz brijeg sreće, za kojom je težio svim svojim snagama, 
jer su ga u tome sprečavale tri osnovne strasti, što klju¬ 
čaju u svačijem srcu: strasti vegetativnog i animalnog ži¬ 
vota, i treća, još teža, strast nasljedne oholosti. 

Simbolički put D-ov predstavlja, doslovno uzevši, nepre¬ 
stano ulaženje u predjele vječnosti, koje je uistinu ne¬ 
prestano uspinjanje k svjetlosti. I doista, D. ulazi sve 
dublje i dublje u središte svijeta, uživljavajući se s lju¬ 
bavlju i žarom u boli i sukobe, borbe i nade, u sva razo¬ 
čaranja, koja oduvijek sačinjavaju ljudsku povijest; upo¬ 
znaje međutim i sebe i druge, i pomalo se moralno usa- 
vršuje. 

D-ovo je doživljavanje iznad svega pjesničko. On stvar¬ 
no silazi u ponor zla. Ulazi u carstvo pravih mrtvaca, ali 
zato, da ih ponovo dozove u svijet, u kojem sam živi, a 
da bi i sam koji čas proživio s njima. D. osjeća živo i du¬ 
boko težak i bezizlazan život, što ga oni provode u vječ¬ 
nosti, bez sunčanog svijetla i bez dragih životnih iluzija. 
To je misterij bola, koji D. shvaća po onom općem za¬ 
konu, koji se nalazi u suštini svakog bića. 

Čovjek po prirodi teži za ljepotom, dobrotom i istinom, 
ali promaši svoj cilj, ako se prepusti osjećaju kao Fran- 
cesca da Rimini, ili silama sjetilnog života kao Ciacco i 
Filippo Argenti, ili pak samoj volji kao Farinata degli 
Uberti. Čovjek je stvorenje, obdareno razumom, ali ako 
razum podredi volji, moći, koja je sama po sebi slijepa, 
past će u pretjerano samoljublje kao Pier della Vigna, ili 
u surovu oholost kao Capaneo; volja će pak kobno prijeći 
u službu niskih čuvstvenih snaga i nagona. Ako pak ra¬ 
zum — ta moć, koja teži za uvijek novim spoznajama — 
nadvlada volju, čovjek će doći do toga, da prezre vlastiti 
život i život drugih, zatvarajući se sve više u neki živo¬ 
tinjski egoizam kao Odisej i conte Ugolino. 

D. promatra čovjeka u njegovoj materijalnoj individual¬ 
nosti u toku opće povijesti. S bolom vidi, kako čovjek 
gubi svoju božansku sliku, kako propada u materiju i 
postaje nalik životinjama, biljkama i kamenju; pada pod 
vlast sudbine, pod vlast svemirskih i prirodnih snaga, iz¬ 
vrgnut tajnim moćima i zakonima, koji vladaju svijetom 
tjelesa. Međutim, samilost, srdžba, prezir i proklinjanje 
dovode D-a do spoznaje krhkosti naše čovječje naravi. 
I dok intenzivno proživljava bol, strasti i uspomene na do¬ 
gađaje, koje je svaka duša ponijela sa sobom u vječnost, 
on, koji misli na svoju domovinu, osjeća potrebu za po¬ 
retkom, koji bi disciplinirao golemu ljudsku porodicu. 
On svim žarom teži za takvim poretkom, koji bi čovjeka, 
zatvorenog u njegovoj materijalnoj individualnosti, pre¬ 
obrazio u čovjeka predanog životu razuma, intelektualnim 
i moralnim krepostima. 

D. stiče novo iskustvo uspinjući se strmom planinom 
Čistilišta. Tu ljudsko biće izlazi iz svoje materijalne indi¬ 
vidualnosti i radi na vlastitom usavršavanju. Izgrađujući 
se potpuno slobodno, prema zahtjevima svoga unutarnjeg 
života, a u skladu sa zahtjevima društva, čovjek ispoljava 
sposobnosti svoga duha: u glazbi i pjevanju (epizoda Ca- 
selle), u ljubavi (Pia de’ Tolomei, Sordello), u opreznosti 
i mudrosti (dolina Vladara). Pravo je Čistilište carstvo 
usavršavanja, jer samo neprestano pročišćavanje volje, po¬ 
niznost i velikodušnost, blagost i jakost, jednostavnost, 
umjerenost i čistoća mogu dovesti čovjeka do savršenstva. 

D-ovo se doživljavanje sastoji u tom, da on intenzivno 
oživljuje najreprezentativnije likove, koji su nosili u sebi 
taj red; on te likove približuje samom sebi s veseljem, da 
s njima živi, da s njima bude u vezi. Za D-a je to nepre¬ 
stano uspinjanje k savršenstvu, uspinjanje, koje neprestano 
prati svijest o našim ljudskim slabostima i našoj krhkosti, 
pa je ono zato prožeto osjećajem potrebe za uzajamnim 
sažaljenjem i međusobnim razumijevanjem. Nalazimo se u 

carstvu, gdje svatko spontano otkriva sama sebe, kao 
istinu, koju jedino ljubav poznaje: ona ljubav, koja sveza¬ 
nih očiju ponire u svačiju dušu. To je ona istina ljubavi, 
koja se ponizno daje (Provenzan Salvani); istina ljubavi, 
koja ljubavlju popravlja i uzdiže (Guido del Duca), po 
jednom imanentnom razlogu, koji nosi u sebi (Marco Lom- 
bardo). Ta je ljubav i djelatnost i red; ljubav, koja se 
zato pretvara u žar i svijetlo poezije (Vergilije i Stacije) 
i očituje se na polju djelovanja kao mudrost (Forese), a 
na polju rada kao umjetnost, koja je širokogrudna dobrota 
(Bonagiunta) i umjetnost (Guinizelli i Arnaldo Daniello). 
Vođen Vergilijem, odnosno prirodnim razumom, D. upo¬ 
znaje, kao osnovu svoga stvarnog djelovanja, zakon lju¬ 
bavi; ta ljubav mu daje radost i dozvoljava mu, da sudi o 
borbama i neslozi, koje muče Italiju, da istakne potrebu 
pozitivnog zakona pravde i moralnosti, da postavi granicu 
između građanske i duhovne moći, da propovijeda ljubav 
prema bližnjemu i da se zalaže za to, da bogatstva služe 
općem cilju. Sve su to težnje svojstvene čovjeku, u koliko 
je on po prirodi određen za građanski život po vječnim 
zakonima, kojima su Rim i rimsko carstvo dali konkretan 
historijski izražaj. Kad se D. našao na vrhu planine 
Čistilišta, postao je mudar, i njemu više nije potreban 
vodič; sad on prosuđuje po prirodnoj sklonosti, sad zna 
mjeriti ljudske čine. 

Zatim D. ulazi u bujnu, zelenu šumu, simbol Zemalj¬ 
skog raja; to je raj unutrašnjeg mira i kontemplacije, koji 
označuje vrhunac ljudskog života. Ovdje D-a vodi Ma- 
telda, simbol mudrosti svetih knjiga, one mudrosti, koja 
je u sjaju stvorenog svijeta prepoznala Boga Stvoritelja, 
kojemu je evanđeosko ime Ljubav. Bog je Ljubav, ali lju¬ 
bav, koja stvara, ljubav, koju gledamo i ljubimo nesamo 
u onoj ljepoti, koju je stvorila, već i ljubav, koja je na 
zemlju poslala Sina, da bi izvršio djelo ljudskog otkuplje¬ 
nja, da bi nas sve pozvao u svoje carstvo vječnog života, 
blaženstva i ljubavi. 

Biće nad bićima je Ljubav, a i svako stvoreno biće je 
ljubav; takvu je ljubav D. osjetio na pragu svog života 
pred onom ljepotom, koju je upoznao i veličao u svojoj 
Beatrici. Tako, nakon dugog putovanja, D. ponovo nalazi 
sama sebe, onakvog, kakav je jednom bio; nalazi Beatricu 
na najvišim vrhuncima svoje duše, ondje, gdje je lebdio 
najčistiji san o ljubavi i sreći, procvao u njegovu dječačkom 
srcu. To su časovi miline i naivnosti, prirođene dobrote i 
iskrenog prepuštanja, časovi, što ih je D. doživio i iznio 
u djelu Vita Nuova, a koje sada, poučen iskustvom, smatra 
izgubljenim rajem svoje čovječje svijesti. 

Uspomena na Beatricu, koja stvarno prebiva u njegovu 
srcu, kao da je sišla s neba, dovodi D-a do grižnje savjesti 
i do plača. Budući da je izgubio Beatricu, bio je zalutao. 
Ona ljepota, u kojoj je uživao, koja je pružila radost nje¬ 
govu umu i srcu, nije mu služila kao vodič na putu ži¬ 
vota. Ali nakon grižnje savjesti i plača, promatrajući sada 
očima, u kojima je gorjela vjera, svoju Beatricu iz pro¬ 
šlih vremena, D. dolazi do spoznaje, da je ona još ljepša, 
jer u sebi nosi sjaj blažene duše, koja odrazuje svjetlost 
Boga. 

Vergilijeva pouka je dovršena, i počinje pouka Beatrice. 
Mudrost pjesnika, koji u vidu slika upoznaje misterij čo¬ 
vjeka i dramu svog života kao stvorenja od puti i duha, 
tu mudrost pjesnika kršćanina, koji ponovno, kroz slike 
(per speculum in aenigmate) upoznaje Boga kao ljubav, koja 
stvara; po toj se istini dolazi do Boga, kad čak i ne bi 
postojalo nijedno drugo biće. 

Drvo života — a Divina Commedia je njegov potpuni 
simbol — pokazuje svoje deblo u Zemaljskom raju. Nje¬ 
govo se korijenje grana duboko u zemlji, a grane mu se 
pružaju u visinu, dopirući sve do neba. To drvo, koje 
[predstavlja život duha u čistoj imanentnosti svoga djelo¬ 
vanja, nosi u sebi red Boga Stvoritelja. Taj red nisu po¬ 
štivali Adam i Eva, i drvo je ogoljelo, nestalo je cvijeća 
i plodova. Ponovo se rascvalo i urodilo posredovanjem 
Krista, njegovim otkupljenjem. Svaka će moć, bilo du¬ 
hovna ili svjetska, griješiti protiv pravde, protiv sebe i 
Boga, ako se udalji od tog reda, jer joj je bila otkrivena 
istina, da spozna Onoga, koji pokazuje put ka spasu i 
| blaženstvu. 

[ Na vrhu Čistilišta, na granici neba i zemlje, D-u na 
polju spoznaje i ljubavi ne preostaje drugo, no da zami¬ 


jeni vlastiti ja s božanskim ja, da bi se učinio nečim od 
Boga, quid Dei. Tada se povjerava Beatrici: onoj kršćan¬ 
skoj mudrosti, koja u Bogu vidi početak i svršetak sviju 
stvari, u Bogu, koji potiče našu volju i naše Čine. Teme¬ 
ljito pročišćen, zaboravivši na sebe i predavši se sasvim 
božanskom nadahnuću, D. se uzdiže nad ljudsku narav: 
zadobio je svoju dušu, gubeći je u rukama Boga, koji njo¬ 
me upravlja. To je spoznaja sv. Pavla: živim, ali ne živim 
ja, već Krist, koji živi u meni. 

Doslovno uzevši, Raj je neprestano uspinjanje D-ovo za 
Beatricom, koja ga, od kruga do kruga, vodi kroz ostala 
nebesa do neba Božjeg. To neprestano uspinjanje sve više 
izoštruje pogled, čini ga pronicavim, tako da može gledati 
i beskrajni stvoreni svemir, gdje se Bog očituje kao um, 
koji svime upravlja, kao ljubav, koja slobodno stvara, kao 
mudrost, koja svaku stvar dovodi do završetka. Ali dok se 
D. uspinje, prilaze k njemu blažene duše, a u njihovu se 
liku i riječima Bog očituje kao milosrđe i dobrota (Pic- 
carda), kao pravda (Justinijan i Romeo), kao ljubav (Carlo 
Martello), kao zanosno milosrđe (Folchetto), koje se oči¬ 
tuje u djelatnom izgaranju (sv. Franjo) ili u blistavoj 
mudrosti (sv. Dominik), kao istina, koja se spoznaje u 
borbi za Krista, vršeći s ljubavlju pravdu i naslađujući se 
njome u pobožnom razmišljanju (Pier Damiano). Sve su 
to savršenstva, koja odgovaraju i stvorenju i stvoritelju, 
a Bog ih posjeduje u njihovu čistom netaknutom obliku, 
u beskrajnoj mjeri. Tad se, pomoću teoloških kreposti, 
D. uspinje na nebeski Jeruzalem, gdje prebiva Bog u tajni 
svog Božanstva, koje je otkrila riječ Kristova. 

U prenesenom pak smislu Raj je radosna spoznaja ono¬ 
ga, što D. vidi očima, u kojima gori vjera onoga, što je 
uhvatilo dubok korijen u njegovu srcu. Ta mu spoznaja 
pomaže, da uredi svoj život među ljudima, s kojima živi. 

da snosi križ nepravednog prognanstva i teškog siroma¬ 
štva, samo da očuva mirnu savjest. 

U Raju nalazimo D-a u svoj njegovoj potpunosti: s nje¬ 
govim dostojanstvom čovjeka i sa žarom vjernika. Polazeći 
od Boga, koji je prvi uzrok života, D. prosuđuje ljude i 
stvari u odnosu prema stvarnom i vremenskom redu. Oda¬ 
tle ono obilježje proročanstva, koje poprima uopće čitava 
Divina Commedia, a napose Raj, kada D., tumačeći histo¬ 
rijske događaje kao djelo Providnosti, pretvara pojmove 
u apsolutno sigurne sudove. Duh milosti prožima pjesnika, 
i on, s čvrstom vjerom u Boga, s radošću očekuje bolju 
budućnost. 

Ali ono, što D. proživljava i izražava u svom Raju, pje¬ 
sničko je doživljavanje. Sav je Raj prožet vjerom u Boga, 
u onog Boga, koji je milost, koji silazi u nas i privlači nas 
k sebi, onoliko, koliko i mi njemu otvaramo svoje duše i 
primamo ga s veseljem, a pri tom osjećamo, kako u nama 
raste želja, da se s njim nađemo licem u lice i da tako 
dođemo na kraj transcendentalnom. No Boga ne možemo 
sveobuhvatno spoznati. On u nekom smislu uvijek ostaje 
onkraj granica naše spoznaje — tanquam ignotus. 

Na krajnjim granicama svemira, kad pjesnik osjeća, da 
će se morati odreći svoje umjetnosti, D-u ne preostaje 
ništa do molitve. Tada se povjerava svom posljednjem 
vodiču, sv. Bernardu, koji je simbol mudrosti mistične 
kontemplacije, koja ga dovodi do toga, da osjeti Božanstvo 
u svim bićima i u svim pojavama. I D. vjeruje tada, da je 
vidio Boga u tajni Trojstva, jer, priznavajući je, osjeća 
u srcu beskrajnu milinu. Ali vizija milosti, koja mu je 
pružila božansku radost, bila je sama milost. Zabliještila 
je samo za čas, jer pjesnik odmah zatim uviđa, da je 
ponovo zahvaćen zamahom one »Ljubavi, koja pokreće 
sunce i ostale zvijezde«. M.C-a. 

La Divina Commedia. Dante, skroman kao umjetnik, 
a ponosan kao čovjek, dao je svome remek-djelu na¬ 
slov Comedia: Incipit comedia Dantis Alagherii Florentini 
nationis non moribus; božanskom ju je prvi nazvao Boc- 
caccio (Vita di Dante), a taj je naziv zadržala trajno na¬ 
kon mletačkog izdanja od 1555. Dok je unutarnji sadržaj 
djela stanje duše iza smrti, ono je po svom vanjskom iz¬ 
gledu opis putovanja od 7 dana (8.—15. travnja 1300), opje¬ 
vana u 3 spjeva: Pakao, Čistilište, Raj. Već su u ranom 
srednjem vijeku postojali jednostavni i skromni opisi pu¬ 
tovanja u drugi svijet (irske legende: Čistilište sv. Patri¬ 
cija, Vizija Tundala, Plovidba sv. Brandana; u Italiji, na 
latinskom: Vizija Alberika, i na talijanskom: O paklenoj 
Babiloniji i O nebeskom Jeruzalemu od G. da Verona, 
Knjiga o trima pismima od Bonvesina de la Riva). Ipak 

je D. sam sebi bio preteča, kad je u djelu Vita Nuova, 
nakon jedne tajanstvene vizije, razmišljao o tome, »da do¬ 
stojnije progovori o Beatrici«. Neki drže, da je djelo po¬ 
čeo pisati 1307, a drugi misle, da to nije bilo prije smrti 
Henrika VII. (1313); svakako Danteov se život od toga 
časa identificira s poemom, postaje glas o spasenju i pre¬ 
porodu ljudi. 

U D. C. svemir je zamišljen u skladu s vjerom i sa 
znanošću onoga vremena, a sva je građa iznesena na strogo 
geometrijskoj osnovi s najvećom jednostavnošću i snagom. 
Kao u djelu Vita Nuova, tako se i u D. C. sve usredoto¬ 
čuje u brojevima 3 i 9, simbolu Božanstva; međutim, parni 
broj 10 bolje predstavlja božansku savršenost: svaki, dakle, 
od tri spjeva sastavljen je od 33 pjevanja, a sa jednim 
uvodnim pjevanjem pred prvim spjevom čitav poem ima 
100 pjevanja. Svaka strofa ima po 3 stiha (srokom pove¬ 
zana tercina), a svaki spjev završava riječju »stelle« (zvi¬ 
jezde). Taj se strogi red, značajan za D-ov genij, očituje 
i u arhitekturi triju carstva: Pakao, provalija nasuprot na¬ 
stanjenoj sjevernoj polutki, dopire sve do središta Zemlje, 
a tu je, na najudaljenijem mjestu od Boga, prikovan Lu¬ 
cifer za vječna vremena. Na suprotnom kraju Jeruzalema 
nalazi se brdo Čistilišta, nastalo od one zemlje, koja se 
od užasa povukla u času, kad se Lucifer u nju strmoglavio 
s neba; stoji osamljena’ usred voda južne polutke, a na 
njenu se vrhuncu zeleni božanska šuma Zemaljskog raja. 
Nepomična je Zemlja u središtu Svemira, a oko nje se 
vrte nebesa, koja pripadaju svakom pojedinom od 7 pla¬ 
neta; još više gore nalazi se nebo zvijezda stajaćica, prvo 
pomično nebo i konačno nebo čiste svjetlosti, Empirej, gdje 
prebiva Bog. 

U Paklu su grešnici raspoređeni prema tome, da li grijeh 
proizlazi iz neumjerenosti, nasilja ili prijevare; u Čistilištu 
su pokajnici, prema tome, da li su težili k zlu odnosno 
k dobru sa suviše ili s premalo revnosti; u Raju su pak 
blaženi podijeljeni u »saeculares, activi, contemplativi«. 
Dante je u poemi kao neki posrednik između zemlje i 
prekogrobnog svijeta. Razgovara s dušama, a s osuđenima 
se višeput i prepire ne slažući se s njihovim idejama i 
osjećajima; jedne prezire, druge sažaljuje; od blaženih 
duša Beatrice i Cacciaguide saznaje, u obliku proroštva, 
svoju budućnost i budućnost svijeta. 

D. C. je također najneposredniji i najsintetičniji spo¬ 
menik moralnog, znanstvenog i povijesnog života srednjega 
vijeka; snažno jedinstvo duha dominira tim umjetničkim 
prikazom, koji u svom alegoričkom smislu sadržava povijest 
pjesnikova ispaštan ja i savršenstva (od časa, kad je zalutao 
u šumi, pa do onog, kad je ugledao Boga), a u svom mo¬ 
ralnom smislu daje čovječanstvu primjer vječnih istina. 
Poem je bogata simbolima: šuma — zlo, brijeg — krepost, 
sunce — milost, Vergilije — savršen ljudski razum, Bea¬ 
trice — objavljenje božanskog znanja, sv. Bernard — kon¬ 
templacija. U stvaranju toga svijeta D. se služi i biblijskom 
prethistorijom i klasičnom antikom i mitologijom. Tu su 
čuveni likovi svetaca, junaka, pjesnika: Vergilije, Sordello, 
Stacije, Justinijan, Eneja, sv. Pavao, sv. Franjo, sv. Domi¬ 
nik, sv. Petar, pa zatim brojna imena, mnogi osvrti na gla¬ 
sovite, a i na nepoznate nam ljude: Gvelfi i Gibelini, Bijeli 
i Crni, pristaše Cerchija i pristaše Donatija, Carlo di Valois. 
Cangrande, Bonifacije VIII., Henrik VII. Bogat je mislima i 
filozofijom, koja se oslanja na sistem sv. Tome; neodoljiv 
politički žar pretvara se često u paklene muke Dantea, 
koji se smatra »exul immeritus«, pa nalazi oduška u na- 
padanju na pape, kraljeve i careve, sve u želji za mirom i 
jedinstvom svijeta pod znakom Rimskog orla i ključeva 
sv. Petra. U D. C. Dante ne pruža primjer povratka k Bo¬ 
gu pomoću razuma, već povijest duhovnog revolta protiv 
pokvarenog svijeta. U toj velikoj drami sudjeluju svi gla¬ 
sovi čovječanstva, glas razuma, srca i umjetnosti, a prota¬ 
gonista je jedna anđeoska žena: Beatrice, koja je pjesnika 
opominjala »na vratima mrtvih« i koja će ga dovesti sve 
do najvišega neba, da mu se konačno nasmiješi u slavi 
blaženih. Čudesan sklad motiva: u Paklu mržnja, bijes, 
vika, kletve, ili pak mračna tišina strašnija od smrti; u 
Čistilištu blagi, nostalgični osjećaj onoga, koji »ide srcem, 
a tijelo ga zadržava«; u Raju svjetlost, pokret, zvukovi. 
Izvanrednom su finoćom birane boje, što ih taj majstor 
mjere prilagođuje pojedinim krajolicima, mijenjajući pre¬ 
ma prilikama izgled prirode, sad jezovite i burne, sad pak 

blage i vedre kao u proljeću. Nenadmašivim umjetničkim 
darom D. iznosi sve treptaje ljudskog srca; poput živih 
ljudi Danteovi mrtvaci govore, misle, trpe, uživaju, trium- 
firaju, tako strastvena Francesca, blaga Pia, nježni’ Caval- 
canti, ponosni Farinata, očajni Ugolino, anarhični Capaneo, 
sjetni Manfredi, ljupka Piccarda, prijazni Cacciaguida. 
D-ova čovječnost i poezija snažno se ostvaruju neprestanim 
duhovnim naporom, kadrim da stvara sve, što hoće. Ta se 
snaga očituje u lirskim momentima (Era gia l’ora che 
volge ii disio), u epskim (Poscia che Costantin l’aquiia 
volse), u riječima gorke ironije (Godi, Fiorenza, poi che 
se’ si grande), u žučnim grdnjama (Ahi, serva Italia, di 
dolore ostello). — U posljednjem spjevu pjesnik i vjernik 
dodiruju krajnje granice stvaralačke sposobnosti, do- 
segavši vrhunac u divnoj molitvi sv. Bernarda, — u mo¬ 
litvi upućenoj Djevici Mariji: »Vergine madre, figlia del 
tuo figlio«. Dotjeranost i snaga D-ova stila proizlazi iz 
duboke intuicije vrijednosti riječi kao najljepšeg dara, koji 
je čovjek primio od Boga. D-ov je jezik uvijek bitan dio 
živog organizma, tako da živi talijanski jezik, koji je u 
njegovo doba bio već razvijen i izgrađen, u D. C. postiže 
najveću izražajnu snagu. Iako je građa tako opsežna i tako 
uzvišen cilj tog poema od 14233 stiha, koji je najsažetiji u 
svjetskoj književnosti, bila je ipak uslišana pjesnikova mol¬ 
ba Muzi: »Paia tua possa in questi versi brevi!« G. D. 

BIBL.: Le Opere di D . h testo critico della Societa Dantesca Italiana 
priredio M. Barbi . . ., Firenca 1921; Societa Dantesca Italiana, Edi- 
zione nazionale delle Opere di D.: vol. L, La Vita Nuova, ediz. cri- 
tica, priredio M. Barbi, Firenca 1932, vol. IV.—V., U Convivio priredili 
G. Busnelli i G. \ andelli 1934. vol. VI., De vulgari Eloquentia pri¬ 
redio A. Marigo, 1938, La Divina Commedia, testo critico, priredio 
M. Casella, Bologna 1923; La Div. Com. prir. D. Guerri, Bari 1923; 
najbolja su izdanja s komentarom: T. Casini, 6. izd. A*. Barbi, Fi¬ 
renca 1938; F. Torraca, 5. izd. Rim 1921; G. A. Scartazzini 10. izd. 
G. Vandelli, Milan 1941; C. Steiner, 5. izd., Turin 1931; D. Provenzal, 
Milan 1938; C. Grabher, 5. izd. Firenca 1940. — La Vita nuova s ko¬ 
mentarom: T. Casini, 3. izd. Firenca 1910, i N. Sapegno, Firenca 1931. 
— Rime, s komentarom: G. Contini, Turin 1939. — II Convivio, 
s komentarom: V. Piccoli, Turin 1927; De vulgari eloquentia, s ko¬ 
mentarom i talij. prijevodom: G. L. Passerini, Firenca 1912; De Mo- 
narchia, s komentarom i talij. prijevodom: G. L. Passerini, Firenca 
1912; Epistolae, s talij. prijevodom: Ar. Monti, Milan 1921. 

LIT.: Bullettino della Societa dantesca italiana, Firenca 1890_1921; 

Studi danteschi, Firenca, od 1921 dalje; zbornik rasprava i predavanja 
Lectura Dantis, Firenca od 1900 dalje; G. A. Scartazzini, Dantologia, 

3. izd. Milan 1906; N. D. Evola, Bibliografia dantesca (1920—1930), 
Firenca 1932; I. Del Lungo, Dal secolo e dal poema di D it Bologna 
1898; N. Zingareli, Dante I.—II., 2. izd. Milan 1931; M. Barbi, Dante, 
Firenca 1933; Isti, Problemi di critica dantesca, I.—II., Firenca 1934— 
1941; I. De Sanctis, Pagine dantesche, izdao P. Arcari, Milan 1921; 
E. D Ovidio, Nuovi studi danteschi, I.—II., i Versificazione romanza, 
II.—III., u novom izd. njegovih Opere III.—V., IX., 2—3., Napulj 1932; 
G. Carducci, Opere I., VIII., Bologna; F. Torraca, Studi danteschi, Na¬ 
pulj 1912; Isti, Nuovi studi danteschi, Napulj 1921; V. Rossi, Saggi e 
discorsi su D., u Scritti di critica letteraria I., Firenca 1930; U. 
Cosmo, Vita di D., Bari 1930; E. G. Parodi, Poesia e storia nella 
Div. Com., Napulj 1921; K. Vossler, Die Gottliche Komodie I.—.II., 2. 
izd. Heidelberg 1925, u talij. prijevodu La Div. Com. nella sua genesi, 

I-—U*r 2. izd. Bari 1927; B. Croce, La poesia di D., 4. izd. Bari 1940; 
G. Gentile, La filosofia di D., u knjizi D. e Manzoni, Firenca 1923; L. 
Russo, Problemi di metodo critico, Bari 1930; A. Solmi, II pensiero 
politico di D., Firenca 1922; F. Ercole, 11 pensiero politico di D., 

I*—II-, Milan 1926—27; G. Papini, D. vivo, Firenca 1933; F. Maggini, 
InUoduzione allo studio di D<, Bari 1936; Biagi, Passerini, Rostagno, 
Cosmo, La Div. Com. nella figurazione artistica e nel secolare com- 
mento, I.—III., Turin 1924— 39; P. Schubring, lllustrationen zu Dantes 
Gotlicher Komodie, Italien. 14. bis 16. Jahrh., Beč 1930; M. Besso. La 
fortuna di D. fuori d’Italia, Firenca 1912; A. Farinelli, D. in Spagna, 
Francia, Inghilterra, Germania, Turin 1922; Th. Ostermann, D. in 
Deutschland: Bibliographie (1416—1927), Heidelberg 1929. M. D-ić. 

Dante i Hrvati. 

1 .Dante prema Hrvatima. — Učeni D. znao je i za Hr¬ 
vatsku. Pri kraju naime svoga vizijskog puta, malo prije 
no što će ugledati samo Božanstvo, duboko ganut velikom 
ljubavi, koju mu iskazuje sv. Bernardo, i sav u treptavom 
ushitu na pragu svoga cilja, izražava to svoje duševno 
stanje poredbom: osjećao se kao hrvatski hodočasnik, kad 
napokon ugleda toliko željeno Isusovo lice utisnuto na 
ubrusu Veronike, što se čuva u crkvi sv. Petra u Rimu. 

Qual e colui che forse di Croazia 
viene a veder la Veronica nostra i t. d. 

(Raj, XXXI. pjev., 103—111). 

Ma da je pri tom mislio više općenito na hodočasnika 
iz neke daleke zemlje, kao što je Hrvatska, i ma da je ta 
poredba slična dvjema prethodnima u istom pjevanju 
(31—36, 43—45), D. je time pokazao da se na početku 
14. st. i u Italiji znalo za ime, geografski položaj i kršćan- 



MIRKO RAĆKI, Dante susreće sugrađanina Farinatu u gorućem 
grobu (Pakao, 10) 


sku vjeru Hrvatske. Imenujući Hrvatsku D. je usput pri¬ 
donio, da se njezino ime pronese po svijetu. On je jama¬ 
čno znao i nešto o prilikama u Hrvatskoj, jer je bio pri¬ 
jatelj Anžuvinca Karla Martela, koga su hrvatske velmože 
htjeli dovesti na hrv.-ugar. prijestolje i s kojim on dugo 
razgovara u Raju (Raj VIII); njemu su tako bile po¬ 
znate i neke pojedinosti iz skore prošlosti susjednih nam 
zemalja, iz Ugarske i Raške (Raj XIX. 140—43). Tu su 
D-ovu poredbu u vezi s Hrvatskom neki tumačili na raz- 
lične načine, ponekad i zlonamjerno. 

Još se jedno mjesto u Komediji odnosi na Hrvate: u 
Čistilištu (XXX, 87) D. sjeveroistočne hladne vjetrove 
nazivlje »venti schiavi«, t. j. vjetrovi što dolaze iz Schia- 
vonije, preko Jadrana; onako kao što će 2 vijeka kasnije 
Lodovico Ariosto u epu Orlando furioso (IV, 11) za Ja¬ 
dransko more kazati »Mare schiavo«. 

U raspravi De vulgari eloquentia D. se osvrće na sve 
jezike u Evropi, a osobito na romanske i na talijanska 
narječja. Nigdje ne navodi sredovječni romanskodalma- 
tinski govor, niti među talijanskim narječjima ne spomi¬ 
nje govor istočnih obala Jadrana (osim istarskog). To 
odgovara onome, što on kaže u Komediji o istočnim gra¬ 
nicama Italije: »Carnero—ch’Italia chiude e suoi termini 
bagna« (Pakao IX, 133—114), što je donekle odgovaralo 
ondašnjoj predaji. D. zna i za hrvatski jezik, jer u istoj 
raspravi spominje i »Schiavones«, koji, kaže, nastavaju 
prostor između ušća Dunava i zemalja talijanskog jezika. 

2. Odjeci u hrvatskoj književnosti. — Danteov je genij 
našao odavna odjeka po cijelom kulturnom svijetu pa i 
kod nas. Zbog svojih rijetkih odlika bila je Božanska 
Komedija među prvim tiskanim djelima u Italiji (I. izd. 
1472) i ona je što u originalu, što u prijevodima u stihu i 
u prozi doživjela toliko izdanja i na toliko jezika kao 
malo koje djelo svjetske književnosti. I baš je jedan naš 
Dubrovčanin, Dobrič-Dobričević (Bonus de Boninis) s La¬ 
stova, tiskar i knjižar izdavač, prvi priredio sjajno, drvo¬ 
rezima ilustrirano izdanje Komedije u velikom folio for¬ 
matu (Brescia 1487). 

Od trojice talijanskih pjesnika u 14. st. kod nas je u 
starije doba najviše odjeka imao lirik Petrarca, manje 

MIRKO RAČKI, Vergil i Dante na Stiksu pred ulazom u Disov 
grad (Pakao, 8) 


duboki Dante, a najmanje vedri pripovijedač Boccaccio. 
Znamo, da je Marko Marulić u svojoj knjižnici imao 
Boccacciov životopis Dantea (Trattatello in laude di 
Dante), a nema sumnje, da je poznavao i Komediju. Mavro 
Vetranović se očito ugledao u D-ov poem u svom ale- 
goričkom spjevu Piligrin, gdje je opisan put čovjeka ’ u 
vječnom traganju za srećom i smirenjem. Vetranović sli¬ 
jedi D-a u općoj zamisli i u ponekim prizorima, ali se u 
načinu obradbe i u duhu odvaja od njega. Po prilici u 
isto doba Petar Zoranić piše u Ninu pastirski roman 
Planine (1536), u kojem prikazuje svoj alegorički put u 
planine, da se očisti »ljubvenoga betega«; on se osobito na 
početku puta ugleda u D-ov Pakao. U pjesničkoj »viziji« 
Zadranina Jurja Barakovića Vila Slovinka (Mleci 1614) 
opažaju se također tragovi Božanske komedije, osobito u 
prikazivanju pakla. Napokon, na prijelazu iz 17. u 18. st., 
Splićanin se Jeronim Kavanjin koristio D-ovim djelom u 
svojoj enciklopedičnoj »velepjesni« »Bogatstvo i uboštvo 
pri opisivanju pakla i raja (20—30 pjev.) i u različitim 
reminiscencijama, koje on obično nepjesnički izobličuje. Od 
spomenute četvorice starih pisaca hrvatskih nijedan se 
nije dublje uživio u Danteov pjesnički svijet; njihovi su 
pogledi na svijet bili drukčiji, kod njih je bilo više fan- 
tastičnosti i humora negoli mistike li pjesničke snage. 
Zato su svi ti odjeci D-ove svete pjesni više vanjske na¬ 
ravi i površni, odnose se većinom na D-ovu konstrukciju 
prekogrobnog svijeta, na pojedine reminiscencije, opise i 
prizore, na opću zamisao djela. 

Nakon Kavanjina ne nalazimo tragova velikog Firen¬ 
tinca u našoj književnosti sve do sredine 19. st., kad se 
počinju javljati i prvi hrvatski prijevodi njegovih stihova. 

Kad se 1848 Medo Pucić našao u Ravenni na D-ovu 
grobu, ispjeva mu zanosnu pjesmu, u kojoj mu se jada na 
udes svoga naroda. Pucić je uputio D-u i jedan pjesnički 
pozdrav o 600-toj godišnjici njegova rođenja (novosadska 
Danica 1865); ta je pjesma izašla dvaput i na talijanskom 
(1866 i 1906). 

Koliko god je Preradovićev spjev Prvi ljudi (1862) ori 
ginalno djelo, opis njegova raja zemaljskog podsjeća na 
Danteov, koji je on jamačno poznavao, jer će malo zatim 
prevesti dva prizora iz njegova Pakla. 


Alegorička vizija Objavljenje Dubrovčanina Luka Zore 
(Slovinac 1883—4 i pretiskano na Rijeci 1899) radi svoje 
tendencije i satire više manje je duhovita parodija negoli 
imitacija Božanske Komedije. Zanimljiva je kao pokušaj, 
da se D-ova poezija primijeni na naše narodne prilike. 
Sličan je neuspjeli pokušaj Hrvatski pakao (Split 1882), 
spjev Ivana K. Ostojića u kojem on trpa u pakao narodne 
izdajice. 

Tek se u posljednjem deceniju prošlog stoljeća opaža 
jači odjek D-a u našem pjesništvu. A. Tresić Pavičić je 
prvi dublje osjetio D-a i najviše mu se približio (Nove 
pjesme 1894, Valovi misli i čuvstva 1903, prijevodi 1893— 
98). Zatim je V. Nazor svojom pjesmom Dante , u kojoj 
ga, ojađen na naše prilike, oslovljuje »oče Dante«, pa 
svojim dugogodišnjim prevođenjem D-ovih stihova po¬ 
kazao, kako se uživio u pjesnika Firentinca i kako ga cieni. 

U novije se vrijeme kod nas više piše o D-u, ne samo 
u vezi s izdanjima hrvatskih prijevoda (na pr. I. Andrović, 
I. Kršnjavi). M. Šrepel (Preporod u Italiji , Zagreb 1889) 
bavi se D-ovom pojavom, ali ne pokazuje, da izravno po¬ 
znaje njegova djela. Osobita mu se pažnja posvetila o 
600-toj godišnjici njegove smrti 1921. Prigodni broj po¬ 
svetio mu je časopis Kritika s prilozima Iva i Luja Voj- 
novića, V. Nazora, N. Polića, M. Begovića i s reproduk¬ 
cijama slika S. Botticellija, Andree del Castagno, D. C. 
Rossettija; Hrvatska Prosvjeta s prilozima Lj. Marakovića, 
S. Petrova, A. Sassa i dr. Savremenik tada objavljuje pre¬ 
davanje »Dante« Luja Vojnovića, pa članak »D. i politika« 
od J. Nagya i reproducira nekoliko ilustracija Komedije 
od Jurja Klovića. Tada je I. Kršnjavi održao u Zagrebu 
tri predavanja o Božanskoj Komediji. U splitskom Novom 
Doba izlazi članak »D. A. u našoj književnosti« od A. 
Petravića (pretiskan u Četvrtim studijama i portretima , 
Split 1923), a Marko Car piše prigodan esej »Riminska 
nevesta«. U toj prigodi izlazi u Gorici odličan zbornik 
priloga Dante , koji je izdao A. Res. Zatim Vinko Vitezica 
objavljuje poredbenu studiju Francesca da Rimini u ital. 
književnosti (1929), V. Nazor, proučavajući D-ov ende- 
casilabo u vezi s našim metričkim pitanjima, piše raspravu 
O hrv. jedanaestercu (Rad HA 252, 1935), da pokaže, »da 
bismo i mi mogli, ako je Bog i u nama, graditi stihove ne 
samo kao Goethe no kao i Dante«. Između 1932 i 1939 
M. Deanović predavao je više puta o D-ovoj poeziji s pro¬ 
jekcijama ilustracija G. Dorea u Zagrebu i drugdje. Tin 
Ujević piše o arapskom utjecaju na D-a (Obzor 1934, 259), 
Marko Car u svojim Esejima (1936) nanovo izdaje dva član¬ 
ka o Komediji. U Obzoru 1936—37, Hrv. Dnevniku 1938, 
Književnim Horizontima 1938, Jadranskom Dnevniku 1937 i 
Hrv. Smotri 1938 V. Lozovina, R. Lenac i B. Poparić 
interpretiraju Danteove stihove, u kojima spominje Hr¬ 
vatsku, a Hrv. Prosvjeta 1939 donosi dva članka S. Raca 
u vezi s Komedijom. 

Bilo je pokušaja, da se s D. C. dovedu u vezu neki motivi 
spjeva i naših narodnih pjesama (Th. Keightley, N. Tom- 
maseo, J. Skerlić, N. Banašević, I. K. Ostojić, A. Cronia), 

D-ova je Komedija nadahnula i mnoge likovne umje- 
ali to su zasad samo nagađanja. 

tnike, među kojima su i dva hrvatska slikara: Juraj 
Klović iz Hrvatskog Primorja, renesansni minijaturist 
16. st., ilustrira Danteov Raj, a na početku našeg vijeka 
Mirko Rački u nizu slika dosta samovoljno interpretira 
poeziju svih triju dijelova Komedije. 

3. Hrvatski prijevodi. Prvi je hrv. prijevod iz Komedije 
(iz 33. pjev. Pakla) izašao 1844 u zadarskoj Zori Dalmatinskoj od ne¬ 
poznata prevodioca, a prvi nam je poznati prevodilac Komedije Stj. 
Ivićević iz Makarske. Zanimljivo je, da već 1835 Stanko Vraz kao 
student u Gracu prevodi na slovenski ulomak iz Pakla (V. Deželić, 
NVj. 30, 1921). Zatim se redaju brojni prijevodi J. Sundečića, Stj. 
M. Ljubiše, P. Preradovića (Vijenac II. 1870), Drag. A. Parčića (Glavo- 
tok, Krk 1875), T. Maretića (Vijenac X., 1878), Stj. Buzolića (Vijenac 
XX., 1888, Prosvjeta I., 1894), M. Begovića (zadarski Narodni List), 
I. Ćabrića (Glasnik Matice Dalmat. II., 1902), V. Lozovine (Glas 
Matice Hrv. IV., 1909). Od svih su dotadašnjih najbolji prijevodi A. 
Tresića Pavičića (Vijenac XXV., 1893, Novi Vijek I—II., 1897-98), 
prvi u metru originala. G. 1897 izlazi u Zadru prijevod cijelog Pakla 
od Stj. Buzolića u deseteračkoj rimovanoj tercini s ilustracijama G. 
Dorea, a 1910 u Kotoru prvi hrv. prijevod cijele Komedije od biskupa 
Frana Tiče Uccellinija pod naslovom Divna Gluma u istom metru kao 
i Buzolićev, s uvodom i komentarom; ma da je vjeran, Uccellinijev 
nam teški prijevod ne daje punu pjesničku sliku izvornika. U isto je 
doba Iso Kršnjavi objavio prijevod u prozi cijele Komedije u izd. MII 
(Pakao 1909, Čistilište 1912, Raj 1915) s uvodom i razjašnjenjima, te 
je D-ovo djelo učinio pristupačnim velikom broju naših čitača (2. izd. 
izašlo je s ilustracijama M. Račkoga: Pakao 1919, Čistilište 1938, Raj 

1939). I. Andrović svojom jq parafrazom Božanstvena Komedija pučki 
^ Um r na ’ l ' Pakao ( Gorica 1921) pokušao još više popularizirati, a 
1929 izlazi prepjev cijele Komedije od Dr. Stanojevića s uvodom V. 
vitezice i ilustracijama M. Račkoga. 

V. Nazor koji^ odi 1917 objavljuje pojedine ulomke (iz Pakla, Hrv. 
Prosvjeta 1917—18, Omladina 1918, Kritika 1921; iz Čistilišta Hrv 
Dotfnvn ta \ 929 i 19 t 3 . iz daje prijevod cijelog Pakla s komentarom i 
P g orom I. Hergesica (MH) u nerimovanim dvanaestercima, pjesnički 
i dosta vjeran. Neke je prizore iz Pakla izvrsno preveo M Kombol 
^ V °M ik ^ (književnik I., 1928; Hrv. Kolo. XIV, XV, XVII., 
ni i • vr M l Pnm i eri lz stranih književnosti, Zagreb 1935; 

Delorko , Nizeteo Tahj lirika, Zagreb 1939), a neke je ulomke iz Raji 
objavio M. Pavelic (7z duhovne lirike, Zagreb 1937 i u cit. T. lirici). 

Osmi Komedije, čini se, da kod nas nijesu prevodili druga Danteova 
djela bamo je iz Vita Nuova njegov sonet »Tanto gentile e tanto 
onesta pare« preveo M. Kombol (cit. Talij. lirika 1939) i V Nazor 

IX° V 1922) I940) ' 3 Mark ° S ° ljaČiĆ tri prve kancone (Hrv. Prosvjeta 


Ma da mi još nemamo dobrog pjesničkog prijevoda cijele Komedije, 
ipak su kod nas malo koga pjesnika toliko prevodili. Poređujući te 
prijevode iz različitih doba može se slijediti i jezični razvoj pjesni¬ 
čkog izraza hrvatskog. M jJU 

DANTE, Revue de culture latine, časopis koji je osno¬ 
vao i uređuje u Parizu od 1931 talijanski pjesnik Lionello 
riumi u svrhu uzajamnog upoznavanja i zbliženja Fran¬ 
cuske i Italije na književnom polju. Tu su izašli talijanski 
prijevodi i nekih hrvatskih pjesama Ante Cettinea (IV-VII 
1935-38). M _ D _ ić . ’ 


DANTE, da Maiano, talijanski književnik iz druge polo¬ 
vine 13. st., pripada tadašnjoj firentinskoj skupini liri- 
cara, koji se povode za Guittonom d’Arezzo i za provan- 
salcima te i sami pjevaju također i na provansalskom. Bio 
. u dodiru sa svojim velikim suvremenikom Danteom 
Alighierijem, s kojim je raspravljao u stihovima. U nje- 
gcvim pjesmama nema izvornosti. M. D-ić. 

DANTI, tal. učenjačka i umjetnička porodica iz Perufiie 

Djeca matematičara Piera Vincenza Rainaldija, koji je iz oduševi 
o . Ja Da "! ea , Prihvatio njegovo ime, bijahu: zlatar i arhitekt 
raolo (1500—75), koji je mnogo radio zajedno s Alessijem i mate- 
maticarka Teodora. Od Paolovih sinova bio je Egnazio (1536—86) ta¬ 
kođer matematičar i arhitekt (pregradio je luku u Fiumicinu), dulje je 
vremena bio profesor matematike u Bologni, ali je prije svega dje¬ 
lovao kao kozmograf u službi Medicija i kasnije u službi kurije. Bio 
je i učen pisac (pisao je o astrolabiju, Anemographia), pravio je 
aparate, a stvarao i sam i dao drugima izrađivati umjetnički dotjerane 
kartografske prikaze (Galleria geograf ica u Vatikanu). Pripadao je 
dominikanskome redu. Glavno mu je teoretsko djelo Scienze matema¬ 
tičke ricolte in tavole (1577). Bio je doduše od 1583 biskup u Alatriju, 
ali je bio neprestano pozivan za savjetnika u aktualnim stručnim pita¬ 
njima (reforma kalendara; premještanje obeliska na Trg sv. Petra). 

1 njegov brat Vincenzo (1530—76) napisao je knjigu o proporcijama, 
pngodice je djelovao kao arhitekt (pregradio je palaču priora i obno¬ 
vio vodovod za Perugiu), ali je ipak prije svega bio kipar, zlatar i 
slikar. Bio je učenik svog oca i zlatara Panfilija de’Marchesi, napravio 
je zajedno s Giulijem golem brončani lik Julija III. na stolnoj crkvi 
u Perugi, kasnije je oduševljeno prionuo uz Michelangelov maniristički 
smjer (Poštenje pobjeđuje prijevaru, 1561, Firenca, BargeMo). Njegova 
najljepša djela ukrašuju vanjštinu baptisterija (Glavosjek Ivana Krsti¬ 
telja, 1571) i Uffizija (Pravda i Strogost) u Firenci. U najboljim 
svojim djelima umio je stopiti dvorsku otmjenost, što ju je iziski¬ 
valo tadašnje doba, s energično-smionim silhuetiranjem. Manje su 
važne njegove freske (među njima i nacrti za Escorial). F. C. 


DANTISCUS, Joannes (Dantyszek Jan), Gdansk 
1485, t Heilsberg 1548, poljski humanist, krakovski đak, 
veći je dio života proveo kao diplomat u službi poljskoga 
kralja Zygmunta I. Pisao je panegirike, političke pjesme o 
suvremenim događajima De nostrorum temporum cala- 
mitatibus , 1530) pod dojmom poraza kod Muhača i erotičke 
elegije. Kasnije, kao chelminjski i varmijski biskup, piše 
moralizatorske elegije, opisujući svoj grješni život i po¬ 
dučavajući moralnom životu svog štićenika Eustahija Kno- 
belsdorffa, kojemu je posvetio Carmen paraeneticum ad 
Constantem Alliopagum (1539), zatim crkvene himne i 
autobiografiju u stihovima Vita J. D. ab ipso paulo ante 
obitum perscripta. Car Maksimilijan, kod kojega je bio 
poljskim poslanikom u Beču, ovjenčao ga je pjesničkim 
lovorom i podijelio mu plemstvo (1510). J. B-ć. 

DANTON, Georges Jacques, * Arcis-sur-Aube 26. X. 
u59, f Pariz 5. IV. 1794, francuski političar. Potječe iz 
građanske obitelji (otac mu je bio odvjetnik); naobrazba 
mu je bila znatna, darovitost velika, a prilike skučene, pa 
je to pogodovalo razvoju njegove jake osobne i političke 
ambicije. U školi kod oratorijanaca u Troyesu odlikovao 
se bistrinom. Pravo je učio u Parizu, gdje se zatim nastanio 
kao odvjetnik probijajući se dosta teško i ne baš ravnim 
putovima, sve dok 1787 nije — prema tadašnjem običaju 
— kupio mjesto odvjetnika na vrhovnom sudu. Naučio je 
engleski i talijanski, bio pod utjecajem suvremene slobo- 



(po crtežu J. L. Davida) 


darske doktrine i začlanio se u slobodno zidarstvo. U revo- 
ludj 1 1/89 odmah se ističe osnovavši s Desmoulinsom i 
Maratoni radikalni klub Cordeliers (v.). Žestok je protivnik 
pnstasa ustavne monarhije, okupljenih u klubu Feuillants 
osobito zapovjednika narodne garde Lafavettea; da izbjegne 
represalijama poslije pokolja republikanaca na Martovu 
polju u srpnju 1791, morao se skloniti u pokrajinu i u 
London. Uza sve to isticao je, da je rojalist, dok je Mira- 
beau o njemu tvrdio, da je tada primao novac od dvora. 
Iduće godine najžešći je protivnik dvora, jedan od glavnih 
organizatora revolucije od 10. VIII. 1792. Tu je početak 
njegova uspona na vlast. Kao ministar pravosuđa bjesni 
protiv »urotnika«, pokreće ili barem odobrava rujanske po¬ 
kolje uhićenika u Parizu i u pokrajini (Versailles) platne¬ 
nim govorima o slobodi fanatizira mase. Provala pruske 
vojske u Lorenu daje mu prilike, da u narodu potakne 
otpor; on pokreće novačenje (travanj 1793) i rekvizicije te 

razvija richelieuovski pro¬ 
gram prirodnih granica za 
Francusku (Pireneji, Alpe, 
Rajna, Atlantik). G. 1792, 21. 
IX., odstupa kao ministar, da 
bi zadržao mjesto u kon- 
ventu, a 1. XII. odlazi u mi¬ 
siji k Dumouriezovoj vojsci 
u Belgiji u vrijeme, kad se 
u Parizu spremala osuda 
Luja XVI. Njegovi protivni¬ 
ci optuživali su ga tada ne 
samo zbog korupcije i pljačke 
u v Belgiji, nego i zbog poli¬ 
tičkih veza s vojvodom od 
Chartresa (kasnije kralj Luj 
Filip) i Dumouriezom, koji 
u ožujku 1793 otvoreno pre- 
... . . „ laz e k neprijatelju. Ipak je 

i>ov utjecaj jos uvijek znatan; on je među tvorcima 
revolucionarnog tribunala i odbora javnog spasa, gdje 
isprva surađuje sa žirondistima, ali se od njih sve 
vise udaljuje zbog razlika u pogledima na unutrašnje 
ustrojstvo i vođenje rata, a najzad pristupa Robespierre- 
ovoj uroti protiv Žironde (31. V. 1793). Nakon smaknuća 
\ ergmauda i drugova D-ov utjecaj opada, ali je tromje- 
S< ? c .-J? 5 ravan J-srpanj, kada on vlada odborom javnog spasa 
obilježeno najvećom njegovom djelatnošću: u nutarnjoj 
politici i dalje je radikalan (»budimo strahoviti, da to ne 
bi trebao biti narod!«), dok u vanjskoj traži kompromise 
putem tajnih dodira. Kobni prigovor »mlakosti« okreće se 
napokon i protiv njega; Robespierre postaje diktatorom 
u odboru javnog spasa, a D. predsjednikom konventa (25. 
Vll.) U listopadu odlazi on u Arcis, ženi se drugi put, 
a kad se vraća, položaj mu je već ugrožen. Protivnici vide 
u njemu zagovornika potpunog ukinuća strahovlade i za¬ 
štitnika dobavljača i korupcionista. Napadaju ga pod- 
jednako pristaše Heberta i Robespierrea. D. se još jednom 
Pr ibllžava Robespierreu omogućujući mu u ožujku 
1/94 likvidaciju »bjesomučnih« hebertista. No svoga hla¬ 
dnokrvnog i osobno skromnog protivnika nije tim e pri¬ 
mirio, a nije htio ni pobjeći ni urotom zaskočiti Robes¬ 
pierrea, tješeći svoje prijatelje, koji su ga upozoravali na 
opasnost, da se »oni« ne će usuditi. Od časa uhićenja (noću 
^•“T , D-ova kompleksna ličnost poprima ono zna¬ 
čenje, koje je preuzela legenda: hrabar, drzak, pun pre¬ 
zira prema protivniku odlazi na stratište onako ponosno, 
kao što se držao i na raspravi, zbog čega je Robespierre 
morao dati promijeniti postupnik, da spriječi dojam nad- 
mocne obrane. D. je 5. IV. izveden na stratište s 13 pri¬ 
staša (Desmoulins, Fabre d’Eglantine, general Wester- 
mann, čuveni dobavljač bivši abbe d’Espagnac i t. d.). 
Krvniku, koji mu je vezao ruke, reče: »Uzmi samo jedan 
remen, drugi spremi za Robespierrea«, i zatim: »Pokazat 
ccs moju glavu puku, ona to uistinu zaslužuje!« — Pro- 
blem D-ove ličnosti nije znanost do danas riješila. Nje¬ 
govi kritičari ističu D-ovu odgovornost za strahovladu, 
piemda s druge strane ima dokaza o njegovu zalaganju za 
pojedince. Zamjeraju mu nadalje raskalašenost i korup¬ 
ciju, a neki (Mathiez) načelno ga stavljaju u opreku s kre¬ 
posnim Robespierreom; karakterno, a i fizički, poređuju 
ga s Mirabeauom (Mignet). Njegovi hvalitelji (Robinet, 
Aulard) vide naprotiv u D-u predstavnika svega onoga. 

što je u Revoluciji bilo konstruktivno, a optužbe zabacuju 
kao nedokazane. — U književnosti obradili su D-ovu po¬ 
javu G. Biichner u drami Dantons Tod (1835) i R. Rolland 

u drami Danton (1901). 

BIBL.: Discours de Danton (izđ. A. Fribourg), 1910. 

LIT.: Robinet, D., 1889; A. Aulard, D., 1881; Les orateurs de la 
Legislative et de la Convention, 1885/6, 2 sv., 2. izd. 1907; L. Madelin, 
D., 1914; A. Methiez, Autour de D., 1926. R. M-r. 

DANZEL, 1. Theodor Wilhelm, * Hamburg 4. II. 1818, 
t Leipzig 9. V. 1850, njemački literarni historik. Učio je 
filozofiju i filologiju te se kao priv. učenjak posvetio 
literarno-historičkim radovima, od kojih su mu glavni 
Gottsched und seine Zeit , 1848 G. E. Lessing , sein Leben 
und seine Werke (1. sv. 1850, 2. sv. nastavljen i dovršen 
od E. Guhrauera 1853, 2. izdanje 1880 i d.). S. T. 

2. Theodor Wilhelm, * Hamburg, 17. II. 1886, njemački 
etnolog, radio neko vrijeme u Americi, poslije u Kini te u 
Hamburgu kao kustos u »Museum fiir Volkskunde« i do¬ 
cent na tadašnjem sveučilištu. 

BIBL.: Anfange der Schrift (1912), Kultur und Religion des pri - 
mitiven Menschen (1923), Magie und Geheimwissenschaft (1924), 
Handbuch der prakolumbischen Kulturen Lateinamerikas (1927) i više 
rasprava. M. G-i. 

DANZI, Franz, * Mannheim 15. V. 1763, f Karlsruhe 
13. IV. 1826, njemački dirigent i skladatelj. Bio je dirigent 
i ravnatelj opere u Mannheimu i Miinchenu te dvorski 
kapelnik u Stuttgartu i Karlsruheu. Od njegovih 16 opera 
(zajedno s baletima) samo su se neke sačuvale (Mitter- 
nachtstunde, RubezahI , Turandot). Pisao je mise, kantate, 
Te Deum, Magnificat, simfonije, koncerte za violoncello, 
sonate, tria, popijevke. B. S. 

DANZIG (polj. Gdansk, slavensko ime nesigurnog tu¬ 
mačenja), grad i luka pokraj ušća rijeke Visle, od 1939 
glavni grad župe Danzig—Zapad. Pruska. Razvio se kao 
luka prostranog poriječja Visle, te se u njemu od davnih 
vremena vrši pretovar robe s riječnih na morske bro¬ 
dove. Postanak i razvoj D-a, kao većine atlantskih i 
baltičkih luka u vezi je s riječnim tokom, koji ga 
spaja sa zaleđem. Prije prvog svjetskog rata izvozili 
su se i proizvodi osim robe iz uske njemačke okolice, 
su se i proizvodi preko D-a, osim robe iz uske njemačke 
okolice, daljeg rusko-poljskog zaleđa: žito, drvo. še¬ 
ćer i dr. # a uvozile se raznovrsne prerađevine iz Njema¬ 
čke, Engleske i drugih zemalja sjeverozapadne Evrope; 
uvoz (900.000 t) i izvoz (873.000 t) bili su približno je¬ 
dnaki (1913). Kad je poslije u poriječju Visle obnovljena 
velika i uglavnom kontinentalna poljska država, postao 


je Đ. njena glavna luka. 
Razvojem poljskog naro¬ 
dnog gospodarstva naglo je 
porastao promet kroz gdan- 
sku luku: 1926 uvoz 619.685 
t, a izvoz 5,797.311 t; 1930 
uvoz 1,090.632 t, a izvoz 
7,122.461 t, te je D. bio po 
prometu treća baltička luka 
(iza Kobenhavna i Stock- 
holma), a od njemačkih 
luka jedino je Hamburg 
pred njim. Osim toga pre¬ 
ko D-a se iseljavao velik 
broj (godišnje 25—30.000) 
Poljaka. Ulazak D-a u ca¬ 
rinsku zajednicu s Poljskom 
dao je pobude za jačanje 
industrije i trgovine, te su 
u njemu velike njemačke 
tvrtke osnovale jake po¬ 
družnice. Taj je napredak 
prestao i dalji razvoj bio je 
ugrožen izgradnjom i po- 
vlašćivanjem nove poljske 
luke Gdynie, koja je već 
1938 bila pred D-om; uvoz. 
D. 800.000 tona, Gdynia 
1,300.000; izvoz: D. 5,200.000 
t, Gdynia 7,400.000 t. Prven¬ 
stvo je mlade Gdynie bilo 
još veće u vrijednosti robe, 
jer je preko nje išla skupa 
i laka roba, dok je do D-a 
Vislom dovežena jeftina i teška roba. Ali D. ima prema 
Gdynii velike prednosti zato, što leži na ušću Visle i što 
ima velike mogućnosti proširenja dobro zaštićene luke. 

Za razvoj D-a su, dakle, najhitnije dobre veze sa zale¬ 
đem, od kojih je najvažniji vodeni put Visle. Željezničke 
je veze izgradila Njemačka prije prvoga svjetskog rata, 
te je D. bio dobro povezan s njemačkim zaleđem, a 
slabo s bivšom ruskom željezničkom mrežom. To mu je 
u novim prilikama škodilo, a olakšalo osnivanje i po- 
vlašćivanje Gdynie. 

Povoljan položaj i napredak luke pogodovali su osniva¬ 
nju raznovrsnih industrija. Osim velikog brodogradilišta, 
tu su tvornice lokomotiva, pilane tvornice šećera, mli¬ 
novi i dr. Na daleko su poznate tvornice likera, zatim 
tvornice za obradu jantara. Veliki novčani zavodi u vezi 
su s gospodarskim napretkom, a ovaj je omogućio osni- 



POLOZAJ DANZIGA 

Crtice označuju granice »Slobodnog grada Danziga« 










DANZIG 


543 


vanje i održavanje brojnih kulturnih ustanova: kazališta, 
muzeja, galerija, naučnih zavoda i si. 

D. je nastao dalje od morske obale na dodiru niske i 
močvarne ravnice s višim brežuljastim zemljištem; ovim 
se dodirom i danas grad najviše širi. »Altstadt«, jezgra D-a, 
nastala je na poluotočiću između rijeke Mottlau i njenog 
pritoka Radaune, gdje je nekoć bilo malo slavensko ri¬ 
barsko naselje. Prema jugu od Altstadta dograđen je 
»Rechtstadt«; od ova dva dijela sastojao se je D. sve do 
13. st. U 14. st., za vlade njemačkog viteškog reda, sa 
građeni su na vrhu poluotoka tvrđava i okolni dijelovi 
(»Neustadt«). U 15. st. grad se širi prema jugu (»Vor- 
stadt«) i na otoku »Speicherinsel«, koji čine'rukavi rijeke 
Mottlau. Poslije 15. st. nastao je na desnoj obali rijeke 
»Niederstadt«. Svi nabrojeni dijelovi čine stari D., koji 
ima oblik elipse, a bio je utvrđen nasipom i širokim 
jarkom. Krajem prošlog stoljeća ove su utvrde najvećim 
dijelom porušene i napravljena kružna ulica (»Ringstrasse«)^ 
na kojoj se danas razvija glavni dio života. Poslije se grad 
širi u različitim pravcima, jer su okolne nizine (do 2 m 
ispod razine mora) marljivim radom holandskih doselje¬ 
nika bile isušene i osigurane od poplava. Najveća pred¬ 
građa nastaju na dodiru nizine i brežuljaka: na jugu Ohra, 
a prema sjeverozapadu Langfuhr, u kome je poznata Vi¬ 
soka tehnička škola. Još dalje je Oliva, a na mjestu, gdje 
pomeransko pobrđe dopire do morske obale razvilo se 
kupalište Zoppot (Sopot). U blizini ušća Mrtve Visle 
nastala su kupališna i lučka predgrađa Brosen i Neufahr- 
wasser, a uzvodno Heubude; u lijepo i šumovito pobrđe 
prema zapadu širi se lijepa četvrt ljetnikovaca. Svi su ovi 
dijelovi povezani dobrim cestama i postepeno se spajaju u 
jedinstven veliki grad. Gradski teritorij (kome ne pripada 
Zoppot) zahvaća 114 km 2 sa 256.403 stan. (1929). 

Luka D-a razvila se u nekadašnjem koritu Visle zvanom 
»Mrtva Visla«. Do 1840 bilo je ušće Visle blizu lučkog 
predgrađa Neufahr\vasser, a zapadno od njega bilo je na¬ 
činjeno pristanište, te na taj način izdvojen otok Wester- 
platte. Za poplave 1840 probila je Visla obalski pješčani 
prud i izbila u more 12 km istočnije od prijašnjeg ušća, a 
1895 prokopan je kanal, kojim se danas ulijeva Visla u 



DANZIG, Vijećnica i Artushof 



DANZIG, Zvjezdarnica i lučka vrata 


Baltičko more. Tada je Mrtva Visla zatvorena i zaštićena 
od daljeg riječnog nasipavanja. Glavni dio novog prista¬ 
ništa izgrađen je na otoku Holm-u, koji čine rukavi Mrtve 
Visle, a oko luke su se smjestila glavna industrijska po¬ 
duzeća. Lučka vodena površina iznosi sada 211 ha s 18 km 
iskorišćene obale, opremljene najsuvremenijim uređajima^ 
osobito za utovar ugljena, drveta i žita, te skladištima i 
dr. Jedan je dio odvojen za slobodnu bescarinsku zonu. 

Najslikovitiji su Altstadt i Rechtstadt, najstariji dijelovi 
grada, u kojima se ističu u prvom redu lijepe crkve: stolna 
crkva »Marienkirch« (14. i 15. st.), u kojoj je čuvena 
Memlingova slika »Opći sud«; dalje su poznate crkve sv. 
Katarine (15. st.), sv. Nikole (14. i 15. st.), sv. Trojstva 
(15. st.) i dr. Kao građevinska cjelina poznata je Langer 
Markt, na kome se osim ostalih zgrada ističe gradska vi¬ 
jećnica (14. i 15. st.) i Artushof. Zanimljive su pored toga 
po svojoj arhitekturi ulice Langgasse i Uferstrasse. 

LIT.: W. Geisler, D. ein Siedlungsgeographischer Versuch, Halle 
1918; II Tomsen, D. ah Handelshafen, Danzig 1918; E. Keyser, Die 
Stadt /)., Stockholm i Berlin 1925; Ville de Dantzig; rapport general du 
Haul Commissaire, Genčve 1926; N. Creutzburg Atlas der Freien Stadt 
D., 1936; A. Bruckner, D., AslPh, Berlin 1923. J. R-ć. 

Povijest. Oko g. 1000 pokršteno naselje D. spominje se 
od 1148 kao glavno mjesto vojvodine Pomorja (Pomme- 
rellen); već 1224 uređeno je kao grad. O njegov posjed 
dugo su se otimali Pomorje, Danska, Pruska, Brandenburg, 
Poljska i Njemačka red, koji ga je 1308 i osvojio, pa je u 
njemu stolovao komtur. Pod vladavinom meštra toga reda 
procvao je gradski konglomerat — koji je u 14. st. nastao 
oko najstarije jezgre (Rechtstadt) — i razvio se u važan 
trgovački grad. O njegovu bogatstvu svjedoči široko za¬ 
snovani način njegove izgradnje. Oko 1360 pristupio je D. 
Hanzi i postao doskora jedan od njenih najuglednijih 
članova. Ubrzo se međutim sukobio s interesima Njema¬ 
čkoga reda; ta se opreka s vremenom tako pojačala, da 
se D. napokon dragovoljno podložio zaštitnoj vlasti Polj¬ 
ske. Privilegium Casimirianum (1454) ostavio mu je go¬ 
tovo potpunu autonomiju, jedino je poljskoga kralja u 
gradskoj upravi zastupao burggraf. Kad je promet D-a 
s unosnim poljskim zaleđem 1422 gotovo sasvim oslobođen 

od carina, poraslo je još više trgovačko značenje D-a; 
poljski kraljevi nisu priječili ni širenje protestantizma u 
D-u. To drugo razdoblje u gospodarskom razvoju D-a nije 
baš bilo dugotrajno, jer su se uskoro pojavile opreke i u 
odnosu s poljskom državom. U trgovini D-a mnogo je 
sudjelovao engleski i holandski kapital, no D. je uza sve 
to ostao i dalje u slaboj vezi s Poljskom. Kako su već za 
prve diobe Poljske njegova predgrađa i luka pripali Pru¬ 
skoj, bilo je prirodno, da je za druge diobe 1793 i sam 
grad postao pruski. Nakon glasovite opsade 1807 pre¬ 
tvorio se u slobodan grad pod francuskim guvernerom, ali 
je 1814 postao opet pruski i od 1863 po treći put naglo 
napredovao. F. C. 

Po odredbama mirovnog ugovora u Versaillesu (1919) D. je postao 
slobodnim gradom pod zaštitom Lige Naroda, koje mu zajamčuje ne¬ 
zavisnost i ustav. Poljska je dobila široke ovlasti sa svrhom, da joj 
se osigura upotreba D-a kao pomorske luke. D. tvori s Poljskom 
jedno carinsko područje, gdje vrijedi poljsko carinsko zakonodavstvo 
i tarifa; upravu vrše vlastiti carinski organi pod nadzorom poljskih. 
Poljska zastupa D. u odnosu prema inozemstvu, štiti njegove gra¬ 
đane u drugim državama i podjeljuje eksekvatur stranim konzulima. 
Kod sklapanja međunarodnih ugovora, koji se tiču D-a, mora Poljska 
tražiti mišljenje njegova senata. Upravu luke i vodenih putova vodi 
vijeće, sastavljeno od jednakog broja izaslanika slobodnog grada i 
Poljske. Visoki povjerenik, koga imenuje vijeće Lige Naroda, odlučuje 
u prvoj molbi o sporovima između Poljske i D-a; u drugoj molbi 
odlučuje vijeće Lige Naroda. 

Ustavotvorna skupština slobodnoga grada izradila je ustav od 11. 
VIII. 1920, koji je 1922 odobrio visoki povjerenik, a nije se mogao 
mijenjati bez odobrenja Lige naroda. Zakonodavstvo vrši sabor (Volks- 
tag), koji biraju na 4 godine svi muškarci i žene iznad 20 g. Sabor 
bira senat, koji vodi poslove vlade i ima pravo, da o saborskim za¬ 
konskim zaključcima traži odluku pučkim glasovanjem. Na zahtjev 
desetine svih izbornika treba provesti pučko glasovanje o svakom za¬ 
konu osim zakona financijske prirode. Državni službeni jezik je nje¬ 
mački. J. A. 

D. je imao ove visoke povjerenike: M. S. Mac Donnell 
(Irac) 1923—23, Van Hamel (Nizozemac) 1926—29, Grof 
Manfredi-Gravina (Talijan) 1929—32, Sean Lester (Irac) 
1933—36, Dr. Karl Burckhardt (Švicar) 1937—39. Unu- 
tarnjo-politički život u D-u od 1923 kretao se u okviru 
ustava; stranačka slika odgovarala je uglavnom razmjeri¬ 
ma u weimarskoj Njemačkoj, pa je vlada (senat) bila sa¬ 
stavljena na koalicionoj osnovi. Kad su u Njemačkoj 


preuzeli vlast nacionalsocijalisti, došlo je do promjene i 
u stranačkoj strukturi D-a. Na saborskim izborima u 
svibnju 1933 dobila je NSDAP većinu (38 zastupnika od 
72, a dotada 13). 

U studenom 1934 postao je predsjednik senata zamjenik 
Gauleitera NSDAP A. Greiser, pa se D. brzo prilagođuje 
novom političkom ustrojstvu Reicha. Njegov demokratski 
ustav gubio je sve više svoje značenje, a ni Poljska nije 
se za nj zalagala, otkako je 26. I. 1934 postavila svoje 
odnose s Njemačkom na osnovu izravnog, dvostranog 
sporazuma uz isključenje međunarodnih foruma. Time je 
uloga Ligina visokog povjerenika oslabljena, pa je Lester, 
nakon sukoba sa senatom, 1936 odstupio, a njegov na¬ 
sljednik Burckhardt nije se protivio stvarnom stanju. U 
međuvremenu zabranjene su u D-u sve političke stranke 
osim NSDAP, tako da se sabor sastojao samo još od na- 
cionalsocijalista (1937). Dne 23. VIII. 1939 proglasio je se¬ 
nat, s pozivom na njemačke državne zakone, Gauleitera 
A Forstera državnim glavarom, dok je Greiser imenovan 
ministrom predsjednikom. Forster je 1. IX. 1939, na dan 
navale njemačke vojske na Poljsku, proglasio ujedinjenje 
D-a s Reichom. Poljska posada u D-u održala se na We- 
sterplatte do 7. IX. (-> svjetski rat 1939). D. je danas 
sjedište državne župe Danzig—Zapadna Pruska. 

LIT.: P. Simson, Geschichte der Stadt Danzig, 4 sv., 1913—18; Key- 
ser, D-s Geschichte, 2. izd., 1928; Miinsterberg, Der Handel D-s, 
1906; Lindner, D. (u Beriihmte Kunststatten), 2. izd., 1913; D. (Auf- 
nahmen der deutsch. Bildstelle), 1928 

DANJ, historijsko mjesto u sjevernoj Albaniji, na lije¬ 
voj strani Drima, gdje rijeka prelazi iz sutjeske u ravnicu. 
Tu su se sastajali putovi iz Skadra i Lješa prolazeći dalje 
na istok prema Prizrenu. Balšići su ovdje imali carinar¬ 
nicu. Bio je sjedište katoličkog biskupa. Razorio ga je 
vjerojatno Skenderbeg, a do danas su se sačuvale ruševine. 

LIT.: M. Šufflay, Stadte und Burgen Albaniens, Beč 1924. Z. D-i. 

DAONELLA, školjka s jednakim zaklopcima, radijalno 
rebrasta. Stražnji mišići zatvarači veliki, prednji maleni. 
Za razliku od halobije uha kod daon. nema. Daon. Lom- 
meli značajna je za vengenske naslage sred. trijasa i u 
našim krajevima. F. Š. 

DAORSI, ilirsko pleme, stanovali su oko rijeke Neretve 
između Delmata i Ardijejaca, u današnjoj Imotskoj krajini 

i Hercegovini. Prema mitologiji, zabilježenoj od Apijana, 
potomci su Ilirijeve kćeri Daorto. Za vrijeme cvata ardi- 
jejskog ilirskog kraljevstva bili su i oni u toj državi. Po¬ 
slije Gencijeva poraza 167 pr. Kr. potpadoše pod vlast 
Rima. Napadani od Delmata obrate se zajedno s Isejcima 
158 Rimu, zbog čega Rimljani poslaše k Delmatima posla¬ 
nike, koje ovi slabo primiše odbivši njihove zahtjeve. To 
dovede do rata na Delmate 156 pr. Kr. U 1. st. pos. Kr. 
još su uvijek D. u istim sjedištima. G. N. 

DA PONTE, Lorenzo, * Ceneda (danas Vittorio Ve- 
neto) 1749, f New York 1838, talijanski pustolov i pisac. 
Redio se od židovskih roditelja (Emanuele Conegliano), ali 
je promienio ime i vjeru te postao katolički svećenik; za¬ 
tim se raspopio i oženio po anglikanskom obredu. U 
Mlecima se sprijateljio sa znamenitim pustolovom G. G. 
Casanovom. Radi svojih nepodopština (1779) bježi u Go¬ 
ricu, a odatle seli u Dresden pa u Beč kao dvorski ka¬ 
zališni pjesnik kod Josipa II. Nakon Josipove smrti gubi 
mjesto i seli u Trst, pa u London i na koncu (1805) u 
USA. Osim lirskih pjesama D. je napisao 36 libreta za 
opere, od kojih su neki i danas poznati, koje je uglazbio 
Mozart: Nozze di Figaro (po Beaumarchaisu 1786), Don 
Giovanni (1787) i Cosi fan tutte (1790). U libretima se D. 
odalečuje od ustaljenog retoričkog tipa, a približava zdra¬ 
voj komici životne stvarnosti jednostavnijim sadržajima 
i živahnijim dijalozima. D. je po vremenu posljednji ori¬ 
ginalni autor t. zv. opere buffe. Objavio i svoj autoapolo- 
getski dnevnik Memorie (I—III., New-York 1829—30), koji 
nije pouzdan, ali je zanimljiv radi opisa ondašnjih dru¬ 
štvenih prilika i vijesti o suvremenim glazbenicima; pre¬ 
veden je na njemački i francuski. 

Da P. je poznat i kod nas preko Mozartove glazbe. Libreto opere 
Don Giovanni preveo je na hrvatski J. E. Tomić (Don Juan , Zagreb 
1874), a od 1920 daje se u prijevodu M. Cihlara Nehajeva: Figarov pir 
daje se u Zagrebu od 1917 u prijevodu A. Kassowitz-Cvijić; Cosi fan 
tutte izašao je u Dubrovniku 1927. 

LIT.: L. Da P. t Memorie, I-II, priredio G. Gambarin e F. Nico- 
lini, Bari 1918 (gdje je u II. sv. potpun popis njegovih dramskih 
djela); L. Marchesan, Delta vita e delle opere di L. Da P., Treviso 
1900; I. L. Russo, L< Da P. poet and adventurer, New-York 1922; G. 
Mazzoni, Abati, soldati, attori del Settecento, Bologna 1924. M. D-ić. 

DAPONTES, Kessarios, ^ otok Skopelos 1714, f na brdu 
Atosu 1774, grčki pjesnik i relig.-etički pisac. Vrlo mlad 
otišao u Carigrad, otkuda je kasnije prešao u Bukurešt; 
tu je nakon ozbiljnih nauka u dvorskim školama tajnik 
tadašnjeg kneza Konstantina, zatim tajnik kneza Ivana 
Maurokordata. G. 1753, poslije smrti svoje supruge, po¬ 
vukao se u samostan na otočiću Piperi. G. 1757 pošao je 
na brdo Atos, gdje su ga mnogo cijenili zbog njegove uče¬ 
nosti. Tu je napisao većinom svoja djela u stihovima. U 
Perivoju gracija opisuje svoje putovanje kroz Tursku i 
Vlašku; u »Đačkim efemeridama« opisuje pokrajine, 
koje danas sačinjavaju Rumunjsku; u djelu »Intelektualno 
cvijeće« opisuje najpoznatije crkve i samostane, posve¬ 
ćene Majci Božjoj. K. K. 

DA PORTO, Luigi, * Vicenza 10. VIII. 1485, f Vicenza 
10. V. 1529, talijanski književnik. U mladosti služio u mle¬ 
tačkoj vojsci, a pošto je bio ranjen, napustio je oružje i 
dao se na književnost. Pisao je Rime u Petrarkinu duhu i 
opisao ratne doživljaje za Cambraiske lige (Lettere 
storiche). Došao je na glas kao autor ganutljive i dramat¬ 
ske novele Historia novellamente ritrovata di due amanti 
(Mleci oko 1530), u kojoj je umjetnički preradio i oživio 
tradicionalni motiv, koji je u 15. st. bio već obradio i pri¬ 
povjedač Masuccio Salernitano u svojoj zbirci novela 
Novellino (br. 33; I. izd. 1476). To je jamačno najljepša 
talij. novela 16. st., tako da je doživjela tridesetak izdanja, 
te su je oponašali, prevodili i prerađivali mnogi i izvan 
Italije na različitim jezicima. Ali ga je slučajno zasjenio 
svojom preradbom Matteo Bandello (u II. knjizi svojih 
Novelle, 1554), preko čijega je francuskog prijevoda (Boai- 
stuau, Histoires tragiques t Pariš 1559) odnosno preko en¬ 
gleske preradbe u stihovima (Broocke, The tragical history 
of Romeus and Juliet , London 1562) došao Shakespeare do 
predmeta za svoju dramu Romeo i Juli ja. Prvi je toj pri¬ 
povijesti dao dramski oblik Luigi Groto u tragediji Adriana 
(Mleci 1578). 

BIBL.: G. Fatini, Novelle del Cinquecento, Turin 1930; kritičko izd. 
novele priredio A. Ricklin u zbirci Bibliotheca romanica, Strassbourg 
1937. 

LIT.: G. Brognoligo, Studi di storia letteraria, Rim 1904; L. Di 
Francia, Novellistica, II., Milan 1925. M. D-ić. 


DAPPER, Olfert, f 1690, nizozemski liječnik i zemljo¬ 
pisac u Amsterdamu, autor mnogih zemljopisnih djela, 
koja su najvećim dijelom prevođena na druge jezike, naj¬ 
bolji kartograf Afrike u svoje doba. Opisao je 1663 Am¬ 
sterdam, 1668 Afriku, 1670 nizozemsku ekspediciju u Kinu, 
1673 Ameriku, 1676 afričke otoke, 1680 Aziju i t. d. N. Ž. 

DAQUIN (ili d’AQUIN), Louis Claude, * Pariz 1694, 
f Pariz 1772, najznamenitiji francuski orguljaš svoga vre¬ 
mena. Bio je učenik virtuoza na orguljama i clavecinu 
Marchanda. Zarana se isticao neobičnim talentom. Bilo mu 
je tek 12 godina, kad je postao orguljašem u crkvi St. 
Antoine. Kasnije (1727) dobiva mjesto u crkvi sv. Pavla, 
gdje je u natjecanju pobijedio velikog Rameaua. Svoga 
učitelja Marchanda naslijedio je 1732 u crkvi franjevaca, 
a 1739 bio je imenovan orguljašem kraljevske kapele i na¬ 
sljednikom Dandieuovim. Kao skladatelj pripada D. među 
najzanimljivije starije glasovirske majstore, te istupa — 
u svojim suitama — kao portretist i programni skladatelj 
na način Couperinov. Tiskane su mu skladbe: Premier livre 
de pieces za clavecin; Noels pour Vorgue ou clavecin op. 
2 i kantata La Rose. 

LIT.: Combarieu, Histoire de la musique > sv. II. S. S-i. 

DARA, Gabriello, * Palazzo Adriano (prov. Palermo) 
1826, f 1885, albanski pjesnik sa Sicilije. Kao svi albanski 
pisci sa Sicilije učio je i on u albanskom sjemeništu, što 
ga je 1737 osnovao Giorgio Guzzetta. Ovaj je zavod bio 
dugo vremena rasadište albanskih misli na Siciliji. Kao i 
drugi italoalbanski pjesnici crpio je nadahnuće iz starije 
pučke pjesme i balade, koje su albanski naseljenici, iselivši 
se iz Albanije i Moreje, donijeli u 15. st. u Italiju. U njima 
je našao građu za svoj elegički epos Kenka e sprasme e 
Bales (Balina posljednja pjesma), koja je objavljena 1906 
kao knjiga. To je jedno od glavnih i boljih djela albanske 
književnosti. 

Junačina Bala, jedan od suboraca Skenderbegovih, ne snalazi se u 
Italiji, izbjegava društvo, traži samoću. Lalinoj kćeri pripovijeda sa 
žalošću o staroj domovini, o ratovima s Turcima pod Skenderbegom, 
o divnim prošlim vremenima i o izgubljenoj slobodi. Djelo je plod 
romantike: oživljuju se stara vremena i izdiže narodna prošlost, ističe 
se samotarski život u prirodi, jako naslanjanje na pučku pjesmu i 
stil balade. U herojičkom stilu sjeća na Macphersonova Ossiana. E. £. 

D’ARAGONA, Tullia, * Rim oko 1510, f R im 12 : }}}• 
1556, talijanska pjesnikinja. Jedna je od najglasovitijih 
talij. kurtizana književnica 16. st.; proživjela je svoj sjajni 
vijek u različitim gradovima, okružena brojnim obožava¬ 
teljima, među kojima je bilo i ponajboljih književnika, 
privlačila je više svojom gracijom, duhovitošću i učenošću 
negoli ljepotom. I pošto se udala, nastavila je raskošno 
živjeti. Zato su neiskrene njene petrarkističke Rime (Mleci 
1547), u kojima ukusno pjeva o tobože platonskoj ljubavi 
u ondašnjoj lažnoj maniri, tako da njezin kanconier ve¬ 
ćinom nema ni psihološke ni umjetničke vrijednosti. Je¬ 
dnako je neiskrena u Dialogo delP infinita d’amore (1547), 
gdje ona u razgovoru s prijateljem književnikom Benedet- 
tom Varchi-jem uznosi nada sve duhovnu platonsku ljubav; 
osim toga ne zna se, koliko je to djelo njezinoga koliko 
samog Varchija. Ne može se vjerovati, da se još dosta 
mlada obratila na pravi put, kako sama kaže u predgovoru 
spjeva II Meschino o ii Guerino (Mleci 1560); to je pre¬ 
radba viteškog romana Guerino Meschino , što ga je napi¬ 
sao Andrea da Barberino, jedna je od najpopularnijih pri¬ 
povijesti 15. i 16. st. u Italiji, te je još i danas rado čitaju 
širi slojevi. 

BIBL.: Le Rime di T. D., Bologna 1891; Trattati d’amore del Cin- 
quecento, Bari 1912. 

LIT.: F. Flamini, II Cinquecento, Milan 1902; G. Biagi, Fiorenza 
fior che sempre rinnovella, Mleci 1928; B. Croce, Poesia popolare e 
poesia d’arte. Bari 1933. M. D-ić. 

DARAS, nešto preko 21 km. sz od Nisibisa, utvrđeni 
rimski grad na granici Mezopotamije. Pošto pe Nisibis 363 
prepušten Perzijancima, Anastasije je, da bi nadoknadio taj 
gubitak, 504 sagradio tvrđavu D. na cesti, koja vodi u 
Mardin. G. 530 vodila se velika bitka kod D., kojim je tada 
zapovijedao Belizar, čovjek od 24 godine^ kojega je car 
Justinijan 529 odredio zapovjednikom istočne vojske. Be¬ 
lizar je došao u D. nešto prije no što je Pezozes ušao u 
Nisibis s perzijskom vojskom od 40.000 konjanika. Cilj 
je bio napasti D., a time i rimsko carstvo; njemu je 
uspjelo opkoliti grad, pa je to dovelo do velike bitke, koja 
je završila rimskom pobjedom. Ta je pobjeda podigla 
uzdrmani rimski prestiž i ojačala Belizarov ugled. 

DARBHANGA, 1 . Okružje (8571 km 2 sa 3,166.094 stan., 
1931) u pokrajini Orissa i Behar u Indiji. Prostire se po 
aluvijalnoj nizini od rijeke Gangesa do Nepala. Zemljište 
je dosta plodno; najviše se goji riža, a velike su površine 
često poplavljene. 2. Glavni grad i tržište okružja; ima 
željezničke mreže s ostalim dijelovima Gangesove nizine 
(60.676 stan., 1931). M. Š. 

DARBISTI zovu se članovi sljedbe prozvane »Skupština« 
(Zbor), koju je osnovao Englez John Nelson Darby (*■ 18. 
II. 1800, f 29. IV. 1882). Sljedba se odijelila od službene 
anglikanske državne crkve poričući osnovnu njezinu dogmu, 
da je biskupska vlast, koja dolazi neprekinutim nasljed¬ 
stvom od apostola, božanska ustanova. Crkvene službe 
ustanovio je Krist samo za apostolsko doba. Krist je usta¬ 
novio i vidljivu crkvu, no ona je već davno propala. Stoga 
je nužno, da se pravi Kristovi sljedbenici odvoje od svih 
postojećih crkava i njihovih dogma te se ujedine u za¬ 
jednicu, u Skupštinu prema uzoru svih kršćana, koji su 
ustrajali u nauci apostola, u zajednici lomljenja kruha i u 
molitvi. Po nauci »Skupštine« postoji samo jedno sredstvo 
za posvećivanje. To je riječ Božja, koja u jednom času 
proizvede preporađanje i posvećenje. Darbizam zabacuje 
vjerske simbole, crkveni ustav i svećeništvo. Uči Trojstvo 
i Kristovo božanstvo te priznaje Kristovu smrt na križu 
kao žrtvu i uskrsnuće mrtvih. Uči također tisućgodišnje 
Kristovo kraljevstvo na zemlji (hiliazam), vječnost pakla 
i krštenje zaronjivanjem. Darbisti se svake nedjele sa¬ 
staju na lomljenje hljeba, koje se sastoji u zajedničkom 
blagovanju kruha i pijenju vina. — Sljedba se razdijelila 
u čitav niz ogranaka, koji se međusobno pobijaju. 

LIT.: P. Scheuerlen, Die Sekten der Gegenwart, 1923; K. Alger- 
missen, Christliche Sekten uj Kirche Christi. St. B. 

D’ARBLAY, * King’s Lynn (Norfolk) 13. VI. 1752, 
f London 6. I. 1840, engleska spisateljica, poznata pod 
djevojačkim imenom Fanny Burney, kći muzičara Burneya. 
Majku je izgubila vrlo rano; kuća njezina oca, sastajalište 
mnogih umjetnika, glumaca, muzičara i književnika, i či¬ 
tanje lektire bili su odlučni u njenom obrazovanju. To se 
naročito dobro vidi iz njena dnevnika, koji je počela pi¬ 
sati 30. V. 1786 i obuhvatila u njemu period od 72 godine. 
Prvo joj je književno djelo roman Evelina, or A Young 
Lady’s Entrance into the Wovld , izdan anonimno 1778. 
Odjek je bio vrlo velik; uskoro je postala mezimče slavnih 
književnika toga vremena, naročito Dr. Johnsona, Sheri- 
dana, Burkea i dr. I roman Cecilia , or Memoirs of an 
Heiress (1782) bio je primljen vrlo simpatično. G. 1786 
uzela ju je kraljica Charlotte za dvorsku gospođu, te je 
ostala na dvoru do 1781. Kod sestre se upoznala s francu¬ 
skim časnikom A. d’Arblayom, za koga se udala 31. VII. 
1793. Malo zatim objavila je djelo Brief Reflections Rela- 
tive to the Emigrant French Clergy (1793). Roman Camilla , 
or A Picture of Youth (1796) nije imao većeg književnog 
uspjeha, kao ni The Wanderer; or Female Difficulties 
(1814). Pisala je i drame, ali sa slabim uspjehom: tragedija 
Edwy and Elvina izvedena je samo jedamput (21. III. 1795), 
dok je komedija Love an Fashion skinuta već prije prve 
izvedbe (1800). S mužem je proboravila neko vrijeme u 
Francuskoj (1801—14) i u Belgiji. Konac života provela je 
u skupljanju i izdavanju uspomena svoga oca, koje je iz¬ 
dala 1832 pod naslovom Memoirs of Dr. Burney. Glavno 
joj je djelo dnevnik, izdan poslije njene smrti u 7 svezaka, 
Diary and Letters (1842—46). Tu s naročitom jednosta¬ 
vnošću i iskrenošću iznosi događaje toga doba, život svoj 
i svoje okoline, putovanja po Francuskoj i Belgiji u živim 
opisima i tako spontanom proznom stilu, da cijelo djelo 
ima ne samo veliku historijsku, nego i književnu umjetni¬ 
čku vrijednost. 

LIT.: Austin Dobson, Fanny Burney (1903); C. B. Tinker, Dr. John¬ 
son and F, B. (1912;) C. Hill, F. B. at the Court of Queen Charlotte 
(1912); R. B. Johnson, F. B. and the Burneys (1926). R. F. 

DARBOUX, Jean-Gaston, ^ Nimes 19. VIII. 1842, 
f Pariz 25. II. 1917, francuski matematičar. Od 1866 pro¬ 
fesor matematičke fizike na College de France, od 1873 
profesor racionalne mehanike na Sorbonni te napokon od 
1880 profesor više geometrije, kao nasljednik M. Chaslesa, 
za kojega je ta stolica bila na Sorbonni i osnovana; od 1889 
do 1903 bio je uz to i dekan na Faculte des Sciences. 
Članom Akademije postade 1884, gdje je od 1900 bio i 
tajnik. Chasles, predšasnik Darboux-ov na katedri više 
geometrije, radio je na polju geometrije u čisto geometrij¬ 
skom smjeru, dok se je D. vratio Mongeovom smjeru, koji 


je obilježen svezom analize i geometrije; jer Monge je 
osnivač ne samo deskriptivne, nego i diferencijalne geome¬ 
trije. D. je na području ove posljednje izdao kapitalno 
djelo Legons sur la theorie generale des surfaces et les 
applications geeometriques du calcul infinitćsimal, priru¬ 
čnik u četiri sveska (Pariz 1888—96). Tu je sadržana čitava 
. diferencijalna geometrija onoga doba, a s njom i teorija 
diferencijalnih jednačaba. Veliki dio zauzimaju vlastita 
autorova istraživanja, tako metoda pomičnog trobrida u 
teoriji krivulja i ploha, minimalne plohe i plohe konstantne 
krivine, transformacije i invarijante Laplaceove jednadžbe, 
namatanje jedne plohe na drugu, geodetske crte i t. d. 
Način prikazivanja doista je majstorski. Važno je i djelo 
Legons sur les systemes orthogonaux et les coordonnees 
curvilignes (Pariz 1910), koje s prvim čini cjelinu. Vre¬ 
menski mu je prvo djelo Memoire sur une classe remar- 
quahle de courbes et de Surfaces algebriques (Pariz 1873); 
te osobite krivulje nazvane su Darbouxovim krivuljama , 
a jedan njihov specijalni slučaj su Cassinijeve krivulje (v.). 
Slušačima matematike namijenjeno je djelo Principes de 
geometrie analytique (1917), gdje su izvanredno lijepo pri¬ 
kazana neka temeljna područja geometrije, tako nauka o 
dvoomjeru, metrički problemi, Ponceletovi teoremi, Cayle- 
yeva geometrija (t. j. hiperbolička neeuklidska geometrija), 
nauka o inverziji (ciklide, obrađene s pomoću pentasfernih 
koordinata). D. je na području infinitezimalne geometrije 
stvorio posebnu školu, kojoj pripada i znatan broj geome- 
tara izvan Francuske. 

LIT.: G. Lebon, Savants du jour: G. Darboux, Pariz 1910; E. 
Picard, Notice historique sur G. Darboux, Pariz 1917. R. C. 

DARCY, Henry-Philibert, * Dijon 10. VI. 1803. f Pariz 
3. I. 1858, francuski inžinir hidrauličar. Rukovodio velike 
vodograđevne radove i gradnje željezničkih pruga u Fran¬ 
cuskoj. Naročito se bavio proučavanjem zakona o gibanju 
vode u cijevima, kanalima i u podzemlju. Od njega otkri¬ 
vena formula za filtarsku brzinu gibanja temeljne vode još 
je i danas u tehnici klasična. 

BIBL.: Les fontaines publiques de Dijon (1856), Recherches experi- 
mentales relatives au mouvement de Veau dans les tuyaux (1857) i 
posmrtno djelo Recherches experimentales sur le mouvement de Veau 
dans les canaux decouverts (1865). S. S. N. 

DARD, Emile, ^ Lorient (Morbihan) 25. XII. 1871, fran¬ 
cuski diplomat. Od 1900—06 bio je tajnik u Delcasseovu 
kabinetu, zatim je služio u Tokiju, Beču (kao savjetnik 
poslaništva), Kobenhavnu, Sofiji, Madridu. U srpnju 1920 
imenovan je poslanikom u Miinchenu, gdje je boravio za 
vrijeme separatističkih pokušaja u Falačkoj. Kad je kon- 
premješten je u Sofiju, a odatle u veljači 1927 u Beograd, 
cem 1924 počela popuštati francusko-njemačka napetost, 
gdje je ostao poslanikom do rujna 1931, nakon čega je 
stupio u mir. Napisao je nekoliko povijesnih djela: Le Duc 
de Reichstadt (1895), Le general Choderlos de Laclos 
(1905), Herault de Sćchelles (1907). 

DARDA, selo u Baranji, 7 km sjeverno od Osijeka. Sje¬ 
dište je kotara i općine, a ima 3841 stanovnika. Katolička 
župa je osnovana 1717. Ima oveći mlin. — Kod Darde su 
Turci podigli obrambeni nasip, koji je 1664 razorio Nikola 
Zrinski. U D-i je od 1921 bilo sjedište podžupanske oblasti 
za baranjsku županiju. Z. D-i. 

DARDAN je praotac bajoslovnih trojanskih kraljeva, 
utemeljitelj dardanskog kraljevstva, kojemu je glavni grad 
Troja. Prema mitu, koji se razvijao više stoljeća, D. je 
sin Zeusa. Došao je iz Arkadi je na Samotraku, a odatle 
u Troju. Starija je njegova loza izumrla, a mlađa je po 
Eneji utemeljila rimski narod. Prema Dardanu nazivali su 
se stanovnici trojanskoga kraljevstva Dardanci. 

DARDANCI (^dagdavoi, zfapdavioi, JagdavelS, zJa^avidrai 
lat. Dardani), snažno ilirsko pleme s tračkim elementima u 
gornjoj Meziji, na gornjem toku Aksija (Vardara) i gornje 
Morave. Bili su razuzdan, hrabar i otporan narod, a prema 
Strabonu (VII, 316) stanovali su u podzemnim, gnojem 
pokrivenim spiljama, no imali su i utvrđena naselja. Bili 
su vrlo prljavi, a voljeli su glazbu. Bavili su se stočar¬ 
stvom (na glasu je bio njihov sir — caseus Dardanicus) 
i rudarstvom (željezo, olovo, srebro). Kako je njihova ze¬ 
mlja Dardanija ležala na putu od Jadranskoga mora do 
Dunava te od Dunava do Egejskoga mora, bila je u carsko 
doba ispresijecana brojnim cestama. Glavni grad bijaše 
Scupi (Skopie). Rimljani su ih teškom mukom pokorili 
97—27 g. pr. Kr. Dardanija se zvao i kraj u Troadi, u 
kojem su stanovali D-i, valjada srodnici ilirskih D-a. Z. D. 

DARDANELI (nazvani po gradu Dardanu u području 
Troje, u starini Helespont, turski £anakkale Bogazi), mor¬ 
ski tjesnac, koji veže Egejsko i Mramorno more između 
Galipoljskog poluotoka i SZ Male Azije. Dug je 65 km sa 
srednjom širinom od 4.6 km, dok je kod Qanakkale sužen 
na 1950 m. Najveća mu dubljina iznosi 104.3 m, a najmanja 
na liniji plovidbe 50 m. Gornja struja teče iz Mramornoga 
mora u Egejsko srednjom brzinom od 2.8 km u satu, a 
najveća je brzina 8.3 km. Ona seže 18—27 m duboko, a 
ispod nje teče struja suprotnoga smjera. 

Tjesnac je erozijska dolina nekadašnje rijeke. U plio- 
cenu je bila oblikovana široka i plitka dolina, a kad se 
krajem pliocena teren uzdigao, dardanelska je rijeka 
usjekla mlađu usku dolinu. Dvije terase u sarmatskim 
laporima odaju etape u us jecanju doline. U kvarteru je 
prodrlo more, te je nastao današnji morski tjesnac. Glede 
smjera rijeke postoje suprotna mišljenja. J. Cvijić misli, 
da je dardanelska rijeka tekla prema jugozapadu. 

Obale D-a su jednolične i većinom gole ili obrasle maki¬ 
jama, a samo na južnoj azijskoj strani ima vinograda i 
maslinika. Naselja su bez osobita značaja; najveće je 
f anakkale (15.187 stan. 1935 g.) na azijskoj strani, koje 
također nazivaju i Dardaneli. 

LIT.: J. Cvijić, Osnovi za geografiju i geologiju Makedonije i 
Stare Srbije II., Beograd 1906. — A. Philippson, Reisen und Forschun- 
gen im westlichen Kleinasien, Pet. Mitt. Ergzh. 167 i d. Z. D-i. 

Povijest. D. imadu u povijesti posebno značenje po 
tome, što dijele dva kontinenta, Evropu i Aziju. A kako 
dijele i Egejsko more od Mramornoga pa omogućuju, da 
se lako može zatvoriti prolaz iz jednog u drugo, to su od 
najdavnijih vremena do danas bili područje brojnih su¬ 
koba na moru. U povijesti međunarodnog zbivanja i diplo- 
matsko-političkim aktima pitanje Dardanela obuhvaća tri 
geografske jedinice: same D-e, Mramorno more i Bospor. 
Pitanje je postalo tako značajno, da se stavlja na prvo 
mjesto, kad je riječ o morskim tjesnacima uopće, pa se 
kadšto čak i istovjetuje sa samim pojmom morskih tje¬ 
snaca. Svoje značenje imade ono od najdavnijih vremena 
po tome, što je tu bilo dodira između različnih civilizacija, 
a to je bacalo svoju sjenu na grčke kolonije i rimske pokra¬ 
jine, što je mnogo značilo za Bizant, Tursku, Rusiju, za 
interese balkanskih država i Sovjetske Unije. Do D-a do¬ 
prli su i interesi iz veće daljine, iz Engleske i Francuske. 
S njima je dobrim dijelom spojena i sudbina Carigrada, 
koji je po svom položaju mogao postati jednim od naj¬ 
važnijih gradova svoje vrsti. Zajedno s Crnim morem i 
ušćem Dunava tvore vrlo važno poglavlje Istočnog pitanja 
(v.) već kod njegove prve pojave. Trgovci argonautskih 
vremena, o kojima legende pričaju, da su odlazili u daleke 
bajoslovne krajeve i vraćali se s bogatim plijenom, plovili 
su kroz D-e. Više od otmice lijepe Helene bio je povod 
ahajskim ekspedicijama protiv Troje prolaz kroz D-e. 
Kserkšo je za svoje velike vojne protiv Grčke dao sagra¬ 
diti most preko D-a, tuda je i Aleksandar Veliki prošao 
na svojoj vojni protiv Perzije. U srednjem vijeku bilo je 
zbog nameta u D-ma dugih i teških sporova između Bi¬ 
zanta i talijanskih pomorskih republika. Nakon 4. križarske 
vojne Mleci dobiše Galipolje i s njime gospodstvo nad 
tjesnacem, ali s padom latinskog carstva 1261 taj je posjed 
opet pripao grčkom carstvu. Kad su Turci nakon 1358 za¬ 
vladali Galipoljem, dospjela je trgovina pomorskih repu¬ 
blika u Crnom moru i Bosporu u težak položaj. Najprije bi¬ 
zantski carevi, a zatim Turci jako su utvrdili D-e radi 
obrane Carigrada. Kad je za Kandijskog rata 1645—69 
Kreta pala u turske ruke, D. izgubiše mnogo od svoga 
dotadašnjeg značenja. 

Turska je bila gospodarica obadviju obala, imala mo¬ 
nopol kabotaže i ulaza u Crno more; prema tome pitanje 
D-a nije postojalo. Međunarodno značenje dobio je taj 
morski put, kad se Rusija za Petra Velikoga ustalila na 
obalama Crnog mora. Prvi zahtjev, da se ruskim brodo¬ 
vima dopusti pristup u to more, postavio je Petar, kad je 
1696 osvojio Azov. Turska je odlučno odgovorila, da je 
Crno more svetinja i da u nj nikada ne će ući nijedan 
strani brod. Pa ipak se već tada Crno more prestalo sma¬ 
trati isključivo turskim; mjesto pojma o svetinji među¬ 
narodnim je utanačenjima bolje odgovarao pojam o »sta¬ 
rom pravilu Otomanskog carstva«, koje je trebalo poštivati 
u slučaju zatvaranja tjesnaca za ratne brodove svih stranih 
naroda i država. To je pravilo došlo do pravog značenja 


između 1774 i 1833. Mirom u Kučuk-Kajnardži 1774 Kata¬ 
rina II. ishodila je ruskim trgovačkim brodovima slobodan 
promet u turskim lukama, a isto pravo priznala je turskim 
brodovima u ruskim lukama; tako je neizravno izraženo 
i pravo prolaza kroz D-e. Kad je Rusija postala obalnom 
državom na Crnom moru, D. su prestali biti putem u 
»tursko jezero« Crno more. Turska nije više mogla sama 
odlučivati o prolazu kroz tjesnace. Rusiji je bilo od velike 
koristi, da zbog svojih interesa prihvati tursko načelo o 
»svetosti« Crnoga mora, ali da mu donekle dade i drugi 
smisao: u tu svetost ne smije nitko dirati, a braniti je mo¬ 
raju obje obalne države, Turska i Rusija. I pored toga, u 
doba između 1784 i 1806 Austrija, Engleska, Francuska i 
Prusija našle su načina, da ugovorima s Portom izvojšte 
svojim brodovima pristup u Crno more, a prema tome i 
prolaz kroz tjesnace. To je Rusiju stavilo pred pitanje, da 
li ona prema Turskoj stoji u istom odnosu, kao i ostale 
države, ili se može poslužiti ugovorom od 1774, koji joj je 
dao pravo zaštite nad pravoslavnim pučanstvom Balkan¬ 
skog poluotoka i tako omogućio upletanje u unutarnje turske 
prilike. Rusiji je svakako bilo stalo, da s obzirom na D-e 
i Crno more dobije povlašten položaj. Povod za otvaranje 
pitanja dao je Napoleon svojim pohodom na Istok, čime 
je Tursku privezao uz Rusiju. Ove dvije države sklopiše 
1799 savezni ugovor na osam godina »za uzajamnu zaštitu 
zemljišnog integriteta«; Turska je tada po prvi put, ali 
samo taj put, dozvolila prolaz kroz tjesnace i ruskim ratnim 
brodovima. U obnovi ugovora 1805 istaknuto je načelo o 
zatvaranju Crnoga mora i uzajamna pomoć protiv ulaska 
treće države. 

U početku 19. st. počinje Engleska odlučno zahvatati u 
dardanelsko pitanje. Njezina je politika krenula protivnim 
smjerom od politike Napoleona i ruskog cara Aleksandra I. 
Namjere Francuske i Rusije o podjeli Turske (1807) uvje- 
riše ovu, da ne mora biti ovisna samo o Rusiji. G. 1809 
sklopi ona s Engleskom ugovor, po kome se zatvaranje tje¬ 
snaca za ratne brodove svih naroda prvi put označuje 
međunarodno-pravnim načelom, koje je utvrđeno ugovorom, 
i to tako, što ga Turska označuje »starim pravilom Oto¬ 
manskog carstva«, a Engleska se obvezuje, da će ga pošti¬ 
vati. Za Tursku je sada nastala ugovorna obveza, da D-e 
zatvori za ratne brodove svih naroda bez izuzetka, dakle 
i ruske. U teškoj dilemi našla se Rusija za grčkih oslobo¬ 
dilačkih ratova 1821—29, kad je nastojala održati na životu 
slabo Tursko carstvo i uz to pomagala Grke. Položaj Ru¬ 
sije nešto se popravio Akermanskom konvencijom (v.) od 7. 
X. 1826; Turska se obvezala, da će u korist ruske vanjske 

trgovine, a na preporuku Rusije, dopustiti ulaz u Crno 
more brodovima onih naroda, koji to pravo nisu još uži¬ 
vali. Jedrenskim ugovorom od 14. IX. 1829 Rusija dobiva, 
štaviše, deltu Dunava i slobodu trgovine u Turskoj uopće. 
Kako taj ugovor ne spominje uopće ratne brodove, ne dira 
on u staro pravilo Otomanskog carstva. Da je suština toga 
pravila prolaz ratnih, a ne trgovačkih brodova kroz D-e, 
pokazao je tajni dodatak rusko-turskom ugovoru, koji je 
8. VII. 1833 sklopljen u Hunkjar-Iskelessi. Tu se ističe, da 
Rusija ne će tražiti od Turske pomoći čak ni onda, kad 
bi je ona morala pružiti, nego će to Turska nadomjestiti 
zatvaranjem D-a u korist Rusije i ne će dopustiti ulaz ni¬ 
jednom stranom brodu pod bilo kojom izlikom. Potaknute 
negodovanjem Engleske, Francuska i Austrija stadoše izra¬ 
đivati novi plan, koji bi tjesnace stavio pod međunarodni 
nadzor, a svakoj državi oduzeo mogućnost, da nad njima 
vrši vojničku premoć. Ustanak Poljaka 1830 kao i simpa¬ 
tije Francuza za egipatskog namjesnika Mehmeda Aliju 
zbližile su Rusiju, Austriju, Prusiju i Englesku. Tako se 
Engleska i Rusija, koje izričito ili šutke, ali zbog različitih 
razloga i interesa, već bijahu prihvatile staro pravilo Oto¬ 
manskog carstva, nađoše u jednom istom taboru; time 
započe u povijesti pitanja D-a novo razdoblje, razdoblje 
neutralizacije. 

Nakon dugih pregovora složiše se 15. VII. 1840 u Lon¬ 
donu Engleska, Austrija, Prusija i Rusija s Turskom, da 
se zatvaranje tjesnaca smatra u smislu ugovora od 1809 
načelom međunarodnog prava; one se obvezaše, da će za¬ 
jednički štititi sultana, njegov glavni grad i tjesnace. Kad 
se Francuska pridružila ovim državama, bila je u Londonu 
13. VII. 1841 sklopljena posebna konvencija o D-ima 
(Convention des Detroits), kojoj se kasnije pridružiše Bel¬ 
gija, Danska, Švedska i Norveška. Države se tada formalno 
obvezaše, da prihvaćaju »staro pravilo« Otomanskog car¬ 
stva, prema kojem je prolaz kroz tjesnace zatvoren ratnim 
brodovima, kad se Turska nalazi u miru. Sultan pak ne 
će dopustiti pristup u tjesnace ni jednom stranom ratnom 
brodu, zadržavajući pravo, da izdaje ferman o prolazu za 
lake ratne brodove prijateljskih država. Taj je slučaj na¬ 
stupio za krimskog rata, kad je saveznička flota Engleske 
i Francuske 1854 prvi put prošla kroz tjesnace. Konvencija 
je bila kasnije potanje razrađena i posebno dodana Pari¬ 
škom ugovoru od 30. III. 1856. D. proživljavahu privre¬ 
meno mirne dane, kao i čitav bliži Istok, dok ih 1870 na 
dnevni red ne postaviše zapleti na Zapadu. Za prusko- 
francuskog rata ruski državni kancelar Gorčakov uputi 31. 
X. 1870 državama potpisnicama Pariškog ugovora notu sa 
ciljem, da Rusiju oslobodi nepovoljnog stanja na Crnom 
moru. Tim povodom sastala se u Londonu Pontska 
konferencija, na kojoj su sudjelovale Engleska, Njemačka, 
Austro-Ugarska, Francuska, Italija, Rusija i Turska. Ugo¬ 
vor od 13. III. 1871 dopušta sultanu, da tjesnace otvori u 
doba mira ratnim brodovima prijateljskih i saveznih dr¬ 
žava, ako to smatra potrebnim radi izvršenja odredaba 
iz ugovora od 1856. Kako se Rusija bijaše obvezala En¬ 
gleskoj i Austro-Ugarskoj, da će pitanje D-a i Crnog mora 
uvijek rješavati u sporazumu s Evropom, to ugovor o miru 
s Turskom u San Stefanu 3. III. 1878. ne kaže drugo, nego 
da će tjesnaci biti uvijek otvoreni trgovačkim brodovima 
neutralnih država u prometu s ruskim lukama. A i ugovor 


u Berlinu 13. VII. 1878 potvrđuje samo odredbe od 1856 i 
1871. Tako je ugovorima 1841, 1856 i 1878 stvoren s obzi¬ 
rom na D-e onakav međunarodni položaj i pravno stanje, 
koje je potrajalo do prvoga svjetskog rata. Trgovački bro¬ 
dovi uživaju slobodu prolaza, a ratnima je prolaz načelno 
zabranjen; ta se zabrana mogla izmijeniti, i sultan je mo¬ 
gao fermanom dopustiti prolaz nekim ratnim brodovima 
u posebne svrhe. 

Ali na kongresu u Berlinu otvoriše se dva nova pitanja: 
je li zatvaranje tjesnaca za ratne brodove isključivo pravo 
sultana, kako je tvrdila Engleska, ili je to, prema shvaćanju 
Rusije, obveza, koju on mora poštivati. Izlaz iz te dileme 
nije se nikad našao, a politički razlozi bili su uvijek jači 
od međunarodno-pravnih načela. Znanost je u ugovoru 
1841 gledala međunarodno utanačenje, koje Turskoj nije 
ostavilo takvu slobodu kretanja, da bi ga ona mogla tu¬ 
mačiti po miloj volji; ako pak ona želi nekim ratnim brodo¬ 
vima dopustiti prolaz, može to učiniti samo s pristankom 
svih država potpisnica. 

Za rata Italije s Turskom talijansko je brodovlje 1912 
pucalo na utvrde u D-ma, a Turska zatvorila tjesnace i za 
trgovačke brodove, ali je tu odluku opozvala na želju ne¬ 
utralnih država. Za prvoga svjetskog rata, kad je u rujnu 
1914 rusko brodovlje demonstriralo pred Bosporom, a en¬ 
glesko i francusko pred D-ma, bi najprije objavljeno zatva¬ 
ranje, a 6. X. 1914 bi određeno, da zatvaranje potraje za 
čitavog rata. U prijestolnom govoru 16. XI. sultan je izja¬ 
vio, da su ugovori od 1856 i 1878 potpuno izgubili zna¬ 
čenje. Kad je Turska ušla u rat, savezničko je brodovlje 
3. XI. 1914 po prvi put bombardiralo D-e. Antanta je 12. 
III. 1915 pristala, da Rusija anektira Carigrad i tjesnace, 
a od travnja do lipnja 1915 tri put je bez uspjeha poku¬ 
šala osvojiti Galipolje. (-> svjetski rat.) 

Predsjednik Wilson utro je jednom od svojih 14 točaka 
put novoj internacionalizaciji D-a. Ugovor o miru u Se- 
vresu 10. VIII. 1920 određuje, da se D. bez ikakva ograni¬ 
čenja otvaraju trgovačkim i ratnim brodovima pa čak i 
zrakoplovima svih država. Oni se ne smiju blokirati niti 
se na njih smije primijeniti bilo koji ratni čin, osim po 
zaključku Lige naroda. D-e će nadzirati posebna Commis- 
sion des Detroits, po uzoru Dunavske komisije. Ali taj 
ugovor nije bio ratificiran; zamijenio ga je ugovor o miru, 
sklopljen poslije poraza Grčke u Maloj Aziji i potpisan u 
Lausanni 24. VII. 1923. Prema čl. 23., a u smislu posebne 
konvencije, koja se smatra sastavnim dijelom samog ugo¬ 
vora, »visoke su strane ugovornice sporazumne, da priznaju 
i očituju načelo slobode prolaza i plovidbe morem i zra¬ 
kom u tjesnacu Dardanela, Mramornog mora i Bospora, 
koji se dijelovi razumijevaju pod općenitom oznakom 
Morskih tjesnaca«. Kod posebne konvencije sudjelovale su 
uz Francusku, Japan, Englesku, Italiju, Jugoslaviju, Grčku 
i Rumunjsku kao države potpisnice Lausannskog ugovora 
Rusija i Bugarska. Konvencija određuje, da država, koja 
nije obalna, ne smije kroz tjesnace slati brodove u takvoj 
snazi, da bi oni nadilazili najjače brodovlje, koje posjeduje 
jedna od obalnih država na Crnome moru. Potonje mogu 
slobodno mijenjati stanje svog brodovlja, a strane države 
mogu, dapače moraju o tome voditi računa; kako je rusko 
brodovlje najjače, račun se udešava prema njemu. Kon¬ 
vencija navodi položaj mjesta, obala i otoka, koji će se 

demilitarizirati. Turska, koja je opet dobila pravo da drži 
flotu, može za rata staviti D-e u stanje obrane i vršiti svaku 
vojnu operaciju, ako ratuje; ako je neutralna, brodovi 
ratujućih država mogu prolaziti kroz D-e, ali ne smiju 
poduzimati nikakve neprijateljske pothvate. Neutralnu 
trgovinu mora svatko i u svakom slučaju poštivati. 

Sankcije za povredu ugovorenih načela udešene su pre¬ 
ma sistemu međunarodne garancije; vijeće Lige naroda 
odlučuje o mjerama, koje treba poduzeti, da se spriječi 
ili suzbije povreda ugovornog stanja. Akcija uvijek i u 
svakom slučaju mora biti kolektivna. Francuska, Velika 
Britanija, Italija i Japan obvezaše se, da će zajednički svim 
sredstvima, koja odredi vijeće Lige naroda, sprečavati sva¬ 
ku povredu slobode prolaza i svaku prijetnju za sigurnost 
demilitariziranih pojasa. Temelj jamstvu sigurnosti za D-e 
pružala je dakle suradnja četiriju velevlasti. Pošto je Ja¬ 
pan već 1933 istupio iz Lige naroda, a Italija je 1935 došla 
s njome u sukob zbog Abesinije, turska je vlada smatrala 
da ima dovoljno razloga da potakne reviziju toga ugovor¬ 
nog stanja (primjenom klauzule »rebus sic stantibus«), a 
sa svrhom, da se ukinu odredbe o demilitarizaciji. 

Turski ministar vanjskih posala Tevfik Ruždi Aras za¬ 
tražio je 11. IV. 1936 od država potpisnica Lausannskog 
ugovora, da povedu pregovore, kako bi se »u kratko doba 
došlo do takva sporazuma, koji bi režim Morskih tjesnaca 
doveo u sklad s onim uvjetima sigurnosti, koji su potrebni 
za nepovredivost turskog područja i za što slobodniji 
razvoj trgovačke plovidbe* između Sredozemnog i Crnog 
mora«. Isticaše, da u promijenjenim političkim i vojničkim 
prilikama uvjeti mirnog života postepeno nestaju, a meha¬ 
nizam kolektivne garancije radi suviše sporo, tako da 
odluke redovito dolaze prekasno. Ni sigurnost tjesnaca 
nije više zajamčena realnom garancijom; ne može se dakle 
tražiti od Turske, da ostane ravnodušna prema svakoj 
opasnosti. Taj je poziv doveo 22. VI. 1936 do konferencije 
u Montreuxu, na kojoj su sudjelovale Bugarska, Engleska, 
Francuska, Grčka, Japan, Jugoslavija, Rumunjska, Sovjet¬ 
ska Rusija i Turska; 20. VII. 1936 bi potpisan novi ugovor. 
Prema njemu mogu trgovački brodovi u doba mira slo¬ 
bodno prolaziti kroz tjesnace pod bilo kojom zastavom i 
s bilo kakvim teretom. Oni mogu tako ploviti i za rata, 
ako je Turska neutralna. Ako ona ratuje, trgovački bro¬ 
dovi ne smiju pomagati njezine protivnike i smiju prola¬ 
ziti samo danju i smjerom, koji im odrede turske vlasti. U 
doba mira smiju slobodno prolaziti i ratni brodovi bez 
obzira na zastavu, ako je Turska diplomatskim putem oba¬ 
viještena o prolazu barem sedmicu dana prije. Podmornice 
obalnih država, ako su vani sagrađene, kupljene ili po¬ 
pravljene, mogu ploviti samo morskom površinom i poje¬ 
dinačno, ali Tursku treba u pravo vrijeme obavijestiti, kako 
je koja država do njih došla. Podmornicama ostalih država 
je prolaz načelno zabranjen. Ratni brodovi neobalnih dr¬ 
žava smiju ploviti kroz D-e u isto doba najviše devet na 
broju i u ukupnoj tonaži od 15.000 tona. Ratnim brodo¬ 
vima obalnih država s tonažom od preko 15.000 tona do¬ 
pušta se prolaz samo pojedinačno i u pratnji od najviše 
dva torpedna broda. Zrakoplovi ratnih brodova na pro¬ 
lazu ne smiju se ni za što upotrebljavati, a sam se prolaz 
mora vršiti bez zatezanja, osim u slučaju havarije ili 
kakvih neprilika na moru. Ratni brodovi neobalnih država, 
koji bi se istodobno našli u Crnom moru, ne smiju imati 
veću tonažu od 30.000 tona. U slučaju, da bi tonaža naj¬ 
jačeg brodovlja u Crnom moru bila povišena za najmanje 
10.000 tona, mogla bi se i ukupna tonaža ratnih brodova 
neobalnih država razmjerno povećati do najviše 45.000 
tona. Od ukupne tonaže smiju na jednu neobalnu državu 
otpasti najviše dvije trećine. Izuzetci se dopuštaju samo, 
kad neobalne države šalju u Crno more ratne brodove u 
humanitarne svrhe, a ovi ne prelaze 8000 tona. Boravak 
ratnih brodova iz neobalnih država ne smije u Crnom 
moru trajati više od 21 dan. Za rata, u kojem Turska ne 
sudjeluje, ratni brodovi neutralnih država mogu prolaziti 
kroz tjesnace uz iste uvjete, kao u doba mira. Ratnim 
brodovima zaraćenih država prolaz je zabranjen. Izuze¬ 
taka može biti, ako je Turska u kojem drugom smjeru 
obvezana sa strane Lige naroda, ili ako napadnuta država 
ima pravo na pomoć na osnovi ugovora, sklopljenog u 
okviru pakta Lige naroda, a s obveznom moći za Tursku, 
odnosno na osnovi bilo kojega već objelodanjenog uza¬ 


jamnog ugovora o pružanju pomoći. U svakom je slučaju 
ratnim brodovima zaraćenih država zabranjeno u tjesnaci¬ 
ma vršiti neprijateljske čine, zaustavljati ili pretraživati 
brodove. Sudjeluje li Turska u ratu, može po volji dopu¬ 
stiti prolaz stranim ratnim brodovima; ona to može i u 
slučaju, kad joj prijeti ratna opasnost. Liga naroda može 
većinom od dvije trećine zaključiti, da zatvaranje nije 
opravdano, pa Turska mora u tom slučaju ukinuti sve po¬ 
duzete mjere. Predviđene su i mjere o ograničenju zračnog 
prometa u zoni D-a. Demilitarizacija i internacionalizacija 
u ugovoru se uopće ne spominju, a zapisnik, koji je dodan 
ugovoru, daje Turskoj pravo na remilitarizaciju. Na osnovi 
toga već noću 20J21. VII. 1936 Turska je zaposjela obje 
obale tjesnaca. Novom dardanelskom konvencijom znatno 
je ojačao položaj Turske, koju je tom prilikom najviše 
pomagala Engleska, a u mnogom su se ispunili i zahtjevi 
Sovjetske Unije za slobodnim prilazom u Sredozemlje. 
Italija je doduše odbila poziv na konferenciju, ali je 2. V. 
1938 naknadno pristupila konvenciji. 

LIT.: S. Goriainoff, Le Bosphore et les Dardanelles, Pariz 1910; C. 
Phillipson — N. Buxton, The question of the Bosphorus and Darda¬ 
nelles, London 1917; A. Rey, Neutralisation des dćtroits, 4. izd., Pa¬ 
riz 1917; Salih Munir, La politique orientale de la Russie, Lausanne 
1918; Shotwell, A short history of the question of Constantinople and 
the straits, London 1922; J. Pozzi, Detroits. Confćrence de Montreux, 
Academie diplomatique internationale. Sćances et travaux, X., Pariz 
1936; J. Nagy, O morskim tjesnacima i Dardanelima, Ekonomist, I., 
Zagreb 1935; Isti, Dardanelska konferencija u Montreuxu, Ekonomist, 
II., Zagreb 1936; Isti, Dardaneli, Jadranska Straža, XIV., Split 1936; A. 
N. Mandelstam, La politique russe d’acces a Mćditerranee au XXe 
siecle (Academie de droit international, Recueil des Cours), Pariz 1935; 
Suad Davaz, Le nouveau statut des detroits, L’Esprit International, 
XI., Pariz 1937; P. G. Wobst, Die Dardanellenfrage, bis zum Losungs- 
versuch des Abkommens von Montreux (Abh. d. Inst. f. Politik, ausl. 
Recht u. Volkerrecht an d. Universitat Leipzig, N. S., sv. 7), Leipzig 
1941. J. N. 

DARDISTAN, »Zemlja Darda«, planinski kraj (oko 
60.000 km 2 ) u sz Kašmiru, a manjim dijelom sz graničnom po¬ 
jasu Indije. Dijeli se u više državica (Chitral, Yasin, Hunza, 
Nagar, Panyal i dr.), koje samo nominalno priznaju vr¬ 
hovništvo Kašmira ili neposredno englesko. Stanovništvo 
se bavi stočarstvom, manje ratarstvom. Probojnice Inda i 
njegovih pritoka omogućuju veze iranske visoravni i doline 
Inda sa srednjom Azijom. Te su prolaze iskorišćivali već 
u rimsko doba, a Darde spominju Plinije i Ptolemej. Po¬ 
znati su kao nemiran i ratoboran narod i broj im je (oko 
500.000) s obzirom na prostranost zemlje dosta malen. J. R-ć. 

DAREMBERG, Charles Victor, * Dijon 14. IV. 1817, 
f Mesnil-le-Roi 24. X. 1872, francuski povjesničar medicine. 
Isprva praktički liječnik, kasnije knjižničar medicinske 
akademije u Parizu. Nakon duljih naučnih putovanja po 
inozemstvu postao je 1871 profesor povijesti medicine na 
medicinskom fakultetu u Parizu. Bavio se osobito antiknom 
medicinom, te je prevodio djela starogrčkih liječnika. 
Veoma je cijenjeno njegovo izdanje Celsusova djela Libri 
de medicina (Leipzig 1859). Najpoznatije mu je djelo 
Histoire des Sciences medicales (2 sv., Pariz 1870). 

DAR-ES-SALAAM (arap. »kuća mira«). Grad ima 30.500 
stan. (1936). U njem je uprava britanskog mandatskog po¬ 
dručja Tanganjika. Do g. 1916 bio je glavni grad bivše 
Njemačke Istočne Afrike. Leži u dobro zaštićenu zalivu 
na istočnoj obali Afrike. Ima izgrađenu luku i mnogobrojne 
javne ustanove, te je poznat kao najljepše i najzdravije 
mjesto tropskog dijela istočno afričke obale. A. M. S. 

DARESTE de la CHAVANNE, Cleophas, * Pariz 28. 
X. 1820, f Lucenay-les-Aix (Nievre) 6. VIII. 1882, fran¬ 
cuski povjesničar. Gotovo tri desetljeća bio je profesorom 
na sveučilištu u Lyonu (od 1849). Glavno mu je djelo Hi¬ 
stoire de la France (8 sv., 1865—73; 9. sv. 1879), u kojoj je 
prikazao povijest Francuske od 1830 dalje i za koju je 
primio i Gobertovu nagradu. 

BIBL.: Histoire de Vadministration en France et des progres du 
pouvoir royal, 2 sv., 1848; Histoire des classes agricoles en France 
depuis Saint Louis jusqu’a Louis XVI , 1854 (2. izd. 1858); Histoire de 
la Restauration, 2 sv., 1880. 

DARET FRIŽANIN (Jdprjs), svećenik Hefestov u Troji. 
Njega i sinove mu Fegeja i Ideja spominje Homer, II. V. 
9 i d. Ptolemej Hen, koji je prema Suidi živio u 2. polovini 
1. st. pos. Kr., kaže, da je D. već prije Homera napisao 
jednu Ilijadu. Elijan (Var. hist. XI. 2) zove tu Ilijadu 
frigijskom i kaže, da je u njegovo doba (početkom 3. st. 
pos. Kr.) još bila sačuvana. U 6. st. bila je veoma raspro¬ 
stranjena pod D-ovim imenom Historia Daretis Phrygii de 
excidio Troiae. U predgovoru pisac (navodno Kornelije Ne- 

pot) posvećuje svoje djelo Salustiju Krispu i kaže, da je 
djelo prevedeno s grčkog izvornika, koji se našao u Ateni. 

D. je uz Diktisa (v.) jedan od glavnih izvora za brojne 
sredovječne obradbe trojanske priče. Njime se poslužio 
Benoit de Sainte-More u svom Roman de Troie, što ga je 
na toskanski preveo Binduccio dello Scelto i koji je možda 
poslužio Guidu delle Colonne za njegovu Historia de - 
structionis Tvoiae. D-om su se poslužili Konrad iz Wiirz- 
burga i Herbort iz Fritzlara za njem. obradbe iste građe. 

Sačuvali su se i mnogi rukopisi, od kojih će najstariji 
biti valjda Parisinus 7906 iz 9. st. 

LIT.: A. Joly, Benoit de Sainte-More et la Roman de Troie ou les 
metamorphoses d’Homere et de Vćpopće greco-latine au moyen šge, 
Pariz 1870 i d.; G. Korting, Dictys und Dares, ein Beitrag zur Ge- 
schichte der Troiasage in ihrem Vbergang aus der Antike in die ro- 
mantische Form, Halle 1874; C. Gorra, Testi inediti di storia troiana, 
Turin 1887. Z. D. 

DARFUR (»Zemlja Furska«), brdovita pokrajina u za¬ 
padnom dijelu Angloegipatskog Sudana. Na zapadu graniči 
s Francuskom ekvatorijalnom Afrikom, dok su granice 
prema ostalim sudanskim pokrajinama u pustinjskom zem¬ 
ljištu dosta neodređene. Središte D-a čini vulkanska pla¬ 
nina Marra (2745 m), koja ublažuje klimu, zadržava vlagu 
i omogućuje travnu vegetaciju na izdvojenim oazama. Po¬ 
vremeno poteku tokovi ili prema Bijelom Nilu na istoku 
ili prema jezeru Čad na zapadu. Najviše padalina primaju 
zapadni i jugozapadni dijelovi, gdje je zastupano i poljo¬ 
djelstvo, ali je u pokrajini glavno zanimanje stočarstvo. 
Iako je D. bogat rudama, vanjske trgovine gotovo nema. 
Površina pokrajine cijeni se na 357.000 km 2 sa 734.274 stan. 
(1937) ili 2 na km 2 . Glavno mjesto E1 Fašer s 12.000 stan. 
(1937) leži na 720 m visine. Glavna plemena Fur ili Fori 
i Masalit pripadaju negroidima; Arapima pripadaju no¬ 
madski stočari Baggara i Homr; muslimanske su vjere, a 
najrašireniji je arapski jezik. O kraju se sve do nedavno 
malo znalo, jer strancima nije bio dopušten pristup. U 
14. st. pokorili su Fure Arapi, koji su uveli zakone, po 
kojima se D. upravljao sve do 1916, te je bio poznat kao 
dosta miran kraj. U drugoj polovici 19. st. i D. su zahva¬ 
tile nevolje sudanskih nemira. Ovamo su se povukle vojske 
Ali Dinara, ali su 1916 kraj osvojili Englezi, koji su ga 
uključili u Angloegipatski Sudan. A. M. S. 

DARGOMYŽSKIJ, Aleksandr S., * guber. Tula 14. II. 
1813, f Petrograd 17. I. 1869, ruski skladatelj. Izvršio je 
važnu zadaću u reformi ruske glazbe. Odbacio je stara 
glazbena načela i stvorio nova. Nastavljač je rada M. I. 
Glinke i preteča M. P. Musorgskoga. Zastupnik je umjet¬ 
ničkoga realizma. Glazbu je približio životu, a zvuk — 
riječi. U zvukovima je tražio »istinu«. Njegova je glazba 
prirodna, jednostavna i osjećajna. Stvorio je novi recitativ, 
pun melodioznosti, izražajnosti i elastičnosti, sjedinivši 
glazbu i govor u jednu cjelinu. Stil D-oga je glazbeno dekla- 
matorski, nacionalno obilježen. Operu je približio glazbe¬ 
noj drami sa živim likovima, punima životne snage i uvjer¬ 
ljivosti; majstor glazbene karakteristike. Romancama je 
dao nov glazbeni značaj i sadržaj, odajući svoju sklonost 
prema ironiji, sarkazmu i tragičnoj groteski. Glavna su 
mu djela opere Esmeralda, Rusalka, Kamennyj Gostj (Don 
Juan); opera-balet Toržestvo Vakha (Bakhovo slavlje). 
Pisao je i orkestralna djela. 

LIT.: N. Fedorov, Egzotizam i evropejština ruske opere. Obzor, 
16. VII. 1936. N. F. 

DARIEN, brdovita i slabo poznata pokrajina jugoistočne 
Paname. Obrasla je prašumama, u kojima žive malobrojni 
Indijanci. Na 15.525 km ? ima 13.391 stan., manje od 1 na 
km 2 (1930); glavno je mjesto La Palma s 8.827 stan. (1930). 

Darienski zaliv ili kratko Darien, južni ogranak Karip- 
skog mora, između panamske prevlake i primorja Kolum¬ 
bije. Prema jugu se postepeno suzu je; u njega se ulijeva 
plovna rijeka Atroto. 

DARIER, Jean, ^ Ženeva 26. IV. 1856, francuski der¬ 
matolog. Učio u Ženevi i Parizu, gdje je u bolnicama 
stekao praktičnu izobrazbu. Od 1919 član medicinske aka¬ 
demije u Parizu. Bavi se istraživanjem kožnih bolesti, te 
je prvi opisao Psorospermosis foliicularis vegetans (Anna- 
les de Dermatologie, 1889), koja je po njemu prozvana Da- 
rierova bolest. Proučava nadalje potkožni sarkoid, tuber- 
kulide i kožne tumore. Glavno mu je djelo Precis de 
Dermatologie (Pariz 1923). 

DARIJE, ime trojice perzijskih kraljeva iz porodice 
Ahemenida. 


1. D. I. (521—485 pr. Kr.), sin Histaspov. Došao je na 
prijestolje, pošto je zajedno sa šest drugih perzijskih ve¬ 
likaša srušio uzurpatora Gaumatu (Bardija, Smerdis). 
Ustanke, koji su planuli na početku njegova vladanja u 
Suzijani, Mediji, Partiji, Hirkaniji, Arahoziji i Babilonu, 
uspije mu redom svladati, a zatim dade državi novu, čvršću 
organizaciju, koja se održala do propasti perzijskoga kra¬ 
ljevstva. Osnov joj je bio stalni i redoviti godišnji porez, 
a da se taj može ubirati, podijeli cijelu državu, osim prave 
Perzije, u dvadeset upravnih područja, satrapija, kojima je 
na čelo stavio satrape s velikom vlašću, ali nadzirane od 
posebnih kraljevih izaslanika. U tako uređenoj državi 
uvede jedinstveni državni zlatni novac darik (Sageinds), ali 
su mnogi gradovi i satrapi imali pravo kovati svoj 
gradski, odnosno pokrajinski novac. Da što jače učvrsti 
državno jedinstvo, osnuje državnu poštu; bili su to stalni 
i dobro organizirani kuriri, koji su po novouređenim ce¬ 
stama iz glavnog grada Suze raznosili u pokrajine kraljeve 
zapovijedi i izvješća; cesta od Suze u Sard bila je duga 
2.400 km. Pored toga ustrojio je D. perzijsku vojsku. 
S njom (navodno 700.000 ljudi) krene 514 na evropske 
Skite, prešavši Bospor na mostu, podignutom na lađama. 
Sličnim mostom prijeđe preko Dunava, ali do bitke sa 
Skitima nije došlo, jer su oni uzmicali, i D. se vrati. Tra- 
kija i Makedonija priznadoše tada perzijsku vlast. G. 500 
plane pod vodstvom grada Mileta ustanak maloazijskih 
Grka, potpomognut od Atene i Eretrije, ali ustanak bude 
svladan (493). Tada D. odluči pokoriti Grčku. Ekspedicija 
Mardonijeva 492 nije donijela željenog uspjeha, a 490, 
usprkos poraza kod Maratona, uspjelo je D-u zauzeti Ki- 
klade. Tada se počne spremati na nov rat i u tom spre¬ 
manju umre (485). 

D. nije bio velik vojskovođa, iako je proširio svoju 
državu na zapadu i pokorio velik dio grčkog posjeda, ali 
je bio velik upravnik i organizator prvoga reda. Vrlo lukav 
i snošljiv prema pobijeđenim narodima poštivao je njihove 
vjerske osjećaje i bogove. Prema pobunjenicima nesmiljen, 
a prijateljima zahvalan, bio je istinoljubiv, ljubitelj 
umjetnosti i neumoran graditelj. 

LIT.: Glavni izvor je Darijev veliki natpis kod Behistana (Bisutun), 
izd. Spiegel u Die altpersischen Keilinschriften, 1881; F. H. Weissbach 
i W. Bang, Die altpersischen Keilinschriften, Assyriolog. Bibl., X./I., 
1893; F. H. Weissbach, Die Keilinschriften der Achameniden, Leipzig 
1911. G. N. 

2. D. II. Noto (424—404 pr. Kr.), sin Artakserksa I., 
pravim imenom Ohos, za očeva života satrap u Hirkaniji. 
Došavši do vlasti poslije mnogih smutnja morao se do 

kraja života boriti s ustancima u poje¬ 
dinim pokrajinama. Savezničkim ugovo¬ 
rom sa Spartom 412, u doba opadanja 
atenske moći, Perzija je opet zavladala 
maloazijskim Grcima. Od toga vremena 
do pojave makedonske velevlasti Perzija 
odlučno utječe na unutrašnje prilike u 
Grčkoj. Potkraj D-ve vladavine Egipat 
se ustankom oslobodi perzijske vlasti 
(do 343). 

3. D. III. (336—330 po Kr.), navodno 
s pridjevkom Kodoman, sin Artakserksa 
III. Za njegove slabe vladavine perzijska 
je država naglo propadala, a Aleksandar 
Veliki uništi je sasvim 330, kada D-a 
dade na bijegu ubiti baktrijski satrap 
Bes. Osobitu ulogu imao je za D-va ži¬ 
vota, kao i za njegova oca, njegov lju¬ 
bimac Mazdai (Mazaios), najprije sa¬ 
trap Kilikije, a zatim Sirije; taj je Ale¬ 
ksandru predao Babilon i zatim postao 
njegovim satrapom u Babiloniji. D-vu 
borbu s Aleksandrom Aleksandar 
Veliki. U. 

DARIK (grč. Sapeinos, lat. dareicus) 
zlatni novac, što su ga kovali kraljevi 
stare Perzije u težini od 8,385 g. Na 
aversu je prikazan vladar, kako kleči 
s lukom u ruci, a revers nije kovan, 
nego je bez ikakve slike. Grci su upo¬ 
znali ovaj zlatnik jamačno pod Darijem 
I. (521—485), zato su ga nazvali: orar 
JaQsix6g. Za kasnijih perz. vladara ko¬ 
van je i dvostruki d. u težini od 16,5 g. 

I najstariji perzijski srebrni novac, me¬ 
dijski siglos (šekel), zove se d., jer je i 
na njemu prikazan vladar s lukom u 
ruci (strijelac). U prednjoazijskim po¬ 
krajinama perzijskoga carstva kovali su 
namjesnici slične pokrupne (oko 14,5 g) 
srebrne novce u lijepoj tehnici, a gdje- 
kada s grčkim natpisima. I. R-o. 

DARIKA (Hievochloe), rod trajnih 
zeleni iz por. trava (v.). Njihova usprav¬ 
na vlat ima na vrhu rahlu metlicu, koja 
je sastavljena iz značajno građenih kla- 
sića: svaki ima 1 dvospolni cvijet sa 2 
prašnika, a ispod njega 2 muška cvijeta 
sa po 3 prašnika. Te biljke imaju jak i 
vrlo značajan miris, koji je životinjama 
odvratan, a potječe od kumarina. Stoga 
se one mogu praktički upotrijebiti u iste 
svrhe, u koje se upotrebljavaju i neke 
druge biljke s kumarinom, kao što su na pr. lazarkinja (v.), 
mirisavka (v.) i dr. — Našoj flori pripadaju 2 vrste: miri¬ 
sava d. (H. odovaia [L.] Wahlbg.), koja ima kratko osje, a 
raste poglavito u području Srijema, i južna d. (H. australis 
[Schrad.] R. et Sch.), koja ima dugo osje, a raste najviše 
u šumama (na pr. u okolini Zagreba); seljaci je donose na 
zagrebački trg u malim pletenicama i prodaju kao »travu 
protiv mol jaca«. S. H-ć. 


DARIJEV PECAT 


DARIJEVA PALACA U PERZEPOLU 
Izaslanici stranih naroda prinose kralju darove o novoj godini 

DARIO, Ruben, ^ Metapa (Nicaragua) 1867, f Nicara- 
gua 1916, španjolski lirik, književni kritičar i publicist. 
Knjižničar u Manaqui, novinar u Chilu, izaslanik Nicara- 
gue na Kolumbovoj proslavi u Madridu, kolumbijski konzul 
u Buenos Airesu, konzul Nicarague u Francuskoj, Španjol¬ 
skoj i Braziliji; kao dopisnik argentinskog dnevnika »La 
Nacion« obišao većinu evropskih zemalja. Najznatniji je 
utjecaj na njegovo stvaranje francuski, po kojemu je Da- 
rio postao jednim od prvih preporoditelja moderne špa¬ 
njolske lirike. Nadovezujući na Zorillu, Campoarnora, 
Becquera, Nuneza de Arcu, ali i na starinske pjesnike »Ro- 
mancera«, unosi u španjolsku liriku parnasovski kult forme 
po uzoru Moreasa, Leconte de Lislea, Heredije i dr. uz 
laku muzikalnost Verlaineova stiha, tražeći u isti mah slo¬ 
bodu metafore, slobodu stiha, pomičnost stanke u aleksan- 
drincu (protivno Mallarmeu). Zbirkom Azul (prema V. 
Hugou: L’art, c’est l’azur) udara temelj španjolskoj mo¬ 
dernoj lirici; slijedile su: Prosas prćtanas (1899), Cantos de 
Vida y Esperanza (1905), El conto errante (1907) i dr. 
Književne kritike i impresije sadržane su u knjigama: Los 
raros, Letras, Todo al vuelo, Quinioreo i dr. Njegov je 
rad našao živ odjek napose u Americi, kamo se i vratio 
nakon mnogoga lutanja svijetom. Kolumbijac Jose Asu- 
neion Silva, Meksikanci Arnado Nervo i Dlaz Mlron, Ar¬ 
gentinac Leopoldo Lugones i Čilenac Santos Chocano naj¬ 
poznatiji su mu učenici. 

BIBL.: Obras completas de R. D., Madrid 1916 i d. 

LIT.: A. Gonzalez-Blanco, Los grandes maestros, S. Ruedo y R. D., 
Madrid 1908. •— Autobiografija: Historia de mis libros, u Obras com¬ 
pletas, XV i XVIII. J. Tbk. 

DARJEELING 1. planinsko okružje (2.980 km 2 , sa 19.903 
stan. 1931) u sjevernoj Bengaliji u Indiji. 

2. grad u istoimenom okružju, lijepo planinsko ljetova¬ 
lište na 2185 m. visine. Ljeti su temperature umjerene (ne 
prelaze 27°), dok su zimi blage (nikad ispod —l 9 ); kiše su 
obilne, te je okolica obrasla bujnim šumama. Iz D-a su divni 
pogledi na najviše vrhove Himalaje (Mount Everest 8882 
m, Kinčindžunga 8580 m i dr.). Mjesto se razvilo, otkad ga 
je radža od Sihkima 1835 prodao bengalskoj vladi za njeno 
ljetno sjedište. Ukrašeno je velikim javnim zgradama, sa¬ 
natorijima, raskošnim hotelima i brojnim ljetnikovcima; 
znatno je središte trgovine između Indije i Tibeta; sta¬ 
novništvo okolnih brda sačinjavaju većinom Nepalci. Ima 
19.903 stan. (1931). M. Š. 

DARLAN, Fran 9 ois, Nerac (dep. Lot et Garonne), ^ 7. 
VIII. 1881, f Alžir, 24. XII. 1942, francuski admiral i 
političar, potječe iz stare i ugledne porodice. Već u početku 
svoje službe u rat. mornarici (1902) istakao se prigodom 
raznih ekspedicija. G. 1914 je poručnik bojnog broda te na 
vlastitu molbu odlazi s mornarskim odredom na frontu, 
najprije u Elzas, zatim u Solun, Verdun i Belgiju. Nakon 
primirja preuzima zapovjedništvo flotile na Rajni, a 1920 
i dalje različne službe na Dalekom Istoku, drugim morima 
i u ministarstvu mornarice. G. 1929 promaknut je za kontra¬ 
admirala i služi kao zapovjednik u Alžiru. Kao stručnjak 
sudjeluje u različnim misijama i na međunarodnim kon¬ 
ferencijama. Kao viceadmiral postaje 1936 glavar stožera 
rat. mornarice, a uoči rata preuzima 27. VIII. 1939 kao 
admiral zapovjedništvo cjelokupne francuske mornarice, 
istaknuvši se u različnim pothvatima, osobito prigodom po¬ 
krivanja povlačenja kod Dunkerquea. U lipnju 1940 povje¬ 
rava mu maršal Petain kao državni poglavar ministarstvo 
mornarice, a 10. II. 1941, nakon ostavke P. E. Flandina, još 
i ministarstvo vanjskih poslova. Istoga dana Petain je izdao 
ustavni akt br. 4, kojega čl. I. glasi: »Ako, zbog bilo kojeg 
uzroka, prije nego što narod ratificira novi ustav, mi bu¬ 
demo spriječeni u izvršivanju funkcije poglavara države, 



DARJEELING, Mladi tibetski redovnik s molitvenim mlinovima 



DARJEELING, Djevojka iz plemena Lepča na trgu 


admiral mornarice Darlan izvršivat će je punopravno«. Uz 
nasljedstvo poglavara države D. je ujedno preuzeo pod- 
predsjedništvo vlade, osnovano isto tako 10. II. Nakon smrti 
generala Huntzingera preuzeo je također ministarstvo na¬ 
rodne obrane i rata. U vladi Lavala, u travnju 1942, D. 
zadržava ministarstvo vojske, mornarice i zrakoplovstva, 
dok tom promjenom nije tangirano D-ovo svojstvo na¬ 
sljednika poglavara države. Na tom položaju zateklo ga 
je iskrcavanje Anglo-Američana u Francuskoj Sjev. Africi. 
D., koji se upravo nalazio u Alžiru, naredio je odmah na¬ 
kon početka ratnih operacija obustavu otpora, a 2. XII. 
izdao je proglas o preuzimanju vlasti u Sjev. Africi, pozi¬ 
vajući se na svoje svojstvo Petainova nasljednika. Vlada u 
Vichyu i sam Petain oštro su osudili ovaj korak Darlana 
i lišili ga svih položaja. Vel. Britanija samo je nevoljko 
prešla preko prijašnjeg neprijateljskog držanja Darlanova, 
pa je dugo oklijevala s priznanjem njegova proglašenja za 
visokog povjerenika u sjev. Africi, koje je uslijedilo u su¬ 
radnji sa Sjed. Državama. Isto tako nisu na to pristali ni 
»slobodni Francuzi« pod vodstvom generala De Gaullea u 
Londonu. Darlan je nakon toga izjavio, da se iza uspo¬ 
stave reda namjerava povući i da nema političkih namje¬ 
ra, pa je sredinom prosinca postignut neki kompromis. Na 
sam Badnjak 1942 D. je međutim pao žrtvom političkog 
ubijstva. Ar. P. 

DARLEY, George, ^ Dublin 1795; f London 23. XI. 
1846, irski pjesnik i matematičar. Škole je završio u Du- 
blinu. G. 1822 stalno se nastanio u Londonu. Bavio se 
književnom i umjetničkom kritikom surađujući u listovi¬ 
ma »The London Magazin« i »Athenaeum«. Objavio je 
nekoliko knjiga stihova: The Errors of Ecstasie (1882), La- 
bors of Idleness (1826) i dr. G. 1827 tiskana je pastoralna 
drama Sylvia, a 1839 izašla je pjesma Nepenthe. Prouča¬ 
vao je drame Elizabetskog doba, pa je g. 1840 izdao djela 
Beaumonta i Fletchera. Napijao je nekoliko dobrih djela 
iz područja matematike. 

Djela su mu izdana: Collected Poems (1890); Selectiohs from the 
Poems of G. D. (1904). 

LIT.: Claude Abbott, Life and Letters of G. D. (1928). R. F. 

DARLING (naziva se, osobito u gornjem toku, i Bar- 
won) pritok rijeke Murray i najduži tok u Australiji (oko 
2450 km). Vodu prima iz velikog broja rijeka, koje izviru 
u kišom bogatijim (oko 650 mm godišnje) planinama si 
dijela Novog Južnog Walesa i ji Queenslanda. Srednjim i 
donjim dijelom toka protječe stepskim i pustinjskim nizi¬ 
nama, preko kojih se razlijeva u mnogo rukava i ne prima 
pritoka; šuma ima jedino duž rijeke. Ima veoma promjen¬ 
ljiv vodostaj; za vrijeme suše povremeno se gubi u pijesku 
i ponovo javlja, naprotiv u kratko* kišnoj periodi nabuja i 
razlije se na desetine kilometara, tako da je nalik na jezero, 
u kome je teško odrediti pravo korito rijeke. Za plovidbu 
nema važnosti, ali kratko vrijeme visokog vodostaja s ve¬ 
likim poteškoćama iskorišćuju mali brodovi, koji dopiru 
sve do grada Bourkea i uglavnom sakupljaju vunu. M. Š. 

DARLINGTON, grad u Engleskoj (grofovija Durham), 
72.093 stan. (1931), na rijeci Skerne, pritoku rijeke Tees. 

Izgled mu je gotovo sasvim moderan. Od starina vrijedna 
je spomena župna crkva, sagrađena na mjestu starije crkve 
sv. Cuthberta, u obliku križa. Industrija vune, optičkog 
stakla i željeza; rudnici željezne rudače i ugljena. 

DARLY, Matthew (Matthias), engleski karikaturist, cr- 
tac i rezbar 18. st., suradnik Thomasa Chippendalea u cr¬ 
tanju figura i planova za pokućstvo i umjetno rezbarenje. 
Crtao je socijalne i političke karikature, te je 1741 izdao 
prvu zbirku karikatura u bojama The Cricket Players of 
hurope, a uskoro zatim zbirku političkih crteža Political 
and Satirical History. U Chippendaleovu djelu »The Gen- 
tleman and Cabinet Makers Director« (1754) jedan dio 
crteža i nacrta izradio je D. G. 1754 izdao je svoje ki¬ 
neske crteže A New Book of Chinese Designs , a 1767 
Vases by English, French and Italian Masters Naj¬ 
bolje mu je djelo izašlo 1770—71 pod naslovom The Or- 
namental Architect or Young Artists’ Instructor. 

LIT.: G. Paston, Social Caricature in the 18th Century (1905). R. F. 

^ rs ® ne > ^ Chateau-Salins (x\lsace) 
'~/ a i r * s 1^88, predstavnik starije francuske romani- 
sticke škole; profesor na Ecole des hautes etudes i na 
oorbonni; istakao^ se sustavnim prikazom francuske tvorbe 
riječi i leksikološkim studijama (Formation des mots en 
frangais, 1874, De la creation actuelle des mots nouveaux, 
1875, La vie des mots , 1887, klasično djelo iz ovoga po¬ 
dručja). Zajedno s Hatzfeldom i znamenitim etirnologom 
Antoine Thomasom izradio je Dictionnaire general de la 
langue frangaise, 2 sv., Pariš, iza Littrea najbolji fran¬ 
cuski rječnik. Poznat je i po škol. knjizi u 4 sv. Cours 
de grammaire historique de la langue frangaise, Pariz 
1891. L francuskoj historijskoj fonetici često se spominje 
t. zv. Darmesteterov zakon, koji kaže, da se vokali u 
intertonici jednako razvijaju kao u dočetnom slogu. Izu¬ 
čavao je francuske riječi u komentarima Talmuda (Les 
gloses frangaises dans les Commentaires talmudiques de 
Raschi, Pariš 1929). Važan je i za izučavanje starofran- 
cuske epike; izdao je 1877 najstariji njezin spomenik 
rloovant. Ovo ime izvodi od franačke plemenske izve- 
denice Hlodoving »od plemena Hlodvika. Hlodviković« i 
dokazuje, da je starofrancuska epika postojala još u vrije¬ 
me Merovinga (De Floovante vetustiore gallico poemate 
et de merovingico cyclo). Zanimala ga i književnost 16. 
st (Le seizieme siecle en France, 1878, zajedno s Hatz- 
ieldom). p § 

2. James, * Chateau-Salins 28. III. 1849, f Maisons- 
Laffitte 19. X. 1894, francuski orijentalist, stariji brat 
jezikoslovca Arsene-a D-a. G. 1877 postao je profesor 
istočnih jezika na Pcole des Hautes Ćtudes u Parizu, 
a 1885 na College de France, 1886 poslan u znanstvenoj 
misiji u Indiju i Afganistan. G. 1888 oženio se englesko- 
francuskom spisateljicom Mary Robinson, poznatom pod 
imenom Duclaux (v.). Objelodanio je: Haurvata et Ame- 
retat, essai sur la mythologie de VAvesta (1875, doktorska 
teza); Ormazd et Ahriman , leurs origines , et leur histoire 
(1877), Žtudes iraniennes (1883), francuski prijevod Zend 
| Aveste s komentarom (3 sv., 1892—3), Essais sur la litiera- 
ture anglaise (1883), Les Prophetes d’Israel (1892). Po po- 
viatku iz Indije i Afganistana objelodanio je raspravu o 
aiganskom jeziku i književnosti, prijevod afganskih na¬ 
rodnih pjesama i dojmove ( Lettres sur Vlnde , 1889). 

LIT.: G. Pariš, James D., u Penseurs et poetes, 1896. 

DARMSTADT, glavni grad njemačke povijesne pokra¬ 
jine (nekada slobodne države) Hessen s 110.738 stan (1933) 
većinom evangeličke vjere. Nalazi se na sjeverozapadnim 
obroncima Odenwalda 130 m nad morem uz rub rajnske 
nizine, oko 25 km udaljen od rijeke Rajne, a gotovo isto 
toliko i od Majne. Zbog povoljnog prometnog smještaja 
ima izvanredno veliki željeznički promet, osobito u pravcu 

sjever-jug (Hamburg ili Berlin—Frankfurt a/M.—D_Mann- 

heim-Karlsruhe—Basel i t. d.). S okolnim manjim mje- 
stnna Arheilgenom, Eberstadtom i Griesheimom vezan ie 
električnom cestovnom željeznicom. 

Sten srednji dio grada, koji je ujedno i poslovno sre- 
diste, usko je i nepravilno građen, a nalazi se jugoistočno 
od dvora, kojemu su najstariji dijelovi izgrađeni već u 
i. st -» ail )e kasnije nekoliko puta nadograđivan i preora- 
«•>■ U središtu su st.rfg. gr.d, gSk, 

(16 st) 14 ’ St ” CrkVa SV ' Petm (l5 ' St) ‘ dvorska crkva 


„ ^ a , star0 gradsko središte nastavljaju se nove gradske 
četvrti, pravilno građene, s brojnim perivojima, a iza ovih 
pruža se tvornički dio grada. 

Do druge polovice prošlog stoljeća bio je važan samo 
kao glavni grad Hessena, a nakon jačeg razvoja veleobrta 
i trgovine postao je važno poslovno središte jugozapadne 
Njemačke. U tom su gradu velike tvornice strojeva po¬ 
kućstva, boja, lakova i ljekarničkih proizvoda. U D-u po¬ 
stoji i visoka tehnička škola, te znatan broj srednjih uči¬ 
lišta, galerija i muzeja. p 

»ARNLEV, Henry Steward (Stuart), * Temple New- 
sam (Yorkshire) 7. XII. 1545, f Edinburgh 10. II. 1567 
rugi muž škotske kraljice Marije Stuart. Potekao je iz 
postrane loze škotske vladalačke kuće, a po majci Mar- 
gareti hm je praunuk engleskoga kralja Henrika VII. Kad 
Je 1660 kraljica Marija obudovjela, njegova je majka na¬ 
stojala, da mu brakom s njome ishodi protiv Elizabete 
englesko prijestolje. Osobno nesklona D-u, Marija pođe iz 

M° g ra2 .° ga za nj u 1565 i a !566 rodi mu sina Jakova, koji 
1603 naslijedi Elizabetu. Ograničen i grub, D. je bio u za- 

DaviHa R;T glm i ^ hk ? Ši d ma ’ a ubi i stv0 kraljičina tajnika 
Davida Rizzija 1566 otuđi ga sasvim Mariji. Urota, u koju 

smrti ° na Up e a ’ dovela J e napokon do njegove nasilne 

D’-ARONCO, stara talijanska obitelj, koje je jedan 
ogranak dobio plemstvo u 13. st. Ona potječe iz mjesta 
Ronco u pokrajini Verone, a članovi su joj se istakli na 
području umjetnosti, znanosti, književnosti, te među crkve- 
mm i vojnim dostojanstvenicima. Michele, slikar, radio ie 
1 i U -u St °i?? J C , rkvi u Ber ^ amu i Leonardo, kapetan-pustolov 
u Huzbi Mletaka, umre 1470 boreći se protiv Turaka- 
tuippo Antonio je bio prefekt vatikanskog arkiva 1472 
Evangelista graditelj i kipar, povezao je svoje ime uz ka¬ 
tedralu u Cremoni; Ludovico je bio pjesnik, a Giulio Gia- 
cinto prozni pisac (1600). Jedan Ronco bijaše glasovit stru- 
cnjak za crkveno pravo u doba pape Aleksandra VII; g. 

* 9 /~- bl ° °P at u Gradari (Piceno); koncem 19. 
st. Lnan Battista se istakao kao fizik i matematik, dok 


DARMSTADT, Schlossgasse 











554 D'ARONCO —i 



DARMSTADT, Pogled na trg 


je Raimondo početkom 20. stoljeća stekao svjetski glas kao 
arhitekt. Ogranci obitelji nalaze se u Lombardiji, Mleta¬ 
čkoj pokrajini, Furlaniji i u Španjolskoj. G. D’A. 

DAROVANJE. I. Pojam i predmet. D. je u smislu Ogz 
pogodba, kojom se daje bez naplate neka stvar (§ 938.). 
Budući da je ono pogodba , potreban je prihvat obdare¬ 
noga. Zato odreknuće ili odbacivanje nasljedstva, koje 
dolazi u prilog nekome trećemu, nije d., jer tu nema po¬ 
godbe s onim, kome jedno ili drugo koristi. S istoga se 
razloga ne radi o darovanju ni onda, ako netko samo 
faktično, a ne na osnovu ugovora, propušta izvršivanje 
svoga prava na tuđoj stvari (na pr. izvršivanje prava 
služnosti). Predmetom darovanja može biti ne samo stvar 
u užem smislu (tjelesna stvar), već i neko pravo (na pr. 
tražbina). D. se sastoji u »davanju« stvari, a to je ne samo 
prijenos stvari ili prava, već i osnivanje novih te napuštanje 
postojećih prava. Predmetom darovanja mogu biti i bu¬ 
duća prava (prava, kojima se tko nada), a isto se tako 
može sastojati i u tome, da se netko ugovorom, sklopljenim 
s obvezanikom, odreče svog budućeg prava (§ 939.). Pre¬ 
puštanje neke stvari na besplatnu upotrebu onda je d., ako 
se predmetom posla ima smatrati samo pravo upotrebe, 
a ne sama stvar (na pr. osnivanje prava služnosti na ne¬ 
koj stvari). Ako je predmetom nenaplatnoga posla sama 
stvar, koja je dana na upotrebu, radi se o posudbi ili o 
zajmu. Besplatno obavljanje službe može po jednome 
mišljenju također biti predmetom darovanja. Drugi to po¬ 
riču, ali ipak dopuštaju, da se tu mogu analogno primje¬ 
njivati propisi o darovanju. Neki pak misle, da se ovdje 
imaju analogno primjenjivati propisi o punovlasnoj po¬ 
godbi. Bitno je za d. prepuštanje imovinske koristi , koje 
nije naplata učinjena primaocu. Zato isplata, ispunjenje 
postojeće obveze, bez obzira na to, da li je vrši sam du¬ 
žnik ili za njega tko treći, nije za vjerovnika d., budući 
da on ovdje dobiva naplatu za svoju tražbinu. Ali u 
isplati, koju vjerovniku čini treći, a ne sam dužnik, može 
biti sadržano d. samome dužniku, ako treći plaća u spo¬ 
razumu s dužnikom u svrhu, da ga bez ikakve naplate 
riješi njegove obveze. — Za d. se nadalje traži namjera , 
da se nekome učini besplatna namjena (animus donandi), 
i to dragovoljno, što znači, da namjena ne smije biti uči¬ 
njena u svrhu ispunjenja neke pravne dužnosti. Zato nema 
darovanja, ako za zaručnicu dade miraz netko, tko je to 
po zakonu dužan učiniti. Obje stranke moraju biti spo¬ 
razumne o tome, da se radi o dobrovoljnoj nedugovanoj 
činidbi. Mora, dakle, i primalac imati volju, da primi 
nešto, na što nema prava, a što mu se dragovoljno daje. 
Nikome se ne može nešto naturiti na dar. Zato nema da¬ 
rovanja, ako je opstojnost nekoga prava prijeporna, pak 
se je strana, koja je tvrdila, da joj to pravo pripada, ugo¬ 
vorom tog prava odrekla, a druga je to popuštanje uzela 

na znanje kao priznanje ispravnosti svoje tvrdnje, da to 
pravo ne postoji, a nije to prihvatila kao dar. Nema da¬ 
rovanja ni onda, ako je netko iz nužde prodao stvar ispod 
njezine vrijednosti. U pojam darovanja spada napokon, po 
pretežnom mišljenju, i povećanje imovine (obogaćenje) 
s jedne, a umanjenje imovine s druge strane. Zato pre¬ 
uzimanje poručanstva, davanje zaloga ili primanje tuđe 
stvari na besplatno čuvanje nije d. Isto tako nema daro¬ 
vanja onda, kad vjerovnik ispusti iz obveze poruka ili kad 
zalagatelju vrati zalog. 

II. Posebne vrste darovanja: 1 . Nagradno (vemunera- 
torno) d. y t. j. ono, koje je učinjeno, da bi se njime izra¬ 
zilo priznanje za neke usluge obdarenoga, za koje ovaj 
nema prava zahtijevati naplatu ili bar ne u tolikoj mjeri 
(§ 940). Ako je dakle nekome unaprijed ugovorom obe¬ 
ćana nagrada za neku činidbu ili, ako mu ona pripada po 
zakonu, ne čini se njezinim davanjem d. (§ 941.). Tako 
na pr. nisu darovanja ugovorom osigurane božične ili no¬ 
vogodišnje nagrade namještenicima, isplata nalaznine, koja 
se po zakonu može tražiti za nalaz izgubljene stvari, ili 
isplata zakonski određene nagrade tutoru ili skrbniku. Svi 
propisi zakona o darovanju protežu se i na nagradno da¬ 
rovanje (§ 940.). 

2. Darovanja , kojima se ispunjava kakva moralna du - 
žnosf ili kojima se udovoljava zahtjevu pristojnosti (na pr. 
uobičajeni prigodni darovi, potpore siromašnim rođacima, 
spram kojih nemamo zakonske dužnosti uzdržavanja). 
Takva su darovanja podvrgnuta općim zakonskim pro¬ 
pisima o darovanju. Ali ih vjerovnici ne mogu ni izvan 
stečaja ni o stečaju darovatelja pobijati onako, kako mogu 
pobijati ostala njegova besplatna raspolaganja (§ 36. zak. o 
pobijanju od g. 1931; § 30. steč. zak.). Prema noveli Ogz-a 
(koja vrijedi i kod nas u dalm. pravnom području) ne 
dolaze ta darovanja u obzir kod proračunavanja visine 
nužnoga dijela (§ 785. nov. Ogz). 

3. Darovanja u opće korisne svrhe. Za njih vrijedi isto, 
što i za darovanja pod 2. 

4. D. s nalogom (donatio sub modo). O njemu se radi, 
kad je nešto darovano s nalogom darovateljevim, da ob¬ 
dareni s danom mu stvari ima postupati na određeni način 
(na pr. da ima darovanu mu stvar kasnije nekome drugome 
prepustiti, da je ima u cijelosti ili u jednome dijelu upo¬ 
trijebiti za određenu svrhu, i t. d.). Takav nalog nije na¬ 
plata, koja bi se davala onome, tko namjenu čini, već je 
to samo neki teret ili ograničenje, uz koje je dar primljen. 

5. Mješovito d. (negotium mixtum cum donatione). O 
njemu se radi, ako se iz odnošaja osoba, koje ugovaraju, 
»može misliti, da su htjele sklopiti pogodbu mješovitu,, 
stranom za plaću, a stranom besplatno« (§ 935.). Na pr. 
brat proda bratu neku stvar za 1000 Kn, ma da ona, što 
obojica znaju, vrijedi 3000 Kn, a sve okolnosti upućuju 
na to, da razlika od 2000 Kn ima biti darovanje. Takav 
se posao ne može pobijati zbog prikrate preko polovice 
(§ 935.), ali i na nj se, koliko je u njem sadržano d., pri¬ 
mjenjuju zakonski propisi o opozivanju darovanja te pro¬ 
pisi o obliku potrebnom za valjanost darovanja. No ima 

i mišljenje, da se potonji propisi imaju primjenjivati samo 
onda, ako je posao u pretežnom dijelu d. 

6. D. cijele imovine ili njezina razmjernog (alikvotnog) 
dijela. Tko može svojom imovinom raspolagati, može svoju 
sadašnju imovinu bez ikakvih stega i darovati. Ali po¬ 
godba. kojom se daruje buduća imovina, valja samo onda, 
ako ne prelazi polovicu buduće imovine (§ 944.). U poto¬ 
njem je slučaju darovatelj obvezan svako imovinsko pra¬ 
vo, koje u buduće stekne, prenijeti u darovanom dijelu 
na obdarenika. U dvojbi se ima smatrati darovanom samo 
sadašnja imovina (§ 915.). Darovateljevim vjerovnicima 
odgovara obdareni neposredno za dugove, kojima je u 
njihovu korist opterećena darovana mu imovina, ali samo 
do visine njezine vrijednosti (slijedi iz analogne primjene 
§ 1282., koji govori o kupnji nasljedstva, odnosno iz pro¬ 
pisa § 1409. nov. Ogz). 

III. Oblik darovanja. Za valjanost darovne pogodbe ne 
treba nikakvog određenog oblika. Ali ako d. nije ujedno iz¬ 
vršeno (§ 943. Ogz: »darovanja bez prave predaje«), onda se 
njegovo izvršenje ne može utužiti, koliko nije o darova¬ 
nju sastavljena pismena isprava. Svrha je toga propisa, da 
bi se upotrebom posebnog oblika predusrelo nepromišlje¬ 
nim darovanjima. Po tome se zaključuje, da za utuživost 

darovanja samo onda ne treba pismene isprave, ako se 
pogodbi o darovanju priključio još neki vidljivi čin. Takav 
/I ^ j već * predaja tjelesne stvari »znacima« 

(S 4J7.), a kod nekretnina predaja obdarenome u posjed, 
pa se ne traži za utuživost darovanja još i prijenos u zemlj. 
knjigama Nasuprot, prijenos t. zv. posesornim konstitu- 
tom ($ 428.) nije dovoljan. Tradiciju brevi manu (§ 428.) 
smatra većina dovoljnom. Kod darovanja tražbine traži se 
za utuživost predaja ispravom. Ali za d. tražbina iz vri¬ 
jednosnih papira dovoljna je predaja samoga papira. Ako 
se d. sastoji u otpustu duga, dovoljan je svakako povrat 
zaduzmce ili predaja namire. Ali prevladava mišljenje, da 
ni to nije potrebno, nego da je dovoljna već sama pogodba 
o otpuštanju. Ako neko d. nije utuživo zbog neodržavanja 
propisanog oblika, može ono postati utuživim, ako se 
naknadno stvar u istinu preda obdarenomu. U tom se slu- 

® no * št0 J* e dano, ne može više natrag zahtijevati, 
lo i432.). 

IV. Odgovornost darovatelja. Iz ugovora o darovanju 

nastaje za darovatelja po općim propisima o obvezama 
dužnost, da ispuni svoje obećanje. Ali spram njega nema 
?. j amstve noga zahtjeva zbog možebitnih pravnih ili 

tizickih nedostataka darovane mu stvari, jer jamstvu ima 
mjesta samo kod naplatnih pogodaba (-> jamstvo). Ali 

(§ 945.) posebice normira slučaj, kada netko daruje 
drugome tuđu stvar, pak određuje, da onaj, tko to znajući 
crni, odgovara obdarenomu za štetne posljedice, naime za 
onu štetu, koja mu ne bi bila nastala bez toga darovanja 
(parnični troškovi, troškovi, koje je obdareni već učinio 
za stvar, koju mora predati vlasniku, a koje mu ovaj nije 
po zakonu dužan nadoknaditi, i t. d.). Osim toga odgovara 
darovatelj obdarenomu po općim načelima za štetu, koju 
je mogao predvidjeti; na pr. ako je darovao bolesno go¬ 
vedo, pak je ono zarazilo druga obdarenikova goveda; ili 
ako je darovao pokvareni živež, a obdareni je od nieg’ova 
uživanja obolio. 

V. Opozivanje darovanja. Darovatelj ne može svoje d. 
po volji opozvati (§ 946.). No neke naknadno nastale okol- 
nosti zakonski su razlog postanka izvjesnih zahtjeva spram 
obdarenoga, odnosno spram njegovih nasljednika. To ne 
znači, da d. postaje naknadno nevaljanim, pa da već samim 
nastupom dotične okolnosti obdareni gubi ono, što mu je 
bilo darovano. Uvijek nastaje samo osobna tužba protiv 
obdarenoga, odnosno njegovih nasljednika (ali ne protiv 
trećih posjednika darovane stvari ili protiv onih, koji su 
na njoj stekli kakvo pravo). Sadržaj pak zahtjeva nije 
uvijek isti. U nekim slučajevima pripada zahtjev samo 
darovatelju ili njegovim nasljednicima, u nekima samo 
njemu, u nekima i trećima, a u nekima samo trećima. Slu¬ 
čajevi su ovi: 

1. Ako je obdareni krivcem kakve grube neharnosti 
spram darovatelja, t. j. ako ga je kažnjivim djelom povri¬ 
jedio u tijelu, poštenju, slobodi ili imovini, može se d. 
poreći (§§ 948. i 949.). Pravo opoziva prestaje, ako je daro¬ 
vatelj cin oprostio. Opozvati može ne samo darovatelj 
vec i njegovi nasljednici, a opozvati se može ne samo 
spram obdarenoga, već i spram njegovih nasljednika. Od 
časa počinjene neharnosti postupa se s neharnim obdare¬ 
no* 11 kao s nepoštenim posjednikom. To znači, da se, 
bude li d. opozvano, može od darovane stvari zahtijevati 
ono, što je obdareni od nje ili od njezine vrijednosti u čas 
počinjene neharnosti još posjedovao, i da za ono, što od 
toga ne bi mogao praviti, odgovara onako, kako nepošteni 
posjednik odgovara vlasniku. Ako je tužba, kojom se d. 
opoziva, bila podignuta protiv obdarenoga, odgovaraju i 
njegovi nasljednici jednako kao i on. Ako je pak tužba 
zbog obdarenikove nezahvalnosti bila podignuta tek protiv 
njegovih nasljednika, bit će oni dužni predati ono, što od 
darovane^ stvari ili njezine vrijednosti imaju još u čas do¬ 
stave tužbe. Pravo opozivanja darovanja zastaruje za 3 
godine od počinjene neharnosti (§ 1487.). 

2. Ako darovatelj iza darovanja tako osiromaši, da mu 
nedostaje nužno uzdržavanje, može tražiti od obdarenoga, 
ukoliko taj još ima darovanu mu svotu ili vrijednost da¬ 
rovane mu stvari, da mu daje zakonske kamate, i to u onoj 
nijeri, u kojoj su darovatelju potrebni za uzdržavanje. Ako 

o b ^ are *d u jednakoj oskudici, oslobođen je te dužnosti. 

. v . ^ darovatelj učinio vise darovanja, obvezan je pri¬ 
jašnji obdarenik samo toliko, koliko prilozi novijih obda- 
Tenika ne dostaju za uzdržavanje (§ 947.). Ako je više njih 


bilo istodobno obdareno, obvezani su spram darovatelja u 
olnlarenoga 16 d ^ elu * ° bveza prelazi i na nasljednike 

se d ar 9 vate li u » koji nema djece, poslije darovanja 
rodi dijete, može u slučaju nužde on, a može i njegovo 
dijete tražiti od obdarenoga kao i od njegovih nasljednika 
kamate onako, kao i u slučaju pod 2 (§ 954.). Ne čini 
razlike, je li poslije rođeno dijete zakonito ili nezakonito. 
Pod svoje uzeto (adoptirano) dijete ne dolazi u obzir. 

4. Ako uslijed darovanja darovatelj osobama, koje je 
dužan uzdržavati, ne može više za uzdržavanje davati to¬ 
liko, koliko bi im bio dužan davati, da nije učinio dar, 
mogu te osobe tražiti od obdarenika ili njegovih naslje¬ 
dnika nadopunjenje te razlike. Ako ima više obdarenih, 
obvezani su prijašnji obdarenici samo utoliko, ukoliko ne 
dostaju prilozi poslije obdarenih (§ 950.). Nije uvjetom 
toga zahtjeva nužda onoga, kome pripada zahtjev na uzdr¬ 
žavanje; osim ako on i spram darovatelja ima samo u slu¬ 
čaju nužde alimentacioni zahtjev (kao što na pr. roditelj 
spram djeteta po § 154.). Osobe, kojima ovaj zahtjev pri¬ 
pada, mogu biti darovateljevi roditelji, njegova djeca, 
bračni drug, a po vladajućemu mišljenju i oni, kojima je 
darovatelj dužan na osnovu ugovora davati uzdržavanje. 
Ali predpostavlja se, da je pravni odnos, na kojemu se 
osniva dužnost uzdržavanja, postojao već u čas darovanja. 
Poslije rođena djeca darovateljeva imaju zahtjev samo 
radi nedostatka nužnog uzdržavanja (gore pod 3). 

5. Opozivanje darovanja zbog prikrate nužnoga dijela 
(§ 951, nasljedno pravo). 

6. Pobijanje darovanja zbog prikrate vjerovnika, o kojem 

govori § 953. Ogz. uređuje sada stečajno pravo (-> stečaj 

VIII). ; !i . * j |-*| 

Vj. I obveze i prava iz darovne pogodbe prelaze na na¬ 
sljednike darovatelja i obdarenoga. Ali ako je darovatelj 
obećao obdarenomu kakvu pomoć u određenim rokovima, 
nasljednicima darovatelja ili obdarenika ne nastaje otuda 
ni pravo ni kakva obveza, osim ako je u darovnoj pogodbi 
bilo naročito drugačije ugovoreno. (§ 955.). 

VII. D. za slučaj smrti. To je ono d., koje se ima ispu¬ 
niti tek poslije smrti darovateljeve (§ 956.). Do časa daro¬ 
vateljeve smrti odgođeno je ispunjenje. D., koje je već za 
darovateljeva života ispunjeno, ne spada u d. za slučaj 
smrti ni onda, kada je između darovatelja i obdarenoga 
ugovoreno, da se ugovor o darovanju razrješuje, ako obda¬ 
reni umre prije darovatelja, ili ako darovatelj ozdravi od 
bolesti, povodom koje je učinio d. No d. se ne smatra 
ispunjenim, ako je darovatelj stvar doduše predao obda- 
renomu, ali je do svoje smrti pridržao na njoj pravo vla- 
sništva. I u tom se, dakle, slučaju radi o darovanju za 
slučaj smrti. D. za slučaj smrti po odredbi je zakona ili 
obični zapis (legat) ili je ono pogodba. Pogodba je to 
d. onda, ako postoje izvjesni, zakonom određeni uvjeti: 
prihvat obdarenikov, darovateljevo odreknuće od prava 
da d. opozove i predaja pismene isprave obdarenomu 
Ugovorno odreknuće prava opoziva ima samo to zna 
cenje, da se darovatelj odriče prava, da d. po svojoj volj 
opozove, kao što to može, ako ono ima samo značaj 
zapisa, ali ga može opozvati u zakonom dopuštenim 
slučajevima (gore V). U slučaju pogodbenog darovanja za 
slučaj smrti ima obdareni iza smrti darovateljeve položaj 
ostavinskoga vjerovnika, t. j. ima spram darovateljeve 
ostavine zahtjev na ispunjenje darovnoga obećanja. Ako 
d., koje se ima ispuniti iza darovateljeve smrti, nema onih 
uvjeta uz koje se smatra pogodbom, može ono vrijediti 
samo kao zapis (legat), no samo onda, ako se pazilo na 
tormalnosti propisane za valjanost zapisa. U tome slučaju 
može darovatelj svoje d. po volji opozvati kao što i svaki 
drugi zapis, i to onim načinom, kojim se uopće mogu opo¬ 
zvati razredbe posljednje volje. P1 

DAROVNICA KRALJEVSKA -> Donacioni sustav. 

,on^ R ^ NG c^ 0 oH r . UŽje U Britans koj Indiji, u Assamu 
(2.056 km s 584.817 stan., 1931), na naplavinama Brahma- 
putre i njezinih pritoka. Najviše se gaji i izvozi riža- 
glavno je mjesto Tezpur. jvi. §. 

\;n^on R /’ R'chard Walter, * Belgrano (Argentina) 14. 
u 11 ' sm veletršca njemačke narodnosti iz hugenotske 
obitelji. Sudjelovao je u ratu 1914—18 kao topnički časnik, 
polazio je kolonijalnu školu u Witzenhausenu, postao 1925 
diplomirani agronom i posvetio se praktičnom radu kao 

DARUVAR, Dvor grofova Jankovića, sada gimnazija 


DARUVAR, Lječilišna zgrada 


stočarski stručnjak. G. 1929 izdao je knjigu Das Bauern- 
tum als Lebensquell der nordischen Rasse, a 1930 Neuadel 
aus Blut und Boden, te je otud nastala krilatica »Blut und 
Boden«, koja čini podlogu čitave seljačke politike u nacio¬ 
nalnom socijalizmu. Kad su nacionalni socijalisti 1933 došli 
na vlast, preuzeo je D. vodstvo gospodarskih vrhovnih 
organizacija, a u lipnju 1933 imenovan je državnim mini¬ 
strom za prehranu i pruskim ministrom gospodarstva. 
Ostvario je ustanovu »Reichsnahrstand«, u kojoj je on 
sam »Reichsbauernfiihrer«. D. je tyorac zakona »Erbhof- 
gesetz« o seljačkim nasljednim dobrima. Tim je zakonom 
Njemačka osigurala prevlast srednjeg seljačkog posjeda 
(7,5 do 120 ha), očuvala stare i stvorila nove seljačke po¬ 
sjede, a ujedno i spriječila njihovo dijeljenje ili otuđivanje, 
da sačuva zdravo, jako i napredno seljaštvo kao izvor po¬ 
mlađivanja čitavog njemačkog naroda i kao kičmu njegova 
nacionalnog tijela. Nadalje je D. putem »tržnoga reda« 
uskladio interese gospodara kao proizvođača hrane s inte¬ 
resima potrošača. Tim je tržnim redom ustalio cijene svih 
poljodjelskih proizvoda na takvoj visini, da seljak može 
namiriti sve svoje materijalne i kulturne potrebe, da mu 
je omogućen stalan napredak u intenziviranju gospodarstva 
i da te cijene budu snošljive za sve potrošačke slojeve. 
Konačno je D. putem »bitke za proizvodnju« (Erzeugungs- 
schlacht) uspio da proizvodnju njemačkih gospodara u to¬ 
likoj mjeri poveća, da Njemačka može — osim biljnih 
masti — do 90°/o čitave svoje potrebe hrane sama pod¬ 
mirivati. O. F. 

DARSA Držić. 

D’ARSONVAL, Jacques Arsene, ^ La Porcherie (Haute- 
Vienne) 8. VI. 1851, profesor fizike i medicine u Parizu 
od 1894. G. 1892 pronašao je način djelovanja Teslinim 
(visokofrekventnim) strujama, koji je sam nazvao auto- 
kondukcijom, a sastojao se u tom, da je bolesnik stavljen 
u veliki solenoid, kroz koji je tekla visokofrekventna struja. 
Tako je u pacijentu indukcijom dolazilo do stvaranja vrtlo¬ 
žnih struja (Wirbelstrome), koje su terapeutski djelovale. 
Osim toga načinio je još niz aparata za elektroterapeutske 
i fiziološke svrhe. 

Darsonvalizacija, metoda liječenja Teslinim strujama, 
neopravdano nazvana po d’Arsonvalu (v.), jer vlada mi¬ 
šljenje, da je on prvi došao na misao, da primijeni 
Tesline struje u terapeutske svrhe, a to se mišljenje, na 
žalost, provlači kroz svu stručnu literaturu. Tesla je već 
1890 ustanovio, da su visokofrekventne struje za čovječji 
organizam neopasne, a 23. XII. 1891 u »Elektrical Engineeru« 
predložio je upotrebu visokofrekventnih struja za liječenje 
različnih bolesti. D’Arsonvalov rad na području djelovanja 
visokofrekventnim strujama počeo je istom 1892. Kod nas 
je istini za volju uveden izraz »teslinizacija« mjesto »dar¬ 
sonvalizacija«. 

LIT.: M. Th. Commerford, The inventions researches and writings 
of Nikola Tesla, The electrical engineer, New York 1894; S. Bokšan, 
Nikola Tesla und sein Werk, Leipzig 1932; H. Guilleminot,’ Electro- 
logie et radiologie, Pariz 1922; Borattau-Mann, Handbuch der gesamten 
medizinischen Anwendung der Elektrizitat, Leipzig 1911; J. Cluzet, 
Prćcis de physique medicale, Pariz 1922. J. Bu-k. 

DARTFORD, grad u Engleskoj (grofovija Kent), 27 km 
istočno od Londona, a 5 km južno od Temze. Tvornice pa¬ 
pira (osnovane 1607), kože, kemijskih i kovnih predmeta. 

DARTMOUTH, 1 . engleska luka na obali Kanala, u gro¬ 
foviji Devonshire. Ima dobro zaštićeni i prostrani zaliv 


na ušću rijeke Dart. Kako mu je zaleđe siromašno, nema 
D. veće prometne važnosti. Glavni značaj mu daju ribolov, 
nešto brodogradnja i pomorska vojna akademija. G. 1930 
imao je samo 6.707 stan. Među građevnim spomenicima 
ističu se crkva sv. Spasa (14. st.) i tvrđava (15. st.). Iz 
D. su (1190) otplovili križari pod Rikardom Lavljega Srca. 

2. Grad i luka u Novoj Škotskoj u Kanadi, industrijsko 
predgrađe luke Halifax; ima 9.100 stan. (1931). J. R-ć. 

DARU, Pierre-Antoine-Noel-Bruno, grof, * Montpellier, 
12. I. 1767, f Meulan, 5. IX. 1829, francuski državnik i knji¬ 
ževnik. Dobivši dobru naobrazbu, osobito književnu, stu¬ 
pio je sa 16 godina u vojsku kao podporučnik, a kasnije 
je imenovan ratnim povjerenikom (intendantom). Pristao 
je uz revoluciju, no pod strahovladom bio je bačen u 
tamnicu, iz koje je izašao 9 Thermidora. Njegov uspon u 
vojsci bio je ubrzan, otkako je Bonaparte zapazio njegovu 
sposobnost. G. 1802 je član Tribunata, zatim državni savjet¬ 
nik, generalni intendant vojske za vrijeme uzmicanja u Ru¬ 
siji. G. 1813 postao je ministrom vojne uprave. Nakon okli¬ 
jevanja pridružio se Bourbonima, ali je za Sto dana ponovno 
zauzeo svoje mjesto uz Napoleona. Luj XVIII. došavši na 
prijestolje udaljio ga je iz Pariza. D. se nije nikada pre¬ 
stao baviti književnošću. Osim svojih prijevoda Horacija 
(1798 u 2 sv., 1804-5 u 4 sv.) objelodanio je na pr. Cleo- 
pedie ou theorie des reputations litteraires (1800). U svo¬ 
joj prisilnoj dokolici izradio je Histoire de la Republique 
de Venise (1819, 7 sv., talijanski prijevod 1832), što mu je 
pribavilo časno mjesto među povjesnicima. Danas se nje¬ 
govo ime spominje u književnoj povijesti zahvaljujući 
Stendhalu, kome je pomagao u vojno-upravnoj karijeri 
(por. Vie de Henri Brulard). G. 1819 ušao je u Komoru 
pairova i bio neprestano u ustavnoj oporbi. Neke je svoje 
političke govore i objelodanio. 

Bibl.: Observations critiques sur Vouvrage intitulć »Le Genie du 
Christianisme«, 1817; Histoire de Bretagne 3. sv. 1826; Eloge de Sully, 
1827; Notice sur le comte de Volney, 1830; UAstronomie, pjesan u 6 
pjevanja, i t. đ. J. D-e. 

DARUVAR, trgovište u zapadnoj Slavoniji u velikoj 
župi Livac Zapolje, u dolini Toplice (koja utječe u Ilovu). 
Sjedište je kotarske oblasti, kotarskog suda, trgovišne 
općine i općine Vanjski D., a broji 3460 stan. (1931). Kato¬ 
lička župa osnovana je 1821, a po¬ 
stoji i evangelička župa. Ima realnu 
gimnaziju, trgovačku akademiju, žen¬ 
sku obrtnu školu, stručnu produžnu 
školu i češku osnovnu školu pored 
dvije hrvatske. Od priradnih podu¬ 
zeća od važnosti su ljevaonica željeza 
i tvornica strojeva i motora, tvornica 
opeka i crijepa, pivovara i tvornica 
leda, tvornica slamnate i pletene 
robe, kamenolom i krečana te elektri¬ 
čna centrala, a uz to postoji drž. 
voćni i lozni rasadnik. Poznate su 
DARUVARSKI GRB Daruvarske toplice, izvor indiferentne 
vode s toplinom od 42—45°, kojom 
se liječe reumatizam, neuralgija i ženske bolesti. Uz kupa¬ 
lište se nalazi lijep perivoj. Neposredno na trgovište nado- 
vezuje se na S selo Donji Daruvar (s 1127 stan.), a 2 km 
na Z nalazi se selo Gornji D. (s 1087 stan.). 

Od rimskog naselja Aquae Balissae otkopani su u peri¬ 
voju zidovi, a nađeno je više kamenih natpisa te dosta 
rimskog novca. U drugoj polovici 15. st. spominje se D. 
kao Hewyz (»topla voda), a kaštel u njemu Kovar, od 
kojeg su se sačuvali ostatci. Bio je tad vlastništvo Nelipića. 
G. 1474 preoteo ga je na neko vrijeme pečujski biskup 
Ernušt Hampo, tada gospodar susjedne Dobre Kuće. Neli- 
pici se spominju kao gospodari još 1522, no naredne go¬ 
dine grad je pripao Ivanu Zapolji. Iza toga su ga osvojili 
Turci, a nakon oslobođenja Slavonije od Turaka spominje 
se D. kao selo i posjed Podborje. Pod imenom Daruvara 
(»Ždralov grad«) dolazi tek 1765, i to u pridjevku vlasnika 
posjeda, grofa Antuna Jankovića, koji je 1760—77 u D-u 
naseljavao obrtnike, domaće i strane, i tako stvorio da¬ 
našnje trgovište. Janković je u D-u 1764 sagradio lijepu 
baroknu (danas župnu) crkvu, 1777 veliku palaču, u kojoj 
se danas nalaze realna gimnazija i trgovačka akademija, i 
napokon kupališnu zgradu Antunova kupka, (dok je Iva¬ 
nova kupka sagrađena 1818). 

Na mjestu Donjeg Daruvara spominje se već u 13. st. 
mjesto i kat. župa Četvrtak (Csiit6rtokhely). Oko 1 km 
jz od D-a nalaze se na osamljenu brežuljku Graditi (171 
m) ruševine benediktinske opatije sv. Jelene od Podborja. 
Samostan je bio sagrađen u gotskom slogu i utvrđen. Na¬ 
slov opata S. Helenae de Podborje održao se i danas u 
zagrebačkom prvostolnom kaptolu. 

LIT.: Đ. Szabo, Iz prošlosti Daruvara i okolice , Narodna starina 
XI., 1932; Đ. Szabo, Tri benediktinske opatije u županiji požeškoj, 
Vjesnik Hrv. arh. dr. IX., 1907. Z. D-i. 

DARWEN, grad u engleskoj grofoviji Lancashire, 32 km 
sjeverozapadno od Manchestera. Ima razvijen veleobrt, 
koji izrađuje pamučnu i metalnu robu i papir; u okolici su 
rudnici ugljena; ima i tehničku školu. G. 1931 imao je 
36.010 stan. 

DARWIN, Charles Robert, ^ Shrewsbury 12. II. 1809, 
f Down 19. IV. 1882, prirodoslovac. Djed mu bijaše 
Erasmo Darwin, pjesnik i prirodoslovac, po Cuvieru »vita- 
list«, istaknuti preteča francuskog prirodoslovca Lamarcka. 
Pošto je Ch. D. sa šesnaest godina završio klasičnu školu 
dra Butlera u rodnom mjestu, prešao je u listopadu 1825 
na sveučilište u Edinburghu, da uči medicinu. U ljeti 1827 
je napustio taj studij, a poslije pol godine učenja klasičnih 
jezika kod privatnog učitelja, u siječnju 1828, polazi u 
Cambridge na bogosloviju. U isto vrijeme je polazio 
predavanja prirodnih nauka. Početkom 1831 postigao je 
bakalaureat teologije. Poslije toga je ostao na sveučilištu 
i učio geologiju. 27. XII. 1832 krene na put na brodu 
Beagle, koji je poslan zbog istraživanja obale Patagonije, 
Ognjene zemlje i drugih krajeva. Na ovom putu posjetio 
je Kapverdske otoke, bio je u unutrašnjosti Brazilije, 
prešao je čitavu obalu južno od Montevidea i sve otoke uz 
nju,, zatim Tahiti, New Zealand, Australiju, Tasmaniju, 
Mauritius, Sv. Helenu i Azorske otoke, odakle se vratio 
kući 2. X. 1836 poslije gotovo pet godina. Na tom putu 
usavršavao se kao zoolog i geolog, išao je na duže izlete 
po obali, gdje je marljivo opažao i sabirao prirodnine. Ta 
su opažanja u njemu pobudila pitanja, koja su mnogo 
utjecala na njegov dalji znanstveni rad. Povrativši se u 



(M. Pavić) 

Englesku, kupi posjed Down, gdje se posve predao svojem 
studiju i pokusima. Od velikog napora gledanjem oboli 
na očima, a poslije se pridruže i druge bolesti, od kojih je 
umro u krugu svoje obitelji. 

Darwina je na spomenutom 
putovanju potaklo tamošnje ži- 
votinjstvo na razmišljanje o 
postanku vrsta. On je s poče¬ 
tka bio pristaša stalnosti i ne- 
promjenljivosti vrsta, pa je tek 
nakon proučavanja promijenio 
svoje prvobitno mišljenje. Pu¬ 
nih je 20 godina istraživao, pa 
dok je čitao Malthusove Essay 
on population, sazrelo je u 
njemu mišljenje o uzrocima 
razvoja živih bića. Na savjet 
čuvenog učenjaka Lyella sklo¬ 
nu se ipak da izda svoje zna¬ 
menito djelo o postanku vrsta 
(On the origin of species by 
means of natural selection, 
London 1859). 

Darvinizam se osniva na tri¬ 
ma temeljnim mislima: na varijacijama, nasljeđivanju i pri¬ 
rodnom probiru. U biologiji se prije nije vjerovalo u vari¬ 
jacije, ali su opažanja u prirodi pokazala, da ni dva živa 
bića nisu apsolutno posve jednaka, ni onda, ako su se ra¬ 
zvila pod jednakim prilikama. Darwin smatra, da su 
varijacije nasljedne, kad su biću od koristi. Kroz 
Darwinovu teoriju provlači se kao crvena nit prirodni 
probir, pa on smatra »natural selection« čimbenikom, 
koji uzrokuje i upravlja održanje nove vrste. Unatoč 
svoga velikog rasploda životinje se ipak jako ne umna¬ 
žaju, jer u prirodi postoji i vlada borba za opstanak 
(»struggle for life, for existence«), pa preživljuju samo naj¬ 
prikladnije i najprilagođenije jedinke. Prirodni probir ima 
u vidu, da prilagodi životinje njihovu okolišu, on kadšto 
uklanja neki štetni organ. Prirodni probir uvjetuje, da 
preživi onaj, koji se najbolje prilagodio svome okolišu. 
Prema Darwinu različni su putovi prirodnog probira. Nitko 
prije Darwina nije došao na sličnu misao osim njegova 
suvremenika A. R. Wallace-a, pa su nezavisno jedan od 
drugoga i istodobno naglasili, da je prirodni probir glavni 
pokretač razvoja živih bića. Ta je misao 1858 postigla 
vrhunac, kako kažu književni povjesničari, i to u času, 
kada je Wallace poslao Darwinu pismo o istim zaključci¬ 
ma. Kako je Darwin preko 20 godina radio na svojoj teo¬ 
riji i strpljivo pribirao primjere i činjenice, nemalo se začu¬ 
dio, da je Wallace posve nezavisno od njega došao do istih 
rezultata o postanku vrsta, a obojica čitajući Malthusove 
eseje o populaciji. 

Darvinizam ide za tim, da utvrdi, kojim se putem vršila 
i vrši pretvorba i usavršavanje živih bića, a karakterizira 
ih borba za opstanak i prirodni probir (selekcija). Ovo 
dvoje jezgra je i os, oko kojih se po Darwinu učvršćuje i 
izgrađuje nauka o postanku živih bića. U prirodi vrši oda¬ 
biranje priroda sama (natural selection). Darwin to razlaže 
ovako: biljke i životinje stvaraju mnogo više sjemena, jaja 
ili mladih, nego je potrebno za njihovo održanje. Kad bi 
svako sjeme jedne biljke došlo do razvoja, tada bi se ubrzo 
sve napučilo tom biljkom. Pastrva izbaci 100.000 jaja, pa 
kad bi se razvio veći dio jaja, bilo bi neizmjerno mnogo 
pastrva, koje bi napučile svu slatku vodu na Zemlji. Tako 
se od svih mogućih pojedinaka tek neke, najjače ili naj¬ 
bolje prilagođene prilikama, održe i dalje rasplođuju. 
Uzmimo i ovu pretpostavku: slon se na pr. najpolaganije 
umnaža, ženka je spolno zrela tek u tridesetoj godini i 
daje na svijet za cijelog svog dugog života prosječno samo 
6 mladih, pa ipak bi potomci jednog jedinog para, kad bi 
se svi rasplođivali, za 750 godina imali oko 19 milijuna 
potomaka. Povrh svega ipak vidimo, da je broj životinja 
jedne vrste na nekom mjestu uvijek poprečno isti ili nije 
tako golem. Mnogo mladih bića propada već u jajetu, pa 
ih malo dolazi do rasploda. Životinje se eto bore za opsta¬ 
nak, ali ta borba nije uvijek fizička, nego se može sastojati 
i u konkurenciji. Tako se bore dva sjemena jedno blizu 
drugoga za hranu u tlu. Borba za opstanak pretpostavlja 
mnoštvo potomaka, a preživljuju uvijek oni, koji se naj- 

bolje umiju prilagoditi promijenjenim prilikama. Najspo¬ 
sobniji će u nekome svojstvu doći do rasploda, njihova 
će se svojstva naslijediti kod potomaka, a među ovima će 
opet nastati selekcija. Darwin kaže, da sve to dovodi do 
polaganih promjena i stvaranja novih vrsta. U djelu »O 
postanku vrsta prirodnim probirom« objelodanio je Darwin 
nove misli na području biologije te je svoje mišljenje pot¬ 
krijepio obiljem dokaza i primjera i tako udario nove 
temelje za dalja istraživanja na području zoologije, bota¬ 
nike i geologije. On je sitnim primjerima rješavao velike 
probleme, pa je svojim radom pokazao novi pravac u 
istraživanju biologijskih nauka i tako znatno pomogao, da 
je descendentalna misao dobila opće priznanje. Knjižarski 
uspjeh temeljnog Darwinova djela bio je sjajan, jer je 
prvo njegovo izdanje već prvi dan bilo razgrabljeno. 
Nasuprot znanstveni krugovi, pogotovu u Engleskoj, pri¬ 
mili su njegove izvode hladno. U Njemačkoj pako našao 
je Darwin gorljivog pristašu, mladog Ernesta Haeckela, 
koji se živahno i svojski založio za darwinizam. Darwina 
smatraju »ocem suvremene zoologije«. Njegova je nauka 
o postanku vrsta, pa teorija selekcije i descendencije snažno 
utjecala na dalja znanstvena istraživanja. Neki ga sma¬ 
traju »Kopernikom suvremene biologije«, a drugi »Newto- 
nom biologije«, jer što je teorija gravitacije za anorganski 
svijet, to je teorija selekcije za organsku prirodu. Darwin 
je izdao i mnoga druga djela, na pr. o geologiji Južne Ame¬ 
rike, o postanku koraljnih grebena, o oplodnji orhideja, 
o varijaciji biljaka i životinja u stanju domestikacije, o 
racima vitičarima (Cirripedia), o utjecaju gujavica na ora¬ 
nicu, o postanku čovjeka, i t. d. 

LIT.: Harms W., Hdwb. d. Naturwissensch., II. izd., 2. sv., Jena 
1933. 

BIBL.: Glavna djela: Voyage of a naturalist round the \vorld (1845); 
jedan dio preveden na hrvatski. — A monograph of pedunculated and 
sessile Cirripedia (1851—53). — On the origin of species by means of 
natural selection (1859). — On the various contrivances by which 

British and foreign orhids are fertilised (1862). — The variation of 
animals and plants under domestication (1868). — The expression of 
the emotions in man and animals (1872). — The descent of Man and 
selection in relation to Sex (1872). — The movements and habits of 
climbing plants (1875). — The formation of vegetable mould through 
the action of vorms (1881). K. B. 

2. Erasmus, * Elton 12. XII. 1731, f Derby 10. IV. 1802, 
engleski prirodoslovac, liječnik i pjesnik. Učio je medi¬ 
cinu na sveučilištima u Cambridge-u i Edinburghu. Liječni¬ 
čku je praksu započeo u Nottinghamu, poslije se preselio 
u Lichfield i napokon u Derby. Mnogo se bavio biološkim 
i fiziološkim pitanjima. U pjesničkom obliku obradio je 
neke teme iz života biljaka, te je utemeljitelj engleskog 
znanstveno-naučnog pjesništva. Najznatnije je njegovo znan¬ 
stveno djelo Zoonomia, u 
kojem je kušao na temelju 
Locke-ove i Hume-ove empi- 
ričke filozofije protumačiti 
bit života. Naročito je D. po¬ 
znat po svojim nazorima o 
postanku živih bića, te je u 
tom pogledu prethodnik svog 
unuka Ch. D-a. Iz početne ži¬ 
ve klice nastale su postepe¬ 
nim epigenetskim razvitkom 
sve biljke i životinje. Dokaz 
za to nalazi D. u prijelazima, 
koji postoje između jednosta¬ 
vnih i savršenih organizama. 
Budući da u dražljivosti vidi 
pokretnu silu života, drži, da 
novi organi nastaju uslijed 
podražaja, n. pr. rogovi jele- 
novi ili ostruge pijetlova usli¬ 
jed borbe za ženke, a takve 

se osebine prenose nasljedno na potomke. Ma da je Zoono¬ 
mia prevedena na više jezika, ipak ti nazori tada nisu 
mogli probiti, premda im je Cuvier posvetio izvjesnu 
pažnju. D. je među prvima upozorio na zaštitne boje ži¬ 
votinje. 

Darwinov sin iz prvog braka Robert Waring, liječnik u 
bhrewsbury-u bio je otac Charlesa Damina, a kći Violetta 
iz drugog braka majka Sir Francis Galtona, osnivača 
eugenike. 

GLAVNA DJELA: The Botanic Garden, 1781 (poučna pjesma), II. 
dio pod naslovom Loves of the Plants, 1789; Zoonomia or the Laws 
of Organic Life, London 1794—96; Phytologia, or the Philosophy of 
Agriculture and Gardening, London 1800; The Temple of Nature or 
the Origin of Society, London 1803. 

LIT.: E. Radi, Geschichte der biologischen Theorien, II., Leipzig 
1909; E. Nordenskiold, Geschichte der Biologie, Jena 1926; W. Harms 
u Handworterb. d. Naturwiss., II., Jena 1933. B. Z-k. 

3. Francis, •*- Down (Kent) 16. VIII. 1848, f Cambridge 
19. IX. 1925, engleski botaničar-fiziolog, sin Charlesa Dar- 
wina. Od 1880 bio je profesor u Cambridge-u, a bavio 
se među ostalim tropizmima, mehanizmom puči te in- 
sektivorama. 

LIT.: M. Mobius, Geschichte der Botanik, Jena 1937. I. P. 

4. George Howard, * Down (Kent) 9. VII. 1945, f Cam¬ 
bridge 7. XII. 1912, engleski astronom, sin Charlesa Đar¬ 
dina. Glasovit je osobito po svojim radovima o harmo- 
ničkoj analizi i proračunavanju morskih doba, kao i po 
teoretskim radovima o oblicima ravnoteže tekućina u vrtnji. 

BIBL.: The Tides and Kindred Phenomena in the Solar System (1898); 
Scientific Papers (5 sv. 1907—16). K. K-i. 

DARWIN-COXOV VRTULJAK -> Cox. 

DARWINOVA KVRŽICA je mala izbočina na vanjskom 
zavoju slušne školjke, koja kadikad može biti razvijena. 
Ona sjeća na vršak životinjske slušne školjke. V. D. 

DARWIN PORT, prije Palmerston, mala luka na sje¬ 
vernoj obali Australije u Clarence tjesnacu, osnovana 1870. 
I kraj nezdrave, vlažne i tople klime u novije doba, zbog 
povoljnog položaja, naglo raste značenje ovog mjesta; tu se 
spaja u pomorski kabel sa transaustralijskom brzojavnom 
vezom (Darwin Port — Adelaide), tu je glavno zračno 
pristanište za veze s Azijom i Evropom, a u obranbenom 
sustavu sjeverne Australije postao je glavno uporište. 

D’ASCOLI CECCO -> Stabili Francesco. 

DAS, CHITTA RANJAN, * Kalkuta, 5. XI. 1870, 
Dardžiling, f 16. VI. 1925, indijski političar. Kao sin politi¬ 
čara Bhuban Mohan Das-a, osnivača lista Brahmo Public 

DAS CHITTA RANJAN —* DAŠČARIĆ 


Opinion, odgojen je u engleskim školama u Bhowaniporeu 
i Kalkuti. G. 1894 postade odvjetnikom te je brzo stekao 
glas kao branitelj u političkim parnicama. Ujedno je podu¬ 
pirao nacionalističke listove, poput Bande Mataram. U to 
doba bavio se također pjesništvom: 1892 objelodanio je na 
bengalskom knjigu stihova Malancha , a za prvoga svjetskog 
rata također dvije knjige pjesama. 1915 pokrenuo je ben- 
galsku smotru Narayana. U jesen 1918 pristupio je Gan- 
dhijevu pokretu »nesuradnje« (non-cooperation) te je na¬ 
pustio odvjetništvo. 10. XII. 1921 uhićen je zbog javnog 
poziva u prilog zabranjene organizacije i osuđen na šest 
mjeseci zatvora. U prosincu 1922 predsjedao je kongresu 
u Gayi i zagovarao radikalnu oporbu umjesto pasivnog 
bojkota, osnovavši stranku Svaradž i udaljivši se tako od 
Gandhija. Na izborima za bengalski sabor 1924 dobio je 
većinu mandata, no odbio je ponudu da preuzme mini¬ 
starstvo. U travnju 1924 je prvi izabrani gradonačelnik 
u Kalkuti. Na pokrajinskom kongresu 1925 promijenio je 
taktiku, osudivši revolucionarne metode i zalažući se za 
politiku sporazuma. Bio je priznat i od protivnika kao 
čestit i požrtvovan političar, a pristaše dali su mu nadimak 
Desabandhu (prijatelj domovine). 

Njegovi govori sabrani su u India for lndians (1918), 
Speeches (1918) i The Way to Swaraj (1923). 

LIT.: P. C. Ray, Life and Times of C. R. Das (1928). 

DASENT, Sir George Webbe, ^ St. Vincent (West 
Indies) 22. V. 1817; + Tower Hill (Ascot) 11. VI. 1896, 
engleski pisac. Nauke je svršio u Oxfordu i posvetio se 
diplomaciji, te je 1840—45 bio u diplomatskoj službi u 
Stockholmu. Na poticaj Jakoba Grimma proučavao je 
skandinavske književnosti i mitologije. Preveo je djelo 
islandskog povjesničara Sturlason Snorria »The Prose, or 
Younger Edda« (Stockholm 1842) i velik broj nordijskih 
saga, koje je izdao 1859 (»Popular Tales from the Norse«). 
Od 1853 je profesor engleske književnosti i moderne po¬ 
vijesti na King’s Collegeu u Londonu. Bio je jedan od iz¬ 
davača novina »The Times«. G. 1861—62 boravio je na 
Islandu i preveo s islandskog »The Story of Burnt Njal« 
(1861) i »The Story of Gisli the Outlaw« (1866). Napisao 
je i nekoliko romana: Three to One (1872), Half a Life 
(1874), The Vikings of the Baltic i knjigu eseja Jest and 
Earnest (1873). R. F. 

DASHWOOD, Elizabeth M., u književnosti poznata 
pod imenom E. M. Delafield. * Llandogo (Wales) 9. VI. 
1890. Kći spisateljice De la Pasture, udata (1910) Dashwood. 
G. 1914—17 bila je u dobrovoljnoj pomoćnoj službi u Exe- 
teru. G. 1919—21 živjela je u Singaporu. Napisala je mnogo 
romana različitog sadržaja i značaja: Zella Sees Herself 
(1917), The Pelicans (1918), The War-Workers (1918), Con- 
sequences (1919), Tension (1920), The Heel of Achilles 
(1921), Humbug (1921), The Optimist (1922), A Reversion 
to Type (1923), Mrs. Harter (1924), The Chip and the Block 
(1925), Jill (1926), The Way Things Are (1927), The Subur- 
ban Young Man (1928) i dr. R. F. 

DASIA-NOTACIJA, posebno notno pismo 10. st. Naziv 
je izveden od grčke riječi ngooatdla ftaoeia zbog sličnosti 
znakova te notacije sa znakom spiritusa aspera. Notaciju je 
uveo pisac rasprave »Mušica enchiriadis« (koju su dugo 

DASIA — NOTACIJA 

pripisivali Hucbaldu). Ta se notacija sastoji zapravo od 
četiri različita znaka, koji se upotrebljavaju u različnim po¬ 
ložajima, pa su njima jednoznačno ispisani svi tonovi 
sredovječnog tonskog sustava od 4 tetrakorda i dva preko¬ 
brojna tona. U glazbenu praksu ta notacija ipak nije ušla. 

LIT.: J. Wolf, Handbuch de r Notationskunde, 1. Leipzig. B. Š. 

DASIO, Maximilian, * Miinchen 28. II. 1865, njemački 
slikar i bakrorezac. Bio je učenik Spitzwega i Wilha. Po¬ 
slije svršenih nauka krenuo je u Italiju na naučno puto¬ 
vanje. Vrativši se u Miinchen postao je profesor na Umje- 
tničko-obrtnoj školi. U kasnijem radu njegovao je mnogo 
sam crtež, koji je obrađivao u bakru i putem litografije. 
D-vi bakrorezi objelodanjeni su u četiri sveska. V. M. 

DASTICH, Josef, ^ Čimelice 1834, f Prag 1870, češki 
filozof. Pošto se iza sveučilišnih nauka bio habilitirao za 
docenta (1861) raspravom o Schillerovoj estetici, nakon 
usavršavanja na naukama u Njemačkoj, napose kod Helm- 


holtza i^ Lotzea, postao je profesorom u Pragu (1866). D. 
je u Češkoj razvio Herbartovu nauku, koju je onamo unio 
Fr. Čupr (v.). 

Glavno mu je djelo pored propedeutične logike i psihologije: Za- 
kladove praktickć filosofie ve smyslu všeobecne ethiky, Prag 1863. U 
raspravama Č. kr. akademije izašao je pored ostalih spisa Rozbor 
filos. nšhledu Tomy ze Štitneho o pojmu kr£sy a o pom&ru viry k ro- 
zumu (1862). A. B -a. 

DASYLIRION, biljni rod por. ljiljanka (v.). Pustinjske 
biljke iz Mexica i susjednih krajeva USA s kratkim 
debelim uspravnim drvenastim deblom. Dugi ukočeni, 
često trnovito napiljeni listovi skupljeni su u čupercima. 

Bijeli su cvjetovi u valjka¬ 
stim metlicama na nekoliko 
metara dugim stapkama. Sa¬ 
de se u vrtovima u Primorju, 
gdje podnesu zimu u suhom, 
dobro propusnom tlu. U hla¬ 
dnijim krajevima sade se u 
posude kao ljetni ukras tera¬ 
sa i vrtova, dok ih zimi spre¬ 
me u hladnoj svijetloj prosto¬ 
riji. Najčešće se goji D. acro- 
trichum Zucc. Z. A. 

DASYPODIDAE, pasanci, 
porodica krezubica (v.). 

DASYPODIUS, Konrad, * 
Frauenfeld 1530, f Strassburg 
26. IV. 1600, učitelj matema¬ 
tike i nadglednik u Gymna- 
sium Argentinense u Strass- 
burgu; napisao 1593 Institu- 
tionum mathematicarum ero- 
temata, prvu matem. školsku 
knjigu za gimnazije; po nje¬ 
govim su uputama Izak i Jo- 
zua Habrecht 1572-74 sagradili 
glasovitu astronomsku uru na 
katedrali u Strassburgu. Đ. K. 

DASYURIDAE, kunaši, porodica tobolčara (v), koji žive 
u Australiji i istočnom dijelu indo-australskog područja, 
gdje predstavljaju zvijeri i sisavce kukcoždere. K. B. 

DASZYNSKI, Ignacy, * Zbaraž (kod Tarnopola) 26. X. 
1866, f Bystra 31. X. 1936. Podrijetlom iz ugledne porodice 
htio je postati glumac, ali je poslije sveučilišnih nauka 
(filozofija i pravo) u Krakovu, Ziirichu i Lavovu postao 
novinar i političar, jedan od vođa poljske socijalističke 
stranke. Bio je odličan govornik i organizator. Osnovao 
je novine Naprzćd i prvo radničko društvo u Galiciji 
(1891). Od 1897 do 1918 član je austrijskog parlamenta i 
delegacija, predsjednik socijalnodemokratske stranke i 
podpredsjednik Poljskog kluba. Za svjetskog rata 1914—18 
pristaša je austro-poljskog smjera i podpredsjednik Vr¬ 
hovnog narodnog vijeća u Krakovu, koje je bilo osnovano 
u sporazumu s austro-ugarskom vladom i Pilsudskim. G. 
1918 bio je ministar predsjednik i ministar vanjskih po¬ 
slova u kratkotrajnoj lublinskoj pučkoj vladi, sastavljenoj 
od lijevih stranaka, a sredinom studenoga 1918 član vlade 
pod Pilsudskim. G. 1919—22 član je ustavotvornog sejma, 
1920 podpredsjednik bez lisnice u kabinetu narodne obra¬ 
ne pod Witosom, iz koga istupi 8. I. 1921 odlukom stranke. 
U doba svoje ministarske službe osnova propagandističku 
organizaciju za suzbijanje reakcionarne politike ministar¬ 
stva vanjskih poslova, koje se nalazilo u rukama desni¬ 
čarske nac.-demokratske stranke. Bi izabran zastupnikom 
1922 i 1928. Nakon državnog udara Pilsudskoga u svibnju 
1926 stajaše kao član socijalističke stranke u oštroj opo¬ 
ziciji. Nakon izbora 1928 bi protiv volje Pilsudskoga iza¬ 
bran predsjednikom sejma kao kandidat opozicije, a 1930 
napustio je zbog bolesti političku djelatnost. — D. je u 
različitim spisima i člancima raspravljao o socijalnim i 
političkim pitanjima, a u 1925/6 objelodanio je i svoje 
uspomene (Pami^tniki). J. N. 

DAŠČARIĆ, Tošo (pravim prezimenom pl. Ladenhau- 
fen), * Zagreb 3. III. 1884, f Zagreb, 3. IV. 1916, isprva 
glumac, a zatim šaptalac zagrebačkoga kazališta. Nastupio 
1861, a od 1862 radi kao šaptalac. Pisao je šale i aktovke, 
te Kazališne uspomene (Zagreb 1889). Umirovljen je g. 
1896. S. B. 

DAŠKOVA — DATUM 


DAŠKOVA, Ekaterina Romanovna, * Petrograd 28. III. 
1743, f Moskva 16. I. 1810, rođena grofica Voroncov, jedna 
od najistaknutijih osoba 18. st. u Rusiji. Ostavši bez rodi¬ 
telja dobiva odličan odgoj u porodici svoga ujaka kance¬ 
lara M. Voroncova; g. 1759 udaje se za stožernoga kape¬ 
tana kneza Daškova. Na carskom se dvoru sprijateljuje 
s budućom caricom Katarinom II. i sudjeluje u zavjeri 
protiv Petra III. G. 1769—1772 upoznaje se u inozemstvu 
s Neckerom, Diderotom, Voltaireom, A. Smithom i dr. Po 
povratku u Rusiju postaje g. 1783 upraviteljicom ruske 
Akademije nauka i razvija njenu djelatnost u izdanjima: 
Nova acta academiae, Rossijskij Teatr , Sočinenija Lomo- 
nosova i dr.; g. 1793 osnovala je Akademiju za reformu i 
usavršavanje ruskoga jezika i postala njenom prvom pred¬ 
sjednicom. Njezini memoari (Mon histoire), napisani na 
franc. jeziku, izašli najprije u engleskom prijevodu 1840, 
iza toga na ruskom i na njemačkom (Arhiv grofova Vo¬ 
roncova, XXI.) daju vjernu sliku toga doba. V. R. 

DATAM (grč. Jard/ur]s) y perzijski vojskovođa u prvoj 
polovici 4. st. pr. Kr. Otac Kamizar bio je Karanin, a 
majka Skićanka. Kao mladić odgajao se među »neumrlima«, 
t. j. služeći u kraljevskoj tjelesnoj straži. Naslijedio je oca 
poslije njegove smrti oko g. 384 kao satrap onoga dijela 
Kapadokije, koji je u susjedstvu Sirije. Pobijedio je sve 
buntovnike u svojoj satrapiji i u obližnjim pokrajinama. 
U okovima je poslao kralju namjesnika Paflagonije Tuisa 
i namjesnika Kataonije Aspisa. Bio je imenovan zapovje¬ 
dnikom vojske, koja je kretala protiv Egipta. Međutim 
došavši do Ake morao je predati zapovjedništvo grčkom 
plaćeniku Mandroklu i vratiti se u Kapadokiju. Oko g. 370 
digao je bunu proti kralju Artakserksu. Boreći se s jedne 
strane protiv pobunjenih podanika, a s druge protiv kra¬ 
ljevih vojskovođa nije klonuo duhom ni onda, kad mu 
sina Arsideja pogubiše Pisiđani i kad su se od njega od¬ 
metnuli tast Mitrobarzan i sin Sizina. Ubio ga je oko g. 
358 Ariobarzanov sin Mitridat, koji se više godina gradio 
njegovim prijateljem, vojujući zajedno s njime protiv 
Artakserksovih četa. P. G. 

DATARIA Kurije. 

DATI, Carlo Roberto, * Firenca 1619, f Firenca 1676, 
talijanski književnik. Bio je tajnik akademije Crusca i pri¬ 
redio je treće izdanje njezina tal. rječnika; objavio je više 
djela o talij. jeziku. Svestran duh, bavio se ozbiljno i dru¬ 
gim predmetima i pisao djela o geometriji, o astronomiji, 
o antiknim slikarima i dr. Bio je čovjek istančana ukusa, 
tako da se njegov stil i jezik odvajaju od baroknih nastra¬ 
nosti onoga doba. 

LIT.: G. Andreini, La vita e le opere di C. D., Firenca 1913. M. D-ić. 

DATO (Hat. datum, franc. les donnees, njem. das Ge- 
gebene) je izraz, koji najprije znači uopće sve, što nam je 
došlo do svijesti, a onda napose ono, što je ishodište spo¬ 
znavanja, djelovanja i stvaralačkoga postupka. Uzimajući 
u prvom značenju naziva Platon datim ono, »što je u 
nama«, u pretpostavci, koju je kasnije Aristotel izrazio 
riječima, da je duševno sve, što bilo kako jest, jer da nešto 
postoji, to nam najavljuje naša svijest. Nalaz svijesti može 
biti neposredni podatak, koji je ne samo u meni, nego 
se na mene odnosi i pripada meni; on je moj doživljaj, 
upravo dio mojega »ja«. Drugu vrstu podataka čini nalaz, 
koji je u mojoj svijesti nazočan, ali se ne tiče mene nego 
nečega, što nije »ja« ni kao »ja« što ne postoji po meni, 
nije zavisno od moje djelatnosti ni podvrgnuto mojoj volji. 
Neposredno dato je »ja« u svojim doživljajima, posredno 
je dato »ne-ja« u doživljajnim momentima, koji upućuju 
na stvarnost izvan mene, izvan moje oblasti. Odnos poda¬ 
taka svijesti na subjekt »ja« i na objekt, što nije »ja«, ispr- 
vičan je, prije svakoga određivanja, što li je dato i kakvo 
je. Na tom se osniva mišljenje, da je »dato« samo po sebi 
iracionalno (logički još neoblikovano), no kako se ne može 
smatrati, da je naprosto indiferentno, mora se uzeti, da u 
njem već leže zametci uvidljiva i razbirljiva označivanja 
(»kategorijalna obrađivanja«), što se vrši na putu psiho¬ 
logijske analize na jednu i prirodoznanstvene analize na 
drugu stranu. Protivno tomu je mišljenje, da je »dato« 
već prvobitno najmanji neki oblik, diferencijal znanja, da 
mnoštvo podataka tako pruženih u dvostrukom knjigo¬ 
vodstvu primitivne, naivne ili obične svijesti sačinjava pre¬ 
dodžbu o meni i o stvarima prema meni, a kad se to mno¬ 
štvo po pravilima razuma (u znanstvenoj svijesti) integrira, 
dobiva se prava slika o unutrašnjem i izvanjskom svijetu. 


Razlike shvaćanja pojma datoga u vezi su s problemom 
bistva svjesti i značaja duševnoga života (->- intelektuali- 
zam, voluntarizam). Posebno značenje dobiva »dato« kao 
pretpostavka teorijskoga, na spoznavanje upravljenoga 
rada, koja se nadaje otuda, što razumska funkcija nije ori¬ 
ginalna, ne pokreće se sama iz sebe, nego se uvijek nado- 
vezuje na izvjestan svijesni nalaz. Data je u tom pogledu, 
bez obzira na daljnja pitanja o izvorima spoznaje, osjetna 
građa prema mišljenju. Izvođenje misaonih značenja u su¬ 
đenju, zaključivanju i dokazivanju nužno polazi od isku¬ 
stvenih podataka ili od činjenica na iskustvu već utvrđenih 
i priznatih. U izrađivanju logičkoga predmeta potrebno je 
gdjekada uzeti u raspravu i mnijenje, koje se smatra ne¬ 
prihvatljivim, razumski nedopustivim, da bi se na po- 
sljedcima pokazala njegova neopravdanost. U tom slučaju 
ono je, zadržavši priznanje, uvjetno dato do konačne od¬ 
luke, što se označuje formulom: »dato, sed non concesso«, 
kojom se raspravljanje započinje. U odnosu na praktičko 
držanje ili određivanje volje u vidu svrha (prema idejama 
i idealima) dati su konkretni fizički i psihički uvjeti dje¬ 
lovanja kao »materijal dužnosti«. Isto tako se umjetnička 
djelatnost (u grčkom jeziku označena kao poetička prema 
riječi no/ijois od glagola ncnsiv što znači »činiti, tvoriti«) 
kao i tehnička veže na dispozicije, koje se nadaju kao 
uvjeti stvaralačke zamisli i provedbe. A. B-a. 

DATO E IRADIER, Edoardo, * La Coruna 12. VIII. 
1856, f Madrid 8. III. 1921, španjolski državnik. Svršio je 
pravo u Madridu. G. 1884 izabran je narodnim zastupni¬ 
kom, 1892 je drž. podtajnik, 1899 ministar unutrašnjih po¬ 
slova, 1902 ministar pravosuđa, 1907 gradonačelnik Madrida 
i predsjednik parlamenta. Pripadao je umjerenom (»libe¬ 
ralnom«) krilu konzervativne stranke, kojega je prvak bio 
Silvela. G. 1913 postade vođom stranke, pošto se razišao 
s dotadašnjim predsjednikom Maurom. Kao ministar pred¬ 
sjednik (1913—16) proglasio je španjolsku neutralnost u 
prvom svjetskom ratu, uza simpatije za antantu. G. 1918 je 
ministar vanjskih poslova u kabinetu Maura, 1920 ponovno 
ministar predsjednik. Umro je kao žrtva terorističkog 
atentata. Od 1910 bio je član Španjolske akademije. Ista¬ 
kao se na području socijalnog zakonodavstva i uveo po¬ 
krajinske samouprave (mancomunidades). 

DATOLIT. Kalcijski borosilikat, Si04Ca [B.OH]. krista¬ 
lizira se monoklinski. Pojavljuje se i jedar i u bubrežastim, 
grozdastim i zrnastim agregatima, koji se lako rune u zrnje 
(otuda ime od grč. Sarsiod'cu »runiti«). Staklaste sjajnosti; 
proziran — providan; bezbojan, bijel, žućkast, zelenkast, 
crvenkast i ljubičast. Pojavljuje se po pukotinama različita 
eruptivna stijenja. F. T. 

DATTELN, grad na sjevernom rubu rajnsko-vestfal- 
skoga rudarskog područja, na raskršću kanala Dortmund- 
Ems i Lippe-Seiten, ima 20.765 stan. (1933), po vjeri po¬ 
najviše katolika. U okolici su ugljenici, na kojima je osno¬ 
van kemijski veleobrt. N. Ž. 

DATULJA ( Phoenix dactylifera L.), vrlo je stara kul¬ 
turna biljka iz por. palma (v.). Ima do 20 m visoko, drvo- 
liko, nerazgranjeno stablo, koje na vrhu nosi u čuperastoj 
skupini mnogobrojne (40—80) velike (i do 4 m duge), tvrde, 
peraste listove. Među listovima razvija se 8—10 veoma 
dugih, razgranjenih cvatova, koji su sastavljeni iz golemog 
broja (i do 12.000) jednospolnih i dvodomnih, tročlanih 
cvjetova, sa po 6 listića neuglednog ocvijeća. Ženski cvje¬ 
tovi sadrže 3 nesrasla pestića, od kojih se obično samo 
jedan razvija u plod, a to je slatka i veoma hranjiva boba, 
t. zv. datulja. U njoj se nalazi vrlo tvrda sjemenka, koja 
sadrži pričuvnu celulozu. Biljka se cijeni kao veoma ko¬ 
risna, i to u prvom redu zbog hranjiva ploda, ali i stablo 
i listovi mogu se ravnovrsno upotrijebiti. Uzgaja se do u 
100 različitih odlika u čitavom tropskom i suptropsKom 
području od Kanarskih otoka do Indije, a u novije doba 
također u Mexicu i u južnim dijelovima Sjeverne Ame¬ 
rike. S njom je vrlo srodna vrsta Ph. silvestris Roch. iz In¬ 
dije, od koje se dobiva šećer, a neke se vrste uzgajaju kao 
uresne palme također u toplijim krajevima izvan tropa, 
tako na pr. vrsta Ph. Jubae Webb. S. H-ć. 

DATUM (lat. »dano«) kalendarska oznaka dana, mjese¬ 
ca, godine i mjesta nekoga događaja. Naziv je uzet iz re¬ 
čenice, koja se u sredovječnim ispravama nalazila obično 
pri kraju teksta, a početak joj je glasio: »Hoc scriptum 
datum est« ili »Haec scripta data sunt« (ovaj spis je dan), 
od čega je nastao skraćen oblik: »Datum« ili »Data«. Dani 

Gore: ŽETVA (ulje). Pariz, Musee clu Louvre. — Dolje: OBALE RIJEKE COUSIN (ulje). Pariz, Musee du Louvre 












D A U B I G N Y 



Gore; SNIJEG (ulje). Pariz, zbirka Gilibert. — Dole lijevo: JELENI (akvarel). Pariz, Cabinet des estampes. 
Pole desno: PTIČICE (akvarel). Pariz, Cabinet des estampes. 

BERBA DATULJA U TOZEURU (TUNIS) 

mjeseca označivali su se prema rimskim kalendama (v.), 
n .? I J ama U - ) * idama (v.), a godine prema indikcijskom 
ciklusu (v.) i od 9. st. prema godinama utjelovljenja U 
povelji, kojom je Karlo Veliki 14. lipnja 811 uredio rijeku 
Dravu granicom između salzburške nadbiskupije i akvilej¬ 
ske patrijaršije, čitamo na kraju: »Data XVIII. kal. Julias«. 
Dsmo Pape Ivana VIII., poslano 7. lipnja 879 knezu Bra¬ 
nimiru, završuje se riječima: »Data VII. die mensis junii, 
mdictione XII.« Samo raspravljanje o sadržaju i izgrađi¬ 
vanju spisa označivalo se riječju: Actum. Tako u povelji 
koju je knez Trpimir izdao 4. III. 852 splitskoj nadbisku¬ 
piji, čitamo: »Actum in loco, qui dicitur Byaci.« Kasnije 
se datum označivao vrlo često prema godišnjim dobama i 
svetkovinama (-» kalendar). Kako se dan računa od ponoći 
do ponoći, a čas, kad nastupa ponoć, mijenja se sa zemljo¬ 
pisnom dužinom, to isti događaj ne pada za cijelu Zemlju 
na isti d. (nadnevak). Ako bi netko na pr. iz Zagreba pu¬ 
tovao prema istoku, morao bi, da mu ura ostane u skladu 
s vremenom proputovanih krajeva, za svaki stupanj du¬ 
zine, koji prijeđe, kazaljku sata pomaknuti naprijed za 
4 minute. Kad bi obišao u tom pravcu oko cijele Zemlje 
dobio bi tako pomicanjem kazaljke cijeli jedan dan, a kad 
bi se vratio u Zagreb, utvrdio bi, da je u d-u jedan dan 
pred Zagrepčanima. Naprotiv, drugi, koji bi putovao od 
Zagreba na zapad, morao bi za svaki stupanj dužine po- 
maknuti kazaljku za 4 minute natrag; tako bi izgubio 
obisavsi oko Zemlje, jedan dan i pri povratku u Zagreb 
utvrdio, da je u d-u zaostao jedan dan za Zagrepčanima 
Da bi se računanje d-a dovelo u sklad, potrebno je dakle, 
putujući oko Zemlje na istok, negdje odbiti jedan dan od 
d-a a putujući na zapad dodati jedan dan. Mjesto, gdje 
treba izvršiti tu promjenu d-a, datumska je granica Kao 
7oAn Um! i . grai ) ica ustanovljen je u načelu meridijan na 
180 istočno ili što je isto — zapadno od Greenwicha, 
koji ide I inim oceanom. Radi prometnih i gospodarskih 
probitaka pojedinih skupina otoka odstupa datumska gra¬ 
nica, koja danas vrijedi. Krajevi zapadno od datumske gra¬ 
nice imaju d. za 1 dan veći nego krajevi istočno nje. Tko 
prijeđe datumsku granicu od zapada na istok, na pr. u po¬ 
nedjeljak 15. travnja, mora slijedeći dan ponovno brojiti 

kao ponedjeljak 15. travnja, jer stanovnici s one strane 
broje dan njegova prijelaza kao nedjelju 14. travnja; a tko 
je pnjeđe u ponedjeljak 15. travnja od istoka prema za¬ 
padu, mora slijedeći dan brojiti kao srijedu 17. travnja, 
. j. preskočiti jedan dan, jer stanovnici s one strane da- 
tumske granice broje dan njegova prijelaza kao utorak 
io. travnja. T T lr 

DATURIN, stariji naziv za alkaloid, z a koji je usta- 
atropinu* *** ^ Datura Stramonium. Istovjetan je 

XI D L8Jfi’ Kar1 ’ ♦* , KaSSel c°- IIL 1765 > t Heidelbefg C 22. 
D 70 t i«^ ei D t , e °° g ’ profesor sveučilišta u Heidelbergu 
P',/^ 1 ' 1836 }' P ° d utjecajem nekolicine filozofa (Kanta, 
Schellinga i nadasve Hegela) postepeno postaje jedan od 
"S f h , predstavnika moderne spekulativne prot e d 

Hegelove^do^f-’ kojatumači kršćansku nauku načelima 
Hegelove filozofije i nalazi istovjetnost među njima Naj¬ 
važnija su mu znanstvena djela: Theologumena ( 1806 ) 

Einleitung m das Studium der Dogmatik (1810) i osobito 
atische Theologie jetziger Zeit (1833). 

u L £ a L K cy k *°7 P Z Z -£lTu ng K? r c£ * Ber,i " 1837; L *" d — 

, P’ A Y BENSEE (Dubensee), jezero u Bernskim Alpama u 

Švicarskoj na visini od 2214 m. Dugo je 2 km, a 3_6 m 

duboko bez vidljive otoke. Vodu dobiva iz Lammern- 
ledenjaka, koji se spušta od Wildstrubela (3.253 m). Jezero 
je zam rz nuto redovito deset mjeseci. A M ^ 

dOr) 29. V. 1716, f Pariz 31. XII. 1799, francuski zoolog 

s^ia r S u°ka n f lr*" 1 d6S ? a £ te £ Bio °dliĆan anatom dl 
,/ a ,T ka * ga .Y m suradnik Buffona kod klasičnog djela 
/fisfoire naturelle u poredbenim anatomskim istraživanjima 
životinja napose u osteologiji sisavaca, čime je probudio 
najveći interes kod Geoffroya i Cuviera. P K B 

DAUBIGNY, Charles Fran- 
?°is> * Pariz 15. II. 1817, f Pa¬ 
riz 19. II. 1878, francuski slikar 
i grafičar, sin slikara E. F. Dau- 
bignyja. U prvo vrijeme slika 
kao i otac komponirani klasi¬ 
cistički krajobraz po uzoru 
Bertina. G. 1835 odlazi u Ita¬ 
liju, 1836 radi kod Graneta, 
gdje mnogo restaurira, zatim 
u ateljeru P. Delarochea. Če¬ 
trdesetih se godina priklanja 
Barbizoncima, te postaje naj¬ 
intimniji i najsvježiji predsta¬ 
vnik te škole. Njegovi realisti¬ 
čki krajobrazi Bretagne i Nor¬ 
mandije, kao i oni iz okoline 
Seine i Oise, lirski su intimni, 
s mnogo sanjarskog ugođaja. 

... t . , , Potkraj svoga rada približava 

se slikarskoj slobodi impresionista dajući maha slikarskom 
izrazu, bez obzira na realističke detalje. D-jeva najznatnija 
djela nalaze se u pariškom Louvreu, kao Žetva (1852) i 
Proljeće (1857). D. je bio i jedan od najboljih grafičara iz 
kruga Barbizonaca, kopirao je Ruisdaela i izrađivao bakro- 
pise prema svojim crtežima, koji su izašli u mapama 
Cahiersd e a u x fortes (1851) i Voyage en bateau (1862). 

LI I.: J. Laran-Cremieux, D., 1912; J. Laran, D. 1913 V H-n 

DAUBLSR Theodor, * Trst 17. VIII. 1876, f ’ Sankt 
Blasien 13. VI. 1934. Od 1898 do 1926 proputovao je pola 
svijeta i zadržavao se u različnim krajevima, a iza toga se 
nastanio u Berlinu. Kao epik, lirik, pripovjedač i kritik 
pobornik je produhovljenja, koje ima svladati materijali¬ 
zam. bnaznom je fantazijom kušao izraziti duboku misao¬ 
nost i iskrenu religioznost. Ekspresionističko osjećanje i 
temperamenat izrazuju mu se u bogatom i šarenom stilu 
u kojemu mu uspijevaju tiha i jednostavna lirika uz uzvi- 
sene himničke pjesme. 

Najveće mu je djelo Das Nordlicht (preko 30.000 stihova) 1910 
pokušaj sveobuhvatne kozmogonije, uz koju se prislanja Die Trepne 
um Nordlicht, 1920 Od lirike spominjemo Hymne an Italien, 1916 Mit 
UAhiclna^k A J UsChe Soneffe, 1924; od pripovjedaka roman 

iom n V 9 ?’ od 1 L l i t0piSa Der heili & e Ber Š Athos 1923, Sparta 
lofl Fl B Ch t Ue ] 1930 ’ pa autobiografske Wir wollen nicht verwei- 
len, 1915 i Bestnckungcn, 1927. z § 

10 £ A F BREE ’ Gabriel > * Metz 25. VI. 1814, f Pariz 28. V. 
1896, francuski mineralog i geolog, profesor na sveučilištu 

u Strassburgu, kasnije na prirodoslovnom muzeju i na ru¬ 
darskoj visokoj školi u Parizu. Bavio se sintezom minerala, 
pravio pokuse o rasjedima zemljine kore i o transverzalnom 
navlačenju. Glavna su mu djela: Observations sur le me- 
tamorphisme (1858), Žtudes synthetiques de geeologie 
experimentale, Pariz 1879 (Gurlt preveo na njemački 1880), 
La generation des mineraux metalliques, (1890). F. Š. 

DAUBRfiELITH Dobrelit. 

DAUCHER, porodica plastičara iz južne Njemačke. 
Adolf (■* 1460—65, *j*1523—24), potekao je iz Ulma, gdje 
je na nj djelovao rezbar Syrlin. Najviše je radio u Augs- 
burgu, gdje je izradio sjedala kora za kapelicu Fuggera 
u crkvi sv. Ane. Drugo njegovo glavno djelo glavni oltar 
crkve sv. Ane u Annabergu. Radio je vrlo čisto i precizno, 
iako ne odviše temperamentno. Njegov sin Hans (* oko 
1485, f Augsburg 1538) bavio se osobito sitnom plastikom, 
u kojoj je pod utjecajem suvremenih grafičara (t. zv. 
»Kleinmeister«-a) razvio umiljat i elegantan stil. Zanimao 
se i za medaljarstvo. 

LIT.: Habich, Beitrage zu Hans D., u Helbings Monatsber. f. Kunst 
u. Kunstwiss. III., 1903. F. C. 

DAUDET, 1. Alphonse, ^ Nimes 13. V. 1840, *j* Pariz 16. 
XII. 1897, francuski romanopisac. Srednju je školu svršio 
u Lyonu te je nakon toga, zbog siromaštva, morao uzeti 
mjesto korepetitora u koležu u Ales-u. G. 1857 preselio 

se u Pariz bratu Ernestu, gdje 
je doskora objelodanio prvu 
svoju zbirku stihova, Les 
Amoureuses (1858), pa drugu 
La double conversion (1859— 
1861). U isto vrijeme surađivao 
je u dnevniku Figaro , u kom 
je objelodanio niz članaka, sa¬ 
kupljenih kasnije u knjigu Le 
Chaperon rouge (1861), nadalje 
u Petit Moniteur , gdje su izašle 
njegove kronike Lettres sur 
I'aris (1865) pod pseudonimom 
Gaston-Marie, gdje su tiskana 
»Pisma iz mog mlina« (Les Let¬ 
tres de mon moulin, 1866), ko¬ 
jima je odmah stekao slavu. 
Brojne male pripovijesti, koje 
sačinjavaju tu zbirku, veoma 
su jednostavne, ali nijedna nije 
banalna, a neke su neobične i rijetke. Otada ide D. od 
uspjeha do uspjeha. Le Petit Chose (1868) je autobiografski 
roman, koji prikazuje mukotrpno školovanje uboga i sjetna 
dječaka. Iza toga odzvanja vedar piščev smijeh u Aven- 
tures prodigieuses de Tartarin de Tarascon (1872), humori¬ 
stičnom romanu, koji u okviru malog južnjačkog gradića 
donosi sjajan tip hvastavca lovca usijane mašte, ali u srži 
sasvim dobroćudna. A. D. je odviše rodoljub, a da ne bi 
nesreći, koja je stigla Francusku 1870, posvetio neke od 
svojih najdirljivijih pripovijesti. Neke od njih nalaze 
se u Contes du Lundi (1873). Roman Fromont jeune 
et Risler aine (1874) prikazuje preljub, smješten u 
okvir tvorničkog života, pa predstavlja snažnu sliku 
običaja i poroka pariškog malograđanstva, koja ipak 
završava pobjedom vrline. — Jack (1876) je potresna 
povijest ubogog djeteta, koje je napustila njegova 
luda mati i koje progoni mržnja njena gospodara. — 
Le Nabab (1877) je možda najsjajniji Daudetov roman, 
zreli plod njegova bogatog promatranja pariškog života. 
Nababov doživljaj učinio mu se najpodesnijim, da služi 
kao središte opsežne studije o društvenom životu II. car¬ 
stva, koji je pisac mogao izbliza promatrati. — Les rois en 
exil (1879) prikazuje bohemski život kraljeva bez krune. 
Junak nosi ime Kristijana od Ilirije, kralja prognanika, 
Slavena, prijatelja užitaka, koji se sljubio s pariškim ži¬ 
votom, u opreci prema čvrstom značaju kraljice Frederike. 

— Numa Roumestan (1880) roman je političara, s uspjelim 
i zabavnim crtanjem političkog svijeta i francuskih južnja- 
ka. — UEvangeliste (1883) je roman s jednostavnim za¬ 
pletajem, u kome pisac ustaje protiv vjerskog fanatizma. 

— Sapho (1884) prikazuje razvoj jednog odnošaja, u kome 
muškarac, podpuno zarobljen od žene, gubi postepeno 
svaki osjećaj vlastitog dostojanstva. — Tartarin sur les 
Alpes (1885) nastavlja zgode i nezgode Tartarina Tara- 
skonca, ovaj put na području planinarstva. Seriju ovog 


junaka završava Port Tarascon (1890), gdje se prikazuje 
i Tartarinova smrt. No oba ova, a pogotovo posljednje 
djelo, zaostaju poletom i živahnošću za prvim utjelovlje¬ 
njem Taraskonca. — U LTmmortel (1888) pisac žigoše 
neke običaje kandidata za Akademiju, za »besmrtnost«. — 
U Soutien de la famille (1898) govori se o parlamentarizmu 
i općem pravu glasa, koje D. smatra »strahovitom ranom, 
koju zemlja sebi zadaje i kroz koju gubi svu krv svojih 
žila«. — A. D. ostavio je i dva sveska uspomena: Souve- 
nirs d’un homme de lettres (1888) i Trente ans de Pariš 
(1888). Njegova udovica objelodanila je 1931 La Doulou 
(provansalska riječ za »la douleur«), bilješke svog muža 
o njegovu bolovanju i patnjama. — A. D. je također mnogo 
pisao za kazalište. Preradio je za pozornicu glavne svoje 
romane, a povrh toga napisao je remek-djelo UArlesienne 
(prikazivana prvi put 1872 na Theatre Frangais), za koju 
je Bizet skladao scensku glazbu. 

A. D. pripada skupu romanopisaca realista i naturalista, 
ali ne pristaje podpuno ni uz jednu školu. Njegovo djelo 
je raznoliko, zavodljivo, prožeto osjećajnošću i ganućem, 
jednom riječju dražesno. Ipak mu je donekle nedostajalo 
stvaralačke moći i to zato, što njegovo djelo proizlazi je¬ 
dino iz osjetljivosti. D. je neobično tankoćutan. Nemo¬ 
guće je poslušnije primati u sebe obilježje sredine, kojom 
prolazimo, i iznijeti vjernije njezin izgled. D. nije se ni 
zadovoljio da poput drugih iz zbiljskog života uzima svoju 
polaznu točku, nego je tako rekavši prenio u svoje knjige 
čitave komade stvarnosti. Taj njegov živahni dojam može 
biti dovoljan, da upoznamo bića, koja ga proizvode. Ali 
sve duše ne izručuju svoju tajnu na prvi pogled, svi se 
značajevi nipošto ne otkrivaju po vanjštini. Mnoge slože¬ 
nije i stoga zanimljivije prirode izmiču i sakrivaju u sebi 
ono, što je u njima najznačajnije. Pa kad valja prijeći 
spoljašnju prividnost i naporom analize prodrijeti u dušu, 
Daudetova umjetnost zatajuje. Odatle slijedi, da on nije 
mogao najboljim svojim iznašašćima dati njihovu punoću. 
Njegovi junaci ostaju individualni. Nije se uzdigao do 
tipa, koji u sebi sadrži značajeve sviju bića iste vrste. 
Njegovi častohlepnici, poslovni ljudi i političari blijede 
pred Balzacovima. Isto to raspoloženje objašnjuje način, 
kojim su sastavljeni romani Daudetovi, i njegov stilski 
postupak. Njegova su djela često samo skup poglavlja, 
od kojih svako tvori samostalnu cjelinu. Uzeta zasebno 
ona nam ostavljaju dojam dovršenosti, potpunosti, s uskla¬ 
đenim potankostima, dojam točnog osjećaja za razmjer, 
profinjenog izbora one boje, šare i nianse, što pristaje pri¬ 
povijesti. Da bi mogao posjedovati svu snagu svog slikar¬ 
skog dara, D. bi ponajprije morao omeđiti svoje obzorje. 
Pošto je tako slici u svojoj mašti dao oblik, ta slika ostaje 
i zatvara se u maštu. Ali i tu piscu manjka sposobnost 
da vlada gradivom i da na nj gleda kao na cjelinu. Za¬ 
pravo je on vrlo malo misaon, voljan, refleksivan pisac. On 
je umjetnik po nagonu, koji se prepušta porivu svoje ćudi, 
slijedi svoje sklonosti i ostvaruje postepeno u složenom, 
gipkom i dražesnom djelu svoje prirođene sposobnosti: 
podrugljivost bez zlobe, sjetu bez gorčine, određenu mjeru 
fantazije. A cjelina tih svojstava sačinjava njegovu draž, 
pa se može reći, da je D. najljupkiji pisac svoga pokoljenja. 

BIBL.: Sabrana cijela A. D-a izdao je u 18 sv. nakladnik Houssiaux, 
od 1899 do 1901; J. Brivois, Essai de bibliographie des oeuvres de D., 
1895. 

HRVATSKI PRIJEVODI: Sidonija, pr. J. Miškatović, Obzor 1876 
i posebno; Pariške crtice, pr. E. Matić, Zagreb, 1883; Roza i Minette, 
pr. Milivoj M., Obzor 1892 i Zagreb 1925, Narod, knjižnica sv. 118—121; 
Sapho, pr. M. Nedić (Moderna biblioteka) Zagreb 1901; Fedora, pr. 
I. Krnic, Vijenac XXX; Grijeh žene, pr. Dip, Zagreb 1920; Papina 
mula i druga izabrana Pisma iz mog mlina, Zagreb 1910, Humoristična 
Knjižnica, br. 52; Pisma iz mog mlina, pr. I. Lulić. Zagreb 1921; 
Pisma iz mog mlina, pr. Zl. Špoljar, Zagreb 1923, Dječja knjiž. br. 8; 

1 artarin Taraskonac, pr. D. Đokić, Zagreb 1913; Tartarin Taraskonac, 
pr. D. Ćepulič (Biblioteka lijepe knjige) Zagreb 1940; Zvijezde, pr. 
Mladen Vukmir, Zagreb 1930, Tisuću najljepših novela, sv. 22. Poje¬ 
dine pripovijesti izvađene iz Lettres de mon moulin i Contes du lundi 
bile su često prevođene u smotrama Vijenac, Prosvjeta i t. d. 

LIT.: E. Daudet, Mon frćre et moi, souvenirs, 1882; L. Daudet, 
A. D. 1898; B. Diderich A. D., sein Leben u. seine Werke, Berlin 
1900; L. A. Ashleman, La socićtć frangaise d’apres l’oeuvre d’A. D., 
1910; G. A. Ratti, Les idćes morales et litteraires d’A. D., Grenoble 
1911; Mary Burns, La langue d’A. D., 1916; G. Beaume, » Les lettres 
de mon moulin « d’A. D., 1929. 

2. Ernest-Louis-Marie, * Nimes 31. V. 1837, f Petites 
Dalles (dep. Seine-Inferieure 20. VIII. 1921, stariji 
brat Alphonsa, koji ga je prikazao u Petit Chose u 

osobi »Ma mere Jacques«. Od 15. do 19. godine bio je u 
trgovini, a zatim je pošao u Pariz (1857), da nastavi na¬ 
uke i da se posveti književnosti. G. 1865 namješten je 
u uredu senata i u to je doba objelodanio nekoliko ro¬ 
mana. Nakon 1870 pridružio se bonapartistima, a iza toga 
legitimistima. G. 1874—76 glavni je urednik lista »Journal 
Officiel«, poslije toga monarhističkog glasila »L’Estafette«, 
a 1887 »Petit Moniteur«. 

Među njegovim romanima najbolji su povijesni Fils d’ćmigrć, 1890; 
Drapeaux ennemis, 1896, a među znanstvenim povijesnim radovima: 
Le Cardinal Consalvi, 1886; Histoire de l'emigration, 3 sv. f 2. izd. 
1904—07; La terreur blanche, 1887; La Police et les Chouans sous le 
Consulat et VEmpire, 1895; Louis XVlili et le duc Decazes, 1899; 
La Conjuration de Pichegru, 1901; L'Ambassade du duc Decazes eri 
Angleterre, 1910; Soixante annćs du regne des Romanoff , 1919 i uspo¬ 
mene Mon frere et moi, 1882. Unatoč opsežnosti i vrijednosti svojih 
djela, poznat je danas još najviše po zapamćenjima, koja je posvetio 
svome bratu. 

3. Julia-Rosalie-Celeste Allard, Pariz 1847, francuska 
pjesnikinja i spisateljica, žena i suradnica D. Alphonsa, 
ali je uspjela sačuvati svoju vlastitost u književnim 
djelima, koja nose njezin potpis. Započela je s pje¬ 
smama u smotri l’Art, 1865, pod pseudonimom Marguerite 
Tournay. Kasnije je pisala književne prikaze u Journal 
Officiel (pod pseudonimom Karl Steen) i u brojnim smo¬ 
trama. Osim pjesama vrijedne su i njene uspomene. 

BIBL.: Impressions de nature et d’art zbirka članaka 1879; L’En- 
fance d’une Parisienne, 1883; Enfants et Mćres, 1889; Reflets sur le 
sable et sur l'eau (pjesme) 1903; Souvenirs autour d’un groupe litteraire, 
1909; Les Archipels lumineux, (pjesme) 1913; Lumieres et Reflets 
(pjesme) 1920; Journal de famille et de guerre 1914—19, 1920; Rome 
et quelques poemes, 1923. 

4. Leon-Alphonse-Marie, * Pariz 16. XI. 1867, f Saint 
Remy-de-Provence, 1. VII. 1942, francuski novinar i knji¬ 
ževnik, sin Alphonsa D-a. Svršio medicinu posvetio se knji¬ 
ževnosti. Oženio se najprije kćerju Victora Hugo-a, zatim 
poznatom pod pseudonimom Pamphile. Kao novinar sura- 
se rastavio i ponovno oženio književnicom Marthom Allard, 
đivao je redom u Figaro, Gaulois, Soleil , Libre parole , kona¬ 
čno je pristupio »integralnom nacionalizmu« Charlesa Maur- 
rasa, s kojim je zajedno osnovao dnevnik Action Frangaise 
(16. XI. 1907), koji se borio protiv liberalizma i demokra¬ 
cije. Izašavši na glas kao polemičar izabran je u Parizu za 
narodnog zastupnika (1919—24). 

BIBL.: Njegova brojna djela obasežu 1. romane: Haeres, 1892; 
l Astre noir, 1893; Les Morticoles (satira na liječnike) 1894; Le Vo- 
yage de Shakespeare, 1896; Le Partage de Venfant, 1905; Sylla et son 
destin, 1925; 2. knjige iz područja psihologije i medicine: L’Heredo, 
1917; Le Monde des images 1919; L'Homme et le poison, 1925; Le 
Reve ćveillć, 1926 i t. d.; 3. političke spise: Une campagne d’action 
frangaise, 1910; V Avant-guerre, 1913 (predviđanje 1914!); La Guerre 
totale, 1918; L’Agonie du rćgime, 1925, i t. d.; 4 književne kritike: 
Le stupide XlXe siecle, 1922, i t. d. knjige uspomena, zacijelo naj¬ 
trajnije u njegovu radu, jer imaju vrijednost svjedočanstva, premda 
su satirične i pristrane: Alphonse Daudet, 1898; Fantomes et Vivants, 
1914; Devant la douleur, 1915; L’Žntre-deux-guerres, 1915; Salons et 
Journaux, 1917; Au temps de Judas, 1920; Vers le Roi, 1921; Etudes 
et milieux littćraires, 1927; Ch. Maurras et son temps, 1928 i t. d. P. Cl. 

5. Lucien Alphonse, ^ Pariz 1883, francuski romanopisac, 
drugi sin D. Alphonsa, stekao je glas profinjena, tanko¬ 
ćutna psihologa i opisivača, što njegove romane čini 
donekle srodnima osjećajnosti Marcela Prousta. 

BIBL.: Le Chemin mort, roman contemporain, 1908; La Fourmiliere, 
roman provincial, 1909; Le Prince des cravates, 1910; L’lmpćratrice 
tugenie, 1911; L'lnconnue (carica Eugenija) 1922; Lettres aprčs la 
lettre, 1911; La Dimension nouvelle 1919; Evidences, 1920; Les Yeux 
neufs, 1921; PAge de raison, 1923; Autour de soixante lettres de 
Marcel Proust (Marcel Proust i Lucien Daudet) 1929. P Cl. 

DAUGAVPILS Dvinsk. 

DAUGUET, Marie, ^ La Chaudeau (dep. Haute-Saone) 
2. IV. 1860, francuska pjesnikinja. Djevojačko joj je ime 
Aubert, a udala se 1880. Njezine se pjesme odlikuju finim 
opisima prirode, a misli odaju strastvenu i snažnu dušu i 
razbor, koji je plod razočaranja. 

BIBL.: A travers le voile, 1902 (pjesme) ;Par Vamour, 1904 (pjesme); 
Clartćs, notes et pochades. Italie, printemps et etć 1905, 1907; Les 
Rastorales, 1908 i 1910; L’Essor victorieux, 1911 (pjesme); Ce n’est 
rien, c’est la vie, 1924. p. Cl. 

DAULATABAD (perz. »mjesto blagostanja«), danas 
uglavnom ruševine utvrđenog grada u sz dijelu feudalne 
države Hyderabad u Indiji, na željezničkoj pruzi Bombay- 
Hyderabad. Na ovom strateški važnom mjestu bio je u 
12 ., 13. i početkom 14. st. grad Deogiri (»brijeg bogova«). 
G. 1294 osvojili su muslimani grad, koji je dobio ime Dau- 
latabad 1339, kad je vladar ovamo prenio sjedište iz Del- 
hija. Poslije je D. vršio nadzor nad jednim od najvažnijih 
pristupa i bio polazna točka muslimanskih osvajanja i osi¬ 


guranja vlasti nad Dekanom. D. je postepeno propadao 
poslije prijenosa prijestolnice u Auragabad. O nekadašnjem 
sjaju svjedoči 64 m visoki minaret, obložen gleđeisanim 
perzijskim opekama, sagrađen 1445, zatim ruševine rasko¬ 
šnih palača i velikih hramova. M. Š. 

DAUMER, Georg Friedrich, * Nurnberg 5. III. 1800, 
f Wiirzburg 13. XII. 1875. Učio je filozofiju i teologiju, 
iza kratkog učiteljevanja uputio se u religiozno-filozofske 
spekulacije pobijajući kršćansku vjeru (Die Geheimnisse 
des christl. Altertums , 1846), prešao je 1859 s protestant¬ 
ske na katoličku vjeru, kasnije ju je napustio i konačno 
opet prigrlio pišući (od česti pod pseudon. Eusebius 
Emmerau) u njezinu duhu. Goetheovo, Riickertovo i Pla- 
tenovo nastojanje oko zbliženja zapada s istočnom kultu¬ 
rom uspješno je nastavio svojim formalno savršenim zbir¬ 
kama pjesama Mahomet, 1848 i Liederbluten des Hafis , 
1846 i 1852. s. T. 

DAUMIER, Honore, * Marseille 26. II. 1808, f Valmon- 
dois 10. II. 1879, francuski slikar, grafičar i kipar. Sin pje¬ 
snički nadarenog staklara, živi od 1816 u Parizu. Uči crtati 
kod Lenoira, kao litograf radi primijenjenu grafiku, a 1829 
izdaje svoje prve litografije. G. 1830 prelazi na političku 
karikaturu (tjednik Caricature i od 1832 dnevnik Chari- 
vari) i bori se za republikanske ideale. Kad je 1835 zabra¬ 
njena politička karikatura, D-ove su teme poroci društva 
»građanskog kraljevstva« (1830—48) i Drugoga carstva 

(1852—71). Jetko i duhovito 
karikirao je potkupljive suce 
i odvjetnike, porotnike i ma¬ 
log građanina te otrcane blu¬ 
dnice (zbirka od 100 listova 
Caricaturana). U to vrijeme 
nastala je i parodija grčke 
mitologije. Pošto je 1848 do¬ 
puštena politička karikatura, 
D. stvara preko 1.000 grafičkih 
listova (Actualites). Oko 1850 
bavio se mnogo slikarstvom, 
u čemu je samouk, ali je za 
života bio uglavnom cijenjen 
kao grafičar, dok je kao sli¬ 
kar postao poznat i priznat 
tek poslije 1900, nakon svjet¬ 
ske izložbe u Parizu. D. je 
HONORfi DAUMIER prvi realist i prvi umjetnik 

Francuske, koji neposredno iz 
života crpi poticaje, da kritički prikaže ljudske slabosti, 
poroke i bijedu života, hoteći na taj način pridonijeti 
svoj dio popravljanju društva. Kod prikazivanja ljudske 
bijede nije poznavao Milletove sentimentalnosti, nego je 
drastičnom nemilosrdnošću otkrivao sve slabosti ljudske 
duše. Od svakog je čovjeka i od svakog predstavnika sta¬ 
leža stvorio tip sa svim karakterističnim oznakama njegova 
značaja. 

D-ova ulja, mala po formatu, michelangelovski su mo¬ 
numentalna, velike kompaktne mase slikarski su plastične, 
tamne i tople u tonalitetu, a nose na sebi odsjeve svijetla, 
jednoga od glavnih elemenata D-ova slikarstva. Boja kod 
njega ima uvijek simbolično značenje, ona je tumač zbi¬ 
vanja, dramski je napeta ili žarko groteskna. Oko 1850 
stvorio je D. svoja najbolja slikarska djela (Pralja, Ale¬ 
gorija republike , Kradljivci magarca , sve u Louvreu; scene 
iz Cervantesa, Lafontainea, Molierea, u muzejima u Miin- 
chenu, Beču, Amsterdamu i Haagu). D. je radio i akvarele. 

Ortački se stil D-a često mijenjao, a od 1830 prevlada¬ 
vaju snažni crno-bijeli kontrasti u širokim masama. Kasnije 
su ga građanske teme dovele i u grafici do slikarske slo¬ 
bode, a potkraj života ograničio je svoj grafički izraz na 
nekoliko bitnih poteza. Drvorezima je ilustrirao knjige, a 
u toj je tehnici najpoznatija zbirka Nćmćsis medicale 
(1840), gdje se ruga liječničkom staležu. Litografska djela 
D-ova katalogizirali su 1904 R. A. Hazard i L. Delteil, te 
broje 3.958 brojeva; danas je taj katalog već znatno 
upotpunjen. 

U slikaru i grafičaru D-u drijemala je izrazita kiparska 
nadarenost. O njoj nam govore plastične mase njegovih 
slika, kao i 36 bista portreta, koje je modelirao u glini. 
Tragika je D-ova umjetničkog života njegovo lutanje iz¬ 
među grafike, slikarstva i kiparstva. 

HONORfi DAUMIER, - Aha! (Karikatura za »Emotions parisiennes «) 


D. je bio toliko nad razinom svojih suvremenika, da 
nije ostavio izravnog nasljednika, kao što nije bio i ničiji 
učenik. On stoji kao osamljena, gigantski snažna pojava me¬ 
đu savremenim umjetnicima. Uz Goyu on je jedan od prvih 
predstavnika kasnijega, modernog naziranja u slikarstvu. 

LIT.: R. A. Hazard-L. Delteil, Catalogue raisonne de Voeuvre 
lithographić de H. Da, Pariz 1904; E. Klossowski, H. D., Berlin 1908; 
R. Escholier, D. peintre et lithographe, Pariz 1923; E. Fuchs, Der 
Maler Daumier, 1927; Lj. Babić, D., Savremenik 1938. V. H-n. 

DAUN, Leopold Joseph, * Beč 24. IX. 1705, f Beč 5. 
Ii. 1766, austrijski feldmaršal (od 1754). Pripadao je au¬ 
strijskoj grani plemićke porodice iz Porajnja, koja je grana 
1655 dobila grofovski naslov i izumrla 1896. Već njegov 
otac Wirich D. (1669—1741) imao je visoke časti u austrij¬ 
skoj službi i istakao se u Italiji za rata 1701—14. D. je 
1718 sudjelovao u pohodu na Siciliju i 1734/35 u borbama 
na Rajni, a kao general odlikovao se u ratu s Turcima 
1737—39 i u ratovima 1740—48. Za 7-godišnjeg rata 
1756 —63 možda je najopasniji protivnik Fridrika II., prem¬ 
da je kao vojskovođa bio i 
suviše oprezan. Kad je Fridrik 
II. porazio austrijsku vojsku 
pod nadvojvodom Karlom 
Lotarinškim kod Praga 1757, 
D. je organizirao novu voj¬ 
sku i pobijedio kralja kod 
Kolina 18. VI. 1757. Tom 
bitkom, u kojoj je Marija Te- 
rezija s pravom gledala spas 
svoje države, a u kojoj su 
se osobito istakli Hrvati, 
oslobodio je Prag pruske op¬ 
sade i prisilio Fridrika, da uz 
velike gubitke napusti Če¬ 
šku. Poslije ponovnog poraza 
nadvojvode Karla kod Leuthe- 
na 1757 opet je s generalom 
Laudonom uredio vojsku i 

FELDMARŠAL LEOPOLD »Sj™# PU .! kra *i a 

GROF DAUN 1758. Upavši u Sasku razbio 

(Po bakrorezu Vernigerotha) je Fridrika 14. X. 1758 kod 



Hochkircha, gdje su Hrvati započeli bitku uspjelim na¬ 
padajem na nespremne pruske predstraže, ali se zatim po¬ 
vukao i prepustio Sasku Prusima. Pobjedom kod Maxena 
21. XI. 1759 natjerao je tamošnju prusku vojsku pod ge¬ 
neralom Finckom na predaju i omogućio tako opsadu 
Dresdena. Unatoč tolikim uspjesima doživio je 3. XI. 
1760 poraz u jednoj od najkrvavijih bitaka cijeloga rata 
kod Torgaua. — D. je osnovao vojnu akademiju u Wiener- 
Neustadtu, a do smrti je predsjedao dvorskom ratnom 
vijeću; na tim je položajima stekao osobitih zasluga za 
preustrojstvo austrijske vojske. J. Š-k. 

DAUNOU, Pierre-Claude-Fran 9 ois, * Boulogne-sur-mer 
18. VIII. 1761, f Pariz 20. VI. 1840, francuski političar i 
povjesničar. Kao svećenik reda oratorijanaca i profesor 
oduševljeno je pristao uz revolucionarne ideje. G. 1792 
zastupao je u Konventu departement Pas-de-Calais, 1705 
predsjedao je Konventu, bio bačen u tamnicu za 14 mje¬ 
seci strahovlade, bio je član Vijeća pet stotina i pred¬ 
sjednik Tribunata. Cijelo je to vrijeme njegovo političko dr¬ 
žanje bilo vođeno visokim idealom pravde i čovječnosti. 
Najznatnija je njegova djelatnost na zakonodavnom po¬ 
dručju. Kao protivnik Bonapartove diktature bio je uklo- 
njn iz Tribunata. Za prekida u njegovoj zastupničkoj 
djelatnosti 1797 bila mu je povjerena uprava pantheonske 
knjižnice (Sainte-Genevieve). Sit političkog života D. se 
posvetio nauci te je 1808 imenovan čuvarom državnog 
arkiva (Archives nationales), s kojega mjesta je svrgnut 
pod Restauracijom 1816. G. 1819 pozvan je na stolicu po¬ 
vijesti i etike na College de France, gdje je naučao do 
1830. Njegova predavanja, danas bez vrijednosti, objelo¬ 
danjena su nakon njegove smrti: Cours d’etudes historiques 
(20 sv. 1840—42). G. 1830 uspostavi ga Guizot na mje¬ 
stu čuvara državnog arkiva. G. 1816—39 uređivao je 
Journal des Savants. Bio je narodni zastupnik 1819—23 i 
1828—34, nakon čega se dobrovoljno povukao iz političkog 
života; 1839 imenovan je pairom. Premda nije bio prvo¬ 
razredni učenjak, D-ov rad je znatan zbog njegove mar¬ 
ljivosti, savjesnosti te sigurnosti i neovisnosti u suđenju. 
Među najznatnija njegova djela ide u prvom redu nastavak 
važne zbirke Histoire litteraire de la France , koju su bili 
započeli benediktinci (u njoj je napisao brojne članke u 
13. i 14. sv.), te Recueil des Historiens de France (u su¬ 
radnji s Naudetom). 



HONORfi DAUMIER, — Pa to je moja žena! 
(Karikatura za »Moeurs conjugales«). 

Gore: U VAGONU; dolje NAPITNICA 

BIBL.: De Vinfluence de Boileau sur la litterafure frangaise, 1787; 
Essai historique sur la puissance temporelle des papes, 1810; Exposition 
des faits qui ont donne lieu a la convocation d’un concile national, 
1811; Discours sur l’ćtat des lettres en France au Xllle sićcle, 2 izd. 
1869, i t. d. 

LIT.: Sainte-Beuve, Portraits contemporains, III; Walkenaer, Notice 
historique sur la vie et les oeuvres de D., 1841. J. D-e. 

DAUPHIN (franc., od lat. delphinus »dupin«), naslov, 
koji su (od prilike od 1130) nosili feudalni gospodari Vienne 
i Auvergne. Nastao je od nadimka, koji se s vremenom 
pretvorio u ime svakodobnog vladaoca (kao što Napoleon 
u dinastiji Bonaparte), a po tom u naslov, od prilike kao 
grof ili vojvoda. Dotični vladari uzeli su u svoj grb dupina, 
a njihova zemlja nazvala se Dauphine (D. d’Auvergne, a 
napose D. de Viennois, koja se do danas naziva naprosto 
Dauphine; v.). Kad je 1349 posljednji samostalni d. ustupio 
svoju zemlju francuskom kralju, stavio je uvjet, da naslov 
d. i dalje nosi sam kralj ili njegov najstariji sin. Od toga 
doba služio je d. kao naslov francuskog nasljednika prije¬ 
stolja sve do kraja vladanja Bourbona (1830). 

Poznat je izraz ad usum delphini , kojim se označuju pro¬ 
čišćena školska izdanja klasičnih djela, a potječe odatle, 
što bi se za obuku kraljevskih sinova izostavljala mjesta, 
koja su smatrali nepodesnima za mladež. 

DAUPHINE, le, povijesna pokrajina u jugoistočnoj 
Francuskoj. Na SZ i Z joj je granica rijeka Rhone, odakle 
se prostire prema jugoistoku, kroz planine Alpa sve do 
granice prema Italiji. Njezin prostor od približno 20.000 
km 2 i danas je pokrajina podijeljena između departeme- 
nata: Isere, Drome i Hautes Alpes. D. se obično dijeli na: 
Niski D. (Bas Dauphine) na SZ i Visoki D. (Haut Dauphi¬ 
ne) na JI. Niski D. sačinjavaju nizine na lijevoj obali 
rijeke Rhone, kao i grebeni Predalpa, koji se stepeničasto 
izdižu. Nizine su prekrivene debelim diluvijalnim nano¬ 
sima, prve visoravni (Terres Froides, Plateau de Cham- 
barand i dr.) su sastavljene od tercijarnih glina i pješča¬ 
nika, na kojima ima dosta močvarnog zemljišta. Visoki 
grebeni Predalpa (Grande Chartreuse na sjeveru i Vercors 
na jugu) najvećim se dijelom sastoje od mezozojskih va¬ 
pnenaca. Zbog oštrih crta i slikovitih predjela ove planine 
idu među najljepše dijelove Alpa uopće. Istočnije su u 
mekšim i liaskim slojevima udubene interalpske zavale, 
koje dijele Niski od Visokog D-a. Tu su prostrani Gresi- 
vaudan, kojim protječe srednji tok Isere; on se prema 
jugu nastavlja donjom dolinom Drača. Sličan položaj imaju 
i Oisans u dolini rijeka Romanche i Veneon, zatim zavale 
Brian 9 onnais u gornjem poriječju rijeke Durance. Posljednji 
se kraj obično pribraja Visokom D-u, koji ispunjavaju 
visoki alpski masivi sastavljeni od prastarih škriljavaca i 
vulkanskih stijena, preko kojih ima paleozojskih i mezo¬ 
zojskih naslaga: vijenac Belledonne 2981 m, Gr. Rousses 
3473 m, vulkanski Massif du Pelvoux 4103 m i dr. Planine 
Visokog D-a primaju dosta padalina i na nepropusnoj 
podlozi se stvaraju tokovi, koji otječu prema Rhoni. Rijeke 
su mekše stijene odnijele, i tako su otporniji vapnenci 
Predalpa još više istaknuti. Za vrijeme diluvija ledenjaci su 
ispunili doline, preinačili ih, povećavajući prijašnje razlike 
u reljefu. Bogatstvo u kontrastima je glavna odlika reljefa 
D-a; doline se sastoje iz dubokih sutješka i prostranih i 
pitomih zavala, iznad kojih se oštro dižu visoke planine. 

I u klimi dolaze do izražaja velike razlike između niskih 
zavala i snjegovitih i surovih planinskih grebena. Vode D-a 
otječu uglavnom složenom dolinom Isere prema Z i Du- 
ranceom prema JZ. Ovi smjerovi su s geografskog gledišta 
veoma važni. Dolinom Durance jače prodiru sredozemni 
klimatski utjecaji (topla i suha ljeta, a blage zime), dok 
je klima u porječju Isere oštrija. Niski dijelovi na SZ i uz 
velike zavale oko rijeka su glavne obrađene površine. Gre¬ 
beni Predalpa su pod šumama i pašnjacima, dok su najviše 
alpske doline dosta opor, siromašan i slabo naseljen kraj. 
U porječju Isere se najviše goji krupna stoka, a prilikama 
oko Durance je bolje prilagođena stoka sitnog zuba (ovca, 
manje koza), s kojom su prije stočari kretali na ljetne 
ispaše u planine i na zimske paše na ravnice u blizini ušća 
Rhone. D. je dosta siromašan kraj stočara i poljodjelaca, 
te su se odatle mnogo selili u ostale francuske pokrajine 
i prekomorske posjede. U novije doba prilike su se dosta 
izmijenile iskorišćivanjem bogatih vodenih snaga »bijelog 
ugljena«. Električna energija se i izvozi u susjedne indu¬ 
strijske krajeve; iz doline Isere prema Lionu i St. Etiennu, 
a iz porječja Durance prema Marseilleu. Veoma dobre iz- 



DAUPHINE, Kraj u Alpama 


glede imaju skupe industrije, koje ne trebaju mnogo siro¬ 
vina; na prvom mjestu je kemijska industrija, koja se sve 
više okuplja u ovaj električnom energijom bogat i dobro 
zaštićen kraj. Ljepota Predalpa i divlja romantika visokih 
Alpa sve više privlače i strance. D. ima i velik prometni 
značaj; duboko usječenim dolinama Isere-Arc i Durance 
vode važni prometni putovi, koji preko sedla i kroz tunele 
prelaze u dolinu Dora Riparia i na taj način spajaju dvije 
strane Alpa: Francusku i Italiju. Glavni grad D-a je Gre- 
noble, velika prometna raskrsnica i ugledno kulturno i go¬ 
spodarsko središte. Brian^on ima više vojnički i ograničen 
gospodarski značaj. Ali rubni i najnaseljeniji dijelovi D-a 
gravitiraju prema velikim susjednim gradovima: Lionu na 
SZ i Marseilleu na JZ. 

LIT.: R. Blanchard, Les Alpes frangaises, Pariz 1925. J. R-ć. 

Povijest. D. je bila sjedište više keltskih plemena, naro¬ 
čito Alobrožana i Vokonćana. Potkraj 2. st. pr. Kr. došla 
je pod rimsku vlast. Najvažniji njezin grad je Vienna, no 
od vremena cara Gracijana raste i značenje naselju Cularo 
(po Gracijanu nazvano Gratianopolis, danas Grenoble). U 
2. st. pos. Kr. sirski misionari priveli su taj kraj kršćanstvu. 
Isprva je D. pripadala državi Burgunda, zatim Franačkoj, 
odnosno Lotaringiji, 879 postala je sastavni dio novostvo¬ 
rene arelatske kraljevine, a zajedno s njome pala je 1032 
pod nominalno vrhovništvo njemačke države. Kako se ta 
vlast praktički jedva osjećala, postigli su najmoćniji on- 
dješnji dinasti, grofovi Viennois, prevlast nad cijelom 
pokrajinom. Oni su, čini se, ime »Delphini« isprva nosili 
samo kao vlastito ime; neku službu nije ono nikad ozna¬ 
čivalo. Tek pod Guigom VI. (f 1261) došla je, jamačno na 
osnovi naknadnog filološkog tumačenja, slika delfina u 
grofovski grb. Najstarija grana grofova Viennois, koja se 
može dokazati, t. j. grana »Albona«, vladala je D-om do 
1162; tada je grofovija Viennois, a s njom i vlast nad D-om 
prešla na pobočnu granu burgundijske kneževske kuće, od 
koje su je 1282 baštinili grofovi La Tour du Pin. Tek tada 
javlja se za tu pokrajinu, koja se u 13. st. znatno proširila 
prema jugu, prigodice naziv »Delphinatus«. Česti su sukobi 
sa susjednom Savojom, a s francuskim kraljevima, naprotiv, 
razvijaju se sve uže veze. Pošto se grof Humbert I. već 
1294 poklonio francuskom kralju kao lenskom gospodaru, 
prodao je teško zaduženi Humbert II., koji nije imao djece, 
16. VII. 1349 D. kralju Ivanu Dobromu; taj je 1356 i 

sam položio Iensku prisegu njemačkom kralju Karlu IV., 
ali je ona praktički bila bez značenja. D. je otad apanaža 
nasljednika ^ francuskog prijestolja, pa i kao kraljevsko 
dobro zadržava široku upravnu samostalnost. To se me¬ 
đutim promijenilo za Luja XI., koji je D-ju 1458 nepo¬ 
sredno podložio kraljevskoj upravi priznavši joj poseban 
parlament u Grenoble-u (1463) i ostavivši francuskom na¬ 
sljedniku prijestolja i dalje naslov »Dauphin«. U doba 
vjerskih ratova u 16. st. imali su u D-u premoć protestanti 
pod vodstvom maršala Lesdiguieresa, koji je kasnije pre¬ 
šao na katolicizam. D. bijaše jedno od onih područja, u 
kojima su se pod Lujem XVI. primijetili prvi predznaci 
velike revolucije. Tu se među ostalima rodio vitez Bayard, 
koji se istakao svojom hrabrošću u ratovima u Italiji u 16. 
st., i Hugues de Lionne, ministar Luja XV. 

LIT.: J. Taulier, Histoire du D., Grenoble 1855; N. Chorier, Hi- 
stoire gćnćrale du D., 2 sv., 2. izd. 1883; A. Prudhomme, De Vorigine 
et du sens des mots Dauphin et Dauphinć, u Bibl. de l’Ecole des 
Chartes, 1893; P. Berret, Le D., Pariz 1922; G. Allard, Dictionnaire 
historique du D., 2 sv. Pariz 1861. F. C. 

Jezik D-a. U dijalektalnom pogledu D. obuhvaća pod¬ 
ručje »langue d’oc«, koje se dotiče Provanse (dep. 
Brome i Hautes-Alpes) te područja franko-provansalskog 
narječja (okrug Isere). Ta je pokrajina dala do 14. st. či¬ 
tav niz trubadura, među kojima se ističe Folquet de Ro- 
mans (13. st.). Nakon toga prestalo se dauphinejsko narje¬ 
čje upotrebljavati u književnosti. Ipak je zatim nastala 
još zbirka od pet misterija, pronađenih u Gresivaudanu. 
Kasnije pišu narječjem tek pojedinci, kao Laurent de 
Briangon, Blanc-la-Goutte i Roch Grivel. Laurent de 
Briangon o kojem su životopisni podatci vrlo manjkavi i 
protuslovni bio je rektor sveučilišta u Valence (1560), za¬ 
tim odvjetnik kod dauphinejskog suda (parlamenta). 
Objelodanio je fantastično-moralni ep Lo banquet de la 
faye i tri satire na mjesne običaje: Le vieutenanci du 
courtizan , Lo batifol de la gisen i La comare de Garnoblo; 
sačuvan je samo jedan primjerak izdanja Lo batifol de la 
gisen; ostala su njegova djela poznata samo po tom, što 
su preuzeta u Recueil de diverses pieces faites a Vantien 
langage de Grenoble par le plus beaux esprits de ce temps 
(1662) i kasnije u Recueil de poesies en patois du Dauphine 
(1878, izdao Xavier Drevet). L. de B. najistaknutiji je pje¬ 
snik u dauphinejskom narječju, znatan i za upoznavanje 
tamošnjeg života i običaja. — Blanc-la-Goutte (nazvan i 
»Le Podagre« zbog svoje kostobolje) živio je početkom 18. 
st. i bio trgovac u Grenoblu. Napisao je pjesan o poplavi 
Grenobla 14. i 15. IX. 1732: Grenoblou malheirou (1733) 
te satiru Le dialogo de quattro comare. — Roch Grivel 
(* Brest 30. XII 1816, f 22. XI. 1888) premda zanimanjem 
obrtnik (tkalac), pročuo se svojim pjesmama, osobito sa¬ 
tiričkim epom La Carcovelado (1873). Njegova djela izda¬ 
na su za njegova života dva puta: Poesies, theatre patois , 
melanges (1878), Mas flours d’hyver, Melanges, poesies , 
1854—1883 (1887). 

Felibarski pokret (-> Felibrige) također se odrazio u 
Dauphineu inicijativom Maurice Faure-a (* Sailans dep. 
Drome 1850, f 1919). U svom javnom radu (senator i mi¬ 
nistar prosvjete u drugoj Briandovoj vladi 1910—1911) bio 
je pristaša decentralizacije u upravi. Osim pjesama na »lan¬ 


gue d oc«, izašlih u zbirci La Cigale (1880), napisao je 
Un felibre romantique, M. Felix Gras (1878). Sa Xavier de 
Ricardom i slikarom Baudouinom osnovao je 1875 knjiže¬ 
vno društvo La Cigale , pod utjecajem kojega se broj pisaca 
u narječju znatno povećao: Louis Moutier, autor epa Lou 
Rose (rijeka Rhone) te jedne slovnice dauphinejskog na¬ 
rječja; Gatien Almoric de Chabrillan, Leopold Bouvat i 
Celestin Fraud, te najznamenitiji među njima Devoluy 
Pierre. Pravo mu je ime Pierre-Paul Gros-Long (* Chatil- 
lon-en-Diois [dep. Drome] 27. XI. 1862, f Niče 6. III. 1932). 
Bio je ženijski satnik. U Parizu je objelodanio u fran¬ 
cuskom književnom jeziku zbirke pjesama Flumen (1890) 
i Bois ton sang (1892). Vrativši se na jug pristaje, pod 
utjecajem Mistrala, uz Felibrige; objelodanio je: Les noms 
de la carte dans le Midi. Essai sur les noms de lieux du 
comte de Niče, 1903, tri romana pod skupnim naslovom 
La Cevenne embrasee (Le psaume sous les etoiles , 1922, 
II. Le Violier (Tamour, 1927, III. Sous la croix 1930). Od 
1905 uređivao je u Avignonu novine Prouvengo. — Dau¬ 
phine uvijek imađaše književnika u francuskom knjiže¬ 
vnom jeziku. U 19. st. dovoljno je spomenuti Ponsard-a 
(v.) i Augier-a (v.). U najnovije vrijeme ističu se Gustave 
Rivet, Emile Trolliet , Louis Le Cardonnel i Andre Rivoire. 
Gustave Rivet (^ 25. II. 1848, Domene kod Grenobla) pra¬ 
vnik i političar (senator), ali u književnosti blagi sanjar. 
Napisao je knjige pjesama (Voies perdues, 1873, Floreal- 
Nichette-Les Vagabondes-Rimes viriles-Le Petit Testament, 
1889) i drame Juana, Le Cimetiere Saint-Joseph, Le tigre 
de la rue du Bac, Le Chatiment, Marie Touchet. — Emile 
Trolliet, (* Saint-Victor-de-Morestel 10. VII. 1856, f Pariz 
25. I. 1905), pjesnik je, koji je sam sebe nazvao »činovnikom 
Ideala«. Ostavio je tri zbirke stihova: Les Tendressses et 
les Cultes (1886), La Vie Silencieuse (1892), La route fra- 
ternelle (1900), te autobiografski roman L’Ame d’un resi- 
gne (1895) i knjigu kritika Medaillon de poetes (1901). — 
Louis Le Cardonnel (* Valence 1862) bio je kao mladić 
u Parizu uz Alberta Samaina, jedan od prvih pjesnika 
simbolista, a 1894 stupio je u francusko sjemenište u Rimu 
i 1896 bio zaređen. Objelodanio je Poemes (1904) i Car- 
mina sacra (1912). Njegovi zvonki stihovi su u isti mah 
katolički i duboko ljudski. — Andre Rivoire (* Vienne 
5. V. 1872) napisao je knjige pjesama Les Vierges (1895), 
Le Songe de VAmour (1900), Le Chemin de VOubli (1904) 
te nekoliko kazališnih komada u stihovima( na pr. Le bon 
roi Dagobert, 1912). Svi ti pisci, premda većinom regio¬ 
nalni, ne razlikuju se ni po čemu od ostalih francuskih 
pisaca. p q\ 

DAURAT ili Dorat, Jean (lat. Auratus), -*■ Limoges 1508, 
f Pariz I. XI. 1581, francuski pjesnik iz kola Plejade. Na¬ 
kon nauka u koležu u Limoges-u došao je u Pariz, gdje je 
podučavao u latinskom i grčkom mlade plemiće, među 
njima i Antoina Baifa. Franjo I. imenovao ga je učiteljem 
svojih paževa; zatim je imenovan ravnateljem koleža u 
Coqueretu. Među njegovim učenicima bili su Ronsard i 
drugi budući pjesnici, kojima je usadio kult klasičnog svi¬ 
jeta. G. 1560 imenovan je profesorom grčkoga u College 
Royal. Karlo IX. podijelio mu je naslov kraljevskog pje¬ 
snika. Pisao je veoma mnogo francuski, latinski i grčki, 
ali njegova pjesnička proizvodnja slabo opravdava u našim 
očima ugled, koji je uživao za života, i mjesto, koje je 
zauzimao u Plejadi. No njegova je uloga kao humanista i 
odgojitelja prvorazredna. 

BIBL.: Poemata, hoc est poematum epigrammatum, anagrammatum, 
odarum, etc., 1586; Oeuvres frangaises, izd. Marty-Laveaux, 1875. 

LIT.: Robiquet, De Joannis Aurati vita et tatine scriptis poematibus, 
1887. J. D -e. 

DAUTHENDEY, 1 . Elisabeth, ^ Petrograd 19. I. 1854, 
njemačka pjesnikinja, sestra Maximiliana Dauthendeya. 
Pisala je romane, novele, pjesme, eseje, priče, a sve je to 
prožeto nekom romantičkom filozofijom. 

2. Maximilian, * Wiirzburg 25. VII. 1867, f Malang na 
Javi 4. IX. 1918, njemački pjesnik, 1892 se smjestio kao 
pisac u Miinchenu, odakle počinje njegovo lutanje po 
svijetu. Kao liričaru uzor mu je u početku Stefan George, 
ali se onda njegov subjektivni senzibilni impresionizam 
gubi u mistici, u sanjarenju, u beskonačnosti. 

Osjećanje boja i njihovih lirskih vrednota osobita su odlika nje¬ 
gove lirike. Od prve zbirke Ultraviolett, 1893, razvio je u slijedećima 
(među kojima ima i epskih pjesama) veliko šarenilo stila, sve do 
stila pučke pjesme u Bankelsang vom Balzer auf der Balz, 1904 i 
Lusamgartlein, 1909, pa je u godinama 1907—1911 osobito plodan (na 

pr. Der brennende Kalender, 1907, Singsangbuch, 1907, Welispuk, 1910, 
dramu oko Katarine II. Spielereien einer Kaiserin, 1910, i novele 
(Lingam, 1910, iz Japana Die acht Gesichter am Biwa-See 1911, roman 
Raubmenschen, 1911). Memoari su Der Geist meines Vaters, 1912, i 
Gedankengut aus meinen Wanderjahren, 2 sv. 1913, te posmrtni 
Erlebnisse auf Java, 1924, i Letzte Reise, 1926. S. T. 

DAUZAT, Albert, ^ Gueret (dep. Creuse) 4. VI. 1877, 
francuski lingvist. Proučava narječja svoga kraja i proši¬ 
ruje svoj interes na opće pojave lingvistike (La philosophie 
du langage 1912; Essai de methodologie linguistique dans 
le domaine des langues et des patois romans 1906; La vie 
du langage 1910), na geografsku lingvistiku (La geographie 
linguistique 1912; Essais de geographie linguistique , 2 sv., 
1921, 1928), na toponomastiku (u Revue des etudes ancien- 
nes; organizirao je prvi internacionalni toponomastički 
kongres u Parizu 1938); na izučavanje specijalnih jezika 
(U Argo t de la guerre 1918; Les argots de metier franco- 
provencaux 1917) i napokon na povijest francuskoga je¬ 
zika (La langue frangaise d’aujourd’hui 1908; Histoire de 
la langue frangaise 1937; Ou en sont les etudes du fran- 
gais 1937). Kao pisac istakao se velikom sposobnošću sin¬ 
teze i lakoćom popularnog prikazivanja teških lingvističkih 
pitanja (Les noms de personne 1925; Les noms de lieux, de 
villes et de villages 1926; Les patois 1926; Les argots 1925). 
Od važnosti je i njegov francuski etimologički rječnik 
(Dictionnaire etymologique de la langue frangaise 1938). 
Od 1933 urednik je popularno-znanstvenog časopisa Le 
frangais moderne. 

LIT.: Jordan, lntroduceve in stud. limbilor romanice. Jaši 1932. P. S. 

DAVANZATI, Chiaro, firentinski pjesnik druge polo¬ 
vine 13. st. Premda u svom kanconieru (Rime) oponaša pro¬ 
va nsalske pjesnike i Giuttona d’Arezzo, ipak su mu neke 
pjesme prirodne i originalne, osobito u slikama iz realnog 
života i u toplim rodoljubnim stihovima. 

BIBL.: Sonetti burleschi e realistici dei primi due secoli, a cura di 
A. Massera e L. Russo, Bari 1940. 

LIT.: C. De Lollis, Sul canzoniere di Ch. D., Turin 1898; C. Mascetta 
Caracci, La poesia politica di Ch. D., Napulj 1925; M. Apollonio, 
Uomini e forme nella cultura itaU delle origini, Firenca 1934. M. D-ić. 

DAVANZATI BOSTICHI, Bernardo, * Firenca 1529, 
f Firenca 1606, talijanski književnik. Između njegovih djela, 
pisanih odličnim živim jezikom, najpoznatiji je talij. pri¬ 
jevod Tacitovih djela (Opere di Tacito , 1600, 1637), u 
kojem je nastojao zadržati sažetost izvornika. M. D-ić. 

DAVANJE MJESTO ISPLATE (lat. datio in solutum), 
jedan od načina ukidanja postojeće obveze. Po općem 
pravilu Ogz-a (§ 1413) ima dužnik vjerovniku u svrhu ispu¬ 
njenja svoje obveze dati (učiniti) ono, što je ovaj po sadr¬ 
žaju svoje tražbine ovlašten od njega zahtijevati. Ali, ako 
vjerovnik pristaje, može se dužnik riješiti svoje obveze i 
tako, da mjesto onoga, što je dužan, dade (učini) nešto 
drugo. Vjerovnik može na takvo davanje pristati ili izri¬ 
jekom ili pak šutke primajući bez prigovora ono, što mu 
dužnik mjesto dugovane činidbe daje (čini). Predmet da¬ 
vanja može biti vrlo različit: prijenos vlasništva neke 
stvari, osnivanje ili prijenos kakvog drugog stvarnog prava, 
ustup neke tražbine, predaja novčane svote mjesto dugo¬ 
vane stvari i obratno. No, ako dužnik mjesto dosadašnje 
svoje obveze preuzima prema vjerovniku neku drugu 
obvezu, nije to d. m. i., već pravni posao, koji se zove 
obnova (novatio) i koji je u zakonu napose uređen (-> 
Obnova). 

D. m. i. je naplatan pravni posao (§ 1414). Njime naime 
dobiva vjerovnik naplatu za onu činidbu, koju mu dužnik 
uistinu duguje. Kao naplatan posao potpada d. m. i. svim 
onim općim propisima, koje zakon za takve poslove po¬ 
stavlja. Zato mogu obje stranke taj posao pobijati, ako 
ima uvjeta za pobijanje naplatnog posla zbog prikrate 
preko polovice (§ 934); u slučaju da predmet, koji je dan 
mjesto isplate, ima kakvih fizičkih ili pravnih nedostataka, 
može vjerovnik ustati prema davaocu jamstvenim zahtje¬ 
vom (§§ 932 i si.; —Jamstvo). U teoriji je prijeporno 
pitanje, što biva u slučaju, ako činidba, koju je vjerovnik 
primio mjesto isplate, ima takvih nedostataka, zbog ka¬ 
kvih on po općim propisima o jamstvu može tražiti uspo¬ 
stavu prijašnjega stanja. Dok neki drže, da u tom slučaju 
njegova prvobitna tražbina ne oživljuje već uslijed same 
te okolnosti (ipso jure), nego da on mora najprije od du¬ 
žnika tražiti uspostavu prvobitne tražbine, a tek iza toga 
da može tražiti njezinu isplatu, smatraju drugi (a tako ve¬ 
ćinom i praksa) onaj prvi zahtjev suvišnim okolišanjem i 
daju vjerovniku odmah onaj drugi zahtjev, t. j. zahtjev da 


dužnik dade prvobitno dugovanu činidbu. Svakako mora 
vjerovnik, koji traži uspostavu prijašnjega stanja, vratiti 
dužniku ono, što je od njega mjesto isplate bio’primio. 
Uspostavljanjem zahtjeva na prvobitno dugovanu činidbu 
ne uspostavljaju se po sebi (eo ipso) i pobočna prava, ko¬ 
jima je vjerovnikov zahtjev možda bio osiguran, a koja su 
davanjem m. i. utrnula (poručanstvo, založno pravo). 

Do davanja m. i. dolazi redovno sporazumnom voljom 
dužnika i vjerovnika. Ali ima i takvih slučajeva, da se 
vjerovnik i bez pristanka dužnika namiruje za svoju tra¬ 
žbinu nekim drugim, a ne đugovanim mu predmetom. U 
tim se slučajevima govori o »nužnom davanju m. i.«. Do 
njega dolazi, kada vjerovnik, koji u svrhu namiren ja svoje 
novčane tražbine vodi ovrhu na neku novčanu tražbinu, 
što je dužnik ima prema trećemu, traži, da se ona prenese 
na nj umjesto isplate. Bude li tome zahtjevu udovoljeno, 
smatra se, da je tražbina ovrhovoditelja namirena do vi¬ 
sine prenesenoga iznosa. M. Pl. 

DAVAO, grad i sijelo istoimene pokrajine na obali 
zaliva Davao na otoku Mindanao, Filipini. Ima 25.627 stan. 
(1936). M . Š. 

DAVENANT, 1. Charles, ^ London 1626, f London 6. XI. 
1714, engleski ekonomist. U mladosti isticao se kroz više 
godina na političkom polju kao zastupnik u parlamentu; 
pripadao je opoziciji za vrijeme Vilima III. Kasnije postane 
povjerenik za akcize i konačno do smrti glavni nadzornik 
za uvoz i izvoz. Uza svoje praktično zvanje bavio se 
naukom i napisao više djela, u kojima je zastupao djelo¬ 
mično suvremene ideje merkantilizma. Polaže najveću va¬ 
žnost na povoljnu trgovačku bilancu, jer ona djeluje na 
jačanje proizvodnih snaga zemlje. Preporučuje ograničenje 
prometa s kolonijama; inače je zastupnik slobode u unu¬ 
trašnjoj trgovini. 

BIBL.: An Essay upon Ways and Means of supplying the War, 
London 1695; An Essay on the East India Trade, London 1697; Dis- 
courses on the public Revenues and on Trade, London 1698; An Essay 
on the probable Methods of making a People Gainers in the Balance 
of Trade, London 1699; Reflections upon the Constitution and Mana¬ 
gement of the Trade to Africa, London 1704. Skupno izdanje: The 
political and commercial Works of Charles Davenant, 5 sv., London 
1711. M. I. 

2. (D’Avenant), Sir William, ^ Crown Inn, Oxford, 
1606, f London 7. IV. 1668. Postoji legenda, da mu 
je otac sam Shakespeare, koji se uvijek vraćao u 
Crown Inn (gdje su D-ovi roditelji imali gostionicu). U 
mladosti je bio paž. Kasnije je prešao kazalištu i 1629 na¬ 
pisao prvu dramu Alhovine , King of the Lombards. Slijedio 
je velik broj drama i pokladnih igara, od kojih se osobito 
ističu: komedija The Wits (1636), tragedija The Cruel 
Brother (1630), tragikomedija The Platonic Lovers (1636), 
The Unfortunate Lovers (1643, igrana 1638), i Love and 
Honour (1649, igrana 1634). Na dvoru je bio u velikoj 
milosti; pisao je prigodne drame za dvorske priredbe, te 
su kraljica i njene dvorske gospođe izvele 1634 The Temple 
of Love , a u izvedbi igre Salmacida Spolia (1640) sudjelo¬ 
vali su i kralj i kraljica. Poslije smrti Ben Jonsona postao je 
»poeta laureatus«. U građanskom ratu bio je uz kralja, 
te je morao pobjeći u Francusku. Na putu u Virginiju 
uhvatili su ga puritanci. Iz tamnice ga je izbavio Milton, 
kome se poslije kraljeve restauracije odužio na isti način. 
Tada je izdao nedovršenu epsku pjesmu Gondibert (1651). 
U njoj se pokazuje utjecaj francuskih heroičkih romansa. 
Do zabrane kazališnih predstava bio je ravnatelj kazališta 
Drury Lane, a poslije je davao privatne predstave s de¬ 
klamacijom i glazbom: The First Day’s Entertainment at 
Rutland Llouse (21. V. 1656), a u kolovozu 1656 izvedena 
je njegova prva »opera« The Siege of Rhodes. Time je ste¬ 
kao ime osnivača engleske opere. G. 1658 smio je otvoriti 
kazalište »Cockpit« u Drury Laneu za prikazivanje povi¬ 
jesnih drama. Tu su izvedene i dvije njegove opere. 

Svoj je rad osobito proširio u doba restauracije kraljevine, kad 
je kazalište dobilo potpunu slobodu. Tada je osnovao »glumačku dru¬ 
žinu vojvode od Yorka«. Igrali su u kazalištu »Lincoln’s Inn Fields«, 
koje je nazvano »Opera«, jer su se davale »glazbene igre«. Izvodili 
su D-ove stare stvari prerađene za novu pozornicu, te mnoge Sha- 
kespearove, Jonsonove i Fletcherove drame, koje je D., ili tko drugi, 
preradio mijenjajući original više ili manje, stvarajući od tragedije 
komediju i uvodeći druge promjene. U zajednici s Drydenom preradio 
je Shakespearovu »Oluju« (1667), te je ta preradba igrana vrlo dugo 
mjesto originala. Njegov boravak u Francuskoj ostavio je trag i u 
njegovu dramskom radu; Moliereov utjecaj se vidi u The Playhouse 
to Be Let (tiskana 1673). D. nije doduše prvi uveo kulise i promjene 
scenerija kao i glumice, ali on je sve to primjenjivao u mnogo ve¬ 
ćem opsegu i potpuno slobodno, te je tako svojim radom označio pri- 

jelaz od Elizabetskoga kazališta k onom restauracije, odnosno osni¬ 
vanje nove moderne pozornice. Njegov razvoj je karakterističan za 
razvoj engleske drame, jer je od djela u Fletcherovu stilu, nakon četiri 
drame, napisane od 1630—38, koje pokazuju francuski utjecaj i njegov 
kult platonske ljubavi, označio svojim djelima prijelaz k Drydenovoj 
heroičkoj drami. 

BIBL.: D-ova djela Dramatic Works izdali su kritički J. Maidment 
i Logan 1872—74. 

LIT.: A. Harbage, Sir W. D., Poet Venturer (1935); A. H. Nethercot, 
Sir W. D., Poet Laureate and Playwright-Manager (1938). R. F. 

DAVENPORT, grad i luka na desnoj obali rijeke Mis- 
sissippi u saveznoj državi Jowa, u Sjedinjenim američkim 
državama, gospodarsko središte bogatoga kraja i velika 
prometna raskrsnica. Moline i Rock Island na suprotnoj 
obali rijeke čine s D-om zapravo jedan grad. Osim razvi¬ 
jene trgovine dosta je zastupan i veleobrt (mlinarstvo, iz¬ 
radba strojeva i dr.). Lijepo uređen grad, bogat zelenilom, 
ima 60.751 stan. (1930). Važan je i kao duhovno središte: 
različite škole, katolička i protestantska biskupija i dr. 

DAVENPORT, Charles Benedict, * Stamford, Connect. 
1. VI. 1866, američki zoolog, genetik i eugenik, preda¬ 
vao na sveučilištu Harvardu 1888—99, i Chicagu 1899—1904; 
poslije upravitelj novoosnovane Station for experimental 
evolution, Carnegie Institucije u Cold Spring Harbor, N. 
Y. (1918 ime je promijenjeno u Department of Genetics) 
1904—34; sada umirovljen. Osnovao je Eugenics Record 
Office (1910), koja je 1918 ujedinjena s Department of 
Genetics. On je jedan od ranih genetika; izučavao je na¬ 
sljednost kod kokošiju, kanarinaca i miševa; kod ljudi je 
istraživao nasljednost boje očiju, boje kože u križanaca 
s crncima, visinu rasta i mnogih drugih svojstava. Autor 
mnogih zooloških, genetičkih i antropoloških knjiga. 

BIBL.; Experimental morphology, 2. sv. I 897 i 1899; Statistical me- 
thods in biological variation, 2 sv., 1904; Heredity in relation to 
eugenics, 1910; Army anthropology, 1921. M. D-c. 

DA VERONA, Guido, * Saliceto Panaro (Modena) 7. 
IX. 1881, f 1940, talijanski pripovjedač, pravo mu je ime 
Guido Verona. Lebdeći između epikurejske vizije života i 
neprekidnog sanjarenja jednog dekadenta Da V. je u istoj 
mjeri nailazio na oporbu kritike i na vanredan uspjeh kod 
čitalaca. Već od prvih djela Immortaliamo la vita (Milan 


1904), Colei che non si deve amare (1910), L'amore che 
toma (Milan 1910) Da V. pokazao se vješt učenik D’An- 
nunziove škole, lišene herojskih i nadčovječnih ideala. Pje¬ 
snički mu je zanos bio iskren i bujan. Radi praktičnog 
gledanja na životne vrednote, iako pomućenog vulgarnošću. 
Da V. je iskren pisac, sav odan veličanju lakomislenog 
života; barem to proističe iz misli i djela ličnosti njegovih 
romana, junaka skitalica i eksaltiranih junakinja, koji ne 
podnose moralnih uzda, te postaju gotovo uvijek plijenom 
mutnih nagona i strasti, kako ih smjelo crta pisac djela 
Mirni Bluette , fiore del mio giardino (Milan 1916), Sciogli 
la treccia Maria Maddalena (Firenca 1920), La donna che 
invento Vamore (ibid. 1920), La mia vita in un raggio di 
sole (1922), Linferno degli uomini vivi (Firenca 1926). 

Sjetilnost, sentimentalno razmetanje, vedra vještina ero¬ 
tike, učiniše Da V-u neobično pristupačnim mnoštvu čita¬ 
laca, koji se nisu mogli približiti finijoj i složenijoj erotici 
D’Annunzia. Prema tome može se Da V. smatrati bučnim 
predstavnikom epopeje ugojenog malograđanina, koja se 
u Italiji razvila hirovito u poratno doba, kada su se očito¬ 
vale kozmopolitske težnje onog života, što se intenzivno 
i nametljivo razvijao po barovima, javnim zabavištima i 
velkiim svratištima. Brza promjena sredine i navika dovela 
je uskoro do gotovo posvemašnje zaboravi tog romanopisca. 

G. DA VERONA U HRVATSKOJ KNJIŽEVNOSTI. — I kod nas su 
se rado čitali, osobito u prijevodima, njegovi laki romani, koji uga¬ 
đaju ukusu srednje ruke. U »Zabavnoj biblioteci« izašli su ovi prije¬ 
vodi: Mirni Bluette, cvijetak vrta mojega, preveo J. Sedmak, s pred¬ 
govorom, 1920; Život se počinje sutra (La vita comincia domani, 1916), 
preveo isti, 1921; Žena koja je izmislila ljubav, preveo A. Šupuk, 1926; 
Cičo, robes et manteaux (original 1926), preveo Z. Terković, 1926. 
Druga su izdanja: Nedozvoljena ljubav, Zagreb 1922; Raspleti kose, 
Marijo Magdaleno, preveo Đ. Roić, Sušak 1924; po drugi put Žena, 
koja je izmislila ljubav, preveo M. S. Jovičić, 1931. U zbirci »Tisuću 
najljepših novela« Ljube Wiesnera (sv. 88—90, 1936) izašla je novela 
Kuća mrtve djevojke, preveo D. A. U podlistcima Obzora (1924, od 
br. 145 dalje) izlazio je prijevod pripovijesti Mata Hari. Iako je Da V. 
imao kod nas i prevodilaca i čitača, kritičari mu nijesu posvetili 
pažnje, niti je ostavio drugog traga u hrvatskoj književnosti. 

LIT.: A. Baldini, Salti di gomitolo, Firenca 1920; G. A. Borgese, 
Tempo di edificare, Milan 1923; I. Bianchi, G. Da V., Treviso 1926; 

F. Flora, Dal romanticismo al futurismo, 2. izd., Milan 1925; L. Russo, 
/ narratori, Rim 1923; L. Giusso, 11 viandante e le statue, Milan 1929; 

G. Ravegnani, 11 Novecento letterario italiano. I contemporanei, I., 

2. izd., Bologna 1939. M. D-ić. 

DAVID (hebr. »Miljenko«) bio je 2. i najslavniji židovski 
kralj. Vladao je oko 1010—970 pr. Kr. Rodio se u Betle¬ 
hemu iz plemena Judina od seljaka Jese. Još kao mlada 
pastira pomaza ga u njegovu domu prorok Samuel po 
Božjoj naredbi za kralja. Kralj Saul pozva ga na svoj dvor, 
da mu on kao izvrstan svirač citarom osladi časove ner¬ 
voze. Kad je na mejdanu ubio filistejskoga gorostasa Goli- 
jata, zavoli ga sav narod i stade ga slaviti junačkom popi¬ 
jevkom. Sin Saulov Jonatan postade mu prijatelj, ali se 
Saul poboja Davida i poče mu raditi o glavi. David uteče 
u Judine planine, skupi četu vjernih pristaša i s njima se 
dugo sakrivaše; napokon je morao pribjeći k Ahisu, fili- 
stejskom kralju. G. 1011 pade Saul na gori Gelboi u ratu 
s Filistejcima. David odmah dođe u Hebron, gdje ga južna 
plemena izaberu za kralja. Oko 1004 tragično svrši Saulov 
sin i nasljednik Išbošet (ili Išbaal), a tada zavlada David 
nad svom zemljom Izraelovom. U to doba osvoji on od 
starosjedilaca kanaanskih Jebusejaca Jeruzolim i učini svo¬ 
jom prijestolnicom i središtem vjerskoga i prosvjetnoga 
života Izraelaca. Često je sretno ratovao s okolnim naro¬ 
dima, podložio ih i raširio granice svoje zemlje sve do 
Damaska. U drugom ratu s Amoncima počini on dva teška 
grijeha: učini preljub s Betsabejom, a muža joj Uriju ho¬ 
timice pošalje u najljuću borbu, u kojoj on i pogine. Zato 
je u svomu domu doživio velike nesreće, osobito pobunu 
sina Absaloma. Pred smrt odredi za nasljednika i okruni 
sina Salamona, rođena s Betsabejom. Umrije u starosti od 
70 godina i bi pokopan na brežuljku Ofelu u Jeruzalemu. 
Grob mu nije još otkriven. David je bio velik vojskovođa, 
mudar vladar, pravi otac svoga naroda, a i svetac, uza sve 
svoje kratkotrajne pogreške. On je bio tvorac židovske 
države i kulture. Bog ga je posebno odlikovao, što ga je 
učinio praocem Krista (Mesije), njegovim prorokom i tipom. 

David se naročito proslavio kao pjesnik većeg broja 
psalama, koji se ubrajaju u kanon starozavjetnih knjiga, 
te su postali jedan od najčešćih tekstova kršćanske litur¬ 
gije. O psalmima -> Biblija i Psalmi. 

IZVORI: I. Kralj, (od p. 16), II. Kralj, (sva) i III. Kralj. 1—2. 12; 
1. Dnevnik. 10, 1—29, 30; neki psalmi Davidovi. 

p. U T*= L ; Desn oyers, Histoire du peuple hebreu, sv. II. Saiil et 
a’ vtttt? 1 - 930; L ' Pi . r . 0t ’ Dict de la BibIe > Suppl. 7., 8. (1932). A. J. 
DAVID, ime dvojice škotskih kraljeva. 

ttt 1 * l ' S 1 . 084 — 1153), najmlađi sin kralja Malcolma 

Hl. G. 1107 baštinio je južni dio Škotske s naslovom kneza 
?, c Oumbrije, a 1124 naslijedio brata Aleksandra na 
škotskom prijestolju. U borbama s Englezima poražen je 
1137 u t. zv. bitki za zastave kod Cutton Moora. Ostatak 
života posvetio je D. unutrašnjem sređivanju, uvodeći 
engleske pravne i feudalne uredbe, kao i unapređenju 
crkvenog života. 

2. David II. Bruce Bruce. 

DA yi D n georgijski kralj (1089—1125). Od sredine 11. 
st. iurci-beldzuci stalno su napadali i pljačkali Georgiju. 
Kadi obrane pozvao je D. Kumane i s njihovom pomoću 
otjerao Seldzuke. Bio je jedan od najznačajnijih georgij- 
skih kraljeva. Ujedinio je rastrgane krajeve Georgije i zato 
dobio pocastan nadimak Obnovitelj. G. O 

DAVID Komnen, brat prvoga trapezuntskog cara Ale- 
šija I. Pbšto je Aleksije 1204 proglašen za cara novo¬ 
stvorene Trapezuntske carevine, hrabri i ratoborni D. za¬ 
počeo je uspješnu ofenzivu duž maloazijske obale te dobro 

n° 0 A I ? er ?K eje na Pontu * Ali nike J* sk i car Teodor I. Laskaris 
(l^U4—21) zaustavi njegovo napredovanje i 1214 oduzme 
mu Herakleju i Amastridu, dok su Seldžuci iz sultanata 
Kum zaposjeli Sinopu. Otada je Trapezuntsko carstvo osta- 
o ograničeno samo na uski komad zemlje na jugoistočnoj 
obali Male Azije. G. O. 

DAVID, 1. Armenac, oko g. 550 po Kr., pristaša novo- 
platonizma; 

2. Augsburški, f 1271, franjevac, pristaša mistike; nje¬ 
govo latinski pisano djelo preveo je Th. Vilanova pod na¬ 
slovom: Bruder David von Augsburg, Wegweiser christli- 
cher Vollkommenheit, Brixen 1902; 

3. Dinantski (D. de Dinante), f oko 1200; pod utjecajem 

Ivana Eriugene, a vjerojatno i Avencebrola (Ibn Gebirola), 
napose njegova djela »Izvor života«, priklanja se panteisti- 
ckom nazoru učeći, da je Bog, duh i tvar u biti jedno isto: 
bog je sve i u svemu. Slične misli iznosio je i Amalrich 
(Amaury de Bene), te se držalo, da ih je crpao iz D-ovih 
spisa, što nije vjerojatno; izvor je tih nazora preko Dio- 
nizija Areopagite u novoplatonskoj nauci. A. B-a 

DAVID, 1. Eduard, * Ediger na Moseli 11. VI. 1863, f Ber¬ 
lin 24. XII. 1930, profesor, pisac, narodni zastupnik, mi¬ 
nistar (1919—20). U politici pripadao struji socijalista- 
revizionista marksističkog programa. U djelu Sozialismus 
und Landwirtschaft (2. izd. 1922) protivno od stajališta 
Marxa, Kautskoga i drugih socijalista vidi prirodno raspa¬ 
danje latifundija i veleposjeda u srednje i male posjede, 
a stvaranje sitnih i patuljastih posjeda iz ovih posljednjih. 
Obrazkže to zakonom gospodarskog optimuma, po kome 
poljodjelsko gospodarstvo daje najviši brutto i netto pri- 
nos uz određenu površinu i prema najpovoljnijoj investi¬ 
ciji. Koliko više gospodarstvo prelazi tu površinu i mjeru 
investicije, to više pada prinos i prelazi u gubitak. Osim 
toga veliki se posjedi obrađuju isključivo unajmljenom 
radnom snagom. Zato, ako se ne upravljaju na čisto trgo¬ 
vačkoj i industrijskoj osnovici, moraju od sebe propasti i 
raspadati se u manje posjede, od kojih će njihovi vlasnici 
imati primjeren dobitak jedino, ako ih obrađuju vlastitom 

radnom snagom. Pojava je to 
baš protivna naučanju mar¬ 
ksizma, da se iz malih po¬ 
sjeda stvaraju nužno veliki 
posjedi. Zato je Davidovo 
djelo izazvalo pravu revolu¬ 
ciju u dotadašnjem socijali¬ 
stičkom naziranju. Osim toga 
najvažnijega djela napisao je 
D. još Die Sozialdemokratie 
im W eltkrieg (1915). M. I. 

2. Felicien Cesar, * Ča- 
denet (dep. Vaucluse) 13. 

V. 1810, f St. Germain-en- 
Laye 29. VIII. 1876, francuski 
skladatelj. G. 1830 primljen 
je u pariški konzervatorij, 
gdje su mu bili učitelji: Fetiš 
(za kompoziciju) i Benoit 
(za orgulje). Tu se priključio 



FĆLICIEN DAVID 



T. ZV. DAVIDOVA TVRĐAVA I KULA U JERUZALEMU 


bamt-SimomstičJcom pokretu, koji je težio za obnovom 
obitdj! i društvenog života, pa je u njemu tražio 
inspiracije. Koncem 1831 otišao je kao misionar nove 
nauke u istočne zemlje, odakle se vratio 1835 i donio 
zbirku orijentalnih napjeva i programnu odu-simfoniju 
Le desert, u kojoj je prikazan život u pustinji. Prva 
izvedba 1844 imala je neobično velik uspjeh. Poslije 
Berliozove smrti (1869) postao je knjižničar konzervatorija 
1 c!an akademije. On je osebujna pojava među francuskim 
skladateljima; tipičan je predstavnik programne glazbe; 
proširio je Berliozovu simfonijsku formu, te ga treba sma¬ 
trati prvim zastupnikom glazbene »eksotike«. 

SKLADBE: (osim već spomenutih) oda-simfonija Christoph Co- 
lombe oratorij Moise au Sinai, misterij Eden , opere La perle du 
Bresil, La fin du monde (Le dernier amour), Herculanum, Lalla 
/vou/ch, Le Saphir, La Captive; zborovi, moteti, 4 sinfonije, gudački 
kvrnteti Les quatre Saisons (24 skladbe), gudački kvartet 2 noneta za 
sviraljke, glasovirski trio, skladbe za glasovir, zbirke melodija za gla¬ 
sovir Les Brišeš d’Orient i Minarets. 


LIT.: Saint-fitienne. Biographie de F. D., 1845; Al. Azevedo, F. D., 
1863,^ R. Brancour, F. D. (u zbirci »Musiciens celčbres«), 1911; J.-G.* 
Prod’homme, F. D. d’apres sa correspondance inćdite (Meercure mu- 
sical, 1907, br. 2—3); J. Combarieu, Histoire de la Musique, III. S. S-i. 

3. Gerard, ^ Oudewater oko 1450—60 f Bruges 13. 
VIII. 1523, nizozemski slikar. Njegova djela pokazuju 
utjecaj Jana van Eycka, a nastavljaju sanjarsku intimnost 
Memlingovu. E). još čuva tradicije stare flamanske mini¬ 
jature, i sam je mnogo utjecao na minijaturiste svoga 
vremena. Njime se završava slikarska škola u Brugesu, pa 
ga smatraju jednim od prvih predstavnika nove umjetnosti 
16. stoljeća. Njegova se djela nalaze u muzeju u Brugesu, 
a neka u Louvreu, kao Svadba u Kani, Bog otac, Bogoro¬ 
dica s donatorima. 

LIT.: E. von Bodenhausen: G. D. und seine Schule, 1905. V. H-n. 

4. Jacques Louis, * Pariz 30. VIII. 1748, f Bruxelles 29. 
XII. 1825, francuski slikar. Bio je učenik Viena. Početak 
njegova slikarskog razvoja bio je spor, obilježen koleba¬ 
njem između različitih utjecaja (Jupiter et Antiope, 1768, 
Niobe 1772, Antiochus et Stratonice, 1774 i t. d.). Od 1775 
do 1780 boravi u Rimu, u doba, kad su iskopine u Pompeju 
i otkriće Herkulana obnovile zanos za proučavanje antike. 

GERARD DAVID, Pojedinost s »Oltara zadnje večere« 

Rouen, Musee 

Sjajan uspjeh polučio je sa Sermant des Horaces (1784), 
hladnom i teatralnom kompozicijom, nakon koje su slije¬ 
dila druga djela istog nadahnuća, kojima je učvrstio svoj 
glas (Socraie buvant la cigue , 1787, Brutus rentrant dans 
ses foyers 1787, i t. d.). Revolucija, uz koju je pristao fa¬ 
natičnim žarom, pružila mu je nove slikarske predmete, pa 
je započeo sliku Serment du Jeu de Paume, koju nije do¬ 
vršio, jer ga je politika odvukla od slikarstva. Član Kon- 
venta 1792, zatim odbora javnog spasa, glasovao je za smrt 
Luja XVI. i sudjelovao u vladi strahovlade. Kao vrhovni 
upravitelj (surintendant) za umjetnost htio je staviti 
umjetnost u službu Revolucije i bio glavni organizator re¬ 
volucionarnih svečanosti. Od rijetkih djela toga razdoblja 
ostao je njegov Marat (1793) i skica portraita Joseph Bara 
(1794). Uhićen nakon 9 thermidora on je u tamnici zamislio 
sliku Sabines (1799), koja znači vraćanje inspiraciji i stilu 
Serment des Horaces. Od 1800 do 1812 bio je ilustrator 
slave Carstva; 1804 ga Napoleon imenova svojim prvim 
slikarom (Le Premier Consul franchissant le mont Saint- 
Bernard, 1800, Le Sacre, La distribution des Aigles i t. d.). 
No odmah po padu Napoleona vratio se antiki i dovršio 
1814 Leonidas aux Thermopyles 3 započetu 1804. G. 1816 
prognan je kao sukrivac kraljeva ubojstva te se sklonuo 
u Bruxelles među svoje belgijske đake. Ondje je ostao do 
smrti, premda je mogao biti pomilovan, a pruski mu kralj 
ponudio mirovinu. Njegove posljednje slike svjedoče o 
ohladnjenju njegova genija (Colere d’Achille, Mars et Ve- 
nus, i t. d.). 

Davidov utjecaj na slikarstvo bio je golem u Francuskoj 
kao i u cijeloj Evropi. Nametnuo je jedan stil, no nje¬ 
gove doktrine sputavaju njegov pravi genij te se može reći, 
da je veći, kad im izbjegne ili ih zaboravi. Izvrstan je 
promatrač te je osim velikih kompozicija ostavio i por¬ 
trete, koji idu među najsigurnija remek-djela 19. st. (Mme 
Recamier , 1800, M. et Mme Seriziat, M. et Mme Pecoul, Le 
conventionnel Michel Gerard et sa famille , Pie VII i t. d.). 

LIT.: Sve povijesti slikarstva posvećuju D-u znatan prostor. — De- 
lecluze, L. D. son ćcole et son temps, 1855; J. David, Le peintre 
L. D., 1880; Rosenthal, L. L., 1905; J. E. Blanche, De D . a Degas, 
1919; Cantinelli, D., 1930. J. D-e. 


5. Jakob Julius, ^ Hranice u Moravskoj, 6. II. 1859, 
t Beč 20. XI. 1906, njemački pjesnik. U njegovim pje¬ 
sničkim radovima vidi se još starija austrijska literarna 
tradicija, ali je prožeta naturalizmom. Rado prikazuje u 
svojim pripovijetkama malog čovjeka i seljaka, često u 
češkom i slovačkom kraju, a prikazivanje odaje ruski utje¬ 
caj (Turgenjev). Manje su mu uspjele drame, koje podsje¬ 
ćaju na Anzengrubera. Najpoznatiji je njegov roman iz 
češkoga đačkog života Am Wege sterben, 1899; od ostalih 
djela vrijedna su spomena Die Troika, 1901, Der Ubergang, 
1903, Die Hanna (velika ravnica u Moravskoj) 1904. S. T. 

6. Jan Vladislav, ^ 1859, f 1914, poljski pedagog, pristaša 
pozitivizma, uveo je eksperimentalnu psihologiju u Poljsku 
i prvi pravio pokuse sa školskom djecom. Glavno djelo: 
Ueber Intelligenz, Wille und Arbeitsfahigkeit. A. B-a. 

7. Piere, * Falaise, 7. I. 1772, f Pariz 21. VI. 1846, fran¬ 
cuski diplomat. Došavši u Pariz, da upotpuni svoje nauke, 
stupio je u uredništvo Moniteur universel, a zatim u mini¬ 
starstvo vanjskih poslova (1795). G. 1798 imenovan je taj¬ 
nikom poslaništva u Milanu pa u Stuttgartu. Od 1799 do 
1802 bio je u ministarstvu u Parizu, zatim otpravnik po¬ 
slova kod velikog meštra malteškog reda pa kod napulj- 
skog kralja. Dne 12. V. 1806 imenovan je konzulom u 
Travniku, kamo je stigao 17. II. 1807. Odanle je pažljivo 
promatrao mutne političke prilike na Balkanu te je bio 
od koristi zapovjedništvu francuske vojske u Dalmaciji i 
upravi Ilirskih pokrajina. No glavna njegova zadaća bila 
je trgovačke prirode: on se morao brinuti, da francuskoj 
trgovini na Levantu osigura put kroz Bosnu, jer je morski 
put na Sredozemlju bio u engleskim rukama. Premda je bio 
u dobrim odnosima s travničkim vezirima, osobito s Husrev 
Mehmed-pašom, koji je poštivao Francusku i umio fran¬ 
cuski čitati, D. je nailazio na zapreke i na teške životne 
uvjete zbog neprijateljskog držanja muslimana prema 
kršćanima i njihova nepovjerenja prema Francuzima. Pod 
vladom slabog Ibrahima (1808—13) zavladao je takav ne¬ 
red, da je D. odveo svoju porodicu u Zadar i sam ondje 
ostao od srpnja do listopada 1808. Kad je 1815 uspostavljen 
redovit promet, travnički konzulat bude ukinut, a D. ime¬ 
novan konzulom u Smirni, gdje je ostao sedam godina. Za 
grčkog ustanka spasio je 2000 grčke djece, koju je hranio 
i pribavio joj prijevozna sredstva. G. 1842 izabran je na¬ 
rodnim zastupnikom za Calvados. U Komori je pripadao 
desnici i sudjelovao u svim raspravama o istočnim pita¬ 
njima. 

JACQUES-LOUIS DAVID, Napoleon prelazi preko Alpa 
Beč, Galerie des XIX. Jhr. 


Bavio se i pjesništvom te je objelodanio: La ba- 
taille d’lena, (1808), Athenes assiegee, (1827), L’Ale- 
xandreide ou la Grece vengee, (1827—29), sve tri 
pod pseudonimom Sylvain Phalantee, Reponse 
petition du sieur Mare Vigoareux contre l’admini- 
stration consulaire du Levant (1828), Sćlim III, tra¬ 
gedija u 5 činova, Falaise 1836; De la Regence (1842). 

LIT.: Znatan broj njegovih pismenih izvještaja 
iz Bosne u francuskom izvorniku objelodanio je M. 

Gavrilović (Ispisi iz Pariških arhiva , Građa za hi¬ 
storiju srpskog ustanka, Beograd 1904), a u prijevo¬ 
du ih je objelodanio V. Jelavić u GIZM, 1904; S. 

Fleury, Un representant frangais prčs de l’Ordre de 
Malte, Revue de Pariš 1930. J. D-e. 

8. Pierre Jean (zvan D. d’Angers), An- 
gers 19. III. 1788, f Pariz 5. I. 1856, fran¬ 
cuski plastičar. Bio je sin siromašnog drvo¬ 
rezbara te je teškom mukom došao do 
višeg umjetničkog obrazovanja (učitelj mu 
je bio pariški kipar Roland). Dobivši 1811 
rimsku nagradu došao je u Rim, gdje su 
na nj Canova i antika mogli samo toliko 
utjecati, koliko se to slagalo s njegovim 
vlastitim programom umjetnosti, bliske su¬ 
vremenosti i patriotski moralne. Kip veli¬ 
kog Conde-a, koji je nastao iza njegova 
povratka (danas u počasnom dvorištu dvor¬ 
ca u Versaillesu), koji je svojim realizmom 
i smionom pokretnošću uzrujao duhove, 
bio je tek prvo od upravo beskrajnoga niza 
utjelovljenja glasovitih Francuza, kojemu 
su konačno kruna bile monumentalne pla¬ 
stike na zabatu pariškoga Pantheona (»Za¬ 
hvalna domovina u sredini svojih velikih 
sinova«) 1833—37. D. je putovao i u ino¬ 
zemstvo, da portretira znamenite suvreme¬ 
nike (tako i Goethe-a, 1828). Već 1839 po¬ 
digao je njegov rodni grad muzej, da 
ovjekovječi njegova djela; ipak umjetnik, 
koji je radi svoga radikalnog držanja mo¬ 
rao napustiti Francusku na više godina, nije 
imao mirne starosti. Stvorio je veoma 
mnogo (oko 50 kipova, 75 reljefa, 150 po¬ 
prsja i preko 500 portreta na medaljonima, 
koje je izrađivao u vosku na pločama od 
škriljevca, da ih onda salije u bronci). Ti 
radovi za današnji naš ukus djeluju često 
upravo retorsko-patetički, ali u njegovu držanju, koje se 
kolebalo između klasicizma i romantike, ipak označuju 
važan međaš na putu do umjetnosti realističnog izražavanja. 

LIT.: E. Mare, D. d’A., VOeuvre, croquis d’aprćs nature, Pariz 1856; 
Les medailles de D. D’A., publićes par son fils, Pariz 1867; T. Karcher, 
P. J. D., the Sculptor, London 1865; H. Jouin, D., sa vie, son oeuvre, 
ses ecrits et ses contemporains, Pariz 1878. F. C. 

9. Re’ubeni, zagonetan Židov, koji je 1524 došao s Istoka 
u Mletke, a odatle u Rim papi Klementu VII. G. 1525 po¬ 
hodio je portugalskog kralja Ivana III. Svuda je tražio po¬ 
moć u oružju za tobožnjega svojega brata Josipa, koji da 
vlada jednom židovskom državom u Arabiji i namjerava 
istjerati Turke iz Palestine. G. 1527 morao je bježati iz 
Portugala te je pošao u Avignon i u Italiju, a odatle u 
Njemačku. Došao je 1532 na sabor u Regensburg, da se 

bori za židovstvo. Karlo V. 
dao ga je uhvatiti i odvesti u 
Italiju, gdje je bačen u tam¬ 
nicu. Jedni pričaju, da je umro 
u španjolskoj tamnici, a dru¬ 
gi, da je bio pušten na slo¬ 
bodu i da je nastavio svoj 
prijašnji rad. Sačuvao se 
D-ov zapisnik o njegovim dje¬ 
lima i putovanjima. 

LIT.: Steinschneider, Die Ge- 
schichtsliteratur der Juden, Frank¬ 
furt a. M. 1905. 

DAVID-NEEL, Alexandra, 
^ Pariz 24. X. 1870, francu¬ 
ska orijentalistkinja, vrlo za¬ 
služna za istraživanje Tibeta 
(1911—25). Boraveći tamo 10 
godina sabrala je obilan broj 
podataka i primjedaba u vezi 
s vjerskim životom naroda, 
koji ondje stanuju. 


BIBL.: Le modern’sme bouddhiste et le bouddhisme du Bouddha 
Pariz 1910; Mystiques et magiciens du Thibet, Pariz 1929; Initiations 
lamaiques, Pariz 1930. 

DAVIDOV, 1. Denis V., * Moskva 7. VIII. 1784, f Mo¬ 
skva 1839, ruski pjesnik, konjanički časnik, talentiran di¬ 
letant, predstavnik bezbrižne erotizirane lirike. Književno 
napredan i originalan, utjecao je na Puškina i druge ruske 
pjesnike. Njega je Tolstoj opisao pod imenom Denisova 

u »Ratu i miru«. Dopu¬ 
njena sabrana djela D-ova 
ponovno su 1934 izdana 
u Moskvi sa člancima i 
komentarom V. Orlova, 
V. Sajanova i B. Ejhen- 
bauma. N. F. 

2. Karl, Goldingen 
(Kurlandija) 17. III. 1838, 
t Moskva 25. II. 1899, 
ruski violoncelist. Iza 
uspjelog koncerta u Ge- 
wandhausu u Leipzigu 
1862 postade solo-violon- 
celist na leipziškom kon¬ 
zervatoriju. Kasnije je 
otišao u Rusiju, gdje je 
bio dirigent, a konačno i 
ravnatelj konzervatorija 
u Petrogradu. Pisao je 
orkestralna djela, među 
ovima 4 koncerta za vio- • 
loncello, te različna ko¬ 
morno - glazbena djela. 
Sastavio je i školu za 
violoncello. 

LIT.. S. Ginsburg, K. D. 
(Musik. Annalen 1925). B. Š. 

3. Stepan Anikevič, * 1771, f Moskva 1823, ruski crkve¬ 
ni skladatelj. Učio je glazbu u Sartija u Petrogradu. Osim 
koncertne ouverture i opere (Rusalka), pisao je samo cr¬ 
kvene skladbe liturgijske i koncertne. B. Š. 

DAVIDOVIĆ, 1. Dimitrije, Zemun 12. X. 1789, f Sme- 
derevo 25. III. 1838, srpski književnik, novinar i političar. 
Po završenoj osnovnoj i srednjoj školi učio je medicinu 
u Pešti i Beču. G. 1821 prešao je u Srbiju, gdje je bio 
činovnik, tajnik kneza Miloša, diplomat, a kratko vrijeme 
i ministar prosvjete i unutrašnjih poslova. Surađivao je pri 
izradi ustava od g. 1835. Kako je poslije toga pao u ne¬ 
milost, povukao se u Smederevo, gdje je i umro. Vrlo je 
značajan Davidovićev rad na stvaranju srpskoga novinar¬ 
stva. On je od g. 1813 do 1821 izdavao u Beču prvi srpski 
list Novine Serbske. Napisao je dva pedagoška spisa 
Spisania učilištna (Budim 1812) i Nastavlenije k Blago- 
naraviju (Budim 1812). Pored Novina Serbskih D. je po¬ 
krenuo i prvi srpski almanah Zabavnik , koji je izlazio u 
dva maha, 1817—21 (Beč) i 1833—35 (Beograd) i kome je 
on bio glavni urednik i suradnik. D. je napisao i kratku 
povijest Dejanija k istoriji srbskoga naroda (1821), koja 
je izvod iz Engelove povijesti, ali koja je u svoje vrijeme 
imala velik uspjeh. 

LIT.: J. Skerlić, Istoriski pregled srpske štampe , 1911. D. P. 

2. Gavrilo, iguman manastira Gomionice u Bosni. Po¬ 

magao je princa Hildburgshausena, kad je 1737 prodro 
s vojskom do Banje Luke, zato je morao prebjeći pred 
Turcima u Slavoniju, gdje je 1738 sa sedmero braće uredio 
manastir Novu Pustinju na rječici Pakri, kasniji manastir 
Pakru kod Daruvara. R q 

3. Ljubomir, * Vlaško Polje (ispod Kosmaja) 12. XII. 
1863^ f Beograd 19. II. 1940, srpski političar. Kao sve¬ 
ćeničko dijete D. je u Beogradu polazio gimnaziju i Ve¬ 
liku školu (prirodne nauke), koju je svršio 1885. Iste 
godine sudjelovao je kao vojnik u srpsko-bugarskom ratu. 
Kao gimnazijski nastavnik služio je u Užicu, zatim u 
Vranju, gdje je bio ravnatelj gimnazije, i u Kruševcu. G. 
1896 postao je tajnikom u ministarstvu prosvjete, ali se 
kasnije opet vraća školi i služi u I. beogradskoj gimnaziji. 
Uređivao je Prosvetni glasnik i Delo. G. 1901 bio je kao ra- 
dikal izabran za narodnog zastupnika u Vranju. Kad je 
1902 dio radikala s Pašićem prihvatio oktroirani ustav 
kralja Aleksandra, D. se s J. Prodanovićem, Lj. Živkovićem 
i Lj. Jovanovićem odcijepi i osnuje Samostalnu radikalnu 
stranku. U događajima 1903 ima istaknutu ulogu, a 1904 je 
ministar prosvjete i donosi zakon o pučkim školama. G. 
1905 postaje predsjednikom Narodne skupštine, od 1904—14 
predsjednik je beogradske općine, a 1914—17 ministar 
prosvjete. Surađuje u donošenju Krfske deklaracije, 
a neposredno nakon rata je ministar prosvjete u vladi 
St. Protića. Kao predsjednik novostvorene Demokratske 
zajednice osniva 16. VIII. 1919 svoju prvu vladu, ali već 
19. II. 1920 odstupa, jer se ne slaže s Pribićevićem u pi¬ 
tanju odnosa prema Hrvatima. U Vesnićevoj vladi, od 
svibnja do srpnja 1920, ministar je unutrašnjih poslova. 

U suradnji s grupama dra 
Korošca i dra Spahe sastavlja 
27. VII. 1924 svoju drugu 
vladu, koju je u Skupštini 
podupirala Hrvatska seljačka 
republikanska stranka. Pošto 
je izradila zakon protiv ko¬ 
rupcije, ta je vlada 16. XI. 
1924 pala, i od toga vremena 
D. ostaje trajno u opoziciji. 
Od 1929 on je središnja sr¬ 
bijanska ličnost u borbi pro¬ 
tiv diktature. S tim ciljem 
poveo je akciju za osnutak 
bloka udružene opozicije; 
taj je na izborima 1935 na¬ 
stupio s listom, kojoj je bio 
na čelu VI. Maček. Sporazum 
Maček-Cvetković 1939 D. 
nije odobravao, poričući 
Cvetkoviću pravo da ugova¬ 
ra u ime Srba, ali dosljedan svome načelnom stajalištu 
u hrvatskom pitanju nije ga ni pobijao. 

LIT.: Spomenica Lj. Davidovića, Beograd 1940. J. D. M. 



JACQUES LOUIS DAVID, Autoportret 
Pariz, Louvre 


4. Pavao, barun, * Budim 1737, f Komoran 18. II. 1814, 
austrijski podmaršal. Potjecao je od srpskih doseljenika, 
koji su potkraj 17. st. došli u Ugarsku. Stupivši 1757 u 
vojsku borio se u 7-godišnjem ratu, zatim u bavarskom 
nasljednom ratu, kad se odlikovao kod juriša na Habel- 
schwert u Šleskoj i u turskom ratu 1788—91, kad se na čelu 
krajiških pukovnija istakao u osvajanju Šapca i Beograda. 
Za revolucionarnih ratova bio je u Nizozemskoj i Italiji; 
premda je 1796 izvojevao neke pobjede u južnom Tirolu, 
razbije ga 21. XI. Napoleon i tako prisili austrijsku po¬ 
sadu u Mantovi, da kapitulira. Poslije rata 1805, u kojem 
je sudjelovao s nekoliko krajiških bataljuna, bio je ime¬ 
novan najprije zapovjednikom slavonskoga generalata u 
Petrovaradinu, a zatim guvernerom tvrđave Komorana. 

LIT.: Vaniček, Spezialgeschichte der Militargrenze, III. i IV., Beč 
1875; Wrede, Geschichte der k. u. k. Wehrmacht, I. i V., Beč 1898 i 
1903; Wurzbach BL III. I. P-ić. 

DAVIDSOHN, Robert, Danzig 26. IV. 1853, f Firenca 
20. IX. 1937, njem. povjesnik. Zajedno s bratom Georgom 
osnovao je dnevnik Berliner Borsencourier. G. 1886 dao se 
na izučavanje povijesti i preselio 1889 u Firencu, gdje 
se posvetio pisanju povijesti toga grada, koja se osniva 
na strogom izučavanju izvora, a imala je prikazati ne 
samo politički nego i kulturni i gospodarski razvitak. Po¬ 
sljedak toga rada je djelo Forschungen zur Geschichte 
von Florenz, u 4 sv., 1896—1905, i isto tako u 4 sv. Ge¬ 
schichte von Florenz , 1896—1927. 

LIT.: A. Giorgetti u Archivio storico italiano, sv. 42. i 45. i novi 
niz sv. I. F. C. 

DAVIDSON, 1. Andrew Bruce, Kirkhill (Aberdeenshi- 
re) 1831, f Edinburgh 26. I. 1902, škotski teolog. G. 1858 
postao je pomoćni profesor za hebrejski u New Collegeu 
u Edinburghu. U svrhu studija išao je u Njemačku i u 
Siriju. Njegov komentar o knjizi Jobovoj (1862) smatra 
se važnim znanstvenim tumačenjem Staroga Zavjeta. G. 
1863—1900 bio je profesor istočnih jezika. Od njegovih 
djela važna su za proučavanje hebrejskog jezika i ekse- 
geze: lntroductory Hebrew Grammar, Hebrevv Syntax i 
priručnik za naprednije Commentary on the Epistle to the 
Hebrews. Surađivao je na mnogim stručnim izdanjima. 
Poslije smrti izdane su njegove propovijedi The Called 
of God (1903), Waiting upon God (1904) i predavanja o 
starozav. proročanstvima Old Testament Prophecy. F. C. 

2. John, * Barrhead (Renfrewshire, Škotska) 11. IV. 
1857, f Penzance 23. III. 1909, škotski književnik. Prva su 
mu književna djela drame, pjesničke i fantastične, u ko¬ 
jima pokazuje sposobnosti dramatičara osobito u »blank 
versu«; Bruce (1886), Smith; a tragic farce (1888) i Sca- 
ramouch in Naxos (1889). G. 1890 otišao je u London i po¬ 
svetio se sa slabijim uspjehom lirskom pjesništvu. Pokušaj 
p:s , an -!l romana Perfervid (1890), Baptist Lake (1894) i žur- 
nalistički rad naškodili su dosta njegovoj pjesničkoj djelat¬ 
nosti. Živio je slabo do smrti počinivši samoubistvo. Zbirka 
realističnih londonskih crtica Fleet Street Eclogues (1893, 
druga serija 1895) pribavila mu je glas pjesnika mlađe 
generacije. Istakao se kao pjesnik nove balade; najbolja 
mu je »The Ballad of Heaven«. Izdao je nekoliko knjiga 
pjesama: Ballads and Songs (1894), New Ballads (1896) 
The Last Ballad and Other Poems (1898) i dr. D-ovu liriku 
treba citati i procjenjivati kao cjelinu (iako se neke nje¬ 
gove pjesme izdvajaju kao osobito lijepe: »Kinnoul Hill«, 
»ror Lovers«, »London«, »The Lutanist«), jer u raznoli¬ 
kosti, u pjesničkoj glazbi i sjaju te cjeline leži njegova 
snaga. r B f 

DAVIEL Jacques, * La Barre 1693, f Ženeva 1762. 
francuski okulist. Bavio se isprva općom praksom u Mar- 
seillu, no od 1728 isključivo liječenjem očnih bolesti, 
stekao je naskoro glas izvrsnog operatera, pa je više puta 
pozivan ! na različite vladarske dvorove. Od 1746 stalno 
živi u Parizu, a od 1749 kraljevski je okulist. Napose se 
istakao svojom metodom operacije mrene (vađenje leće) 
koja se još i danas primjenjuje. J * 

DAVIES, 1. B. Artur, ^ Utica (New-York) 26. IX. 1862 

tvUliams 1 24 ' n't 192 \ri neriČki sIikar ’ Bio je učenik Dwight 
vVilhamsa ii Utici Slikarstvo je učio u New-Yorkuf a 

poslije otišao na daljni rad u Chicago. Bio je pristaša ro¬ 
mantične škole, na kojem se području i istakao. Radio je 
i na polju primijenjene umjetnosti. Od njegovih radova 
najpoznatiji su: San (Metropolitanski muzej u New-Yorku) 
Maya, ogledalo iluzija (galerija, Chicago), zatim Proljeće u 
„ji"! '. (muzej u Minneapolisu), nadalje Majčino 
Jf? *'ti JuC , e I aSn r Ja r, d]eca (muzej u Brooklynu). Za sliku 

n!j g ^ S ,° f Earth (1923) d0bio J' e odlikovanje Car- 
negijeva instituta. 

2. Henry WaIford, (Sir), Y Oswestry 6. IX. 1869 
mnogostrani engleski skladatelj i izvrstan orguljaš. Učio’ 
je kompoziciju na Royal College of Music. G. 1919 postao 
je profesorom na Univ. College of Walles u Aberystwythu; 

° r f JaS ,. J i e J na ,?*• George’s Chapel u Windsoru 
S,°f kao skladatelj djela za orkestar i komornu 
glazbu, te vokalnih skladba, svjetovnih i crkvenih. Izdao 

č«sr a 1 hl "“ ,e knileu Mu t s °f 

yj 3 f S i«i° hn ’ .* , Tlsbury „ (Wiltshire) 1569, f London *7. 

II. 1626, engleski pjesnik i državnik. Svršio je pravo i 
zauzimao visoke položaje u državnom pravosuđu u Irskoj; 
1613 biran u irski parlamenat, a 1621 u engleski. Protivio 
se ljubavnoj lirici elizabetskog doba i pisao filozofsko 
moralne pjesme. G. 1596 napisL je OrcEL, pjesmu o 
plesu, prema Spenserovoj školi u 131 strofi p 0 7 stihova 

l y rTV°v ASt vv a ( 1599 > zbirk a je od 26 akrostiha, posve! 
emh kraljici Elizabeti. Pjesma Nosce te ipsum (1599) 

nrn^ - Je od . najboljih engleskih filozofskih pjesama. U 
prozi je napisao dva djela, važna za povijest Irske: A 
Discovery of the Tru e Causes why Ireland was never 

the n Ki'n 0 ' Ub C Ued t (161 , 2) ,* ^eports °f Cases Adjudged in 
D.D Courts in Ireland (1615). 

TIT A?‘°c a djela izdao je A - B - Grosar t 1869—76. 

LU.: M. Seemann, J. D. (1913). 

1871 WlII ' a m Henry, * Nevvport (Monmouth) 20. IV. 
j- * engleski pjesnik. U Americi je proživio šest go- 

onHin a t° sklt , n ! ca - Vratlv5i se -a Englesku proveo je osam 
godina kao ulični pjevač i torbar. U 34. godini objavio ie 
prvu zbirku pjesama The Soul’s Destroyer, koja je pri- 

Snrirf- paznju B ' shawa - Odavao je »The Forum« (1921). 
surađivao je u mnogim časopisima. Dobio je počasni dokto- 

nHrnTi 6Sk ? g r eUČiHŠta - GIavni su motivi D P -ovih pjesama 

priroda i stradanja siromaha. U mnogim njegovim pjesma- 

Nan?s S r a Se , laki Utj6Caj Word ^ortha i'starih pjesni. 

FaiS/ J to V pn» mn0§0 / P /wl ama h k ° je je izdao u zbirkama 
tarewell to Poesy and Other Pieces (1910), Foliade Va- 

192 JJ P S en } s ( 1913 \ Collected Poems (1916 i druga g knjiga 
1923), Forty New Poems (1918), Secrets (1924), A Poet’s 


Alphabet 1925), APoet’s Calender (1927), The Collected 
Poems (1928), In Winter (1931), Poems 1930—31 (1932) 
The Poems (1934) i mnoge druge. U prozi je pisao eseje 
Nature (1914), My Birds (1933), My Garden (1933), dva 
romana A Weak Woman (1911) i Dancing Mad (1927) ne¬ 
koliko djela autobiografskog značaja The Autobiographv 
(1908) ’ Beg&rs (1909), A Poets Pilgrimage 
l ( 1925 ) i mnogo drugih djela. R. F. 

DAVIGNON Henri, * Bruxelles 1879, belgijski romano¬ 
pisac francuskog jezika. Uvjereni je katolik i zagovornik 
tradicija, a u svojim romanima opširno prikazuje valonski 
i llamanski narodni život, osobito nakon rata 1914—18 
Član je Kr. akademije francuskog jezika i književnosti u 
Bruxelle su . Uređuje Revue Generale, veliko glasilo bel¬ 
gijskih katolika. Istaknuti je zagovornik jedinstva francus¬ 
kog duha i francuske književnosti. 

BIBL.: Mohčre et la vie, 1905; Le courage d’aimer (roman) 1906- 
Croquis de jeunes filles, 1907; Le prix de la vie (roman) 1909; L’Ar- 
dennaise, 1911; Au Service de l'ldial, 1912; Un Belge, (roman) 1913- 
nekohlco svezaku o Belgiji od 1915/6; Le soldat belge peint par tui’ 
meme, 1917; Jean Swalue (roman), 1919; Le visage de mon pays, 1921; 
Aimee Collmet (roman) 1922; La Querelle (komedija) 1922; Mon ami 
franfms i Le Bateau de Plaisance, 1923; Cinq petita mysUrcs, 1923- 
Les deux hommes (roman) 1924; Le sens des jours. 1924; Un pinitent 
de Furnes (roman) 1925; La vie et les idćes (biljtifce o književnosti i 
azalistu u Belgiji 1920—23) 1925; Le vieux Bon-Dieu (roman) 1927- 

e e l reS w^ r n am T fput °5 is) 1927; De Fossignol š Coxyde, književni 
eseji 1928; Un plus grand amour (roman) 1929; Les neuf Muses 1930- 
Contes pour le Centenaire belge, 1930; Une amie belge de Louiš 
Vemllot, 1932; Vent du Nord (roman) 1932, i t. d. P. Cl. 

DAVILA (ili D’AVILA), Arrigo Caterino, * Piove di 
Saceo (Padova) 30. X. 1576, + San Michele in Campagna 
(Verona) 26. V. 1631, talijanski povjesnik. Otac ga po- 
vede 158 3 u Francusku, gdje je postao paž na dvoru Hen- 
rika III. i Caterine de’Medici; nakon njihove smrti ide u 
vojsku i ratuje u franc. vjerskim ratovima. G. 1599 stupi 
u službu Mletačke republike, koja mu kao vještu vojniku 
dade važne zadaće u Kreti, Furlaniji i Dalmaciji. Na 
putu u Cremu (kod Cremone) bio je ubijen. 
t*Sx PiSa ? Je Istoria delle iuerre civili in Francia (Mleci 
i con j U . J ' OJ * zani . ml j ivo i živo crta tamošnje borbe od 
1589 do mira 1598 i to na osnovi doživljaja i informacija 
na mjestu i oslanjajući se na isprave. Djelo je doživjelo 
brojna izdanja (u talij. izvorniku 6 izd. do 1644) i prije- 
V m e m na D franCusk ? m ’ španjolskom, engleskom i latinskom. 

m L Tm P A re T C T°. m f /e/e di A • C * D - J - XXI X. Turin 1825-26. M. D-ić. 

vm To^ ’ Hinko, * Krapina 5. X. 1858, f Zagreb 16. 
VUI. 1925, pripovjedač. Nauke svršio u Grazu. Magister 
farmacije. Bio ljekarnik u Donjoj Stubici i Vinkovcima, 
poslije živio u Zagrebu. Pisao pripovijetke i romane (po¬ 
najviše u Prosvjeti). Zasebno je izdao romane iz povijesti: 
Zagorska ruža (Zagreb 1899, o Veroniki Desinićki), Teški 
dam (Zagreb 1900, o Krsti Frankopanu i borbama između 
^ Perdinanda Habsburškoga), Igračka valovlja 
(Zagreb 1904, o vladavini Francuza u Hrvatskoj). U njima 
je, nasljedujući donekle Šenou, zanimljivim pripovijeda- 
njem htio oživjeti nekoliko važnijih strana hrvatske pro¬ 
šlosti. U pripovijesti Na jezerima (Zagreb 1901) vezao je 
i nnn\ . na Plitvička i ezer a, a u Sitnim pričama (Zagreb 
1 1 \ 7 tc° i JC t C e e £ sto s humorom » seljake i građane. A. B-c. 

. Jeffe Json, * na imanju, u kraju, gdje je danas 

f J VT? ioon ieW ( Kentuck y) 3. VI. 1808, f New Orleans 
0 . Ali. 1889, sjevernoamerički državnik. Svršio je vojnu 

školu 1828 i bio aktivan ča¬ 
snik do 1835, nakon čega se 
povukao na plantažu pamuka 
u državi Mississippi. Tu je 
izradio svoje pojmove o cr¬ 
načkom ropstvu: sam je po¬ 
stupao vrlo dobro sa svojim 
Crncima i dao im neku vrstu 
samouprave, pa stoga nikad 
nije htio vjerovati u opravda¬ 
nost napadaja na ropstvo kao 
instituciju. G. 1845 izabran je 
u zastupničku kuću, no do¬ 
skora je kao pukovnik pošao 
u meksičku vojnu te se 1846 
zahvalio na mandatu. G. 1847 
postade senator, 1854 drž. taj¬ 
nik za rat u vladi predsjedni¬ 
ka Franklin Pierce-a, a 1857 
ponovno senator. G. 1859—60 

predvodi kao predstavnik demokratske stranke oporbu 
južnih država; zahtijevao je mogućnost uvođenja rop¬ 
stva u sve države, kako njegovo postojanje u nekoj 
državi ne bi bilo zaprekom za njeno primanje u U. S. A., 
a osobito je zastupao pravo secesije za svaku državu. Zimi 
1860 objelodanio je sa 6 drugih senatora iz južnih država 
povijesnu izjavu u tom smislu, a 21. I. 1861 napustio senat. 
Kongres južnih država jednoglasno ga je 9. II. 1861 izabrao 
predsjednikom njihove Konfederacije, a 16. X. 1861 potvr¬ 
đen je izbor narodnim glasovanjem, pa je D. ostao na tom 
položaju do sloma. Kad se uvjerio, da Sjever ne popušta, 
dao se na organizaciju ratne industrije, što je omogućilo 
prve sjajne uspjehe južnjaka u »građanskom ratu« 1862. 
Pogriješio je naprotiv, što se nije brinuo za pojačanje četa 
u Mississippiju, gdje je položaj bio ugrožen, već je poveo 
ofenzivu na istoku, gdje su zatim konfederalci bili pora¬ 
ženi, a padom Vicksburga njihovo područje presječeno. 
G. 1864 svrgnuo je omiljelog generala Johnstona, i pošto 
su sjevernjaci stalno napredovali, okrenulo se javno mni¬ 
jenje protiv njega. Kad je u travnju 1865 napušten Rich- 
mond, nastojao je da se povuče preko Mississippija, ali je 
10. V. zarobljen kod Irwinvillea. Bio je zatočen u Ft. 
Monroe do 4. V. 1867, kad mu je dopušteno da ode u Ka¬ 
nadu. Pomilovan 25. XII. 1868 povukao se u Beauvoir (Mis- 
sissippi), gdje je napisao Rise and Fali of the Confederate 
States of America (2 sv., 1881) i A Short History of the 
Confederate States of America (1890). 

BIBL.: Njegove govore izdao je 
Dumber Rowland, J. D. Constitu- 
tionalist, His Letters, Papers and 
Speeches, 1923. 

LIT.: W. E. Dodd, J. D., 1907; 
A. C. Gordon, J. D., 1918; J. 

Eckenrođe, J. D., President of the 
South, 1923. 

2. John, ^ oko 1550, f 1605, 
engleski pomorac, otkrio je 
zap. obalu Gronlanda prola¬ 
zeći tjesnacem između Gron¬ 
landa i Baffinove zemlje, koji 
je po njemu prozvan Daviso- 
vim tjesnacem. Konačno je 
dospio do 72° 12’ sjev. širine. 
Na putu po Indiji ubiše ga ja¬ 
panski gusari u Malaki. A. P. 

3. Owen, ^ Portland (Mai- 
ne) 29. I. 1874, američki 

dramatičar. Pisati je počeo 1898, te je napisao preko sto¬ 
tinu drama. Naročit uspjeh postigao je s dramom lcebound 
(1923). Među mnogobrojnim djelima, koja šu uglavnom 
osnovana na uvijek istoj konvencionalnoj formuli s naro¬ 
čitim financijalnim i reklamnim uspjehom, nalaze se: The 
Detour (1923), The Nervous Wreck (1923), Lazybones 
(1924), Easy Come , Easy Go (1925), Beware of Wido\v 
(1925). R. F. 

4. Thomas Osborne, ^ Mallow (Cork) 14. XI. 1814, 
f Dublin 15. IX. 1845, irski pjesnik i političar, jedan 
od osnivača i vođa pokreta Mlada Irska. Kao novinar 
osnovao je s izdavačem Ch. G. Duffyem i s J. B. Dillonom 
1842 tjednik »The Nation«, koji je izvršio velik utjecaj 
na politički razvoj Irske. U tom je listu D. objavljivao 
svoje političke pjesme, ali većina ih ne pripada u poeziju, 
jer su pisane brzo i tendenciozno. Ali D. ima i vrlo dobrih 
rodoljubnih pjesama, kao Boatman of Kinsale , O the Mar- 
riage, the Marriage , a napose povijesna balada The Sack 
of Baltimore. Zbirka njegovih pjesama izašla je 1846. U 
prozi je također mnogo pisao, a najvredniji su eseji Lite- 
rary and Historical Essays (1846). 

LIT.: Ch. G. Duffy, T. D. (1890); Isti, Young lreland (1896). R. F. 

5. Wiliam Morris, * Filadelfija (Pa) 12. II. 1850, 
f 1934, američki geolog i geograf, prof. fizikalne geo¬ 
grafije na Harward-sveučilištu. Od 1899—1913 putovao je 
po svim krajevima svijeta, jer je bio uvjeren, da se pri¬ 
rodne pojave i oblici mogu samo onda pravilno shvatiti i 
opisati, ako ih vidimo vlastitim očima. Na tome putu 
prošao je u društvu s velikim njemačkim morfologom A. 
Penckom i hrvatskim krajevima Bosne, Dalmacije i Her¬ 
cegovine. To svoje putovanje opisao je u niže navedenom 
opisu, a u svojem djelu o tumačenja površinskih oblika 
opisuje postanak i oblik dalmatinske obale i otoka kao i 
ponikava u Hercegovini. Važna je njegova teorija geo¬ 


grafskog ciklusa o, postanku površinskih oblika zemlje de- 
nudacijom. Znanstveni smjer geografije bio je dulje vre¬ 
mena pod jakim utjecajem te njegove teorije. 

BIBL.: Physical Geogrpphy, Filadelfija 1898; An excursion in Bosnia, 
Hercegovina and Dalmatia, Buli. Geograph. Soc. Philapelphia. III. 
1901; Geographical Essays, Filadelfija 1909. Practical Exercises in Phy- 
sical Geography, Filadelfija 1911. J. P-k. 

DAVIŠ CUP (čit. Devis kap, engl.), veliko međunarodno 
natjecanje u tenisu, koje je utemeljio Američanin Dwight 
F. Daviš (■** 1879). On je bio jedan od najboljih igrača 
tenisa u USA te je bio i pobjednik kod natjecanja D. C. 
Poklonio je i dragocjeni pokal za pobjednike, kojima se 
imena upisuju na pokal. Sam pokal pobjednici čuvaju kod 
sebe do naredne godine. Utakmice su počele g. 1900; 
igraju se svake godine do danas osim u ratnim godinama. 
Kod utakmice mogu sudjelovati igrači iz čitavoga svijeta 
s momčadi od 2—4 igrača i jednim kapetanom. Igra se po 
posebnom sustavu. Dosad su ostali kao pobjednici USA 
13 puta, Engleska 8 puta, Australija 8 puta i Francuska 
6 puta. Igralo se i u Zagrebu. Hrvatski su igrači igrali i u 
inozemstvu te dospjeli do finala, a g. 1939 bili su i po¬ 
bjednici protiv Njemačke u Zagrebu. F. B. 

DAVISON, William, * oko 1541, f Stepney potkraj 
1608, tajnik engleske kraljice Elizabete. Od 1566—86 
obavlja različite misije u Škotskoj i Holandiji, a 1586 ulazi 
izborom u parlament. Kao kraljičin tajni savjetnik postao 
je članom komisije, koja je Mariju Stuart osudila 1686 na 
smrt, ali u samoj raspravi nije sudjelovao. Kako je Eliza¬ 
beta u posljednji čas izrazila želju, da se Marija samo 
potajno umori, učinila je D-a odgovornim za izvršenje 
osude (1687), koju je doduše potpisala, ali ju je D. predao 
državnom vijeću bez njezina izričitog naloga. D. je zbog 
toga bačen u Tower, gdje je ostao do 1689, i bio osuđen 
i na znatnu novčanu globu. 

DAVISOV KVADRANT je sprava za mjerenje visine 
Sunca; upotrebljavala se mnogo u pomorstvu; izumio ju je 
u 16. st. glasoviti pomorac John Daviš. J. L-k. 

DAVISOV TJESNAC Daviš John. 

DAVITT, Michael, * Straide (Mayo) 25. III. 1846, 
f Dublin 31. V. 1906, irski političar. Kao dijete seljačkih 
roditelja radio je najprije u tvornici te je nesretnim slu¬ 
čajem izgubio desnu ruku (1857). Iza toga postao je slagar, 
ali je već 1865 stupio u urotničku organizaciju Fenian 
Brotherhood, a 14. V. 1870 je uhićen zbog dovoza oružja 
u Irsku i osuđen na 15 godina tamnice. Nakon sedam go¬ 
dina pušten je, no odmah se začlanio u irsku republikan¬ 
sku bratsku zajednicu i otputovao u USA. Po povratku 
(1879) surađivao je s Parnellom na osnutku irske seljačke 
lige i ponovno bio zatvaran. Zbog pomaganja Parnella 
isključen je iz bratske zajednice, no njegovu kampanju za 
agrarnu reformu Parnell ne odobrava, a 1890 D. prelazi 
otvoreno među Parnellove protivnike. G. 1890, 1892 i 1895 
biran je u britanski parlamenat, ali je dao ostavku kao 
prosvjed protiv burskog rata. Bio je žestok irski naciona¬ 
list, antiklerikalac i u kasnijim godinama radikalni socija¬ 
list, te je surađivao s engleskom strankom rada (Labour). 

BIBL.: Leaves from a prison diary (1884, 2 sv.), Defense of the Land 
League (1891), Life and progress in Australia (1898), Boer fight for 
freedom (1902), Fali of feodalism in lreland (1904). 

LIT.: F. Shecky Sheffington, M. D. (1908). 

DAVOR (prije Svinjar), selo u Slavoniji, neposredno uz 
Savu nasuprot ušću Vrbasa, 20 km jugoistočno od Nove 
Gradiške. Pripada novogradiškom kotaru, sjedište je općine 
te ima 1928 stan. (1931). Katolička je župa osnovana 1789. 

Z. D-i. 

DAVOS, visoka planinska dolina (iznad 1500 m) u kan¬ 
tonu Graubiinden u istočnoj Švicarskoj. Pruža se u 
pravcu Sl-JZ, i njom protiče rječica Landwasser, pritok 
Albule, koja se ulijeva u Rajnu. U sjevernom dijelu do¬ 
line je Davos jezero, koje je nastalo odronom zemljišta 
(g. 1633). D. je poznat po veoma prijatnoj planinskoj klimi; 
zime su hladne (—3°), ali sunčane i bez vjetrova, dok su 
ljeta svježa (8,5°). Klimatske su osobine mogućile, da se 
mjesto Davos razvije u najpoznatije evropsko lječilište za 
prsobolne; tu ima i stranih bolničkih uređaja na pr. nje¬ 
mačkih, nizozemskih i dr. Osim toga D. je živo središte 
zimskog sporta. Mjesto (9.906 stan. g. 1938) sastoji se iz 
prvobitnog sela »Davos Dorf«, koje je uz jezero, i novijeg 
raskošno uređenog dijela »Davos Platz«, koje se širi prema 
jugozapadu. Osim najsuvremenije uređenih lječilišta tu su 
raskošni hoteli i raznovrsne zabavne ustanove. U dolini D-a 

ima još nekoliko manjih, ali lijepo uređenih 
mjesta: Glaris, Frauenkirchen i dr. D. ima 
dobre željezničke i cestovne veze s dolinom 
Rajne na zapadu i dolinom Inna na istoku, 
a žičane željeznice i putovi omogućuju iz¬ 
lete na susjedne planine. A. M. S. 

DAVOUT Louis-Nicolas, vojvoda od 
Auerstadta i knez od Eckmiihla, Annoux 
(Yonne) 10. V. 1770, f Pariz 1. VI. 1823, 
francuski vojskovođa. Svršivši vojnu školu 
u Parizu stupa 1788 u vojsku. Kad je 1780 
pristao uz revoluciju, istakao se kod Neer- 
windena i postao brigadnim generalom, ali 
je kao plemić uskoro brisan s popisa akti¬ 
vnih časnika. Unatoč tome već je 1794 s 
republikanskom vojskom na Rajni, a 1798 
u Egiptu. Pod Bonapartom vojuje u Italiji 
1800/1 i postaje divizijskim generalom, a 
1804 maršalom; 1805 zapovijeda u sastavu 
Velike vojske 3. vojnim zborom, odlikuje 
se kod Slavkova zapovijedajući desnim kri¬ 
lom, a 14. X. 1806 sam sa svojim zborom 
pobjeđuje Pruse kod Auerstadta. Nakon 
tilžitskog mira 1807 guverner je velike voj¬ 
vodine varšavske, 1809 ističe se u bitki kod 
Eckmiihla (Eggmiihla) u Bavarskoj, a u 
ruskoj vojni 1812 zapovijedao je vojskom 
od 3 vojna zbora. Hrabar, ali oprezan i hladnokrvan 
cesto je dolazio u spor s naglim Muratom. G. 1813 
brani od 30. V. slabo utvrđeni Hamburg i predaje ga tek 
18 .? 4 ne °P s j edatel j ima r nego izaslaniku Luja 
* 111. U vrijeme »stotinu dana« je ministar rata, a režim 
restauracije oduzme mu čin i naslov. Premda se’odvažno 
zalagao za bonapartiste, osobito Neya, bude mu 1817 vra¬ 
ćen čin i naslov, a 1819 imenovao je i pairom. 

LIT.: BlocquevilIe, Le Marćchal D. racontć par les siens et lui- 
meme, Pariz 1870—87; Ch. de Mazade, Correspondance du Marćchal 
D., Pariz 1885. 

DAVY, 1 . Georges, francuski sociolog, profesor filozofije 
na sveučilištu u Dijonu i dekan; od 1931 rektor sveučilišta 
u Rennesu, posebno se zanimao pravnim pitanjima, u koja 
je, promatrajući ih s gledišta sociologije, unio mnogo 
svijetla. Pravo po svome objektivnom i imperativnom 
značaju izvire iz kolektivne svijesti, društvenih ideja, vje¬ 
rovanja i predočaba, u kojima se uvijek nalazi niz norma i 
propisa, a materijalni njihov izraz je pravo. Uporište prava 
je dakle u ideološkom krugu društvenog života. Radi 
toga D. svraća pažnju na idealitet prava i duhovnu pri¬ 
rodu predmeta pravne znanosti. Unutar sociologije pra¬ 
va naročito je proučavao njezin genetički dio držeći, da je 
najbolji način upoznavanja prirode pravnih ustanova nji¬ 
hovo promatranje u povijesnoj perspektivi. S. Ž. 

2 . sir Humphry, Penzance (Cornwall, Engl.) 17. XII. 
1778, f Ženeva 28. V. 1829, engleski kemičar, jedan od naj¬ 
većih i najsretnijih kemičara-obretnika, prof. kemije na 
poljoprivrednom uredu u Londonu, predsjednik engleskog 
učenog društva (Royal Society, 1820). Uspio je otkriti 
elemente natrij i kalij, i to s pomoću elektrolize krute natri- 
jeve odnosno kalijeve lužine (1808). Kratko vrijeme zatim 
dobio je na sličan način magnezij, kalcij, stroncij i barij. 
On je otkrio i elemenat bor (1809, gotovo istodobno s 

Gay-Lussac-om). Nasuprot tadanjemu naziranju pokazao je, 
da je klor elemenat, a ne spoj nekog nepoznatog elementa 
»muriuma« s kisikom, kako su to tada još učili Gay-Lussac 
i Berzelius. Po klorovodiku zaključio je, da je samo vodik 
značajan za kiseline, a ne kisik, kako je to mislio Lavoi- 
sier. — Pokazao je, kako se velikim tlakom i niskom 
temperaturom mogu plinovi pretvarati u tekućinu, što mu 
je uspjelo sa sumporovodikom i klorovodikom (1823). D. 
je otkrio i anestetično djelovanje »rajskog plina«, jednog 
dušikova oksida (N 2 O) (v.). G. 1816 pronašao je rudarsku 

sigurnosnu svjetiljku (-> Da- 
vyeva svjetiljka). — On je 
prvi otkrivač svjetlenog elek¬ 
tričnog luka između ugljenih 
elektroda (1801). Na temelju 
pokusa elektrolizom došao je 
do zaključka o električnoj 
prirodi kem. afiniteta. 

Najznatnija su mu djela: Agri- 
cultural Lectures, predavanja o pri¬ 
mjeni kemije održana od g. 1802— 
1812 i Elements of Chemical Philo- 
sophy (1812). Sabrana djela izdao 
mu je brat Dr. John Davy u Lon¬ 
donu g. 1839—1840 u 9 svezaka. 

D-a smatraju jednim od 
pionira primjene kemije u 
agrikulturi i osnivačem elek¬ 
trokemije. H. I. 

SIR HUMPHRY DAVY Davyjeva svjetiljka, sigur¬ 

nosna svjetiljka, koja se 
upotrebljava u ugljenicima, da bi se izbjegle eksplozije 
praskave smjese metana sa zrakom. Izumio ju je g. 1815. 
Ako se gusta mreža od kovne 
žice stavi iznad plamena, žica 
kao dobar vodič topline apsor¬ 
bira i odvodi veći dio topline 
iz vrućih plinova, koji se dižu iz 
plamena. Davy je uljenu svje¬ 
tiljku, koja se upotrebljavala u 
ugljenicima, zatvorio u valjak 
od kovne mreže, koji je gore 
bio zatvoren jednostrukim ili 
dvostrukim poklopcem od isto 
takve mreže. Duljina je valjka 
kod Davyja iznosila 6 engl. 
palaca, a promjer 1,5 palca. 

Prolazeći kroz mrežu plinovi iz 
plamena se ohlade ispod tempe¬ 
rature, pri kojoj se praskava 
smjesa upali. Osim toga i pro¬ 
mijenjeni izgled plamena u svjetiljci upozoruje na pri¬ 
sutnost metana, jer se iznad plamena pojavljuje plavičasti 
plamen metana. 

Gotovo u isto doba izumio je sigurnosnu svjetiljku George Stephen- 
son na istom načelu. Kasnije je D-jeva svjetiljka usavršavana, ali je i 
danas zadržala temeljni oblik, koji joj je dao Davy. W. R. Clanny 
zamijenio je donji dio mrežnog valjka staklenim valjkom. Svjetiljke se 
pale bez otvaranja mreže jednim uređajem, kojim se rukuje izvana. 
Kao gorivo upotrebljavaju se petrolej, benzin i smjese petroleja s bilj¬ 
nim uljima. Danas je sve više zamjenjuju sigurnosnim električnim 
svjetiljkama, koje su također prenosne. M. K. 

Davyjev luk je električki luk stalne struje među 
ugljenovima. Davy ga je otkrio g. 1808, a pobliže ga je 
opisao 1812. Dovedemo li dva ugljena štapa u dodir kod 
napetosti od najmanje 50 V pa ih onda razmaknemo, po 
javi se među razmaknutim vrhovima sjajna bijela svjetlost. 
Danas se u tu svrhu upotrebljavaju štapovi od retortnog 
ugljena (Foucault). Nakon nekog vremena dobiju krajevi 
ugljenova značajne oblike: negativni ugljen se zašilji, dok 
se pozitivni ugljen zaobli, a na njegovu vrhu nastane 
okrugljasta udubina (krater), iz koje izlazi najveći dio 
svjetlosti. Sam luk, koji je premostio prostor među uglje¬ 
novima, slabo svijetli plavičastom svjetlošću. Mnogo manja 
udubina (negativni krater) javlja se na vrhu negativnog 
ugljena. 

Najveći dio topline razvija se u pozitivnom krateru. Po 
Lummerovim istraživanjima njegova je temperatura pri 
određenom tlaku zraka stalna, a u području jakosti struje 
od 8 do 120 A nezavisna je o jakosti struje. Kod povišenja 
jakosti struje u krateru se odmah uspostavlja termička 
ravnoteža; njegova se površina poveća tako, da plošna 
svjetloća ostaje stalna. Kod normalnog tlaka zraka tempe¬ 
ratura pozitivnog kratera iznosi po Lummeru oko 4200 9 K 
(talište ugljena). Sam luk i negativni ugljen imaju znatno 
niže temperature. Ipak temperatura negativnoga kratera 
raste s porastom struje, te se kod vrlo velikih gustoća 
struje približava temperaturi pozitivnog kratera. Prema 
tome je i emisija svjetlosti nejednako porazdijeljena. U 
luku među homogenim ugljenovima 85% emitirane svjetlo¬ 
sti otpada na pozitivni krater, 10 do 12% na negativni 
ugljen, a ostatak na luk. Ako se pozitivnom ugljenu do¬ 
daju neke soli, koje pri visokoj temperaturi brzo isparuju, 
luk intenzivno svijetli. U tu svrhu većinom se upotreblja¬ 
vaju MgF 2 i fluoridi nekih rijetkih zemalja. Smjesa ovih 
soli s ugljenom prašinom (»fitilj«) utisnuta je u aksijalnu 
šupljinu, koja je provrtana kroz pozitivni ugljen. To su 
efektni ugljenovi. Pozitivni ugljen se troši 2 do 2,5 puta 
brže od negativnog; zato se za nj uzimaju štapovi većeg 
promjera. 

D-jev luk ide među ionizacione pojave; t. j. struja u luku 
je konvektivna, a nosioci su joj ioni. Na to upozoruje već 
raspodjela napesti u prostoru među ugljenovima; ona po¬ 
kazuje nagle padove neposredno uz vrhove ugljenova, i to 
veći pad uz pozitivni, manji pad uz negativni ugljen. Kod 
potanjeg opažanja dadu se u luku razabrati slični poje¬ 
dinačni dijelovi, kakvi su poznati kod ionizacijskih pojava 
svjetlosti u plinovima pod smanjenim tlakom. Ionizaciju 
proizvode elektroni, koji izlijeću iz užarene katode. Preli- 
jetanjem kroz katodni pad napetosti oni postizavaju br¬ 
zine dovoljne za izvođenje ionizacije. U samom srednjem 
dijelu luka nastaje vrlo malen broj iona, jer su tu srednje 
brzine iona malene; one se kreću između 1 i 2 volta. Za 
emisiju potrebnih elektrona osnovni je uvjet visoka tem¬ 
peratura katode, jer je ona temeljni uvjet za postojanje 
luka. Nema dakle sumnje, da bar pretežni broj elektrona 
daje emisija iz katode kao užarenog tijela prema Richard- 
sonovoj jednadžbi (v.). Prijeporno je, u kojoj mjeri imaju 
kod emisije elektrona udjela udarci pozitivnih iona, koji 
ubrzani u katodnom padu napetosti udaraju u katodu. Ve¬ 
ćinom se njima i fotoelektronima pripisuje sporedna uloga. 

D-jev luk ima padajuću karakteristiku. Povisimo li jakost 
struje isključivanjem dijela otpora u krugu, umanjuju se 
napetost među ugljenovima i otpor luka. To je posljedica 
porasta broja iona porastom struje. Na taj način bi struja 
sve to više rasla, kad ne bi imala ograničenja u vanjskom 
dijelu kruga. Tu ulogu vrši električki otpor, koji mora biti 
uklopljen u krugu. 

S gledišta izdašnosti svjetlosne emisije D-jev luk ima vrlo 
malen specifički potrošak struje; ovaj iznosi kod upotrebe 
efektnih ugljenova okruglo 0,25 vata na jednu Hefnerovu 
svijeću. Sa svim tim D-jev luk je gotovo posve izgubio važnost 
za javnu rasvjetu, jer su ga tu istisnule plinom punjene 
žarulje. Zbog visoke temperature primjenjuju ga u jednoj 


vrsti električkih peći za taljenje tvari visokog tališta. 

Električki luk. M. K. 

DAVYDOVIĆ, Antonenko, 1899, ukrajinski pripovje¬ 
dač i dramatičar. U noveli Smerf prikazao je psihološki 
dramatizam unutrašnje borbe između staroga i novog po¬ 
retka u Rusiji (u liku inteligenta Gorobenka). 

BIBL.: Zaporošeni silueti, Harkov 1925; Licari absurdu, drama, 
1924; Tuk-tuk, Kijev 1926. 

LIT.: M. Čirkov, D.-A., Literat, enciklop., III., 1930. J. B. 

DAWES, Charles Gates, * Marietta (Ohio) 27. VIII. 
1865, sjeverno-američki bankar i političar. Pravne nauke 
dovršio je 1886 u Cincinnati, 1887—94 bio odvjetnik u Lin- 
colnu (Nebraska), od 1896 sudjelovao u radu republikanske 
stranke, a 1897—1902 bio nadzornik opticaja novca. Sudje¬ 
lovao u prvom svjetskom ratu kao dobrovoljac od srpnja 
1917 do kolovoza 1919 te konačno postao general. G. 1918 
je predstavnik USA u međunarodnoj komisiji za snabdi¬ 
jevanje. G. 1921 imenova ga predsjednik Harding ravna¬ 
teljem proračunskog ureda u Kongresu. Svojim planom 
(Dawes-plan) imao je 1924 istaknutu ulogu u pitanju pla¬ 
ćanja reparacija sa strane Njemačke (-> Reparacije). Za 
Coolidgea bi 1923 izabran podpredsjednikom Sjedinjenih 
Država. Na tom mjestu ostade do travnja 1929, kad bi ime¬ 
novan poklisarom u Londonu, a 1932 stupio je na čelo 
Reconstruction Finance Corporation. J. N. 

DAWSON, Christopher, ^ 12. X. 1889, engleski učenjak 
i publicist. Predavao je na engleskim visokim školama 
(Exeter, Liverpool), a osobito se zanimao za filozofiju po¬ 
vijesti. Ideal mu je sredovječni kulturni univerzalizam, 
koji je on mnogostrano ispitivao i tumačio. 

BIBL.: The Age of the Gods: a Study in the Origins of Culture , 
1928; Progress and Religion, 1929; Christianity and War, 1930; Christi- 
anity and the New Age, 1931; The Making of Europe, 1932; The mo¬ 
dem Dilemma, 1932; Enquiries into Religion and Culture, 1933; The 
Špirit of the Oxford Movement, 1933; Mediaeval Religion, 1934; Re¬ 
ligion and the Modern State, 1935. F. C. 

DAX, grad na rijeci Adouru u jz Francuskoj i glavno 

mjesto departementa Landes. D. je važna prometna ras¬ 
krsnica i kupališno mjesto s toplim vrelima 64° (slane vode, 
vegetativno-mineralnim i radioaktivnim blatima) D je zbog 
blage klime i zimi posjećivan, liječe se reuma i ženske bo¬ 
lesti. Mjesto je bilo poznato u rimsko doba pod imenom 
Aquae Tarbellicae i Aquae Augustae. Već u 3. st. je sje¬ 
dište biskupije, koja je ukinuta 1790. Grad je stradavao od 
Vizigota, Franaka, Saracena, Normana i dr. Od povijesnih 
spomenika sačuvali su se stolna crkva (obnovljena u 18. st.) 
i tvrđava (14. st.), a u predgrađu je velika bazilika sv. 
Pavla. U muzeju se čuvaju brojni spomenici iz duge 
gradske prošlosti. J. R-ć. 

DAY, 1. John, ^ Cawston (Norfolk) 1574, f 1640, engleski 
dramatičar. O njegovu životu znamo vrlo malo. Pisao je 
marljivo za kazalište organizatora i redatelja Philipa 
Henslowea, ali veći dio drama, od kojih su se mnoge 
izgubile, napisao je u suradnji s Chettleom, Dekkerom i 
Hathwayom. Prva mu je drama The Conquest of Brute, 
with the finding of the Bath (1598). G. 1606 tiskao je ko¬ 
mediju u prozi The lle of Guls , 1607 The Travailes of the 
Three English Brothers , g. 1608 dvije komedije Law Tri- 
ckes i Humour out of Breath. U D-evim dramama Sha- 
kespeareov je utjecaj očit, a njegova proza sjeća na Lylya. 
D-eva koncepcija komedije razlikuje se u biti od Sha- 
kespeareovih romantičnih komedija. Njegova je namjera 
bila stvoriti novi dramski tip, pa ga zato i smatramo pre¬ 
tečom komedije restauracije. Najbolje mu je djelo, kojim 
si je pribavio vidno mjesto u elizabetskoj književnosti, 
lirsko-alegorijska pjesma The Parliament of Bees (napi¬ 
sana valjda 1607, a prvo poznato izdanje 1641). To je niz 
ekloga, u kojima u satiričkoj alegoriji daje pčelama ljud¬ 
ske osobine, prikazujući ih kao dobre i zle ljude svoga 
vremena. 

BIBL.: A. H. Bullen izdao je D-eva djela 1881. R. F. 

2. Lewis Cecil, Ballintubber (Queen’s County, 
Irska) 1904, engleski pjesnik. Škole je svršio u Dorsetu i 
Oxfordu. Sa Stephenom Spenderom izdao je »Oxford 
Poetry« (1927). Stihove je počeo pisati u ranoj mladosti. 
Izdao je nekoliko knjiga pjesama Beechen Vigil and Other 
Poems (1925), Country Comets (1928), From Feathers to 
Iron (1931), The Magnetic Mountain (1933) i t. d. G. 1933 
izdao je knjigu za djecu Dick Willoughby i a slijedeće go¬ 
dine studiju A Hope for Poetry. R. F. 

3. Thomas, * London 22. VI. 1748; f Ottershaw 
(Surrey) 28. IX. 1789, engleski pisac. Poslije svršenih nauka 
u Oxfordu posvetio se djelu moralne i društvene obnove, 
te je kao sljedbenik Rousseaua nastojao praktički primi¬ 
jeniti njegovu nauku. Poznat je po knjizi za mladež Hi- 
story of Sandford and Merton (1783—89), kojom nastoji 
dokazati, da čovjek može postati dobar podukom i odgo¬ 
jem. Napisao je i nekoliko djela u prilog američkoj revo¬ 
luciji, protiv rata Engleske s Amerikom, The Devoted 
Legions (1776). Ukinuće ropstva crnaca traži u djelu Fra- 
gments of Original Letters on the Slavery of Negroes 
(1784) i u pjesmi The Dying Negro (1773). Pjesme su mu 
tiskane u zbirci »British Poets«. 

LIT.: Keir, T., D. (1791); Blackman, T. D. (1862). R. F. 

DAYRE, Jean, b Arles (Provansa) 24. VI. 1892, francu¬ 
ski filolog. Romansku je filologiju učio na sveučilištu u 
Aix-en-Provence i u Grenoblu te je postao agrege. Profe¬ 
sor je Francuskog instituta u Firenci (1929—35), a zatim 
ravnatelj Francuskog instituta i lektor na sveučilištu u 
Zagrebu. Veoma je zaslužan prijatelj naše kulture, jer je 

svoj prvotni krug interesa 
proširio naučivši hrvatski, 
proučavajući našu knjiže¬ 
vnost, prevodeći hrvatska 
književna djela na francuski, 
istražujući odnose između 
francuskih, talijanskih i hr¬ 
vatskih pisaca, te izdavajući 
neizdana djela o hrvatskoj 
prošlosti. Najprije se bavi 
talijanskim renesansnim ma¬ 
tematičarom i filozofom Gi- 
rolamom Cardanom (v.), te 
objavljuje monografiju Jero- 
me Cardan (Grenoble 1927) 
i prvo kritičko izdanje nje¬ 
gova latinskog životopisa s 
uporednim francuskim prije¬ 
vodom i s iscrpivom uvodnom 
raspravom (J. C., Ma vie, Pa¬ 
riz 1935). Najviše je svojih 
radova posvetio staroj hrvatskoj književnosti, u kojima na 
osnovi novih arhivskih podataka osvjetljuje pojedine 
ličnosti i genezu njihovih djela. Takve su mu rasprave: 
M. Držić conspirant a Florence (Revue des etudes slaves, 
X., 1930), Držićeva politička pisma (Stari pisci hrvatski, 
VII 2 , Zagreb 1930), Prilog biografiji M. Držića (Prilozi, X., 
1930), Recherches sur Vhistoire de la poesie ragusaine 
(Rev. d. etud. slav., XI., 1931), Savko Bobaljević (Rev. d. etud. 
slav., XII., 1932), La vie d’un ecrivain ragusain: F. Luccari 
(Lukarević) (Slavia, XI., 1932), Notes et documents pour 
Vhistoire litteraire de Raguse (Prilozi, XII., 1932), Le recto- 
rat de Zlatarić a Padoue (Prilozi XIV., 1934), Mare Bruere 
Desrivaux (na hrvatskom u Hrv. Kolu, XXII., 1941; na 
franc. u Annales de Plnst. Frang. de Zagreb V, 1941). Od tih 
rasprava nekoliko ih je izdala MH pod naslovom Dubro¬ 
vačke studije (1938). Tu je pretiskana i rasprava O dubro¬ 
vačkoj književnosti (iz Hrv. Kola, XVI., 1935), u kojoj se 
ističe potreba novih kritičkih metoda u proučavanju naših 
starih pisaca, osobito u vezi s njihovom ličnošću i sa sre¬ 
dinom, u kojoj žive. Koristeći se osobito blagom u stra¬ 
nim arhivima, D. unosi u našu književnu povijest novih 
pogleda, promatrajući i pisce i njihova djela sa širega 
gledišta u odnosu prema suvremenim pojavama na Zapadu 
i Jugu, pa otkriva često nove niti, koje su naš svijet po¬ 
vezale s ostalim kulturnim zemljama. U svojim biograf¬ 
skim studijama D. oživljuje francuskim načinom stare 
likove iz naše prošlosti držeći se pritom strogo znanstveno 
utvrđenih podataka; dosad mi nismo imali tako dotjeranih 
i svestrano osvijetljenih portreta naših starih pisaca. 
D. se bavi i modernom hrv. književnošću: sabrao je i 
odlično preveo antologiju hrvatskih pripovjedača, od Đal- 
skog do Nametka, koju je izdala Matica Hrvatska u više 
izdanja (Anthologie des conteurs croates modernes , 1880— 
1930, Zagreb 1933); tu u uvodnoj studiji iznosi sintetički 
kritički pogled na naše pripovjedače. Da pomogne istra¬ 
živanje odnosa između nas i Francuske u prošlosti i sa¬ 
dašnjosti D. (1937) osniva i uređuje časopis Annales de 
VInstitut Frangais de Zagreb (dosad je izašlo 19 svezaka), 
gdje se u znanstvenim prilozima osvjetljuju povijesne, 


znanstvene, književne i umjetničke pojave, što zanimaju 
oba naroda; usto D. objavljuje tu i neke svoje zanimljive 
članke (Documents inedits sur la vie de Banduri a Pariš; 
Une traduetion frangaise de Marko Marulić; A propos Tune 
traduetion frangaise inedite de deux ehants de VOsman; 
Notes sur la litterature croate en France au XIXe sieele; 
Le theatre a Raguse sous le regime frangais , Split a la fin 
du XVIlIe sieele , Fetes napoleoniennes a Raguse) i svoje pri¬ 
jevode iz djela hrvatskih pripovjedača: Bogovića, Šenoe. 
Kumičića, Tomića, Matoša, Krleže i slikara Bukovca, koja 
su djela bilo kako u vezi s Francuskom, a u kronici iz¬ 
vješćuje o našem kulturnom životu. Kao prilog tom časo¬ 
pisu D. izdaje veliko neobjavljeno djelo J. Neustaedtera 
Le ban Jellačić et les evenements en Croatie depuis Van 
1848 (I-II, 1940—43), u kojem su dnevniku očevica živo 
i vjerno opisane ondašnje ličnosti i prilike u Hrvatskoj; 
na kraju (u III. knjizi) izlazi Dayrova iscrpiva rasprava 
o samom piscu i njegovu djelu, te komentar i bilješke. 
Malo je koji drugi stranac tako dobro upoznao našu knji¬ 
ževnost i kulturu, te toliko učinio za njihovo proučavanje 
i upoznavanje u svijetu. U drugom smjeru D. je svojim 
člancima u hrvatskim novinama, predavanjima u Zagrebu i 
u pokrajini, te osnivanjem francuskih zavoda u našim po¬ 
krajinskim gradovima mnogo pridonio našem poznavanju 
tekovina francuske kulture. U Hrvatskoj je Enciklopediji 
stručni urednik za francusku književnost. M. D-ić. 

DAYTON, grad u USA, u državi Ohio, na rijeci Great 
Miami, 200.982 st. (1930). Ime nosi po Jonathanu Daytonu 
(1760—1824), revolucionarnom borcu i članu Kongresa. Grad 
je 1913 teško postradao od poplave, ali od 1921 potpuno 
je zaštićen nasipima. Ima sveučilište i brojne druge pro¬ 
svjetne zavode. Središte t. zv. »Precision industries« (tvor¬ 
nice National Cash Register company, različnih električnih 
strojeva i t. d.) nadalje središte istraživačkog i pokusnog 
odsjeka vojnog zrakoplovstva. Grad je snabdjeven zemnim 
plinom i sustavom središnjeg grijanja na paru, koju proiz¬ 
vodi munjara. 

DAYTONA BEACH, grad u USA, u državi Florida, 
na obali Atlantskog oceana. Ima 16598 st. (1931). Glaso¬ 
vito je zimovalište. Duž morske obale pruža se automo¬ 
bilsko trkalište. 

DAZIMETAR -> Aeromehanika. 

DAZLINA, selo između Velima i Vodica u tješnjanskoj 
općini, na području stare hrvatske županije Luke (u sjev. 
Dalmaciji). Na vrhu brijega su ruševine sredovječnoga 
grada istog imena. Selo D. spominje 1357 ban Ivan Ćuz u 
svojoj potvrdi sloboština šibenskoj općini. Kao utvrđeno 
mjesto navodi se nešto poslije 1624 u jednom mletačkom 
izvještaju o ličkom sandžakatu. Turci su ga držali do 1647; 
poslije njihova odlaska grad je prepušten ruševnosti. 

LIT.: F. S. Zlatović, Topografičke crtice . . ., Starohrvatska pro¬ 
svjeta, II. V. Ž. 

DAŽDBOG (u nekim vreliitia i Dažbog ), pogansko bo¬ 
žanstvo sunca u istočnih Slavena. Prevladava mišljenje, da 
je D. bio opće slavensko božanstvo, ali ga u zapadnih 
i južnih Slavena ne poznaju ni povijesna vrela ni pučka 
predaja (neki misle, da se u imenu Daboga očuvao u jednoj 
srpskoj priči). Njegovo se ime različito objašnjava, ali je 
najvjerojatnije tumačenje, da je nastalo spajanjem riječi 
Dažd (daj) i bog (bogatstvo). Kako ga stari ruski tekstovi 
nazivaju »solncem carem«, jednakim grčkom Heliju, sma¬ 
tra se D. »suncem, koje daje bogatu žetvu i kosidbu, pri¬ 
plod u oboru i prinovu u porodici« (Briickner). Ista vrela 
nazivaju ga i sinom boga vatre Svaroga, ali ga neki — kao 
Svarožića — istovjetuju sa samim Svarogom. Prema Pervo- 
načalnom ljetopisu knez Vladimir podigao je 980 u Kijevu 
poganski panteon, u kojem je stajao i kip D-a. J. Š-k. 

DAŽDEVNJACI, kopneni vodozemci repaši (v.) s 
oblim repom. Kod nas u Hrvatskoj žive dvije vrste. Pje¬ 
gavi daždevnjak (Salamandra maculosa) naraste 15—28 
cm, sjajno je crn s velikim nepravilnim žutim pjegama, 
a živi u gorskim šumama Evrope, sjeverozapadne Afrike 
i zapadne Azije. Zdepasta je tijela, debelih prsta bez 
pandža i kreće se polagano i tromo. Po danu se negdje 
zavuče, a iza kiše i noću izlazi, pa se hrani gujavicama, 
puževima i kukcima, koje hvata, ako se giblju. Ako ga pri¬ 
tisnemo na zatiljak, na napadača štrca bijeli otrov, koji 
žeže na sluznici i uzrokuje upalu, a slabe ptičice, guštere 
i vodozemce ubija. Pari se na kopnu i u vodi. Ženka 
odabire za rađanje u proljeće hladnu izvor-vodu, u koju 



IV, 37 


578 


DAŽDEVN JACI — DEAK 


izbacuje mnogo mladih, koji se razvijaju 4—5 mjeseci. 
Za boravak u vodi ima mlado rep, sa strana plosnat, a 
kad mu škrge zakršljaju, sposobno je za život na kopnu. 
Preko zime zavuku se daždevnjaci u duboke pukotine 
po više njih zajedno, a početkom travnja izlaze. Dažde- 
vnjak hranjen u terariju izdrži do 18 godina. Kod nas u 
visokim planinama pod kamenjem i mahovinom živi, na 
okupu po više njih, crni daždevnjak (S. atra). On je 
sjajno crn i manji je od pjegavoga, do 15 cm. Kod nas se 
može naći u gorju iznad 700 m u Kršu, Kapeli, Velebitu, 
Prenju u Hercegovini, a inače u Alpama, pa se iza tople 
kiše javlja i danju u velikom broju. Njegova ženka daje 
na svijet samo po dva mlada, jer se u njenim jajovodima 
razviju samo dva jajeta, a od ostalih jaja, 15 i više, stvara 
se kaša, koju mladi jedu. Mlado se inače hrani hranjivom 
tekućinom stijenka materice, koju upija jako razvitim 
škrgama. pa mlado dovrši svoj potpuni razvoj u mate¬ 
rinjem tijelu. Prije poroda škrge nestaju, jer crni daždev¬ 
njak dalje živi na kopnu. K. B. 

DEA DIA, staroitalska božica zemlje, koju su slavila 
Arvalska braća kao zaštitnicu usjeva. Opće ime Dea dia 
zamijenjeno je kasnije osobnim nazivima Tellus i Ceres 
(-► Cerera). 

DE AGOSTINI, Giovanni, ^ Pollone 1863, f Milan 1941, 
talijanski kartograf i geograf. Učio je u Turinu, Berlinu, 
Gothi i Firenci. G. 1901 osnovao je u Rimu geografski 
zavod De Agostini, kojim je upravljao gotovo 20 godina, 
radeći mnogo na poznatoj karti Italije 1:250.000 te uređu¬ 
jući kalendar-atlas De Agostini i različita druga izdanja 
zavoda. Na čelu zavoda je ostao i poslije njegova prije¬ 
nosa u Novaru. Njegova je zasluga, da je poduzeće postalo 
jedno od najboljih u Evropi. G. 1920 napušta vodstvo za¬ 
voda, ali se i dalje do smrti marljivo bavi popularizacijom 
geografije. 

DEAK, Ferenc, * Sojtor 17. X. 1803, f Budimpešta 29. I. 
1876, madžarski političar i državnik. Zanimanjem bio je 
odvjetnik. U politički život ušao je kao zastupnik sabora 
1832—36, gdje kao istaknuti pristaša Szechenyjeva refor- 
mnog pokreta uskoro dolazi na čelo skupine, koja zastupa 
liberalnu misao. Surađuje u rješavanju urbarskoga pitanja; 
kao pravnički autoritet svoje skupine izradio je nacrt no¬ 
voga kaznenog zakona s načelom jednakopravnosti svih 
staleža pred zakonom, koji je nacrt donji dom prihvatio, 
ali ga je velikaška kuća otklonila. G. 1847 D. je sastavio 
program liberalne stranke u 11 točaka, u kojima se zahti¬ 
jeva odgovorno ministarstvo za Ugarsku, parlament na 
osnovi narodnog predstavništva, ujedinjenje s Erdeljem, 
sloboda tiska i potpuna jednakost u pravima i dužnostima. 
U posljednjem staleškom saboru 1847 D. je uz Kossutha 
vođa oporbe. Kad je u travnju 1848 Ugarska dobila prvo 
samostalno ministarstvo, D. postaje ministar pravosuđa u 
vladi grofa L. Batthyanyja, gdje uzalud suzbija Kossuthov 
radikalizam. Kad je u rujnu 1848 započeo rat, D. se nakon 
svoga neuspjelog posredovanja povlači na svoje malo ima¬ 
nje. Nakon sloma revolucije bude stavljen pred prijeki 
sud, koji ga oslobodi. Za vrijeme Bachova apsolutizma 
D. doduše stoji po strani od djelatne politike, ali prese¬ 
livši se 1854 u Budimpeštu podržava vezu sa svojim pri¬ 
jateljima i predstavnicima svih društvenih slojeva te na¬ 
stoji učvršćivati moralnu snagu naroda. Glas o njegovoj 
umnosti i sposobnostima, ljudskoj i političkoj čestitosti 
učiniše D-a, premda nije bio ni vojnik, ni diplomat, ni 
govornik, osobom moralno-političkog povjerenja i učite¬ 
ljem naroda, koji ga nazove »mudracem domovine«. Kad 
je listopadska diploma 1860 obnovila ustavno stanje, D. 
postaje vođa madžarskog naroda. 

Ugarski sabor od 1861 razdijelio se na dvije gotovo je¬ 
dnako jake stranke, od kojih se jedna okupila oko D-a 
a druga je u duhu revolucije 1848 težila potpunoj neza¬ 
visnosti. Kao zastupnik politike najstrožeg legitimiteta, D. 
čini načelo nepovredivoga državnopravnog kontinuiteta 
lozinkom madžarskog naroda u borbi protiv bečke politike. 
Od 1861 D. dominira madžarskim političkim životom. 
Svojim podrijetlom iz malog plemstva, koje se stoljeća 
politički odgajalo u županijskoj samoupravi, i kao njegov 
zastupnik u donjem domu D. bijaše pozvan da svoj narod 
povede iz feudalizma u konstitucionalizam prema zapadno¬ 
evropskom shvaćanju. D. se 1861 izjavio spremnim, da 
načelo ugarske pragmatičke sankcije od 1723 primi kao 
temelj za državnu zajednicu svih kraljevina i zemalja 


habsburške dinastije. Pod njegovim vodstvom ugarski je 
sabor izradio adresu, kojom je kao preduvjet za rješavanje 
državne krize zahtijevao uspostavu zakonitosti za sve 
javne ustanove. Vladar je adresu otklonio, a sabor raspu¬ 
stio. Apsolutistička je vladavina opet uspostavljena, a u 
Budimpešti proglašeno opsadno stanje. D. se povukao iz 
javnog života. Povodeći se za njim madžarsko je društvo 
započelo provoditi neku vrst pasivnog otpora čuvajući pri 
tom naj brižljivi je javni mir. Državno je pitanje svedeno 
napokon na spor između zemlje i vladara, a pobudu za 
rješenje madžarskoga pitanja mogao je dati samo vladar. 
D. je madžarsko pitanje stavio jednom zauvijek na podru¬ 
čje prava i tim onemogućio djelovanje svakoga drugog 
čimbenika osim tada još neokrunjenoga ugarskog kralja 
Pošto je propao pokušaj krune, da s obzirom na blizak 
obračun s Prusijom, predobije za suradnju madžarske ve¬ 
likaše, vrhovni zapovjednik austrijske vojske nadvojvoda 
Albrecht dade poticaj, da se u najvećoj tajnosti poduzme 

korak za izmirenje s Madža¬ 
rima. Po nalogu Franje Josipa 
barun von Auguss povede us¬ 
mene pregovore s D-om o mo¬ 
gućnosti sporazuma vladara s 
novim saborom. G. 1865 
objelodanio je D. znameniti 
»uskrsni članak«, u kojem je 
izložio misao, da vladar pre¬ 
ma načelu najstrožega drža¬ 
vnopravnog kontinuiteta mora 
uspostaviti ugarski ustav od 
1848, a ugarski sabor može 
zatim pristati na neke pro¬ 
mjene u njemu, kako bi se 
omogućilo vladanje cjelo¬ 
kupnom monarhijom u duali¬ 
stičkom obliku. D-ova razla¬ 
ganja učiniše najdublji dojam; 
vladar je iznenada dopu¬ 
tovao u Peštu, gdje je bio srdačno dočekan; početkom 
rujna 1865 otpuštena je Schmerlingova vlada, a manife¬ 
stom od 20. IX. objavljeno je austrijskim narodima, da se 
djelovanje carevinskog vijeća obustavlja i da se pristupa 
politici sporazumijevanja sa »zakonitim zastupnicima 
istočnih zemalja«. U prosincu 1865 sastao se ugarski sabor, 
koji je stajao pod D-ovim vodstvom. Pod njegovim utje¬ 
cajem saborski je odbor zaključio uvjete izmirenja s di¬ 
nastijom pristavši na promjenu ustava od 1848 radi odr¬ 
žanja državne ideje. Tu politiku prekine austro-pruski rat 
1866. Unatoč poraza Austrije D. nije povećao madžarskih 
zahtjeva, i osam dana nakon bitke kod Sadove nastavljeni 
su pregovori između D-a i kralja. Franjo Josip priznao je 
sve madžarske zahtjeve oživotvorivši maksimalni program 
D-ov. Na to je madžarski sabor udovoljio kraljevim že- 
ljema izvršivši potrebne promjene u ustavu od 1848 i pri¬ 
hvativši nov zakon o ustrojstvu vojske. D. je u novoj vla¬ 
davini otklonio sve časti, uključiv i palatinsku, rekavši: 
»Kralj mi ne može ništa više dati, nego stisak ruke«. D. 
se doskora gotovo sasvim povukao iz političkog života. 
Austro-ugarska nagodba od 1867, koja bijaše njegovo djelo, 
izazvala je jaku oporbu u stranci nezavišnjaka pod vod¬ 
stvom Kolomana Tisze i napadaj vođe madžarske revo¬ 
lucije u emigraciji Kossutha. Na Kossuthovo otvoreno 
pismo D. je sasvim kratko odgovorio u »Pesti Hirlapu«, 
da je mirni sporazum bolji od politike nada u buduće 
eventualne događaje, da bolje odgovara probitcima na¬ 
rodne sudbine od neodređenih obećanja inozemstva, od 
raspada carstva ili revolucije, koja bi narodu nametnula 
nove patnje. D-ova stranka dospjela je nakon nagodbe u 
krizu zbog teškog financijalnog položaja zemlje i pojava 
političke i novčane korupcije; slabeći u korist stranke 
nezavišnjaka ona se u godini D-ove smrti 1876 ujedinila 
s Tiszinom nezavisnom strankom kao nova liberalna 
stranka. 

LIT.: Z. Ferenczi, D. elete, Budimpešta 1904; G. WIassics, D. F., 
Budimpešta 1923; Asztalos-Petho, Storia della Unghevia, Milan 1937; 
J. Redlich, Kaiser Franz Joseph von Oesterreich, Berlin 1929. 

D. i hrvatsko-madžarski odnosi. D-ov politički rad iz¬ 
ravno je djelovao i na razvitak odnosa između hrvatskog 
i madžarskog naroda, odnosno Hrvatske, Slavonije i Dal¬ 
macije s jedne i Ugarske s druge strane. U kolovozu 1848 

D. je kao ministar pravosuđa zajedno s Bartolom Szeme- 
reom, ministrom za unutarnje poslove, izradio zakonsku 
osnovu o uređenju odnosa Hrvatske i Ugarske na temelju 
prijedloga madžarske vlade za sporazum s Jelačićevom 
vladom. Prema toj osnovi sva građanska i vojnička vlast 
u Hrvatskoj i Vojnoj Krajini prelazi u banove ruke; po¬ 
seban hrvatski savjetnik bio bi pridijeljen ministru a la- 
tere, u ministarstvima financija i trgovine osnovali bi se 
posebni hrvatski odsjeci, a u ugarskoj vladi lisnica poseb¬ 
nog ministra za Hrvatsku; u Hrvatskoj i Krajini uvodi se 
hrvatski kao službeni jezik. Madžarska je vlada 27. VIII. 
1848 prihvatila tu osnovu uz zapisničku izjavu, da je »u 
slučaju, da ne može doći do sporazuma na tom temelju, 
vlada spremna pristati i na rastavu te na odnos jednostav¬ 
nog savezništva zadržavajući u svojem posjedu Rijeku i 
područje ugarskoga Primorja, kako bi osigurala sebi slo¬ 
bodan promet i slobodu trgovine«. Misli, izražene u osnovi 
ostale su u jezgri mjerodavne za svu kasniju D-ovu poli¬ 
tiku prema Hrvatima te daju kostur hrvatskoj nagodbi 
1868. Nakon sloma Bachova apsolutizma, kad kod jednog 
dijela Hrvata prevladava misao naslona i suradnje s Ma¬ 
džarima, D. u odgovoru na okružno pismo zagrebačke žu¬ 
panije otvoreno izvodi svoje poglede na odnošaj Hrvata 
i Madžara. D. se i tu, kao i u cijeloj svojoj zamisli spora¬ 
zuma, upire na ugarsku pragmatičku sankciju iz 1723, ko¬ 
jom je naglašeno državno jedinstvo zemalja krune sv. 
Stjepana, pa pobija gledište narodne stranke, koja je tra¬ 
žila da Hrvatska bude poseban čimbenik u stvaranju austro¬ 
ugarske nagodbe, pozivajući se među ostalim i na to, da 
su događajima 1848 prekinute sve državopravne veze 
s Ugarskom, i na hrvatsku pragmatičku sankciju iz 1712 g. 
Ostala pitanja hrvatsko-ugarskih odnosa za D-a su stvar 
sporazuma uz osiguranje probitaka ugarske države u po¬ 
gledu izlaza na more (Rijeka), te pitanja Međimurja, rije¬ 
šenoga već odlukom krune. D-ovo mišljenje, da je pitanje 
odnosa između Hrvata i Madžara unutar okvira ugarskih 
zemalja stvar sporazuma, stvorilo je legendu o »bijelom 
listu«, koji bi D. ponudio Hrvatima, da na nj ispišu svoje 
zahtjeve. Tu je krilaticu prvi iznio grof Somssich već 1851, 
a ponovio ju je grof Cziraky u govoru od 17. III. 1866 u 
velikaškoj kući. D., kojemu je po njegovu etičkom shva¬ 
ćanju i odgoju pravednost bila uz razbor vrhovno mjerilo 
i u nutarnjoj politici, smatrao je, da su Hrvati ipak pose¬ 
ban politički narod s posebnim državnim teritorijem; pri¬ 
stajao je dakle na sve ustupke, koji se nisu kosili s njego¬ 
vom zamisli države Stjepanove krune. U pripremnim pre¬ 
govorima za sklapanje hrvatsko-ugarske nagodbe 1868 re¬ 
kao je u razgovoru s J. Živkovićem: »Među nama (mislio 
je Hrvatsku i Ugarsku) o kakvoj ljubavi ili nagnuću ne 
može biti ni govora. Samo višestoljetna uzajamna pripad¬ 
nost (Zusammengehorigkeit) i zajedinstvo interesa upu¬ 
ćuje nas i sili na našu državnu zajednicu. Zato neka se 
tom zajedinstvu i toj »suvislosti« zemalja ugarske krune 
samo toliko pripusti, koliko je upravo nužno, da se Ugar¬ 
ska, u smislu pragmatičke sankcije, kao »jedinstvena dr¬ 
žava« održi. Po tom načelu želim i zahtijevam ja od strane 
Hrvatske, da ona u zastupstvu zemalja ugarske krune — 
u delegaciji, koja ima činiti naprama Austriji jedno jedin¬ 
stveno tijelo — ne traži u toj nikakovo posebno svoje za¬ 
stupstvo, već da su joj njezini zastupnici s ugarskima jedni 
s razmjernim brojem i jednakim pravom glasa svojih oda¬ 
slanih članova, koje može slobodno birati bilo iz našega 
zajedničkoga ili iz svoga sabora. Sve ostalo... potpada 
slobodnoj diskusiji, ja na to pristajem i o tom ćemo se 
lako sporazumjeti.« U samom toku pregovora za nagodbu 
1868 D. je sudjelovao više kao inspirator nego kao prego¬ 
varač; u svojim zamislima hrvatske autonomije išao je 
dalje od većine hrvatskoga kraljevinskoga odbora, koji nije 
predstavljao mišljenje Hrvata o pitanju odnosa Hrvatske 
i Ugarske. Većina je naroda bila protiv nagodbe; u ime 
te većine nije govorio kraljevinski odbor, nego opozicija. 
Deak nije pomišljao na potpunu financijalnu nezavi¬ 
snost Hrvatske, nego na samostalnost autonomnih financija, 
tvrdeći, da »zemlja, koja sa svojim porezima ne može 
raspolagati sama, i koja svojih sredstava za podmirivanje 
troškova nema u svojim rukama, takva zemlja bila bi pod 
skrbništvom, te bi samo na oko — prividno — obstojala 
(Scheinexistenz fiihren). Zato Hrvatska mora imati i svoje 
financije, ako želi stajati na svojim nogama«. Prema 
tome D. bijaše spreman, da u autonomiju Hrvatske pri¬ 


jeđu neizravni porezi — osim onih, koji bi međusobno 
mogli, kako je on mislio, škoditi, kad ne bi bili osnovani 
na jednom ključu i kad se ne bi »zajednički« upravljali, 
kao monopol duhana, porez na sol, pivo i rakiju — te svi 
izravni porezi. Međutim D-ove misli nisu prodrle kod 
kratkovidne većine članova hrvatskoga kraljevinskoga od¬ 
bora, dijelom jer je on bio pod utjecajem ministra pred¬ 
sjednika grofa Andrassyja i grofa Lonyaya, dijelom jer 
su se njezini članovi bojali, da radi siromaštva zemlje 
(najbogatiji dijelovi još su bili pod upravom Vojne Kra¬ 
jine) i radi slabog poreznog morala u narodu preuzmu 
vodstvo porezne politike u okviru hrvatske autonomije. 

Videći, da tadašnji hrvatski kraljevinski odbor sam na¬ 
pušta njegove ustupke na sjednici zajedničke konferencije 
kraljevinskih odbora 5. VII. 1868, D. je dao izjavu, da je 
hrvatsko-ugarsku nagodbu mislio drugačije riješiti, ali da 
s obzirom na gledište većine hrvatskih deputiraca ne će 
kod rasprave o tom predmetu dalje učestvovati. 

LIT.: J. Živković, Kako je postala hrvatsko-ugarska nagoda, Zagreb 
1892; J. Horvat, Politička povijest Hrvatske, Zagreb 1936; V. Lunaček, 
Ugarsko-hrvatska financijska nagodba, Obzor Spomen-knjiga 1860—1935; 
M. Polić, Parlamentarna povijest kraljevina Hrvatske, Slavonije i Dal¬ 
macije, 2 sv., Zagreb 1899—1900; Obzor •— jubilarni broj 1910; godišta 
»Pozora« 1860-—1863. J. H-t. 

DE AMICIS, Edmondo, * Oneglia (Liguria) 31. X. 1846, 
fBordighera (Liguria) 11. III. 1908, talijanski književnik. 
Kao časnik sudjeluje u borbama za ujedinjenje Italije. 
Urednik je lista ltalia milit are u Firenci. Plod su toga 
prvog perioda njegova života djela: La vita militare (1868), 

Novelle (1872), Ricordi del 
1870—71 (1872), kojima je 
postao popularan radi lakoga 
i toplog načina pisanja o 
aktualnim doživljajima, oso¬ 
bito u mladoj talijanskoj 
vojsci. Zatim napušta vojnu 
službu, da se potpuno posveti 
književnosti. Daje se na ve¬ 
lika putovanja po svijetu, 
koja su mu pružila predmet 
brojnim knjigama putopisa: 
Spagna (1872), Olanda (1874), 
Ricordi di Londra (1874), 
Marocco (1876), Costantino- 
poli (I.-II., 1878—79), Ricordi 
di Parigi (1879), In America 
(1897). Nastanio se međutim 
i stalno radio u Turinu. Velik 
EDMONDO DE AMICIS odziv čitalaca potiče ga, da 

neprestano piše. U djelu Gli 
amici (I.-II., 1883) analizira različite vrste prijatelja. Najpo¬ 
znatija je njegova knjiga za djecu Cuore (Srce, 1886), gdje 
u obliku dnevnika jednog đaka pučke škole opisuje nepo¬ 
sredno školski život kroz jednu godinu; tu se De A. pri- 
bližuje dječjoj duši i s nešto romantike nastoji je ganuti 
i oplemeniti. Uza sve negativne kritike, osobito u poslje¬ 
dnje doba, ta je knjiga postala jedna od najpopularnijih 
dječjih knjiga, te je prevedena na više od 25 jezika. U 
svojim odgojnim težnjama De A. je zavolio mladež i 
školu, te joj posvećuje osobitu pažnju i u djelima: 11 ro- 
manzo d’un maestro (1890), Tra scuola e časa (1892). Na 
svom putu u Ameriku upozna izbliza tužnu sudbinu talij. 
iseljenika i piše roman SulVOceano (1889), u kojem dra¬ 
matski prikazuje onda aktualni iseljenički problem. U to 
doba De A. iz humanih i osjećajnih pobuda pristaje teo¬ 
retski uz socijalizam i sve se više zanima za sudbinu bije¬ 
dnika u ljudskom društvu. U tom raspoloženju piše jedno 
od svojih najljepših djela, La carrozza di tutti (1899), 
dnevnik jednogodišnjih opažanja brojnoga malog svijeta, 
što svaki dan putuje gradskim omnibusom. To djelo ima 
obilježje dnevnika, promatranja i bilježaka, jednako kao 
i njegovi opisi iz vojničkoga i školskog života i njegovi 
putopisi: De A. ima najviše dara za opažanja, ali oskudijeva 
u pjesničkoj invenciji. Zato su mu najbolje crtice, anegdo¬ 
te i žive sličice iz svagdanjega sitnog života, pisane često s 
toplinom i neposredno kao plod opažanja dobroćudna i 
prilično površna promatrača, čije se oko zadržava na doj¬ 
movima i ne prodire kritički u bitno. De A. je kao popu¬ 
laran pisac privukao na se pažnju i kritike, koja mu često 
nije bila sklona (i Carducci ga je kritizirao); prigovara mu 
se, da je sentimentalno sladunjav i banalan, da pripada 

skupini kratkovidnih dobričina, koja nije imala ni spo¬ 
sobnosti ni smjelosti za radikalniji preokret duhova, te 
da je radi svega toga loše djelovao na razvoj mladeži. Ali 
mu nitko ne može osporiti dobronamjernost; on je i sam 
kao pisac skroman i svijestan svojih nedostataka, te se time 
izdiže svojom poštenom autokritikom: bio je iskren i ple¬ 
menit čovjek, ali nije bio kadar stvoriti većega umjetni¬ 
čkog djela trajne vrijednosti. De A. je prvi popularni pisac 
Italije nakon njena ujedinjenja. 

Bavio se i problemima talij. jezika u djelu L’idioma Ven¬ 
tile (1905), ali je ono pisano površno i diletantski, sa za¬ 
starjelim gledištima i metodama. 

JE. DE AMICIS U HRVATSKOJ KNJIŽEVNOSTI. De A. bio je 
još za života prilično poznat i kod nas, pa su ga mnogo prevodili i 
prikazivali kroz 50 godina (1878—1938). Kod nas su uopće dosta odjeka 
imali popularni i poučni pisci, kao što je De A., Cesare Cantu i dr., 
osobito preko naših nastavnika i svećenika, koji su nastojali oko 
poučno-zabavne knjige. U posebnim knjigama izašli su na pr. ovi hrv. 
prijevodi iz De A.: Slike iz vojničkog života, preveo Adolf Veber, 
Zagreb 1879 (MH), 11 god. nakon originala; Različiti spisi, prev. M. 
Car, Novi Sad 1880; Carigrad, prev. A. Veber Tkalčević, Zagreb 1883 
(4 god. nakon talij. izdanja); Crtice iz života maloga jednoga učenika, 
preradba knjige Cuore od Petra Kuničića, Zagreb 1888, same dvije 
god. nakon izvornika, a izašao je u Zagrebu u nekoliko izdanja bez 
oznake godine također njegov potpun prijevod pod naslovom Srce; 
Ljubav prema knjizi, Mostar 1899; Na oceanu, Zagreb 1908 (Moderna 
Biblioteka); Zatajena kabanica, prev. V. Lozovina u zbirci Iz latinskog 
svijeta, Zagreb 1921; Susret, prev. M. Perković, Wiesnerove »Tisuću 
najljepših novela« sv. 97.-99, Zagreb 1938. U hrv. je listovima izašlo 
mnogo prijevoda kraćih djela, na pr. u Vijencu od 1878 do 1890 (X.- 
XXII. g.) prijevodi M. Kušara, A. Tentora, A. Vebera Tkalčevića, N. 
Damina, J. Prigla, P. Kuničića, F. Ivaniševića i neki bezimeni; u 
Hrvatskoj Vili (Sušak) 1882 i 1884 od I. Širole; u Narodnim Novinama 
od 1887 do 1909 prijevodi I. Rabara, D. Bogdanovića i bezimeni; u 
Obzoru 1880 i 1887 bezimeni; u Bosanskoj Vili VI., 1891; u Domu i 
Svijetu (1895) M. Begovića; u Brankovu Kolu II. (1896), XIV. (1909); u 
Prosvjeti III.-XIII., 1896—1906 M. Begovića, D. Bogdanovića i dr. O De 

A. su kod nas višeput pisali mnogi sa shvaćanjem i sa simpatijom, 
na pr. Jakša Čedomil (Iskra II., Zadar 1892; Život, Zagreb 1900), V. 
Lozovina (Hrvatsko Kolo MH II., 1906 i IV., 1908), K. Šegvić (Hrvatsko 
Kolo IV., 1908), D. Marjanović (Savremenik III., 1908). U nj su se 
ugledali neki naši pisci, njegovi suvremenici (J. Carić, P. Kuničić, 
A Veber Tkalčević i dr.). 

LIT.: A. D’Ancona i O. Bacci, Manuale della letteratura ital., VI., 
Nuova ediz., Firenca 1924; M. Mosso, 7 tempi del »Cuore«, Milan 1925; 

B. Croce, La letteratura della nuova Italia, I. knj., 3. izd., Bari 1929; 

Isti Problemi di estetica, 3. izd., Bari 1940. M. D-ić. 

DEAMBULATORIJ, u graditeljstvu je naziv za kružni 
prolaz (hodnik), koji okružuje oveći prostor, obično apsidu 
odnosno crkveni kor. Javlja se već u rimsko doba, čest je 
u bizantskim (S. Vitale, Ravenna), pa u romanskim crkva¬ 
ma, napose onima iz kruga Clunyja, a osobito u gotičkim 
crkvama. U njima se pobočne lađe produžuju oko kora 
čineći d., koji može biti ishodište za vijenac korskih ka¬ 
pela. I renesansa se (Bramante, Rafael) kao i barok (M. 
Lunghi) povodila za građevnim predodžbama d-a. F. C. 

DEAN, Ante, ^ Zagreb 20. XI. 1904, književnik. Dje¬ 
tinjstvo je proveo u Zagrebu i Bosni. Gimnaziju polazio 
u Tuzli i Travniku, pravne nauke svršio u Zagrebu i služi 
kao sudac (Sisak, Zagreb). Surađivao je pjesmama i pripo¬ 
vijetkama u Hrvatskoj reviji, Savremeniku, Književniku, 
Hrvatskom Kolu. Izdao je zbirku pjesama Gradska godina 
(Zagreb 1932) i pripovijesti Ljudi na raskršću (Zagreb 
1937). U Zagrebu mu je prikazana 1938 komedija Mali 
ljudi, a trilogija Za svojim tragom i drama Zemlja obe¬ 
ćana bile su nagrađene od Matice hrvatskih kazališnih 
dobrovoljaca. A. B-c. 

DEANOVIĆ, Mirko, ^ Dubrovnik 13. V. 1890, sveuči¬ 
lišni profesor, romanist. Učio je u Firenci kod Rajne i Pa¬ 
rodija, u Rimu kod De Lollisa, u Beču kod Meyer-Liibkea 
i Rešetara, gdje je 1913 promoviran. Kao gimnazijski pro¬ 
fesor služio je u Splitu (1913—27), odakle je došao u Za¬ 
greb, gdje je postao docent na sveučilištu, pa zatim (1934) 
izvanredni i (1940) redoviti profesor talijanskog jezika i 
književnosti. Boravio je duže u Italiji i u Francuskoj radi 
naučnih istraživanja i sudjelovanja na međunarodnim 
stručnim kongresima. Član je znanstvenih društava: Acca- 
demia degli Arcadi u Rimu, Societe de Linguistique u Pa¬ 
rizu i Societe de Linguistique romane. G. 1938 dobio je 
talijansku međunarodnu nagradu San Rerno za književnike. 

BIBL.: Deanovićeva naučna djelatnost ide u dva pravca: knji¬ 
ževnom i u lingvističkom istraživanju. Najviše se bavi delikatnim 
problemima dodira i utjecaja. 

Na književnom polju određuje i precizira neke odnose između 
hrvatske i talijanske, a i francuske književnosti. Na tom su području 
njegove glavne rasprave i članci: » Filomena«, tragedija nepoznatog 
autora, NVj XX., 1912; Sacchetti u Schiavoniji, Građa VIII., 1915; 
Di e Ubersetzungen des A. Gleđević, AslPh XXXVI., 1916; Bošković 


i teatar, Šišićev Zbornik, Zagreb 1929; Odnosi između Voltaira, Boško- 
yića i Accademije degli Arcadi, Godišnjak Sveučilišta u Zagrebu 1929; 
1 alijanski teatar u Dubrovniku, Rešetarov Zbornik, Dubrovnik 1931 * 
Đ. Matijašević o prilikama u Dubrovniku, Građa XI., 1932; La fortuna 
di A. Ženo nelVoltre Adriatico, Atti dell’Accademia degli Arcadi VII.- 
VIII., 1932; Odrazi talij. akademije »degli Arcadi« preko Jadrana, 
Rad HA 248. i 250., 1933—34; Le thćatre frangais et le thćatre italien 
a Zagreb, Mćlanges Hauvette, Pariz 1934; Les influences italiennes sur 
Vancienne littćrature yougosl., Revue de litter. comparee XIV., 1934 
(bugarski je prijevod izašao posebno u Sofiji 1934); Due soneti inediti 
di M. Marulo, Giornale storico della letter. ital. CVIII., 1935; Mazzini 
et le mouvement illyrien, Le Monde Slave 1935; Talijani i hrvatski 
preporoditelji, Hrv. Revija VIII., 1935; Bibliografski prilozi, Strani 
Pregled VI., 1935; A , Radić i hrvatska renesansna književnost, Obzor 
2. II. 1937; Jedno Petrarkino pismo, Prilozi (P. Popovića) XVIII., 1938 
i na talij.: Intorno a una lettera di F. Petrarca, Archivum Romanicum 
XXIII.,^ 1939; Sui rapporti culturali fra gli ltaliani e gli Slavi meridio- 
na }*> L Europa Orientale XX., 1940. U lingvističkim radovima osvje¬ 
tljuje kulturne pojave (Zašto dubrovački književnici nisu pisali kako 
su govorili?, Hrvatsko Kolo XVII., 1936; Odjeci urbanizma u dubro- 
vačkom govoru, Hrvatski Jezik I., 1938) ili uzajamne veze susjednih 
civilizacija, kako se one očituju u jeziku. Njegova se metoda odlikuje 
finoćom i preciznošću (Osservazioni sulle origini dei calchi linguistici, 
Archivum Romanicum XVIII., 1934, predavanje na III. međunar. kon¬ 
gresu lingvista u Rimu 1933; Divergences entre les emprunts latino- 

romans en Dalmatie, Bulletin de la 
Societe de Linguistique de Pariš 
XXXIX., 1938). U red tog prouča¬ 
vanja ide i Deanovićev plan dvaju 
opsežnih djela, veoma zanimljivih 
i u povijesnom i u lingvističkom 
pogledu: »Lingvistički atlas Sredo¬ 
zemlja« i »Etimološki rječnik sredo¬ 
zemnih riječi«; za njihovu je iz¬ 
vedbu D. učinio i predradnje (Per 
un Atlante e un Dizionario etimo- 
logico delle voci mediterranee, Vox 
Romanica III., 1938), koje sada vodi 
privremeni međunarodni »Odbor za 
Lingvistički atlas Sredozemlja« u 
Rimu i u kojem je D. tajnik. Pri¬ 
mjer tih pripremnih radova i njiho¬ 
ve važnosti dao je u svom preda¬ 
vanju na V. međunar. kongresu ro¬ 
manista u Nici 1937 (Concordanze 
nella terminologia marinara nel Med'.- 
terraneo, Archivum Romanicum XXI., 
1937). Rat je zasad obustavio izvedbu 
toga plana, za koju je već osigura¬ 
na međunarodna suradnja. 

Kao nastavnik D. je dao hrvatskoj nastavi nužne knjige za učenje 
talijanskog (moderan Talijansko-hrvatski rječnik, I. dio Zagreb 1942; 
hrv. priredbu gramatike IRCE, Tečaj talij. jezika, s J. Jernejem, 
Zagreb 1942), a u javnim je predavanjima i člancima (Talijanski futu- 
rizam, Savremenik XXIV., 1931; Ariosto i njegov »Bijesni Orlando«, 
Hrvatsko Kolo XV., 1934) i predgovorima u prijevodima talij. knji¬ 
ževnih djela kritički prikazao neke književne pojave i pisce talijanske. 

U Talijanskom seminaru, koji je D. osnovao 1930 na Mudroslovnom 
fakultetu Hrvatskog sveučilišta, vodi sustavno izrađivanje bibliografije 
hrv. prijevoda iz romanskih književnosti. D. je stručni urednik odjela 
za talij. književnost u Hrvatskoj enciklopediji, gdje je napisao gotovo 
sve natuknice iz tog područja, a i neke druge (na pr. Calque linguisti- 
que); tu se D. redovito osvrće i na odjek dotičnih pisaca i struja kod 
Hrvata te donosi nove priloge za povijest tih odnosa i znalački ih 
precizira. 

LIT.: S. Škerlj, Strani Pregled VI., 1935; G. Mayer Un Cinquan- 
tennio di studi sulla letter. ital., II., Rim 1937; E. Damiani, L’Europa 
Orientale XVIII., 1938. J. D-e. 

DEA SIRIA, latinski naziv za semitsku božicu Atarga- 
tidu ili Derketo, koja se štovala osobito u Hierapolisu na 
Eufratu. Njezin muž Adad (v.) bio je bog Sunca. Kako 
je ona bila božica plodnosti, istovjetovali su je s Kibelom 
i Astartom. Kult joj se proširio i u carskom Rimu. 

LIT.: PWR IV.; W. Roscher, Ausfiihrliches Lexicon der griechischen 
u. romischen Mythologie, I., 1884. 

DEAUVILLE, morsko kupalište u Francuskoj (departe- 
ment Calvados, bivša pokrajina Normandija), na ušću ri¬ 
jeke Touques; 4270 st. (1926), krasna pješčana obala. Ovo 
otmjeno morsko kupalište, s mnogobrojnim raskošnim 
svratištima, konjskim utrkama i t. d., osnovao je za III. 
carstva vojvoda de Morny. 

DEBAR (alb. Diber), kraj u istočnoj Albaniji na Crnom 
Drimu, između planina Dešat (Deshat) na sjeveru i Jabla- 
nice na jugu; dijeli se na Veliki Debar (Diber e Madhe) i 
Mali Debar (Diber e Vogel). Ovom kraju pripada i Reka 
(Rreka) sa Gornjom i Donjom Rekom. Najvažniji su gra¬ 
dovi Debar (= alb. Diber), upravno središte i Piškopija 
(alb. Peshkopia). Po plodnim dolinama cvjeta poljodjelstvo 
(kukuruz i grah). Planinski stanovnici žive ponajviše od 
stočarstva. Debarci su najvećim dijelom albanski musli¬ 
mani Gege, a na glasu su kao promećuran soj ljudi, va¬ 
ljani zidari i trgovci i kao okretni obrtnici, koji se razu¬ 
miju u umjetnost. Odlaze na rad po različitim krajevima 

Balkanskog poluotoka i izvan njega. Značajna je razlika 
između miroljubivih stanovnika nizina i gradova i rato¬ 
bornih brđana. Kod posljednjih očuvale su se, kao malo 
gdje u Albaniji, stare društvene uredbe; dijeljenje u kaste, 
običajno pravo kao u sjevernoj Albaniji i starinski ratni 
običaji. E. Q. 

DE BARTHOLOMAEIS, Vincenzo, Calvisio (Abruzzi) 
8. I. 1867, talijanski romanist. Profesor romanske filolo¬ 
gije na sveučilištu u Genovi (1905), a zatim u Bologni (do 
1937) i dodijeljeni član Kr. talij. akademije. Pripada t. zv. 
povijesnoj filološkoj školi i radi ponajviše na proučavanju 
najstarije tal. književnosti i na kritičkom izdavanju njenih 
tekstova. 

GLAVNA SU MU DJELA: 11 libro delte Tre Scritture e U volgare 
delle vanitš di Bonvesin de Riva, Rim 1901; Contributo alla co- 
noscenza de’ dialetti nell’Italia meridionale ne’secoli anteriori al XIII, 
Archivio glottologico ital. XV-XVI, 1903—04; Liriche antičke dell'alta 
Italia, Studi romanzi VIII, 1912; Tristano, Gli episodi principali della 
leggenda in versioni francesi, spagnuole e italiane, Bologna 1922; Le 
origini della poesia drammatica ital., Bologna 1924; 11 teatro abruzzese 
del Medio Evo, Bologna 1924; Rime giullaresche e popolari d’ltalia, 
Bologna 1926; La poesia provenzale in Italia ne’sec. XII e XIII , u 
zborniku Provenza e Italia, Firenca 1930; Poesie provenzali storiche, re- 
lative ali’Italia, I-II, Rim 1931; Laude drammatiche e Rappresentazioni 
sacre, I-III, Firenca 1943; Primordi della lirica d’arte in Italia, Turin 
1943. M. D-ić. 

DE BARY, Anton, ^ Frankfurt na Majni 26. I. 1831, 
f Strassburg 22. I. 1888, botaničar. Već kao srednjoškolac 
bavi se botanikom. Uči medicinu i botaniku u Heidelbergu 
i Berlinu. G. 1855 postaje profesorom u Freiburgu, kasnije 
u Halleu i Strassburgu. Jedan od osnivača moderne miko- 
logije. Tiskao je mnogo monografskih prikaza iz područja 
bakterija i gljiva. 

LIT.: W. Ruhland u Handworterb. d. Naturw., I., Jena 1912. I. P. 

DEBATA -> Diskusija. 
DEBELIĆ, Šime, * Prkovci 
26. I. 1902, sveučilišni profe¬ 
sor. Veterinu je svršio u Za¬ 
grebu. Službovao je najprije 
u Zavodu za tropske bolesti 
u Skoplju, u bakteriološkoj 

stanici u Bitolju i u higijen¬ 
skom zavodu u Zagrebu. G. 
1930 pošao je na nauke u 

inozemstvo, gdje je probora¬ 
vio godinu i po dana. Od 

1932 docent, 1937 vanredni, a 
1940 redovni profesor u vete¬ 
rinarskom fakultetu u Zagre¬ 
bu, u kojem je uredio zavod 
za higijenu animalnih proiz¬ 

voda za ljudsku hranu. Napi¬ 
sao je više stručnih i naučnih 
članaka. G. 1940 imenovan je 
predstojnikom veterinarstva u 
Hrvatskoj, a 1941 glavnim povjerenikom Hrvatske selja¬ 
čke gospodarske zajednice u Zagrebu. 

BIBL.: Bakterije parokoli-i pavasiti u ekskrementima zdravih ovaca, 
Glas. Centr. Hig. Zav. Sv. 1. knj. 6.; Osnutak, svrha i razvitak ve¬ 
terinarske službe pri higijenskim zavodima Ministarstva narodnog 

zdravlja, Jug. Vet. Glas. 1929; Schonberg-Debelić, Ueber Fischfaulnis - 
bakterien and Versuche zu ihrer Bekampfung, B. T. W. 1933; O pro¬ 
suđivanju mesa od virus-svinja rabljenih za dobivanje virusa kuge. 
Jug. Vet. Glas. 1936; Distomoza i iskćrišćivanje mesa, Vet. arh. 1936; 
Strani miris u mesu virus-svinja, Vet. arh. 1936; Cisticerkoza i trihi- 
noza kod zaklanih svinja, Vet. arh. 1936; Patološko-anatomske pro¬ 
mjene i strani miris u mesu virus-svinja, Vet. arh. 1938; Upliv soljenja, 
salamurenja i sušenja na desodoraciju i na okus mesa, Vet. arh. 1938; 
tuberkuloza i klanje stoke na zagrebačkoj klaonici, Vet. arh. 1938 
i dr. I. B-ć. 

DEBELO CRIJEVO -> Crijevo. 

DEBELJAK, Anton, Šegova vas u Loškom potoku 25. 
X. 1887, književnik. Gimnaziju svršio u Novom Mestu, 
romanistiku u Beču i Parizu, promoviran u Ljubljani (1923). 
Službovao je u Gorici, Idriji i u Ljubljani. Istakao se kao 
lirski pjesnik (zbirka Sonce i sence, Ljubljana 1919), pri¬ 
povjedač ( Tičistan , 1940), publicist, esejist i odličan pre¬ 
voditelj iz romanskih književnosti (»Moderna franc. lirika u 
prevodih«, Ljubljana 1919, Flaubert, Balzac, Barbusse i t. d .). 

LIT.: SBL s. v. J. G-č. 

DEBELJANOV, Dimčo, * Koprivštica 28. III. 1887, f kod 
Demir Hisara 2. X. 1916, bugarski pjesnik. Svršio gimna¬ 
ziju u Sofiji, g. 1908 postaje činovnik u Meteorološkoj po¬ 
staji, zatim novinar pa stenograf u Narodnom sobranju i 
od 1914 izvjestitelj u Vrhovnom računskom dvoru. Sura¬ 


đivao je pjesmama u Balgarska sbirka, zatim u časopisima 
Iz nov pat, Savremennik, Savremena misal, Osa i dr. G. 
1910 s prijateljem Podvarzačovom sastavlja izvrsnu antolo¬ 
giju Balgarska antologija — nasata poezija ot Vazova na- 
sam. S Podvarzačovom i Nikolom Lilievom prevodi s fran¬ 
cuskog (A. Francea, Pierrea Louisa, Multatul'ija). U pro¬ 
ljeće 1916 odlazi dobrovoljno u vojsku i pogiba blizu Demir 
Hisara. Smrtne su mu ostanke 1931 prenijeli u Koprivšticu, 
a Ivan Lazarov izradio mu je nad grobom veličanstven 
spomenik. 

Stihove su mu sabrali prijatelji Podvarzačov, N. Liliev 
i K. Konstantinov; izdao ih je 1920 A. Paskalev pod nat¬ 
pisom Stihotvorenija (predgovor od K. Konstantinova); 2. 
izd. uredio je 1927 G. Mihajlov (predgovor Lj. Stojanov), 
3. izd. 1930 N. Liliev (predgovor V. Vasiljev), 4. izd. 1936 

V. Rusalijev. G. 1924 izašla je knjižica Zlatna pepel (ne¬ 
izdani stihovi), a 1940 Ljubavna pisma na D. D. (s pred¬ 
govorom V. Rusalijeva). 

Po motivima i izrazu D. je srodan pjesniku P. Kr. Javorovu. Prvi 
je uvjereni dualist u bugarskom pjesništvu; on osjeća svijet kao vječnu 
borbu dviju prastarih sila. Svako njegovo kondenzirano čuvstvo nosi 
jesnu ili niječnu oznaku. D. je čistokrvni simbolist, i svaka njegova 
slika otkriva triumf Ormuzda ili mračno slavlje Ahrimana. Pozna samo 
dvije boje: bijelu i crnu, dva duševna stanja: pobjedu i poraz. O 
njemu su s najvećim priznanjem pisali gotovo svi bugarski kritici. 

LIT.: Život, ljubav i smart’ta na DD., Sofija 1936 (s prilozima G. 
Raičeva, D. Podvarzačova, N. Rainova, Jordana Mečkarova i dr.); G. 
Konstantinov, Tvorci na balgarskata literatura, Sofija 1941; M. Niko- 
lov, Istorija na balgarskata literatura, Sofija 1941; L. Stojanov, D. D., 
1926. I- E. 

DEBET -> Knjigovodstvo. 

DEBEVEC, 1. Ciril, * Ljubljana 1. IV. 1903, slovenski glu¬ 
mac, redatelj i književnik. Kao glumac dao je nekoliko jakih 
pozorišnih kreacija, a kao režiser Narodnog gledališča u 
Ljubljani postavio je na pozornicu veliko mnoštvo klasi¬ 
čnih i suvremenih dramskih i opernih djela. U »Gledali- 
škom listu« (koji je uređivao) i u drugim časopisima pisao 
je članke i rasprave o kazališnim pitanjima. G. 1933 izašla 
je njegova knjiga Gledaliski zapiski , tu je sakupio svoje 
refleksije o svima kazališnim problemima. 

2. Janez, * Ljubljana 20. VI. 1758, f Žuženberg 10. 

VI. 1821, svećenik janzenističkog smjera i marljiv pisac 
nabožnih i školskih knjiga. Između ostaloga priredio je 
prema francuskom knjižicu Kratki naviki , regelci inu 
molitve za sakrament te pokore (1783), koja je doži¬ 
vjela više izdanja. Bogoslovima je u Ljubljani već 1795—97 
predavao slovenski jezik i sudjelovao kod redakcije Sv. 
Pisma za Slovence (Japelj-Kumerdej, Zupan-Ravnikar). U 
rukopisu je ostavio građu za slov. gramatiku i njem.-slov. 
rječnik. 

3. Jože, ^ Begunje kraj Cerknice 15. III. 1867, f Lju¬ 
bljana 5. X. 1938, slovenski književnik. Srednju školu 
i bogosloviju svršio u Ljubljani, promoviran u Beču (1894), 
a klasičnu filologiju svršio u Gracu. Srednjoškolski na¬ 
stavnik u Ljubljani i u Kranju. Književno mu je djelovanje 
najtješnje povezano s njegovim publicističkim i pedago¬ 
škim radom. Napisao je velik broj rasprava i članaka s 
različitih područja, a najvažnija su mu ova dva djela: 
1 . Vzori in boji , izvorna odgojna pripovijest (Dom in svet 
1896—97, u knjizi 1917), i 2. uspjeli prijevod Danteove 
Divine Commedie (Dom in svet 1910—25). »Vzori in boji« 
pružaju u obliku pisama klasičnu sliku đačkog života i 
slov. kulturnih prilika krajem 19. st., a prijevod D. C. je 
prvi cjeloviti i komentirani prijevod Dantea na slov. jezik. 
Kao urednik Doma in sveta tiskao je u listu (g. 50) i svoj 
prijevod Danteova djela Vita nuova , a prevodio je mnogo 
i iz drugih književnosti. 

LIT.: Šolar u Dom in svet 50; T. Debeljak, ondje; SBL, s. v. J. G-č. 

DIJBICKI, 1 . Stanislav, ^ Lubaczow 4. XII. 1866, f Kra- 
kov 12. VIII. 1924 poljski slikar. Učio slikarstvo u Beču, Kra- 
kovu i Miinchenu, radio u keramičkoj školi u Kolomyji i 
Parizu. Najviše živio u Lavovu i među Huculima. Prvi je 
predstavnik impresionizma u Poljskoj. Najviše radio genre- 
slike iz huculskoga života, ilustrirao mnogo djela poljskih 
pisaca, naslikao mnogo alegoričkih i dekorativnih slika. 
Od 1909 stalno živio u Krakovu, gdje je bio profesor 
religioznoga i dekorativnog slikarstva u akademiji lijepih 
umjetnosti. J. B-ć. 

2. Wladyslaw Michal (* 1853, f 1911), istaknuti pred¬ 
stavnik katoličke filozofije u Poljskoj; učio najprije filo¬ 
zofiju želeći se posvetiti nastavničkom zvanju, a onda je 

prešao u bogosloviju. Služio je kao vjeroučitelj i vikar 
u Varšavi. 

Glavna djela: O zasadniczych rožnicach psychicznych 
miqdzy czlowiekem i zwierzqciem, Varšava 1876; — Myšl 

1 slowo 1876; — Niešmiertelnošć czlowieka 1897 2 ; — Wiel- 
kie bankructvo umyslo\ve 1895; — Filozofia nicošci, rzecz 
o istocie buddyzmu 1896; — Studja i szkice relig.-filoz ., 

2 sv., 1901. A. B-a. 

3. Zdzislaw, -fc 1871, f 1931, poljski književnik, kritik 

i pjesnik, izdao u Lavovu i Varšavi nekoliko svezaka 
svojih stihova (1898—1931), kritičke studije o Reymontu, 
Kasprowiczu, o književnosti; kritike Pisarze po!scy (2 sv., 
1920), Portrety (2 serije, 1928), s vrlo savjesnim i informa¬ 
tivnim člancima gotovo o svim suvremenim poljskim 
beletristima. J. B-ć. 

DEBIDOUR, Elie-Louis-Marc-Marie-Antoine, narečen 
Antonin, Nontron (Dordogne) 31. I. 1847, f Pariz 21. 
II. 1917, francuski povjesničar. Kao profesor povijesti dje¬ 
lovao je najprije na srednjim školama, zatim na sveučilištu 
u Nancyju (od 1879) i u Parizu (od 1906). U Nancyju osno¬ 
vao je Societe de geographie de VEst i Annales de l , Esf i 
a brojna predavanja održao je na Ligue de VEnseignement. 
Kao izraziti republikanski demokrat bio je neko doba 
glavni nadzornik javne nastave. 

BIBL.: La Fronde angevine , 1877; Precis de l’histoire de Anjou, 
1878; Le general Bigarre, aide de camp de Joseph Bonaparte, d’oprćs 
ses memoires inedits, 1880; Histoire de Du Guesclin, 1880; Žtudes 
critiques sur la Revolution, VEmpire et la periode contemporaine, 
1886; Histoire des rapports entre l’Eglise et VŽtat en France de 
1785 — 1875, 1898; UŽglise catholique et l’Čtat sous la Troisićme Rć- 
publique, 1906. Na području diplomatske povijesti osobito se ističe 
njegovo djelo Histoire diplomatique de VEurope, 4 sv., 1890—1917. Prva 
dva obuhvaćaju razdoblje od bečkog do berlinskog kongresa (1814—78), 
a ostala od 1878 do prvoga svjetskog rata. Uz Manuel historique 
de Politique etrangćre od E. Bourgeoisa ovo je djelo najbolji prikaz 
diplomatske povijesti na francuskom jeziku, poznato i cijenjeno ne 
samo u Francuskoj nego i u drugim zemljama. J. N. 

DEBILITET je najblaži oblik urođene slaboumnosti ili 
oligofrenije (v.). Kao i kod drugih oligofrenih nisu debilni 
intelektualno sasvim normalno razvijeni. Kod njih je nešto 
oteščano zapamćivanje, još više kritika, rasuđivanje, ra¬ 
zumijevanje, osobito apstraktnih pojmova i reproduciranje 
misli. Razlikovanje bitnog od nebitnog, važnog od ne¬ 
važnog, aktualnog od neaktualnog je vrlo krnje. Manje 
su okretni, nedosjetljivi, duševno neelastični, nedorasli 
malo kompliciranijim situacijama. Afektivno su ili tupi 
ili vrlo razdražljivi, neki put psihopatski (v.) obojadisani. 
Postoje različiti prelazni oblici te duševne zaostalosti, 
s jedne strane prema težoj zaostalosti t. j. imbecilitetu (v.) 
a s druge strane prema t. zv. fiziološkoj ograničenosti (v.) 
ili glupavosti. Neki debilni svršavaju eventualno i srednju 
školu, ali se obično u životu zadovoljavaju nevažnim po¬ 
dređenim položajima, gdje ne treba vlastite inicijative. 
Uzrok debilnosti -> oligofrenija. R. L-ć. 

DEBITUM AUSZUGALE (lat. debitum, »dug«, njem. 
Auszug, »izvadak«) staroga hrvatsko-ugarskog prava je 
dugovanje zasvjedočeno izvatkom iz trgovačkih odnosno 
obrtničkih poslovnih knjiga. Obveza se osnivala ili na 
kupnji robe trgovčeve ili na najmu radne snage obrtni- 
kove, pa se onda i prosuđivala po propisima, koji su vrije¬ 
dili za dotičnu vrstu ugovora, a poslovne su knjige imale 
snagu poludokaza, koji se u slučaju potrebe popunjivao 
domirnom prisegom (iuramentum suppletorium). Ako je 
vjerovnik htio da na osnovi svoje poslovne knjige naplati 
potraživanje, morao je u roku od godine dana, otkako je 
zaduženje nastalo, predložiti dužniku izdavak iz nje i za¬ 
tražiti od njega, da mu ili podmiri dug, ili barem potpi¬ 
som likvidira njegovo potraživanje. M. L-ć. 

DEBLO -*» Stablo. 

DEBOLJSKIJ, Nikolaj Grigorovič, 1842, f 1918, ruski 
filozof, protivnik pozitivizma; uzima, da je »prvoum« 
osnova svih stvari. 

BIBL.: Vvedenie v učenie o poznanii, Petrograd 1870; O dialekti- 
českom metode, 1872; Filosofia budusčago, 1882; O vyššem blagje, 
1886; Metafysika, 1892—1895. A. B-a. 

DE BONO, Emilio, % Cassano đ’Adda, 1866, talijanski 
vojskovođa i političar. Potporučnik bersaljera 1884, sudje¬ 
luje u ratu u istočnoj Africi 1887, prelazi nakon toga u 
glavni stožer i sudjeluje u tripolitanskoj vojni 1911/2. Na 
početku svjetskog rata je glavar stožera II. vojnog zbora, 
zatim biva postepeno promaknut za brigadnog i divizijskog 
generala, a pod konac rata je zapovjednik IX. zbora i su¬ 


djeluje u bitki na Piavi, na zapadnom sektoru (Monte 
Grappa). Nakon rata je zapovjednik zbora sve do 1920, 
kada na vlastitu molbu prelazi u »poseban pomoćni polo¬ 
žaj«. Tada se posvećuje organiziranju fašističkih odreda 
(Fasci di combattimento). Prigodom »pohoda na Rim« 
(1922) član je fašističkog kvadrumvirata. Vraća se u dje¬ 
latnu službu, najprije kao ra¬ 
vnatelj javne sigurnosti, zatim 
vrhovni zapovjednik fašisti¬ 
čke milicije i dalje redom 
guverner Tripolitanije, drža¬ 
vni podtajnik (1928) i mini¬ 
star kolonija (1929). G. 1925 
imenovan je senatorom, a 1928 
državnim ministrom. Dne 16. 
I. 1935 postavljen je vrho¬ 
vnim povjerenikom Talijan¬ 
ske istočne Afrike, gdje je i 
vrhovni vojni zapovjednik u 
ratu protiv Abesinije do 28. 
XI. 1935. Nekoliko dana pri¬ 
je toga (16. XI.) imenovan je 
maršalom. De B. poznat je 
također kao vojni pisac: Nel- 
Vesercito nostro prima della 
guerra, Milan 1931; La guer- 
ra come e dove Vho vista e combattuta io , Milan 1935. 
O abesinskom ratu napisao je La preparazione e le prime 
operazioni, Rim 1937. 

DEBORA (žid. »pčela«), žensko ime u St. Zavjetu. Naj- 
znatnija je ona D., koju Knjiga sudaca IV opisuje kao 
izraelsku proročicu i sudinju. Stanujući između Rame i 
Betela, podigla je ona neka izraelska plemena na ustanak 
protiv ugnjetavača kanaanskoga kralja Jabina. Pratila je 
vojskovođu Baraka i njegovu vojsku do brda Tabora, gdje 
je upravljala bitkom, i proricala pobjedu nad kanaanskim 
vojskovođom Siserom. Poslije te pobjede živjeli su Izraelci 
40 godina u miru. Deborina pjesma , ponajznamenitiji do- 
kumenat starih izraelskih himna, opisuje u epskolirskom 
obliku bijedu i pobjedu Izraelaca. Tu je građu obradio 
Handel u oratoriju i Rosenthal u drami. 

DE BOSIS, Adolfo, Ancona 3. I. 1863, f Ancona 28. 
VIII. 1924, talijanski pjesnik. Živio je u Rimu. Bio je urednik 
književnog časopisa 11 Convito (1895—1907), sjajno opre¬ 
mljenoga i ilustriranog, oko kojeg su se okupljali D’An- 
nunzio i ostali pristaše estetizma (pjesnici, slikari i kriti¬ 
čari) sa svrhom obnove kulta čiste ljepote. U svom za¬ 
nosu za idealom lijepoga i dobroga D. B. nalazi u Shelley-u 
svoj uzor, koji oponaša u svojim stihovima (Amori ac 
silentio, Le rime sparse, 1914) i koji prevodi na talijanski (I 
Cenci 1916; Prometeo liberato, 1922; Liriche 1928). Ali De 
Bosisova umjetnička sposobnost nije dorasla njegovoj sa¬ 
nji, te je zanimljivija njegova ličnost nego pjesme. 

LIT.: L. Libero Russo, A. D Napulj 1922; U. Ojetti, Cose viste 
III, Milan 1926; G. Crocioni, 11 poeta A. D., Bologna 1927; B. Croce, 
La letteratura della nuova Italia, IV. knj., 3. izd. 1929. M. D-ić. 

DEBRA TABOR -> Samara. 

DEBRECIN (mađ. Debreczen), po veličini treći grad 
Madžarske, u županiji Hajdu, istočno od Tise. To je glavno 
gradsko središte prostranog stepskog kraja Alfold, u 
kome pada samo oko 660 mm oborina; zime su dosta 
hladne (siječanj —3°,2) a ljeta topla (srpanj 21°,5). Gradski 
teritorij zauzima velik prostor od 957 km 2 . Grad D. ima 
kružan oblik i samo u srednjem dijelu ima gradsko, a 
mjestimično i velegradsko lice, dok su rubni dijelovi nalik 
na velika mađarska sela. Stanovnici su najvećim brojem 
poljodjelci, koji ljeti žive na posjedu, gdje su gospodarske 
kuće »tanya«, a zimu provode u gradu. U okolici grada 
su prostrane i dobro čuvane šume bagrena, koji najbolje 
odgovara sušnoj klimi. Dalje od grada na prostranim pu¬ 
stama goje čikoši veliki broj konja i goveda pa se D. 
razvio u bogato tržište stoke (konji i goveda) i poljodjel¬ 
skih proizvoda (žita, duhan i dr.). U vezi s ovim razvila 
se i daleko poznata industrija preradbe stočnih i poljo¬ 
djelskih proizvoda (izradba salame i druge suhomesnate 
robe, preradba kože, mlinovi žita i paprike i t. d.). Izradba 
odličnih željezničkih veza, koje vode u raznim pravcima, 
pomogla je i ubrzala gospodarski razvoj D-a i omogućila 
osnivanje industrija, koje uvoze sirovine (metalna indu¬ 
strija, izradba namještaja i si.). Važnost grada je uma- 

njena i njegov razvoj usporen povlačenjem granice prema 
Rumunjskoj (1918), kad je grad izgubio jedan dio svoga 
gospodarskog područja. D. je i važno duhovno središte. Tu 
je 1561 osnovana prva mađarska tiskara. Od 1914 D. ima 
sveučilište, koje je nastavak protestantskog kolegija, 
osnovanog 1550. Sveučilište ima bogatu biblioteku (oko 
250.000 sv.). D. je sjedište madžarske kalvinske crkve, koja 
tu ima nekoliko lijepih hramova, različitih ustanova i spo¬ 
menika iz svoje prošlosti, tako da D-u daju nadimak 
»kalvinski Rim«. G. 1918 imao je D. 126.588 stan., od 
toga 65.7% kalvinista, 19.2% katolika i 9.8 Židova. Postotak 
kalvinista je prije bio mnogo veći (95.9% g. 1836), ali je 
novijom imigracijom katolika i Židova umanjen. Od gra¬ 
đevinskih spomenika ističu se kalvinska katedrala (1805— 
1927), katolička župna crkva (1721—48), zatim brojne no¬ 
vije zgrade sveučilišta i lijepa palača bogatog muzeja 
(dovršena 1930). Porušen od Tatara, D. je ubrzo obnovljen 
kao tržište. Protivno od ostalih mađarskih gradova, go¬ 
tovo cijeli D. je primio reformaciju (1535—55), što je uz 
prirodu okolice pridonijelo posebnoj samosvijesti i težnji 
za samostalnošću. Najslavnije i najteže dane doživio je 
grad u ustanku 1848—9. Tu je 14. IV. 1849 L. Kossuth u 
privremenom saboru proglasio odcjepljenje od habsburške 
monarhije, ali je već početkom kolovoza iste godine ruski 
general Paskijevič porazio ustanike i zauzeo grad. M. Š. 

DEBRUNNER, Albert Johann, ^ Basel 8. II. 1884, nje¬ 
mački staroklasički filolog i lingvista; 1917 docent u Zii- 
richu, 1918 izvanredni profesor u Greifswaldu, 1920 redo¬ 
viti u Bernu, a 1925 u Jeni. 

BIBL.: Gviechische Wortbildungslehre (1917); Altindische Gramma- 
tik, III. (s. J. Wackernagelom, 1930); priredio je nova izdanja F. 
Blsssa, Neutestamentliche Grammatik (4. izd., 1913; 6. izd., 1931) i F. 
Stolza, Geschichte der lateinischen Spvache (2. izd., 1921). Od 1927 u 
suradnji izdaje lingvistički časopis Indogermanische Forschungen i 
Indogermanisches Jahrbuch. 

DEBUCOURT, Louis Philibert, Pariz 13. II. 1755, 
f Belleville 27. IX. 1832, francuski slikar i bakrorezac. 
Nakon učenja kod ranog klasiciste Vien-a izložio je svoje 
genre-slike, koje mu ne bi bile ovjekovječile ime, da se 
nije od 1785 brzo razvio u prvoga majstora bakroreza s 
više raznobojnih ploča. Tu mu je uspjelo u duhovito crta¬ 
nim i koloristički osjećajnim radovima još jednom uhvatiti 
svu bit i draž »ancien regime«-a na umoru. Svršetak te epohe 
značio je, premda ju je preživio, u biti i svršetak njegova 
djelovanja, jer se kasniji njegov rad ne može mjeriti s 
dragocjenim otiscima s četiriju ploča, među kojima su na 
glasu: Menuet mladenaca (1786); Dva poljupca (1786); 
Šetnja u galeriji Palais-Royal (1787); Rođendan bake 
(1788); Aneta i Lubin (1789). Svršetak tog sjajnog niza 
čini osobito svijetlo intenzivna Javno šetalište (1792); raz¬ 
mjerno najbolji od njegovih kasnijih radova jest Cafe 
Frascati (1807). Rad D-ov ima 558 brojeva. 

LIT.: E. i J. de Goncourt, D., 1866; M. Fenaille, Catalogue de 
Voeuvre . gravće de L. Ph. D., 1899; H. Bouchot, L. Ph. D., 1904. F. C. 

DEBUSSY, Claude Achille, ^ St. Germain-en-Laye (kraj 
Pariza) 22. VIII. 1862, f Pariz 26. III. 1918, francuski skla¬ 
datelj. Premda je potekao od potpuno neglazbenih roditelja, 
njegova se glazbena nadarenost očitovala vrlo rano, te je 
s jedanaest godina primljen na pariški konzervatorij, gdje 
je tokom godina ponovno postigao nagrade za sviranje 
glasovira i za pratnju solista. G. 1884 dovršio je nauke 
kompozicije u razredu J. Masseneta i svojom kantatom 
Lenfant pvodigue postigao t. zv. »rimsku nagradu«, koja 
najboljim učenicima konzervatorija omogućuje nastavak 
nauka u Italiji. Već prvim djelima, u kojima se jasno vidi 
utjecaj njegovih suvremenika Bizeta, Francka, D’Indyja, 
Laloa, Masseneta, Faurea, Chabriera i Satiea, predstavlja 
se D. kao ostvaritelj njihovih nastojanja oko preporoda 
francuske glazbe 19. stoljeća. D. je stajao pod jakim utje¬ 
cajem Wagnera, čija je djela mnogo proučavao i slušao u 
Bayreuthu; isto tako utjecao je na njega Modest Musorg- 
skij. No dok je D. ostao ovomu vjeran do konca svoga 
života, zauzeo je u toku svoga razvoja svijestan i izrazit 
stav protiv Wagnerove umjetničke koncepcije. 

D-jevo značenje u povijesti glazbe leži u činjenici, da 
je kao sintezu nastojanja svojih francuskih suvremenika 
osnovao nov smjer u glazbenom stvaranju — glazbeni 
impresionizam — koji vrši značajni utjecaj na čitavu 
evropsku glazbu do danas. Stilizirani harmonijski sustav, 
instrumentacija i ritmičke formule, koje D. primjenjuje, 
odaju sasvim nov svijet, veoma različit od tadašnjeg gla¬ 


zbenog stvaranja. Ta bujna, senzualna i impresivna glazba 
dobiva konačni oblik u Nokturnima za orkestar, punima 
izražajnih mogućnosti, dotada potpuno nepoznatih u 
glazbi, a isto bogatstvo izražaja očituje se i u njegovoj 
jedinoj operi Pelleas et Melisande , u kojoj se ne povodi 

za glazbenim zasadama 
Wagnerove ni suvreme¬ 
ne talijanske opere, već 
recitira tekst na način 
stare francuske opere 
Lullyjeva doba, dok 
glazbom slika odnosne 
ugođaje. Najjednosta¬ 
vnijim sredstvima po¬ 
lazi mu za rukom iza¬ 
zvati najneobičnije uti¬ 
ske, kao na pr. miris 
cvijeća, večernju hla¬ 
dnoću, tišinu vodene po¬ 
vršine i t. d. 

Njegovo je stvaranje 
pobudilo veliku pažnju 
suvremenika te ubrzo 
steklo velik broj pri¬ 
staša, ali i ogorčenih 
protivnika, unatoč oči¬ 
glednoj vezi njegovih 
nastojanja s dotada¬ 
šnjom francuskom gla¬ 
zbenom tradicijom. O- 
pera Pelleas et Melisande primljena je prvi put u pariškoj 
Komičnoj operi s porugom, zviždanjem i smijehom, da iza 
nekoliko godina postane sastavnim dijelom francuskih 
opernih repertoara, omiljelim kazališnom općinstvu. Ta 
borba između pristaša i protivnika D-jeva impresionizma 
nalazi katkad odjeka još i u polemikama naših dana. 
Značajka je D-jeva glazbenog izraza suzdržljivo naslući¬ 
van je, a ne iscrpijivo i opsežno slikanje duševnih stanja. 
Njegova se instrumentacija može po svojim živim i nemi- 
ješanim bojama porediti s tehnikom impresionističkh sli¬ 
kara. Ta je tehnika instrumentacije utjecala gotovo na sve 
velike skladatelje iza D-a, a osobito na Stravinskoga u 
njegovu ranijem stvaranju. Svojim pak skladbama za 
glasovir stvorio je D. posve nov stil, koji ga, iza Chopina 
i Liszta, čini najvećim majstorom glasovirske literature. 

BIBL.: 1. Scenska djela: Opera Pellćas et Melisande (1902), scenska 
glazba za D’Annunzijev Le Martyre de St. Sćbastien (1911), balet 
Jeux (1912). — 2. Skladbe za orkestar: Kantata La Demoiselle Elue 
sa ženskim zborom i solima (1887), Prćlude a V Apres-midi d’un Faune 
(1892), 3 Nocturnes sa ženskim zborom (1899), Danse profane i Danse 
sacree s harfom (1904), La Mer (1905), Images III (1904), Le Jet 
d’eau i Deux proses lyriques za glas i orkestar. — 3. Zbor: Trois 
Chansons (1908). — 4. Komorna glazba: Gudački kvartet (1893), So¬ 
nata za flautu, violu i harfu. Sonata za violinu i glasovir, Sonata za 
violoncello i glasovir. Rapsodija za klarinet i glasovir (1910), En 
blanc et noir za dva glasovira (1915), Marche ćcossaise (1891), Petite 
Suite (1894) i 6 Epigraphes antiques (1915) za glasovir četveroručno. 
— 5 # Pjesme uz glasovir: Ariettes oublićes (1888), Cinq Poemes na 
tekstove Baudelaira (1890), Mandoline (1890), Fetes galantes I., II. 
(1892, 1904), Proses lyriques (1893), Chansons de Bilitis (1898), Trois 
Chansons de France (1904), Le Promenoir des deux Amants (1910), 
Trois ballades de Frangois Villon (1910), Trois poemes na tekstove 
Mallarmea (1913). — 6. Glasovir: 2 Arabesques (1888), Ballade (1890), 
Danse (1890), Suite Bergamasque (1890), Pour le piano (1901), Estampes 
(1903), LTsle Joyeuse (1904), Masques (1904), Images I., II. (1905, 
1907), Children’s Corner (1908), La plus que lente (1910), 24 Preludes 
(1910, 1913), La Boite & Joujoux (1913), Berceuse hćro'ique (1914), 12 
Etudes (1915). 

LIT.: Fabian, D., Miinchen 1923; G. M # Gatti, L’opera pianistica 
di C... D., u Rivista Musicale Italiana XXVII., 1920; L. Laloy, C. D., 
Pariz 1909; Debussyjev broj u La Revue musicale, Pariz u prosincu 
1920; A. Lualdi, C. D. la sua arte e la sua parabola 1918; L. Per- 
racchio, L'opera pianistica di C. D., Milan 1924; R. Rolland, Musiciens 
d’aujourd’hui, Pariz 1908; L. L. Sabanjejev, C. D., Moskva 1922; L. 
Vallas, C. D. et son temps, Pariz 1927; J. Lepine, La vie de C. D., 
Pariz 1930. M. P-ć. 

DEBYE, Petar, ^ Maastricht 24. III. 1884, holandski fizi¬ 
čar. Profesor teoretske fizike najprije na tehnici u Zii- 
richu, pa na sveučilištima u Utrechtu i Gottingenu, pro¬ 
fesor fizike na tehnici u Zurichu i eksperimentalne fizike 
na sveučilištima u Gottingenu i u Leipzigu, od g. 1935 
ravnatelj zavoda cara Vilima za fiziku (Berlin—Dahlem), 
od g. 1936 profesor eksperimentalne fizike na sveučilištu u 
Berlinu. G. 1936. dobio je Nobelovu nagradu za kemiju za 
svoja istraživanja o strukturi molekula, molekularnog di- 

polnog momenta, rontgenskog i elektronskog ogiba u pli¬ 
novima. G. 1930 odlikovan Rumfordovom medaljom od 
Royal Society u Londonu, g. 1935 Lorentzovom medaljom 
od akademije znanosti u Amsterdamu. Član pruske aka¬ 
demije znanosti u Berlinu, dr. h. c. mnogih sveučilišta, 
počasni član mnogih akademija i učenih društava. Glavna 
područja istraživanja: kinetička teorija materije, dipolni 
momenti molekula, difuzija rontgenskih zraka, ogib elektro¬ 
magnetskih valova, rontgenskih zraka i elektrona, metoda 
prašine za istraživanje kristalne strukture (sa P. Scherre- 
rom), teorija jakih elektrolita (sa E. Hiickelom), postiza¬ 
vanje najnižih temperatura adiabatičkim demagnetizira- 
njem paramagnetičkih soli. Glavno djelo: Pol are Mole- 
keln, Leipzig 1929 i na engleskom New York 1929. M. K. 

DEBYE-SCHERREROVI DIJAGRAMI upotrebljavaju 
se za određivanje kristalne strukture mikrokristaliničnih 
tvari s pomoću ogiba rentgenskih zraka u t. zv. metodi pra¬ 
šine. Kroz točno izrađen dugačak i uzak cilindrički otvor 
B (si. 1) u olovu ili mesingu pada uzak svežanj monohro- 
matskih rentgenskih zraka na ta¬ 
nak štapić O, napravljen od kri¬ 
stalne prašine tiskanjem ili amorf¬ 
nim ljepilom, ili na tanku žicu 

kovine, kojoj istražujemo kristal¬ 
nu strukturu. Upadna zraka po¬ 
gađa mikrokristale, koji su nago¬ 
milani posve bez reda, u svim 
mogućim položajima, pa se ogi- 

bom odbija, kadgod je upadni 

kut na jednu mrežnu ravninu je¬ 

dnak kutu sjaja H po Braggovoj 
jednadžbi u prvom ili u jednom 
višem redu ogiba. Prema tome 
sve odbijene zrake, koje odgova¬ 
raju istom redu ogiba na istoj 
mrežnoj ravnini, zatvaraju oko 
kružni stožac, u kojem kut na 
vrhu iznosi 4ft. Metodu su izumili P. Debye i P. Scherrer 
(g. 1916) i nezavisno od njih A. W. Huli (g. 1917). Kod 

Hulla dolazi u nastavku primarnih zraka (na pr. kod P) 

fotografska ploča okomito na BP, pa različiti stošci 
odbijenih zraka daju na njoj koncentrične krugove oko 
traga primarnih zraka (si. 2). Debye i Scherrer su 
oko štapića O savili u valjak uzak fotografski film 
FF', tako da je os valjka sa svom mogućom točnošću u osi 
štapića; prema tome je os valjka okomita na pravac pri¬ 
marnih zraka. Da bi se uklonile smetnje od strukture 
filma, ovaj je na ulaznoj strani kod B probušen. Na taj 
način će na filmu biti registrirani svi ogibi zraka na razli¬ 
čitim mrežnim ravninama gotovo do otklona 2^=180° kao 
presjeci valjka s nizom stožaca, kojima je vrh u O, a imaju 
različite kutove 4ff na vrhu. To su krivulje 4. reda (De- 
byeve krivulje); one su kod malene visine filma za ma¬ 
lene i za vrlo velike vrijednosti 2fl približno krugovi, a za 
20=90° reduciraju se na pravac. 

Kako izgledaju ovi presjeci na izravnanom filmu poslije 
fotografskog razvijanja, vidi se u slici 3. Bijeli krug u 
sredini je ulazna rupa u filmu za primarne zrake; dakle 
crtama ogiba oko nje pripadaju vrijednosti 20 blizu 180°. 
Iz izmjerenih razmaka 2 SP (si. 1), koji pripadaju istom 

stošcu ogiba, iz polu¬ 
mjera OS valjka i iz 
poznate valne dužine 
rentgenskih zraka od¬ 
ređuju se kutovi sjaja 
0, pa se prema rela¬ 
tivnom intenzitetu 
crta određuju redovi 
ogiba i pripadni inde¬ 
ksi mrežnih ravnina. 

Naročita važnost 
pripada crtama, za ko¬ 
je se pripadne vrije¬ 
dnosti 20 približavaju 
180°. Tu je rastvorna 
moć najveća, jer ma¬ 
lene razlike u mre¬ 
žnim konstantama iza¬ 
zivaju velike promje¬ 
si. 2. HULLOVA SNIMKA ALUMINIJA ne u položaju crta. 




SI. 1. SHEMATSKI 
PRIKAZ DEBYE- 
SCHERREROVE 
METODE 

upadne zrake kao osi 


Kod Hullove metode dobivaju se ovi ogibni otkloni u 
metodi natražnih zraka (van Arkel, 1926; Dehlinger, 
1927; Sachs u. Weerts, 1930). Smetnje i poteškoće u 
određivanju pripadnih indeksa, napose kod kristala s 
manjom simetrijom, dolaze s jedne strane odatle, što 
neka crta, koja pripada jednoj mrežnoj ravnini, može 



SI. 3. SNIMKA ALUMINIJEVA OKSIDA DEBYE-SCHERREROVOM 
METODOM 


biti pokrivena crtom, koja pripada jednom drugom redu 
ogiba na jednoj drugoj mrežnoj ravnini, ili su neke ogibne 
crte interferencijom poništene. Ako primarna rentgenska 
svjetlost spektralne serije K, koja se redovito upotreblja¬ 
va, nije dovoljno filtrirana, pridolaze smetnje od spektral- 
nih crta |3. Upotrebljavaju se Ka zrake kovina s niskim 
atomskim rednim brojem, obično Cr, Fe ili Cu; rjeđe se 
uzima dopunska snimka Ka zrakama kovine višeg rednog 
broja, kao Mo. Potreba izdašnog filtriranja primarnih 
zraka prouzrokuje duge ekspozicije. Kod promjera valjka 
8 cm uzima se kao normalna ekspozicija sa zrakama Gu 
Ka za štapić od prašine slankamena debeo 1 mm prosječno 
1000 mA X minuta. 

Ogibne crte pokazuju jednoliko crnilo, dok mikrokri- 
stali ne prelaze reda veličine 0,01 mm. Ako u štapiću O 
ima nešto većih mikrokristala, ili ako u njihovom pore¬ 
daju mjesto posvemašnje nepravilnosti preteže neki smjer, 
pojavit će se u crtama ogiba pojedine točkice jačeg crnila 
ili će se ogibno mjesto sastojati od samih takvih točkica. 
Da bi se izbjeglo ovoj smetnji, drži se štapić za vrijeme 
ekspozicije trajno u sporoj vrtnji. 

LIT.: P. Debye i P. Sherrer, Physik. Zeitschr. 17, 277, 1916; 

A. W. Huli, Phys. Rev. (2) 10, 661, 1917; R. Glocker, Materialpriifung 
m. Rontgenstrahlen, Berlin 1936; W. H. i W. L. Bragg, The Crystal- 
line State, London 1933. M. K. 


DECAMPS, Alexandre Ga- 
briel, -*• Pariz 3. III. 1803, 
f Fontainebleau 22. VIII. 1860, 
francuski slikar i grafičar. 
Prvo je vrijeme bio klasicist 
kao učenik Abela de Pujola. 
Odlučno je na njegovu umjet¬ 
nost utjecao njegov boravak 
u Carigradu i na maloazijskoj 
obali (1827). Već prije Dela- 
croixa otkrio je Orijent za 
francusko slikarstvo, a postao 
je uz Delacroixa jedan od 
znatnih predstavnika francu¬ 
ske romantike. Osim orijen¬ 
talnih genre-slika i onih iz 
Starog Zavjeta cijenilo je 
općinstvo D-ove prikaze životinja i smatralo ga dostojnim 
nasljednikom Teniersa i Chardina. D. se bavio i historij¬ 
skim slikarstvom, a njegovo grafičko djelo broji preko 100 
litografija i oko 20 bakropisa. 

LIT.: A. Moreau: D. et son oeuvre, Pariz 1869; Ch. Clement: A. 
G. D., Pariz 1886. V. fj 

DE CANDOLLE, 1. Al- 
phonse Louis, X Pariz 27. X. 
1806, f Ženeva 4. IV. 1893, 
botaničar, sin Augustina Py- 
ramusa. Učio u Ženevi, 1835 
naslijedio svog oca na kate¬ 
dri, ali se 1850 zahvalio. Na¬ 
stavio je izdavanjem Prodro- 
musa. Bio je vrstan sistema- 
tičar i fitogeograf. Važno je 
njegovo djelo za primijenjenu 
botaniku: Origine des plan- 
tes cultivees, Pariz 1883. 

2. Augustin Pyramus, X Že¬ 
neva 4. II. 1778, f Ženeva 9. 
IX. 1841, botaničar. Učio je 
u Parizu, gdje je kasnije 
predavao na College de 
France. G. 1808—16 pro- 

ALEXANDRE DECAMPS, Majmun-slikar 
Pariz, Zbirka Thomy-Thiery 


fesor u Montpellieru, a onda se vratio u Ženevu. Izdavao 
je Prodromus systematis naturalis regni vegetabilis . (I.-VII., 
1824—1839). Daljnih deset svezaka izdao je njegov sin 
Alphonse Louis, kao i dodatke (1878—1891). Herbarium 
De B-ov bio je vanredno bogat. 

LIT.: W. Ruhland u Handworterbuch d. Naturwiss. II., Jena 1912 
s. v. Candolle. J. p. 

DE CARIS, Juraj, rođen u Splitu, gdje je 30-ih i 40-ih 
godina 17. st. bio kanonik i generalni vikar; umro je u 
dobi od preko 90 godina. Prema M. Dumaniću pisao je 
mnogo u stihu i prozi na hrvatskom i latinskom jeziku; 
za rukopis njegovih hrvatskih i latinskih pjesama znao je 
i Julije Bajamonti (isp. Rad 192, str. 127). 

LIT.: A. Ciccarelli, Opuscoli risguardanti la storia degli uomini 
Mustri di Spalato, Dubrovnik 1811. V. š. 

DECATUR, grad u USA, u državi Illinois, na rijeci i 
umjetnom jezeru Sangamon, 57.510 st. (1930). Grad je 
osnovan 1829, a dobio je ime po američkom pomorcu 
Stephenu Decaturu (1779—1820). Nalazi se u vrlo rodnu 



ALEXANDRE DECAMPS, Zvonari 
Pariz, Zbirka Thomy-Thiery 


kraju i ugljenokopnom području. Ima mnogo raznovrsnih 
tvornica (šećera, ulja, pivovara, paromlina i t. d.). Od 
1903 ima sveučilište. 

DECAZES, Elie, vojvoda od D-a i Gliicksbjerga, 
* Saint Martin-de-Laye 28. IX. 1780, f Decazeville 25. X. 
1860, francuski državnik. Građanskog podrijetla, zanima¬ 
njem odvjetnik, D. je u doba carstva bio tajnik Napoleo- 
nove majke i holandskoga kralja Louisa Bonaparta, a za 
restauracije ravnatelj redarstva (1815) i zatim, u doba 
»bijelog terora«, ministar policije. Na njegov je poticaj 
Luj XVIII. raspustio 1816 ultrarojalističku »chambre in- 
trouvable«, a kad je 1818 otpustio i vojvodu Richelieua, D. 
je kao ministar unutrašnjih poslova — u vladi, koju je 
sam sastavio — uživao naročitu sklonost kraljevu. Nje¬ 
gova djelatnost označuje vrhunac ustavnog razdoblja 
1816—20; on nastoji »ponaroditi kraljevsku vlast i pokra- 
ljeviti Francusku«, t. j. pomiriti buržoaziju s Bourboncima. 
Umorstvo najmlađeg člana dinastije, vojvode od Berryja, 
pružilo je 1820 protivnicima oko grofa Artoisa (kasnije 
kralja Karla X.) priliku, da ga sruše i tako uspostave 
vladu desnice. G. 1830 D. je pristao uz orleansku dinastiju, 
ali se 1848 sasvim povukao. — Njegov sin Louis Charles 
Elie Amanieu, * Pariz 29. V. 1819, f dvorac La Grave 17. 
IX. 1886, bio je 1871 vođa pomirljivih orleanista, a 1873—77 
ministar vanjskih poslova. J. š-k. 

DECAZEVILLE, francuski grad u departementu Avey- 
ronu, nedaleko sastavaka Rieumorta i Lota, u ugljeničkom 
području između Aveyrona i Lota, ima (1936) 12.365 sta¬ 
novnika. Bogati ugljenici u dolini Rieumorta su djelomice 
pod vedrim nebom. Ovdje je vojvoda Decazes osnovao 
1830 velike željezare, kojima grad zahvaljuje nagli na¬ 
predak. Dobro je razvita i kemijska industrija. N. Ž. 

DECEMBRIO, Pier Candido, ^ Pavia 24. X. 1392, 
f Milan 12. XI. 1477, talijanski humanist. Preveo je s 
grčkog na latinski više djela, među kojima i Plutarhove 
Životopise , pet knjiga Homerove Ilijade i dotjerao očev 
prijevod Platonove Države, a s latinskog na talij. Cezarov 
Bellum gallicum. Napisao je mnoge epigrame, par biogra¬ 
fija i sabrao je svoju korespondenciju, koja je dragocjena 
za političku i književnu povijest. Kod nas se osvrnuo na 
nj M. Šrepel {Preporod u Italiji u XV. i XVI. stolj., 
Zagreb 1899). 

LIT.: R. Sabbadini, Storia e critica dei testi latini, Catania 1914; 
E. Ditt, P. C. D., contributo alla storia delVumanesimo ital., R. In- 
stituto Lombardo, Memorie XXIV, 1931. M. D-ić. 

DECEMVIRI, naziv za više zborova od deset osoba u 
povijesti rimskoga javnog prava. Prema povjerenoj im za¬ 
daći imaju različito ime: 

1. Decemviri agris dandis adsignandis i decemviri colo- 
niae deducendae. To su povjerenstva za dodjeljivanje 
javne zemlje posebnicima, osobito kad su se osnivale 
kolonije. 

2. Decemviri litibus (stlitibus) iudicandis. Sudački kole¬ 
gij, koji sudi u parnicama o slobodi. Pod Augustom nisu 
više samostalno sudište nego predsjedaju centumvirskom 
sudu (-> centumviri). 

3. Decemviri sacris faciundis čuvari * su sibilinskih pro¬ 
ročanstava i nadzornici stranog, u rimskoj državi dopu¬ 
štenog kulta. 

4. D. legibus scribundis -> Dvanaest ploča. M. H-t. 

DECENTRALIZACIJA —Centralizam i decentralizam. 

DE CESARE, Carlo, * Spinazzola, 12. XI. 1824, f Rim 

13. X. 1882, talijanski političar i narodnogospodarski pisac. 
Zbog sudjelovanja u opozicionalnom pokretu u Napulju 
bio je između 1848 i 1860 zatvaran i proganjan. G. 1861 i 
1866 biran je u parlament, 1870 je vijećnik računarskog 
suda, 1876 senator. Kao nar. zastupnik sudjelovao je u 
radu istražnog povjerenstva o ratnoj mornarici nakon po¬ 
raza kod Visa 1866. Kao ekonomski pisac pristaša je 
Ricardov. Glavno mu je djelo Manuale di economia pub- 
blica (2 sv., 1862), nadalje II mondo civile e industriale 
nel secolo XIX (1857), Del potere temporale del Papa 
(1861), La Politica, VEconomia et la Morale dei moderni 
Italiani (1869), La Germania Moderna (1872). 

DE CESPEDES, Alba, ^ Rim 1911, talijanska književni¬ 
ca. Vrlo mlada počinje surađivati u dnevnim listovima i 
revijama, u kojima objavljuje pripovijetke izvjesne origi¬ 
nalnosti, kao L’anima degli altri. Nakon jedne knjige pje¬ 
sama i dvije zbirke novela objavljuje vrlo uspjeli roman 
iz djevojačkog života Nessuno torna indietro (Milan 1938), 





586 


DE CESPEDES - DECIMALNA KLASIFIKACIJA 


koji je za kratko vrijeme preveden na sve znatnije svjet¬ 
ske jezike, a izišao je i na hrvatskom pod naslovom Ni¬ 
kome nema povratka , I.-II. (prev. A. Velzek), Zagreb 1941. 
Na hrvatski je prevedena i pripovijest Conchita (Djevojka 
iz Salte, Knjiga novela I., M. Šarić, Zagreb 1942). E. F. S. 

DECHAMPS, Victor-Auguste-Isidore, * Melle, kraj 
Ganda u Belgiji 6. XII. 1810, *j* 28. IX. 1883. Najprije uči 
pravo, a zatim prelazi na bogosloviju u Tournai-u i Ma¬ 
linesu te 1834 postaje svećenik i onda stupa u kongrega¬ 
ciju redemptorista. Predaje sv. Pismo u skolastikatu u 
Wittemu (Holandija) i razvija velik apostolski rad. Oso¬ 
bito na glas dolazi svojim propovjedničkim kao i znan¬ 
stvenim apologetskim djelovanjem. G. 1867 bude imenovan 
biskupom u Namuru, zatim nadbiskupom u Malinesu, gdje 
1872 postaje i kardinal. Najviše je na glas došao svojom 
borbom proti sektarskom liberalizmu kao i radom na vati¬ 
kanskom koncilu, posebice pri izradbi konstitucija »Dei 
Filius« i »Pastor aeternus«. Za Kulturkampfa u Njemačkoj 
obraća se biskupima Belgije i Njemačke a 1873 i samom 
caru Vilimu I. 

Njegov je znanstveni rad vrlo opsežan. Cjelokupna djela objeloda¬ 
njena su u Malinesu 1879—80 u 17 sv. Među njima ističu se apolo¬ 
getska djela: Le libre examen de la verite de la foi, Entretiens sur la 
demonstration catholique de la vćritć chretienne, La divinite de Jćsus- 
Christ, La question religieuse rćsolue par les faits, Lettres philoso- 
phiques et thćologiques, Pie IX et les erreurs de son temps; zatim 
nabožna i slična djela: La nouvelle Eve , Saint Vincent de Paul et la 
plus grande de ses oeuvres i Avertissement aux familles chrćtiennes. 
Djela mu odaju mislioca, asketu i govornika. 

LIT.: H. Saintrin, Vie du Cardinal D., Tournai 1884; L. Bossu, 
Notice sur les Oeuvres complštes du Cardinal Dechamps, Louvain 1879; 
Dictionnaire de Theologie Catholique, XX, IV—1; BL s. v. Đ. G. 

DLCHELETTE, Joseph, ^ Roanne 8. I. 1862, f ratište 
na rijeci Aisni 1914, francuski arheolog. Najprije se bavio 
veleobrtom, dok ga nije g. 1899 ujak Gabriel Bulliot po¬ 
vukao u arheološki rad zaposlivši ga kod iskapanja ruše¬ 
vina Bibrakta. U arheološkim naučnim istraživanjima i 
spisima stekao je doskora priznanje ne samo u Francuskoj 
nego i u međunarodnom svijetu. Francuska Akademija 
imenovala ga je članom dopisnikom. Među njegovim mo¬ 
nografijama ističu se: UOppidum de Bibracte (Pariz 1903, 
1925 2 ); Les Vases ceramiques ornes de la Gaule vomaine 
(2 sv., Pariz 1904); Les fouilles du mont Beuvray de 1897 
a 1901 (Pariz 1904); Les Tumuli de pierres du Sud Ouest 
de la Boheme (Angers s. a.). Najsintetičnije njegovo djelo, 
snabdjeveno golemim naučnim aparatom, u kojem su sa¬ 
kupljeni svi veći dotadašnji posijedci francuskih arheolo¬ 
ških istraživanja, jest: Manuel d’archeologie prehistorique 
et gallo-romaine (2 sv. s dodatkom, Pariz 1908—18). 

D£CHY, Mor, ¥ Budimpešta 4. XI. 1851, f Budimpe¬ 
šta 8. II. 1917, madžarski geolog i istraživač visokoga 
gorja. Od g. 1881—83 obišao Alpe, Karpate, Bosnu, Herce¬ 
govinu, Sjev. Afriku te Spitzberge. G. 1884 proučavao je 
Kavkaz te je do 1902 poduzeo sedam naučnih eskurzija. 
Glavno mu je djelo Der Kaukasus , putovanja i istraživa¬ 
nja, 3 sv. 1905—07. F. Š. 

DECIANI, Tiberio, * Udine 1509, f 1581, talijanski 
pravnik. Bio je profesor na sveučilištu u Padovi, gdje mu 
je 1549 bio podignut spomenik, djelo kipara Segale. Nje¬ 
govo glavno djelo: Tractatus criminalis utriusque censurae , 
u devet knjiga izašlo je u Mlecima u dva sveska istom 
1590. Drugo mu je djelo Apologia pro iuris prudentibus 
qui responsa sua edunt impvimenda adversus dicta per 
Alciatum, Mleci 1579. A. V-i. 

DECIBEL, jedinica zvučne jakosti Buka. 

DECIDUA (lat. decidere, otpasti) ili odlupnica je ovoj¬ 
nica, koja se razvija za vrijeme trudnoće od promijenjene 
sluznice maternice. Ona obavija plod i stvara hormone, 
koji djeluju na tjelesne i duševne promjene žene. Na 
njoj se razlikuju tri dijela: d. parietalis obavija šupljinu 
maternice, d. capsularis obavija sam plod, a d. basalis 
ulazi u sastav plodve. 

D. se kod čovjeka i kod nekih sisavaca pri porodu 
odlupi i kasnije izađe zajedno sa zametnim ovojima. 
To biva kod sisavaca s pločastom i pojasnom plodvom, 
pa se radi toga takvi sisavci označuju kao odlupnjaci 
(Deciduata). To su majmuni, polumajmuni, glodavci, 
netopiri i kukcožderi, koji imaju pločastu plodvu, te 
zvijeri i slonovi, koji imaju pojasnu plodvu. Ostali 
su sisavci bezodlupnjaci (Adeciduata), jer se kod njih 
plodva odrješuje od maternice tako, da joj se ne od- 


lupljuje sluznica, a takvi su lihoprstaši, takoprstaši, kitovi, 
krezubice i si. Kako i kod adeciduata dolazi do djelomi¬ 
čnog odlupljivanja sluznice, to se podjela sisavaca na 
Deciduata i Adeciduata postepeno napušta. V. D. i N. F-k. 

DECIJE (Decius), obiteljsko ime (nomen gentile) ple- 
bejskog roda, često spominjano u rimskoj povijesti. Naj¬ 
više se spominju: 1 . Publije Decije Mus (P. Decius Mus), 
vojnički tribun 343 spasio je (po Liviju) rimsku vojsku, 
opkoljenu od Samnićana. 2. Publije Decije Mus (P. Decius 
Mus), sin prijašnjega, konzul 312 i 308, magister equitum 
306, kao cenzor 304 pokušava ukloniti demokratske re¬ 
forme, što ih je uveo njegov prethodnik Apije Klaudije 
Čeko. Kao konzul po treći put pobijedio je kod Male- 
venta 297 Samnićane. G. 295 četvrti put konzul u bitci 
kod Sentina protiv Samnićana i Gala pridonio je odlučan 
dio pobjedi time, što se je dobrovoljno posvetio smrti. 
Taj je čin uzveličao pjesnik Akcije u tragediji Aeneadae 
ili Decius. 3. Publije Decije Mus (P. Decius Mus), sin 
prijašnjega. Kao konzul pobijeđen je u bitci. Vjerojatno 
je, da se i on žrtvovao smrti, te je pao u tom boju. — 4. 
Decije (Imperator Caesar C. Messius Quintus Traianus 
Decius Augustus) kod Sirmija ili u Budaliji (Panonija 
Donja) oko 200 pos. Kr., f kod Abrita ljeti 251 pos. Kr., 
rimski car. Poslan od cara Filipa kao vojskovođa u Me- 
ziju i Panoniju borio se protiv Gota; 249 od vojske izvi¬ 
kan za cara pobjeđuje kod Verone Filipa, koji je tu po¬ 
ginuo. Nastoji podići ugled države oslanjajući se na stare 
rimske običaje, te tako dolazi do progona kršćana, u ko¬ 
jima vidi opasnost za stari poredak. U bojevima s Gotima 
pobijeđen kod mjesta Beroea (Stara Zagora) povlači se u 
današnju Dobrudžu, gdje je u daljim bojevima zaglavio 
kod Abrita (Abritus) kao i njegov stariji sin. V. P-k. 

DECIMALNA KLASIFIKACIJA je bibliografski sustav, 
koji je izradio američki knjižničar Melvil Dewey (v.). 
Prvi put ga je objelodanio 1876, a kasnije postepeno usa¬ 
vršavao. U tom su sustavu sve znanosti razdijeljene u 10 
temeljnih skupina, označenih brojkama 0 do 9. To su: 0 
općenito, 1 filozofija, 2 teologija, 3 sociologija (uklj. i 
pravo, upravu, pedagogiju i etnologiju), 4 filologija, 5 
matematika i prirodne znanosti, 6 primijenjene znanosti 
(uklj. medicinu, tehniku, gospodarstvo i prirad), 7 umjet¬ 
nost, 8 književnost, 9 povijest (uklj. sve biografije) i 
zemljopis. Svaka se temeljna skupina dijeli dalje u 10 
skupina, svaka od ovih skupina opet u 10 podskupina, 
svaka podskupina u 10 daljih podskupina, i t. d. Daljim 
primjenjivanjem decimalne razdiobe može se sustav neogra¬ 
ničeno razrađivati. Oznaka za koju god skupinu dobije se 
tako, da se oznaci nadređene temeljne skupine dodaje 
jedna između znamenka 0 do 9; oznaka za koju god pod¬ 
skupinu tako, da se ožnaci nadređene skupine dodaje opet 
jedna između znamenka 0 do 9, i t. d. Na pr. 3 sociolo¬ 
gija, 34 pravo, 343 kazneno pravo, 343.2 specijalno kazneno 
pravo, 343.25 smrtne i tjelesne kazne i t. d. Za opće 
podskupine, t. j. topografske, vremenske, literarno-formalne 
i si. podskupine, koje se opetuju u mnogim stručnim sku¬ 
pinama rasporeda, stvorio je Dewey, jedinstvene oznake. 
Tako se na pr. topografske i vremenske podskupine ozna¬ 
čuju brojevima, preuzetim iz temeljne skupine 9. Stručna 
oznaka za povijest Njemačke 943 postaje prema tome 
općom topografskom oznakom za Njemačku, stručna oznaka 
za povijest Njemačke u 19. st. 943.06 općom oznakom za 
Njemačku u 19. st. i si. Ove se opće oznake dodavaju 
neposredno oznaci stručne skupine ili podskupine, koja se 
mora razvrstati s topografskog ili vremenskog gledišta. 
Oznaka za njemačko kazneno pravo glasi dakle 343.943, 
oznaka za njemačko kazneno pravo 19. st. 343.943.06. Na 
sličan način postupa Dewey i s ostalim općim podskupi¬ 
nama. Da ovo formalno izjednačivan je stručnih i općih 
podskupina ne bi dovelo do zabuna, ograničio je Dewey 
upotrebu općih podskupina na određene stručne skupine. 
Snalaženje u Deweyevoj d. k. olakšava veoma opširan 
predmetni indeks. 

G. 1895 prihvatio je Institut International de Bibliogra- 
phie u Bruxellesu d. k. kao podlogu za izradu svoje među¬ 
narodne bibliografije te je osim toga preporučio upotrebu 
ovog sustava u svim knjižnicama, bibliografijama, knjižar¬ 
skim katalozima i drugim vrstama kartoteka na cijelome 
svijetu. Kako bi Deweyeva d. k., izrađena isprva samo 

za američke knjižnice, postala prikladnijom za među¬ 
narodnu upotrebu, bruseljski ju je Institut dalje raz¬ 
radio, a donekle i promijenio. Promjene u stručnom 
rasporedu Deweyeve d. k. dosta su neznatne; bitnija je 
promjena nastala radi toga, što je bruseljski zavod iz¬ 
lučio opće podskupine posve iz stručnog sustava i dodao 
ih glavnom rasporedu u obliku pomoćnih tabela, u ko¬ 
jima je odustao od dosljednog provađanja decimalne 
razdiobe. Oznake ovih tabela dodaju se stručnim decimal¬ 
nim oznakama utvrđenim redom i rastavljaju od njih odre¬ 
đenim znakovima. Tako je na pr. (497.1) opća topografska 
oznaka za Hrvatsku, »—« opća vremenska oznaka za stari 
vijek, (021) opća oznaka za priručnik, = 918.2 opća oznaka 
za djela pisana hrvatskim jezikom i si. Na taj je način 
omogućena upotreba općih podskupina u svim stručnim 
skupinama i podskupinama, što u Deweyevoj d. k. nije 
moguće. Njemačko kazneno pravo ima u bruseljskom su¬ 
stavu oznaku 343(43), njemačko kazneno pravo 19. st. 
oznaku 343(43)»18«. Kod raspoređivanja djela o pojedinim 
osobama, društvima i si. odustao je bruseljski zavod i od 
brojčanog označivanja te dodaje stručnim oznakama ime 
dotične osobe ili si. Tako je na pr. 92(Šenoa) bruseljska 
oznaka za Šenoinu biografiju. 

D. k. upotrebljava se kao raspored za stručni katalog i smještanje 
knjiga u mnogim specijalnim knjižnicama iz područja tehničkih i 
prirodnih znanosti te u mnogim manjim općim knjižnicama znan¬ 
stvenog i pučkog značaja Sjeverne Amerike. Engleske, Belgije, Danske 
Norveške, Finske, Rusije, Švicarske i Španjolske. U velike znanstvene 
knjižnice općeg značaja nije d. k. mogla prodrijeti. U bibliografijama 
upotrebljava se d. k. na dva načina: ili se sva građa raspoređuje po 
d. k. (belgijska nar. bibliografija) ili se naslovima, rasporedanim abe¬ 
cednim ili drugim kojim redom, dodavaju decimalne oznake (danska i 
ruska nar. bibliografija i mnoge stručne, osobito tehničke bibliografije). 
Primijenjena na ovaj drugi način gubi d. k. karakter klasifikacionog 
su'stava s nadređenim i podređenim skupinama, koji se u bibliotekarskoj 
literaturi mnogo i oštro kritizirao, te postaje brojčana simbolika, koja 
opisuje sadržaj i oblik pojedinih djela i članaka duljim ili kraćim 
brojevima. 

Nastojanja bruseljskog zavoda, da svom sustavu pribavi svjetsko 
značenje, nisu uspjela, pa se danas osim bruseljske d. k., koja se pri¬ 
mjenjuje u Belgiji i Rusiji, i Deweyeve d. k., koja prevladava u Ame¬ 
rici i Norveškoj, upotrebljavaju još i mnoge druge varijante, od kojih 
je danska najpoznatija. 

LIT.: M. Dewey, Decimal classification and relative index, 13. izd., 
New York 1932; Isti, Classification decimale universelle, 2. izd.. Bru- 
xelles 1927—1932; Isti, Dezimal-Klassifikation, Deutsche Kurzausgabe, 
Berlin 1932; G. Schneider, Handbuch d. Bibliographie, Leipzig 1923; 
C. Diesch, Katalogprobleme u. Dezimalklassifikation, Leipzig 1929; 
H. E. Bliss, The organization of knowledge in libraries, New York 
1933; Isti, Beitrage zur Sachkatalogisierung, Leipzig 1937. E. V. 

DECIMALNI BROJNI SUSTAV izrađen je po osnovci 
10, zove se još i dekadski te desetični ili desetinski sustav. 
Nastao je odatle, što se čovjek služio prstima svojih ruku 
za brojenje i za pokazivanje brojeva. Općeni oblik broja 
N u tom sustavu glasi: 

N = a n . 10 n + a n _ 1 A0 n ~ 1 +...a 1 .10 + a 0 + a_ 1 .10~ 1 -\-a_ 2 • W 2 + 


• • • a -m • 10 m 


gdje su m, n dva prirodna (t. j. cijela pozitivna) broja ili 
nule, a n , a n _ lf ..., a_ m su brojke t. j. bilo koji od znakova 

0, 1 y 2, 3, 4, 5, 6, 7, 8, 9, a 10 m znači - Na pr 

10 m 

N = 7.IO 2 -i- 1.10 + 5 -f 8.10' 1 + 0.10' 2 -i- 4.IO' 3 + 9.10‘ 4 , 


sto se po zakonu pozicije piše kratko: 715.8049. Tu su 
decimalnom točkom (a mjesto točke rabi se i decimalni 
zarez) odijeljena cijela decimalna mjesta od razlomljenih; 
ova se zovu još i decimale , te je u našem primjeru 8 prva, 
U druga, 4 treća, a 9 četvrta decimala. Prvo mjesto na 
lijevo od decimalne točke je mjesto jedinica, drugo dese¬ 
tica, treće stotica, četvrto tisućica i t. d., a na desno su po 
redu mjesto desetnina, stotnina, tisućnina, desettisućnina 
i t. d. 

Ako u decimalnom broju nema decimala, t. j. znamenaka 
iza decimalne točke, tada je to cijeli broj, a ako dolaze 
i decimale, tada je to decimalan broj u užem smislu ili 
decimalan razlomak. Tu je naziv »decimalan« uzet kao 
oznaka, da je broj razlomljen po nazivniku 10, 100, 1000 
i t d. Zbog toga se za skupno označivanje cijelih i deci¬ 
malno razlomljenih brojeva upotrebljava naziv dekadski 
° r0 J- R Q 

DECIMALNI METRIČKI SUSTAV je sustav mjera (za 
duljine, površine, obujme, težine i t. d.), osnovan na deci¬ 


malnom brojnom sustavu. Dosljedno je izgrađen i u život 
uveden u Francuskoj za vrijeme velike revolucije, te je 
danas uz male iznimke općenito prihvaćen. Upotreba toga 
sustava bila je vrlo raširena, ako i ne za sve vrste veličina, 
već davno prije, osobito u istočnoj Aziji. R. C. 

DECKERT, Emil, * Taucha (kod Leipziga) 26. II. 1848, 
f Dornholzhausen (kod Frankfurta na M.) 1. X. 1916, nje¬ 
mački zemljopisac. Učio je kod Peschela u Leipzigu. Pro¬ 
putovao je Evropu i dva puta (1884-5 i 1891-9) Sjevernu 
Ameriku. Najradije se bavio gospodarskim i polotičko- 
geografskim pitanjima. Bio je od 1906 do smrti profesor u 
Frankfurtu na M. 

BIBL.: Grundziige der Handels- und Verkehrsgeographie 4. izd. 
1908), Nordamerika (u Sieversovoj Allgem&ine Landerkunde, 3. izd. 
1913) i Das Britische Weltreich (1916). N. Ž. 

DECLARATION OF INDEPENDENCE, proglašenje 
nezavisnosti Sjedinjenih država Amerike, koje su pred¬ 
stavnici 13 engleskih kolonija proglasili i potpisali u Phila- 
delphiji 4. VII. 1776. Time su se pređašnje kolonije pretvo¬ 
rile u »slobodne i nezavisne države«, a iduće godine ugo¬ 
vorile svoje »članke o konfederaciji i vječnoj uniji«. 

LIT.: V. Bryce: The Study of American History, New-York 1922; 
J. Bryce, The American Commonvvealth, New-York 1921; F. J. 
Haskin, The American Government, Philađelphia 1923. J. N. 

DECLARATION OF RIGHTS, očitovanje, kojim je en¬ 
gleski parlament 12. II. 1689, prije stupanja Vilima Oran- 
skoga na prijestolje, utvrdio osnovna ustavna načela. Njome 
je stvorena konačna odluka u svim spornim pitanjima 
između krune i parlamenta. Svaki »papist« i prijatelj 
rimske crkve bio je isključen s prijestolja, uspostavljeni su 
zakoni, koje bijahu povrijedili Stuartovići i osigurana prava 
parlamenta; o njegovu odobrenju ovisila je suspenzija i 
dispenzacija zakona, utjerivanje poreza i stvaranje stalne 
vojske. Parlament i državne službe bijahu nepristupačne 
katolicima, ali im je izmjena teksta vazalske zakletve 
omogućila, da je polože i time steku državnopravni polo¬ 
žaj. Akti o toleranciji, koji su iste godine objelodanjeni, 
odstraniše ove prisilne zakone i dadoše katolicima punu 
slobodu vjeroispovijedanja. D. o. r. i Bili of rights, koji 
je iz nje proizašao, ubrajaju se među glavne engleske 
osnovne zakone. 

LIT.: The Cambridge Modern History, V.: The Age of Louis XIV. 
Cambndgc 1908; W. Hunt i R. L. Poole, Political History of England, 
VIII., London 1908. j e N . 

»DECLARATORIUM ILLYRICUM« je jedan od te- 
meljnih zakona, kojima je prije bio uređen pravni po¬ 
ložaj pravoslavnih Srba Karlovačke mitropolije. Kako je 
podrobno objašnjavao odnosne propise, nazvan je »Re- 
scriptum declaratorium illyricae nationis«, a carsku je po¬ 
tvrdu dobio 16. IX. 1779. Njegovi propisi o oporučnim po¬ 
vlasticama pravoslavnoga svećenstva i u pogledu zakon¬ 
skog nasljednoga prava na njegovu ostavinu zadržani su 
na snazi i iza uvedenja carskim patentom od 29. XI. 1852. 
Pravoslavna crkva. M L-ć 

DE CLERCQ -> Clercq. 

DECORATION DAY ili Memorial Day, blagdan u Sjed. 
Američkim Državama, koji se slavi od 1868, isprva u po¬ 
čast vojnika palih u američkom građanskom ratu, no 
kasnije također u spomen palih u kasnijim ratovima. Dan 
je proslave u sjevernim državama 30. V., drugdje 3. VI. 
(Jeffersonov rođendan), 26. IV. ili 10. V. 

DE CORT, Frans, Antwerpen, 21. VI. 1834, f Elsene 
18. I. 1878, flamanski pjesnik. Od 1858 do 1861 bio je 
glavni urednik Schelde, a zatim časopisa De Toekomst. Od 
1861 do smrti bio je tajnik generalnog auditora vojnog 
suda u Bruxellesu. Izdao je nekoliko knjiga lirike: Liede- 
ren (1857 2 sv. i I sv. 1868), Zingzang (1866). Prevodio je 
nadalje pjesme s engleskog (R. Burns, 1862), provansalskog 
(Jasmin) i njemačkog. 

DE COSTER, Charles, Monaco 1827, f Bruxelles 1897, 
belgijski pripovjedač, Flamac. Čitav život proveo je u 
Bruxellesu, gdje je i bio odgojen potpuno francuski, te je 
i pisao na francuskom jeziku, ali je u svojim djelima 
vjesnik flamskog narodnog pokreta, napose u Legendi o 
Uylenspiegelu, u kojoj je poznate pričice o lakrdijašu 
(kod nas poznatom pod imenom Petrice Kerempuha) 
smjestio u 16. st. borbe za oslobođenje Nizozemske od 
španjolskoga gospodstva, te je tako stvorio epopeju borbe 
za slobodu misli, za slobodu političku i narodnu, koja je 
mnogo pridonijela širenju flamskoga pokreta. Djela: Le- 
gendes flamandes (1858), Contes brabangons (1861), La 

legende de Thyl Uylenspiegel et de Lamme Goedzak 
(1868), Lettres a Elisa (1894). U svojim pripovijetkama 
služi se arhaičkim francuskim jezikom, koji im daje po¬ 
seban čar. 

LIT.: J. Hanse, Ch. de C«, Bruxelles 1898. Lj. M. 

DECOURCELLE, Pierre, ^ Pariz 25. I. 1856, f Pariz 
1926, francuski pisac romana i drama. Otac mu je Adrien 
(* 1821, f 1892). koji je i sam bio dobar dramski pisac. 
Kao popularni romanopisac D. je postigao prave triumfe, 
osobito sa Les deux gosses (1889), Le crime d’une Sainte 
(1890), La mendiante d’amour (1892), La buveuse de lavmes 
(1893), Le million de la bonne (1911), Le mort qu’on tue 
(1914), Gigolette (1921), Les deux frangines i t. d. U kaza¬ 
lišnim komadima pokazao se kao spretan stručnjak, na pr. 
u Grain de beaute (1880), Uas de trefle (1883), Gigolette 
(1884), La mome aux beaux yeux (1907), Sherlock Holmes 
(1909), La rue du Sentiev (1912) i t. d. — Zagrebačko kaza¬ 
lište prikazivalo je 1889 njegovu preradbu (u suradnji s H. 
Cremieux-om) glasovitog romana L. Halevyja Uabbe Con- 
stantin (preveo Vladimir Prebeg). J. D-e 

DECOUVERT (franc. »otkriven«), burzovno-trgovački 
izraz, općenito upotrebljavan, a znači po prilici »bez robe«. 

Prodaja a decouvert znači prema tome takvu burzovnu odnosno 
trgovačku spekulaciju, kad prodavač zaključuje prodaju vrijednosnih 
papira ili robe, koju uopće ne posjeduje, u nadi, da će mu do dana 


izvršenja posla uspjeti nabaviti tu robu po nižem tečaju i tako postići 
zaradu. Prema tome svaki prodavalac a decouvert spekulira a la baisse. 
U vremenu od dana zaključka do dana izvršenja posla mora se pro¬ 
davač a decouvert »pokriti«, t. j. nabaviti robu Ako su njegova pred¬ 
viđanja bila točna, njemu će to uspjeti po nižem tečaju i donijeti 
očekivanu zaradu, a u protivnom morat će kupovati skuplje, nego što 
je prodao, i tako pretrpjeti gubitak. Takve spekulacije moguće su 
dakako samo kod terminskog poslovanja, pa najveći dio prigovora 
protiv terminske trgovine svodi se baš na tu vrstu spekulacije (-> bur¬ 
zovni poslovi). M. Š-ć. 

DECRETA REGNI — mi bismo rekli: vladarske odluke 
ili odredbe — službeni je naziv, koji je kroz stoljeća 
hrvatsko-ugarske državne zajednice služio za oznaku za¬ 
jedničkih zakona. Njih je doduše u prva tri stoljeća apso¬ 
lutističke vladavine izdavao monarh sam, dok su od 15. 
st. u ustavnoj monarhiji donošeni uz suradnju staleškog 
predstavništva, ali se i onda veća važnost polagala na 
sankciju vladarevu negoli na zaključak sabora, pa se i 
dalje zadržao stari naziv iz doba, kad je još zakone vladar 
sam donosio. Od konca 16. st. dijele se »decreta iegni« i 
službeno (privatno je to već i prije bivalo) na članke 

(articuli), poglavlja (capita) i paragrafe. Za kraljevine 

Hrvatsku i Slavoniju bio je autentičan samo njihov la¬ 
tinski tekst. 

U poredbi s običajnim pravom bili su zakoni pravnim 
vrelom manje važnosti, jer ne samo da se pretežni dio 

pravnog poretka hrv.-ug. dr¬ 
žavne zajednice zasnivao 

na starodrevnim običajima 

(»antiqua regni consuetu- 

do«), nego je običajno pra¬ 
vo jedino imalo snagu traj¬ 
ne obvezatnosti. Zakon se 

mogao u svako doba izmi¬ 
jeniti i ukinuti zakonom, a 
običajno se pravo, u načelu, 
nije smjelo dirati. Ta jedna 
je od osnovnih povlastica 

plemstva — koja mu je i u 
temeljnom državnom zako¬ 
nu, u Zlatnoj buli Andrije 
II. (zak. čl. 1222:31), sveča¬ 
no zajamčena — bila, da se 
odupre kralju (facultas con- 
tradicendi et resistendi), 
ako bi pokušao povrijediti 
njihove vjekovnim običaji¬ 
ma utvrđene sloboštine. Da 
bi ipak barem važnijim za¬ 
konima osigurali takvu traj¬ 
nu obaveznost, običavali su 
neki hrv.-ug. kraljevi svo¬ 
jim sankcijama dodavati t. 
zv. zaporku trajnog ukre- 
pljivanja (clausula perpe- 
tuae sanctionis), kojom bi 
nastojali, da i svoje naslje¬ 
dnike, za sva vremena una¬ 
prijed, obvežu, da takove 
zakone nikad ne izmijene i 
ne ukinu. Ali dakako da je 
takvo nastojanje bilo ilu¬ 
zorno, jer nijedno pokolje¬ 
nje nema te moći, da ne¬ 
promjenljivo utvrđuje za¬ 
konski poredak budućim 
naraštajima, a staleži su uvi¬ 
jek budno pazili samo na 
podržavanje starodrevnih 
običaja. M. L-ć. 

DECROLY, Ovide, * Re- 
naix 23. VII. 1871, + 1932, 
asistent za neurologiju na 
poliklinici u Bruxellesu, ba¬ 
vio se izučavanjem anor- 
malnosti kod djece. G. 1901 
osnovao je školu za zaosta¬ 
lu i defektnu djecu, i kori¬ 
steći se — kao Marija 
Montessori — iskustvima, 
stečenim na anormalnima, 

DEDAL I IKAR, Rim, Villa Albani 


i izdavač. Osnovao je dnevnik Novosti, a uređivao Male 
novine, ilustrirani tjednik Osvit, Večer, Hrvatski list. Pod 
dojmom dvogodišnjeg boravka u Parizu, odakle je dopi¬ 
sivao u Novosti, unio je u naše novinstvo kozeriju, dnevni 
entrefilet i t. d. Njegov novinski pseudonim bio je Henri 
de Guise. G. 1920 bio je ravnatelj drame u Osijeku. Pisao 
i umjetničke prikaze i kritike, te crtice (Naše duše , Zagreb 
1905). Ostavio je niz aktovka, koje su se davale na zagreba¬ 
čkom kazalištu, a neke i u inozemstvu; Grbavac (1906, 
štampan u Zagrebu 1908), Pjesma (1906), Adresa (1908 
Uadresse Zagreb s. a.), Ponos (1909), Crveni kimono (1913, 
štampan u Viencu), Konflandski husari (1920). Drame su 
mu prožete senzualizmom, a odlikuju se više duhovitošću 
dialoga nego dramatskom radnjom. A. B-c 

DEČANI, manastir kod Peći, posvećen sv. Spasu, za- 
dužbina kralja Stefana Uroša III. Crkva je zidana 8 go¬ 
dina (1327—1335), a slike su u njoj rađene 1348—50. Maj¬ 
stori su bili iz Dalmacije: glavni graditelj fra Vid iz Ko¬ 
tora, a slikar Srđ. Kako je poslije propasti srpske države 
manastir zapao u težak položaj, održao se u sredini 
Arbanasa, jer ga je zaštićivao sultan. Crkva se očuvala 
vrlo dobro sve do danas. Ona je trobrodna bazilika sa 
dva paraklisa sv. Nikole i sv. Dimitrija, nadvišena sre¬ 
dišnjim kubetom, i ima prostran izvanjski narteks. Zidovi 
crkve inkrustirani su mramornim blokovima zagasite i svi¬ 
jetle boje. Plastična dekoracija na portalima, prozorima, 
zidovima i stupovima romanskoga je stila i veoma bo¬ 
gata. Freske su enciklopedijskoga sadržaja i pored više 
stotina likova pojedinih svetaca pokazuju ilustriran čitav 
crkveni kalendar; postoje i dva ciklusa slika u narteksu 
kao i devetnaest ciklusa u crkvi. Od posebnoga su inte¬ 
resa historijski portreti, među kojima se osobito ističe 
Loza Nemanjića. Ima i vrlo lijepu zbirku predmeta iz 
umjetničkoga obrta (tkanina, ripida, krstova i t. d.). U 
crkvi se čuvaju moći Stefana Uroša III. Dečanskoga. V. P-ć. 

DEČIN -> Tetschen. 

DEDAL ( Jcdčalos »umjetnik«) 1. atički praotac umjet¬ 
nog obrta i suvremenik Tezejev i Minosov. Otac mu je 
bio Metion (ili Eupalam), a mati Ifinoja (ili Frazimeda). 
Prema priči ubio je on svoga učenika, a sina svoje sestre, 
Tala (ili Kala ili Perdiksa), iz zavisti, što je izumio lon- 
čarsku dasku ili drugo neko oruđe. Zato ga je Areopag 
osudio, i on je pobjegao na Kretu. Tamo je kralju Minosu 
sagradio labirint kao stan za Minotaura. No kad je Ari- 
jadni dao klupko konca, s pomoću kojega je Tezej (v.) 
ubivši Minotaura izišao iz labirinta, Minos ga za kaznu 
zatvori u labirint. On se izbavi i zajedno sa sinom Ika- 
rom pobjegne na krilima, koja je načinio tako, da je sli¬ 
jepio perje voskom. Na letu se Ikar previše približio 
suncu, i ono je rastopilo vosak, te su se krila raspala, a 
on se utopio u moru, koje je po njemu prozvano Ikarskim. 


obraća pažnju zdravoj djeci, te otvara 1907 
u Bruxellesu »školu za život putem života« 

(ficole pour la vie par la vie). G. 1913 po¬ 
staje profesor pedagogije, a za prvog svjet¬ 
skog rata surađuje na pomoćnoj akciji za 
ratnu siročad. G. 1920 pozvan je na sveuči¬ 
lište u Bruxellesu za profesora psihologije 
djeteta, a odmah zatim za profesora peda¬ 
gogijske higijene i medicinske pedagogije. 

Glavna su mu djela: Vers Vecole renovee 
(1921) i Les Jeux educatifs (1924). V. P. 

DECURTIUS, Kaspar, Truns 23. XI. 

1855, f Freiburg 30. V. 1916, švicarski uče¬ 
njak i političar. G. 1877 postao doktor filo¬ 
zofije u Heidelbergu. Od 1881 do 1905 bio 
je zastupnik u švicarskom narodnom vije¬ 
ću. Držeći se načela enciklike Leona XIII. 

»Rerum novarum« pobijao je modernizam i 
zauzimao se za organizaciju švicarskoga 
radničkoga i seljačkog saveza. G. 1897 odr¬ 
žan je njegovim nastojanjem u Ziirichu 
kongres za međunarodnu zaštitu radnika, 
čime je udaren temelj međunarodnom udru¬ 
ženju za zakonsku zaštitu radnika. Bio je 
suosnivač katoličkog sveučilišta u Freibur- 
gu, na kojem je predavao povijest kulture. 

Napisao je mnoge sociološke, književne i 

filozofske rasprave i članke. Kao političar 

bio je dobar govornik, taktičar, polemičar i organizator. 

Radio je na procvatu retoromanskog narodnog preporoda 

pa je izdao 1896—1915 u 13 svezaka Ratoromanische Chre- 

stomathie i Ratoroman. Literatur, 1901. 

DEČ, selo u Srijemu, 17 km južno od Stare Pazove, 
Pripada zemunskom kotaru, sjedište je općine i broji 1731 
stan. (1931). Z. D-i. 

DEČAK, Mirko, * Zagreb 5. XII. 1880, f Stenjevac 22. 
VII. 1938, književnik i novinar. Osnovnu i srednju školu 
polazio u Zagrebu. Ne dovršivši gimnazije pošao u ino¬ 
zemstvo. Učio u Kielu, Gottingenu, Ziirichu i Parizu (vi¬ 
soka škola za socijalne znanosti). Živio kao novinar, urednik 

DEDAL — DEDUKCIJA 


D. je umro na Siciliji, dok se prema drugima zajedno 
s Tezejem vratio u Atenu. D. je, kako priča kaže, znao 
praviti kipove, koji su se sami micali, dok drugi kažu, 
da je kipovima oduzeo starinsku ukočenost. O D-u su 
pisali mnogi stari pisci, tako i Ovidije, Met. VIII 236 i d. 

2. D. Sikionjanin, grčki kipar oko 400 pr. Kr. Uz Naua- 
kida i Polikleta ml. bio je učenik Patrokla, koji je vjero¬ 
jatno bio brat slavnoga Polikleta (v.). Možda se nije rodio 
u Sikionu, ali se svakako tamo naselio. Od brojnih kipova 
bogova i olimpijskih pobjednika, što ih spominje Pauzanija, 
nije se sačuvalo ništa. Z. D. 

DEDEAGAČ (Aleksandropolis), grad u grčkoj Trakiji, 
10 km SZ od ušća Marice, luka na Egejskom moru. Ima 
14.400 stan. (1928), uglavnom Grka i Armenaca. Ime po¬ 
tječe iz 15. st. od tekije derviša, koji su pripadali sekti 
Dede. Jače se razvio, otkad je dobio željezničku vezu 
s prugom Carigrad—Solun (1896). Iza Balkanskog rata 
1913 pripao je Bugarskoj. Bugarska ga je Neuillyskim mi¬ 
rom 1919 morala odstupiti Grčkoj, ali se nije odrekla za¬ 
htjeva, da preko D-a dobije izlaz na Egejsko more. Poslije 
poraza Grčke u travnju 1941 D. je ponovno pripao Bu¬ 
garskoj. Z. D-i. 

DEDEKIND, 1. Friedrich, Neustadt an der Leine oko 
1525, f Liineburg 27. II. 1598, lat. i njem. pjesnik. Njegov u 
latinskim distisima ispjevani Grobianus, 1549, vrlo je zna¬ 
čajna satira na pijančevanje i neuglađeno vladanje, koju je 
Kaspar Scheit 1551 preodjeo u njemačke stihove. Od prije¬ 
voda u druge jezike izašao je donjonjemački 1583, engleski 
1605, madžarski oko 1600. Njemačka su djela Dedekin- 
dova Der christliche Richter 1576 i Der bekehrte Katholik 
1596. S. T. 

2. Julius Wilhelm Richard, Braunschweig 6. X. 1831, 
f Braunschweig 12. II. 1916, njemački matematičar; učio 
1850—54 u Gottingenu, 1857—62 profesor u Ziirichu, a 
1862—94 na politehnici u Braunschweigu. Vrlo je origina¬ 
lan i dubok; proučava broj kao apstrakciju i nalazi mu 
neočekivanih realizacija u obliku skupova (na pr. njegovi 
iracionalni brojevi i ideali). Najomiljelije mu je područje 
viša teorija brojeva, pa je tu dao bitnih metodičkih i 
stvarnih priloga; vrlo je poznata njegova teorija Kumme- 
rovih ideala, kojom je omogućio aritmetiku u svakom 
konačnom algebarskom brojnom tijelu; to je sadržano 
u glasovitom djelu Vorlesungen iiber Zahlentheorie von 
P. G. Lejeune Dirichlet herausgeben und mit Zusatzen 
versehen von R. Dedekind , Braunschweig 1853. Primje¬ 
njivao je teoriju funkcija u aritmetici i teoriju brojeva. 
Neobično je veliki upliv imalo njegovo djelce Stetig- 
keit und irrationale Zahlen , Braunschweig 1872 sa D.-ovom 
originalnom teorijom realnih brojeva, prema kojoj je realni 
broj neki prerez (Schnitt) skupa svih racionalnih brojeva; 
prerez skupa racionalnih brojeva je svako rastvaranje toga 
skupa u dva dijela, od kojih je jedan lijevo od drugoga, na 
pr. rastvor toga skupa u onaj dio, koji je lijevo od n i 
onaj preostali dio, je jedan prerez skupa racionalnih bro¬ 
jeva, dakle jedan realni broj i to baš realni broj x- U gla¬ 
sovitom djelu Was sind und was sollen die Zahlen , Braun- 
schvveig 1887, daje originalnu teoriju prirodnih brojeva, 
oslanjajući se na teoriju skupova i princip potpune induk¬ 
cije. Njegovo stajalište u pogledu aritmetizacije matema¬ 
tike vidi se u ovim njegovim izrekama: Was beweisbar ist, 
soli in der Wissenschaft nicht ohne Beweis geglaubt wer- 
den i Aei b dvO'pconoe dpL&urj'ti^ti. 

BIBL.: Gesammelte mathematische Werke (uredili R. Fricke i E. 
Noether) I, 1930, II, III 1931). Đ. K. 

DEDIJER, Jevto, ^ Čepelica kod Bileća 1879, f Sara¬ 
jevo 1918, docent zemljopisa na sveučilištu u Beogradu. 
Gimnaziju je svršio u Mostaru, veliku školu u Beogradu i 
sveučilište u Beču. Služio je u Sarajevu kao činovnik Ze¬ 
maljskog muzeja, bio narodni zastupnik u saboru i ure¬ 
dnik Pregleda. G. 1910 postao je docent u Beogradu. Naj¬ 
više se bavio antropogeografijom, a proučavao je i tra¬ 
gove ledenoga doba na visokim planinama. 

BIBL.: Bilećke rudine (1903), Hercegovina (1909), Hercegovina i Her¬ 
cegovci (1912), Traces glaciaires en Albanie et en Nouvelle Serbie 
(1916/17). P. V-ć. 

DEDIKACIJA Posvećenje. 

DEDINAC, Radoje, ^ Paraćin 1880, f Veliki Govedar- 
nik 1913, srpski kartograf. Gimnaziju je svršio u Šapcu, a 
u velikoj školi u Beogradu izučavao je geomorfologiju, što 
mu je mnogo koristilo pri izradbi solidnih kartografskih 
radova. Izradio je karte kneževine Srbije od 1813 do 1833, 


Bosne i Hercegovine i mnoge u atlasu Naselja srpskih ze¬ 
malja. Pao u ratu s Bugarima nedaleko Kočana. P. V-ć. 

E)EDINJE, brežuljak (oko 310 m) i gradska četvrt na 
južnom kraju Beograda. Prema zapadu pada strmom i po¬ 
šumljenom padinom u dolinu Topčiderske rijeke, dok su 
istočne strane blage. S vrha se pružaju otvoreni i bogati 
vidici prema Savi i Dunavu, ravnicama na sjeveru i bre¬ 
žuljkastim predjelima Šumadije na jugu; zbog toga je 
dinastija Karađorđevića izabrala brežuljak za svoje sjedište. 
Velikim troškom napravljena je na vrhu prostrana terasa, 
na kojoj je 1928 dovršen kraljevski dvorac u bizantinskom 
slogu. Poslije (1935) je nešto južnije i niže sagrađen »Bijeli 
dvor«, prvobitno namijenjen nasljedniku prijestolja, ali je 
u njemu stanovao princ namjesnik Pavle. Na sjevernoj 
strani su velike vojarne kraljeve garde, a na istočnoj padini 
se izgrađuju privatne vile. 

DE DIVERSIS DE QUARTIGIANIS, Filip, * Lucca 
(Italija) u drugoj polovici 14. st. Bio je od plemićke kuće, 
a sam se naziva »artium doctor«. Kad je u rodnom mu 
gradu Paolo Guinigi postao apsolutan gospodar, De D. je 
morao napustiti grad negdje poslije 1400. Neko je vrijeme 
bio u Mlecima učitelj gramatike, retorike i filozofije, a 
1434 došao je na poziv u istom svojstvu u Dubrovnik, gdje 
je bio učitelj, odnosno rektor gradske škole do 1444. Po¬ 
što mu dubrovačko vijeće nije tada više htjelo produžiti 
službu, otišao je u Mletke, odakle se 8. XII. 1444 obraća 
rodnoj općini, da mu vrati oduzeto imanje i omogući po¬ 
vratak s brojnom obitelji. Čini se, da se De D. doista vra¬ 
tio u Luccu i ondje opet bio učitelj. 

De D. je jedan od prvih i najznatnijih učitelja humanike 
u Dubrovniku; znatno je utjecao na reformu škole i odgoj 
u smislu humanističkom. Ipak je imao u Dubrovniku pro¬ 
tivnika. Stoga je, jamačno da steče zaštitu senata, 1440 
napisao i senatu posvetio djelo o Dubrovniku: Situs aedi- 
ficiorum , politiae et laudabilium consetudinum inclytae 
civitatis Ragusii ad ipsius senatum descriptio. U djelu se 
prikazuje topografija, političko uređenje, crkveni život te 
narodni običaji i zanimanje građana. Više nego za povijest 
djelo je važan etnografski dokumenat. Sačuvana su i tri De 
D-ova govora: In funere Sigismundi imperatoris, Pro elec - 
tione regis Alberti i In funere ejusdem regis. 

LIT.: V. Brunelli, Philippi de D. Situs aedificiorum ... u programu 
zadarske gimnazije 1879-82 (s tekstom iz zadarskoga rukopisa). C. Ji- 
reček u AslPh, XIX., 34, 78; P. Skok u Rešetarovu zborniku 429. V. Š. 

DEDOVIĆ, Martin, ^ Hrtkovci 1756, f Petrovaradin 
9. X. 1822, austrijski podmaršal. Svršio je kao časnički sin 
vojničku inžinjersku akademiju. G. 1788 sudjeluje kao nad- 
poručnik u ratu protiv Turaka i odlikuje se kod opsade 
Novoga; postaje zatim kapetan i dobiva viteški križ reda 
Marije Terezije. Naročito se istakao kod opsade Bosanske 
Gradiške (Berbir), a kasnije sudjeluje kod podsjedanja 
Beograda i Cetina te u ratovima protiv Francuske. G. 1796 
kao ženijski major prisustvuje obrani Frankfurta na M. 
i opsadi Kehla, 1798 postaje podpukovnik i ističe se 
spretnošću u gradnji utvrda Ulma, Zemuna, Šabca, Cetina 
i Tournaya. G. 1809 kao generalmajor utvrđuje Komoran 
a 1814 sudjeluje kod opsade Hiiningena te dobiva koman- 
derski križ Leopoldova reda. Nakon rata postaje podmaršal 
i zapovjednik tvrđave u Petrovaradinu. S. A. 

DEDUKCIJA je logički postupak, kojim se od općenitih 
zasada (načela ili spoznaja) izvode posebno i pojedinačno 
određene tvrdnje, odnosno iz općega zakona pojedini slu¬ 
čajevi. Po Wundtu može deduktivni postupak biti sinteti¬ 
čan ili analitičan. Sintetičan je kad polazi od sudova, koji 
vrijede uopće i naprosto, te se iz njihova spoja izvode su¬ 
dovi užega, napose ograničenoga značenja; to je oblik silo- 
gističkoga supsumiranja (-> silogizam), u kojem se dobiva 
zaključak iz veze dvaju sudova, od kojih jedan sadržava 
općeno pravilo, a drugi napominje konkretno slučaj, na 
koji će se ono pravilo primijeniti (školski primjer: svi su 
ljudi smrtni, Sokrat je čovjek, dakle je i Sokrat smrtan). 
Analitičan je deduktivni postupak, kad razlaže neki pojam 
u misaone (logičke) ili stvarne sastavne dijelove, ili kad 
prelazi od općenoga pravila na specijalne načine određi¬ 
vanja ili kad u različitom sastavljanju dijelova preoblikuje 
(transformira) dani pojam. Dedukcija služi tomu da se 
razvije sadržaj i domašaj općenitih umnih zahtjeva ili na 
iskustvu utvrđenih općenitih spoznaja, da se iz poznatih 
istina izvedu nova, makar i uža smislena značenja, da se 
pojedinačni slučajevi objasne kao modifikacije općega za¬ 
kona, i da se tako čitavo znanje svrsta i ujedini u sustav- 

noj cjelini. Protivan je d. induktivni postupak (->- induk¬ 
cija), koji polazi od pojedinoga slučaja i dovija se do opće- 
noga suda. Po Millu indukcija predhodi dedukciji. Sve se 
znanje osniva na iskustvu, utvrđuje se u općim sudovima 
i razrađuje se umovanjem. Prema tome, koji od tih postu¬ 
paka prevladava, dijele se nauke u induktivne ili deđuk- 
tivne. V. F-ć. 

D. (u matematici) u užem smislu znači postupak, kojim se 
u pojedinim područjima matematike iz već dokazanih svoj¬ 
stava i uvedenih definicija izvode po izvjesnim pravilima 
dalja svojstva. U širem smislu to je postupak, kojim se 
po strogoj i sustavnoj osnovi izgrađuje jedna grana mate¬ 
matičke nauke, a dolazi najčistije i najkonsekventije do 
izražaja u t. zv. aksiomatskoj metodi (->- Aksiomatika). 

Deduktivna se metoda sastoji u tome, da se na početku 
onoga dijela matematike, koji se proučava, utvrde strogo 
i potpuno osnovni pojmovi toga područja, koji se ne defi¬ 
niraju, i osnovne tvrdnje (aksiomi), koje se ne dokazuju. 
Svi se drugi pojmovi moraju definirati i sve druge tvrdnje 
dokazati na temelju prihvaćenih definicija i aksioma, te 
kasnije uvedenih definicija i dokazanih teorema. Deduk¬ 
tivna metoda prima najsavršeniji oblik, ako se postupci 
matematike formaliziraju simbolikom matematičke ili sim¬ 
boličke logike (v.). Matematičko zaključivanje nije pri 
tome drugo nego vršenje formalnih operacija po točno 
utvrđenim pravilima. U formaliziranoj deduktivnoj metodi 
primaju pojmovi matematičke strogosti i ispravnosti jedno¬ 
značan i strog smisao; strogo je izvedeno ono, što je izve¬ 
deno po pravilima formalizma toga područja, a vanjski 
oblik formula, do kojih se dolazi, pokazuje ispravnost ili 
neispravnost kojega zaključka ili definicije. 

Osnovna obilježja deduktivne metode jasno je razlučio 
Platon, čija je Akademija polagala veliku važnost na či¬ 
stoću i strogost matematičkih izvoda. Aristotel je iz do¬ 
kazne tehnike svoga doba crpao formulaciju postupaka 
deduktivne metode i izložio ih u svojoj Analitici. Najsa- 
vršenija primjena deduktivnog postupka u starini jesu 
Euklidovi (v.) Elementi, koji su stoljećima bili smatrani 
uzorom strogosti u dokaznom postupku. Tom su se me¬ 
todom, kao najsavršenijom, služili i kasniji matematici i 
filozofi, kad im je bilo do najveće strogosti. 

LIT.: Vidi Aksiomatika. Ž. M. 

DEE, John, London 1527, f Mortlake (Surrey) 1607, 
engleski matematičar i astrolog. Bio je lišen profesure u 
Oxfordu, jer je bio osumnjičen zbog vraćanja. Kasnije je 
ipak postao dvorski astrolog kraljice Elizabete. Pošto mu 
u Engleskoj nije uspjelo provesti reformu kalendara zadr¬ 
žava se 1583—89 na dvoru Rudolfa II. u Pragu i na 
dvorcima češke gospode Rosenberga te u Poljskoj na 
dvoru Stjepana Bathoryja, gdje se bavi alkemijom i spiri- 
tizmom. G. 1589 vraća se u domovinu, te je bio jedno 
vrijeme rektor u Manchesteru. 

BIBL.: Jipistola praefixa Ephemeridibus Joannis Fielti a 1557, Propae- 
deumata aphoristica (1558), Monas hieroglyphica (1564) i Preface Mathe- 
matical to the English Euclid (1578). 

LIT.: K. Kiesewetter, J. D., ein Spiritist des 16. Jahrh., Leipzig 
1893; Th. Smith, Life of J. D. (engl. prijevod s latinskog originala), 
1909; G. M. Hot, J. D., 1922; Halliwell, J. D., The Private Diary of 
his Library of Manuscripts, 1842. F. C. 

DEECKE, Wihelm, ^ Liibeck 1. IV. 1831, f Strassburg 
2. I. 1897, osnivač znanstvene etruskologije. Zabacio je 
Corssenovo mišljenje, da su Etrusci Italici i da se njihov 
jezik može tumačiti na osnovi indo-evropskih etimologija, 
a postavio je t. zv. unutarnju kombinatornu metodu, po 
kojoj se etruščanski jezični spomenici imaju tumačiti iz 
njih samih (Etruskische Forschungen , 4 sv. 1875—1880, 
Etruskische Forschungen und Studien , 6 sv. 1881—82; 2. izd. 
djela O. Miillera, Die Etrusker, koje je preradio i raširio 
sa 4 dodatka). Izučavao je i Italike, naročito Faliske (Die 
Falisker , eine geschichtlich-sprachliche Untersuchung 1888). 
Za Groeberov Grundriss der romanischen Philologie na¬ 
pisao je (zajedno s Meyer-Lubkeom) pregledan članak Die 
italischen Sprachen. Za grčku lingvistiku od važnosti je 
njegova dešifracija ciparskoga slogovnog pisma (Der Ur- 
sprung der kyprischen Silbenschrift 1877). P. S. 

DEF, turski naziv za mali ručni bubnjić. Na plitkom 

kružnom obrubu od drva napeta je koža samo s jedne 
strane. Stijenke su obruba na nekoliko mjesta probušene, 
pa su u tim otvorima umetnuti mali zveckavi mjedeni 
pladnjići (cinelli). U Evropi takav instrument upotreblja¬ 
vaju španjolski cigani, pa je poznat pod imenom »tambour 
basque« i »tambourin«. B. Š. 


DEFANT, Albert, * Trento 12. VII. 1884, njemački 
meteorolog i geofizičar. Od 1927 djeluje kao sveučilišni 
profesor u Innsbrucku, zatim kao ravnatelj instituta i 
muzeja za oceanografiju u Berlinu. Glavna su mu istraži¬ 
vanja na polju meteorologije i oceanografije. 

BIBL.: Wetter und Wettervorhersage (1917 i 1926); Lufthulle und 
Klima (1923); Statik und Dynamik d. Atmosphare (1928); Gezeiten- 
probleme des Meeres in Landnahe (1925); Dynamische Ozeanogra- 
phie (1929); Physik des Meeres (1928 i 1931). K. K-i. 

DEFECTUS SEMINIS -> Donacionalni sustav. 

DEFEKACIJA (defaecatio), ispražnjenje crijeva, čin, ko¬ 
jim se iz zadnjeg dijela crijeva izbacuju izmetine. Otvor 
crijeva, čmar (anus) normalno je zatvoren stegnutim prste¬ 
nastim mišićem zatvaračem crijeva (sfincter ani), a u pro¬ 
širenom dijelu crijeva iznad otvora (ampulla recti) na¬ 
kupljaju se malo po malo izmetine, dolazeći iz gornjih 
dijelova crijeva. Kad je taj dio crijeva napunjen, dolazi 
obavijest o tome putem živaca u živčani centar, koji se 
nalazi u krstačnom dijelu leđne moždine, i odavle se 
upravlja defekacijom. Kod d. napinje se trbušno mišičje 
i stiska uzdužno i poprečno mišičje zadnjeg crijeva, a 
popušta mišić zatvarač crijevnog otvora; time se poveća 
tlak u trbušnoj šupljini i crijevu, i sadržaj se crijeva 
istisne napolje. Na opisani način reflektorno, vrši se defe- 
kacija kod male djece (do približno 1 god.) i kod mnogih 
životinja, čim se stražnje crijevo donekle napuni. Kasnije 
kod čovjeka i kod nekih životinja dolazi d. pod kontrolu 
svijesti i volje, te se može hotimično zadržati i vršiti u 
zgodno vrijeme. Nehotice se vrši i kod odraslih kod jakog 
straha, duboke nesvjestice i oštećenja leđne moždine. De- 
jekcija, -> ekskrementi. R. H. 

DEFEKT (od lat. deficere »nedostajati«), u novije vri¬ 
jeme načinjena imenica sa značenjem: nedostatak, pogre¬ 
ška, prekršaj, šteta, kvar. U tehnici se govori o defektu 
na pr. na stroju, kad se na njemu što pokvari; u kato¬ 
ličkom crkvenom pravu i liturgiji, kad kod neke osobe ili 
stvari ne postoje neki uvjeti za vršenje nekih čina, na pr. 
za primanje sv. reda, za služenje sv. mise i si.; u trgo¬ 
vačkom pravu, kad je nastao d. na pr. u blagajni ili u 
računu, pa su izdatci u računskim knjigama računani krivo 
ili protiv zakonskih propisa. Za takav slučaj postoje u 
svim državama zakonski propisi, po kojima se postupa 
protiv onoga, koji je skrivio takav d. U medicini se na¬ 
ziva d. gubitak kakve supstancije ili kakav ispad na psi¬ 
hičkom području. Prema tome može netko imati d. na pr. 
u nozi, plućima i si., a d. je i nesposobnost raspoznavati 
boje; pa i duševni su d-i (na pr. slaboumnost) vrlo razli¬ 
čiti; o moralnom d-u govori se na pr. kod ćudoredno na¬ 
stranih ljudi. 

Istoga je podrijetla i pridjev defektivan, također tehni¬ 
čka tuđica novijega vremena, koja se upotrebljava naročito 
u slovnici, kad je govor o imenicama, pridjevima i glago¬ 
lima, koji nemaju, u poredbi s običnima, nekih oblika: 
padeža, brojeva (singularia i pluralia tantum), lica (bez¬ 
lični glagoli), vremena, pa se tada govori o defektivnim 
imenicama, pridjevima, glagolima. 

DE FELICE, Fortunato Bartolomeo, * Rim 24. VIII. 
1723, f Yverdon (Švicarska) 13. II. 1789, talijanski enci¬ 
klopedist. Nakon prilično pustolovnog života sklonio se 
u Bern, gdje je prešao na protestantizam. Mnogo se bavio 
fizikom i objavljivao rasprave s toga područja. Progonjen 
tuđom zavišću napustio je 1762 Bern i nastanio se u Yver- 
donu, gdje je utemeljio tiskaru, koja je postala jednom 
od najznačajnijih u Švicarskoj. Tu je, među svojim ma¬ 
njim djelima, objelodanio didaktičnu raspravu Discours 
sur la maniere de former Vesprit et le coeur des enfants. 
Od 1770 do 1780 objelodanio je svoje najveće djelo (izra¬ 
đeno s pomoću suradnika): Encyclopedie i ou dictionnaire 
universel raisonne des connaissances humaines. To je djelo 
zapravo obradba Diderotove francuske enciklopedije, koju 
je smatrao nepotpunom, ponegdje i pretrpanom, no prije 
svega štetnom po vjeru. Francuski su ga enciklopedisti 
zbog toga oštro napadali. 

LIT.: E. Maccabez, F. B. de F. et son encyclopedie, Basel 1903. 

DEFENSOR FIDEI (engl. Defender of the Faith »bra¬ 
nitelj vjere«), počasni naziv, što ga je papa Leon X. g. 
1521 dao engleskomu kralju Henriku VIII. na njegovu 
molbu, da mu dade priznanje za knjigu Assertio septem 
sacramentorum, u kojoj se pobija Lutherovo naučavanje. 
Po zaključku parlamenta g. 1544 taj je naziv postao na¬ 
sljedan u naslovu engleskih kraljeva te se kao kratica 

D. F. nalazi u kraljevskom grbu i uz kraljev lik na 
zlatnim, srebrnim i bakrenim novcima. 

DEFENZIVA (franc. defensive, »držanje onoga, koji je 
pripravan na obranu«) je sustav ratovanja obranom, za 
razliku od ofenzive, načina ratovanja navalom. Prema ve¬ 
ličini operacija razlikujemo taktičku (koju provode čete 
na bojištu) i strategijsku (koju određuje zapovjednik u 
smislu svoje ratne osnove) defenzivu. No d. može biti 
spojena i s ofenzivom, osobito strategijska d., kad se ci¬ 
jela vojska ili veliki dijelovi razvijenih vojska drže ugla¬ 
vnom obrambeno na glavnim odsjecima, a na pojedinim 
odsjecima, da bi olakšali opću obranu, izvršuju taktičku 
ofenzivu. No strategijska d. može se spojiti s općom takti¬ 
čkom ofenzivom; pri tom se nastoji navalama odnosno 
protunavalama odbiti neprijatelja, koji provodi ofenzivu. 
Iz d-e može se svakim časom prijeći u ofenzivu. Pri d. 
iskorišćuju se prilike tla. D. može biti trajnija ili samo 
časovita. U prvom svjetskom ratu razvio se pojam d-e go¬ 
lemih razmjera. Cijele fronte bile su uređene za d-u, iz¬ 
građeni su ne samo rovovi, u kojima su se oba protivnika 
držala mjesecima, često i godinama, već i posebne jače 
utvrde, koje su postajale stalne. Iz defenzive prešli bi i 
jedan i drugi protivnik prema osnovi svog vodstva u navalu. 

Velike defenzivne fronte bile su u toku prvoga svjetskog 
rata kroz mjesece i godine na Sommi, kod Verduna, u 
Flandriji, u Galiciji, u Poljskoj i u Rusiji, pa i u Srbiji 
1914, a osobito na talijanskom bojištu. U drugom svjet¬ 
skom ratu bila je čisto defenzivna fronta na granici iz¬ 
među Njemačke i Francuske, koja je bila izgrađena u 
obliku Maginotove utvrđene linije odnosno njemačkog 
Siegfriedova bedema. SI. P-ć. 

DEFERENT —Planeti. 

DEFERENTITIS —> Funiculitis. 

DE FERRARI, genoveška obitelj baroka, koja se ba¬ 
vila slikarstvom. Od njenih se članova Giovanni Andvea 
d. b. (1598/99—1669), učenik Bern. Strozzija, okušao vandy- 
kovskom manirom na najrazličnijim slikarskim sižejima 
(najpoznatije su mu slike: Rođenje Kristovo u stolnoj 
crkvi u Genovi i Rođenje Marijino u Voltriju). Orazio 
d. F. (1605-57), iz Ansaldove škole, ističe se manjim sli¬ 
kama, koje koloritom podsjećaju na Mlečane. Najizvorniji 
je član te obitelji Gregorio d. F. (1644—1726), koji se obra¬ 
zovao više na Correggiovim djelima u Parmi — kopirao 
je njegove freske na kupoli stolne crkve — nego na dje¬ 
lima svoga učitelja Fiasella. Slikao je zidove, stropove i 
kupole genoveških palača i crkava (u palačama Croci- 
feri, Rosso, Brignole; Smrt sv. Skolastike u S. Stefanu i 
Uzašasće Marijino u SS. Giacomo e Filippo). Radio je 
smionim, ćutilno gracioznim kistom. Rastrojenim načinom 
svoga rada u neku je ruku preteča 18. st. Kudikamo jače 
akademski djeluje njegov sin Lorenzo d. F. (1680—1749), 
svećenik, prozvan Abbate d. F., koji je correggiovsku ba¬ 
štinu svog oca nastojao spojiti s baroknim klasicizmom 
Marattijeva kruga. Oslikao je knjižnicu palače Rosso, 
zrcalnu dvoranu pal. Cataldi slikom Enejina djela i stvo¬ 
rio mnogobrojne grisaille-slikarije. Njegova je manira našla 
mnogo učenika. 

LIT.: A. Alizeri, Notizie de’professori di disegno in Liguria, 1864 i 
dalje; O. Grosso, Decoratori genovesi, Rim 1925. F. C. 

606 b 

DEFETIST -> Defetizam. 

DEFETIZAM. Pojam je nastao za prošlog rata god. 
1916 u Francuskoj. Tim su iznačivali one Francuze, koji 
nisu vjerovali u pobjedu francuskog oružja, nego su raču¬ 
nali s porazom (defaite). Odatle opći pojam defetizam, 
kojim se označuju i političari i drugi građani, koji ne 
vjeruju u pobjedu borbe svoga naroda. Riječ d. prešla je 
u dnevnu upotrebu, te se njom označuje raspoloženje ljudi, 
sklonih skepticizmu i malodušju. D. je značajka malih, 
slabih duhova s uskim obzorjem, slabom voljom, koji su 
pripravni uvijek na kompromis i popuštanje. B. P. 

DEFFAND, Marie de Chamrond de Vichy, marquise du, 
* dvorac Chamrond (Saone-et-Loire) 5. XII. 1697, f Pariz 
28. IX. 1780, francuska književnica. Udala se 1718, ali se 
1722 rastala od muža, koji je 1727 zatražio zakonsku ras- 
stavu braka. Oko 1730 sprijateljila se s predsjednikom 
Henaultom, preko koga je upoznala d’Alemberta, ali nje¬ 
govo prijateljstvo preotela joj je njezina tajnica Mile de 
Lespinasse, koju je uzela, pošto je 1753 oslijepila, kao čita¬ 
teljicu. U kasnoj dobi, kad se već približavala 70., osjetila 


je žarko prijateljstvo prema Horace Walpole-u, koji je 
od nje bio dvadeset godina mlađi. Njezin blistavi duh, 
koji joj je pribavio uspjeh na Regentovu dvoru i sklonost 
vojvotkinje du Maine, davao je posebnu privlačljivost 

njezinu pariškom salonu, u 
ulici Saint-Dominique, gdje je 
s usrdnom jednostavnošću 
primala otmjeno društvo, 
književnike i učenjake. Ova¬ 
mo su među ostalim zalazili 
Voltaire, Fontenelle, Montes- 
quieu, Hume. Zadojena dubo¬ 
kim skepticizmom, bila je bli¬ 
ska enciklopedističkim težnja¬ 
ma, ali joj nije bio po volji 
nesnošljivi dogmatizam nekih 
filozofa, pa je najzad odobra¬ 
vala protivnicima Enciklope¬ 
dije. U borbi sa sumnjom i 
dosadom ona je tražila zabo¬ 
rav u društvenim vezama, u 
konverzaciji, u kojoj je bila 
neobično duhovita, i u dopi¬ 
sivanju. Njezina pisma, pisa¬ 
na otmjenim jezikom te te¬ 
čnom jednostavnošću, odaju jednog od najboljih pisaca 
18. st. 

BIBL.: Tekst prvih izdanja njenog dopisivanja nije ispravan 
(Pariz 1809, 2 sv.) ili je osakaćen (London, 4 sv., Pariz 1824, 4 sv.). 
Prvo dobro izdanje priredio je M. de Lescure (1825, 2 sv.), a treba 
ga upotpuniti sa Correspondance inćdite . . . avec M. et Mme de 
Choiseul, koju su objelodanili d’Estournel i Saint-Aulaire (2. izd. 
1867, 2 sv.); — Lettres š Voltaire (uvod i bilješke od Joseph Tra- 
bucco, Pariz 1922). 

LIT.: Sainte-Beuve, Lundis, sv. 1. i 14.; P. Yvon, La vie d’un di- 
lettante: Horace Walpole, Caen 1924; C. Ferval, Mme du D., Vesprit 
et Vamour au 18e siecle, 1933. J. D-e. 

DEFICIJENTSKI FONDOVI — mi bismo rekli: ne- 
moćničke zaklade — služe uzdržavanju katoličkih sveće¬ 
nika, koji su zbog starosti ili bolesti postali nesposobni 
za vršenje svoga zvanja. Tako je za područje Ugarske pa 
PIrvatske i Slavonije još car Franjo II. g. 1802 odredio, 
da se u svakoj biskupiji ima osnovati takva zaklada. Po 
zakladnim propisima dužan je svaki svećenik, već prema 
svojima službenim prihodima, uplaćivati određeni godišnji 
doprinos u tu zakladu, a u oporuci ostaviti joj primjereni 
legat; inače mu se dio (obično 5%) čiste ostavine odu- 
zimlje u njenu korist. Imade biskupija, u kojima postoje 
posebni zavodi za nemoćne svećenike, t. zv. »domus eme- 
ritorum seu bene meritorum« (kuće isluženih ili zaslužnih), 
za razliku od »domus demeritorum« (popravilišta), u ko¬ 
jima odsuđeni svećenici izdržavaju kaznu. M. L-ć. 

DEFICIT (lat. »nedostaje«, »manjka«). U našem i u 
drugim jezicima upotrebljava se taj izraz u značenju: 
manjak, nedostatak, i to naročito manjak u novcu, a 
rjeđe u drugim potrošnim stvarima. Postoji i pridjev 
deficitaran, na pr. deficitaran kraj, selo, općina, pokra¬ 
jina i t. d. Izraz d. se upotrebljava u gospodarstvu poje¬ 
dinaca i poduzeća (blagajnički d., gubitak u bilanci), a 
najviše u javnom, osobito u državnom gospodarstvu, i to 
s obzirom na državne primitke i izdatke, dakle s obzirom 
na državni proračun. Kad se kaže, da je državna prora¬ 
čunska godina svršila s deficitom, misli se time reći, da 
su izdatci premašili primitke, i da je tako nastao manjak. 

S obzirom na način i na vrijeme, kad se pojavljuje 
takav manjak, razlikujemo tako zvani blagajnički d. i pro¬ 
računski d. Prvi nastaje u toku same proračunske godine, 
kad primitci, kako to često u pojedinim godišnjim dobama 
biva, ne pritječu u dovoljnoj količini, pa državni izdatci 
premašuju primitke. To je samo privremeni manjak, koji 
se u toku godine do konca proračunske godine može na¬ 
doknaditi povećanim primitcima, pa zato ne zadaje naro¬ 
čitih poteškoća. Naprotiv proračunski d. je pravi d., jer 
se on ustanovljuje na koncu proračunske godine, kad se 
zaključe knjige i utvrdi, koliko su izdatci kroz tu godinu 
bili veći od primitaka. Taj stvarni d. može biti akutan 
ili kroničan. Ako se on pojavi samo na koncu jedne go¬ 
dine zbog nekih izvanrednih prilika, koje su izazvale 
povećane izdatke, onda kažemo, da je d. akutan. Ako 
se naprotiv pojavljuje kroz više godine uzastopce, onda 
kažemo, da je postao kroničan. Takav kroničan d. vrlo 

je opasan za državne financije, pa je zato dužnost ministra 
financija, da mu na vrijeme predusretne, bilo smanjiva¬ 
njem državnih izdataka u proračunu, bilo povećavanjem 
državnih prihoda, ili jednom i drugom mjerom. V. F. 

DEFILE, francuska riječ, zapravo dvije riječi sličnog 
značenja (od fil »tijek« i file »red, povorka«); u zemljo¬ 
pisu označuje uski prolaz između dviju uzvisina, klanac; 
u vojničkom smislu označuje stupanje u povorci, suziva- 
nje redova, 1. u svrhu prolaza kroz klanac, preko mosta, 
kroz usku ulicu i t. d., 2. u svrhu mimohoda pred nekim. 

DEFINICIJA je logički postupak, kojim se objašnjava 
sadržaj pojma (v.) tako, da bude točno i jednosmisleno 
određeno, što se pod njim razumijeva, a ujedno se hoće, 
da se značenje njegovo dovoljno jasno luči od srodnih 
pojmova. D-u tražio je već Sokrat, kad je svoje sugrađane 
najprije u negativnom postupku (—»- ironija) upozoravao, 
da ne znadu pravo, što govore, a onda ih je u pozitivnom 
postupku (->majeutika) upućivao, da razmišljaju o tom, »što 
je što«. Po Aristotelu određuje se pojam tako, da se navede 
najbliži viši pojam (rod), pod koji on spada, i da se istakne, 
po čem se on razlikuje od drugih vrsta toga roda, na pr. 
četverokut je geometrijski lik (to je rodni pojam) omeđen 
sa četiri stranice (to je specifična razlika prema trostra¬ 
nom, peterostranom ili višestranom liku). Prema tome 
glasi staro školsko pravilo: definitio fiat per genus pro- 
ximum et differentiam specificam (definicija neka navede 
rodni pojam i razliku vrsti). Kad se definicijom objašnjava 
nepoznata riječ tako, da se mjesto nje stavi poznati izraz, 
onda je d. verbalna, objašnjava li se samo značenje riječi, 
d. je nominalna, objašnjava li se suština predmeta mišlje¬ 
nja ili bivstvo stvari, d. se zove realnom. Razlikuje se 
analitička d., koja razlaže pojam u njegove oznake, i sinte¬ 
tička, koja slaže oznake u jednu misaonu sliku; sintetička 
d. može biti i genetička, kad pokazuje, kako nastaje stvar, 
o kojoj se radi. Neki logičari (na pr. Sigwart, Lipps i dr.) 
misle, da su sve definicije nominalne kao sudovi, u kojima 
se izlaže značenje riječi. Da definicija bude ispravna, traži 
se: 1. da bude jednoznačna, t. j. da je značenje pojma 
stalno određeno i da ne dopušta različito shvaćanje; 2. da 
ne bude ni preširoka ni preuska; preširoka je, ako ima 
premalo oznaka, te obuhvaća više predmeta nego što na 
pojam spada, a preuska je, kad ima previše oznaka, te 
se pojam steže na manji krug predmeta, nego što mu po 
smislu pripada; 3. da bude adekvatna, t. j. da navedene 
oznake potpuno odgovaraju sadržaju. Russel i Couturat 
ispoređuju d. s jednadžbom, u koioj je na jednoj strani 
složeno jedinstvo, a na drugoj razložen skup glavnih obi¬ 
lježja. D. je pogrešna, ako se kreće u krugu (»circulus 
vitiosus«), a to biva onda, kad se jedan pojam objašnjava 
drugim, a ovaj se opet objašnjava onim prvim, na pr. 
dužnost je što treba činiti, a činiti treba, što je dužnost. 
Pogrešna je d. i onda, kad se pojam objašnjava istom 
riječi, na pr. krug je okrugao lik; ta se pogreška zove 
tautologija (v.) ili »idem per idem« (isto istim). Pogrešno 
je i, ako je d. negativna, t. j. ako kaže: što stvar nije (napr. 
krv nije voda), mjesto da kaže, što jest. U d-i ne valja 
upotrebljavati slikovite izraze i poredbe. Najopćenitiji 
pojmovi (-+ kategorije) ne dadu se definirati, jer nema 
višega pojma, kojim bi se objasnili; isto tako ne mogu se 
definirati jednostavni pojmovi, kod kojih nije moguće 
navesti specifičnu razliku (ne može se na pr. reći, što je 
»crveno«, jer da je boja, to je poznato, ali čim se razlikuje 
od drugih boja, ne da se izraziti). U takvim slučajevima 
služimo se opisivanjem (v.) ili obilježavanjem (-> karakte¬ 
ristika). V. F-ć. 

DEFINITOR (od lat. definire »koji rješava, odlučuje«), 
starješina u redovničkim pokrajinama ili provincijama, 
koje su se nazivale i definicije. Kod franjevaca (v.) član 
starješinskog vijeća, ili vrhovnoga u Rimu (definitor ge- 
neralis) ili pokrajinskog (definitor provincialis). Fr. H. 

DE FIORI, Ernesto, Rim 12. XII. 1889, kipar; otac 
mu je Talijan, majka Nijemica, živi u Berlinu. Isprva 
slikar, prelazi u Parizu pod utjecajem Maillola na plastiku, 
u kojoj se usavršuje kod Hallera (Ziirich). Otada se ubraja 
u još malenu skupinu evropskih slikara, koji u svojim 
aktima daju neusiljeno držanje i krajnju jednostavnost 
oblika. Ipak se ne žaca ni prikazivanja živih kretnja i ne 
zapada u neprirodnu apstraktnost. Istaknuo se i kao por¬ 
tretist ( Autoportret, Poprsje šakača Dempseya). 


LIT.: E. d. F., Veroffentlichungen đes Kunstarchivs I., sv. 11., 
1926. p. c 

DEFLACIJA (lat. deflare »oduzeti«) je učinak vjetra 
materijala i u brušenju kamenih stijena sitnim zrncima pi¬ 
jeska, koje nosi vjetar. D. se pojavljuje najčešće u pu¬ 
stinjama. J. p_k. 

Deflacija (u novčarstvu) Inflacija. 

DEFLAGRACIJA je izgaranje eksploziva bez praska, 
na pr. kad u granati zataji upaljivač, koji je ili krivo 
smješten ili preslab, tako da ne dovodi barut do eksplo¬ 
zije, već samo do zapaljen ja. F. B-ć. 

DEFLEGMACIJA se zove tehnološki postupak, kojim 
se alkoholnim parama pri destilaciji oduzima »phlegma«, 
a taj (sredovječni) izraz označuje sastojine višega vrelišta, 
t. j. uglavnom više alkohole ili patoku. M. M. 

DEFLEGMATORI su naprave u sastavu garniture za 
destilaciju alkohola. One djeluju kao uspravna ili »po¬ 
vratna« hladila, tako da se u njima kondenziraju pare 
viših alkohola (patoka), te ne prelaze u destilat. M. M. 

DEFOE, Daniel, ^ London krajem 1659 ili početkom 
1660, f London 26. IV. 1731, engleski književnik. G. 1683—4 
bio je trgovac, kasnije trgovački zastupnik za inostranu 
robu, 1685 učestovao je u Monmouthovoj pobuni, a 1688 

pridružio se vojsci Vilima 
III. Svoju je prvu trgovačku 
karijeru završio bankrotstvom 
(1692). G. 1693 tiskan mu je 
Essay on Projects, po kojem 
je smatran prvim modernim 
ekonomistom, jer je dao 
smjernice trgovačkom poretku 
najnovijeg doba. Kao prakti¬ 
čni trgovac nije imao sreće: 
tek što se oporavio od prvog 
sloma i nastavio rad kao 
upravitelj i vlasnik ciglane, 
ponovno je propao (1703). 

U poeziji se okušao neko¬ 
liko puta, ali nije dao veća 
djela. U njegovu radu naroči¬ 
to mjesto zauzimaju pamfleti, 
koje je pisao cijeli život, ali 
većina ih ima samo historij¬ 
sku važnost. G. 1701 napisao je satiru u stihovima 
The True-Born Englishman, u kojoj brani kralja Vi¬ 
lima III. i njegovo holandsko podrijetlo. Učestvovao je 
u mnogim političko-vjerskim rasprama, a pisao je i o raz- 
ličnim pitanjima vanjske politike, o pravima naroda, o 
burzovnim spekulantima i t. d. Naročitu je zabunu podigao 
pamfletom iz crkvenog područja Shortest Way with the 
Dissenters (1702). Izazvavši gnjev Anglikanaca bio je 
bačen u tamnicu i izložen na stupu sramote tri dana 
(29.—31. VI.). Za tu prigodu ispjevao je jednu od svojih 
najboljih pjesama Hymn to the Pillory. To je za njega 
bio pravi triumf, jer ga je narod uzdizao kao heroja, ali 
i uzrok materijalnog i moralnog sloma. Otada je novinar 
bez skrupula, materijalist, čovjek moralno slomljen, osum¬ 
njičen kao najomraženiji najmljeni novinar toga doba. 
I dalje je pisao pamflete, od kojih je važniji Giving Alms 
no Charity (1704). U to vrijeme pada i osnivanje lista 
The Review, u kojemu kao jedini suradnik piše članke o 
aktualnim pitanjima politike i trgovine te o životu i obi¬ 
čajima naroda. 

Kao spremnom i spretnom političaru i publicistu vlada 
mu povjerava važnu političku misiju u Škotskoj, koju je 
izvršio uspješno. Rezultat je toga rada djelo History of 
the Union (1708—9). Ostala djela iz tog razdoblja nemaju 
veće važnosti osim A True Relation of the Apparition of 
one Mrs. Veal (1706), gdje se već nazire majstor pričanja. 
Svoju Reviju sam je potkopao osnovavši novi list Mer- 
cator, u kojem je iznio svoje poglede na trgovinu i tiskao 
među ostalima četiri pamfleta, koji zajedno čine A Ge¬ 
neral History of Trade ; zbog tog rada nazvan je »ocem 
slobodne trgovine«. 

Pod kraj života nastojao je riješiti se premnogih objeda 
i muka, koje mu je prouzročio dotadašnji rad, te se prenio 
u područje mašte, da književnim radom popravi svoj položaj 
i osigura svoju porodicu. Tako je tek tada stvorio djelo, bez 
kojeg bi bio ostao gotovo nepoznat. Na 25. IV. 1719 obja- 

vijena je knjiga The Life and strange surprising Adventures 
of Robinson Crusoe. Djelo je oduševilo hiljade čitalaca. 
Za par mjeseci napiše drugi dio, The Farther Adventures 
of R. C., koji je po vrijednosti daleko ispod prvog. Način 
pisanja i konstrukcija djela izvedeni su tako, da kod 
čitaoca izazivaju utisak stvarnosti. U tome je D. uspio, 
ne zbog toga, što je djelo temeljio na Dampierovu »Voyage 
Round the World« ili možda na bilješkama i pričanjima 
mornara A. Selkirka, već zato, jer je i na najfantastičnijim 
stranicama tog djela svoja pričanja približio stvarnosti i 
vezao pažnju čitalaca na događaje, koje iznosi sa svim 
sitnicama iskorišćujući svoje veliko životno iskustvo i 
znanje. Iluzija traje do kraja, te je nemoguće razlikovati 
izmišljeno od istinitog. »Koncepcija civiliziranog čovjeka u 
odnosu prema prirodi čini njegovo djelo velikim i trajno 
vrijednim«. Sadržaj je bio predmetom različnih tumačenja: 
jedni drže, da je D. htio prikazati razvoj čovječanstva, 
drugi, da je opisao svoj život, neki misle, da je htio 
poučiti svijet, a drugi opet, da je samo zabavljao svoje 
čitaoce. Robinson je čovjek, koji je poslije katastrofe 
odvojen od svoje sredine lišen, svih privilegija i tekovina 
ljudskog društva, prepušten sam sebi, primoran svojim 
fizičkim i duševnim sposobnostima priskrbljivati sredstva 
za život u borbi s krutom i neumoljivom prirodom. U 
prikazivanju toga D. je nenadmašiv; ni on sam nije više 
dosegnuo taj vrhunac, a još manje mnogi njegovi opona- 
šatelji. 

S Robinsonom zapravo počinje D-ov književni period, 
koji traje gotovo do smrti. Sad je silno produktivan. Obra¬ 
đuje građu, kojom će zadovoljiti radoznalost čitalaca za 
neobičnim dogođajima i doživljajima različnih tipova: 
lopova, hajduka, razbojnika, prostitutki i si. Stil mu je 
bez uljepšavanja; D. želi biti točan i prirodan, a iznad 
svega uvjerljiv. G. 1720 izašlo je djelo Te Life and Adven¬ 
tures of Mr. Duncan Campbell, u kom je glavni junak 
uzet iz stvarnog života. The Memoirs of a Cavalier (1720) 
zanimljiva je priča o ratovima u Njemačkoj i Engleskoj, 
većim dijelom plod D-ove mašte. Poznavanje zemljopisa 
i pogledi u daleke strane zemlje u mašti vide se u The 
Life, Adventures and Piracies of the Famous Captain 
Singleton (1720). G. 1722 izdao je djela karakterizacije: 
Moli Flanders, život prostitutke; The History of Colo- 
nel Jack, život razbojnika; The Journal of the Plague 
Year, gdje s upravo nevjerojatnom stvaralačkom snagom 
mašte opisuje pojedinosti strahota kuge g. 1665, kao 
da je bio suvremenik; Religious Courtship je klasični 
prikaz pobožnosti srednjeg staleža, a The History of Peter 
the Great dobra je karakterizacija povijesne ličnosti. Slije¬ 
dećih godina izdao je još nekoliko priča o kriminalnim 
tipovima Highland Rogue (1723), The Life of John Shep- 
pard (1724), pa život velike kurtizane The Fortunate 
Mistress (Roxana) (1724) i dr. G. 1724 napisao je The 
Great Law of Subordination Considered , djelo, u kojem 
raspravlja problem služinčadi. U isto je vrijeme napisao 
dva putopisa: prvi je odličan vodič kroz Englesku, rezultat 
D-ova putovanja po otoku (1722—25), A Tour through the 
Whole Island of Great Britain (1724—26), a drugi je plod 
mašte i mnogog čitanja, A New Voyage Round the World 
(1725). U ovim se djelima već pomalo osjeća slabljenje 
D-ova duha, ali to ne znači prestanak njegove aktivnosti, 
ona prestaje tek njegovom smrću. Iz tog doba vrijedna su 
spomena djela: The Complete English Tradesman (1726) 
i A Plan of the English Commerce (1728). 

Njegova smrt, jedva zabilježena, značila je zaborav za 
njegovo ime do konca st., kada su ga iznenada počeli 
cijeniti i uzdizati kao velikog pisca, dobrog rodoljuba i 
vjerskog heroja. Pretjerano hvaljen, kao što je prije bio 
premalo cijenjen (suvremeni ga književnici nisu smatrali 
književnikom) D. ostaje za nas majstor novinstva, vješt, 
okretan i utjecajan političar s mnogo državničkih crta, 
ali i slabosti, ekonomist sa zdravim i naprednim pogledima 
na društvo i trgovinu, nedostiživ pisac avanturističkih 
djela, a iznad svega genijalni tvorac Robinsona. 

Odjek Robinsonov bio je velik. U Engleskoj je samo u godini 
prvog izdanja (1719) bilo šest izdanja, a do danas se taj broj popeo 
daleko preko 200. Već 1720 javljaju se prvi prijevodi: 2 njemačka 
i 2 francuska. Zatim slijede: holandski (1721), talijanski (1731), danski 
(1744), švedski (1745), a u toku 19. st. prevode ga slavenski narodi, 
Španjolci, Arapi, Grci, Turci, Finci, Novozelanđani, Bengalci, Ma¬ 
đari, Armenci, Židovi, Portugalci, Estonci, Perzijanci i drugi — svega 
preko 100 različnih prijevoda. Preradbe, tako zvane Robinzonade, na¬ 


ročito su mnogobrojne. Na kontinentu je najpoznatija Robinson der 
Jiingere od J. H. Campea, koji je od D-ova djela stvorio »uzorno 
djelo moralno-poučne struke«. Campe se poveo za savjetima J. J. 
Rousseaua, koji je za svog Emila kao prvu knjigu odredio Robinsona. 
jer po njegovu mišljenju »podaje najljepšu raspravu o prirodnom 
odgoju«, te je od predmeta »koji mora zanimati svaku dob, a djeci 
se može učiniti ugodnim na tisuću načina«, stvorio djelo prvenstveno 
namijenjeno djeci. Zato je Campe »D-ov filozofski niveau snizio i 
zamijenio ga moralno poučnom svrhom«. 

Hrvati su preko ove prerade prvi put upoznali Robinsona u kaj¬ 
kavskom prijevodu Antuna Vranića Mlaissi Robinzon (1796). G. 1864 
tiskana je preradba O. L. Heubnera, a u prijevodu Ivana Čačića, 
Robinson Crouse. Preradba je vrlo blizu originalu, premda je prila¬ 
gođena za djecu i zato vrlo skraćena. Drugo izdanje izašlo je 1879. 
a treće 1884. Do konca 19. st. izašla su još tri izdanja te iste pre¬ 
radbe u prijevodu Mirka Tkalca. G. 1901 preveo je Franjo Bartuš 
moderniziranog Campeova Robinsona (bez dijaloga). U Karlovcu je 
Stjepan Širola priredio Novog Robinzona po njemačkom djelu Karla 
Cassaca, tako da je glavna ličnost Stanko Franković s Rijeke. Slična 
lokalizacija nalazi se u R. K. izdanom u Varaždinu (1903), gdje je 
otac Robinsonov trgovac Kružić. Hrvat iz Dubrovnika, a majka 
Engleskinja iz roda Robinsona. G. 1926 izašla je u Vukovaru pre¬ 
radba Menšova »po prvom i pravom Defojeovom Robinsonu«, a u 
Mostaru (1926) prijevod Campeova Robinsona. U novije vriieme pre¬ 
vela je Branka Horvat Robinsona u preradbi A. Milesa (1930). 

Predmet Robinzona mnogo je zanimao naše književnike, pa su 
mnogi u raznim zgodama pisali o tome. Gjuro Szabo napisao je u 
Preporodu (1898) crticu iz književne povijesti » Robinzon i njegovi 
predhodnici «, gdje se opširnije bavi Defoeom i njegovim djelom. Lju¬ 
devit Škrlec pisao je u Pobratimu o škotskom mornaru A. Selkirku 
kao prototipu Robinsona »O pravom Robinsonu«. Narodne Novine 
(1902, br. 279) donijele su vrlo informativan članak VI. Dukata R. C. 
U listku Prosvjete (1901) tiskan je sastavak Robinsonov otok, a u 
Hrvatskoj Prosvjeti (1914) u članku Pisac pripovjetke R. C. iznijet 
je život i rad D-ov. Naročitom originalnošću misli ističe se članak 
(prijevod iz Literarische Streifziige), tiskan u Književniku (1931) po¬ 
vodom smrti D. D. Vladimir Vuković sjeća se D-ove osude i pre¬ 
vodi jednu strofu Himne stupu sramote u Savremeniku (1938) u članku 
D. na prangeru. Unatoč svim ovim nastojanjima popularizacije D-a 
i njegova djela ipak do danas nema u Hrvatskoj prijevoda Robin- 
sonova originala. 

BIBL.: Najbolje izdanje sabranih djela izdano je u Oxfordu u 14 
svez., Novels and Selected Writings (1927—-8). 

LIT.: Lee, Life and Newly Discovered Writings of D., 1869; 

Minto, Defoe, 1879; W. P. Trent, D.-The Nevvspaper and the Novel, 
Cambridge History 1912; Isti, D. and How to Know Him, 1916; P. 

DEFORDEN APARAT Vuna. 

DE FOREST, Council Bluffs (USA, država Iowa) 26. 
VIII. 1873, američki izumitelj. Po zanimanju liječnik, po¬ 
svetio se za rana fizici, osobito otkako je namješten kod 
Western Electric Co. u Chicagu. Prvi je upotrebio gene¬ 
rator i prijenosnik na izmjeničnu struju. Uredio je prvu 
radio-postaju za ratnu mornaricu USA. Najznatniji izum 
mu je audion-pojačivač, koji je omogućio razvoj telefonije 
na velike daljine. Od 1921 bavio se zvučnim filmom, oso¬ 
bito sinhronizacijom zvuka i pokreta. 

DEFORMACIJA je takva promjena neprekidno ras¬ 
prostrtog sredstva, kod koje se pojedine materijalne točke 
toga sredstva međusobno relativno pomaknu; to je u opreci 
prema fizikalnom shvaćanju savršeno krutog tijela, kojega 
materijalne točke pomišljamo međusobno nepomičnima. 
Strogo uzevši, sva se prirodna tjelesa dadu manje ili više, 
t. j. unutar nekih granica deformirati. Najjednostavniji su 
oblici deformacije: 1 . produženje odnosno njemu protivno 
skraćenje, obuhvaćeno pod zajedničkim imenom dilatacije, 
kod kojega se sve točke sredstva međusobno pomaknu 
samo u jednomu smjeru i kod čega je taj pomak jednak 
za sve točke u ravnini, okomitoj na smjer pomaka, pa 
2. osmicanje (klizanje), kod kojega su pomaci jednaki za 
sve točke sredstva, koje leže u ravnini usporednoj sa 
smjerom pomaka. Deformacijom se tijela mijenja ili njegov 
obujam (dilatacija) ili njegov oblik (osmicanje). Kombi¬ 
nacijom spomenutih dvaju oblika deformacije mogu se 
shvatiti ostali oblici deformacije. Kao posebni slučaj osmi- 
canja možemo shvatiti iorziju, kod koje se točke sredstva, 
koje se nalaze u usporednim ravninama, relativno među¬ 
sobno zakrenu oko osovine, okomite na te ravnine. V. V. 

DEFORMACIJE. Pod d-ama se u etnologiji razumije¬ 
vaju svi zahvati, koje ljudi čine na svom tijelu s namje¬ 
rom, da izobliče naravni oblik pojedinih dijelova tijela. 

organa, kosti, kože i kose, ili pače i da ih osakate. Takve 
su poznate već od davnih vremena u naroda niže civili¬ 
zacije. U nekih su naroda odnosno etničkih skupova često 

neke d-e upravo značajne 
kao njihove tradicije. Osim 
razlike između izobličavanja 
u užem smislu i sakaćenja 
mogu se d-e pregleda radi 
svrstati ili prema cilju i na¬ 
mjeni d-e ili prema dijelovi¬ 
ma tijela, koji se izobličava- 
ju. Glava se izobličuje naj¬ 
češće krutim stezanjem ovoja 
oko glave djetetu ili stavlja¬ 
njem glave u naročite napra¬ 
ve (od dasaka) i to na dulje 
ili kraće vrijeme odnosno u 
etapama, nakon čega ostane 
glava trajno na tjemenu ili 
zatiljku ili drugdje gdje splo- 
štena ili pak neobično odulje- 
na. Takve sploštene glave 
osobito su značajne za sre¬ 
dnjoazijske narode pa neke 
sjeveroameričke Indijance (je¬ 
dno pleme ima engl. naziv 
Flatehad, »sploštena glava«), 
zatim po Indoneziji (Celebes), 
dok se ovoj ima glava produ¬ 
žuje u nekih afričkih pleme¬ 
na (na pr. u si Kongu) pa na 
nekim otočjima Melanezije. I 
kod starih naroda više civili¬ 
zacije u Americi poznate su 
takve pojave. D. glave potvr¬ 
đuje se tu i tamo i u naroda 
Evrope (u j Francuskoj, na J 
Balkana). — Vrat se izobliču¬ 
je u nekih naroda time, što 
se gomila nakit oko njega 
(koluti i si.); takve nakite 
nose dugo, pa i sav život, 
osobito žene, te se time vrat 
neobično izdužuje, na pr u 
nekih crnačkih plemena Afri¬ 
ke i u Stražnjoj Indiji. — 
Struk se izobličava odnosno 
steže osobitim pojasima, i to 
u muškarca više nego u žena, 
na pr. u nekih plemena po 
Melaneziji, tropskoj južnoj 
Americi (gdje je takav pojas 
pa i čitav steznik sasvim krut, 
redovno od drvene kore, lika; 

pojas). — Slično se izobli¬ 
čuju donji dijelovi nogu. Li¬ 
stovi nabreknu od trajnog 
stezanja i ostanu tako i kad 
nema ovoja, kako je na pr. 
vrlo značajno u nekih južno- 
američkih plemena (na pr. u 
starih Peruanaca, Aruaka i 
dr.). Dobro su znane iznaka- 
žene noge Kineskinja (»zlatni 
ljiljani«, danas već rijetko), 
koje se dobivaju jakim ste¬ 
zanjem noge s podvinutim 
prstima i petom pod taban, 
provođenim još od djetinje 
dobi. — Osobito su brojne 
d-e različnih naroda na ušnim 
resama, nosnim stijenkama 
i usnama. Tu se uvijek pro¬ 
buši najprije mala rupica, 
koja se redovno umetanjem 
sve širih umetaka proširi 
do propisane ili željene ši¬ 
rine, da se onda može usa¬ 
đivati neki određeni nakit; 
d. nastaje i tako, da težak 



ŽENA PLEMENA MANGBETU 
(SI Kongo) s deformiranom glavom 

nakit obješen na pr. u rupici usne rese sam veoma 
rastegne tu resu. Takve d-e usana i ušiju osobito su 
značajne u žena nekih crnačkih plemena Afrike, napose 
istočne (područje Sambesi) i Sudana (Sara, Musgu i dr.), 
Stražnje Indije (u oba spola, osobito u muškaraca u Indo¬ 
kini), u muškaraca plemena Oceanije, južne tropske 
Amerike (i među plemenima više civilizacije u Andama 
ušna proširenja), osobito u grupe Ge (->- Botokudi). — 
Značajna je d. površine kože u onih naroda, koji se 
redovno slabo pokrivaju, dakle u prvom redu u trop¬ 
skom pojasu, pretežno u naroda tamne kože. Oni iza¬ 
zivaju različne trajne nabrekline, brazgotine, masnice na 
koži lica, čela, mišića na ruci, prsa i leđa, rjeđe drugdje (-*- 
skarifikacija), a to je osobito značajno u crnačkih naroda 
Afrike, u Melanezijaca, Australaca i negdašnjih Tasma- 
naca. — Neke je vrsti d. i to, što neka plemena miješaju 
kosu s kakvom masom i različno je oblikuju, što kosu 



ŽENE S USNIM PLOČAMA 
plemena Sara (Suran) 



KOLIJEVKA S NAPRAVOM 
ZA SPLOŠTAVANJE GLAVE 
Celebes 



UMJETNO IZOBLIČENA 
LUBANJA 

pripadnika plemena Mangbetu 
(SI Kongo) 



ŽENA PLEMENA KONDE 
(ist. Afrika) s kružnom pločom 
u usnoj resi i usni 



UMJETNO IZOBLIČENA 
LUBANJA 

pripadnika plemena Flathead 
(SZ Amerika) 



IZOBLIČENA NOGA 
KINESKINJE 

cijelu ili djelomično briju ili bojadišu (na pr. u mnogih 
crnačkih plemena i pigmeja Afrike i Melanezije); neki 
trajno uklanjaju dlake brkova i brade (kao sjeveroame- 
rički Indijanci), obrva i dr. Neka je d. i privremeno ili 
trajno bojenje kože (-> tatauiranje), nokata, zubi, obrva, 
usana, kose. 

D-e, koje imadu značaj sakaćenja ili nakazivanja, manje 
su brojne. Takvo je namjerno izbijanje određenih prednjih 
zubi, redovno kao obredni čin (na pr. u Australaca, nekih 
crnačkih plemena Afrike, Indijanaca srednje i južne Ame¬ 
rike), ili samo brušenje tih zubi, da budu šiljati, i to u 
različnim oblicima: s 1 ili više šiljaka, ili kao sjekirica 
(tipično u mnogih crnačkih plemena Afrike, u Indoneziji i 
sred. Americi), ili brušenje prednjih ploha na različne 
načine (u Indoneziji) pa dubenje udubina sprijeda, da se 
u njih ulože ulošci od kakve drage kovine ili kamena (stari 
narodi srednje i južne Amerike; stapčice u Indiji). — 
Sakaćenje pojedinih prsti ruke nešto je rjeđa pojava, ali 
je na pr. značajno u Bušmana i Dama, koji s magičkih 
razloga sakate krajnje članke pojedinih prstiju, ili u nekih 
grupa južnoameričkih Indijanaca (na pr. Čarua u Uru¬ 
gvaju), gdje su osobito žene kidale prste povodom smrti 
člana obitelji. Ovamo ide napokon i vrlo rašireno razno¬ 
vrsno obrezanje spolovila i slične operacije (-> obrezanje). 

Od svih ovdje nabrojenih vrsta d-a treba dakako razlikovati one d-e, 
koje nastaju same od sebe zbog posebnog načina života; takvo je 
na pr. sploštenje glave (zatiljka) zbog dugotrajna nezgodna ležaja 
glave u djetinje doba, sploštenje golijeni (platiknemija) u nekih afrič¬ 
kih plemena Bantu, navodno zbog stalnoga čučanja, dalje naravno 
nerazmjerno povećanje butova žena u rase koisanidne (-► rase) i 
nešto manje u drugih nekih rasa kao njihovo rasno obilježje (steato- 
Pigija). 

Razlozi namjernih izobličavanja odnosno sakaćenja su različni kod 
različnih vrsta d-a odnosno kod različnih naroda (i kod iste vrste). To 
su u glavnom ovi: težnja za ukrasom tijela (tako kod skarifikacije 
različnim ornamentalnim motivima, kod rupa u nosu, usnama, ušima zbog 
umetanja nakita i t. d.); »rasni ideal« pojedinih naroda (na pr. defor¬ 
miranje glava nekih sjeveroameričkih plemena, koji takve drže za 
osobito lijepe i poželjne); d. kao znak plemenski, klanski, klasni i si. 
(na pr. skarificirani likovi u nekih crnačkih afričkih plemena, u nekih 

Australaca navodno kao totemski 
znakovi, u sjeveroameričkih Indi¬ 
janaca i t. d.); dalje kao znak 
društvenog položaja, osobnih spo¬ 
sobnosti ili imovnog stanja (tako 
zakržljale noge imućnijih Kine¬ 
skinja; od velikoga kovnog nakita 
produženi vratovi žena ili od te¬ 
žine nakita razvučene ušne rese 
žena nekih istočnoafričkih, pre- 
dnjeindijskih i dr. plemena, bru- 
šeni zubi kao znak pripadnosti 
među odrasle muškarce prilikom 
inicijacije; rjeđe kao izražaj 
prevlasti odnosno ljubomore je¬ 
dnoga spola prema drugome (na 
pr. u nekih sudanskih crnaca, 
gdje rastegnute rasporene usne, 
jedna ili obje, drže kružne ploče, 
koje smetaju muškarcima nepo¬ 
željno, prekomjerno razgovara- 
nje); često su i povodi ma- 
gički, pri čemu neka d. ima odbojnu moć od zlih sila, demona, uroka 
(slično kao druga apotropejska sredstva. -> apotropej) ili moć profi- 
laktičku, t. j. da se čovjek s d-om osigurava od kakve bolesti ili dru¬ 
goga zla; napokon je d-i katkada povod vjerovanje, da ona čini čovjeka 


u nečemu tjelesno ili duševno jačim, superiornijim, sposobnijim (na pr. 
kod obrezanja). G-i 

DEFORMITETI (izobličenja) kralježnice, gornjih i do¬ 
njih okrajina mogu biti prirođeni ili kasnije u životu ste¬ 
čeni različnim vanjskim utjecajima (ozljedama i bolesti¬ 
ma) na kosti, zglobove, mišičje i tetive. Kralježnica se svija 
radi pogreške jednoga ili čitavog niza kralježaka ili zbog 
prisilno krivog držanja čeda u utrobi majke. Savijanje 
kralježnice mogu prouzrokovati i različne bolesti, kao tu¬ 
berkuloza, dječja paraliza, rahitis, reumatizam i t. d. Sa¬ 
vijanje kralježnice na stranu zove se skolioza. Viđamo 
je često kod dječaka ili djevojčica u pubertetu, a javlja 
se zbog lošeg sjedenja u školi (školska skolioza). Kod po¬ 
sve male djece skolioza nastaje zbog rahitisa. Savijanje 
kralježnice prema natrag zove se kifoza , a prema natrag 
i na stranu kifoskolioza. Za tuberkulozu kralježnice zna¬ 
čajno je izobličenje kifotična grbica. Okrugla leđa, t. j. 
d. gornjeg dijela kralježnice viđamo kao rasnu osebinu. 

Gornje okrajine pokazuju iskrivljenja u ramenom 
zglobu (humerus varus), koja nastaju zbog promjene na 
kostima. Isti deformitet nastaje i u laktu u dva smjera 
(cubitus valgus i varus). Zbog nedostatka pojedinih kosti 
podlaktice nastaju deformiteti ruke. Ručice su kao peraje, 
a kadšto nema i po kojega prsta (manus varus). Kod ste¬ 
čenih bolesti deformiteti gornjih okrajina nastaju najviše 
od rahitisa i dječje klijenuti, te kod različnih ozlijeda 
perifernih živaca. 

okrajine imaju kao najteži deformitet prirođeno 
iščašenje kuka (luxatio coxae congenita). Osim toga može 
kost u kuku biti svinuta kao coxa valga ili vara prema 
veličini kuta između vrata i trupa bedrene kosti. Koljena 
mogu biti iskrivljena u obliku slova O ili slova X (genu 
varum ili valgum). Koljeno može biti iskrenuto i prema 
natrag (genu recurvatum). Stopalo može biti iskrenuto u 
obliku čupave noge (pes equino varus) ili obratno (pes 
valgus). Među stečene deformitete noge ide i plosnata noga 
(pes planus, Plattfuss). To je deformitet, koji nastaje kod 
nekih zvanja, kao konobara, pekara, trgovačkih pomoćnika 
uslijed preopterećenja stopala. 

Izdubljena noga i odebljali palac mogu biti deformiteti 
nastali uslijed loše obuće. Rahitis može izobličiti donje 
okrajine u svim smjerovima, dapače i u obliku svrdla. 
Različne upale zglobova također dovode do teških izobli¬ 
čenja nogu i ruku. Sva izobličenja, naročito prirođena, 
treba liječiti odmah. a. M-i. 

DEFRANCE, Leonard, * Liege 5. XI. 1735, f 25. II. 1805 
francuski slikar iz Belgije. Učitelj mu je bio Cocler, a 
putovao je po Italiji i Nizozemskoj. Istom je u Parizu 
polučio veći uspjeh svojim kopijama nizozemskih remek- 
djela sitnoslikarstva. Znatno je na nj utjecao Fragonard. 
G. 1778 postao je upravitelj umjetničke akademije u ro¬ 
dnom gradu. U svom kasnijem oduševljenju za ideje fran¬ 
cuske revolucije išao je tako daleko, da je dapače dao 
poticaj za razaranje katedrale. U umjetničkom pogledu 
on je dobar zastupnik svoga stoljeća. Crtež je njegov 
dražestan, a kolorit lijep. Ujedno je on jedan od prvih 

umjetnika, koji je za predmet svojih slika osobito rado 
odabirao zanatsko-veleobrtna postrojenja. Osim toga je 
slikao povijesne i genre-slike (Rousseau kod Mme de 
Warens) i mnoge portrete. 

LIT.: Autobiographie d’un peintre lićgeois, izdao Ch. Gobert, Liege 
1906; J. Helbig, La peinture au pays de Ličge, Liege 1903. F. C. 

DEFRANCESCHI, 1. Ante, * Ližnjan u Istri, 1. II. 1894, 
profesor. Učiteljsku je školu svršio u Kastvu. Službovao 
je na pučkim školama u Istri, a poslije prešao u Hrvatsku, 
svršio Višu pedagošku školu u Zagrebu i postao profe¬ 
sor na učiteljskoj školi u Zagrebu. Izradio je priručnik 
za obradbu velikih tiskanih slova. Bavio se i umjetničkim 
odgojem školske djece. Jedan je od promicatelja »skupne 
nastave« kod nas. Surađuje u pedagoškim i drugim listo¬ 
vima (Napredak, Učitelj, Hrvatski Učitelj i dr.). 

BIBL.: Dječji samorad (1925); Metoda početnoga čitanja i pisanja 
te put do slobodnih sastavaka (1928); Radna metoda početnoga či¬ 
tanja (1931); Načela nove škole (1934); Skupna nastava u teoriji i 
praksi (1935); Oko reforme naše osnovne nastave (1935); Pismeni sa¬ 
stavci u osnovnoj školi (1937); Kako uvodimo učenike u povijesnu 
nastavu (1939); Globalna metoda u nastavi čitanja (1940). J. D. 

2. Camillo, * Poreč 3. VIII. 1868, istarski povjesničar, 
sin Carla, najprije knjižničar Gradske knjižnice u Trstu, 
kasnije ravnatelj Istarske pokrajinske knjižnice u Puli. Već 
je više godina predsjednik Istarskoga društva za arheolo¬ 
giju i domaću povijest (Societa Istriana di Acheologia e 
Storia patria) i urednik glasila toga društva At ti e Memorie. 

BIBL.: 1 Castelli della Val d'Arsa (Atti e Memorie, V. 14 [1898]—15 
[1899]); 11 Comune polese e la Signoria dei Castropola (Atti e Memorie, 
V. 18 [1902]—20[1905]); La popolazione di Pola nel secolo XV e nei 
seguenti (Archeografo Triestino, S. III. V. 3 [1907]); Statuta Communis 
Albonae (Archeografo Triestino, S. III. V. 4 [1908]); Cartularium 

Piranense (Atti e Memorie, V. 36 [1924], 43 [1931]—47[1935], 50 [1938]; 
L’Arcadia Romano-Sonziaca e la Biblioteca Civica di Trieste (Archeo¬ 
grafo Triestino, S. III. V. 15 [1929—30]); Dante e Pola (Atti e Me¬ 
morie V. 44 [1932]); Esuli fiorentini della compagnia di Dante mercanti 
e prestatori a Trieste e in Istria (Archivio Veneto, 1939); La topono- 
mastica delVantico »gro polese desunta dai documenti (Atti e Memorie 
V. 51—52 [1939—40]). 

3. Carlo, Gologorica (pazinski kotar) 17. X. 1809, 
f Gologorica 8. I. 1893, povjesničar Istre. G. 1835 stupio 
je u sudačku službu kod okružnog suda u Rovinju. Za 
prevratnih godina 1848 i 1849 zastupa izborni kotar Pazin- 
Rovinj-Vodnjan u parlamentu u Beču i Kromjerižu te raz¬ 
vija živu djelatnost radeći i publicistički. Time se zamje- 
rava kasnijoj apsolutističkoj vladavini, pa 1854 ostaje bez 
službe te živi u Rijeci kao privatni namještenik. G. 1861 
do 1876 vrši važnu, iako nepolitičku službu tajnika pri 
Zemaljskom odboru u Poreču. Između 1886—89 nalazi se 
na čelu Societa Istriana di Archeologia e Storia patria. U 
Pazinu mu je podignuto poprsje. 

BIBL.: Glavno mu je djelo LTstria, Note storiche (Poreč 1879), prvo 
takve vrste. Od ostalih radova spominjemo: Sulle varie popolazioni 
dell'lstria (L’Islria VII, Trst 1852), Descrizione del Margraviato d’lstria 
in riguardo alle sue condizioni naturali ed agricole e relative industrie 
(Annuario della Societa Istriana II, Trst 1872) i Studio critico sulP 
istrumento della pretesa reambulazione di confini del 5 maggio 1325 
(Archeografo Triestino, N. S. V. XI [1885]), u kojem osporava vjero¬ 
dostojnost Istarskoga razvoda. Za poznavanje Istre 19. st. važne su 
njegove Memorie autobiografiche (Trst 1926). 

LIT.: Spomenute Memorie autobiografiche s predgovorom Camilla 
De Franceschija; A C. De Francesci (Atti e Memorie) V. 40. 1928. M. R. 

DEFREGGER, Franz von, * Stronach (Pustertal) 30. IV. 
1835, f Miinchen 2. I. 1921, njemački slikar. Razvio se u 
Innsbrucku, Miinchenu i Parizu. Kolebajući se između 
rezbarstva i slikarstva odluči se za slikarstvo. Neko je 
vrijeme bio zaposlen kod Pilotya, slikara povijesnih slika, 
te je prihvatio njegov galerijski ton, no u izboru predmeta 
udari svojim putem. Pročuo se humorističkim ili sentimen¬ 
talno natrunjenim prikazima tirolskog seljaka, te stekao 
bogatstva, stolicu na akademiji u Miinchenu i plemstvo 
(1883). Osobite su mu bile malene genre-slike, kao Ranjeni 
zvjerokradica (1867), Speckbacher i njegov sin (1868 
Innsbruck), Rvanje (1870), Ples na pašnjaku (1872), Lju¬ 
bavno pismo (1879); Salonski Tirolac (1882, Berlin), Rvanje 
(1889). Ali se on s jednakim uspjehom okušao i u ozbiljnoj 
građi iz domaće povijesti: Zadnji poziv na vojsku, 1874, 
Povratak tirolskih pučkih ustaša 1809 (1878, obje u Beču), 
Kovač od Kochela (1881, Miinchen), a do zgode i u velikim 
platnima ( Andriju Hofera vode na stratište , 1878, Ko- 
nigsberg). Za tadašnje borbe oko problema svjetlosti i 
boje nije imao smisla, i zato nas danas s posve umjetničkoga 
gledišta zanimaju tek neke D-ove skice iz prvog doba 
rada. 

LIT.: D-Album s tekstom P. K. Roseggera, 1890—92; F. H. Meissner, 
F. v. D., 1900; A. Rosenberg, D., 1911 (3. izd.). F, C, 



FRANZ DEFREGGER, Salonski Tirolac 


DEFTER -> Tefter. 

DEFTERDAR, znači knjigovođa. U Turskoj se tim ime¬ 
nom zvao veliki blagajnik ili upravitelj državnih prihoda. 
Ravnatelji financija u pokrajinama zvali su se također 
defterdari. Za vlade sultana Mehmeda II. bio je jedan d., 
onda su osnovana mjesta za dvojicu, i to jedan za Rume- 
liju, a drugi za Anatoliju. Za vlade Selima I. bio je još 
jedan za Siriju i Egipat, a četvrtog je postavio Sulejman 

II. za Dunavske pokrajine i Ugarsku. Od vremena Selima 

III. prvi je defterdar ministar financija, drugi ravnatelj 

novih poreza, a treći se brinuo za provijant glavnog grada. 
Sva trojica su utorkom dolazili s ostalim vezirima sultanu 
u audijenciju. Potomci nekih bosanskih defterdara zovu 
se Tefterdarevići. Porodica s ovim prezimenom ima danas 
u Sarajevu i Trebinju. Neki bosanski defterdari ostavili 
su i po koju zadužbinu. H. K. 

DEFTERDAREVIĆ, Mehmed paša Mehmed paša 
Defterdarević. 

DE-FU (DEUTSCHES FUTTER) patentirana smjesa 
solne (HC1) i sumporne (H 2 SO4) kiseline, koja služi za 
konzerviranje zelene krme (-»- silaža). Autori su joj Kirsch 
i Hildelbrant. I. Š. 

DEGAS, Edgar Hilaire Germain, * Pariz 19. VI. 1834, 
Pariz 26. IX. 1927, francuski slikar, grafičar i kipar. D. je 
učenik klasicista Lamothe-a iz Flandrinove škole, prouča¬ 
vao je Ingresa i talijanske 
majstore 15. st. u Louvru. G. 
1856—7 boravi u Rimu, a po¬ 
slije 1860 u Parizu. U prvo 
vrijeme slika povijesne slike 
i obrađuje klasične teme, 
1865 dolazi u vezu s Manetom 
i upoznaje se s plein-airom. 
G. 1866 nastaje prva slika s 
trkališta, a 1872 prvi prizori 
iz baleta. Nekoliko mjeseci 
boravi u Sjev. Americi (1873), 
naročito u New Orleansu. Iz¬ 
lagao je 1874 i 1877 s impre¬ 
sionistima i u službenom Sa¬ 
lonu. Kasnije je radio prete¬ 
žno pastelima i u toj tehnici 
postigao zamjerne rezultate. 
Radio je grafike i modelirao 
sitnu plastiku. 

Iako je D. izlagao s impresionistima, on je samo prolazno pripadao 
Manetovu krugu. Impresionizam ga je zanimao samo u tehničkom po¬ 
gledu, a ne kao nov slikarski nazor na svijet. Tehnika impresionisti- 
čkog slikanja bila mu je tek jedno od sredstava, da dođe do umjet¬ 
ničkog cilja — pred njim je uvijek kao indirektnim Ingresovim uče¬ 
nikom lebdjela klasična linija, kao jedan od najvažnijih elemenata 
umjetnosti. Iako je proizašao iz klasične škole Lamothove i cijenio 
nadasve klasičnu liniju i kompoziciju, u osnovima je bio realist. Rane 
njegove, iako klasične kompozicije, dostojne su realizma jednog 
Courbeta (Rimska prosjakinja, 1857; Mladi Spartanci, 1860; i nedovr¬ 
šena Semiramida). Oko 1860 prekida s povijesnim temama i klasičnom 
kompozicijom, pa bira teme iz velegradskog života. 

Površno upoznavanje s Manetovim plošnim slikarstvom i s plein- 
airom izmjenjuje potpuno i teme i tehniku D-ova slikarstva (»Place de 
la Concorde, Grof Lepic sa kćerima, i Ekvipaža na trkalištu). Utjecaj 
je japanskog drvoreza osjetljiv, naročito u smionim presjecima likova 

u prvom planu i na obostranim rubovima slike, ali nije taj dekorativni 
momenat jedino, što D. zahvaljuje japanskoj umjetnosti. On je našao 
na drvorezima Utamara i Hokusaia pokret, gibanje, izraz momentanog 
i trenutnog, što ga je odsad posve zaokupilo. Sada D. otkriva živo 
trkalište i kazališni prizor s plesačicama, koje teme postaju značajne 
za njegovu umjetnost. D. postaje impresionst linije, a plošna kon¬ 
cepcija slike usklađuje se cjelovito s bojom i svijetlom. On se počinje 
služiti pastelima, a prizori iz baleta postaju samo blistanje i ljeskanje 
najsuptilnijih boja i tonova kao na krilima kojeg eksotičnog leptira. 
Do kraj D-ova života slijedi niz prizora iz baleta i baletne škole, na 
kojima je prikazao lepršava, trepetljiva ženska stvorenja u sjajnim 
odrazima kazališne rasvjete, uhvativši ih genijalno u momentanim po¬ 
kretima, kako se lako i lelujavo kreću u živom šarenilu kulisa. Rani 
baletni prizori još iznenađuju smionim kompozicijama, gdje je ba¬ 
letna scena prerezana glavom dirigenta, pužem kontrabasa i si., ali 
kasnije postaje kompozicija manje prisiljena, jednostavna, a broj se 
plesačica smanjuje sve do jedne (Prima balerina, Musee du Luxem- 
bourg, Pariz). Međutim građa slike, unatoč jednostavnosti, ostaje ose¬ 
bujna kao i perspektiva. — Realist D. dao je slike Pri absinthu 1874 
(Louvre) i Glačalice, 1884 (Drezden), onda niz slika, u kojima kao da 
je krišom promatrao žene pri toaleti i kupanju, ali samo sa slikarskog 
gledišta, bez truna fascivnosti (Femme a sa toilette, Louvre). 

D. je bio rođeni crtač, kao unaprijed određen za grafiku, stra¬ 
stveno je izrađivao bakropise, mnogo tehnički eksperimentirao, a 
izradio je i nekoliko litografija. Bo je rođen i za kipara, o čemu nam 
govore genijalno modelirani mali likovi konja i plesačica iz voska, gline 
i bronce, kojih je imao nebrojeno u svome ateljeru i prema kojima je 
slikao. Imao ih je potkraj života na pretek, a čuvao je ljubomorno 
svaku pojedinu kao naročitu dragocjenost. — D. je imao direktnih 
nasljednika, kao Jean F. Raffaellija i Henri Toulouse Lautreca, a 
kasnije posredno nastavljaju njegov rad J. E. Blanche, Paul Helleu i 
Mason, D., London 1927. V. H-n. 

LIT.: J. Meier-Graefe, D., 1920; A. Vollard, D., Pariz 1924; J. B. 
Mason, D., London 1927. V. H-n. 

DEGEN, 1 . Arpad, ^ Bratislava 3. III. 1866, f Budimpešta 
31. III. 1934. Učio je medicinu u Pešti i postao liječnik, ali 
je liječničko zvanje doskora napustio i posvetio se posve 

botanici. G. 1896 povjeren mu 
je peštanski zavod za ispiti¬ 
vanje sjemenja, i on ga je di¬ 
gao do zamjerne visine. Već 
se 1897 habilitirao, ali je istom 
1927 postao profesor u Bu¬ 
dimpešti. Napisao je mnogo 
radnja iz poljodjelske botani¬ 
ke (u Kiserletiigyi Kozleme- 
nyek i Kotztelek). Nadalje je 
izdao veliko herbarsko djeio 
Gramina Hungarica (Budim¬ 
pešta 1930) u 12 svez., koje 
obuhvata trave Madžarske. 
Glavni D-ov rad leži u istra¬ 
živanju flore jugoistočne 
Evrope i bliskog Istoka. Kroz 
niz godina objelodanio je 
mnoštvo priloga pod naslovom 
Bemerkungen iiber einige 
orientalische Pflanzenarten, i to od 1891—1900 u Oster- 
reichische Botanische Zeitschrift, a od 1902 u Magyar 
botanikai lapok. Ovaj potonji časopis koji je osnovao sam 
D. donosi u svoja 33 godišta mnoštvo i za Hrvatsku važnih 
florističkih radnja osobito: Vber das spontane Vor- 
kommen eines Vertreters der Gattung Sibiraea in Stid- 
kroatien und in der Hercegovina (g. IV. 1905) i Vber die 
Entdeckung eines Vertreters der Gattung Lesquerella im 
Velebitgebirge (g. VIII. 1909). A. Hayek je kasnije u ovoj 
navodnoj lekereli opisao novi rod, okrstivši ga Degenia. 
Kroz više od dva decenija dolazio je D. u Hrvatsku i 
posvetio mnogo vremena iztraživanju flore Plješivice, 
Kapele, a u prvom redu Velebita. Rezultati Degenovih 
istraživanja u Velebitu izašli su tek iza D-ove smrti u 
monumentalnom i reprezentativnom djelu: Flora Velebi- 
tica , Aufzahlung der auf dem Velebit gebirge, auf dem 
Senjsko Bilo und dem Plješivica Bergzuge bisher beobach- 
teten Pflanzen ..., Budimpešta (Madž. Akademija) sv. I. 
1936, sv. II. 1937, sv. III. 1938 i sv. IV. 1938. Degenov 
herbarij (oko 1200 snopova) nalazi se u Madžarskom nar. 
muzeju. 

LIT.: G. Lengyel u Flora Velebitica I., str. VII.—XI. i Botanikai 
kozlemenyek, Budimpešta 1936. I. P. 

2. Henrik, Liibeck (Njemačka), f Molve 1861, 
ljevač zvonova u Zagrebu. Od 1833 radi u ljevaonici 
Antuna Šiffrera u Zagrebu, a po Šiffrerovoj smrti (1834) 
D. se oženi njegovom udovicom i preuzme u svoje ruke lje¬ 
vaonicu. Izlio je mnoga zvona za crkve u Hrvatskoj i Sla¬ 
voniji, no kako nije ostavio popis svojih radova, nisu nam 
svi poznati. Najveće i najznačajnije zvono, što ga je D. 


izlio, jest zvono Sv. Trojstva u zvoniku zagrebačke kate¬ 
drale. Inače se zna, da je izlio zvono Sv. Ladislava tako¬ 
đer za katedralu te zvona za franjevačku crkvu u Krapini, 
za župne crkve u Kupčini i Lovincu, za crkvu Sv. Petra 
u Zagrebu i t. d., u svemu preko 260 zvona u Hrvatskoj 
i Slavoniji. Namještajući novo zvono na župnoj crkvi u 
Molvama (Đurđevački kotar) nesretnim slučajem padne 
i ubije se. 

LIT.: I. Kukuljević, Zvonoljevstvo u Zagrebu, Vienac, Zagreb 
1880; V. Hoffiller, Zagrebački zvonoljevci. Sveta Cecilija, Zagreb, 
XIII. 1919, sv. II-III.; K. Dočkal, Naša zvona i njihovi lijevaoci, 
Katolički list, Zagreb, 1924. F. B. 

DEGENERACIJA (lat. degenerare »izroditi se, izopačiti 
se, postati gori«) smatra se kod bića i njihovih organa 
svaka morfološka i fiziološka promjena sa smanjenom 
vrijednosti, a nastaje poremetnjom tvarne izmjene (-^ 
atrofija). Dijelovi tijela mogu zaostati u djelovanju i 
normalno, pa tako nastaje degeneracija povodom regre¬ 
sivne preobrazbe ili nazadnim razvojem radi prilagodbe 
na jednostavnije životne uvjete, napose na nametnički na¬ 
čin života. Kad jedan organ degenerira, prestane raditi, 
smanji se i zakržlja, a mijenja se i kvalitativno, kao na 
pr. jajnici za perijoda involucije. Kod degeneracije stanica 
životna je energija oslabljena ili poništena. Kod žabljeg 
punoglavca prijelazom u odraslu životinju degenerira i 
nestaje rep, cijeli organ s kožom, mišićjem, kosturom, 
krvnim žilama, živcima, a slično se događa i s repićem 
ascidijskih Učinaka. Poznate su degeneracije kod nemer- 
tina, ehinodermata i dr., te senilna degeneracija kod jedno- 
staničnih bića (trepetljikaša, infusoria) nakon mnogo sto¬ 
tina pokoljenja. Može degenerirati i neka životinjska vrsta, 
pa pasmina i porodica, te pripadnici pokazuju manjkava 
obilježja. Zakržljali mravi dovode do izginuća čitavoga 
mravinjaka. 

LIT.: E Korschelt, Lebensdauer, Altern u. Tod, II. Aufl., Jena 
1922. ' K. B. 

D. u medicini znači regresivne patološke promjene 
uglavnom parenhimnih organa, ali i veziva i međustanične 
tvari. Degenerirane stanice su izgubljene za funkciju. Kod 
parenhimatozne ili albuminozne d-e opaža se raspadanje pro- 
toplazme stanice u bjelančevinasta zrnca; stoga su obrisi 
stanica nejasni. Raspadu prethodi nabreknuće i zamuće- 
nje stanice (mutno bubrenje). Organi kod parenhimatozne 
d-e (jetra, bubreg, mišići) najčešće su povećani, sivkasti 
na presjeku i ne pokazuju normalno vidljiv crtež. Masna 
d. je obilježena pojavljivanjem velikog broja sitnih kaplji¬ 
ca masti i njoj sličnih tvari. Zbog toga su masno degene¬ 
rirani organi žućkasti, ali bez crteža, za razliku od masne 
infiltracije. Katkad opažamo, ako postoji poremetnja 
izmjene tekućine, u protoplazmi stanica različito velike 
šupljine s prozirnim tekućim sadržajem (vakuolarne d.), 
ili sa sluzavom tvari (sluzava d.) u drugim slučajevima. 
Vezivna međusupstancija može postati homogena tvar, 
koja jako lomi svjetlost (hijalina D.) ili prijeđe u slu¬ 
zavu rastegljivu tvar (sluzava d.). Koloidna d. nastaje 
raspadanjem epitelnih stanica homogene bjelančevinaste 
mase s jakim lomom svijetla, što se kemijski razlikuju od 
hijaline. Uzroci d-i su oštećenja protoplazme stanica i 
međustanične tvari, u prvom redu otrovi i toksini. S. S. 

DEGENERACIONE PSIHOZE, duševne bolesti, koje 
se javljaju povremeno u obliku težih uzbuđenja, smeteno¬ 
sti različitih ćutilnih obmama, paranoičnih stanja, depre¬ 
sivnih ukočenosti ili maničnih eksaltiranosti i slično. Dje¬ 
lomično pripadaju skupini manično-depresivnih psihoza, a 
djelomično se razvijaju na osnovu psihopatskih konstitu¬ 
cija. Prolaze bez posljedica. R. L-ć. 

DEGENFELD, Christoph Martin, baron, ^ Eybach 
(Njemačka) 1599, f 1653, ratnik. Borio se za 30-godišnjeg 
rata pod Wallensteinom, Tillyem i Spinolom, ali je služio 
kralja Gustava Adolfa i Francusku, gdje je kao general- 
pukovnik konjanika-stranaca upoznao slavnu hrvatsku pu¬ 
kovniju Royal Cravate. G. 1645—48 u službi je Mletačke 
republike te se s hrvatskim četama uspješno bori protiv 
Turaka u Dalmaciji. Najslavnije mu je djelo obrana Šibe¬ 
nika 1647, koji su Turci opsjedali od 21. VIII. do 16. IX. 
Tom prilikom nabrzo sagradi drugu gradsku utvrdu, koju 
prozvaše po njemu Degenfeld, pa »Baron« (danas »Šubi- 
ćevac«). 

LIT.: A. Thiirheim, Christoph Martin Freiherr von Degenfeld, Ge¬ 
neral der Venezianer, General-Gouverneur von Dalmatien u. Albanien 
u. dessen Sohne (1600 — 1733), Beč 1891; V. della Spada. Assedio e 
liberazione di Sebenico Vanno 1647; A. Valiero, Storia della guerra di 

DEGENIA VELEBITICA 


Candia. 2 s\\, Trst 1859; K. Stošić, Šubićevac i baron Degenfeld, 
Narodna Straža, Šibenik 1926, br. 1. V. ž. 

DEGENIA VELEBITICA (Deg.) Hayek je malena traj¬ 
nica iz por. krstašica (v.) sa snažnim korijenom, niskom, 
j 10 cm dugom stabljikom i uskim listićima. Na razgranje- 

nom cvatu nalaze se žuti 
cvjetovi, plod je naduvena, 
jajasta 3—4 mm duga ko- 
muška. Cijela je biljka od 
brojnih prilegnutih dlaka 
srebrenasto siva, te se jedva 
razabira među kamenjem to¬ 
čila. D. je vrlo rijetka en¬ 
demična biljka hrvatske flo¬ 
re poznata samo iz nekoliko 
nalazišta Srednjeg Velebita 
oko Šugarske Dulibe i Ba- 
čić Kose. Raste na malenim 
točilima, izloženim vjetru i 
cvate rano u proljeće. 

D-ju je našao g. 1907 bo¬ 
taničar A. Degen, koji ju je 
smatrao novom vrstom sje- 
vernoameričkoga roda Le- 
squerella, pa ju je opisao pod 
imenom L. velebitica Deg., 
dok je A. Ha'yek utvrdio, da 
pripada novom rodu, koji je 
prozvao imenom obretnika. Velebitska degenija je jedini 
predstavnik ovog značajnog roda krstašica, te je u siste¬ 
matskom pogledu posve osamljena, a po malenom geo¬ 
grafskom prostranstvu pokazuje izrazito reliktni značaj i 
pripada među najzanimljivije endeme hrvatske flore. 

1942 : Horvat ’ Bil i ni svi i et Hrvatske. Geografija Hrvatske, Zagreb, 

GIOVANNI, Achille, ^ Sabbioneta di Mantova 
28. IX. 1838, f Padova 9. XII. 1916, talijanski kliničar. 
Promoviran 1862 u Modeni, radio u bolnicama u Milanu 
i na klinici u Paviji. Od 1868 docent za internu medicinu 
u Paviji, od 1875 izvanredni, a od 1878 redoviti profesor u 
Padovi. Napisao je velik niz znanstvenih radova o razli¬ 
čitim bolestima, a bavio se i antropometrijom. O tome 
G. Bertelli, Pubblicazioni scientifiche di A. D. G., u 
rolia medica III.). Glavna mu je zasluga, da se zalagao 
za individualiziran je u medicini, naglašujući važnost bo¬ 
lesnikove konstitucije. Zaslužan je i kao reformator me¬ 
dicinskih nauka u Italiji. Kao stari Garibaldinac bio je ne¬ 
umoran i u borbi protiv Austrije sve do smrti. 

LIT .; G. Viote, A D G., Commemorazione delV anniversario della 
sua morte, Bologna 1926. 

DEGO, talijanski gradić nedaleko Genove, na željez- 
ničkoj pruzi Alessandria—Savona, na rijeci Bormidi gdje 
je Napoleonov maršal Massena 1794 pobijedio austrijsku 
vojsku,’ kojoj je zapovijedao general Colloredo, i 1706 
sam Bonaparte austrijsku vojsku, kojom je zapovijedao 
general Argenteau. N Ž 

,- D ^ 9«SF E - Jan ’ f D ° rnr yp 13. VIII. 1836, t Leiden 
U. V. 1909, nizozemski arabist. Glavna su mu djela- Me- 

'? 0lr , e n i£ hi i t ? ire et de £ć°graphie orientales (2. izd. 1886 
do 1900); Bibliotheca geographorum arabicorum u 7 sve- 
zaka (Leiden 1870—1894); Ibn Qotaiba, Liber poesis et 
poetarum (1904); Diwan poetae Abu’l-walid Mostim (1875) 

1 1 d - je Profesor u Leidenu, gdje je 1907 osnovao 
svoju zakladu za proučavanje arabistike. A. M. 

1S D ^^I T ^, Jeall - Marie - Joseph > * Charnay (Rhone) 
n' ^ Charnay 13. X. 1938, francuski vojskovođa. 

leoo 1 innn lzas ^° - je . iz vojne aka demije u Saint-Cyru, a 
1899—1900 polazio je visoku ratnu školu u Parizu. Sudje- 
lovao je u vojnim operacijama na Madagaskaru, Kini i 
Maroku Na početku svjetskog rata bio je glavar stožera 
v ® Jske ’ 1916 brigadni, 1917 divizijski general i zapo¬ 
vjednik 21. vojnog zbora, u ožujku 1918 zapovjednik IV. 
vojske te se 28. VII. istakao u Champagni ofenzivnim 
pothvatom. Iza toga je glavar stožera belgijskog kralja, 
a — Je z a P? vl j edao skupinom savezničkih vojska u Flan- 
.JP* listopada 1919 je vrhovni zapovjednik savez¬ 
ničkih okupacionih četa u Rajnskoj pokrajini, 1920 član 
vrhovnog ratnog vijeća, 1923 je upravljao okupacijom 
Kuhra do listopada 1924. 

- ^ 9? n ^ SSI ’ Giova nnino, * u okolici Coma, + Milano 
x Vll. 1398, mnogostrani tal. umjetnik, čije se djelovanje 



GIOVANNINO DE’ GRASSI Minijatura iz »Zlatne knjige« 
s »Rođenjem Gospe«. Milan, Biblioteca Visconti di Mođrone 


može dokazati tek u posljednjem desetljeću 14. st. On je 
napravio drveni model, po kojemu je izgrađena milanska 
stolna crkva, pa čitav niz dekorativnih detalja za tu crkvu 
(slikarski osjećajni reljef Krist i Samaritanka), te minija¬ 
tura u kodeksima — na pr. Beroldo iz knjižnice Trivulzio, 
i molitvenik Giangaleazza Viscontija. Bit će, da u t. z\. 
bergamskoj knjizi skica, koja se odlikuje naturalističkim 
prikazivanjem životinja, ima i De’G-ovih radova. 

1912^^ P ’ T ° eSCa ’ La P ittu ra e la miniatura nella Lombardia, Milan 

DE GREEF, Guillaume, ^ 1842, f 1924, belgijski socio¬ 
log profesor najprije na Universite Libre u Bruxellesu, a 
poslije^ na Universite Nouvelle, kome je bio jedan od 
osnivača. U svojim opisima obrađuje s jedne strane teo¬ 
retsko sociološko područje, a s druge strane praktična 
pitanja, koja zanimaju radništvo. Pod utjecajem je Com- 
tea, Spencera i osobito Proudhona. Comteu duguje svoju 
»hijerarhiju sedam društvenih faktora«; kao temelj te 
hijerarhije stavlja ekonomski faktor. Od Spencera uzeo je 
misao, da se napredak postizava sve većim diferenciranjem 
i koordiniranjem društvenih skupina. Od Proudhona uzima 
pojam »kontraktualnog« dobrovoljnog društva, u kojem 
Prevladavaju inače jednakopravne — strukovne skupi¬ 
ne. Kako se vidi, misli su mu tipični izdanak 19. st. Svojim 
radovima je utjecao na teoriju sindikalizma. 

BIBL.: lntroduction š la sociologie, 2 sv., Bruxelles 1886_89: Le 

transformisme social, Pariz 1895; La structure gćnćrale des socićtćs, 
i sv., Pariz 1908. £ q 

DEGTAREV, Stepan Anikievič, * 1766, f 1813, ruski 
crkveni skladatelj. Učio je glazbu u Petrogradu i Italiji; 
poslije je bio zborovođa i dirigent privatnog kazališta u 
kneza Šeremetjeva. Napisao je šezdesetak crkvenih konce¬ 
rata, te velike svjetovne zborove uz pratnju orkestra. B. Š. 

DE GUBERNATIS, Angelo, ^ Turin 7. IV. 1840, f Rim 
a lb i 913, tali J anski pobgraf. Uči sanskrit u Berlinu kod 
era » (1863) dobiva katedru sanskrita i poredbene 
filologije u Firenci (jednu od prvih u Italiji), a zatim (1890) 
u Rimu katedru talij. književnosti. Veoma je raznoličan i 
golem njegov poligrafski rad: bavi se indijanistikom, fol- 

klorom, talij. književnošću, bio-bibliografijom, piše stihove, 
drame i putopise, osniva i uređuje nove časopise. Putovao 
je i u susjedne zemlje, koje opisuje u posebnim knjigama: 
Madžarsku (1885), Srbiju (La Serbie et les Serbes, Firenca 
1897), Rumunjsku (1899) i Bugarsku (1899). De G. je radio 
na previše različitih područja, pa su mu djela površna 
i višeput nepouzdana; znao je mnogo, ali nije bio kritički 
duh. Kod nas se kritik Jakša Čedomil koristio njegovim 
talij. književnim djelima (»Talij. pjesništvo u drugoj polo¬ 
vici našega vijeka«, Vijenac XXI, 1889), a Hrvatska Vila I, 
Sušak 1882) donosi njegov ulomak Dvije tri o modernoj 
Rusiji. 

BIBL.: Od veoma velikog broja njegovih djela navodimo ovdje 
samo ova: Zoological Mythology, 1872 (prevedeno na franc. i njem.); 
Letture sopra la mitologia vidica, 1874; Storia dei viaggiatori ital. nelle 
lndie orientali, 1875; Mythologie des plantes ou les Ićgendes du regne 
vćgetale, I-II, 1878—82; Dizionario biografico degli scrittori contempo- 
ranei, 1879; Mitologia comparata, 1883, Storia comparata degli usi nata- 
lizi, nuziali e funebri, 2 izd. 1878; Storia universale della letteratura, 
I-XXIII, 1884—85; Dictionnaire international des ćcrivains du jour, 
I-II, 1888—91; Dict. intern. des ćcrivains du monde latin, 1905—07. 

De G. osnovao je i uređivao u Rimu La Rivista Europea (1869—83) 
s opće evropskim, kozmopolitskim programom, a pošto je ona pre¬ 
stala, osniva 1883 u Firenci Revue internationale u istom duhu; u tim 
časopisima objavljuje više članaka, svojih i različitih pisaca, u vezi 
s kulturom Slavena i prijevoda slavenskih pisaca; on sam piše o istim 
predmetima i u drugim časopisima, na pr. u Nuova Antologia (1878, 
1881, 1883), u Nuova Rivista di Letterature moderne (1906, 1908). De 
G. je jedan od prvih Talijana, koji nastoji, da se u Italiji posveti 
više pažnje slavenskim jezicima i književnostima. 

LIT.: B. Croce, La letteratura della nuova Italia, V, Bari 1939; A. 
Cronia, Per la storia della slavistica in Italia, Zadar 1933. M. D-ić. 

DEHARBE, Joseph, * Strassburg 1. IV. 1800, f Maria- 
Lach 8. XI. 1871, njem. isusovac (od 1817). Zauzima veoma 
vidno mjesto u povijesti katehetske obuke u Nijemaca 
i u drugih naroda. Njegov peterostruki katekizam (za ra¬ 
zličite stupnjeve pučkih i srednjih škola) izišao je od 
1847 do 1922 u nebrojeno izdanja, a preveden je na hr¬ 
vatski i gotovo na sve evropske jezike, pa čak i na ki¬ 
neski i jezik marathi (Indija). 

LIT.: L. Koch, Jesuiten-Lexikon, Paderborn 1934; K. Raab, Das 
Katechismusproblem in der kath. Kirche, Freiburg 1934. M. V. 

DEHIDRACIJA je u kemiji pojava, kod koje iz nekog 
spoja izlaze molekuli vode. Pritom može voda u tim spo¬ 
jevima biti samo slabo vezana (t. zv. kristalna voda). U 
tom slučaju može doći do dehidracije već na zraku kod 
obične temperature (na pr. soda, Na 2 COs -f 10 H 2 O, koja 
na zraku gubi 9 molekula vode i prelazi u Na 2 COs + H 2 O), 
ali obično do dehidracije dolazi tek kod viših temperatura 
(oko 100° C) ili u prisuću tvari, koje su jako higroskopne 
(fosforni pentoksid, P 2 O 5 ili žareni kalcijev klorid, CaCh). 
Voda može u spoju biti i jače vezana (t. zv. konstituciona 
voda), pa onda izlazi samo kod visokih temperatura 
(250—700° C). Može se desiti, da u nekom spoju imamo 
i kristalnu i konstitucionu vodu (na pr. modra galica, 
CuSQ4+5 H 2 O, koja kod 100°C gubi četiri molekula vode, 
dok posljednji gubi tek kod 250°C.). S. M. 

DEHIO, Georg, * Reval 22. XI. 1850, + Tiibingen 19. 
III. 1912, njemački povjesničar umjetnosti. Isprva istražuje 
opću povijest. G. 1877 postaje privatni docent, a 1892—1914 
redoviti je profesor u Strassburgu. Prvo mu je djelo 
Geschichte des Erzbistums Hamburg—Bremen bis zum 
Ausgang der Mission, 2 sv., 1877. Kasnije se razvija u je¬ 
dnoga od najznamenitijih njemačkih povjesničara umjetno¬ 
sti, kojemu je bilo glavno područje rada starija povijest 
arhitekture. Njegovo monumentalno djelo Die kirehliehe 
Baukunst des Abendlandes (7 sv., 1884—1901), izdano u 
zajednici s G. v. Bezold-om, postalo je neophodno potre¬ 
ban priručnik, kao i Handbuch der deutschen Kunstdenk- 
maler (5 sv., 1905—12). Od monografija objelodanio je Die 
Genesis der christl. Basilika (1883) i Ein Proportionsgesetz 
der antiken Baukunst (1895) kao i Der Bamberger Dom 
(1924) i Das Strassburger Miinster (1924). Temeljne stvari 
o zadaćama čuvanja spomenika sadržava spis Denkmal- 
schutz u. Denkmalpflege im 19. Jahrh. (1905). Kruna je 
njegova rada Geschichte der deutschen Kunst (3 dvostruka 
sveska, 1919—26), u kojem djelu spaja razvoj umjetnosti 
s općenitim razvojem kulture. Osim toga napisao je niz 
manjih radova, djelomično sabranih u Kunsthistorische 
Aufsatze (1914), a objelodanio je i Kunst geschichte in Bil- 
dern (1898—1901) te Denkmaler der deutschen Bildhauer- 
kunst (1915 i d.). 

LIT.: P. Clemen, Zum Gedachtnis an G. D., Die Denkmalspflege 
1932. F. C. 


DEHMEL, Richard, ^ Wendisch-Hermsdorf (u Branden- 
burgu) 18. XI. 1863, f u Blankensee (kod Hamburga) 8. II. 
1920, njemački pjesnik. U ratu 1914—1918 sudjelovao je 
kao dobrovoljac. Kao lirik stavlja puninu života u žarište 
pjesničkog stvaranja pod utjecajem filozofa Nietzschea i 
pjesnika Liliencrona, tako da njegove pjesme djeluju kao 
reakcija na t. zv. svjetsku bol (Weltschmerz) i francuski 
dekadentizam. I društveni se problemi odrazuju u njego¬ 
voj lirici, koja se tako priklanja i naturalizmu i impresio- 
nizmu, a potpuno vlada lirskim izražajem svih motiva. 


Sve nesuglasice u životu i u 
ljubav, koju Dehmel shvaća 

pjesnikovoj duši ima izmiriti 
temeljem svega i najvišim za¬ 
datkom umjetnosti; posve¬ 
ćuje joj epsku pjesmu Zwei 
Menschen 1903, i erotičku 
simfoniju Die Verwandlungen 
der Venus, 1907. Kao privatni 
činovnik počeo je izdavati 
zbirke pjesama Erlosungen, 
1891, Aber die Liebe, 1893, 
Lebensblatter , 1895, Weib und 
Welt 9 1896, Schone wilde 
Welt, 1913. Pisao je i pjesme 
za djecu i dramska djela 
slabije vrijednosti. Ratu su 
posvećeni Volkes Stimme, 
Gottes Stimme, 1914 i dnevnik 
Zwischen Volk und Men- 
schheit, 1919, a posmrtna su 
mu djela Tagebuch, 1921, Mein 
Leben, 1922 i Bekenntnisse, 
1926. Z. Š. 


DEHN, Siegfried Wilhelm, * Altona 25. II. 1799, f Ber¬ 
lin 12. IV. 1858, njemački glazbeni teoretik. Učio je u 
Leipzigu pravo, a usto privatno glazbu. Neko je vrijeme 
službovao kod švedskog poslanstva u Berlinu, a onda se 
sasvim posvetio glazbi. Naskoro je postao vrlo uvažen 
učitelj glazbene teorije i kompozicije, pa je izobrazio veći 
broj uglednih skladatelja, kao M. I. Glinku, P. Corneliusa, 
F. Kiela, A. Beckera, PH. Kullaka, H. Hoffmanna i dr. Od 
1892 bio je knjižničar glazbenog odjela Kralj, knjižnice u 
Berlinu. Izdavao je u partiturama skladbe starijih maj¬ 
stora i bio urednik glazbenog lista »Cacilia«, koji je još 
1824 počeo izdavati Gottfried Weber. 


BIBL.: Najvažnija djela: Theoretisch-praktische Harmonielehre (1840, 
II. izd. 1860); Lehre vom Kontrapunkt, dem Kanon und der Fuge 
(izdao 1859 njegov učenik B. Scholz); Sammlung alterer Musik aus dem 
16. u. 17. Jahrhundert (1837). S. S-i. 


DEHNA (crvena), EL RIMAL (pijesak), RUB’ AL- 
CHALI (prazni prostor) nazivi su za pješčanu pustinju u 
ji Arabiji. To je iza Libijske najveća pustinja na zemlji, 
duga je oko 1300 km., a u dijelu, koji je prešao B. Thomas 
(1930—31), široka je oko 550 km., tako da zahvata prostor 
od oko 125.000 km 2 . Sama imena kazuju prirodu kraja, 
koji je vrlo malo poznat, a potpuno nenaseljen. Visoke 
sipine (do 100 m) sastoje se od vapnenačkog pijeska. Među 
sipinama ima velikih slanih i sadrenih depresija, a samo 
izuzetno oskudne stepske vegetacije. Rubne planine za¬ 
drže svu vlagu i oborine su u prostranoj pustinji prava 
rijetkost. 

Kroz rubne krajeve prolaze karavanski putovi, koji 
spajaju Jemen s Hadramautom. Mnogi od smionih beduina, 
koji zađu u ovaj nepoznati kraj, izgube život. Sadašnja 
neupućenost i tradicija o nekadašnjim naseljima i puto¬ 
vima kroz D-u učinile su je predmetom legenda kod sta¬ 
novnika okolnih zemalja. 


LIT.: Hdb. der geographischen Wissenschaft, Vorder- und Sudasien, 
Potsdam 1929; B. Thomas, Arabia felix, London 1932. J. R-ć. 


DEHRA, glavni grad okružja Dehra Dun, Udružene 
pokrajine, Indija. Preko Hardwara ima željezničku vezu 
s ostalom Indijom. U D-i ima šumarska škola, šumarski 
muzej i osim toga različne vojničke ustanove. Grad ima 
40.409 stan. (1931). M. Š. 

DEHRA DUN, okružje (2980 km 2 ) Udružene pokrajine 
Indija. D. D. je »depresija između gorja Siwalik Hills i 
himalajskih padina. Za ljetnih monsuna prima velike koli¬ 
čine oborina (oko 2 m). Neobrađeno zemljište prekrito je 
šumama, a na najvažnijim zemljištima uredili su Evrop¬ 
ljani nasade čaja. Ima 230.247 stan. (1931). U sjevernom 
dijelu veliki je sanatorij Mussoorie. M. Š. 

DEI, Benedetto, * Firenca, talijanski kroničar 15, st. 
Kao pustolov, političar i trgovac putuje po Evropi i na 
Istok. Između 1465 i 1467 proputovao je Grčku, Evropsku 
Tursku, Bosnu, Siriju, Palestinu, Egipat i druge zemlje. 
Napisao je kroniku suvremenih zgoda i doživljaja od 1402 
do 1479, u kojoj se odrazuje njegov bizarni duh. Njegova 
neizdana Cronaca čuva se u Državnom arhivu u Firenci. 

LIT.: P. Matković, Putovanja po Balkanskom poluotoku. Rad HA 
42, Zagreb 1878; M. Pisani, Un avventuriere del Quattrocento: La vita 
e le opere di B. D., Napulj 1923. M. D-ić. 

DEIDESHEIM, grad u bavarskom Rheinpfalzu (kotar 
Diirkheim), na istočnom podnožju gorja Haardt zapadno od 
Mannheima. Ima 2.530 stan. (1925). U njemu je razvijeno 
voćarstvo, a od starine je D. i najvažnije središte vino¬ 
gradarstva u Pfalzu; ponajviše uspijevaju vrste rizling, 
austrijanac, traminac i portugizac. U okolici D-a otkrivene 
su 1908 prehistorijske utvrde, t. zv. poganske rupe. D. je 
od 1180 pripadao biskupiji Speyer, a 1931 postao je grad. 
Tu je 1794 bila bitka između Prusa i Francuza. Najvažnije 
građevine D-a potječu iz 15. i 16. st. F. C. 

DEIFOB, sin Prijama i Hekabe, trojanski junak, opje¬ 
van je u Ilijadi i Enejidi; poslije Hektorove smrti glavni 
je branitelj Troje, a poslije smrti Parisove muž Helenin. 
Kad je Troja bila zauzeta, ubio ga je Menelaj. 

DEI GRATIA Božjom milošću. 

DEIKTIČKE ČESTICE ili partikule većinom su nesamo¬ 
stalni, fakultativni dodatci, kao neka vrst sufiksa (v.), za- 
mjenicama i prilozima, rjeđe imenicama u padežu. Taj 
lingvistički naziv dolazi od grčkog pridjeva Seixnx6s, »koji« 
ili »što služi pokazivanju«, a upotrebljavao se već u grčkoj 
gramatičkoj terminologiji. Apstraktna imenica od iste 
osnove 8 elite, »pokazivanje« služi također u današnjoj 
lingvistici kao izraz u sintaksi (t. zv. deiksa). Najvažnije 
hrvatske deiktičke čestice jesu ove: a) suglasne i konso- 
nantske: -r (takođe pored također, nude pored nuder i 
t. d.); -m(ele pored elem); -n (ondje pored ondjen); -z (hr¬ 
vatsko ja lat. »ego« pored slovenskoga jaz, bugarskoga az); 
-j (kao pored dijalektičkog kaj, njem. »wie«, togaj kod 
dubrovačkih pisaca pored toga); b) samoglasne ili vokalske: 
-a (onuda pored dijalektičkog onud, genitiv plurala volova 
pored dijalektičkog volov, po jednom mišljenju); -e (tome 
pored tom); -o (ovako pored kajkavskog ovak); c) složene 
od vokalskih i konsonantskih ili čak od više slogova (meni- 
ka u narječjima pored meni); -zi (njojzi pored njoj); -karee 
(menikarce u Bosni pored meni); -no (kojino, štono); -ti (ili - 
ti, slov. kajti); -to (češki tento); -va (bug. tova), i t. d. Deik¬ 
tičke čestice služe za isticanje mogućnosti pokazivanja u 
značenju zamjenice ili priloga. Od grčkih ovakvih parti- 
kula najpoznatija je - ye (^ycoys) pored iyco , »ja«, a od la¬ 
tinskih -c ili -ce (ecce nominativ hic haec hoc pored geni¬ 
tiva huius i t. d., kad se ne javlja). Deiktičke čestice va¬ 
riraju od narječja do narječja u istom jeziku kao i od 
jezika u istoj jezičnoj porodici (hrv. tu, u narječjima 
tute, tote, toteka = bug. tuk = slov. tukaj). 

LIT.: Đ. Škarić, Deiktične čestice zi i si u slavenskim jezicima , 
Rad knj. 229; Skok, RES III (1923); Isti ZsSIPh VIII (1931). P.JS. 

DEIMEL, Anton, * Alpe (Westfalen) 5. XII. 1865 njem. 
isusovac (od 1888), orijentalist, profesor na Biblijskom za¬ 
vodu u Rimu. Napisao mnogo rasprava i izdao djela s po¬ 
dručja asiriologije i sumerologije: sumersku gramatiku 
(1924), sumerski rječnik (1925—29), paleografiju klinovitog 
pisma (I. dio. 1929), o kronologiji St. Zavjeta prema 
asirsko-babilonskim spomenicima, o kozmogoniji prema 
babilonskom epu Enuma eliš i t. d. 

LIT.: L. Koch, Jesuiten-Lexikon, Paderborn 1934. M. V. 

DEIMOS -> Mars. 

DEIR EZ ZOR ili Ed Deir (arap. »Sirijski samostan«) 
važna raskrsnica karavanskih putova i trgovište na desnoj 
obali srednjeg Eufrata u Siriji. Ovdje se križaju putovi: 
Bejrut—Damask — Deir ez Zor—Mosul i Alep—Deir ez 
Zor—Bagdad. Francuzi su, dobivši mandat nad Sirijom, 
uredili grad, izgradili aerodrom i postavili jaku posadu 
radi održavanja reda i čuvanja prijelaza preko Eufrata. 
Još u antičkim vremenima postojao je tu grad, koji je 
imao isti zadatak. Danas grad ima oko 8.000 stanov. M. Š. 

DEISSMANN, Adolf, Langenscheid (Nassau) 7. XI. 
1866, njemački evangelički teolog, župnik u Herbornu, 
1897 profesor u Heidelbergu, a od 1908 u Berlinu. Njegova 
je glavna zasluga, da se jezik Novoga Zavjeta ne pro¬ 
učava više izolirano kao poseban jezik inspiriranih knjiga, 
nego u vezi s jezikom suvremenih profanih grčkih spome¬ 


nika. To je opći (xon'fj) jezik više obrazovanih slojeva 
helenističkog vremena nego prostoga puka. 

Glavna su mu djela: Bibelstudien (Marburg 1895); Neue Bibelstu- 
dien (Marburg 1897); Licht von Osten (Tubingen 1898, 1923 4 ); Paulus 
(Tubingen 1911, 1925*). 

DEISTI -> Deizam. 

DEITERS Otto Friedrich-Karlo (1883—1863) anatom u 
Bonnu. Istakao se osobito mikroskopskim istraživanjima. 
Njegovim imenom se zovu živčane stanice s dugačkim 
neuritom, kao i uzdužno ovalne potporne stanice u Corti- 
jevu organu (Deitersove stanice), a također i jedna je¬ 
zgra vestibularnog živca u produženom mozgu (Deitersova 
jezgra). V. D. 

DE IURE (lat. »po pravu«), pravni, politički i diplo¬ 
matski izraz, kojim se označuje stanje, koje je u skladu 
s pravom. Većinom se upotrebljava u suprotnosti s izrazom 
de facto, koji označuje stvarno, na pravu neutemeljeno 
stanje. Posebno značenje imadu ti izrazi kod priznanja 
država (v.) J. A. 

DEIZAM (prema lat. Deus, »Bog«) mogao bi po pod¬ 
rijetlu riječi značiti isto što teizam (prema grč. &e s»Bog«). 
Međutim historijski je izraz uveden u značenju nekog susta¬ 
va, koji se protivi teizmu. Tako su deizam i teizam danas 
oprečni pojmovi. Izraz »deist« uveden je od t. zv. slobod¬ 
nih mislilaca, koji su doduše priznavali opstojnost Božju, 
ali su bili uvjereni, da je svijet sasvim prepušten sebi te 
da Bog dalje ne vodi brigu ni o čovjeku ni o ostalim 
stvorovima (-> Providnost). Izraz »teist« i »teizam« odnosi 
se na priznavanje osobnog Boga, koji se brine za sve 
stvorove, naročito za čovjeka kao razumno stvorenje. 

Začetnikom deizma smatra se engleski filozof Herbert 
of Cherbury (1581—1648). Njegovo je shvaćanje religije i 
Boga racionalističko: u stvarima religije samo je razum 
nadležan da sudi. Time je bio utemeljen sustav neke 
opće, naravne ili razumske religije, koja uzima iz svih kon¬ 
kretnih vjerskih konfesija ono i samo ono, što se može 
razumom opravdati i dokazati; u tom bi se sastojala prava 
religija. U načelu se dakle zabacuje objava (v.). Engleski 
deisti, koji osim toga stoje pod utjecajem Lockeove filozo¬ 
fije, na taj način »slobodno« raspravljaju o svim vjerama. 
Zato se onda i nazivaju »slobodnim misliocima«. Među nji¬ 
ma se ističu J. Toland (prvo deist, poslije panteist), A. 
Collins, M. Tindal, C. Allen, T. Paine, V. Bolingbroke. Kao 
deisti poznati su još mnogi drugi »slobodni mislioci« (na¬ 
ročito u 18. st.): na pr. C. of Shaftesbury, F. M. Voltaire, 
J. J. Rousseau, H. S. Reimarus, G. E. Lessing i drugi. 

Značenje pojma d. ostalo je dosta neodređeno.. Već M. 
Clarke (1744) spominje trostruko značenje riječi: 1. Deisti 
su neki mislioci, koji brane opstojnost Boga kao vječnoga, 
beskonačnog, neovisnog i umnog bića, ali ujedno nauča¬ 
vaju, da se to biće ne miješa u pitanje upravljanja svije¬ 
tom. 2. Drugi se nazivaju deistima, koliko niječu svaku 
razliku između ćudorednog dobra i zla, ma da inače brane 
i opstojnost Božju i Providnost. Po njihovu je shvaćanju 
razlikovanje između ćudorednog dobra i zla čisto »ljudska 
institucija«. 3. Treća vrst deista ima sasvim ispravne nazore 
o opstojnosti Božjoj, o Providnosti i o Božjim svojstvima, 
ali ipak krivo naučava, da čovjeka smrću sasvim nestaje 
(niječu besmrtnost duše). Clarke ističe, da svaki d. vodi do 
ateizma. 

Kant opisuje d. u opreci prema teizmu kao sustav, po 
kojem razum može doduše spoznati opstojnost nekog pra- 
bića, samo što je pojam toga prabića čisto transcendental¬ 
nog značaja, to će reći pojam, za koji znamo samo toliko, 
da je realan (objektivan), „dok mu ne možemo dalje 
odrediti sadržaj. Deist prema tome može samo znati, da 
je svijet ovisan o nekom prabiću kao o svom uzroku 
(Weltursache), ali ne može znati, da li je taj uzrok djelo¬ 
vao nužno ili slobodno. Po teistu je taj uzrok slobodno 
djelovao (Welturheber, Bog je osobni autor svijeta). 

LIT.: M. Clarke, Traites de Vexistence et des attributs de Dieu: 
des devoirs de la religion naturelle, et de la vćrite de la religion 
chretienne. Traduits de l’Anglois par M. Ricotier I., 1744; E. Boehmer, 
De Pantheismi nominis origine et usu et notione, Halae Saxonum 1851; 
H. O. Wilde, Der Gottesgedanke in der englischen Literatur. Das 
Problem der Entvvicklung von puritanischer zu romantischer Litera¬ 
tur, Breslau und Oppeln 1930; J. Sperl, Der Theismus als Optimismus 
des Dennoch. Eine systematische Auseinandersetzung mit dem Deismus 
und Pantheismus (Idealismus) auf hist. Grundlage, Leipzig 1930. V. K-h. 

DEJANIRA (Jr]LavsLQa, »protivnica muškaraca«), kći 
etolskoga kralja Eneja i Alteje, sestre Meleagrove. Riječni 
bog Aheloj i Heraklo borili su se za to, koji će je od 

njih dobiti za ženu. Pobjednik je ostao Heraklo. D. rodi 
Heraklu sina Hila, eponima file Hileis. Vraćajući se s 
D-om kući dođe Heraklo do rijeke Euena. On preda D-u 
kentauru Nesu, da je prebaci preko rijeke. No došavši 
na drugu obalu Nes napadne D-u, i ona stane zvati u 
pomoć. Heraklo ga strelicom ubije. Umirući kaže Nes 
D-i, neka spremi njegovu krv, pomiješanu s hidrinim 
otrovom sa strelice, i neka je upotrijebi kao ljubavnu ča¬ 
roliju, ako bi joj se Heraklo kada htio iznevjeriti. Kad 
je stoga kasnije Heraklo zauzeo grad Trahin i zarobio 
lijepu lolu, poslala je D., koja se bojala, da joj se Heraklo 
ne bi iznevjerio, njemu u tu »ljubavnu čaroliju« umočeno 
odijelo, i kad je on to odijelo obukao, snađu ga tako 
silne boli, da se sam spalio na lomači. D. se nato od ža¬ 
losti objesila. Z. D. 

DEJANOVIĆI, srpska sredovječna vlasteoska porodica. 
Osnivač je Dejan, zet cara Dušana po sestri Teodori, 
najprije vojvoda, poslije Dušanove krunidbe za cara, se- 
vastokrator. Držao je kraj oko Kumanova. Dejanovi sinovi 
despot Jovan Dragaš i »gospodin« Konstantin su u doba, 
kad se raspala srpska država, vladali prostranim podru¬ 
čjem oko Kumanova, Velbužda (Ćustendila), Kratova, 
Kočana, Štipa i Strumice kao turski vazali. Dragaš je 
umro oko 1378, a Konstantin je poginuo pomažući Turcima 
1395 u boju na Rovinama protiv vlaškog vojvode Mirče. 
Konstantinova kći Jelena bila je udata za bizantskog cara 
Manuela Paleologa. Njihov je sin bio Konstantin XI. 
Dragaš, posljednji bizantski car. 

LIT.: J. Hadži-Vasiljević, Dragaš i Konstantin Dejanovići (pre- 
štampano iz Prosvetnog Glasnika za 1902); D. Anastasijević u Brat¬ 
stvu, XXX., 1939. M. D. J. 

DEJAZET, Virginie, ^ Pa¬ 
riz, 30. VIII. 1797, f Pariz, 1. 
XII. 1875, francuska glumica 
i pjevačica. Djelovala je na 
više pariških pozornica. Isti¬ 
cala se kao graciozna subre- 
ta i duhovita salonska dama; 
igrala je i muške uloge i 
bila neobično popularna. 

LIT.: Duval, Virginie D., 1876; 
Lecomte, Virginie D., 1902. S. B. 

DEJERINE, Jules, * Žene- 
va 3. VIII. 1849, f Pariz 25. 
II. 1917, francuski neurolog. 
Nasljednik Charcota i Ray- 
monda u klinici za živčane 
bolesti u pariškoj Salpetrieri. 
Bavio se istraživanjem razli¬ 
čitih živčanih i duševnih bo¬ 
lesti. Po njemu su prozvane 
neke živčane bolesti, koje je prvi opisao. Napisao je među 
ostalim: Anatomie du systeme nerveux , Pariz 1901 (u za¬ 
jednici sa svojom ženom gđom Klumpke), Traite des ma - 
ladies de la močile epiniere, Pariz 1907 (s Andre Thoma- 
som) i Les manifestations fonctionelles des psychonevroses 
Pariz 1911 (s Gaucklerom). 

DEJOB, Charles, ^ Pariz 1847, f Pariz 1911, franc. knji¬ 
ževni povjesničar, koji je osim na srednjoj školi predavao 
i na pariškom sveučilištu. Glavni je predmet njegova izu¬ 
čavanja bila tal. književnost, pa je 1892 osnovao »Društvo 
za izučavanje Italije«. Bio je sklon općem kulturnopovije- 
snom i poredbenom književnopovijesnom proučavanju kul¬ 
turnih veza. Takvo je važno djelo De Vinfluence du concile 
de Trente sur la litterature et les beaux-arts chez les peu- 
ples catholiques f Pariz 1884. 

Druga su mu djela: Mare Antoine Muret; un professeur frangais en 
Italie dans la seconde moitie du XVIe sieele (1881); L’instruction pu- 
blique en France et en Italie au 19e sieele (1892); Madame de Stael et 
lltalie, avec une bibliographie de Vinfluence frangaise en Italie de 1796 
a 1854 (1890); Žtudes sur la tragedie frangaise et la tragedie 

italienne (1897); Les femmes dans la comedie frangaise et dans la co- 
medie italienne au 18e siicle (1899); Le politicien š Florence au XlV-e 
et XV-e sieele (Bulletin Italien); La foi rćligieuse en Italie au 14-e 
sieele (1906). 

DEJOTAR (Jrjiorapos), tetrarh u Galatiji Tolistoboškoj. 
Već od trećeg rata s pontskim kraljem Mitradatom VI. 
sklon Rimljanima sprijateljio se sa svim rimskim vojskovo¬ 
đama na Istoku (Sula, Murena, Lukul, Pompej, Cezar, 
Kras, Katon, Antonije), a osobito s Ciceronom. Od Pom- 
peja je osim dijelova Ponta i Male Armenije primio (63 
ili 62) i kraljevski naslov. Otada nastoji zavladati cijelom 


Galatijom. U ratu između Cezara i Pompeja (49—48) 
pristaje uz Pompeja. Poslije bitke kod Žele (47) protiv 
Farnaka Cezar mu oduzme Malu Armeniju i pontske 
gradove te ih dade Mitradatu iz Pergama. Kad je po 
Mitradatovoj smrti tražio (46/5) svoje zemlje natrag, optu¬ 
žen od suparnika naročito zbog neprijateljskog držanja 
spram Cezara, morao se pred njim braniti. Optužbe odbija 
Ciceron u govoru Pro rege Deiotaro. Cezarova smrt (44) 
spriječila je odluku, ali je D. prisvojio Armeniju, a taj je 
posjed potvrdio Antonije, kad mu je D. isplatio 10 mi¬ 
lijuna sestaraca. U bitci kod Filipa (42) pomaže Brutu i 
Kasiju, ali poslije prelazi k triumvirima. Umro je u visokoj 
starosti vjerojatno g. 40 pr. Kr. Lik mu je sačuvan na 
mnogim novcima. V. P-k. 

DEKA, grčki dsxa »deset«; često se upotrebljava u slo¬ 
ženim riječima, osobito u metričkoj mjeri, kao dekagram, 
10 g; dekalitar, 10 1; dekametar, 10 m; a i inače: deka- 
drahma, 10 drahma; decapondius, stari rimski novac od 
10 asa; dekalog, 10 zapovijedi. I. R-o 

DEKABRISTl (od rus. dekabr »prosinac«), učesnici ne¬ 
uspjelog ustanka, koji su ruska revolucionarna društva 
podigla 26. XII. 1825 u Petrogradu i 11. I. 1826 (po starom 
30. XII. 1825) u kijevskoj oblasti protiv tadašnjega poli¬ 
tičkog i društvenog reda. Imenom d. nazivaju se i pripa¬ 
dnici spomenutih društava uopće. 

Mladi časnici-plemići, nadahnuti rodoljubnim zanosom, 
koji je u njima probudila borba s Napoleonom, upoznali 
su 1813-15 napredniji Zapad i prihvatili njegove liberalne 
ideje. U tom pravcu je na njih, kao i na druge mlade 
časnike i činovnike, utjecalo i držanje cara Aleksandra I., 
naročito ustav, koji je on dao poljskom kraljevstvu (1818) 
i ukinuće kmetstva u baltičkim pokrajinama (1861-18). 
Budući urotnici okupljali su se isprva u slobodno-zidarskim 
ložama, a 1815 osnovali su tajni Sojuz spasenija ili lstinnyh 
i vjernyh synov otečestva. Društvo nije imalo pravog 
ustrojstva, niti su se članovi mogli složiti u cilju i zada¬ 
ćama. Zbog toga je 1818, prema uzoru njemačkog Tugenđ- 
bunda (1808-09), osnovan novi Sojuz blagodenstvija, ali je 
i on uspio da bude »tek vrstom škole javnoga mnijenja« 
(Prelog). Već iz početka pojavila se među članovima misao 
o carevu ubijstvu, ali je njihova neodređena težnja za 
moralnim usavršivanjem pojedinca i društva još dugo 
prevladala nad političkim nastojanjima. Nemiri u vojničkim 
kolonijama i napose u semenovskom gardijskom puku 
(1820)), pa liberalni pokreti na Zapadu, prije svega voj¬ 
nički prevrat u Španjolskoj 1820, radikalizirali su članstvo. 
Posljedica je toga u prvi mah bio 1821 razlaz društva i 
podjela u dvije samostalne skupine: Južno je obsčestvo u 
Tulčinu oko /. 7. Pestela i Sjevernoje obsčestvo u Petro¬ 
gradu oko Nikite Muravjeva, od 1823 oko pjesnika K. F. 
Riljejeva. Jak ogranak južnjaka nalazio se u Vasiljkovu 
pod vodstvom 5. Muravjeva-Apostola; 1825 priključilo im 
se i Obsčestvo Sojedinjennyh Slavjan, koje su osnovali 
Petar i Andrej Borisovi (vjerojatno 1823). 

Obje skupine razilazile su se u osnovnim nazorima. U 
svom nacrtu ustava N. Muravjev je za ustavnu monarhiju 
s visokim izbornim cenzusom i širokom upravnom decen¬ 
tralizacijom. Pestel se u spisu Russkaja pravda , uputama 
privremenoj vladi, zalaže za demokratsku republiku s oslo¬ 
bođenjem seljaka i donekle socijalističkim obilježjem, ali 
i krutom centralizacijom, koja je — izuzimajući Poljake — 
išla za potpunom rusifikacijom. Nazori Muravjeva-Apo- 
stola izvirali su napose iz dubokoga vjerskog uvjerenja i 
težili za teokratskim idealom svoje vrsti. Obje skupine 
računale su gotovo isključivo sa suradnjom liberalnih ple¬ 
mića, a svoj cilj namjeravale su postići vojničkim prevra¬ 
tom. »Sojedinjeni Slavjani«, naprotiv, smatrali su, da revo¬ 
lucija može biti samo djelo svega naroda, i nastojali prije 
svega uvjeriti široke slojeve o njezinoj potrebi. Konačni 
cilj bio je federacija slavenskih naroda s demokratskim 
uređenjem. 

Od polovice 1823 pokušavale su obje stranke uskladiti 
svoju djelatnost, pri čem je Pestelov utjecaj postojao sve 
jači. S vremenom je prevladalo mišljenje, da se ustanak 
pokrene u času careve prirodne ili nasilne smrti. Car je 
doduše bio upućen u sastav i rad tajnih društava, ali iz 
nepoznatih razloga nije dopustio, da se protiv njih nešto 
učini. Njegova nagla smrt potkraj 1825 pružila je napokon 
urotnicima željenu priliku, a izgled na uspjeh povećala je 
i pometnja u pitanju nasljeđa; vojska se najprije zaklela 

na vjernost velikom vojvodi Konstantinu, a kad se on 
javno odrekao prijestolja u korist mlađeg brata, trebala je 
položiti prisegu Nikoli. U posljednji čas stvorena je u 
petrogradskom krugu odluka, da se ta promjena iskoristi 
za ustanak i da se novi car ubije. Pripreme su, međutim, 
bile nedostatne, nacrt djelovanja potpuno manjkav, a u 
većine urotnika nije bilo vjere u uspjeh. U odlučnom času 
određeni diktator, knez Trubeckoj, nije se ni pojavio, a 
još 23. XII. uhvaćen je Pestel s drugovima. Uza sve to 
mogao je ustanak od 26. XII. doista uspjeti; i sam car bio 
je neodlučan, zbog čega se cijelog dana nije pristupilo 
odrješitijim mjerama, a narod, koji se skupljao oko bun¬ 
tovnih pukovnija na Senatskom trgu očito je uz njih pri¬ 
stajao. Ali urotnici nisu znali, što da rade, tako propustiše 
dragocjenu zgodu. Pod večer je trg očišćen topovima; na 
njemu je ostalo 56 mrtvih i mnogo ranjenih vojnika, ali 
časnika nije među njima bilo ni jednoga. Vijest o tome 
stigla je u Vasiljkov devet dana kasnije; u jednom selu 
uhapšen je Muravjev-Apostol, a kad su ga 10. I. oslobodili, 
bukne i tu ustanak, koji je 15. I. svladan nedaleko Bjele 
Cerkve. 

Pošto je završena istraga, koju je u početku osobno 
vodio car i za vrijeme koje su najistaknutiji d. doživjeli 
duševni i moralni slom, posebno je sudište u srpnju 1826 
osudilo 121 osobu: od toga petoricu na kaznu smrti rašče- 
tvorenjem, 31 na smaknuće, a ostale na doživotni ili dugo¬ 
godišnji prisilni rad i na progonstvo u Sibiriju. Kako je car 
ove kazne ublažio, obješeni su 25. VII. 1826: Pestel, Rilje- 
jev, Muravjev-Apostol, Bestužev-Rjumin i P. G. Kadovskij. 
Pomilovanje 1856 zateklo je u životu oko trideset d-a. 

Kao prvi predstavnici ruskoga revolucionarnog pokreta 
u njegovu djetinjskom razdoblju d. su dali snažan poticaj 
dalnjem razvoju. Njihova pojava, u mnogome značajna, 
ušla je i u rusku književnost kroz neke pjesme Nekrasova 
(osobito Knjaginja Volkonskaja, 1872) i romane Merežkov- 
skoga Aleksandar /. (1913, hrv. prijevod J. Horvatha u 
»Obzoru« 1916-17 i posebno 1918) i 14. dekabrja (1917, 
hrv. prijevod J. Horvatha u »Obzoru« 1922); na romanu o 
njima radio je i Tolstoj, ali ga nije završio. 

LIT.: M. M. Klevenskij, Dekabristi. Hrestomatija, Moskva-Lenjin- 
grad 1926; G. Čullov, Mjatežniki 1825 goda . Moskva 1925; M. Prelog, 
D., Jug. Njiva, X., knj. 1., Zagreb 1926 (i u knjizi Historijski por¬ 
treti i članci, Beograd 1926). J. š-k. 

DEKADA, grč. Sexcćs »skupina od deset«, osobito u raču¬ 
nanju vremena, 10 mjeseci, tjedana ili dana. U Francuskoj 
bila je decade desetdnevni tjedan u republikanskom ka¬ 
lendaru. J. R-o. 

DEKADENCA, od francuskog decadence, stanje onoga 
što propada. 

U prenesenom smislu naziv se upotrebljava za običaje, 
ustanove, književnost, umjetnost naroda ili države, da se 
označi opadanje uvjeta, koji tvore zdrav život i napredak 
zajednice. U tom smislu upotrebljavali su ga Bossuet (za 
opadanje vjerskog osjećaja), Montesquieu (Considerations 
sur les causes de la grandeur des Romains et de leur de¬ 
cadence, 1734) i Gibbon (The Decline and Fall f 1776), oba 
posljednja za život kasnog rimskog carstva. D. se također 
upotrebljava o čovjeku pojedincu, da se označi njegovo 
bilo tjelesno bilo duševno propadanje. Konačno, pod doj¬ 
mom čisto literarnog pojma dekadence (zapravo dekadent- 
stva simbolizam), d. označuje čovjeka zasićena uobi¬ 
čajenim normama morala, ljepote i t. d. u kojem prevla¬ 
dava sklonost k bizarnosti. U. 

Dekadenca u filozofskom pogledu označuje slabljenje 
nutarnjih dobara, koja se očituju u vanjskim djelima kul¬ 
ture (-> kultura). Prema tome znači okrnjivanje područja 
kulture ili precjenjivanje ili podcjenjivanje pojedinih dije¬ 
lova. I unutar pojedinih grana kulture moguća je mnogo¬ 
struka d. Tako je u religiji bila d., kad se pojavio poli- 
teizam nakon monoteizma. U znanosti nastupa d., kad se 
počinje odviše isticati praktičnost, precjenjivati analiza i 
odnemarivati sinteza. U sociologiji nastaje, kad se ili jedan 
dio društvenog poretka precjenjuje, a drugi omalovažuje, 
ili kad se počinju upotrebljavati jednostrana metodološka 
sredstva. Biološki opadanje plodnosti znak je d-e. Slično 
vrijedi i za umjetnost i za tehniku. 

Na pitanje, koji su uzroci d-e, različni su odgovori prema različnim 
s\ jetovnim nazorima. Za one, koji poput Humea zabacuju svaku 
uzročnost, ovo pitanje uopće nema smisla. K. Marx naučava, da eko¬ 
nomski razvitak nužno vodi k svjetovnoj revoluciji, koja je propast 
prijašnje kulture. Prema Leibnizu razlog je svakog, dakle i dekadentnog 
zbivanja, nutarnji zakon, koji je Bog od vijeka položio u svaku mo- 


nadu. Hegel je obnovio Plotinovu nauku, da Duh, koji uređuje čitav 
svijet, određuje svakomu biću, dakle i svakomu narodu i njegovoj 
kulturi, zadaću, nakon koje odstupa zauvijek za svjetske pozornice. 
Nietzsche uči, da sve nužno propada, ali da će se opet povratiti. 
Eucken misli, da je svaka kultura primjerena svome vremenu, s kojim 
prolazi^ zauvijek. Lang i Schmidt sa svojom kulturno-historijskom ško¬ 
lom uče, da se kultura može preseliti i spojiti s drugom i utopiti se 
u tuđim kulturama. Oswald SpengJer pobudio je osobitu pažnju svo¬ 
jim djelom Der Untergang des Abendlandes. Njegov je rezultat, da 
zapadna kultura stoji na rubu propasti, od koje nema spasa. Po njemu, 
najveća je razlika između živoga zbivanja ili povijesti i njezine ra¬ 
zumske spoznaje. Razum svojim promatranjem i svojim pojmovima 
ubija život. Kultura pripada živomu zbivanju, a civilizacija mrtvoj 

prirodi, jer je djelo ljudskoga razuma. Svaka je kultura živ orga¬ 

nizam, dok je civilizacija mrtvac. Kao svaki živi organizam, tako i 
kultura ima svoju mladost, svoju odraslu dob i svoju starost, koja se 
svršava smrću. Znak je staračke nemoći zapadne kulture ateizam i 
socijalizam s komunizmom. Tako Spengler proriče nužnu propast za¬ 
padne, pa i svake druge kulture. Njegova je filozofija kulture učinila 
silan dojam na sve one, koji su promatrali posljedice prvoga svjetskog 
rata. Međutim, neopravdano je smjela tvrdnja, da razum nužno ubija 
život svojim promatranjem i svojim pojmovima. Isto tako nije jasna 
tvrdnja, da postoji jednakost između kulture i živog organskog bića, 

kao što je čovjek. Kršćanska filozofija smatra, da se i u dekadenci 

očituje Providnost Božja. 

Dekadenca društva. Društvo i njegov život samo je 
dio kulture. Značajke društvene dekadence očituju se 
prije svega u gubljenju vjere u idealni svijet i smisla za 
duhovne vrednote. Nestaje pravih značajeva, ljudi s du¬ 
bokim i čvrstim uvjerenjem, s jakom i odlučnom voljom. 
S tim uporedo presišu vrela nadahnuća za veće i jače 
kulturno stvaranje na bilo kojem području ljudskog ži¬ 
vota. Gubi se volja za svaki naporniji i ustrajniji rad. U 
istoj mjeri, u kojoj nestaje tih, za ljudsko društvo bez¬ 
uvjetno potrebnih vrednota, javljaju se u moralnoj fizio¬ 
nomiji čovjeka štetočinje, koje nužno rastaču svako druš¬ 
tvo: inercija materije nedvladava pokretnost i osvajalački 
polet duha. Javlja se tromost, želja za mirovanjem, za 
materijalnim dobrima i za tjelesnim užitcima, izmicanje 
dužnosti i žrtvi na svim područjima, besavjesnost, ko¬ 
rupcija. 

LIT.: Plotin, Ennead. III, 1—3; Sv. Augustin, De civitate Dei; Sv. 
Toma Akv., Summa theol. I. 22; Hegel, Vorles. iiber d. Gesch. d. 
Philos., 1840—44; Eucken, Einf. i. d. Hauptfragen d. Philos., 1920; 
Nietzsche, Zarathustra, 1885—91; Spengler, Untergang des Abendlandes, 
1918—22; Schmidt, Ursprung der Gottesidee, 1926—35; Hessen, Die phi- 
losophischen Stromungen der Gegenwart y 1940; Ortega y Gasset, Po¬ 
buna masa (hrv. prijevod 1941). F. Š-c. 

DEKADRAHMA, grč. komad od 10 drahma (v.), srebrni 
novac od 43,66 g., kovan u Ateni, Sirakuzi, Akragantu i za 
Aleksandra Velikoga. J. R-o. 

DEKADSKI SUSTAV Decimalni brojni sustav. 

DEKALOG (grč. Sexa 16 yoi »deset riječi«), -> Deset zapo¬ 
vijedi Božjih. 

DEKAN (lat. decanus, engl. dean, franc. doyen) pred¬ 
njak neke skupine ljudi s nekom građanskom, vojničkom 
ili crkvenom časti. Ime dolazi od prednjaka desetorice 
vojnika u helenskoj i rimskoj, a kasnije u bizantskoj i 
zapadnorimskoj vojsci (grč. Senada^oe ili SexdQy i r}G). Naziv 
decanus ušao je u pravila reda sv. Benedikta, gdje se tim 
imenom označuje vođa desetorice redovnika. U crkvenoj 
organizaciji znači d. pročelnika crkvenoga kotara, koji 
obuhvaća više župa (podarhiđakon, oculus episcopi). Više 
dekanata čine arhiđakonat. U kaptolskoj organizaciji d. 
predstavlja kanonički zbor (-> kaptol). I kardinalski zbor 
ima svoje dekane (->- kardinal). Diplomatski zborovi ima- 
du u zajedničkim nastupima svojega prednjaka, koji se 
obično naziva doyen. Na sveučilištima dekani su pročel¬ 
nici pojedinih fakulteta. 

DEKAN (engl. Deccan, iz sanskrit. Dakšina »južni«), 
pod ovim se imenom razumijeva južni dio Indije ili samo 
trokutna visoravan, kako je i ovdje obrađena. Sjeverna 
granica nije potpuno jasna, uzima se linija između Cam- 
bay zaliva i sjevernog kraja Bengalskog zaliva: t. j. gorja 
Satpura, Mahadeo Hills, Amarkantak i Meghazani Hills. 
Jugozapadnu granicu čine Zapadni Gathi a jugoistočnu 
Istočni Gathi. Zapadni Gathi su viši i dosta jedinstven 
vijenac, od koga prijevoj Palghat na krajnjem jugu odvaja 
Anamalai gorje (2697 m). Istočne Gathe predstavljaju 
prostranim dolinama odvojeni grebeni, kod kojih je naj¬ 
veća visina 1.645 m. 

Dekan se sastoji od arhajskih granita i kristalastih škri- 
Ijavaca. Na toj osnovi ima paleozojskih naslaga. Svojom 
osnovnom građom D. odgovara Australiji i Madagaskaru, 
s kojima predstavlja ostatke paleozojskog kontinenta 
Gondvane. Preko ovih najstarijih stijena izlili su se u 

DEKAN, Jezero i stijena s hramom, Trichinopoly 


sjeverozapadnom dijelu u vremenu između krede i eocena 
golemi pokrivači lave »Dekantrapp« (oko 700.000 km 2 ). 
Debljina tih dolerita je oko 1.000 m. 

Visoravan D. se spušta od zapada prema istoku, u ko¬ 
jem pravcu teku i glavne rijeke. Nad starijim naslagama 
istočnog i južnog dijela izdižu se na visoravni osamljena 
brda, dok je eruptivna ploča sjeverozapadnog dijela odvo¬ 
jena u veće i manje dijelove. Na starim stijenama nala¬ 
zimo kao rastresito zemljište laterit crvenkaste boje, a 
raspadanjem vulkanskog pokrivača stvara se plodna crna 
zemlja regur, koju, po glavnoj kulturi, zovu i pamučnom 
zemljom. 

Jugozapadni monsun izlučuje kiše (preko 2000 mm) na 
primorskim stranama Zapadnih Gatha, dok je kopneno 
podnožje dosta suho (manje od 580 mm). Dalje prema sje¬ 
veroistoku količina oborina raste (preko 1000 mm). Cijeli 
se kraj odlikuje visokim temperaturama, ali je razlika 
između dana i noći dosta velika. 

Srednji dio D. ima osobine stepe. Obrastao je travama 
i trnovim žbunjem s odvojenim lugovima po vlažnim 
depresijama i duž rijeka. Na dijelovima, koji primaju više 
oborina, nalazimo monsunsku šumu, koja u sušnom periodu 
gubi lišće. U sjeveroistočnom dijelu, gdje ima dovoljno 
oborina i na obroncima Zapadnih Ghata (teak-drvo) su 
guste šume. Suša je najveća zapreka ratarstvu. Gajenje 
riže u jugozapadnim dijelovima moguće je samo umjetnim 
navodnjavanjem. Pravljenje umjetnih jezera zagaćivanjem 
i najmanjih tokova stara je vještina stanovnika ovog kraja. 
Na regur-zemljištima sjeverozapadnog dijela gaje se indu¬ 
strijske biljke. Žita (ječam, pšenica i dr.) gaje se poglavito 
u središnjim suhim predjelima. Žetva često propada zbog 
suše i glad je čest gost u D-u. Moderni uređaji za navo¬ 
dnjavanje nastoje otkloniti tu opasnost. Stočarstvo je slabo 
razvijeno; za zimskih i proljetnih suša stoka mnogo izmr- 
šavi i često gine. Arhajska podloga južnog i sjeveroisto¬ 
čnog dijela je bogata rudnim blagom. Mangan, željezo, 
ugljen, boksit, nešto zlata i dijamanata glavne su rude. 
Vodopadi na mjestima, gdje se rijeke spuštaju sa središnje 
visoravni u obalske ravnice bogat su izvor električne 
energije, koja je osnova suvremenog veleobrta. 

S izgradnjom željezničkih pruga i cesta, osobito u južnom 
dijelu, počeo se razvijati i veleobrt. U sjeveroistočnom 
dijelu je zastupana isključivo preradba pamuka, dok je u 
južnom dijelu uz jak tkalački veleobrt razvijena prerada 
duhana, uljanih plodova i kemijski veleobrt (-> Indija). 
Preko D-a idu važne indijske pruge: Bombay—Madras; 
Delhi—Madras; Kalkuta—Bombay; Madras—Calicut. Gla¬ 
vne raskrsnice su Nagpur na sjeveru, Haidarabad u sre¬ 
dnjem dijelu i Bangalore na jugu. Na prostoru od 515.845 
km 2 živi oko 36,625.000 stanovnika (1931) ili 71 na 1 km 2 . 
Gustoća je najmanja u šumskim krajevima sjeveroisto¬ 


čnoga dijela a najveća u južnim krajevima, gdje nalazimo 
početke suvremenog gospodarstva. Glavni dio stanovništva 
čine Dravidi. Duž Zapadnih Ghata prodrli su tursko-iranski 
narodi, a u krajni SI mongolski. U središnjem dijelu žive 
australoidni Dravidi. Većina stanovnika pripada hinduskim 
sektama, a muslimani su vladajući stalež. 

Glavni dio D-a zahvataju vazalne države pod engleskim 
vrhovništvom: Mysore na jugu i Haidarhabad na sjeveru. 
U britanskoj kolonijalnoj upravi sjeverozapadni dio pri¬ 
pada pokrajini Bombay, jugoistok pokrajini Madras a 
krajnji sjever središnjim pokrajinama. 

Gradovi D. smješteni su uz osamljene bregove, na ko¬ 
jima su njihove utvrđene akropole »drug« ili »garh«. Jače 
su se razvile samo prijestolnice feudalnih država: Haide- 
rabad (v.) Mysore (v.) i dr. Bolju su sudbinu imali gra¬ 
dovi pod neposrednom britanskom upravom bilo kao 
upravna i privredna središta: Nagpur (v.), Poona (v.), 
Sholapur (v.) i Coimbatore (v.) ili kao vojnička mjesta: 
Bellary i Sekunderabad (v.). 

Starija je prošlost D-a slabo poznata. Amo su se pred 
jačim osvajačima, koji su dolazili sa sjevera, redovito po¬ 
vlačili slabiji narodi. Krajem 13. st. je D. priključen del- 
hijskom kraljevstvu, od koga ga polovicom 14. st. odvaja 
dinastija Bahmanida, ali se već krajem 15. st. počinju 
odvajati samostalne državice. Mongolski kraljevi su kon¬ 
cem 17. st. osvojili gotovo cijeli D., ali nisu uspjeli po¬ 
tisnuti vlast domaćih maharadža, te je englesko osvajanje 
našlo zemlju podijeljenu među više samostalnih feudalnih 
država. 

BIBL.: P. V. đ. la Blache i L. Gallois: Gćographie universelle, IX, 
Asie des moussons, Pariz 1929; Fr. Klute, Handbuch der geographischen 
Wissenschaft. Vorder-und Siid-Asien. Potsdam 1931; N. Krebs: Indien 
und Ceylon, Stuttgart 1938. J. R-ć. 

DEKANSKI JEZICI skupno je ime, upravo geografski 
naziv za jezike triju različitih jezičnih porodica u južnom 
visokom gorju i u ravnici prednje Indije na poluotoku i iz¬ 
među rijeka Inda i Gangesa. Naziv poluotoka Dekan (piše 
se i Dekhan i Deccan) nastao je od sanskrtskog pridjeva 
dakšinah »desni, južni, što leži na desno, na jugu«, srodnog 
sa hrv. desni. Na ovom teritoriju govore se najprije indo- 
arijski jezici: sinohi, rajasthani, guzrati i maharastri (na¬ 
rod se zove Mahratta). Ovi su Indu-ili Indo-Arijci (znan¬ 
stveno). U južnom i sjeveroistočnom dijelu poluotoka go¬ 
vore se jezici, koji pripadaju grupi Dravida: canara, ma- 
layalam, tamul, telugu, gondi, kuruk, kao i jezik pastira, 
osobito zanimljivih za etnologa, koji se zovu Toda, a žive 
po šumama visoravni Nilgiri. U sjeverno-istočnom kutu 
poluotoka, zapadno od Gangesa, rasprostranjen je jezik 
grupe munda. 

LIT.: A. Meillet & M. Cohen, Les Langues du Monde, Pariz 1924, 
karta br. 9 od J. Blocha. P. S. 



DEKAN, Sprava za natapanje, Chingleput 

DEKAPIRANJE, skidanje oksidnog sloja s površine 
kovina. Postupak može biti kemijski ili mehanički. Uglav¬ 
nom se svodi na skidanje oksidnog sloja (kovarina) kod 
željeza u vatri žarenog. Kao sredstvo za dekapiranje upo¬ 
trebljavaju se kod željeza razrijeđena solna ili sumporna 
kiselina, kod bakra otopine vinskog kamena ili cijanovo- 
dičnih soli, kod aluminija natrijeva lužina, kod olova ili 
kositera otopine cijanovodičnih soli. Cinak se dekapira 
najčešće mehanički plovućcem u prahu. J. R-ić. 

DEKAPITACIJA (lat. de »od« i caput »glava«) je po- 
rodnička operacija, kod koje se plodu prereže (prepili) vrat. 
Primjenjuje se kod zanemarenog poprečnog položaja, kad 
se više ne može učiniti okret (-+ embriotomija). F. D. 

DEKAPOLIS »deseterograđe«. Tim se imenom nazivao 
sjeverni dio Pereje u Palestini, i to zbog toga, što se tu 
nalazilo deset gradova, naseljenih od Grka u helenističko 
doba, koji su g. 63 pr. Kr. skupljeni od Pompeja u savez, 
nezavisan od okolnih knezova, i podložen sirijskom pro¬ 
konzulu. Najvažniji od tih gradova bio je Skitopol, Prema 
Pliniju bili su gradovi Dekapolisa ovi: Damask, Filadelfija, 
Rafana, Skitopol, Gadara, Hipo, Dion, Pela, Gerasa i 
Kanata. G. N. 

DEKAPSULACIJA (oljuštenje) bubrega je operativni 
zahvat, kojim se bubrežna ovojnica skida s bubrega. Prvi 
put proveo ju je Harrison 1878, koji je kod netočno dife¬ 
renciranih akutnih upala imao nekoliko uspjeha. Zahvat 
je dalje raširio poglavito Edeboths, koji ga je primjenjivao 
kod kronične upale bubrega sa slabim uspjehom. Danas 
se zahvat ograničuje na akutne glomerularne i eklamptične 
upale bubrega, ako nastupi anurija, i kod žarišnih nefri- 
tida, ako se krvarenje inače ne može ustaviti. A. B-ć. 

DEKELEJA (zJe^Aela), atički dem na južnom obronku 
Parnesa, na putu, koji je iz Atene vodio u Orop i Tana- 
gru. G. 413 pr. Kr. Spartanci posjedoše, po savjetu Alkibi- 
jadovu, ovaj klanac i sagradiše tu utvrđeni tabor. Tako 
zatvoriše put, kojim je dolazilo žito s Eubeje u Atenu, 
a mogli su nadzirati i velik dio Atike i pljačkati je, 
uznemirivati Atenu i sprečavati joj dovoz hrane. Po D-i 
nazvana je posljednja faza peloponeskoga rata »dekelejski 
rat«. Iz D-e Spartanci su i g. 404 krenuli na Atenu. — Na 
mjestu nekadašnje D-e nalazi se danas mjesto i kraljevo 
imanje Tatoi. G. N. 

DEKEN, Aagje, * Amstelveen 10. XII. 1741, f Haag 14. 
XI. 1804, nizozemska spisateljica. Pisala je u suradnji s 
Betje Wolff, rod. Bekker (* Vlissingen, 24.VII. 1738, f Haag 
5. XI. 1804) realističke romane iz građanskog života, u 
obliku pisama, po uzoru Richardsona: De historie van me- 
juffrow Sara Burgerhart (1796), De historie van den heer 
Willem Leevend (1784—5), Brieven van Abraham Blank- 
aart (1787—9). Obje su spisateljice smatrane osnivačima 
romana u nizozemskoj književnosti. D. je osim toga izdala 
knjige svojih pjesama: Oeconomische liedjes (1781), Lie- 
deren' voor den boerenstand (1804). 

DEKKER, 1. Eduard Douwes (poznat pod pseudonimom 
Multatuli), * Amsterdam 1820, f Niederingelheim (Nje¬ 
mačka) 1887, nizozemski pripovjedač i dramatik. Od 1839 
na Javi kao nizozemski kolonijalni činovnik, 1851 »Asi- 
stent-rezident« u Ambonu, zatim u Lebreku. Žestoko je 
napao (napose u najpoznatijem svom djelu Max Havelaar) 
nizozemsku upravu, uzimajući u obranu urođenike; opome¬ 
nut radi toga od svojih starješina ostavio je službu, te 
od 1860 dalje živio dosta oskudno u Amsterdamu, zatim 
je prešao u Njemačku, gdje je umro. Sarkastičan satirik, 
napadao je ne samo državne vlasti nego i vjeru, ustajući 
protiv svega, što je dogmatično i konvencionalno, no pri 
tom nije imao vlastitih pozitivnih ideja. U kritici Nizo¬ 
zemske nije pisao samo o upravi kolonija, nego i o doma¬ 
ćim prilikama, napose o licemjerstvu nizozemskih trgovaca. 
Njegove Ideen (1862—1877 u 7 svezaka) dosta su kaotične: 
pripovijetke, bilješke, uspomene, sad ironične, sad senti¬ 
mentalne, po idejama parodoksne te kao i sva ostala nje¬ 
gova djela nejednake vrijednosti. Roman Woutertje Pieter- 
sen imao bi biti roman razvoja inteligentna mladića u 
uskogrudnoj malograđanskoj okolici, ali je (značajno) ostao 
nedovršen. Nije bio filozof (kao što je on o sebi mislio) 
nego oštar pisac, koji je znatno djelovao na svoje vrijeme, 
ali više svojom ironijom i satirom nego li unošenjem 
pozitivnih ideja ili književnom vrijednošću svojih djela. 
Ostala su mu djela: Over vrijen arbeid (1862), Millioenon- 
studien (1870), Specialiteiten (1871). 


LIT.: V. Vloten, On Kruid onder de tarwe (1878); Vosmaer, Een 
zaaier (1884); J. de Gruyter, Het loven en de vverken van E. Douwes 
Dekker (2 sv., 1920). lj jvi. 

2. Thomas, ^ London 1572 (?), *j* London 1632 (?), 
engleski dramatičar. O njegovu životu ne znamo gotovo 
ništa. Philip Henslowe je u svom Dnevniku zabilježio, 
da je D. počeo pisati za pozornicu 1596, a 1597 da 
je već bio poznati dramatičar, te navodi njegova djela, 
od kojih se većina izgubila. G. 1599 napisao je više 
drama, od kojih su se sačuvale samo dvije: The Shoema- 
ker's Holiday (1600) i Old Fortunatus (1600). U prvoj je 
obrađen karakter Simona Eyrea, londonskog postolara, iz 
Deloneyeva djela The Gentle Craft. Tu je D. realistički 
vjerno i s vedrim humorom prikazao pučki (ne aristo¬ 
kratski) život Londona u doba kraljice Elizabete. U drugoj 
drami, koju je osnovao na jednoj staronjemačkoj priči, 
D. je idealist; romantičan duh prožima cijelu dramu, te 
se pomalo nazire utjecaj Marlowea. 

Kao odgovor Ben Jonsonu za napad u Poetasteru ismi- 
jeva ga u komediji Satiromastix u licu Horacea Juniora. 
Prema običaju toga vremena napisao je mnogo drama u 
suradnji s poznatim dramatičarima: s Chettleom i Haughto- 
nom Patient Grissill (1600, 1603), s Websterom Sir Thomas 
Wyat (1602), Northward Ho (1604) i Westward Ho (1604), 
s Middletonom The Roaring Girl (1611), s Massingerom 
The Virgin Martyr (1622). Između samostalnih djela ističe 
se The Honest Whore (1604) u dva dijela, gdje je D-ov 
realizam došao do punog izražaja. 

I u prozi došao je do izražaja njegov humor i realizam. 
U The Wonderful Year (1603) prikazuje strahote kuge u 
Londonu. Iz iste je godine satira protiv žena, njihovih 
slabosti i obmana The Bachelor*s Banquet. Svojim humo¬ 
rom stvara atmosferu nedostižive živahnosti. Slabe strane 
života elizabetskog Londona ocrtao je u The Bellman of 
London (1608), The GulVs Hornbook (1609), The Seven 
Deadly Sins of London (1606). The Double PP (1606) je 
satira protiv katolika. G. 1620 napisao je Dekker his 
Dreame, gdje iznosi neke autobiografske momente. Poslije 
duže stanke (neko je vrijeme proveo i u tamnici zbog 
dugova) napisao je dramu Match Mee in London (1631), 
u kojoj je još uvijek jak njegov realizam. — D. nije velik 
pjesnik ni snažan dramatičar, ali je jedan od najintere¬ 
santnijih pisaca elizabetskog doba, jer je umjetničkom 
iskrenošću i realizmom dao značajnu osobinu drami toga 
vremena. 

BIBL.: D-ove je drame izdao R. H. Shepherd u 4 sv. 1873, a ostala 
djela A. B. Grosart u 5 sv. 1884—86. 

LIT.: Hunt, Th. D. (1911); E. K. Chambers, The Elizabethan 
Stage (1923). R. F. 

DE KEYSER, Nicaise, Santvliet kod Antwerpena 
26. VIII. 1813, f Antwerpen 16. III. 1887, belgijski slikar. 
U akademiji bio mu je učitelj M. van Bree; isprva stvara 
pod dojmom klasicizma, zatim se okušava kao eklektik, a 
1836 postiže velik uspjeh slikom Bitka kod Courtraia 
(Muzej u Courtraiu) i postaje stručnjak za slikanje ratova. 
Tako je kao prvi Belgijanac ušao u krug romantičnih 
slikara povijesnog sadržaja, u kojem je ustrajao do kraja 
života. Kako su se njegove isprva živahne boje pomalo 
smirivale i blijedjele, tako se javljala težnja, da u 
povijesnom okviru naglasi genre. G. 1885 postaje ravnatelj 
antwerpenske Akademije, u kojoj je oslikao stubište. Od 
njegovih velikih ratnih slika najznatnija je Bitka kod 
Worringena (1839) u Palais de la Nation u Bruxellesu; 
berlinska Narodna galerija ima njegova Đaura i Smrt 
Marije Medici (obje iz 1845), a u antwerpenskom je muzeju 
Karlo V. oslobađa kršćanske robove u Tunisu. F. C. 

DEKLAMACIJA (lat. declamatio »glasno predavanje«, 
»krasnoslovljenje«) je umjetničko kazivanje kakvoga go¬ 
vorničkoga ili pjesničkoga sastavka (govora, pjesme, pripo¬ 
vijetke i t. d.). Njezina su pravila bila izrađena već u 
grčkim i rimskim retorskim školama. Govornici su primje¬ 
njivali ta pravila u svojim besjedama, pazeći na glasovna 
sredstva i kretnje, da uzmognu — kako je kazivao Ciceron 
— uvjeravati, osvajati, poticati (probare, conciliare, mo- 
vere). Iz starih klasičnih škola prenesena je d-a u učilišta 
srednjega i novoga vijeka. U njoj se vježbaju učenici već 
od prvog razreda. Za deklamaciju su zgodniji sastavci u 
stihovima nego u prozi. Odabrani se sastavak nauči na¬ 
pamet, a onda se pristupa vježbi krasnoslovljenja, pri čem 
se pazi na dinamička, melodička i ritmička pravila govora 

(jezika). Pokrete rukama treba svesti na najnužnije. 
Glavno je ton i melodioznost govora, a uz to izražaj lica. 
Dosada su bile u običaju obično pojedinačne (monologne) 
deklamacije. U novije se vrijeme međutim sve više su¬ 
sreću skupne (zborne) deklamacije. Utisak je ovih posljed¬ 
njih mnogo jači i dublji. Cijeli zbor (razred) govori pjesmu, 
pri čemu svaka pojedinost sadržaja, kao i osnovna namjera, 
nalazi svoga oduška u izražaju. Osobito snažno djeluje, 
kad se pojedine radnje (na pr. polazak na rad, huka stro¬ 
jeva u tvornici, oštrenje i klepanje kosa na njivi) ili stanja 
(vjetar, oluja, bol, jauk i dr.) prikazuju zborski. U zbornim 
deklamacijama postoje i monologne, pa i dijalogne uloge, 
što sve kompoziciju deklamirane pjesme uzdiže do maksi¬ 
muma. — Ove zborne deklamacije više su recitacije (v.) 
nego deklamacije. 

LIT.: Kurš-Disman, Sborove recitace, Dedictvi Komenskeho, Prag 

1932. S. Lj. 

U glumi čini d. bitni dio glumačke reproduktivne umjet- 
nasti. Ona se u glasnijem, tišem i jačem dizanju i spu¬ 
štanju glasa, u modulaciji i tempu ne smije udaljivati od 
naravnoga govora. U metričkom izgovaranju treba da se 
osjeća unutarnji smisao za ritam, ali se glumac ne smije 
povoditi za dužinom stiha, ritmom i srokovima. Dekla- 
mator mora prožeti svoje predavanje umjetnošću svoje 
ličnosti. Od starijih hrvatskih glumaca bijahu najsavršeniji 
deklamatori Adam Mandrović, Andrija Fijan, Petar Brani, 
a od suvremenih je Dubravko Dujšin. 

LIT.: T. Rotscher, Die Kunst der dramatischen Darstellung, 1919; E. 
Palleske, Die Kunst des Vortrages, 1920; G. Manz, Das lebende Wort, 
1921; Calm, Die Kunst des miindlichen Vortrags, 1925; E. L. Franceschi, 
Studii teorio-pratici sulV arte di recitare e di declamare, 1857; A. 
Ferriguto, A voće alta, 1934. S. B. 

U glazbi je d.: 1. govoreno predavanje teksta (pjesmo- 
tvora) uz pratnju glazbe (melodram) ili bez nje; 2. kod 
skladanja vokalne kompozicije stapanje glazbenog ritma 
s pjesničkim; popijevka se ne može dobro deklamirati, ako 
nenaglašeni slog stiha padne na teško doba mjere ili obr¬ 
nuto. Govorni akcent mora se podudarati s glazbenim, a 
da pri tom ne steže melodiju i da je ne učini običnim 
skandiranjem pjesničkih stopica. D. je osobito važna u 
dramatskoj glazbi, i to u recitativima. Neki su moderni 
skladatelji svoju melodiku sasvim podvrgli govornoj melo- 
dici (Musorgski, Leoš Janaček). 

LIT.: F. Rellstab, Versuch iiber die Veveinigung der musicalischen 
und oratorischen Deklamation (1785); R. Kiirsten, Streifziige durch die 
musikalische Deklamation in R. Wagners Parsifal (1907); H. Riemann, 
Grosse Kompositionslehre, sv. 3. P- S. 

DEKLARATIVAN (izjavan), znanstveni pridjev od 
lat. declarativus, odnosno declavave »izjaviti«. Upotrebljava 
se u sintaksi rečenice. Deklarativne rečenice protivno su od 
upitnih. Od ovih se razlikuju ritmom, često i poretkom 
riječi. Na pr.: Ti si se brzo vratio s puta, izjavna je re¬ 
čenica prema upitnoj: Zar si se ti tako brzo vratio s puta? 
Sadržaj je deklarativnih ili izjavnih rečenica neka izjava, 
tvrdnja, konstatacija, mišljenje, opis, i t. d. u jesnom (po¬ 
zitivnom) i niječnom (negativnom) smislu. 

LIT.: K. Brugmann, Kurze vergleichende Grammatik der indoge r- 
manischen Sprachen, Strassburg 1904*. P- S. 

DEKLINACIJA, (grč. xUois »nagibanje«) gramatički je 
izraz, oblikom latinski, koji kod nas prevedoše riječju 
sklonidba (glagol sklanjati), a odnosi se jednako na mije¬ 
njanje imenica, pridjeva, zamjenica i brojeva u padežima, 
rodu i broju kao i na mijenjanje glagola u licu i broju 
različnih vremena i načina. Danas se obično pravi razlika 
između deklinacije i konjugacije (v.) na taj način, da je 
potonji naziv pridržan samo za mijenjanje glagola. Kako 
grč. riječ nh'ois znači što i latinska flexio, mnogi moderni 
lingvisti upotrebljavaju ovu latinsku riječ kao zajedinčki 
naziv za deklinaciju i konjugaciju. 

D. označuje samo one promjene, koje doživljavaju ime¬ 
nice, pridjevi, brojevi i zamjenice u sklopu rečenice, t. j. 
kad se slažu s prijedlozima ili se upotrebljavaju kao su¬ 
bjekt, kao objekt, kao priloška dopuna glagolu ili kao 
imenička dopuna, koje promjene zovemo padežima (casus); 
ili kad se zamišljaju kao predstavnici jednine ili množine 
ili dvojine, što zovemo brojem imenice (numerus) i t. d. 
Kod pridjeva, brojeva i zamjenica u deklinaciju idu i pro¬ 
mjene, koje su vezane na izražavanje roda (genus). 

D. se izražava: a) morfološki, b) sintaktički i c) na oba 
načina zajedno. Prvi način zove se i sintetički, a drugi ana¬ 
litički. U prvom slučaju za oznaku padeža, broja i roda 
osnove spomenutih riječi dobivaju različne nastavke (fran¬ 


cuski terminaisons), u drugom deklinacione promjene izra¬ 
žavaju se dijelom položajem imenice u sklopu rečenice (kao 
što se u francuskom subjekt = nominativ izražava položa¬ 
jem imenice pred finitnim glagolom, a objekt = akuzativ 
položajem imenice poslije finitnog glagola) ili pak razli- 
čnim prijedlozima (kao što se u svim zapadnim roman¬ 
skim jezicima genitiv izražava s pomoću latinskoga prije¬ 
dloga de, a dativ s pomoću latinskoga prijedloga ad). 

Prvi, morfološki ili sintetički tip deklinacije poznaju indo¬ 
evropski prajezik i većina starih i današnjih jezika, koji se 
iz njih razviše, kao sanskrt, avesta, grčki, latinski, albanski, 
germanski i svi slavenski jezici osim bugarskoga. Drugi, 
sintaktički ili analitički tip deklinacije nalazi se u najve¬ 
ćem dijelu romanskih jezika, od slavenskih samo u bugar¬ 
skom, i to samo u izražavanju padeža, dok broj izražavaju 
svi ovi jezici deklinacijom. Čist analitički tip prikazuje 
danas samo francuski jezik (za razliku od staroga francu¬ 
skoga, koji je još poznavao dva padeža u singularu i plu¬ 
ralu). U ovom se jeziku danas izražava plural samo u pi¬ 
smu, u članu i u t. zv. liaisonu ili vezanju. Ostatci dekli¬ 
nacije postoje u francuskom samo kao t. zv. arhaizmi (v.). 

D. u indoevropskim jezicima pokazuje tipove prema 
tome, kako se osnova svršava, da li na vokal (-a, -o, -i, -d) 
ili na konsonant (-n, -nt, -s). Karakteristika je indoevrop¬ 
ske deklinacije, da se osnova usko veže s padežnim nastav¬ 
cima, tako te mogu nastati velike fonetske promjene u tako 
zvanoj paradigmi (v.), dok u ugro-finskoj i u turskoj jezič¬ 
noj porodici postoji samo t. zv. aglutinacija (v.), t. j. 
osnova se ne mijenja, nego je vokal nastavka podvržen za¬ 
konu t. zv. vokalne harmonije (v.). Velike fonetske pro¬ 
mjene pozna primjerice hrvatska deklinacija, koja je indo¬ 
evropska (Bog — Bože — bozi pored bogovi, duh — duše 
— dusi, snaha — snasi, vrijeme — vremena, mojega pored 
moga i t. d.), dok u madžarskom (embernek »ljudima, za 
ljude«, dativ od ember »čovjek« pored lonak »konjima, 
za konje«, dativ od 16 »konj«) i u turskom ( agalar »age« 
pored beyler »begovi«) osnova ostaje uvijek nepromije¬ 
njena. 

Što se tiče sposobnosti za izražavanje padeža, hrvatska 
je d. u isto doba i morfološka i sintaktička ili sintetička 
i analitička (-> padež). 

Tipovi hrvatske deklinacije razlikuju se najprije po rodu 
riječi. Riječi se različito sklanjaju, najprije prema tome, 
jesu li muškoga, srednjega ili ženskoga roda. U samim 
rodovima razlikuju se osnove prema tome, na kakav se 
konsonant ili vokal svršavaju, tvrd ili mek (palatalan, v.); 
zatim, jesu li osnove jednosložne ili višesložne, te napokon 
jesu li arhaizmi, t. j. stare konsonantske osnove na -n, - 1, -s 
kod imenica srednjega roda ili stare osnove na -i i na -r 
kod imenica ženskoga roda. Kod imenica muškoga roda 
razlikuje se još živo i neživo. Imenice muškoga roda de- 
kliniraju se, ako su mnogosložne, a svršavaju se na tvrd 
konsonant i znače neživo biće, prema paradigmi riječi udar; 
ako se svršavaju na mek konsonant, prema paradigmi riječi 
gradić (akuz. sing. udar, gradić, instr. sing. udarom, gra¬ 
dićem, nom. plur. udari, gradići). Ako su jednosložne, onda 
raširuju plural s -ov- poslije tvrdoga konsonanta, odnosno 
-ev- poslije mekoga konsonanta (gradovi prema mačevi). 
Imenice muškoga roda, koje znače neživo, ne razlikuju u 
singularu akuzativ od nominativa; koje znače živo, prave 
akuzativ jednako kao genitiv (Što si vidio? grad; vola). 
Imenice srednjega roda razlikuju se također po tvrdom ili 
mekom osnovnom konsonantu i dekliniraju se prema para¬ 
digmi riječi selo i polje (selom, poljem u instrumentalu), 
ako su to indoevropske ili praslavenske osnove na -o; ako 
se pak radi o starim osnovama na -n ili na -t, onda se de¬ 
kliniraju prema paradigmi riječi pleme i tele (gen. sing. 
plemena, teleta). Ako su to stare osnove na -s, onda se ovo 
-s javlja samo u pluralu (čudo, gen. sing. čuda, pl. čudesa). 
U deklinaciji imenica ženskog roda ne razlikuju se danas 
osnove na tvrd i mek konsonant (žena i duša danas se 
jednako dekliniraju). Stare osnove na -i slijede paradigmu 
riječi stvar (stvari, stvar ju, stvarima). Od starih osnova na 
-r sačuvale su se samo mati i kći (matere, kćeri), od kojih 
svaka ima svoju zasebnu deklinaciju. 

Kod pridjeva hrvatska d. razlikuje dva tipa prema tome, 
upotrebljava li se pridjev u neodređenoj ili zamišljenoj, 
odnosno u određenoj ili realnoj funkciji, (ovaj je konj 
lijep prema moj lijepi konj ili eno lijepoga konja!) U 
prvom slučaju pridjevi slijede imeničku deklinaciju svih 

triju rodova izuzevši arhaizme; u drugom dobiva pridjev 
t. zv. postpozitivni član u obliku stare pokazne zamjenice 
i ja je »on ona ono«. U posljednjem se slučaju ovaj član 
sklanja po svojoj zamjeničkoj deklinaciji i slijeva s ime¬ 
ničkom deklinacijom pridjeva tako tijesno, da se ova dva 
elementa ne mogu razlučiti jedan od drugoga, tako da se i 
određeni oblik osjeća isto tako jedinstven kao i neodređeni. 
Zbog toga je ispravno upotrebljavanje određenog i neodre¬ 
đenog pridjeva jedno od najtežih poglavlja hrvatske gra¬ 
matike. 

D. hrvatskih zamjenica zasebna je i u pogledu osnova 
kao i u pogledu padežnih nastavaka (->■ zamjenica). 

O postanku indoevropske deklinacije postoji više teorija. 
Bopp (v.), držeći se Humboldtove teorije o aglutinaciji (v.), 
mislio je, da su nastavci u deklinaciji i konjugaciji upravo 
ostatci zamjenica, kao što u rumunjskom genitivu singu¬ 
lara omului »čovjeka« ili u genitivu plurala oamenilor 
»ljudi«, imamo složenicu od singulara omu »čovjek« i vul¬ 
garno latinskoga dativa illui »onome«, odnosno složenicu 
od plurala oameni i latinskoga genitiva plurala illorum; ali 
ih danas više nijedan Rumunj ne osjeća kao složenice, već 
se -lui -lor osjećaju kao padežni nastavci, kao što se u 
hrvatskom jeziku -ga, -mu u dobroga , dobromu ne osjećaju 
više kao zamjenice, nego kao padežni nastavci. Ali opće¬ 
nito prihvaćena teorija o postanku deklinacije ne postoji 
u naučnom svijetu. 

LIT.: K. Brugmann, Kurze vergleichende Grammatik der indoger- 
manischen Sprachen, sv. II., Strassburg 1903; A. Meillet Introduction 
a Vetude comparative des langues indo-europćennps, 7. izd., 1934; 
T. Maretić, Gramatika i stilistika hrvatskoga ili srpskoga jezika, 
2. izd., Zagreb 1931; A. Leskien, Grammatik der serbo-kroatischen 
Sprache, 1. dio, Heidelberg 1914; A. Maillet-A. Vaillant, Grammaire 
de la langue serbo-croate, Pariz 1924; P. Skok, Osnovi romanske 
lingvistike, sv. III., Zagreb 1940. P. S. 

DEKLOAZIT, kristalizira se rompski. Može biti i jedar i 
radikalno vlaknast. Masne sjajnosti. Crven kao trešnja, sme- 
đocrven, smeđ, žutkastosiv, crn. Proziran, neproziran do 
gotovo neproziran. To je olovno cinčani vanadat, VO 4 
(PbZn) [Pb.OH]. Nalazi se u olovno-cinčanim rudnicima 
na pr. u Crnoj kod Mežice, juž. Štajerska. Ime po francu¬ 
skom mineralogu Des Cloizeauxu. 

LIT.- Lj. Barić: Goniometrijsko istraživanje dekloazita od Crne 
kod Mežica, Rad jugosl. akademije, knj. 254, str. 235, F. T. 

DEKOBRA, Maurice, (TESSIER, nazvani D.) * Pariz 
1885, fracuski romanopisac. Mjerilo njegove popularnosti 
su goleme naklade njegovih knjiga, od kojih su neke pre¬ 
mašile milijunsku brojku, te broj njihovih prijevoda u 
strane jezike. Promatračkim darom i maštom njegovi ro¬ 
mani doduše prelaze uobičajenu razinu te vrste knji¬ 
ževnosti, ali to ipak ne dostaje, da otkupi pretencioznu 
plitkoću cjeline. Surađivao je u mnogim dnevnicima i više 
manje književnim časopisima. 

BIBL.: Histoire de brigands, 1913; Les mćmoires de Rat-de-cave, 
1913; Le voyage sentimental de Lord Littlebird (u suradnji s Rene 
Caireom), 1914; Messieurs les Tommies, 1917; Sammy, volontaire 
americain, 1918; Grain d’cachou, 1918; Le Gentleman burlesque, 1920; 
Les liaisons tranquilles, 1920; Prince ou pitre, 1920; Hamydal le phi- 
losophe, 1921; Au pays du Fox-Trot, 1921; Ma princesse chćrie, 1922; 
Minuit 4 . . place Pigalle, 1923; Les contes de la Plume du Paon, 1923; 
Les Halles, 1924; Luxures (pjesme), 1924; Mon coeur au ralenti, 1924; 
Tu seras courtisane, 1924; La Madone des sleepings, 1925; La Vćnus š 
roulettes, 1925; La Gondole aux Chimćres, 1926; Les nuits de Valpurgis, 
1926; Flammes de velours, 1927; Serćnade au bourreau, 1928; Les Tigres 
parfumes, 1929; Le geste de Phrynć, 1930; Le Sphinx a parić, 1930; 
Aux cent mille sourires, 1931; Pourquoi mourir? 1931; La voluptć 
eclairant le monde, 1932; La biche aux yeux cernes, 1933; La prison des 
reves, 1933; Madame Joli-Supplice, 1934; i t. d. Objelodanio je također 
nekoliko prijevoda s engleskog. 

PRIJEVODI; Gondola krilatih nemani, pr. A. Schneider, ZB, 
Zagreb, 1926; Baršunasti plamenovi, Obzor 1927 br. 190 i dalje; Madona 
spavaćih vagona, pr. J. Horvat, ZB, Zagreb 1928; Ponoćni moral, pr. 
I. Petrović, Zagreb 1929. J- D-e. 

DEKOKCIJA je (bavarski) način varenja piva (v.), kod 
kojega se temperatura komine trokratnim iskuhavanjem 
po Vs koma postepeno diže od 35° C na 50, 60 i 75° C. 

DEKOKT -> Uvarak. 

DEKONCENTRACIJA Centralizam i decentralizam. 

DEKORACIJA (prema lat. decoratio, »ukras«). Deko¬ 
rativno — u suprotnosti s pojmom konstruktivno — jest 
u prvom redu sve ono, što se primjenjuje za ukras vanj¬ 
štine ili unutrašnjosti pojedinog građevnog objekta. Pritom 
pojam d-e ne smjera na pojedini ukrasni motiv ili orna- 
menat, već na ukras kao cjelinu. — U građevinarstvu po¬ 
stoji čisto arhitektonska izvanjska dekoracija, naročito na 
pročeljima zgrada (polustupovi, konzole, zabati, niše, zidne 
izbočine), i ornamentalna d., koja se sastoji od elemenata 


iz područja plastike i elemenata slikovnih. Plastična se d. 
sastoji od reljefa, kipova, te geometrijskih, biljnih i živo¬ 
tinjskih motiva, a slikovna od različnih slikarija, mozaika, 
inkrustacija i si. Postoje međutim često kombinacije jednih 
i drugih. Dekorativni su elementi značajni za sve slogove 
od najstarijeg do najnovijeg doba, te sačinjavaju ono, po 
čemu se razlikuju pojedini slogovi. Za unutrašnju d-u 
dvorana, soba, predvorja i hodnika služi štuk, opločivanje 
raznobojnim kamenom i mramorom, sagovi, gobelini, za¬ 
stori, tapete, posoblje, slike, rasvjetna tjelesa i svi ostali 
proizvodi umjetnog obrta, koji pored praktične imaju i 
ukrasnu svrhu. Uslijed okolnosti uvjetovanih mjestom i 
vremenom dekoracija je ili jednostavna i skromna, ili bo¬ 
gata i raskošna. Ona odgovara stupnju ukusa i kulture, a 
u cijelosti daje značajku pojedinom stilu. — U kiparstvu 
se naziva dekorativnim onakvo djelo, koje nije određeno 
da postoji kao samostalna umjetnina, već ima služiti u vezi 
s izvjesnom okolinom, na pr. kao ukras fasade, portala, 
prostorije, vrta, i t. d. — U slikarstvu se dekorativnim 
označuje onakvo djelo, što prvenstveno služi za ukras, pa 
je stoga i izrađeno tako, da su u njemu jače naglašeni te¬ 
meljni oblici i boje, a bez isticanja pojedinosti ili zalaženja 
u traženje pojedinačnih značajka nekog predmeta. Deko¬ 
rativna umjetnost je skupni naziv za svaki umjetnički rad, 
koji služi prvenstveno za ukras; to se tiče sviju grana 
umjetnosti, a napose umjetnog obrta. — U kazalištu se 
naziva dekoracijom sve ono, što služi za ostvarenje odre¬ 
đene sredine na pozornici, u koliko spada u područje sli¬ 
kanja ili plastike. ->■ scenografija. 

LIT.: Literatura o d-i nalazi se djelomično u svima onim djelima, 
koja govore o dekorativnoj umjetnosti, stilovima, ornamentici i si. 
Posebno se mogu navesti: G. Semper, Der Stil in den technischen und 
tektonischen Kiinsten oder praktische Asthetik (Frankfurt, 1878—79); 
A. Riegel, Stilfragen (Berlin, 1893)); A. Melani, Arte decorativa antica 
e moderna (Milan, 1910); A. Grabar, La decoration byzantine (Pariz, 
1928); G. KowaIczyk, Dekorative Skulptur aus den Hauptepochen der 
Kunst (Berlin s. a.). S. B. 

DE KOVEN, Reginald, * Middletown (Connecticut) 
1859, f Chicago 1920, američki skladatelj. Svršivši glazbene 
nauke u Stuttgartu, Frankfurtu, Firenci, Beču i Parizu, 
živio je u New-Yorku kao glazbeni izvjestitelj nekih časo¬ 
pisa i član Narodnog zavoda za umjetnost i književnost. 
G. 1901. osnovao je Filharmonijski orkestar u Washingtonu. 
Došao je na glas kao skladatelj brojnih opereta, a napisao 
je i 2 opere (The Canterbury Pilgrims , Rip van Winkie), 
1 orkestralnu suitu, sonatu za glasovir i više popjevaka. 

LIT.: Reg. de Koven, Reginald de Koven, New-York 1926. S. S-i. 

DEKREMENT Inkrement. 

DEKRESCENCIJA Kristal. 

DEKRETAL (od lat. decretalis epistola »rješidba li¬ 
stom«). Papa je svoju zakonodavnu vlast izvršivao u sre¬ 
dnjem vijeku pretežno mnogobrojnim rješidbama za kon¬ 
kretne slučajeve, a izdavao ih je kao listove, koji se 
zovu dekretalima. Zato zbirke takvih dekretala, koji su 
se sabirali već od 6. st. (prva od Dionizija Maloga), sadr¬ 
žavaju papinsko zakonodavstvo. Službeni crkveni zako¬ 
nici bile su zbirke dekretala Grgura IX. (1234), Bonifacija 
VIII. (1298) i Klementa V. (1317), koje su ujedno sastavni 
dijelovi Corpus Iuris Canonici (v.). Crkveno pravo u tim 
zakonicima naziva se dekretalnim pravom. Fr. H. 

DEKRETISTI Kanonsko pravo. 

DEKSIP, 1. Publije Herenije (II. 'Epevvio* Urole^alov 
a Eoueios ), atenski retor i povjesničar (210—273 po Kr.). 
Bio je sjajna pojava u doba propadanja Grčke. U svom 
rodnom gradu vršio je visoke službe (dp%cov Puorlevs i d. 
Incovvfios ». Kada su 267 gotski Heruli napali Atenu, on je 
vatrenim govorom potaknuo sugrađane na otpor. Napisao 
je 3 povjesnička djela: Povijest iza Aleksandra (2a utid 
'AleŠavdgov) u 4 knjige, vjerojatno izvadak iz Arijanova 
istoimenog djela, Skitsku povijest (ExvO'ixd o ratu s Go¬ 
tima u 3. st.) i Kroniku (Xpovixa) u 12 knjiga do smrti 
cara Klaudija II. (270). U 4. st. nastavio ju je Eunapije u 
svom djelu Kronika iza Deksipa (X^on,xrj ioropta ^srd 
J&ltctiov) u 14 knjiga, koje je sezalo do Honorija i Arka- 
dija (270—404). Radi sažetog načina pisanja D-ova su djela 
bila veoma raširena. Zbog njegovih zasluga za grad podigli 
su mu građani spomenik, kojega nam je podnožje s natpi¬ 
som sačuvano (CIA III 716). 

2. Novoplatonik iz sredine 4. st. pos. Kr. Poznat je po 
svom komentaru Aristotelovim Kategorijama (Anogiai 
nal li’osis sts ras Aptororšlovs Karr]yop/asj. Tim je djelom 

htio pobiti Plotinove prigovore nauci o kategorijama. Na¬ 
pisao ga je pod utjecajem Porfira i Jambliha. 

3. Hipokratovac flTuzo^arsios) iz Kosa, iz 4. st. pr. 
Kr. Izbavio je svoj rodni grad od rata tako, da je izliječio 
oba sina karskoga kralja Hekatomna. Napisao je liječničku 
knjigu ’larpLKbv piftUov i spis o prognozama (Uepi TCQoyvu>- 
oecov) u 2 knjige. Izradio je, očito pod utjecajem Hero- 
dika iz Knida, sistem o postanju bolesti držeći sluz i 
žuč osnovnim tvarima ljudskoga tijela. Ova dva soka uzro¬ 
kuju bolesti, kad preotmu mah u ljudskom tijelu radi 
češćega i nepravodobnog dovođenja hrane. Raznolikosti 
bolesti uzrokovane su množinom obadvaju sokova i mje¬ 
stom, na kojem se smjeste. Z. D. 

DEKSTRINI su polisaharidi (ugljikohidrati slični škro¬ 
bu, istoga empirijskog sustava, ali manjih molekula nego 
škrob, pa zato veće topljivosti); ljepljivih su svojstava te 
služe kao nadomjestak za arapsku gumu (ljepila za marke, 
kuverte, biljege i si.). Postaju: 1. prženjem suhog škroba 
kod 160 do 200° C, 2. prženjem škroba navlaženog sa 
0,1—0,15% solne ili dušične kiseline kod 110—140° C i 
3. djelovanjem dijastaze na škrob u rastopim kod 50° do 
65° C. Njihov postanak tumači se kao postepeno cijepanje 
molekule škroba, koji je nastao polimerizacijom dijamiloze 
(C 12 H 20 O 10 ), pa mu pripada formula (C 12 H 20 Oio)n, ili 
— kako se obično piše — (C6 H 10 Os)n. Ako se od te mo¬ 
lekule oduzima jedna po jedna molekula dijamiloze, po¬ 
staje najprije amilodekstrin, koji s jodom reagira ljubiča¬ 
sto, onda eritrodekstrin, koji se jodom bojadiše crveno, 
zatim ahrodekstrin i napokon maltodekstrin. Potonja dva 
dekstrina više ne reagiraju s jodom, lakše se otapaju u 
vodi i slabije su ljepljivosti. M. M. 

D. je najvažniji ugljiko-hidrat u t. zv. »dječjim brašni¬ 
ma«, u pivu i u kori kruha. U kuhinji stvara se prženjem 
brašna (dekstrinizacijom), koji se u crijevima veoma dobro 
rezorbira. Osim toga još povećava probavljivost drugih 
jela u želucu. E. M. 

DEKSTROKARDIJA (od lat. dexter »desni« i grč. 
»srce«) je pomaknuće srca u desnu stranu, ako se 
s njegove lijeve strane ili stvara novotvorba ili se u lije¬ 
vom prsištu nakuplja gnoj, serozna tekućina ili zrak. Po¬ 
stoji i prirođena d., kod koje se mijenja i oblik srca. Vršak 
je srca okrenut desno, a desna klijetka i pretklijetka imaju 
oblik ljevostranih šupljina i obratno. Z. K. 

DEKSTROZA (grožđani slador, glukoza ili glikoza) je ke- 
mijskooptički antipod fruktoze (v.) i nalazi se u većim 
količinama kao poznata nenormalna sastavina u krvi i u 
mokraći dijabetičara. U medicinskoj dijetetici služi dekstro- 
za u obliku preparata »dextropura« za hanive klistire, za 
injekcije (subkutane, intramuskularne i intravenozne). E. M. 

DEKUBITUS (lat. decumbere »leći«, još ulcus decubi- 
tale čir) zove se mjesto, na kome je otpalo tkivo zbog 
gangrene (-> gangrena), a najčešće se razvija na povr¬ 
šnim dijelovima tijela, koji su osobito izloženi pritisku kod 
dugotrajnog ležanja. Takva su mjesta: dio krstače i pete. 
Može nastati i na sluznici, ako neki predmet vrši na nju 
stalan pritisak (na pr. cijev kanile stvara dekubitus na 
sluznici dušnika, a cijev irigatora na sluznici zadnjeg 
crijeva i t. d.) Z. K. 

DEKUMATI (agri decumates), zemljište, za koje su na- 
seljenici plaćali državi, koja im ga je davala, deseti dio 
prihoda. Imenom ^4gri decumates napose nazivala se zemlja 
među Renom i Dunavom. G. N. 

DEKURION, u najstarije rimsko doba možda zapovjed¬ 
nik pješačke, a kasnije konjaničke dekurije. U građanskom 
životu d. član je vijeća pojedine kolonije ili municipija 
(ordo decurionum). D-i su neka vrsta gradskoga plemstva, 
koje odgovara senatorima u Rimu. Imaju i posebne po¬ 
časne znakove (ornamenta decurionalia) i upisani su u 
posebnu knjigu album decurionum. G. N. 

DEL (danas Mikra Dhilos za razliku od zapadnijeg Me- 
gale Dhilos, koji se prije zvao Reneia), vulkanski otočić 
u srednjem dijelu Kiklada u Egejskom moru. Dug je u 
smjeru S-J do 5 km, a površina mu iznosi oko 5.2 km 2 . 
Najviša točka Kynthos (107 m) gotovo je u sredini otoka; 
vegetaciju sačinjavaju rijetki žbunjevi. Danas na D-u 
stalno živi samo čuvar iskopina, a povremeno stočari s 
većih susjednih otoka. U. 

Povijest. D. je imao u grčkoj povijesti veliko značenje, 
iako sam nije mogao voditi političkih akcija. Smatran kao 
rodni otok boga Apolona možda je bio već rano zajedni¬ 
čko svetište Kiklada. Za vlade Pizistratove pokuša Atena 
da ga podjarmi; neko vrijeme pripadao je samskom tiraninu 
Polikratu, a u doba perzijskih ratova Perzijancima. 

Političko značenje dobio je D., kad je poslije pobjede 
nad Perzijancima osnovan savez gradova i otoka na Egej¬ 
skom moru pod vodstvom Atene. D. bude izabran za sje¬ 
dište toga saveza, koji se i naziva delskoatički. Na D-u je 
bilo sjedište saveznog vijeća, a u Apolonovu hramu čuvala 
se savezna blagajna pod upravom atenskih helenotamija. 
Međutim je 454 pr. Kr. prenesena savezna blagajna u 
Atenu, ali je D. ostao i dalje središte amfiktionije. 

D. je bio samostalna država i član saveza, a imao je i 
svoje arhonte. Uza sve to se atenska prevlast jako isticala, 
i Atena je preuzela u svoje ruke svetišta i brigu oko Apo- 
lonova kulta na otoku. G. 425 uvede ona petogodišnje 
svečanosti, na kojima su se svake pete godine priređivala 
natjecanja u glazbi, gimnastici i konjskim utrkama, po 
uzoru panhelenskih. Kad su Delijci bili time nezadovoljni, 
jer su nove svečanosti zasjenile stare delske, protjeraše 
ih Atenjani s otoka, i oni se iseliše u Malu Aziju u grad 
Adramitij, ali ih doskora, po nalogu delfskoga proročišta, 
Atenjani opet vratiše (420). Kad je u peloponeskom ratu 
Atena bila slomljena, došao je D. najprije pod vrhovnu 
vlast Spartanaca, koji su tada njegova svetišta bogato da¬ 
rivali. Poslije pobjede kod Knida pokušaše Atenjani obno¬ 
viti delsko-atičku amfiktioniju i uzeše u svoje ruke upravu 
delskih hramova; tako stekoše opet političku prevlast nad 
D-om. Negdje između 315 i 308 pr. Kr. Del se sporazumno 
oslobađa atenske prevlasti i postaje slobodan, a g. 288 
ulazi u »otočki savez« pod zaštitom egipatskih Ptoleme- 
jevića. U sredini 3. st. raspade se taj savez, i D. postane 
opet slobodan, ostajući takav čitavo jedno stoljeće pod 
nekom zaštitom makedonskih kraljeva. U to doba D. se ne 
smatra više vjerskim središtem; on razvija trgovinu i po¬ 
staje središte, u koje se skuplja žito iz Crnog mora i Nu- 
midije i gdje se sastaju trgovci iz svih zemalja istočnog 
Sredozemlja. On dobiva značenje svjetskoga trgovačkog 
grada. Sveti je otok ne samo Apolona, nego i Zeusa, Se- 
rapisa, Izide, Artemide i dr. Kad su Rimljani poslije po¬ 
bjede nad Perzejem (168) zauzeli Makedoniju, predadoše 
oni delsko svetište Atenjanima. Delska luka posta slo¬ 
bodnom, Deljane potjeraše, a na otok naseliše Atenjane. 
Tada D. postade još jače trgovačko središte, pogotovo, 
kad su Kartaga i Korint razoreni (146), a mnogi trgovci 
prijeđoše na Del. On se tako pretvori u kozmopolitski 
grad. Poslije 90 pr. Kr. počinje propadati. G. 87 pohara 
ga Mitridatova vojska, a g. 69 gusari toliko, da se nikada 
više nije oporavio. 

LIT.: V. Schoeffer, Delos, PWR, IV.; P. Roussel, Delos, colonie 
athenienne, Pariz 1912; Isti, Les cultes egyptiens a Delos Pariz- 
Nancy 1917; P. Roussel, Delos, Pariz 1925. G. N. 

Starine daju D-u njegovu znamenitost. Otkako je otok 
u doba Hadrijana opustio, njegove su bogate zgrade bile 
prepuštene neminovnoj propasti. Nekada je na otok dola¬ 
zilo toliko putnika i hodočasnika, da je Nikija g. 425 pr. 
Kr. bio sagradio drveni most s otoka Reneje preko male¬ 
nog otoka Rematiarisa do njega. U srednjem vijeku zamu- 
ljena je bila i luka, koju je u 2. polovici 2. st. pr. Kr. 
uredio graditelj Teofrast. Kamenje svetišta i svjetovnih 
zgrada služilo je kao kamenolom, iz kojega su stanovnici 
susjednih otoka, osobito Mikona, odvozili, što im se svi¬ 
đalo. Kad je 1445 došao na Del Ciriaco d’Ancona, mogao 
je još nacrtati mnogo kipova i ostataka Apolonova hrama, 
ali kasnije je i toga najvećim dijelom nestalo. Istom uče¬ 
njaci 19. st. otkopaše najveći dio temelja starinskih zgrada, 
ustanovivši već zaboravljenu topografiju i prenijevši naj¬ 
veći dio ostataka kipova, stupova i natpisa u narodni 
muzej u Ateni. G. 1873 započeo je stručna iskapanja 
Francuz Lebegue. Njegov je rad nastavio Stamatakis, a 
zatim Homolle, koji je iskopao Apolonov hram. Hauvette- 
Besnault i Reinach iskopaše hram Kabira, svetišta stranih 
bogova i zgrade oko jezera. Najposlije je Francuska arheo¬ 
loška škola iz Atene iskopala 69 zgrada s brojnim umjetni¬ 
nama, među kojima su neke arhajske. Premda su još neki 
dijelovi otoka neistraženi, pregled je kulturnoga razvoja 
otoka D-a danas gotovo potpuno jasan. 

Kad su se g. 426 pr. Kr. imali s otoka ukloniti svi gro¬ 
bovi, pokazalo se po oružju i drugim ostatcima, da su 
najstariji stanovnici Dela bili Karani, napola gusarsko, a 
napola trgovačko pleme iz Male Azije. Njih su zamijenili 
Jonjani, koji su preuzeli i staro svetište Kabira. Np zna 
se, otkuda je došao kult Apolonov, ali je taj kult dao bez¬ 
vodnomu i kamenomu otoku, na kojem se radi granitnoga 
tla nije moglo nikada razviti bujnije raslinstvo, svu nje¬ 
govu znamenitost. Lađe, koje su dovozile putnike, hodo¬ 
časnike i trgovce na D., pristajale su na zapadnoj obali u 
Svetoj luci. Na obali su se nalazila dva umjetnički izgra¬ 
đena trijema, a iza njih se prostiralo sajmište. Između dva 
trijema, koji su bili ujedno tržnice i odmarališta, vodio je 
put na sjever u sveti kotar, gdje se dizao u sredini Apolo¬ 
nov hram, sagrađen kao dorski peristil. Okolo hrama bio 
je sveti trg s mnogim kipovima i putovima, riznicama i 
drugim hramovima, od kojih su najznamenitiji bili posve¬ 
ćeni Leti, Artemidi i Dionizu. Kip Apolonov izradili su 
Nakšani Tektej i Angelion. Buondelmonte vidio je još 
1444 golem Apolonov kip, koji, veli, ne bi ni 1000 ljudi 
moglo podići. Danas su ostatci toga kipa, koji potječe iz 
5, st. pr. Kr., pohranjeni na više mjesta, jedna noga čak u 
londonskom muzeju. U blizini Apolonova. hrama nalazio 
se i sveti gaj, a sjeverno od svetoga kotara bilo je sveto 
jezero. Južno od zemljišta, posvećena Apolonu pokraj po¬ 
toka Inopa, stajale su posebničke kuće, a još južnije od 
njih svetište Herakla, svetište Kabira i kazalište, koje se 
prislanjalo uz jedan podanak brda Kinta. Na Kintu se 
nalazila Zmajska pećina (ztQaxovToo 7 ir]lia) y koja je služila 
za neke bogoslužne svrhe. Među mnogim spomenicima 
isticale su se na rubu svetoga kotara južne Propileje, koje 
su sagradili Atenjani u drugoj polovici 2. st. pr. Kr. kao 
zavjetni dar Apolonu, a uz njih se dizao umjetnički trijem 
makedonskoga kralja Filipa V., koji je 205—197 bio go¬ 
spodar Kiklada. Među Helenima je bio opće priznat mit, 
da je D. rođeni otok boga Apolona. Za vrijeme vjerskih 
svečanosti, koje su se slavile više puta u godini, dolazili 
su na otok Heleni iz svih krajeva svijeta, tako da je to uz 
Olimpiju i Delfe bilo najposjećenije helensko hodočasni¬ 
čko mjesto. P. G. 

DELABORDE, Henri, grof, % Rennes 2. V. 1811, f Pariz 
18. V. 1899, francuski slikar i umjetnički kritičar. Slikarstvo 
je učio kod Delarochea. Od 1855 do 1885 bio je čuvar 
zbirke bakropisa pariške Narodne knjižnice. Bio je član 
Akademije lijepih umjetnosti, a od 1874 do 1898 njezin 
stalni tajnik. 

BIBL.: Oeuvre de P. Delaroche (1858); Lettres et pensćes d’Hip- 
polyte Flandrin (1865); Ingres, sa vie, ses travaux, sa doctrine (1870); 
Le dćpartement des estampes a la Bibliotheque nationale (1875); VAca- 
dćmie des Beaux-Arts (1891). 

DELACROIX, Eugene, ^ Charenton Saint-Maurice, 25. 
IV. 1798, f Pariz, 13. VIII. 1863, francuski slikar. Više 
nego njegov kratki boravak u atelieru Guerina (1816) i u 
Ecole des beaux-arts (1818) važni su za njegov razvitak 
općenje s Grosom i Gericaultom, njegovi dodiri s roman- 

tičarskim piscima, upoznavanje engleskih pejzažista za 
boravka u Engleskoj (1824—25) te upoznavanje arapskog 
života za putovanja u Maroko (1832). 

G. 1822 izložio je La barque de Dante, za kojim slijede 
osobnija i sjajnijim bojama izvedena djela, potaknuta ve¬ 
ćinom književnošću, u kojima zanosno prikazuje roman- 
tičke slike: Le massacre de Scio (1824, djelo je pobudilo 
simpatije za grčki rat za oslobođenje), La mort de Sarda- 
napale (1827), Hamlet et les fossoyers, La mort d'Ophelie, 
Le naufrage de Don Juan (1841). Rjeđe se nadahnjuje 
dnevnim događajima: La Libertć conduisant le peuple 
(1835). — Nakon puta u Maroko pružaju mu brojne pred¬ 
mete Istok i antikni svijet: Les femmes d’Alger (1834), 

Noće juive au Maroc, i t. d_ Medee (1838), Clćopalre 

(1839), La justice de Trajan (1840) i t. d. 

Službene narudžbe, kojima su ga obasipali od 1833, na¬ 
vele su ga na velike dekorativne radove, koji su odgova¬ 
rali njegovu daru. U zgradama Zastupničke komore, Lu- 
xembourga, Louvra, u pariškoj grad. vijećnici, u crkvi 
Saint-Sulpice izradio je goleme kompozicije, u kojima 
izražava uzvišene misli, a da nikad ne zapada u apstrakciju 
i bezbojni simbolizam. 

Kao obrazovani umjetnik i duboki mislilac on promišlja 
svoju tehniku i svoje djelo, koje ostvaruje kao u nekoj 
groznici. Nesigurnosti i katkada netočnosti crtanja išče¬ 
zavaju pod čarom divne i znalački iskorišćene boje. Nje¬ 
gove dugo i strpljivo pripravljane kompozicije zadržavaju 
čitav onaj zanos i svu onu živahnost, koje drugi umjetnici 
poznaju tek pri skiciranju. 

BIBL.: D-ov dnevnik i dopisivanje otkrivaju umjetnikove misli, brige 
i neprekinuto istraživanje. Zadnje i najbolje je izdanje izašlo kod 
Plona, brigom Andre Joubina: Journal 1822 —63, 3 sv., Pariz 1932; 
Correspondance 1804—63. 4 sv., Pariz 1936—37. Članci su mu sabrani 
u Oeuvres litieraires, 2 sv., Pariz, Crčs 1923. 

LIT.: Od brojnih monografija o D-u ističu se: M. Tourneux, E. D. 
Pariz 1886 (s bibliografijom); R. Escholier, E. D. peintre, graveur, 
ćcrivain, 3 sv., Pariz 1926—1928. J. D-e. 

DELAFIELD ELISABETH -> Dashwood. 

DE LA GARDIE ili Ponce d’Escouperie, švedska veli¬ 
kaška porodica francuskog podrijetla, iz Roussola u Lan- 
guedocu, gdje je poznata od 1300. — De la G. Pontus, 
kasniji švedski barun od Ekholma (•*• Roussol 1520 ili 1530, 
f Narva 5. XI. 1585), bio je najprije u službi Piemonta, a 
1556 sudjelovao u vojsci, poslanoj u pomoć škotskoj kra- 

ljici Mariji Stuart. G. 
1559 je u danskoj slu¬ 
žbi, 1565 u švedskoj, 
gdje je postao feld- 
maršal. G. 1580 osvoji 
od Rusa Livonsku te 
postane njenim na¬ 
mjesnikom, — Nje¬ 
gov sin De la G. Ja¬ 
kob Pontusson (* Re- 
val 20. VI. 1583, f 12. 
VIII. 1652) poveo je 
1610 plaćeničku voj¬ 
sku u pomoć Vasiliju 
Šujskom u Moskvu, 
osvojio Novgorod i 
podvrgao ga švedskoj 
vlasti, no kod Pskova 
je odbijen od Rusa, 
kojih se položaj po¬ 
boljšao nakon izbora 
Mihajla Romanova 
1613. De la G. je do¬ 
duše pobijedio 1614 
kod Staraje Ruse, ali 
se kralj Gustav Adolf 
odlučio vratiti u Šved¬ 
sku. Nakon mira u Stolbovi (1617) postade feldmaršal, pa 
namjesnik u Rigi i Livonskoj. — Njegov sin De la G. Ma- 
gnus Gabriel (%■ Reval 15. X. 1622, f Vanngarn 26. IV. 
1686), grof od Lacko i Arensburga, bio je ljubimac kraljice 
Kristine, koja je namjeravala da se za nj uda. G. 1646 po¬ 
slala ga je u misiju u Francusku. Po svom povratku 1647 
oženio se njenom sestričnom Marijom Eufrozinom od 
Zweibriickena. G. 1653 pade kod kraljice u nemilost, no 
1654 povjeri mu Karlo X. vrhovno zapovjedništvo nad 

vojskom u borbama protiv 
Rusa i Poljaka. Vodio je pre¬ 
govore za mir u Olivi (1660) 
i bio imenovan državnim 
kancelarom. Za malodobnosti 
Karla XI. bio je član re- 
gentskog vijeća. G. 1672 sklo¬ 
pio je savez s Francuskom. 
Karlo XI. stavio ga je 1682 
pod istragu, ali mu je dopu¬ 
stio, da se povuče na svoje 
imanje, gdje je živio do smrti 
izgubivši najveći dio svog 
imutka. Bio je čovjek uman 
i velik zaštitnik književnosti 
i umjetnosti. 

DELAGE, Ives, * Avignon 
13. V. 1854, f Sceaux (Seine) 
7. X. 1920, francuski biolog i 
zoolog. Učio je medicinu i 
prirodne znanosti u Parizu, gdje je bio učenikom Lacaze- 
Duthiersa; od 1883 profesor zoologije na sveučilištu u 
Caenu, 1884 ujedno ravnatelj biološke stanice u Luc-sur- 
meru, 1886 profesor zoologije na Sorbonni, ujedno pod- 
ravnatelj, a 1901 ravnatelj biološke stanice u Roscoffu. 
G. 1908 radi bolesti očiju prestao predavati, ali je do 
smrti upravljao biološkom stanicom. 

U prvoj periodi rada bavio se kao eklektičar različnim zoološkim 
temama: anatomijom i fiziologijom krustaceja, razvitkom i sistema¬ 
tikom spužava, građom crva-plošnjaka Convoluta, kod kojega je ot¬ 
krio živčani sustav, anatomijom kita Balenvptera, građom i sistema¬ 
tikom Ascidia, razvojem jegulje Conger. Klasična su mu istraživanja 
o razvitku Sacculine , parasitičkog raka u obliku vreće, koji živi na 
morskom pauku, ali ga ličinka odaje kao raka; otkrio je sve faze pre¬ 
tvaranja Cypris-stadija ličinke u parasitičku vreću. Bavio se i fizio¬ 
loškim problemima, napose funkcijom polukružnih cijevi nutarnjeg uha 
i pokazao, da su to osjetila za saznanje rotacijskih kretnja. U 90-tim 
godinama prešao je k problemima opće biologije, naročito nasljeđiva¬ 
nju, građi protoplazme i oplodnji. Zastupao je krajnje epigenetičko 
stajalište. Nasljeđivanje tumači specifičkom kemijskom građom cijele 
protoplazme. Branio je nasljeđivanje stečenih svojstava i pobijao sve 
korpuskularne teorije nasljeđivanja. Poricao je individualitet kromo¬ 
soma. Tada novo uskrslom mendelizmu nije pripisivao nikakvog zna¬ 
čenja. Poznati su njegovi pokusi o umjetnoj partenogenezi i oplođi¬ 
vanju komadića jajeta bez jezgre. D-u je prvome uspjelo^ iz ličinke, 
proizvedene umjetnom partenogenezom, uzgojiti morskog ježa, odnosno 


morsku zvijezdu. Pošto je 1912 gotovo oslijepio, počeo se baviti psiho¬ 
loškim pitanjima, napose snom. 

Glavna djela: L'ćvolution de la Sacculine, Arch. zool. exp., 1884; 
Čtudes experim. sur les illusions de direction pour servir a dćtermi- 
ner les fonctions des canaux demi-circulaires, 1886; Embryogenic des 
ćponges, Arch. zool. exp. 1892; La structure du protoplasma et les 
theories sur hćrćditć et les grands problemes de la biologie genć- 
rale, Pariz 1895, 2. izd., 1902; Čtudes sur la merogonie, Arch. zool. 
exp., 1899; Herouardom, Traitć de zoologie concrčte: La cellule et 
les Protozoaires, 1896; Les Vermidiens, 1897; Les Procordćes, 1898; 
Les Mesozoaires et les Spongiaires, 1899; Les Coelenterees, 1901; s 
M. Goldsmithovom, Les Theories de l’ćvolution, Pariz 1909; La Par- 
thenogćnćse naturelle et expćrimentelle , Pariz 1913; Le Reve, ćtude 
psychologique, philosophique et litteraire, Pariz 1919; G. 1896 osnovao 
časopis L’Annee biologique. 

LIT.: M. Goldsmith, Y. D., Notice necrol., L’Annee biol. XXV., 
1920—21. . _ B ; Z ‘ k * 

DELAGQA BAY, prostran zaliv na jugoistočnoj obali 
Afrike, u najjužnijem dijelu portugalske kolonije Mogam- 
bique. Ulaz sužavaju istoimeni poluotok i otok Inyak. 
Zaliv je dobra prirodna luka, iz koje vodi 553 km duga 
željeznica u Pretoriju i Johannesburg. Kako je kroz zaliv 
D. najkraći i najlakši pristup u Transvaal, parbila se za nj 
Engleska s Portugalom od 1823. G. 1875 dosudio je obra- 
nički sudac Mac Mahon cijeli zaliv Portugalu, ali se njime 
u prometnom pogledu najviše koriste Englezi. A. M. S. 

DELAHERCHE, Auguste, * Beauvais 27. XII. 1857, 
franc. keramičar. Isprva pravi u tvornici nacrte za kera¬ 
mičke proizvode, a ujedno se bavi i građevnom kerami¬ 
kom. G. 1887 postaje vlasnik jedne tvornice, a 1894 osniva 
u blizini svoga zavičaja keramičku radionicu. Uporedo ide 
i njegov stvaralački rad: proučavajući perzijsku i istočno- 
azijsku keramiku isprva se još zadovoljava linearnom 
ornamentikom; pomalo teži za plastičnim efektima pa se 
služi sve žarče obojenom caklovinom, dok ne prijeđe k či¬ 
stom obliku posude s jednostavnim bojama. Najbolji pre¬ 
gled D-ova rada pruža muzej u Beauvaisu. F. C. 

DELAISSEMENT -> Pomorsko osiguranje. 

DE LA MARE, Walter John, * Charlton (Kent) 25. IV. 
1873, engleski pjesnik i romanopisac. Od 1889 bio je pri¬ 
vatni činovnik u Londonu, a 1908 napustio je službu i 
posvetio se samo književnosti. G. 1901 objavio je zbirku 
dječjih pjesama Songs of Childhood, a 1904 roman Henry 
Brocken. Pjevajući u stilu Blakea i Coleridgea, zauzeo 
je vidno mjesto među svojim suvremenicima. Većina pje¬ 
sama tiskana mu je u zbirkama: The Listeners and Other 
Poems (1912), Peacock Pie (1913), Motley and Other 
Poems (1918), Ding Dong Bell (1924), gdje je niz epitafa 
uključio u prozni okvir, The Fleeting and Other Poems 
(1933). G. 1920 izdao je prvi svezak sabranih pjesama 
Collected Poems 1901—1918 , a 1935 drugi svezak Collected 
Poems 1919—1934. Lijep uspjeh imao je s romanima The 
Return (1910) i Memoirs of a Midget (1921). Tu je došla 
do izražaja njegova fantazija i simbolizam, zbog kojega 
ga smatraju nastavljačem Maeterlincka. G. 1919 napisao 
je esej Rupert Brooke and the Intellectual lmagination , 
a 1930 Desert Islands and Robinson Crusoe. Napisao je 
velik broj pripovjedaka: The Riddle and Other Stories 
(1923), Broomsticks (1925), On the Edge: Short Stories 
(1930), The Lord Fish and Other Stories (1933), The Wind 
Blows Over (1936) i mnoge druge zbirke. 

LIT.: Megroz, W.delaM. (1924); F. Reid, W. de la M. (1929). R. F. 

DELAMBRE, Jean Bapt. Joseph, * Amiens 29. IX. 1749, 
f Pariz 19. VIII. 1822, francuski astronom. Od 1807 pro¬ 
fesor astronomije na College de France. Izradio tablice 
Sunca, velikih planeta i Jupiterovih satelita. Sudjelovao kod 
mjerenja duljine geografskog stupnja. 

BIBL.: Base du systeme metrique (3 sv., 1806—10); Astronomie theo- 
rćtique et pratique (1814); Histoire de Vastronomie (1817—27). F. M-ć. 

DELAPLANCHE, Eugene, * Pariz 28. II. 1836, f Pariz 
10. I. 1891, francuski kipar. Učio je kod Dureta, zatim u 
Rimu. Kasnije je na nj utjecao Carpeaux. Najpoznatija su 
mu djela Eve avant le peche (1870, perivoj Tuileries), 
Sainte Agnes (1873), La Musique (mramor, u pariškoj vel. 
operi, 1870), kip Aubera (pariška vel. opera), VAurore (pe¬ 
rivoj Luxembourg) i t. d. 

DE LA REY, Jacobus Herklaas, * Lichtenberg 22. X. 
1847, f Johannesburg 16. IX. 1914, burski general. Potječe 
iz stare francuske hugenotske porodice. U mladosti je 
sudjelovao u ratu protiv Kafra, 1893 biran je u Volksraad 
Južnoameričke republike, gdje je podupirao politiku gene¬ 
rala Jouberta. Na početku rata s Englezima postaje gene- 

ral i uspješno vojuje protiv lorda Methuena i lorda Ro- 
bertsa. Dne 11. VII. 1900 prisilio je na predaju znatniji 
odred britanskih četa. Kasnije je postao članom vlade i 
zapovjednikom operacija u Transvaalu. Tu je 7. III. 1902 
zarobio kod Klerksdorpa generala Methuena, ali kako je 
ovaj bio teško ranjen, a De la Rey mu nije mogao pružiti 
liječničku pomoć, pustio ga je na slobodu. Sudjelovao je 
u mirovnim pregovorima, a nakon potpisa mira pošao je 
u Englesku i Indiju, da nagovori zarobljene Bure, da pri¬ 
hvate novo stanje. G. 1907 izabran je u transvaalski sabor. 
Na početku prvoga svjetskog rata spremao je s Maritzom 
bunu, pa je ustrijeljen od redarstvene ophodnje. 

DE LA RIVE, Auguste Arthur, * Ženeva 9. X. 1801, 
f Marseille 27. XI. 1873, švic. fizičar i političar. Prof. fizike 

na akademiji u Ženevi, član 
francuske akademije u Parizu 
. i Royal Society u Londonu. 

Povodom francuske aneksije 
Savoje i Niče uspješno je za¬ 
stupao Švicarsku kao izvan¬ 
redan poslanik u Londonu. 
Njegova glavna istraživanja 
odnose se na elektricitet i 
magnetizam: galvanski članci, 
električni luk, pojavi svjetlo¬ 
sti u razrijeđenim plinovima; 
nadalje: specifična toplina 

plinova (s Marcetom). Gla¬ 
vno djelo: Traite de Veledri- 
citć theorique et appliquee, 5 
sv., Pariz 1854—58. M. K. 

DELAROCHE, Paul Hip- 
polyte, * Pariz 17. VII. 1797, 
f Pariz 4. XI. 1856, francuski 
slikar, glavni predstavnik 
franc. ilustrativnog povijesnog slikarstva prve polovine 19. 
st. Bio je najznatniji Grosov učenik, a u svoje vrijeme 
jedan od najslavljenijih slikara. Izvrsno je poznavao svoj 
posao, a nastojao je uskladiti Ingresov klasicizam s roman¬ 
tičnim koloritom Delacroixovim. Njegove povijesne slike, 
pune scenskih postava, dramski su rječite, a prikazuju go¬ 
tovo uvijek tragične momente iz života slavnih ljudi, na- 

vlastito iz engleske političke povijesti. Jedna je od najpo¬ 
znatijih njegovih slika Smrt kraljice Elizabete (1827, Lou¬ 
vre), kao i Djeca kralja Eduarda (1831, Louvre). Danas 
se njegova umjetnost manje cijeni nego za njegova života. 
Moderni su ga kritici okrivili, da su njegov »prividni« rea¬ 
lizam i sva scenska pomagala, kojima je ukrašavao slike, 
bili glavni krivci prosječnog ukusa šire umjetničke javno¬ 
sti u Evropi kroz dobar vremenski odsjek 19. st. 

LIT.: S. de Lalaing, Les Vernet, Gćricault et Delaroche, Pariz 
1887. V. H-n. 

DELARUE-MARDRUS, Lucie, * Honfleur 3. XI. 1880, 
francuska spisateljica, udata za J. Mardrusa, orijentalista i 
prevodioca »Tisuću i jedne noći«. Objelodanila je knjige 
pjesama: Occident (1901), Ferveurs (1902), Horizons (1903), 

zatim La Figure de Proue 
(1908), Par vents et marćes 
(1910), A maman (1920), Les 
sept douleurs d’odobre (1930). 
Osim lirike napisala je pe¬ 
desetak romana, od kojih su 
neki doživjeli lijep uspjeh: 
Roman de six petites filles 
(1909), Ex voto (1922), Sainte 
Therese de Lisieux (1926). 
Okušala se i u dramskoj knji¬ 
ževnosti: Sapho desesperee 
(1906), La Pretresse de Tanit 
(1909). U drami kao i u ro¬ 
manu prevladava kod nje 
lirski elemenat, pun žarkih 
boja i zanosa. 

Prijevodi su: Između dvije lju¬ 
bavi i Pjevačica, prev. Stjepan 
Gruber (Annie Cella), Zagreb 1928. 

LIT.: Ch. Maurras, Le Roman- 
tisme fćminin (u VAvenir de Vln- 
telligence, 1905). P. Cl. 

DELATOUR, Albert, * Bienne 7. VI. 1858, + Pariz 5. 
III. 1938, francuski statističar. Nakon svršenih nauka stupi 
u financijalnu službu. Talenat i opća naobrazba otvoriše 
mu put na polje nauke. G. 1890 preuzima profesorsko 
mjesto na l’Ecole superieure de Commerce u Parizu. Po¬ 
stavljen je za člana u visokom vijeću za područje stati¬ 
stike. Veoma velik udio ima u međunarodnoj statistici. 
Od 1891 član je Međunarodnoga statističkog zavoda, komu 
je od 1913 podpredsjednik uz predsjednika Luigia Bodija. 
Od 1923 bio je predsjednik zavoda do 1931, kad je zbog 
starosti napustio predsjedništvo, te bio izabran začasnim 
predsjednikom. 

LIT.:^4/berf Delatour u Journal de la societć hongroise de sta- 
tistique, Budimpešta XI., 1938. R. S-r. 

DELATYN, gradić u istočnoj Galiciji na lijevoj obali 
Pruta, postaja na željezničkoj pruzi, koja vodi iz Stani- 
slavova preko Jasine u Potisje; stanovnici su većinom 
Ukrajinci, koji ponajviše rade u rudniku soli. Slana kupa¬ 
lišta su u D-u i u susjednom selu Dori. Ovdje se držala 
ruska vojska od kolovoza 1916 do srpnja 1917 ugrožava¬ 
jući Podunavlje. N. Ž. 

DELAUNAY, Jules Elie, * Nantes 12. VI. 1828, f Pariz 
5. IX. 1891, francuski slikar. U pariškoj akademiji bili su 
mu učitelji H. Flandrin i L. Lamothe. Bio je u Italiji, gdje 
s Ingresova klasicizma skrene na stazu slikarstva quattro- 
centa. Tokom daljeg razvoja ogleda se u njegovim rado¬ 
vima težnja za učincima svijetla i sjene. Postaje jedan 
od zastupnika tadašnjega službenoga povjesničkog slikar¬ 
stva, ali svoje najbolje radove ( Pričest apostola, 1865, 
Kuga u Rimu, 1869, Smrt Nesova, 1869, Iksion se ruši u 
Had, 1876) zna prožeti i nekom epskom veličinom. Povje¬ 
ravali su mu i dekorativne zadaće (dvorane državnog vi¬ 
jeća u Palais-Royalu, stubište pariške vijećnice i dr.). F. C. 

DELAUNAY-BELLEVILLE, Louis, * Corbeil 20. XI. 
1843, f Cannes 10. II. 1912, francuski inženjer brodskog 
strojarstva, upravitelj tvornice strojeva »Belleville« u St. 
Denisu kraj Pariza. Znamenit je po vodocijevnim kodo¬ 
vima, nazvanim njegovim imenom. Đ. S. 

DELAVIGNE, Casimir-Jean-Fransois, * Le Havre 4. IV. 
1793, f Lyon II. XII. 1843, francuski pjesnik i dramski 
pisac. G. 1811 ispjevao je Dithyrambe sur la naissance du 
Roi de Rome, koji mu je pribavio Napoleonovu čestitku. 
Doskora je stekao slavu odama, nadahnutim suvremenim 
događajima (Waterloo) ili poviješću (Jeanne d’Arc), pod 

naslovom Les Messeniennes 
(1816—22). Luj XVIII. imeno¬ 
vao ga je 1818 knjižničarom 
dvorske kancelarije, a kasnije 
mu je vojvoda Orleanski (bu¬ 
dući Luj Filip) dao jednako 
mjesto u Palais-Royalu, koje 
je zadržao do smrti. Dne 24. 
II. 1825 izabran je u Francu¬ 
sku Akademiju. Odbio je go¬ 
dišnju potporu, koju mu je 
ponudio Karlo X., te je pošao 
na godinu dana u Italiju, gdje 
je napisao nove Messeniennes , 
koje međutim nisu imale uspje¬ 
ha prvih. Nakon srpanjske re¬ 
volucije 1830 ispjevao je himnu 
La Parisienne (uglazbio Auber), koja je nekoliko tjedana 
kružila poput nove marseljeze i od koje su neke kitice 
dugo ostale popularne. Naprotiv, dvije posljednje Messe¬ 
niennes (La Semaine de Pariš i Le Chien du Louvre), spje¬ 
vane u istom nadahnuću, ostale su sasvim neopažene, dok 
su ode Le »Dies irae« de Košciuszko (1831), la V arsovienne 
ili la Polonaise (1831) dobile mjesto među rodoljubnim da¬ 
vorijama poljske borbe za oslobođenje. Zbog narušena 
zdravlja proveo je dvije godine na ladanju kod Vernona 
(dep. Eure). G. 1843 krenuo je na savjet liječnika u Italiju, 
ali je stigao samo do Lyona i ondje umro. G. 1852 podi¬ 
gnut mu je spomenik u Havru. 

D. je bio neko vrijeme s Berangerom narodni pjesnik, i njegovo 
je ime gotovo četvrt vijeka pobuđivalo u Francuskoj najveće odu¬ 
ševljenje. Ipak nije zaslužio ni pretjerane počasti, kojima su ga oba¬ 
sipali 1819—43 ni nepravednu zaborav, u koju je kasnije bačen. On 
je posljednji francuski klasični pjesnik prije romantizma. Nije bio ni 
izvoran ni invenciozan, ali je posjedovao rijetku pjesničku sposobnost, 
da je vješto gradio stihove i umio sastavljati cjelinu pjesama savr¬ 
šenim znanjem i spretnošću. Umio je odraziti osjećaje, što su strujali 
širokim slojevima naroda, i uskladiti svoje pjesme s brigama svoga 
doba, a da nije napustio neko dostojanstvo, koje je tvorilo srž nje¬ 
gova značaja kao čovjeka i kao književnika. 

D. zavređuje i danas spomena kao pisac drama, koje su 
neka vrsta kompromisa između tragedije i drame. Već prvi 
nastup u kazalištu bio mu je slavodobitan, bila je to tra¬ 
gedija u 5 č. Les Vepres siciliennes, prikazivana u Odeonu 
23. X. 1819. Zatim su slijedili Les Comćdiens , komedija u 
5 č. u stihovima (1820), Le Paria , tragedija u 5 č. sa zbo¬ 
rovima (1821), L’Ecole des Vieillards , komedija u 5 č. u 
stihovima (1823), Marino Faliero, tragedija u 5 č- (1829), 
Louis XL, tragedija u 5 č. u stihovima (1832), Les Enfants 
d’Edouard, tragedija u 3 č. u stihovima (1833), Don Juan 
d’Autriche ou la Vocation, komedija u 5 č. u prozi (1833), 
Une famille au temps de Luther, tragedija u 1 č. (1836), 
La Popularitć, komedija u 5 č. u stihovima (1838), La Fille 
du Cid, tragedija u 3 č. u stihovima (1840), Le Conseiller 
rapporteur, komedija u 3 č. u slobodnim stihovima (1841), 
Charles VL, opera u 5 č, u suradnji s bratom Germanom 
(1790—1868), uglazbio F. Halevy (1843). Mnogi njegovi ko¬ 
madi ne zaslužuju zaborav, u koju su pali, jer im ne manj¬ 
ka ni živahnosti, ni duhovitosti, ni istančane psihologije. 
Dramska snaga D-a je neosporna, premda nije dostatna, da 
opravda slabost njegova stila. 

LIT.: Sainte-Beuve, Portraits contemporains, V, 1871; E. Sambuc, 
C. D., 1893; F. Vaucheux, C. D., 1893; Fauchier-Delavigne, C. D. in¬ 
time, d’apres les documents inćdits, 1907; R. Wetzig, Studie iiber die 
Tragodie C. D., Leipzig 1902. 

PRIJEVODI: Ljudevit XI, prev. Adam Mandrović, prvi put prika¬ 
zivano u Zagrebu 25. V. 1874; Marino Faliero, prev. August Šenoa, 
prikazivano u Zagrebu 2. IV. 1877. P. Cl. 

DELAVRANCEA, Barbu §tefanescu, * Bucure^ti 1858, 
f Jaši 1918, pisac i političar. Počeo književničku kari¬ 
jeru romantičkim novelama Sultanica, Trubadurul , Lini¬ 
je (Mir), Odinioarea (Nekada), a nastavio u naturalisti- 
čkom pravcu, nekako kao naš Kumičić. Ne gleda idilički 
na život rumunjskog seljaka kao Alecsandri (v.), nego na- 
turalistički crta sudbinu napuštene djece, mladost bez vo¬ 
diča (Paraziti), zatim žene, koje upropaštavaju kuću i 
djecu, škrtce (Hagi Tudose). U crtanju mladih djevojaka 
izbija ipak po koja svijetla crta (Irinel, Fohie). U zadnjoj 
zbirci novela pod naslovom tntre vis §i vieafa (Između sna 
i jave) usklađuje oba smjera. Realistički pravac unosi i u 
rumunjsku povijesnu dramu. U trilogiji: Apus de soare 
(Zalaz sunca), Viforul (Vihor) i Luceafarul (Zvijezda ve- 
černjica) prikazuje najznačajniji period rumunjske povi¬ 


jesti, lik Stjepana Velikoga ($tefan cei Mare, v.), njegova 
nećaka i sina. Kao političar bio je nacionalist, t. j. pro¬ 
tivnik Madžara, i radnik na ujedinjenju rumunjskih ze¬ 
malja i pristaša konzervativne stranke. Kao osobiti go¬ 
vornik mnogo je pridonio ulasku Rumunjske u prošli 
svjetski rat. P. S. 

DELAWARE, 1. rijeka u USA i pritok Atlantskog 
oceana. Tok je dug 580 km, izvire na gorju Castskillu i 
teče naizmjence usporedno i poprečno na pružanje Appa- 
lachian gorja, koje prosijeca dubokim i lijepim sutjeskama 
(osobito lance gorja Kittatinnya). Rijeka se odlikuje s više 
slapova i vodopada, koji su gospodarski dobro iskorišćeni. 
Dva desna pritoka, Lehigh i Schuylkill, omogućuju lak 
pristup u bogate rudarske krajeve jugoistočne Pennsyl- 
vanije. D. je u donjem toku plovna, i prometna joj je 
važnost povećana prokopavanjem kanala. Glavni je spa¬ 
jaju s rijekom Hudsonom i zalivom Lower Bay, na kome 
je New York. Do grada Trentona (265 km uzvodno) D. 
je plovna i za velike brodove. Rijeka se uliva u ljevkasti 
zaliv Delaware Bay , koji je kanalom spojen sa Chesapeake 
Bay. Na ušću rijeke u zaliv razvila se velika luka Phila- 
delphia. Rijeka i zaliv kao i istoimeni grad i država dobili 
su ime po lordu De La Warr ili Delaware, guverneru Vir- 
ginije, koji je 1610 prvi upoznao ovaj kraj i dao o njemu 
obavještenja. 

2 . Savezna država, koja zauzima istočni dio poluotoka 
između istoimenog zaliva i zaliva Chesapeake. Po površini 
je poslije Rhode Islanda najmanja savezna država 
(5091 km 2 i 238.380 stan. ili 47 na km 2 [1936]; od toga 79,2% 
bjelaca i 13,7% crnaca). Kraj je dosta nizak, a u obalnom 
pojasu i močvaran. U osnovi zemljišta su kristalasti škri- 
ljavci, preko kojih su djelomično kredne i tercijarne slo¬ 
jevite stijene; ruda • osim građevinskog kamena gotovo i 
nema. Blaga atlantska klima pogoduje poljodjelstvu: uz¬ 
gajaju se najviše različna žita, voće i povrće; u ovoj 
gospodarskoj grani zaposleno je tek 19% stanovništva. 
Dosta je razvijeno i gajenje krupne stoke (goveda). Naj¬ 
veće gospodarsko značenje ima veleobrt, koji je uglavnom 
okupljen u gradovima sjevernog dijela (Wilmington i dr.); 
veleobrtna su poduzeća u blizini rijeke Delaware i zapravo 
čine dio velikog industrijskog područja grada Philadelphije, 
kojeg je razvoj omogućen dobrim prometnim vezama s ve¬ 
likim rudarskim područjem Pennsylvanije. Važnost se 
veleobrta može ocijeniti i po velikom postotku gradskog 
stanovništva (oko 60%). Izuzevši granični Wilmington 
(106.597 stan. 1930) nema većih gradova. Upravno središte 
je gradić Dover (4800 stan. 1930). Poslije prvih upozna¬ 
vanja u D. su najprije stigli Holandezi (1623, 1631), a prvu 
znatniju koloniju »Nova Švedska« osnovali su 1638 Šve¬ 
di, koji su ponovno 1655 morali priznati holandsko 
vrhovništvo. G. 1664 cijeli je kraj pripao Englezima. U 
početku je D. bila u zajednici s Pennsylvanijom, ali već 
1710 dobiva potpunu samostalnost, sudjeluje u ratu za 
oslobođenje i 1787 prva prima federalni ustav. Usprkos 
podijeljenih simpatija pučanstva D. je u secesionističkom 
ratu ostala vjerna sjevernim državama. 

3. Grad u saveznoj državi Ohio u USA. Važna je željez¬ 

nička raskrsnica i sjedište sveučilišta i ima 8675 stan. 
(1935). J. R-ć. 

4. Sjeveroameričko pleme (ili Lenape, Leni Lenape), 

prvobitno iz skupa Algonkin, dospjelo na istok u po¬ 
dručje zatona Delaware; danas pleme više ne postoji. 
Srodni su etnografski na jednoj strani svojim suplemeni¬ 
cima Algonkin (v.), na drugoj susjedima iz skupa Irokeza 
(v.), od kojih su usvojili dosta kulturnih dobara (ali za¬ 
držali na pr. svoje algonkinško dijeljenje u tri lokalna 
skupa). Od posebnosti u kulturi D. značajno je likovno 
pismo, kojim su napisana njihova plemenska predanja, 
poznata pod imenom Walam Alum (»crveni urez«) na 
komadima glatke drvene kore. M. G-i. 

DEL BENE, Sennuccio, * Firenca oko 1275, f 1349, tali¬ 
janski pjesnik. Boravio je i u Avignonu na papinu dvoru. 
Prijatelj je Petrarke. Kao ljubavni lirik pripada među 
najpoznatije u skupini t. zv. dolce stil nuovo; u nekim nje¬ 
govim stihovima ima osobnih crta i gracioznosti. 

LIT.: A. M. Como, 5. Del B. e le sue rime edite e inedite, Salerno 
1926; A. L. Silvestro, S. Del B., Catania 1931 M. D-ić. 

DELBOEUF, Joseph, * Liege 30. IX, 1831, f Bonn 14. 
VIII. 1896, profesor u Liegeu, ističe se kao promicatelj 
prirodoznanstvene psihologije u francuskom krugu; sam 

obrađuje psihofiziku i bavi se psihologijskim istraživanjima 
napose na području osjetnosti. Poznat je i kao pristaša 
simboličke logike. 

BIBL.: La psychologie comme Science naturelle, 1876; Elements de 
psychophysique, 1882; Theorie generale de la sensibilite, 1876- Essai 
de logique scientifique, 1865; Logique algorithmique, 1877. 
ntklT' 1 L ‘ Brulez ’ D ' s Bedeutung fur die Logik, Kantstudien XXIV. 

( iy 20). ^ g_ a . 

DELBOUSQUET, Emmanuel, * Sos (Nerac) 27. IV. 
1874, f Sos 27. IV. 1909, francuski pjesnik i romanopisac. 
Velik posjed njegovih roditelja s golemim borovim šu¬ 
mama u predjelu les Landes ostavio je dubok utjecaj na 
njegovoj duši. U Toulousi su on i pjesnici Maurice i 
Andre Magre, Jean Viollis i Joseph Bose pokretali raz- 
lične književne smotre. Nakon ženidbe vratio se u zavičaj, 
kome je posvetio gotovo cijelo svoje književno stvaranje. 
Osim knjige pjesama Le Chant de la race (1893—1907), 
objelodanio je romane Le Mazareilh (1901), UEcarteur 
(1904), Miguette de Cante-Cigale (1908) te pripovijesti 
Contes de la lande gasconne (1923), koje se mogu smatrati 
remek-djelom. D. je vrijedan kao opisivač i pjesnik rodnog 
kraja. p C1 * 

DELBROCK, 1. Berthold, * Putbus na otoku Riigenu 26. 
VII. 1842, f Jena 3. I. 1922, njemački lingvist; sveu¬ 
čilišni profesor poredbene indoevropske lingvistike i san- 
skrta u Jeni. Izučavao je sintaksu sanskrta, grčkoga, latin¬ 
skoga i germanskih jezika. Od sintakse sanskrta, koju je 
dao u cijelosti, prešao je na proučavanje sintakse po- 
menutih indoevropskih jezika. Služio se prvi uporednom 
metodom, koja se prije njega već s uspjehom upotreblja¬ 
vala u izučavanju fonetskih i morfoloških pojava. Tu me¬ 
todu upotrebljava već u svojoj disertaciji. U istom pravcu 
obrađuje 1888—1900 za Brugmannov Gvundriss uporednu 
sintaksu indoevropskih jezika, gdje njegovo izlaganje o 
teoriji rečenice ima još i danas osnovno značenje. Od 
1904 dalje izučava germansku sintaksu. — Od naših uče¬ 
njaka može se označiti August Musić kao njegov učenik u 
sintaktičkim pitanjima, ali dolazi s njime i u opreku (na 
pr. u postavljanju temeljnog značenja konjunktiva). 

Osim sintaktičkim problemima bavio se i općim pro¬ 
blemima indoevropske lingvistike, kao pitanjem jezičnih 
zakona, značenjem prajezika, postankom fleksije, odnosom 
narječja i književnog jezika i t. d., te kritikom suvreme¬ 
nih smjerova u lingvistici. U tom pravcu napisao je Ein- 
leitung, koji je od 1880—1919 doživio 6 izdanja. Djelo je 
upravo povijest uporedne indoevropske gramatike, zatim 
( Jiundfragen, spis, koji je nastao povodom Wundtova (v.) 
znamenitog djela o psihologiji naroda. Spis Georga Cur- 
tiusa (v.) Zur Kritik der neuesten Sprachforschung iza¬ 
zvao je njegovu kritiku suvremene lingvistike. Tu iznosi 
svoje poglede na glasovne zakone, analogiju, koju zove 
Associationsbildungen, i na indoevropski vokalizam i pra- 
jezik. U izučavanju sintakse bio je filozofski i psihološki 
orijentiran. Bavio se i praktičnom primjenom metode u 
nastavi (osobito staroklasičnoj). 

BIBL.: Ablativus localis instrument alis im Altindischen, Lateini- 
schen, Griechischen und Deutschen, Ein Beitrag zur vergleichenden 
oyntax der indogermamschen Sprachen, Berlin 1867; Altindische 
rempuslehre, Halle 1876; Der Gebrauch des Conjunctivs und Opta- 
tivs im Sanskrit und Griechischen, Halle 1874; Di e altindische Wort- 
Tolge aus dem Gatapathabr&hmana dargestellt, Halle, 1878; Die Grund- 
lagen der griech. Syntax, Halle 1880. (Ova četiri rada objavio je u zbor- 
Sy. nt fbtische Forschungen, sv. I-IV., koje je izdavao zajedno 
s h Wmd isch ° m ) ; Einleitung in das Sprachstudium, Ein Beitrag zur 
Ueschichte und Methodik der vergleichenden Sprachforschung, Leip- 
zig 1880, 1884 2 , 1893 3 , sasvim prerađeno 1904 4 , 1905 5 , 1919« (na tal 
preveo p . Merlo); Vergleichende Syntax der indogermanischen Spra- 
ch .! n * D 5 t !; a “5Y r * \ 89 L 189 ? 1 1900; Grundfragen der Sprachforschung 
mit Rucksicht auf W. Wunds Sprachpsychologie, Strassburg 1901 * 
Die neueste Sprachforschung, Leipzig 1885; Das Sprachstudium auf 
den deutschen Universitaten, Jena 1875. 

LIT.: E. Hermann, B. D., Ein Gelehrtenleben aus Deutschlands 
grosser Zeit, Jena 1923. p 

2. Clemens, * Halle na S. 19. I. 1856, f Jena 18. 
XII. 1921, njemački državnik. G. 1905—09 pruski ministar 
trgovine, 1909—16 njem. drž. tajnik za unut. poslove i za¬ 
mjenik kancelara. Glavna mu je zasluga bila, što je nje¬ 
mačko narodno gospodarstvo preudesio tako, da je po¬ 
služilo podupiranju prvoga svjetskoga rata, za kojega je 
bio i savjetnik kancelaru Bethmann Hollwegu. 

BIBL.: Reden 1906 — 16, 1917; Die wirtschaftliche Mobilmachung in 
Deutschland 1911, 1924. U 

3. Hans, * Bergen na Riigenu 11. XI. 1848, f Berlin 
14. VII. 1929, njemački povjesničar. G. 1883 izdaje 
s H. v. Treitschkeom, a od 1889—1923 sam kulturnu reviju 


»Preussische Jahrbiicher«. Kao profesor povijesti na ber¬ 
linskom sveučilištu naslijedio Treitschkea; 1882—85 
zastupnik je u pruskom saboru, od 1884—90 u njemačkom 
Reichstagu kao »slobodni konzervativac«. Iako je bio izra¬ 
ziti nacionalist, nije bio nepravedan prema drugim narod¬ 
nostima (Die Polenfrage , 1894). Po svršetku I. svjetskog 
rata oštro je napadao njemačke vojskovođe, osobito Lu- 
dendorffa, ali je prosvjedovao i protiv ententine propa¬ 
gande o ratnoj krivnji (Der Štand der Kriegsschuldfrage, 
1924). Proučavanje Gneisenaua, reformatora pruske vojske, 
kojemu je posvetio više knjiga, navelo ga na proučavanje 
same ratne vještine, koju dovodi u vezu sa državničkom, 
ustavnom i kulturnom poviješću. Iz toga je područja na¬ 
pisao niz monografija (Die romisehe Manipulartaktik , 1883; 
Die Perserkriege u. die Burgunderkriege, 1886; Die Stra- 
tegie des Perikles , erlautert durch die Strategie Friedrichs 
d. Gr., 1890; Friedrich , Napoleon , Moltke , 1892; Die 
Schlacht am Teutoburger Walde). Najveća su mu djela 
Geschichte der Kriegskunst (1900—20, u 4 sv.) i Welt- 
geschichte (1923 28, u 5 sv.). Zbornici njegovih brojnih 
manjih radova izašli su 1886, 1902, 1918—19 i 1926. 

Hobohm, H. D., 1910; F. J. Schmidt, Malinski, Mette, 
ii . D., 1928. p q 

2. Rudolf, ^ Berlin 16. IV. 1817, f Berlin 1. II. 1903, 
njemački državnik. Od 1848 je u pruskom ministarstvu 
trgovine te 1851 završi uspješno pregovore za pristup Han- 

novera, Oldenburga i Schaum- 
burg-Lippea carinskom savezu 
(Zollverein). G. 1867 postane 
predsjednik sjeverno-njemačkog 
saveznog kancelarskog ureda i 
neposredni Bismarckov sura¬ 
dnik, a 1868 pruski državni mi¬ 
nistar. Njemu bi u listopadu 
1870 povjereno vođenje prego¬ 
vora za ujedinjenje s južno- 
njemačkim državama u Versail- 
lesu, za što je on već u Miin- 
chenu bio pripravio tlo. G. 1871 
postade predsjednikom drža¬ 
vnog njemačkog kancelarskog 
ureda. Kao uvjereni pristaša 
slobodne trgovine razišao se 
kasnije s Bismarckom zbog uvo¬ 
đenja zaštitnih carina te predao 
os t av ku 1. VI. 1876. Kao za¬ 
stupnik u Reichstagu (1879—81) također je pobijao uvođe¬ 
nje zaštitnih carina. Ostavio je svoje uspomene (Lebens- 
erinnerungen 1817—67 , s dodatkom preko 1870, 2 sv. 2. 
izd. 1905). 

DELCASSE, Theophile, * Pamiers (Ariege) 1. III. 1852, 
t Nica 21. II. 1923, francuski političar. Kao novinar i 
Gambettin pristaša surađivao je isprva u Republique fran- 
9aise, ponajviše na polju vanjske politike. G. 1889—1919 
član je parlamenta kao radikalno-socijalistički zastupnik, 
1894—5 ministar kolonija u drugom kabinetu Ch. Dupuya, 
1898—1905 ministar vanjskih poslova u Buissonovoj vladi, 
zatim u trećem kabinetu Dupuya i u kabinetima Waldeck- 
Rousseaua, Combesa i Rouviera, dakle duže nego ikoji 
njegov prethodnik poslije 1848, pa je tako mogao provesti 
svoje osnove, od kojih je glavna bila savez s Engleskom. 
Konvencijom o razgraničenju francusko-engleskih interesa 
u području Nigera (21. III. 1899) uspio je upotpuniti rje¬ 
šenje spora, koji je bio izbio zbog francuskog širenja 
prema Nilu, a napetost između Francuske i Engleske uspio 
je pretvoriti u njihov »srdačni sporazum« (-+ entente cor- 
diale), kojemu je bio udaren temelj kolonijalnim ugovo¬ 
rom o Maroku i Egiptu 8. IV. 1904. Ugovori s Italijom od 
14* lb. XII. 1900 i 1. XI. 1902 utvrdiše, da Francuska nema 
interesa za pitanja Tripolitanije, ni Italija za pitanja Ma¬ 
roka; tako je Francuska neutralizirala držanje Italije, koja 
bijaše saveznik Njemačke i Austro-Ugarske. Politika saveza 
s Rusijom često se morala boriti s velikim teškoćama zbog 
napetosti između Rusije i Japana, saveznika Engleske. D. 
je uspostavio prijateljske veze i sa Španjolskom posredu¬ 
jući između nje i USA 1899 i sklopivši s njome ugovore 
o zapadnoj Africi 1900 i o Maroku 1904. Sve je to iza- 
zvalo u Njemačkoj dojam, da se radi o njezinu zaokru¬ 
živanju; zaoštrenost je postigla vrhunac poslije posjeta 
Vilima II. maročkom sultanu (31. III. 1905). D-ovu politiku 

nije podupirao ni predsjednik ministarskog vijeća Rouvier, 
a ni ostali članovi kabineta. D. je zbog toga 6. VI. 1905 
odstupio, nakon čega je napetost prema Njemačkoj po- 

. __ pustila. Svojim govorom o 

mornarici 1909 D. je doveo 
do pada kabinet Clemenceaua. 
Kao ministar mornarice 1911 
do 1913 pokazao je znatnu 
organizatornu sposobnost. G. 
1913—14 primio je na nago¬ 
vor Brianda poklisarstvo u 
Petrcgradu, da poradi na učvr¬ 
šćenju rusko-francuskog save¬ 
za. Kao ministar vanjskih po¬ 
slova u kabinetu Vivianija 
20. VIII. 1914—30. X. 1915 
nastojao je skloniti Italiju na 
intervenciju u prvom svjet¬ 
skom ratu te je u travnju 
1915 odobrio londonski ugo¬ 
vor s rimskom vladom. Od¬ 
stupio je nezadovoljan stva¬ 
ranjem fronte u Solunu. 

LIT.: Documents diplomatiques frangais 1871—1914 (Ministere 

■des affaires etrangeres. Commission de publication des documents re- 
latifs aux origines de la Guerre de 1914), serija 2 i 3, Pariz 1929 i d.; 
B. von Biilow, Denkwiirdigkeiten, 4 sv., Berlin 1930—1. — E. 

Lemonon, L'Europe et la politique britannique , Pariz 1912; F. Mourenza 
Montero, La alianza franco-espanola, Madrid 1914; H. Hauser, Histoire 
diplomafique de VEurope (Manuel de Politique europeenne), 2 sv., 
Pariz 1929; G. Reynald, La diplomatie frangaise: Voeuvre de M. D., 
Pariz 1915; G. Ambrosini, L’ltalia nel Mediterraneo, Foligno 1927; E. 
Berger, Die grosse Politik Delcassćs, Frankreichs Kampf um die Vor- 
herrschaft in Europa, Essen 1939. L N* 

DEL CH(I)ERICO, Francesco d’Antonio, florentinski 
sitnoslikar 15. st.; stoji pod utjecajem Lorenza Monaca i 
fra Angelica. G. 1463—71 zaposlen je ukrašivanjem čitavog 
niza liturgijskih knjiga za florentinsku stolnu crkvu. Mno¬ 
štvo iluminiranih rukopisa starih autora (Aristotel i Plu- 
tarh u Laurencijani i dr.) nose biljeg njegova ljupkog i 
vedrog stvaralačkog rada: prozirne svijetle boje, obilno 
grčko-rimskih ukrasa i uklapanje više likova u tijesni 
prostor ukrasne slike. F. C. 

DELCROIX, Carlo, * Firenca 22. VIII. 1896, talijanski 
političar i govornik. Pošto je osakaćen i oslijepio u svjet¬ 
skom ratu 1914—18, u kojemu je sudjelovao kao dobro¬ 
voljac, nastayio je svoj rad političke propagande. Uza zbirku 
pjesama (I miei canti, Firenca 1921), u kojoj prevladava 
strast puka u borbi i tragedija samog pjesnika, objavio je 
nekoliko djela, zadahnutih iskrenom domovinskom lju¬ 
bavlju i duhom požrtvovnosti. Stil njegovih djela, topao i 
pun boje, odaje traženje efekata, koje je svojstveno 
njegovim govorima. 

BIBL.: I dialoghi con la folla, Firenca 1922; Guerra di popolo, ondje 
1923; 11 sacrificio della parola, ondje 1924; Sette santi senza candele, 
ondje 1925; Un uomo e un popolo, ondje 1928; 11 nostro contributo alla 
vittoria degli alleati, ondje 1931; La Parola come Azione, ondje 1936. 

LIT.: F. Virgilii, C. D., Rim 1925; O. Bianchi, Un mago della parola: 
D., Trst 1929; A. Josia, Eroismo e poesia di C. D., Milan 1937. E. F. S. 

DEL DUCA, Giacomo (prozvan i Jacopo Siciliano), 
^ vjerojatno Cefalu (Sicilija) oko 1520, *f jamačno Messina 
1601, talijanski arhitekt i plastičar, koji je između 1540 i 
1600 djelovao poglavito u Rimu i Messini. Kao učenik 
Michelangela pomaže mu kod različitih djela (Julijev 
grob, Porta Pia), a zatim djeluje u Rimu kao kipar (nad¬ 
grobni spomenik Elene Savelli u Lateranu) i kao graditelj 
(crkvica S. M. in Trivio i Pal. Cornaro, kupula u S. M. 
di Loreto i dr.). Od djela načinjenih u Messini, gdje 
je živio od 1588, malo je sačuvano; odljevak careva kipa 
na grobu Maksimilijana I. u Innsbrucku izveo je njegov 
brat Lodovico; D-ino djelovanje označuje u graditeljstvu 
važnu etapu na putu od Michelangela do potpuno su¬ 
bjektivnog gledanja, koje obilježava radikalni rimski vi¬ 
soki barok. F.C. 

DELECLUZE, Pierre Jean, * Pariz 20. I. 1781, f Ver- 
sailles 12. III. 1863, franc. slikar i književnik. Od 1796 učio 
slikarstvo kod J. L. Davida i A. Grosa, pa se s uspjehom 
okušao kao slikar, ali od 1814 bavi se samo književnim i 
kritičarskim radom. Likovnu umjetnost promatra sa staja¬ 
lišta strogoga klasicizma. Proučavao je kulturnu povijest, 
osobito srednji vijek i renesansu u Italiji. Davidu, svome 
učitelju, posvetio je knjigu Louis David , son ćcole et son 
temps (1858). Sliku svoga vremena dao je u knjizi Sou- 



venirs de soixante annees. Objavio je i beletrističkih djela 
Mademoiselle Justine de Lion , 1832; Romans , contes et 
nouvelles , 1843. 

DELEDDA, Grazia, * Nu- 
oro (Sardinija) 27. IX. 1875, 
f Rim 15. VIII. 1936, talijan¬ 
ska književnica. Odgajala se 
kao samouka, a u mladosti je 
bila učiteljica pučke škole. 
Svoje djetinjstvo i mladost 
opisala je u autobiografskoj 
pripovijesti Cosima (1937). U 
sedamnaestoj je godini obja¬ 
vila nekoliko novela i roman 
Fior di Sardegna (1892), u 
kojemu je prikazala vrlo za¬ 
nimljiv krajolik svog otoka i 
elementarni seljački život 
njegovih stanovnika. Iste ta¬ 
kve motive, bitne za umjet¬ 
nost D-e u njenu plodnom 
književnom radu kroz više od 
40 godina, nalazimo i u njenim slijedećim djelima (Rac- 
conti sardi , 1894; Anime oneste , 1895), pa u člancima, cr¬ 
ticama i pripovjetkama folklorističkog obilježja, tako da 
su D-u počeli smatrati najboljim tumačem sardinskog ži¬ 
vota. Izvan utjecaja mističkih, simbolističkih i idealisti¬ 
čkih struja, a pod sugestijom kritike, koja je dobrohotno 
pristupala njezinim prvim pokušajima, D. malo pomalo 
produbljuje i sve jasnije pokazuje osobine svoje umjet¬ 
nosti, crtajući svoje junake s manje slikovitih pojedinosti, 
ali s više jasnoće. U daljnjem radu uzdiže se od po¬ 
sebnoga k općemu, stječe jača izražajna sredstva i sve 
više profinjuje svoju umjetnost, ublažujući i njeno otočko 
obilježje. To je došlo do izražaja u romanima: II tesoro 
(1897), Tentazioni (1898), Giustizia (1899), U vecchio della 
montagna (1900), Dopo ii divorzio (1902), pretiskan pod 
naslovom Naufraghi in porto (1920). Vrhunac je takve 
umjetnosti postigla u romanu Elias Portolu (1903), svom 
prvom velikom uspjehu, koji je doskora preveden na više 
jezika. 


GRAZIA DELEDDA 


Daleko od prisiljene suvremenosti u smislu cerebralnog 
kozmopolitizma, D. je u svojim pripovijestima pokazala, 
da se uživjela u primitivni, pokrajinski svijet, da ga je na 
suvremen način osjetila i prikazala. Sređenom osjećaj- 
nošću, stavljajući osobe i predmete čas u lirsku, čas u 
dramatsku situaciju, D. je na svojim motivima pokazala 

— a to ide u prilog njenoj jednostavnoj, jasnoj umjetnosti 

— kako umjetničke smjernice pripovjedača G. Verge i 
njegov sjajan primjer mogu sačuvati svoju vrijednost i 
onda, kad se primijene na tipično talijanski realizam; 
pritom joj je pomoglo i njeno poznavanje ruskih pisaca, 
osobito Tolstoja i Dostojevskoga. Sve se to očitovalo u 
romanima: Uedera (1904), Colombi e sparvieri (1912), 
Canne al vento (1913), Marianna Sirca (1915), Uincendio 
delVoliveto (1918), a i u romanu La madre (1920), koji je 
remek-djelo, osobito u pogledu psihološke produbljenosti. 

U dodiru s oporom, sjetnom prirodom Deleddini junaci 
žive dubokim unutarnjim životom. U njezinim romanima 
nema zamršenih zapleta ni neobičnih junaka; tu su jasno 
izraženi osnovni dramski elementi, kao težnja k dobru, 
mržnja na zlo, želja za djelatnošću i dugotrajna ispaštanja, 
koja se vedro primaju nakon počinjena grijeha. Na te 
značajke nailazimo i u romanima, u kojima D. napušta 
sardinsku sredinu, tako u djelima II segreto delVuomo 
solitario (1921), La fuga in Egitto (1921), 11 Dio dei viventi 
(1922), Annalena Bilsini (1927), II paese del vento (1931). 
U D-e nema intelektualističkog i lažnog umovanja, riječi 
njezinih junaka nisu nikad bacane u vjetar: oni se uvijek 
u životu nadaju boljoj budućnosti, a u smrti vide smirenje 
i počinak. 

G. 1926. dobila je D. Nobelovu nagradu za književnost. 

G. DELEDDA U HRVATSKOJ KNJIŽEVNOSTI. Čini se, da De- 
leddina djela nisu dosad imala kod nas jačeg odjeka; valjda i radi nji¬ 
hova lokalnog kolorita, a možda donekle i stoga, što je žena. Neki su 
se hrvatski kritičari osvrnuli na nju samo usput. Jakša Čedomil je o 
njoj pisao u Glasniku Matice dalmatinske, 1901—03, ali je kod nje 
cijenio samo opisivanje sardinskog života, sve dok nije izašao 1903 
roman Elias Portolu. 

Hrvatski prijevodi Deleddinih pripovijesti izlaze najprije u nekim 
listovima: u Obzoru 1907 (br. 227) Don Eveno, prev. A. Bortulin; u 

Prosvjeti (XV, 1908) Kad jug puše, prev. isti; u Narodnim Novinama 
1910 (br. 30, 31) U ovčarnici, prev. dr. M. G.; opet u Prosvjeti 
(XVIII, 1911) Sarra i nanovo Don Eveno, prev. M. G.; u »Kriminalnoj 
biblioteci« (III, 1926) Pastirov san; u Nedjeljnim vijestima (1942, 35) 
novela Otmica. U posebnim knjigama: Nostalgije (tal. izvornik 1915), 
prev. N. Andrić, (ZB, Zagreb); Golubovi i jastrebovi, prev. L. Perinić 
i M. Scattolini, Zagreb 1931; Izabrana djela, I.—II.: Pepeo, Kratke priče, 
prev. A. Stojković i L. Stojković de Sarno, Bibl. stranih pisaca, 
1933; Elias Portolu uz 8 novela, Zagreb 1943, prev. D. Dujšin, s pred¬ 
govorom A. Vigevanija. U zbirci Talijanski humor (Zagreb 1936) izašla 
je novela Suparnica (prev. A. Nizeteo), a u Knjizi novela (I., Zagreb 
1942) Elias, ulomak iz romana Elias Portolu (prev. M. Šarić). Na slo¬ 
venski su prevedene: Novele (1929) i Golobje in jastrebi (1936), prev. 
J. Lovrenčič, a Sardinske novele (1937) I. Dren. 

BIBL.: Skupno izdanje Romanzi e novelle priređuje u Milanu Mon- 
dadori; dosad izašla I. knj., 1942 ( Elias Portolu; Colombi e sparvieri; 
Canne al vento ; Chiarotcuro; Marianna Sirca; La madre; Annalena 
Bilsini). 

LIT.: A. Baldini, Salti di gomitolo, Firenca 1920; L. Russo, 1 narra- 
tori, Rim 1923; G. A. Borgese, La vita e ii libro, II., Bologna 1928; 
M. Mandula, G. D., Rim 1929; J. Falchi, Uopera di G. D., 2 izd., 
Milan 1927; E. De Michelis, G. D. e ii decadentismo, Firenca 1938; R. 
Branca, Bibliografia deleddiana, Milan 1938; G. Ravegnani, II Nove- 
cento letterario italiano. I contemporanei, I, 2. izd., Bologna 1939;^ B. 
Croce, La letteratura della nuova ltalia, VI., Bari 1940. M. D-ić. 

DELEGACIJA znači u državnom pravu općenito preno¬ 
šenje nadležnosti s jedne vlasti na drugu. Nekoć se mnogo 
govorilo o delegaciji zakonodavne vlasti, naročito pri t. zv. 
zakonskoj naredbi (-> naredba), a to je dovodilo do 
krivih zaključaka u praksi. Bolje je, da se u tom pravcu 
pojam ograniči na sudstvo i upravu. Delegacijom se ili 
općenito prenosi neka nadležnost (na pr. ministarstvo pre¬ 
nosi na nižu oblast imenovanje određenih službenika), ili 
a to biva češće, — prenosi se rješavanje nekog konkretnog 
predmeta s izvorno nadležne vlasti na drugu vlast, pa 
Pojam d-e pretpostavlja prema tome, da je nadležnost već 
načelno razgraničena, pa se njome samo pomiče ta na¬ 
dležnost. D-u treba strogo razlikovati od rekvizicije. Dok 
u slučaju d-e preuzima delegirana vlast (delegatar) rješa¬ 
vanje čitavog predmeta, pri rekviziciji se ona samo ogra- 
ničuje na određene procesualne čine (na pr. saslušanje 
svjedoka, obavljanje očevida). Prema modernim pravnim 
načelima nadležnost se sudskih i upravnih organa unaprijed 
točno određuje i propisuju se slučajevi, kada i pod kojim 
se uvjetima može d. provoditi. Zato bez takva posebnog 
zakonskog ovlaštenja ne može neka vlast rješavanje nekog 
predmeta svoje nadležnosti prenositi na drugu vlast, pa 
činila to i viša vlast prema nižoj. 

Dosta se izmiješano upotrebljavaju pojmovi d-e i man¬ 
data. Prema Triepelu (Delegation und Mandat im offen- 
tlichen Recht, 1942) bila bi razlika u tome,, što d. znači 
pomicanje nadležnosti, tako da delegatar djeluje u vla¬ 
stito ime i na vlastitu odgovornost, dok pri mandatu man- 
dant samo opunomoćuje drugoga, da u njegovo ime izvrši 
njegovu nadležnost, tako da mandatar djeluje samo u tuđe 
ime. Kako se d-om mijenja zakonsko razgraničenje na¬ 
dležnosti, to — prema ovome shvaćanju — u modernoj 
ustavnoj državi predmnjeva govori protivu dopustivosti 
delegacije, dok pri mandatu nema takove strogosti, već 
zavisi od naravi pojedine nadležnosti, može li je vršiti 
posebni opunomoćenik. — Delegacije -> Austro-ugarska 
nagodba. K- 

DELEHAYE, Hippolyte, * Antwerpen (Anvers) 19. VIII. 
1859, belgijski isusovac (od 1876), član kolegija bolandista 
u Bruxellesu (od 1891). Napisao u znanstvenim časopisima 
mnogo rasprava u vezi s hagiografijom te izdao (u Bru- 
xellesu) ova djela: Les Lćgendes hagiographiques (3. 
izd. 1927); C. van de Vorst et H. Delehaye, Catalogus 
codicum hagiographicorum graecovum Germaniae, Belgiae, 
Angliae (1913); Sanctus, Essai sur le culte des saints 
dans Vantiquite (1927); Les origines du culte des martyrs 
(2. izd. 1913); Cinq le$ons sur la mćthode hagiographi- 
que (1934); Propylaeum, Synaxarium ecclesiae Constan- 
tinopolitanae (1902); Ltude sur le Ićgendier romain (1936) 
i Les Passions des Martyrs et les genres litteraires (1921). 
Osim toga je surađivao na izdavanju Acta Sanctorum. M. V. 

DELENIT (Dellen, Švedska) u petrografskoj klasifika¬ 
ciji stoji između dacita i riolita. Po Broggeru najkiseliji 
član efuzivne facije monzonitske serije, efuzivni ekviva- 
lenat kremenog monzonita adamelita, dakle efuzivna sti¬ 
jena s većom količinom kremena, u kojem je omjer ka- 
lijskoga glinenca i plagioklasa približno jednak. Fero- 
magnezijski minerali, pirokseni i amfiboli dolaze u manjim 
količinama. 


LIT.: M. Tajder, Kozuf-petrografija i petrogeneza vulkanskih sti¬ 
jena Kozufa, Vesnik Geološkog instituta kralj. Jugoslavije, Knj. VIII. r 
Beograd 1940. M. T-r. 

DELESCLUZE, Louis-Charles, * Dreux (Eure-et-Loire) 
2. X. 1809, f Pariz 25. V. 1871, francuski političar. Kao 
novinar republikanac sudjelovao je u revoluciji 1830. G. 
1836 prisiljen je pobjeći iz Francuske, 1840 se vraća i bavi 
se u Valenciennesu nadalje novinarstvom. G. 1848 revolu¬ 
cionarna vlada imenuje ga prefektom departementa Nord i 
Pas-de-Calais. Kad se sastala konstituanta, D. se zahvali 
na službi i dođe u Pariz, gdje osnuje društvo Solidarite 
Republicaine i izdaje novine La Rćvolution dćmocratique 
et sociale. Nakon neuspjeha bune u lipnju 1849 pobježe u 
Englesku, vrati se 1853, bude otkriven i osuđen na depor¬ 
taciju u Guyanu, odakle se vrati 1859 porušena zdravlja. 
Ponovno zatvoren 1868 zbog pisanja njegova lista Reveil, 
pobježe zatim u Belgiju, odakle se vrati 4. IX. 1870, postade 
članom vlade pariške komune. Dne 9. V. 1871 preuzme 
odsjek za rat, ali kad 22. V. redovna vojska porazi komu- 
narde, D. izađe 25. V. na barikadu i pogine. Svoj boravak 
u Guyani opisao je u De Pariš a Cayenne, journal d’un 
deporte (1867). Kao revolucionarni teoretičar bliz je Blan- 
quiu. Nije internacionalist, nego je najčešće označivan kao 
jakobinac. 

DELESIT (željezni klorit), mineral iz odjela klorita. 
Pojavljuje se u vlaknastim, ljuskavim, pa u divergentno 
trakastim nakupinama i stvara vrlo često lijepe sferokri- 
stale. Boje maslinaste do crnkastozelene. To je željezno 
magnezijski alumosilikat Hio (MgFe)4 (AlFe)4Si4023. Poja¬ 
vljuje se kao pseudomorfoza piroksena i amfibola; ispu¬ 
njava obično pukotine i šupljine (mandule) u bazičnom 
silikatnom stijenju. Ime je dobio po francuskom minera¬ 
logu A. Delessu. F. T. 




DELFI PRIJE POČETKA ISKAPANJA (po Dodwellovu bakrorezu) 


DELFI (delcpoL), u davnini znamenit grad u srednjoj He- 
ladi u pokrajini Fokidi na podnožju brda Parnasa, po¬ 
strance od glavne ceste, koja je vodila iz Tesalije u Atiku 
i na Peloponez, a danas neznatno mjesto s 1085 st. (1928), 
sagrađeno na mjestu sela Kastri, koje je porušeno 1892, 
kad je Francuska arheološka škola iz Atene započela svoja 
iskapanja (do 1895). 

Značenje je D-a povijesno. To je bilo dugi niz stoljeća najuglednije 
grčko proročište i iza Olimpije drugo glavno središte svehelenskoga 
života. U D-e se dolazilo obično onom cestom, koja se spuštala iz 
Beotije prema Korintskom zaljevu. Na ulazu u grad, ispod stijena 
istočne Fedrijade, nalazilo se svete* zemljište heroja spasitelja Filaka, 
Hiperoha i Pira, zatim hramovi Atene, gimnazij, rvalište i kupalište, 
sagrađeno na odvirku svetoga vrela Kastalije. Odatle se dolazilo u 
glavni dio grada, na podnožju zapadne Fedrijade, gdje se na prostoru 
od 2 i po ha protezalo sveto tlo boga Apolona, ograđeno zidovima 
gotovo u obliku deltoida; na devetera vrata moglo se ulaziti. Tko se 
okupao u vodi svetoga vrela Kastalije, dolazio je s trga kroz glavna 
vrata na Svetu cestu (leqa 6$<5s) uz koju su se s desna i s lijeva di¬ 
zali kipovi, natpisne ploče, stepenice i hramovi. Osobito su se isticali 
brončani kipovi Fidijini, konjanički kip Filopemena, kipovi argivskih 
kraljeva i kraljica od Antifana iz Arga i hram, koji je služio kao 
riznica Sikionjana. Kada se prošlo Svetom cestom oko 100 m. na¬ 
prijed, zakretalo se u kutu od nekih 45° na desno. Tu su se opet 
s desna i s lijeva dizali hramovi, spomenici, oružarnice, stupovi, po¬ 
stamenti s kipovima. Najljepša je bila riznica Atenjana, sagrađena 
od mramora poslije bitke kod Maratona ili, kako drugi dokazuju, u 

DELFI, Polukružna gradnja za primanje zavjetnih darova iz Arga 


doba Klistena. Otkrivene su metope s prizorima iz mita o Tezeju i 
Heraklu, a na zidovima su se sačuvali tekstovi svetih himna s notama. 
U tom dijelu svetoga grada nalazile su se i riznice Tebanaca, Klazo- 
menjana i drugih grčkih gradskih država. Tu je bila t. zv. Sibilina 
pećina, svetište Geje, trijem Atenjana s ratnim trofejama, trg Halos 
s tri eksedre i kipovima Artemide, Atene i Apolona. Nakon puta od 
80 m. zakretala je Sveta cesta u kutu od 120° na lijevo prema glavno¬ 
mu delfskomu svetištu, hramu boga Apolona. Usput su se s lijeva i 
s desna uzdizali kipovi, hramovi i drugi spomenici, među njima druga 
Peonijeva Nika (znamenitija je ona u Olimpiji), zlatan tronog, daro¬ 
van na uspomenu bitke kod Plateje, zlatna kola, darovana od Rođana, 
spomenik Lucija Emilija Paula poslije pobjede nad makedonskim 
kraljem Perzejem. Sam Apolonov hram bio je dug 60 m., a širok 24 m. 
Sagrađen je bio kao dorski peripter, imao je 6 kolona na pročelju, a 
15 sa strane. U hramu se nalazio tronog i t. zv. Omfalos (»Pupak«) 
od sedre, koji je simbolički predstavljao središte Grčke i središte 
svijeta, a uz njih je bilo mnogo zavjetnih darova i bogoslužnih pred¬ 
meta. Sjeverno od hrama s desne strane Svete ceste uzdizala se sku¬ 
pina brončanih kipova, koji su predstavljali boj Aleksandra s lavom, 
a još sjevernije od toga posve u kutu deltoida svetoga zemljišta bilo 
je sagrađeno kazalište na 35 stepenica s 5000 sjedala. 

Svećenici su se bavili proricanjem na taj način, što su na tronog u 
hramu dovodili Pitiju, proročicu, izabranu od delfskih žena, koja je 



(V. Kratky) 

padala u zanos i izgovarala polurazumljive riječi i rečenice, koje su 
pjesnici proročišta stavljali u stihove. Žene nisu smjele stavljati pi¬ 
tanja proročištu, nego samo muškarci. Odgovori su bili obično dvo¬ 
značni, kao na pr. odgovor lidijskomu kralju Krezu, kojemu su sve¬ 
ćenici kazali, da će srušiti veliko kraljevstvo, ako prijeđe graničnu 
rijeku između Lidije i Perzije. Mnoga su proročanstva zapisana istom 
poslije svršenih događaja kao »vaticinia ex eventu«. Događalo se ipak, 
da su neki savjeti bili vrlo korisni, jer su svećenici podržavali veze 
sa svim helenskim zemljama i s tuđinom, pa su dobro poznavali 
domaće i vanjske prilike svoga vremena. No bogati darovi postigli su 
katkad i to, da je u D-ima prevladalo strančarstvo u korist onih, 
koji su imali više zlata i srebra. 

Među delfskim svećenicima osobito je znamenit pisac Plutarh, koji 
je na jednom mjestu sa žaljenjem istaknuo, da su D. puni spomenika 
o pobjedama Helena nad Helenima. Osvajači su plijenili dragocjenosti 
u Apolonovu hramu. Neron je odvukao iz grada oko 500 kipova, ali 
je Plinije zabilježio, da je u njegovo doba bilo u D-ima još uvijek 
3.000 kipova. 

Proročište, koje je u najvećem svojem cvatu utjecalo na sudbinu 
helenskih i nehelenskih država, dobivalo je najposlije upite samo o 
posebničkim prilikama, na pr. o ženidbi, o plovidbi, o stupanju u 
zvanje, o ljetini i t. d. Kad je najposlije oko g. 390 pos. Kr. car 
Teodosije zatvorio proročište, bilo je zanimanje za nj već tako osla¬ 
bilo, da se protiv toga nije pokazao gotovo nikakav otpor. P. G. 

Povijest. Historijski D., prije nazivani Fytho, bili su još 
a mikensko doba čuveno svetište. Pod svetištem bio je 
grad Krisa, kome je ono i pripadalo. Postanak svetišta 
iskitili su Grci legendama o bogu Apolonu Pitijskom, a 
kasnije i o drugima: Zeusu, Leti, Artemidi, Heri, Ateni, 
Posidonu i Dionizu. U doba homerskih pjesama Apolo- 
novo je svetište već poznato i kao proročište Pytho. Kako 
je kult Pitijskog Apolona bio proširen u mnogim grčkim 
plemenima, na kopnu i na otocima, napose kod Dorana i 
Jonjana, i u Maloj Aziji, gdje su postojala njegova sve¬ 
tišta, taj je kult uvelike povezao sve poštivaoce Apolona 
Pitijskog s delfskim svetištem, ma da se često događalo, 
da su se pojedina svetišta, iz posebnih probitaka, znala 
odalečiti od veze s D-a. Negdje u 8. st. nastala je oko 
jednog svetišta Demetre u malom mjestancu Anteli na 
Termopilama amfiktionija, nazvana po Termopilama pi- 
lejska. Od svih plemena, koja su dolazila na tu amfiktio- 
niju, bili su najmoćniji i najutjecajniji Tesalci. Malo 
pomalo bilo je 12 grčkih plemena članova amfiktionije, i 
to: Tesalci, Beoćani, Jonjani (Atena i Eubeja), Perhebi, 
Dolopi, Magneti, Ftiotijci (Ahejci iz Ftiotide), Fočani, Do- 
rani (iz Doride i Peloponeza), Malijci, Lokrani i Etijci. 
S vremenom i u različnim prilikama mijenjalo se dosta u 
odnosima glasova pojedinih plemena kao i njihov utjecaj. 
Kako je ugled pitijskog proročišta uvelike porastao, na- 
stojahu stanovnici oko svetišta, da se oslobode gospodstva 
Krise i Fočanskog saveza, u kojemu je Krisa vodila glavnu 
riječ; povezaše se dakle s pilejskom amfiktionijom. Tesalci, 
koji su tada odlučivali u amfiktioniji, prihvatiše to s vese¬ 
ljem, a grad Krisa bijaše, prema jednoj predaji, optužen, 
da je uzimao porez od hodočasnika, pa čak i blago iz 
svetišta. Amfiktionija objavi Krisi sveti rat, u kome su osim 
Tesalaca sudjelovali i Atenjani i Sikionjani. Krisa bijaše 
dugo opsjedana i pade vjerojatno 590/89. Grad bješe razo¬ 
ren, stanovnici poubijani, luka zasuta, a zemljište dano 
delfijskom svetištu i posvećeno Pitijskom Apolonu, Arte¬ 
midi, Leti i Ateni Pronai; tko bi zemljište obradio, bio bi 
proklet. Središte amfiktionije preneseno je iz Antele u D-e, 
a pilejska amfiktionija postade pilejsko-delfskom amfik¬ 
tionijom. Nezavisni od Fočana, D. postadoše priznato 
vjersko središte grčkoga svijeta. Amfiktionija preuze nad¬ 
zor nad samim svetištem; svako pola godine, kad se sastaju 
izaslanici pojedinih plemena, članova amfiktionije, polaze 
oni u D. Na spomen svetog rata bijahu ustanovljene 
pitijske igre, koje su se držale svake četvrte godine; na 
njima je bilo glazbenih i gimnastičkih natjecanja. Te su 
igre definitivno uređene 582 pr. Kr. 

U 7. st. pr. Kr. D. su na glasu i kod drugih naroda. 
Frigijski^kralj Mida (umro 696 ili 676 pr. Kr.) poklonio je 
svetištu jedno prijestolje, a lidijski kralj Gigo, koga je 
delfijsko proročište potvrdilo kraljem, šest zlatnih vrčeva 
i drugih dragocjenosti. Treći lidijski kralj Krez obdario 
ga je 556 zlatnim lavom, teškim 10 talenata, a i kasnije 
je darivao proročište i druga svetišta u D-ma. 

G. 548/7 izgori delfski hram. Delfska amfiktionija pozva 
tada cijeli grčki svijet, da sakupi 300 talenata za gradnju 
novoga hrama. Gradnju preuzeše atenski Alkmenovići, koji 
su iz rodnog grada bili prognani, a gradio ga je graditelj 
Spintar iz Korinta. Utjecaj je Alkmenovića u D-ma znatno 

porastao, i pod njihovim je utjecajem Pitija nagovarala 
Spartance, da Atenu oslobode tirana, što oni 510 i učiniše. 
U 6. st. širi se još više utjecaj D-a, ali se često događa, 
da se Pitija daje podmititi; u samim D-a pojavila se svađa 
između uglednih porodica Krata i Orsilaja. 

Delfsko svetište ima značajnu ulogu za perzijskih ratova. 
U nevolji obraćali su se Grci bogu, ali su proroštva bila 
često vrlo dvoiična; može se reći, da se Pitija nije baš 
odlikovala nacionalizmom. Štaviše, delfsko je proročište 
slabilo borbenu snagu Grka svojim proročanstvima, koja su 
na zlo slutila. Ali poslije pobjede udesiše delfski svećenici 
sve u svoju korist, i u D-e su stizali u znak zahvalnosti 
divni i skupocjeni darovi od država, gradova i pojedinaca 
iz cijeloga grčkog svijeta, od Sicilije do Male Azije. U 
to je doba darovan i glasoviti »upravljač kola«, kome se 
i danas divimo. 

Za peloponeskog rata opaža se već pri odluci Pelopone- 
žana za rat jako naginjanje proročišta na spartansku stranu, 
zbog čega mu je opadao ugled. No najviše mu je škodio 
sveti rat, koji je Teba potakla protiv Fočana. 

Kad su Tebanci htjeli iskoristiti vijeće amfiktionije, da 
i Fočane podlože svojoj hegemoniji, Fočani su zaposjeli 



(V. Kratky) 

g. 355 svetište i pod vodstvom Filomela, Onomarha i Foila 
opljačkali riznice hrama, da tako plate vojsku za rat, koji 
su očekivali. Sveti je rat protiv Fočana doista proglašen; 
kad se u nj umiješao i makedonski kralj Filip, Fočani su 
g. 352 poraženi. Rat između Fočana i Beotije nastavio se 
sve do potpunog rasula obiju zemalja (355—346). Tada 
preuze Filip zaštitu proročišta, a mjesto izbačenih Fočana 
postadoše Makedonci članom amfiktionije. 

U doba, kad je etolski savez okupio oko sebe dobar dio 
Grka, dođoše D. po zaštitu Etolaca (300—189). G. 279 pro- 
driješe do D-a Gali pod vodstvom Brena. Pošto je slomio 
makedonsku vojsku, Breno je pustošeći dopro sa svojom 
glavnom silom u D-e. Makedoncima dođoše u pomoć Etolci 
i Fočani, i Gali budu potisnuti u Tesaliju. Ipak su Gali 
temeljito opljačkali D-e, premda je poslije pljačke Fočana 
malo što bilo ostalo. Ugrabljeno blago ponijeli su Gali 
navodno u Tulusu. Uspjeh protiv galske provale pripisivali 
su zagovoru bogova, i D. su ponovno stekli velik ugled. 
Od galske provale 279 sakupilo se u D-ma kroz 200 godina, 
kad su ih i vladari helenističkih država i bogati privatnici 
obilato darivali, mnogo bogatstva. To je blago g. 84 pr. 
Kr. prilikom prvog rata protiv Mitridata temeljito oplja¬ 
čkao Sula. Premda je time ugled D-a znatno spao, ipak su 
se riznice opet počele puniti, dok ih nije opljačkao Neron. 



DELFI, Sveta cesta s riznicom Atenjana 

Ugled D-a diže opet Hadrijan, koji je, zanesen grčkom 
prošlošću i umjetnošću, podigao i D-e. On sam bijaše dva 
puta tamošnji arhont, a obnovi i amfiktioniju. Bijaše to 
posljednji cvat D-a, osobito poštivahu D-e novoplatonici. 
Međutim je kršćanstvo napadalo D-e, a Konstantin Veliki 
opljačka ih i odnese umjetnine u svoju novu prijestolnicu 
Carigrad. Još je car Julijan prije rata na Perzijance po¬ 
božno pitao D-e za savjet, ali je to bio i posljednji put, 
da je to neki vladar učinio. Car Teodozije zatvori krajem 
4. st. delfsko svetište. Vjekovi porušiše divne zgrade i 
Apolonov hram, dok nisu naučenjaci u drugoj polovici 
19. st. počeli arheološka iskapanja. Delfska iskapanja objav¬ 
ljena su iscrpljivo u Bulletin de correspondance hellenique 
(od 1893), i u djelu Fouilles de Delphes (1892—1900), koje 
je objelodanila Žcole frangaise d’Athenes. 

LIT.: PWR, II., s. v. Amphiktionia, i IV., s. v. Delphi; E. Bour- 
get, Les tuines de Delphes, Pariz 1914; Isti, Delphes, Pariz 1925; 
Isti, L’adminisfration financićre du sanctuaire Pythique au 4e sićcle, 
Pariz 1905; Biirgel, Die phylaisch-delphische Amphikfyonie, 1877; F. 
Paulsen, Delphi, London 1920. G. N. 

DELFIN, DUPIN Kitovi. 

DELFINO GIOVANNI -> Dolfino Giovanni. 

DEL FRATE, Domenico (Di Sante), ^ Lucca oko 1765, 
f Rim 12. XI. 1821, talijanski slikar i grafičar. Učio je u 
Firenci i Rimu, gdje je postao na papinskoj umjetničkoj 
školi učitelj crtanja. Početkom 19. st. pratio je grofove 
Tarnovske u Poljsku, gdje je nekoliko godina radio kao 
slikar portreta. Inače je pretežno slikao povijesno-alego- 
rične slike, često i freske. Najvažniji se njegovi radovi te 
vrste nalaze u Vatikanu (palača i vila Torlonia) kao i u 
njegovu rodnom gradu. I njegove veće kompozicije kao i 
crteži bili su često u bakrorezima umnožavani. On se bavio 
i restauriranjem slika. Tako potječe od njega restauracija 
antikne slike »Aldobrandinska svadba«. F. C. 

DELFT, grad u Nizozemskoj, u pokrajini Južni Holland, 
na kanalu Schie, 49450 st. (1928). Osnovao ga je 1075 lo- 

renski vojvoda Godfrey III., pošto je osvojio Holandiju. 
Slobodni grad od 1246, stradao je gotovo sasvim od požara 
1536. Ima lijepih povijesnih spomenika, među kojima 
gradska vijećnica (obnovljena 1838). Glasoviti su kera¬ 
mički proizvodi Delfta još od konca 16. st. Sredinom 17. 
st. delftska fajansa (»holandijski porculan«) postizava svoj 
najviši uspon i služi kao uzor francuskim tvornicama. U 
novo doba ta je industrija obnovljena pod nazivom »Novi 
Delft«. Osim toga D. ima kemijsku i duhansku industriju. 

DELGADO, rt u najsjevernijem dijelu portugalske kolo¬ 
nije Mogambique, pri ulazu u istoimeni kanal. Vjero¬ 
jatno je to Prasum promontorium iz staroga vijeka. N. Ž. 

DELHI (kod urođenika Dehli) 1. pokrajina u Sjedinje¬ 
nim provincijama u Indiji. Na 1483 km 2 živi 636.246 stan. 
(1931). Sastoji se iz okruga D. i 65 sela na lijevoj obali 
Jumne. 2. Grad leži na rijetko povoljnu mjestu: na naj¬ 
manjoj udaljenosti između Punjaba i Hindustana, velikih 
ravnica sjeverne Indije. Tuda vodi i put između Hima¬ 
lajskog prigorja i dekanske visoravni. Odavde je najlakše 
upravljati s tri glavna geografska dijela Indije: Punja- 
bom, Hindustanom i Dekanom, ali je tu redovno trebalo 
i biti bitku za vlast nad Indijom. Ove odlike tumače tra¬ 
gičnu sudbinu i veliku otpornost D-ja, ključa vlasti nad 
Indijom. Šest puta je grad rušen i sedmi ponovno sagra¬ 
đen. Promjer prostora, na kome su se gradili različiti D., 
ne prelazi 10 km. Pošto je engleska vlast uvidjela ove 
prednosti D-ja, preselila je 1912 središte indijske političke 
uprave iz primorske i rubno položene Kalkute u kontinen¬ 
talni D. U tu svrhu sagrađen je najnoviji, osmi New Delhi. 

Današnji se grad prostire na desnoj obali plovne Jumne, 
i to na mjestu, gdje su se ogranci Arawalli gorja najviše 
približili rijeci. Pokraj rijeke je tvrđava (građena 1638— 
48), nekadašnji dvor velikih mogula. Danas djelomice 
služi za vojarnu i oružarnu. Jugoistočno od tvrđave je 
Jama Mašid, velika džamija, jedna od najvećih na svi¬ 
jetu. Dalje na zapad i jugozapad prostire se Shah-Je- 
hanabad, zidom opasani stari D., krivudavih, tijesnih 
i dosta prljavih ulica. Jedino se ističe poznata Chadni 


Chauk, srebrna ulica, koja vodi iz grada u tvrđavu. Ovaj 
dio grada i danas je trgovačko središte D-ja. Grad je poznat 
po obrtnim proizvodima od pamuka, filigranskim radovima 
od srebra i zlata, a onda kao važno tržište za pamuk, svilu, 
žito, šećer i drugo. Sjeverozapadno, izvan gradskih zidina, 
izgrađena je evropska četvrt. Jugozapadno od starog D-ja 
izgrađen je poslije 1912 g. golemim troškom (135 mi- 
liona £) i po geometrijskom planu Novi Delhi (New- 
Delhi), sjedište podkralja i vlade Indije. Budućnost će 
pokazati, da li će drukčiju sudbinu imati glomazne i hla¬ 
dne zgrade američkog sloga (palača podkralja, sekretarijat, 
parlamenat i dr.) od labirintske mogulske tvrđave, roman¬ 
tičnih kneževskih dvorova i elegantnih džamija. Uz ve¬ 
like administrativne zgrade u Novom D-ju su raskošna 
svratišta, banke, sveučilište, muzeji i različite kulturne 
ustanove. U toku sedam ljetnih mjeseci N. D. je mjesto 
polumrtvo, jer se podkralj s glavnim državnim uredima 
odseli u klimatski ugodniju Simlu. 

D. ima 477.000 stan. (1931), od toga 40°/o muslimana, 
koji su poradi svog dugog gospodstva dali biljeg gradu. 

O prošlosti D-ja nema sigurnih podataka do 11. st. U 
drugoj polovici 11. i u 12. st. D. je sjedište domaćih hin- 
duskih knezova. Pred kraj 12. st. osvojili su ga muslimani 
i otada stalno ostali gospodujući sloj stanovništva. Ali je 
D. i kasnije doživljavao različita stradanja i nanovo se 
pridizao. G. 1398 Tamerlan je gotovo sasvim porušio 
grad, koji je poslije teško životario sve do polovice 17. 
st. Šah Jahan (1626—59) ga je izgradio i opasao zidom, 
ukrasio ga lijepim građevinama i prenio prijestolnicu iz 
Agre u D. Po njemu je taj dio grada i nazvan »Shahjaha- 
nabad«. Radi svoje izloženosti grad je i kasnije bio plja¬ 
čkan, ali je stalno ostao prijestolnica mogula, čija je vlast 
sve više slabila. Lord Lacke je osvojio D. 1803 i otada je 
pod engleskom vrhovnom vlašću. U okolici D-ja je izbio 
veliki ustanak 1857. Engleska vlada je odlučila u prosincu 
1911, da se sjedište indijske vlade prenese u D. 

BIBL.: H. C. Fanshawe: Delhi post and present , London 1902; 
G. R. Hearn, The seven cities of Delhi, London 1907. J. R-ć. 

DELI (Labuan Deli), u novije doba poznat kao Be¬ 
la wan Deli ili samo Belawan, grad je na sjeveroistočnoj 
obali Sumatre. Već je srastao sa susjednim Belawanom u 
veliki primorski grad. Belawan Deli naglo je napredovao 
poslije g. 1920, jer se preko njega izvoze duhan i kaučuk 
iz bogatog zaleđa, kome je središte grad Medan. M. Š. 

DfiLIBAB -» Fata morgana. 

DELIBATORNI POSTUPAK, postupak za ispitivanje, 
postoje li pretpostavke za dozvolu ovrhe na temelju ino¬ 
zemne sudske rješidbe ili kojega drugog inozemnog ovr- 
šnog naslova. Na temelju toga postupka izdaje se t. zv. 
exequatur, t. j. rješenje, kojim se inozemna sudska rje¬ 
šidba (inozemni ovršni naslov) proglašuje u ovozemstvu 
izvršivom (njem. Vollstreckungsklausel). Po procesnom 
pravu većine država to je posebni usmeni parbeni, u pra¬ 
vilu sumarni postupak, na temelju kojeg se izdaje exequa- 
tur u obliku osude. Naš ovršni zakon načelno ne poznaje 

usmeni d., već sam sud, bez saslušanja stranaka, ispituje, 
postoje li pretpostavke za dozvolu ovrhe, a rješenje ne 
izdaje osudom, nego zaključkom. Ali naš ovršni zakon 
predviđa osim utoka još izvanredni pravni lijek protivlje¬ 
nja, o kojem se ima na temelju usmene rasprave riješiti 
osudom. Tako može i po našem ovršnom zakonu posrednim 
putem doći do postupka u biti jednakog d-nom p-u stranih 
zakonodavstava. (-> ovrha). B. E. 

DELIBES, Clement Philibert Leo, * Saint-Germain-du 
Val (dep. Sarthe) 21. II. 1836, f Pariz 16. I. 1891, francuski 
skladatelj. Već kao učenik pariškog konzervatorija postao 
je 1851 korepetitor u »Theatre Lyrique«; 1865 stupio je u 

operu kao drugi zborovođa, 
1881 postao je profesor pari¬ 
škog konzervatorija, a 1884 
član akademije. Od 1855 istak¬ 
nuo se kao skladatelj opere¬ 
ta kroz čitavo desetljeće, a 
nakon nekih manjih pokuša¬ 
ja na polju baleta, postigao je 
1870 svojim najznatnijim dje¬ 
lom, baletom Coppelia ou la 
Fille aux yeux d’email velik 
i trajan uspjeh. G. 1876 uspio 
je i drugi njegof balet Sylvia 
ou La Nymphe de Diane. D. 
je prvi uveo simfonijsku 
glazbu u balet zadržavši pri 
tom onu lakoću, ljupkost i 
živost, koju zahtijeva plesna 
umjetnost, a koja je postala 
značajna i za njegove opere. 
Opere su mu: Le Roi Va dit, Jean de Nivelle (1880) i oso¬ 
bito Lakme (1883), koja se do danas održala na pozorni¬ 
cama svjetskih opernih kazališta. 

LIT.: Guiraud, L. LU (1892); O. Sere, Musiciens fran$ais d’aujourd' 
hui, Pariz 1921; H. de Curzon, L. D. (1927). S. S-i. 

DELIBLATSKI PIJESAK (u okolici samo Pijesak), naj¬ 
poznatiji evropski pješčani kraj, u južnom Banatu između 
naselja Deliblato, Mramorak, Vladimirovci, Alibunar, Ni- 
kolinci, Izbište, Jasenovo i Dubovac. U obliku elipse, ko¬ 
joj se duža os pruža od JI prema SZ, pokriva oko 300 km 2 ; 
rubni dijelovi pripadaju okolnim općinama, a glavni je 
dio (250.540 km 2 ) pod državnom upravom. Dine, protegnute 
smjerom JI — SZ, kojim puše jaka i suha košava, određuju 
izgled zemljišta. U ji dijelu su dine, koje ih izdvajaju, 
jače izražene, te mjestimice postoji visinska razlika do 
8 m. Najviše su točke: Crni Vrh (191 m) u ji i Vačereatu 
(194 m) u sz dijelu, a cijeli D. p. izdiže se iznad okolnog 
zemljišta prosječno 70—90 m. Pri bušenjima je utvrđeno, 
da dopire i do 200 m dubine. Na površini je žućkaste, 
mjestimično i sivkaste boje; u ji dijelu je krupniji, u sz 
sitniji, što odgovara smjeru i jakosti košave. Pješčani sa¬ 
stav utječe i na klimu, koja pokazuje velika termička ko¬ 
lebanja, ali je količina oborina (oko 650 mm) dovoljna za 
šumski pokrov. Prema povijesnim podatcima D. p. je i 
prije bio pod šumom, koja je uništena sječom, požarima 
i si.; posljednje uništavanje u vezi se s naseljavanjem 
južnog Banata u 18. st. Na ogolićenom pijesku oživio je 
rad košave, koja je pijesak prenosila od JI prema SZ. Ne 
samo da je pijesak postao pokretan i neplodan, nego su 
njegovi nanosi ugrožavali i okolno plodno zemljište. G. 
1818 počeo je sustavni i naporni rad na učvršćivanju i 
pošumljivanju, kopanju bunara i gradnji lugarnica, a za¬ 
vršen je uglavnom 1907. Dobro uređena nadzorna služba 
mora i dalje bdjeti nad postupcima zakupnika pašnjaka 
i lovišta, oprezno čuvati postignute uspjehe i popunjavati 
praznine. Sjeverozapadna polovica s finijim pijeskom, koji 
zadržava više vlage, najvećim je dijelom zasijana travama 
i pretvorena u pašnjake, dok su neravniji, ji dijelovi pod 
šumom (bagrem, breza, bor, ponešto lipa i hrast i dr.). Vi¬ 
nogradi na privatnim posjedima rubnog dijela daju veoma 
dobar plod. 

LIT.: J. Balen: Pošumljavanje Deliblatskog pijeska, Zagreb 1926; 
T. Spanović, Deliblatski pijesak, Šumar, list, Zagreb 1936; N. Ko- 
šanin, Deliblatski živi pesak, Opis puta III. kong. slov. geogr. i 
etnogr., Beograd 1930. J. R-ć. 

DELIGEORGIS, Epaminonda, * Misolungi 10. II. 1829, 
f Atena 27. V. 1879, grčki državnik. Rodni kraj ga je 
1859 izabrao poslanikom; vodio je nezavisnu politiku. 


Istakao se rječitošću i oko sebe okupio svu omladinu, 
koja je po prirodi bila protudinastički raspoložena. Od nje 
je učinio jezgru svoje stranke. Vodio pobunu protiv kralja 
Otona te sastavio dekret, da se protjera iz Grčke. Sudjelo¬ 
vao je u novoj revolucionarnoj vladi i ustajao protiv politi¬ 
čara, koji su iskorišćujući moć vodili zemlju u propast. 
Tada je osnovao stranku »narodni komitet«. Kad je uspo¬ 
stavljena nova dinastija, D. je imenovan 1865 predsjedni¬ 
kom vlade, no poslije 7 dana ga je oborila ujedinjena 
opozicija. I kasnije nekoliko puta bio je predsjednik vla¬ 
de, ali uvijek na kratko vrijeme. D-u nije nikada uspjelo 
stvoriti brojnu političku stranku; bio je poštena i vjerna 
značaja. Umro je u 50. godini, u punoj politaičkoj zrelosti. 
Njegova govornička sposobnost je ostala poslovična. K. K. 

DELI JOVAN, planina u Srbiji, većinom pošumljena, 
visoka 1135 m (Crni vrh). Izgrađena je od kristalinskih 
škriljevaca, granita i gabra, ima žica bogatih kremenom, 
u kome se javljaju pirit i zlato. U toni iskopane građe 
našlo se prosječno 106 g zlata. I susjedni potoci nose 
zlatni amalgam. U planini ima zlatonosnog galenita, a 
neke rijeke čuvene su zbog krupnog zlata. Na obroncima 
D. J. nalazi se magnezit a valjda i kromno-željezna 
ruda. P. V-ć. 

DELILLE, abbe Jacques, Aigueperse (Puy-de-Dome) 
22. VI. 1738, f Pariz 1. V. 1813, francuski pjesnik. Neza¬ 
koniti je sin odvjetnika Antoine Montaniera iz Clermont- 
Ferranda, učio u koležu u Lisieuxu te bio profesor u Beau- 
vaisu, Amiensu i Parizu. Tu je 1769 objelodanio prijevod 
Vergilijevih Georgika postigavši znatan uspjeh: pet izda¬ 
nja u toku jedne godine. Zahvaljujući tom prijevodu iza¬ 
bran je, na prijedlog Voltaira, članom Francuske akade¬ 
mije (25. III. 1774). Doskora je naslijedio Lebeaua na ka¬ 
tedri latinskog pjesništva na College de France, dok mu 
je grof d’Artois pribavio prihod opatije Saint-Severin. 
Unatoč naslovu »abbe«, D. nije bio zaređen, bio je uosta¬ 
lom oženjen. Rado je bio viđen na dvoru Marije Antoi- 
nette i u visoku društvu. Njegov pjesmotvor Jardins ou 
VArt d’embellir les paysages (1782) imao je također velik 
uspjeh, premda danas vrijedi samo još kao kulturni do- 
kumenat. Izgubivši za revolucije mjesto i prihode D. 
je odselio u Švicarsku, odanle u Njemačku i konačno u 
Englesku, odakle se vratio 1802. Vraćena mu je stolica na 
College de France, ali D. je odsada živio povučeno, pogo¬ 
tovo jer je u to doba sasvim oslijepio. Objelodanio je 
redom deskriptivne epove: L’Homme des ehamps ou les 
Gćorgiques frangaises (1802), la Pitić (1802), LImagination 
(1806), Les Trois regnes de la nature (1808), la Conver- 
sation (1812), te prijevode »Eneide« (1804) i »Izgubljenog 
raja« (1804). Rijetko koji pisac bio je toliko »u modi«, ali 
i tako potpuno zaboravljen. Nakon pobjede romantizma 
D. je pao sasvim u zaborav. Ipak ima mjesto u povijesti 
francuskog pjesništva kao veoma vješt stihotvorac. Nje¬ 
gova djela su često tiskana, a najbolje je izdanje iz 1824, 
u 16 sv. (Michaud). 

LIT.: Sainte-Beuve, Portraits littćraires, I.-II., 1836; A. Malet, D.; 
Le poćme de la Conversation, Revue d’Auvergne, 1884; L. Maigron, 
Un manuscrit inćdit sur D., Revue d’histoire littćraire de la France, 
1907, 1908, 1910, 1912—15. P. Cl. 

DELIRIJ (od lat. delirare, »zabrazditi, buncati«). U psi¬ 
hijatriji je pojam d. mijenjao tokom vremena značenje. 
Nekada se tako nazivalo svako poremećeno duševno 
stanje, koje bi nastalo od oštećenja mozga, a očituje se 
nepovezanim govorom i radnjama te neskladnim afektivnim 
izražajima. Izraz kronični upotrebljavao se i kao općeniti 
naziv za kronične duševne bolesti. Totalni d. značio je, da 
postoje smetnje na svim područjima duševnog djelovanja, 
a parcijalni, da su smetnje samo na jednom području, na 
pr. samo kao tvorba ludih misli. 

Danas se pod tim pojmom označuje stanovita vrsta 
obično prolaznih smetenih stanja na osnovi poremetnje 
svijesti. Svijest je u takvom smislu pomućena, da je po¬ 
višen prag primanja vanjskih doživljaja, a unutarnji su 
duševni doživljaji kaotični, živahni i lebde kao neke slike 
i scene, pa sveukupna poremetnja svijesti ima značaj 
sanjanja. Kod d-a postoji uza smetnju svijesti kao naročit 
znak nemir, motorička živahnost sve do najjačih uzbu¬ 
đenja. Postoje živahne vidne i slušne halucinacije. Tok je 
misli isprekidan, nesuvisao; nastaju neodređene lude 
misli. U govoru se onda to sve očituje kao nesređeno 
buncanje. 

Delirium blandum seu mite je d. bez motoričkog nemira, 
kod vrste delirium mussitans nemir se od općenite klonu¬ 
losti očituje samo kao nerazumljivo mrmljanje i čeprkanje 
prstima, dok je za delirium furibundum značajan baš jak 
nemir s nasilnim činima. Takvi d-i i delirantna stanja na¬ 
staju obično kao izraz oštećenja mozga kod većine infek- 
cioznih bolesti: tifusa, gripe, upale pluća, sepse. Budući 
da nastaju za vrijeme groznice, nazivamo ih febrilni d-i; 
u početku bolesti dolaze kao inicijalni d-i, ali dolaze i 
onda, kad bolest jenjava. Kao toksični d-i dolaze kod 
različnih otrovanja: alkoholom, narkotičnim sredstvima ili 
drugim otrovima. Kao povremena stanja smetenosti ja¬ 
vljaju se d-i kod epilepsije, histerije, pa i u toku drugih 
duševnih bolesti. 

Delirantna misao, u duhu francuske psihijatrijske škole, 
znači ludu misao uopće, t. j. zabludu mišljenja, koja bo¬ 
lesno nastaje i koja se ne da ispravljati s pomoću umo¬ 
vanja. Sveukupnost takvih ludih misli kod jednog bo¬ 
lesnika označuje se kao delirij, naročito, ako se to ističe 
kao najupadljiviji izraz duševne bolesti. Deliriji se grupi¬ 
raju prema različnim sadržajima, pa tako ima u francuskoj 
psihijatriji različnih delirija. Mi ih nazivamo ludilo (njem. 
Wahn), na pr. ludilo proganjanja, vjersko ludilo. Gore 
opisana stanja poremećenja svijesti nazivaju se u francu¬ 
skoj literaturi akutni delirij. 

U prenesenom značenju pod izrazom d. (kao na pr. »u 
deliriju oduševljenja«) označuje se stanje gubitka duševne 
ravnoteže pod utjecajem jakog, osobito kolektivnog afekta, 
pa ljudi viču ili rade što drugo, gotovo kao da su izvan 
sebe. 

Delirium tremens je naročit oblik d-a kod kroničnih 
alkoholičara, kod kojih već postoje znakovi kroničnog 
alkoholizma u tjelesnom i duševnom području. Kao pred¬ 
znaci d-a obično se javljaju stanja straha, poglavito noću, 
pojedine vizije, a i epileptički napadaji. Onda se uz neke 
prigodne uzroke (upala pluća, kakva ozljeda ili nagla 
apstinencija od alkohola) razvije naglo sam d. Javlja se 
grubo drhtanje ruku, jezika, a i tijela, kao pokretni nemir 
sa smetnjama ravnoteže. Nastupa posvemašnja nesanica 
i jako znojenje. Svijest je djelomično pomućena, postoji 
dezorijentacija za mjesto i vrijeme, ali se s bolesnicima 
može razgovarati. Oni imaju vidne halucinacije: vide 
različne životinje, obično sitne bijele miševe, štakore ili 
neke eksotične prikaze, pa niti, žice, kosu. Sve ima često 
oblik fantastičnog, scenskog doživljavanja. Bolesnici su u 
strahu, boje se proganjanja, a obično su sugestibilni. Uza 
sve to postoji euforija, neka bezbrižna raspoloženost. 
S vremenom postaje nemir sve jači. Bolesnicima se često 
utvara, da su u svom zvanju, u gostionici, u podrumu, pa 
vrše takve kretnje. D. traje 3—7 dana, a bez liječenja 
prijeti smrtonosni svršetak u 10—20°/o zbog slabosti srca. 
Misli se, da je preduvjet za nastup d-a oštećenje jetara 
alkoholom, pa se danas u tom smislu i vrši liječenje. Z. S. 

DELISLE, 1. Guillaume, * Pariz 28. II. 1675, f Pariz 25. 
I. 1726, franc. kartograf, jedan od osnivača novije karto¬ 
grafije. Izdavši 1700 preglednu kartu čitave zemaljske ku¬ 
gle kao i karte četiriju strana svijeta proveo je u njima 
temeljite ispravke dotadašnjih karata te je, oslonivši se 
na astronomsko određivanje udaljenosti, zabacio ptolo- 
mejsku predaju. Sastavio je i objavio preko 130 karata te 
veći broj znanstvenih članaka i rasprava. Njegovom za¬ 
slugom je u kartama Evrope površina Sredozemnog mora 
bila ograničena i postala vjernim odrazom stvarnoga 
stanja. U. 

2. Leopold-Victor, Valognes 24. X. 1826, f Chan- 
tilly 22. VII. 1910, francuski povjesničar i bibliograf. 
Odmah po svršetku arhivarske visoke škole u Parizu 
(£cole des Chartes) objelodanio je Ftudes sur la condition 
de la classe agricole et l’ćtat de Vagriculture en Normandie 
au moyen age (1851), a 1852 stupio je u službu Bibliothe- 
que nationale, u kojoj je proveo 53 godine (od 1874 kao 
ravnatelj). Pod njegovom upravom živo se prionulo uz 
izradbu općeg kataloga tiskanih knjiga (alfabetskog, po 
imenu pisca), po metodi uređivanja, koju je on ustalio. 
To je majstorsko djelo, koje danas obasiže preko 150 sv., 
te je postalo nužno oruđe rada osobito za povjesničare. Od 
bezbrojnih njegovih bibliografskih radova spominjemo 
opis zbirka rukopisa pariške Narodne knjižnice (Cabinet 
des manuscrits , 3 sv. teksta i 1 atlas, 1869—1881), Inven¬ 


tare general et methodique des manuscrits frangais de la 
Bibl. nat. (1876—1878). Izabran članom akademije Institut 
de France 1857, on je obilno surađivao u izdavanju velikih 
znanstvenih zbirka, koje su u 18. st. započeli benediktinci: 
Recueil des historiens des Gaules et de la France , Histoire 
litteraire de la France , Diplomes des rois de France i t. d.). 
Napisao je također brojne povijesne radove. Popis nje¬ 
govih publikacija broji preko 2000 naslova. J. D-e. 

DE L’ISLE ROUGET —> Rouget de Lisle. 

DELIŠIMUNOVIĆI, hrvatska plemićka i kasnije (u 2. 
polovici 17. st.) barunska porodica. Potekla je od Ivana 
Radojčića, kojega je sin Šimun bio kaštelan u Klisu. Bu¬ 
dući da su Šimuna prozvali Delišimun, dobila je porodica 
ime Delišimunović. Porodični je posjed bio Radojčić- 
Kašteo na Mrežnici. 

1. Franjo Krsto, grof, f 2. V. 1712, sin uglednog plemića 
Janka Jelačića i posinak Krste D-a. Po smrti očuhovoj 
baštinio je imanje Turan. Posvetio se vojničkom zanatu; 
1695 postao kapetan u Sredičkom, zatim zapovjednik 
kupske i prekogorske Krajine i podkapetan kraljevstva, a 
1702 zapovjednik Gornjega polja, Glinske i Planinske Kra¬ 
jine. Dok D. vrši čast zapovjednika Gornjega polja, Glin¬ 
ske i Planinske Krajine, njegov otac Janko Jelačić, kao 
kapetan, zapovjednik je t. zv. gornje pokupske Krajine 
(oko Gline, Maje, Klasnića i Žirovca), i sin mu izdaje 
naredbe (1703). 

Za ustanka Franje II. Rakoczyja D. postaje 1705 puko¬ 
vnik i zapovjednik Kostajnice; 1706 naredi mu ban Ivan 
Palffy, da skupi vojnike iz prekokupske Krajine (samo 
Hrvate, a ne Vlahe) i dođe onamo, kamo mu naredi. Ali 
se D. ispričavao bolešću i otezao s odlaskom i skupljanjem 
vojske (1707), što ban nije primio na znanje. Kad je Ra- 
koczy ponovno izdao proglas Hrvatima pozivajući ih na 
ustanak protiv Habsburgovaca (20. X. 1706), predao je 
njegov pouzdanik barun Josip Vojnović uz popratno pismo 
i jedan takav poziv D-u zahtijevajući bez uspjeha, da ga 
preda hrvatskim staležima. D. ima tada značajnu ulogu u 
svom dijelu Krajine, gdje budno pazi na kretanje Turaka 
i nastoji umiriti Vlahe, koje ondje naseljava. Po svoj pri¬ 
lici 1710 postane grof. Kad je 11. III. 1712 hrvatski sabor 
u Zagrebu zaključio t. zv. hrvatsku pragmatičku sankciju 
o ženskom nasljedstvu kuće Habsburg, bio je D. izabran 
u poslanstvo, koje je trebalo poći u Beč i predati zaklju¬ 
čak na potvrdu caru, ali D. uskoro zatim umre. Bio je 
oženjen udovom Barbarom Sidonijom Peranskom, vlasni¬ 
com imanja Paraduša, Drežnika, Trešćena i Brloga. Kako 
je D. umro bez potomaka, baštinila je i Turan, koji uz 
ostala imanja ostavi zagrebačkom kaptolu utemeljivši za- 
dužbinu za se i svoga muža. 

2 . Krsto Radojčić, barun od Radojčića i Kostanjevca. 
Njegov otac Franjo zapovijedao je Žumberkom. Krsto se 
posvetio vojničkom zanatu u Vojnoj Krajini i postao 
čuven junak i vojskovođa. Bio je kapetan Tounja (1648), 
a zatim Križanić-Turna i Vražića (1655—70). G. 1658 
imenovan je uz ostale komesarom, da istraži uzrok odse- 
lenja primorskih Vlaha u Podgorju kraj Senja, čemu je 
bio kriv senjski kapetan barun Hans Albrecht Herberstein. 
Iduće godine bio je u komisiji radi naseljenja Vlaha u 
Gacko polje kod Otočca, što je 1660 i provedeno. Dne 12. 
I. 1659 kralj Leopold potvrdi plemstvo i grb Krsti, tada 
već zapovjedniku karlovačke konjice, kao i njegovim ro¬ 
đacima. Ubrzo postaje i barun. Bio je oženjen Marijom, 
udovom Andrije Gusića, otočkog kapetana (f 1657), čija 
se kći udala za kapetana Janka Jelačića. G. 1670 Krsto je 
sudjelovao u ugušenju bune u Banskoj Krajini, koja je 
pristala uz Petra Zrinskoga, Franju Krstu Frankopana i 
Franju Bukovačkoga. Zato dobi od Leopolda polovicu 
Turna (1677), koji je pripadao buntovnom Bukovačkom. 
Ubrzo pak pređe cijelo to imanje u ruke Krste, koji po¬ 
staje i zapovjednik Plaškoga i na kraju vicegeneral u Kar¬ 
lovcu. Kako nije imao djece, posini Franju Krstu Jelačića, 
Jankova sina (1676), na kojega prijeđe ime i barunat D-a. 
Krsto je umro negdje početkom 18. st. 

LIT.: R. Lopašić, Dva hrvatska junaka Marko Mesić i Luka Imbri- 
šimović, Zagreb 1888; Isti, Spomenici Vojne Krajine, II. i III., MSHSM 
XVI. i XX., Zagreb 1885 i 1889; Isti, Križanić-Turanj, Zagreb 1882; 
E. Laszowski, Hrvatske povjesne gradjevine, I., Zagreb 1902; Isti, Pri¬ 
lozi za povijest hrvatske Krajine, VZA VII. i VIII., Zagreb 1905 i 
1906; I. Bojničić, Der Adel von Kroatien und Slavonien, Niirnberg 1899; 
V. Klaić, Hrvatska pragmatička sankcija. Rad 206, Zagreb 1915; Zna¬ 
meniti i zaslužni Hrvati, Zagreb 1925. S. A. 

DELITZSCH, Franz, Leipzig 23. II. 1813, f Leipzig 
4. III. 1890, evangelički teolog i hebraist. U rodnom je 
gradu svršio bogoslovske i filozofske nauke i postigao 
1835 doktorat iz filozofije. Isprva racionalist postao je 
doskora strogim evangeličkim vjernikom. Kao profesor na 
sveučilištima u Leipzigu, Rostocku, Erlangenu i od 1867 
opet u Leipzigu držao je vrlo posjećena predavanja o 
Bibliji i biblijskim naukama. Kao dobar poznavač semitskih 
jezika, a osobito hebrejskoga, aramejskoga, sirskoga i arap¬ 
skoga, izdao je opsežne komentare velikog dijela staro¬ 
zavjetnih knjiga, osobito Geneze, Psalama, Joba i t. d. Bio 
je najznamenitiji borac proti njemačkom antisemitskom 
pokretu. Osobito je žestoko u više publističkih spisa po¬ 
bijao antisemita Rohlinga, koji je kasnije prihvatio hilija- 
stičko naučavanje. Mnogo je nastojao da prevede Židove 
na evangeličku vjeru. Za njih je 25 godina uređivao i 
izdavao časopis Saat auf Hoffnung. G. 1886 osnovao je u 
Leipzigu Institutum Judaicum, koji je poslije njegove smrti 
prozvan Delitzschianum. Za Židove je preveo na hebreiski 
i Sv. Pismo N. Z. 

BIBL.: Zur Geschichte der judischen Poesie (1836); Wissenschaft, 
Kunst, Judentum (1838); Vier Biicher von der Kirche (1847); System 
der biblischen Psychologie (1855, 1861*); Studien zur Entstehungsge- 
schichte der Potyglottenbibel des Kard. Ximenes (1871); Judisch- 
arabische Poesien aus vormuhammedanischer Zeit (1874); Jesus u. 
Hillel (1879 3 ); Physiologie und Musik in ihrer Bedeutung fur die 
Grammatik, besonders die hebraische (1868); Messianische l Veissagun- 
gen in geschichtlicher Folge (1890). U. 

2. Friedrich, * Erlangen 3. IX. 1850, f Berlin 23. XII. 
1922, njemački asiriolog, sin protestantskoga eksegeta Fran- 
za Juliusa Delitzscha. Bio je profesor na sveučilištu u 
Leipzigu, Breslauu i Berlinu. Bavio se semitskom filolo¬ 
gijom i poviješću religija bližeg Istoka. Prešao na čisto 
teologijsko područje i zanijekao povijesno značenje knjiga 
Staroga Zavjeta, a sadržaj svetih knjiga tumači najprije 
utjecajem balibonskih »panbabilonista«, zatim sumerskih 
spomenika »pansumerista«. 

BIBL.: Među najvažnija od mnogobrojnih D-ih djela idu: Wo lag das 
Paradies? Leipzig 1881; Die Sprache der Kossaer, Leipzig 1884; Prole- 
gomena eines neuen hebraisch.-aramaischen Worterbuches zum A. T., 
Leipzig 1886; Die Entstehung der altesten Schriftsysteme oder der 
Ursprung der Keilschriftzeichen, Leipzig 1897; Babel und Bibel, Leip¬ 
zig 1905; Assyrische Grammatik, Berlin 1906; Sumerisches Glossar, 
Leipzig 1914; Babel und Bibel bila su njegova predavanja na sjedni¬ 
cama carske akademije u nazočnosti pruskoga cara godina 1902 i 
1904, koja su kasnije tiskana. Ali potpunu uzbunu i protestanskoga 
svijeta, napose konzervativaca, unijelo je njegovo djelo Die grosse 
Tauschung, Stuttgart—Berlin 1920, kojim ruši i same temelje Staroga 
Zavjeta. N. Ž-ć. 

DELIUS, 1. Frederick, ^ Brandford (Engleska) 29.1.1863. 
f Grez-sur-Leing (kod Fontainebleaua) 10. VI. 1934, engle¬ 
ski skladatelj. Proveo je neko vrijeme na Floridi kao 
farmer na plantaži naranča baveći se kompozicijom kao 
samouk. Kasnije je učio glazbu na konzervatoriju u Leip¬ 
zigu. Od 1890 živio je u Francuskoj. D. se priklonio impre- 
sionizmu; gdjegdje se u njegovim djelima zapaža i utjecaj 
Griegov (s kojim je osobno prijateljevao), u kasnijim 
pak djelima još i utjecaj stare engleske pučke popijevke. 
Njegove se skladbe, zaodjenute u vrlo moderno glazbeno 
ruho, ističu profinjenim poetičnim crtanjem ugođaja i 
odabranim, originalnim harmonijama. 

Djela: za orkestar: Fantazija-ouvertura Over the Hills, Norveška 
suita. Ples života, Pariš, Variacije Appalachia sa z ivršnim zborom, 
rapsodija Brigg Fair, simfonijska pjesan The Song of the High Hills 
sa završnim zborom, simfonijska pjesan Sea-Drift za bariton, zbor i 
orkestar; koncerti za glasovir i za violinu; 2 plesne rapsodije; Le¬ 
genda za bariton, zbor i orkestar; Misa života (prema Nietzscheu) za 
sola, zbor i orkestar; Requiem; »Songs of Sunset«; glazbene drame 
Koanga, Romeo i Julija na selu (prema Kelleru), Margot la Pouge, 
opera Fennimore i Gerda, glazba za dramu Hassan, sonata za violinu, 
sonata za violoncello, gudački kvartet, popijevke. 

LIT.: M. Chop, F. D. 1907; P. Heseltine, F. D.; R. H. Hul, D. S. S-i. 

2. Nikolaus, * Bremen 19. IX. 1813, f Bonn 18. XI. 
1888, njemački filolog i shakespearolog. Učio je u Bonnu 
i Berlinu, Engleskoj i Francuskoj. Od 1855 je profe¬ 
sor engleske i provansalske književnosti u Bonnu. Kao 
sh-olog istaknuo se djelima Der Mythus von W, Sha- 
kespeare (1851), Shakespeare-Lexikon (1852), Vber das 
englische Theaterwesen zu Shakespeares Zeit (1853). G. 
1854—61 izdavao je kritičko izdanje Sh-ovih djela prema 
prvom »folio« izdanju. Izdao je i Waccov »Saint Nicholas« 
(1850) i Provenzalische Lieder (1853). R. F. 

DELIVIĆ, fra Mato, ^ Kreševo 1666, f Kreševo 22. VI. 
1740, biskup i prvi apostolski vikar u osmanlijskoj Bosni 
(1735-40). Obitelj mu je nazvana po nekom junačkom 


pretku Deli-Ivi. Radi vječnih poteškoća s bečkim dvorom 
pri imenovanju bosanskog biskupa — đakovački biskup 
nosi naslov »bosanskog« — prijeđe Sveta Stolica na sustav 
apostolskih vikara kao u misijama, imenovavši D-a 12. XII. 
1735 prvim vikarom u Bosni i naslovnim biskupom bolin- 
skim. Narod, koji već 52 godine nije vidio biskupa, dočeka 
ga oduševljeno, ali mu se opru vjernici duvanjske biskupije 
(Rama i Duvno), kojom je prije upravljao makarski biskup 
Nikola Bjanković (1699—1730), i ne htjednu pristupiti bo¬ 
sanskom apost. vikarijatu. Velikom požrtvovnošću obavi 
D. vizitaciju u 13 župa, ali radi austrijsko-turskog rata 
morade pohod prekinuti 1737. Njegov opis te vizitacije 
dragocjen je radi toga, jer potanje crta stanje katolika 
nakon velikih seoba za bečkoga rata i jer propisuje sva 
stara katolička crkvišta u pregledanom dijelu Bosne dono¬ 
seći i narodnu predaju o njima. D. je posebno trpio od 
tužba pravoslavaca Turcima pa je tako na objede vladike 
u Sarajevu bio i zatvoren. U samostanu Kreševu, koji je 
mnogo obdario i gdje je bio pokopan, čuva se uljena slika 
s bradatim isposničkim likom biskupovim. 

LIT.: Farlati, lllyricum Sacrum IV., 85.; V. Batinić, Djelovanje 
franjevaca III.., 52.—55., 66., 71.; J. Jelenić, Spomenici kult. rada franj. 
Bosne Srebr., Mostar 1927; Isti, Izvori za kult. povjest bos. franjevaca, 
Sarajevo 1913; Isti, Ljetopis franj. samostana u Kreševu, G1ZM 1917; 
Strukić, Povjes. crtice Kreševa i franj. samostana, Sarajevo 1899. K. D-ć. 

DELIYANNIS (dehyidvvr l s), porodica peloponeskih pr¬ 
vaka, istakla se u 18. st. revolucionarnom djelatnošću 
protiv Turaka, koji su zaposjedali njezinu domovinu. Za 
revolucije Rusa Orlova živo je učestvovala, ali kad ovaj 
ruski pokušaj nije uspio, jednoga od Deliyannisa ubili 
su Turci, koji su iz osvete poubijali poglavice pobune i pri¬ 
grabili njihova obiteljska dobra. Mnogi su se članovi ove 
porodice odlikovali u ratu za oslobođenje Grčke (1821). 

Teodor D., * Lankadia (Gortina) 15. I. 1820, f Atena 
13. VI. 1905, grčki državnik; g. 1848 tajnik je u ministar¬ 
stvu unutrašnjih poslova; doskora ulazi u polit, život. Kad 
je prognan kralj Oton, član je ustavotvorne skupštine; 
1863 je ministar vanjskih poslova, 1866 poslanik grčki u 
Parizu, ali se brzo vraća u polit, život, jer to odgovara 
njegovu karakteru; kao ponovni ministar vanjskih po¬ 
slova zastupa Grčku na Berlinskom kongresu. Stvorio je 
jaku polit, stranku kao opoziciju stranci Karilaosa Triku- 
pisa. Svjetina ga obožava i često izdiže na površinu, ali 
on je čovjek slaba i neodlučna značaja, nimalo podesan 
za teške prilike, koje je Grčka proživljavala. Doživljava 
blokadu Grčke od velikih sila — zemlja stenje u teškom 
ekonomskom stanju — sukobljuje se s kraljem te konačno 
gurne zemlju u katastrofalni rat s Turskom (1897). Ipak 
s tim njegova politička karijera nije svršila. Demagoškim 
sredstvima 1902 opet dobiva većinu na izborima, dok na¬ 
pokon ne zaglavi u Ateni: umorio ga profesionalni kartaš, 
jer je zatvorio igračnice u Grčkoj. K. K. 

DELKREDERE (tallij. del credere »na vjeru, na kredit) 
je trgovački izraz općenito upotrebljavan u trgovačkom 
robnom prometu, pa tako i u nas preuzimanja jamstva za 
isplatu prodane ili kupljene robe. Upotrebljava se gotovo 
jedino u komisionim poslovima. Komisionar (prodajući ko- 
mitentovu robu u svoje ime, a za njegov račun) može jamčiti 
komintentu, da će kupac platiti prodanu mu robu o roku. 
Dakle komisionar stoji prema komitentu »del credere«. Za 
to jamstvo t. j. za preuzimanje rizika pripada komisionaru 
uz redovitu komisionu providbu i posebna delkredere- 
providba. D. se može pojaviti i kod kupnje, na pr. u slu¬ 
čaju, kad komisionar kupi neku robu za račun komitenta 
pa preuzme jamstvo, da će prodavalac dostaviti kupljenu 
robu o roku. M. Š-ć. 

DELL’ABATE (nazvan i Messer Niccolo, u Francuskoj 
Nicolas de Labbe), ^ Modena 1512, f u Francuskoj 1571, 
talijanski slikar, kipar i graditelj. Znao se lako prilagoditi 
najrazličnijim uzorima, među kojima su Begarelli, Giulio 
Romano, Dosso Dossi, Correggio i Parmeggianino. Do 1548 
radi u Modeni (oslikavanje vijećnice), zatim 4 godine u 
Bologni, gdje je na jednom fresku današnje sveuč. knjižnice 
vrlo živo prikazao život tadašnjeg elegantnog svijeta. Od 
1552 boravi u Francuskoj, gdje s Primaticciom radi na 
ciklusu slika iz Odiseje za Fontainebleau. O njegovim 
mnogim slikarskim radovima pa o nacrtima za sagove i za 
slike na emajlu, koje je načinio u Francuskoj, imamo pre¬ 
dodžbu tek po crtežima, koji su se sačuvali u Louvru. 

Glavnija su mu djela: Madona sa sv. Petrom i Pavlom 
(Dresden), Rođenje Kristovo i Poklonstvo kraljeva (oboje 
u Bologni). D. posao je u Francuskoj jedan od najglavnijih 
propagatora potalijančenoga Fontainebleau-stila. F. C. 
DELL’AQUILA, SERAFINO -> Serafino dell’Aquila. 
DELLA BELLA, 1. Ardelio, ^ Foggia u Italiji 14. II. 
1655, f Split 3. XII. 1737, jezikoslovac. Filozofske i pravne 
nauke učio u Napulju, zatim stupio u isusovački red (2. 

II. 1677); nakon svo¬ 
jega prvog boravka u 
Dubrovniku (1681-84), 
gdje je bio profesor u 
kolegiju, uči teologiju 
u Rimu 1684-88. Osim 
kraćih prekida (pro¬ 
fesor filozofije u Pe- 
rugi 1691—94 i profe¬ 
sor teologije u Firenci 
1702—03) boravio do 
kraja života u Du¬ 
brovniku (gdje je bio 
rektor kolegija 1696— 
1702), Splitu i u osta¬ 
loj Dalmaciji, ugla¬ 
vnom kao vrlo popu¬ 
laran misionar,* te 
ga nazivahu »apo¬ 
stolom Dalmacije«. 
Njegove je duhovne 
besjede Razgovori i 
pripovidanja izdao 
Matej Čulić u Mleci¬ 
ma istom 1805. D. je 
tako zavolio i naučio 
hrvatski jezik, da je, napose za misionare po balkanskim 
zemljama, sastavio rječnik Dizionario Italiano, Latino, llli- 
rico zajedno s gramatikom hrvatskog jezika (una breve gram- 
matica per apprendere con proprieta la Lingua Illirica). 
Mada je bio gotov već 1718, rječnik iziđe u Mlecima 1728. 
Na kraju je i latinsko-talijanski indeks. D. piše dubro¬ 
vačkim narječjem, a u gramatici mu služi ugledom i Ka- 
šić. Da utvrdi pravo značenje hrvatskih riječi, donosi 
obilje citata, ponajviše iz pisaca i pjesnika dubrovačkih 
i dalmatinskih, uza znatan broj narodnih poslovica. D-in 
je rječnik oduvijek bio dragocjen izvor za druge hrvatske 
leksikografe. — Drugo izdanje rječnika priredio je du¬ 
brovački kanonik Pero Bašić (1749—1814) u Dubrovniku 
1785. On je dodao rječniku novih riječi (podosta kova¬ 
nica, imena biljaka, zemljopisnih naziva; ima čak i ruskih 
i poljskih riječi) te promijenio unekoliko talijanski i hr¬ 
vatski pravopis djela. Ne može se reći, da je Bašićevo 
izdanje bolje, iako je popravljeno i tehnički dotjeranije. 
U tome mu je uzorom služio t. zv. »Vocabolario di To¬ 
rino«, vrlo rašireni latinsko-talijanski priručni rječnik 
onoga vremena. Gramatika je izašla i posebno: Principi 
elementari della grammatica Illirica, Dubrovnik 1837. 

LIT.: S. Bosanac, Ocjena Della Belline gramatike, N. Vj. IX.; V. 
Dukat, Dubrovačko izdanje Della Bellina rječnika, Rad 237; M. Vanino, 
A. d. B., vjersko-prosvjetni radnik dalmatinske Hrvatske, »Život« 
XVIII; Isti, Lovro Camelli i njegova povijest pučkih misija u mle¬ 
tačkoj Dalmaciji, Vrela i prinosi XII (1941). V. D-t. 

2 . Stefanino Bella. 

DELLA ČASA, Giovanni, * Mugello (Firenca) 28. VI. 
1503, f Montepulciano (Siena) 14. XI. 1556, talijanski knji¬ 
ževnik. Učio je i burno proveo mladost u Bologni, Firenci 
i Padovi, gdje se upoznao s P. Bembom (v.), koji je na nj 
mnogo utjecao. Zaređen u Rimu, postaje nadbiskup u Be- 
neventu, ali ide odmah kao papin nuncij u Mletke (1544-49). 
Po nalogu pape vodio je raspravu protiv heretičkog postu¬ 
panja Istranina Petra Pavla Vergerija (v.). Na koncu ga 
papa Pavao IV. imenuje državnim tajnikom. D. C. je 
po vremenu posljednji od velikih talijanskih humanista. 
Poznat je po glavnom djelu, raspravi Galateo (1559), koju 
je, kako sam kaže, napisao po želji i uputi gospodina 
Galatea (polatinjeno ime biskupa Galeazzo, lat. Gala- 
thaeus); odatle i naslov knjige. To je uz Castiglionov Cor- 
tegiano (1528) prva knjiga dolična i otmjena vladanja u 
društvu, koju je Italija dala modernom svijetu; pritom 
pisac ne misli samo na puku uglađenost, koja je uistinu 
potrebna za uspjeh u praktičnom životu, jer on shvaća 


uljudnost donekle i kao nužni vanjski izraz plemenitosti 
duha, tako da njena svrha ne može biti nemoralna. Ta 
lijepo pisana knjiga daje i vjernu sliku ondašnjega druš¬ 
tvenog života, jer se pisac osvrće na običaje i profinjenost 
dvorskog života 16. st. Galateo je, kao i Cortegiano, postao 
brzo popularan u Italiji i u ostaloj Evropi, gdje ga i pre¬ 
vode. D. C. prevodio je s grčkoga i latinskog na talij.; 
pisao je izvrsnim stilom latinski i talijanski rasprave (o 
prijateljstvu i o dr.), životopise i aktuelne govore. Veoma 
su se sviđale njegove djelomično i razuzdane pjesmo 
(Rime, 1558), što se po nekim odlikama stila, intonacije, 
a i iskrenosti izdižu iznad ondašnjeg mora petrarkističkih 
kanconi j era. 

BIBL.: Opere, I.—IV., Classici, Milan 1806; Galateo, con introdu- 
zione e commento di C. Steiner, Milan 1910; Galateo, priredio G. 
Prezzolini (potpuno izd.), Milan 1937; Galateo, priredio P. Pancrazi, 
Firenca 1938. 

LIT.: L. Campana, G. Della C. e i suoi tempi, Studi storici XV.—XVI., 
Piša 1907-08; G. Tinivella, II Galateo di G. Della C., Milan 1937; B.. 
Croce, Poesia popolare e poesia d’arte, Bari 1933. M. D-ić. 

DELLA COLOMA, GUIDO -* Guido della Coloma. 

DELLA CORTE, Andrea, * Napulj 5. IV. 1883, talijan¬ 
ski muzikolog, profesor povijesti glazbe na glazbenoj školi 
u Turinu, glazbeni kritičar i predavač. Nadasve se bavio 
proučavanjem talijanske glazbe, pretežno pak opere u 
18. st., te je s toga područja objavio vrlo značajne studije. 
Skupa s G. M. Gattijem izradio je prvi opsežniji talijan¬ 
ski glazbeni leksikon, koji je već doživio nekoliko izda¬ 
nja. Značajan je i njegov pokušaj, da prikaže povijest 
glazbe na temelju samih odlomaka iz studija pojedinih 
glazbenih pisaca od davnih vremena pa do danas. 

BIBL.: Paisiello, 1922; L’estetica musicale di Metastasio, 1922; 
Saggi di critica musicale, 1922; L'opera comica italiana nel 1700, 1925; 
Le opere di G.i Verdi (Aida, Otelio, Falstaff), 1923—25; Disegno sto- 
rico delVarte musicale, 1926; Antologia della storia della mušica, 2 
sv., 1926; Piccinni, 1928; Le teorie delle origini della mušica e le 
musiche dei popoli antichi e primitivi, 1932; Vicende degli stili del 
canto dal tempo di Gluck al ’900, 1933; Ritratto di Franco Alfano; 
Pergolesi. J. An-s. 

DELLA GATTA, Bartolomeo, Firenca 1448, f Arezza 
1502 ili 1503, talijanski slikar. Na njega su utjecali Pollaiolo 
i Piero della Francesca; 1479 i 1481 surađuje s Lukom 
Signorellijem na freskama u Loretu i u Rimu (Sikstinska 
kapela). U Arezzu, gdje se najviše zadržavao i umro kao 
opat kamaldolaca,[ može mu se pripisati više freska i oltar- 
nih slika; glavno mu je djelo Uzašasće Marijino u Cortoni 
(S. Domenico), osebujna mješavina sanjarske nježnosti 
osjećaja i tvrdo iznesenih naturalističkih pojedinosti. Bio 
je osnivač jedne dosta ugledne slikarske škole u Arezzu. 
Zaposlen je bio i kao muzičar, graditelj orgulja i arhitekt 
(crkva S. Annunziata u Arezzu)). F. C. 

DELLA PORTA 1. Antonio, (obiteljsko mu ime Tama- 
gnino), rođen na Luganskom jezeru, talijanski plastičar. 
Djeluje oko 1500. Dugo je bio zabavljen (1491 i 1508—20) 
na ukrašivanju samostana Certosa di Pavia; međutim je 
radio i u Bresciji i Genovi, gdje je načinio među ostalim 
portal u Palazzo Grlilo Cattaneo. Radeći većinom u za¬ 
jednici s drugim umjetnicima (Pače Gaggini i Andrea 
Briosco) izveo je niz naručaba za Francusku i veći broj 
portretnih skulptura. 

2 . Giacomo, * vjerojatno Rim oko 1540, f Rim 1602, 
talijanski graditelj. Radio je najprije, pod Michelange- 



VILA ALDOBRANDINI U FRASCATIJU 













DELLA PORTA —DELLA QUERCIA 


623 



GIACOMO DELLA PORTA, Česma na trgu Araceli u Rimu 


lovim utjecajem, na građevinama kapitolijskim u Rimu 
(pročelje palače »dei Conservatori«), a zatim pod utje¬ 
cajem Vignolinim (crkva del Gesu, isusovački samo¬ 
stan i »Sapienza«). Sinteza Michelangelovih i Vignolinih 
utjecaja učinili se D. P. glavnim osnivačem ranoga rimskog 
baroka u graditeljstvu. Na pročeljima redovito naglašava 
profil kao i sredinu pojačavanjem reljefa i dimenzija 
visine, ali michelangelovske teške mase urnekšava naglaša¬ 
vanjem težnje za vertikalnošću (vanjski oblik kupole sv. 
Petra, pregradnja palače Senatorio, izmjene na palači 
lateranskoj, palača Aldobrandini-Chigi, S. Maria dei Mon- 
ti, S. Maria Scala Coeli, S. Paolo kod Tre fontane). Nje¬ 
gov pravi barokni smisao za impresivne poglede iz daljine 
odaju mnogi rimski zdenci, tako oni na trgovima Colonna, 
Araceli)i Campitelli, na trgu pred Panteonom, arhitekton¬ 
ski dijelovi na Zdencu kornjača, prijašnji zdenci na Piazza 
Navona te veličanstvene kompozicije vrta i krajolika Ville 
Aldobrandini u Frascatiju (1598—1604). 

LIT.: G. Giovannoni, Chiese della seconda met& del Cinquecento, 
L’Arte, sv. 15.—16., 1912—13; W. Arslan, Forme archit, civ. di 
G. d. P., Bollet. d’Arte, N. S., sv. 6., 1926/7; W. Korte, G. d. P., 
ALBK XXVII. F. C. 

3. Giambattista, Napulj 1535, f Napulj 4. II. 1615, 
talijanski učenjak i književnik, jedna od najznačajnijih 
ličnosti talij. kulturnog života 16. st. Petnaest godina prije 
nego je F. Bacon izdao Novum Organum objavljuje D. 
P. svoje Magiae naturalis sive de miraculis revum natu- 
ralium libri IV (1558), koje djelo više puta prevode i tiska¬ 
ju na talijanskom, francuskom i njemačkom. Piše brojne 
rasprave, među kojima o šifriranom tajnom pismu (De 
furtivis literavum notis, vulgo de ziferis , 1563), o nekim 
svojim kemičkim otkrićima (De distillatione , 1605), o ela¬ 
stičnoj sili pare (De 9 spiritali, 1606), po čemu je D. P. prvi 
preteča otkrića parnog stroja, o prvenstvu svog izuma 
teleskopa (1609), koje su mu priznavali Kepler, Fabro i 
drugi suvremenici. U 2. izdanju djela Magia naturalis 
(1589) dodaje raspravu o magnetizmu i svoja opažanja o 
»mračnoj komori« (camera obscura), koja je po općem 
sudu njegov izum. No osim prirodnih znanosti njega pri¬ 
vlači i književnost: prevodi Plautove komedije, piše ras¬ 


pravu o načinu sastavljanja komedija (De arte compo- 
nendi comoedias), piše i sam 29 komedija u prozi (od kojih 
se sačuvalo 14), 3 tragedije (sačuvana samo jedna) i jednu 
tragikomediju. Dramska su mu djela većinom imitacije 
Plautovih i Terencijevih djela, a građa im potječe također 
od Ariosta i novela talij. pripovjedača, ali ipak imaju 
realističkih crta, svježine, života, a i originalnosti, tako da 
je D. P. jedan od najboljih talij. komediografa 16. st. 

BIBL.: Commedie I.—II., priredio V. Spampanato, Bari 1910—11. 

LIT.: B. Caverni, Storia del metodo sperimentale in ltalia I.—VI., 
Firenca 1891; C. Fornari, Di G. B. D. P. e delle sue scoperte, Napulj 
1900; F. Fiorentino, Studi e ritratti della Rinascenza , Bari 1911; I. 
Sanesi, La Commedia I., Milan 1911; B. Croce, 1 teatri di Napoli dal 
Rinascimento alla fine del sec. decimottavo, 3. izd. 1927. M. D-ić. 

4. Giovanni Giacomo (oko 1485—1555) i njegov nećak 
Guglielmo, zvan i fra Guglielmo del Piombo (oko 1500— 
1577), talijanski kipari iz područja Luganskoga jezera. 
G. G., (koji je imao i umjetnički nadarena sina Gu- 
glielma), djelovao je u prvom redu u Genovi, gdje je bio 
u velikoj zajedničkoj radionici, koja je pomagala ukraši- 
vati krstionicu u katedrali te izradila niz kipova za Palazzo 
San Giorgio, pa u Milanu, gdje je 1528-31 dapače upravljao 
radnjama na katedrali. I nećak mu je pripadao spomenutoj 
genoveškoj radionici, prije nego što je (najkasnije 1537) 
otišao u Rim. Ovdje mu je bio prijatelj Sebastiano del 
Piombo, kojega je naslijedio kao papinski »čuvar olovnog 
pečata«. Mnogo su na nj utjecali Michelangelovi nadgrobni 
spomenici. Izrađivao je brojne kopije antika i plastike za 
kuću Farnese, među kojim su najznamenitije u bronci i mra¬ 
moru elegantno izvedene figure za monumentalni grob 
pape Pavla III. u crkvi sv. Petra. I sin njegov Teodoro bio 
je kipar. 

LIT.: G. Varni u Atti Soc. Ligure di storia patria, sv. 4. (1866); 
L. Steinmann, Das Grabmal Pauls III. (1912). 

DELLA QUERCIA, Jacopo, * Quercia Grossa (kod 
Siene) između 1367 i 1374, f Siena 20. X. 1438, talijanski 
plastičar. G. 1435 postao je graditeljem katedrale u Sieni. 
Počeo je, čini se, kao kipar u drvu, a pobude je primio 



(Alinari) 

GUGLIELMO DELLA PORTA, Spomenik papi Pavlu III. (detalj) 
Rim, Vatikanska bazilika 

( Alinari) 

JACOPO DELLA QUERCIA, Gospa sa svecima na oltaru 
Lucca, Crkva S. Frediano 


od nizozemske i francuske gotike u zbirkama Guinigije- 
vim (Lucca). U kasnijim radovima, koji su svi u mramoru, 
izuzevši brončani reljef za krstionicu S. Giovanni u Sieni, 
spaja on s ozbiljnim i živim ranorenesansnim predoči- 
vanjem neka sjećanja na izvijene silhuete nordijsko- 
gotičke umjetnosti. To vezanje dvaju smjerova izbija 
na spomeniku Ilarie del Caretto (Lucca, 1406) i obitaelji 
Trenta (San Frediano, 1413). Najznamenitije mu je djelo 
za Sienu iz vremena od 1408-19 kiparski ukras zdenca 
Fonte Gaia: niz u visoku reljefu izvedenih pojedinačnih 
figura kao i krasni reljefni prikazi stvaranja svijeta. Ori¬ 
ginalni reljefi zamijenjeni su Sarrocchijevim kopijama, a 
oni se nalaze u Palazzo Pubblico. Najzrelije je njegovo 
djelo: skulpture portala crkve San Petronio u Bologni na- 



( Alinari) 

JACOPO DELLA QUERCIA, Izgon iz raja 
Bologna, S. Petronio 


stale između 1425 i 1438. Osim toga je D. načinio za crkvu 
San Petronio niz portreta, reljef s Madonom i posve 
neobičan lik sv. Petronija. U Bologni (S. Giacomo Maggi- 
ore) nalazi se i zadnje mu djelo, grob A. G. Bentivoglia. 

t>IT.. C. Cornelius, J. D. Q., Halle 1896; F. Landsberger, J. D. Q., 
Leipzig 1924; I. B. Supino, J. D. Q., Bologna 1926; P. Bacci, J. D. Q ’ 
nuovi documenti e commenti, Siena 1929; L. Giellv, J. D. O. Pariz 
1931; G. Nicco, J 4 D. Q., 1934. p. C. 

DELLA RIVA BONVENSIN —> Bonvensin da Riva. 

DELLA ROBBIA, firentinska obitelj plastičara u 15. i 
16. st. Najvažniji dio njezina umjetničkog rada kroz tri 
generacije zauzimaju kipovi i reljefi iz pocakljene pečene 
gline, ali oni nisu jedini proizvodi njezina djelovanja. 
Osnivač ove umjetničke dinastije je Luča d. R. (1400—82), 
koji stoji pod utjecajem Ghibertija i Donatella. Ako je on 
autor reljefa Madone iz 1428 (muzej Ashmolean u Oxfor- 
du), to čnači, da se on već na početku svoje kiparske dje¬ 
latnosti posvetio obradbi keramike; ali između 1428 i prvih 
njegovih sa sigurnošću utvrđenih djela iz pocakljene gline 
postoji razmak od deset godina, ispunjen značajnim ki¬ 
parskim radovima iz tvrdog materijala: 1431 prekrasan i 
vedar reljef anđela za pjevalište firentinske katedrale, 1437 
alegorija znanosti za zvonik katedrale, a tek nakon toga 
započinje dugačak niz njegovih keramičkih djela. Naj¬ 
mlađe od njih, izrađeno za S. Maria Nuova u Firenci, 
nalazi se danas u crkvi sela Peretola; zatim slijede anđeli 
kapele Pazzi uz crkvu S. Croce, a onda znamenite lunete 
povrh pokrajnjih vrata sakristije katedrale, za koja je 
ujedno izradio brončane reljefe. Nakon toga izrađuje samo 
reljefe od pocakljene gline, koji su većinom uokvireni vi¬ 
jencima od cvijeća i voća. On nije izumitelj ove kerami¬ 
čke tehnike, ali ju je prvi primijenio na djela većeg opsega. 
Isprva je rado upotrebljavao mnogobrojnu šarolikost, dok 
se kasnije služi samo s dvije boje (bijelom na modroj po¬ 
zadini). — Njegov sinovac i najznačajniji učenik Andrea 
d R- (1435—1525) od samog je početka specijalista u ke¬ 
ramici, i to dvobojnoj. Nasuprot plemenito vedroj dra- 
žesti Lukinih djela njegova daju nemiran i sentimentalan 
dojam. Od njegove majstorske ruke potječu u čitavom 
svijetu znamenita djeca u povojima u kolonadi firentin¬ 
skog nahodišta, zatim snažna djela u samostanu La Vernia, 
Poboden je Marijino pred crkvom S. Giovanni u Pisto ji i 
djelo njegove starosti Susret sv. Franje i Dominika u lođi 
S. Paolo u Firenci. Od njegovih sinova razvio je u svojoj 
domovini važniju djelatnost samo Giovanni d. R. (1460— 
poslije 1529), koji se vraća polihromiji najranijih Lukinih 
djela, ali na bitno nemirniji način u oblikovanju, koje od¬ 
govara ukusu građanskog realizma. On je prvi od članova 
ove porodice, koji redovito stavlja na svoja djela potpis 
i nadnevak. Njegov je posljednji i najznačajniji rad Sedam 
djela milosrđa i Život Marijin , oba u Pistoji. Od njegove 
je braće Luča ml. (1482—1547) načinio nacrt za podove u 
Rafaelovim lođama u Vatikanu; on se je kasnije iselio u 
Francusku, kako je to već prije učinio brat mu Girolamo 
(1438—1566). Girolamo je radio u dvorcu Madrid kraj Pa¬ 
riza i Fontainbleau-u, ali u tvrdom kiparskom materijalu 
(grob Caterine de’Medici). 

LIT.: W. Bode, Die Kunstlerfamilie D. R. (1878); L. M. Cavallucci 
i E. D. Molinier, Les D. R. (1897); M. Burlamacchi, Luča D. R. (1900); 
M. Crutwell, L. and A. d. R. and their successors (1902); P. Schubring, 
L. d. R . und seine Familie (1905); J. de Foville, Les D. R. (1910); 
W. Bode, Die Familie D. R., Werke (1914); A. Marquand, Luča d. R. 
(1914); Isti, Andrea d. R. and his atelier (1922); Isti, Giov. d. R. 
(1926); Isti, The brothers of Giov. d. R. (1918); Isti, R. heraldrv 
(1918). F . C. 

DELLA ROVERE, talijanska plemićka obitelj, koja je 
još u 15. st. pripadala građanskom staležu u Savoni (Ligu- 
rija) te dolaskom dvojice njezinih članova na papinsku 
čast (Siksto IV. i Julije II.) stekla moć i ugled. Julijev 
brat Giovanni (1458—1509) bio je prefekt Rima i knez od 
Sinigaglie. Njegov sin Francesco Maria I. (1490—1538) 
morao je, doduše, za pontifikata Aleksandra VI. dati svoj 
posjed Cesaru Borgii, ali ga opet dobio od svoga strica pape 
Juli ja II.; osim toga je 1508, poslije smrti djeda Guido- 
balda Montefeltro, baštinio vojvodstvo Urbino, kojemu je 
1513 mogao pridružiti i vojvodstvo Pesaro. Za pape 
Leona X. ponovno je izgubio svoj posjed (1516), ali ga 
1521 opet dobiva. Na njegovu dvoru u Urbinu skupljao se 
niz najsjajnijih književnih talenata Italije (Bembo, Sado- 
leto, Castiglione). Tiransko i rasipno vladanje njegova 
sina Giudobalda II. (1514—74) otuđilo je, doduše, domu 
D. R. simpatije podanika, ali sin ovoga, Francesco Maria II. 

(1549—1631) bijaše pravedan vladar; on je, potresen prera- 
nom smrti svoga sina iz drugog braka (1623) ustupio 1624 
svoju državu papinskoj kuriji, koja je to već dugo tražila, 
i povukao se u samostan. Njegova unuka, koja se udala 
za velikog vojvodu Ferdinanda I. od Toskane, baštinila je 
prema tome, poslije smrti Francesca Marije, samo alođi- 
jalne posjede obitelji. F. C. 

DELLA SCALA (lat. Scaligeri) plemićka porodica u 
Veroni. Spominje se već od 11. st. D. S. bijahu pristaše 
gibelina, te su kao saveznici njihova vođe Ezzelina da Ro- 
mano došli 1259 na vlast u Veroni. Mastino , zapravo Cor- 
radino D. S., koji je ubijen 1277, nije još službeni vladar 
Verone; to postaje njegov brat Alberto (f 1301). Albertov 
sin Cane I. Veliki (1291—1329), zvan Cangrande, proširio 
je vladavinu svoje obitelji na Vicenzu, Feltre, Belluno, Pa¬ 
dovu i Treviso. G. 1318 bio je glavni kapetan gibelinske 
lige; na njegovu je dvoru našao Dante gostoljubivo uto¬ 
čište. Ali pod vladavinom njegova sinovca Mastina II., 
koji je podvrgao svojoj vlasti Bresciu, Reggio, Parmu i 
Luccu, dolazi do obrata u sudbini D. S. Radi neprija¬ 
teljstva s milanskim Viscontima, Mlecima i Firencom, oni 
izgubiše većinu svojih posjeda, te im preostade od 1340 
samo Verona i Vicenza. Mastinov brat Cangrande II. 
umoren je 1359, i na vlast dolazi Cane III. (Cansignorio), 



( Alinari) 

GROBNICA CANGRANDEA DELLA SCALA U VERONI 


koji je svoj rodni grad ukrasio lijepim građevinama, iz¬ 
među ostalog znamenitom grobnicom Scaligera u gotskom 
stilu. Moć D. S. naskoro je dokrajčena, kad su 1387 po¬ 
bjednički Visconti ušli u Veronu, kojom zatim sasvim 
kratko vrijeme vlada Guglielmo, nezakoniti potomak Can- 
grandea II. Iza 1404 zavladaše Veronom padovanski Car- 
rare, a zatim na dugo vrijeme Mleci. Oba Guglielmova 
sina umrli su s onu stranu Alpa; potomci jednoga od njih, 
Paola, živjeli su kao bavarsko ladanjsko plemstvo, dok 
1597 nije i ova grana porodice izumrla. U ženskoj lozi 
nastavlja se u austrijskim plemićkim porodicama Dietrich- 
stein i Lamberg. 

LIT.: L. Simeoni u Atti dell’Accad. di Verona i Nuovo Archivio 
Veneto (oba 1926); H. Spangenberg, Cangrande 1. D. S. (1892—95); v. 
Aretin, Die Hofmarch Amerang (bavarski posjed obitelji), 1913. F. C. 

DELLA TORRE (i Torriani), ime gvelfske obitelji, koja 
je u srednjem vijeku u Milanu prolazno došla do velike 
moći. Njezini su članovi u 12. st. učestvovali u križarskim 
vojnama. S Paganom D. T., vrhovnom glavom društva 
»Credenza di Sant’Ambrogio«, koje je zastupalo građansko- 
obrtničke krugove, učvrstio se oko 1240 u Milanu njegov 
rod, koji je imao imanje u Valvassini. Formalno pravo 
gospodara grada vršio je istom njegov nasljednik Martino 
(f 1263), koji je u svojoj ruci ujedinio Como, Lodi i No- 
varu, a za vlade njegova brata Filippa utjecaj se kuće 
raširio i na Vercelle i Bergamo. Filippov sinovac Napoleone 
(Nappo), gorljivi pristaša Karla Anžuvinca, nije uspio u 
borbi protiv obitelji Visconti, koja se uzdigla s pomoću 
milanskog plemstva. Kad je umro u zarobljeništvu (1288), 
samo je još njegov sinovac Guido, koji je bio i zaštitnik 
Piacenze, mogao na kratko vrijeme obnoviti sjaj kuće 
(1302), ali se njegova vlast slomila 1311 na premoćnoj sili 
Viscontija. Glavar obitelji D. T. smatrao se u doba nje¬ 
zina sjaja vođom svih gornjoitalskih gvelfa. F. C. 

DELLA VALLE, 1. Fantino, ^ u studenomu 1474. Ro¬ 
dom Trogiranin bio je nadasve poznat kao učen pravnik. 
Kad ga je papa poslao u Prag, da riješi spor između crkve 
i kralja Jurja Podjebradskoga, izbio je među D. V-om i 
kraljem oštar sukob. Kralj ga je bacio u tamnicu, iz koje 
ga je oslobodio tek zagovor cara Fridrika. Samostanu Sv. 
Križa na Čiovu ostavio je dragocjenu knjižnicu. U. 

2. Federico, * Asti (Piemonte) oko 1565, f Milan 
1628, talijanski dramatičar. Živio je na dvoru kuće 
Savoia u Turinu, zatim u Milanu kod španjolskog namje¬ 
snika. Kroz tri je stoljeća ostao neopažen, sve dok nije 
B. Croce otkrio vrijednost njegovih triju pobožnih trage¬ 
dija, koje se u doba barokne retorike ističu iskrenošću, 
moralnim i humanim osjećajem, pjesničkom snagom i sa¬ 
mostalnošću prema francuskom klasičnom kazalištu, tako 
da su, po Croceovu mišljenju, najbolje talij. tragedije 17. 
st. D. V. je jedan od najznačajnijih pisaca ondašnje kato¬ 
ličke obnove. Najbolja je Judith, tiskana zajedno s dru¬ 
gom, Esther (Judith et Esther, Milan 1628). I u trećoj je 
njegovoj tragediji glavno lice žena, Reina di Scotia (Mi¬ 
lan 1628), a predmet joj je tragična sudbina Marije Stuart, 
koji su mnogi obradili, među njima i Schiller. 

BIBL.: Tragedie di F. I. V a cura di C. Filosa, Bari 1939. 

LIT.: B. Croce, 1 teatri di Napoli dal Rinascimento alla fine del 
sec XVIII., 3 izd., Bari 1926; Isti, Nuovi saggi sulla letteratura del 
Seincento, Bari 1931; K. Kipka, Marie Stuart im Drama der Welt- 
literatur, Leipzig 1907; R. Schwartz, Faller im deutschen und neulat. 
Drama des Reformafions-Zcitalters, 2. izd. Oldenburg 1908. M. D-ić. 

3. Pietro, nazvan »II Pellegrino«, ^ Rim 11. IV. 1586, 
f Rim 21. IV. 1652, talijanski putopisac patricijskog 
roda, glazbeno i književno obrazovan. Isprva je bio 
u vojničkoj službi. Doživjevši razočaranja u ljubavi 
krene 1614 na hodočašće u Palestinu, pohodi i Troju, Cari¬ 
grad, Egipat i Siriju, a popne se i na Sinaj. Oženio se je¬ 
dnom Asirkom. Ona mu je doskora umrla, a on je nosio 
svuda sa sobom njezino balzamirano truplo. Od 1617—23 
bio je u službi perzijskoga šaha i dopro duboko u zapadni 
dio Prednje Indije. G. 1626 vratio se sa ženom, nekom 
Georgijkom, u Rim. S puta je donio dvije mumije, silu 
dragocjenih orijentalnih rukopisa i kojekakvih rijetkosti. 
Doživljaje opisao je pismima prijatelju Schipanou. Ta 
pisma objelodani 1650—53 u knjizi Viaggi in Turchia, Per- 
sia ed India, koja je u Italiji i Engleskoj doživjela više 
izdanja (2 sv.); vrijedna mu je i knjiga Discorso sulla mu¬ 
šica delVeta nostra (1640) kao historički izvor. 

DELLA VIGNA, Pietro -> Pietro della Vigna. 

DELLEANI, Lorenzo, * Pollone (Novara) 17. I. 1840, 
f Turin 15. XI. 1908, talijanski slikar, đak turinske akade¬ 
mije, jedan od glavnih predstavnika romantičkog povjesni- 
čkog slikarstva (Ezzelino de Romano, 1863; Oliver Crom- 
t veli). Za dužeg boravka u Veneciji razvija mu se priro¬ 
đeni smisao za boje, a nakon putovanja po Nizozemskoj 
napušta sasvim dotadašnji način i izrazuje neposredno 
svoje dojmove snažnim sjajnim bojama. Slikom Quies 
(1881), označio je programatski tu promjenu. F. C. 

DELLE GRAZIE EUGENIE Grazie. 

DELLINGER, Rudolf, * Kraslice (Češka) 8. VII. 1857, 
f Cosoig (Saska) 24. IX. 1910, njem. skladatelj. Od 1893 
zaposlen u Dresdenu kao operetni dirigent stvorio je i sam 
niz uspjelih opereta, među njima operete Don Cesar (1885), 
Chansonnette (1895) i Jadwiga (1901). F. C. 

DELLINGSHAUSEN, Nikolai, barun, * Kattenack 
(Estonska) 5. X. 1827, f Riga 1896, njem.-balt. prirodoslovac. 
U svoje vrijeme izazvao je svojom kinetičkom teorijom 
materije veliku pozornost. 

DEL LUNGO, Isidoro, Montevarchi (Arezzo) 20. XII. 
1841, f Firenca 4. V. 1927, talijanski književnik. Najprije 
profesor gimnazije. Zatim kao član, kasnije i predsjednik 
Akademije della Crusca u Firenci, radi redovno na njenu 
rječniku (Vocabolario .. .). Predsjednik je društva »Societa 
Dantesca Italiana«, državni senator (1906) te prijatelj i 
suradnik Carduccija. Osobito dobro pozna talij. jezik, stari 
i živi, pa je jedan od najboljih izdavača starih talij. tek¬ 
stova. Odlično prikazuje život, politiku, književnost i 
umjetnost Toskane 14. i 15. st., a Danteu posvećuje mnoge 
izvrsne rasprave i predavanja. Pripada historijskoj pozi¬ 
tivističkoj struji književne povijesti. Pisao je i propagan¬ 
distički, kao na pr. o talij. iredenti u knjižici Dalmazia 
italiana (Bologna 1921). 

BIBL.: Leggende del secolo XIV., Firenca 1863; Poesie di A. 
Poliziano, Firenca 1867; Beatrice nella vita e nella poesia, Milan 
1891; La figurazione stotica del Medio Evo ital. nel poema di Dante 
I.—II., Firenca 1891; Dal secolo e dal poema di Dante I.—II., Bologna 
1898; Conferenze fiorentine, Milan 1901; La donna fiorentina del buon 
tempo antico, Firenca 1906; Patria italiana (conferenze) I.—-II., Bologna 
1909-12; Storia d’un piccol libro de* tempi di Dante (Dino Compagni, 
Cronaca), I.«—II., Milan 1917—18; I Bianchi ed i Neri, 2. izd., Milan 
1921; G/i amovi del Magnifico Lorenzo, Bologna 1924: La prosa di 
Galileo, Firenca 1925. 

LIT.: A. Gigli i C. Mazzi, L’opera letteraria e civile di 1. D. L., 
Firenca 1922; Epistolario fra G. Carducci e I. D. L. (1858—1905), pri¬ 
redio A. Del Lungo, Firenca 1938. M. D-ić. 

DELLYS, grad u Alžiru. Leži na morskoj obali i od 
Alžira, gdje se u starini nalažaše Cissi. Ima 17.260 stan. 
Znatan je promet prirodninama. Stari dio grada nastavaju 
Mauri, dok je francuska četvrt novo izgrađena. 

DELMATI (Delmatae, Dalmatae), ilirsko-keltsko pleme, 
koje je do 2. st. pr. Kr. nastavalo u današnjoj zagorskoj 
srednjoj Dalmaciji i zapadnoj Hercegovini oko svoga glav¬ 
noga grada Delminija (v.). Početkom 2. st. počinju D. pro¬ 
dirati k moru i napokon se tu naseliše potisnuvši ili pod¬ 
jarmivši dotadašnje stanovnike, ilirske Buline i Manije. 
Za kralja Pleurata priznavahu njegovu vrhovnu vlast, ali 
otpadoše od njegova sina Gencija ostajući sasvim samo¬ 
stalni. Otada D. napadaju svoje susjede, naročito Ardijejce 
i Daorse, koji su živjeli njima na jugu. Kad su se naselili 
i na jadranskoj obali, dođoše u sukob i s isejskom drža¬ 
vom, jer su napadali isejske kolonije na dalmatinskom 
kopnu, Epetion (Stobreč) i Tragurion (Trogir). Zbog tih 
napadaja obrate se Isejci i Daorsi u Rim za pomoć. G. 158 
posla rimski senat D-ma poslanstvo, koje je posredovalo 
zbog njihova neprijateljskog držanja prema Isejcima i 
Daorsima, ali D. odgovoriše, da oni s Rimljanima nemaju 
ništa, a prema poslanicima postupahu vrlo neprijazno, go¬ 
tovo neprijateljski. Isejce i Daorse, koji su se priključili 
rimskom poslanstvu. D. pogubiše. Nato Rimljani započeše 
protiv D. rat. Konzul Gaj Marci je Figul provali g. 156 
iz Neretve u delmatsku zemlju, ali ga D. odbiše i baciše 
natrag na Neretvu. Iduće godine potuče Figul D-e, koji se 
povukoše u Delminij. Konzul napade dvaput grad, ali ga 
ne mogaše uzeti, ma da ga je već bio zapalio bacajući 
goruće zublje. Njegov nasljednik konzul P. Kornelije Scipion 
Nazika uspije poslije žestokih borba zauzeti Delminij (g. 
155 pr. Kr.). Delmatska zemlja bijaše sada temeljito 
opustošena. 

D. nisu time bili još nipošto pokoreni; samo malen dio 
njihova teritorija došao je u rimske ruke. G. 119 dođe do 
novog rata s Rimljanima. Konzul L. Cecilije Metel teme¬ 


ljito je kroz dvije godine oplijenio delmatsku zemlju; 
opljačkanim blagom mogao je opet podići hram Kastoru 
u Rimu. Rat s D-ma jamačno je bio naporan i težak, kad 
je senat Metelu g. 117 odobrio triumf i nadimak Delmaticus. 

Ni taj rimski pohod na D. nije slomio njihovu želju za 
slobodom. Čim su se oporavili od pustošenja, i nova gene¬ 
racija postala sposobna za borbu, pobune se g. 78 pr. Kr. 
Prokonzul Gaj Koskonije (Cosconius) trebao je dvije go¬ 
dine da ustanak uguši, ali D. ipak nisu bili do kraja slo¬ 
mljeni. Kad su ponovno mladići došli do snage, napadoše 
D. g. 51 pr. Kr. liburnijski grad Promonu (Klanac kod Te- 
pljuna), Liburnjani se obratiše za pomoć Cezaru, i Rimljani 
poslaše g. 50 na D-e jednu vojsku, ali je oni poraziše i 
uništiše. Tada sklopiše g. 49 savez s Pompejevim legatom 
M. Oktavijem, kome pomagahu kod opsade Salone. Dok 
je Cezarov kvestor Kv. Kornificije (Cornificius) imao g. 48 
nešto manjih uspjeha, potukoše D. zimi 48—47 do nogu 
vojsku A. Gabinija kod Sinotija. Tom prilikom D. zarobiše 
rimske bojne znakove i golem plijen. Ugled D-a poraste 
kod svih okolnih Ilira; njihova se vlast tada širila od Krke 
pa gotovo do Neretve, dok je u unutrašnjosti sezala du¬ 
boko u Hercegovinu i jugozapadnu Bosnu. Pored svojih 
starih 20 prisvojiše još 60 gradova. Uza sve to D. su dobro 
znali, da se velikoj rimskoj navali ne bi mogli oprijeti, 
pa se g. 46 odluče na mir i sporazum s Cezarom, dadoše 
taoce i obvezaše se na plaćanje danka. Već g. 45 opet su 
u ratu s Rimom; P. Vatinije oduže im šest gradova, ali 
g. 44 potukoše oni senatora Balbija. G. 39 ratovao je 
s D-ma Gaj Azinije Polijon. Kad je g. 34 August pokorio 
Japode, prodre u njihovu zemlju i podsjedne Promonu. 
Jednu delmatsku vojsku, koja je pod zapovjedništvom 
Testima dolazila Promoni u pomoć, August porazi. Poslije 
žestokog otpora pade g. 34 Promona. August tada osvoji 
i popali Sinotij i neka druga mjesta, a zatim podsjedne 
Setuju (Setovia, današnja sinjska tvrđava). U borbi bude 
August ranjen u koljeno, našto ostavi vojsku i pođe u 
Rim. Vrativši se osvoji g. 33 Setuju, koja mu se izmorena 
glađu predade. Tada se D. pokoriše, dadoše taoce, vratiše 
bojne znakove, koje bijahu oduzeli Gabiniju i moradoše 
plaćati danak. 

Ali D. ne ostadoše ni tada trajno mirni, bar ne svi. 
G. 16 pr. Kr. ratovao je protiv njih prokonzul P. Silije, 
a g. 11 i 10 i Tiberije. To su vjerojatno bili manji mjesni 
ustanci. Kad su međutim g. 6 po Kr. Iliri pod vodstvom 
Batona (v.) poduzeli svoju veliku borbu za slobodu, digoše 
se i D. Osobito se hrabro držao njihov grad Andetrij, 
kamo se bio sklonio Baton Desitijat. Kad ga Rimljani 
uzeše, pade posljednje uporište zatočnika slobode. G. 11 
triumfirao je Tiberije »nad Panoncima i Delmatima«. Tako 
su poslije 160 godina otpora i borbe s Rimom bili D. 
pokoreni. 

U 1. st. po Kr. D. pripadaju salonitanskom konventu i 
imaju 342 dekurije, s obje strane Dinare do Krke na SZ 
i Neretve na JI. U njihovoj* su zemlji bila mjesta: Salona, 
Andetrium, Delminium, Municipium Magnum, Ninia, Pro¬ 
mona, Riditae, Setovia, Sinotium, Splonum, sve stara del¬ 
matska, odnosno liburnijska naselja; Aequum (Čitluk kod 
Sinja) i Novae (Runović kod Imotskoga) osnovali su Rim¬ 
ljani. 

IZVORI: Natpisi u CIL, III., Polibije, Livije, Apijan, Flor, Frontin, 
Zonara, Eutropije, Ciceron, Cezar. 

LIT.: G. Zippel, Die romische Herrschaft in lllyrien bis Augustus, 
Leipzig 1877; H. Cons, La province romaine de Dalmatie, Pariz 1882; 
G. Novak, Topografija i etnografija rimske provincije Dalmacije, N. 
Vj. XXVII., Zagreb 1918. G. N. 

DELMEDIGO, židovska rabinska porodica s Krete, koja 
se u 14 st. doselila iz Njemačke. Najznatniji njeni članovi 
su Elijahu (Elijahu Cretensis), ^ Kandija 1460, f Kandija 
1697, filozof i talmudist. Osim židovske teološke naobrazbe 
stekao je i klasičnu na talijanskim sveučilištima, gdje je 
kasnije i predavao (Padova i Firenca). Među njegovim 
učenicima bio je Pico di Mirandola. U filozofiji slijedio 
je Majmonidesa i Averoesa. Glavno mu je židovsko djelo 
Becinat ha-Dat (Basel, 1629), a na latinskom jeziku Que- 
stiones tres (Mleci 1501) i komentar prirodnoj nauci 
Aristotela (Mleci 1488). Preveo je s arapskog na latinski 
Averoesov komentar Platonovoj Državi. — Josip Salomon , 
* Kandija 16. IV. 1591, f Prag 1655, astronom, matema¬ 
tičar, filozof i liječnik. Sveučilište je polazio u Padovi, 
gdje mu je učiteljem bio Galilei. G. 1613 vratio se u 

Kandiju, 1618 je u Aleksandriji, zatim boravi redom u 
Carigradu, Vilnu, Grodskom, Danzigu, Hamburgu, Amster¬ 
damu, Frankfurtu i napokon u Pragu. Nastojao je u dje¬ 
lima vjersko naučanje dovesti u sklad s rezultatima nauke, 
ali mu gledište u pogledu odnosa filozofije prema teologiji 
nije dosljedno izrađeno. Ipak se ističe, da je unio kritiku 
u judaizam i da je pristaša skepticizma. 

DELMENHORST, grad s obje strane rijeke Delme, 
10 km zapadnije od Bremena, na željezničkoj pruzi Bre- 
men—Oldenburg; ima 31.978 stan. (1933). U njemu su 
tvornice linoleja, pilane i predionice. N. Ž. 

DELMINIJ (Delminium), glavni grad Delmata, središte 
njihova otpora protiv prodiranja Rimljana u nutrašnjost 
ilirske zemlje. G. 156 pr. K. D. se odlučno odupro napadaju 
konzula C. Marcija Figula, i tek njegov nasljednik kozul 
P. Kornelije Scipion Nazika zauzeo ga je g. 155. Otad je D. 
malo mjestance napušteno od Delmata kao njihovo sre¬ 
dište. Kad za nj opet doznajemo u 1. st. pos. Kr., on je 
rimski municipij. Gdje je D. ležao, nije još utvrđeno; 
Farlati ga je stavljao na Duvanjsko polje, Mommsen i drugi 
u Gardun kod Trilja na Cetini, Evans i Patsch u Županjac 
na Duvanjskom polju. Nova iskapanja ondje pokazuju, da 
je doista kraj Županjca na brežuljku Libu stajao jedan 
grad u predrimsko doba, a u samom Županjcu otkriveni su 
ostatci većega grada iz rimskog vremena sa svim onim ja¬ 
vnim zgradama, koje su takva mjesta tada imala. Forum, 
koji je u Županjcu otkriven, izgrađen je g. 18—19 pos. Kr. 
a kasnije je urešen novim spomenicima. Za seobe naroda 
bio je grad razoren. Iz jednog natpisa vidi se, da je to bio 
municipij, bez sumnje Delminij. 

LIT.: G. Zippel, Die romische Herrschaft in lllyrien bis Augustus, 
Leipzig 1877, str. 131.; H. Cons, La province romaine de la Dalmatie, 
Pariz 1882, str. 105.; G. Novak, Topografija i etnografija rimske pro¬ 
vincije Dalmacije, N. Vj. XXVII., Zagreb 1918; C. Patsch u G1ZM 
VIII., 285. i d., IX., 227. i d., 117. i dr.; Isti u Wissenschaftliche 
Mitteilungen aus B u. H., V., 236. i d., IX., 170. i d. G. N‘. 



DELNICE 


DELNICE, najveće mjesto u Gorskom kotaru, na pro¬ 
stranoj visoravni 700 m visokoj, proteže se duž Lujzinske 
ceste. Sjedište je istoimenog kotara i općine, kotarskog 
suda, drž. šumske uprave i poreznog ureda; ima građan¬ 
sku školu, a broji 3118 stan. (1931). Katolička je župa 
osnovana u drugoj polovici 17. st., a župna je crkva sa¬ 
građena 1825. Na glasu je kao gorsko ljetovalište i opo¬ 
ravilište te ima nekoliko svratišta i lijepo uređen perivoj. 

U neposrednoj su okolici dobri skijaški tereni. Leži na 
pruzi Zagreb—Rijeka. Z. D-i. 

POVIJEST. D. su prije Turaka pripadale staroj Modruškoj župi, u 
kojoj su već bile granično naselje, jer je nedaleko njih ispod Risnjaka 
počinjala Vinodolska župa. S one strane Risnjaka modruško je po¬ 
dručje zahvatalo još poveći dio područja, s kojim je činilo upravnu 
i gospodarsku cjelinu. Stara Modruška župa pripadala je još u onaj 
kraj hrvatskih zemalja, koji Konstantin Porfirogenet u 10. st. ubraja 
u središnju hrvatsku oblast od rijeke Cetine do Kupe. Tu u Pokuplju 
u dotursko je vrijeme i naselje još bilo potpuno čakavsko, kao i ono 
u Vinodolskoj župi i dalje južnije. Ono je pripadalo, prema tome, 
struji, koja je nastanila prostrano područje od Kupe do Cetine na 
kopnu i na otocima sve do Mljeta. 

D. su se razvile na širokom plodnom polju. I prije Turaka ono je 
bilo središte većega skupa sela, koja su činila posjed delnički. U 
njima je bila župna crkva za cijelo polje. Delnički posjed dobili su 
kasnije Zrinski, kojima su pripala i susjedna polja Ličko i Mrko- 
paljsko s jakim stanovništvom. 

Za prodiranja Turaka stradao je taj kraj više no drugi u bližoj 
okolini. Upravo tuda preko Liča i D-a vodio je vrlo prometni put na 


Čabar i odande u Kranjsku, koja je turskim četnicima bila u 16. st. 
poželjan cilj za robljenje. Četnici su ulazili u to područje kroz Gvozd, 
kasnije nazvan Kapela, te su udarali kroz šume i doline na Ličko 
polje, odakle su dolazili cestama na Kupu, dalje u Kranjsku. Njihova 
djelatnost bila je živa osobito između 1522 i 1530. Tada je zbog nji¬ 
hovih vrlo čestih upada postupno raseljeno gotovo cijelo područje 
između Zrmanje i Gvozda i veliki dio dalje do Kupe, pogotovu na 
zapadnijoj strani, kuda su i vodili glavni putovi u Kranjsku. Tada 
su ostala pusta i naselja na Ličkom polju, u Jasenku i Mrkoplju, na 
delničkom i fužinskom posjedu. Nešto je starinačkog stanovništva 
preostalo jedino po postranim dolinama bliže Kupi, oko Gerova, Ča¬ 
bra i Broda. Područje između Gvozda i Kupe ležalo je tako pusto sve 
do početka 17. st.; plodna polja i planine zarasle su za to vrijeme 
šumom i gustim šipragom, i sav je kraj opustio. Prve je naseljenike 
na to zapušteno zemljište dovela Krajina, i to iz pravoslavnih sku¬ 
pina u Pounju, gdje su ih Turci nastanili iz Poibarja i Polimlja. Već 
1605 krajiške su oblasti naselile osamdesetak hrvatskih obitelji od 
Zemunika na Ličko polje. U to vrijeme imali su neki pravoslavni do¬ 
seljenici nastaniti i D., ali su oni zapravo naselili susjedne Moravice. 
Tako su D. ostale puste još neko vrijeme, a onda su Zrinski, kad je 
krajiškim jakim naseljima u Liču, Jasenku, Drežnici, Moravicama i 
Ogulinu bilo to područje osigurano, počeli dovoditi stanovništvo i na 
svoju delnički posjed. Za to nastanjivanje poslužila su im njihova 
pokupska imanja oko Čabra, Broda i Gerova, na kojima se stanovni¬ 
štvo bilo već umnožilo. U toj su seobi došli u D. Abramovići, Ar- 
dlari, Bolfi, Briski, Crnkovići, Čopi, Gašparci, Jakovci, Kajfeši, Ke- 
zele, Klobučari, Kvaternici, Lisci, Majnarići, Malnari, Marinceli, Mi- 
helčići, Smorini, Ožanići, Petranovići, Pleše, Rački, Šafari, Šnajdari, 
Šporeri, Štimci, Žankari i druge obitelji. Od njih danas ima u D-ama 
samih Pleša preko 100 kuća, Majnarića do 100, Tomaca do 60, Kezela 
do 50, Gašparaca oko 40, Andlara oko 25, a preko 20 bit će Bolfa, 
Petranovića, Račkih i Šnajdara. Jači su i Briški, Čopi, Klobučari, Mu- 
vrini, Mihelčići, Ožanići, Žagari i Žanhari. Onih pet najjačih obitelji 
drži danas s oko 350 kuća više od polovine cijelog mjesta, a nabro¬ 
jenih 18 obitelji sačinjavaju i tri četvrtine cjelokupnoga delničkog 
naselja. Osim toga te su kuće dale i mnogobrojne raseljenike drugim 
hrvatskim i prekomorskim krajevima, a i danas daju sigurnu podlogu 
za daljnje uspješno razvijanje D-a. Svi ti i drugi naseljenici donijeli 
su u taj od starine čakavski kraj kajkavsko narječje i ekavski govor, 
koji su u 17. st. već bili zavladali u Pokuplju pod utjecajem dose¬ 
ljenika s lijeve strane Kupe. Po svom položaju Delničani čine južnu 
granicu kajkavskoga narječja u tom kraju. 

LIT.: R. Lopašić, Spomenici hrvatske krajine. I., Zagreb 1884. S. P-ć. 

DELO, časopis za nauku, književnost i društveni život, 
izlazio jedamput mjesečno u Beogradu i za vrijeme rata 
1914-15 dvaput mjesečno u Nišu (1894—99, 1902—15. X. 
1915). Prvi urednik Stojan M. Protić. 

DE LOLLIS, Cesare, -*• Casalincontrada (Chieti, Abruzzi), 
14. IX. 1863, f Casalincontrada 25. IV. 1928, talijanski 
romanist i kritik. Bio je profesor romanske filologije na 
sveučilištu u Genovi (1891) i u Rimu (1905); u svjetskom 
ratu ide kao dobrovoljac na austrijsku frontu u 52. godini 
života. Raznolična su polja njegova rada: bavi se talijan- 
sko-španjolskim studijama, izdaje s raspravama kritička 
izdanja starih talij. književnika i provansalskih tekstova 
(Romania XVIII., 1889), proučava narječje Abruzza (Archi- 
vio glottologico ital. XII. 1892, Miscellanea Ascoli, 1896), 
jezik i stil nekih književnika, stari talij. jezik (Bausteine 
Mussafia, 1905), neke domaće i strane pisce i književne 
pojave. U časopisu La Cultura , koju uređuje preko 20 go¬ 
dina sve do smrti, znalački se zalaže za trajne književne 
vrijednosti, za ozbiljnu kritiku širokih vidika, za obnovu 
poštivanja tradicije, na kojoj se izgrađuju novi pogledi i u 
književnosti i u životu. Radi ujedno i na povijesnim i na 
kritičkim pitanjima, ali uvijek oštroumno odvaja jedne od 
drugih. U previranju talij. kritike D. L. je osebujan, ali 
se približuje idealističkom Croceovu pravcu, te je mnogo 
utjecao na razvoj dubljega gledanja na pjesničko stvaranje 
u Italiji. Zato se D. L. smatra kao jedan od najznačajnijih 
talijanskih kritika na početku 20. st. U svojoj reviji La 
Cultura (1924-26) objavljuje također desetak članaka A. 
Cronie, u kojima on daje pregled hrvatske književnosti od 
početka do naših dana. 

BIBL.: Dei raddoppiamenti postonici, Studii di filologia romanza 
I., 1884; Scritti di C. Colombo I.—II., Rim 1892—94; C. Colombo nella 
leggenda e nella storia, 3. izd. Rim 1923; Vita e poesie di Sordello 
di Goito, Halle 1896; Sul cahzoniere di Chiaro Davanzati, Turin 1898; 
Gerardo Hauptmann e l'opera sua letteraria, Firenca 1899:1 Saggi di 
letteratura francese. Bari 1920; Testi romanzi per uso delle scuole, 
Rim 1920 i 1927; Crusca in fermento, Firenca 1922; Cervantes reazio- 
nario, Rim 1924; Chi cerca trova, ovverosia colui che cerco VAsia e 
trovo VAmerica, Rim 1925; A. Manzoni e gli storici liberali francesi 
della Restaurazione, Bari 1926; Reisebilder ed altri scritti, a cura di 
B. Croce, Bari 1929; Saggi sulla forma poetica ital. delVOttocento, a 
cura di B. Croce, Bari 1929. 

LIT.: B. Migliorini, Bibliografia degli scritti di C. D. L., La Cul¬ 
tura, N. S., 1928; L. Tonelli, Alla ricerca della personalita II., Catania 
1929; C. Sgroi, Saggi e problemi di critica letteraria, Catania 1932; 
G. De Robertis, Saggi, Firenca 1939. M. D-ić. 

DELONEY 


DEL RIO 


DELONEY, Thomas, * 1543(?), f 1607(?), engleski pi¬ 
sac. Po zanimanju bio je tkalac. U početku pisao je po¬ 
vijesne, rodoljubne i komične pjesme osrednje pjesničke 
vrijednosti. U kasnijim godinama počeo je pisati u prozi. 
Između 1596 i 1600 napisao je tri djela iz života obrtnika 
svoga doba. U Jack of Newbury ocrtao je život tkalaca 
u jednoj velikoj radionici Londona. U djelu Thomas of 
Reading prikazuje trgovce suknom, a u trećem djelu The 
Gentle Craft opisuje razvoj postolarskog obrta od cara 
Dioklecijana i sv. Huge, zaštitnika postolara. Priču o Si- 
monu Eyreu iz ovog djela obradio je Dekker u drami »The 
Shoemaker’s Holiday«. U svim svojim djelima daje D. 
nesamo vjernu sliku života tih ljudi već i vrijedan prilog 
proučavanju društvenog života i prilika u drugoj polovici 
16. st. G. 1912 izdao je F. O. Mann D-eva djela. 

LIT.: Sievers, Deloney (1904) r p # 

DE LONG, George Washington, * New York 22. VIII. 
1844, f delta Lene 1881, američki istraživač arktika. Kao 
vođa ekspedicije »Polaris« došao je 1873 do Upernivika 
na Gronlandu. G. 1879 pokušao je, da se kroz Beringov 
tjesnac brodom »Jeanette« približi polu, ali je led 13. VI. 
1881 razbio brod sjeverno od ušća Lene. Spasio se čamcima 
na sjevernu obalu Azije, ali je s većinom posade umro od 
gladi. Poslije tri godine nađeni su na jugozapadnoj obali 
Gronlanda predmeti, koji su pripadali ekspediciji, što je 
dalo nov prilog poznavanju pravaca polarnih struja. M. Š. 

DJE LONG OTOČJE, sjeveroistočno od Novosibirskog 
otočja u Sjevernom ledenom moru. Sjeverozadno od ovog 
otočja stradao je brod »Jeanette«. De Long. 

DELORKO, Olinko, ^ Split 30. I. 1910, književnik. 
Srednju školu svršio u Splitu, filozofski fakultet u Za¬ 
grebu; profesor srednje tehničke škole u Zagrebu, a zatim 

činovnik ministarstva vanj¬ 
skih poslova u Zagrebu. Pisao 
lirske pjesme i refleksije o 
književnosti u knjiž. listovima 
(Mladost, Omladina, Knjiže¬ 
vnik, Hrvatska revija, Savre- 
menik i t. d.). Zasebno izdao: 
Pjesme (Zagreb 1934), Rastu- 
žena Euterpa (Zagreb 1937), 
Razigrani vodoskoci (Zagreb 
1940) i knjigu proze Zgode 
poremećene sreće (Zagreb 
1942). S D. Tadijanovićem 
uredio Hrvatsku modernu li¬ 
riku (Zagreb 1933), a s A. 
Nizeteom Talijansku liriku 
(Zagreb 1939), za koju je 
preveo s talijanskoga veći 
broj pjesama. Urednik je Hr¬ 
vatske revije. 

Značajka je D-ove lirike: unutrašnje proživljavanje, u 
kome se na neznatne vanjske poticaje izgrađuju doživljaj- 
ne cijelosti. U njegovoj se prozi također opaža nastojanje, 
da u običnosti i rastrganosti svagdašnjih opažanja ugleda 
višu harmoniju. A. B-c. 

DELORME (De L’Orme), Philibert, Lyon poslije 1510, 
t kod Pariza oko 1570, francuski arhitekt, sin graditelja 
Jeana D-a. Nakon boravka i nauka u Rimu (1532-36) dobiva 
u domovini moćna zaštitnika u kardinalu Du Bellayu, koji 
mu 1540 povjerava gradnju dvorca St. Maur-des-Fosses. 
Sudjeluje već 1543 i kod gradnje kraljevskog dvora u 
Fontainebleauu. Bio je kraljevski graditelj pa je izradio 
grobnicu Franje I., a povjeravala mu je gradnje i ljubi¬ 
mica Henrika II. Diane de Poitiers (dvorac Meudon 1552-56 
i Anet 1552-59) i sama kraljica Katarina (veličanstvena nat- 
krita mostna galerija u dvoru Chenonceau, 1556). Za Karla 
IX. potiskuje ga u pozadinu Primaticcio, ali mu ipak Kata¬ 
rina 1654 povjerava glavno djelo: gradnju Tuilerija. I 
portik kao i kapela u Villers-Cotteretsu djela su D-a, koji 
je, uostalom, i u bližoj i daljoj okolici dvorca Saint Ger- 
main bio zaposlen gradnjama. 

O njegovu bogatom djelovanju dobivamo pojam samo po grafi¬ 
kama Ducerceaua: nepromijenjeni dođoše do nas samo grob Franje I. 
i kapela u Anetu. Premda pripada među prve zastupnike renesansne 
građevne umjetnosti u Francuskoj, D. nije nipošto za volju talijanskih 
uzora žrtvovao domaću tradiciju. A da ovu dovede u sklad s kla- 
sičkim uzorima, dovode njegovi pokušaji do sklonosti barokiziranju. 
Umjetnik, koji se ponosio iznašašćem posebnog »francuskog« reda 
prstenastih stupova, dao je mnogo novo i na tehničkom području. 


Jedan sistem skela zove se i danas po njemu. Istakao se i kao teore¬ 
tičar u djelima Nouvelles inventions pour bien bastir, et a petitz 
fraiz 1561 i Le premier tome de P archltecture de P. D. (1567). 

LIT.: M. Vachon, Ph. de VO. (1887); De PO., Oeuvre reproduite 
par facsimile, Pariz 1894; L. C. Colbert, Ph. de PO., Pariz 1902; H. 
Clouzot, Ph. de PO., Pariz 1910; M Roy, Artistes et monuments de 
la Renaissance frangaise, Pariz 1929. F. C. 

DEL PACCHIA, Girolamo -> Jerolim. 

DELPIT, Mare Andre (pseudonim Albert), * New Or- 
leans (USA) 30. I. 1849, f Pariz 4. I. 1893, francuski 
kazališni pisac i kritičar. Učio je u Francuskoj pa je još 
kao dječak surađivao u kratkotrajnim listovima, koje je 
pod konac II. carstva osnovao Durnas otac. Njegovi kaza¬ 
lišni prvijenci, drame i komedije ( Jean-nupieds, premijera 
1875), nisu uspjeli. Sretnije ruke bio je sa svojim roma¬ 
nima izašlim većinom u Revue des Deux Mondes: Le Fils 
de Coralie (1879 i kao komedija 1880), Le Mariage d’Odet- 
te (1880), le Pere de Martial (1881 i kao drama 1883), la 
Marquise (1882), les Amours cruelles (1884), Mademoiselle 
de Bressier (1886), Theresine , (1888). Pjevao je i pjesme: 
la Vieillesse de Corneille (recitirana u Comedie FranQaise 
1877, prigodom Corneilleove obljetnice), Le Repentir (1881, 
nagrađena od Franc. Akademije) i t. d. Stil mu je lagan, 
a kao pripovjedač odlikuje se dobrim opažanjem. Između 
1880 i 1890 bio je jedna od najpoznatijih ličnosti pariškog 
novinskog kazališnog i književnog svijeta. Njegov dvoboj 
s A. Daudetom (1883) imao je silan odjek. 

HRV. PRIJEVODI: Promašeni život, prev. Ivan, Obzor 1906; neko¬ 
liko pripovijesti izašlo u Vijencu (XIII., XX., XXVIII.) i zbirci 1000 
najboljih novela (99). p. Cl. 

DEL RIO (Delrio), Martin Antonio, ^ Antwerpen (An- 
vers) 1551, f u Louvainu 19. X. 1608, španjolski isusovac 
(od 1580). Učio je pravo u Parizu, Douaiu, Lou¬ 
vainu i Salamanci, gdje je stekao doktorat. Mlad vršio 
je visoke službe u Belgiji, a onda stupio u isusovački red, 
u kojem je bio profesor filozofije i teologije. Lipsius ga 
zove »čudo našeg vremena«. Od izdanih mu je djela naj¬ 
poznatije ono o magiji: Disquisitionum magicarum libri 
sex, tri sveska 4° (Leuven 1599—4600), do 1755 tiskano oko 
20 puta. Tim kobnim spisom lakovjerni je pisac pogodovao 
sudbenom progonu i torturi vještica, za koje ipak zahtijeva 
branitelja. Djelo je pisano s vanrednim poznavanjem pra¬ 
znovjerja, vračanja i kulta demona staroga i srednjega 
vijeka. 

LIT.: B. Duhr, Gesch. der Jes. in den Landern deutscher Zunge, 

2 sv., Freiburg 1907 i 1913; Sommervogel, Bibliotheque II. 1892. M. V. 



PHILIBERT DELORME I PIERRE BONTEMPS, 
Grob Franje I. u bazilici St. Denis 

DELTA DUNAVA 


DELSKI PROBLEM -> Duplikacija 
kocke. 

DELTA, naplavno tlo, koje rijeke talože 
oko ušća; naziv potječe od starih Grka, 
koji su tako nazvali zemljište između dva 
kraka Nila, jer je nalik na grčko slovo A 
(delta). Kasnije se naziv uobičajio za na¬ 
plavna zemljišta oko ušća bez obzira na 
njihov oblik. Do taloženja dolazi zato, što 
se slabljenjem i prestajanjem kretanja vo¬ 
de gubi i njena prijenosna snaga. Stvara¬ 
nje d-e ovisi o veličini i erozivnoj snazi 
toka, zatim o dubini i kretanjima vode, u 
koju se ulijeva. Veći tok obično donosi više 
nanosa, ali je još važnija njegova jačina ero- 
zivnog rada, jer o njemu u prvom redu 
ovisi količina nanosa. Stari tokovi s blagim 
padom, osobito ako pritječu iz pošumljena 
kraja, donose malo nanosa; dok tokovi s 
većim padom i golim porječjem obiluju 
nanosima. Delta rijeke Pada počela se raz¬ 
vijati tek u povijesno doba, jer je uništava- 
vanjem šuma oživjela erozija rijeke. Izdiza- 
nje kopna odnosno spuštanje razine vode, u 
koju se tok ulijeva, pojačava eroziju i pogo¬ 
duje stvaranju delta. Sređeni tokovi donose 
do ušća više materijala i brže produžuju d-u, 
jer se u koritu brže kreću i talože manje na¬ 
nosa. Na stvaranje i širenje d-e utječu i osobine vode, u 
koju se tok ulijeva. Ako je dubina veća, više će nanosa 
trebati za stvaranje i širenje delta; stoga se d-e brže 
razvijaju u plitkim, a sporije u dubljim vodama. U mir¬ 
nijim vodama, na pr. jezerima, delte se pravilno šire, dok 
jača kretanja morske vode na njih različito utječu. U mo¬ 
rima s jakom plimom i osekom ne može doći do stvaranja 
delte. Val plime pri povratku (oseka) ispira korito i od¬ 
nosi riječne nanose prema dubljem moru i stvara »pod¬ 
morsku deltu«, te rijeka dobiva ljevkasto ušće »estuar«, što 
je oblik protivan delti (Temza, Laba i dr.). Struje utječu 
na oblik d-e, jer skreću nanose u pravcu svog kretanja i 
stvaraju prudove, koji na kraju, zatvarajući obalne lagune, 
spoje dvije susjedne d-e. Širenjem prema dubljim i otvo¬ 
renijim vodama razvoj d-e se usporava, a razorna snaga 
valova i struja postaje sve jača. Napokon dolazi do stanja, 
u kojem se ova dva suprotna rada izjednače, i delta se više 
osjetno ne mijenja (»mrtva delta«). D. Nila je mrtva, jer 
se od povijesnih vremena nije osjetno izmijenila. Malo 
imamo sigurnih podataka o brzini širenja d-a; čini se, da 
se najbrže širi d. kavkaske rijeke Terek, koja se ulijeva 
u Kaspijsko more (oko 465 m godišnje); druge d-e se 
mnogo sporije šire: Arno 7 m, Tiber 3,5 do 4 m, Dunav 
0,8 m godišnje i t. d. Najpovoljniji su dakle uvjeti za stva¬ 
ranje i širenje d-e u plitkim i mirnim jezerima ili odvo¬ 
jenim i mirnim morima. 

Oblik d. je raznolik. Taloženjem nanosa s obje strane 
korita stvara se d., koja ima oblik trokuta, kojemu je vrh 
ušće toka. To je »jednostavna delta« (Arno, Tiber i dr.). 



DELTA NILA 


Najviše nanosa tok taloži u samom koritu, koje se zbog 
toga izdiže, a okolo zaostaju niža zemljišta, u koja se 
rijeka za visokog stanja izlije, te se oko novog ušća stvara 
sporedna delta. Ova se pojava može više puta ponoviti; 
na taj se način tok grana, a između pojedinih d-a se iz¬ 
dvajaju lagune, koje će nove d-e zatrpati. Tako nastaje 
»složena delta« (Dunava, Volge, Mississippija, Neretve i 
većine velikih d-a). Delte su zatrpale udubine, u koje se 
tok ulijevao, te debljina nanosa ovisi o dubini udubine, 
koju su ispunili: kod Rajne su naslage d-e debele preko 
60 m, kod Rhone preko 100 m, kod Poa do 173, a kod 
Nila se ni pri dubini od 105 m nije došlo do čvrste podloge. 

Položaj slojeva d-e ovisi o podlozi, na kojoj su taloženi; 
u podvodnom dijelu mogu imati pad 20° do 30°, dok su 
na kopnenom dijelu gotovo vodoravni. Građa slojeva ovisi 
pak o prirodi_toka, sastavu porječja i položaju u samoj 
delti. Tokovi s većim erozivnim radom donose grublje 
nanose, koji su krupniji za vrijeme visokoga, a sitniji za 
vrijeme niskog vodostaja. Nanosi bliže ušću su grublji, a 
dalje od njega finiji. Prema položaju i sastavu slojeva 
mogu se utvrditi tragovi prijašnjih delta. Takvih »fosilnih 
delta« ima i ondje, gdje danas nema tokova ni vode, u 
koju su se ulijevali, na pr. na izdignutim obalama mora, 
na nekadanjim obalama jezera, koja su otekla. 

Obično su d-e, osobito u toplim krajevima, nezdrav kraj 
prepušten prirodnom stanju i slabo naseljen. Luke izbje¬ 
gavaju d-e ili se grade u njihovu vrhu (Kairo) i postrance, 
i to na onoj strani, odakle struja dolazi (Aleksandrija, 
Marseille), tako da bi se izbjeglo nasipavanje. Velikim 
radovima uspio je čovjek u nekim slučajevima odstraniti 
ove slabe strane i iskoristiti plodna i vlažna zemljišta d-a 
(Egipat, donekle d. Gangesa i dr.). J. R.-ć. 

DELTA AMACURO, teritorij na SI južnoameričke 
republike Venezuele, u delti rijeke Orinoka. Na površini 
od 40.200 km 2 stanuje 26.852 stan., od kojih je gotovo po¬ 
lovica Indijanaca. Tlo je vlažno, a podneblje nezdravo. 
Urođenici se bave ponajviše dobivanjem balate (v.) i 
lovom riba. N. Z . 

DELTA-METAL. Dodatkom malih količina željeza, 
mangana, aluminija, nikla, kositra i olova običnoj mjedi 
(slitini bakra i cinka) dobivaju se mjedi osobitih meha¬ 
ničkih i kemijskih svojstava. Tako je na pr. delta-metal 
osobita mjed sastava: Cu 55—56°/o, Zn 40—43°/o, Fe oko 
l°/o, Mn do l,5°/o, Pb do 2°/o. Upotrebljava se u strojar¬ 
stvu liven, kovan ili tiješten na mjestima, gdje se zahtijeva 
osobita čvrstoća i istezanje, te dovoljna otpornost prema 
kemijskim učincima. R. P. 

DELTA ZRAKE su spori elektroni, koje izbijaju alfa 
zrake iz čvrstih tjelesa, u koja udare (J. J. Thomson, 
Rutherford, 1905), ili iz molekula plina, kroz koji prolaze 
(Bumstead, 1916). Brzina i dosezi su im vrlo različiti. Po 
Thomsonu bi im maksimalna brzina imala biti jednaka 

dvostrukoj brzini alfa zraka. Maksimalni dosezi pod nor¬ 
malnim tlakom plina iznose im u vodiku 2 mm, u heliju 
2,6 mm, u zraku i u argonu 0,45 mm. Lijepo se vide u 
Wilsonovoj komori punjenoj vodikom pod smanjenim 
tlakom kao ogranci, koji izbijaju iz početnog dijela staza 
alfa zraka. M. K. 



DELTA ZRAKE IZ STAZA ALFA ZRAKA U VODIKU U 
WILSONOVOJ KOMORI (povećano). 
(Geiger-Scheel, Handb. d. Phys.) 


DEL TASSO, umjetnička obitelj iz Firence, koja se po 
prilici od sredine 15. do sredine 16. st. odlikovala u drvo- 
rezbarenju i intarzijskim radovima. Iz prvoga njezina na¬ 
raštaja osobito se ističe Domenico de Francesco (1440— 
1508), koji je potekao iz kruga Giuliana da Majano te je 
mnogo i vani radio (Perugia, Viterbo), utjelovljujući pri¬ 
jelaz iz rane u visoku renesansu. Među pripadnicima dru¬ 
goga naraštaja najznamenitiji je Leonardo di Chimenti 
(1466-^1500), koji se bavio poglavito kiparstvom te je po¬ 
slije smrti Benedetta da Majano mogao čak preuzeti dalje 
poslovanje njegove radionice. Napokon treći naraštaj za¬ 
stupa sjajni virtuoz Battista di Marco (1500—1555), uži 
suradnik Cellinijev, vrlo sposoban i kao arhitekt, pa od 
njega potječe i lijepa loggia za »Mercato Nuovo«« u Firenci 



(Alinari) 

LEONARDO DEL TASSO, Sv. Sebastijan 
Firenca, Crkva sv. Ambrozija 


(1549—51), a pod njegovim je vodstvom izveden i strop 
Lorenzove knjižnice po Michelangelovu nacrtu. Članovi 
obitelji Del Tasso imali su u crkvi sv. Ambrozija svoju 
grobnicu, nad kojom je Leonardo Del Tasso izradio krasan 
lik sv. Sebastijana. F. C. 

DELTEIL, Joseph, Pieusse (kod Carcassonna) 20. IV. 
1894, francuski pisac. Njegovi prvi romani Sur le fleuve 
Amour (1923), Cholera (1923), Les cinq seris (1924) izazvali 
su dojam obilnog, snažnog i živahnog pripovjedalačkog 
dara rabelaisovskog tipa. Njegove kasnije knjige, osobito 
romansirani, grubo obojeni životopisi pokazivali su izvje- 
štačenost, hotimičnu pretjeranost i jednoličnost kao glavne 
osobine: Jeanne d’Arc (1925), Les Poilus, epopee (1926), 
La Jonque de porcelaine (1927), La Fayette (1928), II etait 
une fois Napoleon (1928), Don Juan el Santo (1930), Le 
Vert galant (1931) i t. d. J. D-e. 

DELTOID je četverokut, koje¬ 
mu su dvije po dvije susjedne 
stranice jednake. Iz te definicije 
slijedi, da se d. sastoji od dva 
istokračna trokuta, koji imaju za¬ 
jedničku osnovku (v. sliku), i da 
je ona diagonala, koja spaja vrho¬ 
ve tih trokuta, simetrala zajedni¬ 
čke osnovke, dakle druge diago- 
nale. Prema tome je površina d-a 
jednaka polovici umnoška njego¬ 
vih diagonala. Iz simetrije d-a 
slijedi još, da se on sastoji i od 
dva simetrična, dakle sukladna 
trokuta. R. C. 

DELTOIDNI MIŠIĆ je trougla- 
ta mišićna ploča u obliku obrtnutog grčkog slova delta, 
koja kod čovjeka obavija rame s prednje, vanjske i 
stražnje strane. Započinje se širokom bazom od vanjskoga 
dijela ključne kosti, vrha ramena i grebena na lopatici. 
Prema dolje se sužuje i završava na jednoj hrapavosti u 
sredini nadlaktične kosti s vanjske njene strane. Glavno 
mu je djelovanje, da diže nadlakticu do horizontalne 
linije. V. D. 

DELTOIDSKI DODEKAEDAR Kristalni sustavi, Te- 
seralni sustav. 

DELTOIDSKI IKOZITETRAEDAR -* Kristalni sustavi, 
Teseralni sustav. 

DELVAUX, Laurent, * Gent 17. I. 1696, f Nivelles 24. 
II. 1778, flamanski slikar. Učio je kod G. van Fleldsberghea 
i P. D. Plumiera. Već 1717 radi u Londonu, a poslije peto¬ 
godišnja boravka u Rimu (1727—32) postane omiljeli 
kipar na dvorovima nizozemskih katoličkih knezova. U 
svojim je djelima povezao klasicistička nastojanja s du¬ 
hom Berninijeve škole, no barokna mu komponenta pre¬ 
vladava. Glavna su mu djela: propovjedaonice u crkvi sv. 
Bavona u Gentu i u opatijskoj crkvi u Nivelles, zatim 
prikaz teoloških kreposti i Herkul, obje u bruxelleskom 
muzeju, niz svetačkih likova u Namuru (St. Albin) i Bru- 
xellesu (Sainte Gudule) i nekoliko skulptura portreta, koje 
je u tuđini načinio. F. C. 

DEL VECCHIO, Giorgio, * Bologna 26. VIII. 1878, 
talijanski pravni filozof. Od 1903 profesor filozofije prava 
na sveučilištima u Ferrari, Sassariu, Messini, Bologni i (od 
1920) u Rimu. Urednik časopisa »Archivio giuridico« i 
»Rivista internazionale del diritto«. Pripada struji etičkog 
idealizma. Postavio je vlastitu teoriju o općim pravnim 
načelima, o ideji pravde i idealnom pravu. Poznata su 
njegova nastojanja za unifikaciju prava evropskih država 
i uvođenje idealističkih načela u pravnu nauku. 

BIBL.: U sentimento giuridico, 1902, 2. izd. Turin 1908; La 
dichiarazione dei diritti delVuomo e del cittadino nella rivoluzione 
francese, Genova 1903; Diritto e personalitš umana nella storia del 
pensiero, 1904, 3. izd. 1917; l presupposti filosofici della nozione del 
diritto, Bologna 1905; U concetto del diritto, 1906, 2. izd. Bologna 
1912; Sulla teoria del contratto sociale, Bologna 1906; 11 concetto della 
natura e ii principio del diritto, 1908, 2. izd. Bologna 1922; Sull'idea 
di una scienza del diritto universale comparato, 1908, 2. izd. Turin 
1909; II fenomeno della guerra e Videa della pače, 1909, 2. izd. Tu¬ 
rin 1911; Sui principi generali del diritto, 1921, 2. izd. Modena 1924; 
La giustizia, 1922, 2. izd. Bologna 1924; Sulla statualita del diritto, 
1928, 2. izd. Rim 1929; Lezioni di filosofia del diritto, 1930, 3. izd. 
Citta di Castello 1934; La Societć des Nations au point de vue de la 
philosophie du droit international (pred na Akademiji za med. pravo 
u Haagu), Pariz 1931; Kriza pravne nauke, Arhiv za pravne i dru¬ 
štvene nauke, Beograd 1933. Većina tih djela i rasprava prevedena je 

LAURENT DELVAUX, Isus i Samaritanka 
Nivelles, Crkva sv. Gertrude 


na evropske jezike. Osim stručnih izdao je više djela političkoga i 
drugog sadržaja: Le ragioni morali della nostra guerra, 1915, 8. izd. 
1923; L’universalitš di Roma, 1927; Le valli della movente italianitš. 
II Ladino al bivio, 1912. A. V-i. 

DELVINA (Delvinon), gradić u južnoj Albaniji, leži u 
kotlini, koja je od mora odvojena uskim vapnenačkim 
grebenom. Ima 3010 stan. (1930), koji se velikim dijelom 
bave ratarstvom. Radi malarije je Delvinska kotlina slabo 
naseljena, pa služi Aromunima i Arbanasima kao zimska 
paša. Z. D-i. 

DELVINCOURT, Claude, * Pariz 12. I. 1888, vrlo na¬ 
daren francuski skladatelj, učenik Boelmanna, Bussera i 
pariškog konzervatorija (prof. Widora). Sada živi u Nor¬ 
mandiji. Skladbe: kantata »Faust et Helene «, kojom je 
1913 postigao »Grand prix de Rome«; simfonijska pjesan 
»Thyphaon«; koreografska simfonija »Uoffrande a Siva«; 
sonata za violinu i glasovir; skladbe za glasovir »Bocca- 
cerie« i dr.; vokalni kvarteti i dr. S. S-i. 

DEL VIVA GUITTONE Guittone d’Arezzo. 

DELZONS, Alexis-Joseph, barun, % Aurillac, 6. III. 1775, 
t Malojaroslavec 24. X. 1812, francuski general. Kao dobro¬ 
voljac stupio je 1791 u vojsku pa se istakao u vojnama 
u Italiji i Egiptu, u kojima je stekao sva svoja promaknuća 
i bio nekoliko puta ranjen. G. 1801 postaje brigadni ge¬ 
neral, 1805/6 je podijeljen »velikoj vojsci«, odakle je pre¬ 
mješten Marmontovoj vojsci te došao s njom u Dalma¬ 
ciju. Pod zapovjedništvom generala Molitora pridonio 
je zaposjedanju Dubrovnika (1806). Sudjelovao je u 
vojni 1809 u Marmontovoj vojsci te je izvršio odlučnu 
ulogu u bitki kod Znojma. Nakon osnutka Ilirskih pokra¬ 
jina bio je zapovjednik vojnih jedinica u Ljubljani pa u 
Karlovcu. G. 1810 povjereno mu je nadzorništvo nad hr¬ 
vatskim pukovnijama, a od 12. II. 1811 do dolaska novog 
generalnog guvernera Bertranda vršio je dužnost zapo¬ 
vjednika vojske u Iliriji. Postavši 15. II. 1811 divizijskim 
generalom premješten je (u siječnju 1812) iz Ilirskih po¬ 
krajina vojsci u Italiji. Umro je prigodom vojne u Rusiji, 
u bitki kod Malojaroslavca. 

LIT.: D-ovo dopisivanje s Marmontom sačuvano je među Marmon- 
tovim papirima u Chatillon-sur-Seine; P. Boppe, La Croatie militaire 
(1809 — 1813), Pariz—Nancy 1900; Segur, Histoire de Napoleon et de la 
Grande Armće en 1812 (La campagne de Russie), Pariz 1824 (i neko¬ 
liko kasnijih izdanja). J. D-e. 


DEM ( if)uo &), općina. Bilo ih je svuda po helenskom svi¬ 
jetu. Naročito.je važna dioba na deme bila u Atici. Ari¬ 
stotel kaže, da je Klisten dao demima imena, i to, da je 
jedne prozvao po mjestima, a druge po osnivačima. Po 
jednom mjestu u Herodotu (V. 69.), gdje stoji, da je Kli¬ 
sten po deset dema podijelio među file, kojih je također 
bilo deset, dalo bi se zaključiti, da je dema bilo sto. Me¬ 
đutim nam je poznat mnogo veći broj dema, stoga Wila- 
mowitz drži, da na tom mjestu treba umjesto deset (Sexa) 
čitati na deset dijelova (cW/a), t. j., da je Klisten sve 
deme podijelio na deset dijelova i od ovih svakoj fili dao 
po jedan dio. Kasnije je broj dema rastao, pa ih je u 
Strabonovo doba bilo 174. Počevši od Klistena građani se 
više nisu zvali po ocu nego po demima. Dok bi se na pr. 
Demosten, kojemu se otac zvao Demosten, a rodio se u 
demu Peaniji, prije zvao »Demosten, sin Demostenov«, on 
se odsada zvao »Demosten iz Peanije«. To je bilo u vezi 
s Klistenovom reformom, kojom je povećao broj građana. 
On je, kako kaže Aristotel, uvrstio u file mnogo meteka, 
koji su bili stranci ili oslobođeni robovi. Da je ostalo na¬ 
zivanje po starom, novi bi se građani po neatičkom imenu 
svoga oca razlikovali od pravih građana. — Međutim od 
4. st. bio je običaj, da se građanin zove i po demu i po 
ocu, dakle: »Demosten, sin Demostenov, iz Peanije«. 

Demima su stajali na čelu načelnici (čtfuapxoi) Z. D. 

DEMA, neplovna rijeka u Baškiriji (SSSR), duga 430 km. 
Izvire u Opštem Sirtu, a utječe u Bjelu kod Ufe. Z. D-i. 

DEMAD (Jr]/uadr)s), * oko 380 pr. Kr. f 319 pr. Kr. 
grčki govornik. Isprva je bio veslač, pa iako je bio bez 
veće izobrazbe, svojim se prirođenim govorničkim darom 
uzdigao do prvoga položaja u javnom životu. Zarobljen 
u bitki kod Heroneje (338) svidio se svojim nastupom Fi¬ 
lipu, te je mogao biti posrednik kod sklapanja mira s 
Atenom (Demadov mir). Otada djeluje u Ateni u prilog 
makedonske politike. Poslije Filipove smrti u dva maha 
(336 i 335) dolazi do razmjerno povoljnog mira s Alek¬ 
sandrom Velikim njegovim posredovanjem, zbog čega je 
postigao velik ugled među građanstvom. G. 324 predlaže 
uvođenje božanskog kulta za Aleksandra Velikoga. Za¬ 
pleten u t. zv. Harpalovu parnicu (324) bude osuđen, ali 
ostaje u Ateni. Iza bitke kod Kranona (322) opet je po¬ 
srednik kod sklapanja mira s Antipatrom. Tada je na 
njegov prijedlog uz druge pristaše domoljubne stranke 
(Hiperiđ) osuđen na smrt i Demosten (v.). Potkraj života 
dolazi u sukob s makedonskom politikom te bude od Ka- 
sandrovih ljudi ubijen. Pisao nije ništa. Od deset njemu 
podmetnutih govora sačuvani su izvadci iz govora O dva- 
naestgodištu ('Yti8q t^s Scodenaerlas); isto tako nisu njegove 
njemu pripisivane šaljive D-ove uzrečice (^judd'eia). W. P-k. 

DEMAGOGIJA (od grč. ćrjpos »puk« i a/co/Jj »vođe¬ 
nje«), način, kojim onaj, koji teži prema vlasti ili želi 
stečenu vlast utvrditi, utječe na mnoštvo laskanjem i uga¬ 
đanjem njegovim željama i slabostima sa svrhom, da tako 
stečeno povjerenje iskoristi u svoju osobnu korist. Kako 
u pojam d-e ide obraćanje na mnoštvo, to se ona često 
dovodi u vezu s demokracijom. Međutim, d. se opaža u 
svako nesređeno političko doba, bez obzira na oblik vla¬ 
davine, kad se osobito snažno očituje borba za vlast. 
Prema tome je d. pojava doba, u kome se mnoštvo osjeća 
bez autoriteta, a bezobzirni pojedinci nastoje iskoristiti to 
stanje, da zadovolje svoje prohtjeve moći. D. je u vezi 
s psihologijom mnoštva; obraća se na iracionalne instinkte, 
strast i predrasude mnoštva obećavajući ostvarenje druš¬ 
tvenih utopija bez obzira na mogućnost izvedbe. Dema¬ 
gozi nemaju osjećaja odgovornosti, što je inače oznaka 
pravih državnika. 

U staroj je Grčkoj demagog prvotno bio vođa puka, 
nadaren napose govorničkim darom. Ali već u pelopone- 
skom ratu dobio je taj naziv pogrdni smisao; tako na pr. 
Aristotel optužuje demagoge zbog izigravanja demokracije 
i raspirivanja stranačkih strasti. I danas d. znači izopači- 
vanje doktrina i političkih ideala, t. j. obraćanje na mno¬ 
štvo riječima slobode i jednakosti, premda se zapravo ide 
za tiranijom i despocijom. Inače d. služi kao oružje po¬ 
litičke borbe, pa na pr. političkim jezikom vole označivati 
d-om svaku promidžbenu djelatnost protivnika, koja smje¬ 
ra za stjecanjem što većeg broja pristaša; tako su na pr. 
apsolutističke vlade u Njemačkoj u 1. pol. 19. st. nazivale 
demagozima sve one, koji su zahtijevali, da se ispune po- 

litička obećanja dana u oslobodilačkoj borbi protiv Na- 
poleona i kasnije. . Z. G. 

DEMAISON, Andre, francuski romanopisac, rodom iz 
pokrajine Perigord. Napisao je Diato, roman Crnca, koji 
je imao tri žene i od toga umro (1923), La Femme et V 
homme nu, (1924, roman, u suradnji s Pierre Millom), 
La Reine de VOmbre (1925), Les oiseaux d’ebene (1929, 
roman), le Packa de Tombouctou (1927, roman), Un vo- 
yage moderne. A travers notre continent austral (1927), 
Le livre des betes qu’on appelle sauvages (1929), La come- 
die animale (1930, roman), Diaeli. Le Livre de la Sagesse 
noire (1931), Les Voix de la France. La presse de Province 
au XXe siecle (1932), Faidherbe (1932) i t. d. — D. je 
majstor eksotičnog romana, u kojem dočarava afričku 
prirodu, ljude i životinje, pa ga često poređuju s Kiplin- 
gom. Srdačna toplina i iskreno ganuće struji iz njegovih 
djela te osvaja široke krugove čitalaca, koji su se nekoć 
zanosili na pr. Lotijem. Junaci njegovih knjiga su i živo¬ 
tinje, na koje je primijenio proučavanje psihologije i druš¬ 
tvenih običaja. P. Cl. 

DE MAN, Hendrik (Henri), * 1885; Belgijanac (Fla- 
manac) po podrijetlu, učeći u Njemačkoj pristupa socija¬ 
lističkom pokretu i već se 1905 nalazi u uredništvu »Leip- 

ziger Volkszeitunga«. Na nje¬ 
ga osobito utječu Franz 
Mehring i Rosa Luxemburg. 
S Karlom Liebknechtom i 
Ludwigom Frankom provodi 
organiziranje socijalističke 
mladeži. Kad se vratio u Bel¬ 
giju, pridružuje se lijevom 
krilu radničke stranke, ali za 
svjetskog rata skreće na de¬ 
sno i stupa kao dobrovoljac 
u belgijsko zrakoplovstvo. Iza 
rata vodi neko vrijeme pro¬ 
svjetni rad belgijske radničke 
stranke, a poslije odlazi u 
Ameriku, gdje proučava dru¬ 
štvene prilike. Iz Amerike se 
opet vraća u Njemačku, gdje 
1926 izlazi njegovo značajno 
djelo Zur Psychologie des 
Sozialismus. Aktivnom se po¬ 
litikom u to doba ne bavi. Dobiva katedru na frankfurt¬ 
skom sveučilištu, gdje ostaje do 1933. Kad se vratio u 
Belgiju, posvećuje se politici i zaprema vidno mjesto u 
belgijskoj radničkoj stranci (P. O. B.), postaje narodni 
poslanik, senator i u više mahova ministar, te konačno 
predsjednik socijaldemokratske stranke. On nastoji utje¬ 
cati na privredni život u smislu svojih socijalističkih 
smjernica. U posljednje se vrijeme pozitivno odnosio 
prema nacionalsocijalističkim gospodarskim mjerama. 
Otklanja mehanistički ekonomizam marksizma i u razvi¬ 
janju socijalističke svijesti traži motive socijalističke 
djelatnosti, u prvom redu radničkih skupina. Za njega 
je važna socijalistička ideja, a ne materijalizam inte¬ 
resnoga socijalizma. Dosljedno svomu duhovnom obliko¬ 
vanju de Man vidi u voljnoj akciji planizma suvremeni 
prilog rješavanju privrednih i društvenih odnosa, a ne u 
mehaničkoj socijalizaciji, kako je provodi boljševizam. 
Njegov je planizam i izvan Belgije često predmet ras¬ 
prava. Autobiografiju mu sadržaje posljednje djelo, izdano 
nakon poraza Belgije u ratu, Apres coup. 

BIBL.: La legon de la guerre , Bruxelles 1919; Der Sozialismus als 
Kulturbewegung, Berlin 1926; Die Intellektuelen und der Sozialismus, 
Jena 1926; Zur Psychologi e des Sozialismus, Jena 1926; Der Kampf 
um die Arbeitsfreude, Jena 1926; Die sozialistische ldee, Jena 1933; 
Le plan du travail, Bruxelles; Une offensive pour la paix, Bruxelles 
1938; Apres coup, Bruxelles 1942. M. K. N. 

DEMANDA, Sierra de la D., rubno gorje između špa¬ 
njolske visoravni Stare Kastilije i kotline rijeke Ebra, sa¬ 
stavljeno od nabranih slojeva silurske formacije, bogato 
rudama. Najviši je vrh C. de S. Lorenzo (2305 m). N. Ž. 

DEMANGE, Charles, * Nancy 5. VIII. 1884, f Epinal 
21. VIII. 1909, francuski pisac. Po majci je nećak Maurice 
Barresa. Počinio je samoubojstvo, premlad, a da bi njegov 
snažni, idealizmom prožeti talenat mogao dati zaokruženo 
djelo. Njegovo je pokoljenje Peguy, E. Psichari i Ch. 
Guerin. Napisao je Le Livre de desir (1909), Notes d’un 


voyage en Grece (1912), Lettres dltalie (1913), Helene 
(1931, roman). p. Cl. 

DEMANTOID. Vrsta granata andradita. Jake staklaste 
sjajnosti. Proziran. Smaragdnozelen do smeđastozelen i 
žutkastozelen, a kadikad i bezbojan. Nalazi se kod Nižnjeg 
Tagilska na Uralu. Zovu ga i sibirskim hrizolitom, ural- 
skim olivinom i uralskim smaragdom (u početku su ga 
i smatrali za smaragd). Upotrebljava se kao poludragi 
kamen za ures i nakit. F. T. 

DEMANTŠPAT. Kalotinasta vrsta korunda (v.). F. T. 

DEMARAT, krajem 6. i početkom 5. st. pr. Kr., kralj 
lakedemonski, iz porodice Euripontida, sin Aristonov. Na¬ 
tjecao se u Olimpiji kao utrkivač s četveropregom i za¬ 
dobio pobjedničku nagradu. U doba Darijevih ratova 
protiv Helade zavadio se s nuskraljem Kleomenom, jer je 
zastupao pomirljiviju struju prema Perzijancima i njiho¬ 
vim prijateljima. Kleomenova je stranka htjela da mu na 
svaki način oduzme kraljevsku čast te je dokazivala, da 
on nije sin Aristonov. Spor je imalo riješiti delfsko pro- 
ročište, koje je Kleomen podmitio, i tako je pravorijek 
ispao protiv D-a. Postavši običnim građaninom D. nije 
mogao podnositi progone Kleomenove stranke, nego je 
491 pobjegao u Elidu, zatim na otok Zakint i najposlije 
u Suzu na dvor perzijskoga kralja Darija. U dinastičkim 
borbama perzijske kraljevske porodice opredijelio se za 
Kserksa,. koji ga je g. 480 uzeo sa sobom na vojnu protiv 
Helade. D. je savjetovao Kserksu, neka pošalje 300 bro¬ 
dova prema otoku Kiteri i neka privuče spartansku vojsku 
tamo, a onda će lako provaliti preko Istma u Lakoniju. 
Prijedlog je bio odbijen. Poslije "bezuspješne vojne D. se 
vratio natrag u Aziju. Kserkso mu je dao Pergam, Teutra- 
niju i Halisarnu. Njegovi su potomci vladali u Gambreju 
u Miziji, a kako neki pisci tvrde, povratili su se u heleni¬ 
stičko doba natrag u Spartu. P. G. 

DEMARCHE (franc.) je u diplomaciji korak iili pothvat, 
što se poduzme, da se postigne neka određena svrha; vrši 
se ili notom ili usmenim saopćenjem diplomatskog pred* 
stavnika. D-om jedna država poziva drugu, da nešto učini 
ili ne u čini, ali taj poziv nije bezuvjetan, jer predviđa 
mogućnost, da pozvana država može prema postavljenom 
pozivu zauzeti svoje gledište. O odgovoru, "koji će dati 
pozvana država, može se raspravljati, pa se nakon d-a pre¬ 
govori između države, koja poziva, i države, koja je po¬ 
zvana, mogu voditi ili prekinuti. Austro-ugarskoj noti 
Srbiji od 23. VII. 1914 ruski ministar vanjskih poslova 
Sazonov nije priznavao značaj d-a, a austro-ugarski mi¬ 
nistar vanjskih poslova Berchtold označivao ju je d-om 
s određenim rokom (befristete Demarche). 

LIT.: E. Satow, A guide fo diplomatic practice 2. izd., London 
1922. J. N. 

DE MARCHI, 1. Emilio, * Milan 31. VII. 1851, f Milan 
6. II. 1901, talijanski književnik, profesor. G. 1875 pokre¬ 
nuo je s nekoliko prijatelja književno-umjetnički časopis 
La vita nuova. Bio je tajnik Akademije znanosti i knji¬ 
ževnosti u Milanu, gdje je predavao i stilistiku. Nakon 
dobro pripremljene omanje komedije Dopo ii duello našao 
je svoj put na području romana. 

Po naravi čovječan i blag, osjetljiv i sklon razmišljanju 
dao se je na proučavanje bijede skromnih. Uvjeren o od¬ 
gojnoj zadaći književnosti, ožalošćen bolnim događajima 
pučkog ustanka iz 1898 počeo je izdavati niz djela za puk 
pod naslovom La buona parola. Sam je sastavio 21. sveščić. 

D. M. crpi građu za svoje romane iz oštroumnog zapa¬ 
žanja malograđanskih slojeva i nevolje poniznih, koji 
podliježu u borbi života, usprkos svomu otporu protiv 
društva i samog života. Svoje junake stavlja u vedru smi¬ 
renost lombardskog krajolika. Već se u Storie d’ogni co- 
lore (Milan 1885) očituje iskrena jednostavnost i srdačnost 
razumijevanja u njegovoj umjetnosti, koju prožima fini 
manzonijevski humor; tu ćemo umjetnost sresti i u slije¬ 
dećim djelima bogatim nekim posebnim naturalizmom, 
kojemu se D. M. priklonio osjetivši potrebu, da napusti 
uobičajene kalupe i da stupi u izravan dodir s dušom i 
životom naroda. Svoj je umjetnički i duhovni ideal pot¬ 
puno ostvario u Demetrio Pianelli (1890), svome najboljem 
djelu i jednom od najljepših romana u talijanskoj knji¬ 
ževnosti. Istim stazama ide u romanima Arabella (1892), 
Giacomo l’idealista (1897), Col fuoco non si scherza (po¬ 
smrtno djelo, 1901). 

Druga su mu značajna djela: 7/ cappello del prete (1888), 
Kuove storie d’ogni colove (1895), Vecchie cadenze e 
nuove (pjesme, 1899), Milanin Milanon (posmrtno, 1902); 
pripovijesti iz milanskog života; Eta preziosa (1887), hva¬ 
ljeno odgojno djelo. Napisao je i različne znanstvene i 
didaktične radove te prijevode La Fontaina. 

LIT.: B. Croce, La letteratura della nuova Italia, 3. sv., 3. izd., 
Bari 1929; L. Russo, 1 narratorii, Rim 1923; A. Sacheli Grixoni, La vita 
e Varte di E. D. M., Genova 1925; N. Sammartano, E. D. M., Palermo 
1926; A. Pesante, Due manzoniani: 1. Nievo-E. D. M., Trst 1930. E. F. S: 

2. Francesco, Bologna 1504, f Aquila 1576, talijan¬ 

ski vojni graditelj i utvrđivač. Bio je veoma cijenjen 
i pozivan, da vodi utvrđivanja različnih talijanskih i 
inozemnih gradova. Njegova glasovita rasprava Della 
architettura militare (Brescia 1599) označuje velik napre¬ 
dak u toj struci. De M. izdao je u dva sveska planove 
glasovitih tvrđava. U. 

3. Ivan, knjigotiskar u Zadru. Radio je isprva (1813— 

1823) u Splitu, a oko 1825 preuzeo je već otprije (1816— 

1824) postojeću gubernijalnu tiskaru u Zadru, koja nje¬ 

govim marom dođe do ugleda. Tvrtka se kasnije spojila 
sa zadarskom tiskarom Rougierovom i postojala je oko 
pedeset godina. Uza službeni Glasnik Dalmatinski — 
Osservatore Dalmato izlazio je ondje i važan književno- 
politički časopis La Dalmazia s nastavkom U Constituzio- 
nale, gdje su surađivali gotovo svi tadašnji istaknutiji hr¬ 
vatski političari i pisci Dalmacije. G. 1862 počeo je u toj 
tiskari izlaziti U Nazionale s hrvatskim isprva prilogom, 
kasnije samostalni Narodni List , koji je pod djelotvornim 
vodstvom trolista Mile Klaića, Mih. Pavlinovića i J. Bian- 
kinija časno ispunio svoj zadatak. M. B-r. 

4. Luigi, ^ Milan 1857, talijanski geograf i geofizičar, 
od 1903 profesor sveučilišta u Padovi. Učestvovao je od 
1910—14 u austrijsko-talijanskim istraživanjima Jadrana, a 
poslije je bio član različitih talij. znanstvenih ustanova. 

BIBL.: Idrografia dei Colli Euganei nei suqi rapporti con la geologia 
e la morfologia della regione, Mleci 1905; Teoria elastica delle dislo- 
cazioni tectoniche e sue applicazioni geologiche, Rim 1907:' Distribu- 
zione verticale della salsedine, della temperatura e i movimenti convet- 
tivi verticali in mare, Mleci 1913; SulV idrografia carsica delV Alt ipiano 
dei Sette Comuni, Mleci 1911; Teoria delle onde di un solido elastico e 
sue applicazioni alVanalisi dei sismogrammi, Rim 1916; Variazioni del 
livello delVAdriatico in corrispondenza con le espansioni glaciali, Rim 
1921. U. 

DE MARIA, Federico (Bergerac), ^ Palermo 21. VII. 
1885, talijanski književnik i novinar. Dobio je prvu na¬ 
gradu na natječaju za povijesnu dramu s djelom UAquila 
del Vespro (1923) te nagradu Fusinato za pjesničko djelo 
Ritornata (Milan 1936). Privlačiv kao predavač o umjet¬ 
ničkim i političkim motivima ostavio je kazalištu nekoliko 
djela, u kojima ima stilističke živosti. Priredio je za krugo- 
val nekoliko dobro primljenih obradba djela velikih pisaca, 
a i izvornih radova. U svojem kasnijem pjesništvu ubla¬ 
žuje početno danuncijevsko maštanje uza stanovitu dina¬ 
mika nadahnuća i oblika. 

BIBL.: Voci (pjesme), Palermo 1903; Le canzoni rosse, ib. 1905; 
Interludio classico, Rim 1907; La leggenda della vita, Milan 1909; Pas- 
seggiate sentimentali, Ancona 1912; S. Maria della Spina, roman, Turin 
1920; La conquista del mondo, stihovi, Catania 1926; La spada d’Or- 
lando, dramski spjev, Palermo 1929; La vita al vento, roman, Milan 
1934; Estate di S. Martino, Palermo 1935: Rinnovamento e tradizione, 
kritički eseji, Catania 1936; Conversazioni sul bello e sul brutto, Pa¬ 
lermo 1938; Liriche dei tempi, 1939; L’uomo che sali al cielo, 1939. E. F. S. 

DEMARIN, 1. Josip, Medulin (Istra) 16. I. 1895, pro¬ 
fesor i pedag. pisac. Učiteljsku školu polazio u Kastvu i 
u Arbanasima kod Zadra. Službovao je na pučkim ško¬ 
lama u Istri i Hrvatskoj, a pošto je svršio Visoku peda¬ 
gošku školu u Zagrebu, službovao je na učiteljskoj školi u 
Mariboru i Zagrebu. Na Visokoj pedagoškoj školi predaje 
praktičnu pedagogiju. Počeo je raditi na pedagoškoj knji¬ 
ževnosti u časopisu Narodna Prosvjeta (Pula 1913). Na¬ 
stavio je suradnjom u pedagoškim listovima. Pedagoški 
rad D-ov prožet je načelima moderne pedagogije i metodike. 
Protivi se tuđim pedagogijskim utjecajima i živo se zanima 
za izgradnju naše narodne pedagogije ističući potrebu 
istraživanja naših odgojnih prilika i rješavanja naših od¬ 
gojnih problema. Zalaže se za reformu nastave maternjeg 
jezika u pučkim i srednjim školama, i to u duhu novih 
pedagogijskih nastojanja i rezultata pedopsihologijskoga 
istraživanja školske mladeži. Znatan je njegov rad na 
uređivanju Napredka. God. 1941. izabran je predsjedni¬ 
kom Hrv. ped. knjiž. zbora. Suradnik je za pedagogiju u 
Hrv. enciklopediji. 


BIBL.: Pedagogija M. Montessori (Napredak 1929); Moj najmiliji 
predmet (Savremena škola 1931); Značenje pedagoške antropologije 
(Napredak 1934); Psihologija učitelja (Napredak 1935); Slobodna nasta¬ 
va (Napredak 1936); Psihologija obrazovnoga dobra (Napredak 1938); 
Radna nastava književnosti u srednjoj školi i njezina primjena na 
radiju (Napredak 1939); Iz nastave književnosti u srednjoj školi (Na¬ 
stavni Vjesnik 1942); O pedopsihologijskim uvjetima i mogućnostima 
povjesne nastave (Napredak 1942). Posebno je izdao: Maternji jezik u 
savremenoj školi, Zagreb 1933; Marija Jambrišakova, Zagreb 1937; 
Građa za povijest pedagogije Hrvata, Srba i Slovenaca, Zagreb 1940; 
Iz metodike tuđih živih jezika, Zagreb 1943. 

2. Mate, * Medulin (Istra) 15. X. 1899, profesor pedago¬ 
gije na konzervatoriju u Zagrebu i pedagoški pisac. Uči¬ 
teljsku školu polazio u Arbanasima kod Zadra, u Pribranu* 
u Češkoj i svršio u Kastvu 1919. Službovao je kao pučki 
učitelj u Istri i surađivao u tadašnjim hrvatskim listovima 
u Istri: Pučkom Prijatelju (Pazin), Našoj Slozi i u Istarskoj 
Riječi (Trst). Rano se počeo baviti književnim radom u 
Učiteljskom listu (Trst). Polazio je 1924—28 Visoku peda¬ 
gošku školu u Zagrebu. Kao profesor služio je u Kastvu i 
Gospiću. Surađuje u časopisima: Napretku, Učitelju, Na- 
rodnoj Prosvjeti, Domu i Školi, Savremenoj Školi i Na¬ 
stavnom Vjesniku. Osnovne smjernice njegovih teoretskih 
radova prožete su duhom proćućenoga etičkog i socijalnog 
idealizma, što osobito dolazi do izražaja u raspravi, u ko¬ 
joj je izložio pedagoške misli Antuna i Stjepana Radića. 
Suradnik je Hrvatske enciklopedije. 

BIBL.: Etičko i moralno shvaćanje u svijetlu socijalnoga uzgajanja 
(Napredak 1929); Učiteljeva sprema iz crtanja (Savremena Škola 1932); 
Idejne komponente radne škole (Zagreb 1936); Dinamička priroda na¬ 
stave i aktivistički stav nastavnika (Savremena Škola 1938); Zašto se 
djeca otuđuju od roditelja? (Dom i škola 1938); Moje prvo pouča¬ 
vanje. Prilog psihologiji učit. pripravnika (Savr. Šk. 1939); Osnovna 
sociologijska pitanja i odgojne težnje (Savr. Šk. 1939); Praktični pri¬ 
mjeri radne obuke, Zagreb 1939; Osnovi narodne pedagogije (Savr. 
Šk. 1939); Ideje Stjepana Radića o reformi školstva (Savr. Šk. 1940); 
Usmjerenost nastave k sintezi i sustavnosti (Savr. Šk. 1940); O didak- 
tičnom materijalizmu u nastavi povijesti (N. Vj. 1941); Poglavlja iz 
estetike, Sv. Cecilija 1942. S. Č. 

DEMARKACIJA, (od franc. demarcation »razvod, za- 
crtavanje granice«) pravac, što ga sporazumom odrede 
dvije države ili ratujuće vojske, a koji ne smije prekora¬ 
čiti nijedna strana. Kod primirja ili pregovora o miru ovaj 
se pravac određuje za doba njihova trajanja. D. se odre¬ 
đuje i u slučajevima pograničnih sporova. Papa Aleksan¬ 
dar VI. kao obranični sudac odredio je 1494 kao demar¬ 
kacijski pravac između portugalskih i španjolskih otkrive¬ 
nih zemalja stupanj dužine 100 milja zapadno od AQora. 
D. je bila uglavljena i mirom u Baselu 5. IV. 1795. D. 
služi i kod odstupanja područja. Čl. 1. mirovnih prelimi- 
nara u Versaillesu od 26. II. 1871. određuje, da se Fran¬ 
cuska odriče svih svojih prava i zahtjeva na područja, 
koja leže istočno od uglavljenog pravca. Demarkacijskim 
se pravcima određuju i t. zv. interesne sfere u kolonijal¬ 
nim područjima, na pr. zaleđe, koje jedna kolonijalna sila 
još nije zaposjela, ali je određeno, da ga ona zaposjedne, 
jer se nalazi u zaleđu neke njezine kolonije. J. N. 

DEMAVEND, vulkanska glavica i vrh Elburs gorja 
(5.670 m), sjeveroistočno od Teherana (Iran). Na podnožju 
ima sumpornih vrela i solfatara, posljednjih tragova vul¬ 
kanskog rada. M. Š. 

DEMBlNSKI, Henryk, ^ Strzalkow 16. I. 1791, f Pariz 
13. VI. 1864, poljski general. Sudjelovao u borbama 1809, 
1812—14 pod Napoleonom; za poljskog ustanka 1830—31 
u više se bitaka istakao kao vrstan strateg. Emigrirao u 
Pariz 1832, zatim služio u Egiptu 1833—35, borio se u ma¬ 
džarskoj buni 1849 i potučen kod Temišvara pobjegao u 
Tursku. Izdao Memoires sur la campagne de Lithuanie 
(1832) i Pamiqtniki o powstaniu w Polsce w r. 1830—31 
(1877). J. B-ć. 

DEMBlNSKI-RAWICZ, Bronislaw, ^ Mala Komora u 
Pomorju 14. VIII. 1858, poljski povjesničar. Učio u Bre- 
slauu, profesor sveučilišta u Krakovu od 1892, zatim u 
Lavovu od 1907, a u Poznanju od 1923. Napisao Rzym a 
Europa (1890), Polska na przelomie (1913), Rosja a rewo- 
lucja francuska (1896), Dante (1922). J. B-ć. 

DEMBOWSKI, Edward, -*£• 1812, f 1846, poljski filozof i 
revolucionar. Izdavao Przeglqd Naukowy (1842). Kao pri¬ 
staša Hegelove dijalektične metode opravdavao je dolazak 
komunizma kao antiteze republikanskog sustava, koji mora 
doći nakon pređašnjih sistema: teokracije, apsolutizma, 
monarhije, ustavne monarhije i republike. Organizirao tajni 
revolucionarni »Savez poljskoga naroda«, spremao ustanak 
proti Austriji, koja je 1846 digla poljske seljake protiv 

poljskoga plemstva. Poginuo u sukobu s austrijskom voj¬ 
skom kod Krakova. Napisao Pišmiennictvvo polskie w za- 
rysie s revolucionarno-slobodoumnoga stajališta (1845) i 
Rys dziejow pišmiennlctwa polskiego w ostatniem dwuna- 
stoleciu (1830—42). J. B-ć. 

DEMELIĆ, Fedor, pl., * Budim 15. X. 1832, + Beč 7. V. 
1900. Služio je u ministarstvu vanjskih poslova, a od 1879 
u kabinetskoj kancelariji u Beču, gdje je umirovljen 1898 
kao dvorski savjetnik. Prijateljevao je s Bogišićem te je 
izdao djelo Le droit coutumier des Slaves meridionaux 
d’apres les recherches de M. V. Bogišić, Pariz 1876. Na 
temelju građe bečkih arhiva izdao je Actenstiicke d. Coa- 
lition v. J. 1814, Beč 1899 (s većom uvodnom raspravom) i 
opsežno djelo Metternich und seine ausvvartige Politik, 
2 sv., Beč 1898—99. J. A. 

DEMENTIA PARALYTICA -> Progresivna paraliza. 

DEMENTIA PRAECOX —> Shizofrenija. 

DEMENTIA SENILIS ili staračko slaboumlje je sta¬ 
račka duševna bolest. Iz početka se pojačavaju i pogor¬ 
šavaju samo duševne osebine staraca. Tako se sužuje 
interes za događaje i doživljaje, razvija se duševna uko¬ 
čenost, a smanjuje elasticitet i živahnost. Rastresenost i 
zaboravnost, pedantnost, škrtost, nepovjerljivost, egoizam, 
nepristupačnost, svojeglavost, neki puta brbljavost, uspo- 
renost mišljenja te svadljivost i razdražljivost osobito su 
izraženi. Kasnije i pomalo razvija se sve veća otupljelost 
i sporost cjelokupnog duševnog života, a osobito slabost 
zapamćivanja i sjećanja, naročito svježih događaja. Na¬ 
staju poremetnje reprodukcije, kritike i rasuđivanja, i 
bolesnici često reproduciraju izmišljene događaje ili ih 
jednolično i krivo prikazuju. Sjećanje osoba, prostora i 
vremena sve više slabi, etičko moralno osjećanje i shva¬ 
ćanje se gubi i vodi k erotičnim ispadima. Neki su bolesnici 
razdražljivi, kolebljivog raspoloženja, strašivi, nagli, nasrt¬ 
ljivi, nemirni, noću i delirantni, a drugi su više tupi, svoje¬ 
glavi, nepristupačni, jogunasti. Ni jedni ni drugi se ne 
mogu prilagoditi prilikama ni promjenama okoline, gube 
osjećaj za zakonitost i pravednost. U težim slučajevima 
razvijaju se bolesne misli i tlapnje proganjanja, samooptu- 
živanja zgriješenja ili uveličavanja, i uslijed toga dolaze 
u sukob s okolinom. Ovakve bolesnike treba spremiti u 
bolnicu. Bolesni starci mijenjaju se također tjelesno, naglo 
slabe, teško govore, dršću, pate od teških poremetnja 
probave i mjehura, sve više malakšu do potpune ohronu- 
losti i smrti. Osobita vrst senilne slaboumnosti je Altz- 
heimerova bolest. Bolesne pojave nastaju uslijed dege- 
nerativnog propadanja moždanih stanica. Uzrok tomu nije 
sasvim poznat, no nasljedni faktori i razni životni napori 
vjerojatno su od važnosti. R. L-ć. 

DEMENY, Georges, 1850, f 1917, bio je profesor 
fiziologije za učitelje gimnastike u visokoj školi za tje¬ 
lesni odgoj u Joinville-le-Pont kraj Pariza; prilagodio fran¬ 
cuski gimnastički sustav fiziološkim zahtjevima; radio za¬ 
jedno s francuskim fiziologom Mareyem (1902—1908). F. B. 

DEMEREC, Milislav dr. * Kostajnica 11. I. 1895, pri¬ 
rodoslovac i gospodarski stručnjak. Svršio je više gospo¬ 
darsko učilište i radio neko vrijeme na oplemenjivanju 
bilja na gospodarskoj pokusnoj postaji u Križevcima i u 
Grignonu. Nastavio je nauku iz genetike kao osnovne 
nauke za oplemenjivanje bilja na sveučilištu Cornell (Itha- 
ca, N. Y., U. S. A.) i ondje postigao doktorat filozofije 
1923. Bio je asistent na poljoprivrednom fakultetu istoga 
sveučilišta, a danas je zamjenik ravnatelja u Odsjeku za 
genetiku Carnegieva instituta u Washingtonu. Štampao je 
do 1939 god. oko 57 radova iz područja genetike s osobitim 
obzirom na osnovnu bit gena. Osobito su značajni ovi 
njegovi radovi: 1 . What is a gene? 2. The gene and its 
role in ontogeny , 3. Role of genes in evolution. Član je*. 
Američkog društva za promicanje znanosti, A. botaničkog 
društva, A. zoološkog društva, Društva a. genetičara, A. 
društva za prirodne nauke, Hrvatske Akademije znanosti 
i umjetnosti itd. P. K. 

DEMETER, Dimitrija, * Zagreb 21. VII. 1811, f Zagreb 
24. VI. 1872, književnik. Potomak je bogate grčke trgo¬ 
vačke obitelji, koja je u Hrvatsku prebjegla iz Makedo¬ 
nije u drugoj pol. 18. st. Gimnaziju je svršio u Zagrebu, 
a filozofiju (1827—29) u Grazu; medicinu učio u Grazu 
i Beču, te Padovi (1834—36). G. 1836 na osnovi disertacije 
De meningitide postao u Padovi doktor medicine. Bavio 


se isprva liječničkom praksom u Zagrebu, ali ju je 1841 
napustio te živio od obiteljske imovine i bavio se knji¬ 
ževnošću i kazalištem. Kad mu je propala imovina, ušao je 
(1850) u državnu službu (službeni kazališni prevodilac, 

urednik službenih Na¬ 
rodnih novina, perovo- 
đa namjesničkoga vije¬ 
ća, 1860 dramaturg ka¬ 
zališnoga odbora, zatim 
vladin tajnik te artisti¬ 
čki ravnatelj ragreba- 
čkoga kazališta 1864— 
68). Umirovljen je 1871. 

D. je bio uzgojen u 
idejama grčkoga oslo¬ 
bodilačkog pokreta s 
početka 19. st. U nje¬ 
govoj obitelji pratili su 
događaje u Evropi i 
Grčkoj za vrijeme bor¬ 
ba i poznavali novo¬ 
grčku književnost. Sa 
16 godina napisao je na 
novogrčkom jeziku dra¬ 
mu Virginija (iz rim¬ 
skoga života). U Grazu 
je došao u vezu s pri¬ 
padnicima Ilirskoga kluba, u kome je bilo Hrvata, 
Slovenaca i Srba, a i u Beču je drugovao s mladim 
Hrvatima. Kad se u Hrvatskoj stao razvijati ilirski 
pokret, pristupio mu je D. kao »adoptirani Ilirac«. 
Njegova djelatnost bila je raznovrsna. Tiskao je iz¬ 
vorne pjesme na hrvatskom jeziku (u Danici, Nar. no¬ 
vinama), prevodio pjesme (Vittorellija, Jelačića — Zagreb 
1861), pisao književne prikaze i kritike, članke o jeziku. 
Po svojim pripovijestima (tiskanim u almanahu Iskra 1844 
i 1846) pripada među osnivače hrvatske novele. Najznat¬ 
nija su mu djela: epsko-lirska pjesma Grobničko polje (Ko¬ 
lo 1842) i 2 knjige Dramatičkih pokušenja , 1838 i 1844; 
u prvoj je objavio Ljubav i dužnost i Krvnu osvetu (prema 
motivima iz Gleđevića i I. Š. Gundulića), u drugoj Teutu. 
Ujedno je napisao libreta za opere Lisinskoga (Ljubav i 
zloba 1845, Porin 1846). Za kazalište je preveo oko 50 
drama. 

Najvažniji D-ov rad bio je na području kazališnoga ži¬ 
vota. Oduševivši se za kazalište za vrijeme svojih nauka 
u Beču D. je najveći dio svojih napora (i novaca) potrošio 
na rad oko hrvatskoga kazališta. Četrdeset godina orga¬ 
nizirao je hrvatska prikazivanja u Zagrebu, pomagao no¬ 
vosadskim glumcima prilikom njihovih gostovanja (u 
Zagrebu, Karlovcu i Sisku) i ujedno pisao kazališne recen¬ 
zije. U doba apsolutizma podržavao je u Zagrebu težnju 
za hrvatskim predstavama, a kad je propao apsolutizam i 
kad je u zagrebačkom kazalištu konačno zavladala hrvatska 
riječ, D. se dao na organiziranje stalnoga hrvatskog kaza¬ 
lišta. Imao je iz osnova stvoriti i repertoar, i naći glumce, 
i brinuti se za materijalnu stranu kazališnoga rada. Prilike, 
u kojima je radio — tradicije njemačkih prikazivanja, malo¬ 
brojna publika, naučena na bečku lakrdiju, neizvježbani 
glumci, nestašica hrvatskog repertoara — bilo je uzrokom, 
da je već 1866 doživljavao oštre kritike (A. Šenoa), zbog 
kojih je kasnije morao i odstupiti. No budućnost je poka¬ 
zala, kako su njegove zasluge za hrvatsko kazalište bile 
goleme, i da je on u ondašnjim prilikama pogodio najbolji 
put, kako će se k hrvatskom kazalištu privući javnost i kako 
će oko njega okupiti glumce, s pomoću kojih će se onda 
ono moći postepeno dizati na sve veću umjetničku visinu. 

D. je bio literarno veoma obrazovan čovjek te poznavao 
i suvremene evropske književnosti i kazalište. Njegovo 
Grobničko polje komponirano je po ugledu na Byrona. U 
njegovim novelama ima tragova Puškina. Teuta mu je 
izrađena prema ondašnjim evropskim tragedijama viso¬ 
koga stila. Ipak je D. bio više intelektualan radnik negoli 
spontan stvaralac, te se Teuta nije mogla održati na po¬ 
zornici. Svoja je djela prožeo narodnim ilirskim tenden¬ 
cijama i mišlju na slobodu. U Grobničkom polju i Porinu 
slavio je pobjedu Hrvata u borbama s Tatarima i Fran¬ 
cima. Njegova pjesma Prosto zrakom ptica leti bila je 
jedna od najomiljelijih ilirskih budnica. U Teuti je pri¬ 
kazao gradivo iz ilirske prošlosti s aktualnom tendencijom 

o potrebi borbe za narod i o opasnostima, koje nastaju 
time, što nesložne narodne vođe uzdižu osobne ciljeve 
iznad narodnih. 

Prema romanu Rusa Laženičkova »Ledena palača« D. je 
napisao njemačku dramu Der Eispalast, koja nije tiskana 
ni prikazivana. Prigodom kraljeva boravka u Zagrebu 1869 
napisao je prigodnicu Pomoć iznenada. Znatan je i njegov 
urednički rad. G. 1848 izdavao je Siidslavische Zeitung, 
1849 uređivao je Danicu, par puta bio je urednik Narodnih 
novina. G. 1871 postao je urednik novoosnovanog lista 
Hrvatski sokol, oko kojega su se imali okupiti književnici 
bliži vlasti, a protivnici Vienca. List se nije održao. 



LIT.: Đ. Deželić (Glasonoša 1862), VI. Mažuranić, Fr. Marković, 
Demeter, Teuta i Grobničko polje, Zagreb 1891; V. Deželić (Prosvjeta 
1904); Gudel, Stogodišnjica hrvatskog preporoda, Zagreb 1936. A. B-c. 

DEMETRA (grč. grčka božica plodnosti i 

poljodjelstva. Zarana je istisnula pravu božicu zemlje, 
Geju (rala), i bila žena Uranova, a u Ateni se poštovala 
kao odgojiteljica djece. — D-in kult u Grčkoj potječe iz 
južne Tesali je. Spominje ga već Homer. Tesali ja, neobično 

se u njoj razvije kult 
iz kojega su se razvile 
mnoge religije. Njezi¬ 
no ime ne znači valjda 
ništa drugo nego Mati 
Zemlje. Prema grčkoj 
priči ona je naučila 
ljude obrađivati ze¬ 
mlju. Ona nije žito 
stvorila, ali je pokloni¬ 
la klas svomu štićeniku 
Triptolemu, koji ga od¬ 
nosi u najudaljenije 
krajeve. U Eleuzini 
nađen je reljef iz 5. st., 
na kojem vidimo, kako 
D. predaje Triptolemu 
klas. Iza njega stoji 
D-ina kći Perzefona. 
Reljef je dakle prika¬ 
zuje kao božicu, koja 
daruje usjeve. Među¬ 
tim se njezino djelo¬ 
vanje proširuje na vo¬ 
ćke, a kako je zaštitni¬ 
ca seljaka, smatraju je zaštitnicom i stada. Plodnost žena 
često se poređuje s plodnošću zemlje, zato su grčke žene 
molile Geju, da im dade dječjega blagoslova. Odatle je shva¬ 
tljivo, da i D. nasporuje plodnost polja i plodnost žena. Zato 
je one u času rađanja zazivaju u pomoć. Tako ona postaje 
zaštitnica žena i odgoja djece (Kovqotq6<pos). Kao zaštitnici 
braka priređivali su joj u Ateni svetkovinu Tezmoforije, 
na koju su imale pristup samo udate žene, a ticala se, čini 
se, plodnosti zemlje i braka. Njoj se mole prigodom 
svadbe. Njezina svećenica prisustvuje svadbi, da u ime 
božice daje nauke i blagoslovi mladi brak. Međutim od 
zaštitnice braka ona postaje zaštitnicom veće zajednice, 
države. Kada dvije države sklapaju ugovor, zazivlju Zeusa, 
Apolona i D-u, a tim se istim božanstvima zaklinju atenski 
činovnici i suci. 


plodna, bila je kao stvorena, da 


POPRSJE BOŽICE DEMETRE IZ 4. ST. 

Iz Tesalije raširio se D-in kult uglavnom u dva smjera: 
jedan je išao kopnom na jug, a drugi je preko mora vodio 
na Kretu. Oba su se smjera zatim opet sastala u srednjoj 
Grčkoj, gdje je D-in kult postigao vrhunac u Eleuzini. Tu 
je s njome kao s materom nerazdružljivo povezana u za¬ 
jedničkom poštovanju njezina kći Perzefona, koja se u 
Ateni zvala Kora, to će reći »djevojka, kći«. 

Mit o D-i i P-i razlaže jedna »Homerova« himna (—> 
Homer), nastala u 7. st. pr. Kr. Po tome, što se u toj himni 
nigdje ne spominje grad Atena ni Atenjani, koji su u 
kasnije doba tako živo sudjelovali u svetkovini, misli 
Frazer, da je himna sastavljena u vrijeme, kad je Eleuzina 
bila još samostalna država. 


Prema toj himni svetkovina je nastala ovako: 

Mlada Perzefona brala je cvijeće na livadi, kad li se rastvorila 
zemlja, iz koje je izišao bog podzemlja Had i na zlatnim je kolima 
odvezao u carstvo sjena, da mu bude žena. Njena majka D. tražila 
ju je svuda naokolo. Doznavši od Helija, što se dogodilo s njenom 


kćerkom, rasrđena napusti bogove i nastani se u Eleuzini. Ona se 
zaklela, da ne će dati, da nikne žito, dok ne nađe svoje kćeri. Svuda 
je nastala pustoš, i čovječanstvo bi poumiralo od gladi, da nije Zeus 
naložio Hadu, neka iznese svoj plijen na gornji svijet. No Perzefona 
ne može sasvim ostati na gornjem svijetu, jer joj je Had dao, da 
jede sladunovu košticu, zbog čega se mora k njemu vratiti. Zeus 
odredi, da će Perzefona otada provoditi jednu trećinu godine kod 
muža, a dvije trećine kod matere, kojoj će se vratiti svake godine 
onda, kada se zemlja zaodjene cvijećem. Kad se Perzefona vratila, 
D. ju je sretna dočekala i od radosti dala, da opet nikne žito i da 
se zemlja opet pokrije cvijećem. Taj je veseli prizor pokazala ele- 
uzinskim kraljevićima Triptolemu, Eumolpu i Dioklu te kralju Keleju 
pa im otkrila svoje svete obrede i misterije, o kojima se ne smije 
govoriti. 

Perzefona je personifikacija žita. Kao što žito kroz zimu 
leži u zemlji, da u proljeće s dolaskom cvijeća i zelenila 
nikne, tako i P. boravi jednu trećinu godine pod zemljom, 
a dvije trećine na zemlji. Demetra pak označuje lanjsko 
žito. Neki pisci i staroga i novog doba držali su doduše, 
da je D. personifikacija zemlje, no tomu se protivi pjesnik 
himne, koji kaže, da je Zemlja na želju Zeusovu zavela 
Perzefonu u propast: ona je učinila, da su procvali suno¬ 
vrati, a P. je berući njih išla tako daleko, da joj se nije 
moglo pomoći, kad se Zemlja otvorila. D. se ne bi mogla 
poistovjetiti sa Zemljom, štaviše, ova je njena najveća 
neprijateljica. 

Tako je prema priči nastao kult tih božica u nezavisnoj 
Eleuzini, a kad se ona u 7. st. spojila s Atenom, smatrao 
se njihov kult državnim. Ne samo iz Eleuzine i Atike, nego 
iz čitave Grčke dolazili su vjernici i bili primani u D-in 
kult. U Eleuzinu polazilo je na desetke tisuća ljudi, da 
prisustvuju tajnom bogoslužju, misterijima u čast D-e i 
njezine kćeri. Bogoslužjem je upravljao hijerofant, kojemu 
su o boku stajali glasnici, zubljonoša i svećenik. Službe 
su prelazile od oca na sina u nekim plemićkim porodicama 
(Eumolpidi, Keriki). Tko je htio postati dionikom posve¬ 
ćenja, javio bi se kojemu od spomenutih porodica i bio bi 
primljen, samo je morao biti Helen i nije smio biti okaljan 
kakvim ubojstvom. No prije nego će biti posvećen, morao 

je postiti, očistiti se od grijeha i obaviti slične ceremonije. 
Kako se ta posveta vršila, pokazuju nam reljefi na jednoj 
rimskoj mrtvačkoj žari. 



Prizor na desnoj strani pokazuje žrtvu očišćenja, koja se obavlja 
prije posvete: zaređenik stoji pred svećenikom bosonog, zaogrnut ko¬ 
žom, vjerojatno zaklane žrtve, desnom rukom drži žrtvenog odojka. 
Svećenik izlijeva odojku na glavu vodu, dok u ljevici drži košaru sa 
žrtvenim kolačima. — Prizor u sredini prikazuje već posvećenoga, u 
misterije upućenoga, kako sjedi na stolcu. Glava mu je pokrivena ve¬ 
lom, a nad glavom mu svećenica vitla žitnu vijaču. Kako vijača 
služi za čišćenje žita, tako valjda i ovdje služi za čišćenje upuće¬ 
noga (mista). — Na lijevoj strani sjedi D. držeći u krilu zmiju. Iza 
nje stoji Perzefona. Obje božice drže zublje. Pred božicom stoji 
mist i igra se sa zmijom. 

O slavi u samoj svetinji nije se smjelo govoriti, pa je 
stoga o njoj vrlo malo poznato. Valjda se izvodila koja 
dramatska radnja ili, vjerojatnije, pjesmom praćena pan¬ 
tomima, koja je prikazivala otmicu Perzefone, lutanje 
D-ino i konačno združenje obiju božica. Ta su prikazivanja 
budila kod mista nadu u blaženi život na drugom svijetu. 
Kako je do toga dolazilo, ne znamo. Pjesnik spomenute 
himne kaže: »Blažen onaj od ljudi pozemljara, koji je to 
gledao, ali onaj, koji je neposvećen i nije dobio osvećenja, 
nikada nema jednake sudbine, kad umre, u mračnom pod¬ 
zemlju«. Za blaženstvo bilo je dosta, da je netko bio 
upućen u eleuzinske misterije. Zato i duhoviti kinik Diogen 
porugljivo kaže> »Tat Patekion imat će iza smrti bolju 
sudbinu od Agezilaja i Epaminonde, jer je bio posvećen 
u Eleuzini«. 

No premda je eleuzinskim misterijima zapravo nedo¬ 
stajao etički momenat, njihov je utjecaj u čitavom starom 
vijeku bio velik kod Helena i kod Rimljana, gdje se D. 
poštivala kao Cerera (v.), a P. kao Prozerpina. 

LIT.: W. H. Roscher, Ausfiihr. Lexikon d. griech. u. rom. Mytho- 
logie, II. Leipzig 1890—97; PWR IV.; Guhl i Koner, Leben der Grie- 
chen u. Romer, Berlin 1893; E. Samter, Die Religion der Griechen, 
Leipzig 1914; J. G. Frazer, A study in magic and religion, London 
1926 3 . Z. D. 

DEMETRIAS, antikni grad u Magneziji, u Pagazejskom 
zaljevu blizu današnjeg grada Volosa. Osnovao ga je ma¬ 
kedonski kralj Demetrije Poliorket. Izdigao se kao glavno 
trgovačko mjesto Tesali je. U Mitridatskom je ratu bio 
glavno uporište Rimljana, a Justinijan ga je ponovno 
utvrdio. Tek je pod Turcima bio oko 1600 potpuno napu¬ 
šten. Sačuvale su se ruševine zidova i cisterna te tragovi 
gradskih ulica. Z. D-i. 

DEMETRIJE, ime mnogih grčkih književnika, filozofa, 
umjetnika, državnika i vladara. 

1. D. iz Alopeke, atički kipar. Živio je pod konac 5. 
i daleko u 4. st. pr. Kr. Za nj kaže Kvintilijan, Inst. or- 
XII., 10,9, da je bio »pretjeran u istinitosti« i »da je volio 
sličnost nego ljepotu«. On je prema Lukijanovu opisu 
izradio kip korintskoga vojskovođe Peliha, kojega je pri¬ 
kazao s izbočenim trbuhom, ćelava i čupave brade. Na 
taj se način D. udaljio od tipičnih idealiziranih portreta 
prijašnjih vremena. 

2. D. iz Bizanta, grčki povjesničar. Opisao je u 13 knji¬ 

ga Prijelaz Galaćana iz Evrope u Aziju. U tom djelu 
je opširno pripovijedao, kako su Gali 278—77 pr. Kr. iz 
Bizanta provalili u Aziju. Kao nastavak toga djela pripo¬ 
vijeda u 8 knjiga o ratu Antioha Sotera i Ptolemeja Fila- 
delfa, što ga je izazvao Antiohov tast Magas. Prijelaz iz 
povijesti Gala na rat Antioha i Ptolemeja čini pobuna 
Ptolemejevih galskih plaćenika u početku rata između Pto- 
lomeja i Magasa. Z. D. 

3. D. Falerski (<JTjurjT(uos rođen oko 350 pr. 

Kr. u Ateni, peripatetik, učenik Teofrasta, govornik, 
političar, svestran pisac. G. 322 pošao je zajedno s De- 
madom kao poslanik u Makedoniju kralju Antipatru. 
Otada je pripadao makedonskoj stranci. Atenjani su ga 
318 u njegovoj odsutnosti osudili na smrt, ali ga je Ka- 


sandar 317 učinio upraviteljem Atene. U deset godina po¬ 
digao je atenske financije i opće blagostanje sugrađana. 
Kad je g. 307 Atenu osvojio Demetrije Poliorket, pobjegao 
je D. F. u Tebu, gdje je drugovao s filozofom Kratom. 
Atenjani su ga ponovno osudili na smrt. Poslije smrti 
Kasandra (297) zaputio se u Aleksandriju, gdje mu je Pto- 
lomej Lagid omogućio miran život, koji je on iskoristio 
za obilan književni rad. Budući da se upleo u borbe za 
prijestolje, internirao ga je Ptolemej Filadelf u jednom 
egipatskom mjestu, gdje je umro od ujeda otrovne zmije. 
U govorništvu je razvio t. zv. slatki stil (format suavitatis, 
kako kaže Ciceron). Osim govora izdao je mnogo povi¬ 
jesnih, političkih, književnih, pravničkih i mudroslovnih 
djela, među kojima su se isticale zbirke i knjige: A6ycor 
Aioajneicov ovvayrvyat (Ezopove basne), Xpcicu (Mudre riječi, 
osobito sedmorice mudraca), ‘ Vnopv'ijuo.ra 71 eql r^g ds^asTEiag 
Spomenica desetgodišnje uprave), Ilepi Trjg AP^vrjoi vouod's- 
oiag (Atensko zakonodavstvo/, JJeqI 6veIqojv (O snima), Ia>- 
HpaTrjg (Prikaz Sokrata kao peripatetika), IIsqI Qr]TOQLxi\g (O 
retorici), JJegi rv^rjg (O sudbini), II QOTQEnnx.bg (Pobudni dija¬ 
log) i t. d. Krivo mu se pripisuje suradnja u grčkom pri¬ 
jevodu Biblije. P. G. 

4. D. Iksion, grčki gamatičar iz Adramitija u Miziji. 
Bio je prema predaji učenik aleksandrijskog gramati- 
čara Aristarha, ali je ostavio svog učitelja i iz Aleksan- 
drije prešao u Pergam, gdje se priključio školi Krata iz 
Malosa i postao velik protivnik Aristarhov. Osim komen¬ 
tara Homeru i Heziodu napisao je i neke gramatičke 
spise. Njegove su komentare mnogo upotrebljavali ka¬ 
sniji gramatici, osobito Didim i Herodijan. 

5. D. iz Magnezije bio je stariji suvremenik Ciceronov 
i prijatelj Atikov. Potaknut velikim brojem različitih 
Dionizija, Demetrija, Ptolemeja i dr. napisao knjigu O 
isloimenim pjesnicima i povjesničarima (IIsQi bpcovvucov 
Tcoir)T(ov xai ovyypa<p£cav). To su djelo mnogo upotrebljavali 
kasniji pisci Diogen, Plutarh i Atenej. Napisao je i djelo 
O istoimenim gradovima ( IIsqI bfuovvpcov nolsrov). 

6. D. iz Skepse, živio je oko 150 pr. Kr. Napisao je 
djelomice na osnovi djela učene Aleksandrinke Hestieje 
Trojanski raspored (7 Qanxog budnoopog ), u kojem je nasto¬ 
jao odrediti položaj trojanskih mjesta, što ih spominje 
Homer u svom katalogu u 2. knjizi Ilijade 811—877. Z. D. 

DEMETRIJE HVARANIN, * otok Hvar oko 260 pr. 
Kr., umro 213 pr. Kr., ilirski vojskovođa. Bio je zapovjednik 
Korkire (Krfa) u doba, kad su Rimljani, pošto su god. 
230 pr. Kr. Ilirima objavili rat, otpremili veliku mornaricu 
od 200 lađa prema Korkiri. Znajući, da ne može odoljeti 
tolikoj premoći, D. preda Rimljanima Krf, a zatim se 
predaše Apolonija (kod Valone) i Epidamno (Drač). Rim¬ 
ska mornarica oslobodi na to Isu podsade, Hvar (Far) 
se preda, a ilirska kraljica Teuta zamoli mir. Rimljani 
stvoriše od jednog dijela zauzetih krajeva i otoka vazalnu 
državu i dadoše je D-u, da njome samostalno vlada kao 
saveznik Rima. Ta je država obuhvatala otoke Hvar, Brač 
i Korčulu i vjerojatno susjedno kopno, pa Lješ i njegovu 
okolicu. D. nije bio time zadovoljan; stoga je pomalo širio 
vlast prema jugu, i čini se, da je podložio cijelu obalu 
današnje Albanije osim Apolonije i Drača. Pošto je ojačao 
vojsku i mornaricu, sklopio je savez s Antigonom Doso- 
nom, koji je nastojao uspostaviti makedonsko vodstvo 
kod Grka. Kao njegov saveznik pomogao mu je D. g. 222 
protiv Spartanaca, a bio je u uskoj vezi i sa Skerdilaidom, 
tada najutjecajnijim čovjekom u pravoj ilirskoj državi, 
kojom je vladao malodobni Agronov sin Pines. D. se 
oženi Pinesovom materom Triteutom i posta njegov 
skrbnik; tako steče utjecaj i u ilirskoj državi. Iskorišću- 
jući to, što je Rim bio zauzet borbom s Galima (225— 
222), D. je sticao sve veći ugled i vlast na istočnoj obali 
Jadrana. Protivno ugovoru, koji je zabranjivao ilirskim 
lađama plovidbu od Lješa, D. zajedno sa Skerdilaidom 
pođe g. 220 s velikom mornaricom od 90 lađa na jug i 
pokuša osvojiti Pil u Meseniji. Zatim krenu u Egejsko 
more, ali morade uzmaći pred Rođanima u korintsku luku 
Kenkreu, a onda dade prenijeti lađe preko korintske pre¬ 
vlake, da pomogne Ahajce protiv Etolaca. Kako su uto 
njegovi grčki saveznici odlučili odgoditi rat do proljeća, 
vrati se kući. Zbog svega toga, a osobito zbog dva saveza 
s Makedonijom, pozvaše ga Rimljani, da dođe u Rim 
na opravdanje, ali on to ne učini i spremi se na borbu. 
Upravo tada umro je Antigon Doson, a naslijedi ga tek 

17-godišnji Filip V. S druge se strane Kartažani spremali 
na rat, i u proljeće 219 Hanibal krenu na Sagunt. U isto 
doba pođoše na D-a konzuli L. Emilije Paulo i M. Livije 
Salinator s mornaricom i kopnenom vojskom. Rimljani 
napadoše D-v grad Dimal i osvojiše ga, a svi se okolišni 
gradovi predaše bez borbe. Osvojivši južni dio D-ve države 
krenuše Rimljani put Pivara, gdje se nalazio D. sa 6000 
vojnika. Vještom varkom uspješe da zauzmu Hvar, a D. 
se spase lađom i krenu Filipu V. (219). D. je tako izgubio 
državu, ali nije mirovao, nego posta još ogorčeniji nepri¬ 
jatelj Rima. On nastojaše, da mladi Filip V. pođe stopama 
Antigona Dosona, da ujedini Grke i protjera Rimljane 
s Balkana. Pod utjecajem D-a stupi Filip V. u pregovore 
s Hanibalom i Sirakuzom, a g. 215 osnovao se i formalni 
savez. U saveznom ugovoru bilo je u slučaju pobjede osi¬ 
gurano D-u, da će njegova država biti potpuno upostavlje- 
na. Međutim Filip V. nije bio sposoban za politiku velikog 
stila. D., koji je dalekovidno shvaćao prilike, savjetovao 
mu je, da se izmiri sa svojim neprijateljima u Grčkoj, 
Etolcima, i da napadne Rim u samoj Italiji. Ustrajnim 
nagovaranjem i uvjeravanjem bio je D. kod Filipa i uspio, 
ali su međutim prevladali drugi obziri i taktika. Dok se 
u Italiji još uvijek vodio punski rat, poginuo je D. g. 213 
pr. Kr. 

LIT.: G. Novak, Dalmatinac Dmitar Hvaranin, naš prvi diplomata 
velikog stila, Novosti, Zagreb, Božić 1936. G. N. 

DEMETRIJE I. MAKEDONSKI (Poliorket), * 337 pr. 
Kr., umro 283 pr. Kr., sin Antigona Monophtalmosa, jedan 
od najvećih i najsposobnijih vojskovođa potkraj 4. st. i na 
početku 3. st. Već rano pomagao je u ratovima svog oca. 
Helenofil, kao i njegov veliki otac, D. pođe na očev nalog 
308/7 u Grčku, da je oslobodi od Makedonaca. S 250 lađa 
doplovi iz Efeza u Pirej i proglasi nezavisnost Atene; uje¬ 
dno izjavi, da je došao, da vrati slobodu svim Grcima i 
da Makedonce baci preko Termopila. Atenjani proglasiše 
Antigona i D-a svojim »bogovima spasiteljima«, a dvije 
novoosnovane file bijahu po njima prozvane Antigonis i 
Demetrias. D. uspostavi atensku demokraciju i osvoji Me- 
garu. Kad je zauzeo i Munihiju, Atena je bila sasvim oslo¬ 
bođena Kasandrove vlasti. Međutim D. nije nastavio s oslo¬ 
bođenjem Grčke, jer je morao na Istok, gdje je njegov 
otac vodio novu borbu za prevlast u helenističkom svijetu. 
U to je vrijeme D-va pomorska snaga bila najjača na ci¬ 
jelom Sredozemlju. G. 306 pobijedi on u pomorskoj bitki 
Ptolemeja, na što njegov otac uze naslov kralja; u slavu 
te pobjede načinjen je veličanstven spomenik Samotračke 
Nike (danas u Louvru). Iste je godine D. osvojio Cipar; 
opsjedajući Salaminu, koju je i osvojio, dobio je naziv 
Poliorketes »podsjedač gradova«. Nastojao je osvojiti i 
Rod, ali pošto se ovaj sjajno branio, dođe među njima do 
sporazuma i saveza. G. 104 nastavi D. svoj rad na oslo¬ 
bađanju Grčke. On proglasi slobodu Halkide na Eubeji, 
oslobćdi Atenu Kasandrove opsade, s Beotijom i Etolcima 
sklopi savez, a 303 pođe na Peloponez, gdje je redom tjerao 
makedonske posade, »oslobađajući« tako i Peloponez od 
Makedonaca. Osim Sparte priključili su mu se gotovo svi 
gradovi Peloponeza, našto je u Korintu osnovan savez oslo¬ 
bođenih država, a on sam imenovan hegemonom u borbi 
protiv Makedonije. Već je D. bi skupio vojsku novoga 
saveza i nalazio se u Tesaliji, da napadne Kasandra, kad 
ga otac pozva, da se vrati u Aziju, gdje su četiri velika 
dijadoha sklopili savez protiv Antigona. D. krene u Aziju, 
gdje je kod Ipsa zajedno s ocem poražen; Antigon pade 
u boju, a D. se spasi, ali izgubi najveći dio svoga posjeda; 
zadrža Korint, Megaru, neka mjesta na Peloponezu, otok 
Cipar i neke feničke gradove i usto jaku flotu. Otpalu 
Atenu osvoji ponovno i ostavi joj slobodu, ali zadrža 
Munihiju i Pirej. U to umre Kasandar (297), i D. krene u 
Makedoniju, gdje g. 294 postade kraljem. Tada okrene 
svoju politiku u Ateni na štetu demokrata. Njegovo na¬ 
stojanje, da zavlada cijelom Grčkom, nailazilo je na nove 
zapreke, pa je morao ratovati s Epirom i Etolcima, pri 
čemu je doživio neuspjeh. Dok je opremao snažnu vojsku, 
da opet stekne stari položaj u Aziji, zbog čega je isisavao 
svoje zemlje, pojavilo se u Makedoniji nezadovoljstvo, 
koje je dovelo do novog saveza protiv njega. Epirski kralj 
Pir provali u Makedoniju, koja ga proglasi kraljem (287), 
Premda morade bježati iz Makedonije, nije to spriječilo 
D-a, da pođe u rat u Aziju, jer je još uvijek držao svoje 
posjede u Grčkoj. Ostavivši ovdje sina Antigona Gonatu, 


krene s vojskom u Aziju. S početka je imao uspjeha, ali 
su kasnije slijedile različne nedaće, i D. se, ostavljen go¬ 
tovo od sviju svojih vojnika, morade predati (285). G. 283 
umre kao Seleukov zarobljenik. 

D. bijaše vrlo nadaren čovjek, sposoban vojskovođa i 
dobar upravnik, ali mu je nedostajala mjera i opreznost. 
Njegove se pobjede računaju među najveće u to doba, 
ali je njegova naprasitost prouzrokovala poraze kod Gaze 
i Ipsa. Neobično gipka duha znao je iskoristiti prilike, ali 
se zatim dao od njih voditi. Bio je inteligentan, lijepa iz¬ 
gleda, plemenita srca, ali često vrlo ohol. Kao velik pošti- 
valac grčke prošlosti želio je iskreno vratiti slobodu svim 
Grcima, a kao makedonski kralj nije na to više pomišljao. 

LIT.: P. Jouguet, L’impćrialisme macedonien et l’hellćnisation de 
VOrient, Pariz 1926; B. Niese, Geschichte der griechischen und make- 
donischen Staaten, Gotha 1893—1908; J. Kaerst, Geschichte des Helle- 
nismus, Leipzig 1917; R. Pohlmann, Griechische Geschichte, Miin- 
chen 1914. G. N. 

DEMETRIJE PALEOLOG, grčki despot na Peloponezu 
1448—60, uz brata Tomu posljednji vladar iz kuće Paleo- 
loga. Osobno nije se ničim odlikovao, a svojim svađama 
s braćom pridonio je propadanju bizantskoga carstva. Već 
1441 pokušao je s pomoću Turaka oduzeti prijestol bratu 
Ivanu VIII., a 1451 opet se poslužio Turcima u borbi 
s bratom Tomom, s kojim je dijelio vlast nad Pelopo- 
nezom. Poslije pada Carigrada 1453 postanu obojica turski 
vazali; tu ovisnost pojača turska pomoć protiv ustanka 
peloponeskih Arbanasa 1453/4, a kad se 1459 sam Toma 
pobunio i napao brata, Mehmed II. oduzme vlast obojici. 
D. mu tada preda kćer za ženu i nastani se u Enosu pri¬ 
majući 20.000 dukata mirovine. Umro je 1470 u Dreno- 
polju kao monah David. J. Š-k. 

DEMETRIJE, ime nekih sirskih vladara iz Seleukova 
roda. — 1. D. I. Soter, brat Antioha IV. (v.). Kad je 162 
pr. Kr. stupio na sirsko prijestolje Antioh V., D pobjegne 
kao talac iz Rima i dočepa se vlasti u Siriji. Uspio je, do¬ 
duše, sačuvati ostatak države, a utjecao je i na prilike u 
Maloj Aziji, ali ga Rim nije prestao smatrati svojim nepri¬ 
jateljem. G. 150 pr. K. obori ga koalicija Egipta i Per- 
gama, a uzurpator ga Aleksandar Bdas ubije. — 2. D. II. 
Nikator, sin D-a I., sruši 145 pr. K. Balasa, ali se i dalje 
morao boriti protiv Balasova sina Antioha VI., odnosno 
njegova štitnika Diodota Trifona (145—137). G. 139 za¬ 
robe ga Parti, a kad se 130 vratio na prijestolje, Egipat 
digne na nj novoga uzurpatora, i D. bude ubijen 125 pr. Kr. 
— 3. D. III. Eukarije, prozvan i Euevget ili Filometor , uteče 
pred Antiohom X. Eusebom u Egipat, koji mu pomogne 
da 90 pr. Kr. zavlada velikim dijelom Sirije; svojom prije¬ 
stolnicom učini Damask. Kad je bratu Filipu htio oduzeti 
vlast, Parti ga kao Filipovi saveznici poraze i zarobe (88 
pr. Kr.). Daljna mu sudbina nije poznata. U. 

DEMETROVIĆ, 1. Eugen, * Jastrebarsko 6. II. 1880, 
f Zagreb 4. IV. 1934, novinar i izdavač. Srednju je školu 
svršio u Zagrebu, zatim je učio trgovačke nauke u Pragu. 
S bratom Jurjem izdavao je socijalističku smotru Naša 
Snaga i nakon toga socijalističke novine Slobodna Riječ. 
Za svjetskoga rata je upravitelj Jutarnjeg lista, a od po¬ 
četka 1918 njegov glavni urednik do 1. IV. 1926. Poslije 
je bio suvlasnik Jugoslavenskog Lloyda i Morgenblatta 
do 1931. Izdavao je kasnije ilustrirani tjednik Zora, a 
zatim stručni list Kurir. 

2. Juraj, Jastrebarsko 11. IX. 1885, novinar i po¬ 
litičar. Kao osmogimnazijalac u Zagrebu bio je isklju¬ 
čen zbog pokretanja đačke smotre Naša Snaga, pa je 
ispit zrelosti položio 1905 u Bjelovaru. Pravo je učio 
u Zagrebu. Istodobno bavio se organiziranjem socijalisti¬ 
čke stranke i od 1907—14 uređivao njeno stranačko gla¬ 
silo Slobodna Riječ. G. 1917 pokrenuo je Hrvatsku (od 
1919 Jugoslavensku) Njivu. G. 1919 bio je povjerenik za 
gospodarstvo u pokrajinskoj vladi za Hrvatsku, 1920 po¬ 
slanik u ustavotvornoj skupštini, a 1921 pokrajinski na¬ 
mjesnik za Hrvatsku. G. 1925 izabran je zastupnikom u 
skupštini kao član samostalno-demokratske stranke. Za 
diktature napustio je oporbeno stajalište stranke te je od 1. 
IX. 1929 — 19. V. 1931 bio ministar trgovine, od 2. VII. 
1932—27. I. 1934 ministar gospodarstva, a od 27. I. 1934— 
18. V. 1934 ponovno ministar trgovine u beogradskoj 
vladi. 

DEMEUNIER, Jean-Nicolas, * Nozeroy 15. III. 1751, 
f Pariz 7. II. 1814, franc. etnolog. Bio je tajnik grofa od 
Provence, pa državni cenzor, 1789 zastupnik trećega sta- 

leža za Pariz u £tats generaux. Pripadao je umjerenoj struji; 
radio je protiv svrgavanja Luja XVI. iza njegova bijega. 
God. 1792 povlači se u Ameriku, ali se vraća pod direk- 
torijem, ulazi iza 18. brumaira u tribunat, 1802 u senat; 
1808 dobiva grofovski naslov. Prevodio je engleska puto¬ 
pisna djela, a vlastitim djelom L’esprit des usages et cou- 
tumes des differents peuples (1776) postaje osnivač kom¬ 
parativne etnologije u 18. st. Ukazujući na sličnost usta¬ 
nova udaljenih naroda u vremenu i u prostoru, ispitujući 
uzroke toga (nalazi ih u »inspiraciji« prirode) te tražeći 
»duh« narodnih običaja, kojima je posvetio osobitu pažnju, 
i sistematizirajući etnološke pojave i čimbenike služi se 
metodom, koja nije daleko od socioloških zahtjeva. Pisao 
je i o USA. Z. G. 

DEMIAN, Ivan Andrija, * Bratislava 1770, f 1845, vojni 
pisac i statističar. U vojnoj službi bio je 1804 zaposlen 
kod sastava službene zbirke statističkih podataka o Vojnoj 
Krajini, a od 1808 dodijeljen Dvorskom ratnom vijeću u 
Beču. Izdao je vojno-statistička djela: Statistische Dar- 
stellung des Konigreichs Urigern und der dazu gehorigen 
Lander (Beč 1805/6) Statistische Beschreibung der Militar- 
Granze, I. Kroatien, II. Slavonien und Ungarn (Beč 1806/7), 
koje je opsežno djelo izišlo i u Parizu 1809 na francu¬ 
skom jeziku (Tahleau geographique et politique des royau- 
mes de Hongrie, d’Esclavonie, de Croatie et de la Transil- 
vanie). U Njemačkoj, gdje se D. stalno nastanio, objelo¬ 
danio je, uz druga djela, kao početak skupnog izdanja: 
Siatistische Darstellung der illyrischen Provinzen. I. Die 
illyrische Milit arprovinz (Tiibingen 1810). 

LIT.: Wurzbach, JBL III. M. B-r. 

DE MICHELIS, Eurialo, % Salerno (Campania) 23. X. 
1904, talijanski književnik. Prevodio je Vergilija na vrlo 
izvoran način ( Le Egloghe, 1931) i predstavio se kao pri¬ 
povjedač zbirkom novela Bugie (1932). Napisao je dobre 
kritičke studije o Federicu Tozziju (1936) i Giovanniju 
Vergi (1942). Objavio je i roman Adamo (1932) i knjigu 
stihova Aver vent’anni (1937). Iznio je veoma originalne 
misli o suvremenoj talijanskoj književnosti u bogatoj zbirci 
članaka i kritičkih studija pod naslovom Del contenuto e 
di altre cose (1935). Njegova lntroduzione alla letteratura 
italiana contemporanea prevedena je na hrvatski u talij.- 
hrv. dvobroju časopisa Termini (II., Rijeka 1937). 

LIT.: G. Ravegnani, 1 contemporanei II., Modena 1936; P. Pancrazi, 
Scrittori del Novecento, Bari 1939. G. D. 

DEMIDOV, ruska obitelj, koju je osnovao kovač oružja 
Nikita D., sin Demida Antufijeva, rođen oko 1656 (f 
1725). Dobavljao je oružje za vojsku i osnovao državnu 
talionicu željeza na Uralu, zbog čega dobi od Petra Veli¬ 
koga plemstvo i velike posjede 1720. Sin Akinfije (f oko 
1740) nastavi očev rad na Uralu otkrivajući rudnike zlata, 
mjedi i srebra (na Altaju). Pavao Grigorjevič D. (1738— 
1821) bio je velik putnik i dobrotvor ruskih visokih škola; 
osnovao je godišnju nagradu za rusku književnost, koju 
podjeljuje Akademija znanosti. Drugi mecena znanosti i 
umjetnosti od ove obitelji Nikolaj D. (1773—1828) digao 
je o svom trošku pukovniju i vodio je u ratu za oslobo¬ 
đenje 1812, zbog čega mu Aleksandar I. podijeli grofov- 
stvo. Nikolajev sin Pavao (1798—1840), guverner u Kur- 
sku, podupirao je znanosti i umjetnosti i osnovao velike 
zaklade za siročad časnika palih u ratu i onih, koji su bili 
prognani u Sibiriju. Brat mu Anatolije (1813—1870) osno¬ 
vao je goleme dobrotvorne zavode i velike bolnice, bio je 
velik mecena i član akademije znanosti u Parizu. S Fran¬ 
cuzom Sainsom istraživao je sjevernu obalu Crnoga Mora 
i Krim u pogledu historijskom i statističkom, te izdao 
mnoga sjajna vlastita djela povijesna i putopisna. Veliki 
vojvoda toskanski podijelio mu je naslov principe di San 
Donato. Oženio se 1841 Matildom, kćerju Jeroma Bona- 
parta, kralja vestfalskoga, od koje se rastavio 1845. Nje¬ 
gova unuka Aurora D., kneginja od Svetoga Donata 
(1873—1904) udala se za kneza Arsena Karađorđevića 
1892, koji se od nje rastavio 1896. Bila je mati kneza 
Pavla, kasnijega regenta Jugoslavije. A. Š-k. 

DEMINUTIV gramatički je izraz, izveden od glagola 
deminuere »umanjiti«, nomen deminutivum »imenica, koja 
izražava pojam u umanjenu opsegu«. Tako se zovu u 
tvorbi riječi imeničke, pridjevne, priloške i glagolske izve¬ 
denice stvorene najčešće sufiksima, koji značenje riječi 
modificiraju: a) u pravcu količine ili kvantiteta, t. j. izra¬ 
žavaju umanjivanje značenja riječi, b) u pravcu osjećaj¬ 


nosti ili afekta, t. j. izražavaju dopadanje ili milinu na 
pojmu riječi. Primjeri: kuća — deminutivna izvedenica 
odatle kućica znači a) »mala kuća«, b) »draga, mila kuća« 
(Moja kućica , moja slobodica); malen — maljahan »vrlo 
malen, parvulus«, polagano — polagacko »podosta, prilično 
lagano« (Lika), rezati — rezuckati »pomalo rezati«, pjevati 
— pjevuckati i t. d. Deminutivni glagoli prave se redovno 
od trajnih (durativnih) osnova. Umanjivati se mogu i 
lična imena (Tomo — Tomica, Mara — Marica). Taj se 
postupak zove u tvorbi riječi deminucija ili umanjivanje. 
Značajka je hrvatske deminucije, da je osobito raširena 
u porodičnim imenima, gdje deminutivni sufiks -ić znači 
dvoje: a) descendenciju ( Pavičić »sin neke Pavice«, Ma- 
ričić »sin neke Marice«), b) potomka porodice, pradjeda 
nekog imena (Petrović »potomak Petrove porodice«). U 
veliko ruskom -ovič -evič znači uvijek descendenciju u 
prvom koljenu, u hrvatskom ne (ruski Aleksandrovič »sin 
Aleksandrov«). Hrvatskom deminutivnom sufiksu -ić u 
porodičnim imenima odgovara u maloruskom ili ukrajin¬ 
skom deminutivni sufiks -enko (primjeri: Ostap Buljbenko 
»sin Tarasa Buljbe« u poznatoj Gogoljevoj pripovijetki, 
Timošenko, »potomak nekoga Timoša ili Timoteja«). Jezici 
se među sobom veoma razlikuju prema sposobnosti za 
pravljenje deminutiva. Svi slavenski jezici vole deminu- 
ciju. Od romanskih jedino je francuski nema osobito razvi¬ 
jenu. I u madžarskom je vrlo razvijena. Deminutivni 
sufiksi su jednostavni, složeni ili udvostručeni; udvostru¬ 
čena deminucija je na pr.: ptičica , ljubičica, pipčićak (kaj¬ 
kavski), mališan , vratašca i t. d. Sufiksi su najčešće do¬ 
maćeg podrijetla, ali mogu biti i posuđeni; tako -džik, 
turski deminutivni sufiks, u kapidžik »vratašca« (Bosna) 
od kapija. Deminutivni sufiksi mogu u toku vremena izgu¬ 
biti deminutivno značenje, tako u riječi ptica. Ako se 
pojam ove riječi hoće umanjiti, mora se kazati još jednom 
deminutivni sufiks: ptičica. 

LIT.: P. Skok, Pregled francuske gramatike, I. sv., Zagreb 1938; T. 
Maretić, Gramatika i stilistika hrvatskoga ili srpskoga jezika, 2. izd., 
Zagreb 1931; A. Leskien, Grammatik der serbo-kroatischen Sprache, 
Heidelberg 1914. P. S. 

DEMIR-HISAR Železnik. 

DEMIRI (Ebul-Beka Kemaludin Muhamed ibn Musa) 

* Demira (u Donjem Egiptu) oko 1344, a umro 1405, 
šafiijski pravnik. Napisao je mnogo djela vjerskog sadr¬ 
žaja, ali mu je glas pronijelo djelo Hajatul-hajevan (Život 
životinjskoga svijeta), u kome je abecednim redom obradio 
prirodopis životinja prema tadanjim mogućnostima. U 
djelu je upotrijebio golemu literaturu, koja se sastoji od 
560 naučnih knjiga i 199 zbirka pjesama starijih pjesnika. 
U djelu ima i vrijednih povijesnih podataka. M. H. 

DEMIR KAPIJA, »Željezna vrata«. Ovim je turskim 
nazivom zamijenjen stariji, Prošek. To je slikovit tjesnac 
u dolini Vardara između Tikveša (107 m) i Bojmije (72 m). 
Na ruševinama sredovječnoga grada Prošeka sada je selo 
Banja, tako nazvana po presahlim toplicama u blizini. 
Cijeli je ovaj kraj pun ostataka iz prethistorijskoga, an¬ 
tičkoga, bizantinskoga i srpskoga vremena. Imenom D. K. 
zove se više klanaca i sutjeska u jz Evropi i u z Aziji. V. 
i Željezna vrata. 

LIT.: J. Cvijić, Osnove za geografiju i geologiju Makedonije i St. 
Srbije, 1 ., 1906; N. Radojčić, O nekim gospodarima grada Prošeka na 
Vardaru, 1909; A. Stanojević, Preist. i arheol. ostaci na srednjem 
Vardaru, Starinar, 1922; V. S. Radovanović, Tikveš i Rajec, Na¬ 
selja 17. P. V-ć. 

DEMISIJA (lat. demissio) je ostavljanje neke časti oči¬ 
tovanjem. Kod vladalaca govori se o abdikaciji (v.), kod 
javnih službenika (v.) o ostavci, pa se tako izraz d. uz 
izraz ostavka upotrebljava, kad je govor o visokim do¬ 
stojanstvenicima i političkim funkcionarima, osobito o mi¬ 
nistrima. Ministarska d. je politički čin i u većini zemalja 
uređena je praksom. Tek su pojedini ustavi propisali du¬ 
žnost d-e u određenim slučajevima, napose kad se u par¬ 
lamentu glasuje nepovjerenje vladi, pa je takvom odredbom 
naročito pojačana prevlast parlamenta nad vladom. 
Ustavna praksa poznaje pojedinačnu i skupnu d-u; prva 
može izazvati krizu vlade i po tom skupnu d-u. D. pred¬ 
sjednika vlade povlači za sobom d-u cijeloga kabineta. 
Obično d-u ima prihvatiti onaj, kojemu se podnosi (kod 
ministara glavar države, ali često oni podnose d-u preko 
predsjednika vlade); tek po prihvatu dolazi do odrjesenja 
od dosadašnjih dužnosti. Prihvaćajući d-u može glavar 
države povjeriti dalje vođenje poslova vladi ili ministru, 
koji odstupa, dok ne bude imenovan nasljednik. J. A. 

DEMIURGI ( dr]ULovQyoi od 8r]/uios »pučki, narodni« i 
soyov »rad«) bili su prema etimologiji same riječi ljudi, 
koji su vršili kakvu javnu službu, koji su dakle bili na¬ 
rodni ili pučki radnici. U njih se nisu brojili samo obrt¬ 
nici, nego i gataoci, liječnici, pjevači, glasnici i dr. Tako je 
to bilo u Homerovo doba. Kasnije su d-i u Ateni tvorili 
poseban stalež uz plemiće (evnargldai) i ratare [patopogoi 
te su se u njih ubrajali svi, koji nisu živjeli od svoje 
grude: tako obrtnici, ribari, mornari, nadničari i dr. Ne 
valja pritom misliti, da su oni sačinjavali kakvu posebnu 
kastu. Po ostaloj Heladi i kolonijama d-i su se zvali visoki 
i najviši činovnici, po kojima se u pojedinim krajevima 
nazivala godina (bili su eponimi). Z. D. 

DEMJANSK, mjesto u Rusiji na sjeverozapadnoj padini 
Valdajske visočine i oko 80 km jugoistočno od Iljmen- 
skog jezera. G. 1942 D. je bio uporište na njemačkom 
mostobranu, koji se prostirao do južnog dijela Valdajskih 
visina. D. se držao u najtežim borbama 14 mj., sve do 
sredine veljače 1943, kad su ga Nijemci napustili. SI. P-ć. 

DEML, Jakub, Tasov u Moravskoj 20. VIII. 1878, 
češki književnik. U Brnu je učio bogosloviju pa je 1902 
zaređen za svećenika. Kao kapelan i kao umirovljenik ži¬ 
vio je po različitim manjim mjestima. Predstavnik je 
češkog katoličkog ekspresionizma. Pod utjecajem O. Bre¬ 
zine ulazi u književnost kao zamišljeni tužni mladić 
zbirkom lirike Notantur lumina (1907), ali ga vjera vodi 
naskoro do duhovnog i vjerskog zanosa, pa zbirkom Moji 
pfatele (1913) veliča ljubav i svemogućnost Božju u razgo¬ 
voru s poljskim cvijećem i drvećem. Nježne pjesme du¬ 
hovne ljubavi sakupljene su u knjizi Miriam (1916), koja 
zajedno s pređašnjom zbirkom sadržava njegove najbolje 
stihove. U epskim pjesmama (Hrad Smrti , 1912; Tanec 
Smrti, 1914) D. iznosi svoja viđenja i snove o smrti. U 
pjesničkom dnevniku Šlepeje (od 1927 dalje, dosad u 23 
sveska) daje pjesme, dojmove, uspomene, mišljenja i oštre 
polemike. Tiskao je pisma, koja je izmjenjivao s O. Bre¬ 
zinom, i napisao nepovoljno primljeno svjedočanstvo o 
ovom velikom češkom pjesniku (Me svedectvi o Ot. Bre- 
zinovi, 1931). Pjesničke prijevode sakupio je u knjizi Au- 
diatur et altera pars (1928). Glavni prinos češkoj književ¬ 
nosti dao je D. svojom nježnom lirikom. Na njegovo 
pjesničko oblikovanje djelovalo je narodno pjesništvo, li¬ 
rika O. Brezine i latinska mistička književnost srednjeg 
i novog vijeka. 

LIT.: Jan Bartoš, Znate Jak. Demla? (1932); Vit. Nezval, Moderni 
bćsnickć smery (1937). Lj. J-e. 

DEMMIN, grad u sjevernoj Njemačkoj na granici po¬ 
vijesnih pokrajina Pomeranije i Mecklenburga (u uprav¬ 
nom okružju Stettin), oko 50 km udaljen od Baltičkog mora. 
Taj lijepi gradić s 14.292 stan. (1933), većinom evangeličke 
vjeroispovijesti, leži u dolini plovne rječice Peene, koja u 
njemu prima pritoke Trebel i Tollense, a nalazi se na 
pruzi, koja iz Berlina kroz Neubrandenburg vodi u Stral- 
sund. D. je staro slavensko naselje, koje je 1164 osvojio 
Henrik Lav. Stare gradske zidine još su dobro sačuvane. 
U gradu ima nekoliko srednjih škola, lijepa gotska crkva 
sv. Bartolomeja, a od veleobrtnih poduzeća veće značenje 
ima tvornica šećera i pivovara. N. P. 

DEMOBILIZACIJA -> Mobilizacija. 

DEMODICIDAE su porodica grinja sa jako zakršljalim 
nogama, crvasta tijela, a žive kao nametnici (parasiti) 
dlačnih tobolaca i lojnih žlijezda kod domaćih sisavaca. 
Gotovo svaka vrsta domaćih sisavaca ima zasebnu pod¬ 
vrstu Demodexa. Tako postoji D. folliculorum var. ho- 
minis kod čovjeka, d. foll. var. suis kod svinje, d. foll. 
var. canis kod psa. Uzrokuje bolest acariasis (-*► akarijaza 
kod domaćih životinja). Ispravi ondje ime uzročnika u De- 
modex folliculorum. D. M. 

DEMODOK (drjuodonos) je prema Homerovoj Odiseji 
slijepi pjevač na dvoru feačkoga kralja Alkinoja. Tamo 
on, da zabavi goste, pjeva o junaštvima, o svađi Odiseja 
i Ahileja, o trojanskom konju i padu Troje, o ljubavi 
Aresa i Afrodite. Za ovu zadnju pjesmu i stari i novi 
kritičari drže, da nije Homerova, nego da je kasnije 
umetnuta u Odiseju. 

D. je idealizirani lik pjevača pjesama, koje su postojale 
već prije Homera. Ima svakako i istinitih osobnih crta: 
on je slijep. Iako neki drže, da je Homer opisujući D-a 
nlšanio na svoju vlastitu sljepoću, drugi uvaženi učenjaci 


misle, da je baš u povodu D-ove sljepoće nastala legenda 
o sljepoći Homerovoj. Z. D. 

DEMOFONT (Jrjuocpćov), 1 . sin eleuzinskoga kralja Ke- 
leja i Metanire. 

Tražeći svoju kćer Perzefonu došla je božica Demetra (v.) u 
Eleuzinu, gdje je stupila u službu Metanire, koja je nije prepoznala. 
Iz zahvalnosti, što su je kralj i kraljica lijepo primili, ona je htjela 
svojim dahom i očišćavanjem u vatri njihova sina D-a učiniti be¬ 
smrtnim, ali to je nehotice omela Metanira. Kad je naime ugledala 
svoga sina, gdje leži u vatri, glasno je poviknula i spriječila daljni 
obred. Nato je božica objavila, da D. doduše ne će postati besmrtan, 
ali će ga stići neprolazna čast, jer je počivao u krilu i na rukama 
božice. Tako kaže Homerova »himna Demetri«. Kod Ovidija (Fasti IV. 
507 i d.) dolazi na mjesto D-ovo Triptolem, sin siromašnog seljaka 
Keleja, koga Demetra izliječi od bolesti, davši mu uspavljivi napitak. 
I njega ona meće u vatru, da ga učini besmrtnim, ali to sprječava 
majka Metanira. Božica navješćuje, da će Triptolem (-> Demetra) prvi 
orati i sijati žito. Apolodor (I. 31 i d.) spaja obje priče i kaže, da je 
Demetra, kad ju je Metanira omela u očišćavanju Demofonta, njega 
spalila i sve počasti prenijela na njegova starijega brata Triptolema. 

2. D. Atenjanin, sin Tezeja i Amazonke Antiope (a po 
kasnijoj priči Fedrin). 

Kada je Tezej ugrabio Helenu, došla su njena braća Dioskuri u 

Atenu i, kako Tezej nije bio kod kuće, povedoše svoju sestru i sa 

sobom poniješe kao robinju Tezejevu majku Etru (Aid'Qr\) Ona je 
ostala otada kod Helene i s njom došla u Troju. Tamo ju je oslo¬ 
bodio njen unuk D. uz pomoć svoga brata Akamanta i poveo je u 

Atenu, gdje je zavladao, jer je došao prije nego se vratio Mnestej, 
koji je bio potisnuo njegova oca Tezeja. Na povratku iz Troje u 
Atenu zaručio se D. s Filidom, kćerkom tračkoga kralja Sitona. No 
prije svadbe pošao je u Atenu, da uredi svoje prilike. Kako se me¬ 
đutim nije vratio u određeno vrijeme, Filida se od žalosti objesila 
i bila pretvorena u drvo. Z. D. 

DEMOGRAFIJA -> Pučanstvo, Nauka o pučanstvu. 

DEMOKRACIJA (od grč. črjuos »narod« i uparecu »vla¬ 
dati« (doslovno znači »vlada naroda«, stvarno je to naziv 
za jedan oblik vladavine ili ustavnog uređenja države 
(-> ustav). Upotrebljava se već od Herodota u opreci 
prema monarhiji (v.) i aristokraciji (v.) za vladavinu, u 
kojoj vlast ne leži u rukama jednoga čovjeka ili odabrane 
manjine, nego u rukama naroda. Dakako da se pod narodom 
ne razumijeva narod kao sociološko-kulturna pojava, jer se 
taj pojam (->- narod) ne može ograničiti na živuće poko¬ 
ljenje, a samo živi ljudi mogu vršiti vlast. Zato se ovdje 
pod narodom misli skup stanovnika ili državljana neke 
države, koji po propisima ustava imadu vršiti određene 
državne djelatnosti, dakle su ustrojeni kao državni organ. 
Narod u tom smislu sastavljaju u najboljem slučaju 
odrasli uz isključenje djece, redovito i stranaca, a u mno¬ 
gim državama (napose i u demokracijama klasičnoga starog 
vijeka) i uz isključenje žena. Za razliku od tih znatnih 
ograničenja, koja se kao prirodna smatraju spojivima s na¬ 
čelom d-e, i od nekih manjih isključenja (suludi, kažnjenici 
i si.), koja po općem shvaćanju ne diraju u samo načelo, 
svako drugo ograničenje (census imovine, dohotka, na¬ 
obrazbe ili si.) znači veće ili manje odstupanje od načela. 
Prema tome može u tom pogledu postojati neko stupnje¬ 
vanje u provedbi samoga načela (-> izborno pravo). 

U drugom redu ne može narod, t. j. organ koji sastavlja 
cjelokupnost građana s političkim pravima, redovito sam 
vršiti državne poslove, napose onda, kad ti poslovi porastu. 
Usto velik je dio poslova takve naravi, da ih i ne može 
vršiti množina zajedno, nego samo manji broj pojedinaca. 
Zato i u neposrednim d-ma dio poslova vrše po narodu 
izabrani pojedinci (isp. na primjer ustav Atene, HE I., 
str. 709). Tako se produbljenjem pitanja dolazi do oznake 
d-e kao blika vladavine, gdje vlast načelno pripada narodu, 
ali je narod kao prvotni državni organ prenosi na druge, 
sekundarne organe. Samo izricanje narodne suverenosti, 
kako je uneseno u mnoge ustave izrekom, da sva vlast 
ima svoj izvor u narodu, nije dovoljno, jer se to načelo 
naglašava i u nekim državama, koje ipak ne možemo sma¬ 
trati d-ma; tako na pr. cezarizam (vlada obih Napoleona, 
koja se osnivala na pučkom glasovanju). Tome nasuprot 
treba reći, da je d. oblik vladavine, pa zato valja njezine 
značajke pronaći u vanjskim pojavama državnog ustroj¬ 
stva, t. j. u odredbama ustava, koje osiguravaju stvarno 
vršenje državnih poslova neposredno ili posredno po na¬ 
rodu (v. niže). Nijedno sredstvo, kojim bi se to imalo 
postići, ne može osigurati potpuno provedenje demokratske 
misli; kombinacijom i stupnjevanjem različitih sredstava 
državno se ustrojstvo više ili manje približava onomu, koje 
bi najviše odgovaralo samoj ideji d-e. Iz toga slijedi, da 
nema potpunog ostvarenja d-e i da postoji mogućnost mno- 

gih stupnjevanja u njezinu provedenju. Ta se stupnjevanja 
još pojačavaju miješanjem s elementima drugih oblika 
vladavine, monarhijskog i aristokratskog. Kod ocjene tih 
stupnjevanja valja još uzeti u obzir, da postoje razlike u 
shvaćanju, koja sredstva bolje odgovaraju provedbi demo¬ 
kratske misli, a zavisi to često i od konkretnih prilika. 
Tako se na pr. vladarsko pravo raspuštanja parlamenta 
smatra protivnim demokratskoj misli, jer pojačava vlast 
vladara naprama parlamentu kao predstavniku naroda, što 
je obično preostatak apsolutne monarhije. No baš u 
Engleskoj, gdje je ono također preostatak iz doba aspolut- 
nog kraljevstva, raspuštanje parlamenta postalo je sred¬ 
stvom d-e, koje daje narodu (izbornicima) mogućnost odlu¬ 
ke u najvažnijim državnim pitanjima te mu daje ulogu 
suca u slučaju sukoba između parlamenta i vlade. 

Zbog mogućnosti, da se d. potpuno ostvari, a i zbog 
mogućnosti, da se stupnjuju različita sredstva za njeno 
ostvarenje, naziv d. imao je donekle promjenljiv smisao u 
pojedinih naroda i u pojedinim razdobljima, a i danas se 
dosta razilaze o njegovu značenju i smislu. 

Filozofski temelj načela d-e i njegovo razgraničenje 
prema pojmu aristokracije i monarhije počiva na druga¬ 
čijem prosuđivanju vrijednosti čovjeka pojedinca. Za 
razliku od monarhije, koja pridaje jednoj osobi u državi 
posebnu vrijednost, po kojoj joj pripada vrhovna vlast, 
i od aristokracije, koja daje tu vrijednost i po njoj vlast 
manjem broju pojedinaca, određenim po nekim odlukama, 
filozofijski je temelj načela d-e sud o jednakoj vrijednosti 
svakoga čovjeka pojedinca. Odatle pojmovno vezanje 
načela jednakosti i osobne slobode uz načelo d-e. Demo¬ 
kratska vladavina ostvaruje i ta načela pomoću različitih 
pravnih uredaba, no i to ostvarenje moguće je samo do 
nekoga stupnja. Jednakost pojedinaca — koliko se tiče 
državnog ustrojstva — može se ostvariti samo do neke 
mjere. Već navedeni primjer Atene pokazuje, da je svaki 
građanin mogao postići mnoge službe, koje danas — zbog 
mnogo veće složenosti današnjeg života, zbog potrebe u 
tančine provedene diobe rada i zbog zahtjeva stručne spre¬ 
me za vršenje državnih poslova — nisu svakome dostupne. 
U Ateni je za neke službe bilo odbačeno i samo načelo izbora 
(gdje izbornici ipak prosuđuju različne osobine kandidata, 
dakle uvode sud o nejednakosti) i zamijenjeno ždrijebom 
(gdje svi imadu posve jednake izglede), a u određenim 
slučajevima zabranjeno je, da ista osoba vrši dva puta istu 
službu, kako bi se u njezinu vršenju po mogućnosti svi 
izredali. No dosljedna provedba takvih pravila nije ni 
ondje bilo moguća, a najgore nepriličnosti sustava ždrijeba 
ispravljale bi se ispitivanjem ždrijebom izabranih (dokima- 
sija). U suvremenoj je državi politička jednakost državljana 
provedena samo kao jednakost prava glasa (->■ izborno 
pravo). Posljedica te jednakosti je načelo većine, bez koje- 
. ga praktički ne bi moglo doći do odluke u državnim poslo ¬ 
vima. I načelo slobode ostvaruje se samo do neke mjere, 
spojive s potrebama opstanka države, ali unutar te mjere 
do krajnjih granica i vrlo često uz jamstvo uneseno u sam 
ustav (-> prava čovjeka i građanina). K tome valja pripo¬ 
menuti, da na mjeru ostvarenja načela jednakosti i slobode 
djeluju društvene, gospodarske, kulturne i ostale prilike 
pojedinoga naroda ili razdoblja. 

Ako narod kao državni organ vrši sam neke državne 
poslove, govori se o neposrednoj d-i. Ta je postojala u 
državama klasične starine (na pr. u ustavu Atene i ustavu 
Rima u doba republike), a do danas se održala u nekim 
kantonima Švicarske. No obično narod samo izabira druge 
državne organe, koji kao njegovi predstavnici vrše državne 
poslove, i *to opet neposredno ili posredno preko drugih 
organa (posredna ili predstavnička d.). Obično je takav 
sekundarni organ parlament, a u nekim državama nepo¬ 
sredno po narodu izabrani glavar države. Kod mješovitih 
državnih oblika, gdje je vladar predstavnik monarhijskog 
načela, jače ili slabije ostvarenje demokratske misli očituje 
se u odnošaju između vladara (vlade) i parlamenta (—> di¬ 
oba vlasti). Tu različite kombinacije dopuštaju mnoga 
stupnjevanja. U nekim državama se u novije doba prepušta 
narodu, da glasovanjem odluči o nekim pitanjima (-^ refe¬ 
rendum, plebiscit). Kao sredstvo jačeg utjecaja naroda 
(izbornika) na svoje predstavnike poznaju neke države 
uredbu opozivanja (recall u USA). Inače se taj utjecaj 
u dovoljnoj mjeri vrši političkim putem (->- parlament, 


političke stranke). Uredba vezanog mandata odgovarala bi 
u načelu demokratskoj misli, ali bi u praksi izazivala ko¬ 
čenje rada. Francuska revolucija odbacila ju je time, što je 
postavljeno pravilo, da svaki zastupnik zastupa čitav 
narod. 

Glede usporedbe različitih oblika d-e i njezina odnošaja 
prema drugim oblicima državnog ustrojstva -> ustav. 

Naziv d. često se upotrebljava u prenesenom značenju. 
Govori se o demokratskom uređenju društva te gospodar¬ 
skog i kulturnog života, o demokratskim shvaćanjima poje¬ 
dinca i čitavih skupina i si. Obično se time misli, da u 
kulturnom, gospodarskom, društvenom životu preteže pro¬ 
bitak ili korist množine, odnosno da valja nastojati oko 
toga, da u dotičnom pogledu dođe do njihova ostvarenja. 
I tu se načelo d-e svodi na misao jednake vrijednosti sva¬ 
koga pojedinca. Demokratizacija društvenog, kulturnog i 
gospodarskog života donekle su u funkcionom odnošaju 
s ostvarenjem d-e kao oblika državnog ustrojstva. 

LIT.: J. Bryce, Modem Democracies, 1921; H. Kelsen, Vom Wesert 
und IVert der Demokratie, 2. izd. 1929; V. Krišković, Na izmaku ove 
naše demokracije, Mala knjižnica M. H. 27., Zagreb 1940; Isti, Zar 
suton demokracije? Hrv. kolo 1936; F. Milobar, Samo dva originarna 
tipa demokracije, Mjesečnik 1930—32; Isti, Je li demokracija na 
umoru? Spomenica Mauroviću II., 1934; Isti, Demokracija i totali¬ 
tarne države, Arhiv za pravne i društvene nauke, 1939; L. Polić, O 
razvoju demokratske misli. Mjesečnik 1918; J. Šćetinec, Korporativi- 
zam i demokracija, Zagreb 1938. J. A. 

DEMOKRIT, * Abdera 460, f 370 pr. Kr., grčki mislilac; 
nešto mlađi od Sokrata i gotovo toliko stariji od Platona. 
U razvitku filozofijskoga duha poput Empedokla (v.) i 
Anaksagore (v.) posreduje između Parmenidove nauke o 
bitku i Heraklitove misli, da je sve u bivanju, uzimajući, 
da se zazbiljnost svodi na prvobitne gradljike, što odgova¬ 
raju elejskom pojmu bitka, koji traži, da one budu vječno 
iste, prema tome, da nisu nastale, da se ne mijenjaju i da 
ne propadaju, dok bivanje tumači kao njihovo spajanje i 
rastavljanje. U tom predmnijevanju D., nastavljajući 
osnovne misli Leukipove (v.), razvija sliku stvarnosti, koja 
se prema upotrebljenim osnovnim zasadama označuje kao 
atomističko-mehanistički nazor o svijetu, jer su mu pret¬ 
postavke »atomi«, sitna nedjeljiva tjelešca, i gibanje kao 
u čvrsto sapetom stroju (grč. Atomi su tvarni, po 

kakvoći (kvalitativno) jednaki, razlikuju se samo 'koli¬ 
činom (kvantitativno), oblikom (prema tome se nazivaju i 
»sheme«), kao što su ledci, od kojih se sastoje rude, veli¬ 
činom i težinom. Stvari su svakovrsni skupovi atoma. Osim 
atoma uzima se praznina, jer kad bi prostor sav bio ispu¬ 
njen tvarju, stvarnost bi bila ukočena, ništa se u njoj ne 
bi moglo mijenjati, niti bi što nastajalo, niti bi se jedno 
od drugoga razlučivalo. Osnov promjene je pomicanje 
atoma i u povodu toga razbijanje postojećih skupova 
odnosno sastavljanje novih, dakle mijenjanje odnosa u 
skupovima ili prelaženje s jednoga mjesta na drugo, t. j. 
mijenjanje položaja i odnosa među skupovima. Pomicanje 
je isprvična pripadnost tvari, s njom od iskona data, ali 
se ne vrši možda po unutrašnjem nagonu atoma, jer u 
njima samima nema sile, već nastaje u izvanjskom dodiru 
njihovu, pod udarom i pritiskom jednih na druge. Sila, 
što atome pokreće, uvijek je »vis a tergo«, nalet odstraga, 
a nije kretanje prema nekom predviđenom cilju; zato se 
i smatra »slijepom«. Zbivanje u svijetu ne provodi se u 
vidu svrha, nego u neminovnoj nuždi, kojom pređašnje 
prelazi u sljednje, uzrok u učin. U vječitom prenošenju 
pokretne sile od atoma do atoma iz kaosa se izvija ko¬ 
zmos, uređeni svijet stvari i sveudilj se opet razrješava, i 
stvari nestaju u vrtlogu atoma. 

D-ova nauka odlučno je provedeni materijalizam (v.). 
Od tvarnih se atoma sastoji sve. U priključenju na pučko 
mišljenje od četiri elementa (zemlja, voda, zrak i vatra) 
uzima se, da su živa bića proizašla iz mulja zemaljskoga; 
i duša se sastoji od tvarnih atoma, samo se ovi od atoma, 
što sačinjavaju živo tijelo i ostale stvari, razlikuju tim, da 
su finiji, savršeniji (po Parmenidovoj poredbi na oblik 
kugle građeni), vatri slični te kao svijetlom prožimaju i 
žarom ogrijevaju bića, u kojima se nalaze. S tom se misli 
D. približio starijim misliocima, koji su držali, da je tvar 
oživljena (-> hilozoizam). Ujedno mu je ta misao poslužila, 
da i unutrašnji život shvati kao gibanje duševnih atoma 
pod utjecajem izvanjskih stvari. Od tjelesa naime dolazi 
utjecaj neke vrsti, što se svodi na otkidanje njihovih sli¬ 
čica, koje prodiru kroz osjetne organe i pokreću vatrene 

atome. U povodu toga nastaju osjetni utisci različite ka¬ 
kvoće, kao što su boja, zvuk, miris, okus i dr., koje nisu 
na samim stvarima, nego nastaju u subjektu, koji osjeća, 
pa su stoga kasnije i nazvane sekundarnima prema primar¬ 
nim čisto kvantitativnim svojstvima atoma. Od utisaka, 
koji nastaju u dodiru duševnih atoma sa stvarnima po¬ 
sredstvom osjećala, razlikuju se gibanja, koja nastaju u 
međusobnom dodiru duševnih atoma. Na osnovi tih giba¬ 
nja nastaju misaone sinteze, ideje, u kojima se razvija 
razumska spoznaja i uznosi nad osjetnu. Osnivajući tako 
na mišljenju pravu spoznaju nasuprot prividnoj (»mutnoj«) 
spoznaji osjetnoj D. se nastojao oteti senzualizmu (v.) i 
približio se racionalizmu (v.) ostalih filozofa starijega doba. 
I etičko naziranje D-ovo polazi od osjetnosti uzimajući 
đa je ugoda, što se pridružuje utisku, prvobitno mjerilo 
dobra, ali se ne zadržava na njoj samoj, ne prepušta život 
časovitom naslađivanju (->- hedonizam), nego nalazi zado¬ 
voljstvo u razboritom umjeravanju požuda i uviđavnom 
izboru užitaka kao uvjetu prave sreće, u kojoj se životna 
radost ne slabi, ali se spravlja u smislen i vrijedan oblik. 
Svrha života stavlja se u stanje unutrašnjega mira, u 
kojem se pored izvjesne samostalnosti prema osjetnoj draži 
postizava ravnoteža i sklad čitavoga bića. Etički ideal po¬ 
klapa se s estetskim zahtjevom doličnosti, uglađenosti i 
ukusa. Dobro se podudara s lijepim u duhu nacionalno 
grčkoga shvaćanja, koje se izražava u pojmu »kalokaga- 
tije« (v.). 

D. je u svoje doba, već uznemireno sofističkom strujom, 
bio ponukan, da zauzme stav prema spoznajnim i etičkim 
problemima, ali težište njegove nauke leži u kozmologij- 
skom nazoru, po čem i više pripada prvome doba grčke 
filozofije, ali je pojava njegova bila potisnuta jačim zna¬ 
čenjem Platonovim pa onda i Aristotelovim. Istom u hele¬ 
nističko doba nauku njegovu prihvaća Epikur, kasnije 
Lukrecije Kar, ali i tada je po utjecaju zaostala za stoi¬ 
čkom strujom. U srednjem vijeku potpuno je zanemarena. 
U novo doba obnavlja je P. Gassendi, te ona postaje 
osnov moderne mehanike i fizike doživljavajući u raz¬ 
vitku njihovu znatne promjene ne samo u shvaćanju atoma, 
nego i mehaničke slike svijeta. 

Od djela D-ovih ostali su samo odlomci, koji su najpotpunije sabrani 
u zbirci: Die Fragmente der Vorsokratiker II., griechisch und deutsch, 
von H. Diels, 3. izd., W. Kranz, Berlin 1935. Izbor fragmenata pod 
naslovom Vorsokrat. Denker izdao je W. Kranz, Berlin 1939. 

O D-ovoj nauci osim povijesno-filozofijskih djela v. Albert Lange, 
Geschichte des Materialismus, 10. izd. 1921, Reclamovo izd., Leipzig 
1905. A. B-a. 

D. u matematici. U popisu D-ovih spisa spominje se 
nekoliko djela matematičkoga sadržaja. Važno je svjedo¬ 
čanstvo Arhimedovo u pismu Eratostenu, t. zv. Ephodi- 
konu, (u kome Arhimed razlaže put, kojim je došao do 
najvažnijih svojih rezultata, prije nego ih je strogo doka¬ 
zao), da D-u treba priznati »ne neznatan udio« u teoremu, 
koji'je on »prvi izrekao bez dokaza«, da je naime obujam 
stošca jedna trećina obujma valjka, a obujam piramide 
jedna trećina obujma prizme, koji imaju istu osnovku i 
jednake visine. D. je dakle došao do tog teorema drugim 
putem, nego ga pokazuje Euklid u svojim Elementima. 
Taj je put bio valjda izravno infinitezimalno (v.) razma¬ 
tranje, dakle zaključivanje na temelju rastavljanja stošca 
ili piramide na mnoštvo vrlo tankih slojeva kao listova. 
S tim se slaže i ono, što Plutarh navodi o D-ovoj aporiji u 
pogledu presjeka uspravnoga kružnoga stošca: ako se ta¬ 
kav stožac presiječe ravninama usporednima s osnovkom i 
među sobom vrlo bliskima, da li su krugovi, koji nastaju 
presjekom, jednaki ili nejednaki. Ako su nejednaki, plašt 
stošca je urezan u obliku stepenica, a ako su jednaki, nije 
to stožac, nego valjak. Nastavak sličnih razmatranja na¬ 
lazimo u Arhimeda, koji se služio sličnim postupcima tra¬ 
žeći svoje rezultate najprije heuristički, a dokazujući ih 
kasnije strogo Eudoksovom i Euklidovom metodom ekshau- 
stije, i poslije u 17. st. nalazimo ih u Keplera, Cavalierija 
i drugih. 

LIT.: J. L. Heiberg-H. G. Zeuthen, Eine neue Schrift des Archi- 
medes. Bibliotheca mathematica, 3. niz, sv. VII. (1906—07). Ž. M. 

DEMOLDER, Eugene, * Bruxelles 16. XII. 1862, f Es- 
sonnes 9. X. 1919, belgijski kritičar i romanopisac. Rođen 
u građanskoj obitelji u Brabantu, svršio pravo i bio dvade¬ 
setak godina sudac, no pravo zanimanje bila mu je knji¬ 
ževnost, u koju je ušao preko umjetničke kritike. Objelo¬ 
danio je: Impressions d’art (1889), Contes d’Yperdamme 


1891), Les Recits de Nazareth (1893), Felicien Rops (1894), 
Sous la robe (1897), Quatour (1897); UAgonie d’Albiort (1901), 
Le coeur des pauvres (1901), Le Jardinier de la Pompadour 
(1904), L’Espagne eri auto (1906) i t. d. — D. je imao dušu 
slikara. Njegove osobe ne idu za izricanjem misli ili osje¬ 
ćaja, pa čak ni nagona. Njihovo je glavno opravdanje, da 
oživljuju pjesničke opise ili pozadinu, kao na slici. Nisu 
ni ljudski tipovi ni portreti pojedinaca, već simbolički li¬ 
kovi. Kao pripovjedač, romanopisac i kritičar D. ide među 
najbolje belgijske pisce francuskog jezika. P. Cl. 

DEMON (grč. da/jucov, od darj/ui »znam«, znači »spo¬ 
znaja, znanje«, kao što misli i sv. Augustin, De Civitate 
Dei 9, 20: »ob scientiam nominati«, ili od »dijelim«, 

označujući onoga, koji »dijeli« dobro ili zlo, bio je Gr¬ 
cima kao bog, koji ravna ljudskom srećom ili je ljudima 
protivan. Babilonci i Perzijanci imali su odavna razvijenu 
nauku o demonima. U Starom Zavjetu govori se više puta 
o demonu kao o zlom duhu, neprijatelju ljudi, otpalom 
anđelu, sotoni, đavlu. Tako i u apokrifnim knjigama i 
egipatskim papirima. Slikovito se riječju d. naziva zao 
čovjek. U Novom Zavjetu navodi se d. 3 puta (Mt 8, 31; 
Mk 5, 12; Otkr 18, 2), a demonij {dcuuomov) 52 puta, 
ali uvijek u jednakom značenju. U evanđeljima je više 
govora o opsjednutima (demoniaci). Narav je demona 
duhovna, neovisna od materije. Određuje se nazivima: 
nečisti, zli duh, i to u moralnom smislu, jer potiče ljude 
na zla djela. N ž-ć 

DEMONIZAM (od grč. oaiu(ov) u etnologiji u širem smi¬ 
slu označuje vjerovanje u natprirodna bića nižeg reda 
uopće, dobra i zla ili »neutralna«; u užem smislu d. je 
nazor o zlim bićima, napose o zlim dusima (demonima). 
Zlo, koje prema tom vjerovanju od njih proizlazi, može 
biti moralno ili fizičko. U tom pogledu najznačajnije su 
predaje najstarijih primitivnih naroda, a zatim nazor pri- 
mitivnih biljogojaca (poljodjelaca), koji se s vremenom 
najviše proširio. Ovi su drugi izgradili sistem duhova 
uzročnika fizičkih zala, koje izvode iz psiholoških pojmova 
i konačno iz nazora o prvom mrtvom čovjeku. Oni pak 
prvi govore o posebnom moralnom zloduhu, koji je u po¬ 
četku svijeta bunio prve ljude protiv Najvišeg Bića ilj 
inače kvario njegovo djelo i time uveo u ljudski rod 
također smrt i druga fizička zla. 

Tako je na pr. prema tradiciji kalifornijskih Indijanaca P e n u t i 
V i n t u n Onaj — gore — stanujući (Olelbis) htio, da prvi ljudi, koji 
su u većem broju »izašli iz zemlje kod prvog drveta«, bezbrižno 
žive o gotovim plodovima drveća i u starosti se pomlađuju pa ne bi 
trebali niti umrijeti niti se ženiti. U tu je svrhu poslao »dva brata 
Hus«, da grade put od kamenih stepenica sa zemlje na nebo do 
Njegova stana, gdje je .On postavio »dva izvora vode« za pomlađi¬ 
vanje starih ljudi. Kad su poslanici bili skoro već pri svršetku svog 
posla, dođe k njima Sedit (stepni vuk), koga u verziji susjednih P e- 
n u t i M a i d u prati zmija čegrtuša kao njegov »pas«. Braća Hus, 
koja neko vrijeme nijesu ništa odgovarala na njegove pozive i upite, 
konačno kažu, da su poslani od Olelbisa, a Sedit vikne: »Sto! vi radite 
za Olelbisa? . . . Vjerujete li vi, što vam On govori? ... Ja ne vje¬ 
rujem u Njega. Ja ne vjerujem, što On kaže. Ja se ne brinem za to, 
što On govori.« Kad ga je stariji brat prekorio radi tih riječi i po¬ 
tanko mu razložio svrhu njihova posla, obrati se Sedit mlađem bratu: 
»Uh! Vjeruješ li ti sve to? Vjeruješ li ti, da je istinita svaka riječ, 
što Olelbis kaže? Misliš li ti, da je On mudar? Misliš li ti, da je 
On dobar? . . . Čekaj malo, i ja ću ti nešto reći ... Ja vam imade/n 
nešto kazati, što je bolje nego ovo . . .« I Sedit nastavi nadugo i 
naširoko tumačiti, da je za ljude bolje, ako budu morali raditi, ženiti 
se i umrijeti. Iza male stanke stariji brat, odnosno u verziji susjednih 
M a i d u čitavo prvo čovječanstvo, sve to odobri, a mlađi brat reče 
zavodniku: ». . . Ti hoćeš, da drugi umru; ti hoćeš imati smrt u 
svijetu. Što bi ti kazao, ako bi ti sam morao umrijeti? . . . Olelbis ne 
će, da itko umre; ali ti hoćeš, da sva živa bića na ovoj zemlji trebaju 
umrijeti. Ti hoćeš uništiti čitavo djelo, za koje nas je Olelbis ovamo 
poslao.« Konačno braća Hus poruše svoju gradnju. Otada su ljudi 
podvrgnuti napornom radu, različitim bolestima i smrti. 

Urođenici otoka Nias pred sjeverozapadnom oba¬ 
lom Sumatre — dakle u središtu austričkog jezičnog stabla, 
kojega su glavni ogranci Austroazijci i Austronezijci sa 
svojim daljnjim srodnicima gotovo u svim kontinentima 
širili biljogojstvo (poljodjelstvo) po čitavom svijetu, — 
recitiraju na pokopu poglavice prastaru nadgrobnu pjesmu, 
koja navedene prakulturne tradicije postepeno prekraja u 
smjeru mitske ideologije biljogojskih kultura. 

Lovalangi prema svojoj sjeni u vodi »izvora tu gore« stvara prvog 
čovjeka Sihai (Tko?); iz šake zemlje načini tijelo, a na usta mu stavi 
»vjetar jednak zlatu, jednak brašnu« (t. j. zlatnoj prašini), što ga je 
odvagnuo na tezulji, i on odmah progovori. Sihai ostaje sam i umre, 
a iz njegova mrtvog tijela izrastu četiri drveta: iz srca drvo tora’a, 
od kojega potječu »tisuće ljudi«, t. j. sav ljudski rod; iz grkljana 
drvo, od kojega »dolazi zlato, dolazi brašno«, t. j. životni dah kao 

vjetar jednak zlatnoj prašini; iz usta dva drveta, koja propupaju, ali 
pupovi otpadnu, a iz njih proizlaze bolesti. Drugim riječima: prvi 
čovjek prenosi na ljudski rod uporedo princip života i princip smrti. 
Odatle nastaje u ovim kulturama također nazor o »dobroj« i »zloj« 
duši; tako n. pr. kod Korjaka u sjeveroistočnoj Sibiriji: »dobra«, 
t. j. životna duša dolazi od Najvišeg Bića i k Njemu se poslije smrti 
vraća, da iza nekog vremena opet bude reinkarnirana u bližem rođaku 
pokojnika, a »zla«, t. j. smrtonosna duša ide u podzemlje među zle 
duhove (kalau), koji su uzročnici svih bolesti i nevolja, t. j. i nisu 
ništa drugo nego ovakve »smrtonosne« duše. Bolesti su i u mitima 
urođenika otoka Nias predočene kao zli duhovi, a njihov je po¬ 
glavica Laiure, koji je zapravo Sihai u »posmrtnom izdanju« ili nosilac 
njegove smrtnosti ili uopće predstavnik smrti: »on se hrani sjenama 
ljudi«, koje mrežom lovi sam ili preko svojih podređenih duhova, a 
bolesti su kao neka obavijest, da se on sprema za lov. Njegovom 
»mrežom« Niašani smatraju nebesku dugu; zato kod njezine pojave 
dršću od straha. 

Daljni razvoj ovog nazora predstavljaju psihološki poj¬ 
movi naroda Batak Toba na susjednoj Sumatri o tondi 
i roha. 

Čovjek osim tijela imade još tondi i roha. Prvi je životno počelo 
tijela i njegov sjeni sličan dvojnik ili »tjelesna duša«, kakvu u razli¬ 
čitim količinama imadu također životinje, biljke i neživa bića. Zapravo 
sve, što baca sjenu, imade tondi, jer se taj odrazuje u sjeni, koja 

označuje život. On je nosilac sud¬ 
bine čovjeka, njegove dobre ili zle 
sreće na zemlji (jednako kao mana 
kod Melanezijaca, orenda kod Iro- 
keza i dr.), a »teče iz zalihe takvih 
duša, koja je navodno smještena 
u gornjem svijetu« (pobliže na 
Mjesecu), gdje za ljude postoji 
»u obliku više ili manje razvijenih 
bilina s listovima ili cvjetovima ili 
plodovima, već prema duljini vre¬ 
mena života, koje im je određeno«. 
Tondi nastava sve dijelove tijela, a 
kod čovjeka ima ga najviše u 
glavi, krvi i jetrima, mnogo tako¬ 
đer u kosi, slini i dr. Njegova se 
količina može mijenjati dodavanjem 
od zalihe drugih bića (odatle t. zv. 
»lov na glave«, ljudske žrtve s 
trganjem srca i jetara ili uopće 
s komadanjem naživo, ritualni ka¬ 
nibalizam i slični magički obredi!) 
ili obratno oduzimanjem od vlastite 
zalihe. On može napustiti tijelo 
za izvjesno vrijeme (na pr. u snu), 
ali ako se doskora ne povrati, čo¬ 
vjek oboli, a smrt znači, da se ton¬ 
di bez opoziva rastavio s tijelom i 
otišao u drugo biće, jer on »može 
postojati samo u materiji svijeta«. 
Naprotiv roha je spiritualna duša 
i svojstvena samo čovjeku kao no¬ 
silac njegova jastva (samosvijesti), a poslije smrti živi samostalno pod 
novim imenom begu. Od ovih posmrtnih duša ili duhova očekuju Toba 
sve dobro i sve zlo na zemlji; od njih potječu naročito nerodica i 
sve vrste bolesti kao i sama smrt, jer oni stalno nastoje, da milom ili 
silom izvuku tondi iz čovjeka (isp. Lature i njegov lov na otoku 
Nias!). Premda begu imadu vlastito boravište (u podzemlju, odnosno 
na Mjesecu), oni ipak neprestano lutaju po svemiru, pa se privre¬ 
meno naseljuju po cijeloj prirodi, napose na svim neugodnim mje¬ 
stima. Što više, begu uglednih pokojnika, t. j. pradjedova bogatih 
rodova ili čitavih plemena, bivaju pod imenom sombaon svečano 
»ustoličeni« na trajan boravak u takvim dijelovima prirode, na pr. 
na visokim gorama ili u neprohodnim guštarama, i postaju djelitelji 
plodnosti ljudi i kultiviranog bilja, kiše i suše, a sve to primitivni 
biljogojci (poljodjelci) u prvom redu pripisuju Mjesecu. Tako eto iz 
njihovih pojmova o pokojničkim dušama nastaje nazor o »dusima 
prirode«, o demonima u širem smislu. Osim toga se begu, naročito 
sombaon, znadu nastaniti u tigrovima, krokodilima i velikim zmijama 
(sve su to simboli Mjeseca!) ili se pojavljuju u obliku ovih životinja, 
a s ljudima su u saobraćaju preko posrednika (medija), koje pri¬ 
godom velikih svečanosti opsjednu (odatle potječe šamanizam kao 
izrazita lunama i spiritistička magija). 

Na taj način demonizam primitivnih bi- 
ljogojaea postaje sastavnim dijelom nji¬ 
hova animizma (v.). Ovi su demoni u moralnom po¬ 
gledu sasvim indiferentni, a s obzirom na fizičko dobro 
i zlo »neutralni«, t. j. sposobni i za jedno i za drugo, već 
prema prilikama i svojim hirovima. Zato je s njima 
magija najuže povezana. Taj se animistički demonizam 
najviše proširio nesamo među primitivnim kulturama nego 
i među visokim civilizacijama. Samo mjestimice, tako 
napose u Iranu, u grčko-rimskom svijetu i na području 
mlađeg budhizma, susreće se također demonizam u mo¬ 
ralnom smislu, koji ili preko nomadskih stočara nastavlja 
prakulturne tradicije ili stoji pod utjecajem židovske reli¬ 
gije i kršćanstva (-»- anđeo). 

Najznačajniji, u etnologiji najpoznatiji animistički de¬ 
moni potječu od bića srodnih s onima, koja su istaknuta u 



KALEBUE-OVA MASKA 
Kongo — Afrika, Bena Mpassa 


navedenim tekstovima, a svi su također predmet posebne 
pažnje u primitivnim tajnim društvima i njihovim kasni¬ 
jim izdancima, kao što su šamanizam, tantrizam i dr. Nji¬ 
hova se obilježja i djelovanja međusobno isprepleću, pa se 
ne dadu oštro razlučiti. Ipak se približno mogu odrediti 
četiri skupa. 

U prvom se redu stiču demoni bolesti i smrti (kojima 
kao prototip može služiti spominjani Lature na otoku 
Nias); njemu srodna bića redovno se nazivaju »gospodari 
podzemlja«. 

Ovamo idu na pr. Tamate Livoa i Sukve, kojih imena nose tajna 
društva na Banksovim otocima i sjevernim Novim Hebridima (u istočnoj 
Melaneziji); Menomini (slično i drugi Indijanci S. Amerike) razlikuju 
Inemekkiu i Anamakkiu, demone »visine i dubine«; prvima je na čelu 
Orao, a drugima Medvjed, koji imade veliku ulogu u mnogim tajnim 
društvima i šamanskim organizacijama S. Amerike i s. Azije, kako je 
na pr. u (Neo-)Eskima na Gronlandu Torngarsuk poglavica šamanskih 
pomoćnih demona, a napose u sjevernoj Aziji na pr. Erlik »gospodar 
podzemlja« ili »gospodar zemlje i vode« kod Turaka u Sibiriji sa Mon¬ 
golijom. Sličan demonizam vlada također u Tibetu i Pr. Indiji, ali i 
u zapadnoj crnačkoj Africi, gdje n. pr. kod Mpongve u Gabunu brojni 
dusi pod skupnim imenima Abambo i Inlogho »rado stanuju na Mje¬ 
secu« i preko njega se upliću u život čovjeka, te su predmet šamanskih 
operacija, dok je u Loangu »majka duhova« Bunsi, koja stanuje u 
zemljanoj piramidi, čitavu zemlju napučila demonima i svakome odre¬ 
dila posebnu funkciju, a sama upravlja kišom i proizvodi šamanske 
ekstaze. 

Drugi veliki skup tvore demoni »krvavih zanata «, kako 
se mogu nazvati. To su dusi osvete, zaštitnici zlohotnih ča¬ 
rolija, koje su uperene protiv života bližnjega. 

Tako na pr. Emegit kao patron drugog stupnja tajnog društva 
Ingiet (v.) na Novoj Britaniji u Melaneziji, demoni »fetiša osvete« u 
Gabunu i Loangu, zatim Dra, Hijena i Leopard u istoimenim tajnim 
čarobnjačkim društvima kroz cijelu ekvatorijalnu Afriku. Iste su 
vrste demoni ratničkih tajnih društava, pa zaštitnici »lovaca ljudskih 
glava« i uopće ratnika, kao na pr. Veliki Gavran kod Kamčadala, ili 
Mandaragan u istočnom Mindanau na Filipinima, ili Nenda u Ugandi 
i Bo u Dahome-u. 

Ovamo idu i tibetski Čhos-skjon (ind. Dharma-palas) ili 
»zaštitnici religije«, a to su demoni, koji su iz predbudhi- 
stičkih religija Indije i Tibeta primljeni u lamaizam, veći¬ 
nom obilježeni kao prvobitni dusi smrti, podzemlja i »krva¬ 
vih zanata«, pa nastavljaju svoje stare uloge »uništavajući 
nevjernike«, uistinu pak služeći tantrizmu, t. j. nešto pre¬ 
krojenom šamanizmu (v. dolje); među njima se napose 
ističu »osmorica strašnih« ili »strašni ubojice« (Drag-gsed). 
Neki se od tih »zaštitnika« prikazuju i u maskiranim tibet- 
skim plesovima (Cam). Tibetski se demonizam preko bud¬ 
hizma proširio također u Kini i Japanu, gdje se onda po¬ 
vezao s tamošnjim nazorima o dusima prirode. 

Treći skup tvore demoni šume i gore , koji kao da su naj¬ 
općenitiji i međusobno najsličniji u svim kontinentima, a 
u njima se također najviše odrazuje spomenuti »neutralan« 
karakter animističkih demona. Tako je Kurupira (pod ovim 
ili drugim imenom) poznat u čitavom amazonskom po¬ 
dručju J. Amerike, a njegov opis vrijedi više ili manje i 
za sve druge. 

»K. je šumski duh, koji ne zadaje samo zlo, nego čini i dobro. On 
je gospodar, zaštitnik šuma i divljači i kažnjava one, koji ga hoće 
uništiti, a često nagrađuje one, koji ga slušaju, ili na koje se smiluje. 
On se ukazuje kao tajanstven i moćan duh u različitim oblicima i 
raspoloženjima: sad fantastično-osebujan i suveren, sad zao, surov i 
drzak, česte susretljiv i prijazan, što više, dobroćudan, samilostan, slab 
i bedast, koga se lako može zavarati. Znade biti i zahvalan za dobro, 
što mu se učini, ali uvijek postavlja uvjete, koji, ako se ne izvrše, 
mogu biti sudbonosni. Njemu se pripisuje pucketanje starog drveća u 
šumskoj samoći i kuckanje žuna po deblima. On divljač lovcu ili sa¬ 
kriva ili dovodi na metu; on čuva tajne šuma, pokazuje ljekovitost 
bilja i daruje proizvode šume . . . Ovi šumski dusi . . . pripadaju naj¬ 
obljubljenijim predmetima indijanskih priča« (Koch-Griinberg). 

Slični su »gorski dusi« u Kaliforniji, gdje ih maskirani 
predstavljači prikazuju kod tajnih inicijacija mladića. Go¬ 
tovo se doslovno može citirani opis primijeniti na šumske 
i gorske duhove u Koreji i kroz čitavu Sibiriju. Njima se 
u počast također u cijeloj srednjoj Aziji od Sajanskoga 
gorja do Himalaje podižu na gorskim prevalama t. zv. obo, 
veće ili manje hrpe kamenja. Dapače Padmasambhava, 
jedan od osnivača tibetskog lamaizma, veli, da je svoje 
Tantra (knjige) primio od »gorskih duhova« (->■ budhizam: 
mlađi b., magička struja). Opis indijanskog Kurupira vri¬ 
jedi u punom opsegu za »duha divljači i lova« kod svih 
urođenika Kavkaza (-^ čečenci), a u velikoj mjeri također 
za različite demone gora, spilja, šuma i drveća u cijeloj 
crnačkoj Africi. Ovdje se međutim ipak više ističe njihov 
zao značaj, tako u Sudanu, a u Gornjoj Gvineji i Ugandi 
napose ih smatraju uzročnicima različitih bolesti. U Kame- 

runu šumski je demon Mungi zaštitnik tajnog društva, koje 
je sumnjivo sa zaplotnjačkih umorstava i kanibalizma, dok 
dalje na jugu u području Gabuna i rijeke Ogove tajno 
društvo šumskog duha Nda kod smrti kakvog odličnika 
pljačka njegovu imovinu. 

Četvrti skup sačinjavaju demoni različitih atributa, a svi 
zamišljeni u obliku Zmije. Najčešće su združeni s vode¬ 
nim elementom i s onim pojavama, koje su s njime u vezi. 
U tom pogledu zmijski demoni idu gotovo uporedo s gor¬ 
skim i šumskim dusima. 

Tako u amazonskom području J. Amerike općenito pričaju o veli¬ 
koj Zmiji kao »vodenom demonu« u rijekama. U S. Americi zmijski 
demoni katkad zauzimaju mjesto Medvjeda, gospodara podzemlja (v. 
gore), pa im se pripisuje vlast nad izvorima i podzemnim vodama, a 
u tom svojstvu drže ih i uzročnicima poplave. Takve pak Zmije ili 
Zmajevi osobito se susreću u pričama na Malaki i u Indoneziji; u zap. 
Melaneziji na Novoj Britaniji Zmija Kaja pored poplave izaziva tako¬ 
đer grmljavinu i gromove. Zato ovamo ide i poznati kineski Zmaj. U 
Indiji i Tibetu Zmije (ind. Naga, tib. Lu) kao vodeni demoni imadu 
veliku ulogu u nazorima hinduizma i budhizma. One su gospodari mora, 
rijeka, podzemnih voda i kiše, dapače na osobiti način »gospodari 
zemlje« (isp. turskog Medvjeda Erlika). Nadalje su organizirane po 
kastama i tvore države s kraljevima na čelu i posjeduju veliko bo¬ 
gatstvo. Ako ih tko uvrijedi, šalju sušu, nerodicu i bolesti. U lamaizmu 
jedan između »zaštitnika religije«, demon oluje i kiše Vadžrapani, 
njihov je vrhovni pokrovitelj. Zmijski su demoni osim toga povezani 
sa zemljodjelstvom (isp. osvetu indotibetskih Naga!): tako »čuvarica 
polja« u južnoj Novoj Gvineji kod Kivai (i Marind) i »majka kuku¬ 
ruza« u S. Americi kod Hopi (u okviru tajnih društava); zatim s » krva¬ 
vim zanatima « (isp. lamaističkog Vadžrapani uz Naga), pa napokon 
sa šamanizmom. U Africi se naravne zmije uopće smatraju fetišem, 
t. j. medijem, u kojem borave ili pokojničke duše (tako napose u 
južnoj i istočnoj Africi) ili posebni demoni. To vrijedi naročito za 
grad i državicu Vaidah u Gornjoj Gvineji, gdje je zmijski šamanizam 
ili pitonizam dostigao svoj vrhunac (-»• pitonizam). 

Dva su područja, gdje je demonizam osobito izrazit. To 
su žarka (zapadna) Afrika i ledeni Tibet, a tu je najviše 
razvijeno i likovno prikazivanje demona, i to: u jednom i 
drugom kraju demonske maske (tih ima mnogo također u 
Melaneziji i u sjeverozapadnom dijelu S. Amerike); osim 
toga u zapadnoj Africi nezgrapni fetiši, a u Tibetu više ili 
manje umjetnički izrađene slike i kipovi demona. Ali to su 
također krajevi, gdje se pravi demonski utjecaji dadu usta¬ 
noviti i etnološki, t. j. nesamo strahovitom ćudorednom 
naopakošću ljudi, koji se bave dotičnim demonima, nego i 
izvanjskim pojavama, koje se ne mogu protumačiti zvo¬ 
nima, prirodnih fizičkih ili psihičkih sila (->- esoterijski 

kultovi). _ , . 

LIT.: W. Schmidt, Der Ursprung der Gottesidee, sv. 2., Munster i. 
\V. 1929; J. Warneck, Die Religion der Batak, Gottingen-Leipzig 1909; 
W. Krickeberg, lndianermarchen aus Nordamerika, Jena 1924; Th. Koch- 
Griinberg, lndianermarchen aus Siidamerika, Jena 1921; W. Schneider, 
Die Religion der afrikanischen Naturvolker, Munster i. W. 1891; H. 
Trilles, La Sorcellerie chez les Non-Civilisćs, Semaine d’Ethnologie Re- 
ligieuse (Compte-rendu de la II. Session), Pariz 1914, str. 168—188; 
A. Griinwedel, Mythologie du Buddhisme au Tibet et en Mongolie, 
Leipzig 1900; E. Vatter, Religiose Plastik der Naturvolker, Frankfurt 
a. <M. 1926. A - ^' s - 

D. je vrlo izrazit i u folkloru odnosno u starim religijama 
evropskih naroda. Ističu se osobito zmijski (zmajski) de¬ 
moni (kao njem. Lindwurm , lat. dračo, slav. zmaj i si.), 
demoni bolesti i smrti, nevremena, zatim dosta zastupani 
demoni žita, priroda i si. (na pr. njem. Roggenwolf f Korn- 
muhme i si.) pa šuma i voda (rus. Iješij, njem. I Vassermann, 
češ. vodnik i dr.), dalje demoni doma i kućnog ognjišta i 
gospodarstva, redovno neutralni ili dobronamjerni (rus. 
ovin, domovik, češ. hospodariček, hrv. čuvarkuće, blazne- 
kućne zmije , ali i žabe, lasice). Za neke je manistički ko¬ 
rijen u svih evropskih naroda manje ili više uočljiv (na pr. 
demoni kućni u obliku zmije, lasice i dr.); taj se korijen 
pokušava utvrditi i za demone kao što su slav. vile. U 
nekim dijelovima Evrope služe i posebne maske za prika¬ 
zivanje nekih demonskih bića, borba i si. — Za pojedinosti 
kod pojedinih evropskih skupova v. Romane, Germane, 
Slavene, Ugro-fine, odnosno ostale pojedine narode. M. G-i. 

DEMONOMANIJA je zastarjeli naziv za stanovite du¬ 
ševne bolesti, u kojima su bolesnici iznosili lude misli, a 
sadržaj su im bili demoni. Bolesnici znadu govoriti, da su 
bilo opsjednuti đavlom ili nekim drugim višim bićima, 
bilo da su s njima u vezi te da se preko tih vrše neka 
djelovanja na njih same ili na okolinu. Danas je običnije, 
da duševni bolesnici upleću u svoje bolesne misaone sadr¬ 
žaje djelovanje prirodnih sila, elektricitete, radio-valova, 
a danas se u psihijatriji i ne označuju duševne bolesti 
prema sadržaju bolesnih misli, koje bolesnici iznose. Z. S. 


DEMONSTRACIJA POMORSKA Pomorsko-politi- 
čke mjere. 

DE MORGAN, William Frend, * London 16. XI. 1839, 
f London 15. I. 1917, engleski umjetnik i romanopisac. 
Pripadao je umjetničkoj grupi Rossettija i Morrisa; bavio 
se keramikom: najprije iz umjetničkih pobuda, kasnije je 
proširio svoj rad na trgovačkoj podlozi. Ubrzo je postao 
poznat svojim djelima, od kojih neka krase galerije mu¬ 
zeja Viktorije i Alberta u Londonu. G. 1905 počeo je 
pisati realističke romane, te je sasvim napustio keramiku. 

I na tom je polju imao velik uspjeh, stekao je glas naj¬ 
omiljenijeg romanopisca svoga pokoljenja za širu javnost. 

DJELA su mu: Joseph Vance (1906), Alice-for-Short (1907), Some- 
how Good (1908), It Never Can Happen Again (1909), An Affair of 
Dishonour (1910), A Likely Story (i912), When Ghost Meets Ghost 
(1914). 

LIT.: Cooper F. T., Some English Story-Tellers (New York 1912); 
Stirling A. W. M., William De Morgan and His Wife (1922). R. F. 

DEMOSTEN (Arjuood'evrjs),^ Peanija (selo u Atici) 384/3, 
f Kalaurija 12. X. 322, grčki najveći govornik i državnik. 
Otac je njegov, koji se zvao također D., bio posjednik 
tvornice oružja (uaKcupoTioios), mati mu se zvala Kleobula. 
G. 376 umre mu otac postavivši njemu i petogodišnjoj 
sestri za skrbnika imutka od 14 talenata sestrina sina Afo- 
ba, bratova sina Demofonta i prijatelja obitelji Teripida. 
Brigom majčinom stekao je D. brižnu početnu izobrazbu, 
što su mu kasnije protivnici zlobno pokušavali osporavati. 
Radi slabe tjelesne građe nije, doduše, sudjelovao sa svo¬ 
jim vršnjacima u gimna¬ 
stičkim igrama i natje¬ 
canjima, ali je to više 
prosjedio uz knjige. Či¬ 
tanje Tukidida mnogo 
je na njega djelovalo. 
Filozofijom se nije za¬ 
nimao, ali se je teme¬ 
ljito pripravljao za go¬ 
vorničko zvanje. Budu¬ 
ći da su mu skrbnici 
gotovo posve upropa¬ 
stili imutak, spremao 
se, da istupi protiv njih 
na sudu. Potrebno pra¬ 
vno znanje i praktičku 
govorničku vještinu ste¬ 
kao je kod govornika 
Izeja, majstora u sa¬ 
stavljanju sudbenih go¬ 
vora i vrlo traženog sa¬ 
vjetnika u baštinskim 
parnicama. U parnici 
protiv skrbnika htio je 
da istupi sam svojim 
govorima, a ne, po običaju toga vremena, naručenima kod 
profesionalnih sastavljača govora — logografa. Ali i dr¬ 
žavni su ga poslovi počeli rano zanimati. Sjajna i uspješna 
obrana Kalistrata, vojskovođe i vođe atenske politike u 

razdoblju između bitke kod Leuktre (371) i Mantineje 

(362), koji je bio optužen zajedno s Habrijom u t. zv. 

oropskoj parnici (366), da je izdao Orop Tebancima, dje¬ 
lovao je na D. tako, da se je već tada odlučio posvetiti 
javnom govorništvu. Ova odluka te nepovoljne obiteljske 
prilike učiniše, da se je neobičnom, gotovo tvrdoglavom 
ustrajnošću spremao za buduće djelovanje svladavajući sve 
zapreke. 

G. 366/5 D. postaje punoljetan, a 364/3 tuži skrbnike. 
Afob bude osuđen da plati 10 talenata odštete, a kad to 
nije htio, zaplijeni mu D. imutak. Kad je htio zaplijeniti 
i neko zemljište, opre mu se Afobov šurjak Onetor. U vezi 
s tom parnicom sačuvani su govori Protiv Afoba o skrb¬ 
ništvu (Kar 'ArpoSov sniT^orcfls) i Afobu za Pana o krivom 
svjedočanstvu (Plgds *Atpofiov vneg <I>avov vevdo/uapTvoicov) iz 
0 . 3640 te dva govora Onetoru o smetan ju posjeda (JTpds 
Vv^Topa šŠovlrjs) iz g. 362T. D. se, usprkos uspjehu na sudu, 
morao konačno zadovoljiti neznatnom odštetom. 

U jednu ruku, da pribavi sredstava za život, a u drugu, 
da se pripravi za kasniji javni nastup, dade se sada D. 
na pisanje govora za druge po narudžbi, postaje dakle 
logograf. Uz to je upućivao mlađe ljude u govorništvo. 
Sačuvani sudbeni ( [bocavMoi ) govori, pisani za druge, govo¬ 
reni bilo u privatnim ( idicuTinoi ) bilo u političkim javnim 



DEMOSTEN 
Rim, Vatikan 











644 


DEMOSTEN 


{Srjjuooioi) parnicama, padaju u vrijeme između 359 i 354: 
Govor za Formiona ( IIapaypa(pii vnhp <Poqu 'kdvo<s) ; Protiv Ste* 
fana o krivom svjedočanstvu {Kara Erecpavov yev8ouaoTvpidjv. 
O trijeharhijskom vijencu (Ilspi rov orecpavov 7ijs rpi7]papy/ae) 
360 9); Protiv Androtiona o nezakonitom prijedlogu (Kar 
'AvSqotIcovos na.Qar6uojv ); Protiv Timokrata o nezakonitom 
prijedlogu (Kara ILupxp6aov<s napavopcov, 353 / 2); O ateliji 
Leptinu (Ilepi Tfjs drelelas npds Aenrivrjv , 355/4); Protiv Aristo* 
krata (Kar , ApioToxparovs, 252/1). Za sebe je počeo pisati 
nesvršeni govor Protiv Midi je o zaušnici ( Kora MstS/ov nep) 
Hovdvlov), kad je tužio Midiju, što ga je ćušnuo. 

Iza peloponeskog rata (431-—404) prelazi hegemonija u Grčkoj s 
Atene na Spartu do bitke kod Leuktre (371), zatim na Tebu do bitke 
kod Mantineje (362). U to se vrijeme pridiže Atena. Kad je sagradila 
novo brodovlje, osniva t. zv. drugi atenski pomorski savez (378), s 
liberalnijim ustavom nego za prvoga saveza, pod vodstvom Habrije, 
Ifikrata, Timoteja, Konona i napose Kalistrata. Ponovni uspon domo¬ 
vine djeluje povoljno ne samo na D., nego i na atičku mladež uopće. 
Iza pada Kalistratova, koji je zagovarao približenje Atene Sparti, 
političko vodstvo preuzima Aristofont. Ovaj je zagovarao savez s 
Tebom protiv Sparte. Međutim međunarodni položaj Atene postaje 
naglo sve lošiji. U nesretnom savezničkom ratu (357—355) gubi finan- 
cijalno iscrpljena Atena Hij, Kos, Rod i Bizantij, savez se raspada, 
Amfipol prisvaja Filip II. makedonski, Orop dobiva Teba, s Perzijom 
su odnosi napeti, Atena je posve osamljena. Javljaju se i glasovi 
(Izokrat, pa i Platon), s kojima simpatizira i okolina Ksenofontova, 
da se sustav radikalne demokracije zamijeni autoritativnom vlada¬ 
vinom. Dolazi do promjene. Aristofonta zamjenjuje, doduše vrstan 
financijalni političar Eubul, ali bezuvjetni pristaša mira i neuplitanja 
u vanjska pitanja. On uređuje državne financije. Demostenovi govori 
protiv Androtiona i Timokrata, prijatelja Aristofontovih, koji se odli¬ 
kuju živošću i strastvenošću te odaju zrela govornika, pa govor protiv 
Leptina, koji je već smiren i suzdržljiv, posredno pomažu rušiti Ari¬ 
stofonta. D. se nalazi na istom pravcu s Eubulom, s kojim se kasnije 
razilazi. Tako sudbeni govori, držani u političkim parnicama, uvode 
Demostena u javno političko djelovanje. 

Prvi od Demostenovih govora (8r}u7]yooiat), održan u 
pučkoj skupštini o izvanjoj politici, jest O simorijama 
(Uepi (jv/u l uoQ(cpv t 354). Vijesti o tom, da se perzijski kralj 
Artakserkso III. Ohos (od 359/8) naoružava, izazvale su u 
Ateni, iscrpljenoj savezničkim ratom, ratoborno raspolo¬ 
ženje. D. odgovara od rata, ali preporučuje povišenje po¬ 
reza i jačanje mornarice tako, da se tereti pravednije raz¬ 
dijele po prinosnim jedinicama (simorijama). Porezno 
preuređenje provedeno je, doduše, istom 340/39, ali je D. 
uspio u tom, da rat Perziji nije naviješten. Govor je maj¬ 
storsko djelo osobito s obzirom na spretnu taktiku, kojom 
obrađuje teški politički položaj. 

Govor O redu [IIeQi ovvrdšecos, 350/49), u kojem se 
predlaže, da se mjesto tadašnjega načina, po kojem su se 
dijelili kazališni novci, uvede takav red, da svakomu dr¬ 
žava daje samo toliko, koliko tko za nju čini, vjerojatno 
nije Demostenov, makar mu ga u novije vrijeme neki 
pripisuju. 

U govoru Za Megalopoljane (Ynhp MsyalonohTajv , 353) 
radi se o molbi Megalopoljana u Ateni za pomoć protiv 
Sparte, koja je u t. zv. svetom (fočanskom) ratu (od 356/5) 
između Fočana i Tebanaca pomagala Fočanima te namje¬ 
ravala osvojiti Megalopol. U isto je vrijeme bilo u Ateni 
i poslanstvo iz Sparte, s kojom su Atenjani tada bili u 
savezu. D. preporučuje pomoć Megalopoljanima, jer na¬ 
stoji postići među grčkim državicama ravnotežu, po čemu 
je govor uzor za načelo evropske ravnoteže, kakvu zastupa 
Engleska (lord Brougham). 

Govorom O slobodi Rođana {'Ynep rtj; ! PobUov šlfv&ep as, 
352) zagovara D. molbu Rođana za pomoć protiv on- 
dješnjih oligarha, karskog tiranina Mauzola i njegove sestre 
Artemizije, makar je Rod pred kratko vrijeme (355) otpao 
iz atenskog saveza. Atena, tradicionalna pobornica demo¬ 
kracije, po Demostenovu mišljenju mora istupati protiv 
tiranina svagdje. Eubul je protiv pomoći Rođanima, zato 
D. i prekida vezu s njegovom strankom te odsad polazi u 
politici svojim putem. 

Međutim se na sjeveru javlja sudbonosna opasnost za Atenu i cijelu 
Grčku. G. 359 dolazi u Makedoniju na prijestolje Filip II. On poste¬ 
peno osvaja Amfipol (357), Pidnu, Potideju, Metonu (353), grad Kre- 
nidu, poslije prozvan Filipi, za t. zv. svetog ili fočanskog rata dopire 
do Termopila (352), poduzima osvajanja u Trakiji i sprema se da 
pokori Olint, glavu halkidskog saveza. 

Eubul, vođa konzervativne i oportunističke stranke većine u Ateni 
od 354, jedan je od deset upravitelja t. zv. kazališne blagajne. Iz nje 
troši novce u prvom redu za ulazninu u kazalište (d'£a>Qix6v), a tek 
ostatak za vojne svrhe (arpaTicotix6v) zastupajući ujedno interese 
veleobrtnika, glavničara i bogatih slojeva uopće. Stranka se njegova 
bezuvjetno uklanja ratu. Uz Eubula su u njoj Eshin, Filokrat. Demad. 
Tradicionalnoj narodnoj stranci, koja pokušava nastavljati Periklovu 


politiku iz prvog pomorskog saveza i koja budno prati osvajanja Fili¬ 
pova, postepeno postaje vođom D. On vidi u Filipu najopasnijega ne¬ 
prijatelja Atene i cijele Grčke. 

Filipova su osvajanja često predmet vijećanja i u na¬ 
rodnoj skupštini. U jednoj takvoj prigodi (352/1) održao 
je D. Prvi govor protiv Filipa (Kara <Pdlnnov a). D. punim 
patosom svoje rječitosti pokušava probuditi Atenjane iz 
njihove bezbrižnosti i potaknuti ih na odlučan nastup 
protiv Filipa. A za to su u prvom redu potrebni novac i 
osobna služba građana u vojsci, koju su dosad vršili na¬ 
jamnici. Govor, pun snažnih riječi i živih slika, proizašao 
iz dubokog uvjerenja govornikova o potrebi onoga, što 
iznosi, i pokazujući golemu čvrstoću volje govornikove, 
potresno djeluje na slušaoca, te se tako uzdiže do neslu¬ 
ćene prije toga umjetničke visine. Njim se otvara gotovo 
neprekidno raspravljanje o ratu s Filipom i borba protiv 
neprijatelja grčke slobode. A ta je borba odsad sadržaj 
Demostenova života. Govor, koji danas imamo, preradba 
je prvotnoga govora, izvršena vjerojatno 348/7. 

G. 348/7 pada Olint. Za njega se je prije pada D. zauzeo 
u narodnoj skupštini s tri Olintska govora. U prvom po¬ 
navlja prijedloge iz prvoga govora protiv Filipa te ističe 
zgodnu priliku (xaipds) za navalu na Filipa. U drugom 
bodri Atenjane ističući, da Filip nije tako jak, kako se 
čini. Treba samo vršiti dužnost tako, da svi plaćaju prinose 
i da svi idu u vojsku. U trećem predlaže, da se postave 
zakonodavci (vouod'šrai), koji će odrediti, da se kazališni 
novci troše za ratne potrebe. Time nišani na Eubula. Go¬ 
vori, kraćinom dikcije veličanstveni, a sadržajem, češće i 
ponovljenim, puni, odraz su najveće težnje govornikove, 
da se njegovo duboko uvjerenje o potrebi djelovanja pre¬ 
nese i na slušaoce. 

Makar su Atenjani triput poslali manju pomoć Olintu, 
nije mogao njegov pad biti spriječen, ali za ponovno nje¬ 
govo osvajanje i za nastavak rata nije bilo dovoljnih sila. 
Zato su iza toga Atenjani skloni miru, do kojega i dolazi 
posredovanjem Filokratovim (Filokratov mir, 346). Od 
mira su isključeni Fočani. U poslanstvima k Filipu prije i 
poslije mira uz D-a sudjeluje i njegov najveći politički 
protivnik, govornik Eshin. Kad je iza toga Filip provalio u 
Fokidu i vrlo oštro istupio protiv Fočana, Atenjani se uz¬ 
nemire. D. se tada, zbog blize opasnosti, zalaže za održanje 
mira govorom O miru (Ilfpi etp'fjvrjs, u jesen 346). Nije 
opravdano zbog pomirljivosti govora odricati ga D-u. D. 
poslije toga, predviđajući odlučan sukob s Filipom, nastoji 
predobiti što više država za Atenu. U Drugom govoru 
protiv Filipa (344-3) izvješćuje o takvu pokušaju u Argu 
i Meseniji. »Po svemu, što Filip radi, jasno je, da se oruža 
protiv grada«, veli D. 

Iza Filokratova mira mijenja se oportunistička stranka 
u Ateni u izrazito makedonsku, sklonu Filipu. Vođe su 
joj Eshin, Eubul i Filokrat, dok narodna postaje izrazito 
protumakedonska. Pripadaju joj Likurg, Polievkto, Hipe- 
rid, Kalisten, Hegezip, Diotim, a vođa je njezin i glavna 
ličnost atenske politike uopće D. Obje se stranke oštro 
pobijaju. Već g. 346 Timarh podnosi tužbu protiv Eshina 
zbog podnošenja krivog izvješća, kad je bio u poslanstvu, 
što ga je Atena slala Filipu; tužbu podupire i D. Do par¬ 
nice je došlo 343. D. tvrdi, da se je Eshin dao podmititi 
od Filipa, dok Eshin veli u svom obranbenom govoru, da 
je to potvora. Oba su govora sačuvana pod naslovom O 
kršenju poslaničke dužnosti (U^pi naoanpeofie/as). Dokumenat 
su žučljive borbe obojice, koja se ne uklanja ni osobnosti¬ 
ma. Na zauzimanje Eubulovo i Fokionovo bude Eshin 
riješen. 

Govor, kojim se D. zauzeo za Halonez (Tlspi ‘ Alovtrjaov, 
342), nije sačuvan. Sačuvani govor o istoj stvari, koji se 
nalazi u zbirci Demostenovih govora, pripada Hegezipu. 

G. 342—339 zaprijeti Filip Herzonezu, koji je bio u 
atenskoj vlasti. On zatraži od Atenjana, da opozovu odanle 
vođu svoje plaćeničke vojske Diopita, koji je provalio u 
Filipove posjede u Trakiji. Govorom u skupštini O polo¬ 
žaju na Herzonezu (II*pi rcov šv Kspporrjacp) D. odgovara Ate* 
njane od toga dokazujući, da Atena ne može biti bez 
vojske na Herzonezu. K tomu nagovara Atenjane, da 
okupe oko sebe sve helenske države protiv Filipa, koji je 
zajednički neprijatelj sviju. Time se D. postavlja otvoreno 
na svehelensko stajalište u opreci prema tuđinstvu. Bilo 
je to u ožujku 341. 

Međutim se je Filip očito pripravljao za konačno pod¬ 
jarmljivanje Grčke, iako se je činilo, da prema Ateni po¬ 
stupa obzirnije. Ali ni D. ne stoji prekriženih ruku. U 
svibnju 341 držao je svoj posljednji državni govor, Treći 
govor protiv Filipa. Povod mu je molba atičkih naselje- 
nika (kleruha) na Herzonezu za pomoć u vojnicima i u 
novcu, jer je Filip ratovao u Trakiji i približavao se Bi- 
zantiju. U Grčkoj su bili već na njegovoj strani Elida, 
Mesenija, Argolida, Fokida, Beotija, Epir i Tesali ja. Eubeja 
je pod njegovim utjecajem, a u Ateni je bilo još uvijek 
kratkovidnih i Filipovim novcem korumpiranih ljudi, koji 
su tražili kršitelje mira u — Ateni. Protiv ovih D. ustaje 
najodlučnije, svijestan svoje velike i povijesne odgovor¬ 
nosti, dokazujući, da je Filip onaj, koji krši mir i Helenima 
sprema ropstvo. Atena je već svojom prošlošću obvezana 
štititi slobodu Grčke. Tako postaje govor, koji nazivaju i 
»labuđim pjevom helenske veličine i slobode«, obrambeni 
govor grčke i slobode i samostalnosti. Govor se svršava 
stvarnim prijedlogom za naoružavanje i stvaranje saveza 
svih Helena protiv Filipa. A nije to samo slučajno, da 
govor, kojemu je svrha probuditi jedinstvenu narodnu svi¬ 
jest svih Helena, čini ujedno i vrhunac grčkoga govor- 
ništva. 

Četvrti govor protiv Filipa (341/40) te govor Na 
list Filipov (npds rrjv šmojol^v <Pdi7inov, 340/39), koji je 
odgovor na List Filipov (Emorolri <FdLnnov y 340), a svi se 
nalaze u rukopisnoj zbirci Demostenovih govora, nisu 
Demostenovi. 

Primanjem Demostenovih prijedloga i njegove politike 
uopće atenski je narod konačno prekinuo s makedonskom 
strankom. Djelovanje atenskih poslanika u grčkim drža¬ 
vama postaje živo. Stvara se helenski savez. G. 340 sa¬ 
veznici u Ateni određuju vojsku i novce za rat. Tu su 
Eubejani, Korinćani, Megarani, Kerkirani, Leukađani i 
Akarnjani. O Dionizijama 340 na prijedlog Aristonikov 
bude D. odlikovan zlatnim vijencem. G. 340/39 kao pred¬ 
stojnik pomorstva {šTtLOTdrrjs tov vaminov) uređuje trijerarhij- 
sku službu onako, kako je 354 predlagao u govoru O simo- 
rijama. Isto tako konačno mu je uspjelo, da se suvišak 
državnih prihoda upotrebljava za naoružanje, a samo osta¬ 
tak za kazališnu ulazninu. Kad je na prijedlog Eshina i 
dvojice drugova u amfiktionijskom vijeću Filip pozvan, da 
presuđuje o razmiricama Amfiktionaca, dolazi on u Fokidu 
i zaposjeda Elateju. Atenjani odgovaraju prodorom u Beo- 
tiju (u jesen 339). Na prijedlog Hiperida i Demarha D. 
bude tada po drugi put počašćen zlatnim vijencem. Na¬ 
pokon, iza prvih uspjeha Atenjana, na Demostenov nago¬ 
vor priključuje se helenskom savezu i Teba. D. je na 
vrhuncu slave. 

Do odlučnoga boja dolazi u kolovozu 338 kod Heroneje 
u Beotiji, u kojem se je D. borio kao obični hoplit, da i 
činom potvrdi svoje riječi. Tu je udes odlučio protiv De- 
mostena i kasno probuđene helenske narodne svijesti. Sa¬ 
veznička vojska bude potučena. Za starije je povjesničare 
to svršetak grčke povijesti, moderni vide njezin nastavak 
u helenizmu i širenju širom svijeta grčke kulture, na kojoj 
se osniva i naša. Tragična je za Grke činjenica, da su 
iskupljivali širenje svoga duha ljepote i kulture gubitkom 
slobode i samostalnosti, koju su im oduzeli sada Filip, a 
poslije Rim. 

Počinje najžalosniji period Demostenova života. Iza po¬ 
bjede osniva Filip u Korintu helenski savez (nadzire ga 
savezno vijeće owsSqlov) u smislu makedonskog imperija¬ 
lizma, a ne u smislu grčkog jedinstva, kako je to nekoć 
zamišljao Izokrat i kako su tvrdili Filipovi pristaše. Do 
smrti Filipove (336), kojoj se u prvi čas poradovao i D., 
kao i za Aleksandrove vojne na Perziju i Indiju (334—323) 
vladao je u Grčkoj ne osjećaj oslobođenja, već mučnog poli¬ 
tičkog pritiska. Govor iz toga vremena O ugovorima s Ale¬ 
ksandrom ( ITsoi Tajv n^bs *AlsŠavdgov avvO'rj^coVf vjerojatno 
335), koji se nalazi među Demostenovim govorima i kojim 
govornik potiče na rat s Aleksandrom, potječe od nepo¬ 
znatoga govornika. Stari su ga s nepravom pripisivali He- 
gezipu ili Hiperidu (Libanije). 

D. budno prati političke prilike, ali se uglavnom drži 
po strani. Vodstvo atenske politike prelazi na jednoj strani 
u ruke Hiperidove, a na drugoj u Demadove. Ipak neuspjeh 
kod Heroneje nije D-u otuđio sugrađana: povjeravaju mu 
različite službe kao i to, da drži heronejskim palim juna¬ 


cima posmrtni govor. Kad su se ljeti 337 na prijedlog De¬ 
mostenov popravljale gradske utvrde, sam izabran za nad¬ 
glednika kod popravka pirejskih zidina, uz određenih 10 
talenata utroši na posao i svojih 100 mina. Zato predloži 
njegov prijatelj Ktezifont (336) u vijeću, da se D. pohvali 
i ovjenča o Velikim Dionizijama u kazalištu zlatnim vi¬ 
jencem. Bilo bi to po treći put. Vijeće primi prijedlog, 
ali u narodnoj skupštini (etodrjoia) Eshin najavi tužbu protiv 
Ktezifonta, jer da mu je prijedlog nezakonit (napavducov). 
Zbog nepoznatih uzroka bude rasprava odgođena do g. 
330. D. nastupi tada u obranu Ktezifontovu govorom O 
vijencu (' Tnsg KTrjoKfdivTos 7 ieqI tov ore(pdvov).L ). tu iznosi 
prijegled svega svoga političkog djelovanja. Iako je, naime, 
Eshin formalno podnio tužbu protiv Ktezifonta, bila je to 
optužba Demostenove politike. Iznosi D. u svom govoru 
sve poteškoće, s kojima se je morao boriti, prikazuje svoj 
politički nastup i opisuje ozbiljne svoje mnogobrojne opo¬ 
mene građanima, da vrše svoju dužnost (rd Seovra) u čuva* 
nju slobode sjećajući ih na primjere starih. 

»Nisu, naime, tadašnji Atenjani tražili ni govornika ni vojskovođu, 
po kojem će mirno robovati, nego su držali, da nije dostojno ni da 
žive, ako im to ne bi bilo moguće u slobodi.« 

Budući da Eshin kao tužitelj nije dobio ni petine gla¬ 
sova te budući da je bio osuđen na globu od 1000 drahma 
i izgubio pravo, da ikada više podnosi tužbu, moralno uni¬ 
šten sam odlazi u progonstvo, iz kojega se nije više ni¬ 
kada vratio. Ovaj je uspjeh bio posljednji vedri momenat 
u Demostenovu životu. Teško on podnosi tuđinsku vlast. 

Kad je za boravka Aleksandrova u Indiji njegov bla¬ 
gajnik Harpal pobjegao u Atenu s 5000 talenata, 6000 pla¬ 
ćenika i 30 brodova, D. pomišlja, da s njegovom pomoću 
poradi za slobodu Grčke. Budući da iza bijega Harpalova 
na Kretu nije mogao uvjeriti sud, koji i nije proveo točne 
istrage, da je od Harpala primljenih 25 talenata potrošio 
za državne potrebe, bude u t. zv. Harpalovoj parnici (324) 
osuđen na globu od 50 talenata. I Hiperid se tada našao 
protiv njega. Ne mogući platiti globe pobjegne u Eginu, a 
zatim u Trozen. 

Iza Aleksandrove smrti (323), pozvan iz progonstva, još 
jednom D. misli, da je došao čas za oslobođenje, za koje 
se živo zalaže u zajednici s narodnom strankom. Ali u 
bitki kod Kranona (322) potuče grčku savezničku vojsku 
makedonski vojskovođa Antipar, i Atena morade primiti 
u Pirej atensku posadu. I ono malo slobode u Grčkoj ne¬ 
stade. Hiperid i D. budu na prijedlog Demadov osuđeni 
na smrt. D. pobjegne na otok Kalauriju u svetište Posi- 
donovo. Kad su ga Antipatrovi ljudi otrgli od oltara, za 
koji se je držao, popije otrov, što ga je uvijek nosio sa 
sobom. 

Kad je iza jedne generacije nastalo vrijeme, da se je 
mogao izreći o D. sud miran i bez stranačkih strasti, odre¬ 
dili su Atenjani na prijedlog Demostenova nećaka Demo- 
hara, da se D-u postavi mjedeni spomenik na trgu. Kip je 
načinio Polijevko; na njem je bio natpis, koji je dokaz 
punog priznanja za Demostenovo djelovanje: 

Da si, Demostene, snagu svom mišljenju jednaku imo, 

Ne bi makedonski mač imo nad Heladom vlast. 

Rukopisi donose pod Demostenovim imenom 61 govor 
(ubrajajući ovamo i Filipov list), zatim 56 uvoda (proemi- 
ja) u govore i 6 listova. Govori su poredani po govorničkim 
vrstama i brojevima: 1. politički, državni (ovupovlevTixoć, drj- 
[ir)yoQixoi, 1—17), među kojima posebnu grupu čine Filipski 
govori ((pdinnMoi, 1 — \2)\ 2. sudbeni (Si*avixoi), koji se di* 
jele na javne {Srjjućoioi, 18—26) i privatne ili posebničke 
(IdicuTMoi, 17—59); 3. svečani ( E7tidsi>tTixoi J, od kojih je jedan 
nadgrobni (šjnrdupiog, 60) i jedan ljubavni (fytoTtxde, 61). Ni* 
jedan od svečanih nije Demostenov. Po naslovu poznato je 
još 9 govora, te tako znamo za 69 govora (ako odbijemo Fili* 
pov list), koji su se pripisivali Demostenu. Posebna je zadaća 
kritike odrediti, koji su govori autentični. Naravno je, da 
se kod toga mišljenja učenjaka češće razilaze. U starini 
je Dionizije Halikarnaški držao Demostenovima 46 govora, 
dok od modernih kritičara na pr. F. Blass drži, da ih je 
najviše 35 autentično. 

Zbirka od 56 uvoda (proemija) u državne govore, sudeći 
po kompoziciji i stilu, čini se, da je Demostenova. Pet je 
uvoda upotrijebljeno u sačuvanim govorima, a ostale je D. 
priredio, da ih upotrijebi, kad ustreba. — Od 6 listova u 
rukopisima Demostenovi su barem drugi i treći, kojima 
traži, da se smije vratiti iz progonstva. 

DEMOSTEN — DENARIUS 


D. je bez sumnje jedan od najvećih i najplemenitijih 
umova starine, pa će, uza sva kolebanja u prosuđivanju 
njegova političkoga djelovanja, taj sud o njemu ostati, 
dok god budu kod ljudi mjerilo veličine i plemenitosti do¬ 
moljublje, osobna čestitost i težnja za ćudorednim. Pa 
ipak nesklonost udesa i u privatnom i u javnom životu 
prati D-a i poslije smrti do danas. Oni, koji bi htjeli, 
doduše iz neke povijesne udaljenosti, ali ipak previše pod 
dojmom svojega vremena i neuživljavanja u govornikovo 
doba, donositi ocjenu o njegovu političkom djelovanju, 
sude o njemu nepovoljno. Kažu, da se je u svojoj politi¬ 
čkoj kratkovidnosti odupirao povijesnom zahtjevu, koji je 
išao za ujedinjenjem rascijepanoga helenstva, pa makar i 
pod makedonskim vodstvom, i to onda, kad toga jedinstva 
nije mogla provesti nijedna helenska gradska država (Ate¬ 
na, Sparta, Teba). Treba na ovo dodati, da Filip nije išao 
za ujedinjenjem Grčke za volju njoj, nego radi makedon¬ 
skih interesa. Ali i Demostenovo je djelovanje išlo ne 
samo za slobodom Atene, nego i za slobodom i ujedinje¬ 
njem svih Helena protiv tuđina, u ovom slučaju protiv 
Filipa, koji je bio opasniji od perzijskoga kralja, i to u 
vrijeme, kad bi se to jedinstvo moglo i provesti, da mu se 
nije protivio — Filip. A ne bi li podvrgavanje bez borbe 
Filipu tuđincu, jer takvim su ga Grci smatrali, značilo za¬ 
uvijek baciti ljagu na onu Atenu, koje se građani na Eshi- 
lova usta diče, da »se ne nazivaju robovima ni podanicima 
nijednoga čovjeka« (Perzijanci 242). Na povijesnoj pre¬ 
kretnici, u doba, koje se nikako nije moglo sprijateljiti 
s tim, da se misao o potpunoj narodnoj slobodi i samo¬ 
stalnosti smije zamijeniti nekakvim kompromisom oportu¬ 
nističke politike, D., jedan od najvećih u povijesti propo¬ 
vjednika nesebičnog vršenja dužnosti, vršeći tu dužnost 
pogiba i sam. Takvog čovjeka ne smije naprečac osuđivati 
ni onaj, koji to čini oslanjajući se na suvremene analogije 
iz sklonosti prema ovom ili onom sustavu vladanja. A baš 
to je jedan od dosta čestih razloga, da se toliko razilaze 
mišljenja o Demostenovu političkom djelovanju. A koliko 
je D. bio osobno daleko od toga, da svoje javno djelovanje 
ravna prema vlastitoj koristi, vidi se iz svjedočanstva sa¬ 
moga Filipa, što ga je zapisao Pseudo-Lukijan: »S pravom 
uživa D. slobodu govora: jedini od govornika u Heladi 
nikada nije bio zapisan u knjizi mojih izdataka«. To treba 
imati pred očima i u prosuđivanju D-ove uloge u Harpa- 
lovoj parnici. Za D-ove se političke protivnike ne može 
naprečac reći, da su bili čisti od utjecaja Filipova novca. 

Kad je D. stupio u javni život, postojali su u Ateni svi 
uvjeti, i formalni i stvarni, za najviši uspon grčkoga go- 
vorništva: govornička je vještina došla do potpuna razvo¬ 
ja, a borba za samostalnost i slobodu Atene i cijele Grčke 
dala je govorništvu najplemenitiji i najpuniji sadržaj. U 
velikom kolu govornika D. se izdiže do visine, koje nije 
dostigao ni jedan. I danas je smatran najvećim govornikom 
svijeta. Postigao je to ne samo prirođenom nadarenošću, 
nego i ustrajnim vježbanjem. Od naravi povučen i plašljiv 
nikad nije bez priprave izlazio govorom pred slušatelje. 
Pseudo-Plutarh zapisuje kao njegove ove značajne riječi: 
»Stidio bih se, kad bih, tolikom narodu savjetujući, govorio 
bez priprave«. A tomu su se, čim se je sam dičio, njegovi 
protivnici rugali govoreći, da mu govori zaudaraju po ulje¬ 
noj svjetiljci, kod koje ih je izrađivao. Svoje zvanje izdiže 
nad obično djelovanje u životu; zato i u predavanje (vn6s 
xqi<hs) svojih govora, na koje pomno pazi, unosi neki, sve¬ 
čani povišeni ton {ndO'oe), bez kojega danas, jer ne djeluje 
iz njih i živa govorena riječ, odaju, da se, uza svu njihovu 
veličinu, osjeća u njima neka praznina. Epigoni Demo- 
stenovi naročito pergamske škole taj Demostenov patos, 
razvijaju u bujni barokni i suvišno kićeni t. zv. azijski stil. 
I jezična je forma Demostenovih govora savršeno dotje¬ 
rano i čisto književno atičko narječje. 

Ipak se Demostenova govornička umjetnost, koju Dio- 
nizije naziva »spretnost« (d'eivorrjg), ne da skučiti u određena 
školska pravila. »Premoćna umjetnička vrijednost Demo¬ 
stenova ima svoj korijen u ćudorednoj ozbiljnosti njegove 
politike, u muževnoj odlučnosti, s kojom je on u vrijeme, 
mekoputnosti i malodušnosti nastupao za čast i slobodu 
svoje domovine, u osobini njegove ličnosti i njegova tem¬ 
peramenta te u vatrenom zanosu, s kojim je zahvaćao u 
svoje ideale i znao povući za sobom svoje slušatelje« 
(Christ-Schmid). 


Ove odlike Demostenovih govora bile su uzrokom, da su 
oni bili nedostiživ uzor za mnoge govornike sviju vremena 
i sviju naroda. 

BIBL.: Prvo je izdanje Demostenovih djela izišlo kod Alda u Ve¬ 
neciji 1504. Druga su važnija izdanja cjelokupnih djela: G. H. Schafer, 
4 sv., Leipzig 1823—26; G. Dindorf, 9 sv., Oxford 1846—51; F. Blass, 
3 sv., Leipzig 1885—89; S. H. Butcher i Rennie, Oxford 1903—21; Croiset, 
Pariz 1924—25. Mnogo se upotrebljava posebno izdanje od H. Weila, 
Les harangues et les plaidoyers politiques, Pariz 1881 (2. izd.) i 1883. 
Kod nas su najpoznatija izdanja izabranih govora s komentarom od 
A. Westermanna i Rosenberga kod Weidmanna u Berlinu te od Reh- 
dantza, Blassa i Fuhra (9. izd.) kod Teubnera u Leipzigu. 

Na hrvatski je jezik preveo Stjepan Senc (Demostenovi izabrani 
govori, Zagreb 1890) svih osam neprijeporno autentičnih Filipskih go¬ 
vora (tri Olintska, prva tri Protiv Filipa, O miru i O položaju na 
Herzonezu) te govor O vijencu. 

LIT.: A. Schafer, D. und seine Zeit, 3 sv., Leipzig 1856—58, 2. izd. 
od M. Hofmanna, Leipzig 1885—87; F. Blass, Die attische Beredsamkeit, 
3 sv., Leipzig 1868—80, 2. izd., Leipzig 1887—98; M. Croiset, Les idees 
mora'les dans Veloquence politique de D., Montpellier 1874; A. Musić, 
Povjest grčke književnosti, II., Zagreb 1900; A. Bougot, Rivalitć 
d’Čschin et D., Pariz 1891; Th. Thalheim, D., PWRE, V.; W. Christ- 
W. Schmid, Gesch. d. griech. Litteratur, I., Miinchen 1912; C. F. 
Lehmann-Haupt, Griech. Gesch. bis zur Schlacht bei Chaironeia u 
Gercke-Norden, Einleit. in d. Altertumswissenschaft, III., Leipzig-Ber- 
lin 1914; E. Drerup, Aus einer Advokatenrepublik, Paderborn 1916; Isti, 
D. im Urteil des Altertums, Wiirzburg 1923; J. Beloch, Griech. Ge- 
schichte, 2. izd., III., 1., Leipzig 1922; G. Clemenceau, D., Pariz 1924 
(njem. prijevod 1926); K. Jost, Das Beispiel u. Vorbild der Vorfahren 
bei den attischen Rednern u. Geschichtsschreibern bis D., Paderborn 
1936; G. Colin, Le discours d , Hyperide contre D. sur Vargent d’Harpale, 
Pariz 1934; P.' Cloche, D. e la fin de la democratie athćnienne, Pariz 
1937; W. Jager, D., The Origine and Growth of His Policy, Cam- 
bridge 1938. V. P-k. 

DEMOLINS, Edmond (1852—1904), francuski sociolog, 
jedan od najvažnijih predstavnika Le Play-ove sociološke 
škole. Mnogo se zanimao metodičkim pitanjima (nomen¬ 
klatura socijalnih nauka), a od naročita je značaja njegovo 
istraživanje utjecaja zemljopisne okoline na narav i razvoj 
društva. Osnovao je časopis La Science sociale. Glavna su 
mu djela: Comment la route cree le type social, 1901; A 
quoi tient la superiorite des Anglo-Saxons 1897; L’Lduca- 
tion nouvelle, 1898; Les Frangais d’aujord’hui , 1898; Me- 
thode sociale 1904 (zajedno s H. Pinotom i P. de Rou- 
siersom). Utjecao je na praktično-sociološke poglede A. Ra¬ 
dića. S. Ž. 

DEMPF, Alois * Altomunster kod Regensburga 2. I. 1891, 
njemački filozof i kulturni povjesničar. G. 1932—34 bio je 
profesor sveučilišta u Bonnu, zatim živio u Beču. Glavno 
mu je područje proučavanje povijesti sredovječnog nazi- 
ranja na svijet. D-u je to naziranje živo središte, iz kojega 
promatra cjelokupnu povijest svijeta, te je ono i njegovo 

kulturnofilozofijsko uvjerenje. 

BIBL.: Weltgeschichte als Tat und Gemeinschaft (Halle 1924),, Die 
Hauptform der mittelalterlichen Weltanschauung (Miinchen 1925), Das 
Unendliche in der mittelalterl. Metaphysik und in der Kantischen 
Dialektik (Miinchen 1927), Ethik des Mittelalters (Miinchen 1927), 
Sacrum Imperium (Miinchen 1929), Metaphysik des Mittelalters (Miin¬ 
chen 1930), Kulturphilosophie (Miinchen 1932), Gorres spricht zu un- 
serer Zeit (Freiburg 1933), Meister Eckhart (Leipzig 1934), Kierke- 
gaards Folgen (Leipzig 1935), Religionsphilosophie (Beč 1937), Christ- 
liche Staatsphilosophie in Spanien (Salzburg 1937), Christliche Philo- 
sophie (Bonn 1938). F. C. 

DEMPSEY, Jack (William Harrison), * Salt Lake City, 
1895, bivši svjetski prvak u teškoj kategoriji šakača; po¬ 
stao 1919 prvakom, a 1921 potukao ga francuski prvak 
Carpentier. F. *3 

DEMPSTER, Thomas, * Cliftbog (Aberdeenshire) 1570, 
f Bologna 6. IX. 1625, povjesničar, jezikoslovac i latinski 
pjesnik. Pošto je proživio mnogo godina kao profesor u 
Francuskoj, Škotskoj i Belgiji, došao je na sveučilište u 
Pišu, a onda u Bolognu. Svojim proučavanjem Etruščana 
postao je glavnim osnivačem etruskologije. 

BIBL.: Antiquitatum Romanarum corpus absolutissimum, Pariz 1613; 
De bello a christianis contra barbaros gesto, Firenca 1613; De Etruria 
regali, Firenca 1723/4; Historia Ecclesiastica gentis Scotorum, Bologna 
1627. 

DEMPWOLFF, Otto, * Pillau 21. V. 1871, lingvist. 
Izučavao je poredbenu fonetiku austronezijskih i jugoza- 
padno-afričkih jezika: jezik khoin (v.), sandawe (v.) i 

papua (v.) u Novoj Gvineji. . r 

LIT.: W. Schmidt, Die Sprachfamilien und Sprachenkreise der Erde, 
Heidelberg 1926. ?. S. 

DENARIUS, denar, dinar, (lat. denarius, grč. većinom 
Srjvdpiov, a kasnije i Srjvdpios). God. 269 pr. K. napustili 
su Rimljani bakrenu valutu i počevši iste godine kovati 
srebrni novac prešli su na srebrnu vrednotu. U novome 
metalu imenovana novčana jedinica predstavljala je deset 
puta (deni) veću vrijednost od dotadanjega bakrenog asa, 


DENARIUS 

pa je,.zato nazvana: nummus denarius. Normalna težina 
denara iznosila je V 72 rimske libre ili 4,55 g, a kao oznaka 
vrijednosti utisnut je na novcu znak X ililL. što se s vre¬ 
menom napustilo. D. se dijelio na svoje manje dijelove, 
i to na polovinu, quinarius, i na četvrtinu, sextertius. God. 
217 pr.. K. reduciran imao je d. do cara Nerona (54—68) 
težinu od 3,898 g. Iza toga je vrijednost d-a stalno opadala. 
Na aversu je imao d. žensku glavu pod kacigom (Roma) 
i znak vrijednosti (X), a na reversu Dioskure na konjima 
i natpis: ROMA; kasnije dolaze na rev. i drugačije slike, 
kao Victoria ili Diana na kolima sa dva konja (denarii 
bigati) ili Jupiter ili koji drugi bog na četveropregu (de¬ 
narii quadrigati). U doba carstva na aversu denara glava 
je cara, carice ili kojega člana carske kuće, a na reversu 
dolaze različne alegorije, koje se odnose na djela i vrline 
onoga, tko je na av. prikazan. Portreti vladara su gdjekada 
upravo umjetnički izrađeni. Kad je Neron zaveo zlatnu 
valutu, d. je dobio vrijednost V25 aureusa ili težinu od 
3,41 g. Za općega valutnog pogoršanja u 3. st. d. je spao na 
stupanj sitnoga računskog novca. Dioklecijan (284—305) je 
d. kovao opet od dobra srebra. Kroz stoljeća bio je d. naj¬ 
važniji novac staroga svijeta, pa još i iza propasti za- 
padnorimskoga carstva kurzirao je on još dugo kao trgo¬ 
vački novac. Osobito je kolao u velikoj količini u Franač. 
državi, a Karlo Vel., kad je zaveo novi novč. sustav, i 
opet je novčanoj jedinici dao ime denar. U Franačkoj se 
kovalo iz libre srebra 240 denara s normalnom težinom od 
1,53 g. u tehnički gruboj izradi; na av. je obično križ, a 
na rev. ime vladara ili kovnice ili kakva zgrada, a tek 
kasnije javljaju se tu slike svetaca ili vladara. U sred. 
vijeku doživio je d. najraznoličnije promjene i u izgledu i 
u težini i proširio se po svim zemljama Evrope i bližeg 
Istoka, gdje su ga prihvatili i Arapi, ali arapski dinar je 
zlatni novac, počeo ga kovati 685 Abd ul Melik. I u hrvat¬ 
skoj se numizmatici javlja denar, pa je on i pod nazivom 
dinar najobičnija oznaka za srebrni sitni novac. U Slavo¬ 
niji su kolali autonomni herceški i banski d. pod imenom: 
d. banalis, d. Zagrabiensis, d. Grecensis (grički d.), d. 
Herrici bani, d. cruciatus, d. regius, d. antiquus. U Hrvat¬ 
skoj uz obalu Jadranskog mora upotrebljavao se mletački: 
d. parvus i d. grossus Venetus; mlet. d. parvus imao je 
kod nas i narodna imena: bolanča, pinez. U republici du¬ 
brovačkoj je od početka 14. st. pa sve do 1761 najvažnija 
vrst novca dinar, od 1626 nazivan dinarić. To je bio novac, 
koji je kroz stotine godina vrijedio kao rado primano pla- 
ćevno sredstvo ne samo u Dubrovniku već i po cijelom 
Balkanu, a napose po hrvatskim zemljama Bosni i Slavo¬ 
niji. Kao glavnu vrst svoga novca kovali su dinare i bos. 
banovi i kraljevi, vojvoda Hrvoje u Splitu, kralj Nikola 
Iločki i grof Nikola Zrinski u Gvozdanskom. Uz dinare 
kovani su u Slavoniji, Dubrovniku i Bosni i poludinari. 
I u .Srbiji sred. vijeka zvao se srebrni novac dinar, a u 19. 
st. je od 1879 d. novčana jedinica, kovan od srebra u 
težini od 5 g. i u finoći od 835 tisućina (v. tablu Novci). 

LIT.: F. Gnecchi, Monete Romane, Milan 1907; Mattingly, Roman 
coins, 1928; Luschin, Der Denar der lex šalica, Sitzungsb. der Wiener- 
Akad. 1910; Ljubić, Opis jugoslav. novaca, 1875; Rešetar, Dubrov. 
numizmatika, I., II. J. R-o. 

DENDERA, Drvena pregrada u hramu Har-sem-teva 
(Orbis terrarum) 

DENATURIRANJE KRME poduzima se, da se krma 
oslobodi od carine, poradi jeftinog prijevoza na željezni¬ 
cama i t. d. Denaturira se krma, koja može služiti i za 
ljudsku hranu i kao krma za životinje (na pr. šećer, raz¬ 
lične vrsti brašna, sol i dr.). Denaturiranje se provodi za 
živi organizam neškodljivim sredstvima, koja su nepodesna 
za ljudsko uživanje (na pr. uljene pogače od 20—30%, 
drveni ugalj 2% i si.). — Pod denaturiranjem bjelančevina 
razumijevamo opadanje probavljivosti bjelančevina u krmi 
sušenjem, kuhanjem, ekstrakcijom pomoću različnih sub- 
stanca (na pr. ekstrahiranje masti iz plodova, koji sadrže 
mnogo masnih tvari, a usto obiluju i bjelančevinama). 
Probavljivost bjelančevina u sijenu sušenom na tlu za 
ružna vremena znade pasti gotovo na nulu, i to djelova¬ 
njem topline, mikroflore sijena, atmosferilija i si. I. Š. 

DENDERA, neznatno mjesto na lijevoj obali Nila u 
gornjem Egiptu nasuprot današnjem pokrajinskom gla¬ 
vnom gradu Kene. Mjesto je znamenito zato, što se blizu 
nalaze veoma dobro sačuvani ostatci staroga grada, koji 
grčki izvori nazivaju Tentyris i Tentyra , u koptičkom 
Nitentćre; bio je to glavni grad šeste pokrajine gornjega 
Egipta. Znak grada i pokrajine je krokodil, što bi značilo, 
da se u prastaro doba krokodil ondje štovao, ali su Ten- 
tyrani kasnije bili poznati kao vješti i smjeli progonitelji 
krokodila, a u rimskim cirkusima nastupali su kao njihovi 
krotitelji. Najstarija božica, koja se tu štovala, bila je 
božica Hathor, zaštitnica ljubavi i glazbe, u grčko doba 
identificirana s Afroditom. Predaja stavlja gradnju i do¬ 
gradnje hrama u veoma staro doba, ali zgrade, od kojih 
su sačuvane ruševine, potječu iz posljednjeg stoljeća pr. Kr. 
i iz prvih stoljeća rimskoga carstva. Sačuvani su ostatci 
Hathorina hrama, u kojima se raspoznaju svi dijelovi, da¬ 
pače i mjesto za vezanje barki, kada je božicu, po saču¬ 
vanim svečanosnim kalendarima, na određeni dan u godini, 
posjećivao u procesiji bog Hor iz Edfua, a ona mu opet 
na određeni dan u procesiji uzvraćala posjet. Uz Hathorin 
hram bili su hramovi njezine dvojice sinova Ehe i Zem’- 
to-ve. a car August je tu podigao i hram Isidin. U gradu 

su mnogo izrađivali platno, koje je u starom vijeku bilo 
poznato pod imenom tentyricium linum. V. H. 

DENDRAHAT, drvoliki ahat, vrsta kalcedona, u kom 
se nalaze uložene tvorevine manganskog oksida, pa želje¬ 
znoga hidroksida i oksida u vidu dendrita, što su se izlu¬ 
čili iz vodenih otopina po mnogobrojnim prslinama u kal- 
cedonu, koji pripada manganskom oksidu, crni su, a oni, 
koji pripadaju željeznom hidroksidu i oksidu, smeđi, sme- 
đastocrveni i crveni, pa se veoma lijepo ističu kao fini 
drvoliki crteži iz providna, bijela ili siva kalcedona. D. se 
upotrebljava kao poludragi kamen, od koga bruse uresne 
predmete, na pr. broševe. Najviše d. dobiva se iz ahatskih 
ležišta u Južnoj Americi, u Urugvaju i u brazilskoj po¬ 
krajini Rio Grande do Sul. * F. T. 

DENDRITI. Neki amorfni minerali, postali izlučivanjem 
iz t. zv. koloidskih otopina, znaju se razviti u obliku sitnih 
grančica, t. zv. dendrita (od grč. SevSpov »drvo«). Te se 
grančice, koje podsjećaju i na mahovinu, nalaze kao fini 
crteži na ravnoj površini različitih minerala i stijena po 
njihovim pukotinama i prslinama. U osobito lijepim d-ima 
javlja se manganski mineral psilomelan, pa željezni hi- 
droksid i oksid. F. T. 

DENDRITI (grč. devSgov 
»drvo«) u anatomiji su kraći 
protoplazmični nastavci trupa 
živčanih stanica, koji se u 
blizini stanice obično obilato 
razgranjuju poput drveta, 
po čemu su dobili ime. Ra¬ 
zlikuju se bitno od glavnog 
nastavka živčane stanice (neu- 
rita) po tom, što d. nikad ne 
ulaze u sastav kojega živca ili 
živč. snopa u središnjem živč. 
sustavu. I oni sadržavaju, kao 
i živč. stanice i neurit, u sebi 
veoma tanke neurofibrile. 
Misli se, da im je zadaća, da 
služe ishrani stanice i dovo¬ 
đenju podražaja. V. D. 

DENDROFORI (<? evdpocf dgot. »drvonoše«) su u svečanim 
ophodima kroz grad nosili sa žilama istrgnuto drvo (koje 
je jamačno zastupalo samoga boga). Takvih je ophoda 
bilo u čast Dioniza, Kibele, Demetre i dr. Sveto drvo 
često su nosili robovi. S istoka je taj obred došao u Ita¬ 
liju. U Rimu se 22. ožujka nosila na Palatin omorika, 
ukrašena vunenim vrpcama i ljubicama. Kasnije su se 
zborovi dendrofora (collegia dendrophorum) raširili po 
čitavoj rimskoj državi, pa ih nalazimo i po našoj državi, 
na pr. u Solinu i Sisku, kao što to potvrđuju natpisi, na¬ 
đeni u tim mjestima. 

Od njih se razlikuju pripadnici ceha dendrofora. Jesu 
li to bili vozari drva, drvosječe ili trgovci drvom, ne može 
se točno odrediti. U 4. st. imali su pribavljati drvo za 
javne potrebe i za javna kupališta. Jedan zakon Konstan- 
tinov (iz 315 pos. Kr.) određuje, da se u gradovima, gdje 
postoje dendrofori, imaju združiti u jedan ceh s vatro¬ 
gascima (centonarii) i obrtnicima, koji rade s tvrdom gra¬ 
đom (fabri). Z. D. 

DENDROLITI (grč. dčvdgov »drvo«, lld'os »kamen«) su 
okamine drva, prožete kremičnom kiselinom. Vrlo su česta 
pojava u naslagama mlađeg tercijara i kvartara, bogatih 
kremičnim spojevima. Kod nas se d. često pojavljuju u 
sarmatskim laporima, zvanim tripoli, oko Podsuseda, Gor. 
Stenjevca i Markuševca u Zagrebačkoj gori, oko Sv. Ne- 
delje i Plješivice u Samoborskoj gori, i po drugim mje¬ 
stima, gdje ima naslaga s kremenim spojevima. J. P-k. 

DENDRGLOGIJA, nauka o poznavanju drveća. Dio je 
botanike, koji se bavi morfologijom i sistematikom drveća 
i grmlja. Ispituje u prvom redu domaće drveće, odnosno 
njegove vrste, suvrste, odlike, forme i rase. Ona je prema 
tome jedna od osnovnih nauka u šumarskoj struci. U spo¬ 
menutom smjeru proučava d. i važnije strano drveće. 

LIT.: J. Ettinger, Šumsko drveće i grmlje u Hrvatskoj i Slavoniji, 
Zagreb 1890; A. Petračić, Uzgajanje šuma, I. dio: Dendrologija, Za¬ 
greb 1925; O. Agić, Bilinstvo za šumarsko pomoćno osoblje, I. izd., 
Zagreb 1920, II. izd., Zagreb 1928. M. A. 

DENDROMETRIJA (od grč. dćrd'sov »drvo« i uerpov »mje¬ 
ra«). To je, uz malo iznimaka, međunarodni naziv za 
šumarsku nauku, koja se prvotno bavi kubaturom naravnog 


drveta, t. j. drveta u naravnom, neobrađenom stanju. Ta 
dakle nauka naučava načela, po kojima se što točnije može 
odrediti obujam ne samo pravilnijih dijelova pojedinog 
stabla, t. j. obujam trupaca i deblovine, već i obujam 
granjevine, panjevine i žiljevine, uopće svega, što se može 
označiti drvetom. Čak i obujam kore nakon oguljenja pred¬ 
metom je d-e. Kao što se vidi, to su većinom vrlo nepra¬ 
vilna tjelesa, pa otud i dolazi razlika između d-e i majke 
joj stereometrije, koja se bavi samo pravilnim geometrij¬ 
skim tjelesima. 

Polazeći od načela, po kojima se drvna sadržina može 
odrediti za kojegod oboreno stablo, raspravlja d. dalje o 
načelima, po kojima se kubatura može odrediti za stabla 
osovna (još neoborena). Nadalje d. raspravlja i o načelima 
odnosno metodama, po kojima se uz što manji potrošak 
vremena i radne snage može što točnije odrediti drvna 
masa cijelih sastojina, pa i cijelih šuma. 

Drvna masa pojedinog stabla i cijele sastojine mijenja 
se tokom vremena. U pravilu, t. j. koliko nisu po srijedi 
nepovoljni i razorni utjecaji s kojegod strane, ta drvna 
masa raste uporedo sa starošću stabla odnosno sastojine. 
Iznos, za koji se ona u nekom odsječku vremena poveća, 
odnosno koji u tom odsječku vremena »priraste«, zove se 
kratko prirastom. D. raspravlja i o načelima, po kojima se 
što točnije može utvrditi prirast pojedinog stabla i cijele 
sastojine. 

Redoviti put za određenje prirasta bilo bi mjerenje 
drvnih dimenzija na početku i na kraju određenog vre¬ 
menskog odsječka. Ali se ekonomija u pravilu ne može 
zadovoljiti s time, da na rezultate određivanja prirasta 
čeka, dok ne izmine cijeli odnosni odsječak vremena. Njoj 
je u većini slučajeva potreban brži postupak, pa zato d. 
raspravlja i o mogućnostima utvrđivanja prirasta na osnovi 
dimenzija izmjerenih samo u jednoj vremenskoj točki (t. 
j. ili samo na početku ili samo na kraju razdoblja, o ko¬ 
jem se radi). 

Za određenje prirasta potrebno je kadšto poznavanje 
starosti stabala i sastojina, a ta starost ponajviše nije po¬ 
znata već a priori, t. j. iz eventualnih bilježaka o osnutku 
pojedine sastojine. Stoga d. raspravlja i o načelima što 
točnijeg utvrđivanja starosti stabala i sastojina. Kako se 
prirast osim toga osniva i na općim zakonima o rastenju 
drveća, to se d. bavi i ispitivanjem tih zakona, koliko su 
od koristi za šumsko gospodarstvo. U vezi s time ispituje 
ona i mogućnosti za što točnije utvrđenje boniteta , kojima 
pripadaju različna šumska staništa. 

D. se za postignuće svojih ciljeva služi posebnim instru¬ 
mentima. Neki od ovih služe samo za mjerenje debljma 
(promjera); to su t. zv. promjerke, kojih ima u vrlo ra- 
zličnim tipovima i konstrukcijama. Za mjerenje promjera 
u dijelovima debla nedohvatljivim sa zemlje konstruirani 
su t. zv. dendrometri, koji ujedno služe i za mjerenje vi¬ 
sina. Za mjerenje visina u slučajevima, kad se pri tom ne 
mjere ujedno i promjeri u nedohvatljivim dijelovima debla, 
služe t. zv. hipsometri. Za fizikalno kubiranje drva (naj¬ 
točnije, što ga uopće ima) postoje t. zv. ksilometri, t. j. 
aparati konstruirani na načelu t. zv. spojnih posuda, a u 
vezi s Arhimedovim zakonom. I za mjerenje prirasta , na¬ 
pose prirasta u debljinu, ima posebnih aparata, pa i takvih, 
koji automatski bilježe sve postepene promjene u rastenju 
debljine. 

D. kao i sve naučne grane šumarstva spada među razmjerno ioš 
vrlo mlade znanosti. Prvi njeni početci nalaze se u Francuskoj i Nje¬ 
mačkoj, a sežu po prilici u polovicu 18. st. U Francuskoj se neka 
njezina načela po prvi put navode (u sasvim primitivnom obliku) u 
djelu Duhamel du Monceaua: Traite de l’exploitation des bois (Pariz 
1764). Već 1765 izlazi u Njemačkoj knjiga Otteltova: » Praktischer 
Beweis, dass die Mathesis bei dem Forstvvesen unentbehrliche Dienste 
thue«. Ova knjiga nije bila posvećena isključivo d-ji, ali je ipak 
ulazila u predmet d-je i dublje i opsežnije nego spomenuto francusko 
djelo. Zatim izlaze i u Francuskoj i u Njemačkoj i druge knjige, 
koje se više manje sporedno bave i d. Prva samostalna francuska 
knjiga o d-ji (naravno još vrlo primitivna) izašla je 1782; to je Se- 
gondatov Traite de la mesure des bois „ U Njemačkoj je prva samo¬ 
stalna dendrometrijska knjiga Hossfeldova Niedere und hohere prak- 
tische Stereometrie, 1812. Nakon 1821 u Francuskoj je izdavanje den- 
drometrijskih knjiga prilično zastalo, dok se u Njemačkoj, a pomalo 
zatim i u drugim zemljama, počela dendrometrijska književnost raz¬ 
vijati razmjerno vrlo brzo. Pored toga počela se nakon Hossfelda 
sve brže razvijati i čisto znanstvena dendrometrijska književnost. U 
svemu je tome, skoro sve do prošloga rata, Njemačka (s Austrijom) 
daleko prednjačila pred svim ostalim zemljama. 

O različnim dendrometrijskim pitanjima ima dosta znanstvenih pu¬ 
blikacija i u Šumarskom Listu, glasilu Hrv. šum. društva, zatim u 
Glasniku za šumske pokuse, organu zavoda za šumske pokuse na 
sveučilištu u Zagrebu. Posebna su hrvatska djela o dendrometriji Fr. 
Ž. Kesterčaneka, Dendometrija (Zagreb 1881) i A. Levakovića, Den- 
drometrija (Zagreb 1922). Premda je Kesterčanekovo djelo obrađivalo 
samo osnovni dio d-e (poglavlja o kubiranju stabala i sastojina), ono je 
važno kao prethodnik svih dendrometrijskih knjiga izdanih dosad bilo 
gdje na području između predratne Madžarske i skrajnjeg balkan¬ 
skog juga. A. Le. 

DENEB Labud, zviježđe. 

DENEBOLA -> Lavlje zviježđe. 

DENEV, Boris, * Veliko Trnovo 1883, bugarski slikar. 
Isprva pučki učitelj, priredio je 1909 svoju prvu izložbu i 
zatim 1910—12 učio u Miinchenu. Balkanski rat ovjekovje¬ 
čio je sa 150 crteža, koje je otkupilo bugarsko ministarstvo 
prosvjete. Po smrti vojnog slikara J. Vešina D. ga 1914 
naslijedi u ministarstvu rata i zadrža se na tom mjestu do 
1925. Za to vrijeme izradio je na stotine krajolika, skica i cr¬ 
teža iz prvoga svjetskoga rata 
i velike ratne prizore Odmor , 
Prijelaz preko Šar-planine , U 
Prizren 9 Molitva i Tutrakan. 
G. 1922 nagradi mu ministar¬ 
stvo prosvjete slikarsku kom¬ 
poziciju Job. Imenovan 1925 u 
povjerenstvo za dječju biblio¬ 
teku mnogo je pridonio razvo¬ 
ju bugarske dječje književno¬ 
sti. G. 1931 posveti se privat¬ 
nom radu i slikanju krajolika 
kao slobodan umjetnik. Prire¬ 
dio je dosad 24 izložbe s ko¬ 
jih 2000 radova. Bugarska aka¬ 
demija nagradila ga je 1931 i 1942 
velikom Ćirilo-Metodovom na¬ 
gradom za umjetnost. Denev 
se istakao i svojom novom me¬ 
todom školskog crtanja. 

DENEVA MOGILA, velika mogila kod Salmanova u 
okružju Šumenu u ist. Bugarskoj iz najmlađeg odsjeka 
neolitskog doba. U njoj su nađena mnoga kućišta, kojih se 
izgled može rekonstruirati po ondje nađenim modelima od 
pečene zemlje. Osim različitih predmeta (malih jezičastih 
klinova i bušenih kamenih sjekira, ulomaka posuđa i oruđa 
od jelenje rožine i kosti) ističe se dosta obilni nakit od 
školjka, naročito spondila. Keramika je srodna ukrajinsko- 
erdeljskoj, a ornamentika, koja se služi crtanjem, bojom i 
barbotinom, onoj iz Kodžadermena. Crtani ornamenat je 
često duboko ukopan ili gustim ubodima izbražđen i ispu¬ 
njen inkrustacijom. Neki su crteži naslikani grafitom, a 
koji put je i čitava posuda grafitirana. Ido- 
loplastiku zastupaju (osim nekoliko živo¬ 
tinjskih likova) idoli, slični kodžadermen- 
skim. U etnografskom pogledu zanimljive 
su t. zv. pintadere , t. j. zemljani pečati sa 
čepastim drškom i s udubenim ornamen¬ 
tom na pečatnoj plohi; oni bi se umakali 
u boju i otiskivali na kožu zamjenjujući 
tako tatuažu. Ć. T. 

DENGA, deminutiv denežka, ruski je no¬ 
vac od kopjejke ili 2 poluške, prije od 
bakra, od 1867 od bronce, 1,6 g težak. Mno¬ 
žina dengi (od tatar, riječi tenga »srebren 
novac«) ima u ruskom jeziku značenje: 
novci uopće. I. R-o. 

DENGUE GROZNICA (engl. »dandy 
fever«) epidemična je zarazna bolest uzro¬ 
kovana virusom. Vlada u nekim zemljama 
tropskih i suptropskih krajeva. Poznate su 
epidemije ove bolesti u zemljama oko Sre¬ 
dozemnog mora (Palestina, Turska, Grčka 
i t. d.). Zadnja epidemija većeg razmjera u 
Grčkoj bila je 1928. 

D. groznica vezana je vremenski i mjesno 
na pojavu komarca aedes aegypti (stegomyia 
fasciata , [calopus]), koji je prenosilac bole¬ 
sti. U našoj državi nema d., jer ne postoje 
uvjeti za razvitak komarca prenosioca (tem¬ 
peratura ne smije pasti ispod 22° C). U ze¬ 
mljama oko Sredozemnog mora javljaju se 


epidemije u jeseni, kad je množina komaraca najveća. 
Bolest se prenosi ubodom komarca. Ona je kratkog traja¬ 
nja (6—7 dana). Usprkos teškom općem stanju svršava se 
obično dobro. Pored visoke temperature karakteristični su 
za d. g. osipi i reumatske smetnje (napose u koljenima). 
Zbog toga ukočeni hod bolesnika (zato ime »dandy« kicoš). 
Bolest se sprečava uništavanjem komaraca i njihovih legla 
i zaštitom od njihova uboda. 

LIT.: R. Ruge-P. Miihlens-M. zur Verth, Krankheiten u. Hygiene d. 
warmen Lander, Leipzig 1938; Č. Simić, Phlebotomus i Febris Pa- 
pataci u južnoj Srbiji i Denga, Vojno-sanitet. Glasnik, 1932. F. M. 

DENHAM, 1 . Dixon, ^ London 1 . I. 1786, f Freetown 8. 
V. 1828, engleski istraživač srednje Afrike. G. 1821 pri¬ 
družio se ekspediciji kapetana Clappertona i doktora 
Oudneya, koji su preko Tripolisa i Mursuka pošli istraži¬ 
vati centralnu Afriku. Poslije mnogih pothvata ostavio je 
ekspediciju (1823) i sam nastavio istraživanje obala jezera 
Čad. G. 1828 imenovan je guvernerom Sierra Leone. Svoje 
dojmove s putovanja i rezultate istraživanja iznio je u 
djelu Narrative of Travels and Discoveries in Northern 
and Central Africa 1822—24 (tiskano 1826). 

2. Sir John, * Dublin 1615, f London 1669, engleski 
pjesnik. Prvijenac mu je parafraza jednog dijela druge 
knjige Enejide The Destruction of Troy (1636). G. 1641 
igrana je s velikim uspjehom njegova povijesna tragedija 
The Sophy (tiskana 1642); sadržaj joj je uzet s turskoga 
dvora. Najvrednije mu je djelo pjesnička pripovijest 
Cooper’s Hill. U građanskom ratu borio se za kralja, te 
je poslije progonstva u Francuskoj i nakon uspostave 
kraljevstva dobio lijepi položaj na dvoru. Napisao je i 
mnogo prigodnih pjesama, od kojih se ističe lijepa elegija 
On Mr Abraham Cowley’s Death (1667). S talijanskoga 
preveo je dvije Mancinijeve pjesme »Of Prudence« i »Of 
Justice«. G. 1667—8 izdao je pjesme pod naslovom Poems 
and Translations. U eseju o prevođenju (Essay on Trans- 
lation, 1656) iznio je svoje nazore o prevođenju u slo¬ 
bodnoj parafrazi. R. F. 

DENHARDT, braća Clemens, ^ Zeitz (pokrajina Saska) 
3. VIII. 1852, f Bad Salza 7. VI. 1929, i Gustav, * Zeitz 
13. VI. 1856, f Leipzig 19. VII. 1917, njemački istraživači 
Afrike i pioniri njemačke kolonijalne politike u istočnoj 
Africi, osobito u području rijeke Tana. Od sultana, koji 
je stolovao u gradu Vitu, dobili su dva komada primorja 
u ukupnoj površini od 1350 km 2 , a sklonili su ga i na skla¬ 
panje ugovora o prijateljstvu s Njemačkom. N. Ž. 

DENIFLE, Heinrich Suzo, * Imst 16. I. 1844, f Miinchen 
10. VI. 1905, njemački dominikanac i povjesničar. Jedan od 
prvih istraživača povijesti sredovječne skolastike i mistike. 
S kardinalom Ehrleom izdaje Archiv fiir Lit. u. Kirchen- 
geschichte, a sa Chatelainom Chartularium universitatis 
Parisiensis (4 sv., Pariz i dalje) te Auctarium Chart. univ. 



BORIS DENEV, Trnovo 

Parisiensis (2 sv., Pariz, 1894—97). Djelom Luther u. Lu- 
ihertum stekao je priznanje i kod objektivnih protesta¬ 
nata. Pisao je mnogo o sredovječnim rukopisima, koje je 
vrlo dobro poznavao, o sredovječnim sveučilištima i o stu¬ 
diju dominikanaca i ostalih redova. 

LIT.: Grabmann, Heinrich Denifle, Meinz 1905. H. B. 

DENIKER, Joseph, ^ Astrahan 6. III. 1852, f Pariz 18. 
III. 1918, rusko-francuski antropolog. Učio kemiju na teh¬ 
nološkom institutu u Petrogradu, a nastavio po zemljama 

zapadne Evrope. G. 1876 na¬ 
stanio se u Parizu, gdje je pre¬ 
šao na studij geologije, bota¬ 
nike i zoologije i radio u labo¬ 
ratoriju muzeja prirodnih zna¬ 
nosti. Napokon se počeo baviti 
antropologijom. Pošto je obje¬ 
lodanio više rasprava iz antro¬ 
pologije i etnografije istočnih 
naroda, postigao je 1886 na 
temelju teze o anatomiji i em¬ 
briologiji antropomorfnih maj¬ 
muna doktorat prirodnih zna¬ 
nosti. G. 1888 imenovan je 
knjižničarom u muzeju pri¬ 
rodnih znanosti u Parizu, koju 
je službu obavljao sve do 
smrti. Usto je nastavio antro¬ 
pološkim i etnografskim radom, 
napose na svojem glavnom 
djelu O rasama i narodima zemlje. U ovom djelu, koje 
znači prekretnicu u antropografiji, podao je novu isklju¬ 
čivo prirodoslovnu klasifikaciju ljudskih rasa, koja je 
temeljem moderne podjele rasa; napose je bila od velikog 
značenja njegova podjela bijele rasne grupe (-> čovjek). 
D. je prvi iznio karakteristike dinarske rase. Stekao je i 
zasluga za upoznavanje zapadnoevropske znanosti s radom 
ruskih antropologa. Bio je među izdavačima djela »Dictio- 
naire de geographie universelle«, a radio je i na biblio¬ 
grafskom polju. 

BIBL.: Le peuple Tchouktche, Rev. d’antropologie 1882; Etude sur 
les Kalmouks, ondje 1884; Les Ghiliaks, ondje 1884; La Population de 
la Dalmatie, Bul. soc. anthr., Pariz 1886; Recherches anatomiques et 
embryologiques sur les singes anthropoides, Pariz-Poitiers 1886; Notes 
anatomiques sur . . . Orang-Outans, Arch. Mus. hist. nat. 1895 (s R. 
Boulartom); Les races de VEurope, Buli. soc. anthr. 1897; Bibliographie 
des travaux scientifiques publićes par les societees savantes de France, 
Pariz 1897; Les Hottentots, Rev. d’anthr. 1898; Les races et les peuples 
de la terre, Pariz 1900, 2. izd. Pariz 1926; Taches congenitales comme 
caracteres de race, Buli. soc. anthr. 1901; La question des races eri 
psychologie, L’annee psychologique 1907. 

LIT.: R. Martin, J. Deniker, Corr. BI. d. eDutschen Ges. f. Anthrop., 
sv. 49., 1918. B. Z-k. 

DENIKIN, Anton Antonovič, 4. XII. 1872, carski ruski 
general. Sudjelovao je u rusko-japanskom ratu 1904—05; 
u svjetskom ratu bio je isprva zapovjednik 8. zbora, a 1917 
preuzeo je zapovjedništvo ruske jugozapadne fronte. Na¬ 
kon boljševičke revolucije pridružio se Kornilovu, bio 
s njim zatvoren i pobjegao. Poslije smrti generala Korni- 
lova (31. III. 1918) preuzima zapovjedništvo protuboljše- 
vičkih četa. Borio se na Kavkazu i na Krimu, u području 
Dona, u međurječju Dona i Doneca pred Stalingradom. 
U jesen 1919 svojim vještim manevrom gotovo je doveo 
do potpunog poraza boljševičke jugozapadne vojske, za- 
povjedajući sa 150.000 vojnika. Surađivao je sa Krasno- 
vom, glasovitim hetmanom donskih kozaka, te je veliki 
dio južne Rusije od Kijeva do Odese bio oteo boljševi¬ 
cima. Pošto su boljševici porazili admirala Kolčaka kod 
Kupjanska u studenomu 1919, predao je 4. IV. 1920 vr¬ 
hovno zapovjedništvo bjelogardijaca generalu Wrangelu i 
otputovao u Englesku. SI. P-ć. 

DENINA, Carlo, ^ Revello (Pijemont) 27. II. 1731, 
f Pariz 5. XII. 1813, talijanski povjesničar i književni kri¬ 
tičar. Dok je još bio skromni svećenik i pučki učitelj, 
izišao je na glas raspravom Discorso sulle vicende d’ogni 
letteratura (Turin 1760), koja je bila prevedena gotovo na 
na sve važnije evropske jezike. Plod je historijskih stu¬ 
dija njegovo najznatnije djelo Delle rivoluzioni d’Italia 
(Turin 1768—72), u kojemu se očituju vrline i mane nje¬ 
gova plodnog stvaranja. Bogatstvo pojedinosti čini od njego¬ 
vih radova pravu riznicu za proučavanje onoga doba. Djelo 
mu je pribavilo 1770 katedru retorike na sveučilištu u 
Turinu, ali ju je uskoro morao napustiti, jer je u 3. svesku 


objavio svoje mišljenje o nekim pojavama i ljudima, koji 
su se osjetili pogođenima. Svoj je položaj pogoršao obja¬ 
vivši raspravu Dell’impiego delle persone (Firenca 1777). 
G. 1782—1804 boravio je na dvoru Fridrika II. U Mainzu 
ga je upoznao Napoleon i 1804 imenovao knjižničarom u 
Parizu, gdje je ostao do smrti. 

D. je napose značajan kao povjesničar, ali je i jedan od prvih 
predstavnika talijanskog prosvjećenja, po kojemu je čovjek odlučan 
čimbenik u povijesti. Važna je i njegova klimatološka teorija, uz koju 
su pristajali i mnogi drugi umovi toga doba. 

Osvrnuo se i na slavenski svijet. G. 1804 objavljuje u Berlinu 
Russiade, epsku fantaziju u francuskoj prozi o djelima Petra Velikoga 
i Katarine II. s nekim realističkim koloritom, i iste godine raspravu 
La clef des langueres o podrijetlu, razvoju i duhu glavnih jezika; jedno 
je poglavlje posvećeno slavenskim jezicima, među kojima je hrvatski 
(ilirski) označen kao matica svih slavenskih jezika. 

BIBL.: Ostala su mu djela: Storia del Piemonte, 1780; Storia delle 
rivoluzioni in Germania, 1804; Storia dell'ltalia occidentale, 1809; 
Lettere brandeburghesi, Berlin 1785—86 (putni dnevnik); Saggio sulla 
letteratura italiana, Lucca 1762; Saggio storico-critico sulle ultime 
vicende della letteratura, 1881; Parlamento Ottaviano, 1763 (pregled ta¬ 
dašnjih filozofskih strujanja); La Nuova Greda (oko 1776), historičko- 
politički roman; Dell’uso della lingua francese, 1803; Essai sur la vie 
et le regne de Frederic 11, Berlin 1788; Prusse litteraire sous Fre¬ 
ddie 11, Berlin 1790—91 (bio-bibliografski priručnik). 

LIT.: G. Surra, Vita di C. D., Napulj 1902; Isti, D. poeta, Teramo 
1903; Isti, D. accademico, Firenca 1906; G. Pannese, Commento alla 
Storia delle Rivoluz. d’lt. di C. D., Rim 1908; i naročito L. Negri, 
C. D., Turin 1933; C. Calcaterra, u Giornale Storico lett. Ital., 103. E. F. S. 

DENIS, 1. Ernest, * Nimes 3. I. 1849, f Pariz 5. I. 1921, 
francuski povjesničar. Podrijetlom iz hugenotske porodice, 

polazio je 1867—70 Ecole nor- 
male superieure u Parizu i 
zatim se posvetio nastavni¬ 
čkoj službi. G. 1872—75 bo¬ 
ravio je u Pragu, gdje se te¬ 
meljito upoznao s poviješću 
Čeha. Djelovao je na sveuči¬ 
lištima u Bordeauxu i Greno- 
bleu, a 1896 naslijedio A- N. 
Rambauda kao profesor naj¬ 
novije povijesti na Sorbonni. 
Glavna su mu djela posveće¬ 
na češkoj povijesti 15.—19. st. 
Osnovao je Institut d’etudes 
slaves u Parizu i pokrenuo 
časopise La Nation tcheque 
(1915) i Le Monde slave (1917). Isticao se i u političkom 
životu kao odlučan republikanac. 

BIBL.: Huss et la guerre des Hussites, Pariz 1878; Les origines de 
l’Unitć des Freres bohemes, 1885; Georges de Podićbrad, 1887; Fin 
de Vindependance Boheme, 2 sv., 1890; La Boheme depuis la Montagne 
Blanche, 2 sv., 1901; L’Allemagne de 1789 a 1810, 1896; L’Allemagne 
de 1810 š 1851, 1898; La fondation de VEmpire allemand, 1906; La guerre, 
1915; La Question d’Autriche; Les Slovaques, 1918. 

LIT.: J. Vančura, Arnošt D., Zlatoroh 40/1, Prag 1923. J. Š-k. 

2. Julio -> Gomes Coelho, Joaquim Guilherme. 

3. Maurice, * Granville (Manche), 25. XI. 1870, fran¬ 
cuski slikar. Bio učenik Gauguina, ali se pridružio još 
kao mladić školi simbolista (Bonnard, Roussel, Serusier, 
Vuillard), koji su svojim idealizmom tvorili reakciju na 
realizam impresionista. Stajao je također pod utjecajem 
Seurata i njegova »pointilizma«. Blagim bojama izrađuje 
osobito katoličke vjerske teme, pogotovo nakon svog bo¬ 
ravka u Fiesolama (1893—4) Assisiju i Peruggi: Le Verger 
des vierges sages; VAnnonciation (1894), la Sainte Famille 
(1902), VAdoratiori des Mages (1905). Poznat je i po svo¬ 
jim dekorativnim radovima u crkvama (Le Vesinet, 1899— 
1903, Sv. Pavao u Ženevi) i kazalištima (Theatre d’Art, 
1893, Th. des Champs-Elysees 1913 u Parizu). D. je i 
umjetnički kritičar. Svoje eseje sabrao je u Theories (1911) 
i Nouvelles Theories (1914—21). Dalnja su mu djela: Du 
Symholisme de Gauguin , vers uri nouvel ordre classique, 
1912; Aristide Maillol , 1925; Notes sur Vltalie , 1928. 

LIT.: Desfosses, Maurice Denis au Vćsinet, 1903, M. Brillant, 
l’Art religieux au XXe sičcle, 1928. U. 

4. Michael, ^ Scharding (Gornja Austrija) 27. IX. 1729, 
f Beč 29. IX. 1800, njem. isusovac (od 1747), profesor 
u bečkom Theresianumu, po ukinuću reda ravnatelj Garel- 
liene, od 1785 ravnatelj Dvorske knjižnice u Beču. Bio je 
veoma plodan pisac, rodoljubivi i duhovni pjesnik, knji¬ 
ževnik i bibliograf. Od bibliografskih djela nas mogu zani¬ 
mati: Codices manuscripti theologici bibliothecae pala- 
tensis Vindobon. tatini aliarumque occidentis linguarum , 
fol. I/l col. 1204, Beč 1793; Wiens Buchdruckergeschichte 
bis M. D. LX , Beč 1782, 4°, pp. 694 (s tablom znakova 9 
bečkih štampara). 

LIT.: P. von Hofmann v. "VVellenhof, Michael Denis, Ein Beitrag 
zur deutschoesterreichischen Literaturgeschichte des XVIII. Jahrhun- 
derts, 8°, pp. VI, 378, Innsbruck 1881; Sommervogel, Bibliothćque II., 
1891; L. Koch, Jesuiten-Lexikon, Paderborn 1934. M. V. 

DENITRIFIKACIJA, mikrobiološki proces redukcije 
nitrata i nitrita u elementarni dušik ili dušične okside. U 
prirodi se odigrava najčešće u tlu i stajskom gnoju dje¬ 
lovanjem specifičnih bakterija — denitrifikatora, 


kao što su: Bact. dentrificans , Bact. Stutzeri, Bact. fluo- 
rescens, Bact. pyocyaneum i dr. Fiziološko značenje ovog 
procesa, koji nastupa samo ondje, gdje kisik nema pri¬ 
stupa, sastoji se u tome, da denitrifikatori, kao fakultativno 
(uvjetno) anaerobni mikroorganizmi, iskorišćuju umjesto 
atmosferskog kisika kisik nitrata odnosno nitrita za oksi¬ 
daciju organskih ugljikovih spojeva. 

S poljoprivrednog gledišta d. je štetna pojava, jer time 
mogu nastati gubitci dušika iz tla i stajskog gnoja. Iako 
su denitrifikatori u prirodi rašireni, sam proces d-e rijetko 
kada zauzima veće razmjere, jer redovito nisu zato ispu¬ 
njeni svi uvjeti (nitrati, pristupačna organska tvar, neu¬ 
tralna do slabo alkalična reakcija, anaerobni uvjeti). A. S-c. 

DE NITTIS, Giuseppe, Barletta 25. II. 1846, f Saint- 
Germain-en-Laye 21. VIII. 1884, talijanski slikar. Učio je 
na umjetničkoj akademiji u Napulju, ali je uskoro napu¬ 
stio njezina slikarska načela priključivši se skupini novo- 
tara-naturalista, koji su tada radili u tom gradu. Poticajem 
Adriana Cecionija, koji je otkrio njegovu nadarenost, 
osnovao je 1864 s Federicom Rossanom i Marcom di Gre- 
gorio »Resinjansku školu«, kojoj po značenju odgovara 
pokret toskanskih Macchiaiola; ta je škola težila za pro¬ 
učavanjem istinite stvarnosti, za isključivanjem svakog 
izražajnog sredstva, koje se temelji na crtežu, te za ostva¬ 
renjem stila, osnovanog na tonalnim odnosima boja. U 
djelima iz mladenačkog doba on postizava upravo tonalne 
vrednote, atmosferske učinke na krajolicima širokih pro¬ 
stora, gdje se nad prostranim ravnicama protežu veliki 
isječci neba; pojedinosti su iznesene s umjerenošću, fino¬ 
ćom i elegancijom. G. 1866 živi i radi u Firenci u dodiru 
s Macchiaiolima, ali se ne može reći, da je potpao pod 
njihov utjecaj. Iduće godine ide u Pariz. Nakon kraćeg 
boravka u Francuskoj, gdje je stajao pod utjecajem Meis- 
soniera i Fortunya, vraća se u Italiju 1870, ali ga 1872 po¬ 
novno nalazimo u Parizu, gdje se i nesvijesno približava 
impresionizmu u svojim težnjama za rješavanjem proble¬ 
ma svjetlosti i atmosferske prozirnosti. Što pastelom što 
uljem umio je na jedinstven način izraziti raznolik i živo¬ 
pisan izgled Pariza, kretanje mnoštva po ulicama i peri¬ 
vojima, otmjene krugove na utrkama, te je u jakim crtama 
znao uhvatiti trenutak, što izmiče. Na njegovim realisti- 

čkim krajolicima kreću se duhovite figurice, elegantne i 
pune života. G. 1874 nalazi se u Londonu, u kome je 
ocrtao najprivlačljivije časove, onu atmosfersku nejasnoću 
za vrijeme magle, koja pjesnički preobrazuje opći ugođaj. 
Bio je nenadmašljiv u sugestivnom prikazivanju prenapu¬ 
čenog grada u živosti pokreta stapajući krajolik i čovje- 
čanske osjećaje u mekanoj toplini svijetla, što se mijenja 
skupa s vremenom, sa satom i godišnjim dobima. 

LIT.: V. Pića, G. D. N., Milan 1914; A. Colosanti, Catalogo della 
Galleria Nazionale di arte moderna, Rim-Milan; U. Ojetti, RitratU 
d’artisti italiani, II., Milan 1923; M. Filograsso, G. D. N. e la mo¬ 
derna pittura pugliese, Barletta 1923; L. Benedite, De N., Pariz 1926; 
E. Somare, Storia dei pittori ital. dell’800, Milan 1928; U. Ojetti, 
La pittura italiana delVottocento, Milan-Rim 1929; E. Piceni, G. D. N., 
Rim 1930. G. P. 

DENIZLI, 1. vilajet (11.150 km 2 ) sa 286.365 stan. (1935) 
u porječju rijeke Menderes, zapadni dio Male Azije. 2. 
Grad D. leži na jednom pritoku rijeke Menderes u sje¬ 
vernom podnožju gorja Baba Dagh. U okolini se gaje ma¬ 
slina, razna žita, pamuk, voće i opium. Na tima privre¬ 
dnim granama razvilo je grčko stanovništvo tekstilnu 
industriju i mlinarstvo. D. je povezan jednim ogrankom 
s prugom Smirna—Egerdir. 1906 grad je imao 30.000 stan., 
ali je poslije iseljavanja Grka broj znatno pao: 16.847 
stan. (1935). U blizini su ruševine stare Laodiceje. M. Š. 

DENJOY, Arnaud, * Auch (dep. Gers) 5. I. 1884, fran¬ 
cuski matematičar. Učio je matematiku u Ćcole normale 
superieure 1902—1905, doktorirao je s tezom Sur les pro- 
duits canonigues d’ordre infini, predavao u Montpellieru, 
Utrechtu, Strassburgu. a od 1925 je na Sorbonni. Kao dubok 
matematičar i mislilac bavi se primjenom novih pojmova 
teorije skupova na klasične mat. probleme; prvi je riješio 
stari problem o inverziji derivacije i to sintezom Baire- 
ovih, Lebesgueovih i Cantorovih istraživanja (D-ova tota- 
lizacija); sličnim postupkom odredio je koeficijente naj¬ 
općenitijih konvergentnih trigonometrijskih redova sa za¬ 
danom sumom, riješio je Poincareov problem o karakte¬ 
ristikama diferencijalnih jednačaba na torusu, dao važne 
priloge u teoriji realnih i kvazianalitičkih funkcija, teoriji 
skupova i t. d. 

BIBL.: Notice sur les travaux scientifiques de M. A. Denjoy, Pa¬ 
riz 1934. Đ. K. 

DENKER, Alfred, * Rendsburg (Schleswig-Holstein) 19. 
IV. 1863, f Miinchen 21. X. 1941, profesor otorinolaringolo¬ 
gije na sveučilištu u Halleu u Bavarskoj, jedan od najpozna¬ 
tijih stručnjaka za bolesti uha, nosa i grla u Njemačkoj. 
Istaknuo se osobito svojim studijama o poredbenoj anato¬ 
miji uha i grla kod sisavaca i papiga, a napose svojim te¬ 
meljnim djelima o patološkoj anatomiji gluhonijemosti. Or¬ 
ganizirao je 150 suradnika i izdao uzorni priručnik o bole¬ 
stima uha, nosa i grla, najveće i najbolje djelo te vrsti 
na svijetu (Handbuch der Hals-, Nasen- und Ohrenheil- 
kunde). G. 1905 opisao je novu metodu operacije kod 
gnojnih upala čeljusnih šupljina, koja se sastoji u tome, 
da se čeljusna šupljina otvori kroz predvorje usta i tim 
putem radikalno očisti. Ta je metoda općenito priznata 
kao najbolja i svuda po svijetu poznata pod imenom 
»Denkerove operacije«. Kasnije je izradio t. zv. trans- 
maksilarni put za operacije malignih tumora nosa, baze 
lubanje i hipofize. I ta je metoda općenito priznata kao 
vrlo dobra te se upotrebljava u podesnim slučajevima. Bio 
je i istaknuta ličnost u javnom životu Njemačke. Radio 
je na organizaciji njemačkih sveučilišta i na izgradnji po¬ 
ložaja otorinolaringologije unutar medicinskih fakulteta. 
Izgradio je uzornu stručnu kliniku u Halleu. Poslije smrti 
ostavio je bogatu zakladu, iz koje se svake godine nagra¬ 
đuju najbolje znanstvene radnje iz područja fiziologije i 
otorinolaringologije. A. Š. 

DENNER, Balthasar, * Hamburg 15. XI. 1685, f Rostock 
14. IV. 1749, njemački slikar, sin metodističkog propo¬ 
vjednika. Rano se istakao kao odličan portretist i već 
1709 steče sklonost knezova Holstein-Gottorp. Osobito su 
se svidjele njegove skupne slike, pa je primao toliko na- 
ručaba, da ih sam nije mogao posvršavati; naslikao bi tek 
lice, a sve drugo izradila bi mu djeca. Na jednoj takvoj 
slici (u bečkom dvorskom muzeju), koju je Karlo VI. na¬ 
ručio i isplatio suhim zlatom, pokazao je D. svu svoju 
sitnoslikarsko-fotografsku savršenost u izradbi, zbog čega 
je i dobio nadimak »Porendenner«. F. C. 

DENNERY (ili D*Ennery), Adolphe Philippe, * Pariz 
17. VI. 1811, f Pariz 26. I. 1899, francuski dramski pisac. 

Njegova obilna, po književnoj vrijednosti osrednja proiz¬ 
vodnja, koja svjedoči o sigurnom poznavanju kazališnih 
pomoćnih sredstava kao i poznavanju potreba općinstva, 
imala je neobičan uspjeh na svim francuskim i evropskim 
pozornicama. G. 1862 i 1863 bilo je njegovo ime istodobno 
na oglasima pet pariških kazališta. Od preko 200 komada, 
koje je napisao sam ili u suradnji, spominjemo: Gaspar 
Hauser (s A. Bourgeoisom) 1838, A la grace de Dieu (s G. 
Lemoinom) 1841, Les Bohemiens de Pariš (s Grangeom) 
1843, Don Cesar de Bazan (s Dumanoirom) 1844, Marie- 
Jeanne , ou la femme du peuple (s Mallianom) 1845, La 
bergere des Alpes (s Desnoyersom) 1852, Les mćmoires de 
Richelieu , 1853, La case de Voncle Tom (s Dumanoirom) 
1853, Cartouche (s F. Dugueom) 1859, Uaieule (s Ch. Ed- 
mondom) 1864, Les deux orphelines (s Cormonom) 1875, 
Michel Strogoff (s J. Vernom) 1883' i t. d. 

PRIJEVODI: Zagrebačko kazalište je prikazivalo brojne komade 
D-a i njegovih suradnika: Dvije sirote, pr. L. Smodek, 1876; Marija 
Mančini, pr. M. Grgurova, 1874; Lakrdijaš i njegova obitelj, pr. Mi¬ 
loš Zec, 1867; Majčin blagoslov, pr. Š. Domitrović-Kotoranin, 1865 i 
N. Andrić, 1902; Marijana, žena iz naroda, pr. Š. Domitrović-Koto¬ 
ranin, 1863, i t. d. J. D-e. 

DENNIS, 1. George, * 1814, f London 15. XI. 1898, 
arheolog. Prva svoja djela izdao je o Španjolskoj (A Som- 
mer in Andalucia 1839, The Cid 1845). Između 1842 i 1847 
proučavao je u Italiji kulturu starih Etruščana i rezultate 
objelodanio u svom glavnom djelu The cities and cemete - 
ries of Etruria (1848, 4. izd. 1907). Poslije toga bio je kon¬ 
zul na Kreti, na Siciliji i u Smirni. G. 1865—66 vršio je 
iskapanja u Cirenaici, a 1882 na mjestu staroga Sarda. U. 

2. John, London 1657, f London 1734, engleski kri¬ 
tičar i dramatičar. Putovao je po Francuskoj i Italiji, a 
kad se vratio, živio je u Londonu od rente i pisao za 
kazalište. Prva mu je drama A Plot and No Plot (1697), 
u kojoj napada Jakobite, pristaše pretedenta Jakova 
Stuarta. G. 1699 napisao je tragediju Rinaldo and Ar- 
mida , a 1704 Liberty Asserted. Od g. 1700 bio je pro¬ 
fesionalni kritičar, te je došao u sukob s mnogim 
poznatim književnicima: s Popeom, koji je napao D-ovu 
tragediju Appius and Virginius (napisana 1705, igrana 
1709) zbog bombastičnosti, na što mu je D. odgovorio g. 
1712 djelom Reflections , Critical and Satirical , i s Addiso- 
nom iznijevši svoje primjedbe o Addisonovoj tragediji 
»Cato« u djelu Remarks upon Cato (1713). D-ova je vri¬ 
jednost u njegovu kritičarskom radu. Pristaje uz stare 
klasike; zamjera Shakespeareu, iako mu priznaje vri¬ 
jednost, što ne poštuje zakone jedinstva. Nastoji produ¬ 
biti osnove kritike analizom filozofijskih elemenata lje¬ 
pote, te uvijek ističe etičku vrijednost umjetnosti. Na 
tome području napisao je: The Advancement and Refor- 
mation of Modern Poetry (1701), The Grounds of Criti- 
cism in Poetry (1704) i An Essay on the Genius and Wri- 
tings of Shakespeare (1712). 

LIT.: Paul H. G., John Dennis, His Life and Criticism (New York 
1911); Lenz, John Dennis (1913). R. F. 

DE NOBILI (de Nobilibus), Roberto, * Montepulciano 
1577, f Mailapur (kod Madrasa u Indiji) 16. I. 1656, isu¬ 
sovac i misionar. Djelovao je od 1606 u misijama u Maduri 
(Indija). Prilagodio se brahmanskim običajima, pa opazivši, 
da se brahmanci tuđe od misionara radi njihova druženja 
s parijama, i on je iz taktičkih razloga izbjegavao parije. 
Živio je, kako žive strogi brahmanski pokornici (sannyas- 
sin). Naučio je jezike tamil, telugu i sanskrit tako savr¬ 
šeno, da je u njima napisao 20 djela filozofskoga, dogmat¬ 
skoga, katehetskoga i apologetskoga sadržaja. Neki su ga 
misionari optužili, da ide predaleko u prilagođivanju bra¬ 
hmanskim običajima. Pošto je 1619 bio pozvan na opravda¬ 
nje pred nadbiskupa u Goi, morao je 5 godina čekati, dok 
nije papa Grgur XV. bulom »Romanae Sedis antistites« 
od 31. I. 1623 odobrio njegov način života. Za parije osno¬ 
vao je u Trichinopolyju posebnu vjerničku općinu, u kojoj 
su imali dušobrižničku službu vršiti misionari, koji se 
nisu družili s brahmancima. Taktika De Nobilija imala je 
dosta uspjeha, jer je 1666 misija u Maduri imala 40.000 
kršćana. Kad je 1648 De N. gotovo oslijepio, bio je pre¬ 
mješten na Ceylon u samostan Džafnapatnam, a onda u 
Mailapur, gdje se do smrti bavio knjigom, poštovan i od 
brahmanaca kao velik učenjak. Predobio je oko 100.000 
Indijaca za kršćanstvo. M. Miiller nazvao ga je »prvim 
evropskim poznavačem sanskrita«. 

DENON, Dominique Vivant, barun, Chalon-sur-Saone, 
4. I. 1747, f Pariz, 27. IV. 1825, francuski umjetnik, arhe¬ 
olog i političar. Učio je pravo u Parizu. S 22 godine na¬ 
pisao je komediju Le Bon Pere. Stupio je u diplomaciju 
i bio u Petrogradu i Stockholmu, a zatim, pošto je Ver- 
gennes postao ministrom, u Parizu. Prigodom jedne mi¬ 
sije u Švicarskoj posjetio je u Ferneyu Voltaira i načinio 
njegov portrait. Od 1780 do 1787 najprije je tajnik, zatim 
otpravnik poslova u Napulju. Odanle je donio mnoštvo 
crteža, objelodanjenih u Voyage pittoresque de Naples et 
de Sicile (1787), te bude primljen za člana Akademije li¬ 
jepih umjetnosti u Parizu, gdje ga je prijatelj slikar Da¬ 
vid spasio od smaknuća. S Bonapartom je pošao u Egipat. 
Tu je načinio brojne crteže, izašle u njegovu djelu Voyage 
dans la basse et la haute Egypte, 2 sv., Pariz, 1802. Car 
Napoleon ga je imenovao glavnim ravnateljem muzeja, i 
on je organizirao Louvre. Ostavio je nedovršenu povijest 
umjetnosti, koju je poslije izdao Amaury Duval (Monu- 
ments des arts du dessin chez les peuples tant anciens que 
modernes , recueillis par Vivant Denon , Pariz, 1889, 4 sv.). 

LIT.: A. de la Fireliere, L’oeuvre originale de V. D., 2 sv., 1872—3. 

DENSUSIANU, Ovid, * Fagara§ (Sedmogradska) 29. 
XII. 1873, f Bukurešt 8. VI. 1938, rumunjski pjesnik i pro¬ 
fesor romanske filologije. Đak je francuske i njemačke 
lingvističke škole. Kao pjesnik pristaša je simbolizma i 
branitelj slobodnog stiha. Pisao je pjesme, pune senzibil¬ 
nosti, pod pseudonimom Ervin. Kao naučenjak historičar je 
rumunjskog jezika i najnovije rumunjske književnosti. 
Pioučavao je rumunjsku dijalektologiju (narječja u Hajegu 
i u Oa§u). Bavio se rumunjskom narodnom pjesmom (-> 
doine). Uređivao je naučnu reviju Grai §i suflet (Jezik i 
duša) 1923—37, 7 sv.; osnovao je i uređivao književnu 
reviju Viafa noua (Novi život), oko koje je okupio jedan 
dio rumunjske književne mladeži. Na bukureštanskom 
sveučilištu osnovao je Institut de filologie S s i de folklor i 
filološko društvo, koje je izdavalo Buletinul Societafii 
filologice (1905—07). Etimološki rječnik rumunjskoga jezika, 
koji je izrađivao u suradnji s J. A. Candreom, ostao je 
nedovršen (Dicfionarul etimologic al limbei romane , 1907 
—14 od a do putea). 

BIBL.: Histoire de la langue roumaine, /., Pariz 1901, II., 1., 2., 3., 
Pariz 1914, 1932, 1938; Literatura romana moderna, sv. 2, Bukurešt 
1920—21. 

LIT.: A. Rosetti, Bulletin linguistique, sv. VI., Bukurešt 1938; D. 
§andru, O. D. filolog, Bucuresp, s. a. P. S. 

DENT (franc. »zub«), naziv za nekoliko oštrih i teško 
pristupačnih alpinskih vrhova u francuskom dijelu Švi¬ 
carske. Ističu se: D. Blanche (4364 m), snijegom i ledom 
pokriveni vrh u Peninskim ili Vališkim Alpama, sjevero¬ 
zapadno od Matterhorna u kantonu Vallois; D. d’Herens 
(4180 m) u Peninskim Alpama, zapadno od Matterhorna na 
talijansko-švicarskoj granici; D. de Midi (3260), dosta 
osamljen vrh s lijeve strane doline Rhone i sjeverno od 
skupine Mont Blanca; na suprotnoj strani doline Rhone je 
D. de Moreles (2980), u krajnjem jugozapadnom dijelu 
Bernskih Alpa; D. de Brenleire (2357 m) i D. de Lys (2017 
m), vrhovi na sjeverozapadnim ograncima Bernskih Alpa. U. 

DENT, Edward Joseph, * Ribston (Yorkshire 15. VII. 
1876, ugledni engleski muzikolog, glazbeni povjesničar 
svjetskog značenja i kritik. Obrazovao se u glazbi kao 
učenik Eton-Collegea i polaznik King-Collegea u Cam- 
bridgeu. G. 1898 postigao je čast »bachelor of arts«, 1899 
»of music«, 1902 čast »magister artium«. Od 1926 je pro¬ 
fesor sveučilišta kao nasljednik svog učitelja prof. Wooda. 
Dugo je godina bio predsjednikom Internacionalnog dru¬ 
štva za suvremenu glazbu, pa je organizirao veći broj 
internacionalnih glazbenih festivala u različnim evropskim 
gradovima. 

Napisao je iscrpivu studiju o Alessandru Scarlattiju, o 
Fr. Busoniju, o Mozartovim operama, mnogo povijesnih 
studija iz područja opere, komorne glazbe, te francuske, 
engleske glazbe, kao i glazbe srednjeg vijeka. Surađivao 
je u enciklopedijama i priručnicima povijesti glazbe. S. S-i. 
DENTICIJA -* Zub. 

DENTIN -> Zub. 

D’ENTRECASTEAUX, Antoine De Bruri, ^ dvorac 
d Entrecasteaux 1737, f 1793, francuski pomorski časnik i 
putnik. Istakao se 1756 za sedmogodišnjega rata u bitki 
kod Menorke, a kasnije je stekao zasluga za Francusku u 
Indijskom oceanu. Krenuvši 1791 iz Bresta, da nađe po¬ 
morca La Perouse-a, kojega bijaše nestalo 1788 u Tihom 


oceanu, otkrio je mnogo otoka i morskih prolaza, osobito 
oko Nove Gvineje. Kad se utopio kod Jave, doveo je 
1795 Rossel njegovu ekspediciju kući i 1808 objelodanio 
njegov dnevnik pod naslovom Voyage de d’E. a la recher- 
che de La Perouse. N. Ž. 

D ENTRECASTEAUX OTOCI, grupa otoka pred jugo¬ 
istočnom obalom Nove Gvineje. Sastoji se od tri veća 
otoka: Goodenugh ili Morata, Fergusson ili Kaluvava i 
Normanby ili Duau, i velikog broja manjih otočića. To 
su vulkanski otoci s mnogo starih škriljavaca. Planine na 
njima izdižu se do znatnih visina: na Goodenoughu do 2590 
m, a na Fergussonu do 1372 m. Pred obalama se nanizali 
dugi kora Ini prudovi. Otoci su gusto obrasli šumama; u 
njima žive Papue, koji se bave primitivnim poljodjelstvom 
i lovom. Politički su otoci u zajednici s Papua-zemljom i 
pripadaju Australiji. jj. 

DENUDACIJA (lat. denudare »otkriti, ogoliti«). Sve 
kamenje na površini zemaljske kore izloženo je radu atmo- 
sferilija (kiša, snijeg, led, smrzavica, insolacija), koji se 
očituje u raspadanju kamenja. Različna otpornost kamenja 
protiv toga rada razlogom je, da raspadanje napreduje ne¬ 
gdje laganije, negdje brže u dubinu; površina kamenja po¬ 
staje dakle sve neravnija. Raspadanjem dolaze uvijek nove 
česti kamenja pod utjecaj atmosferilija, a raspadnuti ma¬ 
terijal sabire se na podnožju, pa ga vjetar i tekuće vode 
odnose. Udruženi rad vjetra i tekuće vode (erozija) kod 
raspadanja zovemo denudacijom. 

U toku velikih geoloških razdoblja proizvela je d. 
izvanredno velike promjene na površini naše Zemlje. Cijeli 
slojni kompleksi od tisuću i više metara debljine uništeni 
su d-om tako, da su od njih preostali tek maleni ostatci. Vi¬ 
soka gorja razorena su d-om i pretvorena u lagano valo¬ 
vite visoravni i niske brežuljke, tako na pr. rajnsko škri- 
ljavo gorje, Plateau Central u Francuskoj, a Moslavačka 
gora kod nas. D. radi u svim klimskim područjima i zo¬ 
nama, a njena jakost raste s apsolutnom visinom, jer s vi¬ 
sinom raste količina i razorna snaga atmosferilija, odnosno 
denudacije. Što su gore bile kroz dulje geologijske dobe 
izvržene d-i, to su niže i obratno, pa možemo reći, da su 
visoke gore geološki mlade, a niske da su geol. stare 
pojave. Konačna posljedica d-e je prema tome pretvaranje 
gora u ravnjake i peneplaine. J. P-k. 

DENVER, glavni grad savezne države Colorado u USA 
Leži u istočnom prerijskom podnožju Rocky Mountains 
na visini od 1584 m. Ima samo 350 mm oborina, koje 
uglavnom padaju u ljetnom polugodištu, te je u okolici 
moguće poljodjelstvo. Zime su dosta hladne (—0.5°), a 
ljeta topla (21.1°). U ovako klimatski nepovoljnom kraju 
osnovan je 1858 grad i nazvan po J. W. Denveru, guver¬ 
neru Kansasa. G. 1867 postaje glavni grad ovog kraja, a 
1890 dobiva prvi željeznički spoj. Rudno bogatstvo okolice 
(ugljen, različite kovine i dr.) omogućilo je razvoj veoma 
razgranjene industrije, u kojoj se ističe i tkalačka 
(lanena roba); na stočnom bogatstvu prerija počiva pre¬ 
radba mesnatih proizvoda. Izgradnjom željezničke mreže 
nastala je ovdje jedna od najglavnijih američkih pro¬ 
metnih raskrsnica, s čim je u vezi velik razvoj ovoga bo¬ 
gatog grada: od 4760 stan., koliko ih je D. imao 1870, 
penje se 1890 na 106.000 stan., 1910 na 213.381 stan., a 1930 
na 287.861 stan. U D-u je sveučilište, osnovano 1864. Grad 
ima izrazito američki izgled sa širokim pravilnim ulicama, 
a u poslovnom središtu su brojni neboderi. Jedna od 
glavnih odlika su prostrani (oko 5 km 2 ) i lijepo uređeni 
perivoji. J. R-ć. 

DENZINGER, Heinrich Joseph, Liittich 10. X. 1819, 
fWiirzburg 19. VI. 1883, katolički teolog. Učio u kolegiju 
Germanicum u Rimu; postao najprije profesor eksegeze, 
a zatim dogmatike u Wiirzburgu. Razvio velik znanstveni 
rad te publicirao mnoga djela iz područja patristike, do¬ 
gmatike, a na najveći glas dolazi s djelom Enchiridion 
symbolorum et definitionum quae de rebus fidei et morum 
a conciliis oecumenicis emanarunt, koji je doživio mnoga 
izdanja te uz nadopune i manje izmjene (sa strane Bann- 
warta i Umberga) i danas ostao u upotrebi. Đ. G. 

DENZLER, Juraj Josip, ^ Zagreb 12. IV. 1896, inženjer- 
arhitekt. Nakon studija u Beču i Zagrebu svršio tehniku 
u Zagrebu 1924. Poslije višegodišnje prakse u atelierima 
prof. arh. Huge Ehrlicha i prof. arh. Ede Šena razvio 
mnogostranu djelatnost u saradnji s arh. Mladenom Kau- 

J. J. DENZLER, Kapelica Majke Božje Sljemenskc 

zlarićem. G. 1934 postavljen je za sveučilišnog docenta 
a 1940 za izvanrednog sveučilišnog profesora na katedri 
»Arhitektonski oblici« i »Arhitektura« na tehn. fakultetu 
u Zagrebu. Njegove se građevine odlikuju promišljenom 
unutarnjom raspodjelom i harmoničkom vanjštinom pa se 
s pravom ubraja među najznačajnije hrvatske arhitekte 
sadašnjosti. 

Po njegovim su osnovama izvedeni u Zagrebu: Kapelica Majke Božje 
Sljemenske na spomen 1000 god. hrvatskog kraljevstva (1932), crkva sv. 
Antuna na sv. Duhu (započeta 1932), obnova unutrašnjosti kule nad 
Kamenim vratima (1938—39), upravna zgrada Gradskih poduzeća (1936), 
palača konzulata Republike Peru, isusovačka zgrada na Jordanovcu, 
stambena zgrada mirovinskog fonda Gradske štedionice, zgrada siro- 
tišta ČČ. ss. na Vrhovcu, arhitektura vodovodnog rezervoara na Jor¬ 
danovcu te više privatnih zgrada i vila, a u Beogradu isusovačka 
crkva (1933). Po zajedničkim nacrtima sa arh. Kauzlarićem izvedeni 
su u Zagrebu Palača narodnog zdravlja i arhitektonsko oblikovanje 

željezničkih prelaza preko Savske i 
Samoborske ceste, u Zemunu pala¬ 
ča Okružnog ureda. S odličnim 
uspjehom sudjelovao je kod mnogih 
arhitektonskih natječaja te je sa¬ 
mostalno polučio prve nagrade za 
osnove palače Janeković i časničkog 
doma u Zagrebu te gradske vi¬ 
jećnice i župne crkve na Sušaku, 
a u zajednici sa arh. Kauzlarićem 
za palaču Okružnog ureda u Mari¬ 
boru. S. S. N. 

DEONTOLOŠKI (to 
dužnost) dokaz za Božju eksi- 
stenciju osniva se na činjeni¬ 
ci apsolutne (kategoričke, 
bezuvjetne) dužnosti ili ob¬ 
veze (obligacije). 

Neki (Billot, Franzelin) mi¬ 
sle, da je svijest apsolutne 
JURAJ JOSIP DENZLER moralne dužnosti posljedica 


spoznaje Boga, a ne obratno i stoga ne priznaju, da bismu 
na osnovu dužnosti mogli logički izvesti (dokazati) božju 
eksistenciju. Mercier tvrdi, da je moralni zakon od spo¬ 
znaje Boga tako nezavisan, da iz njega uopće nije moguće 
zaključivati na Boga. Mnogi raspravljaju o deotološkom 
dokazu u vezi s kojim drugim dokazom (Donat, Boyer, 
Maquart). 

LIT.: S. Bakšić, Vrijednost deontološkog dokaza za egzistenciju 
Božju, Bog. smotra br. 4, Zagreb 1923; S. Zimmermann, Vrijednost 
deontološkog dokaza za egzistenciju Božju, Bog. smotra br. 3., Za¬ 
greb 1924; P. Descoqs, S. J., Praelectiones theologiae naturalis, I. sv., 
Pariz 1932; S. Zimmermann, Filozofija i religija, Zagreb 1936; Isti, 
Religija i život, Zagreb 1938; Isti, Filozofija života. Zagreb 1941. J. J-ć. 

DEOTYMA -> Luszczewska Jadviga. 

D£PARCIEUX, Antoine, * Cessoux kod Uzesa 18. V. 
1703, f Pariz 2. IX. 1768, francuski matematičar i fizičar. Po¬ 
svetio se proučavanju matematike i mehanike. Bio je član 
akademije nauka. U svojem djelu Essai sur la probabilite 
de la duree de la vie humaine , Pariz 1746, dao je tabelu 
smrtnosti na teoretski potpuno ispravnim načelima. Osim 
spomenutog važno je još djelo Reponse aux objections 
contre l’essai sur la probabilite, Pariz 1746. Tim svojim 
djelima dao je podlogu za razvitak životnog osiguranja. V. S. 

DePARTEMENT (franc. »odio«). 1. Grana uprave. Tako 
se u pojedinim zemljama nazivaju ministarstva ili veliki 
odjeli unutar ministarstava. 2. Jedinica upravne podjele u 
raznim zemljama (Kolumbija, Peru, Uruguay), a napose u 
Francuskoj. Tu je do revolucije (ancien regime) svaka 
upravna jedinica imala svoje posebno ustrojstvo. Konsti- 
tuanta je 1789 zamijenila staru podjelu zemlje jedinstve¬ 
nim sustavom diobe na d-e. D-i su udešeni prema prilikama 
tla i pučanstva, rijekama, gorama i t. d., a dijele se na 
kotare (-> arrondissement). G. 1932 bilo ih je 90 (od toga 
3 u sjev. Africi). Oni su u isto doba i samoupravna tijela. 
Poincare-ovom naredbom o decentralizaciji uprave od 5. 
XI. 1926 proširen je samoupravni djelokrug (odobravanje 
proračuna, lokalni, prometni, zdravstveni i socijalni poslo¬ 
vi), a njegovim organima dana je veća samostalnost zaklju¬ 
čivanja. Za pojedine poslove zajedničkog interesa može se 
više d-a združiti u zajednice, koje su posebna tijela s vla¬ 
stitom imovinom, financijalnom autonomijom i pravom sa¬ 
mostalnog zaključivanja. O samoupravnim poslovima d-a 
odlučuje vijeće (conseil general), kojega su članovi izabrani 
na 6 godina (svake 3. god. polovica). Od vijeća na godinu 
dana izabrani odbor (commission departementale, uveden 
1871) od 4—7 članova vodi stanovite poslove samouprave, 
dok vijeće nije na okupu. Državnu upravu vodi po vladi 
imenovani prefekt (prefet). On također nadzire poslove 
samouprave, provodi zaključke vijeća, a neki zaključci tre¬ 
baju njegovo odobrenje. (V. još i Francuska). Uz prefekta 
postojalo je prefekturno vijeće (conseil de prefecture) pod 
njegovim predsjedanjem kao upravni sud i savjetni organ. 
Poincareova upravna reforma (naredba od 6. IX. 1926) 
združila je više tih vijeća u jedno, tako da ih danas ima 
22 (i dalja 3 u sjev. Africi), uklonila je utjecaj prefekta 
(svako vijeće dobiva posebnoga predsjednika) i jače je 
odijelila ta vijeća od aktivne uprave, premda im je ipak 
u ograničenoj mjeri ostavljena upravna i savjetna djelat¬ 
nost (no tako, da prefekti redovito nisu obvezani tražiti 
mišljenje vijeća). J- N. 

DEPERO, Fortunato, * Fondo (Trentino) 1892, tali¬ 
janski slikar. Zarana je ušao u talijanski futuristički po¬ 
kret, u kojem djeluje kao istaknuti slikar, kipar, scenograf 
i pjesnik. Poznati su njegovi radovi na polju primijenjene 
umjetnosti. 

LIT.: Depero futurista, Milano 1927. D. I. 

DEPERSONALIZACIJA, poremećenje svijesti o samo¬ 
me sebi, pri čemu se okolina doživljava kao nešto tuđe, 
a subjekt se osjeća kao automat. Pritom vlastito »ja« išče¬ 
zava; odatle naziv tom poremećenju. Psihologijski se tu 
ističe nedostatak asocijacije s prijašnjim doživljajima. Sto¬ 
ga se takva stanja označuju i kao stanja disocijacije. Takva 
su poremećenja simptomatična kod shizofrenije (Seglas, 
Clerambault). Ali ima slučajeva druge vrste, gdje se su¬ 
bjekt prolazno gubi. To se događa kod jakih čuvstava, u 
afektu, u mističnoj ekstazi, svagdje, gdje čovjek »sebe za¬ 
boravlja«. Poremećenja svijesti o samome sebi ima i kod 
sanjanja, osobito u somnambulizmu. Slične se pojave mogu 
i eksperimentalno izazvati narkotičnim sredstvima i su¬ 
gestijom. R. B-s. 

DE PIRRO, Nicola, ^ Nocasa (Cosenza) 24. IV. 1898, 
suvremeni talijanski teatrolog. Premda doktor prava, bavio 
se od najranije mladosti kazalištem. Bio je glavni ravna¬ 
telj Associazione Nazionale Fascista dello Spettacolo, 
predsjednik Nadzorništva za operna kazališta, a 1933—36 
glavni urednik lista »Critica fascista«. Od 1935 je glavni 
ravnatelj za kazalište u Ministarstvu narodne kulture. 
Član je Narodnog Vijeća za udružbe. Utemeljio je i ure¬ 
đivao kazališni časopis »Scenario« i pisao u mnogim listo¬ 
vima članke i studije o svim umjetničkim i tehničkim pi¬ 
tanjima kazališne umjetnosti. M. F-z. 

DEPLACEMENT BRODA -> Tonaža. 

DEPOLARIZACIJA. 1. U nauci o elektricitetu d. je 
uklanjanje ili sprečavanje električke polarizacije u galvan¬ 
skim člancima. Kako polarizaciju prouzrokuje poglavito 
vodik, koji se elektrolizom izlučuje na pozitivnom polu 
članka, d. se sastoji u uklanjanju slobodnog vodika s povr¬ 
šine pozitivnog pola. Depolarizatori su oksidacijska sred¬ 
stva, koja lako otpuštaju kisik; ovaj se s nascentnim vodi¬ 
kom spaja u vodu. Obični depolarizatori su: dušična kise¬ 
lina (u Groveovu i Bunsenovu članku), manganov supero- 
ksid (u Leclancheovu članku), bakreni oksid (u kupronovu 
članku), kromna kiselina, odnosno smjesa kalijeva bikro- 
mata sa sumpornom kiselinom (u II. Bunsenovu članku), 
olovni superoksid (u akumulatoru s olovom). 

2. U optici d. u prvobitnom smislu je prijelaz polari¬ 
zirane svjetlosti u djelomično ili posve nepolariziranu 
svjetlost. Tako se polarizirana svjetlost depolarizira odbi¬ 
janjem od hrapavih površina ili prolazom kroz mutna sred¬ 
stva, u kojima se svjetlost raspršuje. Ovaj drugi slučaj je 
osobito važan, jer se iz iznosa d. daju izvoditi zaključci 
o prirodi ultramikroskopskih čestica ili tvorba, na kojima 
se svjetlost raspršuje. Kod toga se proširuju i pojam mut¬ 
nog sredstva i pojam d-e. S gledišta raspršivanja svjetlosti 
pojam mutnog sredstva obuhvaća ne samo koloidne otopine 
i suspenzije stranih čestica u tekućinama i u plinovima, 
nego i optički čiste tekućine, u kojima ima samo mole¬ 
kularnog raspršivanja svjetlosti. S druge strane prošireni 
pojam d-e obuhvaća kod toga ponajprije manjkavost u 
polarizaciji svjetlosti raspršene pod kutom v = 90° prema 
smjeru širenja primarne svjetlosti, jer bi po Rayleighovoj 
teoriji raspršivanja svjetlosti na optički izotropnim pro¬ 
zirnim česticama, vrlo malenim prema valnoj dužini 
svjetlosti, trebalo za ovaj kut opažanja očekivati potpunu 
polarizaciju i onda, kad je primarna svjetlost nepolarizi- 
rana. Konačno govori se u ovakvom slučaju o d-i raspr¬ 
šene svjetlosti i za druge smjerove opažanja 90°), u 
kojima raspršena svjetlost ni po Rayleighovoj ni po Mie- 
ovoj teoriji nije potpuno polarizirana (-»- raspršivanje 
svjetlosti). Ovamo pripadaju n. pr. mjerenja d-e u nebe¬ 
skoj ili općenito u atmosferskoj svjetlosti. 

Mjerenje d-e načelno bi trebalo vršiti tako, da se djelo¬ 
mično polarizirana svjetlost promatra kroz analizator, koji 
se dade okretati, pa se odrede dva njegova položaja, u 
kojima propuštena svjetlost pokazuje maksimalan i mini¬ 
malan intenzitet, te se ovi intenziteti izmjere. No ova je 
metoda nepouzdana za malene iznose d-e, jer su razlike 
intenziteta premalene. Za opažanje malenih d-a upotreb¬ 
ljavaju se Savartov polariskop, Čornuov polarimetar ili 
Haidingerov dihroskop. 

Definicija stupnja ili iznosa d-e nije jednoznačno provedena, jer 
ga dvojako definiraju, prema tome, da li kod istraživanja više polaze 
s eksperimentalnog ili s teoretskog gledišta. Promatramo li djelomično 
polariziranu svjetlost kroz analizator, propušteni intenzitet I odgovara 
općenito formuli: I = ii + i* cos*6, gdje su: ii intenzitet nepolarizi- 
ranog dijela, i 2 intenzitet polariziranog dijela, a 8 je kut između 
ravnine titranja polariziranog djela i ravnine titranja u analizatoru. 

^ m _ i t 

Onda se iznos ili stupanj d-e definira ovako: A — — Ufh 

gdje su l m i Im minimalni i maksimalni intenzitet svjetlosti propu¬ 
štene kroz kroz analizator. Oslanjajući se više na teoretske razloge, 

Gans je za stupanj d-e uveo definiciju: 0 =-4 = — -Između 

a 12 *M — m 

A i 0 postoji relacija: 0 — -. Za A se često upotrebljavaju 

1—A 

i nazivi stupanj ili faktor polarizacije. M. K. 

DEPONT, Leonce, * Surgeres (Charente-Inferieure) 1862, 
f Surgeres 21. III. 1913, francuski pjesnik. Škole je polazio 
u La Rochelle; s 22 godine pošao je u Pariz. Kroz 15 go¬ 
dina bio je srednjoškolski profesor, a nakon toga se srvan 


bolešću povratio u zavičaj. Napisao je: Serenites (1897), 
Declins (1899), Pelerinages, Victov Hugo (1903, pjesma 
nagrađena od Franc. Akademije), Le Triomphe de Pari 
(1905), La Flute Alexandrine, 1913. — Rodna gruda na¬ 
dahnula je najbolja njegove stihove, klasične oblikom i 
sadržajem, premda veoma aktualne treptajima nemirne i 
razočarane osjećajnosti. Poput svojih zemljaka Lotija i 
Fromentina D. voli jake boje i točne obrise, a svoje uzore 
uzima iz antiknog svijeta. P. Cl. 

DE PONTE, Valerije, * Zadar 1603, f Zadar 2. VII. 
1679. Učio u Zadru i Rimu, postao svećenik i u Padovi 
postigao 1646 doktorat obaju prava. Bio je arciđakon u 
Zadru te apostolski vikar i vizitator osorske biskupije. 
Povjesničaru Ivanu Lučiću bio je stalni savjetnik i su¬ 
radnik za povijest Dalmacije, osobito Zadra, o čem svje¬ 
doči njihova bogata korespondencija od 1651 do 1678. Po 
Lucićevu nagovoru De P. je za Ughellijevo djelo »Italia 
sacra« preuzeo da izradi nov katalog zadarskih biskupa, 
koji je kasnije proširio u djelo Historia ecclesiae Jadren- 
sis; djelo je ostalo u rukopisu, ali je dobro poslužilo Far- 
latiju. Osim toga De P. se bavio i vjerskom knjigom pa je 
napisao i postilirao više latinskih knjižica, a izdao je i 
jedan hrvatski kršćanski nauk (Bianchi). 

B. Poparić je u Starinama 31. i 32. objelodanio veći dio Lucićevih 
pisama De P-u. V. Brunelli je u Rivista dalmatica IV. (1907) obje¬ 
lodanio Historia eccl. Jadr. zajedno s talijanskim prijevodom Jero¬ 
nima Sorinija s kraja 17. st.; Farlati (Illyricum sacrum V.) objelo¬ 
danio je samo njen početak. 

LIT.: V. Brunelli u Rivista dalmatica I. (1899) i IV. (1907); F. 
Rački, u Radu 49.; C. F. Bianchi, Žara christiana I.. Zadar 1877. V. Š. 

DEPOPULACIJA, smanjivanje pučanstva (od lat. »de- 
populatio«) nastaje uglavnom ili nesvijesno kao posljedica 
općeg mlohavljenja, degeneracije određenog naroda ili još 
češće kao svijesna težnja, da se zbog gospodarskih ili 
drugih razloga (komoditet i t. d.) smanji broj djece u 
obitelji. Današnje stanje pučanstva na svijetu nije po¬ 
sljedica nekog smišljenog rada sa strane države: države u 
novije vrijeme doduše svijesno nastoje oko povećanja 
broja pučanstva, a takvih je pokušaja bilo i u prošlosti, 
ali svi ti pokušaji nisu dali većih posljedaka. Inače države 
uglavnom nastoje podići broj pučanstva povećanjem po¬ 
roda, a nije poznato da bi koja država nastojala povećati 
broj pučanstva smanjivanjem pomora. 

Kakav je odnos umnažanja pučanstva bio prije 1770, ne 
znamo; od 1770 do sada svijet se umnožio po prilici za 
350%. Međutim, od početka 20 st. godišnji prirast u većini 
evropskih zemalja opada. Broj poroda u pojedinih naroda 
toliko je opao, da se približava broju pomora. Kad se go¬ 
dišnji porod i pomor izjednače, kažemo, da je godišnji 
prirast jednak ništici t. j. narod se ne množi. 

Uzevši sve demografske podatke u obzir, može se bijela 
rasa podijeliti na 3 područja: 

1. Rusija sa 175 milijuna stanovnika (1936). Čisti obrok 
plodnosti je visok, vjerojatno najviši dosada, jer je pomor 
opao u jednakom razmjeru kao i plodnost. 

2. Južna Evropa (Portugal, Španjolska, Italija, balkanske 
države) s Poljskom i Kanadom, oko 175 milijuna stanov¬ 
nika. Čisti je obrok plodnosti u svakoj ovoj zemlji za 
polovinu manji nego u Rusiji, a u nekima je čak vrlo nizak. 

3. Zapadna, sjeverna i srednja Evropa, U. S. A., Austra¬ 
lija i Novi Zeland, oko 370 milijuna stanovnika. Tu se 
pučanstvo više ne množi, porodi ne popunjavaju od po¬ 
mora nastale praznine u pučanstvu. 

Područja pod 2. i 3., koja zauzimaju čitavu Evropu bez 
Rusije, USA, Kanadu i Okeaniju, porasla su za 3.5 mi 
lijuna ljudi g. 1933, a Rusija je g. 1927—33 rasla 3 milijuna 
godišnje. 

Pučanstvo bi u Rusiji, da ostane plodnost i pomor kao 
1927—33, ili da opadaju plodnost i pomor u istom omjeru, 
naraslo do g. 2.000 na 650 milijuna. Da pak plodnost i 
pomor ostanu isti kod naroda na Z. i S. Evrope kao 1933, 
njihovo bi se pučanstvo do iste godine smanjilo od sa¬ 
dašnjih 197 milijuna na 150 milijuna. 

Razlozi d-e leže ponajviše u težnji za malenom obitelji. 
Ova je težnja više psihološke naravi, a manji joj je razlog 
loše ekonomsko stanje. Imućni imaju naime svagdje manje 
djece nego siromašni, osim u Švedskoj. Tu školovanija za¬ 
nimanja imaju veće obitelji nego seljaci i radnici. Zapravo 
nagli pad poroda pojavio se kod naroda tek onda, kad se 
i seljak i radnik odlučio držati obitelj na malom broju 
(1—2 djece). Želja za osobnim uživanjem, težnja roditelja 

Množenje stanovništva u Evropi — po obrocima*) 

Prosječni godišnji obroci priraštaja u postotcima 


Engleska 

Francuska 

Švedska 

Norveška 

Finska 

Austrija 

Pruska 

Rusija 

1701—41 0,013 

1701—70 0,184 

1700—48 0,362 

1735—50 0,216 

1750—70 1,434 

1754—84 0,862 

1748—70 0,844 

1721—63 0,730 

1741—77 0,456 


1748—70 0,664 

1750—70 0,805 




Razdoblje 

Čitava 

Evropa 

Sjev.-zap. 

Evropa 

Jugo-zap. 

Evropa 

Jugo-zap. 
Evropa 
bez Francuske 

Istočna 

Evropa 

Hrvatska (i Slavonija) 

1770—1800 

0,682 





(1785—1805) 

0,168 

1800—1810 

0,603 

0,626 

0,369 

0,283 

0,794 



1810—1820 

0,703 

0,864 

0,453 

0,311 

0,766 



1820—1830 

0,942 

1,142 

0,717 

0,804 

0,940 



1830—1840 

0,706 

0,818 

0,551 

0,626 

0,726 



1940—1850 

0,581 

0,606 

0,490 

0,530 

0,629 

(1785—1850) 

0,483 

1850—1860 

. 0,620 

0,655 

0,436 

0,598 

0,734 

(1850—1857) 

0,063 

1860—1870 

0,769 

0,755 

0,455 

0,591 

1,024 

(1857—1869) 

1.012 

1870—1880 

0,831 

0.977 

0,391 

0,535 

1,011 

(1869—1880) 

0,268 

1880—1890 

-0,901 

0,811 

0,811 

0,450 

1,392 



1890—1900 

0,992 

1,105 

0,412 

0,587 

1.252 


1,454 

1900—1910 

1,114 

1,106 

0,483 

0,698 

1,482 


1,290 

1910—1920 

0,219 

0,272 

0,220 

0,423 

0,172 



1920—1930 

1,025 

0,635 

0,709 

0,745 

1,519 

(1921—1925) 

1,340 

1800—1850 

0,707 

0,811 

0,516 

0,510 

0,771 

(1805—1850) 

0,624 

1830—1900 

0,823 

0,861 

0,429 

0,586 

1,062 

(1850—1890) 

0,728 

1900—1930 

0,785 

0.671 

0,471 

0,622 

1,056 

(1934—1939**) 1,400 


■*) Carr Sounders: Worldpopulation 1936. *) N. D. H. 


za višim položajima, težnja, da djeca dobiju odgoj za visa 
mjesta, nego što ih imaju roditelji, zatim strah od siro¬ 
maštva, uzrok su, da roditelji ne žele imati djece, jer žele 
veću slobodu, a manju brigu za djecu. Osjećaj straha od 
siromaštva je relativno jači kod bogatih, jer teže za jos 
većim bogatstvom. Sve su to psihološki razlozi, da se ro¬ 
ditelji boje djece. 

Narodi, koje je d. već zahvatila ili im je na pomolu, 
naprežu se da im porod dalje ne opada. Pomor se naime 
kod naroda zapadne kulture spustio već na razmjerno naj¬ 
niže razine. Zato se narodi za njegovo snizivanje toliko niti 
ne naprežu. Porod kušaju podići ili zadržati njegovo dalj¬ 
nje opadanje mnogim socijalnim sredstvima: pomažu obi¬ 
telji s brojnijom djecom i smanjuju brigu oko uzgoja 
djece, dižu ugled žena, koje rađaju, tereti svaljuju se na 
one obitelji, koje nemaju ili imaju malo djece; neženje se 
oporezuju, a brojnijoj obitelji se porez otpisuje ili sma¬ 
njuje. Pomoći, što se daju brojnijim obiteljima, isplaćuju 
se na ruke žena, čime se u žene diže osjećaj neovisnosti. 
Te mjere nisu mogle spriječiti opadanje poroda, ali je 
porod polaganije opadao (Njemačka, Italija) nego u onim 
zemljama, gdje nije davana pomoć (Engleska, Francuska, 
Amerika). 

Koliki je broj djece poželjan zavisi od mnogih čimbe¬ 
nika, a iskustvo je uglavnim pokazalo, da je obitelj sa 
4 djece najsretnija, a obitelji s preko 6 djece teško mogu 
dati djeci potrebni odgoj, a prekobrojna djeca stavljaju 
na roditelje prevelike zahtjeve, osobito na majku. 

Obitelj s jednim djetetom je najnesretnija. Odgajanje 
jedinaca tako je teško, a često i tako bezuspješno, da ono 
postaje javno pitanje, te ga nastoje riješiti i pedagozi i 
medicinari. Jedinci (maze) zaostanu često u razvitku onih 
težnja, koje izviru iz socijalnih nagona: oni su egocentrični, 
sebični, nedruštveni, samovoljni i vlastohlepni, nemarni za 
koristan rad, asocijalni ili antisocijalni. Stoga dolaze u 
sukob sa svojom okolinom. Ako je ova jača, onda oni pate 
od neuroza; ako je okolina slabija (roditelji, bračni drug 
i si.), onda ona pati. Kad bi velik dio naroda ili čitav 
narod prihvatio ovaj oblik obitelji s jednim djetetom, ro¬ 
dilo bi se takovo čitavo pokoljenje, koje bi upropastilo 
narod i brojčano i duševno. D. vodi svaki narod u mo¬ 
ralnu i biološku smrt. 

Više ima mjera, kojima se mjeri zdravotna snaga nekog naroda 
t. j. da li se množi ili opada. Prvu kazuje brojka općeg roda t. j., 
koliko se djece rodilo neke kalendarske godine na svakih 1000 sta¬ 
novnika. Ti godišnji obroci opadaju od godine u godinu kod svih 
civiliziranih naroda od konca 19. st. (1870), kod nekih od početka 
20. st. (1900), a negdje tek poslije svjetskoga rata. Gdje je počela 
kasnije opadati, ondje naglije pada. 


Opći porod (natalitet) 



1841—50 

1871—80 

1901—10 

1921—25 

1936 

Hrvatska 

— 

43,9 

39,8 

36,3 

30,4 

Srbija 

— 

40,5 

38,9 

_ 

_ 

Italija 

— 

36,9 

32,7 

28,5 

22,4 

Australija 

38,4 

39,0 

34,7 

22,2 

_ 

Madžarska 

_ 

43,4 

37,0 

27,9 

20,5 

Njemačka 

36,1 

39,1 

32,9 

22,1 

19,0 

Francuska 

27,4 

25.4 

20,6 

19,6 

15,0 

Rumunjska 

— 

35,0 

39,8 

36,8 

31,5 

Ev. Rusija 

48,3 

49,1 

— 

42,0 

— 

Nizozemska 

33,0 

36,2 

30,5 

25,7 

20,2 

U Evropi bila 

je plodnost 

brakova 

u prošlosti 

manja nego 

što 


misli. Žene s 8 i više djece bile su rijetke, a žene s 5 djece bile su 
vjerojatno jednako brojne kao i one s manje od 5 djece. Jedino u 
istočnoj Evropi bila je plodnost brakova veća. Drugi kontinenti nisu 
nikada bili osobito plodni. Malthus, Darwin i Carr-Saunders ističu, da 
barbari imaju manju plodnost od civiliziranih naroda. Dosad su 
barbari propadali, kad su došli u dodir s bijelom rasom, odnosno nje¬ 
zinom civilizacijom, sada ta civilizacija upropašćuje i samu bijelu rasu. 

Budući da ni brojke općeg poroda, a ni brojke o plodnosti udatih 
žena (koliko se djece rodilo neke kalend. godine na 1000 udatih žena 
u dobi 15—49 god.), nisu odavala pravi smjer množenja pučanstva, to 
su demografi uveli sigurnije brojke. Prva je obrok rođene ženske djece 
na svaku ženu u zreloj dobi (15—49 g. To je grubi obrok množenja. Taj 
je obrok oko 1870 iznosio na Zapadu i Sjeveru Evrope 2,1. To znači, 
da se rodilo oko 210 djevojčica (i oko 220 dječaka) od 100 (udatih i 
neudatih) žena za vrijeme njihove zrele dobi. G. 1911—14 snizio se 
taj obrok na 1,6, a 1933 pao je ispod 1,0 (0,9), što znači, da 100 žena 
nije rodilo ni toliko djevojčica, koliko treba da ih nadomjeste na 
broju, već za 10 manje (90). U tim krajevima Evrope i u Austriji 
taj je obrok ispod 1 od 1926, u Njemačkoj i Švedskoj od 1928, u 
Norveškoj od 1931, u Francuskoj od 1933. Nešto je možda viši od 
1 u Danskoj, Češkoj, Slovačkoj, Ugarskoj, USA, Australiji i Novoj 
Zelandiji. U Kanadi je oko 1,4, u Italiji oko 1,5. u Poljskoj oko 1,6, 
u Bugarskoj oko 1,8, u Hrvatskoj oko 2,1. U Rusiji je plodnost danas 
takva kao na Zapadu i Sjeveru Evrope prije 50 godina. Kod dosa¬ 
dašnje plodnosti mora sjeverna i zapadna Evropa početi izumirati i 
onda, kad bi svako žensko dijete, što se rodi, doživjelo 50. godinu, 
kad sposobnost za rađanje prestaje. Još je bolja mjera za plodnost 
čisti obrok množenja, koji govori, koliko će unučica otpasti na 
svaku današnju ženu (svoju baku) u zreloj dobi, jer se kod njegova 
izračunavanja uzima u obzir i današnji pomor. Taj čisti obrok još 
je manji od gruboga. 

Kad se uzme u obzir današnja snižena plodnost i po¬ 
mor i izračuna opadanje naroda diljem budućih godina, 
onda se dobije, da će od sadašnjeg naroda na zapadu, sje¬ 
veru i središtu Evrope, USA biti 

za 30 godina još samo 75% (za jedno pokoljenje) 

„ 60 „ „ „ 56% „ dva „ 

„ 90 „ „ „ 42% „ tri 

„ 120 „ „ „ 32% „ četiri „ 

Ako se plodnost velikog dijela bijele rase ne poveća, na 
120 godina snizit će se njen broj ispod trećine sadašnjega. 

Već sada se pojavljuje, a za desetke godina bit će ja¬ 
snija, još i druga promjena na tim narodima. Oni će 

ostarjeti, jer ne će imati podmlatka. Imat će razmjerno 
mnogo više starijih od 60 godina nego današnji. Prije 60 
godina omjer je između mlađih od 20 god. i starijih od 
60 god. bio 6;1, oko 1930 iznosi taj omjer 3:1, a 1980 iz¬ 
nosit će 1:1. Tako na Zapadu i Sjeveru Europe. 

Depopulaciji mogu naravno biti uzrokom drugi ra¬ 
zlozi, a napose iseljavanje. Irska je klasičan primjer za tu 
vrstu opadanja pučanstva, ali i u hrvatskim je krajevima 
takvo opadanje djelovalo. 

LIT.: Burgdorfer, Das Volk ohne Jugend, 1932; Carr-Saunders, 
World population, 1936; Kuczynski, Population movements, 1936; 
Kroatien und Slavonien in Budapest, 1896; Th. Riče, Racial Hygiene, 
1929; A. Štampar, Higijena i soc. medicina, 1940; F. Vrbanić, Jedno 
stoljeće u razvoju broja žiteljstva Hrv i Slav., 1899 (Rad 140); M. 
Zoričić, Žiteljstvo Kralj. Hrv. i Slav. po zvanju i zanimanju (Rad 
1896). J. R- n . 

DEPORT Burzovni poslovi. 

DEPOSITUM FIDEI Poklad vjere. 

DEPOT. Među t. zv. »neutralne« bankarske poslove 
spada i primanje efekata i drugih predmeta od osobite 
vrijednosti u ostavu ili depot. Pri tome se razlikuje otvo¬ 
reni i zatvoreni (»zaključani«) depot. 

1. Otvoreni depot. Kod otvorenog depota predaju se 
efekti (dionice, obveznice, založnice, blagajnički zapisi) 
banci otvoreno ne samo na čuvanje nego i na upravu. Pod 
upravom razumijevaju se svi poslovi, koje zahtijeva pri¬ 
roda odnosnih efekata, da bi se u potpunosti zaštitila, 
sačuvala i izvršila sva prava njihova vlasnika (deponenta). 
Prema tome kod otvorenog depota efekata banka se, iz¬ 
među ostaloga, brine za naknadne uplate nepotpuno upla¬ 
ćenih efekata u određenim rokovima, za zamjenu privre¬ 
menih efekata (međutomnica, certifikata) stalnima, za na¬ 
platu kupona o rokovima dospjeća, za zamjenu kuponskih 
araka, kad se ti iscrpe, za naplatu amortiziranih obvezni¬ 
ca, za evidentiranje zgoditaka i t. d. 

Za čuvanje efekata kao i za pojedine poslove oko upra¬ 
ve plaća se banci depozitna taksa (čuvarina) i inkaso- 
provizija prema ugovorenoj tarifi. S obzirom na veliki broj 
poslova oko uprave i kontrole efekata ovaj posao nije 
unosan za banke. One ga zato obično rade samo u vezi 
s drugim poslovima (kupnja i prodaja efekata, lombardni 
posao i si.). 

2. Zatvoreni depot. Kod zatvorenog depota preuzimlje 
banka od svojih klijenata zatvorene i zapečaćene pakete 
samo na čuvanje u svojim tresorima bez ikakve druge du¬ 
žnosti, a uz naplatu čuvarine; visina se čuvarine ravna 
prema označenoj vrijednosti i zapremini omota. Osim 
vrijednosnih papira dolaze tu u obzir i drugi skupocjeni 
predmeti, zlato, srebro, nakit, dokumenti i dr. 

Pravni odnosi između polagača (deponenta) i banke 
(depozitara) prosuđuju se po načelima građanskog prava 
o ostavnoj pogodbi (»depositum regularex). 

Iznajmljivanje sigurnosnih pretinaca (safe) po vladajućem 
mišljenju nije ostavna nego najmovna pogodba i ne ide 
ovamo. M. Š-ć. 

DEPOZITI (prema lat. depositum »pohranjeno blago«, 
franc. depot) su u širem smislu svi novčani zajmovi, koje 
općinstvo u obliku uložaka podjeljuje banci, a koje je 
banka dužna pod određenim uvjetima i na zahtjev vratiti; 
u užem smislu d. su samo one svote, koje su uložene kod 
banaka na posebne depozitne račune, na koje banke već 
prema prilikama na tržištu, plaćaju najmanje kamate, a 
često uopće ne odobravaju kamata. Takav bankovni d. 
nije dakle štedni uložak, nego je to prolazni, lako pokret¬ 
ljivi novac — pričuva gotovine, koju poduzeća i poslovni 
ljudi mjesto u svojoj blagajni drže na računu kod banke. 
Korist je takvog ulaganja u tome, što je novac sigurno 
pohranjen i što se njime može uvijek lako i brzo raspo¬ 
lagati i obaviti plaćanja putem doznake odnosno čeka. 

Značajka je depozitnog posla stalan odnos banke i nje¬ 
zina klijenta, koji je u tom poslu uvijek vjerovnik. 

Po vremenu i načinu podizanja d-a razlikuju se: a) d. 
po viđenju (a vista), koji se mogu uvijek i bez otkaza po¬ 
dići; b) stalni d., koji se mogu podići samo nakon izmi- 
nuća ugovorenog roka, do kojeg su uloženi u banku; c) d. 
uz otkaz, koji se mogu podizati samo uz otkaz, kojemu je 
rok unaprijed ustanovljen. Na depozite »a vista« banka 
plaća najmanje kamate uobičajene na tržištu, dok se stalni 
d. i oni s rokom ukamaćuju po ugovorenoj stopi, koja je 
to viša, što je depozit stalniji i otkazni rokovi duži, pa 
je prema tome i banka u mogućnosti da za njih izabere 
povoljniju upotrebu. 


Veliku većinu d-a sačinjavaju obično d. »a vista«, koji, 
iako jako pokretljivi i nestalni, u svojoj ukupnosti tvore 
ipak za depozitnu banku jak izvor sredstava za kratko¬ 
ročne kreditne operacije, jer u normalnim prilikama odliv 
s jednih računa nadoknađuje se prilivom na druge, tako 
da ukupan iznos d-a ostaje prilično stalan ili se tek u dužim 
razdobljima mijenja (isp. He II, str. 191.). M. Š-ć. 

DEPOZITNE BANKE nazivaju se veliki novčani zavodi 
kojima je glavni posao, da prikupljaju časovito nezaposlene 
obrtne glavnice i štedne uloge, te ih koristonosno plasiraju 
u privredi putem kratkoročnih, većinom eskomptnih kredita. 
Osim toga te banke vrše značajnu ulogu kao posrednici u 
plaćevnom prometu. 

Postanak većine evropskih, a naročito zapadno-evropskih 
d-ih b-a, pada na početak druge polovice 19. st. U to vri¬ 
jeme pada i nagli razvoj industrije, prometa i trgovine, pa 
je to značajna prekretnica u gospodarskom životu Evrope. 
Osnutak mnogobrojnih industrijskih poduzeća i trgovačkih 
društava kao i pojačanje prometa ljudi i robe izazvalo je 
potrebu, da se osnivaju novčani zavodi, koji će povoljnim 
zajmovima potpomoći zamah privatne pobude, a u isto vri¬ 
jeme poslužiti kao posrednici u plaćevnom prometu. Go¬ 
tovih kapitala za te poslove nije bilo. Trebalo je dakle 
iz mnoštva sitnih glavnica pojedinaca, koje su nekorisno 
ležale raštrkane bilo po blagajnama industrijalaca, trgo¬ 
vaca i obrtnika, bilo po ormarima, slamnjačima i čarapama 
štediša (u Francuskoj čuveni »bas de laine«), stvoriti za¬ 
mašne kapitale i staviti ih na raspolaganje poduzetnicima, 
kojima je potreban novac. Da se to uzmogne provesti, 
trebalo je najprije steći povjerenje poslovnoga svijeta i 
štediša i pružiti im najveću sigurnost za njihove uloške. 
To su izvršile velike d. b. tim, što su isključile iz svoga 
djelokruga sve poslove, koji nose spekulativan karakter 
ili su dugoročne naravi, a posvetile su se isključivo sigur¬ 
nim kratkoročnim bankarskim poslovima, u koje ulaze: 
eskompt poslovnih mjenica, zajmovi na naloge (lombard), 
krediti na tekući račun i reportni krediti. Osim tih akti¬ 
vnih bankarskih poslova vrše d. b. za svoju mnogobrojnu 
klijentelu čitav niz drugih usluga, koje sačinjavaju t. zv. 
neutralne bankarske poslove, kao što su: inkaso-poslovi 
(naplata mjenica, čekova i kupona), primanje vrijednosnih 
papira za čuvanje i upravu, vršenje burzovnih naloga, iz¬ 
najmljivanje sigurnosnih pretinaca (safe depots) i si. 

Kako većina uložaka kod d-ih b-a nije vezana za kakav 
otkazni rok, jer ih ulagači mogu u svakom času povući, 
d. b. moraju posvetiti osobitu brigu, da održe potpuni likvi- 
ditet svoje aktive. U tu svrhu d. b. drže znatne gotovine 
ili u vlastitim blagajnama, ili na računu kod novčane (emi- 
sione) banke i drugih zavoda. Ostali dio aktive mora biti 
takav, da se po potrebi može također brzo realizirati pu¬ 
tem reeskompta, odnosno otkazom kredita. 

Da što uspješnije izvrši te zadatke, mora d. b. postaviti 
svoje poslovanje prostorno na što širu osnovu. Odatle 
tendencija, da se poveća mreža podružnica i agencija, koje 
prikupljaju glavnice iz cijele zemlje, da ih onda središnjica 
uputi na mjesta, gdje se mogu upotrijebiti najpovoljnije. 

Najčistiji oblik imaju engleske d. b., u znatnoj mjeri 
francuske b., dok u Njemačkoj prevladava oblik mješovite 
banke (isp. HE II. str. 92.—195.). 

Struktura d. b. najbolje se vidi iz bilance jednog od 
velikih depozitnih zavoda: 


AKTIVA 



PASIVA 

(u milijunima franc. franaka) 

Gotovina i potraživanja 


Dionička glavnica 

400,0 

dd banaka 

1,916,8 

Pričuve . 

800,0 

Mjenice i bonovi narodne 


Ulošci po viđenju 

4,613,1 

obrane . 

7,773,8 

Ulošci s rokom 

6,487,0 

Zajmovi na zalogu i 

Dospjeli bonovi i računi 

312,5 

report. 

341,8 

Akcepti. 

247,7 

Dužnici. 

2,912,7 

Razna pasiva .... 

22,5 

Vrijednosni papiri 

3,4 

Dobitak (s prijenosom iz 


Razna aktiva 

6,9 

prijašnjih godina) 

107,6 

Nekretnine .... 

35,0 



Suma aktive 

12,990,4 

Suma pasive 

12,990,4 


Opseg poslovanja najvećih engleskih, njemačkih i fran¬ 
cuskih banaka pokazuje ova skrižaljka (prema stanju od 
31. XII. 1936): 


IV, 42 

Banka 

Broj 

podru- 

Gla¬ 

vnica 

Pričuve 

Zbir 

bilance 


žnica 

(u milijunima engl. funti) 

Midland Bank 

2092 

14,2 

11,5 

532,7 

Lloyds Bank 

1900 

15,8 

9,0 

465,1 

Barclays Bank 

2100 

15,9 

10,3 

464,9 

Westminster Bank 
National & Provi- 

1055 

9,3 

9,3 

408,2 

ciential Bank 

Deutsche Bank und 

1350 

9,5 
(u mili 

8,0 

junima RM' 

348,0 

) 

Diskonto-Gesellschaft 

446 

130,0 

28,0 

3064,8 

Dresdner Bank 
Commerz- und 

327 

150,0 

19,5 

2431,6 

Privat-Bank 

Reichs-Kredit- 

356 

80,0 

10,0 

1378,3 

Gessellschaft 

Berliner-Handels- 

— 

40,0 

20,0 

501,2 

Gesellschaft 

— 

28,0 

(u milijuni 

10,0 

ima franc. 

276,6 

franaka) 

Credit Lyonnais 

1372 

400,0 

800,0 

11971 

Societe Generale 
Comptoir National 

1450 

322,0 

390,0 

10383 

d’Escompte 

530 

400,0 

443,0 

8522 


Uloga je d-ih b-a u gospodarstvu svake zemlje vrlo zna¬ 
čajna. Svojom organizacijom, uređajem poslovnica, mno¬ 
štvom podružnica i poslovnih veza, susretljivošću prema 
ulagačima i razmjernom jeftinoćom svojih usluga one su 
uspjele prikupiti goleme glavnice. Banke te kapitale, s je¬ 
dne strane, oplođuju plaćajući na njih kamate, a s druge 
strane vraćaju ih dobrim dijelom poslovnom svijetu, koji 
treba te glavnice za nesmetan rad, razvoj i napredak. 

LIT.: A. Weber, Depositenbanken und Spekulationsbanken, Miin- 
chen i Leipzig 1938; F. Maršal, Encyclopedie de Banque et de Bourse, 
Pariz 1928; Hoffmann, Handbuch des gesamten Kreditwesens, Berlin 
1937; Societe des Nations, Les banques commerciales et centrales 1937/38, 
Ženeva 1938; F. Weil, Europaische Banken, Prag 1938. M. Š-ć. 

DE PREDIS (ili Preda), Giovanni Ambrogio, * Milan 
oko 1455, f poslije 1508, talijanski slikar. Proizišavši iz 
Boltraffijeva umjetničkoga kruga pokazuje isprva arhaičan 
izraz i tvrdu paletu. Kad. se Leonardo da Vinci preselio u 
Milan, surađuje De P. s njime tako usko, da je za neke 
radove i danas sporno, tko ih je od njih izradio (na pr. 
krakovsku »Djevojku s hermelinom«); nesumnjivo je D. P. 
izradio neke pojedinosti na Leonardovim autentičnim ra¬ 
dovima (na pr. anđela s lutnjom na glasovitoj londonskoj 
»Madoni u pećini«). Čini se, da su zajednički izradili i žen¬ 
ski lik u profilu (u ambrozijanskoj galeriji). Bianka Maria 
Sforza, žena cara Maksimilijana I., pozove De P-a 1493 na 
dvor u Innsbruck, te za nju izradi više djela; kasnije izradi 
za Maksimilijana tapete (1498), a 1502 naslika i njega sama 
u profilu (Beč, Dvorski muzej). Očito se slikar najjače 
iživljavao u portretima (na pr. portret Archinta 1494, Lon¬ 
don). Bit će, da je s nekim majstorima surađivao i na 
t. zv. Pala Sforzesca. — Njegov rano preminuli gluhoni¬ 
jemi brat Christoforo (f 1586) pokazao se kao ljubak slikar 
minijatura. 

LIT.: W. v. Seidlitz, A. P. und L. da Vinci, Jahrb. Kunsthist. 
Samml., XXVI, Beč 1906; B. Berenson, North ltalien painters of the 
Renaissance, 1907. p # q 

DEPRESIJA (od lat. deprimere »potisnuti«) u psiholo¬ 
giji i psihopatologiji znači kvantitativno sniženje općeg 
čuvstvenog stanja, a s time u vezi i sniženje sveukupnih 
duševnih očitovanja. Kod svakog pojedinca postoji neka 
prosječna čuvstvena položina, raspoloženje, ćud kao izraz 
svih aktualnih čuvstava. Kod prosječno zdravog, aktivnog 
i duševno smirenog čovjeka to je stanje lakog zado¬ 
voljstva. Ali i u svagdanjim, običnim, redovitim prili¬ 
kama ta srednja čuvstvena položina koleba i prema do¬ 
lje i prema gore. A i posve zdravi ljudi razlikuju se me¬ 
đusobno po visini i dubini svojeg raspoloženja. Znatnije 
i duže spuštanje te čuvstvene položine prema negati¬ 
vnoj strani, značajno je za d-u. Tada kao niža, tjelesna, 
vitalna čuvstva, koja najviše odlučuju kod stvaranja 
osnovnog raspoloženja, dolaze: općenita neugoda, tromost, 
osjećaj težine, a kao viša: žalost, strah, nezadovoljstvo, 
beznadnost, briga, očajanje, jed; gubitak samosvijesti; ka¬ 
janje, preponiznost, osjećaj krivnje; gubitak simpatije, po¬ 
vjerenja, zanimanja; osjećaj neprijateljstva, razočaranja, 
bešćutnosti i osiromašenja. Takva čuvstvena d. odrazu je 
se, iradiira na misaono i na voljno područje duševnoga 
života. Ovdje nalazimo kočenje, usporeni tok voljnih do¬ 
življaja i izražaja: turoban, potišten izgled i držanje, siro- 



G. A. DE PREDIS. Portret (navodno Beatrice d’Este) 
Milan, Pinacoteca Ambrosiana 


maštvo kretnja, oskudi c u voljnih pobuda i čina; kočenje 
toka i suženje sadržaja misli. Mišljenje je usporeno, siro¬ 
mašno; misli su sužene oko nekoliko turobnih sadržaja, od 
kojih je najčešći besmislenost života, napose vlastitoga. 
D. može imati različne stupnjeve intenziteta i različno 
trajanje. Kao umjerena i kratkotrajna reakcija na neki ne¬ 
ugodni doživljaj, koji možemo normalno psihološki shva¬ 
titi, ne spada u područje psihopatologije. Ovamo dolazi, 
kad su joj intenzitet ili trajanje neobični, a napose, kad 
ne nastaje kao reakcija na vanjski uvjetovani doživljaj, 
već kao izraz bolesne konstitucije ili duševne bolesti. Ima 
Ijudi^— depresivni psihopati, depresivni tipovi, depresivne 
psihične konstitucije, — kojima je prosječna čuvstvena po¬ 
ložina trajno niska. 

U psihijatriji označujemo pod d. u užem smislu sin¬ 
drom, skup bolesnih psihičkih simptoma. Glavni je znak 
tuga, žalost, često s notom straha i kočenjem u mišljenju 
i djelovanju: oslabljena je pobuda i sposobnost odluke, 
mišljenje je turobnog sadržaja, mučno, često blijedo i bez¬ 
bojno; postoji oteščano prisjećanje. Žalosno raspoloženje 
bojadiše tmurno sva životna iskustva, prošlost i budućnost. 
U teškim d. nalazimo beznadnost, grižnju savjesti, pa i 
lude misli zgriješenja, osiromašenja, krivnje i bezvrijedno¬ 
sti, i odatle; volju za samoubojstvom, te hipohondrijskog 
karaktera sve do grotesknosti. 

Kod napose predisponiranih osoba, a kao izraz reakcije 
na neugodne duševne doživljaje, nalazimo d-u kao t. zv. 
psihogenu reakciju, koja po svojem intenzitetu i trajanju 
ima značajke prave psihoze, duševne bolesti. U lakšim 
oblicima očituje se takva reakcija kao različna neurotska 
stanja. 

D. je najčešće izraz posebne duševne bolesti: manično- 
depresivnog ludila. Ova se javlja na mahove, u fazama 

jednom kao manija, a drugi put kao d. Ova je često vrlo 
duboka, traje po nekoliko mjeseci, a kao i druge faze te 
bolesti ponavlja se tokom daljeg života. Sama bolest na¬ 
staje na osnovu unutarnjih uvjeta, ide u grupu funkcio¬ 
nalnih psihoza, gdje ne nalazimo grubih anatomskih pod¬ 
loga bolesti. Misli se, da je izraz posebne nasljedne bole¬ 
sne konstitucije, gdje se onda javljaju smetnje u žlijezdama 
s unutarnjom sekrecijom i u izmjeni tvari. (Takva jedna 
duboka depresivna faza naziva se i melankolijom.) D. do¬ 
lazi i kod organskih oboljenja mozga, kod paralize, epi¬ 
lepsije, staračkih psihoza, pa i kod shizofrenije, osobito u 
početku. 

Liječenje spada stručnjaku, a zbog pogibli samoubojstva 
često treba bolesnike smjestiti u zatvoreni zavod. Z. S. 

2. D. probave nastupa, kad se domaće životinje hrane 
hranom, u kojoj ima nerazmjerno više ugljičnih hidrata 
nego probavljive bjelančevine. Pogotovo će doći do 
d. p., ako se radi samo o onim ugljičnim hidratima, koji su 
\ećim dijelom neprobavljivi. Kod preživača nastupa d. p. 
već kod odnosa: bjelančevine : ugljikohidrati 1 : 10—12, dok 
na pr. kod svinja i uz daleko širi hranidbeni omjer nije 
bilo moguće zapaziti znakove d. p. Depresiju probave može 
izazvati i pretjerana količina masti u krmi (iznad 100 gr. 
na svakih 100 kg. žive vage kod svinja). Depresija probave 
nastupa naročito upadno, kad domaće životinje hranimo 
krmom koja obiluje celulozom, kao piljevina, četina i t. d. 

I. Š. 


h đ 

zemlja 

a — oko promatrača 
ab — tangenta 
cb — prividni horizont 
ad — horizontala 
a — depresija 

3. D. u plovidbi ili dubina horizonta, u pomorstvu je kut 

između tangente, povučene iz oka promatrača na crtu 
prividnog horizonta i horizontalne ravnine, koja pro¬ 
lazi okom promatrača. D. je posljedica okruglosti zemlje i 
raste s visinom stajališta. Ona dolazi u obzir kod mjerenja 
visine sunca ili zvijezda nad horizontom, kako bi se mogao 
ustanoviti položaj broda astronomskim računom. Od iz¬ 
mjerene visine mora se odbiti iznos depresije, da se dobije 
prava visina. F. S-ć. 

4. D. u meteorologiji u širem smislu riječi svako po¬ 

dručje relativno niskog barometrijskog tlaka. Depresije 
mogu na Zemlji zapremati vrlo velika područja, a pro¬ 
mjenljiva su oblika i veličine. Pretežno uzevši prekrivaju 
one skoro stalno ekvatorijalni pojas, velike dijelove umje¬ 
renih pojasa i polarnih područja. Izrazite depresije leže u 
zimi kao t. zv. »akcioni centri« u umjerenom pojasu nad 
nekim dijelovima velikih oceana (Island, Aleutsko otočje. 
Indijski arhipelag), dok one ljeti prekrivaju većinom cen¬ 
tralne dijelove velikih kontinenata. M. Ko. 

5. D. u geografiji, zove se nisko područje zemljine 

površine, koje je ispod razine mora, a u širem smislu svaka 
udubina uopće (na pr. u gorovitim zemljama). D. može 
biti posljedica tektonskih gibanja rasjednih lomova epiro- 
genetskih spuštanja i nabiranja. Imade obalnih i sredo¬ 
zemnih d. Najčešće su u suhim krajevima Zemlje. Najveće 
su d-e Kaspijsko jezero, veliko kao Skandinavija (razina 
mu je 26 m ispod razine Crnog mora, a najveća dubina 
1124 m) i Mrtvo more s udubinom duž rijeke Jordana 
(Ghor); razina Mrtvog mora je 394 m, najveća dubina 793 
m pod razinom Sredozemnog mora. U vlažnim krajevima 
Zemlje d-e su ponajviše pokrite vodom i pretvorene u 
jezera kojima je razina iznad morske, pa se zovu kripto- 
depresije (na pr. neka jezera uzduž istočnih obala Jadrana, 
u južnim Alpama, Ladoga u Kareliji). U primorskim po¬ 
krajinama Nizozemske i susjednih zemalja ima d. koje su 
ljudi nasipima odijelili od mora i tako ih čuvaju od 
valova i plime. N. Ž. 

6. Depresija u fizici -> Kapilarnost. 

7. D. horizonta -> Horizont. 

8. D. u gospodarstvu Konjunktura, krize. 

DEPRESSARIA NERVOSA, kuminov ili kimov moljac, 

leptirić, raskriljen 21 mm, crvenkastih prednjih i sivih 
stražnjih krila. Svijetlozelena gusjenica je na glavi, prsnim 


nogama i zatiljku crna s crvenožutim rubom i s crnim bijelo 
prstenastim bradavkama, živi od svibnja do kolovoza u 
cvijeću i plodištima kumina te je vrlo štetna, a kukuljica 
miruje u kuminovoj stabljici. K. B. 

DEPRETIS, Agostino, Mezzana Corti-Bottarone (Pavia) 
13. I. 1813, f Stradella 29. VII. 1887, talijanski državnik. 
Pravne nauke svršio je 1834 na sveučilištu u Paviji. G. 
1847/8 jedan je od vođa liberalnog pokreta u pokrajini 
Voghera i član ljevice sardinskog parlamenta nakon uvo¬ 
đenja ustava. Kao odlučan branitelj ustavnih sloboda po¬ 
stade doskora vođom demokratske opozicije, u redovima 
koje se nalažahu kao njegovi drugovi u borbi A. Brofferio 
i U. Rattazzi. Surađivao je u listu Concordia, a s C. Cor- 
rentijem i drugima osnovao je list Progresso. Bio je u vezi 
s Mazzinijem. Glasovao je protiv Krimske ekspedicije i 
kritizirao politiku Cavourova ministarstva, u prvom redu u 
pitanjima carinske i financijske politike. G. 1859 postade 
guverner Brescie, a 1860 Garibaldijev prodiktator na Sici¬ 
liji* gdje se odlučno zalagao za pripojenje otoka kraljevini 
Italiji. Zbog sukoba s Crispijem, generalnim tajnikom 
diktature, odstupi i vrati se u Turin. Od ožujka do pro¬ 
sinca 1862 stajaše na čelu ministarstva za javne radove u 
kabinetu Rattazzija, a 20. VI. 1866 uoči objave rata, po¬ 
stade ministar mornarice u kabinetu Ricasolijevu. Iako je 
njegovo djelovanje uglavnom bilo ograničeno na upravne 
poslove, ipak je imao svoju riječ i kod toka događaja, koji 
su doveli do talijanskog poraza kod Visa. Povodom mini¬ 
starske krize, ostavi 1867 ministarstvo mornarice i preuze 
ministarstvo financija, koje je zadržao do konačnog pada 
Ricasolijeva ministarstva 10. IV. 1867. Nakon Rattazzijeve 
smrti 1873 postade predsjednikom stranke, a iza odstupa 
Minghettijeva konzervativnog kabineta dođe vlast u ruke 
prvog ministarstva ljevice s D-om kao predsjednikom 25. 
III. 1876. Premda stranka bijaše znatno ojačala kod novih 
izbora u listopadu 1876, ministarstvo je ne mogaše držati 
na okupu. Skrajnji dio ljevice prijeđe u opoziciju; vladi 
se upisivaše u grijeh preveliko popuštanje u crkvenoj poli¬ 
tici, ali se povodom čestih protucrkvenih demonstracija i 
odnosi s Vatikanom postepeno pogoršavahu. D. odstupi 8. 
III. 1878, no 12. XII. iste godine postade opet predsjednik 
ministarskog vieća zadržavši i lisnice vanjskih i nutarnjih 
poslova. Ta se vlada nakon Berlinskog kongresa 1878 
nastojala približiti centralnim silama, da tako ublaži izola¬ 
ciju, u kojoj se Italija tada našla. Nepovoljne gospodarske 
prilike nastojala je vlada poboljšati gradnjom željeznica 
i cesta. Povodom spora između komore i senata zbog po¬ 
reza na mljevenje D. odstupi u studenom 1879 i zadrža 
u kabinetu Cairolija lisnicu unutarnjih poslova. Kad Cairoli 
zbog francuskog protektorata nad Tunisom 1881 odstupi, 
D. postade ponovno ministar predsjednik i dovede do 
prvog Trojnog saveza s centralnim silama od 20. V. 1882. 
Udešavajući svoju politiku prema duhu tog saveza suzbijao 
je iredentističke pojave, koje su osobito ojačale nakon sma¬ 
knuća Tršćanina Guglielma Oberdanka. S vremenom je na¬ 
pustio svoje radikalne poglede i u suradnji s umjerenim 
elementima desnice i ljevice započeo politiku brisanja stra¬ 
načkih krajnosti nazvanu trasformismo. Pitanje kolonijalne 
ekspanzije dovede do opozicije glavnih predstavnika histo¬ 
rijske ljevice, t. zv. pentarhije i nekih republikanaca. Vladina 
kriza od 29. VI. ojačala je D-ovo ministarstvo, koje je 
1887 uspjelo postići znatno povoljnije uvjete za Italiju 
unutar Trojnoga saveza. Kod rekonstrukcije kabineta 1887 
dovede D. u nj Crispija i Zanardellija, što je bio njegov 
posljednji politički uspjeh, jer je iste godine umro. 

LIT.: A. Breganze, A. D. e suoi tempi, Padova 1894; P. S. Massi- 
mo, A. D., Napulj 1887; J. Grabinski, A. D., Bruxelles 1890; S. Cili- 
brizzi, Storia Parlamenture, Politica e Diplomatica d’ltalia, Da No- 
vara a Vittoc'.o Veneto II., Milan-Rim-Napulj 1925. J. N. 

DEPREZ, Marcel, Chatillon s. Loing 19. XII. 1843, 
f Vincennes 13. X. 1918, elektrotehničar; profesor za indu¬ 
strijsku elektrotehniku na Conservatoire national d. arts 
& metiers u Parizu; član francuske akademije. Radio je na 
prijenosu električne energije pomoću stalne visoke nape¬ 
tosti. Izumio: galvanometar s pokretnim okvirom (zajedno 
s d’Arsonvalom), prekidač, elektrodinamometar. M. K. 

DEPSIDI (grč. darpEcv »strojiti, činiti«), prirodne fenolske 
tvari, po kemijskom sastavu srodne treslovinama i ta¬ 
ninu. D. su esteri aromatskih oksikiselina. E. Fischer po¬ 
vezao je dvije i više molekula oksikarbonskih kiselina 

zajedno i načinio tako umjetne depside. Ako su dvije mo¬ 
lekule zajedno, zovu se ti spojevi d., ako su tri, zovu se 
tridepsidi i t. d. Neki se takvi spojevi nalaze u lišajevima. 
D. su kiselih svojstava, otapaju se u bikarbonatu, stvara¬ 
jući soli. S preobilnim se alkalijama cijepaju. U lišajevima 
se nalaze d. u slobodnom stanju, osobito u vrstama Leca- 
nor, Roccella i Everia, po kojima dobiše i nazive. Važan 
je također didepsid m-galoilgalusova kiselina, koji dolazi 
u kristalnom stanju i topi se kod 285°. M. D-ć. 

DEPUTAT je onaj dio ugovorene plaće za rad, koji se 
daje u naravi, a ne u novcu. D. dobivaju svećenici od pa¬ 
tronata, učitelji, činovnici i t. d. na gospoštijama, a naro¬ 
čito sluge i niži namještenici. Opseg je deputata različit, 
ali je redovno tolik, da se »deputatist« zajedno s obitelju 
može opskrbiti stanom, hranom, ogrjevom i svijetlom, dok 
mu je gotov novac morao dostajati za ostale životne po¬ 
trebe. O. F-š. 

DE QUINCEY, Thomas, ^ Manchester 15. VIII. 1785; 
f Edinburgh 8. XII. 1859, engleski književnik. Kao dijete 
imao je veliku ljubav za misterioznu i fantastičnu knji¬ 
ževnost. G. 1802 pobjegao je iz škole, lutao u oskudici po 
Walesu i Londonu, dok se nije izmirio sa svojima i pošao 
učiti u Oxford. Nauke nije svršio, ali je mnogo čitao en¬ 
glesku književnost i njemačke metafizičare. U Oxfordu 
je prvi put (1804) okusio opium iz zdravstvenih razloga, te 
ga odtada stalno uživao. G. 1809 sprijateljio se u Gras- 
mereu s pjesnikom Wordsworthom, s Coleridgeom i Southey- 
jem. Već 1820 otišao je u London, gdje ga je lijepo primio 
Lamb i uveo ga kao suradnika u »London Magazine«. Prvi 
njegov javni rad bilo je izdavanje lista »Westmoreland 
Gazette« (1819—20). U tom je listu 1821 počeo objavlji¬ 
vati prvi dio svoga glavnog djela Confessions of an En- 
glish Opium Eater , being an Extract from the Life of a 
Scolar (1822 izašlo u zasebnoj knjizi). G. 1825 vratio se u 
Grasmere, a pošto je postao suradnikom i Edinburškog 
lista »Blackwood«, to se 1830 preselio u Edinburgh, gdje 
je ostao do smrti, živeći vrlo skromno i povučeno. 

D. je živio od pera. Njegov se vrlo obilan književni rad, 
osim romana Klosterheim (1832) i The Logic of Political 
Economy (1844), sastoji od eseja i prigodnih članaka, kojih 
se broj penje na 150. Ti su eseji i članci u mnogim časo- 



THOMAS DE QUINCEY, Portret J. Watsona-Gordona 
London, National Gallery 


pisima i listovima. G. 1853 počeo je D. sam izdavati svoja 
cjelokupna djela, pa je za tu prigodu vrlo mnogo proširio 
svoje »Ispovijedi...«. U predgovoru podijelio je svoja 
djela u tri skupine: U prvoj su zabavna djela: to su nje¬ 
gova pričanja i Autobiographic Sketches , koje čine oko 
30 članaka; drugu skupinu čine povijesna djela: od naučnih 
istraživanja kao The Caesars, Charlemagne , Cicero , The 
Essenes do pripovjedalačkih djela Flight of a Tartar Tribe 
(1837), The Spanish Military Nun (1847) i t. d.; treća sku¬ 
pina sadrži glavna djela Confessions ..., Suspiria de Pro- 
fundis (1845) i The English Mail Coach (1849). David 
Masson u svom izdanju D-evih sabranih djela dao 
je još točniju podjelu, te je uveo još četiri skupine, i to: 
spekulativni i teološki eseji; članci o politici i političkoj 
ekonomiji; teorija književnosti i kritika (tu se ističe esej 
On Style ); priče, roman i ostali prozni sastavci. Između 
svih tih mnogobrojnih djela, koja kao cjelina daju nje¬ 
govu književnu vrijednost, treba spomenuti: Our Ladies 
of Sorrow, Daughter of Lebanon; prijevod Lessingova 
»Laokoona« (1826); eseje On the Knocking at the Gate 
in Macbeth (1823), On Rhetoric (1828), o Goldsmithu, o 
Popeu, o Shakespeareu (1838); eseje o njemačkoj knjiže¬ 
vnosti: o Richteru, o Herderu, o Kantu i đr.; Reminiscen- 
ces of the English Lake Poets (1834); The Philosophy of 
Roman History (1839). Najbolje je poznat po svojim Ispo¬ 
vijedima, gdje s naročito kićenim proznim stilom, nazva¬ 
nim »proznim pjesništvom«, prikazuje svoj život i sanja¬ 
renja, ali ne samo od opiuma nego i od bogate mašte. Tako 
je kićeni prozni stil, koji vuče svoj korijen iz 16. st., do¬ 
segao svoj vrhunac u D-evim djelima. 

BIBL.: Englesko standard izdanje priredio je David Masson: The 
Collected Writings of Th. De Q., (Edinburgh 1889—90). 

LIT.: D. Masson, Th. De Qu. (1881); A H. Japp, Th. D.: his Life 
and IVritings (1879); J. Hogg, De Q. and his Friends (1895); Dunn, 
De Quincey , s Relation to German Literature (1901); H. S. Salt, De 
Quincey (1904). R. F. 

DERA, Đorđe, Novi Sad 1844, f Novi Sad 1917, pro¬ 
fesor. Svršio je pravo u Pešti i neprekidno do 1905 bio 
nastavnik srpske gimnazije u N. Sadu. Bavio se knjiže¬ 
vnošću i naukom. Glavna su mu djela: Uspomene iz Italije , 
N. Sad 1891; Srpsko-madžarski i madžarsko-srpski rečnik 
(zajedno s Brančićem), 1894; Agrarni pokreti u starom 
Rimu , 1901; Kvint Horacije Flak , 1913; Kornelije Tacit , 
rimski velikan, filozof i istorik, 1913. R. M. 

DE RADA, Girolamo, ^ Makji (Macchia) (provincija 
Cosenza, Kalabrija) 29. XI. 1814, f Makji 25. II. 1905, al¬ 
banski pjesnik, potomak starih albanskih iseljenika, koji u 
Italiji do danas očuvaše svoj jezik. Kao sin seoskoga župni¬ 
ka posjećivao je kolegij S. Adriano u susjednom mjestu S. 
Demetrio Corone, koji je služio odgajanju albanske mla¬ 
deži. Učio je pravo u Napulju, sudjelovao je 1848 u revo- 
lucionarno-liberalnom pokretu protiv Bourbonaca. Ove se 
godine vratio u rodni kraj, gdje je, s malo iznimaka, ostao 
do smrti. 

Njegov je književni rad mnogostruk. Mladenačka djela 
piše talijanski: Odisse (1847), mali spjev albanskog sadr¬ 
žaja, drame I Numidi (1846) i Sofonisba (1898), koje trpe 
od nepoznavanja jezika. Zajedno sa sinom Giuseppom sa¬ 
stavio je 1870 i danas još vrijednu gramatiku albanskoga 
narječja u Kalabriji: Grammatica della lingua albanese. 
Zbirka, koju su izdali 1866 on i Nicolo Jeno dei Coronei, 
pod naslovom Rapsodie d’un poema albanese , važna je za 
proučavanje narodnih pjesama talijanskih Albanaca. Za 
postavljanje albanskoga pitanja na dnevni red značajan je 
njegov časopis Fiamuri Arberit (Albanska zastava, 
1883—87). 

Idiličkoelegijski spjev Milosaat (1836), njegovo je glavno 
mladenačko djelo, koje ga je učinilo najboljim pjesnikom 
albanske književnosti. Tu je pjesnik u ruho ljubavne idile, 
prenesene u albanski srednji vijek, zaogrnuo svoj roman- 
tički doživljaj s namjerom, da oživi junačko doba Sken- 
derbegovo (1404—68) i tadašnje bojeve Arbanasa s Tur¬ 
cima. Građu je crpio iz narodnih pjesama talijanskih 
Albanaca, koje prikazuju isključivo bojeve 15. stoljeća i 
iseljivanje Albanaca u Italiju. Poređenje de Radina spjeva 
(i kasnijih mu djela) s ovim narodnim pjesmama pokazuje 
njihovu usku srodnost, i u motivima i u metrici. Kako se 
njegov pučki jezik, premda pjesnički prekaljen, osniva na 
lokalnom narječju, ne može vrijediti kao opće dobro da¬ 
našnje albanske književnosti. 

U istom pravcu kao Milosaat kreću se i drugi njegovi 
spjevovi. To su epske pjesme s umetnutim dramatskim 
dijalozima poput onih narodnih pjesama, što ih je sam 
sakupio: Canti di Serafina Thopia (1843), prerađene 1897 
pod talijanskim naslovom Uno specchio di U mano transito; 
Storie d’Albania dopo ii 1460 sa četiri pjesničke pripovi¬ 
jetke, Anmaria Ceminiate, La Notte di Natale, Adine, 
Videlaide; Scanderbeccu i pa-faan (Nesretni Skanderbeg). 
Uza sve to, što su to vrijedni fragmenti u osnovi genijalno 
koncipirani, zaostaju za Milosaatom. 

De R. je pravi romantički pjesnik. Živeći u vremenu, 
kad se je romantika širila iz Njemačke i Francuske po 
jugu, jugoistoku i istoku Evrope, predao se posve struji 
vremena. Odatle kod njega subjektivizam i autobiografske 
crte, zatim bježanje u srednji vijek, veličanje narodne 
prošlosti, ljubav prema velikim povijesnim događajima. 
Ovoj historijskoj romantici pridružuje se još čežnja iselje¬ 
ničkoga potomka za prvobitnom domovinom, kao i kod 
drugih talijansko-albanskih pjesnika. Romantici odgovara 
i povezanost s narodnom pjesmom, osobito naivnost i čar 
starine. Posebno se pokazuje kao romantički balkanski 
pjesnik u tome, što nastoji spojiti pjesmu i život u smislu 
romantičko-političkoga djelovanja u službi svoje domo¬ 
vine. To je jedna od bitnih crta kod svih književnika 
manjih naroda jugoistočne Evrope u 19. st. 

BIBL.: Hieronymi d. R. cavmina italo-albanica quinque, transcripsit, 
vertit, glossario instruxit Theophilus Stier, Brunsvigae 1856; M. Mar- 
chiand, Poemi albanesi di G. d. R., Trani 1903; Isti, G. Uniade, Canto 
inedito di G. d. R. nella traduzione juxtalineare, Foggia 1906; V. G. 
Gualtieri, Milosao, romanzo lirico albanese di G. d. R., Lanciano 
1917; E. £abej, Elemente te gjuhesise e te literatures shqipe, Tirane 
1936; d. R. J., Milosaai, piese te zgjedura e te komentuara prej dr. 
N. Ressulit, Tirane 1939. 

LIT.: Th. Stier, Die Albanesen in ItaV.en und ikre Litteratur, Allg. 
Monatss., 1853; D. d’Istria, Les Čcrivains albanais de VItalie mćri- 
dionale, Indep. Hellen., 1867; G. Meyer, Vber Sprache und Literatur 
der Albanesen, Nord und Sud XXIV (1883), 211—226; M. Marchiano, 
L’Albania e Vopera di G. d. R., Trani 1902; V. G. Gualtieri, G. d. R., 
poeta albanese, Palermo 1930; G. Petrotta, Popolo, lingua e letteratura 
albanese, Palermo 1932. E. 

DERA-GHAZI KHAN, 1. okružje u zapadnom Punjabu, 
sjeverozapadna Indija. Prostire se po aluvijalnoj ravnici 
s desne strane srednjeg toka Inda. Klima je dosta suha, 
s velikim temperaturnim kolebanjima. Na 13.632 km 2 živi 
491.044 stan. (1931), koji se bave poglavito ratarstvom. 

2. Glavni grad istoimenog okružja, koji je često ugro¬ 
žavan pomjeranjem Indova korita. Poznat je po filigran¬ 
skim radovima, izradi predmeta od svile i pamuka i trgo¬ 
vini indigom. Stanovništvo je većinom muslimansko. M. Š. 

DERAIN, Andre, * 
Chatou (Seine-et-Oise) 
10. VI. 1880, francuski 
slikar. Učio je najprije 
za inžinira u Ćcole cen¬ 
trale u Parizu, ali se 
doskora posvetio slikar¬ 
stvu. Isprva je imao za¬ 
jednički ateljer s Vla- 
minckom, a kasnije je 
učio kod Carriera. G. 
1905 izlaže u Salonu des 
Independants s »fauvi- 
stima«. Od 1908 pribli¬ 
žava se kubistima, ali 
se ipak ne može sma¬ 
trati njihovim predsta¬ 
vnikom. Jak utjecaj vrši 
na nj Cezanne (oštrina 
crteža, jasnoća kon¬ 
strukcije). Sudjeluje u 
prvom svjetskom ratu, 
nakon kojega se vraća 
slikarstvu i u krajolici¬ 
ma i aktovima izrađuje 
svoj stil, obilježen pri- 
gušenošću boja, osobito 
smeđih, i snažnim obuj¬ 
mom. D. je također 
vrstan scenograf pa je izradio nacrte za balete S. Dja- 
gileva. 



ANDRL DERAIN, Okolica Saint-Maximina 
Zbirka Paul Guillaume 


DERANSKO JEZERO, leži u niskom i močvarnom kra¬ 
ju, s lijeve strane Neretve, a istočno od Gabele. Površina 
se mijenja prema količini oborina i pritjecanju vode. Zimi 
prima i velike količine vode iz periodičnih vrela na istočnom 
kraju, tako da mu se površina izdigne i spoji sa Svitavskim 
blatom, od kojega ga rastavlja vapnenački greben Ostrovo. 
Ljeti se veliki dijelovi pretvore u močvarno zemljište s ba¬ 
rama, a samo jezero se povuče u najniži istočni dio te mu 
površina iznosi tek oko 4.5 km 2 . S Neretvom ga spaja viju¬ 
gava Krupa. Kraj je obrastao hidrofilnim biljem, u kome 
živi dosta močvarnih ptica i različitih riba, dok je malarija, 
koja je prije harala, u novije doba uglavnom potisnuta. 

DERBENDDŽIJE (od turskog derbend »klanac«) su bili 
čuvari putova i provodnici putnika u visokim planinama 
u Turskoj (-> i martolozi). Za tu službu imali su neke 
povlastice i bili prosti od nekih poreza. Prema opisu Ali- 
čauša iz Sofije jedna vrsta d-a imala je i timare. Ako bi se 
na putu, koji oni čuvaju, desila putnicima kakva šteta, 
d. su je morali naknaditi. Pri prolazu putnika oni su uda¬ 
rali u bubanj, da bi navijestili, da je put osiguran. Njihova 
se jedinica zvala »bubanj« (tabl; daul) i imala je 30 mo¬ 
maka. Ima više mjesta u Bosni, koja se zovu Derventa, na 
pr. Derventa kod Bos. Broda, kod Sarajeva i kod Vlasenica. 

LIT.: R. Muderizović, Rasprava Ali-Čausa iz Sofije o spahijskoj i 
timarskoj organizaciji. Kalendar »Gajret« za 1937. B. Đ. 

DERBENT (turski znači »klanac«), grad i luka na Ka¬ 
spijskom moru, podno Kavkaza, u Dagestanskoj autono¬ 
mnoj republici. Ima 23.111 stan. (1926), većinom Tatara, 
Armenaca i Židova. Grad je na lijepom položaju izgrađen 
amfiteatralno, a iznad njega je stara tvrđava. Tu je po¬ 
činjao Kavkaski zid, dug 150 km, koji su podigli Sasanidi 
u 6. st., da zaštite Perziju od provala sa S-a. Od zida su se 
očuvale ruševine. 

LIT.: Camena d’Almeida, Russie, u Vidal de la Blache-Gallois, 
Geographie universelle, Pariz. Z. D-i. 

DERBY, 1 . grad u Engleskoj, na rijeci Derwent, 142.406 
st. (1931), slobodni grad od 1206. Znamenitije su građe¬ 
vine: crkva sv. Petra (kasna gotika) i Svih Svetih (Ali 
Saint’s) sa zvonikom iz 16. st. Početkom 18. st. D. dobiva 
veleobrt svile i porculana. Danas ima važan veleobrt mo¬ 
tora (Rolls-Royce), koža, čarapa. Glavno je mjesto isto¬ 
imene grofovije (Derbyshire), koja ima (1931) 757.332 st 
i 2666 km 2 , a gorovita je i bogata rudama. 



ANDRfi DERAIN 
Autoportret iz god. 1913. 

2. Grad u USA (država Connecticut), na ušću rijeke 
Naugatuck. Broj stanovništva je u opadanju (10.788 g. 1930 
prema 11.238 g. 1920). Utemeljen je 1620 kao mjesto za 
trgovinu s Indijancima, pod imenom Paugasset. Ime D. 
dobio je 1675. 

3. Luka u zapadnoj Australiji, u zalivu King Sound. 

DERBY, engleski grofovi. Prvi put je taj naslov podi¬ 
jelio engleski kralj Stjepan 1138 Robertu od Ferrersa. Nje¬ 
gova je porodica, pored mnogih drugih titula, nosila taj 
naslov do 1266, kad su zbog sudjelovanja u pobuni protiv 
kralja Henrika III. oduzete jednom članu te porodice sve 
časti. G. 1337 naslov je vraćen porodici Ferrers, a ženid¬ 
bom sina kralja Eduarda III. Johna od Gaunta s kćerju 
Henryja od Ferrersa prešao je naslov na kraljevu poro¬ 
dicu, te ga je nosio i Gauntov sin, kralj Henrik IV. G. 1485 
dobila je taj naslov porodica Stanley, koja ga drži do 
danas. p. 

DERBY, engleska konjska utakmica, na kojoj sudjeluju 
samo trogodišnjaci, kobile i ždrijepci, koji se poslije upo¬ 
trebljavaju za rasplod. U Engleskoj postoji d. već od 1780, 
kad ga je uveo lord Derby. Održava se početkom lipnja 
u Epsomu blizu Londona na 2400 m. Za prvog svjetskog 
rata nije bilo tih utrka, inače postoje u svim državama 
Evrope te u USA. U Italiji održava se d. u Rimu od 1884, 
u Parizu od 1836, u Njemačkoj od 1869, u Beču od 1868, 
a u USA u Kentucky od 1875. D. utrke održavaju se i kao 
kasačke na kolima. F. B. 

DERBY, Edward Geoffrey Smith Stanley, * Knowsley 
(Lancashire) 29. III. 1799, f Kno\vsley 23. X. 1869, engleski 
državnik i političar, 14. grof Derby. U parlamentu se vrlo 
rano istakao svojim govorima, te je nakon govora protiv 
Humeova prijedloga o uređenju irske crkve stekao glas 
najjačega govornika Donjeg doma. U političkom životu 
bio je predstavnik konzervativizma, iako je za vlade voj¬ 
vode Wellingtona (1828—30) bio u opoziciji ističući svoj 
liberalizam. G. 1830 imenovan je glavarom tajništva za 
Irsku. Bio je pristalica zakona »Reform Bili«. Položaj mu 
je u Irskoj bio vrlo težak zbog neprekidne borbe s O’Con- 
nellom, vođom Iraca. G. 1833 imenovan je državnim taj¬ 
nikom za kolonije, te je u jednom od svojih najboljih go¬ 
vora (14. V. 1833) iznio zakon za oslobođenje robova u 
Zapadnoj Indiji. Povodom zakona o irskoj crkvi razišao 
se s vladom, potpuno se odvojio od liberala i prešao kon- 
zervativcima. Kad je na vlast došla konzervativna stranka, 
prihvatio je (1841) ministarstvo za kolonije. G. 1844 ušao 


je u Gornji dom, tamo pomagao Peela, sve dok nije pri¬ 
hvaćena politika slobodne trgovine. G. 1851 naslijedio je 
od svog oca naslov lord Derby, 1852 sastavio prvu svoju 
vladu. Za druge svoje vlade (1858—59) proveo je nekoliko 
važnih zakona. Sedam godina kasnije sastavio je treću 
vladu. Zbog slaba zdravlja povukao se (1868) i predao 
vodstvo stranke i vladu Disraeliju. U vrijeme između druge 
i treće vlade bavio se klasičnim naukama i prevođenjem. 
Uspjeh prijevoda Translations of Poems Ancient and Mo¬ 
dem (1862) potakao ga, da nastavi prevođenje, te je g. 1864 
izdao prijevod cijele Ilijade. 

LIT.: G. Saintsbury, Lord Derby (1906). R. F. 

DERCUM, Francis Xavier (1856—1931), profesor psihi¬ 
jatrije i neurologije na Jefferson medical College u Phi- 
ladelphiji. 

Dercumova bolest: adipositas dolorosa, adiporalgia (1888), 
t. j. bolne nakupine masti, najviše u obliku čvorova, 
osobito na ramenima, nadlakticama i bokovima, spojene 
s odebljanjem dotičnoga dijela tijela, astenijom (općom 
slabošću), psihičkom nelagodnošću, neurotičkim i vazo- 
motorno-trofičkim smetnjama, koje su vjerojatno uzroko¬ 
vane poremećajem više žlijezda unutarnje sekreciie. 

LIT.: HBL. V B 

DERECHKAY, Januš, računik, t. j. računovođa u službi 
Nikole Zrinskoga mlađega u gradu Ozlju 1642. Valjada je 
ondje prepisao iz nekoga starijeg rukopisa djelo Historia 
Troje, kako su Grci Troju uzeli zboga Helene Cesarice, 
žene Menelausa kralja grčkoga. Derechkayev rukopis čuva 
se u Sveučilišnoj knjižnici u Zagrebu. Priređen za tisak 
nalazi se u književnoj ostavini F. Fanceva. Mjesta imenom 
Derecske ima u šopronskoj, heveškoj i biharskoj županiji, 
i iz jednoga od njih potekla je i obitelj Januša D. A. Š. 

DERELIKCIJA Vlasništvo. 

DEREME, Tristan (Philippe Huc, nazvan D.) Mar- 
mande 13. II. 1889, francuski pjesnik. Prvu knjigu stihova 
objelodanio je 1905 Le Renard et le Corbeau (komični ep), 
a zatim knjige: La Chimere vaincue, pjesme (1907) pod 
pseudonimom Philippe Raubert, Les Ironies sentimentales 
(1909), Le poeme de la pipe et de Vescargot (1920), Le poe¬ 
me des chimeres etranglees (1921), Quelques vers de feu M. 
Decalandre (1921), L’Enlevement sans clair de lune (1924, 
1925, 1931), Deremiana ou leux, Impromptus et Divertisse- 
ments de Tristan Dereme (1925), Decalandrier (1927). Le 
Ballet des Muses (1928), LEtoile de Poche (192 ), Les Re- 
veries tarbaises (1931), Les Histoires de Patachou (1932) 

{ t. d. — Malo je pjesnika, koji posjeduju tako bogat rje¬ 
čnik, takvo obilje slika i takav smisao za glazbu riječi i 
vrijednost ritma, pa stoga njegova pjesnička djela daju 
dojam živahne mješavine tradicije i novosti. Sudovi o D-u 
nisu uvijek pravedni, jer se odviše ističe, da je virtuoznost 
glavna njegova odlika. Živahnost dojmova te nježni i kat¬ 
kada sjetni naglasak misli otkrivaju kod njega duboku, ali 
nenametljivu osjećajnost. P.C1. 

DERENBOURG, 1. Joseph, * Mainz 21. VIII. 1811, 
f Ems 29. VII. 1895, orijentalist. Od 1838 živio u Parizu; 
od 1877 profesor hebrejskog jezika na Ćcole pratique des 
Hautes Etudes. Izdao je veći broj arapskih i hebrejskih 
tekstova (djela Sa y adyaha, Maimonida i dr.) te napisao 
Essai sur Vhistoire et la geographie de la Palestine. 

2. Hartwig, * Pariz 17. VI. 1844, f Pariz 12. IV. 1908, 
sin Josephov, orijentalist. Profesor u pariškoj Ecole des 
langues orientales vivantes (od 1875) i Ecole des Hautes 
Etudes (od 1879). Osim radova izrađenih u suradnji s ocem 
sastavio je djelomično popis arapskih rukopisa u Esku- 
rialu te preveo i objelodanio važna arapska djela, među 
ostalim gramatiku Sibawayhia (1881). 

DERENČIN, 1. Emerik, ban; potječe od prastare mađar¬ 
ske istoimene porodice plemena Balogh. Ova porodica 
dobila je svoje ime od posjeda Drienčany (Derencsen) u 
gomorskoj županiji. Još 1492 imenovao je kralj Vladislav 
II. Derenčina senjskim kapetanom, koji je bio poznat kao 
hrabar i odvažan muž. Po svoj prilici u travnju 1493 D. je 
imenovan banom zajedno sa Ivanom Botom od Bajne. 
Novim banovima povjerena je dužnost da brane Senj, na 
koji je navalio knez Bernardin Frankopan, da ga povrati 
svojoj porodici. Ali ga D. prinudi, da se povuče odatle u 
tvrdi brinjski grad Sokolovac, gdje prigodom podsjedanja 
toga mjesta pogine Bot. Kada je stigao glas, da su Turci 
ponovo provalili u Hrvatsku, okani se D. podsjedanja i 
izmiri se sa knezom Bernardinom i Frankopanima. Za 

vrijeme, dok je bosanski paša Hadum 
(Jakub) provalio preko Hrvatske i 
pljačkao čak do Celja i Ptuja, skupio 
je D. slavonsku i hrvatsku gospodu 
(Frankopani, Zrinski, Gušić) na Kr¬ 
bavskom polju ispod grada Udbine 
i čekao ga sa dosta slabo naoruža¬ 
nom vojskom od oko 15.000 moma¬ 
ka. Uz bana bio je i njegov brat i 
sin, koga narodna pjesma zove »Pa- 
vlić«, dok izvori o njegovu imenu šu¬ 
te. Hadum je prvo ponudio Derenči- 
nu otkupninu, da ga mirno pusti kući, 
ali ovaj odbije. Kada su neki hrvatski velikaši (Ivan Ce¬ 
tinski i Bernardin Frankopan) predlagali, da Turke na¬ 
padnu u gorama, D. im dobaci: »Hrvati, vazda ste bili 
kukavice!« I tako on pobijedi sa svojim prijedlogom, da 
se potuku sa neprijateljem na otvorenu polju, na što su 
pristali i ostali uvrijeđeni velikaši, samo da se ne kaže, 
da su strašivice. I tako započe boj dne 9. rujna 1493, u 
kome Turci ametice poraziše Hrvate; oko 10.000 palo 
ih je u boju, a 3.000 bi zarobljeno. Na Krba'vskom polju 
poginuo je i Ivan Cetinski te Derenčinov brat i sin, a za¬ 
robljeni su bili ban i još mnogi hrvatski odličnici. 

Turski kroničar Sa’ad-din Mehmed (1538—99) priča, da 
su Turci pred zarobljenog bana, kadgod su jeli, stavljali 
na zdjele glave brata mu i sina, što je Derenčinu zadavalo 
grozne boli. Konačno je D. odveden sultanu u Carigrad, 
te kada je odbio da se poturči, bio je zatvoren u tamnicu 
u Kara-Hisar-i Sahib (ili Afiun Kara Hisar) u bruskom 
vilajetu. Nesretni ban iz svog ropstva obratio se je preko 
Dubrovčana kralju Vladislavu za pomoć, a i sam papa 
Aleksandar VI. pokušao ga je osloboditi, ali sve uzalud, 
jer već tri mjeseca nakon utamničenja umre D. od jada 
i žalosti. 

Propast Derenčina i bitku na Krbavskom polju opisali 
su potanko suvremeni historici Bonfinije i Tubero, te 
ninski biskup Juraj Divnić, kao i češki putopisac Ivan Ha- 
sišteinsky z Lobkowic, te pop glagoljaš Martinac od ple¬ 
mena Lapčana, a u drugoj polovici 16. st. kroničar Ivan 
Tomašić, pa turski kroničar Sa’ad-din Mehmed i bezimeni 
turski ljetopisac iz kraja 16. ili početka 17. st. 

Ovaj je poraz i nesreću Derenčina opjevala i narodna 
pjesma, što je dokaz, koliko su se dojmili i usjekli u sje¬ 
ćanje hrvatskog naroda. 

LIT.: F. šišić, Bitka na Krbavskom polju (11. rujna 1493), Vienac 
XXV., Zagreb 1893; I. Bojničić, Der Adel von Kroatien und Slavonien, 
Niirnberg 1899; V. Klaić, Povjest Hrvata II./3., Zagreb 1904; A. A. 
Olesnicki, Bezimeni turski ljetopisac o bojevima Turaka sa Hrvatima 
godina 1491 i 1493, Rad 245, Zagreb 1933; F. šišić, Rukovet spomenika 
o hercegu Ivanišu Korvinu i o borbama Hrvata s Turcima (1473 — 96) 
s » dodatkom « (1491 — 98), Starine XXXVIII., Zagreb 1936. S. A. 

2.- Marijan, Rijeka 24. IX. 1836, f Zagreb 8. II. 

1908, političar, pravni stručnjak, književnik. Pučku 
školu svršio je u Rijeci, gimnaziju u Rijeci i Zagrebu, 
pravo u Beču. Bio je odvjetnički perovođa, 1861 podbi- 
Iježnik riječke županije, 1863 javni bilježnik, a 1876—83 
odjelni predstojnik za pravosuđe u Zagrebu. Dalje se 
bavio odvjetništvom. 

Već se u mladim danima istakao u rodoljubivim bor¬ 
bama u Rijeci pa je 1861 izabran za narodnog zastupnika; 
od tada je uz male prekide bio do kraja života jedna od 
najsnažnijih ličnosti u hrvatskom saboru. Pošto je u sa¬ 
borskom odboru pokazao smisao za izrađivanje zakonskih 
osnova, postao je odjelnim predstojnikom za pravosuđe i 
na tom položaju izradio, potakao ili surađivao oko izrade 
19 zakona. 

Od tih se ističu: Zakon o upravi samostalnih zemaljskih kaznionica 
(po irskom sustavu), Zakon o mjesnim sudovima i postupku pred nji¬ 
ma, Zakon o građenju novoga zemaljskog kazališta i dr. 

Na području pravne znanosti izdao je knjige: Ovršni postupak 
razložen na temelju zakona i naredaba valjanih u kraljevini Hrvatskoj 
i Slavoniji (1876), Tumač zakona od 3. listopada 1876. o postupku u 
pravnih poslovih manje vrijednosti (1877), Osnova novoga kaznenoga 
zakona o zločinstvih i prestupcih za kraljevinu Hrvatsku i Slavoniju 
(1879), Tumač k obćemu austrijskomu građanskomu zakonu (sv. 1—2, 
1880—83). 

Te su knjige naišle na priznanje i kod evropskih stru¬ 
čnjaka. Kao pravni stručnjak surađivao je s raspravama 
u Mjesečniku, kojemu je bio uz Blaža Lorkovića neko 
vrijeme urednikom. G. 1881—87 bio je predsjednik pravni¬ 
čkog društva, a od 1889 član dopisnik Akademije. 


Kao odvjetnik bio je izvrstan i duhovit govornik, oštro¬ 
uman kriminalist pa je branio u najtežim političkim i kri¬ 
minalnim parnicama u Hrvatskoj i time stekao glas naj¬ 
boljeg hrvatskog odvjetnika. 

Kao političar bio je jedan od vođa nezavisne naredne 
stranke. Težio je da sjedini cjelokupnu hrvatsku opoziciju 
protiv Khuena. Zastupao je realističke metode borbe i 
dinamičko shvaćanje o razvoju političkih ideja. O tom 

svjedoče knjige: Programi 
oporbenih stranaka u Hrvat¬ 
skoj (1894, sa Š. Mazzurom), 
Izborna reforma (1899), Ras¬ 
pust sabora (1905). U saboru 
se također zauzimao za olak¬ 
šanje socijalnog stanja selja¬ 
štva videći njegov spas u za- 
drugarstvu. Političku je bor¬ 
bu vodio i kao novinar po¬ 
litičkim i gospodarskim član¬ 
cima u Obzoru, kojemu je u 
teškim časovima bio i urednik. 

Politika i ljubav za kazali¬ 
šte učinili su ga književnikom. 
Kao intendant kazališta (1880 
—81) vrlo je zaslužan za po¬ 
dizanje nove kazališne zgra¬ 
de; pazio je na dobru glazbu 
i inscenaciju. Izdavao je i ša¬ 
ljive listove: Arkiv (1885—86) 
i Muha (1897), pa su u toj atmosferi nastale njegove ko¬ 
medije: Zaruke Hrvatske (1884), Tri braka (Hrvatska vila 
1884), Primadona (prikazana 1893), Ladanjska opozicija 
(1908, prikaz. 1896) i ozbiljna drama: Slijepčeva žena 
(prikaz. 1893); izgubile su se komedije: Zadruga Malović i 
Ivan i Jovan, kojima se vidi tendencija već iz naslova. 

Uvijek živahan, temperamentan i oštra prosuđivanja D. 
je satirički osvjetljivao probleme propadanja plemstva i 
prenaglo obogaćenog građanstva, problem tuđinskog mije¬ 
šanja u hrvatske prilike; ismjehivao je težnje za prima- 
donstvom, a osobito nesložnu i verbalističku opoziciju za¬ 
lažući se kao jedan od prvih hrvatskih intelektualaca za 
izbor seljaka u sabor, koji će gospodarski podići Hrvatsku. 
Te su drame mnogo pridonijele sanaciji hrvatskih politi¬ 
čkih, socijalnih i kulturnih prilika, iako nisu umjetnički 
vrijedne, jer je D. bio i odviše racionalist, a da bi stvorio 
tople humorističke tipove. Ipak je u Ladanjskoj opoziciji 
uhvatio nekoliko tipnih pojava u hrvatskom političkom 
životu, pa ta drama dobro predstavlja Khuenovo razdoblje. 

D-ov je pseudonim bio M. Primorac. 

LIT.: J. Pasarić, M. D. (Savremenik 1908, Hrvatska revija 1930); 
F. Vrbanić, Dr. M. D. (Ljetopis HA 1908); J. Šilović, Dr. M. D: 
(Mjesečnik 1908); E. Štampar, M. D. kao dramatik i današnjica (Hr¬ 
vatski dnevnik 1938, 17. VII.). E. Š. 

DERENNES, Charles, * Villeneuve-sur-Lot (Lot-et-Ga- 
ronne) 4. VIII. 1882, j* Pariz 28. IV. 1930, francuski roma¬ 
nopisac i pjesnik. Otac mu Gustave bio je pjesnik predaje 
i povijesti rodne mu Bretanje, dok je po majci južnjak. 
Plodan i bogato nadaren uspješno je njegovao sve grane 
književnosti. Napisao je L’Enivrante angoisse, pjesme, 
(1904); UAmour fesse, roman (1906); Les Caprices de Nou- 
che, roman (1909); Le Beguin des Muses, pariški roman 
(1912); Nique et ses cousines, roman (1914); Cassinou va-t- 
en guerre (1917); Le Pelerin de Gascogne (1918); Les Bains 
dans le Pactole, roman (1919); Le Renard bleu, roman 
(1921); Le Livre d’Annie, pjesma (1921); La Fontaine Jou- 
vence, ode i soneti (1920—23); Gaby, mon amour , roman 
(1925); Amours et Crimes (1927); Mouti, fils de Mouti, 
roman (1927); Les Cocus celebres (1927); Les Noces sur la 
banquise, roman (1928); Le Pauvre et son ehien, roman 
(1930); Dieu, les Betes et Nous, Les Porte-Bonheur (1930); 
i t. d. — D. je jednako dobar pjesnik kao i pripovjedač. 
Pisao je pjesme i u narječju »langue d’oc«, koje je veoma 
cijenio: Cansous ennivoulidos e soulelhouzos (Pjesme 
magle i sunca); Verses pagans (Poganski stihovi); Las 
Alegourios apassieunados (Strastvene alegorije). P. Cl. 

DERGANC, Leodegar, ^ Ptuj 9. V. 1874, srednjo¬ 
školski profesor, živi u Beču. D. je botaničar i florista, 
kojega su zanimali uglavnom problemi rasprostranjenja 
ilirskih rariteta. Većina njegovih radnja izašla je u Allge- 
meine botanisehe Zeitschrift u godištima 1902—1911. Ta¬ 
mo je pisao o geografskom rasprostranjenju vrsta: Daphne 

Blagayana (1902, 1904 i 1908), Campanula Zoysii (1903), 
Heliosperma glutinosum (1903), Arabis Scopoliana (1904), 
Primula Wu\feniana (1994), runolista (1905 i 1911), Viola 
Zoysii (1909), Moehringia villosa (1909), Saxifraga pe- 
u aea (1910), te roda Wulfenia (1908). I. P. 

DERIJCI ( Jeqqioi ), Ptolemej II. 168 spominje ih kao 
dalmatinsko pleme. Oni su istovjetni s Deurima, koje spo¬ 
minje Plinije Nat. hist. III. 142. Boravište im nije točno 
određeno. Dok ih Tomaschek (Mitt. der geograph. Gesell- 
schaft in Wien, 1880) meće u Bosnu na Lašvu, u Travanj¬ 
sko polje, u Karaulu goru, na Vrbas i na Plivu kod Jajca, 
na Jezero i na Varcar-Vakuf, Kiepert ih stavlja južnije u 
dolinu Neretve i pokrajne doline Rame i Neretvice. Z. D. 

DERIOPI (Derriopes, Jeglones), pleme u Dalmaciji. Pto¬ 
lemej (I. 16. 8.) kaže, da su susjedi Mazejanima, Derij- 
cima i Dindarijcima. Boravište im nije točno određeno. 
Dok ih Tomaschek meće u doline gornje Sane i Unca sve 
do Dinarskih Alpa, Kiepert ih postavlja u područje sre¬ 
dnjeg Vrbasa, Plive, gornje Vrbanje i u područje izvora 
Usore. Z. D. 

DERIVACIJA, Deriviranje -> Diferencijalni račun. 

DERIVAT u kemiji zove se spoj, koji možemo prak¬ 
tički prirediti ili teoretski izvesti iz jednog osnovnog 
spoja tako, da se u tom osnovnom spoju jedan ili više 
atoma ili atomskih grupa zamijene drugim atomima ili 
atomskim grupama. Pojam derivata osobito je važan u 
organskoj kemiji i mnogo je tome pridonio, da su organ¬ 
ski spojevi mogli biti poredani i prikazani u onom pre- 
glednom obliku, kako ga danas ima organska kemija. Tako 
se pretežni broj alifatskih spojeva može izvesti od me¬ 
tana CH4, dok se aromatski spojevi odvode od benzola 
CeHs. S. M. 

DERKOS, Ivan, ^ Vukmanić kraj Karlovca 1808, f Za¬ 
greb 1834, preporodni pisac. Svršio je gimnaziju, filozofiju 
i pravo u Zagrebu, kao drug i vršnjak nekih od istaknu¬ 
tijih preporoditelja (Kundeka, Smodeka, Štoosa). G. 1832 
objelodanio je u Zagrebu knjižicu Genius patriae super 
dormientibus suis filiis, seu folium patrioticum , pro incolis 
regnorum Croatiae , Dalmatiae et Slavoniae in excitandum 
excolendae linguae patriae studium. Ona pripada među 
najznatnije spise hrv. preporoda. U njoj je D., s pozna¬ 
vanjem stranih jezika i književnosti te prilika u pojedinih 
evropskih naroda, i tada suvremenim argumentima obrazlo¬ 
žio potrebu, da Hrvati njeguju svoj jezik. Upućivao je 
ujedno, kako bi se najlakše došlo do jedinstvenoga knji¬ 
ževnog jezika na taj način, da se spoje tri glavna 
narječja (hrvatsko, dalmatinsko i slavonsko). — Širina po¬ 
gleda, jakost dokaza i snaga domoljublja glavne su zna¬ 
čajke ove knjižice. Rana smrt nije D-u dopustila, da se 
njegovo djelovanje osjeti i poslije 1835, kad se od zamisli 
prešlo na ostvarivanje. U hrv. prijevodu Stj. Ortnera izišao 
je njegov spis 1897 u »Prosvjeti«, V. (pretiskano u Ilirskoj 
knjizi , Beograd 1931), a u latinskom izvorniku objavljena 
je ponovo u Građi XII. A. B-c. 

D’ERLON JEAN BAPT. -> Drouet. 

DERMANYSSUS AVIUM Tekut. 

DERMATITIS je upala kože, a pojavljuje se u obliku 
više ili manje oštro ograničenog crvenila i otekline kože, 
koja je gdjekad posuta sitnim bobuljicama ili mjehuri¬ 
ćima, a ti su napunjeni prozirnom tekućinom. Ako se iz 
tih mjehurića ili ovećih mjehura izlije sadržaj, upaljena 
koža je mokra. Različiti su uzroci d. uvijek vanjske pri¬ 
rode, a proširenost upaljene kože odgovara veličini štet¬ 
nog utjecaja. Najčešći su uzroci: trljanje ili udarac na 
kožu, kemijske tvari, sunčano svijetlo, toplina ili hladnoća, 
rentgenske ili radijeve zrake. Mnogo puta od razloga po¬ 
tječu imena: dermatitis traumatica, d. chemica, d. Solaris, 
d. photoelectrica, d. e radiis Rontgen. Isti uzroci — uz 
druge, unutarnje — kod preosjetljive (alergične) kože 
dovode do ekcema (d. alergica je ekcem). Do vrlo dubokih 
ozljeda s upalom kože najčešće dovode kemijski podra¬ 
žaji, na pr. jaka sumporna kiselina. Ne samo uzrok nego 
često i sam izgled kože (bobuljice, mjehurići i mjehuri, 
duboki defekti) daje gdjekad točniju oznaku upale kože: 
d. papulosa, d. vesiculosa odn. bullosa, d. ulcerosa. Upala 
kože često je razlogom, da se u njoj nakuplja pigment, pa 
je katkad moguće po obliku pigmentiranog žarišta retro¬ 
gradno zaključiti na uzrok upale kože. Od tih naknadnih 
pigmentacija najpoznatija je t. zv. Berlockova d., koja se 


javlja na koži poslije upotrebe kolonjske vode; nepo¬ 
sredni joj je uzrok eteričko ulje, koje se u toj vodi nalazi. 
Takva pigmentacija znači, da je na tom mjestu bila upala, 
makar je ta upala mogla proći i posve neopažena. Š. Č. 

Dermatitis kod domaćih životinja je veoma česta 
kožna bolest, osobito kod konja i pasa. Nju mogu 
uzročiti mehanički, toplinski, kemijski, svjetlosni i elek¬ 
trični utjecaji te infekcije mikrobima. Prema naravi, ja¬ 
kosti i trajanju uzročnih činilaca kao i prema osjetljivosti 
kože očituju se različite upalne pojave na koži i opće re¬ 
akcije organizma. Pojave na koži, praćene znacima upale, 
mogu sezati od zažarenosti kože preko jake natečenosti 
do ispinjanja mjehurića i mjehura, koji se kasnije mogu 
i zagnojiti, i do guljenja kože i prokidanja mjehura, našto 
iz kože proniče i navire sukrvica, koja se na površini 
stine, očvrsne i često usloji u debele kraste. Upala može 
zaći i dublje, te se pritom jako otekla koža može ognoj- 
cima podrovati, ili može upalni uzrok kožu tako teško 
povrijediti, da ona zbog toga obamre i kasnije otpadne, 
a iza toga ožiljkom zaraste. Kad se upale kože smire, koža 
se obnovi, očisti i još neko vrijeme nakon toga ljušti. 
Opće su reakcije organizma ovisne o težini i rasprostra¬ 
njenosti upale i očituju se u neveselosti, smanjenju teka, 
nemiru, groznici, česanju, grebenju i grizenju, a kod težih 
opeklina i u albuminuriji, hematuriji, hemoglobinemiji, 
proljevu i eventualno u kolapsu. Upale kože, koje nisu 
previše prostrane i previše teške, izliječe se za kraće ili 
dulje vrijeme. Međutim se kod konja dešava, da ne mogu 
podnijeti opekline ni onda, kada upala kože kod njih nije 
ni mnogo široka ni duboka. L. B-ć. 

DERMATOL (Bayer I. G.) bizmutov bazični galat (Bi- 
smutum subgallicum) žut je amorfan prašak bez okusa i 
mirisa i netopljiv u vodi. Upotrebljava se izvana kao 
antiseptikum kod liječenja različnih vrsta rana kao posip 
ili u obliku pripravaka, koji sadrže 10—20% dermatola; 
interno služi protiv proljeva, upale crijeva, čira na že¬ 
lucu. D. B-ć. 

DERMATOLOGIJA (grč. Sćppa »koža« i loyos »na¬ 
uka«) znači nauka o koži, t. j. nauka o zdravoj i bolesnoj 
koži (i vidljivoj sluznici); u širem smislu se ovamo ubraja 
i nauka o kosi ili trihologija^(grč. »kosa«) i nauka o 

noktima, onihologija (grč. owŠ »nokat«). D. je zasebna 
grana medicine i temelji se na općoj patologiji. Kožne se 
bolesti spominju već u najstarijim medicinskim spisima 
Asiraca, Egipćana, Židova, Perzijanaca, Kineza i t. d. Sta¬ 
rogrčki liječnik Hipokrat (460—377 pr. Kr.) raspravlja u 
svojim knjigama i o bolestima kože, pa mnogi stručni 
izrazi, kao eksantem, ektima, lihen, alopecia, herpes i t. d. 
potječu iz toga doba. Rimski liječnik Kornelije Celzo (ži¬ 
vio odprilike četiri stoljeća iza Hipokrata) opsežno opisuje 
različne dermatoze (kožne bolesti), dok je Galen (129— 
200 god.), napisao prvu monografiju o kožnim bolestima, 
kojoj je naslov O bolnim čvorovima. Od bizantskih li¬ 
ječnika, koji su se bavili i kožnim bolestima, spominjemo 
Aetija u 6. st., od arapskih Razesa (oko god. 800) i Avi¬ 
cenu (oko god. 1000). Iza toga vremena kroz duge vje¬ 
kove dermatologija ne napreduje gotovo nikako. Ni udžbe¬ 
nik De morbis cutaneis et omnibus corporis excrementis t 
libri V, što ga je po predavanjima Gerolama Mercuriala 
napisao Paolo Aicardio i koji je izašao u Baselu 1571, ne 
donosi ništa novo. Pravi napredak d-e započinje tek u 18. 
st. Velika se pažnja posvećuje odsad ne samo opisivanju 
i razgraničavanju poznatih te utvrđivanju novih kožnih 
bolesti, nego i njihovoj podjeli, klasifikaciji, koja je sve do 
danas ostala predmetom raspravljanja. Kao prvi sistematik 
navodi se obično Nijemac Joseph Plenck, koji je 1776 
kožne bolesti razdijelio u 14 razreda prema vrsti eflore- 
scencija, kožnih promjena, što su vidljivi, vanjski izraz bo¬ 
lesne kože. Conrad Heinrich Fuchs (1803—1855), učenik 
Schonleinov (koji je otkrio gljivicu kao uzročnika favusa), 
izdaje omašni (preko 1200 stranica) udžbenik kožnih bo¬ 
lesti. Ime Friedricha Wilhelma von Barensprunga (1822— 
1864) ostat će uvijek poznato zbog otkrića povezanosti 
zostera (pasanac) s oboljenjem pripadnog živčanog ustro¬ 
ja. Ferdinand Hebra (1816—1880), prvi profesor d-e na 
sveučilištu u Beču i začetnik slavne bečke dermatološke 
škole, proveo je diobu dermatoza na patološko-anatomskom 
temelju. Ovaj princip sistemizacije kožnih bolesti upo¬ 
trebljavaju mnogi još i danas, unatoč tome, što se u no- 

vije vrijeme sve više pokušavaju raspoređivati kožne bolesti 
na temelju njihove etiologije i patogeneze, što je među inim 
dovelo i do primjene kondicionalističkog principa u d-i 
(Rost). P. G. Unna izdaje 1883—84 u 14. sv. Ziems- 
senova priručnika specijalne patologije i terapije opširno 
djelo o histopatologiji kože. Uz Beč brzo postaje Breslau 
drugim njemačkim dermatološkim središtem; ovdje su dje¬ 
lovali Heinrich Kobner (1838—1904), Albert Neisser 
(1855—1916) i dermatološki »univerzalista« Joseph Jadas- 
sohn (1863—1936), kome su dolazili učenici iz svih dijelova 
svijeta. Od francuskih dermatologa kao prvoga spominjemo 
Anne Charles Lorrya iz Montpelliera (1726—1783), koji 
već smatra kožu zasebnim organom. Pola vijeka kasnije 
počinje klasično doba francuske dermatološke škole sa 
središtem u starodrevnom Hopital St. Louis u Parizu, koji 
je nešto zbog tradicije, nešto zbog obilnog materijala sve do 
najnovijeg vremena na glasu kao dermatološka Meka. 
Imena kao Jean Louis Alibert (1766—1837), Pierre Louis 
Alphie Cazenave (1795—1877), Marie Guillaume Alphonse 
Devergie (1798—1879) značila su slavu francuske d. Pierre 
Antoine Ernest Bazin (1807—1878) pristaša je nauke o di- 
jatezama, t. j. sklonosti svih organskih sistema, dakle i 
kože, prema određenom patološkom zbivanju; tako on 
govori na pr. o herpetizmu, artritizmu i t. d. David Gruby 
(1810—1898), rodom Madžar, stekao je, kao što u najnovije 
vrijeme i Raymond Sabouraud (1864—1938), velike zasluge 
za poznavanje gljivičnih oboljenja kože. Louis Brocq 
(1856—1936) i Jean Darier (1856—1938) po samoniklosti 
svojih koncepcija i ogromnom svom znanju ostat će ne¬ 
zaboravni. — Prvi predstavnici engleske klasične d-e su 
Robert Willan (1757—1812) i njegov učenik Thomas Ba- 
teman (1778—1821), koji su razvrstali dermatoze prema 
etlorescencijama, dok se Erasmus Wilson (1809—1884), 
koji je posebno opisao oboljenja žlijezda znojnica, lojnica 
i kose, držao patološko-anatomske baze. — Od ame¬ 
ričkih dermatologa spominjemo L. A. Duhringa (1845_ 

1913). — Talijanska d. dobiva zamaha tek u 19. st. (Ma- 
nassei, Ducrey), ali si pribavlja u vrlo kratko vrijeme 
odlično mjesto; ona stoji danas ne samo po opsegu, nego 
i po kakvoći svoga rada u prvim redovima. — Ruska d., 
koja se počela javljati u drugoj polovici 19. st. (Meščerski,’ 
Pospelov, Nikolski) stoji pod utjecajem zapadne, osobito 
njemačke d-e. — Od poljskih dermatologa spominjemo 
Krzysztalowicza, od čeških Janovskoga, od bugarskih Be- 
rona; njihovo djelovanje proteglo se sve do najnovijeg 
vremena. 

Razvoj d-e u najnovije vrijeme je golem. Dok je pred 
nekoliko desetljeća, prevladavao još morfološko-deskrip- 
tivni smjer s otkrivanjem dotad nepoznatih ili neispravno 
shvaćenih makroskopskih i mikroskopskih slika, to se sada 
d. bavi uglavnom problemima etiologije i patogeneze. Na 
tome polju ona živo sudjeluje originalnim nazorima, tako 
da kadikad čak određuje smjer za rješavanje pitanja opće 
medicinskog značenja. Tako je na pr. d. pridonijela vrlo 
znatne i odlučne prinose izgradnji pojma alergije i imuno¬ 
logije uopće; kancerogeneza, pitanje o postanku raka, baš 
je otkrićem mogućnosti umjetnog izazivanja raka na koži 
krenula golemim korakom naprijed; oboljenja kože naj¬ 
bolji su predmet za proučavanje viroza, t. j. oboljenja, 
štc ih uzrokuju virusi (v.). Današnja d. najuže se 
povezala s ostalom medicinom; dermatolozi znadu vrlo 
dobro, da su mnoge bolesti kože samo odraz prvobitnih 
bolesnih zbivanja u unutrašnjosti čovječjega tijela, tako 
da u nekim slučajevima tek one dovode do ispravne dia- 
gnoze; a i obrnuto, da su mnoge patološke promjene, što 
nastaju prvobitno na koži, vrlo često razlogom za najra- 
zhčitije promjene u tjelesnim organima i sokovima. Pro¬ 
učavanje bolesti danas je bez mikroskopa i bez laborato¬ 
rija nemoguće, a liječenje bez upotrebe svih mogućih 
sredstava i svih mogućih pomagala i načina primjene 
(stavljanje obloga, mazanje, gutanje i uštrcavanje lijekova, 
osijavanje ultracrvenim, ultraljubičastim, rentgenskim zra¬ 
kama, liječenje radiumom, smrzavanje s pomoću t. zv 
snijega ugljične kiseline, elektroterapija i t. d.) često ne će 
dovesti do željenog uspjeha. — Čitav niz stručnih časo¬ 
pisa svih jezika posvećen je isključivo pitanjima kožnih, 
a obično s njima u jednoj struci povezanih spolnih bole¬ 
sti. Zanimljivo je, da su Talijani 1866 počeli prvi izdavati 
medicinsku reviju namijenjenu samo dermatologiji i vene- 

rologiji; ta izlazi još i danas. Najnoviji njemački priručnik 
Handbuch der Haut- und Geschlechtskrankheiten, koji je 
izlazio 1927—38 i u kojem je surađivalo u 41 svesku 
s preko 28.000 stranica oko 200 autora te francuska Nou- 
velle Pratique Dermatologique , koja je posvećena samo 
kožnim (a ne i spolnim) bolestima, što je izašla 1936 u 8 sv. 
na preko 7.000 stranica (uz to je izlazio od 1930—34 veliki 
Traite de la syphilis u 5 sv. sa oko 3200 stranica) pokazuju 
svojim doprinosima i načinom obradbe svu širinu i dubinu 
nauke o kožnim bolestima. Na mnogobrojnim sastancima, 
koji su namijenjeni izučavanju kožnih i spolnih bolesti, 
na narodnim i međunarodnim kongresima (dosad je poto¬ 
njih održano 9, zadnji 1936 u Budimpešti) raščlanjuju se 
i proučavaju pred širokim krugom suvremena stručna pi¬ 
tanja. U Zagrebu postoji od 1920 Hrvatsko dermatovene- 
rološko društvo (kao sekcija Zbora liječnika) sa približno 
30 članova; održavaju se redoviti mjesečni sastanci, na ko¬ 
jima se uz prikaze bolesnika raspravlja i predaje o različ- 
nim stručnim pitanjima. Njegovi članovi objelodanjuju 
svoje radove u domaćim i stranim stručnim časopisima, 
sudjeluju sa predavanjima na kongresima i t. d. F. K. 

D. veterinarska nije se poput humane dermatologije 
odcijepila kao samostalna disciplina od ostalih kliničkih di¬ 
sciplina. Dakako da to nije ni na korist njezinu ni na 
korist uporedne dermatologije. Koža je i kod domaćih ži¬ 
votinja organ, koji služi mnogovrsnoj zaštiti tijela, regu- 
liianju tjelesne topline, osjetljivosti, izlučivanju, disanju, 
upijanju i t. d., ali pokazuje izvjesne anatomske i fiziološke 
razlike između pojedinih životinjskih vrsta s jedne strane 
i čovjeka s druge strane. Ona je posebno obrasla dlakom, 
i osim nje tijelo nema druge odjeće. Osim toga je ponaj¬ 
više tamno pigmentirana i neprozirna. Zato se kožne eflo- 
rescencije, koje odgovaraju uglavnome onima kod ljudi, 
često teže vide. Patološke promjene boje kože, ako je 
pousmina jače pigmentirana i ostala nedirnuta, ne mogu 
se uopće raspoznati. To veću ulogu u simptomatologiji 
i diagnostici imaju razlike u temperaturi, obujmu, po¬ 
mičnosti, gipkoći, čvrstoći i osjetljivosti kože, a naročito 
smještaj, raširenost, poredaj i granice primarnih i sekun¬ 
darnih kožnih osipa, prisutnost ili odsutnost svrbeža i po¬ 
vreda kože, nadalje mikroskopska pretraga materijala ski¬ 
nutoga s kože, rezultat specijalnih pretraga na kožne na¬ 
metnike, anamneza, razvoj kožnih morfa i napokon re¬ 
zultat pretrage čitave životinje. U etiologiji pojedinih sa¬ 
mostalnih i simptomatskih bolesti opaža se utjecaj vrste, 
dobi, njege, hranidbe, nastambe i upotrebe životinje. U 
prognostičkom i terapeutskom pogledu od važnosti su či¬ 
njenice, da se neke bolesti kože vole povraćati na istu 
životinju, da prema nekim drugim bolestima životinje, 
koje su ih preboljele, ostanu dugo ili čak trajno imune, da 
jedne bolesti kože i bez liječenja prođu, druge da se lako 
liječe, treće da se liječenjem dadu samo poboljšati, i ko¬ 
načno da ima i takovih bolesti kože, koje prkose svakom 
i lokalnom i općem liječenju. Valja napomenuti, da ni u 
veterinarskoj dermatologiji nisu kožne bolesti još našle 
svoju definitivnu podjelu. L. B-ć. 

DERMATOMIKOZE su u širem smislu riječi oboljenja 
kože, koja su uzrokovana patogenim gljivicama (grč. uvnrjs 
»gljiva«); u užem smislu riječi nazivamo tako tek one 
mikoze, kod kojih se gljivice razmnažaju i žive samo u 
koži, odnosno dlakama, kosi i noktima. Ovoj užoj skupini 
pripadaju osim t. zv. saprofitija (to su pityriasis versicolor 
i eritrazma, gdje se promjene javljaju samo na površini 
kože te ne izazivaju gotovo nikakvu reakciju), epidermi- 
fitija, trihofitija, mikrosporija i favus. U širem smislu ri¬ 
ječi ubrajamo ovamo osim toga još mikoze, koje ne za¬ 
hvaćaju samo kožu, te predstavljaju teška općenita obo¬ 
ljenja; to su mikoze izazvane kvaščevim i sličnim gljivi¬ 
cama (blastomikoze, oidiomikoze) te sporotrihoza i aktino- 
mikoza uz neka gljivična oboljenja tropskih krajeva. Ovdje 
samo nekoliko općenitih napomena o ovom zanimljivom 
skupu oboljenja, od kojih su neka, kao na pr. saprofitije 
i epidermofitija, vrlo česta, dok su neka, kao na pr. bla- 
stomikoza i sporotrihoza, dosta rijetka; neka, na pr. mi¬ 
krosporija i neki oblici trihofitije javljaju se epidemijski, 
a neka opet, na pr. favus, čak su endemijska. Gljivice se 
mogu prenositi izravno, t. j. od čovjeka na čovjeka, od¬ 
nosno od životinje na čovjeka, ili neizravno, t. j. posred¬ 
stvom neživih predmeta (spravama za češljanje i brijanje, 





666 


DERMATOMIKOZE — DE ROBERTO 


obućom, s vlažnog pijeska i t. d.). Razlikovati možemo 
t. zv. humane i t. zv. animalne vrste gljivica, prema tome, 
jesu li one prilagođene više životu na čovječjem ili na 
životinjskom organizmu (govedo, konji, psi, mačke, miševi 
i t. d.). Ako se čovjekova koža zarazi gljivicama životinj¬ 
skog podrijetla, njegov organizam reagira mnogo inten¬ 
zivnije, oboljenje izaziva očiglednije, jače i dublje pro¬ 
mjene nego zaraza gljivicama čovječjeg podrijetla, gdje je 
upalna reakcija slaba, a promjene mnogo površnije. S tim 
je u vezi razvitak imunobioloških, alergijskih (-> alergija), 
dakle općenitih pojava kod dubokih kožnih mikoza i kod 
onih mikoza, koje se javljaju kao oboljenje cijelog orga¬ 
nizma; takovih alergijskih promjena kod površnih mikoza 
nema. Alergijsko se stanje tijela dade dokazati uštrcava- 
njem tvari dobivenih iz gljivičnih nasada (kultura), t. zv. 
mikina (trihofitin i si.) u kožu, iza čega nastaje kod već 
razvijene alergije na mjestu injekcije mali, upalni čvorić. 
Pokusna istraživanja, namjerno s gljivicama zaraženih ži¬ 
votinja, donijela su baš u tome pogledu podatke, koji vrije¬ 
de za patologiju animalnog (uključivo čovječjeg) organizma 
uopće. Što je reakcija kože, odnosno organizma na nastalu 
zarazu s gljivicama i time izazvana alergija jača, to brže 
i više ugibaju gljivice, što je reakcija slabija i promjene 
površnije, to se brže i više gljivice razmnažaju i to ih lakše 
možemo naći u oboljelom žarištu mikroskopskim istraži¬ 
vanjem ljusaka, dlaka i t. d. Kadikad ulaze iz prvobitnog 
gljivičnog žarišta gljivice u krv — to se događa gotovo 
isključivo kod dubokih mikotičnih promjena — te izazi¬ 
vaju, hematogenim putem, pojavu mrljastog ili čvoričastog 
eksantema (v.) na koži. Takve promjene zovemo mikide; 
u njihovim eflorescencijama zbog jake alergije, koja u 
takvim slučajevima uvijek postoji, ne nalazimo uzročnike, 
ali ih je uspjelo uzgojiti, kultivirati iz krvi. Da bi se mogla 
točno odrediti vrst pojedinih gljivica (stalno se opisuju 
nove, za čovjeka patogene gljivice), služimo se osim mi¬ 
kroskopskim pregledom, pri čem se možemo uvjeriti i o 
tome, rastu li gljivice u dlaci (endothrix) ili izvan dlake 
(ektothrix), također i nasadom, kultivacijom gljivica na 
posebno priređenom hranjivom tlu, koje sadržava šećera, 
na pr. Sabouraudovu »milieu d’epreuve«, koji se sastoji 
od maltoze, peptona i agara. F. K. 

DERMATOZA Kožna bolest. 

DERMOGRAFIZAM (grč. depua »koža«, jgacpcu »pišem«), 
bljedilo i crvenilo kože kao reakcija kožnih krvnih žila 
na mehanički podražaj (potez tupim ili šiljastim predme¬ 
tom, pritisak, ubod i t. d.). Razlikujemo lokalni i reflek- 
torni d. Lokalni je reakcija kožnih kapilara, neovisna o 
živcima, a očituje se najprije u oštro ograničenom bije- 
dilu, zatim crvenilu kože. Kod pojačanog lokalnog d. može 
se koža uzdići u obliku crvene pruge do nekoliko mm nad 
ostalu površinu, i ta promjena traje obično po više sati 
(urticaria factitia). Reflektorni d. javlja se kao crvena, 
široka i nepravilno ograničena pruga ili kolobar ^ do 1 
minute nakon podražaja (refleksni eritem). On počiva na 
reflektornom podraživanju (putem osjetnih živaca) živča¬ 
nih vlakana, koja proširuju sitne arterije (arteriole), i izo¬ 
staje, ako se periferni živci degeneriraju, na pr. iza nji¬ 
hova potpunog prekida. Zato je nedostatak reflektornog 
d. od dijagnostičke vrijednosti kod povreda perifernih ži¬ 
vaca. Pojačani lokalni i reflektorni d. čest je znak prejake 
razdražljivosti vegetativnog živčanog sustava, kakvu na¬ 
lazimo kod neurastenije, psihoneuroza, vegetativnih neuro¬ 
za i nekih drugih bolesti. J. Gl-r. 

DERMOPLASTIKA, posebna metoda taksidermije (v.), 
umijeće dermoplastičkog tehničara ili zoološkog prepa¬ 
ratom, koji ispunja za muzeje, škole i t. d. životinjske kože 
i modelira ih prema živim životinjama. Već su stari Egip¬ 
ćani balzamirali ili mumificirali na primitivan način. Me¬ 
toda ispunjavanja životinja pojavila se iznajprije u Fran¬ 
cuskoj. Pred 60 godina osnovao je šleski preparator Filip 
Leopold Martin taksidermističku i dermoplastičku tehniku, 
koja se uglavnom još danas upotrebljava, a od njega po¬ 
tječu biološke grupe u muzeju u Stuttgartu, životinje 
smještene u prirodnom okolišu, što se danas provodi i u 
drugim muzejima kao veoma poučan način. Dermoplastička 
tehnika se danas usavršila različnim metodama upotreblja¬ 
vajući kemikalije i čvrste plastične i lagane modele od 
treseta, parafina i dr. • 


LIT.: Ph. L. Martin, Dermoplastik u. Taxidermie, 1880; M. Sel- 
mons, Das Ausstopfen von Tieren, Berlin 1907; G. Schroder, Das 
Sammeln, Konservieren u. Aufstellen von Wirbeltieren, Berlin 1936. K. B. 

DERMOTA, Anton, Železniki 1. I. 1876, f Gorica 3. 
V. 1914, slovenski publicist i političar. Srednju školu svršio 
u Ljubljani, pravo u Pragu (1905), živio kao odvjetnik u 
Gorici. U Ljubljani bio je pod utjecajem J. Kreka, a u 
Pragu J. Masaryka, kasnije prišao k socijalnodemokratskoj 
stranci. Kao političar otklanjao je stapanje Slovenaca s 
Hrvatima i Srbima. Surađivao u brojnim listovima zani¬ 
majući se osobito za gospodarsko-politička pitanja. Naj¬ 
više se posvetio reviji »Naši zapiski«, kojoj je bio neko 
vrijeme i urednik i u kojoj je napisao svoje najbolje ra¬ 
dove (kao studiju O zadružništvu). Na slovenski je pre¬ 
vodio češka književna djela. J. G-č. 

DERNA, lučki grad na sjevernoj obali Cirenaike. Leži 
kraj ušća rječice Vadi Derna, koja snabdijeva mjesto pit¬ 
kom vodom i natapa oaze; inače je kraj veoma suh (tek 
202 mm oborina godišnje). Sjedište je okružja, različitih 
vojničkih i prometnih ustanova, a ima dosta živ promet 
i trgovinu s unutrašnjošću. Uz brojne džamije — jedna 
sa 42 kupole — ima i više katoličkih i židovskih ustanova. 
Stanovništva je 1929 bilo 11.360, od toga 660 Talijana i 500 
Židova, ostali Arapi. D. leži na mjestu grčkog grada Der- 
nis. U bizantsko doba je bila sjedište biskupije, a pod 
Arapima se pretvorila u neznatno selo. Opet se podigla u 
15. st., kad su se tu naselili Arapi, koji su pobjegli iz špa¬ 
njolske poslije pada Granade. G. 1911 su D. osvojili Tali¬ 
jani, koji su je učinili polaznom točkom svojih daljih na¬ 
diranja, te se grad počeo obnavljati i napredovati. A. M. S. 

DERNBURG, Heinrich, -*• Mainz 3. II. 1829, f Berlin 25. 
XI. 1907, njemački pravnik, pandektist i civilist, g. 1851 priv. 
docent, a od 1854 profesor (Ziirich, Halle, Berlin). Osim 
mnogih monografičkih radnja napisao je svoje izvrsne 
Pandekte (3 sv. 1884—87, 8. izd. priredio Sokolowski 
1911—12), Das burgerliche Recht des Deutschen Reichs u. 
Preussens (5 sv. 1898—1902, 4. izd. 1915). Hrvatski prijevod 
Pandekata (I. sv. Zagreb 1900) od Kostića nije uspio. Lj. A. 

DE ROBERTIS, Giuseppe, Matera (Basi'licata, Luca- 
nia) 7. VI. 1888, talijanski kritičar i profesor talijanske 
književnosti na sveučilištu u Firenci. Napisao je brojne 
rasprave i članke o klasičnim talijanskim piscima i ko¬ 
mentare njihovim djelima, sastavio je nekoliko antologija 
na osnovu modernih smjernica i estetskih pogleda. Sura¬ 
đuje u različitim talijanskim časopisima i dnevnicima (na 
pr. Pari, Pegaso, Letteratura, Leonardo , Corriere della 
Sera). Bio je suradnik, a kasnije i urednik firentinskog 
časopisa La Voće, te je od najmlađih dana pristajao uz 
najznačajnije i najsuvremenije književne pokrete, sudje¬ 
lujući u njima. 

Vrlo je dobar njegov komentar djelima G. Leopardija 
(Opere, I.-III., Milan 1937—38 i napose Canti, nuova ri- 
stampa, Firenca 1940). Sastavio je i bogat izbor iz djela 
Alfierija, Poliziana, Parinija i Sofficija. Skupa sa A. Gril- 
lijem priredio je izdanje djela R. Serra (Scritti, Firenca 
1938) kao i njegovih pisama ( Epistolario , Firenca 1934). 
Među njegovim kritičkim djelima treba spomenuti esej o 
Leopardiju (1937), zbirku Saggi (Firenca 1939) kao i vrlo 
originalne studije o suvremenim književnicima u knjizi 
Scrittori italiani del Novecento (Firenca 1939). G. D. 

DE ROBERTO, Federico, ^ Napulj 1866, f Catania 26. 
VII. 1927, talijanski romanopisac, kritičar i novinar. U 
Milanu se u društvu nazvanom »La scapigliatura« (bohem- 
ski život) družio s Vergom, Boitom, Giacosom i Rovettom. 
Pokazuje osobitu simpatiju prema francuskom realizmu i 
književnoj psihologiji (Zola, Flabert, Maupassant i dr.), 
ali je na nj najviše utjecao veliki Verga, njegov učitelj, 
čiju je korespondenciju uredio nakon njegove smrti. To 
se očituje u njegovim prvim zbirkama novela, što ih je 
objavio u Milanu: Documenti umani (1888), Processi ver - 
bali (1890), La sorte (1891). U njima je pokazao kritički, 
istraživački duh, smišljenu analizu života provincijalnog 
čovjeka, napose pak onih, koje je život »pobijedio«. 

U romanima D. R. svladava sređenošću svoje ćudi profi¬ 
njenost zapletaja duševnih drama, koje ipak potječu iz 
francuskog izvora književnih psihologa. Takvi su Evmanno 
Raeli (Milan 1889), Uillusione (ib. 1891), Spasimo (ib. 
1897), La messa di nozze (1908), La bella morte (1911). 
Svojim težnjama k psihološkoj erudiciji posvetio je brojne 

eseje i studije (Leopardi, Milan 1908; Una pagina della 
storia delVamore, ib. 1898; Come si ama, Turin 1900, i dr.). 
No najboljim djelom D. R-a, značajnim i u vezi s knji¬ 
ževnim razdobljem iz kojega je proizašlo, i sa povijesnim 
odsjekom koji je u njemu obuhvaćen, smatra se roman 
I Viceve (Milan 1894, 2 sv.), u kojemu D. R. postizava 
savršeno stapanje svojih osobina povjesničara i psihologa, 
umjetnika i učenjaka. Iskrenom i snažnom prozom, prot¬ 
kanom stanovitim regionalnim, sicilijanskim prizvukom, 
koji podsjeća na Vergu, D. R. u ovom djelu prikazuje 
povijest jedne stare sicilijanske obitelji, koja je nekada 
vladala otokom. Njegov stil, pun sklada, otmjenosti i bo¬ 
gatstva pojedinih elemenata, dostiže visinu, koju ne će 
više dostići u svom daljem stvaranju, ni u pripovjedačkoj 
prozi (Novelle di guerra, posmrtne, 1928 i dr.), ni u ese¬ 
jističkoj (11 colore del tempo, Palermo 1900; AlVombra 
delVolivo, Milan 1920 i dr.). U svojim kazališnim radovi¬ 
ma, koji se redovito osnivaju na psihološkoj hipotezi, nije 
se naročito istakao. Od hrvatskih ga je kritičara osobito 
cijenio Jakša Čedomil (Talijanski roman, Iskra II, Zadar 
1892). 

LIT.: R. Serra, Le lettere, Rim 1920; L. Russo, 1 Narratori, Rim 
1923; F. Bruno, Narratori tradizionali, Salerno 1932; B. Croce, La 
letteratura della nuova ltalia VI., Bari 1940. E. F. S. 

DEROGATORNA KLAUZULA, odredba, uvrštena u 
pojedine, izrično donesene pravne propise (kao zakone, 
naredbe), koja određuje, da izvjesni, stariji pravni propisi 
gube pravnu snagu. Obično d. k. nije bezuvjetno potrebna, 
jer se samo sobom razumije, da novije pravno pravilo 
stavlja van snage starije pravno pravilo, koje mu protu¬ 
slovi (lex posterior derogat priori), koliko ono nema jaču 
snagu (-> ustav III, zakon). No u životu se lako javlja 
sumnja, je li neki stari pravni propis nespojiv s novim i 
dosljedno, gubi li pravnu snagu ili ima dalje živjeti pored 
novoga (na pr. kad se radi o odnosu individualnih ili spe¬ 
cijalnih pravnih propisa spram općih). Za uklanjanje 
takvih i sličnih sumnja preporučuje se izrično uvrštenje 
derogatorne klauzule, koja će se gdjekad morati razraditi 
u pojedinosti. Napose, kad se želi, da novi pravni propisi 
budu jedino mjerodavni, potrebno je, da se stariji pro¬ 
pisi, koji se odnose na dotični predmet, izrično stave van 
snage. Danas se, pored svega toga, i razvio izvjesni »za¬ 
konodavni stil« ili šablona sa stalnom stereotipnom dero- 
gatornom klauzulom. I. K. 

DEROKO, 1. Aleksandar, * Beograd 17. IX. 1894, arhi¬ 
tekt, profesor na sveučilištu u Beogradu. Učio je u Beo¬ 
gradu, Rimu, Pragu i Parizu. Ima mnogo stručnih radova 
iz sredovječne srpske i suvremene folklorne arhitekture. 
Projektirao je nekoliko zgrada u starom srpskom stilu: ko- 
nak i blagovaonicu u Žiči, internat bogoslovskoga fakulteta 
u Beogradu, crkvu u N. Sarajevu, kapelu vidovdanskih 
junaka u Sarajevu, crkvu u Kraljevu, turbe Osmanu Đi- 
kiću u Mostaru i dr. Z. S. M. 

2. Dragutin ^ Beograd 7. IV. 1877. Škdlovao se u Beo¬ 
gradu, a usavršavao u kartografiji u Njemačkoj (Beč, Ber¬ 
lin, Leipzig i dr.). Do penzioniranja 1921 služio kao na¬ 
stavnik gimn. D. ima više desetaka naučnih radova i geo¬ 
grafskih karata. Bavio se i lingvistikom; izdao je francu- 
sko-srpski rječnik (1909). Važnije su njegove karte Karta 
Stare Srbije i Makedonije, Carte de la Serbie et du Monte- 
negro. Surađivao je i s J. Cvijićem. J. D. M. 

DE ROSSI, Giovanni Battista, * Rim 23. II. 1882, f Ca- 
stel Gandolfo 21. IX. 1894, talijanski arheolog. Na poticaj 
isusovca Marchija, koji se prvi nakon A. Bosija (konac 
16. st.) ozbiljno bavio proučavanjem rimskih katakomba, 
R. se posvetio izučavanju starokršćanskih umjetničkih spo¬ 
menika i natpisa, što se kriju u podzemlju Rima. Sam je 
otkrio 10 groblja i 12 kripta, a ujedno je organizirao Mu- 
seo cristiano lateranese, o kojem je 1878 izdao knjigu. 
Najvažnije mu je djelo La Roma sotterranea cristiana, 
Rim 1864—77 i 1887—98 (u 4 sv.). Na području staro¬ 
kršćanske epigrafike glavne su njegove publikacije Inscri- 
ptiones christianae urbis Romae VII saeculo antiquiores (2 
sv. 1857—85, 2. izd. 1915), ali je izdavao i natpise pret¬ 
kršćanskog Rima (u suradnji s G. Henzenom u okviru 
berlinskog Corpus inscriptionum latinarum, 1876—87). Nje¬ 
gova veličanstvena publikacija Mosaici cristiani e saggi di 
pavimenti delle chiese di Roma anteriori al secolo XV 
izlazila je u Rimu 1872—1900. Za povijesnu topografiju 
Rima pružio je važnih priloga svojim publikacijama Piante 


iconographiche e prospettiche di Roma anteriori al sec. XVI 
(1879). Osim toga je napisao monografiju o Kalikstovim 
katakombama, što ih je sam iskopao, kao i brojne radove 
u Bullettino di archeologia cristiana, koji je časopis on 
osnovao 1863. 

LIT.: P. M. Baumgarten, G. B. de R. (1892); P. Stevenson u 
Bullettino di archeol. crist. (1894). F. C 

DLROULeDE, Paul, * Pariz 2. IX. 1846, f Nica, 30. I. 
1914, francuski pjesnik i dramski pisac. Napustivši pravne 

nauke posvetio se književnosti 
i mnogo putovao. G. 1870 javi 
se kao dobrovoljac u francusku 
vojsku, bude zarobljen i odve¬ 
den u Šlesku, ali pobjegne i 
ponovno sudjeluje u ratu na 
Loiri i u istočnoj Francuskoj. 
Poslije rata ostade u vojsci, 
ali kao poručnik slomi nogu 
i dade ostavku. Svoje zani¬ 
manje i ljubav prema voj¬ 
sci zadržao je i nadalje, kao 
sastavni dio svog rodoljublja, 
koje ga je međutim dovodilo 
do žestokih političkih sukoba. 
G. 1882 osnovao je »ligu rodo¬ 
ljuba« (Ligue des patriotes), a 
u dva maha bio je narodnim 
zastupnikom. Kao odlučni pro¬ 
tivnik republikanskog režima upuštao se u pothvate, zbog 
kojih je 1900 osuđen na progonstvo, provedeno u Španjol¬ 
skoj i u Austriji. Pomilovan vratio se 5. XI. 1905 u Fran¬ 
cusku. Dbjelodanio je Chants du soldat (1872), Nouveaux 
chants du soldat (1875), Marches et sonneries (1881), Re - 
frains militaires (1889), Poćsies militaires (1896). Kao dram¬ 
ski pisac napisao je UHeiman, dramu u 5 čina (praizvedba 
u Odeonu 1877), La Moabite (1880), dramu u 5 č. u stiho¬ 
vima, koju je cenzura zabranila prikazivati, La mort de 
Hoche, komad u 5 č. (1897). Napisao je i nekoliko romana 
i biografskih studija, a poznat je i kao predavač i govornik. 

LIT.: C. Ducray, P. D., 1914. 

DERIS, tropska biljka iz grupe Papilionaceae (D. 
elliptica, D. chinensis, D . phillipinensis i t. d.). Ona raste 
u tropskoj Aziji i sadržava kao djelotvorne tvari rotenon, 
deguelin, tephrosin i toxicarol u relaciji 400 :40 : 10 : 1. 
U veterinarskoj medicini upotrebljava se korijen, i to u 
obliku praha ili farmaceutskih specijaliteta. Vrijedi kao 
izvanredno dobro sredstvo protiv različnih ektoparasita 
kod domaćih životinja (ugrk, šuga goveda i konja, uši, buhe 
i krpelji). R. G-r. 

DE RUBERTIS, Giovanni, 4^ Acquaviva-Collecroce 
(Campobasso) 1813, f Acquaviva 1889, talijanski srednjo¬ 
školski profesor. Kako potječe iz jednog od triju mjesta, 
gdje su stare hrvatske kolonije, preko njega ih je 1853 
slučajno prvi otkrio Medo Pucić. D. R. osjeća se napola 
Slavenom te se nazivlje Italo-slavo; zanima se za život i 
jezik naših sunarodnjaka i uopće Slavena. 

Njegova informativna pisma Puciću objavljuje Antun Kazali u listu 
Osservatore dalmato (5. IV.—23. VI. 1853) i posebno u knjižici Delle 
colonie slave nel Regno di Napoli, Zadar 1856. U tim pismima De R. 
prenosi većinom neosnovane tvrdnje starih talij. povjesničara te daje 
veoma kratke etnografske opise naših kolonista i na kraju jednu svoju 
pjesmu u mjesnom hrv. narječju, ali je baš po njegovim vijestima 
učeni svijet saznao za te hrvatske kolonije. Prevode ih i izdaju: Špiro 
Popović u listu Sedmica (Novi Sad 1856), na ruskom O. Bodjanskij u 
Čtenija Moskovskog povijesnog društva (1858), pa na njemačkom (izvod 
u listu Ausland 1857 i potpuno u Petermannovim Mitteilungen 1859) i 
na latinskom Diefenbach u svojim Origines Europaeae (Frankfurt 1861). 
U samoj je Italiji tek D. Comparetti upozoren na to preko Peter- 
mannovih Mitteilungen (Rivista italiana, Turin 1863), te je tako pri¬ 
vukao pažnju i G. I. Ascolija (v.), koji se obraća na De R-a i nje¬ 
gove vijesti priopćuje u Riviista italiana (1863, br. 140), a zatim sam 
pohodi ta mjesta i objavljuje rezultate svojih istraživanja (Politecnico, 
Milan, ožujak 1867, pretiskano u njegovim Studi critici II, Rim 1877). 
De Rubertisova su pisma nadalje potakla, da i G. Vegezzi-Ruscalla 
dođe u izravan dodir s njim i da napiše informativnu knjižicu (Turin 
1864), u kojoj se osvrće i na narječje hrvatskih naselja te objavljuje 
i De Rubertisov prijevod parabole o rasipnom sinu u tom narječju. 
I sam je De R. objavio jedan svoj članak s povijesno-statističkim 
podatcima o našim kolonijama u Gazzetta della provincia di Molise 
(5. X. 1867). G. 1870 posjetila su ta mjesta dva slavenska povjesničara, 
V. Makušev i M. S. Drinov, te o rezultatima svoga puta, opet uz 
pomoć D. R., izvješćuje Makušev u zborniku Zapiski Petrogradske 
Akademije (XVIII, 1871). I Antonio Rolando u svom prilogu Escur- 
sione storico-etnografica nei paesi slavi della Provincia di Campo¬ 
basso (Annuario del R. Liceo Ginnasio Principe Umberto, Napulj 1875) 

uz ostalo prenosi De Rubertisov prijevod spomenute parabole. De R. 
je bio pri ruci i Bokelju prof. Risti Kovačiću, koji je posjetio ona 
mjesta i o njima pisao (Glasnik Srp. učenog društva, 62, 1885). I nakon 
De Rubertisove smrti Antonio Baldacci objavljuje još dva njegova 
pisma o našim kolonijama (Die Slaven von Molise, Globus XCIII, 
Braunschweig 1908). Tek je 1903 posjetio ta mjesta J. Smodlaka (Hrv. 
Misao, III. Zagreb 1904), 1904 J. Barač (Hrvatske kolonije u Italiji, 
Split 1904), a 1907 M. Rešetar, te su ustanovili, da pređi tih naših 
štokavaca ikavaca potječu iz Dalmacije, iz primorja između Cetine i 
Neretve, i da su odatle pobjegli s kraja 15. ili na početku 16. st. 
pred turskom najezdom. 

LIT.: M. Rešetar, Die serbokroatischen Kolonien Siiditaliens, Schriften 
der Balkankommission, Linguist. Abt. IX, Beč 1911; A. Cronia, Per la 
storia della slavistica in ltalia, Zadar 1933. M. D-ić. 

DE RUGGIERO, Guido, * Napulj 23. III. 1888, talijan¬ 
ski filozof i povjesničar filozofije, profesor povijesti filo¬ 
zofije na rimskom sveučilištu. U djelu Scienza come espe- 
rienza assoluta (1912) zastupa idealističko stanovište neo- 
hegelovskoga tipa, dok u novije vrijeme skreće od idea¬ 
lizma na temelju misli, da duh uslijed svoga djelovanja 
u tvari poprima neke tvari svojstvene osobine. U nizu 
svezaka obradio je talijansku i svjetsku povijest filozo¬ 
fije; posebno 3 sveska obrađuju filozofiju kršćanstva, 2 
doba renesanse, reformacije i protureformacije, 2 filozofiju 
prosvjetiteljskoga doba, 2 grčku, a 4 noviju i suvremeniju 
filozofiju. 

BIBL.: La filosofia contemporanea, 2 sv., Bari 1929; Filosofi del No- 
vecento , Bari 1934; Filosofia greca, II. izd., 1920; Filosofia del Cristia- 
nesimo, 1920; Rinascimento, Riforma e Contvariforma, 1930; Filosofia 
Moderna , I. L’eta Cartesiana, 1933; Storia del liberalismo europeo, 
Bari 1925; Scienza come esperienza assoluta, 1912. K. K-ć. 

DERVENAKIA, tjesnac na Pelopenezu (300 m. vis.), u po¬ 
krajini Korint (Grčka). Srpnja 1822 bojište jednoga od 
najznamenitijih ratnih pothvata Grka u borbi za oslobo 
đenje. Zapovjedniku turske vojske u Tesaliji Dramaliji 
(v.) uspjelo je prijeći korintsku prevlaku s brojnim četama 
i stići u Argos, gdje je naišao na jak otpor Grka, zaštićenih 
u tvrđavi. Dramalija tada odluči, da se povrati u Korint, 
odakle je mogao lako stupiti u vezu sa Larisom (glavnim 
giadom Tesalije) i dobiti živeža i streljiva. Da odvrati 
pažnju Grka, on proširi glas, da će ići u Tripolicu, glavni 
giad Peloponeza. Ali lukavi grčki general Teodor Koloko- 
tronis (v.) primijeti stupicu i umjesto da mu spriječi put 
k Tripolici, zaposjedne sa svojim vojnicima izlaz tjesnaca 
Dervenakia, odakle je Dramalija morao izbiti na korintsku 
ravnicu. Kolokotronis je imao pravo. Dramaliju su uhvatili 
u stupicu i najveći dio njegove znamenite vojske uništili 
u klancima veoma visokih brda, u kojima su bili skriveni 
Kolokotronisovi vojnici. Tako je bila onesposobljena velika 
vojska, kojom je Turska mislila ugušiti i dokrajčiti po¬ 
bunu Grka. Porazom kod Dervenakije čitav je Peloponez 
dugo vremena ostao u grčkim rukama sve do dolaska egi¬ 
patske vojske i brodovlja. U bitki kod Dervenakije odli¬ 
kovali su se uz zapovjednika Kolokotronisa i grčki zapo¬ 
vjednici: Dimitrije Ipsilantis, Papaflessas i nadasve junački 
Njkitara, prozvan otada »turkožder« (turkofagos). K. K. 

DERVENTA, kotarsko mjesto u sjevernoj Bosni na 
pruzi Sarajevo—Brod. Grad leži uz obje strane rijeke 
Ukrine; središte mu je smješteno na brežuljku, jednom 
od zadnjih izdanaka bosanskih planina, dok se sjeverno od 
Dervente pruža ravna i bogata bosanska Posavina. Grad 
je pretežno trgovačko središte rodne i bogate okolice, a 
najjača je trgovina žitaricama i šljivama. U mjestu postoji 

i tvornica platna i štapova. G. 1931 D. je imala 6654 sta¬ 
novnika, pretežno Hrvata rimokatoličke i muslimanske 
vjeroispovijesti. Okolica je naseljena većim dijelom kato¬ 
ličkim stanovništvom, koje se odlikuje čistoćom, marlji- 
vošću i lijepim narodnim nošnjama. U blizini D-e nalazi 
se samostan Plehan, poznato katoličko proštenište. D. se 
prvi put spominje 1473; g. 1688 bili su ondje poraženi 
Turci. Poslije je mjesto utvrđeno, ali je tvrđava naskoro 
napuštena i danas joj ima malo traga. Od početka 18. st. 
bila je sijelo nasljedne kapetanije. 

U gradu postoji gimnazija i niža poljodjelska škola, a 
važno je i prometno središte, jer osim važne željezničke 
pruge i blizine plovne Save D. je čvorište vrlo prometnih 
cesta, koje vode u Bosanski Šamac, Doboj i B. Luku. N. P. 



PERZIJSKI DERVIŠ ČITA IZ SVETE KNJIGE 


DERVIŠ, perzijska riječ, koja znači isprva prosjak; u 
Perziji i Turskoj član kojega islamskoga vjerskoga reda (u 
arapskim i indijskim zemljama fakir, »siromah«, pl. fukara 
»siromasi«). Redovi derviški nastali su u 12. st., premda 
mnogi od njih nastoje dovesti svoje porijeklo do 3., 2. ili 
1. stoljeća islamskoga. 

U arapskim zemljama djelovao je kršćanski primjer, u 
perzijskima i indijskima budhizam na pripadnike islama 
s asketskim sklonostima, tako da se na podlozi mističkoga 
i panteističkoga sufijizma (-^ sufijizam) počeo razvijati 
poseban redovnički život. Najstarija bratovština bit će 
Kadirije, koje je osnovao Abd el Kadir al Džilani (umro 
1066), Rifaije, kojima je začetnik Ahmed Rifa’a (u. 1182), 
Ahmedije, sljedbenici Ahmeda al Bedavije (u. 1276), Nur- 
bahšije, koje osnova Šihabeddin Sohraverdi (u. 1234) i od 
kojih su potekli nekoć vrlo ugledni Mevlevije, zvani po 
Mevlani Dželaleddinu Rumiji, najvećem mističkom pjesni¬ 
ku perzijskom (u. 1273), kao i Bajramije, zvani po Hadži 
Bajramu (u. 1429—30), zatim Nakšibendije, zvani po Be- 
hauddinu iz Nakšibenda (u. 1319), Halvetije po Omaru 
Halvetiji (oko 1400), Bektašije po legendarnom Hadži Veli 
Bektašu, tijesno vezani s janjičarskom vojskom do njene 
propasti 1826; zloglasni nekoć skitači Torlaci i Kalendari 
i mnogo drugih redova. Najpoznatiji su Kadirije, naj¬ 
ugledniji Mevlevije, kojih je šeh iz Konje pasao otman- 
skoga cara Otmanovom sabljom kod stupanja na prijesto. 

Svaki red ima svoga starješinu (šeh ili šejh, perz. pir, 
starac) i zajedničke obrede, koje vrše u skupu u manastiru, 
koji se zove tekija, hanika, zavija, ribat. Obred se sastoji 
u prostom ponavljanju svetih izreka, gdjekada praćen mu¬ 
zikom i, kod Mevlevija, okretanjem (»plesom«). Neki se u 
zanosu sami sijeku sabljama i zabadaju u se bodež, gutaju 
živo ugljevlje, rukuju usijanim gvožđem i vrše čudotvorna 
liječenja. Rifaije, osim toga, proždiru žive zmije i jakrepe 
i liječe od njihova ujeda. Opsjenarske vještine, osnovane 
dijelom na sugestiji i hipnozi, imaju zajedničke s indijskim 
fakirima. Teologija pojedinih redova uvijek je neka 
vrst sufijizma, ali se koleba u različnim tarikatima (ar. 
»staza«, red) od asketskoga kvijetizma do panteističkog 
antinomizma, zabacivanja svih zakona i propisa. Ritual 
uvijek polaže važnost na emocionalni vjerski život i rado 
izaziva hipnotičke i autohipnotičke pojave i nastupe za¬ 
nosa. Stoga je djelovanje obreda na živčani sistem i maštu 
vrlo izrazito. Svim obredima zajednički je dhikr (č. zikr), 

spomen, t. j. Alahov, kojemu je svrha da bogoljubnim 
dervišima doziva u pamet misao na nevidljivi svijet i 
ovisnost o njemu. Zikr je vjerska nadraženost visoka 
stupnja, koja ima za posljedicu ugodno sanjarsko osje¬ 
ćanje. U nekih kultske vježbe pjevačkoga zbora (pešrev, 
perz.) ili plesača prate bubnjevi ili manji defovi s kolu¬ 
tićima od žute mjedi. Mevlevije uz bubanj upotrebljavaju 
naj, posebnu perzijsku frulu, koja djeluje tužno i neodo¬ 
ljivo, a u novije vrijeme u Sarajevu i ćemane (gusle). 
Upotreba bubnjeva jamačno potječe od primitivnijega ša- 
manizma, gdje se zvukom bubnja tjeraju zli duhovi. Razni 
drugi kultski atributi i dijelovi nošnje nalaze se gotovo u 
jednakom obliku u kultovima Kibele i Mitre i drugim sta¬ 
rim vjerama prednje Azije. 

Osim maloga broja redovnih članova, koji žive u tekiji 
ili su u nekim redovima uvijek dužni hodati po svijetu kao 
prosjaci, ima velik broj laičkih pripadnika, koji žive u 
svijetu. Branioci šerijata (kanonskoga prava) i ulema, 
službeni teolozi, gledaju na d-e s nepovjerenjem i pobijaju 
ih, a državna vlast vrši nad njima nadzor, od kojega su se 
sačuvali jedino Senusije, tako da su otišli u pustinje Ara¬ 
bije i sjeverne Afrike. Njihov tarikat odlikuje se i višim 
društvenim stupnjem pred drugim redovima i čistoćom 
vjere, bez svake natruhe panteizma ili vjerske mlakosti. 

Besplatno dijeljenje kruha i čorbe od mesa i pirinča sirotinji i 
putnicima bilo je u običaju valjada kod svih tekija; isto tako valja 
jednim dijelom pripisati dervišima u zaslugu gojenje i udomaćivanje 
azijskih vrsta voća i cvijeća. Njegovali su islamsku nauku i pjesništvo 
tursko i perzijsko, neki od bosanskih derviša spadali su u najučenije 
ljude islamske svojega, vremena. 

Što ima danas u Bosni derviša, to su neznatni ostatci nekada buj¬ 
noga života različnih tarikata, od kojih su neki posve propali. Tako 
se danas gotovo i ne zna za Bajramije, kojima je nekoć pripadao 
pjesnik Vahdeti iz Dobruna kod Višegrada i Abdulah efendija Bošnjak, 
komentator i pisac sedamdeset mističkih djela. O snazi mističkoga 
života islamskoga u Bosni svjedoči i to, što je u Bosni iz bajramij- 
skoga reda nikao nov ogranak Hamzevije, kojima je bio osnivač 
Hamza Orlović, i koji su zajedno sa svojim šehom trpjeli najžešće 
progone kao tobožnji ateisti. Hamzevije su se održali najdulje u 
bosanskoj Posavini. Jednako je gotovo zamro spomen popularnim 
nekoć Bektašijama, kojih je morao u Bosni biti veći broj. Najviše d-a 
ima u Sarajevu, gdje danas žive Kadirije (po bosanskom izgovoru 
Kaderije) u Hadži Sinanovoj tekiji, Mevlevije u romantičkoj tekiji na 
Bendbaši, na samoj obali Miljacke, koja je bila izvor obrazovanih 
ljudi i pjesnika; Nakšibendije za Beglukom više Atmejdana; Halvetije, 



UČESNICI RELIGIOZNIH IGARA U TEBBESU (IRAN) SIJEKU SE 
SABLJAMA 

(Sven Hedin, Zu Land nach lndien 11.) 


kojima je tekiju (haniku) sagradio veliki mecena sarajevski Gazi 
Husrev-beg u prvoj polovici 16. st.; zatim pojedinci derviši rifaijskoga 

i bektašijskog tarikata. Nakšibendijskog su tarikata tekije u Živčićima i 

glasovita tekija na Oglavku. Ova tekija, koja se nalazi više ceste 

Kiseljak—Fojnica, ima velik broj vanjskih članova u okolnoj nahiji, 
gdje se njen utjecaj osjeća u neku ruku onako blagotvorno kao 
utjecaj franjevačkoga manastira u Fojnici. Tekija na Oglavku imala 
je oveći zemljišni posjed, od kojega za vrijeme austro-ugarske uprave 
nije trebala plaćati poreza, dok nije jugoslavenska vlada ukinula tu 

povlasticu. Derviši žive osim toga u Blagaju na Buni, i donedavna u 
medresi u Travniku, gdje su danas ostali pojedinci. 

Premda su derviši toliko skloni panteizmu i snošljivosti prema svim 
vjerama, opet ih je bilo u prošlosti mnogo, koji su dragovoljno išli 
u džihad, sveti rat protiv nevjernika; osobito oni, koji su voljeli pu¬ 
stolovni život nego asketske vježbe u samoći tekije. Stoga je onaj 
stari vojnik derviš u nar. pjesmi o »Banoviću Strahinji« sasvim realan 
lik, uzet iz života. Zanimljivo je također, da neke junačke pjesme i 
Marka Kraljevića po vanjštini opisuju kao derviša. Značajno je, da su 
neki od najvećih osvajača na bosanskoj krajini, kao na primjer Ha- 
dum Jakub-paša, pobjednik na Krbavi, i Gazi Hasan-paša, osvajač 
Bišća (poginuo kod Siska 22. VI. 1593) bili derviši; a čini se, da je 
derviš bektašija bio i Ferhad-paša Sokolović, kako se može suditi po 
bektašijskom tadžu (»kru¬ 
ni«, t. j. visokoj derviškoj 
kapi) s karakterističkom 
čalmom od dvanaest burma 
(ovoja), kakav se nalazi na 
njegovu grobu u turbetu 
kraj džamije Ferhadije, 
njegove zadužbine, u Ba- 
njoj Luci. Derviš-paša Mo¬ 
starac bio je mevlevija i 
odredio je, da mu se na 
grobu uči Mesnevija Džela- 
ludina Rumije. 

O nazočnosti derviša ili 
njihovih tekija svjedoče u 
našim krajevima imena mje¬ 
sta Begtež (t. j. Bektaš), 
selo kod Požege, Kalendari 
(ili Kalenderi) u kotarima 
Bosanska Kostajnica i San- 
ski Most, Kalendarija ma¬ 
hala u Donjem Šeheru u 
Banjoj Luci, Kalenderovci 
srpski i turski u kotaru 
derventskom, Torlakovac u 
džematu Staro Selo, kot. 

Jajce, Derviši u kot. Novi, 

Banja Luka, Donja Tuzla i 
Bugojno; Dervišina u k. 

Rogatica; zatim mjesta, koja 
nose. ime po šehovima: Še- 
hovci latinski i turski, opć. 

Sanski Most; Šeh-mahala u 
Jajcu; kotar Kladanj i 
Foča; Šehovina, k. Nevesi- 
nje i Sarajevo; Šehovića 
glavica, ispostava Lastva; 

Šehići, k. Visoko i Žepče, 
te četiri mahale sarajevske: 
šejh Bagdadi, Šejh Ferrah, 

Šejh Magribi (zapadnjak, 
t. j. Marokanac) i Šejh 
Muslihuddin; i napokon 
brojna prezimena Šehovići, 

Šehići i rjeđa Derviševići. 

Muško ime Derviš (Dervo) 
i žensko Derviša obična su 
u muslimana, a oko Fojnice 
Behaudin, po osnivaču na¬ 
kšibendijskog reda. 

Od glasovitih derviša i 
šehova bili su poznati u 
Bosni legendarni Ajvaz- 
dede, kojega je turbe na 
Ajvatovici kod Prusca, 12 
km od Donjega Vakufa da¬ 
nas najglasovitije mjesto 
zijareta (pohoda, misli se 
časnom grobu) u Bosni i 
koje je 1930 ili 1931 dalo 
povod gradnji jedne tekije 
na tom mjestu, zatim Gai- 
bija, ukopan u Staroj Gra¬ 
diški, i njegov suvremenik 
pjesnik Kaimija iz Saraje¬ 
va, koji je za bečkoga rata 
bio prognan u Zvornik i 
ondje umro; učenjak Šeh- 
Jujo u Mostaru, glasovit sa svojih čudesa i vidovitosti; Đul-baba 
u Budimu (prikazan u madžarskom filmu) i Gazi-Hindi-baba (»indijski 
starac«), koji je u dubokoj starosti pratio tursku ordiju na Muhač 
i ondje umro. Uz Hindi-babino turbe u Vukovaru bila je darežlji- 
vošću cara Sulejmana načinjena tekija i predana dervišima, koji 
su imali čuvati njegov grob; predmet sličnoga štovanja bili su u 
Osijeku grobovi Bajram-babe i Husrev-babe; kraj Knina bio je 
sahranjen Hadži Ahmed Baba, zaštitnik dalmatinskog serhata (kra- 

jine), bez sumnje onaj isti Baba Ahmed, koji je po Evliji Če¬ 
lebiji sredinom 17. st. čuvao most na Cetini, ili Babahmet, kojega 
s njegovim sinom Ahmetom Babahmetovićem spominju muslomanske 
junačke pjesme. Sve ove derviške šehove, koji su živjeli ili borili se 
na krajini protiv neprijatelja islama, učinila je pučka pobožnost za¬ 
štitnicima (gozčii) turskih krajina. No takav kult promicao je sa 
mnogo političkoga smisla i sam car Sulejman, koji je osim Hindibabe 
uzvisio drugoga, starijega zatočnika islamskoga Gerz Eljas Babu i 
učinio ga zaštitnikom Budima i ugarske krajine, sagradivši mu turbe 
i tekiju na brdu Sv. Gerharda, koje je dobilo ime po novom svecu: 
Da je i taj Gerz Eljas, u Bosni poznat kao Gerzelez Alija (ili Đerze- 
lez), bio derviš, upućivao bi njegov pridjevak »Baba«, svojstven der- 
viškim starješinama, osobito Bektašijama. U ostalom bosanska ga epska 
tradicija veže tijesno za Hadži Sinanovu tekiju u Sarajevu i daje mu 
za pobratima, Torlaka Aliju iz Rumelije, očito jednoga derviša. 

LIT.: O dervišima postoji velika literatura i njima se bave gotovo 
svi putopisi o bližem Istoku. Posebno: D. B. Macdonald u Enc. IsL; 
J. đ. Browne, Derwishes or oriental spiritualism, London 1868; Depont 
et Coppolani, Les confrćries telig'euses musulmanes, Alger 1897; Svi 
Vamberyjevi putopisi i historijske studije; Kremer, Gesch. d. herrschen- 
den ldeen d. Islams, 1868; Macdonald, Aspects of Islam, 1911; G. 
Jacob, Die Bektaschijje in ihrem V erhaltnis zu verwandten Erschei- 
nungen u Sitzungsberichte Miinch. Akad. Wiss. 1. Kl., Bd 24, 1909; 
Ekrem-beg Vlora, Aus Berat u. vom Tomor. Zur Kunde d. Balkan- 
halbinsel, Sarajevo 1911; Th. Ippen, Skutari u. nordalb. Ebene. z. Kunde 
d. Balkanhalbinsel, Sarajevo 1907; razna godišta G1ZM u Sarajevu; Else 
Krohn, Vorislamisches in einigen vorderasiatischen Sekten u. Derviš- 
orden, Etnolog .. Studien, 1 . 1931; Ista, Kleine Beitrage z. Kenntnis 

islamischer Sekten u. Orden auf d. Balkan-Halbinsel, Mitteilungsbl. 
Gesellsch. f. Volkerkunde; A. Olesnicki, Još o ličnosti Đerzelez Alije, 
ZNŽO knj. 29, sv. 2, Zagreb 1934. A. Š-k. 

DERŽAVIN, Gavril Romanovič, ^ Kazan 1743, f Zvan- 
ka kod Novgoroda 1816, ruski klasični pjesnik, učestvuje 
u pohodu protiv Pugačeva; kasnije postaje gubernator Pe- 
trozavodska i Tambova i najzad ministar pravde. Napisao, 
pored ostaloga, svoju autobiografiju (Zapiski), niz oda, 

anakreontskih pjesama, ele- 
gija, basna. Lirski pjesnik vi¬ 
sokog stila, protivnik suvišne 
retorike. Proslavio je pjesmom 
doba carice Katarine II. i nje¬ 
zine vrline, žigošući u isto 
vrijeme rusku zaostalost (oda 
Felica). Najbolja su njegova 
djela čuvena oda Bog f Smrt 
kneza Meščerskoga i Vodopad. 
Njegovo pjesništvo predsta¬ 
vlja prijelaz od svečane reto¬ 
rike Lomonosova k Puškinu. 
Polnoje sobranije sočinenij 
Deržavina sa biografijom iz¬ 
dala je ruska Akademija Nau¬ 
ka pod uredništvom I. K. 
Grotta (1867—1883). Njegovu 
odu Bog preveo je Ivan Trn- 
ski u zbirci »Iz slavenske rod¬ 
bine« (Zagreb 1904). Ocf hrvatskih prikaza o njemu naj¬ 
opsežniji je Jagićev u njegovoj »Ruskoj književnosti u 
osamnaestom stoljeću« (Zagreb 1895). V. R. 

DESA, srpski veliki župan oko 1154—1167. Potisnut od 
Uroša II., koga je štitio car Manuel Kommen, D. se javlja 
kasnije opet kao veliki župan. Uporno je nastojao proširiti 
svoju oblast i osloboditi se Bizanta oslanjajući se na Ugar¬ 
sku i Mletke (jednu je kćer udao za Leonarda, sina dužda 
Vitala II. Mikielija). Zbog toga ga je Manuel jednom odveo 
sa sobom kao sužnja u Carigrad, a kasnije ga napokon zba¬ 
cio s vlasti. 

LIT.: Lj. Kovačević u Glasu SKA, 62., Beograd 1901; K. Jireček- 
J. Radonić, Istorija Srba, /., Beograd 1923; F. šišić, Letopis popa 
Dukljanina, Beograd 1928. M. J. D. 

DES ADRETS, Fran 9 ois de Beaumont, barun, La 
Frette (Isere) 1513, f La Frette 2. II. 1587, francuski voj¬ 
skovođa. G. 1515. postao pukovnikom legionara u Dauphi- 
neu, a 1562, da se osveti vojvodama Guise, prijeđe na 
protestantizam i u ime hugenota počne rat, u kojem je 
svojom okretnošću stekao tužnu slavu. Opustošio je Dau- 
phine i lyonsku pokrajinu počinjajući pokolje, koji su 
dijelom bili osveta za pokolje protestanata; zauzevši za- 
mak Montbrison (Forez) prisilio je 18 katoličkih zaroblje¬ 
nika, da se sunovrate s kule. G. 1563 zatvoriše ga njegovi 
pristaše, kojima su ambicije D. A-a postale sumnjive, no 
naskoro ga pustiše na slobodu. Nakon toga se vratio kato¬ 
ličanstvu i povukao na svoj dvor, a 1567 borio se protiv 
hugenota na strani katolika. No i ovima postade sumnjiv, 
oni ga zatvore u Lyonu, ali poslije mira 15. VIII. 1570 puste 




LOUIS DESAIX 
Po Gućrinovoj slici 


ga na slobodu. U pokolju hugenota 1572 nije sudjelovao, 
a umro je kao katolik. 

DESAIX DE VEYGOUX, Louis Charles Antoine, * 
Saint-Hilaire d’Ayat (kraj Rioma) 17. VIII. 1768, f Ma- 
rengo 14. VI. 1800. Kao mladi časnik pristao je 1789 uz 
revoluciju i već 1794 bio divizijski general. G. 1795 zapo¬ 
vijedao je desnim krilom Jourdanove vojske, a 1796 pod 

Moreauom prodro preko Raj¬ 
ne kod Strassburga i kroz 
dva mjeseca drž&o mosto¬ 
bran Kehl protiv Austrija¬ 
naca. S Bonapartom došao 
je u Egipat (1. VII. 1797), 
gdje se odlikovao u bitci 
kod piramida i porazio Mu- 
rad-beja. Kao upravnik ste¬ 
kao je nadimak »pravedni 
sultan«. Vratio se u Fran¬ 
cusku u svibnju 1800, neko¬ 
liko mjeseci nakon Bonapar- 
ta, koji je već počeo vojnu 
u Italiji. Došavši sa svojim 
vojnim zborom u Italiju D. 
je pritekao u pomoć Bona- 
partu kod Marenga i okrenuo 
smionom navalom poraz u 
pobjedu, ali je pritom sam 
poginuo. J. Sr-ć. 

DE SANCTIS, Francesco, * Morra Irpina (Napulj) 28. 
III. 1817, f Napulj 19. XII. 1883, talijanski kritičar, po¬ 
vjesničar književnosti i političar. Istaknuo se već u školi 
jezičnog čistunca Basilija Puotija u Napulju; Puotijeva 
škola je bila žarište obnovljenog rodoljublja i napredne 
misli. Zatim je postao nastavnik književnosti. Plod je toga 
njegova prvog poučavanja (1839—48) knjiga Teoria e 
storia delta letteratura (I-II. knj., priredio B. Croce, Bari 
1926); tu su sabrani njegovi tečajevi o stilu, retorici, lirici, 
epici i prozi, koji su značili prekid sa svim starim retori¬ 
čkim pojmovima: do dobrog izražavanja ne dovode stili¬ 
stička pravila, nego pravilno mišljenje; u stilu se osim 
čovjeka ogleda i njegovo doba; tko ni u što ne vjeruje, 
može opsjeniti ljude slabe inteligencije, služeći se retori¬ 
kom, ali nikad ne može postati pravi književnik; kićenost 
i površnost su obilježja narodne dekadence. De S. je do 
konca života ostao vjeran tim načelima svoje kritičke 
misli i morala, poistovjetujući neiskrenost u osjećajima i 
brigu oko vanjštine s dekadencom (na pr. za sečentizma i 
Arkadije). Književnu vrstu ne smatra kao filozofsku kate¬ 
goriju, nego kao povijesnu tvorevinu, jer se književne vrste 
u svom prividnom postojanju u stvari neprestano preobra¬ 
žavaju. De S. je starim pitanjima i tradiciji dao nov duh; 
on pripravlja budućnost, jer shvaća i opravdava prošlost. 
Književnost kao život, život kao književnost, bila je u 
djelo provedena formula učitelja De S-a i njegovih uče¬ 
nika. Zato je De S. prije svega odgojitelj; cio je njegov 
život upravljen prema zadaći: buditi duhove i oblikovati 
svijesti. Počeo je pisati tek kao četrdesetgodišnjak, a 
nikad nije posvećivao toliko pažnje pisanju, koliko svome 
odgojnom djelovanju, pa i na političkom poprištu. 

To objašnjuje i njegovo držanje, kad je 1848 izbila u 
Napulju liberalna pobuna protiv Burbonaca. Uz poklik 
»Škola je život« pohrlio je De S. sa svojim učenicima na 
barikade. Zatim je odležao tri godine u tamnici i bio pro¬ 
gnan iz Napulja. Sklonio se u Turin pa u Ziirich, gdje je 
(1855) postao profesor talij. jezika na Politehnici. Ali 
netom je počela borba za oslobođenje, De S. se vraća u 
domovinu i od Garibaldija dobiva resor za prosvjetu pri 
napuljskom namjesništvu. G. 1861—62 ministar je prosvjete 
u Cavourovoj vladi u Turinu, gdje nastavlja svoj reforma¬ 
torski rad. Pošto je demisionirao, piše za novine i sudjeluje 
u aktivnoj politici (1867 izabran je za narodnog zastupnika). 
Napokon se 1871 vraća znanosti i do 1876 profesor je po¬ 
redbene književnosti na sveučilištu u Napulju. 

Kao uvjereni unitarist pobijao je regionalističke struje; 
nasuprot bio je odrešiti pristaša Savojske dinastije i član 
Cavourove stranke, a nasuprot Giobertijevu novogvelfizmu 
isticao je laički duh modernih država. Kako nije bio usko¬ 
grudan strančar, uživao je opće poštovanje; prihvatio je kao 
predstavnik demokratske ljevice položaj ministra prosvjete 

1878—81. Ako De S. i nije bio velik političar, bio je ipak 
izvanredan politički odgojitelj. Njegove su riječi nalazile 
odjeka u narodu: to nisu bili pogledi pripadnika jedne 
stranke, nego glas domovine, glas narodne svijesti. U njego¬ 
vu izrazu »mrzim sisteme i njihova pretjerivanja« zrcali se 
umjerenost, u kojoj je njegova velika snaga kao povjesni¬ 
čara i narodnog odgojitelja. 
Umjerenost je ujedno osnovna 
vrlina i njegova kritičkog i 
povijesnog djela. Za razvoj 
De S-ove misli važniji su pje¬ 
snici negoli filozofi: na pjesni¬ 
cima počiva njegov kritički po¬ 
gled i njegova estetika. Osobito 
je radio na Leopardiju i na 
Manzoniju. Leopardi ja smatra 
ne samo pjesnikom, nego prije 
svega učiteljem života; njegov 
borbeni pesimizam postaje nai¬ 
me za De S-a pobudom za 
omladinu i potiče je na borbu 
na barikadama, te ga zato na¬ 
ziva borbenim »pjesnikom mla¬ 
dih«. Nakon te romantične faze 
opaža se (od 1850) kod De S-a 
utjecaj novog učitelja života, Manzonija, pod formulom: 
»ideal, koji se spustio do stvarnosti«. To je početak De 
S-ova realizma. Tada su mu 33 godine i on osjeća, da nema 
više mjesta sumnjama, jadanju i proklinjanju. Treba trpjeti, 
ali i raditi, nadati se. De S. je u prvom razdoblju bio 
hegelovac, ali je pod doktrinarnim hegelijanizmom sazri¬ 
jevao čovjek ukusa, čovjek pomirljive čovječnosti manzo- 
nijevskog tipa. 

Od svojih predavanja u Zurichu (1856) pa dalje De S. 
udara odlučno putem nove kritike bez ikakvih osjećajnih 
nesigurnosti, bez teoretskog doktrinarstva. Plod su tih go¬ 
dina članci i predavanja o Petrarki i o viteškom spjevu od 
Pulcija do Ariosta ( Saggi critici 1866, Saggio critico sul 
Petrarca, 1869). Njegovo je kritičko djelo tih godina obi¬ 
lježeno polemikom protiv apstraktnih ideala. Analizirajući 
Petrarku, dao je diagnozu onovremene romantičke bolesti, 
koju on naziva »bolest ideala«. 

Zatim je dao svoje najbolje studije u vezi s Danteom, 
Guicciardinijem, Leopardijem i Manzonijem ( Nuovi saggi 
critici 1872) i svoju Storia delta letteratura italiana (1870), 
koja je prema zamisli trebala biti školski priručnik, ali je 
to jedinstveno djelo mnogo više: ujedno povijest knji¬ 
ževnosti i moralnog života talij. naroda. Njegova morali- 
stička razmatranja nijesu na uštrb književno-povijesne 
vizije. On gleda na Italiju, kako cna propada baš radi svog 
viška književnosti, kako se dramatska veličina njene povi¬ 
jesti nalazi u suprotnosti između blistavog uma i politi¬ 
čkog propadanja. 

Istim se problemima posveti nanovo, pošto je počeo 
predavati na napuljskom sveučilištu (1871—76). Tada prou¬ 
čava književnost 19. st., koja je vrlo ukratko i uzgred pri¬ 
kazana u njegovoj povijesti književnosti; govori o Leopar¬ 
diju, Manzoniju i njegovoj školi, o romantizmu u južnoj 
Italiji, o demokratsko-mazzinijevskoj školi. Plod su tih 
predavanja: Studio su Giacomo Leopardi (priredio R. 
Bonari, 1885) i La letteratura italiana nel secolo XIX (sa¬ 
brao učenik mu F. Torraca s predgovorom i bilješkama 
B. Crocea, Napulj 1897). De S. je svojom velikom rječi- 
tošću putem književnosti dramatizirao cijelu povijest tal. 
Risorgimenta, i to povijest, koja je još bila u nastajanju 
i odjekivala je u grudima njegovih slušača, u njihovim 
uspomenama i čežnjama. On je i tada prožet dalekovidnom 
kritičkom koncepcijom, da je zadaća povjesničara surađi¬ 
vati sa poviješću, o kojoj predaje. 

Čudnovat je duhovni razvitak De S-a: naučno se obli¬ 
kovao i duševno obogatio prije 1860, a kao pisac istakao 
se u prvih 15 godina ujedinjenja Italije (1861—75), promi¬ 
jenivši smjer svoga proučavanja u pravcu pozitivnog istra¬ 
živanja čiste erudicije i filozofije. G. 1876, kad je završio 
svoja predavanja na napuljskom sveučilištu, završena je i 
njegova djelatnost kritičara i povjesničara: pojavio se, kad 
mu je bilo 40 god., a završio je svoj književni rad kao 
šezdesetgodišnjak. Njegove je Uspomene objavio veliki 
povjesničar Pasquale Villari tek 1889 pod naslovom La 
Giovinezza di F. De S., jer je mladost, ne samo vremenska 


nego i duhovna, bila njegova sila pokretnica i u starijim 
godinama. 

De S. se s pravom smatra začetnikom t. zv. estetske me¬ 
tode u povijesti književnosti u Italiji. U njegovoj su se 
pojavi stopili ujedno lik učitelja, mislioca, književnika i 
političara u potpunom skladu. L. R-o. 

F. De Sanctis i hrvatska kritika. De Sanctisova djela nisu 
imala većeg utjecaja na hrvatsku književnu kritiku, što ne 
znači da nije bio poznat. Najbolje ga je poznavao osnivač 
moderne hrvatske kritike Jakša Čedomil, kod koga se opa¬ 
žaju neki daleki tragovi De Sanctisova utjecaja. (Isp. na 
pr. članke »Hrvatska mladež i Zvonimir«, Narodni list 
1887, 13—15, i »O hrvatskoj književnosti«, Katolička Dal¬ 
macija 1897, 38—62). Marko Car cijeni De S-a i oslanja se 
na njegove sudove, na pr. u esejima »Književnost i kritika« 
i »Riminska nevjesta«, a V. Lozovina u svojoj Povijesti 
talijanske književnosti (Zagreb 1909) koristi se De S-ovim 
djelom. M. D-ić. 

DESANTIĆI, senjska plemićka obitelj, koja se isticala 
u bojevima s Turcima. Za ratne zasluge dobili su Kvirin, 
Franjo i Juraj 10. III. 1579 plemstvo, a 12. VII. 1587 i svoj 
grb. Kvirin je 1580 pao u tursko zarobljeništvo, kada je 
s vojvodom Jurjem Daničićem izašao na ophodnju u senj¬ 
sku okolicu. Narodna pjesma, koja Kvirina naziva Jurom 
ili Lukom ili Vidom Desančićem, opjevala je njegovo iz¬ 
bavljenje romantičnim načinom, opisujući u više inačica, 
kako ga senjska malena četa pod vodstvom Jurja Dani- 
čića ili Ivana Senjanina ili Petra Mrkonjića izvlači u oko¬ 
vima iz kule Tomine u Turskoj Hrvatskoj ili iz tamnice 
ličkoga bega. Neki su se članovi te uskočke obitelji odli¬ 
kovali i u senjskom komunalnom životu kao suci ili vršioci 
kakve druge službe. U crkvi sv. Franje u Senju nalazi se 
nadgrobna ploča vojvode Jurja Desantića iz g. 1707. Jedna 
grana D-a odselila se iz Senja u susjednu Bašku, gdje živi 
i danas. Od nje je potekao i Franjo D., koji je 1906 izdao 
poznatu Bašćansku pjesmaricu, u kojoj tvrdi, da su se 
okovi Luke D-a čuvali u bašćanskom svetištu Majke Božje 
od Gorice. 

LIT.: M. Magdić, Juraj Daničić, Narodne novine 1901 br. 80; R. 
Lopašić, Spomenici hrvatske krajine, I.—III. sv., Zagreb 1884—86. P. G. 

DESARGUES, Girard (1593—1662), francuski matemati¬ 
čar, vojni inženjer i arhitekt; rodio se i umro u Lyonu, 
ali do 1650 živio je u Parizu, gdje se 1626 upoznao i spri¬ 
jateljio s Descartesom. G. 1636 izdao je u Parizu malo 
djelce Exemple de Pune des manieres universelles touchant 
la pratique de la perspective etc., u kojem pokazuje, kako 
se određuje perspektivna slika nekoga predmeta s pomoću 
triju koordinata pojedinih njegovih točaka; to je zapravo 
početak metode, koja se tek u 19. st. razvija pod imenom 
aksonometrije (-> deskriptivna geometrija). Drugo Desar- 
guesovo djelo je Brouillon proiect d’une atteinte aux eve- 
nemens des rencontres d’un cone avec un plan (Pariz 1639), 
koje je izvanredno važno zbog toga, što sadržava začetke 
glavnih dijelova t. zv. projektivne geometrije (v.) (pojam 
pramena pravaca, sveska ravnina, involucije, polariteta 
i t. d.), sve primijenjeno na teoriju čunosječnica. To je 
prvi i odlučni pokušaj, da se obnovi i osvježi antikna geo¬ 
metrija. Zbog toga je djela Poncelet nazvao D-a Mongeom 
17. st., ali je to djelo imalo utjecaja samo na jednoga suvre¬ 
menika, naime na mlađahnog B. Pascala (v.). Ne bismo za 
to djelo čak ni znali, da ga nije 1845 slučajno našao M. 
Chasles u jednom antikvarijatu, i to u obliku prijepisa, što 
ga je de La Hire načinio 1679. Ovaj je posljednji u svojim 
djelima preuzeo jedan dio Desarguesovih teorija, ali ih 
nije shvatio u svoj njihovoj dalekosežnosti. Treće djelo 
D-ovo izašlo je u Parizu 1640 pod naslovom Brouillon 
proiect d’exemple d’une maniere universelle touchant la 
practique du traite a preuves pour la coupe des pierres en 
architecture etc., u kojem je iznio teoriju siječenja kamena, 
perspektive i gnomonike. S tim svojim djelima nije D. 
imao sreće, jer se zbog njihovih novih ideja, formalne 
nedotjeranosti i mnogih novih naziva (osobito to vrijedi 
za prvo i treće djelo) zapleo u takve prepirke s drugim 
stručnjacima, da je njegov vjerni učenik bakrorezac A. 
Bosse morao napustiti svoju stolicu na umjetničkoj aka¬ 
demiji u Parizu zato, što je branio Desarguesa. Ipak se 
mora priznati, da su Fermat i Descartes pohvalili drugo 
gore spomenuto djelo. — Od izvornih D-ovih zamisli naj¬ 
važnije su: pojam involucije (v.) i pojam neizmjerno da¬ 
lekih točaka. Osobito ovaj drugi zadire u same temelje 

geometrije, jer dok si! po Euklidu paralele pravci u ravnini, 
koji se nikada ne sijeku, D. smatra, da i one imaju sje¬ 
cište, samo što je ono neizmjerno daleko. Ovo je Desar- 
guesovo projektivno shvaćanje strukture prostora izvan¬ 
redno važno, jer svi stavci o siječenju pravaca u ravnini, 
te pravaca i ravnina u prostoru dadu izreći općenito , t. j. 
bez obzira na specijalne slučajeve, kada su koji od tih 
elemenata među sobom paralelni; po Euklidu moraju se 
takvi specijalni slučajevi svaki posebno izricati i dokazi¬ 
vati. Upravo ova D-ova koncepcija omogućila je postanak 

1 razvitak moderne projektivne (a pogotovu afine) geome¬ 
trije u njezinu sintetičkom obliku. Dva su temeljna stavka 
te geometrije, koji nose D-ovo ime, naime 1. Ako sjecišta 
korespondentnih stranica dvaju trokuta leže na jednom 
istom pravcu, tada spojnice korespondentnih vrhova tih 
trokuta idu jednom istom točkom, i 2. Ako je u čuno- 
sječnici upisan neki četverokut, tada svaki pravac ravnine 
siječe čunosječnicu i dva para suprotnih stranica četvero¬ 
kuta u tri para korespondentnih točaka neke involucije. 
Prvi od ta dva stavka je osobit po tome, što vrijedi bez 
obzira na to, da li ona dva trokuta leže u jednoj istoj 
ravnini ili ne, a onda i po tome, što se dade dokazati 
čisto geometrijski samo u ovom drugom slučaju (Staudt), 
dok se onaj prvi slučaj mora ili svesti na ovaj drugi ili 
dokazati analitički, t. j. s pomoću računa. 

BIBL.: M. Poudra, Oeuvres de D., 2 sv., Pariz, 1861. R. C. 

DeSAUGIERS, Mare Antoine Madeleine, Frejus (Var) 
17. XI. 1772, f Pariz 9. VIII. 1827, francuski komediograf. 
Sin je skladatelja Antoine D-a. Za vrijeme revolucije po¬ 
šao je na San Domingo, gdje je bio zarobljen od pobu¬ 
njenih ^Crnaca, zatim u USA (Filadelfija). Vrativši se u 
Pariz 1797 brzo je stekao glas kao pjesnik i skladatelj pje¬ 
sama (»ehansons«) za kazalište i kao pisac lakrdija, oper¬ 
nih libreta i t. d. Za restauracije 1815 imenovan je ravna¬ 
teljem kazališta Vaudeville. Napisao je, dijelom u su¬ 
radnji s drugima, oko 100 vaudevillea, od kojih je najviše 
uspjeha imao Les petites Danaides (1819). Bio je pred¬ 
sjednik književnog kluba »Caveau«. Njegove Chansons et 
Poesies diverses izašle 1808—16, njihov izbor s uvodom 
Alfred de Bougy-a 1858. 

LIT.: Sainte-Beuve, Portraits contemporaine, V., 1846. 

DESAULT, Pierre Joseph, ^ Vouhenans 1738, f Pariz 

I. I. 1795, francuski kirurg. Od 1766 održao je u Parizu ana¬ 
tomska i kirurška predavanja, od 1782 predstojnik kirur¬ 
škog odjela bolnice Charite. Bio je u svoje vrijeme naj¬ 
slavniji kirurg Evrope, osobito znamenit zbog svoje nove 
metode liječenja preloma kosti. Zaslužan je i kao klinički 
učitelj i operater. Od njegovih mnogih izuma najpoznatiji 
je po njemu prozvani zavoj kod preloma ključne kosti. 
Njegov učenik Bichat je objavio njegove Oeuvres ehirur- 
gicales (1798—1803). 

DESBORDES - VALMORE, Marceline - Felicite - Josephe, 
% Douai 20. VI. 1786, f Pariz, 23. VII. 1859, francuska knji¬ 
ževnica. Otac joj je bio slikar grbova, koji je za Revolu¬ 
cije pao u bijedu. S majkom je 1800 poduzela put pun ne¬ 
volja u Guadeloupe, vratila se 1801 u Francusku i nastu¬ 
pala u kazalištu u Douaiu. S 15 godina angažirana je u 
Lilleu (uloge mladih ljubavnica), no 1808 ostade bez mje* 
sta, romantički zaljubljena i od 1810 majka. Napuštena od 
ljubavnika 1811, izgubivši dijete 1816, uda se 1817 u Bru- 
xellesu za osrednjeg glumca Prospera Lanchantina, nazva¬ 
nog Lacnautin. Do smrti ju je pratila oskudica i korota 
(izgubila je obje kćeri). Nije međutim podlegla pesi¬ 
mizmu, već je naprotiv u pjesmama pokazivala srčanosti i 
plemenite postojanosti. Stihovi su bili njena utjeha. Redom 
je objelodanila: Elegies et Romances, 1819; Elegies et poe 
sies nouvelles, 1825; Les Pleurs , 1833; Pauvres fleurs, 1839; 
Bouquets et prieres, 1843; Huit Femmes, 1845, te priče u 
prozi i stihovima. Unatoč stanovite stilske nespretnosti i 
zastarjele patetičnosti izraza njezine su pjesme još i danas 
čitke, kao primjer iskrenosti i smisla za muzikalnost, što 
sjeća na pjesničke melodije Verlaina. 

BIBL.: Oeuvres poetiques, 3 sv., Pariz 1886—87; Correspondance in¬ 
time, izd. B. Riviere, 2 sv., 1896; Lettres inedites, izd. H. Valmore, 
1912; Lettres a Prosper Valmore, 1925; Poćsies completes, izd. Guegan, 

2 sv., 1931—32. — Nekoliko pjesama prevedeno je na hrvatski: Ispo- 
vjest, prev. Marin Sabić, Prosvjeta, II, 90. 

LIT.: Sainte-Beuve, Mme D.-V., sa vie et sa correspondance, 1869; 

J. Boulanger, M . D.-V, d'apres ses papiers inedits, 1909, 2. izd. 1926; L. 

Descaves, La vie douloureuse de M. D.-V., 1900. P. Cl. 

DESCARTES (Cartesius), Rene, La Haye (danas La 
Haye-Descartes) u Touraini 31. ožujka 1596, f Stockholm, 


11. II. 1650, filozof, matematičar i fizičar. Potomak je stare 
plemićke porodice. Prve škole svršio je (1604—12) u isuso¬ 
vačkom zavodu La Fleche, gdje je pokazivao osobito zani¬ 
manje za spekulativne znanosti. G. 1613—15 živi u Parizu, 
gdje provodi veseo i slobodan život, zatim odlazi u Poitiers, 
gdje je postigao bakalaureat i licencu civilnoga i crkvenoga 
prava. G. 1617 ulazi kao dobrovoljac u vojsku Mauricea 
Nassauskoga upravo u vrijeme, kad je zaključen mir iz¬ 
među Nizozemaca i Španjolaca. U Bredi (Nizozemska) 
proveo je dvije godine kao vojnik baveći se osobito mate¬ 
matikom. G. 1619 prelazi u službu bavarskoga kneza izbor¬ 
nika; žestoku zimu 1619/20, koja mu je omogućila miro¬ 
vanje i dalji studij provodi u Neuburgu na Dunavu. Tu je 
otkrio temelje analitičke metode (kao nenadano otkrivenje 
10. XI. 1619). G. 1620 sudjelovao je u bitki za Češku (Bila 
Hora) i ušao s pobjedničkom vojskom u Prag, zatim je 
učestvovao u vojni na Madžarsku. Nakon kratke službe u 

vojsci grofa de Bucquoy-a 
1621 napušta vojnički stalež. 
Kratko vrijeme živi opet u 
rodnom mjestu, zatim ide u 
Bretagnu, u Pariz i Poitou, a 
onda odlazi na putovanje po 
Švicarskoj, Italiji, Nizozem¬ 
skoj i Njemačkoj. G. 1625—28 
proveo je uglavnom u Parizu, 
gdje ga je zahvatio val vele¬ 
gradskoga života, ali ga traj¬ 
no progoni misao, da se mora 
odreći svijeta i potpuno se 
predati znanstvenom radu. U 
proljeće 1629 odlazi u Nizo¬ 
zemsku, gdje je mijenjajući 
često boravište proživio 20 
god. baveći se samo znanošću 
i filozofijom. Još 1626 zapo¬ 
čeo je u Parizu pisati djelce 
Pravila u vođenju uma , ali 
ga nije dovršio. Prvo djelo 
napisano u Nizozemskoj bilo je O svijetu ili rasprava o 
svjetlosti , koje se D. — doznavši za osudu Galilejevu — 
nije usudio izdati (jer je i sam zastupao mišljenje o kru¬ 
ženju zemlje oko sunca). Prvo objelodanjeno D-ovo djelo 
jest spis Discours de la Methode , (Leyden 1637), napisan 
kao opširan uvod u rasprave o dioptici, o meteorima i o 
geometriji. Djelo Meditationes de prima philosophia (me¬ 
tafizička razmatranja) započeto je 1629, a završeno i iz¬ 
dano 1641. Rukopis je D. poslao na pregled nekim filozo¬ 
fima kao Arnauldu, Gassendiju i Hobbesu, te njihove 
opaske uz vlastite odgovore (objeetiones et responsiones) 
tiskao kao dodatak. Djelo je 1647 vojvoda De Luynes 
preveo na francuski, a prijevod je D. sam pregledao. Protiv 
D-ovih filozofijskih nauka ustali su isusovci (pere Bourdin) 
i pravovjerni protestanti (pastor Voet, dekan sveučilišta 
u Utrechtu) optužujući ga kao krivovjerca i bezbožnika. 
U svoju obranu izdaje D. 1643 spis Epistola ad celeberri- 
mum virum Gisbertum Voetium. G. 1644 izdao je D. svoje 
»Temelje filozofije« Renati Descartes principia philoso- 
phiae (preveo na franc. 1647 abbe Picot), posvećene učenici 
princesi Elizabeti. U »Opaskama o nekom spisu« (Notae 
in programma quoddam, 1647) D. brani svoju izvornu 
nauku od iskrivljivan ja svoga nekadašnjeg učenika H. Re- 
giusa. G. 1649 izdaje D. na francuskom raspravu Des pas- 
sions de Vame (O duševnim pokretima). Prije tiskanja D. 
je rukopis djela poslao švedskoj kraljici Kristini, koja ga 
je pozvala k sebi u Stockholm. G. 1649 D. odlazi u Stock¬ 
holm, gdje je bio kraljičin instruktor iz filozofije i izradio 
po njezinoj želji nacrt za Švedsku akademiju znanosti. Tu 
je doskora i umro od upale pluća. Nakon smrti izdana su 
iz D-ove ostavštine djela Compendium musicae (Priručnik 
glazbe) 1650; Le monde ou traite de la lumiere , 1664; 
Traite de Vhomme et de la formation du foetus , 1664; La 
recherche de la verite par la lumiere naturelle , 1701; Re- 
gulae ad direetionem ingenii , sačuvana pisma (I. izd. 
1668—83) i odlomci matematičkih, prirodoznanstvenih i 
književnih radova. 

D. kao filozof. Razvoj svojih filozofijskih pogleda opisao 
je D. na donekle autobiografski način u djelu Discours de 
la Methode. Ishodište D-ova filozofijskoga umovanja bila 
je još u mladim danima opažena činjenica, da postoje zna- 

čajne razlike pa i oštre opreke među mišljenjima i nazo¬ 
rima pojedinaca na polju filozofije, a i na ostalim podru¬ 
čjima znanosti izuzev područje matematičkih nauka. Po 
D-ovu mišljenju razlog tom razilaženju redovito nije u 
slabosti same spoznajne moći (razuma), nego u nemetodi- 
čkoj upotrebi razumskih sredstava pri sticanju spoznaja. 
Da bi se riješio nesigurnosti, koje su ga mučile, i da bi sam 
za sebe izgradio sustav pouzdanih spoznaja, odlučuje D. 
dvoje: ponajprije, da će — isključivši nepouzdano uporište 
auktoriteta — podvrgnuti sve predmete ljudskoga znanja 
općoj sumnji , a zatim, da će po uzoru matematičkih zna¬ 
nosti podrediti utvrđivanje i proširivanje spoznaja jasno 
određenom metodičkom postupku. Načelo, da treba o 
svemu sumnjati (de omnibus dubitandum) kod D. nije 
(kao kod Montaignea) skeptički zaključak filozofiranja, 
nego naprotiv nužna pretpostavka za početak filozofijskoga 
umovanja; prema slici, koju D. upotrebljava, potrebno je, 
da mislilac zgradu vlastite filozofijske spoznaje gradi svu 
iz temelja, a ne da je krpa od već postojećih »starih zi¬ 
dova«. U zahtjevu, da filozof započne »od početka«, sadr¬ 
žano je uvjerenje, da filozofijska spoznaja nije čin pa¬ 
sivnoga primanja, nego plod osobnoga duhovnoga stvara¬ 
nja; bez obzira na ono, što su drugi prije nas naučavali, 
kao filozofijsku istinu možemo prihvatiti samo ono, o čemu 
smo se sami uvjerili. Opća sumnja je način, da se riješimo 
svih nemetodičkih sinteza znanja i tako dobijemo slobo¬ 
dan put za nove metodički osnovane sinteze. Vlastiti me¬ 
todički postupak sveo je sam D. na četiri načela: 1. »ne ću 
prihvatiti nikada kao istinu nešto, što očito ne znam, da je 
istinito; t. j. pomnjivo ću se kloniti žurbe i prenagljivanja, 
ne ću zahvatiti svojim sudovima ništa, što se ne bi mome 
duhu tako jasno i razgovijetno očitovalo, da više nikada 
ne ću imati prilike u to posumnjati«: 2. »podijelit ću svaki 
zadatak, koji ispitujem, u toliko dijelova, koliko je moguće 
i koliko je potrebno, da se on najbolje riješi«; 3. »u svojim 
ću mislima ići po redu počinjući od predmeta, koji su naj¬ 
jednostavniji i koje je najlakše upoznati, a zatim ću se 
uspinjati malo pomalo kao po stepenicama do spoznaje 
složenijih predmeta, pretpostavljajući red i među onim 
predmetima, koji ne slijede prirodno jedni iz drugih«; 4. 
»obavljat ću tako potpune razdiobe i tako iscrpne preglede, 
da mogu pouzdano znati, kako nisam ništa izostavio«. — 
Oduzevši općom sumnjom spoznajnu vrijednost svim po¬ 
datcima znanja, koje je gotove dobio od drugih, D. traži 
istinu, koja bi prema spomenutom prvom načelu bila pot¬ 
puno očita, potpuno jasna i razgovijetna, a ujedno i tako 
osnovna, da bi se mogla uzeti za ishodište filozofijskoga 
umovanja. Tu istinu nalazi D. (poput sv. Augustina) u 
neporecivoj svijesti o činjenici vlastitoga sumnjanja, od¬ 
nosno mišljenja (doživljavanja) te je oblikuje u izrazu: 
Mislim, dakle jesam (Cogito ergo sum). Premda taj izraz 
ima oblik zaključka, on nije zaključak u običnom smislu 
riječi. Drugim dijelom izraza (»sum«) zapravo se samo 
daje metafizičko značenje onome, što je prvi dio izraza 
(»cogito«) izrekao kao čisti doživljaj. D. izričito naglasuje, 
da se bitak jastva sastoji u samom mišljenju (cogitatio) 
uzetom u širem smislu doživljavanja uopće. Metafizičko 
vrednovanje očitostne činjenice »doživljavam« (cogito) va¬ 
žno je zato, jer se tim vrednovanjem ustanovljuje kategorija 
duhovne supstancije , koja D-u uz kategoriju tvarne sup¬ 
stancije (materije) sačinjava sav poklad metafizičke za- 
zbiljnosti: sve što postoji ili je duh ili tvar. — Utvrdivši 
vlastito duhovno (svijesno) postojanje kao temeljnu istinu 
D. prelazi na razgledanje »ideja«, t. j. duhovnom jastvu 
pripadnih svijesnih sadržaja te se odmah zadržava na 
jednoj, koja mu se među njima čini najvažnijom, na ideji 
Boga. Tu ideju po D. mišljenju ne možemo uvrstiti niti u 
red izvana, iz iskustva pridošlih ideja (ideae adventitiae) 
niti u red ideja, koje je pojedinac na temelju svjestite 
građe sam stvorio (ideae a me ipso factae); ideja Boga je 
urođena (idea innata), ona je zapravo od samoga Boga 
udahnuta u ljudsku dušu. D. to obrazlaže time, što čovjek 
kao nesavršeno biće ne bi nikako mogao doći do zamisli o 
savršenom biću. Božju opstojnost D. dokazuje na više na¬ 
čina; među ostalim i t. zv. ontologijskim dokazom: budući 
da pojam savršenoga bića nužno uključuje i postojanje, to 
Bog doista i postoji. Prvenstvena važnost, koju D. daje 
dokazivanju Božje opstojnosti i shvaćanja Boga kao tvorca 
svijeta i bića u svakom pogledu savršena (neizmjerna, 


vječna, nepromjenljiva, sveznajućega i svemogućega), ima 
svoje spoznajnoteoretsko značenje: na činjenici, da takav 
Bog postoji, temelji se put, koji iz kruga sigurnosti o svi- 
jesnom osobnom postojanju vodi do sigurnosti metodičkih 
spoznaja o objektivnom (vanjskom) svijetu. Postojanje 
Boga otklanja sumnju, da bi naše spoznaje o objektivnome 
svijetu mogle biti samoobmane ili čak lažni priviđaji, koje 
bi neki »zao duh« namjerno u nama izazivao. Kao savršeno 
istinito i istinoljubivo biće Bog je jamstvo, da su sve one 
spoznaje, koje su očite ili iz očitih spoznaja pravilno izve¬ 
dene, doista i istinite. Tako je istinito postojanje tvarnoga 
svijeta, koji nam otkrivaju naša osjetila. Bit tvari sastoji 
se po D-u u prostornosti (etendue) upravo onako kao što 
se bit duha sastoji u mišljenju. Tvarni je svijet sav bez 
razlike mehanička složevina, razlučiva na elemente pro¬ 
stora i gibanja. Čak i životinje su D-u samo vrlo složeni 
mehanički strojevi, koji prividnom savršenošću svojih po¬ 
kreta stvaraju priviđaj svijesnih bića. Čovjek je biće slo¬ 
ženo od dvaju potpuno raznorodnih počela: duhovnoga 
(duše) i tvarnoga (tijela). Centralni organ tijela je srce, a 
sjedište je duše u moždanoj žlijezdi, epifizi. Tjelesni život 
čovjeka zamišlja D. kao potpuno mehaničku pojavu. Da bi 
ipak nekako protumačio odnos među bivstveno različitim 
komponentama čovjeka — dušom i tijelom — D. smišlja 
teoriju »životnih duhova« (spiritus animales), nekakvih 
toplih i vrlo pokretnih čestica krvi, koje putem krvnog 
optoka i živčanih vodova prenose vanjske podražaje od 
osjetila do sjedišta duše, epifize, a isto tako i voljne od¬ 
luke od epifize do izvršnih organa (mišića). — Izričito isti¬ 
čući da vlastiti spoznajni put smatra dobrim samo za sebe 
i da ga drugima ne nameće, D. ujedno otklanja primjenu 
opće sumnje i »vraćanje na početak«, kad se radi o pita¬ 
njima praktičnoga (ćudorednoga) života. Njegova je etika 
konzervativna: poštuje drevne običaje i načela sredine, u 
kojoj sam D. živi, osobito vjeru od predaka primljenu. 
Djelotvorni život treba da teče utrtim putovima daleko 
od svake krajnosti, ali jednom prihvaćena ćudoredna na¬ 
čela moraju se uporno i odlučno primjenjivati u svim zgo¬ 
dama života. Sam za sebe D. odabire kao životni zadatak 
otkrivanje istine. U D-ovoj etici če. c to probijaju i inte¬ 
lektualističke crte; spoznaja nije samo put do istine, nego i 
do valjana života. 

BIBL.: Osim narodnog izdanja D-ovih djela ( Oeuvres de D., izd. 
Ch. Adam i P. Tannery, Pariz, 1897—1913 u 12 sv. s dodatkom) neka 
djela su izdana posebno s korisnim komentarima: Discours de la me- 
thode, kom. E. Gilson, Pariz 1925; La Gćometrie Pariz 1927; Regulae 
ad direetionem ingenii, s uvodom H. Gouhiera, Pariz 1931, — prev. J. 
Sirven, Pariz 1932; Correspondance of D. and Constantin Huygens 
(1635—47) . . . izdao Leon Roth, Oxford 1926. 

LIT.: A. Baillet, La vie de M. D. Pariz 1691; Elisabeth S. Haldane, 
D. his life and times, London 1905; Fr. Bouiller, Histoire de la philo- 
sophie cartćsienne, 1868 (2. izd.); Liard, D. 1881; A. Foullee, D., 1893; 
Krantz, Essai sur Vesthćtique de D., 1882, G. Touchard, La morale 
de D., 1898; A. Pirro, D. et la musique 1907; O. Hamelin, Le systeme 
de D., 1911; L. Gilson, La libertć chez D. et la thćologie, 1913; J. 
Chevalier, D., 1921; G. Milhaud, D. savant, 1921; . A. Koyrć, D. und 
die Scholastik, Bonn 1923; A. Espinas, D. et la morale, 1925; A. Tel- 
lier, D. et la mćdecine, 1928; E. Gilson Etudes sur le role de la pensće 
mćdićvale dans la formation du systeme cartćsien , 1930; P. Mouy, Le 
developpement de la physique cartćsienne, 1646 — 1712, Pariz 1934; J. 
Boorsch, Etat present des etudes sur D., 1937. — Za odnos D-a prema 
književnosti: F. Bruneticre, »D. et la litterature classique« (Etudes 
critiques, T. III.), te G. Lanson, Le heros cornćlien et le gćnćreux 
selon D. (Revue d’histoire litteraire, 1894), L'influence de D. dans la 
litterature frangaise (Revue de Metaphysique, 1896), La prose de D. 
(Annales politiques et litteraires, 1905). K. K-ć. 

D. kao matematičar. D. je na području matematike ste¬ 
kao neumrlo ime naročito osnutkom analitičke geometrije, 
t. j. uvođenjem pojma koordinata u geometrijska istraži¬ 
vanja. (O biti i značenju toga djela -> analitička geome¬ 
trija). To važno D-ovo djelo sadržano je u knjizi Geome- 
trie (Leyden 1637). 

U njoj je D. stavio algebru na prvo mjesto te joj podredio geo¬ 
metriju u tom smislu, da je različite krivulje predočio s pomoću nji¬ 
hovih jednadžba, a zatim te krivulje upotrijebio za rješavanje alge¬ 
barskih jednadžba. U formalnom pogledu knjiga je stilistički uzorna, 
no u matematičkom pogledu gdjekada prilično nejasna i za današnje 
pojmove o analitičkoj geometriji skroz nesistematska. No D. sam 
kaže, da je želio samo nešto natuknuti o svom novom postupku i da 
je zato namjerice ostavio neka mjesta tamna. Knjiga se dijeli u tri 
dijela, od kojih prvi počinje tvrdnjom, da se svaki geometrijski 
problem dade lako svesti na takav (algebarski) izraz, da treba u njemu 
samo još znati duljine izvjesnih dužina, pa se po tom može dotični 
problem konstruktivno riješiti. Iza toga pokazuje, kako se aritmetičke 
operacije u dužinama mogu grafički izvoditi, ali i obrnuto, kako se 
geometrijske konstrukcije mogu nadomjestiti računom na taj način, da 

svaku dužinu, koja u konstrukciji dolazi, označimo nekim slovom. Pri' 
tom je važno, da D. 1. svaki algebarski izraz može homogenizirati 
s pomoću uvođenja neke po volji odabrane jedinične dužine; 2. da 
s pomoću ove iste može svaki homogeni algebarski izraz bilo koje 
dimenzije smatrati dužinom i kao takvu konstruirati i 3. da pomno 
pazi na predznake dužina. Zatim daje naputak, kako se dolazi do 
jednačaba, koje su potrebne za rješavanje postavljenoga problema: 
Pošto su sve dužine, koje su u igri (i zadane i tražene i pomoćne), 
označene slovima, treba neke od njih izraziti algebarski s pomoću 
drugih na dva različita načina i tako dobivena dva izraza svaki put 
izjednačiti — jedno od temeljnih načela analitičke geometrije. Ako se 
pri tom na koncu dobiva točno toliko jednačaba, koliko ima nepoznatih 
dužina, tada je sve određeno; treba samo dobiveni sustav jednačaba 
riješiti po nepoznanicama. No D. promatra onaj prevažni slučaj — i 
to je upravo bio jedan od odlučnih momenata za postanak analitičke 
geometrije — kada je broj onih jednačaba za jedan manji od broja 
nepoznanica; tada se naime eliminacijom dade sve svesti na jednu 
jednadžbu s dvije nepoznanice, koje već sam D. označuje sa x i y, 
a to je onda jednadžba neke crte, krivulje. To sve objašnjava D. na 
t. zv. Papovu problemu. Radi se o ovome: Zadana su tri ili četiri 
pravca u ravnini, pa treba naći točku P tako, da njezine udaljenosti 
a, b, c, d, od onih pravaca, uzete ne okomito, nego koso pod zadanim 
kutovima, a, |3, y, 8, prema odnosnim pravcima (SI. 1), zadovoljavaju 

uvjet ab=k.c z za tri, odnosno ab= 
k.cd za četiri pravca, gdje je k 
neka zadana konstanta. Takvih to¬ 
čaka P ima u ravnini neizmjerno 
mnogo, pak su već, stari grčki geome¬ 
tri znali, da je geometrijsko mjesto 
točke P neka čunosječnica, premda 
nisu znali točnije navesti vrst i po¬ 
ložaj njezin. No D. taj problem 
proširuje na slučaj, kada su zadana 
više od četiri pravca, ali faktično 
rješenje daje samo za slučaj četiriju 
pravaca. Pri tom dužinu AB ozna¬ 
čuje sa x, a dužinu BP sa y, pa 
s pomoću tih dviju veličina izraža¬ 
va ostale tri dužine b, c, d (za¬ 
nimljivo je, da se D. kod toga ne služi trigonometrijom, t. j. sinusovim 
poučkom, nego radi samo sa razmjerima). — U drugom dijelu ovoga 
djela bavi se općenim razmatranjem o vrstama i klasifikaciji kri¬ 
vulja — prvi takav slučaj u geometriji. Najprije dijeli sve krivulje 
u geometrijske i mehaničke, u današnjoj terminologiji: algebarske i 
transcendentne. Od epohalne važnosti je bio upravo princip, s pomoću 
kojega je D. došao uopće do stupnjeva algebarskih jednadžba odnosno 
tim jednadžbama predočenih krivulja. On veli: Svaka točka kri¬ 
vulje stoji nužno u nekom odnosu prema točkama nekoga čvrstog 
pravca, a taj se odnos sastoji u tome, da točkama P krivulje povu¬ 
čemo paralele pod zadanim kutom prema tom čvrstom pravcu g (si. 2.) 
do sjecišta Q s tim pravcem, pak je tada za čvrstu točku ^ na g 

položaj točke P krivulje određen dužinama AQ i QP —. dakle onim, 

što danas zovemo koordinatama to¬ 
čke P za koordinatni sustav, koje¬ 
mu je točka A ishodište, pravac g 
apscisna os, a paralela s pravcem 
QP kroz A ordinatna os. D. daka¬ 
ko nema tih naziva, čak nema ni 

ordinatne osi (ordinatu zove »appli- 
quee par ordre« prema izrazu »ordi- 
A Q r natim applicata«, koji je 1566 

SI. 2. uveo F. Commandino prema jednom 

Apolonijevu grčkom izrazu), ali se 
je-na tom mjestu, u tom momentu rodila analitička geometrija. To sve 
ilustrira D. na jednom primjeru, gdje s pomoću jednog instrumenta 
izvodi hiperbolu te za ovo dobiva jednadžbu 

y! = C y — + ay — ac (1) 

— upravo u ovom obliku (tu je čak specijalno QP _L g). To je važno 
zbog toga, što je to uopće prva jednadžba čunjosječnice, koja je 
bila objelodanjena u tom nama tako običnom obliku. Iza toga se D. 
vraća svom rješavanju Papova problema te dobiva konačno, da su 
x i y točke P u slici 1. vezane jednadžbom 

y — m — — x + 1/ m 2 -f ox + — x 2 , (2 

z \ m 

gdje su m, n, z, o, p posve određene konstante, određene međusobnim 
položajem zadanih četiriju pravaca odnosno smjerova udaljenosti 
a, b, c, d, dok je g neodređeno (danas kažemo: variablo; to »neodre¬ 
đeno« odnosno variablo je upravo bitno za analitičku geometriju). 
To je zapravo jednadžba 2. stupnja u x i y, dakle općena jednadžba 
čunjosječnice, te D. o njoj raspravlja vrlo opširno s osobitim obzirom 
na predznake navedenih konstanta. A osobito je važno, da D. uzima 
u obzir i ona dva slučaja, kada je radikand u toj jednadžbi jednak 
nuli ili potpun kvadrat, te izričito veli, da u tom slučaju jednadžba 
znači pravac. Ako se dakle gdjekada kaže, da je D-ova Gćomćtrie 
djelo o analitičkoj geometriji, u kojem nema jednadžbe pravca, onda 
to nije posve ispravno; ona je naime sadržana u jednadžbi (2) kao 
specijalni slučaj. Dalje D. vrlo podrobno određuje neke promjere 
čunjosječnice predočene jednadžbom (2), onda vrijednost koeficije¬ 
nata, za koje je ta čunjosječnica parabola, elipsa odnosno hiperbola, 
pak središte ovih dviju, uopće točan položaj i veličinu krivulje. Na 
koncu čak daje i jedan numerički primjer: 


“Zatim D. govori o jednadžbi geometrijskog mjesta točke P za slučaj, 
kada je u Papovu problemu zadano pet pravaca (četiri od njih među 
sobom paralelna, a peti na njima okomit); tu dobiva krivulju 3. reda, 
t. zv. Newtonov trozub. Konačno još raspravlja o konstrukciji nor- 
male krivulje uz primjenu na Nikomedovu konhoidu (v.) i na krivulje, 
koje danas zovemo Kartezijevim ovalima (v.); kod ovih je važno to, 
da ih D. analitički predočuje u parametričkom obliku i da se služi 
bipolarnim koordinatama. — Treći dio D-ove knjige sadržava metode 
za algebarsko i grafičko rješenje algebarskih jednačaba, dakle ništa, 
što bi bilo načelno važno za analitičku geometriju. 

Do koncepcije analitičke geometrije, došao je D. postepeno. U 
listopadu 1628 priopćio je jednom svom prijatelju pravilo, po kojem 
može s pomoću zadane parabole riješiti svaku jednadžbu 3. i 4. stupnja. 
Tada je našao i svoj zakon lomljenja zraka svjetlosti, a tražeći ma¬ 
tematičkim putem najpodesniji oblik leće za teleskope došao je do 
gore spomenutih ovala; u proučavanju pak ovih služi se već dvjema 
veličinama, koje danas zovemo apscisom i ordinatom, te onu prvu već 
označuje upravo sa x. G. 1631 je orijentalist J. Gool upozorio D-a na 
Papov problem, našto mu D. slijedeće godine odgovara, da je našao 
rješenje toga problema s pomoću računa. To su eto elementi, koji su 
dozorivši 1637 dali kao zreli plod sjajno djelo Gćometrie. U mladosti 
je D. učio osobito rado algebru i geometriju, i to po djelima Apolo- 
nija, Papa te Gardana, Viete, Stevina, Girarda i Keplera; zamisao ana¬ 
litičke geometrije nastala je pak posve sigurno sintezom gometrijskih 
ideja Apolonijevih i algebarskih metoda Vietinih. — Gćomćtrie je 
izašla kao dodatak (uz druga dva, o dioptrici i meteorologiji) D-ovom 
djelu Discours de la methode, te je imala služiti kao primjer za pri¬ 
mjenu te D-ove filozofske metode na jedno konkretno matematičko 
područje. G. 1649 izdao je Nizozemac F. Schooten latinski prijevod 
Evropi, jer je ono služilo kroz više od sto godina kao uvod u studij 
toga djela, te su se po njem raširile ideje analitičke geometrije po 
analitičke geometrije i diferencijalnog i integralnog računa. G. 1659/60 
izašlo je drugo izdanje toga prijevoda s komentarima nekolicine naj- 
viđenijih tadašnjih matematičara, među njima osobito od de Beaunea, 
samog prevodioca i de Witta. D. je svojom Geometrijom otvorio put 
ne samo novim rezultatima i postupcima matematike, nego čak i novim 
njezinim granama, u prvom redu diferencijalnom i integralnom računu 
i teoriji funkcija. 

Dok su prva dva dijela njegova važna za geometriju, treći je dio 
važan za algebru, jer donosi mnogo novih ideja i metoda, a i u čisto 
formalnom pogledu (t. j. u pogledu označivanja matematičkih veličina 
te pisanja izraza i jednačaba) znači znatan korak prema današnjem 
stanju. Već 1628 razlikuje D. jasno pozitivne i negativne (on ih zove 
»pravi« odnosno »implicitni«), te imaginarne korijene algebarske je¬ 
dnadžbe; ovaj posljednji izraz potječe od samoga D-a. Jedno od naj¬ 
važnijih otkrića D-ovih u algebri je pravilo o predznaku. Pronašao 
je i važnu metodu neodređenih koeficijenata, i to kod svog novog 
načina rješavanja jednadžbe 4. stupnja; on je naime zadani polinom 
4. stupnja napisao kao produkt dvaju kvadratnih faktora, kojima je 
koeficijente ostavio neodređene, pa je ispoređivanjem dobio za njihovo 
određenje određeni sustav jednadžba. Dalje je D. još dao općene 
metode za grafičko rješavanje algebarskih jednadžba; zgodnim supsti¬ 
tucijama svodi on određivanje korijena zadane algebarske jednadžbe 
na određivanje sjecišta dviju krivulja, koje umije nacrtati. U ostalom 
O. nije htio odati, kako se u općenom slučaju one krivulje crtaju 
iz odnosnih jednačaba. 

Ostali važni plodovi D-ovih matematičkih istraživanja jesu: poučak 
o odnosu broja vrhova, bridova i ploha poliedara, koji je kasnije 
našao Euler, te se po ovome sada i zove; površina i tangenta cikloide; 
krivulja za pomnogostručivanje kocke; krivulja poznata pod imenom 
D-ov list (v.) ili Folium Cartesii; već spomenuti Kartezijevi ovali; 
Kartezijeve parabole; logaritmička spirala; dijeljenje kružnice u 27 
jednakih dijelova s pomoću Vivianijeve krivulje; konstrukcija kružnice 
zadanoga opsega (t. zv. cirkulatura dužine) te napokon stavak, da je 
zbroj kvadrata površina ortogonalnih projekcija nekog trokuta na tri 
među sobom okomite ravnine jednak kvadratu površine samog trokuta. 
U Gćomćtrie je D. sasvim iz daleka natucao i o prostornim i čak 
višedimenzionalnim koordinatama, a ustvrdio je i to, da su normalne 
projekcije normale prostorne krivulje opet normale za normalne pro¬ 
jekcije one krivulje, što nikako ne stoji; no to se može D-u vrlo lako 
oprostiti, budući da u njegovo doba još nije postojala deskriptivna 
geometrija. 

D. je samo jedan manji dio svoga života dospio posvetiti mate¬ 
matici. ali se zato ipak ubraja među najdublje i najoriginalnije mate¬ 
matičke mislioce svih vremena. R. C. 

D. kao fizičar. Filozof i matematičar u D-u ponešto za- 
sjenjuje slavu D-a fizičara. Ipak su njegove zasluge i na 
polju fizike goleme. Najmanje se to može reći u pogledu 
njegove nauke o svijetu sastavljenu iz vrtloga; ta se nauka 
doduše među suvremenicima silno proširila, pa i u obuci, 
ali podnipošto nije bila sazdana u duhu novovjekog na¬ 
pretka označenog imenima Galileia, Huygensa i Newtona. 
U njoj se potpuno pritajio D. matematičar, te je ona 
kvantitativnom neodređenošću pojmova i gomilanjem hi¬ 
poteza izmicala svakoj iskustvenoj potvrdi. Pobjeda »nju- 
tonovaca« nad »kartezijcima«, koji zastupahu spomenutu 
nauku, bila je samo pitanje vremena. Naprotiv važnost je 
D-ova u povijesti fizike u njegovu udjelu pri izgradnji 
osnova dinamike i optike. 

Što se prve tiče, on je potpuno upoznao zakon ustraj¬ 
nosti, i to već prije nego što je Galilei izrekao taj zakon. 
Nadalje je teoretski našao, da je padanje jednoliko ubr¬ 
zano gibanje. Znatan je njegov prinos k otkriću načela 

virtualnih pomaka, za koje je spoznao, da mu treba^ dati 
infinitezimalan oblik; u svezi s time shvatio je važnost 
veličine, koju danas zovemo radnjom. Najposlije on je uveo 
u dinamiku pojam veličine gibanja i postavio načelo, da 
je zbroj veličina gibanja u svijetu nepromjenljiv. Premda 
se njegova primjena toga načela na pojave sraza pokazala 
neuspjelom, ipak su zakoni sraza, koji su kasnije otkriveni, 
u punom skladu s D-ovim načelom. Da postoji tlak zraka, 
D. je zaključio već prije Torricellijeva pokusa, i nema 
razloga, da se sumnja o njegovu navodu, da je on potakao 
Pascala, da se ispita, da li se spušta živa u barometru pri 
usponu na brijeg. Uopće iz povijesnih istraživanja, naro¬ 
čito Duhemovih izlazi, da su zasluge D-ove za dinamiku 
veće nego što se donedavno obično pomišljalo, te Mach 
naročito cijeni, što je D. u dinamici prvi tražio općenija i 
izdašnija gledišta. 

36 godina iza smrti D-ove ustaje Leibniz protiv načela 
veličine gibanja, »znamenite zablude D-ove«, i nasuprot 
veličini gibanja uvodi »živu silu« kao mjeru sile. Spor 
kartezijaca i »leibnizovaca« oko toga pitanja trajao je 
preko pola vijeka; najposlije ga je D’Alembert dokrajčio 
kao nesporazumak i borbu oko riječi. 

U optici zahvaljujemo D-u otkriće zakona loma svjetlo¬ 
sti, priopćeno 1637. S njime D. daje znamenit poticaj. Izveo 
ga je oslanjajući se na jednu hipotezu, za koju danas 
znamo, da je nevaljala. Njegov izvod, po Machu (1913) 
»zastrašan primjer skolastično-prirodofilozofskog načina 
zaključivanja«, po Caratheodoryu (1937) bio je plod »ge¬ 
nijalnog nadahnuća«. Prihvatio ga je i Newton. Istom iza 
smrti D-ove objelodanjen je 1662 zakon loma svjetlosti, 
što ga je našao Snell (1581—1626), zakon u stvari isto¬ 
vjetan s D-ovim, oblikom različan. Onda je iskrsla tvrdnja, 
koja se podržavala do najnovijega doba, da je D. znao za 
Snellovo otkriće i da ga je iznio kao svoje. Međutim su 
novija istraživanja pokazala, da nema dovoljna temelja za 
takvo mišljenje; u doba D-ove publikacije dotični Snellov 
rukopis nije bio poznat ni najboljim Snellovim prijateljima. 

Mnogo poticaja dao je D. za rješavanje pitanja o brzini 
svjetlosti. Izvodeći zakon loma uzeo je, da je brzina svje¬ 
tlosti u različnim sredstvima različita, no uopće je tvrdio, 
da se svjetlost u praznom prostoru širi momentano. Isku¬ 
stvenu osnovu tome mišljenju nalazio je u tom, što Mjesec 
u doba njegove pomrčine vidimo baš nasuprot Suncu, dok 
u slučaju konačne brzine svjetlosti to ne bi vrijedilo. Ka¬ 
snije je Huygens pokazao, da je Mjesec Zemlji preblizu i 
brzina svjetlosti prevelika, te metoda, sadržana u D-ovoj 
misli, nije dosta osjetljiva, da nam tu brzinu pokaže. Još 
je D. s pravom upozorio, da se ne opažaju pomicanja zvi¬ 
jezda, kakva bi morala slijediti iz sastavljanja brzine ze¬ 
maljske i brzine svjetlosti, kada bi ta bila konačna. Me¬ 
đutim na toj zamisli osnovana metoda mjerenja brzine svje¬ 
tlosti bila je za ono doba također premalo osjetljiva, te je 
pojav, što ga je D. naslutio, istom kasnije otkriven; ta 
»aberacija svjetlosti« (Bradley 1727) sićušna je, jer je 
brzina svjetlosti doista velika, ako i nije beskrajna. Nije 
malena zasluga D-ova, da je o brzini svjetlosti prvi tražio 
iskustvo u nebeskim prostorima (Mach), što je značilo 
velik napredak prema poznatom priprostom Galilejevu 
pokusu. 

D. je prvi raspravio pitanje, bi li se u optičkim spravama 
kuglaste površine, koje odbijaju ili lome svjetlost, nado¬ 
mjestile površinama drugog oblika. Među najznatnija pak 
fizikalna djela njegova ide tumačenje duge. On je dugu 
opažao u vodoskocima, te je praveći pokuse sa šupljom 
staklenom kuglom, koja je bila vodom ispunjena, došao 
do spoznaje, da unutarnja duga nastaje time, što se zraka 
svjetlosti u kapljici vode dva puta lomi i jedan put odbija, 
dok izvanju dugu stvaraju zrake, koje su se dva puta lo¬ 
mile i dva puta odbile. Opsežnim računima uz primjenu 
zakona loma našao je polumjer jedne i druge duge. St. H. 

DESCARTESOV LIST ili Folium Cartesii je Algebar¬ 
ska krivulja 3. reda, kojoj jednadžba u pravokutnim ko¬ 
ordinatama glasi 

x 3 + y 3 — 3axy = 0, (1) 

gdje je a neka zadana dužina. 

Oblik te krivulje se vidi iz priložene slike: asimptota ima jednadžbu 
x + y + a = 0. Prvi put spominje D. tu krivulju u jednom pismu 1638 
kao primjer krivulje, na koju se ne da primijeniti pravilo o kon¬ 


strukciji tangente, što ga je dao 
Fermat; a u jednom drugom pismu 
od iste godine zove D. onaj dio 
krivulje, koji se nalazi među pozi¬ 
tivnim dijelovima koordinatnih osi 
zbog njezina oblika »listom« (feuil- 
le). Naziv »D-ov list« dolazi prvi 
put 1693 u jednom pismu Huygensa. 
Inače je D-u (a i drugim geometri¬ 
ma njegova doba) bio točan oblik 
te krivulje posve nepoznat; držalo 
se, da se ta krivulja sastoji od 
četiri ovakva lista, po jedan u sva¬ 
kom kvadrantu koordinatnog su¬ 
stava, zbog čega ju je Roberval 
zvao jasminovim cvijetom i uzlom 
kravate. (Međutim takva je krivulja 6. reda i ima jednadžbu 
(x* + y 2 )* — 4a 2 x*y i = 0). Prvi je upoznao točan oblik D-ova lista 1692 
opet Huygens, odredivši i jednadžbu asimptote. D-ov list ima manje 
više samo povijesnu važnost, jer je po svom postanku suvremenik 
analitičke geometrije i od istoga autora; inače nema osobitog interesa, 
jer se ne javlja ni u jednom geometrijskom problemu. Međutim je ta 
krivulja povijesno važna još u jednom pogledu. D. naime u onom 
drugom gore spomenutom pismu daje definiciju jedne druge krivulje, 
koja je analitički predočena jednadžbom 



y 2 b ~ x . 

X 2 ~~ b +3x ; 

no s pomoću transformacije I -|- ^ i — V 

x= yr ,y= yT 

prelazi ta jednadžba u ovu: |3 — g 


( 2 ) 

(3) 

(4) 


a to je jednadžba tipa (1), dakle opet jedan Descartesov list. To 
znači, da je onda i krivulja (2) Descartesov list. D. je toga bio pot¬ 
puno svijestan, iz čega slijedi, da je morao poznavati i transformacije 
koordinata a to je historijski vrlo važno. — D-ov list se može gene¬ 
ralizirati u dva smisla: pogledom na koeficijente i pogledom na stu¬ 
panj njegove jednadžbe. 

LIT.: G. Loria, Spezielle algebraische und transzendente ebene Kur- 
ven, I. sv., 2. izd., Leipzig-Berlin, 1910. R- C. 

DESCENDENCIJA (lat. descendere »silaziti«) označuje 
u biologiji podrijetlo, potomstvo, srodnost u silaznoj crti, 
kao što je sin prema ocu, unuk prema djedu i t. d. Sada¬ 
šnje biljke i životinje su posljedica razvoja u dalekoj geo¬ 
loškoj prošlosti. K. B. 

DESCENDENTI -> Srodstvo. 

DESCENDENTNA TEORIJA, samostalna grana bio¬ 
logije, nauka o razvoju i pretvorbi živih bića, transmu- 
taciji, transformizmu (v.), prema kojoj su se svi organizmi 
na Zemlji razvili kroz dugi niz godina iz jednostavnih 
oblika, a viša zamršenije i složenije građena bića potječu 
od nižih jednostavnijih, koja su živjela u pređašnjim epo¬ 
hama Zemljine povijesti. Prema toj teoriji predstavljaju 
biljke i životinje razgranjeno stablo s krošnjom najtanjih 
ogranaka i najmlađih razvojnih tipova, a deblo tog stabla 
nam predočuje početak razvoja. Iako su temeljnu descen- 
dentnu misao zastupali mnogi prirodnjaci, ipak je Jean 
Lamarck svojim djelom Philosophie zoolo{*ique (2. sv. 
1809) glavni osnivač descendentne teorije, koju je doka¬ 
zima potkrijepio i pripomogao joj do općega priznanja 
istom Charles Darwin. 

Mnogi su poznati dokazi za nauku o descendenciji. U 
morfologiji nalazimo primjerice dokaze na zubalu i^ građi 
noge sisavaca, na rudimentarnim organima, kao što ih 
pokazuju kitovi na rudimentima kukovlja, iako su danas 
kitovi bez stražnjih udova. Neki perajari imadu na pre¬ 
dnjim udovima zakržljale pandže, velike zmije udavke ima¬ 
du ostatke kukovlja, neki su gušteri s dobro razvitim udo¬ 
vima, a drugi samo sa kržljetcima ili su bez udova. ^ Ti 
morfološki dokazi razvitka pokazuju, da su današnji 
kitovi promijenjeni potomci četveronožnih pređa, da¬ 
našnje zmije da potječu od predaka s udovima, beznogi 
gušteri od oblika s udovima, koje su se sve promjene 
odigrale u geološkoj prošlosti. 

Embriološki dokazi nam pokazuju razvoj cjevaste pi- 
snice u nogi ptice, kosti cjevanice kod preživača, a jedin¬ 
stvena čeona kost čovjeka i nekih majmuna potječe od 
parne čeone kosti drugih sisavaca, pošto se ona zameće 
parno, pa se tek naknadno stapa u jedan komad. Zametci 
gornjih sjekutića kod preživača, te zametci zubi kod 
embriona usatih kitova, koji nikada ne probijaju i u da¬ 
ljem se razvoju resorbiraju, također su embrionalni do¬ 
kazi za nauku o descendenciji. 

Kronologija ili vremensko pojavljivanje organizama u 
svezi s morfološkim nalazima mogu poslužiti u nauci o 

razvoju živih bića. Ako se neki razred biljaka ili životinja 
u mlađoj epohi povijesti Zemljine više ne pojavi, ne će 
ga biti ni u slijedećim mlađim geološkim perijodima, pa 
tada kažemo, da su nestali, izumrli. Proučavanja su po¬ 
kazala, da su vrste bića geološki mlađe od rodova, rodovi 
mlađi od porodica i razreda, a ovi mlađi od redova i 
tipova. 

Između biogeografskih (horoloških) dokaza za descen- 
denciju živih bića u kombinaciji s paleontološkim nala¬ 
zima pruža nam poučan primjer Južna Amerika, koja je 
prema geološkim nalazima bila kroz čitav oligocen i mio¬ 
cen rastavljena od Sjeverne Amerike, kao jedan »veliki 
otok«. Mnogi životinjski rodovi Sjeverne Amerike, koji 
su tamo bili zastupani već u srednjem tercijaru, ne mo¬ 
gahu dospjeti u Južnu Ameriku, pa ovdje zbog toga 
i nema nekih rodova kao: Cervus, Ursus, Castor, Mustelia, 
Bison i drugi, pa to osamljeno kopno imađaše svoju po¬ 
sebnu sisavačku faunu, posebne rodove jelena, medvjeda, 
glodavaca i majmuna. Poznata je posebna skupina južnc- 
američkih krezubica (ljenivci, pasanci, mravari). 

LIT.: Mnogobrojna književnost nalazi se u: L. Plate. Deszendenz- 
theorie (u Handworterb. d. Naturwiss., Jena 1933, II. izd. f 2. sv. 

Glavnija djela su: O. Abel, Die Abstammungslehre, Jena 1911 Palao- 
biologie u. Stammesgeschichte, Jena 1929; K. Beurlen, Die stammenge- 
schichtlichen Grundlagen de r Abstammungslehre, Jena 1937; E. Dacque, 
Der Deszendenzgedanke u. seine Geschichte, Miinchen 1903; F. Danteć 
le, La Crise du Transformisme. Pariz 1909; Ch. Darwin, The origin 
of Species, London 1859; B. Diirken, Allgemeine Abstammungslehre. 
Berlin 1924; G. H. T. Eimer, Die Entstehung der Arten usw. Jena 
1888—1901; D. Einhorn, Erfahrung u. Deszendenztheorie , Wien 1924; 
G. J. Fejervarv, v., Evolution , Darwinism, Lamarckism, Biol. gen. 
1929; A. Fleschmann, Die Deszendenztheorien, Leipzig 1901; V. Franz, 
Geschichte der Organismen, Jena 1924; E. Geoffroy-St-Hilaiie, Me- 
moire sur le degre d'influence du monde ambiant pour modifier les 
formes (Mem. acad. r. sc. inst. franc. 1833); E. Guyenot, La Va- 
riation et VEvolution , Pariz, 1930; E. Haeckel, Generelle Morpho- 
logie der Organismen, 1866; J. B. S. Haldane, The Causes of Evolu¬ 
tion, London i New York 1932; O. Hertwig, Das Werden der 
Organismen, Jena 3. izd. 1922;; R. Hertwig, Abstammungslehre u. 
neuere Biologie, Jena 1927; R. Hesse, Abstammungslehre u. Darwinis- 
mus, 7. izd. Leipzig-Berlin 1936; J. B. Lamarck de, Philosophie zoolo- 
gique, Pariz 1809; J. P. Lotsy, Vorlesungen iiber Deszendenztheorien, 
Jena 1906—08; V. Nageli v., Theorie d. Abstammungslehre, Miinchen 
i Leipzig 1884; A. Pauly, Darwinismus u. Lamarckismus, Miinchen 
1905; Plate L., Die Abstammungslehre, 2. izd. Jena 1925; K. C. Schnei- 
der, Einfiihrung in die Deszendenztheorie, 2. izd. Jena 1911; A. N. 
Sewertzoff, Morphologische Gesetzmassigkeiten der Evolution, Jena 
1931; S. Tschulok, Deszendenzlehre (Entwicklungslehre), Jena 1922; A. 
Weismann, Vortrage iiber Descendenztheorie, 3. izd. Jena 1913; W. 
Zimmermann, Vererbung »er u’orbener Eigenschaften « und Auslese, Jena 
1938. — Na hrvatskom jeziku: N. Fink, Razvitak živih bića (Trans- 
formizam), Zagreb 1919; Y. Delage i M. Goldschmith, Teorije o 
razvoju (izdalo Hrvatsko prir. društvo, Zagreb). K. B. 

DESCENZIJA (od lat. descendere »spuštati se«). U 
Zemljinoj kori ima i takvih minerala, koji su postali iz 
vodenih otopina, što su dospjele u tu koru iz njenih gor¬ 
njih dijelova; dakle spuštanjem ili descenzijom u dublje 
Zemljine dijelove. Iz gornjih stjenovitih dijelova donijela 
je voda različne mineralne otopine, koje su dospjele u 
šupljine i pukotine stijena, gdje se mineralna tvar izlučila 
u obliku različnih minerala, koji su se okupili katkad i kao 
važne rudne žile, za koje velimo, da su postale d-om. F. T. 

DESCHAMPS 1. Antoine-Fran^ois-Marie, nazvan Antoni, 

Pariz, 12. III. 1800, Passy 29. X. 1869, francuski pjesnik, 
brat Emila D-a i poput njega član prvog kola romantičara. 
Različan je i izvorniji od Emila, ali je ostavio malen broj 
pjesama, veoma prožetih ličnom sjetom, koja mjestimice 
odaje duševno poremećenje. I doista, 1834 morao je u bol¬ 
nicu za duševne bolesti. Strastveno je volio Italiju i Dan¬ 
tea, koga je preveo u stihovima. Objelodanio je: La Divine 
Comedie de Dante traduite en vers frangais (1829), Trois 
satires po!itiques (1831), Dernieres paroles (pjesme 1835), 
Resignation (pjesme, 1839), La Jeune Italie (1844). 

LIT.: J. Marsan, Notes sur A.D., Memoires de l’Acadćmie de 
Toulouse. 1909. 

2. Emile, * Bourges 20. II. 1791, f Versailles 23. IV. 
1871, francuski pjesnik. Učio u kolegiju u Orleansu, zatim 
pošao u Pariz, da dovrši nauke, pa je poput oca mu stupio 
u upravu državnih dobara, gdje je ostao do starosri. 
G. 1812 objelodanio je u Journal de l’Empire odu La Paix 
conquise , chant prophetique, koja mu je pribavila čestitku 
i nagradu Napoleona. Zatim je s H. de Latouohe-om na¬ 
pisao komediju u stihovima Selmours de Florian (3 č.), 
i Le Tour de Faveur f (1 č.). Bio je kao i brat mu Antoni 
među prvim romantičarima. Uz Hugoa, Vignya i Nodiera 


ide među osnivače glasovitog »Cenacle«-a i smotre »Muse 
Fransaise«. Njegov predgovor (napisan 1827) za Etudes 
francaises et etrangeres (1828) prva je jasna izjava te nove 
škole. Prevodio je i prerađivao Goethea, Shakespearea i 
Schillera tražeći, kako da obogati francusku književnost. 
Tako je objelodanio Ivanhoe, u suradnji s G. G. Waillyom, 
operu u 3 č., prema engleskom (uglazbio Rossini), Romeo 
et Juliette, prema Shakespearu (uglazbio Berlioz), Macbeth 
i t. d. Za Niedermayera napisao je libreto Stradella , za 
Amedea de Beauplana Le Mari au bal f za Giulia Alarya, 
u suradnji s Emilienom Pacinijem, La Redemption, mi¬ 
sterij u 5 dijelova. Od proze spominjemo dvije zbirke: 
Contes physiologiques (1854) i Realites fantastiques (1854). 
Poslije njegove smrti izdao je A. Lemerre Oeuvres com- 
pletes , 1872—74, u 6 sv. 

LIT.: A. Taphanel, Notice sur D., 1872; G. Lanson, D. et le Roman- 
cero, Revue d’hist. literaire, 1899; Girard, D., 1921. 

3. Eustache, * Vertus (Champagne) oko 1345, f oko 
1405. Učio je pravo na sveučilištu u Orleansu. Putovao je 
u Češku i Ugarsku i navodno dapače u Siriju i Egipat, 
gdje da je bio zarobljen od Saracena. Njegovo djelo je 
golemo: oko 80.000 stihova, što balada, virelais-a, lais-a, 
lakrdija, epistola, tužaljka i t. d. Žigoše običaje svoga 
vremena uzevši kao geslo, da uvijek i o svemu kaže istinu. 
On je povjesnik (u stihovima) kraljevstva kroz 40 godina. 
Od historijskih pjesama najznamenitija mu je balada 
Trepas de Bertrand du Guesclin . Napisao je također satiru 
protiv žena Le Miroir de mariage , nadalje raspravu u sti¬ 
hovima L’art de dictier et de fere changons, balades } vi- 
relais et rondeaux (1362). 

BIBL.: Ukupna djela objelodanili su Quex de Saint-Hilaire i G. 
Raynaud u Societe des anciens textes fran$ais (Pariz, 1878—1903). 

LIT.: Sarradin, E. D., Versailles, 1879. 

4. Gaston, ^ Mdlle (Deux-Sevres) 5. I. 1861, f Pariš 15. 
V. 1931, francuski književnik i političar. Svršivši Ecole 
Normale i Ecole d’Athenes, imenovan je profesorom 
na College de France, pošto je objelodanio knjigu La 
Grece d’aujourd’hui (1892). Posvetio se književnosti i za¬ 
mijenio Anatola France-a kao urednik književne kronike 
u Tempsu. Njegova su glavna djela: Sur les routes d’Asie , 
1894, La Vie et les Livres , 6 serija i 1894—1903, Marivaux , 
1897, Le Malaise de la Democratie, 1899, Waldeck-Rousseau t 
orateur et homme d’Etat, 1905, A Constantinople, 1913, 
L’Effort canadien , 1916, La Somme devastee , 1921. Nakon 
svjetskog rata sudjelovao je u političkom životu. P. Cl. 

DESCHANEL. Emile-Auguste-Etienne-Martin, * Pariz 14. 
XI. 1819, f Pariz 26. I. 1904, francuski književnik. Najprije 
izvanredni profesor nove književnosti na Sorbonni, odakle 
je bio otpušten, pošto je izdao svoje djelo: Catholicisme 
et Socialisme (1850). Surađivao je u raznim novinama, bio 
utamničen i prognan. Sklonio se u Bruxelles, gdje je držao 
politička predavanja. Nakon amnestije 1859 vratio se u 
Francusku i uređivao Journal des Debats kasnije Le Na¬ 
tional. 1876 bi izabran zastupnikom u parlamentu, 1881 
postade profesorom moderne književnosti na College de 
France i doživotnim senatorom. 

BIBL.: Les Courtisanes grecques; Le mal et le bien qu'on a d‘,t des 
femmes (1855), L’Histoire de la conversation (1857); Etudes sur Ari- 
stophane (1867); Benjamin Franklin (1882); Romantisme des classiques 
(1882), Račine (1884); Pascal, La Rochefoucauld, Bossuet (1885), Le 
Theatre de Voltaire (1886); Boileau, Charles Perrault (1888); Lamar- 
tine (1893) Les deformations de la langue frangaise (1898). 

2. Paul - Eugene - Louis, ^ 
Schaerbeck-les-Bruxelles 13. II. 
1855, f Pariz 28. IV. 1922, 
francuski književnik i politi¬ 
čar, sin Emilov. U početku 
bio je upravni činovnik. G. 
1885 bi izabran zastupnikom 
i odmah se istaknu u redovi¬ 
ma naprednih republikanaca. 
Kao sjajan govornik, temelji¬ 
to odgojen i književno obra¬ 
zovan postade njihovim vo¬ 
đom. G. 1898—1902 i 1912—20 
bio je predsjednik komore. 
Od 18. II. do 21. IX. 1920 
predsjednik Republike, odstu¬ 
pi povodom jedne željezničke 
nesreće, koja je učinila kraj 
njegovu političkom djelova¬ 
nju. G. 1899 postade članom 

Francuske akademije, a 1918 i akademije »des Sciences 
morales«. 

BIBL.: Orateurs et Hommes d’Etat (1888); Figures de femmes (1889); 
Questions actuelles (1891); La Decentralisation (1891); La Question so- 
ciale (1898); L’Organisation de la Democratie (1910); Paroles frangaises 
(1911); Gambetta (1920). 

LIT.: L. Sonolet, La vie et l'oeuvre de P. D., 1855—1922, Pariz 1926; 
A. Zevaes, Histoire de la Troisieme Republique, Pariz 1938. J. N. 

DES CLOIZEAUX, Alfred 
Louis Olivier, ^ Beauvais 17. 
II. 1817, f Pariz 7. V. 1897, mi¬ 
neralog. Njegov rad na mine¬ 
raloškom polju vanredno je 
obilan. Glavno mu je područje 
kristalografija i kristalna op¬ 
tika. Osobito mu je djelo 
Memoire sur la cristallisation 
et la structure interieure du 
quarz, gdje iznosi kristalo- 
grafske podatke kremena, na 
kome je odredio 134 nove for¬ 
me, prirodu kremenovih sra- 
slaca i njegove optičke osobi¬ 
ne. Obavio je mnogobrojna 
kristalografska mjerenja na 
različnim mineralima i odredio 
njihove kristalografske kon¬ 
stante. Među mnogobrojnim 
optičkim istraživanjima različnih minerala, napose gline- 
naca, ističe se niz osnovnih studija, na pr. Sur les pro- 
prietes optiques birefringentes caracteristiques des quatre 
principaux feldspaths tricliniques et sur un procede pour 
les distinguer immediatement les uns des autres , Me¬ 
moire sur Vemploi des proprietes birefringentes pour di- 
stinction et la classification des mineraux cristallies. Srž 
svih svojih dugogodišnjih istraživanja sabrao je u velikom 
djelu Manuel de Mineralogie, u 3 sv. Tu se nalaze mno¬ 
gobrojni novi kristalografski i optički podatci. 

LIT.: A. Lacroix, A. D. C. Bulletin de la societe frangaise de Mi- 
nćvalogie, T. 20, str. 251, Pariš 1897. F. T. 

DESCLOIZIT Dekloazit. 

DESENZIBILIZACIJA (dezalergizacija) se postizava an¬ 
tigenima (alergenima), kojima je senzibilizacija (alergija) 
organizma uvjetovana. Imade više načina desenzibilizacije 
(desalergizacije). Jedan postupak ide za tim, da se u orga¬ 
nizmu aktivno stvorena (sesilna) intracelularna antitijela 
protiv antigena (alergena) aplikacijom malih doza tih anti¬ 
gena (alergena) neutraliziraju i potroše. Time se postizava 
neosjetljivost tkiva za njih na dulje ili kraće vrijeme. I 
u tom leži zamisao liječenja t. zv. alergičnih bolesti. 

Specijalna je metoda desenzibilizacije, da se prirede 
ekstrakti iz antigena (alergena), za koji smo ustanovili, 
da je uvjetovao senzibilizaciju. Određenim metodama 
učine se iz toga ekstrakta različita razrjeđenja fiziološkom 
otopinom obično od 1:10 pa do 1:10,000.000, te se bo¬ 
lesniku uštrcavaju u dozama od 1 ccm u odgovarajućim 
intervalima intrakutano ili subkutano. Desenzibilizacija 
(desalergizacija) se mora vrlo oprezno vršiti, jer svako 
previsoko doziranje antigena (alergena) može već stišane 
alergične napadaje ponovno izazvati. Tim postupkom akti¬ 
viraju se stanice retikuloendotelijalnog aparata senzibili- 
ziranog organizma, da izlučuju dovoljan broj slobodnih 
antitijela u krv. Ta se slobodna antitijela vežu s ovim 
antigenima (alergenima), koji dospijevaju u organizam 
tako, da samo senzibilizirano tkivo, na kojem se ta pato¬ 
loška alergična reakcija odigrava, ne dolazi s antigenima 
(alergenima) uopće u dodir, i bolesnik je na taj način oslo¬ 
bođen alergičnih napadaja i tegoba. 

LIT.: H. Kammerer, Allergische Diathese und allergische Erkran- 
kungen, Miinchen 1934; G. Wells, Die chemischen Anschaungen iiber 
Immunitatsvorgange, Jena 1932; E. Urbaoh, Klinik und Therapie der 
allergischen Krankheiten, Wien 1935. K. T. K. 

DESETERAC, stih od deset slogova. Upotrebljava se 
najčešće u hrvatskoj narodnoj pjesmi, gdje ga je zabilježio 
već Petar Hektorović (»Lipo ti je, brajo, pogledati«..., 
»Ljuba mu je srebrn venčac vila«...). Javlja se u dva 
oblika: kao tako zvani epski i kao lirski d. Epski d., kojim 
je spjevan veći dio narodnih epskih pjesama, ima odmor 
iza četvrtoga sloga. Sastoji se u pjevanju od pet troheja, 
ali prema govornom naglasku pomiješani su u njem i tro¬ 
heji i daktili i jambi (»Tavnio je || Zrinoviću bane«..., 


»O Ivane, || od Senja delijo«..., »Gradi dvore || Karlović 
Ivane«...). U lirskim narodnim pjesmama dolazi često 
drugi d., koji ima odmor iza petoga sloga, a svaka se po¬ 
lovica prema naglasku u pjevanju sastoji od daktila i tro¬ 
heja (»Srebrno granje, || biserno lišće«..., »Može li biti || 
Travnik kasaba?«...), no prema govornom naglasku i tu 
mogu biti pomiješane različne stope (»Sultan Selime, || 
car gospodine« ..., »S visoka brda || iz tanka grla« ...). 
Povijesni razvoj jednog i drugog d-a uvjetovan je doma¬ 
ćim elementima i stranim utjecajima (-> metrika). Iz na¬ 
rodnog pjesništva prodro je epski d. u umjetno pjesništvo: 
u starijoj hrvatskoj književnosti kod Frankopana i Đorđića 
i osobito kod Tomaša Babića, fra Lovre Sitovića, Gra- 
bovca, Kačića i Reljkovića, a u novijoj književnosti naj¬ 
obilnije su se njim služili Martić, Mažuranić, Botić, Pre- 
radović, Bogović, Pavletić i Bašagić. P. G. 

DESETICA je skup od deset jedinica. D. je osnovka de- 
setičnog ili dekadskog brojnog sustava (v.), pa se stoga 
zove i osnovnom dekadskom jedinicom. Iz nje se izvode 
druge, izvedene dekadske jedinice: stotice, tisućice i t. d., 
odnosno desetnine. stotnine i t. d. 

DESETIČNI ili DESETINSKI SUSTAV Decimalni 
brojni sustav. 

DESETINA, javnopravno podavanje desetog dijela u 
naravi od svih zemaljskih plodina, životinja, životinjskih 
proizvoda, ili od službe, zarade i slično. U doba naturalnog 
gospodarenja, kad ili nije bilo uopće novaca, ili je bilo 
teško do njih doći, obveze javnopravne i privatnopravne 
naravi namirivane su različitim podavanjima u naravi. To 
se podavanje davalo ili za uzdržavanje vjerskih ustanova ili 
kao naplata državi i zemaljskim gospodarima u feudalno 
doba. Zato razlikujemo crkvenu i svjetovnu desetinu. 

1. Crkvena desetina bila je pradavna ustanova, koju je 
zapadna crkva preuzela još iz Staroga Zavjeta, ali je sve 
do 6. st. imala značaj dobrovoljnih priloga za uzdržavanje 
crkve i crkvenih službenika, a tek tada počimaju je crkve¬ 
ne sinode obvezatno naređivati. Franački pak vladari Pipin 
Mali i Karlo Veliki naredili su u 2. pol. 8. st. državnim 
zakonom davanje d-e u odmjenu crkvi za djelomično se- 
kulariziranje njezine imovine. U Hrvatskoj za doba vla¬ 
dara domaće krvi d. nije bila državnim zakonom propi¬ 
sana. Ali u Ugarskoj su je već prvi kraljevi općenito uveli, 
pa su je onda i naši pradjedovi, kad su stupili u državnu 
zajednicu s Madžarima, našli već kao potpuno izgrađenu 
državnu ustanovu. Po općem je pravu kod nas ona pri¬ 
padala samo biskupima, ali su je »apostolski« kraljevi znali 
privilegijima podjeljivati i drugim crkvenim ustanovama, 
a mogli su je i drugi duhovnici steći putem redovite do¬ 
spjelosti. Bilo je naime i t. zv. kraljevskih desetina (regiae 
decimae), koje su, po utrnuću ovlašćene crkvene ustanove 
ili zamjenom, prešle u državne ruke, pa je kralj njima 
raspolagao kao i svakim drugim fiskalnim dobrom. Ovlašće- 
nici su opet dio ubrane desetine — V 4 , Vs ili V 10 — ustu¬ 
pali po pravilu dušobrižnom svećenstvu onih krajeva, 
gdje se d. pobirala, pa su tako i mnogi župnici dolazili 
dospjelošću do prava na dio d-e. D. je pripadala isključivo 
katoličkom svećenstvu, pa crkveni službenici drugih kon¬ 
fesija i svjetovnjaci nisu mogli dobiti pravo na nju izvor¬ 
nim putem. 

Isprva se d. davala od svih gospodarskih plodina, ali je 
kasnije ograničena samo na neke vrste prirodnina. Pošto 
su urbarskim zakonima iz 1836 ukinuta sva druga podava¬ 
nja, pobirala se i crkvena d. još samo od poljskog priroda 
i vina, a u povodu urbarskog rasterećenja 1848 posvema je 
ukinuta. 

LIT.: H. F. Schmid, Die Grundzuge und Grundlagen zur Entwik- 
klung des kirchlichen Zehntrechts auf kroatischem Boden wahrend des 
Mittelalters, šišićev zbornik, Zagreb 1929; I. Tkalčić, Monumenta 
historica episcopatus Zagrahiensis, II. (uvod), Zagreb 1874; Isti, Otpor 
i buna radi desetine u biskupiji zagrebačkoj u XIV. vijeku , Rad 49, 
Zagreb 1879; V. Mažuranić, Prinosi za hrvatski pravno-povjestni rječnik, 
s. v. desetina. M. L-ć. 

2. Svjetovna desetina. Po primjeru crkvene d-e uvele su 
mnoge države u srednjem vijeku svjetovnu d-u i njoj slični 
prihod kao vrstu svoga regalnog prava. Tako je bila uve¬ 
dena svjetovna d-a ili od zemljišta, koja su bila prvi put 
zasijana, ili od životinja i životinjskih proizvoda (»prvine«, 
»primitiae«, »Novalzehnte«, »decimae novalium«). No i 
narodi u starom vijeku kao Egipćani, Rimljani, Grci i Fe¬ 
ničani, pa Arapi poznav a li su javna podavanja u naravi. 
Za vrijeme Salamunovo židovska je država pokrivala svoje 

najviše izdatke podavanjima, a naročito vozno-ručnim te¬ 
žacima. I stari Slaveni poznavali su svjetovnu d-u. 

Svjetovna d. dobila je svoj oblik i pravnu osnovu pri¬ 
hoda »zemaljskih gospodara« (vlastele) za vrijeme feudal¬ 
nog sustava. Ona je postala teret zemljišta, koji treba 
snositi posjednik zemljišta u korist njegova vlasnika. Kako 
su tada kmetovi uživali zemljište, koje je već bilo vlasni¬ 
štvo »zemaljske gospode«, to su oni pored ostalih svojih 
podaničkih obveza morali svome gospodaru davati dio 
priroda od svakog kmetskog selišta. Taj je dio bio obično 
devetina (uvedeno 1351), no mogao je biti i desetina, 
osmina i sedmina. Kako su u to doba i pojedine duhovne 
ustanove (biskupije, kaptoli, samostani, župe) mogle imati 
na svojim selištima podanika (kmetova), to su kmetovi i 
njima jednako davali i svjetovnu d-u (Vđ, Vs, V 7 ). Bilo je 
naročito u hrvatskim krajevima često slučajeva, da su župe 
kod svog osnutka dobile kao vrelo uzdržavanja po neko¬ 
liko urbarskih selišta, a s njima i sva njihova javna prava 
i obveze, a napose kmetska osobna i stvarna podavanja. 
Među kmetskim dužnostima nalazila se nerijetko i svje¬ 
tovna desetina. 

Kako su za vrijeme feudalizma mnogostruka podavanja 
svjetovnim i duhovnim gospodarima bila velik teret kme¬ 
tovima, počelo se poslije francuske revolucije pomišljati 
na ukinuće kmetskoga sustava gotovo u svim evropskim 
državama, a s tim i na ukidanje svjetovne d-e. 

D. u Bosni i Hercegovini bila je daća prvotno ubirana u znak pri¬ 
znanja vrhovnog vlasništva sultana (države) nad zemljištima, koja su 
uživali pojedinci. Ona se davala ponajprije gospodaru zemlje u naravi, 
t. j. u desetom dijelu žetvenog priroda zemlje, ali je mogla iznositi 
i polovinu svega priroda. Istom pošto je 1851 bio dokinut spahijski 
sustav, preuzela je država u svoju korist ubiranje d-e, ali je to pravo 
često davala u zakup, a predvidjela je i to, da se d-a može platiti 
u gotovu novcu. D-u je dužan davati onaj, koji je ubrao plodove. 
Austro-ugarska uprava ukinula je postupice davanje d-e u naravi i 
uvela njezino namirenje u gotovu novcu, pri čem je uzela za podlogu 
odmjerivanja novčanu vrijednost desetgodišnjega prosjeka priroda. 
Napokon je zakonom od 15. V. 1906 ukinuto podavanje d-e u naravi 
i uvedeno plaćanje u gotovu novcu sa 10%> od novčane vrijednosti 
brutto-priroda bez odbitka za troškove proizvodnje. Za zemljišta, za¬ 
sađena duhanom, plaćala se d-a, kao da su zasađena kojom drugom 
manje unosnom plodinom, ali se pribijalo 7% od vrijednosti dobivenog 
duhana. J. C. i Z. H. 

Svjetovna d. postojala je u Mletačkoj Dalmaciji tek od 2. polovice 
17. st. Kad su Turci za velikoga rata (1684—99) napustili zagorsku 
Dalmaciju, Mletačka republika proglasila je osvojeno zemljište svojim 
vlasništvom i razdijelila ga među stanovnike zadržavši pravo, da ras¬ 
polaže njime nakon izumrća muškoga posjednikova potomstva. Oko 
1690 uvedena je na to zemljište desetina, koja se u početku uzimala 
samo s oranica i plaćala isključivo u žitu, no doskora je bila pro- 
tegnuta na sve plodove. Država ju je u ožujku svake godine davala 
na dražbu, a zakupnici su je paušalizirali i naplaćivali u novcu, u 
razmjeru od 10 lira po ornom volu. Njezino nesmiljeno utjerivanje 
bilo je 1704 jedan od uzroka Bukovičke bune (v.). Desetina je 1722 
dala prihod od 47.000 reala. Osim nje narod je pritiskivao kuluk 
(angherie) i brojne lične i stvarne rabote (fazioni personali e reali), 
tako da je odmetanje u hajduke bilo dnevna pojava. Desetina je u 
kolovozu 1806 dovela također do bune u selima Kreševu i Katunima, 
u omiškom teritoriju. Napoleonovim zakonom od 4. IX. 1806 država 
se odrekla prava vlasništva nad zemljištem prepustivši ga tadašnjim 
vlasnicima i davši im pravo, da slobodno njime raspolažu, a desetina 
je ukinuta 1851 i zamijenjena austrijskom zemljarinom. 

LIT.: I. Katalinić, Storia della Dalmazia, Zadar 1834-5; Isti, Me- 
morie, Split 1841; V. Lago, Memorie sulla Dalmazia, Mleci, I. i III. 
1869—71; Magazin sj. Dalmacije 1935; N. Doba, Split, Božić 1936. P. P-š. 

3. Ubiranje desetine. D. (crkvena i svjetovna) ubirala se 
u različitim krajevima i državama pa i tokom vremena na 
različne načine. Obzirom na vrste d-e dijelila se ona na 
veliku i sitnu d-u. U veliku su d-u spadali snopovi od svih 
žitarica, mošt ili vino i sijeno. Sitnu je d-u sačinjavalo po¬ 
vrće, voće, repa, mrkva, lan, konoplja, zatim proizvodi od 
životinja: vuna, jaja, maslac, sir, pilići, mast, slanina, 
maslo, mlijeko i si. Podavanje samih životinja, naročito 
janjadi, jaradi, pčela bilo je također na snazi, ali je ono 
s vremenom dokinuto. D. se uglavnom zadržala od poljskih 
plodina i životinjskih proizvoda, jedino se od životinja 
davala živa perad. 

Vinska se d. pobirala za vrijeme berbe u moštu ili grožđu, 
od janjadi do Ivanja (24. VI.). Na svjetovnim se dobrima 
urbarska devetina pobirala prije crkvene d-e, a na crkve¬ 
nima obratno. Obvezanici se nisu mogli siliti da nose d-u 
izvan svoga područja; unutar ovoga moralo im se u nakna¬ 
du za dovoz dati deseti dio dovezenoga. 

Obzirom na izvor opterećenja dijeli se d. na predijalnu, 
osobnu i mješovitu. Predijalna d. bila je vezana na zemlji¬ 
šte i prihode od ratarstva; osobna d. davala se od obrta, 


službe, rada onih ljudi, koji nisu bili slobodnjaci; mješo¬ 
vite su d-e bile vezane na stoku i stočne proizvode. Po 
dekretalnom pravu davale su se predijalne d-e prema 
brutto-prihodu bez ikakva odbitka proizvodnih troškova, 
a osobne od čistog prihoda nakon obračunatih troškova. 

Intimatima Marije Terezije od 7. II. i 18. VII. 1774, koji 
utvrđuju urbarske obveze, zabranjuje se ubiranje d-e od 
trećeg zemljišnog priroda (»immunitas tertii campi« ili »ter- 
tia calcatura«). Isto se tako nema ubirati d. od prvog pri¬ 
roda zemljišta, koje je bilo tek privedeno kulturi. Od takve 
je zemlje dobivao ovlaštenik samo četrdeseti dio priroda. 
Isto tako nije ovlaštenik dobivao od kobile prvo ždrijebe, 
od krave prvo tele, a niti kod ovaca i koza prvu jagnjad 
i jarad, nego ga je prema procijenjenoj vrijednosti prvine 
zapadao tek četrdeseti, odnosno šezdeseti dio, kako je već 
to običajem bilo uvedeno, ili kako je to sam urbar 
propisivao. 

Od podavanja d-e, naročito crkvene, bila su predviđena 
mnoga oslobođenja. Tako nisu bili obvezani davati crkvenu 
d-u plemići, seoski knezovi, pripadnici drugih vjera, a ni 
sami duhovnici i samostani. J. C. i Z. H. 

DESETOBOJ Atletika. 

DESET ZAPOVIJEDI BOŽJIH (dekalog, grč. 

»deset riječi«), u biblijskom smislu deset stavaka ćudo¬ 
rednog zakonika, što ga je Bog dao po Mojsiju narodu 
izraelskom na gori Sinaju, napisanih na dvije kamene ploče 
(II. Mojs. 32, 16; 34, 28). Glasile su ovako: 1. Ja sam Go¬ 
spod Bog tvoj, nemaj drugih bogova uz mene! Ne čini 
sebi nikakvih kipova, ni slika od ikoje stvari, bilo na nebu, 
ili na zemlji, ili u vodi, niti im se klanjaj! 2. Ne uzmi 
imena Gospoda Boga svoga uzalud! 3. Spomeni se da svet¬ 
kuješ dan subotnji! 4. Poštuj oca i mater, da dugo živiš 
i da ti dobre bude na zemlji! 5. Ne ubij! 6. Ne sagriješi 
bludno! 7. Ne ukradi! 8. Ne reci lažna svjedočanstva na 
svoga bližnjega! 9. Ne poželi žene svoga bližnjega! 10. Ne 
poželi ni kuće, ni polja, ni sluge, ni sluškinje, ni govečeta. 
ni magareta, ni ičega, što pripada tvome bližnjemu! — 
Tekst Božjih zapovijedi zabilježen je u Mojsijevu Peto- 
knjižju na dva mjesta: u knjizi Izlaska (20, 2—17) i u 
Deuteronomiju (5, 6—21), i to s ovim nebitnim razlikama: 
u Izlasku se ističe kao razlog za svetkovanje dana Go¬ 
spodnjeg šestodnevno uređenje svijeta i određenje sedmog 
dana za odmor, a u Deutoronomiju se naglašava izbavlje¬ 
nje iz egipatskoga ropstva; nadalje, tekst posljednje zapo¬ 
vijedi stavlja u Izlasku na prvo mjesto: »ne poželi ku¬ 
će...«, a po tom: »ne poželi žene...«, dok u Deuterono¬ 
miju najprije: »ne poželi žene...«, a po tom: »ni kuće...«. 
Osim u Sv. Pismu sačuvan je dosada najstariji hebrejski 
prijepis deset zapovijedi Božjih na papirusu iz 2. st. po 
Kr., zvanom »Nash«, pronađenom g. 1905 (danas u sve¬ 
učilišnoj knjižnici u Cambridge-u). U grčkom prijevodu 
LXX izmijenjen je poredak od pete do sedme zapovijedi 
ovako: ne ukradi, ne ubij, ne sagriješi bludno. U podjeli 
fciojenja zapovijedi hebrejski tekst razlikuje kao posebnu, 
i to drugu zapovijed, zabranu poštivanje idola, a devetu 
i desetu spaja u jednu. Raspored, kakav je danas uobiča¬ 
jen kod kršćana, potječe od sv. Augustina (Quaest. 71 ad 
Exod. ML 34, 620). On spaja zapovijed o štovanju Boga 
i zabranu o poštivanju idola u jednu, ali zato razlikuje 
napose kao devetu: ne poželi žene bližnjega — od desete: 
ne poželi nikakve stvari bližnjega svoga. 

Dekalog je temelj starozavjetnog vjersko-ćudorednog 
sustava, jer sadržava osnovna načela i -prirodnih i pozitiv¬ 
nih Božjih ćudorednih zakona o čovječjim dužnostima pre¬ 
ma Bogu, bližnjemu i samom sebi. On ostaje jezgra ćudo¬ 
rednoga zakona u N. Z., gdje se po riječima Kristovim: 
»Nisam došao ukinuti zakon, nego da ga nadopunim« — 
usavršuje i postaje općenito obvezan za sve čovječanstvo. 

LIT.: A. Eberharter, Der Dekalog, Biblische Zeitfragen, Miinster, 
XIII., 1929; M. Buchberger, Lexikon fiir Theologie und Kirche, Frei- 
burg im Breisgau 1931, III. sv.; E. Kalt, Biblisches Reallexikon, Pa- 
derborn 1938, I. sv.; I. Schuster-J. Holzammer, Handbuch der Bibli- 
schen Geschichte, Freiburg im Breisgau 1925, I. sv.; A. Živković, 
Osnovno moralno bogoslužje, Zagreb 1938. J. O. i A. Ž. 

DESEZE (ili De Seže), Romain, grof, * Bordeaux 24. 
IX. 1748, f Pariz, 2. V. 1828, francuski državnik. Bio je 
odvjetnik u Bordeauxu, zatim u Parizu. U aferi s dija¬ 
mantnom ogrlicom (affaire du Collier) bio je pravni za¬ 
stupnik kraljice Marije Antoanete u parnici protiv kardi¬ 
nala Rohana (31. V. 1786). Nakon zauzeća Bastille 1789 
uspješno je obranio zapovjednika švicarske garde baruna 
Besenvala, optuženog, da je dao pucati na narod uoči 

juriša na Bastilju. Luj XVI., optužen pred Konventom, 
uzeo je za branitelja, uz Tronchenta i Malesherbesa, tako¬ 
đer D-a, koji je 26. XII. 1792 održao obrambeni govor, 
ističući osobito, da su u toj parnici tužitelji ujedno suci. 
Bačen u tamnicu u listopadu 1793, bi oslobođen nakon 
Robespierreova pada (9. Thermidor — 27. VII. 1794). Pod 
Carstvom ostao je vjeran Bourbonima, pa je po njihovu 
povratku postao predsjednik vrhovnog suda i pair. G. 1816 
bi izabran u Francusku akademiju. 

DESHAYES, Gerard Paul, * Nancy 13. V. 1795, f 9. 
VI. 1875. Živio u Parizu, gdje je postao i profesor na đar¬ 
din des Plantes. Izučavao je i objelodanio djela o fosil¬ 
nim školjkašima pariškog tercijara. K. B. 

DESHOULIeRES, Antoi- 
nette (rođ. du Ligier de La 
Garde), ^ Pariz, vjerojatno 1. 
I. 1638, f 17. II. 1694, fran¬ 
cuska književnica. Imala je 
vrlo dobar odgoj, naučila 
talijanski, španjolski i latin¬ 
ski. Smisao za književnost 
pobudio je u njoj slobodo¬ 
umni pjesnik Jean Hesnault, 
a smisao za filozofiju Gassen- 
di. Udala se za plemića Des- 
houlieresa, koji se za vrijeme 
Fronde sklonio u Bruxelles, 
kamo ga je 1655 i ona slije¬ 
dila. Zahtijevajući odviše že¬ 
stoko zaostalu mirovinu svoga 
muža bude zatvorena od špa¬ 
njolskog namjesnika, a kad 
je bila oslobođena, preselila 



MME. DESHOULIERES 
(po bakrorezu Van Schuppena) 


se s mužem u Pariz, gdje je živjela dosta slabo. Ipak je 
njezin salon središte književnika. Prvi njeni pjesnički ra¬ 
dovi objelodanjeni su u Mercure galant (1672) pod pseudo¬ 
nimom Amaryllis. Kao pristaša Corneille-a ona je u raspri 
povodom Racinove Phedre pristala uz Pradona, zbog čega 
joj se Boileau narugao u svojoj X. satiri. Njezini dramski 
pokušaji su svi slabi: tragedije Genseric (1680) i Jules 
Antoine, komedija Eaux de Bourbon i opera Zoroastre. 
Najbolje su joj idile (Moutons), poslanice i pobožne 
pjesme, koje je pjevala pod kraj svoga života. 

BIBL.: Piećsies , 1688, 2. dio 1695; Oeuvres completes, 2 sv., 1707; 
Oeuvres choisies, izd. Lescure, 1882. 

LIT.: Sainte-Beuve, Portraits de femmes, 1844; Fabre, Correspon- 
dance de Flechier avec Mme D. et sa fille, 1871. P. Cl. 


DESIDERI, Ippolito, * Pistoia 21. XII. 1684, f Rim 14. 
IV. 1733, misionar u Indiji i Tibetu. U Lhasi proučio ti- 
betski prijevod Kuh-guyra, svete knjige budhističke pre¬ 
daje (115 svezaka). Napisao je 4 apologetska spisa na 
tibetskom jeziku, a u Rimu, kamo je stigao 23. I. 1728, 
dovršio je svoje znamenite Notizie istoriche, koje je skra¬ 
ćene izdao F. de Filippi pod natpisom An account of Ti¬ 
bet , The travels of Ippolito Desideri of Pistoia S. /. 
(1712 — 1727), London 1932. Sven Hedin veli za njega, da 
je »jedan od najsjajnijih putnika, koji su igda pohodili 
Tibet, a među najstarijima svakako najznamenitiji i naj¬ 
darovitiji.« 

LIT.: G. Castellani S. I., // P. Ippolito Desideri S. I. e la sua 
missione nel Tibet, u Civiltš Cattolica 1932, IV. 222—33 i 552—62); 
W. Wessels S. I., Early Jesuit Missions in Central Asia, 1603 — 21, Hag 
1921; Sommervogel II. J. L. Koch. M. V. 

DESIDERIO DA SETTIGNANO, * Settignano kod Fi¬ 
rence između 1428—31, f Firenca 16. I. 1464, tal. kipar. 
Bio je učenik Donatella pa se povodio i za njim kao i 
za nježnom umjetnošću Luke della Robbia i Bernarda 
Rossellina. Izradbom dječjih i djevojačkih glava D. je umio 
izraziti sugestivnom ljupkošću i profinjenom psihologijom 
životnu atmosferu firentinskoga ranog quattrocenta. I on 
komponira, istina, svoje reljefe na slikarski način poput 
Donatella, ali su sredstva, kojima postizava učinke, znatno 
ublažena: čovjeku se čini, da njegov sveukupni umjetnički 
program rada počiva na profinjenoj obradbi linije. Povrh 
toga D. je, kako to lijepo dokazuje i njegovo obrađivanje 
ornamenta, s osobitom lakoćom svladavao tehniku mra¬ 
mora. Njemu pripisuju mnoga djela. Od ponajglavnijih 
smatra se, da su sigurno njegova: Madona s djetetom (Tu- 
rin) kao tipično mladenačko djelo; divan zidni grob dr¬ 
žavnog tajnika Marsuppinija (Firenca, S. Croce, iza 1455); 
poprsje Mariette Strozzi (Berlin, Muzej cara Fridrika); u 


posljednje radove idu: Mali Isus s dječakom Ivanom 
(Louvre) i jedna Sv. Magdalena, izrezana iz drveta (Fi¬ 
renca, S. Trinita). 

LIT.: W. Bode, Denkmaler der Renaissanceskulptur Toskanas (1899); 
Isti, Florentiner Bildhauer der Renaissance, 4. izd. 1921. F. C. 

DESINFEKCIJA Raskužba. 

DESINIĆ, selo u Hrv. Zagorju, u dolini potoka Hor- 
vatske, 7 km zapadno od Pregrade. Pripada pregradskom 
kotaru, sjedište je općine, a ima 355 stan. (1931). Katolička 
župa sv. Đurđa spominje se već 1334. Nova župna crkva 
podignuta je 1902, a u nju su ugrađeni neki dijelovi stare 
crkve iz 17. st. U crkvi je nadgrobni spomenik Petra II. 
Ratkaja, koji je umro 1586. 

LIT.: Đ. Szabo, Izvještaj o radu povjerenstva za očuvanje spome¬ 
nika, GAD 1912. Z. D-i. 

DESINIĆ, Veronika, u kroničara i u narodnoj predaji 
uobičajeno ime za drugu ženu Fridrika grofa Celjskoga. 
Ona je navodno čarolijama zamamila Fridrika, koji je 
umorio svoju zakonitu ženu Jelisavu, kćer krčkoga kneza 
Stjepana Frankopana, i uzeo Veroniku za ženu, ali je nje¬ 
gov otac Ulrik dao Veroniku ubiti kao vješticu. Kroničari 
i neki povjesničari te narodna predaja kažu, da je ona bila 
kći nižeg plemića i »vještica« rodom iz »Desnicze«, »Dess- 
nitaz«, »Dessingen«, »Gesnicz«, »Teschnitz«, i da je 1428 
pokopana u Kloštru (Gairach) kod Laškoga u Štajerskoj. 
— Drukčije prikazuju osobu Veronike šleski povjesničari, 
koji su se služili arhivalnom građom. F. W. Sommersberg 
(Silesicarum rerum scriptores, 1729), J. Schramm (Gene- 
alogica ... ducum Silesiae, 1574) i F. Lucae (Schlesiens cu- 
riose Denkwurdigkeiten , 1688) tvrde, da je Veronika, žena 
Fridrika Celjskoga, bila kći Boleslava, vojvode tješinskoga 
(Teschen) i novoglogovskoga (Neuglogau), potomka Mje- 
ška od poljskoga roda Piastovića (1211). No Veronika po 
svom rodu i položaju ne može biti istovjetna s »vješticom« 
Veronikom; mora, da je po srijedi neka druga Veronika, 
ne tješinska kneginja. Toj »vještici« dala je predaja ime 
»Desnicz« i si. iskvarivši naziv »Teschen«. Veronika tje¬ 
šinska umrla je 1454, a imala je sestre Magdalenu, ženu 
vojvode ratiborskoga Januša, i Aleksandru, ženu palatina 
Ladislava Gorjanskoga. 

Slučaj Veronike D. ušao je kao motiv u narodnu tradiciju, a zatim 
je često obrađen i u umjetnoj književnosti kod Hrvata i Slovenaca. 
Tako je Dragutin Rakovac već 1831 pisao tragediju o V. D. (Građa 
za pov. hrv. knj. VI, 169); tragedija Franje Žigrovića Pretočkoga 
prikazana je u Zagrebu 1876, a Jos. E. Tomica također 1903. Od 
Slovenaca napisao je tragediju o V. D. Josip Jurčić (Ljubljana 1886), 
Oton Župančić (Ljubljana 1924) i Bratko Kreft (Celjski grof je, Lju¬ 
bljana 1932). 

LIT.: V. Klaić, Krčki knezovi Frankopani, Zagreb 1901; A. Simcik, 
V. D., Agneza Bernauerova i Čira Frosina Janinska. HR 1931, br. 8; 
E. Las’zowski, Novi podaci za hrv. povijest. Hrvatsko Kolo, XIX, Za¬ 
greb 1938; V. Kučinić u Novostima, Zagreb 7. II. (i u posebnoj knjizi 
V. D. u svjetlu historije, Zagreb 1939); A. Novačan ondje, uskrsni 
prilog. . E. L. 

DESINSEKCIJA je uništavanje različnih vrsta ljudskih 
i životinjskih nametnika (stjenice, buhe, krpelji, tekuti, 
šuga i drugo). Za uništavanje ljudskih nametnika upotre¬ 
bljavaju se obično kemijska sredstva u plinovitom stanju, 
a najviše spojevi cijana (v.). Za ovaj postupak uvriježio 
se naziv ciklonizacija. Prostorije, u kojima se vrši dezin¬ 
sekcija, moraju biti dobro zatvorene, pukotine oblijepljene 
papirom, da se onemogući izlazak plina, koji smrtonosno 
djeluje na sva živa bića. 

U veterinarskoj medicini uništavaju se parasiti različi¬ 
tim desinsekcijskim sredstvima u obliku kupelji ili masti 
(krpelji, šuga, uši). Kod šuge konja upotrebljavaju se ko¬ 
more, u koje se pusti plin, sumporni dioksid. Glava konja 
mora se nalaziti izvan komore, jer bi inače plin izazvao 
otrovanje. A. H. 

DESISLAVA, žena posljednjega zetskog kneza Mihaila. 
G. 1189 prebjegla je u Dubrovnik s dvije lađe, koje je 
predala općini. Učinila je to jamačno pod pritiskom Ste- 
fana Neman je i njegove braće. S njom su bili nadbiskup 
barski Grgur i više velikaša. M. J. D. 

DESISLAVIĆ, Obrad, umjetnik iz Kotora, izradio je po¬ 
četkom 14. st. srebrni oltar > koji je srpski kralj Milutin 
1319 darovao crkvi sv. Nikole u Bariju. Z. S. M. 

DESITIJATI, ilirsko pleme u istočnoj Bosni. Bili su vrlo 
ratoborni i uspjeli su odrvati se svakom neprijatelju, dok 
ih nije Cezar upokorio. U doba Plinijevo bilo ih je 103 
dekurije. Položaj im saznajemo iz natpisa (CIL, III., 3201), 
koji spominje neki kaštel Desitijata udaljen od Salone 156 
rimskih milja (= 234 km); ta bi udaljenost odgovarala po- 

ložaju glasinačke visoravni, gdje su nedaleko Pliješa doista 
nađeni ostatci rimskog, na prethistoričkim supstrukcijama 
sagrađenog kaštela, koji je dominirao jedinim putem, što 
se ondje spušta u kotlinu Rogatice. Taj položaj potvrđuje 
i natpis, nađen 1930 kod Breze, u kojem se spominje »Va- 
lens Varron(is) f. princeps Daesitiati(um)«. Iako su D. po 
imenu priznavali prevlast Rima, branili su i dalje svoju 
slobodu. Njihov vođa Baton imao je sa svojim panonskim 
imenjakom g. 6—9 po Kr. veliku ulogu u ustanku ilirskih 
plemena (-^Batonski rat). D. su tada bili prvi, koji su se 
digli na oružje, i posljednji, koji su ga položili. — Ako 
Ptolemej u svom popisu dalmatinskih plemena ne spomi¬ 
nje D-e, može se to objasniti tako, da su oni pod rim¬ 
skom upravom izgubili svoje značenje. Ime im doduše ne 
iščezava, jer se na kasnijim spomenicima spominju poneki 
D., koji su služili u rimskoj vojsci. — Premda su D. živjeli 
na Glasincu, ne mogu im se pripisati tamošnji prethisto- 
rički spomenici, jer oni pripadaju starijem plemenu Auta- 
rijata, koji su u ratovima s Ardijejcima, a napose za pro¬ 
vale Kelta potisnuti iz toga kraja. Potvrđuju to i nalazi, 
jer kulturni spomenici Glasinca prestaju, kad se pojavljuje 
prva latinska, dakle keltska fibula. Na prazno, od staro¬ 
sjedilaca ostavljeno tlo naseliše se tek naknadno D., koji 
u kulturnom pogledu, čini se, daleko zaostaše, te od njih 
— bar do danas — nema ondje spomenika. Ć. T. 

DESKAŠEV, Stevan, * Arad 3. X. 1855, f Stenjevac 
13. I. 1921, glumac i pjevač G. 1875 postao je član beo¬ 
gradske drame te se napose isticao u narodnim komadima 
s pjevanjem kao na pr. »Seoska lola«, koji je sam preveo 
s madžarskoga. G. 1881 angažiran je kao lirski tenor za¬ 
grebačke opere, 1889 nastupao je u operi u Budimpešti, a 
po povratku u Zagreb glumio u drami. Napustivši kazali¬ 
šte prešao je u činovničko zvanje. S. B. 

DESKRIPTIVNA GEOMETRIJA ili opisno mjerstvo. — 
To je ona grana geometrije, kojoj je glavni zadatak, da 
trodimenzionalne objekte predočuje s pomoću dvodimen- 
zionalnih slika, t. zv. projekcija u ravnini, i to tako, da se 
iz ovih dade objekt u prostoru jednoznačno rekonstruirati 
pogledom na svoje mjesto i veličinu. Drugi zadatak de¬ 
skriptivne geometrije sastoji se pak u tome, da od trodi¬ 
menzionalnih objekata gradi opet trodimenzionalne slike, 
t. zv. modele. Za postizavanje onog prvog cilja postoji u 
deskriptivnoj geometriji nekoliko metoda, od kojih su 
jedne udešene tako, da slike, dobivene s pomoću njih, 
sačuvaju odnošaje veličine na štetu zornosti, dok je drugima 
glavno upravo to, da daju zorne slike, t. j. takve, koje u 
gledaocu pobuđuju približno isti utisak kao i sam origi¬ 
nalni objekt; dakako, da to ide na račun vjernosti veličin- 
skih odnošaja. 

Najvažnije metode deskriptivne geometrije jesu: 1. koti¬ 
rana projekcija, 2. metoda projiciranja na dvije ravnine ili 
t zv. Mongeova metoda, 3. kosa projekcija, 4. aksonome- 
trija i 5. centralna projekcija s perspektivom. Zajednička 
karakteristična operacija svih tih metoda jest projiciranje 
(proiicio od pro-iacio »naprijed baciti«), a sastoji se u 
tome, da svakom točkom zadanoga objekta u prostoru po¬ 
vučemo po izvjesnom propisu neki pravac, t. zv. zraku 
projiciranja, i odredimo njezino probodište sa zadanom 
ravninom jt (si. 1), na kojoj želimo imati sliku onoga 

objekta. Po tome pak, kakav 
je međusobni položaj zraka 
projiciranja za pojedine to¬ 
čke objekta, dijele se metode 
deskriptivne geometrije naj¬ 
prije u dvije glavne skupine: 
ako sve te zrake izlaze iz je¬ 
dne iste točke (centar ili sre¬ 
dište projiciranja), projicira¬ 
nje se zove centralno, a ako 
su sve među sobom paralelne 
(smjer projiciranja), tada je 
ono paralelno (ovo se može 
shvatiti i kao specijalan slučaj 
centralnoga, i to onaj, kada 
je središte projiciranja neka 
neizmjerno daleka točka pro¬ 
stora). Do daljnje podjele 
metoda dolazimo u skupini 
paralelnog projiciranja pogle¬ 


dom na položaj zraka projiciranja prema ravnini slike: 
ako su one okomite na nju, projiciranje je ortogonalno ili 
normalno, inače je koso. I raspored, po kojem se radi u 
svim metodama deskr. geometrije, uvijek je isti: Pošto je 
opisana bit metode, prelazi se na predočivan je triju 
osnovnih prostornih elemenata: točke, pravca i ravnine. Iza 
toga se rješavaju temeljni zadatci, t. j. oni, na koje se kao 
sastavne dijelove dade rastaviti svaki složeni zadatak de¬ 
skriptivne geometrije. Dvije su vrsti temeljnih zadataka: 
a) oni, kod kojih se radi samo o spajanju i siječenju toča¬ 
ka, pravaca i ravnina (to su t. zv. projektivni zadatci), b) 
oni, kod kojih se radi o pravim veličinama dužina, kutova, 
likova i t. d. (to su metrički zadatci). Među projektivne 
uzimaju se i zadatci o paralelizmu pravaca i ravnina, 
premda su to zapravo zadatci afine prirode, a u grafičkom 
pogledu mogu biti čak i metrički, i to onda, kada bismo 
trebali paralele crtati samo s pomoću jednog ravnala i 
šestara; no jer u deskriptivnoj geometriji i uopće u 
običnom geometrijskom crtanju operiramo redovito ne 
s jednim ravnalom nego s dva trokuta, a s pomoću ovih se 
paralele crtaju izvanredno jednostavno (gotovo kao spoj¬ 
nice dviju točaka), to se zbog toga i zadatci o paralelama 
ubrajaju u projektivne. Tako ostaje kao grafička karakte¬ 
ristika metričkih zadataka ortogonalitet (okomitost) i upo¬ 
raba šestara. 

Kotirana projekcija. — U toj metodi imamo samo jednu 
ravninu, na koju projiciramo; označujemo je sa jt. Sliku 
ili projekciju neke točke P prostora određujemo tako, da 
točkom P povučemo okomicu na ravninu Jt, te odredimo 
njezino probodište P' sa jt (si. 2); to je probodište P' pro¬ 
jekcija točke P na ravninu jt. Pravac PP'zove se zraka 
projiciranja točke P, a dužina P'P (računata uvijek od pro¬ 
jekcije P' prema originalnoj točki P) kota točke P (zapra¬ 
vo je to udaljenost točke P od ravnine slike %); po tom se 
nazivu onda zove i čitava metoda kotiranom projekcijom. 
Zbog toga pak, što je zraka projiciranja PP' okomita ili 
ortogonalna na ravnini slike, spada ta metoda među orto- 
gonalne projekcije. U kotiranoj projekciji je dakle točka 
određena sa dva podatka: projekcijom i kotom; ova pak 
može biti zadana ili grafički (dakle u naravi, kao dužina) 
ili numerički (kao broj), a u tom slučaju mora biti zadana 
još i jedinična dužina. Važno je pri tom, da je original¬ 
nom točkom P u prostoru projekcija P' jednoznačno odre¬ 
đena, dok obrnuto ne vrijedi, jer točku P' u ravnini jt ima 
kao svoju projekciju ne jedna točka prostora, nego neiz¬ 
mjerno mnogo njih, naime sve točke na okomici, dignutoj 
u P' na jt. Kota točke P može biti pozitivna ili negativna , 
prema tome, na kojoj se strani ravnine jt nalazi točka P; 




pritom se kao pozitivna strana ravnine jt može uzeti p^ 
volji jedna od dviju mogućih. Projekcijom i kotom (uz 
eventualnu jediničnu dužinu) originalna je točka jedno¬ 
značno određena, te je tako uspostavljena recipročno 
jednoznačna korespondencija između originalnih točaka u 
prostoru i njihovih kotiranih projekcija u ravnini. — U 
crtnji se ona dva podatka točke P zadaju tako, da se uz 
točku, koja znači projekciju točke P stavi slovo P' i uza nj 
u okrugle zagrade kota kao broj, a posebno još i jedinična 
dužina. U našoj se slici 3 originalna točka P dakle nalazi 
na okomici dignutoj u točki P' na ravninu % (t. j. na ravni¬ 
nu papira), udaljena za četiri dužine e iznad papira (jer 
se obično ta strana horizontalne ravnine jt uzima kao po¬ 
zitivna; ako je jt vertikalno, kao na pr. ploča, tada se kao 
pozitivna uzima prednja strana). — Pravac g predočuje se 
u kotiranoj projekciji tako, da najprije njime položimo 
ravninu okomitu na jt (ravnina projiciranja za pravac g), 
te odredi njezina presječnica g' sa tu; g' je (ortogonalna) 
projekcija pravca g na ravninu slike jt. No premda je g' 
jednoznačno određeno sa g, obrnuto ne vrijedi, jer svaki 

pravac u ravnini, dignutoj pravcem g' okomito na x, ima 
svoju projekciju u g'. Da bude g određeno, treba osim 
g' znati još nešto, a to je točka G, u kojoj pravac g pro¬ 
bada ravninu slike Jt, t. zv. probodište pravca g, te prikloni 
kut pravca g prema ravnini ji, t. j. kut a = (g'g). U grafici 




se to prikazuje tako, da ravninu projiciranja preložimo , 
t j. rotiramo oko g' za 90° u ravninu jt; s njom ide i pravac 
g, i to tako, da probodište G ostaje na miru, a prikloni se 
kut a nakon rotiranja prikazuje u pravoj veličini; prelo- 
ženi pravac g označuje se sa (g) (si. 4). I opet je na taj 
način osigurana recipročno jednoznačna korespondencija 
između originalnih pravaca prostora i njihovih kotiranih 
projekcija u ravnini x. — Napokon se neka ravnina q pre¬ 
dočuje u kotiranoj projekciji s pomoću svoga traga r (to 
je presječnica ravnine slike jt s ravninom q , dakle r=jtXp) 
i priklonoga kuta (3 = (jt q). Taj se kut određuje ovako: 
položi se bilo koja ravnina ep, okomita na tragu r (t. zv. 
profitna ravnina ravnine p), pak se odrede njezine pre- 
sječnice / i p s ravninama jt i p; tada je prikloni kut 
P 7 (fp)- Pravac f trag je profilne ravnine, a p se zove 
priklonica ravnine p. U crtnji se to prikazuje tako, da 
profilnu ravninu preložimo oko njezina traga f u ji (pri¬ 
tom je, dakako, f okomito na r) (si. 5). Vrlo lako se mo¬ 
žemo opet uvjeriti, da je na taj način osigurana recipročno 
jednoznačna korespondencija između originalne ravnine p 
i njezinog predočenja u kotiranoj projekciji. — Pošto su 
tako predočene u kotiranoj projekciji općene točke, pravci 
i ravnine, treba još to pokazati i za specijalne položaje tih 
elemenata; a to su ovi: točka leži u ji, pravac, odnosno 
ravnina, okomiti su na jt, odnosno paralelni sa jt. No u te 
pojedinosti ovdje ne možemo ulaziti. 

Isto tako samo ćemo sumarno navesti, u čem se sastoje 
temeljni zadatci. Projektivni su na pr.: odrediti projekciju, 
probodište i prikloni kut pravca g, koji je zadan sa svoje 
dvije točke A , B (svaka od njih zadana dakako svojom 
projekcijom i kotom), ili: odrediti trag i prikloni kut 
ravnine p, koja je zadana a) sa svoje tri točke A, B , C, 
odnosno b) jednom točkom A i pravcem g, ili: odrediti 



presječnicu dviju ravnina, odnosno probodište pravca i 
ravnine, i t. d. Kod rješavanja tih zadataka odlučne su 
sutražnice ravnine, t. j. pravci ravnine, paralelni s njezinim 
tragom. — Od metričkih zadataka spomenut ćemo samo 
ove: odrediti pravu veličinu dužine AB , od koje su zadane 
krajne točke svojim projekcijama i kotama (prelaganje 
trapeza A A B'B oko A'B' u ji); odrediti pravu veličinu tro¬ 
kuta ABC, koji leži u zadanoj ravnini p; odrediti udalje¬ 
nost točke P od ravnine p, i t. d. Kod rješavanja ovih za¬ 
dataka važne su osim sutražnica još i priklonice ravnine, 
a od grafičkih operacija rotiranje ravnine oko traga u 
ravninu ji (t. zv. nul-preložaj), jer se nakon toga rotiranja 
sve, što se nalazi u dotičnoj ravnini, vidi u preložaju u 
pravoj veličini. Kod konstrukcije toga preložaja neprestano 
se služimo t. zv. afinitetom , t. j. geometrijskom srodnošću, 
koja postoji između projekcije i preložaja, a sastoji se 
ovdje u tome, da su 1) spojnice korespondentnih točaka 
(t. j. projekcije P' točke P ravnine p i preložaja P Q te 
točke P) sve među sobom paralelne (naime okomite na 


tragu r), to su zrake afiniteta , i 2) da se korespondentni 
pravci (t. j. projekcija g' pravca g ravnine p i preložaj g 0 
toga pravca g) sijeku na tragu r, to je os afiniteta. S po¬ 
moću toga pojednostavnjuju se izvanredno konstrukcije u 
čitavoj deskriptivnoj geometriji. 

Sada se ti temeljni zadatci primjenjuju na rješavanje 
složenih zadataka, među kojima su osobito važni: predo- 
čivanje tjelesa (uglastih i oblih) u kotiranoj projekciji; 
određivanje njihovih presjeka nekom ravninom, odnosno 
među sobom (prodori i zadori) f te konstrukcija sjena za. 
paralelno, odnosno centralno osvjetljenje. Kod konstrukcije 
presjeka piramida i stožaca nekom ravninom vrlo nam 
dobro dolazi jedno drugo geometrijsko srodstvo, t. zv. 
kolineacija, koja se ovdje sastoji u tome, da 1) spojnice 
korespondetnih točaka idu sve jednom istom točkom (sre¬ 
dište kolineacije) i 2) da sjecišta korespondentnih pra¬ 
vaca leže sva na jednom istom pravcu (os kolineacije). 

Što se tiče sjena , nji¬ 
hova se konstrukcija 
svodi na određivanje 
probodišta pravca i 
ravnine, odnosno prav¬ 
ca i neke druge plo¬ 
he; jer sjena neke 
točke P prostora na 
neku plohu određuje 
se tako, da se tom 
točkom P povuče zra¬ 
ka svjetlosti i odre¬ 
di probodište te zrake 
s onom plohom. 

Pripomenuti treba još, da se pravci ravnine predočuju u 
kotiranoj projekciji na gore opisani način u teoretskoj 
deskriptivnoj geometriji, dok je u praksi , t. j. u primjeni 
te metode na tehničke nauke to predočivanje ovakvo: 
zada se projekcija g' pravca g i na njoj projekcije 1 ', 2', 3', 

. . . onih točaka njegovih, koje imaju kotu 7, 2, 3,. . . (si. 
6); dakako, još mora biti zadana i jedinična dužina e, pa 
je tada određen i prikloni kut a pravca; dužina 1'2'=2'3'= 

. . . zove se interval pravca. Tako zadani pravac zove se 
graduirani pravac. Ravnina pak q predočuje se tako, da 
zadamo jednu njezinu graduiranu priklonicu, ali se ova za 
razliku od običnoga pravca iscrtava dvostruko (si. 7); 
pravci, povučeni točkama 1\ 2', 3',. . . projekcije p pri¬ 
klonice p okomito na p\ projekcije su sutražnica te ravni¬ 
ne; u praksi se one zovu slojnicama ili izohipsama. S po¬ 
moću ovih predočenja temeljni se zadatci (a onda i slo¬ 
ženi) rješavaju često vrlo jednostavno. 

Mongeova metoda. — Ovdje imamo dvije ravnine slike, 
t. j. dvije ravnine i x 2 , na koje projiciramo, te se uzima 
da je ji 2 -L n t ; ravnina n t je uvijek horizontalna, a jt 2 onda 
vertikalna, i to frontalna, t. j. paralelna s čelom. Presječni¬ 
ca tih dviju ravnina zove se os x , te dijeli svaku od njih 
u dva dijela; prednji dio ravnine ji x i gornji dio ravnine ji 2 
smatramo pozitivnima, a ostala dva negativnima. Točka P 
prostora ima sada dvije (ortogonalne) projekcije: P' na n 1 
i P" na ji 2 (si. 8). Zrake projiciranja PP\ PP" određuju 
ravninu, okomitu na os x; ona siječe os * u točki P x kao 
četvrtom vrhu pravokutnika PP'P x P". Međutim, u svrhu 
crtanja moraju se te dvije projekcije dovesti u jednu 
ravninu, naime u ravninu, u kojoj crtamo; kao takva uzima 
se jt x , pak se ji 2 sa svim, što je u njoj, preloži oko osi * u 
ji 1 , i to tako, da +ji 2 padne na —ji x (ako crtamo na verti¬ 
kalnoj ravnini ji 2 , na pr. na ploči, tada preložimo ji 1 u ji 2 , 
i to tako, da + padne na.— ji 2 ). Pritom će stranice P X P' 
i PJ?" onoga pravokutnika pasti u jedan pravac, okomit 
na os x , koji se zove ordinala točke P (si. 9); jasno je, da 
nam dužina P X P' znači udaljenost originalne točke P od 
ravnine ji 2 , a dužina P X P" njezinu udaljenost od ravnine j^. 
Ako je točka P u prvom kvadrantu, t. j. u onom dijelu 
prostora, koji je omeđen poluravninama + jz 1 i + ji 2 , tada 
je P' ispod osi Jt, a P" iznad nje; točka P u drugom kva¬ 
drantu ima obadvije projekcije iznad osi x, u četvrtome 
obadvije ispod, a u trećem prvu projekciju iznad, a drugu 

ispod osi jc. I u ovoj metodi postoje kote (i to dvije, to su 
upravo one udaljenosti točke P od ravnina projekcija j^ 
i jt 2 ), ali one više nemaju kod određivanja točke P s po¬ 
moću projekcija one uloge, koju je imala kota u kotiranoj 
projekciji. Sada su naime već samim projekcijama P',P" 
(vezanima dakako uvjetom, da leže na istoj ordinali) one 
suodređene. A upravo je druga ravnina slike jt 2 i uvedena 
zbog toga, da eliminira kotu kao nezgodan grafički eleme- 
nat, te da je nadomjesti drugom projekcijom i time sve 
svede na čistu geometriju, odnosno grafiku. — Rekon¬ 
strukcija originalne točke P iz njezinih projekcija izvodi 
se tako, da najprije ravninu Jt 2 (na ploči ravninu nj dove¬ 
demo u njezin originalni položaj, a onda u projekcijama 
P' i P" dignemo zrake projiciranja okomito na n ± odnosno 
jt 2 , pak je njihovo sjecište tražena točka P. Sve su ove 
operacije jednoznačne tako, da za zadani par P', P" dobi¬ 
vamo samo jednu posve određenu točku P baš onako, kao 
štc smo prije iz točke P dobili jednoznačno par točaka 
P', P". Prema tome postoji i ovdje recipročno jednoznačna 
korespondencija između objekta P i njegovih reprezenta- 
nata P', P" u projekciji. Ta recipročno jednoznačna kores¬ 
pondencija uopće je jedna od osnovnih načela deskriptivne 
geometrije. — Do ideje, da obadvije ravnine slike n ± i jt 2 



treba dovesti u združen položaj, došao je prvi G. Monge, 
te je po tom postao tvorcem te metode (koja se zato po 
njemu i zove) i uopće osnivačem deskriptivne geometrije. 

— Drugi osnovni elemenat, pravac, recimo g, ima u toj 
metodi isto dvije projekcije g',g", ali i dva probodišta 
G v G 2 (si. 10), a treći, ravnina p, ima dva traga r ±J r 2 , koji 
se moraju iz stereometrijskih razloga sjeći na osi * * (si. 11). 

— Od specijalnih položaja tih triju elemenata važni su ovi: 
Točka leži u Jtj ili jt 2 ili u ravnini, koja raspolavlja prvi 

i treći kvadrant, odnosno u 
onoj, koja raspolavlja drugi i 
četvrti kvadrant; ova se zove 
ravnina istovjetnosti ili iden¬ 

titeta , jer za svaku točku te 

* ravnine padaju obadvije pro¬ 
jekcije zajedno, ona se pak 
zove ravnina sumjernosti ili 
simetrije , jer su za svaku nje¬ 
zinu točku projekcije sime¬ 
trične s obzirom na os x. Kod 
specijalnih položaja pravca 
važni su oni, gdje je pravac okomit na Jtj ili jt 2 , odnosno 
paralelan sa ili tc 2 , te okomit na os x, odnosno paralelan 
s njome; kod specijalnih pak ravnina osobito su važne one, 
koje su okomite na n ± ili Jt 2 , i to zato, što se tada sve, što 
je u takvoj ravnini, projicira u prvom slučaju na n ± u prvi 
trag, a u drugom na Jt 2 u drugi trag dotične ravnine; a to 
se dade grafički izvanredno dobro iskoristiti. 

U nekim slučajevima uvodi se i treća ravnina slike Jt 3 , 
okomita na prve dvije, dakle i na os * kao njihovu pre- 
sječnicu. Tada ima svaka točka P prostora tri projekcije 
P', P", P"\ svaki pravac g tri projekcije g', g", g'" i tri 
probodišta G lf G 2 , G g , a svaka ravnina p tri traga r ± , r 2 , r 3 . 
Dakako, da je uvijek jedan od ta tri elementa prekobrojan, 
jer su općeno već dva dovoljna za određenje točke, pravca, 
odnosno ravnine u prostoru. Ravnina jt 3 zove se bokocrtna 
ravnina , dok se Jt 1 zove tlocrtnom, a n 2 nacrtnom; prema 
tome se onda i tri projekcije zovu redom tlocrt 9 nacrt i 






bokocrt. Ravnine jt i Jt 3 sijeku se u osi y, a ravnine Jt 2 i 
jt 3 u osi z, dok se zajednička točka O svih triju osi zove 
ishodište (si. 12). S pomoću toga sustava od tri ravnine 
jti, jt 2 , Jt 3 , odnosno tri osi y, z, može se svaka točka P 
prostora zadati sa tri broja — kote y, z, od kojih prva 
znači udaljenost točke P od ravnine jt 3 (u smjeru osi x!) 
i t. d.; svaka pak ravnina p prostora može se zadati isto 
sa tri broja, koji znače odsječke, što ih ta ravnina čini na 
osima *, y, z. Pravac se ne može zadati direktno s ovakva 
tri broja, nego indirektno tako, da se zada kao spojnica 
dviju točaka ili kao presječnica dviju ravnina. (Zapravo 
imamo tu posla s jednim prostornim koordinatnim susta¬ 
vom.) — Od zgode do zgode upotrebljavaju se u Mongeovoj 
metodi još i t. zv. stranocrti, to su ravnine, okomite na 
jt ili Jt 0 ili jt 3 , ili na kojem već prije toga uvedenom strano- 
crtu, a uvode se u konstrukcije zbog toga, što se s pomoću 
njih može znatno pojednostavniti rješenje nekog prostor¬ 
nog problema (to su t. zv. transformacije u deskriptivnoj 
geometriji). 


Što se tiče zadataka (bilo temeljnih, bilo složenih) i nji¬ 
hove primjene na obrađivanje tjelesa, njihovih presjeka i 
sjena, vrijedi isto, što smo kazali kod kotirane projekcije. 
A razumije se, da će sama rješenja tih zadataka, odnosno 
primjena u grafici teći sada drugačije nego tamo, upravo 
zbog druge prirode ove metode. 

Kosa projekcija ili paralelna perspektiva. — Zamislimo 
sustav triju među sobom okomitih ravnina n ±f n 2 , jt 3 po¬ 
ložen tako, da ravnina n 2 leži u ravnini crtnje n , koju uzi¬ 
mamo ujedno kao ravninu slike, i to vertikalno. Ako tada 
svakom točkom P zadanoga prostornoga objekta povučemo 
zraku projiciranja paralelno sa zadanim smjerom s, koji 

je kos prema jt, bit će 
probodište P te zrake 
sa Jt kosa projekcija 
ili paralelna perspekti¬ 
va točke P na ravni¬ 
nu Jt; a dosljedno ima 
onda i čitav zadani 
objekt izvjesnu kosu 
projekciju na ravnini 
slike Jt=jt 2 . Pritom je 
važno prije svega to, 
da od tri osi x, y, z 
prva i treća leže u 
ravnini slike, i zato 
su njihove kose pro¬ 
jekcije s njima isto¬ 
vjetne, dok os y, jer 
leži izvan ravnine sli¬ 
ke, ima kao kosu pro¬ 
jekciju izvjesni pra¬ 
vac y kroz ishodište 
O, koji je priklonjen 

prema osima a i z (si. 13); pod kojim kutevima, to zavisi 
o smjeru projiciranja s. Ovaj se pak u crtnji fiksira tako, 
da na originalnoj osi y, recimo ispred ravnine Jt, odabere¬ 
mo po volji točku Y i odredimo njezinu kosu projekciju Y 
na y; tada naime u pravokutnom trokutu OYY (pravi kut 
je kod O, budući da je os y okomita na jt) hipotenuza YY 
daje smjer kosoga projiciranja. Ako zamislimo ravninu jt x 
združenu s ravninom jc 2 na način, kako smo to izveli 
u Mongeovoj metodi, tada će točka Y doći u točku Y' 
na preloženoj osi y (u grafici: na doljnjem dijelu osi 
z, v. si. 13), pak je tako nastali trokut OYY' bitno va¬ 
žan za izvođenje konstrukcija u ovoj metodi; zove se zato 

OY OY 

temeljnim trokutom. Omjer ~P zove se prz- 

krata kose projekcije, jer nam naznačuje, kako se prikra¬ 
ćuju u našem kosom projiciranju sve dužine, okomite na 
ravninu slike jt (t. zv. dubine prostora). O numeričkoj vri¬ 
jednosti te prikrate zavisi slikovitost ili zornost slike zada¬ 
noga predmeta; obično se uzima, da je p jednako 1 ili t ili I 
i t. d., no može biti i p = 1 ili čak > 2, samo što su tada 
slike deformirane, jer dubine nisu prikraćene, nego pro¬ 
duljene. — Točkom P prostora određena je kosa projekcija 
P jednoznačno, ali obrat ni tu ne vrijedi, jer je kosom 
projekcijom P određena samo zraka projiciranja, pak svaka 
točka na njoj može značiti originalnu točku P. Za jedno¬ 
značno određenje točke P treba dakle uz P zadati još 
nešto; u tu svrhu služi jedna od triju ortogonalnih pro¬ 
jekcija P', P", P'", od kojih je druga odmah i svoja kosa 
projekcija, dok je P' različito od P', odnosno P"" različito 
od P"'. U slici 13 predočeno je, u kojem se odnošaju na¬ 
laze te četiri projekcije P, P', P", P'", pak je odmah jasno 
i to, da su bilo kojim dvjema od njih ostale dvije određene. 
— Slično ima i svaki pravac g prostora četiri projekcije 
g, g", Š”\ P a k su i tu za određenje originalnog pravca 
nužne i dovoljne dvije od njih; osim toga i ma pravac i tri 
probodišta, u kosoj su projekciji to G v G 2 , G 3 . — Općena 
ravnina q prostora predočena je ujcosoj projekciji s bilo 
koja dva od svoja tri traga r ± , r 2 , r 3 . — Za specijalne po¬ 
ložaje tih triju osnovnih elemenata kao i za temeljne, od¬ 
nosno složene zadatke i njihove primjene na predočivanje 
tjelesa te njihovih presjeka, prodora i sjena, vrijedi ono, 
što je rečeno kod prvih dviju metoda uz pripomenu, da se 
rješavanje svih tih zadataka sada udešava prema biti sa¬ 
dašnje metode. Kao osobitost kose projekcije u tom po¬ 
gledu spomenut ćemo samo to, da je slika kugle elipsa, 
a ne kružnica kao u prvim dvjema metodama. 

Posebno treba spomenuti jedan specijalni slučaj kose 
projekcije, naime onaj, gdje pozitivna os y čini s nega¬ 
tivnom osi x kut od 45°, a prikrata je = 1. Ta se kosa 
projekcija zove kavalirna perspektiva (zbog izvjesnih dije¬ 
lova na najvišim mjestima utvrda, koji su se zvali kavali¬ 
rima); ta se metoda mnogo upotrebljavala u nauci o forti¬ 
fikaciji, pak se zato često zove i vojnom perspektivom 
(Militarperspektive), ali se pod tim nazivom razumijeva 
jedna druga vrst kose projekcije. Prednosti kavalirne per¬ 
spektive jesu: vanredna jednostavnost konstrukcije slika 
i savršena metričnost, jer se iz njezinih slika mogu sve tri 
dimenzije predočenih predmeta oduzeti iz slike direktno u 
pravoj veličini. Ne smeta mnogo, što pritom nešto strada 
slikovitost projekcije, budući da se čini, da su svi predmeti 
produljeni u smjeru dubine, t. j. u smjeru okomitom na 
ravninu slike. 

Aksonometrija. — I ovdje uzimamo sustav triju ravnina 
jt 2 , jc 3 , odnosno triju osi a-, y, z kao temelj, na koji pro¬ 
težemo prostorne objekte, koje treba predočiti slikom, ali 
sada stavljamo taj sustav u općeni , t. j. kosi položaj prema 
ravnini jt, na kojoj crtamo, a ne kao prije, gdje je bilo 
jt = ji 2 . Nakon toga sve, t. j. objekt zajedno sa sustavom 
Oxyz projiciramo na ravninu jt; pritom će se osi x, y, z 
projicirati u tri pravca a s , y s , z s kroz O a , a prostorna 
figura F u F s , pak je tu bitno, da će kod konstrukcije slike 
biti važne baš te tri osi a s , y s , z s . Zbog toga se ova me¬ 
toda i zove aksonometrijom (axis = os); a jer se spome¬ 
nuto projiciranje može izvesti na tri različita načina, orto- 


gonalno, koso ili centralno, imamo i odnosne vrste: orto- 
gonalnu, kosu i centralnu aksonometriju. Ova posljednja 
ne upotrebljava se gotovo nikada, kosa ne baš mnogo, ali 
ortogonalna gotovo redovito. U kosoj imamo izvanredno 
važni Pohlkeov stavak (t. zv. fundamentalni stavak aksono¬ 
metrije), koji glasi: Ako u ravnini zadamo tri dužine 
O'A' O'B' O'O po veličini i smjeru posve po volji (si. 14), 

tada uvijek postoje u prosto¬ 
ru tri među sobom okomite i 
jednake dužine OA, OB , OC, 
od kojih šu one tri zadane 
dužine kose projekcije; jedino 
ograničenje jest to, da sve 
četiri točke O, A, B, C ne le¬ 
že na jednom istom pravcu. 
To je možda najljepši stavak 
deskriptivne geometrije, a 
dao ga je K. Pohlke g. 1853 bez dokaza; elementarni dokaz 
dao je g. 1864 H. A. Schwarz, a za njim je slijedio velik 
broj drugih. Taj stavak ne vrijedi za ortogonalnu aksono¬ 
metriju, jer je u ovoj smjer projiciranja fiksiran, naime 
okomit na ravninu slike jt. Tu se osi temeljnog sustava 
Oxyz predočuju u aksonometrijskoj slici kao visine trokuta 
XYZ, gdje su X, Y, Z probodišta osi a, y, z s ravninom 
slike jt (si. 15); stranice XY , XZ , YZ toga trokuta presje- 
čnice su ili tragovi ravnina jt 2 , jt 2 , jt 3 s ravninom jt , te se 
zbog toga taj trokut zove trokut tragova; mi ćemo ga zvati 
čelnim trokutom. Originalno ishodište O nalazi se na zraci 
projiciranja, dignutoj u O s na ravninu jt (t. j. na papir), 
redovito iza te ravnine; njezina udaljenost O s O od ravnine 
jt lako se dade odrediti. Prije nego što se ide crtati u orto- 
gonalnoj aksonometriji, treba imati aksonometrijske slike 
jediničnih dužina za osi Oa, Oy, Oz ; to se određuje s po¬ 
moću prelaganja ravnina jt 1 , jt 2 , jt 3 oko spomenutih tragova 
u ravninu jt (si. 20). To je važno zbog toga, što treba znati 
prikrate dužina, koje imaju smjer tih osi. Ove su prikrate 
zbog ortogonalnog projiciranja manje od 1, a zbroj nji¬ 
hovih kvadrata = 2. Prema međusobnom odnošaju prikrata 
imamo ove vrsti ortogonalne aksonometrije: izometričku , 
ako su sve tri prikrate među sobom jednake, dimetričku 
ili monodimetričku, ako su samo dvije od njih jednake, te 

trimetričku ili anizometričku, 
ako ni koje dvije prikrate 
nisu među sobom jednake 
(čelni je trokut u tim slučaje¬ 
vima istostraničan, istokračan, 
odnosno raznostraničan). — 
Predočivanje točaka, pravaca 
i ravnina kao i rješavanje 
temeljnih projektivnih zada¬ 
taka ide gotovo jednako kao 
u kosoj projekciji, a rješava¬ 
nje metričkih zadataka uz iz¬ 
vjesne promjene. Ta sugla¬ 
snost međutim nije slučajna, 
nego izvire odatle, što je kosa 
projekcija zapravo specijalni 
slučaj kose aksonometrije, i 
to upravo onaj, kada je 
ravnina slike jt identična s ravninom jt 2 . Jedan drugi spe¬ 
cijalni slučaj jest već spomenuta vojna perspektiva, koja 
se često zamjenjuje kavalirnom perspektivom; sastoji se u 
tome, da je ravnina slike jt sada u ravnini jt x (dakle os 
z okomita na jt), a prikrata za os z jednaka 1 tako, da se 
i tu sve tri dimenzije objekata vide u slici u pravoj veličini. 
U kristalografiji upotrebljava se posebna vrst kose aksono¬ 
metrije: ravnina slike jt položena je vertikalnom osi z, ali 
tako, da je kosa prema ravninama jt 2 i jc 3 . 

Centralna projekcija i perspektiva. — Najprije treba 
fiksirati međusobni položaj središta projiciranja S prema 
ravnini slike jt; to se čini tako, da se odredi ortogonalna 
projekcija S' od 5 na jt i onda u jt oko S' opiše kružnica 
s polumjerom SS' (si. 16); točka S' zove se glavna točka, 
a ona kružnica kružnica distanci je, jer se dužina SS' zove 
distanci ja centralne projekcije. Točka P prostora predočuje 
se u toj metodi tako, da se odredi probodište P c ravnine 
slike jt sa zrakom projiciranja SP . Centralna projekcija P c 
točke P određena je originalnom točkom P jednoznačno, 
ali obrat opet ne vrijedi, nego se osim P c mora zadati još 

jedan podatak. Kao ta¬ 
kav mogla bi služiti 
ortogonalna projekcija 
P' točke P na ji ; u tom 
bi slučaju dakako tri 
točke S', P', P c morale 
ležati na jednom istom 
pravcu (si. 16). No u 
općenoj ili slobodnoj 
centralnoj projekciji po¬ 
stupamo drugačije. Tu 
najprije predočimo pra¬ 
vac, a onda točku s 
pomoću njega kao nje¬ 
zina nosioca; pravac g 
prostora pak predočuje¬ 
mo u centralnoj projek¬ 
ciji tako, da odredimo 
njegovo probodište G u 
ravnini slike Jt, sredi¬ 
štem projiciranja 5 po¬ 
vučemo paralelu s prav¬ 
cem g i odredimo njezi¬ 
no probodište G n s ra¬ 
vninom slike (to je za¬ 
pravo centralna projekcija neizmjerno daleke točke pravca 
g); spojnica GG n centralna je projekcija g c pravca g (si. 
16). Točka G n zove se nedogled, a pravac SG n nedogledna 
zraka pravca g. Odmah je jasno, da je probodištem i nedo- 
gledom originalni pravac g jednoznačno određen: treba 
samo točkom G povući pravac, paralelan sa spojnicom SG n . 
Tako je utvrđena recipročno jednoznačna korespondencija 
između originalnog pravca g i para točaka G, G n . Ako 
sada na pravcu g uzmemo bilo koju točku P, bit će nje¬ 
zina centralna projekcija P c na g c , pak ako obrnuto na g c 
zadamo neku točku P c kao centralnu projekciju točke toga 
pravca, tada je time originalna točka P jednoznačno odre¬ 
đena: to je sjecište originalnog pravca g (rekonstruiranoga 
na netom opisani način) sa zrakom projiciranja SP C . — 
Ravnina q prostora predočuje se u centralnoj projekciji 
s pomoću svoga traga r u ravnini jt i svoje nedoglednice r n , 
t. j. presječnice ravnine jt s nedoglednom ravninom, koja 
je središtem S položena paralelno s ravninom q (si. 17). — 

Od specijalnih točaka važne 
su one, koje leže u ravnini, 
položenoj središtem 5 para¬ 
lelno sa ravninom slike jt, jer 
svaka takva točka ima svoju 
centralnu projekciju neiz¬ 
mjerno daleko, t. j. ta pro¬ 
jekcija iščezava; zato se ta ra¬ 
vnina i zove ravnina iščeza¬ 
vanja. Specijalni pravci su 
jiajprije oni, koji idu sredi¬ 
štem S, t. j. zrake projiciranja, 
njihova je centralna projekcija točka, te je G n = G; onda 
pravci okomiti na jt (za njih je G n = S'), te napokon para¬ 
lelni sa jt (tu su G i G n neizmjerno daleko). Od specijalnih 
ravnina imamo najprije one kroz središte *S (projiciraju se 
u svoj trag r = r n ), te one, koje su okomite na jt (r ide 
kroz 5'), odnosno paralelne sa Jt (r i r n neizmjerno daleko); 
među prvima i trećima nalazi se i ravnina iščezavanja. — 
Grafičko rješavanje zadataka u centralnoj projekciji, a 
prema tome i njihova primjena, u toj su metodi posve 
različiti od onih u dosadašnjim metodama, jer je i sama 
metoda sada sasvim druge vrsti nego što su bile one, 
upravo zbog toga, što sada zrake projiciranja idu jednom 
istom točkom u konačnosti. 

Perspektiva (perspicere »gledati kroz«) daje uglavnom 
iste slike kao i centralna projekcija, ali se od ove razli¬ 
kuje prvo po tome, što se kod nje središte 5 shvaća kao 
optičko oko (dok je kod centralne projekcije to matema¬ 
tička točka) , pak zbog toga predočuje u slici samo ono, 
što se nalazi u vidnom polju oka (dok centralna projekcija 
predočuje i ono, što se nalazi »iza« središta projiciranja), 
a drugo po tome, što svoje slike izvodi ne direktno kao 
centralna projekcija, nego indirektno, naime iz Mongeovih 
projekcija dotičnog objekta. Posebne vrsti perspektive 
jesu reljefna i kazališna perspektiva. 





Centralna projekcija dopušta neke generalizacije , tako 
na pr. u tom smislu, da se uzmu dva središta projiciranja, 
pak se određuju pripadne dvije slike zadanoga objekta, i to 
ili na jednu ravninu slike jt ili na dvije ravnine jt i jt 2 , 
koje su u općenom, ali fiksnom međusobnom položaju. To 
je t. zv. bicentralna projekcija. Posve je druge vrsti gene¬ 
ralizacija na četverodimenzionalni prostor; ako naime u 
tom prostoru uzmemo kao tvorevinu, na koju projiciramo 
ne ravninu (kao do sada, u našem trodimenzionalnom pro¬ 
storu), nego jedan ravni trodimenzionalni prostor 77 kao 
prostor slike, tada možemo svaki zadani objekt F u četve- 
rodimenzionalnom operacionom prostoru (na pr. neki poli- 
top) projicirati iz zadanog središta «S na prostor 77 baš 
onako, kako smo dosada projicirali trodimenzionalne 
objekte na ravninu Jt (zrake projiciranja za pojedine točke 

i njihova probodišta sa pro¬ 
storom 77). A daljnji je za¬ 
datak taj, da tu trodimenzio¬ 
nalnu centralnu projekciju F' 
projiciramo na neku ravninu 
jt unutar prostora 77 (v. H. 
de Vries, Die Lehre von der 
Zentralprojektion im vierdi- 
mensionalen Raume, Leipzig 
1905). — 

Već smo na početku spo¬ 
menuli, da se neke od ovako 
prikazanih metoda odlikuju 
svojom zornošću, a druge opet 
time, što se iz njih lako mo¬ 
gu dobiti prave veličine obje¬ 
kata. Za ispoređivanje tih dva¬ 
ju svojstava neka služe slike 
18—21, u kojima je predoče¬ 
na kocka redom s pomoću 
Mongeove metode, kose pro¬ 
jekcije, ortogonalne •aksono- 
metrije i centralne projekcije; pritom je u prve tri slike 
kocka uzeta tako, da su joj tri brida u osima x, y, z, a u 
četvrtoj je prednja pobočka kocke u ravnini slike. 

U prikazu pojedinih metoda vidjeli smo, da je grafičko, 
konstruktivno rješavanje zadataka o prostornim figurama 
za svaku od tih metoda neko drugo, no valja naglasiti, da 
je idejno, stereometrijsko rješenje jednog istog prostornog 
zadatka za sve metode isto. Tako se na pr. probodište 
pravca i ravnine određuje svuda po istom programu: 
pravcem se položi bilo koja pomoćna ravnina, odredi se 
presječnica ove sa zadanom ravninom, te napokon sjecište 
te presječnice sa zadanim pravcem; no grafička provedba 
toga programa u svakoj je metodi drugačija. 

Slikovitost ili zornost sli¬ 
ka u svim se metodama zna¬ 
tno povećava s pomoću sje¬ 
na prikazanih objekata. Pri¬ 
tom valja razlikovati bačene 
i vlastite sjene, a kod ovih 
još i rastavnice , t. j. crte na 
objektu, koje rastavljaju 
njegov osvijetljeni i tamni 
dio. Još jači optički efekti 
postizavaju se s pomoću izo- 
fota i izofenga , t. j. s pomo¬ 
ću crta jednakog osvjetlje¬ 
nja, odnosno jednake jasno¬ 
će. Na tom je polju osobito 
radio L. Burmester. 

Ako smo naprijed nepre¬ 
stano spominjali samo tjelesa 
kao objekte projiciranja, ne znači to, da nema i drugih 
objekata; štaviše, ona čine samo jedan mali dio onoga, 
o čem radi deskriptivna geometrija. Veći dio tiče se predo- 
čivanja i istraživanja različnih krivulja i ploha, tako na pr. 
onih 2. stupnja, onda zavojnica, pa tračnih, rotacionih, to¬ 
pografskih i drugih ploha. 

Priprava za učenje deskriptivne geometrije jest grafička 
geometrija, koja uči samu tehniku crtanja, različna pravila 
za osiguranje što veće točnosti, odnosno za postizavanje 
što veće jednostavnosti crteža, zatim izvjesne osnovne 
konstrukcije (na pr. pravilnih poligona) i t. d. 

























DESKRIPTIVNA GEOMETRIJA 


685 



Deskriptivna geo¬ 
metrija primjenjuje se 
u najrazličitijim po¬ 
dručjima: arhitekturi 
i drugim tehničkim 
strukama, nauci o sije- 
čenju kamena (stereo- 
tomiji), kartografiji, 
fotogrametriji, krista- 
lografiji i t. d. Zbog 
toga velikog opsega 
njezinih primjena sma¬ 
traju je neki primije¬ 
njenom matemati¬ 
čkom naukom, ali to 
nije ispravno. Deskri¬ 
ptivna geometrija dio 
je čiste matematike , 
jer već samo organi¬ 
ziranje pojedinih me¬ 
toda njezinih vodi do 
čisto teoretskih geo¬ 
metrijskih problema, 
kako to svjedoči Pohl- 
keov stavak kod kose aksonometrije. Kako dubokih stvari 
ima tu i u Mongeovoj metodi, koja je na oko po svom 
pojmu jednostavna, pokazali su Nicodemi, Bordiga, Del Re 
i dr., a kod nas S. Šimunić (Nast. Vjesnik, knj. 30). U tim 
je radovima paralelno i centralno projiciranje podvrgnuto 
jednom zajedničkom višem principu. Daljnji je dokaz za 
gornju tvrdnju uloga, što je deskriptivna geometrija ima 
u istraživanju prostornih krivulja i ploha, pa onda u tome, 
što se ona dade organički posve prožeti projektivnom 
geometrijom (W. Fiedler), odnosno diferencijalnom geo- 
metarijom (d’Ocagne, Loria). Iz krila deskriptivne geome¬ 
trije, odnosno njezinom pomoći nastao je i razvio se niz 
novih matematičkih nauka: tako iz perspektive projektivna 
geometrija , (Desargues, Poncelet, Mobius, Steiner, Staudt, 
Chasles). grafička statika sintezom deskriptivne i projekti- 
vne geometrije (Culmann, Cremona), ciklografija (Fiedler), 
kinematička geometrija (Mannheim) te fotogrametrija 
(Schilling). S druge je strane proučavanje odnosa originala 
i projekcija dovelo do trilinearnih srodnosti (Hauck) i 
općenog pojma korespondencije, odnosno znanstveno ute¬ 
meljene metode konstruktivnog rješavanja geometrijskih 
problema (E. Miiller). Napokon valja još istaknuti, da je 
bilo i pokušaja aksiomatizacije deskriptivne geometrije. 
Sve ovo dovoljno svjedoči, da deskriptivna geometrija nije 
dio praktične, primijenjene nego čiste matematike, jer se 
ona može općeno definirati kao ona matematička nauka, 
koja proučava svezu stereometrijskih relacija s planime- 
trijskima i to s pomoću metoda, koje su specifična njezina 
svojina. Najodlučniji zastupnici čisto teoretskog karaktera 
deskriptivne geometrije jesu Fiedler, Peschka i Loria, a kod 
nas J. Majcen i njegova škola. 


Sto se tiče koristi, 
koje deskriptivna geo¬ 
metrija pruža za praksu, 
to moramo povrh već 
gore navedenih mnogo¬ 
brojnih primjena spo¬ 
menuti i čisto formalnu 
funkciju, koju ona ima, 
naime razvijanje i izo¬ 
štravan je prostornoga 
zora . Bavljenje deskrip¬ 
tivnom geometrijom 
dovodi ne samo do ja¬ 
snog unutrašnjeg gle- 
(Si. 21) danja, nego i do visoko 

razvijene moći preci¬ 
znog predočivanja prostornih figura i njihovih odnošaja. 
Upravo zbog toga je deskriptivna geometrija nuždan 
obučni predmet u srednjoškolskoj nastavi realnog smjera 
te u visokoškolskom tehničkom, odnosno čisto matemati¬ 
čkom studiju. 

Historijat. Metoda ortogonalnog projiciranja na dvije 
ravnine, u obliku tlocrta i nacrta, ima svoj začetak u 
potrebama graditeljstva, te seže u davno doba starih 
Egipćana; prvi govori sasvim određeno o tome rimski 



graditelj Vitruvije Polion (u doba Kristovo) u djelu 
De architectura, u kojem navodi ihnografiju (tlocrt), orto¬ 
grafiju (nacrt) i scenografiju (perspektiva). Isto tako je i 
perspektiva potekla iz praktičnih potreba, i to slikarstva, 
napose za kazalište u doba Eshila (500 pr. Kr.); na zidnim 
slikarijama, nađenim u Pompejima i Rimu, vidi se, da su 
tadašnji slikari prilično poznavali nedogled i umanjivanje 
u daljinu. Hiparh (oko 140. pr. Kr.) našao je stereografsku 
projekciju za konstrukciju zemljopisnih i astronomskih 
karata. 

Metoda tlocrta i nacrta razvila se zatim u srednjem 
vijeku zbog potreba siječenja kamena i gradnje svodova, 
te je poslije različnih pokušaja drugih autora izdao A. F. 
Frezier g. 1737. u Strassburgu veliko djelo u dva sveska 
La theorie et la pratique de la coupe des pierres et des 
bois ou traite de stereotomie, u kojem je sadržana po prvi 
put posebno i čisto matematička teorija nekih ploha i 
tijela; tim je djelom stereotomija postala znanstvenom 
naukom. No pravom naukom učinio je metodu dviju pro¬ 
jekcija tek G. Monge epohalnim djelom Gćometrie de- 
scriptive, izašlim g. 1798 u Parizu kao plod predavanja, 
držanih na znamenitoj pariškoj Politehničkoj školi, koju 
je isti Monge osnovao g. 1795. Tu su prvi put tlocrt i 
nacrt združeni i kao takvi sistematski obrađeni — ideja, 
do koje je došao Monge već g. 1765, kao nastavnik vojne 
tehničke škole u Mezieresu. U tom su smjeru dalje radili 
Mongeovi učenici Lacroix, Hachette. Dupin, Poncelet, 
Chasles, Olivier (ovaj je prvi metodički upotrebljavao 
prelaganje i rotaciju), dok nije postigao izvjesni završetak 
De la Gournerie u djelu Traite de la geometrie descriptive y 
Pariz 1862—64. 

Perspektiva je u srednjem vijeku nestala, a nadomje¬ 
stila ju je paralelna perspektiva, ali je u doba renesanse 
opet oživjela u Italiji i Njemačkoj: L. B. Alberti (De 
pictura prije g. 1446; pronašao točku distancije), A. Diirer 
(Underweysung der Messung mit Zirckel und richtscheyt , 
Niirnberg 1525; konstruira perspektivne slike s pomoću 
tlocrta i nacrta) i G. Ubaldi (Perspectiva, Piša 1600; pro¬ 
našao nedogled). U matematičkom duhu obrađivali su per¬ 
spektivu G. Desargues (Exemple de Vune des manieres 
universelles touchant la practique de la perspeetive, Pariz 
1636; začetnik aksonometrijske metode), B. Taylor (Li- 
near perspeetive , London 1716; prvo djelo o čistoj cen¬ 
tralnoj projekciji) i J. H. Lambert (Die freye Perspeetive , 
Ziirich 1759; pokretač slobodne perspektive). Iz ideje per¬ 
spektive kao metode centralnog projiciranja nastala je u 
19. st. t. zv. projektivna geometrija (u svom sintetičkom 
obliku), kako je to već gore spomenuto. 

Kosa projekcija i aksonometrija razvile su se tek u 19. 
st., i to u Švicarskoj (Mollinger), Njemačkoj (Weisbach, 
Pohlke) i osobito u Austriji (Hdnig, Tilscher, Niemtschik, 
Staudigl, Pelz), gdje se je uopće deskriptivna geometrija 
osobito njegovala, u drugoj polovici toga stoljeća više nego 
u ijednoj drugoj zemlji, u neku ruku kao nastavak fran¬ 
cuske Mongeove škole. Po austrijskom je uzoru bila uve¬ 
dena deskriptivna geometrija i u hrvatske srednje škole i 
na sveučilište, te se je tu vrlo solidno obučavala sve dok 
nije bila ukinuta kao školski predmet (prema usmenoj 
izjavi G. Scheffersa, sjajnog profesora — sada umirovlje¬ 
nog — deskriptivne geometrije na Visokoj tehničkoj školi 
u Charlottenburgu, dolazili su najbolji crtači na tu školu 
iz Austrije i Hrvatske). U projektu je ministarstva na¬ 
rodne prosvjete, da se doskora deskriptivna geometrija 
opet uvede kao nastavni predmet u hrvatske realne 
gimnazije. 

BIBL.: Gore spomenuta klasična djela; zatim: W. Fiedler, Die dar- 
stellende Geometrie in organischer Verbindung mit der Geometrie der 
Lage, 3 sv., Leipzig 4. odnosno 3. izd. 1904, 1885, 1888; Ch. Wiener, 
Lehrbuch der darstellenden Geometrie, 2 sv., Leipzig 1884, 1887; G. A. 
Peschka, Darstellende und projeetive Geometrie, 4 sv. Beč 1883—85; 
Freye Perspeetive, 2 sv., Leipzig, 2. izd. 1888—89; K. Rohn i E. Pappe- 
ritz, Lehrbuch der darstellenden Geometrie, 3 sv., Leipzig, 3. izd., 
1906; G. Loria, Lezioni di geometria descrittiva, 2 sv., Milan, 3. izd. 
1919; njem. prijevod od Fr. Schiittea, Leipzig-Berlin, 1907, 1913; E. 
Miiller, Lehrbuch der darstellenden Geometrie, 2 sv., 2. izd., Leipzig- 
Berlin, 1920, 4. izd. od E. Kruppe u jednom svesku 1936; Vorlesungen 
iiber darstellende Geometrie, u obradbi E. Kruppe odnosno J. L. Kra- 
mesa, 3 sv., Leipzig-Beč 1923, 1929, 1931; G. Scheffers, Lehrbuch der 
darstellenden Geometrie, 2 sv., Berlin 1919, 1920; F. Dalwigk, Vor- 
lesungen iiber darstellende Geometrie 2 sv., Leipzig-Berlin 1911, 1914; 
R. Schiissler, Orthogonale Axonometrie, Leipzig 1905; J. Majcen, Opisno 
mjerstvo za V.-Vlll. razr. realnih gimnazija, Zagreb 1919, 2. izd. 
1921; J. Božičević, Linearna perspektiva, Zagreb 1942. Za povijest de- 

skriptivne geometrije: Wiener, I. sv. gore spomenutog djela; F. J. 
Obenrauch, Geschichte der darstellenden und projektiven Geometrie, 
Brno 1897; Loria, Storia della geometria descrittiva, Milan 1921. R. C. 

DESKRIPTIVNA PEDAGOGIJA, pravac suvremene 
pedagogijske nauke. Za razliku od normativne pedagogije, 
koja »propisuje«, odnosno normira odgojne ciljeve i od¬ 
gojna sredstva, d. p. opisuje i analizira odgojnu stvarnost, 
kakva ona jest. Ona je čista teorija, jer ide samo za spo¬ 
znajom, a ne i za praktičnim upravljanjem odgoja. Kao 
takva ne može dakako predstavljati cijelu pedagogiju, nego 
je samo dio jedne šire nauke o odgoju, koja po zadnjoj 
namjeri svojoj nije samo teoretska, nego istodobno prak¬ 
tična i normativna (-> pedagogija). 

LIT.: A. Fischer, Deskriptive Padagogik, Zeitschrift fiir padag. 
Psychologie, Leipzig 1914; E. Krieck, Erziehungsphilosophie, Miinchen- 
Berlin 1930; R. Lochner, Deskriptive Padagogik , Reichenberg 1927; S. 
Pataki, Problemi i pravci reformne pedagogije, Zagreb 1938. S. P-i. 

DESLANDRES, Henri-Alexandre, i Pariz 24. VII. 1853, 
francuski astronom. Svršio je politehniku i stupio u vojsku 
kao opkoparski časnik, ali se dao umiroviti (1883) te se 
sasvim posveti znanosti. Radio je na zvjezdarnici u Parizu, 
zatim u Meudonu kod Pariza, gdje je 1907 postao ravnate¬ 
ljem. Najviše se bavio nebeskom spektroskopijom. Pomoću 
njegova spektroheliografa omogućeno je proučavanje kro- 
mosfere i izbočina sunca. D. je osnivač nauke o spektrima 
molekula (1885). 

DES MAREES (i Desmarees), George, * Oesterby 
(Švedska) 29. X. 1697, f Miinchen 3 . X. 1776, njemački sli¬ 
kar. Učio slikarstvo kod Martina van Meytensa, 1724 ide 
na dugo naučno putovanje po Njemačkoj, Italiji (radio i u 
Piazzettinu ateljeru) i Nizozemskoj. G. 1730 nastani se u 
Miinchenu, prelazi na katolicizam i postaje dvorski slikar. 
Ovdje njegova jednostavna slikarska manira postaje ra¬ 
skošni ja, ali se dakako pompoznim izrazom i bogatstvom 
kontrasta razlikuje od načina, kojim su izrađivane slike za 
kolnski dvorac Briihl, koje odišu vedrim duhom rokokoa. 
Radovi samoga majstora (koji je inače većinom radio za¬ 
jedno s učenicima) jesu među ostalim: portreti povjesnika 
Archenholtza (1755, sveuč. Upsala) i bavarskog kneza iz¬ 
bornika kod doručka (Miinchen, Residenzmuseum). F. C. 

DESMAREST, Nicolas, ^ Soulaines (Champagne) 1725, 
f Pariz 1815, francuski fizičar i geolog. Mnogo se bavio 
pitanjem, da li su Engleska i Francuska bile nekada spo¬ 
jene. Važno je njegovo djelo Dictionnaire de geographie 
physique. 

DESMARETS DE SAINT-SORLIN, Jean * Pariz 1595, 
f Pariz 28. X. 1676, francuski pisac. Uživao je Richelieuovu 
naklonost i bio njegov suradnik. Bio je kraljevski savjetnik, 
glavni nadzornik za rat, glavni tajnik za mornaricu u Le¬ 
vantu i t. d. Kretao se u književnim salonima te je 1632 
objelodanio roman galantnog i kaćiperskog ukusa Ariana, 
pun mašte i duha. Tvrdi se, da ga je Richelieu potaknuo 
na pisanje kazališnih komada. Napisao je tragikomedije 
Scipio, Roxane, Mirame (u suradnji s Richelieuom isto tako 
kao i osrednju komediju Europe). Najbolje mu je dramsko 
djelo komedija Visionnaires (1637), u kojoj je prikazao 
niz smiješnih osobenjaka. Nakon kardinalove smrti po¬ 
svetio se epskom (Clovis ou la France chretienne, 26 pje¬ 
vanja, 1657) i nabožnom pjesništvu (Offices de la Vierge 
Marie, 1645, Prieres et instructions chretiennes, pjesan u 8 
pjevanja, 1653, i t. d.). U dijalogu Les delices de Vesprit 
humain (1658), u kojem ima tragova duševnog poremeće- 
nja, on je osudio čitavu francusku klasičnu književnost, što 
je prožeta bezbožnom antikom. Tu je u neku ruku početak 
glasovitog spora između »starih« i »modernih«. 

LIT.: A. Reibetanz, D. de S. S., sein Leben u. seine Werke, Leipzig 
1910; R. Gebhardt, D. 5. S. als dramatischer Dichter, Erlangen 1912; 
H. Gillot, La Querelle des Anciens et des Modernes, Pariz 1914; H. 
Bremond, Histoire littćraire du sentiment religieux en France, VI, 
Pariz 1922. J. D- e . 

DES MASURES, Louis, ^ Tournai 1515?, j* Eschery 17. 
VI. 1574, franc. književnik. Zarana je stupio u službu voj¬ 
voda od Lorene i slijedio biskupa Ivana od Lorene u nje¬ 
govim brojnim boravcima na francuskom dvoru, gdje je 
općio s pjesnicima i humanistima. Kao konjanički kapetan 
sudjelovao je u ratovima protiv cara. Pošto je pao u ne¬ 
milost Henrika II., morao se udaljiti iz Pariza pa je otada 
živio pustolovnim životom, često bijedno, putujući kroz 
cijelu Evropu, katkada u službi crkvenih dostojanstvenika 
ili knezova. 

G. 1552 objelodanio je u Lyonu prijevod četiriju prvih 
knjiga Eneide u stihovima, a 1557 zbirku svojih francuskih 


i latinskih djela Oeuvres poetiques, koja među ostalim sa¬ 
država Vingt psaumes de David , traduits selon la verite 
hebraique. U to je doba već nekoliko godina bio protestant, 
pa je napustio svjetovnu književnost i dao se na propovi¬ 
jedanje nove vjere. U tom nadahnuću napisao je tri na- 
božne tragedije (izašle 1563 i 1566 u Ženevi; u novo doba 
izdao ih je Ch. Comte u zbirci »Societes des textes fran$ais 
modernes«: Tragedies saintes, David combattant, David 
triomphant, David fugitif). Njegova je namjera, da mu ka¬ 
zališni komadi budu u isti mah historijski, točni i poučni. 
Njegova trilogija obrađuje nauku o milosti i predodre- 
đenju. Težnja za sticanjem pristaša kvari međutim njegove 
dramske sposobnosti. Preveo je također s talijanskog, od 
Girolama Vide, Le jeu des Eschecz , 1557. 

LIT.: H. Becker, L. D. M., Revue de la Renaissance, I (1901); R. 
Lebegue, La tragćdie religieuse en France: les dćbuts (1514 — 1573), 
Pariz 1929. J. D-e. 

DE SMET, Pierre, * Termonde, 1801, f St. Louis 1873, 
belgijski isusovac, jedan od velikih misionara 19. st. 
Djelovao je u Sjedinjenim Državama Amerike kod Indi¬ 
janaca, koje je branio od teških nepravda državne vla¬ 
sti, a često ih, zamoljen od ove, odvratio od beskorisna i 
pogubna ratovanja. Njegova velika i tegobna putovanja u 
interesu dragih mu Indijanaca, koji su ga vanredno voljeli, 
učinila su ga herojem. G. 1835 u duševnoj potištenosti 
ostavio je red, u koji je ponovno stupio 1837 i u kojem je 
umro s teškom boli zbog velikih nepravda, što su ih Sje¬ 
dinjene Države činile Indijancima i katoličkim misijama. 

LIT.: E. Laveille S. I., Le P. De Smet, 1801 —73, Lifege 1913, 4. izd. 
1928; J. Kinzig, Der grosse Schwarzrock, 1922; Sommervogel, Biblio- 
theque VII., 1897. Tu su navedeni njegovi spisi. M. V. 

DE SMET de Naeyer, Pavao, grof (od 1900), * Gent 
13. V. 1843, f Bruxelles 9. IX. 1913, belgijski državnik. 
Zanimanjem bio je najprije tvorničar, a 1886 izabran je kao 
pristaša katoličke pučke stranke u parlamenat, gdje je 
pobijao uvođenje općega prava glasa. G. 1894 bio je mi¬ 
nistar financija, 1896—1907 (s kratkim prekidom 1899) mi¬ 
nistar predsjednik. Njegova je vlada posebnu pažnju po¬ 
klanjala pitanjima društvenog zakonodavstva, a 1900 uvela 
je proporcionalni izborni sustav. J. N. 

DESMIN, mineral iz odjela zeolita. Kristalizira se mono- 
klinski. Obično se mnogo kristalnih individuuma okuplja 
u snopiće (otuda ime od grč. Seourj, »svežnjić«). Ima ga i u 
radij alnotrakastim, gotovo kuglastim nakupinama. Kala 
se savršeno. Krhak; tvrdoća 3,5—4; specifična težina 2,1 
do 2,2. Staklasta sjaja, a na plohi kalavosti sedefasta; pro¬ 
ziran do providan; bezbojan, bijel, sivkasto, žućkasto ili 
crvenkasto bijel, crven kao opeka, smeđ. To je kalcijski 
alumosilikat, gdje je kalcij redovno zamijenjen djelomično 
natrijem i kalijem, pa mu je formula (CaNa 2 K 2 )Al 2 SieOj 6 . 
Nalazi se po pukotinama bazalta i sličnog stijenja, po pu¬ 
kotinama granita i kristalastih škriljavaca, po rudnim ži¬ 
lama i rudnim ležištima. Zna se razviti i u talozima nekih 
toplica. F. T. 

DESMOID je naziv za tvrdi fibrom (vrsta novotvorbe), 
koji je osobito bogat vezivnim vlaknima. Z. K. 

DES MOINES, 1. desni pritok rijeke Mississippi. Izvire 
na prerijskoj visoravni jz dijela savezne države Minnesota, 
teče prema JI, kroz državu Iowa. Dug je 720 km i plovan 
do istoimenog grada. 

2. Glavni grad savezne države Iowa u USA. Leži na 
utoku rijeke Raccoon u rijeku Des Moines. Grad se razvio 
u niskom i polustepskom kraju. Okolne ravnice su povoljne 
za gajenje žitarica. Kraj je prije svega poznat po velikom 
bogatstvu ugljenim naslagama, kojima se ima zahvaliti 
veoma razvijena i raznovrsna industrija (metalna, tkalačka, 
preradba poljodjelskih i stočnih proizvoda i dr.), kao i 
nagli napredak grada uopće. D. M. je i veliki prometni 
čvor, što pojačava njegovo gospodarsko značenje. Osnovan 
tek 1843, postaje već 1857 glavni grad savezne države. Još 
1860 ima samo 3965 stan., ali 1880 ima 22.408, g. 1900 već 
62,139, a 1930 čak 142.559 stan. Poznat je i kao važno kul¬ 
turno središte; ima i dva sveučilišta: Des Moines Univer- 
sity (osn. 1865) i Drake University (osn. 1881). J. R-ć. 

DESMOND, 1. Gerard -> Fitzgerald. 

2. Olga, (umjetničko ime Olge Sellin), Allenstein 2. I. 
1890, njemačka moderna plesna umjetnica i koreografki¬ 
nja. G. 1931 otvorila je u Berlinu školu za ritmiku, ples i 
gimnastiku. Izradila je vlastiti sustav koreografskog opisa 
pod imenom Rhythmographik . G. 1933 prestala se baviti 
plesom. V. K-ć. 

DESMOULINS, Lucie-Simplice-Camille-Benoist, * Guise 
(Pikardija) 2. III. 1760, f Pariz 5. IV. 1794, francuski no¬ 
vinar i političar. U koležu bio je školski drug Robespier- 

reov. Svršivši pravo postade 
1785 odvjetnikom u Parizu, 
ali nije imao uspjeha, pa je 
•— kao i njegov kasniji prija¬ 
telj Danton — smatrao tada¬ 
šnji društveni poredak zapre¬ 
kom za svoju ambiciju. Svoje 
revolucionarne nazore izrazio 
je u brošuri La Philosophie 
au peuple frangais (1788). Pri¬ 
godom saziva Etats generaux 
1789 ispjevao je odu, a 12. 
VII. 1789, pošto je otpušten 
ministar Necker, održao je u 
vrtu Palais-Royala plameni 
govor svjetini pozvavši je na 
oružje; to je bio poticaj za 
osnutak Narodne straže i za 
juriš na Bastillu. U to je do¬ 
ba pokrenuo tjednik Les Rć- 
volutions de France et de Bra- 
bant (studeni 1789 — srpanj 
1791). Njegov pamflet La France libre (1789) pribavi mu 
prijateljstvo Mirabeau-a; taj ga potakne da objelodani 
Discours de la lanterne aux Parisiens (1789), koje mu djelo 
pribavi nadimak »glavnog državnog odvjetnika svjetiljke«. 
Osobita je crta njegova političkog značaja, što uvijek sli¬ 
jedi neku snažnu ličnost. Isprva je to bio Mirabeau, no još 
prije njegove smrti (2. IV. 1791) pao je pod utjecaj Dan- 
tona, kome je ostao vjeran do zajedničke smrti. Ljeti 1791 
iznese pred pariško gradsko vijeće prijedlog, da se kralj 
svrgne. U travnju 1792 pokrenuo je list Tribune des pa- 
triotes. Sudjelovao je u jurišu na Tuileries 10. VIII. 1792, 
i postao tajnikom Dantona, kad je ovaj bio ministar. Kao 
zastupnik u konventu pripada »Brdu« (Montagne) i glasuje 
za kraljevu smrt. Više nego živom riječju djeluje i na¬ 
dalje svojim perom, te se napose ističe u borbi protiv ži- 
rondista (Pierre Brissot demasque , Histoire des Brissotins), 
čime znatno prinosi njihovoj osudi. Slijedeći nišan njegove 
novinske kampanje bio je Hebert i grupa »bjesomučnika« 
(les enrages); u tu svrhu pokreće list Le Vieux Cordelier 
(1793). Uskoro međutim zatraži, da se strahovlada uopće 
ukine i osnuje »odbor blagosti« (Comite de clemence), 
što je tada bilo u skladu s politikom Dantona, ali ne i 
Robespierrea. Uzalud se kasnije odricao svoje »zablude«; 
nemilost Robespierrea i njegovih pristaša, osobito Saint- 
Justa, nije više mogao popraviti. Nakon propasti »bjeso¬ 
mučnih«, došao je red na »blage«. D. bi uhićen 31. III. 
1794, osuđen i smaknut (5. IV.) zajedno s Dantonom. Za 
razliku od Dantona, pa i od svoje mlade žene Lučile (Anne- 
Louise-Duplessis-Laridon), koja se za nj odvažno založila 
ogorčenim pismom Robespierreu i sama bila uhićena i sma¬ 
knuta (13. IV.), D. nije na stratištu pokazao onaj mir mu¬ 
draca, što ga je propovijedao u svojim spisima. 

BIBL.: M. Matton, Oeuvres de C. D., 2. sv., Pariz 1838; J. Claretie, 
Oeuvres de C. D., 2 sv., Pariz, 1874. 

LIT.: C. D. Lučile Desmoulins, ćtude sur les Dantonistes, 1875; V. 
M. Methby, C. D., Pariz 1914; K. Hilt, C. D. seine politische Ge- 
sinnung u. Parteistellung, Berlin 1915. R. M-r. 

DESNA, rijeka u Rusiji, duga 1950 km, lijevi pritok 
Dnjepra. Izvire kod grada Jelnje u Valdajskom humlju, 
teče prema JZ i utječe u Dnjepar kod Kijeva. Plovna 
je od Brjanska. Z. D-i. 

DESNI su onaj, krvnim žilama i živcima bogati dio 
sluznice u području alveolarnog nastavka donje i gornje 
čeljusti, koji je čvrsto srastao s pokosnicom. Desni se 
protežu sve do vrata zuba i okružuju ga sve do krune 
tako, da one čine dio uređaja, kojim je zub učvršćen. 
Kod novorođenčeta desni pokrivaju zub potpuno. Kad 
izrastu mliječni zubi, resorbira se onaj dio desni, koji 
pokriva zubnu krunu. V. D. 

DESNICA, Boško, ^ Obrovac 4. I. 1886, srpski publicist. 
Svršio je gimnaziju u Zadru i pravne nauke u Beču. Ži¬ 
veći kao odvjetnik u Obrovcu bavio se prevođenjem na 
talijanski i s talijanskoga (Carduccijeve Odi barbare) i 
proučavanjem narodne pjesme i građe o Vlasima, o čemu 
ima njegovih članaka i studija u Magazinu za sjevernu 
Dalmaciju , Popovićevim Prilozima , SKA i dr. 



CAM1LLE DESMOULINS U PALAIS-ROYALU 
(prema bakrorezu Berthaueta po slici Prieura) 


2. Uroš, Obrovac 28. VIII. 1874, srpski političar. Svr¬ 
šio je gimnaziju u Zadru i pravni fakultet u Beču. Kao 
prvak među Srbima u Dalmaciji sudjelovao je u donošenju 
»zadarske rezolucije«, a u Jugoslaviji postade senatorom i 
članom vrhovnog zakonodavnog vijeća. U Biankinijevu 
Narodnom listu vodio je živu borbu protiv talijanske oku¬ 
pacije Dalmacije (»Lettere dal Zermagna«). G. 1934 po¬ 
krenuo je s bratom Boškom godišnjak »Magazin za sje¬ 
vernu Dalmaciju«. D. P. 

DESNOIRESTERRES, Gustave Le Brisoys, * Bayeux 20. 
VI. 1807, f Pariz 1892, franc. književnik: Prvo mu je djelo 
roman La pensionnaire et Vartiste. Iza toga osnovao je 
mjesečnik La province et Pariš. Bio je namješten u razli- 
čnim novinama i časopisima: l’Epoque, l’Ordre, l’Union 
i t. d., gdje je objelodanio romane, pripovijetke, kritike 
i t. d. Osobito je proučavao 18. st., kome je posvetio niz 
kulturno-historijskih radova: Interieurs de Voltaire (Revue 
de Pariš, 1855), Les cours galantes (1859—64, 4 sv.), La mu - 
sique frangaise au 18e siecle (1867—76, 8 sv.), Grimod de 
la Reyniere et son groupe (1877), Epicuriens et lettres, 17e 
et 18e siecles, La comedie satirique au 18e siecle (1884), Le 
chevalier Dorat et les poetes legers au 18e siecle (1884). 
Među njegovim romanima za nas je najzanimljiviji lamo - 
wick (1884, 2 sv.), jer je u njem prikazan hrvatski guslač 
i skladatelj Ivan Mane Jarnović i njegovi galantni doži¬ 
vljaji u Parizu pod kraj 18. st. Dalnji njegovi romani su 
Entre deux amours (1845), Mademoiselle Zacharie (1845) 
i t. d. 

LIT.: A. Schneider, Ivan Mane Jarnović , hrvatski guslač-virtuoz 
XVIII. stoljeća (Sveta Cecilija XXXVII, Zagreb 1943). J. D-e. 

DESNO JEZERO, plitko i bočato jezero s desne strane 
i u blizini ušća Neretve. Vodu prima iz brojnih izvora na 
sjevernoj strani. Razina i površina (od 0.60 do 2.50 km 2 ) 
kolebaju prema kišama, plimi i oseci. S Neretvom ga spaja 
kanal Desanka 

DESPARD, Edward Marcus, * Queen’s Co (Irska) 1751, 
f 21. II. 1803, irski urotnik. U britansku ratnu mornaricu 
stupio je kao časnik 1766 i istakao se u različnim pot¬ 
hvatima protiv španjolskih posjeda u Americi. G. 1784 
bio je upravitelj Yucatana. Optužen zbog zloporaba, sta¬ 
vljen je pod istragu i utamničen. Pošto je 1800 pušten na 
slobodu, upleo se u urotu protiv kralja Đure III., pa je 
osuđen na smrt i smaknut. 

DESPAX, Emile, * Dax (Landes), 14. IX. 1881, + Metz 
(Aisne), 17. I. 1915, francuski pjesnik. Djetinjstvo je pro¬ 
veo na otocima Komorima i na Reunionu. Srednju i višu 
školu učio je u Bordeauxu i Parizu. U upravnoj službi bio 
je na čelu kabineta generalnog guvernera Indokine, zatim, 
od 1911, podprefekt u Oloronu. Mobiliziran početkom 1915 
pao je istoga dana, kad je stigao na ratište. Zbirkom 
pjesama La Maison des Glycines (1905) stao je u red naj¬ 
boljih novih francuskih pjesnika. Kod njega prevladava 
elegično raspoloženje, oblik mu je klasičan i odlikuje se 
finim osjećajem za nianse. P. CL 

DESPLRIERS (Desperriers ili Des Periers), Bonaventure, 
^ vjerojatno Arnay-le-Duc (Cote d’Or) oko 1500, f oko 

1544. G. 1532 postao je tajnikom Margarete de Valois, 
navarske kraljice, za koju je prepisivao i stilski dotjerivao 
rukopise. Bio je na glasu kao jedan od najboljih gramatičara 
svoga doba. G. 1533—34 surađivao je s Robertom Oliveta- 
nom, Calvinovim rođakom, i s Lefevre d’Etaplesom na 
prijevodu Sv. Pisma prema hebrejskom tekstu. Čini se, da 
je najprije otvoreno pristao uz Calvinovu reformu, no po¬ 
stepeno se udaljivao od nje i približio slobodnim mislioci¬ 
ma. Imao je odvažnosti braniti svog prijatelja Clementa 
Marota, pobjeglog u Italiju, protiv optužbe, da je lutero- 
vac, te je u Lyonu objelodanio Les disciples et amys de 
Marot contre Sagon, La Hueterie et leurs adherents. Bio 
je veliki štovatelj grčkih i latinskih klasika te je preveo 
Terencijevu Andrie, mise en ryme frangaise, 1537. Sačuvan 
primjerak samo drugog (1588) izdanja. U ovo je izdanje 
uvrstio i Quatre princesses de vie humaine, čest a savoir 
les quatre vertus cardinales, selon Senecque, također pre¬ 
vedeno u stihovima. Izvrstan mu je prijevod u prozi Pla¬ 
tonova Lizisa i parafraza I. satire Horacijeve, pod naslo¬ 
vom Des mal contens. G. 1537 objelodanio je Prognostica- 
tion des prognostications, non seulement de cette presente 
annee 1537, mais aussi des autres a venir, voire de toutes 
celles qui sont passees: composee par Sarcomoros t natif de 
Tartaire et secretaire du roi des Cathay, serf des vertus, 
napisano za njegovu »dobru gospodaricu«, kraljicu od Na- 
vare. Za svoje prijatelje slobodne mislioce napisao je Cym- 
balum mundi en frangais, contenant IV dialogues poetiques, 
fort antiques, joyeux et facetieux, koje je potajno izdao 
1537 tiskar Jean Morin u Parizu. Morin bude zatvoren, te 
oda pisca i sve, što je znao o djelovanju »novotara«, ali D. 
nije bio izravno progonjen, zbog zaštite navarske kraljice. 
Ta knjiga bi uništena odlukom od 19. V. 1538, a sastavljena 
je bila u obliku poslanice Thomasa de Clenier-a (nevjerni¬ 
ka) Pierru Tryocanu (vjerniku) te se u nizu alegorija izru¬ 
guje jednako katolicima kao i protestantima. D. je doskora 
izgubio zaštitu kraljičinu, pao gotovo u bijedu te svršio 
samoubojstvom. — Nakon njegove smrti izdao je Antoine 
Du Moulin izbor njegovih djela pod naslovom Recueil des 
oeuvres de feu Bonaventure Des Periers, vallet de chambre 
de tres chrestienne princesse Marguerite de France, royne 
de Navarre (Lyon, 1544). G. 1588 izašlo je u Lyonu 90 
njegovih priča pod naslovom Nouvelles recreations et 
joyeux devis. Pored Marota i Rabelaisa D. je bio jedan od 
najznatnijih pisaca svoga doba. Premda posjeduje pravi 
pjesnički dar, njegova živahna i prirodna proza još je 
bolja. U njegovim pričama ima iskrenosti i vragoljaste do¬ 
broćudnosti, što sjeća na La Fontaina. 

LIT.: A. Cheneviere, B. D. P., sa via, ses poesies, 1886; F. Frank 
i Ad. Cheneviere, Lexique de la langue de B. D. P., 1888; R. Riibner, 
Syntaktische Studien zu B. D. P., Leipzig 1897; Ph. A. Becker, B. D. 
P. als Dichter und Erzahler, Beč 1924; L. Sainean, Problemes litterai- 
res du XVle siecle, 1927; M. Delcourt, L’Andrie de 1555, Humanisme 
et Renaissance, 1935. D. Cl. 

DESPIAU, Charles, 
* Mont-de-Marsan 24. 
XI. 1874, francuski ki¬ 
par. Učio je kod Bar- 
niasa, Schnegga i ko¬ 
načno kod Rodina, s 
kojim je surađivao. U 
kasnijim djelima, oso¬ 
bito figurama, oslo¬ 
bodio se Rodinova 
utjecaja i približio 
renesansnim uzorima. 
Najpoznatija su mu 
poprsja: Jeune Lan- 
daise (1905) u muzeju 
Luxembourg), Dame 
au nez pointu (1911), 
Leopold Levy (1921) 
te likovi Jeune Faune 
(1913), Athlete (1923), 
Eve (1925) i t. d. 

DESPIK, Lavandula , 
biljni rod por. usnača 
(v.), zastupan je sa 20 
vrsta na području od 
Kanarskih otoka i pre¬ 
ko Sredozemlja do Prednje Indije. Te se vrste razvijaju u 
obliku polugrmova ili niskih grmova sa čitavim ili rjeđe 


zarezanim listovima. Modri ili ljubičasti usnati cvjetovi 
okupljaju se u gornjem dijelu stabljike čineći tu prividni 
klas. Zbog aromatskih dijelova imaju ove biljke osobitu 
važnost u proizvodnji eterskog ulja. U tom su pogledu 
najvažnije L. officinalis Chaix ex Vili. i L. latifolia (L.) 
Vili. Prva ima vrlo uske listove, koji su slični listovima 
ružmarina. Raste uglavnom na području zapadnog Sre¬ 
dozemlja, odakle zalazi dosta daleko na istok, sve do dal¬ 
matinske Hrvatske i do Gr¬ 
čke. Mnogo se uzgaja i to za 
dobivanje ulja, Oleum Lavan- 
dulae, i stabljičnih vršaka 
s cvatovima, Flores Lavandu- 
lae. Lišće je druge vrste zna¬ 
tno šire, a raširena je gotovo 
kao L. o., s tom razlikom, da 
se više pojavljuje i u našim 
primorskim krajevima, i to 
samonikla i u kulturi. I od 
nje se dobiva ulje — Oleum 
Spicae. Ostalih vrsta ovoga 
roda kod nas nema. D. je u 
svom razvoju vezan na suhe 
i kamene obronke zemalja oko 
Sredozemnog mora, te u na¬ 
šim primorskim krajevima 
nalazi sve uvjete za uspješni 
uzgoj. F. K-n. 

DESPORTES, 1 . Alexandre- 
Fran 9 ois, ^ Champigneul 
(Champagne) 24. II. 1661, f 
Pariz 20. IV. 1743, francuski 
slikar. Učio je u Parizu kod 
flamanskog slikara animalista 
Nicasiusa (Nicaise Bernaert). 
G. 1695—6 bio je na poljskom 
dvoru, gdje je slikao portrete poljskog kralja Ivana III. So- 
bjeskog. Po povratku u Francusku stupio je u službu Luja 
XVI., pa je slikao osobito dekorativna djela i prizore iz 
lova za kraljevske dvorove. U Compiegne-u nalazi se nje¬ 
govo najglasovitije platno Le Cerf aux abois. Glasovite su 
njegove kompozicije za tapiserije izrađene u manufakturi 
Gobelins. Neko je vrijeme boravio i u Engleskoj (1712). 



FRAN^OIS DESPORTES: AUTOPORTRET U ODIJELU LOVCA 

(1699) 

Pariz, Musee du Louvre 



CHARLES DESPIAU: Poprsje gdje. 
Chester-Dale iz god. 1932. 

U Louvru ima 27 njegovih djela, među kojima njegov 
autoportret u lovačkom odijelu. 

2. Philippe, ^ Chartres 1546, f Bonport (Eure) 5. X. 
1606. Njegovi roditelji pripadali su malom građanstvu. 
Godine njegove mladosti prilično su mutne, sve dok 
nije postao tajnikom biskupa od Puy-a, koji ga je poveo 
u Italiju. To je bio početak njegova dvorjaničkog 
uspona. D. je doista znao steći brojne zaštitnike. Bio je u 
milosti Karla IX. i Henrika III. te je opjevao njihove lju¬ 
bavne zgode u stihovima, koji su ozbiljni i pristojni. G. 
1573 objelodani troškom vojvode od Artoisa sjajno izdanje 
svojih djela Diane, premiers amours (2 knj.), les Amours 
đ’ Hippolyte, Elegies (I. knj.), lmitations de VArioste, Di- 
verses amours , Bergeries, Mascarades, Epitaphes, Oeuvres 
chretiennes (povećavana u kasnijim izdanjima; Psaumes 
dodani su 1592). Kad je 1573 vojvoda od Anjou-a izabran 
poljskim kraljem, povede D-a u Poljsku, gdje je ostao 9 
mjeseci. Kad je njegov zaštitnik postao francuskim kra¬ 
ljem, darovao je D-u nekoliko opatija. No u građanskom 
ratu, nakon smrti Henrika III., D. ih izgubi, pa se skloni 
u Rouen, ali mu ih Henrik IV. vrati. Za života D. je uživao 
neospornu slavu, premda je mnogo oponašao latinske i 
talijanske pisce. U svojim pjesmama, osobito sonetima, 
znao je ukusno i umjereno sažeti sve, što je bilo najza¬ 
nimljivije kod petrarkista, odlikujući se osobito vještinom 
stihotvorstva (imitirao je i tri talij. soneta Dinka Ranjine). 
Pročistio je jezik francuske Plejade, pojednostavnio nji¬ 
hovu ritmiku i proveo među njima potreban izbor. Nedo¬ 
stajalo mu je samo dubokih misli i osjećaja, da bi doista 
bio velik pjesnik. 

BIBL.: Jedino moderno izdanje njegovih Oeuvres izdao je A. 
Michiels, Pariz 1858. 

LIT.: J. Vianey, Le Pćtrarquisme en France au XVle sićcle, Mont- 
pellier, 1909; J. Lavand, Un poete de cour au temps des derniers Va- 
lois, Ph. D. (1546 — 1606), Pariz, 1936 (gdje se resumiraju i upotpu¬ 
njuju svi stariji radovi i nalazi bibliografija). P. Cl. 

DESPOT, od grč. SeoTiĆTrjs, značilo je isprva domaćinu 
ili starješinu kućanstva. Kasnije je naziv prešao na rimske 
i bizantske careve potisnuvši riječ paodevs, te su ga Kom- 
neni upotrebljavali i na svojim novcima. Kad je car davao 
pokrajine na upravu svojim bližima, običavao je i njima 
u tom užem djelokrugu priznati naslov despota. Tako je 
u 13. st. nastala epirska despotovina pod dinastijom An- 
gela, a u 15. st. despotovina Mistra pod Paleolozima. 
Vanjske oznake despotske časti bijahu: kapa s biserom i 
izvezenim imenom njezina nosioca, plavkasto i bijelo obo¬ 
jena obuća s izvezenim orlovima te crveno svečano ruho 
i čarape. — Kad je Stefan Dušan 1346 prisvojio carski 
naslov, dao je nekim svojim dvorjanicima kao despotima 
na upravu osvojene bizantske krajeve. Taj je naziv dobio 
od cara Manuela II. Paleologa nakon bitke kod Angore 
1402 srpski knez Stefan Lazarević, kad se oslobodio turskog 
vrhovništva. Čast despota odgovarala je tada dostojanstvu 
hercega (duxa); premda ju je davao car, ona nije izraža¬ 
vala neku političku zavisnost o Bizantu. Naziv je poslije 
Stefanove smrti dobio Đurađ Branković, zatim njegovi 
potomci i napokon Berislavići Ivaniš i Stjepan. Posljednji 
srpski despot bio je Pavao Bakić (f 1537). — U znanosti 
državnog prava riječ d. upotrebljava se u značenju vladara, 
koji vlada nevezan ikakvim zakonima. A. D. 

DESPOT, 1. Ilija, * Zaostrog 20. VII. 1885, književnik. 
Gimnaziju je polazio u Sinju i Šibeniku. Učio je zatim 
pravne nauke i bio sudac u Zagrebu i Križevcima, odvjet¬ 
nik u Zagrebu te tajnik gradske općine u Šibeniku (do 
1933). U Šibeniku je uređivao 1912 list Hrvatsku riječ, a u 
Americi za svjetskog rata Svijetlo (New York 1915) i 
Novi svijet (1916—17). Objavio je zbirke pjesama Drhtaji 
duše (Zagreb 1912), Na ugaru (Zagreb 1914), Duša (Zagreb 
1914), Iseljenoj Hrvatskoj (New York 1914), poemu Nad 
grobom majke (Pittsburgh 1917), Kidan je (Zagreb 1926) te 
nekoliko pripovijedaka i veći broj članaka u različnim li¬ 
stovima (Prosvjeta, Narodni list, Savremenik, Hrv. Glasnik, 
Novo doba, Jadranska straža i dr.). 

LIT.: Ivan Ljubić (Hrvatska prosvjeta 1912); Maraković (Hrv. 
prosvjeta 1926). 

2. Ivan, * Zaostrog 19. VIII. 1851, f Split 19. II. 1886, 
franjevac, književnik. Učio je franjevačku gimnaziju u 
Sinju, a bogosloviju u Šibeniku i Makarskoj. Bio je na¬ 
stavnik u franjevačkom samostanu u Zaostrogu i franje¬ 
vačkoj gimnaziji u Sinju, a potkraj života župnik na Bra¬ 


ču. Javio se u Narodnom li¬ 
stu, a zatim u Iskri i Vijencu. 
U svojim pjesmama, koje je 
i posebno objavio u zbirci 
Prve iskre (Zagreb 1881), iz¬ 
ražavao je rodoljubna čuvstva 
i elegična raspoloženja, a bio 
je pod utjecajem Prerado- 
vića i Šenoe te talijanskih ro¬ 
mantičara, osobito Aleardija. 
Vredniji su od ovoga rada 
kritički pokušaji, koje je izdao 
pod natpisom Malo zrnja 
(Split 1885). Nedostaju mu 
staložene i pregledne kriti¬ 
čke ocjene, ali ima u njega 
jezične jedrine i stilske buj¬ 
nosti, što pokazuje i njegov 
putopis Put na Lovćen (Za¬ 
greb 1883). Kao pučki pro¬ 
svjetni radnik priredio je po C. Cantu-u knjigu Zdrav ra¬ 
zum i pošteno srce (Zagreb 1881) i knjigu Značaj po S. 
Smilesu (Zagreb 1882). 

LIT.: A. Petravić, Studije i portreti. Pete studije i portreti. V. B. Z. 

DESPOTOVIĆ, 1. Ivan. * Čakovec (Croata Chaktor- 
nensis) 18. XI. 1638 (1639?), f Klagenfurt 2. XI. 1711, isu¬ 
sovac (od 1656), profesor i lat. pisac. Bio je nastavnik u 
gimnazijama u Zagrebu, Trnavi, Beču i Grazu, poslije 
predavao filozofiju i teologiju u Beču, Zagrebu, Trnavi i 
Miinchenu; bio je dekan filozofijskog fakulteta u Grazu 
i teološkoga u Trnavi i Grazu, rektor Akademije u Za¬ 
grebu (1678—1682 i 1703—1709) i rektor sveučilišta u Tr- 
navi (3 godine) i u Grazu (4 god. i 4 mjes.), napokon 
austrijski provincijal (1708—1711). Umro je vršeći godišnju 
vizitaciju kolegija u Klagenfurtu, gdje inače nije nikad 
djelovao. Pripisuju mu 9 latinskih tiskanih spisa, no tre¬ 
balo bi utvrditi, koji su doista od njega; napose to vrijedi 
za pjesničku zbirku Hortus poeticus , koju mu pripisuju 
Budik i R. Graf. Budik je iz nje preveo s latinskoga na 
njemački heroidu Euridice ad Orpheum (»Carinthia« 1851). 

LIT.: Stoeger, Scriptores Prov. Austr.; Sommervogel III (1892) col* 
14. i Addenda ib. st. 1., sv. IX. (1900), col. 208; F. Kazy, Historia 
Umversitatis Tyrnaviensis (Trnava s. a., 1738) 305—308; F. Fancev, 
Građa za povijest škol. i knjiž. rada isusov. kolegija u Zagrebu, Sta¬ 
rine XXXVII; C. Lucerna. N. Vj. 23, Kolo MH (1928) i Deutsche 
Zeitung in Kroatien 1942, br. 131; Šematizmi zagr. kolegija (rkp.); 
Predragović, Hrvatski novaci u Trenčinu, 1656—1773 (Vrela i Prinosi 5).’ 

2. Ladislav, * Božjakovina 6. I. 1654, f Zagreb 24. XI. 
1700, isusovac (od 1673), profesor i govornik. U red stupio 
nakon studija filozofije u bečkom sveučilištu. Bio je na¬ 
stavnik najprije u gimnazijama u Varaždinu i Zagrebu, 
poslije je predavao filozofiju (5 god.) i moralnu teologiju 
(1 god.) u zagrebačkoj Akademiji; bio je ravnatelj kon¬ 
vikta u Varaždinu i Zagrebu. Nekoliko njegovih inače 
nepoznatih drama prikazano je s velikim uspjehom. Osta¬ 
vio je u rukopisu propovijedi, gotove za tisak. Tiskom je 
izdao dva pogrebna govora: jedan o grofu Emeriku 
Erdedu, izrečen 20. V. 1690 (tiskan 1690 u Trnavi), drugi 
o junačkom satniku i zapovjedniku Novoga i Zrina, 
Mihalju Vidakoviću, izrečen 21. II. 1695 (Zagreb). 

LIT.: Despotović Ivan. jvi. V. 

DESPOURRINS, Cyprien, ^ Acous (Basses-Pyrenees) 
1698, f Argeles 1749, francuski pjesnik. Kao posjednik u 
Saint-Savinu, u dolini Argeles, sastavio je u bearnskom 
dijalektu najbolje svoje pjesme (koje je ujedno i uglazbio), 
prožete ljubavlju prema rodnom kraju. Njegova su djela 
objelodanjena tek u 19. st., a nalaze se u ovim zbirkama: 
Estrees bearneses, 1820, Poesies bernaises, 1827, Cansous 
bearnaises de Despourrins et autes , 1866. P. Cl. 

DESPReS, 1 . Josse, obično: Josquin, ali i Deprez, Desprez 
Dupre, del Prato, Jodocus Pratensis i t. d., u pokrajini 
Hainaut, po svoj prilici u Condeu 1450, f Hainaut 27. III. 
1521, najveći skladatelj drugog razdoblja nizozemske škole 
oko g. 1500, učenik Ockeghema u Parizu. Od 1474 pjevač 
i skladatelj na dvoru Galeazza Sforze u Milanu, 1484—94 
u papinskoj kapeli u Rimu, 1495—99 ravnatelj katedralnog 
zbora u Cambraiu; zatim 1499 u Modeni, 1500 u Parizu kao 
prvi pjevač na dvoru Luja XII., 1503 u Ferrari; umro je 
kao prepošt kaptola stolne crkve u Condeu. — Njegove 
se skladbe odlikuju osobitom dubinom izražaja. U njima je 
težio ne samo za vanjskom ljepotom, nego i za unutarnjim 

produhovljenjem. S D-om ulaze u glazbu individualne, 
osobne crte. Njegova, humanizmom potaknuta misao, da 
glazba ima izraziti sadržaj riječi, u opreci prema matema¬ 
tičkom konstruktivizmu Ockeghemove generacije, zadobila 
je kao »mušica riservata« (t. j. »samo poznavaocima pri¬ 
držana glazba«, kako ju je formulirao Despresov učenik 
Adrian Petit Coclicus, koji je u svom Compendium mu- 
sicae iz g. 1552 zabilježio nauku svog učitelja: Regula con- 
trapuncti secundum doctrinam Josquini de Pratiš) veliku 
važnost za glazbeno-estetska shvaćanja sve tamo do nauke 
o afektima u 18. st. D. je prvi spoznao glazbenu i estetsku 
vrijednost disonance. U njegovim skladbama ima oored 
ozbiljnih i finih humorističkih crta. 

Crkvena djela D-a, mise i moteti, napisani su u prove¬ 
denom imitacionom a cappella stilu, dok se svjetovne popi¬ 
jevke kreću još u stilu »artis novae« 14. st. Od mnogobroj¬ 
nih 4-, 5- i 6-glasnih moteta, kojih je formu D. osobito 
dotjerao i bio u tome prethodnikom Lassu, ističu se Deplo- 
ration na smrt Ockeghemovu, Stabat Mater, psalam Miserere, 
marijanske antifone i pasionski moteti; među brojnim mi¬ 
sama, napose je spomena vriedna L’Homme arme snper 
voces musicales kao sjajno djelo kontrapunktne umjet¬ 
nosti, pa Hercules, dux Ferrariae i dr. — Sve do g. 1560 
mnogo se izdaju njegova djela, no naskoro iza toga redaju 
ga među »Vieux autheurs«, a poslije 1600 D. je s nepra- 

vom zaboravljen. Pojedine su 
skladbe u novije vrijeme 
češće iznova tiskane; 1921 
započelo je »Društvo za ni¬ 
zozemsku glazbenu povijest« 
s izdavanjem ukupnih djela 
njegovih u 40 svezaka. 

LIT.: O. Ursprung, J. d. P. 
(Bulletin Soc. Musicologique, VI., I., 
1926); H. Riemann, Hdb. d. Musik- 
g esch. II., 1., Leipzig 1912. S. S_i. 

2. Suzanne, -*• Verdun 
1875, istaknuta francuska glu¬ 
mica; interpretirala je ve¬ 
lik broj francuskih klasičnih 
i modernih autora, a od stra¬ 
nih osobito Ibsena. Bila je na 
turnejama po čitavoj Evropi 
te Sjevernoj i Južnoj Americi. U Zagrebu je gostovala 
g. 1911 sa svojom družinom i izvela Racinovu »Fedru« i 
komad »La Rampe«. S. B. 

DESPREZ, 1. Hippolyte, * Breteuil (Eure) 7. X. 1819, 
f 1898, francuski publicist i diplomat. Književni rad za¬ 
počeo je u Annuaire historique et universel (1842—44), 
zatim je putovao u istočnu Evropu, a po povratku stupio 
u uredništvo Revue des Deux Mondes , gdje je objelodanio 
većinu svojih rasprava. U Hrvatsku došao je u listopadu 
1845 i bio u Zagrebu upravo u vrijeme županijske kon¬ 
gregacije, što mu je dalo prilike da na temelju neposred¬ 
nog opažanja i obavijesti, što ih je dobio (čini se od 
Gaja, Kukuljevića i Janka Draškovića, koje točno karak¬ 
terizira) pruži veoma zanimljivo, simpatično svjedočanstvo 
o političkim, kulturnim i društvenim prilikama tadašnje 
Hrvatske, promatrajući je u sklopu austrijske i istočno¬ 
evropske politike. Svoje članke u R. d. D. M. sakupio je 
D. u dva sveska pod naslovom Les Peuples de VAutriche 
et de la Turquie, Histoire contemporaine des lllyriens , des 
Magyars, des Roumains et des Polonais (Pariz 1850). Po¬ 
sebno se bave Hrvatskom u toj zbirci rasprave: La Croa- 
tie et le mouvement illyrien (sv. I., str. 1—46); Les llly- 
riens, Jellachich et VAutriche (sv. II., str. 1—39); De 
Vesprit politique des colonies militaires de VAutriche (sv. 
II., str. 289—301). Kad je u prosincu 1848 A. T. Brlić (v.) 
došao u Pariz, D. mu je bio pri ruci savjetom i pribavljao 
mu političke veze. To prijateljstvo potrajalo je i prigo¬ 
dom drugog Brlićeva boravka u Parizu 1850. G. 1852 D. 
je napustio uredništvo R. d. D. M. i stupio u diplomatsku 
službu, u kojoj je ostao 30 godina. G. 1855 bio je kao 
tajnik poklisarstva s Drouyn de Lhuysom na bečkoj kon¬ 
ferenciji, 1866 opunomoćeni ministar, 1869 tajnik konferen¬ 
cije za pitanje Krete, 1878 treći delegat Francuske s ran¬ 
gom poklisara na berlinskom kongresu, 1880 poklisar kod 
Sv. Stolice, a 1884 stupio je u mir. 


BIBL.: Popis potpisanih D-ovih članaka u R. d. D. M. nalazi se u 
l able generale de la Revue des Deux Mondes, 1831-—74, Pariz, 1875, 
str. 39—40; rasprava La Croaiie et le mouvement illyrien izašla je i u 
Annales de l’Institut fran^ais de Zagreb, 1940, br. 13. 

LIT.: M. Radojković, L’opinion frangaise et le mouvement illvrien 
de 1840 A 1848, Monde Slave, VI. 1935; R. Maixner, H. D. et le mou¬ 
vement illyrien en Croatie, 
Annales de l’Institut Fran- 
?ais de Zagreb, 1940, br. 13; 
(o D-u i J. Draškoviću) 
Le comte J. Drašković et 
Fr. de Zagreb, 1938, br. 4; 
la France, Annales de l’I. 
(o D-u i A. T. Brliću) A. 
T. Brlić emissaire du Ban 
Jelačić en France, Annales 
de 1T. Fr. de Zagreb, 1939, 
br. 8. R. M-r. 

2. Jean-Louis, * Au- 
xerre 1743, f Stock- 
holm 1804, francuski 
slikar i arhitekt. Učio 
je arhitekturu u Pari¬ 
zu, slikarstvo u Rimu 
(1777). Surađivao je u 
Saint-Non-ovoj zbirci 
bakroreza Voyage pit- 
toresque ou Descrip- 
tion des royaumes de 
Naples et de Sicile. 
Pariz 1781—1786. U 
Rimu je upoznao šved- 
JEAN LOUIS DESPREZ skog kralja Gustava 

III., koji ga je imeno¬ 
vao mscenatorom kr. kazališta u Stockholmu, gdje je D. 
ostao do smrti. G. 1788 imenovan je prvim kraljevskim 
arhitektom te je izveo u Švedskoj mnoge monumentalne 
zgrade u klasicističkom smjeru. 

DESROUSSEAU, Alexandre-Joachim, -*• Lille, 1. I. 1820, 
t Ljlle, listopad 1892, francuski pjesnik. Bio je tkalački 
naučnik. Već je s 15 godina sastavljao popijevke, koje 
su imale mnogo uspjeha. Kasnije je učio glazbu te je sam 
uglazbio svoje pjesme. Izdao je nekoliko svezaka pjesama, 
koje su postale tako popularne, da je na pr. neki tvorničar 
porculana proizvodio niz tanjura s njegovim stihovima u 
lillskom dijalektu. Objelodanio je: Chansons et pasquilles 
lilloises, 1851—85, Almanachs chantants, 1859—1861, Moeurs 
populaires de la Flandre frangaise, 1889. Bavio se i novi¬ 
narstvom. p Q 

DESSALINES, Jean-Jacques, ^ Gvineja (Zapad. Afrika) 
prije 1758, f Jacmel 17. X. 1806, car Haitija. U djetinjstvu 
i prvoj mladosti bio je rob. Pridruživši se ustanku Tous- 
saint-Louvertura postao je njegovim pobočnikom i pomo¬ 
gao mu protjerati Engleze. Nakon dolaska generala Le- 
derca s francuskom vojskom pomirio se s Francuzima 
(1802), postao divizijskim generalom, no 1803 se ponovno 
pobunio protiv Leclercova nasljednika generala Rocham- 
beau-a i postao vođom crnačkog ustanka. Prisilio je fran¬ 
cusku vojsku da se preda Englezima, kako bi izbjegla po¬ 
kolju i pošastima, a sam se proglasio najprije guvernerom, 
zatim carem Haitija pod imenom Jakoba I. (1804). Svojom 
okrutnošću izazva bunu, kojoj je bio na čelu crnački vođa 
Henri Christoph^ (»kralj Henri«), koji ga dade ubiti. I. Sr-ć. 

DESSAU, važno industrijsko središte u srednjoj Nje¬ 
mačkoj, bivšji glavni i najveći grad slobodne države Anhalt. 
Danas ima 78.634 stan. (1933), većinom evangeličke vjere. 
Leži uz rijeku Muldu, u neposrednoj blizini njezina ušća u 
Labu, na kojoj D. ima luku Wallwitzhafen. D. se nalazi u 
prometnom čvorištu te je izvanredno dobro vezan s pozna¬ 
tim prometnim i industrijskim središtima: Berlinom, Leipzi- 
gom, Halleom i Magdeburgom (D. ima 5 kolodvora). 

Sjeverni i istočni dio grada je sačuvao značaj bivše kne- 
žeyske rezidencije s velikim brojem lijepih zgrada i peri¬ 
voja) stara vijećnica, Marienkirche s kneževskom grobni¬ 
com, dvorci), srednji dio je trgovačka četvrt, dok je za- 
padny dio grada sjedište brojnih industrijskih poduzeća i 
radničkih naselja. Osobiti značaj ima velika Junkersova 
tvornica zrakoplova i zrakoplovnih motora. Važne su i 
brojne tvornice strojeva, vagona, tvornica šećera, plinskih 
aparata, kemijska industrija i velika pivovara Schultheis- 
Patzenhofer. — D. ima nekoliko poznatih knjižnica i mu¬ 
zeja, a zbirka vrijednih slika nalazi se u dvorcu. U sjever¬ 
nom dijelu grada, u blizini dvaju kolodvora nalazi se peri- 

1. Jednostavni aparat za destilaciju. 2. Aparat za destilaciju s Liebigovim hladilom. 3. Aparat za destilaciju s deflegmatorom. 4. Aparat 
za destilaciju većih količina, osobito vode u ljekarnama. 5. Aparat za destilaciju vodenim parama za eterična ulja. 


voj Georgengarten s dvorcem, gdje je koncem prošlog sto¬ 
ljeća sagrađena kapela kao vojvodska grobnica. N. P. 

DESSAU, Herman, Frankfurt n. M. 6. IV. 1856, f Ber¬ 
lin 12. IV. 1931, arheolog i povjesničar, od 1917 honorarni 
profesor na berlinskom sveučilištu. U zborniku CIL (sv. 
14.) izdao je natpise Lacija (Berlin 1887). Posebno je izašla 
u 3 sv. njegova zbirka Inscriptiones Latinae selectae (Ber¬ 
lin 1892—1916). Pod konac života dao se na izrađivanje 
djela Geschichte der romischen Kaiserzeit, koje je tiskano 
u Berlinu (I. sv. 1924, II.l. 1926, a II. 2. 1930). 

DESSEWFFY, stara plemićka obitelj, koja već nekoliko 
stoljeća drži velike posjede u Madžarskoj, te toj zemlji 
daje mnoge ugledne muževe u javnom životu, podrijetlom 
je iz Hrvatske, sa zemljišta oko današnje Nove Gradiške. 
Tu se sredinom 13. st. spominje njezin predak Desislav sa 
svojim velikim rodom kao posjednik zemalja, kojima je 
središte bilo u Cerniku. Imanja tih Desislavića nalazila su 
se u to vrijeme izmiješana sa zemljama Boričevića i drugih 
nekih plemićkih posjednika, te se može pretpostaviti, da 
su svi ti plemeniti rodovi na tlu od Save do Podvrškoga 
i gornje Orljave bili članovi staroga hrvatskoga plemena, 
koje je držalo zapadni dio drevne Požeške župe. Iz njega 
izišao je i rod Borkovića, iz kojega su podrijetlom Zapolj- 
ski. Značajno je, da su svi ti plemeniti hrvatski rodovi 
Požeške župe imali i velike posjede na desnoj strani Save, 
u staroj Vrbaskoj župi, što dokazuje njihovu starinu na 
tom zemljištu. Desislavići već su rano stekli plemićki pri- 
djevak Cernički, de Chernek, po svojem glavnom posjedu. 
U njihovu rodu već je u 14. st. bilo desetak obitelji, od 
kojih je jednoj pod konac toga stoljeća na čelu bio Deso. 
Njegovi su potomci u 15. st. po njemu nazvani Dešići ili u 
madžarskom po tadašnjem običaju u Slavoniji, Dessewffy. 
Unuk toga Deše, Ferenac, veliki župan požeški, koji se 
poslije Muhačkoga razboja odselio u Ugarsku, osobito je 
podigao ugled svojoj kući, koji je još uvećalo njegovih 
šest sinova. Oni su i bili prvi Dessewffy, koji su prešli na 
prekodravske posjede, gdje su se u nekoliko loza održali 
do danas. Ipak su oni i tamo očuvali svoj stari pridjevak 


»Cserneki«, uz koji nose i novi »Tarkeoi« po glavnom 
imanju u Madžarskoj. Jedna loza Dessewffy posjednica je 
i u Hrvatskoj, u Zagorju. 

LIT.: Cserneki s Tarkeoi Dessewffy csalad, Budimpešta, 1903; L. 
Thalloczy i S. Horvath, Also Szlavoniai okmanytšr, ibid., 1912. S. P-ć. 

DESSđlR, Marx, * Berlin 8. II. 1867, profesor filozofije. 
Bavio se osobito psihologijom podsvijesti, hipnotičke obuze- 
tosti, podvojenosti i tuđenja svijesti (depersonalizacije); ona 
ima poslužiti za tumačenje »parapsihologijskih« pojava, 
koje D. naziva »inozemstvom svijesti«, a označuju se inače 
i kao »okultne« (tajanstvene) pojave. U estetici zastupa 
D. objektivizam, prema kojem estetska stvarnost ima 
objektivni bitak i značenje. G. 1906. pokrenuo je časopis 
»Zeitschrift f. Aesthetik u. allgem. Kunst\vissenschaft«. 

BIBL.: Das Unterbewusstsein, Rapport u VI. Congres intern. de 
Psychologie 1908; Das Doppel-lch, 3. izd. 1925; Vom Jenseits der Seele, 
5. izd. 1926; Aesth. und allgem. Kunstwissenschaft, 2. izd. 1923; Lehr- 
buch d. Psychologie, 1926; Geschichte der neueren deutschen Psycho- 
logie. 3. izd. 1910. A. B-a. 

DESTILACIJA (lat. destillatio »kapanje, prekapljiva- 
nje«) je pretvaranje tekućine grijanjem u paru i ohlađi¬ 
vanjem ponovno pretvaranje pare u tekućinu. Često se 
izvodi u kemijskim laboratorijima i u kemijskoj industriji. 
Uglavnom razlikujemo tri vrste destilacije: običnu ili 
jednostavnu, frakcioniranu i suhu destilaciju. 

Obična destilacija; njome se od teže hlapijivih ili ne- 
hlapljivih tvari odjeljuje lakše hlapljiva tekućina, koja se 
može ispariti, a da se ne raspada. 

Smjesa se metne u posudu, ugrije do vrenja, a nastale 
se pare odvode kroz cijev ili hladilo. Tu se opet zgusnu 
u tekućinu, koja kapa kao t. zv. destilat u podmetnutu 
posudu; nju zovemo predloškom. 

Destilacija se izvodi ili radi destilata ili radi ostatka, 
koji je bio otopljen u predestiliranoj tekućini. Tako se 
na pr. destilira prirodna voda, da se dobije čista voda 
(Aqua destillata), koja nema više otopljenih anorganskih 
soli u sebi i koja se mnogo upotrebljava u kemijskim ra¬ 
dionicama i u ljekarnama. A kad se na pr. alkoholom 
ili eterom ekstrahira mast iz kakve tvari, onda se takva 

tekućina destilira, da bi se odvojila mast, a ujedno opet 
dobilo čisto otapalo. 

Frakcionirana destilacija (prekinuta destilacija); njom 
se smjesa hlapljivih tekućina različitih vrelišta rastavlja u 
pojedine sastavne dijelove. Smjesa se metne u posudu za 
destilaciju s toplomjerom i ugrije do vrenja. Tada izlaze 
najprije pare one tekućine, koja ima najniže vrelište. 
Temperatura poraste istom onda, kada je najveći dio te 
najhlapljivije tekućine već prešao. Poslije toga mora se 
ukloniti predloška s prvim destilatom i metnuti druga. 
Sad opet stoji živa u termometru dotle, dok se ne pre- 
destilira najveći dio tekućine, koja ima vrelište po redu 
više od one prve predestilirane tekućine. Kad se počne 
živa u termometru dizati, opet se mora ukloniti druga 
predloška i metnuti treća. Tako se radi redom, doklegod 
se ne odijele svi hlapljivi sastavni dijelovi, koji se onda 
zovu frakcije. Sve te frakcije obično nisu sasvim čiste, 
homogene, pa ih treba svaku za se opet frakcionirane de¬ 
stilirati. Ako su vrelišta pojedinih sastavnih dijelova dosta 
daleko, onda je rastavljan je redovito lakše, a ako su dosta 
blizu, onda treba smjesu više puta destilirati. 

U industriji se primjenjuje frankcionirana destilacija, 
na pr. za odjeljivanje alkohola od vode, glicerina od vode, 
za rastavljanje nafte u pojedine frakcije (petrolejski eter, 
benzin, petrolej za rasvjetu i t. d.). 

Frankcioniranom se destilacijom ne može izvesti odje¬ 
ljivanje takvih tekućina, kojih smjese imaju vrelište više 
od vrelišta pojedinih sastavnih dijelova. Tako na pr. kod 
smjese dušične kiseline i vode prelazi kod temperature 
od 120,5° C stalno smjesa, koja se sastoji od 68% dušične 
kiseline i 32% vode. Čista dušična kiselina vri kod 87° C, 
a voda kod 100° C. Slično je i kod drugih kiselina, na pr. 
kod sumporne, solne, mravlje i t. d. 

Suha destilacija; grijanjem se rastavljaju kakve organ¬ 
ske tvari bez pristupa uzduha. Kod toga je moguće pro¬ 
izvesti nove produkte, koji mogu biti čvrsti, tekući i pli¬ 
noviti. Tako se na pr. destilira kameni ugljen i drvo. Kod 
destilacije kamenog ugljena izlaze metan, vodik, ugljični 
oksid i t. d., koji se upotrebljavaju za rasvjetu i grijanje; 
izlazi i katran, koji se opet dalje destilira; zaostaje koks, 
koji je osobito važan za metalurgiju. Kod suhe destilacije 
drva zaostaje drveni ugljen, a izlaze dva destilata, katra- 
nasti i vodeni. Iz vodenog destilata dobiva se octena ki¬ 
selina, aceton i metilni alkohol, a iz katranastoga različni 
kemijski spojevi, među njima mnogi ciklički, kao na pr. 
benzol, toluol, ksilol, krezol, gvajakol, naftalin, terpeni, 
politerpeni, smole, fenoli i t. d. U Hrvatskoj se destilacija 
drva obavlja u tvornicama u Belišću i Teslicu. 

Aparati. Najjednostavniji destilacioni aparat sastoji se 
od retorte, u kojoj se smjesa grije, i od jedne boce kao 
predloške (v. si. 1.). Predloška se ohlađuje ili tako, da se 
polijeva hladnom vodom, ili se metne u posudu, u kojoj 
je -hladna voda. Mjesto retorte uzima se i obična boca, 
začepljena čepom, kroz koji prolazi koljenasto savinuta 
cijev, koja vodi u predlošku. 

Za destilaciju na malo obično se upotrebljava boca po¬ 
sebnoga oblika, koja ima dugo grlo i na njemu sa strane 
utaljenu cijev (v. si. 2.). Takva se boca zove boca za 
destilaciju. Odozgo se kroz čep provuče termometar. Na 
cijev sa strane nado veže se t. zv. Liebigovo hladilo. U 
široj cijevi hladila nalazi se uža. Kroz užu cijev prolaze 
pare, a kroz širu, vanjsku cijev, teče obrnutim smjerom 
hladna voda (princip protustrujanja), koja ohlađuje pare 
u užoj cijevi. Hladilo se postavi u kosi položaj. 

Kod frakcionirane destilacije može se na bocu za de¬ 
stilaciju metnuti još i deflegmator (v. si. 3.), cijev s više 
kugala, u kojoj se zgusnu pare manje hlapljivih tvari, tako 
da kao tekućina teku natrag u bocu, a pare hlapljivije 
tvari prolaze u cijev i iz nje u hladilo. Tako se tvari 
brže i potpunije odjeljuju. 

Za destilaciju vode u ljekarnama upotrebljavaju se 
malo veći aparati (v. si. 4.). Kao destilaciona posuda uzi¬ 
ma se^ kotao, na kojem stoji t. zv. kapak, koji se dalje 
produžuje u cijev, koja vodi u hladilo. Kao hladilo služi 
bačva, kroz koju prolazi spiralno savijena cijev ili snop 
cijevi. Hladna se voda dovodi na dno bačve, a ugrijana 
voda odvodi se s gornjeg dijela bačve. Slično su građeni i 
aparati za pečenje rakije. 

Različit je materijal, od kojega su načinjene posude za 
destilaciju. U laboratorijima većinom se upotrebljavaju 


staklene posude, a u tehnici posude od različita materijala, 
već prema tvari, koja se destilira. Pazi se na to, da te 
tvari ne nagrizaju materijal, od kojeg su načinjene po¬ 
sude. Tako se uzima na pr. bakar za destilaciju vode, 
alkohola, etera, masnih kiselina, ulja i t. d., željezo za 
katran, benzol, benzin i t. d., aluminij za masne kiseline, 
ulja i t. d., olovo za razrijeđenu sumpornu kiselinu, emalji- 
rano željezo za hranjiva sredstva. 

Posuda za destilaciju može se grijati na različite na¬ 
čine: direktno vatrom, plinovima za grijanje, parom, pre¬ 
grijanom vodom ili kupeljima od različitih tekućina, od pi¬ 
jeska ili od rastaljenih kovina i električkim putem. 

Posude za destilaciju u industriji obično imaju dovodni 
i odvodni pipac, vodokaz, termometar, manometar, mje¬ 
šancu i veliki otvor za čišćenje. 

Posebni su uređaji za specijalnu vrstu destilacije, t. 
zv. vakuum-destilaciju, kod koje se uz sniženi tlak desti- 
lira u zatvorenim aparatima. Taj se način destilacije pri¬ 
mjenjuje, kada se tvari kod viših temperatura rastvaraju, 
a u »vakuumu« vriju kod niže temperature. 

Posebne je vrste destilacija vodenim parama. Ta se de¬ 
stilacija upotrebljava kod mnogih organskih tvari, koje se 
ne miješaju s vodom, na pr. eterična ulja, ugljikovodici i 
dr. (v. si. 5). Kroz tekućinu u posudi za destilaciju vodi se 
struja vodene pare, pa s parom prelaze i te organske tvari. 
Cesto se uzima i pregrijana vodena para, koja se prije 
ulaza u posudu za destilaciju vodi kroz jako ugrijanu ko¬ 
vinsku cijev. 

LIT.: F. Ullmann, Enzyklopadie der techn. Chemie, sv 3 1916* E 

Hau^rand, Die Wirkungsweise der Rektifizier- und Destillierapparate, 

jn Kechenberg, Einfache und fraktionierte Destillation in Theorie 
und Praxis, 1923; K. Thormann, Destillieren und Rektifizieren, 1928; E. 
Hausbrand, Verdampfen, Kondensieren und Kiihlen, 1931; S Young 
I neorie und Praxis der Destillation , 1932; C. Mariller, La destilation 
tractionnće et la rectification, 1917; C. Mariller, Distillation et rectifi- 
cation des liquides industriels, 1925; D. Ariis, La Distillazione fra- 
zionata, 1927; M. Da Ponte, Distillazione, Milan 1930. Z. P-ć. 

DESTINNOVA, Ema (Emy Kittl), * Prag 26. II. 1878, 
f Budejovice 29. I. 1930, češka operna pjevačica. Učila je 
najprije violinu, poslije pjevanje u Marije Lowe-Destinn, 
pa je njezino prezime kasnije odabrala kao svoje umjet¬ 
ničko. Prvi put nastupila 1898 u berlinskoj operi, gdje je 
i ostala do 1908 stekavši naslov kr. pruske komorne pjeva¬ 
čice. Pjevala je u Bayreuthu Sentu, u Parizu Salomu. Po¬ 
slije je nastupala u Londonu, a od zime 1908 bila je prva¬ 
kinja Metropolitan-opere u New-Yorku. Zanimala se i spi- 
sateljstvom (pisala je drame, pjesme, operne librete, novele). 

LIT.: L. Brieger-Waaservogel, E. D. i Maria Labia (1908). B. Š. 

i^R E ^ T ^V CHES ’ X * Andrć Cardinal, * Pariz u travnju 
1662, f Pariz 3. II. 1749, francuski operni skladatelj, učenik 
Camprin. G. 1713 generalni nadzornik akademije (opere), 
1/26 dvorski kapelnik, 1728 glazbeni nadintendant. On n ado- 
vezuje na Lullyjev stil te u svojim operama uvodi solo-pri- 
zore, kojima je težište preneseno u orkestar, dok pjevač 
u stvari tek deklamira; kasnije je to u većem razmjeru 
provodio Wagner u svojim djelima. — Djela: opere Jssć, 
Amadis de Grece , Marthesie , Omphale , Callirhoe f Telema - 
que et Calypso , Semiramis; 3 baleta, 2 solo-kantate s orke¬ 
strom, crkvene skladbe, od kojih je osobito poznat bio 
Te Deum. 


LIT.: Pellissier u Socićtć de l’histoire de Pariš, 1899- K Dulle 
A. C D., Leipzig 1909; A. Tessier, Lettres de D. au Prince'de Mo¬ 
naco, Revue Musicale 1927, VIII.; Kretschmar, Geschichte der Oper 
Leipzig 1919. s s _j * 

2. Philippe (Nericault, nazvan D.), * Tours 22. VIII. 
1680, f Fortoiseau (Seine-et-Marne) 4. VII. 1754, fran¬ 
cuski . kazališni pisac. Potekao je iz imućne građanske 
porodice, bio je glumac pa vojnik i konačno diplomat, 
najprije kod francuskog poslanstva u Švicarskoj, zatim u 
Londonu, gdje se oženio Engleskinjom Dorotheom John- 
ston. Po povratku u Francusku (1723) bude izabran u 
Akademiju i povuče se na svoje imanje. Njegovo knji¬ 
ževno stvaranje prekinuto je stankom od deset godina, 
koja ujedno obilježava dva tipa njegovih kazališnih ko¬ 
mada: prvi je donio karakterne komedije po uzoru Mo- 
liera, dok je drugi moralizatoran, često u tolikoj mjeri, 
da to kvari komični efekat. Ipak je D. jedan od naj- 
znatnijih komediografa svoga vremena, koji je stvorio je¬ 
dno remek-djelo (Le Glorieux) i nekoliko uspješnih ko¬ 
mada (l’lrresulu, Fausse Agnes). 

BIBL.: Le Curieux impertinent (1710), Plngrat (1712), Vlrresolu 
(1713), le Mćdisant (1815), le Philosophe marie (1727), les Philosophes 
amoureux (1730), le Glorieux (1732, komedija o hvastavu plemiću, sa 

socijalnom primjesom, jer plemić je siromašan te se ženi bogatom 
građankom), le Tambour nociurne (1736, preradba Addisonova komada), 
VEnfant gatć (1741), le Dissipateur (1753), la Fausse Agnes (prvi put 
prikazivana 1759), l’Homme sirtgulier (1747). — Ukupna djela izašla su 
1755, 1757, 1811 i t. d. 

LIT.: Desberre, Quid sit sentiendum de P. D. moribus (Dijon, 1902); 
P. Bonnefois N. D. intime, (Revue d’histoire littćraire de la France, 
1907); J. Hankiss, Ph. N. D. Vhomme et Voeuvre, Debrecin 1920; A. 
Burner, Ph. N. D. (1680 — 1754), Essai de biographie (Rev. d’histoire 
litt. de la France, 1931). 

DESTUTT de Tracy, Antoine-Louis-Claude, * Pariz 
1754, f Pariz 1836, francuski filozof, uz Cabanisa glavni 
predstavnik grupe »ideologa«, koji nastavljaju senzualisti- 
čku psihologiju prosvjetiteljskoga doba. 

Glavno mu je djelo Elćments d'idćologie (1804). Sveukupna djela 
u 4. sv. izdao u Parizu 1824—1825. A. B-a. 

DEŠAT, planina između Crnog Drima i Radike, odvo¬ 
jena sedlom od planine Koraba, najvećim dijelom bez 
šume, a vrhovi su joj Velivar (2374 m), Veliki Krčin (2345 
m) i Deli Senica (2255 m). Južnim i istočnim područjem 
prolazi cesta Struga—Debar—Tetovo. P. V-ć. 

DEŠKOVIĆ, Branislav, Pučišće na otoku Braču, 1885, 
f Šibenik 1939, hrvatski kipar. Srednju školu svršio u Za¬ 
grebu, a umjetničku akademiju, kiparstvo u Mlecima. Uči¬ 
telj mu je bio prof. Dali Zotta, koji je znao u D-a probu¬ 
diti smisao za pokret i oblik. G. 1908 otišao je iz Mletaka 
u Pariz, gdje je ostao kroz punih dvanaest godina. Vrativši 
se iz Pariza radio je u Zagrebu i u Splitu. Gotovo svake 
je godine izlagao, a glavni je uspjeh postigao velikom izlo¬ 
žbom 1920. Sudjelovao je i na mnogim izložbama u domo¬ 
vini. D-ev se talenat najbolje odrazu je u plastici životinja; 
u tim je djelima uspio izraziti dinamiku pokreta, prirodan 
izraz i ispravnost modelacije, a napose se osjeća nepo¬ 
srednost emocije i oštrina zapažanja. On je pokušavao 
unijeti impresionizam u naše kiparstvo i probuditi smisao 
za prirodu i pokret. U svojoj posebnoj vrsti obradbe i oda¬ 
biranja motiva D. je do danas najbolji animalista među 
našim kiparima. V. M. 

DETAILLE, Jean-Baptiste-Edouard, * Pariz, 5. X. 1848, 
f Pariz 23. XII. 1912, francuski slikar, osobito prizora iz 
ratnog života. Učio je kod Meissoniera. Sudjelovao je u 
ratu 1870—1, koji mu je dao sadržaj za velik broj njegovih 
slika. Jedna od njih (Les Vainqueurs) dovela je do diplo¬ 
matske intervencije i bila uklonjena s izložbe. Slikao je i 
prizore iz vojne u Tunisu te iz ruskog vojničkog života 
(nakon boravka u Rusiji), nadalje zidne slikarije u Pan- 
theonu (La Chevauchee vers la Gloire, 1905) i u pariškoj 
gradskoj vijećnici. Sa Jules Richard-om, koji je napisao 
tekst, izdao je veliko djelo VArmee frangaise (1883), za 
koje je izradio golem broj crteža i akvarela. 

DETEKTOR (lat. »otkrivač«), u aparatima za primanje 
bežične telefonije i modulirane telegrafije jest, najopće¬ 
nitije uzeto, naprava za ispravljanje ili usmjerivanje, t. j. 
propuštanje samo u jednom smislu, visokofrekventnih pri¬ 
jamnih struja. Te se struje djelovanjem signala radija na 
prijamnu antenu induciraju u antenskom i eventualnim 
daljim titrajnim krugovima prijamnoga aparata, i reso- 
nantno izdvoje od signala drugih valovnih duljina. Obično 
se međutim danas pod d-ima u užem smislu razumijevaju 
najjednostavnije naprave za navedenu svrhu detekcije: 
kristalni detektori s kristalima ili ledcima prikladnih elek¬ 
tričkih svojstava. Prema tomu se i razlikuju jednostavni 
detektorski prijamnici s kristalnim detektorima od znatno 


savršenijih cijevnih prijamnika, koji sadrža¬ 
vaju i elektronske cijevi s drugim funkcija¬ 
ma, kao na pr. pojačavanje primanih si¬ 
gnala prije ili poslije detekcije, osim jedne 
ili više cijevi s detektorskom funkcijom. 

Detekcija je potrebna u toku prijamnog 
procesa, jer bez nje visokofrekventne stru¬ 
je, što ih neposredno u prijamniku iza- 
zivlju primani signali radiotelefonije i ton- 
frekventno modulirani signali radiotelegra- 
fije, ne bi mogle djelovati na slušalicu ili 
zvučnik prijamnika, kojih membrana treba 
da reproducira tonove, odnosno zvukove, 
što su pri emisiji valovima radija kao »no¬ 
siocima« narinuti moduliranjem. Istom de¬ 
tekcijom, odnosno propuštanjem samo po¬ 
lovica visokofrekventnih titraja jednoga 
smjera i zaustavljanjem prolaza polovicama 
drugoga smjera, dobivaju se skupovi uvijek 
jednako usmjerenih visokofrekventnih, ali prema prenoše¬ 
nom zvuku jačanih i slabljenih impulsa. Na te grupe im¬ 
pulsa, ako je signal dosta jak, membrana slušalice (ili 
zvučnika) odgovara korespondentnim titrajima zvučnih 
frekvencija i time reproducira prenošeni zvuk. 

Prema rečenom d. mora propuštati visokofrekventne 
struje što potpunije u jednom smislu i nikako ili bar što 
nepotpunije u protivnom smislu. Kod kristalnih d. ta se 
funkcija postizava puštanjem struje kroz dodirno mjesto 
prikladnog kristaliničnog poluvodiča i kovnog šiljka ili 
kroz dodirno mjesto dvaju različitih takvih poluvodiča. 
Zbog učinaka, koji još nisu potpuno razjašnjeni, dodirno 
mjesto daje mnogostruko manji otpor prolazu visokofrek¬ 
ventnih struja u jednom smislu nego prolazu u protivnom 
smislu. Tako su kod jedne detektorske kombinacije s dva 
kristala 1 i 2, kada je kristal 1 bio pozitivan za četvrt, pol, 
tri četvrta i cio volt u odnosu prema kristalu 2, opažene 
struje propuštanja 18, 48, 81 i 112 mikroampera, dok sui stru¬ 
je, kada je kristal 1 bio negativan uz jednake napone, bile 

samo 2, 3, 4 i 5 
mikroampera, t. j. 
praktično zanema¬ 
rive. 

Najobičnija kom¬ 
binacija d. s je¬ 
dnim kristalom jest 
kombinacija kri¬ 
stala galenita (olo¬ 
vni sulfid), koji je 
u kontaktu sa šilj¬ 
kom spirale od ba¬ 
krene žice; dobar d. daje i karborundum u dodiru sa šilj¬ 
kom od čelične žice. Primjeri d. s dva kristala bile bi kom¬ 
binacije kristala cinkita s kristalom bornitom ili kristalom 
halkopiritom. 

Kako različita mjesta površine pojedinih kristala poka¬ 
zuju bolja ili lošija detektorska svojstva moraju se kadgod 

kod praktičnih izvedbi kri¬ 
stalnih detektora povoljnija 
mjesta doticanja uz prikla¬ 
dni pritisak traženjem »na¬ 
pipati«, da se dobije najosje¬ 
tljiviji prijam. U tu svrhu 
kristalni detektor na si. 1. 
(s kristalom K u doticaju sa 
šiljkom metalnoga spiralnog 
pera P) snabdjeven je izoli¬ 
ranim pomičnim drškom D 
na kuglastom zglobu Z, 
tako da se sa šiljkom pera 
P dadu ticati povoljna mje¬ 
sta na K, i s povoljnim tla¬ 
kom. Detektor na si. 1. 
okružen je zaštitnim stakle¬ 
nim valjkom 5 i uključuje 
se posredstvom stezaljki 1 i 2 
na pripadno mjesto prijam¬ 
nika. U si. 2. shematski je 
prikazan i cijeli detektorski 
prijamnik s antenom A, dc- 

zemnim spojem Z, svitkom L i promjenljivim kondenzato¬ 
rom C (za udešavanje željene duljine vala), detektorom D 
i slušalicom T (koja se obično premosti nekim stalnim 
kondenzatorom C 1 zbog odvođenja visokofrekventne kom¬ 
ponente usmjerenih primanih struja). 

Prijamnici s kristalnim d-om nisu samo nadasve jedno¬ 
stavni aparati, nego mogu kod dovoljne jakosti primanih 
signala davati i vrlo vjeran prijam, a uz to mogu raditi 
bez ikakvoga pomoćnoga izvora struje. Zbog toga se i 
danas još upotrebljavaju za primanje slušalicama lokalnih 
ili dovoljno blizih i vrlo jakih emisionih postaja; međutim 
kod primanja slabijih signala ili za pogon zvučnika oni 
ne odgovaraju, odnosno ne mogu se mjeriti s kudikamo 
savršenijim, no i mnogo skupljim cijevnim prijamnicima. 

LIT.: J. Lončar, Konstrukcije radiostanica za primanje, II. izd., 
Zagreb 1931. J. L. 

DETELA, Fran, * Moravče (Gorenjsko) 3. XII. 1850, 
f Ljubljana 11. VII. 1926, slovenski književnik. Svršio 
gimnaziju u Ljubljani, klasičnu filologiju i francuski 
jezik u Beču; srednjoškolski nastavnik u Beču, u Bečkom 
Novom Mjestu i gimnazijski ravnatelj u Novom Mestu. 
D. je izrazit životni idealist katoličkoga svjetovnog 
naziranja, a svojom realističkom tehnikom pripada slo¬ 
venskom književnom realizmu (Jurčič, Kersnik, Mencin- 
ger). D. priznaje visoku etičnu funkciju književnika u du¬ 
hovnom životu naroda, crta duhovnu atmosferu više od 
drugih slovenskih realista i dotakao se gotovo svih važnijih 
pitanja i mana svoga naroda. D. je bio vrlo plodan knji¬ 
ževnik pa je napisao nekoliko povijesnih romana i pripo¬ 
vijesti ( Veliki grof, 1885; Pegam in Lambergar, 1891, 1910 
nanovo izdale MH i M. Slovenska; Hudi čaši, 1894; Takšni 
so, 1900) i mnoštvo pripovijedaka i crtica iz suvremenog ži¬ 
vota ( Prihajač, 1883, 1908; Gospod Lisec , 1894; Rodoljub je 
na deželi, 1908; Novo življenje , 1908; Delo in denar, 1910; 
Sošolci, 1911; Tujski promet, 1912; Svetloba in senca, 1916; 
Vest in zakon, 1927). U dramskom obliku napisao je ko¬ 
mediju Učenjak (1902), veselu igru Dobrodušni Ijudje 
(1908) i satiru Dobrodelnost. D. prikazuje sve slojeve na¬ 
roda: vlastelu i bogataše, inteligenciju, seljaštvo i radni¬ 
štvo, ali mu često nedostaje stvaralačke snage, kojom bi 
mogao svojim intencijama dati uvjerljiv umjetnički izraz. 
U djelima mu se često osjeća namještenost, karakterizacija 
lica je shematična i blijeda, a stil premalo izražajan i li¬ 
čan. Najviše su mu uspjele slike iz seoskog života, gdje 
dolazi do izražaja njegovo zrelo životno iskustvo, zdrav 
humor i blaga satira. Među najuspjelija D-ova djela ubraja 
se roman Trojka (1897). 

LIT.: J. Šolar, Zbrani spisi Fr. Detele. izd. Družba sv. Mohorja; 
SBL s. v.; A. Slodnjak, Pregled slovenskega slovstva. J. G-č. 

DETENCIJA — Posjed, detentor. 

DETERDING, Sir Henri Wilhelm August, * Amster¬ 
dam 19. IV. 1866, anglo-holandski petrolejski magnat, ge¬ 
neralni ravnatelj i organizator Royal Dutch Petroleum 
Company i ravnatelj Shell Transport and Trading Compa- 
ny. Opskrbljivao mineralnim uljem Ententu u ratu 1914—18. 
Neprijatelj Rusije zbog ruskog petroleja, ali je napokon 
s njom sklopio sporazum. 

BIBL.: Autobiografsko djelo An International Oilman 1934. M. A-ć. 

DETERMINACIJA 1. u filozofiji (lat. determinatio od 
determinare »ograničiti, omeđiti«) izraz je za činje¬ 
nicu, da je sve zbiljsko nekako zaokruženo, držeći se u 
izvjesnim granicama, u kojima je uključena narav, bivstvo, 
vrst i opseg djelovanja svakoj stvari, i po njima ujedno 
isključeno sve ostalo, što je obuhvaćeno drugim granicama. 
U logičkom smislu d. znači postupak, kojim se utvrđuje 
značenje neke misli tako, da je u sebi dovoljno određena 
i od drugih razlučena. Po Aristotelu je pojam ograničena 
misao. Po Spinozi ograničenje znači mahom isključenje 
drugih oznaka, koje pojmu odnosno stvari ne pripadaju 
(»omnis determinatio est negatio«); s obzirom na sve ozna¬ 
ke izvan granica ostaje pojam neodređen. Po Kantu zahti¬ 
jeva osnovno načelo određenosti, da svakoj stvari od svih 
mogućih predikata jedan mora pripasti, a po načelu protu¬ 
slovlja nužno slijedi, da joj se onda oprečne oznake ne 
smiju pridati: determinacijom se dakle postavlja neki pre¬ 
dikat uz isključenje oprečnoga. U užem smislu d. znači 
postupak, kojim se značenje nekoga pojma steže dodava¬ 
njem oznaka. Tim se postupkom ide od općenitijih, širih 
pojmova do užih, posebnih i pojedinačnih. Oprečan postu¬ 
pak zove se apstrakcija (v.). A. B-a. 


2. Determinacija u biologiji. 

I. Definicija. D. je ono zbivanje u razvitku zametka, 
kojim budu pojedini dijelovi jajeta ili prvobitnih jedno¬ 
ličnih razvojnih stadija određeni za stvaranje pojedinih 
organskih sustava ili organa budućeg organizma. 

Konkretno izraženo bilo bi kod kokošjeg jajeta pitanje d-e u tom, 
da li je već neki dio jajeta određen, da se iz njega stvori kljun, 
drugi dio, da proizvede oko, treći, da stvori mozak i t. d.; a ako to 
još nije određeno u jajetu, tada je pitanje, na kojem kasnijem stadiju 
i kako će biti tada još jednolični dijelovi zametka određeni za stva¬ 
ranje onih organa. Za rješavanje toga problema kokošje jaje doduše 
nije toliko prikladno, jer nije lako pristupačno eksperimentalnim za 
hvatima. 

II. Determinacija blastomera. a) Regulaciona jaja. 
Samo eksperimenat može razbistriti problem d-e, pa su zato 
za njegovo rješavanje najprikladnija jajašca, koja se razvi¬ 
jaju slobodno u vodi, kao jaja vodozemaca, bodljikaša, 
crva, mješnjaka i si. 

Kako nastane iz takvog jajeta zametak, neka posluži kao primjer 
jaje morskoga ježa. Kad se počinje razvitak, jaje se brazdi na dvoje, 
t. j. dijeli se na dvije stanice, nazvane blastomere , klica, 

Pepog dio), pa nato na 4, na 8, na 16, 32 i t. d. (-> bražđenje). Kod 
morskog ježa dijeli se 8-stanični stadij tako, da se 4 stanice jednog kolo- 
bara dijele meridionalno, dok druge četiri blastomere odijele na kraju po 
jednu sićušnu stanicu; stoga se 16-stanični stadij sastoji iz kolobara 
od 8 stanica srednje veličine, mesomera (peoos, srednji), kolobara od 


an 



RAZVITAK MORSKOG JEŽA (Paracentrotus lividus) OD JAJETA DO 
LIČINKE (1—12 po Boveri-u, 13 i 14 orig.), 210 puta povećano. — 

I oplođeno jaje; 2—6 2-, 4-, 8- i 32-stanični stadij; 7 124-stanični 
stadij u presjeku; 8 kasniji stadij bražđenja (morula); 9 i 10 blastula^ 

II početak gastrulacije; 12 gastrula; 13 pretvaranje gastrule u ličinku; 
14 mlada ličinka pluteus. SI. 13 i 14 su prema si. 12 za 90° okrenute. 
Trepetljike, kojima su opremljeni svi stadiji od blastule dalje, nisu 
prikazane, an animalni pol, as anus, bc blastocel, bd blastoderm, bp 
blastoporus, ek ektoderm, ma makromere, me mesomere, mi mikro- 
mere, msi primarni mesenhim (iz blastoderma iseljene stanice, iz kojih 
će se stvoriti skelet), ms 2 sekundarni mesenhim, ou osnova usta, pg 

pigmentni kolobar, sk vapneni skelet, u usta, ž želudac. 

4 veće stanice, makromere (juaxpds, dugačak), i na kraju od 4 male 
stanice, mikromere (, uixpoS, malen). Blastomere kod svih daljnih dioba 
svrstavaju se u jednom sloju, pa tako nastane šuplja kugla, nazvana 
blastula, izgrađena iz jednog reda stanica, nazvanog blastoderm (drpao. 
koža), koji opkoljuje šupljinu, blastocel (nothov, šupljina). Blastula 
se skoro počinje udubljivati na jednom mjestu, pa tako nastane 
razvojni stadij, nazvan gastrula (yaoTi p, želudac), koji se sastoji od 
jednog izvanjeg sloja stanica, ektoderma (čxt6s izvana) i jednog unu¬ 
tarnjeg, entoderma (evids, unutra). Udubljenu vreću entoderma zo¬ 
vemo pracrijevo, jer se iz nje razvije osnova crijeva; ulaz u tu vreću 
prausta ili blastoporus (nćpos, otvor). Onaj kraj jajeta, koji odgovara 
mjestu kasnijeg udubljivanja pracrijeva, zove se vegetativni pol, a 
suprotni kraj nosi naziv animalni pol. Izvlačenjem gastrule u obliku 
piramide, probijanjem dna pracrijeva prema vani, čime se stvore usta, 
i izgradnjom vapnenog skeleta, razvije se ličinka pluteus, u kojoj 
nakon više tjedana nastane mladi morski jež. 



RAZVITAK JEDNOM VLASI 
PODVEZANOG JAJETA 
VODENJAKA 

(Trfton) u dvije normalne ličinke, 
7 puta poveć. (Po H. Spemannu) 


U normalnom razvitku na¬ 
stane iz svake od prvih dviju 
blastomera polovica zametka. 
Već se tu nameće pitanje, da 
li svaka od tih blastomera po¬ 
sjeduje samo sposobnost stvo¬ 
riti polovicu zametka, pa je 
to pitanje, kao i pitanje d-e 
blastomera drugih prvobitnih 
stadija, bilo predmetom prvih 
pokusa rješavanja problema 
d-e. Među prvima je tom pro¬ 
blemu pristupio H. Driesch 
(1892) odvajanjem blastome¬ 
ra morskog ježa, time, da je 
dotične stadije mućkao u 
staklenoj cijevi. Slične su 
pokuse proveli E. B. W i 1- 
s o n (1893) kod Amphioxus- a 
(^ akranija) i R. Z o j a 
(1895) kod jaja hidromeduza. 
A. Herlitzka (1896), a po¬ 
slije H. Spemann (1901) 
odvojili su blastomere vode¬ 
njaka (Triton) podvezivanjem 
jajeta tankom vlasi. Isposta¬ 
vilo se, da se iz svake odci¬ 
jepljene blastomere razvije 
čitav zameta,.; ivcd hiclrcine- 
duza, Amphioxus-a, i mors’ og 
ježa stvore izolirane %- i Y\- 
blastcmere (t. j. blastomere 
2-staničnog i 4-staničnog sta¬ 
dija) potpunu ličinku, kod vo¬ 
dozemaca tek kao X A- blasto¬ 
mere, ali tu se katkada samo 
jedna razvije u ličinku, a dru¬ 
ga do blastule (upor. str. 696). 

U vezi s problemom 
d-e uveo je Driesch 
pojmove prospekti- 
vnog značenja i pro- 
spektivne sposobno¬ 
sti. Prospektivno zna¬ 
čenje neke blastome¬ 
re je ono, što se iz 
nje razvije u normal¬ 
nom razvitku, a pro¬ 
spektivna sposobnost 
ono, što se može uop¬ 
će iz nje razviti. 

U normalnom razvitku 
morskog ježa iz svake 
V4-blastomere nastane če¬ 
tvrti dio ličinke; ako pak 
razdružimo V4-blastomere, 
nastat će iz svake potpu¬ 
na ličinka. Prospektivno je 
dakle značenje V4-blasto- 
mere: stvoriti četvrtinu li¬ 
činke, a prospektivna spo¬ 
sobnost: stvoriti čitavu li¬ 
činku. 


Normalni razvitak 

oa>gt- 



Eksperimentalni zahvat 


ocd-8; 


o- 






SHEMATSKI PRIKAZ PROSPEKTI- Prospektivno značenje 
VNOG ZNAČENJA (gornji red) I blastomera kasnijih stadi- 
PROSPEKTIVNE SPOSOBNOSTI ja ili još jednoličnog tvo- 
(donji red) ^-blastomera morskog ježa. riva takvih stadija može¬ 


mo donekle već ustanoviti, 



W. Vogtu) Ma da se odvojene 

blastomere kasnijih sta¬ 
dija morskog ježa razvijaju obično samo do blastule, ipak 
time nastane iz njih harmonična cjelina. Isto vrijedi za 
slučaj, da se neki kasniji razvojni stadij, blastula ili ga¬ 
strula ozlijedi ili razreže na komade. Svaki će takav komad 
preurediti svoje stanice tako, da nastane harmonična tvor¬ 
ba. Takvo preudešavanje u harmoničnu cjelinu nazvao je 
Driesch regulacijom. Jednake pojave opažamo i kod raz¬ 
vojnih stadija mješnjaka i kralježnjaka. Zato zovemo takva, 
uglavnom nedeterminirana jaja regulacionim jajima. 

b) Mozaična jaja. U prividnoj protimbi s ponaša¬ 
njem regulacionih jaja stoje t. zv. mozaična jaja, kod kojih 
se protoplazma sastoji kao od nekog mozaika pojedinih 
osnova organa. Tako se jaje ascidija (v.) sastoji od česti ra- 
zlične građe, a te česti budu kod bražđenja podijeljene na 
pojedine blastomere. Kako je već L. C h a b r y (1887) 
ustanovio, a G. C o n k 1 i n (1905) točno preispitao, svaka 
je čest jajeta, a isto tako i svaka blastomera već od po¬ 
četka determinirana, njezina prospektivna sposobnost se 
podudara s prospektivnim značenjem. Iz izolirane K-bla- 
stomere nastane samo polovična ličinka, a odijeljene bla¬ 
stomere kasnijih stadija razviju se samo u onaj dio, koji 



BRAŽĐENJE JAJETA ASCIDIJE Stycla pertita (po Conklinu iz P. Bu- 
chnera), oko 150 puta povećano. — 1 2-stanični, 2 4-stanični, 3 8-sta- 
nični stadij, gledani sa strane; 4 10-stanični, 5 32-stanični, 6 64-stanični 
stadij gledani odozdo. Već u jaju vidljive razlike protoplazme u si. 
1 —5; bijelo tvorivo kože, fino istočkano tvorivo sred. živčevlja i korde, 
mal‘. kolobarići tvorivo entoderma, gusto istočkano tvorivo mesoderma 
(mišića i veziva). U si. 6 razilazi se tvorivo mesoderma u tvorivo mi¬ 
šića (mi) i tvorivo mesenhima (veziva) (ms), a živčano-kordno tvorivo 
u tvorivo živčelja (ž) i tvorivo korde (k). 

bi iz njih nastao, da su ostale 
u zajednici s ostalim blasto- 
merama. 

Kod rebraša (Ctenophorae), 
u kojih je kuglasto ili dugo¬ 
ljasto tijelo opremljeno s 8 
meridionalno smještenih pru¬ 
ga trepetljičastih listića, te su 
pruge (Driesch i Morgan 
1896, A. F i s c h e 1 1897) de¬ 
terminirane svaka posebice 
već u jajetu. Iz odijeljene 
/4-blastomere razvije se li¬ 
činka samo s 4 pruge. Jaje 
ktenofora se brazdi tako, da 
se 1/ 8-blastomere podijele sva¬ 
ka na veću makromeru i si¬ 
ćušnu mikromeru. Čimbenici za 


DETERMINACIJA kod kte¬ 
nofora. Gornja slika: 16-sta- 
nični stadij zametka, 200 puta po¬ 
većan (po E. Ziegleru) ma ma- 
kromere. mi mikromere. Donja 
slika: 4 ličinke, koje su nastale 
iz kasnijeg stadija bražđenja kte- 
nofore Beroe ovata, koji je sti¬ 
skanjem raskomadan na četiri 
dijela; najveća ličinka ima 4 
pruge trepetljičastih pločica, ona 
ispod nje 2, a desne dvije imadu 
gornja y 2 , a donja 11^ pruge, 
ukupno 8 (po A. Fischelu). 150 pu¬ 
ta povećano, jo jajčana opna, tp 
pruga trepetljičastih pločica. 


stvaranje trepetljičastih pruga 
dolaze kod toga u mikrome¬ 
re, u svaku od njih tvorivo za 
1 prugu, kako pokazuju po¬ 
kusi raskomadanja zametka 
na tom stadiju: koliko koji 
komad ima mikromera, toliko 
pruga dobije dotična defektna 
ličinka. Uglavnom se d. tu 
odnosi na osnove onih pruga. 
Mozaična jaja s determinira- 
ranim razvitkom nalazimo 


dalje kod većine crva i napo¬ 
se kod mekušaca; kod poto¬ 
njih gotovo nema nikakve regulacije, nego se cijeli razvitak 
zbiva u vidu nekog ukočenog sistema bez ikakvog slobo¬ 
dnog razmaha. 


III. Organizatori, a) Spemannov efekat kod vo¬ 
dozemaca. Novo su svijetlo unijeli u problem determi¬ 
nacije epohalni nalazi H. Spemanna i njegove škole (O. 
i H. Mangold, H. Bautzmann, B. Geinitz, G. 
Holtfreter, K. Goerttler i dr.) postignuti ekspe¬ 
rimentima sa zametcima vodozemaca. Kako Spemann usta¬ 
novio, sve do početka gastrulacije (udubljivanja pracrijeva) 
stanice zametka još nisu determinirane. 


Spemann je blastuli vodenjaka izrezao komadić pre- 
sumptivne kože (t. j. onog dijela, koji bi u normalnom 
razvitku stvorio kožu), a drugoj blastuli komadić pre- 
sumptivnog živčevlja, pa je te komadiće izmijenio između 
obadva zametka. Zametci su se dalje razvijali, kao da se 
nije ništa dogodilo; iz presumptivne kože, usađene u živ- 
čevlje, nastalo je živčevlje, iz presumptivnog živčevlja 
usađenog u kožu, nastala je koža. Iz toga proizlazi, da ti 
dijelovi za vrijeme presađivanja još nisu bili determi¬ 
nirani. Kada je pak proveo isti pokus izmjene komada 



SPEMANNOV POKUS IZMJENJIVANJA 
IZREZANIH KOMADA PRESUMPTIV¬ 
NOG ŽIVČEVLJA I PRESUMPTIVNE 
KOŽE KOD ZAMETAKA VODENJAKA 
(Triton) na početku gastrulacije (a) i 
poslije svršene gastrulacije (b), i to je 
presađeno od a t presumpt. živčevlje na 
&2 i presumpt. koža od a 2 na a i jednako 
od na b 2 i od b 2 na b t (po Spemannu). 


presumptivne kože i 
pres. živčevlja na ga- 
struli, razvio se jednom 
zametku u mozgu ko¬ 
mad kože, a na trbuhu 
drugog zametka nastala 
je osnova oka (oko se 
naime razvija iz sredi¬ 
šnjeg živčevlja, upor. 
sliku na str. 697). Iz toga 
slijedi, da tek počet¬ 
kom gastrulacije stupa 
u akciju neki čimbenik, 
koji determinira poje¬ 
dine dijelove prije ne¬ 
određenog blastoderma. 
Pokusi su pokazali, da 
taj čimbenik postoji 
već u jajetu, gdje je lo¬ 
kaliziran u jednoj pru¬ 
zi nedaleko od vegeta¬ 
tivnog pola, u t. zv. 
sivom polumjesecu. Ako 
bude taj uništen, jaje 
se razvija jedva do 
blastule, i onda razvi¬ 


tak prestane. Položaj 
tog polumjeseca čini 
razumljivim, da se 
kod odvajanja 3^-bla- 
stomera podveziva¬ 
njem jajeta često raz¬ 
vije samo iz polovice 
normalna ličinka; to 
je naime tada, kada 
je prva brazda dodi¬ 
jelila gotovo čitavi 
polumjesec samo je¬ 
dnoj blastomeri. U 
toku razvitka dolazi 
onaj faktor na kasni¬ 
ju hrptenu stranu, i 
to baš na kraj onog 
mjesta, gdje se počne 
udubljivati pracrijevo. 
Tamo, u t. zv. gor¬ 
njoj usni blastoporu- 
sa, stupa u akciju i 
determinira svoju oko- 
. , Hnu za stvaranje osno¬ 

va glavnih organskih sustava: središnjeg živčevlja, korde 
(prvobitne hrptenice), osnova mišića i dorzalnog dijela cri- 




OPLOĐENO JAJE MUKACA (Bombina- 
tor igneus), kao primjer jajeta vodozemaca 
gledano sa strane (po Schleipu) i od vege¬ 
tativnog pola 12 puta povećano. — an ani¬ 
malni pol, sp sivi polumjesec, sjedište or¬ 
ganizacione tvari, veg vegetativni pol, 
a — a t i b — b t označuje dvije krajnje mo¬ 
gućnosti položaja prve brazde prema si¬ 
vom polumjesecu. Ako ide prva brazda u 
pravcu a — a v a jaje bude podvezano, na¬ 
stane iz svake blastomere potpuni zametak, 
ako bude jaje, koje se brazdi u pravcu 
b — b lt podvezano, nastane samo iz gornje 
blastomere (t. j. one koja dobije veći dio 
organizatora) potpuni zametak, dok se 
donja razvije samo do mlade gastrule. 



RAZVrrAK ZAMETKA VODOZEMACA, NAPOSE VODENJAKA, 
od blastule do mlade ličinke, polushematski. Male sličice prikazuju 
zametke u cjelini (5X poveć.), a veće slike (22X poveć.) presjeke povu¬ 
čene u pravcu na maloj sličici naznačene linije, 2 i 3 su dakle uzdužni 
presjeci, a 4-6 poprečni. — 1 blastula, 2 početak gastrulacije (udu¬ 
bljivanja pracrijeva), 3 gastrula, 4 neurula (zametak s pločastom osno¬ 
va™ središnjeg živčevlja), 5 zametak sa živčanim žlijebom, 6 mlada 
ličinka s gotovim osnovama glavnih organa. 6c blastocel, bp blasto- 
porus, cr šupljina crijeva, ek ektoderm, en entoderm, gu gornja usna 
blastoporusa, hm hrptena moždina, ko korda, kp kordna ploča (hrpteni 
dio entoderma, koji se preobrazi u kordu), md mesoderm (vrećasta 
osnova mišića i potrbušnice, koja izraste iz entoderma), mi miotom 
(osnova mišića) mp medularna ploča (hrpteni dio ektoderma, koji se 
pretvara u živčevlje), mž medularni žlijeb (žlijebasta osnova središnjeg 
živčevlja), pc šupljina pracrijeva, pr osnova predbubrega, pt potrbušnica. 


jeva. Presađivanjem gornje usne blastoporusa, koju je je¬ 
dnom zametku izrezao, nekamo pod trbušnu kožu drugog 
zametka postigao je Spemann, da su se tu na trbuhu počele 
stvarati sve one osnove organa. Kako taj čimbenik djeluje 
tako, da svoju okolinu ne samo determinira, nego i pojedine 
sustave harmonično udešava u jednu zajedničku cjelinu, 
Spemann je nazvao taj čimbenik organizatorom , jer orga¬ 
nizira svako jednolično tvorivo zametka za stvaranje te¬ 
meljnih sustava tijela. Organizator kod uvlačenja pracri¬ 
jeva dolazi u dorzalni list pracrijeva i nato determinira 
nad njim ektoderm, da stvara osnovu hrptene moždine i 
mozga, a onda bude sa svake strane determinirano tvorivo 
za osnove mišića, potrbušnice i bubrega. Pokazalo se, da 
organizator nije specifičan. 

I kod pokusa, koji pokazuje slika na str. 697., upotrijebljen je orga¬ 
nizator grebenastog vodenjaka (Triton cristatus) te je usađen pod tr¬ 
bušni ektoderm prugastog vodenjaka (Tr. taeniatus). Budući da su sta¬ 
nice potonjega tamno pigmentirane, a prvog svijetle, može se pratiti, 

što od blastule do mlade ličinke, polushematski. Male sličice prikazuju 
se neki organi, kao hrptena moždina, stvorili djelomično iz organi¬ 
zatora, djelomično iz tamnog tvoriva prugastog vodenjaka. Organi¬ 
zator je prigrabio to tvorivo te ga prisilio, da se s njime zajedno 
formira u organe. 



pr 2 cr 3 


Lijevo: ZAMETAK PRUGASTOG VODENJAKA (Triton taeniatus), 
kojemu je na stadiju gastrule usađen pod trbušni ektoderm organi¬ 
zator grebenastog vodenjaka (Tr. cristatus). Pod utjecajem organi¬ 
zatora razvio se sekundaran zametak, 16-puta povećano. 

Desno: POPREČNI PRESJEK KROZ LIJEVO PRIKAZANI DVO¬ 
STRUKI ZAMETAK. Tkivo, koje potječe od usađenog organizatora, 
prepoznaje se po svjetlijoj boji, kakvu ima tkivo zametka Tr. crista- 
tus-&, dok je tkivo Tr. taeniatus- a tamno pigmentirano. Organi nor¬ 
malnog zametka označeni su indeksom 1 , organi induciranog zametka 
indeksom 2; cr crijevna šupljina, hm hrptena moždina, ko korda 
(prvobitna hrptenica), mi miotom (osnova mišića), pr cijev pred- 
bubrega. 56-puta poveć. (Po Spemannu) 

Nespecifičnost organizatora ne odnosi se samo na životi¬ 
nje istog roda ili porodice, nego seže i dalje. Tako može or¬ 
ganizator vodenjaka organizirati i žablje embrionalno tvo¬ 
rivo, ali se tada stvaraju žablji organi, ne organi vodenjaka. 

b) Bit organizatora. Neko živo tvorivo zametka, 
koje je usađeni organizator izazvao, da se formira u organe, 
preuzima i sposobnost organizacije. Komadić takvog organi¬ 
ziranog tvoriva, presađen u treći jedan zametak, opet kod 
toga razvija organizacionu djelatnost. Već ovo iskustvo 
kao i brojni daljnji pokusi i istraživanja Spemanna i nje¬ 
gove škole pokazali su, da je organizator neka naročita 
neživa supstancija. I umrtvljena gornja usna blastoporusa 
organizira isto kao živa. Od naročitog značenja je i isku¬ 
stvo, da umrtvljene stanice ektoderma izazivaju, usađene 
živom zametku, indukciju organa, dok žive stanice ekto¬ 
derma nemaju te sposobnosti. Iz toga proizlazi, da je orga¬ 
nizaciona tvar sastojak žive protoplazme, koji je u životu 
kemijski povezan, ali se nakon umrtvljenja oslobađa. 
Takve supstancije vrlo su proširene u živom svijetu. J. 
Holtfreter je naime naišao na to, da organizacioni 
efekat kod zametka vodozemaca izazivaju tkiva i derivati 
svakojakih životinja: ekstrakt vodenbuha, zgrušana krv 
gusjenica, komadić trakavice, mišja jetra, čovječji bubrezi 
i t. d., gotovo svako tkivo kojegod životinje, smješteno 
pod ektoderm zametka vodenjaka ili žabe, inducira u većoj 
ili manjoj mjeri stvaranje glavnih organa, napose sredi¬ 
šnjeg živčevlja. Da ustanove kemijsku konstituciju orga¬ 
nizacione supstancije, pokušali su najprije iz prirodnog 
organizatora (gornje usne blastoporusa) izolirati organiza¬ 
cionu tvar, ali su time ustanovili samo neka opća svojstva, 
na pr. da podnosi vrućinu, da podnosi lužinu, da je eter 
izvlači, da se topi u kipućoj vodi, a da se kod raspadanja 
stanica rastvara. Onda se pokušalo različnim poznatim 
kemijskim spojevima, koji imadu ta svojstva, izazvati in¬ 
dukciju organa na zametku vodozemaca. Pokazalo se, da 
cijeli niz raznolikih tvari u većoj ili manjoj mjeri indu¬ 
cira, ali da ipak indukcija nije tako potpuna kao kod 
prirodnog organizatora. Nijemci F. G. F i s c h e r, E. 
Wehmeier i H. Lehman n, koji su postigli indukciju 
s nekim organskim kiselinama, uljenom kiselinom, mi¬ 
šićnom adeninskom kiselinom i dr., drže, da je bitni čim¬ 
benik neka kiselina, valjda povezana uz bjelančevinu, dok 
engleska škola (C. H. W a d d i n g t o n, G. N e e d h a m, 
J. Brachet i dr.) zastupa mišljenje, da se radi o nekom 
spoju fenantrena, o nekom sterolu, dakle o tvari slične 
konstitucije kao spolni hormoni. Uspjelo im je naime 
različnim derivatima fenantrena izazvati indukciju organa. 


Ima i iskustava s nekim drugim tvarima, koje induciraju 
(n. pr. američka škola s lipoidom kefalinom). Djelovanje 
tih umjetnih organizatora može biti doduše dvojako: ili 
su 1. zbilja slični ili istovjetni s prirodnim organizatorom, 
pa neposredno induciraju, ili pak 2. samo oštećuju stanice 
te oslobađaju iz žive protoplazme prirodnu indukcionu 
tvar (kao što je to kod umrtvljenog ektoderma). Kod 
takvih stranih tvari teško je odlučiti, koja je alternativa 
ispravna. Svakako se o drugoj mogućnosti radi kod induk¬ 
cije sa SiC >2 ili CaCOs, kakvu je postigao Y. K. O k a d a 
(1938). 

Čini se, da se radi o više tvari, koje učestvuju kod pri¬ 
rodne indukcije, da posebna tvar inducira živčevlje, a 
druga mišiće i kordu. H. H. C h u a n g (1939) je naime 
ustanovio, da mišji bubreg, usađen zametku, izaziva samo 
stvaranje mozga, dok jetra vodenjaka induciraju uz to i 
mišiće i kordu. Ako se jetra vodenjaka prokuhaju, gube 
sposobnost indukcije mišića, ali zadrže organizacionu spo¬ 
sobnost za živčevlje. 

c) Indukcije u kasnijem razvitku. Jednako, 
kako nastaju osnove glavnih organa vodozemaca djelova¬ 
njem organizacionog centra, stvaraju se i u kasnijem raz¬ 
vitku organi pod utjecajem indukcionih tvari. Napose su 
točno istraženi uzročni momenti kod stvaranja leće oka 
(Spemann 1903). 

Osjetni dio oka nastane kao mjehur, koji se izbubruje iz mozga. 
Taj se mjehur od izvanje strane udubi, i njegov udubljeni listić 
stvara mrežnicu oka. Tamo, gdje je ta očna čaška priljubljena uz 
kožu, nastane u koži odebljina, koja se udubi i odcijepi od kože kao 
mala vrećica, a to je osnova leće. 

Ako se kod smeđe 
žabe (Rana fusca) iz¬ 
vadi s jedne strane 
onaj dio osnove mo¬ 
zga, koji stvara oko, 
tako da na toj strani 
ne može nastati očni 
mjehur, ne razvije se 
na onoj strani ni leća 
iz kože. Ako se očna 
čaška izreže i presadi 
pod trbušnu kožu, 
tada se na onom mje¬ 
stu iz trbušne kože 
razvije leća! Očna ča¬ 
ška proizvodi dakle 
neku tvar, koja kožu 
na kojemgod mjestu 
determinira za stva¬ 
ranje leće. 

Na jednaki način na¬ 
stane leća oka kod gata¬ 
linke i kod vodenjaka. Za 
čudo kod zelene se žabe 
(Rana esculenta) leća ra¬ 
zvija neovisno od očne ča- 
onaj dio osnove mozga, koji stvara 
ocm mjehur, ipak nastane iz kože normalna leća. To znači, da koža 
biva kod zametka zelene žabe već prije determinirana za stvaranje 
lece. I kod riba je leća već prije određena. 

Slično kako kod nekih vodozemaca očna čaška determinira leću, 
tako slušni mjehurić (osnova nutarnjeg uha) determinira svoju okolinu 
za stvaranje zaštitne hrskavične čahure. Kamo god bio slušni mje¬ 
hurić presađen, on inducira okolno vezivo za stvaranje takve čahure. 
I brkovi ličinaka vodenjaka, pričvrsne čaške na glavi punoglavca, 
osnove ekstremiteta, sve se to stvara radi sličnih indukcionih zbiva¬ 
nja. Kakav god dio kože presadili na mjesto, gdje se ima stvoriti 
noga, on će biti od podloge determiniran za stvaranje noge te će 
stvoriti nogu. 

Iz dosele postignutih rezultata proizlazi, da je organi¬ 
zacija zametka vrlo kompliciran reakcioni lanac, da neka 
tvar u prvobitnom organizacionom središtu daje poticaj 
za to zbivanje, koje, osim što organizira izvjesne dijelove, 
izaziva stvaranja daljnjih tvari, a te sa svoje strane opet 
dalje provode indukcije. 

d) Determinacija u razvitku ostalih kra- 
lježnjaka i čovjeka. 

Premda su ptičja jaja radi svoje ljuske vrlo teško pristupačna 
eksperimentalnim zahvatima, ipak je Waddingtonu (1933) uspjelo 
obići tu poteškoću time, da je gojio zametni štit kokošjeg zametka 
izvan jajeta (-»• Eksplantacija); jednako je uspjelo Waddingtonu 
i A. J. Watermanu izvaditi zametni štit kunića i gojiti ga 
u hranivoj tekućini iz kokošje krvne plazme i ekstrakta kokošjih 
embrija. Eksperimentalni zahvati, provedeni na takvim eksplantiranim 
zametcima, pokazali su, da se i tu razvijaju organi kao posljedica orga- 



RAZVITAK OKA KOD 
KRALJEŽNJAKA 

Prikazani su poprečni presjeci donje če¬ 
tvrtine glave susljednih stadija kokošjeg 
zametka, ko koža, le osnova leće, mo 
šupljina osnove mozga, oč šupljina očne 
čaške, om šupljina očnog mjehura 50 puta 
povećano. (Po Froriepu iz Buchnera) 

ške; ako se tamo ukloni 

nizacionih zbivanja. I tu su ta zbivanja nespecifična: dijelovi kokošjeg 
zametka induciraju zametak kunića i obratno (Waddington 1937). Razvi¬ 
tak riba također se zbiva pod utjecajem indukcionih procesa, organi¬ 
zaciono središte se i tu, kao kod vodozemaca, nalazi u gornjoj usni 
blastoporusa (D. M. Oppenheimer 1934 i W. L u t h e r 1935). 

Budući da se d. kod svih kralježnjaka zbiva pomoću 
Spemannova organizatora, nema sumnje, da se i čovječji 
zametak razvija pod utjecajem takvih čimbenika. Da prvo¬ 
bitni razvojni stadiji čovjeka još nisu determinirani, poka¬ 
zuje činjenica, da mogu iz jednog jajeta nastati dva, da¬ 
pače i do pet zametaka 
(-> dvojci). I neke vr¬ 
ste nakaza, koje se kat¬ 
kada rađaju, pokazuju, 
da su nastale radi manj¬ 
kavih indukcionih zbi¬ 
vanja. 

IV. Čimbenici deter¬ 
minacije bodljikaša. Po¬ 
sljednjih se godina is¬ 
postavilo, da i razvit¬ 
kom bodljikaša vladaju 
indukciona zbivanja, ali 
ne pomoću nekog je¬ 
dinstvenog organizato¬ 
ra, nego na temelju an¬ 
tagonističkih tendenci¬ 
ja animalnog i vegeta¬ 
tivnog pola. Od g. 1928 
dalje proveo je S. Hor- 
s t a d i u s cijelu vrstu 
eksperimenata, koji su 
razbistrili pitanje de¬ 
terminacije toga klasi¬ 
čnoga predmeta. Razre¬ 
zi van j em jajeta okomi¬ 
to na osovinu, koja 
spaja animalni i vege¬ 
tativni pol, pokazalo se, 
da jaje morskog ježa 
ima polarnu građu, da 
vegetativni pol ima ten¬ 
denciju za stvaranje 

SHEMATSKI PRIKAZ NEKIH HOR- z^stvlrTnje ektod^mT 

STADIUSOVIH POKUSA ODVAJANJA stvaranje eKtoaerma. 

I SLAGANJA VIJENACA BLASTOME- u jajetu postoji u smje¬ 
ru osovine gradijent 
jedne i druge tenden- 



RA 64-STANIČNOG STADIJA 
MORSKOG JEŽA. 


Mesomere (blastomere animalne polovice) čije, animalna tenden 


bijele, gornji vijenac makromera tamno, 
donji vijenac svjetlije istočkan, mikro- 
mere crne. Iste oznake primijenjene su 
kod ličinke za organe, koji se razviju iz vegetativna SVe slabija 
dotičnih blastomera. Gornji red normalni prema animalnom polu 
razvitak, drugi red mesomere kombinira- — 

ne s gornjim vijencem makromera, treći 
red mesomere kombinirane s donjim vi¬ 
jencem makromera, četvrti red mesomere idu meridionalno, to svaka 
kombinirane s gornjim vijencem makrome- četvrtinska blastomera do- 
ra i 4 mikromere (od 16), peti red meso- 
mere kombinirane s 4 mikromere. (Po 
Horstadius-u iz Buchnera) 


čija biva sve slabija 
prema vegetativnom, a 


(J. Runnstrom 1928). 

Kako prva i druga dioba 


bije sve slojeve jajčane pro- 
toplazme, pa je razumljivo, 
da se iz takve blastomere 
razvije potpuna ličinka. Tre¬ 
ća brazda pak presiječe zametak poprijeko, ekvatorijalno, pa onda 
nijedna blastomera nema više svih slojeva, te se zato razviju gornje 
blastomere, ako budu odijeljene od donjih, do blastule, a donje tek do 
gastrule. Horstadius je osobito savršenim minucioznim metodama odje¬ 
ljivao Vsž- i V64-blastomere i slagao ih nanovo. Iz priključene slike, koja 
pokazuje shematski neke od ovih pokusa, jasno se razabire, da najjaču 
tendenciju za stvaranje entoderma imaju mikromere, dok mesomere po¬ 
sjeduju tendenciju stvaranja ektoderma i napose čuperka trepetljika 
na anim. polu blastule. Makromere drže neku sredinu. Kojimgod bla- 
stomerama se dodaju bar 4 mikromere, ove svojom entodermskom 
težnjom spašavaju zametak i omogućuju stvaranje potpune ličinke. 


Tendencije anim. i veget. pola imaju svoj uzrok u raznolikom ke- 
mizmu izmjene tvari (J. Runnstrom, P. E. L i n d a h 1). Na anim. 
polu se zbiva oksidacija ugljikohidrata, dok na veg. polu nastaju aro- 
matski intermedijarni produkti, koji budu tek od S0 4 -ionata morske 
vode potpuno razgrađeni. Litijeve soli, koje koče oksidaciju, pospje¬ 
šuju vegetativnu tendenciju. Pomoću LiCl mogu se animalni dijelovi 
zametka »vegetativizirati«: komad blastule, nastale jedino iz meso- 
mera, a izvrgnute utjecaju Li-ionata, očituje svojstva mikromera; 
dodan izoliranoj grupi mesomera proizvodi s njima potpunog pluteusa 
(Horstadius 1936). Tvari, koje pospješuju oksidaciju, nasuprot »anima- 
liziraju« zametak t. j. koče stvaranje entoderma i proizvode često i 
na veget. polu čuperak trepetljika, kakav se inače javlja samo na 
animalnom polu (L i n d a h 1 1936). 


V. Opći zaključci. Iz najnovijih istraživanja proizlazi 
dakle, da je problem d-e u biti kemijski, da kemijski čim¬ 
benici aktiviraju razvojne potencije stanica. Ali već nespe- 
cifičnost organizatora pokazuje uz ostala iskustva, da su 
pravi tvorci svih zametnih osnova baš ove potencije sta¬ 
nica; one su specifične za svaki organizam i njemu priro¬ 
đene, a nauka o nasljeđivanju (-> nasljeđivanje) otkriva 
nam kao sjedište tih specifičnih tvoraca organizma sta¬ 
ničnu jezgru i u njoj smještene kromosome. 

Prividna opreka, koja postoji između regulacionih i mozaičnih jaja, 
također se u vidu novijih istraživanja razbistruje. Radi se samo o 
tome, da se determinacija javlja negdje ranije, a drugdje kasnije. Kod 
mozaičnih jaja determinacioni su čimbenici konačno razvrstani već 
u jajčanoj plazmi, dok se drugdje razvrstavaju tek postepeno tokom 
početnih razvojnih stadija. Zato je razumljivo, da ima prijelaza iz¬ 
među jednog i drugog načina, kako to napose nalazimo kod kukaca, 
gdje se u zametku libela i pčela javlja diferencijacijsko središte nalik 
na organizaciono središte vodozemaca (F. Seidel, M. Schnetter 
1934), dok drugi kukci, kao dvokrilci i leptiri, pokazuju ukočenu de¬ 
terminaciju zametka. 

LIT.: S. Horstadius, The mechanics of sea urchin development, 
studies by operative methode, Biological revue XIV., 1939; F. E. 
Lindahl, Physiologisch-chemische Probleme der Embryonalentwicklung, 
Fortschritte der Zoologie III. 1937, V. 1939; Isti, Physiologische Pro¬ 
bleme der Entw'cklung und Formbildung des Seeigelkeimes, Die Natur- 
wissenschaften XXIX. 1941; O. Mangold, Das Determinationsproblem 
I.—III., Ergebnisse der Biologie III. 1928, V. 1929, VII. 1931; W. 
Schleip, Die Determination der Primitiventwicklung, Leipzig 1929; 

F. Seidel, Entwicklungsphysiologie des Insektenkeims, Verh. d. deutschen 
Zoolog. Ges., Freiburg 1936; Isti, Entwicklungsphysiologie, Fortschritte 
der Zoologie, I. 1935, III. 1937, IV. 1938; H. Spemann, Experimentelle 
Beitrage zu einer Theorie der Entwicklung, Berlin 1936; Ć. H. Wad- 
dington, J. Needham i dr., The active principle of the amphibian 
organization centra. Nature, CXXXIV. 1934; C. LI. Waddington, Orga- 
nizers in Mammalian Development, Nature, CXXXVIII. 1937; Isti i 

G. A. Schmidt, lnduction by heteroplastic grafts of the primitive 
streak in birds, Arch. f. Entwicklungsmechanik CXXVIL, 1933. B. Z-k. 

DETERMINANTA (ili odreditelj) 1. u matematici je 
jedna vrst polinoma, koja se javlja u različnim granama 
matematike, posebno kod rješavanja sustava linearnih 
algebarskih jednadžba. Na pr., imamo li jednadžbe 
( 1 ) ax + by = c, a'x + b'y = c, 

to množeći prvu sa b', a drugu sa — bi zbrojivši ih, dobi¬ 
jemo (a b' — a' b) x = b' c — bc'; slično (a b' — a' b) y = a c' 
— a' c. Tu dakle imaju nepoznanice x,y isti koeficijent 
a b'— a'b, koji se zove determinanta sustava ( 1 ) i ozna¬ 
čuje se simbolički sa I W t. j. taj je simbol kratica za 


binom a b'— a'b. 
Tako imamo: 


c b 


a b 


a c 

c' b' 

’ 

a' b' 

■y = 

a' c' 


Na pr. za 2 x + 3 y = 5, 3 x — 7 y = — 1 imamo: 


5 31 


2 5 


-1 - 7 

— 35+ 3 32 

5 -1 

27 

2 3 1 

5 -7 

_ — 14 — 15 29’ > “ 

2 3 
5 -7 

“29* 


Slično ćemo za sustav od 3 linearne jednadžbe sa 3 
nepoznanice 


| a x x H- b 2 y + c t z = d v 

a. x + b 2 y + c 2 z = d 2 , 

a 3 x + b 3 y + c 3 z = d 3 

imati: D • x = D lt D • y = D 2 , D • z = D 2 , 

gdje D znači determinantu sustava (2) t. j. šestoročlan 


a i ^2 C 3 - a i ^3 C 2 - a 2 ^1 C 3 + a 2 ^3 C 1 + a 3 ^ C 2 

— a., b 0 c 1 , koji se još označuje sa 


; Dj znači determinantu, koja se iz D dobije 


a , b . c , 

a 2 b 2 c 2 

, a :; b 3 c g 

tako, da se u njoj prvi stupac zamijeni s desnom stranom 
dj, d 2 , d 3 sustava (2); slično D 2 i D 3 ; na pr. D g =» a 2 b x d 2 | 

a 3 b 2 d 2 j 

a * v N đ :.| 

2. Sheme s dva indeksa. Matrice. Kao što se članovi 


jednostavnog niza mogu označiti s pomoću indeksa, na pr. 
a 3 , a 0 , a 0 ,... tako da na pr. a Q znači treći član niza, tako 

12 3 3 

se i članovi neke kvadratne sheme, recimo ove:_^ 7 

mogu označiti s dva indeksa, od kojih prvi znači redak, 
a drugi stupac sheme, u kojima se dotični elemenat nalazi; 

na pr. elemenat 1 gornje sheme nalazi se u 1 . retku i 2 . 
stupcu, pa se zato može označiti sa a 12 ; slično 5 = a 11# 

& Si 

— 2 = a 0 , t 7 = a 00 i prema tome shema glasi: 11 12 

zz a a 

a 21 a 22 

Slično bi se pisale kvadratne sheme ili kvadratne matrice 
duljine i širine 3, 4,... općeno duljine i širine n, a onda i 
pravokutne sheme ili matrice bilo kojih dimenzija; tako 
je na pr. 


“11 “12 “13 


ai s 


s 


ar i ar 2 ar 3 * * * ’ a rs 

pravokutna shema duljine s (s stupaca) i širine r (r redaka); 
opći joj je član aik, (i —1,2, ..,r; k = 1,2, ...,s). Ispušta¬ 
njem pojedinih stupaca ili redaka (ili oboje) u pravokutnoj 
matrici mogu nastati druge matrice, specijalno kvadratne; 

tako na pr. iz »proširene matrice« sustava ( 1 ): 

ispuštanjem zadnjeg stupca nastaje kvadratna matrica, iz 
koje se tvori determinanta sustava (1). Matrice se obično 
označuju s 4 uspravna poteza, sa svake strane po 2, na pr. 

)|a b III 
I ja b 3|| • 

3. Permutacije. Permutirati zadani niz elemenata na pr. 
a, b , c znači napisati te elemente u nekom drugom redo- 
sljedu, na pr. b , a, c ili c, a, b i t. d.; tako elementi 1 , 2 
daju samo dvije permutacije: 1,2 i 2,1; elementi 1,2,3, 
daju 1 • 2 • 3 = 3! = 6 permutacija i to: 

12 3, 2 13, 3 12, 

13 2; 2 3 1; 3 2 1. 

Slično brojevi 1,2,3, ..,n daju 1*2*3... n = n! permutacija. 

Svaki put, kad se u kojoj permutaciji brojeva 1,2,3,.., 
n nalazi veći broj ispred manjega, kao što je na pr. 3 ili 2 
ispred 1 ili 2 ispred 1 u permutaciji 3 21, velimo, da per¬ 
mutacija ima inverziju; na pr. 32 1 ima tri inverzije. Ako 
je broj inverzija u permutaciji neparan (paran ili 0 ), per¬ 
mutacija se zove neparna (parna). 

4. Definicija determinante. Da dobijemo izraz za deter¬ 
minantu 



a^ a.n 2 * * * * anrj 


postupamo ovako: načinimo »glavni član« a xl a 22 ... a n n, 
t. j. produkt elemenata na dijagonali, što ide s lijeva odozgo 
(»glavna dijagonala«); zatim se u tom članu mjesto permu¬ 
tacije 1 2 3 ... n drugih indeksa napiše kojagod permutacija 
brojeva 1 , 2 ..., n i pred tako dobiven produkt stavi znak 
+, ako je ona permutacija parna odnosno znak —, ako je 
neparna; konačno se svi tako dobiveni »članovi« determi¬ 
nante zbroje. Na pr. 

|a 11 | =* a u t. j. determinanta reda 1 jednaka je svojem 
elementu; dalje je 

= a n a 22 — a 12 a 21 , jer je glavni član a n a 22 ,ajoš 

jedina preostala permutacija drugih indeksa 1 , 2 jest 2 , 1 , 
pa kako je neparna, daje član —a 12 a 91 determinante. 
Dakle: det. 2. reda je jednaka produktu elemenata na 
glavnoj dijagonali umanjenom za produkt elemenata na 
sporednoj dijagonali. 

Slično imamo: 


- a 12 a 21 a 32 + a 13 a 21 a 32 - 


a il a 23 a 32 a i2 a 23 a 31 i 


k 13 “22 “31 


Tako na pr. permutacija 23 1 daje član + a 12 . a 23 a 31 , 
koji se dobije formalno iz a x a 0 a 3 tako, da se tu upišu još 
drugi indeksi po redu 2,3,1 i sprijeda stavi +, jer je per¬ 
mutacija 2 31 parna (2 ispred 1, a 3 ispred 1 daje dvije 
inverzije). 


Det. 3. reda može se ovako izračunati: uz zadanu det. 
s desne strane pripišu se njena prva dva stupca, pak se u 
tako nastaloj pravokutnoj shemi 


načine produkti elemenata na ko¬ 
sim crtama, te se tim produktima 
dade znak + ili—, prema tome, da 
li je dotična kosa crta istoga 
smjera s glavnom ili sa sporednom dijagonalom determi¬ 
nante (Sarrusovo pravilo). 


| a n 

| a 21 

| a 31 


a 12 

a 22 

^32 


a 13 | a ll 
a 23 | a 21 
a 33 I a 3 i 


a 121 
a 22 ) 
a 32| 


a u • ■ 

• • a^n 

anj . . 

. . ann 


znači sa n! pomnoženi volumen »paralelepipeda« s osnov¬ 
nim bridovima OV lt OV 2 ,..., OV n , gdje je O ishodište 
pravokutnog koordinatnog sustava u n-dim. prostoru, a v i 
njegova točka (aii, ai 2 ,..., ai n ), za svaki i = 1 , 2 ,..., n 
(isp. G. Bouligand, Gćeometrie vectorielle , Pariz 1924). 

6 . Nekoja svojstva determinanata. I. Zamijene li se u 
det. među sobom dvije paralelne crte (dakle 2 redka ili 2 
stupca), vrijednost det. mijenja jedino svoj predznak; ako 
se dakle pritom det. ne mijenja, ona je = O. 

II. Ako se u det D. svaki član nekoga redka ili nekoga 
stupca pomnoži istim brojem a, dobivena je det. = a. D. 

III. Ako su članovi nekog redka (stupca) jednaki ili pro¬ 
porcionalni s članovima kojega drugog redka (stupca), 
det. je = O. 

IV. D. ne mijenja svoje vrijednosti, ako se kojem redku 
(stupcu) doda koji drugi redak (stupac) pomnožen s bilo 
kojim brojem. 

V. D. ne mijenja svoje vrijednosti, ako se u njoj redci 
zamijene stupcima, a stupci redcima, t. j. ako se ona pre¬ 
loži po glavnoj diagonali. Ta se operacija zove transponi - 
ranje d-e, a dobivena det. transponirana det. od zadane. 

VI. Algebarski komplemenat. Laplaceovo pravilo 
(1772). Precrtamo li u nekoj d-i D redak i stupac, u kojima 
se nalazi elemenat aik, dobit ćemo opet det., koja se, uzeta 
s predznakom (—l)i+ k zove algebarski komplemenat od 
aik i označuje sa aik ili još bolje a,i< (D) 

Laplaceovo pravilo glasi: 

aii akl + ai 2 ak 2 H-H ai n akn = | q 

dakle u prvom slučaju: 

aii ail + ai 2 ais + ... ai n ai n = D, 
t. j. pomnože li se elementi nekoga redka po redu sa svojim 
algebarskim komplementima, tada je suma tih n produkata 
jednaka samoj d-i (razvijanje d-e po zadanom redku). 
Tako je na pr. razvito po 2. redku: 


■<?fc 


12 3 

= —5 • (—l ) 2 f 1 • 

23 

+ 7 • (—1) 2 + 2 . 

1 3 

—5 7 8 
4 0 5 

05 

4 5 




+ 8 • (—l) 2 + 3 


1 2 
4 0 


= 5 • 10 + 7 • (—7) —8 • (— 8 ) = 65. 


VII. Produkt dviju det. istoga reda opet je det. istog 
reda, kojoj se elemenat u sjecištu i-tog redka i k-tog stupca 
dobije kao skalarni produkt i-tog redka prve det. i k-tog 
stupca druge (Binet, Cauchy 1812). 

(Skalarni produkt dvaju nizova brojeva a lf a 2 ,.., a n i 
b v b 2 ,.. ,b n je izraz a. 1 b t + a 2 b 2 + ... 4* a n b n , t. j. zbroj 
produkata korespondentnih brojeva onih dvaju nizova). 
Tako je na pr.: 


12.7 — 1.2 2.3 — 1 . (— l 
|5.7 + 4.2 5.3 + 4 




Ili .11 


= 12 . 11 — 


8 + 5 —7—6 


— 7 .43 =—169. 


VIII. Ako se svaki član det. D zamijeni svojim algebar¬ 
skim komplementom, nastaje t. zv. recipročna ili adjungi- 
rana det., a vrijednost joj je Dn—i. gdje je n »ed ler 1 ). 

7. Rang determinante i matrice (Frobenius 1887). Veli¬ 
mo, da matrica ima rang g, ako ona ima bar jednu det. 
stupnja g, kojoj je vrijednost 4= 0 , dok su sve det. stupnja 
g + 1 , izvađene iz te matrice, jednake 0 ; pri tom se kaže, 
da je det. izvađena iz matrice ili da je subdeterminanta 
matrice, ako nastaje ispuštanjem određenog broja stupaca 
i redaka. Slično se definira i rang det. i to je rang njene 
matrice. 

8 . Primjena determinanata na linearne jednadžbe. 

I. Cramerovo pravilo (1750). Imamo li sustav od n line¬ 
arnih jedn. s n nepoznanica x lf x 2 , ..., x n 

a n x i + a 12 x 2 + .... + a lB x n = b v 

a nl x i a n 2 X 2 ' ''' a nn x h = 

tada ćemo — množeći te jednadžbe po redu s alg. kample- 
mentima a , a 21 , ..., a Wl i zbrojivši ih — dobiti prema 
Laplaceovom pravilu Ax 1 = A 1 ; slično Ax 2 = A 2 , ..., 
Ax n = A n ; pritom je A det. samoga sustava, a A 1 , A 2 , 

..., A n nastaju iz A zamjenjujući u A prvi, drugi, ..., 

n-ti stupac resp. desnom stranom b r b 2 , ... b n sustava. 


Homogene jednadžbe . Ako desne strane iščezavaju: 
bi = b 2 = ... = b n = 0 , tada kažemo, da je sustav homo¬ 
gen; homogeni sustav ima sigurno rješenje 


X re = 0; 


a da on ima još koje drugo rješenje, nužno je i dovoljno, 
da det. sustava iščezava, t. j. da bude A = O. 

To se pravilo mnogo upotrebljava kod t. zv. eliminacije 
7 ? + l nepoznanice iz n jednadžba. Na pr. nađimo je¬ 
dnadžbu pravca u ravnini kroz dvije točke M/x a , y 1 ), 
N/x 2 , y 2 ); ta jednadžba ima sigurno oblik ax+by+c=0, 
gdje koef. a, b, c nisu istodobno = 0 ; k tome je 
a*! 4- by 1 4- c = 0 i ax 2 +bx 2 + c = 0 kao analički izraz 


geometrijske činjenice, da točke M, N leže u onom pravcu; 
imamo dakle 3 homogene jedn. sa 3 nepoznanice a, b, c 
s rješenjem različitim od samih 0 ; stoga mora det. sustava 


biti = 0 , t. j. 


x y 1 1 = 0 . 

x i yi!' 


A to je tražena jedn. pravca zadanim dvjema točkama. 
II. Opći slučaj sustava linearnih jednadžba. Sustav 


a n x i + a 12 x 2 +-+ a lS x 5 =b v 

a 21 X 1 + a 22 X 2 + * * • • + a 25 X S = b 2» 


a,l X 1 4- a r2 X 2 4--+ a rs x 5 = b 5 

moguć je onda i samo onda , ako njegova matrica ima isti 
rang kao t. zv. proširena matrica t. j. matrica, koja 
se iz matrice sustava dobije pripisujući joj kao (s + l)-ti 
stupac brojeve b r b 2 ,.. b r ; tako na pr. sustav 2x — 3y = 4, 


4x — 6 y = 2 nije moguć, jer matrice 

2 — 3 


2 — 3 4 

! 

4 — 6 

i 

4 — 6 2 


nijesu istoga ranga. 


Uvijek se može uzeti, da nema manje nepoznanica nego 
što ima jednadžba (inače treba pripisati još r-s nepozna¬ 
nica s koeficijentima 0 ). Prikažimo čitavu stvar na sustavu 
od r =6 jednačaba sa s=5 nepoznanica x, y, z, v, w; na- 
pišimo taj sustav odmah i šestom nepoznanicom t, koju 
ćemo, jer nije zadana, staviti u zagrade: 

2x — 3y 4- z—2v + 5w/4-0.t/ = 5, 

4x — 6 y— z + v — 3w/4-0.t/ = 0, 

—2x 4- 3y 4- 5z — 8 v 4- 21 w /+ O.t) = 0, 

4x — 6 y 4- 5z — 9v 4- 23w / 4- O.t/ = 20, 

— 3z 4- 5v — 13w /+ O.t/ = —10, 

4x — 6 y 4- 2z — 4v 4- 10w /4- O.t/ = 10. 

Sustav je moguć, jer obje matrice imaju isti rang g = 2 . 

Dovoljno je izabrati iz sustava bilo koje 2 jednadžbe, 
koje daju isti rang g = 2 , na pr. prve dvije i riješiti ih; uz¬ 
mimo prve dvije i napišimo taj t. zv. reducirani sustav 
tako, da det. u lijevom uglu ne bude = 0 na pr. ovako: 

— 3y + z + 2x — 2 v 4- 5w 4- O.t = 5, 

— 6 y — z + 4x 4- v — 3w + O.t = 0. 

Opće rješenje toga reduciranog (dakle i zadanog) sustava 
dobije se pribrajajući jednom njegovom specijalnom rje¬ 
šenju (na pr. rješenju: x = v = w = t = 0, y = — 5, z = i0) 
opće rješenje homogenog reduciranog sustava 

— 3y 4- z + 2x — 2v 4- 5w 4- O.t = 0, 

— 6 y — z + 4x 4- v — 3w 4- O.t = 0. 

Po Frobeniusu ovo se rješenje dobije ovako: matricu re¬ 
duciranoga homogenog sustava treba nadopuniti na kva¬ 
dratnu matricu pripisivanjem novih s—g redka, u našem 
slučaju 4 redka, od kojih se svaki sastoji od samih 0 izuzev 


elemente, koji padaju na glavnu diagonalu; oni su = 1 ; 
u našem dakle slučaju dobijemo ovu matricu: 


—3 

—6 

0 

0 

0 

0 


5 

—3 
0 
0 
1 
0 


0 

0 

0 

0 

0 

1 . 


Algebarski komplementi elemenata u bilo kojem od pri¬ 
pisanih redaka daju po jedno rješenje homogenoga reduci¬ 
ranog sustava; u našem dakle slučaju dobijemo ova 4 
(= s — g) rješenja: 

Za y z x v w t: 

6 0 9 0 0 0 prvo, 

—1 15 0 9 0 0 drugo, 

2 —39 0 0 9 0 treće, 

0 0 0 0 0 9 četvrto rješenje. 

Opće rješenje hom. reduc. sustava dobije se kao line¬ 
arni spoj gornjih specijalnih rješenja t. j. tako, da 
gornja četiri rješenja pomnožimo po redu sa k v k 0 , k 3 , k 4 
i zbrojimo (k 4 , ..,k 4 po volji); kod nas je: 

y = 6 k 4 — k 2 4- 2k 3 , z = 15 k 2 — 39 k 3 , x = 9k 4 , 
v = 9k 2 , w = 9k 3 , i = 9k 4 

9. Vrste determinanata. Kako se det. javljaju u raznim 
matem. područjima, ima ih i više oblika. 

I. Simetrične su det. one, koje su simetrične s obzirom 
na glavnu diagonalu; kod njih je dakle a/& = a^; specijalno 
se javljaju kod kvadratnih forma, te se zovu diskriminan- 
tama; uz svaku simetričnu det. vezana je t. zv. sekularna 
jednadžba 


a i n 


&hn x 


= 0 


a «i °-n 2 

s bitnim svojstvom, da su joj svi korijeni realni. 
II. Kod ortogonalnih det. je 


a a a kl + a h a k2 + ... + a in a kn 


- {2 za 1 { 


= k, 

=#k, 


t. j. skalarni produkt bilo kojeg redka sa samim sobom je 
— 1, a s kojim drugim redom je = 0 . Vrijednost je orto- 
gonalne det. = ± 1. Te se det. javljaju u geometriji, na pr. 
kod transformacija koordinata. 

III. Funkcionalne ili Jacobijeve det. (jakobijani) su oblika 


6U 


dU 

dx l 

dx 2 

dx n 

^n_ 


d !lL 

dx 1 

dx 2 

dx n 


x n ; 


gdje su f r f 0 ,..., f n funkcije od n variabla x r x 0 , 

( f . f 2 . • • . f n), . 

a ima mnogo zajedničkih 


označuje se sa 


d (X r X 2 , . . , X n ) 


dy. 


svojstava s diferencijalnim kvocijentom ~; dolazi kod 

dx 

teorije implicitnih funkcija, kod transformacije višestrukih 
integrala, a njezino identično iščezavanje ie nuždan i do¬ 
voljan uvjet, da bi funkcije f 4 , f 2 ,.., f n bile među sobom 
funkcionalno zavisne, t. j. da bi se jedna od njih mogla 
izraziti s ostalima. 

Ako su specijalno i v f 2 •, f n parcijalne derivacije neke 
funkcije f, onda se pripadna Jac. det. zove Hess&ovom det., 
a javlja se kod istraživanja ekstrema funkcije f. 

IV. Kod det I Vrohskoga i-ti redak je ispunjen deriva¬ 
cijama stupnja i -1 od n funkcija f 4 (x), f 0 (x),.., f n (x); 
dakle je specijalno prvi redak ispunjen tim funkcijama. 
Javlja se kod linearnih diferencijalnih jednačaba i t. d. 

V. U novijim istraživanjima javljaju se i det. neizmjerne 
velikog reda. 

VI. Promatrane su i kubne det., t. j. prostorne ili kocka¬ 
ste sheme i det., a i det. stupnja 4, 5, 6 ,... 

9. Ime i oznaka. Ime »determinanta« javlja se prvi put 
kod Gaussa (Disquisitiones arithmeticae, 1801), kad je broj 
b 2 -ac nazvao determinantom forme ax 2 4- 2bxy 4- cy 2 ; da¬ 
našnji naziv »det.« u današnjem smislu potječe od Cau- 

<chyja (1812), premda je on sam d-u kasnije nazivao i 
»fonction alternee«; Laplace naziva g. 1772 d-u rezultan¬ 
tom. Uobičajena oznaka d-e s dva uspravna poteza | | po¬ 
tječe od Cayleyja (1841); Cauchy označuje det. sa a lt 

a 22 ...a n n; vrlo je podesna Kroneckerova oznaka laik I, 
(i, k = 1,2 ,.., n). 

10 . Do pojma det. došao je prvi Leibniz (oko 1678), a u 
pismu markizu de l’Hopitalu (28. IV. 1693) govori o pra¬ 
vilu, kako da se iz n + 1 jednadžbe sa n nepoznanica elimi¬ 
niraju te nepoznanice; on te jednadžbe piše ovako: 

10 + llx x + 12x„ + . . . + l n X n = O, 

20 + 21x 1 + 22x“ + ... + 2n Xn = O, 


rezultat je eliminacije (eliminanta): 


10 11 12....l n 
20 21 22.... 2 n 


= O 


Samom je Leibnizu više stalo do algoritma dvostrukih 
indeksa, nego do same det.; djelo mu je inače bilo palo u 
zaborav. Do det. je g. 1683 došao Japanac Seki Kowa. 
Pravim se pronalazačem det. smatra Gabriel Cramer 
{Introduction a l analyse des courbes algebriques, 1750), i to 
rješavajući n linearnih jed. sa n nepoznanica, te našavši 
današnje Cramerovo pravilo. Cramerovo djelo nastaviše: 
Vandermonde, Laplace, Lagrange, Gauss, Binet. Cauchy je 
1812 u jednoj raspravi prvi dao sustavnu teoriju det., bez 
obzira na primjene, a u opsegu, u kojem se one obično 
danas uče. Široko polje primjenjivanja det. našao je Jacobi 
1841. Promatranjem linearnih transformacija (Cayley, Syl- 
vester), kvadratnih forma (Weierstrass, Frobenius) dobile 
su d-e nov snažan poticaj. Istraživanja o beskonačnim det. 
(Hill. i Poincare 1886, Koch) i matricama nalaze danas pri¬ 
mjenu u različnim granama matematike (integralne je¬ 
dnadžbe, lin. sustavi s neizmjerno mnogo nepoznanica i dr.) 
i teoretske fizike (na pr. kvantna teorija). 

BIBL.: A. Cauchy, Mćmoire sur les fonctions qui ne prennent que 
<Ieux valeurs ćgales et de signes contraires . . . (1812, izd. 1815 u Jour¬ 
nal de I’Ecole Polytechnique), to je prvo sistematsko djelo; Brioschi, 
La ieoria dei determinanti e le sue applicanioni, Pavia 1854 (to je prva 
knjiga o det.); R. Baltzer, Theorie und Anwendungen der Determi- 
nanten, Leipzig 1857; G. Dostor, Elements de la thćorie des dćtermi- 
nants, Pariz 1877; Kowalewski, Einfuhrung in die Determinantentheorie , 
Leipzig 1909; M. Lecat, Legons sur la theorie des determinants a n di- 
mensions, Gand 1910; Th. Muir, The Theory of Determinants in the 
Historical Order of Development, I-IV, London 1906—1920. Đ. K. 


2 . Determinanta u biologiji je prema nazivlju A. 
W e i s m a n n a živa čestica, koja je nosilac neke nasljedne 
osobine. Po Weismannovoj teoriji nasljeđivanja nasljedna 
se svojstva prenose zametnom plazmom (Keimplasma), koja 
se nalazi u jezgrama rasplodnih stanica i stanica zametnog 
puta (Keimbahn), t. j. one stanične loze, koja vodi u 
razvitku od oplođenog jajeta do rasplodnih stanica bu¬ 
dućeg organizma. Svako je nasljedno svojstvo zastupano 
u zametnoj plazmi jednom determinantom, koja se izgra¬ 
đuje iz biofora (plos »život«, <peQco »nositi«), živih skupova 
organskih molekula. U determinantama Weismann je in¬ 
tuitivno predvidio one nasljedne faktore, koje danas zo¬ 
vemo geni. Da postoje kao nosioci pojedinih nasljednih 
svojstava realne tvarne čestice, Weismann je zaključio po 
tome, što ima varijeteta, koji se baš samo u jednom svoj¬ 
stvu razlikuju, a inače su sasvim jednaki, što znači, da se 
svako svojstvo neovisno prenosi, pa mora biti svako po¬ 
sebice zastupano nekim čimbenikom u zametnoj plazmi. 
Determinante za sve osobine cijelog organizma složene su 
u skupove, koje Weismann zove ide (eldos »slika«); u njima 
bi bio dakle potencijalno sadržan cijeli organizam. Što je 
najvažnije, Weismann je ispravno došao do zaključka, da 
se nosioci nasljedstva nalaze u kromosomima (v.) stanične 
jezgre, ali je držao, da su nasljedni faktori za cijeli orga¬ 
nizam obično više puta zastupani u kromosomima. Manji 
kromosomi, drži, da se sastoje iz jednog ida, a veći iz 
više ida, pa ih zato zove idantima. Stvaranje organizma u 
razvitku Weismann predočuje sebi tako, da se jezgre dijele 
»nasljedno nejednako« (erbungleich), naime da jedna sta¬ 
nica mladica dobije jedan dio determinanata stanice ma¬ 
tice, a druga stanica mladica drugi dio, pa se to nastavlja 
kod daljnih dioba, sve dok napokon ne nastanu stanice, 
koje imaju samo još jednu determinantu, koja tada stupa 
u djelatnost i određuje stvaranje dotične osobine. Samo u 


lozi zametnog puta stanice dobivaju i predaju dalje sve 
determinante, tako da su onda i rasplodne stanice opre¬ 
mljene svim determinantama. Poteškoćama, koje čine toj 
tec-riji pojave regulacija u embrionalnom razvitku i regene- 
racije, Weismann je pokušao izbjeći pomoćnom hipotezom 
o naknadnim determinantama, koje ipak dobivaju sve sta¬ 
nice. To je bila već u početku slaba strana te teorije. Ma 
da se poslije pokazalo, da osim nekih izuzetaka nema na¬ 
sljedno nejednakih dioba staničnih jezgra, nego da naslje¬ 
dni mehanizam drukčije djeluje, Weismann je ovom svo¬ 
jom teorijom dao mnogo pobuda, pa se ima u velike zahva¬ 
liti toj teoriji, da je nakon ponovnog otkrića Mendelo- 
va zakona nasljeđivanja tako gotovo ispravno shvaćen 
tvarni supstrat nasljeđivanja, kromosomi, i njihova građa 
iz diskretnih čestica, koje su nosioci pojedinih nasljednih 
obilježja. 

Bez obzira na Weismannovu teoriju d. se i danas često 
upotrebljava kao naziv za čimbenike, koji određuju razvi¬ 
tak pojedinih svojstava organizma. 

LIT.: A. Weismann, Das Keimplasma. Eine Theorie der Vererbung, 
Jena 1892; A. Weismann, Vortrage iiber Descendenztheorie, 2. izd., 
Jena 1904. B. Z-k. 

DETERMINIZAM (prema lat. determinare, »omeđiti«, a 
onda »odrediti, što i kako mora biti«) je nazor, koji nalazi, 
da je ljudsko htijenje, a prema tome i djelovanje kao sve 
ostalo u svijetu podvrgnuto zakonu uzročnosti i određeno 
uvjetima, pod kojima se zbiva: odluci volje prethode »mo¬ 
tivi« (poticaji, uzroci ili razlozi pokretanja, njem. Bewe- 
gungsgriinde), i ona se uvijek priklanja jačemu; htijenje 
i djelovanje zavisi od izvanjskih i unutrašnjih prilika. 
Oprečan tome je indeterminizam (v.), nazor, koji smatra 
motive ravnodušnima tako, da se volja u slobodnom rasu¬ 
đivanju (»liberum arbitrium indifferentiae«) može prikloniti 
bilo kojemu od njih; do njezine slobodne odluke stoji, da 
radi ili da ne radi i kud će da krene, drugim riječima, 
volja je nezavisna od izvanjskoga i unutrašnjega događa¬ 
nja. Na opreci determinizma i indeterminizma obično se 
rješava pitanje slobode volje (v.). 

Determinizam je spekulativno -metafizički, kad uzima, 
da je htijenje i djelovanje ljudsko predvremenski određeno 
u planu svijeta. On je uglavnom trojaki: 1 . teološki pre- 
determinizam kao mišljenje bogoslova, da je s tečajem 
svijeta Bog oduvijek odredio, kakav će biti život poje¬ 
dinoga čovjeka (sretan, nesretan, dobar ili zao) i odlučio, 
hoće li se čovjek spasiti ili će biti osuđen na vječnu kaznu; 
predstavnici toga d. su M. Victorinus i Pelagije (nauku 
njegovu pobijao je Aurelije Augustin), kasnije M. Luther 
(»Deus praescit et praeordinat omnia«), Zwingli, Calvin. 

2 . naturalistički fatalizam kao nazor, da je sve zbivanje 
u svijetu određeno vjekovnim redom prirode, kojemu se 
ništa ne može oteti niti ga ikoja sila može raskinuti; zakon 
stvaranja je smisao svijeta i ujedno njegov udes i predvi¬ 
đanje, u kojem je svakoj stvari određeno »bivstvo« (narav 
ili posebna priroda njezina) i u spletu događaja njezin 
oblik, postanak i završetak; pod vlasti toga zakona stoji i 
čovjek sa svojim htijenjem, upućen na to, da se smiri sa 
svojom sudbinom (»amor fati«); d. ove vrsti zastupali su 
stoici Hrizip, Zenon, Ciceron, Seneka, Marko Aurelije; on 
se ublažuje, ako se uzme, da je i volja faktor u razvijanju 
kozmičke odredbe, te i od nje zavisi tečaj ostvarenja; 

3. panteistička uključenost kao posljedak pretpostavke, da 
je Bog i priroda isto i da je sve stvorenje obuhvaćeno 
bićem božjim, te iz njega nužno proizlazi kao porod, (da 
je »ex necessitate divinae naturae determinatum«, nuždom 
božanske prirode određeno), pa prema tome i ljudsko hti¬ 
jenje i djelovanje samo jedan momenat u razvoju božan¬ 
ske volje. Prirodoznanstveni d. je empiričko-racionalan, 
osnivajući se na iskustvenim podatcima, koji se već u ne- 
školovanoj svijesti pomalo vrstaju u obično očekivani red 
pojava, dok se u znanstvenom postupku metodički i su¬ 
stavno sređuju i svode na stalne i redovite oblike zbivanja 
(»prirodne zakone«), u pretpostavci, da sve, što u svijetu 
nastaje, ima dovoljan razlog u prethodnim momentima: 
ništa ne nastaje bez uzroka; sadašnjost je određena pro¬ 
šlošću, budućnost je pripremljena sadašnjošću. Događanje 
je čvrsto povezan lanac uzroka i nasljednjih učina; veza 
njihova je sveopća, svuda i uvijek ista, neprekidna i nemi¬ 
novno nužna. U taj splet događanja uvršten je i čovjek sa 
svojim doživljajima. Kao sve ostalo stvorenje i on je u 
čitavom svojem držanju (akciji i reakciji) podvrgnut za- 

konu uzročno-posljedičnoga postanja i vezanja, pa je tomu 
zakonu podvrgnuto i njegovo htijenje i djelotvorno očito¬ 
vanje. Načelo uzročnosti kao osnov znanstvenoga proma¬ 
tranja i tumačenja (»racionalne konstrukcije«) stvarnosti 
dobiva posebno značenje u vezi s atomističko-mehanisti- 
čkim nazorom, prema kojemu »mehanički« faktori (sile 
pritiska i udara) uvijek jednako svijetom gone, slažu i 
razlazu elementarnu, atomsku građu. Predodžba o stroju 
pokretnih činilaca, matematičkom točnošću odmjerenih, u 
neraskidljivom slijedu gotovo fatalnom nuždom djelovnih, 
primijenjena najprije na području nauke o gibanju (v. 
mehanika), a onda i u ostalim granama fizike proširuje se 
i na druga područja prirodoznanstvenoga shvaćanja i po¬ 
staje tako mjerodavna za biologiju i za psihologiju. Činilo 
se upravo zahtjevom jedinstvenoga poimanja svijeta, da se 
organski svijet prikaže produktom fizičko-kemijskih faktora 
i duševni život samo kao transformacija energija, koje 
djeluju u tvari. Najodlučnije zastupaju taj fizički orijenti¬ 
rani d. predstavnici materijalističkoga odnosno hilozoisti- 
čkoga monizma (na pr. I. O. Lamettrie, P. H. D. Hollbach, 
L. Buechner, E. Haeckel i dr.). S vremenom se međutim 
pokazalo, da su osnovi i odnosi stvari zamršenije nego što 
se čini u uproštenoj slici čvrsto namještena stroja kao su¬ 
stava gibanja krutih i tromih tjelešaca u mirnom prostoru 
potpuno ^apetih na neizostavnoj izmjeni uzroka i poslje¬ 
dica. Napredak fizike i kemije iziskivao je, da se glavni 
pojmovi matematičko-mehaničkoga tumačenja prirode, 
kako ih je formirala klasična fizika, podvrgnu reviziji i 
korekturi. Osobito je znatne promjene u razvitku teorije 
elektriciteta i svijetla prošao pojam atoma (v.), pojam 
mase i gibanja zajedno s pojmom prostora u vidu teorije 
relativnosti (v.), a u novije je vrijeme teorija kvanta (v.) 
izazvala raspravu o načelu uzročnosti, o kojoj su se neki 
fizičari (L. de Broglie, Edington, N. Bohr, Schrodinger, 
Heisenberg i dr.) priklonili mišljenju, da fizička zakoni¬ 
tost ima samo »statističko« značenje, predstavljajući naj¬ 
običniji, najvjerojatniji, ali ne apsolutni oblik invarijancije 
događaja. Elektrodinamički pogledi na sastav tvari (atomi 
kao sustavi sila i djelovanja) i neomehanički nazori o ispu¬ 
njavanju prostora u gibanju učinili su fizikalnu sliku gipki¬ 
jom, unoseći života u pustu mehaniku tromih čestica, a 
pomalo su i razriješili poluge zbivanja i uzročno-posljedi- 
čnu povezanost oslobodili od fatalne sputanosti, dopušta¬ 
jući neku »slobodu kretanja« na balansu oko zakonom 
označena puta, koji se počem može smatrati »navikom 
prirode«, što u širini svojih smjernica ne isključuje na¬ 
stanak novih tvorevina, a da se kraj toga kozmički red u 
svojim glavnim vezama ne remeti. Sa strane fizičara upo¬ 
zorava se, kako napuštanje apsolutne determinacije nema 
možda svrhu, da u fizici dade mjesta teleologijskim (v.) i 
metafizičkim (v.) pogledima, već se ima smatrati samo 
umjeravanjem, koje je tražio prošireni iskustveni nalaz 
tako, da princip uzročnosti i dalje ostaje metodičko sred¬ 
stvo prirodoznanstvenoga shvaćanja svijeta, ali je u naj¬ 
manju ruku značajno, da je s razmatranjima novije fizike 
pokrenuto pitanje, što ona znače za problem slobode volje. 

Međutim su istraživanja i na području biologije vodila 
k prevladavanju mehanističkoga naziranja. Rezultati, koje 
su iznijeli Roux, Driesch, Spemann i dr. upućuju na to, da 
se živototvorni proces kreće u odnosima, koji premašuju 
veze, što nastaju samim djelovanjem mehaničkih faktora. 
Neovitalistička su posmatranja različito upozoravala na to, 
da se obrazovanje živih oblika osniva na radnjama, koje 
se ne mogu shvatiti kao »funkcije prostornoga položaja« ili 
»transformacije energija« po zakonima kemije, da pri na¬ 
stanku i razvoju tih oblika sudjeluju »nemehanički« i »ne- 
energetički« faktori, koji određuju tok fizičkih i kemijskih 
procesa. — Organizmi se, budući da nisu indiferentni 
prema završetku (»svrsi«) svojih djelovanja, označuju kao 
sustavi upravljanih sila, »cjelinski sastavi«, svrhovito ude- 
šeni složaji, u kojima se pojedini momenti prikladaju 
uzajamno i u odnosu na cjelinu, a i prošle radnje (»bio¬ 
grafski« podaci) ulaze u »korelativnu regulaciju« njihovu. 
Način, kako događaji nastaju i kako se vežu u biologijskoj 
sferi, pokazuje, da je tu na vlasti specifični, svoju vrst či¬ 
neći zakon gradnje (u nas ima za »stvorenje« riječ »sazda- 
nje«) i u izvedbi novi red stvarnosti u raznim oblicima 
organičke udešenosti. Mišljenja iznesena u novijoj biologiji 
dobivaju puno značenje u predodžbi, da svijet nije jedno¬ 
stavno građen, kako bi se činilo prema monističkoj re¬ 


dukciji stvarnosti na fizički, napose matematičko-mehanički 
tip zbivanja, već se sastoji od više sustava stvaranja, koji 
su u cjelini svijeta ne samo zajedno spojeni nego upravo 
isprepleteni tako, da je u postepenom izgrađivanju viši, 
sljednji nužno ograničen rasporedom nižega, ali je svaki 
u sebi određen vlastitim zakonom geneze i sinteze. Najširu 
osnovicu kozmičke građevine sačinjava fizički nastroj. Na 
nj se udešava (»aplicira«) red živih pojava u procesima, 
koji se ukazuju kao iskorišćavanje fizičko-kemijskih ener¬ 
gija za obrazovanje struktura unutrašnjom nuždom (u od¬ 
nosu dijelova i cjeline) konstituiranih i upućenih na pre¬ 
vladavanje neprilika i povremenih zapreka i na uporno 
održavanje rođenjem (generativno) namijenjena načina 
postojanja. Sve to udešavanje obilježava se kao »volja 
k obliku«, razumijevajući pod tim djelovanje, koje ne mi¬ 
jenjajući sumu energija dirigira djelovanje fizičkih ener- 
gija, čim je ujedno kazano, da je odnos živototvorne 
funkcije prema fizičkoj stvarnosti kao svojem materijalu 
dinamičan: život je u biti svojoj naprezanje, zalaganje, 
borba za provedbu i održanje izvjesnoga »organičkoga 
plana«. Taj značaj organske proizvodnje govori za osebi- 
tost biologijske determinacije kao i za nemogućnost, da se 
ona svede na fizičku zakonitost, gdje između života i fi¬ 
zičke sile postoji upravo antagonizam: vitalno zbivanje 
pretpostavlja, da svrhovito-cjelinske direktive zadobivaju 
vlast nad djelovanjem fizičko-kemijskih faktora (život je, 
po K. Joelsu, uvijek »ustajanje od mrtvih«), dok se na¬ 
protiv, kad upravna sila popusti, i »volja k obliku« klone, 
te prirodna zakonitost sama stane na snagu, organizatorni 
proces zaustavlja, sprečava, prema prilikama i onemogućuje 
— život stradava i prestaje. 

I psihologija je s vremenom prevladala mehaničku pre¬ 
dodžbu, koja je pod imenom asocijativne teorije duševni 
život predstavljala kao gibanje psihičkih »atoma« (elemen¬ 
tarnih svijesnih sadržaja, osjeta odnosno predočaba), nji¬ 
hovo slaganje i razlaganje svodila na »dodir« u svijesti i u 
razvijanju psihičkih tvorevina vidjela samo kompliciranije 
udružbe (asocijacije). U napretku psihologijske spoznaje 
pokazalo se, kako jednostavna shema predodžbene meha¬ 
nike nedostaje ni za tumačenje predodžbenih spojeva, a 
kamo li za shvaćanje viših duševnih radnja, mišljenja i 
htijenja, ujedno se sve više isticao posebni značaj svijesnih 
veza i odnosa. Novi faktori (kvalitet cjeline, konstelacija, 
predodžba reda ili smjera, determinativne tendencije, aper- 
ceptivni momenti i dr.) ukazivali su se potrebnima, da se 
objasni doživljajna zazbiljnost, štono se nadaje ne samo 
kao organički udešaj nego kao funkcionalno jedinstvo dina¬ 
mički sačinjavano oko središta »ja«, u kvalitativnim efek¬ 
tima, u kojima se očituje sve veća aktivna sposobnost, 
mogućnost samoodređivanja i stvaralačko napredovanje 
(»porast psihičke energije«, po Wundtu). Pod utjecajem 
prirodoznanstvenoga duha održava se ideja »prirodne po¬ 
vijesti duše« kao prikaza svijesnih procesa u njihovoj me¬ 
đusobnoj ovisnosti. Činjenica, da su doživljaji u neposrer 
dnoj datosti svojoj samo subjektu pristupni i donekle 
upravo neizrecivi i neopisivi, a i samopromatranje kao 
glavni izvor psihologijskih, riječima izraženih duševnih 
podataka nedostatan, da se na njem osnuju općenita za¬ 
konska (stalna i nužna) određenja unutrašnjega zbivanja, 
nuka psihologiju, da se posluži metodama istraživanja 
upotrebljavanih na području izvanjske prirode (eksperi¬ 
mentom, statistikom, matematičkim obrađivanjem i formu¬ 
liranjem), ali svrha je svih tih metoda, pretpostavljajući, 
da su prilagođene osebitosti unutrašnjega iskustva, da po¬ 
služe analizi svijesnih procesa i utvrđivanju njihovih uzro¬ 
čnih veza. Slično se ima shvatiti uloga fiziologije u psiho¬ 
logiji kao sredstvo, da se duševna zazbiljnost iz čisto su¬ 
bjektivne doživljajne nazočnosti (»prisebnosti«) prevede u 
predmet znanja i na put objektivna prikazivanja. Već u 
običnom životu služe stanja i promjene u tijelu i izražajne 
kretnje, osobito govor kao znaci unutrašnjega zbivanja, 
koji se i »razumijevaju« tako, da se u odnosu na vlastiti 
subjekt razrješavaju u svijesna određenja. Znanstveno iz¬ 
građena fiziologija ima da nastavljajući i usavršavajući tu 
upotrebu pomogne analizu i obilježavanje duševnih pro¬ 
cesa. Očito i eksperimenat i fiziologija u službi spozna¬ 
vanja duševnoga života moraju biti »psihologijski«, to će 
reći, da moraju biti na ruku zanimanju psihologije, poslu¬ 
žiti psihologijskom objašnjavanju unutrašnjih pojava (a ne 
možda mjesto njega pružiti fiziologijska tumačenja) i utvr- 

đivanju zakonitih veza i odnosa unutrašnjega zbivanja. 
Samo ispravna primjena njihova vodi k pravom značenju 
psihologijskoga determinizma. Držeći u vidu osebitost psi¬ 
hičkoga zbivanja moguće je uvažiti fizičke uvjete i biolo¬ 
gijsku podlogu, a ne zapasti u materijalističko shvaćanje, 
kojemu je duševni život proizvod tvari i psihologija dio 
fiziologije, ni u naturalističke nazore, koji taj život svode 
na utjecaj izvanjskih odnosno tjelesnih faktora (u jedno¬ 
stranom isticanju prirodne okoline, rasne dispozicije, eko¬ 
nomske strukture, socijalno-biologijske uvjetovanosti i si.), 
u dinamičkom pak odnosu s prirodnim uvjetima data je 
mogućnost njihovu iskorišćavanju za razvijanje svijesnih 
značenja, što se ukazuju kao »zauzeta stajališta ocjenju- 
jućega subjekta«, koja se u »neiscrpivom sveđer novom 
stvaranju sve više povisuju u vrijednosti«. Kvalitativna 
proizvodnja i porast vrijednosti osnovne su (po Wundtu) 
značajke svijesne djelatnosti. 

S psihologijskim d. čini se, da se dade spojiti misao o 
slobodi volje, ne doduše kao nezavisnost od motiva u smi¬ 
slu načela »indiferencije«, prema kojem na odluku volje 
ne utječu motivi, nego kao mogućnost, da se htijenje otme 
navali časa i u širem vidu »logičke sinteze«, ili »unutrašnje 
koncepcije« odredi svijesno djelovanje. Životno iskustvo 
»pamćenje« prošlosti, interesi, ideje, jednom riječi čitavo 
biće sa svojom ličnom strukturom učestvuje na odlukama 
subjekta »ja«. I što su one više iz cjeline duševnosti stvo¬ 
rene, to više imaju značaj slobodna htijenja. Određivanje 
iz vlastitoga »ja« naziva se » autodeterminizam «. Prigovori, 
koji se d. postavljaju s obzirom na moralne zahtjeve, tiču 
se zapravo samo naturalističke predodžbe, prema kojoj 
motivi stoje kao određeni faktori prema volji, te se ova 
mora prikloniti jačoj sili, dok indeterminizam ne prevla¬ 
davajući tu predodžbu misli izbjeći prisilju tako, da odre¬ 
đenje volje stavlja u slobodnu odluku za bilo koji motiv. 
Psihologijski d. uzima, da motivi dobivaju snagu u aktual- 
no-dinamičkoj sabranosti duševnoj, koja pored časovite 
situacije uključuje ne samo logičke (racionalne) momente 
nego i »glas savjesti« kao i druge, druževne i »kulturne 
obzire« koji daju vrijednost htijenju i djelovanju i u ličnom 
zalaganju (»samoodređenju«) utvrđuju mjeru slobode. 
Pojam slobode kao izražaj smisleno-vrijednosne lične 
strukture na osnovi psihologijskoga d. zastupaju vrlo mnogi 
mislioci, na pr. J. St. Mili, V. Cousin, P. Janet, Fr. Bren- 
tano, W. Wundt, Th. Lipps, Fr. Paulsen, W. Jerusalem, 
A. Fouillee i drugi; u nas ga zastupa A. Bazala (u raspravi 
»O slobodi volje«. Kolo Mat. Hrv. Knj. VI. 1910). 

Protivnici toga d. i zastupnici indeterminizma kao slo¬ 
bodne odluke u indiferentnosti motiva ponajviše su pred¬ 
stavnici neoskolastičke filozofije (—>■ sloboda volje). A. B-a. 

DE TITTA, Cesare, -*■ S. Eusanio del Sangro (Abruzzi) 
27. I. 1862, f 1933, talijanski filolog i regionalni pjesnik. 
Najizvornije radove svoje pjesničke duše dao je stvara¬ 
jući u dijalektu iz Abruzza, svog rodnog kraja, kojega je 
folklor iskoristio i zaodjenuo dubokom, pobožnom sjetom. 

BIBL.: Pjesme: Canzoni abruzzesi, Lanciano 1919; Nuove canzoni 
abruzzesi. ib. 1923; Gente d’Abruzzo, Firenza 1923; Terra d'oro , Lan¬ 
ciano 1925. — Kazališna djela: A la Fonte, Le Suncdrdie, Lanciano 1920; 
Teatro, 2 sv., ib. 1924. Preveo je na dijalekt i D’Annunzijevu dramu 
La Figlia di Jorio. Svojim savršenim Carmina (Lanciano 1922) kao i 
latinskim prijevodom D’Annunzijevih Rimskih elegija stekao je glas 
vrsnog humaniste. 

LIT.: P. d’Ardes, C. D. T. poeta e umanista, Napulj 1933; R. To- 
sto, La poesia di C. D. T., Lanciano 1938. E. F. S. 

DETONI, Marijan, * Križevci 1910, hrvatski slikar i 
grafičar. Učio je slikarstvo na zagrebačkoj Umjetničkoj 
akademiji, a nastavio u Parizu. Zatim je bio nastavnik 
crtanja na gimnaziji u Karlovcu. Priređivao je samostalne 
izložbe i sudjelovao na skupnim izložbama posebno s gru¬ 
pom Zagrebačkh umjetnika u Zagrebu, Parizu, Beogradu 
i Ljubljani. Izdao je dvije mape linoreza: Cigla (1932) i 
Ljudi sa Seine (1934). Premda se D. djelomično izražava 
i u slikarstvu, primarno je ipak grafičar. Nastoji izraziti 
neposrednu stvarnost, život i običaje ljudi grada i sela, 
velikih i malih. Uz slike i grafiku t. zv. »socijalnog« smje¬ 
ra, radio je mnogo i na krajolicima, od kojih su naročito 
dobri oni iz okoline Karlovca. V. M. 

DETONIRANJE (po lat.), postepeno snizivanje tona, 
obično je posljedak prirođene tromosti grla, osobito kod 
zbornog pjevanja a cappella: pjevački zbor završi često 
niže nego je započeo, i to zbog popuštanja snage, kao i 
zbog nedovoljne pažnje. Sasvim se rijetko događa, da pje- 

vački zbor za izvedbe počne intonaciju povisivati, obično 
zbog namjernog isticanja u predavanju istaknutih pojedi¬ 
naca u pjevačkom zboru. B. Š. 

DETOURNEMENT DE POUVOIR (»izvraćanje«, dakle 
»kriva upotreba vlasti«), pojam, koji se razvio u francu¬ 
skom pozitivnom pravu samom praksom državnog vijeća, 
a tvori jedan od slučajeva poništavanja akata upravne 
vlasti zbog nezakonitosti. Slično poništavanje postoji i u 
drugim zemljama, iako pod drugim nazivima, a obično i 
u slabijem obliku. »Detourner« je u tome, što je upravni 
organ skrenuo od onoga cilja, kome je zakonito trebao 
služiti, odnosno od one svrhe, za kojom je trebao ići. 

Akt je upravne vlasti ovdje nezakonit samo zbog nezakonitog mo¬ 
tiva, inače bi bio posve pravilan. Klasičan primjer potječe još iz 
g. 1875 (Laumonnier-Carriol). Tvornica žigica propustila je obnoviti 
svoju autorizaciju. Pošto je Francuska uvela monopol žigica, ministar 
financija — da prištedi trošak izvlazbe tvornica žigica — pozvao je 
prefekte da krepošću svoje redarstvene vlasti zatvore one neautori¬ 
zirane tvornice, koje su otklonile odštetu ponuđenu od države. U 
konkretnom slučaju drž. vijeće uvažilo je upravnosudsku tužbu, jer 
se redarstvena vlast nije vršila u zaštitu onih interesa, zbog kojih 
postoji, nego u financijalnom interesu države. Strogo formalno uzeto, 
akt bi doduše imao zakonsko pokriće, jer je odnosna tvornica pro¬ 
pustila obnoviti svoje autoriziranje, ali mu je nezakonit motiv, pa je 
zbog toga i sam akt nezakonit. 

Bitno je pri tome načinu poništavanja, da se ispituje 
subjektivni motiv, kojim se vodio dotični organ. Akt nije 
nezakonit samo onda, kad upravni organ uopće ne ide za 
kojom svrhom javne službe (već na pr. za nekim svojim 
osobnim ili stranačkim ciljem), nego i onda, kad on ide 
doduše za nekom svrhom javne službe, ali tuđom svrsi, 
koju je zakon za taj slučaj imao u vidu. Upravni organ, 
po tom shvaćanju, ne može ići za kojim god javnim pro¬ 
bitkom, već samo za onim, koji mu je stavljen u brigu 
prema namisli objektivnog prava. No treba naglasiti, da 
francusko državno vijeće djeluje ovdje s mnogo takta i ne 
ide predaleko u ispitivanju nutarnjih motiva i ciljeva. Tim 
se načinom upravna djelatnost strogo veže s određenom 
zakonskom svrhom, a s pomoću ispitivanja zakonske svrhe 
dobiva upravnosudska kontrola jako sredstvo u borbi pro¬ 
tiv samovolje upravnih organa. Što je veće, šire i neodre- 
đenije ovlaštenje upravnog organa, to je i važnije ovo 
ograničenje. D. d. p. je od najvećega praktičnog značenja 
pri vršenju slobodne (diskrecione) ocjene, ali nije ograni¬ 
čen samo na te slučajeve. 

Iako je osnovna misao d. d. p. najviše primijenjena pri 
upravnosudskoj tužbi, ona ima mnogo šire, općepravno 
značenje kao vrsta zloupotrebe ovlaštenja, pa se primije- 
njuje također izvan upravnosudske kontrole. U francuskoj 
pravnoj literaturi čak se dokazuje, da je francuska kasa- 
cija prije došla do pojma d. d. p. nego drž. vijeće, samo 
što taj pojam nije dalje razvila i razradila. 

LIT.: I. Krbek. Diskreciona ocjena, Zagreb 1937. I. K. 

DETRITUS (lat. detritus »odbrušen«) sačinjavaju naj¬ 
finije kamene čestice, što ih nose tekuće vode i talože kao 
riječni mulj. U širem smislu smatraju detritusom riječni 
šljunak, pijesak i mulj. Atolski d. je koralj ni pijesak i 
mulj uza strme obale atola i koraljnih grebena. Taloži se 
u obliku podmorskih točila. J. P-k. 

D. tvore i mrvice organskog truleža, sitniš, u koji 
se u vodi raspada staničje uginulih biljaka i životinja, pa 
izmetine životinja. Vrlo je važna hrana za mnoge vo¬ 
dene, osobito morske životinje, koje su se pričvrstile na 
dnu ili koje su slabo pokretne, pa sve takve životinje, što 
se hrane detritusom, imaju posebne prilagodbe za priku¬ 
pljanje te hrane, na pr. spužve, školjkaši, raci vitičari, 
mnogi crvi, četinjaši, plaštenjaci i t. d. D. je jedina izvorna 
hrana za životinje, koje žive u mračnim dubljinama, u ko¬ 
jima se ne može stvarati nikakva organska hrana, pa se 
mogu hraniti samo onim, što se spušta iz gornjih rasvi¬ 
jetljenih dijelova. D. se slaže i na morskom dnu, pa radi 
toga mnoge životinje gutaju i mulj, jer i u njemu ima 
organske hrane. N. F-k. 

D. u medicini je proizvod raspada tkivnih stanica kao 
posljedica degeneracije i nekroze stanica. Od tkivnih sta¬ 
nica preostaje mrtva tvar, u kojoj ne raspoznajemo ni¬ 
kakve tkivne ili stanične strukture. Z. K. 

DETROIT (franc. detroit »tjesnac«), 1. rijeka D. River , 
odvirak jezera St. Clair u Erie jezero. Rijeka je duga 35 
km, čini granicu između USA (savezna država Michigan) 
i Kanade. Plovna je i za najveće parobrode. 2. Jedan od 
najvećih i najvažnijih gradova u USA. Leži na mjestu, 
gdje rijeka D. otječe iz jezera St. Clair. Kraj je nizak i 
ima oštru kontinentalnu klimu; zime su hladne (siječanj 
—4°,4), a ljeta topla (srpanj 22°,2), tako da je velika razlika 
(26°,6) između najhladnijeg i najtoplijeg mjeseca. Oborine 
(817 mm) približno su podjednako raspoređene u toku go¬ 
dine. Grad ima veoma povoljan prometno-gospodarski po¬ 
ložaj, jer leži na tjesnacu između jezera, kojih je okolica 
bogata rudama, drvom i poljodjelskim proizvodima. U taj 
su kraj došli 1648 Francuzi i cijeneći stratešku važnost 
tjesnaca sagradili 1701 na njem tvrđavu Fort Pontchartrain. 
G. 1760 pripala je tvrđava Englezima, ali je mjesto i dalje 
do američkog ustanka ostalo neznatno. U toku ustanka 
bila je tvrđava uporište engleskih četa, koje su je 1796 
prepustile Amerikancima. Požar je 1805 potpuno uništio 
staro naselje, ali se na garištu brzo počeo razvijati grad 
posebnog tipa i neobičnog poleta. U početku središte po¬ 
dručja, postaje D. 1824 grad (city), zatim glavni grad sa¬ 
vezne države 1837—47, kad se vlada iz toga bučnog mjesta 
preselila u mirniji Lansing. 

D. osniva svoj napredak na velikom rudnom bogatstvu 
poljodjelskim (žita) i šumskim (drvo) proizvodima kao i 
lakom prijevozu jezerima. Mogućnost pristupa oceanskih 
brodova kroz sedam mjeseci, kad jezero nije zaleđeno, i 
lak prijelaz na kanadsku stranu daljne su prednosti D-a 
pred drugim gradovima na velikim jezerima. Uređenjem 
luke i izgradnjom brojnih željezničkih i cestovnih veza 
postaje D. u toku posljednjih 70 godina prvorazredno pro¬ 
metno središte, što je pogodovalo razvoju industrije, koja 
je temelj današnjeg napretka i značenja grada. Industrija 
je raznovrsna (proizvodnja različne metalne robe, strojeva 
i vagona, šećera, sode, mlinarstvo, preradba drveta i dr.), 
ali se prije svega ističe velika proizvodnja automobila 
(Ford, Cadillac, Packard, General Motors i dr.), u kojoj 



D. zauzima prvo mjesto na svijetu. Gospodarskim razvo¬ 
jem i uređenjem prometnih veza razvio se D. i u veliko 
trgovačko središte. 

U vezi je s općim razvojem i naglo povećavanje sta¬ 
novništva, neobično čak i za američke prilike. Još 1820' 
ima D. samo 1422 stan., g. 1850 tek 21.019, g. 1880 već 
116.340, a od tada se povećavanje tako ubrzava, da 1890 
ima 205.876 stan., 1900 g. 285.704 stan., 1910 g. 465.766, idu¬ 
ćih deset godina (do 1920), uslijed velikog razvoja indu¬ 
strije za prvoga svjetskog rata, porastao je broj stanovnika 
za 113.3%, t. j. na 993.678 stan.; g. 1930 ima D. već 
1,568.662 stan. 

D. je grad izrazito američkog izgleda sa širokim i pra¬ 
vilnim ulicama, koje se sijeku pod pravim kutom. Nema 
izrazitog središta, jedino se velik broj ulica zrakasto sku¬ 
plja prema velikom cirkusu; Ukras su grada lijepo uređeni 
perivoji, koji zauzimaju velike prostore. Najpoznatiji je 
Belle Išle Park (707 ha) na istoimenom otoku. I tvornice se 
ističu prostranošću i veličinom zgrada. Dok u poslovnom 
dijelu strše visoki neboderi, u stambenim predgrađima 
prevladavaju male kuće s vrtovima, tako da D. zahvata 
golem prostor od gotovo 400 km 2 , zbog čega je promet u 
gradskim ulicama neobično živ. Razvoj grada Windsora 
na suprotnoj obali rijeke i jačanje trgovačkih veza s Ka¬ 
nadom zahtijevali su uređenje prometnih veza između 
unijske i kanadske obale. Preko rijeke je podignut lijep 
lančani most »The Ambasador Bridge«, a ispod rijeke su 
prokopani tuneli za željeznicu i automobilske veze (»De- 
troit-Canada Vehicular Tunel«). D. ima i velike kulturne 
ustanove, smještene u raskošnim i najsuvremenijim zgra¬ 
dama. Posebno se ističu bogate knjižnice i umjetničke 
galerije, poznati umjetnički zavod i druge škole. Na svima 
ovim ustanovama odrazuje se bogatstvo velikoga i na¬ 
prednog grada. J. R-ć. 

Hrvatska naseobina u D-u broji gotovo 7.000 stanovnika, 
koji najvećim dijelom potječu iz gornje Hrvatske. Bave 
se obrtima, ali još više rade u Fordovim tvornicama. Dru¬ 
štveni život je vrlo razvijen. U mjestu ima oko 40 hrvatskih 
javnih ustanova i društava. M. B. 

DETTMANN, Ludwig, * Adelbyc kod Flensburga 25. 
VII. 1865, njemački slikar. Učitelji su mu Eugen Bracht i 
Franz Skarbina, a utječu na nj i Menzel, Liebermann i 
francuski impresionisti, pa je uskoro postao jedan od 
glavnih impresionističkih slikara u Njemačkoj, koji su u 
akvarelu obrađivali krajobraz. Od 1890 priklonio se pre¬ 
težno monumentalnom zidnom slikanju povijesno-vjerskih 
sadržaja, a da se ipak nije odrekao dugogodišnjeg prouča¬ 
vanja prirode (obale Istočnoga mora) i impresionističke 
tehnike. Istom pred prvi svjetski rat (u kojem je sudjelo¬ 
vao kao ratni slikar) oduševljava se za linearni način slika¬ 
nja; od 1900—17 bio je upravitelj umjetničke akademije 
u Konigsbergu, a iza toga živi u Berlinu. 

Djela iz njegova glavnog razdoblja stvaranja jesu: 
Blagdansko predvečerje (Magdeburg), triptisi Njemačka 
narodna pjesma i Proljeće života (1904), zatim čitav niz 
vjerskih slika, od kojih su Izgubljeni sin (1890) i triptisi 



DETROIT, Pogled s Michigan Avenue na Boulevard Washington 


DETROIT, Pogled iz zraka na središte grada 

LUDV/IG DETTMANN, Tržište riba u Altoni 

Prvi grijeh (1892) i Kristovo rođenje (1893, Mleci, Mo¬ 
derna galerija) izazvale mnogo rasprave zbog prenošenja 
biblijske građe u sadašnjicu; napokon su značajne i nje¬ 
gove zidne slike za vijećnicu u Altoni (1898) i za tehničku 
visoku školu u Danzigu (1905—6). Nova nastojanja ^u za¬ 
dnjem razdoblju njegova umjetničkoga djelovanja očituju 
slikarije na fasadi zgrade umjetničke akademije u Konigs- 
bergu (1913). F. C. 

DEUBEL, Leon, * Belfort 22. III. 1879, + utopio se u 
Marni 12. VI. 1913, francuski pjesnik. Isprva je bio kore- 
petitor u koležima, a 1900 se nastanio u Parizu i posvetio 
književnosti. Napisao je: La Chanson balbutiante (1899), 
Le Chant des Routes et des Deroutes (1901), A la gloire 
de Paul Verlaine (1902), Sonnets intćrieurs (1903), Sonnets 
d'ltalie (1904), Ailleurs , (1912) i t. d. Pjesništvo mu je 
bila strast, od koje je izgarao. Žrtva je nepopravljiva ne¬ 
sklada između ideala i zbilje. D. zauzima posebno mjesto 
među »poetes maudits« i završava život samoubojstvom. 

PREV.: Domjanić je preveo Bijedu (Detresse) u Hrv. Prosvjeti, 
1928. , . 

DEUKALION, prema grčkoj priči o općem potopu sm 
Prometeja i Klimene, muž Pire, kćeri Epimeteja i Pandore, 
mitski praotac Helene. Kada je Zeus zbog ljudskih opa- 
čina odlučio ljudski rod uništiti poplavom D. je na sa¬ 
vjet Prometejev sagradio veliki kovčeg (la?*’«!). Devet dana 
i devet noći nosili su ga u tom kovčegu valovi, koji su 
pokrili čitavu Zemlju, dok nije pristao na Parnasu (ih na 
Otrisu) i tako izbjegao propasti. Tu je prinio žrtvu 
zahvalnicu Zeusu, zaštitniku bjegunaca (fvgtos). Zeus mu 
je poslao Herma i dopustio mu, da izrekne jednu zelju. 
D je bio žalostan, što su od čitavog ljudskog roda ostali 
samo on i njegova žena, pa je zaželio, da se svijet opet 
napuni ljudima. Odgovor proročišta je glasio, neka on i 
žena mu zastru glave i neka preko glave bacaju kosti »ve¬ 
like majke«. Oni shvate, da je velika majka Zemlja, a 
kosti da znače kamenje u utrobi Zemlje, i stanu bacati 
kamenje preko glave. Kamenje, koje je bacio D., pretvo¬ 
rilo se u muževe, a koje je bacila Pira, pretvorilo se u 
žene. Kasnije se D. nastanio u Tesaliji i tamo rodio He¬ 
lena, praoca svih Helena. - Priču su uz ostale obradili 
Apolodor (I. 7. 2. i dr.) i Ovidije (Met. I. 260—415). Z. D. 

DEUS EX MACHINA (grč. ano p^atris »bog sa 

stroja«) je poslovični izraz, koji obilježuje posredovanje ko¬ 
jega boga ili heroja u staroj tragediji u slučaju, kad je 
zaplet tako zamršen, te se prirodnim putem gotovo ne 
može riješiti. Aristotel u svojoj Poetici kaže: »Jasno je 
dakle, da treba da se i raspleti priča događaju iz same 
priče, a ne strojem {dnd u^avrje )... Strojem se treba slu¬ 
žiti za zgode izvan drame: ili što se dogodilo prije, a 
čovjek ne može znati, ili što će se dogoditi kasnije, pa 
treba da se naprijed kaže i objavi, jer bogovima dajemo, 
da sve vide«. Tim strojem često se služio Euripid u rasple¬ 
tanju radnje svojih drama. Poluks iz Naukrate u svom 
djelu *Ovouaon*6v kaže, da je taj stroj visio iz visine na 
konopima, pa se stoga činilo, da bogovi i heroji vise u 
zraku. Neki drže (Reisch), da je to bila greda, na kojoj je 
bog visio. Danas taj izraz znači svako neočekivano rješenje 
zamršenog slučaja. * 


m DEUS RAMOS, Joao de, * Messines 
(Algarve) 1830, f Lisabon 1896, najveći por¬ 
tugalski pjesnik svoga vremena. Upisao se 
na pravo u Coimbri, ali se uskoro sasvim 
posvetio književnosti. G. 1862 prešao u Be- 
ju, gdje je izdavao listove O Bejense i Fol- 
ha do Sul. Bio je izabran za zastupnika libe¬ 
ralne stranke, ali je bio potpuno nezavisan, 
kako dokazuje jetka satira njegovih Elei- 
goes, te se ubrzo odrekao mandata. G. 1868 
sabrao je prijatelj mu J. A. Garcia Blanco 
njegove pjesme Flores do campo , a 1876 
izišla mu je najbolja zbirka Ramo. de flores. 
Folhas soltas (1876) su stihovi sjajno izra¬ 
đeni, vanredno istančani. Zatim se neko¬ 
liko godina — na štetu portugalske knji¬ 
ževnosti — bavio odgojnim pitanjima, ko¬ 
jima je namijenio više publikacija bez knji¬ 
ževne vrijednosti. Loas a Virgem (1878) i 
Proverbios de Salomao znače povratak is¬ 
krenom vjerovanju u posljednjem ^ razdo¬ 
blju pjesnikova života. Uz Camoesa, a 
pogotovu Ganetta, D. je najčitaniji i najomiljeliji portu¬ 
galski pjesnik, i ako se on sam najmanje brinuo za javno 
mišljenje i svoju slavu. Premda nije pjevao izričito rodo¬ 
ljubne pjesme, opće ga mišljenje s pravom veze uz ime 
pjesnika »Lusiađa«, jer je slavio idealnu ljubav i život, a 
da niie nikad izgubio smisao za konkretno čovjestvo. 

BIBL.: Campo de Flores, poesias liricas Complefas (izd. T. Broga), 
Lisabon 1896; Livro de Amor de J. de D. (izd. A. Lopes Viera), 
Lisabon 1930. t Y _. , J' ' 

DEUSSEN, Paul, * Oberdreis 7. I. 1845, f K*el 6. VII. 
1919, njemački filozof; profesor u Berlinu i Kielm Sljed¬ 
benik Schopenhauerov. Osnivač »Društva za proučavanje 
Schopenhauerove filozofije«. Izdavač sveukupnih djela 
Schopenhauerovih i njegove rukopisne ostavštine (sveuči¬ 
lišna predavanja). Kao i njegov učitelj cijeni on indijsku 
filozofijsku misao. Prebiva stanovito vrijeme u Indiji, da 
bi na izvoru upoznao stil indijskoga umovanja i njegove 
različite pravce. Prevodi iz indijske filozofijske i religij¬ 
ske literature i prikazuje ju u mnogim svojim radovima. 
U povijesnom djelu Allgemeine Geschichte der Philo- 
sophie (u 2 dijela), koje svršava sa Schopenhauerovom 
filozofijom, prvi dio (1894—96) posvećen je iscrpljivom pn- 
kažu indijske filozofije (Veda, Upanišad Vedanta) - 
Znatniji radovi: Elemente der Metaphysik (1877); Kate- 
gorischer Imperativ (1891); System des Vedanta (1883), Ve- 
danta, Platon und Kant (1917). S. P _1 - 

DEUTERAGONIST -*• Protagonist. 

DEUTERIJ, teški vodik -»• Vodik. 

DEUTERONOMION (grč. »drugi ili ponovljeni zako¬ 
nik«), ime pete knjige Mojsijeve, nazvane tako prema 
grčkom prijevodu LXX (Septuaginte). Sadržava posljednje 
Alojsijeve govore narodu izraelskom, izrečene u pokrajini 
Moapskoj prije svršetka njegova djelovanja i smrti. Tu se 
ponovno naglašava potreba vjernosti Bogu i vršenja razli¬ 
čitih propisa zakona Božjega, danog na Sinaju; za vjerno 
vršenje zakona zajamčuje se narodu izraelskom za uzvrat 
trajna Božja zaštita i vremenito blagostanje, dok se za 
nevjeru i prestupanje Božjeg zakona prijeti vremenitim 
nesrećama, uskraćivanjem Božje pomoći i Božjim proklet¬ 
stvom. Knjiga sinajskoga zakona predana je na čuvanje 
Levitima, a službu narodnog vođe povjerio je Mojsije pred 
svoju smrt Josui. _ .... u-* 

Autentičnost ove Mojsijeve knjige poriču racionalisti, osobito 
Wellhausen, tvrdeći, da potječe iz 7. st. pr. Kr., kad je za kralja 
Josije g. 621 nađena u hramu »knjiga Zakona« (IV. Kralj 22,8) i da 
ju je napisao svećenik Helkija, koji je učinio dobronamjernu prije- 
aru, da kralja Josiju i narod potakne na vjerski i moralni preporod. 
Ali’ tome racionalističkom mišljenju protivi se ne samo vazdašnja 
židovska i kršćanska predaja nego i unutrašnji i izvanji razlozi, koji 
svjedoče, da ova knjiga potječe od Mojsija. Kad bi ona potjecala 
tek iz 7. st. pr. Kr., ne bi bilo razumljivo mjesto, gdje se govorilo o 
mnogobrojnim neprijateljima u zemlji Kanaanskoj, koje uni¬ 

štiti (7,17; 20,17), jer njima nije bilo više traga u 7 st. Jednako ne 
bi moglo biti govora o Mojsijevu blagoslovu nad 12 plemena (33,1 
29) niti bi uredbe o kraljevskoj časti, sadržane u ovoj knjizi (IM* 
20)' bile izrečene u općenitom obliku, nego prema konkretnim prili¬ 
kama 7 st. pr. Kr. Razlog, zašto je nalaz ove knjige po svećeniku 
Helkiji u vrijeme kralja Josije pobudio toliku pažnju, bile su jadne 
vjerske i moralne prilike u judejskom kraljevstvu za vrijeme kralja 
Manasije (693-639) i Amona (639-638), koji su odnemanli zakonito 
bogoslužje i odali se idolopoklonstvu, pa je tako na dugo vremena 
bila zametnuta zbirka svetih knjiga Mojsijeva zakona, te se nisu 

čitale narodu. Ali u narodu ipak nije sasvim nestalo uspomene na 
knjigu Mojsijeva zakona, i kad se ponovno pronašla, narod je s ve¬ 
likim zanimanjem slušao njezino čitanje. Nevjerojatno je, da bi se 
mogla prijevarom uvesti kao nešto sasvim novo knjiga, koja sadržava 
tako mnogobrojne obveze vjerskih zakona, kad ne bi već odavna u 
narodnoj predaji bila poznata knjiga Mojsijeva zakona. U odnosu 
prema ostalim knjigama Mojsijevim D. sačinjava logičku dopunu, 
koja daje čitavom djelu zaokruženu cjelinu. 

O toj knjizi pisali su tumačenja: Origen, sv. Efrem, Teodoret 
Cirski, sv. Ivan Hrizostom, Prokopije, Nicefor, sv. Augustin, sv. 
Euherije, sv. Beda, Rupertus, Bonfrerius, kard. Caetanus, Jansenius, 
Malvenda, Cornelius a Lapide, Menochius, Tostatus, Calmet, Lorinus; 
od novijih: C. Trochon, Le Deuteronome, Pariz 1885; Fr. Hummelauer, 
Deuteronomium, Pariz 1901; M. Sales-A. Martini, La sacra Biblia 
commentata, vol. I: Numeri-Deuteronomio, Turin 1921; od prote¬ 
stanata: Schulz, Das Deuteronomium, Berlin 1859; Knobel-Dillmann, 
Numeri, Deuteronomium,* Leipzig 1886; Schroder, Das Deuterono¬ 
mium, 8 Bielefeld 1902; S. Oettli, Deuteronomium, Miinchen 1893; C. 
Steuernagel, Deuteronomium Josua, Gottingen 1900. 

LIT.: S. Euringer, Der Streit um das Deuteronomium (Biblische 
Zeitfragen, IV, 1911,8); Cornely-Merk, Introductionis in sacros Libros 
Compendium, Pariz 1934. J- O. 

DEUTEROSTOMIA, drugouste, su sve bilateralno sime¬ 
trične životinje, kojima nisu od prvobitnog usnog otvora, 
blastopora, nastala usta (-> protostomia), nego je taj 
postao crijevnim otvorom, a usta su nastala kao drugi, 
poseban otvor. U drugoustim životinjama životinjska se je 
organizacija razvila do najsloženije građe, pa su one mogle 
izrasti i u najveće životinje. Glavno su njihovo koljeno 
svitkovci (Chordata), a posebno se je razvilo koljeno bo- 
dljikaša i neki manji odjeli (žiroglavci, Enteropneusta i 
streličari, Chaetognatha ). N. F-k. 

DEUTINGER, Martin, * Schlaohtenmuhle 24. III. 1815, 
f Bad Pfaffers 9. IX. 1864, učitelj filozofije u Freisingu i 
Dillingenu, ponešto pod utjecajem Schellinga i Baadera. 
Protivi se apsolutnom idealizmu Hegelovu, pobija materi¬ 
jalizam, ali se ne zadovoljava ni dualizmom A. Giinthera 
(v.), koji, polazeći od Descartesa, ima to zajedničko s pan- 
logizmom, da povezuje bitak i mišljenje, dok D. drži, da 
se oni sastaju u principu volje. Svoje nazore prikazao je u 
djelu Grundlinien einer positiven Philosophie (1843—1849), 
koje obuhvaća psihologiju, logiku, estetiku i etiku. 

LIT.: L. Kastner, Mart. Deutingers Leben und Schriften, Miinchen 
1875. A. B-a. 

DEUTON (deuteron) je jezgra atoma teškoga vodika 
(deuterija). Maseni broj te čestice jest 2, te je ona pri¬ 
bližno 2 put teža od protona, jezgre običnog atoma vodi- 
kova. Deutonske se zrake mnogo upotrebljavaju pri 
proizvođenju umjetno radioaktivnih tvari. U prikazivanju 
atomskih pretvorba deuton se označuje sa d. St. H. 

DEUTRUM, uobičajena kratica za pitanje »de eo 
utrum«, koje se u staromu našem parničnom postupku 
postavljalo svjedoku o tome, je li vidio, čuo ili na drugi 
koji način saznao ovo ili ono. Stranka naime, koja je htjela 
da dade pobočnim načinom (inquisitio collateralis), po sud¬ 
skom izaslaniku, preslušati svjedoka, koji zbog bolesti ili 
drugoga kakvog opravdanog razloga nije mogao pristupiti 
k sudu, morala je u tu svrhu ishoditi sudski prinudni nalog 
(mandatum compulsorium) ili, ako se radilo o svjedoku 
neplemićkog staleža, nalog podžupanov, kojim se svjedok 
pozivlje, da iskaže istinu, a uz to je imala predati sudu 
dokazne članke (articulos probatorios), o kojima je trebalo 
ispitivati svjedoka. I ta su se onda pitanja zvala »deutri 
puncta« ili skraćeno »deutrum«. M. L-ć. 

DEUTSCH, 1. Albert, * Bistra kraj Zagreba 1857, f Za¬ 
greb 13. III. 1926, zagrebački knjižar i nakladnik. Od 
1875 bio je pomoćnik u knjižari svoga rođaka Lavoslava 
Hartmana u Zagrebu. Kad je ovaj 1881 obolio, njegovu 
su knjižaru preuzeli pomoćnici Albert Deutsch i Stjepan 
Kugli, te je vode do kraja 1902, kad je D. radi bolesti 
istupio iz posla. D. je davao svom izdavalačkom radu 
hrvatsko obilježje. Pridonosio je mnogo širenju pro¬ 
svjete i postao osobito popularan izdavanjem časopisa 
Dom i svijet. Uređivao je hrvatski dio slavenske 
bibliografije, koju je izdavalo društvo čeških knjižara u 
Pragu. Bio je vijećnik, a od 1907—1912 i podpredsjednik 
Trgovačko-obrtničke komore u Zagrebu. Kad se povukao 
od knjižarskog posla, bavio se zastupanjem osiguravajućih 
društava, te je bio glavni predstavnik Commercial Uniona 
(London) i Baselskog osiguravajućeg društva (Basel). F. B-k. 

2 . Julije, Goppersdorf (Češka) 1859, f Zagreb 

1922, arhitekt. Nakon duljeg rada u Parizu osnovao 
je 1888 u Zagrebu u zajednici s arh. Honigsbergom arhi¬ 
tektonsku i građevnu tvrtku, koja je desetljećima razvijala 


mnogostranu djelatnost u građevnom razvitku novijeg 
Zagreba. Po njegovim osnovama građeni su: hotel Croatia, 
trgovačko-obrtnički muzej, Starčevićev dom, tvornica porti, 
cementa u Podsusedu i dr., a po tuđim osnovama izgradio 
je palače Hrv. drž. kazališta. Ravnateljstva drž. željeznica, 
Drž. riznice, Umjetničkog paviljona te brojne druge javne 
i posebničke zgrade. 

LIT.: Tehnički list, g. IV., br. 11/12, Zagreb 1922. 

3. Pavao, * Zagreb 23. VI. 1897, arhitekt. Tehniku 
je svršio u Beču, od 1923 razvio s arh. A. Freudenreichom 
opsežnu djelatnost kao arhitekt i projektant. Osnovao je i 
izgradio mnoge zgrade u Zagrebu i pokrajini, a u javnim 
arhitektonskim natječajima stekao mnoge nagrade. Po nje¬ 
govim su nacrtima izgrađeni Hrvatski dom u Karlovcu i 
Đakovu, pučka škola Veli Varoš u Splitu i dr. S. S. N. 

DEUX-SeVRES, departement u zapadnoj Francuskoj, 
ponajviše na tlu stare pokrajine Poitou, zaprema površinu 
od 6054 km 2 , na kojoj živi (1936) 308.841 stan., dakle 
samo 51 čovjek na km 2 . Dvije trećine departementa na 
5 su brežuljkaste i sastavljene od staroga kamenja, koje 
je nastavak gorja iz Bretagne (Hauteurs de la Gatine 
272 m), zemljište na J je nizina, koja se prostire ovamo 
iz departementa Vendee. Najveći se dio voda odlijeva u 
Loiru rijekom Sevre Niortaise, po kojoj je departement 
dobio ime. Podneblje je oceansko, blago i zimi, koja re¬ 
dovno prolazi bez snijega, i s obiljem kiša cijele godine. 
Glavno je zanimanje stanovništva poljodjelstvo, a po bre¬ 
žuljcima stočarstvo, koje daje odlične proizvode. Iz oko¬ 
lice grada Melle čuveni su konji i osobito mazge, koji se 
prodaju u Pirenejima i Španjolskoj. U nizini rode žitarice, 
naročito pšenica, raž i zob. Neznatan je veleobrt, koji 
počiva na poljodjelskim proizvodima. Najznatnija je 
tekstilna proizvodnja. Glavni je grad Niort. N. Ž. 

DEV, 1. Feliks (p. Joannes Damascenus a nomine Mariae), 

Tržič 15. I. 1732, f Ljubljana 7. XI. 1786, slovenski knji¬ 
ževnik. Svećenik diskalceat i lektor filozofije i teologije. 
Prijateljevao je sa slov. preporoditeljima (Zoisov krug) i 
u duhu tadanjih almanaha izdao prvi slovenski pjesnički 
almanah Skup spravlanje Krajnskeh Pissanec Od Lepeh 
Umetnosti (1779). G. 1780 izašla je druga, 1781 treća knji¬ 
ga, a četvrta je ostala u rukopisu. U »Pisanicama« sudjelo¬ 
vali su o. M. Pohlin, V. Vodnik (pjesma »Zadovoljni 
Kranjc«), Mihelič i drugi, a najviše je dao Dev sam. Osim 
izvornih ima i prerađenih i prevedenih pjesama. Između 
ostaloga tu se nalazi libreto opere Belin (po Metastasiju) 
i prijevod pjesme Dvuboj iz Priričnika P. R. Vitezovića. 
U jeziku i pravopisu »Pisanice« slijede M. Pohlina (gra¬ 
matika 1768), a versifikacija je dosta neokretna. »Pisanice« 
dokazuju, da se u drugoj polovici 18. st. osjetila potreba 
svjetovne poezije i dramatike za Slovence, a Devova je 
zasluga, da je sa svojim suradnicima htio toj potrebi udo¬ 
voljiti. J. G-č. 

2 . Oskar, Planina na Notranjskem 2. XII. 1868, 
f Maribor 2. VIII. 1932, slovenski skladatelj. Glazbu je 
učio u školi ljubljanske Glazbene matice i u crkveno- 
glazbenoj školi Ambrosiusvereina u Beču, gdje je svršio 
i pravo. Kao sudac službovao je po različitim slovenskim 
krajevima i konačno bio sudski savjetnik u Mariboru. 

U čitaoničko-romantičkom smjeru skladao je prije svega 
zborove i sola, i to većinom po narodnim motivima. Po 
strukturi njegove su skladbe priproste, a sadržajno razma- 
hane, vesele i osobito se doimlju. Bio je revan sakupljač 
i harmonizator slovenskih narodnih napjeva. Za svoga 
službovanja radio je kao zborovođa, a na koncu u mari¬ 
borskoj Glazbenoj matici, koju je osnovao (1919) i isprva 
joj bio i predsjednik. D. C. 

DEVAI BIRO, Matyas, * Deva(?) oko 1500, f Debrecin 
1547, odvjetak madžarske plemićke porodice, gorljiv apo¬ 
stol reformacije. G. 1522 bio je đak Vinsheima i Grinaeusa 
u Budimu. Učio je na sveučilištu u Krakovu, 1529 odlazi 
u Wittenberg, gdje pada pod utjecaj Luthera i pristaje uz 
reformaciju. Vrativši se u domovinu kao svećenik počne 
širiti evangeličku vjeroispovijest. G. 1537 opet odlazi u 
Wittenberg, a zatim i Švicarsku. Upoznaje se s Kalvino- 
vom naukom te počne propovijedati kalvinizam, kad se je 
vratio kući. G. 1544 postaje u Debrecinu ref. prezbiterom, 
ali je širio helvetsku vjeroispovijest, zbog čega ga vjer¬ 
nici tuže Lutheru. Napisao je više duhovnih pjesama i pri¬ 
ručnik za nauk vjere. Izdao je Disputatio de statu in quo 
sunt beatorum animae post hane vitam ante ultimi judicii 

diem (Budim 1531), De praecipuis articulis christianae doc- 
trinae (Budim 1531), Expositio examinis, i Apologia qua- 
rundam propositionum (obje u Sarvaru 1535). Na ma¬ 
džarskom jeziku napisao je Odu , u kojoj je opjevao svoju 
vjeroispovijest. M. N. 

DE VALERA, Eamon, * New York 14. X. 1882, irski 
političar. Rođen je od oca Španjolca i majke Irkinje, a 
odgojen u Irskoj, gdje je u Dublinu svršio katoličko sve¬ 
učilište. Sudjelovao je u pokretu irskih dobrovoljaca 1913 
i u ustanku na Uskrs 1916; osuđen na smrt pomilovan je 
i pušten nakon opće amnestije 15. VII. 1917. Istog mjeseca 
izabran je zastupnikom u brit. parlament. On je tada pred¬ 
sjednik revolucionarne organizacije Sinn Fein; kao narod, 
zastupnik nije htio položiti prisegu i ustegnuo se od rada 
u parlamentu. Revolucionarni irski sabor (Dail) izabere ga 
predsjednikom republike (siječanj 1918). U svibnju 1918 

bi uhićen, ali mu 1919 uspije 
pobjeći u USA. Kad je 1921 
došlo do primirja u irsko- 
engleskom ratu, sudjelovao je 
u pregovorima s Englezima, 
ali mirovni ugovor od 6. XII. 

1922 nije priznao protiveći 
se prisegi vjernosti kralju. 
Kad je Dail ipak ratificirao 
mirovni ugovor (6. I. 1922), 
D. V. odstupi s predsjedni¬ 
štva i vrati se revolucionarnoj 
borbi. U ožujku 1923 napusti 
doduše borbu, ali skloni svo¬ 
je pristaše, da ne sudjeluju 
u radu Daila. U kolovozu 

1923 bude uhićen, u srpnju 

1924 ponovno pušten vrati 
EAMON DE VALERA se na vodstvo Sinn-Feina 

kao stranke, koja bojkotira 
irski sabor. G. 1926 dođe do raskola u stranci; iduće go¬ 
dine D. V. sudjeluje na izborima s novom strankom (Fian- 
na Fail) te u kolovozu 1928 ulazi u sabor sa 44 zastupnika 
i polaže prisegu vjernosti kralju objašnjujući je kao »pra¬ 
znu političku formulu«. Njegova borba protiv Cosgrave-a 
u parlamentu 1930 nije odmah uspjela, jer je sabor po¬ 
novno dao Cosgrave-u sastav vlade. Nakon izbora u ožujku 
1932 D. V. postane ministar predsjednik slobodne države 
Irske i obustavi isplatu anuiteta za otkup zemlje bivših 
engleskih veleposjednika u Irskoj. U svibnju 1933 prihvati 
parlament njegov prijedlog o ukidanju zakletve brit. kra¬ 
lju. Predložio je zatim promjenu ustava, prihvaćenu ple¬ 
biscitarnim izborima 1. VII. 1937, kojom je ukinuto mjesto 
generalnog guvernera kao predstavnika krune, a osnovan 
položaj vlastitog državnog glavara. Pošto je D. V. na 
istim izborima ponovno izabran ministrom predsjednikom, 
poveo je pregovore s Engleskom o spornim trgovačkim, 
financijskim i vojničkim pitanjima i potpisao s njome spo¬ 
razum u Londonu 25. IV. 1938. U smislu novog ustava iza¬ 
bran je 4. V. 1938 predsjednikom republike Douglas Hyde, 
nakon čega je došlo do novih izbora (14. VI. 1938), iz 
kojih je De Valerina stranka izašla ojačana (od 66 man¬ 
data na 77). Na izborima 24. VI. 1943 D. V. je osobno 
ponovno izabran u parlament, ali mu je stranka izgubila 
apsolutnu većinu zadržavši od 138 mjesta 67. Uza sve to 
je parlament sa 67 :37 glasova ponovno izabrao D. V. 
predsjednikom vlade. J. N. 

DEVALVACIJA, postupak države, kojim se snizuje 
međunarodni tečaj vlastite valute. Kod zlatne valute to 
znači smanjenje količine zlata, koju sadržava novčana je¬ 
dinica, odnosno odgovarajući porast cijene zlata, izražene 
u jedinicama te valute. Novi tečaj valute može se utvrditi 
na više načina. 1. Valuta se odmah ponovo veže na zlato 
uz niži paritet. Češće se novi zlatni paritet i ne određuje 
točno, već samo njegove donje ili gornje granice. Novi 
paritet može se također odrediti tek nakon nekog vremena, 
a do tada se tečaj prepušta utjecaju tržišta. 2. Kao mjerilo 
nove vrijednosti uzima se neka svjetska valuta. Mjerilo 
onda više nije zlato, već tečaj vodeće valute. 3. Novi se 
paritet uopće ne određuje, već se tečaj kroz dulje vrijeme 
načelno prepušta utjecaju slobodnog tržišta (sustav neutvr¬ 
đene valute). To ipak ne priječi, da tečaj ostane de facto 
stalan, isto kao što određena stabilizacija sama po sebi 


još ne isključuje dalji pad i ponovnu d-u. I kod neutvrđene 
valute tečaj nije posve prepušten tržištu, nego država 
može njime nevidljivo ravnati pomoću valutnog fonda. 

Od d-e se razlikuje slabost valute, koja se odrazuje u 
stvarnom, ali po državi neodobrenom padu tečaja. To je 
disagio prema zlatnom paritetu ili deprecijacija. Dugotrajni 
i sve veći disagio obično je predznak d-e. 

Najvažniji primjeri d-e padaju u 4. desetljeće 20. st. Vel. Britanija 
je u rujnu 1931 razriješila notnu banku dužnosti prodaje zlata. Iza te 
odluke funta je do konca 1931 pala za 30%, a u toku slijedećih 5 go¬ 
dina postepeno za daljih 10%. Slijedi razdoblje de facto stabilizacije, 
sve dok nije u drugoj polovini 1938 zbog političke nesigurnosti započeo 
sve veći bijeg kapitala iz Engleske. Valutni je fond posredovao uz 
goleme gubitke (do konca 1938 valjda preko 300 milijuna funti), no 
ipak nije spriječio pad funte prema dolaru od 4,95 ljeti 1938 na 4,00 
neposredno prije rata u rujnu 1939. U travnju 1933 izvedena je d. 
dolara, ali mu je tečaj utvrđen tek u siječnju 1934 određenjem prodajne 
cijene unce finog zlata na 35 dolara (umjesto prijašnjih 20,65). Belgija je 
u ožujku 1935 odredila sadržaj belge s 0,15 gr. zlata prema prijašnjih 
0,209 gr. Koncem rujna 1936 došla je povijesna d. u zemljama »zlatnog 
bloka«, kojemu su kao posljednje pripadale još Francuska, Švicarska 
i Nizozemska. Kod Švicarske i Nizozemske bila je d. jednokratna mjera, 
a stopa d-e iznosila je 30% (granica zlatnog pariteta franka između 
0,215 i 0,19 gr. zlata mjesto prijašnjih 0,29 gr.), odnosno 20%. Kod 
franc. franka propisan je novi zlatni paritet između 0,049 i 0,043 gr. 
(prije 0,059 gr.). Zbog financijskih i gospodarskih teškoća, koje su 
dijelom bile posljedica socijalističkih pokušaja, morala je Francuska 
još dva puta provesti d-u, u lipnju 1937 i u svibnju 1938. Taj put je 
franak vezan uz funtu s najnižom granicom od 179 fr. za 1 funtu. 

Jedan od glavnih poticaja za d-u leži u teškoćama do¬ 
maće izvozne trgovine na vanjskom tržištu: njezina roba 
je skuplja i ne može konkurirati cijeni robe iz drugih dr¬ 
žava. Odatle i zastoj u domaćoj proizvodnji s njegovim 
posljedicama: nezaposlenošću i si. Sniženje međunarodnog 
tečaja domaće valute uklanja te teškoće i povećava spo¬ 
sobnost konkurencije domaće robe na inozemnim tržištima. 
Ali d. ima i slabih strana: uvozna roba poskupljuje u 
omjeru d-e. To se poskupljenje to jače osjeća, što je veći 
uvoz dotične zemlje i što se u većoj mjeri njezin izvoz 
osniva na prethodnom uvozu (veleobrtne sirovine i t. d.). 
Zato kretanje cijena uvozne robe na inozemnim tržištima 
ima odlučan utjecaj na razvoj poslije d-e. Ako su te cijene 
u opadanju, onda se time u nekoj mjeri kompenzira pad 
domaće valute, i cijena uvozne robe na domaćem tržištu ne 
će toliko poskočiti; naprotiv, kod porasta svjetskih cijena 
smanjenje se vrijednosti domaćeg novca to više osjeća. 
Zato uspjeh d-e mnogo ovisi o izboru časa za njezinu pro¬ 
vedbu. Tako je d. engl. funte protekla usporedo s pada¬ 
njem cijena, a pored toga devalvirale su zemlje, iz kojih 
je Engleska uvozila svoje glavne sirovine, dok je iza d-e 
»zlatnog bloka« nesretnim slučajem došlo do jakog porasta 
svih cijena. 

D. se obično opravdava potrebom, da se prednosti ino¬ 
zemne konkurencije izjednače pojeftinjenjem domaće robe 
za inozemnog kupca. Po klasičnoj nauci može se ta svrha 
postići nemilosrdnim sniženjem svih proizvodnih troškova: 
nadnica, poreza, carina i t. d. No to je nailazilo na mnoge 
gospodarske, političke i socijalne zapreke, koje ne susre¬ 
ćemo kod d-e. Zato se u novo doba češće žrtvovao »sveti 
stabilitet valute«, da se ne mora dirati »sveti stabilitet« 
cijena i nadnica. Na pr., kad je d. bloka sterlinga naglo 
dovela do »nadvišenja« izvoznih cijena ostalih država za 
30—40%, započele su zemlje zlatnog bloka prema klasičnoj 
nauci provoditi politiku »prilagođivanja« uz teške žrtve 
putem sniženja cijena i nadnica, sve dok nije Francuska 
u svibnju 1936 pod vladom Leona Bluma potpuno promi¬ 
jenila svoju politiku, počela povisivati nadnice, skraćivati 
radno vrijeme i t. d. Posljedica toga bila je opadanje iz¬ 
voza i jak bijeg kapitala, što je već u jesen dovelo do d-e. 
S druge strane treba primijetiti, da se cijene zbog dinamike 
svjetskog gospodarstva ne mogu nikada ni približno usta¬ 
liti, pa se time u svaki poslovni račun uvode dvije nepo¬ 
znanice, naime cijene i tečajevi, a to znatno oteščava pouz¬ 
dano trgovačko računanje na dulji rok. Povrh toga se me¬ 
đunarodna trgovina i podjela rada u velikoj mjeri temelje 
baš na razlici razine cijena i troškova u različitim drža¬ 
vama, pa takav zahvat valutne politike u te odnošaje znači 
opadnje vanjske trgovine. 

Drugi je glavni poticaj za d-u obično u poremećaju 
ostalih aktivnih stavaka plaćevne bilance. Tako su se, pri¬ 
mjerice, u Engleskoj za vrijeme svjetske krize (1929—32) 
naročito jako smanjili prihodi iz pomorskog prometa i od 
kapitala smještenog u inozemstvu, a to je mnogo oslabilo 

funtu. Najjače poremećenje pretrpjele su međutim pla- 
ćevne bilance u četvrtom desetljeću 20. st. od golemog 
kretanja kratkoročno raspoloživog kapitala (»hot money«). 
Mnoge su zemlje odmah (1931) spriječile bijeg domaćeg 
i povlačenje inozemnog kapitala strogim i svestranim de¬ 
viznim propisima, dok su opet druge, primjerice Engleska, 
Francuska, Švicarska, Nizozemska, sve do rata sačuvale 
liberalna načela, i to usprkos često golemim gubitcima va¬ 
lutnih fondova. Razlog bijega kapitala bio je ili bojazan 
pred ratom (Engleska 1938—39) ili pak nepovjerenje u 
financijsko i opće privredno stanje (Francuska 1936—38). 
Tim se momentima gotovo uvijek pridružuje valutna speku¬ 
lacija, koja sve to još potencira. Dok je bijeg kapitala 
usmjeren samo na osiguranje, jedina je svrha terminske 
spekulacije izvući dobit iz pada valute. Spekulacija pod 
nekim uvjetima može biti odlučna, kako to pokazuje d. 
švic. franka i nizozemskog guldena. Za razliku od Fran¬ 
cuske, toga trećeg člana zlatnog bloka, bile su financijske 
i opće gospodarske prilike drugih dviju država (Nizozemske 
i Švicarske) potpuno konsolidirane, a odluka o d-i donesena 
je uglavnom iz bojazni, da zbog sve jače navale spekulacije 
ipak ne će uspjeti obraniti valutu i da bi bila u borbi za 
stabilitet valute zlatna zaliha države samo uzalud žrtvo¬ 
vana, kako se to poslije zaista i dogodilo sa sredstvima 
franc. valutnog fonda (g. 1936—38, odnosno 1938—39). 

D. imade značajnih posljedica na bilanci notne banke. 
Razlika između nove i stare procjene zlatnih zaliha, kojih 
količina ostaje naravno nepromijenjena, sačinjava knjižni 
dobitak d-e. Taj se može upotrijebiti za neku drugu svrhu 
(na pr. za dotacije valutnom fondu ili za otplatu državnih 
dugova kod notne banke) ili ostaviti notnoj banci, čime 
se vrijednost njezina računa zlata povećava. Nova procjena 
zlata ima onda s bankovno-tehničkog gledišta jednak uči¬ 
nak kao povećanje količine zlata uz nepromijenjenu cijenu. 
Poboljšanje bilance notne banke pruža mogućnost za širo¬ 
kogrudnu kreditnu politiku i za povećanje opticaja bank¬ 
nota, a da propisi pokrića ne budu formalno povrijeđeni. 
Inflacionističke mogućnosti d-e dobro je iskoristila Fran¬ 
cuska, kojoj se opticaj od 1933 do ljeta 1939 povećao za 
50°/o, iako se u istom razdoblju količina zlatne podloge 
smanjila za 50%, dok su naprotiv Švicarska i Nizozemska i 
nakon d-e provodile vrlo opreznu kreditno-financijsku 
politiku. 

Jače inflacionističke tendencije sa svima posljedicama 
inflacije ne moraju nužno slijediti svaku d-u, ali napuštanje 
zlatnog pariteta dovodi u kušnju, kojoj se može odoljeti 
samo kod sređenih financijskih prilika. Ipak se takve in¬ 
flacije bitno razlikuju od velikih inflacija nakon prvoga 
svjetskog rata, jer je proširenje kredita i opticaja ograni¬ 
čeno stopom d-e i nailazi na sve zapreke zlatnog sustava, 
čim se približi toj granici. 

Gospodarske posljedice d-e veoma su raznovrsne već 
prema strukturi pojedine zemlje i razvoju inozemnih pri¬ 
lika. Općenito će uvoz pasti, a izvoz porasti, ako inozem¬ 
stvo ne povisi carine ili ne donese neke druge protumjere. 
Isto tako će isprva stanje plaćevne bilance biti znatno 
olakšano, jer će se poslije d-e vratiti i realizirati iznosi iz 
»baisse spekulacije«. Trajni povratak domaćeg i priliv 
stranog kapitala ovisi o tome, opravdavaju li političke, go¬ 
spodarske i socijalne prilike povjerenje u budućnost zemlje. 
Gospodarski učinak d-e mnogo ovisi i o tom, je li dotična 
zemlja kao cjelina vjerovnik ili dužnik i u kojim valutama. 
Sve dužničke zemlje, osobito srednje i jugoistočne Evrope, 
mnogo su dobile d-om svjetskih valuta. 

Svi razloženi momenti vrijede samo pod uvjetom slo¬ 
bodnoga robnog i plaćevnog prometa, dok za vrijeme de¬ 
viznih propisa i kontigentiranja vanjske trgovine d. može 
djelovati samo u okviru tih ograničenja. 

LIT.: E. Schorer, Die Abwevtung, Jena 1938; Hermens, Der Staat und 
die Weltwirtschaftskrise, Berlin-Beč 1936; A. Aftalion, L’or et la mon- 
naie, Pariz 1938; J. Tomašević, Novac i kredit, Zagreb 1938. A. T. H. 

DEVČIĆ, 1. Ivan, * Gospić 20. XII. 1857, f Zagreb 19. 
X. 1908, književnik. Nižu gimnaziju učio je u Gospiću, a 
učiteljsku školu u Petrinji. Služio je u Gospiću na pučkoj, 
a zatim na višoj djevojačkoj školi; 1904 postao je ravna¬ 
telj više djev. škole u Slunju. — Započeo je suradnjom 
u Hrvat, vili 1884, a nastavio je u Narodnim novinama. 
Domu i svijetu, Prosvjeti te u omladinskim listovima 
Smilju i Bršljanu. — Napisao je oko 200 pripovijedaka, 
crtica i popularnih hist. radnja. Posebno je objavio Crtice 


iz života (Gospić 1887), Odbijeni prosac (Zagreb 1894), U 
krvi i plamenu (Z. 1903), Uskočka osveta (Z. 1904), S 
ličkih vrleti (Z. 1906), U gradu prestupka (Z. 1907), Po¬ 
sljednji knez otoka Krka (Z. 1908), Pad bana Mladina (Z. 
1908), Kobna osveta (Z. 1912), Junaštvo hrvatskih grani¬ 
čara (Z. 1913), Bunjevačka buna, Brinjsko-lički ustanak 
1746, Pad kneza Gregorija Kurjakovića. Više ovih radova 
namijenjeno je mladeži, a u izraziti krug omladinske knji¬ 
ževnosti idu ove knjige: Uzdarje dobroj djeci (Gospić 
1889), Bog svojih ne ostavlja (Zagreb 1902), — ovu knjigu 
smatraju najboljim njegovim djelom za mladež — Ne- 
venčice (Z. 1903), Ružice (Z. 1905), Smilje i kovilje (Z. 
1910), a preveo je Cooperove Mestvićeve pripovijesti (II. 
izd. 1908). — Većinom prikazuje različita razdoblja iz 
prošlosti svoje Like, najviše doba vojne uprave, ali ima i 
radova iz suvremenog života. S rodoljubnim raspoloženjem 
piše povijesne pripovijetke o nezahvalnosti tuđinskih vlasti 
i bunama naših ljudi, o borbama s Turcima i otmicama, 
služeći se obilno narodnim pripovijedanjem i fantastičnim 
svijetom. Sve je to ispripovijedano jednostavno i dobrim 
jezikom. Međutim, njegov obilni pripovjedački rad nema 
umjetničkih pretenzija. 

LIT.: R. F. Magjer, Prosvjeta 1908 i Glas MH 1909. V. B. Z. 

2. Stjepan, Posavski Bregi 14. XII. 1910, knji¬ 
ževnik. Gimnaziju i pravne nauke svršio je u Zagrebu. Piše 
pjesme, pripovijesti, knjiž. prikaze (Obzor, HR, Jutarnji 
list). Izdao knjige lirike: U mutne večeri (Zagreb 1930), 
Lirika (Zagreb 1934), Polje ivančica (Zagreb 1937), Spo¬ 
menar sjete (Zagreb 1941) i pripovijest Marija (Zagreb 
1936). 

3. Zvonimir, Sela Zagorska 24. II. 1881. Pučku 

školu svršio je u rodnome mjestu, gimnaziju u Varaždi¬ 
nu, pravo (s doktoratom) u Zagrebu. Od g. 1909 odvjetnik 
u Varaždinu. Isticao se svojom lirikom u vrijeme moderni¬ 
stičkog pokreta (Lucida intervalla, Zagreb 1901). Sura¬ 
đivao u Vijencu, Savremeniku, Mladoj Hrvatskoj i razli¬ 
čitim političkim listovima. A. B-c. 

DEVE (Tylopoda ili Cameloidea), preživači bez rogova, 
posebno građenih nogu bez paprsta, kosti u zapešću i 
zastopalju rastavljene, žuljav taban na sva tri članka 
prstiju i maleni papci. Dlaka gruba, duga i u čupercima, u 
kojima se nalazi jedna jača dlaka. U međučeljušnoj kosti 
razvit je još postrani sjekutić, očnjaci snažni. Trećeg dijela 
želuca, knjižavaca, nema, a u krvi su krvna zrnca ovalna. 
Placenta diffusa. Kote samo po jedno mlado. U nauci su 
u ovoj skupini preživača poznata samo dva roda: deva 
(Camelus) i ljama (Lama, Auchenia). Deva je velika, ko- 
smate dlake, kitnjasta repa, široka stopala, a prste spaja 
gotovo zajednički elastični jastuk. Uši kratke, jedna ili 
dvije masne grbe na leđima u potkožnom tkivu. Kod vru¬ 
ćeg vremena mogu biti preko 2 dana, a zimi i do 8 dana 
bez vode. Rado piju slanu stepsku vodu. Sluh im je bolji 
od vida, duhovna nadarenost slaba, glupe su, ravnodušne 
i plašljive životinje. U centralnoj Aziji (pustinja Gobi) 
živi divlja dvogrba deva (C. bactrianus), a kao domaća 
tovarna životinja i za jahanje upotrebljava se od Pekinga 
do Krima. Od dvogrbe razvila se jednogrba deva ili 

dromedar (C . dromedarius), poznata samo kao domaća 
životinja u više pasmina u sjevernoj Africi i u suhom po¬ 
dručju Indije. Prema hranjenju u godini mijenja se veli¬ 
čina njene grbe. 

Manji su oblici roda ljame, a žive na zapadu i jugu 
Južne Amerike. Odlikuju se dugačkom vunastom dlakom, 
dužim ušima, nemaju grbe, rep im je kratak, uska stopala, 
i svaki prst ima svoj žulj. Gvanako (L. ili Auchenia hua- 
nachus) i vikunja (L. vicugna) divlje su vrste. Vikunja je 
manja i živi poput divokoze u visokom gorju Perua i Bo¬ 
livije. Upitomljeni oblik gvanaka je pitoma ljama (L. 
glama) za nošenje tereta, a pako ili alpaka (L. pacos) 
vjerojatno je pripitomljeni oblik vikunje, koji se uzgaja 
zbog alpaka-vune. K. B. 

DEVENTER, grad u Nizozemskoj, u pokrajini Over- 
ysel, na desnoj obali rijeke Ysel 39.378 st. (1937). Glasovita 
je crkva sv. Lebuina (Groote Kerk) u gotskom stilu (1334) 
na romanskim temeljima s grobnicom iz 11 . st., nadalje 
katolička Broederkerk s moćima sv. Lebuina, pa Bergkerk 
(1206) s kasnoromanskim tornjevima, krasna vijećnica 
(1693). Gradska knjižnica posjeduje bogatu zbirku starih 
rukopisa i inkunabula. Grad D. pristupio je u 14. st. Hansi. 
Ima znatnu trgovinu zemaljskim plodinama i stočarskim 
proizvodima te tvornice tekstila, sagova i strojeva. 

DE VERE, Aubrey Thomas, Curragh Chase (Lime- 
rick, Irska), 10. I. 1814, f Curragh Chase 21. I. 1902, irski 
pjesnik i kritičar. U toku svoga dugog života ispjevao 
je mnogo pjesama, koje su izlazile u zbirkama: The Wal- 
denses (1842), The Search after Proserpine (1843), Poems, 
Miscellaneous and Sacred (1853), May Carols (1857), The 
Sisters (1861), The Infant Bridal (1864), lrish Odeš (1869), 
The Legends of Saint Patrick (1872), Legends of the Sa- 
xon Saints (1879), Saint Peter’s Chains (1888) i mnoge 



druge. U prozi je napisao više rasprava, studija i eseja 
o različnim predmetima u vezi s Irskom: English Misrule 
and lrish Misdeeds (1848), The Church Establishment of 
lreland (1867), Constitutional and Uncostitutional Politi - 
cal Action (1882), Essays, Chiefly Literary and Ethical 
(1889), Recollections of Aubrey de Vere (1897) i drugi. 
Svojim proučavanjem rane irske epske poezije mnogo je 
pridonio »keltskom preporodu«. R. F. 

DEVERIKE (Abramis), ribe koštunjače iz porodice ša- 
ranka, visoka i plosnata tijela s koso odrezanom hrptenom 
perajom i vrlo dugom podrepnom perajom. Kod nas u 
Savi, Dravi i Dunavu najraširenija je deverika pečenica 
ili sinj (A. brama), visoka hrpta, a naraste preko pol metra 
i 4 —6 kg teška; živi u jatima. Ruje po muljevitu dnu, 
zaraslom biljem, i hrani se crvima, ličinkama i biljem. Na 
koži mužjaka pojave se za mriješćenja po ljuskama i škr- 
žnom poklopcu bradavice, koje poslije otvrdnu i požute, 
te su velike na tjemenu i gubici, a najmanje na perajama. 
Ženka odloži na obalno bilje 100.000—300.000 jaja, pa za 
nekoliko dana izmile iz njih mlade deverike, koje naskoro 
otputuju za roditeljima u dubine. Meso veće deverike je 
bolje, iako ima mnogo drača. Manja je, do 30 cm dugačka 
i pol kg teška gubičasta deverika ili ugrica (A. vimba), 
koja ima odebljalu njušku. Treća naša deverika je kosalj 
(A. ballerus), također s mnogo drača u mesu. U Dunavu 
i rijekama Crnoga mora živi do 30 cm velika, srebrnasta 
deverika crnooka (A. sapa) s vrlo tupom gubicom; od 
njenih ljusaka prave umjetne bisere. K. B. 

DEVESILJ (Seseli), rod zeljastog bilja iz por. štitarki 
(v.). Odlikuje se modrozelenim, višestruko rasperjanim li¬ 
stovima s vrlo uskim ispercima i bijelim, crvenkastim, 
rjeđe žutim cvjetovima, koji su skupljeni u bogato sa¬ 
stavljene štitce. Plod je jajast, duguljast ili naopako jajast 
kalavac, koji ima najčešće obao obod, jer nije stisnut ni 
s boka ni s leđne strane. Rodu pripada blizu 60 vrsta, a 
više od 10 njih raste i kod nas, i to poglavito na suhim i 
kamenitim staništima, osobito u krškim i primorskim kra¬ 
jevima. Razmjerno najčešće susreću se kod nas vrste 5. 
annuum L., S. varium Trev., 5. Gouani Koch i dr., a među 
endemične biljke naše flore spadaju na pr. vrste *S. herce- 
govinum K. Maly, 5. bosnense K. Maly, S. promonense 
Vis., 5. Malyi Kern., i dr. S. H-ć. 

DEVETINA, DAĆA -* Desetina 2. 

DEVETNICA. Poslije uzašašća Isusova na nebo čekali 
su apostoli i učenici Isusovi s BI. Dj. Marijom i pobožnim 
ženama silazak Duha Svetoga u Jeruzalemu. Da bi se du¬ 
hovno pripravili za taj veliki događaj, ustrajali su neko¬ 
liko dana u molitvi i pobožnosti (Dj. Ap. 1 , 15). Po uzoru 
apostola uveli su kršćani pobožnosti i molitve kroz neko¬ 
liko dana, da se priprave za veće svetkovine, velike doga¬ 
đaje ili da izmole posebne milosti. Devetnica je takva 
pobožnost kroz devet dana, na pr. devetnica sv. Antunu, 
Duhu Svetom i dr. Z. M. 

DEVIĆ, Juraj, Split 24. XI. 1869, f Zagreb 11 . IV. 
1930, glumac. G. 1893 nastupio je kao glumac. Iste je go¬ 
dine došao u Zagreb i djelovao do umirovljenja 1927 kao 
glumac u drami i opereti. Prevodio je opere i operete, te 
pisao šaljive prizore, u kojima je sam nastupao. S. B. 

DEVIDE, 1. Josip Ferdinand, * Prag 1826, f Zagreb 8 . 
VII. 1897, najprije učitelj u trgovačkoj školi u Libercu. 
Na poziv Trgovačkog zbora u Zagrebu postaje 1860 uči¬ 
telj trgovačke škole u Zagrebu, a od 1861 do 1876 tajnik 
Trgovačke komore. Vrlo aktivan u organizaciji hrvatske 
privrede uopće, a napose na prvoj zemaljskoj izložbi u 
Zagrebu 1864 kao i na svjetskim izložbama u Londonu, 
Parizu, Beču i Trstu, te na izložbi Hrvatskog gospodarskog 
društva u Zagrebu 1891. God. 1876 izabran za ravnatelja 
Opće zagrebačke štedionice i zalagaonice vrši otad službu 
vijećnika Trgovačke komore, a od 1879 do 1895 podpred- 
sjednika. Radio je na osnivanju gotovo svih hrvatskih 
humanitarnih ustanova; živo je nastojao oko osnivanja 
Obrtnog muzeja i Obrtne škole u Zagrebu. Surađivao je 
u mnogim našim časopisima, a napisao je niz gospodarskih 
članaka u Agramer Zeitungu. D. K. 

2. Rudolf, Zagreb 14. II. 1883, pisac igrokaza. Učio 
urarski zanat. Neko je vrijeme član putujućih glumačkih 
družina. Bio poslovođa u trgovini devocionalija A. Scholza, 
zatim samostalan trgovac u Zagrebu. 

Izdao je veći broj igrokaza: Kobno pismo (1902), Lažni barun (1903, 
1923), Jankova poliiika (1907), U veselom društvu (1908), Na pozornici 
(1909), Pet novih šaljivih solo-prizora (1910), Pustolov (1911); pripo¬ 
vijesti: Iz radničkog života (1907). Pjesmice, feljtone, crtice pisao je za 
Bršljan, Prosvjetu, reviju Zagreb i t. d. Pseudonimi: R. D. Marijan, 
Stric Rudo. Rad mu nema književnih obilježja, nego je nastao iz 
težnje, da pruži repertoar putujućim glumačkim družinama i glumcima, 
kad nastupaju sami. A. B-c. 

DEVIJACIJA -> Kompas. 

DEVILIT (gimnit), mineral iz odjela silikata. Pojavljuje 
se u jedrim masama, koje su vanjštinom slične arapskoj 
gumiji; obično se razvio u sigastim i bubrežastim tvorevi¬ 
nama. Od iskona je koloidski mineral, ali je kasnije postao 
kristalast. Veoma je krhak; sav je isprepleten pukotini- 
cama. Tvrdoće 2—3,5; spec. težine 2—2,3; masna sjaja; 
dosta proziran; bjelkast, žućkast, crvenkast, zelenkast. To 
je magnezijski silikat s vodom Mg 4 Sis Oio + 5 — 6 H 2 O. 
Obično se nalazi u serpentinskim stijenama. Ime je dobio po 
Ch. Deweyu deweylith i po nalazištu u Bare Hillsu kod 
Baltimora, t. j. engl. bare »gol«, a grč. yvuv6s »gol«. F. T. 

DE VIO TOMMASO -> Kajetan. 

DEVIZA (franc. devise), geslo pojedinca, države ili po¬ 
litičke stranke, izraženo ponajviše u riječima, rjeđe u slici 
(franc. embleme) — a i na oba načina — napose u heral¬ 
dici. Poznavali su je već Grci, pa junaci Eshilove tragedije 
»Sedmorica protiv Tebe« nose svoje devize na štitovima. 
Osobito su se proširile južnom i srednjom Evropom u 
srednjem vijeku, kad su ih upotrebljavali pojedini staleži 
1 gradske općine, bilježeći ih na svojim grbovima, zasta¬ 
vama, lađama, kućama i dr. Od deviza znatnijih povijesnih 
ličnosti poznatije su: In hoc signo vinces, »u tom ćeš znaku 
pobijediti«, koju je navodno Konstantin Veliki stavio uz 
znak križa na zastave svojih legija, a koju su kao državnu 
devizu preuzeli Portugal i Brazilija; Aut Caesar aut nihil, 
»ili Cezar ili ništa«, kojom je Cesare Borgia izrazio svoju 
težnju za vlašću; »Što Bog da i sreća junačka«, s kojom je 
ban Jelačić 1848 ušao u rat protiv Madžara; »Prosvjetom 
k slobodi«, koju je Strossmayer postavio svrhom svoga 
djelovanja. Među devizama pojedinih država poznate su: 
Viribus unitis, »sjedinjenim silama« (Austrija), Dieu et 
mon droit, »Bog i moje pravo« (Engleska), Suum cuique, 
»svakome svoje« (Pruska). Devizama obiluju do danas 
osobito politički pokreti: smisao hrvatskog narodnog pre¬ 
poroda izrazio je Gaj riječima: »Narod bez narodnosti je 
tijelo bez kosti«; pravaški pokret sažeo je svoj cilj u 
izreku: »Bog i Hrvati«, a seljački pokret u devizu: »Vjera 
u Boga i seljačka sloga«. 

DEVIZE. 

Pojam. Devizama zvala su se nekad sva sredstva, koji¬ 
ma su se mogle vršiti isplate, odnosno naplate u inozem¬ 
stvu, kao što su banknote stranih država, kovani novac, 
mjenice, čekovi, naputnice, akreditivi, doznake, brzojavne 
isplate 'i t. d. Zajedničko je obilježje svih tih platežnih 
sredstava, da glase na stranu valutu i da su plativa, odnosno 
naplativa samo u inozemstvu. Suvremeni poslovni promet 
suzio je taj pojam. Pod d-om razumijevamo danas strana 
platežna sredstva samo u obliku mjenice, čeka i brzojavne 
isplate , odnosno doznake. Pod isplatom (brzojavnom ispla¬ 
tom) razumijevaju se nalozi, koje ovozemna banka daje 
svome inozemnom korespondentu, da na teret njezina po¬ 
traživanja u stranoj valuti izvrši isplatu određene svote. 

Notiranje i tečajevi deviza. D-na tržišta su burze, a 
cijene su određene tečajevima d-a. D-ni tečaj između dvije 
zemlje je cijena valute jedne zemlje, izražena u valuti 
druge zemlje. Notiranje je izravno (direktno), ako se bi¬ 
lježi cijena u domaćoj valuti, za određeni zaokruženi broj 
jedinica strane valute (na pr. d. Ziirich notira u Zagrebu 
1.154; to znači, da za 100 šv. franaka isplate u Ziirichu 
treba u Zagrebu platiti 1.154 kune). Kod neizravnog noti¬ 
ranja tečaj izražava, koliko se jedinica strane valute dobije 
za jednu jedinicu domaće valute (na pr. deviza New-York 
notira u Londonu 4,86; to znači, da se za jednu englesku 
funtu dobije u Londonu 4 dolara i 86 centi u devizi 
New-York). 

D-ni tečaj danas obično znači tečaj za brzojavne do¬ 
znake. Ali često uz taj tečaj notiraju zasebno i čekovi za 
istu d-u. Kod mjenice, koja dospijeva tek za neko vrije¬ 
me, treba od iznosa d-e odbiti kamate od dana zaključka 
posla do dospjeća mjenice po eskomptnoj stopi, koja vri¬ 
jedi u mjestu plaćanja strane mjenice. To je diskonti¬ 
ranje d-a. 


Tečajevi d-a nisu stalni, nego se neprestano mijenjaju. 
Kod zemalja s potpunom zlatnom valutom d-ni tečajevi 
samo osciliraju oko utvrđenog tečaja, koji se naziva d-nim 
paritetom. D-ni tečaj između dviju zemalja jednak je 
d-nom paritetu onda, ako je cijena d-e jedne zemlje jedna¬ 
ka odnosu između sadržaja čistog zlata jedinice valute te 
zemlje i sadržaja čistog zlata jedinice valute druge zemlje. 
Međutim se tečajevi d-a ne zadržavaju nikad na paritetu, 
nego pod utjecajem ponude i potražnje osciliraju ispod ili 
iznad pariteta, i to do graničnih točaka, koje se nazivaju 
zlatne točke ili točke priliva i odliva zlata. 

Mehanizam kretanja d-nih tečajeva između zemalja s potpunom 
zlatnom valutom, koji je danas radi gotovo potpunog ukidanja zlatnih 
valuta više teoretskog značenja, može se ukratko ovako prikazati: 

Uzmimo dvije zemlje sa zlatnim valutama, primjerice Englesku i 
USA prije svjetske krize 1931. Njihov d-ni paritet iznosio je dugo 
vremena 4,866 dolara za 1 funtu. Na deviznom tržištu u Londonu, kao 
i na onom u New Yorku, postoji uvijek uzajamna tražnja i ponuda 
d-a jedne i druge zemlje. Ako jednog dana ponuda d-e London u 
New Yorku bude mnogo veća od tražnje, tečaj će pasti ispod pariteta 
i padat će sve do donje zlatne točke, koja predstavlja krajnju granicu 
za pad d-e London, jer se imaocima tih d-a ne bi isplatilo, da svoje 
d-e prodaju ispod tečaja, omeđenog zlatnom točkom. U tom slučaju 
bolje im se isplaćuje, da svoje d-e unovče u Londonu, ondje kupe 
zlato po zakonskom paritetu, dovezu ga u New York i zamijene za 
dolarske novčanice, opet po zakonskom paritetu. Troškovi pakovanja, 
prijevoza i osiguranja pošiljke zlata kao i gubitak na kamatama za 
vrijeme prijevoza, izračunati za jednu jedinicu strane valute (u na¬ 
šem slučaju za 1 funtu), daju onaj najveći iznos, za koji smije pasti 
tečaj d-e London u New Yorku ispod d-nog pariteta, a da ne dođe 
do priliva zlata iz Londona u New York. Drugim riječima, ako te 
troškove, koji su za svaku funtu iznosili oko 2 x h centa, odbijemo od 
d-nog pariteta, koji je iznosio 4,866 dobit ćemo tečaj od 4,841, a to je 
najniži tečaj funte, odnosno donja zlatna točka za d-u London u 
New Yorku. Obrnuto, tečaj d-e London u New Yorku u slučaju pre¬ 
velike tražnje ne može prekoračiti paritetni tečaj uvećan za troškove 
slanja zlata (u našem slučaju 4,866 + 0,025 = 4,891), jer bi se Ameri- 
čanima u tom slučaju bolje isplatilo slati zlato u London i ondje ga 
zamijeniti za funte. Zato će tečaj funte od 4,891 biti najviši tečaj funte 
u New Yorku i ujedno gornja zlatna točka. Tečaj funte u New Yorku 
kolebat će prema tome između te dvije granične točke (4,841—-4,891), 
a u slučaju nekog izvanrednog pritiska na tečaj, od strane ponude ili 
od strane tražnje, ravnoteža će se uspostaviti pošiljkama zlata na 
jednu ili na drugu stranu. U zemljama, koje napuste zlatnu valutu i 
uvedu papirni novac s prisilnim tečajem, tečajevi d-a pokazuju mnogo 
snažnije oscilacije. Da bi se ublažile prevelike oscilacije deviznih te¬ 
čajeva, koje često znadu nanijeti velike štete privredi, države pribje¬ 
gavaju različitim sredstvima, među kojima su najvažnija: a) stvaranje 
posebnog fonda za podržavanje d-nih tečajeva; b) uvođenje različitih 
mjera d-ne kontrole i zabrana izvoza kapitala; i c) uvođenje sustava 
međunarodnih plaćanja bez upotrebe d-a (-► Kliring). 

Uzroci promjena d-nih tečajeva. Ponuda i potražnja 
utječu na tečaj d-e, a taj tečaj sa svoje strane utječe na 
ponudu i potražnju. U ponudi i potražnji d-a s jedne i 
s druge strane učestvuju nesamo oni, koji stvarno trebaju 
strane d., već im se pridružuju i spekulanti, koji bez neke 
stvarne potrebe kupuju, odnosno prodavaju strane d-e zato, 
što predviđaju, da će vrijednost (tečaj) d-a porasti ili rasti 
i da će na taj način zaraditi. Ovamo možemo ubrojiti i 
kapitaliste, koji radi nesigurnih političkih i privrednih pri¬ 
lika ili iz drugih uzroka sklanjaju u inozemstvo svoje mo¬ 
bilne kapitale. Taj bijeg kapitala iz pojedinih zemalja 
znade često uzeti vrlo velike razmjere i poremetiti čitavo 
d-no tržište jedne zemlje. 

Na d-ne tečajeve djeluje i visina eskontne stope (naravno kraj 
slobode d-nog prometa). U svakoj zemlji postoje, naročito kod ba¬ 
naka, velike količine novca, koji se upotrebljava isključivo za kratko¬ 
ročne uloge putem eskonta: Bankari ulažu te kapitale dijelom u eskont 
domaćih, a dijelom u eskont stranih mjenica (d-a). Ako u jednom 
času zemlja A podigne svoju diskontnu stopu tako, da ona bude 
znatno viša od diskontne stope u zemlji B, posljedica će biti, da 
bankari zemlje A ne će više ulagati svoje kapitale u eskontne poslove 
u zemlji B, nego će ih držati u svojoj zemlji, gdje je stopa viša. 
S druge strane, povećana diskontna stopa u zemlji A privući će mnogo 
više kapitala iz zemlje B, jer će bankari zemlje B uz iste uslove likvi- 
diteta i sigurnosti radije ulagati svoje raspoložive gotovine u eskontne 
poslove u zemlji A, gdje je stopa viša nego u njihovoj zemlji. Tako 
će doći do veće tražnje, a manje ponude d-a zemlje A, i njihov će 
tečaj porasti. Taj će tečaj kod d-a, vezanih za zlato, rasti sve do 
gornje zlatne točke, a preko nje prijenos kapitala iz zemlje B u zemlju 
A vršit će se izvozom zlata. Na taj način zemlje sa zlatnom valutom 
mogu povišenjem diskontne stope privući strane kapitale u zemlju 
i prouzrokovati priliv zlata, odnosno spriječiti njegov odliv. 

Za d-e, koje nijesu vezane za zlato, postavio je Cassel 
(v.) teoriju pariteta kupovnih snaga: D-ni tečaj između 
valuta dviju zemalja, koje nijesu vezane za zlato, određen 
je razinama cijena u tim zemljama; on će se oblikovati 
tako, da izjednači kupovnu snagu svake od tih valuta u 
vlastitoj zemlji s kupovnom snagom u drugoj zemlji. 

Ograničenja d-nog prometa. Od 1931 države redom 
napuštaju zlatnu vrijednost. Uporedo s tim valutno-poli- 
tičkim mjerama pojavile su se i d-no-političke mjere, da 
se ili sačuvaju postojeće pričuve zlata ili uspostavi pore¬ 
mećena stalnost valute, koja je posljedica nepovoljne pla¬ 
težne bilance. Od slobodnog d-nog poslovanja, koje je bilo 
pravilo prije 1931, prelazilo se postepeno na poslovanje 
d-nih ograničenja i nadzora d-nog prometa, koji je, s ma¬ 
lim izuzetcima, postao redovita pojava već od g. 1936. 

Zajedničko je obilježje svih sustava d-nog nadzora, da 
se usredotoči čitav promet u jednoj ruci, t. j. d-noj sre¬ 
dišnjici, kojoj se obvezno moraju nuditi, odnosno predati 
sve d-e, koje ulaze u zemlju. Ta d-na središnjica ili je 
posebna ustanova, ili je to sama novčanična banka. S po¬ 
četka ima uvođenje d-nih ograničenja svrhu da obrani stal¬ 
nost vlastite valute i suzbija spekulaciju, ali malo pomalo 
taj je sustav dobivao sve dalekosežniji značaj. 

Usredotočenjem svih inozemnih platežnih sredstava u 
jednoj ustanovi, koja daje ili uskraćuje dozvole za na¬ 
bavu i upotrebu deviza, njoj je dana ne samo mogućnost 
nadzora nad d-nim prometom, nego i nadzora nad čitavom 
vanjskom trgovinom. Tako se nadzor nad d-nim prometom 
postepeno pretvorio u nadzor nad vanjskom trgovinom, a 
onda i u upravljanje trgovinom onako, kako najbolje od¬ 
govara probitcima dotične države. Razlikovanjem pojedinih 
vrsta robe prema podrijetlu i vrsti i uskraćivanjem d-a za 
plaćanje manje potrebne ili raskošne robe vrši se štednja 
u potrošnji d-a. Nijemci to zovu Devisenbewirtschaftung; 
taj je međutim izraz brzo dobio općenitije značenje i ozna¬ 
čuje danas i čitav sustav d-nih ograničenja i d-nog nadzora. 

I u bivšoj Jugoslaviji nije nadzor d-nog prometa bio nepoznata 
stvar. Već 30. III. 1919 osnovana je Devizna centrala, koja se brinula 
za stalnost dinara donošenjem niza d-nih propisa, koji su svi ukinuti 
28. VI. 1931, kad je izvršena zakonska stabilizacija dinara i uvedena 
sloboda d-nog prometa. Međutim, to slobodno d-no poslovanje trajalo 
je svega oko tri mjeseca, jer je deviznim pravilnikom od 7. X. 1931 
uveden opet d-ni nadzor. Taj nadzor, ispočetka shvaćen kao obrana 
stalnosti dinara, povjeren je Narodnoj banci. Glavna su načela, koja 
postavlja devizni pravilnik od 7. X. 1931 (s mnogobrojnim kasnijim 
izmjenama i dopunama): trgovinom d-a i valuta može se baviti samo 
Narodna banka i oni novčani zavodi, koji od nje dobiju odobrenje, a 
cjelokupni promet mora se obavljati preko domaćih burza. Plaćanje 
uvezene robe može se vršiti samo preko ovlaštenih zavoda, a na 
osnovi uvoznih isprava. Za robu, namijenjenu izvozu, traži se potvrda 
o osiguranju valute, koju izdaju ovlaštene banke na osnovi izjave i 
obveze izvoznika, da će unijeti u zemlju cijeli iznos d-e dobivene za 
robu. Narodna banka ima pravo otkupa tako dobivenih d-a u odre¬ 
đenom postotku, koji se povremeno mijenja, a ostatak se prodaje 
na burzi. Spomenuti devizni pravilnik od g. 1931 čini osnovu deviznih 
propisa i u Nezavisnoj Državi Hrvatskoj. 

Međutim ni najstroži d-ni nadzor nije često dovoljan, 
da popravi platežnu bilancu pojedinih država, pa zato one 
nastoje, da nađu nove putove za međunarodna plaćanja. 
Tako nastade među državama niz platnih sporazuma osno¬ 
vanih na sustavu međunarodnog obračunavanja i prebijanja 
(clearing). Takav platni promet uzeo je, usprkos nekim 
nedostatcima, velikog maha. I Hrvatska ima čitav niz spo¬ 
razuma o plaćanju putem kliringa, koji obuhvaćaju najveći 
dio naših međunarodnih plaćanja. Svi su ti sporazumi o 
plaćanju putem kliringa dvostrani (bilateralni), t. j. svaki 
sporazum vrijedi samo između dvije zemlje. Međutim, 
postoji mogućnost uvođenja i t. zv. multilateralnog kli¬ 
ringa, koji bi cjelokupan platežni promet između više ze¬ 
malja, koje bi se vezale na jednu obračunsku središnjicu 
i jednu obračunsku valutu, vršio putem međusobnog pre¬ 
bijanja tako, da bi d-ni promet između tih zemalja bio 
potpuno isključen. 

LIT.: A. Aftalion, L’or et la monnaie, Pariz 1938; R. Aghion, Le 
controle des changes, Pariz 1939; Brambach, Die neuere deutsche De- 
visengesetzgebung und ihre Auswirkung auf den Bankverkehr, Berlin 
1936; Lejeune, Traitć des operations de banque, de bourse et de change, 
Pariz 1927; Kiihne, Grundriss des Devisenrechts, Berlin 1937; Sofrono- 
vić; Zbirka devizno-valutnih propisa Kr. Jugoslavije , Beograd 1938; 
J. Tomašević, Novac i kredit, Zagreb 1938; D. Uzelac, Devizna politika 
Kr. Jugoslavije, Beograd 1931; Vuksanović-Popović, Kontrola zagra- 
ničnog platnog prometa, Beograd 1936. M. Š-ć. 

DEVIZNA BURZA Burza. 

DEVOCIO NALIJE (lat. devotionalia, prema devotio 
»pobožnost«:) zovu se sitniji predmeti nabožna obilježja, 
koji služe kao pomagala za pobožnost. Amo spadaju na 
pr. krunice (ružariji), međaljice, škapulari, kućne škropio- 
nice za blagoslovljenu vodu, kipići svetaca, raspela, na- 
božne sličice i dr. D. N. 

DEVON, Earls of, britanska velikaška porodica. Prvi su 
nosili taj naslov oko 1100 članovi porodice De Redvers 




DEVONSHIRE, Crkva u Cullomptonu 


(Riviers), dok je oko 1300 prešao na porodicu Courtenay 
(v.), koja ga je na prekide zadržala do danas. 

DEVONPORT, lučki grad u Engleskoj, grofovija Devon- 
shire, na lijevoj obali ušća rijeke Tamar (Hamoaze), u za- 
livu Plymouth Sound. Ima 89.000 st. (1927). Danas tvori 
cjelinu s Plymouthom. U D-u su dokovi (od 1689), pomor¬ 
ski arsenal, ratna luka i sjedište admiraliteta. Do 1824 D. 
je nosio ime Plymouth Dock. Ima tvornice jedara i užeta. 

DEVONSHIRE, grofovija na poluotoku jugozapadne 
Engleske, između Bristolskog zaljeva na SZ , Kanala na JI, 
grofovija Cornwallshire na JZ te Somersetshire i Dorset- 
shire na SI. Obale su dosta strme i teško pristupačne, ali 
se rijeke redovito ulijevaju u veoma razgranjene i dugačke 
zaljeve, koji su pogodni za pristaništa. D. je brežuljast 
kraj, u kom se na jugu ističe granitni Dartmoor Forest 
s najvišim vrhom od 604 m, a u sjeverni dio prodiru ogran¬ 
ci gorja Exmoor Forest iz susjedne grofovije Somerset¬ 
shire. Sredina grofovije je niska. Klima je dosta neprijatna; 
zime su vlažne i olujne, a ljeta svježa. Središnji niski pre¬ 
djeli su najplodniji, ali je uz poljodjelstvo dosta zastupano 
i stočarstvo (goveda). Ribarstvo je razvijenije na obali Ka¬ 
nala, pa je D. poznat kao kolijevka odličnih mornara. Veće 
gospodarsko značenje ima i rudarstvo (različne vrste gra¬ 
đevinskog kamena, nešto ugljena, željezo, keramička zemlja 
i dr.). Od veleobrta najznatniji su brodogradnja, izradba 
papira i keramike, preradba kovina, tkalački veleobrt i 
dr. D. je poznat i po prirodnim ljepotama, a na obali su 
brojna i dobro uređena kupališta, te je ljetni posjet stranaca 
važna gospodarska grana. U D-u, jednoj od najvećih engle¬ 
skih grofovija (6764 km 2 ), živjelo je 1931 g. 732.968 stan., 
ili 108 na km 2 . Zbog većih i raznovrsnijih mogućnosti ži¬ 
vota najveća su naselja na obali. Glavni grad je Exeter 
(66.029 stan. 1931) na ušću rijeke Exe, a najveći grad velika 
ratna luka Plymouth (208.182 stan. 1931); važna je i luka 
Torquay (46.165 stan. 1931). Na sz obali Barnstaple je je¬ 
dino znatnije mjesto, a u poljodjelskoj unutrašnjosti nema 
većih gradova. 

Već prije 8. st. Šasi su osvojili D., a u 9. st. vodila se 
borba između D-a i keltskoga Corn\valla. Neko je vrijeme 

DEVONSHIRE, Crkva Sv. Petra u Tivertonu 


bio u vlasti Danaca, koji su ga osvojili bez većih borbi. 
Za revolucije u 17. st. nastojao je ostati neutralan. G. 1688 
iskrcao se u Torquay-u Vilim Oranski i odatle nastavio put 
do Londona. J. R-ć. 

DEVONSHIRE, Spencer Compton Cavendish, lord Ca- 
vendish, markiz od Hartingtona i vojvoda od Devonshire-a, 
* Hoiker Hali 23. VII. 1833, f Cannes 24. III. 1908, engleski 
političar. G. 1857 izabran za zastupnika kao član liberalne 
stranke; svojim odlučnim govorom u parlamentu 7. VI. 1859 
dao je povod padu Derbyjeva ministarstva. G. 1863 postade 
podtajnik u ministarstvu rata, a 1866 ministar rata u Russe- 
lovoj vladi. Zagovaranje Gladstoneova nacrta o odvajanju 
crkve od države u Irskoj bio je razlog njegovu neuspjehu 
kod izbora 1868. Ponovno izabran stupi u Gladstoneov ka¬ 
binet kao ministar pošta, a 1871 postade prvi tajnik za Irsku. 
Kad je 1874 ministarstvo palo, prijeđe u opoziciju; nije 
suzbijao Disraelijevu politiku i bio je sklon sporazumu 
s Rusijom. U Gladstoneovoj vladi 1880 bijaše ministrom 
za Indiju, a u doba okupacije Egipta 1882 ministar rata. 
G. 1885 odstupio je s cijelom vladom. Kad je u prosincu 

1885 Gladstone, da bi predo- 
bio irske nacionaliste, najavio 
nacrt Home Rule-a. za Irsku, 
D. odbi u veljači 1886 poziv 
da stupi u ministarstvo i pri¬ 
jeđe u opoziciju. Pošto se 
tako liberalna stranka pocije¬ 
pala, D. stade uz Chamber- 
laina na čelo nove stranke li¬ 
beralnih unionista. Nacrt Ho- 
me-Rule- a bi odbijen i Glad¬ 
stone raspusti parlament. 
Nakon uspjeha konzervativa- 
ca i liberalnih unionista na 
izborima D-u bi ponuđen sa¬ 
stav ministarstva, ali to on 
otkloni. G. 1895 stupi u Sa- 
SPENCER COMPTON lisburyevo koaliciono mini- 
DEVONSHIRE starstvo kao lord predsjednik 


Privy Councila, koju lisnicu zadrža i nakon odstupa Salis- 
burya u ministarstvu Balfourovu. Kad je Balfour prihvatio 
protekcionističku trgovačku politiku, D. kao nepopustljiv 
pristaša slobodne trgovine odstupi 1. X. 1903. Iz istih 
razloga napusti u svibnju 1904 i predsjedništvo liberalno- 
unionističke organizacije. 

LIT.: B. Holland, Life of the Eighth Duke of Devonshire, London 
1911. J. N. 

DEVONSKA FORMACIJA (dobila ime po engl. grofo¬ 
viji Devonshire) treća je formacija paleozojske (primarne) 
grupe, a raširena je po svima kontinentima. Naslage de- 
vona osobito su dobro razvijene u Njemačkoj u donjo- 
rajnskom škriljnom gorju. One se ovdje odlikuju potpu¬ 
nim i različitim razvojem, bogatstvom okamina ili fosila 
pa su stoga od osobite važnosti za proučavanje devonskih 
naslaga kako u Njemačkoj tako i u ostalim krajevima, u 
kojima dolazi razvijen devon. U donjorajnskom škriljnom 
gorju stvaraju te naslage više tisuća metara debele slojne 
komplekse i sačinjavaju sustav jako zgnječenih bora prav¬ 
cem jugozapad-sjeveroistok. Početak njihova nabiranja 
pada već u donji devon, a vrhunac postizavaju nakon 
sredine karbonskoga doba. Prema dosad izvršenim istraži¬ 
vanjima u donjorajn. škrilj. gorju razlikuju se u formaciji 
devona tri odsjeka: donji , srednji i gornji devon. Donji 
d. debeo je oko 3.000 m, sastavljen je pretežno od pješča¬ 
nih slojeva, taloženih u plitkim morima s faunom školj¬ 
kaša (lamellibranchiata) i ramenonožaca (brachiopođa). 
Dijele ga u četiri stepenice tako, da se donja polovica 
sastoji od diskordantno (nejednako) položenih slojeva pre¬ 
ko silurskih naslaga pod imenom Gedinnien, sastavljen od 
konglomerata, arkoza i škriljavaca. Preko toga dolazi 
svijetli Taunus-kvarcit, a preko njega Hunsruck-škriljavac 
tamne boje. Gornju polovicu čine Koblenz-slojevi ili spiri- 
fer-pješčenjak. Srednji d. vezan je na gorje Eifel i vapne- 
načkoga je razvoja. Donji mu se dio sastoji od laporastih 
taložina s koraljem Calceola-sandalina, po kojem se ti slo¬ 
jevi zovu Calceola-slojevi. U gornjoj polovici dolaze de¬ 
beli slojevi vapnenačko-dolomitičnih masa, poznatih pod 
imenom Stringocefalni (po brachiopodu Stringocephalus) ili 
masovni vapnenci. Eruptivni razvoj srednjega d. sastoji se 
od dijabaza i njihovih pršinaca sa znatnim ulošcima crvene 
željezne rudače (hematit). U gornjem d. uz taložine dubo¬ 
koga mora dolaze i taložine plitkih mora, pa su stoga raz¬ 
vojni stupnjevi vrlo različiti. Prema fauni dijeli se gornji d. 
u Intumescens-slojeve (naziv po glavonošcu Manticoceras 
intumescens), a na njima leže Clymenia-slojevi (po rodu 
amonita Clymenia). U Francuskoj nazivaju one prve imenom 
Frasnien, a druge Famennien. Daleko manje raširene, ali 
istog su razvoja d. naslage u srednjoj Češkoj, pa je ovdje 
glavni stratigrafijski član Konjepruski vapnenac , bogat 
okaminama. Ovaj je vapnenac i glavna sastojina dev. na¬ 
slaga Kamniških Alpa. Ovome se razvoju priključuje i d. 
Francuske, Španjolske, pa grofovije Devonshire u Engleskoj, 
dok je d. srednje Engleske i Škotske sastavljen od debelih 
slojeva crvenoga, slabo uzdignutoga pješčenjaka, zvanog 
Old Red Sandstone; taj je vrlo siromašan okaminama. 
Rajnskom d. po svome sastavu priključuje se i d. Rusije 
na Uralu i Turkestanu, a vrlo je sličan konjepruskom 
odjelu češkoga d. U Aziji, sjevernoj i južnoj Americi, 
sjevernoj Africi i u Australiji d. su naslage vrlo raširene. 
Neke od njih, na pr. u Aziji i Africi, vrlo su slične za¬ 
padnoevropskom razvoju, a i američki i australski d. ima 
uglavnom značajke zapadnoevropskog s nekim faunističkim 
razlikama. 

Formacija d. obilježena je životinjskim i biljnim svi¬ 
jetom, od kojega su pojedine vrste značajne za stanovite 
odsjeke d. Ukratko, fauna pokazuje ovu sliku: iz silura 
kao starije formacije povlače se neke životinje i u d. Tako 
dolaze koralji, kao i u siluru, tabulatni i rngozni, od kojih 
se ističu kao najznačajniji oblici Pleurodictyum i Cal - 
ccola; onda stapčari (Crinoidea) s nekim novim vrstama 
(Ctenocrinus, Cupressocrinus). Ramenonošci (brachiopođa) 
brojno su zastupani starim kao i novim oblicima (Stringo¬ 
cephalus , Renseelaeria i Productus). Osobito se ističu 
školjkaši (lamellibranchiata) i puževi (gastropoda) s či¬ 
tavim nizom novih rodova. Od glavonožaca (cephalopoda) 
uz nautilide osobito su se razvili amoniti s brojnim rodo¬ 
vima, kao Clymenia, Anarcestes, Agoniatites, Chiloceras i 
dr. Člankonošci (arthropoda) zastupani su trilobitima (tro- 
režnjaci), kojih je broj rodova manji od silurskog broja. 

Koralji: 1 . Pleurodictyum problematicum Goldf.; 2. Calceola sandalina Lam.; 3. Hexagoniophyllum hexagonum Goldf.; 4. Cyathophyllum hete- 
rophyllum Frech. — Morski ljiljani: 5. Ctenocrinus typus Bronn. — Puževi: 6. Bellerophon striatus Bronn. — Glavonošci: 7. Oxyclymenia 
undulata Miinst.; 8. Anarcestes plebejus Barrande. — Ramenonošci: 9. Productus subaculeata Murch.; 10. Spirifer paradoxus Schloth.; 11. 
Renseelaeria strigiceps F. Roem.; 12. Stringocephalus Burtini Defr. — Trilobiti: 13. Ondotochile Hausmanni Brong.; 14. Phacops fecundus 
Barr. — Ribe: 15. Pterichtys testudinarius Ag.; 16. Cocosteus decipiens Ag. — (Slike su uzete iz: Giirich, Leitfossilien I.—II.) 

DEVONSJCA FORMACIJA — DE VRIES 


To su raci, kojima je tijelo razdijeljeno dvjema uzdužnim 
brazdama na tri režnja, a na glavi imaju velike i brojne 
fasetirane oči. Osim njih dolaze još neki drugi raci, među 
kojima se odlikuje svojom veličinom rod Eurypterus, oso¬ 
bito čest u Old Redu. Prema dosadašnjim istraživanjima 
od kralježnjaka dolaze u devonu samo ribe tako čudnog 
izgleda, da daju formaciji d. zasebno obilježje. Glavni 
zastupnici su t. zv. plakodermne ribe, kojima je tijelo bilo 
pokriveno rompskim ljuskama. Zasebni oblik bio je Pte- 
richtys (grč. utsq6v »krilo«, i%&vs »riba«, iz škotskog 
Old Reda s prsnim perajama, koje su obložene dugim 
pločama. Oči, slične očalima, bile su smještene u pukotini 
visoko na glavi. Drugi neki oblici, kao Coccosteus (grč. 
xow°s »jezgra«, doreov »kost«), svojim su oblikom više 
sličili ribama nego ostali rodovi, a ipak u mnogim pojedi¬ 
nostima izgradnje kosti, osobito pak u slobodnim pokre¬ 
tima glave, više su sličile oklopljenim vodozemcima, zvanim 
Stegocephala. 

Klima d. bila je prilično suha, posve u protivnosti sa 
stalnom vlagom karbonske formacije. Biljnoga svijeta za 
vrijeme d. bilo je malo, pa stoga u kopnenim naslagama d. 
ne nalazimo ugljena, dok morske naslage d. obiluju uglje¬ 
nom, koji potječe od velikog nagomilavanja morskih alga. 
Stoga flora d. ne pokazuje nikakvih osobitosti, uglavnom 
se sastojala od paprati i preslica. 

Vulkansko djelovanje bilo je za vrijeme d. u nekim 
područjima, kao na pr. u Njemačkoj, vrlo živo, dok druga 
velika područja d., kao rusko i američko, ne pokazuju 
tragove vulkanskoga djelovanja. 

LIT.: L. Beushausen, Das Devon des nordl. Oberharzes, Abhandl. d. 
preuss. geol. Landesanst., 1900; A. Denckmann, Die Vberschiebung des 
alten Unterdevons im Kreise Olpe, Festschrift fiir A. v. Konen, 1907; 
Fr. Drevermann, Fauna der Siegener Schichten von Seifen, Palaeonto- 
graphica, 1904; A. Geikie, The Old Red Sandstone of Western Europe, 
Edinburg 1878; J. Gosselet, Mćmoires sur les ierrains primaires de la 
Belgique, 1860; E. Holzapfel, Das Rheintal von Bingerbruck bis Lahn- 
stein, Abhandl. d. preuss. geol. Landesanst., 1893; Kayser-Holzapfel, 
Stratigraphische Beziehungen des bohm. zum rhein. Devon, Jahrb. d. 
k. h. geol. Reichsanst., Wien 1894; v. Peetz, Beitrage zur Kenntniss 
der Fauna d. devon. Schichten am Rande des Steinkohlenbeckens von 
Kusnetz (Westsibirien), St. Petersburg 1901; H. S. Williams, Correla- 
tion papers; Devonian and Carboniferous, Bullett. M. St. Geol. Surav, 
Nr. 80., 1891. j.P-k. 

DEVOTO, Giacomo, * Genova 19. VII. 1897, talijanski 
lingvist. Profesor lingvistike na sveučilištu u Firenci (1924). 
Bavi se: latinskom fonetikom povezujući povijesni s općim 
lingvističkim pravcem (Adattamento e distinzione nella 
fonetica latina , Firenca 1923); etrurskim jezikom i njego¬ 
vim odnosima s ostalim jezicima antikne Italije (niz čla¬ 
naka u Studi etruschi 1927—42); starim italskim jezicima 
(etrurskim, umbrijskim i dr.), koje proučava sistematski u 
vezi s arheologijom, s kulturnom, vjerskom, pravničkom i 
političkom povijesti (Gli antichi italici , Firenca 1931; Ta- 
bulae Iguvinae , Rim 1937, 2. izd. 1940); baltičkim jezicima 
(urednik je časopisa Studi Baltici, dosad izašlo 8 sv., 
1930—42). D-ovo se zanimanje za jezik u njegovim vezama 
s kulturnom povijesti najbolje očituje u Storia della lingua 
di Roma (Rim 1940), u kojoj odlično povezuje sudbinu i 
promjene jezika s političkim i kulturnim pojavama od 
najstarijih vremena do danas. Piše i o problemu talij. knji¬ 
ževnog jezika (u časopisu Lingua Nostra, od 1939 dalje, 
koji je on osnovao i uređuje s B. Migliorinijem), a prou¬ 
čava i jezik pojedinih pisaca. Osnovne pojmove talij. gra¬ 
matike daje u lntroduzione alla Grammatica (Firenca 1941) 
ističući osobito razlike sintaktičke strukture između latin¬ 
skog i talijanskog. Piše i o pojedinim problemima indo¬ 
evropske lingvistike (La Cultura 1931; Miscellanea Trom- 
betti , Milan 1937). D. u svojim djelima ide za tim, da od¬ 
redi jezične strukture ili »sisteme« kao odjek kolektivnih 
vrijednosti (ali ne na osnovi pozitivističkih formula), da 
istakne uzajamne veze između promjena jezičnih »sistema« 
i kulturno-povijesnih pojava, da strogo kombinatorskom 
metodom (pomoću samog teksta) osvijetli nedovoljno 
objašnjene antičke jezične spomenike. M. D-ić. 

DEVRIENT, njemačka glumačka porodica: 

1. Eduard, ^ Berlin 11. VIII. 1801, *j* Karlsruhe 4. X. 
i877, glumac i dramaturg, brat 2. i 3. Pisao je drame i 
operne tekstove te teatrološka djela, od kojih se ističe 
Geschichte der deutschen Schauspielkunst (5 sv., 1848—74). 
Istakao se kao reformator dramskog stila. 


2. Emil, * Berlin 4. IX. 
1803, f Dresden 7. VIII. 1872, 
glumac, brat 1. i 3.; djelovao 
u Leipzigu, Magdeburgu, Ham¬ 
burgu i Dresdenu. Isticao se 
u ulogama Hamleta, Pose i 
Bolingbroka. 

3. Karlo, ^ Berlin, 5. IV. 
1797, f Lauterberg 3. VIII. 
1872, glumac, brat 1. i 2.; dje¬ 
lovao u Karlsruheu i Hanno- 
veru. Igrao junačke i karakter¬ 
ne uloge (Lear, Shylock, Wal- 
lenstein). 

4. Ludwig, * Berlin 15. XII. 
1784, f Berlin 30. XII. 1832, 
glumac; glumio u Dessauu i 

LUDWIG DEVRIENT Breslauu, od 1815 u Berlinu; 

genijalan karakterni glumac u 
tragičnim i komičnim ulogama. Najčuvenije njegove krea¬ 
cije bijahu Lear, Shylock, Falstaff i Franjo Moor. U ka- 
rakteriziranju često je pretjeravao do nevjerojatnosti i ka¬ 
rikature. Prijateljevao je s E. T. A. Hoffmannom i imao 
nešto od njegovih sablasnih likova. 

5. Max, i Hannover 12. XII. 1857, f Chur 13. VI. 1929, 
glumac, sin 2. Djelovao u bečkom Burgtheatru od 1882 kao 
član, a od 1910 kao redatelj. 

6. Otto, * Berlin 3. X. 1838, f Stetin 23. VI. 1894, glu¬ 
mac i dramatik, sin 1.; glumio u Stuttgartu, Berlinu, 
Leipzigu i Weimaru, a zatim djelovao kao redatelj i ravna¬ 
telj na više pozornica. G. 1889—90 upravljao dvorskim 
kazalištem u Berlinu. Pisao drame (Luther, Gustav Adolf), 
izdavao Shakespeareova djela te Ifflandova i Schroderova 
pisma. 

LIT.: L. Eisenberg, Grosses biographisches Lexikon der Deutschen 
Biihne im XIX. Jahrh., Leipzig 1903. S. B. 

DE VRIES, Hugo, ^ Harlem, 16. II. 1848, *f Lauteren 
(Holandija) 21. VII. 1935, holandski biolog, osnivač mu- 
tacione teorije i biljni fiziolog. Učio je na sveučilištu u 
Leydenu prirodne znanosti. U Njemačkoj se usavršava u 
struci. G. 1878 postaje profesor botanike na sveučilištu u 
Amsterdamu, gdje djeluje do 1918. 

Prvi njegovi radovi bave 
se fiziologijom bilja, napose 
propustljivošću protoplazme, 
turgorom i plazmolizom. Pro¬ 
našao je metodu za mjerenje 
ozmotskog tlaka (—ozmoza) 
u nutrini stanice plazmolizom 
(v.). Ustanovio je, da svaka 
izotonička otopina sadržava 
istu količinu molekula, ako 
nije elektrolitički disociirana. 
Ta istraživanja poslužila su 
Van t’Hoffu za njegovu teo¬ 
riju ozmotskog tlaka i Arrhe- 
niusu za teoriju elektrolitičke 
disocijacije. Svjetski glas je 
postigao D. svojim istraživa¬ 
njima i nazorima o nasljeđi¬ 
vanju i o postanku vrsta. D. 
je prihvatio Darwinovu hipo¬ 
tezu pangeneze u toliko, što 
drži, da su nasljedna obilježja zasidrena u malim čestica¬ 
ma, pangenima, koji se po njegovu nazoru nalaze u sta¬ 
ničnoj jezgri. Oni bivaju aktivni tako, da izlaze iz jezgre 
u protoplazmu pa izazivaju razvitak pojedinih nasljednih 
svojstava. Obični vanjski utjecaji ne mogu ništa mijenjati 
na pangenima, tako da nasljedna obilježja prirodnih vrsta 
kroz dulja razdoblja ostaju stalna. 

Od 90-tih godina D-a je najviše zaokupljao problem po¬ 
stanka novih vrsta, pošto je bio stekao uvjerenje, da male 
promjene, koje se stalno javljaju, varijacije ili punktuacije, 
nisu nasljedne. Držao je, da je našao rješenje tog problema 
kod Lamarckove pupoljice (Oenothera lamarckiana), biljke, 
uvezene iz Amerike, koja se je i kod Amsterdama jako 
rasplodila. Među tim biljkama je naišao na pojedine pri¬ 
mjerke, koji su se u nekim bitnim obilježjima razlikovali 
od običnog lika. Te je biljke dalje gojio, pa se i tu poka¬ 
zalo, da se javljaju pojedini primjerci, koji se tako razilaze 

od roditeljskog lika, da ih treba smatrati posebnim vrsta¬ 
ma. Tako je došao do zaključka, da nove vrste nastaju na 
preskok, da kod svake vrsti nakon duljeg razdoblja eksplo¬ 
zivno nastupaju promjene nasljednih čimbenika iz nutar¬ 
njih i vanjskih uzroka. Novi likovi, koji su sposobni za 
život, održe se u borbi za opstanak, a neprikladni propadnu. 
Te promjene lika, koje na preskok nastupaju uslijed pro¬ 
mjene nasljednih čimbenika, nazvao je D. mutacijama. 
Dar\vin je pripisivao najveće značenje za stvaranje novih 
vrsta malim promjenama, koje se s vremenom kumuliraju, 
ma da je i on poznavao veće promjene, koje nastupaju na 
preskok t. zv. »single variations«. D. pak nalazi, da se 
filogenetski razvitak zbiva samo u skokovima, nazor, koji 
je već i Koellicker izrazio. Mehanizam filogenetskog raz¬ 
vitka bio bi po D-u slijedeći: Svaka je prirodna vrsta (spe- 
cies) neka jedinica, koja postoji neko vrijeme nepromije¬ 
njena. Nato nenadano nastupaju brojne izdašne nasljedne 
promjene (mutationes), i tako nastaju nove vrste, među 
kojima borba izabere za opstanak najprikladnije. Te se 
razmnože, i opet slijedi razdoblje nepromjenjivosti, dok se 
ne pojavi perioda novih mutacija. D. je dakle apsolutni 
pristaša darvinizma, nauke o prirodnom odabiranju, samo 
što poriče malim promjenama (fluktuacijama) svako zna¬ 
čenje i vidi u mutacijama tvorivo, kojim se služi selekcija. 
Najveća je zasluga D-a, da je jasno odredio pojam mu¬ 
tacije kao promjene nasljednih čimbenika te odvojio od 
fluktuacije ili varijacije, koja nije nasljedna, kako je po¬ 
tonje skoro eksperimentalno dokazao Johannun. Ka¬ 
snije se doduše pokazalo, da mutacije ne moraju biti neke 
velike promjene, dapače ima često i jedva primjetljivih 
mutacija, ali ono bitno, što je D. istakao, jest, da se radi 
o promjeni nasljednih čimbenika, dok fluktuacije nisu na¬ 
sljedne. Iskazalo se dapače, da promjene, koje je D. opa¬ 
žao kod biljke Aenothera, uopće nisu nikakve mutacije u 
užem smislu. Aenothera je neki permanentni križanac s po- 
mnogostručenim brojem kromosoma, pa su sve opažene 
promjene uzrokovane različnim aberacijama kromosoma, a 
nipošto pretvaranjem pojedinih nasljednih čimbenika. Ali 
poticaj, koji je dao D. svojom mutacionom teorijom i 
oštrom formulacijom pojma mutacije, bio je od najvećeg 
značenja za razvitak nauke o nasljeđivanju, te se i sadašnje 
shvaćanje o evolucionom mehanizmu temelji na D-ovim 
nazorima. 

Druga trajna zasluga D-a, koju dijeli s Corrensom i 
Tschermakom, postoji u tome, što je ponovno otkrio bez 
poznavanja Mendelovih pokusa, koji su preko 30 godina 
ostali nezapaženi, Mendelov zakon cijepanja svojstava kod 
potomaka križanaca. Dne 26. ožujka 1900 predao je D. 
dotičnu raspravu francuskoj akademiji. Skoro nato (24. IV.) 
objavio je svoje rezultate i Correns i napokon (u lipnju) 
Tschermak, koji su jednako neovisno došli do tog temelj¬ 
nog zakona žive prirode. 

BIBL.: Intracellulare Pangenesis, 2. izd. 1889; Sur la loi de disjonction 
des hybrides, C. r. d. Acad. des Sciences, Pariz 1900; Die Mutations- 
theorie: 1. Entstehung der Arten durch Mutation, Leipzig 1901; U. Ele _ 
mentare Bastardlehre, Leipzig 1903; Species and Varieties, their Origin 
by Mutation, Chicago 1905; Plant breeding, Chicago 1907; Opera e pe- 
riodicis collecta, 7 svez., Utrecht 1918—27 (sabrane rasprave). 

LIT.: H. de V., 6 Vortrage zur Feier seines 80. Geburtstages, Tii- 
binger naturwissenschaftliche Abhandlungen, 1929. B. Z-k. 

DEWAR, Sir James, * Kincardine-on-Forth u Škotskoj 
20. IX. 1842, f London 28. III. 1923, britanski kemičar i 
fizičar, profesor u Cambridgeu, onda u Londonu. Osobito 

je poznat i priznat njegov rad 
oko pretvorbe plinova u te¬ 
kućine, te mu je uspjela li- 
kvefakcija kisika u velikim 
količinama, isto tako i vodi¬ 
ka. G. 1899 dobio je i kruti 
vodik. G. 1904 podijeljeno mu 
je plemstvo. 

BIBL.: G. D. Living and Sir Ja¬ 
mes Dewar, Collected Papers on 
Spectroscopy, Cambridge 1915; Col¬ 
lected Papers of Sir James Dewar, 
Vol I, II, Cambridge 1927. St. H. 

DEWAROVA BOCA, zva¬ 
na i Weinholdova ili vakuum 
boca, je posuda dvostrukih 
stijenka, među kojima se na- 
SIR JAMES DEWAR laži prostor, iz kojega je uz- 



duh isisan. Budući da prazan prostor ne vodi topline, od 
vruće će se tekućine, stavljene u takvu posudu, samo malo 
topline gubiti vođenjem, a isto tako će se na pr. tekući 
zrak u toj posudi zaštititi od prebrzog isparivanja. Dewar 
je već 1873 takvu posudu od žute mjedi upotrijebio kao 
kalorimetar. Kad su Dewar i drugi uveli takve staklene po¬ 
sude za spremanje tekućega zraka i t. d., primijetio je De- 
var, da ni izdaleka nije dosta ukloniti vođenje topline, nego 
da treba spriječiti i prelaženje topline žarenjem, te je zato 
stijenke tih posuda posrebrivao. Takve Dewarove boce pod 
imenom termos posvuda su poznate. St. H. 

D’EWES, Sir Simonds, Coxden (Dorsetshire) 18. XII. 
1602, f London 1650, engleski kroničar i arheolog. Bavio 
se arheologijom i skupljanjem povijesnih dokumenata. 
Na osnovi originalnih dokumenata zamislio je povijest 
Engleske, ali taj plan nije proveo. U djelima iznosi svoje 
nazore na politički i parlamentarni život Engleske. Izdao 
je samo nekoliko govora i The Primitive Practice for Pre- 
serving Truth (1645), dok mu je glavno djelo The Jouvnals 
oj ali the Parliaments during the Reign of Queen Eliza- 
heth (napisano 1629, tiskano tek 1682). Dijelovi njegova 
dnevnika pretiskani su nekoliko puta. G. 1845 Halliwell- 
Phillips izdao je Autobiography and Correspondence of 
Sir Simonds D'Ewes ..., a g. 1923 izdao je W. Notestein 
The Journal of Sir Simonds D’Ewes. R. F. 

DE WET, Christian, ^ Le- 
euwkop, 7. X. 1854, f Bloem- 
fontein 3. II. 1922, burski voj¬ 
skovođa i političar. Sudjelo¬ 
vao je kao zastavnik u prvom 
englesko-burskom ratu (1880 
do 1881), zatim se bavio gos¬ 
podarstvom. G. 1897 izabran 
je u narodno vijeće. U ratu 
1899 bio je general i jedan od 
najboljih vođa gverile. G. 
1907 biran je u sabor slobod¬ 
ne države Oranje. G. 1908/9 
je ondješnji ministar poljo¬ 
djelstva, no kasnije je istupio 
iz južnoafričke stranke i pri¬ 
družio se Hertzogovoj nacio¬ 
nalističkoj stranci. Početkom 
prvog svjetskoga rata poku¬ 
šao je dići bunu protiv južnoafričke vlade, ali je uhićen 
zbog veleizdaje 1915 i osuđen na šest godina tamnice; još 
iste godine pušten je na slobodu uz obvezu, da se uzdrži 
od političke djelatnosti. — Svoje ratovanje opisao je u 
knjizi De stryd tuschen Boer en Brit (1902). I. Sr-ć. 

DEWEY, 1. George, * Montpellier (Vermont, USA), 
26. XII. 1837, f Washington 16. I. 1917, sjev.-američki 
admiral. Ističe se za vrijeme američkog građanskog rata 
u mnogim pothvatima i borbama na moru i na rijekama. 
G. 1897 za vrijeme američko-španjolskog rata D. (tada u 
činu komodora) zapovijeda istočnoazijskom eskadrom te 
1. V. potuče španjolsku flotu u zalivu Manile; poslije su¬ 
djeluje u zauzimanju Manile (18. VII. 1898). D. je postigao 
admiralski čin te je na temelju posebne odluke do svoje 
smrti ostao u aktivnoj službi. Sudjelovao je pri rješavanju 

pojedinih pomorskih pitanja 
američke flote, osobito veli¬ 
kih bojnih brodova. G. 1913 
objelodanio je svoj životopis 
(Authobiography). Ar. P. 

2. John, ^ Burlington 20. 
X. 1859, američki filozof, 
profesor sveučilišta u Chica- 
gu, kasnije na sveučilištu Co- 
lumbija u New-Yorku, osni¬ 
vač t. zv. »čikaške škole« i 
važan suvremeni američki pe¬ 
dagog. Polazeći od novokan- 
tovskoga idealizma (v.) i He- 
gela (v.) priklanja se najprije 
Jamesovom pragmatizmu (v.) 
i personalizmu (v.), ali ga 
donekle pod utjecajem A. 
Comtea mijenja u pozitivisti¬ 
čki realizam, koji otklanja 


i zalagao se za izgradnju 

samu metafiziku, smatra religiju predmetom fantazije, ko¬ 
jemu se pridaje samo značaj estetskoga zadovoljenja, dok 
spoznaju izvodi od objekta, koji je od nas nezavisan, ali 
pristupan dohvatanju. Duševni život shvaća se biologijski, 
sociologijski i fiziologijski. Na tim osnovnim mislima ra¬ 
zvija D. etiku humaniteta kao posljedak kulturnoga na¬ 
pretka i primjenjuje je na socijalno reformatorska i peda¬ 
gogijska nastojanja. 

Njegove su koncepcije imale velik utjecaj na praktičnu i društvo- 
vnu organizaciju američke škole. Odgajanje kao društvovna funkcija 
ima društvovni smisao i sadržaj te je potreba života i jedan oblik 
njegova samoodržavanja i obnavljanja, a ujedno je proces, koji nema 
ograničenja u vremenu. Škola ima biti bliska životu pomažući razvi¬ 
janje životnog realizma. Programatski zahvaća u probleme organizacije 
»nove škole«, »aktivne škole«, »novog odgoja« i ističe potrebu njena 
uređenja prema demokratskom shvaćanju u odgajanju. U odgajaniku 
valja razvijati duhovne procese i snage aktivnosti obazirući se na 
biološko značenje, životnu ulogu i njegove koristi za radnju u sa¬ 
dašnjosti i budućnosti. Dajući ručnom radu posebni obrazovni smisao 
ističe, kako u odgajaniku treba razvijati socijalne interese i čvrsto 
ga oblikovati za shvaćanje socijalnog sadržaja kulture, pa stoga i 
škola ima biti u embriju društvo, u kojem će odgajanik živjeti kao 
odrastao čovjek. Njegova su djela poznata i izvan Amerike i pre¬ 
vedena na različite jezike, a svojim radikalnim pogledima djelotvorno 
je u velikoj mjeri utjecao na reformu američkog školstva. 

BIBL.: Outlines of critical theory of ethics, Ann Arbor 1891; My 
paedagogical Creed, New-York 1897; The School and Society, 1899; 
Studies in Logical Theory, Chicago 1903; The School and the Child, 
1906; Ethics, New-York 1908; How We Think, 1910; Essays in experi- 
mental Logic, Chicago 1916; Democraty and Education, 1916; Recon- 
struction in Philosophy, New-York 1920; Human Nature and Conduct, 
1922; Experience and Nature, Chicago 1925. 

LIT.: M. H. Thomas-H. Schneider, A bibliography of J. D., New- 
York 1929; U. Spirito, 11 pragmatismo nella filosofia contemporanea, 
Firenca 1921; M. Šević, Pedagogija J. Dewey-a, Beograd 1922; V. 
Durant, Um caruje. Životi i mišljenja velikih filozofa, Beograd 1932; 
S. Pataki, Pedagogija J. Dewey-a, Napredak 1935. M. D. 

3. Melvil, * Adams Center (New York) 10. XII. 1851, 
f Lake Placid (Florida) 26. XII. 1931, najprije biblio¬ 
tekar u Amherstu (1874—77), zatim ravnatelj biblioteke 
Columbia University u New Yorku (1883—88) i ravnatelj 
New York State Library u Albanyju (1888—1906). Mnogo 
utječe na razvitak američkog bibliotekarstva: 1876 pokreće 
Library Journal , jedan je od glavnih osnivača .American 
Library Association (1876), kojoj je kroz 15 godina tajnik 
i u dva maha predsjednik, 1887 ustanovljuje na Columbia 
University bibliotekarsku školu — prvu takvu školu uopće 
— koja je kasnije za njim prenesena u Albany. Najpozna¬ 
tiji je postao po svom bibliografskom sustavu nazvanom 
decimalna klasifikacija (v.). 

LIT.: G. Dawe, M. D. 1851-1931, 1932. M. R. 

DE WINT, Peter, * Stone (Staffordshire) 21. I. 1784, 
f London 30. I. 1849, engleski slikar. Učitelj mu bijaše 
bakrorezac J. R. Smith. Premda je naslikao nekoliko ulje¬ 
nih slika na način Constablea, posvetio se akvarelima, na 
kojem su području tada počeli u Engleskoj razvijati pot¬ 
puno samostalne izražajne mogućnosti. U slobodnom na- 
slanjanju na kasna djela T. Girtinsa D. postade vođa toga 
pokreta. Sadržaj svojih slika uzimao je gotovo isključivo 
iz domaćeg svijeta (Šumski krajolik s vodom; Žitno polje; 
Katedrala u Lincolnu). Njegove uspomene objelodanio je 
1888 W. Armstrong. F. C. 

DE WINTER, Jan Willem, * Kempen 1761, f Pariz 2. 
VI. 1812, nizozemski admiral. Kao mladi časnik pristao je 
uz pobunu 1787 i zatim pobjegao u Francusku; tu je 
sudjelovao u ratu 1792—94 i postao brigadni general. Kad 
se vratio u Nizozemsku s francuskom vojskom 1795, orga¬ 
nizirao je nizozemsku ratnu mornaricu, kojoj je 1796 
postao zapovjednikom. G. 1797 porazila ga je britanska 
eskadra pod Duncanom i zarobila. Pošto je bio izmijenjen, 
vratio se u Nizozemsku i postao poklisar kod francuske 
vlade (1798—1802), a zatim je ponovno preuzeo zapovjedni¬ 
štvo nizozemske ratne flote. Uživao je sklonost nizozem¬ 
skoga kralja Luja Bonaparta i samog Napoleona, a 1811 
zapovijedao je zajedničkom nizozemsko-francuskom rat¬ 
nom mornaricom kod Texela. 

DE WITT -> Witt. 

DEWSBURY, grad u Engleskoj, u grofoviji Yorkshire 
(West Riding), na rijeci Calder sa 54.303 st. (1931). Ima 
tvornice vunenih proizvoda, sagova i željezne robe. U oko¬ 
lici nalaze se ruševine cistercitskog samostana iz 12 st., i to 
u perivoju, u kojem je po predaji umro i pokopan Robin 
Hood. 

DEYSSEL, Lodewijk, van (pseudonim Karela Ivana Lo- 
dewijka Alberdingk-Thijma),^ Amsterdam 22. IX. 1864, nizo¬ 


zemski kritik, jedan od osnivača »pokreta osamđesetorice«, 
individualističke reakcije protiv dotadanje moralizatorne 
struje. Suurednik glasila pokreta De Nieuwe Gids (osn. 
1885), zatim s Verweyem osnovao Hat tweemaandedlijksch 
tijdschrift, a poslije sam izdavao De twintigste eeuw. 
Isprva naturalist i pristaša Zolin (romani: De Republik , 
Een liefde), prelazi poslije na impresionizam i senzitivizam 
prikazavši svoj put u studiji Van Zola tot Maeterlinck. 
Znamenit kao kritik, istakao se osobito studijem o Multa- 
tuliju (1895), o slikaru Thijsu Marisu (1899) i o svomu 
ocu J. A. Alberdingk-Thijmu, povjesničaru umjetnosti i 
pjesniku (1820—1889). 

DEZIDERIJE, posljednji langobardski kralj 756—774. 
Dolazi na prijesto poslije smrti Aistulfove s pomoću pape 
i Franaka, te stupa u rodbinske veze s Karlovićima. Unutra 
nastoji ojačati svoj položaj obuzdavajući samostalne voj¬ 
vode, a prema vani koleba između Rima, Bizanta i Franaka. 
Kad se sukobio s papom, kojemu nije htio vratiti neke 
otete gradove, papa pozove u pomoć Karla Velikoga, koji 
pokori Langobarde, a D-a uhvati i zatvori u samostan, gdje 
je i umro. I. Sr-ć. 

DEZODORIZACIJA (lat. de »od« i odor »miris«) se 
zove postupak, s pomoću kojega možemo nekome tijelu, 
tekućini ili zraku u nekoj prostoriji oduzeti (redovno ne¬ 
ugodan) miris. Kako neugodan vonj često nastaje kod 
raspadanja organskih tvari, uzrokovanog djelovanjem mi¬ 
kroorganizama, to je d. u mnogo slučajeva vezana s de- 
sinfekcijom. D. se može postići na tri načina: 1. Fizi¬ 
kalni put. Kod ovog se ide za tim, da se tvar, koja je 
nosilac neugodnog mirisa, odstrani ili s pomoću adsorpcije 
jednim poroznim tijelom (drveni ili koštani ugljen, porozna 
glina) ili destilacijom, ako mirisava tvar ima niže vrelište 
od tijela, koje hoćemo dezodorizirati. Prvi se postupak 
primjenjuje danas industrijski kod fabrikacije šećera iz še¬ 
ćerne repe. Sirovi se šećer ponovno otopi i filtru je kroz 
koštani ugljen. Time se uklanja ne samo žućkasta boja, 
nego i neugodan miris sirovoga šećera, dobivenog iz še¬ 
ćerne repe. Druga se metoda primjenjuje kod čišćenja si¬ 
rovog ulja i masti, koje imaju služiti za jelo. Takva ulja 
imaju često neugodan miris. D. vrši se tako, da se kroz 
ulje, ugrijano na 150—200° C, provodi pregrijana vodena 
para, koja pokupi primjese neugodna mirisa. 2. Kemijski 
put. Ovim se razara uzročnik neugodnog vonja različnim 
sredstvima za oksidaciju: klorom (Cl), sumpornim dioksi¬ 
dom (SO2), vodikovim peroksidom (H2O2) ili kalijevim 
permanganatom (KMn04) ili se opet sprečava izlučivanje 
znoja formalinom, salicilnom kiselinom ili alaunom. Ova 
se sredstva napose mnogo upotrebljavaju kod dezodoriza- 
cije u medicini. 3. Maskiran je. Ako se neugodan miris ne 
može ukloniti ni prvim ni drugim načinom, može se upo¬ 
trebom različnih eteričkih ulja (bademovo, četrunovo, de- 
spikovo ulje, ulje od paprene metvice, ružmarinovo i timi- 
janovo ulje, te kamfor) tako maskirati, da se ne zapaža, 
pa se raspršivanjem razrijeđenih otopina tih ulja primje¬ 
rice omogućuje boravak u prostorijama, u kojima bi inače 
radi vonja boravak bio težak ili neugodan. S. M. 

DEŽANOVAC, selo u kotaru daruvarskom; kuće mu 
se redaju uz cestu u nizu s prekidima na duljini od 8 km, 
a broji 1523 stan. (1931). Katolička župa (sv. Duha) spo¬ 
minje se 1334, a obnovljena je 1880. U D-u, koji i danas 
nosi ime Kaštel, gospodovali su Kaštelanovići od sv. Duha, 
koji, kao istaknuti pristaše kralja Žigmunda, istiskuju Ti- 
boldoviće-Svetačke. Z. D-i. 

DEŽELIĆ, 1. Božena rođ. Kralj, ^ Jastrebarsko 21. XII. 
1891, profesorica, novinarka, spisateljica. Mudroslovni fa¬ 
kultet svršila je u Zagrebu i u Moskvi (1912/3). Bila je 
član uredništva Novina (1916—17), urednica Krijesovih 
knjižica o narodnim ručnim vještinama i 1919 urednica 
mjesečnika Ženska Misao. Iz Moskve je slala Hrvatskoj 
Prosvjeti dopise o ruskom životu. Surađivala je osim toga 
u Krijesu i Luči. U. 

2. Đuro Stjepan, ^ Ivanić-grad 25. III. 1838, f Zagreb 
28. X. 1907, pisac i javni radnik. Pučku školu svršio u 
Ivanić-gradu, gimnaziju u Zagrebu. Ovdje je bio zapo¬ 
čeo i bogoslovlje, ali je 1862 prešao na pravo živeći kao 
namještenik kod odvjetnika i novinar. G. 1869 stupio je 
u službu grada Zagreba te 1871 postao senatorom, na ko¬ 
jem je mjestu izvršio veoma mnogo korisnih poslova oko 
kulturnoga i gospodarskoga pridizanja hrvatskog narodnog 
središta. 

Po svojim godinama bio je 
član Šenoina pokoljenja, ali 
je po svojim shvaćanjima bio 
bliži hrvatskom književnom 
pokoljenju pedesetih i šezde¬ 
setih godina 19. st., kad se 
pojedinci nisu toliko razvi¬ 
jali u jednoj struci, nego su, 
radi narodnih potreba, morali 
raditi na mnogobrojnim po¬ 
dručjima djelatnosti. D. je 
bio pripovjedač, prevodilac, 
novinar, izdavač, politički pi¬ 
sac i t. d., vršeći zdušno na¬ 
rodnu dužnost šireći poticaje 
na mnogo strana. 

Književni je rad D-ev mno¬ 
gostruk. Pisao je pripovijetke 
i romane: Surka (1867), Me- 
dvedgradski duh (1868), Bur- 
zanci (1885), Zulejka (1890), Marijan Marković (1900); 
prevodio je s talijanskoga (na pr. Pellica), slovenskoga 
(Prešernog Krst pri Savici); napisao je prve opširnije živo¬ 
topise nekih znatnijih hrv. javnih radnika svoga vremena: 
Ivan Kukuljević Sakcinski (1861, pseudonim Stjepan Mir- 
ković), Životopis Mirka Bogovića (1862); uz to je pisao i 
povijesno-filozofijske rasprave: Duša (1877), San (1878). 

Kao novinar pripada D. među prve hrv. novinare, po 
vremenu i po sposobnostima. Bio je urednik Narodnih 
novina (1862—64), Domobrana (1864—66), suradnik Pozora. 
Izdavao je i uređivao književni list Dragoljub (1867—68), 
jedini hrv. književni list u ono doba, i uređivao 1869 
Vienac. Od 1861 do 1907 izdavao je i uređivao, uz malen 
prekid, kalendar Dragoljub , iznijevši u njemu podataka o 
znatnijim hrv. piscima iz razdoblja preporoda (na pr. o 
Gaju). Priredio je i izdao antologiju Hrvatska pjesmarica. 

Do godine 1873 D. je bio suradnik i urednik novina 
unionističke stranke sudjelujući i u njezinim podhvatima, 
kasnije je podupirao pravaštvo, te je napisao veći broj 
članaka i spisa o znatnijim pitanjima svoga vremena: Hr¬ 
vatska narodnost ili duša hrvatskoga naroda (1879), Grudo- 
btan kraljevine Hrvatske (1904, iz Hrv. prava). 

D. istakao se kao marljiv društveni radnik. Već u 
gimnaziji, a osobito u sjemeništu, radio je mnogo u đačkim 
društvima, a kasnije u životu bio je član, odbornik i pred¬ 
sjednik vrlo velikog broja kulturnih i dobrotvornih dru¬ 
štava (Dobrotvor, Matica hrvatska). Bio je među osniva¬ 
čima hrvatskoga vatrogastva, te je o vatrogastvu i pisao. 
O stručnim, kulturnim i općenarodnim pitanjima objavlji¬ 
vao je članke i knjižice, priređivao priručnike. Radi svoga 
rada ii vatrogastvu prozvan je »ocem hrvatskoga vatro¬ 
gastva«. 

D-ev obilni rad nema jednaku vrijednost. D. je bio u 
prvom redu narodni radnik, a manje umjetnik stvaralac. 
Književni mu proizvodi ipak imaju književno-povijesno 
značenje. U romanu »Burzanci« iznesen je u hrv. knjiže¬ 
vnosti prvi put prodor novčarstva, koje ubija domaći ze¬ 
mljišni posjed. Uređujući književne listove D. nije poka¬ 
zivao dosta razumijevanja za književnija shvaćanja, koja 
su se već bila i među Hrvatima javila, ali je ipak znao 
okupiti bolja hrv. književna imena. U svojim prikazima 
pojedinih hrvatskih kulturnih radnika znao je zabilježiti 
dragocjenih podataka, koji bi inače bili propali. 

LIT.: B. Brusina, Đ. Stj. Deželić, 1906; Spomenica o proslavi 50- 
godišnjice knjiž. rada Đ. D. (1907); M. Grlović (Savremenik 1907); 
V. Deželić, Bibliografski pregled (1908); A. G. Matoš, Naši ljudi i 
krajevi (1910). A. B-c. 

3. Mladen, * Zagreb 3. I. 1900, profesor kemije. Svršio 
klasičnu gimnaziju i mudroslovni fakultet (kemija, fizika 
i matematika) u Zagrebu (1923), promoviran iz kemije 31. 
I. 1928. Nakon sveučilišnih nauka specijalizira se na po¬ 
litehnici u Miinchenu kod prof. H. Fischera i prof. G. 
Scheibea. Zatim je nastavnik na srednjoj tehničkoj školi u 
Zagrebu (1923—25) i na gimnaziji u Šibeniku (1925/6), asi¬ 
stent mudroslovnog fakulteta u Zagrebu (od 26. I. 1926); 
škol. g. 1935/6 postaje honorarni nastavnik, g. 1941 docent 
za fizikalnu kemiju; g. 1942 postaje izvanrednim, a 1943 
redovitim profesorom za kemiju na Farmaceutskom fakul¬ 
tetu u Zagrebu. Urednik je kemijskog dijela Hrvatske en¬ 


ciklopedije i Kemijskog vje¬ 
snika. G. 1943 izabran je veli¬ 
kim meštrom Viteškog reda 
Hrvatskoga zmaja. 

Radovi iz različnih područja ke¬ 
mije, uglavnom iz fizikalne i organ¬ 
ske kemije te biokemije, objeloda¬ 
njeni su mu u različitim stranim i 
domaćim časopisima. 

U području organske kemije, kod 
rješavanja pitanja sastava i svoj¬ 
stava spojeva, služi se ne samo pre- 
parativnim metodama, nego i suvre¬ 
menim fizikalno-kemijskim. Ponaj¬ 
više je obrađivao područje pirolovih 
spojeva, zatjm porfirina, nikotina i 
glukozida. Na temelju istraživanja 
pirolovih spojeva dolazi do zaklju¬ 
čka, da je nesupstituirani pirol ki¬ 
sele prirode, dok polisupstituirani 
piroli imaju bazična svojstva. Ta su 
MLADEN DEŽELIĆ svojstva uvjetovana aromatskom 

strukturom pirola, dok supstituirani 
piroli prelaze iz aromatske u olefinsku strukturu. Prije se općenito 
držalo, da pirol ima slabo bazična svojstva. Te su zaključke 

potvrdili i G. B. Bonino u Bologni i L. Cavallo u Genovi. Djelo¬ 

vanjem ozona i nekih oksidacionih sredstava na porfirine uspjelo 
je D-u doći do zeleno obojenih oksidacionih derivata, koji su po 
svojim svojstvima, napose po spektru, slični klorofilnim derivatima. 
Ta su istraživanja važna zbog ponovnog dokaza o sličnosti građe porfi¬ 
rina i hemina s klorofilom. Ujedno su prilog rješavanju pitanja fine 
strukture porfirinske jezgre. — S obzirom na važnost duhana kod nas 
D. je istraživao spojeve nikotina, pa mu je uspjelo sa suradnicima 

prirediti čitav niz različitih spojeva s alifatskim i aromatskim kiseli¬ 
nama te fenolima i tvarima kiselog karaktera. Ti bi radovi imali i 

praktične vrijednosti, jer su nikotinski preparati već poznati kao sred¬ 
stva za suzbijanje štetočinja. — Istražujući ravnotežu između teške i 
lake vode došao je do zaključka, da se teška voda ne može odijeliti 
od obične vode frakcioniranom kristalizacijom i da HaO i D 2 O moraju 
u kristalnom stanju imati isti tip kristalne mrežice i sličan razmak 
iona u njoj. — Posebno je zanimljiv D-ev rad Bašćanska ploča i njeno 
konzerviranje, koji je 1941 predan Hrvatskoj akademiji; u njem je 
kemijski rastumačeno trošenje i opisan je način, kako je provedeno 
konzerviranje ploče. 

Osim originalnih eksperimentalnih radova objelodanio je niz stručnih 
rasprava, monografija, biografija, referata i poučnih članaka (i pod 
pseudonimom »Juvenal«), i veći broj članaka iz kemijske struke za 
HE — Važan posao oko usavršavanja hrvatskog znanstvenog nazivlja 
vrši skupljajući građu za kemijski rječnik. 

BIBL.: Ravnoteža u organskim binarnim sistemima, doktorska diser¬ 
tacija, Zagreb 1928; Kvantitativne metode za određivanje masti i ulja, 
Vjesnik ljekarnika, Zagreb 1929; Problem dušika, vezanje atmosferskog 
dušika. Priroda, 1931; Die Losungsgleichgewichte der drei isomeren 
Phenylendiamine mit Guajakol, Ztschr. f. physikal. Chem. A., 1942; 
Das Gleichgevvicht in binaren Systemen mit Erythrit als Komponente 
(s prof. Pušinom), Monatshefte f. Chemie 60., 431., 1932. (Prijevod 
tiskan u Glasniku Kem. društva Kr. Jug., 1932); Važnost mikrokemij- 
skih metoda u organskoj kemiji, Vjesnik ljekarnika, 1932; Sinteza he¬ 
mina, Vjesnik ljekarnika,' 1932; Ueber die Einwirkung von Ozon auf 
Porphyrine (s prof. H. Fischerom), Ztschr. f. physiolog. Chem., 1933, 
(prijevod u Glasniku Kem. društva kr. Jug. 4., 1933); O djelovanju 
joda na kriptopirol i etioporfirin. Rad HA 249., 1934; Ueber die> Jodie- 
rung des Kryptopyrrols und Etioporphyrins, Buli. intern. de L’Acade- 
mie, knj. 28., 1934; Kemija klorofila, Farm. vjesnik, 1934; Oksidacija 
etioporfirina, Prilog poznavanju oksidacionih procesa porfirina, Glasnik 
Kem. društva kr. Jug. 6., II., 1925; Molekiilverbindungen der Pyrrole, 
Liebigs Ann. d. Chemie, 1935; O postanku petroleja iz bilja, Farm. 
vjesnik, g. XXV., 1935; Die Schmelzkurve der Mischungen von schwe- 
rem Wasser und Wasser. Das L6sungsgleichgewicht im System schveres 
Wasser — Wasser, Ztschr. f. anorg. u. allg. Chemie, 1935; Zur Fluo- 
rescenz der Porphyrine (s A. Sternom), Ztschr. f. physik. Chemie, 
A. 176., 1936; O pitanju povećanja koncentracije teške vode u običnoj 
vodi frakcioniranom kristalizacijom, Glasnik Kem. društva kr. Jug. 7., 
1936; Molekularni spojevi pirolovih derivata. I. saopćenje, Glasnik Kem. 
društva kr. Jug. 7., 1936; The Viscosities of Liquid mixtures with pyr- 
role as a component, Trans. Faraday Soc. 193., 1937; Ueber die Licht- 
absorption der Porphyrine XI. (s A. Sternom), Ztschr. f. physik. 
Chem. A., 179, 1937; Ueber die Lichtabsorption der Porphyrine XII. 
(s A. Sternom), Ztschr. physik. Chem. A., 180., 1937; Molekularni 
spojevi pirolovih derivata, II. saopćenje, Glasnik Kem. društva kr. 
Jug., 1937; Viskozitet smjesa pirola sa benzolom, klorbenzolom, brom- 
benzolom i jodbenzolom. Glasnik Kem. društva kr. Jug. 8., 1937; 
Ueber die sauren Eigenschaften einiger Pyrrole, Liebigs Ann. d. Chemie, 
535, 1938; Das Gleichgevvicht in binaren Systemen, welche Phenylen- 
diamine enthalten, Sitzungsber. d. Akad. d. Wiss., Beč Abt. II., 147, 
1938; bzw. Monatsh. f. Chem. 72., 1938 (prijevod tiskan u Glasniku 
Kem. društva kr. Jug. 9., 139.—149., 1938; O aciditetu pirola i nekih 
njegovih homologa, Glasnik Kem. društva kr. Jug. 9., 1938; O spoje¬ 
vima nikotina sa mravljom, octenom i propionskom kiselinom, određi¬ 
vanja njihova sastava fizikalno-kemijskim metodama, Rad 263., 1939; 
Ueber Verbindungen des Nikotins mit Ameisensaure, Essigsaure und 
Propionsaure, Buli. intern. de l’Academie, knj. 32., 1939; Teški vodik 
i teška voda, N. Vj., XLVI., 1939; Prof. L. Ružička i njegov rad, 
Arkiv za kemiju i tehnologiju, 13., 1939; Prof. Lavoslav Ružička, prvi 
Hrvat, koji je dobio Nobelovu nagradu, N. Vj., knj. 48., 1940; O hr- 

vatskoj kemijskoj terminologiji, N. Vj., knj. 49., 1940; Polarografska 
istraživanja u kemiji pirola, Rad, knj. 271., 1941; Polarographische 
Untersuchungen in der Pyrrolchemie, Bulletin International de l’Aca- 
demie, Livre XXXIV., 1941; Neki derivati mezoporfirina, djelovanje 
ozona na mezoporfirin, hemin i krv, Rad, knj. 271., 1941; Ueber einige 
Derivate des Mesoporphyrins. Eimvirkung von Ozon auf Mesoporphyrin, 
Hamin und Blut, Bulletin Intern. de l’Academie, knj. XXXIV., 1941; 
Paracelsus (1493—1541), Hrvatski farm. vjesnik, XXX., 1941; Proslava 
Paracelsusa u Salzburgu 1941, Hrvatski farm. vjesnik, XXXI. 1941; 
Građa za kemijski rječnik (hrvatsko-njemačko-talijansko-engleski), Za¬ 
greb 1942; Elektronski mikroskop, Priroda 1942; Umjetni kaučuk, Pri¬ 
roda, 1942; Tajne neizmjerno malenih tjelešca i molekula, Hrvatski 
narod br. 383., 1942; Carl Wilhelm Scheele, prigodom 200-godišnjice 
rođenja. Hrvatski farm. vjesnik XXXII., 1942; Kemija u službi naroda. 
Hrvatski narod br. 615., 1942; Polarografska istraživanja glukozida, 1. 
Salicin i njegovi derivati, Kemijski vjestnik XV. i XVI., 1942. Z. P-ć. 

4. Stanko, ^ Zagreb 13. XI. 1893, hrvatski ekonomski 
pisac. Svršio je klasičnu gimnaziju i pravo u Zagrebu, a 
trgovačke nauke u Zagrebu i Berlinu (Handelshochschule). 
Bio je isprva u bankovnoj praksi, zatim (od 1919) profesor 
na trgovačkoj akademiji u Zagrebu. G. 1942 dodijeljen je 
na rad Hrvatskom drž. društvovno-gospodarskom zavodu 
Min. za nar. gospodarstvo kao predstojnik odsjeka za 
studije i dokumentacije. Surađivao je u mnogim gospodar¬ 
skim i trgovačkim listovima; uređivao je Bankarstvo 
(1923—30), Privrednu reviju (1930—33) i dr. 

BIBL.: Čekovni, žiro i kliring promet, Zagreb 1920; Novčani zavodi 
Jugoslavije, Bjelovar 1921; Banke i bankarstvo, Zagreb 1921; Burza i 
burzovni poslovi, Zagreb 1922; Geldinstitute im Konigreiche S. H. S., 
Beč 1922; Socijalizam, komunizam, anarhizam, Zagreb 1922; Bankovna 
korespondencija, Zagreb 1922; Terminologija trgovačkih znanosti, Za¬ 
greb 1922; Mjenično pravo, Zagreb 1923; Pregled nauke o narodnom 
gospodarstvu, Zagreb 1923; O žiro prometu, Zagreb 1924; Trgovački 
leksikon, Zagreb 1925; Pregled nauke o trgovini, Zagreb 1926; Mjenično 
pravo, Beograd 1930; Burze kraljevine Jugoslavije, Zagreb 1930; Ste¬ 
čajno pravo, Zagreb 1930; Privredna čitanka, Zagreb 1931; Čekovno 
pravo, Beograd 1931; Nauka o trgovini, Beograd 1931; Narodna ekono¬ 
mija, Zagreb 1933; Nauka o trgovini, trgovačko zakonodavstvo i nauka 
o državi, Zagreb 1935; (zajedno s J. Vrbanićem), Trgovačko zakono- 
slovlje, Zagreb 1942; Financijalna politika, Zagreb 1943. J. H-t. 



2. Velimir st., * Zagreb 21. II. 1864, f Zagreb 7. II. 
1941, književnik. Osnovnu školu i gimnaziju svršio u Za¬ 
grebu. U Beču učio medicinu; kad ju je svršio, prešao na 
filozofski fakultet u Zagrebu (prirodne nauke); doktor 
filozofije. Od 1894 bio činovnik Sveučilišne knjižnice u 
Zagrebu, a od 1910—20 njezin ravnatelj. Poslije toga na 
radu u Državnom arhivu u Zagrebu. 

D. je djelovao u različitim 
granama književnosti i nauke. 
U mladim je godinama pisao 
stihove i tiskao ih u časopi¬ 
sima i zasebnim knjigama: Pje¬ 
sme (Zagreb 1889), Kopnom i 
morem (Zagreb 1900), Zvuci iz 
katakomba (Zagreb 1900). U 
starijim godinama izdao: Petar 
Zrinjski (Zagreb 1919), Filia 
regis (Hrv. prosvjeta 1921), 
Kraljica Hrvata (Zagreb 1935). 
— Najviše je radio na historij¬ 
skom romanu i nastojao, da u 
nizu djela — od kojih su neka 
bila najprije tiskana u časo¬ 
pisu Prosvjeta — prikaže naj¬ 
važnija razdoblja hrvatske 
prošlosti ili prošlosti Zagreba: 
U buri i oluji (Zagreb 1902), 
Prvi kralj (Zagreb 1903), Car 
Dioklecijan (Zagreb 1906), U 
službi kalifa (Zagreb 1908), 
Hadžibova kob (Zagreb 1908), U pandžama lava (Zagreb 
1922), Hrvatske slave sjaj (Zagreb 1924), Mandaljena po¬ 
bjednica (Zagreb 1926), Prokleti grad (Zagreb 1930), Maj¬ 
ka velikoga kralja (Zagreb 1931), Petar Krešimir (Zagreb 
1935). — Pored romana tiskao je D. veći broj pripo¬ 
vijesti po časopisima i almanasima: Mi jat (Zvonimir 1886), 
U očaju (Zvonimir 1889), Biserka (Prosvjeta 1893), Dorina 
(Prosvjeta 1897), Proljetni zvuci (Prosvjeta 1907). 

Brojne su D. kulturno-historijske i literarno-historijske 
rasprave te radovi o hrvatskoj i zagrebačkoj prošlosti ili 
o ljudima, koji su dolazili u vezu s Hrvatima: Miklošić i 
Hrvati (Zagreb 1883), Iz njemačkog Zagreba (Zagreb 
1902), Maksimilijan Vrhovac (Zagreb 1904), Književni rad 
Đure Deželića (Zagreb 1908), Životopis dra Ljudevita 

Gaja (Zagreb 1909), Julije Slowacki (Zagreb 1910), August 
Harambašić (Zagreb 1911), Isusovci u Hrvatskoj (Zagreb 
1927), Kardinal Haulik (Zagreb 1929). — Velik broj nje¬ 
govih radova ovakve vrste izišao je u časopisima i zborni¬ 
cima. Važniji su među njima: Život Ivana Frana Gundu- 
lića (Zvonimir 1886), Vrazova Laura (Prosvjeta 1902), Fra 
Grga Martić kao Ilir (Prosvjeta 1904), Spor Dimitrije De- 
metera i Augusta Šenoe (Prosvjeta 1904), Historijski gro- 
bovi^ u Zagrebu (Prosvjeta 1904), Memoari Vinka baruna 
Kneževića (Vjesnik zem. arhiva 1907), Grobovi u tuđini 
(Zrinski i Frankopani, Zagreb 1908), Bibliografija Zrinsko- 
frankopanska (ibid.), Mirko Lopašić (Glas Matice hrvat¬ 
ske 1908), Slovenci za ujedinjenje s Hrvatskom (Vjesnik 
zem. arhiva 1910), Povijest Turopolja za ilirizma (Povijest 
Turopolja, Zagreb 1910), Povijest Turopolja od 1848 do 
danas (Povijest Turopolja, Zagreb 1911), Turopolje , po¬ 
vijest književnosti i umjetnosti (Povijest Turopolja, Za¬ 
greb 1924), Kroatien und Slavonien (Deutsch-oesterreichi- 
sche Literaturgeschichte, Beč 1914), Preradović i tajanstve¬ 
ni svijet (Hrv. prosvjeta 1918), Dnevnik Dragutina Rakov- 
ca (Narodna starina 1923), Danteov pakao i Stanko Vraz 
(Nast. vjesnik 1921), Nepoznate njemačke pjesme Augusta 
Šenoe (Nast. vjesnik 1922), Kad je Vraz upoznao svoju 
Lauru (Nast. vjesnik 1922), Prilozi Jagićevoj biografiji 
(Vijenac 1924), Zagrebačka vlaškouličanska općina (Na¬ 
rodna starina 1924), Biskupska , a zatim Novoselska tiskara 
u Zagrebu (Nar. starina 1926), Verković i Hrvati Banske 
Hrvatske (Nar. starina 1940). — Za Jugoslavensku aka¬ 
demiju priredio je Pisma pisana Ljudevitu Gaju (Građa 
za povijest hrv. književnosti, VI., 1909). S područja biblio¬ 
tekarstva izdao: Inkunabule zagrebačke sveučilišne biblio¬ 
teke (Zagreb 1902), O evoluciji modernih slobodnih knji¬ 
žnica (Zagreb 1908). Iz prirodnih nauka izdao: Foramini- 
fere Jadranskoga mora (Zagreb 1896). — Pored opsežnijih 
radova tiskao je D. mnoštvo prigodnih članaka svake 
vrste. G. 1929 napisao je za Hrvatsku stražu 40 članaka 
pod natpisom Iz staroga Zagreba . U knjizi Zaslužni i 
znameniti Hrvati (Zagreb 1925) napisao je pod šifrom V. 
D. ukupno 1114 životopisa. 

D. je uza svoj književni rad od mladih dana razvijao 
veliku društvenu, nacionalnu i religioznu djelatnost. U 
Beču je kao član đačkoga društva Zvonimir pokrenuo 
almanah Zvonimir (1886, 1887). U Zagrebu je radio u 
velikom broju kulturnih i dobrotvornih društava (Društvo 
hrv. književnika, Kolo hrv. književnika, Matica Hrvatska, 
Pijevo društvo, Društvo sv. Jeronima), a neka je i sam 
osnovao (Braća hrv. zmaja, Društvo za spašavanje). Ure¬ 
đivao je 15 godina književni list Prosvjetu, a pokrenuo je 
i uređivao bibliografski list Hrvatski bibliofil (Zagreb 
1905). Mnogo je sudjelovao u hrv. katoličkom pokretu, na¬ 
pisao u vezi s time velik broj članaka i održao mnogo 
govora na kongresima i javnim sastancima (Prvi hrv. kat . 
kongres u Zagrebu 1900, Slovensko-hrvatski kat. kongres 
u Ljubljani 1919). U vezi s time bio je protivnik hrv. mo¬ 
dernističkoga pokreta, a jedan od vođa grupe hrv. katoli¬ 
čkih književnika oko Kola hrv. književnika (kome je 
mnogo godina bio i predsjednik). 

U svome književnom radu D. je nastavljao tradicije 
hrv. književnosti Šenoina razdoblja i pravac svoga oca 
Đure Deželića ističući poglavito nacionalne, etičke i reli¬ 
giozne elemente života. U svojim pjesmama pokazao je 
ličnih crta, što su mu priznali i modernisti. Za pisanje 
romana nadahnuto ga je rodoljubno oduševljenje, da hrv. 
narodu prikaže najslavnije strane njegove prošlosti (doba 
narodnih hrv. vladara, Hrvati u stranim zemljama, borbe 
s Turcima, prošlost Zagreba). Oni su više proizvod mašte, 
nego što su izrađeni na osnovu pouzdane povijesne građe; 
prožima ih zanos, a odlikuju se zanimljivim i napetim fa¬ 
bulama. Pisani su više radi nacionalnih nego radi umjet¬ 
ničkih ciljeva, većinom su izišli u izdanjima Društva 
sv. Jeronima. — Čitav njegov plodni rad nema jednaku 
vrijednost, ali je sav prožet nastojanjem oko napretka hrv. 
naroda na različitim područjima. Njegovi su romani vr¬ 
šili svoju misiju u najširim slojevima naroda, a njegovi 
naučni spisi imaju vrijednost, da populariziraju i budu pri¬ 
premni spisi i onda, kad nisu izrađeni modernim naučnim 
metodama. 

LIT.: Stj. Širola, Dr. Velimir Deželić (Zagreb 1907); R. Horvat, 
Životopis dr. Velimira Deželića (Zagreb 1914). 

6. Velimir ml., Beč 28. 
V. 1888, književnik. Sin je dra. 
Velimira st. Pučku školu i 
gimnaziju svršio u Zagrebu. 
Počeo učiti filozofiju, pa pre¬ 
šao na pravo (Zagreb, Beč). 
U Miinchenu učio kamerali- 
stiku. Doktor prava. Od đa¬ 
čkih dana živo sudjeluje u 
hrv. katoličkom pokretu. Ra¬ 
dio u hrv. kat. omladinskim 

društvima (Domagoj), pisao u 
kat. časopisima i novinama 
(Luč, Hrvatstvo), pokrenuo i 
uređivao omladinski kat. list 
Kriješ (1909—1923), a zatim 
Mladost, sudjelovao pri po¬ 
kretanju Riječkih novina 

(1911). Uz svoja putovanja 

po evropskim zemljama su¬ 
djeluje u socijalnim tečajevi¬ 
ma u Sloveniji (dr. Krek), Beču i M. Gladbachu. Za prvoga 
svjetskog rata vršio službu kod »Zemaljskog odbora za za¬ 
štitu porodica«; g. 1919—21 ravnatelj sveučilišne pisar¬ 

nice. Bavio se neko vrijeme i politikom, te je bio član 
Privremenog narodnog predstavništva i poslanik u beo¬ 

gradskoj konstituanti. Bio je i tajnik Hrv. kat. nar. sa¬ 
veza, a do g. 1940 ravnatelj Društva sv. Jeronima; od g. 
1940 banov, činovnik Odjela za socijalnu politiku. Sada 
je odjelni pročelnik u ministarstvu unutarnjih poslova 
(Glavno ravnateljstvo za udružbu). 

PIBL.: Rad D. na književnosti mnogostruk je. Uz članke o razli¬ 
čitim vjerskim, kulturnim i socijalnim pitanjima izdao je zasebno So¬ 
cijalno pitanje (Zagreb 1928), Obnova socijalnog poretka (sa Stj 
Bakšićem, Zagreb 1933), Crveno selo (Zagreb 1934). D. je inicijator i 
tajnik »Hrv. Socijalnog Tjedna«, kojemu je bio i predsjednikom. 
Brojni su mu pripovjedalački spisi: Sofiju odabra (roman o sv. Ćirilu, 
Zagreb 1927), Sedam puta udarani (roman o sv. Jeronimu, Zagreb 
1928), Feminist (roman iz nedavne prošlosti, Zagreb 1930), Sitna sreća 
(roman iz suvremenog života, Zagreb 1938), Divlji oganj (Zagreb 1943). 
Nastojeći obnoviti crkvena prikazanja, izveo je 1923 Držićevu Žrtvu 
Abrahamovu (s B. Široiom) 1924 Sv. Pafnucija (po M. Maruliću, s M. 
Pavelićem). — Pisao duhovne drame i tekstove za više oratorija, što 
ih je uglazbio B. Širola: Život i spomen sv. Ćirila i Metodi ja, 1927; 
Posljednja pričest sv. Jeronima, 1928; Majka Božja od Kamenitih 
vrata 1931; Na Trskom Vrhu, »pobožna narodna igra o postanku pro¬ 
šteništa vrh starodrevne Krapine«, 1933; Muka Spasitelja našega, 1934; 
Sveti Lovrinac, 1937; Hrvati upoznaju Krista (svečana igra o 1300- 
godišnjem jubileju Hrvata g. 1941). Posebno su tiskani misteriji 
7 roja nebeska vrata, Zagreb 1943. — Društvo sv. Jeronima izdalo mu 
je tekstove za narodne igre Kolede, Zagreb 1937. Pisao je i librete 
za opere B. Širole: Gitara i bubanj (1930), Grabancijaš (1934), Mladi 
gospodin (1940). 

Čitavom D. raznolikom književnom radu pruža unutrašnje jedinstvo 
katolička misao. A. B-c. 

DEŽEVICE (Deževica, mn.), u dolini Željeznice (po¬ 
dručje rijeke Lepenice), u staroj lepeničkoj župi, jedno od 
središta bosanske trgovine rudama, osobito srebrom. Danas 
imaju oko 250 kat. duša i spadaju pod općinu Dusinu, kot. 
Fojnicu. 

LIT.; K. Jireček, Die Handelsstrassen und Bergwerke von Serbien 
und Bosnien wahrend der Mittelalters (Abh. der k. bohm. Gesell. 
der Wiss., VI. Folge, 10. sv., 1879). J. š-k. 

DEŽMAN, 1. Ivan, * Rijeka, 6. V. 1841, f Zagreb 24. X. 
1873, književnik i liječnik. Osnovnu školu i gimnaziju svr- 

šio u Rijeci, gdje je bio jedan 
od najmilijih učenika i sljed¬ 
benika Frana Kurelca. Liječ- 
ništvo je svršio u Beču te se 
liječničkom praksom bavio u 
Zagrebu od 1865. 

D. je od đačkih dana svra¬ 
ćao na sebe pažnju nadare¬ 
nošću i djelatnošću. Ova je 
u zrelim godinama obuhvatala 
književnost, socijalni i politi¬ 
čki život te zdravstvo. Već je 
1861 tiskao u Naše gore listu 
odužu epsku pjesmu Smrt 
grofa Rabate, a iza toga pje¬ 
sme, pripovijetke i t. d., najvi¬ 
še u Viencu, kome je 1871—72 
bio i urednik. Tu su izašle uz 
ostalo 4 pripovijesti i oduža 
pjesma Zrinski (1869). Zaseb¬ 


no je izdao epsku pjesmu Smiljan i Koviljka (Zagreb 
1865) i zbirku lirskih i epskih pjesama Poletar (1868). G. 
1871 napisao je libreto za Zajčevu operu Ban Leget. Uz 
beletrističke sastavke izdavao je i spise o liječništvu Rječ¬ 
nik liječničkog nazivlja (Zagreb 1868), Liječnička izvješća 
za praktičnu porabu liječnika (Zagreb 1868). U Viencu je 
izdao niz sastavaka o zdravstvu. Popularna mu je knjiga 
ove vrste Čovjek prema ljepoti i zdravlju (Zagreb 1871)/ 

D. je bio jedan od najistaknutijih članova svoga poko¬ 
ljenja, te je sa Šenoom, Markovićem i drugovima stvarao 
osnove modernoga hrvatskog kulturnog života. Njegovim 
su poticajem započeta g. 1868 u Zagrebu »predavanja za 
krasni spol«, koja su dala poleta mnogom korisnom pot¬ 
hvatu u Hrvatskoj. Bavio se i politikom: bio je zastupnik 
u hrvatskom saboru, sudjelovao kod izradbe zakona za 
hrvatsko sveučilište i zanimao se za osnivanje liječničkog 
fakulteta. Njegov književni rad nema doduše veće umjet¬ 
ničke vrijednosti, ali je zanimljiv historijski: u Smiljanu i 
Koviljki jasni su tragovi Ariosta, a u pripovijestima osjećaju 
se prizvuci realizma. Njegovu su smrt, naglu i ranu, suvre¬ 
menici u Hrvatskoj osjetili kao težak narodni gubitak. 
Njegove Izabrane spise izdala je MH 1896. 

LIT.: A. Šenoa, Što je Ivan Dežman ostavio na pismu (Vienac 1873); 
F. Marković, O životu i spisih dra Ivana Dežmana, Izabrani spisi 
Zagreb 1896. a. B-c. 

2. Milivoj (pseudonim Ivanov), * Zagreb 30. VIII. 1873, 
t Zagreb 24. VI. 1940, književnik, publicist i liječnik. 
Gimnaziju svršio u Zagrebu, medicinske nauke učio u 
Grazu i Beču; specijalizirao se za plućne bolesti. Živio u 
Zagrebu kao liječnik (od 1898) i novinar. Kao specijalista 
za plućne bolesti kod Okružne blagajne (1901—1918) po¬ 
krenuo je osnivanje lječilišta »Brestovac« i prvi mu bio na 
čelu. U Obzoru, Liječničkom vjesniku i Ars therapeutica 
(1934) objavio je više medicinskih rasprava, stručnih i po¬ 
pularnih, a knjiga^ Sušica (Zagreb 1902) doživjela je tri 
izdanja. — U književnosti se javljao novelama i crticama, 
književnim člancima i kazališnim prikazima, dramskim ra¬ 
dovima. Prva mu je novela Dorica se zabavlja (Vijenac 
1894). Kritički rad započeo je sustavno u Obzoru, gdje 
je u vremenu 1894—1900 objavio mnogo kazališnih prikaza 
i nastavio u Vijencu i drugdje. G. 1897 objelodanio je 
u Hrvatskoj misli (Prag) značajan članak o hrvat¬ 
skim književnim prilikama, a u uvodnoj riječi Mladosti 
(1898) i Hrvatskog salona (1898) iznio je nove smjernice 
mladog pokoljenja i upozorio na idejno udaljivanje od sta- 
rijega književnog naraštaja. D. ističe slobodu književnoga 
stvaranja, upozorava na mnoge neuspjehe i nevolje zbog 
različnih obzira (politički, socijalni i t. d.), ističe potrebu 
dodira s evropskim književnim životom. Napominje, da 
moderni umjetnik ne će da bude sputan nikakvim školama, 
nego mu je glavno, da izrazi svoju osobnost; ne zadovo¬ 
ljava se golom realnošću, njega zanima unutrašnji život 
nemirne moderne duše. Tako postaje jedan od glavnih 
naših ideologa u modernom pokretu pri kraju 19. st. i 
književni organizator »Mladih« u borbi protiv shvaća¬ 
nja »Starih«. Sudjelovao je u pokretanju časopisa Mla¬ 
dost (1898), uređivao je Hrvatski salon (1898) i Život 
(Zagreb 1900 do 1901) te Vijenac (1903) sa K. Š. Đalskim. 
U uredništvu je Cihlarova »Lovora« (1905) i glasila na- 
prednjačke omladine »Pokret«. Među glavnim je pokre¬ 
tačima Društva hrvatskih književnika (1900) i kluba, pre¬ 
teče D. H. K. (1897). U časopisima je objavio socijalne 
drame Rasulo (Vijenac 1896) i Vir (Život 1901). Njegovo 
najbolje dramsko djelo Kneginja Jelena , bosanska legenda 
u 3 čina, prikazivano je u Zagrebu 28. II. 1901 (Nada; 1901 
i posebno pretiskano). Dramatizirao je Šenoino Zlatarevo 
zlato (hist. drama prvi put prikaz, u Zagrebu 14. XI. 1901). 
Aktovka Svršetak prikazivana je 1897 u Zagrebu. U knjizi 
Protiv struje (Zagreb 1903) sabrao je veći broj novela, 
crtica i dva programatska književna članka. Dramski ra¬ 
dovi čuvaju tehnički okvir starije drame, ali obrađuju su¬ 
vremena pitanja. Djelo o neobuzdanoj kneginji Jeleni, koja 
se nemilosrdno oslobađa svojih ljubavnika, prožeto je 
mišlju o slobodnoj ljubavi i o modernom individualizmu. 
U noveli mu je u početku obrada realistička, ali poste¬ 
peno unosi u dj^ela mnogo simbolizma i dekadence. Po¬ 
četkom prvog desetljeća 20. st. uz književnu djelatnost 
(koju doskora napušta) posvećuje se političkom radu. Pri 
godom fuzije neovisne narodne stranke i stranke prava 
najprije u »hrvatsku opoziciju« (15. I. 1902) i zatim u novu 
»hrvatsku stranku prava« (29. I. 1903) D. je oba puta biran 

u izvršni odbor. U to doba 
surađuje u zagrebačkoj »Hrv. 
misli« (1902) i »Pokretu« 
(1904), a pored toga i u »Ob¬ 
zoru«. Zalaže se za program 
sadržan u riječkoj rezoluciji 
to uspješnije, što je dva dana 
prije njena potpisa postao 
glavnim urednikom »Obzora« 
(1. X. 1905), kome odsele pa 
do svoje smrti određuje poli¬ 
tički smjer. Pored brojnih 
političkih članaka objeloda¬ 
nio je ovdje dvije veće raspra¬ 
ve: Južnoslavensko piianje 
(1918, br. 16—40 i posebni oti¬ 
sak) te Južna Srbija i Mace- 
donija (1926, br. 296—302). 
Sudjelovao je u radu Narod¬ 
nog vijeća 1918 te zajedno 
s dr. I. Lorkovićem osnovao Hrvatsku zajednicu. Za ba¬ 
novanja M. Laginje 1920 bio je povjerenik za socijalnu 
skrb u hrvatskoj vladi. Povodom 6-o-siječanjskog režima 
pokušava predajom svojeg nacrta ustava skrenuti politiku 
kralja Aleksandra s centralističkog pravca. Početkom 1934 
D. je među pokretačima i potpisnicima Memoranduma sku¬ 
pine zagrebačkih uglednika i političara, kome je bila svrha 
srušiti autoritativni režim. G. 1921 D. je član ravnateljstva 
novoosnovane Tipografije d. d., kojoj pristupa s »Obzo¬ 
rom«, te 1926 postaje ravnateljem svih listova toga kon¬ 
cerna. Djelatan je i na području organizacije novinara. Kao 
predsjednik zagrebačke sekcije novinar, društva pokretač 
je i ostvaritelj gradnje društvenog doma. — Od 1928 član 
je Akademije; neko vrijeme bio je predsjednik Društva 
hrvatskih književnika i PEN-kluba u Zagrebu. 

LIT.: M. Nikolić, Protiv struje (Obzor 1904, 29), M. Nehajev (Nada 
1901, 362), J. Hranilović (Vijenac 1901, 199 i 817), Obzor 1940, 24. i 
25. VI., Jutarnji List 1940, 25. i 30. VI., A. Barac, Hrvatska književna 
kritika (Zagreb 1938). V. B. Z. 

DEŽNEV, Semen Ivanov, kozački ataman, koji je 1648 
otplovio kroz Sjeverno ledeno more od ušća Kolime do 
Anadirskog zaliva i na taj način prvi otkrio sjeveroistočni 
rt Azije i prošao kroz Beringov tjesnac. Po njemu je 1898 
piozvan istočni rt poluotoka Čukče. M. Š. 

DHAMMA. U indoarijskom jeziku pali, na kojem su 
sastavljene sve kanonske i starije nekanonske knjige bu- 
dhizma, d. označuje zakon, nauku ili »religiju« Budhe. Tako 
na pr. Dhammapada je naziv druge knjige u petom Nikaja 
druge »košarice« (Suttapitaka) i znači »riječi nauke«, a sa¬ 
država najvrednije etičke misli budhizma, izražene u obliku 
gnoma i rasporedane u 423 kitice. To je kompilacija, jer 
se preko polovice svih verzova nalazi također u drugim 
kanonskim knjigama, a imade i takvih gnoma, koje uopće 
nijesu izvorno budhističke nego pripadaju zajedničkom 
blagu indijske gnomske mudrosti. Abhidhamma (»viša 
nauka«) je naziv treće »košarice« (pitaka), koja sistemati¬ 
zira sadržaj čitave druge »košarice« (-> budhizam). A. G-s. 

DHARMA u indoarijskom jeziku sanskritu znači naj¬ 
prije zakon, pravo, dužnost, a onda običaj starih ( mos 
maiorum Rimljana) i religija ili »pravilo života« u svim 
njegovim odsjecima od začeća i poroda do smrti i preko 
groba. Čuvar, tumač i revnitelj tog sveobuhvatnog prava 
kroz tri hiljade godina sve do danas jest brahmanac (v.), 
tako da zajedno s brahmanizmom nastaju također 
dharmašastras (djela pravne literature) i teku dalje do 
najnovijeg doba. Najstarije pravne knjige arijskih Inda 
pripadaju ritualnom dijelu od Vedangas, t. j. pomoćnih 
znanosti za proučavanje sv. knjiga Veda. To su naro¬ 
čito Dharmasutras (iz vremena oko 6. st. pr. Kr.), gdje 
su redigirani za praktične svrhe propisi o dužnostima poje¬ 
dinih kasta i »četiriju stupnjeva života« (ašramas) viših 
kasta (-> brahmanizam), pa su nastavak od Grihjasutras, 
t. j. priručnika za vršenje kućnih obreda (samskaras, drugo 
je samsara ili »kruženje života«!), od kojih (40 na broju) 
je »sačinjen« čitav život svakog arja, pripadnika triju viših 
kasta. Stil ovih sutras nema para u cijeloj svjetskoj litera¬ 
turi: tako je lapidaran, da se jedva može uhvatiti smisao 
rečenice, jer, kako veli gramatičar Patanjdžali, sastavljač 
takvih priručnika veseli se uštedi jednog kratkog polu- 
samoglasnika kao rođenju sina. Nadalje među starija dhar¬ 


mašastras idu Zakonik (»prvog kralja«) Manu i XIII. knjiga 
epa Mahabharata , a među mlađima se ističu djela zakono- 
znanaca Brihaspati, Jadžnjavalkija i dr. 

LIT.: M. Winternitz, Die Geschichte der indischen Literatur, I. sv., 
2. izd., Leipzig 1909; L. de la Vallee-Poussin, Le Brahmanisme, Pariz 
1910. A. G-s. 

D’HERBIGNY, Michel, * Lille 8. V. 1830, naslovni bi¬ 
skup od Iliona, teolog, isusovac (od 1897). Glavni pred¬ 
met teološkoga studija i lit. rada bila mu je Crkva (Theo- 
logia de Ecclesia , 2 sv., 3. izd, Pariz 1927), napose problem 
ruskoga pravoslavlja, o kojem je napisao niz rasprava 
(osobito u »Orientalia christiana«, Rim) i monografiju 
Un Nevvman russe. Vladimir Solovjev 1853—1900 (3. 
izd., Pariz 1922; hrv. prijevod u seriji »Knjige katoličkog 
života«, Zagreb 1919). Druga djela: La Thćologie du Re- 
velć (Pariz 1921); VAnglicanisme et Vorthodoxie greco- 
slave (1922); La tyrannie sovietique et le malheur russe 
(1925). Boravio je u papinskoj misiji u sovjetskoj Rusiji. 
Od 1922 rektor papinskog Orijentalnog instituta u Rimu. 

LIT.: L. Koch, Jesuiten-Lexikon t Paderbom 1934. M. V. 

DHOLPUR, 1. feudalna državica u pokrajini Rajputana, 
Indija. Prostire se na lijevoj obali donjeg toka rijeke 
Chambal, pritoka Jumnina. Na prostoru od 2957 km 2 živi 
254.986 stan. (1931). 

2. glavni grad istoimene državice, ima 19.586 stan. (1931). 
Sjedište je maharadže, bogato spomenicima slavne prošlo¬ 
sti, i postaja na pruzi Agra-Jhanzi. Od 1803 pod engle¬ 
skom je vlašću. M. Š. 

DIABELLI, Antonio, * Mattsee kod Salzburga 6. IX. 
1781, f Beč 7. IV. 1858, talijanski skladatelj i nakladnik. 
Bio je redovnik u samostanu Reiterslach u Bavarskoj; 
nakon raspusta reda (1803) učitelj je glasovira i gitare u 
Beču, te od 1824—1854 glazbeni nakladnik, poznat osobito 
kao izdavač Schubertovih djela. Napisao je velik broj razli¬ 
čitih skladba (opera, misa, kantata, komorno-glazbenih 
djela i dr.), od kojih su se održale samo njegove sonatine 
i sonate (za glasovir 4-ručno) kao instruktivna djela. Jedan 
od njegovih valcera poslužio je Beethovenu kao tema zna¬ 
menitih varijacija op. 120 za glasovir. S. S-i. 

DIABETES, 1. insipidus je rijetka bolest, koja osim 
imena nema ništa zajedničko sa šećernom bolešću (diabe- 
tes mellitus, v. niže). Bolest se sastoji u tome, da bolesnici 
izlučuju velike količine rijetke mokraće (i do 20 / na dan), 
jer njihovi bubrezi nisu sposobni koncentrirati mokraću. 
Prema tome ti bolesnici piju velike količine tekućine. Kad 
ne bi imali vode, ovi bi bolesnici zbog velike žeđe bili kadri 
piti i vlastitu mokraću. Kod ove se bolesti nalaze obično 
patološke promjene u stražnjem dijelu moždanog privje¬ 
ska (hipofize). Ta žlijezda normalno izlučuje unutarnji se- 
kret pituitrin , koji omogućuje koncentraciju mokraće. Ako 
u organizmu nema u dovoljnoj količini pituitrina, dolazi 
do d. i. Bolest se prema tome liječi umjetnim dodavanjem 
životinjskog pituitrina ušmrkavanjem praška kroz nos ili 
potkožnim injekcijama. 

2. mellitus , šećerna bolest, dosta je raširena bolest 
mijene tvari ugljikohidrata. Bolesni organizam ne može 
spaljivati do kraja ugljikohidrate, i zbog toga se u krvi 
povećava količina grožđanog šećera (glukoze ili dekstroze), 
koji se izlučuje mokraćom. Kraj toga može biti poremećena 
i mijena tvari masti, zbog čega se nagomilavaju u orga¬ 
nizmu acetonska tijela, koja dovode do acidoze, radi koje 
može doći do besvijesnog stanja, do veoma opasne po život 
t. zv. diabetične kome. U većini slučajeva šećerne bo¬ 
lesti nađu se patološke promjene u žlijezdi gušterači (pan¬ 
kreasu), jer unutarnji sekret gušterače — inzulin — (izo¬ 
lirali ga Banting i Best 1922 u Torontu) upravlja mijenom 
tvari ugljikohidrata. — Šećerna bolest u mnogo je sluča¬ 
jeva nasljedna. Od nje mogu oboljeti i djeca, i tada se 
obično radi o težem obliku. Kad nastupi u starijoj dobi, u 
vezi s arteriosklerozom, tad se obično radi o lakšim slu¬ 
čajevima. — Prvi su znaci bolesti obično tjelesno propa¬ 
danje, jaka žeđ, obilno mokrenje, svrbež kože, naročito 
oko spolovila, a često tek koja komplikacija (prištevi po 
koži, gangrena, neuralgija, katarakta, ispadanje zubi, pluć¬ 
na tuberkuloza, impotencija) dovede bolesnika k liječniku. 
— Liječenje je šećerne b. u prvom redu dijetalno. Bole¬ 
snici se hrane uglavnom zelenim varivom i mesom. Oni 
smiju jesti samo malene količine ugljikohidrata (šećera, 
ki uha, tjestenine, riže, krumpira, kukuruznog brašna, slat¬ 
kog voća, i t. d.) i masti, a ako se uza sve to i dalje izlu¬ 
čuje šećer mokraćom, tada treba potkožno davati inzulin, 

koji je suvereno sredstvo u liječenju šećerne bolesti, naro¬ 
čito, ako nastupe komplikacije. Liječenje je strogo indivi¬ 
dualno. Uz današnje moderno liječenje inzulinom prognoza 
je bolesti dobra. S. N. 

Diabetes kod domaćih životinja rijetka je bolest. Rela¬ 
tivno je najčešća u pasa, i to u starijoj dobi, mnogo rjeđa 
u konja i ostalih domaćih životinja. Ustanovljena je i kod 
divljih životinja. U anamnezi se od vlasnika životinje 
obično čuje, da je životinja postala manje živahna, da 
sve više mršavi, premda mnogo jede, da puno pije i da 
mnogo mokri. Ponekad se čuje i to, da su se oči živo¬ 
tinje zamutile. Bolest je redovito pankreatičkoga podrije¬ 
tla. U novije vrijeme se i kod razudbe domaćih životinja 
sve češće nailazi na promjene u inzularnom aparatu, naime 
na atrofije, degeneracije, skleroze, tumore i t. d. Osim po¬ 
tvrde simptoma, koji su već u anamnezi spomenuti, nađe 
se kod šećerne bolesti domaćih životinja, koje se obično 
dovode na pregled istom onda, kada je bolest dosta uzna¬ 
predovala, visoka specifična težina mokraće, u kojoj po¬ 
red acetona ima i mnogo šećera, na pr. kod konja do 8°/o, 
a kod pasa do 10 i čak do 16°/o. Takva mokraća miriše na 
voće ili kloroform. U krvi se sadržaj šećera povisi i do 
0,8°/o. Osim cataracta diabetica , koja se i često i zarana oči¬ 
tuje, znadu se još pojaviti lakše i teže povrede rožnice i 
drugih dijelova oka, upale bronhija i pluća, ekcemi, fle- 
gmone, furunkuloza i kod pasa nekroza vrška repa. Smrt 
nastupa od iznemoglosti ili u komatoznom stanju. Bolest 
može potrajati više mjeseci, pače i koju godinu, ali se izli¬ 
ječiti ne da. Život se može produljiti, ako se pazi na vrste 
hrane i način hranjenja kao i liječenjem bolesti, poglavito 
inzulinom. 

LIT.: Hutyra, Marek, Maninger, Spez. Path. u. Th. d. Hausf., 
1938; Wirth-Zwick, Komp. d. spez. Path. u< Th. f. Tzte, 1938; Stang- 
Wirth, Tierh. u. Tierz., sv. III. L. B-ć. 

DIABLERETS, Les (franc. »vražji rogovi«), vapnenačka 
planinska skupina u jz dijelu Bernskih Alpa; čini tromeđu 
između kantona Valais, Vaud i Bern. L. D. čine teško pri¬ 
stupačni vrhovi (najviši 3246 m), koji strše iz prostranih 
ledenjaka. Prema dolini Rhone, na jugu, gorje pada veoma 
strmo, zbog čega dolazi do čestih oburvanja zemljišta, a na 
/ i Z granice čine visoka sedla. Prema 5 spušta se D. po- 
stepenije. U tom dijelu je na visini od 1165 m istoimeno 
planinsko lječilište, do kojega dopire električna željeznica. 

DIABOLUS ROTAE Kanonizacija. 

DIADORA -»• Zadar. 

DIAMANTE, Juan Bautista, * Madrid 1625, f Madrid 
1687, španjolski dramski pisac. Učio na sveučilištu u Alcali, 
postao svećenik i član reda ivanovaca. Napisao je pede¬ 
setak raznovrsnih gluma (neke zajedno s drugim piscima), 
u kojima obrađuje često tipove hvastavaca i svađijivaca. 
Najpoznatije su mu povijesne drame La Judia de Toledo 
(mnogo, puta obrađivan motiv o ljubavi kralja Alfonsa 
VIII. prema lijepoj Židovki) i El honrador de su padre, u 
kojoj obrađuje legendu o Cidu prema obradbi Guillena de 
Castro i Corneillea. Pisao je i duhovne igre poput Calde- 
rona, na pr. La devocion de Rosario. Dobra svojstva dram¬ 
skog pisca umanjuje kićenost stila i nedostatak original¬ 
nosti. 

DIAMANTINA, grad u brazil. pokrajini Minas Geraes. 
Ima željezničku vezu s Rio de Janeirom. Leži u planinskom 
predjelu na visini od 1132 m. Poznat je zbog nalazišta 
dijamanata, po čemu je i dobio ime, dok se do 1838 zvao 
Tejuco. Nalazišta su se počela iskorišćivati 1725, ali je 
otkrivanjem bogatih južnoafričkih ležišta i padom cijena 
dijamantima ovaj rad bio dijelom napušten. Poslije prvoga 
svjetskog rata nalazišta su suvremeno uređena, te je počelo 
njihovo jače iskorišćivanje. U D-i je biskupsko sjedište i 
glavno središte prostranog sjevernog dijela pokrajine. G. 
1920 imala je gradska općina 69.445, a sam grad oko 12.000 
stan. J. R-ć. 

DIAPASON, 1. naziv za interval oktave, 2. Francuzi 
tim nazivom označuju menzuru sviraljki (na pr. flaute, 
oboe i t. d.), kao i točno odmjerivanje razmaka među 
rupicama za prebiranje na drvenim sviraljkama; d. normal, 
naziv za normalnu oktavu s obzirom na apsolutnu visinu 
tona; zato znači d. zapravo ugodba, ton za ugađanje, 
komorni ton , pariška ugodba, pa su napokon tako nazvali 
i samu viljušku, kojom se taj ton određuje. 3. Englezi 
nazivlju Open d. registar na orguljama, koji se druguda 
nazivlje principalom; stopped d. — registar sa zatvorenim 
sviraljkama. B. Š. 


DIAREA Proljev. 

DIAS, 1 . Baltasar, slijepi portugalski pjesnik (»jogral«) 
16. st. s Madeire; sastavljao je »autos«, od kojih se neki 
još i danas čitaju. Takmac Gil Vicenta ne na dvoru, nego 
kod puka, iz kojega je potekao i od kojega je zaslužio plje¬ 
sak i po koji reis za svoja djela, objavljena već prije 1537. 

LIT.: T. Braga, Escola de Gil Vicente e desenvolvimento do teatro 
nacional, Porto 1896; C. Michaelis de Vasconcellos, Estudos sobre o 
romanceiro peninsular, romances velhos em Portugal, Madrid 1909. J. Tbk. 

2. Bartholomeu, De Novaens, (Diaz), oko 1450, f 1500, 
glasoviti portugalski pomorac i istraživač. Glavni dio 
njegove djelatnosti pada između 1481 i 1500, i to pogla¬ 
vito na obalama južne i jugozapadne Afrike. Za to vri¬ 
jeme otkrio je preko 1200 milja dotad nepoznatih obala 
i pomorskih područja. Koncem 1486 poduzeo je putovanje 
sa tri broda te oplovio, a da toga nije ni bio svijestan, 
najjužniji dio Afrike i dopro do Algoa-zaliva i ušća ri¬ 
jeke, koju je nazvao Rio do Infante (Great Fish River). 
Na povratku, do kojeg je došlo zbog zahtjeva posade, 
otkriva D. Rt dobre nade, koji je bio nazvao »Olujni rt« 
(Cabo Tormentoso), dok mu je kasnije portugalski kralj 
Ivan II. promijenio ime u Rt dobre nade (Cabo da Bona 
Esperansa). Tim svojim putovanjem D. je označio i za¬ 
pravo utro put prema Istočnoj Indiji. Vratio se s ovog 
puta u prosincu 1488. G. 1497—99 sudjelovao je u ekspedi¬ 
ciji Vasca da Game oko Afrike u Indiju, a 1500 jedan je od 
zapovjednika u sastavu brodovlja, koje je također pošlo 
u Indiju, pod vodstvom Pedra Alvaresa Cabrala, i koje, 
povučeno strujom, otkriva brazilsku obalu (22. IV. 1500). 
Na ponovnom prijelazu Atlantika prema Rtu dobre nade 
brodovlje je zapalo u oluju, te četiri broda potonuše, a 
s njima i D. D-ove zasluge i njegovu uspomenu proslavio 
je tek Camoens. Ar. P. 

DIATESSARON (grč. »kroz četiri« t. j. evanđelja) evan¬ 
đeoska je harmonija, koju je sastavio Tatijan (f oko 180) 
od sva četiri evanđelja vjerojatno najprije grčki, a zatim 
sirski. Djelo je važan povijesni spomenik za dokaz auten- 
cije kanonskih evanđelja. Služio je kao uzorak i osnova 
svim kasnijim piscima, koji su obrađivali harmoniju Isusova 
života. Tatijanov je Diatessaron došao do nas nepotpun u 
arapskom, armenskom, latinskom, staronizozemskom i dru¬ 
gim prijevodima. U najnovije je doba objavljeno više ras¬ 
prava o Diatessaronu, napose o njegovu odnosu prema 
prvim prijevodima evanđelja i autenciji mnogih mjesta. 

LIT.: Marmadji, Diatessaron de Tatian, Texte arabe . . ., Beyruth 
1935; Essabalion, Le Diatessaron de Tatian et la premićre traduction 
des Evangiles armćniens, Beč 1937; Tedesco, Vaccari, Vattasso, II 
Diatessaron in volgare italiano, Rim 1938. N. Ž-ć. 

DIATOMACEAE -> Alge kremenjašice. 

DIAVOLETTO, II, talijanski šaljivi list, koji je izlazio 
u Trstu 1848—49 s podnaslovom »Giornale diabolico, umo- 
ristico, comico, critico e se occorresse pittorico«. Bio je 
objektivan prema Slavenima, pa su tršćanski Slaveni, prije 
no što su imali svoj list ( Slavjanski Rodoljub od travnja 
1849), u njemu objavljivali pozive svog »Slavjanskog dru¬ 
štva« i oglašivali svoje publikacije. G. 1848 (br. od 20. i 
21. XI.) donio je D. članak »Gli Slavi nell’Austria«, u ko¬ 
jem »un patriota austriaco ed amico degli Slavi« pozivlje 
školovane Slavene, da posvete pažnju svojim sunarodnja¬ 
cima u Koruškoj, Štajerskoj, Kranjskoj, Istri i Dalmaciji, 
a u br. 13. od 31. XI. izlazi dobar talij. prijevod u stiho¬ 
vima davorije Ljudevita Gaja »Hajd bratjo, hajd junaci« 
(koju je priopćila Danica 1835, br. 41) s napomenom, da 
je njen hrvatski izvornik uglazbljen i da je u Dalmaciji 
često svira vojnička glazba; ne navodi se ime prevodioca. 

LIT.: F. Ilešić u Narodna Starina II, Zagreb 1923. M. D-ić. 

DIAZ, 1. Armando Vittorio, * Napulj 5. XII. 1861, 
f Milan 29. II. 1928, vojskovođa, koji je preuzeo nakon 
poraza kod Kobarida od generala Cadorne vrhovno zapo¬ 
vjedništvo talijanske vojske, odnosno postao glavar tali¬ 
janskog glavnog stožera. Postao je časnik 1881 i služio 
velikim dijelom u glavnom stožeru. Za libijske vojne 
(1911—12) zapovijedao je jednom pukovnijom; u prvom 
svjetskom ratu vodi 49. pješačku diviziju, a kasnije 23. 
vojni zbor. Pod njegovim vodstvom odbila je talijanska 
vojska austro-ugarsku navalu na Piavi u lipnju 1918, a u 
listopadu 1918 provodi D. veliku navalu, koja je dovršena 
primirjem, što ga je 25. listopada 1918, zamolio car i kralj 
Karlo. G. 1924 postao je maršal, a već prije senator. SI. P-ć. 

2. Bernal del Castillo, ^ Medina del Campo oko 1492, 
f Meksiko poslije 1568. Siromaštvo više nego želja za 

IV, 46 

pustolovinama ponukalo ga je da stupi u vojsku i sudje¬ 
luje u ekspedicijama u srednjoj Americi. Tako je bio 
pri otkriću poluotoka Yucatana i slijedio Fernanda 
Cortesa u Meksiko (1519). Pročitavši kroniku Lopeza de 
Gomara (1552), koja odviše ističe zasluge Cortesa, D. je 
napisao La verdadera historia de la Conquista de la Nueva 
Espaha, jedne od najzanimljivijih vojničkih memoara Špa¬ 
njolske; djelo je dovršeno 1568, a izdano je tek 1632 u 
Madridu. U. 

3. Jose de la Cruz Porfirio, ^ Oaxaca 15. IX. 1830, 
f Pariz 2. VII. 1915, mehički državnik. Po majci bio je 
indijanskog podrijetla. Dovršivši bogoslovne i pravne nauke 
postao je knjižničar državnog kolegija i profesor prava. 
G. 1854 stupio je u politički život i prigodom plebiscita 
glasovao protiv nastavka diktature Antonija Lopeza de 
Santa Anna (1855), zbog čega je morao bježati. Stupivši u 
vojsku branio je u građanskom ratu 1858—61 protucrkvene 
odredbe ustava i vladu Juareza. Od 1862 borio se protiv 
francuske invazije, a od 1864 protiv cara Maksimilijana. 
Dvaput bi zarobljen, ali mu uspije pobjeći. Podsjedao je 
Pueblu, i dok se Maksimilijan nalazio u Queretaru, svlada 
njegova generala Marqueza i 1867 zauze Pueblu. Odatle 
krene prema gradu Meksiku, koji je dva mjeseca opsjedao, 
te ga napokon prisili na predaju. Pošto je vlast nad glavnim 
gradom predao Juarezu, povukao se i tri godine proveo u 
rodnom mjestu. Nezadovoljan politikom Juareza kandi¬ 
dirao je 1872 protiv njega, a kad je ovaj ipak izabran, po¬ 
buni se, ali bez uspjeha. Kod ponovnih predsjedničkih 
izbora 1876 pobuni se opet proglasivši načelo neizberivosti 
predsjednika, kojemu mandat ističe, razbije vladine čete 
1876 kod Tecoac-a, a 1877 bude sam izabran predsjedni¬ 
kom. G. 1880 naslijedi ga M. Gonzalez. U njegovoj vladi D. 
preuzme ministarstvo javnih radova. G. 1884 bude ponovno 
izabran predsjednikom, a 1887 dade ukinuti ustavnu zabra¬ 
nu o ponovnoj izberivosti predsjednika, pa tako ostane na 
vlasti bez prekida do 1911. Njegovo vladanje znači za 
Meksiko znatan materijalni napredak i brojne vanjsko¬ 
političke uspjehe (uspješno razgraničenje s Guatemalom, 
likvidacija starih sporova), no diktatorske metode njegove 
uprave pobudile su znatno političko nezadovoljstvo. Usta¬ 
nak generala Reyes-a 1903 bude doduše svladan, no kad 
su se agrarni nemiri razmahali, D. dade ostavku 4. V. 1911 
i ode u Evropu. D. je napisao svoje uspomene (Memorias 
de P. D. 1830—67, Meksiko 1899). 

LIT.: J. F. Godoy, P. D., 1910; R. Rodriguez, Historia autentica de 
la administration del Sr. General P. D., 2 sv., 1904 J. N. 

4. Narcisse Virgile de la Pena, Bordeaux 20. VIII. 
1809, f Menton 18. XI. 1876, francuski slikar španjcd- 
skog podrijetla. Ostavši siroče s 10 god. i izgubivši nogu 
izučio je slikarstvo kao umjetni obrt (slikanje porculanskih 
posuda). G. 1831 sprijateljio se s Theodorom Rousseau-om, 
koji je svojim šumskim krajolicima snažno na nj utjecao. 
Na tom području slikarstva je D., koji se ubraja u Bar- 
bizonsku školu, dao najbolje svoje radove (krajolici iz šume 
kod Fontainebleau-a), no poznati su i njegovi krajolici 
s nimfama, amoretima i t. d., na kojima je vidljiv utjecaj 
Correggia. 

DIBARSKI, Jovan, arhiepiskop ohridski u 1. pol. 10. st. 
Naslijedio je posljednjeg ohridskog patrijarha Filipa. Bio 
je posljednji Slaven na tom prijestolu za vrijeme bizant¬ 
ske vlasti. Stekao je mnogo zasluga za očuvanje političke i 
crkvene autonomije u bivšem Samuilovu carstvu, kada je 
1018 potpalo pod Bizant. 

LIT.: B. Prokić, Prvi ohridski arhiepiskop Jovan, Glas SKA 88, 
1911. R. G. 

DIBDIN, Thomas Frognal, * Kalkuta 1776, f London 18. 
XI. 1847, engleski bibliograf. Rođen je u Indiji kao sin po¬ 
morca, no odgojen je u Oxfordu, zaređen za svećenika 
1804. Bio je knjižničar kod lorda Spencera u Althorpu, a 
1812 osnovao je u Londonu prvo bibliofilsko društvo na 
svijetu, Roxburghe Club. Napisao je brojna bibliografska 
djela. 

BIBL.: Introduction to the Knowledge of Editions of the Classics 
(1802); Bibliomania or bookmadness (1809); Typographical antiquities 
(1810, 4 sv.); Biblioteca Spenceriana (1814—15, 4 sv.); Bibliographical, 
Antiquarian and Picturesque Tour in France and Germany, (1821, 3 
sv.); Bibliographical, Antiquarian and Picturesque Tour in the Northern 
Counties of England and Scotland (1838, 2 sv.); Reminiscences of a 
Literary Life (1836, 2 sv.). 

DIBIČ (Diebič), Ivan Ivanovič, grof, ^ Wielka Lipa 
(Šleska) 13. V. 1785, f Kleczewo 10. VI. 1831, ruski maršal. 
Svršivši kadetsku školu u Berlinu stupio je 1801 u rusku 


vojsku i 1805—14 istakao se u napoleonskim ratovima. Car 
Nikola I. učinio ga je 1825 grofom. Za rata s Turcima 
1828/9 imenovan je vrhovnim zapovjednikom ruske vojske; 
smjelim pothvatom prešao je Balkan, zauzeo Drenopolje 
i postigao odlučnu pobjedu kod Slivena. Zbog tih uspjeha, 
koje je završio drenopoljskim mirom 1829, dobio je čin 
maršala i naslov »Zabalkanskij«. G. 1830/1 predvodio je 
rusku vojsku protiv Poljaka, koje je razbio kod Grocho\va 
i Ostrolenke (1831), ali je te godine i umro od kolere. 

DICA, lat. naziv za izvanrednu ratnu daću, koju je kralj 
Žigmund (1387—1437) uveo, da namakne sredstva za rato¬ 
vanje s Turcima; d. se u lat. spomenicima zove i subsidium, 
contribucio, taxa, juvamen, tallia, a u hrvatskima obično 
riz, od madžarskoga resz »dio«. D. je vrijedila za Ugarsku 
i kraljevinu Slavoniju, ali se nije mogla pobirati bez po¬ 
sebne dozvole sabora, u kojega je kompetenciju spadalo i 
razporezivanje toga poreza (dicatio). Kralj Matijaš (1458— 
90) nastojao je dicu pretvoriti u redovitu godišnju daću, 
ali je uspio samo toliko, da su mu je staleži dozvoljavali 
redom, pa i za više godina unaprijed. Slavonski su pak 
staleži isposlovali kod kralja, da im je izdao privilegij, po 
kome su plaćali samo polovicu ratne daće, koja se pobirala 
u Ugarskoj. Međutim je od te daće bila oproštena i kra¬ 
ljevina Hrvatska zbog turskih pustošenja već od kralja 
Vladislava II. (1490—1516), a s njom od kraljevine Slavo¬ 
nije onaj kotar zagrebačke županije, koji se prostirao na 
jug od Kupe prema Uni. 

D. je prema potrebama bila sad veća, sad manja, a pobi¬ 
rala se od svakog ognjišta, u većini slučajeva u dva jednaka 
obroka, što je određivao sabor. Od njezina plaćanja bila 
su oslobođena sva kraljevska (krunska) i crkvena imanja 
te posjedi svjetovnih dostojanstvenika i časnika, mnogih 
velikaša i posjednika. Tako je redovito sav teret pao na 
manje posjednike, odnosno na njihove kmetove. Nakon 
izminuća roka za uplatu banovi su »po starom običaju« 
(more solito) utjerivali dicu, koja za Habsburgovaca (po¬ 
slije 1526) postaje redovita daća. G. 1537 staleži kraljevine 
Slavonije dozvolili su kralju redovito pobiranje ove daće, 
od koje je prihod zbog opadanja broja dimova bivao sve 
manji. Zato su kralj i ugarska komora u Bratislavi nasto¬ 
jali, da je povise i da se što savjesnije utjeruje. Naročito 
je komora radila na tom, da se ukinu sve sloboštine i pri¬ 
vilegiji, po kojima su pojedini staleži, družine i gospoda 
bili oslobođeni plaćanja daće u kraljevini Slavoniji. Radi 
toga je ona došla u sukob s onima, koji su bili time povri¬ 
jeđeni, što se najbolje pokazalo na hrvatskim saborima. 
Ipak je komora uspjela, da se uvelo plaćanje daće po ku¬ 
ćama (domus), a ne po dimnjacima (fumus), čime se prihod 
od nje znatno povisio, iako je hrvatski sabor stalno, ali bez 
uspjeha zahtijevao, da se ona pobire po starom običaju. 

LIT.: A. Bartal, Glossarium mediae et infimae latinitatis regni Hun- 
gariae, Leipzig 1901; A. v. Timon, Ungarische Verfassungs- und Rechts- 
geschichte mit Bezug auf die Rechtsentvvicklung der westlichen Staaten, 
Berlin 1904; V. Klaić, Marturina. Slavonska daća u srednjem vijeku, 
Rad 157, Zagreb 1904; Isti, Popis ratne daće u Slavoniji godine 1543, 
Vjesnik kr. zemaljskoga arkiva, IX., Zagreb 1907; Isti, Povjest Hrvata, 
III/6, Zagreb s. a. S. A. 

DICATOR regius (poreznik), pobirač ratne daće (dica). 
Imenovao ga je kralj, čim je hrvatski sabor dopustio ratnu 
daću. On je imao sastaviti popis ili registar svih posjednika 
i imanja u slavonskim županijama, kao i svih ognjišta ili 
dimnjaka, od kojih će se daća pobirati. Plemićki suci (iudi- 
ces nobilium) morali su d-u staviti na raspolaganje iskaz 
(computum) svih kmetova po pojedinim sučijama ili kota¬ 
rima u županiji. Kad je popis bio dovršen, pošli bi pobirači 
poreza (exactores, desečari) u pojedinu županiju (tri župa¬ 
nije = tri pobirača), da prime novac, koji bi predali d-u, a 
taj bi ga onda s registrom i obračunom poslao kralj, ugar¬ 
skoj komori u Požun (Bratislavu). Kod utjerivanja ratne 
daće pomagali su d-a i pobirače župani i plemićki suci po¬ 
jedinih županija. Kod nas se prvi put spominju »dicatores 
et exactores« u jednoj ispravi od 12. II. 1436. Najstariji po¬ 
znati obračun o uplati ratne daće u Slavoniji potječe iz 
1494, a najstariji registar i obračun o toj daći iz 1543. D. i 
pobirači dobivali su za svoj trud plaću i naknadu za troškove. 

LIT.: I. Kr. Tkalčić, Povjestni spomenici slob. kralj, grada Zagreba, 
II., Zagreb 1894; A. v. Timon, Ungarische Verfassungs- und Rechts- 
geschichte mit Bezug auf die Rechtsentwicklung der westlichen Staaten, 
Berlin 1904; V. Klaić, Popis ratne daće u Slavoniji godine 1543, Vjesnik 
kr. zemaljskoga arkiva, IX., Zagreb 1907; J. Hartinger, Hrvatsko- 
slovenska seljačka buna godine 1573, Osijek 1911; V. Klaić, Povjest 
Hrvata, III/6, Zagreb s. a. S. A. 

DICEFALUS (lat. dicephalus od grč. S'/e »dvostruk« i 
y.e<pali\ »glava«) je paralelna, simetrična, nepotpuna, dvoj¬ 
na nakaza sa dvije glave. Kičma ne mora biti u cjelini 
podvostručena, ali je u vratu uvijek dvostruka. Dvije 
srednje ruke mogu biti spojene, tako da nakaza ima kat¬ 
kad samo tri ruke. Unutrašnji organi mogu biti također 
dvostruki. Katkada ovakve dvoglave nakaze ostanu neko 
vrijeme na životu. Z. K. 

DICENTA, Joaquin, * Calatayud 1863, f Alicante 1917, 
španjolski književnik i publicist. Prozvan »španjolski Su- 
dermann«, predstavnik je naturalističke drame sa socijalnim 
motivima i psihološkim eksperimentima u španjolskom ka¬ 
zalištu. U dramama Juan Jose (1895) i El cvimen de ayer 
(1904) propovijeda slobodnjačke ideje metodama roman¬ 
tičnog kazališta, a u dramama Daniel (1907) i El lobo (1917) 
obrađuje motiv ovisnosti pojedinca. Studijama nižih dru¬ 
štvenih slojeva otvorio je španjolskome kazalištu nove 
vidike. J* Tbk. 

DICENTRA -> Srdašce. 

DICEY, Albert Venn, * 1835, f 7. IV. 1922, engleski 
pravni pisac. Od mladosti odvjetnik, kasnije sveuč. pro¬ 
fesor. G. 1882—1909 predavao je englesko pravo u Oxfordu. 
Od mnogih djela najznatnije je lntroduction to the Study 
of the Law of the Constitution (1885, 8. izd. 1915), pre¬ 
vedeno na više jezika i mnogo cijenjeno u inozemstvu. 

BIBL.: The privy council, 1860, 2. izd. 1887; Englands Case againsi 
Home Rule, 1886; A Digest of the Law of England with Reference 
to the Conflict of Laws, 1896; Lectures on the Relation between Law 
and Public Opinion in England during the 19th century, 1905. J. A. 

DICKENS, Charles (John Huffam), * Landport (Port- 
sea) 7. II. 1812, kraj Portsmoutha, f London 9. VI. 1870, 

engleski pisac romana, 
sin siromašna državnog 
činovnika iz malogra¬ 
đanskih redova, koji je 
neko vrijeme proveo u 
zatvoru zbog dugova. 
Charles je bio drugo od 
osmero djece. Kad su 
mu bile dvije godine, 
došao je s roditeljima 
u London. Poslije su 
neko vrijeme proveli u 
Chathamu. Da bi po¬ 
pravila svoje bijedne 
prilike, mati je bila 
prisiljena otvoriti neku 
vrstu odgojnog zavoda, 
dok joj je Charles po¬ 
magao u kućnim poslo¬ 
vima. Zatim je slijedilo 
najtamnije razdoblje u 
D-ovu životu. Dobio je 
namješten je u tvornici 
laštila za cipele, gdje 
je po cio dan morao li¬ 
jepiti natpise na lončiće laštila. Već kao dijete pokazivao je 
vrlo oštar i kritičan dar opažanja. Svoga roditelja nazivao 
je »rasipnim ocem«. Kao što »je D-ovo djetinjstvo bilo mu¬ 
čno, tako je i njegovo obrazovanje zanemareno. On je to od 
česti nadoknadio marljivim i svestranim čitanjem. Osobito 
je na njega jako utjecalo čitanje engleskih romanopisaca 
18. st., u prvom redu Defoea, Fieldinga, Smolletta i Gold- 
smitha. U ranoj mladosti D. je neko vrijeme proveo kao 
činovnik u odvjetničkoj pisarni, zatim je surađivao u 
raznim dnevnicima i časopisima, dok nije postao izvjesti¬ 
telj za parlamentarne rasprave. Članke, koje je napisao 
za »Monthly Magazine« (1833—35), za »Evening Chronicle« 
i za druge časopise, objavio je kasnije pod naslovom Ske- 
tches by Boz , lllustrative of Every-Day Life and Every- 
Day People (1836—37). Boz je u to vrijeme bio njegov 
književni pseudonim. Već se u ovim »crtežima« D. javlja 
kao oštar promatrač patetičnih i grotesknih strana london¬ 
skoga života. G. 1836 D. je uzeo za ženu Catherine Ho- 
garth, od koje se rastavio 1858. Čini se, da je njezina sestra 
Mary, koja je već 1837 umrla, bolje odgovarala D-ovu 
idealu žene, jer njezine crte prepoznajemo u likovima nje¬ 
govih mladih junakinja, kao što su Little Nell (u The Old 
Curiosity Shop), Agnes Wickfield (u Davidu Copperfieldu) 
i Little Dorrit. 


G. 1836 neki londonski nakladnik tražio je popratni 
tekst uz niz športskih crteža Roberta Seymoura. D. se 
odmah dao na posao i, preobrazivši na genijalan način 
izvornu osnovu, stvorio je roman The Posthumous Papers 
of the Pickvvick Club, koji je izlazio u dvadeset mje¬ 
sečnih nastavaka (travanj 1836 — studeni 1837). Nakon 
smrti Seymoura roman je objavljen sa slavnim ilustraci¬ 
jama H. K. Brownea (»Phiz«-a), koje su mnogo pridonijele 
njegovoj popularnosti. Roman se temelji na osnivanju Klu¬ 
ba pikvikovaca po Mr. Samuelu Pickwicku, koji uz tri 
druga društvena člana šalje klubu izvještaje o svojim pu¬ 
tovanjima i pustolovinama, kao i svoja zapažanja o zna- 
čajevima i običajima. Taj okvir okružuje niz odvojenih 
događaja i cijelu galeriju zabavnih portreta, dok prave 
fabule u romanu nema. Pickwick je u početku groteskna 
karikatura, ali postepeno poprima vrline, koje ga preobra¬ 
žavaju, tako da na kraju postaje više predmet ljubavi nego 
smijeha. To je priprost i dobroćudan čovjek s. mnogim 
slabostima, koje ga čine čovječnijim i privlačivijim. Od 
ostalih osoba najživlji je Pickwickov vjerni sluga Sam 
Weller sa svojim zdravim razumom i vedrim raspolože¬ 
njem. Od humorističnih epizoda najbolja je parnica Bar- 
dell-Pickwick, koja je remek-djelo komike. Ovim djelom, 
u kojemu se javlja zreo umjetnik i humorist, D. je po¬ 
stigao slavu i riješio se novčanih briga. 

Nakon ovog uspjeha D. se posvetio društvenom romanu 
s filantropskom tendencijom. Oliver Twist (1837—38, u 
nastavcima) jest povijest nahoda, koji pada u ruke lupe- 
škoj bandi i kome vlastiti polubrat radi o glavi. Sačuvavši 
svoju prvotnu nevinost i dobrotu Oliver se rješava zloči¬ 
načkoga svijeta. Mrkim su bojama slikani židovski jatak 
Fagin i ubojica Bili Sikes, prvi iz niza zločinaca, u crtanju 
kojih se D. kasnije pokazao majstorom. U tom romanu D. 
prvi put dolazi u sukob s društvom, i tu se prvi put javlja 
ono suosjećanje sa zapuštenom i progonjenom djecom, 
koje je ostavilo traga gotovo u svim njegovim djelima. 

U slijedećem romanu Nicholas Nickleby (1838—39) D. 
nastavlja borbu za političko-društvene reforme, osobito na 
polju nastave. Ovaj roman je za D-a tipična smjesa ozbilj¬ 
nosti i humora, sentimentalnoga patosa i melodramatično- 
sti. Iduća dva romana The Old Curiosity Shop i Barnaby 
Rudge D. je objavio kao dijelove na široko zasnovanoga 
niza romana pod skupnim naslovom Master Humphrey s 
Clock (1840—41), ali tu je osnovu naskoro napustio. The 
Old Curiosity Shop je varijacija na temu o progonjenoj 
djevojci. Žrtva je u ovom slučaju anđeoska djevojčica 
Nell Trent, koja kao »malograđanska Antigona« prati 
djeda na lutanju, dok je progonitelj nakazni i sadistički 
patuljak Quilp. Premda i taj roman ima zdravog humora, 
tragični elemenat u njemu prevladava, i patetična smrt 
male Nell prekriva ponešto izvještačenom koprenom sen¬ 
timentalnosti čitavo djelo. Barnaby Rudge je prvi od dva 
D-ova historijska romana. Glavno zanimanje knjige leži u 
živahnom opisu protukatoličkih izgreda u Londonu 1780 
(t. zv. Gordon Riots), ali joj nedostaju one osobine, koje 
obično dovodimo u vezu s D-ovim imenom. 

G. 1842 D. je prvi put posjetio Ameriku. Književni po- 
sljedci toga puta bili su knjiga dojmova iz Sjedinjenih 
Država pod naslovom American Notes (1842) i roman 
Martin Chuzzlewit (1843—44), koji je izazvao negodovanje 
među Američanima, zbog oštre satire na neke strane ame¬ 
ričkoga života. U Mr. Pecksniffu dao je D. izvrstan lik 
modernoga licemjera. 

Međutim je 1843 D. započeo onaj sjajan niz božičnih 
priča, kojima duguje svoju popularnost u Engleskoj i izvan 
nje više no ma kojemu pojedinom djelu. Prva je bila A 
Christmas Carol, a zatim su redom slijedile, svake godine 
po jedna, The Chimes , The Cricket on the Hearth , The 
Battle of life i The Haunted Man. Kasnije su sve te priče 
izašle u knjizi pod skupnim naslovom Christmas Books. 
Velika je zasluga D-ova, što je tim pričama osvježio i 
ovjekovječio radosni misterij Božića. 

G. 1844 D. je duže vremena proboravio u Italiji u 
jednoj vili kraj Genove. Na povratku u London objavio 
je Pictures from Italy (1846) u dnevniku »Daily News«, 
koji je malo prije osnovao i koji je neko vrijeme sam i 
uređivao, promičući u njemu svoje liberalne, gotovo soci¬ 
jalističke ideje. Njegov boravak u Švicarskoj (Lausanne) 
g. 1846 urodio je romanom Dombey and Son (1848), za 
koji je radnja uzeta iz visokih trgovačkih krugova london- 

skoga City-a, dok je u prijašnjim djelima D. opisivao 
isključivo srednje i niže slojeve društva. 

Uspjeh ovoga romana dopustio mu je, da se stalno 
smjesti u ladanjskoj kući u grofoviji Kent (Gads Hill), da 
se odmori od napornog rada i da pošalje sina u najbolju 
srednju školu (Eton). G. 1850 osnovao je tjednik »House¬ 
hold Worde«, koji je 1859 zamijenio drugi tjednik »Ali 
the Year Round«, a taj je D. uređivao do smrti i u njem 
objavio veći dio preostalih spisa, među ostalim i one 
kraće božične pripovijetke (Christmas Stories), koje su 
došle na mjesto već spomenutih božičnih priča (Christmas 
Books ). 

Sad se D. dao na pisanje romana David Copperfield 
(1849—50), koji sadržava mnogo autobiografskih elemenata. 
Poglavlja, u kojima se opisuje Davidovo djetinjstvo, znače 
vrhunac D-ove umjetnosti. D. je sam izjavio, da mu je od 
svih njegovih knjiga ovaj roman bio najdraži, a po općem 
sudu to je najbolje njegovo djelo. U slijedećem romanu 
Bleak House (1852—3) D. oštro napada stare sudove, koji 
su odlaganjem i silnim troškovima bacali u bijedu parni- 
čare. Nakon neuspjele povijesti Engleske za djecu (A 
Child’s History of England , 1852—54) redom su slijedili 
romani: Hard Times (1854), u kojemu D. napada »indu¬ 
strijsku revoluciju« i ekonomski individualizam, Little 
Dorrit (1857—58) s realističkim prizorima u tamnici za 
dužnike (Marshalsea), u kojoj je i D-ov otac bio zatvo¬ 
ren, A Tale of Two Cities (1859), povijesni roman, kojemu 
kao pozadina služi Carlyleova »Francuska revolucija«, i 
Great Expectations (1860—61), u kojemu je majstorski 
prikazan mladi junak Philip Pirip, »Pip«, sa svojim na¬ 
dama, bojaznima, ljudskim slabostima i hrabrim opiranjem 
nesreći. Nakon stanke od nekoliko godina D. je napisao 
svoj posljednji dovršeni roman Our Mutual Friend 
(1864—65). 

Već 1858 počeo je D. javno nastupati čitajući odlomke 
iz svojih djela. Budući da je imao znatnih glumačkih spo¬ 
sobnosti, ta su čitanja imala mnogo uspjeha, osobito u 
Americi, koju je D. po drugi put posjetio 1867—68. Po¬ 
vrativši se u Englesku počeo je pisati roman The Mystery 
of Edwin Drood (1870), ali ga nije dovršio, jer je naglo 
umro za stolom u svojoj 58. godini. U oporuci je prepo¬ 


ručio dušu Bogu i milosti Isusa Krista, a svoja djela pre¬ 
pustio sudu potomstva. Pokopan je u »pjesničkom kutu« 
(Poets’ Corner) opatije u Westminsteru. 

D. je za života uživao i od česti još uvijek uživa veću 
popularnost nego ma koji drugi engleski pisac. Njegova 
su djela značila golem užitak za velik broj čitača raznih 
ukusa i sposobnosti. Premda je obrađivao priznate oblike 
romana, D. je svim svojim djelima dao osobni pečat. To 
je od česti bila posljedica njegova životnog iskustva, koje 
mu je otvorilo novo polje zapažanja. U mladosti došao je 
u Londonu u dodir s radnicima i ljudima iz srednjih i 
nižih društvenih slojeva, upoznao je najskromnije sredine 
i najbjednije četvrti metropole, koje mahom opisuje. U 
tim opisima javlja se nov realizam, koji nije tmuran, ci¬ 
ničan i težak kao kod drugih pisaca, već je naizmjence 
humorističan i nježan. Njegovo pronicavo i bogato zapa¬ 
žanje obojeno je humorom i suzama, njegovi su prizori 
osvijetljeni smijehom i samilošću, dok neobična pjesnička 
mašta preobražava njegove likove. Tajna D-ove umjetnosti 
leži u spoju najstrožeg realizma u pojedinostima s ča¬ 
robnom i romantičnom nestvarnošću atmosfere. 

Zahvaljujući u prvom redu svome nepotpunom obrazo¬ 
vanju D. je stvorio nov stil, kojim je prikazao građu 
svojih romana. On nije imao prednosti ni srednjoškolske 
ni sveučilišne naobrazbe, ali zato nije osjećao ni bremena, 
koje ta naobrazba često predstavlja. Nesustavnim čitanjem 
napučio je svoju maštu raznim likovima i prizorima, dok 
je u školi života upoznao onaj pučki govor, kojega saže¬ 
tost reproducira u svojim djelima. Pišući u nastavcima 
često je nasumce sastavljao, te se pokazao kao majstor u 
crtanju pojedinosti, ali slab u kompoziciji. Njegove se 
osobe ne razvijaju tokom radnje; one se mogu naglo obra¬ 
titi, ali obično su fiksirane u stavovima, koji se ne mije¬ 
njaju od početka do kraja. Stoga D. ne označuje napredo¬ 
vanje radnje pomoću analize značaja. Njegova je omiljela 
metoda ponavljanje osobnih manira i grimasa. Po tim zna¬ 
cima čitalac raspoznaje različne osobe, tako one postaju 
individualizirane i daju iluziju života. 

Suvremenici su se oduševljavali D-om zbog neodoljive 
komike i zbog njegove patetičnosti. Njegova komika dje¬ 
luje još i danas, dok je patos za mnoge čitaoce izgubio 
svoje prvotne djelovanje. Kad je nastala reakcija na 
Viktorijinu eru, D-a su ponizili na razinu vulgarnoga i 
demagoškoga pisca. Predbacivali su mu, da mu je stil ne¬ 
uredan i kričav, da su mu fabule nevjerojatne i meha¬ 
ničke, da mu osobe nemaju reljefa, da su prije karikature 
nego karakteri, da mu je sentimentalnost sladunjava, blju¬ 
tava i plačljiva, da mu je satira usiljena, a realizam ne¬ 
realan. U tim prigovorima ima nešto istine, i ne može se 
poricati vulgarnost nekih dijelova D-ova rada; ali to je 
samo naličje medalje. Uza sve svoje nedostatke D. je 
genijalan romanopisac, koji je stvorio cio svijet bića, koja 
nose osebujni žig i odišu pokretom života. Njegove snažne 
i slikovite osobe, od kojih su mnoge postale poslovične, 
stvaraju galeriju likova, koja se u engleskoj književnosti 
može mjeriti samo s onima Chaucera i Shakespearea. Nje¬ 
gove knjige prožete su posebnom atmosferom. On je obo¬ 
gatio maštu ljudi nezaboravnim prizorima i osobama. Una¬ 
toč satiričkom duhu, kojim se okomljuje na ustanove, 
zakone i licemjere, iz njegovih djela izbija toplina, pod 
kojom se srca čitača otvaraju i šire. On stvara sposobnost 
za radost i srdačnost među onim istim jadnicima, kojih 
bijedu opisuje. Njegov se moral sastoji u općem apelu na 
dobrotu, plemenitost i ljubav. 

D-ova je slava rano prešla granice njegove domovine. 
Njegova su djela prevedena na sve svjetske jezike, dok 
se njegov utjecaj na strane književnosti može mjeriti samo 
s onim Shakespearea, Byrona i možda W. Scotta. U hrvat¬ 
skoj je književnosti D-ovo ime bilo poznato još za njegova 
života. Dok je u Engleskoj roman Bleak House izlazio u 
nastavcima, najavljuje anonimni izvjestitelj u »Nevenu« 
(1852, br. 11), da će »poznati engleski spisatelj Boz (Di- 
ckens) izdati na skoro novo delo The hlack house (cerna 
kuća)«(!), dok u br. 24. istoga godišta piše o materijalnom 
uspjehu te knjige. »Glasonoša« g. 1864 donosi o D-u poduži 
informativni članak sa slikom. U »Vijencu« 1879 objavljen 
je također članak o D-u, u kome se preporučuje prevo¬ 
đenje njegovih djela. U br. 24. »Iskre« za g. 1885 javlja 
se, da je D-ova kći Mary »napisala otčev životopis, koji 
sadržava mnogo novih podataka o njegovom životu«. 

Prv-i hrvatski prijevod pojavio se također još za D-ova 
života. G. 1868 tiskana je u »Pozoru«, a zatim i u posebnoj 
knjizi »Božična pjesma u prozi« (preveo x. y.). Isti nepo¬ 
znati prevodilac preveo je za »Obzor« priču »Zvono na 
staru godinu« (1878), dok je Mirko Wiesner, također za 
»Obzor«, preveo »Pikvikovce«, koji su zatim tiskani u po¬ 
sebnoj knjizi (1884). Iste godine su u »Vijencu« objavljene 
dvije D-ove pripovijesti, i to »Stric kramar« (preveo s engl. 
A. B.) i »Pripovijest o Tomi Smartu« (bez naznake pre¬ 
vodioca), dok se g. 1889 u istom časopisu pojavila »Smrt 
pijanice« u prijevodu Milana Novaka. U novije vrijeme 
objavljena je u Andrićevoj »Zabavnoj Biblioteci« »Božična 
pjesma« zajedno sa »Cvrčkom na ognjištu«. Osim »Pikvi- 
kovaca« nijedan drugi D-ov veliki roman nije preveden 
na hrvatski. Knjižara Kugli izdala je Olivera Twista i 
Davida Copperfielda u skraćenoj obradbi za mladež. Ovi 
podatci ne bi bili u razmjeru sa znatnim utjecajem, koji 
je D., uz francuske i ruske pisce, vršio na hrvatski reali¬ 
stični roman, kad se ne bi uzelo u obzir, da su se hrvatski 
pisci, kao i čitalačko općinstvo, upoznavali s D-om preko 
stranih, u prvom redu njemačkih, prijevoda. 

LIT.: J. Forster, Life of C. D., 3 sv. (1872—74, novo izd. J. Ley, 
1928); Mary Dickens, Letters of C. D., 1898; G. K. Chesterton, C. D., 
1906; G. K. Chesterton, Appreciations and Criticisms of the Works of 
C. D., 1911 (novo izd. 1933); E. P. Whipple, C. D., 2 sv. 1912; A. C. 
Swinburne, C. D., novo izd. 1913; S. Zweig, Drei Meister: Batzac, 
Dickens, Dostojewski, 1923; Sir A. Quiller-Couch, C. D. and Other 
Victorians, 1925; G. R. Gissing, Dickens, a Critical Study, 1926; A. 
Maurois, Dickens (Etudes Anglaises) 1927; W. Dexter, Dickens, 1927; 
R. Strauss, C. D., a Biography from New Sources, 1928; R. Strauss, 
Dickens, a Portrait in Pencil, 1928; E. Wagenknecht, The Man C. D., 
1929; O. Sitwell, Dickens, 1932; S. Leacock, C. D., His Life and Work, 
1933; H. Kingsmill, The Sentimental Journey: a Life of C. D., 1934; 
T. Wright, The Life of C. D., 1936; T. A. Jackson, C. D., The Progress 
of a Radical, 1937. J. T-a. 

DICKINSON, 1. Emily, Amherst (Massachusetts, 
USA) 10. XII. 1830, f Amherst 16. V. 1886, anglo-američka 
pjesnikinja. Živjela je povučeno. Prve su joj pjesme obja¬ 
vljene u zbirci nakon smrti (1892), dok se prvo potpuno 
izdanje, zajedno s njezinim pismima, pojavilo 1924. U 
srednjoj školi posvetila se osobito proučavanju kemije, 
fiziologije i engleske književnosti. Nakon posjeta Washing- 
tcnu 1853, gdje je doživjela nesretnu ljubav, postepeno se 
razvija u mističnu pjesnikinju. Njezini iskreni i spontani 
stihovi obiluju »blijescima potpuno izvornog i dubokoga 
prodiranja u prirodu i život«. U prvoj četvrtini ovoga sto¬ 
ljeća njezine su pjesme vršile jak utjecaj na razvoj en¬ 
gleske i anglo-američke lirike, dok joj je slava prešla gra¬ 
nice domovine. Njezina rođakinja Martha Dickinson 


Bianchi izdala je njezine pjesme, životopis i pisma (The 
Complete Poems of E. D. i Life and Letters of E. D.. 
Boston, 1925). J. T-a. 

2. John, Talbot (Maryland) 8. XI. 1732, f Wilmington 
(Delaware) 14. II. 1808, američki političar. Izučivši pravne 
nauke u Londonu postade 1757 odvjetnik u Philadelphiji. 
Zalagao se za prava kolonija prema engleskoj vladi, ali je 
u spornim pitanjima bio pomirljiv. U svojim člancima Let¬ 
ters of a Farmer in Pennsylvania iz 1767/8 zastupaše prava 
engleskog vrhovništva, ali i pravo kolonista na određivanje 
nameta. Njegova uloga u toj borbi kolonija s maticom 
zemljom bila je znatna; sastavio je gotovo sve javne izjave, 
tako da su ga prozvali Penman of the Revolution »pisac 
revolucije«. Izradio je i prvi nacrt ustava o konfederaciji 
sjeveroameričkih država (ljeti 1776). Kao zastupnik Penn- 
sylvanije na kongresima 1774 i 1776 istupaše protiv otpada 
kolonija i proglasa njihove nezavisnosti. Poslije 1779 borio 
se za prava manjih država u konfederaciji. Njegovo kom¬ 
promisno načelo primijenjeno je u ustavu 1787 jednakim 
zastupstvom svih država u senatu i proporcionalnim u ko¬ 
mori. Njegove spise objelodanio je P. C. Ford u Memoirs 
of the Historical Society of Pennsylvania , XIII. i XIV., Phi- 
ladelphia 1891/5, sa životopisom D-a od C. J. Stille-a. J. N. 

DICKSTEIN, Samuel, * Varšava 12. V. 1857, poljski 
matematičar. Od 1915 je sveuč. prof. u Varšavi; bavio se 
historijsko-metodičkim problemima matematike, osobito 
proučavanjem osebujnog filozofa matematičara Hoene 
Wronskoga. Napisao je: Poj^cia i metody matematyki 
(Varšava 1891), Zur Geschichte der Infinitesimalrechnung 
(Leipzig 1900), Žycie i dziela Wrohskiego (Krakov 1896) i 
dr. Vrlo je aktivan u redakcijsko-organizatornom poslu 
bilo u matematičkoj ili pedagoškoj struci. Mnogo je pre¬ 
vodio matematičare, pa i u svom listu Wiadomosci mate- 
matyczne, 1913. Đ. K. 

DICMO, krško polje u dalmatinskoj Zagori između 
vapnenačkih grebena Orlovače (542 m) i Bubovače (424 m) 
na JZ-u, Razdolja (501 m) i Trapošnika (666 m) na SI- u; 
dugo je u pravcu SZ-Jl oko 15 km, široko do 2,5 km, a vi¬ 
sina koleba između 315 i 350 m. Na sjevernom kraju je 
granica slabo izražena, te preko vapnenačkih zaravni Du¬ 
brava i Pođi neosjetno prelazi u udubinu Sinjskog polja. 
Preko D-a vode cesta i željeznica Sinj-Split. Dno polja 
prekriva dosta tanak sloj obradive zemlje, zbog čega usjevi 
u suhim ljetima često stradaju. Istim se imenom obično 
nazivaju i naselja na sjeveroistočnoj, prisojnoj strani 
srednjeg dijela polja: Gornje D. (Kraj, Prisoje i dr.) i 
Donje D. (Ercegovci, Krušvar i dr.). Anonimni Ravenjanin 
spominje u drugoj polovici 7. st. D. pod imenom Decinium. 

Dl COSTANZO, Angelo, * Napulj 
1507, f Napulj 1591, talijanski knji¬ 
ževnik. Došao je na glas svojim lir¬ 
skim pjesmama, u kojima prekida 
ondašnju petrarkističku maniru; iako 
su izvještačene, one su se dugo svi¬ 
đale radi svoga uglađena oblika, te 
su ih držali uzorom sve do Arkadi je. 
Napisao je i zanimljivu Istoria del 
Regno di Napoli (1. potpuno izd. 
Aquila, 1581). 

LIT.: Poesie italiane e tatine e prose di 
A. D. C., priredio A. Gallo, Palermo 1843; 
A. Borzelli, A. D. C., Milan 1921; B. Croce, 
Uomini e cose delta vecchia Italia, I., Bari 
1927. M. D-ić. 

DICOTYLEDONAE Dvosupnice. 
DICRANUM je biljni rod razmjer¬ 
no visokih, busenastih, sjajnih maho¬ 
vina s uspravnom stabljikom, produ¬ 
ženim, zašiljenim listovima i pravil¬ 
nim tobolcem. Najčešće su vrste: D 
scoparium (L.) Hedw., vrlo raširen 
na tlu u šumama, gdje se često sabire 
za pakovanje i za ukras jaslica; D 
longifolium Ehrh. tvori mekane bu¬ 
sene na kristalastom kamenju, a D. 
Sauteri Schimp. na kori zavrnutih 
pretplaninskih bukava. 

D. pripada por. Dicranaceae , koja 
se odlikuje vršnim tobolcima i dvo- 
krakim zupcima peristona. Ona je 
zastupana kod nas većim brojem ro- 

dova, najznačajniji su Dicranella (sitne mahovine s uspra¬ 
vnim tobolcem) i Campylopus (s visećim tobolcem). I. H. 

DICROCOELIUM LANCEATUM je nametnički crv 
iz razreda Trematoda. Živi u žučovodima ovce, koze i 
goveda te nekih divljih preživača. Izuzetno se nađe u čo¬ 
vjeku, svinji i konju. Ulogu posrednika vrše suhozemni 
puževi iz rodova Zebrina i Helicella. D. 1. dospije u ovcu 
i t. d., kada ova pase travu s ličinkama. Ni izdaleka nije 
tako opasan kao metilj veliki. D. M. 

DICTUM DE OMNI ET DE NULLO (lat. »izreka o 
svemu i ničemu«) je logičko pravilo, koje u potpunosti 
glasi: Što za sve vrijedi, vrijedi i za neke i za svako poje¬ 
dino; što ni za što ne vrijedi, ne vrijedi ni za neke ni za 
pojedino. Uzima se, da je ova izreka jedan od osnovnih 
principa silogističkoga zaključivanja. Primijenjeno u nauci 
o pojmu ovo načelo znači, da oznaka, koja se pridaje 
rodnom pojmu, nužno pripada i vrsti i pojedinkama, koje 
u opseg toga pojma spadaju (dictum de omni); na pr. ako 
se kaže, ka svi sisavci imaju toplu krv, onda to vrijedi i 
za pojedinu vrst sisavaca i za svako pojedino živo biće 
toga roda životinja; a na drugoj strani ono, što ne može 
dolaziti kao oznaka općeg pojma, ne može dolaziti ni u 
rodu ni u pojedinkama (dictum de nullo); na pr. uz tezu: 
nijedan čovjek nije savršen, ne može se tvrditi, da je bilo 
tko od ljudi savršen. V. F-ć. 

DIDACUS PYRRHUS (Jacobus Flavius Eborensis ili 
Lusitanus), ^ Evora (Portugal) 5. IV. 1517, f Dubrovnik 
16. V. 1599, humanistički pjesnik. Pravo mu je ime Isaija 
Koen. Školovao se u Evori i Lisabonu, a sveučilište je po¬ 
lazio u Salamanci. Zbog obiteljskih nesreća pođe u Špa¬ 
njolsku, odakle je morao kao Židov zbog inkvizicije bje¬ 
žati, pa ga nalazimo u Belgiji, Nizozemskoj i Italiji (Fer- 
rara, Ancona, Rim, Pesaro) kao učitelja klasičnih jezika. 
G. 1558 došao je preko Carigrada u Dubrovnik, pa je tu 
ostao do smrti kao kućni učitelj, a bavio se i trgovačkim 
i novčarskim poslovima. 

D. je već prije dolaska u Dubrovnik uživao glas do¬ 
broga latinskog pjesnika, ali je ovdje nastao glavni dio 
njegova pjesničkog rada. Da počasti Dubrovnik i njegove 
plemićke porodice, ispjevao je najprije pjesmu De illu- 
stribus familiis, quae hodie Rhacusae exstant, koja je ti¬ 
skana u Mlecima i Krakovu 1582. U Krakovu je tiskao 
1583 i Encomiastes , pjesmu u čast Tome Budislavića (Na- 
talis), svojeg mecene. Glavno mu je djelo Cato minov sive 
dysticha moralia (I. izd. Mleci 1592, II. izd. ondje 1596) 
zbirka distiha, elegija, oda, a naročito epigrama s odgoj¬ 
nom svrhom, sve u 12 knjiga, od kojih je jedna posvećena 
D. Ranjini, jedna D. Zlatariću, a jedna uspomeni M. Ve- 
tranovića. U rukopisu su ostale mnoge D-ove pjesme, pa i 
torso jedne epske pjesme o sv. Vlahu: De divo Blasio rha- 
cusane reipublicae patrono , koju je nagradio dubrovački 
senat kao i onu o Dubrovniku. Urban Appendini objelo¬ 
danio je 1811 uza svoja Carmina dvadesetak D-ovih pje¬ 
sama. D. je bio majstor u latinskoj versifikaciji. Kako je 
prijateljevao s mnogim suvremenim dubrovačkim pjesni¬ 
cima, svojom je humanističkom obrazovanošću jamačno 
nešto pridonio razvitku dubrovačke književnosti uoči nje¬ 
noga najvećeg uspona. 

LIT.: Đ. Korbler, Život i rad humanista Didaka Pira Portugalca, 
napose u Dubrovniku , Rad 216 (1917); J. Tadić, Jevreji u Dubrovniku , 
Sarajevo 1937. V. Š. 

DIDAKTIČKO PJESNIŠTVO (grč. ćhd&oxa> »učim, podu 
čavam«) obuhvaća pjesnička djela poučnog značaja, t. j 
takva, koja daju neposredno konkretnu i praktičnu pouku. 
Posredno poučavaju sva pjesnička djela životnom mu¬ 
drošću, koja iz njih proizlazi, ali d. p. tumači svakidašnje 
poslove u polju, kući i dr. ili daje praktične moralne pouke. 
Najstarije klasično djelo te vrste je Heziodovo »Djela i 
dani«. Kod nas je tipski predstavnik poučnog pjesništva 
M. A. Reljković (1732—1798) svojim »Satirom«. Posebno su 
značajna poučna djela u stihovima o pjesničkoj vještini 
(Horacije, Episiola ad Pisones ili De Arte poetica; Boileau, 
L’Art poetique; Verlaine, pjesma s istim naslovom). Po¬ 
bliže pjesništvo. LJ. M. 

DIDAKTIKA (prema grč. didaonsiv »poučavati«). U pe¬ 
dagogiji pod ovim izrazom već od 17. st. razumijevaju 
umjetnost ili nauku o poučavanju. Prvi se njime počeo 
služiti Ratke (f 1635), a 1657 dao je znameniti pedagog 
Komensky svojem glavnom djelu naslov Didaciica Magna. 
Od toga vremena d-i je bila zadaća tražiti i određivati 


opće vrijednu metodu poučavanja. Pedagozi Herbart, Ziller 
i Rein, a kasnije i svi njihovi sljedbenici, smatraju d-u 
znanošću o nastavi. Ona se ne bavi samo utvrđivanjem 
nastavnih metoda, nego uzima u svoj djelokrug i pitanja 
o cilju nastave kao i o izboru i rasporedu nastavne građe. 
Njeni se problemi osnivaju na odnosu između obrazova- 
nika kao subjekta i kulturnih dobara kao objekata, koji 
u obliku školskih predmeta postaju temelj za nastavni rad. 
Posrednik između obrazovanika i obrazovnoga predmeta 
je odgojitelj, odnosno nastavnik; zato d. svojim izlaganjem 
ulazi i u područje pedagogije kao znanosti o smišljenom 
i sustavnom odgojnom pomaganju, a njena načela proizlaze 
iz svojstava, koja u sebi nose sva tri čimbenika u nastavi: 
učenik, predmet, učitelj. Njeni temelji stoga imađu psiho¬ 
logijski, predmetno-logički i pedagogijski (odgojni) značaj. 

Opća d. govori o općim načelima nastave, dok se po¬ 
sebna d. (nazvana i »metodika«) bavi pitanjima nastave u 
pojedinim školskim predmetima. Prema tome postoji po¬ 
sebna d. ili metodika jezika, zemljopisa, povijesti, mate¬ 
matike i t. d. U općoj se d. govori: 

a) o zadatku nastave. Tu se pretpostavlja, da nastava 
može imati materijalni, formalni i odgojni zadatak. Mate¬ 
rijalnu zadaću nastave d. vidi u stjecanju znanja ili da¬ 
vanju građe. Padne li težište nastavnoga rada isključivo 
na ovu stranu obrazovanja, stvara se didaktički materija¬ 
lizam. Ako se u nastavi daje veća važnost razvijanju du¬ 
ševnih i duhovnih sila i sposobnosti kod učenika, tada se 
udovoljava formalnoj strani didaktičkog cilja i ulazi u di¬ 
daktički formalizam. Ide li se za tim, da nastava osim ra¬ 
zumskih sposobnosti jača i društvene, ćudoredne i vjerske 
osjećaje, a osobito nacionalno čuvstvo i ljubav prema do¬ 
movini, onda se formalna zadaća nastave dopunja od¬ 
gojnim smislom. Tako se razvija mlad čovjek kao ćudo¬ 
redna osoba, snabdjevena potrebnim znanjem za svoje 
zvanje, ali i sposobna i voljna uložiti svoje sile za dobro 
cijeloga naroda. Didaktička teorija stoga neprestano na¬ 
glašava, da između materijalnog i formalno-odgojnog za¬ 
datka nastave mora postojati unutrašnji sklad; 

b) o predmetu nastave. U ovom svom dijelu d. se bavi 
pitanjem školskih predmeta. Ona razlaže, koji će se pred¬ 
meti u pojedinim školama staviti u nastavnu osnovu i koji 
su čimbenici odlučni u odabiranju tih predmeta, u koliko 
dakle ovdje može odlučivati: država, vjersko osvjedoče¬ 
nje, praktičke potrebe života i pedagogijsko-psihologijski 
uvjeti dječjih sposobnosti za usvajanje sadržaja pojedinih 
predmeta. Osim toga d. vodi računa o sređivanju nastavne 
građe u skupine, o međusobnom odnosu predmeta i cijelih 
skupina, o poretku gradiva u pojedinim predmetima kao i 
o izboru toga gradiva. Ona ispituje uvjete, o kojima ovisi 
raspored predmeta po danima u tjednu (satnica) i traja¬ 
nje nastave uopće. D. konačno rješava pitanje stezanja 
građe pojedinih predmeta (koncentracija) i s tim u vezi 
pretvaranje predmetne nastave u »skupnu nastavu«; 

c) o metodama nastave. Ako se uoči, da je smisao na¬ 
stave izražen u zajedničkom radu nastavnika i učenika, 
onda i metoda nastave mora uvažavati obje strane. D. će 
stoga tumačiti, kako se prirodnim načinom dolazi do po¬ 
trebnih spoznaja i kako čovjek doživljava svijet, prirodu 
i kulturu, ali će ujedno izložiti, kako odgojitelj pomaže 
obrazovaniku u tom svladavanju obrazovne građe. Metode, 
kojima će se učitelj u odgojnom pomaganju služiti, moraju 
odgovarati općoj psihičkoj zakonitosti čovjeka (djeteta), 
predmetnoj (logičkoj) strukturi građe, a ne smiju se za¬ 
nemariti ni posebna svojstva, koja posjeduje nastavnik kao 
posrednik između učenika i obrazovnoga dobra. Na prvo 
mjesto među uvjetima za dobru metodu postavlja suvre¬ 
mena d. načelo aktiviteta, nasuprot pasivitetu, koji je če¬ 
sto prevladavao u »staroj« školi. Učenik mora biti stalno 
zaposlen nastavnim radom, zapravo sam raditi. Iz ovoga 
temeljnoga metodičkoga načela mogu se izvesti svi drugi 
zahtjevi nastavne metode, kao na pr.: načelo individuali¬ 
teta, aktualiteta, totaliteta i t. d. Uvažavajući predmetnu 
stranu nastave d. vodi računa o različitoj metodičkoj ori¬ 
jentaciji kod prirodonaučnih i duhovnonaučnih predmeta. 
Tako se razvijaju različiti nastavni oblici, primjereni sadr¬ 
žajima nastavnih predmeta, mogućnostima osnovanima na 
razvojnoj snazi učenika, situaciji, u kojoj se nastava vrši. 
Vodi račun o sredstvima, kojima nastava raspolaže. 

D. se može shvatiti i kao znanost, koja svoje područje 
mišljenja proširuje na cjelokupno obrazovno zbivanje u 

životu mlada čovjeka prelazeći ograde školskog obrazo¬ 
vanja. U tom slučaju ona je znanost o obrazovanju uopće 
(»Bildungslehre«), a ne samo znanost o nastavi. — Ona 
zato zahvaća i mnogo šire područje životnoga oblikovanja 
čovjekova uzimajući u djelokrug svojega teoretiziranja sve 
životne situacije, u kojima se razvija čovjekovo oblikova¬ 
nje (obrazovanje), a ne samo školu, koja je samo jedna 
od mogućnosti obrazovnoga razvijanja i odgojnoga utje¬ 
canja. — Na životnom putu svojega razvoja čovjek stječe 
obrazovne spoznaje u svakoj prilici, koja omogućuje isku¬ 
stvo na predmetima i pojavama svijeta i na saobraćaju 
s ljudima i ljudskim djelima (kulturom). U isto vrijeme 
čovjek u sebi razvija sve svoje sklonosti, koje su mu 
usađene baštinom, i tako postaje sve sposobniji, da u 
svojoj narodnoj zajednici preuzme jedan dio kulturnih za¬ 
dataka. Tako se obrazovno razvija stalno se nalazeći u 
stanju učenja , a u isto vrijeme poučavan od one sredine, 
u kojoj raste i sazrijeva. Učenje i poučavanje jesu dakle 
osnovne funkcije životnoga oblikovanja čovjekova, uvijek 
jedna na drugu upućene ili svuda jedna s drugom pove¬ 
zane. Prvo je ovisno o unutrašnjim čimbenicima ili du¬ 
ševnim i duhovnim sklonostima (dispozicijama) čovjekovim, 
dok je poučavanje izvanjski čimbenik ili odgojni faktor, 
koji potpomaže, olakšava, vodi i upravlja obrazovno obli¬ 
kovanje. Obje ove funkcije dolaze do izražaja u svim si¬ 
tuacijama života, naročito u onim prilikama, koje se 
javljaju kao prirodni izražaj ljudskih nagona za akti¬ 
vnošću, a to su: igra, rad, zabava, radost i tugovanje. U 
svim tim stanjima čovjek se učenjem (u najširem smislu) 
obrazovno razvija, upućivan ili poučavan od onih, koji su 
stariji i iskusniji, spremniji i obrazovaniji. 

D., shvaćena u ovom širem značenju, bavi se svim uvje¬ 
tima, sredstvima i metodama prirodnog obrazovanja, ne¬ 
vezanog na baš određenu, planski smišljenu i organiziranu 
metodu školskoga obrazovanja. Nastava u d. kao znanosti 
o obrazovanju predstavlja doduše jedno veoma važno od¬ 
gojno sredstvo, ali ne i jedini postupak, kojim se dolazi 
do obrazovnoga cilja. 

D. u odnosu prema pedagogiji ima osobito značenje za 
samosvojno (autonomno) razvojno oblikovanje iz vlastitih 
unutrašnjih snaga, dok pedagogija ima pred očima izvanj¬ 
ske odgojne sile, koje su upravljene na ljudsku jedinku, 
da bi joj pomogle u obrazovnom nastojanju i uputile je 
na onakvo životno vrednovanje, koje zatomljuje svoje 
posebne (egoistične) zahtjeve, a uvažava zajedničko dobro 
cijele narodne zajednice. Zato je d. upućena na pedago¬ 
giju, a pedagogiji je potrebna didaktika. U didaktičkom 
cilju sjedinjene su posebne težnje individuuma s onim 
ciljevima, što ih postavlja zajednica; u didaktičkom pred¬ 
metu usredotočuje se pažnja na ona područja prirode i 
kulture, koja zaokupljaju interes pojedinca, ali i one kul¬ 
turne vrijednosti, koje imadu osobito značenje za cjelinu; 
u didaktičkoj metodi sjedinjene su prirodne metode uče¬ 
nja s razumski sređenim i odabranim metodama, kako ih 
je znanstvenim postupcima utvrdila i sustavno izgradila 
znanost. 

D. u užem smislu ili znanost o nastavi služi praktičnim 
potrebama nastavnika i odgojitelja, dok d. u širem smislu 
ili znanost o obrazovanju ima značaj naučno-teorijski. 

LIT.: J. Schmieder, Opća didaktika, obradio M. Filajdić, Zagreb 
1933; O. Willmann, Didaktik als Bildungslehre, Braunschweig 1923; 
Ph. Hordt, Grundformen volkhafter Bildung, Frankfurt am M. 1937; 
V. Petz, Temelji suvremene didaktike, Zagreb 1940; S. Basariček, 
Opća nauka o obuci, Zagreb 1903. V. P. 

DIDASKALI (grč. <t&ddoxaloe »učitelj«), učitelji na pravo¬ 
slavnom Istoku, koji su predavali bogoslovlje i poučavali u 
samoj crkvi ili van nje na narodnim skupovima i u pa- 
trijarškim školama. Imali su velik ugled. Oni su obično 
postajali episkopi i drugi viši crkveni dostojanstvenici. 
Pojedini srpski patrijarsi imali su d. kao učitelje i pro¬ 
povjednike pri svojoj katedralnoj crkvi u Peći, a kasnije 
i mitropoliti beogradski i karlovački. R. G. 

DIDASKALIJA (grč. »nauk«) starokršćanski je spis s 
naslovom: Nauk 12 apostola i svetih učenika našega Spa¬ 
sitelja. Napisan je početkom 3. st. na grčkom jeziku i 
uskoro preveden na sirski i latinski. Sadrži pouke i opo¬ 
mene vjernicima, osobito ženidbenim drugovima i različite 
najstarije crkvene propise, pa ga zato mnogi smatraju 
prvim pokušajem, da se u zbirku saberu crkveni zakoni. 

LIT.: Funk, Didascalia et Constitutiones apostolorum, Paderbornae 
1905. Fr. H. 


DIDASKALIJE (grč. dičaonah'cu »poduke«) zvao se prvot¬ 
no u Ateni natpis s popisom drama, što su se izvodile prili¬ 
kom dramskog natjecanja, pisaca, prvih glumaca, mjesta i 
vremena natjecanja te njihova uspjeha. Kasnije su to bili 
spisi aleksandrinskih učenjaka, gdje su svi ti podatci sa¬ 
brani po Aristotelovim uputama. U novije vrijeme d. su 
naznake u zagradama uz dramski govoreni tekst, s uputa¬ 
ma (ako je potrebno), komu i kako ima glumac govoriti, 
otkuda ulazi na pozornicu i na koju stranu izlazi i si. Na- 
turalistička pozornica u didaskalijama napominje svaku 
sitnicu, koja se tiče pokućstva, odijela i opreme. Simbo- 
listička i impresionistička drama daje d-ma posebno pjesni¬ 
čko značenje crtajući lirski dekorativni ugođaj, što ga ima 
izazvati slika pozornice i držanje glumaca (Maeterlinck, 
Vojnović u Dubrovačkoj trilogiji i dr.). Lj. M. 

DIDAY, Fran 9 ois, * Ženeva 12. II. 1802, f Ženeva 28. 
XI. 1877, švicarski slikar krajobraza. Jedan od prvih počeo 
je slikati visoke alpske krajeve i ledenjake. Najpoznatije su 
mu slike Le Glacier de Rosenheim (muzej u Lausanni), 
Le Chene et le Roseau (muzej u Ženevi). 

DIDELPHIA je ime za marsupialia, kod kojih su vagina 
i uterus dvostruki (gr. čUg »dvaput«; dsl(pvs »materica«) 
(-> tobolčari). K. B. 

DIDEROT, Denis, * Langres 5. X. 1713, f Pariz 30. VII. 
1784, francuski književnik. Kao 8-godišnji sin imućna no- 
žara stupio je u isusovački kolegij u Langresu i s 12 godina 
dobio tonzuru. Da spriječi prenaglu odluku, otac ga pošalje 
na dovršenje nauka u pariški kolegij Louis le Grand, gdje 
je D. spoznao, da nije zvan za svećenika. Pošto je po oče¬ 
voj želji dvije godine učio pravo i sudbeni postupak kod 
nekog odvjetnika, a ovaj ga otpustio, otac mu uskrati dalj¬ 
nje uzdržavanje. Tako je za D-a započeo život pun bijede 
i očajne potrage za pomoćnim sredstvima: učio je svašta, 
napose matematiku, podučavao predmete, koje je i sam 
morao učiti, bavio se različitim knjižarskim poslovima te 
je, štaviše, pisao homilije. S 30 godina oženio se nekom 
praljom, s kojom mu je život brzo dojadio. Da prehrani 
obitelj, prerađivao je i prevodio s engleskoga, među ostalim 
Dictionnaire de medecine od James-a (1746). U to doba 
ponudi mu grupa knjižara, da preuzme francusku priredbu 
engleske enciklopedije E. Chambersa (->► enciklopedija). 
Međutim je uzeo za ljubovcu Mme de Puisieux, koja ga je 
svojim novčanim prohtjevima tjerala na nesmotrenosti: 
1746 objelodani Pensees philosophiques, koje sud dade zbog 
njihove smionosti spaliti, zatim roman tada uobičajene ga¬ 
lantne vrsti Les Bijoux indiscrets (1748), u kome ima vrlo 
dobrih, ali i najgorih elemenata. Sablazan zbog tih knjiga 
pojačala je smiono materijalistička Lettre sur les aveugles 
a Vusage de ceux qui voient (1749), pa D. bude zatvoren 
u tvrđu Vincennes. Oslobođen je poslije 3 mjeseca na 
molbu nakladnika Enciklopedije, kojoj je prvi svezak izašao 
dvije godine kasnije (1751) i koja je kroz 20 godina bila 
D-ov glavni posao, njegova poglavita briga, premda mu nije 
sasvim ispunila život. 

Za kazalište je napisao Le fils naturel ou les ćpreuves 
de la vertu (1757) i Le pere de famille (1758), komade tipa 
ozbiljne komedije: drugi je nešto bolji od prvoga pokretom 
i zanimljivošću, ali su oba pisana kićenom frazom, konven¬ 
cionalnim i plačljivim stilom. Dramske teorije, koje je iz¬ 
ložio u Trois entretiens sur le Fils naturel i u Discours sur 
la poesie dramatique , vrednije su od samih komada. D. je 
obnovio kazališnu estetiku, pa su iz njegovih teorija pro- 
izašli gotovo svi novi dramski oblici 18. i 19. st. Njihov 
utjecaj bio je znatan osobito u Njemačkoj, gdje mu Les- 
sing, Goethe i Schiller mnogo duguju. Žestoke kritike nje¬ 
govih kazališnih komada bile su uperene jednako protiv 
enciklopedista kao i protiv njihova pisca. No D-ova djela 
iz tog doba objelodanjena su tek poslije njegove smrti. U ro¬ 
manima La Religieuse, Jacques le fataliste, Reve de d’Alem- 
bert f Supplement au voyage de Bougainville, Le neveu de 
Rameau, Paradoxe sur le comedien i dr., u svom dopisiva¬ 
nju s kiparom Falconet-om, koji je tada boravio u Rusiji, 
i napose sa Sofijom Volland, s kojom se sprijateljio 1755, 
dao je maha svojoj živahnosti, neobuzdanoj radoznalosti, 
smionosti misli, vatri mašte i osjećajnosti, svojoj čudesnoj 
i mnogostranoj nadarenosti, u kojoj se izmjenjuju rječitost 
i jednostavnost, a koja je uvijek neposredna i izvorna. Isto¬ 
dobno pisao je za svoga prijatelja baruna Grimma (v.) iz¬ 
vještaje (kasnije objelodanjene pod naslovom Salons); 

(Bakrorez B. L. Henriqueza po slici L. M. van Loo-a) 


Grimm ih je uvrštavao u Correspondance litteraire , koju 
je svakog mjeseca slao nekim stranim vladarima. D-ova 
umjetnička kritika, osobito književna i dramska, pridaje 
sve više značenja tehnici, ali ne prestaje prije svega biti 
književna vježba, koja se u biti sastoji od raznovrsnih 
dojmova, što ih u njemu pobuđuju umjetnička djela. Preko 
Grimma i Falconeta D. je postao sudionikom darežljivosti 
ruske carice Katarine II.; ona je otkupila njegovu knjižnicu 
ostavivši mu je doživotno na upotrebu, dala mu mirovinu 
i pozvala ga u Rusiju. Kad je izašao posljednji svezak En¬ 
ciklopedije (1772), D. se nerado odluči na taj dug i naporan 
put, koji ga je udaljivao od njegovih prijatelja i ljubavni¬ 
ce. Kad se 1774 vratio iz Petrograda, gdje je bio sjajno 
primljen, osjetio je, da je ostario. No deset posljednjih 
godina njegova života još je obilježeno blistavim i tečnim 
djelima, kao što su Entretien d’un philosophe avec la mare- 
chale d'e ... i Est-il bon? est-il mechant? 

Odrediti D-u mjesto i ulogu u književnom razvoju nije 
lako. Na svoje suvremenike djelovao je poglavito Enciklo¬ 
pedijom, ponajprije cjelinom djela, koje možda ne stvara, 
ali usklađuje i daje snage jednom manje-više suvislom su¬ 
stavu ideja, nadalje brojem članaka o najrazličitijim pred¬ 
metima, koje je upravo rasipao. Posmrtna djela osigurala 
su mu mjesto među najvećim ličnostima 18. st. Njegov je 
stil, u kojem se odražava njegova ćud, topao, rječit, sjajan 
i pun blistavih crta, no katkada trom i bez finoće, nedo¬ 
vršen. Kao filozof nema određena sustava; čini se, da ne 
mari, što sam sebi protuslovi. Uza sve to bio je jedan od 
velikih sijača ideja, usto i jedan od najsmionijih, koliko 
na području vjere, gdje je ispovijedao ateizam, toliko i na 
području ćudoređa, gdje odbija uobičajene definicije dobra 
i zla te propovijeda slobodno zadovoljavanje nagona. 

BIBL.: Najbolje izdanje njegovih sabranih djela objelodanili su J. 
Assezat i M. Tourneux (Oeuvres completes, Pariz 1875—79), kojima valja 
dodati Lettres a Sophie Volland u 3 sv. (izd. A. Babelon, Pariz 1930) 
i Correspondance inedite, u 2 sv. (izd. A. Babelon, Pariz 1931). — Udo¬ 
ban, ali nedostatan izbor dao je A. Billy u Bibliotheque de la Pleiade 
Pariz 1935. 

LIT.: E. Scherer, D., 1880; L. Ducros, D., Vhomme et Vćcrivain, 
1894; J. Reinach, D. 1894; A. Colignon, D., sa v/e, ses oeuvres et sa 
correspondance, 1895; F. Paitre, D. biologiste, 1904; A. Mesrobian, Les 
conceptions pedagogiques de D., 1913; P. Hermand, Les idees morales 
de D., 1923; J. Le Gras, D. et VEncyclopćdie, 1928; A. Billy, D., 1932; 
J. Thomas, L’humanisme de D., avec un appendice sur l’ćtat prćsent 
des travaux sur D., 1932; S. Doublet, La mćdecine dans les oeuvres 
de D. 1934. T 


DIDIM tJidv/uos), sin Didimov, jedan od najglasovitijih 
grčkih gramatičara iz Aleksandrije. Živio je u doba Cice¬ 
rona i Augusta, djelovao je u Aleksandriji, a valjda i u 
Rimu. Zbog silne svoje marljivosti bio je nazva XalxšvTepos 
(»čovjek s mjedenom utrobom«). U svojim brojnim spisima 
(bilo ih je navodno preko 3500!) skupio je sav filološki 
rad aleksandrinaca stvorivši na taj način podlogu za sve 
daljne istraživanja kasnijih pisaca. Većina njegovih djela 
su kritičko-eksegetske rasprave o gotovo svim grčkim 
pjesnicima (najviše o Homeru), među ovima je najzname¬ 
nitija O Aristarhovoj recenziji Homera (JJepi rijs Apiorao - 
yetov Siopd'cooecos), od koje su nam sačuvani izvadci. Nje¬ 
gove zbirke riječi (Ušsis) prešle su u sačuvane rječnike; 
jednako su važna i njegova gramatička, literarno povi¬ 
jesna, antikvarska i povijesna djela. U spisu O lirskim 
pjesnicima (Ilepl 1 vqlk(7>v no^rčov) raspravljao je o poje¬ 
dinim vrstama lirskoga pjesništva i o njihovim glavnim 
predstavnicima. Z. D. 

DIDIMA {^idv/ua) ili 
4ovdaax,lv[ii staro sve¬ 
tište Apolonovo (-> 
Apolon u umjetnosti) 
u M. Aziji, južno od 
Mileta. Iz luke Panor- 
ma je do svetišta vo¬ 
dila »sveta cesta«, du¬ 
ga 5 km; s obje strane 
stajali su nadgrobni 
spomenici. Tu su na¬ 
đeni i kipovi svećeni¬ 
čke porodice Branhi- 
da, koji su upravljali 
svetištem do perzijske 
provale; deset ih se 
danas nalazi u Brit. 
muzeju u Londonu. 

Proročištem je upra¬ 
vljao tumač bogova 
TzportfTris), koji je tu 
službu vršio godinu 
dana (bio je eponim), 
i nekoliko rizničara. 
Proročište je već u 6. 
st. pr. Kr. bilo ugledno 
u cijelom istočnom Sredozemlju. G. 494 Darije je zapalio 
hram, a brončani kip Apolonov, djelo Kanahovo, odnio u 
Suzu. Milećani su 334 odlučili obnoviti hram; prema Vitru- 
viju gradili su ga Dafnis iz Mileta i Peonije iz Efeza. Jon¬ 
ski hram bio je dug 109 m. Oko g. 280 bio je uglavnom 
izgrađen, ali dovršen nije bio nikada. Očuvao se ipak do 
posljednjih dana poganstva kao proročište i utočište pro¬ 
gonjenih. Zanimljivo je, da je bilo odgovora i o božanstvu 
Kristovu i o besmrtnosti duše (Laktancije, Div. inst. IV. 
13). Stanovnici otoka Sama, koji su za vrijeme žetve dola¬ 
zili na kopno, sagradili su početkom 19. st. na ruševinama 
hrama i od njegove grade današnje selo Jeronda. Svetište 
je 1895—96 otkapala atenska francuska škola, a potpuno 
su ga otkrili i očistili 1904—14 Nijemci (Th. Wiegand). Za 
prvoga svjetskoga rata iskopine su jako stradale. Z. D. 

DIDOLIĆ, Tomo, ^ Selca na Braču 1843, f Selca 1907, 
posjednik, načelnik i narodni zastupnik na dalmatinskom 
saboru u Zadru. Bio u prijateljskim odnosima i u dopisi¬ 
vanju s mnogim uglednim osobama iz političkog i kultur¬ 
nog života (Fra Grga Martić, fra I. Despot, dr. Ante i 
Stjepan Radić, Gajo Bulat, M. Pavlinović, don F. Bulić, 
dr. A. Trumbić, dr. K. Vojnović, T. Smičiklas, A. G. Ma- 
toš, Harambašić, Biankini, Buzolić i t. d.), te je ostavio bo¬ 
gatu korespondenciju, iz koje se mogu upoznati mnoge po¬ 
tankosti tadašnjeg političkog, kulturnog i društvenog ži¬ 
vota. Isticao se vanrednom bistrinom duha, poštenjem i 
iskrenim rodoljubljem, te je nastojao, da se učvrsti mo¬ 
ralna uzajamna zajednica među svim Hrvatima, da se uje¬ 
dini hrvatska opozicija u Hrvatskoj i Dalmaciji. 

DIDON, Henri, * Touvet 17. III. 1840, f Toulouse 13. 
III. 1900, franc. dominikanac. Predavao na mnogim škola¬ 
ma. Glasovit radi svojih konferencija, koje je držao po 
gradovima Francuske obrađujući u njima suvremene pro¬ 
bleme. Njegova knjiga La vie de Jesus-Christ napisana je 
kao odgovor Renanovu životopisu Kristovu. Prevedena je 
na 45 jezika, pa i na hrvatski. 



DIDIMA, Kip Branhida sa Svete ceste 

LIT.: S. Reynaud, H. Didon, 1904; Robiere Un 
mome moderne 1900; A. de Coulanges, H. Didon, 

1900. j_j g 

DIDONA, feničkim imenom Elisa, bajo¬ 
slovna kći tirskog kralja Mutona. Poslije 
umorstva muža Siharba ili Siheja pobjegla je 
sa svojim ljudima u srednju Afriku. Od kra¬ 
lja Jarbe kupila je toliko zemlje, koliko je 
mogla^ okružiti volovskom kožom. Razrezala 
je kožu u tanke remenčiće i zahvatila velik 
komad zemlje, na kojem je sagradila Kartagu 
(v.). Kralj Jarba hoće je prisiliti, da se uda 
za njega, a ona se u nevolji spaljuje na lo¬ 
mači. Kod Nevija i Vergilija Didona se za¬ 
ljubljuje u Eneju, a kad je Eneja ostavlja, 
ona se spaljuje. 

DIDOT (kasnije FIRMIN-DIDOT), zname¬ 
nita francuska porodica tiskara i knjižara. 

Osobito se istakoše: utemeljitelj tvrtke Fran¬ 
jo* 8 D. (1689 1759), koji je 1713 proradio 
i izdao niz dobro opremljenih opsežnih knji¬ 
ževnih serija. Najstariji mu sin Fran 9 ois-Am- 
broise (1730—1804) unaprijedio je tiskarstvo 
s više novih i korisnih izuma, izdao je Colle- 
ction de divers ouvrages francais imprimes 
par ovdre du comte d’Artois (64 svezaka) i 
uzornu zbirku francuskih klasika »in usum 
Delphini«. Njegov brat Pierre-Fran 9 ois (1732—93) podi- 
gao je tvornicu tvornicu papira u Essonne-u, gdje mu ie 
sin D.-Saint Leger (1767—1829) uveo od njega izumljeni 
stroj za pravljenje t. zv. neprekinutog papira u tracima 
(»papier sans fin«). Drugi, stariji sin Henri (1756—1852), 
proslavio se lijepim mikroskopskim izdanjima, a tiskao je 
papirni novac u doba revolucije. Pierre (1761—1853), prvo- 
rođeni sin Fran 9 ois Ambroise-a, izdavao je (1798—1801) 
raskošna izdanja. Njegov Račine bio je proglašen na pari¬ 
škoj izložbi 1801 za najsavršeniju tipografsku tvorevinu svih 
vremena. Pierre je bio i pjesnik pa je u svojoj Epitre sur 
les progres de l imprimerie (1784) veličao plemenita natje- 
n n n 7 ^° io^ rCtka knjigotiskarstva. Brat njegov, Firmin 
u. (.1 t o4 1836), razvio se do najvrsnijeg rezbara i lije- 
vaoca slova. Stvorio je glasovite »types Didot«. Njegova je 
radionica bila smatrana visokom školom tiskarstva. Izumio 
je među ostalim stereotipiju, kliširanje, kao i način tipo- 
n-oo ke ,^L edbe S«*raftkfli ka rata. Njegov sin Ambroise 
1876) u zajednici s bratom Hyacintom izdao je za¬ 
mašna znanstvena djela, na pr. Henri Estienna; Thesaurus 
graecae Imgjjae i Du Cange; Glossarium mediae et infimae 
latimtatis. Prevodio je i sam djela starogrčkih klasika, a 
bogato je podupirao Grke u borbi za slobodu, pa mu je 
podijeljeno počasno građanstvo Atene. Među njegovim 
vlastitim književnim djelima nalaze se: Essai sur l’histoire 
de la gravure sur bois (1863); Observations sur Vortographe 
ou ortografie frangaise (1868) i napose vrlo uvaženo Alde 
Manuce et I Hellenisme a Venise (1875). Posjedovao je 
jednu od najbogatijih knjižnica starih dragocjenih ruko- 
piša i rijetkih tiskanih knjiga. 

LIT\ : G. Brunet, Firmin Didot et sa famille , 1870; H. Wallon 
Gotice sur la vie et les travaux de A. F. Didot, 1886. M. Br. 

DIDRAHMA, grč. srebrn novac od 2 drahme 

tv.), težak 8,73 g, novčana jedinica eginske, perzijske, ko- 
rintske i italske novčane stope, zato identično s perzij. 
staterom; u Ateni se kovala 490—480 u maloj količini. — 
U zlatu je d. jedinica, dakle stater atičke, od Filipa II. i 
Aleksandra Vel. preuzete novč. stope. I. R_ 0 

Adolphe Napoleon, * Hautevillers kod Reim- 
sa 1806 f Pariz 13. XI. 1867, francuski arheolog i povjesni- 
car sredovječne kršćanske umjetnosti. G. 1840—47 izdavao 
JC icm 4 archćolo &d ue du Comite des arts et monuments, 
a 1844 osnovao Annales archeologiques (izlazili do 1887)! 
Nastojao je djelovati na suvremenike u duhu sredovječnog 
umjetničkog ukusa osnutkom izdavalačkog zavoda i trgo¬ 
vine umjetninama te ateljera za slikanje na staklu i ra¬ 
dionice za kovinske predmete. D. se može smatrati osni¬ 
vačem kršćanske arheologije u Francuskoj. Najvažnija su 
mu djela: Monographie de la cathedrale de Chartres (za¬ 
jedno s Lassusom, 1842— 56), Histoire de Dieu , iconographie 
des personnes divines (1. sv. 1843), Manuel d’iconographie 
chretienne grecque et latine (zajedno s Durandom, 1845) i 
Manuel des oeuvres de bronze et d'orfevrerie du moyen 


DIEGO SUAREZ 

age (1859). Njega ide zasluga, što je na zapad donio s Atosa 
R n ilQu o slikarstvu i dao poticaja, da se ona prevede na 
francuski. p p 

DIDUS Dodovka. 

DIECKERHOF, Wilhelm, * Lichtenhof (Westfalen) 18. 
X. 1835, j* Berlin 14. XII. 1903, veterinar. Učio veterinarsku 
medicinu u Berlinu i živio 13 godina kao istaknuti vete¬ 
rinarski praktičar na terenu. Poznati Gerlach pozvao ga 
u Berlin kao veterinarskoga kliničara, da organizira i vodi 
najveću tadašnju kliniku za bolesti konja. Naslijedio je 
Gerlacha 1877 kao profesor za interne bolesti konja Bio 
je jedan od najistaknutijih veterinarskih kliničara i jedan 
od najslavnijih veterinara svoga vremena. S istaknutim 
veterinarima i on je udario temelje, na kojima se vete¬ 
rinarska nauka razvila do današnje znanstvene visine. 
Njegova djela pored svoje historične vrijednosti imaju još 
uvijek stručnu vrijednost. D. se istakao kao vrstan diagno- 
sticar, a u terapiju bolesti konja uveo je subkutanu, intra- 
laringealnu i intravenoznu aplikaciju lijekova 

L eh I buch der speziellen Pathologie u. Therapie, Berlin 1903* 
G enchthche Tierarzneikunde, Berlin 1902; Die Geschichte der Rinder- 
pest u. ihrer Literatur, Berlin 1890. r Q. r 

10 E IE , F £ NBACH ’ Lorenz > * Ostheim u Hessenu 29. VI. 
1806, f Darmstadt 28. III. 1883, njemački leksikograf, etno- 
log, pripovjedač i pjesnik. 

Najzn.menRij. su mu djela: Celtica (2 sv. f 1839-42), Vergleichendes 
'"orterbuch der gotischen Sprache (2 sv., 1846^-51), Mittellateinisches- 
hochdeutsches-bohmisches Worterbuch (1846), Glossarium latino-germa- 
mcum mediae et infimae aetatis (Frankfurt na M. 1857), Novum glossa- 
iGtino-germanicum mediae et infimae aetatis (Frankfurt na M. 
1867) i Volkerkunde Osteuropas (2 sv., 1880). 

DIEFFENBACH, Johann Friedrich, * Konigsberg, 1 II 
17 l 94 ; f Bfrlin 11. XI. 1847, njem. kirurg. Od 1830 predstoj¬ 
nik kirurškog odjela berlinske bolnice Charite, od 1832 pro¬ 
fesor kirurgije. Izvanredni operater i dijagnostičar, usavršio 
osobito plastične i ortopedske operacije. Zalagao se za 
svaki napredak u kirurgiji (transfuzija krvi, narkoza 
i t. d.). Od njegovih mnogobrojnih djela najvažnije je 
Die operative Chirurgie (2 sv., Leipzig 1844—48). 

DIEGO SUAREZ, glavni grad istoimene pokrajine; leži 
'lo " e P° sredn °j blizini sjevernog rta Madagaskara. Ima 
13.047 stan., od toga Vs Evropljana (1933). Zaljev D. S. je¬ 
dno je od najprostranijih i najsigurnijih sidrišta na Zemlji. 
Značenje mu povećava to, što se nalazi na istaknutom mje¬ 
stu u Indijskom oceanu. Zbog ovako povoljnih uvjeta 
razvio se grad D. S. u važnu trgovačku luku i veliko ratno 
pomorsko uporište. ]y[ 

DIEHL, 1. Charles, * Strassbourg 4. VII. 1859. Svršivši u 
Parizu visoku školu ficole normale primljen je za člana 
stalne francuske arheološke misije u Rimu (Ecole fran 9 aise 
archeologique de Rome), gdje je boravio 1881—83, a 
1883—85 u Ateni (Ecole fran 9 aise d’Athenes). Nakon toga 
bio je sveuč. profesor u Nancyju i (od 1899) u Parizu. Jedan 
je od najznatnijih bizantologa, te je odgojio i mnoge strane 
(osobito talijanske, grčke i rumunjske) učenjake. Glavna 

su mu djela: Ftudes sur Vad- 
ministration byzantine dans 
Vexarchat de Ravenne (1888); 
V Afrique byzantine (1896); 
Justinien et la civilisation 
byzantine au Vle siecle (1901); 
Etudes byzaniines (1905); Fi- 
gures byzantines (1906—8); 
Manuel d’art byzantin (1910); 
Byzance, grandeur et deca- 
dence (1919); Salonique (1920); 
Histoire de VEmpire byzan- 
tin (1921); Constantinople 
(1923). G. 1899 sudjelovao je 
u putovanju skupine francu¬ 
skih učenjaka, priređenom od 
Revue generale des Sciences, 
po Bosni, te je u zborniku La 
Bosnie et Herzegovine (ur. 
Louis Olivier, Pariz 1900) napisao LHistoire et les Mo- 
numents en B.-H. U djelu En Mediterranee, Promenades 
d’histoire et d'art (Pariz 1901) posvetio je nekoliko zna¬ 
čajnih odlomaka Dioklecijanovoj palači i solinskim ruše¬ 
vinama (tal. prijevod u splitskom Buli. arch. dalm. 1900, 
Suppl. 5—7). U. 

2. Karl, Frankfurt na Majni 27. III. 1864, njemački 
ekonom. Bio je profesor u Rostocku (1898), Konigsbergu 
(1899), a od 1890 u Freiburgu i Br. Predstavnik je novije 
socijalno-pravne struje u ekonomici, i to smjera, koji na 
osnovi opažanja gospodarskih činjenica nastoji doći do 
općih gospodarskih i pravnih znanstvenih zasada. D. na¬ 
stoji tumačiti gospodarske pojave analizom naročito dru¬ 
štvenih prilika u određenom razdoblju; postavlja i kon¬ 
kretne oblike gospodarskog života, da na njihovu istraži¬ 
vanju stvori znanstvene zaključke. Svoj stav najbolje 
određuje riječima: »Sve narodnogospodarske pojave po¬ 
vezuju se s određenim oblicima društvenog djelovanja. 
Narodnogospodarska znanost ima objasniti pojave, koje 
se stvaraju pod izvjesnim i pravno određenim oblicima 
gospodarskog života«. D. prema tome odlučno zabacuje 
objašnjavanje gospodarskog života na osnovi samo nekih 
apstraktnih »gospodarskih zakona« i »načela«. Teoretska 
gospodarska znanost nema zadaće, da utvrđuje neke »op¬ 
ćenite i vječne zakone«. Bilo bi ipak krivo shvatiti je kao 
čisto opisivanje (deskriptivu) gospodarskih pojava bez 
teoretskih zasada. I po D-u gospodarsko istraživanje ima 
dvostruku svrhu: čiste znanosti i politike, t. j. onoga, što 
ima biti, ali politička strana stupa za nj znatno u pozadinu. 

Iako zastupa znanstveno istraživanja na osnovi kon¬ 
kretnih pojava i činjenica (induktivna metoda), D. uvaža¬ 
va ipak izvođenje na osnovi teoretski postavljenih zasada 
(deduktivna metoda) za slučajeve: 1. da se objasni biv¬ 
stvo gospodarskih pojava i 2. da se pokaže važnost priro¬ 
dnih utjecaja, ukoliko se radi o razvoju gospodarskih po¬ 
java, koje se zbivaju po prirodnom redu neovisno od 
volje čovjeka. 

D. se dakle po svom pretežno induktivnom istraživanju povodi za 
ekonomistima t. zv. historijske škole, a približava se i metodici, 
kojom se služio već Rodbertus, a zatim i Marx; oni analizom dru- 
štveno-gospodarskih pojava u pojedinom razdoblju stvaraju ideološko- 
pravne zasade, te se zato smatraju začetnicima socijalno-pravne struje 
u ekonomici, koju su napose zastupali A. Wagner, R. Stammler, R. 
Stolzmann, a prije njih donekle A. Schaffle. Povodeći se u metodi, a 
i svrsi istraživanja osobito za Wagnerom i Stammlerom, D. ipak polazi 
samostalnim putem tako, te se može danas smatrati najjačim i najod¬ 
lučnijim predstavnikom socijalno-pravnog smjera u ekonomici. 

Golemi znanstveni rad D-ov, naročito u Handworterbuch 
der Staatswissenschaften (4. izd.), Worterbuch der Volks- 
wirtschaft (4. izd.) i u Festschrift fiir Schmoller (Die Ent- 
\vicklung der Wert - und Preistheorie im 19. Jahrhundert, 
1908) dao je samostalne poglede u narodnogospodarsku 
znanost. Ispravlja općenito rašireno krivo mišljenje o Ri- 
cardu kao učeniku A. Smitha; u ekonomisti Smithu vidi 
filozofa i profesora, a u Ricardu praktičara, no po meto¬ 
dici učenjaka najveće apstrakcije i dedukcije. Pojavu krize 
s'sodi ne samo na vanjske uzročnike nego i na krivnju po¬ 
duzetnika. U nauci o novcu brani protiv Bendixenove 
teorije novac sa zlatnom podlogom, a ne daje vrijednosti 
novcu kao papirnoj doznaci na osnovi izvršene činidbe bez 
ikakve zlatne podloge. 

BIBL.: Proudhon, sein Leben und seine Lehre, 1888—96; Sozialvvissen- 
schaftliche Erlauterungen zu David Ricardos Grundgesetzen der Volks- 

wirtschaft und Besteuerung, 1905; Uber Sozialismus,, Kommunismus 
und Anarchismus, 1906, 5. izd.. 1923; Theoretische Nationalokonomie , 3 
sv., Jena 1922—27; Die Diktatur des Proletariats und das Ratesystem, 
1920; Arbeitsintensitat und Achtstundentag, 1921. U suradnji s P. Mom- 
bertom izdao je izvatke iz djela najvažnijih ekonomista (Ausgewahlte 
Lesestucke zum Studium der Politischen Oekonomie, dosad 20 sv.), a 
pokrenuo je s njime i izdanje zbirke od 21 udžbenika priznatih nje¬ 
mačkih ekonomista iz svih područja narodnogospodarske znanosti 
(Gundrisse zum Studium der Nationalokonomie). Prva knjiga ima biti 
Einfiihrung in das nationalokonomische Studium od D-a. Dosad je 
izašla većina predviđenih knjiga. M. I. 

DIELEKTRIKUM, dielektrična tvar ili sredstvo, die- 
lektrično tijelo, u nauci o elektricitetu isto što i izolator, 
na pr. staklo, parafin, zrak, prazni prostor. Faraday je 
uveo taj naziv, da istakne, da električne sile djeluju kroz 
takvo sredstvo i s pomoću njega (grčki did »kroz«). To je 
djelovanje zavisno o vrsti dielektrikuma. Zamislimo kon¬ 
denzator (spravu za sabiranje elektriciteta), na pr. dvije 
jednake usporedne kovne ploče u određenom razmaku (si.). 
Jedna od njih, P, neka je žicom sastavljena sa zemljom, 
druga, Q, neka je nabita elektricitetom do određene nape¬ 
tosti (elektrometar El). Onda je množina elektriciteta na 
ploči Q različita prema tome, kakav se dielektrikum na¬ 
lazi među pločama; ona je na pr. veća, kad je taj izolator 
staklo, negoli kad je zrak. Broj e — koji kazuje, koliko 



DIELEKTRIKUM A MEĐU OBLOZIMA P I Q KONDENZATORA. 
S pomoću elektrometra El dobiva se jakost električnog polja, bali¬ 
stičkim galvanometrom G električno pobuđenje. 


puta se više elektriciteta sabere na ploči Q, kad je prostor 
među pločama ispunjen dielektrikumom A, negoli onda, 
kad među pločama nema ništa, pa ni zraka zove se 
dielektrična konstanta tvari A. (Točno uzeto trebalo bi 
pri tom ispoređivanju ispuniti sredstvom A nesamo pro¬ 
stor među pločama, već i sav prostor oko ploča, no to ne 
čini znatnu razliku, budući da su električne sile kud i ka¬ 
mo najjače u prostoru među pločama.) Pri određivanju 
diel. konstante treba dakle mjeriti množine elektriciteta; 
u tu se svrhu kondenzatorov naboj izbije kroz balistički 
galvanometar G. Zamršeniji su postupci, kad se određuje 
diel. konstanta kod tvari, koje slabije izoliraju. Primjeri za 
diel. konstantu različnih tvari: parafin 2, šelak 3, obično sta¬ 
klo 5 _ 7 , porculan 6, voda 81, zrak u običnim prilikama 
1 0006, zrak stisnut na 20 atmosfera, a obične temperature 
101 . 

Diel. konstanta e vazda je veća od 1; samo za prazni 
prostor ona je — prema definiciji — 1. Budući da je ona 
omjer dviju veličina iste vrsti, ona je čist, neimenovan 
broj. Druga je definicija diel. konstante, da je ona omjer 
električnog pobuđenja D u dielektrikumu i jakosti elek¬ 
tričnog polja E u njemu, dakle e = D:E. Pri tom je E 
omjer električne napetosti, koja vlada među pločama, i 
debljine dielektrikuma (jedinica mjerenja na pr. volt/cm), 
dok je D jednak 4a:-strukoj gustoći elektriciteta na ploči 
Q (jedinica na pr. kulon/cm 2 ). Kada se upotrebljavaju t. zv. 
elektrostatske jedinice, izlazi e’ = e. Uz drugi izbor jedi¬ 
nica e’ i e se razlikuju. U tom se slučaju neimenovani broj 
e zove relativna diel. konstanta , jer kazuje, koliko je puta 
diel. konstanta neke tvari veća od diel. konstante praznog 
prostora. Često se pod električnim pobuđenjem D ’ razumi¬ 
jeva veličina, koja je naprosto jednaka gustoći elektriciteta 
ploče Q, dakle D'=D Onda, ako se služimo jedinicama 
metar-kilogram-sekunda-om (Giorgi), izlazi za prazni pro¬ 
stor, da mu je diel. konstanta 8'86X1(H 2 —rrrr 7 — • 

’ J voltXmetar 

Prilike su zamršenije kod anizotropnih tvari, t. j. ona¬ 
kvih, koje u raznim smjerovima imadu različita svojstva. 
Tako, ako je kondenzatorov izolator A ploča izbrušena iz 
kvarca, e za različite takve ploče izlazi različito, prema 
tome, koji je smjer kristalografskih osi u ploči. 

Što se izolatori u električnom polju različito vladaju, 
tumači se njihovom dielektričnom polarizacijom. Za obja¬ 
šnjenje toga pojma treba imati na umu, da tvar sastoji od 
atoma, atomi od pozitivnog i negativnog elektriciteta, te i 
tvar, koja ne pokazuje elektriciteta, ipak u svakom mm 3 
sadržava velike množine elektriciteta, i to jednako mnogo 
pozitivnog i negativnog. Pomicanje toga elektriciteta u vo¬ 
dičima čini električnu struju; a što se tiče izolatora, po¬ 
mišljamo, da ni u njima nije elektricitet sasvim nepomičan, 
već da se pod utjecajem električnih sila sitne električne 
čestice izolatora ponešto pomaknu, pozitivne u jednom 
smjeru, negativne u protivnom ne otkidajući se od atoma 
i molekula, kojima pripadaju (dielektrični pomak). Elek¬ 
trični »polovi« tvarnih čestica namjeste se dakle prema 
električnim silama (u si. simbolički prikazano malenim pra¬ 
vokutnikom sa + i —), i stanje, u koje time prijeđe di- 
elektrikum, zove se dielektrična polarizacija. Svaki mm 3 
polariziranog dielektrikuma i nadalje sadržava jednako 
mnogo od obje vrsti elektriciteta te kao cjelina nije 
električan; samo na granici dielektrikuma, tamo, gdje se on 
tiče kondenzatorovih obloga, javlja se slobodni elektricitet 
dielektrikuma, i to negativni uz pozitivno električni oblog, 
pozitivni uz negativni oblog. Ako dakle prazni prostor 
među oblozima nabitog kondenzatora ispunimo na pr. sta¬ 
klenom pločom, slobodni elektricitet na granicama stakla 
oslabljuje djelovanje elektriciteta, koji je na oblozima, te 
se električne sile među oblozima smanje, a s time i konden- 
zatorova napetost. Da se napetost povisi na prvobitnu vri¬ 
jednost, treba dakle kondenzatorov naboj povećati, tako 
da kondenzator sa staklom prema tome prima više elektri¬ 
citeta negoli uz jednaku napetost kondenzator s praznim 
prostorom. 

Dielektrična polarizacija mjeri se zbrojem električnih 
momenata (->- dipol) svih čestica sadržanih u jedinici obuj¬ 
ma dielektrikuma. Uz jednako jako električno polje diel. 
je polarizacija za različne izolatore različna; za prazni pro¬ 
stor ona je 0, jer prazni prostor ne sadržava elektriciteta. 

Dielektrična čvrstoća je veličina, koja kazuje, koliko 
treba narasti električno polje u izolatoru, da nastane pro¬ 
boj elektriciteta, t. j. iskra ili slično. Na pr. dielektr. čvr¬ 
stoća zraka u običnim prilikama jest oko 30 kv/cm (kilo- 
volt na centimetar); prema tome u kondenzatoru, kojemu je 
izolator zrak debljine 1 cm, preskočit će iskra, kada na¬ 
petost među oblozima premaši 30 kv. Za parafinsko ulje 
diel. čvrstoća iznosi do preko 200 kv/cm, za staklo 300 do 
1500 kv/cm. Za plinove ona je razmjerna gustoći, tako 
da zrak stisnut na 2 atmosfere ima čvrstoću 60 kv/cm. St. H. 

DIELS, 1. Hermann, * Biebrich na Rajni 18. V. 1848, 
f Dahlem kod Berlina 4. VI. 1922, njemački klasični filo¬ 
log. Kao sveučilišni profesor u Berlinu i član tamošnje 
akademije stekao je velike zasluge izdavajući tekstove kla¬ 
sika i tumačeći grčku filozofiju. 

BIBL.: Doxographi graeci, 1879, 2. izd. 1929; Simplicii in Aristotelis 
physica commentarium, 2 sv., 1882'—95; Theophrastea, 1883; Sibyllinische 
Blatter, 1890; Anonymi Londiniensis ex Aristotelis latricis etc. eclogae, 
1893; Parmenides, grč. i njem. 1897; Herakleitos von Ephesos, grč. i 
njem., 1901; Poetarum philosophorum fragmenta, 1902; Die Fragmente 
der Vorsokratiker, grč. i njem. 1903, 5. izd. priredio W. Kranz, Berlin 
1934—37; Antike Technik, 2. izd. 1902. 

D. je bio urednik izdanja Commentaria in Aristotelem graeca, u 
izdanju berlinske akademije. Poslije njegove smrti izdan je njegov 
Lukrecije, i to tekst i metrički prijevod, 2 sv. 1923—24. Z. D. 

2. Ludwig, ^ Hamburg 24. IX. 1874, botaničar, najprije 
profesor u Marburgu, od 1921 profesor i nadstojnik Bota¬ 
ničkoga vrta i muzeja u Berlin-Dahlemu, jednom od naj¬ 
većih znanstvenih središta svijeta, u kome je već od doba 
Englera usredotočen rad na području istraživanja biljne 
sistematike i geobotanike. Golemo značenje D-ovo nije 
samo u njegovim nadasve opsežnim istraživanjima, nego i 
u golemom organizatornom djelovanju. 

D. sudjeluje najaktivnije na svim botaničkim kongresima i uređuje 
ili izdaje veći broj prvorazrednih znanstvenih časopisa i djela, na pr. 
referirajući u časopisu Botanisches Zentralblatt, Notizblatt des Bota- 
nischen Gartens und Museums zu Berlin-Dahlem, povremena izdanja 
Bibliotheca botanica, a nastavlja i veličajno djelo Englerovo Das 
Pflanzenreich (Regni vegetabilis conspectus), od koga je izašlo dosad 
106 svezaka, među kojima se nalaze i značajne monografije D-ove o 
por. rosičina (Droseraceae) i menispermaceja (Menispermaceae). Osim 
toga sudjeluje u uređivanju i izdavanju prekrasnih djela Vegetations- 
bilder i Pflanzenareale, i mnogih drugih. Znanstveno je djelovanje 
D-ovo veoma opsežno. Osim brojnih rasprava iz područja sistematike 
i biljne geografije, koji izlaze u najrazličitijim časopisima, izdaje 1902 
temeljno djelo o papratima u Engler-Prantl Die natiirlichen Pflanzen- 
familien. Veoma je poznata njegova knjiga o Australiji, u kojoj je 


boravio od 1900—02. Ona je izašla kao VII. svezak djela Die Vegeta- 
tion der Erde, 1906 pod naslovom Die Pflanzenwelt von West-Austra- 
lien siidlich des Wendelkreises. I u širim krugovima poznato je njegovo 
djelce Pflanzengeographie u zbirci Goschen, koje je doživjelo više 
izdanja i obrađuje najteža pitanja biljne geografije s neobičnom za¬ 
nimljivošću i lakoćom. Tako je njegovo ime vezano ne samo uz bota¬ 
nička istraživanja Evrope, nego ima i golemo značenje za razvitak 
biljne sistematike i biljne geografije svih dijelova svijeta. I. H. 

3. Paul, ^ Berlin 28. XII. 1882, filolog, profesor sla¬ 
venske filologije na sveučilištu u Breslauu (od 1911). Habi¬ 
litirao se 1909 u Berlinu (Studien zur slawischen Betonung) 
te bio od 1909 do 1911 izv. profesorom na njemačkom 
sveučilištu u Pragu. Potječe iz ugledne porodice, koja je 
znanosti dala Hermanna i Ludwiga Dielsa, od kojih je prvi 
snažno utjecao na razvoj svoga sina. 

Poslije početnih studija iz područja njemačkog jezika i indogerma- 
nistike (Die Stellung des Verbums in der abh. Prosa, 1906) obraća se 
sasvim slavenskoj filologiji te daje cijeli niz vrijednih rasprava i čla¬ 
naka, u kojima obrađuje opća pitanja i pojedine pojave iz područja 
zapadnoslavenskih jezika (Alttschechisch co, čeho u. Verwandtes, 1912; 
Zum Schicksal d. Halbvokale i. Slovvakischen, 1914; -e und -e in d. 
Endungen der slawischen Deklinationen, 1914; Der Gotterglaube d. 
Slawen, 1915; Die Slavven, 1920; Die altpolnischen Predigten a. Heili- 
genkreuz, 1921; Zum altpolnischen Genitiv Pluralis der Maskulina, 1923; 
Bruchstuck eines hussitischen Psalters, 1927 i dr.). Većinu je svojih 
radova objavio u Jagićevu Arhivu (-v AslPh.), kojemu je od 1909 bio 
stalnim suradnikom, kasnije također urednikom. Nastavljajući rad 
Leskienov izdao je u zbirci Sammlung slavischer Lehr- und Handbiicher 
(I. R., sv. 61, 2) svoju scsl. gramatiku i hrestomatiju Altkirchensla- 
vische Grammatik mit einer Auswahl von Texten und einem Worter- 
buch, I. Grammatik, II. Ausgewahlte Texte und Worterbuch (Heidel- 
berg 1932, 1934), koju je posvetio uspomeni V. Jagića. J. H-m. 

DIEM, Carl, * Wiirzburg 24. VI. 1882, športski javni 
radnik. G. 1903 tajnik je Lakoatletskog saveza, 1908 pred¬ 
sjednik, a 1913 glavni tajnik Njemačkog državnog saveza 
za tjelesne vježbe. G. 1924 osnovao je u zajednici s arhi¬ 
tektom Seiffertom Sportforum za Berlin, iz kojega se 
kasnije razvio Njemački stadion. Proputovao je Sjevernu 
Ameriku radi proučavanja tjelesnih vježba mladeži. Bio 
je tehnički vođa njemačke momčadi gotovo na svim po¬ 
sljednjim Olimpijadama. Sudjelovao je pri uređivanju 
državnog odbora za tjelesni odgoj te osnivanja Visoke 
škole za tjelesni odgoj u Berlinu. Mnogo je pisao o špor¬ 
tovima i gimnastici te igralištima. Urednik je lista 01ympi- 
sche Rundschau u Berlinu. F. B. 

DIEMEN, Antoon. van, Cuylemborg 1593, f Batavia 
19. IV. 1645, nizozemski državnik. Bio je članom visokog 
vijeća Istočnoindijske kompanije, a 1632 njezin upravitelj. 
G. 1636 postavljen bi za glavnog namjesnika Nizozemske 
Indije te znatno proširi trgovinu kompanije u Kinu i Japan. 
Potisnuvši Engleze učvrsti nizozemsku vlast nad Sunda- 
otočjem, a Portugalcima oduzme posjede na Ceylonu i 
Malaki. G. 1642 povjerio je A. Tasmanu istraživanje Južnog 
mora, kojom je prilikom otkrita današnja Tasmanija (prvo¬ 
bitno Van Diemen’s Land). I. Sr-ć. 

DI(E)NTZENHOFER, porodica znamenitih baroknih 
graditelja podrijetlom iz gornje Bavarske. Djelovala je 
također u Češkoj, gdje se udomaćio Chrisfoph D. (1655— 
1722), dok je njegov sin, a ujedno i najznačajniji član po¬ 
rodice, Kilian Ignatz D. (1689—1751) već rođen u Pragu. 
Rodbinski odnosi ostalih D-a nisu potpuno utvrđeni; zna 
se, da su Leonhard D. (1660—1707) i Johann D. (1663—1726) 
bili braća. Wolfgang D. (1648—1706) gradi crkve u fra¬ 
načkim i bavarskim krajevima i dovršava gradnje Georga 
D. (1643—89) u okolici Waldsassena na bavarsko-češkoj 
granici. Leonhard djeluje u Bambergu, gdje je 1700 postao 
dvorski graditelj tamošnjeg biskupa i uz ostalo sagradio 
biskupsku rezidenciju (1695—1703). Johann, koji je od 
1709 također bio dvorski graditelj u Bambergu, izradio je 
nacrt za katedralu u Fuldi i krasan dvorac Pommersfelden 
(1711—18); u njemu se ukrštavaju utjecaji Borrominija i 
donekle francuskih graditelja. Chrisfoph D. djeluje (sva¬ 
kako već 1686) u Pragu i okolici (Loreto i crkva sv. Ni¬ 
kole na Maloj Strani u Pragu te crkva i samostan Brevnov 
kraj Praga). Te je građevine dovršio njegov sin Kilian 
Ignatz. On je češkom stilu kasnog baroka dao završni 
oblik stvorivši sjajnu sintezu od južnonjemačkih tradicija 
svoje porodice, iracionalne smionosti talijanskoga visokog 
baroka i praške sredine. U Pragu je sagradio crkve sv. 
Ivana na Skalki, sv. Tome, sv. Katarine, sv. Karla Boro- 
mejskog i sv. Nikole u Starom gradu, zatim neke crkve u 
češkoj pokrajini (Karlsbad, Počaply); većinom su to cen¬ 
tralne građevine. Osim toga je u Pragu zasnovao i sagradio 
neke svjetovne zgrade (na pr. dražesnu »vilu patuljaka«, 

prozvanu i vila »Amerika«) i palače, a snažno je utjecao 
na kasnija pokoljenja čeških graditelja, kao M. Kanku, 
mlade članove porodice Luragho i dr 

^ Kmn 0- deutscheTfee^'! 

V D )596 ErS f BE W K ’ Ab ^A 7 ? V - aD ’ * Hertogenbosch C 9. 

j d ii ' A l ltwer P en 16 75, nizozemski slikar. Radio je 
pod Kubensovim utjecajem i živio duže vremena kao por¬ 
tretist u Engleskoj naslikavši uz ostalo Karla II. i porodicu 
vojvode od Newcastlea. Najvažnije područje njegova rada 
bilo je slikanje na staklu, čime se bavio već njegov otac 
Jan Roelofszoon v. D. Po nacrtima D-a oslikani su prozori 
vccine crkava u Antvverpenu. Osim toga je izrađivao pred¬ 
loške i crteže za bakroreze, napose za znanstvena djela, 

{¥ariz°\ 655 ) TableaUX ^ Tem P Ie de * Muses od Marollesa 

^DIEPENBROCK, 1. Alfons J. M., * Amsterdam 2. C fx. 
^f;. f Anlst . er ^ m .f 1921, istaknuti nizozemski skla- 
;,7 ] 7 U f.l e klasumu filologiju, te službovao u srednjoj 
rvri^ I'f Zađ - - J ‘ ,° ds J e . k života proveo je u Amsterdamu kao 
Pčn™? 1 UClt6 J ' 9 lazbu J® učio sam. D. je vrlo istaknuta 
iS« Tl 3e mzozen ? ske g* azb e i jedan od kulturnih 
vođa u duhovnom pokretu Nizozemske osamdesetih go¬ 
dina 19. st. Nije se mogao sasvim oteti njemačkom utje- 
caju, ah se je sve više priklanjao francuskoj glazbi, oso¬ 
bito Debussyju i njegovim sljedbenicima. Neka mistička 
crta, koja provijava njegovim bićem, očituje se i u nie- 
govoj crkvenoj glazbi, gdje stvara svoja prva i najznačaj¬ 
nija djela: Misu za muški zbor i orgulje (1896), Stabat 
Mater, snažni i veličajni Te Deum za dva zbora, duhovne 
popijevke (na rijeci Novalisa). Skladao je glazbu za više 
gluma (Verhageov Marsias, Vondelov Gijsbrecht van Am- 
stel, Anstofanove Ptice, Sofoklova Elektra, Goetheov 
f aust) i za Horacijev Carmen Saeculare; zborove, popi¬ 
jevke na nizozemske, njemačke i francuske tekstove s gla¬ 
sovirom i s orkestrom. — Poseban odbor počeo je poslije 
njegove^ smrti s izdavanjem njegovih djela 
rf'T n- Adaje ,' vski ' Te Deum d ’ A - D-. 1912; Isti, Missa in die fešto 
ni«n*nh' eP t" 6 ri 0Cfc ' 1921 ^ blografi Jom na nizozemskom jeziku); A 
lepenbroek, Ommegangen (sabrani članci), Amsterdam 1922 S S-i 

2. Melchior, Freiherr von, * Bocholt 6. I. 1798, f dvorac 
Johannisberg 20. I. 1853, njemački crkveni knez i pisac, 
jedan od prvih velikih predstavnika moderne katoličke 
kulture u Njemačkoj. Sudjelovao je kao dobrovoljac u ra- 
tovtnm za oslobođenje od Napoleona, a zatim učio pravo 

i^ ol ,° glJ , u< P* TT l 8 . 45 p ° stao je knez-biskup u Breslauu, a 
1850 kardinal. Uživao je osobitu naklonost pruskoga kralja 
Fridrika Vihma IV. Objelodanio je, uz ostalo, Erinnerungen 
aU j * i a ^ er L S*°Iberg, Blumenstrauss aus spanischen 

i e K**u en ,™™ er S* r l en (1826) ’ netnrtch Susos Leben 
T d t SC n l o f ^? (1829) ’ Predi &en (1841), Bischofliche Hirten- 
onefe (1851). 

LITm Reinkens, M. v. D., 1881; Kosch, M. v. D. 1913; F. Vigener 
Urei Gestalten aus dem modernen Katholizismus, 1925; M Buchner’ 
Kathohsche und deutsche Charakterkopfe, 1930. F C 

DIEPGEN, Paul, ^ 24. XI. 1878, danas najznamenitiji 
povjesnik liječništva; bavio se najprije ginekologijom i 
porodništvom u Freiburgu i. Br., ali se zarana posvetio 
izučavanju povijesti liječništva, te postao napokon redoviti 
profesor, najprije u Freiburgu, a od 1929 u Berlinu. Tu je 
osnovao najveći današnji zavod za povijest liječništva 
ne samo u Njemačkoj nego i u čitavoj Evropi, kojim upra¬ 
vlja i danas. Izdavač je mnogih njemačkih časopisa za 
povijest liječništva i prirodnih nauka. Najviše se bavi 
problemima važnosti povijesti medicine za sadašnjost i za 
medicinsku nastavu kao i za liječničko zvanje, poviješću 
ginekologije, poviješću medicine srednjega vijeka (prve 
studije s toga područja posvećene su Arnaldu de Villa- 
nova) i za vrijeme medicinske romantike, a osobito pučkom 
medicinom. Predsjednik je berlinskog društva za povijest 
medicine, a podpredsjednik njemačkog društva za povijest 
medicine, prirodnih nauka i tehnike u Berlinu kao i me¬ 
đunarodnog društva za povijest medicine sa sjedištem 
donedavno u Parizu, a sada u Berlinu. 

® IBI r geschichte de r Medizin F-V., Sammhmg Goschen; Kurze 
ubersichtstabelle zur Geschichte de r Medizin, 1920—1940; Deutsche 
olksmedizin, wissenschaftliche Heilkunde und Kultur, 1935; Medi¬ 
zin und Kultur, 1938; Die Heilkunde und der arztliche Beruf, 1938; 
Das physikalische Denken in der Geschichte der Medizin 1939 • 
vorromantische Medizin, 1941. y g ’ 


DIEPOLDER, Hans, * Regensburg 26. X. 1896, njemački 
arhe°l°g, privatni docent na sveučilištu u Munchenu ođ 
1937 upravitelj antičkih zbirka u Bavarskoj. On proučava 
u prvom redu razvoj zidnog slikarstva (UntersuchunSen 
t^r mp °l lhon ? er r riimisc h-campanischen Wandt>emaide, 
1926) i grobne reljefe (Die attischen Grabreliefs des 5 u 

4 Jahrhunderts, 1931). G. 1936 objelodanio je raspravu 

Der Penthesilea-Maler. p q 

DIEPPE( e ngl. deep, nizoz. diep »dubok«), francuska luka 
na ohah Kanala. Leži na dobro zaštićenom i prostranom 
uscu rijeke Arques, dok su okolne obale teško pristupačne 
Olavna mu je važnost u neposrednosti željezničkih veza 
(preko Newhavena) i trgovini s Engleskom, a važan je i 
kao^ morsko kupalište. Preko D-a se izvoze poljodjelski, 
stočni i tkalački proizvodi, a uvoze ugljen, željezo, drvo i 
strojevi Ima dosta razvijenu industriju: brodogradnja, pre¬ 
radba duhana, izradba strojeva i dr. Grad se razvio na 
desnoj strani rijeke. U blizini luke zbijen je ribarski i po- 
morski dio, dok^ se prema JZ širi noviji D., u kome se 
ističe kupališna četvrt sa širim ulicama, lijepim svratištima 
i uređenom obalom. Ima 25.560 stan. (1936). Od umjetni¬ 
čkih spomenika poznata je bogato ukrašena stolna crkva 
sv. Jakova. Iznad grada ističe se stari dvorac, nalik na 
tvrđavu. D. se spominje u 10. st.; u normansko doba odr¬ 
žava žive veze s Engleskom. I pod francuskom vlašću uživa 
znatne povlastice. Lijepe je dane proživio u 13. i 14. st., 
kad su se počeli isticati njegovi pomorci i trgovci. U 15. st! 
strada zbog ratova s Engleskom, ali se krajem ovog i u 16 
st. naglo pridiže i daje neke od najslavnijih francuskih 
pomoraca. Ukidanjem nanteskog edikta i progonom hu- 
genota naglo nazaduje. j 

™H?7 RAUER ’ Johannes > * Berneck (kanton St. Gallen) 
20. III. 1842, f St. Gallen 14. III. 1920, švicarski povjesničar. 
Od 1868 bio je profesor na kantonalnoj školi u St. Gallenu, 
a od 18/4 i tamošnji gradski knjižničar. Najznatnije mu je 
djelo Geschichte der schweizerischen Eidgenossenschaft u 

5 sv. (1887—1906; 3. izd. 1919—22). 

DIERVILLA (Weigelia), 

eksotičan biljni rod iz por. 
kozokrvnica (v.). Pripadaju mu 
uspravni grmovi s nerazdije- 
ljenim, nasuprotnim, najveć- 
ma jajastim ili eliptičnim li¬ 
stovima i sulatičnim, petero- 
članim cvjetovima, koji imaju 
živo obojen, lijevku ili zvon¬ 
cu sličan, ponešto nepravilan 
vjenčić, a smješteni su po 
1—3 u brojne pazušne pašti- 
ce. Plod je mnogosjemeni to- 
bolac. Neke se vrste i križan- 
ci ovoga roda uzgajaju često 
kao uresni grmovi po vrtovi¬ 
ma i nasadima, a kod nas 
najčešće vrste D. florida 
(Bge.) Sieb. et Zucc. (iz Kine, 
ima najvećma ružičaste cvje¬ 
tove) i D. japanica (Thunb.) DC. (iz Kine i Japana, ima 
velike grimizne cvjetove, koji stoje pojedinačno u pazušci- 
ma listova). S. H-ć. 

DIERX, Leon, ^ otok Reunion 20. X. 1838, f Pariz 11. 
VI. 1912, francuski pjesnik. Učio je tri godine u Parizu za 
inžinjera (Lcole centrale), vratio se u Reunion i doskora 
u Pariz kao činovnik ministarstva prosvjete. Kao pjesnik 
približio se parnasovcima i redom objelodanio Aspirations 
(1858), Poemes et poesies (1864), Les Levres closes (1867), 
Les paroles du vaincu (1871), Les Amants (1879). D. 
je zemljak i učenik Leconte de Lisle-a. Premda je pripadao 
pjesničkoj školi s određenim težnjama, istaknuo se origi¬ 
nalnošću. Mladi su ga pjesnici 1898 nakon smrti Mallarmea 
proglasili »knezom pjesnika«. P. Cl. 

DIESEL, 1. Eugen, -*• Pariz 3. V. 1889, njemački knjiže¬ 
vnik, sin Rudolfa, izumitelja D-motora. Od 1924 proučava 
kulturno-filozofijske probleme sadašnjosti, naročito vezu 
između tehničkog napretka i duševnih vrednota. 

BIBL.: Pan im Geist. Die Krise junger Deutscher (1922); Die Sohne 
Fortunas, tragedija (1925); Der Weg durch das VVirrsal (1926); Volks- 
schicksal und Technik (1930); Das Land der Deutschen (1931); Wir 
und das Auto (1933); Vom Verhangnis der Volker (1934). F. C. 

2. Rudolf, Pariz 18. III. 1858, f utopio se u Ka¬ 
nalu u noći između 29. i 30. IX. 1913, njemački inženjer. 
Objavljuje teoriju »racionalnog toplinskog motora«, koji 
omogućuje najbolje iskorišćenje goriva njegovim izgara¬ 
njem kod nepromjenljivog tlaka i prilično stalne tempera¬ 
ture. Na osnovi svojih ideja konstruira eksplozioni motor, 
koji ne treba posebnog uređaja za paljenje smjese goriva 
i uzduha. Uzduh se u motoru veoma jako stlači i ugrije, na 
što se velikim pritiskom kroz mlaznice uštrcava gorivo, koje 


se rasprši u sitne kapljice, a 
ove se u vrućem uzduhu od¬ 
mah zapale i izgore, čime se 
dobiva snaga za okretanje 
vratila. Od 1897, kad je pro¬ 
izveden prvi Dieselov motor, 
koji je mogao trajno i uspje¬ 
šno raditi, izrađeno je do da¬ 
nas mnogo stotina tisuća moto¬ 
ra ove vrste. 

Dieselov motor (Dieselmo- 
tor) — nazvan po pronalazaču 
njemačkom inženjeru Rudol- 
fu Dieselu — jest takva vr¬ 
sta motora s unutarnjim iz¬ 
garanjem (t. j. eksplozionog 
motora), kod kojega se gori¬ 
vo zapali samo od sebe uštr¬ 
cavan j em u veoma vrući uz¬ 
duh, ugrijan naglim stlačiva- 
njem u cilindru. Nepotreban 
je posebni uređaj za paljenje. 

Dieselov radni postupak najbolje je prikazan na jedno- 
radnom četverotaktnom motoru (vidi i pod: eksplozioni 
motori). Kod prvog se takta klip (1) si. 1. odmiče od ci- 
lindarske glave (2), a kroz otvoreni usisni ventil (4) struji 
u cilindar (3) čisti uzduh. Kod drugog se takta klip pri¬ 
miče k cilindarskoj glavi, a budući da su svi ventili zatvo¬ 
reni, to se usisani uzduh stlači na 25 do 35 kg/cm 2 te pri¬ 
tom ugrije na 500°C i više. Sada se kroz posebni otvor (5) 
ubacuje u cilindar sitno raspršeno gorivo, koje se miješa 
s vrućim uzduhom pa samo od sebe zapali i izgori. Na¬ 
stali plinovi izgaranja povećaju tlak u cilindru na 35 do 
59 kg/cm 2 , a temperaturu na preko 2.000°C. Prema teoriji 
postiže se kod takvog postupka najbolji stupanj djelovanja, 
ako se izgaranje zbiva kod što manjega i pritom nepromi¬ 
jenjenog volumena. To je tada, kad je klip najbliže cilin¬ 
darskoj glavi. Tome odgovara, da tlak za vrijeme čitavog 
izgaranja ostane približno jednak. Veliki tlak plinova izga¬ 
ranja potjera klip od cilindarske glave (treći takt), te se 
tako uz pomoć ojnice (6) okreće vratilo (7) motora, čime 
se dobiva željena snaga stroja. Kod četvrtog se takta klip 
ponovo primiče k cilindarskoj glavi gurajući pred sobom 
plinove izgaranja iz cilindra napolje kroz ispušni ventil (8), 
koji se međutim otvorio. Zatim opet počinje prvi takt. 

Gorivo može u cilindru brzo planuti i izgorjeti, samo 
ako je raspršeno u sitne kapljice. Takvo raspršavanje po¬ 
stiže se protjerivanjem goriva kroz sitne rupice od koje 
desetine milimetra promjera, te kod toga nastaju kapljice 
s promjerom od prosječno 1/20 mm. Kod malih motora 

dovoljna je jedna rupica, dok ih kod većih motora ima 
obično više (do 5), što daje više mlazova goriva i njegovo 
bolje miješanje s uzduhom u cilindru. Rupice se nalaze u 
posebnom komadu (5), nazvanom mlaznica ili sapnica, a 
koji je gotovo uvijek smješten u sredini dna cilindarske 
glave. Za protjerivanje goriva kroz sitne rupice potreban 
je znatan pritisak; za tu svrhu upotrebljavao se prije stla- 
čeni uzduh (s tlakom od kojih 60 kg/cm 2 ) iz kompresora, 
koji ima zagon od samoga Dieselova motora (motor s kom¬ 
presorom). Takav kompresor zamršuje stroj i pogon, a 
osim toga troši dosta snage, pa se zato danas gorivo uštr¬ 
cava u cilindar s pomoću visokotlačne crpke si. 2 (s tlakom 
do 300 kg/cm 2 , a kod nekih posebnih izvedaba i do 700 
kg/cm 2 ). Takvi motori s izravnim uštrcavanjem goriva u 
cilindar izrađuju se u svim veličinama, te imaju najjedno¬ 
stavniji pogon i najmanji specifični potrošak goriva (mo¬ 
tor bez kompresora). 

Kako je visokotlačna crpka za gorivo najosjetljiviji dio 
Dieselova motora, upotrebljava se mjesto nje kod mnogih 
manjih motora (osobito ako rade prljavim gorivom, u te¬ 
škim prilikama i s nedovoljno vještom poslugom) nisko- 
tlačna crpka za gorivo. Na kraju prvog takta ovakva crpka 
utjera s pomoću malog tlaka od samo nekoliko kg/cm 2 po¬ 
trebitu količinu goriva u t. zv. pretkomoru (9) si. 3. Ova 
je vezana samo uskim prolazima s cilindarskim prostorom 
(10). Jedan dio goriva ispari se na vrućim stijenkama pret- 
komore povećavajući tlak u njoj. Na kraju drugog takta 
prodire jako stlačeni i uvrućeni uzduh iz cilindra u pret¬ 
komoru, gdje se gorivo zapali, djelomično izgori, pa to 
dalje poveća tlak i istjera ostatak goriva zajedno s pli¬ 
novima izgaranja kroz uske otvore u cilindar, pri čemu se 
sitno rasprši sve gorivo. Gorenje se dovršava u cilindru. 
Ostali dio radnog postupka jednak je prije opisanome. 
Takvi su motori u pogonu dosta neosjetljivi i veoma iz¬ 
držljivi, ali je postupak raspršavanja i izgaranja goriva 
manje savršen nego li kod izravnog uštrcavan ja. Zato je 
potrošak goriva veći (motori s pretkomorom ili s ne¬ 
izravnim uštrcavanjem goriva). 

Najpovoljniji prostor za izgaranje goriva je kugla. Zbog 
toga je dno klipa obično uvučeno u obliku kugline kapice. 
Na taj je način udaljenost od mjesta, gdje gorivo ulazi u 
cilindar, pa do klipa približno jednaka u svim pravcima, 
što je uvjet za dobro raspršavanje goriva, njegovo mije¬ 
šanje s uzduhom i brzo te potpuno izgaranje, dakle za 
najmanji specifični potrošak. U tom pogledu još je bolji 
motor, koji u svakom cilindru ima po dva klipa (t. zv. 
Junkersov motor). Oba klipa imaju udubena dna te se po¬ 
miču u protivnim smjerovima stvarajući gotovo kugličan 
prostor za izgaranje, kada su jedan drugome najbliže. Kod 
tih motora uštrcava se gorivo sa strane kroz stijenke cilin¬ 
dra, obično iz više pravaca odjednom. 

13 

SI. 1. PRESJECI CILINDRA USPRAVNOG DIESELOVA MOTORA DUŽ OSOVINE I 

POPREKO NA NJU. 


SI. 2. UŠTRCAVANJE GORIVA S POMOĆU CRPKE ZA GORIVO. 

Kao gorivo za Dieselove motore upotrebljavaju se razli¬ 
čiti dijelovi zemnog ulja pa ulja iz katrana smeđeg i ka¬ 
menog ugljena te uljanog škriljavca, ulja iz različitih bi¬ 
ljaka i si. Od ukupne energije, koju takvo gorivo sadržava 
u kemijskom obliku, može Dieselov motor do 40°/o pre¬ 
tvoriti u mehaničku energiju okretanja svoga vratila. Pre¬ 
ma tome od svih današnjih strojeva, koji za svoj pogon 
upotrebljavaju bilo kakvo gorivo, Dieselov ga motor isko- 
rišćuje najbolje. Ako je snaga cilindra barem 50 KS, a 
broj okreta motora do 300 u minuti, te ako je motor za 
jednoradni četverotakt, pa se gorivo izravno uštrcava u 
cilindar s pomoću visokotlačne crpke, onda najbolji 
motori kod najpovoljnijeg opterećenja troše 0,160 kg 
goriva za svaku proizvedenu KS i sat 
rada, pri čemu mora gorivo imati toplin¬ 
sku vrijednost od 10.000 kcal/kg. Motor 
ima najpovoljniji potrošak goriva po sva¬ 
koj KS i satu rada (specifični potrošak) 
obično, kad je potpuno opterećen. Kod 
75% i 120% potpunog opterećenja speci¬ 
fični je potrošak goriva za kojih 5% veći 
od najmanjeg, a kod 50% opterećenja ovo 
povećanje specifičnog potroška iznosi već 
nekih 10% do 15%. Proračuna li se ^pro¬ 
sječni specifični potrošak nekoga Diese¬ 
lova motora za veće radno razdoblje, tada 
je takav potrošak za kojih 20% veći od 
njegova najpovoljnijeg, jer ne samo da 
obično neprestano koleba opterećenje mo¬ 
tora, već se mienjaju i pogonski uvjeti. 

Kod brzih motora nema dosta vremena 
za valjano miješanje uzduha i goriva te 
za potpuno izgaranje, pa je zato kod njih 
specifični potrošak veći nego li kod po- * 
laganih motora. Mali cilindri imaju redo¬ 
vito nepovoljniji oblik prostora za izga¬ 
ranje nego li veliki, a radi malene uštr¬ 
cane količine goriva crpke rade netočnije. 
To je razlog, da kod takvih cilindara raste 
specifični potrošak goriva. Kompresor za 
uzduh troši 5% čitave snage motora, pa mo- 

SI. 3. RASPRSKAVANJE GORI 
VA S POMOĆU PRETKOMORE 


tori s kompresorom imaju za 
toliko veći potrošak nego li 
oni bez kompresora. Već je 
prije navedeno, da motori s 
pretkomorama troše više go¬ 
riva od motora s visokotlač- 
nim crpkama. Razlika iznosi 
kod jednako snažnih motora 
nekih 15°/o. — Kod dvoradnih 
četverotaktnih motora prolazi 
klipnjača jednom stranom ci¬ 
lindra, pa ta strana ima sma¬ 
njeni i nepovoljni prostor za 
izgaranje. Ovo povećava spe¬ 
cifični potrošak goriva takvih 
motora prema jednoradnim 
četverotaktnim motorima. 
Dvotaktni motori imaju do¬ 
sta nepovoljan specifični po¬ 
trošak goriva uglavnom zato, 
što se jedan dio proizvedene 
energije stlačenih plinova iz¬ 
garanja gubi njihovim prera¬ 
nim ispuštanjem iz cilindra. Ovo je pak rano ispuštanje 
potrebito, da bi se čitav radni postupak mogao svršiti u 
dva takta. Jasno je, da će najveći specifični potrošak imati 
dvoradni dvotaktni motori. 

Dieselovi motori troše za svaki sat rada ulja za podma¬ 
zivanje u gramima 1,5 do 10 puta toliko, kolika im je nor¬ 
malna snaga u KS. Potrošak je prilično jednak kod svih 
opterećenja. Manji broj vrijedi za polagane, velike, sta¬ 
bilne jednoradne četverotaktne motore, a veći za brze, 
male motore (osobito za vozila) u jednoradnom i dvora- 
dnom dvotaktu. — Motori se redovito hlade vodom, koja 
optječe u prostoru (11) između dvostrukih stijenka cilindra 
te između dva dna (12) cilindarske glave. Za svaku proiz¬ 
vedenu KS i sat rada troši se do 15 litara svježe vode. Kod 
velikih motora hlade se i klipovi, ali redovito uljem. Neke 
vrste motora za lijetala hlađene su strujom uzduha. 

U cilindar se uštrcava toliko goriva, koliko je dovoljno, 
da se uz njegovo potpuno izgaranje svlada trenutno opte¬ 
rećenje motora. Prema tom zahtjevu automatski se udešava 
crpka za gorivo. Količina goriva, koja u jednom radnom 
postupku još može potpuno izgorjeti, određena je količi¬ 
nom svježeg uzduha, koja se nalazi u cilindru. O snazi 
cilindra odlučuje njegov promjer, veličina hoda klipa, broj 
okreta motora u minuti i radni postupak. Usporede li se 
motori s jednakim brojem cilindara i jednakim brojem 
okreta u minuti, a kod kojih su promjeri svih cilindara i 
hodovi svih klipova jednaki, tada prema jednoradnom če- 
tverotaktnom motoru ima dvoradni četverotaktni motor za 
kojih 85% veću snagu, jednoradni dvotaktni motor za kojih 
70%, a dvoradni dvotaktni motor za kojih 180% do 210% 
(vidi i pod: eksplozioni motori). Jednoradni dvotaktni 
motor je od prilike za Vs lakši od jednako snažnog jedno- 
radnog četverotaktnog motora. — Podvostruči li se broj 
okreta motora u minuti, tada mu snaga poraste za nekih 
80% (ostalih dvadesetak postotaka mogućeg dobitka ide na 
gubitke radi brzog rada). — Napokon snaga se cilindra 



POGLED NA DIESELOV MOTOR SREDNJE SNAGE S ĆETIRI 
CILINDRA 


može povećati, ako se u njega utjera više uzduha. To se 
čini s pomoću duhaljke (tlak do 1,5 kg/cm 2 ). Duhaljku 
tjera motor. Takvo punjenje omogućuje, da u cilindru 
svaki put izgori veća količina goriva. To se upotrebljava 
u prvom redu kod velikih motora, osobito, ako rade u je¬ 
dnoradnom ili u dvoradnom dvotaktu, a pogotovo kod 
brzih motora za sve vrste prometala. Kod motora za lije¬ 
tala se punjenjem cilindra s pomoću duhaljke sprječava 
opadanje snage motora, koje bi nastalo u većoj visini iznad 
tla zbog rijetkog uzduha. U redovitim se prilikama može 
s pomoću duhaljke snaga cilindra povećati do kojih 20%. 

Sve vrste Dieselovih motora dadu se kratkotrajno 
preopteretiti, i to za 20% normalne snage. No za nekoliko 
minuta može preopterećenje biti i do 40%, osobito kod 
motora bez kompresora, a da pritom izgaranje još nije 
veoma nepovoljno. Trajno preopterećenje opasno je za 
motor, jer dovodi do prevelikog toplinskog naprezanja po¬ 
jedinih njegovih dijelova. 

Dieselovi motori stavljaju se u pokret rukom (mali mo¬ 
tori) ili s pomoću stlačenog uzduha, odnosno stlačenih pli¬ 
nova izgaranja, koji imaju tlak od nekih 15 kg/cm 2 (veći 
i veliki motori), a ulaze u cilindar kroz posebni ventil za 
pokretanje (13). Pokretanje je jednostavno, lako i brzo, te 
motor za nekoliko sekunda dolazi iz mirovanja u redoviti 
pogon. 

Diesel je svoje motore isprva htio goniti prašinom fino 
samljevenog ugljena. No nikakvo tvorivo nije moglo izdr¬ 
žati istrošenje, koje nastaje uslijed ribanja dijelova motora 
s ugljenim pepelom, pa se moralo prijeći na tekuća goriva, 
što je ostalo sve do danas. Prema Dieselovim teorijama i 
nacrtima uspjelo je 1897 izgraditi prvi takav motor, koji 
je bio sposoban za trajni rad. Bio je to proizvod tvornice 
Maschinenfabrik Augsburg-Niirnberg (MAN), koje su ga 
izradile u zajednici s tvornicom Krupp, te je taj motor bio 
plod višegodišnjeg mukotrpnog rada Diesela i njegovih 
izvrsnih suradnika. Poslije 1921 uvode se sve više motori 
s visokotlačnom crpkom za gorivo, dok su prije toga bili 
redovito građeni samo motori s kompresorom. Nekako u 
isto vrijeme pojavljuju se na tržištu i zrele izvedbe većih 
motora s pretkomorama. Iskustvo, točniji proračuni, pobolj¬ 
šano tvorivo i ustrajan rad omogućili su stalno usavrša¬ 
vanje motora, što se osobito dobro vidi kod njihove težine. 
Najstariji Dieselovi motori imali su težine daleko preko 
200 kg za svaku KS normalne snage. Današnji stabilni mo¬ 
tori za jednoradni četverotakt te sa srednjim brojem okreta 
u minuti i izravnim uštrcavanjem goriva s pomoću visoko- 
tlačnih crpka imaju oko 40 kg težine za svaku KS normalne 
snage. Ova se brojka smanjuje kod brodskih motora do 20 
(kod motora za podmornice na još manje), kod motora za 
vozila na 2 do 5, te napokon kod motora za lijetala čak na 
samo 1 do 1,5. — Današnji Dieselov motor razmjerno je 
jednostavan, radi gotovo automatski, treba malo posluge, 
troši male količine dosta jeftinoga goriva, što mu je, uz 
druge već navedene prednosti, omogućilo najširu upotrebu 
u svim vrstama prometala na kopnu, vodi i uzduhu, pa 
zatim svuda, gdje treba proizvoditi snagu (elektrane, tvor¬ 
nice, radionice, gospodarstva, vodocrpi i t. d.). Veće snage 
motora dobivaju se sastavljanjem dvaju ili više cilindara 
u jedan stroj, pri čemu cilindri pale određenim redom tako, 
da rad motora bude što jednoličniji. Dieselovih motora 
izgrađeno je nekoliko milijuna, i to za najrazličitije svrhe, 
a sa snagom od 2 do 15.000 KS, te im broj okreta doseže 
kod motora za prometala i 2.000 u minuti. V. Kr-n. 

DIES INTERPELLAT PRO HOMINE (lat. »dan opomi¬ 
nje za čovjeka«), zasada općeg pandektarnog prava, da 
vjerovnik ne treba na dan dospjelosti opomenuti dužnika, 
ako tražbina dospijeva na određeni kalendarski dan (na 
pi\: plativo 15. svibnja 1940); dužnik je u takvu slučaju 
i bez opomene u odvlaci, ako toga dana ne plati. Ogz 
usvojio je tu zasadu u § 1334. Lj. A. 

DIES IRAE (lat. »Dan gnjeva«), prve su riječi posljednice 
(sekvencije), koja se prema rimskom obredu moli u misa¬ 
ma za pokojne između poslanice i evanđelja. Nastala je 
početkom 13. st. na taj način, što su se u responzorij »Li- 
bera me Domine a morte perpetua«, koji se pjeva kod 
blagoslova mrtvoga tijela, umetnuli tropi (v.). Time je 
melizmatično pjevanje ovog responzorija postalo silabično, 
jer se je ispod dugih nizova nota stavio dugački tekst, pa 
je svakoj noti odgovarao po jedan slog. Kasnije su ovi 

tropi oslobođeni okvira, u kojemu su nastali, te otada sači¬ 
njavaju posebnu cjelinu. 

Pjesnikom sekvencije Dies irae smatra se franjevac To¬ 
ma da Celano (f oko 1255). 

U Requiemu, glazbenom djelu, kojemu je podlogom li¬ 
turgijski tekst mise za pokojnike, Dies irae je osobito 
značajan dio. Mnogi skladatelji (pr. Berlioz, Verdi, Dvo¬ 
rak) znali su, uz pomoć tematike i figuralne orkestralne 
pratnje, stvoriti od tog stavka zaokružena tonska djela, 
puna snažnog dramatskog izraza i slikovitosti. 

LIT.: C. Blume, D. i., Tropus zum Libera, dann Sequenz, Cacilien- 
vereinsorgan, 1914; N. Gihr, D. i., Freiburg i B., 1923. D. K-d. i B. Š. 

DIES LATALIS -> Donacionalni sustav. 

DIESTERWEG, Adolf, * Siegen i. W. 29. X. 1790, 
t Berlin 7. VII. 1866, njemački pedagog i školski politik. 
Privatni učitelj, kasnije učitelj na uzornoj školi u Frank¬ 
furtu na Majni, ravnatelj učiteljskog seminara u Morsu 
(1820—32) i Berlinu. Radi liberalnih nazora udaljen iz 
službe 1847. 

Pod utjecajem je Basedowa, Rochowa učenika Wilberga i Pesta- 
lozzija. Pedagogijsko mišljenje i djelovanje njegovo ima izrazito ra- 
cionalističko i liberalističko obilježje. U duhu Pestalozzijevih i pro¬ 
svjetiteljskih načela radi na unutrašnjoj organizaciji pučke škole i 
na podizanju učiteljskog zvanja. Pred očima mu lebdi ideal opće obra¬ 
zovana čovjeka, harmonijski izgrađena. Harmonijsko obrazovanje 
treba da se obazire na individualne razlike. Ističe načelo spontanosti 
u odgoju i nastavi. Odgajati znači poticati; pedagogija je stoga »teo¬ 
rija poticanja«. Cilj je odgoja samoradinost u službi istine, dobrote i 
ljepote. Naglašava napose formalni i materijalni zadatak nastave. 
Praktično djelovanje njegovo posvećeno je izgrađivanju nastavne me¬ 
tode. Iznad svega traži obzir na dječju narav — poštivanje duševnog 
razvitka — i kulturu. Obrazovati u skladu s prirodom i kulturom 
vrhovno je pedagogijsko načelo. Pučka škola ima odgojnu i ćudo¬ 
rednu zadaću. Ustaje odlučno protiv mehaničkog učenja i verbalizma. 
Zor — predodžba — pojam naravni su stupnjevi ispravne nastavne 
metode. Traži svjetovnu, državnu školu, koja mora biti opća i simul¬ 
tana, a zabacuje konfesionalnu. Zadržava ipak opću vjersku nastavu 
uz isključenje katekizma. — Izdaje časopise Rheinische Blatter fiir 
Erziehung und Unterricht (od 1827) i Jahrbuch fiir Lehrer und Schul- 
freunde (od 1851). Pisac je mnogih školskih knjiga i metodičkih ru- 
kovođa te polemičkih spisa. 

BIBL.: Uber Erziehung im allgemeinen und Schulerziehung im be- 
sonderen, 1820; Schullesebuch, 1821; Wegweiser fiir Bildung fiir 
deutsche Lehrer, 1835; Das padagogische Deutschland der Gegenwart, 
1835—36. Valja istaknuti posebno metodičke spise, napose o njemačkoj 
jezičnoj nastavi, računu, geometriji i zemljopisu. Izabrana djela u 
4 sv. izdao je v. Langenberg 1882, a E. Sallwiirk 1899 u Bibliothek 
padag. Klassiker, sv. 36—38. 

LIT.: C. Andrea, A. Diesterweg, 1899; E. R. Barth, Diesterweg, 
der wahre Jiinger Pestalozzis, 1910; A. Milkner, Diesterwegs Gedan- 
ken uber Schulgesetzgebung, 1912; Diesterwegs Anschauungen iiber 
Religion und Religionsunterricht, 1919. S. P-i. 

DIETERICH, 1. Albrecht, * Hersfeld 2. V. 1866, f Heidel- 
berg 6. V. 1908, klasični filolog. Od 1897 sveuč. profesor u 
Giessenu, od 1903 u Heidelbergu. Bavio se većinom po¬ 
viješću starih vjera. 

BIBL.: Abraxas (1891), Nekya (1893), Eine Mithrasliturgie (1903), 
Mutter. Erde (1905), Kleine Schriften (1911). U. 

2. Eugen, ^ Waltershausen (Unterfanken) 6. X. 1840, 
f Helfenberg (kraj Dresdena) 15. IV. 1904, doktor ke¬ 
mije i ljekarnik. Radio je u mnogim tvornicama, a 
1890 postaje vlasnikom tvornice »Chemische Fabrik 
Helfenberg«, koju je s vremenom proširio i pretvorio u 
dioničko društvo. Iztraživao je meleme i druge galenske 
preparate po vlastitim metodama, a radio je i na području 
analitičke kemije i pronalazio metode za ispitivanje droga, 
te je sve te radove objelodanjivao u analima svoje tvor¬ 
nice (Helfenberger Annalen, 1886—95). Napisao je priru¬ 
čnik Pharmazeutisches Manual , koji je prvi put tiskan 1885 
u Pharmazeutische Centralhalle, a poslije je doživio mnogo 
izdanja, te služi ljekarnicima kao izvrstan priručnik. B. A. 

DIETERICI, Friedrich Heinrich, * Berlin 6. VII. 1821, 
f Charlottenburg 18. VIII. 1903, njem. arabist. Od 1850 
bio je izvanredni profesor arapskog jezika u Berlinu. Svoj 
znanstveni rad počeo je s izdavanjem arapskih filozofskih 
tekstova, a kasnije je pristupio arapskoj filozofiji, osobito 
sustavu filozofa »Ihvan-us-safa« (»iskrena braća«) iz Basre: 
Die Propedeutik der Araber (1865), Die Logik und Psycho- 
logie der Araber (1868). U arap. tekstu izdao je Tier und 
Mensch (2. izd. 1881), Die sogenannte Theologie des Ari- 
stoteles (s njemačkim prijevodom, 1883), te Alfarabis phi- 
losophische Abhandlungen (Leiden 1900—2, 6 sv.). A. M-ć. 

DIETL, Jozef, * Podbuš kod Sambora 24. I. 1804, f Beč 
18. I. 1878, poljski liječnik. Medicinu je učio u Beču, gdje 
je bio sveučilišni asistent, kasnije redarstveni liječnik i 
ravnatelj bolnice (1848). G. 1851 imenovan profesorom 
nutarnje medicine na krakovskom sveučilištu, 1861 je rektor 


i zastupnik galicijskog sabora, gdje se borio za autonomiju 
Galicije i za poljski jezik u školama. Zbog toga je umi¬ 
rovljen 1865. Kao predsjednik grada Krakova, izabran 1866, 
provodi do 1874 svoj plan o kulturnom i higijenskom ure¬ 
đenju Krakova. 

BIBL.: Betrachtungen iiber den Typhus nach den Ergebnissen der 
vorjahrigen Epidemie im Wiener Polizeibezirke Wieden (1843), Prakti- 
sche Wahrnehmungen nach den Ergebnissen im Wiener Bezirkskranken- 
hause (1845), gdje iznosi novu naučnu metodu liječenja na temelju pa¬ 
tološke anatomije, smatrajući, da je najvažnija svrha medicine racio¬ 
nalna terapija. To krajnje anatomsko-patologičko stanovište zastupa 
u djelu Anatomische Klinik der Gehirnkrankheiten (1846). Klasično mu 
je djelo Der Aderlass in den Lungenentziindungen klinisch und physio - 
logisch erortert (1849), gdje suzbija dotadašnju metodu puštanja krvi 
bolesnicima kod upale pluća. Poljski izdao O leczeniu zapalenia 
pluc bez upustu krwi (1851). Napisao je niz radova o kininu i njegovu 
djelovanju, o tifusu, upali slezene i t. d. Aforyzmy klinigzne na 
šcislem badaniu osnute. Proputovao je sva važnija lječilišta u Evropi 
i kao promicatelj toga liječenja izdao Uwagi nad zdrojowiskami krajo- 
wemi ze wzglqdu na ich skutecznošć, zastosowanie i urzqdzenie (1858). 
Kao pedagog izdao je O reformie szkćl krajowych (1865/6). J. B-ć. 

DIETMAR von EIST, južnonjemački viteški lirik 12. st. 
Pod tim imenom zabilježen u najznatnijim zbornicima nje¬ 
mačke viteške lirike niz strofa i pjesama, koje nisu sve 
djelo istog pjesnika, ali su mnoge dragocjeno svjedočanstvo 
osebujnog razvitka najstarije njemačke viteške lirike na 
jugoistoku Njemačke, gdje je potvrđen velikaški rod u 
gradu Eist od početka 12. stoljeća. Z. Š. 

DIETRICH 1. Christian Wilhelm Ernst (Dietericy), * 
Weimar 30. X. 1712, f Dresden 21. IV. 1774, njemački slikar. 
Djelovao je na dvoru saskoga kralja Augusta Jakoga. G. 
1743 proputovao je Italiju, 1748 postao nadzornik dresden- 
ske galerije slika, zatim upravitelj škole za slikanje meis* 
senskog porcelana i profesor Umjetničke akademije u 
Dresdenu (od 1764). Izvrsno je poznavao starije slikarstvo, 
osobito nizozemsko. Bio je dobar portretist, sudjelovao kod 
ukrašavanja saskih kraljevskih dvorova i izradio velik broj 
bakropisa. Zbog njegovih dopadljivih krajobraza nazvao 
ga je znameniti arheolog Winckelmann »Rafaelom krajo¬ 
braza«. F. C. 

2. Marlene, * 1902, filmska glumica, tip demonske 
ili sudbonosne žene (»vamp«), postigla najveći uspjeh 
u Sternbergovu filmu (po romanu H. Manna) »Plavi 
anđeo« u ulozi putujuće artistice, koja upropaštava profe¬ 
sora Unratha, ali je ovaj poludjevši zadavi. Senzualna, per¬ 
verzna, cinična, i glasom i figurom zavodljiva propala žena, 
stvorila je jedan od najvećih uspjeha njemačkog govornog 
filma u početcima (1930). Iza toga igrala u Americi »Ma- 
rocco«, »Shanghay-Express«, »Garden of Allah«, »Angel« 
i dr. preobražavajući se u elegantnu damu otmjena značaja, 
ali s daleko manje dramskog i umjetničkog značenja. Lj. M. 

3. Otto, dr., Essen 31. VIII. 1897, njemački političar, 
sudjelovao kao dobrovoljac u svjetskom ratu i postao 
časnikom. Nakon rata učio filozofiju i državnu znanost 
te položio doktorat rer. pol. u Freiburgu. Zatim na¬ 
mješten kod trg. komore u Essenu, no doskora se posvetio 
novinarstvu (Essener Allgemeine Zeitung, od 1928 Mun- 
chen-Augsburger Zeitung). U Miinchenu stupio u usku 
vezu s državnim vodstvom NSDAP, koje mu je povjerilo 
vođenje novog stranačkog glasila Essener Nationalzeitung. 
1. VII. 1931 postao državnim vođom novinstva NSDAP. 
Nakon dolaska nacionalsocijalizma na vlast predvodi 
državni savez njemačkog novinstva, a zatim postaje pod- 
predsjednik državne novinske komore. 27. XI. 1937 ime¬ 
novan je šefom novinstva državne vlade i državnim taj¬ 
nikom u drž. ministarstvu propagande. U tim svojstvima 
D. je često mjerodavno izlagao temeljne misli Trećeg 
Reicha o organizaciji i ulozi novinstva. 

BIBL.: Mit Hitler in die Macht, 1934; Auf den Strassen des Sieges, 
Mit dem Fiihrer in Polen, 1939. 

DIETRICH IZ FREIBERGA, * Freiberg (Saska) oko 
1250, f iza 1310, dominikanski skolastik i mistik. Vršio 
različne službe u redu i bio profesor bogoslovlja u Parizu. 
Ostavio je mnogo spisa iz područja bogoslovlja, filozofije 
i prirodnih nauka, koji su objelodanjeni istom u ovom 
stoljeću. Prvi je na zapadu protumačio pojavu duge; na¬ 
glašavao je važnost eksperimenta za prirodne znanosti. U 
filozofiji bio je u jednim pitanjima tomist, a u drugima 
novoplatonac. Utjecao je na mistike Eckarta i Taulera. 

LIT.: A. Dyroff, Philosophisches Jahrbuch, Fulda 1915; G. Gau- 
thier, Revue Augustine 1909—1910. M. K-ć. 

DIETRICH VON BERN, jedan od likova njemačke ju¬ 
načke pjesme, povijesna ličnost s nepovijesnim osobinama 

i sudbinom. Istočnogotski vladar Teoderik, pošto je pobi¬ 
jedio i mučke ubio Skira Odovakra, vlada mirno Italijom 
(493—526), dok u njemačkoj junačkoj pjesmi ostavlja svoj 
narod kao prognanik, te mu se vraća tek nakon 30 godina, 
koje provodi kod Huna na Atilinu dvoru. Kako sačuvana 
literatura o D-u nije gotska, nego se razvila tek kasnije kod 
susjednih plemena, mogla je i tragična sudbina istočnih 
Gota utjecati na preobrazbu vladareva lika. Uz njegovo 
se ime sačuvalo još nekoliko povijesnih imena osoba i 
mjesta (Bern-Verona, Raben-Ravenna), a ime naroda nije 
se sačuvalo. Iza junačke pjesme pjevaju o D-u pjesme 
pučkih pjevača, te junački i viteški epi, koji su nam naj- 
obilatije sačuvani (druga polovica 13. st.). D. se bori dije¬ 
lom s protivnicima, a dijelom s divovima, patuljcima i zma¬ 
jevima, pa ulazi i u druge skupine junačkih pjesama, tako 
u pjesmu o Nibelungima. Norveški prozni životopis D-ov 
Thidrekssaga (oko 1250) kompilira oko njegove ličnosti 
sve skupine njemačkih junačkih pjesama. Z. Š. 

DIETRICHSON, Lorentz Henrik Segelcke, * Bergen 1. 
I. 1834, f Oslo 6. III. 1917, norveški književnik. Bio je 
docent književne povijesti u Upsali, a pošto je 1862—65 
u Italiji proučavao povijest umjetnosti, predavao je umjet¬ 
nost u Stockholmu na Umjetničkoj akademiji, a od 1875 
na sveučilištu u Oslou. Pripada realističkoj školi protiv 
klasične Tegnerove. Napisao je djelo o norveškim drve¬ 
nim crkvama: De norske stavkirker , 1891, o umjetnosti nor¬ 
veškog srednjeg vijeka: Vore fadrer vaerk , 1906, te putne 
dojmove: Vandringstid u 3 sv., 1875—77. Napisao je i so¬ 
cijalnu dramu En Arbejder, 1875. F. B. 

DIETRICHSTEIN, austrijska plemićka obitelj, koja se 
u Koruškoj javlja od 1003. U 12. st. dobije ondje u leno 
posjede bamberške biskupije. Pankracija D. (f 1508) ime¬ 
novao je 1506 car Maksimilijan nasljednim peharnikom 
Koruške. Pankracijev sin Sigismund (1484—1533) uživao je 
osobitu naklonost ovog vladara, koji mu je podijelio čast 
državnog viteza; on se odlikovao u bojevima s Mlečanima, 
a kao zemaljski kapetan Štajerske ugušio je 1515 seljački 
ustanak kod Brežica. Obitelj se kasnije podijelila u neko¬ 
liko grana, od kojih je austrijska postojala do 1825. Adam 
D. boravio je kao poslanik u Španjolskoj i 1568 doživio 
ondje zagonetnu smrt infanta Don Carlosa, o čemu je 
ostavio veoma važnih podataka. Adamov sin Sigismund 
(f 1600) oženio se posljednjim ženskim potomkom talijan¬ 
ske vladalačke obitelji Della Scala u Veroni, a Franjo Se¬ 
rafin (1570—1636), povijesno najvažnija ličnost iz obitelji 
D., posvetio se svećeničkom staležu. On je već 1599 postao 
biskup u Olomoucu i kardinal. Naučio je češki i sudjelovao 
u obrani svoje nove domovine prigodom provale Madžara, 
a poslije bitke na Bijeloj Gori postao je zemaljski namje¬ 
snik Moravske. Tu je djelovao kao pobornik katolicizma, 
podigao brojne samostane i skupljao knjige. Uživao je naj¬ 
veće povjerenje cara Matije i Ferdinanda II., koje je okru¬ 
nio ne samo kao češke kraljeve nego i kao careve, te je 
1635 dobio naslov »Protector Germaniae«, dok je već 1624 
bio imenovan državnim knezom. Potomak njegova sinovca 
Maksimilijana, grof Moritz Johann D. (1775—1864), od¬ 
gajao je 1815—31 vojvodu od Reichstadta, a zatim u Beču 
upravljao državnim kazalištima i dvorskom knjižnicom. 
Naslov kneza D. prešao je 1869 na grofa Aleksandra Mens- 
dorff-Pouilly-a, koji se oženio kćerju njegova sina kneza 
Josipa D.; njegovi potomci iz toga braka nose naslov 
D. do danas. 

LIT.: F. A. v. Benedikt, Die Fiirsten von D. (Carinthia 1835, Schri- 
ften des histor. Vereins fiir Innerosterreich 1848); Feyfar, Die erlauchten 
Herren auf Nikolsburg, Beč 1879; A. Voigt i F. Schwab, Leben des 
Fiirsten und Kardinals von D., Leipzig 1792; H. v. Zeissberg, Franz 
Fiirst von D., u Allg. Deutsche Biographie, sv. 5 (1877). F. C. 

DIETZE, Constantin von, * Gottesgnaden kraj Kalbe 
a. d. Saale 9. VIII. 1891, kao sin vlastelina profesor gospo¬ 
darskih znanosti i agrarni političar. Slušao nauke u Cam- 
bridgeu, Tiibingenu i Halle-u; u prvom svjetskom ratu bio 
zarobljen u Rusiji tri godine. Poslije zarobljeništva prešao 
na znanstveni rad u zavodu glasovitog agrarnog političara 
M. Seringa. G. 1922 postaje privatni docent na sveučilištu u 
Berlinu, 1925 profesor u Rostocku, 1927 odlazi u Jenu, 1933 
u Berlin (kao Seringov nasljednik) te konačno 1937 u 
Freiburg i. B. 

BIBL.: Brojna djela iz područja agrarne politike: Stolypinsche Agrar- 
reform und Feldgemeinschaft, 1920; Die ostdeutschen Landarbeiter- 
verhaltnisse seit der Revolution, 1922; Kapitalismus und Vberlieferung 
in der deutschen Landvvirtschaft, 1923; Die deutsche Landvvirtschaft und 
die neue Handelspolitik, 1925; Entwicklung und Lage der englischen 


Landwirtschaft in ihrer Bedeutung zum Weltmarkt, 1925; Die Bedeu- 
tung der Preisverhaltnisse fiir die Lage der deutschen Landwirtschaft, 
1926; Getreidemonopol, 1929; Die Lage der deutschen Landvvirtschaft, 
1929; Vberblick iiber das Pachtrecht in Europa, 1930; Die gegenvvartige 
Agrarkrisis, 1930; Volksvvirtschaftspolitik, 1936; Landvvirtschaft und 
Wettbewerbsordnung, 1942. U zajednici sa svojim učiteljem Maksom 
Seringom izdao je Vererbung des landlischen Grundbesitzes, 1930; 
Agrarverfassung der deutschen Auslandssiedlungen in Osteuropa, 1939; 
Die Frau in der deutschen Landwirtschaft, 1939. Osim tih djela napisao 
je D. mnogo agrarnopolitičkih studija u »Worterbuch der Volkswirt- 
schaft«, 1930—31. O. F. 

DIETZEL, 1. Heinrich, * Leipzig 19. I. 1857, f Bonn 26. 
V. 1935, nacionalni ekonom, profesor u Dorpatu (1886), 
zatim u Bonnu (1890—1925). Po svom glavnom djelu Theo- 
retische Sozialokonomik (1895) može se smatrati jednim od 
glavnih predstavnika gospodarskog liberalizma u Njema¬ 
čkoj koncem 19. st., te se s Lujom Brentanom po svom 
ideološkom radu uklapa u struju, koja se naziva »socijalni 
liberalizam«. Povodi se naročito za engleskim ekonomistima 
Ricardom i J. St. Millom. Znanost o narodnom gospodar¬ 
stvu dijeli u čisto teoretsku i praktičnu. Teoretska znanost 
obrađuje pojave gospodarskog života, kako se zbivaju od 
sebe, dok praktična znanost proučava gospodarsko-socijalni 
život, kako se ima razvijati. Teoretska nauka osniva se na 
povijesnim podatcima ili na promatranju pojedinih izdvo¬ 
jenih činjenica. Tim se izgrađuju zasebne dvije znanosti: 
gospodarska povijest i teoretska socijalna ekonomika. Iako 
svaka znanost ide za svojom metodom, to se ipak ne smiju 
stavljati u neprijateljski stav gospodarski povjesničari 
prema gospodarskom teoretičaru. Jedan se u svom radu 
mora oslanjati na drugoga. Gospodarski se povjesničar 
mora služiti mnogim teoretskim zasadama. Za teoretskog 
pak ekonomistu postoje prirodno i socijalne činjenice (»ka¬ 
tegorije«), s kojima i on mora sa svoje strane računati. 

U svom znanstvenom radu priklanja se naročito neriješenim temama 
klasične škole o vrijednosti, populaciji, nadnici, slobodnoj utakmici. 
No dok u svojim početnim radovima raspravlja više o vrijednosti, to 
u kasnijem proučavanju napušta teoriju vrijednosti i priklanja se samo 
pojmu cijene po primjeru drugih suvremenih ekonomista, naročito 
Cassela: Po D-u primjena stroja u gospodarstvu ne stvara utakmicu 
radničkoj masi, nego, štaviše, diže radničke nadnice. Na slobodnu 
utakmicu gleda D. kao na najbolje sredstvo za rješavanje zamršenih 
gospodarskih problema. Zato zagovara potpunu slobodu u međunarodnoj 
trgovini. Ona služi kao »osiguranje protiv rizika rodne ili nerodne 
godine«. Nastupa skupa s Brentanom mišljenje, da se produktivna snaga 
svake države ima primijeniti onim priradnim granama, koje osiguravaju 
najveći prinos nacionalnom radu. D. nije sklon rješavanju radničkih 
pitanja putem t. zv. socijalne politike. Vidi u radničkoj organizaciji 
gore iskorišćavanje radnika nego li je kapitalističko. Moguća je samo 
dilema: Ako je socijalna cjelina vrhovni cilj, u tom je slučaju svaki 
pojedinac samo poslužni organ cjeline; — ako je pak pojedinac vrhovni 
cilj, to sve socijalne ustanove imaju služiti samo pojedinačnom cilju. 
U proučavanju konjunkture i pomicanja cijena osobito je značajna 
njegova studija Ernten. U pojedinim gospodarskim granama vidi među¬ 
sobnu ovisnost; tako po njemu visina radničke nadnice raste usporedno 
s cijenom pšenice. 

Najvažnija su D-ova djela: Karl Rodbertus. Darstellung seines Le- 
bens und seiner Lehre, 1886—88; Zum klassischen Wert und Preis- 
theorie (Jahrbiicher fiir Nationalokonomie und Statistik, 1891); Theore- 
tische Sozialokonomik, 1895; Weltwirtschaft und Volkswirtschaft, 1900; 
Kornzoll und Sozialreform, 1901; Das Produzenteninteresse der Arbeiter 
und die Handelsfreiheit, 1903; Der Streit um Malthus’Lehre, Festschift 
fiir Adolf Wagner, 1905; Beitrage zur Geschichte des Sozialismus und 
Kommunismus, 1920; Vom Lehrvvert der Wertlehre und vom Grund- 
fehler der Marx’schen Verteilungslehre, 1921; Technischer Fortschritt 
u. Freiheit d. Wirtschaft, 1922; lndividualismus, 1925; Bismarck, 1929. 

2. Karl August, * Hanau 7. I. 1829, f Marburg an der 
Lahn 3. III. 1884, njemački ekonomist. Nakon praktično- 
trgovačkog rada posvećuje se od 1850 proučavanju na- 
rodnogospodarskog života. Postaje docent za narodnogo- 
spodarsku nauku u Heidelbergu (1856), zatim u Bonnu 
(1859), izvanredni profesor ponovno u Heidelbergu (1863) i 
konačno od 1867 redoviti profesor u Marburgu. Iako ne od¬ 
bija načela klasične škole, povodi se za J. St. Millom, Mac 
Cullochom, Cauves-om i traži, da društvovni probitci ne 
budu žrtvovani posebničkima. Po svojim nazorima može 
se pribrojiti t. zv. socijalnom liberalizmu. _ 

Najvažnija su mu djela osim radova u stručnim časopisima: Das 
System der Staatsanleihen im Zusammenhang der Volkswirtschaft be- 
trachtet, Heidelberg 1855; Die Besteuerung der Aktiengesellschaften in 
Verbindung mit dr Gemeidebesteuerung, Koln 1859; Die Volkswirt- 
schaft und ihr Verhaltnis zu Gesellschaft und Staat, Frankfurt 1864; 
Strassburg als deutsche Reichsuniversitat und die Neugestaltung des ju- 
ristischen und staatsvvissenschaftlichen Studiums, Frankfurt 1871. M. I. 

DIEULAFOY, Georges, * Toulouse 18. XI. 1839, f Pariz 
16. VIII. 1911, francuski liječnik. Od 1887 profesor pato¬ 
logije u Parizu. Uveo u praksu punkciju eksudata. Gla¬ 
vna su mu djela Cliniques medicales de VHćtel-Dieu 
(1897) i Manuel de pathologie interne (1893). 


IV, 47 

DIEZ —DIFERENCIJACIJA MAGNE 


DIEZ, Friedrich, * Giessen 15. III. 1794, f Bonn 29. V. 
1876, gdje je od 1823 bio profesor romanske filologije. Ono, 
što je Bopp značio za poredbenu indoevropsku, a Miklošič 
za poredbenu slavensku, to je D. bio za poredbenu roman¬ 
sku lingvistiku, bio je njezin osnivač. Njemačka roman¬ 
tika pobudila je zarana u njemu zanimanje za španjolske 
romance, koje je prevodio na njemački i izučavao. Od 
presudnijeg je značenja za njegov kasniji znanstveni razvi¬ 
tak bio njegov sastanak 1818 s Goetheom, koji mu je 
svratio pažnju na Fran£oisa Raynouarda. Ovaj je francuski 
romantik bio baš otkrio trubadursko pjesništvo i utvrdio 
važnost provansalskog jezika za izučavanje romanskih 
jezika uopće. D. se sada dade na kritičko i metodičko 
izučavanje trubadurskog pjesništva i njegova značenja za 
evropske književnosti, pa je važnija djela prevodio u nje- 
mačkim stihovima. Ujedno je izučavao starije romanske 
književne spomenike, najstarije starofrancuske tekstove, 
najstarije romanske glosare i epski romanski stih. U dru¬ 
gom periodu primijenio je na poredbeno izučavanje ro¬ 
manskih jezika lingvističke i filološke nazore F. von 
Humboldta i Jakoba Grimma. G. 1836—43 zamjenjuje 
Raynouardovu poredbenu gramatiku romanskih jezika svo¬ 
jom Grammatik der romanischen Spvachen (3 sv., 3. izd. 
1872), klasičnim djelom naučnog duha, metodičnosti i jasnoće. 
Djelo je osnovica novijega poredbenog izučavanja roman¬ 
skih jezika i filološkog promatranja staroromanskih teks¬ 
tova. Sintaktički dio sačuvao je i danas potpunu vrijednost, 
dok je glasovni zastario, jer polazi od slova umjesto od 
glasova. Prema Raynouardovu Lexique roman postavlja 
D. 1859 svoj Etymologisches Worterbuch der romanischen 
Sprachen (5. izd. 1887), u kojem je dao osnovicu naučnom 
etimološkom izučavanju rječnika glavnih romanskih je¬ 
zika. Uza sav golemi napredak na ovom polju ovo djelo 
nije ni danas potpuno zastarjelo. D. je odgojio i prve 
znanstvene širitelje romanistike, tako Gastona Parisa u 
Francuskoj, Uga Angela Canella u Italiji, Adolfa Toblera 
u Njemačkoj i t. d. 

BIBL.: Altspanische Romanzen iibersetzt, Frankfurt am Main 1818; 
Altspanische Romanzen, besonders von Karls Paladinen, Berlin 1821 * 
Beitrage zur Kenntnis der romanischen Poesie, 1825; Poesie der Trou- 
badours, Zwickau 1826 (prevedeno na francuski 1846); Leben und 
Werke der Troubadours, Zwickau 1829, (posljednja dva djeia nanovo 
izdao K. Bartsch 1882—.83). Njegovu gramatiku romanskih jezika pre- 
vedoše na francuski Auguste Brachet, Alfred Morel-Fatio i Gaston 
Pariš pod naslovom Grammaire des langues romanes par F. D., 3. 
izd., Pariz 1874—76; Altromanische Sprachdenkmale, Bonn 1846; Zwei 
altromanische Gedichte, Bonn 1852 (o starofrancuskim pjesmama 
Passion du Christ i Vie de Saint Lćger). Manje studije i recenzije 
izdao je H. Breymann 1883 pod naslovom Kleinere Arbeiten und Re- 
zensionen; Altromanische Glossare , 1865 (prevedeno na francuski 1870), 
prikazuju najstarije spomenike romanske leksikografije, t. zv. glose 
iz Reichenaua, Kassela i Beča; Portugiesische Hofpoesie, 1863; Vber 
romanische Wortschopfung, Bonn 1875, prvo je djelo iz romanske se¬ 
mantike i, tvorbe riječi. 

LIT.: H. Breymann, F. D., Miinchen 1878, 2. izd., Leipzig 1894; G. 
Grober, Grundriss der romanischen Philologie, sv. I., 2. izd., Strass- 
burg 1904—05. p. S. 

2. Julius, ^ Niirnberg 18. IX. 1870, njemački slikar. On je 
miinchenski đak i od osnutka ilustriranog časopisa Jugend 
(1896) njegov suradnik crtežima i ornamentima, u kojima 
spaja predaje starijih njemačkih drvoreza s klasičnim i 
istočnjačkim elementima. Kasnije je profesor miinchenske 
škole za umjetnički obrt; bavio se opremom knjiga, ex-libri- 
sa i plakata, scenografijom i dekorativnim slikarstvom i 
nacrtima za mozaike i slike na staklu. Po njegovim osno¬ 
vama izrađene su dekoracije Narodnog i Njemačkog mu¬ 
zeja u Miinchenu, Kurhausa u Wiesbadenu, kolodvora u 
Niirnbergu te gradskih vijećnica u Leipzigu, Essenu, Strass- 
burgu, Hannoveru i dr. Izraziti je predstavnik t. zv. »Ju- 
gend«-stila. 

LIT.: R. Braungut, J. D. (1920); Das Diez-Werk (1920). 

3. Wilhelm von, * Bayreuth 17. I. 1839, f Miinchen 25. II. 

1907, njemački slikar i ilustrator. Učio je na miinchenskoj 
akademiji; bio je blizak krugu A. Liera i radio pod utje¬ 
cajem starih nizozemskih majstora i suvremenog A. Men- 
zela. Prikazivao je vojnički život i bio vrlo dobar slikar 
životinja. G. 1872 postao je profesor miinchenske akade¬ 
mije i mnogo utjecao na svoje učenike. Između njegovih 
djela poznate su slike Svečanost u šumi (Nationalgalerie, 
Berlin) i Hrvati (1900, Miinchen). Ilustrirao je brojne knji¬ 
ge, između ostaloga Schillerovu Povijest 30-godišnjeg rata 
i Leitnerovu Povijest austrijske vojske. Bio je stalan su¬ 
radnik miinchenskog humorističnog časopisa Fliegende 
Blatter. F. C. 


DIEZ CANEDO, Enrique, ^ Badajoz 1874, španjolski 
pjesnik, književni kritik i esejist. Ističe se svestranim po¬ 
znavanjem suvremene evropske književnosti, napose fran¬ 
cuske. Zbirke pjesama: Versos de las horas, Imagenes, La 
somhra de los suehos, Epigramas. J. Tbk. 

DIFENILAMIN, CeHs-NH-CeHs, sekundarni je aromatski 
amin. Dobiva se iz anilin-klorhidrata i anilina grijanjem u 
autoklavu kod 200°—230°. Reakcija teče prema jednadžbi: 
CcHsNHrHCl 4- C 6 H 5 NH 2 -v CeHsNHCeHs + NFLC1 

anilin-klorhidrat anilin difenilamin 

Kristalizira se u obliku bijelih sjajnih listića; talište 54°. 
Slaba je baza, pa s koncentriranim mineralnim kiselinama 
stvara soli. Upotrebljava se u većoj mjeri u veleobrtu kao 
matična tvar za priređivanje nekih važnih boja (tijazini). 
Difenilamin, rastopljen u koncentriranoj sumpornoj kiselini, 
služi kao reagens na dušičnu kiselinu, koja ga i u najma¬ 
njim količinama modro obojadiše. M. Pr-k. 

DIFENILMETAN, CeHs’CFh'CeFL, aromatski ugljikovo¬ 
dik s dvije nekondenzirane benzolove jezgre. Kristalizira 
se u bezbojnim iglicama; talište 26°. Ugodno miriše po 
narančinim lupinama. Upotrebljava se za priređivanje t. zv. 
difenilmetanskih boja (-> auramin) i osim toga u parfi- 
meriji. M. Pr-k. 

DIFERENCIJA -> Računske operacije; za diferencije 
višega reda -> Račun diferencija. 

DIFERENCIJACIJA -> Diferencijalni račun. 

DIFERENCIJACIJA (lat. differre »razlikovati se«) u 
biologiji zove se ono zbivanje u živoj prirodi, kojim se 
stvara iz jednoličnog mnogolično. Napose govorimo o d-i 
u razvitku zametka. Stanice, koje nastaju dijeljenjem ja¬ 
jeta (-> bražđenje), još su sve jednako građene, samo su 
pričuvne tvari (žumanjak), ukoliko ih ima, po njima razno¬ 
liko podijeljene. I tada, kada se te stanice poredaju u li¬ 
stiće, pa se stvaraju naborima, uvraćanjem i izvraćanjem 
tih listića zametci organa, stanice su gotovo još sve je¬ 
dnake, ali poslije toga stanice se počinju u svakoj osnovi 
organa drukčije oblikovati: u mišićnim osnovama proiz¬ 
vode mišićna vlakanca, vezivne stanice izašilju izdanke, 
crijevne stanice poprimaju dug cilindričan oblik i t. d. To 
se zbivanje nastavlja kroz cijeli daljnji razvitak, dok se 
sve raznolike stanice tijela ne izgrade u svom konačnom 
obliku. Isto vrijedi za razvitak biljnog organizma. Na ve- 
getacionom vršku još su sve stanice jednolične, ali se 
naskoro poredaju u tri sloja, u kojima počinje pretvaranje 
u kožne, provodne i potporne te parenhimske stanične 
tvorbe. O d-i govorimo i kod filogenetskog razvitka. Je¬ 
dinstvena se neka vrsta (species) cijepa, diferencira na 
raznolike rase, koje mogu biti izvorom novih vrsta, a svaka 
od njih opet se dalje diferencira i na rase i t. d. Cijela 
mnogoličnost u živoj prirodi kao cjelini, a jednako i mno- 
goličnost građevnih dijelova svakog organizma proizvod 
je, dakle, diferencijacijskih zbivanja. B. Z-k. 

DIFERENCIJACIJA DRUŠTVENA Društvo. 

DIFERENCIJACIJA MAGME. U petrologiji (v.) pod 
diferencijacijom razumijevamo sve one procese različitih 
fizičko-kemijskih uvjeta, pod kojima postaju vrste sti¬ 
jena i različite rudne mase iz neke magme. Mnogobrojne 
su hipoteze o vrsti, opsegu i značenju tih procesa. Ipak 
se mogu izlučiti dvije alternativne grupe u pitanju geneze 
eruptivnih stijena, oko kojih se među petrografima vodi 
prilično žestoka borba. To su: asimilacija (v.) i diferen¬ 
cijacija magme. U ovoj posljednjoj grupi opet postoje opre¬ 
čna mišljenja o mogućnosti diferencijacije prije početka 
kristalizacije i diferencijacije za vrijeme same kristali¬ 
zacije. 

Likvacija magme najznatniji je fenomen, koji bi prema 
mišljenju nekih petrografa omogućio diferencijaciju prije 
početka kristalizacije. Visoko tempirana magma kao ho¬ 
mogena silikatna taljevina raspala bi se znatnijim padom 
temperature u dvije ili više tekućih faza s različitim ke¬ 
mijskim sustavom, a to bi dovelo i do raznolikosti stijena, 
nastalih iz pojedinih frakcija. — Ima mnogo primjera, da 
neke homogene otopine kod niže temperature prelaze u 
dvije tekuće faze, odijeljene jasnim fizičkim plohama 
(cink i* olovo, voda i fenol). Međutim su eksperimentalna 
istraživanja (Greig) pokazala, da silikatne taljevine od 
poznatih prirodnih magma ne pokazuju ovo svojstvo ne- 
miješanja (Entmischung, Immiscibility). Imiscibilitet na¬ 
stupa jedino kod taljevina sulfidnih i oksidnih minerala 
kao i silikatnih taljevina s neobično velikom količinom 

SiC> 2 . No u drugu je ruku Daly statističkim istraživanjem 
ustanovio, da u prirodi postoje uglavnom dva oprečna tipa 
stijena: granitski (kiseli) i bazaltski (bazični). Ovu ćemo 
pojavu najjednostavnije protumačiti, ako pretpostavimo, 
da kod niže temperature postoji imiscibilitet između ba¬ 
zične i kisele magme unutar jedne izvorne pramagme, 
koja naime stoji pod visokim tlakom, a u njoj ima mno¬ 
štvo lako ishlapljivih tvari. Laboratorijska eksperimen¬ 
talna istraživanja ne obaziru se na ove dvije posljednje 
činjenice, koje bi mogle u ovom pitanju biti vrlo važne. 
Za definitivno rješenje problema likvacije treba još dalj¬ 
njih opažanja. — Soretov princip, prema kojem su razlike 
u koncentraciji kemijskih komponenata pojedinih dijelova 
magmatskog basena prouzročene razlikama u temperaturi, 
nadalje gravitativni efekti , diferencijacija zbog razlika u 
pritisku, strujanje i emanacija plinovitih tvari, pojave su, 
koje jamačno vrlo malo znače za diferencijaciju homogene 
rastaljene magme. 

Za vrijeme kristalizacije može se magma lakše diferen¬ 
cirati. Manjeg je opsega i od lokalne važnosti postanak 
»rubne faci je«, koja nema isti mineralni sastav, kakav ima 
centralni dio masiva, t. j. kristalizacija počinje na rela¬ 
tivno hladnijim rubovima magmatskog basena, gdje je 
magmatska taljevina u dodiru s hladnim zidovima okolnih 
stijena. Difuzijom pojedinih kemijskih komponenata iz 
središnjega dijela basena održavala bi se potrebna kon¬ 
centracija na rubovima; tako bi središnji dio sve više gu¬ 
bio, a rub bi sve više primao dotičnu tvar. — Na toj 
graničnoj plohi može doći još i do malene asimilacije 
stijena djelovanjem vruće magme, radi čega nastaje tanji 
ili deblji pojas, koji je drukčijega sastava od onoga u 
centralnom masivu (sintetička diferencijacija). Vrlo je 
vjerojatno, da ovako asimilirani materijal pospješuje i kri¬ 
stalizaciju nekih minerala. 

Frakcionirana kristalizacija. Zna se, da je kristalizacija 
pojedinih mineralnih vrsta vezana za određene temperatu¬ 
re; i pri postepenom ohlađivanju magme od najviše točke, 
kada počinje kristalizacija, pa sve do konačnog skrući¬ 
vanja u svakom intervalu temperature kristaliziraju se 
drugi minerali. Bowenova (v.) su istraživanja nadalje po¬ 
kazala, da je većina silikatnih minerala u stijenama me¬ 
đusobno povezana diskontinuiranim ili kontinuiranim 
reakcijama i da čine određeni niz minerala, t. zv. Bowenov 
red. Prvi se članovi kristaliziraju kod najviše, dalji čla¬ 
novi toga reda kod sve niže i niže temperature. — Pro¬ 
dukt kristalizacije u magmi nekoga kemijskog sastava 
može diferirati u velikom opsegu. Pitanje je samo, da li 
izlučeni mineralni individuumi postignu potpunu kemijsku 
ravnotežu s preostalom tal je vinom. Većina silikatnih mi¬ 
nerala, koji se kristaliziraju iz magme, nisu stabilni i de¬ 
finitivni produkti, na njih i dalje utječe kemijska ravno¬ 
teža. Padom temperature, a utjecajem preostale magmat¬ 
ske taljevine, mijenjaju se ti minerali ili peritektičkom 
reakcijom ili kontinuiranim preobražajem u druge mine¬ 
rale. Olivin kod temperature niže od temperature krista¬ 
lizacije reagira već nešto kiselijom taljevinom i prelazi u 
piroksen (peritektička reakcija); vrlo je vjerojatno, da 
ovaj kod još niže temperature prelazi u aktinolit, zatim u 
rogovaču i napokon u biotit. Bazični plagioklasi prelaze 
postepenim padom temperature u sve kiselije plagioklase 
sve do albita. Ako se ove reakcije, kontinuirana i diskon¬ 
tinuirana, mogu provesti do kraja, t. j. uspostavi li se 
uvijek kemijska ravnoteža između izlučenih kristala i 
preostale taljevine, kristalizacija takve magne nije frak¬ 
cionirana. Ne uzmogne li se bilo s kojega navedenog raz¬ 
loga postići ravnoteža, na pr. zbog akumulacije izlučenih 
minerala, što je zapravo izolacija tih minerala od kemij¬ 
skog utjecaja preostale taljevine, rubnog ovoja (reaction 
rim), zonarne građe i t. d., kristalizacija je frakcionirana. 
Za posljedicu imamo stijenu ili stijene, u kojima dolaze 
svi minerali, koji su se za kristalizacije magme izlučivali 
iz nje, dok su u prvom slučaju zastupani u stijenama samo 
i isključivo posljednji članovi kristalizacijskoga reda. — 
Kako između obiju ovih krajnosti ima velik niz moguć¬ 
nosti različito postignutog stupnja kemijske ravnoteže, po¬ 
stoji, dakako, i velik broj kombinacija, u kojima se mine¬ 
rali pojavljuju. Stupanj uspostavljene ravnoteže, frakcio- 
nirane kristalizacije, vrlo je dakle važan, jer diferencija¬ 
cijom jedne magme postaju različite varijacije petrograf- 
skih oblika, stijena, ruda i minerala. 


Različit može biti način, kako pojedini članovi kristali¬ 
zacijskoga niza minerala ispadaju iz kemijske ravnoteže. 
Zoniranje plagioklasa vrlo je raširena pojava. Kiseli pla- 
gioklas, omotavši jezgru bazičnog člana, sačuvao ga je od 
utjecaja kemijske reakcije i od toga, da potpuno ne išče¬ 
zne. Gravitacijskom diferencijacijom neki se minerali, i to 
naročito olivin, piroksen, bazični plagioklasi, nadalje ma¬ 
gnetit, kromit, ilmenit i ev. neke druge rude, zbog svoje 
veće gustoće skupljaju pri dnu magmatskog basena, a lakši 
pri površini. Tako može u prvo doba kristalizacije ma¬ 
gmatskog tijela olivin s piroksenom ili s bazičnim plagio- 
klasom dohvatiti najniže dijelove magmatskog basena i 
stvoriti na taj način peridotitske, troktolitske i gabroidske 
varijetete, dok je preostala magmatska taljevina zadobila 
dioritski ili čak granitski kemizam, iz koje, dakako, može 
nastati dioritsko ili granitsko kamenje. — Odijeljenje su¬ 
spendiranih individuuma minerala od preostale magmatske 
taljevine, što se često uspoređuje s tekućinom istisnutom 
iz spužve, mogu također prouzročiti normalni lateralni 
tlak, tlak orogonetskih pokreta u zemaljskoj kori, koji po¬ 
kreću magmatsku masu. Najvjerojatnije je, da svi ovi 
uzroci, stojeći međusobom u tijesnoj vezi, dovode do 
filtracije i istiskivanja mobilnije magmatske taljevine iz 
inertnije mrežotine izlučenih kristala. 

Kristalizacijska diferencijacija, a s njom u vezi i frak¬ 
cionirana kristalizacija, zadobiva kod petrografa sve više 
i više pristaša, i čini se, da već i znatno prevladava između 
svih ostalih hipoteza u pitanju diferencijacije magme. A 
mora se priznati, da su pristaše kristalizacijske diferenci¬ 
jacije dokazali svoje pretpostavke eksaktnim eksperimen¬ 
talnim istraživanjima u laboratoriju i njima riješili mno¬ 
štvo problema, koji se javljaju pri proučavanju kristali¬ 
zacije minerala u prirodnoj magmi. U drugu su ruku dali 
odlučne prigovore ostalim pretpostavkama: likvaciji, imi- 
scibilitetu, asimilaciji i eutektikumu, te se petrograf teško 
otima uvjerenju, da je kristalizacijska diferencijacija naj¬ 
značajniji, ako ne i jedini čimbenik i uzročnik diferen¬ 
cijacije magme. 

LIT.: L. H. Alling, Interpretative Petrology of the Igneous Rocks, 
New York-London 1936; Barth-Correns-Eskola, Die Entstehung der 
Gesteine, Berlin 1939; N. L. Bowen, The Evolution of the Igneous 
Rocks, Princeton 1928. M. T-r. 

DIFERENCIJAL -> Diferencijalni račun. 

DIFERENCIJAL. Kad vozila prolaze zaokretima, dolazi 
do nejednakoga prevaljivanja putova u toliko, što središtu 
zaokretanja bliži točak prevaljuje manji put od točka, koji 
je od toga središtu dalji (si. 1). Ako se točkovi okreću 
svaki za sebe, onda svaki od njih poprimi potrebni broj 
okretaja. No kad su oba točka kruto spojena, kao što je 
to slučaj s točkovima vozila, koja pokreće motor, ta je 
pojava uzrok sklizanju točkova, što znači nepotrebno tro¬ 
šenje pneumatika, a to valja spriječiti. Dok je na pr. kod 
željeznica takvo sklizanje maleno zbog velikog polumjera 
zaokretanja r, kod cestovnih je vozila sklizanje već znatno, 

jer je omjer — zbog malenog r dosta velik. Zbog toga 
r 

treba na cestovnim vozilima (automobili, traktori) imati 
spravu, koja će nastalu razliku prevaljenih putova i s time 
vezanu razliku broja okretaja točkova izjednačiti, a da se 
pri tome ne mora ništa mijenjati broj okretaja pogonskog 
motora. Taj zadatak izjednačenja vrši diferencijal. 

D. se sastoji (v. sliku 2) najčešće od sistema zupčanika, 
od kojih ležišta a t. zv. planetnih zupčanika b okreće 
motor oko osi osovine d , a njihovi zubi zahvataju u zupča¬ 
nike c, koji su uklinjeni na osovine d točkova. Dok oba 
točka prevaljuju jednake putove, pa se okreću jednakim 




SI. 2. 

brojem okretaja, miruju planetni zupčanici u odnosu prema 
zupčanicima c točkova. No čim se broj okretaja jednog 
točka promijeni, počnu se pokretati planetni zupčanici iz¬ 
među zupčanika točkova i time jednače tu nejednolikost 
broja okretaja. Bitno je pri tome, da se broj okretaja, 
kojim se okreću ležišta a planetnih zupčanika oko osi oso¬ 
vina d, ništa ne mijenja, pa dakle ni broj okretaja pogon¬ 
skog motora. Zupčanici su d-a gotovo uvijek stožni, no 
mogu biti i čelni. Pogon d-a može uslijediti pužnikom na 
pužno kolo ili stožnikom e na stožnik /. Kod toga dolazi 
od trostrukog do osmerostrukog smanjenja broja okretaja 
osovine g, koja pokreće d. Taj je prenos to veći, što je veći 
broj okretaja osovine motora i promjer točkova. 


C 



'^Xy 7777 Z\ | 

a® 

Y/z)/ 

S^ b 

V///A 









SI. 3. 



Opisani d. ima manu, što ne može izvući vozilo iz onih 
položaja, kod kojih se jedan točak može sasvim lahko 
okretati, na pr. na glatkoj površini leda, dok drugi točak 
leži na čvrstom, dobrom tlu. U tom slučaju točak na 
dobrom tlu potpuno miruje, dok se točak, koji ima malen 
otpor, okreće se dva puta većim brojem okretaja no što 
bi se okretao, da se oba kotača okreću jednakim brojem 
okretaja. Da kod teretnih vozila, koja moraju raditi i na 
slabim cestama ili na besputnom tlu, ne dođe time do 
uzrokovane nepokretnosti vozila, ugrađuju se u takva vo¬ 
zila d-i bez zupčanika (v. si. 3). U tim su d-ima točkovi spo¬ 
jeni preko grebenastih bubnjeva b s valjcima ili sličnim 
komadima a, koji se nalaze u njihovom radijalnom među¬ 
prostoru c, a pokreće ih motor. Nejednoliki broj grebena 
na bubnjevima omogućuje malena međusobna pomicanja 
točkova, koliko je to potrebno za pravljenje zaokreta, ali 
onemogućuje gore opisani slučaj, da jedan točak miruje. 
S ovakvim d-ima moguće je i na najnepovoljnijem tlu voziti 
i izvući vozilo vlastitom snagom iz grabe s blatom, ledom 
i t. d. Ovakve d-e zovemo blokiranima, za razliku od onih 
prvih, koji nisu blokirani, a imadu samo zupčanike. Zbog 
velikih međusobnih pokretanja, odnosno trenja u d-ima, 
moraju se svi njegovi dijelovi izdašno podmazivati. To se 
vrši konzistentnom masti ili posebnim uljem. — D. mora 
imati svaki gonjeni par točkova vozila bez obzira, je li 
pogon na prednje, stražnje ili sve točkove. M. Mi-ć. 

DIFERENCIJALNA GEOMETRIJA. To je grana geo¬ 
metrije, koja proučava kontinuirane geometrijske tvore¬ 
vine (krivulje, plohe, prostore) samo u okolišu jedne 
njihove točke, t. j. u toj točki i onom dijelu tvorevine, 
koji se nalazi neposredno uz tu točku. Njoj je oprečna 
ona grana geometrije, koja istražuje spomenute tvorevine 
u njihovoj cjelini ili totalitetu. Jedna i druga od ove 
dvije geometrije može se obrađivati na dva načina: sin¬ 
tetički ili analitički; onaj prvi je čisto geometrijski, dok 
se drugi služi matematičkom analizom (grubo rečeno: ra¬ 
čunom). U analitičkom načinu razlikujemo pak one dvije 
geometrije po tome, što se prva služi diferencijalnim (i 
nešto integralnim) računom (odatle joj i ime), a druga 
pretežno metodama algebre, pak zato ostaje u granicama 
analitičke geometrije u užem smislu, ograničujući se na 
istraživanja t. zv. algebarskih krivulja i ploha; zbog toga 
se onda zove algebarskom geometrijom. Međutim ima 
izvjesnih svojstava, koja imaju diferencijalni karakter, 
makar dotične tvorevine promatrali kao cjelinu (na pr.: 
broj tjemena nekog ovala; svojstvo kugline plohe, da se 
ne da deformirati); to je diferencijalna geometrija u ve¬ 
likom. Često se diferencijalna geometrija javlja kao pri¬ 
mjena diferencijalnog računa na geometriju, no to za¬ 
pravo nije diferencijalna geometrija, jer tada geometrija 
služi samo za ilustraciju pravila i operacija diferencijal¬ 
nog računa, dok u diferencijalnoj geometriji moraju biti 


geometrijski pojmovi, svojstva, odnošaji i stavci ono pri¬ 
marno, a diferencijalni račun samo sredstvo za njihovo 
istraživanje. 

Po predmetu, koji istražuje, dijeli se diferencijalna 
geometrija u difer. geometriju krivulja (ili teoriju kri¬ 
vulja), difer. geometriju ploha (teorija ploha) i difer. geo¬ 
metriju (općenih, n-dimenzionalnih) prostora; s obzirom 
pak na prirodu operacionog prostora, u kojem zamišljamo 
»uronjene« te objekte, imamo metričku, afinu i projektivnu 
difer. geometriju. Metrička je sve do početka ovoga stolje¬ 
ća bila sama, te se zove i klasičnom difer. geometrijom. 

1. Metrička diferencijalna geometrija: Teorija krivulja. — 
Tu moramo razlikovati teoriju ravnih krivulja (t. j. kri¬ 
vulja u ravnini) i teoriju prostornih krivulja. Ravnu kri¬ 
vulju možemo analitički predočiti na tri načina: eksplicitno 
jednadžbom y — f(x), implicitno jednadžbom F(x,y) = o 
ili parametrički jednadžbama x = q(t), y = ty(t) za va- 
riabli parametar t; pri tom pretpostavljamo, da su sve 
ove funkcije monogene, dakle jednoznačne i neprekidne s 
derivacijama svih potrebnih redova, a za koordinate x, y 
uzimamo, da su pravokutne. Prvi je problem, koji se 
tu javlja, pitanje tangente krivulje u njezinoj točki 
P 0 (*o>yo); ona na staje iz sekante P Q P t s pomoću graničnog 
prijelaza P^P^ t. j. za slučaj, kada točka P 1 po krivulji 
neograničeno teži prema čvrstoj točki P Q (SI. 1). Ako 
tu operaciju provedemo analitički, dobivamo za tangentu 
po redu ova analitička predočenja: 

y—y 0 = y 0 '*(*—*<>)> 

(x x Q ) ' F x ° + (y — y Q ) • Fy° = 0, 

odnosno 

*—<p(t 0 ) = y—¥t 0 ) 

vVo) VVo) 

gdje su svuda x, y koordinate kurentne točke na tan¬ 
genti. Za normalu krivulje u točki P Q , t. j. pravac, koji 
ide diralištem P Q okomito na tangentu (SI. 1), izvode se 
odatle jednadžbe prema pravilima obične analitičke geo¬ 
metrije. 



Drugo je pitanje kod ravnih krivulja problem osku- 
lacione kružnice, t. j. kružnice, koja u točki P(x,y) kri¬ 
vulje ima s ovom tri konsekutivne točke zajedničke (t. j. 
tri točke, koje slijede jedna »tik« iza druge). Središte 
(a, b) i polumjer r te kružnice dani su za eksplicitni i 
parametrički oblik formulama 


a 


1 + V'2 , 

x — -— y , b = v + 

1 9 * 


a = cd - 


CP '2 + ^'2 

cp'ip" — cp^ip' 


i|/, b 


1 + y' 2 

y" 

= l|J "f* 


(1 + 

* y" 2 

<P' 2 + ^ 2 , 


(V2 + 

OV' — <p ,,l l 0 2 


To se dobiva opet s pomoću graničnog prijelaza na taj 
način, da postavimo jednadžbu kružnice kroz točku P i 
bilo koje dvije točke P 1 ,P 2 krivulje, pak pustimo, da 
točke P ± i P 2 nezavisno jedna o drugoj po krivulji ne¬ 
ograničeno teže prema čvrstoj točki P. Vrlo se lako uviđa 
i geometrijski i analitički, da središte oskulacione kru¬ 
žnice leži na pripadnoj normali krivulje. Ovo je samo 
specijalni slučaj općenog problema diranja dviju krivulja 
(oskulacione parabole i elipse). 

Luk krivulje je dio krivulje, omeđen dvjema njezinim 
točkama; duljina luka označuje se sa s, te je dana for¬ 
mulama 

s= x fyT+y i dx = dx= hvor + 

i x 0 Fy \ 

gdje je luk omeđen točkama P Q i P t \ te se formule izvedu 
iz osnovne formule za element luka ili lučni diferencijal 
(SI. 2) 

ds* — dx 2 + dy*. 

Iz zadnjeg oblika za s slijedi, da je za 

<pw + v(*r - i 

s=t + C, no konstanta C dade se uvijek učiniti jednakom 
nuli, ako podesno odaberemo početak računanja duljine 
luka s, odnosno parametra t; prema tome možemo reći, da 
u slučaju, kada funkcije ep i ip zadovoljavaju gornji uvjet, 
parametar t znači duljinu luka krivulje. 

Krivina k krivulje u njezinoj točki P definira se kao 
granična vrijednost omjera kuta tangenata u točki P i 
nekoj blizoj točki P 1 prema duljini luka PP ±9 kada točka 
P neograničeno teži po krivulji prema čvrstoj točki P; 
kraće: krivina k je omjer kuta kontingence dx i elementa 
luka ds u točki P, gdje se pod kutom kontingence razu¬ 
mijeva kut dviju konsekutivnih tangenata; imamo, dakle, 
definicionu formulu 



Ako tu veličinu dx razvijemo analitički iz njezinog geome¬ 
trijskog pojma, dobivamo, da je k = y , gdje je r polu¬ 
mjer oskulacione kružnice. Zato se oskulaciona kružnica 
zove još i kružnicom krivine , a njezin polumjer polumjerom 
krivine. Međutim, kružnicu krivine možemo definirati i 
posve nezavisno o oskulacionoj kružnici, jer kružnica kao 
krivulja, koja je posvuda jednako zakrivljena, služi kao 
model, na kojem se uopće uvodi pojam krivine kao mjere 
za zakrivljenost (valja dobro lučiti krivinu od zakrivlje¬ 
nosti; ovo je pojam geometrijski, svojstvo krivulje kao 
takve, dok je krivina broj, koji veli, kolika je zakrivlje¬ 
nost). 

Singularne točke krivulje jesu one, gdje se tangenta, 
odnosno duljina luka ne vlada kao obično, na pr. ako je 
za parametrički oblik istodobno cp ’(t) = 0 , ip'fO = 0, tada 
je tangenta u točki P(t) neizvjesna, element luka jednak 
nuli, a točka P singularna, i to šiljak (SI. 3b). Implicitni 
oblik daje nam tako tri vrsti singulariteta: uzao, šiljak i 
izoliranu točku (SI. 3); ova posljednja je točka, koja pri¬ 
pada krivulji, ali nema realne sveze s ostalim točkama 
krivulje. Eksplicitni pak oblik vodi prirodno do t. zv. 
točke infleksije, t. j. takve točke na krivulji, koja sa svoje 




dvije konsekutivne leži na jednom istom pravcu, naime na 
infleksionoj tangenti te točke (SI. 4). To su samo naj¬ 
običniji singulariteti, prema kojima stoje viši singulariteti 
ravnih krivulja (na pr. šiljak 2. vrsti, samodiranje i t. d.). 

Zatim dolazi pitanje asimptota (v.) ravnih krivulja, t. j. 
tangenata u neizmjerno dalekim točkama tih krivulja; onda 
teorija anvelopa ili umotaljaka skupa ravnih krivulja: je¬ 
dnadžba F(x,y;a) = 0 znači za variabli parametar a skup 
od oo l krivulja u ravnini, pak se krivulja, koja dira isto¬ 
dobno sve krivulje toga skupa, zove anvelopa ili umotaljka 
toga skupa. Jednadžba anvelope dobiva se tako, da se iz 


zadane jednadžbe skupa i jednadžbe 


dF(Xjyja) 

da 


= 0 elimi¬ 


nira parametar a. 

Ako tu teoriju anvelopa primijenimo na skup normala 
neke ravne krivulje, dobivamo t. zv. evolutu te krivulje 


kao anvelopu njezinih normala; za nju se može smjesta 
konstatirati, da je identična s geometrijskim mjestom sre¬ 
dišta oskulacionih kružnica zadane krivulje. Na pojam 
evolute nadovezuje se odmah pojam evolvenata; to su 
krivulje, za koje je zadana krivulja evoluta; svaka ravna 
krivulja ima samo jednu evolutu, ali oo l evolvenata. Sve 
je to samo kratki sumarni prikaz sadržaja diferencijalne 
geometrije ravnih krivulja, a potankosti treba pogledati 
u dolje navedenoj literaturi. 

2. — Prostorna krivulja je ona, koja se ne može smje¬ 
stiti u jednu ravninu ili u više njih. Glavna poglavlja teo¬ 
rije prostornih krivulja jesu: tangenta, normale i normalna 
ravnina; oskulaciona ravnina; trobrid pratilac s glavnom 
normalom i binormalom te rektifikacionom ravninom; di¬ 
ranje dviju krivulja, odnosno krivulje i plohe, te specijalno 
oskulaciona kružnica i kugla s polarnom osi; popratne 
plohe prostorne krivulje: tangentna ploha, polarna ploha 
i rektifikaciona developabla, te ploha glavnih normala, od¬ 
nosno binormala; duljina luka i singularne točke; fleksija 
i torzija sa sfernim preslikavanjem prostorne krivulje; 
asimptote; evolute i evolvente (jedne i druge filarne, od¬ 
nosno planarne) i t. d. 

Analitički je prostorna krivulja predočena opet ekspli- 
citno jednadžbama y = f(x), z = g(x) ili implicitno jedna¬ 
džbama F(x,y i z) = 0 , G(x,y,z) — 0 ili parametrički x = cp(t), 
y — z ~ x(t), gdje je t neki variabli parametar; sve 

su funkcije monogene, a koordinatni sustav je pravokutan. 
U prvom je slučaju krivulja presjek dviju cilindričnih, a 
u drugom dviju općenih ploha. Tangenta u točki P(t) u 
trećem je slučaju dana jednadžbama 


x — y(t) _ y — ty(t) _ z — x(t) 

¥(t) V(t) x'(t) ! 


dakle ima normalna ravnina, t. j. ravnina okomita na tan¬ 
gentu u njezinom diralištu, jednadžbu 

[x - <p (t)] • cp'(t) + [y- MO] ■ V(t) +[z — x(t)J ■ %'(t) = 0. 
Tu su svuda y, z koordinate kurentne točke tangente, 
odnosno normalne ravnine. Oskulaciona ravnina , t. j. 
ravnina, koja ide trima konsekutivnim točkama P, P ± , P. } 
krivulje, ima jednadžbu 


x — cp cp' cp" 

y — ip ip' ip" 

z — X X' X 



Presječnica normalne i oskulacione ravnine u točki P je 
glavna normala krivulje u toj točki, a okomica, dignuta u 
P na oskulacionu ravninu, zove se binormala , jer je oko¬ 
mita i na tangentu i na glavnu normalu; ravnina tangente 
i binormale zove se rektifikaciona ravnina prostorne kri¬ 
vulje u dotičnoj točki. Tri pravca: tangenta, glavna nor¬ 
mala i binormala u točki P krivulje čine tropravokutni 
trobrid, koji se zove trobrid pratilac krivulje u točki P 
(SI. 5); njegove su strane oskulaciona, normalna i rekti¬ 
fikaciona ravnina. Jednoznačno je određen tangentom i 
oskulacionom ravninom, te se mijenja od točke do točke 
krivulje, dakle zajedno s parametrom f. 

Element luka ds prostorne krivulje dan je formulom 
ds 2 = dx 2 + dy 2 + dz 2 = [cp '(t) 2 + V(V 2 + xV) 2 h dt 2 , 


pa u slučaju 

cp'fO 2 + V(*) 2 + %V) 2 = 1 

opet parametar t znači duljinu luka s. To je važno zbog 
toga, što se tada sve daljnje istraživanje prostornih kri¬ 
vulja izvanredno pojednostavnjuje. Uzimamo dakle, da 
je prostorna krivulja od sada zadana ovako 
* = < v(s), y = ty(s), z = %(s). 

Tada su kosinusi smjera (t. j. kosinusi kutova, što ih do¬ 
tični pravac čini s pozitivnim smislovima koordinatnih 
osi) a, P, y tangente, /, m, n, glavne normale, te X, [i , v 
binormale dani formulama 


a = x f , / = rx" , \ = r (y'z” — y"z') , 

P = y', m = ry", = r(z'/-zVJ, 

Y = z'; n = rz" ; v = r(x'y” — x'y '), 

gdje se derivacije imaju uzeti po parametru s, a r znači 
polumjer prve krivine ili fleksije prostorne krivulje, dan 
formulom 

7 = f = y *" 2 + y " 2 + Z " 2 ; 

tu je dT kut kontingence. Za čitavu teoriju prostornih 
krivulja fundamentalne su Frenet-Serretove formule 


a' = —, 
P' = 

r 


Y = 


1 r g 

, P P 

m = — — — — 
r g 

n , __ y_ _ v_ 

v g 


V- A 

, m 

11 7’ 

v' = 

e 


gdje opet crtica znači deriviranje po parametru s, a p je 
druga krivina ili torzija prostorne krivulje, dana formulom 


1 


dB 

ds 


* y Z ' 

x" y" z" 
x" y'" z"' 


g as x " 2 4- y" 2 4- z 2 * 

tu je dB t. zv. kut torzije, t. j. kut dviju konsekutivnih 
binormala. 

Čitava daljnja teorija prostornih krivulja izvodi se s 
pomoću tih formula i s pomoću tračnih specijalno develo- 
pablih ili razvojnih ploha. Važna je pri tom ova činjenica: 
teorija prostornih krivulja ne da se potpuno razviti bez 
pojma plohe; to je jedna neskladnost u diferencijalnoj 
geometriji, jer to suponira, da već znamo teoriju ploha 
prije teorije krivulja. Međutim, tu se radi samo o jednoj 
specijalnoj vrsti ploha, kojih se nama potrebna svojstva 
daju vrlo lako razviti i bez općene teorije ploha, a s druge 
strane, developable plohe zapravo su prostorni dualisti- 
kum samih prostornih krivulja. 

3. Teorija ploha . Analitički se ploha predočuje opet 
eksplicitno: z = f(x,y), implicitno: F(x,y,z) = 0 ili pa- 
rametrički (Gauss): x—cp (u, v), y=ty(u,v), z—y^(u,v), gdje 
su u, v među sobom nezavisni variabli parametri; sve 
funkcije suponiramo i tu kao monogene, a koordinatni 
sustav kao pravokutan. Za konstantnu vrijednost para¬ 
metra v znače posljednje tri jednadžbe neku prostor¬ 
nu krivulju na našoj plohi i analogno za konstantnu vri¬ 
jednost parametra u; to su t. zv. parametarske crte plohe, 
koje čine parametarsku mrežu na plohi. Sami parametri 
u i v zovu se krivocrtne koordinate točke P na plohi, jer 
određuju mjesto te točke na plohi na podlozi one mreže. 
Prvo je tu pitanje tangencijalna ravnina plohe u njezinoj 
točki P 0 (SI. 6); ona ima jednadžbu 

2 ~ 2 o=(* ~ x o) ’fx°+(y —y 0 ) ■ fy°, 

odnosno 


(X -X 0 ) • F x o+(y — y 0 ) • F y °+(z -z Q ) • 0, 


odnosno 


o 


y w u 

zj 


y v u 

z o 


= 0 . 


Odatle se lako dobiju jednadžbe normale plohe u točki 
P 0 . Čitava daljnja teorija ploha zavisi o izrazu za linijski 
element plohe; to je element luka bilo koje krivulje, koja 
izlazi iz točke P(u,v) na plohi. Označuje se opet sa ds, 
a najzgodniji analitički izraz za nj dobivamo u Gaussovom 
parametričkom predočenju plohe, u obliku 
ds 2 = Edu 2 4- 2 F du dv 4- G dv 2 . 

Desna je strana t. zv. prva fundamentalna kvadratna di¬ 
ferencijalna forma zadane plohe, a E, F, G su fundamen¬ 
talne veličine 1. reda; njihovi analitički izrazi dobiju se 
tako, da se u osnovnu formulu ds 2 = dx 2 4- dy 2 4- dz 2 
uvrste izrazi za diferencijale dx, dy, dz dobiveni iz jedna- 
čaba same plohe, a glase 

E = * w 2 + y u 2 + V, 

F = x u x v + y u y v + z u z v , 

G = x v 2 4- y 2 4- z 2 . 

Krivulje na plohi, uzduž kojih je u svakoj točki ds — 0, 
dane su diferencijalnom jednadžbom 

Edu * 4- 2Fdudv 4- Gđv* = 0, 

te se zovu minimalne krivulje plohe; one su uvijek ima¬ 
ginarne. 

Dalje se teorija ploha razvija tako, da se plošnom nor- 
malom točke P, u okolišu koje istražujemo svojstva plohe, 
polože različite ravnine; one određuju s plohom t. zv. 
normalne presjeke, pak je tada polumjer krivine R jednog 
takvog presjeka dan formulom 


1 _ Ldu 2 4- 2Mdudv 4- Ndv 2 
R Edu 2 4- 2Fdudv 4- Gdv 2 J ^ 

gdje je u brojniku t. zv. druga fundamentalna kvadratna 
diferencijalna forma plohe, a njezini koeficijenti L, M, N 
— fundamentalne veličine 2. reda — dani su formulama 


L = 


4- ]/EG — F 2 ‘ 


y u 

Z,i 


yv 

z« 


•*uu 

y uu 

z uu 


i analogno za M i N s tom promjenom, da mjesto x uu do¬ 
lazi x uv , odnosno x vv , i isto za y i z. Druga fundamentalna 
forma važna je zato, jer ona određuje odnošaj plohe pre¬ 
ma vanjskom svijetu, t. j. prema operacionom prostoru, u 
kojem se ploha nalazi (dakle određuje oblik plohe), dok 
je 1. fundamentalna forma mjerodavna samo za geometriju 
na samoj plohi. Ako je ploha zadana svojim jednadžbama, 
tada je time već suodređeno njezinih šest fundamentalnih 




veličina E, F, G, L, M, N; a fundamentalni problem teo¬ 
rije ploha sadržan je u obrnutom pitanju: da li šest po 
volji zadanih funkcija dvaju parametara u, v znače u 
svakom slučaju fundamentalne veličine neke plohe. Odgo¬ 
vor je dao O. Bonnet g. 1867.: To će biti onda i samo onda, 
ako te funkcije zadovoljavaju izvjesne tri t. zv. funda¬ 
mentalne jednadžbe plohe i ako je EG — F 2 +0. To je 
t. zv. teorem o eksistenciji i unitetu plohe. 

Iz formule (1) izvode se sada glavni normalni prosjeci, 
t. j. ona dva, za koja R ima maksimalnu, odnosno mini¬ 
malnu vrijednost; te se dvije vrijednosti označuju sa 
R lt R 2 i zovu polumjeri glavnih krivina. Dalje se iz toga 
izvode crte krivine, predočene diferencijalnom jednadžbom 


dv 2 E 

—dudv F 

du 2 G 

zatim Eulerova jednadžba 


L 

M 

N 


= 0, 


1 _ cos*q) 

R ~ ~R^ 


sin*cp 

TtT' 


gdje je qp kut, što ga normalni presjek (R) čini s glavnim 
normalnim prosjekom (RJ; nadalje Dupinova indikatrisa, 
onda asimptotski smjerovi na plohi u njezinoj točki P i 
s tim u svezi u jednu ruku tri vrste točaka plohe (elip¬ 
tične, hiperboličke i paraboličke), a u drugu asimptotske 
crte na plohi predočene diferencijalnom jednadžbom 
Ldu 9 4- 2Mdudv 4- Ndv 1 = 0. 


Posebno stoji pitanje geodetskih crta na plohi; to su 
krivulje najkraće udaljenosti dviju točaka na plohi, te se 
njihova diferencijalna jednadžba dobiva iz tog pojma s po¬ 
moću metoda računa variacija; no nasuprot tog integral¬ 
nog svojstva tih crta stoji direfencijalno svojstvo, da je 
njihova glavna normala u svakoj točki identična s plošnom 
normalom. Primjer: u ravnini su geodetske crte pravci, 
na kuglinoj plohi najveće ili glavne kružnice, na rotacionoj 
cilindričnoj plohi spirale. Za analitičko obrađivanje ge¬ 
odetskih crta dobro nam služe t. zv. Christoffelovi simboli. 

Posebno poglavlje teorije ploha otvara pojam totalne ili 
Gaussove krivine plohe u nekoj njezinoj točki P; definira 
se i njezin analitički izraz izvodi s pomoću t. zv. sfernog 
preslikavanja plohe, t. j. preslikavanja te plohe na jedi¬ 
ničnu kuglu po izvjesnom propisu. Na to se nadovezuju 
poglavlja o deformaciji ploha (t. j. pregibanju ili previja- 
nju ploha bez trgan ja i nabiranja, zatim o preslikavanju 
plohe na plohu (konformno, ekvilongno, ekviarealno; važno 
za kartografiju), namatan je plohe na plohu i t. d. 

Od daljnjih poglavlja diferencijalne geometrije ploha 
neka budu spomenuta ova: općena teorija krivulja na plohi 
i njihovih mreža (izotermičke, geodetske i t. d.), geodetska 
krivina (Bonnet), diferencijalni parametri (Beltrami), pa¬ 
ralelni pomak uzduž neke crte na plohi (Levi-Civita) i t. d. 

Od posebnih familija ploha važne su ove: tračne ili prav - 
časte , specijalno razvojne ili developable; rotacione; an- 
velope ploha; translatorne plohe; kanalne plohe (Monge); 

I Veingartenove ili W-plohe; minimalne plohe (plohe naj¬ 
manje površine unutar zadane konture; za njih je srednja 

krivina H = 4“ + jednaka nuli), te plohe konstantne 
R 1 ivo 

krivine. Ove posljednje osobito su važne zbog toga, što 
se daju pomicati u sebi bez trganja i nabiranja i što se na 
njima dadu euklidski interpretirati neeuklidske planime¬ 
trije (hiperbolička ili Lobačevskoga na t. zv. pseudosferi, 
sferno-eliptična ili Riemannova na običnoj kuglinoj plohi, 
odnosno polukugli, a parabolička ili euklidska na bilo kojoj 
developabloj plohi). 

4. Teorija prostora. Ako sa R n i S n označimo neki 
n-dimenzionalni ravni, odnosno zakrivljeni prostor, tada 
nam R Q i S Q znače točku, R ± i S 1 pravac, odnosno krivulju, 
R 2 i S 0 ravninu, odnosno zakrivljenu plohu, a onda ana¬ 
logno R 3 i S 3 znače ravni, odnosno zakrivljeni trodimenzio¬ 
nalni prostor i t. d. Od tih tvorevina možemo realizirati 
sve do uključivo R 3 , dok za S 3 , R 4 , S 4 ,... više nemamo 
zorne predodžbe. Ali možemo S 3 analitički obrađivati tako, 
da ga zamislimo uronjenog u neki ravni operacioni prostor 
sa više od tri dimenzije, recimo u 5 4 : u tu svrhu uzimamo, 
da u tom R 4 postoji neki pravokutni kartezijev koordi- 
natni sustav s ishodištem O i koordinatnim osima OX 1 , 
OX 2 , OX 3 , OX 4 te koordinatama x ± , x 2 , x 3 , x 4 . To je, daka¬ 
ko, puka generalizacija onoga, što smo imali u R 3 za *S Q , S ± 
i S 2 , bez ikakve geometrijske podloge; od geometrije je 
uzeta samo terminologija. Općeno se tako mogu u opera- 
cionom prostoru R n proučavati tvorevine S 0 , S v S 2 , ..., 
S n _ i, t. j. točke, krivulje, plohe, te prostori svih dimenzija 
do uključivo n — 1; svi se ovi S r za 0<,r<n zovu pod- 
prostori operacionog prostora R n , a i napose hiper- 
plohe od R n . Dakako, da su tu uključeni specijalno i ravni 
pcdprostori, t. j. pravac, ravnina i t. d. te napokon hiper- 
ravnina R n - 1 . Analitički aparat za istraživanje tih tvore¬ 
vina dobiva se na podlozi koordinatnog sustava Ox 1 x 2 ... x n . 

Krivulje S t su na pr. sada predočene jednadžbama 

*i = * 2 = <P 2 W».. = 

gdje je t variabli parametar, a cp x , cp 2 , ..., cp w izvjesne za¬ 
dane monogene funkcije od t ; hiperploha S w _i pak ima 
jednadžbe 

*i = tp/«!, u 2 >..., u n „ t ), * 2 = < V 2 (u l9 u 2 ,..., u n -i), 

• • • • * == * • • 9 

gdje su iz 1 , u 2 ,..., i među sobom nezavisni variabli pa¬ 
rametri. 

Kada smo od S t u R 2 prešli na S ± u R s , t. j. od ravnih 
krivulja na prostorne, vidjeli smo, da je opseg teorije 
prostornih krivulja bio znatno veći od onoga kod ravnih 
krivulja; pogotovo pak to vrijedi, kada od S 1 u R 3 prije¬ 
đemo na S 0 u jR 3 , t. j. od prostornih krivulja na plohe u 
našem običnom prostoru. Zato je bez daljnjega jasno, da 
će kod svakog daljnjeg koraka opseg svojstava novih tvo¬ 
revina ubrzano rasti, te će na pr. u općenom slučaju, t. j. 
kada proučavamo bilo koji podprostor S r u R n , teorija već 
biti vrlo opsežna. Ta se istraživanja nalaze izvanredno li¬ 
jepo prikazana u djelima D. J. Struik, Grundzuge der mehr- 
dimensionalen Differentialgeometrie , Rotterdam 1922, J. A. 
Schooten, Der Ricci-Kalkul, Berlin 1923, te Schooten-Struik, 
Einfiihrung in die neueren Methoden der Differentialgeo¬ 
metrie, 2 sv., 2. izd., Groningen 1938. Istaknut ćemo ovdje 
još samo to, da kao analitički instrument za ta istraživanja 
služi isključivo t. zv. apsolutni diferencijalni račun , kojega 
je god. 1887 stvorio G. Ricci, a koji je dugo ostao neopa- 
žen i neupotrebljen. 

5. A fina i projektivna diferencijalna geometrija pro¬ 
učavaju ona svojstva geometrijskih tvorevina S r u opera- 


cionom prostoru Rn* koja ostaju invarijantna s obzirom 
na grupu ekviafinih, odnosno projektivnih transformacija 
(grupa općenitih afiniteta u tom je pogledu manje važna). 
Da navedemo samo nekoje osnovne pojmove tih dviju 
difer. geometrija: afina resp. projektivna duljina luka, 
afina resp. projektivna krivina i t. d.; od pojmova, po¬ 
znatih već iz metričke diferencijalne geometrije, spadaju 
u projektivnu difer. geometriju na pr. konjugirane tan¬ 
gente i asimptotske crte. Začetnik je afine difer. geometrije 
G. Pick (Affine Flachentheorie , Prag 1916), a među 
nastavljačima je najvažniji W. Blaschke (Vorlesungen 
iiber Differentialgeometrie, 2. sv., Berlin 1923); projek¬ 
tivnu difer. geometriju osnovao je E. J. Wilczynski (Pro- 
jective differential geometry, Leipzig 1906), dok je danas 
najbolje djelo o toj geometriji G. Fubini i E. Čech, Geo- 
metria proiettiva differenziale, 2 sv., Bologna 1926/27. 

6. Historijat . Diferencijalna geometrija ravnih krivulja nerazdru- 
živo je povezana s postankom i razvitkom diferencijalnog i inte¬ 
gralnog računa. Prva istraživanja iz difer. geometrije prostornih 
krivulja ploha jesu ona, koja je proveo I. Bernoulli 1697 o geodet¬ 
skim crtama na plohi. Iza toga su dali važne priloge o prostornim 
krivuljama Clairaut 1731, Tinseau 1780, Euler 1782, Monge 1795, 
Lancret 1806 i de Saint-Venant 1845. Od Clairauta potječe naziv 
krivulje dvostruke krivine za prostorne krivulje; Tinseau je prvi 
promatrao oskulacionu ravninu; Euler je uveo duljinu luka kao 
parametar i dao gore navedenu formulu za polumjer fleksije; Monge 
je dao jednadžbu normalne ravnine, te otkrio polarnu plohu i pla- 
narne evolute prostorne krivulje; Lancret je uveo pojam kuta kon- 
tingence i kuta torzije pod nazivom prva i druga fleksija, te je 
prvi izračunao torziju prostorne krivulje, od njega potječe i pojam 
rektifikacione ravnine, te je proučavao rektifikacionu developablu i 
odredio jednadžbe filarnih evoluta; de Saint-Venant je uveo pojam 
binormale i dao jednostavne formule za elemente oskulacione kugle. 
Frenet-Serretove formule našli su Frenet god. 1847, a Serret ponovno 
1851. Naziv trobrid pratilac uveo je Schell g. 1859 u djelu Allge- 
meine Theorie der Kurven doppelter Kriimmung, 3. izd., Leipzig- 
Berlin 1914, koje je važno zbog toga, što proučava diferencijalna 
svojstva prostornih krivulja čisto geometrijski. 

I difer. geometrija ploha dobiva čvrste temelje u drugoj polovici 
18. st. Euler istražuje g. 1767 polumjere krivina normalnih ;'~esjeka 
plohe, te određuje najveći i najmanji među njima, a 1771 pioučava 
plohu tangenata prostorne krivulje; Tinseau i Monge daju istodobno 
g. 1780 jednadžbu tangencijalne ravnine, a Meusnier dopunjuje 
g. 1785 Eulerova istraživanja o normalnim presjecima. Međutim, 
temeljna dva djela za općenu teoriju ploha jesu: Monge, Feuilles 
d’analyse appliquće š la gćomćtrie, Pariz 1795, od 3. izdanja 
(1807) pod naslovom Application de l f analyse š la gćomćtrie, te 
Gauss, Disquisitiones generales circa superficies curvas, Gottingen 
1828. Monge uvodi pojam familije ploha, definiranih s pomoću neke 
parcijalne diferencijalne jednadžbe (cilindrične, stožaste, rotacione 
i kanalne plohe, konoidi, plohe najjačeg prikiona, tračne plohe), 
zatim pojam karakteristika kod anvelope ploha; otkriva crte krivine 

1 evolutnu plohu za zadanu plohu. Od učenika Mongeovih Dupin je 

u djelu Dćveloppement de gćomćtrie, Pariz 1813, uveo glavne tan¬ 
gente, konjugirane tangente i indikatrisu, te je dao stavak o crta¬ 
ma krivine kod trostruko ortogonalnih sustava ploha; g. 1822 pak 

istražuje plohe ciklide, koje se danas nazivaju njegovim imenom. 

Ali nadasve je važno Gaussovo djelo, jer je u njemu Gauss uveo 

predočenje plohe s pomoću dva parametra, a to je bilo odlučno za 
daljnji razvoj teorije ploha, budući da time sve formule dobivaju 
izvanredno prikladan i simetričan oblik. U stvarnom pogledu donosi 
to djelo važan princip sfernoga preslikavanja, zatim definiciju i 
formulu za krivinu plohe u nekoj njezinoj točki (to je ujedno jedna 
od tri gore spomenute fundametalne jednadžbe plohe, dok su ostale 
dvije dali Mainardi 1856 i Codazzi 1860), te primjenu toga pojma 
na deformaciju ploha, namatanje jedne plohe na drugu (theorema 
egregium) i na koncu svojstva geodetskih crta. Daljnji važni mo¬ 

menti u razvoju teorije ploha spomenuti su već gore u odsječku 4. 

Poslije intenzivnoga rada mnogih geometara dao je potkraj 19. 
stoljeća G. Darboux u svom kapitalnom djelu Legons sur la thćorie 
gćnćrale des surfaces , 4 sv., Pariz 1887, 1889, 1894, 1896, sintezu, svega 
tadašnjega znanja o općenitim svojstvima ploha. Isti značaj ima i 
djelo L. Bianchi, Lezioni di geometria differenziale, 2 sv.. Piša 
1885/86, 3. izd., 2 sv. po 2 dijela, Bologna-Pisa 1927, 1927, 1923, 1924. 

LIT.: Osim gore navedenih djela još ova: F. Joachimsthal, An- 
wendung der Differential- und lntegralrechnung auf die allgemeine 
Theorie der Flachen und der Linien doppelter Kriimmung, Leipzig 
1872, 3. izd. 1890; E. Cesaro, Vorlesungen iiber natiirliche Geometrie, 
sa tal. preveo G. Kowalewski, Leipzig 1901; J. Knoblauch, Grundlagen 
der Differentialgeometrie, Leipzig-Berlin 1913; G. Scheffers, Anwen- 
dung der Differential- und lntegralrechnung euf Geometrie, 2 sv., 
3. izd., Berlin-Leipzig 1923, 1922; A. Duschek i W. Mayer, Lehrbuch 
der Differentialgeometrie, 2 sv., Leipzig-Berlin 1930; V. i K. Kom- 
merell, Theorie der Raumkurven und krummen Flachen, 4. izd., 

2 sv., Berlin-Leipzig 1931; E. Salkowski, Affine Differentialgeometrie, 

Berlin-Leipzig 1934; R. Sauer, Projektive Liniengeometrie, Berlin- 
Leipzig 1937. R* C. 

DIFERENCIJALNE JEDNADŽBE. Već od prvih poče¬ 
taka diferencijalnoga i integralnoga računa prirodno su se 
javile diferencijalne jednadžbe u istraživanjima matema¬ 
tika. Znameniti onaj »obrnuti problem tangente« (-> Dife¬ 
rencijalni račun), koji traži, da se iz poznatih svojstava 

tangente krivulje odredi i sama krivulja, vodi do diferen¬ 
cijalne jednadžbe. Jer ako je a kut, što ga čini tangenta 
tražene krivulje u točki (x,y) s pozitivnom osi X, a y'(x) 
je derivacija tražene funkcije y(x) u istoj točki, to je 
y'(x)=tga; propisano svojstvo tangente bit će dakle pre¬ 
dočeno zadanom nekom vezom između derivacije i koordi¬ 
nata točke. Postojat će prema tome jednadžba oblika 
y[( x )~f( x >y), u kome je derivacija predočena u ekspli- 
citnoj zavisnosti o koordinatama točke, ili oblika F (x, y, y) 
— 0, koji predočuje tu vezu u implicitnom obliku, i od 
kojih su oba »diferencijalne jednadžbe« tražene funkcije 
y(x). 

1. Razdioba diferencijalnih jednadžbi. Pod diferencijal¬ 
nom jednadžbom razumijeva se uopće kojagod veza, alge¬ 
barska ili transcendentna, između nezavisne promjenljive, 
jedne ili više njih, funkcija tih promjenljivih i derivacija 
tih funkcija po nezavisnim promjenljivima. Ako u izraz, 
koji predočuje tu vezu, ulazi jedna funkcija y(x) samo 
jedne promjenljive x i njene derivacije y'(x), y"(x),..., 
jednadžba je obična; ako funkcija zavisi o dvije ili više 
promjenljivih, diferencijalna jednadžba je parcijalna, jer 
su i derivacije funkcije po promjenljivima x i y samo par¬ 
cijalne (Dif. rač.). Diferencijalna jednadžba je n-toga reda , 
ako je najviša derivacija, koja ulazi u izraz, n-toga reda; 
ona je /n-toga stupnja, ako najviša derivacija, koju jedna¬ 
džba sadržava, pošto je uređena, dolazi u m-toj potenciji. 
Tako je na pr. jednadžba 

(1 • 1) y" + a 2 y = 0 

obična diferencijalna jednadžba drugoga reda (n = 2) i 
prvog stupnja (m = 1), a 

(1-2) y 2 + y' 2 = 2x — 1 

obična jednadžba prvoga reda (n = 1) i drugog stupnja 
(m = 2); napokon je 


( 1 - 3 ) 


S 2 V S 2 V PV 
Sx 2 + Sy 2 + Sz 2 


parcijalna diferencijalna jednadžba drugoga reda u tri pro¬ 
mjenljive. Ako tražene funkcije i sve njihove derivacije 
dolaze samo u prvoj potenciji, diferencijalna jednadžba je 
linearna; na pr. jednadžbe (1 • 1) i (1*3) su linearne, a 
(1*2) nije. Diferencijalnu jednadžbu riješiti ili integrirati 
(u širem smislu, -> Int. račun) znači naći funkciju (ili 
funkcije), koja, uvrštena u jednadžbu, identički je zado¬ 
voljava. Svaka funkcija, koja zadovoljava diferencijalnu 
jednadžbu, zove se rješenje njeno ili i integral (u širem 
smislu). Tako je na pr. funkcija y=sinax rješenje jedna¬ 
džbe (1 • 1), jer je y" = —a 2 sinaA:, dakle je y" + a 2 y = 
—a 2 sinax + a 2 sinax=0. 

2. Najjednostavnija obična diferencijalna jednadžba 
1. reda je 


(2-1) 


t, = !<’>■ 


gdje je f (x ) zadana funkcija od x. U integralnom se računu 
(v.) pokazuje, da je najopćenitija funkcija, koja zadovoljava 
tu jednadžbu, neodređeni integral 
(2-2) y(x) = ff(x)dx + C, 

gdje je C konstanta po volji. Tako je na pr. najopćenitije 
rješenje jednadžbe 


funkcija y(x) = x 2 + C, jer je derivacija te funkcije 2x, 
ma kakovu vrijednost imala konstanta C, i jer nema druge 
funkcije s istom derivacijom. Svaka, dakle, od funkcija 
x 2 , x 2 —l,* 2 -!-V3 i t. d. zadovoljava tu jednadžbu; sve 
one izlaze iz rješenja y = x 2 dodavanjem konstanata po 
volji. Jer y = x 2 predočuje u pravokutnom koordinatnom 
sustavu XOY parabolu, koja prolazi ishodištem, a os joj 
pada u os Y sustava, predočuje svako od tih rješenja 
parabolu sukladnu s prvom, samo pomaknutu usporedno 
duž osi Y za. dužinu C = —1, + V3 i t. d. Slično predočuje 
jednadžba (2 • 2) za svaku posebnu vrijednost konstante C 
jednu krivulju u ravnini, a za općenito C skup svih tih 
pojedinih krivulja. Stoga se (2*2) i zove opće rješenje 
diferencijalne jednadžbe (2 • 1), a izrazi, koji iz njega izlaze 
za posebne vrijednosti konstante C (C = —1, + V3 f ...), 
partikularna ili posebna rješenja. Ti se izrazi prenose i na 
opću jednadžbu 1. reda. 


3. Diferencijalne jednadžbe prvoga reda. Prve primjene 
diferencijalnoga računa na probleme geometrije i mehanike 
dovele su do nekoliko jednostavnih jednadžbi 1. reda, od 
kojih ćemo navesti glavnije. 

a) Jednadžbe s odijeljenim promjenljivima su oblika 
dy _ h(x) 


dx f 2 (y) 


ili fi(x)dx = f 2 (y)dy; 


h i f. 


, 2 su zadane funkcije, od kojih svaka zavisi samo o 
jednoj promjenljivoj x ili y. Budući da su diferencijali na 
obje strane jednaki, mogu se obje strane razlikovati samo 
za jednu konstantu (Dif. rač.); dakle je najopćenitije rje¬ 
šenje, koje zadovoljava tu jednadžbu, dano u obliku 
^f 1 (x)dx = Sf 2 (y)dy + C, 

gdje je C konstanta po volji. Kad je rješenje diferencijalne 
jednadžbe, kao u ovom slučaju, svedeno na određivanje 
neodređena integrala, kaže se, da se jednadžba rješava 
kvadraturom. Taj se oblik javlja na pr., kada se traže sve 
krivulje u ravnini, kojima je subnormala (Dif. rač.) kon¬ 
stantna. Budući da je izraz za subnormalu jednak yy', vodi 
taj problem do jednadžbe 

dy 

y T x = a ’ 

gdje je a zadana konstanta, ili do 
y dy = a dx, 

u kojoj su promjenljive odijeljene. Opći integral, dakle, glasi 
Jyđy = a§dx -f C, 
ili, nakon izvedenih integracija, 

y.*y 2 = ax + C, t. j. y 2 = 2ax +2C. 

Integralne su krivulje, dakle, parabole, kojima je os uspo¬ 
redna s osi X , a vrh se nalazi na osi Y u daljini ]/2C. 

b) Homogene diferencijalne jednadžbe. Zadane su izrazom 
dy _ 
dx 


- '(S)• 


Ako se stavi ~ = u(x) f t. j. ako se mjesto y(x) uvede y(x) 


= x • u(x), bit će y' = x • u' + u 
prelazi u 

• + u = f(u) ili 


(Dif. rač.), a jednadžba 

du _ dx 

f (u) — u “ * ’ 


dy 

u kojoj su promjenljive odijeljene. Na pr. jednadžba^ = 


— vodi tim načinom do x • u' + u = u ili do x = 1 0, t. j. 
a: dx 

do ^ = 0, koja izriče, da je u(*) = Const., da je dakle^ = C 

ili y = C • x opće rješenje. 

c) Linearne diferencijalne jednadžbe prvoga reda. Prema 
definiciji i funkcija i derivacija dolaze u tim jednadžbama 
u prvoj potenciji, dakle su oblika 

(Cx) f x + fi(*)y + U*) = o, 

gdje su koeficijenti f ± i f 2 zadane funkcije od x. Da je in¬ 
tegriramo, pođimo od jednostavnije linearne jednadžbe 1. 
reda, u kojoj je f 2 = 0, t. j. od jednadžbe 

y' + f ± y = 0 . 

Budući da je ^ = =— f 1 (x), to je lny= — §f 1 (x)dx 

+ InC, gdje smo konstantu po volji pisali u obliku In C, 
odakle slijedi 

(c 2 ) y(x)=Ce% g(x)=*$f 1 (x)dx. 

Da integriramo zadanu jednadžbu (c 1 ), poslužimo se meto¬ 
dom varijacije konstanata , t. j. gledajmo, da se i rješenje 
jednadžbe (c x ) predoči u obliku (c 2 ), u koji se samo mjesto 
konstante C uvrštava zgodno odabrana funkcija C(x) pro¬ 
mjenljive x, na što se i proteže ime te metode. Iz (c 2 ) izlazi 
diferenciranjem 

y '=e-g [C'(x) — C • f 1 (x)]. 


Ako to uvrstimo u (Cj), preostaje samo uvjet 

C'(x) • e-g + f 2 (x) = 0, t. j. C'(x) =—f^(x) • eš, 

odakle se integracijom dobiva tražena funkcija od x 
C(x) = C — $fjegdx, 

gdje je sada C konstanta po volji. Ako taj izraz uvrstimo 
u (c 2 ), dobijemo opće rješenje jednadžbe (c 1 ) u obliku 

( c s) y(x) = e-š[C— $f 2 ešdx], 

dakle izraženo s dvije kvadrature. Na jednadžbu toga obli¬ 
ka nailazimo na pr. u problemu elektrotehnike, da se 
odredi u svaki čas t jakost I(t) izmjenične struje u vodu 
otpora R i vlastite indukcije L, koja teče radi elektro¬ 
motorne sile E, koja je zadana funkcija vremena t. Budući 
da je 

E ~ L ^ treba I(t) odrediti dakle iz diferencijalne 
dl R E 

jednadžbe 1 . reda - + 0 . Ako je E(t) = E 0 sina>t, 

bit će prema (c 3 ) opći integral 

I(t)=e~r t [c + f/, 

— C e L 1 + 


£* 

^ sincot dt 


E 0 


coL 


1 /R 2 +co 2 L 2 


sin (co t — a), 


gdje je tg a = — (Int. račun). 

d) Eksaktne diferencijalne jednadžbe . Uzmimo, da je 
jednadžba dana u obliku 

P(x,y) + Q(x,y) • y' = 0 ili P(x,y)dx + Q(x,y)dy = 0 , (di), 
u kome su P i Q zadane funkcije od x i y. Ako je lijeva 
strana jednadžbe (d ± ) totalni diferencijal (Dif. rač.), t. j. 
ako ima jedna funkcija od * i y , z(x,y), kojoj je totalni di- 

ferencijal dz= dx + ^ dy jednak toj lijevoj strani, dife¬ 
rencijalna se jednadžba zove eksaktna i može se integrirati 
kvadraturama, jer tada (d ± ) nije drugo nego dz= 0 , iz čega 
izlazi z — Const. Uvjet za to je 
SP_ = SQ 
dy Sx 

(Dif. rač.).. Iz izraza za integral totalnoga diferencijala (Int. 
rač.) izlazi, da će opće rješenje imati oblik 

r x ry 

z(x,y)= P(x,y)dx + Q (x 0 , y) dy + C, 

J Xo J y, 

gdje je opet C konstanta po volji. Takva je na pr. je¬ 
dnadžba xdx+ydy= 0 , u kojoj je P=x, Q=y, Py=Qx=0; 
opći je integral dakle 

f xdx+ j V ydy = C ili 4 .x 2 + ^y 2 — 4 . (x 2 0 +y 2 0 ) = C, 

*0 v y 0 

pa je predočen geometrijski skupom koncentričnih kružnica 
sa središtem u ishodištu koordinatnoga sustava. 

e) Eulerov multiplikator . Ako u jednadžbi Pdx+Qdy=0 
izraz na lijevoj strani nije totalni diferencijal, može on 
to postati nakon množenja zgodno odabranom funkcijom 
\i(x,y); ako ima takva funkcija, to je 

\i (Pdx + Qdy) = dz, 

a M ( x >y) se zove multiplikator linearnog diferencijalnog 
izraza Pdx + Qdy. Tako na pr. izraz xdy — ydx , u kome 
je P= — y, Q=x, nije totalni diferencijal, jer nije ispunjen 
uvjet Py—Q x ( Py= —1, Qar= + 1), ali postaje totalnim di¬ 
ferencijalom nakon množenja s — 5 , jer je ~ (xdy _ ydx)= 

=zd {~)- Diferencijalna jednadžba xdy—ydx=0 ista je, da¬ 
kle, kao d =0, kojoj je rješenje ~ = C. Iz uvjeta za 
totalni diferencijal 

d y $ x 

izlazi, da je multiplikator ^ rješenje parcijalne diferenci¬ 
jalne jednadžbe 1 . reda 

Q — + 1 l (Qx — Py) = 0. 

Teorija tih jednadžbi pokazuje, da zadana diferencijalna 
jednadžba ima bezbroj multiplikatora, no dovoljno je znati 
samo jedno partikularno rješenje te parcijalne jednadžbe. 
U gornjem primjeru na pr. zavisi multiplikator samo o x, 


što olakšava traženje takvoga rješenja. Budući da se množe¬ 
njem s \i(x,y), uz uvjet, da je [i(x,y) =j= 0 , rješenja dife¬ 
rencijalne jednadžbe ne mijenjaju, bit će rješenje gornje 
jednadžbe oblika z(x,y) = C, gdje je funkcija z dana izra¬ 
zom dobivenim u d). 

f) Clairautova jednadžba. Zanimljiva je stoga, što se 
opće rješenje dobiva procesom diferenciranja, a ne integri¬ 
ranja. Ona je oblika 


-*Ž+'( 8 < 


f je zadana funkcija od Ako stavimo ^=P i jednadžbu 
diferenciramo po x, izlazi 


'*£+'+«»£«t 


*+f' (P) 


== 0. 


Dakle je ili — 0, t. j. p = y' = Const., što uvršteno u di¬ 
ferencijalnu jednadžbu daje opći integral y(x) = Cx+f(C), 
koji pokazuje, da su integralne krivulje pravci u ravnini! 
kojima je gradijent C po volji, a odsječak na osi Y slijedi za¬ 
kon f(C); ili je x + = 0> no jer je izraz na lijevoj strani 

parcijalna derivacija po p zadane jednadžbe y = xp + f(p), 
dobiva se eliminacijom derivacije p iz zadane diferenci¬ 
jalne jednadžbe i ove posljednje neka jednadžba F(x,y)=0, 
koja predočuje krivulju u ravnini, što se zove envelopa 
(umotaljka) sustava pravaca y = Cx + f(C), jer ju svi 
pravci toga sustava diraju. Diferencijalna jednadžba može 
dakle izuzetno imati i rješenja, koja nisu sadržana u općem 
integralu; takva se rješenja zovu singularna. 

To su neke glavnije vrsti diferencijalnih jednadžbi 1 . 
reda, koje se mogu integrirati elementarno , t. j. s po¬ 
moću konačnoga broja t. zv. elementarnih funkcija (v.) i 
neodređenih integrala (kvadratura). Ako je zadana jedna¬ 
džba izvan tih (i još nekih rijetkih) vrsti, preostaju za 
traženje rješenja još beskonačni procesi (na pr. beskonačni 
redovi) te približno numeričko izračunavanje ili i grafička 
integracija. Metode, kojima su osnivači više analize i nji¬ 
hovi nasljednici htjeli rješavati diferencijalne jednadžbe 
1 . reda, pokazuju se kod velike većine jednadžbi bez- 
uspješnima. Razlog je tome, što su sredstva analize bila 
suviše oskudna, da bi mogla obuhvatiti svu onu nepre¬ 
glednu raznoličnost funkcijskih veza, koje mogu biti sadr¬ 
žane u diferencijalnoj jednadžbi. Problem integracije dife¬ 
rencijalnih jednadžbi u tom smislu bio je, dakle, shvaćen 
s krive strane. Prvi, koji je sustavno udario novim putem 
u izučavanju diferencijalnih jednadžbi, bio je H. Poincare; 
on je uvidio, da treba problem obrnuti i, mjesto nasto¬ 
janja, da se jednadžba integrira elementarno, shvatiti obr¬ 
nuto diferencijalnu jednadžbu samu u sebi kao predmet 
izučavanja i izvor novih funkcija, koje su njome defini¬ 
rane i kojih se svojstva moraju istom istražiti. Novi 
taj^ put u izučavanju diferencijalnih jednadžbi donio je 
važnih rezultata u teoriji jednadžbi nesamo prvoga reda, a 
napose je u mehanici neba postigao Poincare u tom smislu 
sasvim nove spoznaje. 

4. Geometrijska i mehanička interpretacija, a) Budući da 

je u diferencijalnoj jednadžbi 1 . reda f( x ,y) funkcija 

f(x,y) zadana, neprekinuta funkcija od * i y u nekom po¬ 
dručju ravnine (X,Y), propisuje ona u svakoj točki (x,y) 
toga područja smjer tangente tga (Dif. rač.), t. j. smjer 
integralne krivulje, koja prolazi tom točkom. Takva jedna¬ 
džba predočuje, dakle, geometrijski polje smjerova u ravni¬ 
ni. Integrirati diferencijalnu jednadžbu znači naći krivulje 
u ravnini (integralne krivulje), koje u svakoj točki, kojom 
prolaze, imaju smjer propisan diferencijalnom jednadžbom. 

b) Ako je u ravnini zadano polje sila , t. j. ako je svakoj 
točki (x,y) nekoga područja ravnine pridijeljen vektor sile 
s komponentama X(x,y) i Y(x y y), silnice toga polja, t. j. 
krivulje, koje u svakoj točki, kojom prolaze, diraju vektor 
sile u toj točki, zadovoljavaju diferencijalnu jednadžbu 
1 . reda 

dy Y(x t y) 

. dx X(x f yY 

koja upravo izriče tu činjenicu; i obrnuto, svaka takva 
jednadžba može se shvatiti, da definira silnice jednoga po¬ 
lja sila, kome je komponenta X(*,y) = f(x,y), a Y(x,y) = l. 

5. Eksistencija rješenja diferencijalnih jednadžbi. Iz geo¬ 
metrijske interpretacije diferencijalne jednadžbe 1. reda 
već je vrlo vjerojatno, da će jedna integralna krivulja biti 
određena, ako zadamo točku (x Q ,y Q ) u ravnini, kojom mora 
prolaziti. Jer ako se malo pomaknemo iz te točke T 0 po 
tangenti, propisanoj u toj točki, na pr. do točke T 1 , pa od 
točke T ± opet dalje po tangenti propisanoj u T v i to na¬ 
stavljamo, dobivamo slomljenu crtu, za koju se može oče¬ 
kivati, da će se sve više približavati traženoj integralnoj 
krivulji, koja prolazi točkom T Q , što će pomaci na tan¬ 
gentama biti manji. Uz neke uvjete može se uistinu do¬ 
kazati, da to vrijedi općenito. Uzmimo naime, da je u 
jednadžbi y — f(x,y) funkcija f(x,y) jednoznačna i nepre¬ 
kinuta, dakle i omeđena, u nekom zatvorenom području 
ravnine (X,Y), a osim toga da je i izraz 

I f ~ f (*> yi) i 

y* —yi 


omeđen u svake dvije točke (x,y t ) i (x,y 2 ) područja istih 

apscisa (što je na pr. ispunjeno, ako je parcijalna deriva¬ 
tu: 

čija ^ neprekinuta u tom području). Uz te uvjete može 

se dokazati, da ima uvijek jedna i samo jedna integralna 
krivulja zadane jednadžbe, koja prolazi točkom (x 0 ,y 0 ) po 


volji izabranom u zadanom području, a neprekinuta je i ima 
tangentu, kojoj se položaj neprekinuto mijenja. U tu se svrhu 
izračuna naime, počevši od propisane vrijednosti y 0 , naj¬ 


prije funkcija y/*) = y 0 + f* f(x,y Q )dx, 


s pomoću nje 


y 2 =y 0 + ( X f[x,y 1 (x)]dx 
i načini beskonačan red 


i t. 


f x 

f(x,y n - 1 (x))dx 

*0 


y 0 ] + [y 2 ( x )—WI + • • • + [y»(*)—y»- 1 (*)] + ■ • 

za koji se pokazuje, da za vrijednosti x iz nekoga inter¬ 
vala oko x Q , koji se pobliže i određuje, taj red konvergira 
spram jedne funkcije y(x), koja je neprekinuta i ima ne¬ 
prekinutu derivaciju, a zadovoljava i diferencijalnu je¬ 
dnadžbu (Picardova metoda sukcesivnih aproksimacija). Iz 
dokaza izlazi, da je opće rješenje jednadžbe 1 . reda dano 
izrazom 

y(x) = y(x,C) ili F(x,y,C) = 0, 


gdje je C konstanta po volji, koja se uvijek javljala i u 
svim dosadanjim slučajevima. Ako opći integral predočimo 
u geometrijskom obliku, dobivamo sustav krivulja u ravnini 
(integralne krivulje), koji zavisi o jednoj konstanti C, 
t. zv. parametru, koji može primiti vrijednosti po volji. 
Integralne krivulje, koje dobivamo, ako se za C uvrste po¬ 
sebne vrijednosti, jesu partikularna ili posebna rješenja je¬ 
dnadžbe, tako da se opće rješenje javlja kao skup svih 
partikularnih rješenja. Da se odredi jedno partikularno 
rješenje, treba odrediti onu vrijednost konstante C, koja 
tome rješenju pripada, a ta se odredi s pomoću t. zv. po¬ 
četnog uvjeta, koji se za jednadžbu 1. reda sastoji u tome, 
da se zada točka T 0 (x 0 ,y 0 ), kojom taj integral mora pro¬ 
laziti. Uvrštenjem, naime, u izraz za opći integral koordi¬ 
nata točke T 0 dobiva se jednadžba y 0 —y(x Q ,C), iz koje se 
odredi C; dalji tok integralne krivulje određen je jedno¬ 
značno diferencijalnom jednadžbom. Ali veza između sku¬ 
pa krivulja i jednadžbe 1. reda može se obrnuti. Svaki su¬ 
stav krivulja u ravnini, koji zavisi o jednom parametru, 
zadovoljava jednu diferencijalnu jednadžbu 1. reda. Iz 
jednadžbe sustava F(x,y,C) =0 izlazi naime diferencira¬ 
njem po x, pazeći pri tome na to, da je u toj jednadžbi y 
funkcija od *, 


dF , SF , 
& + 


= 0 . 


Ako se eliminira C iz te dvije jednadžbe, dobiva se izraz 
nezavisan od C, dakle nezavisan o pojedinim krivuljama 
sustava, 

f(x,yy) = o, 

koji izriče stoga neko zajedničko svojstvo tangenata svih 
krivulja sustava i predočuje diferencijalnu jednadžbu 1. 
reda, kojoj je F(x,y,C) — 0 opći integral. Ako treba na pr. 
naći diferencijalnu jednadžbu sustava parabola y 2 = 2Cx, 


diferencira se ta jednadžba, što daje 2yy' = 2C; uvrstivši 
izraz za 2C u prvu jednadžbu, dobiva se diferencijalna je¬ 
dnadžba sustava y' = — —. 

2 x 


No sve to vrijedi samo u onom dijelu ravnine, u kome 
su ispunjeni uvjeti, pod kojima se dokazuje eksistencija 
jednoznačno određenoga rješenja; točke, u kojima uvjeti 
ne vrijede, zovu se singularne točke diferencijalne jedna- 
džbe. Tim točkama može prolaziti i više integralnih kri¬ 
vulja, pače i beskonačno mnogo njih, ali i nijedna. Takva 


je singularna točka ishodište x=y=0 u jednadžbi y'= 

jer njome prolaze sve integralne krivulje y = Cx, koje su 
pravci kroz ishodište. I ovdje je H. Poincare u stariju for¬ 
malnu teoriju diferencijalnih jednadžbi unio nov život 
pokazavši, kako je proučavanje singularnih točaka od 
osnovnoga značenja za pregled integralnih krivulja sustava 
u cijelosti i kako upravo one određuju karakteristično vla¬ 
danje tih krivulja pa dopuštaju i vrstanje njihovo u sasvim 
određene kategorije. Od njega potječe pojam i naziv kvali¬ 
tativne integracije diferencijalnih jednadžbi za proučavanje 
toka integralnih krivulja u njihovoj cijelosti, za razliku od 
kvantitativne integracije, kojom se dobivaju analitički izrazi 
i numeričke vrijednosti rješenja u dijelovima ravnine, u 
kojima nema singularnih točaka. Najjednostavnije singu¬ 
larne točke jesu: 1. čvorišta, u kojima se križa beskonačno 
mnogo integralnih krivulja (točka x = y = 0 jednadžbe 


f y 

y = —); 2. rastjecišta, u kojima se sijeku dvije krivulje i 

samo dvije; 3. žarišta, oko kojih se krivulje ovijaju sve 
tješnje i u ovijanju se sve više asimptotički približuju tim 
točkama; 4. središta, koja okružuju zatvorene krivulje su- 
žujući se sve većma prema tim točkama. Sastavljanjem ta¬ 
kvih singularnih točaka nastaju zamršeniji singulariteti. 

6. Diferencijalne jednadžbe višega reda. Diferencijalna 
jednadžba n-toga reda je oblika 
F(x,yy,y", ...» y( n >) = o ili y( n ) = f( x,y,y f , . .., y(n-i)J. 
Rijetki su slučajevi, kada se već i diferencijalna jednadžba 
2. reda (n=2) može integrirati elementarno; nastoji se, 
dakle, bar, da se nađu oni slučajevi, u kojima se red je¬ 
dnadžbe može sniziti. 

a) Ako diferencijalna jednadžba 2. reda ne sadržava tra¬ 
ženu funkciju y, ona je oblika 

F(xyy r ) = o. 

Tada se uvodi derivacija y kao nova tražena funkcija u; 
a jer je tada y" = glasi jednadžba F(x,u,u') = 0, a to 
je jednadžba 1. reda. 

b) Diferencijalna jednadžba ne sadržava x, 

F(y,y',y") = o. 

Tada se y uzima kao nova nezavisna promjenljiva, y kao 

__ dy_. 

dx dy 

oblik diferencijalne jednadžbe 1. reda 

F(y,/,fyj = °. 

Primjer za slučaj b) diferencijalna je jednadžba harmoni- 
čkog gibanja ili čistoga titranja 

y” + n 2 y = 0, 

koja prelazi u jednadžbu 1. reda 


nova funkcija, a y" 


t. j. 


■ y', pa jednadžba prima 


dy 


Y -f n 2 y = 0, 


u kojoj su promjenljive y' i y odijeljene. Njenu ćemo 
integraciju izvršiti u 7. drugim putem. 

Za diferencijalne jednadžbe n-toga reda postoje slični 
slučajevi snizivanja reda. Opće rješenje diferencijalne je¬ 
dnadžbe n-toga reda je oblika 

yW = y (x, c ± .c n ), 

gdje su C v ... , C n konstante po volji. Geometrijski predo¬ 
čuje ono sustav krivulja u ravnini, koji zavisi o n nezavi¬ 
snih parametara C v ...»Cn. Da se odredi jedno partiku¬ 
larno rješenje, treba odrediti tih n konstanata time, da se 
zada početni uvjet 

y 0 = y (*«)> y'<> = / (*«)• • • • * y » (n_1) = y (n ‘ 1) (*,.). 

t. j. vrijednost funkcije y(x) i njenih derivacija do uklju¬ 
čivo reda (n-l)-oga za neku po volji zadanu vrijednost 

argumenta x = x Q . Za diferencijalnu jednadžbu 2. reda 
treba, dakle, zadati uvjet: točku (x 0 ,y 0 ), kojom integralna 
krivulja mora prolaziti, i smjer tangente u toj točki. Dife¬ 
rencijalne jednadžbe 2. reda važne su u primjenama, jer 
se njima opisuje na pr. gibanje materijalne točke po pravcu 
pod utjecajem sile, koja u najopćenitijem slučaju može 
zavisiti o položaju točke, njenoj brzini i vremenu t; ako 
pravac, po kome se točka giba, odaberemo za os X pa ako 
s x(t) označimo položaj točke u čas t, tada znači x(t) 
brzinu, a x (t) akceleraciju gibanja (Dif. rač.), pa po osno¬ 
vnom zakonu mehanike vrijedi jednadžba 
,. . mx(t) = f(t, x ,x), 

gdje je m masa točke, a f sila, koja na nju djeluje. Početni 
je uvjet sada položaj x točke u neki čas t=t 0 i početna 

brzina x 0 = x (t g ) u taj čas. Oni jednoznačno određuju 
jedno moguće gibanje te točke. 

• l' L i? 1 earn< r. diferencijalne jednadžbe. Ako diferencijalna 
jednadžba nije najopćenitijega oblika svoga reda, nego u 
svojoj građi pokazuje neku pravilnost, može se o svojstvi¬ 
ma njenih rješenja izreći i više. Jedan je takav važan slučaj 
linearna diferencijalna jednadžba , t. j. jednadžba oblika 

( a ) a n,y( n ) "f" ... + a 2 y" 4- a ± y f 4- a Q y = 

gdje su koeficijenti a n , a Q , kao i f(x), zadane 

funkcije od x Ako je f(x)^ 0, jednadžba je nehomogena , 

^ 0 .j® 1 ' x ) “ jednadžba je homogena. Za homogene je¬ 
dnadžbe izlaze iz linearne građe njihove lijeve strane 
osnovno svojstvo, t. j. ako y v ..., y n predočuje n rješenja 
njenih, tada je i C 1 y 1 + • • • + C n y n njeno rješenje, bile 
veličine C v ...,C n kakvegod konstante. Na temelju toga 
svojstva pokazuje se također, da se opće rješenje linearne 
homogene diferencijalne jednadžbe može predočiti kao li- 
nearna kombinacija s konstantnim koeficijentima od n par- 
tikularnih rješenja, ako su ta partikularna rješenja linearno 
nezavisna , t. j. ako među njima nema nikakve veze oblika 
c i yi( x ) c nyn( x ) — 0, osim u slučaju, da su sve kon¬ 

stante c jednake nuli. Opće rješenje linearne homogene 
jednadžbe dano je dakle izrazom 

y(x) = C iyi (x) + • • • 4- C n y n (x) 9 
gdje su C v ...,C n kakvegod konstante. Dalje se poka¬ 
zuje, da se na temelju općega rješenja homogene jedna¬ 
džbe može naći i opće rješenje nehomogene jednadžbe; 

. J je Jiaime r\(x) jedno partikularno rješenje nehomogene 
jednadžbe, a y(x) gornje opće rješenje homogene jedna¬ 
džbe, koja joj pripada, tada je opće rješenje nehomogene 
jednadžbe oblika 

r\(x) + y(x) = r)(x) 4- C iyi (x) + ••• + C n y n (x). 

Ak° su koeficijenti 0 = 1,.... n) konstante, linearna 
diferencijalna jednadžba može se integrirati elementarno. 

i i-i UZme ^ se * -i e r jesenje homogene jednadžbe funkcija 
oblika y=e c * i dalje y , =ce«, y"= c 2 ec*.. B> y ( n )= c n e c Xf 

gdj’e je c još neodređena konstanta, prima diferencijalna 
jednadžba oblik 

e cx (a n c n 4 +a 2 c 2 4-a 1 c+a o )=0, 

a kako je uvijek e^ + 0, mora konstanta c zadovoljavati 
t. zv. karakterističnu jednadžbu 

Pn(c) — a n cn + • • • + a 1 c+a Q = 0. 

Ako su c v ..., c n korijeni te jednadžbe i ako su svi među 
sobom različiti, opće je rješenje linearne homogene dife¬ 
rencijalne jednadžbe 

y (x)=C x ePi* + ••• +C n e^n*. 

Ako je jedan korijen dvostruk, na pr. c^c 2i partikularni 
integrali, koji mu pripadaju, jesu i xe ako je p-struk, 
oni su e c i* *e c i*..jtP-leCi*. 

Primjeri . 1. Točka mase 1 neka se giba na osi X pod 
utjecajem sile — n 2 x t razmjerne s apscisom x; ako je t vri¬ 
jeme, x akceleracija, glasi jednadžba gibanja 
x 4" n 2 x ~ 0* 

ovdje je P 2 (c)=c 2 +n 2 , kojoj su korijeni c=±/n, a opće 
rješenje 

x(t) = C 1 e in * 4-C 2 e—int % 

Drugi je oblik rješenja 

x(t)—A sinnt+B cos nt, 


kako se može ovjeroviti uvrštavanjem u jednadžbu: A i B 
konstante su po volji. Ako se stavi još A = Ccosn B = 
Csinn, može se istom rješenju dati i ovaj oblik 

x(t) = C sin {nt + m), 

gdje je C= -f- ^A 1 + B\ tg m = Gibanje je, dakle, perio¬ 
dičko perioda P = — te se zove i čisto ili jednostavno 
titranje ili harmoničko gibanje. 

tih-anja™ ** “ primjenama 1 Jednadžba prigušenoga 
x + a x x + n 2 x = 0, 

koja opisuje gibanje točke na osi X, na koju djeluje osim 
sile —n i x i trenje —a,x razmjerno s brzinom. Narav giba- 
oblika V1S ° iZraZU D = a ’ 2 —4n2 ‘ Ako D< °- rješenje je 


x (f) — C.e 


2 'sin j/n 3 1 


i predočuje slabo prigušeno gibanje; amplituda se titranja 
pri tome umanjuje s vremenom. Ako je D>0, 

x(t)=C 1 e Cit + C 2 e C2 ', gdje je c«=- J ± 

Prigušenje je sada jako , a gibanje je aperiodičko. 

3. Diferencijalna jednadžba prisiljenoga titranja je oblika 
x+a 1 x+n 2 x=f (t). 

U tom slučaju djeluje na točku osim sila kao u 2. još i 
jedna vanjska sila f(t). Uzmimo, da je ta sila periodička, 

na pr. f(t) = ^sincof perioda P = Tada ima jedno par¬ 
tikularno rješenje jednadžbe, koje ima period P izvanje 
sile: x(t) Csin (cot+cp). Gibanje, predočeno tim parti- 
Kularmm rješenjem, zove se prisiljeno , jer mu je izvanja 
sila nametnula svoj period. Ako je koeficijent trenja a x 

malen, a period izvanje sile P jednak periodu —, što bi ga 

sustav, koji titra, imao, da nema trenja (a g = 0) ni iz- 

vapje sile, nastaje slučaj rezonancije, u kome se titraji 
vrše s vrlo velikim amplitudama. 

8. Sustavi diferencijalnih jednadžbi. Ako treba odrediti 
dvije funkcije od x,y(x) i z(x), koje su tako među sobom 
vezane, da zadovoljavaju dvije diferencijalne jednadžbe 
oblika 


(a) 


dy 

dx = f' (*> y> *)• 

dz \ 


gdje su f x i f 2 zadane funkcije od x,y,z t kaže se, da te 
jednadžbe čine sustav od dvije obične diferencijalne je¬ 
dnadžbe 1 . reda. Rješavanje takva sustava može se svesti 
na rješavanje obične diferencijalne jednadžbe 2. reda. Ako, 
naime, prvu jednadžbu diferenciramo po x , dobivamo 

V'= d Jl + + S Jl đz 

dx dy dx Sz dx* 

pa ako iz te jednadžbe i dviju zadanih eliminiramo funkcije 
. dz 

Z ‘ dx’ osta j e diferencijalna jednadžba 2. reda za funkciju 

y(*) |.! ! j| 

F(x,y,y',y") = 0. 

Ako njeno opće rješenje y = y(x, C t , C 2 ) uvrstimo u prvu 
jednadžbu (a), sadržava ona još samo funkciju z i argu- 
menat x f odakle se može z odrediti, tako da dobivamo 
z = z (x> C v C 2 ). 

Obrnuto, svaka obična diferencijalna jednadžba 2. reda 
može se pisati kao sustav od dvije diferencijalne jednadžbe 
1 . reda, ako se uvede prva derivacija kao pomoćna funkcija. 

Na pr. jednadžba x 4- n 2 x = 0 može se pisati u obliku 
sustava 

dx 

dt ~~ Xl 

dx i__ 2 

dt~~ n x - 







748 


DIFERENCIJALNE JEDNADŽBE 


Slično vrijedi i za odnos između sustava od n diferenci¬ 
jalnih jednadžbi 1. reda i obične diferencijalne jednadžbe 
n-toga reda. 


9. Parcijalne diferencijalne jednadžbe, a) Ako je z=z(x,y) 
funkcija dviju promjenljivih * i y, jednadžba 


F 


x,y, z, 


Sz Sz \ 
Sx dy) 


= 0 


zove se parcijalna diferencijalna jednadžba 1. reda . Budući 
da tražena funkcija z(x,y) predočuje u prostornom pravoku¬ 
tnom koordinatnom sustavu neku površinu, riješiti tu je¬ 
dnadžbu znači naći sve površine, kojih aplikate z kao 
funkcije od * i y identički zadovoljavaju tu jednadžbu. 
Rješenja su te jednadžbe, dakle, integralne površine. Nova 
okolnost pri rješavanju takvih jednadžbi jest, da u opće 
rješenje ne ulaze konstante po volji, nego funkcije po volji. 
To se vidi već u najjednostavnijem slučaju jednadžbe 


Sz 

Sx 


f (x, y). 


gdje je f(x,y) zadana funkcija od * i y. Najopćenitiji oblik 
funkcije, koja zadovoljava tu jednadžbu, jest 


z(x,y) = I f(x,y) dx + f(y) 9 
J x o 

gdje je f 1 (y) kakvagod funkcija argumenta y. Ako naime 
taj izraz diferenciramo po a:, dobivamo upravo zadanu je¬ 
dnadžbu, jer je —^r^-=0, budući da je sada i y argumenat. 

Budući da je za x=* 0 integral jednak nuli, to je z(x Q ,y) = f l (y), 
a funkcija po volji f 1 (y) predočuje, dakle, geometrijski pre¬ 
sjek površine z(x,y) ravninom okomitom na os X u točki 
x = * 0 ; svaka površina, koja prolazi kojomgod krivuljom 
u ravnini toga presjeka, integralna je površina. 

Jednadžba 


Sz Sz 

a - -b b~ = c 

dy 


Sx 


definira sve valjke u prostoru, kojima su izvodnice uspo¬ 
redne s pravcem određenim konstantnim koeficijentima 
a, b, c. Opće je rješenje, dakle, skup svih tih valjaka; da se 
nađe jedno partikularno rješenje, t. j. da se između svih 
valjaka odabere jedan posebni, treba zadati ravnalicu toga 
valjka, t. j. krivulju u prostoru, duž koje izvodnica toga 
valjka klizi, da taj valjak izvede. Izbor po volji ravnalice, 
kojom mora prolaziti valjak, unosi u taj problem onu ne¬ 
određenost, koja je analitički izražena jednom funkcijom 
po volji. 

b) Parcijalne diferencijalne jednadžbe 2. reda imaju u 
višoj analizi i matematičkoj fizici važno mjesto. Evo neko¬ 
liko primjera. 

1. Diferencijalna jednadžba titranja žice 

?h = a i 6i y 

W Sx v 


gdje je a zadana konstanta, opisuje titranje homogene žice 
duljine d, upete u točkama x=0 i x=d osi X, koja je 
povučena iz položaja mirovanja na osi X i prepuštena svo¬ 
me gibanju. Traži se rješenje y = y(x,t), t. j. ordinata 
krivulje, koje oblik žica prima u točki apscise * intervala 
od 0 do d i u čas t, ali koje zadovoljava još i ove uvjete: 
prvo granični uvjet , koji propisuje, da na granicama inter¬ 
vala, t. j. za x=0 i x=d, mora biti y=0, jer je žica 
u tim točkama upeta, dakle y(0, t)=y(d, t)=0 u svaki 
čas t, i drugo početni uvjet, koji zadaje u početni čas t =0 

oblik žice, y(x,0) = f(x), i brzinu svake točke žice X ~ 

o t 

g(x); f(x) i g(x) su, dakle, zadane funkcije. Obično se počinje 
integracija te jednadžbe tako, da se traži rješenje oblika 
y(x,t) = X(x) • T(t), koje je produkt jedne funkcije od X 
i jedne funkcije od t. Time se raspada parcijalna diferen¬ 
cijalna jednadžba u dvije obične diferencijalne jednadžbe 
2. reda s konstantnim koeficijentima, koje vode do parti- 
kularnog rješenja diferencijalne jednadžbe oblika 


/ . nnx / 

yi (*> t) =sm-j- la n 


nnat , , . nnat ’ 

cos—-b b sin ——— 


2d 

koje predočuje titranje perioda —. Radi linearnoga oblika 


jednadžbe i svaka je linearna kombinacija s konstantnim 
koeficijentima ovakvih titraja također rješenje, pa je 
napokon rješenje i funkcija predočena beskonačnim redom 

00 

= 2 sin- 

n— 1 


y C*, t) : 


( a " 


nnat , , 

cos — - -f- b sin 


nnat \ 

~~d~ 


Y 


Koeficijenti a n , b n u tom izrazu moraju se odrediti iz po¬ 
četnog uvjeta 

mrx 


y (*, 0) : 


00 

V 


n=l 


a n sin 


=/(*). 



00 

= fb n 


n n a . nnx 

~d~ Sm ~ČT 


: g (X)y 


formulama poznatim iz teorije Fourierovih redova (v.). U 
drugu ruku, lako se možemo uvjeriti, da je opće rješenje 
te jednadžbe dano izrazom 


y(x,t)=f x (x+at)+f 2 (x—at), 

gdje su f 1 i f 2 dvije funkcije po volji, što odgovara redu 
n=2 te diferencijalne jednadžbe. Pri tome znači f 1 (x+at) 
krivulju, koja nastaje iz krivulje f ± (x) usporednim pomica¬ 
njem duž negativne osi X, a f 2 (x — at) krivulju, koja nastaje 
isto takvim pomicanjem krivulje f.,(x) duž pozitivne osi 
X. Funkcije i f 2 moraju se tako odrediti, da zadovolja¬ 
vaju početni uvjet. 

2. Diferencijalna jednadžba širenj topline u štapu 

ST a S 2 T 

St" 3 Sx* ; 

T je temperatura štapa duljine d, vrlo uskoga presjeka, 
koji leži na osi X , u točki apscise a i u čas t. Treba odre¬ 
diti rješenje T(t,x), koje zadovoljava granični uvjet 
T(i, 0;=0, T(t,d)=T lt koji, dakle, znači, da na početku štapa 
vlada temperatura 0, na kraju temperatura T v i početni 
uvjet T(0,x)=f(x), koji izriče, da je u početni čas t= 0 
zadana temperatura štapa u svakoj točki * zadanom funkci¬ 
jom f(x). Teorija te jednadžbe pokazuje, da je jedan oblik 
rješenja 

n 7 n 2 

oo — — -j—a 2 t 

/j. \ v cr . nnx 

T{t,x)=2j a e sin—— . 

n=l d 

Koeficijente a n treba odrediti tako, da to rješenje zadovo¬ 
ljava početni uvjet 

T (0, x) = 2 a n sin — UX = f(x). 

n=1 Cl 

3. Laplaceova diferencijalna jednadžba ili jednadžba po¬ 
tencijala 

S 2 V S 2 V , . . S 2 V S 2 V S 2 V 

TP + 17 =0 u ravnmi 1 n? + 7? + Tš u P rostoru . 

koju nalazimo u različnim dijelovima matematičke fizike. 
Prvu zadovoljava realni i imaginarni dio svake analitičke 
funkcije (-+ Funkcija). Opće je rješenje njeno oblika 
V(x,y) = f 1 (x + iy) + f 2 (x — iy), 
gdje su f x i f 2 funkcije po volji kompleksnih argumenata 
x + iy i x -— zy, koje moraju biti konjugirano kompleksne, 
ako funkcija V(x,y) mora biti realna. Te se jednadžbe zovu 
i diferencijalne jednadžbe potencijala, jer ih zadovoljavaju 
potencijali (v.). Za te jednadžbe osnovan je problem 
Dirichletov, koji se sastoji u tome, da se odredi rješenje, 
neprekinuto s neprekinutim prvim i drugim derivacijama, 
koje duž zadane zatvorene krivulje u ravnini ili na za¬ 
danoj zatvorenoj površini u prostoru prima zadane vri¬ 
jednosti. 

LIT.: Sva veća djela o diferencijalnom i integralnom računu, nave¬ 
dena u članku Diferencijalni račun, sadržavaju i teoriju diferencijalnih 
jednadžbi. K tome pridolazi L. Bieberbach, Theorie der Differential- 
gleichungen, 3. izd., Berlin 1930, J. Springer; W. Hort, Die Differen- 
tialgleichungen des lngenieurs, 2. izd., Berlin 1923, J. Springer; E. 
Kamke, Differentialgleichungen reeller Funkfionen , Leipzig 1930; Isti, 
Differentialgleichungen. Losungsmethoden u. Losungen. 1. Gewohnliche 
Differentialgleichungen, 2. izd., Leipzig 1943. Vrlo zgodna mala djela su 
G. Hoheisel, Gewohnliche Differentialgleichungen i L. Hopf, Einfiihrung 
in die Differentialgleichungen der Physik (Sammlung Goschen, br. 920, 
dotično 1070). Opširna su djela E. L. Inče, Ordinary differential 
equations, London 1926. ž. M. 















DIFERENCIJALNI POŠLOVI — DIFERENCIJALNI RAČUN 


DIFERENCIJALNI POSLOVI Burze, burzovni 
poslovi. 

DIFERENCIJALNI RAČUN. Problemi i metode, koji 
čine predmet diferencijalnoga računa, javili su se u drugoj 
polovini. 17. st., pošto je obnavljanje algebre po F. de 
Vieteu i uvođenje novih analitičkih metoda u geometriju 
(-> analitička geometrija) po P. de Fermatu i R. Descartesu 
utrlo put za razvoj novih istraživanja, koja su bila od 
osnovnoga značenja za svu matematičku nauku kao i za 
njene primjene. Dva su problema na ulazu u diferencijalni 
račun, na kojima su se razvili osnovni pojmovi i postupci 
njegovi. Jedno je geometrijski problem određivanja tan¬ 
gente na zadanu krivulju i određivanje točaka, u kojima 
ordinate krivulje imaju najveću ili najmanju vrijednost; 
drugo je promatranje toka prirodnih pojava, a napose br¬ 
zine, kojom se neprekinuti neki pojav mijenja s vremenom, 
ili, općenitije, u ovisnosti o drugoj kojoj promjenljivoj 
veličini. 

Problem tangente. Stari grčki matematici znali su kon¬ 
struirati tangente na neke krivulje (kružnicu, čunosječnice, 
Arhimedovu spiralu), no uvođenjem analitičke geometrije 
nastao je problem, da se nađe opća analitička metoda za 
konstrukciju tangente na bilo koju krivulju, zadanu jedna¬ 
džbom u pravokutnom koordinatnom sustavu. S različnih 
strana, u malom razmaku vremena, bez međusobnog utje¬ 
caja, nikli su u drugoj polovini 17. st. postupci za rješenje 
toga problema, koji se u današnjem obliku mogu predočiti 
ovako. 

Neka je zadana u pravokutnom koordinatnom sustavu 
krivulja, koje jednadžba glasi y = y(x); ona neka je ne¬ 
prekinuta funkcija (v.) od * u intervalu a <J * b, što zna¬ 
či, da se kojegod dvije njene ordinate y iz toga intervala 
razlikuju po volji malo, ako su njihove apscise x dovoljno 
blizu. Da definiramo tangentu na tu krivulju u točki 
T(x,y) (slika 1), pomaknimo se na osi apscisa od točke * 



do točke X + A*; znakom A*, koji se čita »prirast ;e-a«, 
označili smo razmak tih dviju točaka na osi X. Taj prirast 
može biti pozitivan ili negativan, prema tome, da li smo se 
pomakli desno od x ili lijevo. Radi promjene vrijednosti 
apscise *, promijenila se i vrijednost funkcije: od vrije¬ 
dnosti y(x) u točki x prešla je na novu vrijednost y(x+Ax) 
u točki jc+A*, koja je jednaka prijašnjoj vrijednosti funk¬ 
cije, uvećanoj ili umanjenoj za neki »prirast y-a«, koji 
označujemo s Ay. Prirastu apscise A* pripada, dakle, pri¬ 
rast vrijednosti funkcije Ay=y(*+A*)—y(*). Neka je T ± 
točka na krivulji s koordinatama x+&x, y+Ay. Spojimo 
točke T i T t pravcem, koji se zove sekanta. Neka taj 
pravac zatvara s pozitivnim smislom osi X kut a ± ; smjer 

toga pravca mjerit ćemo veličinom tgo^ = ~ , koja se zove 

uspon sekante u T. Pustimo sada, da se točka T 1 neprestano 
približuje po krivulji točki T tako, da joj može doći i po 
volji blizu, a da nikada ne stigne u točku T, t. j. uzmimo, 
da točka T t teži točki T kao granici (v.). Pri tome će se 
i prirast A* neprestano umanjivati i moći će postati po 
volji malen, a radi neprekinutosti funkcije y(x) vladat će 
se isto tako i prirast funkcije Ay; kako se kaže u matema- 
tici, i A* i Ay težit će nuli. Sekanta TT lt koja prolazi uvi¬ 
jek čvrstom točkom T, mijenjat će pri tome svoj smjer, 
pa će se i kut ce ± mijenjati, ali u svakom položaju točke T 1 


taj će smjer biti određen veličinom tga 1 prema gornjoj 
jednadžbi. Tada će se redovito dogoditi, da će se ta po¬ 
mična sekanta sve većma približavati svojim smjerom 
smjeru čvrstoga jednoga pravca, tako da će smjer sekante 
težiti smjeru toga pravca. Taj će smjer biti određen nekim 
kutom a, kojemu teže kutovi sekanata o^, kada T teži 
točki T kao granici. Taj čvrsti pravac u točki T, određen 
veličinom tga, zove se tangenta krivulje u točki T(x,y). 
Ako se poslužimo oznakom lim (od lat. limes »granica«) 
za označivanje granice, kojoj teži promjenljiva neka veli¬ 
čina, i ako označimo s A*—>0 ono neprestano umanjivanje 
prirasta apscise a: i teženje nuli, bit će smjer tangente na 
zadanu krivulju u točki T ili uspon tangente određen 
jednadžbom: 

«• - «m - Um + kađ 0 

Derivacija. Omjer , koji je određivao smjer sekante 

TT V zove se i kvocijent diferencija; a granica, kojoj on 
teži, kada točka T 1 teži točki T, zove se derivacija funkcije 
y(x) u točki (x,y). Mjesto derivacija kaže se i diferenci¬ 
jalni kvocijent, iz razloga, koji će se vidjeti poslije. Deri¬ 
vacija se označuje s D x y ili s y'(x) i čita »derivacija 
funkcije y(x) po x«. Definicija derivacije jest dakle: 

Đ x y = y'(x) = lim kad A*-*- 0. 

Određivanje derivacija funkcija i primjena njihova na izu¬ 
čavanje svojstava funkcija predmet je diferencijalnoga 
računa. Derivacija je osnovni pojam d-a r-a. Izračunati de¬ 
rivaciju zadane funkcije kaže se i derivirati ili diferencirati 
funkciju. Budući da je D x y = tga, određuje vrijednost deri¬ 
vacije veličinu tga, dakle i kut a, što ga zatvara tangenta 
na krivulju y(x) u točki (x,y) s pozitivnim smislom osi X. 
Time je u teoriji riješen problem tangente. 

Primjer. Neka je zadana funkcija y(x) = x 2 , koja predo¬ 
čuje parabolu s vrhom u ishodištu koordinatnoga sustava, 
a simetričnu s obzirom na os Y. Da izračunamo njenu 
derivaciju u zadanoj točki apscise x, načinimo izraz za pri¬ 
rast te funkcije Ay = (*+A*) 2 — x 2 =2x. A* + (Ax) 2 ; prema 

tome je kvocijent diferencija ^ = 2x + A*; kada A*-^0, 

desna strana teži izrazu 2x, dakle je D x x 2 = 2x. Na pr. u 
točki x = -jr, y = (-}) 2 = vrijednost derivacije je 1, t. j. 
tga = l; tangenta na parabolu u toj točki čini dakle kut od 
45° s pozitivnim smislom osi X. Uspon tangente u točki T 
daje i smjer krivulje u točki T, tako da poznavanje deri¬ 
vacije olakšava znatno i konstrukciju krivulje. 

Formule diferenciranja. Za računanje s derivacijama iz¬ 
vode se opće formule i posebne za pojedine vrste važnijih 
funkcija. 

a) Opće formule. Za derivaciju zbroja ili razlike dviju 
funkcija u(x) i v(x) vrijedi: 

(u ± v)' = u' ± v'. 

Za produkt: (u • v)' = u'v 4- m/- 

(c • u)' — cu', gdje je c konstanta. 

Za kvocijent: 



Ako je y(x)=ylu(x)1 t. zv. složena funkcija od x, tako 
da y zavisi od x ne neposredno, nego preko funkcije u(x) 
(na pr. y=sin 2 x, gdje je y=u 2 , a u— sin vrijedi formula: 

y'(x) = y'(u)-u'(x). 

b) Posebne formule za neke funkcije. 


Funkcija Derivacija 

y=c, c konstantno y’=0 


=x n 

— nx n - 1 

=sinx 

= COSJC 

= cosx 

=—sin* 

= \nx 

1 


x 

= e* 

= e x 

i 


= arcsinx 

V 1—X 2 


1 

= SLYCtgX 

~ l+x 2 


1 

= arshx 

— Vi+*~ 


i 

= arthx 

“ 1— * 2 ’ 


Geometrijska primjena. Tangenta na krivulju u točki 
T(x,y) je pravac, koji prolazi tom točkom (diralištem), a 
uspon mu je dan vrijednošću derivacije u toj točki; dakle 
je jednadžba tangente: 


Y-y=y'(x)-(X-x), 

gdje su x,y koordinate zadanoga dirališta, a X,Y koordi¬ 
nate kojegod točke toga pravca. Pravac, okomit na tangentu 
u točki T, zove se normala krivulje u točki T; jednadžba 
joj je: 


Y-y=- 


y (*) 


(X-x), 


budući da su okomiti pravci u analitičkoj geometriji ozna¬ 
čeni time, da imaju uspone recipročne i protivnoga pred¬ 
znaka. 


Tangenta Tg i normala Nr krivulje određuju u koordi- 
natnom sustavu neke dužine, koje su važne u diskusiji 
krivulja. Dužina T Q x, određena sjecištem T Q tangente s osi 
X i pođnožištem * točke T, zove se subtangenta S t krivulje; 

iz slike 1. izlazi, da je *S*=y-ctga = A-. Subnormala S n je 

dužina xN; dakle je S n =y-tga=yy'. Daljina dirališta T 
od sjecišta T 0 je duljina tangente, a daljina dirališta T od 
N je duljina normale. G. W. Leibniz, uz I. Newtona, jedan 
od osnivača diferencijalnog računa, pošao je prvotno (1673) 
od geometrijskoga problema određivanja subtangente. 


Brzina gibanja. Za Newtona, koji se u Engleskoj već oko 
g. 1666 počeo baviti problemima diferencijalnoga i integral¬ 
nog računa, bio je osnovni pojam d-a r-a brzina gibanja ili 
uopće brzina promjene veličina, koje se mijenjaju s vreme¬ 
nom kao predstavnikom nezavisne promjenljive uopće. Za 
nezavisnu promjenljivu uzima Newton, da se mijenja jedno¬ 
lično brzinom 1, a promatra brzine, kojima se uvećavaju 
ili umanjuju zavisne promjenljive (funkcije), koje on zove 
fluentima (lat. fluens »tekući«). I za geometrijske veličine 
uzima Newton, da nastaju gibanjem (na pr. crta gibanjem 
točke) tako, da se u svima tim problemima javlja prirodno 
misao o brzini. Brzinu promjene nekoga fluenta naziva on 
fluksija; ona nije drugo nego derivacija fluenta po neza¬ 
visnoj promjenljivoj. Fluksiju veličine y označuje Newton 
s y (1671). Osnovni problem d-a r-a glasi u Newtona: ako 
je zadan put, koji prolazi neka točka, kao funkcija vre¬ 
mena, naći fluksiju toga gibanja; stoga i zove Newton 
svoju metodu kasnije i račun fluksija. Ako je gibanje je¬ 
dnolično, put, što ga točka prođe u vremenu t, dan je izra¬ 
zom s=c-t, gdje je c konstanta. Brzina jednoličnoga giba- 

nja je kvocijent diferencija ^ = c te je konstantna. Ako gi¬ 
banje nije jednolično, nego je put predočen nekom funkci- 
jom s—s(t), kvocijent ^ nije više konstantan i ne predo¬ 


čuje brzinu gibanja u čas t, nego samo srednju brzinu toga 
gibanja u vremenskom intervalu A t; brzina gibanja u času 
t definira se kao granica, kojoj teži ta srednja brzina, kad 
je promatramo u sve kraćim i kraćim razmacima A t, kad, 
dakle, puštamo, da interval A t teži nuli. Dakle je brzina v 
dana izrazom: 


v=lim —, kad At->0. 

Iz toga vidimo, da je brzina određena formalno istim izra¬ 
zom, kojim i derivacija. Primjer. Slobodni pad dan je je¬ 
dnadžbom s = 7 gt 2 ; brzina mu je v = ’ 7 g-2t = gt- 
Diferencijal. Pod diferencijalom dy funkcije y(x) razumi¬ 
jeva se produkt derivacije funkcije i prirasta argumenta 
*.* dy = y'(x) • A*. Jer je y'(x) = tga, dakle dy = tga • A*, 
znači diferencijal geometrijski prirast T 2 T 3 (si. 1) ordinate 
tangente na krivulju u točki T(x,y), koji nastaje radi pri¬ 


rasta apscise * za A*. Diferencijal funkcije razlikuje se, 
dakle, od prirasta funkcije, no pokazuje se, da se njihova 
razlika može učiniti po volji malom, ako je A* dovoljno 
malen prirast. Newton zove diferencijal funkcije momen¬ 
tom funkcije. Mjesto A* može se pisati i dx, jer po gor¬ 
njoj definiciji dx je jednak A* (D x x= 1), i to vrijedi samo 
za diferencijal nezavisne promjenljive *; stoga je konačni 
izraz za diferencijal: dy = y'(x)dx. Uvođenje diferencijala 
nije teoretska potreba d-a r-a; korist toga sasvim je formal¬ 
na, ali ta je znatna. Derivacija, koja po svojoj 
definiciji nije kvocijent, može se upotre¬ 
bom diferencijala pisati u obliku kvoci¬ 
jenta: y'(x) = -^, što za računanje s derivacijama, pa 


kasnije u integralnom računu, ima velikih formalnih pred¬ 
nosti. Derivacija se stoga zove i diferencijalni kvocijent, a 
operiranje s derivacijama i diferenciranje. Sistematsko upo¬ 
trebljavale diferencijalne oznake i izradba jednostavnoga 
i preglednoga algoritma (v.) za taj račun bio je uzrok, da 
je u infinitezimalnom računu prevladala Leibnizova sim¬ 
bolika. 


Svaka se formula za račun s derivacijama može pisati 
u obliku formule s diferencijalima. Na pr. 

d(u ± v) = du ± dv 
d(u • v) = v • du + udv 

d u vdu—udv 

v v 54 

dc = 0, c konst. 
dx n = nx n l • dx 
de x = e x dx 

d lnx — — dx 
x 

d sinx =cosx • dx, i t. d. 

S dx i dy vezana je i veličina ds jednadžbom : 
dx 2 + dy 2 — ds 2 ; ds, koji se zove diferencijal luka krivulje, 
znači, dakle, hipotenuzu u pravokutnom trokutu TT n T.„ 
kome su katete dx i dy, dakle dužinu TT 3 na tangenti. Taj 
je trokut znamenit u povijesti diferencijalnoga računa, jer 
je pri njegovu promatranju prvi put sinula Leibnizu misao 
novoga računa (1673). U svojoj prvoj objavljenoj radnji 
o diferencijalnom računu (1684) Leibniz, iz sličnosti trokuta 
TT 0 T q i T n xT, definira dy kao veličinu, koja se odnosi 
prema dx, koji se smatra veličinom po volji, kao što se 
odnosi ordinata y krivulje prema subtangenti, dakle 

dy = y 

dx V 

Infinitezimalna razmatranja. Definicija derivacije kao 
granice kvocijenta diferencija potječe uglavnom iz novijeg 
vremena, koje je unijelo jasnoću i strogost u pojam gra¬ 
ničnoga približavanja (A. L. Cauchy, v.). Prije toga dolazilo 
se do pojmova diferencijalnoga i integralnog računa t. zv. 
»infinitezimalnim razmatranjima«, t. j. postupcima, koji su 
uvodili »beskonačno male« ili »infinitezimalne« veličine. 
Danas se pod beskonačno malom veličinom razumijeva 
svaka promjenljiva veličina, koja teži nuli. Ali u vrijeme 
osnivanja diferencijalnoga računa taj je pojam bio još 
dosta neodređen i neupućene je mogao zavesti u bludnju. 
Tangenta na krivulju bio je pravac, koji spaja dvije »bes¬ 
konačno blize« točke krivulje; dio tangente između tih 
točaka identificirao se s lukom krivulje između tih točaka; 
taj dio krivulje bio je »beskonačno malen« dio njen, a 
konačan luk njezin bio je neki višekut jd »beskonačno 
mnogo beskonačno malih« stranica. Ipak u rukama spretnih 
onih osnivača infinitezimalnoga računa i njihovih sljedbe¬ 
nika izlazili su rezultati, koji su bili većinom ispravni, kao 
što se i danas mogu vršiti takva razmatranja, pače i s ko¬ 
rišću, ako se radi s nužnim oprezom. 

Više derivacije i diferencijali. Ako prva derivacija, koja 
je funkcija od x, ima i sama derivaciju, zove se ta deri¬ 
vacija druga derivacija funkcije y(x) i označuje s y"(x) ili 
D x 2 y. Na pr. y=x n , y"=n(n-l)x n - 2 ; y=e x , y f —e x . Ako 
postoji derivacija druge derivacije, zove se ona treća deri¬ 
vacija funkcije y(x) i bilježi s y"'(x) ili D x 3 y; korak po 
korak dolazi se i do n-te derivacije y( n )(x) ili D x n y. Za 
funkciju y=x n je y"'=n(n-\)(n-2)x n - 3 , y( n )=n(n-l)(n-2) 
...2-1 = n\. 

Drugi diferencijal funkcije je produkt druge derivacije i 
kvadrata diferencijala argumenta x: d 2 y=y"(x)dx 2 ; slično 
je d n y = y( n )(x)dx n . 

Akceleracija gibanja. Druga derivacija puta po vreme¬ 
nu, t. j. brzina, kojom se mijenja brzina gibanja, važna je 
u kinematici (v.); ona se zove akceleracija gibanja. Jednaka 
je i prvoj derivaciji brzine po vremenu. Ako je put s = s(t), 
akceleracija je a = s"(t) =v'(t). Na pr. za slobodan pad je 

$ = \&t-, v = s'(t) = g t, a = s"(t) = g. 

Predznak derivacije. Ako je prva derivacija funkcije u 
nekoj točki pozitivna, t. j. kut a, što ga zatvara tangenta 
na krivulju u toj točki, šiljat, funkcija prolazi tom točkom 
rastući; ako je negativan, prolazi ona njome padajući . Ako 
je druga derivacija funkcije y(x) pozitivna za neki X = x 0 , 
dakle, ako je prva derivacija, t. j. uspon tangente tga ra¬ 
stuća funkcija od a:, krivulja je konkavna spram pozitivne 
osi Y, t. j. u okolišu točke x Q ,y 0 leži iznad svoje tangente 
u toj točki. Ako je ta derivacija negativna, krivulja je 
konveksna prema osi Y, t. j. leži ispod svoje tangente u 
neposrednom okolišu te točke. Budući da je za parabolu 
y = x 2 y" — 2, dakle druga derivacija uvijek pozitivna, ta 
je parabola u svakoj točki konkavna prema osi 4Y. 





Ako je y"(x) neprekinuta funkcija od x, ne može kri¬ 
vulja y = y(x) prijeći iz konkavnosti u konveksnost ili obr¬ 
nuto, ako u prelaznoj točki nije y" =0. Apscise x Q , koje 
zadovoljavaju tu jednadžbu, pripadaju točkama, u kojima 
krivulja može imati točku infleksije. Ako je za takav 
*0 y'"(x 0 ) * 0, krivulja ima sigurno točku infleksije; tan¬ 
genta na krivulju u takvoj točki zove se tangenta infleksije. 
Ona krivulju i siječe i dira u točki * = x Q , pa je krivulja 
s jedne strane točke infleksije iznad tangente, s druge ispod 
nje. Na pr. krivulja y=x* ima točku infleksije u x 0 =0, 
jer je y"=6x =0 za x 0 =Q, a y'"(x Q )=6. 

Teorem srednje vrijednosti. Taj jednostavan i važan 
teorem ishodište je za dalju izgradnju d-a r-a, a sadržaj 
mu je ovaj (si. 2). Ako spojimo dvije točke A i B krivulje 
y = f(x) tetivom AB, tada ima bar jedna točka na luku 
krivulje AB, u kojoj je tangenta usporedna s tetivom AB, 
ako krivulja ima određenu tangentu u svakoj točki toga 
luka; u formuli: 

gdje je c neka vrijednost od * između a i b pobliže ne¬ 
određena. Uza sve to dopušta nam ta formula često, da se 
ocijeni prirast f(b) — f(a) funkcije u intervalu od a do b, 
što je i od teoretske važnosti, a daje često i znatne nu¬ 
meričke rezultate. Ako je f(a) = f(b)= 0, t. j. ako su a i b 
dvije nultočke funkcije f(x), izlazi da je f'(c)= 0, t. j. iz¬ 
među dvije nultočke funkcije f(x) leži bar jedna nultočka 
njene prve derivacije (Rolleov teorem). 

S pomoću teorema srednje vrijednosti dokazuje se na pr., 
da je funkcija, kojoj je derivacija jednaka nuli u svakoj 
točki jednoga intervala, konstantna u tom intervalu, t. j. 
iz y'(x)==Q slijedi y = C; i da se dvije funkcije, koje imaju 
iste derivacije, razlikuju samo za konstantu; na pr. funkcije 
y = * 2 i y = x 2 + 3, koje imaju istu derivaciju y' = 2x. 

Taylorova formula. Ona je poopćenje teorema srednje 
vrijednosti. Ako funkcija f(x) ima u svim točkama nekog 
intervala određene, konačne derivacije do uključivo reda 
(n+lj-oga, tada je vrijednost funkcije u nekoj točki x 0 + h 


toga intervala predočena vrijednošću funkcije i njenih de¬ 
rivacija u točki x 0 u obliku: 


f(x 0 +h) = f(x 0 )+^f(x 0 ) + j } f'(x 0 ) +...4- ^ f( n Hx 0 ) + 

+ ^ n+I)(c) ’ 

gdje je c neka vrijednost između x Q i x Q + h, pobliže ne¬ 
određena, ali koja nam uza sve to ne će smetati, upravo 
kao ni kod teorema srednje vrijednosti, da ocijenimo vri¬ 
jednost funkcije, što je i od teoretske i numeričke važno¬ 
sti. To je formula Taylorova (1717); posljednji član zove 
se ostatak, i to Lagrangeov. Ekvivalentni oblik toga teore¬ 
ma je i ovaj: 


f(x) = f Uo) + f (*„) -I- . . . + (X n *° )n f(n)(x o ) + 


+ 


(X-X 0 )n +1 

(n + 1)! 


/(n+1) x Q < C < X. 


Za n=0, x=b, x Q =a izlazi teorem srednje vrijednosti u 
obliku: f(b) = f(a) + (b — a)f'(c). Ako je x o =0, gornja formula 
prelazi u Mac Laurinovu: 


f(x)=f(0)+ L f(0)+ ... + -- /Tn)( 0 )+ 
li ni 

x"+1 

(n+1)! /(n+1) (c) ’ 0<c<x ■ 

Obje formule služe u prvom redu za približno određivanje 
ili aproksimaciju vrijednosti funkcija. Po toj je formuli 
vrijednost funkcije u točki x q 4/i izražena kao zbroj jedno¬ 
ga polinoma (v.) stepena n-toga i ostatka. Ako se može po¬ 
kazati za neku funkciju, koja ima dovoljan broj viših deri¬ 
vacija, da je ostatak u njenoj Taylorovoj formuli vrlo 
malen, ako se samo pođe u formuli dosta daleko, t. j. ako 
se uzme dosta velik broj članova u polinomu, može se 
mjesto vrijednosti funkcije izračunati vrijednost polinoma, 
koja izlazi za zadani h, a koja se može elementarno odre¬ 
diti. Ta aproksimacija zadane funkcije u nekom intervalu 
s polinomom osobito je važna u slučaju, da funkcija ima 
određene, konačne derivacije svakoga reda, kao na pr. 
funkcije e x , sin x, cos x, i da je takve naravi, da se osta¬ 
tak može učiniti po volji malen, ako uzmemo u polinomu 
dovoljno velik broj članova; tada možemo aproksimirati 
vrijednost funkcije u zadanom intervalu po volji točno 
s polinomom dovoljno visoka stepena, pa točnosti aproksi¬ 
macije teoretski nema granice. Taylorova formula prelazi 
time u beskonačan Taylorov red: 

f(x) = f(x 0 ) + X y\~ r(x 0 ) +... + f("Hx 0 ) + ..., 

koji konvergira (v.) u zadanom intervalu k vrijednosti 
funkcije f(x). Za x o =0 red se zove Mac Laurinov. 

Tako se dolazi do redova za najvažnije funkcije u višoj 
analizi, s pomoću kojih se izračunavaju njihove vrijednosti 
numerički. Evo nekih: 


e* = 1 4 


x x ‘ 

ll + 2! 


xX ^ 

sin* = x —j 


1 — 


2! 


4! 


x n 

ni 

+ (-i ) n - f 

. + c— i) 1 


x 2n- 


(2n —1)! 
x 2n — 2 


4 . 


4 , 


(2n — 2)! 

koji konvergiraju za svaku konačnu vrijednost od x. Iz 
prvoga reda izlazi i izraz za važnu konstantu e, osnovku 
prirodnih logaritama (v.), 

e = 1 + + 1 + ... 4 

Navedimo još i redove za funkcije: 


h. + 


x* x^ 

ln(l + x) = x — ^>4"+ 


X« 


.... + (_l)n_l + . 

n 


(l + x ym-l + !Z x + T<2±V* + ... 


4 


m(m —1) ... [m — (n —1)] 


x n 4 ..., 


1 • 2 ‘... n 

koji konvergiraju samo za vrijednosti x-a između —1 i 41. 

Iz tih formula izlaze neke približne vrijednosti, koje se 
često upotrebljavaju u numeričkom računanju; na pr. 
sinA=A, koja vrijedi za male lukove a; iz posljednjeg, t. zv. 
hewtonova binomnoga reda, izlaze približne formule, važne 
za računanje s korijenima: 


yi-* = i +1 ,;Vnr 


:1+ l x; 


= 1 


1 


X, 


g(x)' 


y(x 0 )=lim f ^j ^ a- 


pri čemu a q može biti konačan broj ili x može težiti i u 
beskonačnost. Ako funkcije f(x) i g(x) zadovoljavaju uvjete 
Taylorove formule, pokazuje se pomoću nje, u slučaju 

f(x) f(x ) 

prvoga oblika, da je y(Aj=lim —4 = —da je dakle 

£(x) g(x 0 ) 

vrijednost neodređena oblika jednaka kvocijentu derivacije 

brojnika i derivacije nazivnika u točki a q . Ako se i prve 

derivacije poništavaju u a=a q , a možda i nekoliko viših 

derivacija, na pr. do uključivo reda (n —l)-oga, tada je 

f * f (n) (x 0 ) 

y(x Q ) = 


sinx 


Tako je lim 

A — > 0 X 


g( n >(x 0 ) 

(smx)' 


(pravilo l’Hospitalovo). 


=1. Često je korisniji ovaj oblik: 

, . .. /(*) f(x) 

y(X o ; = 1,m iw =hm m 

Obim se oblicima toga pravila određuje i vrijednost dru- 


oo 

goga neodređena oblika —. Na pr. za a-^-oo 

oo 


lim = Hm ( lnx > 


lim — 

X 


- 0 . 


gdje znak = znači približno jednako. 

Ekstremne vrijednosti. Važna primjena TayIorove for¬ 
mule jest određivanje ekstremnih vrijednosti funkcije, 
dakle njenih maksima i minima. Funkcija f(x) ima maksi¬ 
mum za a=a q , ako joj je vrijednost f(x Q ) u toj točki veća 
od svih njenih vrijednosti u neposrednom okolišu te točke, 
a minimum, ako joj je vrijednost manja od svih susjednih 
vrijednosti. Geometrijski je očevidno, a izlazi i iz Rolleova 
teorema, da je tangenta na krivulju u točki ekstrema hori¬ 
zontalna, t. j. f'(x o )=0, ako krivulja ima tangentu u toj 
točki. Već su i prije N. Oresme (14. st.) i J. Kepler (17. st.) 
primijetili tu činjenicu, da se funkcija u točki ekstrema 
najsporije mijenja. Uvjet f'= 0 nuždan je za postojanje 
ekstrema, ali nije dovoljan. Na pr. y=A 3 ima u ishodištu 
a 0 =0 horizontalnu tangentu (y=3A 2 ,y'(0)=0), a ipak nema 
u toj točki ekstrem, nego točku infleksije. Dovoljan uvjet 
daje Taylorova formula za funkcije s dovoljnim brojem 
viših derivacija. Neka je a„ jedno rješenje jednadžbe 
f(x)= 0. Da funkcija za a=a q ima ekstrem, dovoljno je, da 
prva od viših derivacija, koja se ne poništava za a=a q , 

bude takoga reda (parnoga), dakle 2., 4., 6.Ako se već 

druga derivacija ne poništava, t. j. ako je y"(A o )=k0, funkcija 
ima ekstrem, i to maksimum, ako je y'YA o j<0, minimum, 
ako je y"(x o )>0. Ako je to istom četvrta, kao u funkcije 
y=A 4 , opet ima funkcija ekstrem. Ali ako je y"(x o )=0 , a 
y'"(x o )=P0, funkcija sigurno nema ekstrema, nego točku 
infleksije. 

Neodređeni oblici. Pod određivanjem t. zv. neodređenih 
oblika razumijeva se izračunavanje granica nekih izraza, 

koji se neposredno javljaju u dva glavna oblika: ~ i —; 

U oo 

tako se izraz^ 11 ^ za a =0 javlja u prvom, a za a->oo 

A * 

u drugom obliku. Općenito, ako je y(x)=J~- a f(xj = 

g( x) u 

£(x 0 )=Q, y(x Q ) se javlja u prvom obliku; ako f(x) i g(x) 
teže u beskonačnost, kad a teži k a 0 , y(Aj se javlja u dru¬ 
gom obliku. Vrijednost, koja će se pridati takvom neodre¬ 
đenom obliku, definira se kao granica (ako postoji), kojoj 
f( x ) 

teži izraz kad a teži k a t. j. 


* 1 

Zakrivljenost. Osim konstrukcije tangente i normale na 
krivulju, pa upotrebe pojma derivacije u diskusiji toka 
krivulje, kako je već spomenuto, vodi metoda diferenci 
jalnoga računa i do pojma zakrivljenosti krivulje. Kružnica 
je krivulja svagdje jednake zakrivljenosti, koja se po do¬ 
govoru mjeri izrazom —, gdje je r polumjer kružnice. Isti 

se izraz za zakrivljenost kružnice dobije, ako se kut dviju 
tangenata kružnice razdijeli duljinom luka, koji spaja nji¬ 
hova dirališta. Kod svake druge krivulje zakrivljenost se 
mijenja od točke do točke; kut Aa, što ga tvore tangente 
na krivulju u točkama T i T ± (si. 1), razdijeljen duljinom 

luka TT 1 = As, daje sada samo »srednju zakrivljenost« ^ 

krivulje duž luka A«. Zakrivljenost u točki T bit će granica 

(ako postoji), kojoj teži srednja zakrivljenost kada T 1 

teži po krivulji točki T kao granici. I ona se označuje s ^ ; 
imamo dakle za As -> 0 

R — ^ = zakrivljenost krivulje u točki T. 

Ako je krivulja dana jednadžbom y=y(x), njena zakrivlje¬ 
nost u točki (x,y) dana je izrazom: 

i = 

R (IH- y n y/ 2* 

Da se zorno predoči zakrivljenost krivulje u nekoj točki, 
konstruira se u toj točki krivulje kružnica, koja ima istu 
tangentu, koju i krivulja, a kojoj je središte na normali 
krivulje u toj točki u daljini R od točke. Ta kružnica, koja 
svojom zakrivljenošću predočuje zakrivljenost zadane kri¬ 
vulje u onoj točki, zove se kružnica zakrivljenosti u točki 
(x,y), njen polumjer polumjer zakrivljenosti krivulje u toj 
točki, a središte njeno središte zakrivljenosti u istoj točki. 
U točki infleksije (y"=0) zakrivljenost krivulje jednaka je 
nuli. 

Kad se točka T pomiče po krivulji, a pri tom se tangenta 
mijenja neprekinuto i ne dolazi na tom dijelu krivulje 
točka infleksije, opisuje središte zakrivljenosti krivulju, 
koja se zove evoluta zadane krivulje; krivulja, od koje smo 
pošli, zove se u tom odnosu evolventa. 

Djelomične derivacije. Kad je zadana funkcija od dvije 
ili više promjenljivih veličina, na pr. z=z(A,y) ili w= 
w(x,y,z), može ona imati derivacije, ako je smatramo kao 
funkciju samo od jedne od tih promjenljivih, a druge pri 
tome ne mijenjamo. U slučaju funkcije dviju promjenljivih 
z — z(x,y), promatrat ćemo dakle najprije z kao funkciju od 
samoga a, a y ćemo držati nepromijenjen i tražit ćemo 
derivaciju te funkcije po a; isto ćemo tako promatrati iza 
toga z kao funkciju od samoga y, a držat ćemo čvrst a i 
izračunati derivaciju. Tako se dolazi do djelomičnih (par¬ 
cijalnih) derivacija prvoga reda te funkcije, koje se ozna¬ 
čuju ili s z x ,zy , ili s ^4 Na pr. za z=A 2 +y 2 imamo 

z x = 2a, z y = 2y. 

dz d z 

Izraz dz= Ja+ zove se potpuni diferencijal funkci¬ 
je z(A,y). Kako je prva derivacija funkcije jedne promjen¬ 
ljive bila u vezi s tangentom na krivulju u točki (A,y), tako 
su i djelomične derivacije funkcije dviju promjenljivih u 
vezi s tangentnom ravninom površine, koja je predočena 
u prostornom koordinatnom sustavu (X,Y,Z) jednadžbom 
z=z(x,y). Jednadžba te ravnine glasi: 

ona dira površinu u točki (x,y,z), pa se dovoljno mali dio 
te ravnine u okolišu dirališta razlikuje od dijela površine 
u susjedstvu dirališta po volji malo, ako je to susjedstvo 
dovoljno blizo. 

Svaki izraz oblika: 


P( x,y )dx + Q( x,y )dy 

nije uvijek potpuni diferencijal jedne funkcije dviju pro¬ 
mjenljivih. Nuždan i dovoljan uvjet za to jest, da funkcije 
P(x,y) i Q(x,y) u području, u kome su definirane, identički 

, . . dP dQ 

zadovoljavaju uvjet: • 

Ako derivacije z x i z y , koje su također funkcije od x i y, 
imaju derivacije po * i y, bit će to djelomične derivacije 
drugoga reda funkcije z(x,y). Od z x potječu derivacije z xx , 
z ; od z y derivacije z yx i z yy ; imamo dakle 

d 2 z dz x d l z dz x 

~ ~ đ~dy = djT ’ 

d ? z dz y d 2 z dz y 

A* ~ = <57 ’ z yy = d/‘ = "djT 


Uz neke uvjete, koji su obično u primjenama ispunjeni, 

vrijedi, da je da se dakle pri računu deri- 

dxdy dyox 

vacije . smije izmjeniti red, po kome se diferencira. 
o ox 


Sličnim se putom prelazi i na djelomične derivacije reda 
višega od drugoga i na derivacije funkcija, koje zavise od 
više nego dvije promjenljive. I za funkcije od više pro¬ 
mjenljivih može se izvesti Taylorova formula, koja daje 
na pr. vrijednost funkcije z(x 0 + h, y 0 + k) kao zbroj jednoga 
polinoma stepena n-toga u veličinama h i k i ostatka. I ta 
je formula, kao za funkcije jedne promjenljive, izvor za 
diskutiranje ekstremnih vrijednosti funkcije, zakrivljenosti 
površina i drugih pitanja diferencijalne geometrije površina. 

Implicitne funkcije. Iz izraza za potpuni diferencijal 
izlazi i pravilo, kako se traži derivacija funkcije jedne 
promjenljive, koja je zadana implicite, t. j. jednadžbom 
F(x,y)=0, koja nije riješena po y. Budući da je desna stra¬ 
na te jednadžbe identički jednaka nuli, bit će i njen pot¬ 
puni diferencijal jednak nuli, t. j. F x dx+Fydy= 0, odakle 
izlazi za traženu derivaciju izraz: 

dy F x 

dx Fy 

2x x 

Na pr. za funkciju x 2 +y 2 —1=0, y '=—— = — — • 


Primjene diferencijalnoga računa. Sami osnivači d-a r-a, 
Newton i Leibniz (v.), primijenili su svoje nove metode na 
izučavanje svojstava krivulja i gibanja i otkrili onaj skup 
teorema, koji se i danas izvodi kao primjena toga računa. 
U znamenitom djelu Newtonovu Philosophiae naturalis 
principia mathematica (1687), u kome su izvedeni zakoni za 
gibanje nebeskih tijela iz zakona gravitacije, nađeni su naj¬ 
važniji rezultati primjenom novih metoda računa fluksija, 
premda su predočeni za čitaoce u geometrijskom obliku. 
Primjene su se znatno proširile radom nasljedovatelja 
Leibniza i Newtona, napose braće Jakoba i Ivana Bernoul- 
li-a (v.), l’Hospitala, koji je izdao prvu učevnu knjiga toga 
računa, a osobito L. Eulera (v.), s kojim se već prelazi u 18. st. 
Naročito je bila plodna misao, koja je vodila Leibniza i 
Newtona (a nadošli su na nju i neki suvremenici njihovi) 
do t. zv. obrnutoga ili inverznoga problema tangente, t. j. 
do određivanja svojstava krivulje iz svojstava tangente, pa 
istraživanja puta iz poznate brzine. Taj je problem vodio 
do integralnog računa (v.) i vezao u vrlo plodnu vezu ta dva 
područja infinitezimalnog računa (v.). Isti je problemi najje¬ 
dnostavniji primjer diferencijalne jednadžbe (v.), koja iz za¬ 
dana odnosa među nepoznatom funkcijom jedne ili više 
promjenljivih i derivacija te funkcije, određuje sve funkci¬ 
je, koje taj odnos zadovoljavaju. A kako veći dio primjena 
analitičkih metoda na proučavanje prirode vode do dife¬ 
rencijalnih jednačaba, bilo je time otvoreno opširno polje 
istraživanja, koje su sljedbenici Newtona i Leibniza sa za¬ 
nosom i velikom vještinom i obradili i time stvorili mate¬ 
matičku fiziku, od koje je osobito mehanika neba pokazala 
svu dalekosežnost novih metoda. 


LIT.: C. Jordan, Cours d’Analyse, 3 izd., sv. I.-III. Pariz 1909—13; 
E. Picard, Traitć d’Analyse, 3. izd., sv. I.-III., Pariz 1922—28; Ć. 
Goursat, Cours d’Analyse mathematique, 4. izd., sv. I.-III., Pariz 1928; 
J. Hadamard, Cours d’Analyse, sv. I.-II., Pariz 1927—30; H. v. Man- 
goldt—K. Knopp, Einfiihrung in die hohere Mathematik, 7. izd., sv. I-TII., 


Leipzig 1943; R. Courant, Vorlesungen iiber . Differential- und Inte- 
gralrechnung, 2. izd., sv. I.-II., Berlin 1931; R. Rothe, Hohere Mathe¬ 
matik fur Mathematiker, Physiker und Ingenieure, 6. izd., sv. I.-IV., 
Leipzig i Berlin 1940; G. Joos-Th. Kaluza, Hohere Mathematik fur 
den Praktiker, 2. izd., Leipzig 1940; W. Nernst—A. Schoenflies, Ein- 
fiihrung in mathematische Behandlung der Naturwissenschaften, 11. izd., 
Miinchen i Berlin 1931; H. Sirk, Mathematik fur Naturwissenschaftler 
und Chemiker, 2. izd., Dresden 1941; J. Perry, Hohere Mathematik fur 
Ingenieure , prev. R. Fricke—F. Siichting, 2. izd., Leipzig i Berlin 
1910; G. H. Hardy, A course of pure mathematics, 5. izd., Cambridge 
1928; F. Tricomi, Lezioni di analisi matematica , 4. izd., sv. I.-II., Pa. 
dova 1939. 

Jednostavan uvod daju G. Kowalewski, Einfiihrung in die Jnfinitesi- 
malrechnung, M. Lindow, Differentialrechnung; Integralrechnung, u 
zbirci Aus Natur und Geisteswelt, br. 197, 387, 673, Leipzig i Berlin; 
S. Škreblin, Infinitezimalni račun , Zagreb 1939. Ž. M. 

DIFIL (Jtfpdos), pjesnik novije atičke komedije, suvre¬ 
menik Menandrov (342—291) i Filemonov (361—262), rodio 
se između 355 i 350 u Sinopi. Za nj se kaže, da je napisao 
100 komedija. Najvolio je mitsku građu. Sudeći po saču¬ 
vanim ulomcima njegov je jezik bio jednostavan i priro¬ 
dan, a uz to čist. Kao i komedije drugih grčkih pisaca slu¬ 
žile su i njegove za uzor rimskim komediografima. Tako 
je Plautova komedija Casina imala za uzor D-ovu kome¬ 
diju Klrjpovpevoi a Vidularia komediju 2%ed/a. Z. D. 

DIFIODONTNO (grč. S/s »dvaput«, <pveiv »stvoriti« 
oSovs »zub«) zubalo označuje se kod većine sisavaca, kada 
se normalno, jedamput u životu izmjenjuju mliječni zubi 
trajnim zubalom. Na mjestima pravih kutnjaka (dentes 
molares) nema zubi u mliječnom zubalu, pa se pravi kut¬ 
njaci nikada ne izmjenjuju. Kod tuljana i nekih krezubica 
ostaju mliječnjaci rudimentarni i resorbiraju se prije po¬ 
roda. Ako kod sisavaca nalazimo jedno zubalo doživotno 
(samo mliječnjake), onda je to monofiodontno zubalo, a 
ta se pojava zove monofiodontija (v.). K. B. 

DIFRAKCIJA ili ogib (franc. i engl. diffraction) je za¬ 
jednički izraz za velik broj fizikalnih pojava, koje nastaju, 
ako se širenje valova ograniči izvjesnim zaprekama. Dolaze 
li na pr. valovi, pobuđeni na površini vode, do dovoljno 
široke zapreke, nalazi se prostor iza nje u »sjeni«, koja je 
prilično dobro omeđena krajnjim zrakama, što izlaze iz 
ishodišta valova (si. 1). Umanjujemo li zapreku, ulazit će 
valovi sve više u prostor geometrijske sjene, a kod do¬ 
voljno malene zapreke raširit će se po cijelom tom pro¬ 
storu (si. 2). Ovakav pojav, nazvan ogibom ili difrakcijom, 
javlja se jasno, ako je širina zapreke veličina istog reda 
s dužinom vala. Pojavi difrakcije postoje kod valova zvuka, 
svjetlosti, električnih valova, rontgenskih zraka, a i kod 
valova, koje pripisujemo najsitnijim materijalnom česti¬ 
cama. 

Budući da su zvučni valovi dugi, na pr. 1 m, ogib je 
zvuka običan pojav, a sjene se zvuka slabo ističu. Baš 
obratno je kod svjetlosti, gdje nas sjene upućuju na pojam 
zrake i na t. zv. geometrijsku optiku, dok je ogib svjetlosti 
obično neprimjetljiv. U ostalom je pojam ogiba nastao baš 
u optici, gdje se taj pojav najlakše ispituje. 

Difrakcija svjetlosti. 1 . Povijesni podatci. Često se opa¬ 
ža, da bačena sjena nije oštro ograničena. Na mjestima, 
koja bi se radi pravocrtnog širenja svjetlosti morala nala¬ 
ziti u oštro ograničenoj sjeni, a djelomice i izvan tih 
mjesta, nalazi se nekoliko prelaznih svijetlih i tamnih 
pruga, ravnih ili zakrivljenih, koje se zovu pruge ogiba ili 
difrakcije. 

Neke subjektivne pojave ogiba vidio je već Leonardo 
da Vinci. Motreći kroz rupicu u papiru zvijezdu opazio 


SI. l. SI. 2. 

SIRENJE VALOVA NA POVRŠINI VODE SA ZAPREKAMA 

je, da je okružena s dva svijetla prstena. Objektivne po¬ 
jave ogiba opisao je najprije F. Grimaldi sredinom 17. 
stoljeća. On se služio sunčanom svjetlosti i nazvao je te 
pojave difrakcijom (= »razbijanje«) svjetlosti. Grimaldi- 
jeve pokuse je nastavio Nevvton. On je radio i s homo¬ 
genom svjetlosti. Našao je, da je razmak pruga to veći, 
što je slabiji lom svjetlosti. Sa stajališta svoje korpusku- 
larne teorije svjetlosti tumačio je Newton ove pojave, koje 
je zvao infleksijom svjetlosti, pomoću privlačnih i odbojnih 
sila, kojima rubovi tijela, koje baca sjenu, djeluju na leteće 

čestice svjetlosti. Sa 
stajališta valne teori¬ 
je pokušao je najpri¬ 
je protumačiti ogib 
Th. Young. On je 
uzeo, da pruge na¬ 
staju interferencijom 
zraka svjetlosti, koje 
prolaze blizu rubova 
tamnog tijela, i zra¬ 
ka, koje se na tim 
rubovima reflektiraju. 

Neosnovanost toga 
tumačenja pokazao je Fresnel time, da je isporedio ogibe 
na pukotinama sa svijetlim i pocrnjelim rubovima. Našao 
je, da je intenzitet pruga jednak u oba slučaja. 

2. Elementarna teorija ogiba. Fresnelove zone. Prema 
Huygens-Fresnelovu načelu iz fronte FF ravnog vala neka 
stižu prema točki P elementarni valovi s valnom dužinom 
X (si. 3). Titranje točke P je određeno superpozicijom 
sviju ovih elementarnih valova. Amplituda i faza ovog ti¬ 
tranja može se odrediti računom. Iz točke P povući ćemo 
na ravninu FF okomice a — PO i oko »pola« O opisati takav 
red koncentričnih kružnica, da točka P bude od sviju to¬ 
čaka prve kružnice udaljena za a + k/2, a od točaka druge 
kružnice za a + 2X12 i t. d. Lako se može izvesti, da su 
polumjeri nacrtanih krugova približno r ± = ]/ aX, r 2 — ]/2ak... 



a njihove površine naX, 2itaX ... Ravnina FF je tim razdi¬ 
jeljena u vijence, koji se zovu Fresnelove ili Huygensove 
zone. Kao prva ili centralna zona računa se, najmanji krug. 
Radi jednake površine ji aX sviju zona uzimamo, da iz svake 
od njih izlazi jednaka množina elementarnih valova. 

Primjer: za zelenu svjetlost X — 0,5 • 10-3 mm kod a = 1000 

mm izlazi r ± = OJ, r 2 = OJ | 2 mm. 

Amplitude titraja u točki P, koje daju pojedine zone, 
označit ćemo redom sa z { , z 0 ,... z n . Budući da razlici hoda 
X/2 odgovara promjena faze 180°, skupno djelovanje sviju 
zona u točki P dobivamo tako, da s alternirajućim pred¬ 
znakom zbrojimo amplitude, koje daju pojedine zone. Ima¬ 
mo 5 =*z 1 — z 2 4- z s — z 4 + ... Veličine z v z 2 ,... z n zavise 
o daljini a te o kutu A n PO (si. 3). Prijelazom na slijedeću 
zonu mijenja se z n neznatno. Približna elementarna teorija, 
kako ju je razvio engleski fizičar A. Schuster, daje rezultat: 


5 = y + -y- (n neparno); S = y-- ( n parno). 


Ako je valna ploha neograničena ravnina, djelovanje po¬ 
sljednje zone iščezava, te je S = , t. j. ravni val djeluje 

u točki P kao polovica centralne zone z v Strožu teoriju 
različnih slučajeva ogiba razvili su Fresnel, zatim Kirchhoff, 
Sommerfeld, Schwarzschild, Rayleigh i dr. 

3. Ogib na okruglom otvoru i okruglom zastorčiću. Na 
okrugli otvor s polumjerom OA — r u ravnini valne fronte 
neka dolazi val dužine X (si. 4). Uzet ćemo, da otvor obu¬ 
hvaća malen broj n zona, i da svaka od njih jednako 
utječe na amplitudu titraja u aksijalnoj točki P. Iz formule 

6' -f- ^-slijedi, da je za taki broj n amplituda u točki 

P jednaka ništici, a za lihi S = z r 
U drugom je slučaju amplituda u točki P dvaput, a svje- 
tloća četiri puta veća nego bez zaslona s otvorom. Maksi¬ 
mume i minimume svjetloće u aksijalnim točkama P dobi¬ 
vamo samo, ako otvor obuhvaća točno c ijeli broj zona. 

Označimo li sa a okomicu PO, imamo ]/a-+ r 2 — a = nX< 2. 

r 2 

Slijedi, da je približno a = •. Ako je ovdje n neparan 

broj, izlazi u točki P maksimum, a ako je paran broj, mi¬ 



si. 4. PROLAZ SVJETLOSTI 
KROZ OKRUGAO OTVOR 


nimum svjetloće. Odabere¬ 
mo li točku P’ izvan osi PO, 
zamršeniji račun pokazuje, 
da ogibom nastaju svijetli i 
tamni kolobari, kojima je P 
središte. U si. 5a, 5b vidimo 
fotografske snimke ogiba na 
otvorima, koji obuhvataju 2, 
odnosno 3 zone. Za n = 2 
središte je tamno, a za 
n = 3 svijetlo, kako i teo¬ 
rija zahtijeva. Nalazi li se 
na mjestu O (si. 4) mjesto 
pločice s rupicom okrugli zastorčić, možemo s pomoću 
Fresnelovih zona odrediti svjetloću u aksijalnoj točki P. 
Iz prijašnjih razmatranja slijedi, da na amplitudu u točki 
P utječe samo polovica prve zone izvan zastorčića. Ako 

je zastorčić dovoljno malen, 
djelovala bi ova zona jednako 
kao centralna zona, koju sad 
j c zastorčić pokriva. Slijedi, da 
se u središtu sjene zastorčića 
mora nalaziti mrljica sa svje- 
tloćom, kao da zastorčića ne¬ 
ma. Do važnog ovog rezultata 
došao je Poisson god. 1823 
|d diskusijom opće Fresnelove 
teorije. Smatrajući ovaj rezul¬ 
tat apsurdnim i protivnim 
iskustvu, držao je Poisson, da 
Fresnelova teorija ne vrijedi. 
Međutim je Arago-ov pokus s 
okruglom pločicom posve po¬ 
tvrdio tu teoriju. Deslisle je 
već 1715 opazio svijetlu mrlji- 
cu u središtu sjene okrugle pločice, no na taj su pokus 
zaboravili. Slike 5c i 5d pokazuju snimke pokusa, kod 
kojih je zastorčić obuhvatio 2, odnosno 3 zone. U sredi¬ 
štima obiju slika vidi se svijetla Poissonova mrlja. 



SI. 5. OGIB SVJETLOSTI 
NA OKRUGLOM OTVORU 
(a, b) I NA OKRUGLOJ 
PLOČICI (c, d); 

(po Arkadijevu). 


4. Pločica sa zonama je staklena pločica, na kojoj je 
točno nacrtan velik broj Fresnelovih zona, kod čega je 
svaka druga zona načinjena neprozirnom. Na pr. može biti 
centralna zona prozirna, druga zona neprozirna, treća pro¬ 
zirna i t. d. Dolaze li na tu pločicu od udaljenog predmeta 
okomito svijetle zrake, stvarat će ona u određenoj »žari- 
šnoj daljini« a optičku sliku poput zbirne leće. Takve slike 

nastaju i u daljinama 2a, * • • • • • Radi neprozirnih 


dijelova pločice otpadaju djelovanja zona s parnim rednim 
brojem (z„ = z = • • = 0 ), a učinci zona s neparnim rednim 
brojem se zbrajaju. Na dvjema prozirnim zonama možemo 
uvijek odabrati po dvije korespondentne zrake, za koje 
je razlika hoda jednaka parnom broju k/2. Na si. 6 repro¬ 
ducirana je crtnja Fresnelovih zona, kakvu je načinio ame¬ 
rički fizičar R. W. Wood (1898). Polumjeri nacrtanih kru¬ 
gova odnose se kao korijeni iz rednih brojeva 1,2.. Foto¬ 
grafiranjem ovakvih crtnja dobivaju se negativi, koji ispu¬ 
njavaju uvjete za pločice sa zonama (t. zv. Woodove plo¬ 
čice). Može se načiniti i dalekozor, kojemu je objektiv 
Woodova pločica s velikom žarišnom daljinom (na pr. 

a =50 cm), a okular 
pločica s malenom 
žarišnom daljinorm 
5. Ogib na ravnoj 
pukotini. Na pukoti¬ 
nu AB, koja je uspo¬ 
redna s valnom fron¬ 
tom, neka dolazi ra¬ 
vni val dužine X (si. 
7). Razmještaj svje¬ 
tloće slike ogiba na 
vrlo udaljenom zasto¬ 
ru NN može se odre¬ 
diti računom. Uspore¬ 
dni svežanj zraka 
AN V BN 2 , koji sa si. 
metralom pukotine za¬ 
tvara kut cp* utječe na 
amplitudu titraja u 



SI. 6. CRTNJA PLOČICE SA ZONAMA 
(po Woodu). 

SI. 7. SHEMA ZA OGIB 
SVJETLOSTI NA PUKOTINI 


točki N zastora iznosom, koji zavisi o razlici hoda 5 kraj¬ 
njih zraka AN V BN 2 \ 

Načinimo li BC ±AN V imamo S = asincp, gdje je a širina 
pukotine. Elementarna teorija vodi do rezultata: mjesta 
minimalne svjetloće u tamnim prugama ogiba nastaju, ako 
je asincp = >., 2\, 3 X... Mjesta maksimalne svjetloće u svi¬ 
jetlim prugama ispunjavaju uvjete asincp = 0; 1,43>.; 

2,459>t... 

Slika 8 pokazuje pojav ogiba na 0,3 mm širokoj pukotini 
u daljini 1 m. Kraj široke srednje pruge, kojoj pripada 
glavni maksimum svjetloće, vide se 2 para sporednih pruga. 

Njihove svjetloće umanjuju se prema redu 1 : ^ 

Jednostavna teorija ogiba vrijedi, ako se daljina zastora 
od pukotine može smatrati beskonačnom. Fraunhofer je 

_ x pokazao, da se mjesto uda- 

a s Ijenog zastora može u koju 

god daljinu staviti zbirna le¬ 
ća i u njezinoj žarišnoj ra¬ 
vnini motriti slika ogiba. Po¬ 
jav ogiba uz pomoć leće ili 
dalekozora nazvan je Fraunho- 
ferovim ogibom. Radimo li bez 
leće, imamo Fresnelov ogib. 

6. Optička mrežica (njem. 
Beugungsgitter, franc. reseau, 
engl. grating) jest pločica od 
kovine ili od prozirne tvari 
sa mnogo bliskih usporednih 
crta u jednakim međusobnim 
razmacima. Dolaze li valovi 
svjetlosti na takvu pločicu, 
mijenja se periodski od mjesta do mjesta intenzitet ili 
faza valova, koje ona reflektira ili propušta. Interferenci¬ 
jom ovih valova nastaju pojavi, nazvani spektri ogiba ili 
di frakcije. 

Jednostavne optičke mrežice načinio je već Fraunhofer 
od usporednih tankih žica. Mnogo bolje mrežice izrađuju 
se tako, da se dijamantom, koji je montiran na stroju za 
dijeljenje dužina, režu blize crte na pločici. Ako je ta plo¬ 
čica prozirna, imamo trans¬ 
misijsku ili propusnu mrežicu. 
Na kovnom zrcalu urezane 
crte daju refleksnu mrežicu. 
Krajem prošlog stoljeća dotje¬ 
rao je H. A. Rowland (Balti- 
more, USA) tehniku izrađi¬ 
vanja ovakvih mrežica do ve¬ 
likog savršenstva. Načinjena 
je Rowlandova mrežica sa 
110.000 crta na prostoru od 
14,5 cm. Najveću optičku mre¬ 
žicu, dugu 20 cm, visoku 10 cm, sa 500 crta na mm, načinio 
je američki fizičar A. A. Michelson. Ukupni broj crta na 
njoj iznosi 110.000, tako da bi sve crte, nanizane u jedan 
niz, dale dužinu 10 km. 

Izrađivanje optičke mrežice težak je posao. 1 kraj auto¬ 
matskog rada najtočnijeg stroja za dijeljenje i opreznog 
postupka lako nastaju * pogrješke. Dobre mrežice, kakve 
trebaju za spektralne aparate, vrlo su skupe i ima ih malo. 
Kopija kovne mrežice pravi se tako, da se strana s ure¬ 
zanim crtama polije rastopljenim celuloidom ili kolodijem. 
Kad se tekućina ispari, skine se oprezno kožica i fiksira na 
staklenoj pločici. Rezanje crta na staklu teže je nego na 
kovini. U spektralnim aparatima za vidljivu svjetlost dolaze 
većim dijelom refleksne mrežice, s 500 do 600 crta na mm. 

Teorija mrežice. U elementarnoj teoriji smatra se pro¬ 
pusna mrežica ravnim nizom usporednih pukotina. Uzmi¬ 
mo, da od vrlo udaljenog linearnog izvora dolazi svjetlost 
dužine Vala X okomito na takav niz pukotina (si. 9). Uspo¬ 
redne zrake, koje iz pukotina izlaze, sabrane lećom L na 
način Fraunhoferov, neka interferiraju u točki P. Ozna¬ 
čimo sa ep kut ovih zraka s normalom na mrežicu, sa a ši¬ 
rinu pukotine, sa b širinu zapreke, koja pukotine dijeli. 
Razlika hoda b za svaki par zraka, koje izlaze iz susjednih 
pukotina, iznosi (a + b) sin <p. Zbroj a + b = d zove se 
konstanta mrežice. Njezinu vrijednost dobivamo, ako du¬ 
žinu mrežice podijelimo s ukupnim brojem crta. Na 
mjestu P dobivamo maksimum svjetloće, ako je 6 cijeli 



2 1 0 12 

SI. 8. OGIB SVJETLOSTI NA 
PUKOTINI; fot. negativ; crvena 
svjetlost (po R. W. Pohlu). 



SI. 9. SHEMA ZA OGIB 
SVJETLOSTI NA NEKO¬ 
LIKO PUKOTINA 


mnogokratnik od X. Dolazimo 
tako do formule mX=a sin 
(m = 0,1,2...), koja vrijedi 
za propusnu i refleksnu mre¬ 
žicu. Radimo li s crvenom 
svjetlosti, pojav ogiba, koji 
nastaje u žarišnoj ravnini leće 
L, pokazuje niz 1 u si. 10. 
Oko srednje pruge O, koja 
se nalazi u osi leće L i koja 
je izravna slika izvora svje¬ 
tlosti, imamo s lijeva i s de¬ 
sna nekoliko pruga, koje od¬ 
govaraju rednim brojevima 
777 = 1, 2 .. Te su pruge to 
svjetlije i oštrije, što je veći 
ukupni broj crta mrežice i 
što je ona šira. Pruge 1,2... 
zovemo spektrima ogiba reda 
1,2.... Niz II u si. 10 poka¬ 
zuje ogib za ljubičastu svje¬ 
tlost. Veći razmak pruga reda 
I nego pruga reda II kazuje, 
da je veća dužina vala za cr¬ 
venu svjetlost nego ljubičastu. 
Dolazi li na mrežicu bijela 
svjetlost, cijeli je spektar 1. 
reda odijeljen od spektra 2. 
reda. Spektri viših redova djelomično se prekrivaju, a 
njihove boje miješaju, što je naznačeno u slici 10-III. Da 
je red spektara ograničen, pokazuje slijedeći primjer: na 

mrežicu s konstantom <J = -mm neka dolazi zelena svje- 

500 ml 

tlost >. = 0,0005 mm. Vrijednosti za m, sin cp ==_ j~> T sabrane 
su u tablici 

m 0 12 3 4 

sin cp = 0,25 m 0 0,25 0,50 0,75 1 

<p 0° 14° 30° 49° 90° 

Ovakva mrežica daje samo spektre 1., 2. i 3. reda. Mrežica 
s 1200 crta na mm daje samo spektar 1. reda. 

Spektar mrežice ispunjava približno uvjet za normalni 
spektar, kod kojeg je promjena valne dužine svjetlosti 
razmjerna pomaknuću spektralne crte. Konkavna refleksna 
mrežica ispunjava točno taj uvjet. Svjetloća ovih spektara 
raste proporcionalno s kvadratom ukupnog broja crta mre¬ 
žice. Radimo li s mrežicom od 10.000 crta, svjetloća je IO 8 
puta veća, nego što bi je dala jedna pukotina omeđena 
s dvije crte. 

S pomoću mrežice postizava se veća disperzija spektra 
nego s pomoću prizme. U formuli za mrežicu promjeni du¬ 
žine vala dX neka odgovora promjena kuta đcp. Za kutnu 

disperziju izlazi dop = -r— — dX. Uzet ćemo, da na mre- 
dcos(p 

žicu sa 500 crta na mm dolazi natrijeva svjetlost, sasta¬ 
vljena od valnih dužina X = 0,5890 p, X + dX = 0,5896 p. 
Za kutnu disperziju spektra 1., 2., 3., reda izlaze redom 
vrijednosti 1,1'; 2,5'; 6,5'. 

Za snagu razlučivanja (pouvoir de resolution,’ resolving 
power, Auflosungsvermogen) u spektru ogiba vrijedi Ray- 


leighova formula R 


dl 


= Nm, u kojoj je m red spektra, 



SI. 10. SPEKTRI MREŽICE ZA CRVENU (I), LJUBIČASTU (II) 
I BIJELU (III) SVJELOST. 

a N ukupni broj crta mrežice. S pomoću velikih mrežica 
može se za vidljivu svjetlost postići maksimalno R = 
300.000, koje je mnogo veće nego kod spektra prizme. 

U spektru mrežice javljaju se zanimljivi pojavi, koji se 
zovu lažne crte ili dusi (engl. ghosts). Potječu od različnih 

pogrješaka mrežice. Nijedna 
mrežica nije tako savršena, 
da bi razmaci crta na svakom 
mjestu bili točno jednaki. 

Valjanost mrežice zavisi o 
vijku stroja, kojim se ona 
izrađuje. Opazili su, da i na 
mrežicama, koje su izrađene 
najboljim Rowlandovim stro¬ 
jem, postoje periodičke po¬ 
grješke* koje se ponavljaju na¬ 
kon svakog okreta vijka. One 
su izvor t. zv. Rowlandovim 
dusima, koji se javljaju kao 
dvije blize slabe crte. U sre¬ 
dini između njih nalazi se 
uvijek jaka realna spektralna 
crta. Radi simetričnog raz¬ 
mještaja Rowlandove se lažne crte lako raspoznaju i ne 
zamjenjuju se s realnim crtama. Njihova je svjetloća pro¬ 
porcionalna s kvadratom reda spektra. 

Optičke mrežice mogu imati i drukčije periodičke, a i 
neperiodičke pogrješke. U nekim slučajevima javljaju se 
lažne crte s obiju strana realne crte, no dosta daleko od 
nje. Ovakve pojave istraživali su M. Lyman i R. W. Wood. 
Oni su našli metode, s pomoću kojih se može prosuditi, 
je li neka crta realna ili lažna. 

Optička mrežica, ugrađena mjesto prizme u spektralni 
aparat, omogućuje jednostavno i točno mjerenje dužine 
vala svjetlosti. U tom je važna njezina upotreba. Za mje¬ 
renje dužine vala ultracrvenih zraka služe mrežice s ma¬ 
lenim brojem crta na mm i mrežice od tankih žica. 

7. Ogib na sitnim česticama. Atmosferski pojavi ogiba 
svjetlosti. Ako kroz staklo, na kojem se nalazi mnogo zr¬ 
naca prašine ili vodenih kapljica, nastalih kondenzacijom, 
motrimo daleki izvor svjetlosti, vidjet ćemo, da je okru¬ 
žen vijencem. Da se ovaj pojav osniva na ogibu svjetlosti, 
pokazao je već Fraunhofer. Gledamo li homogeni izvor 
svjetlosti, izmjenjuju se svijetli i tamni kolobari vijenca, 
kako pokazuje si. 11. Kolobari su to veći, što su sitnija zrnca 

ili kapljice. S pomoću formule sin (p=— —, koja vrijedi i za 

z a 

ogib svjetlosti na sitnoj čestici, možemo izračunati promjer 
čestice a. Vidimo li na pr. kod crvene svjetlosti X = 0,7 p 
polumjer, prvog svijetlog kolobara pod kutom qp = 2°, izlazi 
a — 30 p. Vijenac oko bijelog izvora svjetlosti ima boje 
Newtonovih koluta. 

Sitne čestice vode ili leda u zraku mogu izvesti pojav 
ogiba. Neposredno oko Mjeseca opažamo često jedan ili 

više svijetlih vijenaca (engl. 
halo, njem. Hof). Nutrašnja 
strana vijenca redovno je bijela, 
a prema vanjskoj strani slijede 
prelazne boje: modra, crvena, 
žuta. Boje su to jasnije, što su 
čestice jednoličnije. Prema teo¬ 
riji, koja vrijedi za ogib svjetlo¬ 
sti na sitnim kuglastim čestica¬ 
ma, promjeri svijetlih kolobara 
homogene svjetlosti odnose se 
kao 1 : 1,83 : 2,76. Za ogib svje¬ 
tlosti na iglicama leda, koje 
imaju presjek pravokutnika, vri¬ 
jede omjeri 1 : 2 : 3. Mjerenjem se može prosuditi, imamo 
li ogib na vodenim kapljicama ili na ledenim iglicama. Ve¬ 
liki bojadisani kolobari oko Mjeseca s polumjerima 22° i 
46° jesu pojav disperzije svjetlosti na ledenim iglicama. 

8. Ogib svjetlosti na ultrazvučnim valovima. S pomoću 
pločica od kvarca i turmalina, koje u visokofrekventnom 
električnom polju titraju radi piezoelektričnog djelovanja, 
stvaraju se u tekućinama i plinovima valovi visoke frekven¬ 
cije, nazvani ultrazvučnim valovima (->- akustika 3). Ako 
je njihova dužina vala dosta malena, čine oni t. zv. ultra¬ 
zvučnu mrežicu, koja se prema svjetlosti vlada slično kao 


obična optička mrežica. Konstanta je ultrazvučne mrežice 
kod stojnih i progresivnih valova ista i jednaka cijeloj du¬ 
žini vala. Na ultrazvučnu mrežicu može se primijeniti 
formula, koja vrijedi za optičku mrežicu. Ogib svjetlosti 
na ultrazvučnim valovima otkrili su 1932 Debve i Sears te 
Lucas i Biquard. 

Na si. 12 snimljen je ogib žute natrijeve svjetlosti na 
ultrazvučnoj mrežici u alkoholu. Vide se spektri 0., 1., 2. i 
3. reda. Za pokus je služila kvarcova pločica 25X25X0,9 
mm, koja je, uzbuđena na osnovnu frekvenciju 3,200.000 
titraja u sek., titrala u tekućini smjerom svoje debljine. 
Dužina ultrazvučnog vala bila je A = 0,042 cm, tako da na 
1 cm dolazi 23,8 A- Otkriće Debyea i Searsa daje jedno¬ 
stavnu metodu za mjerenje brzine zvuka u tekućinama. 
Kod ove metode treba vrlo malena količina tekućine. 

Za druge pojave ogiba -> rdntgenske zrake , -*• elektron. 

LIT.: R. W. Woođ, Physical Optics, III. izd., New York 1934; R. W. 
Pohl, Einfiihriing in die Optik, 4. i 5. izd.. 1943. D. P-ć. 

DIFRENOAZIT, mineral iz odjela sulfosoli. Kristalizira 
se rompski. Kala se savršeno. Krhak; tvrdoća 3; specifična 
težina 5,5—5,6. Metalna je sjaja; neproziran; crnkasto siv. 
Spoj olova s arsenom i sumporom Pb 2 As 2 Ss. Nazvan je po 
francuskom mineralogu P. A. Dyfrenoyu. F. T. 

DIFTERIJA je akutna zarazna bolest čovjeka uzrokova¬ 
na bacilom d-e. Javlja se u različnim oblicima, koji su bili 
u staro doba opisani pod različitim imenima (morbus 
ae gypticus, strangulatorius i t. d.). Njihovu zajedničku 
pripadnost uočio je prvi Francuz Bretonneeau, koji je 
nazvao bolest diphtheritis (radi navlaka, koje se stvaraju 
na sluznicama, grč. Supd's^a »koža«). Ime d. potječe 
od Trousseaua. Da su sve te slike samo različiti oblici 
jedne iste bolesti, dokazali su Klebs i naročito Loffler 
tim, što su ustanovili, da im je uzročnik zajednički: bacil 
d-e. To su štapići različite veličine, koji pokazuju kod po¬ 
sebnog bojadisanja (po Neisseru) na polovima tamne 
točkice. U posebnim hranilištima (bouillon) stvaraju difte- 
rične klice otrov (toksin), koji u vrlo malenim količinama 
ubija laboratorijske životinje (zamorce), a opasan je i 
za čovjeka. To su nam dokazali nesretni slučajevi kod 
cijepljenja protiv d-e (zamjene s antitoksinom). Difte- 
ričnim toksinom mogu se u životinjskom eksperimentu 
proizvesti iste promjene kao i difteričnim klicama. I kod 
čovjeka su sve promjene kod d-e izraz djelovanja difte- 
ričnog toksina na tkiva, jer je dokazano, da se isti otrov 
stvara i u čovjeku za vrijeme d-e. 

Difterični proces javlja se na sluznicama (ždrijelo, nos, 
grkljan i t. d.) i na koži. Na tim mjestima stvaraju se 
upale u obliku sivo žutih naslaga (pseudomembrana). U 
najtežim slučajevima raspadaju se navlake i sluznice pod 
njima u zelenkasto smeđu i smrdljivu masu. Pored lokalnih 
promjena, koje su izraz djelovanja toksina na mjestu pro¬ 
dora bacila, razlikujemo, kao izraz djelovanja otrova na 
daljinu, promjene na žilama, srcu i živcima. Znakove bo¬ 
lesti, koji su posljedica toga, označujemo komplikaci¬ 
jama d-e. 

Oblici difterije. D. ždrijela. Kod nje se razvijaju sivo 
žute naslage na žabicama (tonzilama) i na susjednim pre¬ 
djelima sluznice ždrijela. Kod teških slučajeva (maligna 
difterija) naslage su zelenkasto smeđe boje, a okolina je 
jako otečena. Postoji i jaki otok na vratu oko limfnih 
čvorova. 

D. nosa očituje se često kao tvrdokorna hunjavica sa 
sluzavo gnojnim, često i krvavim iscjedkom. Obično je 
jednostrana. 

D. grkljana poznata je pod imenom krupa (ime potječe 
od škotskog liječniki Homea). Naslage se razvijaju na 
sluznici grkljana, i to na glasnicama i u njihovoj okolini. 
Zbog toga je glas bolesnika u početku hrapav, kasnije 
bezvučan. U daljem toku bolesti biva disanje (od suženja 
otvora grkljana difteričnim naslagama) sve glasnije (stri- 
dor) i sve mučni je (dyspnoe). Radi pomanjkanja zraka u 
plućima uvlače se prsa kod svakog udisaja. Dijete je naj¬ 
zad radi nedovoljne količine kisika u krvi nemirno i modro 
(cianotično) i umire od gušenja, ako mu se ne pruži pomoć. 
U slučaju začepljenja grkljana oljuštenom naslagom na¬ 
stupa ugušenje trenutačno. 

D. se javlja osim toga na spojnici (konjunktivi) očiju, 
na koži (ako je ranjava) i na vanjskom spolovilu djevojčica. 

Ti se oblici difterije često kombiniraju (na pr. d. nosa 
i grkljana i t. d.). U toku bolesti razvija se često jedna 

forma iz druge (d. ždrijela silazi u grkljan, d. grkljana 
prelazi u nekim slučajevima u dušnik i u bronhe (t. zv. 
descendirajući krup). 

Komplikacije mogu nastupiti kod svih oblika d-e, i ako 
su najčešće i gotovo redovite kod d-e grla (osobito kod 
težih i teških oblika). 

Najopasnija komplikacija je degeneracija srčanog mi¬ 
šića. Ona dovodi do slabosti, u teškim slučajevima do 
kljenuti srca. Osobito su opasne srčane smetnje, ako se 
javljaju rano. Kljenut srca može nastupiti naglo i bez na¬ 
ročitih znakova, koji ukazuju na opasnost, koja prijeti. U 
teškim slučajevima otrovano je pored srca i žilje (krva¬ 
renja na koži). I u slučaju težih srčanih promjena možemo 
računati s potpunim ozdravljenjem, ako je bolesnik ostao 
na životu. 

Komplikacije na živcima najčešće su i najranije u klje¬ 
nuti mekoga nepca (bolesnik govori »na nos«, a kad pije, 
vraća mu se tekućina na nos). Česte su i kljenuti očnog 
mišića za akomodaciju (bolesnik ne vidi jasno u blizini). 
Osim toga mogu biti kljenuti udovi, naročito donji. U 
najtežim slučajevima su bolesnici posvema kljenuti te 
umiru od ugušenja zbog paralize mišičja za disanje. 

Liječenje d-e uspješno je, otkako je Behring pronašao 
difterični protuotrov (antitoksin). U praksi upotrebljava 
se kao lijek serum konja, kojima je postepeno u sve većim 
dozama bio uštrcavan difterični toksin (Roux). Difterični 
serum treba injicirati što ranije i u dovoljnoj količini. 
Bolesnik s difteričnim krupom dade se spasiti od ugušenja 
operativnim zahvatima, koji omogućuju dovođenje zraka 
u pluća, ili rezom u dušnik (tracheotomia) ili uvođenjem 
krute cijevi u grkljan (intubatio). 

D. je bolest umjerenog pojasa, nema je u tropskim ni 
u arktičnim krajevima. Kod nas se javlja sezonski s naj¬ 
više slučajeva u studenom. Ona je i kod nas udomaćena 
te vlada na selima i u gradovima endemski. Pobol (morbi- 
ditet) je veći u gradovima nego u selima. U našoj državi 
povisio se je pobol od d-e od 1926. U isto vrijeme pove¬ 
ćala se smrtnost radi pojave težih slučajeva. Ovaj val d-e 
pojavio se je u čitavoj Evropi nakon zatišja, koje je vla¬ 
dalo nekoliko decenija poslije epidemije sredinom prošlog 
stoljeća. Sklonost na d-u nije odviše velika i vezana je 
uglavnom za dječju dob, i ako je ima i kod odraslih, pa 
čak i kod staraca. Difterična klica je međutim jako raši¬ 
rena naročito u gradovima, pa je često nalazimo i kod 
zdravih ljudi (u nosu i ždrijelu: kliconoše). Kod pojedinca 
možemo ustanoviti sklonost na d-u t. zv. Schickovom 
reakcijom. To je kožna reakcija na malenu količinu difte- 
ričnog toksina. Pozitivna reakcija (crvenilo i otok na 
mjestu injekcije) znak je nedostatka antitoksina u čovje¬ 
čjoj krvi, koji štiti od bolesti. Procenat pozitivnih Schik- 
kovih' reakcija najveći je u dječjoj dobi isto kao i po¬ 
stotak d-e. 

D. se širi od čovjeka na čovjeka sitnim kapljicama, što 
ih izbacuje bolesnik (kliconoša) iz usta i nosa kod jačega 
govora, kod kašljanja i kihanja. Česta je zaraza i slinom 
(nečistim prstima i predmetima). Zarazu širi osim bo¬ 
lesnika rekonvalescent, a brojčano najviše kliconoša. 

Sprečavanje širenja zaraze vrši se izolacijom bolesnika 
i dezinfekcijom njihovih izlučina. Međutim radi raširenosti 
klice ne možemo postići željene rezultate samo ovom me¬ 
todom. U zadnje vrijeme dolazi k tome kao važno sredstvo 
u borbi protiv d-e cijepljenje (aktivna imunizacija) djece 
u dobi najjače sklonosti. Dok se prije (naročito u Americi) 
cijepilo mješavinom toksina i antitoksina (imunizacija 
samim toksinom opasna je), upotrebljava se danas gotovo 
isključivo Ramonov anatoksin. To je toksin, koji je lišen 
otrovnosti djelovanjem formola. Cijepljenjem protiv d-e 
(daju se 3 injekcije, od novih cjepiva samo jedna) uspjelo 
je na nekim mjestima smanjiti broj bolesnika 3—8 puta. 
Najbolji znak za uspjeh aktivne imunizacije protiv d-e 
je činjenica, da je cijepljenje protiv d-e u nekim zemljama 
obvezno (Francuska, Madžarska, Rumunjska i t. d.). 

LIT.: N. Černozubov, Problem d. i njenog suzbijanja u Jugoslaviji. 
Glasnik Centr. Hig. Zav. knjiga XX, sv. 4. F. M. 

Difterija kod domaćih životinja. Ona se izrazuje obami- 
ranjem (necrosis) sluznice, u isto vrieme i prožimanjem 
sluznice i dubljih slojeva tkiva. Može se pojaviti na svim 
sluznicama životinjskog organizma. U nekim područjima 
organizma javlja se kao posebna zarazna bolest i, zbog 
analogne lokalizacije kao kod čovjeka, naziva se takva 


upala kratko difterijom, i ako uzročnici nisu isti. Kod živo¬ 
tinja se javlja na pr. kod teladi (prouzročena bac. necrosis) 
osobito rado u usnoj šupljini, i to na obraznoj strani, 
obično s jakom oteklinom lica, nadalje na rubovima jezika, 
odakle prelazi na hrbat jezika, na zubno meso, rjeđe na 
žabice i nepce ili čak na ždrijelo. Kod odrasloga goveda 
nalaze se slični procesi u usnoj šupljini kod t. zv. opasne 
kataralne groznice, kao sekundarna pojava kod goveđe 
kuge, a osobito kod peradi (diphtheria avium). Kod po¬ 
sljednjih uzrokovana je virusom. Najčešće se nalazi kod 
kokoši i golubova s više manje debelim sivim ili sivo 
žutkastim, kasnije smeđim, suhim, s podlogom čvrsto spo¬ 
jenim naslagama, lokaliziranim u usnoj i ždrijelnoj šupljini, 
na nepcu i prema nosnim šupljinama, na rubovima jezika, 
pa i na ulazu u grkljan, gdje lako prouzroči ugušenje. 
Često se uz to nalaze promjene izvana oko očiju i nosnih 
otvora, slične boginjama (epitheliosis contagiosa avium). 
Kod d-e peradi ne radi se o pravoj difteričnoj upali, jer 
ovdje nema fibrinozne eksudacije, nego postoji samo teška 
upala sluznice s obamiranjem i gnojnim prožimanjem, što 
čini d-i sličnu t. zv. pseudomembranu. Lj. J. 

DIFTONG (grč. složenica Si(pO'oyyoe »dvoglas« ili »đvo- 
glasnik«) je u fonetici (v.) naziv za udruženje dvaju samo¬ 
glasnika u jednom slogu. Jedan je od njih obično i ili u 
(tipovi ai au ia ua ei eu ie ue i t. d.). To udruženje sači¬ 
njava, pravo' reći, jedan glas, koji se u toku svog izgovora 
artikulira samo u jednoj emisiji i jednom padajućom na- 
petošću (»tension decroissante« po Grammontu). Zbog 
toga nastaje u povijesti jezika i u dijalektima česta pojava, 
da od jednoglasnika ili monoftonga (od grč. povos »sam«) 
nastaju diftongi i, obratno, od diftonga monoftongi. Pri¬ 
mjeri: Slično kao dočetno -ao u našem prošlom participu 
aktiva pisao, što se izgovara u narječjima piša i piso, tako 
latinsko au u aurum glasi u većini romanskih jezika mo- 
noftong o (tal. i španj. oro, franc. i katalanski or). Obrat¬ 
no, lat. o u bonus glasi u tal. buono , u španj. bueno. Tu 
je. diftong mjesto latinskog monoftonga. 

Jezici se među sobom veoma razlikuju u pogledu diftonga. 
Neki ih vole, a neki ne. Praslavenski nije ih poznavao, 
naš ih danas ima sa i (j) kao drugim elementom (tip znaj, 
znajte), a francuski ih danas prema nekim naučenjacima 
nikako nema, osim u pismu. U starom francuskom bilo ih 
je u izobilju i u izgovoru. Primjer: franc. feu, od lat. focus , 
danas se izgovara fo s kratkim i zatvorenim zaokruženim 6. 

Razlikuju se obično dvije velike grupe diftonga: pada¬ 
jući i rastući. Razlika se naime među njima pravi prema 
jačini elemenata, koji ih sačinjavaju. Oni diftongi, koji 
počinju s jačim vokalskim elementom, a svršavaju sa sla¬ 
bijim, idu u padajuću grupu. Primjer: lat. au u aurum, 
aura i t. d. ide u padajuću grupu, dok u rastuću ide, prema 
Jespersenu, u današnjem francuskom veza vokala ii (pisano 
u) u tuait, nuee, continua i t. d., tal. fiero. Osim toga neki 
lingvisti razlikuju i lebdeće diftonge, gdje se ne razabire, 
koji je elemenat jači. U hrvatskom književnom jeziku, 
naročito u dijalektima, često se izgovara -i je- -ije-, koje je 
nastalo od t. zv. jata (Js), na pr. u lljep(o) lijepa, bez j u 
sredini, t. j. kao padajući diftong u liep(o), a kao rastući 
diftong u liepa. 

LIT.: M. Grammont, Traitć de phonetique , Pariz 1933; L’abbe P.-J. 
Rousselot, Principes de phonćtique expćrimentale, Pariz 1923; O. 
Jespersen, Lehrbuch der Phonetik, Leipzig-Berlin 1904; O. Broch, 
Slavische Phonetik, Heidelberg 1911; A. Leskien, Grammatik der 
serbo-kroatischen Sprache, I., Heidelberg 1914; P. Skok, Osnovi ro¬ 
manske lingvistike, I. sv., Zagreb 1940; P. G. Goidanich, L’origine 
e le forme della dittongazione romanza, Halle a. S. 1907. P. S. 

DIFTONGIJA ili diplofonija simptom je bolesti grklja¬ 
na, kada mjesto jednoga glasa kod fonacije nastaju dva 
glasa, jedan dublji i jedan viši. Taj se simpton javlja kod 
bolesti, kao što su polipi ili čvorići, koji dijele glasilnice 
u dva nejednaka dijela. A. Š. 

DIFUZIJA zove se prodiranje jednoga plina u drugi, 
dakle nastojanje izjednačenja koncentracije, kada su dva 
plina odijeljena u nekom cilindru tankim zasunkom, pa se 
zasunak odmakne i plinovi se polako miješaju. Ta pojava, 
koja je za izmjenu tvari kod tehničkih procesa od osnovne 
važnosti, nastupa i kod kapljevina, koje se miješaju, a i 
kod krutih tjelesa. Difuzija se osniva na nesređenom gi¬ 
banju molekula, koje se nastoje rasprostraniti na što veći 
prostor, te plin prodire u smjeru opadanja koncentracije 
(molekularni transport). D. je bitno različita od konvekcije, 
kod koje se komešaju vidljivo velike čestice plina ili 

kapljevine (molarni transport), čemu može biti uzrok bilo 
mehaničko miješanje, bilo razlika u specifičnoj težini i t. d. 
No i svaka konvektivna izmjena tvari nužno je praćena 
difuzijom, i to na granici spomenutih čestica tekućine. Na 
jačinu difuzije, kao na fizikalno svojstvo, ne možemo utje¬ 
cati; na konvekciju kao hidrodinamičku (strujnu) pojavu 
možemo naprotiv vrlo lako, na pr. pojačanim miješanjem. 

Čista difuzija nastupa samo onda, kada tekućina potpuno 
miruje, što je često vrlo teško provesti. D. mjerimo koli¬ 
činom tvari, koja prolazi kroz presjek okomit na smjer 
difuzije. Iz iskustva se zna, da je za ustaljeno stanje koli¬ 
čina n prodifundirane tvari razmjerna raspoloživom pre¬ 
sjeku F, trajanju difuzije t, padu koncentracije c u smjeru 
difuzije, te difuzionom koeficijentu D, po niže navedenim 
diferencijalnim jednadžbama. 

D. spada u »polagane« pojave. Kao primjer navodimo 
uspravni cilindar od 40 cm visine, kojega je donja polovica 
napunjena težom, gornja lakšom tekućinom, da bi se iz¬ 
bjeglo komešanje. Vrijeme, u kojem je jedna trećina jedne 
tekućine prodifundirala u susjednu polovicu cilindra, ovisno 
je o obadva sudionika, pa je za sudionike vodik-kisik 
(plinovi) 44 sek, za acetamid-vodu (tekućine) 3,8 dana. U 
krutim tjelesima difuzija je još mnogo polaganija, a opet 
je tehnički važna, na pr. za cementiranje željeza. 

Kod visokih se temperatura difuzija olakšava tako, da 
na pr. vodik u znatnoj mjeri prodire kroz užareni lim 
platine ili paladija. 

Primjena je difuzije u tehnici neobično mnogostrana, jer 
nastupa kod svih procesa s izmjenom tvari. Tako na pr. 
kod izgaranja difundira kisik iz uzduha do površine goriva, 
a produkti izgaranja od površine goriva u uzduh. Slično 
je kod destilacije, kod elektrolize, kod stvaranja otopina, 
kod hranjenja bilja i t. d. Tako je i kod difuzne pumpe od 
Gaede-a za stvaranje najnižih pritisaka (vakuum) do 
0,000.001 mm živinog stupca. 

Za ustaljeni (vremenski nepromjenljivi) tok difuzije vri¬ 
jedi po iskustvu prvi F i c k - ov zakon 

dn = — D • F • ^ dx 
dx 

Difuzioni koeficijent D ima dimenziju te je tako 

neovisan o izboru jedinice za količinu tvari. D je ovisno 
od obje tvari, koje međusobno difundiraju, te prema 
teme nije fizikalno svojstvo jedne tvari. Tako na pr. 
kod difuzije kisika u neki drugi plin ima D drugu vri¬ 
jednost nego li kod difuzije kisika u vodu. Za neustaljenu 
(vremenski promjenljivu) difuziju, dakle za slučaj, kad se 
koncentracije mijenjaju, vrijedi drugi F i c k - ov zakon, 
koji ovdje pišemo samo za jednodimenzionalnu difuziju u 
pravcu x. 



Lijeva strana predstavlja vremensku promjenu koncentra 
čije na mjestu x, uzrokovanu difuzijom, a desna strana 
mjesnu promjenu pada koncentracije u promatranom tre¬ 
nutku t u susjedstvu mjesta x. 

Difuzija u šećeranama označuje izvlačenje šećera iz 
odrezaka šećerne repe, uz pomoć vode, u nizu velikih su¬ 
dova, zvanih difuzorna baterija, da bi se iz dobivenog 
soka, nakon izvjesnih postupaka čišćenja, isparivanjem 
vode dobio šećer. F. B-ć. 

DIFUZOR je u tehnici strujanja cijev (kanal) sa zadat¬ 
kom, da se kinetička energija (živa sila) struje pretvori sa 
što manje gubitaka u pritisak. Upotreba mu je kod turbina 
(aspirator), ventilatora, turbokompresora, parnih duvaljki 
(injektor), vodenih crpka za vakuum i t. d. Kod plinova, 
koji struje s brzinom manjom od brzine zvuka, te kod 
kapljevina difuzor je cijev, koje se presjek u smjeru stru¬ 
janja blago proširuje, pri čem ne smije doći do odvajanja 
mlaza od stijenke. Kod strujanja pri nadzvučnoj brzini 
mora se presjek sužavati. Djelovanje osniva se na pojavi, 
da brzina kapljevine postaje to manja, što je veći presjek 
cijevi. Zbog opadanja brzine duž difuzora smanjuje se 
kinetička energija, da bi se po zakonu o uzdržanju ener¬ 
gije pretvorila u druge oblike. Zanemarivši razliku energije 
položaja na ulasku i izlasku (na pr. kod položenog difu¬ 
zora) nastupaju kod strujanja u difuzoru još energije pri¬ 
tiska i topline. Tako će na izlasku iz difuzora kapljevina 
imati veći pritisak nego li na ulasku, a osim toga ona će 


DIGESTOR 

se zbog vrtloženja nešto ugrijati (i ako tek za koju sto¬ 
tinku stupnja). Što je savršeniji difuzor i idealnija kaplje¬ 
vina, to je pretvaranje brzine u pritisak potpunije i ugri¬ 
javanje (t. j. gubitci) manje. Za idealnu nestišljivu kaplje¬ 
vinu u graničnom je slučaju porast pritiska 



gdje je P kg/m 2 pritisak, y kg/m 3 jedinična težina kaplje¬ 
vine, w m/sek brzina strujanja, F m 2 presjek strujanja, G 
kg/sek protočna količina kapljevine, g = 9,81 m/sek 2 ubr¬ 
zanje zemijine teže, dok se indeksi x i 2 odnose na ulaz i 
izlaz difuzora. F. B-ć. 

DIGBY, Sir Kenelm, * 1603, f 11. VI. 1665, engleski po¬ 
morac, diplomat i pisac, sin Sir Everarda Digbyja, urotnika, 
koji je smaknut 31. I. 1606 u Londonu. Odgojen je u kato¬ 
ličkoj vjeroispovijesti. Od 1620 
boravio je u Francuskoj, 
Italiji i Španjolskoj (od 1623). 
G. 1627 poduzeo je Sredo¬ 
zemljem pomorsku ekspedici¬ 
ju protiv Francuza i Mlečana, 
uz kraljev pristanak, koji je 
kasnije na prosvjed Venecije 
povučen. Ostao je zatim ne¬ 
koliko godina u domovini, po 
smrti svoje žene prešao na 
protestantizam, ali se doskora 
vratio u krilo katoličke crkve. 
U borbi Karla I. protiv par¬ 
lamenta pristao je uz kralja. 
U dva maha boravio je opet 
dulje u Parizu i bio tajnik 
kraljice Henriette Marije, koja 
ga je 1646 poslala u Rim. G. 
1649 vratio se u Englesku, ali 
je bio ponovno prognan. Vrativši se opet 1654 približio se 
Cromwellu, koji ga je upotrebljavao u diplomatskim mi¬ 
sijama. 

BIBL.: Njegovi filozofski i medicinski spisi uživali su velik glas: A 
Conference with a Lady about choice of a Religion, Pariz 1638; Of 
Bodies, Of the lmmortality of Man's Soul, Pariz 1644; Choice of Expe- 
rimental Receipts in Physick and Chirurgery, 1668; The CIoset of the 
Eminently Learned Sir Kenelm Digby Knt. Opened, 1677; Chymical 
Secrets and Rare Experiments, 1683; Private Memoirs (izdao Sir N. H. 
Nicholas 1827). 

LIT.: T. Longueville, Life of Sir K. D., 1896. 

DIGESTE Corpus iuris civilis. 

DIGESTIJA -> Probava. 

DIGESTOR (lat. digestorium, njem. Abzug, Kapelle) 
poseban je uređaj, odnosno namještaj u kemijskim i sličnim 
radionicama, gdje se radi s otrovnim plinovima i parama, 
a služi kao zaštita radnicima. U doba alkemije, a i kasnije, 
služili su se kemičari otvorenim ognjištem, nad kojim se 
nalazio dimnjak. U suvremenom laboratoriju digestori 
imaju različit oblik. Obično su to laboratorijski radni sto¬ 
lovi, koji su ograđeni staklenim stijenama poput ormara, a 
pojedini su prozori pomični. Na taj se način mogu vršiti 
kemijske reakcije odijeljeno od ostale prostorije. Digestor 

stoji uza zid ili u sre¬ 
dini prostorije ili je 
ugrađen u prozor. 
Okviri su digestora 
redovito od impregni¬ 
rane hrastovine ili bo¬ 
rovine, a ploča je stola 
od iste građe, često ob¬ 
ložena azbestnim plo¬ 
čama ili olovnim limom 
3 mm debljine. U no¬ 
vije vrijeme prave plo¬ 
če stola u digestoru od 
različne građe, koja je 
otporna proti kiselina¬ 
ma, lužinama i razli- 
čnim kemikalijama. 
Ima digestora, koji su 
načinjeni od željeza i 
stakla. Dakako, da že- 
DIGESTOR ljezni dijelovi moraju 

biti premazani trajnim i otpornim namazom. Bitno je kod 
svakog digestora, da se otrovni plinovi i pare odvode pose¬ 
bnim dimnjacima. Ti su dimnjaci redovno obloženi poca- 
kljenom kameninom, a iz digestora vode u dimnjak dva 
otvora, jedan pri dnu za teške, a jedan pri vrhu za lake 
plinove i pare. U tim su otvorima ugrađeni plinski plamen- 
ci, koji pospješuju odvod plinova (Lockflammen). Mnogo 
se bolje odvađanje plinova postizava posebnim ekshausto- 
rima (ventilatorima), koje tjera motor. Dobar digestor mora 
t»vući«, kako se u laboratoriju redovito kaže. Za rad s na¬ 
ročito otrovnim plinovima, odnosno s jako smradnim tva¬ 
rima postoji u suvremenim laboratorijima t. zv. »smradna 
komora«, u kojoj se nalazi velik digestor, a snabdjeven je 
osim toga još i dobrim ventilatorima. M. D-ć. 

Dl GIACOMO, Salvatore, Napulj 12. III. 1860, f Na¬ 
pulj 4. IV. 1934, talijanski književnik, od 1926 član Tali¬ 
janske akademije. D. G. bio je novinar i regionalni pjesnik, 
ali je velik dio svoje djelatnosti posvetio proučavanju po¬ 
vijesti intimnog Napulja koristeći se svojim mjestom 
knjižničara biblioteke Lucchesi Palli. 

Čar D. G-ovih radova proistječe iz lirike, koja izbjegava 
sve, što je prosto, kao i svaki namješteni zanos; lirskih 
stranica ima čak i u njegovim povijesnim djelima. Marko 
Car preveo je njegovu novelu Moj prijatelj Toto (Italijan- 
ski humoristi, 1931). 

BIBL.: Povijesna djela: Cronaca del teatro San Carlino, Napulj 1891; 
Taverne napoleiane, ib., 1889; Napoli, figura e paesi: ii teatro, la can- 
zone, la storia, la strada, ib. 1908; Lettere di Ferdinando IV, re di 
Napoli, con la duchessa di Floridia, Palermo 1923; Napoli, Bergamo 
1929, i dr. Kazališna djela: Sabrana djela u 2 sv. Teatro, Lanciano 1920; 
O’voto, A »San Francisco«, Assunta Spina, Quand l'amour meurt . . ., 
L’Abbe Pćru, La stessa voće. Pripovjedačka djela: Novelle napoletane, 
Napulj 1883; L'ignoto, Lanciano 1920; Pipa e boccale, 2 sv., Napulj 
1893. Pjesme: Canzoni e ariette note, Napulj 1916; konačno izdanje 
pjesama: Poesie, Napulj 1927 (neke su od njih uglazbili Tosti, Costa 
i Denza, pa su postale veoma poznate: Quanno sponta la luna a Ma- 
rechiaro [Tosti]; La luna nova nmiez'a lu mare [Costa]). 

LIT.: K. Vossler, S. D. G., Heidelberg 1908; S. Gaeta, S. D. G., 
Firenca 1911; L. Russo, S. D. G., Napulj 1921; Annuario della R. Acc. 
dTtalia I., 1929, Rim 1930; A. Tilgher, La poesia dialettale napoletana, 
Rim 1930; B. Croce, La letteratura della nuova Italia, III., 2. izd., Bari 
1929; F. T. Marinetti, Originalita del poeta S. D. G., Napulj 1936; G. 
Camposampiero, La poesia italiana contemporanea, Rim 1938; E. Mo- 
schino, S. D. G. e la sua arie, u Leonardo, veljača 1939. E. F. S. 

DIGITALIS Naprstak. 

DIGITALIS-PREPARATI ljekoviti su pripravci droge 
naprstka (Digitalis purpurea) u obliku oparka, kapljica, 
prašaka, pilula i dr. Oni sadržavaju ili pojedine izolirane 
glikozide ili sveukupne djelatne tvari droge u očišćenom 
stanju s oznakom farmakološke vrijednosti prema metodi 
ispitivanja. Redovno nose zakonom zaštićena imena, kao na 
pr. Digiclarin »Kaštel«, Adigan »Kemika«, Digitaline »Nati- 
velle«, Digalen »Roche«, Digipuratum »Knoll« i t. d. Pre¬ 
parat iz Digitalis lanata poznat je pod imenom Digilanid 
»Sandoz«. * 1.1. 

DIGITALOIDI su glikozidi nekih biljaka, koji djeluju 

na srce poput glikozida naprstka (digitalisa). Kemijski 
imaju sterinsku građu sličnu žučnim kiselinama. Ovamo 
idu djelatne tvari različnih vrsti strofantusa, morskog luka, 
gorocvijeta, đurđica, crnog kukurijeka, lijandera, biskupske 
kape, sunovrata i dr. 1.1. 

DIGITARIA -> Panicum. 

DIGLIF -> Triglif. 

DIGNITET (lat. dignitas »dostojanstvo«). 1. U vrijeme 
rimskog dominata (od Dioklecijana dalje) služba u čino¬ 
vničkoj hijerarhiji, s kojom je skopčana neka viša čast; te 
se službe dijele na dignitates palatinae (dvorske službe) i 
dignitates non palatinae (upravne službe). Jedne i druge 
mogu biti građanske (civiles) i vojničke (militares). Lj. A. 

2. Naziv za visoke službe u katoličkoj crkvi, posebice za 
određene više službe u kaptolima (v.). Nosioci takve službe 
su dostojanstvenici (đignitarii). Fr. H. 

DIGRESIJA kod unutarnjih planeta (v.) najveća je kutna 
udaljenost od Sunca, koju dostignu pri svom prividnom 
gibanju, a kod zvijezda stajaćica, koje kulminiraju sjeverno 
od zenita, kut, što ga čini vertikal zvijezde s meridija¬ 
nom. Motri se osobito najveća istočna i zapadna digresija 
cirkumpolarnih (v.) zvijezda, da se odredi položaj meri¬ 
dijana. J. L-k. 

DIHAZIJ -> Cvat. 

DIHOGAMIJA -> Cvijet. 

DIHOTOMIJA je logička podjela u dva člana, dvočlana 
divizija (v.). Wundt razlikuje tri vrste dihotomije, i to: 1. 


dihotomiju po kontradiktornoj oprečnosti, na pr. A — neA 
(primjerice u zoologiji: kičmenjaci — beskičmenjaci), 2. 
dihotomiju jednostavnog razlikovanja, na pr. podjela orga¬ 
nizama na biljke i životinje, te 3. dihotomiju po kontrar- 
noj oprečnosti, na pr. toplo — hladno, dan — noć. Treća 
podjela znanstveno je najmanje upotrebljiva, jer dopušta 
između postavljenih opreka i druge posredne oblike. V. F-ć. 
DIHOTOMIJA Steljka. 

DIHROIT -> Kordijerit. 

DIHROIZAM je svojstvo obojenih jednoosnih dvo- 
lomnih kristala, da se u prolaznoj svjetlosti pokazuju u 
različitoj boji, ako ih gledamo iz različitih smjerova. Otkrio 
ga je Cordier (1809) na kordijeritu. Pojav se osniva na 
tome, da u dvolomnim kristalima apsorpcija svjetlosti, kao 
i brzina, zavisi o smjeru titranja. Osim toga apsorpcija je 
za redovitu i za izvanrednu zraku zavisna i o valnoj du¬ 
žini. Najveći kontrasti boja u danom smjeru opažaju se, 
ako kristal promatramo kroz analizator, koji vrtimo, ili 
kroz Haidingerov dihroskop. Boja u prirodnoj svjetlosti je 
smjesa boja, koje odgovaraju redovitoj i izvanrednoj zraci. 
Za redovitu zraku apsorpcija je u svim smjerovima prosti- 
ranja jednaka. Većinom vrijedi Babinetovo pravilo, da se 
jače apsorbira zraka, kojoj je brzina prostiranja manja. 
Vrlo je jako izražen dihroizam kod turmalina, koji već 
u malenim debljinama gotovo posve apsorbira redovitu 
zraku, dok izvanrednu apsorbira tim manje, što je smjer 
njezina prostiranja većma nagnut prema optičkoj osi. 
Optički dvoosni kristali imaju tri međusobno okomita 
smjera, usporedna s optičkim osima simetrije, u kojima se 
pokazuju u bitno različitim bojama. To je trihroizam, ili 
općenitije, s obzirom na promjene boja u drugim smjero¬ 
vima i u polariziranoj svjetlosti, pleohroizam. Pleohroizmom 
odlikuju se samo neki bojadisani minerali, na pr. biolit, 
turmalin, amfibol. M. K. 

DIHROSKOP ili dihroskopska lupa (od grč. (Us »dvo¬ 
struk«, %pws »boja« i okoti siv »motriti«), mala priručna spra¬ 
va za promatranje dihroitskih ili pleohroitskih minerala. 
Sastavljena od dugoljaste prizmatske kalotine kalcita, koja 

je umetnuta u metalnu ci¬ 
jev. Cijev ima na svakom 
kraju po jedan otvor. Otvor, 
kroz koji promatramo svi¬ 
jetlo ili tanku pločicu ne¬ 
koga minerala, jest okrugao, 
a drugi, na suprotnoj strani, 
ima četvrtast oblik i nalazi 
se u prstenu, oko kojega 
se da okretati metalna cijev s kalcitovom kalotinom 
(prizmom). Svijetlo prolazi kroz kalcitovu prizmu i lomi 
se u dvije zrake. Zbog toga dvoloma vidi se četvr¬ 
tasti otvor dvostruko, kao dva mala svijetla kvadratića. 
Pločica nekoga bojadisanoga izotropskoga (jednolomnoga) 
minerala, što je promatramo kroz dihroskop, vidi se kao 
dva mala kvadratića, koja su u svakom položaju uvijek 
iste boje, okretali kalcitovu prizmu oko prstena na koju 
god stranu. No promatramo li pločicu nekoga bojadisa¬ 
noga anizotropskoga (dvolomnoga) minerala, koji se odli¬ 
kuje pleohroizmom, vidimo opet ta dva kvadratića, ali svaki 
u drugoj boji, pa se te boje mijenjaju, kako okrećemo kal¬ 
citovu prizmu oko prstena. D. je priredio mineralog Hai- 
dinger, pa se ta sprava zove i Haidingerova lupa. F. T. 

DIJABAZ (dolerit u Engleskoj) je tamna stijena, koja 
se javlja u manjim intruzijama, intruzivnim slojevima 
(skladovima) i žicama. Po kemijskom i mineralnom sa¬ 
stavu odgovara bazaltu, pa je sastavljen od bazičnih pla- 
gioklasa (labradorit — bitovnit) i monoklinskih piroksena, 
mjesto kojih katkada dolazi rogovača. Akcesorni minerali 
mogu biti magnetit, ilmenit, a sekundarni kalcit, klorit, 
serpentin, zeolit i t. d. Osim ovoga standard tipa imamo 
još olivinskih, kremenih i hiperstenskih dijabaza. Kako je 
u stvari samo intruzivni, točnije, hipabisalni korelat bazalta, 
razlikuje se od njega, ne baš uvijek, ofitskom strukturom. 
Termin dijabaz nije još posve raščišćen, pa se s nepra- 
vom upotrebljava katkada za pretercijarne bazalte, drugi 
uzimaju opet kao dijabaz kiselije vrste, kao albitski d.* 
oligoklasni d. i t. d. — Kod nas je neobično raširen u ba¬ 
zičnim stijenama, pa ga nalazimo na mnogim mjestima 
»bosanske serpentinske zone«, zatim u mnogim krajevima 
uže Hrvatske (Kalnik, Zagrebačka gora i t. d.). M. T-r. 

DIJADEM - 4 — DIJAGENEZA 


DIJADEM (lat. diadema, grč. didSrj/ua) prastari, uski 
kao vrpca oko glave povezani znak vladareve časti, koji 
su nosili kraljevi i druge odlične osobe kod drevnih Egip¬ 
ćana, Asiraca, Babilonaca i drugih istočnih naroda. Kod 
Židova nosili su ga kraljevi i prvosvećenici u obliku zlatne 
povisoke pločice. Kod kraljeva i kraljica u Perziji i Arme¬ 
niji d. je bio široka vrpca modro bijele boje. Od Perzija- 
naca preuzeo je d. Aleksandar Vel. i njegovi nasljednici. 
Grci su njime kitili svoje bogove i božice, naročito Zeusa, 
Heru i Afroditu, a kasnije je to postao općenit nakit za 
ugledne žene i mlade ljude, naročito za pobjednike u 
Olimpiji. Kod Rimljana je uveo d. Anko Marcije, ali je 
taj ukras bio za vrijeme republike omražen; za vrijeme 
carstva prvi ga je nosio Aurelijan (270—275), od Diokleci¬ 
jana se upotrebljava mnogo više, a od Konstantina Vel. 
postaje d. općenito upotrebljavani nakit glave svih rimskih 
i bizantskih careva i carica, urešen još jednim do dva reda 
bisera ili dragulja i dragocjenim privjescima s obadvije 
strane lica. D. se javlja vrlo često na novcu orijentalnih 
vladara, rimskih i bizantskih careva i carica. Primili su ga 
i nerimski vladari srednjega vijeka i nosili ga, sve dok ga 
nije istisnula kruna kao znak i nakit vladarski. I. R-o. 

DIJADSKI BROJNI SUSTAV je građen na broju 2 
(Svo) kao osnovci. U tom sustavu postoje samo dvije 
brojke ili znamenke: 0 i 1; opći je oblik cijeloga broja N u 
tom sustavu ovakav: 

N = a n -2 n + a n - 1 • 2"-i + ... + a x • 2 + a 0 , (1) 

gdje su koeficijenti a n , a n - 1 ,'...a 1 , a Q brojke 0 ili 1. Tako 
je na pr. 

25 = 1 • 2 4 +l • 2 3 +0 • 2 2 +0 • 2 + l = (11001) 2 ; 

u simbolu sa zagradama nisu naznačene dijadske jedi¬ 
nice 2, 2 2 , 2 3 ,... ni operacije zbrajanja, odnosno mno¬ 
ženja baš onako, kako se to radi i u dekadskom brojnom 
sustavu. Indeksom 2 naznačeno je, da se broj u zagradama 
ima shvatiti kao broj u sustavu po bazi 2. Prevođenje de¬ 
kadskog broja u dijadski izvodi se tako, da ga podijelimo s 
najvišom potencijom baze 2, koja ide u nj; ako je to po¬ 
tencija 2 n , tada ostatak toga dijeljenja dalje podijelimo 
sa 2 n —tako dobiveni ostatak sa 2 n ~' 2 i t. d ; kvocijenti svih 
tih divizija su 1 ili 0. Obrnuto, dijadski se broj prevodi u 
dekadski jednostavno tako, da se napiše u razvijenom 
obliku (1) i sve naznačene operacije izvedu. R. C. 

DIJAFANOSKOP je apa¬ 
rat, kojim se istražuje kakvo¬ 
ća sjemena poljoprivrednih 
biljaka s pomoću prolaznoga 
svijetla. Tako je na pr. cakla- 
vo zrno pšenice ili ječma u 
prolaznom svijetlu prozračno, 
dok je brašnavo zrno tamno, 
jer ne propušta svijetla. Kod 
travnoga sjemena, pokrivena 
pljevicama, možemo s pomo¬ 
ću dijafanoskopa ustanoviti, 
da li je plod razvijen ili nije. 

Prvi dijafanoskop izumio je 
Brunn van Neergaard god. 
1888. Savršenije dijafanosko- 
pe konstruirali su kasnije Sul- 
horst, Weinzierl, Hartleb i 
Stutzer, Dorph-Petersen, Vo- 
gel, Lenarčić i dr. 

Za istraživanje kakvoće 
pšeničnoga i ječmenoga zrna 
najviše se upotrebljava Lenarčićev dijafanoskop (vidi 
sliku). Ovaj se aparat sastoji od jednoga odozgor i sa stra¬ 
ne otvorena ormarića s crno bojadisanim stijenama. U sre¬ 
dini ormarića na drvenim letvicama vodoravno leži limena 
pločica s malim udubinama. Ove udubine imaju po duljini 
uski otvor za prolaz svijetla kroz sjeme, koje se smjesti 
jedno po jedno u svakoj udubini. Ispod limene pločice na¬ 
lazi se po čitavoj širini ormarića pomično zrcalo, kojim se 
svijetlo reflektira na pojedine redove udubina sa sjeme¬ 
nom. S gornje strane limene pločice promatramo, da li je 
sjeme prozračno ili nije. 

Za istraživanje kakvoće travnoga sjemena upotreblja¬ 
vamo staklenu pločicu mjesto limene. A. T. 

DIJAFIZA je naziv u anatomiji za srednji dio duga¬ 
čkih kosti, koji kao cjelina nastaje posebnim procesom 


okoštavanja. Na površini se sastoji od čvrste koštane 
tvari, a unutrašnjost je spužvasta i ispunjena koštanom 
moždinom. Sve do završetka rasta d. je epifiznom hrska¬ 
vicom odijeljena od krajeva kosti (epifize). V. D. 

DIJAFRAGMA (lat. diaphragma) je u anatomiji opće¬ 
niti^ naziv za svaku, najčešće od mišićnog tkiva građenu 
ploču, koja zatvara potpuno ili samo jednim dijelom neku 
šupljinu. U čovječjem tijelu takva se ploča nalazi na više 
mjesta, i u svakoj od njih je obično jedan ili više otvora, 
kroz koje prolaze cjevasti organi. D. se naziva ili po 
šupljini, koju zatvara, ili po organima, što kroz nju pro¬ 
laze. Tako postoji d. usne šupljine, zdjelična d., optička d. 
u oku, d. koja zatvara udubljenje u turskom sedlu na kli¬ 
nastoj kosti, zatim ima posebna d. na prednjoj strani zdje¬ 
lice, kroz koju prolazi kod muškarca mokraćna cijev, a 
kod žene još i rodnica. 

Pod d-om u užem smislu riječi obično se razumijeva 
ošit (prečaga), grudna d. To je poput kupole svedena, oko 
3 mm debela ploča, što dijeli grudnu šupljinu od trbušne. 
Sastavljena je od mišićnih snopova, koji polaze od slabin- 
skih kralježaka i rebara, a manjim dijelom i od grudne 
kosti. Prema sredini oni prelaze u široku tetivnu ploču 
(centrum tendineum). U ošitu ima čitav niz otvora, kroz 
koji prolaze jednjak, velike krvne žile kao aorta, donja 
šuplja vena, zatim utrobni i trbušni živci (vagus i sympa- 
ticus) i glavni limfni vod. Svod ošita na desnoj strani 
dosegne do 4. međurebrenog prostora, a na lijevoj strani 
nešto niže. U udubljenju ispod toga svoda smješteni su 
neki organi kao jetra, želudac i slezena. Na gornjoj povr¬ 
šini ošita leže pluća i srce. Ošit je glavni mišić, koji izvodi 
pokrete kod disanja. V. D. 

Dijafragma kod domaćih životinja. U sisavaca je grudna 
šupljina odijeljena od trbušne posebnom mišićno-kožastom 
pregradom, dijafragmom, ošitom ili prečagom. Na ošitu 
se razlikuju dva posebna dijela, i to porubni dio, koji 
je mesnate građe i pričvršćen uz luk krivih rebara, te sre- 
dinski kožasto-tetivasti dio, koji čini sredinu ošita. Ošit je 
u četveronožaca položen od kraja grudne kosti koso una¬ 
trag i gore prema slabinskim kralješcima. Duljina mu je 
ovisna o građi tijela životinje; što životinja ima više re¬ 
bara, to je ošit dulji. Kroz ošit prolaze važni dijelovi pro- 
bavnog i krvnog sustava: jednjak, koji se probija iz grudne 
šupljine u trbušnu, zatim najveća trbušna vena, t. zv. 
stražnja šuplja vena, a na gornjem rubu ispod kičme go¬ 
tovo na sredini prolazi najveća žila kucavica, trbušna aorta. 
Ovdje valja napomenuti, da one životinje, koje imaju t. zv. 
trbušna rebra, nemaju ošita, kao na pr. vodozemci i gma¬ 
zovi. J. S. 

DIJAFRAGMA u tehnici označuje porozne stijenke, če¬ 
sto od aluminijeva i silicijeva oksida, sa što jednoličnijim 
i sitnim šupljinicama (porama). Zadatak je dijafragme ili 
rastavljanje čvrstih čestica od kapljevina i plinova (filtri¬ 
ranje) ili otežavanje difuzije između različnih otopina. 
Moraju biti mehanički i kemički otporne, a kako se mnogo 
upotrebljavaju u elektrolizi, moraju imati što manji elek¬ 
trički otpor. F. B-ć. 

DIJAFTOREZA. Kristalasti škriljavci mogu tektonskim 
pokretima iz svoje oblasti dospjeti u neku drugu, gdje u 
novim termodinamskim prilikama može ponovno doći do 
obnove preobražaja njihova mineralna sastava i njihova 
lica. Neke filitske stijene u Alpama postale su regresi¬ 
vnim, obnovljenim preobražajem (metamorfozom) iz gnajsa, 
koji je iz dubljih dijelova kore Zemlje dospio u dijelove 
bliže površini Zemlje. Taj obnovljeni, regresivni preo¬ 
bražaj stijena zove se dijaftorezom (od grč. diatpd'sigco, 
»pokvariti«), a stijene postale dijaftorezom dijaftoriti. F. T. 

DIJAGENEZA. Cjelokupnost procesa pretvorbe, što 
se vrše u nekom taložnom mineralnom materijalu za 
vrijeme njegova prijenosa, njegova taloženja i njegova 
prijelaza u čvrstu stijenu, pa i poslije toga prijelaza, zove 
se dijageneza (od grč. <W »kroz« i y£veoig »postanak«). 
Ta je pretvorba kemijske prirode, a vrši se uz pritisak, 
što se razvija neprestanim taloženjem novoga nanosa mine¬ 
ralnoga sitniša i drobiša, koji svojom težinom pritiskuje 
donje dijelove taložnoga materijala. A i poslije dovrše¬ 
noga taloženja dolazi do pritiska, koji se razvija pri bla¬ 
gom poremećaju taložnih naslaga, pa i taj pritisak, a s njim 
i t. zv. gorska vlaga, t. j. voda, koje ima uvijek, iako malo, 
u svakoj, a naročito u taložnoj stijeni, pospješuje d. mine¬ 
ralnoga taloga, koji pomalo prelazi u čvrstu stijenu. Tako 

će se na pr. iz glinena mulja razviti d-om glineni škriljavac, 
iz kremenoga pijeska kvarcit i t. d. F. T. 

DIJAGITA (Diaguita), negdašnji važan narod u SZ Ar¬ 
gentini, zvan i Kalčaki (Calchaqui) po jednom od nje¬ 
govih ogranaka; danas asimiliran s ostalim tamošnjim 
mješancima, zadržavši po koju osobinu svoje negdašnje 
kulture, dok je stari jezik posve nestao. Kultura D. bila 
je u neku ruku po srijedi među »visokim« kulturama Anda 
(Peru i dr.) i primitivnijima indijanskih plemena na /, u 
Chacu i Pampama. Dobro razvita kultura bilja (osobito 
kukuruza, krumpira, tikava), dijelom na vješto udešenim 
natapanim terasama, popunjavala se gojenjem ljame, ali 
i lovom (na guanake, vikunje, nojeve i dr.), pa i sabira¬ 
njem nekih samoraslih biljaka, osobito rogača, od koga se 
i tu pravilo opojno piće. Pušili su mnogo duhan u zemlja¬ 
nim lulama. Tehnologija je također dosta dotjerana: po¬ 
red kamenog i drvenog oruđa ima i kovnoga, lijeva se 
bakar i bronc (kao osobitost značajna su brončana zvona, 
ploče s reljefima, sječiva sjekira, slična evropskim kelto- 
vima i dr.); razvijena je u više stilova keramika, sa zna¬ 
čajnom ornamentikom (u bojama), napose nekih pogreb¬ 
nih urna; znatno je i tekstilno rukotvorstvo od vune spo¬ 
menutih životinja, od čega su glavni dijelovi odjeće (vrlo 
duge haljine, kao košulje, ovoji oko glave i dr.). Lica 
su bojili ili tatauirali finim crtama. Stanovi su bili od 
kamena, s ulazom odozgo, tako gusto zbijeni, da su nase¬ 
lja gotovo bez putova, često na višim položajima, zgodni¬ 
ma za obranu (kamenjem, praćama, strjelicama). Mrtve 
su pokopavali u grobovima obloženim kamenom, djecu 
(blizance?) na posebnim grobljima u žarama. U vjeri pre¬ 
teže kult Sunca, kome se prinose i neke žrtve (životinje, 
glave neprijatelja), zatim kult drveća, kamenja, munje i 
groma. Maske (drvene) su imale u kultu i plesovima važnu 
ulogu — pa od toga se i danas nešto malo održalo. Osim 
spomenutih tvorba likovne umjetnosti u keramici, kovini 
i dr. osobitost su D. brojne neobične slikarije na plohama 
pećina sa scenskim prikazima, koji već pokazuju smjer 
razvoja u likovno pismo — a inače su dragocjeni spome¬ 
nici za poznavanje negdašnje kulture D. Utjecaji kulture 
staroga Perua mogu se kod D. u koječemu dobro slijediti, 
no D. su u mnogočemu i posve samobitni. M.G-i. 

DIJAGNOZA (grč. 8idyvrooLS »raspoznavanje, razlikova¬ 
nje«) u liječništvu jest raspoznavanje ili ustanovljivanje 
bolesti. To je logičan zaključak, koji se izvodi kod ispiti¬ 
vanja bolesnog stanja, i to po bitnim znacima i nalazima, 
a osobito po kliničkoj slici, upoređujući je s drugim 
tipičnim slikama, po kojima su opisane različne bolesti. 

Dijagnoza je najznatniji dio liječničkog rada, jer po 
njoj može liječnik u većini slučajeva proreći razvoj bo¬ 
lesti (prognoza), i ona je osnova za glavnu svrhu rada 
svakog liječnika, t. j. za liječenje bolesnika (terapiju). 

Za postavljanje točne dijagnoze prijeko je potrebno po¬ 
znavanje svih kliničkih slika, po kojima su opisane bo¬ 
lesti sa svim mogućim varijantama, a koje su ustaljene 
od patologije bolesti iz svih grana medicine. 

Broj različnih metoda — od najjednostavnijih do vrlo 
zamršenih — koje se vrše često s pomoću skupocjenih na¬ 
prava, povećao se znatno posljednjih godina. Zbog toga 
se razvila i posebna grana medicine, t. zv. opća dijagno¬ 
stika , uglavnom proširena opća interna dijagnostika. U 
tu su svrhu osnovani i posebni zavodi, t. zv. dijagnostički 
instituti. 

Da se postavi ispravna dijagnoza, potrebno je: sakupiti 
anamnestičke podatke (sastaviti anamnezu), t. zv. subjek¬ 
tivne simptome; ustanoviti objektivne simptome kliničkog 
pregleda; nadalje treba ispitati nalaze laboratorijske pre¬ 
trage (mikroskopske, kemičke, serološke, bakteriološke, 
endoskopske, oftamološke, rontgenske, elektrokardiograf- 
ske i t. d.). Osim toga potrebno je protumačiti i ispravno 
procijeniti vrijednost svih navedenih subjektivnih sim¬ 
ptoma i objektivnih nalaza s osobitim obzirom na uzrok 
(etiologiju), postanak (patogenezu), kao i tok bolesti. 

Za konačno postavljanje dijagnoze uzimlje se u obzir i 
konstitucija i hereditet. Bolest se naime smatra ne samo 
kao patološko-anatomska ili funkcionalna promjena jednog 
ili više organa, nego je uvjetovana i funkcioniranjem či¬ 
tavog organizma, osobe, individuuma. 

Od različnih vrsta dijagnoza navest ćemo samo glavnije: 
diagnosis e anamnesi jest ustanovljivanje bolesti s pomoću 
povijesti bolesti (anamneze), na osnovi pouzdanih poda¬ 


taka, t. j. subjektivnih simptoma bolesnika. Prije se posta¬ 
vljala samo fizikalna dijagnoza s pomoću metoda fizikalnog 
pregleda (inspekcije, palpacije, perkusije i auskultacije) 
na temelju objektivnih znakova, i to poglavito kod bo¬ 
lesti grudnih organa. Ovamo spada i dijagnoza od oka 
(Blickdiagnose, a coup d’oeil), postavljena samo inspekci¬ 
jom, ako bacimo brz pogled na bolesnika. Poslije pre¬ 
poroda medicine radi razvoja prirodnih nauka uvele su 
se i razvile nove metode kliničnog pregleda, osobito labo¬ 
ratorijske, s pomoću kojih možemo ustanoviti ne samo 
morfološke promjene organa, nego i njihove funkcionalne 
smetnje. Tako se u novije vrijeme uvelo spomenuto labo¬ 
ratorijsko pretraživanje. Ovo se osobito proširilo i na 
ispitivanje funkcija (fiziološka pretraga) i bolesti različnih 
organa kao i različnog materijala (naročito ekskreta, i to 
mokraće, ispljuvka, želučanog soka, stolice, pak krvi 
i t. d.). Diagnozu postavljenu samo na taj način nazivlje- 
mo laboratorijskom dijagnozom; pod diferencijalnom di¬ 
jagnozom (dijakrizom) razumijemo razlikovanje jedne 
bolesti od drugih sličnih, koje imaju neke jednake ili 
slične simptome ili skupove simptoma (sindrome); dija¬ 
gnozu per exclusionem postavljamo, kad nismo u stanju 
ustanoviti bolest po izravnim znacima, nego nagađamo, 
pošto smo isključili druge slične bolesti; kod dijagnoze 
e iuvantibus pomažemo se procjenjivanjem uspjeha ili 
neuspjeha terapije »specifičnim lijekovima«, da postavimo 
neku dijagnozu kad je ne možemo ustanoviti izravno 
uobičajenim metodama klinične pretrage. Kod topične i 
anatomske dijagnoze istražujemo sjedište ognjišta bolesti i 
anatomske promjene organa. 

' Na posljetku istaknut ćemo, da se za postavljanje točne, 
a osobito žurne i rane dijagnoze , zahtijeva od svakog 
liječnika oštroumnost, kritično razlučivanje, stručna spre¬ 
ma i veliko klinično iskustvo, dobro pamćenje te strpljiv 
i savjestan rad. 

Kao što ne možemo vršiti terapiju bez dijagnoze, tako 
ne možemo ni postaviti dijagnozu bez dobre, savršene 
metodike. A najbolje su metode one, koje su ustanovljene 
dugim iskustvom tradicionalne medicine priznatih škola. 
Samo onaj, koji dobro dijagnosticira, dobro i liječi — 
qui bene diagnoscit, bene curat. V. V-ć. 

Dijagnoza kod domaćih životinja. Osniva se uglavnom 
na objektivnom nalazu. Manjak subjektivnih saopćenja u 
pravilu otežava postavljanje dijagnoze, ali u pojedinim 
slučajevima i olakšava, jer kod životinja time otpadaju 
simulacija i autosugestije. Subjektivna saopćenja dijelom 
nadoknađuju opažanja vlasnika bolesnih životinja. Vri¬ 
jednost tih opažanja ovisi o inteligenciji vlasnika i njihovu 
interesu za životinju. 

Uz objektivni nalaz, opažanja vlasnika životinja i iscr- 
pljivo poznavanje bolesti olakšavaju dijagnozu još i po¬ 
znavanje terenskih i lokalnih prilika, načina ishrane i upo¬ 
trebe životinja, kao i svih ostalih prilika, koje mogu štetno 
djelovati na zdravlje životinje. 

Zarazne su bolesti česte kod domaćih životinja, pa radi 
toga treba kod postavljanja d-a imati u vidu raširenost tih 
bolesti, mogućnost zaraze, te prirođeni i stečeni imunitet. 

Na temelju utvrđenih znakova bolesti postavlja se dija¬ 
gnoza na isti način kao kod ljudi i nastoje se, gdje je to 
moguće, uz uzrok bolesti, utvrditi i funkcionalne poremet- 
nje oboljelih organa. A. S. 

D. u biljnoj sistematici znači popis svih onih osobina, 
kojima se jedna svojta (vrsta, rod) razlikuje od ostalih 
svojta (v.) istog stepena. I. P. 

DIJAGONALA je dužina, koja spaja dva vrha poli¬ 
gona ili polijedra, koji ne leže na jednoj istoj stranici, od¬ 
nosno bridu. Ako je broj stranica poligona paran i > 4, 
tada razlikujemo glavne i sporedne dijagonale; glavne su 
one, koje spajaju po dva suprotna vrha, a sporedne sve 

ostale. Broj dijagonala n-terokuta je Kod po- 

lijedara razlikujemo plošne i prostorne dijagonale prema 
tome, spajaju li one dva vrha jedne iste plohe ili dviju 
različitih ploha toga polijedra. R. C. 

DIJAGONALNI SLOJEVI (grč. Sid »poprijeko«, ycovla 
»kut«). Ako se na horizontalne slojeve talože slojevi 
drugoga, na pr. poprečnog smjera, a preko njih opet drugi 
slojevi drugoga smjera, nastaju dijagonalni slojevi. Obično 
se to zbiva kod taloženja u deltama i sipinama (dunama). 
D. s. tumačimo kod sipina tako, da vjetar odnosi sloj 

pijeska i na istom mjestu taloži drugi sloj posve drugog 
smjera. J. P-k. 

DIJAGRAM Grafičko prikazivanje. 

DIJAGRAM -> Cvijet. 

DIJAK (djak, đak). Riječ d. bila je kao pučka po¬ 
za jmljenica iz grč. Siax(or)os preuzeta u staroslavenske 
crkvene knjige u značenju crkvenog pomoćnika, đakona 
(v.). U hrvatskom se jeziku (u spomenicima od g. 1189) 
riječ d. ili u hrvatskom obliku djak upotrebljava i u pro¬ 
širenom značenju, t. j. klerik (v.), a zatim i učenik (»stu- 
diosus«) uopće. Kako su klerici bili u srednjem vijeku 
uglavnom jedini školovani ljudi, bili su oni pisari, notari, 
odnosno kancelari u općinama ili na velikaškim dvoro¬ 
vima. Stoga se riječju d. označuju u hrvatskim spomeni¬ 
cima često i pisari ili kancelari. Budući da se uz pojam 
klerika i pisara nužno povezao pojam učena čovjeka, koji 
govori latinski, razvio se naziv dijački (djački , jački) za 
latinski jezik (do 18. st.); isto tako naziv djačka ili jačka 
pjesma, odnosno djačiti ili jačih u značenju pjevati, isprva 
u crkvi, a zatim pjevati uopće. 

Riječ d. u štokavskom obliku đak ograničena je danas 
samo na učenike srednjih i visokih škola. O pojmu d-a 
čarobnjaka -> grabancijaš. 

LIT.: J. Šetka, Hrvatska kršćanska terminologija , /., Šibenik 1940, 
s. v. đakon. V. Š. 

DIJAKRITIČKI ZNAKOVI (prema grč. 8tax^LTixoi 
»čime se što razlikuje«) zovu se dodatci različnog oblika 
(tipa), stavljeni iznad, ispod ili unutar latinskih slova 
(pismena), a pišu se, kad treba 1. označiti glasove nepo¬ 
znate latinskom jeziku, a takvih ima u svakom nelatinskom 
jeziku ili narječju, 2. kvalitetu ili kvantitetu samoglasnika 
i 3. naglasak u riječima ili rečenicama. Oni su nastali u 
novije doba, kad se latinsko pismo prilagođivalo jezicima 
i narječjima različnih lingvističkih porodica. Tim znako¬ 
vima približila se latinica još više idealu glasovnog pisma 
(Lautschrift). Izmislili su ih najprije prigodom različnih 
pravopisnih (ortografskih) reforma (-> pravopis) kod svih 
modernih naroda, koji prigrliše latinicu kao svoje pismo. 
Njima se služi u obilnoj mjeri i moderna lingvistika, kad¬ 
god su joj potrebni posebni znakovi za bilježenje izgovor¬ 
nih nijansa u fonetici. Starogrčko pismo, ćirilica i gotica 
služe se njima daleko rjeđe nego latinica. Dijakritičke 
točke iznad i ispod slova upotrebljava u velikoj mjeri se- 
mitsko (židovsko i arapsko) pismo. 

Evo glavnih tipova dijakritičkih znakova u pravopisima 
evropskih jezika, koji se služe latinicom: 

A) Najviše se pišu iznad latinskih pismena* 

1. Uglasta kvačica otvorena prema gore v na c z s ozna¬ 
čuje palatalne spirante č ž š u češkoj, slovenskoj i hrvat¬ 
skoj latinici i u znanstvenim transkripcijama. U češkoj 
pišu se još ? i e. Grafija f čita se od prilike kao rž ( Jifi ), 
a grafija e kao je (obet). 

2. Ista kvačica okrenuta prema dolje A piše se u ru¬ 
munjskom iznad a i (a i) za oznaku samoglasnika, slič¬ 
nog ruskom jery li (roman — romin), dok u portugalskom 
stoji na zatvorenim samoglasnicima u dočetku (avo), a u 
albanskom na nosnim (kange). U francuskom pravopisu 
može stajati ovaj znak (zvan accent circonflexe) na svakom 
samoglasniku, iza kojega je ispalo s, a može značiti i ste¬ 
zanje dvaju samoglasnika i duljinu ( cćte , age). U espe¬ 
rantskoj abecedi c g j s znače č đ ž š. 

, 3. Uzlazna crtica od lijeva na desno gore zvana akut 
(od lat. acutus »oštar«), koja se piše i kao zarez, iznad 
c izražava u poljskoj i hrvatskoj latinici palatalni sugla¬ 
snik ć. U poljskoj se piše analogno i palatalni spirant š 
(žyznošć). Slično se označuje palatalni izgovor i u češkim 
grafijama f d (Bata, zeđ), dok akut na samoglasnicima 
označuje u češkom pravopisu samo duljinu (badani). U 
fiancuskom i madžarskom akut (accent aigu) iznad e iz¬ 
lazu je zatvoren izgovor (franc. ete, madž. elet). Inače akut 
«luži kod nas u znanstvenim djelima za oznaku dugog uz¬ 
laznog naglaska (ruka). U španjolskom i portugalskom 
pravopisu akut naznačuje mjesto naglaska i stoji samo na 
posljednjem i trećem slogu (španj. nacion, huerfano, port. 
foral , organico). U portugalskom znači i otvoreni izgovor 
samoglasnika e o u dočetku. Hrvatska Akademija uvela 
je akut i za oznaku palatala dž i nj, koji se pišu u nekim 
njenim izdanjima g i n, ali ove grafije nisu prodrle u naš 
pravopis. Još postoji akut u poljskom i madžarskom. Polj¬ 
sko 6 izgovara se kao u (Krakow ). U madžarskom na a e 6 


izražava duljinu i zatvoren izgovor ovih samoglasnika 
(alam, elei, szabć). 

4. S lijeva odozgo prema dolje koso položena crtica 
koja se zove i gravis (lat. »težak«), označuje u francuskom 
otvoreni izgovor samoglasnika e (apres) ili služi za razli¬ 
kovanje nekih homonima (la), dok kcd nas u znanstvenim 
djelima izrazuje kratki uzlazni naglasak ( žena ), a u tali¬ 
janskom mjesto naglaska u t. zv. parole tronehe (citta). 

5. Udvostručen akut " upotrebljava se u njemačkoj lati¬ 
nici, kad se pišu samoglasnici aou, koji nastadoše zbog 
prijeglasa (Umlaut). I madžarski pravopis pozna ovaj znak, 
kad se pišu posljednja dva vokala. 

6. Udvostručen gravis " upotrebljava se kod nas u znan¬ 
stvenim djelima za oznaku kratkoga silaznoga naglaska 
( muka). 

7. Točka na i j poznata je u svakom modernom pismu; 
samo u turskoj latinici ispuštanje točke na i označuje po¬ 
sebni turski samoglasnik, koji se izgovara od prilike kao 
bugarsko t> (Ragip). Točka iznad z u poljskom označuje ž 
(žywy). 

8. Vodoravna dvotočka •• (trema) iznad e označuje u 
albanskom pravopisu muklo e (ane), a u francuskom, gdje 
može doći na svaki samoglasnik, znači, da se u grafičnom 
dvoglasniku čita svaki samoglasnik posebice (Mo'ise), dok 
u njemačkom, švedskom i finskom na a o u označuje po¬ 
sebne samoglasnike a 6 ii (v. gore točku 5.). Zaokruženi 
samoglasnici o ii pišu se ovako i u madžarskom pravopisu 
( torok , iigyek). 

9. Mala crtica — vodoravno položena služi u znanstve¬ 
nim djelima obično za oznaku dugih samoglasnika. U 
praktičnim pravopisima ta crtica, položena među slovima, 
upotrebljava se samo za oznaku složenica, kod kojih se 
osjećaju sastavni elementi (franc. hotel-Dieu , hrv. rusko- 
turski). 

10. Okrugla kvačica izvrnuta prema dolje n označuje 
kod nas u znanstvenim djelima dugi silazni naglasak 
(meso) i duljinu (junak). 

11. Ista kvačica izbočena prema dolje ° označuje u 
znanstvenim djelima kratke samoglasnike; piše se u ru¬ 
munjskoj latinici iznad a za oznaku samoglasnika sličnog 
bugarskom (fara). Sa a transkribira se latinicom u znan¬ 
stvenim djelima i bugarsko t>. 

12. Cirkumfleks ~ upotrebljava se u portugalskoj lati¬ 
nici za naznaku nosnih samoglasnika (orfao), a u španjol¬ 
skoj samo u palatalnom nazalu h (aho). 

13. Kružnica iznad u (t. zv. kroužkovane u) upotrebljava 
se u češkom pravopisu za dugo u (puvod), a u švedskom 
iznad a za labijalno a (ar). 

B) Ispod latinskih pismena pišu se ovi dijakritički 
znakovi: 

1. T. zv. cedille (španjolski deminutiv od grčkoga na¬ 
ziva zeta za zj piše se ispod c u francuskom i portugal 
skom pravopisu za suglasnik $ (franc. forgat, port. obser - 
vagao), dok se u turskom i albanskom q čita č (tur. 
algak , alb. (p ameri). Cedille u rumunjskom ispod t i 5 zna¬ 
če c i š ({ara, $ase). Hrvatska akademija uvela je cedille i 
ispod / za palatalno lj (ludi), ali ova grafija nije prodrla u 
naše praktično pismo. 

2. Okomita okrugla kvačica s otvorom na desno c ispod 
samoglasnika e o označuje u znanstvenoj literaturi otvo¬ 
rene romanske samoglasnike g o (tal. cielo , nuovo), ali se 
piše samo u svakidašnjem poljskom pravopisu ispod a e 
za oznaku nosnih samoglasnika (pa\vqz, powgz). 

3. Točka ispod e o označuje u znanstvenoj literaturi za¬ 
tvorene samoglasnike e o (tal. sera , rosso). 

C) Unutar samih pismena upotrebljava se samo precrta¬ 
vanje kao dijakritički znak, i to: 

1. Samoglasnik o precrtava se kosom crticom s lijeva 
odozdo na desno gore 0 u danskoj latinici, da se označi 
zatvoreno zaokruženo je (Kobenhavn). 

2. Vodoravna crtica preko gornjeg kraka d u hrvatskoj 
latinici označuje palatalno đ. Inače taj isti znak služi u 
znanstvenoj literaturi za izražavanje spiranata, nastalih od 
zvučnih zatvorenih suglasnika (okluziva). 

3. Cirkumfleks kroz / upotrebljava se u poljskom pra¬ 
vopisu i u znanstvenoj literaturi za t. zv. debelo / (Pawel). 

Kako se iz ovoga nepotpunog prikaza vidi, dijakritički 
znakovi u latinskom pismu modernih naroda nemaju je¬ 
dinstvene vrijednosti. Znakovi, što ih upotrebljavaju mo¬ 
derni lingvisti pri fonetskom bilježenju stranih glasova 

i pri transkripciji tekstova, pisanih prema historijskom 
uobičajenom pravopisu (n. pr. francuskom, engleskom, 
portugalskom i t. d.) za svrhe podučavanja u tim jezicima, 
još su kompliciraniji od ovih uobičajenih u pravopisima 
modernih naroda, ali se uglavnom osnivaju na istim nače- 
čelima kao i ovi. Ni u znanstvenim dijakritičkim znako¬ 
vima nije postignuto nikakovo jedinstvo, premda se za 
tim išlo na različnim međunarodnim lingvističkim kongre¬ 
sima. P. S. 

DIJALAG, vrsta diopsida, monoklinskoga piroksena. 
To je željezom bogati diopsid, pa mu otuda ime (od grč. 
SiaUay'fj »razlika«, t. j. razlikuje se željezom od diopsida). 
Zelenkasto siv, smeđasto zelen do smeđasto crven. Najviše 
se nalazi kao sastavni mineral gabra, peridotita i pirokse- 
nita u vidu kalotinastih, slabo idiomorfnih individua. F. T. 

DIJALAGIT je stijena, sastavljena gotovo isključivo 
od monoklinskog piroksena, dijalaga. Kao akcesorni mi¬ 
nerali dolaze: olivin, pirokseni, magnetit i spinel. Geološki 
vezan je za gabroidsko kamenje. M. T-r. 

DIJALEKTIČKI MATERIJALIZAM -* Materijalizam. 

DIJALEKTIKA (grč. čUalenTiKr\ prema dialeyoucu 

»razgovaram se«) u najširem smislu znači umijeće raspra¬ 
vljati misaone sadržaje u međusobnom razgovoru. Ponajviše 
je jedna osoba, koja vodi raspravu s namjerom, da drugu 
osobu, ili više njih, pouči, što se o nekoj stvari ima 
misliti, da objasni, odnosno obrazloži sud, da ispravi krivo 
mišljenje o njoj. Učesnici razgovora mogu se izmjenjivati 
stavljajući pitanja, iznoseći prigovore i sumnje, dok glavna 
osoba (u Platonovim dijalozima Sokrat) razrješava zamr¬ 
šene odnose, raščišćava pojmove i vodi k očevidnosti i 
uviđavnosti misaonih određenja. U tom smislu d. se ozna¬ 
čuje kao »ars et via docendi« (umijeće i put poučavanja). 
Riječ d. upotrebljava se i u pogoršanom značenju; onda 
se njom označuje »logika priviđaja« (po Kantu), t. j. za¬ 
vodljiva ili pravdaška vještina, koja i zaista ne ide za 
spoznajom, nego za praktičnim uspjehom (nagovorom, 
presvajanjem, zavaravanjem i dr. si.). Tom su se vještinom 
služili sofisti hvaleći se, da umiju »slabiji razlog činiti 
jačim« i prema potrebi govoriti »za i protiv«, u prilog nekoj 
stvari i protiv nje; do neozbiljnosti dotjerali su tu vje¬ 
štinu »eristi« (svadljivci), koji su zavodljivim pitanjima u 
nepriliku dovodili učesnike u razgovoru, ili skrivenim, 
gdjekad i dosta prozirnim krivim zaključivanjem zavara¬ 
vali ili izvještačenim dokazima navodili na svoju tvrdnju. 
U Aristotela se stoga dijalektičkim u lošem smislu na¬ 
ziva sofistički postupak, dok se u dobrom smislu pod d-om 
razumijeva pravi način zaključivanja. Sporazumno razgla¬ 
banje misli i formuliranje pojma kao zajedničkoga, općeno 
prihvatljivoga, stalnoga smisla bila je pozitivna strana 
Sokratove metode raspravljanja u razgovoru, koja obu¬ 
hvaća, pravi postupak (indukciju i analogiju) i pravi sud 
(definiciju) o stvarima, a upućuje ujedno na socijalni 
značaj funkcije mišljenja. U proširenju Sokratova načina 
spoznavanja pod d-om se razumijeva logički postupak 
uopće, tako kod stoika, po kojima ona obuhvaća grama¬ 
tiku (oblike govora i napose značenje riječi) i logiku 
(oblike mišljenja). Naročito značenje dobiva d. kao me¬ 
toda umovanja, kojom se razvijaju pojmovi, a sastoji se 
u tom, da se u čisto razumskom razlaganju stvari sa svih 
strana promotre, njihovi unutrašnji odnosi razvide, a 
prema drugim stvarima dovoljno oštro razluče. Po Pla¬ 
tonu je d. umijeće, koje se sastoji u analizi i sintezi poj¬ 
movnih značenja, njihovu bistvenom zaokruženju i razvr¬ 
stavanju u idejnom sustavu. Tim se postupkom imadu 
ukloniti nedostatci pojedinačnih određenja ili slučajnih 
pogleda, otkriti unutrašnje nepodnošljivosti i protuslovlja 
u shvaćanju stvari (d-om u tom smislu služio se već Zenon) 
i u strogoj dosljednosti misaonih značenja i veza postići 
jedinstvena cjelovita misaona slika (ideja). Po Wundtu 
je d. metoda, kojom se od datih pojmova logičkim raspre- 
danjem izvode drugi pojmovi. U tom naročitom značenju 
d. je izraz za »spekulativni«, čisto razumski postupak, da 
se upozna bivstvo i jedinstvo i veza njihova u svijetu. 

Osim razvijanja misli u razgovoru pod d-om se razu¬ 
mijeva i razvijanje stvarnosti u nužnom slijedu događaja, 
što se naziva »logikom činjenica«. Polazi se od pretpo¬ 
stavke, da zbivanje u svijetu napreduje, kao razgovor što 
teče od misli do misli; tako i stvarnost ima svoj dija¬ 
lektički red. Pokretnom silom u tom redu smatraju se 
opreke, u kojima se promeće proces svijeta: na poziciju 


nadovezuje se otpor, koji se u višoj poziciji izravnava, a 
ova se opet u novim oprekama dalje tjera. Već je Heraklit 
rekao, da se svijet razvija u oprekama (»Rat je otac 
svega«). Misao »realne« d-e istakao je osobito G. W. F. He- 
gel. Pošto je već prije njega J. G. Fichte prijelaz od teze 
k antitezi i njihovo izmirenje u sintezi označio ne samo 
zakonom mišljenja nego i metodom stvaranja. Hegel, shva¬ 
ćajući proces svijeta kao postepeno ostvarenje ideje, uzi¬ 
ma, da je »logika okosnica metafizike«: stvaralačka misao 
kreće se naprijed pod silom opreka, koje u njoj leže, i 
dovija se višem smislu u prevladavanju njihovu. Napredo¬ 
vanje u oprekama je zakon prirode, života, svijesti i povi¬ 
jesti duha. Vječiti spor suprotnih ideja, težnja i nastojanja 
kao pokretnu silu kulturno-historijskoga razvitka uzimaju 
mnogi, na pr. J. Cohn, A. Liebert, H. Rickert, R. Eucken i 
dr. Ekonomske faktore kao glavne nosioce realne d-e ističe 
K. Marx i drugi predstavnici historijskoga materijalizma 
(v.). A. B-a. 

DIJALEKTOLOGIJA je znanost o narječjima. To je 
grčka riječ, složena od imenice dicdenTos »govor«, od glagola 
diateyco, »biram, govorim« i nastavka -loyia y kojim danas 
označujemo svaku znanost. Ova je znanost dio lingvistike. 
Ona nas obavještava o tome, kako nastaju i kako se raz¬ 
vijaju varijacije, sličnosti i razlike u govoru unutar nekoga 
jezika, koje su i kakve su prirode, zbog čega su nastale, 
koliko i gdje su raširene, kako su stare, kako se očituju . 
što označuju, kako i zbog čega iščezavaju. Ona, nadalje, 
ispituje, kako se iz narječja razvijaju književni jezici, a 
naročito, kako već ustaljeni književni jezici potiskuju i 
preobražavaju narječja, zatim, kako se iz književnih je¬ 
zika stvaraju pokrajinski ili regionalni jezici (na pr. le 
fransais regional u Francuskoj, u Italiji međugradski talijan¬ 
ski i t. d.), i napokon, kako se književni jezici segmentiraju 
prema različnim društvenim sredinama, kako u velikim 
gradovima nastaju jezici apaša, različni argoti (v.) i t. đ. 

Ova se lingvistička znanost (disciplina) osobito razvila u 
drugoj polovini 19. st. Četiri su bila čimbenika od važnosti 
u razvitku ove razmjerno mlade nauke. To su: 

a) Razvoj usporedne lingvistike u prvoj polovini prošlog 
stoljeća izazvao je u drugoj obrazovanje dijalektologije 
kao zasebne discipline ove nauke. Usporedna lingvistika, 
i indoevropska i germanska i slavenska i romanska, zapo¬ 
čela je svoja istraživanja na osnovi pisanih mrtvih tek¬ 
stova, ne na osnovi živoga narodnog govora. Naskoro se 
opazilo, da su ovako dobivena obavještenja nepotpuna i 
često nejasna, dovoljna u najviše slučajeva samo za po¬ 
vijest jezika, ne za razumijevanje života jezika, t. j. bio¬ 
logiju jezika. To je ponukalo lingviste, da na terenu oslu¬ 
škuju narodni govor. Naročito je za fonetiku (v.) bila po¬ 
trebna ova nova metoda, koja je lingvistiku izvela iz na- 
učenjačkih kabineta na živ izvor narodnoga govora. Na¬ 
skoro se opazilo, da je proučavanje narječja ili d. od 
velike koristi i za povijest jezika. Promatranjem živoga 
narodnog govora dobila je usporedna gramatika novo, 
svježije i jasnije gradivo na raspolaganje, čime se je prvo¬ 
bitno uspoređenje, osnovano samo na jeziku tekstova, 
oživjelo i uvelike upotpunilo. 

b) Drugi čimbenik, koji je mnogo pridonio razvitku d-e, 
bilo je veliko zanimanje za folklor, život i običaje pro¬ 
stoga naroda, također veoma razvito u 19. stoljeću U ovom 
pravcu išlo se primjerice kod nas tako daleko, da su ured¬ 
nici Zbornika za narodni život i običaje , što ga izdaje 
Hrvatska Akademija, držali potrebnim, da opisi narodnih 
običaja moraju biti pisani u narječju dotičnoga kraja. 

c) Treći važan čimbenik, koji je pridonio razvitku d-e, 
bio je estetičke ili artističke prirode. Narječja su naime vrlo 
zgodno izražajno sredstvo za liriku i humor. Tako nastade 
kod nas u najnovije vrijeme kajkavska (Domjanić) i ča¬ 
kavska lirika (Nazor, Gervais i t. d.). Poznat je kod nas 
kajkavski humor. Već od sedamdesetih godina ovamo i još 
prije njegovale su se u svim evropskim književnostima t. 
zv. regionalne književnosti (fr. littteratures du terroir). 
Od ovih je najpoznatija južnofrancuski felibrige (v.) 
s Mistralom na čelu. 

d) Od nemale koristi za razvitak d-e bio je i t. zv. lo¬ 
kalni patriotizam. Mnogi lingvisti, naročito slavenski, oku¬ 
šali su svoje sposobnosti najprije opažanjem govora svoga 
rodnoga kraja. 

Osnovno je pitanje u ovoj nauci, postoje li narječja 
kao samostalne lingvističke jedinice, koje se dadu pro- 

storno (geografski) točno omeđiti, ili postoje li samo odlike 
narječja fonetske, morfološke, sintaktičke i leksikalne 
prirode. Opazilo se naime, da nije moguće narječja točno 
omeđiti. Jagić je na pr. za južnoslavenska narječja utvrdio, 
da gotovo neprimjetno prelaze jedno u drugo. Njegovo 
opažanje vrijedi i za sva romanska narječja. Gaston Pariš 
ispravno kaže, da postoje samo granice dijalekatskih po¬ 
java, ne granice narječja. Granice jedne dijalekatske po 
jave često se ne poklapaju s granicama druge. Danas se 
općeno u d-i govori, da samo glasovne, morfološke i t. d. 
pojave, riječi i t. d. imaju svoje aree (od lat. area 
»gumno«), t. j. točno omeđen prostor, odnosno, izoglose 
(od grč. ioos »jednak« i ylćoooa »jezik«), t. j. da se sva mje¬ 
sta, koja pokazuju istu pojavu, dadu omeđiti crtom. Ra¬ 
sprava o tim pitanjima započela se već sedamdesetih go¬ 
dina polemikom između velikoga talijanskog lingvista G. I. 
Ascolija i Francuza Paula Meyera. Ascoli tvrdi, da su na¬ 
rječja unutar svojih granica samostalne jedinice, koje su 
se razvile iz prvobitnih etničkih ili rasnih razlika, t. j. da 
im je uzrok različit etnički supstrat, dok Meyer zastupa 
drugo gledište. Iz ovog drugog gledišta rodila se lingvisti¬ 
čka geografija kao najmlađa lingvistička disciplina. 

BIBL.: Za proučavanje narječja postoje posebni časopisi, od kojih 
su najvažniji Revue des Palois gallo-romans, Pariz 1887—92; Bulletin 
de la Societe des parlers de France, Pariz 1893—1900; Bulletin (i Re¬ 
vue) de dialectologie romane, Bruxelles (do 1914); Bulletin du Glos- 
saire des patois de la Suisse romande, Lausanne (do 1914); Italia 
dialettale, Piza (dosada 18 sv.); Zeitschrift fiir hochdeutsche Mund- 
arten; Srpski dijalektološki zbornik (izd. SKA, dosada 10 sv.); 

Zeitschrift fiir Mundartenforschung (do 1941 16 sv.); Bulleti de Dia- 
lectologia catalana, Barcelona (do 1935 21 sv.); Bulletin du parler 
frangais au Canada, Quebec; Dialect notes, London (do 1935 6 sv.); 
Les dialectes belgo-romans, Bruxelles (do 1940 3 sv.); Bulletin de la 
Commission royale de Toponymie et Dialectologie, Bruxelles (do 1941 
15 sv.). Polemika, o kojoj je gore riječ, vodila se u Ascolijevu 
Archivio glottologico italiano, sv. II. (1876); P. Meyer ed ii franco- 
provenzale, Romania, Pariz, sv. V. (1875). 

LIT.: L. Gauchat, Gibt es Mundartengrenzen? (u Archiv^fiir das 
Studium der neueren Sprachen und Literaturen, Berlin, sv. CXI.); 
N. Maccarone, 11 concetto dei dialetti nel pensiero ascoliano (u 
Archivio glottologico italiano, sv. XXI-XXIII 1929); A. Dauzat, Les 
patois. Evolution-Classification-Btude, Pariz 1927. P. S. 

DIJALIZA (grčki »rastavljanje«) je odjeljivanje krista- 
loida iz koloidnih otopina. Taj način odjeljivanja prvi je 
uveo Thomas Graham. Sprave za to odjeljivanje (dijaliza- 
tori) uređene su tako, da u njima oko koloidne otopine, 
ograđene gustom poroznom membranom (pergamenpapi- 
rom, životinjskim mjehurom), stalno cirkulira čista voda. 
Otopljeni kristaloidi prolaze kroz membranu i s vodom 
se odstranjuju, dok membrana zadržava koloide. Dijaiizi- 
ranje se nastavlja tako dugo, dok se koloidna otopina go¬ 
tovo posve ne očisti od primjese kristaloida. Malena koli¬ 
čina kristaloida ipak ostaje adsorbirana. M. M. 

DIJALOG (grč. SidAoyos) razgovor, kao umjetnički 
oblik sredstvo za razvijanje značajeva ili radnje u drami 
podjelom govora na »uloge«, t. j. dvije ili više osoba, koje 
pripovijedaju događaje ili raspravljaju o nekom predme¬ 
tu. U Sokratovu dijalogu učitelj spretnim postavljanjem 
pitanja dovodi učenika do spoznaje filozofskih istina. 
Platon i Lukijan majstori su umjetnički izgrađenog dija¬ 
loga, kasnije Petrarca, Macchiavelli, Erazmo Rotterdamski, 
Lessing, Jacobi, Schelling, J. de Maistre i dr. Lj.M. 

DIJALOGIT -> Rodohrozit. 

DIJAMANT ili alemkamen. Kristalizira se teseralno. 
Pojavljuje se većinom u potpuno razvitim ili slobodnim 
kristalima, koji su najviše oktaedrijskog kroja. Kristali su 
mu rijetko kada s ravnim plohama i s ravnim i oštrim bri¬ 
dovima. Bridovi su obično slomljeni i zaobljeni, a negdje 
i narezuckani. Na nekim kristalima vidi se, kako su mu 
forme pupčaste i zaobljene, pa se više puta približuju 
obliku kugle. Kristalne plohe, ako su pupčasto svinute, 
obično su hrapave, isprutane i mutne. Taj pupčasti i 
zaobljeni oblik posljedica je i rastenja i otapanja njegovih 
kristalnih individuuma u magmi. U magmi, iz koje se dija¬ 
mant kristalizira, postaje on nepostojan, pa se počinje ota¬ 
pati. Zbog toga su mu bridovi zaobljeni, a plohe kadikad 
pune izjedina, koje su se razvile kao udubine i izbočine sa 
trostranom formom na plohama oktaedra i sa četvero¬ 
stranom na plohama heksaedra. Vrlo se često kristalizira 
u sraslacima. 

Neke njegove fizičke osobine čine ga najvrednijim među 
dragim kamenjem. Kala se savršeno smjerom plohe okta¬ 
edra, što mnogo pomaže pri njegovu brušenju u briljante 


i rozete. Lomi se ljušturasto i veoma je krhak, te se da 
smrviti u sitan prah, ako ga mrvimo u čeličnom mužaru. 
Od svih prirodnih i umjetnih tvari on je najtvrđi, pa je 
u ljestvici tvrdoće minerala na 10. mjestu, zbog čega je 
dobio ime (od grč. dd'auag »nesavladiv«) 

Pri brušenju se zapaža, da je tvrdoća dijamanta veća na 
plohama heksaedra negoli na plohama oktaedra. Prirodne 
plohe i bridovi također su veće tvrdoće od ploha i bridova 
na dijamantnim kalotinama. Kako nije uvijek kemijski čist, 
koleba mu specifička težina između 3,51058 i 3,51947. 

Obično je bezbojan i bistar kao voda. Ali tuđe primje¬ 
se, naročito željezo, krom, mangan, titan, daju mu različnu 
boju, te zna biti siv, smeđ, zelen, žut, modar, crven. Ima 
ga i bijela i crna. Žarenjem, pa djelovanjem rontgenskih, 
radijskih i ultraljubičastih zraka mijenja malo boju, te na 
pr. neki smeđi dijamanti postaju donekle ljubičasti ili 
crveni kao purpur. Bio bezbojan ili obojen, ističe se ja¬ 
kom sjajnosti, pa samo na hrapavim plohama zna biti 
mutan. Svijetlo jako lomi, tako da mu je indeks loma 
n = 2,4135 za crvenu, a 2,4278 za zelenu boju, što dovodi 
do velike disperzije (0,058), t. j. do velikoga mijenjanja 
indeksa loma za pojedine valovne dužine (boje) bijeloga 
svijetla. Zbog jakoga dvoloma i disperzije, kao i zbog 
potpuna odraza svijetla, koji se vrše u dijamantu, odli¬ 
kuje se jakom sjajnosti (dijamantna sjajnost) i igrom boja 
(vatrom) kod brušenih komada. 

Zanimljivo je njegovo svjetlucanje (fosforesciranje). 
Pučka pjesma veli za alem-kamen, da se uz njega »vidi ve¬ 
čerati usred noći kao usred podne«. On sam od sebe svi¬ 
jetli u tami; valja ga samo malo prevući preko sukna, pa 
će svijetliti i fosforescirati velikom svjetlosti. Neki di¬ 
jamanti svijetle u tami, ako smo ih neposredno prije toga 
osvijetlili sunčanim zrakama. Poput sunčanih zraka bude 
u dijamantu fosforesciranje i zrake radija. To je važno 
svojstvo, po kojemu možemo prepoznati dijamant od dru¬ 
gih spoljašnjošću sličnih tvari, koje služe kao drago ka¬ 
menje, na pr. od topaza, kremena, stakla i t. d. 

Kemijski je sastavljen od ugljika, C. Negdje zna biti 
onečišćen tuđim primjesama, kojih ima u nekim dijaman¬ 
tima od 2 do 4%. U struji kisika zapali se pri temperaturi 
od 770°C i izgori sav, osim tuđih primjesa, u ugljični dio¬ 
ksid, CO 2 . Pri izgaranju pojavljuje se na plohama oktaedra 
sićušne udubinice u obliku pravilnih trokuta (izjedine). 
Uz temperaturu električnoga lučnoga plamena (oko 3.000°C), 
a u nenazočnosti kisika prelazi u grafit, zadržavajući svoju 
formu (paramorfoza grafita po dijamantu). U kiselinama i 
lužinama toliko je otporan, da ga ne mogu otopiti. Ako 
ga smrvimo u prah, pa ga izmiješamo s kalijskim bikro- 
matom, IGCrsCL, i sumpornom kiselinom, H2SO4, te ga 
žarimo, oksidira se u ugljični dioksid, CO 2 . Smrvljen u prah 
izgara pred duvaljkom na ugljenu. 

Po načinu razvitka razlikujemo tri vrste d-a: One, koji 
su se razvili u slobodnim kristalima ili u kristalnim gru¬ 
pama, zovemo dijamantima. One, što su se razvili u ku¬ 
glicama, koje su providne, a sastavljene od trakasto po¬ 
redanih vlakanaca ili od sraslih hrpica sitnih dijamantnih 
kristala, zovemo bortom. To je naziv u mineraloškom smi¬ 
slu, a u tehničkom smislu zovu bortom svaki d., koji nije 
podesan za brušenje, na pr. otpatke dijamanta, koji se 
dobivaju pri brušenju i rezanju dijamanata, pa i sve di¬ 
jamantne kristale, koji imaju neku griješku, na pr. slabu 
boju, slabu prozirnost, uklopke i t. d. (ime »bort« potječe 
iz starofrancuskoga, a znači »melez«). Treća vrsta dijamanta 
je karbonado, karbon ili karbonat, brazilski dijamant iz 
Bahije, crne ili sive boje i zrnaste strukture. Sastavljen je 
od smjese dijamantnih kristalića i grafita ili ugljevite 
tvari. 

Dijamant je veoma rijedak mineral. Nekoliko je samo 
krajeva, gdje se razvio, pa i tu se ne javlja u velikoj 
količini. Najviše se nalazi u sekundarnim ležištima, kamo 
ga je voda naplavila uz neke druge minerale, koji su mu 
stalni pratioci (kremen, zlato, platina, turmalin, granat, 
cirkon, topaz, spinel, hrizorebril i dr.). Postanak mu je 
vezan za olivinske stijene, pa je do danas nađen samo na 
dva mjesta u svom prvobitnom ležištu: u Arkansasu u 
olivinovcu i u Južnoj Africi kod Kimberleya u olivinskoj 
stijeni kimberlitu. Kako je kimberlit eruptivnoga podrijetla, 
to je i d. istoga podrijetla, t. j. postao je kristalizacijom 
iz magme. 

D. se razvio i u nekim tije¬ 
lima izvan naše Zemlje. Nađen 
je naime u željeznim meteori¬ 
ma, što su iz nepoznatih da¬ 
ljina svemira dospjeli padom 
na Zemlju. U tim je meteori¬ 
ma ponekad i pretvoren u gra¬ 
fit zadržavši svoj prvobitni 
oblik. Tako u grafit pretvoren 
d. zovu kliftonitom. Sve done¬ 
davno držalo se, da je francu¬ 
skom kemičaru Moissanu pošlo 
za rukom prirediti uz veliki 
pritisak i visoku temperaturu 
(3.000°C) iz amorfnoga ugljika 
sićušne dijamantne kristaliće. 

No god. 1933 dokazao je M. K. 

Hoffman optičkim putem, da 
tako dobiveni kristalići ne pri¬ 
padaju dijamantu. Pa ni dru¬ 
gim priređivačima sintetskih 
d-a. (Friedlaender i Hasslinger) 
nije pošlo za rukom dobiti d., 
iako su smatrali dobivene pro¬ 
izvode za dijamante. 

D-e, što ih čovjek treba za 
nakit, ures i u tehničke svrhe, 
dobivamo iz naplavina, iz se¬ 
kundarnih ležišta. Takva leži¬ 
šta poznata su od davnih vre¬ 
mena u Istočnoj Indiji, odakle 
potječu najljepši i najznameni¬ 
tiji dijamanti. Prije otkrića d. 
ležišta u Braziliji bio je važan 
(uz Istočnu Indiju) sa svojih 
d. ležišta Borneo. U Braziliji su 
poznata ležišta u pokrajini Mi- 
nas Geraes u okruzima Dia- 
mantina, Rio Abaete, Bagagem, 

Grao, Mogol i Bahia. Ima ga 
nadalje u Britskoj Guyani u 
zlatnim poljima, zatim u Sje¬ 
vernoj Americi u Kaliforniji, 

Oregonu (s platinom), Arkan- 
sasu, Montani, North Carolini, 

Virginiji, Wisconsinu. U Rusiji 
je poznat na Uralu kod Biser- 
ska, Kušvinska, Verhne-Ural- 
ska, Kačkara, u Australiji u 
New South Walesu, Južnoj Au¬ 
straliji, Tasmaniji, u Africi u 
Kaplanđu kod Kimberleya i u 
Alžiru. 

U spomenutim ležištima na¬ 
lazi se često mikroskopski sitni, 
ali ih ima i većih. Najveći d. 
bio je težak 3025% karata = 

621,2 g. Nađen je u Južnoj 
Africi i prozvan »Cullinanom 

g. 1902 otkrio d. ležišta na jugu Pretorije. »Cullinan« 
je samo jedan dio velikoga dijamantnoga oktaedra. Među 
brazilskim d-ima nađen je komad karbonada, težak 3078 
karata=630 g. 

Osobita svojstva d., njegova tvrdoća, sjajnost, veliki 
lom svijetla, velika disperzija, zbog koje se bijelo svijetlo 
raspršuje u pojedine boje, čine, da je d. vrlo cijenjen 
dragi kamen. Bruse ga u formi briljanta (v.) ili rozete (v.). 

Od brušenih d-a mnogi su na glasu po svojoj ljepoti i 
veličini. Evo nekih: 1 . Orlov (veliki mogul, amsterdamac, 
mjesec bregova, derjainur [ar.], more svjetlosti). Najbolji 
od svih indijskih dijamanata. Nađen je oko 1860 u Golcondi 
teži nekih 400 karata. Najčišći je i najbistriji. Boje blijedo- 
modrozelene. Kako je danas brušen, iznosi mu težina 199,6 
metričkih karata. Nalazi se u dijamantnoj riznici Sovjet¬ 
skoga saveza. — Koh-i-Noor (ar. brijeg svjetlosti). Potječe 
iz Indije. Najprije je brušen u formi nepravilne rozete sa 
181,108 karata, ima danas formu briljanta sa 108,93 metrička 
karata. Čuva se u Toweru kao vlasništvo engleske krune. — 
3. Šah. Također iz Indije. Bijel žutkastosmeđeg sjaja. Te¬ 
žina 88,7 metričkih karata. Najprije vlasništvo indijskih, 


BRUŠENI I NEBRUŠENI DIJAMANTI 
»Koh-i-Noor«; 2. Dijamanti iz Kimberleya, Južna Afrika; 3. »Excelsior«; 4. 

brušenja; 5. »Nasak«; 6. »Florentinac«; 7. »Sancy«. 


>Cullinan« prije i poslije 


po Cullinanu, koji je 


zatim perzijskih vladara, g. 1827 dospio je u Rusiju; danas 
u dijamantnoj riznici Sovjetskoga saveza. — 4. Tavernier. 
Potječe iz Indije. Brušen je u obliku velike ploče. Poznat 
i opisan g. 1642 kao privatno vlasništvo u Golcondi. Te¬ 
žina 242 3 /i6 karata. Ne zna se, gdje se nalazi. — 5. Regent 
(Pitt, milionar). Nađen u Indiji kod Partiala g. 1701 (410 
karata). Brušen je kao briljant u Londonu 1751, i sada 
ima 136 7 /8 karata. G. 1718 kupio ga je od guvernera Pitta 
u Madrasu vojvoda orkanski. Nalazi se u krunskoj riznici 
u Louvru. — 6. Florentinac (veliki vojvoda od Toskane) 
Iz Indije je. Boja mu prelazi u nešto malo žuto. Bistar je i 
jake vatre, brušen kao briolet (v.) sa 137,27 metričkih kata- 
ta. Nalazi se u bečkom dvoru. x 7. Sancy. Iz Indije, najčišće 
vode s težinom od 53% karata. Danas je vlasništvo maha- 
radže od Guttiola. — 8. Južna zvijezda. Dijamant je nađen 
u Bagagemu u Braziliji 1853, 261,88 karata. Brušen je kao 
briljant sa 125% karata. — 9. Cullinan ili Afrička zvijezda 
(već napomenut). Poklonjen je engleskom kralju Eduardu 
VII. g. 1907. Od njega je dao izbrusiti 9 većih i 96 manjih 
briljanata u ukupnoj težini od 1063,65 metričkih karata (gu¬ 
bitak pri brušenju iznosio je 65%%. — 10. Excelsior. Iz Južne 
je Afrike, nađen 1893 u Jagersfontein-Mine, s težinom od 

PRIRODNI KRISTALNI OBLICI DIJAMANTA, a Oktaedrijski kristal od Kimber!eya. 

— b Oktaedrijski kristal iz juž. Afrike s prutanjima, koja odgovaraju plohama rompskoga 
dodekaedra. — c Oktaedrijski kristal iz Brazilije s prutanjima, koja izbijaju na plohi 
heksaedra kao šiljci. — d Oktaedrijski kristal iz juž. Afrike sa žljebastim udubinama. 

— e Kristal iz Brazilije s plohama oktaedra i heksaedra (posljednje su se razvile pri 
otapanju oktaedrova kristala). — f Kristal iz Brazilije s plohama rompskoga dodekaedra, 
koje sjećaju na tetrakisheksaedar. — g Kristal iz Brazilije s izdubljenim plohama 
heksaedra. — h Oktaedar iz juž. Afrike s udubinama na plohama heksaedra. — i Kristal 
iz Brazilije s izjedinama kao izbočinama na plohama oktaedra. — k Kristal iz Brazilije 
s izjedinama kao izbočinama na plohama. —• m Kristal tetraedrijskoga oblika iz Brazilije. 

— o Sraslac od Kimberleya. 


995,2 metrička karata. Od njega je izbrušen 21 briljant u 
ukupnoj težini od 373,75 metrička karata. — 11. lmperijal 
(Viktorija, Nizamov dijamant). Vjerojatno je iz Južne 
Afrike iz Jagersfontein-Mine. Težak je oko 469 metričkih 
karata. Izbrušen je u ovalni briljant od 184,5 metričkih ka¬ 
rata i u okrugli briljant od 20,5 metričkih karata. 

Od bojadisanih vrsta poznat je Hopeov dijamant iz In¬ 
dije. Boje je modre kao safir, izvanredne sjajnosti, igre 
boja i vatre. Brušen je kao briljant s 44K karata. Čini se, 
da je to samo jedan komad velikoga, iz francuske krunske 
riznice ukradenog trostranog briljanta od 67 2 /ie karata. 
Drugi komad toga dijamanta možda je modri dijamant 
vojvode od Braunschweiga sa 13 3 A karata. 

LIT.: M. Bauer, Edelsteinkunde M. Kišpatić i F. Tućan, Slike iz 
rudstva, Zagreb 1914. Tućan, Specijalna mineralogija. F. T. 

DIJAMANTIN, umjetni proizvod korunda; dobiva se 
tako, da s$ u prirodnom smirku u električnoj peći dje¬ 
lovanjem ugljena reducira primiješani magnetit u metal; 
na taj način priredi se čisti korund, poznat u trgovini pod 
imenom dijamantin, dinamidon, elektrit , elektrorubin , ko- 
rafin, korundin i t. d. F. T. 

DIJAMEL, sintetički, umjetni proizvod spinela, što ga 
priređuju u Los Angelosu u Kaliforniji u električnoj peći 
iz kalciniranoga magnezita i aluminijskoga oksida. Tim se 


načinom dobiju gromade spinela u težini od 
nekoliko tona. Gromade se melju, i zrnasto 
samljeveni materijal slijepi se nekim pri¬ 
kladnim ljepilom, uobliči se kao opeka i 
peče se. Taj se proizvod prodaje pod ime¬ 
nom d-a, a ističe se visokim talištem. F. T. 

DIJAMETAR ili PROMJER je tetiva 
neke krivulje ili plohe, koja ide središtem 
te krivulje, odnosno plohe; slijedi, da je to 
središte polovište d-a. Iz same je definicije 
jasno, da d-e mogu imati samo krivulje i 
plohe, koje imaju središte, na pr. kružnica, 
elipsa, hiperbola, Cassinijeve krivulje, kugla, 
elipsoid, hiperboiod. R. C. 

DIJANA (lat. Diana), rimska božica svi¬ 
jetla. Ime joj potječe od indoevropskoga 
korijena di »svijetliti«, što ga vidimo u grč. 
Zeve, Jios pa u lat. divus, deus, Diespiter. I 
pučki izraz sub dio »pod vedrim nebom« 
označuje svijetli dan (dies). Za tumačenje 
božičina imena preostaju dvije mogućnosti: 
Ili je dea Diana izvedeno od imenice dium 
»nebo«, pa je ona božica svijetloga 
neba, ili je ime D. izvedeno od dies »dan«, 
kao što od meri-dies imamo hora meri- 
diana; u tom bi slučaju D. bila božica 
svijetloga dana. 

Tu su božicu poštovali nesamo u Rimu, 
nego i po cijeloj italskoj zemlji. Diana 
Titatina častila se na gori Tifati u oskičkom 
području nedaleko Kapue. Častili su je i 
Sabinci i Ekvi i Rutulci. Gaj D-e Aricinske 
na podnožju Albanskoga gorja, a na Api- 
jevoj cesti, bio je nekoć tako ugledan, da 
ga je poštivao cijeli Lacij. Tamo je bilo i 
jezero, koje su zvali Speculum Dianae »Di- 
janino zrcalo«, očito zato, jer se u njemu 
odražavalo svijetlo i samo nebo. Gaj se u 
lat. zove nemus, odatle i samoj božici ime 
Nemorensis. — Kao božica dana i svijetla 
D. promiče vegetaciju u prirodi bez pomoći 
ljudske ruke. Nju su poštivali kao božicu 
šuma i divljih životinja, kao božicu domaće 
stoke i zemljinih plodova. 

Da je D. božica svijetla, vidi se i po gla¬ 
vnoj svečanosti u čast D. Nemorensis. Ta 
je svetkovina padala na Augustove Ide (13. 
kolovoza), a vršila se rano ujutro, u po¬ 
zdrav novomu danu. Čitava je Italija slavila 
zajednički tu svetkovinu. Tu su se nosile 
zublje, da je jezero odsijevalo, a Aricinski 
gaj bio pun dima. Njezinim svećenikom 
u toj svetinji postao bi, prema predaji, onaj 
koji bi dotadašnjeg svećenika u dvoboju 
ubio granom. 

Kao božica svijetla se brine za plodnost 
žena i pomaže im kod poroda. Ona, jednako kao i Junona, 
ima nadimak Lucina (lux »svijetlo«), jer ona daje ljudima 
kod poroda, da ugledaju svijetlo dana. No ona se brine za 
ljude i kad odrastu; ona ih spasava iz pogibli. 

D-u su osobito poštivali u Laciju. U samom Rimu bio 
je stari njen hram (Dianium), navodno od Servija Tulija 
osnovano savezničko svetište Rimljana i Latina na Aven- 
tinu, jer je ona također zaštitnica plebejaca, a Aventin je 
u starini bio glavno sjedište plebejaca. 

D. se već rano izjednačila s grčkom božicom Artemidom 
(v.). Tako ona postaje božicom mjeseca i lova i sestrom 
od Grka preuzetoga Apolona. Z. D. 

DIJANIĆ, Juraj Franjo, ^ Samobor oko 1749, f Zagreb 
27. XII. 1799, profesor zagrebačke arhigimnazije (od 1781) 
i književnik. Pjevao je latinske prigodne ode i elegije, od 
kojih je najmanje pet izašlo tiskom. Ostao je u rukopisu 
za tisak priređeni Horvatski dece prijatelj (1796), slobodan 
prijevod omladinskog djela Der Kinderfreund od Christiana 
Felixa Weisse-a (1726—1804); u tom je djelu i dječja 
aktovka s demokratskom tendencijom, Narodjeni dan. D. 
piše naprednijim pravopisom i kuje nove riječi. 

LIT.: F. Fancev, Sitni prilozi za povijest hrv. književnosti, Građa 
XI (1932); Isti, O drami i teatru kaptolskoga Zagreba, Hrvatsko kolo 
XIII (1932); A. K. Cvijić, J. D., Novosti (Zagreb) 8. XII. 1929. V. Š. 

DIJANOETIČKI (grč. čUavorjTiKos od Siavoeouai razmi¬ 
šljati«), znači ono, što se tiče razmišljanja: 1. sposob¬ 
nost razmišljanja ili razum, 2. djelovanje ove sposobnosti 
i njezini zakoni, 3. krepost, kojom se služi razum, kad 
ispravno prosuđuje zbivanja u životu prema posljednjoj 
svrsi. Aristotel razlikuje dijanoetičke od etičkih kreposti, 
koje se odnose na volju. F. Š-c. 

DIJAPEDEZA (lat. diapedesis od grč. SianrjSdco »ska¬ 
čem kroz«) je prolaženje crvenih krvnih stanica kroz sti- 
jenku krvne kapilare. Crvena krvna zrnca (erythrocyti) 
vladaju se pri tome pasivno: protisnuti su krvnim tlakom 
kroz stijenku, na pr. kod krvnog zastoja. S. S. 

DIJAPOZITIV je fotografski pozitiv na prozirnoj po¬ 
dlozi. Za tu svrhu mora negativ biti besprikoran, jer kod 
povećavanja dolazi bogatstvo tonova do većeg izražaja. 
Stoga ima negativ biti jasan i snažan, tvrđe razvijen od 
negativa za kopiranje na papiru. Prevlaka na d-u je od 
klorbromsrebra. Kao nosilac naslage upotrebljava se sta¬ 
klena ploča, jer naslaga mora i onako doći između dva 
stakla. — D. služi za projekciju kod predavanja, nadalje 
je potreban za promicanje prirada, gospodarstva, obrta, 
veleobrta i t. d. V. M. 

DIJASPOR. Aluminijski mineral. Kristalizira se rompski. 
Najviše se razvija u lisnatim sitnoljuskavim prutićastim 
ili vlaknastim nakupinama. Vrlo je krhak, tvrdoće 6,5—7. 
Kala se savršeno. Jake je staklaste sjajnosti, koja je na ka- 
lotinama sedefasta. Proziran je do providan. Bezbojan, bijel, 
žutkast, sivkast, zelenkast, katkada ljubičast. Najviše je 
(na površini) od željeznoga hidroksida žutkasto smeđ. To 
je aluminijski hidroksid AI2O3. H2O. U kiselinama se ne 
otapa. Većinom se nalazi u kristalastim škriljavcima i u 
boksitima. Ime mu je od grč. diaons/pcu, »rasuti«, jer se 
žaren na ugljenu pred duvaljkom raspada u ljuščice. F. T. 

DIJASPORA (grč. »raspršenje«). U Sv. Pismu St. Za¬ 
vjeta (2 Mak. 1, 27) nazivaju se tako židovske kolonije 
izvan Palestine. Danas, znači uopće vjernike, pripadnike 
neke vjeroispovijesti (konfesije), koji žive raspršeni u kra¬ 
jevima s većinom pripadnika druge vjere (inovjeraca). Fr. H. 

DIJASTAZA je glikolitički enzim, koji hidrolitički ci¬ 
jepa škrob u maltozu i dekstrin, ali jednako djeluje i na 
dekstrine tako, da je maltoza konačni proizvod pri djelo¬ 
vanju dijastaze na škrob (—>- enzimi). Dijastatički enzimi 
u prirodi vrlo su rašireni, a ima ih svagdje, gdje se škrob 
u životnim procesima ili stvara ili troši. Životinjska dija- 
staza (ptijalin) nalazi se u slini; ona olakšava probavu 
kruha i brašnastih jestvina uopće. U višem bilju dija- 
staza olakšava kolanje i spremanje škroba u rezervne 
organe (»translokativna dijastaza«), ili pak iskorišćivanje 
rezervnog škroba pri klijanju (»sekretivna dijastaza«). U 
industriji vrenja iskorišćuje se za pretvaranje škroba u 
slador dijastaza isklijaloga žitnog sjemena, osobito ječma, 
t. zv. slada. * M. M. 

DIJASTERIZAM -> Asterizam. 

DIJATERMAN (grč. Sid »kroz«, ihpuos »topao«), vrlo 
propustljiv za infracrvene (toplinske) zrake. Primjeri: 
slankamen propušta toplinske valove, koji nisu dulji od 
30 p; čađa propušta valove duže od 20 p. St. H. 

DIJATERMANSKI MINERALI (od grč. 6idd'egfios »kroz 
na skroz topao«). Kad zrake topline dospiju do nekoga mi¬ 
nerala, jedan će se njihov dio odbiti od minerala, reflek- 
tirat će se jedan će proći kroz mineral, a jedan će dio 
mineral zadržati, apsorbirati. Neki minerali propuštaju 
gotovo posve zrake topline. Takvi se minerali zovu d. 
Kako mineral ne propušta jednako sve zrake boje svijetla, 
tako ne propušta ni sve zrake topline. Kamena je sol 
mineral, koji jednako propušta sve zrake svijetla i sve 
zrake topline; ona je za svijetlo i toplinu bezbojna. F. T. 

DIJATERMIJA (-^elektrokoagulacija) je liječenje viso- 
kofrekventnom strujom niske napetosti i visokog intenzite¬ 
ta. Električna se energija privodi tijelu time, da je pretvo¬ 
rimo u toplinu (Jaulov efekt) u svrhu grijanja. Krv nado¬ 
lazi u liječeni organ te se postizava povoljna tvarna izmje¬ 
na. I autori misle, da se perturbacijom intracelularne elek¬ 
troničke ravnoteže utječe na vitalnost stanice. Organ, koji 
se ima liječiti, stavlja se između 2 široke elektrode. Sta¬ 
vljaju se tijesno uz kožu, da se izbjegne opeklinama. 
Otpor, na koji struja nailazi u tkivu (540—600 Ohma), 
neovisan je prema Bordier-u o stanju vlage kože. Dok se 
oslobađanje kalorija kod degradacije električne energije 
osjeća kao toplina, visokofrekventna struja (500.000— 


1,000.000 oscilacija u 
sek) se ne osjeća: ovom 
se povisuje t° tijela 
(d’Arsonval 1896). Or¬ 
ganizam se brani zno- 
jenjem, disanje se ubr¬ 
zava, a tvarna izmje¬ 
na smanji. Krvotok se 
ubrza, periferne žile 
se prošire i tlak sma¬ 
nji. Bubrezi bolje iz¬ 
lučuju, što traje ne¬ 
koliko dana, a može 
se i ustaliti. Konačno 
se disanje uspori, a 
tvarna izmjena popra¬ 
vi. Dijatermija seda- 
tivno i trofički djelu¬ 
je na senzitivni neu¬ 
ron, a prema Bordieru i Ghilarducciju ona utječe na štitnja¬ 
ču, jajnike i druge žlijezde s unutrašnjim izlučivanjem. 

Liječenje je najuspješnije kod kroničnog reumatizma. 
Opće se stanje popravi, bolovi popuste, a otekline i eksu- 
dat u zglobovima se resorbiraju. Uspjeh je manji kod 
uloga i teških koštanih promjena, a nikakav kod tuber¬ 
kuloze zglobova. Bergonie i Rechou reguliraju nizak tlak 
krvi kod manjkave tvarne izmjene, anemije i debilnih orga¬ 
nizama. Kod funkcionalnih hipertonija snizuje se previsok 
tlak i uklanjaju tegobe. Teže je to kod slučajeva s albu- 
minurijom, arteriosklerozom i kod konstitucionalnih hiper¬ 
tonija. Bergonie nadomješta dijatermijom gubitak kalorh 
čne energije nakon velikih krvarenja, nakon živčanog po¬ 
tresa i kod iscrpljenih organizama (rak probavnih organa 
i t. d.). D. liječi i ishijas, lumbago i druge neuralgične bo¬ 
love osim n. facialisa. Osobit je sedativan učinak na zdje¬ 
lične organe. Kod dječje paralize Bordier i dr. sprečavaju 



Način primjene elektroda (e) kod dijatermije donjih udova 
(po Duhemu). 


trofoneurotičke smetnje i ohlađivanje klonulog uda. Zna¬ 
tan je utjecaj d. i na želučane bolove, preveliku kiselinu, 
upale crijeva, zaraslice na potrbušnici, recidivne upale 
crvuljka, a po Aymardu (iz Vichya) i na bolesti žučnog 
mjehura. Liječe se d. i ozebline, varikozni čirovi i dr. 

LIT.: P. Duhem, La Diathermie, Pariz 1928. S. K. 

Dijatermija u veterinarskoj medicini. Dijatermija ima 
praktičnu primjenu i u veterinarskoj medicini. Subjektivni 
osjećaji bolesnika, koji kod doziranja imaju veliko znače¬ 
nje, ne mogu se iskoristiti u veterinarskoj dijatermiji, te se 
veterinar oslanja više na jakost struje i vladanje životinje. 
Kako je dlaka električni izolator, to se mjesta ispod eletro- 
da izdašno nakvase tekućinom, koja dobro vodi struju. 
Najveću primjenu ima dijatermija kod bolesti organa za 
kretanje: upala mišića, tetiva i tetivnih ovojnica, pokosnica 
i vezova. Dijatermijom se kod životinja uspješno liječe i 
neke bolesti organa za disanje, probavu i cirkulaciju. St. R. 

DIJATEZA (grč. »rast varan je«, u prenesenom smislu i 
»zdravstveno stanje«), u modernoj medicini, a napose u 
pedijatriji opća sklonost za stvaranje nekih si mp tona, koji 
su više uzrokovani izmjenom tvari (metabolizmom) čita¬ 
voga organizma, a manje bolešću pojedinih organa. Mo¬ 
derna dijateza odgovara staroj humoralnoj nauci o mješa¬ 
vini tjelesnih sokova (nauka o »krasisu«). Već davno pre¬ 
živjela humoralna medicina nastojala je protumačiti ra¬ 
zličite bolesti pojmom »loše smjese sokova«. Svoju rene¬ 
sansu doživjela je ta stara medicina baš u modernoj dija- 
tezi. Kod djece razlikujemo: 1. status thymicolymphaticus 
ili limfatizam, 2. artritizam ili uratičku d. sa suviškom mo¬ 
kraćne kiseline u krvi, 3. skrofuložnu, 4. kataralnu, 5. 
nervnu, 6. ftizičku, 7. hemoragičnu i osobito 8. eksudativnu 



Montaža dijatermičkog aparata po d’Ar- 
sonvalu (a) i po Tesli (b). 1 transforma¬ 
tor, 2 iskrište, 3 kondenzator, 4 selfin- 
dukcija, 5 miliampermetar, 6 bolesnik 
s elektrodama. 

d. Najvažnija stanja među njima jesu: limfatizam, skro- 
fuloza i eksudativna d. (Czerny). Ova posljednja na pr. 
znači naginjanje organizma k stvaranju različitih iscjedaka 
(eksudata) u gotovo svim organima: na koži (ekcema), na 
sluznicama (česti nosni i očni katari, česte angine, lingua 
geographica, kronične bronhitide, astma, enteralni i mje- 
hurni katari i si.). Od svih uzroka dijateze smatraju se 
najvažnijima: hereditarnost, dob djeteta, »dispozicija« i 
alergija. Nauka o d-i služi u modernoj klinici samo kao 
hipoteza, kojom se mogu jednolično protumačiti različiti 
očito heterogeni simptomi. Budući da pojam d-e sadržava 
najrazličitije momente, samo se po sebi razumije, da se onih 
8 navedenih grupa ne može u praksi točno međusobno 
ograničiti, nego se one često interferiraju, odnosno pokri¬ 
vaju ili kombiniraju, kao na pr. limfatizam, eksudativna 
dijateza i skrofuloza. E. M. 

DIJATOMEJSKI PELIT -> Kremena zemlja. 

DIJATONIKA (grč. SiaroviK'fj) naziv za sustav pri¬ 
rodno ugođene ljestvice, koja razmak oktave ispunja ni¬ 
zom pravilno poredanih (velikih i malih) cijelih tonova i 
polutonova. U starogrčkoj glazbenoj teoriji, koja se osni¬ 
vala na tetrakordima, dijatonički tetrakord sastojao se od 
niza dvaju cijelih tonova i jednog polutona. — U evrop¬ 
skoj glazbi dijatonska temeljna (C-dur) ljestvica sastoji 
se od cijelih tonova i polutonova u takvom poredaju, da 
poluton dolazi od trećeg prema četvrtom ljestvičnom 
stupnju te od sedmog prema osmom ljestvičnom stupnju; 
temeljna se ljestvica sastoji upravo od dva dijatonska 
tetrakorda, koji su jednako građeni: c—d—e—f, g—a—h—c. 
Na pravilnostima tog poređaja temelje se svi snošaji to- 
nalitetne srodnosti suzvuka (akorda), a to je temelj har¬ 
monike, koja se postepeno razvijala od prve pojave više¬ 
glasja u evropskoj umjetničkoj glazbi. Dijatonika je te¬ 
melj i svim sredovječnim ljestvičnim obrascima, koji nižu 
tonove po dijatonskom nizu počevši od bilo kojeg stupnja 
temeljne ljestvice i dajući nekim stupnjevima te ljestvice 
završnu (finalnu) vrijednost. B. Š. 

DIJAZO-SPOJEVI organski su spojevi s dva atoma 
dušika u molekuli, vezana uglavnom u ovim oblicima: 
[R. N = N]C1(N03,S04) dijazonijske soli, R. N. = N.OH 
dijazo-kiseline, R.N. = N.OR’ dijazo-oksidi, R.N = N. 
NH.R. đijazo-aminospojevi. 

Djelovanjem dušične kiseline na kiselu otopinu aro- 
matskih primarnih amina postaju dijazonijske soli: 

C 6 H 5 NH 2 + HNO 2 + HC1 [CeHsN = N] Cl + 2 H 2 O 

Da se uspješno provede reakcija, bitni su uvjeti, da 
bude dovoljan suvišak mineralne kiseline i temperatura 
ispod 5°. Kod više temperature raspada se nastali dijazo- 
spoj u vodenoj otopini na fenol i elementarni dušik. Taj 
se proces zove dijazotiranje i vrlo je važan u industriji 
boja: pripajanjem (kopulacijom) dijazotiranoga amina na 
različne amine ili fenole, dobiva se velik broj važnih boja 
(azo-boje). Poznate su mnoge reakcije dijazospojeva, koje 
se upotrebljavaju u organskoj sintezi. Skupina — N 2 — 
izlazi iz molekula kao slobodni dušik i zamjenjuje se 
razlićnim supstituentima (hidroksilom, alkoksilom, vodikom, 
klorom, cijanom i dr.). Ti su supstituenti vezani jednom 
valencijom na benzolovu jezgru. 

Dijazonijske soli stvaraju s alkalijama vrlo nestalne 
dijazonijske baze, koje sa suviškom alkalija prelaze u di- 
jazotate. Ovi su poznati u dva stereoizomerna oblika (sin- 
dijazotati i anti-dijazotati). Aromatska primarna amino- 
skupina dade se preko dijazonijske soli zamijeniti s kojim 
drugim ostatkom (Cl, Br, J, SCN) posredovanjem dotične 
bakrene (kupro-)soli (Sandmeyerova reakcija). 

Poznati su i alifatski dijazo-spojevi, koji se dobivaju 
djelovanjem dušične kiseline na estere a-aminokiselina 
(Curtius). M. Pr-k. 

DIJECEZA -*■ Biskupija. 

DIJECEZANSKI SINOD Sinod. 

DIJELJENJE Računske operacije. 

DIJEREZA (grč. Siaigeois »dioba, dijeljenje«) tehnički 
naziv u slovnici, metrici i filozofiji. U slovnici se tako na¬ 
ziva odijeljeni izgovor dvaju susjednih samoglasnika, razli¬ 
čit od izgovora dvoglasnika (diftonga). Znak su u pismu 
za odijeljeni izgovor dvije točke na drugom samoglasniku, 
na pr. poeta (ali poena). U metrici je d. u stihu usjek 
(odmor kod metričkog čitanja), koji se nalazi na svršetku 
i riječi i stope, za razliku od cezure, koja stoji u stihu na 
kraju riječi, ali ne na kraju stope. Najčešća je u grčkom 


i rimskom pjesništvu t. zv. bukolska dijereza, na kraju 
četvrte stope u heksametru, najviše upotrebljavana u pa¬ 
stirskim (bukolskim) pjesmama, odakle joj je i ime, na pr. 
aut ali\quam in ma\gno sequi\tur grege.\\Claudite\nymphae... 
U filozofiji se d. običnije naziva dihotomija (v.). V. P-k. 

DIJETA. Prehrana za zdravoga čovjeka sastoji se od 
bjelančevina, masti, ugljikohidrata, minerala, vitamina 
i vode. Kad čovjek miruje, treba 1800 kalorija, kad se 
kreće, 2.400, a kad teško fizički radi, 3000—4000 u 24 
sata. Energetska ili kalorijska potreba zadovoljava se uglji- 
kohidratima i mastima, a djelomice bjelančevinom. Mast 
se podmiruje svinjskom mašću, uljem i maslacem, a liglji- 
kohidrate sadržavaju šećer i škrob. Šećer se nalazi u voću, 
šećernoj trstici, repici, a škrob u žitaricama i krumpiru. 
Bjelančevina se nalazi u mesu, jajima, mlijeku, siru te soči- 
vima. Ona je u sočivima potpuno vrijedna tek onda, 
kad se dodaje nešto i životinjske bjelančevine. Da bi se 
mijena tvari u tijelu pravilno razvijala, potrebni su voda 
(oko 2 V* 1. dnevno), minerali i vitamini. Minerala ima 
dovoljno u miješanoj hrani, a napose u povrću. Najvažniji 
je mineral kuhinjska sol, koje troši organizam oko 5 g 
dnevno. Najvažniji su vitamini A, B, C i D. A se nalazi 
u mrkvi, špinatu, zelju, a napose u ribljem ulju, B vita- 
minske grupe ima u kvascu, klicama žita, odnosno u kruhu, 
C u voću i povrću, a D u ribljem ulju, maslacu, mlijeku, 
žumancu. 

Najmanja količina bjelančevina za odrasloga čovjeka 
iznosi 25—30 g. Ona se nalazi u 150 g mesa, 100 g sira, 4 
jaja, 8 dl mlijeka ili 300 g sočiva. Ako čovjek ne jede, 
može živjeti više tjedana, a ako ne pije vode, samo jedan 
tjedan. Za vrijeme gladi troši organizam svoju pričuvu 
hrane, t. j. mišičje i mast. Ako je hrana bilo po količini 
bilo po sastavu nedostatna kroz dulje vrijeme, nastaju 
raznovrsne bolesti. 

Prehranu bolesnika nazivamo dijetom. Kod akutnih bo¬ 
lesti dajemo ono, što bolesniku najviše treba, t. j. vodu i 
vitamine, a kalorijska potreba i minimum bjelančevine su 
ispod dnevne potrebe. Kod kroničnih bolesnika dajemo 
tvarno i kalorijski dovoljnu hranu, ali oduzimamo stanovite 
vrsti, koje bolesnik ne podnosi. Hrana je priređena na la¬ 
gani način. Raznovrsne bolesnike hranimo po različnim 
načelima. Kod zaraznih bolesti, koje kratko traju, kao na 
pr. kod gripe, angine, upale pluća, ospica i t. d., bolesnici 
ne podnašaju bjelančevine i masti i nemaju teka. Dajemo 
dovoljno tekućine, kao čaj, zatim malinovac, voćne sokove, 
kompot, mlijeko, kolače, pasirano povrće. 

Kod zaraznih bolesti, koje dugo traju, kao na pr. kod 
tifusa, kronične sepse, upale srčanih zalistaka i t. d., dajemo 
kalorijski obilniju hranu, kao na pr. mekano kuhana jaja, 
kosano meso, ribu, mlijeko, maslac, vrhnje, kolače, rižu, 
krupicu, prorijeđeno povrće, kompote, voćne sokove, obilno 
tekućine, svega oko 2500 kalorija. 

Bolesti probave. Kod akutnih upala sluznica probavnog 
sustava u početku se određuje gladovanje te umjerene 
količine tekućine kao malinovca, limunade, voćnih sokova. 
Načelo je: štedjeti funkciju bolesnoga organa. Kod kro¬ 
ničnih upala daje se obilnija hrana više u kašastom i te¬ 
kućem obliku. Akutni katar želuca: bolesnik 1—2 dana 
gladuje, uzima male količine čaja, malinovca, limunade, 
kakaoa, riže i krupice na vodi i mlijeku. Kronični katar 
želuca, kad nema želučane kiseline (Gastritis hypacida 
ili anacida): daje se prorijeđeno povrće, kosano meso, te 
otopina želučane kiseline. — Kronični katar želuca s pre¬ 
više želučane kiseline (Gastritis hyperacida chronica), čir 
želuca i dvanaesnika: hrana se daje u malim i čestim obro¬ 
cima: prorijeđeno povrće, meso kosano, riba s bijelim me¬ 
som, meko kuhana jaja, sir, vrhnje, mlijeko, dvopek i bi¬ 
jeli kruh, razrijeđeni voćni sokovi. Potpuno se zabranjuju 
alkoholna pića i pušenje. — Rak želuca: propisuje se pro¬ 
rijeđeno povrće, kosano meso, kolači, tjestenine, eventualno 
se dodaje želučana kiselina. 

Crijevne bolesti. Akutni katar crijeva (Enteritis ili ente - 
rocolitis acuta): u početku se propisuje gladovanje, poslije 
čaj, sluzne juhe, kasnije riža, krupica na mlijeku, dvopek. 
Kronični katar crijeva (Enteritis ili enterocolitis chronica): 
hrana je kalorički obilnija, daje se kosano meso, lagane 
vrsti mesa, jaja, sir, maslac, dvopek, bijeli kruh, tjeste¬ 
nine, kolači. Izbjegava se sočivo, a daje se umjereno pro¬ 
rijeđeno povrće. 

Jetrene bolesti. Žutica (Icterus catarrhalis), sušenje jetre 
(Cirrhosis hepatis): daje se obilno ugljikohidrata, t. j. še¬ 
ćera, kolača, tjestenina, kruha, a malo mesa i masti. — 
Žučni kamenac: treba se čuvati svinjske masti, ulje je 
dopušteno. Mesa se uzima malo, i to kosanoga, a povrće 
prorijeđeno. Žumance valja izbjegavati, mlijeko je do¬ 
pušteno. — Dispepsija vrijenja ugljikohidrata: Meso je do¬ 
pušteno i čaj, izbjegava se povrće, zabranjeni su šećer i 
tjestenina te kruh. — Dispepsija gnjilenja bjelančevine: 
daju se ugljikohidrati, zabranjuje se meso, jaja, mlijeko, 
sir, t. j. bjelančevine. Treba uzimati želučanu kiselinu. — 
Zatvor stolice (Obstipatio chronica habitualis): hrana treba 
sadržavati obilno celuloze, t. j. povrća i voća, malo mesa, 
mlijeka i jaja, obilno masti. 

Bolesti bubrega. Akutna upala bubrega: gladuje se ne¬ 
koliko dana, a zatim uzima čaj, malinovac, limunada u 
malim količinama, kasnije riža, krupica, povrće. Jelo treba 
biti bez soli i vode. — Kronična upala bubrega: a) sa sa¬ 
čuvanom funkcijom bubrega: hrana treba sadržavati obilno 
tjestenine, masti, voća, povrća, malo bjelančevine i soli, a 
umjereno vode; b) s nedostatnom funkcijom bubrega: daje 
se obilno tekućine, malo bjelančevine; hrana treba biti 
bez soli i bjelančevine. — Nefroza: hrana je bez vode i 
soli s umjereno bjelančevine. — Bubrežni kamenci: Kod 
svih vrsta kamenaca davat ćemo obilno tekućine, a umje¬ 
reno soli. — Uratni kamenac: obilno se daju povrće i voće 
te tjestenina, meso je umjereno dopušteno, a zabranjeno 
meso unutarnjih organa, t. j. utroba, kao i juha od mesa. 
Ovom hranom postaje mokraća alkalična, t. j. lužnasta, 
što topi kamence. — Oksalatni kamenac: zabranjeno je 
ono povrće, koje sadržava obilno oksalatne kiseline, kao 
na pr. luk, celer, špinat, radić, kakao i čokolada. Umjereno 
je dozvoljen sir i mlijeko. — Fosfatni kamenac: treba po¬ 
stići, da mokraća reagira kiselo. To se postizava uzima¬ 
njem kruha, mesa. Povrće i voće uzimaju se umjereno. — 
Kod slabosti srca s otokom nogu daje se malo tekućine i 
soli, a kod visokoga kvrnog tlaka malo tekućine i soli te 
umjereno bjelančevine. 

Plućne bolesti. Tuberkuloza pluća: hrana treba da je 
obilna, obroci česti, daje se obilno masti i vitamina, t. j. 
voća, umjereno ugljikohidrata, kao tjestenine i kruha, ku¬ 
hinjske soli i bjelančevine, t. j. mesa. — Kod Bronhiek- 
tazije te bronhitide, upala potrbušnice i porebrice: daje se 
malo soli i vode. 

Bolesti mijene tvari. Pretilost: kalorijska vrijednost hrane 
kreće se između 900 do 1500 kalorija, već prema slučaju. 
Bolesnik se hrani mesom, povrćem, jajima i sirom, uzima 
što manje tjestenine i kruha, umjereno vode i kuhinjske 
soli, što manje masti. — Mršavost: obroci su česti, obilno 
se daje tjestenine, kruha, masti, a umjereno mesa i povrća. 
Šećerna bolest: dopušteno je uzimati obilno mesa, jaja, 
sira, povrća i kiseloga voća. Količinu ugljikohidrata treba 
smanjiti već prema slučaju po prilici na kojih 100 g, što 
odgovara količini od 200 g kruha ili pola kg krumpira. — 
Kod uloga: zabranjene su one hrambene tvari, koje sa¬ 
državaju obilno purinska tjelesa, odnosno nukleoproteide, 
jer se od njih razvija mokraćna kiselina, od koje soli oko 
zglobova uzrokuju bolove. Zabranjeno je meso unutar¬ 
njih organa, t. j. jetra, slezena, bubrezi, žlijezda, timus, 
a dopuštena umjerena količina kuhanog mesa i riba, ali 
kuhana. Kuhanjem prelaze u juhu, vodu, purinska tjelesa, 
radi toga je zabranjena mesna juha. Ne preporučuju se 
kakao, čaj i kava, hrana treba da se sastoji od povrća, 
maslaca, jaja, mlijeka. — Kronični reumatizam: daje se 
kalorijski umjerena hrana, koja sadržava obilno ugljiko¬ 
hidrata, t. j. tjestenine i kruha, a umjereno mesa. 

Specijalne dijete. Karellovo se liječenje provodi, kad se 
hoće odteretiti slabi srčanožiljni sustav. Daju se 3—4 puta 
po 2 dl mlijeka dnevno kroz par dana ili jedamput tjedno. 
Schrotovo liječenje primjenjuje se kod bolesti srca, bu¬ 
brega, upala potrbušnice i porebrice. U biti predstavlja 
liječenje žeđom; bolesnici obilno jedu suhi kruh i žemlje 
na dane žeđi, a na dane pića uzimaju manje količine vina 
te tanjur riže ili krupice. 

Liječenje (kura) gladovanjem upotrebljava se kod bolesti 
mijene tvari, kroničnih otrovanja (ne tuberkuloze). Glado¬ 
vanje traje nekoliko dana; ako traje duže, t. j. 1—2 tjedna, 
treba ga provesti uz nadzor liječnika, osobito kod bolesnika 
sa slabim srcem. Primjenjuje se kod astme, migrene, kro¬ 


ničnih bubrežnih bolesti, pretilosti i t. d. Dijeli se na 
strogu i laganu kuru: kod stroge uzdržava se bolesnik kroz 
par dana od jela i vode, a kod blage, koja može trajati po 
nekoliko tjedana, daju se voćni sokovi ili sokovi povrća u 
količini od 0,5 do 1 litre. — Hrana sirovim povrćem pri¬ 
mjenjuje se kod kroničnih otrovanja radi zatvora stolice, 
migrene, neurasteničkih tegoba i t. d. Hrana sadržava si¬ 
rovo povrće i sokove povrća. D. S-ć. 

Dijeta u djetinjstvu -> Dijete, Dječja hrana. 

Dijeta kod domaćih životinja nema tolikih i tako razno¬ 
vrsnih sredstava i mogućnosti kao kod čovjeka, ali se 
osniva na sličnim principima. Razlika je uz ostalo i u tome, 
što za dijetu životinja uglavnom služi ista hrana, koja se 
i inače daje životinji, samo su količina, obroci i priređi¬ 
vanje hrane drukčiji od načina, kako se hrane zdrave živo¬ 
tinje. Osobito kod biljoždera nije velik izbor hrane. 

Dijeta je potrebna u bolesti, u vrijeme rekonvalescen¬ 
cije, poslije porođaja, ali i dok je životinja potpuno zdra¬ 
va, jer ispravna ishrana često puta može spriječiti poje¬ 
dinu bolest. Dijeta se mijenja prema vrsti bolesti. 

Hrana bolesne životinje treba da ima dovoljno potrebnih 
hranljivih sastojina (bjelančevina, masti, ugljikohidrata, 
mineralnih sastojina, vitamina), treba da je lako proba¬ 
vljiva i ograničena. Jedna je od najobičnijih dijetetskih 
mjera potpuno ili djelomično smanjivanje obroka, t. zv. 
post, koji može potrajati i više dana. Mirovanje pojedinih 
organa, u ovom slučaju probavnih, može pospješiti ozdra¬ 
vljenje. Poslije ovakva posta treba se postepeno vraćati na 
uobičajenu količinu hrane. — Hrana je probavljivija, ako 
se ne daje prijesna nego u priređenu stanju, na pr. kuhana, 
poparena, usitnjena i t. d. 

Promjena hrane je također važna dijetetska mjera. Ona 
je često potrebna, osobito kada se ustanovi ili posumnja, 
da je neka hrana prouzročila oboljenje životinje. Prelaz 
na drugu hranu vrši se postepeno ili naglo. 

Ali nije sve samo u dijeti, nego se mora promijeniti i 
način života. Kod biljoždera je u tom pogledu potrebno, 
da se kreću na svijetlu i čistu zraku, da miruju od posla 
i da se hrane zelenom hranom. To im sve daje paša. I kod 
ostalih životinja vrlo koristi gibanje na svježem zraku. 

Kod dijete pojave se poteškoće, ako životinje, navikle 
na jednu hranu, nemaju volje da jedu dijetetsku hranu. 
Tada se mora ispitati, kakvu hranu vole jesti, ili ih prisi¬ 
liti, da jedu za njih najbolju hranu. Kod mesoždera se 
tada ulijeva hrana žlicom, kod drugih životinja daje se 
bocom za ulijevanje ili pomoću želučane cijevi. Osim toga 
postoje i drugi načini umjetnoga hranjenja. 

Glavna hrana za bolesne životinje ukratko je ova: za 
konje: zob u zrnu ili usitnjena, dobro i mirišljivo sijeno, 
zelena trava, poparene mekinje; sluzave, zobne ili ječmene 
juhe; goveda: dobro i mirišljivo sijeno, zelena hrana, me¬ 
kinje u napoju, repa ili krumpir, sirovi ili kuhani; sluzne 
juhe od lanena sjemena; svinje: kukuruzna, ječmena, 
zobna prekrupa; poparene posije ili brašno; kuhani krum¬ 
pir i repa; zelena hrana; mlijeko, sirutka; mesoždere: meso 
sirovo, kuhano, pečeno i si.; juhe od mesa ili mesnih ekstra- 
kata; kuhana riža, mlijeko, mlijeko s jajem, mlijeko s bi¬ 
jelim kruhom; čokolada, biskvit i si.; perad: usitnjena ze¬ 
lena hrana, trava, salata, kuhano zrnje ječmeno ili rižino, 

kruh umekšan mlijekom ili vodom. 

LIT.: Stang-Wirth, Tierheilkunde u. Tierzucht, III. sv., Berhn- 
Wien 1927. B - °- 


DIJETE. 

SADRŽAJ: Razvoj, 769. Dječja hrana, 771. Briga za dijete, 
772. Dječji rad, 773. Dječji jezik, 773. Dječja književnost, 774. 

Razvoj. Od poroda do navršene 14. godine života ra¬ 
čunamo dječju dob, koja se dijeli na 4 perioda: 1. novo¬ 
rođenče od poroda do 14. dana života, 2. dojenče od 14. 
dana do navršene prve godine, 3. rano djetinjstvo od 2. 
do 6. godine života i 4. školska dob djeteta od 7. do 14. 
godine. Karakteristika novorođenačke dobi je prevladava¬ 
nje fizioloških, odnosno bioloških promjena nad patolo¬ 
škima. One su većim dijelom rezultat prilagođivanja no- 
\om životu izvan majčine utrobe. U dojenačkoj dobi po¬ 
činje prevladavati patologija nad fiziologijom, što naročito 
vrijedi za umjetno hranjenu dojenčad (česte probavne 
smetnje i poremetnje hrane), engleska bolest ili rahitis, 
tetanija, eksudativna dijateza, smanjeni imunitet prema in¬ 
fekcijama, česte gripalne infekcije i t. d. 

Normalni razvoj dojenčeta. Prosječna težina zdrave no¬ 
vorođenčadi kod poroda iznosi kod dječaka 3.400 gr, a kod 
djevojčica 3.200 gr. Oko 6. mjeseca podvostruči se težina 
kod poroda, a koncem prve godine potrostruči. Od druge 
godine života tjelesna težina raste znatno sporije. 


Prirast težine po Thienichu 


Godine 

Dječaci 
Težina u kg 

Djevojčice 
Težina u kg 

kod poroda 

3,4 

3,2 

1 . 

10,2 

9,7 

2. 

12,7 

12,2 

3. 

14,7 

14,2 

4. 

16,5 

15,7 

5. 

18,0 

17,0 

6. 

20,5 

19,0 

7. 

23,0 

21.0 

8. 

25,0 

23,0 

9. 

27,5 

25,0 

10. 

30,0 

27,0 

11. 

32,5 

29,0 

12. 

35,0 

32,0 

13. 

37,5 

37,0 

14. 

41,0 

43,0 


Što se tiče rasta u duljinu , taj je razmjerno najjači u 
prvoj godini života, a kasnije je manji. Periodi pojačanog 
rasta jesu: prva godina života, 7. godina jednako kod dje¬ 
čaka i djevojčica i treći period u godinama puberteta, i to 
kod dječaka između 14—16. godine, a kod djevojčica iz¬ 
među 12. i 16. godine. 

Denticija . Dojenče treba da ima toliko zubi, koliko mje¬ 
seci, manje 6, jer u 6. mjesecu života dojenče obično nema 
zubi, a kasnije mu niču svaka 2 mjeseca po dva. Prema 
tome treba da ima dojenče u 10. mjesecu 4 zuba (10—6), 
a u 12. mjesecu 6 zubi (12—6). Pri koncu ili nakon druge 
godine života (26 mjeseci) treba da je mliječno zubalo, 
koje se sastoji od 20 zubi, potpuno (26—6=20). Slijedeća 
shema prikazuje nam pregledno nicanje zubi: 


7 

5 

6 

3 

2 

2 

3 

6 

5 

7 

7 

5 

6 

4 

1 

1 

4 

6 

5 

1 7 


Najprije niču srednji donji sjekutići, onda srednji gor¬ 
nji, zatim vanjski gornji, vanjski donji sjekutići i prvi pre- 
molari kutnjaci i konačno drugi premolari. Nicanje zubi 
je fiziološka pojava, te kod normalnog dojenčeta ne pravi 
nikakvih smetnja. Kod one dojenčadi, gdje hrana ne sadr^ 
žava u dovoljnoj mjeri vitamine D i C, nastaju već na 
mliječnom zubalu promjene u smislu hipoplazija. Kod ra- 
hitisa ili engleske bolesti zubi su loše građeni, oštrica je 
neravna, a caklovina isprugana. Rahitični zubi nemaju po¬ 
trebne jakosti, Iako se lome i brzo kvare. Zakašnjeno ni¬ 
canje zubi obično je znak rahitisa, ali ne uvijek, jer ima 
rahitične dojenčadi s teškim promjenama na ostalim ko¬ 
stima, dok su zubi svi na broju. 

Duševni razvoj. Novorođenčad dolazi na svijet s raz¬ 
mjerno velikim mozgom (težina između 300—400 gr). Odnos 
mozga prema tjelesnoj težini jest 1:8 kod novorođenčeta, 
a kod odraslog čovjeka 1:40. Koordinirane mišićne kretnje, 
kao dizanje glave, počinju obično početkom 2. mjeseca 
života. Prije 5.—6. mjeseca života ne može dojenče samo¬ 
stalno sjedjeti, obično sigurno sjedi tek u 8. mjesecu. Po¬ 
četak samostalnog hodanja znatno koleba kod dojenčadi, 
već prema razvitku statičkih funkcija. Samostalno hodanje 
moguće je obično u 5. četvrtgodištu. Zaostatak u normal¬ 
nom razvoju motoričkih i statičkih funkcija ukazuje na 
duševnu zaostalost, koja može biti posljedica ili prirođenih 
griješaka u razvoju centralnog živčanog sustava ili pre¬ 
boljele bolesti u fetalnom ili ekstrauterinom životu. 

Ćutila. Zjenice su kod novorođenčeta uske, ali reagi¬ 
raju uredno na svijetlo. Novorođenče ne može fiksirati 
predmete, jer se oči kreću nekoordinirano (»fiziološka zri- 
kavost«). Već u 3. mjesecu fiksira dojenče pojedine pred¬ 
mete, prati ih očima, raspoznaje ih. 


Sluh. Novorođenče nije gluho, jer se dade i kod njega 
izazvati reakcija na zvuk. U 3. mjesecu života okreće do¬ 
jenče glavu u smjeru zvuka, a kasnije i oči. 

Okus je kod novorođenog djeteta vrlo razvijen, na ki¬ 
selo, gorko i slano odgovara pojačanim izlučivanjem sline 
i osjećajem neugodnoga. 

Osjetilo dodira također je vrlo razvijeno. Dodirnemo li 
usne, izazvat ćemo refleks sisanja, osjećaj boli također je 
vrlo izražen. Na toplinu reagira novorođenče povoljno, 
dok hladnoća mijenja ritam disanja. Refleksi su kod novo¬ 
rođenčeta i dojenčeta znatno povišeni, što je u vezi sa 
stupnjem razvoja centralnog živčanog sustava. 

Govor. Prvi su početci govora već u 2. mjesecu života 
(»gukanje«), u 3. četvrtgodištu diferencirani glasovi (»tata, 
mama«). Dijete, kad navrši prvu godinu, razumije 
pojedine riječi, dapače i rečenice, te nakon toga počinje 
već samostalan govor. U razvitku govora postoje indivi¬ 
dualno velike razlike. Razlozi su za to ili u samom djetetu 
ili u najbližoj okolini. Zbog svega toga nije uvijek oprav¬ 
dano prosuđivati duševni razvoj djeteta na osnovi, kada 
je dijete počelo govoriti. To, što vrijedi za govor, vrijdi 
i za cjelokupni duševni razvoj djeteta. Za prosuđivanje 
duševnog razvoja postoje različni testi. Najčešće se upo¬ 
trebljava test Binet-Bobertag, ali kod upotrebe različnih 
testova moguće su znatne griješke, zbog toga valja biti 
vrlo oprezan (steći povjerenje djeteta, tijesan dodir s nji¬ 
me i t. d.). 

Tjelesna toplina kod novorođenčeta obično je povišena 
između 37,7—38,2, ali brzo pada za 1 % —2° C, a kod nedo- 
nošene novorođenčadi i znatno niže. Kod dojenčeta po¬ 
stoji t. zv. »fiziološka monotermija«, koja je uvjetovana 
dojenačkim načinom života. Kod dojenčadi u pogledu fi¬ 
zikalne termoregulacije postoji izvjestan termolabilitet zbcg 
nezrelosti centralne regulacije. Potonja dolazi naročito do 
izražaja kod nedonošene ili inače slabe novorođenčadi i 
dojenčadi, koja vrlo labilno reagiraju na termičke podra¬ 
žaje. Zbog toga nastaje vrlo lako ili pregrijavanje (zastoj 
tjelesne topline ili naglo ohlađivanje). Što je dojenče razvi¬ 
jenije i prirodnije hranjeno, to je manja opasnost kole¬ 
banja tjelesne topline. 

Disanje. Prema odraslom čovjeku postoje kod djeteta, 
a naročito kod novorođenčadi i dojenčadi, znatne razlike 
ne samo u respiracionom aparatu, nego i u mehanizmu 
disanja. Prsni koš novorođenčadi i dojenčadi izbočen je 
i kratak, rebra s hrptenicom zatvaraju ravan kut u vodo¬ 
ravnom položaju (normalan stav), zbog čega je disanje 
više trbušnog ili abdominalnog tipa. Kod prijelaza iz vodo¬ 
ravnog u okomiti položaj mijenjaju se topografske prilike, 
a time i karakter disanja, koje postaje torakalno. Frekven¬ 
cija disanja kod novorođenčadi znatno je povišena (u mi¬ 
nuti 40—50), a tokom prve godine života pada na 25 u 
minuti, i drugoj 24 u minuti, u petoj 20, a između 8 i 10 
godina 18 u minuti. Kod mlade dojenčadi, koja boluje od 
rahitisa ili engleske bolesti, dolazi radi fiziološki ubrzanog 
ritma disanja do različnih izobličenja prsnog koša (oplo¬ 
đenje postranog dijela, uvlačenje na hvatištima (mjestima 
i nserc ije), gdje se ošit hvata za rebra i t. d. 

Cirkulacioni aparat. Kao kod disanja znatne su razlike 
kod djeteta prema odraslom čovjeku u pogledu veličine 
srca i funkcije. Stijenke lijeve klijetke neznatno su deblje 
od stijenka desne klijetke, samo je srce razmjerno veliko 
i, s obzirom na širinu ušća i promjer arterija, svladava 
manji otpor nego srce odraslog čovjeka. Krvni tlak iznosi 
u 1. godini života 80—90 mm, a poslije puberteta 110—120 
mm. Frekvencija bila iznosi u 1. godini života 134 u minuti, 
kasnije pada, te je između 8.—9. godine života oko 90 u 
minuti. Dječje srce i cijeli cirkulacioni aparat sposobni 
su za mnogo veće napore nego srce odrasla čovjeka, jer 
nisu oštećeni različnim otrovima (alkohol i nikotin) i in¬ 
fekcijama kroničke naravi. 

Krv novorođenčadi i dojenčadi znatno se razlikuje u 
svom kemijskom i morfološkom sastavu od krvi odraslog 
čovjeka. Kod novorođenčeta postoji poliglobulija (t. j. po¬ 
većani broj crvenih krvnih tjelešaca) i visoke vrijednosti 
hemoglobina. Broj eritrocita visok je, te iznosi po Perlinu 
5—7V2 milijuna, uglavnom preko 6 milijuna u prvih 12 dana 
života. Specifična težina novorođenačke krvi znatno je 
veća nego kod odraslih, te iznosi 1060—1080 (1050—1060 
kod odraslih). Hemoglobin je u prvim danima života znatno 

povećan, oko 104%. Bijela krvna tjelesca povećana su, kao 
prosječna vrijednost uzima se između 10—20.000. U dife¬ 
rencijalnoj krvnoj slici je postojana neutrofilna leuko- 
citoza (60—70% neutrofilnih). Trombociti (krvne pločice) 
čine u prvim danima života oko 117.000, kasnije porastu na 
400.000. Normalna krvna slika kod dojenčadi: Crvena 
krvna tjelesca i hemoglobin, koji su kod novorođenčeta 
znatno povećani, počinju padati već u prvim danima ži¬ 
vota. Oko 2.—3. mjeseca iznosi hemoglobin 60—85%, a 
broj crvenih 4—5 milijuna. U diferencijalnoj krvnoj slici 
razmjerno je jaka limfocitoza (60—70%). Broj leukocita 
kod dojenčadi vrlo je nepostojan, te se može kretati 
između 10—23.000. Broj leukocita postepeno pada; u ra¬ 
nom djetinjstvu prosječne su vrijednosti 8—10.000, a ka¬ 
snije se njihov broj izjednačuje s brojem kod odraslih. Isto 
vrijedi i za kvalitativnu krvnu sliku. Dok u dojenačkoj 
dobi prevladava limfocitoza, od 4. godine života pa nadalje 
dobivaju neutrofilni leukociti prevagu. U pubertetu krvna 
je slika slična onoj kod odraslih. 

Koža je kod novorođenčadi i dojenčadi zbog tanjeg epi- 
telijalnog sloja nježnija, tanja i, dakako, osjetljivija. Papi- 
larni sloj vrlo je prekrvljen, što je naročito izraženo kod 
novorođenog djeteta u prvim danima života, zato govo¬ 
rimo o »fiziološkom eritemu« novorođenčadi. Koža je baš 
radi spomenutih fizioloških osobina vrlo osjetljiva na sve 
podražaje, lako nastaju ojedine, različni intertriginozni 
el cemi, kožne infekcije (kao pemphigus i t. đ.). Potkožno 
masno tkivo jednakomjerno je razdijeljeno po cijelom 
tijelu i uz normalnu ishranu daje dojenačkom tijelu oblinu, 
a koži napetost i elasticitet, t. zv. turgor u medicinskom 
smislu. Pravilan turgor siguran je znak normalne ishrane 
i normalnoga tjelesnog razvoja kod dojenčeta. 

Mokraća je kod novorođenčeta u prvim danima života 
koncentrirana i sadržava mnogo mokraćne kiseline u kri- 
staličkoj i amorfnoj formi. Dosta je česta kod novorođen¬ 
čadi u 1. i 2. tjednu života »fiziološka albuminurija«, a 
neki put i laktozurija, zbog pojačanog permeabiliteta bu¬ 
brežnih epitelija. Kod dojenčeta s pravilnom ishranom 
nastaje brzo normalan odnos između primanja i izlučivanja 
tekućine. Oko % primljene vode izlučuju se mokraćom. 
Specifična težina mokraće kod normalnog dojenčeta iznosi 
1002—1004. 

Rano djetinjstvo. Kad dijete prohoda, dolazi sve više u 
doticaj s vanjskim svijetom; formu pojačava prirođeni 
nagon za kretanjem, zbog čega su mala djela izložena 
različitim infekcijama više nego dojenčad. U tom periodu 
najčešće su zarazne bolesti: kašalj hripavac, dobrac ili 
ospice, vodene kozice i akutna dječja kljenut, poznata pod 
imenom dječje paralize. Osim toga je česta zaraza tuber¬ 
kulozom. 

Školsko doba znači potpun preokret i mijenja sav način 
života djeteta. Bezbrižnost i igru iz ranoga djetinjstva 
zamjenjuju brige i stega, a sve to ostavlja tragove na 
dječjem organizmu. Kod djece sa slabijom konstitucijom 
javlja se malokrvnost (bljedoća školske djece, nestašica 
teka s gubitkom u težini, lako umaranje i t. d.). Moderna 
škola pokušava tražiti načine, kako da se te teškoće uklone. 
Od infekcioznih bolesti prevladavaju onda u to doba difte¬ 
rija i skerlet kao i druge bolesti ranoga djetinjstva, ako ih 
djeca već nisu preboljela. S navršenom 14. godinom života 
prestaje djetinjstvo u medicinskom smislu. 

Pubertet stvara, svakako, neke poteškoće kod djeteta u 
tjelesnom i duševnom pogledu. Rast u duljinu znatno je 
pojačan, u vezi s tim dolazi i do povećanja štitne žlijezde 
(»pubertetska guša«). Sklonost k izvjesnim bolestima poja¬ 
čana je, javlja se t. zv. kasni rahitis (rachitis tarda), a po¬ 
stoji naročita sklonost za infekciju tuberkulozom, jer je 
otpornost prema infekciji znatno smanjena. Doba puber¬ 
teta je, kako to dokazuju brojidbeni podatci, za tuberku¬ 
lozu najopasnije, naročito kod djevojčica, jer između 10. 
do 15. godine života podliježe infekciji tuberkuloze X A 
umrlih djevojčica. Osim tuberkuloze česta su u ovom pe¬ 
riodu reumatička oboljenja, chorea i bolesti srca. Izvjesne 
smetnje javljaju se i na cirkulacionom aparatu, i to češće 
kod djevojčica nego kod dječaka, napose lapat srca, 
glavobolje, lako umaranje i kod najmanjeg muskularnog 
rada povišeni puls. Usporedo s pojavama sa strane srca 
javlja se često i albuminurija, ortostatička ili lordotička. 
Česta je bljedoća, naročito tip anemije t. zv. »klorotičkog 


tipa« (»školske anemije«), kod kojih je značajno znatno 
smanjenje hemoglobina. Žlijezde lojnice pokazuju poja¬ 
čanu djelatnost, zbog čega je česta pojava akna (Acne 
rosacea). Doba puberteta donosi sa sobom i neke pometnje 
nervozne i psihičke naravi, koje su naročito jako izražene 
kod djece s neuropatskom konstitucijom (patologija pu¬ 
berteta, neuroze i psihopatija). — Pubertet može nastupiti 
prerano (pubertas praecox) ili kasno (pubertas tarda). B. D. 

Dječja hrana. 

A. Općenito: Hrana djeteta zavisi obzirom na kakvoću 
i količinu o životnoj dobi i zdravstvenom stanju djeteta, a 
osniva se i na iskustvu, rutini, medicinskoj nauci i tehnici 
kao i na drugim zdravstvenim mjerama; među drugim lije¬ 
čničkim nastojanjima zaprema važno mjesto, te se može reći: 
Qui bene nutrit, bene sanat (Tko dobro hrani, dobro liječi). 
U medicinskom pogledu razlikuje se: dob dojenčeta, ma¬ 
lenog i školskog djeteta. Po kakvoći je za dojenčad naj¬ 
bolja prirodna hrana, t. j. majčino mlijeko. U nedostatku 
toga, odnosno u kasnijim mjesecima života, dolazi u obzir 
kravlje mlijeko (druge vrsti mlijeka obično se ne prepo¬ 
ručuju), fino brašno, šećer, sluz od riže ili zobi (—>- allaite- 
ment mixte). Djetetu od 5.—7. mjeseca daju se još različne 
juhe i u kašastom obliku povrće i kompot. Već kod dojen¬ 
četa treba svraćati pažnju na vitamine! Poslije dojenačke 
dobi hrana je malene djece uglavnom ista kao laka hrana 
odraslih (više mlijeka, manje mesa), ne odviše jaja, pa 
brašnata hrana sa šećerom, voće i povrće (»laktovegetabilna 
hrana«). Školska djeca jedu s odraslima samo bez jakih 
začina. Nipošto alkoholna pića! Obična naša mješovita 
hrana sadržava redovno dovoljnu količinu bjelančevine. Po 
količini treba dijete s obzirom na svoje rastenje razmjerno 
više kalorija (=nemskih vrijednosti). Mjerenje potrebnih 
hrambenih jedinica ne vrši se prema težini u kilogramima 
nego po nekom posebnom računu (površina tijela ili u 
praksi po kvadratu visine trupa pri sjedenju: = po si 2 ). 
Račun po određenoj formuli u kilogramima je nelogičan, 
jer bi po tome mršavo dijete dobilo još manje (»decres- 
cendo-hrana«), a debelo još više (»crescendo-hrana«). Ni 
prividno »normalna« težina ne će pri računu matematički 
odgovarati količinskim potrebama hrane kod bolesne, re- 
konvalescentne ili konstitucionalno nenormalne djece. Ni 
nagon (»instinkt«) ne može ovdje služiti kao brojčano 
mjerilo hrambenih jedinica. Kod probavnih i sličnih 
smetnja mora d. h. biti i dijetetična (gastroenteritis do¬ 
jenčadi, Typhus, dysenteria, dječji diabetes, žutica i si.). 
Moderna dječja dijetetika posebna je grana medicinske 
nauke. — U modernoj medicini postoji načelo kvalitativno 
jednostavne prehrane (prirodna sredstva, a ne tvornički 
preparati). Moderna pedijatrija zazire dakle od tvorničkih 
preparata u običnoj praksi, te ih samo izuzetno preporu¬ 
čuje, na pr. za put, u tropskim ili polarnim krajevima, gdje 
nema dovoljno prirodnih namirnica, kod neuropatske djece 
radi ugodnijeg ukusa i t. d., te prihvaća neka pučka jela: 
to su stepka ili mlaćenica iz Holandije, pržena juha, a i 
prihrana kašama iz Češke, juha od mrkvice iz Moravske, 
jabučna dijeta iz Njemačke, jogurt iz Bugarske, boršč 
iz Poljske i Rusije, pa jagodna i grožđana kura i si. — Od 
loše d. h. nastaje niz crijevnih i općih bolesti, koje u 
prvom redu uzrokuju visoku smrtnost djece u prvoj godini 
života, te time i depopulaciju mnogih naših krajeva. Oso¬ 
bito loše prilike haraju u tom pogledu kod nas na selu, a 
bolje je u većim gradovima, gdje djeluju dječji ambula- 
toriji i drugi socijalno-medicinski zavodi. 

B. Pregled o posebnoj dijeti u djetinjstvu. Posebna dije¬ 
tetika u djetinjstvu obuhvata stručnu prehranu djeteta po¬ 
čevši od prvog dana njegova života sve do puberteta, i to 
u svim prilikama te životne dobi; u danima bolesti, nadalje 
s obzirom na prirast težine i visine kao i na prirodno ži¬ 
vahne kretnje djeteta pri igri. Dječji liječnik približava se, 
dakle, u shvaćanju dijete kompleksnom pojmu, kako su to 
zamišljali stari Grci kod riječi ditura , (»način života«), i 
kako je to shvatio i jedan od mislilaca novijeg vremena, 
pjesnik i prirodoslovac Goethe, kao i njemački filozof Kant. 
Da se djetetu uzmogne stručno odrediti dijeta, moramo u 
kratkoj preglednoj shemi znati propisati dotičnu hranu ili 
ljekovita jela po prilici onako, kako to čini liječnik pro¬ 
pisujući bolesniku recept medikamentoznih sredstava iz 
ljekarne. Da se može udovoljiti svima navedenim pojedi¬ 
nostima toga dijetetskog kompleksa, smislio je Pirguet u 

svojem sustavu prehrane zgodan način propisivanja. Prije 
svega treba se obazirati na ova 4 propisa: 



Za te četiri skupine služi ova shema, koja će za zdravo 
dijete biti ispunjena na pr. na ovaj način: 

Shema za dijete od 10 godina: 

•Si = 70 cm; Dnevna potreba hrane = 7 decinemsiaua = 
35 Hn. 



Hn 


bjelan* 

Dn 

težina 

hrane 

7 h 

10 

+ 1 

mlij 
100 g 

Lv 

100 g 

— 1 
šećera 
17 g 

- 1 - 1 - 

kruha 

30 g | 30 g | 30 g 

- 1 | - 1 

maslaca 

8.5 g| 8 5 g 

- 11 - i 

pekmeza 

30 g 1 30 g 

— 3 

384 g 

10 h 

3 

4- 2 

1 

jaje 

kn 
3 0 g 

jha 

30 g 


+ 2 

100 g 

13 h 
(1 h ) 

10 

ju 

100 g 

he 

| 100 g 

+ 5 

mesa 
40 g 

- 1 - 1 - 

povrća 

50 g | 50 g | 50 g 

- 1 - 1 - 
brašnenih jela 

30 g | 30 g | 30 g 

1 ~A 
| 130 g 

+ 4'A 

630 g 

16 h 
(4 h) 

2 

-f 1 

mlijeka 
100 g 

kruha 
30 g 


+ 1 

130 g 

19 h 
(7 h) 

10 

jul 

100 g\ 

le 

100 g 

- 1 - 1 - 

povrća 

50 g | 50 g | 50 g 

- 1,- 1 - 1 - 

kobasice | kruha 

/5 g | /5 g | 30 g | 30 g 

+ 3 
sira 
20 g 

+ 3 

460 g 


35 


+ 1A 
Dn 

1740 g 


N. B.: Hn = Hektonem. 

Dn = Dekanem. 

Za dijete s nefritisom na pr. dobili bismo niže prikazanu 
shemu: 

35 hektomena za dijetu, po mogućnosti siromašnu 
bjelančevinom. 


(Dijeta na pr. kod nefritisa). 
N. B. Kruh, slanina i druga jela bez soli! 


i 

> 

E 

Jela u gramima 

Deka. 

bjelan« 

čevinc 

Težina 
hrane 
u 8 

7h 

10 

- 1 

250 

vrhnja 

30 g 

1 - 1 - 

l Kneipp*kavi 

vrhnja 1 vrhnja 

30 g 1 30 g 

a kao voda 

šećera | šećera 

17 g | 17 g 

bijel, kruha 
25 g | 25 g 

maslaca 

85 g | 85 g 

i&;. 
30 g 

—5 

347 

lOh 

3 

10 

bijel. 

kruha 

25 g 

— l A 

slan 

10 g 

1 —A 

iine 

10 g 


- 

45 

lh 

-1 | - 

100 g vode 

kao juha 
masi. 1 brašna 

8-5 g | 20 g 

~'A 1 -1 | - 

povrće u 150 g težine 
repe masi. 1 brašna 

100 g 1 8-5 g | 20 g 

—A 

krum* 

pira 

80 g j 

1 —A 1 

pira 

| 80 g | 

1 -1 

ma* 

1 slaca 

85 g 

masna 
tjestenina 
20 g | 20 g 

—45 

4585 

4h 

7h 

2 

- | -1 

100 g 

Kneipp.kava 
tekućina 
vrhnja 1 šećera 

30 g 1 17 g 


—1 

100 

10 

-1 | - 

100 8 vode 
kao juha 
srži | brašna 

8'5 g | 20 g 

— 1 

200 g 

a 200 8- povrća 

masi, brašna 

8*5 g | 20 g 

—A 

krum. 

pira 

80 g 

—1 

mu* 

slaca 

85 g 

—A 

banana 

oo g 

—A 

svježa 

smokva 

100 g 

—A 

datulja 

25 g 

—5 

6135 


35 



—165 

1564 


Kod dijete bez ikakvih tragova bjelančevine imamo u 35 
hcktonema minus 35 dekanema bjelančevine. U našem 
primjeru imamo od prilike samo % te negativne vrijedno¬ 
sti, naime minus 16.5 dekanema bjelančevine. Dakako da 
6e na taj način može odrediti stručna dijeta za svaku 
bolest, koja to zahtjeva (skorbut, kronička obstipacija, 


suha, ovolaktovegetabilna dijeta, čista vegetabilna, dijabe¬ 
tičarka dijeta, besolna dijeta i t. d.). — Pri takvom pro¬ 
pisivanju dječje dijete pazi se još na ove međusobno ve¬ 
zane pojedinosti: 



Prema dobi života razlikujemo ova tri glavna oblika 
dijete: 

a) Dojenačka dob: Vodena (čajna) dijeta, prirodna 
prehrana (mlijeko matere ili dojkinje), umjetne doje- 
načke dijete (razrijeđeno kravlje mlijeko, mlaćenica, bje- 
lančevno mlijeko, Liebigova sladna juha, juha od mrkve, 
prežgana juha, dijeta oskudna mlijekom, nadalje dijeta ke¬ 
ksom i pudingom s mnogo ugljičnih hidrata i t. d. — b) Ma¬ 
lena djeca: Obična dječja prehrana, šećerna dijeta pri nefri- 
tisu, hrana s malo bjelančevine kod nefritisa (v. shemu), 
dijabetičarska hrana, voćna i povrtna dijeta pri dijabetesu, 
nadalje suha hrana, sirova hrana, grožđana dijeta, limun- 
ska kura (ove tri posljednje pri skorbutu), bezmasna di¬ 
jeta kod žutice, jagodna kura kod dječjih oblika sprue-a, 
kura bananama, zatim kura tovljenja, poštedna ( = laka) 
hrana kod zaraznih crijevnih bolesti (crijevna, enteralna 
gripa, enterokokni enteritis, tifus, paratifus, griža i si.), »bez- 
mlječna hrana po Stolte-u« (meso, jetra, jaje, teleći timus). 
— c) Sistematska »škola prehrane«. Kako smo, dakle, vi¬ 
djeli, razvija se dječja dijeta, odn. prehrana postepeno od 
prvih dana života sve do konca puberteta. No da se taj 
razvitak uzmogne provesti i kod neuropatske, bolesne ili 
inače anormalne djece, smislio je Pirquet t. zv. »školu 
prehrane«. Osobito je važno razdoblje između dojenačke 
dobi do završetka prvog izbijanja zubi, t. j. do 3. ili 4. 
godine života. To je sistematski prijelaz od čistoga žen¬ 
skog mlijeka k običnoj omnivoriji mješovite hrane. Pri 
tome treba osobito paziti na kvantitativna i kvalitativna 
svojstva hrane, kao što su na pr. nemska vrijednost, po¬ 
četak žvakanja, vanjski oblik, boja, temperatura, okus i 
konsistencija hrane. Ako se dijeta ne drži toga od prirode 
određenoga razvitka mješovite prehrane, opažaju se mno¬ 
gobrojne prehrambene smetnje kao što su: oštećenja od 
mlijeka, od brašna, lijenost žvakanja, lienterija, zatvore¬ 
nost stolice, akutne i kroničke crijevne smetnje, nestašica 
teka, neki oblici diabetesa insipidus, mušičavost pri jelu, 
zaostalost u tjelesnom razvoju, pretilost i si. 

1 svi ostali oblici dijete, koji su se primjenjivali ponaj¬ 
više kod odraslih, mogu služiti i za djecu. Samo treba još 
primijeniti i ovo: dijetni oblici prehrane kod odraslih bili 
su dosad pretežno izgrađeni kvalitativno, a ne kompleksno 
kvantitativno. Da se tim posebnim dijetama mogu koristiti 
i djeca, mora se u svakom slučaju strogo provesti kvanti¬ 
tativno-analitička kritika cjelokupnog kompleksa između 
ponude i potrošnje. Točno rješenje toga kompleksnog di¬ 
jetnog pitanja za djetinjstvo zasad je moguće jedino u 
okviru jednog pravog sustava, za koji zasad dolazi u obzir 
samo Pirquetov. E. M. 

Dječji brakovi Brak. 

Briga za dijete (Kinderfiirsorge) je naziv za sve one 
mjere, koje poduzima društvo, da se osigura tjelesni i 
duševni razvitak malodobnika do 14. godine života. Briga 
za svu djecu najbolje je sredstvo, da se društvu prištede 
dugotrajni tereti ne samo za djecu, koja su potrebna skrbi, 
nego i za odrasle, potrebne skrbi, i za odrasle asocijalne. 
Često se kod nas govori o dječjoj zaštiti, kad se misli briga 
za dijete, kojoj svrha nije samo profilaktička. 

Stari vijek ne poznaje sistematske brige za djecu u mo¬ 
dernom smislu. Izlaganje i ubijanje djece nije neobična 
stvar. Dolaskom kršćanstva javlja se briga za dijete. 
Crkva, koja vidi i u svakom bogalju priliku Božju, odlučno 
ustaje protiv izlaganja i ubijanja djece i povlači praktične 
konzekvcnce. Već u 6. st. javljaju se u Istočnom rimskom 
carstvu brefotrofiji i orfanotrofiji — zavodi za ostavljenu 
djecu i siročad. U drugoj polovici 8. st. javljaju se takvi 

zavodi na Zapadu (->- nahodišta). Do polovice 18. st. ogra¬ 
ničava se briga za djecu na nahode i siročad, koji se ugla¬ 
vnom smještaju u zavode. Nagla industrijalizacija, koja 
vodi i majku iz kuće na rad, mogućnost, da se iskoristi 
dječji rad, sve veća bijeda gradskoga pučanstva i padanje 
osjećaja odgovornosti roditelja s jedne strane, a nesnosne 
prilike u nahodištima i sirotištima s druge strane, potiču 
pojedince i javnost u različnim zemljama, da se bave pita¬ 
njima brige za djecu. U isto vrijeme nove pedagoške me¬ 
tode omogućuju izobrazbu slijepih i gluhonijemih, pa se 
javljaju prvi zavodi te vrsti (18. st.). Djeca se smještaju 
u zdrave i čestite porodice zbog uzgoja, otvaraju se novi 
zavodi, u kojima se radi novim, boljim pedagoškim meto¬ 
dama (Rauhes Haus, Hamburg, Pestalozzi, Yverdon). Ne¬ 
smiljeno iskorišćivanje rada djece, koju sami roditelji 
gone u veleobrt, izazivaju ogorčenje javnog mišljenja, koje 
opet sili vlasti na izdavanje zakona o zaštiti dječjeg rada 
(Engleska već 1802). Ti zakoni ograničavaju roditeljsku 
vlast nad djecom. Sad nastaje dugotrajna borba za ogra¬ 
ničenje roditeljske vlasti, koja se vodi vrlo ogorčeno iz 
koristoljublja, a i iz idealnih razloga. Najveći je možda 
zahvat u područje porodice opća školska obveza. Država 
je tu preuzela teške dužnosti: da za nastavu pribavi pri¬ 
kladne prostorije, da namjesti stručno, moralno i zdrav¬ 
stveno prikladno osoblje i da inače poduzme sve mjere, 
koje nazivamo zdravstvenom zaštitom učenika. Provodi se 
briga za moralno ugroženu i zapuštenu djecu, a borba 
protiv tuberkuloze donosi brigu za zdravstveno ugroženu. 
Sve potrebne mjere provode se uz suradnju porodice, a 
ako je potrebno i mimo nju. Provodi se nadzor nad 
djecom, smještenom kod tuđih ljudi, školuju se i zaštićuju 
sakata, duševno zaostala i slaboumna djeca 

Zadaće brige za djecu medicinske su i socijalno peda¬ 
goške. Što je dijete starije, to su zadatci više pedagoški. 
Prema dobi dijelimo brigu za djecu u brigu za dojenčad, 
uz koju vodimo i brigu za trudnice; brigu za malu djecu 
od druge godine do školskog doba; brigu za školsku djecu. 
K tome dolazi briga za djecu, koja su bogalji, sakata, 
slaboumna, moralno ugrožena i zapuštena. Prema meto¬ 
dama imamo brigu u otvorenim, poluotvorenim i zatvo¬ 
renim ustanovama. Otvorene ustanove vode nadzor nad 
djecom u porodicama i nad onom djecom, koja su na 
prehrani ili odgoju kod tuđih ljudi, savjetuju, podučavaju 
i potpomažu hranitelje i roditelje, gdje to ustreba. To su 
različite ambulante, savjetovališta, mliječne kuhinje i si. 
Poluotvorene ustanove primaju djecu preko čitavoga dana, 
a naveče ih vraćaju njihovim kućama: to su kolijevke za 
dojenčad, dječji vrtići, skloništa, preventoriji i šumske 
škole. Zatvorene su ustanove različni zavodi, koji uzimaju 
djecu, koja se iz zdravstvenih, socijalnih ili odgojnih ra¬ 
zloga kraće ili duže vremena moraju ukloniti iz porodice. 
Danas se smatra najboljim uzgajalištem zdravog pod- 
mlatka zdrava i sređena porodica. Zato se svim sredstvima 
podupire osnivanje i uzdržavanje takvih porodica, a podu¬ 
pire se podukom, zdravstvenim mjerama i materijalnom 
potporom. Djeca, koja nemaju mogućnosti, da te uslove 
nađu u svojoj porodici, smještaju se u takve porodice, gdje 
se postizavaju bolji uspjesi nego u negdašnjim zavodima. 
Dapače, i sami zavodi nastoje približiti se što više porodici 
svojom organizacijom i duhom. Briga za djecu provodi se 
ili iz javnih sredstava preko javnih vlasti (države, općine), 
ili iz posebničkih, preko različnih udruženja, često uz 
financijsku potporu države ili općine. Briga za djecu, koju 
provode javne vlasti, raspolaže stalnim sredstvima, ali je 
često birokratska, jer su na vodećim mjestima obično 
činovnici, koji sa socijalnim radom prije nisu imali posla. 
Posebnička je pobuda na tom polju često brža, elastičnija, 
požrtvovnija, ali su joj financijska sredstva nesigurna i 
ograničena. 

Za uspješan rad na tom polju treba bistar pogled u 
stvarni život i u glavni cilj brige za djecu: da se zdravi 
sačuvaju i ugroženi zaštite, da se slabi podupru i usprave 
te da se oni, koji se u životnoj borbi ne bi mogli održati, 
učine za to sposobnima. S. M-k. 

Dječji rad obuhvaća zanimanja u zaposlivanju djece 
do 14 godina. Već u doba cehova nisu djeca bila pretjerano 
zaposlena u obrtu, jer su cehovska pravila propisivala naj¬ 
nižu dob za naučnike. Dječji rad u većoj mjeri poznaje 
istom doba veleobrtne revolucije, u kojoj je radi specija¬ 
lizacije rada omogućeno, da i djeca rade u manufakturi i 


tvornici. Težnja za jeftinom radnom snagom (a dječji je 
rad bio nadasve jeftin) dovela je do uposlenja djece u 
tvorničkim radionicama, rudnicima i t. d. Došlo je do 
neizmjernih zloupotreba na djeci, na pr. u Engleskoj, gdje 
su djeca čak od 6 do 8 godina morala raditi 13—15 sati 
na dan ili raditi noću. Osim u tvornicama djecu su sve 
više zaposlivali i u drugim granama gospodarstva, pa je 
tako na pr. u Njemačkoj još godine 1898 bilo zaooslcno 
544.283 djece ne računajući djecu zaposlenu u poljodjel¬ 
stvu. Dakako, da je pretjerani rad djece doveo do najvećih 
šteta za njihov duhovni razvitak, pa se stoga osjetila po¬ 
treba, da se prestane s takvim iskorišćivanjem, i da 
država — makar i uz protivljenje tvorničara — zahvati u 
to pitanje i zaštiti one, koji se ne mogu sami zaštititi. I 
tako je već 1802 donesen u Engleskoj za Roberta Pella 
the Morals and Healths Act, koji je išao za zaštitom djece 
i propisivao, da naučnici u tekstilnoj industriji ne mogu 
biti zaposleni više od 12 sati. To je bio prvi engleski zakon 
za zaštitu djece, a onda je u slijedećim desetljećima slijedio 
čitav niz drugih takvih mjera. Dijelom zbog tih mjera, a 
dijelom zbog drugih uzroka broj je zaposlene djece s vre¬ 
menom znatno pao. Danas onemogućuju suvremeni za¬ 
koni zloupotrebu dječjega rada. Tako ima na pr. Njemačka 
zakon o dječjem radu i radnom vremenu za mladež od 
30. IV. 1938, u kojem su sjedinjene sve mjere, kojim se 
zaštićuju naučnici i mladi radnici. Tom zakonu pridaje se 
velika važnost prema načelu: zaštita mladeži je ujedno 
zaštita naroda kao cjeline, i zato se ide za tim, da se sva 
mladež duhovno, i tjelesno odgoji kao vrijedni članovi 
zajednice. U bivšoj Austro-Ugarskoj monarhiji doneseni su 
neki propisi za zaštitu djece već 1786, a nadopunjeni 1842. 
Oni su vrijedili na najvećem dijelu područja, gdje žive 
Hrvati. I austrijski obrtni zakon od g. 1859 sadržavao je 
neke propise o zaštiti djece u radu. On je protegnut na 
Hrvatsku zaključkom hrvatsko-ugarskog državnog sabora 
od 1884. — U bivšoj Jugoslaviji bili su propisi o dječjem 
radu sadržani u zakonu o zaštiti radnika od 28. II. 1922 i 
u zakonu o zaštiti djece i mladeži, koji je nosio isti nadne¬ 
vak, te obrtni zakon od 1931, koji je još i danas kod nas 
na snazi. — U Nezavisnoj Državi Hrvatskoj odmah su 
nakon uspostave države poduzeti koraci, da se donesu su¬ 
vremeni zakonski propisi u pogledu rada mladeži, i tako 
je 30. IV. 1942 proglašena zakonska odredba o naučnicima, 
mladim radnicima i mladim namještenicima, po kojoj se 
ovi stavljaju pod posebnu zaštitu. Naučnik, koji stupa u 
naukovanje, mora imati barem 14 godina, dok se mladi 
radnik i mladi namještenik može zaposliti samo s dopušte¬ 
njem Glavne uprave posredovanja rada, odnosno njezinih 
djelatnika (§ 3, § 4). Tim propisima sprečava se u načelu 
ono, što se općenito zove »dječji rad«, jer se naučnici 
ispod 14 godina ne smiju primiti u naukovanje, dok će 
Glavna uprava posredovanja rada dati za zaposlenje m'a- 
dih radnika i namještenika ispod 14 godina dopuštenje samo 
u iznimnim slučajevima. — Prema spomenutoj zakonskoj 
odredbi osnovan je i Ured za zaštitu radničke mladeži kod 
Upravnog zapovjedništva ustaške mladeži sa zadatkom, da 
pomaže Ministarstvu udružbe i njegovim djelatnicima kod 
velikih župa i prvomolbenih upravnih oblasti u vršenju 
nadzora nad izvršenjem ove zakonske odredbe. V. R-r. 

Dječji jezik je svojevrsni izražaj duševnosti djeteta. 
Razvitak govora je najvažniji i najhitniji stvaralački čin 
ranog djetinjstva. Artikulirani govor razvija se gotovo 
neprimjetnim načinom iz neartikuliranih oblika glasnog 
izražavanja — iz vikanja i tepanja. U ovima dijete obzna¬ 
njuje drugima, a u prvom redu roditeljima (majci), svoje 
zadovoljstvo i nezadovoljstvo, svoje želje i smetnje. Ova 
socijalna uloga izražavanja još se u većoj mjeri očituje 
u jeziku, odnosno u artikuliranom govoru. No govorni 
znaci, riječi i rečenice nisu samo sredstva socijalnog doti¬ 
caja, izrasla iz zajedničkog života, nego su i simboli za 
objektivno — za predmete, pojmove, misli i t. d. — Po 
W. Sternu razvitak dječjeg jezika prolazi kroz tri stadija, 
koji su u najužem savezu s razvitkom njegova shvaćanja, 
dakle u savezu s razvitkom njegove perceptivne i aper- 
ceptivne sposobnosti. Dijete reagira u početcima samo na 
predmete (stadij supstancije), kasnije na pokrete, funkcije 
i djelatnosti (stadij akcije), a tek onda zapaža svojstva i 
relacije (stadij svojstava i relacija). Imenice (1), glagoli (2), 
te atributi i prijedlozi (3) predstavljaju prema tome raz¬ 
vojne stupnjeve govora. K. Koffka se kritički osvrće na 

ovu teoriju i drži, da su dječji doživljaj i razvitak dječjeg 
govora mnogo kompleksnije prirode nego što to misli 
Stern. — U početku dijete uglavnom samo jednom riječi 
izražava čitavu rečenicu. Za razvitak dječjeg govora od¬ 
lučni su i oni unutrašnji poticaji, koji su u savezu s dje¬ 
čjim pitanjima (razdoblje dječjih pitanja). Dijete pita 
ponajprije za imena stvari i osoba, kasnije za uzroke i t. d. 
Sve to izvire iz njegove spontane radoznalosti, koja je 
među ostalim i korijen njegova spoznajnog nagona. Pored 
toga valja imati na umu, da dijete i samo stvara svoje vla¬ 
stite riječi. Ono vodi dijaloge sa sobom (u monologu), pri¬ 
povijeda izmišljene priče, dakle fabulira. Osobitosti dje¬ 
čjeg jezika daju nam pravo govoriti o posebnom »dječjem 
dijalektu« ili žargonu; o jeziku, koji se još i kod odra- 
slijeg djeteta razlikuje od jezika odrasla čovjeka. — U 
pedagogiji se u novije vrijeme javljaju prijedlozi, prema 
kojima ne bi trebalo izravno pobijati ovaj dječji dijalekt 
sa svrhom što bržeg uživljavanja djeteta u književni jezik 
odraslih. Dječji jezik ima svoj poseban čar, on je nepa¬ 
tvoren izražaj dječje duše, pa ga, kaže se, valja u stano¬ 
vitim granicama poštivati. U nastavi materinskog jezika 
zalaže se za ovo stajalište najodlučnije Bernhard Otto. On 
je primjerice jedan dio Goetheova Fausta »preveo« na 
dječji jezik u namjeri, da ga djetetu učini što pristu¬ 
pačnijim. 

LIT.: F. Giese, Kindevpsychologie, u Handbuch der vergleichenden 
Psychologie, izd. G. Kafka, I. sv. 1922; W. Stern, Psychologie der 
fruhen Kindheit, 1928; Wilh. Hansen, Die Entwicklung des kindlichen 
Weltbildes, 1938; B. Otto, Kindesmundart, u 3 sveska, 1908/9. S. P-i. 

Dječje kolijevke, obdaništa, zabavišta, vrtići, čitaonice 
-> Odgojni zavodi. 

Dječje igre -> Odgojna sredstva. 

Dječja književnost ili književnost za mladež namije¬ 
njena je djeci do kraja kasnijeg ili t. zv. školskog dje¬ 
tinjstva, koje se završava četrnaestom godinom života. 
Kao posebna vrsta književnosti nastala je i bujno se raz¬ 
vila u prosvjetiteljsko doba nastojanjem pedagoga filan- 
tropista. Izričito tendenciozna, puna poučavanja i mora¬ 
liziranja u skladu s eudemonističkim i utilitarističkim 
odgojnim idejama onog doba bila je redovno slabe ili 
nikakve umjetničke vrijednosti. Prije prosvjetiteljskog vre¬ 
mena izravno su bile namijenjene djeci samo školske knjige 

1 katekizmi. 

M. A. Reljković, prvi hrvatski književnik, koji je pisao 
za djecu, bio je također sljedbenik i pobornik ideja pro¬ 
svjetnoga doba. On je preveo Ezopove fabule za slavonsku 
u skulu hodeću dicu. Kako je Reljkovićeva knjiga tiskana 
istom 1804 u Osijeku, to je prva hrvatska knjiga, namije¬ 
njena djeci, bilo već 1796 tiskano djelo Mlajši Robinzon 
iliti jedna kruto povoljna , i hasnovita pripovest za decu od 
J. H. Kampe, što ga je iz njemačkoga prenio na hrvatski 
Antun Vranić. 

Pola stoljeća nakon izlaženja Vranićeva prijevoda po¬ 
činje se kod nas življe razvijati prijevodna, a nešto sporije 
od nje i naša izvorna književnost za mladež. G. 1846 zapo¬ 
čelo je prijevodom Schmidove Genoveve izdavalačko 
djelovanje Kola mladih rodoljuba, koje se kasnije nazvalo 
Zborom duhovne mladeži zagrebačke. Uza nj su glavni 
izdavači knjige za mladež Hrvatski peđagoško-književni 
zbor, Matica Hrvatska (izdala Andersenove Izabrane priče , 

2 knjige J. Vernea, Fenelonove Zgode Telemaka i dr.), 
Društvo sv. Jeronima, pa knjižara L. Hartmana (kasnije S. 
Kuglija), koja je u nekoliko stotina svezaka knjižnice 
»Spisi za mladež« izdala mnoga vrijedna djela svjetske i 
domaće književnosti za mladež. 

Naša dječja književnost u prošlom stoljeću napredovala 
je sporo i slabo, jer u nas nije dugo vremena bilo dječjih 
listova, u kojima bi se odgajali pisci. G. 1864 počeo je I. 
Filipović izdavati Bosiljak, naš prvi list za m T adež, obu¬ 
stavljen već poslije četvrte godine izlaženja. Bolje sreće 
bilo je Smilje , jedini naš dječji list iz prošlog stoljeća, koji 
se održao do danas. Izdaje ga od 1873 Hrvatski peđagoško- 
književni zbor u Zagrebu, a urednici su mu bili: V. Z. 
Marik i T. Ivkanec do 1912, a kasnije G. Pinter (Ča Ga- 
vro), J. Škavić, Lj. Krajačić, Zora Ruklić, V. Cvitan i M. 
Orešković. Drugi su listovi bili: Bršljan, ur. Lj. Tomšić 
i Marija Tomšić-Im; Hrvatska omladina, ur. Josip Mila- 
ković; Mali dobrotvor , ur. F. Bartuš; Pobratim, list za 
srednjoškolsku mladež, ur. J. Vitanović, P. Marković, G. 
Manojlović, F. Ž. Miler; Vjerni drug, list za obrtnički i 


trgovački podmladak, ur. J. Varžička, F. Bartuš, S. Širola i 
dr. Svi su ti listovi izlazili u Zagrebu. U Karlovcu je neko 
vrijeme izlazio Liljan, a uređivao ga S. Širola. 

Hrvatska dječja književnost prošlog stoljeća razvijala se 
pod stalnim i jakim utjecajem njemačke književnosti te 
vrste, koju su u doba romantike obogatili dragocjenim dje¬ 
lima braća Grimm, A. v. Arnim i Brentano, Tieck, Hauff, 
L. Auerbacher i dr. Duhom romantike odišu i radovi Chri- 
stopha von Schmida i Franza Hoffmana, dvaju dječjih pi¬ 
saca, koji se inače po književnim težnjama nisu razliko¬ 
vali od svojih prosvjetiteljskih i filantropističkih pret¬ 
hodnika. Njihovi spisi vrijedili su kao nedostižljiv uzor 
valjane dječje književnosti ne samo mnogim njemačkim 
već i našim piscima za mladi svijet. 

Ljubav za predajnu narodnu književnost, buđenje i nje¬ 
govanje rodoljubnih osjećaja,, promicanje kršćanske ćudo- 
rednosti i nastojanje oko podizanja opće prosvjetne razine 
u najširim pučkim slojevima, to su glavne značajke hrvat¬ 
ske dječje književnosti sve do naših dana. 

Suradnici spomenutih listova za mladež u prošlom sto¬ 
ljeću bili su i naši viđeni književnici, ali TrnsVi, Šenoa, 
Pavlinović, J. E. Tomić, Harambašić, Novak, Kranjčević 
i dr. pomogli su razviti našu književnost za mladež onim 
svojim radovima, koji su u prvom redu bili namijenjeni 
odraslim čitačima. Među piscima za mladež u prošlom 
stoljeću i u prva dva desetljeća našeg stoljeća osim spo¬ 
menutih urednika važniji su M. Stojanović, S. Fabković, 
D. Hire, J. Turić, J. Kempf, D. Trstenjak, P. Kuničić, 
Milka Pogačić, Jelica Belović-Bernadzikowska, I. Crnko,. 
I. Devčić, V. Koščević, R. F. Magjer, F. Sudarević i dr. 

Prečesto slaba ili nikakva umjetnička vrijednost po¬ 
sebne književnosti za djecu, a napose loš utjecaj, što ga je 
takva književnost vršila nesamo na književni ukus već i 
na ćudoredna shvatanja mladeži, bio je u Njemačkoj i 
drugdje stalan uzrok zabrinutosti kod umjetničkih i odgo- 
jiteljskih krugova. Heinrich Wolgast u spisu Das Elend 
unserer Jugendliteratur odlučno je ustao 1896 protiv posebne 
književnosti za mladež. Njegov glavni zahtjev, da »spis za 
mladež u pjesničkom obliku mora biti umjetničko djelo«, 
danas je općenito prihvaćen. Uvaženo je i traženje pe¬ 
dagoga i dječjih psihologa, da književni spis, namijenjen 
djetetu, bude uistinu dječji po usklađenosti s posebnim 
osobinama, potrebama i sklonostima dječje duše. Prema 
razvojnim stupnjevima u duševnom razvoju djeteta dijeli 
se njegovo štivo na ove skupine: 1. slikovnice sa stihovima 
i pričicama za malo dijete; 2. bajke i priče za dijete od 
7. do 9. god.; 3. pustolovne i povijesne pripovijetke i priče 
za dijete od 9.—12. god. (doba Robinzona); 4. romani, 
drame i si. za dijete poslije 12. god. 

T. X. Thalhofer određuje zadatke književnosti za mla¬ 
dež ovako: Sve, što mladež čita, treba da služi svestranom 
obrazovanju, koje treba shvatiti kao snagu i sposobnost za 
rješavanje zadataka, što ih stavlja život. K tome pripada 
zdravlje, sposobnost u zvanju, otpornost, pokretnost i na¬ 
pon duha, unutrašnja nezavisnost sa svijetom visokih, ple¬ 
menitih vrednota, uvjerenje o redu među stvarima, koji 
je pun smisla (religija) i uključenje u zajednicu. Estetsko 
je obrazovanje samo dio glavnog cilja, ma da je s njim 
u unutrašnjoj vezi. 

Wolgastova i ostala novija naziranja o književnosti za 
mladež imala su kod nas glavne pobornike u pedagoškim 
časopisima: Školski vjesnik, Napredak , Preporod i Savre- 
mena škola. 

U našem stoljeću postigla je hrvatska izvorna knjiže¬ 
vnost za djecu nagao uspon u djelima Ivane Brlić-Mažu- 
ranić, Jagode Truhelke i Vladimira Nazora, koja po umjet¬ 
ničkoj vrijednosti ne zaostaju za najboljim djelima te 
vrste u stranom svijetu. 

Danas su glavni izdavači knjiga za mladež u Hrvatskoj: 
Hrvatski peđagoško-književni zbor (»Knjižnica za mla¬ 
dež«), Zabavna biblioteka, Matica Hrvatska (»Knjižnica 
za hrvatsku mladež«), Društvo sv. Jeronima (»Knjižnica za 
dobru djecu«), Knjižara Horvat Radoslav (»Ilustrovana 
omladinska biblioteka«), Promičba Ustaške uzdanice 
(»Knjižnica ustaške uzdanice«), Hrvatski bibliografski izda- 
valački zavod (»Vedra knjiga«) i dr. 

Od listova za djecu i mladež izlazi danas Smilje, Anđeo 
čuvar (1901 u Iloku, od 1917 u Zagrebu; prvi urednik o. 
Mladen Barbarić), Dječji Novi Behar (od 1927 u Sarajevu 
ur. Alija Nametak i Abdurahman Mašić); Vrtić (1931 u 

Zagrebu, ur. M. Klarić; list od 1937 izlazi u Sarajevu); 
Ustaška uzdanica (od 1941, ur. V. Kos); Hrvatska mladost 
(od 1941, ur. Đ. Arhanić). Za priradnu mladež izlazi od 
1932 Mladi radiša, ur. V. Kvaternik. 

Luč, Plava Revija i Ustaška mladež listovi su za omla¬ 
dinsku književnost, koja se po svojoj svrsi razlikuje od 
posebne književnosti za mladež. 

Prestali su izlaziti dječji listovi: Mali Istranin (izlazio 
od 1905 pod različnim imenima i u različnim mjestima; ur. 
J. A. Kraljić, V. Car-Emin, R. Katalinić-Jeretov, E. Rade- 
tić), Vrelo (pokrenuto 1923, ur. Z. Špoljar), Mala mladost 
(pokrenuta 1930, ur. J. Andrić, L. Perinić), te listovi za 
srednjoškolke Kriješ (pokrenut 1909, ur. V. Deželić sin, 
A. D. Bišćan), Mladost (pokrenuta 1930, ur. I. Horvat, J. 
Andrić, L. Perinić); Omladina (sadašnja »Hrvats 1 a mla¬ 
dost«, pokrenuta je 1918 god., ur. J. Ivakić, V. Nazor, S. 
Matičević, M. Gavazzi, F. Nikolić, V. Kralj, D. Bogdano- 
vić, A. Cividini, M. Bartulović, M. Starčević). 

Od mnogobrojnih pisaca za mladež poslije g. 1900 istakli 
su se svojim radom D. Domjanić (Vujec Grga), B. Toni, 
M. Majer, Josipa Radošević, Zdenka Smrekar, Z. Vukelić, 
R. Horvat, Đ. Vilović, T. Prpić, Š. Fučić, K. Mihotić, I. 
Rukavina, J. Cvrtila, M. Robotić, M. Širola, J. Ru 1 avina, 
Z. Petek, M. Lovrak, G. Cvitan, N. Pavić, Zlata Kolarić- 
Kišur, I. Kozarčanin, J. Živković, Agata Truhelka, Štefa 
Jurkić, Lj. Brgić i dr. G. 1943 pisci za mladež osnovali su u 
Društvu hrvatskih književnika poseban krug, nazvan »Pe¬ 
tar Zoranić«. Znanje i radost, enciklopedijski zbornik za 
mladež, što ga od 1942 izdaje Hrvatski izdavalački biblio¬ 
grafski zavod, a uređuje ga Ivo Horvat, jest ujedno i 
zbornik radova naših najboljih pisaca za mladež. 

O književnosti za mladež pisali su kod nas Jelica Belo- 
vić-Bernadzikowska , /. Krnic (Mihael Gorski), Lj. Mara- 
ković, Lj. Krajačić, V. Peroš i drugi. 

LIT.: T. Thalhofer, Die Jugendlektiire, Paderbon 1925; J. Rief- 
fert, A. Rumpf, H. Rombach, Jugendschriften, Lexikon der Padagogik 
der Gegenwart, Herder, Freiburg i. B. 1930; Lj. Maraković, Novi pri¬ 
povjedači, Zagreb 1929; Lj. Krajačić, » Hrvatski pedagoško-književni 
zbor « i naša omladinska književnost, u knjizi Pedesetogodišnjica Hr¬ 
vatskoga pedagoško-književnog zbora, Zagreb 1923. J. C-a. 

DIJEZIS (grč. č-lioie, tal. diesis, franc. diese ili dieze)) 
znači upravo povisilicu. 'No Pitagora je tim nazivom ozna¬ 
čio i razliku između kvarte i dva cijela tona, t. j. inter¬ 
val, koji kasnije nazvaše lima ili pitagorovski poluton, točno 
256 : 243. U 16. st., kad su iza preporodnih nastojanja po¬ 
kušali oživjeti starogrčku glazbenu teoriju i otkriti tajnu 
čarobne moći antikne glazbene umjetnosti, pokušavali su 
uvođenjem d. konstruirati instrumente s posebnim tipkama 
za četvrt-tonove (Vicentino i Colonna). Kad je nestalo te 
tlapnje za oživljavanjem antike, ostade naziv sam kao 
oznaka za povisilicu (u romanskim jezicima). B. Š. 

DIJODOFORM tetrajodetilen (aethylenum tetrajodatum) 
žuti je kristalični prašak, netopljiv u vodi. Dobiva se iz 
dijodacetilena i joda. Za razliku od jodoforma gotovo je 
bez mirisa, a upotrebljava se u istu svrhu, kao posip, i u 
pomastima. D. B-ć. 

DIJON, grad u istočnoj Francuskoj i glavno mjesto 
departementa Cote d’or. Leži u kraju vinorodnih brežu¬ 
ljaka »Dijonais«, koji prate istočno podnožje gorja Cote 
d’or. Grad se razvio na sastavu rijeka Suzona i Oueche. 
Dolinama tih rijeka najlakši je prijelaz iz rhonske u pa¬ 
rišku zavalu. Uz putove, koji su od davnine znameniti, 
danas prolazi tuda najvažnija francuska željeznička pruga 
Pariz—Dijon—Lyon—Marseille »P. L. M.«, a dolinom Oue¬ 
che vodi Burgundski kanal, koji spaja Saonu sa Yonneom, 
pritokom Seine. U D-u se s ovim važnim putovima kri¬ 
žaju oni, koji dolaze sa sjeveroistoka kroz Burgundska 
vrata (v.) iz doline Rajne i s jugoistoka preko Jure iz 
Švicarske. Povoljan prometni položaj i na daleko poznata 
vinorodna okolica glavne su osnovice za napredak D-a. 
Nekoć lijepo sjedište burgundskih vojvoda (->- Burgun- 
dija) danas D. ne samo što ima prometnu važnost nego je 
i znatno trgovačko, veleobrtno i kulturno središte kao i 
vojničko uporište, koje je zbog zemljopisnog položaja i 
prometnog značenja poslije 1870 jako utvrđeno. D. je 
jedno od najvećih francuskih i svjetskih tržišta vina, sje¬ 
dište poznatog sveučilišta, umjetničke akademije i razli¬ 
čitih stručnih škola. Iskorišćujući ove prednosti grad se 
počeo naglo razvijati pred kraj prošlog stoljeća. Dok je 
1870 imao 40.000 stan., 1936 ima ih već 96.257. 

LIT.: G. Chabot, La Bourgogne, Pariz 1941. J. R-ć. 



DIJON, Dvorac burgundijskih vojvoda 


Povijest. Stari Divio u području keltskih Lingona pri¬ 
padao je u rimsko doba kao vicus (»selo«) gradu Langresu, 
kojega su biskupi u kršćansko doba imali vrhovništvo nad 
grofovima od D-a. Pobjedom nad Burgundima pred D-om 
(g. 500) Franci su zavladali i tim gradom. G. 1015 postao 
je D. sastavni dio francuskog kraljevstva, a u 12. st. razvio 
se — kao sjedište burgundijskih vojvoda — u značajno 
središte evropske kulture i umjetnosti. Premda je poslije 
propasti burgundijske države bio neposredno utjelovljen 
francuskom kraljevstvu (1477), ostao je i nadalje sjedište 
burgundijskih staleža i posebnog parlamenta. U doba vjer¬ 
skih ratova pristajao je uz katoličku stranku, dok ga 1595 
nije Henrik IV. osvojio. Grad se ponovno razvio u 18. st., 
kad je 1723 dobio sveučilište, a 1738 biskupiju. 

Umjetnost. Među crkvama u D-u, koje su značajne kao 
umjetnički spomenici, ističu se katedrala St. Benigne s ra- 
noromanskom donjom crkvom i 95 m visokim tornjem, 
zatim crkva Notre Dame, sagrađena 1252—1334 u stilu 
burgundijske visoke gotike, te crkva sv. Mihajla. Predvorje 
s arkadama u toj crkvi (iz 1529) kao i brojne patricijske 
kuće pokazuju obilježja stila Michelangelova učenika Hu- 
guesa Sambina, podrijetlom iz D-a. Stari vojvodski dvorac, 
koji se izgrađivao još u 18. st., danas je dijelom gradska 
vijećnica, a dijelom muzej, u kojem se nalazi većina 
grobnih spomenika burgundijskih vojvoda. Okolica D-a 
posjeduje najznačajnije djelo staroburgundijskoga kipar¬ 
stva, t. zv. Mojsijev zdenac od Clausa Slutersa. Gradska 
knjižnica ima 80.000 svezaka, a grafička zbirka 40.000 gra¬ 
fičkih listova. F. C. 

DIKA (J/.rj) je prema Heziodu kao jedna od Hora 
(v.) kćerka Zeusa i Temide. Ona zakriljuje pravdu i su¬ 
dove. Ako koji sudac povrijedi pravdu, ona ga optužuje 
pred Zeusom, uz kojega sjedi (I vvedpos). Ona među ljude 
donosi zakonitost i mir, zato joj se sestre zovu Eunomija 
i Irena. U atičkoj se tragediji često prikazuju opačine; zato 
u njima često dolazi D. u priliku, da kazni krivca, napose 
kod Eshila i Euripida. Već kod Eshila (Xo^6ooi 639 id.) D. 
nosi mač. Z. D. 

DIKAIOS — DIKTIS 


DIKAIOS, Papaflessas, 1788, f Maniaki, 19. V. 1821, 
grčki političar. Učio u glasovitoj školi Dimitsana i stupio 
u samostan kraj Kalamate kao redovnik. Radi progona 
turskih vlasti ostavi Peloponez. Postavši u Carigradu 
arhimandritom stupi u vezu s »Filiki Eteria«, rodoljubi¬ 
vim društvom, da pripremi prevrat. Zatim putuje u Vla¬ 
šku, gdje stječe pristaše Grke. i preko Carigrada vraća se 
na Peloponez šireći prevratničke ideje. Pred turskom 
vlasti bježi u Kalamatu, u samostan sv. Ilije, i sakupivši 
poglavice južnoga Peloponeza proglasi ondje 23. III. 1821 
prevrat. Odande ide u Arkadiju i svuda šireći pobunu su¬ 
djeluje u nastalim bitkama. Kad je Dramalija zauzeo Pelo¬ 
ponez, sudjeluje i D. u bitki kod Dervenakije. U prevrat¬ 
ničkoj vladi Astrosovoj P. je ministar unutrašnjih po¬ 
slova. Kad je Ibrahim-paša krenuo, da pokori cijeli Pelo¬ 
ponez, P. se utvrdi s 2000 pristaša na brežuljku Maniaki, 
odakle se vidjelo egipatsko brodovlje u luci Pylus. Ibra- 
him navali s velikom silom, a većina pristaša P-ovih, uvi¬ 
djevši, da bi borba bila uzaludna, ostave vođu. P. se 
opirao čitav dan s preostalih 300 ljudi i slavno poginuo. 
— P. je bio obrazovan, ali naprasita ga ćud zavodila na 
djela, kojima je i škodio domovini; no junaštvo i požr¬ 
tvovnu ljubav prema domovini mora mu priznati i pro¬ 
tivnik. K. K. 

DIKASTERIJ (grč. Sixao?^piov »sudište, mjesto, gdje se 
sudi«). U ugarsko-hrvatskom nazivlju udomila se riječ d. 
tek u 17. st. i označuje visoke državne oblasti. Hrvatski 
sabor je 13. V. 1790 zaključio, da šest hrvatskih županija 
ima primati naloge od zajedničkog namjesničkog vijeća, 
»dok se natrag ne osvoje oni dijelovi Hrvatske, što ih sada 
imaju Turci i Mlečani, tako da se nađe na okupu dovoljan 
broj županija za uređenje posebnog političkoga dikaste- 
rija«. U tom slučaju znači izraz d. posebnu vladu (-> kan¬ 
celarija, hrvatska dvorska). A. D. 

DIKEARH (JixalaQ%os), rođen u Meseni na Siciliji, 
učenik Aristotelov, krajem 4. i u prvoj polovici 3. st. grčki 
zemljopisac, povjesničar i politički pisac. Opisao je zemlju 
i sastavio zemljovid. Pobijao je priču u nauci, zato je ustao 
protiv Piteje (v.), o kojem su s pravom držali, da u puto¬ 
pisima donosi i izmišljotine. Glavno mu je djelo B/os 
'JiMdSos (Život Helade), u kojem obrađuje povijest grčke 
kulture obazirući se ne samo na politički razvoj grčkih 
država, nego i na razvoj književnosti, glazbe, igara, slikar¬ 
stva i kiparstva. Povodeći se za Aristotelom napisao je 
među ostalim i spis TpmoXirix6g (Tripolitik), u kojem je 
eklektički izabrao iz različitih ustava ono, što mu se naj¬ 
više sviđalo. Od njegovih djela sačuvali su se odlomci. P. G. 
DIKETONI -> Ketoni. 

DIKICA (Xanthium) je rod jednogodišnjih zeleni iz por. 
glavočika (v.). Odlikuje se izmjenito poredanim, nerazdi- 
jeljenim ili krpastim listovima (koji pri dnu imaju katkada 
oštre bodljike) i (nepotpuno) jednospolnim i jednodomnim 
cvjetnim glavicama, od kojih se muške nalaze na gornjem, 
a ženske na donjem dijelu biljke u pazušcima listova. Po¬ 
jedina ženska glavica sadržava samo 2 cvijeta, a obavijena 
je značajnim dvogradnim ovojem, koji ima na vrhu 2 rogu 
slična nastavka, a po čitavoj površini brojne, natrag zavi- 
nute bodljike. U zrelom stanju predstavlja čitava takva 
glavica vrlo značajan, bodljikav, »zoohoran« nepravi plod, 
koji se — poput čička i dr. — raširuje s pomoću životinja. 
Rodu pripada oko 5 vrsta, koje (bar najvećim dijelom) 
potječu vjerojatno iz Amerike, ali su danas rasprostra¬ 
njene u toplim i umjerenim područjima gotovo čitavog 
svijeta, te rastu po zapuštenim mjestima, uz puteve i na¬ 
selja, po poljima i si. Nekoje su se prije upotrebljavale kao 
sredstvo za žuto bojenje kose. Kod nas su najčešće ove 


vrste: X spinosum L., koja 
ima pri dnu lisnih peteljki 
žute, trodjelne bodljike; pri¬ 
je se je — kao Herba Xanthii 
spinosi — upotrebljavala u 
ljekarstvu (kao sredstvo za 
tjeranje 'mokraće i znoja, 
protiv proljeva, groznice, bje¬ 
snoće i dr.), a u mladom sta¬ 
nju može biti opasna za bla¬ 
go; X. Strumarium L., koja 
nema bodljika pri dnu listova, 
a nepravi su joj plodovi ze¬ 
lenkasto žuti; X. italicum 
Moretti ima smeđe neprave 
plodove, raste poglavito u 
primorskim krajevima. S. H-ć. 

DIKLINIJA -> Cvijet - 
Rasplod. 

DIKLO (u jednoj ispravi iz 
1067 pod imenom Hyculus), 
hrvatsko selo kraj Zadra. 
Najstariji podatak o njemu 
potječe iz 10. st., kad ga je 
kralj Mihajlo Krešimir II. da¬ 
rovao benediktinskom samo¬ 
stanu sv. Krševana u Zadru. Tu je darovnicu potvrdio 1067 
Petar Krešimir IV. — Današnja župna crkva, posvećena 
BI. Dj. Mariji od Ružarja, sagrađena je 1797; župa broji 
oko 750 duša (1939). V. Ž. 

DIKOA, stari grad na J od jezera Čada u Africi, u 
plodnoj nizini uz lijevu obalu rijeke Jadserama. Negda je 
to bio glavni grad urođeničkih kraljeva u državi Bornu, a 
danas važno trgovište i karavansko raskršće. Do 1919 bio 
je pod vlašću Njemačke, a od 1919 pod mandatom En¬ 
gleske. N. Ž. 

DIKOBRAZ Glodavci. 

DIKOVIĆ, Virgil, * Karlovac 19. III. 1840, f Zagreb 30. 
III. 1921, hrvatski faunist, ornitolog samouk. Od 1875— 
1919 službovao je u sveučilišnoj knjižnici u Zagrebu i 
povrh toga zanimao se za ornitologiju, osobito za manje 
ptice, pjevice, te ih lovio za Hrvatski državni zoološki 
muzej u Zagrebu. Svoja opažanja o pticama priopćio je 
u »Viencu«. K. B. 

DIKTATURA Država, Oblici vladanja. 

DIKTIS (<JixTi>s, Dictys) iz Knosa na Kreti, pratilac 
Idomenejev u trojanskom ratu. Homer ga ne spominje. 
Sastavio je navodno na palminim listovima feničkim je¬ 
zikom napisan dnevnik trojanskoga rata (Jcpr]ueglg) t koji je 
iza njegove smrti bio s njime pokopan u njegovu rodnom 
gradu. Tamo ga je, kažu, za vlade cara Nerona, kada se 
prigodom jednog potresa grob otvorio, našao jedan pastir, 
a namjesnik Rutilije Ruf poslao ga je caru. Car ga je dao 
prevesti na grčki i uvrstio u svoju knjižnicu. U 4. st. pos. 
Kr. preveo je, kažu, taj dnevnik na latinski neki Kvint 
Septimije pod naslovom Dictys Cretensis Ephemeris belli 
Troiani. 

Držalo se, da ni sam Diktis, a prema tomu ni njegovo 
djelo, nisu nikad postojali, nego da je to djelo sastavio 
tobožnji prevodilac Kvint Septimije. Međutim je nađen 
ulomak u 1. st. pr. Kr. grčkim jezikom pisanoga romana o 
trojanskom ratu. Taj su ulomak izdali Grenfell i Hunt u 
sv. 2. djela Tebtunis-Papyri (1907). 

Diktisovo je djelo kao i Daretovo (v.) bilo sredovječnim 
piscima glavno vrelo za opisivanje trojanskoga rata. Z. D. 

